CONDES-ANDERSEN	Qu'ei ua causa plan estranha, mès çò de cèrt ei que quan es mèns sentiments son mès dolorosi e son ath cap de tot, autant era mia lengua qu'es mies mans semblen estacades.
CONDES-ANDERSEN	Non posqui poncivar es mies impressions en paraules o en pintura, e les senti se com m'usclen, laguens de jo.
CONDES-ANDERSEN	E totun sò un artista: es mèns uelhs que m'ac diden, e tota era gent qu'a campat es mèns esbòci e es mies nòtes pro que m'ac reconeish.
CONDES-ANDERSEN	Non sò qu'un praube gojat e visqui en un des carrèrs mès estrets; mès era lum que non me manque, pr'amor que viui ben amont, e è ua bèra vista peth dessús d'eth losat.
CONDES-ANDERSEN	Pendent uns quants dies, ara prumeria, quan venguí a víuer ena ciutat, aguesta que me semblaue estofanta e solitària.
CONDES-ANDERSEN	En sòrta de ticós e verdes picades, sonque i auie en mèn orizon canoades de humenejes.
CONDES-ANDERSEN	Non auia ne un solet amic, e en aqueth endret ne tansevolhe i auie era cara d'un coneishut entà balhar-me eth bon dia.
CONDES-ANDERSEN	Un vrespe, que m'estaua dret, e damb eth còr trist, ath cant dera hièstra, jo que la daurisqui e guardi entà dehòra, e tè!, be que n'auí d'alegria!
CONDES-ANDERSEN	Campè ua cara que coneishia, ua cara redona e amicala, era mielhor amiga qu'auia quan èra en casa.
CONDES-ANDERSEN	Ère era Lua, era vielha, era estimada Lua, sense cap trasvestiment, e damb era madeisha portadura, pro ben, que solie auer quan me guardaue a trauèrs des saüquèrs enes anhassi.
CONDES-ANDERSEN	Li hi a vier un punet, e era resplendec dret de cap ara mia cramba e me prometec d'entrar cada serada que gessesse de casa.
CONDES-ANDERSEN	Aquera promesa que l'a complit, pro fidèuments, e ei domatge que s'estongue tan pòga estona.
CONDES-ANDERSEN	Cada viatge que vie me conde ua o ua auta causa que vedec delànet.
CONDES-ANDERSEN	Qu'è hèt çò qu'era me didie fòrça vrespades, e, ara mia manèra, poiria balhar ua naua version des Mil e ua Nets; mès que serien massa.
CONDES-ANDERSEN	Aqueres que balhi, pòt que son alistades, mès que son en madeish orde que les sentí.
CONDES-ANDERSEN	Un pintor de granes facultats, un poèta o ben un musician, dilhèu n'aurien trèt mès profit: aquerò qu'ara jo balhi aciu non son qu'esbòci a tot córrer, damb pensaments mèns qu'a viatges s'i endraben; pr'amor qu'era Lua non venguie cap cada net: que i auie vrespades qu'es bromes l'amagauen.
CONDES-ANDERSEN	Dera espessor que ne gessec ua puncèla indiana.
CONDES-ANDERSEN	Qu'ère autant leugèra qu'ua gasèla e autant beròia qu'Eva.
CONDES-ANDERSEN	Auie tanta irreau gràcia en tota era, aguesta hilha dera India, e, ath delà, tanta fermetat en determini!
CONDES-ANDERSEN	Jo que podia liéger era sua intencion quan l'arribaue.
CONDES-ANDERSEN	Arromingueres e plantes espinoses l'esquiçauen es sandàlies, mès era que caminaue entà deuant, tota coitosa.
CONDES-ANDERSEN	Es cèrvi, que pujauen der arriu, a on s'auien hèt a passar era set, sautauen temerosament enlà d'era, pr'amor qu'era puncèla amiaue ena man ua lum alugada.
CONDES-ANDERSEN	Jo que podia veir era sang que se devalaue pes sòns dits delicadi quan era se decantèc sus era ahlama entà hèr-li arrecès.
CONDES-ANDERSEN	Era s'apressèc en arriu e botèc era ahlama sus eth caratge des aigües e era lum, en tot flotar, s'aluenhèc peth corrent.
CONDES-ANDERSEN	Era ahlama parpelejaue e semblaue que se volesse arturar, mès encara usclaue, e es neri uelhs lugrejants dera puncèla la seguien, damb ua delirosa agachada jos es sòns bòrds sedosi.
CONDES-ANDERSEN	Era sabie que s'era lum cremaue pendent tant de temps coma era lo podesse seguir damb es sòns uelhs, eth sòn enamorat viuie; mès se s'amortaue, qu'ei qu'ère mòrt.
CONDES-ANDERSEN	Era lum usclaue e parpelejaue, e eth còr d'era cremaue e tremolaue.
CONDES-ANDERSEN	Queiguec de jolhs, tot pregant.
CONDES-ANDERSEN	Ath sòn costat, laguens er erbatge, i auie ua sèrp verinosa; mès era que non i paraue era atencion: non pensaue qu'en Brama e en sòn espós.
CONDES-ANDERSEN	S'i estaue ua garia damb onze porics.
CONDES-ANDERSEN	Ua gojateta tota polida guimbetejaue entre eri.
CONDES-ANDERSEN	Era garia cacalejaue e estenie es sues ales, en tot espaurir-se, sus era locada.
CONDES-ANDERSEN	Alavetz eth pair dera gojateta gessec e la pelegèc, e jo m'esguitlè, en tot hèr camin, sense pensar-i mès.
CONDES-ANDERSEN	Mè aguesta net, hè solet cinc menutes, è guardat aquera gessuda.
CONDES-ANDERSEN	Ara prumeria s'estaue tot tranquil, mès dempús gessec era madeisha mainada.
CONDES-ANDERSEN	Se resquilhèc leugèraments de cap ath garièr, lheuèc era bauda e se calec ath laguens, ath cant dera garia e es porics.
CONDES-ANDERSEN	Eri qu'estornegèren e voludèren es ales, e era gojateta correc ath sòn darrèr.
CONDES-ANDERSEN	Qu'ac è campat plan claraments, pr'amor que guardaua entà laguens per ua clatenera dera paret.
CONDES-ANDERSEN	Jo qu'èra tota embestiada damb era dolenta mainada, e me shautèc que sa pair campèsse e la pelegèsse, mès airosaments que non pas delàger.
CONDES-ANDERSEN	La cuelhec deth braç e era virèc entà darrèr eth sòn cap, en tot mostrar es sòns grani uelhs blaus plei de lèrmes: qué hètz?, didec era.
CONDES-ANDERSEN	Hè setze ans, qu'ère ua gojata: luenh, en camp, jogaue en vielh jardin dera parrròquia.
CONDES-ANDERSEN	Ja eth romegàs roienc ère tot repapiaire e auie passat era florida: es rosèrs trimauen abandonadi enes caminòus, e amiauen arrames plan longues entath laguens des pomèrs.
CONDES-ANDERSEN	D'aciu e d'enlà se daurie ua prauba ròsa, non guaire gentilaments, coma l'aurie calut ara reina des flors; mès encara sauvaue aqueth color e aquera flaira.
CONDES-ANDERSEN	Era creatureta dera rectoria me semblaue ua flor plan mès doça, seiguda en sòn escabèl, jos eth sauvatge romegàs, en tot punar es caròles espotides dera sua pipa.
CONDES-ANDERSEN	Dètz ans mès tard la tornè a campar.
CONDES-ANDERSEN	La campè en ua sala de dança tota resplendenta: qu'ère era polida nòvia d'un ric comerçant.
CONDES-ANDERSEN	M'agradèc era sua felicitat, e plan soent la cercaua en aqueres vrespades serenes.
CONDES-ANDERSEN	Qu'arrés hec memòria des mèns uelhs tan clars e des mies guardades penetrantes.
CONDES-ANDERSEN	Era sua ròsa tanben deishaue créisher brotons sauvatges coma es ròses deth jardin dera parròquia.
CONDES-ANDERSEN	Que tanben i a tragèdies ena vida vidanta.
CONDES-ANDERSEN	Aguesta net que n'è vist eth darrèr acte.
CONDES-ANDERSEN	Aciu, en estret carreron, sus un lhet, se trapaue enes pòrtes dera mòrt.
CONDES-ANDERSEN	Er inic propietari, insolent e crudèu, eth sòn unic protector, agarrèc eth cobrelhet.
CONDES-ANDERSEN	Era vòsta cara qu'ei un emmascament.
CONDES-ANDERSEN	Vestitz-vos, pintatz-la-vos e arremassatz quauques monedes: autaments vos lanci en carrèr.
CONDES-ANDERSEN	Lheuatz-vos a tot córrer"!
CONDES-ANDERSEN	Ò!, deishatz-me repausar".
CONDES-ANDERSEN	Mès eth la forcèc a lheuar-se, e pintèc es sues caròles e botèc en sòn peu ua garlanda de ròses.
CONDES-ANDERSEN	Dempús la hec a seir ath cant dera hièstra, damb era lum près d'era, e la deishèc.
CONDES-ANDERSEN	La campè se com seiguie quieta, damb es mans ena hauda.
CONDES-ANDERSEN	Era hièstra se dauric damb ua ventada, e un des veires crebèc; mès era que non se botgèc.
CONDES-ANDERSEN	Eth ridèu volatejaue ath sòn entorn coma ua ahlama.
CONDES-ANDERSEN	Ère mòrta.
CONDES-ANDERSEN	Siguec en ua petita ciutat.
CONDES-ANDERSEN	Ua bòrda auie estat convertida en teatre; ei a díder, es compartiments demorauen de pè, toti ornadi entà servir de lòtges.
CONDES-ANDERSEN	Tot eth hustatge qu'ère caperat damb papèr de tons viui.
CONDES-ANDERSEN	Un joen prince e era sua hemna, que viatjauen en tot passar pera ciutat, sigueren presents ena representacion.
CONDES-ANDERSEN	Era sala qu'ère atapida de gent: sonque en lòc de dejós eth candelabre s'i campaue un petit cratèr.
CONDES-ANDERSEN	Arrés seiguie aquiu pr'amor qu'eth seu regolejaue: clin, clin.
CONDES-ANDERSEN	Ac campè tot, pr'amor que hège tanta calor que totes es guardaderes demorèren dubèrtes.
CONDES-ANDERSEN	Es gojats e gojates campauen de dehòra estant, tot e qu'era policia deth laguens les contunhaue menaçant damb es paishons.
CONDES-ANDERSEN	Era nòbla parelha se seiguec en dues cagires de braci, ath cant madeish dera orquèstra.
CONDES-ANDERSEN	Eth burgmèstre e era sua hemna les solien ocupar, mès qu'en aquera escadença non aueren mès remèdi que seir enes bancs de husta, coma s'auessen estat ciutadans ordinaris.
CONDES-ANDERSEN	Vedetz?
CONDES-ANDERSEN	Que i a gent que mane e gent qu'encara mane mès, didien tranquillaments es bones comaires.
CONDES-ANDERSEN	E aguest incident balhaue un aire especiau de festivitat ena foncion.
CONDES-ANDERSEN	Eth candelabre hec es sòns guimbets, era multitud siguec tustada sus es nuds des dits, e jo…òc, era Lua vedec tota era foncion."
CONDES-ANDERSEN	Ua mairia repapiaira, praubaments vestida, que pertanhie ara mès baisha classa, acompanhada de quauqui petits subaltèrns entrèc ena cramba ueda e grana deth sèti reiau.
CONDES-ANDERSEN	Qu'auie besonh de veder-lo!, li calie veder-lo!
CONDES-ANDERSEN	L'auie costat fòrça petiti sacrificis, e fòrça vertut persuasiua abantes qu'artenhèsse eth sòn desir.
CONDES-ANDERSEN	Dobleguèc es sues mans secalhoses, e guardèc ath sòn entorn damb tanta reveréncia coma se siguesse ena glèisa.
CONDES-ANDERSEN	Siguec aciu, didec, aciu!
CONDES-ANDERSEN	E queiguec de jolhs e punèc eth tapís de porpra: me pensi que plorèc, non i auie aguest madeish velot, didec eth subaltèrn, tant qu'ar entorn dera sua boca se hège un arridolet.
CONDES-ANDERSEN	Mès siguec aciu, didec era hemna.
CONDES-ANDERSEN	Que semblaue parièr.
CONDES-ANDERSEN	Parièr, responec eth, mès non parièr deth tot: es hièstres qu'èren hètes a miques, es pòrtes arrincades e i auie sang sus es pasiments!
CONDES-ANDERSEN	Mès qu'òm pòt díder atau madeish qu'eth mèn arrèilh moric sus era cagira reiau de França.
CONDES-ANDERSEN	Mòrt!, repetic era vielha.
CONDES-ANDERSEN	Non me pensi que didessen cap mès causa.
CONDES-ANDERSEN	Abandonèren era cramba dempús non guaira estona.
CONDES-ANDERSEN	Era còga s'esbugassèc, e era mia lum venguec mès fòrta sus eth velot sumptuós dera reiau cagira de França.
CONDES-ANDERSEN	Se qui vos pensatz qu'ère, era vielha?
CONDES-ANDERSEN	Vos diderè ua istòria.
CONDES-ANDERSEN	Qu'ère un vrespada, en mès ludent dia dera Revolucion de junh- sèga, quan cada casa ère ua fortalesa, cada hièstra ua guardadera.
CONDES-ANDERSEN	Eth revolum de gent qu'assautèc es Telluries; autanplan hemnes e mainatges lutauen entre es combatents: era gent se precipitaue pes crambes deth palai.
CONDES-ANDERSEN	Un praube gojat esparracat, a mieja creishença, pelegèc coratjosaments entre es auti revoutadi: queiguec fatauments herit pes còps de baioneta, e queiguec en solèr ena madeisha cramba deth sèti reiau; e era sua figura sagnanta siguec botada sus era régia cagira, e d'aquiu estant s'espargec era sua sang sus era porpra imperiau.
CONDES-ANDERSEN	Quina scèna!
CONDES-ANDERSEN	Eth sòn pitrau nud e eth sòn vestit esquinçat qu'èren miei amagadi pes velots de porpra ornadi pes liris de França.
CONDES-ANDERSEN	Que l'auie estat profetizat ena cunhèra que moririe ena cagira de França.
CONDES-ANDERSEN	Eth còr de sa mair s'auie imaginat un nau Napoleon.
CONDES-ANDERSEN	Es mèns arrais auien punat era corona de sauretes ath dessús dera hòssa deth gojat, e delànet punèren eth front dera mairia vielheta tant qu'era soniaue e campaue era pintura que podetz esboçar aciu: eth praube gojat sus era reiau cagira de França!"
CONDES-ANDERSEN	Me miralhè enes aigües der arriu Firis, tant qu'es vapors espaurien es peishi qu'auie entre es jonquetes.
CONDES-ANDERSEN	Es bromes s'acaçauen es ues as autes dejòs de jo, e deishauen quèir es sues ombres sus es cavòts d'Odin, Thor e Freia, tau que les cride era gent.
CONDES-ANDERSEN	Pertot des pòsti dera magra torba, que i an estat escultadi nòms.
CONDES-ANDERSEN	Que non i a cap de monument aquiu, a on es viatgèrs les posquen escultar, ne murs d'arròca a on pintar-les; atau ei qu'es visitaires les a calut de héner era torba, e es sòns nòms se destaquen ena tèrra nuda.
CONDES-ANDERSEN	Un perfècte hilat de nòms s'esparg sus totes es montanhetes: ua sòrta d'immortalitat que solet s'està enquia que creish era èrba naua.
CONDES-ANDERSEN	Aquiu que i a un òme dret.
CONDES-ANDERSEN	Uedaue era còrna d'idromèu, d'ampla vòra d'argent, e gasulhaue un nòm, en tot díder ath vent que non lo tradisse; mès jo l'entení e lo coneishí.
CONDES-ANDERSEN	Ua corona comdau lutz ath dessús sòn: qu'ei per aquerò qu'eth non gause parlar damb votz nauta.
CONDES-ANDERSEN	Arrí: ua corona de poèta lutz sus eth!
CONDES-ANDERSEN	Era noblesa d'Elionor d'Este guanhe resplendor peth nòm deth Tasso.
CONDES-ANDERSEN	Jo que me'n sabi tanben a on florís aguesta Ròsa de Beresa!"
CONDES-ANDERSEN	Que cap de broma vengue entre eth poèta e era sua Ròsa!
CONDES-ANDERSEN	Cada an la visiten rosinhòls a centenats.
CONDES-ANDERSEN	Era mar qu'ei pro ath cant, era mar que tostemp se transvestís; e era ampla carretèra les dessepare.
CONDES-ANDERSEN	Un car i passe darrèr er aute.
CONDES-ANDERSEN	Jo que non les seguisqui cap: era mia guardada mèsalèu se pòse en un endret especiau.
CONDES-ANDERSEN	Qu'ei un cavòt; arromingueres e jordons sauvatges creishen entre es sues pèires.
CONDES-ANDERSEN	I a ua poesia perfècta ena natura.
CONDES-ANDERSEN	Com vos pensatz que l'interprète eth pòble en generau?
CONDES-ANDERSEN	Vos diderè çò qu'entení sonque era net passada.
CONDES-ANDERSEN	Que i a bèri arbes de çò mès polits, didec un.
CONDES-ANDERSEN	I a dètz cargues de husta en cada arbe, responec er aute.
CONDES-ANDERSEN	E se n'anèren.
CONDES-ANDERSEN	Qu'ei un mau tròç de camin, didec eth següent subjècte que hège via.
CONDES-ANDERSEN	Son aguesti arbes maudits, responec eth sòn companh.
CONDES-ANDERSEN	Que non estramuncam ne ua soleta bohada d'aire: e encara sòrt deth ventolet marin.
CONDES-ANDERSEN	E s'alunhèren.
CONDES-ANDERSEN	Dempús venguec era diligéncia.
CONDES-ANDERSEN	Es passatgèrs dormien toti en mès bèth endret deth camin.
CONDES-ANDERSEN	Eth menaire hec a sonar era còrna.
CONDES-ANDERSEN	Non pensaue ua auta causa qu'aquerò: qué ben que la jògui, e qué ben sone en aguest endret!
CONDES-ANDERSEN	Quin efècte les deu hè?.
CONDES-ANDERSEN	E, era diligéncia, tanben passèc.
CONDES-ANDERSEN	Es que vengueren alavetz sigueren dus gojats a shivau.
CONDES-ANDERSEN	Aciu que i auie joenesa e cava ena sang, me pensi.
CONDES-ANDERSEN	E, talaments, guaitèren damb un arridolet era montanha mossosa e era picada ombriua.
CONDES-ANDERSEN	Com me shautarie passejar per aguest costat damb era Cristina dera Mòla!, didec un.
CONDES-ANDERSEN	E heren lèu eth pas.
CONDES-ANDERSEN	Es flors embelinauen er aire, e eth vent qu'ère caumat.
CONDES-ANDERSEN	Semblaue qu'era mar siguesse un tròç de cèu escampilhat sus ua artiga prigonda.
CONDES-ANDERSEN	Arribèc un tamboreu qu'ath sòn laguens i auie sies viatjaires, quate d'eri adormidi; eth cincau pensaue ena sua naua jarga d'ostiu, e se l'anarie ara ora.
CONDES-ANDERSEN	Eth siesau se decantaue de cap endauant e demanaue ath menaire se i auie quauquarren de remercable en aqueth modelhon de pèires.
CONDES-ANDERSEN	Non, responec er òme: non ei qu'un modelhon de pèires; mès aguesti arbes pro que ne son de remercables.
CONDES-ANDERSEN	Hètz-me'n eth perqué.
CONDES-ANDERSEN	Ò, ben, son plan remercables!, comprenetz, senhor?
CONDES-ANDERSEN	En iuèrn quan i a boni celhs de nhèu e toti es lòcs semblen madeish, aguesti arbes que son ua hita entà jo, e me'n sabi que me cau anar ath cant d'eri entà non anar de cap ath mar.
CONDES-ANDERSEN	Vedetz?
CONDES-ANDERSEN	Per aquerò ei que son remercables.
CONDES-ANDERSEN	E seguic amiant.
CONDES-ANDERSEN	Apareishec un artista.
CONDES-ANDERSEN	E es sòns uelhs luderen.
CONDES-ANDERSEN	Que non didec cap de mot, mès fiulèc, e es rosinhòls cantèren, er un mès naut qu'er aute.
CONDES-ANDERSEN	Caratz d'un viatge!, sorrisclèc.
CONDES-ANDERSEN	E cuelhec eth sòn libre de nòtes e comencèc d'anotar es colors dera manèra mès metodica: blau, lillà, brun escur.
CONDES-ANDERSEN	Serà ua pintura esplendida.
CONDES-ANDERSEN	Que la vedec atau qu'un miralh reflectís ua scèna, e ath madeish temps fiulèc ua marcha de Rossini.
CONDES-ANDERSEN	Era darrèra a campar siguec ua prauba gojata.
CONDES-ANDERSEN	Se posèc un shinhau ath cant deth cavòt, e deishèc en solèr eth sòn hèish.
CONDES-ANDERSEN	Virèc era sua cara esblancossida de cap ath bòsc, e es sòns uelhs resplenderen; quan guardèc en aire i trapèc eth cèu sus era mar.
CONDES-ANDERSEN	Crotzèc es sues mans, e me pensi que gasulhèc ua pregària.
CONDES-ANDERSEN	Non comprenia deth tot es sentiments que l'amarauen, mès sabi que, ans a vier, aguesta net li tornarà soent ena sua memòria, damb eth beròi panorama ath sòn entorn.
CONDES-ANDERSEN	Que serà mès beròia e fidèu ara sua natura ena sua memòria que non eth prètzhèt deth pintor, a maugrat des colors anotadi en libre.
CONDES-ANDERSEN	Es mèns arrais la seguiren enquia qu'era auba li punèc eth front."
CONDES-ANDERSEN	Que i auie bromes faissugues en cèu, e era Lua non campèc.
CONDES-ANDERSEN	Jo èra doblaments solitari en ua crambeta, guardant tà naut, laguens eth cèu, a on era Lua l'auie calut èster.
CONDES-ANDERSEN	Es mèns pensaments vagauen de cap ara bona amiga que m'auie dit istòries cada vrespada e m'auie amuishat imatges.
CONDES-ANDERSEN	I auie quauquarren qu'era non auesse presenciat?
CONDES-ANDERSEN	Quan es mainatges d'Israel plorauen ath cant des aigües daurades de Babilònia, era qu'aubiraue tristaments per interior des saücs a on èren penjades es sues arpes.
CONDES-ANDERSEN	Quan Romeo s'enfilaue peth balcon, e eth punet dera novèla d'amor volaue, tau qu'eth pensament d'un querubin, dera tèrra en cèu, era Lua redona ère amagada entre es ombrius cipresièrs, en aire transparent.
CONDES-ANDERSEN	Era que vedec ar eròi en Santa Helena, tant qu'eth, ath dessús dera arròca, guardaue er ocean sense hites, e ath madeish temps grani pensaments li tustauen eth pièch.
CONDES-ANDERSEN	Mès, ath delà, quina ei era causa qu'era Lua non mos poirie díder?
CONDES-ANDERSEN	Era vida deth mon qu'ei entada era ua rondalha.
CONDES-ANDERSEN	Aguesta net, que non vos campi, vielha amiga mia, e non è ua imatge entà diboishar en arrebrembe dera vòsta visita.
CONDES-ANDERSEN	Totun, tant que jo guardaua eth cèu, tot cogitós, de cap as bromes, apareishec un arrai dera Lua; mès que lèu siguec esbugassat: es bromes neres s'espargeren sus era.
CONDES-ANDERSEN	Totun aquerò, siguec ua salutacion, ua amistosa salutacion nueitiua que me manaue era Lua.
CONDES-ANDERSEN	Er aire, un aute còp, ère clar.
CONDES-ANDERSEN	Auie passat quauqui vrespes qu'era Lua ère en quart creishent.
CONDES-ANDERSEN	Alavetz recuelhí ua naua idia entà un esbòç: vaquí, çò qu'era Lua me didec: "è seguit es audèths polars e es balenes nadaires pera còsta d'autant de Groenlandia.
CONDES-ANDERSEN	Magri arròcs caperadi de gèu e bromes ombriues, senhoretjauen ua val a on saücs e matasi de sorbièrs èren en espesa florida, e era entutada neror espandie era sua fragància.
CONDES-ANDERSEN	Era mia claror ère opaca; eth mèn creishent, palle coma era huelha deth liri d'aigua qu'a estat flotant pendent setmanes sus era aigua, un còp arrincat dera sua cama.
CONDES-ANDERSEN	Era corona des lums deth Septentrion usclaue damb bordesca lum.
CONDES-ANDERSEN	Es arrais gessien deth sòn cèrcle espaciós, e s'escampilhauen peth cèu coma apilerades colomnes de huec, jogant damb era lum verda o vermelha.
CONDES-ANDERSEN	Es abitants èren arremassadi entà dançar e hèr hèsta, mès que non auien cap admiracion entà campar aquera vista gloriosa: autant d'avedadi n'èren.
CONDES-ANDERSEN	Era sua atencion qu'ère atirada pera dança e eth cant.
CONDES-ANDERSEN	Un groenlandés sense era jarga de pèth s'estaue ath miei deth rondèu, damb un tamborin ena man, que hège a sonar, en tant que cantaue un cant de laudança des cacères de fòques.
CONDES-ANDERSEN	Eth còr li responie damb un eia!,eia!,a!
CONDES-ANDERSEN	E alavetz sautauen ath torn deth rondèu, caperadi damb es sues jargues de pèth blanques, que les retirauen a ossi polars.
CONDES-ANDERSEN	Voludauen es caps e hègen miralhar es uelhs dera manèra mès sauvatge.
CONDES-ANDERSEN	Dempús constituïren un tribunau de justícia entà arrir.
CONDES-ANDERSEN	Es plaidejaires balhauen un pas endauant e eth demandant recitaue es colpes deth sòn adversari; mès tot aquerò d'ua manèra dramatica e burlesca.
CONDES-ANDERSEN	Era rèsta, mentretant, dançauen ath son deth tamborin.
CONDES-ANDERSEN	Eth demandat replicaue dera madeisha forma, e era assemblada balhaue era sua senténcia en tot arrir.
CONDES-ANDERSEN	Trons que resonauen des montanhes estant, a on redolauen bocins des camps de gèu, e granes masses s'esbugassauen a miques polsoses.
CONDES-ANDERSEN	Qu'ère ua tipica net d'ostiu de Groenlandia.
CONDES-ANDERSEN	Eth qu'ac sabie, e es que l'entornejauen ac sabien tanben; e de tau manèra, qu'era sua hemna ja cosie era tunica de pèth ath torn deth sòn còs entà non auer de tocar dempús eth cadavre.
CONDES-ANDERSEN	Era li demanèc: voletz èster acogat en èrm, laguens era nhèu dura, o dilhèu preferitz que vos cabussèssem ena mar?
CONDES-ANDERSEN	Ena mar, gasulhèc eth, en tot botjar eth cap damb un trist arridolet.
CONDES-ANDERSEN	Òc, era mar qu'ei un tendolet d'ostiu a on s'i està ben, didec era hemna.
CONDES-ANDERSEN	Milèrs de fòques que i jòguen, e era vaca marina dormirà enes vòsti pès.
CONDES-ANDERSEN	Era caça ei segura e n'i a en abondor.
CONDES-ANDERSEN	Es mainatges idolèren e agarrèren era pèth en tot tirassar-la dera hièstra, pr'amor de qué er òme moribond podesse èster devarat ena mar, er ocean panteishant que li balhaue minjar ena vida, e que ara, ena mòrt, li balharie eth lòc de repaus!
CONDES-ANDERSEN	Era labada funerària siguec er iceberg flotant que se transvestís de dia en dia.
CONDES-ANDERSEN	Fòques se pòsen sus eth gèu, e er albatròs esten ath dessús sòn es sues vastes ales".
CONDES-ANDERSEN	Tostemp ère naua, e era non ne variaue jamès eth costum.
CONDES-ANDERSEN	Cada ostiu solie amiar eth madeish chapèu de palha, e me semble qu'un vestit d'un gris bluenc.
CONDES-ANDERSEN	Sonque auie eth costum de gésser a veir a ua soleta amiga, que s'estaue en aute costat deth carrèr; mès non i anèc pendent uns quants ans darreraments, pr'amor qu'era sua amiga ère mòrta.
CONDES-ANDERSEN	Era mia vielha amiga ère tota bolegadissa ena sua solitud, ath cant dera hièstra, que tostemp ère plia de flors polides en ostiu: en iuèrn hège créisher ua esplendida mossa e nasitòrts sus ua pèça de feutre.
CONDES-ANDERSEN	Aguesti darrèri mesi non apareishec ena hièstra, mès jo que m'en sabia qu'encara viuie, pr'amor que non l'auia vist cuélher eth gran viatge que parlauen tant, era e era sua amiga.
CONDES-ANDERSEN	Òc, solie díder era, quan m'arribe era ora de morir, viatjarè plan mès luenh que non ac è hèt en tota era mia vida.
CONDES-ANDERSEN	Eth lòc d'acogament dera mia familha qu'ei a vint miles d'aciu, e m'i cau amiar entà hèr eth darrèr sòn ath costat des mèns!
CONDES-ANDERSEN	Era darrèra net, un tamboreu de transpòrt s'arturèc ena pòrta, e ua caisha de mòrts siguec trèta ath carrèr: atau ei que me'n sabí que s'auie mòrt.
CONDES-ANDERSEN	Botèren palha ath torn deth taüt, e se meteren en marcha.
CONDES-ANDERSEN	Ath sòn laguens dormie era quieta puncèla des peus blanqui, qu'es darrèrs ans non auie estat vista dehòra de casa.
CONDES-ANDERSEN	Eth tamboreu de transpòrt se comencèc a bassacar ara prèssa de cap a dehòra dera ciutat, tau que se li calesse anar entà ua alègra gessuda.
CONDES-ANDERSEN	Encara anèren mès de pressa quan arribèren ena carretèra.
CONDES-ANDERSEN	Eth menaire guardaue a cada moment peth dessús dera sua esquia: me pensi qu'auie pòur de veir ara vielha dauna seiguda sus eth taüt, damb era sua pelissa auriòla.
CONDES-ANDERSEN	Eth, donc, foetèc despietadaments es shivaus, e les amièc tant enregdesidi qu'era sua boca trège esgluma.
CONDES-ANDERSEN	Ua lèbe que se precipitèc a trauèrs deth camin, e es bèsties se deishèren d'anar deth contròtle der òme.
CONDES-ANDERSEN	Era quieta puncèla deth peu blanc, que pendent es ans s'auie botjat tant a plaser en sòn torn diari, ara qu'ère mòrta ère accelerada a passi desbocadi sus socs e pèires, camin enjós.
CONDES-ANDERSEN	Eth taüt, qu'ère estropat damb tapisi, s'esguitlèc deth tamboreu de transpòrt, e queiguec sus eth camin, tant que menaire, shivaus e car s'enventien se qui sap entà a on ena sua hòla carrèra.
CONDES-ANDERSEN	S'i calèc ath dessús e hissèc eth tapís, de manèra que l'estarnèc, e dempús se lheuèc alègraments, refilant pes aires, e jo m'en.honsè darrèr des bromes ròies dera auba!
CONDES-ANDERSEN	Es convidadi se n'anèren: passada era mieja net.
CONDES-ANDERSEN	Es mairs punauen ara nòvia e ath nòvi.
CONDES-ANDERSEN	Dempús les campè toti solets, mès es ridèus èren baishadi lèu deth tot; era saleta ère enlumenada per ua lampa.
CONDES-ANDERSEN	Gràcies a Diu, toti son dehòra, didec eth, tant que punaue es sues mans e es sòns pòts.
CONDES-ANDERSEN	Era arric e plorèc, e posèc era tèsta sus eth pitrau d'eth, tremolant tau qu'era flor de lotus sus es aigües trimaires.
CONDES-ANDERSEN	Parlèren toti dus damb trendes paraules abrandades.
CONDES-ANDERSEN	Dormitz doçaments!, sorrisclèc eth.
CONDES-ANDERSEN	E era hec enlà eth ridèu dera hièstra.
CONDES-ANDERSEN	Qué beròia lutz era Lua!, didec.
CONDES-ANDERSEN	Guardatz se com n'ei de clara e de tranquilla!
CONDES-ANDERSEN	Alavetz amortèc era lum, e era cramba, tota quieta, demorèc escura, se non auesse estat pes mèns arrais, que luderen de forma tan brilhanta coma es uelhs d'era.
CONDES-ANDERSEN	Ò!, feminitat!
CONDES-ANDERSEN	Puna tu era lira deth poèta quan eth cante es mistèris dera vida!
CONDES-ANDERSEN	Qu'ei er endret a on un dia, joens alègres coronadi de ròses, dançauen damb es bères fraies de Laís.
CONDES-ANDERSEN	Ara i règne era quietud mortau.
CONDES-ANDERSEN	Soldats alemans, damb sodada napolitana, hèn era garda, hèn a cartes e a dats.
CONDES-ANDERSEN	Ua còlha d'estrangèrs, der aute costat des montanhes, arriben ena ciutat damb guides.
CONDES-ANDERSEN	Qu'auien talents de veir aquera ciutat que se lheuèc dera hòssa jos es mèns arrais, que li queiguien a tota fòrça.
CONDES-ANDERSEN	Les amuishè es tralhes deth car enes carrèrs empeiradi damb labades de laua; les amuishè es nòms sus es pòrtes e es taulèrs des afiches, encara plantadi.
CONDES-ANDERSEN	Enes petites gessudes vederen es mairs de hònts decorades damb cauquilhes, mès cap shèta anaue, e cap cançon ressonaue enes crambes ricaments pintades a on es gossets de metau sauvauen es pòrtes.
CONDES-ANDERSEN	Ère tauments ua ciutat de mòrts: solet eth Vesuvi hège retronir eth sòn imne sense fin, qu'es sòns vèrsi er òme cride "ua naua erupcion".
CONDES-ANDERSEN	Anèrem entath temple de Venus, erigit damb marme blanc enludernant, damb eth sòn ennautit autar de cara as amples gradons, e eth sause ploraire en tot trèir era quissonada entre es colomnes.
CONDES-ANDERSEN	Er aire ère blau e transparent, e ath hons i auie eth Vesuvi, nere coma ua gòrja de lop, damb era sua colomna de huec tau qu'eth soc d'un pin.
CONDES-ANDERSEN	Ena escurina era broma de hum semblaue era copa deth pin, sonque qu'ère enlumenat d'un ròi de sang pes ahlames interiores.
CONDES-ANDERSEN	I auie ua cantaira entre era còlha, ua grana e famosa: jo qu'è vist es aumenatges que li hègen en diuèrses capitaus d'Europa.
CONDES-ANDERSEN	N'aumpliren un cornèr, en tot repetir çò que s'auie passat enes centúries despareishudes.
CONDES-ANDERSEN	Eth scenari encara ère de pè, damb es sòns encastres de mur, e un arc ath hons, qu'ath sòn trauèrs òm ve era madeisha decoracion que se vedie alavetz: era natura madeisha, es montanhes entre Amalfi e Sorrento.
CONDES-ANDERSEN	Entà divertir, era cantaira pugèc ena scèna e cantèc, pr'amor qu'eth lòc l'inspiraue.
CONDES-ANDERSEN	Jo pensè en sauvatge shivau arab, quan endilhe, secodís era crinèra e cuelh enventida: tan doç ère eth sòn cant, e autaments, tan segur.
CONDES-ANDERSEN	Tanben pensè ena Mair Dolorosa jos era Crotz deth Golgota: tant amarat èra de prigond sentiment e de pena.
CONDES-ANDERSEN	Alavetz ressonèc, madeish que s'auie passat hège mil ans, eth son der aplaudiment e eth delèit.
CONDES-ANDERSEN	Erosa, priviligiada creatura!, cridauen toti.
CONDES-ANDERSEN	Tres menutes dempús era scèna ère ueda e non s'entenie cap de son.
CONDES-ANDERSEN	Era còlha se n'anèc, mès es pardies demorèren immudables, coma ne demoraràn es sègles a vier, e arrés se'n saberà deth momentanèu esclat d'aplaudiments, es nòtes dera bèra cantaira e es sòns arridolets: tot qu'ei aigua passada e hujuda.
CONDES-ANDERSEN	Antanplan entà jo non son que causa de memòria perduda".
CONDES-ANDERSEN	Ère pro ben aprovedit: i auie fòrça libres e un perfècte caòs de papèrs.
CONDES-ANDERSEN	Un joen i ère present, e eth director s'estaue ath cant deth sòn pupitre.
CONDES-ANDERSEN	Dus librets, toti dus de joeni autors, les calie èster jutjadi.
CONDES-ANDERSEN	Aguest que me l'an enviat, didec.
CONDES-ANDERSEN	Encara non l'è liejut, mès qu'ei fòrça ben presentat.
CONDES-ANDERSEN	Què me'n didetz deth contengut?
CONDES-ANDERSEN	Ò!, hec un qu'ère poèta.
CONDES-ANDERSEN	Ei plan bon: dilhèu un shinhau alongat, mès eth qu'encara ei joen.
CONDES-ANDERSEN	Es vèrsi poirien èster mielhors, mès es pensaments son sanitosi, encara qu'agen un brin de vulgaritat.
CONDES-ANDERSEN	Què diderà un?, non se pòt èster en tot pensar tostemp en ua causa naua.
CONDES-ANDERSEN	Me pensi que seratz ben a cubèrt se lo laudatz, encara que me pensi que non serà jamès un gran poèta.
CONDES-ANDERSEN	A liejut fòrça, qu'ei un sabent orientalista de prumèr orde, e ei senat.
CONDES-ANDERSEN	Siguec qui escriuec aqueth article tan polit a prepaus des mies Reflexions sus era vida domestica.
CONDES-ANDERSEN	Que cau èster benevolent damb un joen.
CONDES-ANDERSEN	Arren i a de pejor ena poesia qu'era mediocritat, e eth jamès subergesserà d'aguest nivèu.
CONDES-ANDERSEN	E sa tia que n'ei tant embadoquida!
CONDES-ANDERSEN	Ben, jo qu'è revisat eth libre d'un còp de uelh.
CONDES-ANDERSEN	Talent indobtable; aufrena prometedoira; ua flor en jardin dera poesia; ben compausat, e atau successiuaments.
CONDES-ANDERSEN	Mès er aute libre!
CONDES-ANDERSEN	Supausi qu'er autor se prepause que jo l'ac crompa.
CONDES-ANDERSEN	Enteni a díder qu'ei laudat.
CONDES-ANDERSEN	I tie engenh: non vos semble?
CONDES-ANDERSEN	E era puntuacion ei insolita.
CONDES-ANDERSEN	Non castiguem es sòns petiti defèctes: que vau mès que mo n'alegrem des sues trobalhes.
CONDES-ANDERSEN	E n'a un modelhon: dèishe a toti es auti dehòra de combat.
CONDES-ANDERSEN	S'ei un gèni atau, serà capable de sostier bèra arrepassada.
CONDES-ANDERSEN	Non li hescam a pèrder eth cervèth!
CONDES-ANDERSEN	Òm li arrecomane er estudi des classics, e anar hènt!
CONDES-ANDERSEN	L'adorauen toti es convidadi, e ère erós deth tot.
CONDES-ANDERSEN	Cerquè ar aute poèta: eth fèr: qu'ère tanben entre ua grana amassada, en çò d'un de sòns admiradors, a on era gent parlaue deth libre der aute poèta.
CONDES-ANDERSEN	Voleria liéger eth vòste, tanben, didec eth Mecenes, mès que ja vo'n sabetz que jo tostemp digui çò que pensi, e, parlant damb eth còr ena man, non ne demori granes causes, de vos: qu'ètz massa independent, massa fantasiós; mès arreconeishi que coma òme ètz ua persona plan respectabla.
CONDES-ANDERSEN	Era Lua me didec: "I a dus casalons ath costat deth camin, en bòsc.
CONDES-ANDERSEN	Es pòrtes son baishes e es hièstres corbades, mès es acaules e er arradim des agradèles les entoren.
CONDES-ANDERSEN	Es losats son caperats de mossa; flors auriòles e peu-de can.
CONDES-ANDERSEN	Sonque i a caulets e truhes en jardinet; mès ath cant deth romegàs possen ues mates florides de saüc, e dejós d'eres s'i seiguie ua mainada.
CONDES-ANDERSEN	Es sòns uelhs morets se tachauen ena vielha ausina que i a entre es dus casalons.
CONDES-ANDERSEN	Er arbe auie un gran soc nudós.
CONDES-ANDERSEN	Eth cimalh aui estat ressegat e era cigonha auie hèt eth sòn nin naut de tot deth soc.
CONDES-ANDERSEN	Er audèth s'estaue aquiu, en tot botjar eth bèc.
CONDES-ANDERSEN	Un mainatget gessec e se calèc ath cant dera mainada: èren frair e fraia.
CONDES-ANDERSEN	Preguntèc eth.
CONDES-ANDERSEN	Preguntèc era gojata.
CONDES-ANDERSEN	Que deu èster Nòste Sénher que pòrte eth mainadon!
CONDES-ANDERSEN	E se cuelheren es mans.
CONDES-ANDERSEN	Se dauric era pòrta deth casalon, e campèc ua hemna.
CONDES-ANDERSEN	Entratz, didec: entratz e veiratz se quina causa a portat era cigonha: ei un germanet!
CONDES-ANDERSEN	Quauqui arbes sense huelhes creishien ath sòn entorn.
CONDES-ANDERSEN	En un d'eri i cantaue un rossinhòl; s'auie hòraviat.
CONDES-ANDERSEN	Me n'encuedè que s'auie de morir de hered e que jo anaua a enténer eth sòn cant deth cigne.
CONDES-ANDERSEN	En trincar eth dia passèc ua caravana de pagesi emigrants, hènt via entà Brena o Hamburg pr'amor d'embarcar-se de cap a America, a on era bèra fortuna, era fortuna des sòns sòmnis, les demoraue.
CONDES-ANDERSEN	Es hemnes amiauen es mainadons, es mainatges mès grani corrien d'un costat en aute ath cant d'eres.
CONDES-ANDERSEN	Un malerós shivau tirassaue eth car, a on i auie uns quants utisi miserables de parament de casa.
CONDES-ANDERSEN	Hège un aire plan hered, e ua mainada petita s'apressèc mès estretaments a sa mair, que guardaue eth mèn disc que s'aflaquie, e pensaua en quina amarganta mancança auien patit en sòn larèr, e es faissugues talhes qu'èren impossibles de pagar.
CONDES-ANDERSEN	Es pensaments d'era èren coma es de tota era caravana: atau, donc, era auba roienca ludec sus eri coma un lucada d'aqueth solei de fortuna qu'ère a mand de lheuar-se.
CONDES-ANDERSEN	Enteneren eth cant deth rossinhòl crebant, e entada eri non siguec de cap manèra un faus profèta, senon mèsalèu un senhau de bona fortuna.
CONDES-ANDERSEN	Eth vent fiulaue agudentaments, e eri non entenien era sua cançon.
CONDES-ANDERSEN	Navigatz damb tota seguretat sus er ocean!
CONDES-ANDERSEN	Qu'auetz balhat tot çò qu'auíetz a cambi deth viatge: praubi e desamparadi tocaratz tèrra enes plages deth vòste Canaan.
CONDES-ANDERSEN	Que vos cau véner a vos, ara vòsta hemna e as vòstes infants, mès que non patiratz enquia guaire temps.
CONDES-ANDERSEN	Era devesa dera mòrt vos espie darrèr es amples huelhes entutades: eth sòn punet de planvenguda vos harà a entrar era vòsta fèbre pestilenta laguens era sang!
CONDES-ANDERSEN	Contunhatz navigant, contunhatz navigant sus es sues aigües briuenques!
CONDES-ANDERSEN	Mès es viatjaires escotauen ventorosaments eth cant deth rossinhòl, pr'amor que les prometie ua bona fortuna.
CONDES-ANDERSEN	Era lum deth dia ludec entre es bromes flotantes, e es pagesi s'endralhèren, peth miei des brucs, de cap ara glèisa.
CONDES-ANDERSEN	Es hemnes, damb es sòns vestits neri e damb mocadors blancs ath torn dera tèsta, semblauen auer baishat des polides pintures deth temple.
CONDES-ANDERSEN	En tot er entorn d'aquiu solet i auie era grana plana mòrta, caperada de bruc torrat e passit, e es montanhes, sabloses e esblancossides, de mès enlà.
CONDES-ANDERSEN	Pregatz, pregatz per aqueri qu'es sòns passi s'enfilen entara hòssa, mès enlà des aigües redoladisses!
CONDES-ANDERSEN	Cadun des sòns movements ei tan comic, que tota era sala brame quan eth s'amuishe.
CONDES-ANDERSEN	Qu'ei era sua personalitat que les hè a arrir, e non pas eth sòn art.
CONDES-ANDERSEN	Autanplan quan ère petit, e jogaue damb es auti mainatges, ja ère un Mariòta.
CONDES-ANDERSEN	Era natura que lo hec unenc: li balhèc ua giba ena esquia e ua auta en pitrau.
CONDES-ANDERSEN	Mès er òme interior, er esperit, a!, aguest siguec ricaments dotat: arrés a mès prigonds sentiments e màger elasticitat d'imaginacion qu'eth.
CONDES-ANDERSEN	Eth teatre que siguec eth sòn ideau: s'auesse estat prim e ben hèt, aurie estat eth protagonista en quinsevolh scèna.
CONDES-ANDERSEN	Era granor e era eroïcitat qu'aumplissen era sua amna, e ça que la, non auie mès remèdi qu'ester un mariòta.
CONDES-ANDERSEN	Quitament era sua pena e era sua malenconia aumentauen era comica secason des sues tralhes totes anguloses, e recuelhien er arrir des multituds qu'aplaudien ath sòn preferit.
CONDES-ANDERSEN	Era graciosa Colombina ère brava e amicau, mès s'estimaue mès maridar-se damb Arlequin.
CONDES-ANDERSEN	Qu'aurie estat plan, massa comic, ena vida reau, qu'era Beresa e eth Monstre s'auessen dat es mans.
CONDES-ANDERSEN	Quan eth Mariòta ère descoratjat, era ère era soleta persona que podie hèr-lo a hèr un arridolet, e, encara mès, hèr-lo a arrir deth tot, e de tot còr.
CONDES-ANDERSEN	Ara prumeria era se mostraue malenconiosa tanben, dempús alègra, e ara fin plia de remoquets.
CONDES-ANDERSEN	Jo sabi se qué vos passe, e plan ben qu'ac sabi!, didec era.
CONDES-ANDERSEN	Qu'ètz encamardat.
CONDES-ANDERSEN	Jo e er Amor, sorrisclèc eth, que seríem ua polida parelha!
CONDES-ANDERSEN	Com mos aplaudirie eth public!
CONDES-ANDERSEN	Qu'ètz encamardat, repetie era.
CONDES-ANDERSEN	Qu'ètz encamardat de jo.
CONDES-ANDERSEN	Non i auie cap de mau en díder aquerò quan òm sabie que non i auie cap de possibilitat d'amor.
CONDES-ANDERSEN	Mariòta arric e sautèc en aire, e tota era sua malenconia se passèc.
CONDES-ANDERSEN	Mès era qu'auie dit vertat: eth l'estimaue, l'adoraue, atau coma adoraue tot aquerò qu'ère enlairat e mielhor laguens er art.
CONDES-ANDERSEN	Eth dia deth maridatge de Colombina eth que siguec era persona mès alègra qu'auec, mès de nets plorèc lèrmes amargantes.
CONDES-ANDERSEN	S'eth public auesse vist es potèles dera sua cara, solide que l'aurien aplaudit.
CONDES-ANDERSEN	Er empresari se vedec obligat a presentar quauquarren encara mès alègre que de costum, pr'amor de qué eth public non se n'encuedèsse de com mancaue era preséncia dera graciosa Colombina.
CONDES-ANDERSEN	Atau, donc, Mariòta li calec èster doblaments vitau: dancèc e s'estornegèc damb desesperança en còr, e siguec mès aplaudit que jamés.
CONDES-ANDERSEN	Brave!
CONDES-ANDERSEN	Plan brave!
CONDES-ANDERSEN	Mariòta siguec cridat a saludar: vertadèraments auie estat impagable.
CONDES-ANDERSEN	Es corones ja se passien sus era hòssa de Colombina.
CONDES-ANDERSEN	Se seiguec sus era sepultura.
CONDES-ANDERSEN	Que s'aurie podut hèr ua pintura esglasianta; auie era man jos era maishèra, e es uelhs viradi de cap a jo; semblaue un monument: un Mariòta sus ua hòssa, caracteristic e comic.
CONDES-ANDERSEN	S'eth public auesse vist ath sòn preferit, com s'aurie escridassat a díder: Brave!
CONDES-ANDERSEN	Plan brave!, Mariòta!"
CONDES-ANDERSEN	Escotatz era causa que me didec era Lua.
CONDES-ANDERSEN	Jargaue ua tunica naua, blua, e un capèth de color ròsa: que venguien tot just de botar-li ua causa e era auta, e es que l'entornejauen demanauen lum.
CONDES-ANDERSEN	Era Lua, que ludie a trauèrs dera hièstra, qu'auie ua claretat massa afeblida: auien besonh de quauquarren mès ludent.
CONDES-ANDERSEN	Era mainadeta ère tant enregdesida coma quinsevolh pipa, en tot demorar damb es braci desseparadi deh vestit, e damb es dits dera man desseparadi e cartonadi.
CONDES-ANDERSEN	Com aubirauen es sòns uelhs e ludie tot eth sòn ròstre de felicitat!
CONDES-ANDERSEN	Deman gesseràs amiant-lo, didec sa mair.
CONDES-ANDERSEN	E era petita campèc entà baish, reseguint eth sòn vestit, e arric tota contenta.
CONDES-ANDERSEN	Mair!, didec.
CONDES-ANDERSEN	Qué pensaràn es gossets quan me veiguen damb totes es causes polides?"
CONDES-ANDERSEN	Jo que coneishi ua auta ciutat encara mès fantastica: non ei tant eth còs coma er esperit d'ua ciutat.
CONDES-ANDERSEN	Me semble enténer era legenda dera ciutat flotanta, a onsevolhe qu'es hònts jòguen sus eth conquest de marme.
CONDES-ANDERSEN	Òc, era aigua me pòt díder era istòria; es ondades dera mar ne canten era cançon!
CONDES-ANDERSEN	Plane era broma baisha plan soent sus es lesques des sues aigües: qu'ei eth vel dera sua veudedat.
CONDES-ANDERSEN	Eth nòvi deth mar qu'ei mòrt; eth sòn palai e ciutat son ara eth sòn mausolèu.
CONDES-ANDERSEN	Coneishetz aguesta ciutat?
CONDES-ANDERSEN	Jamès era virada des arròdes o eth repic des hèrs de shivau non an sonat enes sòns carrèrs.
CONDES-ANDERSEN	Eth peish i nade, e era nera gondòla s'esguitle sus era prigondor des sues aigües verdes.
CONDES-ANDERSEN	Jo vos harè a veir, contunhèc era Lua, eth forum dera ciutat, era sua grana plaça, e vos semblarà trapar-vos en tèrra de hades.
CONDES-ANDERSEN	Era èrba creish entres es labades amples, e a trincar deth dia es coloms petitonhs, vien, a milenats, entà volatejar ath torn dera sua nauta tor solitària.
CONDES-ANDERSEN	Per tres costats ètz entornejadi de colomnes: jos eth sòn arrecès se sè eth turc silenciós, en tot humar era sua longa pipa.
CONDES-ANDERSEN	Un beròi gojat grèc s'incline contra es colomnes, e guarde, en aire, es trofèus, e es nauti paus erigidi ath sòn entorn, arrebrembes d'un ancian poder.
CONDES-ANDERSEN	Es drapèus quèn tau que pendolhs de dòu.
CONDES-ANDERSEN	Aquiu i repause ua gojata.
CONDES-ANDERSEN	A deishat en tèrra es sues faissugues herrades d'aigua, e era joata qu'ath sòn laguens les amiaue penge sus es sues espatles: era s'empare contra era colomna dera Victòria.
CONDES-ANDERSEN	Non ei un palai de hades aquerò que vedetz dauant vòste: qu'ei ua glèisa.
CONDES-ANDERSEN	Es sues copòles e boles daurades luden dejós es mèns arrais.
CONDES-ANDERSEN	Vengueren aciu, s'entornèren, e vengueren un aute còp.
CONDES-ANDERSEN	Non vedetz aguesta coloracion sumptuosa sus es parets e es veiraus?
CONDES-ANDERSEN	Semble coma s'eth gèni auesse cedit as fantasies de bèth mainatge, quan ornaue aguest temple de prodigis.
CONDES-ANDERSEN	Non vedetz eth Leon alat sus era sua colomna?
CONDES-ANDERSEN	Er aur encara lutz, mès es sues ales son nudades.
CONDES-ANDERSEN	Eth Leon ei mòrt, pr'amor qu'eth rei dera mar ei mòrt: es sues granes sales son uedes, e solet i a parets despolhades aquiu a on i solien penjar pintures de gran prètz.
CONDES-ANDERSEN	Es lazzaroni dormissen ara jos es arcades, quan sonque es nòbles mès capinauts deth país gausauen abantes caushigar aqueth solèr.
CONDES-ANDERSEN	Dera prigondor des potzi (o dilhèu des plombades abitacions vesies deth Pònt des Suspirs?
CONDES-ANDERSEN	Ò, Adria!
CONDES-ANDERSEN	Estropa-te ena broma baisha!
CONDES-ANDERSEN	Qu'eth tòn vel de veudatge capère eth tòn cimeron!
CONDES-ANDERSEN	Penja-lo sus eth mausolèu deth tòn nòvi, ò Venecia!, ciutat des palais de marme e espectraus!
CONDES-ANDERSEN	Es mèns arrais s'esguitlauen sus ua hiestreta deth mur.
CONDES-ANDERSEN	Ua cara pintada s'apressaue as sòns veires: qu'ère er eròi dera cauhada.
CONDES-ANDERSEN	Era barba cavalerosa ondulaue ath torn dera sua maishèra, mès i auie lèrmes enes uelhs d'aqueth òme pr'amor que l'auien fiulat ena scèna, e justaments fiulat.
CONDES-ANDERSEN	Praube companh!
CONDES-ANDERSEN	Mès un "praube companh" non pòt èster tolerat en reiaume der Art.
CONDES-ANDERSEN	Ère un individú de sentiments prigonds e estimaue eth sòn art damb delèit, mès er art non l'estimaue ada eth.
CONDES-ANDERSEN	Era campaneta de reglament que sonèc: entrèc er eròi en scèna; "gausat e capinaut", didie era nòta dera òbra.
CONDES-ANDERSEN	Li calie acarar-se a un public entath qu'ère un dètz de risetes.
CONDES-ANDERSEN	Quan era òbra s'acabèc vedí a un òme estropat en un mantèl, que tirassaue escales enjós.
CONDES-ANDERSEN	Ère eth rei aclapat dera cauhada: s'ac gasulhauen er un ar aute es maquinaires de teatre.
CONDES-ANDERSEN	Seguí ath praube malerós enquia çò de sòn.
CONDES-ANDERSEN	Penjar-se qu'ei ua lèja mòrt, e òm non tostemp a podom a man.
CONDES-ANDERSEN	Me'n sabí que pensaue enes dues causes.
CONDES-ANDERSEN	Vedí se com se guardaue era cara en miralh, e miei clucaue es uelhs entà veir se serie un bèth cadavre.
CONDES-ANDERSEN	Un que pòt èster plan malerós e, totun, quèir ena afectacion.
CONDES-ANDERSEN	Pensèc ena mòrt, en suicidi e me pensi que se plorèc ada eth madeish: plorèc amaraments, e quan un a podut trincar eth plor non s'aucís.
CONDES-ANDERSEN	Vaquí qu'en un petit teatre i hège ua comèdia ua prauba companhia rodaira.
CONDES-ANDERSEN	I vedí ua cara pro coneishuda, es caròles pintades e era barba ondulada.
CONDES-ANDERSEN	Me guardèc e arric; e, totun, auie estat fiulat en scenari hège solet ua menuta; fiulat per un public miserable, de baish anament, en un teatre malerós!
CONDES-ANDERSEN	Auie estat un suicidi: eth deth nòste praube eròi, pintat e menspredat.
CONDES-ANDERSEN	Eth suicida siguec abandonat en un cornèr deth cementèri, jos era paret.
CONDES-ANDERSEN	Lèu i possèren es ortigues, e es hòssaires lançaràn ath dessús es èrbes e eth tarcum des autes hòsses."
CONDES-ANDERSEN	Era higuera bòrda creish ara enes henudes des murs, en tot caperar era sua nudesa damb huelhes amples d'un verd grisenc.
CONDES-ANDERSEN	Eth saumet hè camin pes sòns romegassi de laurèrs entre pilèrs de pèires, e desborrone es arids cardons.
CONDES-ANDERSEN	Aquiu a on es agles de Roma volatejauen bèth dia (vengueren, vederen e venceren) i a, ara, era entrada d'ua cabana bastida damb tèrragila entre dues trincades colomnes de marme.
CONDES-ANDERSEN	Era vinha penge des sues hièstres tòrtes, tau qu'un ornament de funeralhas.
CONDES-ANDERSEN	Ua vielha i demore damb era sua arrèhilha, qu'ei petiteta: ara govèrnen laguens es palais des cèsars e amuishen es tresaurs ad aqueri que les van a veir.
CONDES-ANDERSEN	Non i a sonque ua paret tota nuda qu'age demorat dreta ena cramba sumptuosa deth sèti reiau: eth cipressièr ombriu mèrque damb era sua ombra tota longa er endret a on auie estat era imperiau cagira.
CONDES-ANDERSEN	Era tèrra ei apilerada enquia qui sap a on sus eth solèr des pardies, e era mainadeta, soleta hilha des cèsars, soent i pòrte eth sòn tamborin quan sonen es campanes dera vrespada.
CONDES-ANDERSEN	Deth horat deth pan que i a ena pòrta deth costat d'era, ne ditz eth sòn balcon, pr'amor que d'aciu estant pòt veir mieja Roma, enquiara nauta copòla dera gleisa de Sant Pèir.
CONDES-ANDERSEN	I auie silenci, coma tostemp, aquera vrespada, quan era mainada gessec ara plia lum des mèns arrais.
CONDES-ANDERSEN	Amiaue sus era tèsta ua gèrra d'aigua de forma antica.
CONDES-ANDERSEN	Es sòns pès èren nuds, e esperrecades es sues pèlhes e es manges dera sua camisa.
CONDES-ANDERSEN	Punè es espatles delicadaments arredonides dera mainada, es sòns uelhs escurs, e eth sòn peu nere resplendent.
CONDES-ANDERSEN	S'enfilèc pes gradons deth casalon, qu'èren espadadi e hèti de tròci esberecats de marme des colomnes trincades.
CONDES-ANDERSEN	Ludèrts d'alègri colors se precipitèren sus es sòns pès, mès que non l'estonèren.
CONDES-ANDERSEN	Era ère per lheuar era man entara còrda dera campana, çò que non ei qu'un pè de lèbe aganchat a un tròç de còrda: vaquí era campana d'ara enes palais des cèsars.
CONDES-ANDERSEN	Se posèc un shinhau.
CONDES-ANDERSEN	En qué pensaue?
CONDES-ANDERSEN	Dilhèu en beròi Jesús Infant, vestit d'aur e argent aquiu baish ena capèla, a on ludien es candelhs d'argent, e a on es sues amigues cuelhien partida enes imnes qu'era tanben sabie.
CONDES-ANDERSEN	Sabi pas.
CONDES-ANDERSEN	Anèc de cap endauant un aute viatge, s'eslissèc e era gèrra queiguec dera sua tèsta sus es gradons a on se hec miques sus eth marme estriat.
CONDES-ANDERSEN	Era se petèc en somics.
CONDES-ANDERSEN	Era polida descendenta des cèsars ploraue sus era prauba gèrra crebada.
CONDES-ANDERSEN	Aquiu s'estaue, damb es pès nuds, plorant e non gausant tirassar era còrda, era còrda anonciadoira deth palai des cèsars."
CONDES-ANDERSEN	Escotatz açò que me didec:
CONDES-ANDERSEN	S'arturèren ath cant deth desèrt, ath costat d'un des terrens salabrosi.
CONDES-ANDERSEN	Ludie era plana salabrosa coma un linçò de gèu, e solet d'aciu e d'aquiu la caperauen torbegi sablosi.
CONDES-ANDERSEN	Un des ancians, damb ua botelha d'aigua penjant deth sòn cinturon, e ua saca de pan sense lhèute, que jadie dehòra, hec un quarrat en sable damb eth sòn paishon, e escriuec bères paraules deth Coran.
CONDES-ANDERSEN	Dempús d'aquerò tota era caravana entrèc laguens er espaci consacrat.
CONDES-ANDERSEN	Un joen mercadèr, hilh deth solei (ac vedí enes sòns uelhs e enes beròies linhes deth sòn ròstre) cavaucaue cogitós sus eth sòn blanc shivau espelofit.
CONDES-ANDERSEN	Qui sap se pensaue ena sua bèra esposa nauèra?
CONDES-ANDERSEN	Hège sonque dus dies qu'un camèl cubèrt de peu, e de pèces de ròba de plan naut prètz, amièc ara sua nòvia plan polida ath torn des murs dera ciutat e ath son de tamborins e flaütes.
CONDES-ANDERSEN	Cantèren es hemnes; se lancèren tirs de hèsta: es mès ressonanti e soents les descargaue eth madeish nòvi.
CONDES-ANDERSEN	E ara…ara ère en tot amiar era caravana a trauèrs deth desèrt.
CONDES-ANDERSEN	Les seguí pendent fòrça nets; les vedí en tot posar-se ath cant des potzi, entre es magres palmères.
CONDES-ANDERSEN	Tachauen es sòns guinhauets en vrente deth camèl queigut, e rostien era sua carn ath cant des brases.
CONDES-ANDERSEN	Es mèns arrais refresquèren eth sable rosent, es mèns arrais les mostrèren es arròques caperades, tau que ièrles negades en un mar de sable.
CONDES-ANDERSEN	Non trapèren tribus enemigues ena planhèra sense tralhes, ne se lheuèren tempèstes, ne tempèris de sable escampèren implacablaments era caravana.
CONDES-ANDERSEN	En casa, era graciosa hemna pregaue peth sòn marit e peth sòn pair.
CONDES-ANDERSEN	Ara eth desèrt ei ath darrèr sòn, e aguesta vrespada se sèn jos es palmères altiues, a on era grua esten es amples ales, e eth pelican les aubire a trauèrs dera huelharasca dera mimosa.
CONDES-ANDERSEN	Era luxurianta garriga ei, damb mensprètz, faissugaments caucada per elefant.
CONDES-ANDERSEN	Ua còlha de neres tornen deth mercat, qu'ei tèrra entà laguens, laguens.
CONDES-ANDERSEN	Es hemnes tien graets de coeire entortilhadi ath torn des sues tèstes, plies de recauquilhs, e van jargades damb pèlhes de blau indi.
CONDES-ANDERSEN	Eres qu'amien es bueus, aclapats de carga e cargant enes esquies es mainatges neri, plan nuds, que jaden, en tot dormir.
CONDES-ANDERSEN	Un nere amie damb ua còrda un leon cadèth qu'a crompat.
CONDES-ANDERSEN	S'aprèssen ara caravana.
CONDES-ANDERSEN	Eth joen mercadèr se sè quiet e sense badar boca, en tot pensar ena sua hemna gentila, en tot soniar, ena tèrra des neres, ena sua blanca flor der aute costat deth desèrt, lheue eth cap…!"
CONDES-ANDERSEN	Ua broma passèc sus era Lua; dempús ua auta.
CONDES-ANDERSEN	Era pipa mès polida deth mon l'auie estat balhada.
CONDES-ANDERSEN	Ò!, ère plan delicada e brusca, cèrtament pòc dabla entà acarar era adversitat.
CONDES-ANDERSEN	Mès es frairs dera mainada petita, fòrça enfantolitgi, s'auien hèt a vier era pipa e l'auien plaçat ath laguens d'un arbe en çò de mès naut, e dempús auien hujut ath mès córrer.
CONDES-ANDERSEN	Era pipa, sens dobte, que ploraue tanben: estenie es sues mans entre es branques, e auie era portadura de fòrça malerosa.
CONDES-ANDERSEN	Òc, aguesta deuie èster era adversitat d'aguest mon, que ne parlaue tant mama.
CONDES-ANDERSEN	Ò!, prauba pipa!
CONDES-ANDERSEN	Anaue devarant eth vrespe, s'anaue hènt escur, lèu serie de net.
CONDES-ANDERSEN	Li calerie demorar-se ara serena, tota soleta naut de tot der arbe, tota era net?
CONDES-ANDERSEN	Non: era mainada petita non podie sostier-ne eth pensament.
CONDES-ANDERSEN	Eres vengueren mès apròp, e esteneren es sues mans de cap ar arbe a on ère seiguda era pipa, e arrien e la senhalauen damb es sòns dits.
CONDES-ANDERSEN	Ò!, be n'estaue d'espaurida, era mainada petita!
CONDES-ANDERSEN	Non n'aurè hèt pas bèth un, de pecat?"
CONDES-ANDERSEN	Alavetz comencèc de pensar: "Ò!, òc, didec.
CONDES-ANDERSEN	Me n'è arrit deth praube lit qu'a un parraquet vermelh ath torn dera sua pauta.
CONDES-ANDERSEN	Hège tanta gràcia quan caminaue tot espeat!
CONDES-ANDERSEN	Per aquerò arrí; e ei un pecat, arrir-se'n des animaus que non pòden parlar."
CONDES-ANDERSEN	Dempús guardèc en aire, de cap ara sua pipa.
CONDES-ANDERSEN	E era pipa auríetz dit que botjaue eth sòn cap.
CONDES-ANDERSEN	Jo campaua a Sant Cristòfol damb eth Jesús Infant ena sua esquia, atau que son pintadi enes parets des cases.
CONDES-ANDERSEN	Que son de colossau granor, e arriben dès eth solèr enquiath som de totes es façades.
CONDES-ANDERSEN	I a tanben Sant Fluvian en tot abocar aigua ena casa usclada, e eth Sauvador que penge sangnant ena crotz, ath cant deth camin.
CONDES-ANDERSEN	Aguestes imatges que son vielhes entara generacion d'aué en dia, mès que jo è vist era sua origina.
CONDES-ANDERSEN	I a un convent solitari penjat ena pala dera montanha, tau qu'un nin d'irongletes.
CONDES-ANDERSEN	Dues des monges qu'èren dretes ena tor, tocant era campana.
CONDES-ANDERSEN	Totes dues èren joenes: atau, donc, es sues guardades vagauen sus es montanhes, de cap ath mon divertit de mès enlà.
CONDES-ANDERSEN	Un car de viatjaires passaue pera carretèra.
CONDES-ANDERSEN	Era còrna deth menaire sonau alègramens, e es praubes monges i calauen es uelhs, plei d'un madeish pensament, en car.
CONDES-ANDERSEN	Ua lèrma campèc enes dera mès joeneta.
CONDES-ANDERSEN	Eth son dera còrna venguec a èster mès e mès fèble, enquia qu'es sues nòtes aflaquides sigueren estofades pera campana deth convent."
CONDES-ANDERSEN	Escotatz çò que me didec era Lua.
CONDES-ANDERSEN	Campè pera hièstra d'ua crambeta plan prauba.
CONDES-ANDERSEN	Pair e mair qu'èren toti dus adormidi, mès eth sòn petit hilh ère desvelhat.
CONDES-ANDERSEN	Me pensè, ara prumeria, que campaue eth relòtge de Bornholm, present deth pairin.
CONDES-ANDERSEN	Ère alègraments pintat de ròi e verd, e auie eth cocut naut de tot, pesi de carga faissuga, e eth pendul damb eth sòn disc de laton ludent qu'anaue endauant e endarrèr: "Tic-tac".
CONDES-ANDERSEN	Mès que non ère aquerò que guardaue.
CONDES-ANDERSEN	Non: ère eth rodet de hilar de sa mair, qu'ère dejós eth relòtge.
CONDES-ANDERSEN	Ère eth tresaur mès estimat deth gojat de tota era casa; mès non gosaue de tocar-lo, o l'aurien tustat enes dits.
CONDES-ANDERSEN	Ores e ores, tant que sa mair hilaue, podie guardar eth torn e eth rodet de hilar vertiginós e era arròda que fiulaue: aquerò li hège a vier pensaments ara sua manèra.
CONDES-ANDERSEN	Ò!, sonque qu'eth gosèsse hilar damb aqueth rodet!
CONDES-ANDERSEN	Pair e mair dormien: les guardèc, guardèc eth rodet, e lèu treiguec un pè nud dehòra deth lhet, e dempús un aute pè nud, seguit de dues cames, e patapam!, ja siguec en solèr.
CONDES-ANDERSEN	Se virèc un aute còp pr'amor de veir se sa pair e sa mair encara èren adormidi.
CONDES-ANDERSEN	Òc, dormien plan faissugaments: atau ei que se n'anèc mòlaments, plan mòlaments, ath laguens dera sua braca camisa, e comencèc de filar.
CONDES-ANDERSEN	Eth cordon s'aluguèc, e eth rodet anèc mès e mès de prèssa.
CONDES-ANDERSEN	Punè eth sòn peu aurió, e es sòns uelhs blus.
CONDES-ANDERSEN	Ère ua gentila imatge.
CONDES-ANDERSEN	Desseparèc eth ridèu e campèc entà dehòra, e se pensèc que vedie a un holet o bèra auta animeta menuda.
CONDES-ANDERSEN	En nòm deth cèu!, didec, en tot possar ath sòn marit.
CONDES-ANDERSEN	Eth que dauric es uelhs, les hereguec, e campèc era ocupada figureta.
CONDES-ANDERSEN	S'ei eth nòste Bertel!, didec.
CONDES-ANDERSEN	Jo enteni es guardades a tanta distància, qu'ath madeish temps aubirè er interior des galeries deth Vatican, a on estàn es escultures des dius.
CONDES-ANDERSEN	Neguè eth grop de Laocon damb era mia lum, e semblèc qu'eth marme alendèsse.
CONDES-ANDERSEN	Sagerè damb ua doça punada eth piech des Muses: lèu auríetz dit que se botjauen.
CONDES-ANDERSEN	Mès era mia guardada s'estèc mès estona sus eth gran grop deth Nil, damb eth colossau diu.
CONDES-ANDERSEN	Eth s'inclinaue cogitosaments contra era Esfinx, soniosa e meditatiua, tau que se hesse memòria des ans esbugassadi.
CONDES-ANDERSEN	Es petiti Amorells folejauen ath sòn entorn, en tot jogar damb es crocodils.
CONDES-ANDERSEN	Un Amorell plan diminut se seiguie laguens era còrna dera abondància, damb es braci doblegadi, guardant eth gran diu solemne der arriu.
CONDES-ANDERSEN	Qu'ère ua vertadèra pintura deth mainatge que s'estaue filant: es manères qu'èren es madeishes.
CONDES-ANDERSEN	Aguest petit infant de marme ère viu e graciós, qu'ei causa de non díder; mès era arròda deth temps auie virat mès de mil viatges d'ença qu'eth brotoèc deth marme.
CONDES-ANDERSEN	Autants viatges coma eth mainatget auie hèt a virar eth rodet ena umila crambeta, abantes qu'era nòsta epòca creèsse dius de marme coma aqueri.
CONDES-ANDERSEN	Eth malh que l'entornejaue qu'ère polidaments boscós, e ath miei des bòsqui i auie un vielh castèth roienc damb cignes que nadauen enes vals.
CONDES-ANDERSEN	Un bordalat rurau ère ath sòn costat, damb era sua glèisa amagada entre pomèrs.
CONDES-ANDERSEN	Ua corriòla seguida de barques, damb tèdes alugades, s'esguitlauen sus es aigües tranquilles.
CONDES-ANDERSEN	Aguestes tèdes non èren cap alugades entà flocar còps as anguiles.
CONDES-ANDERSEN	Non: que i auie ua grana hèsta.
CONDES-ANDERSEN	S'escampilhauen sons de musica e de cants, e en ua des barques i auie er eròi der omenatge.
CONDES-ANDERSEN	Ère un potent òme emfaishat en un mantèl: qu'auie uelhs blaus e peus blanqui.
CONDES-ANDERSEN	Lo coneishí e pensè en Vatican, e en grop deth Nil entre totes es escultures des dius.
CONDES-ANDERSEN	Pensè dempús ena crambeta praubòta: me pensi que siguec en Gronné-gade a on eth petit Bertel se seiguec, en camisa, a filar.
CONDES-ANDERSEN	Des barques s'entenec eth crit de : Visca, visca Bertel Thorwaldsen!
CONDES-ANDERSEN	Non ère cap eth lòc de neishença de Goethe, ne era vielha Casa dera Ciutat, a on a trauèrs des hièstres s'aubiren es còrnes des bueus un dia rostits e autrejats ath pòble per çò dera coronacion der emperaire.
CONDES-ANDERSEN	Non: qu'ère era casa d'un vesin, era que jo guardaua.
CONDES-ANDERSEN	Qu'ère pintada de verd e plan simpla; ath ras dera cantoada deth carreron des Judius.
CONDES-ANDERSEN	Ei era casa de Rothschild.
CONDES-ANDERSEN	Espiè ath laguens pera pòrta dubèrta.
CONDES-ANDERSEN	Era escala qu'ère brilhantaments enlumenada: i auie vailets qu'amiauen ena man lums alugadi en massissi candelièrs d'argent, en tot inclinar-se toti umils dauant era anciana qu'ère devarada en ua cagira de man.
CONDES-ANDERSEN	Eth senhor dera casa ère damb eth cap nud, e sagerèc damb un punet respectuós era sua man.
CONDES-ANDERSEN	Era qu'èra sa mair.
CONDES-ANDERSEN	Saludèc avientaments ath sòn hilh e as vailets, e se la heren a vier entà un casalon der ombriu carreron.
CONDES-ANDERSEN	Aquiu s'estaue.
CONDES-ANDERSEN	Aquiu auie amainadat as sòns hilhs; aquiu auie trèt florida era sua fortuna.
CONDES-ANDERSEN	S'era deishèsse eth casalon deth carreron mesquin, dilhèu era sòrt les abandonarie: aguesta ère era sua credença".
CONDES-ANDERSEN	Era Lua non me didec arren mès: era sua visita siguec plan, massa braca, aguesta net; mès jo que pensè ena anciana deth carreron mesquin.
CONDES-ANDERSEN	Damb ua soleta paraula qu'era ausse dit, auria ua vila ena baia de Napols.
CONDES-ANDERSEN	Se jo deishèssa eth casalon a on comencèren es fortunes des mèns hilhs, poirien abandonar-les es sues fortunes.
CONDES-ANDERSEN	Ei ua supersticion, mès supersticion d'ua sòrta que, s'òm coneish era istòria e se ve era imatge, sonque a besonh de dus mots entà èster comprenuda: "Ua Mair".
CONDES-ANDERSEN	Òsca!.
CONDES-ANDERSEN	Qu'ère un petit neteja- humenejes qu'auie pujat ath cap de naut d'ua, per prumèr viatge ena sua vida, e auie trèt eth nas ath dehòra.
CONDES-ANDERSEN	Òsca!
CONDES-ANDERSEN	Aguesta qu'ère ua cançon plan desparièra d'eth hèt d'arrossegar-se pes nautades des estretes canoades e humenejes menors.
CONDES-ANDERSEN	Un aire frescolenc li venguec ena cara, e podec veir sense trebucs tota era ciutat, enquias verdi bòsqui de mès enlà.
CONDES-ANDERSEN	Eth solei tot just gessie, gròs e redon, e ludec de patac sus eth sòn ròstre, illuminat de gaujor, a maugrat que siguesse tot mascarat de suja.
CONDES-ANDERSEN	Ara que me pòt veir tota era ciutat, didec, e me pòt veir era lum e eth solei tanben: òsca!
CONDES-ANDERSEN	E hec volar era sua escampeta per dessús era sua tèsta.
CONDES-ANDERSEN	D'aciu e d'aquiu, totun, trapatz ua pòrta, mès tostemp embarrada plan fòrt, pr'amor que se qué l'impòrte, ath chinés, deth mon exterior?
CONDES-ANDERSEN	Es hièstres des cases que i a laguens es muralhes son tapades plan solidaments damb persianes.
CONDES-ANDERSEN	Eth temple ère eth solet endret que deishaue transpassar ua trebla lum pes sues hièstres.
CONDES-ANDERSEN	Guardè, ath laguens, es sòns sumptuosi colors.
CONDES-ANDERSEN	Es parets, de tèrra enquiath solèr de naut, son caperades de pintures de colors viui e dauradi opulents.
CONDES-ANDERSEN	I a representacions des trebalhs des dius aci ena tèrra.
CONDES-ANDERSEN	I a ua imatge d'un diu en cada cavitat, lèu amagada pes rics draps de lan e bandères volatejadisses.
CONDES-ANDERSEN	Dauant de cada diu (toti eri son hèti d'estanh), i a un petit autar damb aigua senhada, flors e ua enlumenada de candèles de cera.
CONDES-ANDERSEN	Ath naut de tot deth temple i é Fu, capmèstre de toti es dius.
CONDES-ANDERSEN	Qu'ei estropat en seda de color auriò, qu'ei santa.
CONDES-ANDERSEN	Ath pè der autar s'i seiguie un èsser viuent, un joen prèire.
CONDES-ANDERSEN	Semblaue qu'estaue en oracion, mès en miei des sues pregàries s'auie botat a soniar, e sense dobte aquerò qu'ère un pecat, pr'amor qu'es sues caròles s'abrasauen, e eth sòn cap s'inclinaue mès e mès.
CONDES-ANDERSEN	Praube Sui-hung!
CONDES-ANDERSEN	Non se vedie cap, en sòn sòmni, mès enlà d'aqueri murs espantoriants, en un jardinet a on eth madeish auie alugat es jaci de flors?
CONDES-ANDERSEN	Dilhèu aguest ère un prètzhèt que li shautaue fòrça mès que non pas eth de velhar pes candèles de cera en temple.
CONDES-ANDERSEN	O dilhèu eth sòn desir de sèir en ua taula ricaments parada, secant-se es pòts, dempús de cada plat, damb un tovalhon de papèr?
CONDES-ANDERSEN	O ben qui sap s'eth sòn pecat ère tan gran que, en sajar eth d'exprimir-lo, es celestes potestats lo castigarien damb era mòrt.
CONDES-ANDERSEN	Se riscarien es sòns pensaments a hòraviar-se damb es vaishèths des barbars de cap ara sua patria, la tant alunhada Anglatèrra?
CONDES-ANDERSEN	Non, es sòns pensaments que non hugien entà un camp tan luenhant, e totun èren tan pecaminosi tau que solet les posque concéber era sang ardenta dera joenesa.
CONDES-ANDERSEN	Pecaminosi, s'enten, aciu en temple, dauant era imatge de Fu e es auti dius.
CONDES-ANDERSEN	Jo me'n sabia per a on vagauen es sòns pensaments.
CONDES-ANDERSEN	Enes entorns dera ciutat, sus eth tet planèr e empeirat d'ua casa, a on era parabanda semblaue de porcelana, e entre vielhs pichèrs plei de campanetes blanques, seiguie era bèra Pe, damb es sòns uelhs estrets e plei de dolenteria, es sòns pòts carnosi e es sòns pès petiti.
CONDES-ANDERSEN	Es sabatetes la sarrauen, mès era opression que sentie en còr qu'ère plan mès grana, e lheuaue guiterosaments es sòns braci, delicadaments modeladi, laguens es mangetes bronzinades de satin.
CONDES-ANDERSEN	Ath sòn dauant i auie un bòl de veire damb quate peishi dauradi.
CONDES-ANDERSEN	Era volegaue era aigua doçaments damb ua vergueta vernissada de laca acolorida: doçaments, ò!, plan doçaments, pr'amor qu'ère corsilhosa.
CONDES-ANDERSEN	Pensarie ena riquesa deth daurat ornament des peishi e ena seguretat que viuien en bòl de veire, damb abondós repaish?
CONDES-ANDERSEN	Totun, quina felicitat mès grana aurien auut s'auessen estat en libertat!
CONDES-ANDERSEN	A!, òc!, era bèra Pe ac comprenie d'aquerò mès.
CONDES-ANDERSEN	Es sòns pensamens vagauen luenh de çò de sòn e cercauen eth temple; mès que non per motius divins!
CONDES-ANDERSEN	Prauba Pe!
CONDES-ANDERSEN	Praube Sui-hung!
CONDES-ANDERSEN	Es sòns pensaments mondans se trapauen, mès era heredor des mèns arrais les queiguec ath miei tau qu'era espada d'un àngel!"
CONDES-ANDERSEN	Jo que podia veir es curioses plantes d'aquiu baish, dejós era aigua.
CONDES-ANDERSEN	Èren tau qu'arbes d'ua picada giganta que s'estenien de cap a jo, a braçades e braçades.
CONDES-ANDERSEN	Eth peish nadaue sus eth cim.
CONDES-ANDERSEN	Un grop de cignes sauvatges volauen peth dehòra, plan naut deth cèu.
CONDES-ANDERSEN	Un d'eri se deishèc quèir damb es ales estenudes tà baish e mès tà baish.
CONDES-ANDERSEN	Seguie damb es sòns uelhs era caravana aeriana, tant qu'era distància entre eri creishie rapidaments.
CONDES-ANDERSEN	Mantenguie es sues ales estenudes e quietes e queiguie coma ua bambolha de sabon què en aire quiet.
CONDES-ANDERSEN	Quan toquèc era superfícia dera aigua, virèc eth cap entà darrèr, entre es sues ales, e se demorèc tant arturat coma era blanca florida deth lotus sus un lac tranquil.
CONDES-ANDERSEN	Se lheuèc un aire leugèr e holèc era superfícia, tota ludenta, dera aigua fosforescenta, que miralhaue tau que s'eth madeish etèr anèsse redolant en vastes ondes dilatades.
CONDES-ANDERSEN	Eth cigne lheuèc eth sòn cap, e es esposqui d'aigua arrosèren era sua esquia e eth sòn bèc coma a ahlames blues.
CONDES-ANDERSEN	Era auba qu'anèc escampilhant era sua lum roienca ath sòn entorn, e eth cigne cuelhec era volada de cap ar aire damb vam renauit, entath solei que se lheuaue, ena linha dera còsta, d'un blu estanhós; entà a on auie volat era caravana aeriana.
CONDES-ANDERSEN	Mès eth que volaue tot solet, damb er in en sòn bèc.
CONDES-ANDERSEN	Volaue sense companhia sus es blues aigues reholades".
CONDES-ANDERSEN	Es mèns arrais queigueren, a trauèrs d'un brescat deth paredau, laguens un ample sosterranh, a on dormissen es reis e es sues hòsses de marme.
CONDES-ANDERSEN	Ua reiau corona lutz ena paret, sus eri, coma un emblèma dera glòria deth mon.
CONDES-ANDERSEN	Ua corona reiau, mès qu'ei hèta de husta pintada, e sostenguda per un cunh de husta tatjat ena paret.
CONDES-ANDERSEN	Es quissons qu'an traucat damb eth sòn rosegadís era corona daurada; era aranha a hilat era sua tela dès era corona enquiath veire mortuòri.
CONDES-ANDERSEN	Era telaranha ei ua bandèra de dòu, brusca e efimèra tau qu'eth dòu des mortaus.
CONDES-ANDERSEN	Be n'ei de tranquil eth sòn d'aguesti reis!
CONDES-ANDERSEN	Jo me retiri plan ben de se com èren.
CONDES-ANDERSEN	Encara campi eth confiat arridolet ath torn d'aqueri pòts que damb tanta autoritat e decission didien paraules de jòia e de marriment.
CONDES-ANDERSEN	Demanen eth nòm des reis, e es nòms ressonen damb un son mòrt e desbrembat.
CONDES-ANDERSEN	Guarden era corona minjada pes quissons, e, se tien pietat, senten que s'esguitle ua tristesa pes sòns arridolets.
CONDES-ANDERSEN	Dormitz, ò mòrts!
CONDES-ANDERSEN	Era Lua vos rebrembe, era Lua mane heredes esplendors, net a trauèrs, de cap ath vòste reiaume silenciós, qu'ath sòn dessús i penge era corona de husta".
CONDES-ANDERSEN	Campè a trauèrs des bigues e a trauèrs deth horat dubèrt dera bocai, laguens der incomòde espaci de mès entà baish.
CONDES-ANDERSEN	Un piòc dormie sus un barron e ua sera repausaue sus un uet gripiau.
CONDES-ANDERSEN	Un tamboreu de viatjaires ère ath miei deth cubèrt.
CONDES-ANDERSEN	Era sua gent dormien ath laguens tan ben caperadi coma ère possible, tant qu'es shivaus se neurien e abeurauen, e eth menaire estiraue es cames, a maugrat que (e jo ac sai de cèrt) auesse dormit plan faissugaments per mès de miei camin.
CONDES-ANDERSEN	Era pòrta dera cramba der ostalièr ère dubèrta, eth lhet ère tot revlincat, e ua candèla regolejaue sus eth solèr.
CONDES-ANDERSEN	Eth vent hered fiulaue d'un costat en aute deth cubèrt.
CONDES-ANDERSEN	Ère mès pròcha era trincada deth dia qu'era mieja net.
CONDES-ANDERSEN	Un còlha de musicians rodaires dormien en un compartiment deth corrau.
CONDES-ANDERSEN	Eth pair e era mair, m'i jogaria quinsevolh causa que soniauen enes gotes deth liguid abrandat que i auie ath laguens dera sua botelha, e era esblancossida gojata enes gotes ploroses des sòns uelhs.
CONDES-ANDERSEN	Ua arpa s'estaue ath cant dera sua tèsta, e un gosset enes sòns pès".
CONDES-ANDERSEN	Aguesta net è liejut çò que ne didien es jornaus, mès era istòria non ei cap tan comprensibla.
CONDES-ANDERSEN	Un dondaire d'ossi seiguie ena taula d'ua tauèrna, tant que s'avalaue eth sòn sopar.
CONDES-ANDERSEN	Eth sòn os ère estacat ena part deth dehòra, mès enlà deth cubèrt de husta.
CONDES-ANDERSEN	Praube os!
CONDES-ANDERSEN	Non aurie gosat hèr mau ne a ua creatura, encara qu'auesse ua portadura plan herotge.
CONDES-ANDERSEN	Tres mainatges jogauen ara lum des mèns arrais, en un humarau.
CONDES-ANDERSEN	Eth mès gran dilhèu auie sies ans; eth mès petit non passaue de dus.
CONDES-ANDERSEN	Plaf, plaf!
CONDES-ANDERSEN	Un son amortat anaue pujant pera escala.
CONDES-ANDERSEN	Qui deuie èster?
CONDES-ANDERSEN	Era pòrta se dauric de land en land: ère er os, eth gran os pelut!
CONDES-ANDERSEN	S'auie engüejat de demorar ath dehòra, ena gessuda, e auie trapat eth sòn camin escales enjós.
CONDES-ANDERSEN	Jo qu'ac vedí tot", didec era Lua.
CONDES-ANDERSEN	Les aulorèc mès non les hec cap de mau.
CONDES-ANDERSEN	Vai!, que deu èster un gosset des mès gròssi, se pensèren.
CONDES-ANDERSEN	E comencèren a hèr-li copets.
CONDES-ANDERSEN	Eth s'estenec en solèr, e eth mainatge mès petit redolèc ath sòn dessús, e joguèc a amagar es sòns retortilhs duaradi enes longui vestits de pèth dera fèra.
CONDES-ANDERSEN	A tot darrèr, eth mainatge mès gran treiguec eth sòn tamborin, e toquèc tan fòrt coma podec.
CONDES-ANDERSEN	Tanlèu l'entenec er os se lheuèc sus es pautes deth darrèr e vinga dançar: qu'ère un polit espectacle.
CONDES-ANDERSEN	Cada mainatge se botèc era escopeta ena esquia, e er os, naturauments, li calec auer era sua, e l'agarrèc tan fòrt coma quinsevolh d'eri.
CONDES-ANDERSEN	Qu'ère reauments un estranh companh de jòc qu'auien arremassat, non ac podien remir.
CONDES-ANDERSEN	Anauen de naut en baish: "un, dus; un, dus".
CONDES-ANDERSEN	Precisaments alavetz quauquarrés venguec ena pòrta e la dauric: qu'ère era mair des mainatges.
CONDES-ANDERSEN	Aurien auut de veir eth terrible cambi dera sua cara esblancossida, badant era boca e damb guardada d'espant.
CONDES-ANDERSEN	Mès eth mainatge mès petit hec un senhau damb eth cap.
CONDES-ANDERSEN	Jamès non aurie estat tant a gust, e sorriclèc fòrt, ara sua manèra mainadenca: que non hèm que jogar a soldats, mair.
CONDES-ANDERSEN	E dempús campèc eth dondaire d'ossi".
CONDES-ANDERSEN	Tot just adès èra en tot campar ua preson, qu'ath sòn dehòra i auie ua veitura de shivaus tota barrada: un presoèr ère a mand de cuélher er adiu.
CONDES-ANDERSEN	Es mèns arrais trauessèren era hièstra grasilhada, e luderen sus era part interiora.
CONDES-ANDERSEN	Eth presoèr escriuie quauques linhes ena paret: qu'ère eth sòn adiu.
CONDES-ANDERSEN	Non escriuie paraules, senon ua melodia: eth pataquejar deth sòn còr ena darrèra net que s'estarie en aqueth endret.
CONDES-ANDERSEN	Era pòrta se dauric, e siguec amiat entath car.
CONDES-ANDERSEN	Guardèc en aire, de cap ath mèn disc redon, e passèren bromes entre nosati, coma s'eth non podesse veir eth mèn ròstre ne jo eth sòn.
CONDES-ANDERSEN	Entrèc en car, era pòrta se barrèc, petèc eth soriac, e partiren entremiei dera picada, a on es mèns arrais non les podien arténher.
CONDES-ANDERSEN	Guardè de nauèth a trauèrs deth brescat dera preson, e es mèns arrais queigueren un aute còp sus era paret a on ère escrita era melodia, eth sòn darrèr adiu; quan manquen es paraules, soent era musica pòt parlar!
CONDES-ANDERSEN	Mès es mèns arrais solet illuminèren ues quantes nòtes isolades: era màger part demoraràn tostemp ena escurina entà jo.
CONDES-ANDERSEN	Siguec un imne de mòrt, çò qu'escriuec?
CONDES-ANDERSEN	O ben èren nòtes d'un nadalet de jòia?
CONDES-ANDERSEN	Anaue a trapar era mòrt o era abraçada dera sua planvoluda?
CONDES-ANDERSEN	Es arrais de Lua non pòden cap liéger tot aquerò qu'es mortaus escriuen.
CONDES-ANDERSEN	Aubiri es bromes hugidoires, eth silenci que s'està en espaci sobeiran; campi bromes poderoses que s'acacen en tot crotzar era tèrra."
CONDES-ANDERSEN	Tot soent les espii, a trauèrs des ridèus, quan mens s'ac pensen.
CONDES-ANDERSEN	Ei tant entretengut de veder-les hèr per manèra de despolhar-se eri madeishi!
CONDES-ANDERSEN	Prumèr ua espatleta nuda e redona ges deth devantau; dempús s'esguiltle un braç entà dehòra.
CONDES-ANDERSEN	O dilhèu campi ua micha estirada que mòstre ua cameta damb clotets, fèrma e redona, e dempús un petit pè hèt entà ester punat, e jo lo puni", didec era Lua.
CONDES-ANDERSEN	Guardaua en aute cant dera hièstra, qu'era sua persiana non arribaue entà baish deth tot, pr'amor que non auie vesins ath dauant.
CONDES-ANDERSEN	Qu'è vist tota ua còlha de petits, frairs e fraies.
CONDES-ANDERSEN	I a ua mainada, plan petita, que sonque a quate ans, mès que sap eth parenòste tan ben coma quinsevolh des auti; e sa mair sè ath cant deth sòn lhet, cada vrespe, entà entener-lo.
CONDES-ANDERSEN	Un d'eri sautaue d'un costat en aute, ath pè arranquet, en sa longa camisa de net, tota blanca.
CONDES-ANDERSEN	Eth dusau ère sus ua cagira damb es vestits de toti es auti apileradi ath sòn dauant.
CONDES-ANDERSEN	Didec qu'aquerò ère ua endonvieta, e qu'auien d'endonviar se qué significaue.
CONDES-ANDERSEN	Eth tresau e eth quatau botèren suenhosaments es sues jogalhes en un calaish; e, naturauments, aquerò ei ua causa que les cau hèr, mès sa mair les didec que tranquils, pr'amor qu'era petita anaue a díder era sua pregària.
CONDES-ANDERSEN	Campè ath torn dera lum", didec era Lua.
CONDES-ANDERSEN	Mès se qué ei aquerò, didec sa mair, en tot interrogar-la a miei camin.
CONDES-ANDERSEN	Quan didies "eth nòste pan de cada dia balhatz-mos, Senhor", as dit quauquarren mès que non è podut enténer guaire ben.
CONDES-ANDERSEN	Qué didies?
CONDES-ANDERSEN	Veigam, ditz-m'ac.
CONDES-ANDERSEN	Era petitonha trantalhaue, e guardaue temerosaments a sa mair.
CONDES-ANDERSEN	Qué as dit dempús de "eth nòste pan de cada dia, balhatz- mos, senhor"?
CONDES-ANDERSEN	Non vos anutgetz maireta estimada, hec era petita.
CONDES-ANDERSEN	Ena China, coma sabetz, er emperaire qu'ei un chinés, e tota era gent que l'entornege son tanben chinesi.
CONDES-ANDERSEN	Qu'an passat fòrça ans d'encà qu'era istòria que vos vau a condar se passèc; mès aquerò encara ei ua rason de mès pes entà condar-la; autaments queirie en desbrembe.
CONDES-ANDERSEN	Eth palai der emperaire qu'ère era causa mès beròia deth mon: tot qu'ère hèt dera pocelana mès polida, e de mès prètz, mès ath madeish tamps tan brusca qu'òm non la podie tocar que damb eth màger suenh.
CONDES-ANDERSEN	Òm podie campar en jardin es flors mès extraordinàries deth mon: es mès polides auien campanetes d'argent que les i èren estacades, e que tindonejauen perpètuaments; de manèra qu'arrés podie passar entre es flors sense guardar-les.
CONDES-ANDERSEN	Cada petit detalh deth jardin auie estat plan pensat, e eth jardin ère tan gran qu'eth madeish jardinèr non se'n sabie a on acabaue.
CONDES-ANDERSEN	S'òm anaue caminant e caminant, s'arribaue en beròies picades a on i auie arbes plan nauti e lacs prigonds.
CONDES-ANDERSEN	Es bòsqui s'estenien enquiara mar, qu'ère prigonda e blua; prigonda justaments pr'amor de qué es vaishèths mès grani podessen navigar de cap a laguens, jos es arrames des arbes.
CONDES-ANDERSEN	Entre aguesti arbes i auie un rossinhòl que cantaue tan delitosaments qu'autanplan eth praube pescaire qu'auie un pilèr de d'autes causes entà hèr s'arturaue a entener-lo quan gessie de nets a parar es sòns hilats.
CONDES-ANDERSEN	Ò, cèu!
CONDES-ANDERSEN	Quina causa tan polida!, didie.
CONDES-ANDERSEN	Mès ara seguida li pertocaue atier as sòn ahèrs e se'n desbrambaue deth rossinhòl.
CONDES-ANDERSEN	Era net a vier en tornar-lo a enténer, sorrisclaue de nauèth: Ò, cèu!, quina causa tan polida!
CONDES-ANDERSEN	En caplòc der emperaire i arribauen viatjaires de toti es parçans deth mon.
CONDES-ANDERSEN	Tot qu'ac admirauen de grana manèra, sustot eth palai e es jardins, mès quan entenien ath rossinhòl didien toti:
CONDES-ANDERSEN	Aquerò qu'ei mielhor que tot!
CONDES-ANDERSEN	En entornar entàs sues tèrres ne hègen descripcions, e es qu'èren sabents redigien fòrça libres sus era ciutat, eth palai e eth jardin; mès qu'arrés non deishaue de cornèr eth rossinhòl: tostemp lo botauen per dessús de tot.
CONDES-ANDERSEN	Es viatjaires qu'èren poètes escriueren es mès polits poèmes, toti eri sus eth rossinhòl que i auie laguens eth bòsc ath cant deth blu mar prigond.
CONDES-ANDERSEN	Aguesti libres romèren per tot eth mon, e damb eth temps n'arribèren bèri uns enquiar emperaire.
CONDES-ANDERSEN	Eth seiguie ena sua cagira d'aur en tot liéger e mès liéger; e botjaue era tèsta, plan compladut d'auer coneishement de tan beròies descripcions dera ciutat, eth palai e eth jardin.
CONDES-ANDERSEN	Qué ei aquerò?, didec er emperaire.
CONDES-ANDERSEN	Eth rossinhòl?
CONDES-ANDERSEN	Vai, que non n'auia entenut a parlar.
CONDES-ANDERSEN	Ara plan!
CONDES-ANDERSEN	Auer auut de desnishà'c en un libre!
CONDES-ANDERSEN	Alavetz cridèc ath sòn cavalièr de servici, qu'ère de tan naut linhatge que, quan bèth un d'ua categoria inferiora li gosaue parlar o hèr-li bèra pregunta, eth sonque responie -P-, que vò díder arren en abolut.
CONDES-ANDERSEN	Diden qu'aciu i a un audèth plan neravilhós, rossinhòl de nòm, didec er emperaire.
CONDES-ANDERSEN	Diden qu'ei mielhor que quinsevolh auta causa de tot eth mèn reiaume!
CONDES-ANDERSEN	Vai!, jo jamès n'auia entenut a parlar.
CONDES-ANDERSEN	Jamès è entenut que se mentèsse, didec eth cavalièr de servici.
CONDES-ANDERSEN	Jamès non a estat presentat ena Cort.
CONDES-ANDERSEN	Toti saben es causes que m'apertien, e jo non ne sai arren!
CONDES-ANDERSEN	Lo cercarè e lo traparè!
CONDES-ANDERSEN	Mès a on li calie trapar-lo?
CONDES-ANDERSEN	Eth cavalièr de servici correc escales ensús e escales enjós, e peth laguens e peth dehòra de totes es crambes e correders.
CONDES-ANDERSEN	Arrés des que trapaue auie entenut a parlar deth rossinhòl: atau ei qu'eth cavalièr de servici tornèc, ath córrer, de cap ar emperaire.
CONDES-ANDERSEN	E didec qu'era causa deuie èster ua legenda endonviada pes qu'auien escrit es libres.
CONDES-ANDERSEN	Que non li cau creir a sa Majestat imperiau tot aquerò que sigue escrit.
CONDES-ANDERSEN	Es libres tot soent son pures invencions, autanplan quan non apertien ara que ne didem Nigromància!
CONDES-ANDERSEN	Mès eth libre qu'ac è liejut m'a estat enviat peth plan poderós emperaire deth Japon; atau ei que non pòt contier faussetats.
CONDES-ANDERSEN	Que voi enténer ad aqueth rossinhòl: hètz tu per tu que sigue aguesta net.
CONDES-ANDERSEN	Jo que l'autregi era mia mès graciosa proteccion; e, se non vie entà aciu, tota era mia Cort sera caushigada en auer sopat!
CONDES-ANDERSEN	Tsing-pi!, didec eth cavalièr de servici.
CONDES-ANDERSEN	E tornèc a córrer entà dehòra, escales ensús e enjós, peth laguens e peth dehòra de totes es crambes e correders.
CONDES-ANDERSEN	Era mitat dera Cort corrie damb eth, pr'amor qu'arrés auie talents de qué lo caushiguèssen.
CONDES-ANDERSEN	I auec preguntes e mès preguntes sus aqueth rossinhòl qu'ère coneishut de tot eth mon de dehòra, mès d'arrés dera Cort.
CONDES-ANDERSEN	A tot darrèr trapèren a ua punceleta ena codina.
CONDES-ANDERSEN	Era didec:
CONDES-ANDERSEN	Ò!, cèu!
CONDES-ANDERSEN	Eth rossinhòl?
CONDES-ANDERSEN	Pro que lo coneishi!
CONDES-ANDERSEN	Òc, de vertat que sap çò qu'ei cantar!
CONDES-ANDERSEN	Cada net m'ei permetut d'arremassar minjar sobrèr entà amiar-lo tara mia mair malauta: era s'està aquiu baish, ath ras dera plaja.
CONDES-ANDERSEN	En mèn camin de tornada, quan sò cansada, me pòsi ua estoneta en bòsc, e alavetz enteni ath rossinhòl.
CONDES-ANDERSEN	Eth sòn cant me hè a vier lèrmes enes uelhs; me retire tauments quan era mia mair me pune!
CONDES-ANDERSEN	Que s'an dat ordes tà que compareishe ena Cort aguesta net.
CONDES-ANDERSEN	Alavetz se n'anèren toti amassa tath dehòra, pr'amor d'endralhar-se de cap ath bòsc a on eth rossinhòl acostumaue a cantar.
CONDES-ANDERSEN	Era mitat dera Cort i acodic.
CONDES-ANDERSEN	Mentre i anauen ath mès córrer, ua vaca comencèc de bramar.
CONDES-ANDERSEN	Ò, didec un joen cortesan.
CONDES-ANDERSEN	Aciu que l'auem.
CONDES-ANDERSEN	Vertadèraments, ja l'auia entenut abantes.
CONDES-ANDERSEN	Non, aquerò son vaques que bramen; encara èm d'aquerò mès luenh der endret.
CONDES-ANDERSEN	Alavetz es gargolhes comencèren de hèr eth sòn rac-rac en aiguamòg.
CONDES-ANDERSEN	E aquerò diden qu'ei tan polit?, hec eth caperan chinés.
CONDES-ANDERSEN	Non, aquerò que son gargolhes!, didec era mossa dera codina.
CONDES-ANDERSEN	Alavetz eth rossinhòl comencèc a cantar.
CONDES-ANDERSEN	Aciu que l'auetz!, didec era gojateta.
CONDES-ANDERSEN	Escotatz, escotatz!
CONDES-ANDERSEN	Qu'ei aciu!
CONDES-ANDERSEN	Ei possible?, didec eth cavalièr de servici.
CONDES-ANDERSEN	Jamès m'auria pensat que siguesse d'aguesta sòrta.
CONDES-ANDERSEN	Qué ordinari que semble!
CONDES-ANDERSEN	Eth hèt de campar a gent de tan nauta categoria, damb er espant, l'aurà hèt a pèrder toti es colors.
CONDES-ANDERSEN	Rossinholet!, didec era gojateta dera codina, en tot lheuar era votz.
CONDES-ANDERSEN	Damb plaser!, didec eth rossinhòl, en tot bresilhar dera manèra mès deleitosa.
CONDES-ANDERSEN	Semblen tauments campanetes de cristau, didec eth cavalièr de servici.
CONDES-ANDERSEN	Guardatz era sua petita gòrja.
CONDES-ANDERSEN	Be n'ei d'actiua!
CONDES-ANDERSEN	Qu'ei estranh que jamès non l'ajam entenut enquia ara!
CONDES-ANDERSEN	Ne sò solide fòrça qu'artenherà ua grana capitada ena Cort!
CONDES-ANDERSEN	Preciós rossinholet mèn, didec eth cavalièr de servici: qu'è er aunor de demanar era vòsta preséncia entà ua hèsta dera Cort d'aguesta net, a on encisaratz S.G.M.
CONDES-ANDERSEN	Eth mèn cant que sone mielhor entre es arbes, didec eth rossinhòl.
CONDES-ANDERSEN	Mès qu'anèc damb eri de bon grat en enténer qu'er emperaire ac desiraue.
CONDES-ANDERSEN	Eth palai siguec tot enlumenat entad aquera escadença.
CONDES-ANDERSEN	Es parets e es pasiments, que toti èren de pordelana, miralhauen en recéber era lum de milèrs de fanaus d'aur.
CONDES-ANDERSEN	Es mès polides flors, totes de classa trincadissa, ornauen es correders.
CONDES-ANDERSEN	I a uie se qui sap es empossades d'aciu e d'enlà, e un brivent corrent d'aire; mès justaments aquerò hège a trinhonar es campanetes, e òm s'aumplie es aurelhes deth trinhonament.
CONDES-ANDERSEN	Ath miei dera cramba de recepcion, a on ère seigut er emperaire, i auien plantat un pau, e sus eth li calie botar-se ath rossinhòl.
CONDES-ANDERSEN	Toti amiauen es mielhors vestits; toti virauen es uelhs de cap ar auderet gris que hège botjar era tèsta ar emperaire.
CONDES-ANDERSEN	Eth rossinhòl cantèc deleitosaments, e ar emperaire li vengueren es lèrmes enes uelhs e li baishèren caròles enjós; e alavetz eth rossinhòl cantèc mès polidaments que jamès, e es sues nòtes esmoigueren a toti es còrs.
CONDES-ANDERSEN	Er emperaire ne siguec embelinat, e didec qu'eth rossinhòl aurie ua bona recompensa: era sua sabateta d'aur penjada en còth.
CONDES-ANDERSEN	Mès eth rossinhòl refusèc era aufrena, tant que l'arregraïe, e didec que ja n'ère pro compensat.
CONDES-ANDERSEN	Qu'è vist lèrmes enes uelhs der emperaire: aguesta ei era mia recompensa de mès naut prètz.
CONDES-ANDERSEN	Es lèrmes d'un emperaire son d'un poder meravilhós!
CONDES-ANDERSEN	Diu sap que ne sò premiat abastaments.
CONDES-ANDERSEN	E de nauèth s'esclatèc en ua doça cantada celestiau.
CONDES-ANDERSEN	Ei era mès deleitosa cocarèla que jamès aja vist, didien es daunes.
CONDES-ANDERSEN	E se placèren un shinhau d'aigua ena boca entà sajar eth madeish bresilhadís e hèr-lo quan bèth un les parlèsse, en tot creder-se, atau, tan prodigioses coma eth rossinhòl.
CONDES-ANDERSEN	Autanplan es vailets e es sirventes declarèren qu'èren satisfèts; e aquerò qu'ei díder molt, pr'amor que son era gent mès dificil de complàser.
CONDES-ANDERSEN	Òc, cèrtaments, eth rossinhòl auie costat sensacion.
CONDES-ANDERSEN	Li calie demorar-se ena Cort, ara, e auer era sua pròpia gabiòla, atau coma era libertat de hèr un torn dus viatges ath dia e un de nets.
CONDES-ANDERSEN	Anauen tostemp damb eth dotze vailets, que cada un agarraue ua cinta qu'ère estacada ath torn dera sua pauta.
CONDES-ANDERSEN	Que non i auie guaira alegria en gésser d'aguesta manèra.
CONDES-ANDERSEN	Tota era ciutat parlaue der audèth meravilhós; e se, en trapar-se dues persons, era ua li didie ara auta: Ros, e era auta responie Nhòl, alavetz alendauen, en tot auer- se comprenut perfèctaments.
CONDES-ANDERSEN	A onze hilhs de fabricants de hormatges les siguec dat eth nòm de Rossinhòl; mès cap d'eri ne gessec damb votz.
CONDES-ANDERSEN	Ara auram un aute libre sus aguest celebrat audèth, didec er emperaire.
CONDES-ANDERSEN	Mès que non ère cap un libre: ère ua petita òbra d'art laguens ua caisha, un rossinhòl artificiau, exactaments parièr ath viuent, mès, atapit peth dessús de diamants, robins e safirs.
CONDES-ANDERSEN	Quan se l'auie dat còrda, ar audèth, podie cantar un des cants d'audèth de vertat de vertat, e tremolaue era coa, a on parpelejauen er argent e er aur.
CONDES-ANDERSEN	Ua cinta ère estacada ath torn deth còth, e amiaue era següenta inscripcion: "Eth rossinhòl der emperaire deth Japon qu'ei plan praube, en comparèr damb eth der emperaire dera China".
CONDES-ANDERSEN	Toti dideren: Ò!, quina beresa!
CONDES-ANDERSEN	Ara que canten toti dus amassa.
CONDES-ANDERSEN	Quin duò n'auram!
CONDES-ANDERSEN	E les calec cantar amassa.
CONDES-ANDERSEN	Dempús li calec cantar ar audèth artificiau tot solet.
CONDES-ANDERSEN	Siguec ua capitada tan grana coma era qu'auie auut er audèth de vertat, e ath delà ère plan mès polit ara vista, parpelejaue tau que braçalets e agulhes de piech.
CONDES-ANDERSEN	Cantèc tres viatges era madeisha melodia, e non s'espisaue bric: era gent, de bon grat l'aurie tornat a escotar dès eth començament, mès er emperaire didec qu'ara li tocaue de hè'c ath de vertat…
CONDES-ANDERSEN	Mès a on ère?
CONDES-ANDERSEN	Mès auem eth mielhor audèth, dideren.
CONDES-ANDERSEN	E dempús er artificiau li calec tornar a cantar, e aguest siguec eth trenta quatau viatge qu'escotèren era madeisha melodia; mès encara non la sabien deth tot, pr'amor qu'ère plan dificila!
CONDES-ANDERSEN	Eth mèstre de musica laudèc a tot poder er audèth, e persutèc qu'ère plan mielhor que non pas eth rossinhòl de vertat, non sonque en tot considerar eth sòn exterior tot plen de diamants, senon eth laguens tanben.
CONDES-ANDERSEN	Pr'amor que, vedetz?
CONDES-ANDERSEN	Senhores e senhors, e er emperaire dauant de toti…eth rossinhòl de vertat jamès non sabetz se qué vos harà a sénter; mès, per çò que hé ar artificiau, tot qu'ei determinat per auança: atau ei, e atau a de demorar, e non pòt èster autaments.
CONDES-ANDERSEN	Vo'n podetz encuedar des causes, lo podetz daurir e mostrar er invent uman en ajustar es valsi, veir se com foncionen, e se com ua nòta seguís ara auta!
CONDES-ANDERSEN	Aguest qu'ei exactaments era mia pensada, dideren toti.
CONDES-ANDERSEN	E eth mèstre de musica artenhec eth permís d'amuishar er audèth ath public eth dimenge a vier.
CONDES-ANDERSEN	Tanben ada eri les calie entener-lo, didec er emperaire.
CONDES-ANDERSEN	Atau ei que l'escotèren e toti s'afoguèren, tau que s'auessen embriagat de tè (qu'aguest ei un costum tot a fèt chinés).
CONDES-ANDERSEN	Mès eth praube pescaire qu'auie entenut ath rossinhòl de vertat, didec:
CONDES-ANDERSEN	Eth rossinhòl de vertat siguec despatriat deth reiaume.
CONDES-ANDERSEN	Er audèth artificiau auie eth sòn estatge sus un coishin de seda, ath cant deth lhet der emperaire.
CONDES-ANDERSEN	Toti es presents d'aur e pèires precioses qu'auie recebut èren ath sòn entorn.
CONDES-ANDERSEN	E autanplan un còr d'emperaire ei ena man quèrra.
CONDES-ANDERSEN	Eth mèstre de musica escriuec vint-e-cinc volumes sus er audèth artificiau.
CONDES-ANDERSEN	Eth tractat qu'ère fòrça long, e redigit enes caractèrs chinesi mès dificils.
CONDES-ANDERSEN	Toti dideren que l'auien liejut e l'auien comprenut; pr'amor qu'autaments aurien passat per pècs, e es sòns còssi aurien estat caushigadi.
CONDES-ANDERSEN	Atau se passèren es causes pendent un an sancer.
CONDES-ANDERSEN	Er emperaire, era Cort e toti es auti chinesi sabien de còr quinsevolh petit triolet des cançons der audèth artificiau; mès aquerò hège que les shautèsse mès encara, pr'amor que toti se podien júnher ath cant.
CONDES-ANDERSEN	Autanplan es gojats deth carrèr cantauen "tzi, tzi, tzi" e "cluc, cluc, cluc", e er emperaire tanben ac cantaue.
CONDES-ANDERSEN	Mès ua vrespada, quan er audèth cantaue d'aquerò mès e mielhor e er emperaire ère ajaçat en lhet en tot escotar-lo, quauquarren s'aluguèc laguens er audèth damb un ssssr.
CONDES-ANDERSEN	Dempùs un ressòrt se trinquèc: totes es arròdes heren rrrrr, e era musica s'arturèc.
CONDES-ANDERSEN	Er emperaire sautèc deth lhet e manèc a cercar as sòns pròpis mètges; mès de quina utilitat podien èster?
CONDES-ANDERSEN	Dempús manèc a cercar ath relotgèr, e, après un pilèr de parlòta e verificacions, artenhec a hèr anar ar audèth de nauèth, se hè non hè; mès didec que li calie estauviar-lo tant que siguesse possible, pr'amor qu'ère rosigat de grana manèra e non podie renauir-se era mecanica enquiath punt d'èster-ne segur dera melodia.
CONDES-ANDERSEN	Que siguec un gran patac, aqueth!
CONDES-ANDERSEN	Sonque un còp ar an gosèren hèr a cantar ar audèth, e damb pro trebalhs; mès alavetz eth mèstre de musica hège un petit parlament, en tot servir-se de totes es paraules mès dificiles: didie qu'ère tan bon coma tostemps, e era sua paraula auie fe.
CONDES-ANDERSEN	Se passèren cinc ans, e alavetz queiguec un gran dòu sus era nacion; pr'amor que toti estimauen fòrça ath sòn emperaire, e ère malaut e li calerie morir, segontes didien.
CONDES-ANDERSEN	Ja s'auie alistat un emperaire nau, e era gent demanèc ath cavalièr de servici se com anaue eth sòn emperaire.
CONDES-ANDERSEN	P, responec eth, en tot botjar eth cap.
CONDES-ANDERSEN	Er emperaire jadie palle e hered en sòn lhet sumptuós.
CONDES-ANDERSEN	Es cortesans se pensauen qu'ère mòrt, e gesseren toti a presentar es sòns respèctes ath nau emperaire.
CONDES-ANDERSEN	Es vailets gesseren a hèr un shinhau de blagadissa, e les sirventes balhèren ua grana amassada, a on se servic cafè.
CONDES-ANDERSEN	S'esteneren teles per totes es crambes e correders pr'amor d'amortesir eth son des passi; atau ei qu'auie quietud, fòrça quietud.
CONDES-ANDERSEN	Mès er emperaire encara non ère mòrt.
CONDES-ANDERSEN	Jadie redge e esblancossit en lhet sumptuós, damb pendolhs de velot e garniments d'aur faissucs.
CONDES-ANDERSEN	I auie ua hièstra dubèrta, ath dessús sòn, e era lua escampilhaue un hèish de lum sus er emperaire e er audèth artificiau, qu'ère ath sòn darrèr.
CONDES-ANDERSEN	Eth praube emperaire damb pro trebalhs podie alendar: semblaue qu'auie un pes sus eth piech.
CONDES-ANDERSEN	Damb ua man voludaue era daurada espada der emperaire, e damb era auta era sua bandèra imperiau.
CONDES-ANDERSEN	En tot er entorn, entre miei des revlincos des pendolhs de velot, campauen fòrça cares nasejaires: quauques ues èren hastigoses; d'autes èren gentiles e agradiues.
CONDES-ANDERSEN	Èren es bones e males accions der emperaire, qu'ara lo guardauen fixaments, tant qu'era Mòrt l'estronhaue.
CONDES-ANDERSEN	Vo'n rebrembatz d'aquerò?
CONDES-ANDERSEN	E li didien tantes causes, qu'era sudor li baishaue pes possi.
CONDES-ANDERSEN	Jamès auia vist ua causa atau, didec er emperaire.
CONDES-ANDERSEN	Musica!, musica!
CONDES-ANDERSEN	Sonatz es grani tambors chinesi, sorrisclèc, pr'amor de qué non posca enténer aquerò qu'eres me diden!
CONDES-ANDERSEN	Musica, musica!
CONDES-ANDERSEN	Cridaue er emperaire.
CONDES-ANDERSEN	Vos, preciós auderet daurat: cantatz, cantatz!
CONDES-ANDERSEN	Vos è cargat de pèires precioses, e autanplan e penjat era mia madeisha sabateta daurada ath torn deth vòste còth: cantatz, vos digui, cantatz!
CONDES-ANDERSEN	Mès er audèth s'estaue tot carat, pr'amor que non i auie arrés que li balhèsse còrda: atau ei que, naturauments, non podie foncionar.
CONDES-ANDERSEN	Era Mòrt contunhaue fixant es granes orbites uedes des sòns uelhs sus eth, e tot ère en silenci, terriblaments en silenci!
CONDES-ANDERSEN	De ressabuda, ath cant dera hièstra, i auec un esclat d'ua plan beròia cantada: qu'ère eth rossinhòl viuent, pauhicat en ua arrama deth dehòra.
CONDES-ANDERSEN	Auie entenut a parlar dera malautia der emperaire, e auie campat entà balhar-li consolacion e esperança.
CONDES-ANDERSEN	Tant qu'eth cantaue, es cares der entorn vengueren emblaimades e mès emblaimades, e era sang correc damb naua fòrça pes venes der emperaire e a trauèrs des sòns pès e braci aflaquits.
CONDES-ANDERSEN	Autanplan era Mòrt escotaue eth cant e didie:
CONDES-ANDERSEN	Contunha, rossinhòl, contunha!
CONDES-ANDERSEN	E era Mòrt entornèc cada un d'aguesti tresaurs per ua cançon, e eth rossinhòl seguic cantant.
CONDES-ANDERSEN	Cantèc causes deth quiet cementèri, a on es ròses florissen, a on era flor deth saüc embarre er aire e a on era èrba trenda ei tostemp de nauèth umidificada pes lèrmes des que ploren.
CONDES-ANDERSEN	Aguest cant bohèc ath laguens dera Mòrt er engüeg deth sòn jardin, e, tau qu'ua hereda broma baisha cendrosa, trauessèc de cap a dehòra, era hièstra.
CONDES-ANDERSEN	Gràcies, gràcies!, didec er emperaire.
CONDES-ANDERSEN	Auderet celestiau, be vos coneishi!
CONDES-ANDERSEN	Vos auia despatriat deth mèn reiaume; e vos, totun, auetz hèt enlà damb eth vòste embelinament es males visions qu'èren ath torn deth mèn lhet en tot hèr era cantaria, e auetz trèt era madeisha Mòrt deth mèn còr!
CONDES-ANDERSEN	Com poirè jamès pagar?
CONDES-ANDERSEN	Ja m'auetz recompensat, didec eth rossinhòl.
CONDES-ANDERSEN	Vos hi a vier es lèrmes enes uelhs eth prumèr viatge que cantè entà vos, e jamès ac desbrembarè!
CONDES-ANDERSEN	Aguestes son es jòies qu'alègren eth còr d'un cantaire.
CONDES-ANDERSEN	Mès dormitz, ara, e desvelhatz-vos renauit e fòrt!
CONDES-ANDERSEN	Jo que cantarè entà vos!
CONDES-ANDERSEN	E alavetz cantèc de nauèth, e er emperaire queiguec en un doç sòn reparaire.
CONDES-ANDERSEN	Eth solei ludie ath laguens dera hièstra dera sua cramba quan eth se desvelhec renauit e san.
CONDES-ANDERSEN	Arrés des que lo servien auie encara retornat entada eth, pr'amor que se pensauen qu'ère mòrt; mès eth rossinhòl encara ère aquiu, tot cantant.
CONDES-ANDERSEN	Tostemp demoraratz damb jo!, didec er emperaire.
CONDES-ANDERSEN	Arren d'aquerò!, didec eth rossinhòl.
CONDES-ANDERSEN	Eth qu'a hèt tot eth ben qu'a podut!
CONDES-ANDERSEN	Sauvatz- lo tau qu'auetz hèt tostemp.
CONDES-ANDERSEN	Que non posqui cap bastir eth mèn nin e viuer laguens aguest palai; mès deishatz que venga quan volga, e alavetz me botarè ena arrama, de nets, e cantarè entà vos.
CONDES-ANDERSEN	Cantarè entà alegrar-vos e her-vos reflexiu: vos diderè cançons des erosi e tanben des que patissen.
CONDES-ANDERSEN	Vos diderè cançons deth ben e deth mau que se vos tien amagadi.
CONDES-ANDERSEN	Eth petit audèth cantaire vòle luenh e per fòrça endrets: va de cap ath praube pescaire e de cap ara casa campanharda; de cap a gent qu'ei plan luenh de vos e dera vòsta Cort.
CONDES-ANDERSEN	M'estimi mès eth sòn còr que non pas era vòsta corona e, totun, i a ua flaira de santetat, ath torn dera corona, tanben!
CONDES-ANDERSEN	Vierè, e cantarè entà vos!
CONDES-ANDERSEN	Mès que m'auetz de prométer ua causa.
CONDES-ANDERSEN	Vos ac prometi tot!, didec er emperaire, que s'estaue de pès, damb es ròbes imperiaus que tot just venguie de botar-se, e auie era espada d'aur tota faissuga sus eth sòn còr.
CONDES-ANDERSEN	Ua causa vos demani!
CONDES-ANDERSEN	Non digatz ad arrés qu'auetz un audèth que vos ac ditz tot:
CONDES-ANDERSEN	Dempús er rossinhòl volèc qui sap entà on.
CONDES-ANDERSEN	Es que servien ath malaut tornèren entà veir era portadura deth sòn emperaire defuntat, e aquiu s'estèc eth de pès, en tot dider-les:
CONDES-ANDERSEN	Bon dia!
CONDES-ANDERSEN	Eth camp qu'ère alavetz un ben de Diu.
CONDES-ANDERSEN	Corrie er ostiu.
CONDES-ANDERSEN	Eth horment ère daurat, e es civades encara èren verdes.
CONDES-ANDERSEN	Eth hen ère apilerat sus es riques artigues des prigondors, per a on hège camin era cigonha, tant que parlotejaue en egipcian, eth lengüatge que l'auie ensenhat sa mair.
CONDES-ANDERSEN	Ath torn deth camp e era artiga i auie bòsqui que non s'acabauen jamès e qu'ath miei i dormien estanhs prigonds.
CONDES-ANDERSEN	Òc, eth parçan ère vertadèraments delitós.
CONDES-ANDERSEN	En endret mès solelhat i auie ua casa vielha, entornejada d'uns fossats que penetrauen fòrça; e granes huelhes de laparassa possauen des parets dera casa enquiath ras madeish dera aigua.
CONDES-ANDERSEN	Bères ues èren tan granes qu'un mainatge se podie caperar dejós d'eres.
CONDES-ANDERSEN	Entre es huelhes, er arrecès ère tan gran coma en còr dera picada; e aquiu i auie ua lita seiguda sus eth sòn nin.
CONDES-ANDERSEN	Precisaments ère en tot tier compde des sòns litets; mès lèu ère cansada de sèir, per tant de temps qu'era causa se tardaue.
CONDES-ANDERSEN	Autaments, auie pògues visites, pr'amor qu'es autes lites s'estimauen mès nadar d'aciu e d'enlà des fossats que non pas hèr tremolar es anques aquiu naut, jos es huelhes dera laparassa, parlotejant damb era.
CONDES-ANDERSEN	Fin finau, un ueu darrèr er aute comencèc a petar.
CONDES-ANDERSEN	Chip, chip!, hègen.
CONDES-ANDERSEN	Quac!, quac!, didec era lita.
CONDES-ANDERSEN	E toti eri comencèren de hèr quac!, autant fòrt que podien, e guardèren ath sòn entorn, entà toti es costats, entre es huelhes verdes.
CONDES-ANDERSEN	Sa mair les deishèc guardar tant que volessen, pr'amor qu'eth verd ei bon entàs uelhs.
CONDES-ANDERSEN	Be n'ei de gran eth mon, vertadèraments!, dideren toti es petits.
CONDES-ANDERSEN	Que vos pensatz qu'aquerò ei tot eth mon?, didec era mair.
CONDES-ANDERSEN	S'esten un modelhon en aute costat deth jardin, e agarre, autanplan, eth jardin deth rector; mès que non è arribat jamès tant enlà.
CONDES-ANDERSEN	Supausi que ja ètz toti aciu?
CONDES-ANDERSEN	E se lheuèc.
CONDES-ANDERSEN	Non, veigui qu'encara non i ètz toti: eth ueu mès gròs encara jatz aciu.
CONDES-ANDERSEN	Guairi temps i estarà?
CONDES-ANDERSEN	E tornèc a sèir-se sus eth nin.
CONDES-ANDERSEN	Ben, se com va era causa?, didec ua lita vielha qu'auie vengut a tier-li ua visita.
CONDES-ANDERSEN	Aguest ueu que non acabe jamès, responec era lita seiguda, eth casquelh non vò petar; mès guardatz-vos es auti: son es litets mès polidi que jamès aja vist; exactaments parièrs a sa pair, eth pòga-pena!
CONDES-ANDERSEN	Jamès non campe per casa.
CONDES-ANDERSEN	Deishatz-me veir eth ueu que non vò crebar, didec era vielha lita.
CONDES-ANDERSEN	Podetz èster-ne solide fòrça qu'ei un ueu de piòc!
CONDES-ANDERSEN	Que non i auec manèra: cacalegè e m'i predè, mès non ne treiguí arren.
CONDES-ANDERSEN	Deishatz-me veir eth ueu!
CONDES-ANDERSEN	Qu'ei un ueu de piòc!
CONDES-ANDERSEN	Deishatz-lo de cornèr, e ensenhatz as auti petits a nadar.
CONDES-ANDERSEN	Coma volgatz, didec era lita vielha, e partic.
CONDES-ANDERSEN	A tot darrèr eth ueu gròs petèc.
CONDES-ANDERSEN	Chip!
CONDES-ANDERSEN	Chip!, didec eth petit.
CONDES-ANDERSEN	Be n'ère de gròs e de lèg!
CONDES-ANDERSEN	Era lita lo guardaue.
CONDES-ANDERSEN	Qu'ei un litet terriblaments gròs, didec: cap des auti non s'i retiraue.
CONDES-ANDERSEN	Serà, ça que la, un ueu de piòc?
CONDES-ANDERSEN	Lèu lèu ac endonviaram: qu'anarà a parar ena aigua, encara que l'aja de lançar a còps de pè jo madeisha.
CONDES-ANDERSEN	Londeman, eth dia qu'ère gloriosaments bèth, e eth solei ludie sus totes es huelhes de laparassa.
CONDES-ANDERSEN	Era mair lita, damb tota era sua familha, s'endralhèc de cap as fossats.
CONDES-ANDERSEN	Chaf!, se lancèc laguens era aigua, quac!, quac!, didec.
CONDES-ANDERSEN	E es litets se deishèren quèir era un darrèr er aute.
CONDES-ANDERSEN	Era aigua les esposquèc sus es tèstes, mès se redrecèren de nauèth e flotèren bèraments.
CONDES-ANDERSEN	Es sues pautes s'alugauen totes soletes, e non n'i mancaue cap; autanplan eth gròs, lèg e cendrós, nadaue damb eri.
CONDES-ANDERSEN	Non, que non ei un piòc, hec era.
CONDES-ANDERSEN	Guardatz qué polidaments hè anar es sues pautes e qué regde s'està!
CONDES-ANDERSEN	Qu'ei eth mèn petit!
CONDES-ANDERSEN	Fin finau non ei tan mala causa, se lo campes damb atencion.
CONDES-ANDERSEN	Quac!, quac!
CONDES-ANDERSEN	Vietz damb jo, e vos amiarè entath mon e vos presentarè en corrau des auques; mès demoratz-vos tostemp plan ath cant, pr'amor de qué arrés vos posque caushigar, e tietz compde damb eth gat!
CONDES-ANDERSEN	Dempús anèren de cap ath corrau des lits.
CONDES-ANDERSEN	Atau ei com van es causes en aguest mon, didec era mair des lits.
CONDES-ANDERSEN	E se lequèc eth bèc, pr'amor qu'eth cap d'anguila lo volie era.
CONDES-ANDERSEN	Voludatz es cames, didec; hètz per manèra de cacalejar coma cau, e inclinatz eth còth dauant aquera lita vielha d'aquiu.
CONDES-ANDERSEN	Qu'ei era de mès nauta categoria de totes; pòrte sang espanhòla enes venes, aquerò explique eth sòn volum; e, vedetz?, amie un parraquet vermelh ena sua cama; aquerò ei ua causa prodigiosaments bèra e era mès extraordinària mèrca de distincion qu'un lit posque tier.
CONDES-ANDERSEN	Aquerò amuishe claraments que non se la pòt deishar de cornèr, que merite èster contemplada, autant pes bèsties que pes òmes!
CONDES-ANDERSEN	Cacalejatz, ara!
CONDES-ANDERSEN	Non viretz es pès de cap ath laguens: un litet ben educat sauve es cames ben desseparades, tau qu'ac hèn sa pair e sa mair.
CONDES-ANDERSEN	Atau.
CONDES-ANDERSEN	E, ara, inclinatz es còthi e didetz: quac!.
CONDES-ANDERSEN	Ara plan.
CONDES-ANDERSEN	D'aciu endauant que mo'les auram de veir damb aguesta còlha!
CONDES-ANDERSEN	Coma se non n'auéssem pro!
CONDES-ANDERSEN	Ai, senhor!
CONDES-ANDERSEN	E que n'ei de lèg, aqueth litet!
CONDES-ANDERSEN	Un lit s'apressèc e li mosseguèc eth còth.
CONDES-ANDERSEN	Deishatz-lo d'anar, didec era mair: non hè cap de mau.
CONDES-ANDERSEN	Plan segur que non; mès ei tan destrantalhat e extravagant!, didec eth mossegaire.
CONDES-ANDERSEN	Mos cau bastonar-lo.
CONDES-ANDERSEN	Qu'ei ua polida encamada totun, didec era vielha lita qu'amiaue eth parraquet ath torn dera cama.
CONDES-ANDERSEN	Toti son de bèra preséncia, dehòra d'aguest: aguest qu'ei d'ua mòstra malerosa.
CONDES-ANDERSEN	Ei domatge que non lo pogatz entornar.
CONDES-ANDERSEN	Aquerò ei impossible, Vòsta Gràcia, didec era lita mair.
CONDES-ANDERSEN	Non ei gentil mès ei ua creatura coma un tròç de pan, e nade tan beròiaments coma quinsevolh des auti.
CONDES-ANDERSEN	Mès, encara: me pensi qu'autanplan me posqui riscar a híger que mielhorarà d'aciu endauant, o dilhèu damb eth temps se harà mès petit!
CONDES-ANDERSEN	Qu'ère massa gran laguens deth ueu: atau ei que non a gessut damb guaira bona portadura.
CONDES-ANDERSEN	E dempús li hec copets en còth e lo bailinèc.
CONDES-ANDERSEN	Ath delà ei un mascle, didec: atau ei qu'era causa non a cap importància.
CONDES-ANDERSEN	Me pensi que serà plan fòrt, e non dobti que se daurirà camin en aguest mon.
CONDES-ANDERSEN	Es auti litets son plan polidi, didec era vielha lita.
CONDES-ANDERSEN	Dempús d'aquerò se senteren ben ben coma en çò de sòn.
CONDES-ANDERSEN	Mès eth praube litet qu'auie estat eth darrèr a gésser deth casquelh, e qu'ère tan lèg, siguec mossegat, empossat, e victima des risetes des lits e des garies.
CONDES-ANDERSEN	Qu'ei massa gròs, didien toti.
CONDES-ANDERSEN	E eth piòc qu'auie neishut damb es esperons hicadi, e per tant se credie ben ben un emperaire, s'espelofic tot coma un vaishèth a plia vela, s'apressèc ada eth, e sorrisclèc enquia vier tot caravermelh.
CONDES-ANDERSEN	Eth praube litet qu'ère capvirat, e non sabie entà a on virar-se; se sentie desesperat pr'amor qu'ère tan lèg e l'escometie tot eth corrau.
CONDES-ANDERSEN	Aquerò se passèc eth prumèr dia, e dempús es causes empejorèren e empejorèren.
CONDES-ANDERSEN	Eth praube litet siguec acaçat e batanat per toti: autanplan es sòns frairs e fraies l'ablasigauen, e tostemp li didien:
CONDES-ANDERSEN	Pro qu'eth gat t'engarrapèsse, causa hastigosa!
CONDES-ANDERSEN	Enquia e tot sa mair didie:
CONDES-ANDERSEN	Voleria, per Diu, que siguéssetz a ues quantes miles de distància.
CONDES-ANDERSEN	Qu'ei pr'amor que sò tan lèg, se pensèc eth praube litet, en tot clucar es uelhs.
CONDES-ANDERSEN	Mès a maugrat de tot contunhèc corrent.
CONDES-ANDERSEN	Dempús arribèc en un gran aiguamòg a on viuien es lits sauvatges.
CONDES-ANDERSEN	Ère tant espisat e tant aclapat, que s'i demorèc tota era net.
CONDES-ANDERSEN	Ath maitin es lits sauvatges vengueren volant, a inspecionar eth nau companh.
CONDES-ANDERSEN	Qu'ètz terriblaments lèg!, dideren es lits sauvatges.
CONDES-ANDERSEN	Praube gojat!
CONDES-ANDERSEN	Non auie pas pensat en maridatge.
CONDES-ANDERSEN	S'estèc aquiu dus dies sancers.
CONDES-ANDERSEN	Ara seguida vengueren dues auques sauvatges, dus mascles.
CONDES-ANDERSEN	Non hège guaire temps qu'auien gessut deth casquelh, e, per tant, èren pro shordaires.
CONDES-ANDERSEN	Escotatz, companh, dideren: ètz tan lèg qu'auem ua vertadèra pena per vos: voletz amassar-vos damb nosati e èster un audèth de pas?
CONDES-ANDERSEN	I a un aute aiguamòg per aciu apròp, e i a bères auques sauvatges plan polides, totes eres gentiles puncèles que saben díder: quac!.
CONDES-ANDERSEN	Qu'ètz pro lèg entà hèr fortuna entre eres.
CONDES-ANDERSEN	En aqueth moment s'escotèc en aire: pam!, pam!
CONDES-ANDERSEN	E es dues auques sauvatges queigueren mòrtes entre es jonquetes, e era aigua se rogic de sang.
CONDES-ANDERSEN	Pam!, pam!, contunhèren hènt es escopetes; e escabòts sancers d'auques sauvatges gesseren d'entre es jonquetes, e es trets heren naues victimes entre eres.
CONDES-ANDERSEN	Que i auie ua grana cacèra, e es caçaires èren amagadi ar entorn der aiguamòg: bèri uns s'estauen, autanplan, seigudi enes branques des arbes qu'estenien eth sòn vigor sus era aigua.
CONDES-ANDERSEN	Eth hum bluenc se lheuaue coma bromes entre es arbes ombrius, e s'espargie peth dessús er estanh.
CONDES-ANDERSEN	Es gossets d'aigua romauen per aciu e per aquiu der aiguamòg, shap, shap!
CONDES-ANDERSEN	Es jonquetes e es canères s'inclinauen dejós es sues caushigades per toti es costats.
CONDES-ANDERSEN	Era situacion ère terriblaments espantorianta entath praube litet.
CONDES-ANDERSEN	Avitzèc era sua tèsta, en tot hèr-li a dar un torn e ajocant-la dejós era ala, e justaments alavetz un gosset espaventós campèc ath ras madeish d'eth: era lengua li penjaue dehòra dera boca e es sòns uelhs guardauen fixaments d'ua forma pervèrsa.
CONDES-ANDERSEN	Dauric eth gran malh dera sua boca a tocar deth litet, mostrèc eth sòn dentat agudent…e…shap!, se n'anèc sense tocar-lo.
CONDES-ANDERSEN	Ò!, gràcies a Diu, alendèc eth litet.
CONDES-ANDERSEN	Non venguec era cauma enquia ua ora plan auançada deth dia, mès autanplan alavetz, eth praube litet non gosèc lheuar-se; i estèc ues ores mès, abantes de campar ath sòn entorn, e dempús hugec der aiguamòg tant ara prèssa coma podec.
CONDES-ANDERSEN	Passèc a trauèrs de camps e prats, e hège un vent tan fòrt que li calec trimar ara valenta entà hèr camin.
CONDES-ANDERSEN	Tath pic dera net arribèc en ua praubeta cabana.
CONDES-ANDERSEN	Eth vent fiulaue tan fòrtaments ath cant deth litet, que li calec sèir sus era coa entà sostier-lo; e eth vent, vingue bohar e bohar.
CONDES-ANDERSEN	Dempús eth litet vedec qu'era pòrta auie perdut un gahon, e penjaue tan tòrta qu'eth podie arrossegar-se de cap ath laguens dera casa a trauèrs deth horat; e d'aguesta manèra se hiquèc laguens era cramba.
CONDES-ANDERSEN	Aquiu i demoraue ua vielha damb eth sòn gat e era sua garia.
CONDES-ANDERSEN	Eth gat qu'era cridaue Hilhet, podie arquejar era sua esquia, hèr ua bohada e lançar bualhs electrics: s'enten se se l'amorassaue eth peu ath revés.
CONDES-ANDERSEN	Era garia auie ues cametes menudes e cuertes, e per aquerò la cridauen Garieta camacuerta.
CONDES-ANDERSEN	Hège ueus, e era vielha n'estaue tant encamardada coma s'auesse estat era sua hilha.
CONDES-ANDERSEN	Qué diables se passe!
CONDES-ANDERSEN	Hec era vielha en tot guardar ath sòn entorn.
CONDES-ANDERSEN	Mès es sòns uelhs non filauen guaire, e se pensèc qu'eth litet ère un gròs lit que s'auie escapat.
CONDES-ANDERSEN	Vaquí ua grana trobalha, didec: ara qu'auram ueus de lita, s'ei que non sigue un mascle!
CONDES-ANDERSEN	Ac calerà veir.
CONDES-ANDERSEN	Qu'auec ath litet a pròva pendent tres setmanes, mès es ueus que non apareisheren.
CONDES-ANDERSEN	Eth gat ère eth patron dera casa, e era garia era mestrèssa, e tostemp parlauen de "nosati e eth mon", pr'amor que se pensauen que representauen era mitat deth mon, e ua mitat qu'ère pro ben era mielhor.
CONDES-ANDERSEN	Poderatz hèr ueus?
CONDES-ANDERSEN	Demanèc era garia.
CONDES-ANDERSEN	Non!
CONDES-ANDERSEN	Voletz tier era bondat de calar-vos un sagèth ena boca, donc?
CONDES-ANDERSEN	E eth gat didec:
CONDES-ANDERSEN	Podetz arquejar era esquia, hèr ua bohada, o trèir bualhs?
CONDES-ANDERSEN	Non!
CONDES-ANDERSEN	Eth litet s'estèc en un cornèr, aleitant mala encolia e comencèc a pensar en aire liure e en solei.
CONDES-ANDERSEN	Lo senhoregèc un desir invencible de flotar ena aigua, e a tot darrèr non s'en podec estar d'assabentar-ne ara garia.
CONDES-ANDERSEN	En nòm de Diu!
CONDES-ANDERSEN	Per qué vos preocupatz?, demanèc era.
CONDES-ANDERSEN	Non auetz arren a hèr: vè- te'n a saber se per qué vos passen peth cervèth aguesti copacaps.
CONDES-ANDERSEN	Hètz uns quants ueus e aprenetz a hèr ua bohada, e tot aquerò vos gesserà deth cap.
CONDES-ANDERSEN	Quin divertiment tan polit!, didec era garia.
CONDES-ANDERSEN	Me pensi que vos auetz capvirat.
CONDES-ANDERSEN	Preguntatz-li ath gat se qué ne pense d'aquerò.
CONDES-ANDERSEN	Qu'ei era creatura de mès sen que coneishi.
CONDES-ANDERSEN	Demanatz-li se l'agrade de flotar sus era aigua o de cabussar-s'i.
CONDES-ANDERSEN	De jo, non ne parlem.
CONDES-ANDERSEN	Vos pensatz que n'a talents, de flotar sus era aigua o d'anar-i peth dejós?
CONDES-ANDERSEN	Que non m'auetz comprenut, didec eth litet.
CONDES-ANDERSEN	Ben, se non vos comprenem nosati, qui ac poirà hèr?
CONDES-ANDERSEN	Supausi que non vos tietz pas mès intelligent qu'eth gat o qu'era vielha: de jo que non cau hèr-ne cabau.
CONDES-ANDERSEN	Non hescatz eth simplet, creatura, e arregraïtz tot aquerò que vos auem balhat.
CONDES-ANDERSEN	Qu'ei que non auetz podut viuer en aguesta cramba tota cauda, e damb ua companhia que n'auetz podut apréner bèra causa?
CONDES-ANDERSEN	Mès qu'ètz un pòcvau, e non ei aisit d'acoblar-se damb vos.
CONDES-ANDERSEN	E podetz creir que non voi senon eth vòste ben, e vos digui es vertats clares: que non i a camin mès segur entà conéisher se quini son es nòsti camins.
CONDES-ANDERSEN	Hètz per manèra, donc, de hèr quauqui ueus, o d'adondar-vos en hèr era bohada, o de lançar bualhs.
CONDES-ANDERSEN	Me pensi que gesserè de cap ath mon de dehòra, didec eth litet.
CONDES-ANDERSEN	Ò!, hètz-ac positiuaments!, didec era garia.
CONDES-ANDERSEN	Atau ei qu'eth litet se n'anèc, e nadèc peth dessús dera aigua e s'i cabussèc; mès tota creatura viuenta lo guardaue de reuelh per sua lejor.
CONDES-ANDERSEN	Arribèc eth temps dera tardor: es huelhes des bòsqui venguien auriòles e brunes; eth vent les cuelhie e hègen torns de dança.
CONDES-ANDERSEN	Eth cèu auie era mina d'ua grana heredor, e s'i arturauen es bromes faissugues de nhèu e peiregalh.
CONDES-ANDERSEN	Un corbàs, sus eth clòs de husta cantaue un trist rondinament, de tant de hered.
CONDES-ANDERSEN	Hège estrementir sonque de pensar-i; eth praube litet se trapaue, vertadèraments, en un bon trebuc.
CONDES-ANDERSEN	Ua vrespada eth solei se cogaue damb er esplendor der iuèrn, quan ua volada d'audèths gesseren dehòra deth matarràs.
CONDES-ANDERSEN	Eth litet lèg non auie vist jamès ua causa tan beròia: èren tan blanqui qu'enludernauen, damb longui còthi ondulants.
CONDES-ANDERSEN	Èren cignes, e hègen un crit caracteristic, en tot esténer es sues magnifiques ales espacioses, e volant des parçans hereds cap as tèrres mès caudes e entara mar liura.
CONDES-ANDERSEN	Pugèren amont, plan naut!
CONDES-ANDERSEN	E eth lèg litet se metec fòrça nerviós: hec torns e mès torns laguens era aigua, tau qu'ua arròda, estirant en aire eth sòn còth coma se les volesse seguir.
CONDES-ANDERSEN	E alavetz hec un sorriscle tan penetrant e tan desconeishut, qu'eth madeish s'espauric de grana manèra.
CONDES-ANDERSEN	Ò!, non podie desbrembar ad aqueri audèths beròis, aqueri audèths erosi; e tan lèu les auec dehòra dera guardada se cabussèc enquia arribar ath hons, e quan tornèc a gésser ère totauments dehòra de se.
CONDES-ANDERSEN	Non sabie se qui èren aqueri audèths, o entà a on volauen, mès totun açò, se sentie atirat per eri coma jamès n'auie estat de cap auta creatura dera tèrra.
CONDES-ANDERSEN	Que non les envejaue bric: com se l'aurie podut acodir eth solet desir d'èster semblable ad aqueth prodigi de beresa?
CONDES-ANDERSEN	Eth sòn còr aurie estat plen d'agraïment s'auesse artenhut, solet, qu'aqueri grani lits l'auessen tolerat ena sua companhia.
CONDES-ANDERSEN	Praube e lèg animalet!
CONDES-ANDERSEN	Er iuèrn siguec d'un hered tan terrible, qu'eth litet non auec mès remèdi que hèr torns pera aigua entà evitar que se gelèsse; mès cada net eth trauc qu'ath sòn laguens nadaue s'anèc hènt mès e mès petit.
CONDES-ANDERSEN	Dempús gelèc tan fòrt que tot eth gèu deth dessús crebèc, e eth litet li calec voludar es cames de contunh entà qu'eth gèu non se barrèsse ath sòn entorn.
CONDES-ANDERSEN	A prumèra ora deth maitin passèc un campanhard e lo vedec.
CONDES-ANDERSEN	S'endralhèc de cap ath gèu e hec un horat, en tot picar damb eth sòn esclòp, qu'ère d'aquerò mès faissuc; e se hec a vier eth litet en çò de sòn.
CONDES-ANDERSEN	Aquiu que non se tardèc a revier.
CONDES-ANDERSEN	Es mainatges volien jogar, mès eth litet se pensèc que volien ablasigar-lo, e, espaurit, se lancèc ath laguens deth topin dera lèit, e era lèit esposquèc tota era cramba.
CONDES-ANDERSEN	Era hemna sorrisclèc e quilhèc es mans en aire.
CONDES-ANDERSEN	Dempús eth litet anèc en ua volada laguens eth barralet deth boder, e queiguec laguens deth recipient dera haria e ne gessec.
CONDES-ANDERSEN	Imaginatz-vos se qué semblarie en aqueth moment!
CONDES-ANDERSEN	Era hemna sorrisclaue, e sagèc de tustar-li damb es estialhes, e es mainatges queigueren era un sus er aute en tot voler agarrar-lo, e idolauen e arrien.
CONDES-ANDERSEN	Erosaments era pòrta ère dubèrta, e eth litet hugec entàs matarrassi e entara nhèu queiguda de nauèth, e aquiu s'arturèc, lèu agotat.
CONDES-ANDERSEN	Mès que serie massa trist hèr mencion de totes es privacions e misèries que li calec passar aqueth iuèrn tant aspre.
CONDES-ANDERSEN	Quan eth solei comencèc a lúder e a escauhar un aute còp, eth litet ère en aiguamòg e se trapaue entre es jonquetes.
CONDES-ANDERSEN	Es lausetes cantauen, e auie vengut era primauèra gentila.
CONDES-ANDERSEN	Alavetz, còp sec, lheuèc es sues ales, e eres se botgèren damb plan mès de fòrça qu'abantes, e l'amiauen entà dehòra vigorosaments.
CONDES-ANDERSEN	Abantes que se'n sabesse d'a on ère, se trapec laguens un jardin a on es pomèrs èren ath pic dera florida, e er aire ère tot caperat de lillàs, qu'es sues longues branques protegien es costats nauti deth lac!
CONDES-ANDERSEN	Ò!, qué n'ère de delitosa era frescor dera primauèra!
CONDES-ANDERSEN	Ath sòn dauant madeish campèc a tres beròis cignes blanqui qu'auançauen entath sòn encontre, d'uns matarrassi estant.
CONDES-ANDERSEN	Damb es sues plomes, que hègen un doç mormolh, nadauen leugèraments sus era aigua.
CONDES-ANDERSEN	Eth litet reconeishec es audèths majestuosi, e lo senhoregèc ua estranha malenconia.
CONDES-ANDERSEN	Volarè de cap ada eri, de cap as audèths reiaus, e eri m'esbocinaràn pr'amor que jo, que sò tan lèg, gòsi apressar-m'i.
CONDES-ANDERSEN	Mès qu'ei parièr.
CONDES-ANDERSEN	M'estimi mès qu'eri m'aucissen que non pas qu'es lits me mossèguen, es garies me piquen, o era hemna des garies me balhe un còp de pè, o me calgue passar tanta misèria en iuèrn.
CONDES-ANDERSEN	Atau, donc, volèc entara aigua e nadèc de cap as cignes sobeirans.
CONDES-ANDERSEN	Aucitz-me, ò!, aucitz-me!, didec era prauba creatura.
CONDES-ANDERSEN	E en tot inclinar eth sòn cap entara aigua, demorèc era sua mòrt.
CONDES-ANDERSEN	Mès quina causa vedec, miralhada ena aigua transparenta?
CONDES-ANDERSEN	Vedec as sòns pès era sua pròpia imatge; mès que ja non ère un audèth maladret e d'un gris ombriu, lèg e desmargat: eth tanben ère un cigne!
CONDES-ANDERSEN	Qu'ei parièr qu'ajatz neishut en un corrau de lits, s'auetz gessut d'un ueu de cigne!
CONDES-ANDERSEN	Se sentec plan erós de totes es misèries e trebucs qu'auie passat: ara que n'auie vengut mès dable entà balhar prètz ara sua fortuna, e a tota era beresa que li daue era planvenguda.
CONDES-ANDERSEN	Quauqui mainatges apareisheren en jardin damb carmins e bocins de pan, que lancèren ena aigua; e eth mès petit cridèc: n'a un de nau!
CONDES-ANDERSEN	Es auti mainatges heren, en joiòsa cridadissa: Òc, n'a vengut un de nau!
CONDES-ANDERSEN	E piquèren de mans e dancèren per aqueri endrets, en tot córrer darrèr de sa pair e sa mair.
CONDES-ANDERSEN	Dempús lancèren eth pan ena aigua, e un d'eri didec que "eth nau ère eth mès polit, pr'amor qu'ère tan joen e tan bèth".
CONDES-ANDERSEN	Es vielhs cignes inclinèren es sòns caps e li heren omenatge.
CONDES-ANDERSEN	Eth que se sentec tot avergonhat, e amaguèc eth sòn bèc dejós era ala; non sabie se qué pensar-ne.
CONDES-ANDERSEN	Ère erós en grana manèra, mès bric vantariòu; un bon còr jamès se vante.
CONDES-ANDERSEN	Rebrembec se com auie estat acaçat e menspredat, e ara les entenie a díder a toti qu'ère eth mès beròi de toti es audèths beròis.
CONDES-ANDERSEN	Es lillàs decantauen es sòns brots ath laguens madeish dera aigua, e ath dauant sòn, eth solei ludent escauhaue e alegraue, e eth hège bronzinar es sues plomes e lheuaue en aire eth sòn còth naut, en tot díder peth laguens, plen de jòia: jamès non auia soniat tanta fortuna quan èra eth Litet lèg!
CONDES-ANDERSEN	Eth Parpalhon cercaue ua prometuda, e, naturauments, desiraue alistar-ne ua de plan gentila entre es flors.
CONDES-ANDERSEN	Eth les campaue, tan quietaments e discrètaments seigudes sus es sues branques, tau que se sè generauments ua gojata quan non ei compremetuda; mès n'auie tantes per alistar, qu'era causa ère entà copar-se eth cap.
CONDES-ANDERSEN	Ath parpalhon non li shautaue d'acarar dificultats; atau ei que, ena sua perplexitat, volèc entà Margarida.
CONDES-ANDERSEN	Sabie qu'era podie díder er avier, e que tot soent ac hège; pr'amor qu'es enamorats n'arrincauen huelha darrèr de huelha, e damb cada ua d'eres òm hège ua pregunta tanhenta ara persona aimada.
CONDES-ANDERSEN	Ei vertadèr amor?
CONDES-ANDERSEN	De tot còr?
CONDES-ANDERSEN	Amor que s'aflaquís?
CONDES-ANDERSEN	Amor hered?
CONDES-ANDERSEN	Bric d'amor?, o d'autes preguntes semblables.
CONDES-ANDERSEN	Cadun pregunte damb eth sòn lenguatge; atau, donc, non tirèc es huelhes senon que les punèc totes, era ua darrèr dera auta, damb era esperança d'arténher ua bona responsa.
CONDES-ANDERSEN	Doça Margarida, didec, ètz era mès sabenta comaire de totes es flors e sabetz era manèra de predíder es eveniments.
CONDES-ANDERSEN	Didetz-me, me cau escuélher aguesta o aquera?
CONDES-ANDERSEN	O quina alistarè?
CONDES-ANDERSEN	Quan ac sapia volarè dret de cap ara galanta gojata, e començarè a hèr-li postures.
CONDES-ANDERSEN	Mès Margarida pòt li volie balhar era responsa; l'auie alugat qu'eth li didesse "comaire", eth preguntèc un dusau viatge, e un tresau, mès que non li podec arrincar ua soleta paraula; de manèra que hec enlà eth copacap de demanar-li arren mès, e hugec enlà d'enlà, sense mès ramblah, entath sòn ahèr matrimoniau.
CONDES-ANDERSEN	Ère ath començament dera primauèra, e i auie un batalhon d'Alhassess blanques e Safrans.
CONDES-ANDERSEN	Qu'an ua portadura plan alègra, didec eth Parpalhon, son ues cartes embelinaires, mès que me semblen massa joenetes.
CONDES-ANDERSEN	Eth, tau que fòrça des joeni, preferie gojates un shinhau mès madures.
CONDES-ANDERSEN	Atau, donc, volèc de cap as Anemònes, mès èren massa vergonhoses entada eth; es Violetes èren massa apassionades; es Tulipes èren massa amigues dera ostentacion; es Jonquilhes èren massa vulgars e es flors de telh èren massa petites e auien ua parentèla que non s'acabaue jamès; es flors de pomèra èren, de bona fe, tan polides de guardar coma es Ròses, mès aué i èren e deman non i èren, ath grat deth vent.
CONDES-ANDERSEN	Que non s'ac valie d'entrar en maridatge entà tan cuerta estona, se pensaue eth.
CONDES-ANDERSEN	Eth Cede d'aulor ère era flor que li shautaue mès; ère rosada e blanca, pura e delicada, e pertanhie ad aquera sòrta de gojates notables que tostemp van esdegades, mès que pòden èster utiles ena codina.
CONDES-ANDERSEN	Ère a mand de hèr-li ua declaracion quan, en aqueth precís moment, campèc ua tabelha de cede que penjaue plan ath cant d'era, damb ua flor seca ena part baisha.
CONDES-ANDERSEN	Qui ei aguesta?, demanèc.
CONDES-ANDERSEN	Era mia fraia, responec eth Cede d'aulor.
CONDES-ANDERSEN	De vertat?
CONDES-ANDERSEN	Es Melissòts penjauen ath dessús deth clòs; auien portadures de granes daunes, mès damb cares longues e pèth auriolenca.
CONDES-ANDERSEN	Non hègen tath sòn gost.
CONDES-ANDERSEN	Mès, qui responie ath sòn gost?
CONDES-ANDERSEN	A!, demanatz-l'ac ada eth.
CONDES-ANDERSEN	Era Primauèra se passèc, se passèc er ostiu, e era tardor s'anaue passant tanben; es flors èren encara abilhades de colors ludents, mès ai!, era frèsca flaira dera joenesa ère esbugassada.
CONDES-ANDERSEN	Era fragància lo tirassaue en grana manèra, encara qu'eth ja non ère joen, tanpòc; e non se'n trapaue bric entre es Dalies e Mauves de jardin.
CONDES-ANDERSEN	Atau, donc, eth Parpalhon se decantèc pera Frigola boscaira.
CONDES-ANDERSEN	Me maridarè damb era.
CONDES-ANDERSEN	Comencèc, donc, de hestejar-la.
CONDES-ANDERSEN	Mès era Frigola boscaira ère regda e carada, e ara fin didec:
CONDES-ANDERSEN	Amistat, òc, mès arren mès.
CONDES-ANDERSEN	Que sò vielha, e vos ètz vielh.
CONDES-ANDERSEN	Podem víuer perfèctaments era un per aute, mès que non pas maridar-mos!
CONDES-ANDERSEN	Non mos tornem babaus, ara nòsta edat tardana!
CONDES-ANDERSEN	Atau ei qu'eth Parpalhon non auec cap de flor.
CONDES-ANDERSEN	Auie perdut massa temps ena recèrca, aquera darrèra non podie èster.
CONDES-ANDERSEN	Eth Parpalhon venguec a èster un vielh conco, coma ditz era gent.
CONDES-ANDERSEN	Vengueren es darreries dera tardor, e non i auie auta causa que ploges mendres o aigua a patacs; e eth vent bohaue hered sus es vielhs saücs, enquia qu'es huelhes s'estrementien e croishien es branques.
CONDES-ANDERSEN	Non ère pas causa agradiua de volar peth mon damb vestit d'ostiu; aqueth ei eth temps, sivans diden, que conven mès er amor casalèr.
CONDES-ANDERSEN	Mès eth Parpalhon non volèc mès peth mon.
CONDES-ANDERSEN	Auie anat a parar per edart laguens ua casa a on i auie huec ena codinera: òc, vertadèr calor d'ostiu.
CONDES-ANDERSEN	E volèc contra es veires dera hièstra, e siguec observat e admirat, e clauat damb ua agulha en ua caisha de curiositats.
CONDES-ANDERSEN	Aquiu que non podien hèr arren entath sòn anament.
CONDES-ANDERSEN	Ara que sò pauhicat en ua cama, tau qu'es flors, didec eth Parpalhon.
CONDES-ANDERSEN	Que non ei cap guaire agradiu, totun.
CONDES-ANDERSEN	Lèu ei coma èster maridat, de tan aganchat qu'un se trape.
CONDES-ANDERSEN	E hec per manèra de consolar-se damb aguesta reflexion.
CONDES-ANDERSEN	Ei un praube conòrt, sorrisclèren es plantes que i auie enes tèsti dera cramba.
CONDES-ANDERSEN	Ath torn d'un jardin i auie un clòs d'arbusti d'auerassèr, e mès enlà camps e prats, damb vaques e motons; mès ath miei deth jardin i auie un Rosèr ath pic dera florida.
CONDES-ANDERSEN	Dejós d'eth s'arrossegaue un cargòlh qu'auie se qui sap es causes entà complir, sivans eth.
CONDES-ANDERSEN	Demoratz qu'arribe era mia ora, didec; jo harè fòrça mès que produsir ròses, o auerassi, o balhar lèit coma hèn es vaques.
CONDES-ANDERSEN	Demori fòrça causes de vos, didec eth Rosèr.
CONDES-ANDERSEN	Me cuelherè eth mèn temps, repliquèc eth Cargòlh.
CONDES-ANDERSEN	Er an a vier eth Cargòlh s'estirassaue, lèu en madeish endret d'abantes, ara lum deth solei, jos eth Rosèr; aguest que ja possaue, e es borrons auien començat a esparger-se en flors dubèrtes, tostemps fresques, tostemp naues.
CONDES-ANDERSEN	E eth Cargòlh gessie dehòra, a mieges, estenie es sues còrnes, e ara seguida les tornaue a calar entà laguens.
CONDES-ANDERSEN	Tot qu'a eth madeish anament qu'arunan, en lòc i a progrés visible.
CONDES-ANDERSEN	Se passèc er ostiu, se passèc era tardor; eth Rosèr auie balhat ròses e borrons, de contunh, enquia qu'era nhèu comencèc a quèir.
CONDES-ANDERSEN	Eth temps se hec umit e tempestuós, eth Rosèr s'inclinèc entath solèr e eth Cargòlh s'i entutèc.
CONDES-ANDERSEN	Comencèc un nau an: eth Rosèr revenguec e eth Cargòlh tornec a trèir eth nas.
CONDES-ANDERSEN	Que ja non ètz qu'un pau envielhit de Rosèr, didec.
CONDES-ANDERSEN	Vos cau tier en compde que lèu vos secaratz.
CONDES-ANDERSEN	Auetz balhat ath mon aquerò que podie balhar-li era vòsta natura.
CONDES-ANDERSEN	Se valie molt o pas guaire, ei ua causa que non è temps entà pensar-la; mès çò qu'ei plan cèrt, ei que non auetz hèt era mès petita causa entath vòste melhorament; autaments, auríetz podut produsir quauquarren de desparièr.
CONDES-ANDERSEN	M'ac podetz remir?
CONDES-ANDERSEN	Lèu vieratz un pau tot nud.
CONDES-ANDERSEN	Comprenetz çò que vos digui?
CONDES-ANDERSEN	M'espauritz, sorrisclèc eth Rosèr.
CONDES-ANDERSEN	Jamès auia pensat en ua causa atau.
CONDES-ANDERSEN	Non; jamès vos auetz encaborniat a pensar guaire.
CONDES-ANDERSEN	Mès non auetz pensat jamès, per edart, se per qué floríetz, e dera manèra que floríetz, e com ère qu'ac hègetz d'ua manèra e non de ua auta?
CONDES-ANDERSEN	Non, responec eth Rosèr, que floria de gòi, pr'amor que non podia hèr autaments.
CONDES-ANDERSEN	Eth solei escauhaue tant, er airegòt refrescaue tant, beuia arrosada clara e ploja faissuga; alendaua…viuia!
CONDES-ANDERSEN	Dempús me pujaue de tèrra ua sòrta de fòrça, e me venguie ua fòrça de naut.
CONDES-ANDERSEN	Sentia ua quantitat de plasèr tostemp nau, tostemp gran, e non auia mès remèdi que florir.
CONDES-ANDERSEN	Ère era mia vida; non podia hèr ua auta causa.
CONDES-ANDERSEN	Qu'auetz auut ua vida plan vulgara, observèc eth Cargòlh.
CONDES-ANDERSEN	Vertadèraments se m'a autrejat molt, didec eth Rosèr, mès ara ja non me serà autrejada ua auta causa.
CONDES-ANDERSEN	Vos qu'auetz un d'aguesti sens corsilhosi que rosiguen prigondaments, e tant afavorit qu'espalmaratz ath mon.
CONDES-ANDERSEN	Que non è, de cap manèra, aguesta intencion, didec eth Cargòlh.
CONDES-ANDERSEN	Eth mon non signifique arren entà jo.
CONDES-ANDERSEN	Que se m'en fot deth mon!
CONDES-ANDERSEN	Que n'è pro damb jo madeish e eth mèn laguens.
CONDES-ANDERSEN	Mès, en aguesta tèrra, non mos calerie balhar as pròches era nòsta mielhor ajuda, en tot contribusir damb çò que podem?
CONDES-ANDERSEN	Òc; jo sonque è estat capable de balhar ròses; mès vos, vos qu'auetz arremassat tantes vertuts…se qué auetz balhat ath mon?
CONDES-ANDERSEN	Qué li balharatz?
CONDES-ANDERSEN	Qué li è balhat?
CONDES-ANDERSEN	Qué li balharè?
CONDES-ANDERSEN	L'escopisqui ath dessús!
CONDES-ANDERSEN	Non ei bon entad arren!
CONDES-ANDERSEN	Non m'interèsse bric.
CONDES-ANDERSEN	Balhatz es vòstes ròses, d'açò non vo'n podetz passar, qu'es auerassèrs balhen auerassi, e qu'es vaques balhen lèit.
CONDES-ANDERSEN	Cadun de vosati tie eth sòn public; jo que tengui eth mèn laguens de jo.
CONDES-ANDERSEN	Me calarè ath laguens, e aquiu m'i estarè.
CONDES-ANDERSEN	Eth mon non ei arren entà jo.
CONDES-ANDERSEN	E eth Cargòlh se retirèc laguens era sua casa, e s'i demorèc.
CONDES-ANDERSEN	Qu'ei domatge, qu'ei penible!, sorrisclèc eth Rosèr.
CONDES-ANDERSEN	Jo que non me posqui esguitlar laguens un arrecès, per mès que posca desirà'c.
CONDES-ANDERSEN	Tostemp me cau brotoar de cap a dehòra, brotoar ròses.
CONDES-ANDERSEN	Es huelhes quèn, e vòlen se qui sap entà on damb eth vent.
CONDES-ANDERSEN	Mès que vedí a ua des ròses hicada laguens un devocionari que tanhie ara mestressa dera casa; ua auta des mies mielhors ròses anèc a parar en piech d'ua gojata beròia e joena, e ua auta siguec punada pes doci pòts d'un mainatge en un extasi d'alegria.
CONDES-ANDERSEN	Tot aquerò m'embelinaue tant!
CONDES-ANDERSEN	Qu'ère entà jo ua vertadèra felicitat…son rebrembes des mès gostosi que i age ena vida.
CONDES-ANDERSEN	Eth mon non ère arren entada eth!
CONDES-ANDERSEN	Se passèren es ans.
CONDES-ANDERSEN	Eth Cargòlh auie entornat ena tèrra, eth Rosèr auie entornat ena tèrra; tanben era seca huelha de ròsa deth devocionari auie despareishut, mès naues huelhes de ròsa florien en jardin e i auie naus cargòlhs que s'esguitlauen laguens es sues cases: eth mon que non ère arren entada eri!
CONDES-ANDERSEN	Liegeram tanben era sua istòria?
CONDES-ANDERSEN	Non serie cap diferenta.
CONDES-ANDERSEN	Un viatge i auie vint-e-cinc soldats de plomb, toti frairs, pr'amor qu'èren dera madeisha culhèra de plomb.
CONDES-ANDERSEN	Cada un des òmes auie eth fusilh ena esquia, guardaue fixaments entà dauant e vestie eth mès elegant unifòrme ròi blu qu'òm podesse imaginar.
CONDES-ANDERSEN	Soldats!, soldats!
CONDES-ANDERSEN	Toti es soldats èren exactaments parièrs, damb ua excepcion: n'auie un que se distinguie des auti perque auie solet ua cama.
CONDES-ANDERSEN	Pr'amor que siguec eth darrèr que s'auie hèt, e non auie restat pro de plomb entà acabar-lo.
CONDES-ANDERSEN	Totun açò, eth se tenguie tan ben sus era sua soleta cama coma es auti sus dues; e ath delà, ei eth qu'ara vierà famós.
CONDES-ANDERSEN	Sus era taula a on s'anauen plantant, i auie fòrça d'autes jogalhes; mès era principau causa qu'atiraue era atencion ère un delitós castèth de papèr.
CONDES-ANDERSEN	A trauèrs des menudes hiestretes, auríetz podut talaments guardar entath laguens des crambes.
CONDES-ANDERSEN	Ena part deth dehòra i auie quauqui arbilhons rabassòts qu'entornejauen un petit miralh representant un lac, qu'era sua superfícia miralhaue es cignes de cera que i nadauen.
CONDES-ANDERSEN	Qu'ère plan, plan embelinaire; mès era causa mès polida qu'auie ère ua punceleta que s'estaue ena pòrta, tota dubèrta, deth castèth.
CONDES-ANDERSEN	Tanben era ère hèta de retalhs de papèr, mès amiaue un vestit deth blau clar mès leugèr, damb ua esquista cinteta blua sus es sues espatles, tau que se siguesse ua banda, a on i auie encastrada ua ondradura tan grana coma tota era sua cara.
CONDES-ANDERSEN	Era punceleta estenie es dus braci, pr'amor qu'ère ua dançaira; e, en tot dançar, auie lheuat de tau manèra ua des sues cames, qu'eth soldat de plomb non la podie veir bric, e supausèc que tanben era non auie qu'ua soleta cama.
CONDES-ANDERSEN	Aguesta serie era hemna que me serie avienta!, se pensèc.
CONDES-ANDERSEN	Mès qu'ei d'ua categoria massa nauta: s'està en un palai, tant que jo non è qu'ua capsa, e, encara, èm vint-e- cinc a mo'la repartir.
CONDES-ANDERSEN	Non, aquerò que non serie un estatge digne entada era; mès me cau hèr tota era fòrça deth morir entà establir-ne coneishença.
CONDES-ANDERSEN	Dempús jadec tan long coma ère en aute costat dera capsa de rapè qu'ère sus era taula.
CONDES-ANDERSEN	D'aqueth endret estant podie campar d'aquerò mès ben ara petita damisella, que contunhaue a tier-se sus ua soleta cama sense pèrder er equilibri.
CONDES-ANDERSEN	Alavetz les tocaue eth torn as jogalhes, de jogar: eres s'entretenguien en tot hèr- se visites, dant batalhes e acordant dances.
CONDES-ANDERSEN	Es soldats de plomb comencèren a lheuar rambalh dera sua capsa estant, pr'amor que volien ahiger-se as jòcs; mès que non podien hèr enlà eth caperader.
CONDES-ANDERSEN	Es trinca-escares hègen sauts mortaus, e eth craion chimarraue pegaries sus era lòsa.
CONDES-ANDERSEN	I auec tant de tapatge, qu'eth canari se desvelhèc e s'i ahigec; mès, es causes que didie èren en vèrs.
CONDES-ANDERSEN	Es dus solets que non se botjauen èren eth soldat de plomb e era petita dançaira.
CONDES-ANDERSEN	Era qu'ère tant enregdesida coma tostemp, sus era punta d'un pè, damb es braci estenudi; eth ère madeish de fèrm sus era sua soleta cama, e non deishaue de uelh ara dançaira, ne un solet moment.
CONDES-ANDERSEN	Dempús eth relòtge sonèc es dotze, e, patapam!, crebèc eth caperader dera capsa de rapè.
CONDES-ANDERSEN	Mès que non i auie pas rapè, non!
CONDES-ANDERSEN	I auie un dimoniet nere, un holet que s'alugaue.
CONDES-ANDERSEN	Mès eth soldat de plomb hec que non ac auie entenut.
CONDES-ANDERSEN	Peth maitin, quan es mainatges se lheuèren, botèren ath soldat de plomb sus eth marc dera hièstra; e, sabi pas se siguec per òbra deth holet o per ua ventada, eth cas ei que de ressabuda era hièstra se dauric de suspresa, e eth soldat queiguec de cap, deth tresau solèr entà baish.
CONDES-ANDERSEN	Ara seguida comencèc de plòir, e es gotes queigueren mès e mès abondiues, enquia que s'arribèc a formar un regular corrent.
CONDES-ANDERSEN	Quan era ploja se passèc, heren via per aquiu dus gojats deth carrèr.
CONDES-ANDERSEN	Guarda!, didec un.
CONDES-ANDERSEN	Aciu que i a un soldat de plomb!
CONDES-ANDERSEN	Atau ei que heren un vaishèth damb un jornau, e placèren eth soldat, e eth naviguèc entà baish, entà baish, dret de cap ar escolader.
CONDES-ANDERSEN	Toti dus gojats lo seguien ath mès córrer, en tot picar de mans.
CONDES-ANDERSEN	Diu deth cèu!
CONDES-ANDERSEN	Quines ondades i auie ena gòrja der escolader!
CONDES-ANDERSEN	Mès qu'ei qu'auie ploigut a còps de caudèr.
CONDES-ANDERSEN	Eth vaishèth de papèr dancèc de naut en baish, e de tant en tant viraue freneticaments.
CONDES-ANDERSEN	A on caralh anarè a parar?, se pensèc eth.
CONDES-ANDERSEN	Plan, plan, tot qu'ei pera mauvestat d'aqueth holet!
CONDES-ANDERSEN	Ò!, sonque qu'era punceleta s'estèsse damb jo en vaishèth!, encara qu'era escurina siguesse dobla, pòt me'n haria!
CONDES-ANDERSEN	En aqueth moment ua gròssa arrata d'aigua, que s'estaue en escolader, s'enfilèc.
CONDES-ANDERSEN	Auetz passapòrt?, demanèc era arrata.
CONDES-ANDERSEN	Balhatz-me eth vòste passapòrt.
CONDES-ANDERSEN	Eth soldat de plomb que non parlèc, mès agarrèc encara mès sarradaments eth sòn fusilh.
CONDES-ANDERSEN	Eth vaishèth se precipitèc entà laguens, e era arrata ère ath sòn darrèr, a tocar.
CONDES-ANDERSEN	Ècs!
CONDES-ANDERSEN	Com petaue de dents e quini sorriscles hège quan trapaue miques d'arrametes e de palha!
CONDES-ANDERSEN	Mès eth corrent se hec mès e mès fòrt.
CONDES-ANDERSEN	Eth soldat de plomb ja podie veir era claror deth dia ath sòn dauant, ath cap der escolader; mès ath madeish temps entenec un son espantoriant, dable entà tustar d'espant eth còr mès arderós.
CONDES-ANDERSEN	Imaginatz-vos!
CONDES-ANDERSEN	Aquiu a on s'acabaue eth tunèu, eth corrent queiguie de pic entath gran canau.
CONDES-ANDERSEN	Aquerò serie tan perilhós entada eth coma ac aurie estat entà nosati eth quèir de còp en remolinàs d'un gran arriu.
CONDES-ANDERSEN	Ja ère, alavetz, tan près der extrèm, qu'ère impossible arturar-se.
CONDES-ANDERSEN	Eth vaishèth cuelhec enventida entà dehòra.
CONDES-ANDERSEN	Eth praube soldat de plomb se mantenguec tant estirat coma l'artenheren es sues fòrces: arrés non podie díder d'eth qu'auesse arribat ne tansevolhe a estremir-se.
CONDES-ANDERSEN	Eth canòt virèc en ziga-zaga tres o quate viatges, e s'aumplic d'aigua enquiath ras de tot: non auie mès remèdi qu'en.honsar-se.
CONDES-ANDERSEN	Eth soldat de plomb qu'ère damb era aigua en còth, e eth vaishèth anaue en.honsant-se mès e mès.
CONDES-ANDERSEN	Eth papèr auie vengut a èster mès e mès hloish, e ara fin era aigua li passèc sus eth cim.
CONDES-ANDERSEN	Endauant, soldat tostemp valent!
CONDES-ANDERSEN	Pòur de morir non te hèr a húger!
CONDES-ANDERSEN	Ò!, quina escurina i auie enes laguens d'aqueth peish!
CONDES-ANDERSEN	Ère autanplan pejor qu'èster laguens der escolader, e, ath delà, quina estretesa!
CONDES-ANDERSEN	Mès eth soldat de plomb ère tan indondable coma tostemp, e jadie tan long coma ère, damb eth fusilh ena espatla.
CONDES-ANDERSEN	Eth peish se voludèc d'aquerò mès, e hège es mès frenetics movements.
CONDES-ANDERSEN	Un soldat de plomb!
CONDES-ANDERSEN	Eth peish auie estat pescat, amiat entara peishoneria, venut e amiat ena codina, a on era codinèra lo dauric de costat a costat damb un gran guinhauet.
CONDES-ANDERSEN	Era sirventa cuelhec ath soldat pera cintura, damb dus dits, e se lo hec a seguir entara saleta, a on toti voleren veir er òme meravilhós qu'auie viatjat laguens er estomac d'un peish.
CONDES-ANDERSEN	Eth soldat de plomb, totun, non n'ère tan capinaut.
CONDES-ANDERSEN	Lo pauhiquèren sus era taula, e, prodigi de prodigis!, se trapec ena madeisha cramba a on auie estat abantes.
CONDES-ANDERSEN	Vedec as madeishi mainatges, e es jogalhes, qu'encara èren sus era taula, atau qu'eth polit castèth damb era petita e polida dançaira.
CONDES-ANDERSEN	Encara se sostenguie sus ua soleta cama, e mantenguie era auta en aire.
CONDES-ANDERSEN	Eth soldat ère tant esmoigut, que l'aurie tardat pòc a vessar lèrmes d'estanh; mès aquerò que non aurie estat avient.
CONDES-ANDERSEN	La guardaue ada era e era lo guardaue ada eth; mès non se dideren jamès ua soleta paraula.
CONDES-ANDERSEN	En aqueth instant un des mainatges lheuèc en aire ath soldat de plomb, e, sense cap ne sen, lo lancèc en huec.
CONDES-ANDERSEN	Sense dobte eth holet dera capsa de rapè n'auie eth tòrt d'aqueth rambalh.
CONDES-ANDERSEN	Eth soldat demoraue aquiu, usclat pera ahlama e ena calor mès espauridoira.
CONDES-ANDERSEN	Auie perdut toti es sòns colors ludents: qui pòt díder s'aquerò s'auie arribat peth sòn perilhós viatge o peth sòn dòu?
CONDES-ANDERSEN	Ua pòrta, còp sec, se dauric: eth corrent d'aire se hec a vier ara dançaira, e era volategèc, coma un silf, dret de cap ara ahlama, tau qu'eth soldat; e s'usclèc, e ara seguida siguec consumida.
CONDES-ANDERSEN	En aqueth moment eth soldat ère redusit a un shinhau de plomb; e quan era sirventa, en maitin a vier, treiguec es cendres, lo trapèc en forma d'un petit còr de plomb.
CONDES-ANDERSEN	Tot çò que ne restaue dera dançaira ère era sua ondradura, e encara tota cremada, nera coma eth carbon.
CONDES-ANDERSEN	Un viatge i auie un prince e li calie ua princesa de vertat de vertat.
CONDES-ANDERSEN	Eth hec tot eth torn peth mon entà trapar-ne ua, mès tostemp auien un sies o un as.
CONDES-ANDERSEN	Que i auie abondor de princeses, mès eth trapaue ua grana dificultat entà desnishar s'èren princeses de vertat: tostemp campaue quauquarren que non l'anaue ara ora.
CONDES-ANDERSEN	Atau ei que, fin finau, s'entornèc en çò de sòn, e ère plan trist pr'amor que li calie tu per tu ua princesa de vertat de vertat.
CONDES-ANDERSEN	Qu'ère ua princesa pauhicada ath dehòra, mès maumetuda çò de mès pera ploja e era tempèsta.
CONDES-ANDERSEN	Baishaue un rajòu d'aigua dera sua cabeladura e deth sòn vestit, era aigua entraue peth dessús des sues sabates e gessie pes talons; mès era didec qu'ère ua princesa de vertat de vertat.
CONDES-ANDERSEN	Que lèu veiram s'aquerò ei vertat, se pensèc era vielha reina; mès non badèc boca.
CONDES-ANDERSEN	Se n'anèc de cap ath dormitòri, treiguec toti es linçòs e deishèc un cede sus es pòsti trauessèrs.
CONDES-ANDERSEN	Alavetz, era qu'agarrèc vint matalassi de lan e les calèc sus eth cede, e dempús vint matalassi de ploma e les floquèc sus es matalassi de lan.
CONDES-ANDERSEN	E aquiu li calie dormir aquera net ara princesa.
CONDES-ANDERSEN	Londeman li demanèren se com auie dormit.
CONDES-ANDERSEN	Ò!, terriblaments!, didec era princesa.
CONDES-ANDERSEN	Damb pro trebalhs è clucat un uelh en tota era net!
CONDES-ANDERSEN	Be sap Diu se qué i auie, en lhet!
CONDES-ANDERSEN	Jo è qu'ère ua causa dura, e è tot eth còs blu e nere, aguest maitin.
CONDES-ANDERSEN	Qu'ei terrible!
CONDES-ANDERSEN	De seguit vederen que li calie èster ua princesa de vertat de vertat, pr'amor qu'auie sentit eth cede a trauèrs de vint matalassi de lan e vint matalassi de ploma.
CONDES-ANDERSEN	Arrés senon ua princesa de vertat podie auer ua pèth tan delicada.
CONDES-ANDERSEN	Atau, donc, eth prince la cuelhec coma esposa, pr'amor qu'alavetz òc que n'ère segur de qué auie trapat a ua princesa de vertat de vertat; e eth cede siguec plaçat en Musèu, a on encara òm pòt veder-lo, se bèth un non l'a panat.
CONDES-ANDERSEN	E aguesta ei era istòria de vertat de vertat.
CONDES-ANDERSEN	Que l'ère parièr des sòns soldats o deth teatre, o de cavaucar pes bòsqui, senon ère entà relúder es sòns vestits naui.
CONDES-ANDERSEN	Auie un vestit entà cada ora deth dia; e era gent, en sòrta de díder, tau que se passe damb quinsevolh aute rei o emperaire, "ei ena Cramba deth Conselh", didie tostemp, en aguest cas: "er emperaire ei ena sua cramba d'ornament".
CONDES-ANDERSEN	Era vida qu'ère d'aquerò mès alègra ena grana ciutat a on s'estaue: exèrcits d'estrangèrs venguien a visitar-la cada dia; e, entre eri, un viatge compareisheren dus engusaires.
CONDES-ANDERSEN	Eri se heren a passar coma teishinèrs, e dideren que sabien téisher es mès polides teles qu'òm posque imaginar.
CONDES-ANDERSEN	Non solet es colors e es mòstres èren d'ua beresa jamès vista, senon qu'es vestits hèti d'aqueres teles auien era qualitat particulara de vier invisibles dauant de quinsevolh persona que non siguesse avienta ath cargue que tenguie, o ben siguesse d'intelligencia limitada d'ua manèra que òm non se podesse tolerar.
CONDES-ANDERSEN	Deuen èster esplendids, aguesti vestits, se pensèc er emperaire.
CONDES-ANDERSEN	En tot tier-les, serè capable de desnishar se quini òmes deth mèn reiaume ocupen indegudaments es sòns cargues.
CONDES-ANDERSEN	Distinguirè ara gent senada des pècs.
CONDES-ANDERSEN	Òc, que non è mès remèdi qu'encomanar que teishen entà jo un shinhau d'aguesta tela.
CONDES-ANDERSEN	Eri parèren dus telèrs, e heren veir que hilauen; mès que non auien arren sus era lançadoira.
CONDES-ANDERSEN	Ara prumeria demanèren un modelhon de seda dera mès fina, e hiu d'aur deth mès blos, e botèren ua e ua auta causa laguens es sues maletes, tant qu'anauen trebalhant damb es telèrs uets enquia qui sap era ora dera net.
CONDES-ANDERSEN	Mès se sentec un shinau copat en pensar que quinsevolh que siguesse pèc, o ben inèpte entath lòc qu'ocupaue, non poirie veder-ne arren.
CONDES-ANDERSEN	Eth credie, cèrtaments, que, per çò que hège ada eth, non li calie crànher; mès totun decidic qu'enviarie a bèth aute entà veir se com se passaue era causa.
CONDES-ANDERSEN	Manarè ath mèn vielh e fidèu ministre entàs teishinèrs, pensèc er emperaire.
CONDES-ANDERSEN	Eth qu'ei er òme avient entà veir er aspècte dera tela, pr'amor qu'ei òme de sen escarrabilhat e arrés non complís es sòns déuers mielhor qu'eth.
CONDES-ANDERSEN	Diu m'ac age!, pensèc eth ministre, en tot daurir es uelhs de land en land.
CONDES-ANDERSEN	Mès que tierè compde de non didè'c.
CONDES-ANDERSEN	Li senhalèren eth telèr uet, e eth praube ministre guardèc fixaments damb tota era fòrça deth morir; mès non artenhec a veir arren, pr'amor que, naturauments, non i auie arren a veir.
CONDES-ANDERSEN	Cèus pietosi!, se pensèc.
CONDES-ANDERSEN	Ei possible que jo siga un simplet?, jamès m'ac auria pensat, e me cau qu'arrés se'n sapie.
CONDES-ANDERSEN	Non sò avient entath lòc que me siguec encomanat?
CONDES-ANDERSEN	Jamès diderè que non posqui veir era tela.
CONDES-ANDERSEN	Ò!, qu'ei ua beresa!, un embelinament!, didec eth vielh ministre, en tot guardar a trauèrs des sòns mericles.
CONDES-ANDERSEN	Quina mòstra!, e quini colors!
CONDES-ANDERSEN	Diderè ar emperaire, òc ma hè, qu'era tela m'a shautat d'aquerò mès.
CONDES-ANDERSEN	M'alègri d'entener-vos, heren es hilaires.
CONDES-ANDERSEN	Dempús es teishinèrs contunhèren demanant mès sòs, mès seda e mès aur, entà poder contunhar hilant; mès tot anèc a parar ena sua pòcha: ne un solet cap de hiu venguec laguens eth telèr.
CONDES-ANDERSEN	Eri, donc, contunhèren, madeish que tostemp, hilant damb es telèrs uets.
CONDES-ANDERSEN	Er emperaire non i estèc guaire a manar un aute fidèu foncionari entà veir se com era tela anaue auançant, e se lèu estarie prèsta.
CONDES-ANDERSEN	L'arribèc madeish qu'ath ministre: vengue guardar e guardar; mès, coma que non i auie qu'eth telèr uet, non podec veir absoludaments arren.
CONDES-ANDERSEN	Non vos semble qu'ei ua polida pèça de tela?, dideren toti dus engusaires, amuishant e explicant era polida mòstra, es polidi colors, qu'ère impossible de veir, pr'amor que non existien.
CONDES-ANDERSEN	Be que me'n sabi que non sò un simplet!, pensèc er òme.
CONDES-ANDERSEN	Atau ei que deui èster inèpte entara nauta posicion que m'a estat encomanada.
CONDES-ANDERSEN	Ac trapi d'aquerò mès estranh, ça de là.
CONDES-ANDERSEN	Mès totun aquerò, me cau tier compde qu'arrés se'n sàpie.
CONDES-ANDERSEN	Ei vertadèraments fantastic!, didec ar emperaire.
CONDES-ANDERSEN	Tota era gent dera ciutat parlaue d'aquera esplendida tela.
CONDES-ANDERSEN	Per tant, acompanhat d'ua còlha de cortesans selèctes, qu'entre eri i auie es dus fidèus foncionaris que ja abantes auien vist era tela imaginària, venguec a tier-les ua visita ad aqueri dus engusaires tan tafirèls qu'anauen trebalhant, tan faissugaments qu'auien hèt tostemp, damb es telèrs uets.
CONDES-ANDERSEN	Qu'ei magnifica!, dideren ar ensems es dus aunorats foncionaris.
CONDES-ANDERSEN	Majestat, quin diboish!
CONDES-ANDERSEN	Quini colors!
CONDES-ANDERSEN	Diu mèn!, pensèc er emperaire.
CONDES-ANDERSEN	Non veigui absoludaments arren!
CONDES-ANDERSEN	Aquerò qu'ei terrible!
CONDES-ANDERSEN	Sò un pèc?
CONDES-ANDERSEN	Sò inèpte entara corona imperiau?
CONDES-ANDERSEN	A!, non me podie vier ua causa pejor.
CONDES-ANDERSEN	Totun aquerò, toti exclamèren, damb sa Majestat:
CONDES-ANDERSEN	Qu'ei ua beresa!
CONDES-ANDERSEN	Es engusaires velhèren tota era net, ena vesilha deth dia qu'auie de hestejar-se era procession, e aluguèren setze candèles pr'amor qu'era gent podesse campar se com desirosi n'èren de deishar prèst eth nau vestit der emperaire.
CONDES-ANDERSEN	Heren veir que treiguien era tela deth telèr.
CONDES-ANDERSEN	La braquèren destropada en aire, damb uns estalhants d'aquerò mès gròssi, e l'anèren embastant damb agulhes que non les auien passat cap de hiu.
CONDES-ANDERSEN	Fin finau, dideren:
CONDES-ANDERSEN	Ara ja ei a mand eth vestit der emperaire!
CONDES-ANDERSEN	Er emperaire damb es sòns cortesans dera mès nauta categoria, anèc de cap ath vestit personauments, e toti dus engusaires lheuèren un braç en aire, tau que se siguessen en tot cuélher bèra causa, e dideren:
CONDES-ANDERSEN	Vedetz?
CONDES-ANDERSEN	Aciu que i a es cauces; aciu que i a era vèsta; aciu que i a eth mantèl…e atau per estil.
CONDES-ANDERSEN	Tot tan leugèr coma ua telaranha.
CONDES-ANDERSEN	Òm pensarie que non amie arren ath dessús, mès justaments aquerò qu'ei era gràcia!
CONDES-ANDERSEN	Òc, dideren toti es cortesans.
CONDES-ANDERSEN	Volerà vòsta Majestat imperiau hèr eth favor de trèir-se es vestits qu'amie, dideren es impostors, de sòrta que li pogam hicar es naus vestits, aciu dauant eth gran miralh?
CONDES-ANDERSEN	Er emperaire se treiguec tot eth sòn vestit, e es impostors preteneren balhar-li ua pèça de ròba darrèr dera auta, des pertanhentes ath vestit qu'auien pretenut hèr.
CONDES-ANDERSEN	Heren veir que l'ajustauen quauquarren contra era cintura e li nudauen bèra causa: qu'ère era part que s'arrossègue, e er emperaire hec torns e mès torns dauant deth miralh.
CONDES-ANDERSEN	Quina portadura tan beròia hè sa Majestat damb eth vestit nau!
CONDES-ANDERSEN	Qué ben que l'està!, sorrisclèc tota era gent der entorn.
CONDES-ANDERSEN	Quini diboishi e quini colors!
CONDES-ANDERSEN	Qu'ei un vestit plan sumptuós!
CONDES-ANDERSEN	Ben, que sò prèst, didec er emperaire.
CONDES-ANDERSEN	Non m'està d'aquerò mès ben, eth vestit?
CONDES-ANDERSEN	Es camarlencs que les calie cuélher era part deth vestit que s'arrossegaue s'inclinèren, heren veir que lo lheuauen de tèrra damb totes dues mans, e anèren caminant damb es sues mans en aire.
CONDES-ANDERSEN	Non gosauen deishar shurmar que non podien veir absoludaments arren.
CONDES-ANDERSEN	Qué beròi ei eth nau vestit der emperaire!
CONDES-ANDERSEN	E tot l'està fòrça ajustat!
CONDES-ANDERSEN	Cap des vestits qu'abantes auie tengut er emperaire non auie auut tanta capitada.
CONDES-ANDERSEN	Mès se non amie arren ath dessús!, didec un mainatge.
CONDES-ANDERSEN	Ò!, escotatz l'innocent!, didec sa pair.
CONDES-ANDERSEN	Non amie arren ath dessús: un mainatge ditz que non amie arren ath dessús!
CONDES-ANDERSEN	Mès s'ei que non i amie arren, ath dessús!, sorrisclèc a tot darrèr tota era gent.
CONDES-ANDERSEN	Er emperaire se cargolhèc, pr'amor que se'n sabec qu'ère vertat, mès pensèc que "era procession, ara, li calie contunhar eth sòn cors" e se tenguec mès enregdesit que jamès, e es camarlencs anèren agarrant en aire era part invisibla qu'arrossegaue.
CONDES-ANDERSEN	Enlà enlà dera mar, era aigua ei tan blua tau qu'eth blauet mès blu, e tan clara coma eth cristau mès clar; mès qu'ei plan prigonda, massa prigonda entà qu'un cable la sonde, e, se fòrça campanaus siguessen apileradi era un sus er aute, non poirien cap arribar des eth jaç dera mar enquiara superfícia dera aigua.
CONDES-ANDERSEN	Qu'ei aquiu baish de tot que s'està era Gent dera Mar.
CONDES-ANDERSEN	Ara non vos pensèssetz pas qu'ena prigondor non i a que sable blanc tot nud.
CONDES-ANDERSEN	Ò, non!
CONDES-ANDERSEN	Toti es peishi, grani e petiti, s'esguitlen entre es arrames, madeish qu'aciu naut s'esguitlen es audèths, a trauèrs dera aigua.
CONDES-ANDERSEN	Eth palai deth Rei dera Mar s'està en endret mès prigond.
CONDES-ANDERSEN	Es sues parets son de coralh, e es longues hièstres punchentes der ambre mès clar; mès eth solèr de naut ei hèt de valves de mollusc que se daurissen e se barren damb era ondulacion dera aigua.
CONDES-ANDERSEN	Aquerò qu'ei un beròi efècte, pr'amor que i a pèrles resplendentes en interior de cada valva, que cada ua d'eres serie er orgulh dera corona d'ua reina.
CONDES-ANDERSEN	Eth Rei dera Mar hège fòrça ans qu'auie perdut ara sua hemna, mès sa mair hège a tier compde dera casa.
CONDES-ANDERSEN	Qu'ère ua hemna senada, encara que tan capinauta dera sua nòbla neishença, qu'amiaue dotze ustres ena codena, tant qu'es autes granes daunes solet ne podien amiar sies.
CONDES-ANDERSEN	Ça que la, qu'ère digna de tota laudança, sus tot pr'amor qu'estimau plan molt as princesetes dera mar, es sues arrèhilhes.
CONDES-ANDERSEN	Èren sies polides gojates, mès era mès joena ère era mès polida de totes: era sua pèth ère tan blanca e delicada tau qu'ua huelha de ròsa, es sòns uelhs tan blus qu'eth mès prigond deth mar; mès, tau qu'es autes, non auie pès, e en lòc de cames amiaue ua coa de peish.
CONDES-ANDERSEN	Solien passar tot eth sant dia en tot jogar enes granes sales deth palai, a on flors viuentes possauen des parets.
CONDES-ANDERSEN	Quan es granes hièstres d'ambre se daurien, es peishi i entrauen, atau coma es irongletes vòlen laguens es nòstes crambes quan daurim es hièstres; mès eth peish nadaue dret de cap as princesetes, minjaue des sues mans, e deishaue que lo tustèssen.
CONDES-ANDERSEN	Dehòra deth palai i auie un gran jardin, damb arbes d'un ròi alugat e un blu prigond, qu'eth sòn frut ludie coma er aur, en tant qu'es flors ludien coma huec sus es sues arrames tostemp onejantes.
CONDES-ANDERSEN	Òm i caushigaue eth mès fin sable, mès d'ua blua tinta fosforescenta.
CONDES-ANDERSEN	Totes es causes èren negades, aquiu baish, d'ua blua lum meravilhosa; mèsalèu vos auríetz pensat qu'èretz plan apitadi enes aires, damb sonque cèu ath dessús e ath dejós, que non pas que vos trapèssetz ath hons der ocean.
CONDES-ANDERSEN	Cada princeseta auie eth sòn petit jaç de flors, a on podie catar e plantar tau que volesse.
CONDES-ANDERSEN	Era ua hège eth sòn jaç de flors en tot seguir era forma d'ua balena, ua auta credie èster avient de diboishar eth sòn coma ua figureta de punceleta de mar; mès era mès joeneta hège eth sòn, plan redon, tau qu'eth solei, e non volie que flors d'ua nuança roienca, coma es sòns arrais.
CONDES-ANDERSEN	Qu'ère ua punceleta estonanta, tota quieta e cogitosa; e tant qu'es autes fraies ornauen es sòns jardins damb tota sòrta d'objèctes extraordinaris qu'auien arremassat des naufragis, era non i volie senon es flors roienques coma eth solei d'aquiu naut, exceptat dera estatua d'un beròi mainatge .
CONDES-ANDERSEN	Aguesta estatua qu'ère escultada en marme dera mès blossa blancor, e bèth naufragat vaishèth l'auie amiat ath hons.
CONDES-ANDERSEN	Ath cant dera estatua auie plantat un sause ploraire d'un ròsa roienc que possèc damb fòrça vigor, e es nauères branques delicades anèren penjant ath sòn entorn e ath sòn dessús, enquia que lèu tocauen eth sable blu, a on es ombres èren violetes e s'anauen botjant tostemp, atau coma es branques.
CONDES-ANDERSEN	Qu'auríetz dit qu'es huelhes e es arraïtzes escambiauen punets, en tot jogar.
CONDES-ANDERSEN	Arren non i auie que li hesse mès plaser ada era qu'enténer a parlar deth mon d'aquiu naut, poblat d'èssers umans; e hec qu'era sua mairia vielheta li condèsse tot çò que sabie de vaishèths e ciutats, dera gent e des animaus.
CONDES-ANDERSEN	Mès sustot li semblaue estranhaments beròi qu'aquiu naut, ena tèrra, es flors auessen flaira, pr'amor que non n'auien cap enes prigondors deth mar; e tanben qu'es bòsqui siguessen verds, e qu'es peishi qu'òm vedie passar entre es branques podessen cantar tan viuaments e doçaments, qu'ère un delèit parar-i era aurelha.
CONDES-ANDERSEN	Comprenetz?, era mairia ne didie peishi, des audèths: autaments es puncèles dera mar non l'aurien comprenuda, pr'amor que jamès auien campat un audèth.
CONDES-ANDERSEN	Quan ajatz quinze ans, didec era mairia, vos serà permetut de pujar en aire pera mar e sèir-vos sus es arròques ara claror dera lua, e guardar es grani vaishèths que naviguen; e camparatz tanben es bòsqui e es ciutats.
CONDES-ANDERSEN	Ua des fraies hège quinze ans er an a vier, mès es autes…
CONDES-ANDERSEN	Ben, cada ua d'eres ère un an mès joena qu'era auta, de manèra qu'era mès petita li calie demorar cinc ans sancers abantes que la deishèssen pujar dera prigondor entà campar es causes que i auie ena tèrra.
CONDES-ANDERSEN	Mès cadua prometie as autes de hèr era istòria completa de tot çò qu'auesse vist e l'auesse semblat mès meravilhós eth prumèr dia.
CONDES-ANDERSEN	Era sua mairia jamès ne podie parlar abastaments: tantes e tantes èren es causes que ne volien auer notícies.
CONDES-ANDERSEN	Cap d'eres non sentie tant de delèri coma era petita, que li calie demorar-se mès temps e qu'ère tan quieta e soniaira.
CONDES-ANDERSEN	Fòrça nets s'estaue ath cant des hièstres dubèrtes, en tot guardar a trauèrs dera aigua blua tota ombriua, qu'es peishi foetauen damb es sues codenes e aletes.
CONDES-ANDERSEN	Podie veir era lua e es esteles, qu'ei plan vertat qu'èren d'ua lum palla, mès semblauen plan mès granes, a trauèrs dera aigua, de çò que semblen as nòsti uelhs.
CONDES-ANDERSEN	Quan vedie ua ombra escura que s'esguitlaue entre era e aqueres lumenaries, sabie que, o ben èren ua balena que nadaue sus era, o un vaishèth cargat d'èssers umans.
CONDES-ANDERSEN	Sò segur qu'eri jamès sonièren qu'ua beròia punceleta dera mar ère aquiu baish, en tot esténer es sues blanques mans entara quilha.
CONDES-ANDERSEN	En tornar qu'auec centenats de causes entà díder; mès çò de mès delitós de tot, didec, èra jàder ara lum dera lua sus un banc de sable en ua mar tranquilla, e campar era grana ciutat ath costat dera plaja, a on es lums lugrejauen coma esteles innombrables; parar era aurelha ara musica e ath bronit e tapatge des cars e ara gent; veir toti es campanaus e agulhes des glèises, e enténer es sons des campanes; e, precisaments pr'amor de qué non podie vier ena plaja, aquerò li semblaue mès envejable que quinsevolh auta causa.
CONDES-ANDERSEN	Ò!, damb quin delèri l'escotaue era fraia mès petita!
CONDES-ANDERSEN	E quan, ath finau dera vrespada, s'estèc ena hièstra dubèrta e campèc en aire, a trauèrs dera aigua escura blua, pensèc ena grana ciutat damb tot eth sòn sarabat e tapatge, e s'imaginèc qu'enquia e tot sentie eth son des campanes dera glèisa.
CONDES-ANDERSEN	Er an a vier li siguec permetut ara fraia segona de pujar pera aigua e anar nadant a onsevolhe qu'era volesse.
CONDES-ANDERSEN	Eth solei tot just se cogaue en arribar era a flor d'aigua: aqueth que siguec er espectacle mès bèth, se pensau era, que jamès auesse vist.
CONDES-ANDERSEN	Tot eth cèu semblaue d'aur, didec; e, per çò que tanh as bromes, era sua beresa qu'ère indescriptibla: flotauen damb resplendors ròis e violetes sus era sua tèsta.
CONDES-ANDERSEN	E, plan mès de prèssa qu'eri anauen, un escabòt de cignes volauen tau qu'un vel blanc, tot alongat sus era aigua, de cap ath solei cogant.
CONDES-ANDERSEN	Era nadèc entath solei; mès aguest s'en.honsèc, e s'esbugassèc tota era lum roienca sus es bromes e es aigües.
CONDES-ANDERSEN	Un an dempús era tresau fraia pugèc e, en èster de tira era mès gausada, nadèc de cap amont d'un ample arriu qu'anaue a parar ena mar.
CONDES-ANDERSEN	Vedec beròies montanhes verdes, vestides de vrenhes; palais e bordalats ruraus que guardauen es esplendidi bòsqui.
CONDES-ANDERSEN	Sentec se com es audèths cantauen, e eth solei ère tant alugat, que soent non auie mès remèdi que cabussar-se entà refrescar era sua cara rosenta.
CONDES-ANDERSEN	En ua petita baia i trapèc ua còlha de mainatges que i corrien despolhats e resposcauen laguens era aigua.
CONDES-ANDERSEN	Era que i volec jogar, mès eri s'espauriren e hugeren.
CONDES-ANDERSEN	Dempús apareishec un animalon nere: ère un gosset, mès era non n'aui vist cap ena sua vida.
CONDES-ANDERSEN	Ganholèc tan furiosaments, qu'era, espaurida, se n'anèc de cap ara mar liura.
CONDES-ANDERSEN	Jamès non podec desbrembar es polides picades, es montanhes verdes e es beròis mainatges que podien nadar sus era aigua, a maugrat que non auessen coa coma es peishi.
CONDES-ANDERSEN	Era quatau fraia non ère tan valenta: s'estèc ena part mès luenhana der ocean, e, segontes eth sòn rebrembe, aqueth qu'ère er endret mès beròi.
CONDES-ANDERSEN	Òm podie veir miles e miles d'estenuda ath sòn entorn, e eth cèu ère ath dessús coma ua grana copòla de cristau.
CONDES-ANDERSEN	Auie vist vaishèths, mès sonque de luenh: atau ei que semblauen gavetes.
CONDES-ANDERSEN	I auie daufins grotesqui que hègen sauts mortaus, e balenes gigantes que trègen rajòus d'aigua pes narrilhes coma centenats de honts per cada costat.
CONDES-ANDERSEN	Alavetz venguec eth torn dera cincau fraia.
CONDES-ANDERSEN	Era sua neishença auie estat en iuèrn: atau ei que vedec espectacles qu'es autes non auien campat enes sòns prumèrs viatges.
CONDES-ANDERSEN	Era mar semblaue tota verda, e pertot pertot i flotauen granes montanhes de gèu, cadua d'eres semblaue ua pèrla, didec, mès qu'ère plan mès nauta qu'es campanaus bastidi pes òmes.
CONDES-ANDERSEN	Agarrauen es formes mès prodigioses e ludien coma diamants.
CONDES-ANDERSEN	Tath vrespe eth cèu venguec caperat de neres bromades.
CONDES-ANDERSEN	Tronaue e lampejaue, e es enòrmes montanhes de gèu, que ludien jos es relampits fulgurants, èren lançades plan amont dera aigua pes neres ones.
CONDES-ANDERSEN	Toti es vaishèths escuerçauen veles, e pertot i auie pòur e tremolor; mès era seiguie quieta ena sua montanha flotanta, tot espiant era lum blua deth relampit ath biscòrn laguens dera mar brilhanta.
CONDES-ANDERSEN	Eth prumèr viatge que cadua des fraies s'auie lheuat aigua ensús, tot qu'auie estat gaujor, de tantes causes naues e polides que campaue; mès que ja mès grana, e damb era libertat d'anar a on volesse, cada ua venguie indiferenta e engüejaue era sua casa: passat un mès, se hè non hè, totes didien que, a tot darrèr, era sua casa e era prigondor ère mielhor que tot: s'i estaue tan ben!
CONDES-ANDERSEN	Fòrça vrespes, es cinc fraies, de bracet, s'auçauen amassa, aigües ensús.
CONDES-ANDERSEN	Auien ues plan polides votzes, plan mès clares qu'es de cap mortau; e quan se lheuaue ua tempèsta e demorauen que i auesse vaishèths naufragats, cantauen, damb es mès embelinaires melodies, es prodigis dera prigondor, en tot convidar as navigants a non auer-ne pòur.
CONDES-ANDERSEN	Mès es marinèrs non podien compréner es paraules.
CONDES-ANDERSEN	Atau ei que se pensauen qu'aquerò ère era votz dera tempèsta; ne ère entada eri de veir eth paradís deth hons dera mar, pr'amor que, en en.honsar-se eth vaishèth, s'estofauen e solet es sues despolhes podien vier en palai dera mar.
CONDES-ANDERSEN	Quan es fraies mès granes pujauen atau, damb es braci enlaçadi, en èster vrespe, era mès petita demoraue darrèr tota soleta, guardant se com se n'anauen, coma se siguesse a mand de plorar; mès es puncèles dera mar non tien lèrmes, e per aquerò patissen mès.
CONDES-ANDERSEN	Fin finau venguec eth quinzau aniversari.
CONDES-ANDERSEN	Ara qu'auratz libertat d'anar e vier, didec era sua mairia, era vielha reina veuda.
CONDES-ANDERSEN	Vietz, vos apolidirè coma as autes fraies!
CONDES-ANDERSEN	E li botèc ua corona de liris blancs ath torn deth peu, mès cada huelhon des flors ère ua mieja pèrla.
CONDES-ANDERSEN	Dempús era vielha reina tachèc ueit ustres ena codena dera princesa entà hèr veir era sua nauta categoria.
CONDES-ANDERSEN	Guaire mau hè!, didie era punceleta dera mar.
CONDES-ANDERSEN	Que vos cau passar era pena per çò dera elegància!, didec era sua mairia.
CONDES-ANDERSEN	Mès, ò!, damb quina alegria s'aurie arrincat tot aqueth esplendor e deishat de costat era faissuga corona!
CONDES-ANDERSEN	Es flors ròies deth sòn jardin l'estauen plan mielhor, mès que non gausèc de hèr cap escambi.
CONDES-ANDERSEN	Adishatz, didec.
CONDES-ANDERSEN	E pugèc tan leugèra e tan capinauta, pera aigua, tau qu'ua bambolha.
CONDES-ANDERSEN	Eth solei venguie de cogar-se quan era lheuèc eth cap sus es aigües; mès es bromes èren encara alugades d'ua claror rosada e daurada, e era estela vesprau espiaue en cèu doçaments colorejat.
CONDES-ANDERSEN	Er airet ère doç e fresc e era mar tan tranquilla coma un lauader.
CONDES-ANDERSEN	I auie musica e cants ath laguens deth vaishèth, e en hèr-se de nets s'alugèren centenats de lantèrnes de colors; semblaue qu'es drapèus de totes es nacions volèssen pes aires.
CONDES-ANDERSEN	Era puceleta dera mar nadèc de dret enquias hièstrons des cabines, e, cada viatge qu'era ondada l'enlairaue, podie veir a trauèrs des veires transparents, grops de gent alègraments vestida.
CONDES-ANDERSEN	Eth mès beròi de toti ère eth joen prince, de grani uelhs neri.
CONDES-ANDERSEN	Non deuie auer guaire mès de setze ans, e tota aquera hèsta ère en aunor deth sòn aniversari.
CONDES-ANDERSEN	Es marinèrs dançauen ena cubèrta, e, quan eth prince compareishie entre eri, montauen fusades a centenats, en tot hèr ua claror coma se siguesse de dia, e espaurint de tau manèra ara punceleta dera mar que li calec cabussar-se ena aigua.
CONDES-ANDERSEN	Lèu se risquèc a treir de nauèth eth cap, e li semblèc tauments que toti es esteles deth cèu queiguessen a patacs ath sòn costat.
CONDES-ANDERSEN	Jamès auie vist aqueres magiques luminaries.
CONDES-ANDERSEN	Astres, qui sap guaire grani, virauen apileradi; peishi-de-huec èren suspenudi en aire blu; e tot aquerò se miralhaue ena mar tranquilla e cristallina.
CONDES-ANDERSEN	I auie tanta claror en vaishèth, qu'òm podie veir era còrda mès petita, e era gent, plan que òc.
CONDES-ANDERSEN	Ò!, qué n'ère de beròi eth prince!
CONDES-ANDERSEN	Com arrie e arridolaue en tot saludar as sòns convidadi tant qu'era musica ressonaue ena net tranquilla!
CONDES-ANDERSEN	Se hec tard e mès tard, mès era punceleta dera mar non podie deishar de uelh eth vaishèth ath bèth prince.
CONDES-ANDERSEN	Es lantèrnes de colors sigueren amortades, non montèc cap auta fusada, e eth canon ja non retronie; mès deth hons dera mar venguie un confús mormolh, un son planhiu.
CONDES-ANDERSEN	Mentretant, era ère balançada de naut en baish pes ones, de sòrta que podesse campar laguens era cabina; mès eth vaishèth s'anèc botjant e botjant, enquia que vela darrèr vela siguec holada peth vent, es ones s'enardien, granes bromes s'amassèren, e lampegèc ena luenhor.
CONDES-ANDERSEN	Ò!, era tempèsta serie espantorianta!
CONDES-ANDERSEN	Lèu es marinèrs les calec escuerçar era vela.
CONDES-ANDERSEN	Eth gran vaishèth se balançaue e anaue a pipa redòla a mida qu'era tempèsta ludie sus era mar irada.
CONDES-ANDERSEN	Es neres ones se lheuèren tau que montanhes, pro granes entà aclapar-lo; mès eth s'en.honsaue coma un cigne entre eres, e tornaue a gésser un aute viatge, e un aute mès, sus es sues crestes dominantes.
CONDES-ANDERSEN	Era punceleta dera mar trapèc qu'aquerò ère un jòc plan divertit; mès que non s'ac pensauen es marinèrs.
CONDES-ANDERSEN	Eth vaishèth petaue e gemegaue; es poderosi hustatges se torçauen e se revlincauen jos es còps vigorosi; era aigua petaue sus era cubèrta, en tot trincar eth pau major tau que se siguesse ua cana; e eth vaishèth revirèc sus eth sòn costat, e era aigua penetrèc laguens eth calatge.
CONDES-ANDERSEN	Alavetz era punceleta dera mar vedec qu'èren en perilh, e que li calie tier compde, per çò que hège ada era, damb es hustes flotant e es desfèrres.
CONDES-ANDERSEN	De moment era escurina ère tant espessa que non podie veir arren; mès en esclatar eth relampit era claror siguec tan grana que podec campar tot çò que se passaue en vaishèth.
CONDES-ANDERSEN	Cada marinèr hège pera pròpia seguretat tant que podie; mès era seguic damb era sua guardada, mès especiauments, ath joen prince, e quan eth vaishèth s'en.honsèc vedec se com eth s'en.honsaue ena mar prigonda.
CONDES-ANDERSEN	Ara prumeria ne siguec tota contenta, pr'amor qu'eth vierie a estar-se damb era; mès dempús hec memòria qu'es èssers umans non podien víuer jos era aigua, e solet un còp mòrt, poirie anar eth prince en palai de sa pair.
CONDES-ANDERSEN	Non!, li calie que non se morisse.
CONDES-ANDERSEN	Se cabussèc enjós enjós dera aigua, e pugèc de nauèth entre es ones, e a tot darrèr arremassèc ath joen prince, en moment precís que ja non podie nadar mès entà laguens dera mar revoltada.
CONDES-ANDERSEN	Es sòns braci e pès èren engrepesidi; es sòns beròis uelhs se clucauen; e s'aurie mòrt s'era punceleta dera mar non ausse vengut a rescatar-lo.
CONDES-ANDERSEN	Era mantenguec eth sòn cap sus es aigües, e deishèc qu'es ones les amièssen ath sòn grat.
CONDES-ANDERSEN	A trincar dera auba tota era tempèsta s'aui passat; deth vaishèth non s'en vedie tralha.
CONDES-ANDERSEN	Eth solei se lheuaue dera aigua damb miralhant esclat, e es sòns arrais de color ròsa semblauen projectar ua alugada de vida enes caròles deth prince; mès es sòns uelhs demorauen clucadi.
CONDES-ANDERSEN	Era puncèla dera mar punèc eth sòn bèth front autiu, e hec endarrèr eth sòn peu, que regolejaue.
CONDES-ANDERSEN	Li semblèc qu'ère coma era estatua de marme deth sòn jardinet.
CONDES-ANDERSEN	Lo tornèc a punar, e desirèc que podesse víuer.
CONDES-ANDERSEN	Ara fin vedec tèrra eishuta ath dauant, e es nautes montanhes blues, qu'enes sòn cimalhs i resplendie era nhèu, blanca tau que s'auesse arturat una volada de cignes.
CONDES-ANDERSEN	Ath pè, jos era plaja, i auie polidi bòsqui verds, e en prumèr tèrme ua glèisa o temple: non ac sabie pro ben; mès qu'ère un casau d'aguesta sòrta.
CONDES-ANDERSEN	Citronèrs e irangèrs s'estenien peth jardin, e nautes palmères èren ath ras dera pòrta.
CONDES-ANDERSEN	En aqueth endret era mar formaue ua cala, a on era aigua ère tota traquilla, mès plan prigonda, enquia arribar enes arròques.
CONDES-ANDERSEN	Ath sòn pè i auie ua lesca de sable blanc e fin: de cap aciu nadèc era, damb eth beròi prince, e aquiu dessús lo deishèc, en tot tier compde qu'eth sòn cap se posèsse mès naut, jos era lum cauda deth solei.
CONDES-ANDERSEN	Alavetz es campanes comencèren de sonar en gran edifici blanc, e un nombre de joenes puncèles compareisheren en jardin.
CONDES-ANDERSEN	Alavetz era punceleta dera mar nadèc entà dehòra, en aute costat d'ues nautes arròques, e curbic eth sòn peu e eth sòn pitrau damb es esglumes, de manèra qu'arrés li podesse desnishar era corona; e dempùs susvelhèc pr'amor de veir se qui descurbirie ath joen prince.
CONDES-ANDERSEN	Non i estèc guaira estona en arribar ath sòn costat ua des puncèles.
CONDES-ANDERSEN	Ara prumeria semblèc tota espaurida, mès aquerò solet se tardèc un moment, e dempús anèc a cercar-ne ues quantes mès; e era puncèla dera mar vedec qu'eth prince anaue retornant ara vida, e qu'arridolaue as que l'entornejauen, mès jamès l'arridolèc ada era.
CONDES-ANDERSEN	Comprenetz?
CONDES-ANDERSEN	Eth non se'n sabie de qué era l'auesse sauvat; e era passèc tanta pena quan eth siguec amiat ath laguens deth gran casau, que se cabussèc tota trista laguens era aigua, e s'entornèc de cap ath palai de sa pair.
CONDES-ANDERSEN	Tostemps auie estat carada e cogitosa, e ara ne venguec mès que jamès.
CONDES-ANDERSEN	Es sues fraies li demanauen soent se qué auie vist ena sua prumèra visita ath cap de tot dera aigua; mès jamès volec dider-ne arren.
CONDES-ANDERSEN	Mès d'un vrespe, mès d'un maitin, pugèc en endret a on auie deishat ath prince.
CONDES-ANDERSEN	Vedec se com venguie adobada, e dempús se com ère cuelhuda era fruta deth jardin; vedec honer-se era nhèu ath cim des montanhes; mès jamès non vedec ath prince: atau ei que tostemp tornèc en casa mès trista que non pas abantes.
CONDES-ANDERSEN	E en çò de sòn, eth solet gòi ère de sèir-se en sòn jardinet, tot nudant es braci ath torn dera polida estatua de marme que li hège memòria deth prince.
CONDES-ANDERSEN	Ara fin era non podec sostier mès temps eth sòn secret: atau ei que lo didec a ua des sues fraies, e d'aguesta lèu ac saberen es autes, mès arrés mès, exceptat d'ua o dues puncèles mès dera mar que sonque ac dideren as amigues mès pròches.
CONDES-ANDERSEN	Ua d'aguestes n'ère assabentada de tot çò que tanhie ath prince: tanben era auie campat era hèsta deth vaishèth; se'n sabie d'a on auie vengut eth prince e a on paraue eth sòn reiaume.
CONDES-ANDERSEN	Vietz, fraieta, dideren es autes princeses.
CONDES-ANDERSEN	E, en tot esténer cada ua es braci sus es espatles dera auta, se lheuèren dera aigua en ua longa cordiòla, justaments dauant eth palai deth prince.
CONDES-ANDERSEN	Ère bastit en pèira d'un auriò clar e ludent, damb granes escales de marme, qu'ua d'eres amiaue entath jardin.
CONDES-ANDERSEN	Copòles magnificaments daurades se lheuauen sus eth tèt planèr, e es espacis que i auie entre es colomnes qu'entornejauen eth casau èren plies d'estatues de marme que semblauen viuentes.
CONDES-ANDERSEN	A trauèrs des veires clars des nautes hièstres, òm podie campar sales sumptuoses fistonades damb valuosi penjolhs de seda, e es pintures des parets, vertadèraments, s'ac valie de veder-les.
CONDES-ANDERSEN	Ath miei d'ua sala centrau, jogaue ua vasta hònt, lançant es arrais des sòns espòsqui de cap a naut, entà ua copòla de cristau deth losat, qu'ath sòn trauèrs es lums deth solei illuminauen era aigua e es beròies plantes que possauen en ufanós conquest.
CONDES-ANDERSEN	Ara sabie era er estatge d'eth, e tot soent i solie vier en èster vrespe e enes nets, per dessús dera aigua.
CONDES-ANDERSEN	Nadaue plan mès ath cant dera tèrra qu'es autes gosauen, e autanplan se riscaue de pujar per estret canau que i auie jos era esplendida terrassa de marme, que deishaue quèir ua ombra tota longa sus era aigua.
CONDES-ANDERSEN	Aquiu s'acostumaue a sèir, en tot campar ath joen prince, que se pensaue qu'ère solet e abandonat ena clara lum dera lua.
CONDES-ANDERSEN	Era vedec mès d'un vrespe se com navigaue pes entorns en sòn polit vaishèth, damb drapèus voladissi e musica sonaira.
CONDES-ANDERSEN	Era sabie espiar entre era verdor des jonquetes; e se se passaue qu'eth vent se hesse damb eth sòn long vel argentat, e bèth un ac vedie, sonque se pensaue qu'ère un cigne qu'estornejaue es ales.
CONDES-ANDERSEN	Fòrça nets entenec as pescaires que pescauen ar ensems en tot parlar des bères empreses deth joen prince; e era se sentie plan joiosa de pensar que l'auie sauvat era vida quan es ones se lo hègen a vier, miei mòrt; e non podie desbrembar se com eth sòn cap s'auie emparat fòrtaments sus eth sòn piech e com l'auie punat apassionadaments.
CONDES-ANDERSEN	Mès eth, que non s'en sabie d'arren, de tot aquerò, e jamès non l'auie vista ada era, ne que siguesse en sòmnis.
CONDES-ANDERSEN	Era puceleta venguec mès e mès aimanta dera umanitat, e auec mès e mès in de víuer damb era: eth mon des òmes semblaue infinitaments màger que non pas eth sòn.
CONDES-ANDERSEN	Eri podien crotzar ara prèssa tot er ocean damb es sòns vaishèths; podien pujar enes montanhes, autanplan peth dessús des bromes; e es sues tèrres boscoses, vestides d'èrbes, s'estenien mès enlà de çò que sòns uelhs artenhessen.
CONDES-ANDERSEN	Òc, didec era vielha dauna, tanben les cau morir-se, e eth temps dera sua vida ei, enquia e tot, mès brac que non pas eth nòste.
CONDES-ANDERSEN	Nosati podem víuer aciu tres cents ans, mès quan deisham d'existir viem simpla esgluma sus era aigua, e non artenhem a tier ua hòssa entre es nòsti plan voludi.
CONDES-ANDERSEN	Que non auem amnes immortaus, non auem vida futura: èm tau qu'es augues, que, un còp talhades, non pòden revíuer bric mès!
CONDES-ANDERSEN	Es òmes, totun, qu'an un esperit que viu entà tostemp, que viu dempús qu'eth còs s'a tornat povàs, e se lheue sus er aire clar, enquias esteles resplendentes.
CONDES-ANDERSEN	Atau coma nosati pujam pera aigua entà campar era tèrra des mortaus, eri pugen en beròis parçans desconeishudi que jamès veiram nosati.
CONDES-ANDERSEN	Per qué non auem amnes immortaus?, demanèc tristaments era punceleta dera mar.
CONDES-ANDERSEN	Jo que balharia toti es mèns tres cents ans entà vier per un solet dia èsser uman e auer dempús era mia partida en reiaume celestiau.
CONDES-ANDERSEN	Atau, donc, me calerà morir e flotar coma esgluma sus era aigua, e bric mès non tornarè a enténer era musica des ones ne campar es polides flors ne eth solei vermelh!
CONDES-ANDERSEN	Non me posqui guanhar de cap manèra un esperit immortau?
CONDES-ANDERSEN	Non, didec era mairia: aquerò sonque se poirie passar s'un èsser uman vos estimèsse de tau manèra que siguéssetz entada eth mès que pair e mair, e toti es sòns pensaments e toti eth sòn amor siguessen tan caladi en vos, qu'eth volesse qu'eth prèire junhesse es vòstes amnes e vos jurèsse d'èster-vos fidèu en aguest mon e per tota era eternitat: alavetz eth vòste còs serie penetrat dera sua amna.
CONDES-ANDERSEN	Atau, e sonque atau, poiríetz arténher ua part dera felicitat des òmes.
CONDES-ANDERSEN	Eth vos balharie ua amna, tot sauvant era sua.
CONDES-ANDERSEN	Mès aquerò jamès se poirà complir!
CONDES-ANDERSEN	Aquerò madeish qu'ei era vòsta beresa mès grana laguens era mar, era vòsta coa de peish, qu'ei tenguda per hastigosa ena tèrra: tan pòc sabents son en aguest ahèr.
CONDES-ANDERSEN	Entà èster gentila aquiu naut, vos cau dus paus maladrets que les criden "cames".
CONDES-ANDERSEN	Sigam eroses, didec era mairia: sautem e èm camalhardades pendent es nòsti tres sègles de vida.
CONDES-ANDERSEN	Solide qu'ei un temps pro long, e, quan tot s'acabe, repausaram fòrça mielhor enes nòstes hòsses.
CONDES-ANDERSEN	A!, aguesta net i a un balh de cort, aciu.
CONDES-ANDERSEN	Aqueth balh siguec plan mès esplendid qu'es que vedem ena tèrra.
CONDES-ANDERSEN	Es parets e eth solèr de naut dera sala de balh èren de cristau grèu, mès tranparent.
CONDES-ANDERSEN	Casquelhs d'ustres colossaus d'un ròsa roienc e d'un verd trende èren alinhades a centenats, en cada costat, en tot contie lums blus qu'illuminauen tota era cramba e ludien a trauèrs des parets, de sòrta qu'era mar deth dehòra n'ère tota esclarida.
CONDES-ANDERSEN	Ath miei dera cramba i auie ua ampla corrent d'aigua trimaira, e sus era es puncèles dera mar e es òmes dera mar dançauen ath ritme des sòns beròis cants.
CONDES-ANDERSEN	Que non i a èssers ena tèrra qu'agen votzes tant esquistes.
CONDES-ANDERSEN	Era punceleta dera mar cantèc mès doçaments que cap d'eres, e toti li heren aplaudiments.
CONDES-ANDERSEN	Per un instant se sentec eth còr erós, pr'amor que se'n sabec qu'auie era mès polida votz qu'auesse ena mar e ena tèrra: pro lèu comencèc de nauèth a pensar en mon de mès amont; non podie desbrembar ath beròi prince e eth dò qu'era n'auie per èster mancada d'ua amna immortau, tau qu'era d'eth.
CONDES-ANDERSEN	Alavetz, donc, s'esguitlèc entà dehòra deth palai de sa pair, e, tant qu'ath laguens tot ère jòia e alegria, era se seiguec trista en sòn jardinet.
CONDES-ANDERSEN	De ressabuda, entenec eth son d'ua còrna a trauèrs dera aigua, e pensèc:
CONDES-ANDERSEN	Ara qu'ei navigant per aquiu naut; eth, que jo m'estimi mès que non ath pair e ara mair; eth, a qui s'aprèssen es mèns pensaments, e qu'enes sues mans sò dispausada a plaçar era felicitat dera mia vida.
CONDES-ANDERSEN	Que me riscarè a tot pr'amor de conquistar-lo e conquistar ua amna immortau!
CONDES-ANDERSEN	Tant qu'es mies fraies dancen en palai deth mèn pair, vierè en çò dera bruisha dera mar, que tostemp m'a hèt tanta pòur: era que poirà, dilhèu, balhar-me conselh e ajuda.
CONDES-ANDERSEN	E alavetz era punceleta dera mar deishèc eth jardin e partic de cap as remolins bramaires qu'ath sòn darrèr i demoraue era bruisha.
CONDES-ANDERSEN	Jamès abantes auie hèt aqueth camin.
CONDES-ANDERSEN	Per aquiu non i creishien flors ne augues: sonque eth nud sable cendrós s'estenie enquias remolins que virauen tau que furioses arròdes de mòler, en tot possar tot çò que les venguie ath pas de cap as prigondors.
CONDES-ANDERSEN	Li calec passar entre aqueri remolins borents entà arribar enes domènis dera bruisha; e, pendent ua longa estona deth camin, era soleta via anaue entre ua hanga cauda e gargotanta qu'era bruisha cridaue "eth sòn hangàs de torba".
CONDES-ANDERSEN	Era sua casa ère mès enlà, ath miei d'ua bordesca sèuva.
CONDES-ANDERSEN	Toti es arbes e matarrassi èren polips, miei animaus e miei plantes; semblauen sèrps de centenats de caps que possèssen deth sable.
CONDES-ANDERSEN	Es branques èren longui braci melicosi, damb tentaculs coma vèrmes cargolhadi, qu'es sues croishideres, dès era arraitz enquiath cap de tot, èren en constant movement.
CONDES-ANDERSEN	S'entortilhauen estretaments ath torn de quinsevolh causa que podessen tier, e jamès non la deishauen escapar.
CONDES-ANDERSEN	Era punceleta dera mar, de dehòra estant, n'ère tota espaurida: eth sòn còr batanaue coitosaments de pòur, e siguec a mand d'entonar-se'n; mès alavetz se'n brembèc deth prince e dera amna immortau des òmes, e cuelhec coratge, nudèc estretaments era sua cabeladura flotanta ath torn dera tèsta, pr'amor de qué es polips non l'ac podessen agarrar; crotzèt es mans sus eth piech, e s'enventic tau qu'un peish a trauèrs dera aigua, entremiei des polips hastigosi qu'estenien es sòns braci e tentaculs sensitius de cap ada era.
CONDES-ANDERSEN	Podec veir se com cada un d'eri tenguie ua o ua auta causa, aganchada damb eth sòn centenat de braci, e qu'ère retenguda coma se siguesse entre ligams de hèr.
CONDES-ANDERSEN	Es uassi descoloridi des òmes qu'auien mòrt sus era mar e s'i auien en.honsat, campauen entre es braci de quauqu'un d'eri, tant qu'es auti arrapauen timons e caishes marinères, o era esqueleta de bèth animau dera tèrra e, autanplan, era causa mès orribla, ua punceleta dera mar qu'auien aganchat e estofat.
CONDES-ANDERSEN	Ath miei d'aguesta clarulha i auie ua casa, hèta de uassi de naufragats; aquiu s'estaue era bruisha, en tot hèr minjar a un grapaud ena sua boca, madeish coma es mortaus dèishen minjar sucre a un canariet.
CONDES-ANDERSEN	Era cridèc porics sòns as hastigoses serpents d'aigua, e les permetec d'arrossegar-se sus eth sòn piech defòrme.
CONDES-ANDERSEN	Pro que me'n sabi se per qué auetz vengut aciu, didec era bruisha.
CONDES-ANDERSEN	Qu'ei ua grana pegaria!
CONDES-ANDERSEN	Mès ça que la, se harà çò que voletz, pr'amor que vos amiarà entara desgràcia, ma gentil princesa.
CONDES-ANDERSEN	Qu'auetz besonh de desliurar-vos dera vòsta coa de peish, e tier en lòc d'era dus paus e caminar-i tau qu'es èssers umans, pr'amor qu'eth joen prince posque encamardar-se de vos, e vos lo pogatz conquistar e conquistar ua amna immortau.
CONDES-ANDERSEN	Tant que didie aquerò, hec ua riseta tan hastigosa, qu'eth gripaud e es serpents queigueren en tèrra e s'i retortilhèren.
CONDES-ANDERSEN	Arribatz en moment just, didec era bruisha; pr'amor que dempús qu'age gessut eth solei de deman non vos poiria èster d'ajuda enquia que se passèsse un aute an.
CONDES-ANDERSEN	Vos harè un beuratge, e abantes dera gessuda deth solei vos cau nadar, en tot hèr-lo- vos a vier entath costat deth mar, e vos cau sèir ena plaja e beuer-lo.
CONDES-ANDERSEN	Alavetz era vòsta coa se miei trincarà e s'arropirà, en tot vier en aquerò qu'es òmes diden "polides cames", mès qu'ei causa que hè mau, tau que se vos henesse ua espada plan agudenta.
CONDES-ANDERSEN	Toti es que vos campen dideràn qu'ètz era mès beròia hilha des òmes que jamès agen contemplat.
CONDES-ANDERSEN	Sauvaratz eth vòste pas leugèr, non i aurà arrés que dance coma vos; mès cada pas que balhetz serà coma se caushiguèssetz guinhauets esmolats: tauments vos harà sang.
CONDES-ANDERSEN	Se tot aquerò voletz patir, que sò ath vòste servici entà ajudar-vos.
CONDES-ANDERSEN	Mès brembatz, didec era bruisha, que, tan lèu ajatz cuelhut forma umana, bric mès poiratz èster puncèla dera mar, bric mès poiratz cabussar-vos laguens era aigua entà anar de cap as vòstes fraies e eth palai deth vòste pair.
CONDES-ANDERSEN	E se non artenhetz a conquistar er amor deth prince de manèra que per vos desbrembe pair e mair, agarrant-se a vos damb tot eth sòn còr, e hènt qu'eth prèire junhe es vòstes mans e vos hèsque marit e esposa, non guanharatz era amna immortau!
CONDES-ANDERSEN	Londeman ath maitin des sues nòces damb ua auta, vos ablasigaratz e vos convertiratz en esgluma dera mar.
CONDES-ANDERSEN	Ac harè, didec era punceleta dera mar, damb era sang dera cara perduda.
CONDES-ANDERSEN	Ath delà vos calerà que me balhetz era mia paga, didec era bruisha; e que non ei ua fotesa çò que jo demani.
CONDES-ANDERSEN	Auetz era votz mès polida de totes es que i a ath hons deth mar, e gausi a díder que vos pensatz que damb era l'embelinaríetz; mès vos cau que me la balhetz a jo: volerè era mielhor causa qu'auetz a cambi deth mèn beuratge preciós.
CONDES-ANDERSEN	Qu'è besonh de barrejar-i era mia pròpia sang entà hè'c tant agudent coma ua espada de dus talhs.
CONDES-ANDERSEN	Mès, se me cuelhetz era votz, didec era punceleta dera mar, qué me restarà?
CONDES-ANDERSEN	Ben!
CONDES-ANDERSEN	Auetz perdut coratge?
CONDES-ANDERSEN	Treiguetz era lengüeta, e vo'la bracarè coma paga dera potenta beuenda.
CONDES-ANDERSEN	Hètz, didec era punceleta dera mar.
CONDES-ANDERSEN	Que non i a arren coma era netetat, didec, tant qu'escuraue er utís damb un manat de serpents.
CONDES-ANDERSEN	Dempús punchèc eth sòn piech e hec qu'era nera sang degotèsse laguens eth caudèr, e eth bugàs cuelhec es formes mès espantoriantes, pro entà estalamordir a quinsevolh.
CONDES-ANDERSEN	En cada moment era bruisha lançaue naui ingredients en caudèr; e, quan borie, eth gargotatge hège un son coma de crocodils que plorèssen.
CONDES-ANDERSEN	A tot darrèr eth beuratge restèc a punt, e semblaue aigua dera mès clara.
CONDES-ANDERSEN	Vaquí, didec era bruisha.
CONDES-ANDERSEN	E alavetz copèc era lengua dera punceleta dera mar, qu'amudic, e non podec cantar ne parlar.
CONDES-ANDERSEN	S'es polips vos agarrèssen, en tornar a passar a trauèrs deth mèn bòsc, didec era bruisha, deishatz quèir ua soleta gota d'aguesta aigua sus eri, e es sòns braci e dits queiràn a miques.
CONDES-ANDERSEN	Mès era punceleta dera mar non n'auec besonh, pr'amor que, solet en guardar eth liquid ludent qu'esposcaue ena sua man tau qu'ua estela resplendenta, se heren endarrèr, espauridi.
CONDES-ANDERSEN	Atau ei qu'era, lèu auec passat eth bòsc, eth hangàs e eth viratge des remolins.
CONDES-ANDERSEN	Campèc eth palai de sa pair.
CONDES-ANDERSEN	Es lums èren totes amortades ena grana sala de dança, e solide que tota era casa dormie; mès que non gosèc d'entrar-i, ara qu'ère muda e a mand de deishar entà tostemp eth sòn parçan.
CONDES-ANDERSEN	Li semblèc, de tanta pena, qu'eth còr se li trincaue.
CONDES-ANDERSEN	S'esguitlèc entath jardin e arrinquèc ua flor de cadun des jaci de flors des sues fraies, e ara seguida pugèc a trauèrs dera aigua blua tota escura.
CONDES-ANDERSEN	Eth solei encara non auie gessut quan arribèc enes vistes deth palai deth prince, e desembarquèc enes vielhs gradons de marme.
CONDES-ANDERSEN	Era lua ludie clara e fulguranta.
CONDES-ANDERSEN	Era punceleta dera mar beuec eth hòrt beuratge tormentaire, e li semblèc qu'ua punhenta espada de dus talhs henie eth sòn trende còs; perdec eth mon de vista, e jadèc tau que siguesse mòrta.
CONDES-ANDERSEN	Quan eth solei se lheuèc sus era mar, se desvelhèc e se n'encuedèc d'un mau fòrt; mès ath dauant madeish d'era s'estaue eth beròi e joen prince, que li tachaue es uelhs, neri coma era net.
CONDES-ANDERSEN	Era guardèc damb es sòns en tèrra, e vedec qu'era sua coa de peish ja non i ère, qu'auie es mès gentiles cametes blanques que cap puncèla podesse desirar; mès que non auie cap de vestit: atau ei que s'estropèc damb era sua longa e espesa cabeladura.
CONDES-ANDERSEN	Eth prince li demanèc se qui ère e com auie vengut enquia aquiu.
CONDES-ANDERSEN	Era lo guardèc trendaments e damb ua trista expression enes sòns uelhs d'un blu escur, mès non podec parlar.
CONDES-ANDERSEN	Alavetz eth li dèc era dèstra, e l'amièc entà laguens deth palai.
CONDES-ANDERSEN	Cada pas que hège, tau qu'era bruisha l'auie hèt a saber per auança, ère coma se caushiguèsse claus e guinhauets esmoladi; mès era qu'ac tenguec damb alegria: amiada peth prince, se botjaue tota leugèra, coma ua bambolha, e eri e toti es auti se meravilhauen deth sòn graciós pas leugèr.
CONDES-ANDERSEN	Ornada damb sedes e mossolines de naut prètz, siguec era mès grana beresa deth palai; mès ère muda, e non podie cantar ne parlar.
CONDES-ANDERSEN	Beròies esclaues vestides de sedes e aur auancèren e cantèren entath prince e sa pairs es reis.
CONDES-ANDERSEN	Aquerò entristic de grana manèra ara punceleta dera mar, pr'amor que se'n sabie qu'era solie cantar fòrça mielhor.
CONDES-ANDERSEN	E pensèc: Ò!, pro que sabesse qu'entà poder-me trapar ath sòn costat è balhat era mia votz entà tostemp!
CONDES-ANDERSEN	Ara seguida es esclaues comencèren de dançar gracioses dances ondejantes ath son d'ua musica embelinaira; e alavetz era punceleta dera mar, lheuant es sòns polidi braci blanqui e de puntetes, s'esguitlèc sus eth pasiment damb ua gràcia que cap des autes dançaires non auie artenhut.
CONDES-ANDERSEN	A cada movement era sua gràcia e era sua beresa se hègen mès evidentes, e es sòns uelhs arribauen mès prigondaments en còr, que non pas es cants des esclaues.
CONDES-ANDERSEN	Toti se'n regalèren, mès que mès eth prince, que la cridèc "era sua gojata trobada", e era anèc dançant e dançant, a maugrat que cada viatge qu'eth sòn pè tocaue en tèrra li semblèsse caushigar guinhauets esmoladi.
CONDES-ANDERSEN	Eth prince didec qu'era s'estarie tostemp ath sòn costat, e li siguec permetut de dormir en aute costat dera sua pòrta, sus un coishin de velot.
CONDES-ANDERSEN	Eth li manèc a hèr un vestit d'ome pr'amor de poder cavaucar ath sòn costat.
CONDES-ANDERSEN	Solien hèr gessudes pes bòsqui endrabadi, a on les branques verdes les heregauen es espatles, e es audèths cantauen entre es huelhes trendes.
CONDES-ANDERSEN	Era que s'enfilèc entàs mès nautes montanhes damb eth prince; e, encara qu'es sòns pès delidadi sagnèren enquia encuedar-se'n es auti, era non hège qu'arrir e seguir ath prince enquia veir se com es bromes se botjauen ath dejós d'eri, tau qu'un grop d'audèths, cuelhent era volada de cap a tèrres luenhanes.
CONDES-ANDERSEN	Qu'ère lotjada en palai deth prince, mès, de nets, quan es auti dormien, era solie gésser de cap as gradons de marme: es sòns pès ardents se refrescauen laguens era aigua hereda dera mar, e en aqueres escadences solie pensar enes qu'auie deishat ena prigondor.
CONDES-ANDERSEN	Ua net vengueren es sues fraies de bracet.
CONDES-ANDERSEN	Cantauen damb tanta pena, en tot nadar pera aigua, qu'era les hec senhaus e eres la reconeisheren, e li dideren se quin dòu les auie hèt a vier.
CONDES-ANDERSEN	Dempús la visitèren cada net, e ua net era vedec d'aquerò mès luenh ara sua mairia vielheta (que hège fòrça ans que non auie pujat en cap de tot dera aigua), e ath Rei des òmes dera mar damb era corona sus era sua tèsta: esteneren es sues mans entada era, mès que non se risquèren tant ath costat dera tèrra coma es sues fraies.
CONDES-ANDERSEN	Dia a dia venguec mès estimada deth prince.
CONDES-ANDERSEN	Eth l'estimaue tau qu'un doç infant bon gojat, mès jamès non se l'acodic de hèr-ne era sua reina; e, totun, s'era non venguie era sua esposa, jamès non poirie arténher ua amna immortau, senon que, en arribar eth maitin qu'eth s'auesse maridat, vierie esgluma de mar.
CONDES-ANDERSEN	Non sò estimada per vos mès que quinsevolh auta?
CONDES-ANDERSEN	Òc ètz era mès estimada, didec eth prince, pr'amor qu'ètz era qu'a eth còr mès doç, e ètz era que jo mès avalori; e tanben auetz ua retirada a ua gojata que vedí un viatge, mès que non demori tornar-la a veir bric mès.
CONDES-ANDERSEN	Jo qu'èra laguens un vaishèth que naufraguèc, e es ones m'amièren entara plaja, ath cant d'un temple sant, a on ues quantes puncèles recitauen es divins oficis.
CONDES-ANDERSEN	Qu'ère era soleta persona que jo podessa estimar en aguest mon; mès vos que vos i retiratz, e lèu hètz esbugassar era sua imatge laguens eth mèn còr.
CONDES-ANDERSEN	Era que pertanh ath temple sant: atau ei qu'a estat era bèra fortuna que vos a amiat enquia aciu: jamès mos dessepararam.
CONDES-ANDERSEN	Ai!, non sap que siguí jo que sauvè era sua vida!, pensaue era punceleta dera mar.
CONDES-ANDERSEN	L'amiè peth dessús dera mar enquiara picada a on ei eth temple.
CONDES-ANDERSEN	M'estè entre es esglumes, e espiè se venguie quauquarrés.
CONDES-ANDERSEN	Vedí ara polida gojata, mès estimada d'eth que non pas jo.
CONDES-ANDERSEN	E era punceleta hec un prigond alend, pr'amor que non podie plorar.
CONDES-ANDERSEN	Òc: jo lo servirè, l'estimarè, li balharè era mia vida.
CONDES-ANDERSEN	Mès vaquí que correc era votz qu'eth prince ère a mand de maridar-se damb era hilha d'un rei vesin, e que per aguest motiu entifonaue un esplendid vaishèth.
CONDES-ANDERSEN	Corrèc era votz qu'eth prince anarie a hèr un viatge entà conéisher païsi pròches, mès en realitat ère entà veir ara hilha deth rei.
CONDES-ANDERSEN	Se harie hèr a vier ua grana acompanhada.
CONDES-ANDERSEN	Er punceleta dera mar botgèc eth cap, totun, e arric: era coneishie plan mielhor qu'es auti es intencions deth prince.
CONDES-ANDERSEN	Me cau hèr aguest viatge, l'auie dit, me cau vier a veir ara bèra princesa: es mèns pairs m'ac demanen; mès jamès non m'obligaràn a hèr-la a vier aciu coma era mia esposa; jamès non poirè estimar-la.
CONDES-ANDERSEN	Non serà semblabla ara beròia gojata deth temple ara que vos vos retiratz.
CONDES-ANDERSEN	Se bèth viatge me calesse alistar ua nòvia, mès lèu ne seríetz vos damb es vòsti uelhs que parlen, ma doça e muda gojata trobada!
CONDES-ANDERSEN	E punèc es sòns pòts de ròsa, joguèc damb eth sòn long peu, e placèc eth cap sus eth còr d'era, que ja soniaue enes jòies umanes, e ena amna immortau.
CONDES-ANDERSEN	Non vos espaurirà era mar, me pensi, muda hilheta mia?, didec eth quan sigueren laguens eth esplendid vaishèth que l'auie d'amiar en parçan deth rei vesin.
CONDES-ANDERSEN	E li parlèc des tempèstes e des caumes, des peishi curiosi dera prigondor, e des meravilhes dera gent que i auie campat; e era arrie en enténer es sues istòries, pr'amor que coneishie totes es causes dera prigondor dera mar plan mielhor que cap d'aute.
CONDES-ANDERSEN	De nets, ara lum dera lua, quan toti dormien, exceptat deth timonèr qu'ère en timon, era se seiguie en un costat deth vaishèth, en tot hèr per manèra de trauessar era aigua clara damb es sòns uelhs, e s'imaginaue que vedie eth palai de sa pair, e mès amont ara sua mairia vielheta damb era corona d'argent ena tèsta, tant que campaue er aire, a trauèrs des corrents contraris, de cap ara quilha deth vaishèth.
CONDES-ANDERSEN	Dempús es sues fraies s'enfilauen sus era aigua, e la guardauen tristaments, avitzant es sues blanques mans.
CONDES-ANDERSEN	Era les hège senhaus, arridolaue, e ère a mand de dider-les que tot se passaue ath sòn grat e qu'ère erosa, quan eth vailet dera cabina s'apressaue e es fraies se cabusèren; mès eth se pensaue qu'es causes blanques qu'auie vist non èren que flocons d'esgluma.
CONDES-ANDERSEN	Eth maitin a vier eth vaishèth entrèc en pòrt dera magnifica ciutat deth rei vesin.
CONDES-ANDERSEN	Trinhonèren es campanes dera glèisa, e es trompetes de cada tor nauta, tant qu'es soldats hègen parada damb drapèus volatejadissi e baionetes ludentes.
CONDES-ANDERSEN	I auec un festivau cada dia, i auec un coladís de dances, e es recepcions vengueren era ua darrèr dera auta; mès era princesa non ère encara presenta, que l'auien de hèr a vier de fòrça luenh (d'un temple sant, didien), a on s'estaue en tot apréner totes es vertuts reiaus.
CONDES-ANDERSEN	A tot darrèr venguec.
CONDES-ANDERSEN	Era punceleta dera mar ère damb er in de veir era sua beresa, e li calec arreconéisher que jamès non auie campat mès gentila creatura.
CONDES-ANDERSEN	Era sua pèth qu'ère esquistaments blossa e delicada; e es sòns uelhs confiadi, deth blu mès prigond, ludien en miei des longues cilhes.
CONDES-ANDERSEN	Ètz vos, didec eth prince, que me sauvèretz quan jadia ena plaja lèu sense vida?
CONDES-ANDERSEN	E cuelhec ara sua rogida nòvia contra eth sòn còr.
CONDES-ANDERSEN	Ò!, quina grana felicitat!, sorrisclèc en tot adreçar-se ara punceleta dera mar.
CONDES-ANDERSEN	Ua jòia tan grana, que non gosaua demorar, s'a complit.
CONDES-ANDERSEN	Vos que gaudiratz damb era mia jòia, pr'amor que m'estimatz coma arrés.
CONDES-ANDERSEN	Eth londeman des nòces li harie a vier era mòrt e la transvestirie en esgluma.
CONDES-ANDERSEN	Totes es campanes dera glèisa trinhonèren, e es erauds vengueren per tota era ciutat en tot anonciar es nòces.
CONDES-ANDERSEN	Sus cada autar, en tot eth parçan, siguec cremat òli flairós en costoses lampes d'argent.
CONDES-ANDERSEN	Entre eth balançament d'encensèrs que hègen es prèires, es nòvis junhèren es sues mans e receberen era benediccion deth bisbe.
CONDES-ANDERSEN	Era punceleta dera mar, damb un vestit de seda e aur, tenguie era coa deth vestit dera nòvia; mès es sues aurelhes qu'èren sordes as melodies dera hèsta, es sòns uelhs non vedien arren, dera sagrada ceremònia: pensaue ena sua mòrt, que s'apressaue, e en tot aquerò qu'auie perdut en aguest mon.
CONDES-ANDERSEN	Aqueth madeish vrespe es nòvis s'embarquèren entre eth bram deth canon e es volatejades des drapèus.
CONDES-ANDERSEN	Un reiau tendolet de porpra e aur, avientaments encoishinat, siguec bastit ath miei deth vaishèth pr'amor de qué era noviau parelha i repausèsse pendent era net tranquilla e hereda.
CONDES-ANDERSEN	En escurir, lantèrnes de fòrça colors sigueren alugades, e es marinèrs dançèren alègraments sus era cubèrta.
CONDES-ANDERSEN	Era punceleta dera mar non podec mens de brembar-se'n deth prumèr viatge que pugèc a flor dera aigua e vedec era madeisha pompa e alegria; e aqueth viatge se lancèc entre es que dançauen, arremolinada, e madeish qu'era irongleta, quan ei acaçada, s'esguitle per aire.
CONDES-ANDERSEN	Es espectadors l'aclamèren, estonadi: jamès non auie dançat tan divinaments.
CONDES-ANDERSEN	Es sòns pès delicadi li hègen mau tau que se les copèssen damb guinhauets, mès era que non se'n sentie, pr'amor qu'eth sòn crebacòr ère plan mès agudent.
CONDES-ANDERSEN	Era alegria e era cauhada laguens eth vaishèth s'estèren enquia plan mès tard dera mieja net; e era anèc arrint e dançant, damb eth pensament ena sua fin, tota era estona, laguens eth sòn còr.
CONDES-ANDERSEN	Eth prince amorassaue ara sua nòvia, e era l'embolhaue es recauquilhs, neri coma era ala deth corbàs; damb es braci entrelaçadi se n'anèren entath tindolet sumptuós.
CONDES-ANDERSEN	Tot venguec barrat e carat a bòrd deth vaisheth: solet eth timonèr s'estaue en timon.
CONDES-ANDERSEN	Era punceleta dera mar botèc es sòns braci blanqui sus ua pòst deth vaishèth, e guardèc de cap autant ara cèrca dera auba de color ròsa: sabie qu'eth prumèr arrai de solei li portarie era mòrt.
CONDES-ANDERSEN	Dempús vedec qu'es sues fraies se lheuauen dera aigua, autant emblaimades qu'era.
CONDES-ANDERSEN	Es sues polides e longues cabeladures ja non volatejauen ath grat deth vent, pr'amor qu'auien estat copades.
CONDES-ANDERSEN	Les balhèrem ara bruisha entà arténher era sua ajuda pr'amor de qué non ajatz de morir aguesta net!
CONDES-ANDERSEN	Mos an dat un guinhauet.
CONDES-ANDERSEN	Aciu que l'auetz.
CONDES-ANDERSEN	Guardatz que n'ei d'agudent!
CONDES-ANDERSEN	Abantes que gesque eth solei l'auetz d'en.honsar en còr deth prince; e quan era sua sang cauda esposque es vòsti pès, eri s'amassaràn de nauèth e creisheràn enquia vier ua coa; seratz un aute còp puncèla dera mar: poderatz devarar pera aigua enquia nosates, e víuer tres cents ans abantes que sigatz transvestida en esgluma marina, mòrta e salabrosa.
CONDES-ANDERSEN	Ara prèssa!
CONDES-ANDERSEN	Vos cau que vos o eth morigatz abantes de gésser eth solei.
CONDES-ANDERSEN	Era nòsta mairia, vielheta, ei tant adolorida que tot eth sòn peu blanc l'a queigut; madeish qu'eth nòste queiguec jos es estalhants dera bruisha.
CONDES-ANDERSEN	Aucitz ath prince e vietz damb nosati!
CONDES-ANDERSEN	De prèssa!
CONDES-ANDERSEN	De prèssa!
CONDES-ANDERSEN	Non vedetz era lesca roienca en cèu?
CONDES-ANDERSEN	D'aciu a pògui moments gesserà eth solei, e alavetz vos calerà morir!
CONDES-ANDERSEN	E, en tot díder aquerò, heren un alend meravilhosaments prigond e s'en.honsèren entre es ondes.
CONDES-ANDERSEN	Era punceleta dera mar estirassèc eth ridèu de porpra deth tendolet, e campèc era beròia nòvia adormida, damb eth sòn cap sus eth piech deth prince; s'inclinèc dauant d'era e punèc eth sòn bèth front; guardèc entath cèu, a on era auba s'anaue estenent coitosaments; guardèc eth guinhauet ponchut; e de nauèth tachèc es sòns uelhs en prince, que, tot soniant, cridaue ara sua nòvia: òc, solet era ère enes sòns pensaments.
CONDES-ANDERSEN	Per un moment eth guinhauet s'estrementic ena man que lo sarraue; dempús lo lancèc plan luenh entre es ones qu'ara hège roienques era lum deth maitin; e, aquiu a on queiguec, era aigua gargolhèc madeish que de gotes de sang.
CONDES-ANDERSEN	E vaquí qu'eth solei gessec dera mar, e damb es sòns arrais benignes escauhèc era esgluma mortauments hereda: de sòrta qu'era punceleta dera mar non sentec era heredor dera mòrt.
CONDES-ANDERSEN	Era campèc eth solei e dessús d'era volatejauen beròis èssers etèris, a centenats, qu'ath sòn trauèrs podec veir eth blanc vaishèth e eth cèu roienc.
CONDES-ANDERSEN	Es sues votzes qu'èren melodioses, mès tan fantastiques que cap aurelha umana non podie veir es sues figures.
CONDES-ANDERSEN	Leugères coma bambolhes, volauen per aire sense besonh d'ales.
CONDES-ANDERSEN	Era punceleta dera mar se n'encuedèc qu'auie ua figura coma era d'eri, que pòga pòc s'anaue formant dera esgluma.
CONDES-ANDERSEN	Entà aquiu me'n vau?, didec.
CONDES-ANDERSEN	Entàs hilhes der aire!
CONDES-ANDERSEN	Responeren es autes.
CONDES-ANDERSEN	Ua puncèla dera mar non tie amna immortau, e jamès ne pòt arnénher sense guanhar er amor d'un èsser uman.
CONDES-ANDERSEN	Era sua vida etèrna li cau tie un poder desconeishut.
CONDES-ANDERSEN	Tanpòc non tien es hilhes der aire ua amna immortau, mès es sues bones accions les ne pòden crear ua.
CONDES-ANDERSEN	Nosates volam de cap as tropics, a on es òmes son victimes de vents caumosi e perniciosi, e i hem a vier vents revivificadors.
CONDES-ANDERSEN	Escampilham pertot pertot era flaira des flors, e amiam coma capa era frescor e era garison.
CONDES-ANDERSEN	Quan per espaci de tres cents ans auem trebalhat entà hèr tot eth ben qu'ère ara nòsta posita, mos guanham ua amna immortau, e cuelhem partida des jòies etèrnes dera umanitat.
CONDES-ANDERSEN	Vos, prauba punceleta dera mar, auetz lutat damb tot eth vòste còr per aquerò madeish qu'a nosates mos hè lutar.
CONDES-ANDERSEN	Auetz patit e patit, vos auetz apitat en mon des esperits der aire e ara, pes vòstes bones accions, podetz, per espaci de tres cents ans, crear-vos ua amna vencedoira dera mòrt.
CONDES-ANDERSEN	Alavetz era punceleta dera mar lheuèc es sòns braci transparenti de cap as pès de Nòste Sénher, e per prumèr viatge trinquèc eth plor.
CONDES-ANDERSEN	Laguens eth vaishèth tot ère, de nauèth, vida e sarabat.
CONDES-ANDERSEN	Era vedec se com eth prince e era sua beròia nòvia la cercauen: guardauen tristaments era esgluma gargolhaira, tau que se s'en sabessen que s'auie lançat enes ones.
CONDES-ANDERSEN	Invisibla, era punèc ara nòvia sus eth front, arridolèc ath prince e se lheuèc en aire damb es auti esperits, de cap as bromes roienques que volatejauen mès amont.
CONDES-ANDERSEN	D'aciu a tres cents ans volatejaram atau de cap ath Paradís.
CONDES-ANDERSEN	Que i poiríem arribar mès lèu, didec un d'eri.
CONDES-ANDERSEN	Invisibles, volatejam peth laguens des cases des òmes a on i a mainatges, e, cada dia que trapam un bon infant que balhe alegria a sa pairs e ne merite er amor, Diu escuerce eth nòste temps de pròva.
CONDES-ANDERSEN	Eth mainatge non se'n sap quan volam peth miei dera cramba, mès quan li hèm ua arridalha damb plasèr, un an des tres cents qu'ei deishat d'anar.
CONDES-ANDERSEN	Mès se trapam un mainatge dolent o mau dispausat, non podem hèr ua auta causa que vessar lèrmes de dò, e cada lèrma ahig un dia ath temps dera nòsta pròva.
GUÈRRA-E-PATZ-IV-WEB	PART I Enes nautes esfères petersburgueses qu‟ère mès acarnida que jamès era complicada luta entre es partidaris de Rumiantsev, des francesi, de Maria Fiodorovna, deth prince eretèr e de d‟auti personatges, encara que, coma tostemp, enfosquida peth bronzinadís des abelhards cortesans.
GUÈRRA-E-PATZ-IV-WEB	Mès era vida de Sant Petersburg, tranquilla e luxuosa, sense cap auta preocupacion qu‟es reflèxi deformadi dera realitat, seguie eth sòn cors ordinari.
GUÈRRA-E-PATZ-IV-WEB	E es que se trapauen en aguesta vida les calie hèr grani esfòrci entà compréner eth perilh e era dificila situacion que se trapaue eth pòble rus.
GUÈRRA-E-PATZ-IV-WEB	Se celebrauen es madeishes hèstes, madeishi balhs e espectacles deth teatre francés; seguien es madeishi interèssi des diuèrses corts, es madeishi interèssi deth servici, es madeishes intrigues.
GUÈRRA-E-PATZ-IV-WEB	Solet enes cercles mès nauti s‟esdegauen entà hèr a compréner era dificila situacion.
GUÈRRA-E-PATZ-IV-WEB	Se condaue en votz baisha era reaccion tan desparièra des dues Emperairitzes en taus circonstàncies.
GUÈRRA-E-PATZ-IV-WEB	Era Emperairitz mair, Maria Fiodorovna, preocupada peth benèster des institucions educatiues e benefiques des qu‟ere presidenta, auie manat enviar-les entà Kazan, e es sòns bens èren embaladi e prèsti.
GUÈRRA-E-PATZ-IV-WEB	Era Emperairitz Elisabetha Alexeievna, damb eth patriotisme que la caracterizaue, auie responut as que li preguntauen se qué se dignaue dispausar, que non podie balhar ordes restacades as institucions estataus pr‟amor que depenien der Emperaire; mès en çò que tanhie especiauments ada era, manifestèc que serie era darrèra en gésser de Sant Petersburg.
GUÈRRA-E-PATZ-IV-WEB	Eth 26 d‟agost, eth madeish dia dera batalha de Borodino, Anna Pavlovna aufrie ua cauhada qu‟era sua atraccion principau ère era lectura d‟ua carta da Sa Eminéncia escrita damb era escadença dera enviada dera imatge de Sant Sergi ar Emperaire.
GUÈRRA-E-PATZ-IV-WEB	Aguesta carta se jutjaue coma un modèu dera eloquéncia patriotica e religiosa.
GUÈRRA-E-PATZ-IV-WEB	Eth madeish prince Vasili, qu‟auie fama d‟excellent lector (l‟ac auie liejut ara Emperairitz), anaue a liéger aqueth document.
GUÈRRA-E-PATZ-IV-WEB	Se consideraue un art prononciar es paraules en votz nauta, cantaira, barrejant sorriscles angoniosi damb trendi mormolhs, totafèt ath marge dera sua significacion, de sòrta que per edart ua paraula coïncidie damb eth sorriscle e ua auta damb mormolh.
GUÈRRA-E-PATZ-IV-WEB	Aguesta lectura, coma totes es cauhades d‟Anna Pavlovna, qu‟auie ua significacion politica.
GUÈRRA-E-PATZ-IV-WEB	Acodirien ada era quauqui personatges importants que les calie avergonhar pera sua assisténcia ath teatre francés e ahiscar es sòns sentiments patriotics.
GUÈRRA-E-PATZ-IV-WEB	Fòrça convidadi ja auien arribat.
GUÈRRA-E-PATZ-IV-WEB	Mès Anna Pavlovna encara non vedie en sòn salon as persones que n‟auie besonh; de manèra que, ajornant era lectura, prebotjaue convèrses generaus.
GUÈRRA-E-PATZ-IV-WEB	En Sant Petersburg era nauetat deth dia s‟estaue ena malautia dera comdessa Bezujov.
GUÈRRA-E-PATZ-IV-WEB	Uns dies abantes era comdessa auie queigut, còp sec, malauta, manquèc en diuèrses reünions que d‟eres n‟ère er ornament, e corrie era votz de qué non recebie ad arrés e qu‟en sòrta des sòns celèbres doctors de Sant Petersburg, que normauments la visitauen, s‟auie fidat a un mètge italian que la tractaue damb un nau e extraordinari metòde.
GUÈRRA-E-PATZ-IV-WEB	Arrés ignoraue qu‟era malatia dera beròia comdessa ère deguda ara incomoditat de maridar-se ath còp damb dus òmes, e qu‟es suenhs der italian s‟estauen a evitar aguesta incomoditat.
GUÈRRA-E-PATZ-IV-WEB	Mès en preséncia d‟Anna Pavlovna arrés aurie gosat pensar en ua tau causa; qu‟ei mès, arrés semblaue saber-se‟n.
GUÈRRA-E-PATZ-IV-WEB	On dit que la pauvre comtesse est tres mal.
GUÈRRA-E-PATZ-IV-WEB	L’angine?
GUÈRRA-E-PATZ-IV-WEB	Oh, c’est une maladie terrible!
GUÈRRA-E-PATZ-IV-WEB	On dit que les riveaux se sont reconciliés grace a l’angine…
GUÈRRA-E-PATZ-IV-WEB	Era paraula angine qu‟ère repetida damb gran plaser.
GUÈRRA-E-PATZ-IV-WEB	Le vieux comte est touchant a ce qu’on dit.
GUÈRRA-E-PATZ-IV-WEB	Oh, ce serait une perte terrible.
GUÈRRA-E-PATZ-IV-WEB	C’est une femme ravissante.
GUÈRRA-E-PATZ-IV-WEB	Vous parlez de la pauvre comtesse, didec Anna Pavolvna, en tot apressar-se.
GUÈRRA-E-PATZ-IV-WEB	J’ai envoyé savoir de ses nouvelles.
GUÈRRA-E-PATZ-IV-WEB	On m’a dit qe’elle allait un peu mieux.
GUÈRRA-E-PATZ-IV-WEB	Oh!, sans doute, c’est la plus charante femme du mond!, contunhèc, arrint dera sua pròpia afogadura.
GUÈRRA-E-PATZ-IV-WEB	Nous appartenons a des camps differents, mais cela ne m’empeche pas de l’estimer, comme elle le merite.
GUÈRRA-E-PATZ-IV-WEB	Elle est bien malhereux, higec.
GUÈRRA-E-PATZ-IV-WEB	En tot supausar que damb aguestes paraules Anna Pavlovna auie quilhat leugèraments eth vel deth mistèri que curbie era malautia dera comdessa, un joen imprudent se permetec hèr veir era sua estranhesa per non auer estat cridadi mètges famosi e qu‟era comdessa s‟auesse botat enes mans d‟un charlatan que podie administrar-li remèdis perilhosi.
GUÈRRA-E-PATZ-IV-WEB	Vos informations peuvent etre meilleres que les miennes, didec de pic Anna Pavlovna damb empodoada acrimonia ath joen inexpèrt.
GUÈRRA-E-PATZ-IV-WEB	Mais je sais de bonne source que ce medecin est un homme tres savant e tres habile.
GUÈRRA-E-PATZ-IV-WEB	C’est le medecin intime de la Reine d’Espagne.
GUÈRRA-E-PATZ-IV-WEB	E, dempús d‟anequelir ath gausat damb aguestes paraules, Anna Pavlovna se virèc entà Bilibin, que, en un aute grop, arroncilhant eth front e premanint-se evidentaments a destibar-lo entà deishar anar un mot, parlaue des austrians.
GUÈRRA-E-PATZ-IV-WEB	Je trouve que c’est charmante, didie en tot referir-se a ua nòta diplomatica que damb era auien estat retornades en Viena es bandères austrianes cuelhudes en Wittgenstein, le heros deth Pretopol, coma lo cridauen en Sant Petersburg.
GUÈRRA-E-PATZ-IV-WEB	Bilibin repetic es paraules textuaus dera oficina diplomatica qu‟eth auie escrit:
GUÈRRA-E-PATZ-IV-WEB	Charmant!
GUÈRRA-E-PATZ-IV-WEB	Charmant!, exclamèc eth prince Vasili.
GUÈRRA-E-PATZ-IV-WEB	Ipolit.
GUÈRRA-E-PATZ-IV-WEB	Toti se virèren entada eth, sense compréner çò que volie díder.
GUÈRRA-E-PATZ-IV-WEB	Eth prince Ipolit campèc ath sòn entorn damb alègra suspresa.
GUÈRRA-E-PATZ-IV-WEB	Tanpòc eth, coma es auti, comprenie eth significat des sues paraules.
GUÈRRA-E-PATZ-IV-WEB	E, plan que òc, en miei deth silenci incomòde que se costèc, entrèc ena sala aqueth personatge, non pro patriotic, qu‟Anna Pavlovna desiraue convertir.
GUÈRRA-E-PATZ-IV-WEB	Arrint a Ipolit e en tot menaçar-lo damb eth dit, convidèc ath prince Vasili a vier entara taula, li hec a vier dus candelabres, eth manuscrit e li preguèc que comencèsse a liéger.
GUÈRRA-E-PATZ-IV-WEB	Toti sauvèren silenci.
GUÈRRA-E-PATZ-IV-WEB	Non s‟entenec ne ua soleta paraula.
GUÈRRA-E-PATZ-IV-WEB	Era prumèra capitau deth regne, Moscòu, era naua Jerusalem, recep ath sòn Crist, soslinhèc era paraula sòn, coma ua mair que, amiant en braça as sòns fidèus hilhs, previe a trauèrs des tenèbres era esplendida glòria deth tòn emperi e cante afogada: Hosanna!
GUÈRRA-E-PATZ-IV-WEB	Eth prince Vasili prononcièc aguestes darrères paraules damb votz plorosa.
GUÈRRA-E-PATZ-IV-WEB	Bilibin examinaue atentiuament es sues ungles; d‟auti semblauen treboladi e se preguntauen en qué consistie era sua colpa.
GUÈRRA-E-PATZ-IV-WEB	Anna Pavlovna auancèc en un mormolh, coma hèn es vielhes damb es sues pregàries dera comunion: “Qu‟aguest Goliat arrogant e audaç…” Eth prince Vasili seguic liegint: “Qu‟aguest Goliat arrogant e audaç, vengut des frontères de França, entornège es tèrres de Russia damb es orrors dera mòrt.
GUÈRRA-E-PATZ-IV-WEB	Era umila fe, coma era gorona deth David rus, esbauçarà de ressabuda eth cap de sòn orgulh sanguinari.
GUÈRRA-E-PATZ-IV-WEB	Aufrim a Sa Majestat aguesta imatge de Sant Sergi, eth secular defensor deth ben dera nòsta patria.
GUÈRRA-E-PATZ-IV-WEB	Planhi qu‟es mies exigües fòrces me priven deth plaser de contemplar e admirar eth vòste august ròstre.
GUÈRRA-E-PATZ-IV-WEB	Lhèui entath cèu es mies umiles pregàries entà qu‟er Omnipotent balhe fortalesa ara generacion des justi e complisque toti es desirs de Vosta Majestat”.
GUÈRRA-E-PATZ-IV-WEB	Quelle force!
GUÈRRA-E-PATZ-IV-WEB	Enventidi per aquera lectura, es convidadi d‟Anna Pavlovna comentèren pendent longa estona era situacion dera patria, en tot hèr diuèrses suposicions sus era capitada dera batalha que s‟aurie de liurar un d‟aqueri dies.
GUÈRRA-E-PATZ-IV-WEB	Vous verrez se com deman, aniversari der Emperaire, mos arriben bones naues.
GUÈRRA-E-PATZ-IV-WEB	Que n‟è era presentida, didec Anna Pavlovna.
GUÈRRA-E-PATZ-IV-WEB	II Era presentida d‟Anna Pavlovna se justifiquèc.
GUÈRRA-E-PATZ-IV-WEB	Londeman, pendent era accion de gràcies en palai pr‟amor de celebrar er aniversari der emperaire Alexandre, s‟avisèc ena gleisa ath prince Volkonski qu‟auie arribat un comunicat de Kutuzov.
GUÈRRA-E-PATZ-IV-WEB	Qu‟ère er infòrme escrit peth Plan Seren en bordalat de Tatarinovo, eth madeish dia dera batalha.
GUÈRRA-E-PATZ-IV-WEB	Kutuzov escriuie qu‟es russi non auien arreculat un solet pas, qu‟es pèrtes franceses èren superiores as pròpies e qu‟escriuie aqueth infòrme urgentaments en camp de batalha, sense conéisher encara es darrères donades.
GUÈRRA-E-PATZ-IV-WEB	Aquerò supausaue era victòria.
GUÈRRA-E-PATZ-IV-WEB	E de seguit, sense gésser deth temple, se balhèren es gràcies ath Creador pera sua ajuda.
GUÈRRA-E-PATZ-IV-WEB	Era presentida d‟Anna Pavlovna s‟auie complit e pendent tot eth maitin regnèc ena ciutat un alègre ambient de hèsta.
GUÈRRA-E-PATZ-IV-WEB	Toti considerauen era victòria coma causa hèta e parlauen ja dera captura deth madeish Napoleon, deth sòn destronament e dera eleccion d‟un nau cap entàs francesi.
GUÈRRA-E-PATZ-IV-WEB	Luenh deth camp de batalha e en aqueth ambient de vida cortesana, qu‟ère de mau hèr qu‟es hèts se vedessen en tota era sua plenitud e fòrça.
GUÈRRA-E-PATZ-IV-WEB	Es eveniments generaus s‟agropauen sense voler ar entorn d‟un hèt particular.
GUÈRRA-E-PATZ-IV-WEB	Eth principau plaser des cortesans s‟estaue non tant en hèt dera victòria coma ena coïncidéncia de qué era notícia s‟auesse arribat eth madeish dia der aniversari deth Sobeiran.
GUÈRRA-E-PATZ-IV-WEB	Tot qu‟ère coma ua suspresa ben artenhuda.
GUÈRRA-E-PATZ-IV-WEB	En infòrme de Kutuzov se hège referéncia tanben as pèrtes russes: Tuchkov, Bagration, Kutaisov.
GUÈRRA-E-PATZ-IV-WEB	Aguest qu‟ère eth costat trist der eveniment que, en mon petersburgués, se concentraue ar entorn d‟un eveniment: era mòrt de Kutaisov.
GUÈRRA-E-PATZ-IV-WEB	Toti lo coneishien, er Emperaire l‟estimaue, ère joen e atrasent.
GUÈRRA-E-PATZ-IV-WEB	Aqueth dia se didien toti, en trapar-se:
GUÈRRA-E-PATZ-IV-WEB	Be n‟ei de meravilhosa era coïncidéncia!
GUÈRRA-E-PATZ-IV-WEB	E quina pèrta era de Kutaisov!
GUÈRRA-E-PATZ-IV-WEB	Domatge!
GUÈRRA-E-PATZ-IV-WEB	Tostemps è tengut que sonque eth serie capable de véncer a Napoleon.
GUÈRRA-E-PATZ-IV-WEB	Mès a londeman non se receberen notícies dera armada e era gent comencèc a enquimerar-se.
GUÈRRA-E-PATZ-IV-WEB	Es cortesans patien pera incertitud que se trapaue er Emperaire.
GUÈRRA-E-PATZ-IV-WEB	En quina situacion se trape er Emperaire!, didien.
GUÈRRA-E-PATZ-IV-WEB	Aqueth dia eth prince Vasili non se vantèc deth sòn protegé Kutuzov.
GUÈRRA-E-PATZ-IV-WEB	Quan quauquarrés parlaue deth generau en cap, eth prince sauvaue silenci.
GUÈRRA-E-PATZ-IV-WEB	E s‟aquerò non ère pro, ena tarde d‟aqueth madeish dia tot semblèc conjurar-se pr‟amor de mantier as abitants de Sant Petersburg ena confusion e ena inquietud.
GUÈRRA-E-PATZ-IV-WEB	Se difonec ua auta terribla notícia: era comdessa Elena Bezujov auie mòrt sobtaments, fulminada per aquera terribla malautia qu‟eth sòn nòm ère tant agradiu de prononciar.
GUÈRRA-E-PATZ-IV-WEB	Bezujov auie mòrt d‟un atac agudent d’angine pectorale; mès enes cercles mès intims se condaue que le medecin intime de la Reina d’Espagne auie proporcionat ara beròia Elena petites dòsis de cèrt medicament entà costar un determinat resultat; mès qu‟era, tormentada pes sospeches deth vielh comde e era manca de responsa deth sòn marit (aqueth malerós e dissolvut Pierre), que non auie contestat as sues cartes, prenec ua grana dòsi dera medecina prescrita e auie mòrt entre atròci patiments abantes de qué arrés podesse acodir ena sua ajuda.
GUÈRRA-E-PATZ-IV-WEB	Se didie qu‟eth prince Vasili e eth vielh comde voleren entamenar ua accion contra er italian, mès qu‟eth auie mostrat cartes tan comprometentes entara malerosa defuntada que decidiren deishar-lo de seguit en patz.
GUÈRRA-E-PATZ-IV-WEB	Atau, donc, era convèrsa generau viraue ar entorn de tres eveniments tristi: era manca de notícies der Emperaire, era mòrt de Kutaisov e era mòrt d‟Elena.
GUÈRRA-E-PATZ-IV-WEB	Ath tresau dia d‟auer-se recebut er infòrme de Kutuzov, arribèc en Sant Petersburg un gran propietari de Moscòu e per tota era ciutat s‟escampilhèc era notícia de qué Moscòu auie estat abandonada e ocupada.
GUÈRRA-E-PATZ-IV-WEB	Qu‟ère espaventós!
GUÈRRA-E-PATZ-IV-WEB	En quina situacion se trapaue er Emperaire!
GUÈRRA-E-PATZ-IV-WEB	Kutuzov ère un traïdor, e eth prince Vasili, pendent es visites de condoleance per çò deth decès dera sua hilha, asseguraue que non podie demorar ua auta causa de Kutuzov, aqueth vielh cèc e depravat que tant auie glorificat poc abantes (se li podie perdonar eth desbrembe de çò qu‟enquia alavetz auie sostengut en atencion ath dolor pera mòrt dera sua hilha).
GUÈRRA-E-PATZ-IV-WEB	Coma qu‟era notícia non ère encara oficiau, se podie méter en dobte, mès a londeman arribèren es infòrmes de Rastopchin: Un ajudant deth prince Kutuzov me hè a vier un messatge en tot demanar-me oficiaus de policia entà acompanhar ara armada entath camin de Riazan.
GUÈRRA-E-PATZ-IV-WEB	Assegure qu‟abandone Moscòu damb pena.
GUÈRRA-E-PATZ-IV-WEB	Majestat: Er acte de Kutuzov decidís era sòrt dera capitau e deth nòste emperi.
GUÈRRA-E-PATZ-IV-WEB	Rusia s‟estrementirà en conéisher er abandonament dera ciutat qu‟en era se concentre era grandesa de Russia e a on repausen es cendres des vòsti pair-sénhers.
GUÈRRA-E-PATZ-IV-WEB	Seguirè ara armada.
GUÈRRA-E-PATZ-IV-WEB	Ac è hèt evacuar tot.
GUÈRRA-E-PATZ-IV-WEB	Non me rèste senon plorar era sòrt dera mia patria.
GUÈRRA-E-PATZ-IV-WEB	Recebut aguest infòrme, er Emperaire envièc, a trauèrs deth prince Volkonski, eth següent rescrit a Kutuzov: Prince Mijail Ilarionovic: deth dia 29 d‟agost non è auut cap infòrme de vos.
GUÈRRA-E-PATZ-IV-WEB	Ça que la, er 1 de seteme eth generau governador de Moscòu me comuniquèc, de Yaroslav, era trista notícia de qué vos, damb era armada, auíetz decidit abandonar Moscòu.
GUÈRRA-E-PATZ-IV-WEB	Podetz imaginar er efècte que m‟a costat semblabla naua e eth vòste silenci aumente encara mès eth mèn estonament.
GUÈRRA-E-PATZ-IV-WEB	Eth generau ajudant de camp, prince Volkonski, menaire deth present rescrit, amie era orde de qué vos l‟informetz dera situacion que se trape era armada e des rasons que vos an possat entà ua decision tan trista.
GUÈRRA-E-PATZ-IV-WEB	Nau dies dempús dera queiguda de Moscòu arribaue en Sant Petersburg er enviat de Kutuzov damb era notícia oficiau der abandonament.
GUÈRRA-E-PATZ-IV-WEB	Aguest enviat qu‟ère eth francés Michaux, qu‟ignoraue er idiòma rus mès que, quoique etranger (coma eth madeish didie), ère russe de coeur e d’ame.
GUÈRRA-E-PATZ-IV-WEB	Er Emperarie recebec de seguit ar enviat en sòn pròpi burèu deth palai de Kammeni- Ostrov.
GUÈRRA-E-PATZ-IV-WEB	Michaux, que jamès auie estat en Moscòu abantes dera campanha e qu‟ignoraue eth rus, se sentec esmoigut quan campèc dauant de notre tres gracieux souverain (sivans escriuec eth madeish) entà informar-lo der incendi de Moscòu, dont les flammes eclairaient sa route.
GUÈRRA-E-PATZ-IV-WEB	Encara qu‟eth motiu deth chagrin deth senhor Michaux deuie èster desparièr deth qu‟experimentauen es russi, quan siguec introdusit en cabinet der Emperaire presentaue un ròstre tan trist qu‟aguest li preguntèc de seguit:
GUÈRRA-E-PATZ-IV-WEB	M’apportez-vous de tristes nouvelles, colonel?
GUÈRRA-E-PATZ-IV-WEB	Emperaire damb eth ròstre rogit de pic.
GUÈRRA-E-PATZ-IV-WEB	Michaux comuniquèc damb tot eth respècte çò que l‟auie encargat Kutuzov, ei a díder, qu‟ère impossible mantier ua batalha enes entorns de Moscòu e non auie qu‟ua solucion: pèrder era armada e era ciutat o solet aguesta.
GUÈRRA-E-PATZ-IV-WEB	E eth generau en cap auie escuelhut aguesta darrèra.
GUÈRRA-E-PATZ-IV-WEB	Er Emperaire escotaue en silenci, sense guardar a Michaux.
GUÈRRA-E-PATZ-IV-WEB	L’ennemi, est-il entré en ville?, preguntèc dempús.
GUÈRRA-E-PATZ-IV-WEB	Oui, Sir, et elle est en cendres a l’heure qu’il est.
GUÈRRA-E-PATZ-IV-WEB	Mès en campar ar Emperaire s‟espauric de çò qu‟auie dit.
GUÈRRA-E-PATZ-IV-WEB	Eth Sobeiran comencèc a alendar prigondaments, eth pòt inferior li tremolèc e es sòns beròis uelhs blus s‟aumpliren de lèrmes.
GUÈRRA-E-PATZ-IV-WEB	Mès solet se tardèc un moment.
GUÈRRA-E-PATZ-IV-WEB	Er Emperaire arroncilhèc es celhes, coma repotegant-se era sua pròpia feblesa e, lheuant eth cap, li didec a Michaux damb votz fèrma:
GUÈRRA-E-PATZ-IV-WEB	Je vois, colonel, par tout ce qui nous arrive, qu’era Providence exigís de grands sacrificis de nous…
GUÈRRA-E-PATZ-IV-WEB	Je suis pret a me soumettre a toutes Ses volontés; mais, dites-moi, Michaux, comment avez-vous lassée l’armée, en voyant ainsi, sans coup ferir, abandonner mon ancianne capitale?
GUÈRRA-E-PATZ-IV-WEB	N’avez pas perçut de decouragement?…
GUÈRRA-E-PATZ-IV-WEB	En veir padegat a sa tres gracieux soberain, Michaux se padeguèc tanben; mès que non auie auut temps de premanir era responsa ara sua pregunta dirècta e principau der Emperaire, qu‟exigie era madeisha franquesa.
GUÈRRA-E-PATZ-IV-WEB	Colonel, je l’exige toujours.
GUÈRRA-E-PATZ-IV-WEB	Sire!, didec Michaux damb un fin arridolet a penes perceptible, en tot auer artenhut a premanir era responsa jos era forma leugèra e respectuosa d’un jeu de mots.
GUÈRRA-E-PATZ-IV-WEB	Sire!, j’ai lassée toute l’armée, depuis les chefs jusqu’au dernier soldat, sans exception, dans un crainte epouvantable, effrayante…
GUÈRRA-E-PATZ-IV-WEB	Comment ça?, l‟interrompec er Emperaire.
GUÈRRA-E-PATZ-IV-WEB	Jamais!…
GUÈRRA-E-PATZ-IV-WEB	Qu‟ère aquerò çò que demoraue Michaux pr‟amor d‟introdusir eth sòn jòc de mots.
GUÈRRA-E-PATZ-IV-WEB	Sir, ils craignent seulement que Votre Majesté par bonté de coeur ne se laisse persuader de fair la paix.
GUÈRRA-E-PATZ-IV-WEB	Ils brulent de combattre, et de prouver a Votre Majesté par le sacrifice de leur vie, combien ils lui sont devoués…
GUÈRRA-E-PATZ-IV-WEB	Hec uns copets ena espatla de Michaux; dempús, joquèc eth cap e sauvèc un brèu silenci.
GUÈRRA-E-PATZ-IV-WEB	Eh bien, retoumez a l’armée, didec a Michaux, damb un gèst doç e majestuós en tot quilhar eth còth tan naut qu‟ère.
GUÈRRA-E-PATZ-IV-WEB	E dites a nos braves, dites a tous nos bons sujets partout ou vous passerez, que quand je n’aurait plus aucun soldat, je me mettrai, moi-meme, ara tete de ma chere noblesse, de mes bons paisans et j’userai ainsi jusqu’a la derniere ressource de mon empire.
GUÈRRA-E-PATZ-IV-WEB	Il m’en offre encore plus qu’es mes ennemis ne pensent, didec eth Tsar cada còp mès encoratjat.
GUÈRRA-E-PATZ-IV-WEB	Mais se jamais fut ecrit dans les decrets de la Divine Providence que ma dynastie dut cesser de regner sur le trone de mes ancetres, didec quilhant entath cèu es sòns beròis e esmoigudi uelhs blus, alors, apres avoir epuisé tous les moyens qui sont en mon pouvoir, je me lasserai croitre la barbe jusqu’ici, e senhalèc damb era man era mitat det pièch, et j’irai manger de pommes de terre avec le dernier de mes paysans plutot que de signer la honte de ma patrie er de ma chere nation, dont je sais apprecier les sacrifices…
GUÈRRA-E-PATZ-IV-WEB	Prononciades aguestes paraules damb votz esmoiguda, Alexandre se virèc, coma se volesse amagar a Michaux les lèrmes que surgentauen des sòns uelhs e se dirigic entath hons deth sòn gabinet.
GUÈRRA-E-PATZ-IV-WEB	Eth beròi e doç ròstre deth Sobeiran estaue vermelh e es sòns uelhs ludien de resolucion e colèra.
GUÈRRA-E-PATZ-IV-WEB	Colonel Michaux, n’oubliez pas ce que je vous dis ici; peut-etre qu’un jour nous le rappelerons avec plasir….
GUÈRRA-E-PATZ-IV-WEB	Napoleon o moi, didec Alexandre, en to hèr-se a vier era man en pièch.
GUÈRRA-E-PATZ-IV-WEB	Nous ne pouvons plus renger ensemble.
GUÈRRA-E-PATZ-IV-WEB	J’ai appris le connaitre, il ne me tropera plus…
GUÈRRA-E-PATZ-IV-WEB	E arroncilhant de nauèth es celhes, carèc.
GUÈRRA-E-PATZ-IV-WEB	En entener taus paraules e veir era expression de fèrma resolucion enes uelhs d‟Alexandre, Michaux, quoique etranger, mais russe de coeur e d’ame, se sentec en tan solemne instant enthousiasmé par tout ce qu’il venait d’entendre (atau ac didec dempús), e damb es seguentes paraules exprimic es sòns pròpis sentiments e es deth pòble rus, que d‟eth se sentie representant:
GUÈRRA-E-PATZ-IV-WEB	Damb ua inclinacion de cap er Emperaire se didec adiu de Michaux.
GUÈRRA-E-PATZ-IV-WEB	IV Quan era mitat de Russia ère conquistada e es abitants de Moscòu hugien entà províncies luenhanes, quan se movilizauen contunhi recrutaments de milicies en defensa dera patria, mos semble, as que non auem viscut en aquera epòca, que toti es russi, deth mès petit enquiath mès gran, s‟ocupauen solet d‟aufrir era sua vida entà sauvar ara patria o plorar era sua pèrta.
GUÈRRA-E-PATZ-IV-WEB	Es narracions, es descripcions d‟aqueth temps, sense excepcion, mos parlen de sacrificis, d‟amor ara patria, de desesperacions, d‟eroïsme e de dolor des russi.
GUÈRRA-E-PATZ-IV-WEB	En realitat que non siguec atau.
GUÈRRA-E-PATZ-IV-WEB	Que mos ac semble pr‟amor que deth passat non vedem senon er interès istoric generau d‟aqueth temps, sense avertir toti es interèssi particulars, umans, des òmes d‟alavetz.
GUÈRRA-E-PATZ-IV-WEB	Ça que la, en temps present, aguesti madeishi interèssi pesonaus prevalen tant, sus es generaus, qu‟a viatges arriben a esfaçar-les complètaments.
GUÈRRA-E-PATZ-IV-WEB	Era majoritat des òmes d‟aquera epòca non prestauen cap atencion ara marcha generau des eveniments e se deishauen guidar pes sòns pròpis interèssi personaus e immediats; e sigueren precisaments eri es protagonistes mès eficaci des eveniments d‟alavetz.
GUÈRRA-E-PATZ-IV-WEB	Es que sajauen de compréner era marcha generau des eveniments e sajauen influir en sòn desvolopament damb actes d‟abnegacion e eroïsme èren es membres mens utils dera societat.
GUÈRRA-E-PATZ-IV-WEB	Ac vedien tot ath revés, e guaire hègen damb era mielhor des sues intencions non èren senon pegaries sense cap de profit, coma ne sigueren es regiments de Pierre e Mamonov, que s‟autrejauen ath sacatge des bordalats russi; atau sigueren es hilatures premanides pes daunes, que jamès arribauen enes heridi, eca.
GUÈRRA-E-PATZ-IV-WEB	E autanplan aqueri que se hègen veir peth sòn engenh e per exprimir es sòns sentiments, en parlar dera situacion de Russia, sense voler, metien enes sues paraules era tralha dera ficcion, dera enganha, dera censura inutila o dera colèra contra òmes acusadi d‟accions qu‟arrés n‟ère colpable.
GUÈRRA-E-PATZ-IV-WEB	Enes eveniments istorics s‟a de enebir d‟acodir as fruts der arbe dera sabença.
GUÈRRA-E-PATZ-IV-WEB	Solet era actuacion insconscienta ei fructifèra, e er òme que represente un papèr enes eveniments istorics non compren jamès era sua importància.
GUÈRRA-E-PATZ-IV-WEB	Se sage de comprener-les, vie malaut d‟esterilitat.
GUÈRRA-E-PATZ-IV-WEB	Era transcendéncia des eveniments d‟alavetz en Russia ère autant mès incomprensibla entà un òme coma mès apròp participaue en eri.
GUÈRRA-E-PATZ-IV-WEB	En Sant Petersburg e enes províncies aluenhades de Moscòu, daunes e cavalièrs damb unifòrme de milicies se planhien deth destin de Russia e dera capitau, parlauen de sacrificis, eca.
GUÈRRA-E-PATZ-IV-WEB	Mès ena armada qu‟arreculaue mès enlà de Moscòu, lèu arrés parlaue ne pensaue ena ciutat, e campant es sues ahlames arrés juraue resvenjar-se des francesi; se pensaue solet ena pròcha sodada, ena pròcha etapa, en Matrioshka, era cantinèra, o en causes semblables…
GUÈRRA-E-PATZ-IV-WEB	Sense cap intencion de sacrificar-se, senon per un absolut edart, donques que la guèrra l‟auie trapat en plen e perlongat servici, Nikolai Rostov prenie part dirècta ena defensa dera patria, e plan per aquerò vedie tot çò que se passaue alavetz en Russia sense amarum ne pesimisme.
GUÈRRA-E-PATZ-IV-WEB	Atau considerades es causes, non solet non se planhèc que lo manèssen a crompar shivaus entara division de Voronezh, çò que lo privaue de cuélher part ena batalha, senon que recebec era notícia damb gran plaser, plaser que non amagaue e qu‟es sòns companhs d‟armes comprenien perfèctaments.
GUÈRRA-E-PATZ-IV-WEB	Uns dies abantes dera batalha de Borodino, Nikolai recebec es sòs e es documents; diuèrsi ussars sigueren manadi per dauant, e eth, damb shivaus de pòsta, gessec entà Voronezh.
GUÈRRA-E-PATZ-IV-WEB	Solet qui s‟a passat mesi seguidi en un ambient militar, de guerra, pòt compréner eth plaser de Nikolai Rostov quan gessec der airau dera armada damb es sòns ferratges, cars de viures e ambulàncies.
GUÈRRA-E-PATZ-IV-WEB	Quan, luenh des soldats, des convòis e des lordes tralhes que hègen veir era preséncia d‟un campament, vedec es bordalats damb mujiks, campanhardes, cases senhoriaus, camps a on peishien vegades, estacions de pòsta damb es sòns encargadi dormidi, siguec tanta era sua alegria coma se siguesse eth prumèr còp que vedie aguestes causes.
GUÈRRA-E-PATZ-IV-WEB	Mès que mès li tiraue era atencion e li costaue intensa felicitat era preséncia de hemnes joenes e sanitoses sense que les rondegèssen ua dotzena d‟oficiaus ath sòn entorn, hemnes satisfètes e desiroses de qué un oficiau, de camin, badinèsse damb eres.
GUÈRRA-E-PATZ-IV-WEB	En mielhor estat d‟animositat possible, Nikolai arribèc de nets en Voronezh.
GUÈRRA-E-PATZ-IV-WEB	En otèl demanèc tot aquerò qu‟auie estat mancat pendent tant de temps ena armada; e londeman, dempús d‟auer-se arrasat damb suenh e damb er unifòrme de galà, que non se metie de hège fòrça temps, venguec a presentar-se as autoritats.
GUÈRRA-E-PATZ-IV-WEB	Eth cap de milicies ère un generau que visiblaments lo divertien es sues ocupacions militares e era sua nauta gaduacion.
GUÈRRA-E-PATZ-IV-WEB	Recebec a Nikolai damb mina sevèra (donques que se pensaue qu‟en aquerò s‟estaue eth trait principau deth servici militar) e damb paraules grèus, coma se n‟auesse tot eth dret, interroguec ath joen, aprovant o desaprovant era marcha generau des evenients.
GUÈRRA-E-PATZ-IV-WEB	Mès Nikolai ère tan content qu‟aquera actitud li semblèc divertida.
GUÈRRA-E-PATZ-IV-WEB	Dempús deth cap de milicies, visitèc ath governador, un òme petit e inquiet, plan corau e simple.
GUÈRRA-E-PATZ-IV-WEB	L‟indiquèc a Rostov es estables de shivaus a on poirie trapar çò que cercaue e li recomanèc a un negociant dera ciutat e, a vint quilomètres d‟aquiu, a un propietari rurau qu‟auie es mielhors shivaus.
GUÈRRA-E-PATZ-IV-WEB	Ath delà, li prometec tot eth sòn supòrt.
GUÈRRA-E-PATZ-IV-WEB	Ètz vos hilh deth comde Ilia Andreievic Rostov?, preguntèc.
GUÈRRA-E-PATZ-IV-WEB	Era mia hemna ère plan amiga dera vòsta mair.
GUÈRRA-E-PATZ-IV-WEB	Es dijaus recebi en casa, e coma qu‟aué ei dijaus vos prègui que vengatz sense cap de ceremònia, didec eth governador en dider-se adiu d‟eth.
GUÈRRA-E-PATZ-IV-WEB	Aguest prumèr temps deth sòn sejorn en Voronezh resultaue alègre e aisit, coma se sòl passar quan un madeish ei ben dispausat e es causes li gessen redones e a gust.
GUÈRRA-E-PATZ-IV-WEB	Eth propietari que l‟auien indicat a Nikolai ère un vielh celibatari, ancian oficiau de cavalaria e bon coneisheire de shivaus, caçaire e patron d‟un vielh vodka centenari, d‟un excellent vin de Tokai e d‟un ua magnific estable de shivaus.
GUÈRRA-E-PATZ-IV-WEB	Dues paraules sigueren pro entà barrar eth negòci.
GUÈRRA-E-PATZ-IV-WEB	Nikolai crompèc, per sies mil robles, dètz-e-sèt polins excellents, coma frairs bessons, sivans didie.
GUÈRRA-E-PATZ-IV-WEB	Dempús deth dinar, qu‟en eth hec es aunors, un shinhau mès des degudi, ath Tokai, Nikolai abracèc ath propietari, que ja tutejaue, e emprenèc era tornada per aqueth plan dolent camin.
GUÈRRA-E-PATZ-IV-WEB	Que non se tractaue de cap balh, ne arrés auie dit que se bararie, mès toti sabien qu‟Ekaterina Petrovna interpretarie ath clavicòrdi valsi e escoceses e que se dançarie.
GUÈRRA-E-PATZ-IV-WEB	En tot tier en compde aquerò, toti auien vengut damb es sòns vestits de balh.
GUÈRRA-E-PATZ-IV-WEB	Era vida de províncies en 1812 qu‟ère era madeisha de tostemp, damb er soleta diferéncia de qué era ciutat semblaue fòrça mès animada per çò dera preséncia de nombroses familhes riques de Moscòu, e se notaue, coma en tot çò qu‟alavetz se passaue en Russia, ua especiau tendéncia a non balhar importància ad arren (aquerò de que “ei parièr”, “que s‟esbauce tot…”), e tanben qu‟es convèrses de cada dia, tant de besonh ena societat e qu‟abantes se restacauen ath temps bon o dolent e as amistats comunes, versauen ara sus Moscòu, era armada e Napoleon.
GUÈRRA-E-PATZ-IV-WEB	Es amassadi ena casa deth governador tanhien ara mielhor societat de Voronezh.
GUÈRRA-E-PATZ-IV-WEB	Qu‟auie fòrça senhores, quauques ues d‟eres auien coneishut a Nikolai en Moscòu, mès, des òmes, degun podie competir damb aqueth cavalièr dera crotz de Sant Jòrdi, ussar vengut entà crompar shivaus, qu‟ère ath delà er amable e educat comde Rostov.
GUÈRRA-E-PATZ-IV-WEB	Entre es òmes i auie un italian, presoèr, qu‟auie estat oficiau dera armada francesa, e Nikolai se n‟encuedèc de qué era preséncia d‟aqueth presoèr aumentaue encara mès era sua importància d‟eroi rus.
GUÈRRA-E-PATZ-IV-WEB	Aquerò qu‟ère, entada eth, coma un trofèu.
GUÈRRA-E-PATZ-IV-WEB	Nikolai se n‟encuedaue e li semblaue que toti considerauen dera madeisha manèra ath presoèr italian, qu‟ada eth se mostrèc corau, damb dignitat e reserva.
GUÈRRA-E-PATZ-IV-WEB	Non solet enes arturades deth viatge, senon tanben enes aubèrges e ena casa deth gran propietari i auie sirventes que lo hègen er objècte des sues atencions.
GUÈRRA-E-PATZ-IV-WEB	Tanben aquiu, ena hèsta deth governador i auie (atau li semblèc) un bon nombre de joenes daunes e polides senhoretes que demorauen damb impaciéncia que Nikolai se fixèsse en eres.
GUÈRRA-E-PATZ-IV-WEB	Es ues e es autes hègen cocarèla damb eth, e es persones d‟edat pensèren ja, deth prumèr moment, en maridar ad aguest galhard e rambalhaire ussar pr‟amor de qué assetèsse eth cap.
GUÈRRA-E-PATZ-IV-WEB	Entre aguestes darrères se trapaue era esposa deth governador, que recebec a Nikolai coma a un dera familha, lo cridèc peth sòn prenom e lo tutegèc dès eth principi.
GUÈRRA-E-PATZ-IV-WEB	Ekaterina Petrovna, plan que òc, comencèc a interpretar valsi e escoceses, e atau comencèren es balhs, que pendent eri, Nikolai, damb era adretia que lo distinguie, sedusic ad aquera societat provinciana.
GUÈRRA-E-PATZ-IV-WEB	Tirèc era atencion tanben era sua manèra desinvòlta de barar; eth madeish s‟estonèc un shinhau de barar atau aquera net.
GUÈRRA-E-PATZ-IV-WEB	Jamès ac auie hèt, e en Moscòu enquia e tot ac aurie considerat indecent e de mauvais genre.
GUÈRRA-E-PATZ-IV-WEB	Mès aciu que sentie eth besonh de suspréner a toti damb quauquarren extraordinari, damb quauquarren que deuien creir normau ena capitau, maugrat que desconeishut encara en províncies.
GUÈRRA-E-PATZ-IV-WEB	Pendent tota era cauhada Nikolai mostrèc especiau atencion per ua dauna ròia de uelhs blus, grasseta e polida, esposa d‟un foncionari dera província.
GUÈRRA-E-PATZ-IV-WEB	Damb aguesta ingenua conviccion que mòstren es joens rambalhairi de qué es hemnes des auti son hètes entada eri, Rostov non se separaue d‟aquera dauna, en tot mostrar-se, ath còp, plan simpatic e un shinhau complice deth marit.
GUÈRRA-E-PATZ-IV-WEB	Ça que la, eth marit non semblaue participar d‟aguesta opinion e s‟esdegaue per mostrar-se hered damb Rostov.
GUÈRRA-E-PATZ-IV-WEB	Mès era bontadosa ingenuitat de Nikolai ère tant illimitada que, a viatges, eth marit se deishaue influir sense voler pera alègra umor deth joen.
GUÈRRA-E-PATZ-IV-WEB	Tath finau dera cauhada, totun, a mida qu‟eth ròstre dera esposa s‟alugaue mès, e se hège mès animat, eth deth marit semblaue hèr-se mès trist e seriós, coma s‟era animacion siguesse comuna entada eri dus e era deth marit amendrisse ath temps qu‟aumentaue era dera sua esposa.
GUÈRRA-E-PATZ-IV-WEB	En tot cambiar abilaments de postura e era posicion des sues cames, difonie era flaira deth sòn perhum, admiraue ara sua dauna e ada eth madeish, atau qu‟era beròia forma des sues cames plan ajustades damb eth pantalon; Nikolai li didie ara ròia que desiraue sequestrar a ua senhora de Voronezh.
GUÈRRA-E-PATZ-IV-WEB	A qui?
GUÈRRA-E-PATZ-IV-WEB	Ei beròia, divina.
GUÈRRA-E-PATZ-IV-WEB	Qu‟a es uelhs…, e Nikolai guardèc ara sua companha, blus, boca de coralh, pèth plan blanca (contemplèc es sues espatles) e eth tòrs… de Diana.
GUÈRRA-E-PATZ-IV-WEB	Eth marit, taciturn, se les apressèc e li preguntèc ara sua hemna de qué parlauen.
GUÈRRA-E-PATZ-IV-WEB	Ò, Nikita Ivanovic!, didec Nikolai en tot lheuar-se cavalerosaments.
GUÈRRA-E-PATZ-IV-WEB	E, coma desirós de qué Nikita Ivanovic cuelhesse part des sues badinades, li fidèc eth sòn prepaus de sequestrar a ua ròia.
GUÈRRA-E-PATZ-IV-WEB	Eth marit arrie damb mina ombriua, era esposa alègraments.
GUÈRRA-E-PATZ-IV-WEB	Era bontadosa governadora s‟apressèc ada eri damb expression repotegaira.
GUÈRRA-E-PATZ-IV-WEB	Anna Ignatievna que te vò vèir, Nikolai, didec, prononciant aguest nòm de manèra que Rostov comprenec que deuie tractar-se d‟ua senhora plan importanta.
GUÈRRA-E-PATZ-IV-WEB	Anem, Nikolai…
GUÈRRA-E-PATZ-IV-WEB	Tu que m‟as permetut que te crida atau, vertat?
GUÈRRA-E-PATZ-IV-WEB	Òc, ma tante!
GUÈRRA-E-PATZ-IV-WEB	De qui se tracte?
GUÈRRA-E-PATZ-IV-WEB	Ac endonvies?
GUÈRRA-E-PATZ-IV-WEB	Ò!, que son fòrça es qu‟è sauvat!, didec Nikolai.
GUÈRRA-E-PATZ-IV-WEB	Com te rogisses!
GUÈRRA-E-PATZ-IV-WEB	Qu‟ei que i a bèra causa?…
GUÈRRA-E-PATZ-IV-WEB	Ne tansevolhe ac è pensat, ma tante.
GUÈRRA-E-PATZ-IV-WEB	Plan, plan…
GUÈRRA-E-PATZ-IV-WEB	Comme tu es!
GUÈRRA-E-PATZ-IV-WEB	Era governadora l‟amièc entà ua anciana nauta e plan gròssa, qu‟amiaue ua tòca blua e venguie d‟acabar alavetz era sua partida de cartes damb es persones mès importantes dera ciutat.
GUÈRRA-E-PATZ-IV-WEB	Qu‟ère era senhora Malvintseva, ua veuda rica, sense hilhs, tia mairau dera princessa Maria, que tostemps s‟auie estat en Voronezh.
GUÈRRA-E-PATZ-IV-WEB	Quan Rostov s‟apressèc ada era, Anna Ignatievna pagaue çò qu‟auie perdut en jòc.
GUÈRRA-E-PATZ-IV-WEB	Lo guardèc, clucant es uelhs, e seguic repotegant ath generau que l‟auie guanhat en jòc.
GUÈRRA-E-PATZ-IV-WEB	M‟alègri de coneisher-vos, estimat!, li didec a Rostov en tot aufrir-li era man.
GUÈRRA-E-PATZ-IV-WEB	Vos demori ena mia casa.
GUÈRRA-E-PATZ-IV-WEB	Dempús d‟auer parlat dera princesa Maria e deh sòn defuntat pair, qu‟evidentaments era senhora non estimaue guaire, e dempús d‟auer entenut guaire Nikolai sabie deth prince Andrei (que tanpoc semblaue gaudir deth sua estimacion) se didec adiu d‟eth repetint era invitacion de tier-li ua visita ena sua casa.
GUÈRRA-E-PATZ-IV-WEB	Nikolai ac prometec e se rogic de nauèth.
GUÈRRA-E-PATZ-IV-WEB	Quan se parlaue dera pricessa Maria, Rostov se sentie coïbit e dilhèu temerós, causa que ne eth madeish sabie explicar-se.
GUÈRRA-E-PATZ-IV-WEB	Quan s‟aluenhèc dera senhora Malvintseva, volec entornar en balh, mès era petita esposa deth governador metèc era sua grosseta man en braç de Nikolai, li didec qu‟auie besonh de parlar-li e se lo hec a vier en un petit salon, que d‟eth gesseren toti es qu‟èren aquiu pr‟amor de non destorbar-les.
GUÈRRA-E-PATZ-IV-WEB	Sabes, mon cher, qu‟ei un bon partit?, didec era governadora damb seriosa expression en sòn bontadós ròstre.
GUÈRRA-E-PATZ-IV-WEB	Just çò que te manque.
GUÈRRA-E-PATZ-IV-WEB	Vòs que m‟ocupa der ahèr?
GUÈRRA-E-PATZ-IV-WEB	De qui parlatz, ma tante?, preguntèc Nikolai.
GUÈRRA-E-PATZ-IV-WEB	Vòs que demana, entà tu, era man dera princessa?
GUÈRRA-E-PATZ-IV-WEB	Ekaterina Petrovna ditz que Lili serie mielhor; mès jo preferisqui ara princessa.
GUÈRRA-E-PATZ-IV-WEB	Vòs?
GUÈRRA-E-PATZ-IV-WEB	Sò segura de qué ta maman m‟ac arregraïrà.
GUÈRRA-E-PATZ-IV-WEB	Qu‟ei un encantament de gojata!
GUÈRRA-E-PATZ-IV-WEB	Non ei tan lèja.
GUÈRRA-E-PATZ-IV-WEB	Plan que non, responec Nikolai, que semblèc ofensar-se d‟aquera observacion.
GUÈRRA-E-PATZ-IV-WEB	Mès, ma tante, jo sò un soldat; non m‟impausi ad arrés ne refusi ad arrés, didec abantes de pensar en çò que didie.
GUÈRRA-E-PATZ-IV-WEB	Mès encueda-te‟n de qué non ei un jòc.
GUÈRRA-E-PATZ-IV-WEB	Coma pòt èster un joc!
GUÈRRA-E-PATZ-IV-WEB	Òc, contunhèc era esposa deth governador coma parlant damb era madeisha.
GUÈRRA-E-PATZ-IV-WEB	Tanben te volia díder, mon cher, entre autres.
GUÈRRA-E-PATZ-IV-WEB	Vous etes trop assidu aupres de l’autre, a blonde.
GUÈRRA-E-PATZ-IV-WEB	Eth marit que ja hè pena…
GUÈRRA-E-PATZ-IV-WEB	Ò, non!
GUÈRRA-E-PATZ-IV-WEB	Qu‟èm amics, didec ingenuaments Nikolai.
GUÈRRA-E-PATZ-IV-WEB	Non podie compréner qu‟un divertiment tant alègre entada eth podesse desengustar a bèth un.
GUÈRRA-E-PATZ-IV-WEB	Ara sajarà seriosaments de maridar-me.
GUÈRRA-E-PATZ-IV-WEB	E Sonia?..” E en dider-se adiu dera governadora, quan era, arrint, li didec de nauèth: “plan, bremba- te‟n”, la cridèc a despart.
GUÈRRA-E-PATZ-IV-WEB	Guardatz, era vertat ei que, ma tante…
GUÈRRA-E-PATZ-IV-WEB	Qué vòs?
GUÈRRA-E-PATZ-IV-WEB	Vène, seigam aquiu.
GUÈRRA-E-PATZ-IV-WEB	Nikolai sentec eth sobte besonh e eth desir de condar es sòns mès intims pensaments (que non aurie fidat ne a sa mair, ne a sa fraia, ne a un amic) ad aguesta hemna, lèu autrú ada eth.
GUÈRRA-E-PATZ-IV-WEB	Mès tard, quan rebrembaue aqueth aleujament inexplicable de sinceritat, non ahiscat, e qu‟auie d‟auer entada eth conseqüéncies tant importantes, Nikolai s‟imaginaue ( coma li semble tostemp ara gent) que tot s‟auie passat per edart.
GUÈRRA-E-PATZ-IV-WEB	E, ça que la, aquera arrincada de franquesa, amassa damb d‟auti abondosi petiti eveniments, aurie entada eth e entara sua familha repercussions de grana nautada.
GUÈRRA-E-PATZ-IV-WEB	Guardatz, ma tante.
GUÈRRA-E-PATZ-IV-WEB	Òc, ac compreni, assentic era governadora.
GUÈRRA-E-PATZ-IV-WEB	Mès era princesa Bolkonskaia qu‟ei ua auta causa.
GUÈRRA-E-PATZ-IV-WEB	Prumèr de tot, vos diderè era vertat: me shaute fòrça, senti ua grana simpatia per era, e dès que la trapè enes circonstàncies que sabetz, de manèra tant estranha, è pensat soent qu‟aquerò siguec causa deth destin.
GUÈRRA-E-PATZ-IV-WEB	Sustot, guardatz: maman pensaue en era de hège fòrça temps, mès enquia alavetz jamès auia auut era escadença de veder-la.
GUÈRRA-E-PATZ-IV-WEB	E tant qu‟era mia fraia Natasha siguec prometuda de sa frair, jo non podia pensar en maridar-me damb era.
GUÈRRA-E-PATZ-IV-WEB	Ère de besonh que me la trapèssa precisaments quan s‟acabaue de trincar eth compromís dera mia fraia e eth prince, e dempús de tot çò que s‟a passat…
GUÈRRA-E-PATZ-IV-WEB	Òc, ad arrés l‟ac è dit ne l‟ac diderè jamès.
GUÈRRA-E-PATZ-IV-WEB	Solet a vos.
GUÈRRA-E-PATZ-IV-WEB	Era esposa deth governador, arregraïda, li sarrèc eth code.
GUÈRRA-E-PATZ-IV-WEB	Coneishetz a Sonia, era mia cosia?
GUÈRRA-E-PATZ-IV-WEB	L‟estimi…
GUÈRRA-E-PATZ-IV-WEB	Mon cher, mon cher.
GUÈRRA-E-PATZ-IV-WEB	Com pòs parlar atau?
GUÈRRA-E-PATZ-IV-WEB	Sonia que non a arren, e tu madeish dides qu‟es ahèrs de ta pair van fòrça mau.
GUÈRRA-E-PATZ-IV-WEB	E ta maman?
GUÈRRA-E-PATZ-IV-WEB	Aquerò l‟aucirà.
GUÈRRA-E-PATZ-IV-WEB	Ath delà, se Sonia a còr, quina vida serà era sua?
GUÈRRA-E-PATZ-IV-WEB	Ta mair ena desespèracion, era fortuna perduda…
GUÈRRA-E-PATZ-IV-WEB	Non, mon cher, Sonia e tu que vos cau comprenè‟c.
GUÈRRA-E-PATZ-IV-WEB	Nikolai sauvèc silenci.
GUÈRRA-E-PATZ-IV-WEB	L‟ère agradiu escotar aqueres conclusions.
GUÈRRA-E-PATZ-IV-WEB	Après ua pausa, didec alendant:
GUÈRRA-E-PATZ-IV-WEB	Totun aquerò, ma tante, que non pòt èster.
GUÈRRA-E-PATZ-IV-WEB	E encara mos calerie saber s‟era princessa m‟estime.
GUÈRRA-E-PATZ-IV-WEB	Ath delà, ei de dò.
GUÈRRA-E-PATZ-IV-WEB	Ei que podem pensar en aguestes causes?
GUÈRRA-E-PATZ-IV-WEB	Te penses, dilhèu, qu‟ac harè de seguit?
GUÈRRA-E-PATZ-IV-WEB	VI En arribar en Moscòu dempús eth sòn encontre damb Rostov, era princessa Maria trapèc ath sòn nebot damb eth preceptor e ua carta deth prince Andrei dispausant era sua marcha entà Voronezh, a on les receberie era tia Malvintseva.
GUÈRRA-E-PATZ-IV-WEB	Es preocupacions deth viatge, era inquietud peth sòn frair e es déuers d‟ua vida diferenta, damb naues persones ath sòn entorn, (ath delà dera educacion deth sòn nebot), semblèren estofar ena sua amna aqueth sentiment, semblable a ua temptacion, que l‟auie tormentat pendent era malautia e dempús dera mòrt de sa pair; sustot, dempús er encontre damb Nikolai Rostov.
GUÈRRA-E-PATZ-IV-WEB	Qu‟ère trista.
GUÈRRA-E-PATZ-IV-WEB	E ara, dempús d‟un mes de vida tranquilla, sentie cada còp mès intensa era pena pera pèrta de sa pair, amassa damb era malerosa situacion que se trapaue Russia.
GUÈRRA-E-PATZ-IV-WEB	Era princessa se sentie inquieta: eth pensament deth perilh qu‟acaçaue a sa frair (eth solet èsser pròche que li restaue) la tormentaue sense pòsa.
GUÈRRA-E-PATZ-IV-WEB	Ath delà d‟aquerò, la preocupaue era educacion deth sòn nebot, ahèr qu‟entada eth se sentie tostemp incapabla.
GUÈRRA-E-PATZ-IV-WEB	Mès ath hons dera sua amna ère satisfèta d‟era madeisha per auer estofat totes es cobejances personaus e es esperances restacades ara aparicion de Rostov.
GUÈRRA-E-PATZ-IV-WEB	Quan a londeman dera cauhada era esposa deth governador venguec en çò dera senhora Malvintseva, pr‟amor de parlar des sòns projèctes damb era (en tot constar que s‟enes actuaus circonstàncies non se podie pensar en un compromís oficiau se poirie arténher qu‟amdús joeni se coneishessen mielhor); quan, recebuda era sua aprovacion, hec dauant dera princessa Maria er elògi de Nikolai Rostov e condèc que l‟auie vist rogir-se en enténer parlar d‟era, era princessa non sentec alegria, senon ua sensacion dolorosa: era sua armonia intèrna auie deishat d‟existir e la senhorejauen de nauèth es desirs, es dobtes, es repotecs e es esperances.
GUÈRRA-E-PATZ-IV-WEB	Enes dus dies que se passèren entre aguesta notícia e era visita de Rostov, era princessa non deishèc de meditar ena conducta que li calie observat dauant d‟eth.
GUÈRRA-E-PATZ-IV-WEB	Uns còps, pensaue que non gesserie ena sala mentre eth s‟estèsse damb era sua tia, donques que non ère oportun, damb un dòu tan rigorós coma eth sòn, recéber convidadi; d‟auti còps, li semblaue qu‟actuar atau serie ua grossieretat, dempús de çò que Rostov auie hèt per era; e d‟auti, encara pensaue qu‟era sua tia e era governadora auien projèctes restacadi damb era e Rostov (a viatges es sues guardades e paraules semblauen confirmar aguesta suposicion).
GUÈRRA-E-PATZ-IV-WEB	O mèsalèu se didie que solet ua hemna tan pervèrsa coma era podie pensar causes atau, d‟eres.
GUÈRRA-E-PATZ-IV-WEB	Eres non podien desbrembar qu‟ena situacion actuau, quan encara non auie deishat es vels deth dòu, eth noviatge equivalerie a ua ofensa ara memòria de sa pair.
GUÈRRA-E-PATZ-IV-WEB	Era princessa Maria, supausant que veirie a Rostov, sajaue d‟imaginar çò qu‟eth li diderie e qué li poirie respóner.
GUÈRRA-E-PATZ-IV-WEB	E aguestes paraules uns còps li semblauen heredes e d‟auti cargades de sens.
GUÈRRA-E-PATZ-IV-WEB	Ena convèrsa qu‟anaue a mantier damb eth, cranhie, mès que mès, eth trebolament que podesse senhorejar-se d‟era e tradir-la tanlèu lo vedesse.
GUÈRRA-E-PATZ-IV-WEB	Mès quan eth dimenge a vier, dempús dera missa, eth lacai anoncièc ena sala que venguie d‟arribar eth comde Rostov, era princessa non mostrèc cap inquietud; solet es sues caròles se rogiren leugèraments e es sòns uelhs semblèren alugar-se damb ua lum naua e radianta.
GUÈRRA-E-PATZ-IV-WEB	Quan Rostov entrèc, era princessa joquèc eth cap, per un instant, pr‟amor de dar ath visitaire temps entà saludar ara sua tia; dempús, quan Nikolai se dirigic ada era, lo lheuèc de nauèth e es sòns uelhs ludents se trapèren damb es de Nikolai.
GUÈRRA-E-PATZ-IV-WEB	Damb un movement plen de dignitat e gràcia e un arridolet alègre, era princessa se lheuèc, aufric era sua man fina e delicada e, per prumèr còp ena sua vida, sonèren ena sua votz nòtes naues, prigondaments femenines.
GUÈRRA-E-PATZ-IV-WEB	Mademoiselle Bourienne, qu‟ère presenta, guardèc perplèxa ara princessa Maria.
GUÈRRA-E-PATZ-IV-WEB	Era cocarèla mès expèrta que non aurie actuat mielhor en trapar-se damb un òme a qui volesse shautar.
GUÈRRA-E-PATZ-IV-WEB	E sustot, quin tacte, quina gràcia!”, pensèc mademoiselle Bourienne.
GUÈRRA-E-PATZ-IV-WEB	S‟era princessa Maria auesse estat capabla de reflexionar en aqueth instant, s‟aurie demorat mès estonada qu‟era madeisha mademoiselle Bourienne deth cambi costat en era.
GUÈRRA-E-PATZ-IV-WEB	Dès que tornèc a veir aqueth atrasent ròstre estimat, ua naua fòrça vitau se senhoregèc d‟era en tot hèr-la a parlar e actuar contra era sua volentat.
GUÈRRA-E-PATZ-IV-WEB	Dès qu‟entrèc Rostov eth sòn ròstre se transformèc en un virament de uelhs.
GUÈRRA-E-PATZ-IV-WEB	Coma quan s‟illumine de pic un fanau pintat, esberecat (qu‟abantes semblaue ruste, escur e insignificant), e se revele damb estonanta beresa aguest complèx e artistic trabalh, atau se tranformèc de ressabuda eth ròstre dera princessa Maria.
GUÈRRA-E-PATZ-IV-WEB	Per prumèr viatge s‟exteriorizaue tota aquera activitat pura e espirituau qu‟enquia alavetz auie estat eth motor dera sua vida.
GUÈRRA-E-PATZ-IV-WEB	Tot eth sòn trabalh interior, eth sòn maucontentament d‟era madeisha, toti es sòns patiments, es sues aspiracions entath ben, era sua docilitat e amor, eth sòn sacrifici, ludien ara en aqueri uelhs luminosi, ena delicada arridalha e en cada trait deth sòn doç ròstre.
GUÈRRA-E-PATZ-IV-WEB	Nikolai ac avertic tan claraments coma se l‟auesse coneishut pendent tota era vida.
GUÈRRA-E-PATZ-IV-WEB	Se n‟encuedaue de qué er èsser qu‟ère ath sòn dauant ère plan desparièr, plan mielhor de tot çò qu‟enquia alavetz auie trapat e, sustot, mielhor qu‟eth madeish.
GUÈRRA-E-PATZ-IV-WEB	Era sua convèrsa siguec de çò mès simpla e insignificanta.
GUÈRRA-E-PATZ-IV-WEB	Parlèren dera guèrra, exagerant sense voler, coma hègen toti, eth pròpi dolor per aqueri eveniments.
GUÈRRA-E-PATZ-IV-WEB	Se referiren ath sòn anterior encontre, encara que Nikolai sagèc de cambiar era convèrsa.
GUÈRRA-E-PATZ-IV-WEB	Parlèren tanben dera excellenta esposa deth governador e des familhars de Nikolai e dera princessa Maria.
GUÈRRA-E-PATZ-IV-WEB	Era princessa Maria non didie arren de sa frair e sajaue desviar eth tèma quan era sua tia lo mentaue.
GUÈRRA-E-PATZ-IV-WEB	Qu‟ère evident que podie conversar sus es malastres de Russia; mès sa frair ère un tèma massa intim entath sòn còr e non podie ne desiraue parlar d‟eth, coma de un aute quinsevolh.
GUÈRRA-E-PATZ-IV-WEB	Nikolai se n‟encuedèc, coma notaue damb ua sagacitat non acostumada en eth, totes es nuances deth sòn caractèr, que confirmauen cada còp mès era sua conviccion de trapar-se dauant d‟un èsser diferent e extraordinari.
GUÈRRA-E-PATZ-IV-WEB	Nikolai, madeish qu‟era princessa, se rogie e se trebolaue quan li parlauen d‟era, e enquia e tot quan solet pensaue en era, mès ena sua preséncia se sentie absoludaments liure.
GUÈRRA-E-PATZ-IV-WEB	Pendent era brèu visita, coma se passe en totes es cases que i a mainatges, quan era convèrsa començaue a dequèir, Nikolai recorrec ath petit hilh deth prince Andrei: l‟amorassèc e li preguntèc se volie èster ussar.
GUÈRRA-E-PATZ-IV-WEB	Cuelhec ath petit en braça e joguèc alègraments damb eth, virant eth cap enta veir a Maria, que guardaue timida e erosa ath mainatge estimat, en braça der òme qu‟estimaue.
GUÈRRA-E-PATZ-IV-WEB	Nikolai avertic tanben aquera guardada, e comprenent, çampar, era sua significacion, se rogic de plaser e punèc ath mainatge.
GUÈRRA-E-PATZ-IV-WEB	Era princessa Maria non solie gésser de casa per çò deth sòn dòu, e Nikolai non credec convenent repetir es sues visites.
GUÈRRA-E-PATZ-IV-WEB	Mès era esposa deth governador seguie entà dauant damb eth sòn projècte: comunicaue a Nikolai es causes vantairoses que d‟eth didie era princessa e ath revés.
GUÈRRA-E-PATZ-IV-WEB	Persutaue tà que Nikolai auesse ua explicacion damb era princessa Maria.
GUÈRRA-E-PATZ-IV-WEB	E plan per aquerò, apraièc ua entrevista damb es dus joeni, qu‟aurie lòc ena casa der arquebisbe abantes dera missa.
GUÈRRA-E-PATZ-IV-WEB	Rostov li didec ara esposa deth governador que non i aurie cap explicacion damb era princessa Maria, encara que prometec non mancar ena entrevista.
GUÈRRA-E-PATZ-IV-WEB	Coma en Tilsitt, a on Rostov non s‟auie permetut méter en dobte se tot aquerò qu‟es auti considerauen bon n‟ère de vertat, ara, dempús ua brèu, mès sincèra, luta ente çò qu‟era pròpia rason li dictaue e era docila submission as circonstàncies, alistèc çò darrèr e se deishèc amiar peth poder que l‟arrossegaue (se n‟encuedaue d‟aquerò) irresistiblaments.
GUÈRRA-E-PATZ-IV-WEB	Sabie que, dempús dera promesa hèta a Sonia, ua explicacion damb era princessa Maria serie çò qu‟eth qualificaue coma ua fantonejada, e n‟ère segur de qué jamès la cometerie; mès se‟n sabie tanben (e, mès que saber-se‟n, ac sentie ath hons dera sua amna) qu‟en tot abandonar-se ara ath poder des circonstàncies e des persones que lo guidauen, non solet non hège arren de dolent senon que realizaue quauquarren plan, plan important, mès que quinsevolh acte sòn, enquia ara.
GUÈRRA-E-PATZ-IV-WEB	Après era entrevista damb era princessa Maria, encara qu‟era sua vida seguie semblant era madeisha, toti es plasers de d‟auti tempsi perdèren eth sòn encantament.
GUÈRRA-E-PATZ-IV-WEB	Pensaue soent ena princessa; mès non coma pensaue abantes en totes es joenes qu‟auie coneishut ena vida sociau, ne tanpòc coma en d‟auti tempsi auie pensat damb tanta afogadura en Sonia.
GUÈRRA-E-PATZ-IV-WEB	Coma lèu toti es joeni aunèsti, vedie en cada gojata ara sua futura esposa, en tot projectar-la ena sua imaginacion a totes es condicions dera vida conjugau: era blòda blanca, era esposa dauant deth samovar eth coche dera hemna, es mainatges, maman e papa, es sues relacions damb era, eca, e aguesta vision deth futur li costaue plaser.
GUÈRRA-E-PATZ-IV-WEB	Mès quan pensaue ena princessa Maria, que damb era lo volien maridar, non podie per arren deth mon hèr-se ua idia dera sua futura vida matrimoniau; e se sajaue de hè‟c, tot li semblaue confús e faus.
GUÈRRA-E-PATZ-IV-WEB	Soent sentie angónia.
GUÈRRA-E-PATZ-IV-WEB	Era terribla notícia dera batalha de Borodino, damb es pèrtes russes entre mòrts e heridi, e era notícia encara mès terribla der abandonament de Moscòu, arribèren en Voronezh tà mejans de seteme.
GUÈRRA-E-PATZ-IV-WEB	Era princessa Maria venguie de saber-se‟n, a trauèrs des jornaus, de qué eth sòn frair ère herit, e, sense cap notícia d‟eth, se premanie entà gésser ara sua cèrca.
GUÈRRA-E-PATZ-IV-WEB	Atau l‟ac condèren a Nikolai, que non l‟auie vist.
GUÈRRA-E-PATZ-IV-WEB	Dempús era notícia dera batalha de Borodino e der abandonament de Moscòu, Rostov se trapaue en Voronezh desengustat e engüejat, mès non per desesperacion, colèra, desirs de resvenja, o quinsevolh aute sentiment parièr.
GUÈRRA-E-PATZ-IV-WEB	Totes es convèrses qu‟entenie li semblauen madeish de fausses; non sabie quina opinion cuélher sus es eveniments e se n‟encuedaue de qué solet en regiment començarie a veir es causes clares.
GUÈRRA-E-PATZ-IV-WEB	Atau, donc, s‟esdegaue a acabar era sua mission, era crompa de shivaus, e, sense cap motiu, s‟anujaue soent damb er assistent e eth sergent que l‟acompanhauen.
GUÈRRA-E-PATZ-IV-WEB	Pòqui dies abantes dera partença de Rostov se celebraue ena catedrala un tedeum damb motiu d‟ua victòria, artenhuda pes tropes russes, e Nikolai acodic en temple.
GUÈRRA-E-PATZ-IV-WEB	Se placèc darrèr deth governador e, sajant de sauvar er aspècte avient, s‟abandonèc as mès diuèrsi pensaments.
GUÈRRA-E-PATZ-IV-WEB	Quan acabèc er ofici religiós, era esposa deth governdor lo cridèc.
GUÈRRA-E-PATZ-IV-WEB	Nikolai arreconeishec de seguit ara princessa Maria, non tant peth sòn perfil, que se percebie dejós deth chapèu, senon peth sentiment de cautèla, temor e commiseracion que, de ressabuda, se senhoregèc d‟eth.
GUÈRRA-E-PATZ-IV-WEB	Era princessa Maria, absorbida evidentaments enes sòns pensaments, hège eth sòn darrèr senhau dera crotz abantes de gésser.
GUÈRRA-E-PATZ-IV-WEB	Nikolai contemplèc estonat eth sòn ròstre.
GUÈRRA-E-PATZ-IV-WEB	Qu‟ère eth que coneishie, eth qu‟auie vist abantes, damb era madeisha expression de vida espirituau interiora, mès, illuminada aqueth dia damb ua lum desparièra.
GUÈRRA-E-PATZ-IV-WEB	En aguesti traits i auie gravada ua esmoventa expression de pena, prèc e esperança.
GUÈRRA-E-PATZ-IV-WEB	Coma abantes l‟auie arribat en preséncia de Maria, Nikolai, sense demorar eth conselh dera esposa deth governador, sense preguntar-se s‟ère corrècte o non parlar damb era ena glèisa, s‟apressèc e li didec qu‟auie entenut parlar deth sòn dolor e participaue d‟eth damb tota era sua amna.
GUÈRRA-E-PATZ-IV-WEB	Sonque enténer era sua votz, ua lum plan viua aluguèc eth sòn ròstre, en tot illuminar ath còp eth sòn pròpi patiment e era sua alegria.
GUÈRRA-E-PATZ-IV-WEB	Que voleria dider-vos ua causa, princessa, didec Rostov.
GUÈRRA-E-PATZ-IV-WEB	S‟eth prince Andrei Nikolaievic auesse mòrt, qu‟aurie vengut enes jornaus, pr‟amor qu‟ei cap de regiment.
GUÈRRA-E-PATZ-IV-WEB	Era princessa lo guardaue sense compréner eth sens des sues paraules, mès, contenta pera expression de pietat que i auie en aquera cara.
GUÈRRA-E-PATZ-IV-WEB	E me‟n sai, per molti casi, qu‟ua herida de casco de metralha (es jornaus parlen d‟ua granada) o ei mortau de seguit o, peth contrari, ei leugèra, expliquèc Nikolai.
GUÈRRA-E-PATZ-IV-WEB	Mos cau demorar çò de mielhor, e sò convençut…
GUÈRRA-E-PATZ-IV-WEB	Era princessa l‟interrompec:
GUÈRRA-E-PATZ-IV-WEB	Ò!, serie tan terr… e sense poder acabar, estofada pera emocion, damb un movement graciós (coma tot çò que hège ena sua preséncia), inclinèc eth cap, lo guardèc arregraïda e seguic ara sua tia.
GUÈRRA-E-PATZ-IV-WEB	Pera tarde Nikolai non anèc en nunlòc; se demorèc en casa pr‟amor d‟acabar es compdes damb es mercadèrs.
GUÈRRA-E-PATZ-IV-WEB	Quan acabèc, qu‟ère ja massa tard entà gésser e massa d‟ora entà calar-se en lhet; pendent ua longa estona passegèc d‟un costat en aute dera cramba, pensant ena sua vida, causa que l‟arribaue soent.
GUÈRRA-E-PATZ-IV-WEB	Era princessa Maria auie costat en eth ua impression agradiua en Smolensk.
GUÈRRA-E-PATZ-IV-WEB	Eth hèt de veder-la alavetz en taus especiaus circonstàncies e que sa mair pendent tant de temps li parlèsse d‟era coma un excellent partit heren que la guardèsse damb mès atencion.
GUÈRRA-E-PATZ-IV-WEB	Pendent eth sòn sejorn en Voronezh, aguesta impression non auie estat solet agradiua, senon plan fòrta.
GUÈRRA-E-PATZ-IV-WEB	Qu‟ère impressionat pera particulara beresa morau qu‟auie avertit en era.
GUÈRRA-E-PATZ-IV-WEB	Mès li calie partir de Voronezh e non se l‟acodie pensar damb tristor que perderie era oportunitat de veder-la.
GUÈRRA-E-PATZ-IV-WEB	En sòn encontre damb era, aqueth maitin ena gleisa, (Nikolai se n‟encuedèc d‟aquerò) l‟auie impressionat mès prigondaments de çò que podie preveir e desirar entara sua tranquillitat.
GUÈRRA-E-PATZ-IV-WEB	Aqueth ròstre palle, delicat e trist, aqueri uelhs radiants, aqueri movements graciosi e pausadi e, mès que mès, era prigonda e trenda malenconia qu‟exprimien es sòns traits l‟enquimerauen e l‟exigien era sua participacion.
GUÈRRA-E-PATZ-IV-WEB	Nikolai non toleraue enes òmes era manifestacion d‟ua prigonda vida espirituau (per aquerò non l‟ère simpatic eth prince Andrei) e solie qualificar-la menspredosaments de filosofia e sòmis.
GUÈRRA-E-PATZ-IV-WEB	Mès ena tristor dera princessa Maria, que hège a veir era intensitat d‟aqueth mon espirituau desconeishut entada eth, i trapaue ua atraccion irresistibla.
GUÈRRA-E-PATZ-IV-WEB	Un vertadèr àngel!
GUÈRRA-E-PATZ-IV-WEB	Per qué non sò liure?
GUÈRRA-E-PATZ-IV-WEB	Per qué m‟apressè damb Sonia?”, pensaue.
GUÈRRA-E-PATZ-IV-WEB	E sense voler, comparèc as dues: era manca en ua e era abondor ena auta d‟aqueri dons espirituaus que d‟eri eth madeish ère mancat e que per aquerò tant estimaue.
GUÈRRA-E-PATZ-IV-WEB	Sagèc d‟imaginar-se se qué passarie se siguesse liure.
GUÈRRA-E-PATZ-IV-WEB	Com demanarie era sua man, de quina manèra arribarie a èster era sua esposa?
GUÈRRA-E-PATZ-IV-WEB	Mès que non s‟ac podie imaginar.
GUÈRRA-E-PATZ-IV-WEB	L‟invasie era angónia e tot resultaue confús.
GUÈRRA-E-PATZ-IV-WEB	De hège fòrça temps, ça que la, s‟auie hèt ua idia dera sua vida damb Sonia e tot ère simple e clar, donques que ja ère pensat, non i auie arren d‟imprevist en era, que coneishie pro ben.
GUÈRRA-E-PATZ-IV-WEB	Peth contrari, be n‟ère de dificil pensar en ua vida futura damb er princessa Maria, que non comprenie e solet estimaue!
GUÈRRA-E-PATZ-IV-WEB	Soniar damb Sonia auie estat tostemp alègre e mainadenc.
GUÈRRA-E-PATZ-IV-WEB	Pensar ena princessa qu‟ère dificil e enquia e tot li suscitaue un cèrt temor.
GUÈRRA-E-PATZ-IV-WEB	Ac hège damb tota era sua amna.
GUÈRRA-E-PATZ-IV-WEB	Òc, aguesta ei era oracion que botge montanhes e sò convençut de qué es sues pregàries seràn escotades.
GUÈRRA-E-PATZ-IV-WEB	Per qué non demani jo enes mies oracions çò qu‟è de besonh?
GUÈRRA-E-PATZ-IV-WEB	E qué ei çò qu‟è de besonh?
GUÈRRA-E-PATZ-IV-WEB	Libertat, trincar damb Sonia.
GUÈRRA-E-PATZ-IV-WEB	Ath delà, ne tansevolh l‟estimi.
GUÈRRA-E-PATZ-IV-WEB	Non, que non l‟estimi coma cau.
GUÈRRA-E-PATZ-IV-WEB	Mon Diu!
GUÈRRA-E-PATZ-IV-WEB	Trè-me d‟aguesta situacion sense gessuda”, e comencèc a pregar de pic.
GUÈRRA-E-PATZ-IV-WEB	Non, ara que non demani foteses”; e en tot dider-se aquerò, deishèc era pipa e, damb es mans amassades sus eth pièch, s‟arturèc duant dera icòna.
GUÈRRA-E-PATZ-IV-WEB	Esmoigut peth rebrembe dera princessa Maria, preguèc coma non ac auie hèt de hège temps.
GUÈRRA-E-PATZ-IV-WEB	Es uelhs se l‟aumpliren de lèrmes e se li sarrèc era gòrja, quan entrèc Lavrushka damb uns papèrs.
GUÈRRA-E-PATZ-IV-WEB	Qu‟ei eth governador, didec Labrushka damb votz miei adormida.
GUÈRRA-E-PATZ-IV-WEB	Plan, gràcies.
GUÈRRA-E-PATZ-IV-WEB	Pòs gésser.
GUÈRRA-E-PATZ-IV-WEB	Nikolai cuelhec es cartes.
GUÈRRA-E-PATZ-IV-WEB	Ua qu‟ère de sa mair e era auta de Sonia.
GUÈRRA-E-PATZ-IV-WEB	Arreconeishec es letres e dauric prumèr era de Sonia.
GUÈRRA-E-PATZ-IV-WEB	Non auie liejut qu‟ues linhes quan s‟esblancossic de pic e es sòns uelhs se dauriren damb espant e alegria.
GUÈRRA-E-PATZ-IV-WEB	Non, aquerò que non pòt èster!, sorrisclèc en votz nauta.
GUÈRRA-E-PATZ-IV-WEB	Incapable de tier-se seigut e quiet, passegèc pera cramba sense deishar era carta e liegent-la ath còp.
GUÈRRA-E-PATZ-IV-WEB	La tornèc a liéger un e un aute viatge e, arroncihant es espatles, se posèc ath miei der estança, damb era boca dubèrta e es uelhs immobils.
GUÈRRA-E-PATZ-IV-WEB	Aquerò que venguie de demanar ena sua oracion, damb era seguretat de qué Diu complirie eth sòn prèc, qu‟ère ja ua realitat.
GUÈRRA-E-PATZ-IV-WEB	Nikolai vedec en aquerò quauquarren insolit, que jamès aurie pogut demorar.
GUÈRRA-E-PATZ-IV-WEB	E eth hèt de qué tot se complisse tan lèu semblaue demostrar-li que non procedie de Diu, que l‟ac acabaue de demanar, senon d‟un pur edart.
GUÈRRA-E-PATZ-IV-WEB	Aqueth problèma que semblaue insoluble e estacaue era sua libertat entà tostemp restaue resolvut damb aguesta carta inesperada, que çampar arrés auie provocat.
GUÈRRA-E-PATZ-IV-WEB	Sonia l‟escriuie qu‟era pèrta de lèu toti es bens dera familha Rostov e eth desir exprimit diuèrsi viatges pera comdessa de qué eth sòn hilh se maridèsse damb era princessa Bolkonskaia, atau coma era heredor e eth silenci de Nikolai enes darrèri tempsi, tot aquerò, en conjunt, l‟auie hèt a decidir a autrejar-li era complèta libertat en tot renonciar ara promesa que l‟auie hèt.
GUÈRRA-E-PATZ-IV-WEB	Era soleta finalitat dera mia estimacion ei hèr erosi as qu‟estimi.
GUÈRRA-E-PATZ-IV-WEB	Vos prègui, Nikolai, que vos consideretz liure e sabetz-vo‟n que, maugrat tot, arrés vos estimarà mès qu‟era vòsta Sonia”.
GUÈRRA-E-PATZ-IV-WEB	Aguesta carta, coma era de sa mair, venguie de Troitsa.
GUÈRRA-E-PATZ-IV-WEB	Era comdessa, ena sua, li condaue es darrèri dies en Moscòu, era partença, er incendi dera ciutat e era pèrta de toti es bens.
GUÈRRA-E-PATZ-IV-WEB	Higie qu‟eth prince Andrei anaue damb eri en un convòi de heridi; er estat deth prince ère fòrça grèu, mès, sivans es mètges, encara i auie esperances; Sonia e Natasha lo suenhauen coma vertadères infermières.
GUÈRRA-E-PATZ-IV-WEB	Londeman, Nikolai visitèc ara princessa Maria e li mostrèc era carta de sa mair.
GUÈRRA-E-PATZ-IV-WEB	Degun des dus hec era mendre allusion ath sens que podessen auer es paraules “Natasha lo suenhe”, mès, gràcies ad aguesta carta, entre Nikolai e era princessa Maria s‟establiren ues relacions lèu familhars.
GUÈRRA-E-PATZ-IV-WEB	A londeman, Nikolai acompanhèc ara princessa Maria enquia Yaroslavl e ara seguida gessie entà incorporar-se en sòn regiment.
GUÈRRA-E-PATZ-IV-WEB	Sonia auie escrit deth monastèri de Troitsa aquera carta que signifiquèc entà Nikolai era realizacion dera sua pregària.
GUÈRRA-E-PATZ-IV-WEB	Vaquí çò qu‟auie costat aguesta carta: Era comdessa ère cada còp mès encaborniada ena idia de qué eth sòn hilh se maridèsse damb ua joena rica e sabie que Sonia ère eth principau obstacle.
GUÈRRA-E-PATZ-IV-WEB	Era vida de Sonia ena casa des Rostov se hège cada viatge mès penibla, mès que mès, dès que Nikolai escriuesse era carta qu‟en era descriuie eth sòn encontre damb era princessa Maria en Bogucharovo.
GUÈRRA-E-PATZ-IV-WEB	Era comdessa non deishaue passar ua escadença sense escridassar-la damb allusions ofensantes e crudèus.
GUÈRRA-E-PATZ-IV-WEB	Mès uns dies abantes de gésser de Moscòu, inquieta e esmoiguda per tot çò que se passaue, cridèc a Sonia e, en sòrta d‟aclapar-la damb repotecs e exigéncies, li demanèc plorant que se sacrifiquèsse e trinquèsse eth sòn compromís damb Nikolai: aquerò pagarie eth deute contreigut damb aqueri que tant auien hèt per era.
GUÈRRA-E-PATZ-IV-WEB	Non me demorarè tranquilla enquia que non m‟ac ages prometut.
GUÈRRA-E-PATZ-IV-WEB	Sonia s‟estarnèc en somics isterics; manifestèc qu‟ère prèsta a hèr çò que se li demanèsse, mès non prometec arren; ath hons dera sua amna non n‟ère decidida: li calie sacrificar-se pera felicitat dera familha que l‟auie protegit e educat; que ja ère un costum sòn, sacrificar-se pes auti.
GUÈRRA-E-PATZ-IV-WEB	Era sua posicion ena casa permetie hèr a veir es sòns merits pera via deth sacrifici; entada era qu‟ère un abit e li shautaue de hè‟c.
GUÈRRA-E-PATZ-IV-WEB	Enquia alavetz sabie que toti es sòns actes d‟abnegacion s‟aumentauen dauant des auti e la hègen cada còp mès digna de Nikolai, qu‟estimaue mès qu‟ad arrés en aguesta vida.
GUÈRRA-E-PATZ-IV-WEB	Mès ara eth sòn sacrifici s‟estaue a renonciar ad aquerò que significaue entada era era recompensa de totes es abnegacions e eth sens madeish dera sua existéncia.
GUÈRRA-E-PATZ-IV-WEB	Per prumèr viatge auec rancura contra es persones que l‟auien recuelhut entà hèr-la a patir mès.
GUÈRRA-E-PATZ-IV-WEB	Auec enveja de Natasha, que jamès auie sentut quauquarren semblable ne auie auut besonh de sacrificar-se, qu‟exigie sacrificis as auti e que toti, ça que la, estimauen.
GUÈRRA-E-PATZ-IV-WEB	Sentec tanben qu‟eth sòn amor per Nikolai, tan pur e seren enquia alavetz, començaue a cambiar-se en ua passion violenta, ath marge des leis, dera vertut e dera religion.
GUÈRRA-E-PATZ-IV-WEB	Influïda per aguesti sentiments, Sonia, acostumada ara simulaccion per çò dera sua dependéncia, responec ara comdessa damb paraules vagues, evitèc, a compdar d‟aguest moment, parlar damb era e decidic demorar a Nikolai; non entà entornar-li era sua paraula, senon, peth contrari, entà unir-se ada eth entà tostemp.
GUÈRRA-E-PATZ-IV-WEB	Aqueri pensaments ombrius e penibles sigueren relegadi pes preocupacions e peth terror des darrèrs dies qu‟es Rostov passèren en Moscòu.
GUÈRRA-E-PATZ-IV-WEB	L‟alegrèc trapar un aleugeriment ena sua activitat.
GUÈRRA-E-PATZ-IV-WEB	Mès quan se‟n sabec dera preséncia deth prince Andrei ena casa, maugrat era sincèra pietat que sentie per eth e per Natasha, se senhoregèc d‟era un sentiment de supersticiosa alegria: que vedec en aguest eveniment era man de Diu, que non desiraue era sua separacion de Nikolai.
GUÈRRA-E-PATZ-IV-WEB	Non ignoraue que Natasha seguie estimant ath prince Andrei, que jamès auie deishat d‟estimar-lo e que, amassa de nauèth per aqueres terribles circonstàncies, se tornarien a estimar coma abantes.
GUÈRRA-E-PATZ-IV-WEB	Maugrat er orror de tot çò que s‟auie passat pendent es darrèrs dies de sejorn en Moscòu e es prumères jornades deth viatge, era sensacion de qué era Providéncia intervenguie enes sòns ahèrs personaus alegraue a Sonia.
GUÈRRA-E-PATZ-IV-WEB	Es Rostov heren era sua prumèra arturada en monastèri de Troitsa.
GUÈRRA-E-PATZ-IV-WEB	Ena ostalaria deth monastèri les reservèren tres amples crambes, ua d‟eres siguec assignada ath prince Andrei, que se trapaue fòrça mielhor aqueth dia.
GUÈRRA-E-PATZ-IV-WEB	Natasha qu‟ère damb eth.
GUÈRRA-E-PATZ-IV-WEB	Ena cramba deth costat se trapauen es comdes conversant respectuosaments damb er abad, qu‟auie vengut a saludar as sòns vielhs amics e protectors.
GUÈRRA-E-PATZ-IV-WEB	Sonia ère damb eri, mès la tormentaue eth curiosèr de conéisher era convèrsa entre Natasha e Andrei.
GUÈRRA-E-PATZ-IV-WEB	Entenie es sues votzes a trauèrs dera pòrta que se dauric de pic e Natasha, plan esmoiguda e sense fixar-se en religiós que s‟auie lheuat pr‟amor de saludar-la en to recuelher-se era ampla manja deth sòn abit, s‟apressèc entà Sonia e la cuelhec deth braç.
GUÈRRA-E-PATZ-IV-WEB	Qué te cau, Natasha?
GUÈRRA-E-PATZ-IV-WEB	Vene aciu, didec era comdessa.
GUÈRRA-E-PATZ-IV-WEB	Natasha s‟apressèc entà recéber era benediccion der abat, que li conselhèc demanar ajuda a Diu e as sants.
GUÈRRA-E-PATZ-IV-WEB	Quan er abad partic, Natasha amièc a Sonia ena cramba deth costat, a on non i auie arrés.
GUÈRRA-E-PATZ-IV-WEB	Sonia, vertat que viuerà?
GUÈRRA-E-PATZ-IV-WEB	Vertat que òc?
GUÈRRA-E-PATZ-IV-WEB	Be ne sò d‟erosa e malerosa, Sonia estimada!
GUÈRRA-E-PATZ-IV-WEB	Tot qu‟ei coma abantes: era soleta causa que voi ei que visque.
GUÈRRA-E-PATZ-IV-WEB	Eth que non pòt… perque… perque… per… e Natasha s‟estarnèc a plorar.
GUÈRRA-E-PATZ-IV-WEB	Gràcies a Diu!
GUÈRRA-E-PATZ-IV-WEB	Ac sabia!
GUÈRRA-E-PATZ-IV-WEB	Viuerà!, sorrisclèc Sonia.
GUÈRRA-E-PATZ-IV-WEB	Esmoiguda, non mens que Natasha, peth sòn temor e es sòns pròpis pensaments, qu‟ad arrés auie fidat, consolèc e punèc a Natasha sense deishar de plorar.
GUÈRRA-E-PATZ-IV-WEB	Dempús de plorar, secar-se es uelhs e parlar ua estona, ambdues s‟apressèren ena pòrta dera cramba deth prince Andrei.
GUÈRRA-E-PATZ-IV-WEB	Natasha la miei dauric damb suenh e pistèc eth cap.
GUÈRRA-E-PATZ-IV-WEB	Sonia ère ath sòn costat.
GUÈRRA-E-PATZ-IV-WEB	Eth prince repausaue sus tres coishinères.
GUÈRRA-E-PATZ-IV-WEB	Que i auie ua grana serenor en aqueth ròstre esblancossit; auie es uelhs barradi e era sua respiracion ère regulara.
GUÈRRA-E-PATZ-IV-WEB	Qué?
GUÈRRA-E-PATZ-IV-WEB	Qué se passe?, preguntèc Natasha.
GUÈRRA-E-PATZ-IV-WEB	Qu‟ei aquerò… aquerò… didec Sonia, plan palla e damb es pòts tremolosi.
GUÈRRA-E-PATZ-IV-WEB	Natasha barrèc era pòrta sense hèr sorrolh e se retirèc damb Sonia entara hièstra, sense compréner se qué li didie.
GUÈRRA-E-PATZ-IV-WEB	Sonia parlaue damb expression solemna e plia de temor.
GUÈRRA-E-PATZ-IV-WEB	Te‟n brembes?
GUÈRRA-E-PATZ-IV-WEB	Lo vedí… e vos ac didí a tu e a Duniasha.
GUÈRRA-E-PATZ-IV-WEB	Qu‟ère estirat en un lhet, seguic, en tot lheuar eth dit en cada detalh.
GUÈRRA-E-PATZ-IV-WEB	Qu‟auie barrat es uelhs e ère caperat damb ua vana ròsa, damb es braci crotzadi…
GUÈRRA-E-PATZ-IV-WEB	A mida que parlaue se convencie cada còp mès de qué es detalhs visti ara èren es madeishi qu‟auie vist alavetz.
GUÈRRA-E-PATZ-IV-WEB	En aquera escadença, en Otradnoie, non auie vist arren e auie condat çò de prumèr que se l‟auie acodit; mès tot aquerò endonviat aqueth còp li semblaue ara tan reau coma quinsevolh aute rebrembe.
GUÈRRA-E-PATZ-IV-WEB	Non solet se‟n brembaue auer dit qu‟eth la guardèc arridolent e que lo caperaue quauquarren ròi, ara n‟ère solide fòrça de qué ja alavetz auie dit e vist qu‟era hlaçada ère de color ròsa, precisaments ròsa, e qu‟auie es uelhs barradi.
GUÈRRA-E-PATZ-IV-WEB	Òc, òc, color ròsa assentic Natasha, qu‟ara credie brembar-se‟n tanben de qué auie dit ròsa e consideraue aqueth hèt coma ua extraordinària e misteriosa prediccion.
GUÈRRA-E-PATZ-IV-WEB	Mès, qué pòt significar?, preguntèc cogitosa.
GUÈRRA-E-PATZ-IV-WEB	Ò!, que non ac sai!
GUÈRRA-E-PATZ-IV-WEB	Ath cap d‟ua estona, eth prince Andrei hec a sonar eth timbre e Natasha entrèc ena cramba.
GUÈRRA-E-PATZ-IV-WEB	Damb emocion e trendesa pòc frequents en era, Sonia s‟estèc ath cant dera hièstra pensant en çò d‟extraordinari que s‟auie passat.
GUÈRRA-E-PATZ-IV-WEB	Aqueth dia trapèren ua escadença de manar correspondéncia ara armada e era comdessa escriuec ua carta ath sòn hilh.
GUÈRRA-E-PATZ-IV-WEB	Era sua votz ère amortada e tremolosa e Sonia podec liéger en aqueri uelhs fatigadi, que la contemplauen a trauèrs des sues lunetes, tot çò qu‟era comdessa volie díder damb aguestes paraules.
GUÈRRA-E-PATZ-IV-WEB	Era sua guardada exprimie suplica, pudor per non auer de recórrer ara peticion, temor a ua negatiua e, en aguest darrèr cas, enemistat irreconciliabla.
GUÈRRA-E-PATZ-IV-WEB	Sonia s‟apressèc ara comdessa, se metec de jolhs e li punèc era man.
GUÈRRA-E-PATZ-IV-WEB	Òc, maman, l‟escriuerè.
GUÈRRA-E-PATZ-IV-WEB	Se sentie esmoiguda, atrendida e impressionada per tot çò que se passaue aqueth dia e especiauments peth misteriós compliment dera prediccion.
GUÈRRA-E-PATZ-IV-WEB	E ara, quan se‟n sabie de qué per çò d‟auer-se reprenut es relacions entre Natasha e eth prince Andrei, Nikolai non poirie maridar-se damb era princesa Maria, sentie damb alegria que li tornaue era capacitat de sacrifici que tan li shautaue e qu‟auie constitusit tota era sua vida.
GUÈRRA-E-PATZ-IV-WEB	Conscienta d‟auer realizat ua accion generosa, en tot interrómper diuèrsi còps era sua escritura pr‟amor qu‟es lèrmes velauen es sòns uelhs neri e velotadi, Sonia escriuec aquera esmoventa carta que tant auie estonat a Nikolai.
GUÈRRA-E-PATZ-IV-WEB	IX En arribar en còs de garda, er oficiau e es soldats qu‟auien detengut a Pierre lo tractèren damb ostilitat, mès damb respècte.
GUÈRRA-E-PATZ-IV-WEB	Encara dobtauen de qui se tractaue (dilhèu ère un personatge important) e era actitud bellicosa que cueheren ère deguda ath recent esperfòrç damb eth en carrèr.
GUÈRRA-E-PATZ-IV-WEB	Mès londeman, quan se hec era relèva, Pierre se n‟encuedèc de qué ja non auie era madeisha importància entàs soldats e oficiaus dera naua garda, que non vedie en aqueth òme, naut e gròs, jargat damb un caftan de mujik ath valent qu‟auie pelejat tan desesperadaments damb eth saquejaire e damb es soldats dera patrolha, ne ath qu‟auie prononciat aquera frasa solemna sus era sauvacion d‟ua mainada.
GUÈRRA-E-PATZ-IV-WEB	Ara solet vedien en eth ath numèro dètz-e-sèt des russi detengudi per orde des autoritats superiores.
GUÈRRA-E-PATZ-IV-WEB	Çò que tiraue era atencion de Pierre ère era sua mina decidida, concentrada e cogitosa e eth sòn coneishement deth francés, que parlaue perfèctaments damb gran estonament des francesi.
GUÈRRA-E-PATZ-IV-WEB	Aqueth madeish dia, maugrat aquerò, amassèren a Pierre damb es auti sospechosi pr‟amor qu‟un oficiau auie besonh dera cramba que l‟auien lotjat ath principi.
GUÈRRA-E-PATZ-IV-WEB	Toti es russi, detengudi damb eth, qu‟èren persones dera mès baisha condicion.
GUÈRRA-E-PATZ-IV-WEB	En reconéisher en Pierre a un senhor, lo refusauen, mès que mès, per saber francés.
GUÈRRA-E-PATZ-IV-WEB	Pierre entenie damb tristor se com hègen burla d‟eth.
GUÈRRA-E-PATZ-IV-WEB	Ena net a vier Pierre se‟n sabec de qué es detengudi (e eth damb toti, solide), serien jutjats coma incendiaris.
GUÈRRA-E-PATZ-IV-WEB	Tath tresau dia de preson se lo heren a vier amassa damb es auti en ua casa a on les calec comparéisher dauant d‟un generau de mostacha blanca, dus coronèls e uns auti francesi qu‟amiauen un braçalet.
GUÈRRA-E-PATZ-IV-WEB	Interroguèren a Pierre e as auti presoèrs damb aguesta clara exactitud que caracterize as èssers que se considèren per dessús des febleses umanes.
GUÈRRA-E-PATZ-IV-WEB	Preguntèren as detengudi se qui èren, a on auien estat e per qué, eca.
GUÈRRA-E-PATZ-IV-WEB	Totes aqueres preguntes deishauen de cornèr çò d‟essenciau der ahèr e non balhauen cap possibilitat de meter-lo en evidéncia; coma se passe tostemp enes tribunaus, er objectiu principau der interrogatòri ère mercar es vies qu‟auie de fluir es responses der acusat, responses que l‟auien d‟amiar entara mèta desirada peth tribunau, ei a díder, era sua colpabilitat.
GUÈRRA-E-PATZ-IV-WEB	Tanlèu er interrogat començaue a díder causes que non corresponien ad aguest objectiu, retirauen eth canalet e era responsa podie rajar per on volguesse.
GUÈRRA-E-PATZ-IV-WEB	Pierre experimentèc, ath delà, çò que sòlen sénter es acusadi en quinsevolh procès: era estranhesa de qué li hessen totes aqueres preguntes.
GUÈRRA-E-PATZ-IV-WEB	Se n‟encuedaue de qué solet per complasença o per cortesia seguien aqueth procediment.
GUÈRRA-E-PATZ-IV-WEB	Sabie qu‟ère en poder d‟aqueri òmes, qu‟ère eth sòn poder çò que l‟auie amiat enquia aquiu e çò que les balhaue eth dret a exigir responses.
GUÈRRA-E-PATZ-IV-WEB	E sabie tanben qu‟era finalitat de tot aqueth interrogatòri ère declarar-lo colpable.
GUÈRRA-E-PATZ-IV-WEB	E coma qu‟auien poder e eth desir d‟acusar, er interrogatòri e eth judici qu‟èren formules superflues.
GUÈRRA-E-PATZ-IV-WEB	Qu‟ère evident que totes aqueres responses les amiarien entara colpabilitat.
GUÈRRA-E-PATZ-IV-WEB	Quan li preguntèren se què hège en moment dera sua detencion, Pierre responec damb un cèrt aire tragic que s‟ocupaue d‟amiar entà sa pairs a ua creatura qu’il avait sauvé des flammes.
GUÈRRA-E-PATZ-IV-WEB	Per qué vos pelegéretz damb eth saquejaire?
GUÈRRA-E-PATZ-IV-WEB	Pierre responec qu‟entà deféner a ua hemna, donques que quinsevolh òme li cau deféner a ua hemna ofensada e que… l‟interromperen: çò que didie non auie arren a veir damb er ahèr.
GUÈRRA-E-PATZ-IV-WEB	Entà qué auie anat en pati dera casa incendiada, a on lo vederen es testimònis?
GUÈRRA-E-PATZ-IV-WEB	Responec que desiraue veir çò que se passaue ena ciutat.
GUÈRRA-E-PATZ-IV-WEB	Lo tornèren a interròmper: que non se tractaue d‟aquerò, senon per què ère en lòc der incendi.
GUÈRRA-E-PATZ-IV-WEB	Li preguntèren un aute còp se qui ère, mès tanpòc volec respóner.
GUÈRRA-E-PATZ-IV-WEB	Aquerò que non està ben.
GUÈRRA-E-PATZ-IV-WEB	Tath quatau dia comencèren es incendis ena pòrta de Zubovski.
GUÈRRA-E-PATZ-IV-WEB	Amassa damb d‟auti detengudi, se heren a vier a Pierre entà Krimski-Brod, en garatge dera casa d‟un comerciant.
GUÈRRA-E-PATZ-IV-WEB	En passar pes carrèrs Pierre sentec qu‟eth hum qu‟aumplie tota era ciutat l‟estofaue; pertot se vedien ahlames.
GUÈRRA-E-PATZ-IV-WEB	Pierre non comprenie encara eth sens de Moscòu en ahlames e contemplèc eth huec damb orror.
GUÈRRA-E-PATZ-IV-WEB	Passèc uns aute quate dies en garatge e pes soldats francesi se‟n sabec de qué toti es detengudi èren en tot demorar era decision d‟un mariscau, que se produsirie d‟un moment en aute; non podec saber se quin mariscau ère.
GUÈRRA-E-PATZ-IV-WEB	Plan que òc, entàs soldats un mariscau ère coma eth darrèr e un shinhau misteriós cadion dera potestat suprèma.
GUÈRRA-E-PATZ-IV-WEB	Aqueri prumèrs dies, enquiath 8 de seteme, data deth dusau interrogatòri, sigueren es mès penibles entà Pierre.
GUÈRRA-E-PATZ-IV-WEB	X Eth 8 de seteme arribèc en garatge on èren es presoèrs un oficiau plan important, per çò des mòstres de respècte que lo saludèren es sentinèles.
GUÈRRA-E-PATZ-IV-WEB	Aguest oficau, probablaments der Estat Major, passèc lista des detengudi russi; quan arribèc a Pierre lo cridèc celui que n’avoue pas son nom.
GUÈRRA-E-PATZ-IV-WEB	Dempús de contemplar damb indolenta indiferéncia as presoèrs, ordenèc ar oficiau de garda que les vestissen decentaments e les apraièssen, donques que les anauen a amiar ena preséncia deth mariscau.
GUÈRRA-E-PATZ-IV-WEB	Passada ua ora, arribèc ua companhia de soldats e amièc a Pierre e as auti tretze detengudi entath camp de Dievitchie Polie.
GUÈRRA-E-PATZ-IV-WEB	Qu‟ère un dia clar e soleiat dempús deth botarràs de pòc abantes; er aire semblaue extraordinàriaments blos.
GUÈRRA-E-PATZ-IV-WEB	Eth hum der incendi non s‟apegaue en solèr coma eth dia que Pierre gessec deth còs de garda dera pòrta de Zubovski, senon que se quilhaue en colomnes per aire transparent.
GUÈRRA-E-PATZ-IV-WEB	Ja non se vedien ahlames, mès era humadissa pujaue pertot e tot çò que Pierre podie campar damb es sòns uelhs ère vengut en cendre.
GUÈRRA-E-PATZ-IV-WEB	Aciu e enlà apareishien pardies, edificis esbauçadi e murs enneridi qu‟entre eri a penes se tenguien de pè es humenejes.
GUÈRRA-E-PATZ-IV-WEB	Pierre non podie arreconéisher es barris dera ciutat.
GUÈRRA-E-PATZ-IV-WEB	De quan en quan vedie bèra glèisa intacta.
GUÈRRA-E-PATZ-IV-WEB	Eth Kremlin, que non auie patit er incendi, ludie ena luenhor, blanc e enòrme, damb es sues tors e eth sòn campanau d‟Ivan eth Gran.
GUÈRRA-E-PATZ-IV-WEB	Mès pròcha, ludie alègra era copòla deth monastèri de Novodievichie, qu‟es sues campanes trinhonauen damb especiau sonoritat.
GUÈRRA-E-PATZ-IV-WEB	Pierre se‟n brembèc qu‟ère dimenge e era hèsta dera Nativitat dera Vèrge; mès que non restaue arrés entà hestejà‟c.
GUÈRRA-E-PATZ-IV-WEB	Tot qu‟ère pardies e incendis.
GUÈRRA-E-PATZ-IV-WEB	De quan en quan se crotzauen damb quauqui russi rosigadi e espauridi, que sajauen d‟amagar-se en veir as francesi.
GUÈRRA-E-PATZ-IV-WEB	Qu‟ère evident qu‟eth nin rus ère esbauçat e arroïnat; mès Pierre avertic inconscientaments que, des.hèita era forma de víuer russa, s‟instauraue un nau orde, un orde francés, totafèt desparièr e fèrm.
GUÈRRA-E-PATZ-IV-WEB	Ac notèc en aspècte esdegat e alègre des soldats que lo susvelhauen e pera presència d‟un naut foncionari francés que passèc en coche tirassat per dus shivaus, damb un soldat en sèti; ac notèc enes alègri sons dera musica d‟un regiment qu‟arribaue entada eri pera quèrra deth camp e, mès que mès, pera lista de nòms liejuda aqueth maitin ena preson per oficiau francés.
GUÈRRA-E-PATZ-IV-WEB	Uns soldats se heren a vier a Pierre damb dotzenes de d‟autes persones d‟un lòc en aute.
GUÈRRA-E-PATZ-IV-WEB	Li semblaue qu‟ataue se poirien desbrembar d‟eth o confoner-lo damb es auti.
GUÈRRA-E-PATZ-IV-WEB	Mès que non siguec atau: es sues responses pendent er interrogatòri tornauen entada eth quan lo cridauen celui que n’avoue pas son nom.
GUÈRRA-E-PATZ-IV-WEB	Jos aguest nòm, qu‟ara auie, l‟amiauen entà bèth lòc, damb era indiscutibla seguretat, miralhada enes sòns ròstres, de qué autant eth coma es auti presoèrs èren precisaments es qu‟auien de besonh e que les amiauen entath lòc avient.
GUÈRRA-E-PATZ-IV-WEB	Pierre se vedie ada eth madeish coma ua insignificanta estera queiguda en engranatge d‟ua maquina desconeishuda que foncionaue corrèctaments.
GUÈRRA-E-PATZ-IV-WEB	Damb es auti delinquents siguec amiat entara dreta deth camp de Dievitchie Polie, près deth monastèri, entà ua grana casa blanca entornejada per un ample jardin.
GUÈRRA-E-PATZ-IV-WEB	Qu‟ère eth palai deth prince Scherbatov, frequentat per Pierre en d‟auti tempsi, e a on ara, sivans dedusic des convèrses des soldats, se lotjaue eth mariscau duc d‟Eckmuhl.
GUÈRRA-E-PATZ-IV-WEB	Les amièren entath pòrge e aquiu, un a un, sigueren introdusidi ena casa.
GUÈRRA-E-PATZ-IV-WEB	Pierre siguec eth siesau en entrar.
GUÈRRA-E-PATZ-IV-WEB	Dempús de trauessar era galaria de veirines, eth vestibul e era anticramba que Pierre coneishie pro ben, lo heren a passar en un burèu long e baish de tet, qu‟ena sua pòrta i auie un ajudant de camp.
GUÈRRA-E-PATZ-IV-WEB	Davout ère seigut ath hons dera estança, dauant d‟ua taula, damb es lunetes botades.
GUÈRRA-E-PATZ-IV-WEB	Pierre se l‟apressèc.
GUÈRRA-E-PATZ-IV-WEB	Davout, sense lheuar es uelhs semblaue consultar es papèrs qu‟auie ath dauant e preguntèc en votz baisha:
GUÈRRA-E-PATZ-IV-WEB	Qui etes-vous?
GUÈRRA-E-PATZ-IV-WEB	Pierre carèc: que non aie fòrça entà prononciar ua soleta paraula.
GUÈRRA-E-PATZ-IV-WEB	Entà Pierre, Davout non ère simplaments un generau francés senon un òme famós pera sua crudeutat.
GUÈRRA-E-PATZ-IV-WEB	En contemplar aqueth ròstre hered, que, coma eth d‟un sevèr professor, auie adreitia entà demorar pendent bèth temps era responsa, Pierre sentec que cada segonda de dilacion li podie costar era vida.
GUÈRRA-E-PATZ-IV-WEB	Mès que non sabie se qué díder, ne gosaue repetir çò qu‟auie manifestat en sòn prumèr interrogatòri.
GUÈRRA-E-PATZ-IV-WEB	Revelar eth sòn nòm e posicion sociau qu‟ère perilhós e umiliant.
GUÈRRA-E-PATZ-IV-WEB	Pierre sauvèc silenci e, abantes de qué auesse temps de cuélher ua decision, Davout lheuèc eth cap, se pugèc es lunetes, barrèc es uelhs e lo campèc fixaments.
GUÈRRA-E-PATZ-IV-WEB	Era estrementida qu‟abantes auie recorrut era esquia de Pierre se senhoregèc ara dera sua tèsta, en tot sarrar-la fòrtaments.
GUÈRRA-E-PATZ-IV-WEB	Mon general, vous ne pouvez pas me connaitre, je ne vous ai jamais vu…
GUÈRRA-E-PATZ-IV-WEB	Davout separèc era vista.
GUÈRRA-E-PATZ-IV-WEB	Pierre, damb ua sonoritat inesperada, comencèc a díder ara prèssa:
GUÈRRA-E-PATZ-IV-WEB	Non, monseigneur.
GUÈRRA-E-PATZ-IV-WEB	Non, monseigneur, didec, rebrembant de pic que Davout ère duc, vous n’avez pas pu me connaitre.
GUÈRRA-E-PATZ-IV-WEB	Je suis un officier militionnaire et je n’ai pas quitté Moscou.
GUÈRRA-E-PATZ-IV-WEB	Votre nom?
GUÈRRA-E-PATZ-IV-WEB	Besouhof.
GUÈRRA-E-PATZ-IV-WEB	Qu’est-ce qui me prouvera que vous ne me mentez pas?
GUÈRRA-E-PATZ-IV-WEB	Monseigneur!, sorrisclèc Pierre, non damb votz ofensada senon suplicanta.
GUÈRRA-E-PATZ-IV-WEB	Davout lheuèc es uelhs e guardèc fixaments a Pierre.
GUÈRRA-E-PATZ-IV-WEB	S‟estèren en tot guardar-se er un ar aute pendent uns instants e aquerò sauvèc a Pierre.
GUÈRRA-E-PATZ-IV-WEB	En aquera guardada, ath delà des condicions de guèrra e deth judici, s‟establic entre ambdús òmes ua relacion umana.
GUÈRRA-E-PATZ-IV-WEB	Abantes de lheuar es uelhs d‟aqueth molon de papèrs qu‟en eri se classificauen numericaments toti es actes e es vides umanes, Pierre non ère entà Davout senon ua circonstància; l‟aurie manat fusilhar sense creir que cometie ua mala accion; mès ara auie vist en eth ar òme.
GUÈRRA-E-PATZ-IV-WEB	Se demorèc un instant cogitós.
GUÈRRA-E-PATZ-IV-WEB	Pierre s‟en brembèc de Raballe, balhèc eth sòn nòm, eth deth sòn regiment e eth deth carrèr a on ère era casa.
GUÈRRA-E-PATZ-IV-WEB	Vous n’etes pas ce que vous dites, repetic Davout.
GUÈRRA-E-PATZ-IV-WEB	Damb votz tremolosa e entrebracada, Pierre mentèc espròves dera vertat de çò que didie.
GUÈRRA-E-PATZ-IV-WEB	Mès en aqueth moment entrèc en burèu er ajudant de camp e li didec quauquarren a Davout.
GUÈRRA-E-PATZ-IV-WEB	Era notícia semblèc alegrar-lo e comencèc a cordar-se era guerrera.
GUÈRRA-E-PATZ-IV-WEB	Semblaue auer desbrembat totafèt a Pierre.
GUÈRRA-E-PATZ-IV-WEB	Quan er ajudant de camp li rebembrèc era preséncia deth presoèr, Davout arroncilhèc es celhes e hec un movement de cap indicant que se lo podien hèr a vier.
GUÈRRA-E-PATZ-IV-WEB	Pierre ignoraue entà on, s‟entara barraca o entath lòc d‟execucion, que l‟auien mostrat es sòns companhs quan passauen peth camp de Dievitchie Polie.
GUÈRRA-E-PATZ-IV-WEB	Virèc eth cap e vedec qu‟er ajudant preguntaue quauquarren.
GUÈRRA-E-PATZ-IV-WEB	Oui, sans doute, responec Davout.
GUÈRRA-E-PATZ-IV-WEB	Mès Pierre non sabie se qué significaue aguest “oui”.
GUÈRRA-E-PATZ-IV-WEB	Non se‟n brembarie dempús a on auie anat, pendent guaire temps, e en quina direccion.
GUÈRRA-E-PATZ-IV-WEB	En estat de complèta inconsciéncia e estupor caminèc damb es auti presoèrs enquia que toti se posèren e eth tanben.
GUÈRRA-E-PATZ-IV-WEB	Pendent tot aqueth temps solet lo preocupaue un pensament.
GUÈRRA-E-PATZ-IV-WEB	Se preguntaue se qui ère eth que, a tot darrèr, l‟auie condemnat a morir.
GUÈRRA-E-PATZ-IV-WEB	Non èren es òmes que l‟auien interrogat prumèr; degun d‟eri semblaue volè‟c e, sens dobte, degun auie autoritat entà hè‟c.
GUÈRRA-E-PATZ-IV-WEB	Ua menuta mès e Davout aurie comprenut qu‟obrauen mau; era entrada der ajudant de camp ac metec a pèrder tot.
GUÈRRA-E-PATZ-IV-WEB	Non ei qu‟er ajudant li desirèsse cap de mau, mès que non podie deishar d‟entrar.
GUÈRRA-E-PATZ-IV-WEB	Qui ère, alavetz, eth qu‟auie condemnat a Pierre e l‟arrincaue era vida damb toti es sòns rebrembes, aspiracions, esperances e projèctes?
GUÈRRA-E-PATZ-IV-WEB	Qui?
GUÈRRA-E-PATZ-IV-WEB	E Pierre se n‟encuedaue de qué non ère arrés.
GUÈRRA-E-PATZ-IV-WEB	Tot aquerò qu‟ère eth resultat der orde establit e d‟un ensems de circonstàncies.
GUÈRRA-E-PATZ-IV-WEB	Un certan orde qu‟ère çò que l‟aucie, li treiguie era vida e l‟esbauçaue.
GUÈRRA-E-PATZ-IV-WEB	XI Dera casa deth prince Scherbatov amièren as presoèrs a trauèrs deth camp de Dievitchie Polie, entara quèrra deth monastèri, enquia un uart a on i auie un pau.
GUÈRRA-E-PATZ-IV-WEB	Darrèr deth pau se daurie ua trencada, damb era tèrra nauèth remoiguda.
GUÈRRA-E-PATZ-IV-WEB	Près d‟aquiu, un nombrós grop de gent demoraue en semicercle: pòcs d‟eri èren russi, era majoritat èren soldats de Bonaparte: alemans, italians e francesi uniformadi de diuèrses manères.
GUÈRRA-E-PATZ-IV-WEB	Enes dus costats deth pau formauen soldats de capòpes blues, espatletes ròies, garramaches e shacòs.
GUÈRRA-E-PATZ-IV-WEB	Dispausèren as condemnadi per orde de lista (Pierre ère siesau) e se les heren a vier entath pau.
GUÈRRA-E-PATZ-IV-WEB	Es tambors redoblèren de pic en ambdús costats e Pierre sentec que, a despart d‟aqueth son, quauquarren se l‟estarnaue ena sua amna.
GUÈRRA-E-PATZ-IV-WEB	Perdec era facultat de pensar e d‟ordenar es sues idies.
GUÈRRA-E-PATZ-IV-WEB	Sonque podie veir e enténer.
GUÈRRA-E-PATZ-IV-WEB	Eth sòn solet desir ère que se complisse çò de mès lèu possible aquerò tan terrible que s‟anaue a hèr.
GUÈRRA-E-PATZ-IV-WEB	Pierre, virat entàs sòns companhs, les guardaue.
GUÈRRA-E-PATZ-IV-WEB	Es dus òmes qu‟èren enes extrèms èren forçadi.
GUÈRRA-E-PATZ-IV-WEB	Un qu‟ère naut e prim; er aute moret, musculós, pelut e de nas camús.
GUÈRRA-E-PATZ-IV-WEB	Eth tresaue ère un vailet d‟uns quarante cinc ans, ben neurit, de peus grisi.
GUÈRRA-E-PATZ-IV-WEB	Eth quatau un mujik plan beròi, de barba ròia e ampla e uelhs neri.
GUÈRRA-E-PATZ-IV-WEB	Eth cincau un obrèr industriau coma de dètz-e-ueit ans, prim e esblancossit, jargat damb un devantau.
GUÈRRA-E-PATZ-IV-WEB	Pierre entenec qu‟es francesi escambiauen impressions sus se com fusilhar-les, d‟un en un o de dus en dus.
GUÈRRA-E-PATZ-IV-WEB	De dus en dus, didec damb accent hered e indiferent er oficiau superior.
GUÈRRA-E-PATZ-IV-WEB	I auec un movement enes files des soldats e se podec veir que toti s‟esdegauen, non coma hè era gent quan va a amiar a tèrme un acte que toti comprenen, senon coma entà méter finau lèu lèu a un prètzhèt de besonh, encara qu‟ingrat e incomprensible.
GUÈRRA-E-PATZ-IV-WEB	Un foncionari francés, damb ua banda, s‟apressèc ena fila pera dreta e liegec era senténcia en rus e en francés.
GUÈRRA-E-PATZ-IV-WEB	Dempús, quate soldats s‟apressèren as presoèrs e, per orde der oficiau n‟amièren a dus entath pau.
GUÈRRA-E-PATZ-IV-WEB	Qu‟èren es forçadi der extrèm dera hilada.
GUÈRRA-E-PATZ-IV-WEB	Tant que se hègen a vier es sacs, es presoèrs campèren ath sòn entorn tau qu‟ua fèra aculada obsèrve as caçaires que l‟acacen.
GUÈRRA-E-PATZ-IV-WEB	Un non hège senon senhar-se; er aute se grataue era esquia e estiraue es pòts damb ua potèla semblabla a ua arridalha.
GUÈRRA-E-PATZ-IV-WEB	Es soldats les bendèren es uelhs, les botèren ath dessús es sacs e les estaquèren, ara prèssa, en pau.
GUÈRRA-E-PATZ-IV-WEB	Dotze soldats armadi de fusilhs gesseren des files damb ritme regular e fèrm e se posèren a ueit canes deth pau.
GUÈRRA-E-PATZ-IV-WEB	Pierre virèc eth cap pr‟amor de non veir aquerò.
GUÈRRA-E-PATZ-IV-WEB	Còp sec sonèc ua desgarga que li semblèc mès fòrta qu‟eth mès violent des pericles.
GUÈRRA-E-PATZ-IV-WEB	Campèc entà aquiu: tot semblaue caperat de hum, e es francesi, esblancossidi e damb es mans tremoloses, hègen quauquarren ath cant dera trencada.
GUÈRRA-E-PATZ-IV-WEB	Se heren a vier as dus següents.
GUÈRRA-E-PATZ-IV-WEB	Que non s‟ac podien creir pr‟amor que solet eri sabien çò que representauen es sues vides, e les ère impossible creir e compréner que quauquarrés les ac arrinquèsse.
GUÈRRA-E-PATZ-IV-WEB	Pierre virèc eth cap madeish qu‟abantes, entà non veir era execucion.
GUÈRRA-E-PATZ-IV-WEB	De nauèth era espaventosa descarga heric es sùes aurelhes e tornèc a veir eth hum, era sang e es palli e espauridi ròstres des francesi que se botjauen ath costat deth pau, en tot possar-se es uns as auti damb es mans tremoloses.
GUÈRRA-E-PATZ-IV-WEB	Pierre, alendant fatigosaments, guardèc ar entorn coma demanant se qué significaue aquerò.
GUÈRRA-E-PATZ-IV-WEB	Totes es guardades que se trapèc hègen era madeisha pregunta.
GUÈRRA-E-PATZ-IV-WEB	Ena cara des russi e ena des soldats e oficiaus francesi se liegie eth madeish espant, er orror e era colpa interior qu‟eth sentie.
GUÈRRA-E-PATZ-IV-WEB	Eri patissen madeish que jo.
GUÈRRA-E-PATZ-IV-WEB	Alavetz, qui ac hè?”.
GUÈRRA-E-PATZ-IV-WEB	Se preguntèc Pierre pendent un instant.
GUÈRRA-E-PATZ-IV-WEB	Tirailleurs deth 86º, entà duant!, cridèc quauquarrés.
GUÈRRA-E-PATZ-IV-WEB	Se heren a vier solet ath cincau presoèr, que hège parelha damb Pierre, que non comprenec que s‟auie sauvat; qu‟ada eth e as auti se les auien hèt a vier tà que presencièssen era execucion dera senténcia.
GUÈRRA-E-PATZ-IV-WEB	Contemplaue çò que se passaue damb orror creishent, sense sénter alegria ne tranquillitat deguna.
GUÈRRA-E-PATZ-IV-WEB	Eth cincau condemnat ère er obrèr deth devantau.
GUÈRRA-E-PATZ-IV-WEB	Quan es soldas li botèren era man ath dessús, espaurit, hec un bot entà darrèr e s‟agarrèc ath sòn vesin (Pierre s‟estrementic e se separèc d‟eth).
GUÈRRA-E-PATZ-IV-WEB	Er obrèr que non podie caminar.
GUÈRRA-E-PATZ-IV-WEB	Se lo heren a vier arrossegant, mentre cridaue.
GUÈRRA-E-PATZ-IV-WEB	Quan arribèc en pau cessèc de ressabuda enes sòns crits.
GUÈRRA-E-PATZ-IV-WEB	Li semblèc auer comprenut quauquarren.
GUÈRRA-E-PATZ-IV-WEB	Comprenec, dilhèu, que cridaue en bades o qu‟ère impossible qu‟es sòns semblables l‟aucissen.
GUÈRRA-E-PATZ-IV-WEB	Se demorèc quiet dauant deth pau, e tant que demoraue que li botèssen era benda guardèc ath sòn entorn damb uehs ludents, coma ua bèstia herida.
GUÈRRA-E-PATZ-IV-WEB	Pierre se sentie incapable de clucar es uelhs e virar eth cap.
GUÈRRA-E-PATZ-IV-WEB	Dauant d‟aqueth cincau assassinat, eth sòn curiosèr e era sua emocion, madeish qu‟era de toti es presents, arribèren naut de tot.
GUÈRRA-E-PATZ-IV-WEB	Eth cincau condemnat semblaue tan tranquil coma es anteriors.
GUÈRRA-E-PATZ-IV-WEB	Se secodic eth devantau e hereguèc er un contra er aute es sòns pès descauci.
GUÈRRA-E-PATZ-IV-WEB	Quan li bendèren es uelhs, eth madeish se hloishèc eth nud, que li hège mau en cogòt.
GUÈRRA-E-PATZ-IV-WEB	Mentre l‟estacauen ath pau sagnós, hec repè; aguesta postura li resultèc incomòda e alavetz se quilhèc e, dempús endreçar es cames, s‟apuèc tranquillaments en pau.
GUÈRRA-E-PATZ-IV-WEB	Pierre non deishaue de guardar-lo, sense pèrder un solet des sòns movements.
GUÈRRA-E-PATZ-IV-WEB	Que se deuec enténer era votz de comandament; deueren ressonar es trets de ueit fusilhs; mès, per mès que hège, Pierre non artenhèc rebrembar dempús s‟auie entenut quauquarren.
GUÈRRA-E-PATZ-IV-WEB	Solet se n‟encuedèc de qué, en un virament de uelhs, s‟abausonaue eth còs der obrèr, apareishie sang en dus lòcs, es còrdes se hloishauen e cedien jos eth pes deth còs e eth condemnat se seiguie en solèr damb es cames e eth cap en posicion forçada.
GUÈRRA-E-PATZ-IV-WEB	Pierre se metec a córrer entath pau; arrés l‟arturèc: uns òmes esblancossidi e espauridi hègen quauquarren ath torn der obrèr.
GUÈRRA-E-PATZ-IV-WEB	A un soldat vielh e mostachut li tremolaue era maishèra en destacar es còrdes.
GUÈRRA-E-PATZ-IV-WEB	Eth còs queiguec.
GUÈRRA-E-PATZ-IV-WEB	Toti sabien, çampar, qu‟èren uns criminaus que les calie amagar es tralhes deth sòn crim çò de mès lèu possible.
GUÈRRA-E-PATZ-IV-WEB	Pierre campec ena trencada e vedec aquiu eth còs der obrèr, damb es jolhs quilhadi entath cap e ua espatla mès nauta qu‟era auta, e aguesta espatla baishaue e pujaue convulsiuaments.
GUÈRRA-E-PATZ-IV-WEB	Mès es palades de tèrra ja queiguien sus aqueth còs.
GUÈRRA-E-PATZ-IV-WEB	Un soldat cridèc a Pierre damb votz irritada, furiosa e dolorosa que se hesse enlà d‟aquiu, mès aguest non ac entenec: s‟estèc ath cant deth pau e arrés lo tornèc a hèr enlà.
GUÈRRA-E-PATZ-IV-WEB	Quan era trencada siguec caperada de tèrra s‟entenec ua votz de comandament.
GUÈRRA-E-PATZ-IV-WEB	Amièren a Pierre entath sòn lòc e es tropes qu‟auien format en ambdús costats deth pau heren repè e desfilèren dauant d‟eth.
GUÈRRA-E-PATZ-IV-WEB	Es vint-e-quate tiraires, damb es sòns fusilhs descargadi, s‟incorporèren a pas rapid enes sòns lòcs tant qu‟es companhies desfilauen ath sòn dauant.
GUÈRRA-E-PATZ-IV-WEB	Pierre guardaue ara, damb uelhs inexpressius, as tiraires, que, de dus en dus, gessien deth cercle.
GUÈRRA-E-PATZ-IV-WEB	Toti, exceptat un, s‟amassèren as sues companhies.
GUÈRRA-E-PATZ-IV-WEB	Un joen soldat, palle coma un mòrt, damb eth shacò de costat e eth fusilh emparat en solèr, se demorèc dauant dera trencada caperada, en lòc a on auie tirat.
GUÈRRA-E-PATZ-IV-WEB	Trantalhaue coma un embriac e daue passi entà dauant e entà darrèr, pr‟amor de mantier er equilibri.
GUÈRRA-E-PATZ-IV-WEB	Un vielh sosoficièr gessec des files, l‟agarrèc deth braç e se lo hec a vier damb es auti.
GUÈRRA-E-PATZ-IV-WEB	Era gentada de russi e francesi s‟anèc dispersant.
GUÈRRA-E-PATZ-IV-WEB	Toti caminauen en silenci damb eth cap clin.
GUÈRRA-E-PATZ-IV-WEB	Ça leur apprendra a incendier…, comentèc un francés.
GUÈRRA-E-PATZ-IV-WEB	Pierre se virèc entath qu‟auie parlat; vedec qu‟ère un soldat que volie padegar-se de bèra manèra per çò qu‟auien hèt, mès que non podie.
GUÈRRA-E-PATZ-IV-WEB	Sense acabar era frasa, eth soldat hec un gèst de desalend e se n‟anec.
GUÈRRA-E-PATZ-IV-WEB	Dempús des execusions, separèren a Pierre des auti e lo deishèren en ua petita glèisa lorda qu‟auie estat saquejada.
GUÈRRA-E-PATZ-IV-WEB	En escurir, er oficiau de garda e dus soldats entrèren ena glèisa e informèren a Pierre de qué auie estat indultat e que lo transferien ena barraca des presoèrs de guèrra.
GUÈRRA-E-PATZ-IV-WEB	Sense compréner ben çò que li didien, Pierre se lheuèc e seguic as soldats.
GUÈRRA-E-PATZ-IV-WEB	L‟amièren entà ues barraques bastides damb hustes miei usclades, troncs e pòstes, ath hons deth camp e lo placèren en ua d‟eres.
GUÈRRA-E-PATZ-IV-WEB	Ena escurina ua vintea de persones entornegèren ath nauèth vengut.
GUÈRRA-E-PATZ-IV-WEB	Pierre les guardèc sense compréner se qui èren, per qué èren aquiu e qué volien d‟eth.
GUÈRRA-E-PATZ-IV-WEB	Escotaue es paraules que li dirigien, mès que non les comprenie ne sabie explicar-les; non comprenie eth sòn sens.
GUÈRRA-E-PATZ-IV-WEB	Responie as preguntes que li hègen mès que non se n‟encuedaue de qui preguntaue ne com comprenerien es sues responses.
GUÈRRA-E-PATZ-IV-WEB	Guardaue ad aqueri ròstres e figures e tot li semblaue madeish d‟absurd.
GUÈRRA-E-PATZ-IV-WEB	Dès que presencièsse aquera tuada, cometuda per òmes que non volien aucir, sentie coma s‟auessen arrincat deth sòn èsser un ressòrt qu‟ac sostenguie tot, ac hège viu e coma se tot aquerò non siguesse ara senon un molon infòrme e absurd de tarcums.
GUÈRRA-E-PATZ-IV-WEB	Qu‟auie perdut era fe ena possibilitat d‟apraiar eth mon e era umanitat (encara que non n‟ère coscient) e era fe ena sua pròpia amna e en Diu.
GUÈRRA-E-PATZ-IV-WEB	Ja abantes auie sentut çò de madeish, mès non de manèra tant intensa coma ara.
GUÈRRA-E-PATZ-IV-WEB	Abantes, quan surgentaue ena sua amna un dobte semblable, era origina qu‟ère ua errança pròpia.
GUÈRRA-E-PATZ-IV-WEB	E Pierre sentie en çò de mès prigond dera sua amna qu‟era manèra d‟evitar era desesperacion e eth dobte s‟estaue en eth madeish.
GUÈRRA-E-PATZ-IV-WEB	Mès ara non auie consciéncia d‟èster eth era encausa de qué eth mon s‟esbaucèsse dauant des sòns uelhs, e se convertisse en tarcums absurdi; sentie que non ère en sòn poder recuperar era fe ena vida.
GUÈRRA-E-PATZ-IV-WEB	Ath sòn entorn, ena escurina, i auie quauques persones.
GUÈRRA-E-PATZ-IV-WEB	Quauquarren d‟eth, plan que òc, les interessaue enòrmaments.
GUÈRRA-E-PATZ-IV-WEB	Li condauen quauquarren, li hègen preguntes, dempús se lo heren a vier en interior e, a tot darrèr, se trapèc en un cornèr dera barraca damb d‟auta gent, que parlaue e arrie de pertot.
GUÈRRA-E-PATZ-IV-WEB	E atau se passèc, frairs… aguest madeish prince que… (era paraule que siguec prononciada damb un accent especiau), didie ua votz en aute extrèm dera barraca.
GUÈRRA-E-PATZ-IV-WEB	Pierre, silenciós e immobil, seigut en un modelhon de palha ath cant dera paret, ja barraue, ja daurie es uelhs.
GUÈRRA-E-PATZ-IV-WEB	Tanlèu les barraue, tornaue a veir eth ròstre terrible der obrèr, terrible, mès que mès, pera sua simplicitat; e es ròstres des que, a maugrat sòn, auien estat es sòns assassins, mès terribles encara per tòrt dera sua inquietud.
GUÈRRA-E-PATZ-IV-WEB	Tornaue a daurir es uelhs e guardaue perdut ena escurina.
GUÈRRA-E-PATZ-IV-WEB	Ath sòn costat ère seigut un omenet arropit qu‟era sua preséncia avertic ath principi pera intensa flaira a sudor qu‟manaue d‟eth en cada movement.
GUÈRRA-E-PATZ-IV-WEB	En acostumar-se ara escurina, Pierre comprenec qu‟er òme se descauçaue.
GUÈRRA-E-PATZ-IV-WEB	E era manèra coma ac hège tirèc era atencion de Pierre.
GUÈRRA-E-PATZ-IV-WEB	Dempús de deishar anar era còrda que curbie ua des sues cames, l‟enrotlèc a consciéncia e se tenguec ara auta, guardant de quan en quan a Pierre.
GUÈRRA-E-PATZ-IV-WEB	Mentre damb ua man penjaue ua còrda, damb era auta descordaue era dusau.
GUÈRRA-E-PATZ-IV-WEB	Atau, damb movements segurs, precisi e agils, que se succedien rapids es uns as auti, venguec de descauçar-se e ac pengèc tot en ues estaques clauades ena paret, sus eth sòn cap; dempús treiguec ua guinhaueta, braquèc quauquarren, la barrèc e la botèc jos era coishinèra; se seiguec comòdaments, entornegèc damb es sòns braci es jolhs e tachèc era guardada en Pierre, que sentie quauquarren agradiu e sedatiu en toti aguesti movements rapids, en orde qu‟auie plaçat es sues causes e enquia ena flaira d‟aqueth òme; e tanben eth lo campaue fixaments.
GUÈRRA-E-PATZ-IV-WEB	Ac auetz passat mau, senhor, vertat?, didec ath cap d‟ua estona er omenet.
GUÈRRA-E-PATZ-IV-WEB	Ena sua votz cantaira i auie tanta doçor e simplicitat, que Pierre sentec vams de respóner; mès li tremolèc era maishèra e sentec lèrmes enes sòns uelhs.
GUÈRRA-E-PATZ-IV-WEB	Er omenet sense balhar-li temps a Pierre de manisfestar eth sòn trebolament, seguic parlant damb era madeisha voz agradiua.
GUÈRRA-E-PATZ-IV-WEB	Non t‟aclapes, colom… damb aguesta amorassanta modulacion dera votz que parlen es vielhes campanhardes russes.
GUÈRRA-E-PATZ-IV-WEB	Non t‟aclapes, colomet; eth patiment ei cuert e era vida ei longa.
GUÈRRA-E-PATZ-IV-WEB	Atau ei, amic mèn.
GUÈRRA-E-PATZ-IV-WEB	Viuem aciu, gràcies a Diu, e arrés mos shòrde.
GUÈRRA-E-PATZ-IV-WEB	Son tanben òmes, e n‟a de bravi e de dolents.
GUÈRRA-E-PATZ-IV-WEB	E tant que parlaue se quilhèc sus es sòns jolhs, se metec de pè e s‟aluenhèc estossegant.
GUÈRRA-E-PATZ-IV-WEB	Òla!
GUÈRRA-E-PATZ-IV-WEB	Que tornèc era briganda!
GUÈRRA-E-PATZ-IV-WEB	S‟en brembe.
GUÈRRA-E-PATZ-IV-WEB	Plan, plan, qu‟ei pro.
GUÈRRA-E-PATZ-IV-WEB	E eth soldat hènt enlà deth sòn costat a ua gosseta que li sautaue en pièch, tornèc a sèir- se en sòn lòc.
GUÈRRA-E-PATZ-IV-WEB	Entre es sues mans amiaue quauquarren estropat en un liròt.
GUÈRRA-E-PATZ-IV-WEB	Tè, senhor, minjatz, didec, en tot tornar ath ton respectuós d‟abantes e aufrir a Pierre ues truhes padenades.
GUÈRRA-E-PATZ-IV-WEB	Tà dinar qu‟auérem sopa.
GUÈRRA-E-PATZ-IV-WEB	Mès es truhes son excellentes.
GUÈRRA-E-PATZ-IV-WEB	Pierre non auie tastat arren en tot eth dia e era flaira des truhes li semblèc plan agradiua.
GUÈRRA-E-PATZ-IV-WEB	Balhèc es gràcies ath soldat e se metec a minjar.
GUÈRRA-E-PATZ-IV-WEB	Atau non se mingen, arric eth soldat, en tot cuélher ua des truhes.
GUÈRRA-E-PATZ-IV-WEB	Hè‟c atau.
GUÈRRA-E-PATZ-IV-WEB	Treiguec de nauèth era guinhaueta, partegèc era truha en dues mitats, i metec sau, qu‟amiaue en liròt, e les ac aufric a Pierre.
GUÈRRA-E-PATZ-IV-WEB	Que son de tria, didec.
GUÈRRA-E-PATZ-IV-WEB	Minja-les atau.
GUÈRRA-E-PATZ-IV-WEB	A Pierre li semblaue que jamès auie minjat arren mès esquist.
GUÈRRA-E-PATZ-IV-WEB	Çò de mèn, que non ei arren didec.
GUÈRRA-E-PATZ-IV-WEB	Eth darrèr deuie auer vint ans…
GUÈRRA-E-PATZ-IV-WEB	Vai…, vai!…
GUÈRRA-E-PATZ-IV-WEB	Guairi pecats!
GUÈRRA-E-PATZ-IV-WEB	Guairi pecats!…
GUÈRRA-E-PATZ-IV-WEB	Jamès me pensè qu‟arribarien tan lèu.
GUÈRRA-E-PATZ-IV-WEB	Me demorè per edart, responec Pierre.
GUÈRRA-E-PATZ-IV-WEB	Mès, com t‟an agarrat, colom?
GUÈRRA-E-PATZ-IV-WEB	Ena tua casa?
GUÈRRA-E-PATZ-IV-WEB	A on i a tribunaus que ja injustícia, sentencièc er omenet.
GUÈRRA-E-PATZ-IV-WEB	Eth dimenge passat me treigueren der espitau en Moscòu.
GUÈRRA-E-PATZ-IV-WEB	Ès soldat?
GUÈRRA-E-PATZ-IV-WEB	Òc, deth regiment d‟Apsheron.
GUÈRRA-E-PATZ-IV-WEB	Me consomie era fèbre.
GUÈRRA-E-PATZ-IV-WEB	Non mos auien dit arren.
GUÈRRA-E-PATZ-IV-WEB	En espitau deuíem èster uns vint òmes.
GUÈRRA-E-PATZ-IV-WEB	Que non sabíem arren, non sospechàuem arren.
GUÈRRA-E-PATZ-IV-WEB	E qué?, t‟engüeges aciu?, preguntèc Pierre.
GUÈRRA-E-PATZ-IV-WEB	Plan que m‟engüegi, colomet!
GUÈRRA-E-PATZ-IV-WEB	Me cridi Platon.
GUÈRRA-E-PATZ-IV-WEB	Karataiev qu‟ei un fausnòm, higec, plan que òc, entà facilitar era convèrsa damb Pierre.
GUÈRRA-E-PATZ-IV-WEB	En regiment me cridauen “falconet”.
GUÈRRA-E-PATZ-IV-WEB	Com vòs que siga?
GUÈRRA-E-PATZ-IV-WEB	Moscòu ei era mair de totes es ciutats.
GUÈRRA-E-PATZ-IV-WEB	Com non vau a sénter tristor en veir tot aquerò!
GUÈRRA-E-PATZ-IV-WEB	Mès eth vèrme se minge es caulets e se morís abantes qu‟eth: aquerò diden es vielhs, higec ara prèssa.
GUÈRRA-E-PATZ-IV-WEB	Com, com as dit?, preguntèc Pierre.
GUÈRRA-E-PATZ-IV-WEB	Jo?, responec Karataiev.
GUÈRRA-E-PATZ-IV-WEB	Digui que non se hèn es causes sivans eth nòste desir, senon sivans era volentat de Diu, sentencièc, en tot creir repetir çò qu‟auie dit abantes; e de seguit contunhèc: alavetz, senhor, vos, auetz patrimòni?
GUÈRRA-E-PATZ-IV-WEB	E casa?
GUÈRRA-E-PATZ-IV-WEB	Ei a díder, que viuetz ena abondor.
GUÈRRA-E-PATZ-IV-WEB	E auetz hemna?
GUÈRRA-E-PATZ-IV-WEB	Es vòsti pairs viuen?, seguic preguntant.
GUÈRRA-E-PATZ-IV-WEB	E encara que Pierre non vedie ena escurina, avertic peth ton de votz qu‟es pòts deth soldat se plegauen en un arridolet amorassant tant que li hège aqueres preguntes.
GUÈRRA-E-PATZ-IV-WEB	Lo desengustaue, çampar, que Pierre non auesse pairs, e sustot, mair.
GUÈRRA-E-PATZ-IV-WEB	As hilhs?, seguic preguntant.
GUÈRRA-E-PATZ-IV-WEB	Era responsa negatiua de Pierre semblèc entristir-lo, e se pressèc a díder:
GUÈRRA-E-PATZ-IV-WEB	Qu‟ei parièr, encara ès joen.
GUÈRRA-E-PATZ-IV-WEB	Ara que m‟ei parièr, didec Pierre sense voler.
GUÈRRA-E-PATZ-IV-WEB	Estimat amic!, repliquèc Platon.
GUÈRRA-E-PATZ-IV-WEB	Se seiguec comòdaments e gargalhèc coma entà premanir-se entà un long discurs.
GUÈRRA-E-PATZ-IV-WEB	Jo m‟estaua ena mia casa, amic mèn, comencèc.
GUÈRRA-E-PATZ-IV-WEB	Era propietat des senhors qu‟ère rica; auie fòrça tèrres; es mujiks viuien ben, que non mos podíem plànher.
GUÈRRA-E-PATZ-IV-WEB	Eth mèn pair trabalhaue ena sua pròpia parcèla, viuíem ben, coma vertadèrs cristians.
GUÈRRA-E-PATZ-IV-WEB	Mès un bon dia…
GUÈRRA-E-PATZ-IV-WEB	E Platon Karataiev condèc ua longa istòria de com bèth dia venguec en un bòsc vesin entà talhar lenha e eth gardacaça l‟auie susprenut en plia fasenda.
GUÈRRA-E-PATZ-IV-WEB	Lo foetèren e condemnèren a servir ena armada.
GUÈRRA-E-PATZ-IV-WEB	Donques que ja ves, estimat, didec damb ua votz transformada pera arridalha.
GUÈRRA-E-PATZ-IV-WEB	Mos pensàuem qu‟aquerò ère un malastre e resultèc ua sòrt.
GUÈRRA-E-PATZ-IV-WEB	Se non auesse estat atau, l‟aurie calut vier ath mèn frair ena armada, se jo non auessa pecat; e eth mèn frair mendre auie cinc hilhs, tant que jo non auia senon ara mia hemna.
GUÈRRA-E-PATZ-IV-WEB	Mos neishec ua mainada, mès Diu se la hec a vier abantes de qué me castiguèssen.
GUÈRRA-E-PATZ-IV-WEB	Quan siguí de permís me trapè que viuien mielhor qu‟abantes, es estables plei de bestiar; es hemnes ena casa, es dus frairs guanhant dehòra; solet eth mendre, Mijailo, ère en casa.
GUÈRRA-E-PATZ-IV-WEB	Eth pair didec: “Entà jo que toti es hilhs son parièrs.
GUÈRRA-E-PATZ-IV-WEB	Quin que sigue eth dit nhacat, tostemp hè mau; e se non s‟auessen hèt a vier a Platon, l‟aurie calut vier a Mijailo”.
GUÈRRA-E-PATZ-IV-WEB	Mos cridèc a toti, de vertat, e mos botèc dauant des icònes.
GUÈRRA-E-PATZ-IV-WEB	Ac auetz comprenut?”, didec.
GUÈRRA-E-PATZ-IV-WEB	Atau ei, estimat amic mèn.
GUÈRRA-E-PATZ-IV-WEB	Eth destin escuelh e nosati jutjam tostemp: aquerò non està ben.
GUÈRRA-E-PATZ-IV-WEB	Era nòsta felicitat, amic, qu‟ei coma era aigua en ua cistalha; semble qu‟ei plia, mès se la tres non rèste arren.
GUÈRRA-E-PATZ-IV-WEB	Atau ei, e Platon se metec en sòn modelhon de palha.
GUÈRRA-E-PATZ-IV-WEB	Dempús uns instants de silenci se lheuèc.
GUÈRRA-E-PATZ-IV-WEB	Me pensi que ja deues auer talents de dormir, vertat?, e se senhèc ara prèssa tant que gasulhaue: Senhor mèn Jesucrist, Sant Nicolàs, Frol e Lavr, Senhor mèn Jesucrist, perdona-mos e sauva-mos, acabèc.
GUÈRRA-E-PATZ-IV-WEB	S‟inclinèc enquia tocar eth solèr, se quilhèc, alendèc e se seiguec ena palha.
GUÈRRA-E-PATZ-IV-WEB	Mon Diu, hè que dormisca coma ua pèira e me lhèua hèt un joenet, mormolhèc encara, tant que s‟ajaçaue e caperaue damb era sua capòta.
GUÈRRA-E-PATZ-IV-WEB	Quina oracion as pregat?, preguntèc Pierre.
GUÈRRA-E-PATZ-IV-WEB	Com?, preguntèc Platon (lèu adormit).
GUÈRRA-E-PATZ-IV-WEB	Qué sò pregat?
GUÈRRA-E-PATZ-IV-WEB	Sò pregat a Diu.
GUÈRRA-E-PATZ-IV-WEB	Òc, tanben jo pregui.
GUÈRRA-E-PATZ-IV-WEB	Qué didies de Frol e Lavr?
GUÈRRA-E-PATZ-IV-WEB	Donques qué!, responec damb vivacitat Platon.
GUÈRRA-E-PATZ-IV-WEB	Que son es patrons des cavalaries.
GUÈRRA-E-PATZ-IV-WEB	Tanben mos cau tier pietat des bèsties.
GUÈRRA-E-PATZ-IV-WEB	A!, briganda!
GUÈRRA-E-PATZ-IV-WEB	As tornat?
GUÈRRA-E-PATZ-IV-WEB	Ja t‟as escauhat, puta bòrnia…, didec passant era man peth lomb dera gosseta, que s‟auie arraulit as sòns pès.
GUÈRRA-E-PATZ-IV-WEB	E, virant-se d‟esponèra, s‟esclipsèc.
GUÈRRA-E-PATZ-IV-WEB	Dehòra, ena luenhor, s‟entenien crits e somics; entre es henerecles dera barraca qu‟ère visible er incendi.
GUÈRRA-E-PATZ-IV-WEB	Laguens, tot qu‟ère silenci e escurina.
GUÈRRA-E-PATZ-IV-WEB	Pierre se tardèc fòrça a esclipsar-se.
GUÈRRA-E-PATZ-IV-WEB	Damb es uelhs dubèrti escotaue es mesuradi roncaments de Platon, estirat ath sòn costat, e sentie que tot aqueth mon abantes esbauçat surgentaue ara ena sua amna damb ua naua beresa, sus uns naui fondaments indestructibles.
GUÈRRA-E-PATZ-IV-WEB	Ena barraca que Pierre auie estat amiat e qu‟en era s‟estèc quate setmanes i auie vint-e- tres soldats, tres oficiaus e dus foncionaris.
GUÈRRA-E-PATZ-IV-WEB	Mès tard se‟n brembaue de toti coma entoradi en ua sòrta de bromassa; tan solet Platon Karataiev quedèc entà tostemp ena sua memòria coma eth rebrembe mès viu e estimat, coma era personificacion de tot çò qu‟ei rus, bontadós e redon.
GUÈRRA-E-PATZ-IV-WEB	Londeman, quan Pierre podec veir ath sòn vesin, era prumèra impression de quauquarren redon se confirmèc pliaments.
GUÈRRA-E-PATZ-IV-WEB	Tota era persona de Platon, damb era capòta francesa ajustada damb ua còrda, era casqueta e es lapti, ere redona, eth sòn cap qu‟ère completaments redon, es espatles, enquia e tot es braci, que tenguie tostemps en posicion d‟abraçar quauquarren, èren redons.
GUÈRRA-E-PATZ-IV-WEB	Era madeisha impression costaue era sua arridalha e es sòns uelhs grani, castanhs e coraus.
GUÈRRA-E-PATZ-IV-WEB	Platon Karataiev passaue probablaments des cinquanta, en tot tier en compde es sòns racondes de campanhes qu‟auie cuelhut part coma soldat.
GUÈRRA-E-PATZ-IV-WEB	Que non sabie de cèrt era sua edat ne la podie precisar, mès es sues hilades de dents fòrts e blanqui, que mostraue quan arrie (çò que hège soent), èren sanes e ben sauvades.
GUÈRRA-E-PATZ-IV-WEB	Ne en cap ne ena barba amiaue un solet peublanc, eth sòn còs semblaue elastic e, sustot, fèrm e resistent.
GUÈRRA-E-PATZ-IV-WEB	Eth sòn ròstre, maugrat es arrupes petites e redones, sauvaue ua expression innocenta e jovenila; era sua votz ère agradiua e melodiosa; mès era peculiaritat dera sua convèrsa s‟estaue ena franquesa e er assopliment entà exprimir-se.
GUÈRRA-E-PATZ-IV-WEB	Çampar, jamès pensaue çò qu‟auie dit o anaue a díder e, plan per aquerò, ena sua manèra de parlar, rapida e sincèra, i auie ua irresistibla capacitat de persuasion.
GUÈRRA-E-PATZ-IV-WEB	Era sua fòrça fisica e era sua abiletat èren taus, pendent es prumèrs tempsi deth sòn empresonament, que semblaue desconéisher eth cansament e era malautia.
GUÈRRA-E-PATZ-IV-WEB	Cada dia, en ajaçar-se didie: “Mon Diu, hètz que dormisca coma ua pèira e me lhèua coma un joenet”.
GUÈRRA-E-PATZ-IV-WEB	Peth maitin, en lheuar-se, quilhaue es espatles tostemp dera madeisha manèra e didie: “M‟arroncilhè en ajaçar-me, m‟estirarè en lheuar-me” E, plan, tanlèu s‟ajaçaue, s‟esclipsaue coma ua pèira; e en lheuar-se, sense pèrder ua segonda, se tenguie a quinsevolh prètzhèt, coma es mainatges qu‟a penes lheuadi se meten a jogar.
GUÈRRA-E-PATZ-IV-WEB	Qu‟ac sabie hèr tot, ne massa ben ne massa mau: codinaue, hège pan, cosie, apraiaue bòtes, trabalhaue ena husta.
GUÈRRA-E-PATZ-IV-WEB	Qu‟ère tostemp ocupat e solet de nets se permetie entamenar quauqua convèrsa, que n‟ère fòrça afeccionat, o cantar.
GUÈRRA-E-PATZ-IV-WEB	Non cantaue coma eth que se‟n sap de qué l‟escoten, senon coma es audèths, pera soleta rason de qué auie besonh d‟eméter sons, madeish qu‟auie besonh d‟estirar-se e de caminar.
GUÈRRA-E-PATZ-IV-WEB	Es sòns sons èren tostemp delicadi, melodiosi, malancolics, lèu femenins, e eth sòn ròstre, quan cantaue, se tenguie plan seriós.
GUÈRRA-E-PATZ-IV-WEB	Dès qu‟auie queigut presoèr, s‟auie deishat creisher era barba e auie renonciat a toti es elements estranhs impausadi peth servici militar; sense encuedar-s‟n, auie tornat ara anciana manèra de víuer deth campanhard.
GUÈRRA-E-PATZ-IV-WEB	Didie:
GUÈRRA-E-PATZ-IV-WEB	Eth soldat damb permís, des michons hè camises.
GUÈRRA-E-PATZ-IV-WEB	Non li shautaue parlar des ans passadi ena armada, encara que non se planhie d‟era e repetie soent qu‟en regiment jamès l‟auien tustat.
GUÈRRA-E-PATZ-IV-WEB	Quan condaue bèra causa, se referie lèu tostemp as vielhs e estimadi rebrembes dera sua vida de campanhard, de “cristian”, didie.
GUÈRRA-E-PATZ-IV-WEB	Es abondosi arrepervèris qu‟ornauen era sua conversa non èren indigni ne indecents, coma es des soldats, senon populars; exprimidi en moments oportuns, semblauen insignificani e aquerien, de pic, un sens prigond.
GUÈRRA-E-PATZ-IV-WEB	Fòrça viatges se contradidie, mès es sues paraules tostemps resultauen acertades.
GUÈRRA-E-PATZ-IV-WEB	Li shautaue parlar, e parlaue ben, apolidint es frases damb paraules coraus e damb senténcies endonviades per eth; aumens, aquerò li semblaue a Pierre.
GUÈRRA-E-PATZ-IV-WEB	Mès era atraccion principau des sòns racondes s‟estaue en qué es eveniments mès simples, que Pierre vedie sense prestar-les atencion, aquerien enes sòns pòts un caractèr solemne.
GUÈRRA-E-PATZ-IV-WEB	L‟agradaue enténer es condes (tostemp es madeishi) qu‟enes cauhades condaue un soldat, mès sustot li shautauen es istòries dera vida reau.
GUÈRRA-E-PATZ-IV-WEB	Arrie erós quan les escotaue; intercalaue, de quan en quan, bères paraules e hège preguntes entà dedusir era moralitat de çò que se didie.
GUÈRRA-E-PATZ-IV-WEB	Karataiev non sentie era estimacion, era amistat, er amor coma les entenie Pierre, mès estimaue e viuie amistosaments damb tot çò que vedie e, mès que mès, damb es èssers umans, siguessen coma siguessen, qu‟era vida auie botat en sòn camin.
GUÈRRA-E-PATZ-IV-WEB	Estimaue ath sòn gosset, as sòns companhs, as francesi e a Pierre, qu‟ère eth sòn vesin; mès Pierre sentie que, a maugrat dera corau trendesa que Karataiev li mostraue (que damb era tributaue, sense saber-se‟n, eth respècte degut ara vida espirituau de Pierre), quan se desseparaue d‟eth non s‟entristie bric.
GUÈRRA-E-PATZ-IV-WEB	E Pierre comencèc a experimenar eth madeish sentiment entà Karataiev.
GUÈRRA-E-PATZ-IV-WEB	Entàs auti presoèrs, Platon Karataiev qu‟ère simplaments un soldat; lo cridauen Falconet o Platoshka, se burlauen bontadosaments d‟eth, lo manauen entà diuèrsi encargues.
GUÈRRA-E-PATZ-IV-WEB	Mès Pierre, lo rebrebaue tostemp incomprensible, tau coma l‟auie vist era prumèra net: inconcebible, redon, era etèrna simplificacion dera simplicitat e dera vertat.
GUÈRRA-E-PATZ-IV-WEB	Platon Karataiev non sabie arren de memòria, exceptat era sua oracion.
GUÈRRA-E-PATZ-IV-WEB	Quan començaue un raconde, semblaue non saber se com acabarie.
GUÈRRA-E-PATZ-IV-WEB	Quan Pierre, estonat a viatges peth significat des sues paraules, li pregaue que les repetisse, Platon non podie rebrembar çò qu‟auie dit ua menuta abantes, dera madeisha manèra que non li podie explicar damb paraules era sua cançon preferida.
GUÈRRA-E-PATZ-IV-WEB	Didie en era “estimada”, “bedoth” e “quina angónia era mia”, mès era letra, per era madeisha, que non auie cap de sens.
GUÈRRA-E-PATZ-IV-WEB	Eth non comprenie ne podie compréner era significacion des paraules separades deth raconde.
GUÈRRA-E-PATZ-IV-WEB	Cada paraula, cada acte sòn, ère era manifestacion d‟ua activitat desconeishuda entada eth, qu‟ère era sua vida.
GUÈRRA-E-PATZ-IV-WEB	Mès aguesta vida sua, tau coma se l‟imaginaue, que non auie cap de sens coma vida individuau, solet significaue quauquarren coma part d‟un tot qu‟eth percebie de contunh.
GUÈRRA-E-PATZ-IV-WEB	Es sues paraules e actes se desprenien d‟eth damb era madeisha regularitat, precision e espontaneïtat qu‟eth perhum qu‟emane dera flor.
GUÈRRA-E-PATZ-IV-WEB	Non podie comprèner ne eth sens ne era valor des sòns actes o paraules cuelhudes separadaments.
GUÈRRA-E-PATZ-IV-WEB	Era princesa Maria auie sabut per Nikolai que sa frair ère damb es Rostov en Yaroslav e, maugrat es conselhs dera sua tia, se predèc a partir damb eth sòn nebot immediataments.
GUÈRRA-E-PATZ-IV-WEB	Non preguntèc ne l‟interessaue saber s‟aqueth viatge ère dificil o facil, impossible o possible.
GUÈRRA-E-PATZ-IV-WEB	Eth sòn déuer non ère solet estar ath costat de sa frair, dilhèu a mand de morir, senon hèr tot çò de possible entà hèr-li a vier ath sòn hilh.
GUÈRRA-E-PATZ-IV-WEB	E premanic era partença de Voronezh.
GUÈRRA-E-PATZ-IV-WEB	S‟explicaue era manca de notícies de sa frair en tot dider-se que deuie trapar-se massa fèble entà escríuer, o que dilhèu li semblaue excessiuaments long e perilhós eth viatge entada era e entath sòn hilh.
GUÈRRA-E-PATZ-IV-WEB	Era princessa qu‟ac auec tot prèst en pòqui dies; hège eth viatge damb era enòrma carròça deth prince, que l‟auie amiat enquia Voronezh, e l‟acompanhaue un petit coche e diuèrsi cars.
GUÈRRA-E-PATZ-IV-WEB	Mademoiselle Bourienne, Nikolenhla e eth sòn protector, era vielha hilhuquèra, tres puncèles, Tijon, un joen lacai e un aute mès, que l‟acompanhaue per desir dera sua tia.
GUÈRRA-E-PATZ-IV-WEB	Qu‟ère impossible de seguir era rota ordinària entà Moscòu, e eth desviaments obligat per Lipetsk, Riazan, Vladimir e Shuia ère massa long e de mau hèr, pr‟amor que non i auie en aqueth trajècte shivaus de pòsta; e près de Riazan (a on sivans didien auien campat es francesi) eth camin poirie èster perilhós.
GUÈRRA-E-PATZ-IV-WEB	Pendent tan dificil viatge, mademoiselle Bourienne, Dessalles e es vailets dera princesa se demorèren estonadi dera sua energia e incessanta activitat.
GUÈRRA-E-PATZ-IV-WEB	Se calaue en lhet era darrèra e se lheuaue era prumèra, e cap de trebuc ère pro entà arturar-la e gràcies ad aguesta activitat e energia, qu‟encoratjaue as sòns companhs de viatge, quan acabèc era dusau setmana ja ère ara vista de Yaroslavl.
GUÈRRA-E-PATZ-IV-WEB	Es darrèrs dies deth sòn sejorn en Voronezh qu‟auien estat es mielhors e es mès erosi dera sua vida.
GUÈRRA-E-PATZ-IV-WEB	Ja non la tormentaue ne inquimeraue er amor per Nikolai Rostov.
GUÈRRA-E-PATZ-IV-WEB	Aqueth amor qu‟aumplie tota era sua existéncia, se hège part inseparable d‟era madeisha e non lutaue ja damb es sòns sentiments.
GUÈRRA-E-PATZ-IV-WEB	Era princesa Maria s‟auie convençut, sense dider- s‟ac jamès de forma clara ada era madeisha, de qué estimaue de vertat e de qué ère corresponuda.
GUÈRRA-E-PATZ-IV-WEB	S‟auie convençut d‟aquerò ena darrèra entrevista damb Nikolai, quan eth venguec a veder-la pr‟amor de dider-li qu‟eth prince Andrei s‟estaue damb es Rostov.
GUÈRRA-E-PATZ-IV-WEB	Nikolai non auie mentat eth hèt de qué (en cas de garison deth prince) es relacions de un aute temps entre eth e era sua fraia Natasha poirien reprener-se; mès era princesa auie endonviat en sòn ròstre qu‟ac sabie e qu‟ac pensaue.
GUÈRRA-E-PATZ-IV-WEB	E maugrat tot, era sua actitud entada era, tostemp trenda, atentiua e amorosa, non auie cambiat; enquia e tot s‟aurie dit que l‟alegraue eth parentiu damb era princesa Maria, donques que li permetie exprimir liuraments era sua amistat e amor.
GUÈRRA-E-PATZ-IV-WEB	Atau pensaue a viatges era princessa.
GUÈRRA-E-PATZ-IV-WEB	Sabie qu‟estimaue per prumèr e per darrèr viatge ena sua vida; se sentie estimada e se consideraue erosa e tranquilla en aguest sens.
GUÈRRA-E-PATZ-IV-WEB	Mès aguesta felicitat d‟ua part deth sòn esperit, luenh d‟empachar-li sénter un intens dolor per sa frair, li permetec, gràcies ara sua tranquillitat animica, autrejar-se complètaments a maugrat tot.
GUÈRRA-E-PATZ-IV-WEB	Mès sigueren, precisaments, es dificultats e es preocupacions deth viatge, que sajaue de solucionar febrilaments, es qu‟aluenhèren pendent bèth temps eth sòn dolor e l‟autregèren fòrces.
GUÈRRA-E-PATZ-IV-WEB	Coma se passe tostemp enes viatges, era princesa Maria non pensaue senon en çò que hège ath camin, desbrembant per aquerò eth sòn objectiu.
GUÈRRA-E-PATZ-IV-WEB	Mès en apressar-se en Yaroslavl, en pensar que tot çò que demoraue ac vederie aquera madeisha net e non ath cap de diuèrsi dies, era sua inquietud venguec a èster maximala.
GUÈRRA-E-PATZ-IV-WEB	Eth lacai enviat entà Yaroslavl, entà saber-se a on parauen es Rostov e com estaue eth prince Andrei, gessec ar encontre deth coche ena entrada dera ciutat.
GUÈRRA-E-PATZ-IV-WEB	S‟espauric en veir eth terrible pallitge dera princesa Maria, pistant pera hiestreta deth coche.
GUÈRRA-E-PATZ-IV-WEB	Que m‟è informat de tot, Excelléncia, didec.
GUÈRRA-E-PATZ-IV-WEB	Es Rostov s‟estan ena plaça, ena casa deth mercadèr Bronnikov.
GUÈRRA-E-PATZ-IV-WEB	Que non ei luenh, ei ena madeisha vòra deth Volga.
GUÈRRA-E-PATZ-IV-WEB	Era princesa campèc ath lacai damb expression interroganta e temerosa, sense compréner perqué non li responie ad açò mès important: er estat de sa frair.
GUÈRRA-E-PATZ-IV-WEB	Mademoiselle Bourienne s‟encarguèc de preguntà‟c pera princesa:
GUÈRRA-E-PATZ-IV-WEB	Com està eth prince?
GUÈRRA-E-PATZ-IV-WEB	Sa Excelléncia ei ena madeisha casa qu‟es comdes, didec eth vailet.
GUÈRRA-E-PATZ-IV-WEB	Com està?
GUÈRRA-E-PATZ-IV-WEB	Qu‟ei ena madeisha situacion, sivans m‟an condat es vailets.
GUÈRRA-E-PATZ-IV-WEB	Era princessa non volec preguntàr qué significaue “ei ena madeisha situacion”.
GUÈRRA-E-PATZ-IV-WEB	Se limitèc a guardar ath sòn nebot, aqueth mainatge de sèt ans que, seigut ath sòn dauant, se divertie en tot guardar era ciutat; dempús joquèc eth cap e non lo lheuèc enquia qu‟era pesanta carròça, trantalhant e carrinclant, se posèc damb tarrabastalh.
GUÈRRA-E-PATZ-IV-WEB	S‟entenec eth bronit des estrius quan baishauen.
GUÈRRA-E-PATZ-IV-WEB	Se dauriren es portetes.
GUÈRRA-E-PATZ-IV-WEB	Ara quèrra se vedie eth gran arriu; ara dreta, en pòrge, i auie quauqui vailets e ua joena de pèth rosada e longa trena nera, qu‟arrie de manèra forçada e pòc agradiua, ena pensada dera princessa Maria.
GUÈRRA-E-PATZ-IV-WEB	Qu‟ère Sonia.
GUÈRRA-E-PATZ-IV-WEB	Era princesa pugèc ara prèssa es escales e era gojata der arridolet forçat didec “per aciu, per aciu”.
GUÈRRA-E-PATZ-IV-WEB	En vestibul, ua hemna d‟edat, de traits orientaus, gessec esmoiguda e precipitadaments ath sòn encontre.
GUÈRRA-E-PATZ-IV-WEB	Qu‟ère era comdessa.
GUÈRRA-E-PATZ-IV-WEB	Abracèc ara princesa Maria e la punèc diuèrsi còps.
GUÈRRA-E-PATZ-IV-WEB	Mon enfant!, didec.
GUÈRRA-E-PATZ-IV-WEB	Je vous aime e je vous connais depuis longtemps.
GUÈRRA-E-PATZ-IV-WEB	A magrat dera sua emocion, era princesa Maria comprenec qui ère aquera senhora e que li calie dider-li quauquarren.
GUÈRRA-E-PATZ-IV-WEB	Prononcièc ues frases de cortesia en francés (deth madeish estil qu‟era comdessa) e preguntèc per sa frair.
GUÈRRA-E-PATZ-IV-WEB	A on s‟està?
GUÈRRA-E-PATZ-IV-WEB	Lo posqui veir?
GUÈRRA-E-PATZ-IV-WEB	Posqui?
GUÈRRA-E-PATZ-IV-WEB	De seguit, princessa, de seguit, estimada… e tachèc es uelhs en Nikolehka, qu‟entraue damb eth sòn preceptor.
GUÈRRA-E-PATZ-IV-WEB	Ei eth sòn hilh?
GUÈRRA-E-PATZ-IV-WEB	Be n‟ei d‟encantador eth mainatge!
GUÈRRA-E-PATZ-IV-WEB	Que i caberam toti, era casa ei ampla.
GUÈRRA-E-PATZ-IV-WEB	Era comdessa l‟amièc entara sala.
GUÈRRA-E-PATZ-IV-WEB	Sonia parlaue damb mademoiselle Bourienne; era comdessa amorassaue ath mainatge; eth vielh comde entrèc pr‟amor de saludar ara princessa.
GUÈRRA-E-PATZ-IV-WEB	Qu‟auie cambiat fòrça dès qu‟era princessa l‟auesse vist per darrèr viatge.
GUÈRRA-E-PATZ-IV-WEB	Alavetz ère un vielh vivaç, alègre e segur d‟eth madeish; ara semblaue un ancian espaurit, qu‟inspiraue pietat.
GUÈRRA-E-PATZ-IV-WEB	Parlaue damb era princessa e non cessaue de guardar ath sòn entorn coma preguntant a toti s‟ère aquerò que li calie hèr.
GUÈRRA-E-PATZ-IV-WEB	Dempús eth desastre de Moscòu e era sua pròpia roïna, separat des condicions normaus d‟existéncia, auie perdut era nocion dera sua pròpia valor e se sentie desplaçat ena vida.
GUÈRRA-E-PATZ-IV-WEB	A maugrat deth sòn solet desir de veir çò d‟abans possible ath price Andrei e dera contrarietat que sentie de qué l‟entretenguessen e laudèssen ath sòn nebot de manèra tant afectada, era princesa Maria se n‟encuedaue de çò que se passaue e credec convenent someter-se ad aguestes naues condicions de vida.
GUÈRRA-E-PATZ-IV-WEB	Sabie que ère de besonh e, encara que la shordèsse, non se sentie emmaliciada damb arrés.
GUÈRRA-E-PATZ-IV-WEB	Eth comde presentèc a Sonia ara princesa Maria.
GUÈRRA-E-PATZ-IV-WEB	Aguesta qu‟ei era mia neboda, non la coneishetz, vertat?
GUÈRRA-E-PATZ-IV-WEB	Era princessa guardèc a Sonia e, sajant d‟amagar eth sentiment d‟ostilitat que desvelhaue en era, la punèc.
GUÈRRA-E-PATZ-IV-WEB	Que ja començaue a èster-li penible qu‟er estat d‟animositat de guairi l‟enrodauen siguesse tan desparièr deth sòn.
GUÈRRA-E-PATZ-IV-WEB	A on ei?, preguntèc un aute còp, en tot dirigir-se a toti.
GUÈRRA-E-PATZ-IV-WEB	Qu‟ei en embaish, responec Sonia rogint-se.
GUÈRRA-E-PATZ-IV-WEB	Natasha l‟acompanhe.
GUÈRRA-E-PATZ-IV-WEB	Non ètz cansada, princessa?
GUÈRRA-E-PATZ-IV-WEB	Enes uelhs dera princessa pistèren lèrmes d‟anug.
GUÈRRA-E-PATZ-IV-WEB	Se virèc entà preguntar ara comdessa se podie baishar a veir a sa frair, mès en aqueth moment s‟enteneren en aute costat dera pòrta uns passi leugèrs, rapids, lèu alègri.
GUÈRRA-E-PATZ-IV-WEB	Era princessa se virèc e vedec a Natasha qu‟entraue lèu corrent.
GUÈRRA-E-PATZ-IV-WEB	Qu‟ère era madeisha Natasha que tan pòc l‟auie shautat ena sua visita de Moscòu.
GUÈRRA-E-PATZ-IV-WEB	Mès ua guardada siguec pro entà compréner qu‟ara compartie pliaments eth sòn dolor e, plan que òc, ère amiga sua.
GUÈRRA-E-PATZ-IV-WEB	Natasha se lancèc rapidaments entada era, l‟abracèc e se petèc en somics, apuant eth sòn cap ena sua espatla.
GUÈRRA-E-PATZ-IV-WEB	Natasha ère en cabeç deth prince Andrei e en saber-se‟n dera arribada dera princessa gessec sense hèr bronit dera cramba e correc ar encontre de Maria damb aqueri passi rapids qu‟ara princessa li semblèren lèu alègri.
GUÈRRA-E-PATZ-IV-WEB	En entrar en salon, eth sòn ròstre esmoigut non exprimie senon amor, un amor infinit entath prince Andrei e entà sa fraia e entà guairi auessen relacion damb eth; qu‟ère ua expression de pietat e patiment pes auti e un apassionat desir d‟autrejar-se totafèt peth ben de toti.
GUÈRRA-E-PATZ-IV-WEB	Ère evident qu‟en aqueri moments non pensaue en era madeisha ne enes sues relacions damb eth.
GUÈRRA-E-PATZ-IV-WEB	Era sensibla princessa Maria ac endonvièc dès que la vedec entrar, e emparant-se ena sua espatla plorèc damb amarga alegria.
GUÈRRA-E-PATZ-IV-WEB	Era princessa Maria lheuèc eth ròstre, se shuguèc es uelhs e guardèc a Natasha.
GUÈRRA-E-PATZ-IV-WEB	Sentie que per era ac saberie tot e tot ac comprenerie.
GUÈRRA-E-PATZ-IV-WEB	Com…?, gessec de díder era princesa, mès s‟arturèc.
GUÈRRA-E-PATZ-IV-WEB	Se n‟encuedèc de qué damb paraules non se podie preguntar ne respòner.
GUÈRRA-E-PATZ-IV-WEB	Eth ròstre e es uelhs de Natasha l‟ac aurien de díder damb mès claretat e prigondor.
GUÈRRA-E-PATZ-IV-WEB	Natasha la guardèc, semblaue espaurida e indecisa, coma se non gausèsse díder tot çò que sabie.
GUÈRRA-E-PATZ-IV-WEB	Li semblaue comprèner que dauant d‟aqueri uelhs luminosi, que se calauen enquiath hons dera sua amna, non podie díder senon era vertat, tota era vertat que coneishie.
GUÈRRA-E-PATZ-IV-WEB	Es pòts de Natasha s‟estrementiren e diuèrses arrupes deformes campèren ar entorn dera sua boca.
GUÈRRA-E-PATZ-IV-WEB	Se petèc en somics e amaguèc era cara entre es mans.
GUÈRRA-E-PATZ-IV-WEB	Era princessa Maria ac comprenec tot.
GUÈRRA-E-PATZ-IV-WEB	Seguie, totun, fidant e preguntèc damb paraules qu‟en eres non credie:
GUÈRRA-E-PATZ-IV-WEB	Com li va era herida?
GUÈRRA-E-PATZ-IV-WEB	En quin estat se trape?
GUÈRRA-E-PATZ-IV-WEB	Vos… vos… ac veiratz.
GUÈRRA-E-PATZ-IV-WEB	Siguec tot çò que podec díder Natasha.
GUÈRRA-E-PATZ-IV-WEB	S‟estèren ua estona en estatge inferior, ath costat dera cramba deth herit, pr‟amor de deishar de plorar e entrar damb eth ròstre seren.
GUÈRRA-E-PATZ-IV-WEB	Quin cors a seguit era malautia?
GUÈRRA-E-PATZ-IV-WEB	Hè temps qu‟empejorèc?
GUÈRRA-E-PATZ-IV-WEB	Natasha condèc, qu‟ara prumeria, et mau s‟estaue ena fèbre e enes dolors, mès en monastèri de Troitsa tot aquerò auie cessat e eth mètge solet cranhie era gangrena.
GUÈRRA-E-PATZ-IV-WEB	Tanben aguest perilh passèc de long.
GUÈRRA-E-PATZ-IV-WEB	Quan arribèren en Yaroslavl, era herida auie començat a supurar (Natasha sabie pro ben tot çò restacat ara supuracion) e eth mètge auie explicat qu‟era supuracion podie seguir un curs normau.
GUÈRRA-E-PATZ-IV-WEB	Dempús auie tornat era fèbre, qu‟eth mètge, aguest còp, consideraue mens perilhosa.
GUÈRRA-E-PATZ-IV-WEB	Era encausa que non la sai, mès veiratz en quin estat se trape.
GUÈRRA-E-PATZ-IV-WEB	Està aflaquit?
GUÈRRA-E-PATZ-IV-WEB	Mès prim?, preguntèc era princessa.
GUÈRRA-E-PATZ-IV-WEB	Non, que non ei aquerò… ei pejor.
GUÈRRA-E-PATZ-IV-WEB	Ja ac veiratz.
GUÈRRA-E-PATZ-IV-WEB	XV Quan Natasha dauric era pòrta entà balhar pas ara princessa, aguesta sentie ja qu‟es somics li sarrauen era gòrja.
GUÈRRA-E-PATZ-IV-WEB	Maugrat toti es esfòrci entà padegar-se, sabie qu‟en veder- lo non poirie tier es lèrmes.
GUÈRRA-E-PATZ-IV-WEB	Era princessa Maria auie comprenut çò que volie díder Natasha damb es sues paraules “hè dus dies l‟arribèc aquerò”; comprenie qu‟eth prince Andrei s‟auie adocit e qu‟aguesta doçor e atrendiment èren senhau de mòrt.
GUÈRRA-E-PATZ-IV-WEB	En arribar ena pòrta vedec damb era imaginacion eth ròstre d‟aqueth Andriushka qu‟auie coneishut de mainatge; era sua cara doça e afectuosa, plia de trendesa, expression que tan pòqui viatges apareishie en eth e que plan per aquerò l‟impressionaue tostemp.
GUÈRRA-E-PATZ-IV-WEB	Sabie qu‟ara li diderie paraules doces e trendes, coma es qu‟auie dit sa pair ath morir, e qu‟era non poirie tier-se e se petarie en somics.
GUÈRRA-E-PATZ-IV-WEB	Mès abantes o dempús aquerò auie d‟arribar, e entrèc ena cramba.
GUÈRRA-E-PATZ-IV-WEB	Es plors l‟estofauen cada còp mès, mentre que damb es sòns uelhs miòps distinguie eth còs e cercaue es traits de sa frair.
GUÈRRA-E-PATZ-IV-WEB	Ara fin, vedec eth sòn ròstre e es sues guardades se trapèren.
GUÈRRA-E-PATZ-IV-WEB	Qu‟ère estirat en un divan, enrodat de coishinères e vestit damb ua blòda folrada de pèth d‟esquirò.
GUÈRRA-E-PATZ-IV-WEB	Estaue plan prim e palle.
GUÈRRA-E-PATZ-IV-WEB	Ua des sues mans, de blancor lèu transparenta, tenguie un mocador; damb era auta, s‟apraiaue era sua fina mostacha, plan creishuda.
GUÈRRA-E-PATZ-IV-WEB	Es sòns uelhs èren tachadi enes qu‟entrauen.
GUÈRRA-E-PATZ-IV-WEB	Quan se trapèc damb aquera guardada era princessa Maria desrusquèc de pic eth pas.
GUÈRRA-E-PATZ-IV-WEB	En aquera guardada prigonda dirigida non entà dehòra senon entà laguens d‟eth, i auie lèu ostilitat quan eth prince se virèc de man en man entara sua fraia e entà Natasha.
GUÈRRA-E-PATZ-IV-WEB	Punèc ara sua fraia coma hegen tostemps, man damb man.
GUÈRRA-E-PATZ-IV-WEB	Bon dia Mary…
GUÈRRA-E-PATZ-IV-WEB	S‟auesse cridat desesperadaments, eth sòn crit non aurie costat ena princessa er orror que li costèc aquera votz.
GUÈRRA-E-PATZ-IV-WEB	Aquerò, estimada, l‟ac cau preguntar ath mètge, didec eth prince; e en tot hèr un visible esfòrç entà mostrar-se corau, higec damb un imperceptible movement des pòts (se vedie que non pensaue çò que didie): merci, chere amie, d’etre venue.
GUÈRRA-E-PATZ-IV-WEB	Era princessa Maria li sarrèc era man e eth arroncilhèc leugèraments es celhes en sénter aquera pression.
GUÈRRA-E-PATZ-IV-WEB	Sauvèc silenci e era non sabec se qué díder.
GUÈRRA-E-PATZ-IV-WEB	Comprenec se qué l‟auie arribat dies endarrèr.
GUÈRRA-E-PATZ-IV-WEB	Enes sues paraules, en ton dera sua votz e sustot ena hereda guardada (lèu ostil) s‟avertie aguest aluenhament de totes es causes terrenaus, terrible entad aqueth qu‟encara ei viu.
GUÈRRA-E-PATZ-IV-WEB	Çampar, comprenie, hènt un esfòrç, tot çò restacat as que viuien, mès se notaue ath còp qu‟aguesta dificultat non provenguie dera sua manca de capacitat entà compréner, se deuie a qué eth comprenie quauquarren qu‟es auti, es que viuien, non comprenien ne podien compréner.
GUÈRRA-E-PATZ-IV-WEB	E aquerò lo shurlaue totafèt.
GUÈRRA-E-PATZ-IV-WEB	Ja ves de quina manèra mès estranha mos a arremassat eth destin, didec, trincant eth silenci e senhalant a Natasha.
GUÈRRA-E-PATZ-IV-WEB	Era que me tie compde tot eth dia.
GUÈRRA-E-PATZ-IV-WEB	Era princessa Maria escotaue sense compréner çò que li didie.
GUÈRRA-E-PATZ-IV-WEB	Com podie parlar atau, eth sensible e corau prince Andrei, dauant dera hemna qu‟estimaue e l‟estimaue?
GUÈRRA-E-PATZ-IV-WEB	S‟auesse esperances de víuer non aurie dit aquerò damb aguest ton hered e ofensant.
GUÈRRA-E-PATZ-IV-WEB	Se non sabesse qu‟anaue a morir, com non auie d‟auer pietat d‟era, com auie pogut parlar d‟aquera manèra?
GUÈRRA-E-PATZ-IV-WEB	Solet ua explicacion ère possibla: que tot l‟ère indiferent; pr‟amor que quauquarren d‟ua importància plan màger se l‟auie revelat.
GUÈRRA-E-PATZ-IV-WEB	Era convèrsa seguie estant hereda, desordenada; s‟interrompie en cada moment.
GUÈRRA-E-PATZ-IV-WEB	Maria a passat per Riazan, didec Natasha.
GUÈRRA-E-PATZ-IV-WEB	Eth prince Andrei non semblèc notar que Natasha cridaue a sa fraia peth nòm.
GUÈRRA-E-PATZ-IV-WEB	Natasha, que ja ac auie hèt abantes, se n‟encuedèc ara per prumèr viatge.
GUÈRRA-E-PATZ-IV-WEB	E qué?, didec eth prince.
GUÈRRA-E-PATZ-IV-WEB	L‟an condat que Moscòu a usclat complètaments, que…
GUÈRRA-E-PATZ-IV-WEB	Natasha s‟arturèc: aquera conversa que non ère avienta; se vedie qu‟eth prince hège, en vaganaut, esfòrci entà escotar.
GUÈRRA-E-PATZ-IV-WEB	Òc, diden qu‟a usclat.
GUÈRRA-E-PATZ-IV-WEB	E tu, Marie, te trapères damb eth comde Nikolai, didec de pic eth prince Andrei, desirant, çampar, díder quauquarren agradiu entada eres.
GUÈRRA-E-PATZ-IV-WEB	Qu‟a escrit en aguesta casa en tot díder que tu li shautaues fòrça, seguic tranquilaments, damb simplicitat, sense compréner, çampar, era importància qu‟es sues paraules auien entad aqueri èssers viui.
GUÈRRA-E-PATZ-IV-WEB	Se tanben a tu te shautèsse… serie çò de mielhor… que vos maridèssetz, higec un shinhau mès ara prèssa, satisfèt d‟auer trapat es paraules que l‟auie costat cercar.
GUÈRRA-E-PATZ-IV-WEB	Era princessa Maria l‟escotaue; entada era aguestes paraules non auien cap de sens, non hègen senon provar guaire luenh deth mon des viui se trapaue sa frair.
GUÈRRA-E-PATZ-IV-WEB	Entà qué parlar de jo, didec damb votz fèrma, e guardèc a Natasha.
GUÈRRA-E-PATZ-IV-WEB	Era notèc era sua guardada, mès que non lheuèc es uelhs.
GUÈRRA-E-PATZ-IV-WEB	Toti sauvèren silenci.
GUÈRRA-E-PATZ-IV-WEB	Andrei, vòs… didec de pic, damb votz tremolosa, era princessa Maria.
GUÈRRA-E-PATZ-IV-WEB	T‟a rebrembat tostemp.
GUÈRRA-E-PATZ-IV-WEB	Per prumèr còp eth prince Andrei diboishec un arridolet, mès era princessa, que coneishie tan ben es expressions deth sòn ròstre, comprenec orrificada que non ère un arridolet de jòia ne d‟afeccion peth sòn hilh, senon un gèst de trenda burla entara princessa Maria, que, ena sua pensada, tenguie eth darrèr recurs entà entornar-lo ena vida.
GUÈRRA-E-PATZ-IV-WEB	Òc, m‟alegrarie fòrça veir a Nikolenhka.
GUÈRRA-E-PATZ-IV-WEB	Està ben?
GUÈRRA-E-PATZ-IV-WEB	Quan amièren ath petit ena cramba deth prince Andrei, Nikolenhka contemplèc espaurit a sa pair e non plorèc pr‟amor qu‟arrés ac hège.
GUÈRRA-E-PATZ-IV-WEB	Eth prince Andrei lo punèc, sense saber se qué dider-li.
GUÈRRA-E-PATZ-IV-WEB	Quan se heren a vier a Nikolenhka, era princessa Maria s‟apressèc de nauèth ath sòn frair.
GUÈRRA-E-PATZ-IV-WEB	Lo punèc e, sense poder tier-se, s‟estarnèc a plorar.
GUÈRRA-E-PATZ-IV-WEB	Eth la guardèc fixaments.
GUÈRRA-E-PATZ-IV-WEB	Plores per Nikolenhka?
GUÈRRA-E-PATZ-IV-WEB	Era princessa Maria assentic damb eth cap sense deishar de plorar.
GUÈRRA-E-PATZ-IV-WEB	Maria, sabes?
GUÈRRA-E-PATZ-IV-WEB	Er Evang… mès s‟interrompec de ressabuda.
GUÈRRA-E-PATZ-IV-WEB	Arren.
GUÈRRA-E-PATZ-IV-WEB	Qué dides?
GUÈRRA-E-PATZ-IV-WEB	Quan era princessa Maria s‟estarnèc a plorar, eth comprenec qu‟ac hège peth petit Nikolushka, que se demorarie sense pair.
GUÈRRA-E-PATZ-IV-WEB	Damb gran esfòrç, sagèc de tornar ena vida e botar-se en sòn punt d‟enguarda.
GUÈRRA-E-PATZ-IV-WEB	E totun, be n‟ei de simple!
GUÈRRA-E-PATZ-IV-WEB	Es audèths deth cèu non sèmien, non sèguen es semiats, Diu Nòste Pair les balhe aliments”, se didec, e aquerò ère çò que li volie dìder a sa fraia.
GUÈRRA-E-PATZ-IV-WEB	Non comprenerien arren.
GUÈRRA-E-PATZ-IV-WEB	Non pòden compréner que toti aguesti sentiments que tant avaloren, toti aguesti pensaments que les semblen, que mos semblen tant importants, non son de besonh.
GUÈRRA-E-PATZ-IV-WEB	Que non mos podem compréner.” E sauvèc silenci.
GUÈRRA-E-PATZ-IV-WEB	Eth hilh deth prince Andrei auie sèt ans, a penes coneishie es letres, e non sabie arren.
GUÈRRA-E-PATZ-IV-WEB	Patic fòrça dès aqueth dia, en to aquerir coneishements, dòts d‟observacion e experiéncia.
GUÈRRA-E-PATZ-IV-WEB	Mès encara qu‟alavetz auesse sabut tot aquerò, non aurie pogut compréner milhor ne mès prigondaments aquera scèna entre sa pair, era princessa Maria e Natasha, que ne siguec testimòni.
GUÈRRA-E-PATZ-IV-WEB	Ac endonvièc tot e sense plorar gessec dera cramba, s‟apressèc silenciós a Natasha, que lo seguie, la guardèc timidaments damb es sòns uelhs beròis e cogitosi; eth sòn rosat pòt superior, un shinhau proeminent, s‟estrementic, apuèc eth cap ena joena e se metec a plorar.
GUÈRRA-E-PATZ-IV-WEB	A compdar d‟aqueth dia evitèc a Dessalles e ara vielha comdèssa, que lo hège objècte des sues amorasses, e s‟estaue solet o s‟apressaue timidaments ara princessa Maria e a Natasha, que semblaue estimar encara mès qu‟ara sua tia, e, doçaments, damb timiditat, cercaue es sues amorasses.
GUÈRRA-E-PATZ-IV-WEB	Quan era princessa Maria gessec dera cramba de sa frair auie comprenut perfèctaments tot çò que l‟auie dit eth ròstre de Natasha.
GUÈRRA-E-PATZ-IV-WEB	Non tornèc a parlar damb era sus era esperança de sauvar-lo.
GUÈRRA-E-PATZ-IV-WEB	En tot tornar-se, es dues, velhèc ath cant deth divan deth herit.
GUÈRRA-E-PATZ-IV-WEB	Ja non ploraue, mès pregaue de contunh, en tot dirigir es sues pregàries ar Èsser etèrn e inconcebible qu‟era sua preséncia ère tant evidenta, ara, ath cant deth moribond.
GUÈRRA-E-PATZ-IV-WEB	Eth prince Andrei sabie que s‟anaue a morir, encara mès, notaue que se morie pòc a pòc e que ja ère miei mòrt.
GUÈRRA-E-PATZ-IV-WEB	Experimentaue, mès que mès, ua sensacion d‟aluenhament de totes es causes terrenaus e ua estranha e alègra leugeresa d‟èsser.
GUÈRRA-E-PATZ-IV-WEB	Sense temor ne prèssa demoraue serenaments çò que l‟auie d‟arribar.
GUÈRRA-E-PATZ-IV-WEB	Aquera preséncia orribla, etèrna, desconeishuda e luenhana qu‟era sua existéncia auie sentut pendent tota era sua vida, se l‟apressaue ara enquia hèr-se leu comprensibla e tangibla pera estranha e gaujosa leugeretat der èsser.
GUÈRRA-E-PATZ-IV-WEB	Abantes auie cranhut era fin.
GUÈRRA-E-PATZ-IV-WEB	Dus còps auie experimentat eth terrible e dolorós sentiment dera pòur a morir, qu‟ara non comprenie.
GUÈRRA-E-PATZ-IV-WEB	Eth prumèr viatge auie estat quan era granada sautèc ath sòn costat virant coma ua gaudrofa, tant qu‟eth campaue es semiats, es arbilhons, eth cèu, e sabie qu‟ère dauant dera mòrt.
GUÈRRA-E-PATZ-IV-WEB	Quan se remetec dempús d‟èster herit, ena sua amna, momentanèaments desliurada deth pes dera vida, neishec aquera flor d‟amor perenne, liure, que non depenie d‟aguest mon.
GUÈRRA-E-PATZ-IV-WEB	E d‟alavetz ençà, ja non auec pòur ara mòrt ne pensèc en era.
GUÈRRA-E-PATZ-IV-WEB	Pendent es ores deth dolorós isolament e semidelèri qu‟auie patit dès que siguec herit, coma mès reflexionaue en aqueth nau principi d‟amor etèrn que se l‟auie revelat, autant mès renonciaue (sense encuedar-se‟n) ara vida terrenau.
GUÈRRA-E-PATZ-IV-WEB	Estimà‟c tot e a toti, sacrificar- se tostemp per amor, significaue non estimar ad arrés, non víuer era vida terrenau.
GUÈRRA-E-PATZ-IV-WEB	E a mida qu‟apregondie en principi der amor, damb màger decision renonciaue ara vida e hège quèir eth terrible obstacle interpausat entre era vida e era mòrt quan non i a amor.
GUÈRRA-E-PATZ-IV-WEB	E alavetz, quan en aguest prumèr temps se‟n brembaue de qué auie de morir, se didie: “Qu‟ei mielhor atau”.
GUÈRRA-E-PATZ-IV-WEB	Mès, dès era net de Mitischi, quan en sòn semidelèri campèc dauant d‟eth era hemna que desiraue e quan eth, sarrant era sua man contra es sòns pòts, vessèc doces lèrmes de felicitat, er amor a ua soleta hemna s‟anèc apregondint imperceptiblaments en sòn còr; e de nauèth l‟estaquèc ara vida.
GUÈRRA-E-PATZ-IV-WEB	Acodien ena sua ment pensaments que lo tormentauen e l‟aumplien d‟alegria: rebrembaue er instant qu‟auie vist a Kuraguin ena ambulància, mès que non podie experimentar de nauèth eth sentiment d‟alavetz.
GUÈRRA-E-PATZ-IV-WEB	Ua soleta question lo tormentaue: seguie viu o non aqueth òme?
GUÈRRA-E-PATZ-IV-WEB	Mès que non gosaue prenguntà‟c.
GUÈRRA-E-PATZ-IV-WEB	Era herida seguic eth sòn cors normau, mès çò que Natasha auie dit ara princessa Maria de qué “aquerò l‟arribèc hè dus dies” siguec era darrèra luta morau entre era vida e era mòrt, e en era capitèc era mòrt.
GUÈRRA-E-PATZ-IV-WEB	Qu‟ère er inesperat reconeishement de qué valoraue encara era vida representada en amor de Natasha e era darrèra escometuda de pavor (ja superada) dauant de çò desconeishut.
GUÈRRA-E-PATZ-IV-WEB	Auie escurit.
GUÈRRA-E-PATZ-IV-WEB	Coma de costum, dempús de sopar auec un shinhau de fèbre e es sòns pensaments èren extraordinàriaments lucids.
GUÈRRA-E-PATZ-IV-WEB	Sonia ère seiguda ath cant dera taula.
GUÈRRA-E-PATZ-IV-WEB	Eth s‟auie adormit.
GUÈRRA-E-PATZ-IV-WEB	De pic l‟envasic ua sensacion de felicitat.
GUÈRRA-E-PATZ-IV-WEB	E, plan que òc, Natasha auie entrat sense hèr bronit pr‟amor de substituir a Sonia.
GUÈRRA-E-PATZ-IV-WEB	Dès que comencèc a suenhar-lo, eth prince experimentaue tostemp aguesta sensacion fisica dera sua preséncia.
GUÈRRA-E-PATZ-IV-WEB	S‟estaue seiguda en fautulh, de perfil ada eth, en tot amagar-li era lum dera candèla, e teishie ua micha.
GUÈRRA-E-PATZ-IV-WEB	Es sòns delicadi dits botjauen adreitaments es agulhes, qu‟a viatges tustauen era ua damb era auta; eth prince podie veir plan ben eth perfil deth sòn ròstre, leugèraments inclinat e cogitós.
GUÈRRA-E-PATZ-IV-WEB	Natasha hec un movement e eth camishèth queiguec des sòns jolhs.
GUÈRRA-E-PATZ-IV-WEB	S‟espauric; amaguèc era lum dera candèla damb era man e damb un gèst rapid, agil e silenciós s‟inclinèc entà cuélher eth camishèth e tornèc ara sa postura anteriora.
GUÈRRA-E-PATZ-IV-WEB	Eth prince Andrei la guardaue sense botjar-se e notèc que, dempús d‟aqueth movement, auie besonh d‟alendar a plen paumon, mès cranhie de hè‟c e ac hège en tot tier er alend.
GUÈRRA-E-PATZ-IV-WEB	En monastèri de Troitsa auien parlat deth passat e eth prince auie dit que, se sauvaue era vida, balharie gràcies etèrnes a Diu per aquera herida que les tornèc a júnher.
GUÈRRA-E-PATZ-IV-WEB	D‟alavetz non tornèren a mentar er avier.
GUÈRRA-E-PATZ-IV-WEB	Dilhèu mos a amassat eth destin de manèra tant estranha entà deishar- me morir?…
GUÈRRA-E-PATZ-IV-WEB	Dilhèu se m‟a revelat era vertat dera vida solet entà que jo me‟n sàpia qu‟è viscut ena enganha?
GUÈRRA-E-PATZ-IV-WEB	Que l‟estimi mès qu‟arren en mon.
GUÈRRA-E-PATZ-IV-WEB	Qué posqui hèr se l‟estimi?”, e gemeguèc, còp sec, sense voler, peth costum aquerit enes sues ores de patiment.
GUÈRRA-E-PATZ-IV-WEB	En entener-lo, Natasha deishèc er sua labor e, en veir es sòns uelhs ludents, s‟inclinèc entada eth.
GUÈRRA-E-PATZ-IV-WEB	Non dormitz?, preguntèc.
GUÈRRA-E-PATZ-IV-WEB	Voleria plorar d‟alegria.
GUÈRRA-E-PATZ-IV-WEB	Natasha s‟apressèc mès ada eth.
GUÈRRA-E-PATZ-IV-WEB	Eth sòn ròstre reludie exaltat e alègre.
GUÈRRA-E-PATZ-IV-WEB	Natasha, vos estimi massa, mès qu‟arrés en mon.
GUÈRRA-E-PATZ-IV-WEB	E jo?, separèc eth ròstre un instant.
GUÈRRA-E-PATZ-IV-WEB	Per qué, massa?, preguntèc.
GUÈRRA-E-PATZ-IV-WEB	Per qué, massa…?
GUÈRRA-E-PATZ-IV-WEB	Viuerè?
GUÈRRA-E-PATZ-IV-WEB	Qué vos semble?
GUÈRRA-E-PATZ-IV-WEB	Ne sò solide fòrça!.
GUÈRRA-E-PATZ-IV-WEB	Eth sauvèc silenci.
GUÈRRA-E-PATZ-IV-WEB	Be ne serie de polit!, cuelhec era sua man e la punèc.
GUÈRRA-E-PATZ-IV-WEB	Natasha se sentie erosa e esmoiguda; mès se‟n brembèc de qué aquerò ère enebit, qu‟eth herit auie besonh de repaus.
GUÈRRA-E-PATZ-IV-WEB	Mès, vos que non auetz dormit, didec, reprimint era sua alegria.
GUÈRRA-E-PATZ-IV-WEB	Eth prince abandonèc era sua man dempús de sarrar-la, era se seiguec de nauèth ath cant dera candèla e tot seguic coma abantes.
GUÈRRA-E-PATZ-IV-WEB	Per dus viatges se virèc entà guardar-lo e se trapèc damb es sòns uelhs ludents.
GUÈRRA-E-PATZ-IV-WEB	Alavetz s‟impausèc un prètzhèt determinat ena sua labor de teisheira, prometent-se non guardar-lo enquia que l‟auesse acabat.
GUÈRRA-E-PATZ-IV-WEB	Ath cap d‟ua estona eth prince clucaue es uelhs e s‟esclipsaue.
GUÈRRA-E-PATZ-IV-WEB	Mès, eth sòn que non se tardèc guaire; se desvelhèc inquiet e banhat en ua sudor hereda.
GUÈRRA-E-PATZ-IV-WEB	Quan dormie seguie pensant en tot aquerò que lo preocupaue aqueri dies: era vida e era mòrt.
GUÈRRA-E-PATZ-IV-WEB	Era sustot.
GUÈRRA-E-PATZ-IV-WEB	Se sentie mès pròche ara mòrt.
GUÈRRA-E-PATZ-IV-WEB	Qué ei er amor?, pensaue.
GUÈRRA-E-PATZ-IV-WEB	Tot çò que compreni ac compreni perque estimi.
GUÈRRA-E-PATZ-IV-WEB	Tot, tot existís solet perque estimi.
GUÈRRA-E-PATZ-IV-WEB	Tot qu‟ei estacat per amor solet.
GUÈRRA-E-PATZ-IV-WEB	Er amor ei Diu; morir signifique que jo, ua particula der amor, entorni entara hònt comuna e etèrna”.
GUÈRRA-E-PATZ-IV-WEB	Qu‟èren pensaments solatjants, o atau l‟ac semblèc aumens.
GUÈRRA-E-PATZ-IV-WEB	Mès que non èren senon pensaments.
GUÈRRA-E-PATZ-IV-WEB	Quauquarren mancaue en eri: èren unilateraus, personaus, cerebraus, les mancaue evidéncia.
GUÈRRA-E-PATZ-IV-WEB	E seguie era madeisha inquietud e confusion.
GUÈRRA-E-PATZ-IV-WEB	Se demorèc adormit.
GUÈRRA-E-PATZ-IV-WEB	En sòmi se vedec ena madeisha cramba a on ère reauments, mès non herit senon san.
GUÈRRA-E-PATZ-IV-WEB	L‟enrodauen fòrça persones insignificantes e indiferentes.
GUÈRRA-E-PATZ-IV-WEB	Parlaue damb eres e discutie de causes inutiles.
GUÈRRA-E-PATZ-IV-WEB	Se dispausaue e gésser de viatge.
GUÈRRA-E-PATZ-IV-WEB	Eth prince rebrembaue confusaments que tot ère insignificant e que lo demorauen prètzhèts mès importants; mès seguie parlant, estonant as sòns audidors damb es sues frases uedes, engenhoses.
GUÈRRA-E-PATZ-IV-WEB	De man en man, aqueri personatges despareisheren imperceptiblaments e solet restèc un problèma: eth problèma dera pòrta.
GUÈRRA-E-PATZ-IV-WEB	Se lhèue, s‟aprèsse entà passar eth flastièth e barrar- la.
GUÈRRA-E-PATZ-IV-WEB	Tot depen de qué artenhe barrar-la.
GUÈRRA-E-PATZ-IV-WEB	Camine, s‟esdegue, mès es sues cames non se botgen e eth se‟n sap de qué non aurà temps entà barrar-la; ça que la, tense dolorosaments totes es sues fòrces.
GUÈRRA-E-PATZ-IV-WEB	Ua pòur espaventosa se senhorege d‟eth.
GUÈRRA-E-PATZ-IV-WEB	E aguesta pòur ei era pòur ara mòrt: darrèr dera pòrta que i a era.
GUÈRRA-E-PATZ-IV-WEB	Mès en madeish moment qu‟arribe arrossegant-se bastrussaments entada era, aquerò tan terrible posse deth costat opausat, sajant de passar ara fòrça.
GUÈRRA-E-PATZ-IV-WEB	Quauquarren que non ei uman (era mòrt) pelege per entrar e ei de besonh arturar-la.
GUÈRRA-E-PATZ-IV-WEB	Eth s‟agarre ara pòrta, arremasse es sues darrères fòrces; ja non la pòt barrar, mès òc arturar-la aumens, encara qu‟es sues fòrces son fèbles, maganhaires, e era pòrta pressionada per çò de terrible se daurís e se torne a barrar.
GUÈRRA-E-PATZ-IV-WEB	Ua auta pression d‟aquiu.
GUÈRRA-E-PATZ-IV-WEB	Es sòns esfòrci suberumans que son en bades e es dues huelhes dera pòrta se daurissen silenciosaments.
GUÈRRA-E-PATZ-IV-WEB	Era entre e era ei era mòrt.
GUÈRRA-E-PATZ-IV-WEB	E eth prince Andrei morís.
GUÈRRA-E-PATZ-IV-WEB	Mès en moment de morir, se‟n brembèc de qué ère en tot dormir, hec un esfòrç e se desvelhèc.
GUÈRRA-E-PATZ-IV-WEB	È mòrt e m‟è desvelhat.
GUÈRRA-E-PATZ-IV-WEB	Era mòrt qu‟ei eth desvelhar-se”.
GUÈRRA-E-PATZ-IV-WEB	Se sentec desliurat d‟aquerò qu‟abantes estacaue era sua fòrça e experimentèc aquera estranha leugeretat que dès alavetz ja non l‟abandonèc.
GUÈRRA-E-PATZ-IV-WEB	Quan se desvelhèc, caperat de sudor hereda, e se botgèc en divan, Natasha s‟apressèc ada eth entà preguntar-li se qué li passaue.
GUÈRRA-E-PATZ-IV-WEB	Eth prince non responec: non comprenie era pregunta e la guardèc damb uelhs estranhs.
GUÈRRA-E-PATZ-IV-WEB	Aquerò ère çò que s‟auie passat dus dies abantes de qué arribèsse era princessa Maria.
GUÈRRA-E-PATZ-IV-WEB	D‟alavetz, sivans eth mètge, la fèbre auie aquerit mala mina.
GUÈRRA-E-PATZ-IV-WEB	Mès Natasha non mostraue cap interès per çò que didie eth mètge: vedie toti aqueri terribles simptòmes moraus, indobtables entada era.
GUÈRRA-E-PATZ-IV-WEB	Entath prince Andrei, damb aqueth desvelhment deth sòn, comencèc er aluenhament dera vida.
GUÈRRA-E-PATZ-IV-WEB	E, en comparèr damb era durada dera sua existéncia, non li semblaue mès lent qu‟eth desvelhament deth sòmi en relacion damb eth temps que s‟auie tardat eth sòmi.
GUÈRRA-E-PATZ-IV-WEB	Arren de terrible ne violent auie en aguest desvelhament relatiuaments lent.
GUÈRRA-E-PATZ-IV-WEB	Es sòns darrèrs dies e ores sigueren simples e tranquilles.
GUÈRRA-E-PATZ-IV-WEB	Era princessa Maria e Natasha, que non se desseparauen d‟eth, atau ac sentien.
GUÈRRA-E-PATZ-IV-WEB	Ja non plorauen ne patien; e enes darrèri dies se n‟encuedauen de qué non pensauen tant en eth (que ja non existie e les auie abandonat) coma en sòn rebrembe mès pròche: eth sòn còs.
GUÈRRA-E-PATZ-IV-WEB	En ambdues ère tant intens aguest sentiment, qu‟èr aspècte extèrn e terrible dera mòrt non influie en eres e considerauen inutil ahiscar eth sòn dolor.
GUÈRRA-E-PATZ-IV-WEB	Non plorauen dauant d‟eth ne dehòra dera sua preséncia, e tanpòc parlauen d‟eth entre eres.
GUÈRRA-E-PATZ-IV-WEB	Èren convençudes de non saber exprimir damb paraules tot aquerò que comprenien.
GUÈRRA-E-PATZ-IV-WEB	Es dues vedien se com, aluenhant-se d‟eres, s‟en.honsaue cada viatge mès prigondaments, lenta e tranquillament, non se sabie entà on, mès sabien qu‟auie d‟èster atau e qu‟aquerò estaue ben.
GUÈRRA-E-PATZ-IV-WEB	Eth prince Andrei recebec es darrèri sacraments; toti s‟apressèren entà dider-se adiu d‟eth.
GUÈRRA-E-PATZ-IV-WEB	Quan li heren a vier ath sòn hilh botèc es pòts en sòn front e se virèc, non perque li resultesse penible ne per pietat (era princessa e Natasha ac comprenien) senon pr‟amor que supausaue qu‟aquerò ère çò que d‟eth exigien.
GUÈRRA-E-PATZ-IV-WEB	E quan li demanèren que lo benedisse, ac hec, e guardèc ath sòn entorn coma preguntant se li calie hèr bèra causa mès.
GUÈRRA-E-PATZ-IV-WEB	Era princessa e Natasha sigueren presentes pendent es darrères contraccions deth còs abandonat peth sòn esperit.
GUÈRRA-E-PATZ-IV-WEB	Ja se n‟a anat?, didec era princessa Maria, quan eth còs immobil, estirat dauant d‟eres, començaue a heredar-se.
GUÈRRA-E-PATZ-IV-WEB	Natasha s‟apressèc, guardèc es uelhs sense vida e s‟esdeguec a barrar-les.
GUÈRRA-E-PATZ-IV-WEB	Mès que non les punèc, encara qu‟apressèc es pòts ad aquerò qu‟ère eth sòn mès pròche rebrembe.
GUÈRRA-E-PATZ-IV-WEB	A on ei ara?…
GUÈRRA-E-PATZ-IV-WEB	Quan botèren aqueth còs, lauat e vestit, en taüt, sus ua taula, toti s‟apressèren plorant, pr‟amor de balhar-li eth sòn darrèr adiu.
GUÈRRA-E-PATZ-IV-WEB	Nikolenhka plorèc possat peth dolorós estupor qu‟estarnaue eth sòn còr.
GUÈRRA-E-PATZ-IV-WEB	Era comdessa e Sonia plorauen pensant en Natasha e qu‟eth ja non existie.
GUÈRRA-E-PATZ-IV-WEB	Eth vielh comde plorèc perque sentie que lèu tanben eth li calerie balhar aguest terrible pas.
GUÈRRA-E-PATZ-IV-WEB	Tanben era princessa Maria e Natasha plorèren ara; mès non per çò deth sòn dolor; plorèren pera ferventa commocion qu‟aumplie es sues amnes dauant d‟aqueth simple e solemne mistèri dera mòrt que venguien de presenciar.
GUÈRRA-E-PATZ-IV-WEB	PART I Era rason umana que non pòt compréner eth conjunt des causes qu‟originen cada fenomèn, mès eth besonh de coneisher-les qu‟ei inerent ena natura der òme.
GUÈRRA-E-PATZ-IV-WEB	Era rason umana, sense apregondir ena infinitud ne enes complexitats des condicions deth fenomèn, cadua d‟eres, per separat, se pòt concéber coma encausa deth madeish, s‟acuelh ara prumèra esperança, que sòl èster era mès intelligibla, e ditz: aguesta qu‟ei era encausa.
GUÈRRA-E-PATZ-IV-WEB	Enes eveniments istorics (qu‟en eri es objectius d‟informacion son es actes umans) ei era volentat des dius que se presente coma prumèra encausa; e dempús era volentat des òmes qu‟ocupen un lòc important ena istòria, que cridam eròis.
GUÈRRA-E-PATZ-IV-WEB	Mès qu‟ei pro d‟apregondir en cada eveniment istoric (ei a díder, ena actuacion de tota era massa umana qu‟actue en eth) entà convencer-se de qué era volentat des eròis, luenh de dirigir es accions dera massa, ei lèu tostemp dirigida.
GUÈRRA-E-PATZ-IV-WEB	Poirie semblar que non a cap de valor compréner era significacion des eveniments istorics d‟ua o de ua auta manèra; mès, entre es qu‟afirmen qu‟es pòbles d‟Occident auancen entà Orient pr‟amor qu‟atau ac volec Napoleon e es que sostien que semblable eveniment se passèc pr‟amor qu‟atau li calie èster, i a era madeisha diferéncia qu‟entre es qu‟afirmauen qu‟era Tèrra s‟està quieta e toti es planetes viren ar entorn d‟era e es que didien que non saben en qué se sostie era Tèrra mès saben qu‟existissen leis que regissen es sòns movements e es des auti astres.
GUÈRRA-E-PATZ-IV-WEB	Non existissen ne pòden existir encauses d‟un eveniment istoric, exceptat era encausa soleta de totes eres; mès existissen leis que govèrnen es eveniments, es ues desconeishudes e es autes qu‟eth sòn sens començam compréner.
GUÈRRA-E-PATZ-IV-WEB	Era descubèrta d‟aguestes leis solet ei possible se renonciam totafèt a cercar es causes ena volentat d‟un solet òme, madeish qu‟era descubèrta des leis que regissen eth movement des planetes non siguec possibla enquia qu‟es òmes renoncièren ara idia dera movilitat dera Tèrra.
GUÈRRA-E-PATZ-IV-WEB	Dempús dera batalha de Borodino, dera ocupacion de Moscòu per enemic e er incendi dera ciutat, es istorians considèren qu‟er episòdi fondamentau dera guèrra de 1812 siguec eth pas dera armada russa deth camin de Riazan ath de Kaluga, e d‟aquiu entath camp de Tarutino, nomentat coma era marcha oblicua de Krasnia Pajra.
GUÈRRA-E-PATZ-IV-WEB	Es istorians atribuïssen era glòria d‟aguest hèt geniau a diuèrsi personatges e discutissen a qui li correspon en realitat eth merit.
GUÈRRA-E-PATZ-IV-WEB	Tanben es istorians estrangèrs, enquia e tot es madeishi francesi, arreconeishen eth gèni des caps militars russi quan parlen d‟aguesta marcha.
GUÈRRA-E-PATZ-IV-WEB	Mès, per qué toti es escrivans que se tien ad aguesti tèmes, e damb eri es auti, admeten qu‟aguesta marcha siguec ua iniciatiua geniau e prigonda d‟ua soleta persona, que sauvèc a Russia e perdec a Napoleon?
GUÈRRA-E-PATZ-IV-WEB	Qu‟ei dificil de compréner.
GUÈRRA-E-PATZ-IV-WEB	Prumèr de tot, ei dificil compréner en qué s‟està era genialitat e prigondor d‟aguest movement, donques que non ei de besonh guaire esfòrç intellectuau entà encuedar-se‟n de qué era mielhor posicion d‟ua armada (quan non se l‟ataque) ei era qu‟ei mès pròcha as aprovediments.
GUÈRRA-E-PATZ-IV-WEB	E quinsevolh, encara que sigue un mainatge de tretze ans, non massa intelligent, comprenerie aisidaments qu‟en 1812 era posicion mès auantatjosa dera armada, dempús dera retirada de Moscòu, s‟estaue en camin de Kaluga.
GUÈRRA-E-PATZ-IV-WEB	Per tant, non se pòt comprèner, en prumèr lòc, se quini rasonaments an amiat as istorians entà veir era prigonda genialitat d‟aguesta manòbra.
GUÈRRA-E-PATZ-IV-WEB	En dusau lòc, encara resulte mès dificil compréner se com es istorians ven en era era sauvacion des russi e era derrota des francesi, pr‟amor que semblabla marcha, realizada enes circonstàncies que la precediren, coïncidiren, e contunhèren, podec èster tan perilhosa entara armada russa coma providenciau entara francesa.
GUÈRRA-E-PATZ-IV-WEB	E se, a compdar d‟aguest movement, era sòrt des russi comence a mielhorar, de cap des manères podem dedusir qu‟aguest movement ne siguesse era encausa.
GUÈRRA-E-PATZ-IV-WEB	Aguesta marcha de flanc, luenh d‟aufrir auantatges, podec costar era pèrta de tota era armada russa e era sauvacion dera armada francesa se non i auesse auut d‟autes circonstàncies.
GUÈRRA-E-PATZ-IV-WEB	Qué s‟aurie passat sense er incendi de Moscòu?
GUÈRRA-E-PATZ-IV-WEB	Qué, se Murat non auesse perdut de vista as russi?, qué, se Napoleon non s‟auesse estat inactiu?
GUÈRRA-E-PATZ-IV-WEB	O se, en Krasnia Pajra, era armada russa, seguint eth conselh de Bennigsen e Barclay, auesse presentat batalha?
GUÈRRA-E-PATZ-IV-WEB	E s‟es francesi auessen atacat as russi quan aguesti arreculauen mès enlà de Pajra?
GUÈRRA-E-PATZ-IV-WEB	E se Bonaparte, apressant-se a Tarutino, auesse atacat as russi encara que solet siguesse damb era dètzau part dera energia que despleguèc en Smolensk?
GUÈRRA-E-PATZ-IV-WEB	E s‟es francesi s‟auessen dirigit entà Sant Petersburg?…
GUÈRRA-E-PATZ-IV-WEB	En tresau lòc, çò que mens se compren ei qu‟es òmes qu‟estúdien era istòria non volguen veir, exprèssaments, que non se pòt atribuir a ua soleta persona era mentada manòbra, qu‟arrés auie previst jamès, e qu‟era (madeish qu‟eth repè en Fili) de hèt non siguec concebuda en sòn ensems per arrés, senon realizada pas a pas, un dempús der aute, menuta a menuta, desvolopada ath long d‟ua incalculabla seria des mès diuèrses circonstàncies; e solet quan se realizèc ena sua integritat se convertic en un hèt preterit.
GUÈRRA-E-PATZ-IV-WEB	En conselh de Fili, era idia dominanta des caps russi ère, coma quauquarren que se supausaue, era retirada entà darrèr en linha dreta, ei a díder, peth camin de Nizhni- Novgorod.
GUÈRRA-E-PATZ-IV-WEB	Era pròva d‟aquerò son era majoritat de vòts qu‟obtenguec aguesta idia en conselh e era coneishuda convèrsa, dempús deth conselh, entre eth generau en cap e Lanski, cap des servicis d‟intendéncia.
GUÈRRA-E-PATZ-IV-WEB	En sòn infòrme ath Plan Seren, Lanski comuniquèc qu‟es aprovediments dera armada s‟auien acumulat sustot ath long deth Oka, enes províncies de Tula e Kazan, e que, en cas de retirada entà Nizhni-Novgorod es resèrves de viures quedarien separades dera armada per ample cabau der arriu Oka, per çò que, mès que mès a principis der iuèrn, eth transpòrt que resulte impossible.
GUÈRRA-E-PATZ-IV-WEB	Aguest siguec eth prumèr indici deth besonh de separar-se dera linha dreta, qu‟abantes semblaue era mielhor entà Nizhni-Novgorod.
GUÈRRA-E-PATZ-IV-WEB	Era armada se dirigic entath sud, peth camin de Riazan, cercant era proximitat as resèrves de viures.
GUÈRRA-E-PATZ-IV-WEB	Mès tard, era inactivitat des francesi, que perdèren de vista ara armada russa, era preocupacion entà deféner era fabrica de Tula e, sustot, er auantatge de tier-se près de avitalhament obliguèren ara armada a baishar encara mès entath sud, en camin de Tula.
GUÈRRA-E-PATZ-IV-WEB	Atau coma non ei possible respóner ara pregunta de quan siguec abandonat Moscòu, arrés pòt saber en quin moment precís e per qui se decidic passar entà Tarutino.
GUÈRRA-E-PATZ-IV-WEB	Solet quan arribèc era armada en Tarutino, degut as incompdables diferéncies numeriques, era gent comencèc a creir qu‟ère çò que desiraue de hège fòrça temps.
GUÈRRA-E-PATZ-IV-WEB	II Era celèbra marcha oblicua se limitèc ad aquerò: era armada russa, arreculant tostemp en sentit contrari ath dera invasion, un còp auec cessat er auanç des francesi, se hec enlà dera linha dreta seguida ara prumeria e, en non senter-se perseguida, se dirigic coma ère naturau entà on abondauen es viures.
GUÈRRA-E-PATZ-IV-WEB	Se mos imaginam ara armada russa desaprovedida, non ja de caps geniaus, senon simplaments coma tropes sense caps, aguesta armada non podie hèr ua auta causa que tornar de nauèth entà Moscòu, en tot hèr un gran torn pes lòcs a on i auie mès aprovediment e regions mès fertiles.
GUÈRRA-E-PATZ-IV-WEB	Eth pas deth camin de Nizhni-Novgorod entàs de Riazan, Tula e Kaluga ère autant logic qu‟es saquejaires dera armada russa seguien aguesta madeisha direccion, e de Sant Petersburg exigien que Kutuzov amièsse es sues tropes entad aguest madeish camin.
GUÈRRA-E-PATZ-IV-WEB	En Tarutino, Kutuzov recebec lèu ua censura der Emperaire per auer desviat es tropes entath camin de Riazan e li senhalèc era posicion, a on ja se trapaue quan arribèc era orde imperiau.
GUÈRRA-E-PATZ-IV-WEB	Arreculant ena direccion dera possada recebuda pendent tota era campanha, en tot includir era batalha de Borodino, quan era fòrça d‟aguesta possada (sense receber-ne cap mès) despareishec, era majoritat dera armada russa cuelhec era posicion que l‟ère naturau.
GUÈRRA-E-PATZ-IV-WEB	Eth merit de Kutuzov non s‟està ena realizacion de manòbres geniaus, d‟aguestes que se criden estrategiques, senon en auer comprenut, solet eth, eth significat des eveniments qu‟anauen arribant.
GUÈRRA-E-PATZ-IV-WEB	Siguec eth solet a compréner era importància dera inactivitat francesa, e solet eth seguic afirmant qu‟era batalha de Borodino siguec ua victòria; eth, solet eth, qu‟ena sua condicion de generau en cap s‟aurie d‟auer mostrat propici ar atac, tenguec toti es sòns recursi entà empachar qu‟era armada russa siguesse emplegant-se en batalhes inutiles.
GUÈRRA-E-PATZ-IV-WEB	Era fèra herida en Borodino jadie en quauqua part d‟aqueri parçants a on l‟auie deishat eth caçaire, que s‟auie retirat.
GUÈRRA-E-PATZ-IV-WEB	Mès ignoraue s‟ère viua o mòrta o simplaments emboscada.
GUÈRRA-E-PATZ-IV-WEB	E, de pic, s‟enteneren es gemècs d‟aguesta fèra.
GUÈRRA-E-PATZ-IV-WEB	Es gemècs dera fèra herida, dera armada francesa, eth crit que denonciaue era sua derrota, ère eth manament de Lauriston entath campament de Kutuzov damb era mission de prepausar era patz.
GUÈRRA-E-PATZ-IV-WEB	Napoleon, tostemp convençut de qué çò de bon non ère çò bon, senon aquerò qu‟ada eth se l‟acodie, escriuec a Kutuzov çò de prumèr que li venguec entath cap, encara que non auesse cap de sens: Senhor prince Kutuzov: vos mani a un generau, ajudant de camp mèn, pr‟amor d‟expausar-vos quauqui ahèrs interesanti.
GUÈRRA-E-PATZ-IV-WEB	Desiri que Sa Altesa balhe crèdit a guaire eth vos digue, mès que mès, quan vos exprimisque es sentiments d‟estimacion e particulara consideracion que hè temps vos profèssi.
GUÈRRA-E-PATZ-IV-WEB	Que non a cap mès objectiu aguesta carta.
GUÈRRA-E-PATZ-IV-WEB	Prègui a Diu, senhor prince Kutuzov, que vos age ena sua santa e digna proteccion.
GUÈRRA-E-PATZ-IV-WEB	Moscòu 3 d‟octubre de 1812.
GUÈRRA-E-PATZ-IV-WEB	Signat: Napoleon.
GUÈRRA-E-PATZ-IV-WEB	Aguest ei er esperit actuau dera mia nacion, responec Kutuzov.
GUÈRRA-E-PATZ-IV-WEB	E seguic esdegant-se entà empedir era ofensiua dera armada.
GUÈRRA-E-PATZ-IV-WEB	Pendent eth mes qu‟era armada francesa saquejaue Moscòu e es tropes russes s‟estauen estacionades tranquillaments en Tarutino, se produsic un cambi ena relacion de fòrces (en esperit e en nombre), que per aquerò era preponderància passèc as russi.
GUÈRRA-E-PATZ-IV-WEB	Maugrat qu‟es russi desconeishien era posicion dera armada francesa e er quantitat des sòns efectius, tanlèu cambièc aguesta relacion de fòrces se hec evident eth besonh dera ofensiua en incompdables senhaus: eth manament de Lauriston, era abondor de viures en Tarutino, es notícies qu‟arribauen de pertot sus era inactivitat e eth desorde des tropes franceses, es recrutes incorporadi enes regiments russi entà curbir es baishes, eth bon temps, eth prolongat repaus des soldats russi e era impaciència que normauments surgente enes tropes dempús un repaus, pr‟amor d‟amiar a tèrme aquerò entà qué auien estat arremassadi; a tot aquerò se somaue eth curiosèr per saber çò que se passaue ena armada francesa, donques qu‟auien perdut eth contacte damb era hège ja temps, era audàcia qu‟es auançades se botjauen ath cant des francesi plaçadi près de Tarotino, es notícies sus aisides victòries artenhudes contra er enemic per mujiks e guerrilhèrs, era enveja costada per aguesti hèts, eth vam de resvenja que borie ena amna de cada persona tant qu‟es francesi s‟estauen en Moscòu e sustot era consciéncia, vaga, mès existenta en cada soldat, de qué era relacion de fòrces auie cambiat e er auantatge s‟estaue ara deth costat des russi.
GUÈRRA-E-PATZ-IV-WEB	Tot aquerò hège de besonh era ofensiua.
GUÈRRA-E-PATZ-IV-WEB	E damb era madeisha exactitud d‟un relòtge, qu‟es sues campanes comencen a sonar quan era agulha hè un torn redon ena esfèra, tanben enes instàncies superiores eth cambi dera situacion costèc un movement accelerat, mormolhs e sons de campanes.
GUÈRRA-E-PATZ-IV-WEB	Era armada russa ère dirigida per Kutuzov e peth sòn Estat Major e, de Sant Petersburg, per Emperaire Alexandre.
GUÈRRA-E-PATZ-IV-WEB	Abans de qué arribèsse era notícia der abandonament de Moscòu s‟auie premanit en Sant Petersburg un plan, peth menut, de tota era campanha, que li siguec manat a Kutuzov, pr‟amor de qué lo metesse en marcha.
GUÈRRA-E-PATZ-IV-WEB	A maugrat de qué eth projècte s‟estaue ena idia de qué Moscòu seguie en mans russes, er Estat Major l‟aprovèc e lo metec en marcha.
GUÈRRA-E-PATZ-IV-WEB	Eth Plan Seren se limitèc a suggerir qu‟es actuacions subversiues a grana distància son tostemps dificiles d‟executar.
GUÈRRA-E-PATZ-IV-WEB	Pr‟amor de véncer es dificultats existentes sigueren enviades naues ordes e naues persones encargades de susvelhar era actuacion deth generau en cap e d‟informar ath respècte.
GUÈRRA-E-PATZ-IV-WEB	Ath delà, tot qu‟auie cambiat enes comandaments dera armada.
GUÈRRA-E-PATZ-IV-WEB	Les calèc substituir a Bagration, mòrt en combat, e a Barclay que s‟auie retirat ofensat.
GUÈRRA-E-PATZ-IV-WEB	Damb era màger seriositat se deliberaue se serie mielhor méter a A en lòc de B; a B en tot substituir a C, o, ath contrari a D en sòrta de A, eca, coma se tot aquerò podesse costar ua auta causa que non siguesse era satisfaccion de A e de B. Qu‟èren màger que jamès es intrigues entre es diuèrsi partits, per çò dera ostilitat que Kutuzov mostraue contra Bennigsen, eth sòn cap d‟Estat Major, e era preséncia de persones de confiança manades per Emperaire e es repetides substituicions.
GUÈRRA-E-PATZ-IV-WEB	A minaue eth terren a B; aguest eth de C, eca, en toti es cambis e combinacions possibles.
GUÈRRA-E-PATZ-IV-WEB	Era encausa principau, mès unenca, d‟aguestes intrigues e actuacions s‟estaue ena campanha militara, que toti eri se pensauen dirigir.
GUÈRRA-E-PATZ-IV-WEB	Mès era campanha seguie endauant independentaments d‟eri, tau coma li calie desvolopar-se, ei a díder, sense coïncidir jamès damb çò que discurrien es òmes, senon coma ua conseqüéncia dera actuacion des masses.
GUÈRRA-E-PATZ-IV-WEB	Totes aqueres combinacions s‟entrecrotzauen e confonien, en tot èster, ena pensada des nautes esfères, ua imatge exacta de çò que calie hèr.
GUÈRRA-E-PATZ-IV-WEB	Prince Miljail Ilarionavic (escriuec eth 2 d‟octobre er Emperaire en ua carta qu‟arribèc ena sua destinacion dempús dera batalha de Tarutino): Dès eth 2 de seteme Moscòu ei en poder der enemic.
GUÈRRA-E-PATZ-IV-WEB	Es vòstes darrèrs infòrmes son deth dia 20; dempús aguesta data non solet non s‟a hèt arren contra er enemic pr‟amor de desliurar era nòsta capitau senon que, sivans es vòsti darrèrs infòrmes, vos qu‟auetz seguit arreculant: Serpujov ocupada per un destacament enemic, e Tula, damb era sua famosa fabrica e tan de besonh entara armada, se trape en perilh.
GUÈRRA-E-PATZ-IV-WEB	Sivans me comunique eth generau Wintzingerode, un còs dera armada enemiga de dètz mil òmes auance peth camin de Sant Petersburg; un aute còs, tanben nombrós, marche entà Dmitrovo.
GUÈRRA-E-PATZ-IV-WEB	Un tresau, auance entà Vladimir, e un quatau, de pro importància, se trape entre Ruza e Mozhaisk.
GUÈRRA-E-PATZ-IV-WEB	Per çò de Napoleon, eth dia 25 ère en Moscòu.
GUÈRRA-E-PATZ-IV-WEB	Cossent damb toti aguesti infòrmes, quan er enemic a dividit es sues fòrces e Napoleon, damb era sua Garda, se trape encara en Moscòu, ei possible qu‟es fòrces franceses que sòn dauant vòste siguen tan nombroses que non vos permeten iniciar era ofensiua?
GUÈRRA-E-PATZ-IV-WEB	Ath contrari, qu‟ei probable qu‟er enemic vos perseguisque damb destacaments o, coma molt, damb un còs plan inferior ara armada que vos auetz as vòstes ordes.
GUÈRRA-E-PATZ-IV-WEB	Vos que seratz eth responsable s‟er enemic artenh enviar fòrces importantes entà Sant Petersburg pr‟amor de menaçar aguesta capitau, a on non an restat guaires tropes en tot tier en compde que damb era armada que se vos a fidat, vos auetz toti es mejans entà evitar aguest nau malastre, s‟actuatz damb decision e diligéncia.
GUÈRRA-E-PATZ-IV-WEB	Rebrembatz que dauant dera patria ofensada encara vos cau respóner dera queiguda de Moscòu.
GUÈRRA-E-PATZ-IV-WEB	Ja sabetz per experiéncia enquia quin punt sò prèst tostemp a recompensar-vos, e vos asseguri qu‟aguest desir non amendrirà; mès jo e Russia qu‟auem eth dret de demorar de vos eth deleri, era fermetat e es capitades que promet era vòsta intelligéncia, eth vòste talent militar e eth valor des tropes que comandatz.
GUÈRRA-E-PATZ-IV-WEB	Abantes qu‟arribèsse aguesa carta, que demostraue qu‟en Sant Petersburg auie repercutit ja eth cambi costat en ambdues armades, Kutuzov ja non podec retier es sues tropes dera ofensiua e era batalha se produsic.
GUÈRRA-E-PATZ-IV-WEB	Eth 2 d‟octobre un cosac cridat Shapovalov, qu‟anaue en servici de reconeishement, aucic ua lèbe e ne heric ua auta; en seguiment der animau herit, s‟en.honsèc en bòsc e estramunquèc damb era ala quèrra dera armada de Murat, qu‟auie acampat aquiu sense cap precaucion.
GUÈRRA-E-PATZ-IV-WEB	Shapovalov condèc alègraments as sòns companhs qu‟auie estat a mand de quèir en mans franceses.
GUÈRRA-E-PATZ-IV-WEB	Er abanderat des cosacs entenec eth sòn raconde e informèc ath sòn comandant.
GUÈRRA-E-PATZ-IV-WEB	Cridèren a Shapovalov e l‟interroguèren.
GUÈRRA-E-PATZ-IV-WEB	Es oficiaus cosacs volien profitar era escadença entà capturar quauqui shivaus; mès un d‟eri, qu‟auie coneishudi en naut comandament, condèc eth hèt a un generau der Estat Major, a on darrèraments era situacion ère fòrça tibada.
GUÈRRA-E-PATZ-IV-WEB	Dies abans Ermolov auie pregat a Bennigsen qu‟influisse en Plan Seren entà passar ara ofensiua.
GUÈRRA-E-PATZ-IV-WEB	Se no vos coneishessa me pensaria que non desiratz çò que me demanatz, contestèc Bennigsen.
GUÈRRA-E-PATZ-IV-WEB	Qu‟ei pro que jo conselha quauquarren, tà qu‟et Plan Seren hèsque çò de contrari.
GUÈRRA-E-PATZ-IV-WEB	Era notícia amiada pès cosacs e confirmada pes patrolhes de reconeishement demostrèc qu‟es eveniments auien madurat definitiuaments.
GUÈRRA-E-PATZ-IV-WEB	Era còrda tibada auie sautat, vibrèren es relòtges e sonèren es campanes.
GUÈRRA-E-PATZ-IV-WEB	A maugrat deth sòn aparent poder, dera sua intelligéncia, dera sua experiéncia e deth coneishement des òmes, Kutuzov, en tot tier en consideracion er infòrme de Bennigsen (qu‟ère facultat entà dirigir-se personauments ar Emperaire), er unanime desir des generaus, que, sivans se supausaue, ère tanben eth deth Sobeiran, atau coma es infòrmes des cosacs, ja non podec contier eth movement inevitable: ordenèc que se hesse çò qu‟eth consideraue qu‟ère inutil e perilhós, en tot benedíder eth hèt consumat.
GUÈRRA-E-PATZ-IV-WEB	IV Er infòrme de Bennigsen sus eth besonh dera ofensiua e es notícies restacades ath flanc descubèrt des francesi sigueren es darrèrs indicis deth besonh d‟ordenar era ofensiua, que se fixèc entath dia 5 d‟octobre.
GUÈRRA-E-PATZ-IV-WEB	Eth dia 4 d‟octobre, peth maitin, Kutuzov signèc era orde.
GUÈRRA-E-PATZ-IV-WEB	Toll liegec era orde a Ermolov e li prepausèc que s‟ocupèsse de cuélher es mesures avientes.
GUÈRRA-E-PATZ-IV-WEB	Plan, plan, ara que non è temps, didec Ermolov, e gessec dera isba.
GUÈRRA-E-PATZ-IV-WEB	Era orde d‟operacions, redigida per Toll, qu‟ère excellenta; coma era d‟Austerlitz, encara que non ère escrita en aleman: “Dier erste Colonne marschirt… en aguesta e en aquera direccion; die zweite Colonne marschirt…1 en aguesta e en aquera direccion”, eca.
GUÈRRA-E-PATZ-IV-WEB	E en aqueth papèr totes es colomnes arribauen enes sòns lòcs ara ora indicada e destrusien ar enemic.
GUÈRRA-E-PATZ-IV-WEB	Coma en totes es ordes d‟operacions, es causes qu‟èren fòrça ben previstes, e coma se passe tostemp, cap colomna arribèc a temps en punt mercat.
GUÈRRA-E-PATZ-IV-WEB	Quan s‟aueren premanit fòrça exemplars dera orde, se cridèc a un oficiau, que siguec manat entà Ermolov pr‟amor de qué aguest s‟encarguèsse de distribuir-la e susvelhar eth sòn compliment.
GUÈRRA-E-PATZ-IV-WEB	Eth joen lòctenent de cavalaria dera Garda, oficiau d‟ordes de Kutuzov, content damb aquera importanta mission que se li fidaue, partic entath quartièr de Ermolov.
GUÈRRA-E-PATZ-IV-WEB	Que non i é, li didec un ajudant.
GUÈRRA-E-PATZ-IV-WEB	Er oficiau se dirigic entath lòc de comandament d‟un generau qu‟Ermolov solie visitar soent.
GUÈRRA-E-PATZ-IV-WEB	Que non i é; e eth generau tanpòc.
GUÈRRA-E-PATZ-IV-WEB	Er oficiau montèc a shivau e se dirigic entà un aute lòc.
GUÈRRA-E-PATZ-IV-WEB	Non i é, a gessut.
GUÈRRA-E-PATZ-IV-WEB	A veir s‟encara serè jo eth responsable deth retard!”, pensèc er oficiau.
GUÈRRA-E-PATZ-IV-WEB	Hec un torn a tot eth campament.
GUÈRRA-E-PATZ-IV-WEB	Es uns li didien qu‟auien vist a passar a Ermolov damb d‟auti generaus; d‟auti opinauen que, solide, aurie ja tornat.
GUÈRRA-E-PATZ-IV-WEB	Er oficiau, sense dinar, seguic cercant enquias sies dera tarde; mès Ermolov non apareshie per nunlòc e arrés li didie a on podie trapar-se.
GUÈRRA-E-PATZ-IV-WEB	Prenec ara prèssa un mòs ena tenda d‟un companh e entornèc entara avantgarda ara recèrca de Moloradovic, mès que tanpòc i ère.
GUÈRRA-E-PATZ-IV-WEB	Li dideren aciu qu‟auie anat entà un balh que daue eth generau Kikin, a on, solide, se traparie tanben Ermolov.
GUÈRRA-E-PATZ-IV-WEB	E a on ei aquerò?
GUÈRRA-E-PATZ-IV-WEB	Com!
GUÈRRA-E-PATZ-IV-WEB	S‟ei qu‟està mès enlà des auançades!
GUÈRRA-E-PATZ-IV-WEB	S‟an manat dus regiments entà sostier era linha.
GUÈRRA-E-PATZ-IV-WEB	Qu‟an un vertadèr rambalh!
GUÈRRA-E-PATZ-IV-WEB	Er oficiau depassèc es auançades e se dirigic entà Echkino.
GUÈRRA-E-PATZ-IV-WEB	Ja de luenh, en apressar-se ena casa, podec enténer es alègres e afinades cançons des soldats.
GUÈRRA-E-PATZ-IV-WEB	Acompanhades de fiulets e de tumades de cimbals arribauen enes sues aurelhes es paraules: “Enes … prats… enes … prats…” estofades a viatges pes crits.
GUÈRRA-E-PATZ-IV-WEB	Tot aqueth sarabat alegrèc ar oficiau, encara que, ath còp, cranhèc que l‟acusèssen d‟arrecular er autrejament dera importanta orde que se l‟auie fidat.
GUÈRRA-E-PATZ-IV-WEB	Ja èren es ueit.
GUÈRRA-E-PATZ-IV-WEB	Baishèc en un bot e entrèc ena grana casa senhoriau, que se sauvaue intacta entre eth camp des russi e es francesi.
GUÈRRA-E-PATZ-IV-WEB	Es vailets anauen e venguien pes correders damb plates de minjars e vins.
GUÈRRA-E-PATZ-IV-WEB	Es cantaires èren plaçadi jos es hièstres.
GUÈRRA-E-PATZ-IV-WEB	Quan er oficiau siguec introdusit ena sala vedec còp sec as generaus mès famosi dera armada, qu‟entre eri subergessie Ermolov pera sua estatura.
GUÈRRA-E-PATZ-IV-WEB	Amassadi en semicèrcle, damb er unifòrme descordat e eth ròstre alugat pera animacion, arrien a arridalhades.
GUÈRRA-E-PATZ-IV-WEB	Ath miei dera sala un beròi generau, mèsalèu baishet e damb eth ròstre tanben enventit, dançaue damb adretia eth trepak.
GUÈRRA-E-PATZ-IV-WEB	A, a, a!
GUÈRRA-E-PATZ-IV-WEB	Vai damb Nikolai Ivanovic!
GUÈRRA-E-PATZ-IV-WEB	A, a, a!
GUÈRRA-E-PATZ-IV-WEB	Er oficiau comprenec qu‟entrar en aqueth moment damb ua orde importanta qu‟ère hèr- se encara mès colpable e decidic demorar.
GUÈRRA-E-PATZ-IV-WEB	Mès un des generaus avertic era sua preséncia e en saber-se‟n dera encausa dera sua venguda l‟ac didec a Ermolov.
GUÈRRA-E-PATZ-IV-WEB	Aguest, damb gèst d‟anug, s‟apressèc entar oficiau e dempús d‟entener-lo, cuelhec eth document sense hèr comentaris.
GUÈRRA-E-PATZ-IV-WEB	Cres que siguec per edart era sua desaparicion?, didec aquera net ar oficiau un companh der Estat Major, en tot referir-se a Ermolov.
GUÈRRA-E-PATZ-IV-WEB	Non, qu‟ac hec de bon voler, pr‟amor de hastigar a Konovnisin.
GUÈRRA-E-PATZ-IV-WEB	Ja veiràs eth rambalh que se formarà deman!
GUÈRRA-E-PATZ-IV-WEB	V Londeman, eth ja malautís Kutuzov se lheuèc plan d‟ora.
GUÈRRA-E-PATZ-IV-WEB	Hec es sues oracions, se vestic e, damb era desagradiua sensacion d‟auer de dirigir ua batalha que non i ère d‟acòrd, pugèc en sòn coche e gessec de Letashevka, a cinc quilomètres de Tarutino, lòc a on les calie amassar-se totes es colomnes.
GUÈRRA-E-PATZ-IV-WEB	Pendent eth viatge Kutuzov s‟adormie e se desvelhaue en cada moment, atentiu a se s‟entenien trets pera dreta, o s‟era accion auie ja començat o non.
GUÈRRA-E-PATZ-IV-WEB	Tot qu‟ère en absoluda cauma.
GUÈRRA-E-PATZ-IV-WEB	Despuntaue era auba d‟un dia de tardor umit e gris.
GUÈRRA-E-PATZ-IV-WEB	En apressar-se en Tarutino, Kutuzov vedec a quauqui cavalièrs que trauessauen eth camin, en tot hèr a vier as sòns shivaus entath beuradèr.
GUÈRRA-E-PATZ-IV-WEB	Hec arturar eth sòn coche e les preguntèc de quin regiment èren.
GUÈRRA-E-PATZ-IV-WEB	Es soldats pertanhien a ua colomna que li calie trapar-se ja fòrça luenh d‟aciu, en ua emboscada.
GUÈRRA-E-PATZ-IV-WEB	Mès, mès entà dauant trapèc diuèrsi regiments d‟infantaria damb es fusilhs plaçadi en pabalhon e es soldats, a miei vestir, talhant lenha e minjant.
GUÈRRA-E-PATZ-IV-WEB	Hec cridar a un oficiau, que l‟informèc de qué non auien recebut cap orde de meter-se en marcha.
GUÈRRA-E-PATZ-IV-WEB	Mès, com?…
GUÈRRA-E-PATZ-IV-WEB	Carèc, ça que la, e hec cridar ath cap.
GUÈRRA-E-PATZ-IV-WEB	Baishèc deth coche e damb eth cap clin, alendant dificultosaments se metec a caminar en silenci d‟un costat en aute.
GUÈRRA-E-PATZ-IV-WEB	Quan arribèc eth cap, qu‟ère eth generau Eichen, der Estat Major, Kutuzov se rogic furiós, non perque er oficiau siguesse colpable, senon perque ja auie sus qui descargar era sua colèra.
GUÈRRA-E-PATZ-IV-WEB	Tremolaue, semblaue estofar-se en paroxisme d‟aquera furia qu‟a viatges l‟amiaue a redolar peth solèr.
GUÈRRA-E-PATZ-IV-WEB	Se lancèc sus Eichen damb eth punh menaçaire e lo caperèc des mès grossièrs insults.
GUÈRRA-E-PATZ-IV-WEB	Un aute oficiau, eth capitan Brozin, que d‟arren n‟ère colpable e se trapaue per edart en camin, patic era madeisha sòrt.
GUÈRRA-E-PATZ-IV-WEB	Be n‟ètz de brigands!
GUÈRRA-E-PATZ-IV-WEB	Moritz-vos!
GUÈRRA-E-PATZ-IV-WEB	Que patie fisicaments.
GUÈRRA-E-PATZ-IV-WEB	Eth, eth generau en cap, eth Plan Seren, coma toti lo cridauen, eth, que gaudie d‟un poder coma arrés auie auut en Russia, metut en ridicul dauant de tota era armada!
GUÈRRA-E-PATZ-IV-WEB	Quan non èra senon un simple oficialet arrés aurie gosat burlar-se‟n de jo d‟aguesta manèra…
GUÈRRA-E-PATZ-IV-WEB	E ara!” Qu‟auie era madeisha sensacion que s‟auesse patit un castig corporau e l‟ère impossible tier-se es crits de colèra e de dolor.
GUÈRRA-E-PATZ-IV-WEB	Mès, lèu s‟aflaquiren es sues fòrces; guardèc ath sòn entorn e, en tot encuedar-se‟n de qué s‟auie depassat parlant, pugèc en coche e hec repè en silenci.
GUÈRRA-E-PATZ-IV-WEB	Aguesta esfolissada de colèra non se repetic e Kutuzov, parpalhejant fèblaments, escotèc es desencuses e es justificacions de Bennigsen, Konovnitsin e Toll (Ermolov non se presentèc enquia londeman), que persutèren qu‟eth dia a vier se realizarie era frustrada ofensiua.
GUÈRRA-E-PATZ-IV-WEB	E Kutuzov li calèc acceptà‟c de nauèth.
GUÈRRA-E-PATZ-IV-WEB	VI Londeman es tropes se concentrèren enes bases de partença e pera net se meteren en marcha.
GUÈRRA-E-PATZ-IV-WEB	Qu‟ère ua net de tardor, damb bromes de color nere lilà, e non ploiguie: era tèrra ère umida, mès non hangosa, e es tropes auançauen en silenci.
GUÈRRA-E-PATZ-IV-WEB	Solet s‟entenie a viatges es fèbles secodides dera artilharia.
GUÈRRA-E-PATZ-IV-WEB	Ère enebit parlar en votz nauta, humar e alugar huec; s‟evitaue, en çò de possible, qu‟es shivaus endilhèssen.
GUÈRRA-E-PATZ-IV-WEB	Eth caractèr misteriós dera escometuda la hège mes atrasenta.
GUÈRRA-E-PATZ-IV-WEB	Es soldats marchauen alègri; quauques colomnes s‟arturèren, placèren es fusilhs en pabalhon e s‟esteneren ena tèrra hereda, en tot supausar qu‟auien arribat en lòc designat.
GUÈRRA-E-PATZ-IV-WEB	D‟autes (era majoritat) caminèren tota era net e, çampar, non arribèren a on les calie.
GUÈRRA-E-PATZ-IV-WEB	Solet eth comde Orlov-Denisov damb es sòns cosacs (eth destacament mens important) siguec en sòn lòc en moment oportun.
GUÈRRA-E-PATZ-IV-WEB	Eth destacament s‟arturèc en limit deth bòsc, ath cant deth caminòu que dès eth bordalat de Stromilovo arribaue enquia Dmitrovo.
GUÈRRA-E-PATZ-IV-WEB	En hèr-se dia desvelhèren ath comde Orlov e li heren a vier a un desertor deth camp francés: un sosoficiau polac deth còs dera armada de Poniatowski.
GUÈRRA-E-PATZ-IV-WEB	Eth polac declarèc qu‟auie desertat per senter-se menspredat en servici, donques qu‟auie d‟auer ascendut a oficiau de hège temps; ère eth mès valent de toti e plan per aquerò les abandonaue damb er in de resvenjar-se.
GUÈRRA-E-PATZ-IV-WEB	Declarèc que Murat hège jadilha a un quilomètre d‟aciu e que se li balhauen cent òmes lo cuelherie viu.
GUÈRRA-E-PATZ-IV-WEB	Eth comde Orlov-Denisov consultèc as sòns companhs.
GUÈRRA-E-PATZ-IV-WEB	Era prepausa semblaue massa seductora entà renonciar ada era.
GUÈRRA-E-PATZ-IV-WEB	Toti s‟aufriren a anar-i e conselhauen de sajà‟c.
GUÈRRA-E-PATZ-IV-WEB	Dempús de fòrça discussions e consideracions, eth major generau Grekov decidic acompanhar ath sosoficiau damb dus regiments de cosacs.
GUÈRRA-E-PATZ-IV-WEB	Plan, donc, escota!, didec eth comde Orlov ath sosoficiau.
GUÈRRA-E-PATZ-IV-WEB	Se dides era vertat, te balharè cent luises.
GUÈRRA-E-PATZ-IV-WEB	Sense respóner ad aguestes paraules eth sosoficiau montèc a shivau damb aire decidit e seguic a Grekov, que ja ère prèst, e se perdec en bòsc.
GUÈRRA-E-PATZ-IV-WEB	Eth comde Orlov, arraulit peth frescolenc maitin e inquiet pera responsabilitat que cuelhie, gessec deth bòsc enquia a on s‟aubiraue eth camp enemic, qu‟ara se diboishaue confús enes prumères lums deth maitin e des huecs luenhants que s‟anauen escandint.
GUÈRRA-E-PATZ-IV-WEB	Ara dreta deth comde Orlov, sus ua penent descubèrta, auien de campar es colomnes russes.
GUÈRRA-E-PATZ-IV-WEB	Eth comde guardaue entad aquera part, mès, encara qu‟auesse estat possible veder-les ena luenhor, es colomnes non apareishien.
GUÈRRA-E-PATZ-IV-WEB	En camp francés començaue a auer movement; atau li semblèc ath comde e atau ac confirmèc er ajudant de camp que gaudie d‟ua vista excellenta.
GUÈRRA-E-PATZ-IV-WEB	E coma se sòl passar quan se dèishe de uelh ara persona que s‟a fidat, li semblèc evident totafèt qu‟aqueth sosoficiau ère un traïdor, que l‟auie engahat e qu‟anaue a comprométer tot er atac pera manca d‟aqueri regiments que deuien caminar qui sap entà on.
GUÈRRA-E-PATZ-IV-WEB	Dilhèu ère possible apoderar-se de Murat ath miei de semblabla massa d‟òmes?
GUÈRRA-E-PATZ-IV-WEB	Que m‟a mentit aguest brigand!, didec eth comde.
GUÈRRA-E-PATZ-IV-WEB	È!, qu‟ei vertat…
GUÈRRA-E-PATZ-IV-WEB	Qué ne pensatz?
GUÈRRA-E-PATZ-IV-WEB	Les deishem que hèsquen?
GUÈRRA-E-PATZ-IV-WEB	Ordenatz que tornen?
GUÈRRA-E-PATZ-IV-WEB	Que tornen!
GUÈRRA-E-PATZ-IV-WEB	Qu‟ei tard, ja ei de dia.
GUÈRRA-E-PATZ-IV-WEB	Er ajudant se precipitèc a trauèrs deth bòsc ara cèrca de Grekov.
GUÈRRA-E-PATZ-IV-WEB	Quan Grekov entornèc, eth comde Orlov, preocupat pera contraorde, pera vana demora des colomnes d‟infantaria que non venguien d‟arribar e pera proximitat der enemic (toti es soldats deth sòn destacaments pensauen madeish), decidic er atac.
GUÈRRA-E-PATZ-IV-WEB	Cadun ocupèc eth sòn lòc; se senhèren e…” Que Diu mos age!”, exclamèc Orlov.
GUÈRRA-E-PATZ-IV-WEB	En tot eth bòsc s‟espargec er “òsca!” e es cosacs, ua centuria darrèr dera auta, coma es grans de horment que quèn ena saca, se lancèren encoratjadi damb es sues lances en cròc a trauèrs der arriuet, entath camp francés.
GUÈRRA-E-PATZ-IV-WEB	Ath crit desesperat e tremolós deth prumèr francés que vedec as cosacs, toti es que se trapauen en campament, es uns sense vestir, es auti miei adormidi, abandonèren canons, fusilhs, shivaus e hugeren ara desbandada.
GUÈRRA-E-PATZ-IV-WEB	S‟es cosacs auessen perseguit as francesi, sense prestar atencion ad açò que se passaue ath sòn entorn e darrèr d‟eri, aurien agarrat a Murat e a guairi èren damb eth.
GUÈRRA-E-PATZ-IV-WEB	Aquerò desirauen es caps, mès que non ère possible hèr auançar as cosacs quan se trapauen dauant deth butin e des presoèrs.
GUÈRRA-E-PATZ-IV-WEB	Arrés ne hège cabau des ordes.
GUÈRRA-E-PATZ-IV-WEB	Capturèren mil cinc cents presoèrs, trenta ueit canons, quauques bandères e, çò qu‟ère mès important entada eri; shivaus, seres, hlaçades e fòrça d‟auti utisi.
GUÈRRA-E-PATZ-IV-WEB	Qu‟ère de besonh arturar-se; méter en lòc segur as presoèrs e es canons, repartir eth butin, pelejar-se es uns damb es auti.
GUÈRRA-E-PATZ-IV-WEB	E a tot aquerò se tengueren es cosacs.
GUÈRRA-E-PATZ-IV-WEB	Es francesi, en veir qu‟arrés les perseguie, se poderen reméter.
GUÈRRA-E-PATZ-IV-WEB	S‟amassèren en grops e comencèren a tirar.
GUÈRRA-E-PATZ-IV-WEB	Orlov, tostemp ara demora des colomnes, non contunhèc eth sòn auanç.
GUÈRRA-E-PATZ-IV-WEB	Mentretant, cossent damb es ordes d‟operacions: “Die erste Colonne marschirt”, eca.
GUÈRRA-E-PATZ-IV-WEB	Coma de costum, eth bon umor des soldats, qu‟auien gessut tant alègri comencèc a dequèir.
GUÈRRA-E-PATZ-IV-WEB	S‟entenien paraules de maucontentament, ère evidenta era confusion des comandaments; auancèren, mès, entà darrèr.
GUÈRRA-E-PATZ-IV-WEB	Ajudants e generaus galaupauen d‟un costat en aute, cridauen embestiadi, se pelejauen, didien que non anauen entà on les calie e qu‟arribarien tard, eca.
GUÈRRA-E-PATZ-IV-WEB	E, fin finau, vengueren de deishar qu‟es causes anèssen sivans eth sòn curs.
GUÈRRA-E-PATZ-IV-WEB	E, plan, arribèren, mès non en lòc acordat.
GUÈRRA-E-PATZ-IV-WEB	Toll, que hège en aguesta batalha eth madeish papèr que Weyrother en Austerlitz, galaupaue d‟un costat en aute e en toti es lòcs se trapaue damb eth contrari de çò qu‟ère previst ena orde.
GUÈRRA-E-PATZ-IV-WEB	Se trapèc atau damb eth còs dera armada de Baggovot ath miei deth bòsc, ja auançat eth maitin, quan li calie auer trapat ja hège temps a Orlov-Denisov.
GUÈRRA-E-PATZ-IV-WEB	Irritat e shordat peth fracàs, e en tot supausar qu‟eth tòrt de tot l‟auie d‟auer quaquarrés, Toll repoteguec sevèraments ath cap deth còs en tot dider-li que se meritaue èster fusilhat.
GUÈRRA-E-PATZ-IV-WEB	Baggovot, un vielh generau aguerrit enes batalhes, tostemp tranquil, cansat tanben de tantes arturades, confusions e ordes contradictòries, responec furiós (damb estonament de toti e en contradiccion damb eth sòn caractèr) en tot dider-li fòrça causes desagradiues.
GUÈRRA-E-PATZ-IV-WEB	E damb ua soleta division contunhèc era marcha.
GUÈRRA-E-PATZ-IV-WEB	En gésser en camp dubèrt jos es trets des francesi, eth coratjós e valerós Baggovot, senhorejat pera colèra, non s‟arturèc a pensar se serie util o inutil intervier en aqueri moments e damb ua soleta division: seguic entà dauant en tot condusir as sòns òmes jos eth huec enemic.
GUÈRRA-E-PATZ-IV-WEB	Eth perilh, es bombes e es bales qu‟èren çò qu‟auie de besonh en sòn estat d‟animositat.
GUÈRRA-E-PATZ-IV-WEB	Ua des prumères bales l‟aucic; d‟autes auciren a fòrça soldats e, sense cap de profit, era division s‟estèc pendent bèth temps jos eth huec der enemic.
GUÈRRA-E-PATZ-IV-WEB	Mentretant, ua auta colomna li calie atacar frontauments as francesi, mès ath comandament d‟aguesta colomna i auie Kutuzov.
GUÈRRA-E-PATZ-IV-WEB	Pro se‟n sabie qu‟arren, senon eth desorde, arribarie d‟aquera batalha començada contra era sua volentat e sajaue, quan podie, contier as sues tropes, sense botjar-se deth lòc.
GUÈRRA-E-PATZ-IV-WEB	Kutuzov anaue silenciós en sòn shivalet gris e responie damb negligéncia a toti es que li prepausauen er atac.
GUÈRRA-E-PATZ-IV-WEB	Vosati solet parlatz d‟atacar e non vedetz que non sabem hèr manòbres complicades, li didec a Miloradovic, que li demanaue permís entà passar ara ofensiua.
GUÈRRA-E-PATZ-IV-WEB	Quan l‟informèren de qué ena rèiregarda des francesi, a on sivans es cosacs non i auie arrés, se trapauen dus batalhons de polacs, guardèc de reuelh a Ermolov (que non li dirigie era paraula dès era vesilha).
GUÈRRA-E-PATZ-IV-WEB	Toti demanen qu‟ataquem, prepausen un ensems de projèctes, mès tanlèu coma començam se passe qu‟arrés ei premanit e er enemic, avertit, cuelh es sues mesures.
GUÈRRA-E-PATZ-IV-WEB	Ermolov cluquèc es uelhs e arric leugèraments en enténer taus paraules.
GUÈRRA-E-PATZ-IV-WEB	Comprenec qu‟era tronada auie passat entada eth e que Kutuzov se limitarie ad aguesta insinuacion.
GUÈRRA-E-PATZ-IV-WEB	Ath cap d‟ua estona Ermolov s‟apressèc entath Plan Seren e li didec respectuosaments:
GUÈRRA-E-PATZ-IV-WEB	Encara èm a temps, Altesa.
GUÈRRA-E-PATZ-IV-WEB	Er enemic non se n‟a anat.
GUÈRRA-E-PATZ-IV-WEB	Ordenatz qu‟ataquem?
GUÈRRA-E-PATZ-IV-WEB	De ua auta manèra, era Garda non veirà ne tansevolhe eth hum.
GUÈRRA-E-PATZ-IV-WEB	Kutuzov non responec arren; mès quan l‟informèren de qué es tropes de Murat arreculauen, ordenèc er atac.
GUÈRRA-E-PATZ-IV-WEB	Ça que la, cada cent passi ordenaue hèr ua pòsa de tres quarts d‟ora.
GUÈRRA-E-PATZ-IV-WEB	Tota era batalha s‟estèc ena accion des cosacs d‟ Orlov-Denisov.
GUÈRRA-E-PATZ-IV-WEB	Era rèsta dera armada perdec inutilaments quauqui centenats d‟òmes.
GUÈRRA-E-PATZ-IV-WEB	Aquera batalha li valec entà Kutuzov ua decoracion de diamants, Bennigsen ne recebec ua auta e cent mil robles; es auti, sivans eth grad de cadun, obtengueren tanben generoses recompenses.
GUÈRRA-E-PATZ-IV-WEB	E dempús d‟aguesta accion se heren naui cambis en Estat Major.
GUÈRRA-E-PATZ-IV-WEB	Quinsevolh batalha, sigue era de Tarutino, era de Borodino o era d‟Austerlitz, non arribe coma s‟imaginen e sòns organizadors.
GUÈRRA-E-PATZ-IV-WEB	Aguesta qu‟ei era caracteristica essenciau.
GUÈRRA-E-PATZ-IV-WEB	Un numèro infinit de circonstàncies (donques qu‟en cap aute lòc ei mès liure er òme qu‟en camp de batalha, a on se tracte de viuer o de morir) influís ena marcha deth combat, que jamès se pòt conéisher abantes e jamès coïncidís damb era direccion d‟ua soleta fòrça.
GUÈRRA-E-PATZ-IV-WEB	Se moltes fòrces actuen simultanèaments e de diuèrses parts sus un còs quinsevolh, era direccion que se botge aqueth còs non pòt coïncidir damb cap d‟eres, senon qu‟ei tostemp era direccion mieja, era mès brèu, qu‟en mecanica s‟exprimís pera diagonau deth paralelogram de fòrces.
GUÈRRA-E-PATZ-IV-WEB	S‟enes descripcions des istorians, mès que mès des francesi, liegem qu‟es sues guèrres e batalhes s‟ajusten a un plan prealable, era soleta deduccion possibla ei que semblables descripcions non responen ara vertat.
GUÈRRA-E-PATZ-IV-WEB	Era batalha de Tarutino non artenhec, plan que òc, er objectiu previst per Toll: hèr entrar en accion as tropes sivans era orde d‟operacions; o eth plan deth comde Orlov de capturar a Murat viu; o eth de Bennigsen e d‟auti caps: destruccion fulminanta de tot eth còs dera armada enemiga; o eth der oficiau que desiraue distinguir-se en aquera accion; o eth deth cosac que sajaue de senhorejar-se d‟un butin mès gran, eca.
GUÈRRA-E-PATZ-IV-WEB	Mès s‟er objectiu ère en realitat eth que s‟artenhec e que constitusie alavetz eth desir de toti es russi (era expulsion des francesi de Russia e era destruccion dera sua armada), ei evident qu‟era batalha de Tarutino, gràcies, precisaments, ad aguestes incoeréncies, siguec çò que calie en aqueth moment dera campanha.
GUÈRRA-E-PATZ-IV-WEB	Qu‟ei de mau hèr, lèu impossible, imaginar un aute resultat mès oportun qu‟eth d‟aguesta batalha: maugrat es sòns mendre recursi, en miei dera grana confusion, balhèc, damb pèrtes insignificantes, es mielhors resultats de tota era guèrra.
GUÈRRA-E-PATZ-IV-WEB	Deth repè se passèc entar atac, se hec veir era feblesa des francesi e se balhèc eth còp qu‟era armada de Napoleon demoraue entà iniciar era hujuda.
GUÈRRA-E-PATZ-IV-WEB	Napoleon entrèc en Moscòu dempús d‟ua brilhanta victòria, era de Moskova: aguesta victòria que non aufrís cap de dobte, pr‟amor qu‟es francesi demoren senhors deth camp.
GUÈRRA-E-PATZ-IV-WEB	Era armada russa arrecule e abandone era capitau.
GUÈRRA-E-PATZ-IV-WEB	Moscòu, ben aprovedida, plia d‟armes e municions e damb riqueses incalculables, què enes mans de Napoleon.
GUÈRRA-E-PATZ-IV-WEB	Es tropes russes, dus còps inferiores en nombre as franceses, non realicen en cors d‟un mes ne un solet assag d‟atac.
GUÈRRA-E-PATZ-IV-WEB	Era posicion de Bonaparte qu‟ei era des mès brilhantes.
GUÈRRA-E-PATZ-IV-WEB	Çampar, non ère de besonh èster geniau entà sauvar era posicion brilhanta que gaudie alavetz era armada francesa, entà atacar e anequilar es rèstes des tropes russes, concertar ua patz auantatjosa o, en cas d‟ua negatiua, menaçar Sant Petersburg, entà tornar entà Smolensk o Vilna, o ben demorar-se en Moscòu.
GUÈRRA-E-PATZ-IV-WEB	Solet s‟auie de besonh dera causa mès simpla e aisida: non perméter qu‟es tropes s‟autregèssen ath sacatge, premanir en Moscòu ròba d‟iuèrn sufisenta entà tota era armada e assegurar era distribucion des viures qu‟auie ena ciutat, que (sivans es istorians francesi) n‟aurie auut pro entà mès de sies mesi.
GUÈRRA-E-PATZ-IV-WEB	Napoleon, eth mès gran des gènis, qu‟auie poder absolut entà dirigir era armada, tau qu‟afirmen es istorians, non ne hec cabau d‟aquerò.
GUÈRRA-E-PATZ-IV-WEB	E non solet non ne hec cabau senon que, peth contrari, tenguec eth sòn poder entà causir, entre toti es mieis que l‟aufrien, eth mès absurd e funèst.
GUÈRRA-E-PATZ-IV-WEB	De tot çò que Napoleon podie hèr: passar er iuèrn en Moscòu, dirigir-se entà Sant Petersburg o entà Nizhni- Novgorod, arrecular, vier mès entath nòrd o mès entath sud peth madeish camin que seguirie dempús Kutuzov, alistèc çò de mès absurd e funèst, ei a díder, demorar-se en Moscòu, en tot perméter qu‟es tropes saquegèssen era ciutat: dempús, trantalhant, gessec de Moscòu ar encontre de Kutuzov sense presentar batalha, virèc entara dreta, arribèc enquia Malo-Yaroslavets, e, un còp mès, sense sajar de daurir-se pas, seguic un itinerari desparièr deth seguit per Kutuzov, arreculant enquia Mozhaisk peth camin de Smolensk, entre regions debastades pera guèrra: que non se li podie acodir arren mès absurd e funèst, coma ac demostrèren es conseqüéncies.
GUÈRRA-E-PATZ-IV-WEB	Que s‟imaginen es mès abils estratègs qu‟eth sòn objectiu ère exterminar ara sua armada e qu‟endonvien ua auta seria d‟actuacions qu‟agen amiat entath desastre a tota era armada francesa damb tanta adreitia e seguretat coma ac hec Napoleon, e que dèishen de cornèr, d‟ignorar, tot aquerò que heren es tropes russes.
GUÈRRA-E-PATZ-IV-WEB	Qu‟ac hec eth geniau Napoleon.
GUÈRRA-E-PATZ-IV-WEB	Mès, afirmar que Napoleon perdec era sua armada pr‟amor qu‟atau ac volec o pr‟amor qu‟ère tan pèc, serie tant injust coma díder que Napoleon amièc es sues tropes entà Moscòu pr‟amor qu‟atau ac volec e pr‟amor qu‟ère plan intelligent e geniau.
GUÈRRA-E-PATZ-IV-WEB	En un e en aute cas, era sua actuacion personau non influie mès qu‟era de quinsevolh soldat; coïncidie, arren mès, damb es leis que regien aqueth fenomèn.
GUÈRRA-E-PATZ-IV-WEB	Es istorians altèren era vertat quan asseguren qu‟es energies de Napoleon s‟aflaquiren en Moscòu, pr‟amor qu‟es resultats non justifiquèren era sua actuacion.
GUÈRRA-E-PATZ-IV-WEB	Er Emperaire francés, coma auie hèt tostemp e harie dempús, en 1813, tenguec tota era sua sabença e totes es sues energies en benefici des sòns interèssi e es dera sua armada.
GUÈRRA-E-PATZ-IV-WEB	Non sabem de cèrt enquia quin punt siguec geniau en Egipte, a on quaranta sègles contemplèren era sua granor, pera soleta rason de qué totes es sues granes hètes sigueren racondades per istorians francesi solet.
GUÈRRA-E-PATZ-IV-WEB	Ne podem auer ua idia exacta deth sòn gèni en Austria e Prusia, donques que solet compdam damb informacions alemanes e franceses entà jutjar-lo, e eth hèt inexplicable de qué còssi dera armada sancèrs se renderen sense presentar batalha e es fortaleses queiguessen sense resistir sètges ei degut solet a qu‟es alemans respectèren era sua genialitat coma era soleta explicacion des guèrres qu‟aueren coma scenari eth sòn país.
GUÈRRA-E-PATZ-IV-WEB	Mès, gràcies a Diu, es russi non an besonh d‟arreconéisher eth sòn gèni entà amagar era sua pròpia vergonha.
GUÈRRA-E-PATZ-IV-WEB	Es russi an pagat eth dret a jutjar es hèts simplaments, damb complèta claretat, e non son prèsti a cedir aguest dret.
GUÈRRA-E-PATZ-IV-WEB	Era sua actuacion en Moscòu siguec tant estonanta e geniau coma tostemp.
GUÈRRA-E-PATZ-IV-WEB	Dès era sua entrada ena capitau enquia era sua gessuda, se succedissen ordes e projèctes.
GUÈRRA-E-PATZ-IV-WEB	Que non l‟afectèren era manca d‟abitants ne er incendi dera ciutat.
GUÈRRA-E-PATZ-IV-WEB	Jamès deishèc de preocupar- se deth ben dera sua armada, des accions der enemic, deth benèster deth pòble rus, dera direccion des ahèrs de París, ne tansevolhe des consideracions diplomatiques restacades damb es condicions d‟ua patz pròcha.
GUÈRRA-E-PATZ-IV-WEB	IX Deth punt d‟enguarda militar, ara seguida dera sua entrada en Moscòu, Napoleon balhe ordes sevères ath generau Sebastiani pr‟amor qu‟obsèrve es movements dera armada russa; mane còssi dera armada pes desparières rotes e l‟encargue a Murat que trape a Kutuzov.
GUÈRRA-E-PATZ-IV-WEB	Ara seguida, ordene fortificar eth Kremlin e diboishe sus eth mapa de Russia un plan geniau dera pròcha campanha.
GUÈRRA-E-PATZ-IV-WEB	Per çò dera activitat diplomatica, Napoleon hec cridar ath capitan Yakovlev, un òme arroïnat e esperrecat, que non sabie com gésser de Moscòu, e dempús d‟explicar-li peth menut era sua pròpia politica e era sua magnanimitat, escriu ar emperaire Alexandre ua carta qu‟en era considère qu‟era sua obligacion ei informar ath sòn amic e frair de qué Rastopchin a governat mau Moscòu, e l‟ac mane, damb Yakovlev, entà Sant Petersburg.
GUÈRRA-E-PATZ-IV-WEB	Atau madeish, dempús d‟expausar peth menut es sòns punts d‟enguarda e era sua magnanimitat, mane ar ancian Tutolmin entà Sant Petersburg pr‟amor de premanir es estrevistes.
GUÈRRA-E-PATZ-IV-WEB	Ena part juridica, immediataments dempús des incendis ordene era captura e era execucion des colpables; e entà castigar ath maudit Rastopchin hè a usclar es sues cases.
GUÈRRA-E-PATZ-IV-WEB	Deth punt d‟enguarda administratiu, autrege a Moscòu ua constitucion, cree era municipalitat e hè proclamar eth seguent edicte: Ciutadans de Moscòu: Es vòsti malastres son crudèus, mès Sa Majestat er Emperaire e Rei desiren acabar-les.
GUÈRRA-E-PATZ-IV-WEB	Terribles exemples vos an mostrat se com se castigue era desaubediéncia e es delictes.
GUÈRRA-E-PATZ-IV-WEB	S‟an cuelhut mesures sevères entà frenar es desordes e assegurar era salut publica.
GUÈRRA-E-PATZ-IV-WEB	Ua pairau administracion, qu‟es sòns membres alistaratz vosati madeishi, constituirà eth vòste Municipi, ei a díder, era administracion dera ciutat, qu‟era sua mission serà era de suenhar-vos, tier en compde es vòsti besonhs e interèssi.
GUÈRRA-E-PATZ-IV-WEB	Es sòns membres se distinguiràn pera ua banda vermelha crotzada en pièch e eth baile mostrarà, ath delà, un cinturon blanc.
GUÈRRA-E-PATZ-IV-WEB	Dehòra deth temps dedicat ar exercici deth sòn cargue, non amiaràn senon un braçalet ròi en braç quèr.
GUÈRRA-E-PATZ-IV-WEB	Era policia dera ciutat demore constituida cossent es ancianes leis, e, gràcies ara sua actuacion, er orde que ja va mielhorant.
GUÈRRA-E-PATZ-IV-WEB	Eth govèrn a nomentat ja a dus caps de policia e vint comissaris entà toti es barris dera ciutat, les arreconeisheratz peth braçalet blanc en braç quèr.
GUÈRRA-E-PATZ-IV-WEB	Qu‟an estat dubèrtes quauques glèises de diuèrsi cultes e, en eres, sense cap de trebuc, se celebraràn es servicis religiosi.
GUÈRRA-E-PATZ-IV-WEB	Es vòsti conciutadans van tornant cada dia enes sues cases, e s‟a balhat era orde de qué se les aufrisque ajuda e era proteccion que se meriten peth sòn malastre.
GUÈRRA-E-PATZ-IV-WEB	Aguesti son es mejans previsti peth govèrn pr‟amor de restablir er orde e padegar era vòsta situacion; mès, entà artenhè‟c, ei de besonh qu‟amassetz es vòsti esfòrci as sòns, que desbrembetz, s‟ei possible, es patiments passadi, qu‟amorassetz era esperança d‟ua sòrt mens crudèu, que sigatz convençudi de qué ua mòrt inevitabla e vergonhosa demore a guairi atempten contra era vòsta seguretat personau e es bens qu‟encara rèsten enes vòstes mans, bens que vos seràn sauvadi, perque aguesta ei era volentat deth mès gran e just des sobeirans.
GUÈRRA-E-PATZ-IV-WEB	Estats, viuetz coma frairs, ajudatz-vos e protegitz-vos es uns as auti, amassatz-vos entà destruir es projèctes des brigands, credetz as autoritats militares e civius, e es vòstes lèrmes deisharàn de brotar.
GUÈRRA-E-PATZ-IV-WEB	Sus er aprovediment dera armada, Napoleon ordenèc a totes es tropes que recorressen, per torns, Moscòu, a la maraude, damb era finalitat de premanir viures sufisenti entara armada e assegurar eth sòn avitalhament futur.
GUÈRRA-E-PATZ-IV-WEB	Per çò que hège as ahèrs religiosi, ordenèc de ramener es popes, e reactivar eth servici religiós enes glèises.
GUÈRRA-E-PATZ-IV-WEB	Tanben manèc publicar era següenta crida sus es ahèrs comerciaus e sus er aprovediment des tropes: CRIDA Pacifics abitants de Moscòu, menestraus e obrèrs qu‟eth malastre aluenhèc dera ciutat; vosati, campanhards, qu‟un temor sense motiu vos tie esparjudi peth camp, escotatz: era cauma e er orde s‟an restablit ena ciutat.
GUÈRRA-E-PATZ-IV-WEB	Es vòsti paisans gessen des sòns refugis sense cap de temor, segurs d‟èster respectadi.
GUÈRRA-E-PATZ-IV-WEB	Quinsevolh acte de violéncia contra es sues persones o contra es sòns bens qu‟ei immediataments castigat.
GUÈRRA-E-PATZ-IV-WEB	Sa Majestat er Emperaire e Rei les protegís e entre vosati solet considère enemics as que non vòlen creir es sues ordes.
GUÈRRA-E-PATZ-IV-WEB	Desire méter punt finau as vòsti malastres, remeter-vos enes vòsti larèrs e enes vòstes familhes.
GUÈRRA-E-PATZ-IV-WEB	Vos cau correspóner ad aguesti prepausi benefics e tornar sense pòur ena vòsta ciutat.
GUÈRRA-E-PATZ-IV-WEB	Ciutadans!
GUÈRRA-E-PATZ-IV-WEB	Entornatz, fidadi, enes vòstes cases.
GUÈRRA-E-PATZ-IV-WEB	Que non vos tardaratz a trapar mejans entà satisfèr es vòsti besonhs.
GUÈRRA-E-PATZ-IV-WEB	Menestraus e obrèrs especializadi!
GUÈRRA-E-PATZ-IV-WEB	Entornatz as vòsti mestièrs: es cases e es botigues, que protegissen patrolhes de seguretat, vos demoren; receberatz ua justa paga peth vòste trabalh.
GUÈRRA-E-PATZ-IV-WEB	E, fin finau, vosati, es campanhards, gessetz des bòsqui a on auetz cercat refugi entà húger deth terror.
GUÈRRA-E-PATZ-IV-WEB	Tornatz sense temor enes vòstes isbes totafèt segurs de qué seratz protegidi.
GUÈRRA-E-PATZ-IV-WEB	Ena ciutat s‟an daurit ja es mercats, e cada campanhard pòr hèr-se a vier eth sobrant des sòns viures e es productes dera tèrra.
GUÈRRA-E-PATZ-IV-WEB	Eth govèrn a cuelhut es següentes mesures entà protegir era sua venda liura: 1º, a compdar d‟aué, es campanhards e agricultors des entorns de Moscòu pòden damb tota seguretat amiar productes de totes es classes entas mercats de Mojovaia e Ojotni-Riad.
GUÈRRA-E-PATZ-IV-WEB	Abitants dera ciutat e deth camp, obrèrs e menestraus, quinsevolh que sigue era vòsta nacionalitat, ètz cridadi a complir es pairaus disposicions de Sa Majestat er Emperaire e Rei entà contribuir ath benèster generau!
GUÈRRA-E-PATZ-IV-WEB	Metetz enes vòsti pès eth respècte e era confiança e non vos tardetz d‟amassar-vos a nosati.
GUÈRRA-E-PATZ-IV-WEB	Entà mantier er esperit dera armada e deth pòble se hègen constantes parades e se distribuien recompenses.
GUÈRRA-E-PATZ-IV-WEB	Er Emperaire passejaue a shivau pes carrèrs e consolaue as sòns abitants e, maugrat es sues preocupacions pes ahèrs d‟Estat, frequentaue es teatres, dubèrti per desir sòn.
GUÈRRA-E-PATZ-IV-WEB	Per çò que tanh ara benfasença, era mielhor vertut des soberirans, Napoleon hec tanben tot çò que depenie d‟eth.
GUÈRRA-E-PATZ-IV-WEB	Ordenèc escríuer sus es pòrtes des institucions d‟assisténcia publica: “Maison de ma mere”, que damb aquerò amassaue ath trende sentiment deth hilh era granor e era vertut deth monarca.
GUÈRRA-E-PATZ-IV-WEB	Visitèc er asil des mainatges, balhèc a punar era sua man blanca as orfanèls sauvadi per eth e blaguèc magnanimaments damb Tutolmin.
GUÈRRA-E-PATZ-IV-WEB	Dempús, sivans er eloquent raconde de Thiers, ordenèc pagar era sodada as tropes en moneda russa faussa, qu‟eth madeish auie hèt estampar: Damb un acte digne d‟eth e dera armada francesa, hec distribuir ajudes as damatjadi pes incendis.
GUÈRRA-E-PATZ-IV-WEB	Mès, coma qu‟es viures èren massa valuosi entà èster autrejadi a estrangèrs, ena sua majoritat enemics, Napoleon s‟estimèc mès autrejar-les sòs entà que s‟aprovedissen, dehòra, d‟aliments, e hec que se distribuissen robles de papèr.
GUÈRRA-E-PATZ-IV-WEB	Damb era finalitat de mantier era disciplina dera armada e méter fin ath sacatge dictèc ua orde darrèr de ua auta, en tot establir sevèrs castigs entàs infraccions deth servici e es actes de sacatge.
GUÈRRA-E-PATZ-IV-WEB	X Mès, causa estranha, totes aguestes disposicions, projèctes e plans, que non èren pejors qu‟es adoptadi en ocasions semblables, non arribauen ath hons dera question, senon que, coma es agulhes d‟un relòtge separades deth sòn mecanisme, virauen arbitrariaments, sense objectiu, ath marge des engranatges.
GUÈRRA-E-PATZ-IV-WEB	Deth punt d‟enguarda militar, aguest plan geniau de campanha que d‟eth ditz Thiers “que son genie n’avait jamais rien imaginé de plus profond, de plus habile et de plus admirable” e damb motiu d‟eth polemique damb Fain, en tot sajar de demostrar qu‟eth plan siguec redigit eth 15 d‟octobre e non eth dia 4, aguest plan jamès siguec realizat ne ac podie èster pr‟amor qu‟arren auie a veir damb era realitat.
GUÈRRA-E-PATZ-IV-WEB	Era fortificacion deth Kremlin, qu‟entad aquerò li calec esbauçar era Mosquée (atau cridaue Napoleon ara catedrala de Sant Basili, resultaue totafèt inutil.
GUÈRRA-E-PATZ-IV-WEB	Eth plaçament de mines jos es sòns murs servic solet entà complir eth desir de Bonaparte de hèr crevar eth Kremlin en gésser de Moscòu.
GUÈRRA-E-PATZ-IV-WEB	Qu‟ère, entà didè‟c atau, coma pataquejar eth solèr a on s‟auie hèt mau eth mainatge.
GUÈRRA-E-PATZ-IV-WEB	Era persecucion dera armada russa, que tant preocupaue a Napoleon, siguec quauquarren inaudit.
GUÈRRA-E-PATZ-IV-WEB	Es caps militars francesi perderen es tralhes de seishanta mil òmes e, sivans paraules de Thiers, solet gràcies ara traça e tanben ath geni de Murat siguec possible trapar aguesta armada perduda coma se siguesse ua agulha.
GUÈRRA-E-PATZ-IV-WEB	Per çò que hè ara diplomàcia, resultèren inutiles totes es pròves de magnanimitat e esperit de justícia hètes per Napoleon dauant de Yakovlev e Tutolmin, qu‟ada eth li preocupaue especiauments era manèra de hèr-se a vier ua capòta e un car.
GUÈRRA-E-PATZ-IV-WEB	Alexandre non recebec ad aguesti embaishadors ne responec as sòns messatges.
GUÈRRA-E-PATZ-IV-WEB	Deh punt d‟enguarda juridic, dempús dera excucion des supausadi incendiaris, era auta mitat de Moscòu usclèc madeish qu‟era prumèra.
GUÈRRA-E-PATZ-IV-WEB	Deth punt d‟enguarda administratiu, era creacion dera municipalitat non arturèc eth sacatge e solet profitèc a determinades persones que formèren partida d‟aqueth organisme e que, damb era desencusa de mantier er orde, saquegèren era ciutat e susvelhèren es sues causes pr‟amor d‟evitar que se passèsse madeish.
GUÈRRA-E-PATZ-IV-WEB	Era question religiosa, tant aisidaments resolvuda en Egipte damb era visita ena mosqueta, no tenguec cap de resultat.
GUÈRRA-E-PATZ-IV-WEB	Dus o tres popes trapadi en Moscòu sagèren de complir era volentat de Napoleon, mès un d‟eri siguec boetejat per un soldat francés pendent er ofici, e un foncionari de Napoleon escriuec eth seguent infòrme sus er aute: Eth prèire, que desnishè e convidè de nauèth a díder era missa, a netejat e barrat era glèisa.
GUÈRRA-E-PATZ-IV-WEB	Aguesta net an tornat a esbauçar es pòrtes, an trincat es barrolhs, esbocinat es libres e cometut d‟auti malahètes.
GUÈRRA-E-PATZ-IV-WEB	Enes ahèrs comerciaus, era crida dirigida as campanhards e menestraus non obtenguec cap de responsa.
GUÈRRA-E-PATZ-IV-WEB	Que non existien aqueri menestraus especializadi, e es campanhards agarrauen e assassinauen as comissaris que se riscauen a aluenhar-se massa dera capitau damb aquera crida.
GUÈRRA-E-PATZ-IV-WEB	Madeish nul ère er interès deth pòble e des tropes entath teatre.
GUÈRRA-E-PATZ-IV-WEB	Tanpòc era benfasença balhèc es resultats desiradi.
GUÈRRA-E-PATZ-IV-WEB	Eth papèr moneda, faus o non, que negaue Moscòu non auie cap de valor.
GUÈRRA-E-PATZ-IV-WEB	Es francesi que recuelhien eth butin, non volien senon aur.
GUÈRRA-E-PATZ-IV-WEB	Non solet es bilhets faussi que Napoleon destribusie tan generosaments as que n‟auien besonh, non auie cap de valor, senon que tanben er argent ère menspredat en comparèr damb er aur.
GUÈRRA-E-PATZ-IV-WEB	Mès er exemple mès estonant per çò dera manca d‟eficàcia des ordes e disposicions der Emperaire entà arturar eth sacatge e restaurar era disciplina èren es infòrmes que recebie des caps dera armada: Eth sacatge seguís ena ciutat, maugrat totes es ordes balhades entà arturar-lo.
GUÈRRA-E-PATZ-IV-WEB	Encara non s‟a restablit er orde e non i a ne tansevolh un solet comerciant que trafique legauments.
GUÈRRA-E-PATZ-IV-WEB	Sonque es cantinèrs se permeten véner, e totun aquerò, se tracte d‟objèctes panadi.
GUÈRRA-E-PATZ-IV-WEB	Eth mèn districte seguís estant cuelhut peth sacatge des soldats deth tresau còs, que, non pro contenti de desquilhar as malerosi refugiadi e panar-les çò de pòc que les rèste, arriben a herir-les a còps de sabre, tau qu‟è vist en nombroses escadences.
GUÈRRA-E-PATZ-IV-WEB	Que non i a nauetat, es soldats contunhen panant e saquejant, 9 d‟octobre.
GUÈRRA-E-PATZ-IV-WEB	Es panatòris e sacatges contunhen: i a en nòstre districte ua còlha de panaires que serie de besonh detier damb era cooperacion d‟ua fòrta garda.
GUÈRRA-E-PATZ-IV-WEB	Er Emperaire qu‟ei fòrça desengustat perque, maugrat es sevères ordes entà acabar damb eth sacatge, non se ve senon grops de saquejaires dera Garda que tornen deth Kremlin.
GUÈRRA-E-PATZ-IV-WEB	Eth desorde e eth sacatge entre eth personau dera Vielha Garda s‟a tornat mès violent que jamès ager, pendent era net passada e aué.
GUÈRRA-E-PATZ-IV-WEB	Er Emperaire ve damb sentiment qu‟es mès selèctes soldats, destinadi ara Garda dera sua persona, que les calerie dar exemple de subordinacion, arriben ena sua desaubediéncia a panar enes cerèrs e es magazems premanidi entara armada.
GUÈRRA-E-PATZ-IV-WEB	D‟auti s‟an relaxat enquiath punt de qué ja non ne hèn cabau des sentinèles ne des oficiaus de servici, e enquia e tot les escarnissen e pataquegen.
GUÈRRA-E-PATZ-IV-WEB	Eth gran mariscau de palai se planh viuaments de qué, maugrat es repetides proïbicions, es soldats seguissen en tot hèr es sòns besonhs en toti es patis e enquia enes hièstres der Emperaire.
GUÈRRA-E-PATZ-IV-WEB	Aquera armada, coma ua vegada sense pastor, caushigaue eth forratge que podie preservar-lo de morir de hame; se descompausaue e auançaue entara mòrt cada dia que passaue en Moscòu.
GUÈRRA-E-PATZ-IV-WEB	Mès que non se botjaue d‟aquiu.
GUÈRRA-E-PATZ-IV-WEB	Sonque se metec en movement quan, còp sec, les cuelhec era pòur en saber-se‟n dera captura de convòis en camin de Smolensk e era batalha de Tarutino.
GUÈRRA-E-PATZ-IV-WEB	En gésser, corrent, de Moscòu, es soldats d‟aquera armada se heren a vier damb eri toti es productes deth sacatge.
GUÈRRA-E-PATZ-IV-WEB	Tanben Napoleon amiaue eth sòn tresor particular.
GUÈRRA-E-PATZ-IV-WEB	En veir tot aqueth convòi qu‟empachaue eth pas, ditz Thiers, Napoleon s‟orrifiquèc, mès damb era sua grana experiéncia bellica non dèc era orde d‟usclar toti es cars que sobrauen, coma auie hèt damb es d‟un mariscau en apressar-se entà Moscòu.
GUÈRRA-E-PATZ-IV-WEB	Contemplèc aqueth revolum de carrètes e carròces a on anauen es sòns soldats, didec que tot ère ben e qu‟es veitures podien tier-se entath transpòrt de viures, malauts e heridi.
GUÈRRA-E-PATZ-IV-WEB	Era situacion dera armada ère semblabla ara d‟un animau herit qu‟a era presentida deth sòn finau e non sap se qué hèr.
GUÈRRA-E-PATZ-IV-WEB	Estudiar es abiles manòbres de Napoleon e er objectiu perseguit dès era sua entrada en Moscòu enquia era destruccion dera sua armada ei madeish qu‟estudiar eth significat des sauts e convulsions d‟un animau herit de mòrt.
GUÈRRA-E-PATZ-IV-WEB	Plan soent er animau herit, en enténer eth mès lleugèr bronit, se lance jos es trets deth caçaire, cor entà dauant, hè repè, e auance atau eth sòn pròpi finau.
GUÈRRA-E-PATZ-IV-WEB	Napoleon, que hèc madeish jos era pression de tota era sa armada.
GUÈRRA-E-PATZ-IV-WEB	Eth resson dera batalha de Tarutino qu‟auie espaurit ara bèstia.
GUÈRRA-E-PATZ-IV-WEB	Correc enquia meter-se a vista de nas, arribèc entà on ère eth caçaire, arreculèc e a tot darrèr, coma quinsevolh animau, correc peth camin mès perilhós e de mau hèr, en tot seguir ua tralha vielha e coneishuda.
GUÈRRA-E-PATZ-IV-WEB	Napoleon, que semble èster er organizador de tot aqueth movement (atau coma eth mascaron dera proa, entath sauvatge, ei era fòrça que dirigís eth vaishèt), pendent aguest periòde dera sua actuacion siguec semblable a un mainatge, que, tirassant des cordons der interior d‟ua carroça, s‟imagine que la dirigís.
GUÈRRA-E-PATZ-IV-WEB	XI Eth 6 d‟Octobre, plan d‟ora, Pierre gessec dera barraca e en tornar s‟arturèc ath cant dera pòrta pr‟amor de jogar damb era longa gosseta lilà, de pautes cuertes e torçudes, que sautaue ath sòn entorn.
GUÈRRA-E-PATZ-IV-WEB	Er animau s‟estaue ena barraca, passaue era net damb Karataiev, a viatges anaue entara ciutat, mès tostemp tornaue.
GUÈRRA-E-PATZ-IV-WEB	Probablaments jamès auie agut un patron, e ara tanpòc l‟auie, coma tanpòc auie nòm.
GUÈRRA-E-PATZ-IV-WEB	Es francesi la cridauen Azor; eth soldat des condes, Femgalka; Karataiev e es auti Gris e a viatges Visli.
GUÈRRA-E-PATZ-IV-WEB	Eth hèt de non pertànher ad arrés e non auer nòm, raça ne color definit que non semblaue trebolar bric ara gosseta lilà, de coa emplumada e regda; es sues pautas torçudes hègen autant ben eth sòn servici que, soent, coma menspredant er usatge des quate, quilhaue graciosaments ua des pautes deth darrèr e corrie velòç damb es autes tres.
GUÈRRA-E-PATZ-IV-WEB	Tot li costaue alegria: uns còps, sorrisclant de gòi se redolaue en solèr, d‟auti se cauhaue ath solei, corsilhosa e seriosa, e, a viatges, se divertie sautant e jogant coma ua estera o ua palha.
GUÈRRA-E-PATZ-IV-WEB	Pierre amiaue ara ua camisa lorda e plia de traucs, soleta rèsta dera sua ròba de d‟auti tempsi, cauçons de soldat estacadi en cauilhar damb còrdes, sivans eth conselh de Karataiev, un caftan e ua casqueta de mujik.
GUÈRRA-E-PATZ-IV-WEB	Pendent aguest temps auie cambiat fòrça fisicaments: non ère tan gras, encara que se vedie fòrt e robust, portadura pròpia dera sua familha.
GUÈRRA-E-PATZ-IV-WEB	Era barba e era mostacha li caperauen era part inferiora deth róstre e es longui e esperluadi peus, plei de polhs, se retortilhauen ara en sòn cap formant ua sòrta de casqueta.
GUÈRRA-E-PATZ-IV-WEB	Es sòns uelhs non auien auut jamès ua expression tan fèrma, serena, energica, coma decidida a tot.
GUÈRRA-E-PATZ-IV-WEB	Era deishadesa d‟abantes auie dat pati a ua energia tostemp prèsta ara activitat e ara resisténcia.
GUÈRRA-E-PATZ-IV-WEB	Anaue descauç.
GUÈRRA-E-PATZ-IV-WEB	Pierre guardaue entàs camps, a on aqueth maitin auien campat cars e òmes a shivau, o a viatges viraue es uellhs ena luenhor, entar aute costat der arriu, o entara gosseta que jogaue a mossegar-lo; a viatges baishaue era vista entàs sòn pès nudi, qu‟anaue metent en diuèrses postures, e botjaue es dits grani, gròssi e lordi; e tostemp que guardaue es sòns pès se diboishaue en sòn ròstre un arridolet alègre e animat.
GUÈRRA-E-PATZ-IV-WEB	Era vista d‟aqueri pès descauci li rebrembaue tot çò qu‟auie viscut e comprenut en aqueri tempsi, e aguest rebrembe l‟ère agradiu.
GUÈRRA-E-PATZ-IV-WEB	De hège uns dies eth temps ère caumat e luminós, damb leugères gibrades pes maitins; qu‟ère çò que se cridaue er ostiuet de Sant Martin.
GUÈRRA-E-PATZ-IV-WEB	Dehòra, e ath solei, er aire ère tèbe, e aguesta tebessa, barrejant-se damb eth frescor saludable des gibrades maitiaus, encara sensible en aire, resultaue especiauments agradiua.
GUÈRRA-E-PATZ-IV-WEB	Per dessús de tot, sus es objèctes luenhants e sus es mès pròches, s‟espargie ua magica lum cristallina que solet ei possible ena tardor.
GUÈRRA-E-PATZ-IV-WEB	Ena luenhor se vedien es montes Vorobiovy, damb eth bordalat, era glèisa e ua grana casa blanca.
GUÈRRA-E-PATZ-IV-WEB	Es arbes nudi, eth sable, es pèires, es losats, era agulha verda dera glèisa, es cantoades dera luenhana casa blanca, subergessien en aire transparent damb magica e estranha precision e es sòns plan fini contorns.
GUÈRRA-E-PATZ-IV-WEB	Mès apròp se vedien es coneishudes pardies d‟ua casa senhoriau miei usclada, ocupada pes francesi, es mates de lilàs, d‟un verd escur, que creishien ath long deth brescat.
GUÈRRA-E-PATZ-IV-WEB	Era madeisha casa esbauçada e lorda, repulsiua jos un cèu gris, ara illuminada per aquera lum immobila, de treslús radiant, se vedie beròia e padegaue era amna.
GUÈRRA-E-PATZ-IV-WEB	Un caporau francés, jargat damb negligéncia, era guerrèra descordada, ua casqueta de quartèr en cap e era petita pipa entre es dents, apareishec d‟ua cantoada dera barraca e, guinhant amistosaments un uelh, s‟apressèc entà Pierre.
GUÈRRA-E-PATZ-IV-WEB	Quel soleil, hein, monsieur Kiril?
GUÈRRA-E-PATZ-IV-WEB	Eth caporau s‟apuèc ena pòrta e aufric a Pierre era pipa, causa que hège tostemp e que Pierre jamès acceptaue.
GUÈRRA-E-PATZ-IV-WEB	Si l’on marchait per un temps comme celui-la… comencèc.
GUÈRRA-E-PATZ-IV-WEB	Pierre li hec quauques preguntes sus çò que se didie dera campanha; eth caporau condèc que lèu totes es tropes anauen a gésser e qu‟aqueth dia se demoraue era orde restacada as presoèrs.
GUÈRRA-E-PATZ-IV-WEB	Ena barraca qu‟ère Pierre, un des soldats, Sokolov, se trapaue plan malaut e Pierre li didec ath caporau que serie de besonh hèr quauquarren per eth.
GUÈRRA-E-PATZ-IV-WEB	Eth caporau l‟assegurèc que podie èster tranquil, qu‟auien ambulàncies e espitaus permanents, que n‟ère solide fòrça que se balharie ua orde entad aquerò e que, en generau, tot çò que poirie passar ja ac auien previst es caps.
GUÈRRA-E-PATZ-IV-WEB	Et puis, monsieur Kiril, vous n’avez qu’a dire un mot au capitaine, vous savez.
GUÈRRA-E-PATZ-IV-WEB	Dites au capitaine quand ferai sa tournée, il fera tout pour vous…
GUÈRRA-E-PATZ-IV-WEB	Eth capitan que parlaue eth caporau blagaue soent damb Pierre e lo hège objècte de fòrça mòstres de benvolença.
GUÈRRA-E-PATZ-IV-WEB	Vois-tu, Saint Thomas, qu’il me disait l’autre jour: Kiril, c’est un homme qui a d’instruction, qui parle français; c’est un seigneur russe qui a eu du maleurs, mais c’est un homme.
GUÈRRA-E-PATZ-IV-WEB	Et il s’y entend, le…
GUÈRRA-E-PATZ-IV-WEB	S’il demande quelque chose qu’il me le dise, il n y a pas de refus.
GUÈRRA-E-PATZ-IV-WEB	Quand on a fait ses etudis, voyez-vous, on aime l’instruction e les gens comme il faut.
GUÈRRA-E-PATZ-IV-WEB	C’est pour vous que je dis cela, monsieur Kiril.
GUÈRRA-E-PATZ-IV-WEB	Dans l’affaire de l’autre jour, si ce n’etais grace a vous, ça aurait fini mal.
GUÈRRA-E-PATZ-IV-WEB	Eth caporau seguic blagant ua estona e partic.
GUÈRRA-E-PATZ-IV-WEB	Aqueth ahèr der “aute dia” qu‟auie mentat eth caporau siguec ua peleja que sorgic entre es presoèrs e es soldats francesi, qu‟en era Pierre artenhec padegar as sòn companhs.
GUÈRRA-E-PATZ-IV-WEB	Quauqui presoèrs que l‟auien vist parlar damb eth francés se l‟apressèren entà demanar-li se qué l‟auie dit.
GUÈRRA-E-PATZ-IV-WEB	Tant que Pierre condaue es explicacions deth caporau sus era gessuda dera ciutat, un soldat francés, prim, auriolenc e maujargat s‟apressèc ena pòrta dera barraca.
GUÈRRA-E-PATZ-IV-WEB	Ua setmana abans, es francesi auien recebut tela e cuer e encarguèren as presoèrs que les hessen bòtes e camises.
GUÈRRA-E-PATZ-IV-WEB	Per çò deth calor, e entà trabalhar damb mès comoditat, Karataiev anaue en calçotets e se caperaue damb ua camisa trincada e nera coma er esterlin.
GUÈRRA-E-PATZ-IV-WEB	Amiaue eth peu estacat damb ua cinta, sivans eth costum des menestraus, e eth sòn ròstre semblaue encara mès redon e agradiu.
GUÈRRA-E-PATZ-IV-WEB	Te didí qu‟estarie entath diuendres, e aciu que l‟as.
GUÈRRA-E-PATZ-IV-WEB	Eth francés guardaue inquiet ath sòn entorn; fin finau, en véncer era sua pròpia indecision, se treiguec ara prèssa era guerrèra e cuelhec era camisa.
GUÈRRA-E-PATZ-IV-WEB	Eth sòn còs nud, prim e auriolenc, anaue caperat solet per un shugardós e long justet de seda, damb flors estampades.
GUÈRRA-E-PATZ-IV-WEB	Semblaue crànher que hessen burla d‟eth e s‟esdeguèc e meter-se era camisa.
GUÈRRA-E-PATZ-IV-WEB	Degun des presoèrs didec ua soleta paraula.
GUÈRRA-E-PATZ-IV-WEB	Que t‟està perfèctaments, didec Platon en tot ajustar-la-se.
GUÈRRA-E-PATZ-IV-WEB	Eth francés quan auec trèt es braci e eth cap, sense lheuar es uelhs, se tenguec a guardar era sua camisa e a examinar es cosedures.
GUÈRRA-E-PATZ-IV-WEB	Te cau saber, falconet, qu‟aquerò non ei un talhèr.
GUÈRRA-E-PATZ-IV-WEB	Non è es utisi de besonh e sense eri non se pòt aucir ne un pedolh, didec Platon damb redon arridolet, evidentaments satisfèt deth sòn trabalh.
GUÈRRA-E-PATZ-IV-WEB	T‟estarà mielhor e te senteràs mès a gust…
GUÈRRA-E-PATZ-IV-WEB	Merci, merci, mon vieux, le reste… repetic eth francés arridolent.
GUÈRRA-E-PATZ-IV-WEB	Mais le reste…
GUÈRRA-E-PATZ-IV-WEB	Treiguec un bilhet e l‟ac autregèc a Karataiev.
GUÈRRA-E-PATZ-IV-WEB	Pierre se n‟encuedèc de qué Platon non volie compréner çò que li didie eth francés, e, sense meter-se ena covèrsa, seguic guardant-les.
GUÈRRA-E-PATZ-IV-WEB	Karataiev balhèc es gràcies pes sòs e seguic admirant eth sòn trabalh.
GUÈRRA-E-PATZ-IV-WEB	Eth francés persutaue en çò dera tela que sobraue e li demanèc a Pierre que tradusisse es sues paraules.
GUÈRRA-E-PATZ-IV-WEB	Entà qué volerà es rèstes?, didec Karataiev.
GUÈRRA-E-PATZ-IV-WEB	Que mos anarien fòrça ben entà uns cauçons.
GUÈRRA-E-PATZ-IV-WEB	Ben, que Diu lo perdone, e damb eth ròstre trist treiguec deth pièch un petit paquet de parraquets e l‟ac autregèc ath francés sense guardar-lo.
GUÈRRA-E-PATZ-IV-WEB	Aciu que l‟auetz, didec.
GUÈRRA-E-PATZ-IV-WEB	E s‟aluehèc entara barraca.
GUÈRRA-E-PATZ-IV-WEB	Eth francés contemplèc era tela; se demorèc cogitós, campèc interrogatiuaments a Pierre e, çampar, aquera guardada li didec quauquarren.
GUÈRRA-E-PATZ-IV-WEB	Se rogic de pic e sorrisclèc damb votz cridaira:
GUÈRRA-E-PATZ-IV-WEB	Platoche, dites, donc, Platoche!
GUÈRRA-E-PATZ-IV-WEB	Gardez pour vous.
GUÈRRA-E-PATZ-IV-WEB	L‟autregèc era tela, virèc era esquia e se n‟anèc.
GUÈRRA-E-PATZ-IV-WEB	Tà que veigues, didec Karataiev botjant eth cap.
GUÈRRA-E-PATZ-IV-WEB	Diden que non son crestians, mès que tanben an era sua amna.
GUÈRRA-E-PATZ-IV-WEB	Non en bades es vielhs solien díder: era man sudada ei generosa, era seca ei aganida.
GUÈRRA-E-PATZ-IV-WEB	Eth ei nud e, totun, m‟a balhat era tela…
GUÈRRA-E-PATZ-IV-WEB	Karataiev arric cogitós, contemplant es parraquets, e carèc pendent un moment.
GUÈRRA-E-PATZ-IV-WEB	Dempús didec: e es cauçons, amic mèn, que seràn de prumèra, e tornèc entara barraca.
GUÈRRA-E-PATZ-IV-WEB	Pierre amiaue quate setmanes detengut.
GUÈRRA-E-PATZ-IV-WEB	E, encara qu‟es francesi li prepausèren passar dera barraca des soldats entara des oficiaus, se demorèc a on l‟auien botat eth prumèr dia.
GUÈRRA-E-PATZ-IV-WEB	Ena ciutat incendiada e victima deth sacatge, Pierre lèu arribèc en limit extrèm des privacions suportables per òme; mès gràcies ara sua fòrta constitucion, ara sua salut, que d‟era enquia alavetz jamès se n‟auie ocupat, e mès que mès, pr‟amor qu‟aguestes privacions s‟auien produsit de forma tant insensibla que non podie precisar quan comencèren, tenguec eth sòn malastre non solet sense esfòrç, senon enquia damb alegria.
GUÈRRA-E-PATZ-IV-WEB	E precisaments en aguest temps artenhec era serenitat e era satisfaccion pròpia que tant auie desirat abantes en vaganaut.
GUÈRRA-E-PATZ-IV-WEB	Ath long de tota era sua vida auie cercat pertot aguesta tranquillitat, aguesta conformitat damb eth madeish que tant l‟auie estonat enes soldats, pendent era batalha de Borodino.
GUÈRRA-E-PATZ-IV-WEB	L‟auie cercat ena filantropia, ena maçonaria, enes distraccions dera vida mondana, en vin, en sacrifici eroïc e en romantic amor a Natasha.
GUÈRRA-E-PATZ-IV-WEB	La cercaue ena sua ment, enes sòns pensaments, mès totes aqueres cèrques e assagi l‟enganhèren.
GUÈRRA-E-PATZ-IV-WEB	E ara, sense pensà‟c, trapaue aguesta serenitat e conformitat damb eth madeish a trauèrs solet der temor ara mòrt, a trauèrs des privacions e de çò qu‟auie comprenut de Karataiev.
GUÈRRA-E-PATZ-IV-WEB	Es terribles moments viscudi pendent era fuselhada des sòns companhs semblèren esfaçar dera sua imaginacion e deth sòn rebrembe es idies e pensaments penibles qu‟abantes li semblauen importants.
GUÈRRA-E-PATZ-IV-WEB	Ara que non se l‟acodie pensar en Russia, ne ena politica, ne en Napoleon.
GUÈRRA-E-PATZ-IV-WEB	Se n‟encuedaue de qué arren de tot aquerò l‟afectaue, que non l‟auien consultat, e plan per aquerò, non podie jutjar aguesti hèts.
GUÈRRA-E-PATZ-IV-WEB	Eth sòn prepaus passat d‟aucir a Napoleon e es calculs sus eth numèro cabalistic dera Bèstia der Apocalipsi li semblauen ara incomprensibles e enquia ridiculs.
GUÈRRA-E-PATZ-IV-WEB	Era sua colèra anteriora contra era sua hemna e era angónia de veir eth sòn nòm tirassat pera hanga se les imaginaue mainadencs e divertidi.
GUÈRRA-E-PATZ-IV-WEB	Qué li podie importar qu‟aguesta hemna, aquiu en Sant Petersburg, amièsse era vida que li shautaue?
GUÈRRA-E-PATZ-IV-WEB	A qui podie interessar, e mens qu‟ad arrés ada eth madeish, qu‟eth nòm deth presoèr siguesse comde Bezujov?
GUÈRRA-E-PATZ-IV-WEB	Ara rebrembaue soent era sua convèrsa damb eth prince Andrei e coïncidie ena pensada deth sòn amic, encara que comprenie de manèra un shinhau desparièra eth pensament de Bolkonski.
GUÈRRA-E-PATZ-IV-WEB	Eth prince Andrei pensaue e tenguie que non existís senon era felicitat negatiua, mès qu‟ac didie damb ua dèisha d‟amarga ironia.
GUÈRRA-E-PATZ-IV-WEB	En tot didè‟c, semblaue exprimir era conviccion de qué totes es aspiracions ara felicitat positiua pròpies der èsser uman non son, en eth, entà que siguen satisfètes, senon entath sòn torment.
GUÈRRA-E-PATZ-IV-WEB	Pierre, ara bona fe, arreconeishie era justesa d‟aquera idia: entada eth, era felicitat suprèma e indiscutibla der òme ère alavetz era abséncia de patiment, era satisfaccion de toti es besonhs e, plan per aquerò, era libertat d‟escuélher era pròpia ocupacion, ei a díder, era manèra de víuer.
GUÈRRA-E-PATZ-IV-WEB	Era satisfaccion des pròpis besonhs (ua bona alimentacion, era netetat, era libertat), ara, quan n‟ère mancat de tot aquerò, li semblaue a Pierre era felicitat perfècta, e era eleccion d‟ocupacion, ei a díder, dera sua pròpia vida, quan aguesta eleccion ère tan limitada, li semblaue tant aisit que li hège desbrembar qu‟er excès de comoditats esbauce eth plaser de satisfèr-les, e, ua grana libertat entà causir es ocupacions qu‟eth, personauments, deuie as sòns coneishements, riqueses e posicion sociau, hège lèu impossible e esbauçaue, ath còp, aguest besonh e aguestes possibilitats.
GUÈRRA-E-PATZ-IV-WEB	Toti es sòmis de Pierre s‟orientauen ara de cap ath moment d‟èster de nauèth liure; e, ça que la, pendent tota era sua vida, Pierre rebrembarie e parlarie damb afogadura d‟aqueth mes de preson, d‟aqueres sensacions irrepetibles, intenses, fòrtes e gaujoses; e, mès que mès, dera absoluda serenitat dera sua amna, era sua plia libertat interna que jamès auie sentut abantes.
GUÈRRA-E-PATZ-IV-WEB	Quan eth prumèr dia deth sòn empresonament gessec dera barraca a punta de dia e contemplèc es crotzes e es copòles encara escures deth monastèri de Novodievichie, vedec era arrosada dera gelada nueitiua sus era èrba polsosa, es montanhes de Vorovioby e es bòsqui dera ribèra der arriu que se perdien ena luenhor; quan sentec era amorassa der aire frescolenc e entenec eth crit des corbassi qu‟abandonauen Moscòu a trauèrs deth camp, e quan, còp sec, surgentèc per orient era lum deth dia e hec era sua aparicion eth solei a trauèrs des bromes e miralhèren es copòles, es crotzes, era arrosada, era luenhor e er arriu jos aguesta radianta lum, Pierre experimentèc ua naua sensacion d‟alegria e de fòrça.
GUÈRRA-E-PATZ-IV-WEB	E aguesta sensacion non l‟abandonèc ja pendent tot eth temps deth sòn empresonament, senon que, ath contrari, anèc creishent en eth a mida qu‟es dificultats dera sua vida aumentauen.
GUÈRRA-E-PATZ-IV-WEB	Eth sentiment d‟èster prèst a tot, d‟èster morauments alèrta, se mantenguec en Pierre mès fèrmaments encara, pera nauta opinion qu‟ath cap de pòc temps deth sòn ingrès ena barraca se formèren d‟eth toti es sòns companhs.
GUÈRRA-E-PATZ-IV-WEB	Era sua coneishença de lengües, eth respècte que li professauen es francesi, era sua simplicitat, que hège qu‟autregèsse tot çò que li demanauen (recebie, coma oficiau, tres robles ara setmana), era fòrça que demostrèc dauant des soldats en tot clauar puntes ena paret dera barraca damb eth punh, era bontat que mostraue as sòn companhs, era sua capacitat, incomprensibla entada eri, d‟estar-se seigut e immobil, calat enes sòns pensaments, sense hèr arren, lo convertien dauant des soldats en un èsser un shinhau misteriós e superior.
GUÈRRA-E-PATZ-IV-WEB	Es madeishes qualitats qu‟auien estat un trebuc entada eth en ambient a on auie viscut abantes (era fòrça, eth mensprètz des comoditats dera vida, era distraccion, era simplicitat) lo convertien ara, entre aqueri òmes, en ua sòrta d‟eròi.
GUÈRRA-E-PATZ-IV-WEB	E Pierre se sentie obligat per aguesta opinion.
GUÈRRA-E-PATZ-IV-WEB	Era retirada des francesi de Moscòu comencèc era net deth 6 ath 7 d‟octobre.
GUÈRRA-E-PATZ-IV-WEB	Desmontauen es codinères e es barraques, cargauen es cars e, es tropes e convòis, se metien en movement.
GUÈRRA-E-PATZ-IV-WEB	Tàs sèt deth maitin un convòi de francesi damb unifòrme de campanha, damb es sòns shacòs, fusilhs, morralets e enòrmes saques formèc dauant des barraques e pertot s‟esteneren ath long deth barracon animades votzes parlant en un francés claufit d‟insults.
GUÈRRA-E-PATZ-IV-WEB	Ena barraca toti èren prèsti, vestidi e cauçadi, demorant era orde de gésser.
GUÈRRA-E-PATZ-IV-WEB	Sonque Sokolov, eth soldat malaut de dissenteria, palle, prim e uelhimacat, non ère vestit ne cauçat; seigut ena sua jaça, gessudi es uelhs, guardaue interrogatiuaments as sòns companhs, que non li hègen cabau, e gemegaue damb votz baisha, mès seguida.
GUÈRRA-E-PATZ-IV-WEB	Çampar, non ère autant peth dolor coma pera pòur e era pena de demorar-se solet.
GUÈRRA-E-PATZ-IV-WEB	Pierre, cauçat damb ues sabates que l‟auie hèt Karataiev, damb un tròç de cuer que se hec a vier un francés entà que li metesse mieges sòles, estacades damb ues còrdes, s‟apressèc entath malaut e se metec acocolit ath sòn dauant.
GUÈRRA-E-PATZ-IV-WEB	Sokolov!
GUÈRRA-E-PATZ-IV-WEB	Non te penses que se‟n van deth tot!
GUÈRRA-E-PATZ-IV-WEB	Ò, mon Diu!, qu‟ei era mia mòrt!
GUÈRRA-E-PATZ-IV-WEB	Vau a preguntar-les ara madeish, didec Pierre.
GUÈRRA-E-PATZ-IV-WEB	Se lheuèc e se filèc entara pòrta dera barraca.
GUÈRRA-E-PATZ-IV-WEB	En aqueth moment s‟apressaue damb dus soldats eth caporau que, era vesiha, l‟auie aufrit a Pierre ua pipa.
GUÈRRA-E-PATZ-IV-WEB	Autant eth caporau coma es soldats vestien tanben unifòrme de campanha, damb es sòns morralets e shacòs damb eth barbilhon dejós, çò que cambiaue pro es sòns coneishudi traits.
GUÈRRA-E-PATZ-IV-WEB	Qu‟anauen a barrar era pòrta per orde deth comandant, mès abantes de començar era marcha les calie hèr un recompde des presoèrs.
GUÈRRA-E-PATZ-IV-WEB	Caporal, que fera-t’on du malade?, preguntèc Pierre.
GUÈRRA-E-PATZ-IV-WEB	Mès tanlèu coma comencèc a mentà‟c ja se preguntaue s‟aqueth òme ère eth caporau que coneishie o un aute òme; tan desparièr lo vedie en aqueri moments.
GUÈRRA-E-PATZ-IV-WEB	Ath delà, ath còp que prononciaue aguestes paraules, ressonèc pes dus costats un redoblament de tambors.
GUÈRRA-E-PATZ-IV-WEB	Eth caporau arroncilhèc es celhes, gasulhèc insults sense cap de sens e barrèc d‟un còp era pòrta.
GUÈRRA-E-PATZ-IV-WEB	Era barraca demorèc lèu ena escurina; eth redoblament des tambors estofaue es gemiments deth malaut.
GUÈRRA-E-PATZ-IV-WEB	Qu‟ei aquiu un aute còp!”, se didec Pierre, e un sobte caudheired li recorrec era esquia.
GUÈRRA-E-PATZ-IV-WEB	Qu‟ère inutil auer pòur, sajar d‟evitar aguesta fòrça e hèr supliques as qu‟èren es sòns esturments.
GUÈRRA-E-PATZ-IV-WEB	Ara, Pierre ac sabie: ère de besonh demorar e tier paciéncia.
GUÈRRA-E-PATZ-IV-WEB	Non tornèc ath costat deth malaut, ne tansevolhe lo guardèc.
GUÈRRA-E-PATZ-IV-WEB	Silenciós, damb es celhes arroncilhades, se demorèc ath cant dera pòrta dera barraca.
GUÈRRA-E-PATZ-IV-WEB	Quan se tornèc a daurir era pòrta e es presoèrs s‟apilerèren ena gessuda, en tot sarrar-se es uns contra es auti coma ua vegada d‟anhèths, Pierre se dauric camin e s‟apressèc entath capitan que, sivans era afirmacion deth caporau, ère prèst a hèr quinsevolh causa per eth.
GUÈRRA-E-PATZ-IV-WEB	Tanben eth capitan vestie er uniforme de campanha e en sòn ròstre impassible se liegie tanben “aquerò” que Pierre auie arreconeishut enes paraules deth caporau e en redoblament de tambors.
GUÈRRA-E-PATZ-IV-WEB	Pierre sabie qu‟era sua temptatiua serie en bades, mès s‟apressèc.
GUÈRRA-E-PATZ-IV-WEB	Pierre parlèc deth malaut.
GUÈRRA-E-PATZ-IV-WEB	Il pourra marcher, que diable!, mormolhèc eth capitan.
GUÈRRA-E-PATZ-IV-WEB	E sense guardar a Pierre, seguic dident: Filez, filez.
GUÈRRA-E-PATZ-IV-WEB	Mais non, il est a l’agonie… comencèc Pierre.
GUÈRRA-E-PATZ-IV-WEB	Voulez-vous bien?, cridèc eth capitan emmaliciat.
GUÈRRA-E-PATZ-IV-WEB	Tam, tam, tam, tam, tam, tronauen es tambors.
GUÈRRA-E-PATZ-IV-WEB	Pierre comprenec qu‟era fòrça misteriosa s‟auie apoderat ja totafèt d‟aqueri òmes e qu‟ère inutil parlar-les.
GUÈRRA-E-PATZ-IV-WEB	Es oficiaus presoèrs sigueren desseparadi des soldats e se les ordenèc vier dauant.
GUÈRRA-E-PATZ-IV-WEB	Es oficiaus, qu‟entre eri se trapaue Pierre, èren uns trenta; es soldats, lèu tres cents.
GUÈRRA-E-PATZ-IV-WEB	Es oficiaus presoèrs, gessudi de d‟autes barraques, qu‟èren entà Pierre persones desconeishudes, anauen toti milhor jargadi qu‟eth e lo campauen ada eth e as sues sabates damb mensfidança, coma a un estranh.
GUÈRRA-E-PATZ-IV-WEB	Non luenh de Pierre caminaue un gròs comandant, que semblaue gaudir dera estimacion generau de toti es sòns companhs.
GUÈRRA-E-PATZ-IV-WEB	Vestie un vèsta d‟interior tartara, ajustada damb ua tovalhòla; eth sòn ròstre, auriolenc e holat, exprimie mala encolia.
GUÈRRA-E-PATZ-IV-WEB	Tenguie damb ua man era bossa de tabac qu‟amiaue en pièch e damb era auta s‟emparaue en un chiboc turc.
GUÈRRA-E-PATZ-IV-WEB	Eth comandant alendaue pesadaments, idolaue e s‟emmaliciaue damb toti, donques que se pensaue que lo possauen e qu‟auien prèsa quan non i auie cap de motiu entad aquerò e que mostraue estonament quan non i auie arren de qué estonar-se.
GUÈRRA-E-PATZ-IV-WEB	Un aute oficiau, menut e escanaulit, blagaue damb toti e hège cabales sus a on les amiauen e sus quina distància les calerie recórrer aqueth dia.
GUÈRRA-E-PATZ-IV-WEB	Un foncionari de bòtes de feutre e unifòrme d‟intendéncia anaue d‟un lòc en aute, contemplaue era ciutat incendiada e comentaue en vòtz nauta quines parts dera capitau auien usclat e quina ère era part que se vedie.
GUÈRRA-E-PATZ-IV-WEB	Un aute oficiau, d‟origina polaca, per çò deth sòn accent, discutie damb er intendent, en tot demostrar-li que s‟enganhaue en nomentar un o un aute barri de Moscòu.
GUÈRRA-E-PATZ-IV-WEB	Entà qué discutir?, didie emmaliciat eth comandant.
GUÈRRA-E-PATZ-IV-WEB	Qu‟ei madeish que sigue eth barri de Sant Nicolàs o eth de Sant Blas.
GUÈRRA-E-PATZ-IV-WEB	Tot qu‟a usclat e pro…
GUÈRRA-E-PATZ-IV-WEB	Per qué possatz?
GUÈRRA-E-PATZ-IV-WEB	Qu‟ei que non auetz pro lòc?, se virèc coleric entà quauquarrés que venguie ath sòn darrèr e que ne tansevolhe l‟auie tocat.
GUÈRRA-E-PATZ-IV-WEB	Qué an hèt!
GUÈRRA-E-PATZ-IV-WEB	Qu‟ei orrible!, s‟entenie díder as presoèrs pertot, que vedien ara es destruccions der incendi.
GUÈRRA-E-PATZ-IV-WEB	Zamoskvorechie, Zubovo, eth Kremlin…
GUÈRRA-E-PATZ-IV-WEB	Non rèste ne era mitat de Moscòu!
GUÈRRA-E-PATZ-IV-WEB	Ja vos didia jo qu‟usclaue tot Zamoskvorechie.
GUÈRRA-E-PATZ-IV-WEB	Aciu qu‟ac auetz.
GUÈRRA-E-PATZ-IV-WEB	Donques se se‟n saben de qué a usclat, entà qué parlar mès sus er ahèr?
GUÈRRA-E-PATZ-IV-WEB	En crotzar eth barri de Jamovniki (un des pòcs que non auien usclat en Moscòu) e passar per dauant dera glèisa, tot eth grop de presoèrs se hec entà un costat entre exclamacions d‟orror e de repulsion.
GUÈRRA-E-PATZ-IV-WEB	Qué brigands!
GUÈRRA-E-PATZ-IV-WEB	Be ne son d‟eretges!
GUÈRRA-E-PATZ-IV-WEB	Tanben Pierre s‟apressèc ena glèisa a on se trapaue er objècte de taus exclamacions, e vedec confusaments quauquarren apuat en paredau.
GUÈRRA-E-PATZ-IV-WEB	Pes paraules des sòns companhs, que vedien milhor qu‟eth, comprenec que se tractaue d‟un cadavre botat de pès, qu‟eth sòn ròstre ère mascarat damb esterlin.
GUÈRRA-E-PATZ-IV-WEB	Marchez, sacré nom!…
GUÈRRA-E-PATZ-IV-WEB	Filez… trente mille diables!…
GUÈRRA-E-PATZ-IV-WEB	Pes carrerons de Jamovniki, es presoèrs auancèren solet damb es sòns gardes e darrèr venguien es forgons e cars que les apertiegen.
GUÈRRA-E-PATZ-IV-WEB	Mès, en apressar-se enes magazèms d‟intendéncia se trapèren ath miei d‟ua grana colomna d‟artilharia qu‟auançaue damb dificultat barrejada damb veïculs particulars.
GUÈRRA-E-PATZ-IV-WEB	Ena entrada deth pònt s‟arturèren toti, demorant que daurissen pas es qu‟anauen dauant.
GUÈRRA-E-PATZ-IV-WEB	Es presoèrs vedien, madeish ath sòn dauant que darrèr, hilades interminables de d‟auti convòis.
GUÈRRA-E-PATZ-IV-WEB	Ara dreta, en lòc a on eth camin de Kaluga vire ath lont de Neskuchni entà pèrder-se ena luenhor, s‟alinhauen incompdables hilades de soldats e cars.
GUÈRRA-E-PATZ-IV-WEB	Qu‟èren es fòrces deth còs de Beau-Harnais, qu‟auien gessut en prumèr lòc.
GUÈRRA-E-PATZ-IV-WEB	Dempús, ath long dera aurèra der arriu e sus eth pònt Kammeni, auançauen es tropes e es convòis deth mariscau Ney.
GUÈRRA-E-PATZ-IV-WEB	Es tropes de Davout, qu‟en eres anauen es presoèrs, passèren Krimski-Brod, se posèren e tornèren a auançar: pertot s‟anauen apilerant cada còp mès cars e òmes.
GUÈRRA-E-PATZ-IV-WEB	Dempús de tier mès d‟ua ora a recórrer es pòqui centenats de passi que separauen eth pònt deth carrèr de Kaluga, quan arribèren ena plaça a on eth carrèr Zamoskvoretskaia s‟amasse damb Laluzhskaia, es presoèrs, sarradi, les calec arturar-se e estar-se atau pendent ores.
GUÈRRA-E-PATZ-IV-WEB	Pertot s‟entenie eth tarrabastalh confús e seguit, semblable as ondades deth mar, que se barrejauen eth carrinclar des arròdes, es caushigades des shivaus e es incessants crits e renecs des òmes.
GUÈRRA-E-PATZ-IV-WEB	Pierre, sarrat contra eth mur d‟ua casa usclada, escotaue aqueth tarrabastalh, confonut ena sua imaginacion damb eth redoblament des tambors.
GUÈRRA-E-PATZ-IV-WEB	Quauqui oficiaus presoèrs, entà veder-i mielhor, pugèren en mur dera casa qu‟ath sòn costat se trapaue Pierre.
GUÈRRA-E-PATZ-IV-WEB	Guaira gent!
GUÈRRA-E-PATZ-IV-WEB	Guaira gent!…
GUÈRRA-E-PATZ-IV-WEB	Enquia e tot ath dessús des canons!, didien.
GUÈRRA-E-PATZ-IV-WEB	Guarda, amien pèths…
GUÈRRA-E-PATZ-IV-WEB	Brigands!
GUÈRRA-E-PATZ-IV-WEB	Ac an panat tot…
GUÈRRA-E-PATZ-IV-WEB	Guarda, guarda ad aguest que vie darrèr, en car…
GUÈRRA-E-PATZ-IV-WEB	Se hè a vier ues icònes, solide.
GUÈRRA-E-PATZ-IV-WEB	Que deuen èster alemans.
GUÈRRA-E-PATZ-IV-WEB	E eth nòste mujik que non se demore cuert.
GUÈRRA-E-PATZ-IV-WEB	Qué brigands!
GUÈRRA-E-PATZ-IV-WEB	An cargat tant qu‟a penes pòden auançar.
GUÈRRA-E-PATZ-IV-WEB	Se hen a vier enquia e tot un cabriolet.
GUÈRRA-E-PATZ-IV-WEB	E aqueth qu‟ei seigut enes males!
GUÈRRA-E-PATZ-IV-WEB	Mon Diu!
GUÈRRA-E-PATZ-IV-WEB	Se pelegen!…
GUÈRRA-E-PATZ-IV-WEB	Fot-li en morre, en morre!
GUÈRRA-E-PATZ-IV-WEB	Atau vam a estar-mos aciu tot eth dia.
GUÈRRA-E-PATZ-IV-WEB	Guardatz, guardatz!
GUÈRRA-E-PATZ-IV-WEB	Solide ei deth madeish Napoleon!…
GUÈRRA-E-PATZ-IV-WEB	Quini shivaus!
GUÈRRA-E-PATZ-IV-WEB	Amien blason e corona.
GUÈRRA-E-PATZ-IV-WEB	Qu‟ei coma ua vertadèra casa damb arròdes.
GUÈRRA-E-PATZ-IV-WEB	Les a queigut ua saca e non se n‟an encuedat.
GUÈRRA-E-PATZ-IV-WEB	Un aute còp tornen a pelejar-se…
GUÈRRA-E-PATZ-IV-WEB	Aquiu que va ua hemna damb un mainatge… e non ei lèja.
GUÈRRA-E-PATZ-IV-WEB	Plan que òc, a tu que te deisharàn passar…
GUÈRRA-E-PATZ-IV-WEB	Guarda non se ve era fn…
GUÈRRA-E-PATZ-IV-WEB	Son gojates russes… vos ac juri: gojates russes…
GUÈRRA-E-PATZ-IV-WEB	Guardatz guaire ne van de tranquilles ene sòns coches.
GUÈRRA-E-PATZ-IV-WEB	De nauèth, madeish qu‟ena glèisa de Jamovniki, ua ondada de curiosèr generau possèc a toti es presoèrs entath camin.
GUÈRRA-E-PATZ-IV-WEB	Pierre, gràcies ara sa estatura, podec veir per dessús de toti es caps çò que tiraue eth curiosèr des presoèrs: en tres coches, ath miei de males, anauen, plan sarrades es ues contra es autes, quauques hemnes apolidides, pintades e vestides de colorets, que cridauen damb votz agudenta.
GUÈRRA-E-PATZ-IV-WEB	Dès que Pierre sentec de nauèth era preséncia dera fòrça misteriosa, ja arren li semblaue estranh ne terrible: ne eth cadavre damb eth ròstre mascarat d‟esterlin, ne aqueres hemnes que s‟esdegauen a vier sense saber entà on, ne er aspècte de Moscòu usclat.
GUÈRRA-E-PATZ-IV-WEB	Tot çò qu‟ara vedie non li costaue cap impression; s‟aurie dit qu‟era sua amna, en tot premanir-se entà ua luta dificila, refusaue quinsevolh sensacion que podesse aflaquir-la.
GUÈRRA-E-PATZ-IV-WEB	Passèren es coches des hemnes.
GUÈRRA-E-PATZ-IV-WEB	Darrèr, de nauèth, uns auti cars e hilades de soldats; de nauèth forgons e soldats, carròces, males e un aute còp soldats.
GUÈRRA-E-PATZ-IV-WEB	De quan en quan campauen quauques hemnes.
GUÈRRA-E-PATZ-IV-WEB	Mès Pierre, que non vedie figures isolades, solet avertie eth sòn movement.
GUÈRRA-E-PATZ-IV-WEB	Toti aqueri òmes e shivaus semblauen possadi per ua fòrça invisibla.
GUÈRRA-E-PATZ-IV-WEB	Pendent ua ora, que Pierre non deishèc d‟observar-les, acodien de contunh de diuèrsi carrèrs damb eth madeish in d‟auançar-se çò de mès lèu pòssible.
GUÈRRA-E-PATZ-IV-WEB	Tumauen es uns contra es auti, s‟emmaliciauen, arribauen as mans; en tot mostrar es dents blanqui e arroncilhant es celhes, escambiauen es madeishi escarnis.
GUÈRRA-E-PATZ-IV-WEB	E en toti es ròstres i auie aguesta expression de decidida energia, de hereda crudeutat, que peth maitin auie campat en ròstre deth caporau quan comencèc a sonar eth tambor.
GUÈRRA-E-PATZ-IV-WEB	Auançaue ja era tarde; eth cap deth convòi acorropèc as sòns òmes e, en miei de crits e discusions, se calèc entre es autes colomnes; es presoèrs, enrodadi per toti es cantons, gesseren atau en camin de Kaluga.
GUÈRRA-E-PATZ-IV-WEB	Caminèren ara prèssa, sense pòsa, e s‟arturèren solet ara ora deth crepuscul.
GUÈRRA-E-PATZ-IV-WEB	Placèren es cars près es uns des auti e es òmes se premaniren entà hèr jadilha.
GUÈRRA-E-PATZ-IV-WEB	Toti semblauen inquiets e emmaliciats.
GUÈRRA-E-PATZ-IV-WEB	Pendent long temps s‟enteneren escarnis, crits furiosi e peleges.
GUÈRRA-E-PATZ-IV-WEB	Ua carròça que seguie ath convòi des presoèrs tumèc damb un car deth convòi e lo trauquèc en sòn timon.
GUÈRRA-E-PATZ-IV-WEB	Diuèrsi soldats correren entath car, de diuèrses direccions, es uns comencèren a còps damb es shivaus deth coche, en tot sajar de hèr-les virar, tant que d‟auti se calèren en ua peleja.
GUÈRRA-E-PATZ-IV-WEB	Pierre vedec qu‟un aleman demoraue grèuments herit d‟un còp de sabre en cap.
GUÈRRA-E-PATZ-IV-WEB	Arturadi ath miei deth camin, en crepuscul hered d‟un dia de tardor, toti aqueri èssers semblauen auer eth madeish sentiment d‟un desagradiu desvelhar dempús dera prèssa que les impausaue era hujuda e eth precipitat movement que les possaue non se sabie entà on.
GUÈRRA-E-PATZ-IV-WEB	Quan s‟arturèren, soldats e presoèrs semblèren comprèner qu‟eth lòc entà on les amiauen ère desconeishut e les calerie patir un ensems de penúries.
GUÈRRA-E-PATZ-IV-WEB	En aguesta arturada es gardes tractèren as presoèrs pejor encara qu‟ena gessuda de Moscòu.
GUÈRRA-E-PATZ-IV-WEB	Per prumèr viatge balhèren as captius carn de shivau.
GUÈRRA-E-PATZ-IV-WEB	Dès oficiaus enquiath darrèr des soldats, se notaue en toti ua sòrta de colèra personau entà cada presoèr, sentiment que desplaçaue ara es coraus relacions d‟abantes.
GUÈRRA-E-PATZ-IV-WEB	Era irritacion pugèc de punt quan, ara ora de passar lista as presoèrs, se trapèc qu‟ena confusion dera gessuda de Moscòu auie hujut un soldat rus que simulaue dolors de vrente.
GUÈRRA-E-PATZ-IV-WEB	As paraules deth sosoficiau, de qué er hugitiu ère malaut e non podie seguir, responec eth capitan qu‟auie era orde de tuar as que s‟arreculauen.
GUÈRRA-E-PATZ-IV-WEB	Pierre sentec qu‟aquera fòrça fatau que jos eth sòn emperi siguec enes ores dera execucion e qu‟auie despareishut pendent era captivitat lo cuelhie de nauèth.
GUÈRRA-E-PATZ-IV-WEB	Sentec pòur, mès se n‟encuedèc que dera madeisha manèra qu‟aguesta fòrça fatau sajaue d‟estronhar-lo, ena sua amna creishie e cuelhie vams ua auta fòrça independenta d‟era: era enòrma fòrça dera vida.
GUÈRRA-E-PATZ-IV-WEB	Coma toti, sopèc ua sopa de haria de blat e carn de shivau e conversèc damb es sòns companhs.
GUÈRRA-E-PATZ-IV-WEB	Arrés parlaue de çò qu‟auien vist en Moscòu, ne der anament des francesi, ne dera orde de tirar contra aqueth que s‟arreculèsse, que les auien comunicat.
GUÈRRA-E-PATZ-IV-WEB	Toti Semblauen especiauments animadi e alègri, coma se volessen d‟aguesta sòrta opausar-se ar empejorament dera situacion.
GUÈRRA-E-PATZ-IV-WEB	Blagauen de rebrembes personaus, des diuèrsi hèts pendent era marcha, sense deishar qu‟era parlòta derivèsse ena situacion que se trapauen.
GUÈRRA-E-PATZ-IV-WEB	Eth solei s‟auie cogat hège temps; s‟aluguèren en cèu quauques esteles e eth ròi resplendor deth plen, coma eth reflèx d‟un incendi luenhant, s‟estenec peth cèu; era enòrma bòla ròia se balançaue en aquera grisa penombra coma se siguesse magica.
GUÈRRA-E-PATZ-IV-WEB	Clarejaue en aquera ora vespertina, abantes qu‟era net ac aumplisse tot.
GUÈRRA-E-PATZ-IV-WEB	Pierre se lheuèc e, entre es fogairons, se dirigic entara auta part deth camin, a on, sivans l‟auien dit, se trapauen es soldats presoèrs.
GUÈRRA-E-PATZ-IV-WEB	Qu‟auie talents de conversar damb eri.
GUÈRRA-E-PATZ-IV-WEB	Mès un sentinèla francés l‟arturèc e li manèc que se‟n tornèsse.
GUÈRRA-E-PATZ-IV-WEB	Ac hec, mès que non tornèc damb es sòns companhs senon que s‟apressèc entà un car desatalat, que près d‟eth non i auie arrés.
GUÈRRA-E-PATZ-IV-WEB	Arropic es cames, se deishèc quèir damb eth cap clin sus era tèrra hereda ath cant dera arròda deth car e s‟estèc long temps immobil e cogitós.
GUÈRRA-E-PATZ-IV-WEB	S‟estèc atau mès d‟ua ora sense qu‟arrés lo shordèsse.
GUÈRRA-E-PATZ-IV-WEB	De ressabuda s‟estarnèc en ua arridalha bravassa, tan sonora e solitària que hec virar-se a toti es qu‟èren apròp.
GUÈRRA-E-PATZ-IV-WEB	A, a, a!, arrie.
GUÈRRA-E-PATZ-IV-WEB	E seguic parlant damb votz nauta damb eth madeish: Que non m‟a deishat passar.
GUÈRRA-E-PATZ-IV-WEB	Me detengueren e embarrèren.
GUÈRRA-E-PATZ-IV-WEB	Me tien presoèr.
GUÈRRA-E-PATZ-IV-WEB	A qui?
GUÈRRA-E-PATZ-IV-WEB	A jo!
GUÈRRA-E-PATZ-IV-WEB	A jo!
GUÈRRA-E-PATZ-IV-WEB	Qu‟an presoèra ara mia amna immortau!…
GUÈRRA-E-PATZ-IV-WEB	A, a, a!
GUÈRRA-E-PATZ-IV-WEB	A truca d‟arrir se l‟aumpliren es uelhs de lèrmes.
GUÈRRA-E-PATZ-IV-WEB	Un òme s‟apressèc entà veir de qué arrie aqueth òme estranh e gran.
GUÈRRA-E-PATZ-IV-WEB	Pierre carèc, se lheuèc, s‟aluenhèc deth curiós e guardèc ath sòn entorn.
GUÈRRA-E-PATZ-IV-WEB	Er enòme vivac, tant animat abantes per crepitar de fogairons e es innombrables votzes umanes, s‟anaue amortant.
GUÈRRA-E-PATZ-IV-WEB	Es lums ròies deth huec, aciu e enlà, s‟escandien amortesides.
GUÈRRA-E-PATZ-IV-WEB	Naut de tot, eth plen ac dominaue tot damb era sa claretat.
GUÈRRA-E-PATZ-IV-WEB	Camps e bòsqui, abantes invisibles, se vedien ara pertot.
GUÈRRA-E-PATZ-IV-WEB	E mès enlà des bòsqui e des camps pròchi restaue era infinita luenhor oscillanta, illuminada e atrasenta.
GUÈRRA-E-PATZ-IV-WEB	Pierre quilhèc es uelhs entath cèu e contemplèc es esteles.
GUÈRRA-E-PATZ-IV-WEB	E eri capturèren tot aquerò e ac embarrèren en ua barraca tapiada damb pèces de husta!” Arric e venguec a amassar-se damb es sòns companhs entà dormir.
GUÈRRA-E-PATZ-IV-WEB	XV Enes prumeri dies d‟octobre un nau parlamentari de Napoleon autrejaue a Kutuzov ua carta damb prepauses de patz; qu‟ère faussaments datada en Moscòu, donques que Napoleon se trapaue alavetz en vielh camin de Kaluga, non luenh deth plan generau rus.
GUÈRRA-E-PATZ-IV-WEB	Kutuzov responec madeish qu‟ara prepausa amiada per Lauriston.
GUÈRRA-E-PATZ-IV-WEB	Se limitaue a díder que de patz non se‟n podie parlar.
GUÈRRA-E-PATZ-IV-WEB	Pòc dempús, Dolojov, que comandaue ua partida de guerrilhèrs ara quèrra de Tarutino, informèc qu‟auien apareishut tropes en Fominskoie: qu‟ère era division de Broussier que, isolada der ensems dera sua armada, poirie èster anequelida aisidaments.
GUÈRRA-E-PATZ-IV-WEB	Soldats e oficiaus tornauen a exigir activitat.
GUÈRRA-E-PATZ-IV-WEB	Es generaus der Estat Major, ahiscadi peth rebrembe dera victòria de Tarutino, tan facilaments artenhuda, persutèren que Kutuzov acceptèsse era prepausa de Dolojov.
GUÈRRA-E-PATZ-IV-WEB	Eth Plan Seren non credie en besonh de cap ofensiua.
GUÈRRA-E-PATZ-IV-WEB	S‟arribèc en ua mesura intermieja: manèren a un petit destacament entà Fominskoie pr‟amor d‟escométer a Broussier.
GUÈRRA-E-PATZ-IV-WEB	Per un estranh edart, aguesta mission que, coma se sabec dempús, ère era mès de mau hèr e importanta, siguec fidada a Dojturov, ar indecís e pòc sagaç Dojturov, qu‟arrés lo consideraue capable de projectar plans de batalha, ne de galaupar vigorosaments ath cap des regiments, ne semiar de crotzes es bataries, eca…; Dojturov, que trapam en totes es batalhes entre Russia e França, d‟Austerlitz enquia 1813, tostemp aquiu a on era situacion ère dificila.
GUÈRRA-E-PATZ-IV-WEB	En Austerlitz demorèc eth darrèr ena restanca d‟Auhest, amassant as regiments e sauvant tot çò que podie quan es auti hugien e non demoraue un solet generau ena rèiregarda.
GUÈRRA-E-PATZ-IV-WEB	Malaut, damb fèbre, arribe en Smolensk damb vint mil òmes e defen era ciutat dauant de tota era armada de Napoleon.
GUÈRRA-E-PATZ-IV-WEB	En Smolensk, ena pòrta de Malajovski, a penes auie artenhut a clucar es uelhs lo desvelhen es canonades e, gràcies ada eth, era ciutat resistís pendent un dia sancèr.
GUÈRRA-E-PATZ-IV-WEB	Ena batalha de Borodino, quan Bagration què mòrt e es tropes russes deth flanc quèr son anequelides ena proporcion de nau a un e tot eth huec dera artilharia francesa ei concentrat aquiu, se mane precisaments ar indecís e pòc perspicaç Dojturov, que damb Kutuzov s‟esdegue a reparar eth sòn error d‟auer manat a un aute.
GUÈRRA-E-PATZ-IV-WEB	E eth petit e modèst Dojturov vie en flanc quèr, e Borodino ven a èster eth principau timbre de glòria dera armada russa.
GUÈRRA-E-PATZ-IV-WEB	Que son molti es eròis glorificadi en vers e en pròsa, mès lèu arren se ditz de Dojturov.
GUÈRRA-E-PATZ-IV-WEB	De nauèth lo manen entà Fominskoie e d‟aquiu entà Malo-Yaroslavets, eth lòc a on se desvolòpe era darrèra batalha contra es francesi e a on comence sens dobte eth desastre complèt der enemic.
GUÈRRA-E-PATZ-IV-WEB	E de nauèth mos descriuen es glòries de fòrça gènis e eròis d‟aqueth periòde dera campanha, e pòc o arren se ditz de Dojturov, e çò que se ditz qu‟ei d‟origina dubtosa.
GUÈRRA-E-PATZ-IV-WEB	Aguest silenci sus era sua persona pròve mielhor qu‟arren es sues vertadères qualitats.
GUÈRRA-E-PATZ-IV-WEB	Qu‟ei evident qu‟un òme qu‟ignòre eth foncionament d‟ua maquina se pense qu‟era colpabla dera sua arturada ei era estera queiguda per edart en engranatge.
GUÈRRA-E-PATZ-IV-WEB	Un òme ignorant dera sua estructura non pòt compréner que non ei era petita estera era colpabla, senon eth petit mecanisme transmissor que vire silenciosaments e constituís un des sòns elements mès importants.
GUÈRRA-E-PATZ-IV-WEB	Eth 10 d‟octobre, eth madeish dia que Dojturov, dempús d‟auer hèt era mitat deth camin que lo separaue de Fominskoie, s‟arturèc en bordalat d‟Aristovo e se premanie a complir exactaments es ordes recebudes, tota era armada francesa, qu‟auie arribat damb un movement convulsat ena posicion ocupada per Murat (çampar, damb era intencion de presentar batalha), de pic, sense cap de motiu, virèc entara quèrra, entath camin nau de Kaluga, e desboquèc en Fominskoie, a on enquia alavetz solet i auie Broussier.
GUÈRRA-E-PATZ-IV-WEB	Dojturov auie jos eth sòn comandament, ath delà des tropes de Dolojov, es dus petits destacaments de Figner e Seslavin.
GUÈRRA-E-PATZ-IV-WEB	Er 11 d‟octobre, tath ser, Seslavin se presentèc en Aristovo damb un soldat dera garda francesa capturat per eri.
GUÈRRA-E-PATZ-IV-WEB	Eth presoèr condèc qu‟es tropes vengudes aqueth dia en Fominskoie èren era avantgarda de tota era grana armada, que tanben ère aquiu Napoleon, qu‟auie gessut de Moscòu hège quate dies.
GUÈRRA-E-PATZ-IV-WEB	Aquera madeisha tarde, un vailet, vengut de Borovsk, expliquèc qu‟auie vist entrar ena ciutat fòrça tropes.
GUÈRRA-E-PATZ-IV-WEB	Es cosacs deth destacament de Dorojov informauen de qué era Garda francesa marchaue en direccion tà Borovsk.
GUÈRRA-E-PATZ-IV-WEB	De totes aguestes informacions resultaue evident qu‟aquiu a on se pensauen que i auie ua soleta division i ère tota era armada francesa venguda de Moscòu en ua direccion imprevista, peth vielh camin de Kaluga.
GUÈRRA-E-PATZ-IV-WEB	Dojturov non volie iniciar cap accion, donques qu‟en aguestes condicions non vedie clar quin ère eth sòn déuer.
GUÈRRA-E-PATZ-IV-WEB	L‟auien ordenat qu‟ataquèsse Fominskoie.
GUÈRRA-E-PATZ-IV-WEB	Mès abantes se tractaue solet de Broussier, e ara se trapaue aquiu tota era armada francesa.
GUÈRRA-E-PATZ-IV-WEB	Ermolov desiraue anar ara sua, mès Dojturov persutèc en besonh de recéber naues ordes deth Plan Seren.
GUÈRRA-E-PATZ-IV-WEB	E decidiren enviar un infòrme ar Estat Major.
GUÈRRA-E-PATZ-IV-WEB	Alistèren entad aguesta mission a un oficiau intelligent, cridat Boljovitinov, que, ath delà d‟autrejar eth messatge escrit, amiaue er encargue d‟explicar es hèts de paraula.
GUÈRRA-E-PATZ-IV-WEB	Tara mieja net, Boljovitinov recebie era orde verbau e eth document, e gessec, acompanhat d‟un cosac e damb shivaus de refresc, en direccion ar Estat major.
GUÈRRA-E-PATZ-IV-WEB	Qu‟ère ua net de tardor escura e tèba.
GUÈRRA-E-PATZ-IV-WEB	Ploiguie de hège quate dies.
GUÈRRA-E-PATZ-IV-WEB	Dempús d‟auer cambiat dus còps de shivaus e recorrut a galaup trenta quilomètres en ua ora e mieja per un camin hangós, Boljovitinov arribèc en Letashevka tàs dues deth maitin.
GUÈRRA-E-PATZ-IV-WEB	Baishèc en un bot dauant dera isba que sus eth sòn reishat i auie escrit: “Estat Major”.
GUÈRRA-E-PATZ-IV-WEB	Deishèc eth shivau ath suenh deth cosac e entrèc en vestibul escur.
GUÈRRA-E-PATZ-IV-WEB	Eth generau de servici, lèu!
GUÈRRA-E-PATZ-IV-WEB	Desvelhatz abantes ath capitan.
GUÈRRA-E-PATZ-IV-WEB	Qu‟ei fòrça urgent.
GUÈRRA-E-PATZ-IV-WEB	Er assistent passèc prumèr e desvelhèc a quauquarrés.
GUÈRRA-E-PATZ-IV-WEB	Excelléncia!
GUÈRRA-E-PATZ-IV-WEB	Excelléncia!
GUÈRRA-E-PATZ-IV-WEB	Un corrèu!
GUÈRRA-E-PATZ-IV-WEB	Qué?
GUÈRRA-E-PATZ-IV-WEB	Qué se passe?
GUÈRRA-E-PATZ-IV-WEB	De qui?, preguntèc ua votz somnolenta.
GUÈRRA-E-PATZ-IV-WEB	De part de Dojturov e d‟Alexie Petrovic.
GUÈRRA-E-PATZ-IV-WEB	Napoleon qu‟ei en Fominskoie, didec Boljovitinov, sense veir ena escurina ara persona que parlaue, mès supausant per çò dera votz que non ère Kinovnitsin.
GUÈRRA-E-PATZ-IV-WEB	Er òme que desvelhèc badalhèc e s‟estirèc.
GUÈRRA-E-PATZ-IV-WEB	Que non voleria desvelhar-lo, didec cercant a paupes quauquarren.
GUÈRRA-E-PATZ-IV-WEB	Qu‟ei malaut.
GUÈRRA-E-PATZ-IV-WEB	Dilhèu non siguen senon rumors.
GUÈRRA-E-PATZ-IV-WEB	Aciu qu‟auetz eth document, repliquèc Boljovitinov.
GUÈRRA-E-PATZ-IV-WEB	Demoratz un moment; vau a alugar…
GUÈRRA-E-PATZ-IV-WEB	Qu‟ère Scherbinin, er ajudant de camp de Konovnitsin.
GUÈRRA-E-PATZ-IV-WEB	Ja la traparè, ja la traparè, higec.
GUÈRRA-E-PATZ-IV-WEB	Er assistent pataquejaue era pèira de huec, tant que Schebernin cercaue eth candelèr.
GUÈRRA-E-PATZ-IV-WEB	Quina porcaria!, sorrisclèc damb hàstic.
GUÈRRA-E-PATZ-IV-WEB	Ath resplendor de bues, Boljovitinov vedec eth ròstre joen de Scherbinin, que tenguie era candèla, e en cornèr dera entrada a un òme adormit: qu‟ère Konovnitsin.
GUÈRRA-E-PATZ-IV-WEB	Quan era lum dera esca se hec roienca, Scherbinin aluguèc era candèla (deth candelèr hugeren quauques cuques que se la minjauen) e se demorèc guardant ath messatgèr.
GUÈRRA-E-PATZ-IV-WEB	Boljovitinov ère caperat de hanga e se netejaue era cara damb era manja.
GUÈRRA-E-PATZ-IV-WEB	Qui infòrme?, preguntèc Scherbinin cuelhent era envolòpa.
GUÈRRA-E-PATZ-IV-WEB	Que son informacions segures, responec Boljovinitov.
GUÈRRA-E-PATZ-IV-WEB	Que non podem hèr arren, mos cau desvelhar-lo, didec Scherbinin, en tot apressar-se ar òme que dormie damb era sua casqueta de net e caperat damb ua capòta.
GUÈRRA-E-PATZ-IV-WEB	Piotr Petrovic!
GUÈRRA-E-PATZ-IV-WEB	Konovnitsin non se botgèc.
GUÈRRA-E-PATZ-IV-WEB	E, plan que òc, se lheuèc momentanèaments un cap damb casqueta de dormir.
GUÈRRA-E-PATZ-IV-WEB	Eth beròi ròstre de Konovnitsin, de traits energics, caròles alugades pera fèbre, sauvèc pendent uns instants era agradiua impression deth sòmi tant aluenhat dera realitat que viuie; ça que la, s‟estrementic e aguest ròstre reviuec era sua expression de fermetat e serenitat.
GUÈRRA-E-PATZ-IV-WEB	Qué se passe?
GUÈRRA-E-PATZ-IV-WEB	De qui ei?, preguntèc sense esdegar-se, parpelejant pera lum.
GUÈRRA-E-PATZ-IV-WEB	Escotèc era informacion deth corrèu, cuelhec era envolòpa e la dauric.
GUÈRRA-E-PATZ-IV-WEB	Tanlèu auec liejut er infòrme, botèc en solèr es sòns pès estropadi en miches de lan e comencèc a cauçar-se: se treiguec era casqueta, s‟alisec es possi e se botèc era casqueta.
GUÈRRA-E-PATZ-IV-WEB	T‟as tardat guaire a arribar?
GUÈRRA-E-PATZ-IV-WEB	Anem de seguit entara casa deth Plan Seren.
GUÈRRA-E-PATZ-IV-WEB	Konovnitsin comprenec de seguit qu‟era notícia ère plan importanta.
GUÈRRA-E-PATZ-IV-WEB	E non auie temps a pèrder.
GUÈRRA-E-PATZ-IV-WEB	Ère bona o dolenta era naua?
GUÈRRA-E-PATZ-IV-WEB	Non s‟ac preguntèc ne se parèc a pensà‟c.
GUÈRRA-E-PATZ-IV-WEB	Que l‟ère parièr.
GUÈRRA-E-PATZ-IV-WEB	Non consideraue damb era inteligéncia e damb eth rasonament tot çò qu‟auie relacion damb era guèrra, senon de ua auta manèra.
GUÈRRA-E-PATZ-IV-WEB	Qu‟auie era prigonda conviccion (jamès exprimida) de qué tot acabarie ben, mès que non s‟ac auie de creir ne plan mens parlar-ne; era soleta causa de besonh qu‟ère complir eth cometut.
GUÈRRA-E-PATZ-IV-WEB	E ac hège en tot méter en eth tota era sua fòrça.
GUÈRRA-E-PATZ-IV-WEB	Piotr Petrovic Konovnitsin, plaçat solet entà sauvar es aparences entre es cridadi eròis de 1812: es Barclay, Raievski, Ermolov, Platov e Miloradovic, gaudie, madeish que Dojturov, dera reputacion d‟un òme de capacitat e sabença limitades.
GUÈRRA-E-PATZ-IV-WEB	Coma Dojturov, non se posaue a hèr plans de batalha, mès se trapaue tostemp aquiu a on era situacion ère mès critica.
GUÈRRA-E-PATZ-IV-WEB	Dès qu‟auie eth cargue de generau de servici, dormie tostemp damb era pòrta dubèrta e auie balhat orde de qué lo desvelhèssen quan arribèsse un corrèu o un emissari.
GUÈRRA-E-PATZ-IV-WEB	Pendent es batalhes se botaue tostemp a posita des bales enemigues, causa que li repoteguae Kutuzov, que cranhie aluenhar-lo d‟eth.
GUÈRRA-E-PATZ-IV-WEB	Madeish que Dojturov, Konovnitsin ère un d‟aguesti imperceptibles engranatges que, sense trebucs ne rambalhs, constituissen es elements essenciaus dera maquina.
GUÈRRA-E-PATZ-IV-WEB	Bennigsen, que, dès Tarutino, ère a mòrt damb Kutuzov.
GUÈRRA-E-PATZ-IV-WEB	S‟imaginèc era interminabla seria de suggeréncies, discussions, ordes e contraordes que suscitarie era notícia.
GUÈRRA-E-PATZ-IV-WEB	E aguesta presentida li resultaue penibla, encara que la considerèsse inevitabla.
GUÈRRA-E-PATZ-IV-WEB	Plan que òc, Toll, que li comuniquèc de passa era notícia, comencèc a expausar de seguit ath generau, que viuie damb eth, es sues pròpies consideracions.
GUÈRRA-E-PATZ-IV-WEB	Konovnitsin, que sauvaue silenci e ère cansat, li calec rebrembar-li qu‟auien d‟anar ena casa deth Plan Seren.
GUÈRRA-E-PATZ-IV-WEB	Coma toti es vielhs, Kutuzov dormie pòc pes nets.
GUÈRRA-E-PATZ-IV-WEB	Pendent eth dia solie endormiscar-se soent, mès de nets, estirat sense despolhar-se sus eth lhet, passaue eth temps meditant sense agarrar eth sòn.
GUÈRRA-E-PATZ-IV-WEB	Tanben en aqueth moment, estirat en sòn lhet, ère desvelhat, emparada ena man eth pesant cap regat de cretes, damb eth sòn unenc uelh dubèrt e tachat ena escurina.
GUÈRRA-E-PATZ-IV-WEB	Dès que Bennigsen, er òme de mès influéncia en Estat Major e eth solet que mantenguie correspondéncia dirècta damb er Emperaire, l‟evituae, Kutuzov semblaue mès tranquil, donques qu‟arrés l‟obligaue ara, a lançar es sues tropes entà ofensiues inutiles.
GUÈRRA-E-PATZ-IV-WEB	Pensaue qu‟era leçon dera batalha de Tarutino e çò que s‟auie passat era vesilha d‟aquera jornada, de tan dolorós rebrembe entada eth, acabarien costant efècte.
GUÈRRA-E-PATZ-IV-WEB	Temps e paciéncia son es mies vertadères guides”, se didie.
GUÈRRA-E-PATZ-IV-WEB	Sabie que non s‟auie d‟arrincar der arbe era poma verda; en madurar, eth frut que què eth solet, mès, se s‟arrinque quan ei verd, se hè a maubé eth frut e er arbe, e era soleta causa que s‟obtie ei dentariga.
GUÈRRA-E-PATZ-IV-WEB	Coma expèrt caçaire, sabie qu‟èra fèra ère herida, ena mesura que la podie herir tota era fòrça russa, mès encara non se sabie s‟era herida ère o non mortau.
GUÈRRA-E-PATZ-IV-WEB	Dempús dera embaishada de Lauriston e dera visita de Barthelemy, e cossent damb er infòrme des guerrilhèrs, Kutuzov n‟ère lèu segur de que n‟ère.
GUÈRRA-E-PATZ-IV-WEB	Mès encara li calien mès pròves: s‟auie de demorar.
GUÈRRA-E-PATZ-IV-WEB	Demoratz, ja ac veiratz.
GUÈRRA-E-PATZ-IV-WEB	Tostemp manòbres!
GUÈRRA-E-PATZ-IV-WEB	Tostemp ofensiues!, pensaue.
GUÈRRA-E-PATZ-IV-WEB	Entà qué?
GUÈRRA-E-PATZ-IV-WEB	Solet entà subergésser!
GUÈRRA-E-PATZ-IV-WEB	Coma s‟era guèrra siguesse ua diversion!
GUÈRRA-E-PATZ-IV-WEB	Que se retiren ad aguesti mainatges que inutilaments se les demane qu‟expliquen com arribèc era peleja: era soleta causa que les interèsse ei demostrar que se saben tustar.
GUÈRRA-E-PATZ-IV-WEB	E ara que non se tracte d‟aquerò!
GUÈRRA-E-PATZ-IV-WEB	E be ne son d‟abiles es manòbres que me prepausen toti eri!
GUÈRRA-E-PATZ-IV-WEB	Preven dues o tres possibilitats (e se‟n brembèc deth plan generau de Sant Petersburg) e se pensen que ja ac an calculat tot, quan en realitat es possibilitats son infinites!” Hège un mes que Kutuzov meditaue sus s‟era herida costada as francesi en Borodino ère o non mortau.
GUÈRRA-E-PATZ-IV-WEB	D‟un costat, es francesi auien ocupat Moscòu e, de un aute, Kutuzov sentie, damb tot eth mau de morir, qu‟eth terrible còp desparat per eth e peth pòble rus mejançant totes es sues fòrces auie d‟èster mortau.
GUÈRRA-E-PATZ-IV-WEB	Ça que la, auie besonh de pròves; les demoraue de hège un mes, e a mida qu‟eth temps passaue se tornaue cada còp mès impacient, se comportaue coma es generaus joeni que les repotegaue eth sòn anament: pensaue en totes es possibilitats, damb era soleta diferéncia de qué non hège cap tipe de plan, e qu‟es possibilitats non èren entada eth dues o tres, senon milèrs.
GUÈRRA-E-PATZ-IV-WEB	Coma mès meditaue, mès èren es ipotèsis: s‟imaginaue tota sòrta de movements dera armada francesa, o aumens ua part d‟eri: ja entà Sant Petersburg, ja de cara, ja pes sòns flancs.
GUÈRRA-E-PATZ-IV-WEB	Admetie (e aguest ère eth sòn temor mès gran) que Napoleon se decidisse a combater-lo damb es sues pròpies armes, en tot demorar-se en Moscòu e demorar-lo aquiu; tanben pensaue ena tornada dera armada francesa entà Yujnov e Medin.
GUÈRRA-E-PATZ-IV-WEB	Er infòrme de Dojturov sus era division de Broussier, es notícies des guerrilhèrs sus es calamitats que patie era armada de Napoleon, es rumors restacadi as preparatius entà gésser de Moscòu, tot confirmaue era suposicion de qué er enemic ère desgahonat e se premanie entà húger.
GUÈRRA-E-PATZ-IV-WEB	Mès aquerò non èren senon suposicions que podien semblar importantes entàs joeni, mès non entà Kutuzov, que damb era sua experiéncia de setanta ans sabie enquia quin punt s‟auie de hèr cabau des rumors e com es òmes que desiren quauquarren son capables d‟apraiar es notícies de sòrta que semblen confirmar es sòns desirs; e sabie tanben qu‟en taus casi s‟omet de bon voler tot çò que les contraditz.
GUÈRRA-E-PATZ-IV-WEB	E, quan mès ac desiraue, mens se permetie de credè‟c; aguest problèma ocupaue totes es poténcies deth sòn esperit.
GUÈRRA-E-PATZ-IV-WEB	To çò d‟aute ère entà Kutuzov eth compliment abituau dera vida vidanta: es discussions damb es membres der Estat Major, es cartes a Mme Stael, qu‟escriuie de Tarutin, era lectura de romans, era distribucion de recompenses, era correspondéncia damb Sant Petersburg, eca.
GUÈRRA-E-PATZ-IV-WEB	Mès era destruccion des francesi, solet prevista per eth, qu‟ère eth sòn mès intim e solet desir.
GUÈRRA-E-PATZ-IV-WEB	Era net der 11 d‟octobre ère estirat, damb eth cap emparat ena man, e pensaue en aquerò.
GUÈRRA-E-PATZ-IV-WEB	Ena estança vesia s‟enteneren es passi de Toll, Konovnitsin e Boljovitinov.
GUÈRRA-E-PATZ-IV-WEB	Qui ei?, exclamèc eth generau en cap.
GUÈRRA-E-PATZ-IV-WEB	Entratz!
GUÈRRA-E-PATZ-IV-WEB	Qué i a de nauèth?
GUÈRRA-E-PATZ-IV-WEB	Tant qu‟un lacai alugaue es candèles, Toll comuniquèc era notícia a Kutuzov.
GUÈRRA-E-PATZ-IV-WEB	Que non i a cap de dobte, Altesa.
GUÈRRA-E-PATZ-IV-WEB	Que passe!
GUÈRRA-E-PATZ-IV-WEB	Crida-lo!
GUÈRRA-E-PATZ-IV-WEB	Kutuzov se seiguec en lhet; li penjaue ua cama e apuaue ena auta, doblegada, eth gròs vrente.
GUÈRRA-E-PATZ-IV-WEB	Entrebadèc eth solet uelh, pr‟amor de veir mielhor ath corrèu, coma se volesse lièger en sòn ròstre çò qu‟ada eth lo preocupaue.
GUÈRRA-E-PATZ-IV-WEB	Aprèssa-te, aprèssa-te mès.
GUÈRRA-E-PATZ-IV-WEB	Quines son aguestes notícies que m‟amies?
GUÈRRA-E-PATZ-IV-WEB	Napoleon a gessut de Moscòu?
GUÈRRA-E-PATZ-IV-WEB	Ei vertat?
GUÈRRA-E-PATZ-IV-WEB	Boljovitinov repetic tot aquerò qu‟auie ordes de condar.
GUÈRRA-E-PATZ-IV-WEB	Lèu, lèu, parla mès lèu, non me hèsques patir… l‟interrompec Kutuzov.
GUÈRRA-E-PATZ-IV-WEB	Boljovitinov auie condat çò que sabie e carèc, ara demora des ordes deth Plan Seren.
GUÈRRA-E-PATZ-IV-WEB	Toll sagèc de díder quauquarrem, mès Kutuzov l‟interrompec.
GUÈRRA-E-PATZ-IV-WEB	Sagèc de parlar, mès eth sòn ròstre se contreiguec, agitèc era man en direccion a Toll e se virèc d‟esponera, entath cornèr sagrat dera isba, nera d‟icònes.
GUÈRRA-E-PATZ-IV-WEB	Mon Diu!
GUÈRRA-E-PATZ-IV-WEB	Creator mèn!
GUÈRRA-E-PATZ-IV-WEB	Tu qu‟as escotat es nòstes pregàries…, didec, damb votz tremolosa, amassant es mans.
GUÈRRA-E-PATZ-IV-WEB	Russia qu‟ei sauvada!
GUÈRRA-E-PATZ-IV-WEB	Gràcies, Senhor mèn!, e se petèc en somics.
GUÈRRA-E-PATZ-IV-WEB	A compdar d‟aguest moment, enquiath tèrme dera campanha, tota era actuacion de Kutuzov s‟estèc a emplegar guairi mejans auie a posita (era autoritat, era astúcia, es supliques) entà contier as sues tropes, d‟ofensiues, de tumades e de manòbres inutiles contra un enemic ja moribond.
GUÈRRA-E-PATZ-IV-WEB	Dojturov auancèc entà Malo-Yaroslavets, mès Kutuzov non esten era rèsta dera armada e ordene avacuar Kaluga, en tot considerar plan possible era retirada mès enlà d‟aguesta ciutat.
GUÈRRA-E-PATZ-IV-WEB	Kutuzov se replegue de pertot, mès er enemic, sense demorar era sua retirada, hè repè, en sentit contrari.
GUÈRRA-E-PATZ-IV-WEB	Es biografs de Napoleon non descriuen era sua abila tactica en Tarutino e en Malo- Yaroslavetz e hen conjectures sus çò que s‟aurie pogut passar se Napoleon auesse artenhut penetrar enes riques províncies deth meddia.
GUÈRRA-E-PATZ-IV-WEB	Mès, ath delà de qué arren l‟empachaue auançar entad aqueres regions (donques qu‟era armada russa li cedie eth pas), aguesti istorians desbremben que ja arren podie sauvar ara armada de Napoleon, donques qu‟amiauen en eri madeishi es gèrmes inevitables dera pròpia roïna.
GUÈRRA-E-PATZ-IV-WEB	Per qué, aguesta armada, en tot auer trapat abondosi viures en Moscòu, non les sabèc sauvar e acabèc caushigant-les?
GUÈRRA-E-PATZ-IV-WEB	Per qué, quan arribèc en Smolensk, en sòrta d‟organizar era arremassada de viures, se tenguec ath sacatge?
GUÈRRA-E-PATZ-IV-WEB	Per qué pensèc que poirie remeter-se ena província de Kaluga, poblada pes madeisi russi qu‟en Moscòu e damb era madeisha capacitat d‟incendiar çò qu‟usclaue?
GUÈRRA-E-PATZ-IV-WEB	Aquera armada ja non podie remeter-se en nunlòc.
GUÈRRA-E-PATZ-IV-WEB	Dès era gessuda de Borodino e eth sacatge de Moscòu amiaue damb era es gèrmes quimics dera sua descomposicion.
GUÈRRA-E-PATZ-IV-WEB	Es soldats qu‟enquia alavetz auien format era armada napoleonica corrien ara, ara desbandada damb es sòns caps.
GUÈRRA-E-PATZ-IV-WEB	Corrien ja sense saber entà on anar.
GUÈRRA-E-PATZ-IV-WEB	De Napoleon ath darrèr soldat non desirauen qu‟ua causa: gésser çò de mès lèu possible d‟aquera situacion desesperada que toti n‟auien ua vaga consciéncia.
GUÈRRA-E-PATZ-IV-WEB	Solet per aquerò, en Conselh celebrat en Malo-Yaroslavetz, quan es generaus simulauen discutir e cadun emetie era sua opinion, aquerò dit peth candid soldat Mouton venguie a resumir, en pòques paraules, çò que pensauen toti.
GUÈRRA-E-PATZ-IV-WEB	Mouton auie dit qu‟ère de besonh anar-se‟n çò de mès lèu possible, barrant atau totes es boques, e arrés, ne tansevolhe Napoleon, objectèc quauquarren dauant d‟ua vertat unanimaments admetuda.
GUÈRRA-E-PATZ-IV-WEB	A maugrat de qué toti se‟n sabien deth besonh d‟anar-se‟n, encara restaue era vergonha d‟arreconéisher eth hèt de qué les calie húger, vergonha que sonque podie èster vençuda per un impuls exterior, que surgentèc en moment oportun.
GUÈRRA-E-PATZ-IV-WEB	Siguec çò que cridèren es francesi le Hourra de l’Empereur.
GUÈRRA-E-PATZ-IV-WEB	Londeman deth Conselh, plan d‟ora, Napoleon, hènt veir eth desir de passar revista as sues tropes e inspectar eth passat e eth futur camp de batalha, cavauquèc damb ua ludenta acompanhada de mariscaus e escotes peth centre dera formacion militara.
GUÈRRA-E-PATZ-IV-WEB	Quauqui cosacs, que romauen ar entorn d‟un possible butin, estramunquèren damb Napoleon e sigueren a mand de capturar-lo.
GUÈRRA-E-PATZ-IV-WEB	Se non ac heren siguec pr‟amor qu‟es francesi èren destinadi a sauvar-se per aquerò que siguec era sua perdicion: eth butin, que sus eth se lancèren es cosacs aciu, madeish qu‟en Tarutino, sense hèr atencion as persones; e Napoleon artenhec a hùger.
GUÈRRA-E-PATZ-IV-WEB	Quan se demostrèc que les enfants du Don auien estat a mand d‟agarrar ar Emperaire en miei dera sua armada, se hec evident que ja arren podie demorar-se e que eth solet recurs ère escapar sens pèrta de temps peth camin mès cuert e mès coneishut.
GUÈRRA-E-PATZ-IV-WEB	Napoleon, que, damb era sua bodena d‟òme vengut ja ena quarantena, auie perdut era agilitat e era audàcia d‟abantes, comprenec aqueth avertiment e, jos era influéncia dera pòur costada pes cosacs, compartic de seguit era pensada de Mouton e, sivans diden es istorians, ordenèc era retirada peth camin de Smolensk.
GUÈRRA-E-PATZ-IV-WEB	Eth hèt de qué Napoleon coïncidisse damb Mouton e qu‟es tropes comencèssen era retirada non demóstre qu‟eth ac auesse ordenat, senon qu‟es fòrces qu‟influien ena armada e la possauen entath camin de Mozhaisk actuauen tanben sus Napoleon.
GUÈRRA-E-PATZ-IV-WEB	Quan er òme se botge, tostemp cèrque er objectiu d‟aguest movement.
GUÈRRA-E-PATZ-IV-WEB	Entà recórrer mil quilomètres cau pensar que i a quauquarren de bon dempús d‟aguest recorrut, e a besonh dera esca d‟ua tèrra prometuda pr‟amor d‟auer fòrces e poder botjar-se.
GUÈRRA-E-PATZ-IV-WEB	Pendent era invasion francesa era tèrra prometuda entad aqueri òmes ère Moscòu, e pendent era retirada era sua pròpia patria.
GUÈRRA-E-PATZ-IV-WEB	Mès era patria qu‟ère massa luenh, e entà un òme que recor mil quilomètres ei totafèt de besonh que posque dider-se, en tot desbrembar era mèta finau: “Aué harè quaranta quilomètres, arribarè en un lòc a on posca repausar e hèr jadilha”.
GUÈRRA-E-PATZ-IV-WEB	E alavetz, ara prumeria, aguest lòc de repaus substituís er objectiu finau e concentre en eth madeish toti es desirs e esperances.
GUÈRRA-E-PATZ-IV-WEB	Aguesta aspiracion, que se manifèste en cada òme per separat, aumente quan se tracte d‟ua multitud.
GUÈRRA-E-PATZ-IV-WEB	Entàs francesi qu‟arreculauen peth vielh camin de Smolensk, era mèta finau, era patria, ère massa luenh; er objectiu pròche, qu‟entada eth convergien toti es desirs e esperances ère Smolensk.
GUÈRRA-E-PATZ-IV-WEB	E non perque es soldats demorèssen trapar aquiu viures en abondor e tropes de refresc: arrés les auie dit tau causa (ath contrari, toti es nauti caps, e Napoleon eth prumèr, sabien qu‟aquiu s‟arrarien es viures), senon que solet aguesta idia, aumentada enòrmaments entre era multitud, podie balhar-les era energia de besonh entà botjar-se e tier es privacions deth moment.
GUÈRRA-E-PATZ-IV-WEB	Atau, autant es que s‟en sabien coma es qu‟ac ignorauen sajauen d‟enganhar-se ada eri madeishi e se pressauen entà Smolensk coma se siguesse era tèrra prometuda.
GUÈRRA-E-PATZ-IV-WEB	Un còp en camin generau, es francesi, damb extraordinària energia e rapiditat inausida, correren de cap ara mèta imaginada.
GUÈRRA-E-PATZ-IV-WEB	Ath delà d‟aguesta tendéncia comuna, que convertie ara multitud de soldats en un solet òme e les balhaue màger energia, i auie un aute mejan capable de balhar-les coesion: eth sòn nombre.
GUÈRRA-E-PATZ-IV-WEB	Era enòrma massa d‟òmes, coma ena lei fisica dera gravetat, tiraue as atòms isoladi dera gent.
GUÈRRA-E-PATZ-IV-WEB	Se botjauen, damb era sua massa de cent mil òmes, coma se siguesse un regne.
GUÈRRA-E-PATZ-IV-WEB	Toti aqueri òmes non desirauen senon ua causa: quèir presoèrs e desliurar-se atau de tanti orrors e malastres.
GUÈRRA-E-PATZ-IV-WEB	Totun aquerò, d‟un costat, era fòrça dera atraccion generau entar objectiu de Smolensk les amiaue ena madeisha direccion, e de un aute, un còs dera armada armat non se podie rénder a ua companhia; e encara qu‟es francesi profitauen quinsevolh escadença entà separar-se es uns des auti, e trapèssen normau quinsevolh pretètx entà autrejar-se ar enemic, aguestes escadences non gessien a cada pas.
GUÈRRA-E-PATZ-IV-WEB	Eth pròpi numèro e era rapiditat deth movement en files barrades les treiguie aguesta possibilitat e entàs russi resultaue mès dificil, senon impossible, arturar eth movement entamenat pes francesi damb grana energia.
GUÈRRA-E-PATZ-IV-WEB	Era usura mecanica deth còs dera armada non podie accelerar, mès enlà d‟un cèrt limit, eth procès en marcha dera sua descomposicion.
GUÈRRA-E-PATZ-IV-WEB	Que non se pòt hóner de còp ua grana bòla de nhèu; i a un limit de temps, qu‟abantes d‟eth, cap temperatura pòt hóner era nhèu: coma mès gran sigue eth calor, mès s‟enduresís era nhèu restanta.
GUÈRRA-E-PATZ-IV-WEB	Entre es caps militars russi, degun, exceptat de Kutuzov, ac comprenec.
GUÈRRA-E-PATZ-IV-WEB	Quan se vedec claraments qu‟es tropes franceses hugien entà Smolensk, comencèc çò previst per Konovnitsin era net der 11 d‟octobre.
GUÈRRA-E-PATZ-IV-WEB	Toti es nauti caps dera armada volien distinguir- se: toti volien atacar, cercar, destrusir as francesi.
GUÈRRA-E-PATZ-IV-WEB	Toti exigien era ofensiua.
GUÈRRA-E-PATZ-IV-WEB	Solet Kutuzov tenguie totes es sues fòrces, non massa granes entà un generau en cap, a empachar er atac.
GUÈRRA-E-PATZ-IV-WEB	Que non podie dider-les çò que didem aué nosati: entà qué presentar batalha?, entà qué interceptar camins e pèrder soldats?, entà qué aguest anequeliment inuman d‟uns malerosi?
GUÈRRA-E-PATZ-IV-WEB	Entà qué, tot aquerò, quan ja de Moscòu entà Viazna, sense cap de combat, a despareishut era tresau part d‟aguesta armada?
GUÈRRA-E-PATZ-IV-WEB	Les didie tot çò que li dictaue era sua sabença d‟ancian, aquerò que podien compréner, les parlaue deth pònt d‟argent, mès eri se n‟arrien d‟eth, lo calomniauen, l‟intrigauen, se hègen es valents dauant dera fèra mòrta.
GUÈRRA-E-PATZ-IV-WEB	Enes entorns de Viazma es generaus Ermolov, Miloradovic, Platov e d‟auti, que se trapauen apròp des francesi, non poderen resistir era temptacion de separar e anequelir dus còssi dera armada enemiga.
GUÈRRA-E-PATZ-IV-WEB	Anoncièren era sua decision a Kutuzov, mès en sòrta de manar-li un infòrme li heren a vier ua envolòpa damb ua huelha de papèr en blanc.
GUÈRRA-E-PATZ-IV-WEB	E, maugrat toti es esfòrci de Kutuzov entà arturar era ofensiua, ataquèren, damb era intencion d‟empedir eth camin as francesi.
GUÈRRA-E-PATZ-IV-WEB	Es regiments d‟infantaria (sivans diden) anèren entath combat damb bandes de musica e rampelades; auciren e perderen milèrs d‟òmes.
GUÈRRA-E-PATZ-IV-WEB	Ça que la, çò que se ditz separar, non separèren ne anequeliren ad arrés.
GUÈRRA-E-PATZ-IV-WEB	Era armada francesa, barrant mès es sues files per çò deth perilh, seguic, en tot honer-se de contunh, era sua funèsta marcha entà Smolensk.
GUÈRRA-E-PATZ-IV-WEB	PART I Era batalha de Borodino, damb era ocupacion de Moscòu e era subsequenta hujuda des francesi, sense naues batalhes, qu‟ei un des hèts mès instructius dera istòria.
GUÈRRA-E-PATZ-IV-WEB	Toti es istorians son d‟acòrd en adméter qu‟era activitat exteriora des Estats e des pòbles, enes sues tumades mutuaus, se manifèste enes guèrres; e qu‟era fòrça politica d‟aguesti Estats e pòbles aumente o amendrís en relacion dirècta as sòn mager o mendre capitades militares.
GUÈRRA-E-PATZ-IV-WEB	Per estranhs que semblen es racondes des isorians que mos conden se com un rei o un emperaire, en conflicte damb un aute emperaire o rei, amasse ara sua armada, lute contra er enemic, artenh ua victòria e aucís a tres, cinc o dètz mil òmes, e plan per aquerò somet a un Estat de milions d‟abitants; per incomprensible que sigue eth hèt de qué era derrota d‟ua armada, era centesima part des fòrces de tot un pòble, l‟obligue a someter-se, toti es eveniments istorics (atau que les coneishem) confirmen era exactitud de qué es capitades mès o mens granes dera armada d‟un pòble contra un aute son era encausa, o aumens, signes essenciaus de qué aumenten o amendrissen es fòrces des nacions.
GUÈRRA-E-PATZ-IV-WEB	Era armada artenh ua victòria e de seguit aumenten es drets deth país victoriós, en detriment deth vençut.
GUÈRRA-E-PATZ-IV-WEB	Ua armada patís ua derrota e de seguit, sivans era sua importància, eth pòble se ve desaprovedit de certans drets; e s‟era derrota ei complèta, era somission tanben n‟ei.
GUÈRRA-E-PATZ-IV-WEB	Atau se passe, sivans era istòria, dès es temps mès ancians enquias nòsti dies.
GUÈRRA-E-PATZ-IV-WEB	Totes es guèrres napoleoniques confirmen aguesta règla: era derrota des tropes austrianes hè que Austria se veigue privada des sòns drets e, ça que la, aumente es de França en Jena e Auerstad acabe damb era existéncia independenta de Prusia.
GUÈRRA-E-PATZ-IV-WEB	Mès en 1812 es francesi obtien ua victòria e conquisten Moscòu; dempús, sense naues batalhes, non ei Russia era que dèishe d‟existir, senon tota ua armada de sies cent mil òmes e, damb era, tota era França de Napoleon.
GUÈRRA-E-PATZ-IV-WEB	Qu‟ei impossible acomodar taus eveniments as règles dera istòria e díder que dempús sera batalha de Borodino eth camp rèste en poder de Russia, ne que dempús dera ocupacion de Moscòu i auesse combats que d‟eri gessec destruida era armada napoleonica.
GUÈRRA-E-PATZ-IV-WEB	A compdar dera victòria francesa en Borodino non i auec ua soleta batalha campau, ne tansevolhe de cèrta importància; e, ça que la, era armada francesa deishèc d‟existir.
GUÈRRA-E-PATZ-IV-WEB	Qué vò díder aquerò?
GUÈRRA-E-PATZ-IV-WEB	Se se tractèsse dera istòria de China, dideríem que non ei un fenomèn istoric (acostumat recurs des istorians quan quauquarren non s‟ajuste as sues règles).
GUÈRRA-E-PATZ-IV-WEB	S‟auesse estat ua guèrra brèu, damb era participacion de pòques tropes, que poiríem acceptat eth hèt coma ua excepcion.
GUÈRRA-E-PATZ-IV-WEB	Mès er eveniment se produsic ara vista des nòsti pairs, qu‟entada eri se decidie alavetz era vida o era mòrt dera patria, e se tractaue dera guèrra mès grana de totes es coneishudes…
GUÈRRA-E-PATZ-IV-WEB	Eth periòde de campanha de 1812, dera batalha de Borodino enquiara expulsion des francesi, demòstre qu‟ua batalha guanhada non condicione, ne plan mens, era conquista, ne tansevolh ei un indici permanent dera conquista.
GUÈRRA-E-PATZ-IV-WEB	Quan es istorians francesi descriuen era situacion que se trapen es tropes franceses abantes d‟abandonar Moscòu, afirmen que tot ère ara ora ena Grana Armada, exceptat dera cavalaria, dera artilharia e dera intendéncia, e que tanben mancaue ferratge entàs shivaus e eth bestiar.
GUÈRRA-E-PATZ-IV-WEB	Arren podie botar remèdi ad aguesta manca, pr‟amor qu‟es mujiks des entorns usclauen eth sòn hen abantes qu‟autrejar-lo as francesi.
GUÈRRA-E-PATZ-IV-WEB	Era batalha guanhada non dèc es acostumadi resultats, pr‟amor qu‟es mujiks Karp e Vlas, après era entrada des francesi en Moscòu, arribauen damb es sòns cars entà saquejar era ciutat e non mostrauen, en generau, sentiments personaus massa eroïcs, tau qu‟un nombre infinit de mujiks, semblables ada eri, non se hègen a vier eth hen entà Moscòu enquia e tot a cambi d‟un bon prètz, senon que s‟estimuen mès usclar-lo.
GUÈRRA-E-PATZ-IV-WEB	Imaginem a dus òmes que, cossent damb totes es règles dera escrima, s‟escometen en un düel a espada; eth combat s‟alongue; de ressabuda, un des adversaris, en senter-se herit, compren que non se tracte d‟un jòc, senon dera sua vida, e abandone alavetz era espada, agarre eth prumèr garròt que trape a man e comence a tier-lo contra eth sòn enemic.
GUÈRRA-E-PATZ-IV-WEB	Imaginem, ara, qu‟eth concurrent herit, que, senadaments, aliste eth mejan mès simple e eficaç entà acabar damb eth sòn enemic, siguesse fidèu as tradicions dera cavalaria e en sòn desir d‟amagar era realitat persutèsse en auer vençut damb era espada cossent damb totes es règles dera escrima.
GUÈRRA-E-PATZ-IV-WEB	Be n‟ei d‟aisit d‟imaginar era confusion e eth desordre qu‟aurie costat semblabla descripcion deth düel!
GUÈRRA-E-PATZ-IV-WEB	França ère er adversari qu‟exigie ua luta cossent es règles dera escrima; Russia siguec qui substituic era espada peth garròt.
GUÈRRA-E-PATZ-IV-WEB	E es que sagen d‟explicà‟c tot jos es règles dera escrima son es istorians qu‟an descrit aqueri eveniments.
GUÈRRA-E-PATZ-IV-WEB	Dempús der incendi de Smolensk comencèc ua guèrra que non a comparèr possible damb cap auta des coneishudes enquia alavetz.
GUÈRRA-E-PATZ-IV-WEB	Er incendi des ciutats e des bordalats, era retirada dempús des combats, era batalha de Borodino seguida d‟un nau replegament, er incendi de Moscòu e era caça de saquejaires, era intercepcion des convòis, era guèrra de guerrilhes, tot que se hège ath marge des règles.
GUÈRRA-E-PATZ-IV-WEB	Atau ac sentec Napoleon; e dempús que, en arturar-se en Moscòu, ena acitud corrècta der escrimaire, se trapèc damb eth garròt quilhat en sòrta dera espada der adversari, non deishèc de planher-se dauant de Kutuzov e der emperaire Alexandre de qué era guèrra se hège contra totes es règles (coma s‟existissen règles entà aucir as òmes).
GUÈRRA-E-PATZ-IV-WEB	A maugrat des planhs des francesi pera non observança des règles, e a maugrat de qué quauqui russi de superior condicion credessen vergonhós, non se sap per qué, atacar damb garròts, partidaris de pelejar sivans es nòrmes en quarte o en tierce e tirar abilaments ath hons en prime, eca.
GUÈRRA-E-PATZ-IV-WEB	Laudat sigue eth pòble que, non coma es francesi de 1813 que saludauen sivans totes es règles der art, virant era espada e autrejant-la pera ponhada ath sòn magnanim vencedor, laudat sigue aguest pòble qu‟en moment dera pròva, sense preguntar se com actuarien es auti sivans es règles en un cas semblable, agarre sense trantalhar eth prumèr garròt qu‟a a man e pataquège ar enemic enquia qu‟eth sentiment d‟ofensa e resvenja dèishe pas ena sua amna ath mensprètz e ara pietat!
GUÈRRA-E-PATZ-IV-WEB	II Ua des mès evidentes e auantatjoses desviacions des cridades règles dera guèrra, qu‟ei era accion d‟òmes isolats contra masses compactes.
GUÈRRA-E-PATZ-IV-WEB	Accions d‟aguesta sòrta se manifèsten tostemp enes guèrres de caire popular.
GUÈRRA-E-PATZ-IV-WEB	Que se‟estan en aquerò: en sòrta d‟acarar-se multitud contra multitud, es òmes se dispèrsen, ataquen isoladaments e hugen tanlèu ataquen es fòces majors, entà reprèner un aute atac ena prumèra escadença que se presente.
GUÈRRA-E-PATZ-IV-WEB	Aquerò heren es guerrilhèrs en Espanha; aquerò heren es montanhards deth Caucas e es russi en 1812.
GUÈRRA-E-PATZ-IV-WEB	Que s‟a cridat ad aguest tipe de guèrra, guèrra de guerrilhes, e se cre qu‟aguest nòm explique ja era sua importància.
GUÈRRA-E-PATZ-IV-WEB	Totun, aguesta manèra de lutar non solet non se correspon a cap de règla senon qu‟ei absoludaments contraria ara coneishuda règla tactica, que toti admeten coma infalibla.
GUÈRRA-E-PATZ-IV-WEB	Sivans aguesta règla, eth qu‟ataque li cau concentrar totes es sues tropes pr‟amor d‟èster, en moment deth combat, mès fòrt qu‟er adversari.
GUÈRRA-E-PATZ-IV-WEB	Era guèrra de guerrilhes (tostemp afortunada, coma ac demòstre era istòria) contraditz dirèctaments aguesta règla.
GUÈRRA-E-PATZ-IV-WEB	Semblabla contradiccion ei deguda a qu‟era sciéncia militara identifique era fòrça des tropes damb eth sòn nombre.
GUÈRRA-E-PATZ-IV-WEB	Era sciéncia militara ditz que guairi mès òmes participen ena luta, màger ei era sua fòrça.
GUÈRRA-E-PATZ-IV-WEB	Les gros bataillons ont toujors raison.
GUÈRRA-E-PATZ-IV-WEB	Damb semblabla afirmacion, era sciéncia militara se retire ara mecanica qu‟estúdie es còssi en movement en tot basar-se solet ena sua relacion damb es sues masses, e afirmar qu‟es sues fòrces son parières o non, sivans siguen parières o non es sues masses.
GUÈRRA-E-PATZ-IV-WEB	Era fòrça (quantitat de movement) qu‟ei eth producte dera massa pera velocitat.
GUÈRRA-E-PATZ-IV-WEB	Er orde militar, en trapar ena istòria infiniti exemples demostratius de qué era massa des tropes non coïncidís damb era sua fòrça e que petiti destacaments vencen a d‟auti superiors en numèro, acabe per adméter a racacòr era existéncia d‟aguest factor desconeishut e sagen de desnishar-lo ben, ena disposicion geometrica, sigue en armament o sigue en gèni des caps militars, en èster aquerò çò de mès frequent.
GUÈRRA-E-PATZ-IV-WEB	Ça que la, era aportacion d‟aguest coeficient a un des factors non artenh resultats coïncidents damb es hèts istorics.
GUÈRRA-E-PATZ-IV-WEB	Que serie pro, totun, renonciar ara faussa opinion, admetuda entà acontentar as eròis, sus era eficàcia des disposicions cuelhudes peth naut comandament pendent era guèrra entà trapar era inconeguda x.
GUÈRRA-E-PATZ-IV-WEB	Era inconeguda x ei era morau dera armada; ei a díder, eth màger o mendre desir qu‟an de combàter e expausar-se ath perilh toti es òmes que la compausen, sense hèr-ne cabau deth hèt de saber se lutaràn comandadi per gènis o non, en tres o dues linhes, damb garròts o fusilhs de trenta trets per menuta.
GUÈRRA-E-PATZ-IV-WEB	Aqueri qu‟an mès in de pelejar se placen tostemp enes mès auantatjoses posicions entara batalha.
GUÈRRA-E-PATZ-IV-WEB	Era morau dera armada qu‟ei eth factor que, multiplicat pera massa, produsís era fòrça.
GUÈRRA-E-PATZ-IV-WEB	Era mission dera sciéncia consistís precisaments en determinar e exprimir era importància d‟aguesta morau, d‟aguest factor desconeishut.
GUÈRRA-E-PATZ-IV-WEB	Aguest problèma non se resolverà enquia que deishem de substituir de forma arbitraria era x inconeguda damb es condicions qu‟en eres se manifèste, ei a díder: es ordes deth cap militar, er armament, eca, en tot considerar-les coma era expression deth valor deth multiplicador; e mos cau cuélher ad aguest ena sua integritat, ei a díder, coma era volentat màger o mendre de lutar e expausar-se ath perilh.
GUÈRRA-E-PATZ-IV-WEB	Sonque alavetz, un còp botadi ena equacion es hèts istorics coneishudi, poiram demorar definir era inconeguda x, en tot comparar cas per cas es sòns valors relatius.
GUÈRRA-E-PATZ-IV-WEB	Dètz òmes, dètz batalhons, dètz divisions, que luten contra quinze òmes, batalhons o divisions, les vencen, o sigue, qu‟an hèt presoèrs o an balhat mòrt a toti es sòns compausants e ath còp eri n‟an perdut a quate.
GUÈRRA-E-PATZ-IV-WEB	Ei a díder, un costat n‟a perdut quate, e er aute, quinze: per tant, 4 ei egal a 15, ei a díder: 4x=15y, d‟a on x:y=15:4.
GUÈRRA-E-PATZ-IV-WEB	Aguesta equacion non mos da eth valor dera inconeguda, senon era relacion entre dues inconegudes.
GUÈRRA-E-PATZ-IV-WEB	Se l‟aplicam as diuèrses unitats istoriques cuelhudes isoladaments (batalhes, campanhes, periòdes de guèrra), obtieram series de numèros qu‟en eres les cau existir leis que pòden èster desnishades.
GUÈRRA-E-PATZ-IV-WEB	Era règla tactica, que sivans era s‟a d‟actuar damb es masses entar atac, e en orde dispersat entara retirada, confirme, sense voler, era vertat de qué era fòrça d‟ua armada depen dera sua morau.
GUÈRRA-E-PATZ-IV-WEB	Entà hèr-se a vier a uns òmes jos es bales cau màger disciplina qu‟entà defener-se d‟un atac, disciplina que tostemp ei eth resultat d‟un movement de masses.
GUÈRRA-E-PATZ-IV-WEB	Mès aguesta nòrma, que non tie en compde era morau dera armada, resulte lèu tostemp faussa, e contraditz sustot era realitat quan era morau dera armada ei en auça o en depression, coma se passe en totes es guèrres nacionaus.
GUÈRRA-E-PATZ-IV-WEB	En retirar-se es francesi en 1812, encara que, d‟acòrd damb era tactica, les auire calut defener-se en grops dispersadi, se sarrèren en masses compactes seguint es règles dera tactica, perque era morau dera armada ère tan baisha que solet era massa podie sostier- les.
GUÈRRA-E-PATZ-IV-WEB	Peth contrari, es russi, segontes era madeisha nòrma, les aurie calut atacar en massa, quan en realitat se dispersèren, pr‟amor qu‟era sua morau ère tan nauta qu‟es individús isoladi non auien besonh d‟ordes entà bàter as francesi ne les calie èster obligadi a expausar-se ath patiment e ath perilh.
GUÈRRA-E-PATZ-IV-WEB	Era atau cridada guèrra de guerrilhes comencèc damb era entrada der enemic en Smolensk.
GUÈRRA-E-PATZ-IV-WEB	Abantes de qué aguesta guèrra siguesse acceptada oficiauments peth govèrn rus, milèrs d‟enemics (saquejaires, arreculadi, patrolhes destacades ara cèrca de ferratge) auien mòrt a mans des cosacs e campanhards, qu‟aucien ad aqueri òmes instintiuaments, madeish qu‟es gossets acaben damb un gosset rabiós.
GUÈRRA-E-PATZ-IV-WEB	Denós Davidov, damb eth sòn instint rus, siguec eth prumèr a comprèner era importància d‟aquera terribla arma que, sense seguir es règles der art militar, anequelie as francesi.
GUÈRRA-E-PATZ-IV-WEB	Ada eth li correspon era glòria d‟auer realizat es prumèrs assagi de regular aguest metòde de guèrra.
GUÈRRA-E-PATZ-IV-WEB	Eth prumèr destacament guerrilhèr de Davidov siguec creat eth 24 d‟agost, e ara seguida se n‟organizèren fòrça d‟auti.
GUÈRRA-E-PATZ-IV-WEB	Autant coma auançaue era campanha, autant màger se hège eth nombre d‟aqueri destacaments.
GUÈRRA-E-PATZ-IV-WEB	Es guerrilhèrs anequelien ara grana armada per parts.
GUÈRRA-E-PATZ-IV-WEB	Recuelhien es huelhes que queiguien der arbe sec dera armada francesa e non pòqui viatges baçacauen eth tronc.
GUÈRRA-E-PATZ-IV-WEB	En octobre, quan es francesi corrien entà Smolensk, se compdauen ja per centenats es partides, d‟importància e caracteristiques diuèrses.
GUÈRRA-E-PATZ-IV-WEB	Quauques ues auien cuelhut toti es metòdes d‟ua armada regulara, damb infantaria, artilharia, Estat Major e cèrtes comoditats possibles ena vida de campanha.
GUÈRRA-E-PATZ-IV-WEB	D‟autes qu‟èren còssi especiaus de cosacs e cavalaria; existien tanben petits grops mixti, d‟infants e de cavalièrs o es formadi per campanhards e propietaris, qu‟arrés coneishie.
GUÈRRA-E-PATZ-IV-WEB	Cèrt sacristan, convertit en cap d‟ua d‟aguestes partides, hec ath long d‟un mes centenats de presoèrs; e era hemna d‟un staroska, cridada Vasilisa, aucic a centenars de francesi.
GUÈRRA-E-PATZ-IV-WEB	Es darrèrs dies d‟octobre sigueren es mès intensi en aguesta guèrra de guerrilhes.
GUÈRRA-E-PATZ-IV-WEB	Qu‟auie passat ja aqueth prumèr periòde qu‟es pròpis guerrilhèrs, estonadi dera sua audàcia, cranhien a cada moment quèir en mans der enemic, èster enrodadi per eth e s‟amaguaen en bòsc, sense lèu desmontar des sòns shivaus.
GUÈRRA-E-PATZ-IV-WEB	Era campanha auie aqueric ja nuances mès clares e toti sabien perfèctaments çò que podien hèr damb es francesi e enquia quin limit podien riscar-se.
GUÈRRA-E-PATZ-IV-WEB	Ara, solet es caps de destacaments importants que, damb es sòns Estats Majors, sivans es règles, se tenguien a distància e perseguien as francesi, credien encara impossibles fòrça causes.
GUÈRRA-E-PATZ-IV-WEB	Totun, es petits grops guerrilhèrs que de hège temps s‟auien lançat en camp e seguien ar enemic plan près, trapauen plan factible aquerò qu‟es caps des destacaments grani non gausauen ne tansevolh pensar.
GUÈRRA-E-PATZ-IV-WEB	E es cosacs e campanhards, que oishinauen entre es francesi, ac credien tot possible.
GUÈRRA-E-PATZ-IV-WEB	Eth 22 d‟octobre, Denisov, cap d‟un grop de guerrilhèrs, se trapaue damb tot eth sòn destacament en çò de mès agitat dera campanha.
GUÈRRA-E-PATZ-IV-WEB	Dempús eth maitin, ère damb era sua partida en marcha, a trauèrs des bòsqui qu‟enrodauen eth camin, en tot seguir a un gran convòi francés damb cavalaria e presoèrs russi.
GUÈRRA-E-PATZ-IV-WEB	Aguest convòi s‟auie separat dera rèsta dera armada e, damb ua fòrta escota, sivans es notícies d‟exploradors e presoèrs, se filaue de cap a Smolensk.
GUÈRRA-E-PATZ-IV-WEB	Toti coneishien era sua existència e, coma didie Denisov, èren ara demora.
GUÈRRA-E-PATZ-IV-WEB	Dus caps de destacaments grani, un polonés e un aute aleman, cadun peth sòn costat e lèu ath còp, prepausèren a Denisov que s‟amassèsse ada eri pr‟amor d‟atacar eth convòi.
GUÈRRA-E-PATZ-IV-WEB	E l‟escriuec ar aleman que, a maugrat deth sòn in de trapar-se jos es ordes de tan gloriós e celèbre generau, se vedie obligat a refusar tau aunor donques que se trapaue ja jos eth comandament deth generau polonés.
GUÈRRA-E-PATZ-IV-WEB	Ath polonés l‟escriuec madeish, en tot dider-li que ja ère jos es ordes der aleman.
GUÈRRA-E-PATZ-IV-WEB	Denisov auie era intencion, sense informar-ne as sòns caps superiors, d‟amassar-se a Dolojov entà atacar e conquistar eth convòi damb es sues redusides fòrces.
GUÈRRA-E-PATZ-IV-WEB	Eth convòi auie gessut eth 22 d‟octobre deth bordalat de Mikulino entà Shamshevo.
GUÈRRA-E-PATZ-IV-WEB	Ara quèrra i auie grani bòsqui, qu‟a viatges arribauen enquiath bòrd deth camin e d‟auti se desseparauen mès d‟un quilomètre.
GUÈRRA-E-PATZ-IV-WEB	Ja calant-se ena espessor, ja campant enes sòn limits, Denisov auancèc pendent tot eth dia damb es sòs òmes sense deishar de uelh as francesi.
GUÈRRA-E-PATZ-IV-WEB	Peth maitin, non luenh de Mikulino, en un lòc a on eth bòsc s‟apressaue en camin, es cosacs deth grop de Denisov s‟auien apoderat de dus forgons francesi blocadi ena hanga.
GUÈRRA-E-PATZ-IV-WEB	Qu‟èren cargadi de seres de montar e se les heren a vier entath bòsc.
GUÈRRA-E-PATZ-IV-WEB	Dempús d‟aquerò, enquiara tarde, eth grop seguic, sense atacar, as francesi.
GUÈRRA-E-PATZ-IV-WEB	Que les calie deishar-les apressar en Shamshevo sense espaurir-les.
GUÈRRA-E-PATZ-IV-WEB	Aquí s‟amassèren damb Dolojov, que li calie arribar entara serada pr‟amor d‟escambiar opinions ena casa deth gardacaça (a un quilomètre deth bordalat); en hèr-se dia pensauen lançar-se inesperadaments contra es francesi, per ambdús flancs, hèr presoèrs e retirar-se ath còp.
GUÈRRA-E-PATZ-IV-WEB	Darrèr, a dus quilomètres de Mikulino, a on eth bòsc enrodaue eth camin, deishèren un grop de sies cosacs encargadi d‟avisar immediataments s‟apareishien naues colomnes franceses.
GUÈRRA-E-PATZ-IV-WEB	Dera madeisha manèra, dauant de Shamshevo, Dolojov camparie eth camin entà saber a quina distància se trapauen es autes tropes enemigues.
GUÈRRA-E-PATZ-IV-WEB	Se supausaue qu‟èren mil cinc cents es òmes qe susvelhauen eth convòi.
GUÈRRA-E-PATZ-IV-WEB	Denisov compdaue damb dus cents òmes e Dolojov madeish.
GUÈRRA-E-PATZ-IV-WEB	Mès a Denisov non l‟enquimeraue era superioritat numerica deth contrari.
GUÈRRA-E-PATZ-IV-WEB	Era soleta causa qu‟auie de besonh saber ère damb quin tipe de tropes se traparie.
GUÈRRA-E-PATZ-IV-WEB	Entad aquerò li calie capturar ua lengua (ei a díder, a bèth un dera colomna enemiga).
GUÈRRA-E-PATZ-IV-WEB	En atac deth maitin, entà desblocar es dus forgons, tot s‟auie hèt tant ara prèssa que non restèc viu ne un solet francés: sonque un gojat, un tamborinaire, sauvèc era vida, mès que non podie díder arren en concret sus es tropes que formauen era colomna.
GUÈRRA-E-PATZ-IV-WEB	Denisov pensaue qu‟ère perilhós atacar per dusau viatge; que non ère oportun enquimerar a tota era colomna; plan per aquerò, manèc entà Shamshevo a un mujik deth sòn grop, Tijon eth Desdentat, pr‟amor de qué capturèsse, s‟ère possible, a quinsevolh des forrièrs francesi destacadi en pòble.
GUÈRRA-E-PATZ-IV-WEB	IV Qu‟ère un dia tèbe e plujós de tardor.
GUÈRRA-E-PATZ-IV-WEB	Eth cèu e er orizon presentauen eth madeish color d‟aigua trebla.
GUÈRRA-E-PATZ-IV-WEB	A viatges semblaue baishar era broma; a viatges ploiguie damb granes gotes inclinades.
GUÈRRA-E-PATZ-IV-WEB	Denisov, damb eth sòn burka e e era sua rajanta casqueta caucasiana de pèth, montaue un prim shivau de raça, de costats en.honsadi.
GUÈRRA-E-PATZ-IV-WEB	Madeish eth qu‟eth sòn shivau (que torçaue eth cap e contreiguie es aurelhes) s‟arropien jos era pluja.
GUÈRRA-E-PATZ-IV-WEB	Denisov guardaue preocupat entà dauant.
GUÈRRA-E-PATZ-IV-WEB	Eth sòn prim ròstre, caperat per ua barba nera, espessa e cuerta, semblaue emmaliciat.
GUÈRRA-E-PATZ-IV-WEB	Ath sòn costat cavaucaue, tanben damb burka e casqueta caucasiana, en un fòrt e ben neurit polin deth Don, un capitan de cosacs, companh de Denisov.
GUÈRRA-E-PATZ-IV-WEB	Eth tresaue cavalièr, eth capitan de cosacs Lavaiski, damb madeisha vestimenta, ère un òme naut, lis coma ua taula, ròi, de ròstre blanc, uelhs petiti e clars.
GUÈRRA-E-PATZ-IV-WEB	Madeish era sua fesomia que tota era sua persona e portadura auien ua expression de cauma e satisfaccion pròpia.
GUÈRRA-E-PATZ-IV-WEB	Encara que siguesse impossible definir quina ère era particularitat deth cavalièr e deth sòn shivau, a prumèr còp de uelh se vedie que Denisov se sentie incomòde e molest pera aigua.
GUÈRRA-E-PATZ-IV-WEB	Qu‟ère un òme qu‟auie montat en un shivau.
GUÈRRA-E-PATZ-IV-WEB	Eth capitan cosac, ça que la, se mostraue tan tranquil e satisfèt coma tostemp.
GUÈRRA-E-PATZ-IV-WEB	Ère un òme que formaue un tot damb era sua cavalaria, un èsser unenc de fòrça duplicada.
GUÈRRA-E-PATZ-IV-WEB	Dauant d‟eri, calat enquias uassi, marchaue eth guida, un mujik que vestie caftan gris e casqueta blanca.
GUÈRRA-E-PATZ-IV-WEB	Un shinhau entà darrèr, sus un prim shivau kirguiz de longa coa, longues crins e morre sagnós, auançaue un joen oficiau damb era capòta blua dera armada francesa.
GUÈRRA-E-PATZ-IV-WEB	Ath sòn costat venguie un ussar, qu‟amiaue ena gropa a un gojat francés, damb er unifòrme trincat e ua casqueta de dormir blanca.
GUÈRRA-E-PATZ-IV-WEB	Damb es mans arraulides de hered, eth gojat s‟agarraue ar ussar, estornejaue es pès descauci pr‟amor d‟entrar en calor e guardaue ath sòn entorn estonat, damb es celhes arroncilhades.
GUÈRRA-E-PATZ-IV-WEB	Qu‟ère eth tamborinaire qu‟auien agarrat aqueth maitin.
GUÈRRA-E-PATZ-IV-WEB	Darrèr, sus eth camin umid e irregular deth bòsc, auançauen en hilades de tres o de quate es ussars, seguidi des cosacs; quauqui uns amiauen burka; d‟auti vestien capòta francesa, e non pòqui se caperauen eth cap damb hlaçades.
GUÈRRA-E-PATZ-IV-WEB	Es shivaus, autant es baiards coma es marrons, semblauen neri pera pluja.
GUÈRRA-E-PATZ-IV-WEB	Es sòns costat despedien bugàs e, jos es crins banhadi, es còthi semblauen extraordinàriaments primi.
GUÈRRA-E-PATZ-IV-WEB	Autant es ròbes coma es seres e brides èren banhades e viscoses coma era tèrra e es huelhes queigudes que caperuen eth camin.
GUÈRRA-E-PATZ-IV-WEB	Es òmes, arropidi, sajauen de non botjar-se, pr‟amor de templar era aigua que les chaupaue, en tot evitar qu‟era naua, hereda, que corrie jos es sues seres, es sòns johs e còthi entrèsse laguens dera ròba.
GUÈRRA-E-PATZ-IV-WEB	Entre es cosacs auançauen dus forgons, tiradi per shivaus francesi damb aparelhs cosacs, que hègen carrinclar es arrames e en.honsauen, espocant, es arròdes enes basses.
GUÈRRA-E-PATZ-IV-WEB	En evitar ua bassa, eth shivau de Denisov s‟apressèc tant en un arbe qu‟eth cavalièr se metec un còp en jolh.
GUÈRRA-E-PATZ-IV-WEB	Denisov qu‟ère de mala encolia per çò dera pluja e era hame (arrés auie minjat dès eth maitin) e, mès que mès, pr‟amor que non auie cap de notícia sus Dolojov ne auie tornat er òme qu‟auie gessut ara cèrca d‟un francés.
GUÈRRA-E-PATZ-IV-WEB	Atacar solets qu‟ei riscar massa; e s‟ac deisham entà un aute dia, quinsevolh partida grana mos pòt préner eth butin dauant des nòsti nassi”, pensaue sense deishar de guardar entà dauant, damb era esperança de veir ar enviat de Dolojov.
GUÈRRA-E-PATZ-IV-WEB	En arribar en ua clarulha, en un punt a on se podie veir ua extensa superfícia entara dreta, Denisov s‟arturèc.
GUÈRRA-E-PATZ-IV-WEB	Que vie bèth un!, didec.
GUÈRRA-E-PATZ-IV-WEB	Eth capitan de cosacs guardèc ena direccion que Denisov indicaue.
GUÈRRA-E-PATZ-IV-WEB	Que son dus: un oficiau e un cosac.
GUÈRRA-E-PATZ-IV-WEB	Mès que non pensi ena plausibilitat de qué sigue eth lòctenent coronèl, didec eth capitan, amic d‟emplegar paraules desconeishudes entàs cosacs.
GUÈRRA-E-PATZ-IV-WEB	Es cavalièrs despareisheren en ua baishada, mès que non se tardèren a aparéisher.
GUÈRRA-E-PATZ-IV-WEB	Dauant venguie un oficiau de peu esperluat, banhat enquias uassi, que foetejaue era sua cavaladura entà que se tenguesse ath galaup e amiaue es pantalons recuelhudi per dessús des jolhs.
GUÈRRA-E-PATZ-IV-WEB	Lo seguie un cosac, que trotaue quilhat sus es estrius.
GUÈRRA-E-PATZ-IV-WEB	Er oficiau ère plan joen, lèu un mainatge, auie eth ròstre roienc e ample, de uehs viui e alègri.
GUÈRRA-E-PATZ-IV-WEB	S‟apressèc entà Denisov e l‟aufric ua envolòpa banhada.
GUÈRRA-E-PATZ-IV-WEB	De part deth generau, didec.
GUÈRRA-E-PATZ-IV-WEB	Desencusatz er estat qu‟arribe…
GUÈRRA-E-PATZ-IV-WEB	Denisov, arroncilhant es celhes, cuelhec era envolòpa que l‟autrejaue eth joen oficiau e la dauric.
GUÈRRA-E-PATZ-IV-WEB	Didien qu‟ère perilhós, perilhós…, didec er oficiau virant-se entath capitan tant que Denisov liegie eth messatge.
GUÈRRA-E-PATZ-IV-WEB	Encara que Domarov e jo, e senhalèc ath cosac, venguíem prèsti.
GUÈRRA-E-PATZ-IV-WEB	Qu‟amiam cadun dus pisto…
GUÈRRA-E-PATZ-IV-WEB	Qui ei?, preguntèc en veir ath joen tamborinaire francés.
GUÈRRA-E-PATZ-IV-WEB	Un presoèr?
GUÈRRA-E-PATZ-IV-WEB	Auetz entrat ja en combat?
GUÈRRA-E-PATZ-IV-WEB	Li posqui parlar?
GUÈRRA-E-PATZ-IV-WEB	Rostov!
GUÈRRA-E-PATZ-IV-WEB	Petia!, cridèc Denisov, que venguie de liéger era missiua.
GUÈRRA-E-PATZ-IV-WEB	Er oficiau ère, plan que òc, Petia Rostov.
GUÈRRA-E-PATZ-IV-WEB	Pendent tot eth camin venguie pensant ena manèra de comportar-se dauant de Denisov tau que li corresponie a un adult e a un oficiau, sense mentar entad arren era amistat de d‟auti tempsi.
GUÈRRA-E-PATZ-IV-WEB	Mès tanlèu Denisov se virèc entada eth, arridolent, eth sòn ròstre s‟illuminèc, se rogic d‟alegria e desbrembèc eth ton oficiau qu‟auie decidit mostrar.
GUÈRRA-E-PATZ-IV-WEB	Condèc se com auie artenhut passar peth costat des francesi, çò d‟erós que se sentie per auer recebut aguesta mission e qu‟auie intervengut ja en ua batalha, enes entorns de Viazma, qu‟en era s‟auie distinguit un cèrt ussar.
GUÈRRA-E-PATZ-IV-WEB	Milail Feoklitich, se virèc entath capitan.
GUÈRRA-E-PATZ-IV-WEB	Qu‟ei un aute còp er aleman.
GUÈRRA-E-PATZ-IV-WEB	E l‟expliquèc eth contengut dera carta que Petia Rostov l‟acabaue d‟autrejar: eth generau aleman persutaue entà qué s‟amassèssen per çò d‟atacar ath convòi.
GUÈRRA-E-PATZ-IV-WEB	Se non ac hèm deman, mo‟ lo treiràn dauant des nòsi pròpis nassi.
GUÈRRA-E-PATZ-IV-WEB	Tant que Denisov conversaue damb eth capitan, Petia, un shinhau confús peth sòn ton hered, qu‟atribuie as sòns pantalons rebussadi, sagèc de baishar-les-se per dejós dera capòta, de sòrta qu‟arrés ac vedesse, e sajant d‟auer er aspècte mès marciau possible.
GUÈRRA-E-PATZ-IV-WEB	Qu‟a sa Excelléncia quauqua orde entà jo?, preguntèc a Denisov en tot hèr-se a vier era man ena visèra, entornant entath jòc d‟ajudant de generau, qu‟entada eth s‟auie premanit.
GUÈRRA-E-PATZ-IV-WEB	O me calerà demorar en vòste destacament?
GUÈRRA-E-PATZ-IV-WEB	Ordes?…
GUÈRRA-E-PATZ-IV-WEB	Poiries demorar-te aciu enquia deman?
GUÈRRA-E-PATZ-IV-WEB	Ò, se vos platz!…
GUÈRRA-E-PATZ-IV-WEB	Me posqui demorar damb vos?, exclamèc Petia.
GUÈRRA-E-PATZ-IV-WEB	Mès, t‟ordenèc eth generau que tornèsses de seguit?, preguntèc Denisov.
GUÈRRA-E-PATZ-IV-WEB	Que non m‟a ordenat arren.
GUÈRRA-E-PATZ-IV-WEB	Plan, d‟acòrd, didec Denisov.
GUÈRRA-E-PATZ-IV-WEB	E, en tot virar-se de cap as sòns subordinadi, ordenèc qu‟eth destacament anèsse entath lòc fixat en bòsc entath repaus, a on harie jadilha; ar oficiau deth shivau kirguiz (que hège d‟ajudant) lo manèc ara cèrca de Dolojov, entà saber-se‟n a on se trapaue e s‟acodirie aquera net.
GUÈRRA-E-PATZ-IV-WEB	Mentretant, eth, acompanhat de Petia e deth capitan, s‟apressarie ena termièra deth bòsc, pera part de Shamshevo, damb era finalitat de campar era posicion des francesi, qu‟atacarien londeman.
GUÈRRA-E-PATZ-IV-WEB	Èp!, barbut!, li didec ath campanhard que hège de guida.
GUÈRRA-E-PATZ-IV-WEB	Shamshevo.
GUÈRRA-E-PATZ-IV-WEB	Denisov, Petia e eth capitan, seguidi de quauqui cosacs e der ussar qu‟amiaue ath presoèr, torcèren de cap ara quèrra, trauessèren un barranc, e se filèren de cap ara termièra deth bòsc.
GUÈRRA-E-PATZ-IV-WEB	V Qu‟auie deishat de plòir, baishaue era broma e des arrames des arbes queiguien gotes d‟aigua.
GUÈRRA-E-PATZ-IV-WEB	Denisov, eth capitan de cosacs e Petia seguien ath mujik guida, que, damb casqueta de dormir, cauçat damb lapti, caushigaue leugèr e sense bronit sus es huelhes e es arrames banhades, en tot amiar-les entara termièra deth bòsc.
GUÈRRA-E-PATZ-IV-WEB	Arribadi en bòrd d‟ua baishada, eth mujik s‟arturèc damb es sues cames torçudes, guardèc ath sòn entorn, se dirigic entà un grop d‟arbes pro espaciadi; se posèc ath cant d‟un gran casse, encara caperat de verd, e damb mina misteriosa cridèc damb era man as oficiaus.
GUÈRRA-E-PATZ-IV-WEB	Denisov e Petia s‟apressèren.
GUÈRRA-E-PATZ-IV-WEB	Deth lòc a on se posèc eth mujik se vedien es francesi.
GUÈRRA-E-PATZ-IV-WEB	Ara seguida deth bòsc, sus un petit ticolet, s‟estenie un camp de blat.
GUÈRRA-E-PATZ-IV-WEB	Ara dreta, en aute costat d‟un esquiu barranc, se vedie un petit bordalat damb era sua casa senhoriau, de losat esbauçat.
GUÈRRA-E-PATZ-IV-WEB	Pertot, (en petit bordalat, en casalon senhoriau, en jardin, ath cant des potzi e der estanh, e en tot eth camin qu‟anaue deth pònt enquiath bordalat, a ua distància que non passarie de cinc cents mètres) podie veder-se entre era broma un revolum d‟òmes.
GUÈRRA-E-PATZ-IV-WEB	S‟entenien claraments es crits proferidi en lengua estranha entà ahiscar as shivaus que pujauen damb cars, pala ensús, e es cridadisses des uns e des auti.
GUÈRRA-E-PATZ-IV-WEB	Eth cosac se botèc en tèrra, agarrèc ath gojat e s‟apressèc damb eth entà Denisov, que, senhalant as francesi, preguntèc quina sòrta de tropes èren.
GUÈRRA-E-PATZ-IV-WEB	Eth gojat, damb es mans arraulides ena pòcha, arroncilhèc es celhes e guardèc espaurit a Denisov.
GUÈRRA-E-PATZ-IV-WEB	A maugrat eth sòn desir de díder tot çò que sabie, se confonie enes responses e se limitaue a confirmar çò que li preguntauen.
GUÈRRA-E-PATZ-IV-WEB	Denisov, damb es celhes arroncilhades, se hec enlà deth gojat e, en to virar-se entath capitan, li hec a saber era sua pensada.
GUÈRRA-E-PATZ-IV-WEB	Petia botjaue damb rapiditat eth cap, guardant tanlèu ath gojat francés, coma a Denisov, as cosacs, ath bordalat plen d‟enemics, ath camin, sajant de qué arren important se l‟escapèsse.
GUÈRRA-E-PATZ-IV-WEB	Eth lòc qu‟ei avient, confirmèc eth capitan.
GUÈRRA-E-PATZ-IV-WEB	Manaram ara infantaria peth fonzau, pes paluns, seguic Denisov; s‟arrossegaràn enquiath jardin.
GUÈRRA-E-PATZ-IV-WEB	Vos , damb es vòsti cosacs, atacaratz d‟aquiu estant (e indiquèc eth bòsc que i auie darrèr deth bordalat).
GUÈRRA-E-PATZ-IV-WEB	E jo gesserè d‟aciu damb es mèns ussars.
GUÈRRA-E-PATZ-IV-WEB	E eth senhau, un tret…
GUÈRRA-E-PATZ-IV-WEB	Mos calerà vier mès entara quèrra.
GUÈRRA-E-PATZ-IV-WEB	Tant que parlauen atau, a mieja votz, en fonzau près der estanh sonèc un tret, dempús un aute, e apareishec un hum blanc; s‟enteneren es crits unanims, çampar alègri, de centenats de gòrges, provientes des francesi qu‟èren ena pala.
GUÈRRA-E-PATZ-IV-WEB	Denisov e eth capitan heren repè.
GUÈRRA-E-PATZ-IV-WEB	Èren tant apròp que se pensèren qu‟èren eth motiu des crits e des trets.
GUÈRRA-E-PATZ-IV-WEB	Mès ne es trets ne es crits se referien ada eri.
GUÈRRA-E-PATZ-IV-WEB	Pera part baisha, a on èren es hanhassi, corrie un òme vestit damb quauquarren vermelh.
GUÈRRA-E-PATZ-IV-WEB	Qu‟ère evident qu‟es trets e es votzes des francesi anauen contra eth.
GUÈRRA-E-PATZ-IV-WEB	Qu‟ei eth nòste Tijon!, sorrisclèc eth capitan.
GUÈRRA-E-PATZ-IV-WEB	Òc, qu‟ei eth!
GUÈRRA-E-PATZ-IV-WEB	Be n‟ei de brigand!, didec Denisov.
GUÈRRA-E-PATZ-IV-WEB	S‟escaparà!, opinèc eth capitan des cosacs, en tot entrebadar es uelhs.
GUÈRRA-E-PATZ-IV-WEB	Er òme que cridauen Tijon arribèc en arriuet e se lancèc en eth, damb tau violéncia qu‟era aigua esposquèc pertot.
GUÈRRA-E-PATZ-IV-WEB	Despareishec per un instant e dempús, complètaments nere, gessec dera aigua a quate pautes e s‟aluenhèc ath mès córrer.
GUÈRRA-E-PATZ-IV-WEB	Es francesi que s‟auien lançat ena sua persecucion s‟arturèren.
GUÈRRA-E-PATZ-IV-WEB	Qu‟ei fòrça adreit!
GUÈRRA-E-PATZ-IV-WEB	Qu‟ei ua bèstia!, comentèc Denisov shordat.
GUÈRRA-E-PATZ-IV-WEB	Qué deu auer hèt enquia ara?
GUÈRRA-E-PATZ-IV-WEB	Qui ei?, preguntèc Petia.
GUÈRRA-E-PATZ-IV-WEB	Un mautaire.
GUÈRRA-E-PATZ-IV-WEB	Lo manè ara cèrca d‟ua lengua.
GUÈRRA-E-PATZ-IV-WEB	Denisov, encara que non auie comprenut arren dera explicacion.
GUÈRRA-E-PATZ-IV-WEB	Tijon eth Desdentat ère un d‟aguesti òmes mès utils ena partida.
GUÈRRA-E-PATZ-IV-WEB	Ère un mujik deth bordalat de Prokovskoie, près de Gzhat.
GUÈRRA-E-PATZ-IV-WEB	Quan Denisov arribèc en aguest lòc, cridèc coma tostemp ath starosta e li preguntèc quines notícies auien des francesi; eth staroska li responec, coma ac hègen toti damb era intencion de justificar-se, que non sabie arren.
GUÈRRA-E-PATZ-IV-WEB	Mès quan Denisov l‟expliquèc que pretenie atacar as francesi e tornèc a preguntar s‟auien campat per aquiu saquejaires enemics, eth staroska responec que òc, que n‟auie campat quauqu‟un, mès que, en lòc, solet Tijon eth Desdentat se preocupaue d‟aguestes causes.
GUÈRRA-E-PATZ-IV-WEB	Denisov hec cridar a Tijon, laudèc era sua actuacion e li didec, en preséncia deth staroska, quauques paraules sus era fidelitat ath Tsar, ara patria e ar òdi contra es francesi que les calie sénter es hilhs de Russia.
GUÈRRA-E-PATZ-IV-WEB	Nosati que non hèm arren dolent as francesi, didec Tijon, intimidat, çampar, pes paraules de Denisov.
GUÈRRA-E-PATZ-IV-WEB	Es gojats e jo mos auem divertit un shinhau damb eri.
GUÈRRA-E-PATZ-IV-WEB	Qu‟ei vertat qu‟auram escampat un vintenat de saquejaires, mès, ath delà d‟aquerò, non auem hèt cap de mau…
GUÈRRA-E-PATZ-IV-WEB	Londeman, quan Denisov, que ja se n‟auie desbrembat d‟aqueth mujik, gessec de Petrosvkoie, l‟anoncièren que Tijon volie amassar-se ath destacament e demanaue que l‟admetèssen.
GUÈRRA-E-PATZ-IV-WEB	Denisov se lo hec a vier.
GUÈRRA-E-PATZ-IV-WEB	Ara prumeria Tijon non hège senon es pesants trabalhs de lenhaire, d‟amiar aigua, d‟espelar es shivaus mòrts, eca; mès que non se tardèc guaire a mostrar eth sòn assopliment entara guerrilha; pes nets, ara cèrca de preses, tostemps tornaue damb armes e unifòrmes francesi, e quan l‟ac manauen capturaue presoèrs.
GUÈRRA-E-PATZ-IV-WEB	Denisov desliurèc a Tijon de toti es sòns trabalhs; l‟amiaue damb eth quan anaue de reconeishença e l‟enrotlèc coma cosac.
GUÈRRA-E-PATZ-IV-WEB	A Tijon non li shautaue montar a shivau, anaue tostemp a pè, sense arrecular-se jamès des cavalièrs.
GUÈRRA-E-PATZ-IV-WEB	Es sues armes se redusien a un mosquet, qu‟amiaue mèsalèu coma trufaria, ua piòsha e ua destrau, que d‟era se servie coma eth lop se servís des sòns dents, que madeish li servissen entà trèir es piudes dera sua pèth qu‟entà trincar es uassi mès durs.
GUÈRRA-E-PATZ-IV-WEB	D‟un solet còp esmiejaue un soc, o ben, agarrant era destrau peth cap, ahilaue fines verguetes e talhaue culhères de husta.
GUÈRRA-E-PATZ-IV-WEB	Ena partida de Denisov, Tijon auie arribat a ocupar un lòc plan especiau.
GUÈRRA-E-PATZ-IV-WEB	Quan ère de besonh amiar a tèrme quauquarren plan perilhós e desagradiu (ja siguesse possar damb era espatla un car ensorrat ena hanga, o trèir pera coa a un shivau der hanhàs, espelar-lo o aucir-lo, o ben meter-se entre es francesi e caminar cinquanta quiomètres ath dia), toti senhalauen arridolents a Tijon.
GUÈRRA-E-PATZ-IV-WEB	Qu‟arren li pòt arribar ad aguest diable, damb era fòrça qu‟a, didien d‟eth.
GUÈRRA-E-PATZ-IV-WEB	Bèth còp, un francés, que Tijon volie hèr presoèr, lo heric d‟un tret de pistolet enes parts mòfles dera esquia.
GUÈRRA-E-PATZ-IV-WEB	Aquera herida, que Tijon se guaric intèrna e extèrnaments solet damb vodka, siguec objècte de trufaries en tota era partida, qu‟ada eres eth se prestaue damb plaser.
GUÈRRA-E-PATZ-IV-WEB	Es cosacs li didien:
GUÈRRA-E-PATZ-IV-WEB	Qué, frairet, hè mau, è?
GUÈRRA-E-PATZ-IV-WEB	Ès torçut?
GUÈRRA-E-PATZ-IV-WEB	E Tijon, en tot se tòrcer e hèr mimaròtes, simulaue anug e lançaue es mès divertidi renecs contra es francesi.
GUÈRRA-E-PATZ-IV-WEB	Un solet efècte auec era herida en eth: pòqui viatges se hège a vier presoèrs.
GUÈRRA-E-PATZ-IV-WEB	Qu‟ère er òme mès util e valerós dera partida.
GUÈRRA-E-PATZ-IV-WEB	Arrés auie desnishat mielhores escadences qu‟eth, entà atacar ar enemic, arrés auie hèt mès presoèrs ne aucit a mès francesi; plan per aquerò ère era diana de totes es badinades des cosacs e ussars, causa qu‟eth permetie damb plaser.
GUÈRRA-E-PATZ-IV-WEB	Tijon auie estat manat per Denisov entà Shamshevo ara cèrca d‟un presoèr que li servisse d‟informador.
GUÈRRA-E-PATZ-IV-WEB	Mès, siguesse perque non s‟auie acontentat damb agarrar a un solet francés, siguesse perque s‟auesse descuedat pera net, es francesi, sivans podec avertir Denisov de naut estant, l‟auien descubèrt.
GUÈRRA-E-PATZ-IV-WEB	VI Dempús d‟auer parlat ua estona damb eth capitan de cosacs sus er atac de londeman, ja decidit dempús d‟auer vist d‟apròp ar enemic, Denisov hec repè.
GUÈRRA-E-PATZ-IV-WEB	Plan, amic, ara vam a secar-mos, li didec a Petia.
GUÈRRA-E-PATZ-IV-WEB	En arribar ena garida deth bòsc, Denisov s‟arturèc e guardèc atentiuaments ath sòn entorn.
GUÈRRA-E-PATZ-IV-WEB	Ath hons, entre es arbes, s‟apressaue, damb pas long seguit, un òme de longues cames, jargat damb ua giqueta cuerta, lapti e casqueta de cosac; amiaue eth fusilh penjant ena espatla e ua destrau ena cinta.
GUÈRRA-E-PATZ-IV-WEB	En veir a Denisov, er òme lancèc quauquarren entre eth matarràs, se treiguec era casqueta banhada e s‟apressèc ath sòn cap.
GUÈRRA-E-PATZ-IV-WEB	Qu‟ère Tijon.
GUÈRRA-E-PATZ-IV-WEB	Eth sòn ròstre, arropit e gravat de picòta, de uelhs petiti e estrets, ludie de satisfaccion e d‟alegria.
GUÈRRA-E-PATZ-IV-WEB	Lheuèc eth cap e, coma tient-se er arrir, guardèc fixaments a Denisov.
GUÈRRA-E-PATZ-IV-WEB	Plan, donc, per a on romères perdut?
GUÈRRA-E-PATZ-IV-WEB	Per a on?
GUÈRRA-E-PATZ-IV-WEB	Per qué t‟as metut entre eri de dia?
GUÈRRA-E-PATZ-IV-WEB	Animau!
GUÈRRA-E-PATZ-IV-WEB	Çò que se ditz agarrar, que l‟agarrè…
GUÈRRA-E-PATZ-IV-WEB	A on ei?
GUÈRRA-E-PATZ-IV-WEB	Mès l‟agarrè abantes dera auba, contunhèc Tijon, separant es pès cauçadi damb lapti, e me lo hi a vier en bòsc.
GUÈRRA-E-PATZ-IV-WEB	Me n‟encuedè que non servie e pensè agarrar-ne un aute de mielhor.
GUÈRRA-E-PATZ-IV-WEB	Quin brigand, didec Denisov ath capitan.
GUÈRRA-E-PATZ-IV-WEB	Per qué non te lo heres a vier?
GUÈRRA-E-PATZ-IV-WEB	Per qué me calie cargar damb eth?, l‟interrompec Tijon damb vivacitat e emmaliciat.
GUÈRRA-E-PATZ-IV-WEB	Que non servie entada arren…
GUÈRRA-E-PATZ-IV-WEB	Dilhèu non sai jo çò qu‟auetz de besonh?
GUÈRRA-E-PATZ-IV-WEB	Quina bèstia!…
GUÈRRA-E-PATZ-IV-WEB	Anè a cercar-ne ua aute…
GUÈRRA-E-PATZ-IV-WEB	E Tijon, de pic, se lancèc rapìdaments sus eth vrente, entà hèr veir se com ac auie hèt.
GUÈRRA-E-PATZ-IV-WEB	N‟arribèc un, l‟agarrè atau, e hec un guimbet rapid e fòrça agil.
GUÈRRA-E-PATZ-IV-WEB	Se metec a cridar: qu‟èren quate e se me meteren ath dessús damb es sues espadetes.
GUÈRRA-E-PATZ-IV-WEB	Petia sentie vams d‟arrir, mès se tenguie coma ac hègen es auti.
GUÈRRA-E-PATZ-IV-WEB	Es sòns uelhs passauen ara prèssa deth ròstre de Tijon ath deth capitan e d‟aguest a Denisov, sense acabar de compréner qué significaue tot aqueth ahèr.
GUÈRRA-E-PATZ-IV-WEB	Que non te hèsques eth pèc, didec Denisov, gargalhant encolerit.
GUÈRRA-E-PATZ-IV-WEB	Tijon se gratèc era esquia damb ua man e eth cap damb era auta, e de pic eth sòn ròstre s‟illuminèc damb un arridolet bravàs e ludent, que mostraue eth uet d‟un dent (per aquerò lo cridauen eth Desdentat).
GUÈRRA-E-PATZ-IV-WEB	Denisov arric, mès Petia s‟estarnèc en ua arridalhada alègra repetida peth madeish Tijon.
GUÈRRA-E-PATZ-IV-WEB	Que ja vos expliquè que non servie entada arren, didec Tijon.
GUÈRRA-E-PATZ-IV-WEB	Anaue mau enjargat…
GUÈRRA-E-PATZ-IV-WEB	Entà qué me calie hèr-lo-me a vier?
GUÈRRA-E-PATZ-IV-WEB	E, ath delà, qu‟ère un insolent.
GUÈRRA-E-PATZ-IV-WEB	Va e me ditz: “Non i anarè!
GUÈRRA-E-PATZ-IV-WEB	Qué bèstia!, l‟interompec Denisov.
GUÈRRA-E-PATZ-IV-WEB	Auia besonh d‟interrogar-lo…
GUÈRRA-E-PATZ-IV-WEB	Que ja ac hi jo!, repliquèc Tijon.
GUÈRRA-E-PATZ-IV-WEB	Didec que non sabie arren, qu‟èren fòrça, mès que non valien entad arren.
GUÈRRA-E-PATZ-IV-WEB	Damb un esternut, didec, les haratz presoèrs a toti, acabèc guardant decidida e allègraments es uelhs deth sòn cap.
GUÈRRA-E-PATZ-IV-WEB	Mès, per qué vos emmaliciatz?
GUÈRRA-E-PATZ-IV-WEB	Que sò hart de veir es vòsti francesi.
GUÈRRA-E-PATZ-IV-WEB	Plan!
GUÈRRA-E-PATZ-IV-WEB	Tijon caminaue ath sòn darrèr e Petia entenie se com es cosacs se n‟arrien d‟eth e damb eth, a prepaus des bòtes qu‟auie lançat en matarràs.
GUÈRRA-E-PATZ-IV-WEB	Quan acabèren es arridalhes suscitades pes paraules e er arridolet de Tijon, Petia comprenec qu‟auie aucit a un òme e se sentec violent.
GUÈRRA-E-PATZ-IV-WEB	Guardèc ath gojat presoèr e quauquarren li sarrèc eth còr.
GUÈRRA-E-PATZ-IV-WEB	Mès aquerò non se tardèc qu‟un instant.
GUÈRRA-E-PATZ-IV-WEB	Credec de besonh lheuar eth cap, encorajar-se e preguntar ath capitan, damb mina importanta, sus er atac de londeman, pr‟amor de non desmeritar dera companhia que se trapaue.
GUÈRRA-E-PATZ-IV-WEB	Trapèren en camin ar oficiau, que, per orde de Denisov, auien anat a cercar.
GUÈRRA-E-PATZ-IV-WEB	Er oficiau l‟informèc que Dolojov non se tardarie a arribar e que dera sua part tot anaue ara ora.
GUÈRRA-E-PATZ-IV-WEB	Denisov se n‟alegrèc fòrça, cridèc a Petia e li didec:
GUÈRRA-E-PATZ-IV-WEB	Tè, ara parla-me de tu.
GUÈRRA-E-PATZ-IV-WEB	En gésser de Moscòu deishant ara sua familha, Petia s‟incorporec ath sòn regiment e ath cap de pòc temps siguec nomentat oficiau d‟ordenaça d‟un generau que comandaue un important destacament.
GUÈRRA-E-PATZ-IV-WEB	D‟alavetz ença, e mès que mès dempús dera sua entrada ena armada d‟operacions, que damb era auie participat ena batalha de Viazma, Petia se trapaue en un estat erós d‟alègra excitación en pensar que ja ère un adult e damb eth temor de pèrder bèra escadença de veir un cas de vertadèr eroïsme.
GUÈRRA-E-PATZ-IV-WEB	Se sentie erós per tot çò que vedie e experimentaue ena armada, mès ath còp cranhie que çò vertadèr, çò mès eroïc, auesse lòc quan eth non i siguesse.
GUÈRRA-E-PATZ-IV-WEB	E tota era sua obstinacion s‟estaue en arribar çò de mès lèu possible en aqueri lòcs a on non i ère.
GUÈRRA-E-PATZ-IV-WEB	Quan eth 21 d‟octobre eth sòn generau exprimic eth desir de manar a quauquarrés entath destacament de Denisov, Petia sollicitèc tu per tu aquera mission qu‟eth generau no li podec remir.
GUÈRRA-E-PATZ-IV-WEB	Mès en tot rebrembar era sua hòla actuacion ena batalha de Viazma, quan, en sòrta de vier peth camin que se li manaue, s‟auie dirigit entara linha de huec, a posita des bales enemigues, e en auer tirat dus còps damb eth pistolet, l‟enebic damb tota era fòrça deth morir que participèsse en cap accion de Denisov.
GUÈRRA-E-PATZ-IV-WEB	Aguesta ère era rason que se rogisse quan Denisov li preguntèc se podie demorar-se.
GUÈRRA-E-PATZ-IV-WEB	Abantes d‟arribar ena termièra deth bòsc, Petia credie qu‟eth sòn déuer ère entornar de seguit damb es sòns; mès quan vedec as francesi, quan coneishec a Tijon e se‟n sabec de qué aquera net se produsirie er atac, damb era rapiditat entà cambiar d‟opinion, pròpia des sòns ans, pensèc qu‟eth sòn generau, qu‟enquia alavetz respectaue tant, non ère senon un aleman que non valie arren, que Denisov, eth capitan de cosacs e Tijon èren uns eròis e serie vergonhós abandonar-les en un moment dificil.
GUÈRRA-E-PATZ-IV-WEB	Escurie quan Denisov, Petia e eth capitan arribèren ena cabana.
GUÈRRA-E-PATZ-IV-WEB	Ena penombra se destacauen es shivaus seradi e es ombres des cosacs e ussars que bastien ara prèssa petites barraques e alugauen eth huec ath hons d‟un barranc (pr‟amor qu‟es francesi non vedessen eth hum).
GUÈRRA-E-PATZ-IV-WEB	En vestibul dera petita isba un cosac damb es braci nuds espartie un anhèth.
GUÈRRA-E-PATZ-IV-WEB	Laguens i auie tres oficiaus deth destacament de Denisov que premanien era taula en tot tier entad aquerò ua pòrta.
GUÈRRA-E-PATZ-IV-WEB	Petia se treiguec er unifòrme banhat pr‟amor de qué l‟ac sequèssen e de seguit ajudèc as oficiaus enes preparatius deth sopar.
GUÈRRA-E-PATZ-IV-WEB	Ath cap de dètz menutes, sus era taula caperada per un tovalhon apareishec eth vodka, ua carabassa de rom, pan blanc e anhèth padenat damb sau.
GUÈRRA-E-PATZ-IV-WEB	Seigut entre es oficiaus, espartie damb es mans, que per eres s‟esguitlaue eth greish, eth saborós anhèth.
GUÈRRA-E-PATZ-IV-WEB	Qu‟ère en plia forma e exaltada euforia mainadenca, cuelhut per un trende sentiment d‟amor entà toti e convençut, per tant, de qué es auti sentien madeish entada eth.
GUÈRRA-E-PATZ-IV-WEB	E sense demorar responsa contunhèc:
GUÈRRA-E-PATZ-IV-WEB	Me manèren entà informar-me, e jo que m‟informi…
GUÈRRA-E-PATZ-IV-WEB	Solet voleria que vos me deishéssetz vier aquiu a on i age mès… en çò de principau.
GUÈRRA-E-PATZ-IV-WEB	Que non è besonh de decoracions, mès voleria…
GUÈRRA-E-PATZ-IV-WEB	Petia sarrèc es dents e guardèc ath sòn entorn, damb eth cap naut e estornejant es mans.
GUÈRRA-E-PATZ-IV-WEB	A on i age mès… en çò de principau… repetic Denisov, arridolent.
GUÈRRA-E-PATZ-IV-WEB	Era soleta causa que vos demani ei que me balhetz un destacament petit a on posca comandar, seguic Petia.
GUÈRRA-E-PATZ-IV-WEB	Per qué non?
GUÈRRA-E-PATZ-IV-WEB	A!, cercatz ua guinhaueta?, preguntèc a un oficiau, que volie bracar un tròç d‟anhèth.
GUÈRRA-E-PATZ-IV-WEB	E treiguec era sua petita guinhaueta, qu‟er oficiau balhèc granes laudances.
GUÈRRA-E-PATZ-IV-WEB	Demoratz-vos damb era, se voletz.
GUÈRRA-E-PATZ-IV-WEB	Que n‟è d‟autes… didec Petia, rogint-se.
GUÈRRA-E-PATZ-IV-WEB	Mon Diu!
GUÈRRA-E-PATZ-IV-WEB	Que me n‟auia desbrembat de tot!, sorrisclèc de pic.
GUÈRRA-E-PATZ-IV-WEB	Qu‟è ues panses excellentes, sense granetes…
GUÈRRA-E-PATZ-IV-WEB	En regiment i a un nau cantinèr que mos hè a vier causes formidables.
GUÈRRA-E-PATZ-IV-WEB	Ne crompè dètz liures…
GUÈRRA-E-PATZ-IV-WEB	Que sò acostumat a minjar quauquarren doç…
GUÈRRA-E-PATZ-IV-WEB	Ne voletz?
GUÈRRA-E-PATZ-IV-WEB	E Petia correc entath vestibul, a on ère eth sòn assistant cosac, e tornèc damb ua bossa que deuie auer cinc liures de panses.
GUÈRRA-E-PATZ-IV-WEB	Minjatz-ne, senhors, minjatz-ne…
GUÈRRA-E-PATZ-IV-WEB	Capitan, auetz de besonh ua cafetèra?
GUÈRRA-E-PATZ-IV-WEB	Ne crompè ua de plan bona ath nòste cantinèr.
GUÈRRA-E-PATZ-IV-WEB	Qu‟a causes formidables.
GUÈRRA-E-PATZ-IV-WEB	E ei fòrça aunèst, qu‟ei mès important.
GUÈRRA-E-PATZ-IV-WEB	Vo‟la manarè sense manca.
GUÈRRA-E-PATZ-IV-WEB	Solide que se vos auràn acabat a vosati es pèires de huec… aquerò que se sòl passar.
GUÈRRA-E-PATZ-IV-WEB	Jo n‟è portat.
GUÈRRA-E-PATZ-IV-WEB	Aquiu que n‟è, e senhalec era bossa, un centenat.
GUÈRRA-E-PATZ-IV-WEB	Les crompè a plan bon prètz.
GUÈRRA-E-PATZ-IV-WEB	Que podez demorar-vos es que volgatz… totes, se voletz… e se braquèc, rogit, temerós d‟auer parlat massa.
GUÈRRA-E-PATZ-IV-WEB	S‟arturèc a pensar se non aurie cometut bèra auta pegaria; en tot rebrembar es eveniments deth dia, eth sòn pensament s‟arturèc en joen francés.
GUÈRRA-E-PATZ-IV-WEB	A on se l‟auràn hèt a vier?
GUÈRRA-E-PATZ-IV-WEB	L‟auràn balhat minjar?
GUÈRRA-E-PATZ-IV-WEB	Dihèu l‟an mautractat”.
GUÈRRA-E-PATZ-IV-WEB	Mès en tot pensar enes pèires de huec cranhèc díder arren.
GUÈRRA-E-PATZ-IV-WEB	Mès dideràn que sò un mainatge qu‟a pietat de un aute mainatge.
GUÈRRA-E-PATZ-IV-WEB	Deman les demostrarè quina sòrta de mainatge sò!
GUÈRRA-E-PATZ-IV-WEB	Serà vergonhós preguntar per eth?, pensaue Petia.
GUÈRRA-E-PATZ-IV-WEB	Mès, que m‟ei parièr!” Se rogic un aute còp, guardant damb un cèrt trebolament as oficiaus que dilhèu se n‟arririen d‟eth, e preguntèc:
GUÈRRA-E-PATZ-IV-WEB	Non poiríem cridar ath gojat presoèr e balhar-li quauquarren de minjar…?
GUÈRRA-E-PATZ-IV-WEB	Dilhèu…
GUÈRRA-E-PATZ-IV-WEB	Òc, que hè pena eth gojat!, didec Denisov, que, per çò que semble non trapaue arren de vergonhós ena pregunta.
GUÈRRA-E-PATZ-IV-WEB	Que lo hèsquen a vier.
GUÈRRA-E-PATZ-IV-WEB	Se cride Vincent Bosse.
GUÈRRA-E-PATZ-IV-WEB	Lo cridarè jo, didec Petia.
GUÈRRA-E-PATZ-IV-WEB	Crida-lo, crida-lo!, que hè pena eth gojat!, repetic Denisov.
GUÈRRA-E-PATZ-IV-WEB	Petia ja ère ath cant dera pòrta quan Denisov didec aquerò.
GUÈRRA-E-PATZ-IV-WEB	S‟esguitlèc entre es oficiaus e s‟apressèc ada eth.
GUÈRRA-E-PATZ-IV-WEB	Deishatz-me que vos abraça!
GUÈRRA-E-PATZ-IV-WEB	Qué ben, qué ben!
GUÈRRA-E-PATZ-IV-WEB	Abracèc a Denisov e gessec ara prèssa.
GUÈRRA-E-PATZ-IV-WEB	Ja de dehòra cridèc:
GUÈRRA-E-PATZ-IV-WEB	Bosse!
GUÈRRA-E-PATZ-IV-WEB	Vincent!
GUÈRRA-E-PATZ-IV-WEB	Per qui demanatz, senhor?, preguntèc ua votz ena escurina.
GUÈRRA-E-PATZ-IV-WEB	Petia responec qu‟auie besonh deth gojat francés capturat aqueth maitin.
GUÈRRA-E-PATZ-IV-WEB	Visenni!, didec eth cosac.
GUÈRRA-E-PATZ-IV-WEB	Es cosacs auien cambiat ja eth nòm de Vincent peth de Visenni; es mujiks e es soldats lo cridauen Visenia; en ambdús casi, eth nòm, derivat de viesna, primauèra, semblaue convier as pòqui ans deth gojat.
GUÈRRA-E-PATZ-IV-WEB	Que s‟està escauhant aquiu, ath cant deth huec.
GUÈRRA-E-PATZ-IV-WEB	Visenni!
GUÈRRA-E-PATZ-IV-WEB	Visenia!
GUÈRRA-E-PATZ-IV-WEB	Qu‟ei un gojat plan esdegat, didec un ussar qu‟ère ath costat de Petia.
GUÈRRA-E-PATZ-IV-WEB	Be n‟auie de hame!
GUÈRRA-E-PATZ-IV-WEB	Ena escurina s‟enteneren passi e, pastissejant ena hanga damb es sòns pès nudi, eth tamborinaire s‟apressèc ena pòrta.
GUÈRRA-E-PATZ-IV-WEB	Ah, c’est vous!
GUÈRRA-E-PATZ-IV-WEB	Voulez vous manger?
GUÈRRA-E-PATZ-IV-WEB	N’ayez pas peur, on ne vous fera pas de mal, higec damb timiditat, heregant corauments era sua man.
GUÈRRA-E-PATZ-IV-WEB	Entrez, entrez.
GUÈRRA-E-PATZ-IV-WEB	Petia desiraue dider-li fòrça causes, mès que non gausèc.
GUÈRRA-E-PATZ-IV-WEB	Trebolat, s‟auie quedat ath sòn costat en vestibul; ena escurina sarrèc era sua man.
GUÈRRA-E-PATZ-IV-WEB	Entrez, entrez, repetic gasulhant corauments.
GUÈRRA-E-PATZ-IV-WEB	Dauric era pòrta e deishèc passar dauant ath gojat.
GUÈRRA-E-PATZ-IV-WEB	Quan aguest auec entrat ena isba, Petia sagèc de sèir-se luenh d‟eth, donques que li semblaue umiliant dedicar-li massa atencion.
GUÈRRA-E-PATZ-IV-WEB	Ça que la, paupaue es sòs qu‟amiaue ena pòcha e se preguntaue indecís se serie vergonhós autrejar-les-ac ath gojat.
GUÈRRA-E-PATZ-IV-WEB	Dempús deth tamborinaire francés, que per orde de Denisov mestrèren vodka e anhèth e vestiren damb un caftan rus pr‟amor de non amiar-lo damb es presoèrs e que se demorèsse en destacament, era atencion de Petia se vedec tirada pera arribada de Dolojov.
GUÈRRA-E-PATZ-IV-WEB	Ena armada auie entenut a parlar fòrça der extraordinari valor de Dolojov e dera sua crudeutat damb es francesi; plan per aquerò, dès era entrada de Dolojov ena isba, sense deishar-lo de uelh, cuelhec un aire d‟importància, damb eth cap plan naut, pr‟amor de non semblar indigne de semblabla companhia.
GUÈRRA-E-PATZ-IV-WEB	Er aspècte de Dolojov estonèc a Petia per çò dera sua simplicitat.
GUÈRRA-E-PATZ-IV-WEB	Denisov, jargat ara caucasiana, se deishaue créisher era barba e en sòn pièch penjaue ua imatge de Sant Nicolàs eth Miraculós; eth sòn lengatge e tot eth sòn anament mostraue era sua especiau condicion; Dolojov, peth contrari, qu‟en d‟auti tempsi auie amiat en Moscòu vestits perses, ara se presentaue coma eth mès elegant oficiau dera Garda.
GUÈRRA-E-PATZ-IV-WEB	Auie eth ròstre arrasat suenhosaments; amiaue ua magnifica levita d‟oficiau dera Garda, damb era crotz de Sant Jòrdi en trauc e se caperaue damb ua casqueta ordinària.
GUÈRRA-E-PATZ-IV-WEB	Se treiguec era sua burka chaupada, que deishèc en un cornèr, s‟apressèc entà Denisov e, sense saludar ad arrés, comencèc a hèr-li preguntes sus era situacion.
GUÈRRA-E-PATZ-IV-WEB	Denisov l‟expliquèc es intencions qu‟auien sus eth convòi enemic es grani destacaments, era mission de Petia e era sua responsa as dus generaus.
GUÈRRA-E-PATZ-IV-WEB	Dempús condèc çò que sabie deth destacament francés.
GUÈRRA-E-PATZ-IV-WEB	Aquerò està ben, mès mos calerie saber de quines tropes se tracte e guairi òmes son, comentèc Dolojov.
GUÈRRA-E-PATZ-IV-WEB	Mos calerà apressar-mos.
GUÈRRA-E-PATZ-IV-WEB	Que non podem lançar-mos a un atac sense saber eth nombre cèrt.
GUÈRRA-E-PATZ-IV-WEB	A jo que me shaute hèr es causes ben.
GUÈRRA-E-PATZ-IV-WEB	Non volerà quauqu‟un d‟aguesti senhors vier damb jo en camp contrari?
GUÈRRA-E-PATZ-IV-WEB	Me sò hè hèt a vier un unifòrme francés.
GUÈRRA-E-PATZ-IV-WEB	Jo, jo!…
GUÈRRA-E-PATZ-IV-WEB	Tu que non t‟i cau vier, intervenguec Denisov, e se virèc entà Dolojov.
GUÈRRA-E-PATZ-IV-WEB	Aguesta que ne vau quate!, exclamèc Petia.
GUÈRRA-E-PATZ-IV-WEB	Per qué non i posqui anar?
GUÈRRA-E-PATZ-IV-WEB	Perque non.
GUÈRRA-E-PATZ-IV-WEB	Ò, non!
GUÈRRA-E-PATZ-IV-WEB	Desencusatz-me, mès… per qué?…
GUÈRRA-E-PATZ-IV-WEB	M‟amiaratz damb vos?, preguntèc, en tot virar-se entà Dolojov.
GUÈRRA-E-PATZ-IV-WEB	Per qué non?…
GUÈRRA-E-PATZ-IV-WEB	Hè temps qu‟ei aciu aguest gojat?, preguntèc dempús a Denisov.
GUÈRRA-E-PATZ-IV-WEB	Que l‟agarrèrem aué, mès non se‟n sap d‟arren.
GUÈRRA-E-PATZ-IV-WEB	Que l‟è aciu damb jo.
GUÈRRA-E-PATZ-IV-WEB	Plan, e as auti, a on les botes?, preguntèc Dolojov.
GUÈRRA-E-PATZ-IV-WEB	Com a on?
GUÈRRA-E-PATZ-IV-WEB	Que les autregi contra rebut, didec Denisov, en tot rogir-se de pic.
GUÈRRA-E-PATZ-IV-WEB	Vos posqui assegurar que non è ne ua soleta mòrt sus era mia consciéncia.
GUÈRRA-E-PATZ-IV-WEB	Dilhèu te semble de mau hèr enviar damb escota a trenta o tres cents presoèrs ena ciutat e non plapar er aunor deth soldat?
GUÈRRA-E-PATZ-IV-WEB	Quan s‟a dètz-e-sèt ans, coma eth comdet, que se pòden díder aguestes pegaries, mès ara tua edat te calerie auer-les ja deishat, acabèc Dolojov damb hereda ironia.
GUÈRRA-E-PATZ-IV-WEB	Jo que non digui arren, solet digui que voi vier damb vos, repetic Petia damb timiditat.
GUÈRRA-E-PATZ-IV-WEB	Òc, frair, que ja ei era ora de desbrembar semblables amabilitats, contunhèc Dolojov, que semblaue experimentar un especiau plaser en tractar aqueth ahèr qu‟irritaue a Denisov.
GUÈRRA-E-PATZ-IV-WEB	Per qué t‟as quedat, per exemple, damb aguest gojat?, preguntèc botjant eth cap.
GUÈRRA-E-PATZ-IV-WEB	Perque te hè pena?
GUÈRRA-E-PATZ-IV-WEB	Que ja coneishem aguesti rebuts…
GUÈRRA-E-PATZ-IV-WEB	N‟envies cent e n‟arriben trenta!
GUÈRRA-E-PATZ-IV-WEB	Que se morissen de hame o se les aucís.
GUÈRRA-E-PATZ-IV-WEB	En aguest cas que vau mès non hèr presoèrs.
GUÈRRA-E-PATZ-IV-WEB	Eth capitan de cosacs, miei clucant es sòns uelhs clars, hège gèsti d‟aprobacion damb eth cap.
GUÈRRA-E-PATZ-IV-WEB	Qu‟ei parièr.
GUÈRRA-E-PATZ-IV-WEB	Non se pòt rasonar atau.
GUÈRRA-E-PATZ-IV-WEB	Non voi hèr-me responsable de degun.
GUÈRRA-E-PATZ-IV-WEB	Ça que la, non serà eth mèn tòrt.
GUÈRRA-E-PATZ-IV-WEB	Dolojov se metec a arrir:
GUÈRRA-E-PATZ-IV-WEB	Non auràn dat eri vint viatges era orde de capturar-me?
GUÈRRA-E-PATZ-IV-WEB	E se mos agarren a tu e a jo, a maugrat de tot eth tòn esperit cavaleresc, mos penjaràn en un pin.
GUÈRRA-E-PATZ-IV-WEB	Carèc pendent uns instants.
GUÈRRA-E-PATZ-IV-WEB	Dempús didec: Mès anem entà çò que mos cau.
GUÈRRA-E-PATZ-IV-WEB	Que vengue eth mèn cosac damb es causes: qu‟è dus unifòrmes francesi.
GUÈRRA-E-PATZ-IV-WEB	Vies damb jo?, preguntèc a Petia.
GUÈRRA-E-PATZ-IV-WEB	Tant que Dolojov e Denisov discutien sus çò que les calie hèr damb es presoèrs, Petia se sentec incomòde e nerviós, mès que non comprenec ben se qué didien.
GUÈRRA-E-PATZ-IV-WEB	E, sustot, Denisov non a de creir que li vau a perméter que me balhe ordes.
GUÈRRA-E-PATZ-IV-WEB	Vierè en camp des francesi damb Dolojov.
GUÈRRA-E-PATZ-IV-WEB	A totes es exortacions de Denisov entà que non i anèsse, Petia responec qu‟auie eth costum de pensar ben es causes e que jamès sentie pòur pera sua persona.
GUÈRRA-E-PATZ-IV-WEB	Ath delà, ac desiri damb tota era mia amna e i anarè tu per tu.
GUÈRRA-E-PATZ-IV-WEB	Non m‟arturetz, serie pejor…
GUÈRRA-E-PATZ-IV-WEB	Jargadi damb capòta e shacòs francesi, Petia e Dolojov gesseren enquia ua dralha que d‟era estant Denisov inspectèc eth camp enemic; en plia escurina gesseren deth bòsc e baishèren entath talvèg.
GUÈRRA-E-PATZ-IV-WEB	Dolojov ordenèc ath cosac que les acompanhaue que s‟estèsse aquiu ara demora e a tròt long cuelhec eth camin qu‟amiaue entath pònt: Petia, damb era amna en suspens, anaue ath sòn costat.
GUÈRRA-E-PATZ-IV-WEB	Se mos ataquen non me balharè viu; qu‟è un pistolet, gasulhèc.
GUÈRRA-E-PATZ-IV-WEB	Non parles en rus, li didec ara prèssa e en votz baisha Dolojov.
GUÈRRA-E-PATZ-IV-WEB	En aqueth moment, entre es ombres s‟entenec era votz de “qui ei aquiu” e eth sorrolh d‟un fusilh.
GUÈRRA-E-PATZ-IV-WEB	Era sang acodic en ròstre de Petia, qu‟en un virament de uelhs metec era man en pistolet.
GUÈRRA-E-PATZ-IV-WEB	En pònt campèc era ombra d‟un sentinèla.
GUÈRRA-E-PATZ-IV-WEB	Lanciers du 6º, didec Dolojov, sense cambiar era marcha deth sòn shivau.
GUÈRRA-E-PATZ-IV-WEB	Mot d’ordre?
GUÈRRA-E-PATZ-IV-WEB	Dites, donc, le colonel Gerard est-il ici?, preguntèc.
GUÈRRA-E-PATZ-IV-WEB	Mot d’ordre?, didec eth sentinèla sense respóner, en tot barrar-les eth pas.
GUÈRRA-E-PATZ-IV-WEB	Quand un oficier fait sa ronde, les sentinelles ne demandent pas le mot d’ordre, cridèc Dolojov anujat… en tot hèr a vier eth shivau sus eth sentinèla, que se hec enlà pr‟amor de deishar liure eth camin, Dolojov seguic ath pas pala ensús.
GUÈRRA-E-PATZ-IV-WEB	En avertir era ombra nera d‟un òme que trauessaue eth camin, l‟arturèc e li preguntèc a on ère eth cap e es oficiaus.
GUÈRRA-E-PATZ-IV-WEB	Er òme, un soldat damb eth morralet ena esquia, s‟arturèc, s‟apressèc fòrça ath shivau de Dolojov, tocant-lo damb era man, e expliquèc damb simpla cordialitat qu‟eth cap e es oficiaus se trapauen naut de tot dera pala, ara dreta, en pati d‟ua granja (atau cridèc ara casa senhoriau).
GUÈRRA-E-PATZ-IV-WEB	Per aqueth camin, qu‟en ambdús costats des fogairons venguien es convèrses en francés, Dolojov virèc de cap ath pati dera casa senhoriau.
GUÈRRA-E-PATZ-IV-WEB	Passèc eth portau, baishèc en un bot e s‟apressèc entà un gran fogairon ahlamant, qu‟ath sòn entorn èren seigudi quauqui òmes que parlauen en vòtz plan nauta.
GUÈRRA-E-PATZ-IV-WEB	Quauquarren borie ena marmita, e un soldat damb casqueta de dormir e capòta blua, ajulhat, remenaue eth contengut damb ua bagueta.
GUÈRRA-E-PATZ-IV-WEB	Era lum deth huec illuminaue eth sòn ròstre.
GUÈRRA-E-PATZ-IV-WEB	Il les fera marcher, les lapins, comentèc arrint un aute.
GUÈRRA-E-PATZ-IV-WEB	Es dus carèren, guardant ena escurina, atentius as passi de Dolojov e Petia, que s‟apressauen damb es sòns shivaus en huec.
GUÈRRA-E-PATZ-IV-WEB	Bonjours messieurs!, didec claraments e damb votz nauta Dolojov.
GUÈRRA-E-PATZ-IV-WEB	Es oficiaus se tengueren ena ombra e un d‟eri, naut e de long còth, en tot hèr-se enlà deth fogairon s‟apressèc entà Dolojov.
GUÈRRA-E-PATZ-IV-WEB	C’est-vous Clement?
GUÈRRA-E-PATZ-IV-WEB	D’ou diable…
GUÈRRA-E-PATZ-IV-WEB	Mès en veir que s‟enganhaue, non acabèc e, arroncilhant es celhes, saludèc a Dolojov e li preguntèc se qué desiraue.
GUÈRRA-E-PATZ-IV-WEB	Dolojov l‟expliquèc qu‟eth e eth sòn companh cercauen eth pròpi regiment; e virant-se entà toti preguntèc se bèth un sabie quauquarren deth 6º de lancèrs.
GUÈRRA-E-PATZ-IV-WEB	Arrés sabie arren.
GUÈRRA-E-PATZ-IV-WEB	Petia credec notar qu‟es oficiaus les guardauen damb ostilitat e maufidança.
GUÈRRA-E-PATZ-IV-WEB	Toti carèren pendent ues segondes.
GUÈRRA-E-PATZ-IV-WEB	Dolojov responec qu‟auie minjat e qu‟aquera madeisha net les calie seguir entà dauant.
GUÈRRA-E-PATZ-IV-WEB	Fidèc es shivaus a un soldat que susvelhaue era marmita e se seiguec ath cant deth huec, près der oficiau de còth long.
GUÈRRA-E-PATZ-IV-WEB	Aguest seguic guardant a Dolojov sense deishar-lo de uelh e tornèc a demanar-li de quin regiment ère.
GUÈRRA-E-PATZ-IV-WEB	Dolojov, hènt veir que non ac auie entenut, aluguèc ua pipa francesa qu‟auie trèt dera pòcha e preguntèc as oficiaus s‟auie cosacs peth camin.
GUÈRRA-E-PATZ-IV-WEB	Dolojov didec qu‟es cosacs, probablaments, èren perilhosi entàs arreculadi coma eth e eth sòn companh, e higec en ton interrogatiu que non gausarien atacar destacaments grani.
GUÈRRA-E-PATZ-IV-WEB	Arrés contestèc.
GUÈRRA-E-PATZ-IV-WEB	Mès Dolojov començaue de nauèth a conversar, gausèc preguntar dirèctaments guairi òmes auie cada batalhon, guairi batalhons èren e guairi presoèrs amiauen.
GUÈRRA-E-PATZ-IV-WEB	La vilaine affaire de trainer ces cadavres apres soi.
GUÈRRA-E-PATZ-IV-WEB	E s‟estarnèc en ua arridalha fòrta, tant estranha que Petia auec era impression de qué es francesi desnisharien era enganha e, sense voler arreculèc un shinhau deth fogairon.
GUÈRRA-E-PATZ-IV-WEB	Arrés responec as paraules ne ara arridalha de Dolojov e un oficiau francés, invisible ena ombra (ère estirat, caperat damb era capòta), s‟incorporèc e gasulhèc quauquarren ar aute.
GUÈRRA-E-PATZ-IV-WEB	Dolojov se lheuèc e cridèc ath soldat qu‟auie fidat es shivaus.
GUÈRRA-E-PATZ-IV-WEB	Que heren a vier es shivaus.
GUÈRRA-E-PATZ-IV-WEB	Bonjours messieurs, didec Dolojov.
GUÈRRA-E-PATZ-IV-WEB	Petia volec díder “bonsoir”, mès que non podec badar boca.
GUÈRRA-E-PATZ-IV-WEB	Es oficiaus gasulhauen entre eri.
GUÈRRA-E-PATZ-IV-WEB	Dolojov, fòrça tranquil, se tardèc a sautar sus eth shivau, que semblaue inquiet; dempús, ath pas, crotzèc de nauèth eth portau.
GUÈRRA-E-PATZ-IV-WEB	Petia anaue ath sòn costat, desirant virar-se entà veir s‟es francesi corrien ath sòn darrèr, mès que non gausèc.
GUÈRRA-E-PATZ-IV-WEB	Un còp dehòra, Dolojov non cuelhec eth camin d‟abantes, senon que seguic ath long deth pòble.
GUÈRRA-E-PATZ-IV-WEB	En un lòc s‟arturèc entà escotar.
GUÈRRA-E-PATZ-IV-WEB	Entenes?, didec.
GUÈRRA-E-PATZ-IV-WEB	Petia arreconeishec votzes russes e vedec ath cant des fogairons es neres siloetes des presoèrs.
GUÈRRA-E-PATZ-IV-WEB	Ja de baishada, ath costat deth pònt, Petia e Dolojov passèren per dauant deth sentinèla que, sense badar boca, seguic emmaliciat era sua garda, d‟un costat en aute.
GUÈRRA-E-PATZ-IV-WEB	A tot darrèr, arribèren en talvèg a on les demoraue eth cosac.
GUÈRRA-E-PATZ-IV-WEB	Plan, ara adishatz.
GUÈRRA-E-PATZ-IV-WEB	E volec seguir entà dauant; mès Petia l‟agarrèc deth braç.
GUÈRRA-E-PATZ-IV-WEB	Ò!, be n‟ètz d‟eròi!
GUÈRRA-E-PATZ-IV-WEB	Qué ben!
GUÈRRA-E-PATZ-IV-WEB	Qué magnific!
GUÈRRA-E-PATZ-IV-WEB	Com vos estimi!
GUÈRRA-E-PATZ-IV-WEB	Plan, plan…, didec Dolojov.
GUÈRRA-E-PATZ-IV-WEB	Mès Petia non lo deishaue partir, ena escurina vedec qu‟eth joen s‟inclinaue entada eth pr‟amor de punar-lo.
GUÈRRA-E-PATZ-IV-WEB	Dolojov li balhèc un punet, se metec a arrir e, hènt repè, despareishec ena net.
GUÈRRA-E-PATZ-IV-WEB	En tornar ena casa deth garda, Petia trapèc a Denisov en vestibul.
GUÈRRA-E-PATZ-IV-WEB	Qu‟ère inquiet e furiós damb eth madeish per auer deishat partir ath gojat.
GUÈRRA-E-PATZ-IV-WEB	Gràcies a Diu!, sorrisclèc en veder-lo arribar.
GUÈRRA-E-PATZ-IV-WEB	Gràcies a Diu!, repetic tant qu‟entenie eth raconde afogat de Petia.
GUÈRRA-E-PATZ-IV-WEB	Qu‟eth diable t‟age!, peth tòn tòrt non è pogut clucar un uelh en tota era net!
GUÈRRA-E-PATZ-IV-WEB	Ara, ajaça-te; encara poderam hèr un sòn enquia que hèsque dia.
GUÈRRA-E-PATZ-IV-WEB	Non, s‟encara non è dromilhon, didec Petia.
GUÈRRA-E-PATZ-IV-WEB	Que me coneishi pro ben, se m‟adormisqui, tot s‟aurà acabat.
GUÈRRA-E-PATZ-IV-WEB	Ath delà, sò acostumat a non dormir abantes dera batalha.
GUÈRRA-E-PATZ-IV-WEB	Petia s‟estèc pendent bèth temps ena isba rebrembant damb alegria toti es detalhs dera expedicion e imaginant, esdegat, çò que se passarie a londeman.
GUÈRRA-E-PATZ-IV-WEB	Dempús, en veir que Denisov dormie, gessec dehòra.
GUÈRRA-E-PATZ-IV-WEB	Era escurina qu‟ère complèta en pati.
GUÈRRA-E-PATZ-IV-WEB	Era ploja auie cessat, mès es arbes seguien gotejant.
GUÈRRA-E-PATZ-IV-WEB	Ath cant dera casa s‟aubirauen es neres siloetes des barraques des cosacs e es perfils des shivaus, estacadi es uns damb es auti.
GUÈRRA-E-PATZ-IV-WEB	Ena part deth darrèr i auie dus cars e diuèrsi shivaus; en barranc s‟escandie era darrèra claror d‟un fogairon.
GUÈRRA-E-PATZ-IV-WEB	Quauqui cosacs e ussars non dormien.
GUÈRRA-E-PATZ-IV-WEB	Aquiu e enlà, acompanhant eth bronit des gotes que queiguien des arrames e eth minjaquejar des shivaus, s‟entenien votzes mormolhantes.
GUÈRRA-E-PATZ-IV-WEB	Petia gessec deth vestibul, guardèc ath sòn entorn ena escurina e s‟apressèc enes cars.
GUÈRRA-E-PATZ-IV-WEB	Quauquarrés roncaue dejós d‟eri e entornejant-les i auie shivaus seradi que minjauen civada; ena escurina, Petia, arreconeishec ath sòn shivau, que li daue eth nòm caucasian de Karabaj, encara qu‟ère d‟Ucraïna; s‟apressèc ada eth.
GUÈRRA-E-PATZ-IV-WEB	Plan, Karabaj!
GUÈRRA-E-PATZ-IV-WEB	Non dormitz, senhor?, preguntèc eth cosac seigut jos eth car.
GUÈRRA-E-PATZ-IV-WEB	Non!…
GUÈRRA-E-PATZ-IV-WEB	Qu‟ès tu Lijachov?
GUÈRRA-E-PATZ-IV-WEB	Vengui d‟arribar ara.
GUÈRRA-E-PATZ-IV-WEB	Qu‟auem visitat as francesi…
GUÈRRA-E-PATZ-IV-WEB	E Petia condèc peth menut ath cosac non solet era famosa expedicion, senon es motius d‟auer anat en campament francés, donques que s‟estimaue mès riscar era sua vida que hèr es causes ara bimbòla.
GUÈRRA-E-PATZ-IV-WEB	Que serie milhor que dormíssetz ara, didec eth cosac.
GUÈRRA-E-PATZ-IV-WEB	Non, non; que ja i sò acostumat, repliquèc Petia.
GUÈRRA-E-PATZ-IV-WEB	A prepaus… as besonh de pèires de huec?
GUÈRRA-E-PATZ-IV-WEB	Que me n‟è hèt a vier fòrça.
GUÈRRA-E-PATZ-IV-WEB	Se ne vòs quauques ues, te les posqui balhar.
GUÈRRA-E-PATZ-IV-WEB	Eth cosac gessec deth dejós deth forgon pr‟amor de veir milhor a Petia.
GUÈRRA-E-PATZ-IV-WEB	Que sò acostumat a hè‟c tot damb fòrça orde, seguic Petia.
GUÈRRA-E-PATZ-IV-WEB	Que n‟a que non se premanissen e hèn es causes de quinsevolh manèra e dempús se‟n planhen.
GUÈRRA-E-PATZ-IV-WEB	Aquerò non me shaute.
GUÈRRA-E-PATZ-IV-WEB	Qu‟auetz rason, assentic eth cosac.
GUÈRRA-E-PATZ-IV-WEB	Voleria demanar-te un favor, amic: me vòs ahilar eth sabre?…
GUÈRRA-E-PATZ-IV-WEB	Ac pòs hèr?
GUÈRRA-E-PATZ-IV-WEB	Plan que òc.
GUÈRRA-E-PATZ-IV-WEB	Lijachov se lheuèc, cerquèc enes sòns hardèus e ath cap de pòc temps Petia entenie eth bronzinadís der acèr contra era pèira.
GUÈRRA-E-PATZ-IV-WEB	Pugèc en car e se seiguec en bòrd, tant qu‟eth cosac, dejós, ahilaue eth sabre.
GUÈRRA-E-PATZ-IV-WEB	Dòrmen es boni gojats?, preguntèc Petia.
GUÈRRA-E-PATZ-IV-WEB	Es uns òc e es auti non.
GUÈRRA-E-PATZ-IV-WEB	E eth gojat, se qué hè?
GUÈRRA-E-PATZ-IV-WEB	Visenni?
GUÈRRA-E-PATZ-IV-WEB	S‟adormís de pòur…
GUÈRRA-E-PATZ-IV-WEB	Petia carèc ua estona, atentiu a toti es rumors.
GUÈRRA-E-PATZ-IV-WEB	S‟enteneren es passi de quauquarrés ena escurina e apareishec ua siloeta nera.
GUÈRRA-E-PATZ-IV-WEB	Qué ahiles?, preguntèc un òme en tot apressar-se en forgon.
GUÈRRA-E-PATZ-IV-WEB	Qu‟ei entath senhor.
GUÈRRA-E-PATZ-IV-WEB	Ahili eth sòn sabre.
GUÈRRA-E-PATZ-IV-WEB	Bona causa, didec er òme, que Petia cuelhec per un ussar.
GUÈRRA-E-PATZ-IV-WEB	Auetz vosati era taça?
GUÈRRA-E-PATZ-IV-WEB	Qu‟ei aquiu ath cant dera arròda.
GUÈRRA-E-PATZ-IV-WEB	Er ussar cuelhec era taça.
GUÈRRA-E-PATZ-IV-WEB	Lèu harà dia, didec badalhant, e s‟aluenhèc.
GUÈRRA-E-PATZ-IV-WEB	Petia deuie saber qu‟ère en bòsc, ena partida de Denisov, a un quilomètre deth camin, seigut sus un car capturat as francesi qu‟ah sòn costat i auie quauqui shivaus estacadi, que jos eth forgon se trapaue eth cosac Lijachov qu‟ahilaue eth sòn sabre, qu‟aquera plapa nera dera dreta ère era casa deth garda e era ròia de mès entà baish, ara quèrra, ère eth fogairon a mand d‟escandir-se, qu‟er òme qu‟auie vengut a cercar era taça ère un ussar damb desirs de béuer, mès Petia non sabie arren d‟aquerò ne ac volie saber.
GUÈRRA-E-PATZ-IV-WEB	Qu‟ère un un regne magic a on arren ère semblable ara realitat.
GUÈRRA-E-PATZ-IV-WEB	Era grana plapa nera podie èster era casa deth garda, mès dilhèu siguesse ua tuta qu‟amiaue entà çò de mès prigond dera tèrra.
GUÈRRA-E-PATZ-IV-WEB	Era plapa ròia dilhèu siguesse eth huec, mès que podie èster eth uelh d‟un monstre enòrme.
GUÈRRA-E-PATZ-IV-WEB	Dilhèu jos eth car i auie un simple cosac cridat Lijachov, mès que tanben poirie èster que se tractèsse d‟un òme extraordinari, eth milhor e eth mès valeròs deth mon, desconeishut entà toti.
GUÈRRA-E-PATZ-IV-WEB	E er ussar qu‟auie vengut a cercar aigua e ara baishaue entath barranc, dilhèu siguesse en realitat un ussar assedegat que dempús se n‟anèc en barranc o dilheu ua aparicion que jamès auie existit.
GUÈRRA-E-PATZ-IV-WEB	Arren de çò qu‟ara podie veir Petia podie estonar-lo.
GUÈRRA-E-PATZ-IV-WEB	Qu‟ère en un regne magic a on tot ère possible.
GUÈRRA-E-PATZ-IV-WEB	Guardèc entath cèu e li semblèc tan magic coma era tèrra; s‟auie esclarit e sus es cimalhs des arbes es bromes corrien rapides deishant ath descubèrt es esteles.
GUÈRRA-E-PATZ-IV-WEB	A viatges eth cèu semblaue net e sense plapes.
GUÈRRA-E-PATZ-IV-WEB	D‟auti, s‟aurie dit qu‟aguestes plapes èren brometes neres.
GUÈRRA-E-PATZ-IV-WEB	En escadences eth cèu se quilhaue plan naut per dessús deth sòn cap; en d‟autes baishaue autant que podie tocar-se damb era man.
GUÈRRA-E-PATZ-IV-WEB	Se li clucauen es uelhs e comencèc a penequejar.
GUÈRRA-E-PATZ-IV-WEB	Es gotes seguien queiguent; se parlaue en votz baisha.
GUÈRRA-E-PATZ-IV-WEB	Es shivaus endilhauen e s‟escometien entre eri.
GUÈRRA-E-PATZ-IV-WEB	Quauquarrés roncaue.
GUÈRRA-E-PATZ-IV-WEB	Eth sabre fiulaue sus era pèira d‟ahilar.
GUÈRRA-E-PATZ-IV-WEB	E de ressabuda Petia entenec un còr armoniós qu‟executaue un imne desconeishut, tranquil e solemne.
GUÈRRA-E-PATZ-IV-WEB	Petia auie un sentit musicau semblable ath de Natasha e superior ath de Nikolai; mès jamès auie estudiat musica ne s‟auie interessat per era.
GUÈRRA-E-PATZ-IV-WEB	E, plan per aquerò, era melodia qu‟auie acodit de pic ena sua ment e sonaue cada còp damb mès fòrça ère entada eth naua e atrasenta.
GUÈRRA-E-PATZ-IV-WEB	Eth tèma ritmic creishie, passaue d‟un esturment en aute.
GUÈRRA-E-PATZ-IV-WEB	Qu‟ère çò que se cride ua fuga, encara que Petia non auie era mès alunhada idia de çò qu‟ère.
GUÈRRA-E-PATZ-IV-WEB	Cada esturment, ja siguesse semblable a un violon o as trompetes, encara que plan mès perfècte e pur qu‟aguesti, tocaue era sua part e abantes d‟acabar-la se honie era melodia damb eth següent esturment que l‟iniciaue, e damb eth tresau, eth quatau, e toti venguien d‟amassar-se en un imne plan solemne e mistic, fòrça trionfau e victoriós.
GUÈRRA-E-PATZ-IV-WEB	Sone enes mies aurelhes…
GUÈRRA-E-PATZ-IV-WEB	Dilhèu sigue era mia musica.
GUÈRRA-E-PATZ-IV-WEB	Cluquèc es uelhs.
GUÈRRA-E-PATZ-IV-WEB	De diuèrsi lòcs, coma venguent de luenh, comencèren a surgentar sons tremolosi; se perdien, se honien e de nauèth formauen toti, un solet imne tranquil e solemne.
GUÈRRA-E-PATZ-IV-WEB	Enteni tot çò que voi e coma ac voi!, se didec Petia.
GUÈRRA-E-PATZ-IV-WEB	E sagèc de dirigir tot aqueth còr esturmentau immens.
GUÈRRA-E-PATZ-IV-WEB	E dès ua prigondor desconeishuda se quilhauen in crescendo sons solemnes.
GUÈRRA-E-PATZ-IV-WEB	Semblauen vier de luenh e anèren creishent e creishent en solemne e pausat esfòrç.
GUÈRRA-E-PATZ-IV-WEB	Petia se sentie erós, e espaurit dauant d‟aquera beresa subernaturau.
GUÈRRA-E-PATZ-IV-WEB	Damb era marcha trionfau e solemna se honie era cançon e es gotes seguien queiguent, eth sabre fiulaue ena pèira… es shivaus se pelejauen e endilhauen de nauèth, mès sense interròmper era musica e ahigent-se ada era.
GUÈRRA-E-PATZ-IV-WEB	Petia non sabie se guaire s‟auie tardat aquerò.
GUÈRRA-E-PATZ-IV-WEB	Sentie un gran plaser, l‟estonaue eth hèt d‟entener-lo e solet planhie non auer ad arrés entà poder-lo hèr participant des sòns sentiments.
GUÈRRA-E-PATZ-IV-WEB	Lo desvelhèc era votz corau de Lijachov:
GUÈRRA-E-PATZ-IV-WEB	Que ja està, Excelléncia.
GUÈRRA-E-PATZ-IV-WEB	Damb eth, que podetz esmiejar a un francés.
GUÈRRA-E-PATZ-IV-WEB	Petia dauric es uelhs.
GUÈRRA-E-PATZ-IV-WEB	Ja hè dia, de vertat que ja hè dia!, sorrisclèc.
GUÈRRA-E-PATZ-IV-WEB	Es shivaus, abantes invisibles, se diboishauen ara enquiara coa, e a trauèrs des arrames despolhades arribaue ua lum blanquinosa.
GUÈRRA-E-PATZ-IV-WEB	Petia baishèc deth car en un bot, treiguec un roble dera pòcha e l‟ac balhèc a Lijachov, brandic eth sòn sabre entà sajar-lo e lo metec ena gaina.
GUÈRRA-E-PATZ-IV-WEB	Es cosacs desligauen as shivaus e les sarrauen es cingles.
GUÈRRA-E-PATZ-IV-WEB	Aquiu qu‟ei eth cap, didec Lijachov.
GUÈRRA-E-PATZ-IV-WEB	Denisov gessie dera casa.
GUÈRRA-E-PATZ-IV-WEB	Cridèc a Petia e li manèc que se premanisse.
GUÈRRA-E-PATZ-IV-WEB	Cadun s‟encarguec de seguit deth sòn shivau, li sarrèc era cingla e ocupèc eth sòn lòc.
GUÈRRA-E-PATZ-IV-WEB	Denisov s‟estaue ath costat dera garida, balhant es darrères ordes.
GUÈRRA-E-PATZ-IV-WEB	Era infantaria passèc ath dauant, pastissejant ena hanga e despareishec rapida entre es arbes, en tot profitar era broma maitiau.
GUÈRRA-E-PATZ-IV-WEB	Eth capitan de cosacs balhèc ordes as sòns.
GUÈRRA-E-PATZ-IV-WEB	Petia, impacient per meter-se en marcha, tenguie des brides ath sòn shivau.
GUÈRRA-E-PATZ-IV-WEB	S‟auie lauat damb aigua hereda e eth sòn ròstre usclaue, especiauments es uelhs; un caudheired li recorrie era esquia.
GUÈRRA-E-PATZ-IV-WEB	Tot eth sòn còs s‟estrementie damb un tremor rapid e regular.
GUÈRRA-E-PATZ-IV-WEB	Tot ei prèst?, preguntèc Denisov.
GUÈRRA-E-PATZ-IV-WEB	Que venguen es shivaus.
GUÈRRA-E-PATZ-IV-WEB	Quan les heren a vier, Denisov s‟emmalicièc damb eth cosac pr‟amor qu‟era cingla deth sòn ère hloisha.
GUÈRRA-E-PATZ-IV-WEB	Dempús montèc.
GUÈRRA-E-PATZ-IV-WEB	Quan Petia metec eth pè en estriu, eth sòn shivau sagèc de nhacar-li era cama, coma hège tostemp, mès eth montèc agilaments, sense sénter eth pes deth sòn còs, guardèc as ussars que ja s‟auien metut en marcha ath sòn darrèr e s‟apressèc entà Denisov.
GUÈRRA-E-PATZ-IV-WEB	Denisov semblaue auer-se desbrembat de Petia.
GUÈRRA-E-PATZ-IV-WEB	Lo guardèc.
GUÈRRA-E-PATZ-IV-WEB	Dempús, pendent tot eth camin, Denisov s‟estèc en silenci sense dirigir-li era paraula.
GUÈRRA-E-PATZ-IV-WEB	Clarejaue en camp quan arribèren ena termièra deth bòsc.
GUÈRRA-E-PATZ-IV-WEB	Denisov escambièc ues paraules en votz baisha damb eth capitan e es cosacs desfilèren dauant d‟eth e de Petia.
GUÈRRA-E-PATZ-IV-WEB	Quan passèren toti, Denisov esperonèc ath shivau e venguec pala enjós.
GUÈRRA-E-PATZ-IV-WEB	Entre esguitlades, en tot apuar-se enes sues pautes deth darrèr, es bèsties damb es sòns cavalièrs baishèren entath talvèg.
GUÈRRA-E-PATZ-IV-WEB	Petia anaue ath costat de Denisov.
GUÈRRA-E-PATZ-IV-WEB	Era tremolor deth sòn còs anaue en aument.
GUÈRRA-E-PATZ-IV-WEB	Era lum qu‟ère mès intensa e solet era broma amagaue es objèctes ena luenhor.
GUÈRRA-E-PATZ-IV-WEB	Quan arribèren baish, Denisov se virèc e hec un gèst damb eth cap ath cosac qu‟ère ath sòn costat:
GUÈRRA-E-PATZ-IV-WEB	Eth senhau!, didec.
GUÈRRA-E-PATZ-IV-WEB	Eth cosac, quilhèc eth braç e sonèc un tret.
GUÈRRA-E-PATZ-IV-WEB	Còp sèc s‟entenec eth galaupar des shivaus qu‟anauen dauant, crits pertot e naui trets.
GUÈRRA-E-PATZ-IV-WEB	En madeish moment de començar eth galaup des shivaus e es prumèrs crits, Petia li floquèc ua foetada ath sòn shivau e, a tot galaup, sense hèr-ne cabau de Denisov que lo cridaue, sajant d‟arturar-lo, se lancèc entà dauant.
GUÈRRA-E-PATZ-IV-WEB	Li semblaue qu‟en instant de dar eth senhau s‟auie hèt complètaments de dia.
GUÈRRA-E-PATZ-IV-WEB	Correc entath pònt darrèr des cosacs.
GUÈRRA-E-PATZ-IV-WEB	En arribar, estramunquèc damb un arreculat e seguic entà dauant.
GUÈRRA-E-PATZ-IV-WEB	Un d‟eri queiguec ena hanga, as pès deth shivau de Petia.
GUÈRRA-E-PATZ-IV-WEB	Près d‟ua isba s‟arremassèren diuèrsi cosacs en tot hèr quauquarren.
GUÈRRA-E-PATZ-IV-WEB	Ath miei deth grop s‟entenec un terrible sorriscle.
GUÈRRA-E-PATZ-IV-WEB	Quan arribèc aquiu çò de prumèr que vedec Petia siguec eth ròstre d‟un soldat francés, esblancossit e tremolant era sua maishèra inferiora, que tenguie era asta d‟ua lança afustada en sòn pièch.
GUÈRRA-E-PATZ-IV-WEB	Òsca!…
GUÈRRA-E-PATZ-IV-WEB	Que ja les auem!…
GUÈRRA-E-PATZ-IV-WEB	Dauant s‟entenien trets.
GUÈRRA-E-PATZ-IV-WEB	Es cosacs, es ussars e es rosigadi presoèrs russi, qu‟acodien corrent d‟ambdús costats deth camin, cridauen de manera incoerenta.
GUÈRRA-E-PATZ-IV-WEB	Un francés joen de ròstre rogit e coleric, damb capòta blua e cap descubèrt, se defenie des ussars damb era baioneta.
GUÈRRA-E-PATZ-IV-WEB	Quan arribèc Petia eth francés ja auie queigut.
GUÈRRA-E-PATZ-IV-WEB	Es trets venguien deth pati dera casa senhoraiu a on auie estat pera net damb Dolojov.
GUÈRRA-E-PATZ-IV-WEB	Es francesi se defenien darrèr dera barralha deth jardin e, botadi entre es nombrosi e espessi arbilhons, tirauen contra es cosacs que s‟auie amassat près deth portau.
GUÈRRA-E-PATZ-IV-WEB	En apressar-se Petia vedec entre eth hum dera povora a Dolojov, que, damb ròstre palle, de tint verdós, cridaue:
GUÈRRA-E-PATZ-IV-WEB	Hètz repè!
GUÈRRA-E-PATZ-IV-WEB	Demoratz ara infantaria!
GUÈRRA-E-PATZ-IV-WEB	Demorar?…
GUÈRRA-E-PATZ-IV-WEB	Òsca!, cridèc Petia.
GUÈRRA-E-PATZ-IV-WEB	E sense demorar un instant se metec ath galaup entath lòc d‟a on venguien es trets e a on eth hum dera povora ère mès intens.
GUÈRRA-E-PATZ-IV-WEB	Sonèc un tret.
GUÈRRA-E-PATZ-IV-WEB	Fiulèren ues bales uedes en aire e d‟autes acertèren en objectiu.
GUÈRRA-E-PATZ-IV-WEB	Es cosacs e Dolojov heren irrupcion en pati darrèr de Petia.
GUÈRRA-E-PATZ-IV-WEB	Ath miei dera humadissa quauqui francesi lançauen es sues armes e d‟auti gessien des arbilhons entàs cosacs o hugien pala enjós en direccion der estanh.
GUÈRRA-E-PATZ-IV-WEB	Petia seguie galaupant peth pati dera casa, e en sòrta de tier es brides botjaue estranhaments es braci e s‟inclinaue cada còp mès.
GUÈRRA-E-PATZ-IV-WEB	Er animau s‟arturèc de pic, en estramuncar damb un fogairon lèu amortat e Petia queiguec pesadaments sus era tèrra umida.
GUÈRRA-E-PATZ-IV-WEB	Es cosacs vederen com s‟estrementien es sòns braci e cames, encara qu‟eth cap seguie immobil.
GUÈRRA-E-PATZ-IV-WEB	Ua bala l‟auie trauessat.
GUÈRRA-E-PATZ-IV-WEB	Dempús d‟auer parlamentat damb un oficiau superior francés, qu‟auie gessut dera casa damb un mocador estacat ena espada en tot hèr veir que se rendien, Dolojov baishèc deth shivau e s‟apressèc a Petia, que seguie immobil damb es braci estiradi.
GUÈRRA-E-PATZ-IV-WEB	Qu‟ei acabat!, repetic Dolojov, coma se li costèsse un gran plaser prononciar aguestes paraules.
GUÈRRA-E-PATZ-IV-WEB	E se filèc damb pas rapid entàs francesi, qu‟èren enrodadi de cosacs a pè.
GUÈRRA-E-PATZ-IV-WEB	Que non haram presoèrs!, cridèc a Denisov.
GUÈRRA-E-PATZ-IV-WEB	Denisov non responec; s‟apressèc a Petia, baishèc en tèrra e damb es mans tremoloses virèc entada eth eth ròstre ja palle deth joen, tacat de sang e de hanga.
GUÈRRA-E-PATZ-IV-WEB	Minjatz, senhors, minjatz…” rebrembèc.
GUÈRRA-E-PATZ-IV-WEB	Es cosacs se virèren estonadi en enténer aqueth bronit, semblable ar idòl d‟un gosset, que damb eth Denisov se separèc deth cadavre, s‟apressèc ena barralha e s‟apuèc en era.
GUÈRRA-E-PATZ-IV-WEB	Entre es presoèrs russi desliuradi per Dolojov e Denisov i auie Pierre Bezujov.
GUÈRRA-E-PATZ-IV-WEB	Dès er abandon de Moscòu es comandaments francesi non auien cuelhut cap decision sus eth grop de presoèrs qu‟entre eri se trapaue Pierre.
GUÈRRA-E-PATZ-IV-WEB	Eh 22 d‟octobre ja non anauen damb es tropes e eth convòi qu‟auien gessut de Moscòu.
GUÈRRA-E-PATZ-IV-WEB	Es cosacs s‟auien senhorejat, ja enes prumères etapes, dera mitat deth convòi de viures qu‟amiauen; era auta mitat se les auie auançat; des soldats de cavalaria que mancauen de shivaus non ne demoraue degun: toti qu‟auien despareishut.
GUÈRRA-E-PATZ-IV-WEB	Era artilharia, qu‟enes prumèrs dies se vedie ath cap, siguec ara substituida per enòrme convòi deth mariscau Junot, susvelhat per tropes de Westfalia.
GUÈRRA-E-PATZ-IV-WEB	Darrèr deth grop de presoèrs marchaue un convòi d‟equipaments de cavalaria.
GUÈRRA-E-PATZ-IV-WEB	A compdar de Viazma, es tropes franceses, qu‟enquia alavetz auien auançat en tres colomnes, èren a penes un grop desorganizat.
GUÈRRA-E-PATZ-IV-WEB	Es indicis deth desorde, observadi per Pierre ena prumèra arturada dempús de Moscòu, arribauen ara ena maximala expression.
GUÈRRA-E-PATZ-IV-WEB	Es dus costats deth camin apareishien semiadi de shivaus mòrts.
GUÈRRA-E-PATZ-IV-WEB	Es arreculadi de d‟autes unitats, damb es sòns rosigadi unifòrmes, uns còps s‟amassauen ara colomna e d‟auti se demorauen darrèr.
GUÈRRA-E-PATZ-IV-WEB	En escadences, pendent era marcha, se produsien fausses alarmes e es soldats deth convòi cuelhien es sòns fusilhs e tirauen e hugien precipitadaments, tumant es uns contra es auti.
GUÈRRA-E-PATZ-IV-WEB	Dempús se tornauen a amassar e se repotegauen era pòur passada en bades.
GUÈRRA-E-PATZ-IV-WEB	Es tres conglomeradi qu‟auançauen amassa (era cavalaria, es presoèrs e es bagatges de Junot) formauen encara un conjunt unenc, maugrat que cadun d‟eri s‟amendrie rapidaments.
GUÈRRA-E-PATZ-IV-WEB	Es cent vint cars dera prumeria, auien estat redusidi a seishanta; es auti sigueren capturadi pes russi o abandonadi peth camin.
GUÈRRA-E-PATZ-IV-WEB	Madeish s‟auie passat damb eth convòi de Junot, que tres cars d‟eth, ath delà, restèren en poder des soldats arreculadi deth còs de Davout.
GUÈRRA-E-PATZ-IV-WEB	Pes convèrses des alemans Pierre se‟n sabec qu‟era garda botada entad aguesti bagatges ère màger qu‟era des presoèrs.
GUÈRRA-E-PATZ-IV-WEB	Un soldat aleman auie estat fusilhat per orde deth pròpi mariscau pr‟amor que se li trapèc ua culhèra d‟argent que pertanhie a Junot.
GUÈRRA-E-PATZ-IV-WEB	Des tres grops, eth des presoèrs ère eth qu‟auie amendrit mès sensiblaments.
GUÈRRA-E-PATZ-IV-WEB	Des tres cents cinquanta òmes qu‟auien gessut de Moscòu, ne quedaue ja mens de cent.
GUÈRRA-E-PATZ-IV-WEB	Es presoèrs shordauen ara escota mès qu‟es bagatges deth mariscau e es seres de cavalaria.
GUÈRRA-E-PATZ-IV-WEB	Es soldats comprenien qu‟es arnescs e es culhères de Junot podien servir entà bèra causa; mès qu‟uns soldats ahaimadi e arraulidi de hered les calesse susvelhar a uns russi tanben ahaimadi e arraulidi, lèu moribonds, que non hègen senon arrecular era marcha (e qu‟ada eri auie era orde de fusilhar-les, se s‟arreculauen), qu‟ère quauquarren non solet incomprensible senon odiós.
GUÈRRA-E-PATZ-IV-WEB	En Dodogobuzh, tant qu‟es soldats (dempús d‟embarrar as presoèrs en un estable) anauen a saquejar as sòns pròpis depausi, quauqui soldats russi dauriren un pas per dejós dera paret sajant de húger; mès, susprenudi pes francesi, sigueren fusilhadi en un virament de uelhs.
GUÈRRA-E-PATZ-IV-WEB	Que hège ja temps que s‟auie deishat de complir era orde dada en Moscòu de qué es oficiaus presoèrs siguessen desseparadi des soldats.
GUÈRRA-E-PATZ-IV-WEB	Toti es que podien caminar ac hègen amassa, e Pierre, dempús de dues etapes, s‟amassèc damb Karataiev e damb era gosseta lilà de pautes torçudes que l‟auie alistat coma patron.
GUÈRRA-E-PATZ-IV-WEB	Tath tresau dia dera gessuda de Moscòu, Karataiev requeiguec damb era fèbre que l‟auie tengut en espitau; e a mida qu‟eth mau s‟agreujaue Pierre s‟anèc aluenhant d‟eth.
GUÈRRA-E-PATZ-IV-WEB	Non sabie per qué, mès dès que Karataiev s‟anaue aflaquint li calie hèr un gran esfòrç entà apressar-se ada eth.
GUÈRRA-E-PATZ-IV-WEB	Quan entenie es leugèrs gemècs que solie eméter quan s‟ajaçaue e flairaue eth sòn hedor, cada còp mès intens, Pierre se hège enlà çò de mès luenh possible e non pensaue en eth.
GUÈRRA-E-PATZ-IV-WEB	Estant presoèr e viuent ena barraca, Pierre comprenec, non de forma racionau senon damb tot eth sòn èsser, damb tota era sua vida, qu‟er òme siguec creat entà èster erós, qu‟era felicitat s‟està en un madeish, ena satisfaccion des besonhs naturaus der èsser uman, e que toti es malastres non provien dera manca, senon der excès.
GUÈRRA-E-PATZ-IV-WEB	Se‟n sabec de qué en mon non i a arren reauments espaventós, que non existissen situacions qu‟en eres er òme sigue absoludaments erós e liure, mès que tanpòc i son es qu‟en eres un se sent deth tot malerós o mancat de libertat.
GUÈRRA-E-PATZ-IV-WEB	Comprenec que i a un limit enes patiments e un limit ena libertat, e qu‟aguesti limits son plan pròchi; qu‟er òme que patís, perque en sòn lhet de ròses s‟a doblegat un petal, patís madeish que quan dormís sus era tèrra nuda e umida, en tot sénter hered en un costat e calor en aute.
GUÈRRA-E-PATZ-IV-WEB	Aprenèc que quan se metie es ajustades sabates de balh patie madeish qu‟ara, descauç (hège temps qu‟eth sòn caucèr s‟auie trincat) e damb es pès plei de bambolhes.
GUÈRRA-E-PATZ-IV-WEB	E aprenec, a tot darrèr, que quan se pensèc que se maridaue pera sua pròpia volentat damb era sua esposa non ère mès liure qu‟ara, quan l‟embarrauen pes nets en un estable.
GUÈRRA-E-PATZ-IV-WEB	De totes aguestes causes que dempús cridèc patiment, mès qu‟alavetz a penes sentie, çò de pejor qu‟èren es pès descauci, excoriadi e caperadi de nafres.
GUÈRRA-E-PATZ-IV-WEB	Era carn de shivau ère neuridosa e saborosa; eth salitre dera povora tengut en sòrta de sau enquia e tot resultaue agradiu; non hège un hered excessiu; de dia, pendent era marcha, sentie tostemp calor e pera net s‟alugauen es fogairons; es pedolhs que se l‟avalauen l‟escauhauen eth còs).
GUÈRRA-E-PATZ-IV-WEB	Era soleta causa penibla, ara prumeria, qu‟èren es pès.
GUÈRRA-E-PATZ-IV-WEB	Mès non les guardaue e pensaue en d‟autes causes.
GUÈRRA-E-PATZ-IV-WEB	Solet alavetz comprenec Pierre eth poder dera fòrça vitau der òme e aguesta saludabla capacitat de cambiar era atencion, inerenta en èsser uman, que coma era valva de seguretat des caudères dèishe gésser er excès de bugàs quan era pression depasse un cèrt limit.
GUÈRRA-E-PATZ-IV-WEB	Non vedie ne entenie quan fusilhauen as arreculadi, a maugrat de qué ja auien mòrt d‟aquera manèra mès d‟un centenat de presoèrs.
GUÈRRA-E-PATZ-IV-WEB	Non pensaue en Karataiev, que perdie fòrces dia a dia e que non se tardarie sens dobte a patir era madeisha sòrt.
GUÈRRA-E-PATZ-IV-WEB	Plan mens pensaue encara en eth madeish.
GUÈRRA-E-PATZ-IV-WEB	Coma mès de mau hèr se hège era sua situacion, mès temible er avier, autant mès acodien ena sua ment, ath marge des circonstàncies, diuèrses idies alègres e tranquillizadores, rebrembes e imatges.
GUÈRRA-E-PATZ-IV-WEB	Eth 22 d‟octobre, tà meddia, Pierre pujaue ua hangosa e eslissanta pala, damb era atencion botada enes sòns pès e enes alteracions deth terren.
GUÈRRA-E-PATZ-IV-WEB	De quan en quan viraue era vista entàra gent que l‟enrodaue e que ja li ère familhar; dempús, campaue de nauèth es sòns pès.
GUÈRRA-E-PATZ-IV-WEB	Ua e ua auta causa que l‟ère madeish familhar e coneishuda.
GUÈRRA-E-PATZ-IV-WEB	Era cambalièra e lilacèa Soeri corrie erosa per un costat deth camin e, coma entà hèr veir era sua pròpia adretia e guaire n‟ère de contenta, quilhaue a viatges ua des sues pautes deth darrèr e corrie damb es autes tres, dempús damb es quate escometie as corbashi plaçadi sus era carrònha, sense deishar de ganholar.
GUÈRRA-E-PATZ-IV-WEB	Sieri semblaue mès neta e alègra qu‟en Moscòu.
GUÈRRA-E-PATZ-IV-WEB	Pertot se vedie carn: rèstes d‟animaus e enquia de cadavres umans en diuèrsi gradi de descomposicion; es va-e-veni dera gent mantenguien aluenhadi as lops; atau, donc, Sieri podie minjar tot çò que volesse.
GUÈRRA-E-PATZ-IV-WEB	Ploiguie dès eth maitin e quan semblaue qu‟era ploja ère a mand de cessar e s‟esclaririe, ath cap d‟ua brèu interropcion tornaue eth bategat.
GUÈRRA-E-PATZ-IV-WEB	Era tèrra, complètaments chaupada, non podie absorbir mès aigua e es torns deth camin se convertiren en torrents.
GUÈRRA-E-PATZ-IV-WEB	Pierre caminaue guardant entàs costats; compdaue es sòns passi de tres en tres en tot deblegar es dits.
GUÈRRA-E-PATZ-IV-WEB	Li semblaue que non pensaue en arren, mès ath hons deth sòn esperit se passaue quauquarren plan important e consolador.
GUÈRRA-E-PATZ-IV-WEB	Qu‟ère era deduccion prigonda e espirituau dera sua convèrsa era vesilha damb Karataiev.
GUÈRRA-E-PATZ-IV-WEB	Pendent eth repaus dera net anteriora, tremolant ath cant deth fogairon escandit, Pierre se lheuèc pr‟amor d‟apressar-se ena mès pròcha, plan alugada.
GUÈRRA-E-PATZ-IV-WEB	Aquiu que i ère seigut Platon, damb era tèsta estropada en ua capòta coma se siguesse ua casubla; condaue damb era sua votz tranquilla e agradiua, encara que fèbla per tòrt dera malautia, ua istòria ja coneishuda de Pierre.
GUÈRRA-E-PATZ-IV-WEB	S‟auie passat ena mieja net, ère eth moment que Karataiev acostumaue a gésser dera sua crisi febrila e ère mès encoratjat.
GUÈRRA-E-PATZ-IV-WEB	En apressar-se en fogairon Pierre entenec era votz malautissa de Platon, contemplèc eth sòn ròstre esblancossit, illuminat peth huec, e sentec ua desagradiua ponchada en còr.
GUÈRRA-E-PATZ-IV-WEB	S‟espauric dera sua pròpia pietat damb aqueth òme e aurie volut partir, mès que non i auie cap aute fogairon e Pierre, sajant de non guardar-lo, venguéc de sèir-se.
GUÈRRA-E-PATZ-IV-WEB	Com te va era salut?, preguntèc.
GUÈRRA-E-PATZ-IV-WEB	Quina salut?, didec eth malaut.
GUÈRRA-E-PATZ-IV-WEB	Se ploram era malautia, Diu non mos enviarà era mòrt, e contunhèc eth raconde interromput.
GUÈRRA-E-PATZ-IV-WEB	E atau se passèc, frair, contunhèc Platon damb un arridolet en sòn ròstre prime e palle e ua ludentor especiau e alègra enes uelhs.
GUÈRRA-E-PATZ-IV-WEB	Pierre coneishie era istòria, Karataiev l‟ac auie condat sies còps ada eth solet e tostemp damb un particular sentiment d‟alegria.
GUÈRRA-E-PATZ-IV-WEB	Ça que la, la seguic d‟aurelha aquera net coma se siguesse naua.
GUÈRRA-E-PATZ-IV-WEB	Se sentec contagiat damb eth tranquil entosiasme que, çampar, experimentaue Karataiev en tot condar-la.
GUÈRRA-E-PATZ-IV-WEB	Ambdús mercadèrs s‟arturèren en ua auberja pr‟amor de hèr jadilha, mès a londeman eth mercadèr ric apareishec esgorjat: l‟ac auien panat tot e eth guinhauet sagnós se trapèc jos eth coishin deth sòn amic.
GUÈRRA-E-PATZ-IV-WEB	Jutgèren ath mercadèr pietós, lo foetèren, mutilèren es sues fòsses nasaus (sivans mane era lei, condaue Karataiev) e lo manèren ena preson.
GUÈRRA-E-PATZ-IV-WEB	E vaquí, frair mèn, Pierre auie arribat en aguest moment, que passèren dètz ans o mès.
GUÈRRA-E-PATZ-IV-WEB	Eth vielh seguie ena preson, tranquil, sense hèr arren de dolent e non demanant a Diu senon era mòrt.
GUÈRRA-E-PATZ-IV-WEB	Plan, donc: ua net es condemnadi s‟amassèren, coma nosati ara; eth vielh ère damb eri.
GUÈRRA-E-PATZ-IV-WEB	Alavetz cadun d‟eri parlèc de per qué patie condemna e de qué ère colpable dauant de Diu.
GUÈRRA-E-PATZ-IV-WEB	E cadun se metec a condar: aguest qu‟a aucit a un òme; er aute a dus; eth de mès enlà costèc un incendi; eth quatau ei un sirvent que hugec deth sòn patron, e atau toti.
GUÈRRA-E-PATZ-IV-WEB	Fin finau li preguntèren ath vielhet: “E tu, pairin, per què ès condemnat?” Jo, estimadi fairs mèns, patisqui pes mèns pecats e pes pecats des auti.
GUÈRRA-E-PATZ-IV-WEB	Que non è aucit ad arrés, non è panat jamès, afavorí as que n‟auien besonh.
GUÈRRA-E-PATZ-IV-WEB	Jo, estimadi frairs mèns, èra mercadèr e auia granes riqueses”…
GUÈRRA-E-PATZ-IV-WEB	E condèc tot tau que s‟auie passat.
GUÈRRA-E-PATZ-IV-WEB	Sonque me hè dò pera mia hemna e es mèns hilhs!”.
GUÈRRA-E-PATZ-IV-WEB	E eth vielh se petec en somics.
GUÈRRA-E-PATZ-IV-WEB	E se passèc qu‟entre eri i auie eth qu‟auie aucit ath mercadèr.
GUÈRRA-E-PATZ-IV-WEB	Quand?
GUÈRRA-E-PATZ-IV-WEB	En quin mes?”, preguntèc eth vertadèr colpable; e volec saber-se‟n de toti es detalhs.
GUÈRRA-E-PATZ-IV-WEB	Eth sòn còr se li sarrèc.
GUÈRRA-E-PATZ-IV-WEB	A tot darrèr s‟apressèc entar ancian e queiguec de jolhs ath sòn dauant.
GUÈRRA-E-PATZ-IV-WEB	Vos juri qu‟aguest òme ei innocent.
GUÈRRA-E-PATZ-IV-WEB	Jo aucí ath sòn companh mentre dormie e jo botè eth guinhauet jos eth coishin quan ère adormit.
GUÈRRA-E-PATZ-IV-WEB	Pairin, perdona-me en nòm de Crist”.
GUÈRRA-E-PATZ-IV-WEB	Karataiev sauvèc silenci; guardèc eth huec damb un arridolet erós e tidoèc era lenha.
GUÈRRA-E-PATZ-IV-WEB	Dempús seguic era sua istòria:
GUÈRRA-E-PATZ-IV-WEB	Eth vielhet li didec: “Qu‟ei Diu que te perdonarà.
GUÈRRA-E-PATZ-IV-WEB	Jo patisqui pes mèns pecats”.
GUÈRRA-E-PATZ-IV-WEB	E tornèc a plorar amaraments.
GUÈRRA-E-PATZ-IV-WEB	E qué pensatz que se passèc dempús?, seguic Karataiev, damb eth ròstre cada còp mès illuminat per un arridolert exaltat, coma se manquèsse per condar çò mès interessant e tot eth sentit dera sua istòria.
GUÈRRA-E-PATZ-IV-WEB	Er assassin se presentèc as autoritats e didec: “Qu‟è aucit a sies persones (ère un gran maufactor), mès d‟arrés è tanta pietat coma d‟aguest vielhet; que non voi que patisque per jo”.
GUÈRRA-E-PATZ-IV-WEB	Ac expliquèc tot, ac escriueren e manèren es papèrs a on corresponie; eth lòc ère luenh, e tant qu‟es papèrs anauen e venguien e tant qu‟escriuien çò que les calie escríuer, passèc eth temps.
GUÈRRA-E-PATZ-IV-WEB	Er ahèr arribèc enquiath Tsar, qu‟ordenèc botar en libertat ath mercadèr e balhar-li ua bona recompensa que s‟acordèc.
GUÈRRA-E-PATZ-IV-WEB	Quan se recebec eth papèr heren cridar ath vielh.
GUÈRRA-E-PATZ-IV-WEB	Qu‟a arribat ua orde deth Tsar”.
GUÈRRA-E-PATZ-IV-WEB	Lo cerquèren pertot (era maishèra de Karataiev tremolèc).
GUÈRRA-E-PATZ-IV-WEB	Mès Diu que ja l‟auie perdonat, eth vielh s‟auie mòrt.
GUÈRRA-E-PATZ-IV-WEB	E vaquí tot, amics, acabèc Karataiev.
GUÈRRA-E-PATZ-IV-WEB	E pendent fòrça temps s‟estèc en silenci sense deishar d‟arrrir guardant entà dauant.
GUÈRRA-E-PATZ-IV-WEB	Que non ère era istòria en era madeisha çò qu‟aumplie eth còr de Pierre d‟un sentiment confús e erós, senon eth sens misteriós d‟aquera afogada alegria que ludie en ròstre de Karataiev, eth sens amagat d‟aguesta alegria.
GUÈRRA-E-PATZ-IV-WEB	A vos places!, cridèc còp sec ua votz.
GUÈRRA-E-PATZ-IV-WEB	Entre es presoèrs e soldats dera garda i auec un movement d‟alègra agitacion e demora de quauquarren agradiu e solemne.
GUÈRRA-E-PATZ-IV-WEB	Pertot s‟entenien votzes de comandament e, ena quèrra, deishant entà darrèr as presoèrs, passèren uns cavalièrs ath tròt, ben jargadi e montadi en magnifics shivaus.
GUÈRRA-E-PATZ-IV-WEB	En toti es ròstres i auie aguesta expression forçada que se sòl veir enes persones quan se‟n saben de qué son apròp des caps superiors.
GUÈRRA-E-PATZ-IV-WEB	Heren enlà as presoèrs, amassadi en grop, deth camin a on formèren es soldats dera garda.
GUÈRRA-E-PATZ-IV-WEB	L’Empereur!
GUÈRRA-E-PATZ-IV-WEB	L’Empereur!
GUÈRRA-E-PATZ-IV-WEB	Le marechal!
GUÈRRA-E-PATZ-IV-WEB	Le Duc.
GUÈRRA-E-PATZ-IV-WEB	Tanlèu desfilèc era ben neurida escota, ath miei d‟un enòrme sorrolh passèc ua carròça atalada en hilada per shivaus grisi.
GUÈRRA-E-PATZ-IV-WEB	Pierre aubirèc eth ròstre repausat, beròi, gròs e blanc d‟un òme damb tricòrni.
GUÈRRA-E-PATZ-IV-WEB	Qu‟ère un des mariscaus.
GUÈRRA-E-PATZ-IV-WEB	Era sua guardada s‟arturèc ena figura de Pierre; e en gèst que damb eth arroncilhèc es celhes e virèc eth ròstre, Pierre credec notar era pietat e eth desir d‟amagar-la.
GUÈRRA-E-PATZ-IV-WEB	Eth generau que dirigie eth convòi, damb era cara ròia e espaurida, esperonaue ath sòn escanaulit shivau e galaupaue darrèr dera carròça.
GUÈRRA-E-PATZ-IV-WEB	Quauqui oficiaus s‟auien amassat e es soldats les enrodèren.
GUÈRRA-E-PATZ-IV-WEB	Toti mostrauen era madeisha excitación e inquietud.
GUÈRRA-E-PATZ-IV-WEB	Qu’est-e qu’il a dit?
GUÈRRA-E-PATZ-IV-WEB	Qu’est-ce qu’ol a dit?, entenie Pierre.
GUÈRRA-E-PATZ-IV-WEB	Mentre passaue eth mariscau, es presoèrs se tengueren amassadi e Pierre vedec a Karataiev, qu‟encara non auie vist aqueth maitin.
GUÈRRA-E-PATZ-IV-WEB	Estropat damb era sua capòta ère seiguec ath cant d‟un bedoth e s‟emparaue en eth.
GUÈRRA-E-PATZ-IV-WEB	Ath delà dera emocion gaujosa deth dia anterior quan condaue era istòria des immeritadi patiments deth mercadèr, alugaue eth sòn ròstre ua tranquilla solemnitat.
GUÈRRA-E-PATZ-IV-WEB	Guardèc a Pierre damb es sòns uelhs bontosi, redons e umitejadi en lèrmes, e, çampar, lo cridaue, pr‟amor de dider-li quauquarren.
GUÈRRA-E-PATZ-IV-WEB	Mès Pierre cranhie massa per eth madeish.
GUÈRRA-E-PATZ-IV-WEB	Hec veir que non auie notat aquera guardada e se desseparèc rapidaments.
GUÈRRA-E-PATZ-IV-WEB	Quan es presoèrs se meteren en movement un aute còp, Pierre guardèc entà darrèr.
GUÈRRA-E-PATZ-IV-WEB	Karataiev s‟auie seigut ath bòrd deth camin, ath cant d‟un bedoth; dus francesi parlauen plan près.
GUÈRRA-E-PATZ-IV-WEB	Pierre non volec guardar mès; coishejant, comencèc a pujar era pala.
GUÈRRA-E-PATZ-IV-WEB	Ena sua esquia, en lòc a on ère seigut Karataiev, sonèc un tret.
GUÈRRA-E-PATZ-IV-WEB	Pierre l‟entenec pro ben, mès ath còp se‟n brembèc de qué non auie acabat de calcular es etapes que li restauen entà arribar en Smolensk, causa qu‟en era s‟auie entretengut abantes de qué passèsse eth mariscau.
GUÈRRA-E-PATZ-IV-WEB	Contunhèc es sòns calculs.
GUÈRRA-E-PATZ-IV-WEB	Dauant sòn passèren ath córrer dus soldats francesi; eth fusilh d‟un d‟eri encara humejaue.
GUÈRRA-E-PATZ-IV-WEB	Qu‟èren plan esblancossidi; un d‟eri virèc timidaments era cara entà Pierre, que desnishèc ena expression des sòns ròstres quauquarren semblable ad açò qu‟auie vist en joen soldat pendent era sua execucion.
GUÈRRA-E-PATZ-IV-WEB	Era gosseta comencèc a ganholar en lòc a on auie estat Karataiev.
GUÈRRA-E-PATZ-IV-WEB	Es companhs de Pierre tanpòc se virèren en enténer eth tret e es idòls dera gosseta; mès en toti es ròstres i auie era madeisha expression sevèra.
GUÈRRA-E-PATZ-IV-WEB	Eth convòi, es presoèrs e es bagatges deth mariscau s‟arturèren en bordalat de Shamshevo.
GUÈRRA-E-PATZ-IV-WEB	Toti s‟arremolinèren ar entorn des fogairons.
GUÈRRA-E-PATZ-IV-WEB	Pierre s‟apressèc en un d‟eri, mingèc carn de shivau padenada, s‟estirèc d‟esquia en solèr e de seguit s‟esclipsèc, damb eth madeish sòn que s‟auie senhorejat d‟eth en Mozhaisk, dempús dera batalha de Borodino.
GUÈRRA-E-PATZ-IV-WEB	De nauèth se barregèren es eveniments reaus e imaginaris; e quauquarrés, dilhèu eth madeish o ua auta persona, li suggerien pensaments identics as d‟alavetz.
GUÈRRA-E-PATZ-IV-WEB	Era vida ei Diu.
GUÈRRA-E-PATZ-IV-WEB	Tot se botge e se desplace, e aguest movement ei Diu.
GUÈRRA-E-PATZ-IV-WEB	Tant que i a vida existís eth plaser de conéisher era divinitat.
GUÈRRA-E-PATZ-IV-WEB	Estimar era vida qu‟ei estimar a Diu.
GUÈRRA-E-PATZ-IV-WEB	E de ressabuda acodic ena sua memòria, damb tota luciditat, un tranquil mèstre desbrembat hège temps, qu‟auie estat eth sòn professor de geografia en Suissa.
GUÈRRA-E-PATZ-IV-WEB	Qu‟ère ua esfera oscillanta dotada de movement e sense dimensions.
GUÈRRA-E-PATZ-IV-WEB	Tota era sua superfícia ère formada per gotes amassades estretaments es ues damb es autes; aguestes gotes se botjauen d‟un lòc en aute, se desplaçauen; quauques ues se honien en ua soleta, mentre qu‟ua se dividie en moltes.
GUÈRRA-E-PATZ-IV-WEB	Cada gota sajaue d‟agrandir-se, ocupar mès espaci, mès es autes, qu‟amiuen era madeisha temptatiua, la sarrauen, a viatges la trincauen e a viatges se honien damb era.
GUÈRRA-E-PATZ-IV-WEB	Vaquí era vida, didec er ancian méstre.
GUÈRRA-E-PATZ-IV-WEB	Com ei possible que non ac aja comprenut abantes?
GUÈRRA-E-PATZ-IV-WEB	En centre s‟està Diu, e cada gota sage d‟agranir-se pr‟amor de reflectí‟c mielhor.
GUÈRRA-E-PATZ-IV-WEB	S‟agranís, s‟amasse a d‟autes, se sarre e s‟esbauce, se hon prigondaments e torne a rebrotar.
GUÈRRA-E-PATZ-IV-WEB	Vous avez compris, mon enfant?, didec eth mèstre.
GUÈRRA-E-PATZ-IV-WEB	Vous avez compris, sacré nom!, cridèc ua votz.
GUÈRRA-E-PATZ-IV-WEB	E Pierre se desvelhèc.
GUÈRRA-E-PATZ-IV-WEB	S‟incorporèc.
GUÈRRA-E-PATZ-IV-WEB	Un soldat francés, que venguie de hèr enlà deth sòn lòc a un de rus, ère ajocat ath cant deth huec e codie un tròç de carn trauessat damb ua gansa.
GUÈRRA-E-PATZ-IV-WEB	Es sues mans, de dits bracs, roienques, peludes e regades de venes, hègen virar era gansa damb rapiditat.
GUÈRRA-E-PATZ-IV-WEB	Eth ròstre, auriolenc e ombriu, de celhes arropides, ère claraments visible ara lum des brases.
GUÈRRA-E-PATZ-IV-WEB	Ça lui est bien egal.
GUÈRRA-E-PATZ-IV-WEB	Brigand!
GUÈRRA-E-PATZ-IV-WEB	E sense deishar de hèr torns damb era gansa guardèc ombriuaments a Pierre, que se hec enlà, en tot campar era ombra.
GUÈRRA-E-PATZ-IV-WEB	Eth presoèr rus expulsat peth francés s‟auie seigut près deth fogairon e amorassaue quauquarren.
GUÈRRA-E-PATZ-IV-WEB	Pierre arreconeishec ara gosseta lilacèa de Karataiev que, botjant era codena, ère ath cant deth soldat.
GUÈRRA-E-PATZ-IV-WEB	A!, Qu‟ès aquiu?, mormolhèc Pierre.
GUÈRRA-E-PATZ-IV-WEB	E Plan… mès que non acabèc.
GUÈRRA-E-PATZ-IV-WEB	De pic, s‟en brembèc de tot, dera guardada de Platon seigut ath pè der arbe, deth tret, des idòls dera gosseta, des ròstres colpables des dus francesi que passèren dauant sòn, deth fusilh humejant encara, dera abséncia de Karataiev.
GUÈRRA-E-PATZ-IV-WEB	Ère a mand de compréner qu‟auien aucit a Platon, mès en aguest instant, e Diu se‟n sap com, s‟en brembèc d‟ua tarde d‟ostiu que passèc damb ua beròia polonesa en balcon dera sua casa de Kiev, e sense estacar es rebrembes deth dia, sense trèir conclusions, Pierre cluquèc es uelhs, e es scénes dera natura d‟ostiu s‟amassèren damb eth rebrembe d‟uns banhs, d‟ua esfèra liquida en movement.
GUÈRRA-E-PATZ-IV-WEB	E eth madeish s‟en.honsaue laguens dera aigua, que s‟anaue amassant sus era sua tèsta.
GUÈRRA-E-PATZ-IV-WEB	Abantes de hèr dia lo desvelhèren trets e crits.
GUÈRRA-E-PATZ-IV-WEB	Quauqui francesi passèren per dauant de Pierre ath mès córrer.
GUÈRRA-E-PATZ-IV-WEB	Se tardèc a compréner çò que se passaue.
GUÈRRA-E-PATZ-IV-WEB	Pertot s‟entenie era alègra clamor des sòns companhs.
GUÈRRA-E-PATZ-IV-WEB	Frairs!
GUÈRRA-E-PATZ-IV-WEB	Amics!
GUÈRRA-E-PATZ-IV-WEB	Aguesti entornejauen as presoèrs e s‟esdegauen a aufrir-les ròba, sabates, aliments.
GUÈRRA-E-PATZ-IV-WEB	Pierre, seigut ath miei de toti, somicaue e non podie prononciar ua soleta paraula.
GUÈRRA-E-PATZ-IV-WEB	Abracèc ath prumèr soldat que se l‟apressèc, en tot punar-lo sense deishar de plorar.
GUÈRRA-E-PATZ-IV-WEB	Dolojov, ath cant deth portau dera casa esbauçada, contemplaue eth pas des francesi, ja desarmadi, que, jos era impression de çò que s‟auie passat, parlauen entre eri a granes votzes, mès es sues convèrses cessauen en passar per dauant de Dolojov, que, pataquejant-se era tija dera bòta damb eth foet, les guardaue damb uelhs hereds e enveiradi, que non prometien arren de bon.
GUÈRRA-E-PATZ-IV-WEB	Der aute costat i auie un des cosacs de Dolojov, que compdaue es presoèrs e senhalaue cada grop de cent damb ua rega de greda ena pòrta.
GUÈRRA-E-PATZ-IV-WEB	Guairi?, li preguntèc Dolojov.
GUÈRRA-E-PATZ-IV-WEB	Que ja n‟auem dus cents, responec eth cosac.
GUÈRRA-E-PATZ-IV-WEB	Filez, filez, didie Dolojov, qu‟auie aprenut aguesta expression des francesi.
GUÈRRA-E-PATZ-IV-WEB	Quan es sòns uelhs se trapauen damb es d‟aqueri òmes, s‟illuminauen damb ua ludentor crudèu.
GUÈRRA-E-PATZ-IV-WEB	Denisov, damb ròstre ombriu, descaperada era tèsta, seguie as cosacs que se hègen a vier en ua hòssa escavada en jardin eth cadavre de Petia Rostov.
GUÈRRA-E-PATZ-IV-WEB	A compdar deth 28 d‟octobre, quan comencèren es prumèrs gèus, era hujuda des francesi aqueric un caractèr mès tragic: es uns morien geladi, d‟auti s‟usclauen enes fogairons e d‟auti, jargadi damb perisses, contunhauen era hujuda en cars e coches, amiant eth butin panat per Emperaire, es reis e es ducs.
GUÈRRA-E-PATZ-IV-WEB	Mès, de hèt, eth cors dera hujuda e dera descomposicon dera armada francesa non cambièren en arren dès era gessuda de Moscòu.
GUÈRRA-E-PATZ-IV-WEB	De Moscòu enquia Viezma, des setanta tres mil òmes dera armada francesa (descompdada era Vielha Garda, que pendent tota era campanha non hec senon saquejar), non ne quedaue que trenta sies mil (d‟aguesti non passarien de cinc mil es mòrts pendent era campanha).
GUÈRRA-E-PATZ-IV-WEB	Aqueth qu‟ère eth prumèr tèrme dera progression, que podie determinar matematicaments çò que se passarie dempús.
GUÈRRA-E-PATZ-IV-WEB	Era armada francesa s‟anec disolvent e despareishent ena madeisha proporcion de Moscòu enquia Viazma, de Viazma enquia Smolensk, de Smolensk enquiath Berezina, e deth Berezina enquia Vilna, independentaments deth hered mès o mens intens, dera persecucion enemiga, des obstacles quilhadi en sòn camin e de totes es autes condicions agarrades ua a ua.
GUÈRRA-E-PATZ-IV-WEB	Dempús de Viazna, es tres colomnes se honeren en ua massa confusa e seguiren atau enquiath finau.
GUÈRRA-E-PATZ-IV-WEB	Berthier escriuie ath sòn Emperaire (e pro mo‟n sabem de guaire luenh dera vertat demoren es caps en desnishar era situacion dera armada):
GUÈRRA-E-PATZ-IV-WEB	Creigui un déuer informar a Vòsta Majestat sus er estat des vòstes tropes enes diuèrsi còssi dera armada, sivans e pogut observar de hè dus o tres dies en diuèrsi lòcs.
GUÈRRA-E-PATZ-IV-WEB	Es tropes son lèu en desbandada.
GUÈRRA-E-PATZ-IV-WEB	Eth nombre de soldats que seguissen as sues bandères qu‟ei en ua proporcion d‟un quatau, coma molt, en lèu toti es regiments; es auti marchen isoladaments, en direccions desparières e ath sòn pròpi compde, damb era esperança de trapar viures e desliurar-se dera disciplina.
GUÈRRA-E-PATZ-IV-WEB	En generau toti guarden a Smolensk coma eth lòc a on poirien remeter-se.
GUÈRRA-E-PATZ-IV-WEB	Aguesti darrèrs dies s‟obsèrve que fòrça soldats lancen es cartochères e es armes.
GUÈRRA-E-PATZ-IV-WEB	En semblable estat des causes, er interès deth servici de Vòsta Majestat exigís, siguen quini siguen es vòsti darrèrs punts d‟enguarda, que tota era armada s‟amasse en Smolensk e que se la comence a aleugerir des non combatents, autant coma des òmes descavalgadi, des bagatges inutils e deth materiau d‟artilharia, que ja non sauve era proporcion damb es nòstes actuaus fòrces: mos calen es viures e que se les balhe bèth dia de repaus.
GUÈRRA-E-PATZ-IV-WEB	Fòrça an mòrt en aguesti darrèrs dies ath long deth camin e enes campaments.
GUÈRRA-E-PATZ-IV-WEB	Aguest estat de causes se va agreujant e ei de crànher que, se non se bote lèu remèdi, non pogam èster patrons des nòstes tropes en cas de combat.
GUÈRRA-E-PATZ-IV-WEB	Arribadi en Smolensk, que s‟imaginaen coma ua tèrra prometuda, es francesi s‟aucien es uns as auti pr‟amor d‟apoderar-se des viures, saquejauen es sòns pròpis magazèms de viures e, quan ja non restèc arren, contunhèren era hujuda.
GUÈRRA-E-PATZ-IV-WEB	Auançauen sense saber entà on anauen ne per qué ac hègen.
GUÈRRA-E-PATZ-IV-WEB	Mens qu‟arrés ac sabie eth geniau Napoleon, donques qu‟arrés li balhaue cap tipe d‟orde.
GUÈRRA-E-PATZ-IV-WEB	Ça que la, autant er Emperaire coma era sua acompanhada seguien observant es costums d‟abantes: s‟escriuien cartes, infòrmes e ordres du jour, se tractauen es uns as auti damb es titols de Sir, Mon Cousien, Prince d’Eckmuhl, roi de Naples, eca.
GUÈRRA-E-PATZ-IV-WEB	Mès es sues ordes e infòrmes qu‟èren papèr banhat.
GUÈRRA-E-PATZ-IV-WEB	Arrés les hège complir, donques qu‟arren se podie complir, e a maugrat des titols de sire, e altesa e coisin, que s‟autrejauen, comprenien toti qu‟èren praubi e ignòbli, colpables de fòrça mauvestats qu‟ara pagauen.
GUÈRRA-E-PATZ-IV-WEB	Simulauen mostrar ua grana preocupacion pera armada, mès cadun non pensaue senon en eth madeish e ena manèra de húger çò de mès lèu possible e sauvar-se.
GUÈRRA-E-PATZ-IV-WEB	Era actuacion des tropes russes e franceses pendent aqueth periòde de campanha, ena retirada de Moscòu entath Niemen, que se semble ath jòc dera garia cega: se benden es uelhs a dus jogaires e un d‟eri tòque de quan en quan ua campaneta pr‟amor d‟avertir ad aqueth que l‟a d‟agarrar.
GUÈRRA-E-PATZ-IV-WEB	Ara prumeria, eth jogaire perseguit tòque era campaneta sense temor, mès quan se sent en perilh hug deth contrari, en tot sajar de non hèr bronit, encara que soent, en tot creir que se pòt escapar d‟eth, què enes sues mans.
GUÈRRA-E-PATZ-IV-WEB	Ara prumeria, es tropes de Napoleon balhèren encara quauques senhaus de vida: qu‟ère aqueth prumèr periòde, quan seguien eth camin de Kaluga; mès dempús, en passar Smolensk, comencèren a húger en tot amortesir damb era man eth batalh dera campaneta; e soent, credent que s‟escapauen des russi, queiguien en sues mans.
GUÈRRA-E-PATZ-IV-WEB	Era rapida hujuda des francesi e era rapida persecucion des tropes russes aueren coma conseqüéncia er agotament des shivaus, que hec impossible era existéncia de patrolhes de cavalaria, mejan principau entà conéisher era posicion der enemic.
GUÈRRA-E-PATZ-IV-WEB	Ath delà, per çò des continús e rapids cambis de posicion d‟ambdues armades, es informacions artenhudes non podien arribar a temps.
GUÈRRA-E-PATZ-IV-WEB	S‟eth dia 2 se sabie qu‟er enemic ère en determinada localitat, eth 3, quan se podie entamenar ua accion, ja auie gessut d‟aquiu, se trapaue a dues jornades e era sua posicion ère totafèt desparièra.
GUÈRRA-E-PATZ-IV-WEB	Ua armada hugie e era auta la perseguie.
GUÈRRA-E-PATZ-IV-WEB	Ena gessuda de Smolensk, es francesi qu‟auien ath sòn dauant fòrça camins desparièrs e calie supausar qu‟en estar-se ena ciutat pendent quate dies acabarien en tot saber-se‟n d‟on ère er enemic, premanirien un plan auantatjós o sajarien quauquarren nauèth.
GUÈRRA-E-PATZ-IV-WEB	Mès, après era arturada de quate dies, tornèren a córrer coma abantes; non virèren ne entara dreta ne entara quèrra, e, sense manòbra ne cap de rason, alistèren eth camin vielh e pejor, eth de Krasnoie e Orsha, que per eth auien vengut.
GUÈRRA-E-PATZ-IV-WEB	En tot pensar-se qu‟eth sòn enemic ère ath sòn darrèr, e non dauant, es francesi corrien alongant es files e separant-se es uns des auti a ua distància de vint-e-quate ores.
GUÈRRA-E-PATZ-IV-WEB	Ath cap de tot corrie er Emperaire; lo seguien es reis e, a tot darrèr, es ducs.
GUÈRRA-E-PATZ-IV-WEB	Era armada russa, en tot supausar que Napoleon virarie entara dreta, entar aute costat de Dnieper (era soleta solucion rasonabla), virèc tanben entara dreta e desboquèc en camin generau de Krasnoie.
GUÈRRA-E-PATZ-IV-WEB	Aquiu, coma en jòc dera garia cèga, es francesi se trapèren damb es avantgardes russes.
GUÈRRA-E-PATZ-IV-WEB	Era suspresa e era pòur les heren arturar, mès que non se tardèren a tornar a húger, en tot abandonar a guairi les seguien.
GUÈRRA-E-PATZ-IV-WEB	Atau, calant-se entre es tropes russes, passèren pendent tres dies, ua dempús dera auta, unitats isolades dera armada francesa: prumèr eth virrei, dempús Davout e a tot darrèr Ney.
GUÈRRA-E-PATZ-IV-WEB	Que s‟auien abandonat es uns as auti, en tot deishar en camp tot eth bagatge dera tropa, era artilharia e era mitat des tropes.
GUÈRRA-E-PATZ-IV-WEB	Se botjauen solet de nets, en tot desviar-se entara dreta, en semicèrcle, pr‟amor d‟evitar as russi.
GUÈRRA-E-PATZ-IV-WEB	Ney, damb eth sòn còs dera armada de dètz mil òmes, artenhec a Napoleon en Orsha damb solet mil soldats; auie deishat toti es canons, totes es sues tropes e, de nets, entre es bòsqui, comencèc furtivamenst era sua hujuda a trauèrs deth Dnieper.
GUÈRRA-E-PATZ-IV-WEB	Dempús d‟Orsha, era carrèra seguic peth camin de Vilna, jogant coma abantes ara garia cèga, damb era armada perseguidora.
GUÈRRA-E-PATZ-IV-WEB	Se trapèren de nauèth en Berezina.
GUÈRRA-E-PATZ-IV-WEB	Fòrça periren estofadi; d‟auti se renderen: Mès es qu‟artenheren trauessar er arriu seguiren corrent.
GUÈRRA-E-PATZ-IV-WEB	Eth cap suprèm se botèc ua perissa de pèth, cuelhec sèti en ua luja e partic solet, abandonant as sòns.
GUÈRRA-E-PATZ-IV-WEB	Qui podec, partic tanben; qui non podec, se rendec o ben aumentèc eth nombre des mòrts.
GUÈRRA-E-PATZ-IV-WEB	Se diderie qu‟en aquera campanha de hujuda des francesi (qu‟en era heren tot çò de besonh entà non preservar era sua vida, e que cap movement, dès era desviacion deth camin de Kaluga enquiara hujuda deth cap suprèm, non a cap de sens) non ei possible qu‟es istorians qu‟atribuissen es actes dera massa ara volentat d‟un solet individú trapen quauquarren de senat.
GUÈRRA-E-PATZ-IV-WEB	Donques qu‟ac trapen: es istorians an escrit montanhes de libres sus aguesta retirada e pertot se referissen as ordes de Napoleon, as sòns prigonds plans, as manòbres que realizèc era sua armada e as geniaus projèctes des sòns mariscaus.
GUÈRRA-E-PATZ-IV-WEB	Mos expliquen en diuèrses e prigondes consideracions era inutila retirada per ua rota devastada, quan en Malo-Yaroslavets se l‟aufrie ara armada francesa un camin bon e liure entà un parçan ric, semblable ath qu‟alistèsse mès tard Kutuzov entà perseguir-lo.
GUÈRRA-E-PATZ-IV-WEB	Damb semblables arguments se mos hè veir era retirada de Smolensk entà Orsha e er eroïsme de Napoleon en Krasnoie, a on, sivans mos diden, se premanie a dar ua batalha qu‟aurie dirigit eth madeish e a on, passejant damb un baston de bedoth, didec:
GUÈRRA-E-PATZ-IV-WEB	J’ai assez fait l’Empereur, il est temps de faire le general.
GUÈRRA-E-PATZ-IV-WEB	Ça que la, seguic era sua hujuda en tot abandonar ara sua sòrt es parts dispersades dera sua armada que se trapauen ath darrèr.
GUÈRRA-E-PATZ-IV-WEB	Se mos explique dempús era granor d‟amna des mariscaus, mès que mès, de Ney: granor que s‟està en arribar de nets pes bòsqui entornejant eth Dnieper, presentant-se en Orsha sense bandères, sense artilharia e solet damb era dètzau part des sues tropes.
GUÈRRA-E-PATZ-IV-WEB	E, fin finau, es istorians descriuen coma quauquarren gran e geniau era hujuda deth gran emperaire, abandonant ara sua gloriosa armada.
GUÈRRA-E-PATZ-IV-WEB	Autanplan aguesta darrèra hujuda, qu‟ena vida vidanta calerie cridar-se eth darrèr grad d‟infamia, e que d‟era enquia un mainatge s‟avergonharie, enquia e tot aguesta accion se ve justificada pes istorians.
GUÈRRA-E-PATZ-IV-WEB	E quan non ei possible seguir alongant tant elastics hius deth rasonament, quan aguesta actuacion ei tan claraments opausada ad açò que tota era umanitat sòl enténer coma digne e enquia just, apareish alavetz, en pòts d‟istorians, era sauvadora concepcion dera granor.
GUÈRRA-E-PATZ-IV-WEB	Çampar, era granor excludís tota possiblitat de mesurar eth ben e eth mau.
GUÈRRA-E-PATZ-IV-WEB	Entath gran eth mau, que non existís: cap de viletat se pòt atribuir ad aqueth qu‟ei gran.
GUÈRRA-E-PATZ-IV-WEB	Çò de “grand” ei eth ben; çò de “non grand”, eth mau.
GUÈRRA-E-PATZ-IV-WEB	Grand, sivans eri, ei era qualitat d‟aguesti èssers especiaus que criden eròis.
GUÈRRA-E-PATZ-IV-WEB	E Napoleon que hugie entà çò de sòn caperat damb era sua perissa e abandonant as sòns moribonds companhs, òmes toti que (sivans era sua pròpia opinion) auie amiat, eth madeish, en aguest lòc, trape damb aquerò de “c’est grand”, e se demore tranquil.
GUÈRRA-E-PATZ-IV-WEB	E dempús de cinquanta ans toti repetissen: Sublime!
GUÈRRA-E-PATZ-IV-WEB	Grand!
GUÈRRA-E-PATZ-IV-WEB	Napoleon le Grand!
GUÈRRA-E-PATZ-IV-WEB	Du sublime au ridicule non y a qu’un pas!
GUÈRRA-E-PATZ-IV-WEB	E arrés pense qu‟eth hèt de considerar era granor coma era mesura deth ben e deth mau ei era confession dera sua nullitat, dera sua infinita petitesa.
GUÈRRA-E-PATZ-IV-WEB	Entà nosati, que possedim era mesura deth ben e deth mau balhada per Crist, arren i a mès incommensurable.
GUÈRRA-E-PATZ-IV-WEB	Que non existís granor a on non i a bontat, simplicitat e vertat.
GUÈRRA-E-PATZ-IV-WEB	Quin rus, en liéger era descripcion deth darrèr periòde dera campanha de 1812, non a experimentat un penible sentiment de despièit, contrarietat e confusion?
GUÈRRA-E-PATZ-IV-WEB	Qui non s‟a preguntat per qué non sigueren capturadi e anequelidi toti es francesi, quan tres armades, damb fòrces superiores, les enrodauen e quan eri madeishi, desorganizadi e mòrti de hame se rendien en massa e quan (ac diden es istorians) er objectiu des russi s‟estaue precisaments a detier, barrar eth pas e capturar a toti es francesi?
GUÈRRA-E-PATZ-IV-WEB	Com, aguesta armada russa, inferiora en nombre ara francesa, en tot auer balhat batalha en Borodino, dempús d‟entornejar ar enemic per tres costats damb era finalitat de capturar-lo, non ac artenhec?
GUÈRRA-E-PATZ-IV-WEB	Ei possible qu‟es francesi auessen tant enòrme prestigi dauant des russi que, autanplan enrodant-les damb fòrces superiores non podessen vencer-les?
GUÈRRA-E-PATZ-IV-WEB	Com se podec passar?
GUÈRRA-E-PATZ-IV-WEB	Era istòria (aquera que se balhe ada era madesha aguest nòm) respon qu‟aquerò se passèc pr‟amor que Kutuzov, Tormazov e Chichagov, atau coma d‟auti, heren o non heren aguestes o aqueres manòbres.
GUÈRRA-E-PATZ-IV-WEB	Mès, per qué non les heren?
GUÈRRA-E-PATZ-IV-WEB	Per qué non sigueren jutjadi e castigadi, s‟èren colpables d‟auer empedit era realizacion der objectiu assenhalat?
GUÈRRA-E-PATZ-IV-WEB	Mès, autanplan admetent que Kutuzov, Chichagov, eca.
GUÈRRA-E-PATZ-IV-WEB	Era explicacion que se balhe ad aguest estranh fenomèn (era madeisha que tien es istorians militars russi) se circonscriu a Kutuzov, qu‟acusen d‟auer empedit era ofensiua; acusacion mancada de basa, donques que mo‟n sabem pro ben de qué era volentat de Kutuzov non auie pogut contier er atac des sues tropes en Viazma e en Tarutino.
GUÈRRA-E-PATZ-IV-WEB	Per qué era madeisha armada russa que damb fòrces inferiores artenhie era victòria de Borodino dauant d‟un enemic en plen vigor, ara, en Krasnoie e Berezina, quan es sues fòrces èren superiores as deth contrari, resultaue vençut pera desorganizada armada francesa?
GUÈRRA-E-PATZ-IV-WEB	S‟er objectiu des russi ère talhar era retirada e capturar a Napoleon e as sòns mariscaus, podem afirmar que, luenh d‟arténher aguesta mèta, heren mèuca de manèra penibla en totes es iniciatiues entà artenher-la; aguesta ei era rason de qué eth darrèr periòde dera campanha sigue presentat justaments pes istorians francesi coma ua succession de victòries e de qué era interpretacion des istorians russi, en autrejar-se tanben era capitada, sigue absoludaments faussa.
GUÈRRA-E-PATZ-IV-WEB	Forçadi pera logica, es istorians militars russi vien sense voler en aguesta conclusion, e a maugrat des sòns aperaments lirics ara valor, ara leiautat, eca.
GUÈRRA-E-PATZ-IV-WEB	Mès, se deisham de cornèr er amor pròpi nacionau, avertiram qu‟aguest rasonament se contraditz ada eth madeish, donques qu‟era seria de victòries napoleoniques amièc as francesi a ua derrota totau tant qu‟es derrotes des russi amièren ara destrucion totau der enemic e ara liberacion dera sua patria.
GUÈRRA-E-PATZ-IV-WEB	Era origina d‟aguesta contradiccion s‟està en hèt de qué es istorians estúdien es eveniments a trauèrs des cartes des sobeirans e des generaus, a trauèrs d‟infòrmes, documents, eca., qu‟admeten era existéncia d‟un projècte faus que jamès existic en darrèr periòde dera guèrra de 1812: er assag de capturar e agarrar a Napoleon damb es sòn mariscaus e armades.
GUÈRRA-E-PATZ-IV-WEB	Semblable objectiu non existic ne podie existir, perque ère mancat de sens e aurie estat impossible d‟arténher: ère mancat de sens, perque, en prumèr lòc, era armada desorganizada de Napoeon hugie de Russia çò de mès lèu possible, ei a díder, hège çò que podie desirar quinsevolh rus.
GUÈRRA-E-PATZ-IV-WEB	Per qué, alavetz, les calie èster de besonh diuèrses operacions contra un enemic que desiraue anar-se‟n?
GUÈRRA-E-PATZ-IV-WEB	En dusau lòc, qu‟ère absurd talhar eth camin a uns òmes que tenguien totes es sues energies a húger.
GUÈRRA-E-PATZ-IV-WEB	En tresau lòc, qu‟ère absurd pèrder fòrces pròpies enta anequelir ua armada que s‟anaue dissolent per era madeisha, sense cap de causa extèrna, e en taus proporcions que, sense trapar cap obstacle en sòn camin, artenhec era frontèra damb ua centesimala part de toti es sòns efectius.
GUÈRRA-E-PATZ-IV-WEB	En quatau lòc, eth madeish desir de capturar ar Emperaire, as reis e ducs qu‟aurie estat asenat: era realizacion de semblable desir aurie destorbat en grana manèra era accion des russi, coma arreconeishen es mès abils diplomatics dera epòca (J. Maistre e d‟auti).
GUÈRRA-E-PATZ-IV-WEB	E mès asenat aurie estat eth desir de capturar a totes es tropes franceses, quan es russes s‟auien redusit ara mitat abantes de Krasnoie e quan, entà susvelhar as presoèrs, s‟auie auut de besonh de divisions sancères e es soldats russi non podien tostemp recéber era sua racion completa e es presoèrs ja capturadi se morien de hame.
GUÈRRA-E-PATZ-IV-WEB	Aguest sabent projecte de capturar a Napoleon e ara sua armada se retire ath plan der ortalan que entà hèr enlà deth sòn uart ar animau qu‟a maumetut es sues plantes cor entà empachar-li era gessuda e comence a pataquejar-lo ena tèsta.
GUÈRRA-E-PATZ-IV-WEB	Solet era colèra justificarie aguesta reaccion.
GUÈRRA-E-PATZ-IV-WEB	Mès ne tansevolh aquerò se poirie díder des autors de tau projècte, donques que no èren sues es plantes maumetudes per enemic.
GUÈRRA-E-PATZ-IV-WEB	E ath delà d‟asenat, eth projècte de barrar eth camin a Napoleon e ara sua armada qu‟aurie estat impossible.
GUÈRRA-E-PATZ-IV-WEB	Atau ac pensaue Kutuzov, e quan recebec eth projècte objectèc qu‟es actes de sabotatge a grana distància jamès balhen es resultats desiradi.
GUÈRRA-E-PATZ-IV-WEB	Qu‟ère impossible, ath delà, perque entà travar es fòrces dera inèrgia que se retiraue era armada francesa aurie estat de besonh compdar damb fòrça mès tropes des qu‟auien es russi.
GUÈRRA-E-PATZ-IV-WEB	De un aute costat, ère impossible pr‟amor qu‟era expression militara “talhar” non a cap de sens.
GUÈRRA-E-PATZ-IV-WEB	Se pòt talhar un tròç de pan, mès que non se pòt talhar a ua armada.
GUÈRRA-E-PATZ-IV-WEB	Talhar ua armada (barrar-li eth pas) qu‟ei absoludaments impossible, pr‟amor que tostemp rèste fòrça espaci en entorn que se pòt depassar e tostemp està era net, quan non se ve arren, que d‟aquerò porien convencer-se‟n es sabents militars damb es exemples de Krasnoie e Berezina.
GUÈRRA-E-PATZ-IV-WEB	Tanpòc se pòt capturar ad arrés se non ei qu‟er interessat consentisque que lo capturen, madeish que non podem agarrar ua irongleta se non ei qu‟era se bote ena nòsta man.
GUÈRRA-E-PATZ-IV-WEB	Se pòt capturar ad aguest que se rend, coma es alemans, sivans totes es règles dera estratègia e dera tactica.
GUÈRRA-E-PATZ-IV-WEB	Mès, damb tota rason, es francesi non i èren d‟acòrd, pr‟amor qu‟era madeisha mòrt per hame e hered les demoraue autant ena preson coma ena hujuda.
GUÈRRA-E-PATZ-IV-WEB	E sustot, ère impossible eth projècte perque, dès qu‟eth mon ei mon, jamès existiren guèrres en condicions tan terribles coma era de 1812, e es russi, qu‟entà perseguir as francesi meteren en jòc totes es sues fòrces, non podien hèr arren mès sense anequelir- ser ada eres madeishes.
GUÈRRA-E-PATZ-IV-WEB	Pendent era marcha dera armada russa de Tarutino entà Krasnoie se perderen, entre malauts e arreculadi, cincuanta mil òmes: ei a díder era poblcion d‟ua grana capitau de província.
GUÈRRA-E-PATZ-IV-WEB	Era mitat dera armada despareishec sense entrar en combat.
GUÈRRA-E-PATZ-IV-WEB	E ei precisaments en parlar d‟aguest periòde dera campanha quan es tropes, sense caucèr e sense ròba d‟iuèrn, damb viures insufisenti, sense vodka, hènt jadilha mesi sancers ena nhèu a temperatures de quinze grads dejós de zèro, damb solet sèt o ueit ores de lum e longues nets; quan non se pòt mantier era disciplina, quan es òmes s‟estan enes domenis dera mòrt non ues pòques ores, coma ena batalha, senon mesi sancèrs, en luta contunha damb era hame e eth hered, quan cada mes perís era mitat dera armada, ei precisaments en aguest temps, en parlar d‟aguest periòde, quan es istorians diden que Miloradovic li calie auer realizat ua marcha oblica, que Tormasov li calie auer anat en tau lòc, que Chichagov l‟aurie calur desplaçar-se entà tau uate ( damb era nhèu peth dessús des jolhs) e que Fulano aurie abatut e interceptat… eca….eca.
GUÈRRA-E-PATZ-IV-WEB	Es russi, redusidi ara mitat, hègen tot çò que podien e les calie hèr entà artéher un objectiu digne d‟un pòble; e non son colpables de qué uns auti russi, ben acomodadi enes sòns tèbi lotjaments, prepausèssen plans impossibles.
GUÈRRA-E-PATZ-IV-WEB	Totes aguestes estranhes e ara incomprensibles contradiccions entre es hèts e es racondes des istorians se deuen a qué es que descriuen aguesti eveniments heren istòria des polides paraules e des beròis sentiments d‟un o de un aute generau, en sòrta d‟atier- se as hèts.
GUÈRRA-E-PATZ-IV-WEB	Es paraules de Miloradovic, es recompenses recebudes per aguest o aqueth generau, es sòns pròpis projèctes, les semblen fòrça interessants; mès es cinquanta mil òmes que s‟anèren quedant enes espitaus o enes cementèris ne tansevolhe les interèssen, perque non son er objècte des sòns estudis.
GUÈRRA-E-PATZ-IV-WEB	E, ça que la, ei pro separar-se des infòrmes e plans generaus, ei pro damb estudiar eth movement d‟aqueri centenats de milèrs d‟òmes que cuelheren part dirècta e immediata enes eveniments, entà que toti aguesti problèmes que semblen insolubles trapen, aisida e simplaments, ua solucion indiscutibla.
GUÈRRA-E-PATZ-IV-WEB	Er objeciu de talhar eth pas a Napoleon, empedir que s‟amassèsse ara sua armada, non existic senon ena imaginacion d‟ua dotzena d‟òmes.
GUÈRRA-E-PATZ-IV-WEB	Que non podie existir pr‟amor qu‟ère asenat e irrealizable.
GUÈRRA-E-PATZ-IV-WEB	Aquerò s‟artenhec, en prumèr lòc, per eth madeish, donques qu‟es francesi hugien e non restaue senon deishar-les liure eth camin; en dusau lòc, pes accions des guerrilhes, que deimauen ar enemic; e, en tresau lòc, perque ua grana armada russa seguie es passi des francesi, prèsta ath combat en cas de qué s‟arturèssen.
GUÈRRA-E-PATZ-IV-WEB	Era armada russa li calie actuar coma un soriac sus er animau que cor.
GUÈRRA-E-PATZ-IV-WEB	E eth bon majorau sap qu‟eth soriac entà naut, coma ua menaça, ei mielhor que pataquejar eth cap der animau que hug.
GUÈRRA-E-PATZ-IV-WEB	Quan er òme ve morir a un animau s‟apodère d‟eth eth temor.
GUÈRRA-E-PATZ-IV-WEB	Aquerò qu‟eth ei, era sua pròpia esséncia despareish dauant des sòns uelhs e dèishe d‟existir; mès, s‟en sòrta d‟un animau se tracte d‟un semblable, e d‟un èsser que s‟estime, alavetz, ath delà deth terror qu‟inspire era extincion dera vida, se còste un esquinçament, ua herida mortau que, coma era fisica, pòt arribar a aucir e se pòt guarir, mès tostemp resulte dolorosa, sensibla a quinsevolh contacte exterior inoportun.
GUÈRRA-E-PATZ-IV-WEB	Natasha e era princessa Maria ac senteren es dues madeish ena mòrt deth prince Andrei.
GUÈRRA-E-PATZ-IV-WEB	Aclapades morauments, clucauen es sòns uelhs pr‟amor de non veir suspenuda sus eres era espaventosa broma dera mòrt, non gausauen guardar era vida cara a cara.
GUÈRRA-E-PATZ-IV-WEB	Protegien es sues dubèrtes herides de quinsevolh contacte ofensiu e dolorós.
GUÈRRA-E-PATZ-IV-WEB	Çò que siguesse, un coche que passaue ara prèssa peth carrèr, era mencion deth repais, era pregunta d‟ua puncèla sus eth vestit que li calie premanir e, encara pejor, era expression pòc sentuda e faussa dera condolença, remoiguie dolorosaments es sues herides, les semblaue ua ofensa e trebolaue aqueth de besonh silenci qu‟ambdues sajauen d‟escotar eth grèu e terrible còr qu‟encara ressonaue enes sues imaginacions, empedint-les apregondir en luenhant e misteriós infinit que, per un instant, s‟auie dubèrt ath sòn dauant.
GUÈRRA-E-PATZ-IV-WEB	Mentre èren soletes non patien ne sentien cap ofensa.
GUÈRRA-E-PATZ-IV-WEB	Parlauen pòc entre eres, e quan ac hègen ère sus causes sense importància.
GUÈRRA-E-PATZ-IV-WEB	Era ua e era auta refusauen madeish tot aquerò qu‟auesse relacion damb er avier.
GUÈRRA-E-PATZ-IV-WEB	Adméter era possibilitat d‟un futur les semblaue ua ofensa ara sua memòria.
GUÈRRA-E-PATZ-IV-WEB	Encara damb màger suenh evitauen enes sues convèrses tot çò que se restacaue ath defuntat.
GUÈRRA-E-PATZ-IV-WEB	S‟imaginauen que çò de viscut e sentut per eres non se podie exprimir damb paraules e que quinsevolh mencion peth menut dera vida d‟Andrei violaue era granor e era santetat deth mistèri que, per un instant, se les auie revelat.
GUÈRRA-E-PATZ-IV-WEB	Era constanta resèrva que s‟impausauen ada eres madeishes enes sues convèrses, era omission de tot aquerò que podie referir-se ara sua persona, es perpetues interrupcions quan s‟apressauen en limit de çò que non se podie díder, evocauen, ena sua ment, damb màger claretat e puretat, çò que sentien.
GUÈRRA-E-PATZ-IV-WEB	Mès era tristor pura e plia ei tant impossibla coma era plia e pura alegria.
GUÈRRA-E-PATZ-IV-WEB	Convertida en patrona unenca dera sua sòrt e en unstitutritz e educadora deth sòn nebot, era princessa Maria siguec era prumèra a abandonar, per imperatiu dera vida, aqueth mon de dolor qu‟auie viscut pendent es dues prumères setmanes.
GUÈRRA-E-PATZ-IV-WEB	Auie recebut cartes des sòns familhars que li calie respóner, era cramba de Nikolenhka ère umida e eth mainatge començaue e tossir; Alpatik arribèc en Yaroslavl damb un infòrme sus diuèrsi ahèrs e eth conselh d‟entornar entà Moscòu, ena sua casa de Vozdvishenka, qu‟auie quedat intacta e non exigie senon leugères reparacions.
GUÈRRA-E-PATZ-IV-WEB	Era vida non s‟arturaue e ère de besonh víuer.
GUÈRRA-E-PATZ-IV-WEB	Verificaue es compdes damb Alpatik, demanaue conselh a Dessalles sus era educacion deth sòn nebot, daue ordes e premanie era tornada entà Moscòu.
GUÈRRA-E-PATZ-IV-WEB	Natasha demoraue soleta, e dès qu‟era princesa Maria s‟ocupèc a premanir eth viatge sajaue d‟evitar-la.
GUÈRRA-E-PATZ-IV-WEB	Era princessa li demanèc ara comdessa que deishèsse vier damb era a Natasha entà Moscòu e es pairs consentiren damb alegria, perque vedien amendrir de dia en dia es fòrces dera sua hilha e èren convençudi de qué eth cambiament d‟aires e es conselhs des mètges moscovites contribuirien ara sua recuperacion.
GUÈRRA-E-PATZ-IV-WEB	Que non vierè entà nunlòc, repliquèc Natasha en enténer aquera prepausa.
GUÈRRA-E-PATZ-IV-WEB	Sonque vos demani que me deishetz tranquilla.
GUÈRRA-E-PATZ-IV-WEB	E gessec ara prèssa dera cramba en tot tier-se a penes es lèrmes, costades mès peth despièit e era colèra que peth dolor.
GUÈRRA-E-PATZ-IV-WEB	Dès que se sentec abandonada pera princessa Maria e soleta damb era sua pena, Natasha s‟estaue era màger part deth temps ena sua cramba, sus un divan, damb es cames doblegades, remenant e trincant quinsevolh causa damb es dits fini e nerviosi, tachada era guardada en çò prumèr qu‟auesse ath sòn dauant.
GUÈRRA-E-PATZ-IV-WEB	Aguest isolament la fatigaue, la tormentaue, mès que l‟ère de besonh.
GUÈRRA-E-PATZ-IV-WEB	Tanlèu entraue quauquarrés ena sua cramba se metie rapidaments de pès, cambiaue era sua actitud e expression, cuelhie un libre o ua labor de cosedura e semblaue demorar impacienta qu‟er inoportun se n‟anèsse.
GUÈRRA-E-PATZ-IV-WEB	Credie èster tostemp a mand de compréner aqueth problèma superior as sues fòrces qu‟en eth concentraue eth sòn esperit.
GUÈRRA-E-PATZ-IV-WEB	Tà finaus de deseme, damb un vestit de lan nera, era trena recuelhuda de quinsevolh manèra, eth ròstre aflaquit e esblancossit, Natasha, estirada en divan, campaue era pòrta, arropint e desarropint era punta deth cinturon.
GUÈRRA-E-PATZ-IV-WEB	Guardaue entar aute costat dera vida, entà on eth se n‟auie anat.
GUÈRRA-E-PATZ-IV-WEB	E era auta vida, qu‟abantes jamès i auie pensat e qu‟enquia alavetz li semblaue tan luenhana e incredibla, ère ara çò de mès pròche, intim e comprensible d‟aguesta existéncia, a on solet restaue eth uet e era destruccion, o eth patiment e era angónia.
GUÈRRA-E-PATZ-IV-WEB	Campaue entath lòc a on, coma se‟n sabie, auie estat eth; mès sonque lo podie rebrembar, tau coma l‟auie vist en Mitischi, en Troitsa, en Yaroslavl.
GUÈRRA-E-PATZ-IV-WEB	Vedie eth sòn ròstre, entenie era sua votz, repetie es sues paraules e es qu‟era madeisha l‟auie dit, e enquia e tot d‟autes endonviades que les aurie podut díder alavetz.
GUÈRRA-E-PATZ-IV-WEB	Lo vedie, estirat en un fautulh, era sua giqueta de velot, eth cap emparat ena man prima, palla, damb eth pièch en.honsat e es espatles quilhades.
GUÈRRA-E-PATZ-IV-WEB	Ua cama li tremòle lèu impercetiblaments.
GUÈRRA-E-PATZ-IV-WEB	Natasha se‟n sap de qué eth lute damb un dolor terrible: “Mès, com ei aguest patiment?
GUÈRRA-E-PATZ-IV-WEB	Per qué?
GUÈRRA-E-PATZ-IV-WEB	Be n‟ac hè de mau!
GUÈRRA-E-PATZ-IV-WEB	Qué sent?”, pense.
GUÈRRA-E-PATZ-IV-WEB	Eth se n‟encuede que lo guarde damb atencion, lhèue es sòns uelhs e, sense arrir, ditz:
GUÈRRA-E-PATZ-IV-WEB	Qu‟ei un martiri perpetual”.
GUÈRRA-E-PATZ-IV-WEB	E bote en era ua escrutadora guardada.
GUÈRRA-E-PATZ-IV-WEB	Natasha, coma tostemp, respon sense reflexionar.
GUÈRRA-E-PATZ-IV-WEB	Non se passarà.
GUÈRRA-E-PATZ-IV-WEB	Vos guariratz deth tot”.
GUÈRRA-E-PATZ-IV-WEB	Ara lo torne a veir e experimente de nauèth es sentiments d‟alavetz.
GUÈRRA-E-PATZ-IV-WEB	Rebrembe era guardada intensa, trista e sevèra coma responsa as sues paraules e compren eth repotec e era desesperacion que i auie enes sòns uelhs.
GUÈRRA-E-PATZ-IV-WEB	Alavetz responí aquerò, pr‟amor qu‟aurie estat orrible entada eth, e eth ac comprenec de ua auta manèra: pensèc qu‟aurie estat orrible entà jo.
GUÈRRA-E-PATZ-IV-WEB	Alavetz encara volia víuer, auia pòur ara mòrt.
GUÈRRA-E-PATZ-IV-WEB	E ac didí d‟aquera manèra brutau e estupida!
GUÈRRA-E-PATZ-IV-WEB	Non ac pensaua, pensaua tot çò de contrari.
GUÈRRA-E-PATZ-IV-WEB	S‟auessa dit çò que pensaua l‟auria dit que s‟eth siguesse en tot morir- se tostemp dauant es mès uelhs, seria erosa s‟ac compari damb aquerò que sò ara!
GUÈRRA-E-PATZ-IV-WEB	Ara!…
GUÈRRA-E-PATZ-IV-WEB	Ac sabie eth?
GUÈRRA-E-PATZ-IV-WEB	Non, que non ac sabie, ne ac saberà jamès.
GUÈRRA-E-PATZ-IV-WEB	E ara, aquerò, ja jamès, jamès se poirà remediar” Un aute còp repetie eth es madeishes paraules, mès ara Natasha responie, ena sua imaginacion, de manèra desparièra.
GUÈRRA-E-PATZ-IV-WEB	L‟interrompie e didie: “Qu‟ei terrible entà vos, mès non entà jo.
GUÈRRA-E-PATZ-IV-WEB	Sabetz que sense vos arren i a entà jo ena vida e patir ath vòste costat ei era mia felicitat”.
GUÈRRA-E-PATZ-IV-WEB	E eth cuelhie era sua man, l‟ac sarraue coma ac auie hèt aquera terribla tarde, quate dies abantes dera sua mòrt.
GUÈRRA-E-PATZ-IV-WEB	E ena sua imaginacion repetie Natasha d‟autes trendes paraules, paraules d‟amor qu‟alavetz aurie pogut díder: “T‟estimi…
GUÈRRA-E-PATZ-IV-WEB	T‟estimi a tu, t‟estimi…”, e se retorcie es mans, sarrant es dents damb un esfòrç convulsiu.
GUÈRRA-E-PATZ-IV-WEB	Ua doça tristor l‟envasie e es uelhs se l‟aumplien ja de lèrmes.
GUÈRRA-E-PATZ-IV-WEB	Mès, còp sec, se preguntaue: “A qui li didi aquerò?
GUÈRRA-E-PATZ-IV-WEB	A on ei?
GUÈRRA-E-PATZ-IV-WEB	E qui ei eth, ara?” Ua crudèu e dura perplexitat velaue de nauèth era sua vision: damb es celhes arroncilhades guardaue tu per tu entà on eth auie estat.
GUÈRRA-E-PATZ-IV-WEB	Li semblaue que d‟un moment en aute desnisharie aqueth mistèri…
GUÈRRA-E-PATZ-IV-WEB	Mès en madeish instant que s‟anaue a revelar çò d‟incomprensible, eth bronit violent deth picapòrt dera pòrta en daurir-se heric dolorosaments era sua audida.
GUÈRRA-E-PATZ-IV-WEB	Rapidaments, sense precaucions, damb mina espaurida, entrèc era puncèla Duniasha.
GUÈRRA-E-PATZ-IV-WEB	Lèu, vietz…, didec Duniasha damb ua expression d‟espant en ròstre.
GUÈRRA-E-PATZ-IV-WEB	Un malastre.
GUÈRRA-E-PATZ-IV-WEB	Piotr Ilic… ua carta… didec somicant.
GUÈRRA-E-PATZ-IV-WEB	Ath delà deth desir de separar-se de toti, Natasha experimentaue alavetz un sentiment especiau d‟aluenhament que l‟aluenhaue especiauments des sòns.
GUÈRRA-E-PATZ-IV-WEB	Sa pairs, Sonia, l‟èren tan pròchi, tan familhars, ère tant acostumada ada eri, qu‟es sues paraules e es sòns sentiments li semblauen ua ofensa entath mon que viuie darrèraments.
GUÈRRA-E-PATZ-IV-WEB	Non solet se mostraue indiferenta, senon qu‟enquia les guardaue damb ostilitat.
GUÈRRA-E-PATZ-IV-WEB	Escotèc es paraules de Duniasha, que parlaue d‟un malastre, e de Piotr Ilic, mès que non arribèc a comprener-les.
GUÈRRA-E-PATZ-IV-WEB	Entada eri tot seguís coma abantes, normau, immudable e tranquil”.
GUÈRRA-E-PATZ-IV-WEB	Quan entrèc ena sala sa pair gessie ath mès córrer dera cramba dera comdessa damb eth ròstre contreigut e banhat en lèrmes.
GUÈRRA-E-PATZ-IV-WEB	Cercaue refugi en ua auta estança pr‟amor de balhar plia libertat as plors que l‟estofauen.
GUÈRRA-E-PATZ-IV-WEB	En veir a Natasha botgèc desesperadaments es mans e se petèc en somics covulsius que deformauen era sua cara redona de traits doci.
GUÈRRA-E-PATZ-IV-WEB	Petia!…
GUÈRRA-E-PATZ-IV-WEB	Entra, entra… era… era te cride!…
GUÈRRA-E-PATZ-IV-WEB	E plorant coma un mainatge s‟apressèc entà ua cagira, damb era rapiditat que li permetien es sues fèbles cames, se deishèc quèir en era e amaguèc eth ròstre entre es mans.
GUÈRRA-E-PATZ-IV-WEB	Natasha sentec, còp sec, coma s‟ua secodida electrica recorresse eth sòn còs.
GUÈRRA-E-PATZ-IV-WEB	Li semblèc que bèra causa se trincaue en era e se morie.
GUÈRRA-E-PATZ-IV-WEB	Mès sentec tanben qu‟aqueth patiment la desliuraue de ressabuda dera proïbicion de víuer que pesaue sus era.
GUÈRRA-E-PATZ-IV-WEB	Ara vista de sa pair, en enténer a trauèrs dera pòrta es terribles e inumans sorriscles de sa mair, se‟n desbrembèc de seguit deth sòn pròpi dolor e d‟era madeisha.
GUÈRRA-E-PATZ-IV-WEB	Correc entà sa pair, mès eth, botjant fèblaments era man, senhalèc era pòrta dera cramba dera sua hemna.
GUÈRRA-E-PATZ-IV-WEB	Era princessa Maria gessec d‟aquera estança, plan esblancossida, era maishèra tremolosa; cuelhec era man de Natasha e li didec quauquarren.
GUÈRRA-E-PATZ-IV-WEB	Natasha non la vedie, ne escotaue arren.
GUÈRRA-E-PATZ-IV-WEB	Damb pas rapid arribèc ena pòrta, s‟arturèc un instant, coma lutant damb era madeisha, e correc entara sua mair.
GUÈRRA-E-PATZ-IV-WEB	Era comdessa, estirada en un fautulh, contreiguda de manèra estranha e incomòda, pataquejaue era sua tèsta contra era paret.
GUÈRRA-E-PATZ-IV-WEB	Sonia e diuèrses puncèles la tenguien deth braç.
GUÈRRA-E-PATZ-IV-WEB	Que vengue Natasha!
GUÈRRA-E-PATZ-IV-WEB	Natasha!, cridaue era comdessa.
GUÈRRA-E-PATZ-IV-WEB	Qu‟ei mentida, mentida…
GUÈRRA-E-PATZ-IV-WEB	Eth que mentís, cridaue refusant a guairi l‟enrodauen.
GUÈRRA-E-PATZ-IV-WEB	Anatz-vo‟n toti!, qu‟ei mentida!
GUÈRRA-E-PATZ-IV-WEB	Que l‟an aucit!
GUÈRRA-E-PATZ-IV-WEB	A, a, a!…
GUÈRRA-E-PATZ-IV-WEB	Ei mentida!
GUÈRRA-E-PATZ-IV-WEB	Natasha apuèc un jolh en fautulh, s‟inclinèc entara sua mair, l‟abracèc e, damb ua fòrça inesperada, la lheuèc, virèc entada era eth ròstre de sa mair, en tot abraçar-la sarradaments.
GUÈRRA-E-PATZ-IV-WEB	Maireta!…
GUÈRRA-E-PATZ-IV-WEB	Estimada!…
GUÈRRA-E-PATZ-IV-WEB	Non deishaue a sa mair, pelejaue trendaments damb era: demanèc ues coishinères e aigua; descordèc e estarnèc eth vestit dera comdessa.
GUÈRRA-E-PATZ-IV-WEB	Estimada maireta, maireta mia, colometa… mormolhaue sense pòsa, punant-li eth cap, es mans, eth ròstre e sentent córrer es lèrmes a còps de caudèr, en tot hèr-li gatalhèues en nas e enes caròles.
GUÈRRA-E-PATZ-IV-WEB	Era comdessa sarrèc era man dera sua hilha, cluquèc es uelhs e se padeguèc pendent un moment.
GUÈRRA-E-PATZ-IV-WEB	Còp sec, damb inesperada rapiditat, se metec de pès, campèc ath sòn entorn damb uelhs hòraviadi e, en veir a Natasha, sarrèc eth sòn cap damb tota era sua fòrça; dempús virèc entada era aqueth ròstre deformat peth dolor, lo contemplèc longaments.
GUÈRRA-E-PATZ-IV-WEB	Natasha, tu m‟estimes, preguntèc en votz baisha e confiada.
GUÈRRA-E-PATZ-IV-WEB	Me dideràs tota era vertat?
GUÈRRA-E-PATZ-IV-WEB	Natasha la guardaue damb es uelhs plei de lèrmes; en sòn ròstre non i auie qu‟ua suplica de perdon e d‟amor.
GUÈRRA-E-PATZ-IV-WEB	Un còp mès, en aquera estèrla luta contra era realitat, era mair se remie a creir ena possibilitat de seguir viuent ara qu‟eth sòn hilh preferit s‟auie mòrt ena flor dera edat.
GUÈRRA-E-PATZ-IV-WEB	Preferie húger d‟aguesta realitat e refugiar-se en mon dera lhocaria.
GUÈRRA-E-PATZ-IV-WEB	Natasha non rebrembarie dempús com se passèren aqueth dia e era net a vier.
GUÈRRA-E-PATZ-IV-WEB	Pendent tota era net non cluquèc un uelh, non se desseparèc dera sua mair.
GUÈRRA-E-PATZ-IV-WEB	Aqueth amor de Natasha, pacienta, tenaç, que non ère ua explicacion ne ua consolacion senon un aperament entà seguir viuent, entornejaue de contunh ara comdessa pertot.
GUÈRRA-E-PATZ-IV-WEB	Tara tresau net era comdessa se padeguèc ua estona e Natasha, apuada en braç deth fautulh, cluquèc es uelhs.
GUÈRRA-E-PATZ-IV-WEB	Que i auec ua carrinclada en lhet de sa mair.
GUÈRRA-E-PATZ-IV-WEB	Era joena dauric es uelhs; era comdessa, seiguda en lhet, parlaue doçament:
GUÈRRA-E-PATZ-IV-WEB	Be ne sò de contenta de qué ages vengut!
GUÈRRA-E-PATZ-IV-WEB	Que seràs cansat.
GUÈRRA-E-PATZ-IV-WEB	Vòs un tè?
GUÈRRA-E-PATZ-IV-WEB	Natasha s‟apressèc.
GUÈRRA-E-PATZ-IV-WEB	Maireta, se qué didetz…!
GUÈRRA-E-PATZ-IV-WEB	Natasha, eth que ja non i é, ja non i é mès!…
GUÈRRA-E-PATZ-IV-WEB	Era princessa Maria ajornèc eth sòn viatge.
GUÈRRA-E-PATZ-IV-WEB	Sonia e eth comde sajauen de substituir a Natasha, mès en vaganaut.
GUÈRRA-E-PATZ-IV-WEB	Vedien que solet era podie evitar que sa mair queiguesse en ua desesperacion pròcha ara holia.
GUÈRRA-E-PATZ-IV-WEB	Pendent tres setmanes, sense gésser d‟aquera estança, Natasha viuec damb sa mair; dormie ena madeisha cramba, en un fautulh, la hège minjar e béuer, parlaue damb era de contunh, perque solet era sua votz trenda e amorassanta la tranquillizaue.
GUÈRRA-E-PATZ-IV-WEB	Era herida en còr dera mair non podie cicatrizar.
GUÈRRA-E-PATZ-IV-WEB	Era mòrt de Petia se li hec a vier era mitat dera sua vida.
GUÈRRA-E-PATZ-IV-WEB	Tath mes de recebuda era notícia, aquera hemna, enquia alavetz energica, e coratjosa, as sòns cinquanta ans, gessec dera sua cramba convertida en ua vielha miei mòrta e sense cap interès pera vida.
GUÈRRA-E-PATZ-IV-WEB	Mès era madeisha herida que lèu aucic ara comdessa resuscitèc a Natasha.
GUÈRRA-E-PATZ-IV-WEB	Un còp cicatrize era herida prigonda e s‟amassen es sòns bòrds, autant era psiquica coma era fisica, per estranh que semble, cicatrizen tanben interioraments gràcies ara possada dera fòrça vitau.
GUÈRRA-E-PATZ-IV-WEB	Atau se guaric era herida de Natasha.
GUÈRRA-E-PATZ-IV-WEB	Era credie acabada era sua vida.
GUÈRRA-E-PATZ-IV-WEB	Mès er amor entara sua mair la hec a veir qu‟era esséncia dera sua vida, er amor, encara ère viua ena sua amna.
GUÈRRA-E-PATZ-IV-WEB	Er amor se desvelhèc e damb eth era vida.
GUÈRRA-E-PATZ-IV-WEB	S‟es darrèri dies deth prince Andrei l‟auien apressat ara princessa Maria, aguest nau malastre les amassèc encara mès.
GUÈRRA-E-PATZ-IV-WEB	Era princessa, qu‟auie arreculat era sua marcha, suenhèc pendent tres setmanes a Natasha coma se siguesse ua mainada malauta.
GUÈRRA-E-PATZ-IV-WEB	Es darrères setmanes passades ath cant de sa mair que l‟auien minat es sues fòrces.
GUÈRRA-E-PATZ-IV-WEB	Un viatge, a mieja tarde, era princessa Maria, en campar que Natasha tremolaue de fèbre, se la hec a vier entara sua cramba e la hec ajaçar-se en sòn lhet.
GUÈRRA-E-PATZ-IV-WEB	Passèc es ridèus e se dispausèc a gésser, mès Natasha la cridèc.
GUÈRRA-E-PATZ-IV-WEB	Que non è dromilhon.
GUÈRRA-E-PATZ-IV-WEB	Demora-te damb jo, Marie.
GUÈRRA-E-PATZ-IV-WEB	Qu‟ès cansada.
GUÈRRA-E-PATZ-IV-WEB	Saja de dormir.
GUÈRRA-E-PATZ-IV-WEB	Non, non.
GUÈRRA-E-PATZ-IV-WEB	Per qué m‟as hèt a vier aciu?
GUÈRRA-E-PATZ-IV-WEB	Mama preguntarà per jo.
GUÈRRA-E-PATZ-IV-WEB	Qu‟està fòrça mielhor.
GUÈRRA-E-PATZ-IV-WEB	Aué a estat parlant tanben d‟eth, repliquèc era princessa.
GUÈRRA-E-PATZ-IV-WEB	Ena penombra dera cramba Natasha s‟estèc en tot campar eth sòn ròstre.
GUÈRRA-E-PATZ-IV-WEB	Òc e non.
GUÈRRA-E-PATZ-IV-WEB	Mès qu‟ei especiau: autú, naua, totafèt desconeishuda.
GUÈRRA-E-PATZ-IV-WEB	E m‟estime.
GUÈRRA-E-PATZ-IV-WEB	Qué i a ena sua amna?
GUÈRRA-E-PATZ-IV-WEB	Ei tot bontat.
GUÈRRA-E-PATZ-IV-WEB	Mès… com ei, com pense, que opine de jo?
GUÈRRA-E-PATZ-IV-WEB	Masha, didec en tot cuelher-la timidaments pera man.
GUÈRRA-E-PATZ-IV-WEB	Masha… non te penses que sò dolenta.
GUÈRRA-E-PATZ-IV-WEB	Vertat que non?
GUÈRRA-E-PATZ-IV-WEB	Guaire t‟estimi!
GUÈRRA-E-PATZ-IV-WEB	Sigam amigues, fòrça amigues!
GUÈRRA-E-PATZ-IV-WEB	E, abraçant-la comencèc a punar es mans e eth ròstre dera princessa, avergonhada e contenta per aguestes manifestacions d‟estimacion.
GUÈRRA-E-PATZ-IV-WEB	Dès aguest dia anèc creishent en eres aguesta amistat apassionada e trenda que solet se trape entre hemnes.
GUÈRRA-E-PATZ-IV-WEB	Se punauen de contunh, se didien paraules coraus, passauen amassa era màger part deth temps.
GUÈRRA-E-PATZ-IV-WEB	S‟ua d‟eres gessie, era auta s‟estaue inquieta e la cercaue sense tardar-se.
GUÈRRA-E-PATZ-IV-WEB	Amassa qu‟èren mès d‟acòrd, damb eres madeishes, que soletes, separades era ua dera auta.
GUÈRRA-E-PATZ-IV-WEB	Eth sentiment que les junhie qu‟ère excepcionau, mès fòrt qu‟era amistat, perque admetien era possibilitat de víuer s‟èren amassa.
GUÈRRA-E-PATZ-IV-WEB	A viatges s‟estauen ores sanceres en silenci; d‟autes, ja ajaçades, parlauen enquiara maitiada.
GUÈRRA-E-PATZ-IV-WEB	E es sues convèrses virauen, mès que mès, ar entorn deth passat.
GUÈRRA-E-PATZ-IV-WEB	Era princessa condaue era sua mainadesa: parlaue de sa mair, de sa pair e des sòns sòmis; Natasha, qu‟abantes non comprenie, ne s‟interessaue per aquera vida de fidelitat e somission, era poesia dera abnegacion cristiana, ara, gràcies ara sua estima per era, estimèc tanben eth sòn passat e comprenec aguest aspècte dera vida qu‟abantes li semblaue incomprensible.
GUÈRRA-E-PATZ-IV-WEB	Que non pensaue aplicar ara sua existéncia aguesta somission e aguest sacrifici, donques qu‟ère acostumada a cercar d‟autes hònts d‟alegria, mès comprenie e estimaue, en un aute èsser, tota aquera vertut, abantes incomprenuda.
GUÈRRA-E-PATZ-IV-WEB	Ath temps, entara princessa Maria es racondes dera mainadesa e dera adolescéncia de Natasha qu‟ère coma era revelacion d‟un aspècte dera vida abantes incomprensibla: era fe ena vida e enes plasèrs dera existéncia.
GUÈRRA-E-PATZ-IV-WEB	Jamès parlauen d‟eth pr‟amor de non trebolar, sivans les semblaue, damb paraules, es nòbles sentiments que les junhien.
GUÈRRA-E-PATZ-IV-WEB	E aguest silenci auec coma resultat que, de man en man, sense ne tansevolh sospechà‟c, comencèren ea desbrembar-lo.
GUÈRRA-E-PATZ-IV-WEB	Natasha estaue tan prima, tan palla e fèbla que toti parlauen dera sua salut, e aquerò les agradaue.
GUÈRRA-E-PATZ-IV-WEB	Mès a viatges s‟apoderaue d‟era non ja era pòur ara mòrt senon ara malautia, ara feblesa e ara pèrta dera sua beresa; en escadences examinaue atentiuaments es sòns braci, estonada pera sua primesa, o ben, pes maitins, contemplaue en miralh aqueth ròstre alongat que li semblaue digne de pietat.
GUÈRRA-E-PATZ-IV-WEB	Pensaue qu‟atau deuie èster, e ath còp auie pòur e se sentie trista.
GUÈRRA-E-PATZ-IV-WEB	En bèra escadença pugèc precipitadaments es escales, alendant fatigosaments, e ara seguida, sense èster-ne conscienta, endonvièc un pretèxt e les tornèc a baishar e pujar a tot córrer, pr‟amor de mesurar es sues fòrces e observar-se.
GUÈRRA-E-PATZ-IV-WEB	Un aute còp cridèc a Dushiana e era sua votz vibrèc.
GUÈRRA-E-PATZ-IV-WEB	La seguic cridant, encara qu‟era puncèla ja acodie; qu‟ère era madeisha votz de timbre grèu qu‟auie cantat en d‟auti tempsi, e s‟escotèc ada era madeisha.
GUÈRRA-E-PATZ-IV-WEB	Era herida cicatrizaue peth laguens.
GUÈRRA-E-PATZ-IV-WEB	Tà finaus de gèr era princessa Maria partic entà Moscòu e eth comde persutèc que Natasha anèsse damb era pr‟amor de consultar as mètges.
GUÈRRA-E-PATZ-IV-WEB	Dempús der encontre de Viazma, quan Kutuzov non podec contier eth desir des sues tropes d‟abàter, talhar eth movement ulterior des francesi que hugien e des russi que les perseguien, non i auec cap auta batalha enquia Krasnoie.
GUÈRRA-E-PATZ-IV-WEB	Era hujuda ère tan rapida qu‟era armada persecutora non la podia arténher; era artilharia e era cavalaria s‟arturauen agotades e es informacions sus es movements francesi èren tostemp inexactes.
GUÈRRA-E-PATZ-IV-WEB	Es soldadi russi èren tan fatigadi per aquera ininterrompuda marcha d‟enquia quaranta quilomètres ath dia, que ja non podien auançar mès de prèssa.
GUÈRRA-E-PATZ-IV-WEB	Entà hèr-se‟n ua idia d‟aguest grad d‟agotament serà pro díder que, en tot auer perdut entre mòrts e heridi ena accion de Tarutino, non mès de cinc mil òmes, sauvant a centenats de presoèrs, era armada russa, qu‟auie gessut d‟aguesta posicion damb cent mil òmes, arribèc en Krasnoie damb solet cinquanta mil.
GUÈRRA-E-PATZ-IV-WEB	Autant destructiua ère entàs russi era persecucion des francesi coma entad aguesti era hujuda.
GUÈRRA-E-PATZ-IV-WEB	Era soleta diferéncia s‟estaue en qué era armada russa auançaue volontariaments, sense era menaça deth totau esbauç que penjaue sus era armada francesa; e es arreculadi francesi queiguien en mans der enemic, tant qu‟es arreculadi russi demorauen en casa.
GUÈRRA-E-PATZ-IV-WEB	Era rason principau der amendriment dera armada napoleonica ère era rapidittat que se botjauen: ua pròva d‟aquerò ei er amendriment corresponent des tropes russes.
GUÈRRA-E-PATZ-IV-WEB	Tota era actuacion de Kutuzov, autant en Tarutino qu‟en Viazma, ère dirigida (tostemp que depenie d‟eth) a non travar aguesta hujuda, funèsta entàs francesi (coma volien Sant Petersburg e es generaus russi), senon facilitar-la, e aleugerir eth movement des sues pròpies fòrces.
GUÈRRA-E-PATZ-IV-WEB	Mès a despart deth cansament e des enòrmes pèrtes costades pera rapiditat deth movement, Kutuzov qu‟auie ua auta rason entà alentir era marcha des tropes e non pressar-se.
GUÈRRA-E-PATZ-IV-WEB	Er objectiu dera armada russa qu‟ère era persecucion des francesi; eth camin que seguien ère desconeishut e, per tant, coma mès apròp seguissen es russi as francesi, autant mès trajècte recorrien: solet en mantier-se a ua cèrta distància se podie cuélher eth camin mès cuert e evitar eth biscòrn des francesi.
GUÈRRA-E-PATZ-IV-WEB	Totes es abiles manòbres prepausades pes generaus s‟estauen a aumentar eth recorrut des marches, quan eth solet plan rasonable ère amendrir-lo.
GUÈRRA-E-PATZ-IV-WEB	E pendent tota era campanha, de Moscòu entà Vilna, era actuacion de Kutuzov tendec entad aguesta fin; non per edart ne provisòriaments, senon d‟ua manèra tan consequenta, que ne un solet còp se desseparèc d‟aguesta finalitat.
GUÈRRA-E-PATZ-IV-WEB	Sabie Kutuzov, non per çò deth rasonament o der estudi, senon gràcies ath sòn esperit rus, sabie e sentie çò que sentie cada soldat: qu‟es francesi èren vençudi, qu‟er enemic hugie e que les calie deishar-les partir.
GUÈRRA-E-PATZ-IV-WEB	Mès, ath còp, coma toti es soldats, sentie er aclapament d‟aquera marcha, inaudida pera sua rapiditat e pera sason que s‟amiaue a tèrme.
GUÈRRA-E-PATZ-IV-WEB	Mès es generaus, sustot es que non èren russi, que desirauen, mès que mès, distinguir-se capturant a un duc o a un rei quinsevolh, credien qu‟auie arribat eth moment de presentar batalha e véncer ath contrari, quan precisaments quinsevolh batalha aurie resultat tan brutau coma estupida.
GUÈRRA-E-PATZ-IV-WEB	Kutuzov se limitaue e arropir es espatles quan li presentauen, un darrèr er aute, aqueri projèctes de manòbres, damb soldats descauci, sense ròba d‟abric, ahaimadi e redusidi en un mes (autanplan sense auer combatut) ara mitat, e que damb eri, enes mielhores circonstàncies, l‟aurie calut recórrer enquia arribar ena termièra ua distància màger encara qu‟era recorruda.
GUÈRRA-E-PATZ-IV-WEB	Aguesta tendéncia a distinguir-se, a manobrar, a destorbar e interceptar eth camin se manifestaue especiauments quan es russi artenhien ar enemic.
GUÈRRA-E-PATZ-IV-WEB	Atau se passèc en Krasnoie, a on se pensauen trapar ua des tres colomnes franceses e estramunquèren damb Napoleon en persona, ath cap de dètz-e-sies mil òmes.
GUÈRRA-E-PATZ-IV-WEB	A maugrat de toti es mejans tengudi per Kutuzov entà evitar aqueth encontre perilhós e sauvar intègres es sues fòrces, pendent tres dies es agotadi soldats russi proseguiren en Krasnoie er anequeliment des vençudes bandes enemigues.
GUÈRRA-E-PATZ-IV-WEB	Toll auie escrit ena orde d‟operacions: Die erste Colonne marschirt, eca.
GUÈRRA-E-PATZ-IV-WEB	E coma tostemp, arren se hec d‟acòrd damb era disposicion.
GUÈRRA-E-PATZ-IV-WEB	Eth prince Eugeni de Wurtemberg tiraue, d‟un ticolet estant, sus es francesi que hugien e exigie refòrci que jamès arribauen.
GUÈRRA-E-PATZ-IV-WEB	Pera net, es francesi, evitant quinsevolh encontre damb es russi, se dispersauen, s‟amagauen enes bòsqui e s‟escapauen, cadun coma podie, çò de mès luenh possible.
GUÈRRA-E-PATZ-IV-WEB	Miloradovic, que didie que non desiraue saber arren sus era intendéncia deth sòn còs dera armada e que non se podie localizar quan ère mès de besonh, eth que se titolaue ada eth madeish chevalier sans peur et sans reproche e ère partidari de negociar damb es francesi, qu‟ada eri manaue parlamentaris entà exigir-les era rendicion, perdie eth temps e non hège arren de çò que se l‟ordenaue.
GUÈRRA-E-PATZ-IV-WEB	E es cavalièrs, ahiscant as sòns shivaus, qu‟a penes podien botjar-se, damb es esperons e es sabres, dempús de grani esfòrci s‟apressauen, ath tròt, ara colomna autrejada, ei a díder, a un grop de francesi arraulidi, ahaimadi e geladi: era colomna autrejada depausaue es armes e se rendie, causa que desiraue de hège temps.
GUÈRRA-E-PATZ-IV-WEB	Vint-e-sies mil francesi sigueren capturadi en Krasnoie; queigueren tanben en poder des russi centenats de canons e un cèrt baston, que cridauen “baston de mariscau”.
GUÈRRA-E-PATZ-IV-WEB	Se dicutic longaments sus qui s‟auie distinguit ena accion e damb aquerò demorèren satistèts, encara que se planhien de non auer agarrat a Napoleon o, aumens, a bèth eròi, un mariscau, per exemple.
GUÈRRA-E-PATZ-IV-WEB	S‟ac repotegauen recipròcaments; mès, sustot, a Kutuzov.
GUÈRRA-E-PATZ-IV-WEB	Acusauen a Kutuzov d‟auer-les empedit, deth començament dera campanha, véncer a Napoleon, de pensar solet ena satisfaccion des sues passions e de non auer gessut de Polotnianie Zavodyi perque aquiu ère mès tranquil.
GUÈRRA-E-PATZ-IV-WEB	Didien tanben qu‟arturèc eth movement des tropes en Krasnoie quan se‟n sabec de qué Napoleion ère aquiu; se didie qu‟auie tractes damb eth, que l‟auie subornat, eca.
GUÈRRA-E-PATZ-IV-WEB	Es sòns contemporanèus, tirassadi pes sues passions, afirmauen qu‟era posteritat e era istòria aurien arreconeishut era granesa de Napoleon, qu‟ère grand, tant que Kutuzov, sivans es estrangèrs, non passaue d‟èster un vielh cortesan astut, depravat e fèble, incomprensible entàs russi, ua sòrta de mariòta utila sonque peth sòn nòm rus…
GUÈRRA-E-PATZ-IV-WEB	Pendent es ans 1812 e 1813 s‟acusaue dubèrtaments a Kutuzov de tota sòrta d‟errors.
GUÈRRA-E-PATZ-IV-WEB	Er Emperaire qu‟ère desengustat damb eth.
GUÈRRA-E-PATZ-IV-WEB	En ua istoria escrita nauèraments per orde deth Tsar se didie que Kutuzov ère un cortesan mentidèr e astut, qu‟auie pòur enquia e tot deth nòm de Napoleon e qu‟es sues errances en Krasnoie e eth Berezina auien privat as tropes russes dera glòria d‟ua victòria complèta sus es francesi.
GUÈRRA-E-PATZ-IV-WEB	Atau qu‟ei eth destin des non grands hommes, qu‟es russi, pera sua mentalitat, non arreconeishen, mès òc eth d‟aqueri òmes solitaris, particulars, que, un còp comprenuda era volentat dera Providéncia, someten ada era era sua volentat personau.
GUÈRRA-E-PATZ-IV-WEB	Er òdi e eth mensprètz dera massa castiguen ad aguesti òmes pera sua clara vision des leis superiores.
GUÈRRA-E-PATZ-IV-WEB	Entàs istorians russi (ei estranh e terrible, auè‟c de díder!
GUÈRRA-E-PATZ-IV-WEB	E Kutuzov, er òme que dès era prumeria enquiath finau dera sua actuacion en 1812, de Borodino enquia Vilna, non se tradic ne un solet viatge, ne de paraula ne d‟òbra, e ei entara istòria un extraordinari exemple de sacrifici, de comprension dera importància futura des eveniments, aguest Kutuzov ei presentat coma un indefinit, digne de pietat; enquia tau punt que, quan es istorians parlen d‟eth e de 1812, semble que senten ua cèrta vergonha.
GUÈRRA-E-PATZ-IV-WEB	E, ça que la, resulte dificil imaginar un personatge istoric qu‟era sua actuacion dirigida entara obtencion d‟un solet fin, s‟age desvolopat de sòrta tant invariabla e constanta.
GUÈRRA-E-PATZ-IV-WEB	Qu‟ei dificil imaginar-se ua mèta mès digna e que coïncidisque mielhor damb era volentat de tot eth pòble.
GUÈRRA-E-PATZ-IV-WEB	Encara ei mès dificil trapar ena istòria un aute exemple d‟un objectiu tan perfèctaments artenhut coma eth que prepausèc Kutuzov en 1812, e qu‟entada eth ordenèc toti es sòns esfòrci.
GUÈRRA-E-PATZ-IV-WEB	Kutuzov non parlèc jamès des quaranta sègles que les contemplen dès es piramides, ne des sacrificis hèts per eth en per dera patria, ne des que pensaue hèr o auie hèt.
GUÈRRA-E-PATZ-IV-WEB	En generau, jamès parlaue d‟eth madeish, non pretenie èster çò que non ère; semblaue tostemp eth mès simple e corrent; e didie es causes mès simples e correntes.
GUÈRRA-E-PATZ-IV-WEB	Escriuie cartes as sues hilhes e a Mme de Stael, liegie romans, li shautaue era companhia de hemnes beròies, badinaue damb es generaus, oficiaus e soldats e non contradidie jamès as que s‟apressauen ada eth entà demostrar-li quauquarren.
GUÈRRA-E-PATZ-IV-WEB	Quan eth comde Rastopchin, en pònt de Yauza, s‟apressèc ath galaup e acusèc a Kutuzov d‟èster eth colpable dera pèrta de Moscòu en tot dider-li: “Vos, auetz prometut non abandonar era ciutat sense presentar batalha”, eth responec: “Òc, non deisharè Moscòu sense presentar batalha”, encara que Moscòu ja auie estat abandonada.
GUÈRRA-E-PATZ-IV-WEB	En ua auta escadença, Arakcheiev venguec a comunicar-li de part der Emperaire que serie de besonh nomentar a Ermolov cap principau d‟artilharia, qu‟ad açò Kutuzov responec: “Aquerò didia jo ara madeish”, encara qu‟ua menuta abantes sostenguie çò de contrari.
GUÈRRA-E-PATZ-IV-WEB	Qué li poirie importar ada eth, eth solet que comprenie, entre aquera massa insensata que l‟entornejaue, era enòrma significacion des eveniments?
GUÈRRA-E-PATZ-IV-WEB	Mens encara li podie interessar eth nomentament deth cap principau dera artilharia.
GUÈRRA-E-PATZ-IV-WEB	Non solet en aguestes escadences, senon tostemp, aguest òme vielh solie díder frases que no auien cap de sens, aqueres que se l‟acodien prumèr, perque era experiència dera vida l‟auie demostrat qu‟es pensaments e es paraules que se tien entà exprimir-les non son es motors que botgen ara gent.
GUÈRRA-E-PATZ-IV-WEB	Mès aguest madeish òme, qu‟autant negligie es sues pròpies paraules, non ne didec ua soleta, en tota era sua actuacion, que siguesse en desacòrd damb er objectiu unenc que perseguic pendent tota era campanha.
GUÈRRA-E-PATZ-IV-WEB	Çampar, en contra dera sua volentat e damb era penibla seguretat de non èster comprenut, exprimic eth sòn pensament diuèrsi còps e enes mès diuèrses circonstàncies.
GUÈRRA-E-PATZ-IV-WEB	Dera batalha de Borodino, que d‟era venguien es desacòrds damb guairi l‟enrodauen, siguec eth solet a afirmar que siguec ua victòria, e ac repetic enquiara mòrt, de paraula e enes sòns infòrmes e documents.
GUÈRRA-E-PATZ-IV-WEB	Solet eth didec qu’era pèrta de Moscòu non supausaue era pèrta de Russia.
GUÈRRA-E-PATZ-IV-WEB	En responsa as ofèrtes de patz hètes per Lauriston, responec: Era patz non ei possible pr’amor qu’eth pòble non la vò.
GUÈRRA-E-PATZ-IV-WEB	E solet eth, pendent era retirada francesa, afirmaue que non auem besonh de cap de manòbra, tot que s’anarà hènt per eth madeish mielhor de çò que desiram, e que mos cau aufrir ar enemic pònt d’argent, que es batalhes de Tarutino, Viazma e Krasnoie non èren de besonh, que mos calerie arribar damb quauquarren ena termièra, que non balharie un rus per dètz francesi.
GUÈRRA-E-PATZ-IV-WEB	Solet eth, aguest cortesan, sivans lo pinten, aguest òme que mentís a Arakcheiev entà agradar ar Emperaire, siguec capable de díder qu‟ei damnatjós e inutil contunhar era guèrra en estrangèr en tot guanhar-se atau era enemistat deth Tsar.
GUÈRRA-E-PATZ-IV-WEB	Mès es paraules, per eres soletes, non serien pro entà demostrar que Kutuzov comprenie alavetz es significats des sòns hèts.
GUÈRRA-E-PATZ-IV-WEB	Es sòns actes, toti sense cap excepcion, amien entad aguest triple fin: 1) Tibar totes es fòrces entà acarar-se as francesi; 2) Vencer-les e 3) Hèr-les enlà de Russia, aleugerint en çò de possible es malastres deth pòble e dera armada.
GUÈRRA-E-PATZ-IV-WEB	Kutuzov, aguest fleumós Kutuzov, qu‟eth sòn lèma ère “paciéncia e temps”; aguest Kutuzov, enemic des accions decisiues, da era batalha de Borodino e enròde es sòns preparatius damb ua solemnitat extraordinària.
GUÈRRA-E-PATZ-IV-WEB	Kutuzov, qu‟auie predit abantes dera batalha d‟Austerlitz que serie ua batalha perduda, en Borodino, en contra de tot çò qu‟opinauen es generaus que dauen per perduda era batalha, a maugrat der exemple, inausit ena istòria, de qué, après ua batalha guanhada era armada vencedora li calie retirar-se, eth solet, contra toti, afirmèc enquiara mòrt qu‟era batalha de Borodino siguec ua victòria.
GUÈRRA-E-PATZ-IV-WEB	Sonque eth persutèc, pendent era retirada der enemic, en non dar batalhes ja inutiles, non començar ua naua guèrra e non trauessar es termières de Russia.
GUÈRRA-E-PATZ-IV-WEB	Aué qu‟ei de bon hèr compréner tota era importància d‟aqueth eveniment, tostemp que non s‟atribuisque ara actuacion des masses er objectiu que solet defenie ua desena d‟òmes, pr‟amor qu‟ara ac vedem sancèr, damb totes es conseqüéncies.
GUÈRRA-E-PATZ-IV-WEB	Mès alavetz, com podec endonviar aqueth òme vielh, solet contra toti, damb aguesta axactitud, era importància e eth sentiment popular der eveniment, sense tradir-se ne un solet còp ath long de tota era sua actuacion?
GUÈRRA-E-PATZ-IV-WEB	Era origina d‟aguesta extraordinària perspicacitat s‟estaue en sentiment popular qu‟amiaue ath sòn laguens, damb tota era sua puretat e tot eth sòn vigor.
GUÈRRA-E-PATZ-IV-WEB	Solet perque eth pòble arreconeishie en eth tau sentiment se podec succedir que, contra era volentat deth Tsar s‟alistèsse a un vielh queigut en malastre coma figura maximala dera guèrra nacionau.
GUÈRRA-E-PATZ-IV-WEB	E siguec solet aguest sentiment que lo placèc ena nautada suprèma que d‟èra, coma generau en cap, hec tot çò que podec, non entà aucir e anequelir as òmes, senon entà sauvar-les e planher-les.
GUÈRRA-E-PATZ-IV-WEB	Era sua figura simpla, modèsta (e plan per aquerò majestuosa) non podie encaishar en faus motle der eròi europèu, presumpte conductor d‟òmes, endonviat pera istòria.
GUÈRRA-E-PATZ-IV-WEB	Entath lacai que non pòt auer òmes grani, donques qu‟eth lacai a eth sòn pròpi concèpte dera granor.
GUÈRRA-E-PATZ-IV-WEB	Eth 5 de noveme siguec eth prumèr dia dera atau cridada batalha de Krasnoie.
GUÈRRA-E-PATZ-IV-WEB	En escurir, dempús de fòrça discussions e errors des generaus qu‟auien amiat as sues tropes a on non ère de bensonh, dempús de manar diuèrsi còps as ajudants de camp damb ordes e contraordes, quan ère evident qu‟er enemic hugie pertot e non se podie hèr era batalha, Kutuzov gessec de Krasnoie entà Dobroie, a on s‟auie desplaçat aqueth dia eth Quartèr Generau.
GUÈRRA-E-PATZ-IV-WEB	Eth dia qu‟ère clar e hered.
GUÈRRA-E-PATZ-IV-WEB	Kutuzov, entornejat pera sua enòrma acompanhada de generaus que, maucontenti d‟eth, mormolhaue ena sua esquia en votz baisha, anaue entà Dobroie ena sua petita e ben neurida ègua baia.
GUÈRRA-E-PATZ-IV-WEB	Ath long deth camin s‟arremolinauen, ar entorn des fogairons es presoèrs francesi capturadi aqueth dia (qu‟ascenien a sèt mil).
GUÈRRA-E-PATZ-IV-WEB	Enes entorns deth bordalat ua multitud de presoèrs maujargadi, caperadi damb tota sòrta de liròts, repausaue en camin, ath costat d‟ua longa hilada de canons francesi desataladi des sòns shivaus; d‟aqueth revolum de gent venguie un confús clamor de votzes e de convèrses.
GUÈRRA-E-PATZ-IV-WEB	En apressar-se eth plan generau era cridòria cessèc e totes es guardades se tachèren en Kutuzov, qu‟auançaue lentaments damb era sua casqueta blanca ornada de vermelh e era sua capòta emborrada, coma ua giba sus es sues espatles acorbaishades.
GUÈRRA-E-PATZ-IV-WEB	Un des generaus s'apressèc pr‟amor d‟informar-lo deth lòc a on auien estat capturadi es canons e es presoèrs.
GUÈRRA-E-PATZ-IV-WEB	Kutuzov semblaue preocupat per quauquarren e non seguie d‟aurelha es paraules deth generau.
GUÈRRA-E-PATZ-IV-WEB	Miei clucaue es uelhs damb mina desengustada e guardaue fixa e atentiuaments as presoèrs qu‟eth sòn aspècte ère mès planhós.
GUÈRRA-E-PATZ-IV-WEB	Era majoritat des soldats francesi auien es ròstres defiguradi, es caròles e es nassi congeladi e es uelhs de lèu toti èren roiencs, holadi e purulents.
GUÈRRA-E-PATZ-IV-WEB	Un grop de presoèrs ère ath cant madeish deth camin: dus soldats (un d‟eri amiaue eth ròstre caperat de nafres) esbocinauen damb es mans un tròç de carn crua.
GUÈRRA-E-PATZ-IV-WEB	Qu‟auie quauquarren terrible e bestiau ena guardada que tachèren sus es cavalièrs e ena irascibla expression que campèc a Kutuzov eth soldat des nafres, en tot hèr enlà de seguit es sòns uelhs pr‟amor de seguir damb eth sòn ahèr.
GUÈRRA-E-PATZ-IV-WEB	Kutuzov guardèc longaments ad aqueri dus soldats, arroncilhèc encara mès es celhes, cluquèc es uelhs e, cogitós, botgèc eth cap.
GUÈRRA-E-PATZ-IV-WEB	En un aute grop vedec a un soldat rus que, arrint, pataquejaue era esquia d‟un francés e li didie quauques paraules coraus.
GUÈRRA-E-PATZ-IV-WEB	Kutuzov botgèc eth cap damb era madeisha expression.
GUÈRRA-E-PATZ-IV-WEB	Qué dides?, li preguntèc ath generau, que seguie damb eth sòn infòrme e reclamaue era atencion deth comandant en cap, pr‟amor de qué se fixèsse enes bandères franceses cuelhudes aqueth dia e plaçades dauant dera prumera hilada deth regiment de Preobrazhenski.
GUÈRRA-E-PATZ-IV-WEB	Guardèc ath sòn entorn damb mina distrèta.
GUÈRRA-E-PATZ-IV-WEB	Milèrs de uelhs lo campauen de pertot, demorant enténer es sues paraules.
GUÈRRA-E-PATZ-IV-WEB	Dauant deth regiment Preobrazhenski s‟arturèc; alendèc peniblaments e cluquèc es uelhs.
GUÈRRA-E-PATZ-IV-WEB	Quauquarrés ena acompanhada hec un gèst entà qu‟es soldas que tenguien es bandères s‟apressèssen e entornegèssen ath generau damb eres.
GUÈRRA-E-PATZ-IV-WEB	Kutuzov s‟estèc en silenci ues segondes; dempús, coma sometent-se de mala encolia as déuers que l‟impausaue eth sòn cargue, lheuèc eth cap e comencèc a parlar.
GUÈRRA-E-PATZ-IV-WEB	Nombrosi grops d‟oficiaus l‟enrodèren.
GUÈRRA-E-PATZ-IV-WEB	Eth les campèc atentiuaments en tot arreconeisher-ne a uns quants.
GUÈRRA-E-PATZ-IV-WEB	En silenci que s‟auie hèt ar entorn s‟entenien damb grana claretat es sues paraules prononciades doçaments.
GUÈRRA-E-PATZ-IV-WEB	Vos balhi es gràcies peth vòste leiau e dificil servici.
GUÈRRA-E-PATZ-IV-WEB	Russia non vos desbrembarà.
GUÈRRA-E-PATZ-IV-WEB	Glòria etèrna a toti vosati!
GUÈRRA-E-PATZ-IV-WEB	Carèc e hec ua lucada en entorn.
GUÈRRA-E-PATZ-IV-WEB	Un soldat auie baishat sense voler era agla francesa dauant des bandères deth regiment Preobrazhenski.
GUÈRRA-E-PATZ-IV-WEB	Baisha-la!
GUÈRRA-E-PATZ-IV-WEB	Que baishe ben eth cap!, li didec ath soldat.
GUÈRRA-E-PATZ-IV-WEB	Mès, baisha-la mès; atau.
GUÈRRA-E-PATZ-IV-WEB	Òsca, gojats!, cridèc virant eth cap damb un gèst rapid entàs soldats.
GUÈRRA-E-PATZ-IV-WEB	Òsca!, ressonèren milèrs de votzes.
GUÈRRA-E-PATZ-IV-WEB	Mentre es soldats cridauen, Kutuzov, acorbaishat sus era sera, baishèc eth cap e eth sòn uelh s‟illuminèc damb ua lum un shinhau burlesca, mès bontadosa.
GUÈRRA-E-PATZ-IV-WEB	E ara frairs… seguic quan toti carèren.
GUÈRRA-E-PATZ-IV-WEB	E en un viraments de uelhs, era sua votz e era sua expression cambièren.
GUÈRRA-E-PATZ-IV-WEB	Qu‟auie acabat de parlar eth plan generau e parlaue ara un òme simple e vielh que semblaue desirós de comunicar as sòns companhs quauquarren qu‟eth consideraue çò de mès important.
GUÈRRA-E-PATZ-IV-WEB	En grop d‟oficiaus e enes files des soldats se hec un movement, pr‟amor de seguir d‟aurelha, mielhor, çò qu‟anaue a dider-les.
GUÈRRA-E-PATZ-IV-WEB	E ara, frairs, que vos voi díder aquerò: me‟n sai de guaire fatigosa ei entà vosati aguesta campanha, mès, qué i podem hèr!
GUÈRRA-E-PATZ-IV-WEB	Tietz paciéncia: que ja manque pòc.
GUÈRRA-E-PATZ-IV-WEB	Tanlèu digam adiu as nòsti òstes poiram repausar.
GUÈRRA-E-PATZ-IV-WEB	Eth nòste Tsar que non desbrembarà es servicis prestadi.
GUÈRRA-E-PATZ-IV-WEB	Sai qu‟ei dur entà vosati, mès, ça que la, ètz ena nòsta tèrra; guardatz, en cambi, ad aguesti malerosi, com s‟an de veir, didec en tot senhalar as presoèrs.
GUÈRRA-E-PATZ-IV-WEB	Pejor qu‟es mès malerosi mendicants.
GUÈRRA-E-PATZ-IV-WEB	Non ei atau, gojats?
GUÈRRA-E-PATZ-IV-WEB	Guardaue ath sòn entorn, e enes uelhs respectuosi e perplèxi qu‟èren tachadi en eth liegie era aprobacion des sues paraules; eth sòn ròstre s‟anaue illuminant cada viatge mès damb aquera tranquilla arridalha senila que l‟aumplie d‟arrupes es comissures dera boca e des uelhs.
GUÈRRA-E-PATZ-IV-WEB	Tornec a carar e baishèc eth cap, coma perplèx.
GUÈRRA-E-PATZ-IV-WEB	Mès, s‟ac campam ben, qui les cridèc ena nòsta tèrra?
GUÈRRA-E-PATZ-IV-WEB	E, secodint eth foet, per prumèr viatge en tota era campanha, s‟aluenhèc ath galaup des soldats, que des.hègen es files entre arridolets alègri e ressonanti “òscas”.
GUÈRRA-E-PATZ-IV-WEB	Qu‟ei pòc probable que çò que didec Kutuzov siguesse comprenut pes tropes; arrés aurie sabut repetir aqueth discurs, solemne ara prumeria, simple e bravàs tath finau, pròpi d‟un pairin.
GUÈRRA-E-PATZ-IV-WEB	Mès compreneren eth sòn corau significat pr‟amor qu‟aqueth madeish sentiment de solemna capitada, amassa damb era pietat pes vençudi, era sua pròpia rason, resumida peth comandant en cap en aqueth insult popular, aguest madeish sentiment nidaue ena amna de cada soldat rus, manifestant-se en longui alègri crits.
GUÈRRA-E-PATZ-IV-WEB	Quan un generau li preguntèc, dempús, se non ordenaue que venguesse eth coche a cercar-lo, Kutuzov, en respóner, somiquèc de pic, çampar prigondaments esmoigut.
GUÈRRA-E-PATZ-IV-WEB	Eth 8 de noveme, darrèr dia dera batalha de Krasnoie, començaue a escurir quan es tropes arribèren enes campaments a on les calie hèr jadilha.
GUÈRRA-E-PATZ-IV-WEB	Tot eth dia siguec hered e desagradiu; era nhèu auie queigut leugèra e escassa quan hège net, eth cèu comencèc a clarejar; a trauèrs des flòcs de nhèu que volauen en aire se podie veir eth cèu estelat, d‟un color nere violeta.
GUÈRRA-E-PATZ-IV-WEB	Eth hered se hec mès intens.
GUÈRRA-E-PATZ-IV-WEB	Eth prumèr en arribar en finau dera etapa (un bordalat ath cant deth camin) siguec un regiment de fusilhaires, qu‟auie partit de Tarutino damb tres mil òmes e ara n‟auie a penes nau cents.
GUÈRRA-E-PATZ-IV-WEB	Es furrièrs gesseren ar encontre des tropes e les dideren que totes es isbes èren ocupades per francesi mòrts e malauts, soldats de cavalaria e servicis der Estat Major.
GUÈRRA-E-PATZ-IV-WEB	Sonque restaue liura ua isba entath cap deth regiment, qu‟ère a mand d‟ocupar-la.
GUÈRRA-E-PATZ-IV-WEB	Era tropa trauessèc eth bordalat e s‟arturèc ath cant des darrères cases, qu‟apròp d‟eres placèren es fusilhs en pabalhon.
GUÈRRA-E-PATZ-IV-WEB	Coma un enòrme animau d‟innombrables membres, eth regiment se dispausèc a premanir era sua tuta e tanben eth sòn repais.
GUÈRRA-E-PATZ-IV-WEB	Ua part des soldats se calèren, damb era nhèu enquias jolhs, per un bòsc de bedoths, ena dreta deth bordalat, a on non se tardèren a enténer es còps de destrau, eth bronit des arrames en esquinçar-se e es votzes alègres des òmes.
GUÈRRA-E-PATZ-IV-WEB	D‟auti se botjauen ar entorn des cars e des shivaus, amassadi en un espaci sarrat, premanien es marmites e eth pan sec e dauen era parva as animaus; un tresau grop se dispersèc peth bordalat damb er in de premanir eth lotjament dera plana major; treiguien es cadavres des francesi des cases e arrincauen hustes, era palha des tets de naut e es estaques des barralhes entàs fogairons.
GUÈRRA-E-PATZ-IV-WEB	En aute extrèm deth bordalat, apuprètz quinze òmes sajauen d‟esbauçar, entre crits alègri, era nauta barralha d‟un cubèrt qu‟eth sòn losat ja auien arrincat.
GUÈRRA-E-PATZ-IV-WEB	Possatz toti ath còp!, cridauen.
GUÈRRA-E-PATZ-IV-WEB	Toti ath còp!
GUÈRRA-E-PATZ-IV-WEB	E ena escurina dera net s‟entenien es carrinclades dera barralha caperada de nhèu.
GUÈRRA-E-PATZ-IV-WEB	Aqueth revolum de gent s‟anèc aumentant enquia qu‟era barralha comencèc a cedir e s‟esbaucèc d‟un costat, en tot hèr-se a vier a bèth soldat des que possauen.
GUÈRRA-E-PATZ-IV-WEB	Se lheuèc un clamor d‟arridalhes e votzes.
GUÈRRA-E-PATZ-IV-WEB	Era palanca!
GUÈRRA-E-PATZ-IV-WEB	Hètz-vos a vier era palanca!
GUÈRRA-E-PATZ-IV-WEB	Per parelhes!
GUÈRRA-E-PATZ-IV-WEB	Èp, tu!
GUÈRRA-E-PATZ-IV-WEB	A on te botes?
GUÈRRA-E-PATZ-IV-WEB	Toti ath còp, gojats!…
GUÈRRA-E-PATZ-IV-WEB	Mès, a maugrat d‟aqueth esfòrç, a penes artenhien arrossegar-la un shinhau.
GUÈRRA-E-PATZ-IV-WEB	En silenci se podie enténer era respiracion panteishanta d‟aqueri òmes.
GUÈRRA-E-PATZ-IV-WEB	Èp, vosati!, es dera siesau!
GUÈRRA-E-PATZ-IV-WEB	Diables!
GUÈRRA-E-PATZ-IV-WEB	Diables!, ajudatz-mos…
GUÈRRA-E-PATZ-IV-WEB	Ua vintea de soldats dera siesau companhia, que s‟apressauen en bordalat, s‟amassèren as qu‟esbauçauen era barralha.
GUÈRRA-E-PATZ-IV-WEB	E atau, entre toti, panteishant e acorbaishadi, carguèren damb aquera barralha, d‟uns dètz mètres de longada per dus de nautada, que se doblegaue, en tot clauar-se enes sues esquies.
GUÈRRA-E-PATZ-IV-WEB	Va..!
GUÈRRA-E-PATZ-IV-WEB	Possatz!
GUÈRRA-E-PATZ-IV-WEB	Per qué vos arturatz?
GUÈRRA-E-PATZ-IV-WEB	Atau, atau…
GUÈRRA-E-PATZ-IV-WEB	Que non auie pòsa entàs paraulòtes e insults.
GUÈRRA-E-PATZ-IV-WEB	Es oficiaus son aquiu madeish, eth madeish generau, e vosati cridant e renegant!
GUÈRRA-E-PATZ-IV-WEB	Vos vau a fóter!
GUÈRRA-E-PATZ-IV-WEB	E pataquegèc damb fòrça era esquia d‟eth prumèr soldat que trapèc a man.
GUÈRRA-E-PATZ-IV-WEB	Qu‟ei que non podetz hèr es causes sense sorrolhs?, didec.
GUÈRRA-E-PATZ-IV-WEB	Es soldats carèren.
GUÈRRA-E-PATZ-IV-WEB	Eth qu‟auie estat pataquejat, gargalhant, se netegèc era cara que s‟auie hèt un heregada en tumar damb era barralha.
GUÈRRA-E-PATZ-IV-WEB	Diables, com pataquège!
GUÈRRA-E-PATZ-IV-WEB	Que non t‟a shautat, é?, preguntèc ua votz burlesca.
GUÈRRA-E-PATZ-IV-WEB	E baishant era votz es soldats seguiren entà dauant.
GUÈRRA-E-PATZ-IV-WEB	Un còp dehòra deth bordalat tornèren a blagar en votz nauta, coma abantes, en tot ornar es sues convèrses damb es madeishi inutils renecs e juraments.
GUÈRRA-E-PATZ-IV-WEB	Ena isba qu‟ath sòn dauant auien passat es soldats èren amassadi es oficiaus superiors e, entre ua e ua auta taça de tè, comentauen animadaments era jornada passada e es operacions previstes entara pròcha.
GUÈRRA-E-PATZ-IV-WEB	Se prevedie ua marcha oblicua entara quèrra pr‟amor de bracar era retirada ath virrei e capturar-lo.
GUÈRRA-E-PATZ-IV-WEB	Quan es soldats arribèren damb era barralha, ja usclauen es fogairons des codines.
GUÈRRA-E-PATZ-IV-WEB	Era lenha crepitaue e era nhèu s‟anaue honent ar entorn des huecs; es neres ombres des soldats passauen d‟un costat en aute, per tot eth terren ocupat, dubèrt sus era nhèu caushigada.
GUÈRRA-E-PATZ-IV-WEB	Destraus e machetes trabalhauen pertot.
GUÈRRA-E-PATZ-IV-WEB	Se hègen es causes sense qu‟arrés les manèsse; se hègen a vier provediments de lenha entà tota era net, se lheuauen tendes entàs superiors, se calauen es oles en huec, se premanien es fusilhs e es municions.
GUÈRRA-E-PATZ-IV-WEB	Era barralha amiada pes soldats dera ueitau companhia siguec plaçada en semicercle entara part nòrd, emparada enes estaques; ath miei aluguèren un fogairon.
GUÈRRA-E-PATZ-IV-WEB	Semblaue qu‟en tan penibles e inimaginables condicions d‟existéncia coma auien es soldats russi en aqueri tempsi (sense bòtes d‟abric, sense perisses, sense un tet que arrecessar-se ath miei dera nhèu, a dètz-e-ueit grads jos zèro, sense compdar ne tansevolhe damb era racion complèta de viures, donques qu‟era intendéncia non tostemp podie seguir d‟apròp ara armada) les calie èster tristi e aclapadi.
GUÈRRA-E-PATZ-IV-WEB	Se passaue tot çò de contrari: es tropes jamès auien mostrat, ne enes mielhors moments materiaus, ua mina mès alègra e animada.
GUÈRRA-E-PATZ-IV-WEB	E aquerò se passaue pr‟amor que cada dia s‟eliminaue dera armada a toti es que començauen a aflaquir-se o a aclapar-se.
GUÈRRA-E-PATZ-IV-WEB	Es aflaquidi, fisica o morauments, auien demorat en darrèr de hège temps; ara que s‟estaue en files eth floret dera armada, es mès fòrts de còs e d‟esperit.
GUÈRRA-E-PATZ-IV-WEB	Ar entorn deth fogairon dera ueitau companhia, darrèr der arrecès dera barralha, era concurréncia qu‟ère màger.
GUÈRRA-E-PATZ-IV-WEB	Dus sergents i auie ath miei des soldats e eth fogairon usclaue damb mès vivacitat qu‟es auti.
GUÈRRA-E-PATZ-IV-WEB	Entath dret de sèir-se ath cant dera barralha, es dera ueitau demanauen un tribut de lenha.
GUÈRRA-E-PATZ-IV-WEB	È!, Makeiev!, se qué hès?
GUÈRRA-E-PATZ-IV-WEB	T‟as perdut o se t‟an minjat es lops?
GUÈRRA-E-PATZ-IV-WEB	Hè-te a vier lenha!
GUÈRRA-E-PATZ-IV-WEB	Corbàs!
GUÈRRA-E-PATZ-IV-WEB	Hè-te a vier lenha!, higec en tot virar-se entà un aute.
GUÈRRA-E-PATZ-IV-WEB	Aqueth soldat peuròi non ère ne sosoficiau ne caporau, mès òc un òme robust e fòrt, e aquerò li balhaue autoritat entà manar as mès fèbli.
GUÈRRA-E-PATZ-IV-WEB	Un escanaulit soldat petit, de nas long, que cridauen Corbàs, se lheuèc dòcilaments e se premanic a complir çò que se li manaue; mès en aqueth moment, ara lum deth huec, campèc era eleganta figura d‟un soldat joen que se hège a vier ua braçada de lenha.
GUÈRRA-E-PATZ-IV-WEB	Plan, aquerò qu‟està ben!
GUÈRRA-E-PATZ-IV-WEB	Es arrames sigueren immediatamantes trincades e ben sarrades; quauqui uns se meteren a bohar e a tidoar eth huec damb es haudes des sues capòtes, en tot arténher qu‟es ahlames crepitèssen alègraments.
GUÈRRA-E-PATZ-IV-WEB	Es soldats s‟apressèren en fogairon, aluguèren es sues pipes.
GUÈRRA-E-PATZ-IV-WEB	Eth joen e capinaut soldat que s‟auie hèt a vier era lenha, damb es braci enes anques, comencèc a pernejar rapida e agilaments damb es sòns regdi pès, sense botjar-se deth lòc.
GUÈRRA-E-PATZ-IV-WEB	A, maireta!
GUÈRRA-E-PATZ-IV-WEB	Be n‟ei de hereda e beròia era arrosada entath fushilhaire!…
GUÈRRA-E-PATZ-IV-WEB	Quin umor entà dançar!
GUÈRRA-E-PATZ-IV-WEB	Eth dançaire s‟arturèc; arrinquèc era sòla que penjaue e la lancèc en huec.
GUÈRRA-E-PATZ-IV-WEB	Qu‟ei vertat, e, en tot sèir-se treiguec deth morralet un tròç de ròba francesa e se tenguec a estropar eth pè.
GUÈRRA-E-PATZ-IV-WEB	Que s‟a hèt a maubé pera sudor, didec.
GUÈRRA-E-PATZ-IV-WEB	E estirèc es cames entath huec.
GUÈRRA-E-PATZ-IV-WEB	Lèu mos balharàn bòtes naues.
GUÈRRA-E-PATZ-IV-WEB	Donques aguest hilh de puta de Petrov s‟a arreculat, didec eth sergent.
GUÈRRA-E-PATZ-IV-WEB	Ja me n‟auia encuedat, responec un aute.
GUÈRRA-E-PATZ-IV-WEB	Se qué vòs?
GUÈRRA-E-PATZ-IV-WEB	Qu‟ère un pegàs…
GUÈRRA-E-PATZ-IV-WEB	M‟an dit qu‟ager ena tresau companhia ne manquèc nau.
GUÈRRA-E-PATZ-IV-WEB	E qué pòt hèr un quan se demore damb es pès geladi?
GUÈRRA-E-PATZ-IV-WEB	Plan, pro de pegaries, didec eth sergent.
GUÈRRA-E-PATZ-IV-WEB	E tu, qué ne penses?, didec pòc dempús damb votz cridaira e tremolosa, en tot lheuar-se der aute costat deth huec, eth soldat deth nas long, que cridauen Corbàs.
GUÈRRA-E-PATZ-IV-WEB	Qui està gras que s‟amagrís, mès eth magre que se morís.
GUÈRRA-E-PATZ-IV-WEB	Guardatz-me a jo, per exemple.
GUÈRRA-E-PATZ-IV-WEB	Que ja non posqui mès (e se virèc decididaments entath sergent).
GUÈRRA-E-PATZ-IV-WEB	Ordenatz que me manen entar espitau; me hè mau tot eth còs; a tot darrèr me demorarè peth camin…
GUÈRRA-E-PATZ-IV-WEB	Va, qu‟ei pro, qu‟ei pro!, didec tranquillaments eth sergent.
GUÈRRA-E-PATZ-IV-WEB	Eth soldat carèc.
GUÈRRA-E-PATZ-IV-WEB	Aué, deslojant ua isba entath coronèl, treiguéren a tres mòrts; que hège pena de veder-les, gojats, didec eth dançaire.
GUÈRRA-E-PATZ-IV-WEB	Les auien aucit e saquejat, sonque un restèc en vida, t‟ac juri; gasulhaue quauquarren ena sua lengua.
GUÈRRA-E-PATZ-IV-WEB	E ei gent neta, gessec eth prumèr.
GUÈRRA-E-PATZ-IV-WEB	E qué te pensaues?
GUÈRRA-E-PATZ-IV-WEB	Qu‟an alistat de tot.
GUÈRRA-E-PATZ-IV-WEB	Non se‟n saben arren dera nòsta lengua, higec eth dançaire arrint perplèx.
GUÈRRA-E-PATZ-IV-WEB	Li preguntè a un de quin rei èren e non hège senon parlar ara sua manèra.. Be n‟ei de curiosa aguesta gent!
GUÈRRA-E-PATZ-IV-WEB	Donques encara vos diderè quauquarren mès estranh, seguic eth que s‟auie meravilhat dera blancor des francesi.
GUÈRRA-E-PATZ-IV-WEB	Sivans condauen es de Mozhaisk, quan comencèren a retirar es mòrts deth camp de batalha, e calculen qu‟amiauen un mes sense acogar, estauen blanqui e nets coma un papèr, e non pudien ad arren.
GUÈRRA-E-PATZ-IV-WEB	Dilhèu per çò deth hered?, preguntèc un.
GUÈRRA-E-PATZ-IV-WEB	Vai damb eth tipe escarrabilhat!
GUÈRRA-E-PATZ-IV-WEB	Peth hered!
GUÈRRA-E-PATZ-IV-WEB	Alavetz hège calor.
GUÈRRA-E-PATZ-IV-WEB	S‟auesse estat peth hered, tanpòc es nòsti puderien; mes, sivans diden, se t‟apressaues a un des nòsti lo trapaues poirit de vermes.
GUÈRRA-E-PATZ-IV-WEB	Sivans un mujik les calie tapar-se eth nas e era boca damb un mocador e, virant era cara, se les hègen a vier; que non podien resistir era aulor.
GUÈRRA-E-PATZ-IV-WEB	E eri, ça que la, seguien blancs coma eth papèr e non flairauen mau.
GUÈRRA-E-PATZ-IV-WEB	Que serà per çò deth repais, assegurèc eth sergent.
GUÈRRA-E-PATZ-IV-WEB	Toti carèren.
GUÈRRA-E-PATZ-IV-WEB	Arrés objectèc arren.
GUÈRRA-E-PATZ-IV-WEB	Eth mujik aqueth de Mozhaisk, a on i auec era batalha, condaue qu‟arremassèren gent de dètz bordalatz entà recuélher as mòrts; ac heren pendent vint dies e non hèren posita; molti se demorèren aquiu e ère de veir era quantitat de lops…
GUÈRRA-E-PATZ-IV-WEB	Aquera òc que siguec ua vertadèra batalha, l‟interrompec un vielh soldat.
GUÈRRA-E-PATZ-IV-WEB	Digna d‟èster rebrembada.
GUÈRRA-E-PATZ-IV-WEB	Ça que la, d‟alavetz ença arren… non i a que patiment entara gent.
GUÈRRA-E-PATZ-IV-WEB	Qu‟ei aquerò, agèr tumèrem damb eri, mès que non se passèc arren.
GUÈRRA-E-PATZ-IV-WEB	Abantes d‟apressar-mos lancèren es fusilhs e se renderen de jolhs.
GUÈRRA-E-PATZ-IV-WEB	Conden que Platov a agarrat dus viatges a Polion en persona…
GUÈRRA-E-PATZ-IV-WEB	Agarrar-lo, l‟agarre, òc, que l‟a enes sues mans, mès se convertís en audèth; vòle e despareish.
GUÈRRA-E-PATZ-IV-WEB	Tanpòc i a cap orde d‟aucir-lo.
GUÈRRA-E-PATZ-IV-WEB	Te guardi, Kiseliov, e m‟admiri de guaire vaus entà díder messorgues.
GUÈRRA-E-PATZ-IV-WEB	Arren de messorgues, qu‟ei era pura vertat.
GUÈRRA-E-PATZ-IV-WEB	Se siguesse per jo, l‟agarraria, l‟acogaria viu e li clauaria ua estaca de pin.
GUÈRRA-E-PATZ-IV-WEB	Coma sigue, acabaram damb eth!
GUÈRRA-E-PATZ-IV-WEB	Deisharà de lutar, badalhèc eth soldat vielh.
GUÈRRA-E-PATZ-IV-WEB	Cessèc era convèrsa e es soldats s‟anèren premanint entà passar era net.
GUÈRRA-E-PATZ-IV-WEB	Guarda, guaire esteles!
GUÈRRA-E-PATZ-IV-WEB	Com luden!
GUÈRRA-E-PATZ-IV-WEB	Aquerò gojats, qu‟ei senhau de cuelheta abondosa.
GUÈRRA-E-PATZ-IV-WEB	Auram besonh de mès lenha.
GUÈRRA-E-PATZ-IV-WEB	Que s‟escauhe era esquia e era bodena se gèle.
GUÈRRA-E-PATZ-IV-WEB	Quines causes se passen!
GUÈRRA-E-PATZ-IV-WEB	Ai, mon Diu!
GUÈRRA-E-PATZ-IV-WEB	Per qué posses?
GUÈRRA-E-PATZ-IV-WEB	Te penses qu‟eth huec ei solet entà tu?
GUÈRRA-E-PATZ-IV-WEB	Es votzes anèren cessant e ath miei deth silenci s‟entenec era roncadèra de quauqui uns que ja s‟auien esclipsat, d‟auti se virauen d‟esponèra; se cauhauen e parlauen de quan en quan.
GUÈRRA-E-PATZ-IV-WEB	Der aute fogairon, a un centenat de passi, s‟enteneren arridolets unamims e alègri:
GUÈRRA-E-PATZ-IV-WEB	Com se divertissen ena cincau!, didec un soldat.
GUÈRRA-E-PATZ-IV-WEB	Be se n‟a amassat de gent!
GUÈRRA-E-PATZ-IV-WEB	Un soldat s‟incorporèc en venguec entara cincau.
GUÈRRA-E-PATZ-IV-WEB	Quin arrir!, didec, entornant ath cap d‟ua estona.
GUÈRRA-E-PATZ-IV-WEB	Va, anem a veder-lo!…
GUÈRRA-E-PATZ-IV-WEB	E quauqui soldats se n‟anèren entara cincau companhia.
GUÈRRA-E-PATZ-IV-WEB	Era cincau companhia auie acampat ath bòrd deth bòsc.
GUÈRRA-E-PATZ-IV-WEB	Un enòrme fogairon usclaue ath miei dera nhèu illuminant es arrames des arbes, doblegades jos eth pes dera arrosada.
GUÈRRA-E-PATZ-IV-WEB	Tara picada dera mieja net s‟enteneren en bòsc sorrolhs de passi e d‟arrames trincades.
GUÈRRA-E-PATZ-IV-WEB	Gojats, un os!, didec un soldat.
GUÈRRA-E-PATZ-IV-WEB	Toti quilhèren eth cap, agudant era audida.
GUÈRRA-E-PATZ-IV-WEB	Ara lum deth fogairon vederen gésser deth bòsc dues figures umanes, estranhaments jargades e emparades era ua sus era auta.
GUÈRRA-E-PATZ-IV-WEB	Qu‟èren dus francesi que s‟auien amagat en bòsc.
GUÈRRA-E-PATZ-IV-WEB	En tot díder damb votz ronca quauquarren incomprensible entàs soldats russi, s‟apressèren en huec.
GUÈRRA-E-PATZ-IV-WEB	Un d‟eri, eth mès naut, damb casqueta d‟oficiau, semblaue complètaments extenuat.
GUÈRRA-E-PATZ-IV-WEB	En arribar en fogairon volec sèir-se, mès queiguec en solèr.
GUÈRRA-E-PATZ-IV-WEB	Er aute, un soldat baish e rabassòt, damb era cara tapada damb un mocador, non mostraue tant de cansament; lheuèc ath sòn companh e, en tot senhalar-se era boca, didec quauquarren.
GUÈRRA-E-PATZ-IV-WEB	Es soldats enrodèren as francesi, estirèren en tèrra ua capòta pr‟amor d‟acomodar ath malaut e se heren a vier entàs dus, hariat e vodka.
GUÈRRA-E-PATZ-IV-WEB	Er agotat oficiau francés ère Ramballe; eth soldat dera cara tapada damb un mocador ère Morel, eth sòn assistent.
GUÈRRA-E-PATZ-IV-WEB	Quan Morel auec begut vodka e avalat ua caceròla de hariat, semblèc cuelhut d‟ua morbosa alegria e comencèc a parlar as soldats, que non lo comprenien.
GUÈRRA-E-PATZ-IV-WEB	Ramballe auie refusat era parva e, en silenci, jadie ath cant deth huec, apuat en un code, guardant as russi damb uelhs rogidi e hòraviadi.
GUÈRRA-E-PATZ-IV-WEB	De quan en quan deishaue anar un alongat gemiment e entornaue en sòn silenci.
GUÈRRA-E-PATZ-IV-WEB	Morel, senhalant es sues espatles, volie hèr a veir qu‟eth sòn companh ère un oficiau e auie besonh d‟èster atengut.
GUÈRRA-E-PATZ-IV-WEB	Un oficiau rus que s‟auie apressat ath grop ordenèc preguntar ath coronèl se volie recéber a un oficiau francés entà hèr-lo entrar en calor, e quan er emisari tornèc damb eth consentiment deth coronèl, li demanèren a Ramballe que se lheuèsse.
GUÈRRA-E-PATZ-IV-WEB	Aguest se lheuèc e hec çò de possible entà balhar uns passi, mès trantalhèc e aurie queigut s‟un soldat qu‟ère près non l‟auesse sostengut a temps.
GUÈRRA-E-PATZ-IV-WEB	Qué?
GUÈRRA-E-PATZ-IV-WEB	Cara, pèc!
GUÈRRA-E-PATZ-IV-WEB	A qué vie aquerò?
GUÈRRA-E-PATZ-IV-WEB	Entornegèren a Ramballe e dus soldats lo lheuèren entrelaçant es mans.
GUÈRRA-E-PATZ-IV-WEB	Ramballe s‟abracèc ada eri e, tant que l‟amiauen, gemeguèc:
GUÈRRA-E-PATZ-IV-WEB	Ò, mes braves, mes bons, mes bons amis!
GUÈRRA-E-PATZ-IV-WEB	Voilà des hommes!
GUÈRRA-E-PATZ-IV-WEB	Mentretant, Morel s‟estaue seigut en mielhor lòc entre es russi que l‟entornejauen.
GUÈRRA-E-PATZ-IV-WEB	Qu‟ère un francés menut e rabassòt, damb es uelhs holadi e plorosi; eth mocador qu‟amiaue ara manèra des campanhardes lo nudaue per dejós dera casqueta; tanben vestie ua perissa de hemna.
GUÈRRA-E-PATZ-IV-WEB	Encoratjat, plan que òc, peth vodka, abraçat ath rus qu‟auie ath sòn costat, cantaue damb votz ronca e trincada ua cançon francesa.
GUÈRRA-E-PATZ-IV-WEB	Es soldats lo guardauen e arrien a tot poder.
GUÈRRA-E-PATZ-IV-WEB	Òsca!
GUÈRRA-E-PATZ-IV-WEB	A veir, com ei?
GUÈRRA-E-PATZ-IV-WEB	Ensenha-la-me!
GUÈRRA-E-PATZ-IV-WEB	Que l‟aprenerè de seguit…
GUÈRRA-E-PATZ-IV-WEB	Vive Henri Quatre.
GUÈRRA-E-PATZ-IV-WEB	Vive ce roi vaillant, cantèc Morel guinhant un uelh.
GUÈRRA-E-PATZ-IV-WEB	Vivarika!
GUÈRRA-E-PATZ-IV-WEB	Vir sieruvaru!
GUÈRRA-E-PATZ-IV-WEB	Òsca!
GUÈRRA-E-PATZ-IV-WEB	A, a, a!, s‟entenec de diuèrsi lòcs, entre rustes e sonores arridalhades.
GUÈRRA-E-PATZ-IV-WEB	Tanben arric Morel, en tot arroncilhar es celhes.
GUÈRRA-E-PATZ-IV-WEB	Seguís!
GUÈRRA-E-PATZ-IV-WEB	Seguís!
GUÈRRA-E-PATZ-IV-WEB	Tanben aquerò qu‟ei entonat!
GUÈRRA-E-PATZ-IV-WEB	A veir, a veir Zalietaiev!
GUÈRRA-E-PATZ-IV-WEB	Kiu… pronocièc damb esfòrç Zalietaiev.
GUÈRRA-E-PATZ-IV-WEB	Ben!
GUÈRRA-E-PATZ-IV-WEB	Ben!
GUÈRRA-E-PATZ-IV-WEB	Formidable!
GUÈRRA-E-PATZ-IV-WEB	Qu‟ac hès madeish qu‟un francés!
GUÈRRA-E-PATZ-IV-WEB	A, a, a!
GUÈRRA-E-PATZ-IV-WEB	Balhatz-li rancho, que non s‟assadorarà lèu dempús de tanta hame.
GUÈRRA-E-PATZ-IV-WEB	Li balhèren mès rancho e Morel, arrint, comencèc eth sòn tresau plat.
GUÈRRA-E-PATZ-IV-WEB	Toti es soldats joeni que l‟entornejauen arrien alègri.
GUÈRRA-E-PATZ-IV-WEB	Es vielhs, que considerauen pòc digne tier-se a semblables pegaries, s‟auien agropat en aute costat deth fogairon, s‟incorporauen de quan en quan e guardauen a Morel damb un arridolet.
GUÈRRA-E-PATZ-IV-WEB	Tanben eri son òmes, didec un, en tot estropar-se damb era sua capòta.
GUÈRRA-E-PATZ-IV-WEB	Mon Diu!, mon Diu!
GUÈRRA-E-PATZ-IV-WEB	Guaire esteles!
GUÈRRA-E-PATZ-IV-WEB	Qu‟anóncie gibrada…
GUÈRRA-E-PATZ-IV-WEB	E tot se demorèc en silenci.
GUÈRRA-E-PATZ-IV-WEB	Es esteles, coma se se‟n sabessen de qué ja arrés les guardaue, rutilauen en cèu nere.
GUÈRRA-E-PATZ-IV-WEB	Ja alugant-se, ja hènt-se palles e tremolant, se comunicauen secretaments quauquarren alègre, mès misteriós.
GUÈRRA-E-PATZ-IV-WEB	Es tropes franceses se descompausauen en ua progression matematicaments exacta.
GUÈRRA-E-PATZ-IV-WEB	Eth celèbre pas de Berezina, que sus eth autant s‟a escrit, non siguec senon un des compassi de demora d‟aqueth procès d‟exterminacion dera armada francesa, e de cap manèra un episòdi decisiu dera campanha.
GUÈRRA-E-PATZ-IV-WEB	S‟es istorians francesi an escrit e escriuen tant sus eth Berezina ei pr‟amor qu‟aguest còp, en pònt en.honsat d‟aqueth arriu, es patiments francesi, abantes escalonadi, s‟apilerèren còp sec en un espectacle tragic qu‟a quedat ena memòria de toti.
GUÈRRA-E-PATZ-IV-WEB	Ath delà d‟açò, s‟es russi an escrit e escriuen tant sus eth Berezina ei perque, luenh dera zòna de guèrra, en Sant Petersburg, s‟auie redigit un plan (de Pfull) entà hèr quèir a Napoleon en un param estrategic en arriu.
GUÈRRA-E-PATZ-IV-WEB	Toti semblauen convençudi de qué es operacions se desvoloparien sus eth terren cossent damb aquerò previst en aqueth plan, e plan per aquerò persutauen qu‟eth pas deth Berezina auie estat fatau entàs francesi.
GUÈRRA-E-PATZ-IV-WEB	En realitat es resultats deth pas der arriu, en tot tier en compde era pèrta en canons e presoèrs, sigueren mens desastrosi entàs francesi qu‟era batalha de Krasnoie, sivans ac demòstren es chifres.
GUÈRRA-E-PATZ-IV-WEB	Eth pas deth Berezina ei important solet pr‟amor que demostrèc era manèra evidenta e indobtabla dera inconsisténcia de toti es plans pensadi entà barrar eth pas a Napoleon ena sua retirada e era exactitud der unenc plan d‟accion possible, exigit per Kutuzov, que se imitaue a perseguir ar enemic.
GUÈRRA-E-PATZ-IV-WEB	Era desorganizada multitud des francesi hugie damb rapiditat, tostemps creishenta, e ère dirigida damb tota era energia entara consecucion deth sòn objectiu.
GUÈRRA-E-PATZ-IV-WEB	Escapaue coma ua fèra herida e non podie arturar-se en sòn camin.
GUÈRRA-E-PATZ-IV-WEB	Aquerò se hec evident non solet pera manèra coma siguec premanit eth pas der arriu, senon peth movement dera massa sus es pònts.
GUÈRRA-E-PATZ-IV-WEB	Quan aguesti sigueren trincadi, es soldats desarmats, es abitants de Moscòu, es hemnes e mainatges que seguien en cars as tropes, toti (per efècte dera inergia), en sòrta de render-se, seguiren hugent entà dauant, en barques e ena aigua gelada.
GUÈRRA-E-PATZ-IV-WEB	Obrar atau qu‟ère racionau.
GUÈRRA-E-PATZ-IV-WEB	Era situacion des fugitius coma era des sòns perseguidors seguie estant madeish de dolenta.
GUÈRRA-E-PATZ-IV-WEB	En tot estar-se ath cant des sòns companhs, cadun demoraue en sòn malastre era ajuda deth camarada, tornar ena posicion qu‟abantes ocupaue entre es sòns.
GUÈRRA-E-PATZ-IV-WEB	Damb era rendicion as russi seguien trapant-se ena madeisha misèria, mès passauen entà un lòc inferior per çò que tanhie ara distribucion de viures.
GUÈRRA-E-PATZ-IV-WEB	Es francesi non auien besonh d‟informacions segures entà saber qu‟era mitat des presoèrs perien de hered e de hame, donques qu‟es russi non saben se qué hèr damb eri maugrat tot eth sòn in de sauvar-les; se n‟encuedauen de qué aquerò non auie remèdi.
GUÈRRA-E-PATZ-IV-WEB	Ne es caps russi mès inclinadi ara pietat e simpatizants des francesi, ne es francesi ath servici de Russia, arren podien hèr pes presoèrs.
GUÈRRA-E-PATZ-IV-WEB	Es francesi perien victimes dera madeisha situacion malerosa que se trapaue era armada russa; que non ère possible trèir ròba ne minjar a soldats ahaimadi e mòrts de hered, qu‟èren de besonh, entà balhar-les- ac as francesi, incapables ja de costar-les cap mau, ne colpables ne odiadi, senon simplaments inutils.
GUÈRRA-E-PATZ-IV-WEB	Quauqui uns arribauen a hè‟c, mès qu‟èren excepcions.
GUÈRRA-E-PATZ-IV-WEB	Darrèr les demoraue ua mòrt segura; dauant encara i auie esperança.
GUÈRRA-E-PATZ-IV-WEB	Qu‟auien usclat es naus e non restaue mès sauvacion qu‟era hujuda en massa; e ada era se lancèren es tropes franceses.
GUÈRRA-E-PATZ-IV-WEB	Coma mès luenh hugien es francesi, coma mès petiti èren es rèstes dera sua armada (sustot dempús deth pas deth Berezina, qu‟en eth Sant Petersburg s‟auie botat tantes esperances), autant mès s‟agitauen es passions des generaus russi, que s‟acusauen mutuauments e sustot a Kutuzov.
GUÈRRA-E-PATZ-IV-WEB	En preveir qu‟eth fracàs deth plan de Sant Petersburg en Berezina li serie imputat ath generau en cap, se hège a veir cada còp damb mès fòrça eth maucontentament, es burles e eth mensprètz.
GUÈRRA-E-PATZ-IV-WEB	Aquerò, plan que òc, s‟exprimie de forma respectuosa, de tau manèra qu‟eth madeish Kutuzov non auie era escadença de preguntar se per qué e de qué l‟acusauen.
GUÈRRA-E-PATZ-IV-WEB	Arrés parlaue damb eth seriosaments; toti, en informar-lo de quauquarren o demanar-li permís, ac hègen damb eth gèst deth que complís ua trista ceremònia; e dempús, ena sua esquia, se guinhauen eth uelh e cada moment sajauen d‟enganhar-lo.
GUÈRRA-E-PATZ-IV-WEB	Toti aguesti òmes, precisaments perque èren incapables de comprener-lo èren d‟acòrd en qué ère inutil parlar damb eth; assegurauen qu‟eth jamès comprenerie era prigondor des sòns projèctes e se limitarie a respòner damb es sues frases de costum (ada eri les semblaue que non èren senon frases) sus eth pònt d‟argent, que non podie arribar ena termièra damb ua multitud de rosigadi, eca.
GUÈRRA-E-PATZ-IV-WEB	Tot aquerò que ja l‟ac auien entenut; e çò d‟aute que didie, per exemple qu‟ère de besonh demorar es aprovediments, qu‟es soldats èren sense bòtes, ère tan simple en comparèr damb çò de complicat e intelligent de guaire eri prepausauen qu‟eth dobte ère impossible: Kutuzov ère un vielh pèc, tant qu‟eri, èren un paladins geniaus sense comandament.
GUÈRRA-E-PATZ-IV-WEB	Mès que mès, quan era armada der insigne almirant e eròi de Sant Petersburg, Wittgenstein, s‟amassèc ara deth plan generau, aqueres petòfies e aqueth estat d‟animositat, dominant en Estat Major, arribèren enquiath sòn grad maximal.
GUÈRRA-E-PATZ-IV-WEB	Kutuzov se n‟encuedaue d‟aquerò e, damb ua alendada, se limitaue a arroncilhar es espatles.
GUÈRRA-E-PATZ-IV-WEB	Sonque un viatge, dempús deth Berezina, s‟encoleric e escriuec a Bennigsen (que manaue infòrmes peth sòn compde ar Emperaire) era següenta carta:
GUÈRRA-E-PATZ-IV-WEB	En tot tier en compde es vòsti dolorosi accèssi, se vos demane, Excelléncia, qu’en recéber era presenta vos dirigigatz entà Kaluga, a on vos calerà demorar es ordes e era designacion de Sa Majestat Imperiau.
GUÈRRA-E-PATZ-IV-WEB	Mès un còp aluenhadi Bennigsen, arribèc eth gran duc Constantin Pavlovic, qu‟auie assistit ath començament dera campanha e siguec separat dera armada per Kutuzov.
GUÈRRA-E-PATZ-IV-WEB	Ara, eth gran duc, de tornada ena armada, informèc ath generau en cap de qué eth Tsar ère maucontent pes escasses capitades des tropes e era lentor des operacions.
GUÈRRA-E-PATZ-IV-WEB	Eth Tsar auie manifestat eth sòn desir d‟amassar-se ara armada e ère a mand d‟arribar.
GUÈRRA-E-PATZ-IV-WEB	Eth vielh generau, tant expèrt enes ahèrs dera Cort coma en art militar (aqueth Kutuzov que pendent eth mes d‟agost d‟aguest madeish an auie estat elevat ara dignitat de plan generau contra era volentat deth sobeiran e auie hèt enlà ath gran duc eretèr deth tron en tot tier eth sòn poder, qu‟en oposicion ar Emperaire auie ordenat er abandon de Moscòu), comprenec qu‟auie arribat era sua ora, que s‟acabaue eth sòn papèr e que deth presomptiu poder ja non li restaue arren.
GUÈRRA-E-PATZ-IV-WEB	E s‟en sabie non solet peth tracte que recebie ena Cort: vedie, per un costat, qu‟era guèrra, aquera guèrra qu‟en era auie representat eth sòn papèr, s‟auie acabat e era sua mission ère complida.
GUÈRRA-E-PATZ-IV-WEB	Ath delà d‟aquerò, en aqueri madeishi dies comencèc a sénter eth cansament deth sòn vielh còs e eth besonh d‟un repaus fisic.
GUÈRRA-E-PATZ-IV-WEB	Eth 29 de noveme Kutuzov entrèc en Vilna, ena sua bona ciutat de Vilna, coma eth didie.
GUÈRRA-E-PATZ-IV-WEB	Dus còps ath lontg dera sua carrèra auie estat governador de Vilna.
GUÈRRA-E-PATZ-IV-WEB	Ena rica ciutat, que non auie patit cap de mau pendent era guèrra, ath delà des comoditats dera vida, que pendent tant de temps l‟auien mancat, trapèc vielhs amics e rebrembres.
GUÈRRA-E-PATZ-IV-WEB	E deishant de cornèr totes es preocupacions estataus e militares s‟autregèc a ua vida tranquilla, regulada pes vielhs costums, ena mida que li dauen pòsa es passions amagades ath sòn entorn, coma se tot aquerò que se passaue e calie passar ena istòria non l‟afectèsse bric.
GUÈRRA-E-PATZ-IV-WEB	Chichagov, un des mès fervents partidaris de cercle e captura der enemic, que desiraue hèr, en prumèr lòc, un sabotatge en Grecia e dempús enVarsovia e anar entà toti es lòcs, mès de cap manèra entad aqueth que l‟ordenauen; Chichagov, celèbre peth valor que parlaue ath Tsar, consideraue que Kutuzov li calie èster arregraït pr‟amor que quan, en 1811, siguec enviat a Turkia entà signar era patz, sense era participacion de Kutuzov, en convencer-se de qué era patz ja ère signada arreconeishec dauant deth Tsar que tot eth merit e era capitada èren de Kutuzov.
GUÈRRA-E-PATZ-IV-WEB	Parlant de Chichagoc, Kutuzov li didec entre dautes causes qu‟es coches cargadi damb es sues vaishères, capturadi en Borisovo, èren sauvadi e que li serien entornadi.
GUÈRRA-E-PATZ-IV-WEB	Ce n’est pour me dire que je n’ai pas sur quoi manger…
GUÈRRA-E-PATZ-IV-WEB	Je puis au contraire vois fournir de tout dans les cas meme ou vous voudriez donner des dinners, responec Chichagov, rogint-se, desirant demostrar en cada paraula qu‟aquerò non ère motiu de cap preocupacioon entada eth, mès òc entà Kutuzov.
GUÈRRA-E-PATZ-IV-WEB	Eth generau en cap arric damb ua cèrta penetranta subtilitat e, arroncilhant es espatles, responec:
GUÈRRA-E-PATZ-IV-WEB	Ce n’est que pour vous dire ce que je vous dis.
GUÈRRA-E-PATZ-IV-WEB	Contra era volentat deth Tsar, Kutuzov arturèc en Vilna ara màger part des sues tropes.
GUÈRRA-E-PATZ-IV-WEB	Es que l‟enrodauen didien qu‟ère extraordinàriaments alassat e fèble.
GUÈRRA-E-PATZ-IV-WEB	Se tenguie de mala encolia des ahèrs militars e ac abandonaue tot as sòns generaus.
GUÈRRA-E-PATZ-IV-WEB	Ara demora dera arribada deth Sobeiran, sajaue de esdegar-se.
GUÈRRA-E-PATZ-IV-WEB	Eth Tsar auie gessut de Sant Petersbugr eth 7 de deseme damb eth comde Tolstoi, eth prince Volkonski, Arakcheiev e d‟auti personatges dera sua acompanhada.
GUÈRRA-E-PATZ-IV-WEB	Eth dia 11 arribèc en Vilna e, ena sua luja, se dirigic immediataments entath castèth.
GUÈRRA-E-PATZ-IV-WEB	Ena entrada, maugrat eth hered intens, lo demorauen lèu un centenat de generaus e oficiaus der Estat Major damb unifòrme de ceremònia, sense compdar era garda d‟aunor deth regiment Senionovski.
GUÈRRA-E-PATZ-IV-WEB	Un corrèu, que precedie ath Tsar en ua luja arrossegada per tres shivaus sudorosi, anoncièc era arrivada d‟Alexandre.
GUÈRRA-E-PATZ-IV-WEB	Kononvnitsin correc entath vestibul pr‟amor d‟avisar a Kutuzov, que demoraue en ua petita pèça dera portaria.
GUÈRRA-E-PATZ-IV-WEB	Uns instants dempús, era gròssa e nauta figura deth vielh generau, tanben damb unifòrme de ceremònia e totes es decoracions en pièch, damb er banda que li sarraue eth vrente, gessec, trantalhant, entath vestibul.
GUÈRRA-E-PATZ-IV-WEB	Se calèc eth chapèu, cuelhec es gants e, de costat, damb dificultats, baishèc es escales e cuelhec er infòrme que li calie autrejar ath Sobeiran.
GUÈRRA-E-PATZ-IV-WEB	Toti es uelhs, ath miei d‟aqueth va-e-ven de mormolhs, dera carrèra desfrenada d‟ua troika, èren tachadi en ua lusa que s‟apressaue ath galaup e a on se vedie era figura de deth Tsar e de Volkonski.
GUÈRRA-E-PATZ-IV-WEB	A maugrat des sòns cinquanta ans d‟experiéncia, tot aquerò costèc en generau un estat d‟inquietud fisica.
GUÈRRA-E-PATZ-IV-WEB	Preocupat, paupaue er unifòrme damb gèst nerviós e s‟apraiaue eth chapèu en madeish instant qu‟eth Sobeiran baishaue dera luja e campaue entada eth: Kutuzov tornèc a èster eth patron d‟eth madeish e, lheuant-se, auancèc, aufric a Alexandre er infòrme e parlèc damb era sua votz de tostemp, mesurada e suggestiua.
GUÈRRA-E-PATZ-IV-WEB	Eth Tsar l‟estropèc en ua guardada de cap a pès, arroncilhèc momentanèaments es celhes mès, tient-se de seguit, s‟apressèc e l‟abracèc.
GUÈRRA-E-PATZ-IV-WEB	E un còp mès, era impression d‟aguesta mòstra d‟afeccion restacada damb es sòns pensaments mès intims esmoiguec coma tostemp a Kutuzov, que non podec tier un somic.
GUÈRRA-E-PATZ-IV-WEB	Alexandre saludèc as auti oficiaus, passèc revista ara garda d‟aunor deth regiment Semionovski, tornec a sarrar era man a Kutuzov e, fin finau, entrèc damb eth en castèth.
GUÈRRA-E-PATZ-IV-WEB	Un còp solets, Alexandre li manifestèc eth sòn desengust per la lentor que s‟aiuie perseguit ar enemic e es errors cometudi en Krasnoie e eth Berezina; ara seguida li hec a veir es sòns punts d‟enguarda sus era futura campanha, mès enlà dera termièra.
GUÈRRA-E-PATZ-IV-WEB	Kutuzov non objectèc ne didec arren.
GUÈRRA-E-PATZ-IV-WEB	Era madeisha expression de somission inexpressiua, que damb era sèt ans abantes auie escotat es ordes deth Tsar en camp d‟Austerlitz, campaue ara en sòn ròstre.
GUÈRRA-E-PATZ-IV-WEB	Quan Kutuzov gessec deth burèu de Sa Majestat e trauessaue damb passi trantalhanti e damb eth cap clin era sala, l‟arturèc ua votz.
GUÈRRA-E-PATZ-IV-WEB	Altesa, didie quauquarrés.
GUÈRRA-E-PATZ-IV-WEB	Kutuzov lheuèc eth cap e contemplèc longaments es uelhs deth comde Tolstoi, que, de pè, ath sòn dauant, li presentaue un petit objècte en ua plata d‟argent.
GUÈRRA-E-PATZ-IV-WEB	Çampar, Kutuzov non comprenie çò que se pretenie d‟eth.
GUÈRRA-E-PATZ-IV-WEB	De ressabuda li semblèc rebrembar, un imperceptible arridolet campèc en sòn gròs ròstre, e, en tot inclinar-se prigondaments, cuelhec er objècte que l‟aufrien ena plata: qu‟ère era crotz de prumèra classa dera Orde de Sant Jòrdi.
GUÈRRA-E-PATZ-IV-WEB	Londeman eth comandant en cap aufric ua taulejada seguida d‟un balh, que siguec aunorat damb era preséncia deth Tsar.
GUÈRRA-E-PATZ-IV-WEB	Kutuzov auie estat decorat damb era crotz de Sant Jòrdi de prumèra classa.
GUÈRRA-E-PATZ-IV-WEB	Eth Sobeiran li tributaue es maximals aunors, mès que toti se‟n sabien de qué Alexandre ère desengustat damb eth.
GUÈRRA-E-PATZ-IV-WEB	S‟observauen es convenences e eth Tsar ne daue exemple; mès arrés ignoraue qu‟eth vielh ère colpable e non servie entad arren.
GUÈRRA-E-PATZ-IV-WEB	Quan Kutuzov, en entrar Alexandre ena sala de balh, ordenèc botar as pès deth Sobeiran (sivans eth costum dera epòca de Catarina) es bandères cuelhudes ar enemic, eth Tsar arroncilhèc es celhes, contrariat, e deishèc anar cèrtes paraules que quauqui cortesans crederen enténer: “Vielh comediant”.
GUÈRRA-E-PATZ-IV-WEB	Eth maucontentament deth Tsar aumentèc sustot en Vilna perque Kutuzov non podie o non volie compréner eth sentit dera campanha imminenta.
GUÈRRA-E-PATZ-IV-WEB	E quan Alexandre, a londeman, dauant des oficiaus amassadi en sòn palai, didec: “Non auetz sauvat solet a Russia, qu‟auetz sauvat a Euròpa”, toti compreneren qu‟era guèrra non s‟auie acabat.
GUÈRRA-E-PATZ-IV-WEB	Kutuzov ère eth solet que non ac volie compréner atau e manifestaue dubèrtaments era sua pensada de qué ua naua guèrra non poirie mielhorar era situacion ne aumentar era glòria de Russia, senon qu‟era situacion empejorarie e rebaisharie aqueth cimalh de glòria que Russia, sivans eth, auie arribat.
GUÈRRA-E-PATZ-IV-WEB	Sajaue de hèr veir ath Tsar era impossibilitat de recrutar naues fòrces, parlaue deth malerós estat dera poblacion, dera possibilitat de fracassi, eca.
GUÈRRA-E-PATZ-IV-WEB	Coma ei naturau, en semblabla disposicion d‟animositat, eth comandant en cap non representaue senon un trebuc e un fren entara guèrra imminenta.
GUÈRRA-E-PATZ-IV-WEB	Pr‟amor d‟evitar tumades damb eth vielh se trapèc ua situacion entà hèr-lo enlà, madeish qu‟en Austerlitz, e qu‟ère eth madeish recurs tengut damb Barclay ath començament dera darrèra campanha: sense enquimerar-lo, sense dider-li arren, privar- lo deth poder que gaudie e passar aguest poder entath Tsar en persona.
GUÈRRA-E-PATZ-IV-WEB	Damb aguesta finalitat, e pòc a pòc, anèc cambiant er Estat Major, que damb aquerò era fòrça principau de Kutuzov restèc des.hèta e recompausada ar entorn dera figura deth Sobeiran: Toll, Kinivnitsin e Ermolov receberen d‟autes destinacions.
GUÈRRA-E-PATZ-IV-WEB	E toti repetien en votz nauta qu‟eth generau en cap estaue plan fèble e era sua santat ère precària.
GUÈRRA-E-PATZ-IV-WEB	Que deuie estar fèble, pr‟amor de cedir eth sòn lòc ath que venguie entà substituir-lo; e n‟estaue de vertat.
GUÈRRA-E-PATZ-IV-WEB	Era guèrra de 1812, ath delà d‟èster en còr de toti es russi, li calie auer un aute sentit, un sentit europèu.
GUÈRRA-E-PATZ-IV-WEB	Ath movement des pòbles d‟Occident entà Orient li calie seguir ua marcha des pòbles d‟Orient entà Occident; e, entara naua guèrra, s‟auie de besonh d‟un òme nau, damb qualitats e opinions desparières des de Kutuzov; un òme botjat per d‟autes rasons.
GUÈRRA-E-PATZ-IV-WEB	Alexandre I ère tan de besonh entad aguest movement des pòbles d‟orient entà occident e entath restabliment des termières nacionaus coma n‟auie estat Kutuzov entara sauvacion e era glòria de Russia.
GUÈRRA-E-PATZ-IV-WEB	Kutuzov non comprenie ne podie compréner çò que significaue Euròpa, er equilibri, Napoleon.
GUÈRRA-E-PATZ-IV-WEB	Ar òme que representaue eth pòble rus, un còp er enemic siguec derrotat, desliurada era patria e botada en cimalh dera glòria, ad aguest òme, coma rus, arren li restaue entà hèr.
GUÈRRA-E-PATZ-IV-WEB	Ar òme qu‟ère era personificacion dera guèrra nacionau non li restaue que morir.
GUÈRRA-E-PATZ-IV-WEB	E moric.
GUÈRRA-E-PATZ-IV-WEB	Coma se sòl passar ena majoritat des casi, Pierre se resentic des grèus privacions fisiques e des malastres suportadi pendent era captivitat quan aguestes privacions e malastres acabèren.
GUÈRRA-E-PATZ-IV-WEB	Dempús dera sua liberacion se dirigic entà Orel e ath tresau dia dera sua arribada, quan ère a mand de gésser entà Kiev, emmalautic e li calec passar en Orel tres mesi, patint, sivans didien es mètges, ua fèbre epatica.
GUÈRRA-E-PATZ-IV-WEB	E maugrat qu‟es mètges lo tractauen, li heren repetides sangarrères e l‟obliguèren a préner diuèrses medecines, se guaric.
GUÈRRA-E-PATZ-IV-WEB	Que non auie deishat en eth cap de tralha çò que s‟auie passat dès era sua liberacion enquia vier malaut.
GUÈRRA-E-PATZ-IV-WEB	Sonque rebrembaue eth temps gris e ombriu, de ploja e de nhèu, era sua intèrna angónia fisica, e eth dolor des pès e en un costat; se‟n brembaue tanben dera impression generau que li costauen eth malastre e es patiments des èssers umans, eth curiosèr des oficiaus e generaus que l‟interrogauen, es sòns esfòrci entà trapar un coche e shivaus e, sustot, era pròpia incapacitat entà pensar e sénter pendent tot aqueth periòde.
GUÈRRA-E-PATZ-IV-WEB	Eth dia dera sua liberacion auie vist eth cadavre de Petia Rostov.
GUÈRRA-E-PATZ-IV-WEB	Aqueth madeish dia se‟n sabec de qué eth prince Andrei Bolkonski auie subreviscut un mes dempús dera batalha de Borodino e que s‟auie mòrt hège pòc en Yaroslavl, ena casa des Rostov.
GUÈRRA-E-PATZ-IV-WEB	E ath temps que Denisov li condaue tot aquerò, hec allusion tanben ara mòrt d‟Elena, en tot supausar que Pierre ac deuie saber de hège temps.
GUÈRRA-E-PATZ-IV-WEB	Tau revolum d‟eveniments li semblèc alavetz a Pierre simplaments estranh.
GUÈRRA-E-PATZ-IV-WEB	Se sentie incapable de comprèner tot eth significat d‟aqueres notícies; eth sòn solet in, qu‟ère gésser çò de mès lèu possible d‟aqueri lòcs a on es òmes s‟aucien, arribar en un refugi tranquil a on podesse remeter- se, repausar e reflexionar sus tantes causes estranhes e naues qu‟auie aprenut en aqueri dies.
GUÈRRA-E-PATZ-IV-WEB	Mès en arribar en Orel, queiguec malaut.
GUÈRRA-E-PATZ-IV-WEB	Remetut dera sua malautia, Pierre vedec ar entorn deth sòn lhet a dus des sòns vailets vengudi de Moscòu (Terenti e Vaska) e ara màger des princesses, que s‟estaue en Elets, en ua propietat de Pierre, e que, en saber- se‟n dera sua liberacion e malautia, auie acodit a suenhar-lo.
GUÈRRA-E-PATZ-IV-WEB	Pendent era convalescéncia Pierre anec desbrembant de man en man es impressions des darrèri mesi, en tot acostumar-se ara idia de qué a londeman arrés l‟obligarie a vier qui sap entà on, qu‟arrés lo harie enlà deth sòn tèbe lhet, ne li mancarie minjar, ne eth tè, ne eth sopar.
GUÈRRA-E-PATZ-IV-WEB	Mès en sòmis seguic pendent long temps vedent-se enes madeishes condicions de captivitat.
GUÈRRA-E-PATZ-IV-WEB	Plan doçaments anèc comprenent es nauetats que se‟n sabec en èster desliurat: era mòrt deth prince Andrei, dera sua hemna e era derrota totau des francesi.
GUÈRRA-E-PATZ-IV-WEB	Un alègre sentiment de libertat, d‟aguesta libertat plia, inalienabla, connaturau ar òme, que per prumèr viatge n‟auec consciéncia ena gessuda de Moscòu, aumplie er esperit de Pierre pendent era sua convalescéncia.
GUÈRRA-E-PATZ-IV-WEB	L‟estonaue qu‟era sua libertat intèrna, independenta des condicions exteriores, enrodèsse d‟un luxe, totafèt excessiu, era sua libertat extèrna.
GUÈRRA-E-PATZ-IV-WEB	Se trapaue solet, en ua ciutat desconeishuda, sense amics.
GUÈRRA-E-PATZ-IV-WEB	Quina meravilha!”, se didie quan l‟apressauen era taula caperada damb ua tovalha neta, que sus era auien botat ua tassa de flairós brolhon; o quan, entà dormir, s‟estiraue en un lhet mofle, o quan se‟n brembaue de qué tot s‟auie acabat, çò dera sua hemna e çò des francesi.
GUÈRRA-E-PATZ-IV-WEB	En tot seguir eth sòn vielh costum, solie demanar-se: “E dempús, qué vau a hèr?” E de seguit contestaue: “Arren: viuerè…
GUÈRRA-E-PATZ-IV-WEB	Que ja non existie aqueth objectiu vitau que per eth auie patit tant e que tostemp cercaue.
GUÈRRA-E-PATZ-IV-WEB	E non ère per un simple edart s‟aguest objectiu auie deishat d‟existir en aqueri moments, se n‟encuedaue de qué non existie ne podie existir.
GUÈRRA-E-PATZ-IV-WEB	E aguesta abséncia d‟ua fin determinada li proporcionaue aguesta consciéncia perfècta e alègra de libertat, qu‟alavetz lo hège tant erós.
GUÈRRA-E-PATZ-IV-WEB	Non podie auer un objectiu, pr‟amor qu‟ara possedie era fe: non era fe en determinades normes e paraules, ne era fe en ues idies, senon era fe en un Diu viu, tostemp present.
GUÈRRA-E-PATZ-IV-WEB	Enquia alavetz l‟auie cercat enes objectius que se prepausaue; pr‟amor qu‟aquera cèrca d‟ua fin non ère senon era cèrca de Diu.
GUÈRRA-E-PATZ-IV-WEB	E, en un virament de uelhs, ena captivitat, auie coneishut, sense besonh de paraules ne de rasonaments, senon per sentiment dirècte, çò qu‟era sua hilhuquèra l‟auie dit fòrça ans abantes: Diu qu‟ei aciu, pertot.
GUÈRRA-E-PATZ-IV-WEB	Pierre auie aprenut qu‟eth Diu de Karataiev ère mès gran, infinit e inconcebible qu‟er Arquitècte der Univèrs arreconeishut pes Maçons.
GUÈRRA-E-PATZ-IV-WEB	E experimentaue eth sentiment d‟un òme, qu‟a trapat de pic, jos es sòns pès, çò qu‟auie cercat pendent fòrça temps, mentre tachaue era guardada ena luenhor.
GUÈRRA-E-PATZ-IV-WEB	Pendent tota era sua vida Pierre auie guardat entà un punt distant per dessús des caps des òmes que l‟entornejauen.
GUÈRRA-E-PATZ-IV-WEB	E ara sabie que non li calie tachar era vista aquiu, senon guardar simplaments ath sòn dauant.
GUÈRRA-E-PATZ-IV-WEB	Enquia alavetz non auie sabut veir, en arren, çò gran, inconcebible e infinit.
GUÈRRA-E-PATZ-IV-WEB	Sabie qu‟ère en bèth lòc e lo cercaue.
GUÈRRA-E-PATZ-IV-WEB	En tot aquerò pròche, comprensible, vedie solet era limitacion, era mesquinaria, era vulgaritat, era absurditat; sajaue, en tot tier mentauments ua sòrta d‟alongavistes, veir ena luenhor, aquiu a on era mesquinaria e era vulgaritat se perdien de uelh, ath miei d‟un bromadís difús, en tot semblar-li per aquerò grana e infinita.
GUÈRRA-E-PATZ-IV-WEB	Atau vedie era vida europèa, era politica, era maçonaria, era filosofia, era filantropia.
GUÈRRA-E-PATZ-IV-WEB	Ça que la, tanben alavetz, enes moments qu‟eth consideraue coma ua feblesa sua, era sua ment superaue aquera luenhor e vedie, tanben aquiu, era mesquinaria, era vulgaritat e era absurditat.
GUÈRRA-E-PATZ-IV-WEB	Ara, totun, auie aprenut a veir çò de gran, infinit e etèrn en cada causa; e coma quauquarren logic, entà veder-lo mielhor, entà gaudir dera sua vista, hec enlà d‟eth er alongavistes que guardaue per dessús des sòns semblables e contemplèc alègraments era vida etèrnaments mudabla, etèrnaments grana, inconcebibla e infinita que l‟enrodaue.
GUÈRRA-E-PATZ-IV-WEB	E coma mès d‟apròp la guardaue, mès tranquil e erós se sentie.
GUÈRRA-E-PATZ-IV-WEB	Aquera terribla pregunta deth “per qué?”, qu‟esbauçaue totes es sues construccions mentaus, auie deishat d‟existir entada eth.
GUÈRRA-E-PATZ-IV-WEB	Pierre non auie cambiat a penes ena sua manèra d‟èster.
GUÈRRA-E-PATZ-IV-WEB	Seguie estant, aparentament, eth madeish d‟abantes: distrèt, ocupat, çampar, non en aquerò qu‟auie ath dauant senon en quauquarren especiau e sòn.
GUÈRRA-E-PATZ-IV-WEB	Era diferéncia entre eth sòn estat anterior e eth d‟ara s‟estaue en qué abantes, quan desbrembaue aquerò qu‟auie ath dauant o çò que li didien, regauen eth sòn front doloroses arrupes, coma se sagèsse de veir, e non ac artenhesse, bèra causa massa aluenhada d‟eth.
GUÈRRA-E-PATZ-IV-WEB	Ara desbrembaue tanben çò qu‟auie ath dauant o çò que li didien; mès tachaue era sua atencion en çò que li didien damb ua imperceptibla arridalha ironica, encara qu‟ère evident que vedie e escotaue quauquarren totafèt desparièr.
GUÈRRA-E-PATZ-IV-WEB	Abantes semblaue ua bona persona, mès malerosa; plan per aquerò era gent s‟aluenhaue d‟eth autanplan sense encuedar-se‟n.
GUÈRRA-E-PATZ-IV-WEB	Ara, eth sòn ròstre ère tostemp illuminat per un arridolet alègre e enes sòns uelhs se reflectie era simpatia pes òmes, era pregunta de s‟èren toti tant a gust coma n‟ère eth.
GUÈRRA-E-PATZ-IV-WEB	E es auti se trapauen tostemps ben ena sua preséncia.
GUÈRRA-E-PATZ-IV-WEB	Abantes parlaue fòrça; s‟afogaue enes discussions e escotaue pòc; ara, lèu non s‟apassionaue e sabie escotar de tau sòrta que toti li fidauen de bon voler es sòns mès intims secrets.
GUÈRRA-E-PATZ-IV-WEB	Era princessa, era sua cosia, que jamès l‟auie mostrat cap afeccion, enquia e tot aguesta afeccion s‟auie convertit en ostilitat dempús dera mòrt deth vielh comde, donques que se sentie en deute damb Pierre, ara, après un brèu sejorn en Orel a on auie vengut entà demostrar que, maugrat era sua ingratitud, consideraue coma un déuer sòn eth hèt de suenhar-lo, sentec, estonada, que l‟estimaue.
GUÈRRA-E-PATZ-IV-WEB	Pierre, que non hège arren entà guanhar-se era sua simpatia, se limitaue a observar-la damb curiosèr.
GUÈRRA-E-PATZ-IV-WEB	Enquia alavetz, era princessa tostemp auie notat que Pierre non sentie per era qu‟ua burlesca indiferéncia, qu‟ada era opausaue era faceta defensiua deth sòn caractèr, embarrada en era madeisha, madeish que hège damb d‟autes persones; ara, totun, li semblaue qu‟eth sajaue de comprener-la, d‟escotar atentiuaments guaire li didie, e (ara prumeria damb mensfidança, dempús damb gratitud) non amagaue dauant d‟eth es intimes e excellentes qualitats dera sua amna.
GUÈRRA-E-PATZ-IV-WEB	Er òme mès astut non aurie artenhut guanhar mès abilaments era confiança dera princessa; Pierre ac artenhec en tot revíuer es rebrembes deth mielhor periòde dera joenesa e mostrant per eri ua prigonda simpatia.
GUÈRRA-E-PATZ-IV-WEB	Mès tota era sabença de Pierre s‟estaue a cercar era sua pròpia satisfaccion, desvelhant ena seca princessa, capinauta ara sua manèra, sentiments umans.
GUÈRRA-E-PATZ-IV-WEB	Tanben es vailets Terenti e Vaska auien observat, ara sua manera, eth cambi vengut en Pierre.
GUÈRRA-E-PATZ-IV-WEB	Les semblaue qu‟eth patron ère fòrça mès simple.
GUÈRRA-E-PATZ-IV-WEB	E lèu tostemp Pierre lo rentenguie, en veir qu‟eth sòn vailet auie talents de parlar.
GUÈRRA-E-PATZ-IV-WEB	Plan, donc, conda-me… com artenhíetz çò de besonh entà minjar?, preguntaue.
GUÈRRA-E-PATZ-IV-WEB	E Terenti li parlaue des malastres de Moscòu, deth defuntat comde, e se demoraue atau pendent longa estona, damb eth vestit deth sòn patron en braç, parlant, e a còps, escotant es racondes de Pierre; e dempús gessie dera cramba damb era agradiua consciéncia d‟auer intimat damb eth sòn senhor e plen d‟afeccion entada eth.
GUÈRRA-E-PATZ-IV-WEB	Eth mètge qu‟auie compde de Pierre venguie a veder-lo cada dia; e encara que, sivans eth costum des mètges, credesse un déuer assumir era mina d‟un òme qu‟es sues menutes son precises entath ben dera umanitat que patís, se demoraue ores damb eth pacient, li condaue es sues istòries favorites e es sues informacions sus eth comportament des malauts en generau e des daunes en particular.
GUÈRRA-E-PATZ-IV-WEB	Damb ua persona coma vos, qu‟ei agradiu de blagar, didie.
GUÈRRA-E-PATZ-IV-WEB	En Orel demorauen quauqui oficiaus dera armada francesa, presoèrs, e un dia eth mètge se hec a vier un d‟eri ena casa de Pierre; qu‟ère un joen italian.
GUÈRRA-E-PATZ-IV-WEB	Aguest oficiau acodie soent, e ara princessa li hège gràcia era afectivitat qu‟er italian mostraue entà Pierre.
GUÈRRA-E-PATZ-IV-WEB	Er oficiau italian semblaue solet erós quan podie vier ena casa de Pierre, parlar damb eth, condar-li eth sòn pròpi passat, era sua vida familhar, es sòns amors, e exprimir-li era sua indignacion contra es francesi e, mès que mès, contra Napoleon.
GUÈRRA-E-PATZ-IV-WEB	Se toti es russi se retiren, encara que sigue solet un shinhau a vos, li didie a Pierre, c’est un sacrilege de faire la guerre a un peuple comme le votre.
GUÈRRA-E-PATZ-IV-WEB	Vos, qu‟auetz patit tant per tòrt des francesi, non mostratz ne tansevolhe racacòr contra eri.
GUÈRRA-E-PATZ-IV-WEB	Se Pierre s‟auie guanhat aquera apassionada afectivitat der italian ère solet pr‟amor que auie desvelhat en eth çò de mielhor dera sua amna e pr‟amor que li pladie veder-lo.
GUÈRRA-E-PATZ-IV-WEB	Enes darrèri tempsi deth sòn sejorn en Orel recebec era visita d‟un vielh amic sòn, eth comde Villarski, eth madeish maçon que l‟auie introdusit ena lòtja en 1807.
GUÈRRA-E-PATZ-IV-WEB	Villarski s‟auie maridat damb ua russa plan rica, patrona de granes propietats ena província d‟Orel e ocupaue ena ciutat, provisòriaments, un cargue restacat damb era intendéncia.
GUÈRRA-E-PATZ-IV-WEB	En saber-se‟n de qué Bezujov èren en Orel, Villarski acodic a tier-li ua visita, encara que jamès les auien junhut laci d‟estreta amistat, damb aguestes manifestacions d‟afeccion pròpies des persones que se trapen en un desèrt.
GUÈRRA-E-PATZ-IV-WEB	Villarski s‟engüejaue en Orel e l‟alegrèc trapar a un òme deth sòn mon e dera sua posicion, que supausaue interessat pes madeishi problèmes qu‟ada eth l‟enquimerauen.
GUÈRRA-E-PATZ-IV-WEB	Mès, estonat, non se tardèc a encuedar-se‟n de qué Pierre se trapaue fòrça arreculat respècte ara vida reau e auie queigut, ena sua pensada, ena apatia e en egoïsme.
GUÈRRA-E-PATZ-IV-WEB	E, en tot contemplar e escotar ath sòn visitaire, Pierre trapaue cada còp mès inversemblable er auer estat, enquia hège pòc, tau qu‟eth.
GUÈRRA-E-PATZ-IV-WEB	Villarski ère maridat; auie hilhs, se tenguie as ahèrs dera sua hemna, dera familha e deth sòn cargue; consideraue totes aguestes ocupacions coma un obstacle ena sua vida, quauquarren menspredable, donques que solet vedie en eres eth benèster personaue eth des sòns.
GUÈRRA-E-PATZ-IV-WEB	Es ahèrs militars, administratius, politics e es dera maçonaria ocupauen tota era sua atencion; e Pierre, sense sajar de hèr-lo cambiar d‟opinion, sense repotegar-lo, damb ua ironia que se mostraue tostemp alègra e tranquilla, non deishaue d‟admirar aqueth fenomèn que tan ben coneishie.
GUÈRRA-E-PATZ-IV-WEB	Enes sues relacions damb Villarski, damb era princessa, damb eth mètge e, en generau, damb tota era gent que tractaue, auie ara en caractèr de Pierre un trait nau que li hec guanhar era simpatia de toti: era acceptacion de qué cada persona pòt pensar, sénter e opinar ara sua manèra e era conviccion de qué ei impossible dissuadir-la per miei dera paraula.
GUÈRRA-E-PATZ-IV-WEB	Aguesta legitima peculiaritat individuau, qu‟en d‟auti tempsi auie tormentat e trebolat a Pierre, constitusie ara eth fondament dera sua simpatia e interès pes òmes.
GUÈRRA-E-PATZ-IV-WEB	Era diferéncia, era totau contradiccion des opinions que defenien e era vida qu‟amiauen lo divertie e li costauen un arridolet ironic e bontadós.
GUÈRRA-E-PATZ-IV-WEB	Enes ahèrs practics, Pierre notaue ara, de ressabuda, que compdaue damb eth punt d‟empara qu‟abantes li mancaue.
GUÈRRA-E-PATZ-IV-WEB	En d‟auti tempsi quinsevolh question de sòs, mès que mès es peticions que, per çò dera sua enòrma riquesa, li hègen soent, lo calauen en un mar de consfusions.
GUÈRRA-E-PATZ-IV-WEB	Qu‟è fòrça sòs e aguest òme n‟a de besonh.
GUÈRRA-E-PATZ-IV-WEB	Mès aqueth aute encara n‟a mès de besonh.
GUÈRRA-E-PATZ-IV-WEB	Qui n‟a mès de besonh?
GUÈRRA-E-PATZ-IV-WEB	E se m‟enganhen es dus?” Abantes non trapaue solucion ad aguestes preguntes e les daue sòs a toti.
GUÈRRA-E-PATZ-IV-WEB	Eth madeish trebolament li costaue quinsevolh conselh sus era manèra d‟administrar es sòns bens e era sua fortuna.
GUÈRRA-E-PATZ-IV-WEB	Ara, damb gran estonament dera sua part, ja non trapaue en semblables problèmes dobtes e confusions.
GUÈRRA-E-PATZ-IV-WEB	Qu‟auie ara en eth ua sòrta de jutge que, cossent damb determinades leis, ignorades per eth madeish, li dictaue çò que li calie hèr o non hèr.
GUÈRRA-E-PATZ-IV-WEB	Coma abantes, non sentie cap atraccion pes sòs, mès sabie perfèctaments çò que deuie o non deuiue hèr damb eri.
GUÈRRA-E-PATZ-IV-WEB	Eth prumèr cas practic entà resòlver per aguest jutge siguec eth d‟un coronèl francés presoèr, que dempús de condar-li peth menut es sues aventures, demanèc, lèu exigint, quate mil francs entà manar-les-ac ara sua hemna e as sòns hilhs.
GUÈRRA-E-PATZ-IV-WEB	Pierre, sense cap d‟esfòrç, les ac remic en tot admirar-se dempús de guaire aisit e simple resultaue hè‟c; en d‟auti tempsi l‟aurie semblat ua dificultat invencibla.
GUÈRRA-E-PATZ-IV-WEB	E, ath còp que remie era peticion deth coronèl, pensaue en com hè‟c, abantes de partir d‟Orel, entà qu‟er oficiau italian acceptèsse es sòs qu‟evidentaments auie besonh.
GUÈRRA-E-PATZ-IV-WEB	Ua naua pròva dera opinon de Pierre enes ahèrs monetaris siguec era question des deutes dera sua hemna e era reconstruccion des cases e bordalats qu‟auie en Moscòu.
GUÈRRA-E-PATZ-IV-WEB	Eth sòn administrador principau venguec a tier-li ua visita en Orel pr‟amor d‟informar- lo der estat des sues rendes, fòrça desparières des anteriores.
GUÈRRA-E-PATZ-IV-WEB	Sivans er administrador, er incendi de Moscòu supausaue entà Pierre era pèrta d‟uns dus milions de robles.
GUÈRRA-E-PATZ-IV-WEB	Entà padegar-lo d‟aguesta pèrta, presentèc ath sòn patron es compdes de tau manèra que, a maugrat de tot, es ingrèssi, en sòrta d‟amendrir, aumentarien se se remie a pagar es deutes dera sua hemna (qu‟ad aquerò non ère obligat) e se renonciaue a rebastir es cases de Moscòu e des sòns entorns, qu‟eth sòn manteniment supausaue ua despena de ueitanta mil robles ar an, sense cap de benefici.
GUÈRRA-E-PATZ-IV-WEB	Òc, òc, qu‟ei vertat, arric alègraments Pierre.
GUÈRRA-E-PATZ-IV-WEB	Mès en gèr, Savielic arribèc en Moscòu, li parlèc der estat dera ciutat e li mostrèc eth presupòst qu‟auie hèt er arquitècte entara reconstruccion dera casa e des bordalats pròchi en to referir-se ad aquerò coma s‟er ahèr siguesse ja apraiat.
GUÈRRA-E-PATZ-IV-WEB	Alavetz Pierre recebec fòrça cartes deth prince Vasili e de d‟autes amistats de Sant Petersburg.
GUÈRRA-E-PATZ-IV-WEB	Se referien as deutes dera sua hemna e heren a pensar a Pierre qu‟eth projècte der administrador, que tant l‟auie shautat ara prumeria, ère inacceptable e eth madeish li calie vier entà Sant Petersburg pr‟amor de saldar es deutes e reconstruir era casa de Moscòu.
GUÈRRA-E-PATZ-IV-WEB	Ignoraue eth motiu que li calie procedir atau, mès que sentie er impuls de h‟èc.
GUÈRRA-E-PATZ-IV-WEB	Es sues rendes amendririen en tres quataus parts, mès li calie obrar atau.
GUÈRRA-E-PATZ-IV-WEB	Villarski gessie entà Moscòu e determinèc anar-se‟n damb eth.
GUÈRRA-E-PATZ-IV-WEB	Pendent tota era sua convalescéncia en Orel, Pierre auie experimentat era alegria dera libertat e dera vida; aguest sentiment anec aumentant ath long deth viatge, quan se trapèc ar aire liure e anec vedent cares naues e coneishudes.
GUÈRRA-E-PATZ-IV-WEB	Pendent tot aqueth viatge sentie era madeisha alegria qu‟er escolan pendent es vacances.
GUÈRRA-E-PATZ-IV-WEB	Toti es ròstres, dès eth postilhon ath mèstre de pòstes e es campanhards, qu‟auien entada eth un nau sentit.
GUÈRRA-E-PATZ-IV-WEB	Era preséncia e es observacions de Villarski, que se planhie dera praubetat de Russia, dera sua ignorància e der retard respècte a Euròpa, non hègen senon ahiscar era alegria de Pierre.
GUÈRRA-E-PATZ-IV-WEB	Aquiu a on Villarski vedie era bohada der mòrt, Pierre vedie ua pròva d‟extraordinària vitalitat, ua fòrça qu‟ath miei dera nhèu sostenguie aquiu era vida d‟aqueth pòble unit, particular e unenc.
GUÈRRA-E-PATZ-IV-WEB	Non discutie es opinions de Villarski; semblaue èster d‟acòrd damb eth (donques qu‟aguesta conformitat simulada ère eth camin mès cuert entà evitar discussions que non amiauen entad arren); e, tant que l‟escotaue, arrie alègraments.
GUÈRRA-E-PATZ-IV-WEB	Atau coma ei de mau hèr explicar se per qué e entà on corren es hormigues d‟un hormiguèr esbauçat, per qué es ues tren brins, ueus e cadavres e es autes entornen entar hormiguèr, per qué tumen entre eres, s‟artenhen e pelegen, madeish de de mau hèr serie explicar es causes qu‟obliguèren as russi, après era retirada des francesi, a arremassar-se en aqueth lòc abantes cridat Moscòu.
GUÈRRA-E-PATZ-IV-WEB	Se guardam as hormigues, escampilhades ar entorn deth hormiguèr totafèt des.hèt, se contemplam era sua energia e eth sòn nombre incalculable, compreneram de seguit que tot ei esbauçat exceptat quauquarren indestructible e non materiau que constituís era vertadèra fòrça deth hormiguèr; madeish se passaue en Moscòu tàs dies d‟octobre, encara que non i auesse aquiu autoritat, ne glèises, ne santuaris, ne riqueses, ne tansevolhe cases.
GUÈRRA-E-PATZ-IV-WEB	Que seguie estant era madeisha ciutat qu‟auie estat en agost.
GUÈRRA-E-PATZ-IV-WEB	Tot jadie esbauçat exceptat aguest quauquarren non materiau, mès poderós e indestructible.
GUÈRRA-E-PATZ-IV-WEB	Es motius que possauen as òmes que de pertot corrien entà Moscòu dempús dera hujuda der enemic, qu‟èren plan diuèrsi, personaus e, enes prumèri dies, sauvatges e bestiuas mès que mès.
GUÈRRA-E-PATZ-IV-WEB	Un solet objectiu possaue a toti: arribar çò de mès lèu possible en lòc cridat abantes Moscòu e tornar e cuélher era sua pròpia activitat.
GUÈRRA-E-PATZ-IV-WEB	Ua setmana mès tard i auie en Moscòu quinze mil abitants; tàs dues setmanes qu‟èren vint-e-cinc mil, eca.
GUÈRRA-E-PATZ-IV-WEB	En tot aumentar cada còp mès, es chifres depassèren ena tardor de 1913 ara poblacion de 1812.
GUÈRRA-E-PATZ-IV-WEB	Es prumèrs russi qu‟entrèren en Moscòu sigueren es cosacs deth destacament de Wintzingerod e es mujiks des bordalats pròchi e es abitants dera capitau que s‟auien amagat enes entorns.
GUÈRRA-E-PATZ-IV-WEB	E çò de prumèr que heren aguesti russi qu‟entrèren ena ciutat arroïnada e saquejada siguec autrejar-se tanben ath sacatge, en tot contunhar atau era òbra des francesi.
GUÈRRA-E-PATZ-IV-WEB	Es campanhards acodien damb es sòns cars pr‟amor de hèr-se a vier entàs sòns bordalats tot çò qu‟encara podien trapar abandonat enes cases esbauçades e enes carrèrs.
GUÈRRA-E-PATZ-IV-WEB	Es cosacs carguèren tot çò que poderen; es propietaris se hègen a vier enes sues cases çò que artenhien a trapar enes autes, damb era desencusa de qué les pertanhie.
GUÈRRA-E-PATZ-IV-WEB	As prumèrs saquejaires ne seguiren d‟auti e d‟auti; cada dia, a mida que creishie eth sòn nombre eth sacatge se hège mès e mès de mau hèr e cuelhie formes precises.
GUÈRRA-E-PATZ-IV-WEB	Es francesi auien trapat un Moscòu uet que sauvaue encara era sua forma de ciutat organizada damb diuèrsi servicis de comerç, artesania, objèctes de luxe, geréncies estataus e gleisères.
GUÈRRA-E-PATZ-IV-WEB	Qu‟èren formes mancades de vida que, maugrat tot, existien.
GUÈRRA-E-PATZ-IV-WEB	I auie botigues, magazèms, bazars, era majoritat damb merces; i auie fabriques, talhèrs de menestraus, palais, cases luxuoses, plies d‟objèctes de grana valor; i auie espitaus, presons, burèus publics, glèises e catedrales.
GUÈRRA-E-PATZ-IV-WEB	Coma mès se perlongaue eth sejorn des francesi ena ciutat, màger ère era destruccion d‟aguestes formes de vida urbana e, a tot darrèr, tot quedèc redusit a un camp indivisible de sacatge, mancat de vida.
GUÈRRA-E-PATZ-IV-WEB	Coma mès s‟alongaue eth sacatge des francesi mès se destrusien es riqueses de Moscòu e mendre èren es fòrces des saquejaires.
GUÈRRA-E-PATZ-IV-WEB	Eth sacatge de Moscòu pes russi comencèc quan es sues tropes arribèren ena capitau e coma mès se tardaue eth sòn sejorn, coma mès nombrós eth numèro de participants, mès rapida ère era reconstruccion des riqueses e dera vida regulada.
GUÈRRA-E-PATZ-IV-WEB	Ath delà des saquejaires acodie en Moscòu era gent mès diuèrsa, arrossegades ja peth curiosèr, ja pes déuers de trabalh, ja peth calcul: qu‟èren propietaris de cases e clergat, foncionaris nauts e petits, mercadèrs, menestraus, campanhards.
GUÈRRA-E-PATZ-IV-WEB	Ath cap d‟ua setmana es mujiks que venguien ena ciutat damb es sòns cars uets entà tornar damb eri plei de tota sòrta d‟objèctes, èren ja arturadi pes autoritats e obligadi a retirar es cadavres.
GUÈRRA-E-PATZ-IV-WEB	D‟auti, en saber-se‟n de çò que les auie passat as sòn companhs, acodien damb es cars cargadi de horment, civada e hen; en peleja es uns damb es auti baishauen es prètzi en tot deishar-les per dejós deth prètz anterior.
GUÈRRA-E-PATZ-IV-WEB	Cooperatiues de hustèrs acodien damb era esperança d‟un trabalh ben pagat, e pertot reparauen es cases usclades e ne bastien de naues.
GUÈRRA-E-PATZ-IV-WEB	Es comercians daurien es sòns lòcs.
GUÈRRA-E-PATZ-IV-WEB	Tauèrnes e aubèrges s‟installauen en cases miei esbauçades pes incendis.
GUÈRRA-E-PATZ-IV-WEB	Eth clergat restablie eth culte enes nombroses glèises qu‟auien restat intactes; quauques persones balhauen objèctes de culte entà substituir as panadi.
GUÈRRA-E-PATZ-IV-WEB	Es foncionaris installauen es sòns burèus, damb tauletes e armaris, en petites crambes.
GUÈRRA-E-PATZ-IV-WEB	Es caps superiors e era policia se tenguien a distribuir es bens deishadi pes francesi.
GUÈRRA-E-PATZ-IV-WEB	Es propietaris des cases a on s‟auien apilerat objèctes procedenti de d‟autes abitatges se planhien de qué tot siguesse trapat en un solet lòc.
GUÈRRA-E-PATZ-IV-WEB	D‟auti didien que non ère just deishar ath propietari dera casa toti es objèctes trapadi en era, donques qu‟es francesi que s‟estauen en diuèrsi ostaus amassauen es causes en un d‟eri.
GUÈRRA-E-PATZ-IV-WEB	S‟insultaue ara policia, la sobornauen, se duplicaue en es presuposti eth valor des causes usclades que pertanhien ar Estat, s‟exigie ajuda e eth comde Rastopchin escriuie es sues anóncies.
GUÈRRA-E-PATZ-IV-WEB	Pierre arribèc en Moscòu tà finaus de gèr e s‟installèc en un pabalhon que se sauvèc intacte ena sua casa.
GUÈRRA-E-PATZ-IV-WEB	Visitèc ath comde Rastopchin e a diuèrsi amics qu‟auien entornat ena ciutat damb er in de gésser ath tresau dia entà Sant Petersburg.
GUÈRRA-E-PATZ-IV-WEB	Toti hestejauen era victòria; era vida borie ena arroïnada capitau que, de man en man, s‟anaue remetent.Toti s‟alegrauen de veir a Pierre, volien parlar damb eth e conéisher çò qu‟auie viscut e vist.
GUÈRRA-E-PATZ-IV-WEB	Pierre se mostraue especiauments amable damb toti, mès sense encuedar-se‟m, sajaue de non comprometer-se damb arrés e sauvar era sua libertat.
GUÈRRA-E-PATZ-IV-WEB	As preguntes que li hègen (importantes o sense cap importància) sus a on pensaue víuer, se rebastirie era sua casa, quan partirie entà Sant Petersburg e se podie encargarse d‟amiar un paquet, se limitaue a respóner d‟ua forma vaga: “Òc… dilhèu… qu‟encara m‟ac pensi, eca”.
GUÈRRA-E-PATZ-IV-WEB	Des Rostov se‟n sabec qu‟èren en Kostroma e pensaue pòqui viatges en Natasha.
GUÈRRA-E-PATZ-IV-WEB	E s‟acodie ena sua memòria, non passaue d‟èster un rebrembe agradiu d‟un passat ja fòrça luenhant.
GUÈRRA-E-PATZ-IV-WEB	Se sentie liure non solet de toti es trebucs sociaus, senon tanben d‟aqueth sentiment que sivans credie s‟auie impausat de bon voler.
GUÈRRA-E-PATZ-IV-WEB	Tres dies dempús dera sua arribada en Moscòu se‟n sabec pes Dubretskoi qu‟era princessa Maria ère ena capitau.
GUÈRRA-E-PATZ-IV-WEB	Era mòrt, es patiments, es darrèrs dies deth prince Andrei acodien soent ena memòria de Pierre e ara tornèren ena sua ment damb naua fòrça.
GUÈRRA-E-PATZ-IV-WEB	Quan se‟n sabec, pendent eth dinar, qu‟era princessa Maria ère en Moscòu, ena sua casa deth carrèr Vozdvishenka, non afectada per incendi, decidic tier-li ua visita aquera madeisha tarde.
GUÈRRA-E-PATZ-IV-WEB	Peth camin Pierre non deishèc de pensar en prince Andrei, ena sua amistat damb eth, enes sues diuèrses entrevistes e, sustot, ena darrèra de Borodino.
GUÈRRA-E-PATZ-IV-WEB	E qu‟abantes de morir non li siguesse revelat eth sens dera vida?”, pensaue.
GUÈRRA-E-PATZ-IV-WEB	Se‟n brembèc de Karataiev e dera sua mòrt; e sense encuedar-se‟n, comparèc aqueri dus òmes tan desparièrs e ath còp tan semblables pera estimacion que les auie auut e perque ambdús auien viscut e auien mòrt.
GUÈRRA-E-PATZ-IV-WEB	Ena mès grèu disposicion d‟esperit arribèc ena casa deth vielh prince.
GUÈRRA-E-PATZ-IV-WEB	Er edifici auie patit pòc.
GUÈRRA-E-PATZ-IV-WEB	Se vedie quauqua senhau dera guèrra, mès sauvaue eth caractèr d‟abantes.
GUÈRRA-E-PATZ-IV-WEB	Eth vielh majordòm gessec ar encontre de Pierre damb ròstre grèu e seriós, coma se volesse hèr-li veir qu‟era desaparicion deth prince non cambiaue en arren er orde aquiu establit.
GUÈRRA-E-PATZ-IV-WEB	L‟informèc qu‟era princessa s‟auie retirat enes sues crambes e que recebie es dimenges.
GUÈRRA-E-PATZ-IV-WEB	Anoncia-me, dihèu me recebe, didec Pierre.
GUÈRRA-E-PATZ-IV-WEB	Plan, senhor.
GUÈRRA-E-PATZ-IV-WEB	Passatz ena sala de retraits, se vos platz.
GUÈRRA-E-PATZ-IV-WEB	Uns instants dempús eth majordòm tornèc damb Dessalles, qu‟informèc a Pierre, en nòm dera princessa, que s‟alegraue fòrça de veder-lo e li pregaue, se li perdonaue eth sòn excès de confiança, que pugèsse enes sues crambes.
GUÈRRA-E-PATZ-IV-WEB	En ua cramba de solèr de naut mèsalèu baish, illuminada damb ua soleta candèla, i auie era princessa e ua auta persona vestida de nere.
GUÈRRA-E-PATZ-IV-WEB	Pierre rebrembèc qu‟era princessa tostemp auie damb era a quauqua senhoreta de companhia, mès que non les coneishie ne les rebrembaue.
GUÈRRA-E-PATZ-IV-WEB	Era princessa se lheuèc ara prèssa e gessec ath sòn encontre, en tot aufrir-li era man.
GUÈRRA-E-PATZ-IV-WEB	Ja vedetz se com mos auem de trapar, didec era princessa, dempús que Pierre l‟auesse punat era man, en tot campar es cambis qu‟auie experimentat eth ròstre deth sòn visitaire.
GUÈRRA-E-PATZ-IV-WEB	Enquia e tot es darrèri dies parlaue soent de vos, higec, virant es uelhs entara senhoreta de companhia damb ua timiditat que de moment estonèc a Pierre.
GUÈRRA-E-PATZ-IV-WEB	Be me‟n sentí d‟erosa quan me‟n sabí que vos viuíetz!
GUÈRRA-E-PATZ-IV-WEB	Qu‟ei era soleta bona notícia qu‟auem recebut en aguesti tempsi.
GUÈRRA-E-PATZ-IV-WEB	De nauèth e damb màger inquietud, era princessa guardèc ara sua senhoreta de companhia e volec higèr quauquarren, mès Pierre l‟interrompec.
GUÈRRA-E-PATZ-IV-WEB	Guardatz, que jo non sabia arren d‟eth.
GUÈRRA-E-PATZ-IV-WEB	Lo credia mòrt.
GUÈRRA-E-PATZ-IV-WEB	Sabia solet qu‟ère damb es Rostov…
GUÈRRA-E-PATZ-IV-WEB	Quin destin!
GUÈRRA-E-PATZ-IV-WEB	Pierre parlaue rapid e animadaments; virèc un còp es uelhs entath ròstre dera senhoreta de companhia, que lo guardaue fixaments damb atencion, trendesa e curiosèr e, coma se sòl passar enes convèrses, sentec, sense saber se per qué, qu‟aguesta senhoreta de companhia, damb vestit nere, ère ua persona amabla, bontadosa, corau, que non trebolarie era sua convèrsa intima damb era princessa Maria.
GUÈRRA-E-PATZ-IV-WEB	Mès quan didec es sues darrères paraules sus es Rostov s‟accentuèc eth trebolament dera princessa.
GUÈRRA-E-PATZ-IV-WEB	De nauèth era sua guardada anèc de Pierre entara senhoreta de companhia.
GUÈRRA-E-PATZ-IV-WEB	Qu‟ei que non la coneishetz?, preguntèc.
GUÈRRA-E-PATZ-IV-WEB	Pierre tornèc a guardar aquera cara esblancossida e delicada, de uelhs neri e boca estranha.
GUÈRRA-E-PATZ-IV-WEB	Quauquarren intim, desbrembat de hège temps, e mès qu‟intim, lo guardaue damb aqueri uelhs atentius.
GUÈRRA-E-PATZ-IV-WEB	Aguest ròstre sevèr, prim, palle, envielhit que non pòt èster eth d‟era.
GUÈRRA-E-PATZ-IV-WEB	Non ei senon un rebrembe”.
GUÈRRA-E-PATZ-IV-WEB	Mès en aqueth instant era princessa didec: “Natasha”.
GUÈRRA-E-PATZ-IV-WEB	Quan era arric, que ja non auec cap de dobte: ère Natasha e eth l‟estimaue.
GUÈRRA-E-PATZ-IV-WEB	En prumèr instant, sense voler, Pierre cohessèc a Natasha, ara princessa Maria e, sustot, ada eth madeish un secret que ne tansevolhe eth coneishie.
GUÈRRA-E-PATZ-IV-WEB	Sagèc d‟amagar era sua emocion, mès coma mès s‟esforçaue, mès evident ( mès evident que s‟ac auesse dit damb paraules) ère entada eth, entada era e entara princessa qu‟estimaue a Natasha.
GUÈRRA-E-PATZ-IV-WEB	Mès quan sagèc de tornar ara convèrsa començada damb era princessa e guardèc de nauèth a Natasha, mès intensa siguec era rojor dera cara e ua emocion mès intensa d‟alegria e de temor se senhoregèc d‟eth.
GUÈRRA-E-PATZ-IV-WEB	S‟embolhèc enes sues paraules e li calec posar-se a mitat dera frasa.
GUÈRRA-E-PATZ-IV-WEB	Que non auie reparat en era pr‟amor que ne se l‟auie acodit pensar que se podesse trapar en aqueth lòc; ne l‟auie arreconeishut pr‟amor que, deth darrèr còp que la vedec, Natasha auie cambiat enòrmaments.
GUÈRRA-E-PATZ-IV-WEB	Qu‟estaue mès prima e esblancossida; mès que non ère aquerò que la convertie en ua auta: non la podec arreconéisher pr‟amor qu‟enes sòns uelhs ludie tostemp era alegria de víuer e ara, ça que la, non auien ne era ombra d‟un arridolet, qu‟èren uns uelhs atentius, bontadosi, interrogants e tristi.
GUÈRRA-E-PATZ-IV-WEB	En Natasha non se miralhèc eth trebolament de Pierre, se non ei per ua lèu imperceptibla satisfaccion qu‟a penes illuminèc eth sòn ròstre.
GUÈRRA-E-PATZ-IV-WEB	Natasha a vengut entà estar-se damb jo, expliquèc era princessa Maria.
GUÈRRA-E-PATZ-IV-WEB	Es comdes vieràn un dia d‟aguesti.
GUÈRRA-E-PATZ-IV-WEB	Era comdessa se trape en un estat terrible.
GUÈRRA-E-PATZ-IV-WEB	Mès tanben Natasha a besonh d‟un mètge que la veigue.
GUÈRRA-E-PATZ-IV-WEB	Que l‟an calut obligar a vier.
GUÈRRA-E-PATZ-IV-WEB	Qu‟a penes i a ua soleta familha que non age eth sòn pròpi dolor, didec Pierre en tot virar-se entà Natasha.
GUÈRRA-E-PATZ-IV-WEB	Vo‟n sabetz que çò de Petia se passèc eth madeish dia que mos desliurèren?
GUÈRRA-E-PATZ-IV-WEB	Jo lo vedí.
GUÈRRA-E-PATZ-IV-WEB	Quin magnific gojat!
GUÈRRA-E-PATZ-IV-WEB	Natasha lo guardaue fixaments e, coma responent as sues paraules, es sòns uelhs s‟aluguèren, se heren mès grani.
GUÈRRA-E-PATZ-IV-WEB	Qué se pòt díder o pensar coma consolacion?, seguic Pierre.
GUÈRRA-E-PATZ-IV-WEB	Arren…
GUÈRRA-E-PATZ-IV-WEB	Maria.
GUÈRRA-E-PATZ-IV-WEB	Òc, òc, aguesta qu‟ei era pura vertat, l‟interrompec rapidaments Pierre.
GUÈRRA-E-PATZ-IV-WEB	Per qué?, preguntèc Natasha en tot guardar-li es uelhs damb fòrça atencion.
GUÈRRA-E-PATZ-IV-WEB	Com, per qué?, didec era princessa.
GUÈRRA-E-PATZ-IV-WEB	Natasha, sense hèr-ne cabau dera princessa Maria, seguic guardant interrogatiuaments a Pîerre.
GUÈRRA-E-PATZ-IV-WEB	Natasha dauric era boca entà díder quauquarren, mès se tenguec.
GUÈRRA-E-PATZ-IV-WEB	Pierre se virèc damb rapiditat entara princessa e li preguntèc sus es darrèri dies deth sòn amic.
GUÈRRA-E-PATZ-IV-WEB	Lèu auie despareishut eth trebolament de Pierre, mès tanben se n‟encuedaue de qué auie perdut complètaments era sua libertat d‟abantes.
GUÈRRA-E-PATZ-IV-WEB	Sentie que cada paraula, cada acte sòn, auien, ara, un jutge qu‟eth sòn judici ère entada eth mès valuós qu‟era opinon dera rèsta deth mon.
GUÈRRA-E-PATZ-IV-WEB	Quan parlaue, ac hège pensant en efècte qu‟es sues paraules costarien en Natasha.
GUÈRRA-E-PATZ-IV-WEB	Que non ei que didesse, a prepaus, çò que podie agradar-li, mès guaire didie ac jutjaue deth punt d‟enguarda d‟era.
GUÈRRA-E-PATZ-IV-WEB	Sense nèrvi ne nhac, coma ei de costum en aguesti casi, era princessa Maria comencèc a condar era situacion qu‟auie trapat ath sòn frair Andrei.
GUÈRRA-E-PATZ-IV-WEB	Mès es preguntes de Pierre, era sua guardada inquieta, interessada, er esmovent tremolor deth sòn ròstre, l‟obliguèren a entrar en detalhs qu‟eth sòn rebrembe cranhie.
GUÈRRA-E-PATZ-IV-WEB	Òc, òc… qu‟ei aquerò…, didie Pierre, inclinat entara princessa e escotant avidaments es sues paraules.
GUÈRRA-E-PATZ-IV-WEB	Òc, òc…
GUÈRRA-E-PATZ-IV-WEB	Alavetz, se padeguèc?..
GUÈRRA-E-PATZ-IV-WEB	Se solatgèc?
GUÈRRA-E-PATZ-IV-WEB	Es sòns defèctes, se les auie, que non procedien d‟eth…
GUÈRRA-E-PATZ-IV-WEB	Alavetz, se padeguèc?, repetic.
GUÈRRA-E-PATZ-IV-WEB	Quina felicitat que vos auesse trapat!, didec en tot virar-se de cap a Natasha e guardar-la damb es uelhs plei de lèrmes.
GUÈRRA-E-PATZ-IV-WEB	Eth ròstre de Natasha s‟estrementic.
GUÈRRA-E-PATZ-IV-WEB	Per un moment dobtèc se li calie parlar o non.
GUÈRRA-E-PATZ-IV-WEB	Òc, ua felicitat!, didec damb votz prigonda.
GUÈRRA-E-PATZ-IV-WEB	Entà jo siguec ua vertadèra felicitat, e higec, dempús uns instants de silenci: E eth… eth… didec qu‟ac desiraue just en moment que m‟apressè…
GUÈRRA-E-PATZ-IV-WEB	Era votz de Natasha se trinquèc.
GUÈRRA-E-PATZ-IV-WEB	Se rogic, crispèc es mans sus es sòns jolhs e, superant era sua trantalhada, lheuèc eth cap e comencèc a parlar ara prèssa.
GUÈRRA-E-PATZ-IV-WEB	Que non sabíem arren quan gessérem de Moscòu.
GUÈRRA-E-PATZ-IV-WEB	Non gausè demanar notícies d‟eth.
GUÈRRA-E-PATZ-IV-WEB	E de ressabuda, Sonia me didec que venguie damb nosati.
GUÈRRA-E-PATZ-IV-WEB	Non pensè en arren, non me podia imaginar eth sòn estat.
GUÈRRA-E-PATZ-IV-WEB	Era soleta causa que sentia ère eth besonh de veder-lo, d‟èster ath sòn costat, acabèc, tremolant e estofant-se.
GUÈRRA-E-PATZ-IV-WEB	E sense deishar que l‟interrompessen, condèc çò que jamès auie dit ad arrés; tot çò qu‟auie sentut pendent es tres setmanes de viatge e deth sòn sejorn en Yaroslavl.
GUÈRRA-E-PATZ-IV-WEB	Pierre la seguie d‟aurelha, parat e sense deishar-la de uelh, plei de lèrmes.
GUÈRRA-E-PATZ-IV-WEB	Escotant eth sòn raconde, non pensaue en prince Andrei ne ena mòrt, ne en çò que didie era.
GUÈRRA-E-PATZ-IV-WEB	L‟escotaue e solet sentie pietat per tot eth dolor que li costaue aqueth rebrembe.
GUÈRRA-E-PATZ-IV-WEB	Era princessa, seiguda ath cant de Natasha, arropint eth ròstre e reprimint a penes es sues lèrmes, escotaue per prumèr viatge era istòria des darrèrs dies d‟amor de sa frair e Natasha.
GUÈRRA-E-PATZ-IV-WEB	Qu‟ère evident que Natasha auie besonh de condar aguest agradiu e dolorós raconde.
GUÈRRA-E-PATZ-IV-WEB	Parlaue barrejant es petits detalhs damb es secrets mès intims e semblaue que non anaue a acabar jamès.
GUÈRRA-E-PATZ-IV-WEB	Diuèrsi còps repetic un madeish hèt.
GUÈRRA-E-PATZ-IV-WEB	S‟entenec darrèr dera pòrta era votz de Dessalles que preguntaue se Nikolushka podie passar entà balhar era bona net.
GUÈRRA-E-PATZ-IV-WEB	Aquerò qu‟ei tot… tot…, didec Natasha.
GUÈRRA-E-PATZ-IV-WEB	En entrar Nikolenhka, se lheuèc ara prèssa e s‟apressèc lèu corrent ena gessuda, estramunquèc damb eth cap ena pòrta dissimulada per un ridèu e deishèc anar un gemiment, sigue peth dolor fisic o morau, e hugec dera cramba.
GUÈRRA-E-PATZ-IV-WEB	Pierre se demorèc guardant entara pòrta qu‟auie gessut era, sense compréner per qué, de pic, s‟auie demorat solet en mon.
GUÈRRA-E-PATZ-IV-WEB	Era princessa Maria metec fin ara sua abstraccion en tot hèr que se fixèsse en sòn nebot, qu‟entraue en aqueth moment.
GUÈRRA-E-PATZ-IV-WEB	Era vista deth gojat, retirat a sa pair, influic encara mès en estat emocionau de Pierre: punèc a Nikolenhka, se lheuèc ara prèssa e damb un mocador ena man s‟apressèc ena hièstra.
GUÈRRA-E-PATZ-IV-WEB	Pensaue dider-se adiu dera princesa Maria, mès era lo retenguec.
GUÈRRA-E-PATZ-IV-WEB	Non… non.
GUÈRRA-E-PATZ-IV-WEB	Natasha e jo non mos calam en lhet enquia dempús des dues.
GUÈRRA-E-PATZ-IV-WEB	Demoratz-vos, se vos platz, harè mestrar eth sopar.
GUÈRRA-E-PATZ-IV-WEB	Baishatz vos, e nosati vieram de seguit.
GUÈRRA-E-PATZ-IV-WEB	Abantes de gésser Pierre, era princessa li didec encara:
GUÈRRA-E-PATZ-IV-WEB	Qu‟ei eth prumèr còp que parle atau d‟eth.
GUÈRRA-E-PATZ-IV-WEB	Pierre siguec introdusit en gran minjador illuminat; ues menutes dempús entenec eth rumor de passi e entrèren Natasha e era princessa Maria.
GUÈRRA-E-PATZ-IV-WEB	Toti semblauen auer eth madeish embarràs que sòl seguir a ua convèrsa intima e grèu.
GUÈRRA-E-PATZ-IV-WEB	Qu‟ei impossible reprener-la, e parlar de quauquarren banau còste vergonha, carar resulte desagradiu pr‟amor que i a talents de parlar e eth silenci semble simulat.
GUÈRRA-E-PATZ-IV-WEB	S‟apressèren en silenci ena taula; es crambèrs separèren e apressèren es cagires; Pierre despleguèc ara sòn hered tovalhon e, decidit a trincar eth silenci, guardèc a Natasha e ara princessa Maria.
GUÈRRA-E-PATZ-IV-WEB	Ambdues semblauen auer decidit çò de madeish.
GUÈRRA-E-PATZ-IV-WEB	Enes sòns uelhs se reflectie eth plaser de víuer e era reconeishença de qué, ath delà deth patiment, i auie alegries.
GUÈRRA-E-PATZ-IV-WEB	Beuetz vodka, comde?, preguntèc era princessa, e aguestes paraules dissipèren en un viraments de uelhs es ombres deth passat.
GUÈRRA-E-PATZ-IV-WEB	Parlem de vos, higec.
GUÈRRA-E-PATZ-IV-WEB	Per aquiu conden meravilhes incredibles.
GUÈRRA-E-PATZ-IV-WEB	Òc, responec Pierre damb, ara, eth sòn arridolet de costum amable e ironic.
GUÈRRA-E-PATZ-IV-WEB	M‟atribuissen miracles que ne tansevolhe è soniat.
GUÈRRA-E-PATZ-IV-WEB	Maria Abramovna me convidèc en çò de sòn pr‟amor de condar-me tot çò que m‟a arribat e me calerie auer arribat.
GUÈRRA-E-PATZ-IV-WEB	Tanben Stepan Stepanovic me mostrèc çò que jo madeish me calie condar.
GUÈRRA-E-PATZ-IV-WEB	Veigui, en generau, que resulte fòrça comòde aquerò d‟èster un òme interessant (ara que sò un òme interessant).
GUÈRRA-E-PATZ-IV-WEB	Me conviden e, de passa, me conden çò que m‟a arribat.
GUÈRRA-E-PATZ-IV-WEB	Natasha arric e volec díder quauquarren.
GUÈRRA-E-PATZ-IV-WEB	Ei vertat?
GUÈRRA-E-PATZ-IV-WEB	E maugrat tot, sò tres viatges mès ric qu‟abantes, responec eth.
GUÈRRA-E-PATZ-IV-WEB	Encara qu‟eth pagament des deutes dera sua hemna e des òbres auien cambiat era sua situacion, seguie dident qu‟ère tres còps mès ric qu‟abantes.
GUÈRRA-E-PATZ-IV-WEB	Çò que de vertat e guanhat ei era libertat, gessec, ja seriosaments.
GUÈRRA-E-PATZ-IV-WEB	Pensatz rebastir era vòsta casa?
GUÈRRA-E-PATZ-IV-WEB	Òc; que m‟ac mane Savelic.
GUÈRRA-E-PATZ-IV-WEB	Didetz-me, non sabíetz arren dera mòrt dera comdessa quan vos demorèretz en Moscòu?, preguntèc era princessa; e de seguit se rogic, en veir qu‟era sua pregunta, hèta ara seguida dera allusion de Pierre ara sua libertat, podie hèr veir qu‟era atribuie as sues paraules un sens que dilhèu non auien.
GUÈRRA-E-PATZ-IV-WEB	Non, responec Pierre, sense mostrar cap de trebuc pera interpretacion qu‟auesse pogut balhar era princessa as sues paraules.
GUÈRRA-E-PATZ-IV-WEB	Me‟n sabí en Orel e non podetz imaginar-vos se com m‟impressionèc.
GUÈRRA-E-PATZ-IV-WEB	Que non èrem un matrimòni exemplar, higec ara prèssa, guardant a Natasha e notant en era un curiosèr per saber se com parlarie dera sua hemna, mès era sua mòrt me costèc ua grana impression.
GUÈRRA-E-PATZ-IV-WEB	Quan dues persones se pelegen, ambdues que n‟an eth tòrt; e eth tòrt deth que demore se hè de pic terriblaments penible respècte deth que ja non i é. Ath delà, ua mòrt atau… sense amics, sense consolacion…
GUÈRRA-E-PATZ-IV-WEB	Que la planhi fòrça, fòrça, acabèc, e notèc damb plaser un gèst d‟aprobacion en ròstre de Natasha.
GUÈRRA-E-PATZ-IV-WEB	E ara, ètz vos celibatari e liure entà maridar-vos, comentèc era princessa Maria.
GUÈRRA-E-PATZ-IV-WEB	Pierre se rogic tot e sagèc pendent bèth temps de non guardar a Natasha.
GUÈRRA-E-PATZ-IV-WEB	Quan decidic de hè‟c, eth sòn ròstre ère hered e grèu, e enquia e tot li semblèc veir en eth un trait de mensprètz.
GUÈRRA-E-PATZ-IV-WEB	Pierre se metec a arrir.
GUÈRRA-E-PATZ-IV-WEB	Ne un solet viatge, jamès.
GUÈRRA-E-PATZ-IV-WEB	Quauqui uns s‟imaginen tostemp qu‟estar-se presoèr ei madeish que tier-li ua visita a Napoleon.
GUÈRRA-E-PATZ-IV-WEB	Non solet non lo vedí, senon que non entení parlar d‟eth ne un solet còp.
GUÈRRA-E-PATZ-IV-WEB	Que siguí en companhia fòrça pejor.
GUÈRRA-E-PATZ-IV-WEB	Eth sopar s‟acabaue e Pierre, qu‟ara prumeria se resistie a parlar dera sua captivitat, s‟anèc encoratjant de man en man.
GUÈRRA-E-PATZ-IV-WEB	Mès, non ei vertat que vos demorèretz damb era intencion d‟aucir a Napoleon?, li preguntèc Natasha damb un leugèr arridolet.
GUÈRRA-E-PATZ-IV-WEB	Me pensè qu‟ac endonviaua quan mos trapèrem ena porta Sujareva, vo‟n brembatz?
GUÈRRA-E-PATZ-IV-WEB	Pierre cohessèc qu‟ère vertat e, amiat pòc a pòc pes preguntes dera princessa e en particular pes de Natasha, condèc peth menut es sues aventures.
GUÈRRA-E-PATZ-IV-WEB	Ara prumeria parlaue damb era afabla ironia que li meritaue era gent, e sustot eth madeish; mès dempús, quan arribèc en raconde des patiments e orrors presenciadi per eth, era sua narracion cuelhec era emocion contenguda d‟ua persona que reviu ena sua memòria fòrtes impressions.
GUÈRRA-E-PATZ-IV-WEB	Era princessa Maria guardaue damb amable arridolet, ben a Pierre, ben a Natasha.
GUÈRRA-E-PATZ-IV-WEB	En tot aqueth raconde non vedie senon a Pierre e ara sua bontat.
GUÈRRA-E-PATZ-IV-WEB	Natasha, emparada en sòn braç, damb ua expression que variaue sivans variaue era narracion, observaue a Pierre sense deishar-lo de uelh e se diderie que compartie damb eth tot çò que didie.
GUÈRRA-E-PATZ-IV-WEB	Non solet era sua guardada: es sues exclamacionses breus, es preguntes que li dirigie, li mostrauen a Pierre que Natasha, de tot çò que condaue, comprenie justaments aquerò qu‟eth li volie transméter.
GUÈRRA-E-PATZ-IV-WEB	Er episòdi dera hemna e era mainada, que per çò de defener-les l‟auien agarrat, l‟auie condat atau:
GUÈRRA-E-PATZ-IV-WEB	Qu‟ère un espectacle orrible, es mainatges abandonadi e quauqui uns ath miei des ahlames…
GUÈRRA-E-PATZ-IV-WEB	Dauant de jo ne treigueren a un d‟eri…
GUÈRRA-E-PATZ-IV-WEB	Hemnes qu‟arrincauen era sua ròba, es sues plendengues…
GUÈRRA-E-PATZ-IV-WEB	Pierre se rogic e se posèc confús.
GUÈRRA-E-PATZ-IV-WEB	Alavetz arribèc ua patrolha de francesi e agarrèren as qu‟arren hègen, as que non panauen, e se heren a vier a toti es òmes.
GUÈRRA-E-PATZ-IV-WEB	E a jo.
GUÈRRA-E-PATZ-IV-WEB	Solide que non ac condatz tot…
GUÈRRA-E-PATZ-IV-WEB	Natasha, e dempús d‟un brèu silenci higec: bon.
GUÈRRA-E-PATZ-IV-WEB	Pierre seguic era sua narracion.
GUÈRRA-E-PATZ-IV-WEB	Quan arribèc ena scèna des fusilhades, volet deishar de cornèr es detalhs terribles, mès Natasha exigic qu‟ac didesse tot.
GUÈRRA-E-PATZ-IV-WEB	Dempús parlèc de Karataiev.
GUÈRRA-E-PATZ-IV-WEB	Se lheuèc (se metec a pàssejar pera cramba); Natasha lo seguie de uelh.
GUÈRRA-E-PATZ-IV-WEB	S‟arturèc un moment.
GUÈRRA-E-PATZ-IV-WEB	Que non poderíetz compréner se guaire aprení d‟aqueth òme analfabèt e ingenú.
GUÈRRA-E-PATZ-IV-WEB	Òc, òc… condatz… a on ei ara?, preguntèc Natasha.
GUÈRRA-E-PATZ-IV-WEB	L‟auciren lèu dauant des mèns uelhs.
GUÈRRA-E-PATZ-IV-WEB	E Pierre gessec de condar es darrèrs dies dera retirada, era malautia de Karataiev e era sua mòrt (era sua votz tremolaue).
GUÈRRA-E-PATZ-IV-WEB	Pierre condaue es sòns eveniments coma jamès les auie rebrembat.
GUÈRRA-E-PATZ-IV-WEB	Li semblaue veir, ara, en tot çò de patit un significat nau.
GUÈRRA-E-PATZ-IV-WEB	En condar tot aquerò a Natasha, Pierre experimentaue er estranh plaser que còsten es hemnes quan escoten a un òme; non aguestes hemnes escarrabilhades que hèn atencion, en tot sajar de retier çò que les diden entà enriquir era sua ment e, venguda era escadença, servir-se‟n d‟aquerò o senhorejar-se d‟aquerò que les conden e comunicar a d‟auti, çò de mès lèu possible, es sabentes frases elaborades ena sua limitada ment, senon eth vertadèr plaser que còsten es vertadères hemnes dotades dera capacitat de discernir e comprèner çò de mielhor que i a en çò dit per òme.
GUÈRRA-E-PATZ-IV-WEB	Natasha, sense encuedar- se‟n, ère tot atencion; non deishaue escapar ne ua soleta paraula, ne ua nuança dera votz ne ua guardada, ne un trantalhament deth ròstre, ne un gèst de Pierre.
GUÈRRA-E-PATZ-IV-WEB	Captaue ath vòl cada paraula, autanplan a miei exprimir, e l‟introdusie en sòn còr, dubèrt, endonviant er amagat sens de tot er esfòrç morau de Pierre.
GUÈRRA-E-PATZ-IV-WEB	Era princessa Maria comprenie tanben era narracion, simpatizaue damb eth, mès ara vedie ua auta causa que tiraue totafèt era sua atencion; vedie era possibilitat de qué entre Natasha e Pierre gessesse er amor, de qué ambdús siguessen erosi e aguesta idia qu‟acodie ada era per prumèr viatge aumplie eth sòn còr de jòia.
GUÈRRA-E-PATZ-IV-WEB	Èren es tres dera maitiada.
GUÈRRA-E-PATZ-IV-WEB	Es vailets, damb ròstres grèus e tristi, entrauen tà renauir es candèles, mès arrés se n‟encuedaue d‟aquerò.
GUÈRRA-E-PATZ-IV-WEB	Pierre acabèc et sòn raconde.
GUÈRRA-E-PATZ-IV-WEB	Natasha lo seguie guardant damb uelhs animadi e ludents coma desirant compréner aquerò qu‟eth non auie condat.
GUÈRRA-E-PATZ-IV-WEB	Pierre, trebolat e erós ath còp, la guardaue de quan en quan e cercaue ena sua imaginacion çò que li calie díder pr‟amor de cambiar de tèma.
GUÈRRA-E-PATZ-IV-WEB	Era princessa Maria caraue.
GUÈRRA-E-PATZ-IV-WEB	A degun se l‟acodic pensar que ja èren es tres e que les calie anar-se‟n a dormir.
GUÈRRA-E-PATZ-IV-WEB	Que se sòl parlar de malastres e patiments, comencèc Pierre.
GUÈRRA-E-PATZ-IV-WEB	Mès se me didessen ara: qué preferisses, tornar a èster çò qu‟ères abantes dera tua captivitat o víuer de nauèth tot aquerò qu‟as patit?
GUÈRRA-E-PATZ-IV-WEB	Mon Diu!, de nauèth era captivitat e era carn de shivau!
GUÈRRA-E-PATZ-IV-WEB	Quan mos hèn enlà deth nòste camin aisit, mos pensam que tot ei perdut, en tot èster que solet alavetz comence çò de nau e çò de bon.
GUÈRRA-E-PATZ-IV-WEB	Mentre i a vida, existís era felicitat.
GUÈRRA-E-PATZ-IV-WEB	Dauant, encara rèste fòrça causes, fòrça…
GUÈRRA-E-PATZ-IV-WEB	Que vos ac digui jo, didec en to virar-se entà Natasha.
GUÈRRA-E-PATZ-IV-WEB	Òc, òc…
GUÈRRA-E-PATZ-IV-WEB	Pierre la guardèc damb atencion.
GUÈRRA-E-PATZ-IV-WEB	Òc, e arren mès qu‟aquerò, confirmèc Natasha.
GUÈRRA-E-PATZ-IV-WEB	Non ei vertat!
GUÈRRA-E-PATZ-IV-WEB	Non ei vertat!, exclamèc Pierre.
GUÈRRA-E-PATZ-IV-WEB	E vos tanpòc.
GUÈRRA-E-PATZ-IV-WEB	De ressabuda, Natasha amaguèc era sua cara entre es mans e s‟estarnèc a plorar.
GUÈRRA-E-PATZ-IV-WEB	Qué te cau, Natasha?, preguntèc era princessa.
GUÈRRA-E-PATZ-IV-WEB	Arren, arren, e arric a Pierre a trauèrs des sues lèrmes.
GUÈRRA-E-PATZ-IV-WEB	Pierre se metec de pès e se didec adiu d‟eres.
GUÈRRA-E-PATZ-IV-WEB	Era princessa Maria e Natasha s‟amassèren, coma tostemps, en dormitòri e se meteren a parlar de çò qu‟auie condat Pierre.
GUÈRRA-E-PATZ-IV-WEB	Era princessa Maria non exprimic era sua pensada sus eth e tanpòc Natasha ac hec.
GUÈRRA-E-PATZ-IV-WEB	Bona net, Mary, didec Natasha.
GUÈRRA-E-PATZ-IV-WEB	Sabes?
GUÈRRA-E-PATZ-IV-WEB	A viatges me cau pòur ua causa: non parlam d’eth (se referie ath prince Andrei), coma se cranhéssem rebaishar es nòsti sentiments, e l‟anem desbrembant.
GUÈRRA-E-PATZ-IV-WEB	Era princessa alendèc prigondaments, e aguesta alendada confirmèc era exactitud dera observacion de Natasha, encara que, de paraula, non confirmèc era sua opinion.
GUÈRRA-E-PATZ-IV-WEB	Dilhèu lo podem desbrembar?, didec.
GUÈRRA-E-PATZ-IV-WEB	M‟a costat tant de ben, condà‟c aué tot…
GUÈRRA-E-PATZ-IV-WEB	Ère dolorós, mès que m‟a costat fòrça ben; ne sò solide fòrça de qué eth l‟estimaue de vertat.
GUÈRRA-E-PATZ-IV-WEB	E plan per aquerò l‟ac è condat…
GUÈRRA-E-PATZ-IV-WEB	Que non hi mau, vertat?, preguntèc rogint-se de pic.
GUÈRRA-E-PATZ-IV-WEB	A Pierre?
GUÈRRA-E-PATZ-IV-WEB	Ò, non, ei tan brave!
GUÈRRA-E-PATZ-IV-WEB	Natasha parlèc un aute còp damb un arridolet jogaire que hège temps non illuminaue eth sòn ròstre.
GUÈRRA-E-PATZ-IV-WEB	Ac as campat, Maria?
GUÈRRA-E-PATZ-IV-WEB	Pierre s‟a hèt… sabi pas se com didè‟c… mès ufanós, mès net e frescolenc; coma se gessesse deth banh, comprenes?
GUÈRRA-E-PATZ-IV-WEB	En sens morau, plan.
GUÈRRA-E-PATZ-IV-WEB	Non ei atau?
GUÈRRA-E-PATZ-IV-WEB	Òc, qu‟a guanhat fòrça.
GUÈRRA-E-PATZ-IV-WEB	Coma papa fòrça còps…
GUÈRRA-E-PATZ-IV-WEB	Òc, e ath madeish temps son plan desparièrs.
GUÈRRA-E-PATZ-IV-WEB	Diden qu‟es òmes son amics quan son totafèt desparièrs.
GUÈRRA-E-PATZ-IV-WEB	Que li cau èster atau, plan que òc.
GUÈRRA-E-PATZ-IV-WEB	Non ei vertat que non se retire ada eth en arren?
GUÈRRA-E-PATZ-IV-WEB	Òc, ei vertat; mès Pierre ei magnific.
GUÈRRA-E-PATZ-IV-WEB	Plan, adishatz, didec Natasha.
GUÈRRA-E-PATZ-IV-WEB	E eth madeish arridolet jogaire d‟abantes quedèc pendent un temps coma desbrembat en sòn ròstre.
GUÈRRA-E-PATZ-IV-WEB	Aguesta net Pierre se tardèc fòrça a esclipsar-se.
GUÈRRA-E-PATZ-IV-WEB	Passegèc d‟un costat en aute dera cramba, ja calat en bèth pensament de mau hèr, que lo hège arroncilhar es celhes, ja arropint es espatles e estrementint-se, ja arrint erós.
GUÈRRA-E-PATZ-IV-WEB	Pensaue en prince Andrei, en Natasha e en sòn amor, ère gelos deth sòn passat; se hège repotecs e se perdonaue.
GUÈRRA-E-PATZ-IV-WEB	Sonèren es sies deth maitin e Pierre seguie caminant pera sua cramba.
GUÈRRA-E-PATZ-IV-WEB	Qué hèr?
GUÈRRA-E-PATZ-IV-WEB	Alavetz que li cau èster atau”, pensèc.
GUÈRRA-E-PATZ-IV-WEB	E despolhant-se ara prèssa, se calec en lhet, esmoigut e erós, apartadi ja es dobtes e trantalhaments.
GUÈRRA-E-PATZ-IV-WEB	Uns dies abantes auie fixat entath diuendres era sua partença de Moscòu.
GUÈRRA-E-PATZ-IV-WEB	Quan se desvelhèc, eth dijaus, Savelic entrèc ena sua cramba pr‟amor de recéber es ordes respècte ar equipatge.
GUÈRRA-E-PATZ-IV-WEB	Quin besonh n‟è jo de Sant Petersburg?
GUÈRRA-E-PATZ-IV-WEB	Qui i é aquiu?, se preguntèc ada eth madeish.
GUÈRRA-E-PATZ-IV-WEB	Òc, que ja he temps qu‟ac decidí, abantes de qué aquerò arribèsse i pensaua anar, rebrembèc.
GUÈRRA-E-PATZ-IV-WEB	E per qué non?
GUÈRRA-E-PATZ-IV-WEB	Dilhèu i vaja…
GUÈRRA-E-PATZ-IV-WEB	Be n‟ei de brave, atentiu e present en tot!, pensèc guardant eth vielh ròstre de Savelic.
GUÈRRA-E-PATZ-IV-WEB	Ben, Savelic, seguisses sense desirar era libertat?, li preguntèc.
GUÈRRA-E-PATZ-IV-WEB	Entà qué me cau era libertat, Excelléncia?
GUÈRRA-E-PATZ-IV-WEB	Òc, òc, mès e es hilhs?
GUÈRRA-E-PATZ-IV-WEB	Tanben eri viueràn, Exceléncia.
GUÈRRA-E-PATZ-IV-WEB	Damb patrons atau que se pòt víuer.
GUÈRRA-E-PATZ-IV-WEB	E es mèns eretèrs?, preguntèc Pierre.
GUÈRRA-E-PATZ-IV-WEB	E, se de pic, torni a maridar-me…?
GUÈRRA-E-PATZ-IV-WEB	Gausi dider-vos que haríetz fòrça ben, Excelléncia.
GUÈRRA-E-PATZ-IV-WEB	Non se‟n sap de çò de terribe e perilhós qu‟ei.
GUÈRRA-E-PATZ-IV-WEB	Massa lèu o massa tard…
GUÈRRA-E-PATZ-IV-WEB	Quan voletz gésser, senhor?, Deman?, preguntèc Savelic.
GUÈRRA-E-PATZ-IV-WEB	Non; que vau a arrecular un shinhau eth viatge.
GUÈRRA-E-PATZ-IV-WEB	Ja t‟avisarè.
GUÈRRA-E-PATZ-IV-WEB	E dauant der arridolet de Savelic pensèc: “Ei fòrça estranh que non sapie que ja non m‟interèsse bric Sant Petersburg.
GUÈRRA-E-PATZ-IV-WEB	Çò de mès important ara ei que se decidisque çò d‟aute.
GUÈRRA-E-PATZ-IV-WEB	Qu‟ac deu saber, estarà simulant.
GUÈRRA-E-PATZ-IV-WEB	E se li parlèssa?
GUÈRRA-E-PATZ-IV-WEB	Saberia çò que pense.
GUÈRRA-E-PATZ-IV-WEB	Pendent er esdejoar Pierre condèc ara sua cosia qu‟era vesilha auie estat en çò dera princessa Maria e s‟auie trapat, imaginatz-vos, a Natasha Rostova!
GUÈRRA-E-PATZ-IV-WEB	Era princessa non mostrèc mès estonament que s‟era amassada auesse estat damb Anna Semionovna.
GUÈRRA-E-PATZ-IV-WEB	La coneishetz?, preguntèc Pierre.
GUÈRRA-E-PATZ-IV-WEB	Qu‟è vist ara princessa e è entenut que la vòlen maridar damb eth joen Rostov.
GUÈRRA-E-PATZ-IV-WEB	Que serie ua grana causa entàs Rostov; diden que son absoudaments arroïnadi.
GUÈRRA-E-PATZ-IV-WEB	Non, non, vos demani se coneishetz a Natasha.
GUÈRRA-E-PATZ-IV-WEB	Qu‟entení alavetz parlar d‟era en relacion damb aguesta istòria.
GUÈRRA-E-PATZ-IV-WEB	Era princessa auie premanit tanben quauqui viures entath viatge.
GUÈRRA-E-PATZ-IV-WEB	Aqueth madeish dia recebec a un cap dera policia que venguie a demanar-li que manèsse a un òme de confiança pr‟amor de recuélher objèctes que s‟anauen a distribuir entre es propietaris.
GUÈRRA-E-PATZ-IV-WEB	Quin oficiau mès simpatic e beròi!
GUÈRRA-E-PATZ-IV-WEB	Ara s‟ocupe d‟aguestes foteses, e didien que non ère aunèst, que se profitaue dera sua situacion.
GUÈRRA-E-PATZ-IV-WEB	Pegaries!
GUÈRRA-E-PATZ-IV-WEB	Encara que, per qué non ac auie de hèr?
GUÈRRA-E-PATZ-IV-WEB	S‟a educat atau, e toti hèn madeish.
GUÈRRA-E-PATZ-IV-WEB	Qué simpatic semble, quina cara mès agradiua, me guarde e arrís!”.
GUÈRRA-E-PATZ-IV-WEB	Pierre venguec a dinar en çò dera princessa Maria.
GUÈRRA-E-PATZ-IV-WEB	En trauessar es carrèrs entre es edificis uscladi admirèc era beresa d‟aqueres roïnes.
GUÈRRA-E-PATZ-IV-WEB	Es humeneges des codinères, es parets esbauçades, que li retirauen es pintoresqui lòcs deth Rin e eth Colisseu, se succedien en tot amagar-se es ues as autes enes barris enneridi.
GUÈRRA-E-PATZ-IV-WEB	Es menaires e es caminaires que se trapaue, es hustèrs que ressegauen es vigues, es botiguèrs e es vendeires ambulants, toti guardauen damb ròstres alègri e arridolents a Pierre e semblauen dider-li: “Vaquí!
GUÈRRA-E-PATZ-IV-WEB	Ja veiram se qué ges de tot aquerò!”.
GUÈRRA-E-PATZ-IV-WEB	En portau dera casa dera princessa Maria, Pierre trantalhèc un instant.
GUÈRRA-E-PATZ-IV-WEB	S‟auie vist aciu damb Natasha?
GUÈRRA-E-PATZ-IV-WEB	Auie parlat damb era?
GUÈRRA-E-PATZ-IV-WEB	Natasha vestie eth madeish vestit nere, d‟ampli plecs, e ère pientada coma era vesilha, mès que non ère era madeisha.
GUÈRRA-E-PATZ-IV-WEB	S‟eth dia anterior l‟auesse vista atau, que l‟aurie arreconeishut de seguit.
GUÈRRA-E-PATZ-IV-WEB	Ara estaue coma quan la coneishec lèu ua mainada e quan ère era prometuda deth prince Andrei.
GUÈRRA-E-PATZ-IV-WEB	Ua lum alègra, interroganta ludie enes sòns uelhs e en sòn ròstre i auie ua expression corau, estranha e jogaira.
GUÈRRA-E-PATZ-IV-WEB	Pierre dinèc damb eres e s‟aurie demorat mès temps, mès era princessa Maria anaue a vrespes e Pierre les acompanhèc.
GUÈRRA-E-PATZ-IV-WEB	Londeman tornèc d‟ora e s‟estèc damb eres tota era cauhada.
GUÈRRA-E-PATZ-IV-WEB	A maugrat dera alegria que sentien es dues en veder-lo e de qué tota era vida de Pierre se concentraue ara en aquera casa, en escurir toti es tèmes qu‟auien estat agotadi e era convèrsa comencèc a aflaquir-se, passaue d‟un ahèr sense importància entà un aute e s‟interrompie soent.
GUÈRRA-E-PATZ-IV-WEB	Pierre s‟estèc enquia tan tard qu‟era princessa e Natasha se guardauen, coma preguntant-se quan se n‟anarie; Pierre se n‟encuedaue, mès que non podie partir.
GUÈRRA-E-PATZ-IV-WEB	L‟ère violent, mès seguie aquiu pr‟amor que non podie lheuar-se e partir.
GUÈRRA-E-PATZ-IV-WEB	Era princessa Maria , que non vedie eth finau de tot aquerò, siguec era prumèra a lheuar-se e, planhent-se de mau de cap, l‟aufric era man a Pierre.
GUÈRRA-E-PATZ-IV-WEB	Alavetz, partitz deman entà Sant Petersburg?
GUÈRRA-E-PATZ-IV-WEB	Non, que non m‟en vau, responec ara prèssa, estonat e coma ofensat.
GUÈRRA-E-PATZ-IV-WEB	Mès que òc, deman; mès non me digui adiu de vosates, passarè a recuélher es vòsti encargues, higec, demorant-se de pès dauant dera princessa, plan rogit e sense decidir-se a partir.
GUÈRRA-E-PATZ-IV-WEB	Natasha l‟aufric era man e gessec.
GUÈRRA-E-PATZ-IV-WEB	Era princessa Maria, en sòrta de retirar-se, se deishèc quèir en un fautulh e damb es sòns uelhs prigonds e luminosi guardèc damb atentiua seriositat a Pierre.
GUÈRRA-E-PATZ-IV-WEB	Qu‟auie despareishut deth tot er anterior cansament.
GUÈRRA-E-PATZ-IV-WEB	Alendèc longa e prigondaments, coma premanint-se a ua longa convèrsa.
GUÈRRA-E-PATZ-IV-WEB	Eth trebolament e er embaràs de Pierre despareisheren tanlèu gessec Natasha.
GUÈRRA-E-PATZ-IV-WEB	Enquimerat e animat, apressèc ara prèssa eth sòn fautulh entath fautulh dera princessa.
GUÈRRA-E-PATZ-IV-WEB	Òc, vos volia díder, comencèc, responent ara sua guardada.
GUÈRRA-E-PATZ-IV-WEB	Ajudatz-me, princessa.
GUÈRRA-E-PATZ-IV-WEB	Qué me cau hèr?
GUÈRRA-E-PATZ-IV-WEB	Posqui auer esperança?
GUÈRRA-E-PATZ-IV-WEB	Escotatz-me, amiga mia.
GUÈRRA-E-PATZ-IV-WEB	Qu‟ac sai tot; me‟n sai de qué non la meriti, qu‟ei impossible parlar d‟aquerò ara.
GUÈRRA-E-PATZ-IV-WEB	Mès desiri èster coma un frair.
GUÈRRA-E-PATZ-IV-WEB	Non, aquerò non… que non ac voi, non posqui…
GUÈRRA-E-PATZ-IV-WEB	Se posèc un instant e se hereguèc es uelhs e era cara damb es mans.
GUÈRRA-E-PATZ-IV-WEB	Dempús, en tot hèr visibles esfòrci entà parlar de manèra coerenta, contunhèc:
GUÈRRA-E-PATZ-IV-WEB	Non sai de quan l‟estimi; mès que l‟è estimada pendent tota era mia vida, autant, que non posqui imaginar-me era existéncia sense era.
GUÈRRA-E-PATZ-IV-WEB	Didetz-me, posqui auer esperança?
GUÈRRA-E-PATZ-IV-WEB	Qué me cau hèr?
GUÈRRA-E-PATZ-IV-WEB	Estimada amiga… higec après un brèu silenci, tocant-li eth braç perque era, abstrèta enes sòns pensaments non responie.
GUÈRRA-E-PATZ-IV-WEB	Pensi en çò que m‟auetz dit, responec era princessa Maria.
GUÈRRA-E-PATZ-IV-WEB	Era princessa Maria s‟arturèc.
GUÈRRA-E-PATZ-IV-WEB	Volie díder “ei impossible ara”, mès que non seguic pr‟amor que de hège tres dies observaue beth cambiament costat en Natasha, qu‟er amor de Pierre, luenh d‟ofensar-la, ère era soleta causa que desiraue.
GUÈRRA-E-PATZ-IV-WEB	Parlar-li ara… que non pòt èster, didec, ça que la.
GUÈRRA-E-PATZ-IV-WEB	Alavetz, que me cau hèr?
GUÈRRA-E-PATZ-IV-WEB	Fidatz en jo, responec era princessa.
GUÈRRA-E-PATZ-IV-WEB	Jo sai…
GUÈRRA-E-PATZ-IV-WEB	Pierre la guardèc enes uelhs.
GUÈRRA-E-PATZ-IV-WEB	Òc, òc…
GUÈRRA-E-PATZ-IV-WEB	Me‟n sai de qué era vos estime… que vos estimarà…, rectifiquèc.
GUÈRRA-E-PATZ-IV-WEB	Non auie acabat de díder aguestes paraules que Pierre se metec de pès en un bot damb cara d‟espant e tenguec era man dera princessa.
GUÈRRA-E-PATZ-IV-WEB	Per qué didetz aquerò?
GUÈRRA-E-PATZ-IV-WEB	Credetz que posqui demorar?
GUÈRRA-E-PATZ-IV-WEB	Ac credetz?
GUÈRRA-E-PATZ-IV-WEB	Òc, ac creigui, arric era princessa Maria.
GUÈRRA-E-PATZ-IV-WEB	Escriuetz as pairs de Natasha e, per çò que hè ada era, fidatz en jo.
GUÈRRA-E-PATZ-IV-WEB	Li parlarè en moment avient.
GUÈRRA-E-PATZ-IV-WEB	Ac desiri e è era presentida de qué serà atau.
GUÈRRA-E-PATZ-IV-WEB	Ò, non, non ei possible!
GUÈRRA-E-PATZ-IV-WEB	Be ne sò d‟erós!
GUÈRRA-E-PATZ-IV-WEB	Mès aquerò que non pòt èster!…
GUÈRRA-E-PATZ-IV-WEB	Anatz-vo‟n entà Sant Peterburg.
GUÈRRA-E-PATZ-IV-WEB	Que serà mielhor.
GUÈRRA-E-PATZ-IV-WEB	Ja vos escriuerè.
GUÈRRA-E-PATZ-IV-WEB	Entà Sant Petersburg?
GUÈRRA-E-PATZ-IV-WEB	Anar-me‟n?
GUÈRRA-E-PATZ-IV-WEB	Plan, està ben, me n‟anarè.
GUÈRRA-E-PATZ-IV-WEB	Londeman Pierre acodic a dider-se adiu.
GUÈRRA-E-PATZ-IV-WEB	Natasha semblaue mens animada qu‟enes dies anteriors; mès, ara, en guardar-la de quan en quan enes uelhs, Pierre auie era sensacion de qué eth despareishie, mès que non i èren ne eth ne era, senon solet un sentiment de felicitat.
GUÈRRA-E-PATZ-IV-WEB	Non, que non ei possible”, se didie en cada guardada, en cada paraula, en cada gèst de Natasha, que l‟aumplien d‟alegria.
GUÈRRA-E-PATZ-IV-WEB	En dider-se adiu d‟era cuelhec, enes sues, era man fina e prima de Natasha e la retenguec sense voler ues segondes.
GUÈRRA-E-PATZ-IV-WEB	Adishatz, comde, didec era, en votz nauta.
GUÈRRA-E-PATZ-IV-WEB	E aguestes simples paraules, era guardada e era expression deth sòn ròstre, sigueren pendent dus mesi entà Pierre matèria d‟inagotables rebrembes, interpretacions e sòmis erosi.
GUÈRRA-E-PATZ-IV-WEB	Òc, òc.
GUÈRRA-E-PATZ-IV-WEB	Com ac didec?
GUÈRRA-E-PATZ-IV-WEB	Òc, vos demorarè damb fòrça impaciéncia.
GUÈRRA-E-PATZ-IV-WEB	Ò, be ne sò d‟erós!, com ei possible…
GUÈRRA-E-PATZ-IV-WEB	Be ne sò d‟erós…”.
GUÈRRA-E-PATZ-IV-WEB	Arren de semblable auie sentut Pierre, en semblables circonstàncies, quan es acordalhas d‟Elena.
GUÈRRA-E-PATZ-IV-WEB	Non repetie coma alavetz, damb malautissa vergonha, es paraules dites per eth, non se didie ada eth madeish: “A, per qué non didí aquerò e per qué didí en aqueth moment: “je vous aime”.
GUÈRRA-E-PATZ-IV-WEB	Ara, ça que la, repetie ena sua imaginacion cadua des sues paraules e es de Natasha, e evocaue toti es detalhs deth sòn ròstre e eth sòn arridolet, sense voler méter ne trèir arren, damb era soleta aspiracion de repetir-les un e un aute còp.
GUÈRRA-E-PATZ-IV-WEB	Que non auie eth mendre dobte sus s‟estaue ben o mau çò que hège.
GUÈRRA-E-PATZ-IV-WEB	A viatges l‟assautaue ua terribla incertitud.
GUÈRRA-E-PATZ-IV-WEB	Non estarie enganhada era princessa Maria?
GUÈRRA-E-PATZ-IV-WEB	Non seria jo massa capitanaut e presomptuós?
GUÈRRA-E-PATZ-IV-WEB	Jo, que fidi, mès se porie passar qu‟era princessa Maria li parlèsse e era responesse arrint quauquarren que serie logic: “Be n‟ei d‟estranh!
GUÈRRA-E-PATZ-IV-WEB	Solide s‟enganhèc.
GUÈRRA-E-PATZ-IV-WEB	Aguest qu‟ère eth solet dobte qu‟auie Pierre.
GUÈRRA-E-PATZ-IV-WEB	Per çò d‟aute, non hège cap de projècte.
GUÈRRA-E-PATZ-IV-WEB	Li semblaue tant incredibla era felicitat venguda que, se se complisse, non se poirie passar arren mès.
GUÈRRA-E-PATZ-IV-WEB	Tot que s‟acabaue.
GUÈRRA-E-PATZ-IV-WEB	Se senhoregèc d‟eth ua holia sobta e alègra, jamès experimentada, que d‟era se credie incapable.
GUÈRRA-E-PATZ-IV-WEB	Li semblaue que tot eth sens dera vida, non solet entada eth senon entà toti, s‟estaue sonque en sòn amor e ena possibilitat de qué Natasha l‟estimèsse.
GUÈRRA-E-PATZ-IV-WEB	A viatges se pensaue que toti es òmes se preocupauen solet per ua casa: dera sua futura felicitat; uns auti còps pensaue que toti s‟alegrauen coma eth e sajauen sonque d‟amagar era sua alegria simulant èster caladi en dauti ahèrs.
GUÈRRA-E-PATZ-IV-WEB	En cada paraula, en cada movement vedie allusions ara sua felicitat.
GUÈRRA-E-PATZ-IV-WEB	Soent tiraue era atencion dera gent pes sues gaujoses e significatiues guardades e arridalhes qu‟exprimien secrets acòrds.
GUÈRRA-E-PATZ-IV-WEB	E quan arribaue a compréner qu‟era gent podie, plan que òc, non conéisher era sua felicitat, auie pietat d‟eri damb tota era sua amna e sentie eth desir d‟explicar-les que totes es causes que les preocupauen èren vertadères foteses e pegaries que non meritauen cap atencion.
GUÈRRA-E-PATZ-IV-WEB	Quan li prepausauen participar ena administracion o se discutien ath sòn dauant problèmes deth govèrn, quan se parlaue dera guèrra, en tot supausar que dera capitada de toti aqueri ahèrs depenie era felicitat deth gènre uman, escotaue damb un arridolet afable e pietós e estonaue as sòns interlocutors damb es sues estranhes repliques.
GUÈRRA-E-PATZ-IV-WEB	Mès, madeish qu‟aqueri que, sivans Pierre, comprenien eth vertadèr sens dera vida, ei a díder eth sòn pròpi sentiment, coma es malerosi que, çampar, non lo comprenien, toti èren percebudi alavetz per Pierre jos era esplendida lum dera sua felicitat, de sòrta que, sens eth mendre esfòrç, vedie de seguit çò que i auie de bon e digne d‟amor en cada persona.
GUÈRRA-E-PATZ-IV-WEB	En revisar es ahèrs e es papèrs dera sua defuntada esposa, non sentie ja pera sua memòria ua auta causa que pietat, en tot pensar qu‟era non auie coneishut era felicitat qu‟eth experimentaue ara.
GUÈRRA-E-PATZ-IV-WEB	Mès tard Pierre rebrembèc soent aqueth temps de joiosa holia.
GUÈRRA-E-PATZ-IV-WEB	Ena sua memòria restèren entà tostemp, coma quauquarren vertadèr, es judicis qu‟en aguest periòde hège sus es persones e sus es hèts.
GUÈRRA-E-PATZ-IV-WEB	Non solet non renoncièc james ad aguesti judicis sus es òmes e es eveniments, senon que, ath contrari, quan se sentie aclapat pes contradiccions e es dobtes acodie entath critèri qu‟auec pendent era sua holia, e aguest critèri ère tostemps segur.
GUÈRRA-E-PATZ-IV-WEB	Ath contrari, èra mès intelligent e perspicaç que jamès, e comprenia tot çò que vau era pena compréner ena vida, pr‟amor que… èra erós”.
GUÈRRA-E-PATZ-IV-WEB	Era holia de Pierre s‟estaue en qué entà estimar ara gent non cercaue ja, coma abantes, rasons personaus que se sòlen cridar qualitats.
GUÈRRA-E-PATZ-IV-WEB	Er amor aumplie en sòn còr; estimaue ara gent sense cap motiu especiau e trapaue indiscutibles rasons que les hègen meritants dera sua afeccion.
GUÈRRA-E-PATZ-IV-WEB	Dès aquera prumera net que Natasha, après era partença de Pierre, auie dit ara princessa Maria damb alègra e ironica arridalha: “Qu‟a er aspècte d‟un qu‟acabe de gésser deth banh, e era levita, eth peu bracat…” dès aqueth moment se desvelhèc ena sua amna quauquarren amagat, mès invencible e deconeishut entada era madeisha.
GUÈRRA-E-PATZ-IV-WEB	Coma per art de magica tot cambièc en era: eth ròstre, era manèra de caminar, era guardada e era votz.
GUÈRRA-E-PATZ-IV-WEB	Era fòrça dera vida, era esperança d‟èster erosa surgentèc ena superfícia en tot exigir èster satisfèta.
GUÈRRA-E-PATZ-IV-WEB	D‟aqueth dia Natasha semblèc desbrembar tot çò que s‟auie passat.
GUÈRRA-E-PATZ-IV-WEB	Ne un solet còp se planhèc dera sua sòrt, ne tornèc a díder ua paraula sus eth passat, e ja non cranhie hèr projèctes gaujosi entar avier.
GUÈRRA-E-PATZ-IV-WEB	Que parlaue pòc de Pierre, mès quan era princessa Maria prononciaue eth sòn nòm, ua lum, amagada hège fòrça temps, ludie enes sòns uelhs e es sòns pòts se plegauen en un estranh arridolet.
GUÈRRA-E-PATZ-IV-WEB	Eth cambiament costat en Natasha estonèc, ara prumeria, ara princessa; mès quan comprenec eth motiu, li costèc tristor.
GUÈRRA-E-PATZ-IV-WEB	Mès quan la vedie non sentie cap tipe d‟anug ne li hège eth mendre repotec.
GUÈRRA-E-PATZ-IV-WEB	Aguesta fòrça vitau que se desvelhaue en Natasha e se senhorejaue d‟era ère, plan que òc, tant incontenibla, tant inesperada entada era madeisha, qu‟era princessa Maria sentie ena sua preséncia que ne tansevolhe en çò de mès intim deth sòn èsser auie eth dret a repotegar-li arren.
GUÈRRA-E-PATZ-IV-WEB	Natasha s‟autregèc tan pliaments e tan sincèraments ath nau sentiment que ne tansevolh sajaue d‟amagar qu‟ara non sentie pena, senon alegria e contentament.
GUÈRRA-E-PATZ-IV-WEB	Quan, dempús des explicacions damb Pierre, era princessa pugèc ena sua cramba, Natasha la demoraue en lumedan.
GUÈRRA-E-PATZ-IV-WEB	T‟ac a dit?
GUÈRRA-E-PATZ-IV-WEB	T‟ac a dit?, repetie.
GUÈRRA-E-PATZ-IV-WEB	E ua expression gaujosa e ath còp adolorida, coma se demanèsse perdon pera sua alegria, se miralhèc en sòn ròstre.
GUÈRRA-E-PATZ-IV-WEB	Per comprensibla e esmoventa que siguesse entara princessa Maria era guardada que li dirigie Natasha, a maugrat dera pietat que li costaue era sua emocion, aguestes paraules, ara prumeria, la heriren.
GUÈRRA-E-PATZ-IV-WEB	Rebrembèc a sa frair e eth sòn amor.
GUÈRRA-E-PATZ-IV-WEB	Era que non pot èster desparièra”, pensèc dempús.
GUÈRRA-E-PATZ-IV-WEB	E damb ua expression trista e un shinhau sevèra li condèc guaire l‟auie dit Pierre.
GUÈRRA-E-PATZ-IV-WEB	Quan se‟n sabec que partie entà Sant Petersburg, Natasha semblèc estonada.
GUÈRRA-E-PATZ-IV-WEB	Entà Sant Petersburg?, repetic, coma se non comprenesse.
GUÈRRA-E-PATZ-IV-WEB	Mès en encuedar-se‟n dera tristor dera princessa e endonviant eth motiu, se petèc, de pic, en somics.
GUÈRRA-E-PATZ-IV-WEB	Marie!, didec.
GUÈRRA-E-PATZ-IV-WEB	Ditz-me se me qué me cau hèr.
GUÈRRA-E-PATZ-IV-WEB	Me cau pòur d‟èster dolenta.
GUÈRRA-E-PATZ-IV-WEB	Harè çò que tu me digues.
GUÈRRA-E-PATZ-IV-WEB	Mòstra-me….
GUÈRRA-E-PATZ-IV-WEB	L‟estimes?
GUÈRRA-E-PATZ-IV-WEB	Òc, gasulhèc Natasha.
GUÈRRA-E-PATZ-IV-WEB	Alavetz, per qué plores?
GUÈRRA-E-PATZ-IV-WEB	Que non serà lèu, se passarà temps, didec Natasha.
GUÈRRA-E-PATZ-IV-WEB	Natasha, t‟auia suplicat que non parlèsses jamès d‟aquerò.
GUÈRRA-E-PATZ-IV-WEB	Mès, per qué se‟n va entà Sant Petersburg?, didec, de ressabuda, Natasha, e era madeisha se responec ara prèssa: Non, non, que li cau èster atau…
GUÈRRA-E-PATZ-IV-WEB	Non ei vertat, Marie?
GUÈRRA-E-PATZ-IV-WEB	Li cau èster atau…
GUÈRRA-E-PATZ-IV-WEB	Es dues carèren ues segondes.
GUÈRRA-E-PATZ-IV-WEB	Se passèren sèt ans dempús de 1812.
GUÈRRA-E-PATZ-IV-WEB	Era agitada mar dera istòria d‟Euròpa s‟auie amiat en soquèr.
GUÈRRA-E-PATZ-IV-WEB	Semblaue padegada, mès es fòrces misterioses que botjauen ara umanitat (misteriores pr‟amor que non mo‟n sabem des leis que govèrnen es sòn movements) seguien era sua accion.
GUÈRRA-E-PATZ-IV-WEB	Encara qu‟era superfícia deth mar dera istòria semblèsse quieta, era umanitat auançaue sense pòsa coma eth movement deth temps.
GUÈRRA-E-PATZ-IV-WEB	Se formauen e se descompausauen diuèrsi grops d‟encadiaments umans.
GUÈRRA-E-PATZ-IV-WEB	S‟elaborauen es encauses dera formacion e disagregacion des Estats e des desplaçaments des pòbles.
GUÈRRA-E-PATZ-IV-WEB	Aqueth mar, que non se governaue coma abans, possat d‟un costat en aute, senon que borie ena prigondor.
GUÈRRA-E-PATZ-IV-WEB	Es personatges istorics ja non èren, coma abantes, amiadi pes ondades d‟un extrèm en aute; ara semblauen virar en un madeish lòc.
GUÈRRA-E-PATZ-IV-WEB	Aguesti personatges, qu‟abantes anauen ath cap de granes armades e miralhauen eth movement des masses mejançant ordes de guèrra, marches e batalhes, ara miralhauen aguest movement d‟ebullicion mejançant consideracions politiques e diplomatiques, o mejançant leis e tractats…
GUÈRRA-E-PATZ-IV-WEB	Es istorians cridèren reaccion ad aguesta activitat des personatges istorics.
GUÈRRA-E-PATZ-IV-WEB	Era activitat des personatges istorics que balhec era origina ara cridada reaccion siguec sevèraments condemnada pes istorians.
GUÈRRA-E-PATZ-IV-WEB	Toti es personatges coneishudi d‟alavetz, començant per Alexandre e Napoleon, enquia Mme de Staël, Focio, Schelling, Fichte, Chateaubriand e es auti, son jutjadi per aguest sevèr tribunau e se justifiquen o condemnen sivans agen contribusit ath progrès o ara reaccion.
GUÈRRA-E-PATZ-IV-WEB	En tot tier en compde es sues narracions, Russia viuec tanben en aqueth temps ua reaccion, que d‟era eth principau responsable siguec Alexandre I, eth madeish Alexandre I que, sivans es istorians, auie estat eth principau promotor des reformes liberaus en sòn reiaume e dera sauvacion de Russia.
GUÈRRA-E-PATZ-IV-WEB	Ena actuau literatura russa non i a arrés, der escolan equiath sabent istorian, que non lance era sua pèira contra Alexandre per çò des errors cometudi pendent eth sòn reinatge.
GUÈRRA-E-PATZ-IV-WEB	Obrèc perfèctaments ara prumeria deth sòn reinatge e pendent 1812 mau: en autrejar a Polonia ua Constitucion, en constituir era Santa Aliança, en fidar eth poder a Arakcheiev, en ahiscar a Golitsin e eth misticisme, e en estimular mès tard a Shishkov e a Focio.
GUÈRRA-E-PATZ-IV-WEB	Hèc mau en ocupar-se personauments de ahèrs dera armada, en dissòler eth regiment Semionovski, eca.” Que mos calerie hèr un brolhon de desenats de huelhes entà nomentar toti es repotecs que li hègen es istorians convençudi de conéisher se quin ei eth ben dera umanitat.
GUÈRRA-E-PATZ-IV-WEB	Mès, qué signifiquen aguesti repotecs?
GUÈRRA-E-PATZ-IV-WEB	Es actes d‟Alexandre I que meriten era aprovacion des istorians, ei a díder, es iniciatiues liberaus ath començament deth sòn reinatge, era luta contra Napoleon, era fermetat mostrada en 1812 e era campanha de 1813, non deriven, dilhèu, d‟es madeishes hònts?
GUÈRRA-E-PATZ-IV-WEB	Non sigueren, dilhèu, er eretatge genetic, es peculiaritats dera sua formacion e dera vida, que heren qu‟Alexandre siguesse atau, en tot balhar originaus actes que per eri merite era reprobacion des istorians: era Santa Aliança, era restauracion de Polonia e era reaccion de 1820?
GUÈRRA-E-PATZ-IV-WEB	Qué li repotèguen principauments?
GUÈRRA-E-PATZ-IV-WEB	Li repotèguen qu‟un personatge istoric coma eth, persona plaçada en gradon mès naut possible deth poder uman, qu‟en eth convergien coma un focus de lum enssorbanta es autes lums istoriques, personatge sometut as mès fòrtes influències deth mon dera intriga, de mentides, vantaries, era autosufisença inseparabla deth poder; persona que sentie pesar sus es sues espatles en cada instant dera sua vida, era responsabilitat de guaire se passaue en Euròpa; persona non fictiua, senon viua, un òme que coma toti auie es sòns costums, passions, aspiracions ath ben ara beresa e ara vertat; que non li repotèguen era manca de vertut (es istorians non repotèguen aquerò), senon qu‟era sua concepcion sus eth ben dera umanitat non siguesse hè ciquanta ans era madeisha qu‟aué pòt auer quinsevolh professor que dera sua joenesa s‟age dedicat ara sciéncia, ei a díder, ara lectura de libres e de tèsis, en tot anotar en un quadèrn çò aprenut.
GUÈRRA-E-PATZ-IV-WEB	Mès, encara que supausem qu‟Alexandre I, hè cinquanta ans, s‟auesse hargat ua idia erronèa sus eth ben des pòbles, mos cau supausar, en contra dera nòsta volentat, qu‟er istorian qu‟atau jutge a Alexandre serà, dempús un cèrt temps, injust enes sues opinions sus çò qu‟ei eth ben dera umanitat.
GUÈRRA-E-PATZ-IV-WEB	Ipotèsi autant mès naturau e de besonh quan se verifique que, campant eth desvolopament dera istòria, d‟an en an, damb cada nau escrivan se modifique eth critèri sus eth ben dera umanitat, de tau manèra que, çò que semblaue un ben hè dètz ans ara ei un mau, o ath revés.
GUÈRRA-E-PATZ-IV-WEB	Encara mès.
GUÈRRA-E-PATZ-IV-WEB	Ena istòria trapam opinions totafèt opausades sus çò qu‟ei bon e sus çò qu‟ei dolent.
GUÈRRA-E-PATZ-IV-WEB	Atau, es uns afirmen coma ua capitada e un merit d‟Alexandre er auer balhat ua Constitucion a Polonia e organizar era Santa Aliança; d‟auti, ça que la, l‟ac repotèguen.
GUÈRRA-E-PATZ-IV-WEB	Que non se pòt díder s‟a estat damatjosa o utila era actuacion d‟Alexandre e Napoleon, donques que non poiríem explicar per qué siguec utila e per qué damatjosa.
GUÈRRA-E-PATZ-IV-WEB	S‟aguesta actuacion desenguste a quauquarrés, ei degut a que non concorde damb era sua limitada conception de çò qu‟ei bon.
GUÈRRA-E-PATZ-IV-WEB	S‟era conservacion dera casa deth mèn pair en Moscòu en 1812, o era glòria des armades russes o era prosperitat dera Universitat de Sant Petersburg o de d‟autes universitats, o era libertat de Polonia, o eth poder de Russia e er equilibri e progrès europèu, me semblen ben, me cau reconéisher qu‟era actuacion de cada personatge istoric auie, ath delà d‟aguesti objectius, d‟auti plans mès generaus e inaccessibles entà jo.
GUÈRRA-E-PATZ-IV-WEB	Mès supausem qu‟era atau cridada sciéncia, age era possibilitat de concordar aguestes contradiccions e possedís entàs personatges istorics e es eveniment ua mesura fixa de çò de bon e çò de mau.
GUÈRRA-E-PATZ-IV-WEB	Supausem qu‟Alexandre I ac auesse podut hèr d‟ua manèra desparièra.
GUÈRRA-E-PATZ-IV-WEB	Qu‟auesse podut, seguint es indicacions des que l‟acusen e pretenen conéisher er objectiu finau deth movement dera umanitat, obrar sivans eth programa des populistes, dera libertat, dera egalitat e deth progrès (me semble que non i a arren de mès nau) que l‟auessen aufrit es sòns recusadors d‟aué; supausem qu‟auesse estat possible aguest programa e qu‟Alexandre s‟auesse acomodat ada eth.
GUÈRRA-E-PATZ-IV-WEB	Qué aurie estat alavetz dera actuacion de toti aqueri òmes que s‟opausauen as governants dera epòca, d‟ua actuacion que, sivans es istorians, ère bona e utila?
GUÈRRA-E-PATZ-IV-WEB	Aguesta actuacion que non aurie existit; non aurie auut vida; non aurie auut arren.
GUÈRRA-E-PATZ-IV-WEB	Se s‟admet qu‟era vida umana pòt èster dirigida pera rason s‟esbauce era possibilitat madeisha dera vida.
GUÈRRA-E-PATZ-IV-WEB	II Se, coma hèn es istorians, admetem qu‟es grani òmes amien ara umanitat entà determinadi objectius, sigue era grandesa de Russia o de França, sigue er equilibri europèu o era expansion des idies revolucionàries, sigue eth progrès generau o quinsevolh auta causa, resulte impossible explicar es fenomèns dera istòria sense era intervencion der edart o deth gèni.
GUÈRRA-E-PATZ-IV-WEB	S‟era finalitat des guèrres europèes a principis deth sègle XIX ère era grandesa de Russia, aguest objectiu que s‟aurie podut arténher sense totes es guèrres precedentes e sense era invasion.
GUÈRRA-E-PATZ-IV-WEB	S‟era finalitat ère era grandesa de França, s‟aurie podut arténher sense era Revolucion e sense er Emperi.
GUÈRRA-E-PATZ-IV-WEB	Se se tractaue de propagar idies, era imprimaria ac aurie hèt mil còps mielhor qu‟es soldats.
GUÈRRA-E-PATZ-IV-WEB	S‟er objectiu ère eth progrès dera civilizacion, serie fòrça mès aisit supausar que, exceptuant er extermini des òmes e des sues riqueses, i auie camins mès racionaus entà possar-la.
GUÈRRA-E-PATZ-IV-WEB	Alavetz per qué a passat atau e non de ua auta manèra?
GUÈRRA-E-PATZ-IV-WEB	Era istòria mos respon: “Er edart cree ua situacion e eth gèni l‟emplegue.” Mès, se qué ei er edart?
GUÈRRA-E-PATZ-IV-WEB	Se qué ei eth gèni?
GUÈRRA-E-PATZ-IV-WEB	Es paraules edart e gèni non signifiquen arren reauments existent, e plan per aquerò non se pòden definir.
GUÈRRA-E-PATZ-IV-WEB	Taus paraules non exprimissen senon un cèrt grad de comprension des fenomèns.
GUÈRRA-E-PATZ-IV-WEB	Quan non me‟n sai se com se passe aqueth o aqueth aute eveniment, pensi que non posqui saber-me‟n; e alavetz digui: ei er edart.
GUÈRRA-E-PATZ-IV-WEB	Quan veigui ua fòrça que còste un efècte desproporcionat en comparèr damb es capacitats abituaus des òmes e non compreni se com se produsís, digui: gèni.
GUÈRRA-E-PATZ-IV-WEB	En ua vegada de vedèths, er animau que cada tarde ei desseparat peth pastor, receb aliment especiau e doble eth sòn pes, que deu semblar un gèni.
GUÈRRA-E-PATZ-IV-WEB	E eth hèt de qué aguest vedèth non se trape ena pleta comuna e se li mèstre civada a despart entà que s‟engrassisque mès, e que precisaments aguest vedèth plen de greish sigue amiat dempús entar aucider, que li deu semblar ara rèsta d‟animaus ua extraordinària combinacion de genialitat damb ua sòrta d‟edarts madeish extraordinària.
GUÈRRA-E-PATZ-IV-WEB	Mès que serie pro qu‟es vedèths deishèssen de creir que tot çò que hèn damb eri ei damb era finalitat dera sua carn; serie pro adméter era existéncia de prepausi incomprensibles entada eri entà veir era logica continuitat de çò que heren damb eth vedèth gras.
GUÈRRA-E-PATZ-IV-WEB	Autanplan s‟ignòren era finalitat que se perseguís en engrassir-lo, saberien, aumens, que non ei per edart tot çò que l‟arribe e non les calerà compréner eth concèpte de edart e de gèni.
GUÈRRA-E-PATZ-IV-WEB	Se renonciam a conéisher era mèta finau, compreneram claraments que, atau coma ei impossible idear entà ua planta colors e semes mielhors qu‟es pròpis, atau d‟impossible ei imaginar a dus òmes, damb tot eth sòn passat, que corresponen damb màger exactitud, autanplan enes mendre detalhs, ath destin que les calie complir.
GUÈRRA-E-PATZ-IV-WEB	Eth sens basic e essenciau des eveniments europèus de principis deth sègle XIX qu‟ei eth movement bellic en massa des pòbles d‟Occident entà Orient e dempús es d‟Orient entà Occident.
GUÈRRA-E-PATZ-IV-WEB	Pr‟amor de qué es pòbles occidentaus podessen realizar aguest movement, en son de guèrra, entà Moscòu qu‟ère de besonh: 1) que formèssen un nuclèu militar pro gran entà suportar era tumada damb eth nuclèu militar orientau; 2) que renoncièssen a totes es sues tradicions e costums establidi, e 3) que siguessen dirigidi per un òme capable de justificar-se e de justificar as sòns des enganhes, sacatges e tuades que se cometerien en aqueth movement.
GUÈRRA-E-PATZ-IV-WEB	E a compdar dera Revolucion francesa s‟esbauce eth vielh agropament, pro redusit; se suprimissen es ancianes tradicions e costums, e de man en man se forme un agropament de naues dimensions, tradicions e costums, e apareish er òme que li cau botar-se ath cap d‟aqueth futur movement e cargar damb tota era responsabilitat de çò que s‟aurie de hèr.
GUÈRRA-E-PATZ-IV-WEB	Aguest òme, sense conviccions, sense principis, sense tradicions, sense nòm, ne tansevolhe francés, per un concurs de circonstàncies estranhes, se destaque entre toti es partits qu‟agiten eth país e, sense comprometer-se damb degun, artenh eth lòc mès important.
GUÈRRA-E-PATZ-IV-WEB	Era ignorància des sòns camarades, era feblesa e nullitat des sòns adversaris, era sinceritat der enganh, era mediocritat seductora e presomptuosa d‟aqueth òme lo boten ath cap dera armada.
GUÈRRA-E-PATZ-IV-WEB	Es aguerrides tropes dera armada italiana, era escassa combativitat der adversari, era audàcia mainadenca, e era confiança en eth madeish li conquisten era glòria militara.
GUÈRRA-E-PATZ-IV-WEB	Pertot l‟acompanhen ua infinitat des cridadi edarts.
GUÈRRA-E-PATZ-IV-WEB	Enquia e tot era manca de favor des governants francesi li resulte utila.
GUÈRRA-E-PATZ-IV-WEB	Es sòns assagi de cambiar eth destin, reservat entada eth, que non a capitada: Russia refuse es sòns servicis; tanpòc artenh un destin en Turquia.
GUÈRRA-E-PATZ-IV-WEB	Pendent es guèrres d‟Italia, mès d‟un còp se trape ath cant dera perdicion e tostemps se sauve de manèra inesperada.
GUÈRRA-E-PATZ-IV-WEB	Es tropes russes, aguestes fòrces que pòden anequelir era sua glòria, per diuèrses consideracions diplomatiques non entren en Euròpa tant qu‟eth ei aquiu.
GUÈRRA-E-PATZ-IV-WEB	Ara sua tornada d‟Italia, se trape en França damb un govèrn en plia decadéncia; es òmes qu‟entren a formar part d‟eth, fracassen e s‟en.honsen inevitablaments.
GUÈRRA-E-PATZ-IV-WEB	E de manèra espontanèa se presente coma era soleta gessuda d‟aquera perilhosa situacion, era absurda e immotivada expedicion entà Africa.
GUÈRRA-E-PATZ-IV-WEB	Un còp mès l‟acompanhe aquerò que s‟a cridat edart; era inexpugnabla Malta se rend sense un solet tret; es sòns actes mès imprudents resulten coronadi pera capitada.
GUÈRRA-E-PATZ-IV-WEB	Era flòta enemiga, que dempús non dèishe passar ua soleta barca dèishe passar a tota ua armada.
GUÈRRA-E-PATZ-IV-WEB	En Africa se cometen nombrosi abusi contra abitants lèu desarmadi.
GUÈRRA-E-PATZ-IV-WEB	E es òmes que cometen aguesti crims e, mès que mès, eth sòn cap, son convençudi de qué an conquistat era glòria e se semblen a Cesar o a Alexandre de Macedonia.
GUÈRRA-E-PATZ-IV-WEB	Quinsevolh causa que comence, qu‟a capitada.
GUÈRRA-E-PATZ-IV-WEB	Era pèsta lo perdone.
GUÈRRA-E-PATZ-IV-WEB	Arrés l‟impute coma crim era crudèu tuada de presoèrs.
GUÈRRA-E-PATZ-IV-WEB	Imprudenta, enquia e tot semblar mainadenca, era sua immotivada e pòc nòbla partida d‟Africa (a on abandone en mala situacion as sòns companhs) se considère coma un merit mès en sòn compde, e de nauèth, per dus viatges, era flòta enemiga li dèishe liure eth pas.
GUÈRRA-E-PATZ-IV-WEB	Totauments allucinat pes sòns afortunadi crims, entorne entà París sense cap objectiu determinat, prèst a representar eth sòn papèr; e eth govèrn republican, qu‟un an abantes aurie podut acabar damb eth, a arribat en maximal grad de descomposicion; e era sua preséncia, autrú coma ei de toti es partits non hè senon ennautir-lo.
GUÈRRA-E-PATZ-IV-WEB	Non amie cap plan en concret; Li cau pòur de tot; mès es partits s‟agarren ada eth e exigissen era sua participacion.
GUÈRRA-E-PATZ-IV-WEB	Sonque eth , damb eth sòn ideau de glòria e grandesa, costat enes campanhes d‟Italia e d‟Egipte, damb aguesta hòla adoracion d‟eth madeish, damb era sua audàcia en crim e eth cinisme ena mentida, pòt amiar a tèrme çò que s‟a de passar.
GUÈRRA-E-PATZ-IV-WEB	Ei de besonh entath lòc que lo demore, e lèu independentaments dera sua volentat e a maugrat dera sua indecision, dera sua manca d‟un plan, e des errors cometudi, se ve arrossegat entà ua conspiracion qu‟eth sòn objectiu ei era conquista deth poder; e era conspiracion ei coronada pera capitada.
GUÈRRA-E-PATZ-IV-WEB	Ei amiat ena session deth Directòri.
GUÈRRA-E-PATZ-IV-WEB	Espaurit, en tot creder-se perdut, vò húger; simule ua sincòpa e ditz causes asenades que deuerien acabar damb eth.
GUÈRRA-E-PATZ-IV-WEB	Mès es governants de França, abantes sagaci e capinauti, senten qu‟an complit era sua mission e se mòstren encara mès treboladi qu‟eth e non gausen prononciar es paraules de besonh entà sauvar eth poder enes sues mans e abàter ar adversari.
GUÈRRA-E-PATZ-IV-WEB	Er edart, milions d‟edarts, li conferissen eth poder e toti es òmes, coma se s‟auessen metut d‟acòrd, contribuissen a confirmar-lo.
GUÈRRA-E-PATZ-IV-WEB	Es edarts qu‟ajuden a formar eth caractèr des governants francesi d‟alavetz, que se li someten docilaments.
GUÈRRA-E-PATZ-IV-WEB	Es edarts harguen eth caractèr de Pau I, que reconeish eth sòn poder; er edart premanís contra eth ua conjura que, luenh de costar-li cap de mau, assolide mès aguest poder.
GUÈRRA-E-PATZ-IV-WEB	Er edart met ath duc d‟Enghien enes sues mans e l‟obligue a aucir-lo contra era sua volentat, en tot convéncer ara multitud, damb aguest procediment mès que damb cap aute, de qué a eth dret pr‟amor qu‟a era fòrça.
GUÈRRA-E-PATZ-IV-WEB	Er edart hè qu‟emplegue totes es sues energies en ua expedicion contra Anglatèrra que, se s‟auesse realizat, l‟aurie anat fatau; mès que non la comence, jamès complís semblable prepaus e, per pur edart, ataque a Mack damb es sòns austrians, que se l‟autrègen sense combàter.
GUÈRRA-E-PATZ-IV-WEB	Edart e gèni li proporcionen era victòria d‟Austerlitz e non solet es francesi, senon Euròpa sancera (exceptat d'Anglatèrra, que non participe en aqueri eveniments), toti, maugrat er orror e repugnància qu‟abantes les inspirauen es sòns crims, reconeishen eth sòn poder, eth titol qu‟eth madeish s‟adjudique e eth sòn ideau de grandesa e de glòria, qu‟a toti les semble quauquarren admirable e senat.
GUÈRRA-E-PATZ-IV-WEB	A mida qu‟aguestes fòrces se multipliquen aumente mès eth prestigi der òme qu‟ac dirigís e mès justificades se considèren es sues accions.
GUÈRRA-E-PATZ-IV-WEB	Es desbancadi senhors deth mon non pòden opausar cap ideau rasonable ar asenat ideau de glòria e grandesa de Napoleon.
GUÈRRA-E-PATZ-IV-WEB	Er un darrèr er aute, s‟esdeguen a mostrar-li çò de pòc que valen.
GUÈRRA-E-PATZ-IV-WEB	Eth rei de Prusia mane ara sua esposa pr‟amor d‟arténher eth favor deth gran òme.
GUÈRRA-E-PATZ-IV-WEB	Er emperaire d‟Austria considère un aunor qu‟aguest òme accèpte en sòn lhet ara hilha des Cesars.
GUÈRRA-E-PATZ-IV-WEB	Eth Papa, garda des santuaris des pòbles, met en jòc ara religion entà exaltar-lo.
GUÈRRA-E-PATZ-IV-WEB	Que non ei Napoleon solet que se premanís entà assumir aguest papèr; es que l‟enròden, enquia e tot mès qu‟eth, lo premanissen entà qu‟accèpte era responsabilitat de tot çò que se hè e s‟a de hèr.
GUÈRRA-E-PATZ-IV-WEB	Es hèts d‟aguest òme, es sòns crims, enquia es sues mès petites mentides, se transformen, en un virament de uelhs, enes pòts des que l‟enròden, en hèts admirables.
GUÈRRA-E-PATZ-IV-WEB	Era mielhor hèsta qu‟en aunor sòn pensèren es alemans siguec era glorificacion de Jena e Auestard.
GUÈRRA-E-PATZ-IV-WEB	E non solet eth ei gran; qu‟ac son tanben es sòns ascendents, es sòns frairs, es sòns hilhastres e es sòns cunhadi.
GUÈRRA-E-PATZ-IV-WEB	Tot semble que contribuís a trèir-li era darrèra buada de rason e a premanir-lo entath sòn terrible papèr.
GUÈRRA-E-PATZ-IV-WEB	E quan ei premanit, es fòrces tanben ne son.
GUÈRRA-E-PATZ-IV-WEB	Era invasion auance entà Orient e arribe ena sua mèta finau: Moscòu.
GUÈRRA-E-PATZ-IV-WEB	Era ciutat què enes sues mans; era armada russa demore mès esbauçada qu‟es armades enemigues enes passades campanhes, d‟Austerlitz entà Wagram.
GUÈRRA-E-PATZ-IV-WEB	Mès, de ressabuda, en sòrta der edart e deth gèni, que l‟auien amiat enquia aquiu en ua seria ininterrompuda de capitades, surgente ua quantitat incalculabla d‟edarts de signe contrari, dès eth constipat de Borodino enquias nheuades e es bualhs qu‟originen er incendi de Moscòu; e en sòrta deth gèni se revele era estupiditat e ua viletat sense comparèr possible.
GUÈRRA-E-PATZ-IV-WEB	Era invasion hè repè; hug ara desbandada, e ara toti es edarts non son a favor sòn senon en contra.
GUÈRRA-E-PATZ-IV-WEB	Se produsís eth movement en sens contrari, d‟Orient entà Occident, plan semblable ar anterior d‟Occident entà Orient.
GUÈRRA-E-PATZ-IV-WEB	Coma en 1805, 1807, 1809, auanci parciaus d‟Orient entà Occident son eth preludi dera grana marcha, damb era madeisha manèra d‟actuar: acoblament en grops d‟enòrmes dimensions, madeisha incorporacion de pòbles centroeuropèus, es madeishi trantalhaments a mitat deth camin, madeisha rapiditat en apressar-se ena mèta.
GUÈRRA-E-PATZ-IV-WEB	Eth darrèr objectiu, París, qu‟ei artenhut: eth govèrn què e es tropes de Napoleon son vençudes, eth madeish pèrd quinsevolh rason d‟èster e eth sòn comportament ei miserable e vil.
GUÈRRA-E-PATZ-IV-WEB	Mès ges de nauèth un edart inexplicable: es aliats an en òdi a Napoleon, qu‟en eth ven era encausa des sòns maus.
GUÈRRA-E-PATZ-IV-WEB	Privat de poder e de fòrça, colpable de crims e de perfidies, l‟aurien de considerar coma lo vedien dètz ans abantes e coma lo ven un an dempús: un bandit dehòra dera lei.
GUÈRRA-E-PATZ-IV-WEB	Ça que la, per un rar edart, arrés ac ve atau.
GUÈRRA-E-PATZ-IV-WEB	Eth sòn papèr encara non ei acabat.
GUÈRRA-E-PATZ-IV-WEB	Er òme que dètz ans abantes ère considerat (e ne serà un an dempús) coma un bandit ath marge dera lei, ei manat a dues jornades de França, entà ua ièrla que l‟autregen en fèu, enrodat d‟ua garda e aprovedit de milions que li paguen per motius qu‟arrés se‟n sap.
GUÈRRA-E-PATZ-IV-WEB	IV Eth movement des pòbles torne en soquèr.
GUÈRRA-E-PATZ-IV-WEB	Es ondades dera immensa marèa se padeguen e formen, sus era superfícia deth mar en cauma, cèrcles que per eri van e vien es diplomatics, que s‟imaginen èster es qu‟an costat era bonància.
GUÈRRA-E-PATZ-IV-WEB	Mès, en un virament de uelhs, aguest mar tranquil torne a hèr èrses.
GUÈRRA-E-PATZ-IV-WEB	Es diplomatics cren qu‟eth motiu d‟aguesta naua agitacion ei eth sòn pròpi desacòrd.
GUÈRRA-E-PATZ-IV-WEB	Demoren qu‟era guèrra esclate entres es sòns sobeirans, era situacion que les semble insolubla.
GUÈRRA-E-PATZ-IV-WEB	Mès aquera ondada, qu‟eth sòn movement e creishuda senten, non arribe d‟aquiu a a on demorauen.
GUÈRRA-E-PATZ-IV-WEB	Se quilhe era madeisha ondada deth madeish lòc de partida a on comencèc eth movement: París.
GUÈRRA-E-PATZ-IV-WEB	Se produsís eth darrèr revolum d‟Occident, un revolum que li cau resòlver es dificultats diplomatiques, çampar insolubles, e méter punt e finau ath movement bellic d‟aqueth periòde.
GUÈRRA-E-PATZ-IV-WEB	Er òme qu‟a devastat França torne entada era solet, sense auer shamat cap de complòt, sense soldats.
GUÈRRA-E-PATZ-IV-WEB	Quinsevolh garda lo pòt detier; e, ça que la, per un estranh edart non solet non lo detien senon que toti acuelhen damb afogadura ar òme que maudideren eth dia anterior e que maudideràn un mes mès tard.
GUÈRRA-E-PATZ-IV-WEB	Aguest òme qu‟ei encara de besonh entà justificar era darrèra accion comuna.
GUÈRRA-E-PATZ-IV-WEB	Era accion s‟amie a tèrme.
GUÈRRA-E-PATZ-IV-WEB	Acabe era representacion.
GUÈRRA-E-PATZ-IV-WEB	Se l‟ordene ar actor que se trèigue era sua vestimenta, que se trèigue es ornaments: non l‟auràn de besonh bric mès.
GUÈRRA-E-PATZ-IV-WEB	E se passen quauqui ans: aqueth òme, solitari en ua ièrla, represente entada eth madeish ua comèdia planhosa; intrigue e mentís entà justificar es sòns actes quan aguesta justificacion ja non ei de besonh, e mòstre a toti se qui ère aqueth qu‟es òmes considerauen ua fòrça quan lo guidaue ua man invisibla.
GUÈRRA-E-PATZ-IV-WEB	Acabat eth drama, despús de trèir-li era sua vestimenta ar actor, eth director de scèna mo‟lo mòstre.
GUÈRRA-E-PATZ-IV-WEB	Guardatz ad aqueth que credíetz!
GUÈRRA-E-PATZ-IV-WEB	Qu‟ei aciu!
GUÈRRA-E-PATZ-IV-WEB	Mès es òmes eishorbadi pera fòrça deth movement, se tarden a compréner.
GUÈRRA-E-PATZ-IV-WEB	Ua màger coeréncia e precision se trapen ena vida d‟Alexandre I, que presidic eth movement invèrs, d‟Orient entà Occident.
GUÈRRA-E-PATZ-IV-WEB	Qué a de besonh er òme que, hènt ombra as auti, s‟està ath cap deth movement d‟Orient entà Occident?
GUÈRRA-E-PATZ-IV-WEB	Li cau auer eth sentit dera justícia, er interès pes ahèrs d‟Euròpa, mès luenhant, non escurit per misquinaries; a de besonh dera preponderància morau sus es sòns collègues, es monarques deth sòn temps.
GUÈRRA-E-PATZ-IV-WEB	Ei de besonh ua personalitat amabla e atrasenta.
GUÈRRA-E-PATZ-IV-WEB	Ei de besonh que Napoleon l‟age ofensat personauments.Tot aquerò se passe en Alexandre I, tot qu‟ei premanit pes innombrables edarts dera sua vida passada: era educacion, es iniciatiues liberaues, es conselhèrs que l‟enròden, Austerlitz, Tilsitt e Erfurt.
GUÈRRA-E-PATZ-IV-WEB	Pendent era guèrra nacionau aguest personatge s‟està inactiu donques que non se l‟a de besonh.
GUÈRRA-E-PATZ-IV-WEB	Mès tanlèu coma se hé de besonh era guèrra europèa, en instant precís, apareish Alexandre I, amasse as pòbles d‟Euròpa e les amie entara mèta prevista.
GUÈRRA-E-PATZ-IV-WEB	Artenhuda aguesta, après era darrèra guèrra de 1815, Alexandre I ei en cimalh maximal deth poder qu‟un òme pòt arténher.
GUÈRRA-E-PATZ-IV-WEB	Quin usatge ne harà d‟eth?
GUÈRRA-E-PATZ-IV-WEB	Alexandre I, eth pacificador d‟Euròpa, er òme que d‟era sua joenesa solet desiraue eth benèster des pòbles, eth prumèr iniciador des reformes liberaus ena sua patria, ara que campe revestit deth sòn poder e, per tant, de màger possibilitat d‟arténher eth ben des sòns subdits (tant que Napoleon imagine en sòn despatriament projèctes mainadencs e enganhosi sus era felicitat que balharie as òmes se tornesse en poder), un còp complida era sua mission sent sus eth madeish era man de Diu, arreconeish era insignificança de tot aqueth poder aparent, se dessepare d‟eth, l‟autrege a òmes menspredables e qu‟eth madeish mensprède e solet ditz:
GUÈRRA-E-PATZ-IV-WEB	Jo non sò qu‟un òme coma es auti; deishatz-me víuer coma un òme e pensar ena mia amna e en Diu.
GUÈRRA-E-PATZ-IV-WEB	Madeish qu‟eth solei e cada gram d‟etèr son ua esfèra complèta en eri madeishi e, ath còp, non son qu‟un atòm d‟un tot enòrme que pera sua madeisha immensitat er òme non pòt concéber, atau cada individú amie es sòns objectius en eth madeish e, ath còp, servís damb eri a un objectiu generau, inaccessible ar èsser uman.
GUÈRRA-E-PATZ-IV-WEB	Ua abelha ei en tot chucar en ua flor e pique a un mainatge; eth mainatge li cau pòur dera abelha e cre qu‟eth sòn objectiu ei picar ara gent.
GUÈRRA-E-PATZ-IV-WEB	Eth poèta admire ara abelha que bote en calici dera flor e assegure qu‟er objectiu der insècte ei extrèir era flaira des flors.
GUÈRRA-E-PATZ-IV-WEB	Er apicultor, qu‟a campat qu‟era abelha recuelh eth pollèn e eth doç chuc des flors e les transferís ena arna, ditz qu‟er objectiu dera abelha ei elaborar era mèu.
GUÈRRA-E-PATZ-IV-WEB	Un aute apicultor, qu‟a estudiat mès d‟apròp era vida der eishame, demòstre qu‟era abelha a recuelhut eth pollèn e eth nectar entà elevar as abelhes joenes e alistar ara futura reina e que, per tant, er objectiu dera abelha ei era continuacion dera espècia.
GUÈRRA-E-PATZ-IV-WEB	Eth botanic obsèrve que, en volar sus eth pollèn d‟ua flor masculina entà ua femenina, era abelha feconde ad aguesta darrèra, e ve en aquerò eth papèr der insècte; un aute, en tot contemplar era migracion des plantes considère qu‟era abelha contribuís ad aquerò e pòt dìder qu‟aguest ei er objectiu.
GUÈRRA-E-PATZ-IV-WEB	Mès er objectiu darrèr dera abelha non se limite a cap d‟aguestes finalitats qu‟er òme pòt desnishar.
GUÈRRA-E-PATZ-IV-WEB	Coma mès nauta sigue era intelligéncia der èsser uman qu‟estúdie aguesti objectius, autant mès evident se hè qu‟eth sòn objectiu finau ei inaccessible.
GUÈRRA-E-PATZ-IV-WEB	Er òme solet pòt observar era concordància dera vida des abelhes damb d‟auti fenomèns dera existéncia.
GUÈRRA-E-PATZ-IV-WEB	E aquerò madeish mos cau díder respècte ar objectiu des personatges istorics e des pòbles.
GUÈRRA-E-PATZ-IV-WEB	V Eth maridatge de Natasha damb Pierre de Bezujov en 1813 siguec eth darrèr eveniment erós ena anciana familha Rostov.
GUÈRRA-E-PATZ-IV-WEB	Aguest madeish an morie eth vielh comde Ilia Andreievic e, coma se passe tostemps, era familha s‟esbaucèc.
GUÈRRA-E-PATZ-IV-WEB	Es eveniments der an anterior, er incendi e abandon de Moscòu, era mòrt deth prince Andrei e era desesperacion de Natasha, era mòrt de Petia, eth dolor dera comdessa, tot aquerò, còp darrèr còp, queiguec sus eth cap deth vielh comde.
GUÈRRA-E-PATZ-IV-WEB	Semblaue non compréner era importància des eveniments; plan mès, se sentie incapable de comprener- les e, ajocant er ancian cap, semblaue demorar e demanar naui còps qu‟acabèssen damb eth.
GUÈRRA-E-PATZ-IV-WEB	Uns viatges se mostraue espaurit e confús; d‟auti plen de simulada animacion e activitat.
GUÈRRA-E-PATZ-IV-WEB	Era nòça de Natasha ocupèc pendent bèth temps era sua atencion: ordenaue dinars e sopars e semblaue esdegar-se per mostrar-se alègre.
GUÈRRA-E-PATZ-IV-WEB	Mès aguesta alegria sua que non ère contagiosa coma en d‟auti tempsi, senon que, peth contrari, suscitaue era pietat de toti guairi lo coneishien e estimauen.
GUÈRRA-E-PATZ-IV-WEB	Après era partida de Pierre e dera sua esposa, entornèc en sòn aclapament e comencèc a planher-se de postracion.
GUÈRRA-E-PATZ-IV-WEB	Uns dies dempús emmalautic e li calec calar-se en lhet.
GUÈRRA-E-PATZ-IV-WEB	Dès era prumeria dera sua malautia, a maugrat des frases encoratjantes des mètges, comprenec que ja non se lheuarie mès.
GUÈRRA-E-PATZ-IV-WEB	Era comdessa, sense despolhar-se, s‟estèc pendent dues setmanes en sòn cabeç.
GUÈRRA-E-PATZ-IV-WEB	Cada còp que li balhaue era medecina, eth comde, somicant, li punaue en silenci era man.
GUÈRRA-E-PATZ-IV-WEB	Eth darrèr dia, des.hèit en somics, li demanèc perdon ara sua esposa e tanben ath sòn hilh Nikolai (encara qu‟ère absent) pera pèrta dera sua fortuna que d‟aquerò se consideraue eth prumèr colpable.
GUÈRRA-E-PATZ-IV-WEB	Dempús d‟auer comulgat e recebut era extremoncion, moric tranquillaments.
GUÈRRA-E-PATZ-IV-WEB	Londeman ua multitud d‟amics e coneishudi,vengudi entà autrejar-li eth darrèr tribut, aumplic eth pis qu‟es Rostov auien logat.
GUÈRRA-E-PATZ-IV-WEB	Totes aqueres persones que tant de còps auien sopat e barat ena sua casa e tant auien arrit damb eth comde, ara, damb un sentiment unanime de trendesa e repotec, didien coma entà justificar-se: “Siguesse coma siguesse, qu‟ère un òme excellent.
GUÈRRA-E-PATZ-IV-WEB	Ja non se‟n trape d‟òmes coma eth…
GUÈRRA-E-PATZ-IV-WEB	Ath delà, qui ei que non a defèctes?”…
GUÈRRA-E-PATZ-IV-WEB	Moric quan es sòns ahèrs èren tant embolhadi que, de víuer un an mès, arrés poirie imaginar se com aurie acabat aquerò.
GUÈRRA-E-PATZ-IV-WEB	Nikolai ère en París, damb es tropes russes, quan recebec era notícia dera mòrt de sa pair.
GUÈRRA-E-PATZ-IV-WEB	Ara seguida, demanèc era baisha ena armada e, sense demorar-la, demanèc un permís e venguec entà Moscòu.
GUÈRRA-E-PATZ-IV-WEB	Un mes dempús dera mòrt deth comde era situacion economica qu‟ère esclarida e toti demorèren estonadi dera enòrma soma artenhuda per diuèrsi e petiti deutes qu‟era sua existéncia arrés sospechaue.
GUÈRRA-E-PATZ-IV-WEB	Es deutes pujauen eth doble des bens.
GUÈRRA-E-PATZ-IV-WEB	Parents e amics conselhauen a Nikolai que renoncièsse ara eréncia, mès hè‟c, que representaue entada eth un repotec ara, entada eth, sagrada memòria de sa pair e non volec entener a parlar der ahèr.
GUÈRRA-E-PATZ-IV-WEB	Acceptèc era eréncia pairau damb era obligacion de pagar es sòns deutes.
GUÈRRA-E-PATZ-IV-WEB	Es creditors, qu‟auien carat pendent tant de temps ena vida deth comde, pera influéncia indefinibla e poderosa dera sua desorganizada bontat, acodiren toti enes tribunaus.
GUÈRRA-E-PATZ-IV-WEB	I auec, coma tostemp se passe, rivalitat entre eri per çò d‟èster es prumèrs a crubar, e persones coma Mitenhka e d‟auti, qu‟auien recebut non per sòs, senon per presents, sigueren ara es creditors mès exigents.
GUÈRRA-E-PATZ-IV-WEB	Non autregèren a Nikolai ne pòsa ne retards; e es que semblauen planher-se deth vielh comde, autor des sues pèrtes (se n‟auie bèra ua), ara, sense pietat, s‟acarnien contra eth joen eretèr, innocent dauant d‟eri, que volontariaments auie contreigut era obligacion de pagar-les.
GUÈRRA-E-PATZ-IV-WEB	Degun des apraiaments prepausadi per Nikolai siguec acceptat.
GUÈRRA-E-PATZ-IV-WEB	Se veneren a baish prètz es bens en public enquant, e totun aquerò, restèc sense curbir-se era mitat des deutes.
GUÈRRA-E-PATZ-IV-WEB	Nikolai acceptèc trenta mil robles que l‟aufric eth sòn cunhat Bezujov entà pagar aqueres obligacion monetàries qu‟eth consideraue cèrtes e verificades.
GUÈRRA-E-PATZ-IV-WEB	Era menaça des creditors de meter-lo ena preson per çò qu‟encara restaue lo hec a decidir a cercar un emplèc.
GUÈRRA-E-PATZ-IV-WEB	Tornar ena armada, a on ère prepausat entara prumèra vacanta de cap de regiment, qu‟ère impossible, pr‟amor que sa mair s‟agarraue ada eth coma era soleta rason entà víuer.
GUÈRRA-E-PATZ-IV-WEB	Plan per aquerò, a maugrat deth sòn pòc delèri de estar-se en Moscòu entre aquera gent coneishuda de d‟auti tempsi, e a maugrat dera sua aversion as cargues civils, acceptèc un emplèc ena capitau e, deishant er unifòrme que tant estimaue, se refugièc en un petit pis de Sitsev Vrazeth damb sa mair e Sonia.
GUÈRRA-E-PATZ-IV-WEB	Natasha e Pierre, establidi alavetz en Sant Petersburg, que non auien ua idia precisa dera vida de Nikolai, que, en auer acceptat eth prèst deth sòn cunhat, sajaue d‟amagar-li era sua dificila situacion economica; damb es sòns mil dus cents robles de sodada n‟auie non solet entà sostier a sa mair e a Sonia, senon entà víuer de tau manera que sa mair non avertisse qu‟èren praubi.
GUÈRRA-E-PATZ-IV-WEB	Era comdessa non podie concéber era vida sens es condicions de luxe que l‟èren abituaus dès era mainadesa, e a cada instant, sense encuedar-se‟n de çò de mau hèr qu‟ère entath sòn hilh, exigie ja un coche, (donques que non n‟auie de pròpi) entà vier a tier-li ua visita a ua amiga, ja quauque repais plan car, ja un bon vin entath sòn hilh, e sòs entà hèr presents inesperats a Natasha, a Sonia e enquiath madeish Nikolai.
GUÈRRA-E-PATZ-IV-WEB	Sonia s‟ocupaue dera casa, tenguie compde dera sua tia, li liegie en votz nauta, patie es sòns capricis e era sua amagada animadversion e ajudaue a Nikolai a amagar dauant dera comdessa era situacion de praubetat que se trapauen.
GUÈRRA-E-PATZ-IV-WEB	Nikolai se reconeishie deutor etèrn de tot çò que Sonia hège per sa mair.
GUÈRRA-E-PATZ-IV-WEB	Admiraue era sua paciéncia e devocion, mès sajaue aluenhar-se d‟era.
GUÈRRA-E-PATZ-IV-WEB	Ath hons deth sòn còr semblaue repotegar-li èster massa perfècta e non hèr arren censurable.
GUÈRRA-E-PATZ-IV-WEB	Qu‟auie tot çò de besonh entà desvelhar era estimacion, mès pòc d‟aquerò qu‟obliguèsse a sénter amor per era.
GUÈRRA-E-PATZ-IV-WEB	Nikolai se n‟encuedaue de qué guaire mès l‟estimaue mendre ère er amor que sentie per era.
GUÈRRA-E-PATZ-IV-WEB	S‟auie agarrat ara carta que Sonia lo desliuraue deth sòn compromís e se portaue ara coma se tot çò que i auie auut entre es dus siguesse ja desbrembat de hège fòrça temps, fòrça temps e de cap des manères se poirie tornar a començar.
GUÈRRA-E-PATZ-IV-WEB	Era situacion de Nikolai empejoraue cada còp mès: qu‟ère un sòmi era idia d‟estauviar quauquarren dera sua sodada.
GUÈRRA-E-PATZ-IV-WEB	Que non ère solet que non artenhesse a economizar, senon que, entà satisfèr es exigéncies de sa mair, contreiguie quauque petit deute.
GUÈRRA-E-PATZ-IV-WEB	Qu‟ère, entada eth, ua situacion sense gessuda.
GUÈRRA-E-PATZ-IV-WEB	Li repugnaue era idia de maridar-se damb ua rica eretèra, tanti viatges prepausada pes sòns parents.
GUÈRRA-E-PATZ-IV-WEB	E era auta solucion (era mòrt de sa mair) que non se li podie ne acodir.
GUÈRRA-E-PATZ-IV-WEB	Arren desiraue ne demoraue; e ath sòn laguens experimentaue un plaser amargant e ombriu ena acceptacion passiva dera sua pròpia sòrt.
GUÈRRA-E-PATZ-IV-WEB	Sajaue d‟evitar as sues ancianes amistats, damb era sua pietat e aufriment d‟ajuda que l‟ofensauen e evitaue madeish totes es distraccions e plasers d‟abantes e enquia ena sua pròpia casa solet se tenguie a hèr solitaris damb sa mair, passejar silenciosaments pera sua cramba, humar ua pipa darrèr de ua auta coma se siguesse dedicat a cultivar gelosaments aqueth umor ombriu, eth solet que li permetie suportar era sua situacion.
GUÈRRA-E-PATZ-IV-WEB	VI A principis d‟iuèrn arribèc en Moscòu era princesa Maria.
GUÈRRA-E-PATZ-IV-WEB	Pes petòfies dera ciutat se‟n sabec dera situacion des Rostov e se‟n sabec de qué “eth hilh se sacrificaue per sa mair”, coma didien toti.
GUÈRRA-E-PATZ-IV-WEB	Dades es relacions amistoses e lèu familhars damb tota era familha Rostov, credec un dèuer sòn tier-les ua visita.
GUÈRRA-E-PATZ-IV-WEB	Mès, rebrembant era sua relacion d‟amistat, corau, damb Nikolai en Voronezh, auie pòur de tornar a trapar-se damb eth; a tot darrèr, hènt un gran esfòrç sus era madeisha, venguec a veder-les quauques setmanes dempús dera sua arribada en Moscòu.
GUÈRRA-E-PATZ-IV-WEB	Nikolai siguec eth prumèr a receber-la, donques qu‟entà entrar ena cramba dera comdessa li calie passar pera sua.
GUÈRRA-E-PATZ-IV-WEB	Eth ròstre de Nikolai, sonque veder-la, en sòrta d‟exprimir era alegria qu‟era princessa Maria demoraue, mostrèc heredor, duretat e orgulh, qu‟era jamès auie coneishut en eth.
GUÈRRA-E-PATZ-IV-WEB	Nikolai preguntèc pera sua santat e l‟acompanhèc entara cramba de sa mair e cinc menutes dempús gessec.
GUÈRRA-E-PATZ-IV-WEB	Quan era princessa Maria se didec adiu dera comdessa, Nikolai l‟acompanhèc ena anticramba damb ua gravetat e heredor espèciaus.
GUÈRRA-E-PATZ-IV-WEB	Non responec ua soleta paraula as observacions d‟era sus era salut dera comdessa.
GUÈRRA-E-PATZ-IV-WEB	Deishatz-me tranquil!”, semblaue díder era sua guardada.
GUÈRRA-E-PATZ-IV-WEB	Entà qué vie?
GUÈRRA-E-PATZ-IV-WEB	Qué a de besonh?
GUÈRRA-E-PATZ-IV-WEB	Mensprèdi ad aguestes senhoretes e a totes es sues amabilitats!, didec en votz nauta dauant de Sonia, incapable de contier eth sòn anuèg quan eth coche dera princessa s‟aluenhèc dera casa.
GUÈRRA-E-PATZ-IV-WEB	Ei tan brava!
GUÈRRA-E-PATZ-IV-WEB	Nikolai non responec e non aurie volut parlar mès dera princessa.
GUÈRRA-E-PATZ-IV-WEB	Mès, dempús aquera visita non passèc un solet dia sense qu‟era vielha comdessa deishèsse de mentar-la.
GUÈRRA-E-PATZ-IV-WEB	Era comdessa la laudaue, exigie qu‟eth sòn hilh anèsse a visitar-la, exprimie eth desir de tractar-la soent e, ath còp, se metie de mala encolia quan parlaue d‟era.
GUÈRRA-E-PATZ-IV-WEB	Nikolai sajaue de carar tostemp que sa mair se referie ara princessa, mès eth sòn silenci l‟irritaue.
GUÈRRA-E-PATZ-IV-WEB	Qu‟ei ua joena plan digna e brava, didie.
GUÈRRA-E-PATZ-IV-WEB	Te cau visitar-la.
GUÈRRA-E-PATZ-IV-WEB	Aumens serà ua escadença entà tractar damb quauquarrés; damb nosates, çampar, te deus engüejar.
GUÈRRA-E-PATZ-IV-WEB	Que non n‟è talents de hè‟c , maireta.
GUÈRRA-E-PATZ-IV-WEB	Abantes la volies veir e ara non; de vertat, estimat, que non te compreni.
GUÈRRA-E-PATZ-IV-WEB	Jo non è dit que m‟engüeja.
GUÈRRA-E-PATZ-IV-WEB	Com!
GUÈRRA-E-PATZ-IV-WEB	Tu madeish as dit que non la vòs veir.
GUÈRRA-E-PATZ-IV-WEB	Qu‟ei ua joena plan digna, e tostemp te shautaue; e ara, sabi pas per qué… tostemp m‟amagatz quauquarren.
GUÈRRA-E-PATZ-IV-WEB	Arren d‟aquerò, maireta.
GUÈRRA-E-PATZ-IV-WEB	Se te demanèssa que hesses quauqua causa anutjosa… mès te demani que l‟entornes era visita…
GUÈRRA-E-PATZ-IV-WEB	Me semble qu‟era cortesia ac exigís.
GUÈRRA-E-PATZ-IV-WEB	T‟ac è demanat, mès, a compdar d‟ara, non te diderè arren, donques qu‟as secrets damb era tua mair.
GUÈRRA-E-PATZ-IV-WEB	Que i anarè, s‟atau ac voletz.
GUÈRRA-E-PATZ-IV-WEB	A jo que m‟ei parièr.
GUÈRRA-E-PATZ-IV-WEB	Jo qu‟ac didia per tu.
GUÈRRA-E-PATZ-IV-WEB	Nikolai alendaue, se mossegaue era mostacha, escampilhaue es cartes e sajaue d‟atrèir era atencion de sa mair entà un aute tèma.
GUÈRRA-E-PATZ-IV-WEB	Mès era madeisha convèrsa se repetie a londeman e ar aute, ath tresau, ath quatau.
GUÈRRA-E-PATZ-IV-WEB	Après era visita as Rostov e era inesperada e hereda acuelhuda de Nikolai, era princessa Maria arreconeishie qu‟auie rason entà non èster era prumèra a tier-les ua visita.
GUÈRRA-E-PATZ-IV-WEB	Eth, que non m‟impòrte bric; sonque volia visitar a sa mair, que tostemp siguec brava damb jo e ara que li deuia tant.” Mès es sòns rasonaments non artenhien a tranquillizar-la; la tormentaue un malèster semblable ath racacòr tostemp que rebrembaue aquera visita.
GUÈRRA-E-PATZ-IV-WEB	E, a maugrat d‟auer decidit non tornar a veder-les e desbrembà‟c tot, seguie en tot senter-se en ua posicion faussa e tostemp que se preguntaue peth motiu d‟aquerò, li calie arreconéisher qu‟èren es sues relacions damb Nikolai Rostov.
GUÈRRA-E-PATZ-IV-WEB	Eth sòn ton hered e corrècte que non venguie des sòns sentiments entada era (ac sabie), mès amagaue quauquarren que li calie esclarir.
GUÈRRA-E-PATZ-IV-WEB	Sense aquerò, jamès estarie tranquilla.
GUÈRRA-E-PATZ-IV-WEB	Un dia, tara picada der iuèrn, quan ère seiguda ena sala der estudi susvelhant es leçons deth sòn nebot, l‟anoncièren era visita de Rostov.
GUÈRRA-E-PATZ-IV-WEB	Totafèt decida a non tradir-se ne mostrar cap inquietud, cridèc a mademoiselle Bourienne e damb era venguec ena sala.
GUÈRRA-E-PATZ-IV-WEB	Dempús era prumèra guardada entath ròstre de Nikolai comprenec qu‟auie vengut a pagar un deute de cortesia e decidic fèrmaments adoptar eth madeish ton qu‟eth tenguesse entà dirigir-se ada era.
GUÈRRA-E-PATZ-IV-WEB	Parlèren dera salut dera comdessa, des sues comunes amistats, des darrères notícies dera guèrra e, quan se passèren es dètz menutes qu‟impause era cortesia, Nikolai se lheuèc entà anar-se‟n.
GUÈRRA-E-PATZ-IV-WEB	Era princessa, ajudada de mademoiselle Bourienne, tenguec fòrça ben era convèrsa; mès en darrèra menuta, e quan Nikolai se lheuèc, ère tan cansada de parlar de totes aqueres causes que non l‟interessauen, e tan calada en pensament de per qué era vida l‟auie autrejat tan pòques alegries que, totafèt abstrèta dera realitat, tachadi entà dauant es sòns uelhs luminosi, contunhaue seiguda, quieta, sense encuedar-se‟n de qué eth s‟auie lheuat.
GUÈRRA-E-PATZ-IV-WEB	Nikolai la guardèc e, entà simular que non notaue era sua distraccion, li didec quauques paraules a mademoiselle Bourienne e guardèc de nauèth ara princessa, que seguie seiguda e quieta; eth sòn delicat ròstre miralhaue patiment.
GUÈRRA-E-PATZ-IV-WEB	Sentec, de pic, pietat d‟era e pensèc vagaments que dilhèu siguesse eth era encausa dera pena qu‟auie vist en sòn ròstre.
GUÈRRA-E-PATZ-IV-WEB	La volec ajudar, dider-li quauquarren agradiu, mès que non se l‟acodic arren.
GUÈRRA-E-PATZ-IV-WEB	Adishatz, princessa, didec.
GUÈRRA-E-PATZ-IV-WEB	Era reviuec, se rogic e alendèc prigondaments.
GUÈRRA-E-PATZ-IV-WEB	Ò, desencusatz-me, didec.
GUÈRRA-E-PATZ-IV-WEB	Partitz ja, comde?
GUÈRRA-E-PATZ-IV-WEB	Adishatz…
GUÈRRA-E-PATZ-IV-WEB	Qu‟ara lo vau a cercar didec mademoiselle Bourienne, e gessec dera sala.
GUÈRRA-E-PATZ-IV-WEB	Nikolai e era princessa s‟estèren en silenci, guardant-se de quan en quan.
GUÈRRA-E-PATZ-IV-WEB	Òc, princessa, didec a tot darrèr Nikolai, arrint tristaments.
GUÈRRA-E-PATZ-IV-WEB	Semble tot tan nauèth e, ça que la, a ploigut fòrça dès que mos vedérem per prumèr viatge en Bogucharovo.
GUÈRRA-E-PATZ-IV-WEB	Semblàuem malerosi, desgraciats, mès guaire balharia jo entà tornar en aqueri tempsi…
GUÈRRA-E-PATZ-IV-WEB	Mès eth passat que non torne.
GUÈRRA-E-PATZ-IV-WEB	Era princessa lo guardaue fixaments enes uehs damb era sua luminosa guardada.
GUÈRRA-E-PATZ-IV-WEB	Semblaue esforçar-se a compréner eth sens amagat d‟aqueres paraules que l‟expliquèsse es sentiments de Nikolai entada era.
GUÈRRA-E-PATZ-IV-WEB	Òc, òc, didec: mès, vos que non vos cau trapar mens eth passat.
GUÈRRA-E-PATZ-IV-WEB	Atau coma jo ac compreni, me pensi que rebrembaratz tostemp damb plaser era vòsta vida actuau, pr‟amor qu‟era abnegacion…
GUÈRRA-E-PATZ-IV-WEB	Que non accèpti es vòstes laudances, l‟interrompec, ara prèssa, Nikolai.
GUÈRRA-E-PATZ-IV-WEB	Ath contrari, non hèsqui que repotegar-me.
GUÈRRA-E-PATZ-IV-WEB	Mès, parlar d‟aquerò que non ei interessant ne divertit.
GUÈRRA-E-PATZ-IV-WEB	E de nauèth es sòns uelhs aqueriren ua expression hereda e seca.
GUÈRRA-E-PATZ-IV-WEB	Mès era princessa auie tornat a veir ar òme que coneishie e estimaue, e parlaue solet damb aguest òme.
GUÈRRA-E-PATZ-IV-WEB	Me pensè que me permeteríetz dider-vos-ac, higec.
GUÈRRA-E-PATZ-IV-WEB	Mos auíem hèt tant amics!…
GUÈRRA-E-PATZ-IV-WEB	Sò tan junhuda ara vòsta familha que non se m‟acodic pensar qu‟eth mèn interès podesse èster inoportun.
GUÈRRA-E-PATZ-IV-WEB	Mès que me sò enganhada, e era sua votz tremolèc de pic.
GUÈRRA-E-PATZ-IV-WEB	Sabi pas se per qué, contunhèc en tot remeter-se, mès abantes èretz desparièr… e…
GUÈRRA-E-PATZ-IV-WEB	De còps qu‟ei fòrça dur.
GUÈRRA-E-PATZ-IV-WEB	Non ei solet era sua guardada alègra, bontadosa e sincèra, non ei solet era beresa exteriora çò que vedí en eth.
GUÈRRA-E-PATZ-IV-WEB	Endonviè tanben era noblesa dera sua amna valerosa, fèrma, prèsta ath sacrifici, se didie ada era madeisha.
GUÈRRA-E-PATZ-IV-WEB	Ara eth qu‟ei praube e jo sò rica: qu‟ei solet per aquerò…
GUÈRRA-E-PATZ-IV-WEB	Òc, solet per aquerò…”, e rebrembant era sua trendesa de d‟auti tempsi, guardant, ara, aqueth ròstre bontadós e trist, comprenec era encausa dera sua heredor.
GUÈRRA-E-PATZ-IV-WEB	Per qué?
GUÈRRA-E-PATZ-IV-WEB	M‟ac auetz de díder.
GUÈRRA-E-PATZ-IV-WEB	Eth sauvèc silenci.
GUÈRRA-E-PATZ-IV-WEB	Non coneishi es vòstes rasons, comde, seguic, mès ei tan penible entà jo… vos ac cohèssi.
GUÈRRA-E-PATZ-IV-WEB	Non sai se per qué, vos, voletz privar-me dera vòsta amistat d‟abantes…
GUÈRRA-E-PATZ-IV-WEB	Qu‟ei plan trist entà jo, credetz-me.
GUÈRRA-E-PATZ-IV-WEB	Ena votz e enes uelhs dera princessa Maria començauen a tremolar es lèrmes.
GUÈRRA-E-PATZ-IV-WEB	Contunhèc:
GUÈRRA-E-PATZ-IV-WEB	Sò estat tan pòc erosa ena mia vida que cada pèrta me resulte penibla…
GUÈRRA-E-PATZ-IV-WEB	Adishatz.
GUÈRRA-E-PATZ-IV-WEB	E sense poder-se tier, s‟estarnèc a plorar tant que se dirigie entara pòrta.
GUÈRRA-E-PATZ-IV-WEB	Princessa!
GUÈRRA-E-PATZ-IV-WEB	Demoratz!
GUÈRRA-E-PATZ-IV-WEB	Per Diu…!, sorrisclèc Nikolai, sajant de tier-la.
GUÈRRA-E-PATZ-IV-WEB	Princessa!
GUÈRRA-E-PATZ-IV-WEB	Era virèc eth cap.
GUÈRRA-E-PATZ-IV-WEB	Pendent ues menutes s‟estèren en silenci, guardant-se enes uelhs; e çò que semblaue tan luenhant e impossible se hec de ressabuda immediat, possible e inevitable.
GUÈRRA-E-PATZ-IV-WEB	Ena tardor de 1814 se maridèren Nikolai e era princessa Maria e s‟establiren en Lisie- Gori, a on Nikolai se hec a vier a sa mair e a Sonia.
GUÈRRA-E-PATZ-IV-WEB	En tres ans, sense tocar entad arren es bens dera sua hemna, paguèc toti es deutes restants e damb era petita eréncia d‟ua cosia sua li podec entornar a Pierre es sòs que l‟auie prestat.
GUÈRRA-E-PATZ-IV-WEB	Tres ans mès tard, en 1820, Nikolai auie apraiat es sòns ahèrs monetaris de tau manèra que crompèc ua petita propietat pròcha a Lisie-Gori e ère en tractes entà recuperar Otradnoie, qu‟ère era sua maximala illusion.
GUÈRRA-E-PATZ-IV-WEB	Era sua ocupacion favorita e unenca qu‟ère era agricultura, qu‟ada era, en principi, s‟auie tengut per pur besonh.
GUÈRRA-E-PATZ-IV-WEB	Nikolai qu‟ère un propietari plan simple; non li shautauen es innovacions, sustot es vengudes d‟Anglatèrra, alavetz de mòda; se‟n burlaue des òbres teoriques dera agricultura, des granges especializades, des semes cars; en generau, non suenhaue en particular ua arrama dera sciéncia, senon que les tenguie totes ar ensems.
GUÈRRA-E-PATZ-IV-WEB	Tostemp pensaue ena propietat e non en ua part d‟era.
GUÈRRA-E-PATZ-IV-WEB	Çò de principau entada eth non èren eth nitrogèn ne er oxigèn (que se trapaue ena tèrra e en aire), ne un arair o hiems especiaus, senon er esturment basic que damb eth actue er oxigène e eth nitrogèn e er abonatge e er arair, ei a díder, eth mujik-trabalhador.
GUÈRRA-E-PATZ-IV-WEB	Quan Nikolai comencèc a ocupar-se dera propietat e a compréner es sòns diuèrsi elements, eth mujik tirèc especiauments era sua atencion.
GUÈRRA-E-PATZ-IV-WEB	Eth mujik que non ère entada eth solet un esturment de trabalh, senon eth sòn objectiu e jutge.
GUÈRRA-E-PATZ-IV-WEB	Sagèc prumèr de comprèner es sòns besonhs e çò qu‟eth mujik consideraue bon e dolent.
GUÈRRA-E-PATZ-IV-WEB	Hège coma se dispausèsse e ordenèsse, mès, ath hons, se limitaue a conéisher es sòns metòdes, es sues paraules e idies sus çò qu‟ère bon e dolent.
GUÈRRA-E-PATZ-IV-WEB	E solet quan auec comprenut es sòns gusti e es aspiracions deth mujik, quan aprenec a exprimir-se ena sua lengua, quan se calèc en sens amagat des sues paraules e se sentec près d‟eri, sonque alavetz comencèc a dirigir- les de vertat, ei a díder, a complir per çò que hè as mujiks çò qu‟exigien d‟eth.
GUÈRRA-E-PATZ-IV-WEB	E era administracion de Nikolai dèc es mès ludenti resultats.
GUÈRRA-E-PATZ-IV-WEB	En assumir era direccion dera propietat, sense trantalhar e damb ua sòrta d‟intuicions, Nikolai alistaue coma staroska e caporau as madeishi qu‟aurien alistat es mujiks s‟ac auessen podut hèr, e jamès se vedie obligat substituir-les.
GUÈRRA-E-PATZ-IV-WEB	Abantes d‟estudiar era composicion quimica des abonatges, abantes de conéisher eth deuer e er auer (coma li shautaue díder ironicaments), s‟informaue ben sus era quantitat de bestiar qu‟auien es campanhards e l‟aumentaue damb toti es mejans.
GUÈRRA-E-PATZ-IV-WEB	Non permetie era division de bens entre es familhes, qu‟apuaue generosaments.
GUÈRRA-E-PATZ-IV-WEB	Menspredaue madeish, as guiterosi, libertins e as maus trabalhadors e sajaue de qué siguessen expulsadi dera comunautat.
GUÈRRA-E-PATZ-IV-WEB	Pendent era semiada e era sèga deth hen o des cereaus, susvelhaue madeish es sòns pròpis terrens e es des mujiks de sòrta qu‟èren pòqui es propietaris qu‟auessen tèrres tan d‟ora e tan ben semiades, tan d‟ora recuelhudes es cuelhetes e tan rendibles es resultats coma enes tèrres de Nikolai.
GUÈRRA-E-PATZ-IV-WEB	Que non sabie tractar damb es lacais agregadi ara casa senhoriau, que cridaue aprofitadi; sivans era pensada de toti, les consentie fòrça e les mimaue massa.
GUÈRRA-E-PATZ-IV-WEB	Quan li calie balhar ua orde contundenta ad aguesti vailets o quan n‟auie de castigar a bèth un, se mostraue trantalhant e demanue conselh ara sua familha.
GUÈRRA-E-PATZ-IV-WEB	Mès arribat eth cas d‟amiar entara armada a un vailet en sòrta d‟un mujik, ac hège sense trantalhar.
GUÈRRA-E-PATZ-IV-WEB	Per çò des mujiks jamès experimentaue cap de dobte.
GUÈRRA-E-PATZ-IV-WEB	Cadua des sues ordes, ac sabie ben, serie aprovada per toti, exceptat de rares excepcions.
GUÈRRA-E-PATZ-IV-WEB	Non se permetie, totun, recargar de trabalh a un servent o condamnar-lo sense mès ne mès, ne tanpòc facilitar eth trabalh de quauqu‟un o recompensar-lo sivans eth sòn desir personau.
GUÈRRA-E-PATZ-IV-WEB	Que non aurie sabut explicar en qué consistie era mesura de çò que s‟auie de hèr e non mès ath sòn laguens aguesta mesura qu‟ère fèrma e immudabla.
GUÈRRA-E-PATZ-IV-WEB	Fòrça còps, quan parlaue de bèth desorde o fracàs, exclamaue emmaliciat: “Aguest pòble rus!…” e credie que detestaue as mujiks.
GUÈRRA-E-PATZ-IV-WEB	Mès era vertat ère qu‟estimaue damb tota era sua amna ad aguest pòble rus nòste, e era sua manèra de víuer, plan per aquerò auie comprenut e seguit era soleta via capabla de dar un bon resultat ena propietat.
GUÈRRA-E-PATZ-IV-WEB	Era comdessa Maria se mostraue gelosa d‟aguest amor deth sòn marit e li hège dò de non poder-lo compartir, mès li resultaue impossible comprèner es alegries a amarums que li costaue aguest mon especiau, tant autrú d‟era.
GUÈRRA-E-PATZ-IV-WEB	Non comprenie se per qué Nikolai se mostraue animat e eròs quan, dempús d‟auer-se lheuat a punta de dia e passar tot eth maitin en camp o ena aira, enes sementères o enes prats, tornaue ara ora qu‟era servie eth tè.
GUÈRRA-E-PATZ-IV-WEB	Non comprenie era sua afogadura quan li condaue qu‟eth ric e laboriós mujik Matvei Ermishin e era sua familha auien estat en tot amiar hèishi pendent tota era net, mentre qu‟es auti encara non les auien recuelhut.
GUÈRRA-E-PATZ-IV-WEB	Tanpòc s‟explicaue se per qué arrie tant alègraments jos era mostacha e guinhaue eth uelh en passar dera hièstra entath balcon, tant que ua ploja tèba e seguida queiguie sus es secs brotons dera civada, o per qué, ena epòca dera sèga o de recuelhuda, rogit peth solei, sudorós, damb flaira d‟absinti e semes d‟estragon enes peus, se heregaue es mans satisfèt s‟eth vent aluenhaue ues bromasses que menaçauen tronada e didie: “Un aute dia atau e era nòsta cuelheta e era des mujiks ja serà en granèr”.
GUÈRRA-E-PATZ-IV-WEB	Encara mens podie compréner se per qué Nikolai, de tan bon còr e tostemps prèst a previer es sòns desirs venguie lèu ena desesperacion quan ère era, era amiaira dera suplica d‟ua campanharda o d‟un mujik entà un permís de trabalh qu‟eth se remie rotondaments a autrejar, en tot pregar-li que non intervenguesse en aguesti ahèrs.
GUÈRRA-E-PATZ-IV-WEB	Se n‟encuedaue de qué eth sòn marit auie un mon particular, qu‟estimaue apassionadaments, un mon governat per leis qu‟era non comprenie.
GUÈRRA-E-PATZ-IV-WEB	En escadences, en tot sajar de comprenè‟c, li parlaue deth merit qu‟eth auie tractant as mujiks tan ben.
GUÈRRA-E-PATZ-IV-WEB	Nikolai responie emmaliciat:
GUÈRRA-E-PATZ-IV-WEB	Que non ei cap de merit, jamès se m‟auie acodit; que non hèsqui arren per eri.
GUÈRRA-E-PATZ-IV-WEB	Eth ben deth pròche non ei senon ua idia poètica e condes de hemnes.
GUÈRRA-E-PATZ-IV-WEB	Çò qu‟è de besonh ei qu‟es nòsti hilhs non les calgue demanar caritat.
GUÈRRA-E-PATZ-IV-WEB	Me cau assolidar era nòsta fortuna tan que viua: que non ei qu‟aquerò.
GUÈRRA-E-PATZ-IV-WEB	E entad aquerò qu‟è besonh d‟orde e de severitat… aquerò ei tot, didie, sarrant eth sòn poderós punh.
GUÈRRA-E-PATZ-IV-WEB	Aquerò e justícia, plan que òc, higie, pr‟amor que s‟eth campanhard a hame, s‟ei nud, se non a senon un shivalòt, non poirà trabalhar ne entada eth ne entà jo.
GUÈRRA-E-PATZ-IV-WEB	E solide perque Nikolai non se permetie pensar que hège quauquarren entath ben des auti, qu‟auie bon còr, guaire hège qu‟ère beneficiós.
GUÈRRA-E-PATZ-IV-WEB	Era sua fortuna aumentaue ara prèssa.
GUÈRRA-E-PATZ-IV-WEB	Es mujiks des entorns venguien entada eth pr‟amor de qué les crompèsse, e pendent fòrça temps dempús dera sua mòrt eth pòble sauvèc un agradiu rebrembe d‟eth.
GUÈRRA-E-PATZ-IV-WEB	Prumèr, çò des mujiks, e dempús, çò de sòn.
GUÈRRA-E-PATZ-IV-WEB	Que tanpòc destibaue era man.
GUÈRRA-E-PATZ-IV-WEB	En ua paraula, un vertadèr patron!”.
GUÈRRA-E-PATZ-IV-WEB	Çò que de còps tormentaue a Nikolai en sòn tracte damb es mujiks ère era sua pròpia irascibilitat, amassa damb ua arraïtzada costum militara de quilhar era man.
GUÈRRA-E-PATZ-IV-WEB	Ara prumeria non vedie en aquerò arren de censurable, mès tath segon an de maridatge era sua opinion sus aguesta manèra d‟actuar, de pic, lo cambièc.
GUÈRRA-E-PATZ-IV-WEB	Un dia d‟ostiu hec cridar ath staroska de Bogucharovo, qu‟auie substituit a Dron, ja defuntat, e qu‟acusauen de panatòris e negligéncies.
GUÈRRA-E-PATZ-IV-WEB	Nikolai gessen en pòrge e, après era prumèra responsa deth staroska, s‟enteneren en vestibul sorrolhs de còps e crits.
GUÈRRA-E-PATZ-IV-WEB	Quan entornèc entà esdejoar s‟apressèc ara sua hemna, seiguda dauant dera labor e damb eth cap clin; coma de costum, comencèc a condar çò que pensaue hèr aqueth maitin e, entre d‟autes causes, parlèc deth staroska de Bogucharovo.
GUÈRRA-E-PATZ-IV-WEB	Era comdessa Maria, ja rogida, ja esblancossida, tostemp ena madeisha actitud e damb es pòts sarradi non responie as paraules deth sòn marit.
GUÈRRA-E-PATZ-IV-WEB	Be n‟ei d‟insolent, eth brigand!, didie, en tot alugar-se sonque de rebrembar-lo.
GUÈRRA-E-PATZ-IV-WEB	S‟aumens auesse dit qu‟ère embriac, que non lo vedec…
GUÈRRA-E-PATZ-IV-WEB	Mès, se qué te cau, Mary?, preguntèc de pic.
GUÈRRA-E-PATZ-IV-WEB	Era comdessa lheuèc eth cap, volec díder quauquarren, mès tornèc abaishar era guardada ara prèssa e sarrèc es pòts.
GUÈRRA-E-PATZ-IV-WEB	Qué se passe?
GUÈRRA-E-PATZ-IV-WEB	Qué te cau, estimada?
GUÈRRA-E-PATZ-IV-WEB	Es lèrmes qu‟emberien tostemp ara lèja comdessa.
GUÈRRA-E-PATZ-IV-WEB	Jamès ploraue per dolor o engüeg, senon per tristor e pietat.
GUÈRRA-E-PATZ-IV-WEB	Quan ploraue, es sòns uelhs radiants aquerien un encantament irresistible.
GUÈRRA-E-PATZ-IV-WEB	Tanlèu Nikolai cuelhec era sua man, non se podec tier mès, e s‟estarnèc a plorar.
GUÈRRA-E-PATZ-IV-WEB	Qu‟ac è vist, Nikolai…
GUÈRRA-E-PATZ-IV-WEB	Nikolai carèc, se rogic tot, se hec enlà d‟era e, en silenci, comencèc a caminar pera estança.
GUÈRRA-E-PATZ-IV-WEB	Comprenec se per qué ploraue era sua esposa, mès que non podie adméter tan lèu qu‟un acte qu‟ère acostumat lèu de petit e que trapaue normau siguesse dolent.
GUÈRRA-E-PATZ-IV-WEB	Trantalhant encara, contemplèc de nauèth eth ròstre sofrent de Maria plen d‟amor per eth, e alavetz comprenec de ressabuda qu‟era auie rason e qu‟eth ère colpable de hège pro temps dauant d‟eth madeish.
GUÈRRA-E-PATZ-IV-WEB	Mary, didec a mieja votz, en tot apressar-se ada era.
GUÈRRA-E-PATZ-IV-WEB	Aquerò non se passerà bric mès, t‟ac juri.
GUÈRRA-E-PATZ-IV-WEB	Bric mès, repetic damb votz estrementida, coma era d‟un mainatge que demane perdon.
GUÈRRA-E-PATZ-IV-WEB	Es lèrmes brotèren encara mès des uelhs dera comdessa, que cuelhec era man deth sòn marit e la punèc.
GUÈRRA-E-PATZ-IV-WEB	Aué, qu‟a estat quan…, se te platz, Mary, non m‟ac rebrembes… se tornèc a rogir.
GUÈRRA-E-PATZ-IV-WEB	Te balhi era mia paraula d‟aunor qu‟aquerò non se repetirà e aquerò me servirà de recordatòri, didec, mostrant er anèth trincat.
GUÈRRA-E-PATZ-IV-WEB	D‟alavetz ençà, cada viatge que, quan passaue compdes damb un staroska o un encargat, li pujaue era sang en cap e se li crispauen es punhs, Nikolai hège virar er anèth e baishaue es uelhs dauant der òme que l‟enforismaue.
GUÈRRA-E-PATZ-IV-WEB	Ça que la, un parelh de còps ar an se deishaue amiar pera colèra e alavetz cohessaue ara sua hemna qu‟ac auie hèt e li prometie qu‟aqueth serie eth darrèr viatge.
GUÈRRA-E-PATZ-IV-WEB	Mary, tu me mensprèdes, vertat?, didie.
GUÈRRA-E-PATZ-IV-WEB	Que m‟ac meriti.
GUÈRRA-E-PATZ-IV-WEB	Ena societat dera noblesa provinciana estimauen a Nikolai, mès que non lo volien.
GUÈRRA-E-PATZ-IV-WEB	Es interèssi dera noblesa l‟èren indiferents, e aguest ère eth motiu de qué es uns lo credessen un orgulhós e d‟auti un pèc.
GUÈRRA-E-PATZ-IV-WEB	Tot eth sòn temps, dès era semiada de primauèra enquiara cuelheta, lo passaue absorbit pes ahèrs restacadi ath camp.
GUÈRRA-E-PATZ-IV-WEB	Era tardor la dedicaue ara caça damb era madeisha seriositat qu‟ac hège ena agricultura, en tot absentar-se per un o dus mesi damb era sua canhada e mautaires.
GUÈRRA-E-PATZ-IV-WEB	En iuèrn visitaue d‟auti bordalats e se teguie ara lectura.
GUÈRRA-E-PATZ-IV-WEB	Ena sua bibliotèca abondauen, mès que mès, es libres d‟istòria; les crompaue cada an per ua determinada soma.
GUÈRRA-E-PATZ-IV-WEB	Solie díder qu‟ère en tot hèr ua bibliotèca seriosa e s‟obligaue a liéger tot çò que crompaue.
GUÈRRA-E-PATZ-IV-WEB	Embarrat en sòn burèu liegie damb mina grèu; aguesta dedicacion ara lectura siguec ara prumeria coma un déuer, dempús ua ocupacion abituau, que li proporcionaue un cèrt plaser per çò de tier-se a ua ocupacion seriosa.
GUÈRRA-E-PATZ-IV-WEB	Exceptat quauqua gessuda restacada damb era sua administracion, tot er iuèrn lo passaue en casa en tot junher-se mès ara familha: li shautaue conéisher peth menut era vida des sòns hilhs e es sues relacions damb era mair.
GUÈRRA-E-PATZ-IV-WEB	Intimaue cada còp mès damb era sua hemna e cada dia desnishaue en era naui tresaurs moraus.
GUÈRRA-E-PATZ-IV-WEB	Dès eth maridatge de Nikolai, Sonia s‟estaue ena sua casa.
GUÈRRA-E-PATZ-IV-WEB	Abantes dera nòça, Nikolai (en tot acusar-se ada eth madeish e laudar-la) l‟auie condat a Maria es sues ancianes relacions e l‟auie demanat que siguesse corau e brava damb era sua cosia.
GUÈRRA-E-PATZ-IV-WEB	Un dia parlèc ara sua amiga Natasha de Sonia e dera sua pròpia injustícia.
GUÈRRA-E-PATZ-IV-WEB	Quin?, preguntèc estonada era comdessa Maria.
GUÈRRA-E-PATZ-IV-WEB	Era que non a arren.
GUÈRRA-E-PATZ-IV-WEB	Per qué?
GUÈRRA-E-PATZ-IV-WEB	Non ac sai.
GUÈRRA-E-PATZ-IV-WEB	Dilhèu li manque egoïsme, sabi pas; mès se li trè e se l‟a trèt tot.
GUÈRRA-E-PATZ-IV-WEB	A viatges me hè dò; en d‟auti tempsi desirè viuaments que Nikolai se maridèsse damb era, mès tostemp auí era presentida de qué aquerò non se passarie.
GUÈRRA-E-PATZ-IV-WEB	Qu‟ei coma ua flor estèrla, coma es que i a entre es haraguères.
GUÈRRA-E-PATZ-IV-WEB	Us còps me hè dò e d‟auti pensi qu‟ac sent coma ac senteríem tu e jo.
GUÈRRA-E-PATZ-IV-WEB	A maugrar qu‟era comdessa Maria sajaue d‟explicar a Natasha qu‟ère de besonh compréner de ua auta manèra es paraules der Evangèli, cambiaue de pensada tostemp que vedie a Sonia, que, plan que òc, semblaue non patir, resignada fatauments ath sòn destin de flor estèrla.
GUÈRRA-E-PATZ-IV-WEB	Semblaue que sentie cordialitat non tant pera gent coma pera familha en ensems.
GUÈRRA-E-PATZ-IV-WEB	Qu‟ère coma es gats, que s‟acostumen abantes ara casa qu‟as persones qu‟abiten en era.
GUÈRRA-E-PATZ-IV-WEB	Suenhaue ara vielha comdessa, amorassaue e mimaue as hilhs e ère tostemp prèsta a complir es petiti servicis qu‟ère capabla, mès que tot aquerò s‟acceptaue coma degut e non coma arreconeishement…
GUÈRRA-E-PATZ-IV-WEB	Era propietat de Lisie-Gori qu‟auie estat rebastida, mès non damb era magnificéncia des tempsi deth defuntat prince.
GUÈRRA-E-PATZ-IV-WEB	Es naues bastides, començades en tempsi dificils, qu‟èren plan simples.
GUÈRRA-E-PATZ-IV-WEB	Era immensa casa sus fondaments de pèira ère de husta e ère ornada solet peth laguens; es solèrs de husta èren sense pintar, e l‟auien moblat damb es mès simples cagires, taules e divans hèti pes sòns sirvents, damb husta de bedoth dera madeisha propietat.
GUÈRRA-E-PATZ-IV-WEB	Era casa qu‟ère espaciosa, damb estances entath servici e crambes entàs òstes.
GUÈRRA-E-PATZ-IV-WEB	Es parents des Rostov e des Bolkonski s‟amassauen soent en Lisie-Gori, venguien damb tota era sua familha enes sòns cars arrossegadi per tirs de dètz-e-sies shivaus e damb dotzenes de vailets.
GUÈRRA-E-PATZ-IV-WEB	E aquiu s‟estauen mesi sancèrs.
GUÈRRA-E-PATZ-IV-WEB	Ath delà, quate còps ar an, enes aniversaris e onomastiques des patrons, s‟amassauen pendent un o dus dies enquia cent convidadi.
GUÈRRA-E-PATZ-IV-WEB	Era rèsta deth temps s‟esguitlaue tranquillaments, en miei des abituaus ocupacions: eth tè, er esdejoar, eth dinar, eth sopar, mestrat tot aquerò damb productes dera tèrra.
GUÈRRA-E-PATZ-IV-WEB	Qu‟ère eth 5 de deseme de 1820, vesilha de Sant Nicolàs.
GUÈRRA-E-PATZ-IV-WEB	Natasha, eth sòn marit e es mainatges èren en casa de Nikolai de principis dera tardor.
GUÈRRA-E-PATZ-IV-WEB	Pierre auie entornat entà Sant Petersburg per ahèrs particulars, coma eth didie; pensaue èster dehòra tres setmanes, mès que ja ne hège sèt e lo demorauen d‟un moment en aute.
GUÈRRA-E-PATZ-IV-WEB	Eth 5 de deseme, ath delà dera familha de Bezujov, es Rostov auien ena sua casa a un vielh amic deth generau retirat Vasili Fiodorovic Denisov.
GUÈRRA-E-PATZ-IV-WEB	Nikolai sabie qu‟eth 6, dia dera hèsta, quan arribèssen es convidadi, li calerie trèir-se era sua tunica, botar-se era levita e bòtes de punta estreta e acodir ena naua glèisa qu‟auie bastit, dempús vierien es felicitacions, es entremesi qu‟aufrien as convidadi, se parlarie des eleccions dera noblesa e dera cuelheta.
GUÈRRA-E-PATZ-IV-WEB	Mès ara, ena vesilha, se credie en sòn dret de hèr era sua vida vidanta.
GUÈRRA-E-PATZ-IV-WEB	Abantes de dinar revisèc es compdes der administrador dera propietat de Riazan, propietat deth nebot dera sua hemna, escriuec dues cartes de negòcis e hec un torn pera aira, es estables e es bòrdes.
GUÈRRA-E-PATZ-IV-WEB	Dempús de cuélher quauques mesures de prevision dauant dera embriguessa generau que s‟anonciaue tà londeman (damb era escadença dera hèsta patronau), tornèc tara ora de dinar e, sense temps de parlar solets damb era sua hemna cuelhec eth sòn lòc ena longa taula de vint cubèrts qu‟ath sòn entorn s‟auien amassat toti es familhars.
GUÈRRA-E-PATZ-IV-WEB	Qu‟èren aquiu sa mair, era anciana senhora Bielova (que viuie damb era comdessa), era sua hemna damb es sòns tres hilhs, era hilhuquèra, eth preceptor des sòns hilhs, eth nebot damb eth sòn aute preceptor, Sonia, Denisov, Natasha e es sòns tres petits damb era sua hilhuquèra e eth vielh Mijail Ivanovic, arquitècte deth prince, que s‟estaue tranquillaments en Lisie-Gori.
GUÈRRA-E-PATZ-IV-WEB	Era comdessa Maria ère en extrèm opausat dera taula.
GUÈRRA-E-PATZ-IV-WEB	Tanlèu eth sòn marit s‟auec seigut, peth gèst que destropèc eth tovalhon e hec enlà rapidaments eth veire e era copa qu‟auie ath dauant, avertic qu‟ère de mala encolia, coma li solie passar a viatges, mès que mès, abantes dera sopa, quan entornaue dirèctaments deth camp ara ora de dinar.
GUÈRRA-E-PATZ-IV-WEB	Era comdessa Maria se‟n sabie perfèctaments d‟aguest estat d‟animositat e, quan era madeisha ère de bona encolia, demoraue tranquillaments qu‟acabèsse eth prumèr plat e solet alavetz se dirigie ada eth e l‟obligaue a cohessar qu‟ère de mala encolia sense cap de motiu.
GUÈRRA-E-PATZ-IV-WEB	Mès aqueth dia desbrembèc totafèt eth sòn prudent anament.
GUÈRRA-E-PATZ-IV-WEB	La desengustaue e l‟entristie que, sense cap de motiu, eth sòn marit siguesse anujat damb era.
GUÈRRA-E-PATZ-IV-WEB	Se sentec malerosa.
GUÈRRA-E-PATZ-IV-WEB	Li preguntèc a on auie estat.
GUÈRRA-E-PATZ-IV-WEB	Nikolai responec.
GUÈRRA-E-PATZ-IV-WEB	Li preguntèc de nauèth se tot anaue com cau ena propietat.
GUÈRRA-E-PATZ-IV-WEB	Eth arroncilhèc es celhes per çò deth ton forçat dera pregunta, e responèc ara prèssa.
GUÈRRA-E-PATZ-IV-WEB	Per qué deu èster emmaliciat damb jo?
GUÈRRA-E-PATZ-IV-WEB	Gràcies a Denisov, era convèrsa se hec lèu generau e animada e era comdessa Maria non parlèc mès damb eth sòn marit.
GUÈRRA-E-PATZ-IV-WEB	Quan se lheuèren dera taula e anèren a balhar es gràcies ara vielha comdessa, Maria aufric era man a Nikolai, lo punèc e li preguntèc per qué ère emmaliciat damb era.
GUÈRRA-E-PATZ-IV-WEB	Tostemp as idies estranhes, que non sò emmaliciat, responec.
GUÈRRA-E-PATZ-IV-WEB	Mès era paraula “tostemp” didie ara comdessa Maria: “Sò emmaliciat, e non voi explicar-ne eth motiu”.
GUÈRRA-E-PATZ-IV-WEB	Nikolai viuie en tan bona armonia damb era sua hemna qu‟enquia Sonia e era vielha comdessa (que, per gelosia, desirauen veder-les pelejadi) non trapauen cap motiu de repotec.
GUÈRRA-E-PATZ-IV-WEB	Ça que la, tanben entre eri i auie moments d‟animositat.
GUÈRRA-E-PATZ-IV-WEB	A viatges, precisaments dempús de bèth periòde plan erós, gessie entre es dus bèth aluenhament e ostilitat; aquerò se passaue mès soent pendent es estats de prenhs dera comdessa Maria.
GUÈRRA-E-PATZ-IV-WEB	Ara que se trapaue en un d‟aqueri periòdes.
GUÈRRA-E-PATZ-IV-WEB	Ben, messieurs et mesdames, didec Nikolai en votz nauta, çampar, alègraments (causa qu‟ara princessa li semblèc hèt a prepaus entà ofensar-la).
GUÈRRA-E-PATZ-IV-WEB	Que sò de pè dès es sies deth maitin, deman me calerà patir, mès que m‟estimi mès repausar.
GUÈRRA-E-PATZ-IV-WEB	E, sense dider-li arren ara sua hemna, se retirèc entà un petit salon e s‟estirèc en un divan.
GUÈRRA-E-PATZ-IV-WEB	Guardèc eth sòn gròs vrente e contemplèc en miralh eth sòn ròstre auriolenc, esblancossit e prim, damb es uelhs mès grani que jamès.
GUÈRRA-E-PATZ-IV-WEB	Tot que li semblaue desagradiu: es crits e es arridalhes de Denisov, era convèrsa de Natasha e, sustot, era rapida lucada que li lancèc Sonia.
GUÈRRA-E-PATZ-IV-WEB	Sonia qu‟ère eth prumèr pretèxt qu‟alistaue era comdessa entà justificar era sua irritacion.
GUÈRRA-E-PATZ-IV-WEB	S‟estèc ua estona damb es òstes e, sense compréner arren de tot çò que didien, gessec dissimuladaments e pugèc entara cramba des mainatges, qu‟auien entamenat un viatge entà Moscòu, montadi en cagires, e la convidèren a vier damb eri.
GUÈRRA-E-PATZ-IV-WEB	Se seiguec e joguèc damb es petiti, mès eth rebrembe dera immotivada irritacion deth sòn marit non deishaue de tormentar-la.
GUÈRRA-E-PATZ-IV-WEB	Se lheuèc e, caminant damb dificultat sus es puntes des pès, se dirigic entath petit salon que repausaue Nikolai.
GUÈRRA-E-PATZ-IV-WEB	Andriusha, eth màger des mainatges, la seguic tanben de puntetes, imitant-la, sens qu‟era se n‟encuedèsse.
GUÈRRA-E-PATZ-IV-WEB	Chere Marie, il dort je crois; il est si fatigué.
GUÈRRA-E-PATZ-IV-WEB	Era comdessa se virèc, vedec darrèr sòn ath hilh e comprenec que Sonia auie rason, e aquerò precisaments aumentèc era sua ira e, a dures penes, tenguec ua paraula ofensanta.
GUÈRRA-E-PATZ-IV-WEB	Non responec arren, mès, entà non creir a Sonia, li hec un gèst ath mainatge entà que la seguisse sense hèr bronit e es dus se dirigiren entara pòrta.
GUÈRRA-E-PATZ-IV-WEB	Sonia gessec per aute costat.
GUÈRRA-E-PATZ-IV-WEB	Dera estança que dormie Nikolai arribaue eth rumor dera sua respiracion regulara, qu‟es sòns intims matisi tan ben coneishie.
GUÈRRA-E-PATZ-IV-WEB	Mentre escotaue vedie eth front espaciós e beròi deth sòn marit, era sua mostacha, eth ròstre tot, qu‟enes longui silencis dera net, quan eth dormie, li shautaue contemplar.
GUÈRRA-E-PATZ-IV-WEB	Alavetz, Nikolai se botgèc e estosseguèc.
GUÈRRA-E-PATZ-IV-WEB	En aqueth instant, der aute costat dera pòrta, Andriusha cridèc:
GUÈRRA-E-PATZ-IV-WEB	Pairet, maireta qu‟ei aciu!
GUÈRRA-E-PATZ-IV-WEB	Era comdessa Maria perdec era sang dera cara espaurida e li comencèc a hèr senhaus ath mainatge, que deishèc de cridar, e, pendent ues segondes, se hec un silenci temible entada era; sabie qu‟eth sòn marit odiaue que lo desvelhèssen.
GUÈRRA-E-PATZ-IV-WEB	S‟entenec, de pic, darrèr dera pòrta, ua naua tossiquèra e era votz maucontenta de Nikolai:
GUÈRRA-E-PATZ-IV-WEB	Que non lo dèishen a un repausar ne un solet moment!, didec.
GUÈRRA-E-PATZ-IV-WEB	Mary!
GUÈRRA-E-PATZ-IV-WEB	Ès tu?
GUÈRRA-E-PATZ-IV-WEB	Sonque venguí a guardar, que non l‟auia vist, desencusa-me…
GUÈRRA-E-PATZ-IV-WEB	Nikolai tossic e sauvèc silenci.
GUÈRRA-E-PATZ-IV-WEB	Era comdessa se retirèc dera pòrta e acompanhèc ath sòn hilh enquiara cramba des mainatges.
GUÈRRA-E-PATZ-IV-WEB	Cinc menutes dempús, era petita Natasha, ua creatura de tres ans e uelhs neri, era preferida de sa pair, que li condèc sa frair que pairet dormie e maireta ère ena cramba des divans, correc sense èster vista pera comdessa entà on ère sa pair.
GUÈRRA-E-PATZ-IV-WEB	Era petita dauric era pòrta carrinclanta, s‟apressèc, damb er anament decidit des sòns encara bastrussi e petiti pès, entath divan, campèc era postura de sa pair, ajaçat d‟esquia ada era, se metec de puntetes e punèc era man de Nikolai que sus era apuaue eth cap.
GUÈRRA-E-PATZ-IV-WEB	Natasha!
GUÈRRA-E-PATZ-IV-WEB	Papa que vò dormir.
GUÈRRA-E-PATZ-IV-WEB	Natasha.
GUÈRRA-E-PATZ-IV-WEB	Qu‟ei en tot arrir.
GUÈRRA-E-PATZ-IV-WEB	Nikolai baishèc es cames deth divan, s‟incorporèc e cuelhec en braça ara mainada.
GUÈRRA-E-PATZ-IV-WEB	Entra, Masha, li didec ara sua esposa.
GUÈRRA-E-PATZ-IV-WEB	Era comdessa entrèc ena cramba e se seiguec ath cant deth sòn marit.
GUÈRRA-E-PATZ-IV-WEB	Que non la vedí entrar darrèr mèn, didec timidaments.
GUÈRRA-E-PATZ-IV-WEB	Venguí entà veir…
GUÈRRA-E-PATZ-IV-WEB	Nikolai qu‟auie en un braç ara mainada, contemplèc ara sua hemna e, en veir era expression de colpa en sòn ròstre, l‟apressèc entada eth damb er aute braç e punèc es sòns peus.
GUÈRRA-E-PATZ-IV-WEB	Posqui punar a mama?, li preguntèc ara mainada.
GUÈRRA-E-PATZ-IV-WEB	Natasha arric timidaments.
GUÈRRA-E-PATZ-IV-WEB	Non te pòs imaginar se guaire malerosa e soleta me senti quan te botes atau.
GUÈRRA-E-PATZ-IV-WEB	Tostemp me semble que…
GUÈRRA-E-PATZ-IV-WEB	Mary, non digues pegaries.
GUÈRRA-E-PATZ-IV-WEB	Com non te hè vergonha?, didec alègraments.
GUÈRRA-E-PATZ-IV-WEB	Que me semble que non me pòs estimar per èster tan lèja… que ne sò tostemp…
GUÈRRA-E-PATZ-IV-WEB	À, non me hèsques arrir!
GUÈRRA-E-PATZ-IV-WEB	Era beresa que non hè nèisher er amor, qu‟ei er amor que hè ara beresa.
GUÈRRA-E-PATZ-IV-WEB	Solet enes Malvinas o en d‟auti lòcs similars se les estime perque son beròies.
GUÈRRA-E-PATZ-IV-WEB	Mès, dilhèu estimi ara mia hemna?
GUÈRRA-E-PATZ-IV-WEB	Non, non ei amor, coma t‟ac poiria díder?…
GUÈRRA-E-PATZ-IV-WEB	Sense tu, o quan bèra causa trebole es nòstes relacions, que me senti perdut, non posqui hèr arren.
GUÈRRA-E-PATZ-IV-WEB	Com t‟ac poiria explicar?
GUÈRRA-E-PATZ-IV-WEB	Estimi eth mèn dit?
GUÈRRA-E-PATZ-IV-WEB	Non, que non l‟estimi; mès que sagen de trèir-lo-me…
GUÈRRA-E-PATZ-IV-WEB	Jo que non pensi madeish, mès te compreni.
GUÈRRA-E-PATZ-IV-WEB	Alavetz, non ès emmaliciat damb jo?
GUÈRRA-E-PATZ-IV-WEB	Terriblaments emmaliciat!, arric Nikolai, e, en tot passar-se era man peth peu comencèc a passejar.
GUÈRRA-E-PATZ-IV-WEB	Sabes, Mary, en qué pensi?
GUÈRRA-E-PATZ-IV-WEB	Ne tansevolhe se demanèc s‟ère prèsta a escotar-lo; aquerò que non l‟importaue; se l‟auie acodit ua idia e era sua hemna li calie participar en era.
GUÈRRA-E-PATZ-IV-WEB	E l‟expausèc era sua intencion de convéncer a Pierre de qué se demorèsse damb eri enquiara primauèra.
GUÈRRA-E-PATZ-IV-WEB	Era comdessa l‟escotèc, hec quauques observacions e tanben comencèc a pensar en votz nauta.
GUÈRRA-E-PATZ-IV-WEB	Se tractaue des mainatges.
GUÈRRA-E-PATZ-IV-WEB	Que ja s‟insinue en era era hemna, didec en francés, senhalant ara petita Natasha.
GUÈRRA-E-PATZ-IV-WEB	Vosati repotegatz as hemnes era manca de logica.
GUÈRRA-E-PATZ-IV-WEB	Donques aciu qu‟as era nòsta logica.
GUÈRRA-E-PATZ-IV-WEB	Li digui “papa que vò dormir” e era respon: “non, arrís”.
GUÈRRA-E-PATZ-IV-WEB	E a rason, arric erosa era comdessa.
GUÈRRA-E-PATZ-IV-WEB	Òc, òc!
GUÈRRA-E-PATZ-IV-WEB	Nikolai cuelhec ara petita, la quilhèc entà naut, la placèc sus era sua espatla en tot tier-li es cames e passegèc pera cramba.
GUÈRRA-E-PATZ-IV-WEB	Pair e hilha qu‟auien era madeisha expression de beatifica felicitat.
GUÈRRA-E-PATZ-IV-WEB	Sabes?, gasulhèc era comdessa en francés, dilhèu sigues injust.
GUÈRRA-E-PATZ-IV-WEB	Òc, que ja ac sai.
GUÈRRA-E-PATZ-IV-WEB	Mès, se qué vòs que hèsca?…
GUÈRRA-E-PATZ-IV-WEB	Que sagi de dissimulà‟c…
GUÈRRA-E-PATZ-IV-WEB	En aqueth instant s‟entenec en vestibul e en correder un rumor de votzes e passi que denonciauen era arribada de quauquarrés.
GUÈRRA-E-PATZ-IV-WEB	Qu‟a vengut quauquarrés.
GUÈRRA-E-PATZ-IV-WEB	Sò segura de qué ei Pierre.
GUÈRRA-E-PATZ-IV-WEB	Vau a veir, e era comdessa gessec dera cramba.
GUÈRRA-E-PATZ-IV-WEB	En tot profitar era sua abséncia, Nikolai, damb era mainada en braça, se permetec hèr uns torns pera cramba a tot galaup, enquia que, agotat, panteishant, se posèc, baishèc ara prèssa ara arridolenta mainada e la sarrèc contra eth sòn pièch.
GUÈRRA-E-PATZ-IV-WEB	Es sauts que venguie de hèr li rebrembauen eth balh e, contemplant era careta redona e radianta dera sua hilha, pensèc en com serie quan eth, ja vielhet, l‟acompanhèsse entath balh; e madeish qu‟eth sòn defuntat pair, que baraue damb Natasha eth Danilo Cooper, eth bararie era mazurca damb era.
GUÈRRA-E-PATZ-IV-WEB	Nikolai!
GUÈRRA-E-PATZ-IV-WEB	Qu‟ei eth!
GUÈRRA-E-PATZ-IV-WEB	Ei aciu!, didec ath cap d‟ua estona era comdessa, entrant.
GUÈRRA-E-PATZ-IV-WEB	Ara que reviuerà era nòsta Natasha.
GUÈRRA-E-PATZ-IV-WEB	Qu‟ère de veir era sua alegria, e quina repotegada se hec a vier Pierre peth retard.
GUÈRRA-E-PATZ-IV-WEB	Anem, anem, ara prèssa.
GUÈRRA-E-PATZ-IV-WEB	Desseparatz-vos ja, d‟un viatge, higec arrint ara mainada, que se sarraue a sa pair.
GUÈRRA-E-PATZ-IV-WEB	Nikolai gessec damb era petita dera man.
GUÈRRA-E-PATZ-IV-WEB	Era comdessa se demorèc en salon des divans.
GUÈRRA-E-PATZ-IV-WEB	Jamès, jamès pensè que se podesse èster tant erosa, gasulhèc.
GUÈRRA-E-PATZ-IV-WEB	Un arridolet illuminèc eth sòn ròstre; mès ath còp, alendèc e era sua prigonda guardada exprimic ua tranquilla tristor.
GUÈRRA-E-PATZ-IV-WEB	Coma, s‟ath delà dera felicitat qu‟experimentaue, n‟auesse ua auta, inaccessibla en aguesta vida, qu‟en aqueth moment rebrembèc sense voler.
GUÈRRA-E-PATZ-IV-WEB	Natasha s‟auie maridat ena primauèra de 1813 e en 1820 auie ja tres hilhes e un hilh plan desirat, qu‟era madeisha educaue.
GUÈRRA-E-PATZ-IV-WEB	Qu‟ère de mau hèr arreconéisher en aquera mair gròssa e en plia floritura ara inquieta e rebregada Natasha d‟abantes.
GUÈRRA-E-PATZ-IV-WEB	Es traits dera sua cara s‟auien determinat e exprimien ua patz repausada e serena.
GUÈRRA-E-PATZ-IV-WEB	Eth sòn ròstre non auie ja, coma abantes, aquera constanta animacion qu‟ère era sua màger atraccion.
GUÈRRA-E-PATZ-IV-WEB	Ara, soent, solet se vedie eth ròstre e eth còs, mès que ja non se miralhaue era amna; se vedie ua henna beròia, fòrta e fecunda.
GUÈRRA-E-PATZ-IV-WEB	Pòqui viatges s‟alugaue en era er ancian huec; solet se passaue en quauques escadences, quan tornaue eth sòn marit, o quan se guarie bèth un des sòns hilhs o quan, damb era comdessa Maria, rebrembaue ath prince Andrei (damb eth sòn marit jamès a hège, en tot supausar-lo gelós d‟aqueth rebrembe), e, sonque de quan en quan, quan bèth edart la possaue a cantar, plaser qu‟auie abandonat complètaments dempús era sua nòça: En aqueri rars instants, quan er ancian huec semblaue alugar-se de nauèth en sòn polit còs florit ère encara mès atractiua qu‟abantes.
GUÈRRA-E-PATZ-IV-WEB	Dès que se maridèc, Natasha s‟estaue damb eth sòn marit en Moscòu o en Sant Petersburg, ena casa de camp pròcha a Moscòu, o damb era sua mair, ei a díder, damb Nikolai.
GUÈRRA-E-PATZ-IV-WEB	Frequentaue pòc era vida sociau e guairi coneishien ara joena comdessa Bezujov demorauen decebudi, que non ère ne afabla ne amabla.
GUÈRRA-E-PATZ-IV-WEB	Non ei qu‟estimèsse era solitud (en realitat Natasha ignoraue se li shautaue o non, e enquia e tot li semblaue que non li shautaue), mès es prenhs, es jasilhes e era educacion des sòns hilhs, ath delà d‟ua participacion plan intensa en cada menuta dera vida deth sòn marit, l‟obligauen a non frequentar-la.
GUÈRRA-E-PATZ-IV-WEB	Guairi coneishien ara Natasha d‟abantes quedauen estonadi, coma de quauquarren extraordinari, deth cambiament que s‟auie costat en era; solet era vielha comdessa, qu‟instintiuaments auie comprenut que totes es inquietuds dera sua hilha non auien ua auta causa qu‟era manca d‟un marit e d‟ua familha (coma didie miei de trufaria, meiei seriosaments en Otradnoie), solet era mair se mostraue estonada der estonament dera gent que non la comprenie e repetie que tostemp auie sabut qu‟era sua hilha serie ua esposa e ua mair modèl.
GUÈRRA-E-PATZ-IV-WEB	Natasha non seguie aquera règla d‟aur prepausada pera gent sabenta, e sustot pes francesi, sivans era quau ua hemna joena non li cau deishar-se d‟anar ne abandonar es arts dera seduccion dempús de maridar-se, senon que, peth contrari, li cau assolidar encara mès qu‟abantes era sua atraccion entà seguir captivant ath marit coma abantes deth maridatge.
GUÈRRA-E-PATZ-IV-WEB	Era, ça que la, auie abandonat es sues arts de seduccion, e entre eres, eth mès poderós, era sua votz.
GUÈRRA-E-PATZ-IV-WEB	Precisaments per èster eth mès fòrt, auie deishat eth cant.
GUÈRRA-E-PATZ-IV-WEB	Natasha non suenhaue es sues manères, ne refinaue eth sòn lengatge ne pensaue en sòn ornament personau, non sajaue de presentar-se ath sòn marit atrasenta, ben vestida e pientada, en tot evitar cansar-lo damb es sues exigéncies.
GUÈRRA-E-PATZ-IV-WEB	Sabie qu‟es ligams que la junhien ath sòn marit non se mantenguien pes sentiments poetics que l‟auien atrèt entada era senon per quauquarren desparièr, indefinit, mès tan fèrm coma era union dera sua amna damb eth sòn còs.
GUÈRRA-E-PATZ-IV-WEB	Retortilhar-se eth peu, vestir ara moda, cantar ua romanza, e hè‟c entà captivar ath sòn marit, li semblaue tant estranh coma apolidir-se entà shautar-se ada era madeisha.
GUÈRRA-E-PATZ-IV-WEB	Hè‟c entà agradar as auti dilhèu l‟atreiguesse (Natasha ac igoraue); mès que li mancaue temps entad aquerò: era encausa principau de qué se n‟auesse desbrembat deth cant, dera sua pròpia persona e non pensèsse en çò qu‟anaue a díder, qu‟ère era sua manca absoluda de temps.
GUÈRRA-E-PATZ-IV-WEB	Qu‟ei sabut qu‟eth gènre uman pòt concentrar tota era sua atencion en un objècte, per insignificant que semble; e se sap tanben que tot objècte qu‟en eth se concentre era atencion creish enquiar infinit encara que sigue insignificant.
GUÈRRA-E-PATZ-IV-WEB	Natasha se tenguec complètaments ara sua familha, ei a díder, ath marit que li calie manejar entà que solet siguesse sòn e dera casa; e as sòns hilhs, que les calie amiar en sòn sen, neurir e educar.
GUÈRRA-E-PATZ-IV-WEB	E quan s‟autrejaue (non solet damb era intelligéncia, damb era sua amna sancèra, damb tot eth sòn èsser) ar objectiu alistat, autant mès gran se hège aguest entada era gràcies ara sua atencion e es sues fòrces li semblauen mès fèbles, mès insignificantes, de sòrta que sajaue de concentrar-les, e ne tansevolhe atau, artenhie a hèr tot çò que li semblaue de besonh.
GUÈRRA-E-PATZ-IV-WEB	Non comprenie en absolut es dicussions e convèrses restacades as drets dera hemna, as relacions entre conjonchs, libertats e recipròques obligacions, qu‟alavetz non sigueren cridadi problèmes coma ara, encara qu‟èren es madeishi qu‟es dera nòsta epòca.
GUÈRRA-E-PATZ-IV-WEB	Aguestes questions, alavetz coma ara, non existien senon entà persones que solet ven en matrimòni eth plaser que mutuauments se procuren es esposi, ei a díder, tan solet eth principi deth matrimòni e non tota era sua importància, que s‟està ena familha.
GUÈRRA-E-PATZ-IV-WEB	Aqueri rasonaments e es questions d‟aué, semblables ara pregunta de com arténher eth màger plaser minjant que non existien de hèt, ne existissen ara entàs que pensen qu‟era fin deth minjar e neurir-se, e era fin deth matrimòni ei era familha.
GUÈRRA-E-PATZ-IV-WEB	Se çò que se preten arténer damb eth minjar ei neurir eth còs, qui se minge d‟un còp çò que correspon a dus repais obtie dilhèu un màger plaser, mès que non complís era fin perseguida, pr‟amor qu‟er estomac non pòt digerir dus repais ath còp.
GUÈRRA-E-PATZ-IV-WEB	S‟era fin deth matrimòni ei era familha, qui desire auer hemnes o marits artenherà dilhèu mès plaser, mès de cap manèra aurà familha.
GUÈRRA-E-PATZ-IV-WEB	S‟er objectiu de minjar ei era alimentacion e eth deth matrimòni era familha, tot se redusís a non minjar mès de çò qu‟er estomac pòt digerir e a non auer mès hemnes o marits des de besonh entara familha, ei a díder, non mès d‟un o d‟ua.
GUÈRRA-E-PATZ-IV-WEB	Natasha auie besonh d‟un marit.
GUÈRRA-E-PATZ-IV-WEB	E l‟auec.
GUÈRRA-E-PATZ-IV-WEB	Eth marit li proporcionèc era familha.
GUÈRRA-E-PATZ-IV-WEB	E non vedie eth besonh d‟un marit milhor, donques que totes es sues energies èren dirigides entath servici d‟aguest marit e d‟aguesta familha; ne tan solet podie imaginar çò qu‟aurie podut passar s‟auesse estat de ua auta manèra.
GUÈRRA-E-PATZ-IV-WEB	En generau, non li shautaue era societat; plan mès, valoraue era companhia des sòns pròchi: era comdessa Maria, sa fraia, sa mair e Sonia.
GUÈRRA-E-PATZ-IV-WEB	Qu‟ère a gust damb aqueres persones que, sense besonh de pientar-se ne mudar-se, podie gésser dera cramba des mainatges damb eth ròstre erós entà mostrar era borrasseta plapada d‟auriò e non de verd e escotar es afirmacions tranquillizadores de qué eth mainatge ère, ara, milhor que jamès.
GUÈRRA-E-PATZ-IV-WEB	Natasha s‟auie deishat d‟anar tant, que‟es sòns vestits, eth sòn pientat, es sues paraules dehòra de lòc, era sua gelosia (qu‟auie gelosia de Sonia, dera hilhuquèra, de quinsevolh hemna, siguesse beròia o non) èren eth tèma de costum des trufaries de toti es sòns familhars.
GUÈRRA-E-PATZ-IV-WEB	Era opinion generau ère que Pierre estaue dominat pera sua hemna, e ère vertat.
GUÈRRA-E-PATZ-IV-WEB	Ja dès prumèrs dies de maridatge Natasha expausèc es sues pretensions.
GUÈRRA-E-PATZ-IV-WEB	Pierre demorèc estonat per aqueres idies, naues entada eth, que sivans eres eth marit pertanhie ara sua hemna e ara sua familha en cada instant dera sua existéncia.
GUÈRRA-E-PATZ-IV-WEB	S‟estonèc de taus exigéncies, mès que se sentec vantat e les acceptèc.
GUÈRRA-E-PATZ-IV-WEB	Pierre se sometec as diuèrses proïbicions impausades pera sua hemna, qu‟entre eres i auie era de non solet hestejar a cap auta hemna, senon era de non gausar parlar amablaments damb deguna; se li proïbie minjar en Club ne en cap aute lòc coma un solet divertiment, despéner sòs en capricis, absentar-se pendent massa temps, exceptat entàs sues ocupacions qu‟entre eres includie Natasha es des sòns trabalhs scientifics, que d‟eri arren comprenie, encara que les credie plan importants.
GUÈRRA-E-PATZ-IV-WEB	En compensacion, Pierre ère ena sua casa senhor de dispausar non solet d‟eth madeish senon de tota era familha.
GUÈRRA-E-PATZ-IV-WEB	Laguens de casa, Natasha se convertie ena esclaua deth sòn marit e toti caminauen de punta quan Pierre liegie o escriuie quauquarren en sòn burèu.
GUÈRRA-E-PATZ-IV-WEB	Qu‟ère pro que mostrèsse quauqua preferéncia per quinsevolh causa entà que s‟auesse de seguit en compde.
GUÈRRA-E-PATZ-IV-WEB	S‟exprimie quinsevolh desir, Natasha corrie ara prèssa pr‟amor de satisfèr-lo.
GUÈRRA-E-PATZ-IV-WEB	Tota era casa se dirigie pes imaginàries ordes deth marit, ei a díder, sivans es desirs de Pierre, que Natasha sajaue d‟endonviar.
GUÈRRA-E-PATZ-IV-WEB	Eth mòde de vida, es relacions sociaus, es activitats de Natasha, era educacion des hilhs, tot se hège sivans era volentat de Pierre pr‟amor qu‟era esposa sajauae dedusí‟c des idies e des convèrses mantengudes damb eth sòn marit, e es sues deduccions ères acertades; un còp convençuda de quini èren es sòns desirs, les mantenguie fèrmaments.
GUÈRRA-E-PATZ-IV-WEB	E quan Pierre cambiaue de pensada, era lutaue contra eth cambiament damb totes es sues armes.
GUÈRRA-E-PATZ-IV-WEB	Atau, pendent eth penible temps, tostemp present ena memòria de Pierre, que seguic ath neishement deth prumèr des sòns hilhs, massa fèble, enquiath punt d‟auer de cambiar tres còps de noirissa, çò que desesperèc a Natasha enquia hèr-la emmalautir, Pierre, bèth dia, parlèc des idies de Rousseau (qu‟eth acceptaue) sus era lactància mairau e es perilhs d‟ua noirissa.
GUÈRRA-E-PATZ-IV-WEB	Quan arribèc eth dusau hilh, a maugrat dera oposicion dera vielha comdessa, des mètges e deth madeish marit (que s‟opausaue per considerà‟c coma quauquarren insolit e damatjós), era persutèc e d‟alavetz ençà s‟encarguec der eleitament de toti.
GUÈRRA-E-PATZ-IV-WEB	Damb fòrça freqüéncia, e en moments de mala encolia, discutien marit e hemna; mès encara fòrça temps dempús dera discussion, Pierre, damb estonament e alegria, trapaue enes paraules e enes actes de Natasha es madeishes idies qu‟abantes se remie acceptar.
GUÈRRA-E-PATZ-IV-WEB	E non solet trapaue es sues idies senon que les vedie depurades de tot çò de superflú costat pera discussion e er alugament.
GUÈRRA-E-PATZ-IV-WEB	Après sèt ans de matrimòni, Pierre auie era solida e gaujosa consciéncia de non èster ua mala persona: e ac sentie pr‟amor que se vedie reflectit ena sua hemna: ath sòn laguens vedie eth ben e eth mau confonudi er un damb er aute en tot amagar-se mutuauments: mès ena sua hemna se miralhaue çò de bon dera vertat, tot çò que non ère deth tot bon qu‟ère relegat; aqueth reflèx non ère eth producte d‟un rasonament logic, s‟originaue de manèra desparièra, misteriosa e dirècta.
GUÈRRA-E-PATZ-IV-WEB	Dus mesi abantes, quan èren ja ena casa des Rostov, Pierre auie recebut ua carta deth prince Fiodor que lo cridaue en Sant Petersburg pr‟amor de discutir questions importantes que preocupauen as membres de cèrta societat, qu‟un des sòns principaus fondadors ère Bezujov.
GUÈRRA-E-PATZ-IV-WEB	Dempús d‟auer liejut aquera carta, coma hège damb totes es deth sòn marit, Natasha, maugrat eth dolor que li costaue era sua abséncia, li prepausèc qu‟anèsse entà Sant Petersburg.
GUÈRRA-E-PATZ-IV-WEB	Qu‟autrejaue, encara que sense saber-se‟n, ua grana importància a tota era grana activitat intellectuau e abstracta deth sòn marit e cranhie tostemp èster un obstacle entada era.
GUÈRRA-E-PATZ-IV-WEB	Ara guardada interrogadora e timida de Pierre, dempús de liéger aquera carta, Natasha responec demanant-li que partisse, encara que fixèc exactaments eth dia dera sua tornada: Pierre obtenguec un permís de quate setmanes.
GUÈRRA-E-PATZ-IV-WEB	Dès que venguec caduc eth permís, dues setmanes endarrèr, Natasha se trapaue en un estat permanent de tristor, temor e irritacion.
GUÈRRA-E-PATZ-IV-WEB	Denisov, generau retirat e plan desengustat dera situacion politica d‟aqueri tempsi, arribat en Lisie-Gori hège dues setmanes, contemplaue a Natasha damb estupor e tristor, credie veir eth retrait d‟un èsser estimat en d‟auti tempsi, que non se li retiraue bric.
GUÈRRA-E-PATZ-IV-WEB	Era soleta causa que vedie e entenie dera embelinaira d‟abantes èren guardades tristes e preocupades, responses dehòra de mida e convèrses sus es mainatges.
GUÈRRA-E-PATZ-IV-WEB	Pendent tot aguest temps Natasha se mostraue trista e irritada, sustot quan sa mair, eth sòn frair, Sonia o era comdessa Maria cercauen bèra desencusa entath retard de Pierre.
GUÈRRA-E-PATZ-IV-WEB	Que non son que pegaries, foteses, didie Natasha.Totes es sues idies que non amien entà nunlòc.
GUÈRRA-E-PATZ-IV-WEB	Madeish qu‟aguestes pègues societats (didie en tot referir-se as ahèrs qu‟ena sua importància credie fèrmaments).
GUÈRRA-E-PATZ-IV-WEB	E se n‟anaue entara cramba des mainatges pr‟amor de balhar era popa a Petia, eth sòn unenc hilh varon.
GUÈRRA-E-PATZ-IV-WEB	Arrés li podie proporcionar tanta serena tranquillitat coma aqueth petit èsser de tres mesi que sarraue contra eth sòn pièch quan sentie es movements dera sua boqueta e es bohades deth sòn petit nas.
GUÈRRA-E-PATZ-IV-WEB	Aquera creatura que semblaue dider-li: “T‟embèsties, ès gelosa, voleries resvenjar-te, te cau pòur, mès jo que sò eth, sò eth…” E non auie arren a díder contra aguesta vertat.
GUÈRRA-E-PATZ-IV-WEB	Qu‟ère quauquarren mès qu‟ua vertat.
GUÈRRA-E-PATZ-IV-WEB	Autant recorrec pendent aqueres dues setmanes ath sòn hilh, pr‟amor de solatjar-se, autant s‟ocupèc d‟eth, l‟aleitèc tanti viatges qu‟eth mainatge emmalautic.
GUÈRRA-E-PATZ-IV-WEB	Natasha demorèc espaurida dauant dera malautia; mès, ath còp, qu‟ère quauquarren que n‟auie besonh.
GUÈRRA-E-PATZ-IV-WEB	Tant que suenhaue ath petit tenguie mès aisidaments era inquietud peth marit.
GUÈRRA-E-PATZ-IV-WEB	Quan eth coche de Pierre s‟arturèc damb tarrabastalh en portau de Lisie-Gori, ua hilhuquèra, que sabie se com alegrar ara sua senhora, entrèc resplendenta ena cramba damb passi seguidi e silenciosi.
GUÈRRA-E-PATZ-IV-WEB	A arribat, maireta, gasulhèc era hilhuquèra.
GUÈRRA-E-PATZ-IV-WEB	Era sang acodic en ròstre de Natasha; non podec dominar eth movement que heren es sues cames; mès qu‟ère impossible meter-se de pès e córrer.
GUÈRRA-E-PATZ-IV-WEB	Eth mainatge dauric es uelhs e la guardèc.
GUÈRRA-E-PATZ-IV-WEB	Natasha lo desseparèc leugèraments deth pièch, en tot crossar-lo enes braci; autregèc eth petit ara hilhuquèra e, damb pas brac seguit, se filèc de cap ara pòrta.
GUÈRRA-E-PATZ-IV-WEB	Aquiu se posèc coma s‟auesse racacòr pera sua alegria e per abandonar tan lèu ath mainatge.Virèc eth cap.
GUÈRRA-E-PATZ-IV-WEB	Era hilhuquèra, damb es braci entà naut pr‟amor de non heregar era parabanda, se hec a vier ath mainatge ena cunhèra.
GUÈRRA-E-PATZ-IV-WEB	Natasha correc damb pas leugèr entath correder.
GUÈRRA-E-PATZ-IV-WEB	Denisov, que damb era sua pipa ena boca gessie deth burèu entara sala, arreconeishec per prumèr còp ara anciana Natasha.
GUÈRRA-E-PATZ-IV-WEB	Deth sòn ròstre transfigurat rajauen arrais de lum resplendenta e gaujosa.
GUÈRRA-E-PATZ-IV-WEB	Que ja a arribat, didec sense deishar de córrer.
GUÈRRA-E-PATZ-IV-WEB	E Denisov se sentec afogat de qué auesse tornat Pierre, que l‟auie plan pòca simpatia.
GUÈRRA-E-PATZ-IV-WEB	Quan Natasha entrèc, a tot córrer, en correder, vedec ua figura plan nauta, damb perissa de pèth, que destropaue eth sòn tapaboques.
GUÈRRA-E-PATZ-IV-WEB	Que ja ei aciu, se didie ada era madeisha, e se lancèc entada eth, l‟abracèc, sarrèc era sua tèsta en pièch de Pierre e dempús, desseparant-se, contemplèc eth ròstre roienc caperat d‟arrosada e erós deth sòn marit.
GUÈRRA-E-PATZ-IV-WEB	E rebrembèc de pic toti es patiments d‟aqueres dues setmanes de demora.
GUÈRRA-E-PATZ-IV-WEB	Despareishec era alegria que miralhaue eth sòn ròstre; arroncilhèc es celhes e sus Pierre queigueren ua sòrta de repotecs e paraules de censura.
GUÈRRA-E-PATZ-IV-WEB	Òc, òc, tu que t‟ac as passat ben, t„as divertit, ès plan content…
GUÈRRA-E-PATZ-IV-WEB	E jo?
GUÈRRA-E-PATZ-IV-WEB	Qu‟auries d‟auer pensat aumens enes mainatges.
GUÈRRA-E-PATZ-IV-WEB	Que sò elevant e se m‟a hèt a maubé era lèit…
GUÈRRA-E-PATZ-IV-WEB	Petia siguec a mand de morir.
GUÈRRA-E-PATZ-IV-WEB	Òc, mès tu que t‟as divertit… t‟ac as passat ben.
GUÈRRA-E-PATZ-IV-WEB	Volie arrir, mès que non gausèc ne pensà‟c; cuelhec ua mina planhosa, espaurida, e s‟ajoquèc.
GUÈRRA-E-PATZ-IV-WEB	Que non podia tornar, t‟ac juri…
GUÈRRA-E-PATZ-IV-WEB	Ditz-me, com està Petia?
GUÈRRA-E-PATZ-IV-WEB	Que ja s‟a passat.
GUÈRRA-E-PATZ-IV-WEB	Anem.
GUÈRRA-E-PATZ-IV-WEB	T‟aurie de hèr vergonha.
GUÈRRA-E-PATZ-IV-WEB	Te trapes ben?
GUÈRRA-E-PATZ-IV-WEB	Anem, anem, didie era, sense deishar a Pierre.
GUÈRRA-E-PATZ-IV-WEB	E se filèren entàs sues crambes.
GUÈRRA-E-PATZ-IV-WEB	Quan Nikolai e era sua hemna vengueren a cercar a Pierre, eth s‟estaue ena cramba damb es mainatges e tenguie ena enòrma pauma dera man dreta ath hilh nauèth desvelhat que jogaue e qu‟era sua cara redona, damb era boca dubèrta, sense dents, s‟agranie en ua alègra arridalha.
GUÈRRA-E-PATZ-IV-WEB	Era tronada que s‟auie caumat hège fòrça temps e un solei luminós e alègre se miralhaue en ròstre de Natasha que guardaue damb trendesa ath marit e ath hilh.
GUÈRRA-E-PATZ-IV-WEB	Ès content damb es convèrses damb eth prince Fiodor?, preguntaue Natasha.
GUÈRRA-E-PATZ-IV-WEB	Guarda se com lo sostie (Natash se referie ath cap deth sòn hilh).
GUÈRRA-E-PATZ-IV-WEB	Vedéres ara princessa?
GUÈRRA-E-PATZ-IV-WEB	Ei vertat qu‟ei encamardada d‟aguest…?
GUÈRRA-E-PATZ-IV-WEB	Òc, qu‟anec tot plan ben.
GUÈRRA-E-PATZ-IV-WEB	Òc, imagina-t‟ac…
GUÈRRA-E-PATZ-IV-WEB	En aqueth moment entrèren Nikolai e era comdessa Maria.
GUÈRRA-E-PATZ-IV-WEB	Pierre, sense deishar ath sòn hilh, s‟inclinèc entà punar-les e responec as sues preguntes.
GUÈRRA-E-PATZ-IV-WEB	Mès qu‟ère evident que, a maugrat des fòrça causes interessantes que podie condar, eth capet trantalhant deth mainatge, caperat damb ua casqueta, tiraue, ara, tota era sua atencion.
GUÈRRA-E-PATZ-IV-WEB	Be n‟està de beròi!, didec era comdessa Maria, guardant e jogant damb eth mainatge.
GUÈRRA-E-PATZ-IV-WEB	Non compreni, Nikolai, higec, en tot dirigir-se ath sòn marit, com ei possible que non veigues er encantament d‟aguestes precioses meravilhes.
GUÈRRA-E-PATZ-IV-WEB	Un tròç de carn.
GUÈRRA-E-PATZ-IV-WEB	Tè, Pierre.
GUÈRRA-E-PATZ-IV-WEB	Nikolai.
GUÈRRA-E-PATZ-IV-WEB	Mès que li shauten quan ja an un an o atau…
GUÈRRA-E-PATZ-IV-WEB	Ça que la, Pierre les suenhe meravilhosaments, didec Natasha.
GUÈRRA-E-PATZ-IV-WEB	Vai, mès que non entad aquerò, arric Pierre.
GUÈRRA-E-PATZ-IV-WEB	E entornèc eth mainatge ara hilhuquèra.
GUÈRRA-E-PATZ-IV-WEB	Madeish qu‟en quinsevolh familha autentica, en Lisie-Gori s‟amassauen diuèrsi mons plan desparièrs, cadun d‟eri sauvaue es sues particularitats e hège concessions as auti, en tot formar atau un tot armoniós.
GUÈRRA-E-PATZ-IV-WEB	Quinsevolh eveniment qu‟arribèsse ena familha, trist o alègre, qu‟ère madeish important entà toti; mès cadun d‟aguesti mons auie es sòns motius particulars e pròpis entà alegrar-se o entristir-se.
GUÈRRA-E-PATZ-IV-WEB	Era tornada de Pierre siguec un motiu d‟alegria generau e atau se reflectic en toti.
GUÈRRA-E-PATZ-IV-WEB	Es vailets, que sòlen èster es mielhors jutges des sòns patrons, donques que les jutgen pes sòns actes e era su manèra de víuer, no pes sues paraules e era expression des sòns sentiments, s‟alegrèren dera arribada de Pierre pr‟amor que se‟n sabien de qué, damb eth en casa, Nikolai non se passarie eth dia recorrent era propietat, estarie mès alègre e brave, e tanben pr‟amor que toti receberien boni presents damb motiu dera hèsta.
GUÈRRA-E-PATZ-IV-WEB	Es mainatges e es hilhuquères s‟alegrauen dera arribada de Pierre pr‟amor qu‟arrés se preocupaue coma eth, d‟incorporar-les ena vida comuna.
GUÈRRA-E-PATZ-IV-WEB	Sonque Pierre sabie interpretar ath clavicòrdi ua escocesa (era soleta pèça que coneishie) qu‟as sòns sons, coma eth didie, se podien barar tota sòrta de balhs.
GUÈRRA-E-PATZ-IV-WEB	Ath delà, s‟auie hèt a vier, solide, presents entà toti.
GUÈRRA-E-PATZ-IV-WEB	Nikolenhka, qu‟auie ja quinze ans e ère un gojat intelligent, d‟aspècte malautís e prim, ròi, de peus retortilhadi e uelhs plan beròis, s‟alegraue dera arribada deth sòn oncle Pierre, atau lo cridaue tostemp, pr‟amor que sentie per eth ua admiracion afogada e ua estimacion apassionada.
GUÈRRA-E-PATZ-IV-WEB	Arrés l‟auie inculcat aguesta estimacion especiau per Pierre, que solet de quan en quan vedie.
GUÈRRA-E-PATZ-IV-WEB	Era comdessa Maria, encargada d‟educar-lo, sajaue, tu per tu, de qué estimèsse ath sòn marit tau qu‟era l‟estimaue.
GUÈRRA-E-PATZ-IV-WEB	Eth gojat, qu‟ estimaue ath sòn oncle, plan, mès en aguesta afeccion i auie un leugèr matís menspredós.
GUÈRRA-E-PATZ-IV-WEB	Ça que la, a Pierre l‟adoraue.
GUÈRRA-E-PATZ-IV-WEB	Non volie èster ussar ne cavalièr de Sant Jòrdi coma er oncle Nikolai, senon instruit, intelligent, e brave coma Pierre.
GUÈRRA-E-PATZ-IV-WEB	Ena sua preséncia, eth ròstre de Nikolenhka se miralhaue, se rogie, s‟estofaue tostemp que Pierre li dirigie era paraula.
GUÈRRA-E-PATZ-IV-WEB	Que non deishaue passar arren de çò que Pierre didie.
GUÈRRA-E-PATZ-IV-WEB	Non perdie ne ua soleta des sues paraules e dempús, solet, o damb Dessalles, rebrembaue e rasonaue eth significat de cada frasa.
GUÈRRA-E-PATZ-IV-WEB	Eth passat de Pierre, es sòns malastres enquia 1812 (que sus eri n‟auie ua idia vaga e poetica, basada en çò qu‟auie entenut), es sues aventures en Moscòu, era captivitat, era istòria de Platon Karataiev ( que d‟eth Pierre n‟auie parat), eth sòn amor per Natasha, qu‟eth tanben estimaue especiauments, e sustot, era amistat qu‟auie junhut a Pierre damb sa pair, que Nikolenhlka non rebrembaue, convertien a Pierre dauant des sòns uelhs en un eròi e en ua persona digna de veneracion.
GUÈRRA-E-PATZ-IV-WEB	Per cèrtes mieges frases qu‟auie entenut sus sa pair e Natasha, pera emocion que Pierre parlaue deth defuntat, pera prevenguda e ferventa trendesa que Natasha lo rebrembaue e perque alavetz començaue Nikolenhka a compréner çò qu‟ère er amor, s‟auie hèt ara idia de qué sa pair estimèc a Natasha e, en morir, l‟ac auie fidat ath sòn amic.
GUÈRRA-E-PATZ-IV-WEB	S‟imaginaue a sa pair coma ua sòrta de divinitat impossible de concéber e qu‟en eth pensaue tostemp damb còr esmoigut e es uelhs plei de lèrmes d‟afogadura e tristor.
GUÈRRA-E-PATZ-IV-WEB	Plan per aquerò, Nikolenhka se sentie erós damb era arribada de Pierre.
GUÈRRA-E-PATZ-IV-WEB	Es convidadi se n‟alegrauen perque Pierre ère un òme capable d‟animar quinsevolh reunion e mantier un ambient amistós entre toti.
GUÈRRA-E-PATZ-IV-WEB	En tot èster er òme mès distrèt e oblidós d‟aguest mon, auie crompat totes aqueres causes cossent damb era lista premanida pera sua hemna sense desbrembar es encargues dera vielha comdessa, ne eth talh de vestit entà Bielova, ne es jogalhes entàs nebots, ne es encargues deth sòn cunhat.
GUÈRRA-E-PATZ-IV-WEB	Ath principi deth sòn matrimòni l‟estonaue era exigéncia dera sua hemna de qué complisse e non desbrembèsse es encargues que se li hègen.
GUÈRRA-E-PATZ-IV-WEB	En tornar deth sòn prumèr viatge s‟estèc estonat en veir er desengust de Natasha per auer- se‟n desbrembat de toti es sòns encargues.
GUÈRRA-E-PATZ-IV-WEB	Dempús se i anèc acostumant.
GUÈRRA-E-PATZ-IV-WEB	Sabie qu‟era sua hemna non encargaue arren entada era madeisha e solet demanaue entàs auti, quan eth madeish s‟aufrie.
GUÈRRA-E-PATZ-IV-WEB	Pierre experimentaue ara un mainadenc plaser en crompar presents entà tota era familha e jamès desbrembaue arren.
GUÈRRA-E-PATZ-IV-WEB	S‟ara Natasha li repotegaue quauquarren qu‟ère er auer crompat massa causes e massa cares.
GUÈRRA-E-PATZ-IV-WEB	A toti es sòns defèctes, ena opinion dera majoria, e qualitats, en opinion de Pierre (eth sòn descueth en vestir era despreocupacion peth sòn aspècte), Natasha n‟auie hijut eth dera avarícia.
GUÈRRA-E-PATZ-IV-WEB	Dès que Pierre comencèc a víuer damb era familha en ua casa grana que demanaue importantes somes de sòs, se n‟encuedèc de qué, damb gran estonament sòn, despenie dus còps mens qu‟abantes e de qué era sua situacion financèra, un shinhau precària darrèraments (sustot pes deutes dera sua prumèra esposa), començaue a mielhorar.
GUÈRRA-E-PATZ-IV-WEB	Víuer que costaue mens pr‟amor de qué ère ua vida regulada.
GUÈRRA-E-PATZ-IV-WEB	Pierre ja non amiaue, ne desiraue amiar, aqueth luxuós e car nivèu de vida que podie cambiar en quinsevolh moment.
GUÈRRA-E-PATZ-IV-WEB	Sabie qu‟era sua manèra de víuer ère determinada entà tostemp, enquiara sua mòrt e qu‟eth non la podie modificar, e, plan per aquerò, aguest gènre de vida ère de mès bon prètz.
GUÈRRA-E-PATZ-IV-WEB	Satisfèt e arridolent, Pierre, mostraue es sues crompes.
GUÈRRA-E-PATZ-IV-WEB	Pierre didec eth prètz.
GUÈRRA-E-PATZ-IV-WEB	Qu‟ei car, observèc Natasha.
GUÈRRA-E-PATZ-IV-WEB	Be se n‟alegraràn es mainatges e maman!
GUÈRRA-E-PATZ-IV-WEB	Mès que non s‟ac valie que crompèsses aquerò, higec sense contier un arridolete admirant ua pientòla d‟aur e de pèrles qu‟alavetz cemençauen a èster de mòda.
GUÈRRA-E-PATZ-IV-WEB	Que siguec Adele que persutèc que te la crompèssa, expliquèc Pierre.
GUÈRRA-E-PATZ-IV-WEB	Quan me la poirè botar?, e se la metec ena trena.
GUÈRRA-E-PATZ-IV-WEB	Plan, anem.
GUÈRRA-E-PATZ-IV-WEB	Era comdessa auie depassat ja es seishanta e es sòns peus èren totauments blancs; ua petita còfa emmarcaue eth sòn arropit ròstre; qu‟auie en.honsat eth pòt superior e es uelhs amortadi.
GUÈRRA-E-PATZ-IV-WEB	Dempús dera mòrt de Petia, lèu seguida dera deth sòn marit, se sentie un èsser sense cap objècte ne rason, desbrembat per edart en aguest mon.
GUÈRRA-E-PATZ-IV-WEB	Minjaue, beuie, parlaue, mès que non viuie.
GUÈRRA-E-PATZ-IV-WEB	Era vida non l‟autrejaue cap d‟emocion.
GUÈRRA-E-PATZ-IV-WEB	Non demanaue senon tranquillitat e aguesta tranquillitat la podie trapar solet ena mòrt.
GUÈRRA-E-PATZ-IV-WEB	Mès, mentretant, li calie víuer, ei a díder, aplicar en quauquarren es sues fòrces.
GUÈRRA-E-PATZ-IV-WEB	S‟avertie en era (en sòn grad mès naut) çò que se pòt trapar enes mainatges plan petiti e enes persones plan vielhes: era manca de tota rason extèrna; qu‟ère evident, totun, que li calie exercir es sues diuèrses inclinacions e facultats.
GUÈRRA-E-PATZ-IV-WEB	Qu‟auie besonh de minjar, dormir, pensar, parlar, plorar, entretier-se en quauquarren, emmaliciar-se, eca, pr‟amor qu‟auie un estomac, un cervèth, muscles, nèrvis e hitge.
GUÈRRA-E-PATZ-IV-WEB	Hège totes es causes sense cap estimul extèrn, non coma ac hèn es òmes ena plenitud dera vida, quan er objectiu qu‟aspiren n‟amague a un aute: era aplicación des sues fòrces.
GUÈRRA-E-PATZ-IV-WEB	Parlaue, donques que fisicaments auie besonh de hèr anar es sòns paumons e era sua lengua; ploraue coma ua mainada pr‟amor qu‟auie besonh de sonar-se, eca.
GUÈRRA-E-PATZ-IV-WEB	Aquerò qu‟entàs persones, ena plenitud des sues energies, ère un objectiu, en era non passaue d‟èster un desencusa.
GUÈRRA-E-PATZ-IV-WEB	Atau, peth maitin, sustot s‟era vesilha auie sopat quauquarren greishós, li calie emmaliciar-se e cuelhie coma desencusa immediata era sordèra dera senhora Bielova.
GUÈRRA-E-PATZ-IV-WEB	Der aute costat deth quarto començaue a díder en votz baisha:
GUÈRRA-E-PATZ-IV-WEB	Me semble, estimada, qu‟aué hè mès calor, mormolhaue.
GUÈRRA-E-PATZ-IV-WEB	E quan era senhora Bielova responie: “Donques òc, an arribat”, era idolaue emmaliciada: Mon Diu!
GUÈRRA-E-PATZ-IV-WEB	Be n‟ei de sorda e d‟estupida!
GUÈRRA-E-PATZ-IV-WEB	Ua auta desencusa entara sua mala encolia qu‟ère eth rapè, que trapaue sec, umid o mau trissat.
GUÈRRA-E-PATZ-IV-WEB	Dempús, eth sòn ròstre se metie biliós e es sues puncèles de servici sabien per indicis cèrts quan era senhora Bielova tornarie a estar sorda, eth rapè umide eth ròstre dera comtessa aurió verdós.
GUÈRRA-E-PATZ-IV-WEB	Dera madeisha manèra que li calie hèr gésser era sua bilis, sentie a viatges eth besonh de tier era rèsta dera capacitat de pensar e la tenguie entà hèr solitaris.
GUÈRRA-E-PATZ-IV-WEB	Quan auie besonh de plorar parlaue deth defuntat comde.
GUÈRRA-E-PATZ-IV-WEB	Quan auie besonh d‟enquimerar-se per quauquarren, era desencusa ère Nikolai e era sua salut; quan volie parlar sarcasticaments, era desencusa alistada ère era comdessa Maria; quan auie besonh d‟exercir es sòns organs bocaus (causa que generauments se passaue tàs sèt dera tarde, après auer hèt era digestion ena sua cramba, ena escurina) era desencusa ère tostemp es madeishes istòries condades a identics audidors.
GUÈRRA-E-PATZ-IV-WEB	Toti es familhars comprenien er estat dera anciana, encara que jamès ac mentèssen; toti s‟esdegauen a satisfèr es sòns besonhs.
GUÈRRA-E-PATZ-IV-WEB	Solet es guardades arridolentes e tristes ath còp qu‟a viatges escambiauen Nikolai, Pierre, Natasha e era comdessa Maria hègen veir que se n‟encuedauen perfèctaments dera sua situacion.
GUÈRRA-E-PATZ-IV-WEB	Mès aguestes guardades didien tanben ua auta causa: volien díder qu‟era anciana auie complit eth sòn papèr en aguest mon, que non ère en realitat coma ara se la vedie, que toti arribarien a èster coma era e qu‟ère motiu de satisfaccion someter-se as sòns desirs, saber tier-se dauant d‟aquera persona, abantes estimada, convertida ara en un èsser planhós.
GUÈRRA-E-PATZ-IV-WEB	Memento mori, didien aguestes guardades.
GUÈRRA-E-PATZ-IV-WEB	Quan Pierre e era sua hemna entrèren ena sala, era comdessa sentie eth besonh (abituau en era) d‟ua activitat cerebrau e hège solitaris; e encara que, per pur costum, prononcièsse es paraules que didie tostemp ara tornada deth sòn gendre o deth sòn hilh: “Que ja ei ora, estimat, que t‟estam demorant fòrça temps, mès que ja ès aciu, eca.
GUÈRRA-E-PATZ-IV-WEB	Benedit sigue Diu!”, e encara que higesse, en recéber es presents, d‟autes paraules de costum: “Non ei eth present çò que me shaute, estimat: gràcies per brembar-te‟n d‟aguesta vielha”, ère evident qu‟en aguest moment era arribada de Pierre non li shautaue, donques que la distrège deth solitari encara non acabat.
GUÈRRA-E-PATZ-IV-WEB	Sonque quan acabèc eth jòc se metec a examinar es presents que l‟amiaue Pierre.
GUÈRRA-E-PATZ-IV-WEB	Qu‟ère un estug entàs cartes, plan ben trabalhat, ua tassa de Sevres de color blu escur, damb era sua tapa, a on i auie diboishades ues pastoretes e ua tabaquèra d‟aur damb eth retrait deth comde, encargat per Pierre a un miniaturista de Sant Petersburg (era comdessa desiraue auer-lo hège temps).
GUÈRRA-E-PATZ-IV-WEB	En aqueth moment que non auie talents de plorar e plan per aquerò guardèc eth retrait damb indiferéncia e se tenguec mès ar estug.
GUÈRRA-E-PATZ-IV-WEB	Gràcies, estimat, tot que m‟a shautat fòrça.
GUÈRRA-E-PATZ-IV-WEB	Mès çò de mielhor ei qu‟ages arribat tu.
GUÈRRA-E-PATZ-IV-WEB	Que ja pòs repotegar ara tua hemna; sense tu qu‟està lhòca; non ve ne rebrembe arren (didec, coma tostemps en circonstàncies semblables).
GUÈRRA-E-PATZ-IV-WEB	Guarda, Anna Tinofeievna, quin estug mos a hèt a vier eth mèn hilh.
GUÈRRA-E-PATZ-IV-WEB	Era senhora Bielova admirèc eth present e se mostrèc afogada damb era tela que l‟auien hèt a vier entada era.
GUÈRRA-E-PATZ-IV-WEB	Encara que Pierre, Natasha, Nikolai, era comdessa Maria e Denisov auien causes entà condar-se que non podien parlar dauant dera comdessa; non pr‟amor que l‟amaguèssen arren senon pr‟amor que se tractaue d‟ahèrs qu‟era non n‟ère ath pas e, se començauen a parlar ena sua preséncia, les aurie calut respóner a preguntes que non hègen ath cas, repetir causes ja plan sabudes sus quauquarrés que s‟auie mòrt o sus quauque aute que s‟auie maridat, causes totes qu‟era comdessa auie entenut abantes e qu‟ère incapabla de rebrembar.
GUÈRRA-E-PATZ-IV-WEB	Ça que la, coma de costum, s‟amassèren en salon ar entorn deth samovar, e Pierre responec es inutiles preguntes dera comdessa, que non interessauen ne ada era ne ad arrés, sus çò de qué eth prince Vasili auie envielhit, qu‟era comdessa Maria Alexeievna la rebrembaue e li manaue es sues salutacions, eca.
GUÈRRA-E-PATZ-IV-WEB	Aguesta convèrsa, que non interessaue ad arrés, mès de besonh, seguic tant que prenien eth tè.
GUÈRRA-E-PATZ-IV-WEB	Ar entorn dera taula redona, ath cant deth samovar, ère seiguda Sonia e s‟auien amassat toti es majors dera familha.
GUÈRRA-E-PATZ-IV-WEB	Es mainatges, es hilhuquères e es preceptors qu‟auien ja prenut eth sòn tè e es sues votzes s‟entenien ena sala pròcha.
GUÈRRA-E-PATZ-IV-WEB	Pierre ère entre era sua hemna e era vielha comdessa.
GUÈRRA-E-PATZ-IV-WEB	Condaue tot çò que, sivans eth, li podie interessar e podie èster comprenut per era, çò qu‟auie entenut de persones qu‟auien frequentat abantes era casa des Rostov e formauen alavetz un cèrcle reau, viu, particular, e ara s‟auien escampilhat, coma era, en aguest mon e acabauen es sues vides, tanben coma era, en tot recuélher es darrèri cabelhs de çò qu‟abantes auien semiat.
GUÈRRA-E-PATZ-IV-WEB	Mès aguestes persones, contemporanèes sues, li semblauen ara vielha comdessa eth vertadèr mon seriós e reau.
GUÈRRA-E-PATZ-IV-WEB	Per çò dera animacion de Pierre, Natasha comprenie qu‟eth sòn viatge auie estat interesant, que desiraue condar fòrça mès causes, mès que non gausaue de hè‟c, dauant dera comdessa.
GUÈRRA-E-PATZ-IV-WEB	Denisov, que non ère un membre dera familha, non comprenie era prudéncia de Pierre e, desengustat, ath delà, pera situacion politica s‟interessaue fòrça per guaire se passaue en Sant Petersburg e li preguntaue de contunh sus çò que s‟auie passat en regiment Semionovski, o sus Arakcheiev o era Societat Biblica.
GUÈRRA-E-PATZ-IV-WEB	A viatges Pierre se deishaue arrossegar e parlaue d‟aguestes causes, mès Nikolai e Natasha lo remetien de nauèth entath tèma dera santat deth prince Ivan e dera comdessa Maria Antonovna.
GUÈRRA-E-PATZ-IV-WEB	E tota aquera holia de Gosner e era senhora Tatarinova?, preguntèc Denisov.
GUÈRRA-E-PATZ-IV-WEB	Com se contunhe?
GUÈRRA-E-PATZ-IV-WEB	E mès qu‟abantes!, exclamèc Pierre damb maximala fòrça.
GUÈRRA-E-PATZ-IV-WEB	Era Societat Biblica qu‟ei ara tot eth govèrn.
GUÈRRA-E-PATZ-IV-WEB	Qu‟ei aquerò, mon cher ami?, preguntèc era comdessa que ja s‟auie begut eth tè e semblaue cercar ara, ua auta desencusa entà irritar-se.
GUÈRRA-E-PATZ-IV-WEB	Qué dides?
GUÈRRA-E-PATZ-IV-WEB	Eth govèrn?
GUÈRRA-E-PATZ-IV-WEB	Que non ac compreni.
GUÈRRA-E-PATZ-IV-WEB	Òc qu‟a sabetz, maman, intervenguec Nikolai, que sabie se com arrevirar es causes entath lengatge de sa mair.
GUÈRRA-E-PATZ-IV-WEB	Qu‟ei eth prince Alexandr Nikolaievic Golitsin, qu‟a fondat ua societat.
GUÈRRA-E-PATZ-IV-WEB	Diden qu‟ara gaudís d‟ua grana influéncia.
GUÈRRA-E-PATZ-IV-WEB	Arakcheiv e Golitsin que son ara tot eth govèrn, repetic imprudentaments Pierre.
GUÈRRA-E-PATZ-IV-WEB	E vai quin govèrn!
GUÈRRA-E-PATZ-IV-WEB	Que ven conjurs pertot.
GUÈRRA-E-PATZ-IV-WEB	Les cau pòur de tot.
GUÈRRA-E-PATZ-IV-WEB	Mès, com!
GUÈRRA-E-PATZ-IV-WEB	De qué ei colpable eth prince Alexandr Nikolaievic?
GUÈRRA-E-PATZ-IV-WEB	Ei un òme fòrça respectable.
GUÈRRA-E-PATZ-IV-WEB	Lo solia veir ena casa de Maria Antonovna, didec era comdessa en ton irritat; e mès ofensada encara peth silenci que seguic as sues paraules, higec: Aué que se critique a toti.
GUÈRRA-E-PATZ-IV-WEB	Ua societat evangelica?
GUÈRRA-E-PATZ-IV-WEB	E qué a aquerò de dolent?
GUÈRRA-E-PATZ-IV-WEB	Se lheuèc.
GUÈRRA-E-PATZ-IV-WEB	Toti èren madeish.
GUÈRRA-E-PATZ-IV-WEB	Era comdessa, damb gèst sevèr, se filèc entara sua taula dera sala de divans.
GUÈRRA-E-PATZ-IV-WEB	Ath miei d‟aqueth trist silenci arribèren dera cramba pròcha es crits e es arridalhes des mainatges.
GUÈRRA-E-PATZ-IV-WEB	Qu‟ère evident qu‟entre eri se passaue quauquarren plan alègre.
GUÈRRA-E-PATZ-IV-WEB	Pierre guardèc ara princessa Maria e a Nikolai (a Natasha la vedie tostemps) e arric erós.
GUÈRRA-E-PATZ-IV-WEB	Be n‟ei de meravilhosa era musica!, didec.
GUÈRRA-E-PATZ-IV-WEB	Maria.
GUÈRRA-E-PATZ-IV-WEB	Ò, ac vau a veir!, didec Pierre en tot meter-se de pès en un bot.
GUÈRRA-E-PATZ-IV-WEB	Sabetz se per qué me shaute tant aguesta musica?, higec, arturant-se dauant dera pòrta.
GUÈRRA-E-PATZ-IV-WEB	Pr‟amor qu‟eri son es prumèrs a hèr-me veir que tot va ben.
GUÈRRA-E-PATZ-IV-WEB	Quan entorni entà casa, coma mès m‟i aprèssi, eth mèn temor aumente.
GUÈRRA-E-PATZ-IV-WEB	Mès quan entri en vestibul e enteni es arridolets d‟Andriusha, m‟en sai de qué tot se passe ben…
GUÈRRA-E-PATZ-IV-WEB	Tanben a jo m‟arribe madeish, didec Nikolai.
GUÈRRA-E-PATZ-IV-WEB	Pierre entrèc e es crits e arridalhes mainadenques pugèren de ton.
GUÈRRA-E-PATZ-IV-WEB	Plan ben, Anna Makarovna!, s‟entenec era votz de Pierre.
GUÈRRA-E-PATZ-IV-WEB	Vietz aciu, en centre dera cramba, e quan jo diga tres…
GUÈRRA-E-PATZ-IV-WEB	Tu, aciu; a tu te cuelherè en braça… a veir, un, dus… toti carèren, tres!…
GUÈRRA-E-PATZ-IV-WEB	Dus, que son dus!, cridauen.
GUÈRRA-E-PATZ-IV-WEB	Qu‟èren es dus michons qu‟Anna Makarovna hège per un procediment secret, ath còp.
GUÈRRA-E-PATZ-IV-WEB	Quan acabaue era sua labor, tostemp trège solemnaments dauant des mainatges un michon laguens der aute.
GUÈRRA-E-PATZ-IV-WEB	Ath cap d‟ua estona, es mainatges entrèren a balhar era bona net e a punar a toti es majors.
GUÈRRA-E-PATZ-IV-WEB	Es hilhuquères e es preceptors saludèren tanben.
GUÈRRA-E-PATZ-IV-WEB	Dessales, que s‟auie estat en salon damb Nikolenhka, lo convidèc en votz baisha a gésser.
GUÈRRA-E-PATZ-IV-WEB	Era cara deth gojat exprimie suplica, emocion e entosiasme.
GUÈRRA-E-PATZ-IV-WEB	Era comdessa Maria lo guardèc e se virèc entà Pierre.
GUÈRRA-E-PATZ-IV-WEB	Quan vos ètz aciu que non i a forma de que se‟n vage.
GUÈRRA-E-PATZ-IV-WEB	Pierre aufric era man ath preceptor.
GUÈRRA-E-PATZ-IV-WEB	Je vous le ramenerai toute a l’heure, monsieur Dessalles, bonsoir.
GUÈRRA-E-PATZ-IV-WEB	E guardant damb un arridolet a Nikolenhka, higec:
GUÈRRA-E-PATZ-IV-WEB	A penes mos auem vist.
GUÈRRA-E-PATZ-IV-WEB	Pierre responec afirmatiuaments damb eth cap e seguic era convèrsa qu‟auien interromput es mainatges.
GUÈRRA-E-PATZ-IV-WEB	Era comdessa Maria qu‟ère ocupada ena sua labor: brodaue en canem.
GUÈRRA-E-PATZ-IV-WEB	Natasha non deishaue de uelh ath sòn marit; Nikolai e Denisov, de pès, humauen es sues longues pipes e prenien tè que Sonia, seiguda melancolicaments ath cant deth samovar, que d‟eth non se separaue, les mestraue, e hègen constantes preguntes a Pierre.
GUÈRRA-E-PATZ-IV-WEB	Nikolenhka, damb era sua mina malautissa, es sòns peus retortilhadi e es uelhs ludents, s‟auie plaçat en un cormèr a on s‟estaue inavertit, virada entà Pierre era tèsta, de còth prim que subergessie dera sua camisa, s‟estrementie de quan en quan e gasulhaue quauquarren coma se sentesse ua emocion naua e intensa.
GUÈRRA-E-PATZ-IV-WEB	Era convèrsa auie coma tèma era parlòta actuau venguda des nautes esfères qu‟era majoritat dera gent considère coma era question mès importanta dera politica exteriora.
GUÈRRA-E-PATZ-IV-WEB	Denisov, maucontent deth govèrn per tòrt des sòns revèrsi en servici, s‟alegraue especiauments en saber-se‟n des estupiditats que, çampar, se cometien en Sant Petersburg e esposcaue çò que didie Pierre damb observacions energiques e dures.
GUÈRRA-E-PATZ-IV-WEB	Abantes ère de besonh èster aleman; ara que cau barar damb era Tariova o Mme Krudker e liéger a…
GUÈRRA-E-PATZ-IV-WEB	Eckarthausen e companhia.
GUÈRRA-E-PATZ-IV-WEB	Be ne serie de bon que deishèssen anar de nauèth ath valent Bonaparte!
GUÈRRA-E-PATZ-IV-WEB	Qu‟acabarie damb tanta pegaria.
GUÈRRA-E-PATZ-IV-WEB	Com ei possible que l‟agen balhat ad aguest soldat Schwartz eth comandaments deth regiment Semionovski?, cridaue Denisov.
GUÈRRA-E-PATZ-IV-WEB	Encara que Nikolai non participaue dera opinion de Denisov, que didie que tot anaue mau, tanben credie digne e important criticar ath govèrn.
GUÈRRA-E-PATZ-IV-WEB	Consideraue qu‟eth hèt de qué A auesse estat nomentat ministre e B generau governador, qu‟er Emperaire auesse dit aquerò o aquerò d‟aute e eth ministre çò de mès enlà, èren causes plan importantes.
GUÈRRA-E-PATZ-IV-WEB	E pensaue qu‟ère de besonh interessar-se per tot aquerò e preguntar a Pierre sus totes aguestes causes.
GUÈRRA-E-PATZ-IV-WEB	Atau, per çò der interès d‟ambdús interlocutors, era convèrsa mantenguec eth caractèr de costum des petòfies sus es naues esfères governatiues.
GUÈRRA-E-PATZ-IV-WEB	Mès Natasha, que coneishie enquia es mès petiti gèsti e idies deth sòn marit, comprenie que Pierre desiraue parlar deth tèma hege ja temps e exprimir aquerò que reauments ère entada eth motiu de preocupacion, çò que l‟auie possat a vier en Sant Petersburg pr‟amor d‟entrevistar-se damb eth prince Fiodor, eth sòn nau amic, e l‟ajudèc en tot preguntar-li:
GUÈRRA-E-PATZ-IV-WEB	E com an anat es causes damb eth prince Fiodor?
GUÈRRA-E-PATZ-IV-WEB	De qué se tracte?, preguntèc Nikolai.
GUÈRRA-E-PATZ-IV-WEB	De çò madeish de tostemp, responec Pierre guardant ath sòn entorn.
GUÈRRA-E-PATZ-IV-WEB	Toti se n‟encueden de qué es causes van mau e de qué no pòden seguir atau e quinsevolh òme aunèst a era obligacion d‟opousar-se ena mesura des sues fòrces.
GUÈRRA-E-PATZ-IV-WEB	Qué pòden hèr?
GUÈRRA-E-PATZ-IV-WEB	Donques, veiràs…
GUÈRRA-E-PATZ-IV-WEB	Anem entath mèn burèu, didec Nikolai.
GUÈRRA-E-PATZ-IV-WEB	Natasha, que sabie hège temps que la cridarien, en entèner era votz dera hilhuquèra gessec entara cramba des mainatges.
GUÈRRA-E-PATZ-IV-WEB	Era comdessa Maria l‟acompanhèc.
GUÈRRA-E-PATZ-IV-WEB	Es òmes passèren en burèu e Nikolenhka, sense qu‟eth sòn oncle ac avertisse, se calèc tanben aquiu e se seiguec ena ombra, ath cant dera hièstra, près der escritòri.
GUÈRRA-E-PATZ-IV-WEB	Plan, se que pòs hèr tu?, preguntèc Denisov.
GUÈRRA-E-PATZ-IV-WEB	Es fantasies de tostemps!, comentèc Nikolai.
GUÈRRA-E-PATZ-IV-WEB	Pierre se demorèc de pè; uns còps passejaue, d‟auti s‟arturaue, blesejaue e hège gèsti rapids, mentre anaue dident:
GUÈRRA-E-PATZ-IV-WEB	Pierre, en aqueri moments, que non perdonaue eth misticisme.
GUÈRRA-E-PATZ-IV-WEB	Sonque l‟interèsse era sua pròpia tranquillitat, que non pòden proporcionar-li senon òmes sans foi ni loi qu‟oprimissen e perseguissen a tustas e bustas: Magnitski, Arakcheiev e tutti quanti…
GUÈRRA-E-PATZ-IV-WEB	Supausi que seràs d‟acòrd damb jo que se tu madeish non t‟ocupes dera explotacion des tues propietats e cèrques solet era tua tranquillitat, alavetz, coma mès crudèu sigue eth tòn administrador, mès rapidaments artenheràs eth tòn objectiu, non?, preguntèc a Nikolai.
GUÈRRA-E-PATZ-IV-WEB	Òc, mès entà qué, tot aquerò?
GUÈRRA-E-PATZ-IV-WEB	E atau, tot qu‟ei poirit.
GUÈRRA-E-PATZ-IV-WEB	Era corrupcion e eth panatòri que regnen enes tribunaus; eth pau ei era soleta lei ena armada, ath delà des marches e deportacions.
GUÈRRA-E-PATZ-IV-WEB	Estofen era instrucción e tiranizen ath pòble.
GUÈRRA-E-PATZ-IV-WEB	Perseguissen tot aquerò qu‟ei joen e aunorat.
GUÈRRA-E-PATZ-IV-WEB	Toti ven qu‟aquerò non pòt seguir atau.
GUÈRRA-E-PATZ-IV-WEB	Era còrda qu‟ei massa tibada e non se tardarà a trincar, higec Pierre (dès qu‟existissen govèrns toti es òmes qu‟examinen es sòns actes an parlat atau).
GUÈRRA-E-PATZ-IV-WEB	En Sant Petersburg qu‟ac didí atau.
GUÈRRA-E-PATZ-IV-WEB	A qui?, preguntèc Denisov.
GUÈRRA-E-PATZ-IV-WEB	Que sabetz a qui, didec Pierre en tot guardar-les de reuelh damb mina significatiua.
GUÈRRA-E-PATZ-IV-WEB	Ath prince Fiodor e as auti: ajudar ara instrucción e as òbres de benfasença qu‟està plan ben, plan que òc, qu‟ei un objectiu magnific; mès enes circonstàncies actuaus mos cau hèr mès causes.
GUÈRRA-E-PATZ-IV-WEB	En aqueth instant avertic Nikolai era preséncia deth sòn nebot.
GUÈRRA-E-PATZ-IV-WEB	Eth sòn ròstre se trebolèc.
GUÈRRA-E-PATZ-IV-WEB	Per qué ès aciu?, preguntèc, apressant-se ath gojat.
GUÈRRA-E-PATZ-IV-WEB	Dèisha-lo, didec Pierre, en tot cuélher a Nikolai deth braç, e seguic: Les expliquè qu‟aquerò ère pòc, qu‟ara cau hèr quauquarren mès qu‟estar-se ara demora de qué se trinque d‟un moment en aute era còrda tibada.
GUÈRRA-E-PATZ-IV-WEB	Quan toti demoren ua convulsion inevitabla, qu‟ei urgent qu‟era majoritat des òmes se tenguen fèrmi pr‟amor d‟opausar-se ara catastròfa generau.
GUÈRRA-E-PATZ-IV-WEB	Tot çò qu‟ei joen e fòrt qu‟ei tirassat per eri e què ena corrupcion; es uns, sedusidi pes hemnes; es auti, pes aunors e es ambicions; es de mès enlà, pes sòs.
GUÈRRA-E-PATZ-IV-WEB	E se passen entar aute costat.
GUÈRRA-E-PATZ-IV-WEB	A penes rèsten ja persones independentes, liures coma vosati e coma jo.
GUÈRRA-E-PATZ-IV-WEB	Nikolai se desseparèc deth sòn nebot, hec enlà de mala encolia eth fautulh, se seiguec, estosseguec desengustat arroncilhant cada còp mès es celhes tant qu‟escotaue a Pierre.
GUÈRRA-E-PATZ-IV-WEB	Mès, quin ei er objectiu d‟aguesta activitat?, exclamèc.
GUÈRRA-E-PATZ-IV-WEB	Ara qu‟ac veiràs.
GUÈRRA-E-PATZ-IV-WEB	Seram fòrces auxiliares.
GUÈRRA-E-PATZ-IV-WEB	Era nòsta societat que pòt non èster secreta, s‟eth govèrn l‟admet.
GUÈRRA-E-PATZ-IV-WEB	Non solet non serà ua societat ostil ath govèrn senon que la formaràn vertadèrs conservadors.
GUÈRRA-E-PATZ-IV-WEB	Ua societat de cavalièrs en tota era extension dera paraula.
GUÈRRA-E-PATZ-IV-WEB	Entà que un aute Pogachov non vengue a esgorjar as mèns hilhs e as tòns; entà que un aute Arakcheiev non me mane entà ua colonia militara, entad aquerò mos amassam, damb er objectiu d‟arténer eth ben e era seguretat generaus.
GUÈRRA-E-PATZ-IV-WEB	Òc, mès ua societat secreta, ei a díder, ostil e nociua,que non pòt hèr senon mau.
GUÈRRA-E-PATZ-IV-WEB	Per qué?
GUÈRRA-E-PATZ-IV-WEB	E eth Tugenbund, que sauvèc Euròpa (alavetz arrés gausaue díder que l‟auie sauvat Russia) hec quauquarren nociu?
GUÈRRA-E-PATZ-IV-WEB	Eth Tugenbund qu‟ei era aliança des òmes vertuosi: ei er amor e era ajuda mutuau; çò que Crist mostrèc ena crotz…
GUÈRRA-E-PATZ-IV-WEB	Natasha, qu‟auie tornat ena mitat dera convèrsa guardaue alègraments ath sòn marit.
GUÈRRA-E-PATZ-IV-WEB	Que non s‟alegraue per çò que didie, aquerò non l‟interessaue, donques que li semblaue massa simple, era ac sabie de hège temps (credie saber-se‟n pr‟amor que coneishie era amna de Pierre d‟a on aquerò venguie) senon que s‟alegraue de veder-lo tant animat e plen d‟entosiasme.
GUÈRRA-E-PATZ-IV-WEB	Encara damb mès entosiasme e gòi lo contemplaue eth gojat deth còth prim que subergessie dera sua camisa e que s‟estaue ena ombra desbrembat de toti.
GUÈRRA-E-PATZ-IV-WEB	Cada paraula de Pierre usclaue eth sòn còr e, damb eth movement nerviós des sòns dits, trincaue sense encuedar-se‟n era cera e es plumes que i auie sus era taula deth sòn oncle.
GUÈRRA-E-PATZ-IV-WEB	Tugenbund aleman.
GUÈRRA-E-PATZ-IV-WEB	Èp, amic!
GUÈRRA-E-PATZ-IV-WEB	Eth Tugenbund ei bon entàs minjaires de saussisses, mès jo que non lo compreni e ne tansevolhe lo sai prononciar, intervenguec Denisov, damb votz ruda e energica.
GUÈRRA-E-PATZ-IV-WEB	Que sò d‟acòrd qu‟es causes van mau, que son abominables, mès eth Tugenbund non lo compreni e non me shaute, m‟estimi mès era rebellion…
GUÈRRA-E-PATZ-IV-WEB	En aguest cas, je suis votre homme.
GUÈRRA-E-PATZ-IV-WEB	Pierre arric, Natasha gessec anar er arrir e Nikolai arroncilhèc es celhes e sagèc de demostrar a Pierre que non se prevedie cap revòuta, que non existie cap d‟aqueri perilhs que parlaue, senon ena sua imaginacion; Pierre afirmèc çò de contrari, e coma qu‟ère mès intelligent e manejaue milhor es sòns arguments, non se tardèc a plaçar a Nikolai en un carreron sense gessuda.
GUÈRRA-E-PATZ-IV-WEB	Aquerò l‟emmalicièc encara mès, donques qu‟ath sòn laguens auie era seguretat de trapar-se ena vertat, non per rasonaments senon per quauquarren mès fòrt.
GUÈRRA-E-PATZ-IV-WEB	Guarda se qué te vau a díder, didec en tot lheuar-se e deishar era pipa en un cornèr, qu‟acabèc lançant-la damb rabia.
GUÈRRA-E-PATZ-IV-WEB	Mès quan afirmes qu‟eth jurament militar ei quauquarren convencionau, non è mès remèdi que responer-te.
GUÈRRA-E-PATZ-IV-WEB	Qu‟ès eth mèn mielhor amic, ja ac sabes, mès se vosati formatz ua societat secreta e vos opausatz as mesures deth govèrn, quinsevolhe que sigue aguest, entà jo qu‟eth mèn déuer ei aubedir- lo, e s‟Arakcheiev me mane que venga damb un esquadron contra vosati, non trantalharè en hè‟c.
GUÈRRA-E-PATZ-IV-WEB	E pensa tu, ara, çò que volgues.
GUÈRRA-E-PATZ-IV-WEB	Se hec un silenci incomòde: Natasha gessec de parlar era prumèra, e ataquèc a sa frair pr‟amor de deféner ath sòn marit.
GUÈRRA-E-PATZ-IV-WEB	Era sua defensa qu‟ère fèbla e bastrussa, mès artenhec eth sòn prepaus: se seguic era convèrsa e despareishec eth ton agre qu‟auien estat prononciades es darrères paraules de Nikolai.
GUÈRRA-E-PATZ-IV-WEB	Quan toti se lheuèren entà vier a sopar, Nikolenhka Bolkonski s‟apressèc entà Pierre.
GUÈRRA-E-PATZ-IV-WEB	Estaue plan esblancossit e li ludien es uelhs.
GUÈRRA-E-PATZ-IV-WEB	Oncle Pierre… vos… non…
GUÈRRA-E-PATZ-IV-WEB	Se papa viuesse, estarie d‟acòrd damb vos?
GUÈRRA-E-PATZ-IV-WEB	Pierre comprenec de seguit era complicada tumada d‟idies e de sentiments particulars e prigonds qu‟auie costat en gojat era convèrsa nauèra e, rebrembant tot çò dit, se planhèc de qué eth ac auesse escotat.
GUÈRRA-E-PATZ-IV-WEB	Mès que li calie respòner.
GUÈRRA-E-PATZ-IV-WEB	Me pensi que òc, didec sense vams, e gessec deth burèu.
GUÈRRA-E-PATZ-IV-WEB	Nikolenhka baishèc eth cap e alavetz se n‟encuedèc de çò qu‟auie hèt ena taula.
GUÈRRA-E-PATZ-IV-WEB	Rogit, s‟apressèc a Nikolai, en tot mostrar-li era cera de sagerar e es plumes.
GUÈRRA-E-PATZ-IV-WEB	Oncle, perdonatz-me, qu‟a estat sense voler, didec.
GUÈRRA-E-PATZ-IV-WEB	Nikolai hec un gèst de contrarietat.
GUÈRRA-E-PATZ-IV-WEB	Plan, plan, didec, en tot lançar jos era tauela es tròci de cera e es plumes; e dominant, çampar, damb esfòrç, era sua colèra, se hec enlà deth gojat.
GUÈRRA-E-PATZ-IV-WEB	Que non t‟auries d‟auer demorat aciu, li didec.
GUÈRRA-E-PATZ-IV-WEB	Pendent eth sopar non se parlèc de politica ne de societats; era convèrsa virèc sus es rebrembes de 1812, tèma especiauments agradiu entà Nikolai, ahiscat per Denisov, qu‟en eth Pierre se mostrèc especiauments divertit e simpatic.
GUÈRRA-E-PATZ-IV-WEB	En desseparar-se qu‟èren es mielhors amics deth mon.
GUÈRRA-E-PATZ-IV-WEB	Nikolai entrèc en sòn burèu, se botèc era vèsta d‟interior, balhèc es darrères instruccions ar administrador, qu‟ère en tot demorar-lo, e entrèc ena cramba.
GUÈRRA-E-PATZ-IV-WEB	Era sua hemna ère seiguda en escritòri e escriuie quauquarren.
GUÈRRA-E-PATZ-IV-WEB	Qué escriues, Marie?, li preguntèc.
GUÈRRA-E-PATZ-IV-WEB	Era comdessa se rogic.
GUÈRRA-E-PATZ-IV-WEB	Cranhie que çò qu‟auie escrit non siguesse comprenut e aprovat peth sòn marit.
GUÈRRA-E-PATZ-IV-WEB	Qu‟ac aurie volut amagar, mès, ath còp, ère contenta d‟auer estat susprenuda e obligada a dider-l‟ac.
GUÈRRA-E-PATZ-IV-WEB	Un diari?, preguntèc eth, damb un cèrt ton ironic.
GUÈRRA-E-PATZ-IV-WEB	Cuelhec enes sues mans eth quadèrn.
GUÈRRA-E-PATZ-IV-WEB	En francés auie escrit çò que seguís:
GUÈRRA-E-PATZ-IV-WEB	Aué Andriusha (eth hilh màger) non volie vestir-se peth maitin e mademoiselle Luisa m‟a hèt a cridar.
GUÈRRA-E-PATZ-IV-WEB	Eth mainatge que s‟auie metut capriciós e temardut.
GUÈRRA-E-PATZ-IV-WEB	Sagé de menaçar-lo, mès aquerò hec que s‟emmalicièsse encara mès.
GUÈRRA-E-PATZ-IV-WEB	Alavetz decidí deishar-lo e, damb era hilhuquèra, comencè a vestir as auti.
GUÈRRA-E-PATZ-IV-WEB	Ada eth li didí que non l‟estimaua.
GUÈRRA-E-PATZ-IV-WEB	Restèc carat pendent ua longa estona, coma s‟aquerò l‟auesse estonat.
GUÈRRA-E-PATZ-IV-WEB	Dempús se lancèc entà jo, en camison, e s‟estarnèc a plorar de tau sòrta que me costèc fòrça padegar-lo.
GUÈRRA-E-PATZ-IV-WEB	Plan que òc, ploraue per auer-me desengustat.
GUÈRRA-E-PATZ-IV-WEB	Dempús, quan pera tarde li balhè era sua nòta, se petèc en somics de nauèth en punar-me.
GUÈRRA-E-PATZ-IV-WEB	Damb trendesa, que se pòt arténher tot d‟eth.
GUÈRRA-E-PATZ-IV-WEB	Qué ei aquerò dera nòta?, preguntèc Nikolai.
GUÈRRA-E-PATZ-IV-WEB	Nikolai tachèc era guardada enes uelhs luminosi viradi entada eth e seguic campant e liegent eth quadèrn.
GUÈRRA-E-PATZ-IV-WEB	Qu‟èren, en generau, detalhs minims; mès que non l‟ac semblauen atau ara mair ne ath pair, quan ara liegec per prumèr còp et diari.
GUÈRRA-E-PATZ-IV-WEB	Damb data deth 5 de deseme i auie escrit:
GUÈRRA-E-PATZ-IV-WEB	Mitia que s‟a portat mau ena taula.
GUÈRRA-E-PATZ-IV-WEB	Sa pair ordenèc que non li balhèssa dessèrt, e atau ac hi; e, tant qu‟es auti minjauen, eth les guardaue damb tanta tristesa e aviditat, que, çampar, un castig semblable, deishar sense dessèrt a un mainatge, solet ahisque en eth era gorjaria.
GUÈRRA-E-PATZ-IV-WEB	L‟ac diderè a Nikolai.
GUÈRRA-E-PATZ-IV-WEB	Nikolai deishèc eth diari sus era taula e contemplèc ara sua hemna.
GUÈRRA-E-PATZ-IV-WEB	Es uelhs luminosi interrogauen, li preguntauen s‟ac aprovaue o non.
GUÈRRA-E-PATZ-IV-WEB	Nikolai ac aprovaue, plan que òc, e admiraue ara sua hemna.
GUÈRRA-E-PATZ-IV-WEB	Mès aguest trabalh espirituau incansable e seguit que non auie ua auta fin qu‟eth ben morau des sòns hilhs, l‟aumplie d‟entosiasme.
GUÈRRA-E-PATZ-IV-WEB	Se Nikolai auesse estat capable d‟analizar es sòns pròpis sentiments aurie comprenut qu‟era principau rason deth sòn fèrm amor, prigond e trende pera sua hemna s‟estaue, mès que mès, ena admiracion e estonament dauant deth sòn esperit e deth mon morau qu‟era viuie e qu‟ère lèu inaccessible entada eth.
GUÈRRA-E-PATZ-IV-WEB	Ère capinaut dera sua intelligéncia e arreconeishie era sua inferioritat, en comparèr damb era, deth punt d‟enguarda espirituau e se mostraue autant mès erós de qué aguesta hemna, damb semblable esperit, non solet li permetesse, senon que formèsse part d‟eth madeish.
GUÈRRA-E-PATZ-IV-WEB	Que me semble ben, me semble ben tot, estimada, didec damb mina importanta; e après un brèu silenci, higec: donques jo, aué, que me sò comportat plan mau.
GUÈRRA-E-PATZ-IV-WEB	Tu non ères en burèu.
GUÈRRA-E-PATZ-IV-WEB	Discutí damb Pierre e m‟afoguè.
GUÈRRA-E-PATZ-IV-WEB	Qu‟ère impossible reaccionar de ua auta manèra.
GUÈRRA-E-PATZ-IV-WEB	Ei un mainatge.
GUÈRRA-E-PATZ-IV-WEB	Sabi pas se qué serie d‟eth se Natasha non lo tenguesse des brides.
GUÈRRA-E-PATZ-IV-WEB	T‟imagines entà qué anèc en Sant Petersburg?
GUÈRRA-E-PATZ-IV-WEB	Qu‟an organizat aquiu…
GUÈRRA-E-PATZ-IV-WEB	Ac sai, ac sai per Natasha, didec era comdessa Maria.
GUÈRRA-E-PATZ-IV-WEB	Alavetz saberàs, seguic Nikolai, cada còp mès enventit peth rebrembe dera passada discussion, que Pierre volec convencer-me de qué eth déuer de quinsevolh òme de ben s‟està en anar contra eth govèrn, e qu‟eth jurament, eth dèuer… e me hè dò que non ages estat aquiu.
GUÈRRA-E-PATZ-IV-WEB	Toti se virèren contra jo; Denisov e Natasha… çò de Natasha qu‟ei d‟arrir.
GUÈRRA-E-PATZ-IV-WEB	Desbrembaue que des sues relacions damb era sua esposa s‟aurie podut díder madeish que çò qu‟afirmaue de Natasha e Pierre.
GUÈRRA-E-PATZ-IV-WEB	Òc, que ja me n‟è encuedat, didec era comdessa Maria.
GUÈRRA-E-PATZ-IV-WEB	Diu se‟n sap qué; me hè dò que non siguesses aquiu.
GUÈRRA-E-PATZ-IV-WEB	Qué auries dit?
GUÈRRA-E-PATZ-IV-WEB	Pensi qu‟as tota era rason.
GUÈRRA-E-PATZ-IV-WEB	Atau l‟ac didí a Natasha.
GUÈRRA-E-PATZ-IV-WEB	Pierre assegure que toti patissen, patissen e se corrompen, qu‟era nòsta obligacion ei ajudar ath pròche.
GUÈRRA-E-PATZ-IV-WEB	Qu‟a rason, plan, mès desbrembe d‟auti déuers mès immediati, senhaladi per Diu madeish, e que nosati podem riscar era nòsta vida, mès non era des nòsti hilhs.
GUÈRRA-E-PATZ-IV-WEB	Aquerò ei precisaments çò que jo li didia, afirmèc Nikolai, que credie sincèraments auè‟c dit.
GUÈRRA-E-PATZ-IV-WEB	Mès eri persutèren: er amor ath pròche e eth cristianisme, tot en preséncia de Nikolenhka, que s‟auie calat en burèu e ac a trincat tot ena mia taula.
GUÈRRA-E-PATZ-IV-WEB	A, Nikolai, sabes?, Nikolenhka que me hè a patir fòrça.
GUÈRRA-E-PATZ-IV-WEB	Ei un gojat extraordinari e me cau pòur de qué pendent des nòsti non l„atenga com cau.Toti auem hilhs; cadun qu‟a a sa pairs, mès eth que non a ad arrés.Tostemp ei solet damb es sòns pensaments.
GUÈRRA-E-PATZ-IV-WEB	Me semble que non i a cap de motiu entà que te repotegues arren.
GUÈRRA-E-PATZ-IV-WEB	As hèt e hès per eth çò qu‟era mair mès corau harie peth sòn hilh, e a jo, plan que òc, m‟alègre de qué sigue atau.
GUÈRRA-E-PATZ-IV-WEB	Qu‟ei un excellent gojat.
GUÈRRA-E-PATZ-IV-WEB	Aué escotaue a Pierre coma en ua sòrta d‟extasi.
GUÈRRA-E-PATZ-IV-WEB	Quan èrem a mand de sopar me n‟encuedè de qué auie hèt brigalhs tot çò qu‟auie ena taula, e eth madeish m‟ac didec de seguit.
GUÈRRA-E-PATZ-IV-WEB	Jamès l‟è entenut mentir.
GUÈRRA-E-PATZ-IV-WEB	Òc, qu‟ei un gojat excellent!, repetic Nikolai, que, ath hons, non li shautaue Nikolenhka, mès tostemp s‟encaborniaue a reconéisher qu‟ère un excellent gojat.
GUÈRRA-E-PATZ-IV-WEB	Ça que la, ua mair qu‟ei ua auta causa, didec era comdessa Maria.
GUÈRRA-E-PATZ-IV-WEB	M‟en sai de qué non ei madeish, e aquerò me hè a patir.
GUÈRRA-E-PATZ-IV-WEB	Ei un mainatge meravilhós mès cranhi fòrça per eth.
GUÈRRA-E-PATZ-IV-WEB	Que l‟anarie ben auer amics.
GUÈRRA-E-PATZ-IV-WEB	Donques que non calerà demorar guaire.
GUÈRRA-E-PATZ-IV-WEB	Aguest madeish ostiu me lo harè a vier entà Sant Petersburg, didec Nikolai.
GUÈRRA-E-PATZ-IV-WEB	Òc, Pierre siguec tostemp un soniaire e contunhe d‟èster-ne, tornèc entar convèrsa, qu‟evidentaments l‟auie costat inquietud.
GUÈRRA-E-PATZ-IV-WEB	Qué me pòt importar a jo qu‟Arakcheiev non sigue brave?
GUÈRRA-E-PATZ-IV-WEB	Qué me podie importar tot aquerò quan me maridè, aclapat pes deutes e a mand d‟èster metut ena preson e damb ua mair que non ac vedie ne ac comprenie?
GUÈRRA-E-PATZ-IV-WEB	E ath delà, qu‟estàs tu, e es mainatges, e era direccion des propietats.
GUÈRRA-E-PATZ-IV-WEB	Arren d‟aquerò; mès sai que me cau trabalhar entà qu‟era mia mair sigue tranquilla, entà estar damb tu e entà qu‟es mèns hilhs non passen es misèries qu‟è passat jo.
GUÈRRA-E-PATZ-IV-WEB	Era comdessa Maria volie objectar qu‟er òme non viu solet de pan e qu‟eth balhaue massa importància ad aguesti ahèrs mès sabie qu‟aquerò non ère de besonhe didè‟c, qu‟aurie estat inutil.
GUÈRRA-E-PATZ-IV-WEB	Cuelhec era man deth sòn marit e la punèc.
GUÈRRA-E-PATZ-IV-WEB	Eth interpretec aguest gèst coma un supòrt e ua confirmacion des sues idies.
GUÈRRA-E-PATZ-IV-WEB	Dempús d‟ua brèu reflexion contunhec pensant en votz nauta:
GUÈRRA-E-PATZ-IV-WEB	Sabes Mary?
GUÈRRA-E-PATZ-IV-WEB	E damb ròstre animat, comencèc a parlar dera possibilitat de recuperar Otradnoie en un plaç brèu.
GUÈRRA-E-PATZ-IV-WEB	Era comdessa Maria escotaue e comprenie totes aqueres paraules.
GUÈRRA-E-PATZ-IV-WEB	Sabie que quan pensaue atau en votz nauta, a viatges li demanaue que repetisse tot çò qu‟auie dit e s‟irritaue quan se n‟encuedaue de qué era pensaue en ua auta causa.
GUÈRRA-E-PATZ-IV-WEB	Mès que li costaue un gran esfòrç atier, donques que çò qu‟eth didie non l‟interessaue bric.
GUÈRRA-E-PATZ-IV-WEB	Contemplaue ath sòn marit e, encara que sense pensar en ua auta causa, es sòns sentiments qu‟èren desparièrs.
GUÈRRA-E-PATZ-IV-WEB	Sentie un trende e somés amor entad aqueth òme que jamès comprenerie tot çò que comprenie era e, plan per aquerò, l‟estimaue encara mès, damb ua estimacion matisada de trendesa apassionada.
GUÈRRA-E-PATZ-IV-WEB	Ath delà d‟aguest sentiment, que l‟absorbie deth tot e l‟empachaue entrar en detalhs des projèctes deth sòn marit, ena sua ment acodien pensaments qu‟arren de comun auien damb aquerò qu‟eth didie; pensaue en sòn nebot (çò que li condèc Nikolai sus era emocion deth gojat pendent era convèrsa de Pierre l‟auie impressionat fòrça) e enes diuèrsi traits deth sòn caractèr trende e sensible.
GUÈRRA-E-PATZ-IV-WEB	E en pensar en nebot, pensaue tanben enes sòns hilhs.
GUÈRRA-E-PATZ-IV-WEB	Que non les comparaue entre eri, mès comparaue es sòns pròpis sentiments entada eri, e vedie damb tristor qu‟ena sua afeccion per Nikolenhka mancaue quauquarren.
GUÈRRA-E-PATZ-IV-WEB	A viatges li semblaue que tau diferéncia ère per çò dera edat, mès se sentie colpabla dauant deth sòn nebot e se prometec ada era madeisha èster mielhor e hèr çò d‟impossible, ei a díder, estimar en aguest mon ath marit, as sòns hilhs, a Nikolenhka ath pròche, coma Crist estimèc ara umanitat.
GUÈRRA-E-PATZ-IV-WEB	Er esperit dera comdessa Maria aspiraue tostemp ara perfeccion, ad açò d‟intim e etèrn e, plan per aquerò, non podie èster jamès tranquilla.
GUÈRRA-E-PATZ-IV-WEB	Eth patiment intèrn, amagat, d‟un esperit que li pesaue eth còs se miralhèc en sòn ròstre.
GUÈRRA-E-PATZ-IV-WEB	Nikolai la guardèc.
GUÈRRA-E-PATZ-IV-WEB	Qu‟ac pensi tostemp que veigui aguesta expression ena sua cara”, e en tot inclinar-se entara icòna se metec a pregar es oracions dera net.
GUÈRRA-E-PATZ-IV-WEB	Natasha, en demorar-se soleta damb eth sòn marit, comencèc a parlar coma sòlen parlar es matrimònis, ei a díder, comprenent rapida e claraments çò que pensaue cadun e comunicant-se d‟ua manèra especiau, contrari as leis dera logica: sense rasonaments, deduccions e conclusions.
GUÈRRA-E-PATZ-IV-WEB	Autant acostumada ère Natasha a parlar atau damb eth sòn marit, qu‟era mielhor pròva de qué quauquarren non anaue ben entre eri, ère quan Pierre començaue a conversar en tot atier-se ara logica.
GUÈRRA-E-PATZ-IV-WEB	Quan sajaue d‟explicar-li quauquarren de manèra coerenta, e era, arrossegada per exemple, hège madeish, sabie qu‟acabarien pelejant-se.
GUÈRRA-E-PATZ-IV-WEB	Aguesta convèrsa, contrària a totes es règles dera logica, encara que solet siguesse peth hèt de qué parlauen ath còp de causes desparières, qu‟auie començat tanlèu se trapèren solets, quan Natasha, damb es uelhs plan dubèrts e ludents de felicitat, se l‟apressèc tot doç, li cuelhec de pic eth sòn cap e lo sarrèc contra eth sòn pièch en tot díder:
GUÈRRA-E-PATZ-IV-WEB	Ara qu‟ès mèn, tot mèn e non tornaràs a escapar-te!
GUÈRRA-E-PATZ-IV-WEB	Aguesta manèra de parlar simultanèaments de fòrça causes non empedie qu‟era parelha s‟entenesse, senon qu‟ère er senhau mès segur de qué se comprenien perfèctaments.
GUÈRRA-E-PATZ-IV-WEB	Madeish que çò que se ve enes sòmis ei inverosimil, absurd e contradictòri, exceptat es sentiments que les regissen, atau en aqueres convèrses contràries a totes es leis deth rasonament, çò de clar non èren es paraules senon eth sentiment que lo govèrne.
GUÈRRA-E-PATZ-IV-WEB	Natasha condaue a Pierre era vida qu‟auie amiat sa frair, çò qu‟èra auie patit ena sua abséncia, guaire estimaue a Mary que trapaue superior ada era madeisha en toti es aspèctes.
GUÈRRA-E-PATZ-IV-WEB	Natasha ère sincèra en cohessar era superioritat de Mary; mès ath còp qu‟ac reconeishie exigie que Pierre la preferisse a totes es autes hemnes e sustot que l‟ac repetisse ara, dempús d‟auer-ne vist a tantes en Sant Petersburg.
GUÈRRA-E-PATZ-IV-WEB	Pierre, responent as paraules de Natasha, condaue com d‟insuportable l‟auie resultat en Sant Petersburg assistir a cauhades e minjars damb senhores.
GUÈRRA-E-PATZ-IV-WEB	Mès que mès, ère plan ocupat.
GUÈRRA-E-PATZ-IV-WEB	Natasha lo guardèc fixaments e didec:
GUÈRRA-E-PATZ-IV-WEB	Mary qu‟ei encantadora.
GUÈRRA-E-PATZ-IV-WEB	Be se‟n sap d‟entener-se damb es mainatges!
GUÈRRA-E-PATZ-IV-WEB	Ager, per exemple, Mitenka se metet capriciós…
GUÈRRA-E-PATZ-IV-WEB	Guaire se semble a sa pair!, l‟interrompec Pierre.
GUÈRRA-E-PATZ-IV-WEB	Natasha comprenec eth perqué d‟aquera observacion.
GUÈRRA-E-PATZ-IV-WEB	Eth rebrembe dera nauèra polemica damb eth sòn cunhat li resultaue ingrat e volie conéisher era pensada de Natasha.
GUÈRRA-E-PATZ-IV-WEB	Nikolai qu‟a eth mau punt de non acceptar ua causa que non age estat admetuda per toti.
GUÈRRA-E-PATZ-IV-WEB	E jo compreni que çò de mès important entà tu ei ouvrir une carriere didec, en tot repetir ua frasa entenuda en bèra ocasión ath madeish Pierre.
GUÈRRA-E-PATZ-IV-WEB	Non, çò d‟important ei que, entà Nikolai, es idies e es rasonaments non son senon ua diversion, un entreteniment.
GUÈRRA-E-PATZ-IV-WEB	Ja ac ves: arremasse ua bibliotèca e s‟impause coma norma non crompar un libre mès enquia qu‟age liejut es qu‟a.
GUÈRRA-E-PATZ-IV-WEB	Sismondi, Rousseau, Montesquieu… higec Pierre damb un arridolet.
GUÈRRA-E-PATZ-IV-WEB	Tu que sabes com…
GUÈRRA-E-PATZ-IV-WEB	Que volie aleugerir es sues pròpies paraules, mès Natasha l‟interrompec en tot hèr-li a veir que non calie.
GUÈRRA-E-PATZ-IV-WEB	Alavetz, dides qu‟entada eth es idies son ua diversion…
GUÈRRA-E-PATZ-IV-WEB	Òc; ça que la, jo me pensi qu‟es entreteniments son enes autes causes.
GUÈRRA-E-PATZ-IV-WEB	En Sant Petersburg, pendent aguest temps, vedia a toti coma se siguessa en tot soniar.
GUÈRRA-E-PATZ-IV-WEB	Quan me preocupe ua idia era rèsta que non a cap de sens entà jo.
GUÈRRA-E-PATZ-IV-WEB	Domatge non auer vist se com siguec eth tòn encontre damb es mainatges!
GUÈRRA-E-PATZ-IV-WEB	Lisa, vertat?
GUÈRRA-E-PATZ-IV-WEB	Òc, didec Pierre; e tornèc entara sua idia.
GUÈRRA-E-PATZ-IV-WEB	Nikolai sosten que non mos cau pensar; mès que non posqui deishar de hè‟c.
GUÈRRA-E-PATZ-IV-WEB	E aquerò sense tie en compde qu‟en Sant Petersburg, e a tu t‟ac posqui díder, è verificat que sense jo s‟esbauçarie tot: cadun tiraue entath sòn lòc.
GUÈRRA-E-PATZ-IV-WEB	Mès qu‟è sajat d‟amassar-les a toti.
GUÈRRA-E-PATZ-IV-WEB	Ath delà, era mia idia ei tan clara e simpla!
GUÈRRA-E-PATZ-IV-WEB	Jo que non digui que mos cau opausar ad açò o ad aquerò.
GUÈRRA-E-PATZ-IV-WEB	Mos podem enganhar.
GUÈRRA-E-PATZ-IV-WEB	Digui qu‟es qu‟estimen eth ben les cau balhar-se era man e que non li cau auer senon ua bandèra: era dera vertut actiua.
GUÈRRA-E-PATZ-IV-WEB	Eth prince Sergi qu‟ei un òme magnific e fòrça intelligent.
GUÈRRA-E-PATZ-IV-WEB	Natasha non dobtaue de qué era idia deth sòn marit siguesse ua grana idia, mès solet ua causa l‟enquimeraue: eth hèt de qué siguesse eth sòn marit.
GUÈRRA-E-PATZ-IV-WEB	Com a podut arribar?” Volie expausar aguest dobte.
GUÈRRA-E-PATZ-IV-WEB	E de totes eres, per çò des sòns racondes, arrés ère per dessús de Platon Karataiev.
GUÈRRA-E-PATZ-IV-WEB	Sabes en qué pensi?
GUÈRRA-E-PATZ-IV-WEB	En Platon Karataiev.
GUÈRRA-E-PATZ-IV-WEB	Qué li semblarie?
GUÈRRA-E-PATZ-IV-WEB	Pierre non s‟estonè bric per aguesta pregunta e comprenec eth curs des sòns pensaments.
GUÈRRA-E-PATZ-IV-WEB	Non lo comprenerie, o qui ac sap, dilhèu òc.
GUÈRRA-E-PATZ-IV-WEB	Guaire t‟estimi!, exclamèc de pic Natasha.
GUÈRRA-E-PATZ-IV-WEB	Fòrça, plan fòrça.
GUÈRRA-E-PATZ-IV-WEB	Non, que non ac aprovarie, didec Pierre, dempús d‟aué‟c pensat.
GUÈRRA-E-PATZ-IV-WEB	Çò que òc li shautarie ei era nòsta vida familhar.
GUÈRRA-E-PATZ-IV-WEB	Que desiraue veir en tot cauma, felicitat, dignitat, e jo me sentiria capinaut de qué mos vedesse.
GUÈRRA-E-PATZ-IV-WEB	Tu que parles des nòstes separacions e non te creiries se qué senti dempús d‟ua separacion…
GUÈRRA-E-PATZ-IV-WEB	E ath delà… comencèc Natasha.
GUÈRRA-E-PATZ-IV-WEB	Non, que non ei aquerò, jamès dèishi d‟estimar-te.
GUÈRRA-E-PATZ-IV-WEB	Non se pòt estimar mès.
GUÈRRA-E-PATZ-IV-WEB	Plan, se…
GUÈRRA-E-PATZ-IV-WEB	E non acabèc, donques qu‟era guardada qu‟escambièren ac didec tot.
GUÈRRA-E-PATZ-IV-WEB	Qu‟ei ua pegaria aquerò de qué era lua de mèu e eth periòde mès erós ei ara prumeria, didec de pic Natasha.
GUÈRRA-E-PATZ-IV-WEB	Ath contrari, ara qu‟ei era epòca mielhor.
GUÈRRA-E-PATZ-IV-WEB	S‟aumens non te n‟auesses d‟anar!
GUÈRRA-E-PATZ-IV-WEB	Te‟n brembes se com mos pelejàuem?
GUÈRRA-E-PATZ-IV-WEB	Tostemp èra jo era colpabla.
GUÈRRA-E-PATZ-IV-WEB	Tostemp jo.
GUÈRRA-E-PATZ-IV-WEB	Per qué se passauen es discussions?
GUÈRRA-E-PATZ-IV-WEB	Ja ne me‟n brembi.
GUÈRRA-E-PATZ-IV-WEB	Tostemp per çò de madeish, arric Pierre.
GUÈRRA-E-PATZ-IV-WEB	Era gelosia…
GUÈRRA-E-PATZ-IV-WEB	Non ac digues, que non ac posqui tier!, exclamèc Natasha, e enes sòn uelhs ludec ua guardada hereda e rancunosa.
GUÈRRA-E-PATZ-IV-WEB	L‟as vist?, higec dempús d‟un brèu silenci.
GUÈRRA-E-PATZ-IV-WEB	Non.
GUÈRRA-E-PATZ-IV-WEB	E encara que l„auessa vist, que non l‟auria arreconeishuda.
GUÈRRA-E-PATZ-IV-WEB	Carèren.
GUÈRRA-E-PATZ-IV-WEB	A!, sabes?
GUÈRRA-E-PATZ-IV-WEB	Tant que parlaues en burèu, siguí en tot observar-te (gessec rapidaments Natasha, entà hèr enlà, solide, aquera broma).
GUÈRRA-E-PATZ-IV-WEB	Eth mainatge, atau cridaue ath sòn hilh, se retire a tu coma ua gota d‟aigua a ua auta.
GUÈRRA-E-PATZ-IV-WEB	Tè!, que ja ei era ora de balhar-li era popa!
GUÈRRA-E-PATZ-IV-WEB	Me hè dò anar-me‟n!
GUÈRRA-E-PATZ-IV-WEB	Carèren ues segondes; dempús, de ressabuda e ath còp, se virèren er un entar aute e comencèren a parlar: Pierre, satisfèt e animat; Natasha, damb un arridolet tranquil e erós.
GUÈRRA-E-PATZ-IV-WEB	En encuedar-se‟n, es dus se posèren en tot cedir-se era paraula mutuauments.
GUÈRRA-E-PATZ-IV-WEB	Non, parla tu… qué anaues a díder?
GUÈRRA-E-PATZ-IV-WEB	Arren arren, parla tu… didec Natasha.
GUÈRRA-E-PATZ-IV-WEB	Pierre comencèc.
GUÈRRA-E-PATZ-IV-WEB	Qu‟ère era seguida dera sua narracion sus era capitada de Sant Petersburg que tan satisfèt lo tenguie.
GUÈRRA-E-PATZ-IV-WEB	En aqueth instant li semblaue èster cridat a balhar ua naua orientacion a tota era societat russa e a tot er univèrs.
GUÈRRA-E-PATZ-IV-WEB	Era mia idia ei que se toti es òmes corrupti s‟an aliat, e aquerò les balhe fòrça, es aunèsti que mos cau hèr madeish.
GUÈRRA-E-PATZ-IV-WEB	Ves com n‟ei de simple?
GUÈRRA-E-PATZ-IV-WEB	E tu, se qué volies díder?
GUÈRRA-E-PATZ-IV-WEB	Bè, pegaries!
GUÈRRA-E-PATZ-IV-WEB	Dits-les.
GUÈRRA-E-PATZ-IV-WEB	E gessec dera cramba.
GUÈRRA-E-PATZ-IV-WEB	Arren, didec Natasha, arrint de nauèth.
GUÈRRA-E-PATZ-IV-WEB	Volia parlar de Petia.
GUÈRRA-E-PATZ-IV-WEB	Aué, quan era hilhuquèra a vengut entà amiar-lo, a arrit, a clucat es uelhs e s‟a sarrat mès a jo; se pensarie, solide, que s‟auie amagat.
GUÈRRA-E-PATZ-IV-WEB	Qu‟ei ua delícia!
GUÈRRA-E-PATZ-IV-WEB	Guarda; ja cride.
GUÈRRA-E-PATZ-IV-WEB	Plan, adishatz.
GUÈRRA-E-PATZ-IV-WEB	Mentretant, en dormitòri de Nikolenhka Bolkonski, plaçat ena planta baisha, usclaue era lampa de net (eth gojat auie pòur dera escurina e non i auie cap manèra d‟apraiar aguest defècte) Dessalles dormie damb eth cap naut sus quate coishins e eth nas roman bohaue regularaments.
GUÈRRA-E-PATZ-IV-WEB	Nikolenhla venguie de desvelhar-se, caperat de sudor hered, e ère seigut en sòn lhet, damb es uelhs plan duberts e fixi.
GUÈRRA-E-PATZ-IV-WEB	Que l‟auie desvelhat ua malajadilha espaventosa.
GUÈRRA-E-PATZ-IV-WEB	Auie soniat que Pierre e eth, damb uns cascos en cap, tau que podie veder- se enes illustracions de Plutarco, èren ath cap d‟ua grana armada formada per linhes blanques e oblicues qu‟aumplien er espaci, coma es hius de telaranhes que pendent era tardor vòlen en aire, que Dessalles cridaue eth fil de la Vierge.
GUÈRRA-E-PATZ-IV-WEB	Dauant anaue era glòria representada per hius dera madeisha classa, encara qu‟un sinhau mès compacti.
GUÈRRA-E-PATZ-IV-WEB	Pierre e eth auançauen leugèrs e alègri, cada viatge mès pròchi ara mèta.
GUÈRRA-E-PATZ-IV-WEB	De pic, es hius que se botjauen comencèren a aflaquir-se, a endravar-se e era situacion empejoraue.
GUÈRRA-E-PATZ-IV-WEB	Er oncle Nikolai Ilic se posèc ath sòn dauant damb gèst sevèr e menaçaire.
GUÈRRA-E-PATZ-IV-WEB	Vos auia en estima, mès Arakcheiev m‟ac a ordenat e sò prèst a aucir ath prumèr que balhe un pas”.
GUÈRRA-E-PATZ-IV-WEB	Nikolenhka se virèc entà Pierre, mès eth auie despareishut.
GUÈRRA-E-PATZ-IV-WEB	Pierre qu‟ère sa pair, eth prince Andrei.
GUÈRRA-E-PATZ-IV-WEB	E sa pair non auie ne ròstre ne figura, mès qu‟ère eth, e en veder-lo Nikolushka se sentec aclapat d‟amor: s‟anaue hènt cada còp mès fèble, mès esbugassat.
GUÈRRA-E-PATZ-IV-WEB	Sa pair l‟amorassaue e lo planhie, mès er oncle Nikolai Ilic ère cada còp mès près d‟eri.
GUÈRRA-E-PATZ-IV-WEB	Er espant se senhoregèc de Nikolenhka e se desvelhèc.
GUÈRRA-E-PATZ-IV-WEB	Encara qu‟ena casa i auie dus retraits plan semblables a com auie estat sa pair, Nikolenhka jamès podec representar-se ath prince Andrei en figura umana.
GUÈRRA-E-PATZ-IV-WEB	Mucio Scevola usclèc era sua man.
GUÈRRA-E-PATZ-IV-WEB	Per qué non posqui jo hèr çò de madeish?
GUÈRRA-E-PATZ-IV-WEB	Ja ac sai: vòlen qu‟estúdia, e estudiarè.
GUÈRRA-E-PATZ-IV-WEB	Mès bèth dia deisharè d‟estudiar e alavetz ac harè.
GUÈRRA-E-PATZ-IV-WEB	Solet li demani a Diu ua causa, que m‟arribe çò que les arribèc as eròis de Plutarco; harè madeish qu‟eri e encara milhor; toti se‟n saberàn, m‟estimaràn e m‟admiraràn”.
GUÈRRA-E-PATZ-IV-WEB	E de ressabuda Nikolehka sentec qu‟eth pièch li petaue en somics e comencèc a plorar.
GUÈRRA-E-PATZ-IV-WEB	Etes-vous indispose?, preguntèc Dessalles.
GUÈRRA-E-PATZ-IV-WEB	Non, responec Nikolenhka; e s‟estirèc sus era coishinèra.
GUÈRRA-E-PATZ-IV-WEB	E er oncle Pierre!
GUÈRRA-E-PATZ-IV-WEB	Quin òme tant extraordinari!
GUÈRRA-E-PATZ-IV-WEB	E eth mèn pair!
GUÈRRA-E-PATZ-IV-WEB	Eth mèn pair!
GUÈRRA-E-PATZ-IV-WEB	Eth mèn pair!
GUÈRRA-E-PATZ-IV-WEB	Er objècte dera istòria ei era vida des pòbles e dera umanitat.
GUÈRRA-E-PATZ-IV-WEB	Mès qu‟ei impossible abraçar e descrìuer damb paraules era vida, non ja dera umanitat sancèra, senon d‟un solet pòble.
GUÈRRA-E-PATZ-IV-WEB	Entà desnishar e captar era vida d‟un pòble (que semble inaccessible) es istorians d‟abantes tenguien soent un recurs simple: era activitat des individús que dirigien eth pòble, qu‟ère entada eri era activitat de tot eth pòble.
GUÈRRA-E-PATZ-IV-WEB	Es istorians les calie respóner a dues preguntes: era prumèra sajaue de saber se com artenhien quauqui individús qu‟es pòbles aubedissen era sua volentat.
GUÈRRA-E-PATZ-IV-WEB	Ac explicauen en tot atribuir ara volentat divina era eleccion d‟un guida que sometie as pòbles ara sua volentat; responien ara dusau pregunta en tot recórrer ara madeisha divinitat qu‟orientaue era volentat der escuelhut entar objectiu predestinat.
GUÈRRA-E-PATZ-IV-WEB	Ei a díder, era fe ena participacion dirècta dera divinitat enes òbres umanes explicaue aguesti problèmes.
GUÈRRA-E-PATZ-IV-WEB	Mès era istòria modèrna refuse, en teoria, ambues afirmacions.
GUÈRRA-E-PATZ-IV-WEB	Semblarie logic que, en refusar era credença des pòbles ancians ena subordinacion der òme ara divinitat e en objectius determinadi qu‟entada eri son amiadi, era naua sciéncia li calerie estudiar, non es manifestacions deth poder senon es causes que l‟originen.
GUÈRRA-E-PATZ-IV-WEB	Mès que non ac hec.
GUÈRRA-E-PATZ-IV-WEB	Enquia e tot refusant, en teoria, es vielhes concepcions des istorians, les seguís ena practica.
GUÈRRA-E-PATZ-IV-WEB	En sòrta d‟òmes dotadi d‟un poder divin e guidadi dirèctaments pera volentat divina, era istòria modèrna a introdusit eròis aprovedidi de qualitats extraordinàries e sobreumanes o simplaments a òmes dotadi des mès diuèrses propietats, de monarques enquia jornalistes, plaçadi ath cap des masses.
GUÈRRA-E-PATZ-IV-WEB	En sòrta des fins assenhaladi pera divinitat a cèrti pòbles (ebrèu, grec, roman) qu‟es ancians egalen as fins dera umanitat, era istòria modèrna que place es sòns pròpis fins: eth ben deth pòble francés, anglés, aleman e ena sua maximala abstraccion, eth ben dera civilizacion umana, concèpte que damb eth normauments entenen as pòbles qu‟ocupen eth petit cornèr nòrdoccidentau d‟un gran continent.
GUÈRRA-E-PATZ-IV-WEB	Era istòria modèrna qu‟a refusat es credences d‟abantes sense trapar ua naua concepcion; e era logica a obligat a certans istorians que remissen, aparentaments, eth poder divin des reis e eth fatum des ancians d‟arribar per d‟auti camins ena madeisha conclusion: eth reconeishement de qué 1) es òmes son dirigidi per individús singulars, e 2) qu‟existís ua determinada mèta, que tenden es pòbles e era umanitat.
GUÈRRA-E-PATZ-IV-WEB	Totes es òbres des mès recents istorians, de Gibbon enquia Buckle, a maugrat des sues aparentes contradiccions e era aparenta nauetat des sues opinions, repausen sus aguesti dus principis vielhs e inevitables:
GUÈRRA-E-PATZ-IV-WEB	Es uns considèren coma taus a cèrti monarques, caps militars e ministres; es auti, includissen tanben, ath delà des monarques, a oradors, sabents, reformadors, filosòfi e poètes.
GUÈRRA-E-PATZ-IV-WEB	Entà uns aguesta mèta ei era granor des Estats: eth roman, er espanhòu, eth francés; entà d‟auti, ei era libertat, era egalitat e cèrt grad de civilizacion en un petit cornèr deth mon que se cride Euròpa.
GUÈRRA-E-PATZ-IV-WEB	En 1789 se produsís en París un movement revolucionari.
GUÈRRA-E-PATZ-IV-WEB	Aguest movement creish, s‟esparg se manifèste ena marcha des pòbles d‟Occident entà Orient.
GUÈRRA-E-PATZ-IV-WEB	Diuèrsi còps aguest movement de pòbles entar Orient tume damb eth movement contrari, d‟Orient entà Occident, qu‟arrossegue, tau qu‟eth movement anterior a toti es pòbles intermèdis.
GUÈRRA-E-PATZ-IV-WEB	Era marcha inversa artenh eth punt iniciau, París, e aquiu s‟arture.
GUÈRRA-E-PATZ-IV-WEB	Dauant d‟aguest periòde de vint ans, immenses extensions de tèrra rèsten sense cultivar, es cases son usclades, eth comerc càmbie era sua orientacion; milions de persones s‟arroïnen, d‟autes s‟enriquissen, d‟autes emigren e milions de cristians que professauen era lei der amor ath pròche, s‟aucissen es uns as auti.
GUÈRRA-E-PATZ-IV-WEB	Qué vò díder tot aquerò?
GUÈRRA-E-PATZ-IV-WEB	A qué ei degut?
GUÈRRA-E-PATZ-IV-WEB	Qué obligaue ad aguesti òmes a usclar es cases e a aucir as sòns semblables?
GUÈRRA-E-PATZ-IV-WEB	Quines sigueren es encauses de taus eveniments?
GUÈRRA-E-PATZ-IV-WEB	Quina fòrça possaue ad aguesti òmes a actuar d‟aguesta manèra?
GUÈRRA-E-PATZ-IV-WEB	Aguestes son es preguntes involontàries, ingenues e simples que, sense voler, se hè er òme en trapar-se damb es monuments e tradicions d‟aqueth periòde.
GUÈRRA-E-PATZ-IV-WEB	Entà trapar ua responsa ad aguestes preguntes mos dirigim ara istòria, ara sciéncia qu‟eth sòn objectiu ei er estudi des nacions e dera umanitat.
GUÈRRA-E-PATZ-IV-WEB	S‟era istòria tenguesse es vielhes concepcions diderie: era divinitat, entà recompensar o castigar a un pòble, balhèc a Napoleon eth poder e guidèc era sua volentat enquiara consecucion des sòns fins divins.
GUÈRRA-E-PATZ-IV-WEB	Aguesta responsa que serie complèta e clara.
GUÈRRA-E-PATZ-IV-WEB	Que se pòt creir o non que Napoleon auesse ua mission sagrada.
GUÈRRA-E-PATZ-IV-WEB	Entath qu‟ac cre, tot que resulte comprensible ena istòria d‟aguest periòde e non i trape cap de contradiccion.
GUÈRRA-E-PATZ-IV-WEB	Mès era naua sciéncia istorica que non pòt respóner atau.
GUÈRRA-E-PATZ-IV-WEB	Era sciéncia non admet es concepcions ancianes sus era dirècta participacion dera divinitat enes accions umanes; plan per aquerò, mos a de proporcionar d‟autes responses.
GUÈRRA-E-PATZ-IV-WEB	Voletz saber se qué signifique aguest movement, d‟a on vie e quina fòrça lo concebec?
GUÈRRA-E-PATZ-IV-WEB	Era naua sciencia istorica respon atau:
GUÈRRA-E-PATZ-IV-WEB	Qu‟auec aguestes e aguestes autes aimantes, taus e quaus ministres; governèc mau a França.
GUÈRRA-E-PATZ-IV-WEB	Es sòns eretèrs sigueren madeish fèbles e governèren mau eth sòn país; qu‟aueren, at delà, aguesti e aqueri favorits, taus e quaus aimantes.
GUÈRRA-E-PATZ-IV-WEB	Quauqui òmes d‟aguesta epòca escriueren libres.
GUÈRRA-E-PATZ-IV-WEB	Tà finaus deth sègle XVIII s‟amassèc en París ua vintea de persones que comencèren a díder que toti es òmes èren egals e liuri.
GUÈRRA-E-PATZ-IV-WEB	Plan per aquerò, en tota França es òmes decidiren aucir-se es uns as auti.
GUÈRRA-E-PATZ-IV-WEB	Aguesti òmes assassinèren ath rei e a fòrça d‟autes persones.
GUÈRRA-E-PATZ-IV-WEB	En aqueth madeish temps i auie en França un òme geniau: Napoleon.
GUÈRRA-E-PATZ-IV-WEB	Tostemp vencèc a toti, ei a díder, aucie a fòrça gent, pr‟amor qu‟ère plan geniau; aguest òme anèc a aucir africans non se sap se per qué, e ac hec tan ben, empleguèc tanta astúcia e intelligéncia qu‟en tornar entà França ordenec a toti que l‟aubedissen, e toti ac heren atau.
GUÈRRA-E-PATZ-IV-WEB	Convertit en emperaire, de nauèth hec aucir a mès gent, e ac hec en Italia, Austria, Prusia e en d‟auti lòcs, a on n‟aucic a fòrça.
GUÈRRA-E-PATZ-IV-WEB	Mès alavetz regnaue en Russia er emperaire Alexandre que decidic restablir er orde en Euròpa e plan per aquerò hec era guèrra a Napoleon.
GUÈRRA-E-PATZ-IV-WEB	Mès, de ressabuda, en 1807, establic damb eth, ligams d‟amistat; en 1811 s‟enemistèren de nauèh e se contunhèc era tuada.
GUÈRRA-E-PATZ-IV-WEB	Napoleon amièc entà Russia a sies cent mil òmes e se senhoregèc de Moscòu.
GUÈRRA-E-PATZ-IV-WEB	Dempús hugec, còp sec, dera capitau e alavetz er Emperaire Alexandre damb era ajuda des conselhs de Stein e de d‟auti, organizèc ua coalicion europèa entà marchar contra eth perturbador dera sua tranquillitat.
GUÈRRA-E-PATZ-IV-WEB	Toti es ancians aliats de Napoleon se convertiren de pic enes sòns enemics e manèren as sues armades contra era francesa qu‟auie arremassat naues fòrces.
GUÈRRA-E-PATZ-IV-WEB	Es aliadi venceren a Napoleon, entrèren en París e l‟obliguèren a renonciar ath tron; dempús lo despatrièren entara isla d‟Elba sense trèir-li eth sòn titol imperiau e tractant- lo damb toti es respèctes, encara que cinc ans abants e un an dempús lo considerauen un vulgar bandit.
GUÈRRA-E-PATZ-IV-WEB	Comencèc a regnar alavetz Loís XVIII, aguest madeish Loís XVIII que d‟eth, enquia alavetz, francesi e aliats non auien hèt senon burlar-se‟n.
GUÈRRA-E-PATZ-IV-WEB	Napoleon, vessant lèrmes dauant era Vielha Garda, renoncièc ath tron e gessec entar exili.
GUÈRRA-E-PATZ-IV-WEB	Es abils diplomatics e òmes d‟Estat (sustot Talleyrand, qu‟auie artenhut seir-se en un cèrt fautulh, abantes que un aute, que damb aquerò espandic es frontères de França) s‟amassèren entà parlar en Viena e, damb es sues negociacions, heren erosi o malerosi as pòbles.
GUÈRRA-E-PATZ-IV-WEB	En un virament de uelhs, diplomatics e monarques sigueren a mand de pelejar-se; qu‟èren ja prèsti a ordenar qu‟es sues tropes s‟aucissen entre eres quan Napoleon, damb un solet batalhon, desembarquèc en França e es francesi que l‟auien en òdi, se someteren ada eth còp sec.
GUÈRRA-E-PATZ-IV-WEB	Mès es monarques aliadi, mauconents damb aquerò que s‟auie passat, tornèren a lutar contra es francesi.
GUÈRRA-E-PATZ-IV-WEB	Venceren ath geniau Napoleon e lo manèren entara isla de Santa Elena, en tot considerar-lo, de pic, coma un bandit.
GUÈRRA-E-PATZ-IV-WEB	Aquiu, sus ua arròca, desseparat des èssers estimadi e dera estimada França, eth despatriat moric tot doç, en tot legar ara posteritat es sues granes hètes.
GUÈRRA-E-PATZ-IV-WEB	Vos enganharíetz se pensèssetz que çò dit abantes ère ua burla, ua caricatura dera descripcion istorica.
GUÈRRA-E-PATZ-IV-WEB	Peth contrari, exprimís era forma mès delicada, es contradiccions e era manca de responsa as questions metudes per tota era istòria, dès es autors de memòries e de quauques istòries des diuèrsi païsi enquias universaus e tanben istòries sus era cultura d‟aqueth temps.
GUÈRRA-E-PATZ-IV-WEB	Çò de comic e estranh d‟aguestes responses s‟està en qué era istòria modèrna se retire a un òme sord que respon a preguntes qu‟arrés li hè.
GUÈRRA-E-PATZ-IV-WEB	S‟er objectiu dera istòria ei descríuer eth movement dera umanitat e des pòbles, era prumèra pregunta que sense era tot çò d‟aute ei incomprensible qu‟ei era seguenta: Quina fòrça botge as pòbles?
GUÈRRA-E-PATZ-IV-WEB	Ad aguesta pregunta era istòria modèrna contèste, damb ua certana inseguretat, que Napoleon ère plan geniau o que Loís XIV ère plan orgulhós, o qu‟aguest o aguest aute escrivan escriuec tau o quau libre.
GUÈRRA-E-PATZ-IV-WEB	Tot aquerò qu‟ei plan possible e era umanitat ei prèsta a arreconeishè‟c, mès que non ère aquerò çò que preteguntauen.
GUÈRRA-E-PATZ-IV-WEB	Tot aquerò que poirie èster interessant s‟arreconeishéssem eth poder divin, fondat en eth madeish, e tostemp parièr, dirigint as sòns pòbles mejançant Napoleons, Loísi e escrivans; mès que non arreconeishem eth sòn poder per çò qu‟abantes de parlar de Napoleons, Loïsi e escrivants mos cau mostrar eth ligam qu‟existís entre aguestes persones e eth movement des pòbles.
GUÈRRA-E-PATZ-IV-WEB	S‟eth lòc deth poder divin l‟ocupe ua auta fòrça mos cau explicar en qué consistís, donques que tot er interès dera istòria s‟està precisaments en era.
GUÈRRA-E-PATZ-IV-WEB	Era istòria semble supausar qu‟aguesta fòrça se compren per era madeisha e ei coneishuda per toti.
GUÈRRA-E-PATZ-IV-WEB	Mès, a maugrat des desirs de balhar coma coneishuda aguesta fòrça, qui liege fòrça òbres istoriques li calerà méter en dobte, ac volgue o non, qu‟aguesta naua fòrça, tan diuèrsaments comprenuda pes pròpis istorians, sigue perfèctaments coneishuda per toti.
GUÈRRA-E-PATZ-IV-WEB	Quina ei era fòrça que botge as pòbles?
GUÈRRA-E-PATZ-IV-WEB	Es biografs e es istorians des diuèrsi pòbles considèren qu‟aguesa fòrça s‟està en poder inerent as monarques e as eròis.
GUÈRRA-E-PATZ-IV-WEB	Sivans eri, es eveniments se produsissen pera volentat des Napoleons e Alexandres solet, o, en generau, des personatges tractats enes sues biografies.
GUÈRRA-E-PATZ-IV-WEB	Era responsa balhada pes istorians d‟aguesta categoria ara pregunta sus era fòrça que govèrne es eveniments son satisfactòries tant qu‟existisque un istorian entà cada eveniment.
GUÈRRA-E-PATZ-IV-WEB	Mès tanlèu coma es istorians de diuèrses nacionalitats e opinions comencen a condar es madeishi hèts, es sues responses que pèrden tot eth sòn sens, donques que cadun d‟eri compren de manèra desparièra aguesta fòrça, e non solet desparièra senon totafèt opausada.
GUÈRRA-E-PATZ-IV-WEB	Un istorian afirme que tau eveniment siguec provocat peth poder de Napoleon; er aute sosten que peth d‟Alexandre; un tresau apèle ara fòrça d‟un tresau personatge quinsevolh.
GUÈRRA-E-PATZ-IV-WEB	E, encara mès, toti es biografs se contradiden mutuauments quan expliquen era fòrça que se base eth poder d‟un madeish personatge.
GUÈRRA-E-PATZ-IV-WEB	Thiers, bonapartista, ditz qu‟eth poder de Napoleon s‟està ena sua vertut e genialitat; Lanfrey, republican, defen que se tie enes mentides e ena enganha deth pòble.
GUÈRRA-E-PATZ-IV-WEB	Aguesti istorians, en contradider-se es uns as auti, esbaucen era idia dera fòrça que produsís es eveniments e dèishen sense responsa era pregunta essenciau dera istòria.
GUÈRRA-E-PATZ-IV-WEB	Es istorians qu‟estúdien es hèts restacadi damb toti es pòbles semblen arreconéisher era faussetat des istorians particulars sus era fòrça motriu des hèts.
GUÈRRA-E-PATZ-IV-WEB	Non reconeishen qu‟aguesta fòrça s‟està en poder des eròis o monarques; entada eri qu‟ei eth resultat de nombroses fòrces dirigides de forma desparièra.
GUÈRRA-E-PATZ-IV-WEB	En descurbir era guèrra o era conquista d‟un pòble, er istorian universau non cèrce era encausa der eveniment en poder d‟un solet personatge, senon ena interaccion recipròca de nombrosi personatges restacadi damb aqueth hèt.
GUÈRRA-E-PATZ-IV-WEB	Segontes aguesta opinion, se passe qu‟eth poder des personatges istorics ei producte de multiples fòrces e non pòt ja èster considerat coma ua fòrça capabla de costar per era madeisha eth hèt.
GUÈRRA-E-PATZ-IV-WEB	E, ça que la, es autors d‟istòries universaus empleguen, ena majoritat des casi, era idia deth poder coma eth d‟ua fòrça que per era madeisha ocasione es hèts istorics e ei era encausa d‟eri.
GUÈRRA-E-PATZ-IV-WEB	Sivans aguesti istorians, eth personatge istoric qu‟ei eth producte deth sòn temps e eth sòn poder vie de desparières fòrces, ei a díder, eth poder ei era sua fòrça e era còste er eveniment.
GUÈRRA-E-PATZ-IV-WEB	Gervinus, per exemple, Schlosser e d‟auti, tan lèu demòstren que Napoleon ei eth resultat dera revolucion, des idies der an 1789, eca, coma declaren dubèrtaments qu‟era campanha de 1812 e d‟auti hèts que non son agradius entada eri s‟amièren a tèrme per auer interpretat erronèaments era volentat de Napoleon e qu‟es idies proclamades en 1789 se travèren pera sua arbitrarietat.
GUÈRRA-E-PATZ-IV-WEB	Es idies revolucionàries e era opinion publica costèren eth poder de Napoleon, mès eth poder de Napoleon esbaucèc es idies revolucionàries e era opinion publica.
GUÈRRA-E-PATZ-IV-WEB	Tant estranha contradiccion que non ei per edart.
GUÈRRA-E-PATZ-IV-WEB	Totes es descripcions hètes pes autors dedicadi ara istòria universau, que son claufides de contunhes contradiccions.
GUÈRRA-E-PATZ-IV-WEB	Aguestes contradiccions se deuen a qu‟es istorians, en sòn in d‟analizar es hèts, se demoren a miei camin.
GUÈRRA-E-PATZ-IV-WEB	Entà qu‟es fòrces corresponentes balhen ua resultanta coneishuda, ei de besonh qu‟era soma des components egale aguesta resultanta, mès aguesta condicion ei era que jamès s‟obsèrve entre es autors d‟istòries universaus, plan per aquerò, quan s‟explique era resultanta, se ven obligadi a adméter, ath delà des components que non son pro, ua fòrça non explicada qu‟actue coma component.
GUÈRRA-E-PATZ-IV-WEB	Er istorian que descriu era campanha de 1813 o era restauracion des borbons, ditz claraments qu‟aguesti eveniments arribèren per volentat d‟Alexandre.
GUÈRRA-E-PATZ-IV-WEB	Mes er istorian Gervinus autor d‟ua istòria universau, afirme que, ath delà dera volentat d‟Alexandre, siguec plan eficient eth supòrt autrejat ad aguesta causa per Stein, Metternich, Mme Stael, Talleyrand, Chateaubriand e d‟auti.
GUÈRRA-E-PATZ-IV-WEB	Plan que òc, er istorian dividic eth poder d‟Alexandre I entre es sòn components: Tayllerand, Chareaubriand, eca.
GUÈRRA-E-PATZ-IV-WEB	Era soma d‟aguesti components, ei a díder, era activitat de Talleyrand, Chateaubriand, Mme Stael e d‟auti non ei exactaments egal ara resultanta, ei a díder ath fenomèn que per eth milions de francesi se someteren as borbons.
GUÈRRA-E-PATZ-IV-WEB	Entà arribar a explicar se com de toti aguesti components derive era somission de milions d‟èssers, ei a díder, com de diuèrsi components egals a ua soleta A se‟n derive ua mieja egal a mil A, er istorian li cau adméter de besonh era madeisha fòrça d‟aqueth poder que remís, en tot arreconeisher-la coma era resultanta des fòrces; dit de ua auta manèra, li cau adméter era fòrça enexplicada qu‟actue coma resultanta.
GUÈRRA-E-PATZ-IV-WEB	Atau hèn es istorians dedicadi ara istòria universau.
GUÈRRA-E-PATZ-IV-WEB	E, plan per aquerò, non solet contradiden as autors d‟istòries tematiques, senon ada eri madeishi.
GUÈRRA-E-PATZ-IV-WEB	Era gent deth camp, coma que non a ua idia clara des causes dera ploja, ditz, sivans volgue que ploigue o non: qu‟ei eth vent qu‟esparg o apilère es bromes.
GUÈRRA-E-PATZ-IV-WEB	Aquerò madeish hèn es autors d‟istòria universau: uns viatges, quan desiren que sigue atau e ei cossent damb es sues teories, diden qu‟eth poder ei eth resultat des eveniments; d‟auti viatges, quan an de besonh provar causes desparières, afirmen qu‟eth poder còste es eveniments.
GUÈRRA-E-PATZ-IV-WEB	Era tresau categoria d‟istorians, es cridadi istorians dera cultura, seguissen eth camin mercat pes sòns antecessors, es estudiosi dera istòria universau, e arreconeishen qu‟es escrivans e es hemnes possedissen, a viatges, pro fòrça entà influir enes eveniments, mès, que l‟interprèten d‟ua manèra totafèt diferenta.
GUÈRRA-E-PATZ-IV-WEB	La conceben circonscrita ara atau cridada cultura e activitat intellectuau.
GUÈRRA-E-PATZ-IV-WEB	Es istorians dera cultura se tien estretaments ath camin seguit pes sòns predecessors, es dedicadi ar estudi dera istòria universau, donques que supausen que s‟es hèts istorics se pòden explicar pes relacions mantengudes entre diuèrsi personatges; per qué non explicar-les peth hèt de qué certans òmes an escrit un o un aute libre?
GUÈRRA-E-PATZ-IV-WEB	Mès a maugrat de toti es sòns esfòrci entà demostrar qu‟era encausa der eveniment s‟està ena activitat intellectuau, sonque a truca de granes concessions se pòt adméter qu‟entre dita activitat e eth movement des pòbles i a quauquarren comun.
GUÈRRA-E-PATZ-IV-WEB	Mès en cap cas se pòt adméter qu‟era activitat intellectuau guide es actes umans, pr‟amor que determinadi fenomèns coma es crudèus assassinats dera Revolucion francesa, se passauen quan es idies entre era egalitat des òmes èren propagades de contunh, e es funèstes guèrres e execucions que coïncidien damb era propaganda der amor contradiden semblabla supausicion.
GUÈRRA-E-PATZ-IV-WEB	Mès, autanplan admetent qu‟aguesti rasonaments astutaments entrelaçadi que tant abondosi son ena istòria, siguen justi, admeten qu‟es pòbles son dirigidi per certana fòrça indefinida cridada idia, eth problèma essenciau dera istòria, o ben rèste entà resòlver, o ben retorne entath vielh poder des monarques, e entara influència des conselhèrs e de d‟autes persones, causes totes eres admetudes pes istorians qu‟ada eres se hig ara era naua fòrça dera idia, qu‟era sua relacion damb es masses exigís ua explicacion.
GUÈRRA-E-PATZ-IV-WEB	Se pòt compréner que Napoleon auesse eth poder e que per aguesta rason se passèsse un determinat hèt.
GUÈRRA-E-PATZ-IV-WEB	E concedint encara mès, se pòt compréner tanben que Napoleon, en tier eth poder, siguesse sensible a d‟autes influéncies; mès, com se pòt adméter qu‟un libre, Le Contrat Social, possèsse as francesi a aucir-se entre eri?
GUÈRRA-E-PATZ-IV-WEB	Aquerò seguís estant incomprensible s‟abantes non s‟explique era relacion causau entre aguesta naua fòrça damb er eveniment.
GUÈRRA-E-PATZ-IV-WEB	Qu‟ei indobtable que i a ua relacion entre toti es contemporanèus; plan per aquerò, ei possible trapar cèrta relacion entre era activitat intellectuau des òmes e eth movement istoric, eth madeish que i a entre er auanç dera umanitat, eth comerc, era artesania, era orticultura e quinsevolh auta activitat.
GUÈRRA-E-PATZ-IV-WEB	Mès que contunhe estant de mau hèr compréner se per qué es istorians dera cultura non presenten era activitat intellectuau coma era encausa o manifestacion des fenomèns istorics.
GUÈRRA-E-PATZ-IV-WEB	Solet se pòt explicar d‟aguesta manèra: 1) es istorians non son scientifics; entada eri ei naturau e agradiu pensar qu‟era activitat dera sua corporacion ei era basa der auanç dera umanitat, madeish que pensà‟c serie agradiu entàs mercadèrs, campanhards e soldats (e se non se passe atau, ei degut solet a qu‟es soldats e mercadèrs non escriuen istòries); 2) Era activitat intellectuau, era instrucción, era civilizacion, era cultura e eth pensament son idies vagues e indefinides que jos era sua bandèra resulte plan comòde tier paraules qu‟an un significat mens definit encara e que, per tant, son aisidaments aplicables a quinsevolh teoria.
GUÈRRA-E-PATZ-IV-WEB	En parlar atau, es istorians dera cultura se contradiden ada eri madeishi en contra dera sua volentat e demòstren qu‟aguesta fòrça endonviada per eri, non exprimís es hèts istorics e qu‟era soleta manèra de compréner era istòria ei adméter aguest poder qu‟eri, çampar, non arreconeishen.
GUÈRRA-E-PATZ-IV-WEB	Era locomotora marche e mos preguntam per qué se botge.
GUÈRRA-E-PATZ-IV-WEB	Eth mujik respon qu‟eth diable la posse; un aute afirme que se botge pr‟amor qu‟es sues arròdes viren; un tresau assegure qu‟era causa deth movement s‟està en hum arrossegat peth vent.
GUÈRRA-E-PATZ-IV-WEB	Arren podem objectar ath mujik: que s‟a imaginat ua explicacion complèta.
GUÈRRA-E-PATZ-IV-WEB	Entà refusar-la serie de besonh que quauquarrés li demostrèsse qu‟eth diable non existís e que un aute mujik l‟expliquèsse que non ei eth diable senon un aleman que hè córrer era locomotora.
GUÈRRA-E-PATZ-IV-WEB	Solet alavetz, gràcies ara contradiccion des sues afirmacions, veirien qu‟ambdús èren enganhadi.
GUÈRRA-E-PATZ-IV-WEB	Mès, qui ditz qu‟era causa deth movement son es arròdes se refuse ada eth madeish perque, en auer entamenat eth camin dera analisi li cau contunhar-lo, enquia explicar era origina deth movement des arròdes.
GUÈRRA-E-PATZ-IV-WEB	E tant que non arribe ena vertadèra encausa deth movement dera locomotora, era compression deth bugàs ena caudèra, non aurà eth dret a posar-se ena recèrca dera encausa.
GUÈRRA-E-PATZ-IV-WEB	Eth mujik qu‟expliquèc eth movement dera locomotora en tot atribuir-la ath hum arrossegat entà darrèr peth vent, li calec rasonar dera seguenta manèra: compréner qu‟era explicacion sus es arròdes non proporcionaue cap encausa, cuelhec eth prumèr indici observat e lo presentèc, pera sua part, coma era encausa.
GUÈRRA-E-PATZ-IV-WEB	Eth solet concèpte capable d‟explicar eth movement dera locomotora ei eth dera fòrça egala ath movement visible.
GUÈRRA-E-PATZ-IV-WEB	Plan per aquerò, era soleta idia valida entà explicar eth movement des pòbles ei eth d‟ua fòrça egala a toti eth movement des pòbles.
GUÈRRA-E-PATZ-IV-WEB	Ça que la, es istorians comprenen jos aguest concèpte fòrces absoludaments diuèrses entre eres e arren semblable ath visible movement dera fòrça.
GUÈRRA-E-PATZ-IV-WEB	Es uns ven en eth era fòrça des eròis (madeish qu‟eth mujik ve ath diable ena locomotora); d‟auti, ua fòrça derivada, coma eth movement des arròdes; es tresaus, era influéncia dera ment, coma eth hum amiat peth vent.
GUÈRRA-E-PATZ-IV-WEB	Tant que se siguisque escriuent era istòria de quauqui personatges, sigue de Cesar o d‟Alexandre, era de Luter o Voltaire, e non era istòria de toti sense excepcion, de toti es òmes qu‟an participat en hèt, qu‟ei impossible non atribuir a determinadi personatges es fòrces qu‟obliguen a d‟autes persones a dirigir es sues activitats entà ua soleta mèta.
GUÈRRA-E-PATZ-IV-WEB	E eth solet concèpte que coneishen es istorians ei eth poder.
GUÈRRA-E-PATZ-IV-WEB	Aguest concèpte ei eth solet mejan que permet conéisher ath hons es hèts istorics, tau coma s‟expausen actuauments, e aqueth que renóncie ad aquerò, sense coneisher-ne cap aute, coma hec Buckle, se veirà privat dera darrèra oportunitat d‟estudiar-les.
GUÈRRA-E-PATZ-IV-WEB	Es istorians dedicadi ara istòria universau e ara cultura son es que mès demòstren er inevitable besonh deth concèpte de poder entà explicar es hèts istorics e encara que renóncien ada eth aparentaments, lo tien a cada pas, sense podè‟c evitar.
GUÈRRA-E-PATZ-IV-WEB	Respècte as problèmes dera umanitat, era sciéncia istorica se retire as qu‟an relacion damb es sòs, bilhets de banc e monèda metallica.
GUÈRRA-E-PATZ-IV-WEB	Es biografies e es istòries d‟un país, son coma bilhets de banc: pòden circular e hèr un papèr sense damnatjar ad arrés e enquia e tot damb ua cèrta utilitat mentre agen garantida.
GUÈRRA-E-PATZ-IV-WEB	Qu‟ei pro desbrembar se com era volentat des eròis còste es eveniments, e es istòries des Thiers resultarien intructiues, interessantes e enquia auràn ua nuança poetica.
GUÈRRA-E-PATZ-IV-WEB	Mès madeish a coma surgente eth dobte sus era valor reau dera monèda de papèr, ja pr‟amor qu‟ei aisit de fabricar e lo pòden hèr en granes quantitats, ja perque lo voleràn escambiar per aur, tanben surgente eth dobte sus era valor reala d‟aguestes istòries, sigue pr‟amor que son fòrça abondiues, sigue perque quauquarrés, ena simplicitat dera sua amna, pòt preguntar: escambiar eth bilhet de banc per aur pur deth concèpte reau.
GUÈRRA-E-PATZ-IV-WEB	Es autors d‟istòries universaus e dera cultura son semblables as òmes que, en auer arreconeishut era incomoditat des bilhets de banc decidissen fabricar ua monèda metallica sonanta que non auesse era densitat der aur.
GUÈRRA-E-PATZ-IV-WEB	Aguesta monèda metallica que serie, plan que òc, sonanta, mès que non passarie d‟aquiu.
GUÈRRA-E-PATZ-IV-WEB	Eth papèr monèda poirie encara enganhar as ignorants; mès era monèda sonanta sense valor, non enganharie ad arrés.
GUÈRRA-E-PATZ-IV-WEB	Atau coma er aur solet ei aur quan pòt èster tengut, ath delà deth cambi, entà uns auti ahèrs, atau es istòries universaus valeràn coma er aur quan poguen respóner ara pregunta essenciau dera istòria: Qué ei eth poder?
GUÈRRA-E-PATZ-IV-WEB	Es autors d‟istòries universaus responen ara pregunta de manèra contradictòria, mentre qu‟es istorians dera cultura descarten deth tot era pregunta e contèsten ua auta causa totafèt desparièra.
GUÈRRA-E-PATZ-IV-WEB	E atau coma es fiches que se retiren ar aur non pòden valer senon en ua reunion de persones que consentisquen considerar-les coma se ne siguessen, o entre aqueres autes qu‟ignòren es qualitats der aur, atau tanben es istorians dedicadi ara istòria universau e ara cultura, sense contestar as preguntes essenciaus dera umanitat, utilizen entàs sòns ignoradi fins era menèda en curs que damb era satisfèn as universitats e as nombrosi lectors afeccionadi as libres seriosi, coma eri les criden.
GUÈRRA-E-PATZ-IV-WEB	Era istòria que renègue dera anciana concepcion qu‟atribuie era somission dera volentat deth pòble a un escuelhut, e era somission d‟aguesta volentat a un dessenh divin, que non pòt dar un solet pas sense contradider-se se non cuelh un d‟aguesti dus camins: tornar a creir ena influéncia dirècta dera divinitat sus es òbres umanes o explicar claraments eth sens dera fòrça qu‟origine eth hèt istoric, que se cride poder.
GUÈRRA-E-PATZ-IV-WEB	Qu‟ei impossible tornar entath prumèr camin: aguesta credença a vengut caduca, plan per açò ei de besonh explicar eth significat deth poder.
GUÈRRA-E-PATZ-IV-WEB	Napoleon ordene que s‟amasse era armada e comence era guèrra.
GUÈRRA-E-PATZ-IV-WEB	Aguest hèt mos ei tant abituau, tan familhar, qu‟era pregunta “Per qué sies cent mil òmes van entara guèrra quan Napoleon pronóncie aguestes o aqueres paraules?” mos semble absurda.
GUÈRRA-E-PATZ-IV-WEB	Qu‟auie eth poder, e aguesta ei era rason de qué complissen es sues ordes.
GUÈRRA-E-PATZ-IV-WEB	Vaquí ua responsa absoludaments satisfactòria se credem qu‟eth poder li siguec autrejat per Diu.
GUÈRRA-E-PATZ-IV-WEB	Mès, coma que non ac admetem, ei de besonh definir en qué consistís aguest poder, d‟un òme solet, sus es auti.
GUÈRRA-E-PATZ-IV-WEB	Aguest poder que non se pòt basar en ua preponderància dirècta e fisica d‟un èsser fòrt sus un aute feble, en usatge o ena menaça der usatge dera fòrça fisica, coma en cas de Hercules.
GUÈRRA-E-PATZ-IV-WEB	Tanpòc se pòt fondar ena preponderància dera fòrça morau, coma ingenuaments pensen quauqui istorians qu‟asseguren qu‟es sòns personatges son eròis, ei a díder, òmes dotadi d‟ua especiau fòrça d‟animositat e d‟intelligéncia, cridada genialitat.
GUÈRRA-E-PATZ-IV-WEB	Aguest poder que non se pòt fondar ena superioritat dera fòrça morau, donques que, encara sense parlar d‟eròis coma Napoleon, qu‟es sues qualitats moraus son fòrça discutibles, era istòria mos demòstre que ne Loís XI, ne Metternic, que dirigiren a milions d‟òmes, auien especiaus qualitats animiques; ath contrari, ena majoritat des casi se tractaue d‟èssers morauments inferiors a quinsevolh des òmes que dirigien.
GUÈRRA-E-PATZ-IV-WEB	Ara plan; s‟era hònt deth poder non s‟està ena preponderància fisica ne enes qualitats moraus dera persona que lo tie, ei evident que deu estar-se dehòra d‟aguesta persona, enes sues relacions damb es masses.
GUÈRRA-E-PATZ-IV-WEB	D‟aguesta sòrta enten eth poder era sciéncia deth dret, aguesta sciència que, coma ua sòrta de casa d‟escambi, promet cambiar eth concèpte de poder en aur pur.
GUÈRRA-E-PATZ-IV-WEB	Eth poder ei era soma des volentats des masses tranferida, per acòrd exprès o tacit, as governants escuelhudi pes madeishes masses.
GUÈRRA-E-PATZ-IV-WEB	Enes domenis dera sciéncia juridica, era sciéncia que se compause de rasonaments sus com li cau organizar-se er Estat e eth poder, s‟aquerò siguesse possible, tot rèste pliaments clar; mès, se s‟aplique ara istòria, aguesta definicion deth poder exigís cèrtes explicacions.
GUÈRRA-E-PATZ-IV-WEB	Era sciéncia deth dret considère er Estat e eth poder coma es ancians considerauen eth huec, ei a díder, coma quauquarren qu‟a existéncia absoluda; entara istòria, ça que la, Estat e poder non son senon fenomèns, dera madeisha manèra qu‟entara fisica modèrna eth huec non ei quauquarren espontanèu senon un fenomèn.
GUÈRRA-E-PATZ-IV-WEB	Ua diferéncia tant essenciau de concepcions entre era istòria e era sciéncia deth dret hè qu‟aguesta darrèra posque expausar peth menut se com, ena sua pensada, calerie organizar eth poder, existent coma quauquarren immudable e dehòra deth temps; mès que non pòt respóner arren as preguntes istoriques sus eth significat deth poder, que càmbie damb eth temps.
GUÈRRA-E-PATZ-IV-WEB	S‟eth poder ei ua soma de volentats transferides a un governant, se pòt dedusir que Pogachov siguesse eth representant dera volentat des masses?
GUÈRRA-E-PATZ-IV-WEB	E se non ne siguec, entà qué n‟aurie d‟èster Napoleon?
GUÈRRA-E-PATZ-IV-WEB	Per qué Napòleon III quan siguec detengut en Boulogne, ère un criminau, e per qué, dempús, sigueren criminaus aqueri qu‟eth detenguec?
GUÈRRA-E-PATZ-IV-WEB	Pendent es revolucions de palai qu‟en eres intervien a viatges dues o tres persones, ei transferida tanben ada eri era volentat dera massa?
GUÈRRA-E-PATZ-IV-WEB	Enes relacions internacionaus se transferís aguesta volentat des masses populares ath sòn conquistador?
GUÈRRA-E-PATZ-IV-WEB	Siguec en 1808 transferida era volentat dera Confederacion deth Rin a Napoleon?
GUÈRRA-E-PATZ-IV-WEB	Representaue aguest era volentat deth pòble rus quan en 1809 era armada russa, aliada des francesi, lutèc contra Austria?
GUÈRRA-E-PATZ-IV-WEB	Ad aguesta pregunta que se pòt respóner de tres maneres:
GUÈRRA-E-PATZ-IV-WEB	Es istorians expliquen d‟aguestes tres manères era relacion entre era massa e es sòns governants.
GUÈRRA-E-PATZ-IV-WEB	Quauqui istorians que, ena simplicitat des sues amnes, non comprenen eth significat deth poder, istorians de païsi isoladi e biografs que d‟eri ne parlèrem abantes, semblen adméter qu‟era soma des volentats des masses se transmet incondicionauments as personatges istorics.
GUÈRRA-E-PATZ-IV-WEB	Plan per aquerò, en descríuer un poder quinsevolh, supausen que tau poder ei er unenc absolut e vertadèr, e que quinsevolh aute poder que se l‟opause non ei un poder, senon ua infraccion d‟aguest, ua violéncia.
GUÈRRA-E-PATZ-IV-WEB	Semblabla teoria, acceptabla entà periòdes istorics primitiui e pacifics, se s‟aplique ad aguestes tempestoses epòques dera vida des pòbles pendent es quaus apareishen ath còp e luten entre eri duèrsi poders presente er inconvenent de qué er istorian legitimista sajarà de provar qu‟era Convencion, eth Directòri e Bonaparte non èren senon violacions deth poder, tant qu‟eth republican e eth bonapartista sajaràn de demostrar qu‟eth vertadèr poder s‟estaue ena Convencion, o en Emperi, e que tot çò d‟aute supausaue ua violacion d‟aguesti poders.
GUÈRRA-E-PATZ-IV-WEB	Qu‟ei evident que, en refusar-se mutuauments d‟aguesta manèra es explicacions deth poder balhades per taus istorians non pòden valer senon entà mainatges dera mès trenda edat.
GUÈRRA-E-PATZ-IV-WEB	D‟auti istorians arreconeishen que semblabla opinion sus eth poder ei faussa e asseguren qu‟eth poder se base ena transmission condicionada as governants des volentats deth pòble e qu‟es personatges istorics tien eth poder tostemp que complisquen es condicions que per un acòrd tacit les impause era volentat deth pòble; mès es istorians non diden se quines son aguestes condicions e, s‟ac diden, ei entà contradider-se de contunh.
GUÈRRA-E-PATZ-IV-WEB	Cada istorian, cossent damb era sua pròpia opinion sus es objectius que perseguissen es pòbles, ac ve ena granor, ena riquesa, ena libertat, ena instrucción des ciutadans, siguen de França o de bèth aute país.
GUÈRRA-E-PATZ-IV-WEB	Mès, sense parlar ja des contradiccions d‟aguesti istorians a prepaus d‟aguestes condicions e autanplan admetent que i a un programa comun entà toti, es hèts istorics desmentissen lèu tostemp taus teories.
GUÈRRA-E-PATZ-IV-WEB	S‟es condicions que jos eres se tranferis eth poder s‟estan ena riquesa, ena libertat o ena istruccion deth pòble, per qué, alavetz, es Loïsi XIV o es Ivans IV acabèren eth sòn reinatge tranquillaments e es Loïsi XVI e es Carles I sigueren execudati peth pòble?
GUÈRRA-E-PATZ-IV-WEB	Es istorians mentadi responen qu‟era activitat de Loïs XIV, contrària ath programa traçat, què sus Loïs XVI.
GUÈRRA-E-PATZ-IV-WEB	Mès, per qué non repercutís sus Loïs XIV o Loïs XV?
GUÈRRA-E-PATZ-IV-WEB	E per qué precisaments sus Loïs XVI?
GUÈRRA-E-PATZ-IV-WEB	Quin periòde de temps s‟a de besonh entà qu‟aguestes repercusions se produsisquen?
GUÈRRA-E-PATZ-IV-WEB	Entad aguestes preguntes que non i a ne i pot auer responsa.
GUÈRRA-E-PATZ-IV-WEB	Tanpòc se pòt explicar se per qué era soma de volentats se tarde pendent tanti e tanti sègles enes mans d‟aguesti governants e des sòns eretèrs e, de pic, ath long de cinquanta ans, passe entara Convencion, entath Directòri, entà Napoleon, entà Alexandre, entà Loïs XVIII, de nauèth entà Napoelon, entà Carles X, entà Loïs Felip, entà un govèrn republican e entà Napoleon III.
GUÈRRA-E-PATZ-IV-WEB	De sòrta qu‟era màger part des fenomèns istorics, guèrres civius, revolucions e conquistes, son presentadi per part d‟aguesti istorians non coma eth resultat deth desplaçament de volentats liures, senon coma conseqüéncia d‟ua volentat erronèaments dirigida d‟ua o de diuèrses persones, ei a díder, coma ua transgression de poder.
GUÈRRA-E-PATZ-IV-WEB	Aguesta ei era rason de qué, sivans aguesti istorians, taus eveniments istorics siguen descriti coma desviacions dera teoria.
GUÈRRA-E-PATZ-IV-WEB	Que se retiren taus istorians ath botanic que, en auer observat que determinades plantes gessen deth seme damb dus cotiledons, tenguesse que tot aquerò que creish ac hè en tot desdoblar-se en dues huelhes, e qu‟era palmèra, eth musharnon e eth casse, en arribar en sòn plen desvolopament, sense auer aguestes dues huelhes, non son senon desviacions dera teoria.
GUÈRRA-E-PATZ-IV-WEB	Es istorians dera tresau categoria admeten qu‟era volentat des pòbles se transferís condicionauments as personatges istorics encara que non coneishem aguestes condicions.
GUÈRRA-E-PATZ-IV-WEB	Afirmen tanben qu‟es personatges istorics possedissen eth poder pr‟amor que complissen era volentat deth pòble que d‟era son simpli portadors.
GUÈRRA-E-PATZ-IV-WEB	Mès, s‟era fòrça que botge as pòbles non s‟està enes personatges istorics senon en madeish pòble, quin ei eth significat d‟aguesti personatges?
GUÈRRA-E-PATZ-IV-WEB	Es personatges istorics, afirmen taus istorians, exprimissen era volentat des pòbles.
GUÈRRA-E-PATZ-IV-WEB	Era sua activitat represente era activitat des masses.
GUÈRRA-E-PATZ-IV-WEB	Mès en aguest cas ges era seguenta pregunta: ei tota era activitat deth personatge istoric o solet ua part determinada d‟era, que represente era volentat des masses?
GUÈRRA-E-PATZ-IV-WEB	Se tota era activitat des personatges istorics exprimís era volentat des masses coma opinen quauqui uns, alavetz, ei possible qu‟es biografies de Napoleon e de Catarina era Grana damb toti es sòns detalhs, pròpis des petòfies de palai, represente ena vida des pòbles?
GUÈRRA-E-PATZ-IV-WEB	Didè‟c atau, que non a cap de sens, e se non ei senon ua part dera activitat deth personatge çò que represente era vida deth pòble, coma pensen auti supausadi istorians filosòfi, alavetz, entà determinar se quina part d‟aguesta activitat exprimís era vida deth pòble mos cau saber, abantes qu‟arren, en qué consistís era sua vida.
GUÈRRA-E-PATZ-IV-WEB	Dauant de tau dificultat, es istorians d‟aguesta categoria mòstren era abstraccion mès difusa, impaupabla e generau, capabla d‟arténher eth màger nombre possible d‟eveniments, e diden que semblabla abstraccion ei era mèta que perseguís era umanitat en sòn auanç.
GUÈRRA-E-PATZ-IV-WEB	Es abstraccions mès comunaments admetudes per lèu toti es istorians son: era libertat, era egalitat, era instrucción, eth progrès, era civilizacion e era cultura.
GUÈRRA-E-PATZ-IV-WEB	Er istorian considère qu‟er auanç dera umanitat depen de quauqua d‟aguestes idies abstractes e se tie a estudiar as òmes qu‟an deishat ath sòn pas eth màger nombre de monuments (reis, ministres, caps militars, escrivans, reformadors, papes, jornalistes) ena mesura de qué toti aguesti personatges, sivans era sua pensada, an apuat o combatut ua determinada idia abstracta.
GUÈRRA-E-PATZ-IV-WEB	Era istòria, qu‟ac demòstre de contunh.
GUÈRRA-E-PATZ-IV-WEB	Ei qu‟era efervescéncia des pòbles d‟Occident tà finaus deth sègle passat e eth sòn desir de vier entà Orient se pòden explicar pera actuacion de Loïs XIV, Loïs XV o Loïs XVI, des sues aimantes e ministres, pera vida de Napoleon, Rousseau, Diderot, Beraumarchais e d‟auti?
GUÈRRA-E-PATZ-IV-WEB	E eth movement deth pòble rus entà Orient, entà Kazan e Siberia, se reflectís en caractèr morbid d‟Ivan IV o ena sua correspondéncia damb Kurbski?
GUÈRRA-E-PATZ-IV-WEB	E mos explique, dilhèu, eth movement des Crotzades er estudi des Godofredi, es Loïsi e es sues daunes?
GUÈRRA-E-PATZ-IV-WEB	Ena nòsta pensada, eth movement des pòbles occidentaus entà Orient ei inexplicable sense cap objectiu, sense cap direccion, redusit a ua sòrta de vagabonds guiadi per Pèir er Ermita.
GUÈRRA-E-PATZ-IV-WEB	Mès incomprensibla ei encara era suspension d‟aguest movement quan es personatges istorics auien senhalat claraments un objectiu rasonable e sant: era liberacion de Jerusalem.
GUÈRRA-E-PATZ-IV-WEB	Papes, reis e cavalièrs ahiscauen as sòn pòbles entà desliurar Tèrra Santa, mès eth pòble que non aubedie, perque ja non existie era causa ignorada qu‟abantes lo possaue.
GUÈRRA-E-PATZ-IV-WEB	Era istòria des Godofredi e des sòns trobadors que non pòt, plan, arténher era vida des pòbles; ei, simplaments, era istòria des Godofredi e des trobadors, tant qu‟era istòria dera vida des pòbles e des sues aspiracions contunhe estant desconeishuda.
GUÈRRA-E-PATZ-IV-WEB	Encara mens mos explique era vida des pòbles era istòria que presenten es escrivans e reformadors.
GUÈRRA-E-PATZ-IV-WEB	Era istòria dera cultura mos explique es aspiracions, es condicions de vida e es pensaments d‟un escrivan o d‟un reformador.
GUÈRRA-E-PATZ-IV-WEB	Mos conden que Luter ère irascible e auie prononciat taus o quaus discursi.
GUÈRRA-E-PATZ-IV-WEB	Sabem que Rousseau ère maufidat e qu‟escriuec diuèrsi libres; mès que non sabem se per qué, dempús dera Reforma, es pòbles s‟aucien entre eri, e per qué, pendent era Revolucion es òmes s‟executauen es uns as auti.
GUÈRRA-E-PATZ-IV-WEB	S‟amassam ambdues istòries coma hèn es autors modèrns, auram era istòria des monarques e escrivans, mès non era istòria dera vida des pòbles.
GUÈRRA-E-PATZ-IV-WEB	Era vida des pòbles que non i cap ena vida d‟ues quantes persones, donques que non s‟a trapat eth ligam entre eres e aqueri.
GUÈRRA-E-PATZ-IV-WEB	E era teoria de qué aguesta relacion ei basada ena transferéncia de totes es volentats entàs personatges istorics ei ua ipotèsi qu‟era experiéncia istorica non confirme.
GUÈRRA-E-PATZ-IV-WEB	Aguesta teoria explique dilhèu pro causes en terren dera sciéncia deth dret, que, dilhèu, l‟a de besonh entàs sòns objectius.
GUÈRRA-E-PATZ-IV-WEB	Mès, aplicada ena istòria, non explique arren, dès eth moment qu‟apareishen es revolucions, es conquistes e es lutes intèrnes.
GUÈRRA-E-PATZ-IV-WEB	Qu‟ei ua teoria que semble indiscutibla, precisaments pr‟amor qu‟eth hèt dera transferéncia dera volentat deth pòble non pòt èster verificat.
GUÈRRA-E-PATZ-IV-WEB	En quinsevolh forma que se produsisque er eveniment, quinsevolh que sigue er individú que lo presidisque, era teoria pòt afirmar tostemp que tau personatge siguec ath cap d‟aqueth hèt perque era soma de volentats li siguec transferida.
GUÈRRA-E-PATZ-IV-WEB	Es responses que d‟aguest punt d‟enguarda balhen as problèmes dera istòria se retiren as d‟un òme que, en veir ua vegada en movement, sense tier en compde qu‟en bèri lòcs era èrba ei meihor qu‟en d‟auti, ne com dirigís eth pastor era sua vegada, se pensèsse qu‟aguesta direccion la mèrque er animau que va dauant.
GUÈRRA-E-PATZ-IV-WEB	Damb semblable metòde d‟observacion arribe soent que, en tot deishar-se amiar pera direccion escuelhuda er observaire cuelh coma caps as que, per çò deth cambi dera direccion dera massa, ja non son ath dauant, senon ath costat, e, a viatges, ath darrèr.
GUÈRRA-E-PATZ-IV-WEB	Aguesta ei era opinion des istorians dera tresau categoria, que considèren a toti es personatges istorics, de monarques enquia jornalistes, coma representants deth sòn temps.
GUÈRRA-E-PATZ-IV-WEB	Era teoria dera transcendéncia dera volentat populara entàs personatges istorics non ei senon ua perifrasa, ua repeticion damb paraules desparières dera pregunta:
GUÈRRA-E-PATZ-IV-WEB	Quina ei era encausa que còste es eveniments istorics?
GUÈRRA-E-PATZ-IV-WEB	Eth poder.
GUÈRRA-E-PATZ-IV-WEB	Qué ei eth poder?
GUÈRRA-E-PATZ-IV-WEB	Ei era soma des volentats transferides a ua soleta persona.
GUÈRRA-E-PATZ-IV-WEB	En quines condicions aguesta volentat dera massa se transferís a ua soleta persona?
GUÈRRA-E-PATZ-IV-WEB	Quan aguesta persona represente era volentat de toti.
GUÈRRA-E-PATZ-IV-WEB	Ei a díder, qu‟eth poder ei eth poder.
GUÈRRA-E-PATZ-IV-WEB	O, çò qu‟ei madeish: eth poder ei ua paraula qu‟eth sòn significat non comprenem.
GUÈRRA-E-PATZ-IV-WEB	S‟eth terren dera coneishença umana se limitèsse ath pensament abstracte, en analisar damb esperit critic era explicacion qu‟era sciéncia mos dar sus eth poder, era umanitat arribarie ena conclusion de qué eth poder non ei senon ua paraula e qu‟en realitat non existís.
GUÈRRA-E-PATZ-IV-WEB	Mès entà conéisher un fenomèn, ath delà deth rasonament abstracte, er òme qu‟a un aute esturment: er experiment, que li permet verificar es resultats deth rasonament.
GUÈRRA-E-PATZ-IV-WEB	E er experiment li ditz qu‟eth poder non ei ua paraula, senon un hèt que reauments existís.
GUÈRRA-E-PATZ-IV-WEB	Deishant de cornèr que sense eth concèpte de poder non se pòt descríuer era activitat conjunta dera gent, era existéncia deth poder quede demostrada autant pera istòria coma pera observacion des hèts contemporanèus.
GUÈRRA-E-PATZ-IV-WEB	Tostemp que se passe un hèt istoric apareish un òme o diuèrsi que, pera sua volentat, se produsís eth hèt.
GUÈRRA-E-PATZ-IV-WEB	Quan ac ordene Napoleon III, es francesi van entà Mèxic; quan ac ordenen eth rei de Prusia e Bismarck, es tropes marchen sus Bohemia.
GUÈRRA-E-PATZ-IV-WEB	Napoleon I dispause, e era sua armada se dirigís entà Russia.
GUÈRRA-E-PATZ-IV-WEB	Alexandre I ac vò, e es francesi se someten a Borbons.
GUÈRRA-E-PATZ-IV-WEB	Era experiéncia mos mòstre que quinsevolh eveniment se passe tostemp cossent damb era volentat der òme o des òmes que l‟an ordenat.
GUÈRRA-E-PATZ-IV-WEB	Es isorians, acostumadi ara vielha credença dera participacion divina enes òbres umanes, cren qu‟eth hèt exprimís era volentat dera persona investida de poder.
GUÈRRA-E-PATZ-IV-WEB	Mès, ne eth rasonament ne era experiéncia confirmen tau suposicion.
GUÈRRA-E-PATZ-IV-WEB	D‟un costat, eth rasonament mos mòstre qu‟era volentat der òme, manifestada en paraules, non ei senon ua fraccion dera activitat generau exprimida en eveniment: per exemple, ua guèrra o ua revolucion; e aguest ei eth motiu de qué non se posque adméter qu‟es paraules siguen era encausa immediata deth movement de milions d‟èssers sense acceptar era fòrça incomprensibla e subernaturau: eth miracle.
GUÈRRA-E-PATZ-IV-WEB	Der aute costat, autanplan admetent qu‟es paraules pòden costar un hèt, era istòria demòstre qu‟era volentat des personatges istorics, luenh de complir-se, còsten en fòrça escadences, un efècte totauments opausat ad açò manat per eri.
GUÈRRA-E-PATZ-IV-WEB	Sense adméter eth concurs divin ena activitat umana non podem acceptar eth poder coma causa des hèts.
GUÈRRA-E-PATZ-IV-WEB	Deth punt d‟enguarda dera experiéncia, eth poder non ei senon era dependéncia entre era volentat manifestada peth personatge e eth compliment d‟aguesta volentat per toti.
GUÈRRA-E-PATZ-IV-WEB	Entà compréner es condicions de tau dependéncia mos cau restablir, prumèr de tot, eth concèpte dera volentat, en tot restacar-la a un èsser uman e non ara divinitat.
GUÈRRA-E-PATZ-IV-WEB	S‟era divinitat da ua orde e exprimís era sua volentat, tau que diden es istorians ancians, aguesta volentat non depen deth temps, ne ei provocada per cap causa, donques qu‟era divinitat arren a a veir damb eth hèt.
GUÈRRA-E-PATZ-IV-WEB	Mès en parlar d‟ordes (expression dera volentat des òmes qu‟actuen en un madeish temps e son estacadi entre eri) entà explicar-mos es ligams entre es ordes e es eveniments mos cau restablir, prumèr, es condicions de tot çò que se realize; era continuitat deth movement en temps, autant en çò que se referís as hèts coma ara persona que da es ordes; e dusau, era condicion de qué existisque un ligam imprescindible entre era persona qu‟ordene e aqueri que complissen es sues ordes.
GUÈRRA-E-PATZ-IV-WEB	Solet era expression dera volentat divina, independenta deth temps, se pòt referir a tota ua seria de hèts que les cau complir en un cèrt nombre d‟ans o de sègles; e solet era divinitat pòt, sense qu‟arren ac provòque, determinar pera sua pròpia volentat era direccion que li cau seguir ara umanitat mentre qu‟er òme actue tostemp, en temps, e participe en eveniment.
GUÈRRA-E-PATZ-IV-WEB	Se restablim era prumèra condicion ometuda, era deth temps, veiram que cap orde pòt èster complida sense qu‟era anterior hèsque possible era execucion dera seguenta.
GUÈRRA-E-PATZ-IV-WEB	Cap orde apareish de manèra espontanèa, e non artenh tota ua seria d‟eveniments; cada orde derive de ua auta, sense referir-se jamès a un conjunt d‟eveniments, senon sonque a un de solet.
GUÈRRA-E-PATZ-IV-WEB	Quan, per exemple, decidim que Napoleon ordenèc as sues tropes anar entara guèrra, en ua soleta orde includim ua seria d‟ordes consecutiues que depenen es ues des autes.
GUÈRRA-E-PATZ-IV-WEB	Napoleon non podie ordenar era campanha de Russia, e jamès ac hec; un dia ordenèc escríuer uns o uns auti documents entà Viena, entà Berlin e entà Sant Petersburg: londeman signèc aguest e aguest aute decret e ordes entara armada, era flòta, era intendéncia, eca, eca.
GUÈRRA-E-PATZ-IV-WEB	Que sigueren milions d‟ordes en consonància damb es eveniments es qu‟amièren as tropes franceses entà Russia.
GUÈRRA-E-PATZ-IV-WEB	Pendent tot eth sòn reinatge, Napoleon dicte tanben ordes entara invasion d‟Anglatèrra; en cap auta entrepresa sua tenguec tanta energia e pendent tant de temps, e, ça que la, ath long deth sòn reinatge non sagèc jamès d‟amiar a tèrme era sua intencion, senon que comence era expedicion entà Russia, que damb era considère auantatjós aliar-se, sivans eth madeish repetic diuèrsi còps.
GUÈRRA-E-PATZ-IV-WEB	Aquerò ei degut a qu‟es prumères ordes non corresponien ara seria d‟eveniments e es dusaus òc.
GUÈRRA-E-PATZ-IV-WEB	Entà qu‟ua orde posque èster complida fidèuments qu‟ei de besonh qu‟era persona que la balhe sàpie que se pòt hèr.
GUÈRRA-E-PATZ-IV-WEB	Totun, ei impossible saber çò que pòt o non èster realizable, non solet ena campanha de Napoleon en Russia, a on participèren milions d‟èssers; qu‟ei tanben impossible en casi d‟eveniments simples donques que pendent eth compliment autant der un, coma der aute, tostemps pòden gésser milèrs d‟obstacles.
GUÈRRA-E-PATZ-IV-WEB	A cada orde complida corresponen tostemp fòrça d‟autes que non se complissen.
GUÈRRA-E-PATZ-IV-WEB	Que son impossibles d‟aubedir es ordes que son ath marge des eveniments.
GUÈRRA-E-PATZ-IV-WEB	Es que son possibles s‟amassen, en tot formar series consecutives d‟eres madeishes cossent damb es hèts, e sòlen èster complides.
GUÈRRA-E-PATZ-IV-WEB	Era faussa idia de qué era orde que precedís ar eveniment ei era sua encausa qu‟ei ua conseqüéncia de qué entre mil ordes se complissen solet aqueres qu‟an relacion damb es hèts e mo‟n desbrembam d‟aqueres que non se compliren pr‟amor que non se podien complir.
GUÈRRA-E-PATZ-IV-WEB	Quan didem: Napoleon volec e comencèc era campanha de Russia, aguesta volentat, ath long de tota era sua actuacion, que non se manifèste en arren; que vedem solet diuèrses series d‟ordes o manifestacions diuèrses e indeterminades dera sua volentat; dera infinita seria d‟ordes dictades per Napoleon entara campanha de 1812, n‟auec quauques ues que se compliren non perque siguessen diferentes des autes que non sigueren complides, senon per coïncidir damb es eveniments qu‟amièren entà Russia ara armada francesa.
GUÈRRA-E-PATZ-IV-WEB	Qu‟ei madeish que se passe quan campe en modèl era figura de modèl esteriotipat, sigue quina sigue era sua direccion e era manèra d‟èster pintada, pr‟amor qu‟era figura apareish colorada pertot.
GUÈRRA-E-PATZ-IV-WEB	S‟examinam era relacion entre era orde e eth hèt en temps, vedem qu‟era orde non pòt èster de cap des manères era encausa deth hèt; ça que la, existís entre ambdues ua determinada dependéncia.
GUÈRRA-E-PATZ-IV-WEB	Entà compréner aguesta dependéncia qu‟ei de besonh recuperar ua cèrtana condicion ometuda: quinsevolh orde que non vengue dera divinitat, senon der òme, exigís que tanben eth participe en eveniment.
GUÈRRA-E-PATZ-IV-WEB	Era relacion entre eth qu‟ordene e aqueri as quaus s‟ordene ei precisaments çò que se cride poder, e s‟està en çò que seguís:
GUÈRRA-E-PATZ-IV-WEB	Entà ua activitat comuna, es òmes s‟amassen tostemp en determinades agropacions qu‟en eres, maugrat era diferéncia d‟objectius assignadi, era sua relacion tostemp ei era madeisha.
GUÈRRA-E-PATZ-IV-WEB	En amassar-se en aguestes agropacions, es relacions que s‟establissen entre es òmes que son es seguentes: era majoritat d‟eri participe mès e mès dirèctaments ena accion conjunta e un nombre mendre d‟eri participe mens dirèctaments ena agropacion formada.
GUÈRRA-E-PATZ-IV-WEB	De totes es agropacions formades pes òmes entath compliment d‟actes comuns, ua des mès precises e definides ei era armada.
GUÈRRA-E-PATZ-IV-WEB	Era armada se compause de soldats que possedissen era gradacion minima, es atau cridadi soldats rasi, que tostemp son es mès nombrosi.
GUÈRRA-E-PATZ-IV-WEB	Li seguissen ena jerarquia militara es caporaus e es sergents, qu‟eth sòn nombre ei mendre; dempús vien es oficiaus en mendre quantitat, eca, enquia arribar en suprèm poder militar, concentrat en ua soleta persona.
GUÈRRA-E-PATZ-IV-WEB	Era organización castrensa se pòt representar exactaments pera figura d‟un còn qu‟era sua basa de màger diamètre ei ocupada pes soldas rasi; enes seccions intermieges, per dessús dera basa, se van succedint es diuèrsi grads; e en cim se place eth cap suprèm.
GUÈRRA-E-PATZ-IV-WEB	Es soldats, que son es mès nombrosi, intègren era part inferiora, era basa deth còn.
GUÈRRA-E-PATZ-IV-WEB	Eth soldat ei qui, dirèctaments, aucís, esbauce, uscle e saquège, es sòns actes que son dirigidi tostemp peth madeish cap immediataments superior; eth soldat non da ordes jamès.
GUÈRRA-E-PATZ-IV-WEB	Eth sergent (que ja n‟i a mens) non participe tant enes accions coma es soldats mès que ja ordene.
GUÈRRA-E-PATZ-IV-WEB	Er oficiau participe encara mens, mès ordene plan mès soent.
GUÈRRA-E-PATZ-IV-WEB	E eth generau non he que dar ordes as tropes, senhale es sòns objectius, mès lèu jamès tie es armes.
GUÈRRA-E-PATZ-IV-WEB	Eth cap suprèm que non cuelh part dirècta jamès ena accion, senon que balhe ordes generaus sus es movemens dera massa.
GUÈRRA-E-PATZ-IV-WEB	Aguesta madeisha relacion entre es persones se trape en quinsevolh agropacion formada entà ua activitat comuna, sigue era agricultura, eth comerç o quinsevolh auta entrepresa.
GUÈRRA-E-PATZ-IV-WEB	Per tant, sense desseparar artificiauments toti es grads dera armada qu‟apareishen amassa en còn e hènt madeish damb es titolacions e posicions de quinsevolh auta empresa comuna, dès es ès petites enquias mès granes, vedem se com apareish ua lei que ditz: es òmes s‟amassen tostemp entà realizar accions conjuntes, e guaire mès dirècta ei era sua participacion en eres, mendre ei era sua possibilitat de manar e, d‟aciu, eth sòn màger nombre; e coma mès ordenen mendre ei era sua participacion en ena òbra e mendre eth sòn nombre.
GUÈRRA-E-PATZ-IV-WEB	Atau se puge dès era basa enquiath cim, enquiar òme plaçat en punt mès naut, que mens dirèctaments partipe ena accion e mès oriente era sua activitat en balhar ordes.
GUÈRRA-E-PATZ-IV-WEB	Aguesta relacion entre es òmes qu‟ordenen e es que receben ordes qu‟ei era esséncia deth concèpte cridat poder.
GUÈRRA-E-PATZ-IV-WEB	En rebastir es condicions deth temps qu‟en eth se produsissen es eveniments, vedem qu‟es ordes se complissen solet quan se referissen ara seria deth hèt que les correspon; en tot restablir era condicion imprescindibla de ligam entre es que manen e es qu‟aubedissen; vedem, per tant, qu‟es prumèrs, pera sua pròpia natura, partipen mens en pròpi hèt e era sua activita se redusís solet a balhar ordes.
GUÈRRA-E-PATZ-IV-WEB	Quan arribe un eveniment quinsevolh, es òmes exprimissen era sua pensada e es sòns desirs respècte ad açò arribat; e coma qu‟eth hèt derive dera activitat conjunta de fòrça individús, ua des opinions e desirs manifestadi se realizarà de besonh encara que sigue de manèra aproximada.
GUÈRRA-E-PATZ-IV-WEB	Quan se complissen quauques ues d‟aguestes opinions formulades, era nòsta ment ac restaque damb er eveniment e damb era orde que lo precedic.
GUÈRRA-E-PATZ-IV-WEB	Quan diuèrsi òmes sagen de trèir un tronc, cadun expause era sua opinion sus com e entà on lo cau amiar.
GUÈRRA-E-PATZ-IV-WEB	E en arribar en sòn destin, se passe que tot s‟a hèt sivans era opinion d‟un d‟eri.
GUÈRRA-E-PATZ-IV-WEB	Eth ei qu‟a balhat era orde.
GUÈRRA-E-PATZ-IV-WEB	Aciu qu‟auem era orde e eth poder ena sua forma primitiua.
GUÈRRA-E-PATZ-IV-WEB	Eth qu‟a trabalhat mès damb es mans, qu‟a auut mens escadences de rasonar en aquerò que hège e enes resultats dera activitat collectiua.
GUÈRRA-E-PATZ-IV-WEB	Non podie balhar ordes.
GUÈRRA-E-PATZ-IV-WEB	Eth que daue mès ordes a pogut trabalhar mens damb es sues mans, per çò dera sua activitat verbau.
GUÈRRA-E-PATZ-IV-WEB	En un conjunt nombrós d‟òmes son mès notables encara es diferéncies entre es qu‟orienten era sua activitat entà un objectiu determinat e aqueri que participen dirèctaments en trabalh comun.
GUÈRRA-E-PATZ-IV-WEB	Quan un òme actue solet, qu‟a ena ment certanes consideracions que, çampar, guidèren era sua passada activitat, justifiquen era present e presupausen es sòns futurs actes.
GUÈRRA-E-PATZ-IV-WEB	Madeish se passe enes agropacions umanes.
GUÈRRA-E-PATZ-IV-WEB	Se fide as que non intervien ena accion eth suenh de pensar enes consideracions, justificacions e suposicions sus era activitat comuna.
GUÈRRA-E-PATZ-IV-WEB	Per motius que coneishem o non, es francesi comencèren a aucir-se e a guinhauetejar-se es uns as auti en tot justificar semblables actes pera volentat dera gent, peth ben de França, pera libertat e era egalitat.
GUÈRRA-E-PATZ-IV-WEB	Dèishen d‟aucir-se es òmes e aguest hèt tanben se justifique: ei imprescindibla era unitat de poder, eth besonh d‟opausar-se a Euròpa, eca.
GUÈRRA-E-PATZ-IV-WEB	Es òmes auancen entà Orient aucint as sòns semblables, er eveniment s‟acompanhe damb imnes ara glòria de França o mensprètz ara viletat d‟Anglatèrra, eca.
GUÈRRA-E-PATZ-IV-WEB	Era istòria mos ensenhe que taus justificacions non an cap de sens e se contradiden, madeish qu‟er assassinat d‟un òme per çò dera proclamacion des drets umans e era tuada de milions d‟èssers en Russia entà umiliar a Anglatèrra.
GUÈRRA-E-PATZ-IV-WEB	Semblables justificacions, aué en dia, son de besonh entà descargar era responsabilitat morau des òmes qu‟an costat taus hèts.
GUÈRRA-E-PATZ-IV-WEB	Es objectius provisionaus se retiren as escobassi botadi dauant deth tren entà netejar era via: netegen eth camin dera responsabiitat morau des òmes.
GUÈRRA-E-PATZ-IV-WEB	Sense aguestes justificacions que non serie explicable eth simple problèma que se mos presente en examinar quinsevolh eveniment.
GUÈRRA-E-PATZ-IV-WEB	Com ei possible que milions d‟òmes cometen en comun tanti crims, guèrres e tuades, eca, eca?
GUÈRRA-E-PATZ-IV-WEB	Damb es complicades formes actuaus dera vida politica e sociau d‟Euròpa, se pòt pensar dilhèu, en quauque eveniment qu‟encara non age estat prescrit, indicat e ordenat per monarques, ministres, parlaments e jornaus?
GUÈRRA-E-PATZ-IV-WEB	I a, dilhèu, ua activitat comuna que non age estat justificada pera unitat politica, es interèssi dera nacion, er equilibri europèu o era civilizacion?
GUÈRRA-E-PATZ-IV-WEB	Atau, donc, cada hèt coïncidís enevitablaments damb un desir exprimit e compdant damb era justificacion se presente coma eth producte dera volentat d‟un o de diuèrsi òmes.
GUÈRRA-E-PATZ-IV-WEB	Quinsevolh que sigue era direccion d‟ua nau en movement, tostemp gesserà ath sòn dauant eth remolin des ondades que talhe.
GUÈRRA-E-PATZ-IV-WEB	E es persones que vagen ena nau solet notaràn aguest remolin.
GUÈRRA-E-PATZ-IV-WEB	Sonque seguint d‟apròp e en cada moment eth movement des ondades regades e comparant-lo damb eth dera nau, mos convenceram de qué en cada instant, eth movement des ondades ei determinat peth dera nau, e era encausa deth nòste error ei deguda a que tanben nosati mos botjam, encara que non ac notem.
GUÈRRA-E-PATZ-IV-WEB	Que veiram çò de madeish se campam, pas a pas, eth movement des personatges istorics (ei a díder, se restablim es condicions de besonh de tot çò que se realice, es condicions de continuitat deth movement en temps) e sense deishar de uelh era indispensabla relacion entre es personatges istorics e es masses.
GUÈRRA-E-PATZ-IV-WEB	Quan era nau seguís ua madeisha direccion, qu‟aurà ath sòn dauant eth madeish remolin; quan càmbie soent de direccion, tanben càmbien es ondades que corren ath dauant.
GUÈRRA-E-PATZ-IV-WEB	Mès entà onsevolhe qu‟era nau se dirigisque, totemp i aurà un revolum d‟aigua qu‟anóncie eth sòn movement.
GUÈRRA-E-PATZ-IV-WEB	Se passe çò que se passe, tostemp resultarà qu‟ère previst e ordenat.
GUÈRRA-E-PATZ-IV-WEB	A onsevolhe que se dirigisque era nau, eth va-e-ven d‟ondades virarà dauant d‟era, sense guidar ne aumentar eth sòn movement.
GUÈRRA-E-PATZ-IV-WEB	E de luenh mos pensaram que non solet se botge espontanèaments, senon que guide era auanç dera nau.
GUÈRRA-E-PATZ-IV-WEB	Es istorians supausauen que se mos limitèssem a considerar es volentats des personatges istorics coma ordes restacades damb es eveniments arribaríem a creir qu‟es eveniments depenen des ordes.
GUÈRRA-E-PATZ-IV-WEB	Mès, en analisar es madeishi hèts e es ligams que restaquen as personatges istorics damb era massa, vedem qu‟eri e es ordes que balhen depenen des eveniments.
GUÈRRA-E-PATZ-IV-WEB	Era pròva indiscutibla de tau afirmacion ei que, quinsevolhe que sigue eth nombre d‟ordes balhades, er eveniment non se produsís sense que i age d‟autes causes.
GUÈRRA-E-PATZ-IV-WEB	Mès, per çò deth hèt istoric, sigue eth que sigue, de totes es volentats exprimides de contunh per diuèrses persones, n‟aurà quauques ues que, peth sòn significat e temps, pòden aquerir, respècte ar evenimen, era categoria d‟orde.
GUÈRRA-E-PATZ-IV-WEB	En acceptar aguesta conclusion, podem respóner clara e positiuaments as dues preguntes essenciaus ena istòria:
GUÈRRA-E-PATZ-IV-WEB	Eth poder ei era relacion que mantie ua persona coneishuda damb d‟autes; en aguesta relacion era persona indicada, guaire mens participe ena accion, milhor exprimís es opinions, presumpcions e justificacions dera accion conjunta que se realize.
GUÈRRA-E-PATZ-IV-WEB	Que non ei eth poder, ne era activitat intellectuau, ne tansevolhe era union d‟un damb er aute, coma se pensen es istorians, çò que còste eth movement des pòbles, senon era activitat de toti es òmes que cuelhen part en eveniment e s‟amassen tostemp de manèra qu‟es participants mès nombrosi e dirècti en hèt admeten mens era sua responsabilitat e ath revés.
GUÈRRA-E-PATZ-IV-WEB	Deth punt d‟enguarda morau, era encausa der eveniment ei eth poder.
GUÈRRA-E-PATZ-IV-WEB	Deth punt d‟enguarda fisic, son toti aqueri que se someten ath poder.
GUÈRRA-E-PATZ-IV-WEB	Mès coma qu‟era activitat morau non ei possible sense era fisica, era encausa deth hèt non se trape ne en un ne en aute, senon ena union d‟ambdús.
GUÈRRA-E-PATZ-IV-WEB	O, dit damb d‟autes paraules, eth concèpte d‟encausa non ei aplicable ath fenomèn que mos ocupe.
GUÈRRA-E-PATZ-IV-WEB	En un darrèr analisi arribam ena esfèra dera eternitat, en aguest limit extrèm qu‟arribe era rason umana en quinsevolh zòna mentau quan tracte seriosaments un tèma.
GUÈRRA-E-PATZ-IV-WEB	Era electricitat còste calor e eth calor còste electricitat.
GUÈRRA-E-PATZ-IV-WEB	Es atòms s‟atren e se refusen.
GUÈRRA-E-PATZ-IV-WEB	En parlar dera mès simpla accion deth calor, dera electricitat o des atòms, non podem explicar eth perqué d‟aguesti fenomèns e didem que se passe atau pr‟amor que atau ei era sua natura, pr‟amor qu‟aguesta ei era sua lei.
GUÈRRA-E-PATZ-IV-WEB	Madeish se passe enes eveniments istorics.
GUÈRRA-E-PATZ-IV-WEB	Per qué se produsís ua guèrra o ua revolucion?
GUÈRRA-E-PATZ-IV-WEB	Ac ignoram.
GUÈRRA-E-PATZ-IV-WEB	Era soleta causa que sabem ei qu‟entà arribar ad aguest o ar aute hèt, es òmes s‟amassen en determinades agropacions qu‟en eres toti i participen.
GUÈRRA-E-PATZ-IV-WEB	E nosati didem qu‟aguesta ei era natura umana, qu‟aguesta ei era sua lei.
GUÈRRA-E-PATZ-IV-WEB	S‟era istòria estudièsse fenomèns extèrns, era enonciacion d‟aguesta lei simpla e evidenta que serie pro e poiríem acabar eth nòste rasonament.
GUÈRRA-E-PATZ-IV-WEB	Mès era lei dera istòria qu‟a a veir damb er òme.
GUÈRRA-E-PATZ-IV-WEB	Ua particula de matèria non pòt díder que non sent cap besonh dera atraccion e repulsion e qu‟era lei non ei cèrta.
GUÈRRA-E-PATZ-IV-WEB	Mès er òme, qu‟ei er objècte dera istòria, ditz claraments: que sò liure e plan per aquerò non sò sometut as leis.
GUÈRRA-E-PATZ-IV-WEB	Encara que non exprèssaments, en cada moment dera istòria s‟avertís eth problèma deth liure aubiri.
GUÈRRA-E-PATZ-IV-WEB	E toti es istorians seriosi arriben, en contra dera sua volentat, en aguest punt.
GUÈRRA-E-PATZ-IV-WEB	Totes es contradiccions, era escurina dera istòria, eth camin faus que per eth auance aguesta sciéncia, qu‟an era sua origina ena possibilitat de solucionar aguest problèma.
GUÈRRA-E-PATZ-IV-WEB	S‟era volentat de cada òme siguesse liura, ei a díder, s‟er òme podesse obrar ath sòn caprici, era istòria se redusirie a ua succession d‟edarts incoerenti.
GUÈRRA-E-PATZ-IV-WEB	E se solet un òme d‟entre milions de semblables e en curs de mil ans siguesse en condicions d‟obrar ara sua, ei a díder, coma li venguesse en gana, qu‟ei evident qu‟un solet acte liure d‟aguest òme, contrari as leis, esbauçarie era possibilitat d‟existéncia de quinsevolh lei entà tota era umanitat.
GUÈRRA-E-PATZ-IV-WEB	E s‟existisse ua soleta lei que dirigisse era accion des òmes, non poirie auer liure aubiri, donques qu‟es volentats de toti es òmes les calerie someterse ad aguesta lei.
GUÈRRA-E-PATZ-IV-WEB	En aguesta contradiccion s‟està eth problèma det liure aubiri, que des temps mès ancestraus a preocupat as ments mès privilegiades dera umanitat e que d‟alavetz se plantege, coma abantes, en tota era sua immensa importància.
GUÈRRA-E-PATZ-IV-WEB	Eth problèma qu‟ei eth seguent: se consideram ar òme coma objècte d‟observacion, de quinsevolh punt d‟enguarda (teologic, istoric, etic o filosofic), trapam era lei generau deth besonh, qu‟ada era ei sometut coma tot çò qu‟existís.
GUÈRRA-E-PATZ-IV-WEB	E s‟ac examini en tot partir deth pròpi jo, coma quauquarren de qué ne sò conscient, me senti liure.
GUÈRRA-E-PATZ-IV-WEB	Era consciéncia ei era hònt d‟ua autoconeishença totafèt isolada e independenta dera rason.
GUÈRRA-E-PATZ-IV-WEB	A trauèrs dera rason er òme s‟obsèrve ada eth madeish; mès que se coneish ad eth madeish a trauèrs dera consciéncia.
GUÈRRA-E-PATZ-IV-WEB	Er usatge dera rason e dera observacion son impossibles se non i a consciéncia.
GUÈRRA-E-PATZ-IV-WEB	Entà compréner, observar, rasonar er òme li cau sustot arreconeisher-se coma èsser viuent, causa que non pòt hèr sense senter-se capable de volicion, ei a díder, sense arreconèisher era sua pròpia volentat.
GUÈRRA-E-PATZ-IV-WEB	E er òme reconeish aguesta volentat, que constitusís eth sentit dera sua vida, e non la pòt conéisher senon liure.
GUÈRRA-E-PATZ-IV-WEB	S‟en tot analisar-se ada eth madeish er òme obsèrve qu‟era sua pròpia volentat ei tostemp dirigida pera madeisha lei (sigue eth besonh de neurir-se, d‟activar era ment, o quinsevolh auta causa), non pòt comprèner aguesta orientacion tostemp egala dera pròpia volentat, senon coma ua restriccion.
GUÈRRA-E-PATZ-IV-WEB	Çò que non ei liure non pòt èster limitat.
GUÈRRA-E-PATZ-IV-WEB	Er òme considère qu‟era sua volentat ei restrigida, pr‟amor que la concep coma liura solet.
GUÈRRA-E-PATZ-IV-WEB	Quan quauquarrés ditz: non sò liure, e jo lheui e baishi eth mèn braç, toti comprenen qu‟aguesta ilogica responsa ei era pròva indiscutibla dera libertat e era manifestacion d‟ua consciéncia non sometuda ara rason.
GUÈRRA-E-PATZ-IV-WEB	S‟aguesta consciéncia dera libertat non siguesse ua hònt d‟autoconeishença separada e independenta dera rason, que serie sometuda ath rasonament e ara experiéncia.
GUÈRRA-E-PATZ-IV-WEB	Mès a tot darrèr, tau dependéncia non se produsís jamès ne ei concebibla.
GUÈRRA-E-PATZ-IV-WEB	Ua seria d‟experiéncies e de rasonaments li demòstren a cada òme qu‟eth, coma objècte d‟observacion, ei sometut a determinades leis, qu‟aubedís, e contra es quaus un còp coneishudes, jamès lute: era lei dera gravitacion universau o dera impenetrabilitat.
GUÈRRA-E-PATZ-IV-WEB	Mès aguesta madeisha seria d‟experiéncies e rasonaments li demòstren qu‟era libertat absoluda qu‟eth n‟a consciéncia ei impossible, que cada acte sòn depen deth sòn organisme, deth sòn caractèr e des factors qu‟actuen sus eth.
GUÈRRA-E-PATZ-IV-WEB	Mès er òme non se somet jamès as deduccions d‟aguestes experiències e rasonaments.
GUÈRRA-E-PATZ-IV-WEB	Er òme sap per experiéncia e pera rason qu‟era pèira què de naut en baish; ac cre indiscutiblaments e, en toti es casi demore eth compliment dera lei qu‟a coneishut.
GUÈRRA-E-PATZ-IV-WEB	Mès, enquia e tot sabent de manèra madeish indiscutibla qu‟era sua volentat ei sometuda a diuèrses leis, non ac cre ne ac pòt creir.
GUÈRRA-E-PATZ-IV-WEB	Encara qu‟era experiéncia e era rason li demòstren ar òme, fòrça còps, que, enes madeishes circonstàncies, s‟eth sòn caractèr non a cambiat, tornarà a hèr çò que hec; quan per milèrs còps se plantege enes madeishes circonstàncies e damb eth madeish caractèr ua accion qu‟acabarà tostemp dera madeisha manèra; se senterà segur, coma abantes de quinsevolh experiment, de poder actuar coma volgue.
GUÈRRA-E-PATZ-IV-WEB	Tot èsser uman, suavatge o cult, a maugrat de totes es pròves irrefutables presentades peth rasonament e era experiéncia de qué ei impossible actuar de manèra desparièra enes madeishes condicions, sent que sense aguesta absurda idia (qu‟ei era esséncia madeisha dera libertat) non pòt imaginar-se era vida.
GUÈRRA-E-PATZ-IV-WEB	E non poirie víuer pr‟amor que totes es aspiracions des òmes, totes es sues exigéncies, non son senon aspiracions a incrementar era sua libertat.
GUÈRRA-E-PATZ-IV-WEB	Era riquesa e era praubetat, era glòria e er anonimat, eth poder e era somission, era fòrça e era feblesa, era salut e era malautia, era instrucción e era ignorància, eth trabalh e eth léser, er assadorament e era hame, era vertut e eth vici, non son senon un grad màger o mendre de libertat.
GUÈRRA-E-PATZ-IV-WEB	Que non mos podem imaginar a un òme privat de libertat, se non ei que sigue privat de vida.
GUÈRRA-E-PATZ-IV-WEB	S‟eth concèpte de libertat ei entara rason ua contradiccion mancada de sens, coma era possibilitat de realizar dus actes desparièrs ath madeish temps e enes madeishes condicions o coma un fenomèn sense causa, aquerò demòstre solet qu‟era consciéncia non ei sometuda ara rason.
GUÈRRA-E-PATZ-IV-WEB	Aguesta consciéncia dera libertat indestructibla, irrefutabla, non sometuda ara experiéncia ne ara rason, arreconeishuda per toti es pensadors e sentuda per toti es òmes sense excepcion, consciéncia que sense era ei impossible concéber ar èsser uman, consitusís per era soleta un aute aspècte deth problèma.
GUÈRRA-E-PATZ-IV-WEB	Er òme ei ua creatura deth Diu totpoderós, infinitaments brave e omniscient.
GUÈRRA-E-PATZ-IV-WEB	Qué ei, alavetz, eth pecat, qu‟eth sòn concèpte se derive dera libertat der òme?
GUÈRRA-E-PATZ-IV-WEB	Se tracte d‟un problèma dera teologia.
GUÈRRA-E-PATZ-IV-WEB	Es actes der èsser uman son sometudi as leis generaus, immudables, estudiades pera estadistica.
GUÈRRA-E-PATZ-IV-WEB	En qué s‟està era responsabilitat der òme dauant dera societat, concèpte que, jos eth, reconeishem qu‟er òme ei un èsser liure?
GUÈRRA-E-PATZ-IV-WEB	Se tracte d‟un problèma deth dret.
GUÈRRA-E-PATZ-IV-WEB	Er òme actue d‟acòrd damb eth sòn caractèr innat e des influéncies que recep.
GUÈRRA-E-PATZ-IV-WEB	Qué ei, donc, era consciéncia e eth coneishement deth ben e deth mau des actes que se deriven dera sua libertat?
GUÈRRA-E-PATZ-IV-WEB	Se tracte d‟un problèma d‟etica.
GUÈRRA-E-PATZ-IV-WEB	Er òme, en relacion damb era vida comuna dera umanitat, ei sometut as leis que determine aguesta vida.
GUÈRRA-E-PATZ-IV-WEB	Mès aguest madeish òme, ath marge de tau ligam, semble liure.
GUÈRRA-E-PATZ-IV-WEB	Com s‟a de considerar era vida passada des pòbles e dera umanitat: coma resultat dera activitat liura o non liura des òmes?
GUÈRRA-E-PATZ-IV-WEB	Se tracte d‟un problèma dera istòria.
GUÈRRA-E-PATZ-IV-WEB	Solet ena nòsta epòca, tan segura d‟era madeisha pera divulgacion dera sciéncia, gràcies a ua arma poderosa contra era ignorància coma era difusion dera imprimaria, eth problèma deth liure aubiri s‟a plaçat en un terren a on non pòt existir coma problèma.
GUÈRRA-E-PATZ-IV-WEB	Enes nòsti dies, era majoritat des òmes qualificadi coma progressistes, ei a díder, un revolum d‟ignorants, considère qu‟eth trabalh des naturalistes, que s‟ocupen d‟un solet aspècte der ahèr, ei era solucion de tot eth problèma.
GUÈRRA-E-PATZ-IV-WEB	Que non i a amna ne libertat pr‟amor qu‟era vida d‟un òme se manifèste en movements musculars, condicionadi pera activitat nerviosa; non i a amna ne libertat pr‟amor que, en un cèrt periòde desconeishut de temps, er òme descenec deth monard.
GUÈRRA-E-PATZ-IV-WEB	Atau diden e escriuen aguesti òmes, sense sospechar ne tansevolhe que hè milèrs d‟ans totes es religions e toti es pensadors non solet reconeisheren, senon que ne tansevolhe remiren, aguesta lei deth besonh que tan gelosaments sagen de provar ara per miei dera fisiologia e dera zoologia comparada.
GUÈRRA-E-PATZ-IV-WEB	Mès arren d‟aquerò supause eth mendre progrèss entà ua solucion deth problèma, qu‟a un costat opausat, basat en coneishement dera libertat.
GUÈRRA-E-PATZ-IV-WEB	Qu‟es òmes agen descenut deth monard en un periòde incèrt ei tan comprensible coma díder que sigueren hèts damb un sarpat de hanga en determinada epòca (en prumèr cas era inconeguda ei eth temps; en dusau, era origina).
GUÈRRA-E-PATZ-IV-WEB	E era pregunta sus com concòrde era consciéncia de libertat en òme damb era lei deth besonh qu‟ei sometut non pòt auer cap responsa adequada ne ena filosofia ne ena zoologia comparada, pr‟amor qu‟ena gargolha, en conilh o en monard non podem observar mès qu‟activitat musculara e nerviosa, e en òme ei evident, ath delà d‟aquerò, era consciéncia.
GUÈRRA-E-PATZ-IV-WEB	Es naturalistes e es sòns seguidors, que cren poder resòlver aguest problèma, se retiren as paredèrs que, cridadi entà rebocar un mur dera glèisa, en absència deth caporau e amiadi peth sòn in, curbiren de ges es hièstres, es veirines, es imatges, es colomnes e enquia es murs sense acabar, contents de qué, deth punt d‟enguarda deth sòn mestièr, tot auie quedat unifòrme e ben alisat.
GUÈRRA-E-PATZ-IV-WEB	Era solucion deth problèma dera libertat e eth besonh ena istòria, qu‟a, sus es autes arrames dera sciéncia qu‟auien sajat de resòlvè‟c, er auantatge de qué era istòria non se referís ara esséncia madeisha dera volentat umana, senon a com s‟explique e manifèste aguesta volentat en passat, jos ues condicions determinades.
GUÈRRA-E-PATZ-IV-WEB	Deth punt d‟enguarda dera solucion deth problèma, era istòria ei, respècte as autes sciéncies, en ua relacion egala ara d‟ua sciéncia experimentau respècte des especulatiues.
GUÈRRA-E-PATZ-IV-WEB	Er objectiu dera istòria que non ei era volentat der òme, senon era idia qu‟auem d‟era.
GUÈRRA-E-PATZ-IV-WEB	Plan per aquerò non existís entara istòria (coma entara teologia, era etica e era filosofia) eth mistèri insoluble deth ligam entre era libertat e eth besonh.
GUÈRRA-E-PATZ-IV-WEB	Era istòria estúdie era vida umana a on era coexisténcia des dues contradiccions ja ei ua realitat.
GUÈRRA-E-PATZ-IV-WEB	Ena vida reau, quinsevolh hèt istoric, quinsevolh acte uman se compren claraments e de manèra plan definida sense sénter era mendre contradiccion, a maugrat de qué cada hèt semble en part liure e en part de besonh.
GUÈRRA-E-PATZ-IV-WEB	Pr‟amor de conéisher se com se junh era libertat e eth besonh e quina ei era esséncia d‟aguesti dus concèptes, era filosofia dera istòria pòt e li cau anar per un camin contrari ath des autes sciéncies.
GUÈRRA-E-PATZ-IV-WEB	En lòc de cercar prumèr era definicion des concèptes de libertat e de besonh per eri madeishi, en tot aplicar-les dempús as fenomèns dera vida, era istòria, entre er enòrme nombre de hèts que manege, tostemp depenents dera libertat e deth besonh, li cau definir aguesti concèptes.
GUÈRRA-E-PATZ-IV-WEB	Sigue quina sigue era activitat d‟un o mès individús, non se compren senon coma un producte dera libertat, d‟un costat, e, der aute, des leis deth besonh.
GUÈRRA-E-PATZ-IV-WEB	Qu‟ei parièr que parlem dera migracion des pòbles o dera invasion des barbars, sigue des ordes de Napoleon III o der acte d‟un òme qu‟ua ora abans auie escuelhut tranquillaments, entre diuèrses, ua direccion entath passèg; en deguna d‟aguestes manifestacions vedem cap contradiccion.
GUÈRRA-E-PATZ-IV-WEB	Era mesura dera libertat e deth besonh qu‟a guidat es actes d‟aqueri òmes ei, entà nosati, claraments definida.
GUÈRRA-E-PATZ-IV-WEB	Soent era idia que mos hèm dera libertat pòt èster màger o mendre sivans eth punt d‟enguarda que d‟eth examinam eth fenomèn; mès en cada acte uman apareishen tostemp amassa, libertat e besonh.
GUÈRRA-E-PATZ-IV-WEB	E tostemp, guaire màger ei era libertat en un acte, mendre ei eth besonh qu‟en eth i trapam, e ath revés.
GUÈRRA-E-PATZ-IV-WEB	Era relacion entre libertat e besonh aumente o amendrís sivans eth punt de vista que se considère, mès que tostemp ei invèrsaments proporcionau.
GUÈRRA-E-PATZ-IV-WEB	Er òme que s‟està estofant e s‟agarre ad aqueth que sage de sauvar-lo e l‟estofe; era mair ahaimada, agotada per aleitar ath hilh, que pane aliments, o eth soldat que sometut a ua disciplina aucís, pr‟amor que l‟ac ordenen, a un òme sense defensa, son, entath que coneish es condicions que se trapen aguestes persones, mens colpables, ei a díder, mens liures e mès subordinades ara lei deth besonh.
GUÈRRA-E-PATZ-IV-WEB	Mès eth qu‟ignore qu‟eth naufragat ère a man d‟estofar-se, qu‟era mair auie hame, qu‟eth soldat ère de servici, eca, semblables actes semblen mès liuri.
GUÈRRA-E-PATZ-IV-WEB	Dera madeisha manèra, er òme que vint ans abans cometec un assassinat e dempús a viscut tranquillaments sense hèr cap de mau ara societat mos semble mens colpable; ei a díder, qu‟eth sòn acte semble mès sometut ara lei deth besonh que quan se considère vint ans dempús e mès liure se s‟examine londeman de realizar-lo.
GUÈRRA-E-PATZ-IV-WEB	Plan per aquerò, quinsevolh acte d‟un hòl, d‟un embriac o d‟un òme cuelhut de grana excitación mos semble mens liure e mès influit pera lei deth besonh se coneishem eth sòn estat d‟animositat; e mès liure, mens de besonh se non lo coneishem.
GUÈRRA-E-PATZ-IV-WEB	En toti aguesti casi, era nocion de libertat aumente o amendrís sivans aumente o amendrís eth concèpte deth besonh, que depen deth punt d‟enguarda que se considère eth hèt.
GUÈRRA-E-PATZ-IV-WEB	De sòrta que, guaire màger mos semble eth besonh mendre ei era libertat, e ath revés.
GUÈRRA-E-PATZ-IV-WEB	Era religion, eth sen der òme, era sciéncia deth dret e era pròpia istòria comprenen dera madeisha manèra aguesta relacion entre besonh e libertat.
GUÈRRA-E-PATZ-IV-WEB	Era prumèra basa ei era relacion der òme damb eth mon exterior, relacion mès o mens visibla entà nosati e era idia mès o mens clara deth lòc que cada òme ocupe respècte a tot aquerò que coexistís damb eth.
GUÈRRA-E-PATZ-IV-WEB	Aguesta ei era basa que per era resulte evident qu‟er òme que s‟està estofant ei mens liure e depen mès deth besonh qu‟er òme qu‟ei en tèrra fèrma; qu‟ei era basa que mos explique era rason qu‟es actes d‟un òme que viu en un país plan poblat en relacion estreta damb d‟auti òmes, damb era sua familha, damb eth sòn trabalh o damb d‟auti ahèrs,se considèren coma mens liures e mès sometudi ara lei deth besonh qu‟es d‟un òme que viu solet e isolat.
GUÈRRA-E-PATZ-IV-WEB	S‟analisam ar individú isolat, sense restacar-lo damb eth mon que l‟enròde, toti es sòns actes mos semblen liuri.
GUÈRRA-E-PATZ-IV-WEB	Mès s‟avertim era mès petita relacion d‟aguest òme e eth mon que l‟enròde (damb un aute òme que parle damb eth, damb eth libre que lieg, damb eth trabalh que realice e enquia damb er aire que l‟entornège e era lum que què sus es objèctes pròches) vedem que cadua d‟aguestes condicions influís sus eth e guide aumens un aspècte dera sua activitat.
GUÈRRA-E-PATZ-IV-WEB	E en relacion damb aguestes influéncies amendrís era nòsta idia sus era sua libertat e aumente era idia deth besonh qu‟ei sometut.
GUÈRRA-E-PATZ-IV-WEB	Era dusau basa s‟està ena relacion temporau, mès o mens visibla, entre er òme e eth mon; era idia mès o mens clara deth lòc qu‟ocupen en temps es actes d‟aguest òme.
GUÈRRA-E-PATZ-IV-WEB	Era idia sus era libertat e eth besonh (era sua gradualitat) depen deth temps màger o mendre que se passe entre era realizacion d‟un acte e era nòsta opinion sus er acte.
GUÈRRA-E-PATZ-IV-WEB	S‟examini un acte que vengui de realizar, en ues circonstàncies semblables as que me trapi ara, aguest acte me semble sense cap de dobte liure.
GUÈRRA-E-PATZ-IV-WEB	Mès s‟analisi un acte realizat hè un mes en circonstàncies desparières des actuaus, me calera arreconéisher que se non auessa amiat a tèrme aqueth acte non existirien guaires causes dables, agradiues e enquia de besonh, derivades d‟eth.
GUÈRRA-E-PATZ-IV-WEB	Se damb eth rebrembe me‟n vau entà un acte encara mès luenhant, de hè dètz ans o mès, alavetz me semblaràn mès evidentes es sues conseqüéncies e me serà dificil de representar-se-me qué aurie passat s‟aqueth acte luenhant non s‟auesse realizat.
GUÈRRA-E-PATZ-IV-WEB	Guaire mès arrecula en mèn rebrembe o, çò qu‟ei madeish, guaire mès se tarden es mies opinions sus es conseqüéncies deth mèn acte, autant mès trantalhantes seràn es mies opinions sus era sua libertat.
GUÈRRA-E-PATZ-IV-WEB	Era istòria confirme era participacion cada viatge màger deth liure aubire enes accions comunes dera umanitat.
GUÈRRA-E-PATZ-IV-WEB	Er eveniment modèrn mos semble un còp complit, eth resultat indiscutible der esfòrç de toti es òmes famosi.
GUÈRRA-E-PATZ-IV-WEB	Mès enes hèts mès aluenhadi de nosati podem observar ja es sues inevitables conseqüéncies, que dehòra d‟eres non podem imaginar arren.
GUÈRRA-E-PATZ-IV-WEB	E guaire mès arreculem en examen des hèts, mens liuri mos semblen.
GUÈRRA-E-PATZ-IV-WEB	Era guèrra austro-prusiana la vedem coma ua conseqüéncia inevitabla des manòbres der astut Bismark, eca.
GUÈRRA-E-PATZ-IV-WEB	Es guèrres napoleoniques, encara que damb fòrça resèrva, mos semblen encara eth resultat dera volentat des eròis.
GUÈRRA-E-PATZ-IV-WEB	Mès per çò que tanh as Crotzades, eveniment qu‟ocupe un lòc determinat, que sense eth serie impossible concéber era istòria modèrna d‟Euròpa, entàs istorians dera epòca des Crotzades non semblen senon eth resultat dera volentat de quaqui individús.
GUÈRRA-E-PATZ-IV-WEB	E per çò que hè as migracions des pòbles, ad arrés dera nòsta epòca, per exemple, se l‟acodirie pensar que dera volentat d‟Atila depenie era renovacion deth mon europèu.
GUÈRRA-E-PATZ-IV-WEB	Guaire mès mos aluenham der objècte, autant mès dobtosa se hè era libertat des òmes qu‟an realizat es eveniments e mès evidenta resulte era lei deth besonh.
GUÈRRA-E-PATZ-IV-WEB	Era tresau basa ei era màger o mendre possibilitat de conéisher era infinita relacion d‟encauses qu‟exigís imperiosaments era ment, ena quau cada fenomèn comprenut, e, per tant, cada acte uman, li cau auer un lòc determinat, coma conseqüéncia de hèts precedenti e coma encausa des que vien dempús.
GUÈRRA-E-PATZ-IV-WEB	Qu‟ei era basa que per era es nòsti actes e es de quauqui òmes mos semblen autant mès liuri e mens subjècti ara lei deth besonh coma mielhor coneishem es leis psicologiques, fisiologiques e istoriques, dedusides dera observacion qu‟er òme ei sometut, e coma mielhor les comprenem.
GUÈRRA-E-PATZ-IV-WEB	E, de un aute costat, guaire mès simple ei eth hèt observat, mens complèxi son eth caractèr e era mentalitat der òme qu‟eth sòn acte analisam.
GUÈRRA-E-PATZ-IV-WEB	Quan non comprenem en absolut es causes der acte, madeish se se tracte d‟un crim, d‟ua bona òbra o d‟ua accion que non a arren a veir damb eth ben o eth mau, l‟autrejam ua màger part de libertat; se se tracte d‟un crim, demanem mès qu‟arren eth castig; se d‟ua bona òbra, l‟apreciam fòrça.
GUÈRRA-E-PATZ-IV-WEB	En cas de qué arren la relacione damb eth ben o eth mau, consideram qu‟er acte revèle màger individualitat, originalitat e libertat.
GUÈRRA-E-PATZ-IV-WEB	Mès se coneishem tan solet ua des innombrables encauses deth hèt, admetem ua cèrta part de besonh e exigim mens eth castig deth crim, non arreconeishem tant de merit ar acte vertuós se vedem mens libertat en acte que mos semblaue originau.
GUÈRRA-E-PATZ-IV-WEB	Eth hèt de qué un delinquent age creishut entre criminaus amendrís era sua colpa.
GUÈRRA-E-PATZ-IV-WEB	Era abnegacion deth pair o dera mair (abnegacion damb possibilitat de recompensa) mos resulte mès comprensibla qu‟era abnegacion immotivada e, plan per aquerò, mos semble mens meritòria, mens liura.
GUÈRRA-E-PATZ-IV-WEB	Es fondadors de sèctes o de partits e es inventors mos estonen mens quan coneishem com e damb quini mieis premaniren era sua activitat.
GUÈRRA-E-PATZ-IV-WEB	S‟auem un bon nombre d‟experiments, s‟era nòsta observacion va tostemp dirigida ara cèrca de relacions entre encauses e efèctes des actes umans, aguesti actes mos semblen tan mens de besonh guaire mès segura ei era relacion entre encausa e efècte.
GUÈRRA-E-PATZ-IV-WEB	S‟es hèts analisadi son simples e n‟observam ua grana quantitat d‟eri, era nòsta idia deth sòn besonh serà encara mès complèta.
GUÈRRA-E-PATZ-IV-WEB	Er acte desaunèst deth hilh d‟un pair desaunèst, era vergonhosa conducta d‟ua hemna en un determinat ambient, era requeiguda d‟un embriac ena embriaguesa, eca, son actes que mos semblen autant mens liuri coma mès comprenem es sues encauses.
GUÈRRA-E-PATZ-IV-WEB	E s‟aguest òme qu‟analisam es sòns actes ei en infim estadi dera sua evolucion, coma un mainatge, un hòl o un pèc, en conéisher es encauses der acte e era simplicitat deth sòn caractèr e dera sua mentalitat coneishem ja tant abondor de besonh e tan poca libertat que tanlèu coma coneishem era encausa qu‟origine er acte lo podem pronosticar.
GUÈRRA-E-PATZ-IV-WEB	Sus aguestes tres bases se fondamente era irresponsabiliatat deth delinqüent, arreconeishuda en totes es legislacions, atau coma es circonstàncies atenuantes.
GUÈRRA-E-PATZ-IV-WEB	Era responsabilitat semble màger o mendre sivans eth mèger o mendre coneishement des condicions que se trape er òme qu‟eth sòn acte se jutge, sivans eth temps mès o mens long que s‟a passar dès qu‟er acte se realice enquia que lo sometem a judici e sivans era comprension, mès o mens grana, des encauses que l‟originen.
GUÈRRA-E-PATZ-IV-WEB	Plan per aquerò, era nòsta idia dera libertat e deth besonh aumente e amendrís gradualaments sivans sigue eth ligam màger o mendre damb eth mon exterior, era distància mès o mens longa en temps, e era dependéncia, mès o mens grana des encauses qu‟en sòn contèxt analisam eth fenomèn.
GUÈRRA-E-PATZ-IV-WEB	Atau, donc, s‟observam ar òme quan eh sòn ligam damb eth mon exterior ei fòrça coneishut, quan eth temps transcorrut dès era realizacion deth hèt ei eth màger possible e es sues encauses son deth tot comprensibles, consideram qu‟eth besonh ei maximal e minima era libertat.
GUÈRRA-E-PATZ-IV-WEB	Mès, s‟observam ar òme quan era sua dependéncia deth mon exterior ei minima e er acte siguec realizat en un moment immediat ath temps present e es encauses dera accion son dehòra de man entà nosati, arribaram a pensar qu‟eth besonh siguec minim e era libertat maximala.
GUÈRRA-E-PATZ-IV-WEB	Mès, autant en un cas coma en aute, per mès que cambiem eth nòste punt d‟enguarda, per mès que mos expliquem eth ligam que lo restaque damb eth mon exterior, per mès accessibla qu‟aguesta relacion mos semble, per mès qu‟alonguem e escuercem eth periòde de temps, per mès comprensibles e inaccessibles que mos semblen es encauses, jamès poiram representar-mos ne ua libertat ne un besonh complèts.
GUÈRRA-E-PATZ-IV-WEB	Quinsevolh acte uman se trape inevitablaments sometut a determinades condicions per tot çò que l‟entornège, autanplan peth sòn pròpi còs.
GUÈRRA-E-PATZ-IV-WEB	Quan lhèui e baishi eth braç, aguest acte me semble liure, mès quan me demani se serie possible lheuar-lo en totes es direccions, me n‟encuedi de qué ac hi entà on i auie mens obstacles entà amiar-lo a tèrme, obstacles que se trapen enes còssi que m‟enròden e ena conformacion deth mèn còs.
GUÈRRA-E-PATZ-IV-WEB	Se de totes es possibles direccions n‟escuelhi ua, ac hèsqui pr‟amor qu‟en era i a mens dificultats.
GUÈRRA-E-PATZ-IV-WEB	Entà qu‟eth mèn acte sigue liure ei de besonh que non se trapen trebucs.
GUÈRRA-E-PATZ-IV-WEB	Entà qu‟un òme sigue liure mos cau imaginar-lo dehòra der espaci, çò que, plan, ei impossible.
GUÈRRA-E-PATZ-IV-WEB	Posqui lheuar eth braç?
GUÈRRA-E-PATZ-IV-WEB	Lo lheui.
GUÈRRA-E-PATZ-IV-WEB	Mès me demani: podia non auè‟c hèt en aqueth moment passat?
GUÈRRA-E-PATZ-IV-WEB	Entà verificà‟c, dèishi de lheuar-lo en instant seguent.
GUÈRRA-E-PATZ-IV-WEB	Mès aquerò non se passe ja quan me preguntaua s‟obraua liuraments: S‟a passat temps, que jo non podí arturar, e eth braç que lheuè alavetz non ei ja eth madeish que tengui ara, ne er aire que lo botjaua ei identic ath d‟ara.
GUÈRRA-E-PATZ-IV-WEB	E donques qu‟eth mèn movement non podie èster qu‟un alavetz, forçadaments li calie èster aqueth.
GUÈRRA-E-PATZ-IV-WEB	Entà considerar aguest acte coma liure mos cau imaginar-lo en present, en limit deth temps passat e futur, ei a díder, dehòra deth temps, çò qu‟ei impossible.
GUÈRRA-E-PATZ-IV-WEB	Era prumèra exigéncia dera rason ei era de supausar era existéncia d‟ua encausa e cercar-la.
GUÈRRA-E-PATZ-IV-WEB	Era encausa qu‟exprimís era volentat d‟un acte nòste o de d‟autú qu‟ei incomprensible entà nosati, mès sense encausa que non pòt existir cap fenomèn.
GUÈRRA-E-PATZ-IV-WEB	Lheui eth braç entà realizar un acte independent, mès eth hèt de qué volga realizar un acte sense encausa qu‟ei era encausa deth mèn acte.
GUÈRRA-E-PATZ-IV-WEB	E encara qu‟imaginem a un òme liure de tota influència e non examinem senon eth sòn momentanèu acte, non costat per cap encausa, e admetam qu‟en temps present er infinitaments petit residú de besonh ei egal a zèro, ne tansevolhe alavetz arribaríem en concèpte dera libertat absoluda, donques qu‟un èsser que non se trape jos era influéncia deth mon exterior, que se trape dehòra deth temps e non depen de cap encausa, ja non ei un èsser uman.
GUÈRRA-E-PATZ-IV-WEB	Dera madiesha manèra, jamès podem representar-mos es actes d‟un òme sometut solet ara lei deth besonh sense que i participe era libertat.
GUÈRRA-E-PATZ-IV-WEB	Plan per aquerò, deth moment que non son determinades totes es condicions e influéncies qu‟ei sometut er òme, tanpòc i a un besonh complèt e existís ua cèrta part de libertat.
GUÈRRA-E-PATZ-IV-WEB	Plan per aquerò, autanplan d‟aguest punt d‟enguarda, jamès pòt exisitr un besonh complèt.
GUÈRRA-E-PATZ-IV-WEB	Mès, ath delà de çò dit, encara qu‟admetéssem qu‟era libertat pòt arribar a zèro e reconeishéssem en bèth cas (per exemple en un moribund, un embrion o un pèc) era manca absoluda de libertat, acabaríem, s‟ac hèm, damb eth concèpte d‟òme, donques que deth moment que non i a libertat tanpòc existís er òme.
GUÈRRA-E-PATZ-IV-WEB	Plan per aquerò era idia de qué er òme pòt víuer e actuar solet sometut ara lei deth besonh, sense bric de libertat, se mos hè impossible coma era idia d‟un acte uman absoludaments liure.
GUÈRRA-E-PATZ-IV-WEB	Atau, entà representar-mos era activitat d‟un òme sometut solet ara lei deth besonh, sense cap de libertat, mos cau adméter eth coneishement d‟ua quantitat infinita de condicions espaciaus, d‟un periòde infinitaments gran de temps e d‟ua seria infinita d‟encauses.
GUÈRRA-E-PATZ-IV-WEB	Entà concéber ar òme absoludaments liure, non sometut ara lei deth besonh, mos cau imaginar-lo solet, dehòra der espaci, deth temps e sense depéner de cap encausa.
GUÈRRA-E-PATZ-IV-WEB	En prumèr cas, s‟eth besonh siguesse possible sense libertat, arribaríem a definir era lei deth besonh peth besonh madeish, ei a díder, coma ua forma sense contengut.
GUÈRRA-E-PATZ-IV-WEB	En dusau cas, s‟era libertat siguesse possibla sense eth besonh, arribaríem en ua libertat complèta, dehòra der espaci, deth temps e des encauses; libertat que, per çò d‟èster absoluda e ilimitada, non serie arren o serie un vulgar contengut sense forma.
GUÈRRA-E-PATZ-IV-WEB	Arribaríem, en generau, enes dues bases que sus eres s‟assète tota era concepcion deth mon campada per òme: eth caractèr incomprensible dera esséncia dera vida e es leis que la definissen.
GUÈRRA-E-PATZ-IV-WEB	Era rason ditz: 1) Er espaci damb totes es sues formes que lo hèn perceptible (era materia) ei infinit e non se pòt concéber de cap auta manèra.
GUÈRRA-E-PATZ-IV-WEB	Era consciéncia, dera sua part, afirme: 1) Sò solet e tot çò qu‟existís ei solet jo, per tant eth mèn jo includís er espaci.
GUÈRRA-E-PATZ-IV-WEB	Era rason exprimís es leis deth besonh; era consciéncia exprimís era esséncia dera libertat.
GUÈRRA-E-PATZ-IV-WEB	Era libertat ilimitada ei era esséncia dera vida ena consciéncia der òme.
GUÈRRA-E-PATZ-IV-WEB	Eth besonh sense contengut ei era intelligéncia umana e es sues tres formes.
GUÈRRA-E-PATZ-IV-WEB	Era libertat ei çò que se jutge; eth besonh ei qui ac jutge.
GUÈRRA-E-PATZ-IV-WEB	Era libertat ei eth contengut; eth besonh qu‟ei era forma.
GUÈRRA-E-PATZ-IV-WEB	Sonque desseparant es dues hònts deth coneishement, que se relacionen entre eres coma era forma e eth contengut, s‟arribe entà concèptes que s‟excludissen reciprocaments e non pòden èster comprenudi: es concèptes de libertat e de besonh.
GUÈRRA-E-PATZ-IV-WEB	E solet gràcies ara sua union s‟artenh compréner era vida der òme.
GUÈRRA-E-PATZ-IV-WEB	Dehòra d‟aguesti dus concèptes, que, amassa, se relacionen coma era forma e eth contengut, non pòt existir representacion deguna dera vida.
GUÈRRA-E-PATZ-IV-WEB	Tot çò que sabem dera vida des òmes non ei senon aguesta relacion entre libertat e besonh, ei a díder, entre era consciéncia e es leis dera rason.
GUÈRRA-E-PATZ-IV-WEB	Tot çò que coneishem deth mon exterior dera natura non ei senon era relacion entre es fòrces naturaus e eth besonh, o entre era esséncia dera vida e es leis dera rason.
GUÈRRA-E-PATZ-IV-WEB	Es fòrces que determinen era vida dera natura son dehòra de nosati e deth nòste enteniment (non èm conscients d‟eres); les cridam fòrces dera gravitacion, inèrcia, electricitat, fòrça animau, eca.
GUÈRRA-E-PATZ-IV-WEB	Mès comprenem era fòrça dera vida umana e la cridam libertat.
GUÈRRA-E-PATZ-IV-WEB	E atau coma era gravitacion, percebuda per cada individú, mès incomprensibla en era madeisha, ei entenuda per nosati ena mida deth nòste coneishement des leis que regissen eth besonh (dès era prumèra nocion de qué toti es còssi pesen, enquiara lei de Newton), era fòrça dera libertat ei tanben comprensibla en era madeisha, encara que la percebem e l‟entenem ena mida que coneishem es leis deth besonh, que d‟eres depen (a compdar deth hèt de qué tot òme morís, enquiath coneishement des leis mès complèxes dera economia e dera istòria).
GUÈRRA-E-PATZ-IV-WEB	Tot coneishement nòste non ei senon era adaptacion dera esséncia dera vida as leis dera rason.
GUÈRRA-E-PATZ-IV-WEB	Era libertat der òme se diferéncie de totes es autes fòrces peth hèt de qué er òme ei conscient d‟era, encara que deth punt d‟enguarda dera rason non se distinguísen bric des autes fòrces.
GUÈRRA-E-PATZ-IV-WEB	Era gravitacion, era electricitat o era afinitat quimica solet se diferéncien entre eres perque era rason les designe de diuèrses manères.
GUÈRRA-E-PATZ-IV-WEB	Era libertat der òme se diferéncie des autes fòrces dera natura solet pera definicion qu‟era rason les autrège.
GUÈRRA-E-PATZ-IV-WEB	E era libertat sense besonh, ei a díder, sense es leis dera rason que la definissen, non se diferéncie en arren dera gravitacion, deth calor o dera fòrça dera vida vegetau.
GUÈRRA-E-PATZ-IV-WEB	Entara rason non ei senon ua sensacion de vida momentanèa e indefinida.
GUÈRRA-E-PATZ-IV-WEB	E atau coma era esséncia indeterminada dera fòrça que botge es còssi celèsti, era esséncia indefinida dera fòrça deth calor, dera electricitat o dera afinitat quimica o dera madeisha fòrça vitau son eth contengut dera astronomia, dera fisica, dera quimica, dera botanica, dera zoologia, eca, atau era esséncia dera libertat constitusís eth contengut dera istòria.
GUÈRRA-E-PATZ-IV-WEB	Coma qu‟er objectiu de tota sciéncia ei desnishar era esséncia ignorada dera vida, aguesta esséncia, en era madeisha, solet pòt èster objècte dera metafisica, coma era libertat en espaci, en temps, en dependéncia des encauses, ei objècte d‟estudi dera istòria e, tanben, dera metafisica.
GUÈRRA-E-PATZ-IV-WEB	Ena sciéncia naturau cridam leis deth besonh a çò coneishut per nosati e fòrça vitau a çò desconeishut.
GUÈRRA-E-PATZ-IV-WEB	Era fòrça vitau non ei senon era rèsta desconeishuda de çò que sabem sus era esséncia dera vida.
GUÈRRA-E-PATZ-IV-WEB	Tanben, ena istòria, çò coneishut recep eth nòm de lei deth besonh, e çò desconeishut eth de libertat.
GUÈRRA-E-PATZ-IV-WEB	Era libertat, entara istòria, non ei senon era rèsta desconeishuda de çò que sabem sus es leis dera vida umana.
GUÈRRA-E-PATZ-IV-WEB	Era istòria analise es manifestacions dera libertat der òme en relacion damb eth mon exterior en temps e ena dependéncia des encauses, ei a díder, determine aguesta libertat cossent damb es leis dera rason.
GUÈRRA-E-PATZ-IV-WEB	Plan per aquerò, era istòria solet ei sciéncia ena mesura qu‟era libertat ei determinada per aguestes leis.
GUÈRRA-E-PATZ-IV-WEB	Entara istòria, arreconéisher era libertat des òmes coma ua fòrça capabla d‟influir enes eveniments istorics, ei a díder, non sometuda a leis, qu‟ei madeish qu‟entara astronomia arreconéisher eth liure movement des còssi celèsti.
GUÈRRA-E-PATZ-IV-WEB	Tau reconeishement anulle era possibilitat d‟existéncia des leis, ei a díder, de tot coneishement.
GUÈRRA-E-PATZ-IV-WEB	S‟existís un solet còs que se botge liuraments, es leis de Kepler e de Newton dèishen d‟existir e non se coneish eth movement des còssi celèsti.
GUÈRRA-E-PATZ-IV-WEB	S‟existís un solet acte liure der òme, non existís cap lei istorica e despareish quinsevolh idia sus es eveniments istorics.
GUÈRRA-E-PATZ-IV-WEB	Entara istòria, era volentat umana qu‟a es sues pròpies vies de movement, qu‟un des sòns extrèms s‟amague en çò d‟ignorat, e er aute èxtrèm, era consciéncia dera libertat en present, se desvolope en espaci, en temps e ena dependéncia des encauses.
GUÈRRA-E-PATZ-IV-WEB	Guaire mès s‟esten dauant de nosati aguest camp de movement, autant mès evidentes son es leis que lo rigissen.
GUÈRRA-E-PATZ-IV-WEB	Descurbir e definir aguestes leis qu‟ei er objectiu dera istòria.
GUÈRRA-E-PATZ-IV-WEB	Deth punt d‟enguarda d‟aqueth que partís aué dera sciéncia pr‟amor d‟arténher eth sòn objectiu, eth camin que seguís entà cercar es encauses des fenomèns ena liura volentat des òmes, li resulte impossible tier eth concepte de lei; per mès que limitem era libertat umana, dès que l‟admetem coma ua fòrça independenta des leis, era existència dera lei que ja non ei possible.
GUÈRRA-E-PATZ-IV-WEB	Solet limitant aguesta libertat enquiar infinit, ei a díder, considerant-la coma ua magnitud infinitaments petita, mos podem convéncer de qué es sues encauses son inaccessibles, e alavetz, en sòrta de cercar es encauses, era istòria cèrque es leis.
GUÈRRA-E-PATZ-IV-WEB	Aguesta cèrca qu‟a començat hè fòrça temps e es naui metòdes d‟estudi que li cau assimilar era istòria coïncidissen damb era autodestruccion dera vielha istòria que fraccione cada còp mès es encauses des fenomèns.
GUÈRRA-E-PATZ-IV-WEB	Totes es sciéncies umanes an seguit aguest camin.
GUÈRRA-E-PATZ-IV-WEB	En arribar en çò d‟infinitaments petit, es matematiques (era mès exacta des sciéncies) abandonen eth procès deth fraccionament e cuelhen un nau procès: era soma des inconegudes des infinitesimaus.
GUÈRRA-E-PATZ-IV-WEB	Renonciant ath concèpte d‟encausa, cèrquen era lei, ei a díder, es propietats comunes a toti es elements desconeishudi e infinitaments petiti.
GUÈRRA-E-PATZ-IV-WEB	De manèra desparièra, mès ena madeisha linha de pensament, auancèren d‟autes sciències.
GUÈRRA-E-PATZ-IV-WEB	Es sciéncies naturaus que hèn madeish: en tot deishar de cornèr es encauses, cèrquen es leis.
GUÈRRA-E-PATZ-IV-WEB	En aguest madeish camin se trape era istòria.
GUÈRRA-E-PATZ-IV-WEB	E s‟era istòria a coma objectiu er estudi deth movement des pòbles e dera umanitat, e non era descripcion des diuèrsi episòdis arribadi ena vida des òmes, li cau, descartant d‟un còp era idia des encauses, cercar es leis comunes a toti es elements egals de libertat, indisolublaments estacadi entre eri e infinitaments petiti.
GUÈRRA-E-PATZ-IV-WEB	Dès que se descurbic e provèc era lei de Copernico, eth solet hèt d‟acceptar qu‟ei era tèrra e non eth solei que vire, acabèc damb tota era cosmografia anciana.
GUÈRRA-E-PATZ-IV-WEB	Se poirie, en tot contradíder era lei, tornar entara vielha concepcion sus eth movement des còssi; mès sense refusar-la, non se poirie, probablaments, seguir es estudis deth mon de Tolomeu.
GUÈRRA-E-PATZ-IV-WEB	Mès, çò de cèrt ei, qu‟eth mon de Tolomeo contunhèc estant er objècte d‟estudi autanplan fòrça temps dempús deth descurbiment de Copernico.
GUÈRRA-E-PATZ-IV-WEB	Dès que per prumèr viatge se didec e se demostrèc qu‟eth nombre de neishements o delictes ei subjècte a leis matematiques, que determinades circonstàncies geografiques e politico-economiques establissen ues e autes formes de govèrn e que cèrtes relacions entre era poblacion e era Tèrra còsten eth movement des pòbles, qu‟an despareishut es bases que sostenguien era istòria.
GUÈRRA-E-PATZ-IV-WEB	Que serie possible, refusant es leis naues, sauvar es anteriors punts d‟enguarda sus era istòria, mès sense auè‟c hèt, non poiríem, çampar, seguir estudiant es eveniments istorics coma manifestacions dera liura volentat umana.
GUÈRRA-E-PATZ-IV-WEB	Se per tòrt de cèrtes condicions geografiques, etnografiques o economiques s‟instituís ua determinada forma de govèrn o s‟origine un movement popular, era volentat d‟aqueri individús que semblen èster es organizadors deth govèrn o es instigadors deth movement popular ja non pòt èster considerada coma era sua encausa.
GUÈRRA-E-PATZ-IV-WEB	E, ça que la, s‟apliquen ara istòria anteriora es leis dera estadistica, dera geografia, dera economia, dera politica, dera filologia comparada e dera geologia, que contradiden dubèrtaments es sues tèsis.
GUÈRRA-E-PATZ-IV-WEB	Pendent fòrça temps se tenguec ena filosofia dera natura ua fòrta luta entre es corrents ancians e modèrns.
GUÈRRA-E-PATZ-IV-WEB	Era teologia defenie er ancian punt d‟enguarda e acusaue ath nau d‟acabar damb era revelacion .
GUÈRRA-E-PATZ-IV-WEB	Mès quan vencec era vertat, era teologia acabèc establin- se sus eth nau terren damb era madeisha fermetat qu‟abantes.
GUÈRRA-E-PATZ-IV-WEB	Aué en dia contunhe manifestant-se ua longa e fòrta luta entre era vielha e era naua concepcion sus era istòria e tanben ara, era teologia defen es posicions ancianes e acuse ara naua d‟acabar damb era revelacion.
GUÈRRA-E-PATZ-IV-WEB	En ambdús casi, autant d‟ua coma dera auta part, aguesta luta còste passions e amague era vertat.
GUÈRRA-E-PATZ-IV-WEB	D‟un costat existís era pòur e era simpatia per tot er edifici bastit ath long des sègles; der aute, era passion per esbauçar.
GUÈRRA-E-PATZ-IV-WEB	Es òmes que s‟opausauen ara vertat defenuda pes filosòfi dera natura pensauen que, s‟admetien aguesta vertat, era gent deisharie de creir en Diu, ena creacion e enes miracles realizadi per Jesucrist.
GUÈRRA-E-PATZ-IV-WEB	Es defensors des leis de Copernico e Newton credien qu‟es leis dera astronomia acabarien damb era religion, e Voltaire, per exemple, acodie ad aguestes leis coma arma entà combater-la.
GUÈRRA-E-PATZ-IV-WEB	Aué en dia, semble tanben que serie pro d‟adméter era lei deth besonh entà esbauçar eth concèpte d‟amna, deth ben e deth mau, atau coma totes es institucions surgentades sus aguesta basa, autant estataus coma eclesiastiques.
GUÈRRA-E-PATZ-IV-WEB	Madeish qu‟ara e que Voltaire en sòn temps, es non sollicitadi defensors dera lei deth besonh la tien entà combàter era religion, quan de hèt (madeish qu‟era lei de Copernico en astronomia) aguesta lei aplicada ara istòria, luenh d‟anequelir era basa que s‟assèten es institucions estataus e eclesiastiques, l‟assoliden.
GUÈRRA-E-PATZ-IV-WEB	Aué en dia, ena istòria (coma se passèc ena astronomia) totes es diferéncies enes concepcions se referissen ara acceptacion o non acceptacion dera unitat absoluda que se tie coma mesura entà fenomèns visibles.
GUÈRRA-E-PATZ-IV-WEB	En astronomia aguesta unitat qu‟ère era immobilitat dera Tèrra, e ena istòria era dependéncia der individú, era libertat.
GUÈRRA-E-PATZ-IV-WEB	S‟en astronomia era dificultat a reconéisher qu‟era Tèrra se botge s‟estaue en non adméter era sensacion dirècta dera sua immobilitat e eth movement des planetes, ena istòria era dificultat s‟està en adméter era subordinacion der individú as leis der espaci, deth temps e dera encausa, en tot renonciar ara sua pròpia e dirècta independéncia.
GUÈRRA-E-PATZ-IV-WEB	En prumèr cas mos calerie renonciar ara consciéncia d‟ua immobilitat en espaci e adméter un movement que non sentíem; en cas present ei de besonh renonciar a ua libertat, que n‟èm conscients, e adméter ua dependéncia que non sentim.
GUÈRRA-E-PATZ-IV-WEB	D’alavetz an estat considerades coma “Apendix” ara sua òbra e atau les publiquen lèu totes es edicions de Guèrra e Patz.
GUÈRRA-E-PATZ-IV-WEB	En manar ena imprimaria ua òbra qu‟en era è emplegat cinc ans d‟incessant e extenuant trabalh, enes mès favorables condicions de vida, me shautarie expausar era mia pensada sus era, e gésser atau ath pas de quauqui malentendudi que podessen sorgir en lector.
GUÈRRA-E-PATZ-IV-WEB	Non voleria qu‟es legeires cerquèssen ne vedessen en libre çò que jo non volí o non sabí exprimir, e concentrèssen era sua atencion en aquerò qu‟è volut díder, encara que, pes caracteristiques dera òbra non m‟aja podut esténer.
GUÈRRA-E-PATZ-IV-WEB	Ne eth temps ne era mia pròpia capacitat m‟an permetut arténher çò que m‟auia prepausat; atau, donc, profiti ara era ospitalitat que m‟autrege ua revista especializada entà expausar, encara que brèu e non pliaments, era opinion der autor sus era sua òbra entad aqueri que les posque interessar.
GUÈRRA-E-PATZ-IV-WEB	Que non ei un roman ne un poèma e encara mens ua cronica istorica: Guèrra e Patz ei çò qu‟er autor a volut e podut exprimir ena forma qu‟ei exprimit.
GUÈRRA-E-PATZ-IV-WEB	Semblabla manisfestacion de negligéncia per part d‟un autor damb es formes convencionaus d‟ua òbra en pròsa, que poirie semblar presompcion se siguesse intencionada e non auesse precedents.
GUÈRRA-E-PATZ-IV-WEB	Mès era istòria dera literatura russa, deth temps de Pushkin, non solet aufrís multipli exemples d‟òbres que se desseparen d‟aguesta forma que poiríem cridar europèa senon que non mos aufrís un solet cas contrari.
GUÈRRA-E-PATZ-IV-WEB	Dempús Amnes mòrtes, de Gogol, enquia Era casa des mòrts, de Dostoievski, en nau periòde dera literatura russa non i a ua òbra d‟art en pròsa, per dessús dera mediocritat, que s‟ajuste ara forma de roman, poèma epic o narracion.
GUÈRRA-E-PATZ-IV-WEB	Quauqui lectors, dempús dera aparicion dera prumèra part, me dideren qu‟eth caractèr dera epòca non ère pro definit ena mia òbra.
GUÈRRA-E-PATZ-IV-WEB	Ad aguest repotec responi: que sai ben en qué consistís eth “caractèr dera epòca”que quauqui legeires non trapen ena mia òbra: es orrors dera servitud dera gleva, es hemnes embarrades entre quate parets, es foetades as hilhs adulti, eca.
GUÈRRA-E-PATZ-IV-WEB	Non me pensi qu‟aguest “caractèr dera epòca”que viu ena nòsta imaginacion s‟ajuste ara vertat, e non è volut representar-lo.
GUÈRRA-E-PATZ-IV-WEB	Enes mèns estudis de cartes, jornaus e tradicions non è trapat atrocitats ne violencies màger qu‟es que se pòden trapar aué o en quinsevolh auta epòca.
GUÈRRA-E-PATZ-IV-WEB	Tanben alavetz es òmes estimauen e envejauen, cercauen era vertat, aspirauen ara vertut e se deishauen tirassar pes passions.
GUÈRRA-E-PATZ-IV-WEB	Era madeisha vida intellectuau e morau complèxa existie entre es classes superiores, a còps encara mès rafinada qu‟aué.
GUÈRRA-E-PATZ-IV-WEB	S‟enes nòstes ments s‟a format ua idia sus eth caractèr arbitrari e brutau d‟aqueth temps ei solet pr‟amor que enes tradicions, enes memòries, enes narracions e romans se mos a legat es casi mès excepcionaus de violéncia e brutalitat.
GUÈRRA-E-PATZ-IV-WEB	Dedusir qu‟eth caractèr predominant d‟aquera epòca siguesse era violéncia serie tant injust coma s‟un òme, en tot veir d‟ua montanha estant, solet es cimalhs des arbes, dedusisse qu‟en aqueth parçan non auie qu‟arbes.
GUÈRRA-E-PATZ-IV-WEB	Aqueth temps qu‟a eth sòn caractèr (coma l‟a cada epòca) que se derive dera màger alienacion des classes nautes respècte as autes classes, dera filosofia religiosa d‟alavetz, des particularitats dera educacion, deth costum de tier era lengua francesa, eca.
GUÈRRA-E-PATZ-IV-WEB	Aguest qu‟ei eth caractèr que sagè d‟exprimir coma mielhor podí.
GUÈRRA-E-PATZ-IV-WEB	Per qué ena mia òbra non solet es russi, senon tanben es francesi, parlen uns còps en rus e d‟auti en francés?
GUÈRRA-E-PATZ-IV-WEB	Eth repotec de qué es personatges d‟un libre rus parlen e escriuen en francés qu‟ei coma eth repotec deth que guarde un quadre e obsèrve plapes neres (ombres) que non existissen ena realitat.
GUÈRRA-E-PATZ-IV-WEB	Eth pintor non n‟a eth tòrt de qué era ombra botada per eth ena figura les semble a quauqui uns ua plapa nera que non i é ena realitat; sonque ne serà eth colpable quan aqueres plapes neres siguen dispausades de quinsevolh manèra o d‟ua manèra bastrussa.
GUÈRRA-E-PATZ-IV-WEB	En escríuer un libre sus es començaments d‟aguest sègle e presentar es personatges russi de cèrta classa sociau, a Napoleon e a d‟auti francesi qu‟intervengueren tan directaments ena vida d‟aqueth temps, que m‟è deishat amiar, sense voler e dilhèu mès de çò de besonh, pera sua manèra de pensar en francés.
GUÈRRA-E-PATZ-IV-WEB	E plan per aquerò, sense remir era probabla inexactitud e maganha des ombres botades per jo en quadre, voleria díder qu‟aguestes persones que les semble ridicul que Napoleon parle, ja en rus, ja en francés, comprenessen que les semble atau perque, coma qu‟era persona que campe eth retrait, non ven ua figura damb es sues lums e ombres, senon solet ua plapa nera jos eth nas.
GUÈRRA-E-PATZ-IV-WEB	Es nòms de Bolkonski, Drubetskoi, Bilibin, Kuraguin e d‟auti personatges retiren nòms russi plan coneishudi.
GUÈRRA-E-PATZ-IV-WEB	En relacionar personatges imaginaris damb d‟auti que pertanhen ara istòria, jo madeish qu‟avertí ua cèrta faussetat s‟eth comde Rastopchin parlaue damb eth prince Pronski, damb Strielski o damb quinsevolh aute prince o comde de nòm fictici.
GUÈRRA-E-PATZ-IV-WEB	Bolkonski o Drubetskoi, encara que non son Volkonski ne Trubetskoi, sonen a quauquarren coneishut e naturau en un grop aristocratic rus; que non è sabut endonviar entà toti es mèns personatges nòms que non me sonèssen a faus, coma Bezujov o Rostov, ne sabí evitar aguesta dificultat senon cuelhent ar azard es nòms de familha mès coneishudi entà un rus e escambiant en eri quauqua letra.
GUÈRRA-E-PATZ-IV-WEB	Me saberie degrèu qu‟era semblança d‟aguesti nòms imaginaris damb es vertadèrs amièsse a pensar qu‟era mia intencion age estat desnishar ad aguesta o ad aguesta auta persona reau.
GUÈRRA-E-PATZ-IV-WEB	E aquerò, sustot, perque aguest trabalh literari, que s‟està a descríuer persones qu‟existissen o qu‟existiren reauments non a arren a veir damb era literatura que jo m‟ocupi.
GUÈRRA-E-PATZ-IV-WEB	Maria Dmitrievna Ajrosimova e Denisov son es soletes persones que, sense voler e sense premeditacion, les è balhat nòms que s‟aprèssen pro as de dus personatges vertadèrs, especiauments notabli e estimadi pera societat d‟alavetz.
GUÈRRA-E-PATZ-IV-WEB	Aquerò que siguec un error dera mia part, derivat dera especiau singularitat d‟aqueres dues persones; mès tau error que s‟a limitat ad aquerò, e es mèns legeires saberàn, solide, qu‟aguesti personatges non les arribe ena novèla arren que se semble ara realitat.
GUÈRRA-E-PATZ-IV-WEB	Toti es auti son totafèt imaginaris e ne tansevolh an, çampar, modèls precisi ena tradicion ne ena vida reau.
GUÈRRA-E-PATZ-IV-WEB	Que non se tracte d‟ua discordància per edart; mès qu‟ère inevitabla.
GUÈRRA-E-PATZ-IV-WEB	Er istorian e er artista que descriuen ua epòca istorica an uns objectius fòrça desparièrs.
GUÈRRA-E-PATZ-IV-WEB	S‟enganharie er istorian que sagèsse de presentar-mos un personatge istoric ena sua totalitat, damb tota era sua complexitat des sues relacions en toti es aspèctes dera vida.
GUÈRRA-E-PATZ-IV-WEB	Dera madeisha manèra s‟enganharie er artista que mos presentèsse ath sòn personatge tostemp en sòn significat istoric.
GUÈRRA-E-PATZ-IV-WEB	Kutuzov non montaue tostemp un shivau blanc ne auie tostemp ena man er alongavistes entà seguir era marcha der enemic.
GUÈRRA-E-PATZ-IV-WEB	Rastopchin non siguec tostemp ena actitud d‟aplicar ua tèda ena sua casa de Voronovo (de hèt jamès ac hec), ne era emperairitz Maria Feodorozvna se presentaue tostemps regda damb eth sòn mantèl d‟ermina e damb ua man apuada en còdi des leis.
GUÈRRA-E-PATZ-IV-WEB	Mès era vertat ei qu‟era imaginacion populara tostemp ve atau ad aguesti personatges.
GUÈRRA-E-PATZ-IV-WEB	Entar istorian, que conde accions dirigides entà un determinat objectiu, existís er eròi.
GUÈRRA-E-PATZ-IV-WEB	Entar artista, qu‟exprimís es relacions d‟aguest madeish personatge damb toti es aspèctes dera vida, que non pòden ne les cau existir eròis senon òmes.
GUÈRRA-E-PATZ-IV-WEB	Er istorian se ve obligat (a viatges alterant era vertat) a hèr convergir toti es actes d‟un personatge istoric ena idia qu‟eth atribuís ath sòn personatge.
GUÈRRA-E-PATZ-IV-WEB	Per contrari, er artista ve incompatible er esbòç d‟aguesta idia unenca damb eth sòn objectiu e sage solet de compréner e mostrar non a un determinat actor, senon a un òme.
GUÈRRA-E-PATZ-IV-WEB	Màger e mès substanciau ei encara aguesta diversitat per çò dera descripcion des eveniments istorics.
GUÈRRA-E-PATZ-IV-WEB	Er istorian s‟ocupe des resultats d‟un hèt, e, er artista, dera esséncia deth hèt.
GUÈRRA-E-PATZ-IV-WEB	Er istorian, en descríuer ua batalha ditz: “era ala quèrra de tau còs dera armada auancèc contra tau bordalat, refusèc ar enemic e se vedec obligada a arrecular…” eca.
GUÈRRA-E-PATZ-IV-WEB	Er istorian que non pòt parlar de ua auta manèra.
GUÈRRA-E-PATZ-IV-WEB	Entar artista, aguestes paraules que non an cap de sentit ne tansevolhe se referissen ath hèt.
GUÈRRA-E-PATZ-IV-WEB	Dera sua experiéncia o de cartes, des memòries o des informes, er artista recuelh eth hèt; soent (per exemple, en descríuer ua batalha), es deduccions der istorian sus era actuacion de taus o quaus tropes son totafèt opausades as conclusions der artista.
GUÈRRA-E-PATZ-IV-WEB	Aguesta diversitat de resultats s‟explique pes hònts que cadun a consultat entàs sues informacions.
GUÈRRA-E-PATZ-IV-WEB	Entà un istorian (pr‟amor de seguir damb er exemple dera batalha) es hònts principaus son es infòrmes des caps dera armada e es deth generau en cap.
GUÈRRA-E-PATZ-IV-WEB	Er artista que non pòt trèir arren en net de taus hònts pr‟amor que non li diden ne l‟expliquen arren.
GUÈRRA-E-PATZ-IV-WEB	Mès encara; er artista refuse taus infòrmes perque trape en eri ua inevitabla mentida.
GUÈRRA-E-PATZ-IV-WEB	Sense parlar de qué, dempús de cada batalha, es adversaris la descriuen de manèra totafèt desparièra, en cada descripcion i a ua dòsi de mentida, de besonh, per çò d‟auer de descríuer en pòques linhes era accion de milèrs d‟òmes escampilhadi en quauqui quilomètres e caladi ena mès fòrta excitación d‟animositat, senhorejadi pera pòur, pera vergonha e pera mòrt.
GUÈRRA-E-PATZ-IV-WEB	Qui age viscut ua guèrra sap guaire inexacte ei tot aquerò; e, ça que la, es infòrmes se basen en aguesta suposicion, e d‟era deriven es descripcions militares.
GUÈRRA-E-PATZ-IV-WEB	Recorretz es tropes immediataments dempús d‟ua batalha, enquia e tot ath dusau o tresau dia, abans de qué s‟agen escrit es infòrmes preguntatz as soldats e as oficiaus, deth mès naut enquiath mès baish, se com s‟a desvolopat era accion: vos condarà çò qu‟an experimentat e vist, e ena vòsta ment sorgirà ua impression majestuosa, complicada, infinitaments multifòrme, penibla e confusa; mès que de degun d‟eri, ne tansevolhe deth generau en cap, poiratz saber se com s‟a desvolopat era batalha.
GUÈRRA-E-PATZ-IV-WEB	Ath cap de dus o tres dies comencen a arribar es infòrmes ; es charraires comencen a condar se com a estat çò qu‟eri non an vist; fin finau, se forme ua narracion comuna e, sus era basa d‟aguest infòrme, se configure era opinion generau dera armada.
GUÈRRA-E-PATZ-IV-WEB	Entà toti ei un aleugeriment poder cambiar es pròpis dobtes e incertituds per ua representacion enganhosa mès clara e tostemp vantaira.
GUÈRRA-E-PATZ-IV-WEB	E, dempús un mes o dus, preguntatz a ua persona qu‟age participat en aquera batalha: ja non enteneratz en sòn raconde aqueth materiau viu qu‟auie abantes; aguest nau testimòni d‟ara vos conde es sues impressions fondades ena mentida des infòrmes.
GUÈRRA-E-PATZ-IV-WEB	Atau me condèren a jo era batalha de Borodino fòrça persones intelligentes qu‟auien participat en aguesta jornada.
GUÈRRA-E-PATZ-IV-WEB	Toti didien es madeishes causes e toti èren d‟acòrd damb es fausses descripcions de Milailovski-Danilevski, de Glincka e de d‟auti; coïncidien enquia enes detalhs, encara qu‟es narradors auessen estat a quauqui quilomètres de distància es uns des auti.
GUÈRRA-E-PATZ-IV-WEB	Dempús dera conquista de Sabastopol, eth comandant d‟artilharia Krizhanovski me manèc es infòrmes des oficiaus artilhèrs de toti es bastions e m‟encarguèc arremassar toti aqueri infòrmes, qu‟èren mès de vint, en ua soleta relacion.
GUÈRRA-E-PATZ-IV-WEB	Me hè dò non auer trèt còpia.
GUÈRRA-E-PATZ-IV-WEB	Qu‟èren eth mielhor exemple d‟aguesta mentida militara, tant ingenua e inevitabla, coma de besonh, de qué son compausades totes es relacions d‟aguest tipe.
GUÈRRA-E-PATZ-IV-WEB	Supausi que molti des mèns companhs qu‟alavetz redigien taus infòrmes arriràn en liéger aguestes linhes e rebrembaràn se com, per orde des superiors, escriuien çò que de cap manèra podien saber.
GUÈRRA-E-PATZ-IV-WEB	Es qu‟an experiéncia ena guèrra saben enquia quin punt es russi son capables d‟arténher es sòns objectius en ua batalha e qué pòc capables son de descriuer-la damb era vanitosa mentida de besonh entad aguesta sòrta d‟infòrmes.
GUÈRRA-E-PATZ-IV-WEB	Toti saben qu‟ena nòsta armada aguest mestièr de redigir infòrmes ei lèu tostemp en mans d‟estrangèrs.
GUÈRRA-E-PATZ-IV-WEB	Se digui tot aquerò ei entà demostrar qu‟era mentida ei inevitabla enes descripcions militares que servissen de hònt d‟informacion as istorians; e tanben entà demostrar enquia quin punt son inevitables es abondoses discordàncies entre er artista e er istorian ena interpretacion d‟un hèt istoric.
GUÈRRA-E-PATZ-IV-WEB	Fòrça còps, en estudiar es dues principaus òbres istoriques dera epòca, es de Thiers e Mijailovski-Danilevski, me deishaue perplèx que taus òbres podessen gésser ara lum e èster liejudes.
GUÈRRA-E-PATZ-IV-WEB	Sense parlar des sues narracions d‟eveniments identiques, mantengudes en ton mès grèu e autorizat, damb abondoses citacions de documents, totafèt opausades es ues as autes, trapaua en ambdús istorians descripcions que, en lieger-les, non sabia s‟arrir o plorar quan rebrembaua qu‟aqueri dus libres son monuments plan singulars d‟ua epòca e compden damb milions de liegeires.
GUÈRRA-E-PATZ-IV-WEB	Citarè un solet exemple deth libre deth celèbre Thiers.
GUÈRRA-E-PATZ-IV-WEB	Dempús de condar que Napoleon auie amiat entà Russia robles faussi, Thiers ditz:
GUÈRRA-E-PATZ-IV-WEB	Relevant l’emploi de ces moyens par un acte de bienfaisance, digne de lui et de l’armée française, il fit distribuer des secours aux incendies: Mais les vivres etant trop precieux pour etre donnes longtemps a des etrangèrs, la plupart ennemis, Napoleon aima mieux leus fournir de l’argent, et il leur fit distribuer des roubles papier.
GUÈRRA-E-PATZ-IV-WEB	Aguest fragment estone, separat dera rèsta, non diderè pera sua inmoralitat senon simplaments pera sua estonanta peguesa.
GUÈRRA-E-PATZ-IV-WEB	Mès, en sòn conjunt non còste tant d‟estupor, pr‟amor que concòrde perfèctaments damb eth ton generau, ampolós, solemne, absent de tot significat dirècte.
GUÈRRA-E-PATZ-IV-WEB	Atau, donc, es objectius der artista e der istorian son absoludaments desparièrs, e era mia discordància respècte as istorians ena descripcion des eveniments e personatges deth mèn libre que non a d‟estonar ath lector.
GUÈRRA-E-PATZ-IV-WEB	Mès er artista non a de desbrembar qu‟era representacion populara de personatges e eveniments istorics non ei basada ena fantasia senon enes documents qu‟es istorians an pogut recuélher.
GUÈRRA-E-PATZ-IV-WEB	Plan per aquerò, encara que de manèra diuèrsa, en representar ad aguesti personatges e eveniments er artista s‟a de servir, coma er istorian, deth materiau istoric.
GUÈRRA-E-PATZ-IV-WEB	Tostemp qu’ena mia novèla parlen o actuen personatges istorics, non me les è endonviat senon que m’è servit de materiaus istorics qu’an format, pendent eth mèn trabalh, ua vertadèra bibliotèca integrada per libres qu’es sòns titols non creigui de besonh mentar aciu, mès que posqui reméter tostemp ath lector.
GUÈRRA-E-PATZ-IV-WEB	En estudiar ua epòca tan tragica, tan rica en eveniments grandiosi e tan pròcha a nosati, e que sus era encara perduren tantes e tan diuèrses tradicions, qu‟è vengut ena conviccion, entà jo evidenta, de qué es encauses des hèts istorics son inaccessibles ath nòste enteniment.
GUÈRRA-E-PATZ-IV-WEB	Díder (causa que semble tan simple entà toti) qu‟es encauses des eveniments de 1812 son er esperit de conquista de Napoleon e era patriotica fermesa deth Tsar Alexandre I ei tant asenat coma afirmar qu‟es encauses dera queiguda der Emperi roman les cau cercar en hèt de qué aquest o aqueth barbar amièc as sòns pòbles entà Occident, o qu‟un determinat emperaire roman governèc mau, o qu‟ua enòrma montanha, soscavada enes sues bases, s‟en.honsèc perque eth darrèr obrèr dèc eth darrèr còp de piosha.
GUÈRRA-E-PATZ-IV-WEB	Un eveniment atau que milions d‟òmes cerquèren era manèra d‟exterminar-se muauauments e auciren a milions de sòns semblables que no pòt auer coma encausa era volentat d‟un solet òme: un solet individú non pòt ne soscavar era basa d‟ua montanha ne obligar a morir a cinc cents mil òmes.
GUÈRRA-E-PATZ-IV-WEB	Mès, alavetz, quines son es encauses?
GUÈRRA-E-PATZ-IV-WEB	Quauqui istorians sostien qu‟er esperit conquistador des francesi o eth patriotisme des russi.
GUÈRRA-E-PATZ-IV-WEB	D‟auti parlen der esperit democratic difusat pera armada de Napoleon, o deth besonh de qué Russia li calie entrar en relacion damb Euròpa, eca.
GUÈRRA-E-PATZ-IV-WEB	Mès, com milions d‟òmes comencèren a aucir-se?
GUÈRRA-E-PATZ-IV-WEB	Qui les amièc entad aquerò?
GUÈRRA-E-PATZ-IV-WEB	Semblarie que toti auien clar qu‟aguesta tuada non beneficiarie ad arrés senon que damnatjarie a toti.
GUÈRRA-E-PATZ-IV-WEB	Per qué, alavetz, ac heren?
GUÈRRA-E-PATZ-IV-WEB	Ei possible hèr, e se hèn, innombrables rasonaments retrospectius sus es encauses de tant absurd eveniment, mès er immens nombre d‟encauses ei tant infinit que deguna d‟eres merite èster considerada coma vertadèra.
GUÈRRA-E-PATZ-IV-WEB	Per qué milions d‟òmes sagèren d‟aucir-se es uns as auti, quan, dès era creacion deth mon, s‟a demostrat qu‟aquerò ei un mau, fisica e moraments parlant?
GUÈRRA-E-PATZ-IV-WEB	Perque aquerò ère tant inevitable, que, en hè‟c, es òmes aubedien ara madeisha lei naturau e zoologica que se someten es abelhes quan se destrusissen en arribar era tardor, e per eres es animaus mascles s‟aucissen es uns as auti.
GUÈRRA-E-PATZ-IV-WEB	Que non se pòt dar ua auta responsa a tan terribla pregunta.
GUÈRRA-E-PATZ-IV-WEB	Aquerò ei non solet evident senon que resulte tan naturau ena consciéncia de toti, que s‟ac valerie de sajà‟c se non auesse en òme un aute sentiment que l‟ahisque a creder-se liure cada còp qu‟amie a tèrme ua accion.
GUÈRRA-E-PATZ-IV-WEB	En considerar ara istòria d‟un punt d‟enguarda generau, s‟arribe ena certitud d‟ua Lei Etèrna que per era se complissen es eveniments.
GUÈRRA-E-PATZ-IV-WEB	Mès se la contemplam deth punt d‟enguarda individuau mos convencem de çò de contrari.
GUÈRRA-E-PATZ-IV-WEB	Un òme qu‟aucís ath sòn semblable, Napoleon que da era orde de passar eth Niemen, vosati e jo que presentam ua instància entà recrutar-mos o lheuam o baisham eth braç, èm, plan que òc, convençudi de qué cadun des nòsti actes ei fondat en motius rasonables e en nòste liure aubire, de sòrta que depen de nosati madeishi hèr açò o aquerò.
GUÈRRA-E-PATZ-IV-WEB	Era contradiccion que semble insolubla.
GUÈRRA-E-PATZ-IV-WEB	En amiar a tèrme un acte sò convençut de qué lo hèsqui per çò deth mèn liure aubire; mès s‟analisi eth significat istoric d‟aguest acte de connexion damb era vida collectiua deth gènre uman acabi per convencer-me de qué tau acte ère determinat e ère inevitable.
GUÈRRA-E-PATZ-IV-WEB	A on ei er error?
GUÈRRA-E-PATZ-IV-WEB	Es observacions psicologiques sus era capacitat der òme entà explicar retrospectiuaments, e de còp, un hèt damb ua seria completa d‟arguments faussaments liuri (coma sagi d‟expausar en un aute lòc peth menut) confirmen qu‟era consciéncia de libertat en òme, en realizar un determinat acte, ei erronèa.
GUÈRRA-E-PATZ-IV-WEB	Mès aguestes madeishes observacions psicologiques demòstren qu‟existís ua auta seria d‟actes qu‟en eri era consciéncia dera nòsta libertat non ei retrospectiua senon instantanèa e indobtabla.
GUÈRRA-E-PATZ-IV-WEB	Jo posqui, plan que òc, e sigue quina sigue era oposicion des materialistes, executar ua accion o abstier-me d‟era quan aguesta accion m‟afècte a jo solet.
GUÈRRA-E-PATZ-IV-WEB	Qu‟ei indobtable que, pera mia pròpia volentat, vengui de lheuar eth braç e ara l‟abaishi.
GUÈRRA-E-PATZ-IV-WEB	Posqui en aguest instant deishar d‟escríuer.
GUÈRRA-E-PATZ-IV-WEB	Vosati podetz, en ua segonda, deishar de liéger.
GUÈRRA-E-PATZ-IV-WEB	Per çò dera mia volentat e dehòra de cap obstacle, posqui en un moment desplaçar-me damb eth pensament entà America o pensar en un problèma matematic.
GUÈRRA-E-PATZ-IV-WEB	Que posqui, botant a pròva era mia pròpia libertat, lheuar o abaishar damb fòrça eth mèn braç.
GUÈRRA-E-PATZ-IV-WEB	Ac hèsqui.
GUÈRRA-E-PATZ-IV-WEB	Mès ath mèn costat i a un mainatge; lheui era man, e damb era madeisha fòrça, sagi de abaishar-la sus eth.
GUÈRRA-E-PATZ-IV-WEB	Non ac posqui hèr.
GUÈRRA-E-PATZ-IV-WEB	Un gosset se lance sus aguest mainatge, e jo non posqui deishar de pataquejar ath gosset.
GUÈRRA-E-PATZ-IV-WEB	Que sò ena armada e no posqui deishar d‟anar damb eth regiment.
GUÈRRA-E-PATZ-IV-WEB	En ua batalha, non posqui deishar d‟anar ar assaut damb eth mèn batalhon e non húger quan toti hugen ath mèn entorn.
GUÈRRA-E-PATZ-IV-WEB	Non posqui.
GUÈRRA-E-PATZ-IV-WEB	Quan sò en un tribunau, coma defensor d‟un acusat, non posqui deishar de parlar o de conéisher çò que vau a díder.
GUÈRRA-E-PATZ-IV-WEB	Que non posqui senon clucar es uelhs quan quauqu‟un li flòque un patac as mèns uelhs.
GUÈRRA-E-PATZ-IV-WEB	Per tant, existissen dues classes d‟actes: es uns depenen e es auti non depenen dera mia volentat.
GUÈRRA-E-PATZ-IV-WEB	E er error que còste era contradiccion vie solet de qué era consciéncia d‟èster liure qu‟acompanhe legitimaments cadun des actes qu‟amien entath mèn jo, entara part mès abstracta deth mèn èsser, l‟esteni illegitimaments enquias mèns actes realizadi amassa damb d‟autes volentats e depenentes deth concurs de volentats que non son era mia.
GUÈRRA-E-PATZ-IV-WEB	Qu‟ei pro de mau hèr delimitar eth camp dera libertat e deth besonh; Era fixacion d‟aguest limit qu‟ei er objècte dera psicologia; mès quan campi es condicions qu‟en eres se manifèsten era nòsta màger volentat e era nòsta màger dependéncia, non posqui deishar d‟arreconéisher que, guaire mès abstracta e, per tant, mens estacada ara activitat de d‟auti òmes, ei era nòsta activitat, autant mès liura ei; e ath revés, guaire mès estacada ei era nòsta activitat ara des auti, mens liura ei.
GUÈRRA-E-PATZ-IV-WEB	Eth ligam mès fòrt e indisoluble, mès penible e constant damb es auti òmes, qu‟ei eth cridat poder sus es auti, qu‟en sòn vertadèr significat non ei senon ua màger dependéncia respècte as auti.
GUÈRRA-E-PATZ-IV-WEB	Enganaht o non, me sò convençut pliaments d‟aguesta vertat ath long deth mèn trabalh.
GUÈRRA-E-PATZ-IV-WEB	E en descríuer es eveniments de 1805, 1807 e, sustot, 1812, qu‟en eri se revele mès claraments aguesta lei dera fatalitat, non podia balhar importància as accions des que credien controtlar es eveniments, e qu‟en realitat meteren en eri fòrça mens activitat umana qu‟es auti partipants.
GUÈRRA-E-PATZ-IV-WEB	Era activitat d‟aguesti òmes m‟interessaue solet coma illustracion d‟aguesta lei dera fatalitat que, d‟acòrd damb era mia conviccion intèrna, domine era istòria; e d‟aguesta lei psicologica qu‟obligue a un òme a realizar damb mendre libertat es sòns actes e a crear ena sua fantasia tota ua sòrta de rasonaments restrospectius entà demostrar-se ada eth madeish qu‟a obrat liuraments.
ANNA-KARENINA-WEB-compressed	En çò des Oblonski qu'ère tot capvirat.
ANNA-KARENINA-WEB-compressed	Era esposa venguie de saber-se'n qu'eth sòn marit tenguie relacions damb era institutritz francesa e s'auie esdegat a declarar-li que non podie víuer sense era.
ANNA-KARENINA-WEB-compressed	Aguesta situacion se tardaue ja tres dies e ère tan dolorosa entàs esposi coma entàs auti membres dera familha.
ANNA-KARENINA-WEB-compressed	Toti, quitament es vailets, qu'auien era madeisha impression de qué aquera vida en comun non auie ja cap de sens e que, autanplan en ua auberja, se trapen mès junhudi es òstes de çò qu'ara eri se sentien entre se.
ANNA-KARENINA-WEB-compressed	Era hemna non gessie des sues estances; eth marit non minjaue en casa dempús tres dies; es mainatges corrien d'un costat en aute sense qu'arrés les ac empedisse.
ANNA-KARENINA-WEB-compressed	Era institutritz anglesa auie auut ua peleja damb era majordòma e escriuec a ua amiga en tot demanar-li que li cerquèsse un aute plaçament; eth codinèr auie partit dus dies abantes, precisaments ara ora deth dinar; e eth menaire e era ajudanta de codina heren a veir que non volien contunhar en tot prestar es sòns servicis aquiu e que solet demorauen que les paguèssen era sua sodada entà partir.
ANNA-KARENINA-WEB-compressed	Eth tresau dia dempús era scèna tenguda damb era sua hemna, eth prince Esteva Arkadievic Oblonsky, Stiva, coma lo cridauen en societat, en desvelhar-se ara sua òra de costum, se trapèc, non en dormitòri conjugau, senon en sòn burèu, estirat sus eth divan de cuer.
ANNA-KARENINA-WEB-compressed	Còp sec s'incorporèc, se seiguec sus eth divan e dauric es uelhs.
ANNA-KARENINA-WEB-compressed	Alabin balhaue un repaish en Darmstadt…
ANNA-KARENINA-WEB-compressed	Sonaue ua musica americana…
ANNA-KARENINA-WEB-compressed	Eth cas ei que Darmstadt ère en America…
ANNA-KARENINA-WEB-compressed	Qu'ei aquerò!
ANNA-KARENINA-WEB-compressed	Alabin balhaue ua taulejada, mestrada en taules de cristau…
ANNA-KARENINA-WEB-compressed	E es taules cantauen: "Il mio tesoro"…
ANNA-KARENINA-WEB-compressed	E se non ère açò, ère quauquarren encara mès polit.
ANNA-KARENINA-WEB-compressed	Dempús se demorèc cogitós e arric.
ANNA-KARENINA-WEB-compressed	Campèc qu'un hiu de lum se filtraue pes henerecles dera persiana, estirèc es pès, artenhec es sues pantofles de marroquin brodat en aur, qu'era sua hemna li regalèc est an passat damb era escadença deth sòn aniversari, e, coma auie per costum dès hège nau ans, estenec era man entath lòc que, en dormitòri conjugau acostumaue a tier plaçada era bata.
ANNA-KARENINA-WEB-compressed	Solet alavetz s'en brembèc se com e per qué se trapaue en sòn burèu e non ena cramba damb era sua hemna; era arridalha despareishec deth sòn ròstre e arroncilhèc es sues celhes.
ANNA-KARENINA-WEB-compressed	Ai, ai, ai!, se planhec, en tot brembar-se'n de çò que s'auie passat.
ANNA-KARENINA-WEB-compressed	E de nauèth se presentèren ena sua imaginacion es detalhs dera scèna terribla; pensèc ena violenta situacion que se trapaue e pensèc, mès que mès, ena sua pròpia colpa, qu'ara se l'apareishie damb claretat.
ANNA-KARENINA-WEB-compressed	Non, non me perdonarà!
ANNA-KARENINA-WEB-compressed	E çò de pejor ei que jo n'è eth tòrt de tot.
ANNA-KARENINA-WEB-compressed	Eth tòrt qu'ei mèn e, ça que la, non sò colpable.
ANNA-KARENINA-WEB-compressed	Aquerò ei çò de mès terrible deth cas!
ANNA-KARENINA-WEB-compressed	Ai, ai ai,!, se tornèc a díder damb desespèr, rebrembant de nauèth era scèna damb toti es sòns detalhs.
ANNA-KARENINA-WEB-compressed	Çò de pejor auie estat aqueth prumèr moment, quan en tornar deth teatre, alègre e satisfèt damb ua poma enes mans entara sua hemna, non l'auie trapat en salon; espaurit, l'auie cercat en sòn burèu, entà trapar-la, fin finau, en sòn dormitòri campant aquera maudida carta qu'ac auie desnishat tot.
ANNA-KARENINA-WEB-compressed	Dolly, aquera Dolly, etèrnaments ocupada, tostemp plia de copacaps, tan pòc intelligenta, sivans eth, se trapaue seiguda damb eth papèr ena man, en tot guardar-lo damb ua expression d'orror, de desespèr e d'ira.
ANNA-KARENINA-WEB-compressed	Qué ei aquerò?, se qué me ditz d'aquerò?, preguntèc en tot senhalar era carta.
ANNA-KARENINA-WEB-compressed	Que l'auie passat çò qu'a tota persona aganchada en ua situacion massa vergonhosa:
ANNA-KARENINA-WEB-compressed	Atau, en sòrta d'ofensar-se, remir, desencusar-se, demanar perdon o autanplan estar-se indiferent (quinsevolhe d'aguestes actituds aurie estat preferibla), hec ua causa dehòra dera sua volentat ("reaccions cerebraus", pensèc Esteva Arkadievic, que se tenguie fòrça ara fisiologia): arrir, arrir damb eth sòn arridolet de costum, benevòl e en aqueth cas estupid.
ANNA-KARENINA-WEB-compressed	Aquera pèga arridalha qu'ère imperdonabla.
ANNA-KARENINA-WEB-compressed	En veder-la, Dolly s'auie estrementit coma per efècte d'un dolor fisic, e, sivans eth sòn costum, desgahonèc a Stiva damb un lauèg de paraules dures, e, sonque acabar, hugec a refugiar-se ena sua cramba.
ANNA-KARENINA-WEB-compressed	Dès aqueth moment, s'auie remit a recéber ath sòn marit.
ANNA-KARENINA-WEB-compressed	Esteva Arkadievic qu'ère fidèu ada eth madeish.
ANNA-KARENINA-WEB-compressed	Non, impossible empenaïr-se de çò que podesse hèr un òme coma eth, de trenta e quate ans, de bon pòrt e afeccionat as daunes; ne de non èster ja enamorat dera sua hemna, mair de sèt hilhs, cinc des quaus viuien, qu'auie solet un an mens qu'eth.
ANNA-KARENINA-WEB-compressed	De çò que se n'empenaïe ère de non auer sabut amagar mielhor er ahèr ara sua hemna.
ANNA-KARENINA-WEB-compressed	Totun, se'n sabie dera gravetat dera situacion e compatie a Dolly, as mainatges e ada eth madeish.
ANNA-KARENINA-WEB-compressed	A maugrat de qué non podie pensar seriosaments en cas, que ja supausaue, bèth temps a, qu'era sua esposa sospechaue que non l'ère fidèu, mès treiguie importància ar ahèr.
ANNA-KARENINA-WEB-compressed	Credie, ath delà, qu'ua hemna agotada, envielhida, ja bric beròia, sens cap d'atractiu, bona mair de familha e arren mès, li calie èster indulgenta damb eth, enquia per equitat.
ANNA-KARENINA-WEB-compressed	E vaquí que se passaue tot çò de contrari!
ANNA-KARENINA-WEB-compressed	Era qu'ère erosa enrodada des mainatges, jo non la shordaua bric, la deishaua en completa libertat entà que se tenguesse ara casa e as petits.
ANNA-KARENINA-WEB-compressed	Plan que non estaue ben qu'era siguesse precisaments era institutritz dera casa.
ANNA-KARENINA-WEB-compressed	Qu'ei vertat, i a quauquarren lèg, vulgar, en hestejar ara institutritz des nòsti pròpis hilhs!…
ANNA-KARENINA-WEB-compressed	Mès, quina institutritz!
ANNA-KARENINA-WEB-compressed	Oblonsky rebrembèc damb delèit es neri e afogadi uelhs de mademoiselle Roland e era sua encantadora arridalha).
ANNA-KARENINA-WEB-compressed	Mès tant que s'estèc en casa non cuelhí libertats!
ANNA-KARENINA-WEB-compressed	E çò de pejor ei que…
ANNA-KARENINA-WEB-compressed	Tot aquerò semble hèt de bon voler!
ANNA-KARENINA-WEB-compressed	Ai, ai!
ANNA-KARENINA-WEB-compressed	Qué harè?
ANNA-KARENINA-WEB-compressed	Qué harè?"
ANNA-KARENINA-WEB-compressed	Aguesta pregunta non auie cap auta responsa qu'era que balhe era vida a totes es preguntes insolubles: víuer ath dia e sajar de desbrembar.
ANNA-KARENINA-WEB-compressed	Mès enquiara net a vier Esteva Arkadievic non podrie refugiar-se en sòmni, enes alègres visions des salèrs convertidi en hemnes.
ANNA-KARENINA-WEB-compressed	Qu'ère de besonh, donc, cercar eth desbrembe en sòmni dera vida.
ANNA-KARENINA-WEB-compressed	Darrèr de Matèu entrèc eth barbèr, damb es utisi d'arrasar.
ANNA-KARENINA-WEB-compressed	An portat uns papèrs deth burèu?, preguntèc eth Prince, agarrant eth telegrama e seiguent-se dauant eth miralh.
ANNA-KARENINA-WEB-compressed	Son sus era taula, contestèc Matèu, en tot guardar damb mina inquisidoira e plia de simpatia entath sòn senhor.
ANNA-KARENINA-WEB-compressed	E dempús un brac silenci, higec, damb astut arridolet:
ANNA-KARENINA-WEB-compressed	Qu'an vengut de part deth patron dera cochèra…
ANNA-KARENINA-WEB-compressed	Esteva Arkadievic, sense contestar, guardèc a Matèu en miralh.
ANNA-KARENINA-WEB-compressed	Es sues guardades se crotzèren en cristau: se notaue que se comprenien.
ANNA-KARENINA-WEB-compressed	Era guardada d'Esteva semblaue preguntar: "Per qué m'ac dides?
ANNA-KARENINA-WEB-compressed	Non te'n sabes entà qué vien?"
ANNA-KARENINA-WEB-compressed	Les è dit que tornen dimenge, e que, enquia aguest dia, non shòrden ath senhor ne se shòrden ada eri.
ANNA-KARENINA-WEB-compressed	Qu'ère ua frasa qu'amiaue evidentaments premanida.
ANNA-KARENINA-WEB-compressed	Esteva Arkadievic comprenec qu'eth mosso hège burla e non volie senon que se li auesse atencion.
ANNA-KARENINA-WEB-compressed	Dauric eth telegrama, lo liegec, en tot sajar de corregir es acostumades confusions enes paraules, e eth sòn ròstre se miralhèc.
ANNA-KARENINA-WEB-compressed	Era mia fraia Anna Arkadievic vie deman, Matèu, didec en tot estacar un instant era man deth barbèr, que ja diboishaue un camin rosat entre es longues e retortilhades pursères.
ANNA-KARENINA-WEB-compressed	Laudat sigue Diu!, sorrisclèc Matèu, hent a veir damb aguesta exclamacion que, tau qu'ath sòn patron, non se l'escapaue era importància d'aquera visita en sens de qué Anna Arkadievic, era fraia plan estimada, li calie contribusir ara reconciliacion des dus esposi.
ANNA-KARENINA-WEB-compressed	Era senhora vie soleta o damb eth sòn marit?, preguntèc Matèu.
ANNA-KARENINA-WEB-compressed	Esteva Arkadievic non podie respóner, pr'amor qu'en aqueth moment eth barbèr l'arrasaue eth pòt superior; mès hec un senhau significatiu en tot quilhar un dit.
ANNA-KARENINA-WEB-compressed	Matèu ac aprovèc damb un movement de cap dauant eth miralh.
ANNA-KARENINA-WEB-compressed	Soleta, è?
ANNA-KARENINA-WEB-compressed	Premanisqui era cramba de naut?
ANNA-KARENINA-WEB-compressed	Demana-l'ac a Daria Alexandrovna e hès çò qu'era te digue.
ANNA-KARENINA-WEB-compressed	A Daria Alexandrovna?, preguntèc, trantalhant, eth majordòm.
ANNA-KARENINA-WEB-compressed	E hè-li a vier eth telegrama.
ANNA-KARENINA-WEB-compressed	Ja me dideràs se qué te mane.
ANNA-KARENINA-WEB-compressed	Matèu comprenec qu'Esteva volie hèr ua pròva, e sonque didec:
ANNA-KARENINA-WEB-compressed	Plan ben, senhor.
ANNA-KARENINA-WEB-compressed	Ja eth barbèr se n'auie anat e Esteva Arkadievic, arrasat, pientat e lauat, començaue a vestir-se, quan, tot doç sus es sues bòtes cruishentes e amiant eth telegrama ena man, entrèc Matèu ena cramba.
ANNA-KARENINA-WEB-compressed	M'a manat que vos diga que se'n va. "Que hèsca çò que volga", m'a dit.
ANNA-KARENINA-WEB-compressed	E eth brave vailet guardaue ath sòn senhor, arrint damb es uelhs, damb es mans ena pòcha e eth cap leugèraments clin.
ANNA-KARENINA-WEB-compressed	Esteva Arkadievic caraue.
ANNA-KARENINA-WEB-compressed	Plan ben, Matèu, qué te semble?, didec en tot botjar eth cap.
ANNA-KARENINA-WEB-compressed	Tot s'apraiarà, senhor, opinèc optimista eth majordòm.
ANNA-KARENINA-WEB-compressed	T'ac penses atau?
ANNA-KARENINA-WEB-compressed	Òc, senhor.
ANNA-KARENINA-WEB-compressed	Per qué t'ac penses?
ANNA-KARENINA-WEB-compressed	Qui ei?, higec eth Prince en enténer darrèr dera pòrta era heiregada d'ua pèlha.
ANNA-KARENINA-WEB-compressed	Jo, senhor, contestèc ua votz fèrma e agradiua.
ANNA-KARENINA-WEB-compressed	Filimonovna.
ANNA-KARENINA-WEB-compressed	Qué se passe, Matrecha?, preguntèc Esteva Arkadievic, en tot gésser ena pòrta.
ANNA-KARENINA-WEB-compressed	A maugrat de qué passèsse coma colpable dauant es uelhs dera sua hemna e dauant es sòns pròpis uelhs, lèu toti es dera casa, autanplan Matrecha, era mès intima de Daria Alexandrovna, èren ath sòn costat.
ANNA-KARENINA-WEB-compressed	Qué se passe?, tornèc a díder eth Prince damb tristor.
ANNA-KARENINA-WEB-compressed	Vietz un aute còp a veder-la, senhor, demanatz-li perdon un aute còp…
ANNA-KARENINA-WEB-compressed	Dilhèu Diu se n'age de nosati!
ANNA-KARENINA-WEB-compressed	Era que patís fòrça e hè pèna de guardar…
ANNA-KARENINA-WEB-compressed	E, ath delà, tota era casa qu'ei de pautes en cèu.
ANNA-KARENINA-WEB-compressed	Que vos cau tier pietat des mainatges.
ANNA-KARENINA-WEB-compressed	Demanatz-li perdon, senhor…
ANNA-KARENINA-WEB-compressed	Se qué voletz!
ANNA-KARENINA-WEB-compressed	A tot darrèr non haríetz senon pagar es vòstes colpes.
ANNA-KARENINA-WEB-compressed	Vietz a veder-la…
ANNA-KARENINA-WEB-compressed	Non me receberà…
ANNA-KARENINA-WEB-compressed	Mès vos auratz hèt çò que vos cau.
ANNA-KARENINA-WEB-compressed	Diu qu'ei misericordiós!
ANNA-KARENINA-WEB-compressed	Pregatz a Diu, senhor, pregatz a Diu…
ANNA-KARENINA-WEB-compressed	Plan, que i anarè…, didec Esteva Arkadievic, en tot rogir-se tot.
ANNA-KARENINA-WEB-compressed	E, en trèir-se era bata, li didec a Matèu: Ajuda-me a vestir-me.
ANNA-KARENINA-WEB-compressed	Matèu qu'auie ja enes sues mans era camisa deth sòn senhor, bohèc en era tau que se la netegèsse d'un povàs invisible e l'ajustèc ath còs ben suenhat d'Esteva Arkadievic damb evidenta satisfaccion.
ANNA-KARENINA-WEB-compressed	Esteva Arkadievic, ja vestit, se perhumèc damb un polverizador, s'ajustèc es punhets dera sua camisa e, damb era sua portadura de costum, se sauvèc ena pòcha es cigars, era cartèra, eth relòtge de doble cadia…
ANNA-KARENINA-WEB-compressed	Se secodic doçaments damb eth mocador e, en senter-se net, perhumat, san e materiauments alègre a maugrat deth sòn desengust, gessec damb pas cautelós e s'endralhèc entath minjador, a on lo demorauen eth café e, ath cant, es cartes e es expedients deth burèu.
ANNA-KARENINA-WEB-compressed	Liegec es cartes.
ANNA-KARENINA-WEB-compressed	Ua ère plan desagradiua, pr'amor que venguie deth comerçant que crompaue era husta des propietats dera sua hemna e, coma que sense hèr es patzes damb era non se podie realizar era operacion, semblaue que se hège un pilho-malho deth sòn interès materiau e eth sòn desir de restablir era armonia ena casa.
ANNA-KARENINA-WEB-compressed	Era possibilitat de qué se pensèsse qu'er interés d'aquera venda lo possaue a cercar era reconciliacion lo desengustaue.
ANNA-KARENINA-WEB-compressed	Liejut eth corrèu, Esteva Arkadievic cuelhec es documents deth burèu, hec un còp de uelh a un parelh d'expedients, botèc ues informacions enes marges damb un gran creion, e dempús comencèc a prener-se eth café, tant que liegie eth jornau deth maitin, umida encara era tinta dera estamparia.
ANNA-KARENINA-WEB-compressed	Recebie diadèraments un jornau liberau non extremista, senon partidari des orientacions dera majoria.
ANNA-KARENINA-WEB-compressed	A maugrat que non l'interessaue er art, era politica ne era sciéncia, Estevan Arkadievic tenguie fèrmaments es opinions amiades pera majoritat e per sòn jornau.
ANNA-KARENINA-WEB-compressed	Solet escambiaue es idies quan aguesti variauen, o mielhor encara, non les escambiaue jamès, senon que s'escambiauen eres soletes sense qu'eth madeish se n'encuedèsse.
ANNA-KARENINA-WEB-compressed	Non alistaue, donc, orientacions o manères de pensar, senon que deishaue qu'es orientacions e manères de pensar venguessen a trapar-lo ada eth, madeish que non alistaue eth talh des sòns chapèus o levites, senon que se limitaue a acceptar era mòda vidanta.
ANNA-KARENINA-WEB-compressed	Coma que viuie en societat e ère en aguesta edat que ja s'a besonh de tier opinions, acuelhie es des auti que li convenguien.
ANNA-KARENINA-WEB-compressed	Se se decantèc peth liberalisme e non peth conservatisme, que tanben auie fòrça partidaris entre era gent, non siguec per pròpia conviccion, senon perque eth liberalisme encaishaue mielhor damb era sua forma de vida.
ANNA-KARENINA-WEB-compressed	Eth partit liberau asseguraue que tot anaue mau en Russia e, solide, Esteva Arkadievic auie fòrça deutes e patie tostemp d'ua grèu manca de sòs.
ANNA-KARENINA-WEB-compressed	Higien es liberaus qu'eth matrimòni ère ua institucion caduca, auie besonh d'ua reforma urgenta, e Esteva Arkadievic trapaue, plan que òc, escàs interés ena vida familhau, per çò que li calie dissimular en tot contrariar fòrtaments es sues inclinacions.
ANNA-KARENINA-WEB-compressed	Fin finau, eth partit liberau tenguie o hège a veir qu'era religion non ei qu'un travader entara part inculta dera poblacion, e Esteva Arkadievic i ère d'acòrd, pr'amor que non podie vier ath mès brèu ofici religiós sense que li hessen mau es cames.
ANNA-KARENINA-WEB-compressed	Tanpòc comprenie se per qué s'enquimeraue as fidèus damb tantes paraules terribles e solemnes restacades ar aute mon quan en aguest s'i podie víuer tan ben e tant a gust.
ANNA-KARENINA-WEB-compressed	Ad aquerò mos i cau híger qu'Estevan Arkadievic non deishaue passar jamès era escadença d'ua bona badinada e se divertie a gust en tot escandalizar as gents tranquilles, en tot tier que pr'amor que volien vantar-se des sòns origines, les calie non arturar-se en Rurik e renegar deth monard, qu'ère er ancessor mès ancian.
ANNA-KARENINA-WEB-compressed	D'aguesta sòrta, eth liberalisme se convertic entà Esteva Arkadievic en un costum; e li shautaue eth jornau, tau qu'eth cigar dempús eth repaish, pera leugèra bromassa que damb era entornejaue eth sòn cevèth.
ANNA-KARENINA-WEB-compressed	Dempús repassèc un aute article, aguest sus finances, que se mentaue a Bentham e a Mill, e s'atacaue d'ua manèra subtila ath Ministèri.
ANNA-KARENINA-WEB-compressed	Gràcies ath sòn agudent sen comprenie de seguit totes es allusions, d'a on gessien e enquia qui venguien, e eth hèt de verificà'c li costaue ua cèrta satisfaccion.
ANNA-KARENINA-WEB-compressed	Matrena Filimonovna e pera idia deth bataclam que i auie ena casa.
ANNA-KARENINA-WEB-compressed	Liegec dempús que, segontes se didie, eth comde Beist auie partit entà Wiesbaden, que ja non aurie jamès peublancs, que se venie un petit coche leugèr e qu'ua joena aufrie es sòns servicis.
ANNA-KARENINA-WEB-compressed	En acabar eth jornau, era dusau tassa de café e eth kalach de boder, Esteva Arkadievic se lheuèc, s'espolsetèc es mores que l'auien queigut sus justet e, lheuant era pòst deth piech, arric alègraments, non per tòrt deth sòn estat d'esperit, senon damb er optimisme d'ua bona digestion.
ANNA-KARENINA-WEB-compressed	Darrèr dera pòrta s'enteneren dues votzes mainadenques, que reconeishec era de Gricha, eth sòn hilh mendre, e era de Tania, era sua hilha ainada.
ANNA-KARENINA-WEB-compressed	Es dus venguien de deishar quèir quauquarren.
ANNA-KARENINA-WEB-compressed	Ara te cau quilhar-les.
ANNA-KARENINA-WEB-compressed	S'apressèc ena pòrta e les cridèc.
ANNA-KARENINA-WEB-compressed	Tania, er predilècta deth Prince, correc gausadaments entada eth e se pengèc deth sòn còth, erosa de poder alendar eth caracteristic perhum des sues pursères.
ANNA-KARENINA-WEB-compressed	En auer punat eth ròstre de sa pair, qu'era trendesa e era posicion inclinada l'auien hèt a rogir, Tania se premanie a gésser.
ANNA-KARENINA-WEB-compressed	Mès eth la retenguec.
ANNA-KARENINA-WEB-compressed	Com li va a mama?, preguntèc, en tot amorassar eth fèrm e leugèr còth dera sua hilha.
ANNA-KARENINA-WEB-compressed	Adishatz!, higec arrint, dirigint-se ath mainatge que l'auie saludat.
ANNA-KARENINA-WEB-compressed	Reconeishie qu'estimaue mens ath sòn hilh e sajaue de dissimulà'c e mostrar-se madeish d'amable damb es dus, mès eth petit se n'encuedaue e non responec damb cap arridolet ar arridolet hered de sa pair.
ANNA-KARENINA-WEB-compressed	Mama ja s'a lheuat, responec era mainada.
ANNA-KARENINA-WEB-compressed	Esteva Arkadievic alendèc.
ANNA-KARENINA-WEB-compressed	E ei contenta?
ANNA-KARENINA-WEB-compressed	Era petita se'n sabie qu'entre es sòns pairs s'auie passat quauquarren, que mama non ère contenta e que papa ac deuie saber e non auie de hèr veir qu'ac ignoraue preguntant en aqueth ton indiferent.
ANNA-KARENINA-WEB-compressed	Se rogic, donc, pera mentida de sa pair.
ANNA-KARENINA-WEB-compressed	Eth, ath sòn torn, endonvièc es sentiments de Tania e tanben se rogic.
ANNA-KARENINA-WEB-compressed	Sabi pas, didec era petita: mama mos didec que non estudièssem aué, que venguéssem damb miss Hull entà visitar ara mairia.
ANNA-KARENINA-WEB-compressed	Plan ben.
ANNA-KARENINA-WEB-compressed	Vè-te'n, donc, a on t'a manat mama, Tania.
ANNA-KARENINA-WEB-compressed	Mès non; demora un moment, didec en tot retier-la e amorassar era maneta doça e delicada dera sua hilha.
ANNA-KARENINA-WEB-compressed	Cuelhec dera humeneja un caisha de bonbons qu'auie deishat aquiu eth dia abantes e n'aufric dus a Tania, alistant un de chicolate e un aute de sucre, que se'n sabie qu'èren es que mès li shautauen.
ANNA-KARENINA-WEB-compressed	Un qu'ei entà Gricha, non, papa?, preguntèc era petita, en tot senhalar eth de chicolate.
ANNA-KARENINA-WEB-compressed	Òc, òc…
ANNA-KARENINA-WEB-compressed	La tornèc a amorassar enes espatles, li punèc eth cogòt e la deishèc partir.
ANNA-KARENINA-WEB-compressed	Eth coche qu'ei prèst, senhor, didec Matèu.
ANNA-KARENINA-WEB-compressed	E vos demore un visitaire que vò demanar-vos sabi pas qué…
ANNA-KARENINA-WEB-compressed	Hè estona qu'ei aquiu?
ANNA-KARENINA-WEB-compressed	Ua mieja ora.
ANNA-KARENINA-WEB-compressed	Guairi còps me cau dider-te que m'anóncies es visites de seguit?
ANNA-KARENINA-WEB-compressed	Aumens me cau deishar-vos préner eth café tranquil, senhor, responec eth mosso damb aqueth ton entre amistós e grossièr que non admetie replica.
ANNA-KARENINA-WEB-compressed	Vai, donques qu'èntre, didec Oblonsky, damb un gèst desagradiu.
ANNA-KARENINA-WEB-compressed	Era sollicitaira, era hemna deth tinent Kalilin, demanaue ua causa estupida e impossibla.
ANNA-KARENINA-WEB-compressed	Mès Esteva Arkadievic, sivans eth sòn costum, la hec a passar, l'escotèc damb atencion e, sense interromper-la, li didec a qui li calie dirigir-se entà obtier çò que desiraue e autanplan escriuec, damb era sua letra grana, polida e clara, ua carta de presentacion entad aqueth personatge.
ANNA-KARENINA-WEB-compressed	Mandada era hemna der oficiau, Oblonsky cuelhec eth chapèu e se demorèc ua estona, hent memòria entà veir se se'n desbrembaue de quauquarren.
ANNA-KARENINA-WEB-compressed	Mès non se n'auie desbrembat d'arren, solet d'aquerò que volie desbrembar: era sua hemna.
ANNA-KARENINA-WEB-compressed	A!, òc", didec, e es sòns beròis traits s'escuriren.
ANNA-KARENINA-WEB-compressed	Ath sòn laguens ua votz li didie que non.
ANNA-KARENINA-WEB-compressed	Que non se podie passar que simulacions, pr'amor qu'ère impossible tornar a convertir ara sua esposa en ua hemna atrasenta, capabla d'enamorar-lo, tau qu'ère impossible convertir ada eth en un vielh incapable de senter-se atreigut per hemnes beròies.
ANNA-KARENINA-WEB-compressed	Alendèc ath hons, treiguec ua cigarreta, l'aluguèc, li hec dues pipades, la lancèc en cendrèr de nacre e dempús, damb pas rapid, se filèc entath salon e dauric era pòrta que comunicaue damb eth dormitòri dera sua hemna.
ANNA-KARENINA-WEB-compressed	Daria Alexandrovna, jargada damb ua bata simpla e entornejada de pèces de ròba e objèctes escampilhadi pertot, s'estaue de pès dauant un armari dubèrt que d'eth treiguie quauques causes.
ANNA-KARENINA-WEB-compressed	S'auie apraiat ara prèssa es peus, ara escassi, mès un dia espessi e polidi, sus eth cogòt, e es sòns uelhs, agranidi pera primesa deth sòn ròstre, auien ua expression espaurida.
ANNA-KARENINA-WEB-compressed	En enténer es passi deth sòn marit, deishèc çò que hège e se virèc de cap ara pòrta, en tot sajar en vaganaut d'amagar jos ua expression sevèra e de mensprètz, era tribulacion que li costaue aquera entrevista.
ANNA-KARENINA-WEB-compressed	Aumens dus còps en aqueri tres dies auie començat eth prètzhèt de desseparar es sues causes e es des mainatges entà amiar-les entara casa de sa mair, a on pensaue vier.
ANNA-KARENINA-WEB-compressed	E jamès artenhie amià'c a tèrme.
ANNA-KARENINA-WEB-compressed	Coma cada dia, se didie ada era madeisha que non ère possible contunhar atau, que li calie decidir quauquarren, castigar ath sòn marit, afrontar-lo, entornar-li, encara que siguesse ua part, eth dolor qu'eth l'auie costat.
ANNA-KARENINA-WEB-compressed	Mès tant que se didie que li calie partir, arreconeishie ath sòn laguens que non ère possible, pr'amor que non podie deishar de considerar-lo coma ath sòn espós, non podie, mès que mès, deishar d'estimar-lo.
ANNA-KARENINA-WEB-compressed	Comprenie, ath delà, que s'aciu, ena sua pròpia casa, non auie podut tier compde des sòns cinc hilhs, pejor ac harie en ua auta.
ANNA-KARENINA-WEB-compressed	Ja eth mès petit auie experimentat es conseqüéncies deth bataclam que regnaue ena casa e auie emmalautit per auer prenut eth dia abantes un bolhon maumetut, e non manquèc guaire entà qu'es auti se demoressen eth dia abantes sense minjar.
ANNA-KARENINA-WEB-compressed	En veir ath sòn marit, calèc es mans en un calaish, tau que se cerquèsse quauquarren, e non se virèc entà campar-lo enquia que l'auec ath ras.
ANNA-KARENINA-WEB-compressed	Era sua cara, que volie aufrir ua mina sevèra e decidida, hège veir solet patiment e indecision.
ANNA-KARENINA-WEB-compressed	Dolly!, gasulhèc eth, damb votz timida.
ANNA-KARENINA-WEB-compressed	E joquèc eth cap, arropint-se e sajant d'adoptar ua actitud sometuda e adolorida, mès, a maugrat de tot, se lo vedie miralhant salut e fòrça.
ANNA-KARENINA-WEB-compressed	Era lo guardèc de cap a pès damb ua rapida lucada.
ANNA-KARENINA-WEB-compressed	Totun jo!…
ANNA-KARENINA-WEB-compressed	Jo que l'è en òdi, plan mès per açò!
ANNA-KARENINA-WEB-compressed	Tirèc es pòts e un muscle dera sua caròla dreta tremolèc leugèraments.
ANNA-KARENINA-WEB-compressed	Qué voletz, preguntèc damb ua votz rapida e prigonda, que non se retiraue ara sua.
ANNA-KARENINA-WEB-compressed	Dolly, repetic eth, damb votz insegura.
ANNA-KARENINA-WEB-compressed	Anna vie aué.
ANNA-KARENINA-WEB-compressed	E a jo qué me cau?.
ANNA-KARENINA-WEB-compressed	Que non la pensi recéber, sorrisclèc era sua hemna.
ANNA-KARENINA-WEB-compressed	Ei de besonh que la recebes, Dolly.
ANNA-KARENINA-WEB-compressed	Hètz-vos enlà, hètz-vos enlà!, cridèc era, tau que s'aguestes exclamacions li siguessen arrincades per un dolor fisic.
ANNA-KARENINA-WEB-compressed	Oblonsky podec auer-se demorat tranquil tant que pensaue en sa hemna, imaginant que tot s'apraiarie, sivans li didec Matèu, tant que liegie eth jornau e se prenie eth cafè.
ANNA-KARENINA-WEB-compressed	Mès en campar eth ròstre de Dolly, cansat e adolorit, en enténer eth sòn resignat e desesperat accent, se li copèc era alend, se li sarrèc era gòrja e es lèrmes li vengueren enes uelhs.
ANNA-KARENINA-WEB-compressed	Ò, Diu mèn, Dolly, qué è hèt!, mormolhèc.
ANNA-KARENINA-WEB-compressed	Non podec díder arren mès, estofada era votz per un somic.
ANNA-KARENINA-WEB-compressed	Era barrèc er armari e lo guardèc.
ANNA-KARENINA-WEB-compressed	Qué posqui díder, Dolly?
ANNA-KARENINA-WEB-compressed	Solet ua causa: que me perdones…
ANNA-KARENINA-WEB-compressed	Non cres qu'es nau ans qu'amiam amassa meriten que mo'n desbrembem des moments que…
ANNA-KARENINA-WEB-compressed	E anaue a contunhar, mès en enténer aquera expression, es pòts dera sua hemna tornèren a contrèir-se, jos er efècte d'un dolor fisic, e de nauèth tremolèc eth muscle dera sua caròla.
ANNA-KARENINA-WEB-compressed	Hètz-vos enlà, hètz-vos enlà, cridèc damb votz encara mès estridenta, e non parletz des vòstes ceguetats ne des vòstes vilanies!
ANNA-KARENINA-WEB-compressed	E sagèc era de gésser, mès li calec emparar-se, aflaquida, en dorsièr d'ua cagira.
ANNA-KARENINA-WEB-compressed	Eth ròstre deth sòn marit semblaue que s'auie dilatat; auie es pòts holadi e es uelhs plens de lèrmes.
ANNA-KARENINA-WEB-compressed	Dolly!, gasulhaue, en tot petar en somics.
ANNA-KARENINA-WEB-compressed	Pensa enes mainatges…
ANNA-KARENINA-WEB-compressed	Quina colpa tien eri?
ANNA-KARENINA-WEB-compressed	Jo òc que sò colpable e sò prèst a acceptar eth castig que merita.
ANNA-KARENINA-WEB-compressed	Que non trapi paraules entà exprimir çò de mau que me sò comportat.
ANNA-KARENINA-WEB-compressed	Perdona-me, Dolly!
ANNA-KARENINA-WEB-compressed	Era se seiguec.
ANNA-KARENINA-WEB-compressed	Oblonsky entenie era sua respiracion, cansada e pesada, e se sentec aclapat d'ua infinita pietat entara sua hemna.
ANNA-KARENINA-WEB-compressed	Dolly volec gésser de parlar diuèrsi viatges, mès que non podec.
ANNA-KARENINA-WEB-compressed	Eth demoraue.
ANNA-KARENINA-WEB-compressed	Tu t'en brembes des mainatges solet entà servir-te'n d'eri, mès que jo ja me'n sai que son perdudi, didec era fin finau, en tot repetir ua frasa que, solide, s'auie dit ada era madeisha mès d'un còp en aqueri tres dies.
ANNA-KARENINA-WEB-compressed	L'auie tractat de tu.
ANNA-KARENINA-WEB-compressed	Pensi enes mainatges, haria tot çò que calesse entà sauvar-les, mès que non sai com.
ANNA-KARENINA-WEB-compressed	Treiguent-les de sa pair o deishant-les près d'un pair depravat, òc, depravat?
ANNA-KARENINA-WEB-compressed	Ara, dempús de çò que s'a passat, contunhec lheuant era votz, didetz-me: com ei possible que contunhem viuent amassa?
ANNA-KARENINA-WEB-compressed	Com posqui víuer damb un òme, eth pair des mèns hilhs, que tie relacions amoroses damb era institutritz des sòns hilhs?
ANNA-KARENINA-WEB-compressed	E qué vòs que hescam ara?
ANNA-KARENINA-WEB-compressed	Qué mos cau hèr?, didec eth, lèu sense saber se qué didie, abaishant cada còp mès eth cap.
ANNA-KARENINA-WEB-compressed	Me hètz hàstic, me repugnatz, cridèc Dolly, cada viatge mès agitada.
ANNA-KARENINA-WEB-compressed	Es vòstes lèrmes que son aigua pura!
ANNA-KARENINA-WEB-compressed	Jamès m'auetz estimat!
ANNA-KARENINA-WEB-compressed	Non sabetz se qué ei noblesa ne sentiment!…
ANNA-KARENINA-WEB-compressed	Vos veigui coma a un estranh, òc, coma a un estranh, didec, repetint damb colèra aquera paraula tan terribla entada era: un estranh.
ANNA-KARENINA-WEB-compressed	Oblonsky la campèc, espaurit e estonat dera ira que se retrataue en sòn ròstre.
ANNA-KARENINA-WEB-compressed	Non comprenie que çò que costaue era ira dera sua hemna ère era pietat que l'amuishaue.
ANNA-KARENINA-WEB-compressed	Era solet vedie en eth pietat, mès non amor.
ANNA-KARENINA-WEB-compressed	Ei terrible, terrible!, sorrisclèc.
ANNA-KARENINA-WEB-compressed	S'entenec cridar en aqueth moment a un mainatge, que dilhèu auie queigut en quauqu'ua des crambes.
ANNA-KARENINA-WEB-compressed	Daria Alexandrovna parèc era aurelha e eth sòn ròstre se padeguéc de ressabuda.
ANNA-KARENINA-WEB-compressed	S'estèc un instant trantalhanta, tau que se non sabesse se qué hèr e, a tot darrèr, se filèc damb rapiditat entara pòrta.
ANNA-KARENINA-WEB-compressed	E s'estime ath mèn hilh, com non m'estimarà a jo?"
ANNA-KARENINA-WEB-compressed	Demora, Dolly: ua paraula mès, didec, en tot seguir-la.
ANNA-KARENINA-WEB-compressed	Se me seguitz, cridarè ara gent, as mèns hilhs, pr'amor de qué toti se'n sapien de qué ètz un brigand.
ANNA-KARENINA-WEB-compressed	Jo que me'n vau ara madeish de casa.
ANNA-KARENINA-WEB-compressed	Contunhatz vos demorant- vos aciu damb era vòsta aimanta.
ANNA-KARENINA-WEB-compressed	Jo que m'en vau ara madeish de casa!
ANNA-KARENINA-WEB-compressed	E gessec hènt un còp de pòrta.
ANNA-KARENINA-WEB-compressed	Esteva Arkadievic alendèc, se sequèc eth ròstre e a plaser s'endralhèc de cap ara pòrta.
ANNA-KARENINA-WEB-compressed	Non veigui era manèra.
ANNA-KARENINA-WEB-compressed	E quin biaish de cridar!
ANNA-KARENINA-WEB-compressed	Quines expressions!
ANNA-KARENINA-WEB-compressed	Brigand, aimanta… se didec, en tot rebrembar es paraules dera sua hemna.
ANNA-KARENINA-WEB-compressed	Pro que non se les agen entenut es sirventes!
ANNA-KARENINA-WEB-compressed	Ei terrible!
ANNA-KARENINA-WEB-compressed	S'estèc de pès ues segondes, se sequèc es lèrmes, alendèc, e, quilhant eth piech, gessec dera cramba.
ANNA-KARENINA-WEB-compressed	Qu'ère diuèndres.
ANNA-KARENINA-WEB-compressed	En minjador, eth relotgèr aleman ère en tot dar còrda as relòtges.
ANNA-KARENINA-WEB-compressed	Esteva Arkadievic rebrembèc era sua badinada de costum, quan, en tot parlar damb aqueth aleman calvet, tan puntuau, li didie que se s'auie dat còrda ada eth entà tota era vida pr'amor de poder dar còrda ath sòn torn as relòtges, e arric.
ANNA-KARENINA-WEB-compressed	A Esteva Arkadievic li shautauen es badinades divertides.
ANNA-KARENINA-WEB-compressed	Quina paraula mès polida "apraiar!
ANNA-KARENINA-WEB-compressed	Cridèc a Matèu:
ANNA-KARENINA-WEB-compressed	Matèu, premanís era cramba entà Anna Arkadievna.
ANNA-KARENINA-WEB-compressed	Ditz-li a Maria que t'ajude.
ANNA-KARENINA-WEB-compressed	Plan ben, senhor.
ANNA-KARENINA-WEB-compressed	Estevan Arkadievic se jarguèc era pelissa e se filèc entara escala.
ANNA-KARENINA-WEB-compressed	Non dinarà eth senhor en casa?, preguntèc Matèu, qu'anaue ath sòn costat.
ANNA-KARENINA-WEB-compressed	Sabi pas; ja veiram.
ANNA-KARENINA-WEB-compressed	Tie, entàs despenes, didec Oblonsky, en trèir dètz robles deth monedèr.
ANNA-KARENINA-WEB-compressed	N'auràs pro?
ANNA-KARENINA-WEB-compressed	Pro o non, madeish mos calerà apraiar, didec Matèu, en tot barrar era porteta deth coche e pujant pera escala.
ANNA-KARENINA-WEB-compressed	Mentretant, solatjat eth mainatge e comprenent peth bronit deth coche qu'eth sòn espós partie, Daria Alexandrovna s'entornèc entath sòn dormitòri.
ANNA-KARENINA-WEB-compressed	Aqueth qu'ère eth solet lòc de refugi contra es copacaps domestics que l'entornejauen a penes gessie d'aquiu.
ANNA-KARENINA-WEB-compressed	Ja en aqueth moment qu'auie estat ena cramba des mainatges, era anglesa e Matrena l' auien preguntat sus diuèrses causes urgentes que les calie hèr e que solet era podie respóner.
ANNA-KARENINA-WEB-compressed	Deishatz-me en patz!, auie contestat Dolly, e, en tot entornar-se'n entath sòn dormitòri, se seiguec en madeish lòc qu'abantes auie parlat damb eth sòn marit, se retortilhèc es mans cargades d'anéths que s'esguitlauen pes sòn dits uassudi, e comencèc a rebrembar era convèrsa tenguda damb eth.
ANNA-KARENINA-WEB-compressed	Contunharà vedent-la?
ANNA-KARENINA-WEB-compressed	L'ac auí d'auer preguntat.
ANNA-KARENINA-WEB-compressed	Non, non ei possible hèr es patzes…. Encara que contunhem viuent ena madeisha casa, que mos calerà víuer coma estranhs era un damb er aute.
ANNA-KARENINA-WEB-compressed	Estranhs entà tostemp!
ANNA-KARENINA-WEB-compressed	Com l'estimaua, Diu mèn!
ANNA-KARENINA-WEB-compressed	Com l'è estimat!E ara madeish: non l'estimi, e dilhèu mès qu'abantes?
ANNA-KARENINA-WEB-compressed	Se m'ac permetetz, manarè a cercar ath mèn frair, senhora, didec.
ANNA-KARENINA-WEB-compressed	Se non, me calerà premanir a jo eth repaish, non se passe qu'es mainatges se demoren sense dinar enquiàs sies dera tarde, tau qu'ager.
ANNA-KARENINA-WEB-compressed	Ara que vengui e decidirè se qué mos cau hèr.
ANNA-KARENINA-WEB-compressed	Auetz manat a quèrrer lèit fresca?
ANNA-KARENINA-WEB-compressed	Totun aquerò, a maugrat dera sua vida de dissipacion, ath modèst grad e ara sua pòca edat, ocupaue eth cargue de president d'un Tribunau public de Moscòu.
ANNA-KARENINA-WEB-compressed	Auie artenhut aqueth emplec gràcies ara influéncia deth marit dera sua fraia Anna, Alexei Alexandrovic Karenin, qu'auie un naut cargue en Ministèri que depenie eth sòn burèu.
ANNA-KARENINA-WEB-compressed	Mès encara que Karenin non l'auesse plaçat en aqueth lòc, Esteva Arkadievic, a trauèrs d'un centenat de persones, frairs o fraies, cosins o oncles, aurie artenhut madeish aqueth cargue o un aute de semblable que le permetesse guanhar es sies mil robles annaus que l'èren de besonh, en tot tier en compde era mala situacion des sòns negòcis, autanplan compdant damb es bens que tenguie era sua hemna.
ANNA-KARENINA-WEB-compressed	Era mitat dera gent de reng de Moscòu e Sant Petersburg èren amics o parents d'Esteva Arkadievic.
ANNA-KARENINA-WEB-compressed	Neishec en ambient des poderosi d'aguest mon.
ANNA-KARENINA-WEB-compressed	Ua tresau part des nauti foncionaris, es antics, qu'auien estat amics de sa pair e lo coneishien ada eth dès era cunhèra.
ANNA-KARENINA-WEB-compressed	Damb era auta tresau part se tutejaue, e era auta part ère formada per coneishudi que damb eri mantenguie relacions coraus.
ANNA-KARENINA-WEB-compressed	Atau, pr'amor de tier un bòn cargue, Oblonsky non li calec hèr un gran esfòrç.
ANNA-KARENINA-WEB-compressed	Que n'auec pro damb non contradíder, non envejar, non discutir, non anujar-se, çò que l'ère plan aisit pr'amor dera bondat innata deth sòn caractèr.
ANNA-KARENINA-WEB-compressed	Que l'aurie semblat incredible non trapar un cargue damb era remuneracion qu'auie de besonh, mès que mès pr'amor que non ambicionaue a penes arren: solet çò qu'auien artenhut es sòns amics ara sua edat e que siguesse ara posita des sues aptituds.
ANNA-KARENINA-WEB-compressed	Aqueri que lo coneishien, non solet apreciauen eth sòn caractèr alègre e bondadós e era sua indiscutibla aunorabilitat, senon que se sentien inclinadi entada eth autanplan pera sua arroganta preséncia, es sòn ludents uelhs, es sues neres celhes e eth sòn ròstre blanc e roienc.
ANNA-KARENINA-WEB-compressed	Quan bèth un lo trapaue hège a veir de seguit era sua alegria: "Aciu que i é Stiva Oblonsky!
ANNA-KARENINA-WEB-compressed	E, a maugrat que dempús d'ua convèrsa damb eth non se costaue deguna satisfaccion especiau, era gent, un e un aute dia, quan lo vedien, lo tornauen a acuélher damb era madeisha alegria.
ANNA-KARENINA-WEB-compressed	Enes tres ans qu'amiaue exercint eth sòn cargue en Moscòu, Esteva Arkadievic auie artenhut, non solet atrèir-se er afècte, senon eth respècte des companhs, subordinadi, capmèstres e de toti es que lo tractauen.
ANNA-KARENINA-WEB-compressed	Es principaus qualitats que lo hègen respectable en sòn burèu èren, mès que mès, era sua indulgéncia damb es auti, (basada en arreconeishement des sòns pròpis defèctes) e, dempús, eth sòn sincèr liberalisme.
ANNA-KARENINA-WEB-compressed	Non aqueth liberalisme que ne parlauen es jornaus, senon un liberalisme qu'amiaue ena sang, e que li hège tractar tostemp deth madeish biaish a toti, sense distincion de posicions e jerarquies, e finauments (e ère aguesta era qualitat principau) era perfècta indiferéncia que li bohaue eth sòn cargue, çò que li permetie non afogar-ser massa damb eth ne cométer errors.
ANNA-KARENINA-WEB-compressed	En entrar en sòn burèu, Oblonsky passèc entath sòn cabinet particular, seguit peth respectuós portièr, que li hège a vier era cartèra.
ANNA-KARENINA-WEB-compressed	Se jarguèc aquiu eth sòn unifòrme e entrèc en burèu.
ANNA-KARENINA-WEB-compressed	Es emplegats de burèu e es oficiaus se botèren de pès, en tot saludar-lo damb alegria e respècte.
ANNA-KARENINA-WEB-compressed	Coma de costum, Esteva Arkadievic sarrèc es mans as membres deth Tribunau e se seiguec ath sòn lòc.
ANNA-KARENINA-WEB-compressed	Badinèc e blaguèc ua estona, no mès de çò que calie, e comencèc a trabalhar.
ANNA-KARENINA-WEB-compressed	A tot darrèr qu'auem recebut es donades qu'auíem de besonh dera administracion centrau de Penza.
ANNA-KARENINA-WEB-compressed	Aciu que i son.
ANNA-KARENINA-WEB-compressed	Damb eth vòste permís…
ANNA-KARENINA-WEB-compressed	Atau que ja se receberen?, sorrisclèc Estevan Arkadievic, en tot méter era man sus eri.
ANNA-KARENINA-WEB-compressed	Au, senhors!.
ANNA-KARENINA-WEB-compressed	E era oficina en plen se botèc a trabalhar.
ANNA-KARENINA-WEB-compressed	E es sòns uelhs arrien tant qu'escotaue era lectura der expedient.
ANNA-KARENINA-WEB-compressed	Eth trabalh se tardaue enquia dues, que se daurie ua pausa entà dinar.
ANNA-KARENINA-WEB-compressed	Pòc abantes d'aquera ora, es granes pòrtes dera sala se dauriren ara imprevista e quauquarrés se calèc en era.
ANNA-KARENINA-WEB-compressed	Mès er uissièr hec gésser de seguit ath nauèth vengut e barrèc ath sòn darrèr era pòrta de veire.
ANNA-KARENINA-WEB-compressed	Un còp examinat er expedient, Oblonsky se lheuèc, s'estirèc e, en tot balhar tribut ath liberalisme des temps que corrien, aluguèc ua cigarreta ena madeisha sala deth conselh e s'endralhèc entath sòn burèu.
ANNA-KARENINA-WEB-compressed	Après eth dinar qu'auram temps d'acabar er ahèr, didec Esteva Arkadievic.
ANNA-KARENINA-WEB-compressed	Plan que òc, afirmèc Nikitin.
ANNA-KARENINA-WEB-compressed	Aguest Fomin que deu èster un tafurèl astut!, didec Grinevic en tot referir-se a un des qu'èren implicadi en expedient qu'estudiauen.
ANNA-KARENINA-WEB-compressed	Qui ère eth qu'entrèc tant que trabalhàuem?, preguntèc ar uissièr.
ANNA-KARENINA-WEB-compressed	Un qu'ac hec sense permís, Excelléncia, en tot profitar ua distraccion mia.
ANNA-KARENINA-WEB-compressed	Que preguntèc per vos.
ANNA-KARENINA-WEB-compressed	Li didí qu'enquia que non gessessen es membres deth Tribunau…
ANNA-KARENINA-WEB-compressed	A on ei?
ANNA-KARENINA-WEB-compressed	Que deu èster ena anticramba.
ANNA-KARENINA-WEB-compressed	Non lo podia trèir d'aciu.
ANNA-KARENINA-WEB-compressed	A!, qu'ei aguest!, didec er uissièr, senhalant a un individú de bon pòrt, ample d'espatles, damb era barba retortilhada, que, sens trèir-se era casqueta de pèth de linçò de lhet, pujaue ath mès córrer era rosigada escala de pèira.
ANNA-KARENINA-WEB-compressed	Esteva Arkadievic ère naut de tot dera escala.
ANNA-KARENINA-WEB-compressed	Qu'ei eth, ja m'ac pensaua.
ANNA-KARENINA-WEB-compressed	Ei Levin, didec damb un arridolet amistós e un shinhau trufaire.
ANNA-KARENINA-WEB-compressed	Com gauses vier-me a visitar en aguesta "espelonga"?, didec abraçant ath sòn amic, non content damb sarrar-li solet era man.
ANNA-KARENINA-WEB-compressed	Hè molt qu'as arribat?
ANNA-KARENINA-WEB-compressed	Ara madeish.
ANNA-KARENINA-WEB-compressed	Qu'auia fòrça talents de veder-te, contestèc Levin damb timiditat e guardant ath còp ath sòn entorn damb inquietud e desengust.
ANNA-KARENINA-WEB-compressed	Ben, anem entath mèn cabinet, didec Oblonsky, que se'n sabie dera timiditat e er excessiu amor pròpi deth sòn amic.
ANNA-KARENINA-WEB-compressed	Esteva Arkadievic tutejaue a lèu toti es sòns coneishudi: vielhs de setanta ans e gojats de vint, artistes e ministres, comerçants e generaus.
ANNA-KARENINA-WEB-compressed	De sòrta que fòrça des que tutejaue s'estauen en extrèms opausadi dera escala sociau e s'aurien estonat fòrça se se n'auessen sabut de qué a trauèrs d'Oblonsky, auien quauquarren en comun entre eri.
ANNA-KARENINA-WEB-compressed	Se tutejaue damb toti que damb eri beuie champanha un solet viatge, e coma que ne beuie damb toti, quan en preséncia des sòns subordinats se trapaue damb quauqu'un d'aqueri "tus", coma solie cridar de badinada a taus amics, des que s'auesse d'avergonhar, sabie defugir, gràcies ara sua traça naturau, çò qu'aquerò podesse auer de menspredable entàs sòns subordinats.
ANNA-KARENINA-WEB-compressed	Levin non ère un "tu" que se podesse avergonhar, mès Oblonsky comprenie qu'eth sòn amic pensaue qu'eth dilhèu aurie maufidances en mostrar-li era sua intimitat ena preséncia des sòns subaltèrns e per aquerò l'arrosseguèc entath sòn burèu.
ANNA-KARENINA-WEB-compressed	Levin auie era madeisha edat qu'Oblonsky.
ANNA-KARENINA-WEB-compressed	Eth sòn tutejament non se deiue solet a auer begut champanha amassa, senon pr'amor d'auer estat amics e companhs ena sua joenesa.
ANNA-KARENINA-WEB-compressed	A maugrat dera diferéncia des sues inclinacions e caractèrs, s'estimauen tau qu'ac sòlen hèr dus amics dera adolescéncia.
ANNA-KARENINA-WEB-compressed	Mès, coma soent se passe entre persones qu'alisten diferentes professions, cada un, aprovant e comprenent era causida der aute, la menspredaue ath hons dera sua amna.
ANNA-KARENINA-WEB-compressed	Li semblaue a cadun des dus qu'era vida qu'eth amiaue ère era soleta reau e era der amic ua ficcion.
ANNA-KARENINA-WEB-compressed	Per aquerò Oblonsky non auie podut reprimir un arridolet trufaire en campar a Levin.
ANNA-KARENINA-WEB-compressed	Diuèrsi viatges l'auie vist en Moscòu, vengut deth pòble, a on se tenguie a causes qu'Esteva Arkadievic non artenhie jamès a compréner pro ben, e que, ath delà, non l'interessauen.
ANNA-KARENINA-WEB-compressed	Levin arribaue tostemp en Moscòu de ressabuda, agitat, retengut e emmaliciat contra eth madeish pera sua maganha e exprimint generauments punts d'enguarda desconcertants e inesperats sus quinsevolh causa.
ANNA-KARENINA-WEB-compressed	Estevan Arkadievic trapaue aquerò plan divertit.
ANNA-KARENINA-WEB-compressed	Levin, ath sòn laguens, menspredaue tanben era vida ciutadana d'Oblonsky e eth sòn trabalh, que li semblauen sense valor.
ANNA-KARENINA-WEB-compressed	Era diferéncia s'estaue en qué Oblonsky, en tot hèr çò de madeish qu'es auti, en arrir-se'n deth sòn amic, ac hège segur d'eth madeish e damb bona encólia, tant que Levin li mancaue serenitat e a viatges s'emmaliciaue.
ANNA-KARENINA-WEB-compressed	Hè fòrça que te demoraua, didec Oblonsky, en tot entrar en sòn burèu e deishant anar eth braç deth sòn amic, coma entà hèr-li a veir que s'auien acabat es risques.
ANNA-KARENINA-WEB-compressed	Que sò plan content de veder-te, contunhèc, quan as arribat?
ANNA-KARENINA-WEB-compressed	Levin caraue, campant as dus desconeishudi amics d'Esteva Arkadievic e tachant es vistons, sustot, ena blanca man der elegant Grinevic, ua man d'ahiladi e blanqui dits e de longues ungles corbades ena sua extremitat.
ANNA-KARENINA-WEB-compressed	Oblonsky se n'encuedèc e arric.
ANNA-KARENINA-WEB-compressed	Permetetz-me que vos presenti, didec.
ANNA-KARENINA-WEB-compressed	Aciu, es mèns amics Felip Ivanovic Nikitin e Mijail Stanislavovic Grinevic.
ANNA-KARENINA-WEB-compressed	E aciu, higec en tot virar-se entà Levin: ua personalitat des estats provinciaus, un membre des zemstvos, un gran esportista, que quilhe damb ua soleta man cinc puds; eth ric ramadèr, formidable caçaire e amic mèn Constantin Dmitrievic Levin, frair de Sergi Ivanovic Kosnichev.
ANNA-KARENINA-WEB-compressed	Encantat de coneisher-vos, didec er ancian.
ANNA-KARENINA-WEB-compressed	Qu'è er aunor de conéisher ath vòste frair Sergi Ivanovic, assegurèc Grinevic, en tot estener-li era man de longues ungles.
ANNA-KARENINA-WEB-compressed	Esteva Arkadievic arric leugèraments.
ANNA-KARENINA-WEB-compressed	Non me didies que non te jargaries jamès vestits europèus?, preguntèc a Levin en tot guardar eth vestit qu'aguest amiaue, solide talhat per un sarte francés.
ANNA-KARENINA-WEB-compressed	Be me semble que t'estàs en ua naua fasa!
ANNA-KARENINA-WEB-compressed	Levin se rogic, mès non coma es adults, que se boten rogidi lèu sense encuedar-se'n, senon coma es mainatges, qu'en rogir-se se'n saben dera sua ridicula timiditat, çò que posse encara mès era sua rojor dera cara, lèu enquias lèrmes.
ANNA-KARENINA-WEB-compressed	A on mos podem veir?, preguntèc Levin.
ANNA-KARENINA-WEB-compressed	Qu'è besonh de parlar-te.
ANNA-KARENINA-WEB-compressed	Oblonsky reflexionèc.
ANNA-KARENINA-WEB-compressed	Anem a dinar en restaurant Gurin, didec, e aquiu parlaram.
ANNA-KARENINA-WEB-compressed	Que sò liure enquias tres.
ANNA-KARENINA-WEB-compressed	Non, didec Levin, dempús de pensar-s'ac un moment.
ANNA-KARENINA-WEB-compressed	Abantes que me cau vier en un aute lòc.
ANNA-KARENINA-WEB-compressed	Alavetz soparam amassa tath ser.
ANNA-KARENINA-WEB-compressed	Mès, entà qué sopar?
ANNA-KARENINA-WEB-compressed	A tot darrèr que non è arren d'especiau entà dider-te.
ANNA-KARENINA-WEB-compressed	Solet preguntar-te, dues paraules, e dempús poiram parlar.
ANNA-KARENINA-WEB-compressed	Donques ditz-me es dues paraules ara e parlem tath ser.
ANNA-KARENINA-WEB-compressed	Se tracte, comencèc Levin…
ANNA-KARENINA-WEB-compressed	Totun que non ei arren de particular.
ANNA-KARENINA-WEB-compressed	Qué te'n sabes des Scherbazsky?
ANNA-KARENINA-WEB-compressed	Contunhen madeish?, preguntèc ara fin.
ANNA-KARENINA-WEB-compressed	Tu ac as dit en dues paraules, mès jo en dues paraules que non ac posqui contestar pr'amor que…
ANNA-KARENINA-WEB-compressed	Desencusa-me un instant.
ANNA-KARENINA-WEB-compressed	Eth secretari, damb respectuosa familiaritat e damb era modèsta consciéncia dera superioritat que toti es secretaris se pensen tier sus es sòns capmèstres en coneishement de toti es ahèrs, entrèc e se filèc entà Oblonsky amiant uns documents e, ara manèra de pregunta, comencèc a exprimir-li ua dificultat.
ANNA-KARENINA-WEB-compressed	Esteva Arkadievic, sense acabar d'escotar-lo, metec era man sus era manja deth secretari.
ANNA-KARENINA-WEB-compressed	Non, hètz-ac, de quinsevolh manèra, tau que vos è dit, indiquèc en tot aleugerir era orde damb un arridolet.
ANNA-KARENINA-WEB-compressed	E après auer-li explicat era idia qu'eth auie sus era solucion der ahèr, concludic, desseparant es documents: Vos demani qu'ac hescatz atau, Zajar Nikitic.
ANNA-KARENINA-WEB-compressed	Eth secretari gessec un shinhau confonut.
ANNA-KARENINA-WEB-compressed	Levin, mentretant, s'auie remetut complètaments deth sòn treboladís, e en aqueth moment se trapaue damb es mans emparades en dorsièr d'ua cagira, seguint d'aurelha damb ua atencion burlesca.
ANNA-KARENINA-WEB-compressed	Non ac compreni, non…didec.
ANNA-KARENINA-WEB-compressed	Qué ei çò que non comprenes?, didec Oblonsky arrint e treiguent ua cigarreta.
ANNA-KARENINA-WEB-compressed	Demoraue quauqua extravagància de part de Levin.
ANNA-KARENINA-WEB-compressed	Çò que hètz aciu, responec Levin, arropint es espatles.
ANNA-KARENINA-WEB-compressed	Ei possible que t'ac posques cuélher seriosaments?
ANNA-KARENINA-WEB-compressed	Per qué non?
ANNA-KARENINA-WEB-compressed	Pr'amor qu'aciu non i a arren a hèr.
ANNA-KARENINA-WEB-compressed	Aquerò t'ac penses tu.
ANNA-KARENINA-WEB-compressed	Qu'èm aclapadi de trabalh.
ANNA-KARENINA-WEB-compressed	Òc: sus eth papèr…
ANNA-KARENINA-WEB-compressed	Reauments, te i hès ben damb aguestes causes, higec Levin.
ANNA-KARENINA-WEB-compressed	Qué vòs díder?
ANNA-KARENINA-WEB-compressed	Arren, repliquèc Levin.
ANNA-KARENINA-WEB-compressed	Ça que la, admiri era tua granesa e me senti capinaut d'auer un amic tant important…
ANNA-KARENINA-WEB-compressed	Mès encara non as responut ara mia pregunta, acabèc, tachant es uelhs en Oblonsky, damb un esfòrç desesperat.
ANNA-KARENINA-WEB-compressed	Plan ben: demora un shinhau e tanben tu acabaràs aciu, encara que tengues mil ectares de tèrra en districte de Karasinsky, tengues es tòns muscles e era joenesa e agilitat d'ua gojata de dotze ans.
ANNA-KARENINA-WEB-compressed	A maugrat de tot, acabaràs venguent enes nòstes hilades!
ANNA-KARENINA-WEB-compressed	E per çò que m'as demanat, que non i a cap nauetat.
ANNA-KARENINA-WEB-compressed	Mès qu'ei malastre que t'ages tardat tant de temps a vier per aciu.
ANNA-KARENINA-WEB-compressed	Donques qué se passe?, preguntèc damb inquietud Levin.
ANNA-KARENINA-WEB-compressed	Arren, arren, didec Oblonsky.
ANNA-KARENINA-WEB-compressed	Ja parlaram.
ANNA-KARENINA-WEB-compressed	E en resumit, se qué ei çò que t'a amiat entà aciu?
ANNA-KARENINA-WEB-compressed	Sus aquerò que serà mielhor tanben parlar-ne dempús, responec Levin, en tot rogir- se enquias aurelhes.
ANNA-KARENINA-WEB-compressed	Ben; que ja me n'encuedi, didec Esteva Arkadievic.
ANNA-KARENINA-WEB-compressed	Se les vòs veir, les traparàs aué en Parc Zoologic, de quate a cinc.
ANNA-KARENINA-WEB-compressed	Kitty ei patinaira.
ANNA-KARENINA-WEB-compressed	Vè-te'n a veder-les.
ANNA-KARENINA-WEB-compressed	Jo m'amassarè damb tu aquiu e dempús anaram entà quinsevolh lòc.
ANNA-KARENINA-WEB-compressed	Plan, donc.
ANNA-KARENINA-WEB-compressed	Enquia alavetz.
ANNA-KARENINA-WEB-compressed	Non te'n desbrembes dera cita!
ANNA-KARENINA-WEB-compressed	Te coneishi plan ben: qu'ès capable de desbrembar- la e de partir entath pòble, exclamèc, arrint, Oblonsky.
ANNA-KARENINA-WEB-compressed	Non, non…
ANNA-KARENINA-WEB-compressed	Semble un òme de caractèr, didec Grinevic en gésser Levin.
ANNA-KARENINA-WEB-compressed	Òc, estimat, assentic Esteva Arkadievic, jocant eth cap.
ANNA-KARENINA-WEB-compressed	Qu'ei un gojat damb sòrt!
ANNA-KARENINA-WEB-compressed	Tres mil ectares en Karasinsky, joen e fòrt, e damb un beròi avier…!
ANNA-KARENINA-WEB-compressed	Se per qué vos planhetz?
ANNA-KARENINA-WEB-compressed	Perque tot me va mau!, responec Oblonsky, en tot alendar prigondaments.
ANNA-KARENINA-WEB-compressed	Quan Oblonsky preguntèc a Levin se per qué auie vengut en Moscòu, Levin se rogic e s'emmalicièc damb eth madeish per auer-se rogit e per non auer sabut dider-li: "Sò vengut entà demanar era man dera tua cunhada", pr'amor que solet per aguest motiu se trapaue en Moscòu.
ANNA-KARENINA-WEB-compressed	Es Levin e es Scherbazky, ancianes familhes nòbles de Moscòu, auien mantengut tostemp entre eres relacions coraus, e era sua amistat s'auie assolidat encara mès pendent es ans que Levin siguec estudiant.
ANNA-KARENINA-WEB-compressed	Aguest se premanic entà ingressar ena Universitat ath madeish temps qu'eth joen prince Scherbazky, eth frair de Dolly e Kitty.
ANNA-KARENINA-WEB-compressed	Levin frequentaue alavetz era casa des Scherbazky e cuelhec afècte ara familha.
ANNA-KARENINA-WEB-compressed	Levin non rebrembaue a sa mair; auie solet ua fraia, e màger qu'eth.
ANNA-KARENINA-WEB-compressed	Atau donc, en çò des Scherbazky se trapèc per prumèr viatge en aqueth ambient de larèr aristocratic e intellectual qu'eth non auie podut gaudir jamès per tòrt dera mòrt des sòns pairs.
ANNA-KARENINA-WEB-compressed	Tot, enes Scherbazky, mès que mès enes hemnes, se presentaue ath sòn dauant coma estropat damb un vel misteriós, poetic; e non solet non vedie en eri cap de defècte, senon que supausaue que jos aqueth vel poetic qu'entornejaue es sues vides s'amagauen es sentiments mès nauti e es mès nautes perfeccions.
ANNA-KARENINA-WEB-compressed	Qu'aqueres senhoretes les calesse parlar un dia en francés e un aute en anglés; que toquèssen per torns eth piano, qu'es sues melodies s'entenien dera cramba de trabalh estant deth sòn frair, a on es estudiants premanien es sues leçons; qu'auessen professors de literatura francesa, de musica, de diboish, de dança; qu'es tres, acompanhades de mademoiselle Linon, venguessen tara serada en boulevard Tverskoy, jargades damb es sòns abrics iuernaus de satin (Dolly de long, Natalia de miei long e Kitty complètaments de cuert, de sòrta que se podien distinguir dejós er abric es sues cames curbides de fines miches roienques); que les calesse passejar peth boulevard Tverskoy acompanhades per un lacai damb ua cocarda daurada en chapèu; tot aquerò e fòrça mès causes que se hègen en aqueth mon misteriós qu'en eth se botjauen, Levin non ac podie compréner, mès ère segur de qué tot çò que se hège aquiu ère polit e perfècte, e precisaments peth mistèri qu'entada eth se desvolopaue, se sentie encamardat d'aquerò.
ANNA-KARENINA-WEB-compressed	Pendent era sua epòca d'estudiant, lèu s'encamardèc dera hilha màger, Dolly, mès aguesta se maridèc pòc dempús damb Oblonsky.
ANNA-KARENINA-WEB-compressed	Mès Natalia, a penes presentada en societat, se maridèc damb eth diplomatic Lvov.
ANNA-KARENINA-WEB-compressed	Kitty encara ère ua mainada quan Levin gessec dera Universitat.
ANNA-KARENINA-WEB-compressed	Eth joen Scherbazky, qu'auie ingressat ena Marina, peric en Baltic e dès alavetz es relacions de Levin damb era familha, a maugrat dera sua amistat damb Oblonsky, vengueren cada viatge mens estretes.
ANNA-KARENINA-WEB-compressed	Mès quan aqueth an, a comencament d'iuèrn, Levin tornèc entà Moscòu dempús un an d'abséncia e visitèc as Scherbazky, comprenec de qui ère destinat en realitat a encamardar-se.
ANNA-KARENINA-WEB-compressed	Per çò que semble, arren mès simple (en tot conéisher as Scherbazky, en èster de bona familha, mèsalèu ric que praube, e compdant trenta dus ans d'edat) que demanar era man dera princeseta Kitty.
ANNA-KARENINA-WEB-compressed	Seguraments l'aurien considerat un bon partit.
ANNA-KARENINA-WEB-compressed	Mès, coma que Levin ère encamardat, Kitty li semblaue tan perfècta, un èsser tan peth dessús de tot çò dera tèrra, e eth se consideraue un òme tan vulgar e baish, que lèu non podie imaginar-se que ne Kitty ne es auti lo trapèssen digne d'era.
ANNA-KARENINA-WEB-compressed	S'estèc dus mesi en Moscòu coma en un sòmni, en tot coïncidir lèu diadèraments damb Kitty ena nauta societat, que comencèc a frequentar entà veder-la mès soent; e, de ressabuda, li semblèc que non auie cap esperança d'arténher ara sua estimada e s'entornèc entath pòble.
ANNA-KARENINA-WEB-compressed	Duant des sòns pair non podie allegar ua ocupacion determinada, cap posicion sociau, en tot passar qu'ad aguesta madeisha edat, trenta dus ans, d'auti companhs sòns èren: er un generau ajudant, un aute director d'un banc e d'ua companhia ferroviària, un aute professor, e eth quatau president d'un tribunau de justícia, coma Oblonsky.
ANNA-KARENINA-WEB-compressed	Eth, ath contrari, se'n sabie pro ben de se com lo deuien jutjar es auti: un propietari rurau, un elevaire, un òme sense capacitat, que non hège, dauant es uelhs dera gent, que çò que hèn es que non servissen entad arren: tier-se deth bestiar, de caçar, de susvelhar es sòns camps e es sues dependéncies.
ANNA-KARENINA-WEB-compressed	Era beròia Kitty non podie, donc, estimar a un èsser tan lèg coma Levin se consideraue, e, sustot, tant inutil e vulgar.
ANNA-KARENINA-WEB-compressed	De un aute costat, per çò dera amistat damb eth frair d'era, ja defuntat, es sues relacions damb Kitty auien estat es d'un òme madur damb ua mainada, çò que li semblaue un trebuc mès.
ANNA-KARENINA-WEB-compressed	Opinaue qu'a un joen lèg e bondadós, qu'atau eth se pensaue, se lo pòt estimar coma a un amic, mès non damb era passion qu'eth professaue a Kitty.
ANNA-KARENINA-WEB-compressed	Entad açò li calie èster un òme galhard e, mès que mès, un òme destacat.
ANNA-KARENINA-WEB-compressed	Ei vertat qu'auie entenut a díder qu'es hemnes estimen a viatges a òmes lègi e vulgars, mès eth que non s'ac podie creir, e jutjaue as auti per eth madeish, que solet ère capable d'estimar a hemnes beròies, misterioses e originaus.
ANNA-KARENINA-WEB-compressed	Ça que la, en auer-se passat dus mesi ena solitud deth pòble, comprenec qu'eth sentiment que lo shurlaue ara non se semblaue en arren as afogadures dera sua prumèra joenesa, pr'amor que non li deishauen cap moment de repaus, e vedec clar que non poirie víuer sense saber se Kitty poirie o non vier a èster era sua hemna.
ANNA-KARENINA-WEB-compressed	Comprenec, ath delà, qu'es sòns temors èren hilhs dera sua imaginacion e que non auie cap motiu seriós entà pensar qu'auesse d'èster refusat.
ANNA-KARENINA-WEB-compressed	E siguec atau que se decidic a tornar entà Moscòu, decidit a demanar era man de Kitty e maridar-se damb era, se l'acceptauen…
ANNA-KARENINA-WEB-compressed	E se non…
ANNA-KARENINA-WEB-compressed	Mès que non volec ne pensar en çò que se passarie s'ère refusada era sua demana.
ANNA-KARENINA-WEB-compressed	Arribèc en Moscòu en tren deth maitin e de seguit s'endralhèc entà çò de Koznichev, eth sòn frair màger per part de mair.
ANNA-KARENINA-WEB-compressed	Dempus de mudar-se, entrèc en burèu de sa frair prèst a expausar-li es motius deth sòn viatge e demanar-li conselh.
ANNA-KARENINA-WEB-compressed	Mès Koznichev non se trapaue solet.
ANNA-KARENINA-WEB-compressed	L'acompanhaue un professor de filosofia plan famós qu'auie vengut de Jarkov sonque damb er in de discutir damb eth un tèma filosofic que sus eth ambdús mantenguien diferenti punts d'enguarda.
ANNA-KARENINA-WEB-compressed	Eth professor tenguie ua afogada polemica damb es materialistes, e Koznichev, que la seguie damb interès, dempús de liéger eth darrèr article deth professor, l'escriuec ua carta en tot hèr-li a veir es sues objeccions e censurar-li es excessiues concessions que hège ath materialisme.
ANNA-KARENINA-WEB-compressed	Eth polemista se calec de seguit en camin entà discutir era qüestion.
ANNA-KARENINA-WEB-compressed	Eth punt a discutir qu'ère alavetz plan de mòda, e consistie en esclarir s'existie un limit de separacion entre es facultats psiquiques e fisiologiques der òme e a on se trapaue tau limit, s'ei qu'existisse.
ANNA-KARENINA-WEB-compressed	Eth professor, un òme baishet, damb mericles, de tèsta estreta, interrompec un moment era convèrsa entà saludar e, ara seguida, tornèc a contunhar-la, sense ocupar-se'n de Levin.
ANNA-KARENINA-WEB-compressed	Qu'auie campat enes jornaus es articles que se parlaue e les auie liejut, en tot cuélher en eri er interès generau qu'un ancian escolan dera facultat de sciéncies pòr cuélher en desvolopament des sciéncies; mès, ath sòn torn, jamès restacaue aguestes prigondes qüestions sus era procedéncia der òme coma animau, ara accion reflèxa, ara biologia, ara sociologia, e ad aquera que, entre totes, li preocupaue cada viagte mès: eth significat dera vida e dera mòrt.
ANNA-KARENINA-WEB-compressed	Autaments, eth sòn frair e eth professor, ena seguida dera sua discussion, barrejauen es qüestions scientifiques damb es restacades ara amna, e quan semblaue qu'anauen a tocar eth tèma principau, se desviauen de seguit, e s'en.honsauen de nauèth ena esfèra des subtiles distincions, es resèrves, es cites, es allusions, es referéncies a opinions autorizades, per çò que Levin a penes podie compréner çò que se tractaue.
ANNA-KARENINA-WEB-compressed	Que non m'ei possible adméter, didec Sergi Ivanovic, damb claretat e precision, damb era puretat dera diccion que l'èren innates, era tèsi tenguda per Keiss; ei a díder: que tota era concepcion deth mon exterior mos ei transmetuda mejançant es sensacions.
ANNA-KARENINA-WEB-compressed	Era idia de qué existim la percebem nosati dirèctaments, non a trauèrs d'ua sensacion, pr'amor que non mo'n sabem d'organs especiaus capables de receber- la.
ANNA-KARENINA-WEB-compressed	Mès Wurst, Knaus e Pripasov li contestarien qu'era idia de qué existim ges der ensems de totes es sensacions e des sues conseqüéncies.
ANNA-KARENINA-WEB-compressed	Wurst afirme autanplan que sense sensacion non s'experimente era idia d'existir.
ANNA-KARENINA-WEB-compressed	Que vau a demostrar çò de contrari… comencèc Sergi Ivanovic.
ANNA-KARENINA-WEB-compressed	Alavetz, quan es mies sensacions s'anequelisquen e eth mèn còs morisque, non i aurà entà jo existéncia possibla?
ANNA-KARENINA-WEB-compressed	Eth professor, contrariat tau que s'aquera interropcion li costèsse lèu un dolor fisic, guardèc ath que l'interrogaue e que mès semblaue un pòcvau qu'un filosof, e dempús virèc es uelhs entà Sergi Ivanovic, coma se li preguntèsse: Se qué voletz que li respona?
ANNA-KARENINA-WEB-compressed	Mès Sergi Ivanovic parlaue damb mens afectacion e intransigéncia qu'eth professor, e comprenie autant es objecccions d'aguest qu'eth naturau e simple punt d'enguarda que venguie d'ester sometut a examen; arric e didec:
ANNA-KARENINA-WEB-compressed	Encara non èm en condicions de respóner com cau ad aguesta pregunta.
ANNA-KARENINA-WEB-compressed	Plan que òc, encara non auem pro donades, afirmèc eth professor.
ANNA-KARENINA-WEB-compressed	E contunhèc en tot expausar es sòns arguments.
ANNA-KARENINA-WEB-compressed	Non, didec.
ANNA-KARENINA-WEB-compressed	Jo me pensi que se, tau qu'afirme Pripasov, era sensacion a eth sòn fondament ena impresson, mos cau establir entre aguestes dues nocions ua distincion rigorosa.
ANNA-KARENINA-WEB-compressed	Levin non volec escotar mès e demoraue damb impaciéncia qu'eth professor partisse.
ANNA-KARENINA-WEB-compressed	En partir eth professor, Sergi li didec ath sòn frair:
ANNA-KARENINA-WEB-compressed	M'alègri qu'ages vengut.
ANNA-KARENINA-WEB-compressed	Entà guaire?
ANNA-KARENINA-WEB-compressed	E se com van es tèrres?
ANNA-KARENINA-WEB-compressed	Levin se'n sabie qu'ath sòn frair l'interessauen pòc es tèrres, e se li demanaue per eres ère solet per condescendéncia.
ANNA-KARENINA-WEB-compressed	Li responec, donc, en tot limitar-se a parlar-li dera venda deth horment e des sòs crubadi.
ANNA-KARENINA-WEB-compressed	Qu'aurie volut parlar a sa frair des sòns projèctes de maridatge, demanar-li conselh.
ANNA-KARENINA-WEB-compressed	Mès, en enténer era sua convèrsa damb eth professor e dempús eth ton de proteccion que li demanaue pes tèrres (es propietats de sa mair les auien es dus frairs en comun, encara qu'ère Levin que les administraue), auec era sensacion de qué ja non aurie d'exprimir-se ben, de qué non podie començar a parlar a sa frair dera sua decision, e de qué aguest non veirie seguraments es causes tau qu'eth desiraue que les vedesse.
ANNA-KARENINA-WEB-compressed	Ben, e se qué dides deth zemstvo?, preguntèc Sergi, que balhaue fòrça importància ad aquera institucion.
ANNA-KARENINA-WEB-compressed	Donques se vòs que te diga era vertat, non ac sai.
ANNA-KARENINA-WEB-compressed	Com?
ANNA-KARENINA-WEB-compressed	Non aperties ada eth?
ANNA-KARENINA-WEB-compressed	Non.
ANNA-KARENINA-WEB-compressed	Qu'è presentat era mia dimission, contestèc Levin, e non vau as amassades.
ANNA-KARENINA-WEB-compressed	Qu'ei malastre!, didec Sergi Ivanovic arroncilhant es celhes.
ANNA-KARENINA-WEB-compressed	Levin, entà desencusar-se, comencèc a condar-li çò que se passaue enes amassades.
ANNA-KARENINA-WEB-compressed	Que ja mo'n sabem que tostemp se passe atau, l'interrompec sa frair.
ANNA-KARENINA-WEB-compressed	Es russi qu'èm d'aguesta sòrta.
ANNA-KARENINA-WEB-compressed	Dilhèu era facultat de campar es defèctes pròpis sigue ua polida tralha deth nòste caractèr.
ANNA-KARENINA-WEB-compressed	Mès les exageram e mos solatjam d'eri damb era ironia qu'amiam tostemp enes pòts.
ANNA-KARENINA-WEB-compressed	Te vau a díder ua causa: se quinsevolh aute pòble d'Euròpa auesse auut ua institucion analòga as zemstvos, per exemple es alemands o es anglesi, que l'aurien profitat entà arténher era sua libertat politica, mès nosati solet sabem arrir-mo'n d'era.
ANNA-KARENINA-WEB-compressed	Qué volies que hessa?, repliquèc Levin, en tot desencusar-se.
ANNA-KARENINA-WEB-compressed	Qu'ère era mia darrèra pròva, i calè en era tota era mia amna…
ANNA-KARENINA-WEB-compressed	Mès non posqui, non è aptituds.
ANNA-KARENINA-WEB-compressed	Non ei que non n'ages: qu'ei que non envisatges ben er ahèr, didec Sergi Ivanovic.
ANNA-KARENINA-WEB-compressed	Dilhèu ages rason, assentic Levin aclapat.
ANNA-KARENINA-WEB-compressed	Sabes qu'eth nòste frair Nicolàs s'està un aute còp en Moscòu?
ANNA-KARENINA-WEB-compressed	Nicolàs, frair de Constantin e de Sergi, per part de mair, e màger qu'eri dus, ère un nocejaire.
ANNA-KARENINA-WEB-compressed	Auie degalhat era sua fortuna, anaue tostemp damb gent de dobtosa reputacion e s'auie pelejat damb es sòns dus frairs.
ANNA-KARENINA-WEB-compressed	Ei possible?, preguntèc Levin damb inquietud.
ANNA-KARENINA-WEB-compressed	Com ac sabes?
ANNA-KARENINA-WEB-compressed	Prokofy que l'a vist en carrèr.
ANNA-KARENINA-WEB-compressed	En Moscòu?
ANNA-KARENINA-WEB-compressed	Sabes a on s'està?
ANNA-KARENINA-WEB-compressed	Levin se lheuèc, tau que se siguesse prèst a partir de seguit.
ANNA-KARENINA-WEB-compressed	Me hè dò d'auer-lo-te dit, didec Sergi Ivanovic, en tot botjar eth cap en veir era emocion de sa frair.
ANNA-KARENINA-WEB-compressed	Manè a informar-me deth sòn domicili.
ANNA-KARENINA-WEB-compressed	Li remetí era letra qu'acceptèc a Trubin, e que pagué jo.
ANNA-KARENINA-WEB-compressed	E guarda çò que me contèste…
ANNA-KARENINA-WEB-compressed	Sergi Ivanovic l'amuishèc a sa frair ua nòta qu'auie dejós eth dralhapapèrs.
ANNA-KARENINA-WEB-compressed	Vos demani tu per tu que me deishetz en patz.
ANNA-KARENINA-WEB-compressed	Nicolàs Levin.
ANNA-KARENINA-WEB-compressed	Çampar, se prepause ofensar-me; mès que non ac artenherà, contunhèc dident Sergi.
ANNA-KARENINA-WEB-compressed	Jo qu'èra prèst a ajudar-lo damb tota era mia amna; mès ja ves qu'ei impossible.
ANNA-KARENINA-WEB-compressed	Òc, òc, didec Levin.
ANNA-KARENINA-WEB-compressed	Que compreni e sò d'acòrd damb era tua actitud…
ANNA-KARENINA-WEB-compressed	Mès jo que voi anar a veder-lo.
ANNA-KARENINA-WEB-compressed	Vè-i s'ac desires, mès non t'ac conselhi, didec Sergi Ivanovic.
ANNA-KARENINA-WEB-compressed	Non ei que me cau pòur des relacions entre tu e jo: non artenherà hèr-mos a pelejar.
ANNA-KARENINA-WEB-compressed	Mès me semble qu'ei mielhor que non i vages, e atau t'ac conselhi.
ANNA-KARENINA-WEB-compressed	Qu'ei impossible ajudar-lo.
ANNA-KARENINA-WEB-compressed	Totun, hès çò que volgues.
ANNA-KARENINA-WEB-compressed	Dilhèu sigue impossible ajudar-lo, mès non me demoraria tranquil, mès que mès ara, se…
ANNA-KARENINA-WEB-compressed	Non te compreni ben, didec Sergi Ivanovic, era soleta causa que compreni ei era leçon d'umilitat.
ANNA-KARENINA-WEB-compressed	Dès que Nicolàs comencèc a èster tau qu'ara ei, jo comencè a considerar çò que criden ua "baishesa", damb mens severitat.
ANNA-KARENINA-WEB-compressed	Ja sabes se qué hec!
ANNA-KARENINA-WEB-compressed	Qu'ei terrible, terrible!, repetie Levin.
ANNA-KARENINA-WEB-compressed	Mès que mès, entà tranquillizar eth sòn esperit, qu'auie besonh de resòver er ahèr que l'auie amiat entà Moscòu.
ANNA-KARENINA-WEB-compressed	Entad açò, se filèc, donc, de cap ara oficina d'Oblonsky e, dempús d'auer artenhut es informacions qu'auie besonh sus es Scherbazky, cuelhec un coche e venguec entath lòc que l'auien dit que podie trapar a Kitty.
ANNA-KARENINA-WEB-compressed	Tàs quate dera tarde, Levin, damb eth còr pataquejant, deishèc eth coche de loguèr près deth Parc Zoologic e s'endralhèc per un caminòu entara pista de patinar, segur de trapar a Kitty, donques qu'auie vist ena pòrta eth tamborèu des Scherbazky.
ANNA-KARENINA-WEB-compressed	Eth dia ère hered, seren.
ANNA-KARENINA-WEB-compressed	Dauant eth Parc Zoologic i èren arringleradi luges, cars particulars e coches de loguèr.
ANNA-KARENINA-WEB-compressed	Aciu e enlà se vedien quauqui gendarmes.
ANNA-KARENINA-WEB-compressed	Eth public, damb es sòns chapèus que ludien dejós eth solei, s'apileraue ena entrada e enes passegi ja nets de nhèu, entre hilades de casetes de husta d'estil rus, damb ornaments escultadi.
ANNA-KARENINA-WEB-compressed	Es vielhs bedoths, inclinadi jos eth pes dera nhèu que curbie es sues arrames, semblauen amuishar flambantes vestidures de hèsta.
ANNA-KARENINA-WEB-compressed	Levin, tant que seguie era corsèra qu'amiaue entara pista, se didie: "Me cau estar tranquil; qu'ei de besonh que non m'esmòiga.
ANNA-KARENINA-WEB-compressed	Qué te cau, còr?
ANNA-KARENINA-WEB-compressed	Qué vòs?
ANNA-KARENINA-WEB-compressed	Cara, estupid!"
ANNA-KARENINA-WEB-compressed	Atau li parlaue ath sòn còr, mès coma mès s'esdegaue entà padegar-se, mès esmoigut se sentie.
ANNA-KARENINA-WEB-compressed	S'apressèc as montanhes de nhèu, que, entre eth sarabat des cadies que hègen pujar es luges, sonauen votzes alègres.
ANNA-KARENINA-WEB-compressed	Uns passi mès enlà se trapèc damb era pista e entre es que patinauen arreconeishec de seguit a Kitty.
ANNA-KARENINA-WEB-compressed	Era alegria e eth temor neguèren eth sòn còr.
ANNA-KARENINA-WEB-compressed	Kitty s'estaue en aute extrèm dera pista, en tot parlar en aqueth moment damb ua senhora.
ANNA-KARENINA-WEB-compressed	A maugrat de qué non i auie arren d'extraordinari ena sua actitud ne en sòn vestit, entà Levin ressautaue entre toti, tau qu'ua ròsa entre es ortigues.
ANNA-KARENINA-WEB-compressed	Tot ath sòn entorn semblaue illuminat.
ANNA-KARENINA-WEB-compressed	Qu'ère coma ua arridalha que hesse lúder es causes ath sòn entorn.
ANNA-KARENINA-WEB-compressed	Enquia e tot, eth punt a on era se trapaue li semblaue un santuari inaccessible, e autant ère era sua angoisha que i auec un moment que decidic anar-se'n.
ANNA-KARENINA-WEB-compressed	Li calec hèr un esfòrç entà dider-se ada eth madeish qu'ath costat de Kitty i auie fòrça d'autes persones e qu'eth plan podie auer vengut aciu entà patinar.
ANNA-KARENINA-WEB-compressed	Entrèc ena pista, sajant de non guardar a Kitty (sonque de quan en quan), coma hèn aqueri que cranhen campar eth solei de cara.
ANNA-KARENINA-WEB-compressed	Mès tau qu'eth solei, era preséncia dera joena se sentie, encara que non la guardèsse.
ANNA-KARENINA-WEB-compressed	Aqueth dia e ad aquera ora acodien ena pista persones d'ua madeisha posicion, totes eres coneishudes entre se.
ANNA-KARENINA-WEB-compressed	Aquiu que i èren es mèstres der art de patinar, miralhant damb eth sòn art; es que començauen anauen agarradi a cagires que possauen ath sòn dauant, en tot esguitlar-se peth gèu damb movements timids e bastrussi; tanben i auie mainatges, e vielhs que patinauen per motius de salut.
ANNA-KARENINA-WEB-compressed	Toti li semblauen a Levin èssers erosi pr'amor de qué podien èster près "d'era".
ANNA-KARENINA-WEB-compressed	Totun, es patinaires crotzauen peth costat de Kitty, l'artenhien, li parlauen, se hègen enlà un aute còp damb indiferenta naturalitat, en tot divertir-se, sense qu'era entrèsse entad arren ena sua alegria, gaudint deth bon temps e dera excellenta pista.
ANNA-KARENINA-WEB-compressed	En veir a Levin, li cridèc:
ANNA-KARENINA-WEB-compressed	Adishatz, prumèr patinaire de totes es Russies!
ANNA-KARENINA-WEB-compressed	Dempús quan que vos estatz per aciu?
ANNA-KARENINA-WEB-compressed	Eth cèu qu'està excellent.
ANNA-KARENINA-WEB-compressed	Au, metetz-vos es patins.
ANNA-KARENINA-WEB-compressed	Que non m'è hèt a vier es patins, repliquèc Levin, estonat dera libertat d'anament de Scherbazky dauant "d'era" e sense deishar-la de uelh ne un moment, a maugrat de qué auie era guardada botada en un aute lòc.
ANNA-KARENINA-WEB-compressed	Sentec qu'eth solei se l'apressaue.
ANNA-KARENINA-WEB-compressed	En tot esguitlar-se sus eth gèu damb es sòns petiti pès cauçadi damb nautes bòtes, Kitty, un shinhau espaurida, çampar, s'apressaue entà Levin.
ANNA-KARENINA-WEB-compressed	Ath sòn darrèr, damb gèsti desesperadi e ajocant-se enquiath gèu, i auie un gojat jargat damb eth vestit nacionau rus que l'acaçaue.
ANNA-KARENINA-WEB-compressed	Kitty patinaue damb pòga seguretat.
ANNA-KARENINA-WEB-compressed	En tot trèir es mans dera manja sarrada ath còth per un cordon, les estenie coma entà agarrar-se a quauquarren peth temor d'ua queiguda.
ANNA-KARENINA-WEB-compressed	Vedec a Levin, que reconeishec de seguit, e arric autant entada eth coma entà dissimular era sua pòur.
ANNA-KARENINA-WEB-compressed	Scherbazky, se cuelhèc ath sòn braç damb un arridolet e saludèc a Levin damb eth cap.
ANNA-KARENINA-WEB-compressed	Qu'ère mès beròia encara de çò que s'imaginaue.
ANNA-KARENINA-WEB-compressed	Quan pensaue en era, la rebrembaue tota: eth sòn capet ròi, damb era sua expression deliciosa de bondat e innocéncia mainadenques, tant admirablaments plaçada sus es sòns muscles graciosi.
ANNA-KARENINA-WEB-compressed	Aqueth pilho- malho de gràcia de mainada e de beresa de hemna aufrien un ensems encantador qu'impressionaue a Levin prigondaments.
ANNA-KARENINA-WEB-compressed	Mès çò que mès l'impressionaue d'era, tau que siguesse quauquarren tostemp nau, èren es sòns uelhs timids, sereni e franqui, e eth sòn arridolet, aqueth arridolet que lo transportaue entà un mon embelinat, a on se sentie satisfèt, content, damb ua felicitat plia coma sonque rebrembaue auer-la experimentat pendent es prumèrs dies dera sua mainadesa.
ANNA-KARENINA-WEB-compressed	Quan as vengut?, li preguntèc Kitty, en tot sarrar-li era man.
ANNA-KARENINA-WEB-compressed	Eth mocador li queiguec dera manja.
ANNA-KARENINA-WEB-compressed	Levin lo recuelhèc e era didec:
ANNA-KARENINA-WEB-compressed	Fòrça gràcies.
ANNA-KARENINA-WEB-compressed	Que sò vengut hè pòc: ager…voi díder, aué…didec Levin, qu'era emocion l'auie empedit enténer ben era pregunta.
ANNA-KARENINA-WEB-compressed	Que volia vier ena vòsta casa…
ANNA-KARENINA-WEB-compressed	E en tot brembar-se'n de pic deth motiu que la cercaue, se trebolèc e se rogic tot.
ANNA-KARENINA-WEB-compressed	Non me'n sabia que patinàuetz.
ANNA-KARENINA-WEB-compressed	E patinatz plan ben, higec.
ANNA-KARENINA-WEB-compressed	Qu'avalori fòrça eth vòste elògi, pr'amor que se vos considère a vos eth mielhor patinaire, didec ara fin, en tot trèir damb era man emboishada enes gants era arrosada que se formaue sus era sua manja.
ANNA-KARENINA-WEB-compressed	Òc, abantes, quan patinaua damb passion aspiraua vier a èster un perfècte patinaire.
ANNA-KARENINA-WEB-compressed	Semble que vos apassionatz per tot, didec era joena arrint.
ANNA-KARENINA-WEB-compressed	Me shautarie veder-vos patinar.
ANNA-KARENINA-WEB-compressed	Au, metetz-vos es patins e hèm un torn amassa.
ANNA-KARENINA-WEB-compressed	Patinar amassa!
ANNA-KARENINA-WEB-compressed	De seguit que me les boti, didec en votz nauta.
ANNA-KARENINA-WEB-compressed	E s'aluenhèc entà cercar-les.
ANNA-KARENINA-WEB-compressed	Hè temps que non venguíetz per aciu, senhor, li didec er emplegat, agarrant eth pè de Levin entà botar-li es patins.
ANNA-KARENINA-WEB-compressed	Dès alavetz que non vie arrés que patine coma vos.
ANNA-KARENINA-WEB-compressed	Vos està ben atau?, acabèc, en tot sarrar-li era correja.
ANNA-KARENINA-WEB-compressed	Plan, plan; hètz lèu, se vos platz, replicaue Levin, en tot tier a penes era arridalha deth gòi que lutaue entà campar en sòn ròstre.
ANNA-KARENINA-WEB-compressed	Aquerò ei felicitat!
ANNA-KARENINA-WEB-compressed	Amassa, patinaram amassa!, m'a dit.
ANNA-KARENINA-WEB-compressed	E se l'ac didessa ara?
ANNA-KARENINA-WEB-compressed	Mès me cau pòur, pr'amor qu'ara me senti erós, erós encara que sigue solet pera esperança…
ANNA-KARENINA-WEB-compressed	Mès me cau decidir-me!
ANNA-KARENINA-WEB-compressed	Me cau acabar damb aguesta incertitud!
ANNA-KARENINA-WEB-compressed	E ara madeish!"
ANNA-KARENINA-WEB-compressed	Se metec de pès, se treiguec er abric e, dempús de passar peth gèu irregular près ara caseta, passèc en gèu lis dera pista, en tot esguitlar-se sense esfòrç, tau que se n'auesse pro damb era volentat entà encoratjar era sua carrèra.
ANNA-KARENINA-WEB-compressed	S'apressèc a Kitty damb timiditat, en tot senter-se padegat en veir er arridolet que l'acuelhie.
ANNA-KARENINA-WEB-compressed	Damb vos que n'apreneria pro lèu, pr'amor que, sabi pas se per qué, mès me senti totafèt segura quan patini damb vos, li didec.
ANNA-KARENINA-WEB-compressed	E jo tanben me senti mès segur quan vos vos apuatz en mèn braç, repliquèc Levin.
ANNA-KARENINA-WEB-compressed	E de seguit se rogic, espaurit per çò que venguie de díder.
ANNA-KARENINA-WEB-compressed	E, plan que òc, a penes auec prononciat aguestes paraules, que, dera madeisha manèra qu'eth solei s'amague entre es bromes, deth ròstre de Kitty despareishec tota era doçor, e Levin comprenec pera expression dera sua cara qu'era joena se concentraue entà reflexionar.
ANNA-KARENINA-WEB-compressed	Ua leugèra arrupeta se merquèc ena estirada tèsta dera gojata.
ANNA-KARENINA-WEB-compressed	Vos a arribat quauquarren?
ANNA-KARENINA-WEB-compressed	Perdonatz, non è eth dret a …rectifiquèc Levin.
ANNA-KARENINA-WEB-compressed	Per qué non?, non m'a arribat arren, didec era heredaments.
ANNA-KARENINA-WEB-compressed	E higec:
ANNA-KARENINA-WEB-compressed	Non auetz vist encara a mademoiselle Linon?
ANNA-KARENINA-WEB-compressed	Encara non.
ANNA-KARENINA-WEB-compressed	Vietz a saludar-la.
ANNA-KARENINA-WEB-compressed	Vos aprècie fòrça.
ANNA-KARENINA-WEB-compressed	Era l'acuelhec coma un vielh amic, amuishant en arrir era sua dentadura postissa.
ANNA-KARENINA-WEB-compressed	Se com creishem, è?, li didec, en tot hèr-li a veir a Kitty se com viem vielhs!
ANNA-KARENINA-WEB-compressed	Tinny bear ei ja màger!, contunhèc, arrint, e rebrembant es fausnòms qu'antigaments balhaue Levin a cada ua des tres fraies, en tot equiparar-les as tres ossardets d'un conde popular anglés.
ANNA-KARENINA-WEB-compressed	Vo'n brembatz de qué la cridàuetz atau?
ANNA-KARENINA-WEB-compressed	Eth ja non se'n brembaue, mès era francesa s'auie passat dètz ans arrint d'aquerò.
ANNA-KARENINA-WEB-compressed	Anatz, anatz a patinar.
ANNA-KARENINA-WEB-compressed	Vertat qu'era nòsta Kitty ac hè plan ben ara?
ANNA-KARENINA-WEB-compressed	Quan Levin s'apressèc a Kitty de nauèth, era severitat auie despareishut deth ròstre dera joena; es sòns uelhs lo guardauen, coma abantes, franqui e plei de doçor, mès ada eth li semblèc qu'ena serenitat dera sua guardada i auie quauquarren de simulat e s'entristic.
ANNA-KARENINA-WEB-compressed	Non vos engüejatz en tot estar-vos en pòble pendent er iuèrn?, li preguntèc.
ANNA-KARENINA-WEB-compressed	Non, que non m'engüegi.
ANNA-KARENINA-WEB-compressed	Coma que tostemp sò ocupat…, didec eth, conscient de qué Kitty l'arrossegaue entar entorn d'aqueth ton tranquil qu'auie decidit mantier e que d'eth, coma s'auie passat ath principi der iuèrn, non podie ja defugir.
ANNA-KARENINA-WEB-compressed	Vietz entà guaire temps?, preguntèc Kitty.
ANNA-KARENINA-WEB-compressed	Sabi pas, contestèc Levin, lèu sense encuedar-se'n.
ANNA-KARENINA-WEB-compressed	Com que non vo'n sabetz?
ANNA-KARENINA-WEB-compressed	Non, non sai…
ANNA-KARENINA-WEB-compressed	Que depen de vos.
ANNA-KARENINA-WEB-compressed	E de ressabuda se sentec espaurit des sues paraules.
ANNA-KARENINA-WEB-compressed	Mès era non les entenec o non volec entener-les.
ANNA-KARENINA-WEB-compressed	Tau que se s'estramunquèsse, hec dus o tres leugèrs còps de talon e s'aluenhèc d'eth ara prèssa.
ANNA-KARENINA-WEB-compressed	S'apropèc ara institutritz, li didec quauques paraules e se filèc entara caseta pr'amor de trèir-se es patins.
ANNA-KARENINA-WEB-compressed	Qué è hèt?
ANNA-KARENINA-WEB-compressed	Mès, coma que sentie, ath còp, un fòrt besonh de botjar-se, s'endralhèc en ua carrèra rapida sus eth gèu, en tot hèr damb ràbia amples cèrcles.
ANNA-KARENINA-WEB-compressed	En aqueth moment, un des mielhors patinaires que i auie aquiu gessec dera cafeteria damb ua cigarreta enes pòts, baishèc sautant es escales damb es patins botadi, en tot formar un gran rambalh e, sense ne tansevolhe cambiar era portadura des sòns braci, toquèc eth gèu e s'esguitlèc sus eth.
ANNA-KARENINA-WEB-compressed	A!, ua naua tricha!, sorrisclèc Levin.
ANNA-KARENINA-WEB-compressed	E correc entara escala pr'amor de realizar-la.
ANNA-KARENINA-WEB-compressed	Que vos vatz a aucir!, li cridèc Nicolàs Scherbazky.
ANNA-KARENINA-WEB-compressed	Que cau tier fòrça experiéncia entà hèr açò!
ANNA-KARENINA-WEB-compressed	Levin pugèc enquiath darrèr gradon e, un viatge aquiu, se lancèc de cap a baish ara valenta, en tot sajar de mantier er equilibri damb es braci.
ANNA-KARENINA-WEB-compressed	Estramunquèc en darrèr gradon, mès en tocar leugèraments eth gèu damb era man hec un esfòrç rapid e violent, se lheuèc e, arrint, contunhèc era sua corsa.
ANNA-KARENINA-WEB-compressed	È hèt quauquarren que non estongue ben?
ANNA-KARENINA-WEB-compressed	Ad açò li criden cocarèla.
ANNA-KARENINA-WEB-compressed	Ja sai que non ei ada eth qu'estimi, mès ath sòn costat que sò contenta.
ANNA-KARENINA-WEB-compressed	Ei tan simpatic!
ANNA-KARENINA-WEB-compressed	Mès, se per qué me diderie çò que me didec?"
ANNA-KARENINA-WEB-compressed	En veir que Kitty s'anaue a arremassar damb era sua mair ena escala, Levin, damb eth ròstre alugat pera violéncia der exercici, s'arturèc e se demorèc cogitós.
ANNA-KARENINA-WEB-compressed	Dempús se treiguec es patins e artenhec a agarrar a mair e hilha près dera pòrta deth parc.
ANNA-KARENINA-WEB-compressed	Que m'alègri fòrça de veder-vos, didec era Princesa.
ANNA-KARENINA-WEB-compressed	Recebem visites es dijaus, coma tostemp.
ANNA-KARENINA-WEB-compressed	Alavetz, aué?
ANNA-KARENINA-WEB-compressed	Mos harà gòi era vòsta visita, repliquèc era Princesa, secaments.
ANNA-KARENINA-WEB-compressed	Entà dempús.
ANNA-KARENINA-WEB-compressed	En aqueth moment, Esteva Arkadievic, damb eth chapèu de costat, es uelhs ludenti, damb mina trionfanta, entraue en jardin.
ANNA-KARENINA-WEB-compressed	En apressar-se, totun, ara sua soèra cuelhèc ua mina estrenhuda, en tot responer-li damb votz herida quan li demanèc pera salut de Dolly.
ANNA-KARENINA-WEB-compressed	Qué?
ANNA-KARENINA-WEB-compressed	I vam?, preguntèc.
ANNA-KARENINA-WEB-compressed	Que m'è brembat fòrça de tu e sò plan content de qué ages vengut, didec, en tot guardar-li de bon voler es uelhs.
ANNA-KARENINA-WEB-compressed	Anem, responec Levin, qu'enes sues aurelhes sonaue encara doçaments eth resson d'aqueres paraules: "Entà dempús", e que dera sua ment non se hège enlà er arridolet que Kitty les volec acompanhar.
ANNA-KARENINA-WEB-compressed	Entar "Anglatèrra" o entar "Ermitatge"?
ANNA-KARENINA-WEB-compressed	Que m'ei parièr.
ANNA-KARENINA-WEB-compressed	Alavetz mo'n vam entar "Anglatèrra", didec Esteva Arkadievic en tot decidir-se per aqueth restaurant, pr'amor que deuie en eth mès sòs qu'en aute e consideraue que non estaue ben de deishar de frequentar-lo.
ANNA-KARENINA-WEB-compressed	Ties bèth coche logat?, higec.
ANNA-KARENINA-WEB-compressed	Magnific…
ANNA-KARENINA-WEB-compressed	Jo que ja auia het er adiu ath mèn…
ANNA-KARENINA-WEB-compressed	Heren eth camin en silenci.
ANNA-KARENINA-WEB-compressed	Levin pensaue en çò que podie significar aqueth cambi d'expression en ròstre de Kitty, e o ben se sentie encoratjat enes sues esperances, o ben se sentie en.honsat ena desesperacion, e pensant qu'es sues illusions èren asenades.
ANNA-KARENINA-WEB-compressed	Ça que la, qu'auie era sensacion d'èster un aute òme, de non semblar-se en arren ad aqueth qu'era auie hèt er arridolet e qu'auie dit: "entà dempús".
ANNA-KARENINA-WEB-compressed	Esteva Arkadievic, mentretant, anaue compausant eth menú pendent eth camin.
ANNA-KARENINA-WEB-compressed	Te shaute eth romb?, preguntèc a Levin, quan arribauen.
ANNA-KARENINA-WEB-compressed	Qué?
ANNA-KARENINA-WEB-compressed	Eth romb.
ANNA-KARENINA-WEB-compressed	Ò!, òc, òc, me shaute damb lhocaria.
ANNA-KARENINA-WEB-compressed	Levin, en entrar en restaurant damb eth sòn amic, non deishèc d'observar en eth ua expression particulara, ua sòrta d'alegria radianta e contenguda que se hège a veir en ròstre e en tota era figura d'Esteva Arkadievic.
ANNA-KARENINA-WEB-compressed	Oblonsky se treiguec er abric e, damb eth chapèu de costat, passèc entath minjador, balhant ordes as crambèrs tartars que, jargadi de frac e damb es tobalhons dejós eth braç, l'entornejauen, sarradi literauments as sues haudes.
ANNA-KARENINA-WEB-compressed	En tot saludar alègraments a dreta e quèrra as coneishudi, qu'aciu coma pertot l'acuelhien alègraments, Esteva Arkadievic anèc de cap ath taulièr e prenec un veire de vodka en tot acompanhar-lo damb un peish en consèrva, e li didec ara caishèra francesa, tota cintes e dentèles, quauques frases que la heren estarnar-se d'arridalhades.
ANNA-KARENINA-WEB-compressed	Per çò de Levin, era vision d'aquera francesa, que semblaue hèta tota de cabeladures postisses e de poudre de riz e vinaigres de toilette, li hège hàstic.
ANNA-KARENINA-WEB-compressed	S'aluenhèc d'aquiu coma se siguesse un hiemèr.
ANNA-KARENINA-WEB-compressed	Era sua amna qu'ère plia deth rebrembe de Kitty e enes sòns uelhs ludie un arridolet de trionf e felicitat.
ANNA-KARENINA-WEB-compressed	Per aciu, Excelléncia, se vos platz.
ANNA-KARENINA-WEB-compressed	Aciu que non vos shordarà arrés, Excelléncia, didie eth crambèr tartar que damb mès in seguie a Oblonsky e qu'ère un òme gròs, ja vielh, damb es haudes deth frac flotant jos era ampla cintura.
ANNA-KARENINA-WEB-compressed	Se vos platz, Excelléncia, didie ath còp a Levin, en tot aunorar-lo tanben coma convidat d'Esteva Arkadievic.
ANNA-KARENINA-WEB-compressed	Placèc ath mès córrer un tapís de taula net sus era taula redona, ja caperada damb un aute e plaçada jos era lampa de bronze.
ANNA-KARENINA-WEB-compressed	Dempús atirèc dues cagires tapissades e s'arturèc dauant d'Oblonsky damb eth tobalhon e era carta ath dauant, en tot demorar es sues ordes.
ANNA-KARENINA-WEB-compressed	Se sa Excelléncia desire era cramba reservada, que poirà dispausar d'era en un moment.
ANNA-KARENINA-WEB-compressed	Ara l'ocupe eth prince Galitzin damb ua dauna…
ANNA-KARENINA-WEB-compressed	Auem recèbut ustres franceses.
ANNA-KARENINA-WEB-compressed	Macarèu, ustres!
ANNA-KARENINA-WEB-compressed	Esteva Arkadievic reflexionéc.
ANNA-KARENINA-WEB-compressed	Cambiam eth plan, Levin?, preguntèc, tant que botaue eth dit sus era carta.
ANNA-KARENINA-WEB-compressed	Eth sòn ròstre exprimie vertadèra perplexitat.
ANNA-KARENINA-WEB-compressed	Sabes se son bones es ustres?, demanèc.
ANNA-KARENINA-WEB-compressed	De Flensburg, Excelléncia.
ANNA-KARENINA-WEB-compressed	D'Ostende que non n'auem aué.
ANNA-KARENINA-WEB-compressed	Digam que son de Flensburg, mès son fresques?
ANNA-KARENINA-WEB-compressed	Les auem recebut ager.
ANNA-KARENINA-WEB-compressed	Alavetz començam pes ustres e cambiam eth plan?
ANNA-KARENINA-WEB-compressed	Que m'ei parièr.
ANNA-KARENINA-WEB-compressed	A jo çò que mès me shautarie serie eth schi e era hacha, mès aciu non ne deuen auer d'aquerò.
ANNA-KARENINA-WEB-compressed	Eth senhor desire hacha ara russa?, preguntèc eth tartar, en tot jocar eth cap entà Levin tau qu'ac hè ua hilhuquèra damb eth sòn mainatge.
ANNA-KARENINA-WEB-compressed	Ath delà de tot, que sò d'acòrd damb çò qu'alistes, didec Levin a Oblonsky.
ANNA-KARENINA-WEB-compressed	È patinat fòrça e è hame.
ANNA-KARENINA-WEB-compressed	E higec, en tot campar ua expression de desengust en ròstre d'Esteva Arkadievic: non te penses que non sai avalorar era tua causida.
ANNA-KARENINA-WEB-compressed	Sò segur que minjarè plan a gust.
ANNA-KARENINA-WEB-compressed	Plan que òc!
ANNA-KARENINA-WEB-compressed	Sigue que sigue çò que digues, minjar ben qu'ei un dus plasers dera vida, repliquèc Esteva Arkadievic; au, amic: hè-mos a vier prumèr es ustres.
ANNA-KARENINA-WEB-compressed	Dues, non, aquerò que serie pòc, tres dotzenes…
ANNA-KARENINA-WEB-compressed	Dempús, sopa juliana…
ANNA-KARENINA-WEB-compressed	Printanière, non?, corregic eth tartar.
ANNA-KARENINA-WEB-compressed	Mès Oblonsky non volie balhar-li era satisfaccion de mentar es plats en francés.
ANNA-KARENINA-WEB-compressed	Sopa juliana, juliana, comprenes?.
ANNA-KARENINA-WEB-compressed	Dempús, eth romb, damb era saussa plan espessa; dempús, rosbif, mès que sigue bon, è?.
ANNA-KARENINA-WEB-compressed	Dempús, poret e un shinhau de consèrves.
ANNA-KARENINA-WEB-compressed	Eth tartar, rebrembant eth costum d'Oblonsky de non mentar es minjars damb eth nòm dera codina francesa, non volec persutar, mès que se'n vengèc, en tot repetir tot çò qu'auie encargat tau qu'ère escrit ena carta.
ANNA-KARENINA-WEB-compressed	Soupe printanière, turbot a la beaumarchais, poularde a l'estragon, macedoine de fruits…
ANNA-KARENINA-WEB-compressed	Qué beuem?
ANNA-KARENINA-WEB-compressed	Çò que volgues; dilhèu un shinhau de… champanha, indicquèc Levin.
ANNA-KARENINA-WEB-compressed	Champanha entà començar?
ANNA-KARENINA-WEB-compressed	Plan, donc, coma volgues.
ANNA-KARENINA-WEB-compressed	Com te shaute?
ANNA-KARENINA-WEB-compressed	Carta blanca?
ANNA-KARENINA-WEB-compressed	Cachet blanc, didec eth tartar.
ANNA-KARENINA-WEB-compressed	Òc: aquerò damb es ustres.
ANNA-KARENINA-WEB-compressed	Despús ja veiram.
ANNA-KARENINA-WEB-compressed	Plan ben, Excelléncia.
ANNA-KARENINA-WEB-compressed	E vins de taula?
ANNA-KARENINA-WEB-compressed	Dilhèu Nuit…
ANNA-KARENINA-WEB-compressed	Mès non: que vau mès eth classic Chablis.
ANNA-KARENINA-WEB-compressed	Plan.
ANNA-KARENINA-WEB-compressed	Prenerà Sa Excelléncia eth sòn hormatge?
ANNA-KARENINA-WEB-compressed	Òc: de Parma.
ANNA-KARENINA-WEB-compressed	O t'estimes mès un aute?
ANNA-KARENINA-WEB-compressed	A jo que m'ei parièr, didec Levin, sense poder tier un arridolet.
ANNA-KARENINA-WEB-compressed	Eth tartar s'aluenhèc ara prèssa, damb es haudes deth sòn frac flotant entà darrèr, e cinc menutes mès tard tornèc damb ua plata plia d'ustres ja dubèrtes enes sòns cauquilhes de nacre e damb ua botelha entre es dits.
ANNA-KARENINA-WEB-compressed	Non estan mau, didec, tant que desseparaue es ustres des cauquilhes damb un forquilheta d'argent e se les avalaue era ua darrèr era auta.
ANNA-KARENINA-WEB-compressed	Que non estan mau, tornèc a díder, en tot guardar damb es sòns ludenti uelhs, sigue a Levin, sigue ath tartar.
ANNA-KARENINA-WEB-compressed	Enquia e tot eth madeish tartar, dempús d'auer destapat era botelha e mestrat eth vin escumós enes fines copes de veire, contemplèc damb visible plaser a Esteva Arkadievic, tant que s'apraiaue era sua corbata blanca.
ANNA-KARENINA-WEB-compressed	Non te shauten es ustres?, preguntèc aguest a Levin.
ANNA-KARENINA-WEB-compressed	O ei qu'ès preocupat per quauquarren?
ANNA-KARENINA-WEB-compressed	Desiraue que Levin se sentesse alègre.
ANNA-KARENINA-WEB-compressed	Levin non ère trist, se sentie solet a desplaser en ambient deth restaurant, que contrastaue autant damb eth sòn in d'aqueth moment.
ANNA-KARENINA-WEB-compressed	Non, non se trapaue ben en aqueth establiment damb es sues crambes reservades, a on s'amiauen es daunes entà minjar; damb es sòns bronzes, es sòns miralhs e es sòns tartars.
ANNA-KARENINA-WEB-compressed	Qu'auie era impression de qué aquerò l'auie de trebolar es sòns delicadi sentiments que sauvaue en sòn còr.
ANNA-KARENINA-WEB-compressed	Òc, que sò preocupat…
ANNA-KARENINA-WEB-compressed	Ath delà, a un campanhard coma jo, non te pòs imaginar era impression que li còsten aguestes causes.
ANNA-KARENINA-WEB-compressed	Qu'ei, per exemple, coma es ungles d'aqueth senhor que me presentères en tòn burèu.
ANNA-KARENINA-WEB-compressed	Oblonsky arrint.
ANNA-KARENINA-WEB-compressed	Son causes que non posqui tier!, repliquèc Levin.
ANNA-KARENINA-WEB-compressed	Plaça-te ath mèn lòc, en lòc d'un òme que s'està en camp.
ANNA-KARENINA-WEB-compressed	Esteva Arkadievic arric alègrament.
ANNA-KARENINA-WEB-compressed	Senhau de qué non ei de besonh un trabalh rude, que se trabalhe damb eth cervèth… higec.
ANNA-KARENINA-WEB-compressed	Dilhèu.
ANNA-KARENINA-WEB-compressed	Mès totun açò a jo me còste ua estranha impression; tau que me la còste que nosati es deth pòble sagem de minjar de prèssa entà meter-mos a trabalhar de seguit un aute còp, mentre qu'aciu procuratz non assadorar-vos guaire de prèssa e per açò començatz a minjar ustres.
ANNA-KARENINA-WEB-compressed	Plan que òc, repliquèc eth sòn amic.
ANNA-KARENINA-WEB-compressed	Era finalitat dera civilizacion s'està a convertir totes es causes en un plaser.
ANNA-KARENINA-WEB-compressed	Donques s'aguesta ei era finalitat dera civilizacion, m'estimi mès èster un sauvatge.
ANNA-KARENINA-WEB-compressed	Qu'es un sauvatge sense besonh d'aquerò.
ANNA-KARENINA-WEB-compressed	Toti es Levin n'ètz.
ANNA-KARENINA-WEB-compressed	Levin alendèc.
ANNA-KARENINA-WEB-compressed	Rebrembèc ath sòn frair Nicolàs e se sentec avergonhat e adolorit.
ANNA-KARENINA-WEB-compressed	Arroncilhèc es celhes.
ANNA-KARENINA-WEB-compressed	Mès que ja Oblonsky li parlaue de ua auta causa que distreiguec era sua atencion.
ANNA-KARENINA-WEB-compressed	Visitaràs aguesta net as Scherbazky?
ANNA-KARENINA-WEB-compressed	Voi díder a…?, higec, hènt enlà es cauquilhes uedes e apressant eth formatge, tant qu'es sòns uelhs ludien de manèra significatiua.
ANNA-KARENINA-WEB-compressed	Non deisharè d'anar-i, contestèc Levin, encara que me pensi qu'era Princesa non me convidèc de boni talents.
ANNA-KARENINA-WEB-compressed	Non digues pegaries!
ANNA-KARENINA-WEB-compressed	Era qu'ei atau.
ANNA-KARENINA-WEB-compressed	Mèstra-mos era sopa, amic, didec Oblonsky ath crambèr.
ANNA-KARENINA-WEB-compressed	Ei eth sòn anament de grande dame.
ANNA-KARENINA-WEB-compressed	Jo tanben i passarè, mès abantes me cau èster en çò dera comdessa Bonina.
ANNA-KARENINA-WEB-compressed	Que i a aquiu un còr que…
ANNA-KARENINA-WEB-compressed	Coma te didia, ès un sauvatge…
ANNA-KARENINA-WEB-compressed	Com s'explique era tua desaparicion sobta de Moscòu?
ANNA-KARENINA-WEB-compressed	Es Scherbazky non hègen que preguntar-me per tu, coma se jo m'en sabessa…
ANNA-KARENINA-WEB-compressed	E solet sai ua causa: que hès tostemp çò de contrari qu'es auti.
ANNA-KARENINA-WEB-compressed	Plan que òc: sò un sauvatge, acceptèc Levin, parlant tot doç, mès damb agitacion, mès se ne sò non ei per auer-me'n anat alavetz, senon per auer tornat ara.
ANNA-KARENINA-WEB-compressed	Qué n'ès d'erós!, interrompec eth sòn amic, en tot guardar-li es uelhs.
ANNA-KARENINA-WEB-compressed	Per qué?
ANNA-KARENINA-WEB-compressed	Coneishi as boni shivaus peth peu e as joeni encamardadi pes uelhs, declarèc Esteva Arkadievic.
ANNA-KARENINA-WEB-compressed	Eth mon qu'ei tòn…
ANNA-KARENINA-WEB-compressed	Er avier se daurís ath tòn dauant…
ANNA-KARENINA-WEB-compressed	Dilhèu tu ja non as arren dauant tòn?
ANNA-KARENINA-WEB-compressed	Òc, mès er avier qu'ei tòn.
ANNA-KARENINA-WEB-compressed	Jo è sonque eth present, e aguest present non ei precisaments de color de ròsa.
ANNA-KARENINA-WEB-compressed	E aquerò?
ANNA-KARENINA-WEB-compressed	Que non van ben es causes…
ANNA-KARENINA-WEB-compressed	Mès non voi parlar de jo, e, ath delà, non tot se pòt explicar, didec Esteva Arkadievic.
ANNA-KARENINA-WEB-compressed	Càmbia es siètes, didec ath crambèr.
ANNA-KARENINA-WEB-compressed	E contunhèc: Tè, a qué as vengut en Moscòu?
ANNA-KARENINA-WEB-compressed	Non ac endónvies?, contestèc Levin tachant es vistons en sòn amic, sense desseparar d'eth ne un solet instant es sòns uelhs prigonds.
ANNA-KARENINA-WEB-compressed	Ac endónvii, mès que jo non sò que li cau començar era convèrsa sus aquerò…
ANNA-KARENINA-WEB-compressed	Jutja pes mies paraules s'ac endónvii o non, didec Esteva Arkadievic damb un leugèr arridolet.
ANNA-KARENINA-WEB-compressed	E alavetz, se qué me dides, preguntèc Levin damb votz tremolosa, en tot sénter que toti es muscles dera sua cara s'estrementien.
ANNA-KARENINA-WEB-compressed	Qué te semble er ahèr?
ANNA-KARENINA-WEB-compressed	Oblonsky uedèc a plaser era sua copa de Chablis sense deishar de uelh a Levin.
ANNA-KARENINA-WEB-compressed	Dera mia part, didec, non desiraria ua auta causa.
ANNA-KARENINA-WEB-compressed	Me pensi qu'ei çò de mielhor que poirie arribar.
ANNA-KARENINA-WEB-compressed	Non t'enganhes?
ANNA-KARENINA-WEB-compressed	Te'n sabes a qué te referisses?, repliquèc eth sòn amic en tot tachar es uelhs en eth.
ANNA-KARENINA-WEB-compressed	Te penses qu'ei possible?
ANNA-KARENINA-WEB-compressed	M'ac pensi.
ANNA-KARENINA-WEB-compressed	Per qué non?
ANNA-KARENINA-WEB-compressed	Te penses sincèraments qu'ei possible?
ANNA-KARENINA-WEB-compressed	Ditz-me tot çò que ne penses.
ANNA-KARENINA-WEB-compressed	Non me demore ua negatiua?
ANNA-KARENINA-WEB-compressed	Lèu sò segur…
ANNA-KARENINA-WEB-compressed	Per qué penses atau?, didec Esteva Arkadievic, campant era emocion de Levin.
ANNA-KARENINA-WEB-compressed	A viatges m'ac pensi, e aquerò serie terrible entà jo e entada era.
ANNA-KARENINA-WEB-compressed	Non creigui qu'entada era sigue arren terrible aquerò.
ANNA-KARENINA-WEB-compressed	Totes es gojates vien capinautes quan les demanen era man.
ANNA-KARENINA-WEB-compressed	Totes òc; mès qu'era non ei coma totes.
ANNA-KARENINA-WEB-compressed	Esteva Arkadievic arric.
ANNA-KARENINA-WEB-compressed	Coneishie es sentiments deth sòn amic e sabie qu'entada eth totes es joenes deth mòn èren dividides en dues classes: era ua formada pera majoritat des hemnes, sometudes a totes es febleses, e era auta compausada solet per “era”, que non auie cap de defaut e s'estaue plan peth dessús deth gènre uman.
ANNA-KARENINA-WEB-compressed	Se qué hès?
ANNA-KARENINA-WEB-compressed	Cuelh un shinhau de saussa!, didec, agarrant era man de Levin que hège enlà era plata.
ANNA-KARENINA-WEB-compressed	Demora, demora!, didec.
ANNA-KARENINA-WEB-compressed	Encueda-te'n qu'aquerò entà jo ei un ahèr de vida o mòrt.
ANNA-KARENINA-WEB-compressed	Ad arrés l'è parlat d'aquerò.
ANNA-KARENINA-WEB-compressed	Damb arrés posqui parlar, senon damb tu.
ANNA-KARENINA-WEB-compressed	Encara que sigam diferents en tot, me'n sai que m'aprècies e jo t'aprècii fòrça tanben.
ANNA-KARENINA-WEB-compressed	Mès, per Diu!, sigues sincèr damb jo.
ANNA-KARENINA-WEB-compressed	Jo te digui çò que pensi, responec Oblonsky damb un arridolet.
ANNA-KARENINA-WEB-compressed	Qu'a eth don de preveir es eveniments.
ANNA-KARENINA-WEB-compressed	Endónvie eth caractèr dera gent e profetize es eveniments…mès que mès se se tracte de matrimònis…
ANNA-KARENINA-WEB-compressed	Per exemple: predidec qu'era Schajovskaya se maridarie damb Brenteln.
ANNA-KARENINA-WEB-compressed	Arrés s'ac volie creir.
ANNA-KARENINA-WEB-compressed	E se passèc.
ANNA-KARENINA-WEB-compressed	Plan ben, donc: qu'ei dera tua part.
ANNA-KARENINA-WEB-compressed	Ei a díder, que…?
ANNA-KARENINA-WEB-compressed	Que non solet simpatize damb tu, senon qu'assegure que Kitty vierà a èster sense dobte era tua esposa.
ANNA-KARENINA-WEB-compressed	Atau que ditz açò!, exclamèc.
ANNA-KARENINA-WEB-compressed	Tostemp è auut era pensada qu'era tua esposa ère ua hemna admirabla.
ANNA-KARENINA-WEB-compressed	Ben; qu'ei pro.
ANNA-KARENINA-WEB-compressed	Non parlem mès sus aquerò, higec, en tot lheuar-se.
ANNA-KARENINA-WEB-compressed	Ben, mès sè-te.
ANNA-KARENINA-WEB-compressed	Levin non podie sèir-se.
ANNA-KARENINA-WEB-compressed	Te cau compréner, didec, qu'aquerò non ei un amor vulgar.
ANNA-KARENINA-WEB-compressed	Jo sò estat encamardat, mès non coma ara.
ANNA-KARENINA-WEB-compressed	Que non ei ja un sentiment, senon ua fòrça superior a jo que me posse entà Kitty.
ANNA-KARENINA-WEB-compressed	Partí de Moscòu pr'amor que me pensè qu'aquerò non poirie èster, tau que non pòt èster qu'age felicitat ena tèrra.
ANNA-KARENINA-WEB-compressed	Dempús è pelejat damb jo madeish e è comprenut que sense era era vida me serà impossibla.
ANNA-KARENINA-WEB-compressed	Ei de besonh que cuelha ua decision.
ANNA-KARENINA-WEB-compressed	Per qué te n'anères?
ANNA-KARENINA-WEB-compressed	A!, demora, demora!
ANNA-KARENINA-WEB-compressed	Se m'acodissen tantes causes entà demanar-te!
ANNA-KARENINA-WEB-compressed	Non sabes pas er efècte que m'an costat es tues paraules.
ANNA-KARENINA-WEB-compressed	Era felicitat m'a convertit lèu en un èsser indigne.
ANNA-KARENINA-WEB-compressed	Aué me n'è sabut de qué eth mèn frair Nicolàs ei aciu, e enquia e tot d'eth me n'auia desbrembat, coma se me pensèssa que tanben eth ère erós!
ANNA-KARENINA-WEB-compressed	Qu'ei ua sòrta de lhocaria!
ANNA-KARENINA-WEB-compressed	Mès i a ua causa terribla.
ANNA-KARENINA-WEB-compressed	A tu t'ac posqui díder, pr'amor qu'ès maridat e coneishes aguesti sentiments…
ANNA-KARENINA-WEB-compressed	Non me digues que non ei hastigós!
ANNA-KARENINA-WEB-compressed	Per aquerò un non pòt deishar de senter-se indigne.
ANNA-KARENINA-WEB-compressed	E, ça que la, a tu de pògui pecats se't pòt colpar.
ANNA-KARENINA-WEB-compressed	E totun, quan campi era mia vida, que senti hàstic, m'estrementisqui e me maudidi e me planhi amaraments…
ANNA-KARENINA-WEB-compressed	Mès, se qué vòs!
ANNA-KARENINA-WEB-compressed	Eth mon ei atau, didec Esteva Arkadievic.
ANNA-KARENINA-WEB-compressed	Solet ua consolacion mos rèste, qu'ei era d'aquera pregària tan beròia que tostemps me'n brembi: “Perdonatz-mos, Senhor, non sivans es nòsti merits, senon sivans era tua misericòrdia”.
ANNA-KARENINA-WEB-compressed	Solet atau me pòt perdonar.
ANNA-KARENINA-WEB-compressed	Levin beuec eth vin dera sua copa.
ANNA-KARENINA-WEB-compressed	Ambdús carèren.
ANNA-KARENINA-WEB-compressed	Qu'è quauquarren mès entà dider-te, senhalèc ara fin, Esteva Arkadievic.
ANNA-KARENINA-WEB-compressed	Coneishes a Vronsky?
ANNA-KARENINA-WEB-compressed	Non.
ANNA-KARENINA-WEB-compressed	Per qué?
ANNA-KARENINA-WEB-compressed	Hè-mos a vier ua auta botelha, didec Oblonsky ath tartar, qu'acodie tostemp entà aumplir es copes en moment que mès podie shordar.
ANNA-KARENINA-WEB-compressed	E higec:
ANNA-KARENINA-WEB-compressed	Pr'amor qu'ei un des tòns rivaus.
ANNA-KARENINA-WEB-compressed	Qui ei aguest Vronsky?, preguntèc Levin.
ANNA-KARENINA-WEB-compressed	Ei hilh deth comde Ciril Ivanovic Vronsky e un des mès bèths representants dera joenesa daurada de Sant Petersburg.
ANNA-KARENINA-WEB-compressed	Lo coneishí en Tver quan hi eth servici aquiu.
ANNA-KARENINA-WEB-compressed	Eth venguie ena oficina entàs ahèrs de recrutament.
ANNA-KARENINA-WEB-compressed	Ei de bon pòrt, immensaments ric, tie fòrça bones relacions e ei ajudant de camp d'Estat Major e, ath delà, se tracte d'un gojat plan brave e plan simpatic.
ANNA-KARENINA-WEB-compressed	Dempús l'è tractat aciu e se passe qu'ei enquia e tot intelligent e instruit.
ANNA-KARENINA-WEB-compressed	Un joen que promet fòrça!
ANNA-KARENINA-WEB-compressed	Levin, arroncilhant es celhes, sauvèc silenci.
ANNA-KARENINA-WEB-compressed	Venguec pòc dempús d'auer partit tu e, semble, qu'ei encamardat de Kitty enquiara holia.
ANNA-KARENINA-WEB-compressed	E, sabes?, era mair…
ANNA-KARENINA-WEB-compressed	Desencusa, mès que non compreni arren, didec Levin emmaliciat.
ANNA-KARENINA-WEB-compressed	E, en tot brembar-se'n de sa frair, pensèc se guaire mau se portaue damb eth.
ANNA-KARENINA-WEB-compressed	Tranquil, òme, tranquil, didec Esteva Arkadievic, arrint e hent-li un copet ena man.
ANNA-KARENINA-WEB-compressed	Que t'è dit çò que sai.
ANNA-KARENINA-WEB-compressed	Mès me pensi qu'en un cas tan delicat coma aguest, er auantatge qu'ei a favor tòn.
ANNA-KARENINA-WEB-compressed	Levin, esblancossit, s'emparèc ena cagira.
ANNA-KARENINA-WEB-compressed	Gràcies; non posqui béuer mès, didec Levin hent enlà era sua copa.
ANNA-KARENINA-WEB-compressed	Cuelheria ua peta.
ANNA-KARENINA-WEB-compressed	Ben, e com van es tues causes?, contunhèc, sajant de cambiar era convèrsa.
ANNA-KARENINA-WEB-compressed	Demora; ua auta paraula, persutèc Esteva Arkadievic.
ANNA-KARENINA-WEB-compressed	Apraia er ahèr çò de mès lèu possible; mès non aué.
ANNA-KARENINA-WEB-compressed	Vè-t'i deman peth maitin, hè ua demana de maridatge com cau e que Diu t'ajude.
ANNA-KARENINA-WEB-compressed	Me'n brembi que volies tostemp caçar enes mies tèrres, didec Levin.
ANNA-KARENINA-WEB-compressed	Per qué non vies aguesta primauèra?
ANNA-KARENINA-WEB-compressed	Ara se n'empenaïe prigondaments d'auer començat aquera convèrsa damb Oblonsky, donques que se sentie madeish herit enes sòns intims sentiments per çò que venguie de saber-se'n sus es pretensions rivaus d'un oficiau de Sant Petersburg, coma pes conselhs e suposicions d'Esteva Arkadievic.
ANNA-KARENINA-WEB-compressed	Oblonsky, en tot compréner çò que se passaue ena amna de Levin, arric.
ANNA-KARENINA-WEB-compressed	I anarè, i anarè… didec.
ANNA-KARENINA-WEB-compressed	Plan que òc, òme: es hemnes son er èish qu'ath sòn torn vire tot.
ANNA-KARENINA-WEB-compressed	Es mies causes van mau, plan mau.
ANNA-KARENINA-WEB-compressed	E tanben per tòrt d'eres.
ANNA-KARENINA-WEB-compressed	Au: balha-me un conselh d'amic, higec, tant que treiguie un cigar e tenguie era copa damb ua man.
ANNA-KARENINA-WEB-compressed	De qué se tracte?
ANNA-KARENINA-WEB-compressed	D'aquerò: supausem qu'ès maridat, qu'estimes ara tua hemna e que te sedusís ua auta…
ANNA-KARENINA-WEB-compressed	Desencusa, mès que m'ei impossible compréner aquerò.
ANNA-KARENINA-WEB-compressed	Serie tau que se, dempús de minjar aciu a gust, passèssem peth dauant d'ua hornaria e panèssem un pan.
ANNA-KARENINA-WEB-compressed	Es uelhs d'Estevan Arkadievic ludien mès que jamès.
ANNA-KARENINA-WEB-compressed	Per qué non?
ANNA-KARENINA-WEB-compressed	A còps eth pan flaire tan ben qu'un non pòt tier-se:
ANNA-KARENINA-WEB-compressed	Aber doch wenn's nicht gelungen Hatt'ich auch recht hübsch Plaisir!
ANNA-KARENINA-WEB-compressed	E, dempús de recitar aguesti vèrsi, Estevan Arkadievic arric maliciosaments.
ANNA-KARENINA-WEB-compressed	Que parli seriosaments, didec Oblonsky.
ANNA-KARENINA-WEB-compressed	Guarda: se tracte d'ua hemna, d'un èsser fèble encamardat, d'ua prauba hemna soleta en mon e sense mejans de vida que m'ac a sacrificat tot.
ANNA-KARENINA-WEB-compressed	Coma vau a deishar-la?
ANNA-KARENINA-WEB-compressed	En tot supausar que mos desseparèssem per consideracion ara mia familha, se com non vau a tier pietat d'era, se com non ajudar- la, com non padegar eth mau que l'è costat?
ANNA-KARENINA-WEB-compressed	Desencusa.
ANNA-KARENINA-WEB-compressed	Ja sabes qu'entà jo es hemnes se dividissen en dues classes…
ANNA-KARENINA-WEB-compressed	Ei a díder…non…
ANNA-KARENINA-WEB-compressed	Ben, que i a hemnes e…
ANNA-KARENINA-WEB-compressed	En fin: jamès è campat aguesti beròis e fèbles èssers queigudi, ne les camparè jamès; mès des que son coma aguesta francesa pintada d'aquiu dehòra, damb es sues perruques postisses, hugi coma se siguesse era pèsta.
ANNA-KARENINA-WEB-compressed	E totes es hemnes queigudes, entà jo, son coma aguesta!
ANNA-KARENINA-WEB-compressed	E se qué me ditz dera der Evangèli?
ANNA-KARENINA-WEB-compressed	Cara, cara!
ANNA-KARENINA-WEB-compressed	Jamès Crist aurie prononciat aqueres paraules se se n'auesse sabut deth mau usatge que se'n harie d'eres.
ANNA-KARENINA-WEB-compressed	De tot er Evangèli, arrés se'n brembe senon d'aguestes paraules.
ANNA-KARENINA-WEB-compressed	Ça que la, non digui çò que pensi, senon çò que senti.
ANNA-KARENINA-WEB-compressed	Qu'è en òdi as hemnes perdudes.
ANNA-KARENINA-WEB-compressed	Tu as en òdi as aranhes; jo, aguesta sòrta de hemnes.
ANNA-KARENINA-WEB-compressed	Solide que non as estudiat era vida des aranhes, vertat?
ANNA-KARENINA-WEB-compressed	Donques jo tanpòc era de…
ANNA-KARENINA-WEB-compressed	Parlar atau qu'ei pro aisit.
ANNA-KARENINA-WEB-compressed	Ès coma aqueth personatge de Dickens que damb era man quèrra tire entà darrèr deth muscle dret es ahèrs dificils de resòlver.
ANNA-KARENINA-WEB-compressed	Mès remir un hèt non ei respóner ua pregunta.
ANNA-KARENINA-WEB-compressed	Ditz-me, qué me cau hèr en aguest cas?
ANNA-KARENINA-WEB-compressed	Era tua hemna a envielhit e tu te sentes plen de vida.
ANNA-KARENINA-WEB-compressed	Lèu sense encuedar-te'n, te trapes que non pòs estimar ara tua esposa damb vertadèr amor, per mès respècte que te bohe ath laguens.
ANNA-KARENINA-WEB-compressed	S'alavetz campe er amor ath tòn dauant, qu'ès perdut!
ANNA-KARENINA-WEB-compressed	Ès perdut, repetic Estevan Arkadievic damb desesperacion e tristor.
ANNA-KARENINA-WEB-compressed	Levin arric.
ANNA-KARENINA-WEB-compressed	Òc, qu'ès perdut, repetic Oblonsky.
ANNA-KARENINA-WEB-compressed	E alavetz, se qué hèr?
ANNA-KARENINA-WEB-compressed	Non panar eth pan trende.
ANNA-KARENINA-WEB-compressed	Esteva Arkadievic s'estarnèc d'arrir.
ANNA-KARENINA-WEB-compressed	Ò!, moralista!
ANNA-KARENINA-WEB-compressed	Mès aguest qu'ei eth cas: i a dues hemnes.
ANNA-KARENINA-WEB-compressed	Era ua non s'empare qu'enes sòns drets, qu'en sòn nòm exigís un amor que non li pòs autrejar.
ANNA-KARENINA-WEB-compressed	Era auta t'ac sacrifique tot e non te demane arren a cambi.
ANNA-KARENINA-WEB-compressed	Qué hèr?
ANNA-KARENINA-WEB-compressed	Com actuar?
ANNA-KARENINA-WEB-compressed	Ei un drama terrible!
ANNA-KARENINA-WEB-compressed	Era mia pensada sincèra ei que non i a cap de drama.
ANNA-KARENINA-WEB-compressed	Pr'amor que… per çò que me pensi, aguest amor…aguesti dus amors…que, coma rebrembaràs, Platon definís en sòn Simposion, constitusissen era pèira de tòc des òmes.
ANNA-KARENINA-WEB-compressed	Es uns que comprenen a un, es auti ar aute.
ANNA-KARENINA-WEB-compressed	E es que tien er amor non platonic non les cau parlar de drames.
ANNA-KARENINA-WEB-compressed	Qu'ei un amor que non dèishe pati a çò de dramatic.
ANNA-KARENINA-WEB-compressed	Tot eth drama s'està en ues paraules: “Gràcies pes satisfaccions que m'as autrejat, e adishatz.” En amor platonic que tanpòc i pòt auer drama, pr'amor qu'en eth tot ei pur e clar, e pr'amor que…
ANNA-KARENINA-WEB-compressed	A tot darrèr, dilhèu ages rason…
ANNA-KARENINA-WEB-compressed	Que pòt èster.
ANNA-KARENINA-WEB-compressed	Mès sabi pas, decididaments no sai…
ANNA-KARENINA-WEB-compressed	Guarda, didec Esteva Arkadievic: era tua grana errança e era tua grana qualitat s'està en qué ès un òme sancer.
ANNA-KARENINA-WEB-compressed	Coma qu'ei atau eth tòn caractèr, te shautarie qu'eth mon siguesse compausat de fenomèns sancers, e en realitat non ei atau.
ANNA-KARENINA-WEB-compressed	Tu, per exemple, mensprèdes era activitat sociau e eth trabalh oficiau pr'amor que voleries que quinsevolh esfòrç siguesse restacat ara sua finalitat, e aquerò non se passe ena vida.
ANNA-KARENINA-WEB-compressed	Voleries qu'eth prèzthèt d'un òme auesse ua finalitat, qu'er amor e era vida matrimoniau siguessen ua madeisha causa, e tanpòc ei atau.
ANNA-KARENINA-WEB-compressed	Tota era diuersitat, era beresa, er encantament dera vida, ei formada de lutzes e ombres.
ANNA-KARENINA-WEB-compressed	Levin alendèc, mès didec pas arren.
ANNA-KARENINA-WEB-compressed	Oblonsky.
ANNA-KARENINA-WEB-compressed	E de ressabuda es dus compreneren que, a maugrat d'èster amics, a maugrat qu'auien minjat e begut amassa, (çò que les auie d'auer estacat mès), cadun pensaue enes sues causes exclusiuaments e non se preocupaue en absolut der aute.
ANNA-KARENINA-WEB-compressed	Oblonsky auie experimentat mès d'un viatge aguesta impression d'aluenhament dempús un repaish destinat a aumentar era cordialitat e se'n sabie de çò que calie hèr en aguestes escadences.
ANNA-KARENINA-WEB-compressed	Eth compde!, cridèc, en tot gésser ena cramba deth costat.
ANNA-KARENINA-WEB-compressed	Trapèc aquiu a un ajudant de camp de regiment e comencèc damb eth ua charrada sus ua cèrta actritz e eth sòn protector.
ANNA-KARENINA-WEB-compressed	Trapèc atau solatjament e repaus dera sua convèrsa damb Levin, que tostemp l'arrossegaue entà ua tension espirituau e cerebrau excessiues.
ANNA-KARENINA-WEB-compressed	Quan eth tartar campèc damb eth compde de vint-e-sies robles e quauqui kopecs, mès un suplement pes vodkas, Levin (qu'en bèth aute moment, coma òme de camp, s'aurie espaurit d'aquera enormitat, que d'era li corresponie pagar catorze robles), non li hec ath hèt cap d'atencion.
ANNA-KARENINA-WEB-compressed	Era princeseta Kitty Scherbazky auie dètz-e ueit ans.
ANNA-KARENINA-WEB-compressed	Aquera ère era prumèra tempsada que l'auien presentada en societat, a on auie mès capitades qu'es qu'artenheren es sues fraies granes e enquia mès qu'es que sa mair podesse demorar.
ANNA-KARENINA-WEB-compressed	Non solet toti es joeni que frequentauen es balhs aristocratics de Moscòu èren encamardadi de Kitty, senon qu'aqueth iuèrn surgentèren dues proposicions serioses: era de Levin e, ara seguida dera sua partida, era deth comde Vronsky.
ANNA-KARENINA-WEB-compressed	Era aparicion de Levin ath principi dera tempsada, es sues frequentes visites e es sues mòstres d'amor entà Kitty costèren es prumères conversacions formaus entre es sòns pairs a prepaus deth futur dera joena, e enquia dèren motius de discusions.
ANNA-KARENINA-WEB-compressed	Eth Prince s'estaue per Levin e didie que non desiraue arren mielhor entà Kitty.
ANNA-KARENINA-WEB-compressed	Mès, damb eth caracteristic costum des hemnes de desviar es qüestions, era Princesa responie que Kitty ère massa joena, qu'arren demostraue que Levin amièsse intencions serioses, que Kitty non sentie inclinacion entà Levin e d'auti arguments parièrs.
ANNA-KARENINA-WEB-compressed	Se caraue çò de mès important: que demoraue un partit mielhor entara sua hilha, que Levin non l'ère simpatic e que non comprenie era sua manèra d'èster.
ANNA-KARENINA-WEB-compressed	Ves coma que jo auia rason?
ANNA-KARENINA-WEB-compressed	Entara mair, que non auie punt de comparèr entre Levin e Vronsky.
ANNA-KARENINA-WEB-compressed	Non li shautaue Levin per çò des sues opinions violentes e estranhes, pera sua maganha en botjar-se ena societat, costada, ena sua pensada, peth sòn orgulh.
ANNA-KARENINA-WEB-compressed	La desengustaue era vida sauvatge, sivans era, qu'eth joen amiaue en pòble, a on non se hège que damb animaus e campanhards.
ANNA-KARENINA-WEB-compressed	La contrariaue, mès que mès, que, encamardat dera sua hilha, s'auesse estat un mes e miei frequentant era casa, damb er anament d'un òme que trantalhaue, observaue e se preguntaue se, en tot hèr era declaracion, er aunor que les harie non serie pro gran.
ANNA-KARENINA-WEB-compressed	Non comprenie, dilhèu, que, donques que visitaue a ua familha a on i auie ua joena maridabla, ère de besonh esclarir es causes?
ANNA-KARENINA-WEB-compressed	E, dempús, aquera partida sobta, sense explicacions… “Mens mau, comentaue era mair, qu'ei plan pòc atrasent e Kitty, clar!, non s'encamardèc d'eth”.
ANNA-KARENINA-WEB-compressed	Vronsky, ça que la, auie tot çò que podie desirar era Princesa: ère plan ric, intelligent, nòble, damb era possibilitat de hèr ua brilhant carrèra militara e cortesana.
ANNA-KARENINA-WEB-compressed	E ath delà ère un òme deliciós.
ANNA-KARENINA-WEB-compressed	Non, non podie desirar arren mielhor.
ANNA-KARENINA-WEB-compressed	Vronsky, enes balhs, hestejaue dubèrtaments a Kitty, dançaue damb era, visitaue era casa…
ANNA-KARENINA-WEB-compressed	Non ère possible, donc, dobtar dera fermetat des sues intencions.
ANNA-KARENINA-WEB-compressed	Totun, era Princesa se passèc tot er iuèrn plia de desir e angoisha.
ANNA-KARENINA-WEB-compressed	Era madeisha s'auie maridat, hège trenta ans, gràcies a ua nòça apraiada per ua tia sua.
ANNA-KARENINA-WEB-compressed	Eth nòvi, que d'eth tot se sabie per auança, arribèc, coneishec ara nòvia e lo coneisheren ada eth; era tia maridaira informèc a ambdues parts der efècte que s'auien costat mutuaments, e coma qu'ère favorable, enes dies a vier e en ua data senhalada, se formulèc e acceptèc era demana de maridatge.
ANNA-KARENINA-WEB-compressed	Tot siguec plan simple e sense complicacions, o atau, aumens, li semblèc ara Princesa.
ANNA-KARENINA-WEB-compressed	Mès, en maridar as sues hilhes, vedec per experiéncia qu'es causes non èren tan simples ne aisides.
ANNA-KARENINA-WEB-compressed	Que sigueren fòrça es cares que se vederen, es pensaments que se tengueren, es sòs que se despeneren e es discusions qu'aueren damb eth sòn marit abantes de maridar a Daria e a Natalia.
ANNA-KARENINA-WEB-compressed	En presentar-se en societat era sua hilha mendre, se reprodusien es madeishi dobtes, es madeishi temors e, ath delà, discusions mès frequentes damb eth sòn marit.
ANNA-KARENINA-WEB-compressed	Coma toti es pairs, eth vielh Prince ère plan gelós der aunor e puretat des sues hilhes, e sustot de Kitty, era sua preferida, e en quinsevolh moment formaue escandals ara Princesa, en tot acusar-la de comprométer ara joena.
ANNA-KARENINA-WEB-compressed	Èra Princesa ère avedada ja ad aquerò damb es autes hilhes, mès ara comprenie qu'era sensibilitat deth pair s'alugaue damb mès fondament.
ANNA-KARENINA-WEB-compressed	Reconeishie qu'enes darrèri tempsi es costums dera nauta societat auien cambiat e es sòns déuers de mair s'auien hèt mès complèxi.
ANNA-KARENINA-WEB-compressed	Vedie as amigues de Kitty formar societats, assistir a sabi pas se quini cursi, tractar as òmes damb libertat, vier en coche soletes, deishar de cornèr fòrça d'eres, enes sues salutacions, es reveréncies e, çò de pejor, èster totes convençudes de qué era causida de marit ère ua causa sua e non des sues mairs.
ANNA-KARENINA-WEB-compressed	Totun, se com se maridauen “aué en dia” es joenes arrés l'ac auie dit ara Princesa.
ANNA-KARENINA-WEB-compressed	Eth costum francés de qué es pairs des gojates decidissen eth sòn futur qu'ère refusat e criticat.
ANNA-KARENINA-WEB-compressed	Eth costum anglés de deishar plia libertat as gojates tanpòc ère acceptat ne se consideraue possible ena societat russa.
ANNA-KARENINA-WEB-compressed	Eth costum rus d'organizar es nòces a trauèrs de maridaires ère considerat coma grotesc e toti se n'arrien d'eth, autanplan era pròpia Princesa.
ANNA-KARENINA-WEB-compressed	Mès com auien de maridar-se es sues hilhes, aquerò que non ac sabie arrés.
ANNA-KARENINA-WEB-compressed	En nòste temps non se pòden seguir aguesti metòdes arcaïcs.
ANNA-KARENINA-WEB-compressed	Qui se maride son es joenes, non es pairs.
ANNA-KARENINA-WEB-compressed	Les cau deishar, donc, en libertat entà que s'apraien; eres que saben mielhor qu'arrés çò que les cau hèr.
ANNA-KARENINA-WEB-compressed	Entad aqueri que non auien hilhes, qu'ère plan de bon hèr parlar atau, mès era Princesa comprenie que s'era sua hilha tractaue as òmes damb libertat, plan poirie encamardar-se de bèth un que non l'estimèsse o que non li convenguesse coma marit.
ANNA-KARENINA-WEB-compressed	Tanpòc podie acceptar qu'es joenes apraièssen eth sòn destin per eres soletes.
ANNA-KARENINA-WEB-compressed	Que non ac podie adméter, coma non podie adméter que se deishèsse jogar a mainatges de cinc ans damb pistòles cargades.
ANNA-KARENINA-WEB-compressed	Plan per aquerò, era Princesa qu'ère mès inquieta per Kitty de çò que n'auie estat abantes damb es sues autes hilhes.
ANNA-KARENINA-WEB-compressed	En aguest moment, cranhie que Vronsky non volesse vier mès enlà, en tot limitar-se a hestejar ara sua hilha.
ANNA-KARENINA-WEB-compressed	Se n'encuedèc que Kitty ère ja encamardada d'eth, mès se padegaue damb era idia de qué Vronsky ère un òme aunorable.
ANNA-KARENINA-WEB-compressed	Reconeishie, totun, se guaire aisit ère capvirar eth cap a ua joena quan existissen relacions tan liures coma es d'aué en dia, en tot tier compde era pòca importància qu'es òmes autregen a fautes d'aguesta sòrta.
ANNA-KARENINA-WEB-compressed	Era setmana anteriora, Kitty auie condat a sa mair ua convèrsa qu'auie auut dambVronsky tant que dançauen ua mazurca, e encara que tau convèrsa solatgèc ara Princesa, non se sentie totafèt tranquilla.
ANNA-KARENINA-WEB-compressed	Vronsky l'auie dit a Kitty qu'eth sòn frair e eth èren tant acostumadi a creir a sa mair que jamès hègen arren sense demanar-li conselh.
ANNA-KARENINA-WEB-compressed	E ara demori damb grana felicitat que ma mair vengue de Sant Petersburg, higec.
ANNA-KARENINA-WEB-compressed	Kitty ac condèc sense balhar-li importància ad aguestes paraules.
ANNA-KARENINA-WEB-compressed	Mès sa mair que les vedie de manèra desparièra.
ANNA-KARENINA-WEB-compressed	Sabie qu'eth demoraue ara vielha d'un moment en aute, en tot supausar qu'era serie contenta dera causida deth sòn hilh, e comprenie qu'eth hilh non hège era demana de maridatge de Kitty per temor a ofensar a sa mair se non la consultaue prealablaments.
ANNA-KARENINA-WEB-compressed	Era Princesa desiraue damb deleri aguest maridatge, mès desiraue encara mès recuperar era tranquillitat que li panauen aqueri copacaps.
ANNA-KARENINA-WEB-compressed	Qu'ère fòrça eth dolor que li costaue eth malastre de Dolly, que volie separar-se deth sòn espós, mès, totun aquerò, era inquietud que li costaue era sua hilha mendre l'absorvie complètaments.
ANNA-KARENINA-WEB-compressed	Era arribada de Levin ahigec un copacap mès as que ja sentie.
ANNA-KARENINA-WEB-compressed	Cranhie qu'era sua hilha, qu'en era apreciaue, de temps a, ua cèrta simpatia entà Levin, refusèsse a Vronsky per tòrt d'escrupuls exageradi.
ANNA-KARENINA-WEB-compressed	En resumit: consideraue possible que, d'ua o ua auta manèra, era preséncia de Levin podesse mauméter un ahèr qu'ère a mand de resolver-se.
ANNA-KARENINA-WEB-compressed	Hè guaire qu'a vengut?, preguntèc era Princesa ara sua hilha, en tot referir-se a Levin, quan s'entornèren entà casa.
ANNA-KARENINA-WEB-compressed	Aué, mama.
ANNA-KARENINA-WEB-compressed	Voleria dider-te ua causa… gessec de díder era Princesa.
ANNA-KARENINA-WEB-compressed	Peth ròstre grèu de sa mair, Kitty endonvièc çò que se tractaue.
ANNA-KARENINA-WEB-compressed	Mama, didec, en tot virar-se ara prèssa entada era.
ANNA-KARENINA-WEB-compressed	Vos demani, se vos platz, que non me digatz arren sus açò.
ANNA-KARENINA-WEB-compressed	Ac sai, ac sai tot…
ANNA-KARENINA-WEB-compressed	Solet te volia díder que se balhes esperances a un…
ANNA-KARENINA-WEB-compressed	Estimada mama, non me digatz arren, per Diu.
ANNA-KARENINA-WEB-compressed	Que m'espaurís parlar d'açò…
ANNA-KARENINA-WEB-compressed	Cararè, didec era Princesa, en veir pistar es lèrmes enes uelhs dera sua hilha.
ANNA-KARENINA-WEB-compressed	Sonque voi que me prometes ua causa, vida mia: que jamès auràs secrets entà jo.
ANNA-KARENINA-WEB-compressed	M'ac prometes?
ANNA-KARENINA-WEB-compressed	Jamès, mama, didec Kitty, en tot rogir-se tota e guardant a sa mair ena cara.
ANNA-KARENINA-WEB-compressed	Mès en dia d'aué que non è arren entà dider-te…
ANNA-KARENINA-WEB-compressed	Encara que volessa dider-te quauquarren, que non sabi se qué.
ANNA-KARENINA-WEB-compressed	Non, non sabi qué, ne com… “Non, damb aguesti uelhs non pòt mentir”, pensèc sa mair, en tot arrir esmoiguda e contenta.
ANNA-KARENINA-WEB-compressed	Era Princesa arrie, ath delà, dauant d'aquerò qu'ara prauba gojata li semblaue tant immens e transcendentau: es emocions que tormentauen ara era sua amna.
ANNA-KARENINA-WEB-compressed	Dempús de dinar e enquia qu'escuric, Kitty experimentèc un sentiment semblable ad aqueth que pòt sénter un joen soldat abantes dera batalha.
ANNA-KARENINA-WEB-compressed	Eth sòn còr batanaue damb fòrça e l'ère impossible concentrar es sòns pensaments en quinsevolh causa.
ANNA-KARENINA-WEB-compressed	S'en sabie qu'aquera net vierien a trapar-se es dus e se decidirie era sua sòrt, e se les imaginaue, ja a cadun per separat, ja as dus ath còp.
ANNA-KARENINA-WEB-compressed	En rebrembar eth passat, s'arturaue enes rebrembes des sues relacions damb Levin, que li costauen un doç plaser.
ANNA-KARENINA-WEB-compressed	Aqueri rebrembes dera mainadesa, era memòria de Levin estacada ara deth frair defuntat, nimbaue damb poetics colors es sues relacions damb eth.
ANNA-KARENINA-WEB-compressed	Er amor que l'auie ada era, que d'açò n'ère segura, la vantaue e l'aumplie d'alegria.
ANNA-KARENINA-WEB-compressed	Sauvaue, donc, un rebrembe pro agradiu de Levin.
ANNA-KARENINA-WEB-compressed	Peth contrari, eth rebrembe de Vronsky li costaue tostemp un cèrt malèster e li semblaue qu'enes sues relacions damb eth auie quauquarren de faus, que non ne podie colpar a Vronsky, que se mostraue tostemp simple e agradiu, senon ada era madeisha, tant que damb Levin se sentie serena e confiada.
ANNA-KARENINA-WEB-compressed	Mès, quan s'imaginaue eth futur damb Vronsky ath sòn costat, se l'apareishie brilhant e erós, mentre qu'eth futur damb Levin se l'apareishie bromós.
ANNA-KARENINA-WEB-compressed	En pujar ena sua cramba entà vestir-se, Kitty, en tot guardar-se en miralh, verifiquèc damb alegria qu'ère en un des sòns mielhors dies.
ANNA-KARENINA-WEB-compressed	Se sentie tranquilla, damb complèt domeni d'era madeisha, e es sòns movements èren esdegadi e graciosi.
ANNA-KARENINA-WEB-compressed	Tàs sèt e mieja, a penes auec baishat en salon, eth lacai anoncièc:
ANNA-KARENINA-WEB-compressed	Constantin Dmitrievic Levin.
ANNA-KARENINA-WEB-compressed	Era Princesa s'estaue encara ena sua cramba e eth Prince non auie baishat tanpòc.
ANNA-KARENINA-WEB-compressed	Se guardèc en miralh e s'espauric deth sòn pròpi pallitge.
ANNA-KARENINA-WEB-compressed	Ara comprenie claraments que s'eth auie vengut tan lèu ère entà trapar-la soleta e hèr era demana de maridatge.
ANNA-KARENINA-WEB-compressed	E er ahèr se li presentèc còp sec jos un aute aspècte.
ANNA-KARENINA-WEB-compressed	Que non se tractaue ja d'era soleta, ne de saber-se'n damb qui poirie èster erosa e a qui balharie era sua preferéncia; ara comprenie qu'ère de besonh herir crudèuments a un òme qu'estimaue.
ANNA-KARENINA-WEB-compressed	E se per qué?
ANNA-KARENINA-WEB-compressed	Pr'amor qu'eth, tant agradiu, ère encamardat d'era!
ANNA-KARENINA-WEB-compressed	Mès era non i podie hèr arren: es causes les calie èster atau.
ANNA-KARENINA-WEB-compressed	Que m'ac calgue díder a jo madeisha!, pensèc.
ANNA-KARENINA-WEB-compressed	L'aurè de díder que non l'estimi?
ANNA-KARENINA-WEB-compressed	Mès aquerò non serie vertat!
ANNA-KARENINA-WEB-compressed	Que estimi a un aute?
ANNA-KARENINA-WEB-compressed	Aquerò qu'ei impossible!
ANNA-KARENINA-WEB-compressed	Ja ère a mand de gésser que sentec es passi d'eth.
ANNA-KARENINA-WEB-compressed	Per qué me cau crànher?
ANNA-KARENINA-WEB-compressed	Qué è hèt de mau?
ANNA-KARENINA-WEB-compressed	Li diderè era vertat e non me senterè intimidada dauant d'eth.
ANNA-KARENINA-WEB-compressed	Òc, qu'ei mielhor que passe…
ANNA-KARENINA-WEB-compressed	Qu'ei aciu”, se didec, en distinguir era pesada e timida figura que la campaue damb uelhs ardents.
ANNA-KARENINA-WEB-compressed	Kitty li guardèc era cara tau que se li demanèsse cleméncia, e li sarrèc era man.
ANNA-KARENINA-WEB-compressed	Veigui que sò arribat massa d'ora, didec Levin, campant eth salon uet.
ANNA-KARENINA-WEB-compressed	E quan verifiquèc que, tau que se demoraue, arren meterie trebucs as sues explicacions, eth sòn ròstre s'entristic.
ANNA-KARENINA-WEB-compressed	Ò, non, responec Kitty, en tot sèir-se ath ras d'ua taula.
ANNA-KARENINA-WEB-compressed	En realitat, que volia trapar-vos soleta, expliquèc eth, sense sèir-se e sense guardar- la, entà non pèrder eth vam.
ANNA-KARENINA-WEB-compressed	Mama vierà de seguit.
ANNA-KARENINA-WEB-compressed	Ager que se fatiguèc fòrça…
ANNA-KARENINA-WEB-compressed	Ager…
ANNA-KARENINA-WEB-compressed	Eth la tornèc a campar.
ANNA-KARENINA-WEB-compressed	Kitty se rogic e sauvèc silenci.
ANNA-KARENINA-WEB-compressed	Que depen de vos pr'amor que jo volia… volia dider-vos que…me shautarie que siguéssetz era mia esposa.
ANNA-KARENINA-WEB-compressed	Auie parlat lèu inconscientaments.
ANNA-KARENINA-WEB-compressed	Era alendaue damb dificultat, en tot hèr enlà era guardada.
ANNA-KARENINA-WEB-compressed	Ath hons se sentie alègra e era sua amna miralhaue felicitat.
ANNA-KARENINA-WEB-compressed	Jamès s'auie pensat que tau declaracion li podesse costar ua impression tan prigonda.
ANNA-KARENINA-WEB-compressed	Mès aquerò se tardèc solet un instant.
ANNA-KARENINA-WEB-compressed	Rebrembèc a Vronsky e, en tot dirigir entà Levin era guardada des sòn uelhs nets e sincèrs e en tot veir era expression desesperada deth sòn ròstre, didec ara imprevista.
ANNA-KARENINA-WEB-compressed	Desencusatz-me…
ANNA-KARENINA-WEB-compressed	Non ei possible.
ANNA-KARENINA-WEB-compressed	E ara, be n'ère de luenhana e distanta d'eth!
ANNA-KARENINA-WEB-compressed	Non podie èster de ua auta manèra, didec Levin, sense guardar-la.
ANNA-KARENINA-WEB-compressed	Saludèc e se premanit entà partir.
ANNA-KARENINA-WEB-compressed	Mès en aqueth moment entrèc era Princesa.
ANNA-KARENINA-WEB-compressed	Er orror se diboishèc enes sòns traits en veir qu'es dus joeni èren solets e qu'enes sus cares se retrataue un prigond treboladís.
ANNA-KARENINA-WEB-compressed	Levin saludèc en silenci ara Princesa.
ANNA-KARENINA-WEB-compressed	Kitty caraue e baishaue es uelhs.
ANNA-KARENINA-WEB-compressed	Se seiguec e comencèc a hèr preguntes a Levin sus era sua vida en pòble.
ANNA-KARENINA-WEB-compressed	Eth se seiguec tanben, en tot demorar qu'arribèssen es auti convidadi entà poder anar-se'n sense cridar era atencion.
ANNA-KARENINA-WEB-compressed	Ère ua hemna seca, auriolenca, de ludents uelhs neri, nerviosa e malautissa.
ANNA-KARENINA-WEB-compressed	Estimaue a Kitty e, coma tostemp se passe quan ua maridada è afeccion per ua celibatària, era sua afeccion se hège a veir en desir de maridar ara joena damb un òme que responie ath sòn ideau de felicitat, e aguest òme ère Vronsky.
ANNA-KARENINA-WEB-compressed	Era comdessa solie trapar a Levin en çò des Scherbazky a principis der iuèrn.
ANNA-KARENINA-WEB-compressed	Que non se hège damb eth.
ANNA-KARENINA-WEB-compressed	Eth sòn màger plaser quan se lo trapaue ère divertir-se a cargue d'eth.
ANNA-KARENINA-WEB-compressed	Me shaute fòrça, didie, campar se com me guarde dès era nautada dera sua superioritat, sigue quan interromp era sua culta convèrsa damb jo en tot considerar- me ua pèga o sigue quan ei d'acòrd a sostier era mia inferioriat.
ANNA-KARENINA-WEB-compressed	Aguesta condescendéncia m'embeline.
ANNA-KARENINA-WEB-compressed	Me satisfè fòrça saber-me'n de qué non me pòt suportar.
ANNA-KARENINA-WEB-compressed	Auie rason: Levin la menspredaue e la trapae insuportabla en aquerò qu'era tenguie pes sues majors qualitats: eth nerviosisme e refinat mensprètz e indiferéncia entà tot çò de simple e ordinari.
ANNA-KARENINA-WEB-compressed	Entre ambdús s'auien creat, donc, aqueres relacions tan frequentes en societat, caracterizades peth hèt de qué dues persones mantenguen en aparença relacions amistoses sense que dèishen d'experimentar autant de mensprètz era un per aute que non posquen ne tansevolhe ofensar-se.
ANNA-KARENINA-WEB-compressed	Era comdessa Nordston escometec de seguit a Levin.
ANNA-KARENINA-WEB-compressed	Macarèu, Constantin Dmitrievic!
ANNA-KARENINA-WEB-compressed	Que ja vos auem un aute còp ena nòsta corrompuda Babilònia!, didec, en tot estener-li era sua man auriolenca e rebrembant que Levin uns mesi abantes auie cridat Babilònia a Moscòu.
ANNA-KARENINA-WEB-compressed	Qué?
ANNA-KARENINA-WEB-compressed	S'a regenerat Babilònia o vos auetz enlordit vos?, preguntèc, guardant a Kitty damb ua cèrta ironia.
ANNA-KARENINA-WEB-compressed	Qu'ei un aunor entà jo, Comdessa, que rebrembetz es mies paraules, didec Levin, que, ja remetut, s'avedaue maquinauments ath ton de costum, entre burlesc e ostil, que tractaue ara Comdessa.
ANNA-KARENINA-WEB-compressed	Que vos deueren impressionar fòrça!
ANNA-KARENINA-WEB-compressed	Imaginatz-vos!
ANNA-KARENINA-WEB-compressed	Enquia me les anotè!
ANNA-KARENINA-WEB-compressed	As patinat aué, Kitty?
ANNA-KARENINA-WEB-compressed	E comencèc a parlar damb era joena.
ANNA-KARENINA-WEB-compressed	A maugrat de qué anar-se'n alavetz ère un trebuc, Levin s'estimèc mès cometer-la que estar-se tota era net en tot veir a Kitty que lo guardaue de quan en quan e refusar era sua guardada en autes escadences.
ANNA-KARENINA-WEB-compressed	Vos estaratz guaire temps aciu?
ANNA-KARENINA-WEB-compressed	Dilhèu non serà molt, pr'amor que, sivans me cònste, apertietz ath zemstvo.
ANNA-KARENINA-WEB-compressed	Que ja non m'ocupi deth zemstvo, Princesa, repliquèc eth.
ANNA-KARENINA-WEB-compressed	Sò vengut entà uns dies.
ANNA-KARENINA-WEB-compressed	Mès ja l'amiarè jo en soquèr que m'interèsse.
ANNA-KARENINA-WEB-compressed	Be me shaute meter-lo en ridicul dauant de Kitty”.
ANNA-KARENINA-WEB-compressed	Explicatz-me aquerò, se vos platz, li didec en votz nauta, vos, que laudatz autant as campanhards.
ANNA-KARENINA-WEB-compressed	En nòste bordalat dera província de Kaluga es campanhars e es campanhardes s'an begut tot çò qu'auien e ara non mos paguen.
ANNA-KARENINA-WEB-compressed	Qué me'n didetz vos d'aquerò, que tostemp laudatz as campanhards?
ANNA-KARENINA-WEB-compressed	Ua senhora entraue en aguest moment.
ANNA-KARENINA-WEB-compressed	Levin se lheuèc.
ANNA-KARENINA-WEB-compressed	Desencusatz, Comdessa; mès vos asseguri que non compreni arren e arren vos posqui díder, repliquèc eth, en tot dirigir era sua guardada de cap ara pòrta, per a on, darrèr dera dauna, venguie d'entrar un militar.
ANNA-KARENINA-WEB-compressed	E entà assegurar-se'n, guardèc a Kitty, que, en auer auut temps de campar a Vronsky, tachaue era sua guardada ara en Levin.
ANNA-KARENINA-WEB-compressed	E Levin comprenec en aquera guardada qu'era estimaue ad aqueth òme, e ac comprenec tan claraments coma s'era madeisha l'auesse hèt era confession.
ANNA-KARENINA-WEB-compressed	Mès, quina sòrta de persona ère?
ANNA-KARENINA-WEB-compressed	Ara que ja non podie partir.
ANNA-KARENINA-WEB-compressed	I a persones que quan trapen a un rivau afortunat solet i ven es sòns defectes, remint-se a arreconéisher es sues qualitats.
ANNA-KARENINA-WEB-compressed	D'autes, ça que la, solet ven, autanplan damb dolor en còr, es qualitats deth sòn rivau, es merits que damb eri les a vençut.
ANNA-KARENINA-WEB-compressed	Levin tanhie ad aguesta sòrta de persones.
ANNA-KARENINA-WEB-compressed	E en Vronsky non ère de mau hèr trapar atractius.
ANNA-KARENINA-WEB-compressed	Ère un òme brun, non massa naut, de fòrta complexion, de ròstre polit e simpatic.
ANNA-KARENINA-WEB-compressed	Tot ena sua portadura e figura qu'ère simple e distinguit, dès es sòns neri peus, plan cuerts, e es sues caròles plan arrasades enquiath sòn unifòrme flambant, que non empedie bric er assopliment des sòns gèsti.
ANNA-KARENINA-WEB-compressed	Vronsky, deishant passar ara senhora, s'apressèc ara Princesa e dempús a Kitty.
ANNA-KARENINA-WEB-compressed	En apropar-se ara joena, es sòns beròis uelhs luderen d'ua forma particulara, damb ua lèu imperceptibla arridalha deth trionfaire que non abuse dera sua victòria (atau li semblèc a Levin).
ANNA-KARENINA-WEB-compressed	La saludèc damb respectuosa amabilitat, en tot estener-li era man, non guaire grana, mès vigorosa.
ANNA-KARENINA-WEB-compressed	Levin, que non lo deishaue de uelh.
ANNA-KARENINA-WEB-compressed	Permetetz-me presentar-vos, didec era Princesa.
ANNA-KARENINA-WEB-compressed	Constantin Dmitrievic Levin; eth comde Alexei Constantinovic Vronsky.
ANNA-KARENINA-WEB-compressed	Vronsky se lheuèc e sarrèc era man de Levin, en tot guardar-lo amistosaments.
ANNA-KARENINA-WEB-compressed	Me pensi qu'aguest iuèrn mos calie auer coïncidit en un repaish, didec damb un arridolet franc e espontanèu, mès vos partíretz ara imprevista entàs vòstes propietats.
ANNA-KARENINA-WEB-compressed	Veigui qu'es mies paraules vos còsten ua grana impression, donques que les rebrembatz plan ben, responec Levin.
ANNA-KARENINA-WEB-compressed	E se rogic en encuedar-se'n de qué auie dit çò de madeish pòc abantes.
ANNA-KARENINA-WEB-compressed	Vronsky campèc a Levin e ara comdessa Nordston e arric.
ANNA-KARENINA-WEB-compressed	Vos estatz tostemp en pòble?, preguntèc.
ANNA-KARENINA-WEB-compressed	En iuèrn que deu èster plan engüegiu.
ANNA-KARENINA-WEB-compressed	Estar-se aquiu non ei engüegiu se ties ocupacions.
ANNA-KARENINA-WEB-compressed	E, ath delà, un que jamès s'engüege se sap víuer damb eth madeish, responec bruscaments Levin.
ANNA-KARENINA-WEB-compressed	Tanben a jo me shaute víuer en pòble, indiquèc Vronsky, hènt vèir que non se n'auie encuedat deth ton deth sòn interlocutor.
ANNA-KARENINA-WEB-compressed	Més me pensi que vos, Comde, non auríetz estat capable de víuer tostemp en un pòble, comentèc era comdessa de Nordston.
ANNA-KARENINA-WEB-compressed	Sabi pas; jamès i sò estat en eri guaire temps.
ANNA-KARENINA-WEB-compressed	Mès que me passe ua causa plan estranha.
ANNA-KARENINA-WEB-compressed	Jamès è sentut tanta nostàlgia per mèn pòble de Russia, damb es sòns campanhards cauçadi damb lapti (sandales hètes damb crospa d'arbes), coma dempús d'auer passat ua tempsada en Niza pendent un iuèrn damb era mia mair.
ANNA-KARENINA-WEB-compressed	Coma vo'n sabetz, Niza qu'ei plan engüegiua.
ANNA-KARENINA-WEB-compressed	Napols e Sorrento son atrasents, mès entà pòc de temps.
ANNA-KARENINA-WEB-compressed	E jamès se rebrembe autant a Russia coma aquiu.
ANNA-KARENINA-WEB-compressed	Semble tau que…
ANNA-KARENINA-WEB-compressed	Se notaue que didie çò prumèr que li venguie entath cap.
ANNA-KARENINA-WEB-compressed	Era convèrsa que non s'aflaquie.
ANNA-KARENINA-WEB-compressed	Era Princesa non auec besonh, per tant, de mentar es dues pèces d'artilharia pesanta que sauvaue entà taus eveniments: er ensenhament classic dera joenesa e eth servici militar obligatòri.
ANNA-KARENINA-WEB-compressed	Ath sòn torn, era comdessa Nordston non auec era escadença de mortificar a Levin.
ANNA-KARENINA-WEB-compressed	Aguest volec intervier diuèrsi viatges ena charrada, mès que non n'auec era oportunitat; a cada moment se didie “ara que me'n posqui anar”, mès non se n'anaue e contunhaue aquiu coma se demorèsse quauquarren.
ANNA-KARENINA-WEB-compressed	Per Diu, Comdessa!
ANNA-KARENINA-WEB-compressed	Jamès m'è trapat arren d'extraordinari, a maugrat de qué tostemps ac è cercat.
ANNA-KARENINA-WEB-compressed	Dissabte a vier, donc.
ANNA-KARENINA-WEB-compressed	E vos, Constantin Dmitrievic, credetz en aquerò?
ANNA-KARENINA-WEB-compressed	Per qué m'ac demanatz?
ANNA-KARENINA-WEB-compressed	Plan vo'n sabetz de çò que vos vau a respóner.
ANNA-KARENINA-WEB-compressed	Que voi conéisher era vòsta pensada.
ANNA-KARENINA-WEB-compressed	Era mia pensada ei que tot aquerò des tauletes demóstre qu'era societat culta non ei a mès nautada qu'es campanhards, que cren en mau de uelh, en bruisharies e embelinaments, tant que vosati…
ANNA-KARENINA-WEB-compressed	Alavetz, vos non credetz?
ANNA-KARENINA-WEB-compressed	Non posqui creir, Comdessa.
ANNA-KARENINA-WEB-compressed	Mès se jo madeisha ac è vist!
ANNA-KARENINA-WEB-compressed	Tanben es campanhardes conden qu'an vist, eres madeishes, hantaumes.
ANNA-KARENINA-WEB-compressed	Ei a díder, que çò que digui non ei vertat?
ANNA-KARENINA-WEB-compressed	E arric forçadaments.
ANNA-KARENINA-WEB-compressed	Non ei aquerò, Macha, intervenguec Kitty, en tot rogir-se.
ANNA-KARENINA-WEB-compressed	Çò que ditz Levin ei qu'eth non pòt creir.
ANNA-KARENINA-WEB-compressed	Levin, mès emmaliciat encara, volec replicar, mès Vronsky, damb eth sòn joen e franc arridolet, acodic entà desviar era convèrsa, que menaçaue de cuélher ua mina desagradiua.
ANNA-KARENINA-WEB-compressed	Non admetetz era possibilitat?, didec.
ANNA-KARENINA-WEB-compressed	Per qué non?
ANNA-KARENINA-WEB-compressed	Dera madeisha manèra qu'admetem era existéncia dera electricitat e non la coneishem, per qué non pòt existir ua fòrça naua e desconeishuda, que…?
ANNA-KARENINA-WEB-compressed	Quan se descurbic era electricitat, responec Levin ath mès córrer, se verifiquèc eth fenomèn e non era sua causa, e se passèren sègles abantes de vier a èster ua aplicacion practica.
ANNA-KARENINA-WEB-compressed	Ça que la, es esperitistes gessen dera basa de qué es tauletes les transmeten comunicacions e es esperits les visiten, e ei alavetz que diden que se tracte d'ua fòrça desconeishuda.
ANNA-KARENINA-WEB-compressed	Ben, mès es esperitistes diden qu'era fòrça existís, encara que non sàpien se quina ei, e higen qu'actue en determinades circonstàncies.
ANNA-KARENINA-WEB-compressed	Que correspon as sabents desnishar era origina d'aguesta energia.
ANNA-KARENINA-WEB-compressed	Non veigui se per qué non pòt existir ua naua fòrça que…
ANNA-KARENINA-WEB-compressed	Pr'amor que, interrompec Levin, ena electricitat se da eth fenomèn de qué tostemp que vos hereguetz resina damb lan se produsís cèrta reaccion, tant qu'en esperitisme, en parières circonstàncies, non se dan es madeishi efèctes, çò que vò díder que non se tracte d'un fenomèn naturau.
ANNA-KARENINA-WEB-compressed	Era charrada se hège massa grèu entar ambient deth salon e Vronsky, en saber-se'n, non repliquèc, senon que sagèc de cambiar eth tèma.
ANNA-KARENINA-WEB-compressed	Arric, donc, alègraments, e se dirigic entàs senhores.
ANNA-KARENINA-WEB-compressed	Poiríem sajar de hè'c ara, Princesa, didec.
ANNA-KARENINA-WEB-compressed	Mes Levin non volec deishar de completar eth sòn pensament.
ANNA-KARENINA-WEB-compressed	Me pensi qu'er assag des esperitistes d'explicar es sòns prodigis pera existéncia d'ua fòrça desconeishuda ei plan desbiaissat.
ANNA-KARENINA-WEB-compressed	Eth cas ei que parlen d'ua fòrça esperituau e la vòlen sométer a assagi materiaus.
ANNA-KARENINA-WEB-compressed	Toti demorauen que completèsse eth sòn pensament e eth ac comprenèc.
ANNA-KARENINA-WEB-compressed	Donques, ena mia opinion, seríetz vos un excellent medium, didec era comdessa Nordston.
ANNA-KARENINA-WEB-compressed	Que i a en vos quauquarren de… extatic…
ANNA-KARENINA-WEB-compressed	Levin dauric era boca entà replicar; mès se rogic e non didec arren.
ANNA-KARENINA-WEB-compressed	Tè, sagem, sagem çò des taules, persutèc Vronsky.
ANNA-KARENINA-WEB-compressed	E, en tot dirigir-se ara mair de Kitty, preguntèc: Mos ac permetetz?, tant que guardaue ath sòn entorn, cercant ua tauleta.
ANNA-KARENINA-WEB-compressed	Kitty se lheuèc entà vier a cercar-la.
ANNA-KARENINA-WEB-compressed	Era lo planhie damb tota era sua amna.
ANNA-KARENINA-WEB-compressed	Lo planhie pera pena que li costaue.
ANNA-KARENINA-WEB-compressed	E cuelhec eth chapèu.
ANNA-KARENINA-WEB-compressed	Mès era sòrt li siguec contrària tanben aguest viatge.
ANNA-KARENINA-WEB-compressed	En moment que toti se seiguien ath torn dera tauleta e Levin se premanie a gésser, entrèc er ancian Prince e, en saludar as senhores, didec alègraments a Levin:
ANNA-KARENINA-WEB-compressed	Macarèu!
ANNA-KARENINA-WEB-compressed	Dempús guaire temps vos estatz aciu?
ANNA-KARENINA-WEB-compressed	Que non me'n sabia!
ANNA-KARENINA-WEB-compressed	M'alègri fòrça de veder-vos.
ANNA-KARENINA-WEB-compressed	Eth Prince li parlaue a viatges de vos, a viatges de tu.
ANNA-KARENINA-WEB-compressed	L'abracèc e se metec a parlar damb eth.
ANNA-KARENINA-WEB-compressed	Non se n'auie encuedat de Vronsky, que s'auie botat de pès e demoraue eth moment qu'eth Prince se dirigisse ada eth.
ANNA-KARENINA-WEB-compressed	Kitty comprenie que, dempús de çò que s'auie passat, era amabilitat de sa pair deuie resultar plan dolorosa entà Levin.
ANNA-KARENINA-WEB-compressed	Se n'encuedèc tanben dera heredor qu'eth Prince saludèc ara fin a Vronsky e com aguest lo campaue damb amistós estonament, solide demanant-se se per qué se sentirie tan mau dispausat entada eth.
ANNA-KARENINA-WEB-compressed	Kitty se rogic tota.
ANNA-KARENINA-WEB-compressed	Prince: deishatz-mos a Constantin Dmitrievic.
ANNA-KARENINA-WEB-compressed	Que volem hèr uns experiments, didec era comdessa Nordston.
ANNA-KARENINA-WEB-compressed	Quina sòrta d'experiments?
ANNA-KARENINA-WEB-compressed	Damb es tauletes?
ANNA-KARENINA-WEB-compressed	Desencusatz-me, mès, ena mia pensada, lèu ei mès divertit eth jòc des penhores, opinèc eth Prince guardant a Vronsky e endonviant qu'ère eth qu'auie suggerit er esvagament.
ANNA-KARENINA-WEB-compressed	Aumens, jogar as penhores qu'a bèth sentit.
ANNA-KARENINA-WEB-compressed	Vronsky, mès estonat encara, campèc ath Prince damb es sòns uelhs tranquils.
ANNA-KARENINA-WEB-compressed	Dempús gessec de parlar damb era comdessa Nordston deth balh que s'auie de celebrar era setmana a vier.
ANNA-KARENINA-WEB-compressed	I anaratz vos, vertat?, preguntèc a Kitty.
ANNA-KARENINA-WEB-compressed	Era darrèra impression que sauvèc d'aquera net siguec era expression erosa e arridolenta deth ròstre de Kitty en contestar a Vronsky ara sua pregunta sus eth balh que s'auie de celebrar.
ANNA-KARENINA-WEB-compressed	XV Quan toti partiren, Kitty condèc a sa mair era convèrsa tenguda damb Levin.
ANNA-KARENINA-WEB-compressed	A maugrat dera pietat qu'aguest l'inspiraue, se sentie satisfèta de qué l'auesse hèt era demana de maridatge.
ANNA-KARENINA-WEB-compressed	N'ère solide fòrça d'auer obrat com cau.
ANNA-KARENINA-WEB-compressed	Mès, un viatge ajaçada, se tardèc fòrça a esclipsar-se.
ANNA-KARENINA-WEB-compressed	Era imatge de Levin, damb es celhes arrufades e es uelhs bondadosi, en tot contemplar-la trist e aclapat, tant qu'escotaue a sa pair e guardaue a Vronsky que parlauen amassa, non se desseparaue dera sua ment; e sentie autant de pietat d'eth qu'es lèrmes pistèren enes sòns uelhs.
ANNA-KARENINA-WEB-compressed	Mès dempús pensèc en òme qu'auie alistat, brembèc eth sòn ròstre tranquil e decidit; era nòbla sinceritat e benvolença que brotauen dera sua cara, e se tornèc a sénter erosa e alègra.
ANNA-KARENINA-WEB-compressed	Jo que non n'è eth tòrt”, se didie.
ANNA-KARENINA-WEB-compressed	Ua votz ath laguens l'asseguraue çò de contrari.
ANNA-KARENINA-WEB-compressed	Qu'ei açò!, ne mens ne mès!, cridaue eth Prince, hènt mimaròtes, tant que s'ajustaue era sua bata grisa.
ANNA-KARENINA-WEB-compressed	Non as orgulh ne dignitat!
ANNA-KARENINA-WEB-compressed	Curbisses d'escarni ara tua hilha damb aguest absurd e vil projècte de maridatge!
ANNA-KARENINA-WEB-compressed	Mès, per Diu!, ditz-me: se qué è hèt jo?, contestaue era Princesa, lèu plorant.
ANNA-KARENINA-WEB-compressed	En tot senter-se contenta e erosa dempús era convèrsa damb era sua hilha, auie entrat, coma tostemp, en burèu deth Prince entà balhar-li era bona net.
ANNA-KARENINA-WEB-compressed	Non auie intencion de parlar ath sòn marit dera proposicion de Levin e era negatiua de Kitty, mès mentèc que çò de Vronsky podie considerar-se coma assolidat e solet mancaue qu'arribèsse sa mair entà formalizà'c.
ANNA-KARENINA-WEB-compressed	Eth Prince, en entener-la, s'embestièc o comencèc a prononciar paraules violentes.
ANNA-KARENINA-WEB-compressed	Se qué as hèt, me demanes?
ANNA-KARENINA-WEB-compressed	Jo t'ac diderè.
ANNA-KARENINA-WEB-compressed	Prumèr, sajar de pèisher a un nòvi.
ANNA-KARENINA-WEB-compressed	Toti en Moscòu ne parlaràn e damb rason!
ANNA-KARENINA-WEB-compressed	Diu!, non convidetz as galants damb er in d'apraiar maridatges.!
ANNA-KARENINA-WEB-compressed	Me hè hàstic pensar en aquerò!
ANNA-KARENINA-WEB-compressed	Mès tu as artenhut eth tòn objectiu: aumplir d'audèths eth cap dera gojateta.
ANNA-KARENINA-WEB-compressed	Personauments, Levin vau mil viatges mès.
ANNA-KARENINA-WEB-compressed	Er aute qu'ei un petimetre de Sant Petersburg, madeish qu'es auti.
ANNA-KARENINA-WEB-compressed	Semble que les fabriquen en seria!
ANNA-KARENINA-WEB-compressed	E encara que siguesse er eretèr deth tron, era mia hilha non a besonh d'arrés…
ANNA-KARENINA-WEB-compressed	Mès, se qué è hèt jo de mau?
ANNA-KARENINA-WEB-compressed	Ara t'ac diderè… gessec eth Prince, damb ira.
ANNA-KARENINA-WEB-compressed	Qu'ac sai per auança.
ANNA-KARENINA-WEB-compressed	Se te hessa cabau, era nòsta hilha non se maridarie jamès.
ANNA-KARENINA-WEB-compressed	Entad açò, que serie mielhor que mo n'anèssem entath pòble.
ANNA-KARENINA-WEB-compressed	Que serie mielhor.
ANNA-KARENINA-WEB-compressed	Pòt te metes atau.
ANNA-KARENINA-WEB-compressed	Dilhèu è cercat jo quauquarren entà jo madeisha?
ANNA-KARENINA-WEB-compressed	Se tracte d'un joen qu'a es penhores, s'a encamardat dera nòsta hilha e era semble que…
ANNA-KARENINA-WEB-compressed	Òc: t'ac semble a tu!
ANNA-KARENINA-WEB-compressed	E s'era mainada s'encamarde de vertat e eth pense maridar-se tau que jo?
ANNA-KARENINA-WEB-compressed	Non voi ne pensà'c… “Ò, er esperitisme, ò, Niza, ò, era dança!”, e eth Prince imitaue es gèsti dera sua hemna e hège ua reveréncia dempús de cada paraula.
ANNA-KARENINA-WEB-compressed	E se dempús hèm malerosa ara nòsta Katenka, alavetz…
ANNA-KARENINA-WEB-compressed	Per qué li cau èster atau?
ANNA-KARENINA-WEB-compressed	Per qué t'ac penses?
ANNA-KARENINA-WEB-compressed	Non, non m'ac pensi; ac veigui.
ANNA-KARENINA-WEB-compressed	Plan per açò auem uelhs es òmes, mentre qu'es hemnes non les auetz.
ANNA-KARENINA-WEB-compressed	Jo que sai se qui amie intencions serioses: Levin.
ANNA-KARENINA-WEB-compressed	E veigui ath bohabren, ath gomós, que non vò que divertir-se.
ANNA-KARENINA-WEB-compressed	Quan bèra cause se cale ena tua tèsta….
ANNA-KARENINA-WEB-compressed	Ja me balharàs era rason, mès quan ja serà tard, tau qu'en cas de Dolly.
ANNA-KARENINA-WEB-compressed	Plan, qu'ei pro.
ANNA-KARENINA-WEB-compressed	Non parlem mès, interrompec era Princesa en tot rebrembar eth malastre dera sua hilha màger.
ANNA-KARENINA-WEB-compressed	Plan ben.
ANNA-KARENINA-WEB-compressed	Adishatz.
ANNA-KARENINA-WEB-compressed	Enquia alavetz, era Princesa auie estat segura de qué aquera net s'auie decidit era sòrt de Kitty e de qué non auie cap de dobte sus es intencions de Vronsky, mès ara es paraules deth sòn marit l'aumpliren de tribulacion.
ANNA-KARENINA-WEB-compressed	Vronsky non auie coneishut jamès era vida familhar.
ANNA-KARENINA-WEB-compressed	Sa mair, de joena, qu'auie estat ua dauna deth gran mon que pendent eth sòn matrimòni e dempús de demorar-se veuda sustot, auie auut fòrça aventures, qu'arrés ignoraue.
ANNA-KARENINA-WEB-compressed	Vronsky a penes auie coneishut a sa pair e auie recebut era sua educacion en Còs de Pages.
ANNA-KARENINA-WEB-compressed	En gésser dera escòla convertit en un joen e brilhant oficiau, auie començat a frequentar eth cèrcle des militars rics de Sant Petersburg.
ANNA-KARENINA-WEB-compressed	Mès, encara que viuie ena nauta societat, es sòns interèssi amorosi èren dehòra d'era.
ANNA-KARENINA-WEB-compressed	En Moscòu experimentèc per prumèr viatge, en oposicion damb era vida esplendorosa e agitada de Sant Petersburg, er encant de restacar-se damb ua joena dera sua nautada, agradiua e blossa, que l'estimaue.
ANNA-KARENINA-WEB-compressed	Non se l'acodic ne pensar que i auesse arren de dolent enes sues relacions damb Kitty.
ANNA-KARENINA-WEB-compressed	Enes balhs dançaue damb era, la visitaue en çò de sòn, li parlaue de çò que normauments se parle en gran mon: de pegaries, qu'eth les balhaue entada era un sens particular.
ANNA-KARENINA-WEB-compressed	A maugrat de qué tot açò que li didie aurie podut èster entenut per toti, comprenie que cada viatge era se sentie mès junhuda ada eth.
ANNA-KARENINA-WEB-compressed	E coma mès experimentaue aguesta sensacion, mès agradiu l'ère de senter-la e mès doç ère eth sentiment que l'inclinaue, ath sòn torn, entada era.
ANNA-KARENINA-WEB-compressed	Ignoraue qu'aquera manèra de tractar a Kitty tie un nòm especific: era seduccion des gojates que damb eres un non s'i pense maridar, accion censurabla plan vidanta entre es joeni coma eth.
ANNA-KARENINA-WEB-compressed	Se pensaue auer estat eth prumèr a desnishar aqueth plaser e gaudie damb era sua descubèrta.
ANNA-KARENINA-WEB-compressed	S'auesse podut enténer era convèrsa des pairs de Kitty, se s'auesse plaçat en sòn punt d'enguarda e pensat qu'en non maridar-se damb era, Kitty vierie a èster malerosa, que s'aurie demorat estonat, lèu sense arribar a creder-s'ac.
ANNA-KARENINA-WEB-compressed	L'ère impossible imaginar que çò que tant li shautaue (e ada era encara mès), podesse amiar cap de mau.
ANNA-KARENINA-WEB-compressed	E l'ère mès impossible, encara, imaginar que li calie maridar-se.
ANNA-KARENINA-WEB-compressed	Jamès pensaue ena possibilitat deth matrimòni.
ANNA-KARENINA-WEB-compressed	Non solet non l'interessaue era vida deth larèr, senon qu'en familha, e mès que mès en papèr de marit, cossent damb era opinion deth cercle de celibataris que se botjaue, i vedie quauquarren de d'auti, ostil e, sustot, un shinhau ridicul.
ANNA-KARENINA-WEB-compressed	Tant que s'endralhaue de cap ara sua casa, en tot experimentar ua sensacion de puretat e doçor costat un shinhau peth hèt de non auer humat en tota era net e un shinhau pera doça impression qu'er amor de Kitty li produsie, se didie entada eth:
ANNA-KARENINA-WEB-compressed	Aué Kitty m'a dit, mès eloquentaments que jamès, que m'estime.
ANNA-KARENINA-WEB-compressed	E ac a hèt damb tanta simplicitat e sustot damb tanta confiança!
ANNA-KARENINA-WEB-compressed	Que me senti mielhor, mès blos, senti qu'è un còr e qu'en jo i a fòrça causes bones.
ANNA-KARENINA-WEB-compressed	Ò!, es sòns beròis uelhs encamardadi!
ANNA-KARENINA-WEB-compressed	Quan era a dit: “E ath delà…” A qué se referie?
ANNA-KARENINA-WEB-compressed	En realitat ad arren…
ANNA-KARENINA-WEB-compressed	Be n'ei d'agradiu tot aquerò!
ANNA-KARENINA-WEB-compressed	Vronsky comencèc a pensar a on acabarie era net.
ANNA-KARENINA-WEB-compressed	Meditèc enes lòcs que podie anar.
ANNA-KARENINA-WEB-compressed	Ua partida de besik e béuer champanha damb Ignatiev…?
ANNA-KARENINA-WEB-compressed	Non, non.
ANNA-KARENINA-WEB-compressed	Eth Chateau des Fleurs?
ANNA-KARENINA-WEB-compressed	Aquiu que i traparè a Oblonsky, i aurà cançons, cancan…
ANNA-KARENINA-WEB-compressed	Non; que ne sò hart d'aquerò.
ANNA-KARENINA-WEB-compressed	Precisaments s'aprècii as Scherbazky ei pr'amor qu'en çò de sòn me semble que vengui a èster mielhor de çò que sò…
ANNA-KARENINA-WEB-compressed	Tàs onze deth londeman, Vronsky anèc entara estacion deth camin de hèr de Sant Petersburg pr'amor de demorar a sa mair, e ara prumèra persona que se trapèc ena escala der edifici siguec a Oblansky, que venguie a recéber ara sua fraia, qu'arribaue en madeish tren.
ANNA-KARENINA-WEB-compressed	Adishatz, plan excellent senhor!, cridèc Oblonsky.
ANNA-KARENINA-WEB-compressed	A qui demores?
ANNA-KARENINA-WEB-compressed	Ara mia mair, repliquèc Vronsky, arrint, coma toti quan se trapauen a Oblonsky.
ANNA-KARENINA-WEB-compressed	E, en sarrar-li era man, higec: qu'arribe aué de Sant Petersburg.
ANNA-KARENINA-WEB-compressed	Te demorè delànet enquias dus.
ANNA-KARENINA-WEB-compressed	A on t'estères en deishar as Scherbazky?
ANNA-KARENINA-WEB-compressed	En casa, contestèc Vronsky.
ANNA-KARENINA-WEB-compressed	M'ac passè tant agradiuaments damb eri que non me demorèc talents entà vier entà nunlòc.
ANNA-KARENINA-WEB-compressed	Coneishi as shivaus peth peu e as joeni encamardadi pes uelhs, declamèc Esteva Arkadievic damb eth madeish ton tengut damb Levin.
ANNA-KARENINA-WEB-compressed	Vronsky arric coma non remint eth hèt, mès cambièc de seguit de convèrsa.
ANNA-KARENINA-WEB-compressed	E tu, a qui demores?
ANNA-KARENINA-WEB-compressed	Moria!
ANNA-KARENINA-WEB-compressed	Honni soit qui mal y pense!
ANNA-KARENINA-WEB-compressed	Demori ara mia fraia Anna.
ANNA-KARENINA-WEB-compressed	A!, ara Karenina!, observèc Vronsky.
ANNA-KARENINA-WEB-compressed	La coneishes?
ANNA-KARENINA-WEB-compressed	Me semble que òc.
ANNA-KARENINA-WEB-compressed	Ei a díder, non…
ANNA-KARENINA-WEB-compressed	Reauments, non me'n brembi…, responec Vronsky distraitaments, en tot restacar vagaments aqueth cognòm, Karenina, damb quauquarren engüegiu e afectat.
ANNA-KARENINA-WEB-compressed	Mès solide que coneishes ath mèn celèbre cunhat Alexei Alexandrevic.
ANNA-KARENINA-WEB-compressed	Lo coneishen toti!
ANNA-KARENINA-WEB-compressed	Lo coneishi de nòm e de vista…
ANNA-KARENINA-WEB-compressed	Me'n sai qu'ei plan sabent, plan intelligent, lèu un sant!
ANNA-KARENINA-WEB-compressed	Mès ja compreneràs qu'eth e jo non frequentam es madeishi lòcs.
ANNA-KARENINA-WEB-compressed	Eth is not in my line, didec Vronsky.
ANNA-KARENINA-WEB-compressed	Qu'ei un òme notable.
ANNA-KARENINA-WEB-compressed	Massa conservador, mès ei ua excellenta persona, comentèc Esteva Arkadievic.
ANNA-KARENINA-WEB-compressed	Ua excellenta persona!
ANNA-KARENINA-WEB-compressed	Mielhor entada eth, repliquèc Vronsky, arrint.
ANNA-KARENINA-WEB-compressed	A!, qu'ès aquiu!, didec en tot dirigir- se ath naut e ancian vailet de sa mair.
ANNA-KARENINA-WEB-compressed	Entra, entra…
ANNA-KARENINA-WEB-compressed	Dès hège bèth temps, a despart dera simpatia naturau qu'experimentaue per Oblonsky, que sentie ua atraccion especiau entada eth: li semblaue qu'eth sòn parentiu damb Kitty les estacaue mès.
ANNA-KARENINA-WEB-compressed	Qué, se hestege dimenge eth sopar en aunor d'aguesta “diva”?, preguntèc en tot agarrar-lo deth braç.
ANNA-KARENINA-WEB-compressed	Sense manca.
ANNA-KARENINA-WEB-compressed	Vau a hèr era lista des assistents.
ANNA-KARENINA-WEB-compressed	Coneisheres ager ath mèn amic Levin?, preguntèc Esteva Arkadievic.
ANNA-KARENINA-WEB-compressed	Plan que òc.
ANNA-KARENINA-WEB-compressed	Mès partic plan lèu.
ANNA-KARENINA-WEB-compressed	Sabi pas se per qué.
ANNA-KARENINA-WEB-compressed	Qu'ei un gojat plan simpatic, contunhèc Oblonsky.
ANNA-KARENINA-WEB-compressed	Qué te semble?
ANNA-KARENINA-WEB-compressed	Sabi pas, repliquèc Vronsky.
ANNA-KARENINA-WEB-compressed	En totes es persones de Moscòu, exceptat de tu, badinèc, que i trapi ua cèrta bruscaria…
ANNA-KARENINA-WEB-compressed	Tostemp son anujadi, revoutadi contra non sai qué.
ANNA-KARENINA-WEB-compressed	Semble tau que se volessen exprimir bèth ressentiment.
ANNA-KARENINA-WEB-compressed	Tè, donques qu'ei vertat!, exclamèc Oblonsky, arrint alègraments.
ANNA-KARENINA-WEB-compressed	Vierà lèu eth tren?, preguntèc Vronsky a un emplegat.
ANNA-KARENINA-WEB-compressed	Ja a gessut dera darrèra estacion, contestèc er òme.
ANNA-KARENINA-WEB-compressed	Se notaue era aproximacion deth convòi pes va-e-veni de mossos, era aparicion de gendarmes e emplegadi, eth movement des que demorauen as viatgèrs.
ANNA-KARENINA-WEB-compressed	Entre bromes de hered bugàs se distinguien es figures des trebalhadors deth camin de hèr, damb es sòns rosigadi abrics de pèth e bòtes de feultre, en tot esguitlar-se entre es vies.
ANNA-KARENINA-WEB-compressed	Ena luenhor s'entenie eth fiulet d'ua locomotritz e se percebie un pesat tremoladís.
ANNA-KARENINA-WEB-compressed	Que non as apreciat ben ath mèn amic, didec Esteva Arkadievic, que desiraue informar a Vronsky des intencions de Levin restacades damb Kitty.
ANNA-KARENINA-WEB-compressed	Reconeishi qu'ei un òme plan impulsiu e que vie a èster desagradiu a viatges.
ANNA-KARENINA-WEB-compressed	Mès soent resulte plan simpatic.
ANNA-KARENINA-WEB-compressed	Ei ua natura dreta e aunorada e tie un còr d'aur.
ANNA-KARENINA-WEB-compressed	Mès ager qu'auie motius particulars, contunhèc damb ua significatiua arridalha, en tot desbrembar-se'n totafèt dera pietat que Levin l'inspiraue eth dia abantes e experimentar ara eth madeish sentiment afectuós entà Vronsky.
ANNA-KARENINA-WEB-compressed	Òc: qu'auie motius entà senter-se plan erós o plan malerós.
ANNA-KARENINA-WEB-compressed	Vronsky s'arturèc e preguntèc sense embuts:
ANNA-KARENINA-WEB-compressed	Vos díder que se declarèc ager ara tua belle soeur?
ANNA-KARENINA-WEB-compressed	Dilhèu, assentic eth sòn amic.
ANNA-KARENINA-WEB-compressed	Jo sò que hec quauquarren atau.
ANNA-KARENINA-WEB-compressed	Mès se partic d'ora e s'estaue de mala encòlia, ei que…
ANNA-KARENINA-WEB-compressed	Hè ja temps qu'ère encamardat.
ANNA-KARENINA-WEB-compressed	Me hè dò!
ANNA-KARENINA-WEB-compressed	Totun, me pensi qu'era pòt aspirar a quauquarren mielhor, didec Vronsky.
ANNA-KARENINA-WEB-compressed	E comencèc a passejar agranint eth piech.
ANNA-KARENINA-WEB-compressed	Higec:
ANNA-KARENINA-WEB-compressed	Non lo coneishi guaire ben.
ANNA-KARENINA-WEB-compressed	Qu'ei cèrt qu'era sua situacion ei de mau hèr en aguest cas…
ANNA-KARENINA-WEB-compressed	Plan per aquerò lèu toti preferissen dirigir-se as…
ANNA-KARENINA-WEB-compressed	Aquiu, se hès meuca, solet vò díder que non as sòs.
ANNA-KARENINA-WEB-compressed	Ça que la, en d'auti casi, se met en jòc era pròpia dignitat.!
ANNA-KARENINA-WEB-compressed	Guarda, ja vie eth tren.
ANNA-KARENINA-WEB-compressed	En efècte, eth convòi arribaue fiulant.
ANNA-KARENINA-WEB-compressed	Eth cai tremolèc; passèc era locomotritz en tot deishar anar bromes de hum que s'estauen plan baishes per tòrt deth hered, e en tot botjar a plaser eth piston dera arròda centrau.
ANNA-KARENINA-WEB-compressed	Eth maquinista curbit d'arrosada, plan abrigat, saludaue a un e a un aute costat.
ANNA-KARENINA-WEB-compressed	Passèc eth tendèr, mès doç encara; passèc eth forgon, que i auie un gosset ganholant, e a tot darrèr arribèren es coches des viatgèrs.
ANNA-KARENINA-WEB-compressed	Eth menaire se metec un fiulet enes pòts e sautèc deth tren.
ANNA-KARENINA-WEB-compressed	Dempús comencèren a baishar es viatgèrs: un oficiau dera garda, plan estirat, que guardaue damb orgulh ath sòn entorn; un joen comerçant, plan leugèr, qu'amiaue un sac de viatge e arrie alègraments; un campanhard damb un hardèu ena esquia…
ANNA-KARENINA-WEB-compressed	Vronsky, ath cant deth sòn amic, contemplant as viatgèrs que gessien, s'en desbrembèc de sa mair complètaments.
ANNA-KARENINA-WEB-compressed	Çò que venguie de saber de Kitty l'esmoiguec e l'alegrèc.
ANNA-KARENINA-WEB-compressed	Se lheuèc sense encuedar-se'n; es sòns uelhs ludien.
ANNA-KARENINA-WEB-compressed	Se sentie victoriós.
ANNA-KARENINA-WEB-compressed	Era princesa Vronskaya vie en aqueth departament, didec eth menaire, en tot apressar-se ada eth.
ANNA-KARENINA-WEB-compressed	En realitat, ath sòn laguens non respectaue a sa mair; ne tansevolhe l'estimaue, encara que sivans es idies der ambient que se botjaue, non podie tractar-la que damb un respècte plan naut e aubedient, autant mès respectuós e aubedient coma mens la respectaue e l'estimaue.
ANNA-KARENINA-WEB-compressed	En tot demanar-li permís, venguec a entrar en departament, mès sentec eth besonh de virar-se d'esponera entà tornar a guardar-la, non solet pr'amor qu'ère plan beròia, non solet pera elegància e era gràcia simples qu'emanauen dera sua figura, senon pera expression infinitaments doça e amorassanta qu'aprecièc en sòn ròstre en passar ath sòn dauant.
ANNA-KARENINA-WEB-compressed	Quan Vronsky se virèc, era virèc tanben eth cap e es sòns ludenti uelhs bruni, ombrejadi damb espesses cilhes, s'arturèren en eth damb amistosa atencion, tau que se l'arreconeishessen, e dempús se desvièren, guardant ara multitud, coma se cerquèsse a quauquarrés.
ANNA-KARENINA-WEB-compressed	En aquera brèu guardada, Vronsky auec eth temps de campar era reprimida vivacitat que miralhaue eth ròstre e es uelhs d'aquera hemna e eth lèu imperceptible arridolet que se diboishaue enes sòns pòts de carmin.
ANNA-KARENINA-WEB-compressed	Se diderie que tota era rebocaue quauquarren contengut, que se revelaue, a maugrat sòn, ja ena lum dera sua guardada, ja ena sua arridalha.
ANNA-KARENINA-WEB-compressed	Vronsky entrèc ara fin en departament.
ANNA-KARENINA-WEB-compressed	Sa mair, ua anciana plan magra, de uelhs neri, pientada damb cargolhs menudi, arroncilhèc leugèraments es celhes en veir ath sòn hilh e arric damb es sòns primi pòts.
ANNA-KARENINA-WEB-compressed	Se lheuèc deth sèti, li balhèc ara puncèla ua bossa de viatge, sarrèc era man deth sòn hilh e, agarrant-li eth ròstre entre es sues, lo punèc ena tèsta.
ANNA-KARENINA-WEB-compressed	As recebut eth mèn telegrama?
ANNA-KARENINA-WEB-compressed	Com vas?
ANNA-KARENINA-WEB-compressed	Ben?
ANNA-KARENINA-WEB-compressed	M'alègri fòrça…
ANNA-KARENINA-WEB-compressed	As auut un bon viatge?, preguntèc eth, en tot sèir-se ath sòn costat e parant involuntariaments era aurelha ara votz femenina que sonaue darrèr era pòrta.
ANNA-KARENINA-WEB-compressed	Endonviaue qu'ère era dera hemna qu'auie vist entrar.
ANNA-KARENINA-WEB-compressed	Non posqui èster d'acòrd…, didie era votz dera dauna.
ANNA-KARENINA-WEB-compressed	Qu'ei un punt d'enguarda plan petersburgués, senhora…
ANNA-KARENINA-WEB-compressed	Arren de petersburgués; simplaments femenin.
ANNA-KARENINA-WEB-compressed	Ben: permetetz-me punar-vos era man.
ANNA-KARENINA-WEB-compressed	Adishatz, Ivan Petrovic.
ANNA-KARENINA-WEB-compressed	Guardatz s'ei per aquiu eth mèn frair e hètz-lo-me a vier.
ANNA-KARENINA-WEB-compressed	E era senhora tornèc en departament.
ANNA-KARENINA-WEB-compressed	Auetz trapat ath vòste frair?, preguntèc era Vronskaya.
ANNA-KARENINA-WEB-compressed	En aqueth moment, Vronsky rebrembèc qu'aquera senhora ère era Karenina.
ANNA-KARENINA-WEB-compressed	Eth vòste frair ei aquiu dehòra, didec, en tot lheuar-se.
ANNA-KARENINA-WEB-compressed	Desencusatz, mès que non vos auia arreconeishut.
ANNA-KARENINA-WEB-compressed	Ath delà, eth nòste encontre siguec tan brèu que solide que non me rebrembatz, higec, saludant.
ANNA-KARENINA-WEB-compressed	Òc que me'n brembi, didec era.
ANNA-KARENINA-WEB-compressed	Pendent eth camin que n'auem parlat fòrça de vos era vòsta mair e jo.
ANNA-KARENINA-WEB-compressed	E eth mèn frair sense vier!, exclamèc, en tot deishar, fin finau, hèr veir en un arridolet era animositat que l'aumplie.
ANNA-KARENINA-WEB-compressed	Crida-lo, Alecha, didec era anciana Comdessa.
ANNA-KARENINA-WEB-compressed	Vronsky, en tot sautar ena plataforma, cridèc:
ANNA-KARENINA-WEB-compressed	Oblonsky, vene!
ANNA-KARENINA-WEB-compressed	Era Karenina non demorèc a sa frair e, sonque veder-lo, gessec deth coche damb pas decidit e leugèr.
ANNA-KARENINA-WEB-compressed	En apressar-se, damb un gèst qu'estonèc a Vronsky pera sua gràcia e fermetat, l'estaquèc damb eth braç quèrre e, tirassant-lo entada era, lo punèc.
ANNA-KARENINA-WEB-compressed	Vronsky la guardaue sense deishar-la de uelh e sense saber-se'n eth madeish se per qué arrie.
ANNA-KARENINA-WEB-compressed	Dempús, en rebrembar-se'n que sa mair lo demoraue, tornèc entath departament.
ANNA-KARENINA-WEB-compressed	Vertat qu'ei plan agradiua?, didec era comdessa en tot referir-se ara Karenina.
ANNA-KARENINA-WEB-compressed	Eth sòn marit l'installèc damb jo e me n'alegrè, pr'amor qu'auem vengut parlant tot eth viatge.
ANNA-KARENINA-WEB-compressed	M'a dit que tu… vous filez le parfait amour.
ANNA-KARENINA-WEB-compressed	Tant mieux, mon cher, tant mieux…
ANNA-KARENINA-WEB-compressed	Non compreni cap a qué vos referitz, mama…
ANNA-KARENINA-WEB-compressed	Anem?
ANNA-KARENINA-WEB-compressed	Era Karenina entrèc de nauèth entà dider-se adiu dera Comdessa..
ANNA-KARENINA-WEB-compressed	Vai, didec alègraments: que ja auetz trapat ath vòste hilh e jo ath mèn frair.
ANNA-KARENINA-WEB-compressed	M'alègri, pr'amor que jo ja auia agotat tot eth corròp d'istòries e non auia ja arren mès entà condar.
ANNA-KARENINA-WEB-compressed	Qu'auria hèt un viatge ath torn deth mon damb vos sense engüejar-me, didec era Comdessa, tant que li cuelhie era man.
ANNA-KARENINA-WEB-compressed	Ètz vos ua hemna tan simpatica que resulte madeish d'agradiu parlar-vos qu'escotar-vos.
ANNA-KARENINA-WEB-compressed	E non pensetz tant en vòste hilh.
ANNA-KARENINA-WEB-compressed	Non ei possible viuer sense auer de separar-se bèth còp.
ANNA-KARENINA-WEB-compressed	Era Karenina ère de pès, plan dreta, e es sòns uelhs arrien.
ANNA-KARENINA-WEB-compressed	Anna Arkadievna, expliquèc era Vronskaya, qu'a un mainatge de ueit ans, que non se hè enlà d'eth jamès, e ara…
ANNA-KARENINA-WEB-compressed	Òc; era Comdessa e jo qu'auem parlat fòrça, cadua deth nòste hilh, repliquèc era Karenina.
ANNA-KARENINA-WEB-compressed	E un aute còp er arridolet, aguest viatge dirigit a Vronsky, illuminèc eth sòn ròstre.
ANNA-KARENINA-WEB-compressed	Solide que vos aurè hèt engüejar fòrça, didec eth, en tot cuélher ath vòl era pilòta de cocarèla qu'era l'auie lançat.
ANNA-KARENINA-WEB-compressed	Gràcies per tot.
ANNA-KARENINA-WEB-compressed	Eth dia d'ager m'a passat sense encuerdar-me'n.
ANNA-KARENINA-WEB-compressed	Enquia ua auta, Comdessa.
ANNA-KARENINA-WEB-compressed	Adishatz, estimada amiga, responec era Vronskaya.
ANNA-KARENINA-WEB-compressed	Permetetz-me punar eth vòste polit ròstre.
ANNA-KARENINA-WEB-compressed	Vos digui damb tota era franquesa d'ua vielha, qu'en aguest brac temps vos è cuelhut afècte.
ANNA-KARENINA-WEB-compressed	Era Karenina semblèc creir e apreciar aquera frasa, plan pera sua naturalitat.
ANNA-KARENINA-WEB-compressed	Se rogic e, en tot inclinar-se leugèraments, presentèc eth ròstre as pòts dera Comdessa.
ANNA-KARENINA-WEB-compressed	De seguic se lheuèc e, tostemp damb aqueth arridolet jogaire enes uelhs e enes pòts, balhèc era man a Vronsky.
ANNA-KARENINA-WEB-compressed	Ei plan simpatica, didec era anciana.
ANNA-KARENINA-WEB-compressed	Eth sòn hilh pensaue çò de madeish.
ANNA-KARENINA-WEB-compressed	La seguic de uelh enquia qu'era sua figura graciosa se li delic dera vista e solet alavetz er arridolet li despareishec des sòns pòts.
ANNA-KARENINA-WEB-compressed	Pera hiestreta vedec se com Anna s'apressaue a sa frair, botaue eth sòn braç jos eth d'eth e començaue a parlar animadaments, sens dobte de quauquarren que non auie deguna relacion damb Vronsky.
ANNA-KARENINA-WEB-compressed	E eth joen se sentec desengustat.
ANNA-KARENINA-WEB-compressed	Ètz en bona salut, mama?, didec en tot dirigir-se ara sua mair.
ANNA-KARENINA-WEB-compressed	Plan ben, plan ben.
ANNA-KARENINA-WEB-compressed	Alexandre a estat plan amable.
ANNA-KARENINA-WEB-compressed	Maria s'a botat plan beròia un aute còp.
ANNA-KARENINA-WEB-compressed	Ei plan interessant.
ANNA-KARENINA-WEB-compressed	E gessec de parlar-li des batialhes deth sòn arrèhilh, qu'entà assistir-i, auie anat exprèssaments tà Sant Petersburg, en tot referir-se ara especiau bontat qu'er Emperaire manifestèc entath sòn hilh màger.
ANNA-KARENINA-WEB-compressed	Aciu qu'ei Lavrenty, didec Vronsky, guardant pera hiestreta.
ANNA-KARENINA-WEB-compressed	Anem.
ANNA-KARENINA-WEB-compressed	Voletz?
ANNA-KARENINA-WEB-compressed	Era anciana se lheuèc.
ANNA-KARENINA-WEB-compressed	Profitem que i a pòga gent entà gésser, didec Vronsky.
ANNA-KARENINA-WEB-compressed	Era puncèla cuelhec era bossa de man e era gosseta.
ANNA-KARENINA-WEB-compressed	Eth majordòm e un vailet amiauen era rèsta der equipatge.
ANNA-KARENINA-WEB-compressed	Vronsky dèc eth braç a sa mair.
ANNA-KARENINA-WEB-compressed	Mès quan èren a mand de gésser vederen qu'era gent corrie espaurida d'un costat en aute.
ANNA-KARENINA-WEB-compressed	Crotzèc tanben eth cap dera estacion damb era sua ludenta casqueta fistonada.
ANNA-KARENINA-WEB-compressed	Que deuie auer-se passat quauquarren.
ANNA-KARENINA-WEB-compressed	Es viatgèrs corrien en direccion contrària ath convòi.
ANNA-KARENINA-WEB-compressed	Com?
ANNA-KARENINA-WEB-compressed	Qué?
ANNA-KARENINA-WEB-compressed	Per a on s'a lançat?, se sentie cridar.
ANNA-KARENINA-WEB-compressed	Es dus amics auien vist eth còs estronhat deth malerós.
ANNA-KARENINA-WEB-compressed	Quina causa mès terribla, Anna!
ANNA-KARENINA-WEB-compressed	S'ac auesses vist!, didie.
ANNA-KARENINA-WEB-compressed	Vronsky caraue.
ANNA-KARENINA-WEB-compressed	Eth sòn polit ròstre, encara que grèu, s'estaue impassible.
ANNA-KARENINA-WEB-compressed	S'ac auéssetz vist, Comdessa!, persutaue Esteva Arkadievic.
ANNA-KARENINA-WEB-compressed	E era sua hemna ère aquiu!
ANNA-KARENINA-WEB-compressed	Ère terrible!
ANNA-KARENINA-WEB-compressed	Se precipitèc sus eth cadavre.
ANNA-KARENINA-WEB-compressed	Çampar, ère eth que sostiège a tota era familha.
ANNA-KARENINA-WEB-compressed	Orre!, orre!
ANNA-KARENINA-WEB-compressed	Non se pòt hèr quauquarren per era?, demanèc era Karenina en votz baisha e esmoiguda.. Vronsky la guardèc e gessec deth coche.
ANNA-KARENINA-WEB-compressed	Ara torni, mama, didec dera porteta estant.
ANNA-KARENINA-WEB-compressed	En tornar ath cap d'ues menutes, Esteva Arkadievic parlaue tranquillament damb era Comdessa sus era cantaira de mòda tant qu'era anciana guardaue preocupada entara pòrta, demorant ath sòn hilh.
ANNA-KARENINA-WEB-compressed	Partim ja, didec Vronsky.
ANNA-KARENINA-WEB-compressed	Gesseren amassa.
ANNA-KARENINA-WEB-compressed	Eth joen anaue ath cap, damb sa mair.
ANNA-KARENINA-WEB-compressed	Ena gessuda, eth cap dera estacion artenhec a Vronsky.
ANNA-KARENINA-WEB-compressed	Vos l'auetz balhat ath mèn ajudant dus cents robles, didec.
ANNA-KARENINA-WEB-compressed	Me voletz díder, se vos platz, entà qui son?
ANNA-KARENINA-WEB-compressed	Entara veuda, responec Vronsky, arropint es espatles.
ANNA-KARENINA-WEB-compressed	Que non veigui eth besonh de preguntar arren.
ANNA-KARENINA-WEB-compressed	Donques qu'as balhat sòs?, cridèc Oblonsky.
ANNA-KARENINA-WEB-compressed	E higec, sarrant era man dera sua fraia: ei un bon gojat, plan brave.
ANNA-KARENINA-WEB-compressed	Vertat?.
ANNA-KARENINA-WEB-compressed	Comdessa, qu'è er aunor de saludar-vos.
ANNA-KARENINA-WEB-compressed	E Oblonsky s'arturèc damb sa fraia, en tot demorar qu'arribèsse era puncèla d'aguesta.
ANNA-KARENINA-WEB-compressed	Quan gesseren dera estacion, eth coche des Vronsky auie partit ja.
ANNA-KARENINA-WEB-compressed	Qu'a estat ua mòrt terribla, didie un senhor.
ANNA-KARENINA-WEB-compressed	Semble qu'eth tren l'a esmiejat.
ANNA-KARENINA-WEB-compressed	Qué te cau, Anna?, preguntèc, en auer recorrut ua braca tirada.
ANNA-KARENINA-WEB-compressed	Qu'ei un mau presagi, repliquèc era.
ANNA-KARENINA-WEB-compressed	Quines pegaries!, didec Esteva Arkadievic.
ANNA-KARENINA-WEB-compressed	Çò de mès important ei qu'ages arribat ja.
ANNA-KARENINA-WEB-compressed	Non sabes es esperances qu'è botat ena tua visita!
ANNA-KARENINA-WEB-compressed	Hè guaire temps que coneishes a Vronsky?, preguntèc Anna.
ANNA-KARENINA-WEB-compressed	Ja sabes que demoram maridar-lo damb Kitty?
ANNA-KARENINA-WEB-compressed	Òc?, mormolhèc Anna en votz baisha.
ANNA-KARENINA-WEB-compressed	E higec, botjant eth cap, coma se volesse aluenhar quauquarren que la shordaue fisicaments: ara parlem de tu.
ANNA-KARENINA-WEB-compressed	Tiem-mos enes tòns ahèrs.
ANNA-KARENINA-WEB-compressed	È recebut era tua carta e, ja ves, me sò esdegat a vier.
ANNA-KARENINA-WEB-compressed	Plan ben.
ANNA-KARENINA-WEB-compressed	Conda-m'ac tot.
ANNA-KARENINA-WEB-compressed	Esteva Arkadievic l'ac racondèc.
ANNA-KARENINA-WEB-compressed	Quan Anna entrèc en petit salon, trapèc a Dolly damb un mainatge ròi e grasset, plan semblable a sa pair, que cuelhie era leçon de francés.
ANNA-KARENINA-WEB-compressed	Eth mainatge liegie en tot virar-se soent e sajant d'arrincar deth sòn vestit un boton qu'ère per quèir.
ANNA-KARENINA-WEB-compressed	Era mair l'auie arturat era man diuèrsi viatges, mès eth persutaue en sòn assag.
ANNA-KARENINA-WEB-compressed	A tot darrèr Dolly l'arrinquèc eth boton e se lo botèc ena pòcha.
ANNA-KARENINA-WEB-compressed	Tie es mans quietes, Gricha, didec.
ANNA-KARENINA-WEB-compressed	E se balhèc de nauèth ath sòn prèzhèt.
ANNA-KARENINA-WEB-compressed	Hège fòrça temps que l'auie començat e solet se tenguie d'eth en moments de mala encòlia.
ANNA-KARENINA-WEB-compressed	Ara brocaue nerviosa, lheuant es dits e compdant maquinauments.
ANNA-KARENINA-WEB-compressed	A maugrat de qué auie dit eth dia abantes ath sòn marit qu'era arribada dera sa fraia non l'importaue, ac auie premanit tot entà receber-la e la demoraue damb vertadèra impaciéncia.
ANNA-KARENINA-WEB-compressed	Dolly ère aclapada, ablasigada peth dolor.
ANNA-KARENINA-WEB-compressed	Rebrembaue, ça que la, qu'Anna, era sua cunhada, ère era esposa d'un des personatges mès importants de Sant Petersburg, ua grande dame de capital.
ANNA-KARENINA-WEB-compressed	Qu'ei per aquerò que Dolly non complic çò qu'auie dit ath sòn espós e non se'n desbrembèc dera arribada dera sua cunhada.
ANNA-KARENINA-WEB-compressed	Qu'ère vertat qu'era casa des Karenin, pendent era sua estança en era, non l'auie hèt ua bona impression; ena sua manèra de víuer l'auie semblat desnishar quauquarren de faus.
ANNA-KARENINA-WEB-compressed	Pendent toti aguesti dies, Dolly s'auie estat soleta damb es mainatges.
ANNA-KARENINA-WEB-compressed	Non volie fidar ad arrés eth sòn dolor e, totun, damb aqueth dolor ena amna, non podie tier-se a ua auta causa.
ANNA-KARENINA-WEB-compressed	Se'n sabie que non parlarie damb Anna que sus aquerò, e se per un costat l'agradaue era idia, per aute la desengustaue auer de cohessar era sua umiliacion e escotar frases vulgares de tranquillitat e consolacion.
ANNA-KARENINA-WEB-compressed	Dolly, que demoraue ara sua cunhada campant a cada moment eth sòn relòtge, deishèc de campar-lo, coma se sòl díder, precisaments en moment qu'Anna arribèc.
ANNA-KARENINA-WEB-compressed	Com?
ANNA-KARENINA-WEB-compressed	Ja ès aciu?, didec, en tot punar e abraçar ara sua cunhada.
ANNA-KARENINA-WEB-compressed	M'alègri fòrça de veder-te, Dolly.
ANNA-KARENINA-WEB-compressed	E jo de veder-te a tu, didec Dolly, damb un fèble arridolet, sajant d'endonviar peth ròstre dera Karenina s'estaue o non informada de tot.
ANNA-KARENINA-WEB-compressed	Anem, anem; t'acompanharè entara tua cramba, contunhèc en tot sajar d'arrecular eth moment des explics.
ANNA-KARENINA-WEB-compressed	Ei Gricha, aguest?
ANNA-KARENINA-WEB-compressed	Diu mèn, com a creishut!, sorrisclèc Anna, punant ath mainatge, sense deishar de uelh a Dolly e rogint-se tota.
ANNA-KARENINA-WEB-compressed	E higec: Permete-me demorar-me ua estona aciu.
ANNA-KARENINA-WEB-compressed	Se treiguec eth mantelet; dempús eth chapèu.
ANNA-KARENINA-WEB-compressed	Qu'ès plia de felicitat e de salut!, didec Dolly, lèu damb enveja.
ANNA-KARENINA-WEB-compressed	Diu mèn, aguesta ei Tania!
ANNA-KARENINA-WEB-compressed	Qu'a era edat deth mèn Sergi, non?, exclamèc Anna en tot dirigir-se ara mainada, qu'entraue ath córrer.
ANNA-KARENINA-WEB-compressed	E, cuelhent-la enes sòns braci, la punèc tanben.
ANNA-KARENINA-WEB-compressed	Quina mainada tan polida!
ANNA-KARENINA-WEB-compressed	Qu'ei un encant!
ANNA-KARENINA-WEB-compressed	Au!, mostra-me a toti es mainatges.
ANNA-KARENINA-WEB-compressed	Li parlaue des cinc, en tot brembar-se'n non solet des sòns nòms, senon dera sua edat, des sues caracteristiques e enquia des malauties qu'auien patit.
ANNA-KARENINA-WEB-compressed	Dolly non podie deishar de senter-se esmoiguda.
ANNA-KARENINA-WEB-compressed	Ben; anem a veder-les, didec.
ANNA-KARENINA-WEB-compressed	Mès Vasia ei dormint; ei domatge.
ANNA-KARENINA-WEB-compressed	En auer vist as mainatges se seigueren, ja soletes, en salon, dauant ua tassa de cafè.
ANNA-KARENINA-WEB-compressed	Anna cuelhec era plata e dempús la hec enlà.
ANNA-KARENINA-WEB-compressed	Dolly, comencèc, eth mèn frair m'a parlat ja.
ANNA-KARENINA-WEB-compressed	Dolly que demoraue enténer frases de faussa pietat, guardèc a Anna damb heredor.
ANNA-KARENINA-WEB-compressed	Mès Anna non didec arren en aguest sens.
ANNA-KARENINA-WEB-compressed	Estimada Dolly!, sorrisclèc.
ANNA-KARENINA-WEB-compressed	Que non voi defener-lo ne padegar-te.
ANNA-KARENINA-WEB-compressed	Ei impossible.
ANNA-KARENINA-WEB-compressed	Solet voi díder que te planhi damb tota era mia amna.
ANNA-KARENINA-WEB-compressed	E darrèr es sues longues cilhes luderen es lèrmes.
ANNA-KARENINA-WEB-compressed	Se seiguec mès près dera sua cunhada e li cuelhec era man entre es sues, petites e vigoroses.
ANNA-KARENINA-WEB-compressed	Dolly non se hec enlà, mès contunhèc damb era sua acitud sevèra.
ANNA-KARENINA-WEB-compressed	Solet didec:
ANNA-KARENINA-WEB-compressed	Qu'ei de mau hèr sajar de consolar-me.
ANNA-KARENINA-WEB-compressed	Dempús de çò que s'a passat, tot qu'ei perdut; non se pòt hèr arren.
ANNA-KARENINA-WEB-compressed	Tant que parlaue atau, era expression deth sòn ròstre se solatgèc.
ANNA-KARENINA-WEB-compressed	Mès, qué podem hèr, Dolly?, qué podem hèr?
ANNA-KARENINA-WEB-compressed	Mos cau pensar en çò de mielhor que pogam hèr entà solucionar aguesta terribla situacion.
ANNA-KARENINA-WEB-compressed	Tot s'a acabat, e qu'ei tot, responec Dolly.
ANNA-KARENINA-WEB-compressed	E çò de pejor deth cas, comprene-lo, ei que non lo posqui deishar; que i son es mainatges, es obligacions, mès non posqui víuer damb eth.
ANNA-KARENINA-WEB-compressed	Eth solet hèt de veder-lo qu'ei entà jo ua tortura.
ANNA-KARENINA-WEB-compressed	Estimada Dolly, eth m'ac a condat tot, mès voleria que m'ac expliquèsses tu, tau que siguec.
ANNA-KARENINA-WEB-compressed	Dolly la guardèc inquisitiua.
ANNA-KARENINA-WEB-compressed	Ben, t'ac condarè dès era prumeria, decidic Dolly.
ANNA-KARENINA-WEB-compressed	Ja sabes se com me maridè: damb ua educacion que me hec vier en autar, non solet innocenta, senon tanben estupida.
ANNA-KARENINA-WEB-compressed	Non sabia arren.
ANNA-KARENINA-WEB-compressed	Diden, ja ac sai, qu'es òmes sòlen condar as sues hemnes era vida qu'an amiat abantes de maridar-se, mès Stiva…(e s'interrompec rectificant), mès Esteva Arkadievic non me condèc arren.
ANNA-KARENINA-WEB-compressed	Encara que non me creigues, jo me pensaua èster era soleta hemna qu'eth auie conneishut…
ANNA-KARENINA-WEB-compressed	Atau viuí ueit ans.
ANNA-KARENINA-WEB-compressed	Non solet non sospechaua que me podesse èster infidèu, senon qu'ac consideraua impossible.
ANNA-KARENINA-WEB-compressed	E, guarda, qu'en aguesta fe mia, m'en sabi de ressabuda d'aguest orror, d'aguesta viletat.
ANNA-KARENINA-WEB-compressed	Comprene-me…
ANNA-KARENINA-WEB-compressed	Èster totafèt segura dera mia felicitat, entà còp sec…, contunhaue Dolly en tot tier-se es lèrmes, entà còp sec recéber ua carta d'eth dirigida ara sua aimanta, ara institutritz des mèns mainatges!
ANNA-KARENINA-WEB-compressed	Ò!, non; qu'ei massa òrre!
ANNA-KARENINA-WEB-compressed	Encara se poirie justificar un atac de passion.
ANNA-KARENINA-WEB-compressed	Mès enganhar-me astutaments, contunhar estant eth mèn espós e er aimant d'era.
ANNA-KARENINA-WEB-compressed	Ò!, tu que non ac pòs compréner!
ANNA-KARENINA-WEB-compressed	Ac compreni, estimada Dolly, ac compreni… didec Anna, sarrant-li era man.
ANNA-KARENINA-WEB-compressed	E te penses qu'eth se n'encuede de tot er orror dera mia situacion?, seguic Dolly.
ANNA-KARENINA-WEB-compressed	Arren d'aquerò!
ANNA-KARENINA-WEB-compressed	Eth que viu content e erós.
ANNA-KARENINA-WEB-compressed	Aquerò no, l'interrompec Anna viuaments.
ANNA-KARENINA-WEB-compressed	Qu'ei digne tanben de pietat; er empenaïment que lo tie aclapat.
ANNA-KARENINA-WEB-compressed	Mès te penses qu'ei capable ne tansevolhe d'empenaïment?, interrompec Dolly, tachant es uelhs ena sua cunhada.
ANNA-KARENINA-WEB-compressed	Òc, lo coneishi pro ben e non podí que sénter pietat en veder-lo.
ANNA-KARENINA-WEB-compressed	Es dus lo coneishem.
ANNA-KARENINA-WEB-compressed	Eth qu'ei brave, mès capinaut.
ANNA-KARENINA-WEB-compressed	E ara se sent tant umiliat!
ANNA-KARENINA-WEB-compressed	Çò que mès m'esmò d'eth (Anna sabie qu'aquerò impressionarie a Dolly mès qu'arren) ei que i a dues causes que lo tormenten: prumèr, era vergonha que sent dauant des sòns hilhs, e dempús que, en tot estimar-te coma t'estime…
ANNA-KARENINA-WEB-compressed	Òc, òc, que t'estime mès qu'arren en mon, didec Anna precipitadaments, en tot empedir que Dolly repliquèsse.
ANNA-KARENINA-WEB-compressed	Donques ben, qu'estimant-te coma t'estime, t'age costat tant de mau.
ANNA-KARENINA-WEB-compressed	Compreni, didec, qu'era sua situacion tanben sigue terribla.
ANNA-KARENINA-WEB-compressed	Tier aquerò qu'ei mès penible entath colpable qu'entath que non n'ei, se se n'encuede de qué eth ei qui a costat tot eth mau.
ANNA-KARENINA-WEB-compressed	Mès, com perdonar-lo?
ANNA-KARENINA-WEB-compressed	Com contunhar a èster era sua hemna, dempús qu'era…?
ANNA-KARENINA-WEB-compressed	Víuer damb eth que serie un torment entà jo, mès que mès pr'amor que l'è estimat.
ANNA-KARENINA-WEB-compressed	Es somics estofèren era sua votz.
ANNA-KARENINA-WEB-compressed	Era ei joena e beròia, contunhèc.
ANNA-KARENINA-WEB-compressed	Non comprenes Anna?
ANNA-KARENINA-WEB-compressed	Era mia joenesa s'a esbugassat…
ANNA-KARENINA-WEB-compressed	E com?
ANNA-KARENINA-WEB-compressed	En servici d'eth e des sòns hilhs.
ANNA-KARENINA-WEB-compressed	L'è servit, en tot consumir-me en aquerò, e ara ada eth l'ei mès agradiua ua hemna joena, encara que sigue ua quinsevolhe.
ANNA-KARENINA-WEB-compressed	Solide qu'eri parlarien de jo; o dilhèu non, e en aguest cas qu'ei encara pejor.
ANNA-KARENINA-WEB-compressed	Comprenes?
ANNA-KARENINA-WEB-compressed	Er òdi balhèc in un aute còp ara sua guardada.
ANNA-KARENINA-WEB-compressed	Dempús d'aquerò, se qué me pòt díder?
ANNA-KARENINA-WEB-compressed	Jamès lo creirè.
ANNA-KARENINA-WEB-compressed	Tot s'a acabat, tot çò que me servie de recompensa peth mèn trabalh, pes mèns patiments…
ANNA-KARENINA-WEB-compressed	Vòs te creir que dar era leçon a Gricha, qu'abantes ère un plaser entà jo, ei ara ua tortura?
ANNA-KARENINA-WEB-compressed	Entà qué esforçar-me, entà qué trabalhar?
ANNA-KARENINA-WEB-compressed	Qu'ei domatge qu'ajam hilhs!
ANNA-KARENINA-WEB-compressed	Ei òrre, mès t'asseguri qu'ara, en sòrta de trendesa e amor solet senti aversion entada eth, òc, aversion, aversion e, enquia e tot, se podessa l'auciria.
ANNA-KARENINA-WEB-compressed	Qu'ac compreni tot, estimada Dolly.
ANNA-KARENINA-WEB-compressed	Mès non te botes atau.
ANNA-KARENINA-WEB-compressed	Te trapes autant ofensada, autant excitada, que non ves es causes damb claretat.
ANNA-KARENINA-WEB-compressed	Dolly se padeguèc.
ANNA-KARENINA-WEB-compressed	Es dues s'estèren uns instants en silenci.
ANNA-KARENINA-WEB-compressed	Qué harè, Anna?
ANNA-KARENINA-WEB-compressed	Ajuda-me a resolvè'c.
ANNA-KARENINA-WEB-compressed	Jo qu'è pensat en tot e non veigui cap de solucion.
ANNA-KARENINA-WEB-compressed	Que sò era sua fraia, comencèc, e coneishi ben eth sòn caractèr: er assopliment qu'ac desbrembe tot, e hec un gèst en tot senhalar era tèsta, er assopliment que s'autrege e que dempús s'empenaís.
ANNA-KARENINA-WEB-compressed	Ara non s'imagine, non ven de compréner se com podec hèr çò que hec.
ANNA-KARENINA-WEB-compressed	Ja, que ja me n'encuedi, interrompec Dolly.
ANNA-KARENINA-WEB-compressed	Mès, e jo?
ANNA-KARENINA-WEB-compressed	Te'n desbrembes de jo?
ANNA-KARENINA-WEB-compressed	Dilhèu patisqui mens qu'eth?
ANNA-KARENINA-WEB-compressed	Demora.
ANNA-KARENINA-WEB-compressed	Cohèssi, Dolly, que quan eth m'expliquèc es causes non comprení deth tot, er orror dera tua situacion.
ANNA-KARENINA-WEB-compressed	Lo vedí solet ada eth, comprení qu'era familha ère desgahonada e lo planhí.
ANNA-KARENINA-WEB-compressed	Mès dempús d'auer parlat damb tu, jo, coma hemna, veigui çò d'aute, senti es tòns patiments e non poiria exprimir-te era pietat que me bohes ath laguens.
ANNA-KARENINA-WEB-compressed	Mès, estimada Dolly, a maugrat de qué comprena es tòns patiments, non sai, totun, er amor que posques sauvar per eth ath hons dera tua amna.
ANNA-KARENINA-WEB-compressed	Se l'estimes pro entà perdonar-lo, perdona-lo.
ANNA-KARENINA-WEB-compressed	Non!, sorrisclèc Dolly.
ANNA-KARENINA-WEB-compressed	Coneishi eth mon mès que tu, didec, e sai se com ven es causes es persones coma Esteva.
ANNA-KARENINA-WEB-compressed	Tu te penses qu'eri parlarien de tu.
ANNA-KARENINA-WEB-compressed	Arren d'aquerò.
ANNA-KARENINA-WEB-compressed	Es òmes atau pequen contra era sua fidelitat, mès era sua hemna e eth sòn larèr son sagradi entada eri.
ANNA-KARENINA-WEB-compressed	Hemnes coma aguesta institutritz son entàs sòns uelhs ua causa desparièra, compatibla damb er amor ara familha.
ANNA-KARENINA-WEB-compressed	Meten entre eres e eth larèr ua linha de separacion que jamès se trauèsse.
ANNA-KARENINA-WEB-compressed	Non sabi pro ben se com pòt èster aquerò, mès ei atau.
ANNA-KARENINA-WEB-compressed	Òc, òc, mès eth la punarie e…
ANNA-KARENINA-WEB-compressed	Pòs-te, Dolly.
ANNA-KARENINA-WEB-compressed	M'en brembi quan Stiva ère encamardat de tu, com ploraue en rebrembar-te, com parlaue de tu de contunh, guaira poesia metie en tòn amor.
ANNA-KARENINA-WEB-compressed	E me'n sabi que, a mida que se passaue eth temps, sentie per tu mès respècte.
ANNA-KARENINA-WEB-compressed	Tostemp arríem quan didie a cada moment: “Dolly ei ua hemna extraordinària” Tu ères entada eth ua divinitat e ne contunhes estant.
ANNA-KARENINA-WEB-compressed	Aguesta passion d'ara non a afectat eth hons dera sua amna.
ANNA-KARENINA-WEB-compressed	E se se repetisse?
ANNA-KARENINA-WEB-compressed	Non m'ac pensi.
ANNA-KARENINA-WEB-compressed	L'auries perdonat tu?
ANNA-KARENINA-WEB-compressed	Sabi pas, non posqui jutjar…
ANNA-KARENINA-WEB-compressed	Anna reflexionèc un moment e higec:
ANNA-KARENINA-WEB-compressed	Òc, òc que posqui, òc que posqui.
ANNA-KARENINA-WEB-compressed	L'auria perdonat!
ANNA-KARENINA-WEB-compressed	Qu'ei vertat que jo m'auria transformat en ua auta hemna, òc; mès lo perdonaria, tau que se non s'auesse passat arren, absoludaments arren…
ANNA-KARENINA-WEB-compressed	Òc, atau li calerie èster, interrompec Dolly, coma se ja auesse pensat en aquerò abantes; Se non, non serie perdon.
ANNA-KARENINA-WEB-compressed	Se se perdone que li cau èster complètaments…
ANNA-KARENINA-WEB-compressed	En fin, te vau a acompanhar entara tua cramba, higec, en tot lheuar-se e abraçant a Anna.
ANNA-KARENINA-WEB-compressed	Guaire m'alègri de qué ages vengut, estimada!
ANNA-KARENINA-WEB-compressed	Senti era mia amna plan mès solatjada, plan mès aleugerida.
ANNA-KARENINA-WEB-compressed	Oblonsky dinèc en çò de sòn, era convèrsa siguec generau e era sua esposa li parlèc de tu, çò que darrèraments non se passaue jamès.
ANNA-KARENINA-WEB-compressed	Qu'ei vertat que persistie era heredor entre eth matrimòni, mès ja non se parlaue de separacion e Oblonsky començaue a aubirar era possibilitat de hèr es patzes.
ANNA-KARENINA-WEB-compressed	Dempús de dinar arribèc Kitty.
ANNA-KARENINA-WEB-compressed	A penes coneishie a Anna Karenina e venguie un shinhau inquieta dauant era idia d'acarar-se damb aquera grana dauna de Sant Petersburg que toti ne parlauen damb tant d'elògi.
ANNA-KARENINA-WEB-compressed	Mès de seguit se'n sabèc que l'auie shautat.
ANNA-KARENINA-WEB-compressed	Anna se sentec agradiuaments impressionada pera joenesa e vigor dera joena, e Kitty se sentec, de seguit, enamorada d'era, tau que sòlen enamorar-se es gojates des senhores de mès edat.
ANNA-KARENINA-WEB-compressed	En arren se retiraue a ua grana dauna, ne semblaue que siguesse mair d'un mainatge de ueit ans.
ANNA-KARENINA-WEB-compressed	Quinsevolh, en veir era leugerèsa des sòns movements, era sua vivacitat e era finesa dera sua pèth, l'auirie cuelhut per ua gojata de vint ans, se non siguesse per ua expression sevèra e enquia trista, qu'impressionaue e senhorejaue a Kitty, qu'escurie a viatges un shinhau es sòns uelhs.
ANNA-KARENINA-WEB-compressed	Endonviaue qu'Anna ère d'ua simplicitat absoluda e que non amagaue arren, mès endonviaue tanben que s'estaue ena sua amna un mon superior, un mon complicat e poetic que Kitty non podie compréner.
ANNA-KARENINA-WEB-compressed	Stiva, li didec alègraments, en tot senhar-lo e en tot mostrar-li era pòrta damb es sòns uelhs.
ANNA-KARENINA-WEB-compressed	Vè-te'n e que Diu t'ajude.
ANNA-KARENINA-WEB-compressed	Eth la comprenec, lancèc era cigarreta e s'esguitlèc darrèr era pòrta.
ANNA-KARENINA-WEB-compressed	Anna tornèc en divan a on s'auie seigut abantes, entornejada pes mainatges.
ANNA-KARENINA-WEB-compressed	Plan per çò que sa mair apreciaue ad aquera tia o pr'amor que sentessen un afècte espontanèu de cap ada era, prumèr es dus mès grani e dempús es mès petiti, tau que se passe tostemp damb es mainatges, ja dempús deth dinar s'aganchèren ara sua pèlha e non se desseparauen d'era.
ANNA-KARENINA-WEB-compressed	Placem-mos tau qu'èrem abantes, didec Anna Karenina en sèir-se en sòn lòc.
ANNA-KARENINA-WEB-compressed	Quan se celèbre eth pròplèu balh?, preguntèc Anna a Kitty.
ANNA-KARENINA-WEB-compressed	Era setmana a vier.
ANNA-KARENINA-WEB-compressed	Serà un balh magnific e plan animat, un d'aqueri balhs qu'en eri s'està tostemp content.
ANNA-KARENINA-WEB-compressed	Qu'ei que i a reauments balhs qu'en eri s'estongue tostemps content?, preguntèc Anna damb un shinhau d'ironia.
ANNA-KARENINA-WEB-compressed	Encara que semble estranh, ei atau.
ANNA-KARENINA-WEB-compressed	En çò des Bobrischev son tostemp alègres e en çò des Nitigin tanben.
ANNA-KARENINA-WEB-compressed	Ça que la, en çò des Mechkov son engüegius.
ANNA-KARENINA-WEB-compressed	Non ac auetz notat?
ANNA-KARENINA-WEB-compressed	Non, estimada.
ANNA-KARENINA-WEB-compressed	Entà jo que ja non i a balhs qu'un s'estongue tostemp alègre, didec Anna, e Kitty campèc enes uelhs de Karenina un bualh d'aqueth mon particular que l'auie estat revelat.
ANNA-KARENINA-WEB-compressed	Entà jo solet i a balhs que me senti mens engüegiua qu'en auti.
ANNA-KARENINA-WEB-compressed	Ei possible que vos engüegetz en un balh?
ANNA-KARENINA-WEB-compressed	Per qué non m'auria jo d'engüejar en un balh?
ANNA-KARENINA-WEB-compressed	Kitty comprenec qu'Anna endonviaue era responsa.
ANNA-KARENINA-WEB-compressed	Pr'amor que seratz vos tostemp era mès admirada de totes.
ANNA-KARENINA-WEB-compressed	Anna, qu'auie era vertut de rogir-se, se rogic e didec:
ANNA-KARENINA-WEB-compressed	En prumèr lòc, que non ei atau, e encara que ne siguesse, de qué me servirie?
ANNA-KARENINA-WEB-compressed	Vieratz en aguest balh que vos digui?
ANNA-KARENINA-WEB-compressed	Me pensi que non poirè deishar d'assistir-i, me consolarè en tot pensar qu'aquerò vos satisfè.
ANNA-KARENINA-WEB-compressed	Gricha non m'estires eth peu: que ja sò pro esperluada, didec, en tot apraiar-se era guinsa de peus que damb eri jogaue Grincha.
ANNA-KARENINA-WEB-compressed	Vos imagini en balh damb un vestit lillà…
ANNA-KARENINA-WEB-compressed	E per qué precisaments lillà, preguntèc Anna, arrint.
ANNA-KARENINA-WEB-compressed	Au, mainatges, a préner eth tè.
ANNA-KARENINA-WEB-compressed	Non entenetz que vos cride miss Hull?, didec en tot her-les enlà e endralhar-les de cap ath minjador.
ANNA-KARENINA-WEB-compressed	Que ja sai se per qué vos shautarie veder-me en balh: vos que demoratz fòrça causes d'aguesta net e voleríetz que toti participèssen dera vòsta felicitat, concludic Anna, en tot dirigir-se a Kitty.
ANNA-KARENINA-WEB-compressed	Qu'ei vertat.
ANNA-KARENINA-WEB-compressed	Com ac sabetz?
ANNA-KARENINA-WEB-compressed	Be n'ei d'erós un ara vòsta edat!, contunhèc Anna.
ANNA-KARENINA-WEB-compressed	M'en brembi e arreconeishi aguesta broma blua coma era des montanhes soïsses, aguesta broma baisha qu'ac entornège tot ena epòca erosa que s'acabe era mainadesa.
ANNA-KARENINA-WEB-compressed	D'aguest enòrme cèrcle erós e alègre comence un camin que se va hènt estret, cada viatge mès estret.
ANNA-KARENINA-WEB-compressed	Com pataquege eth còr quan se comence aguest camin qu'ara prumeria semble tan clar e polit!
ANNA-KARENINA-WEB-compressed	Qui non a passat per açò?
ANNA-KARENINA-WEB-compressed	Kitty arrie sense díder se shò ne arri.
ANNA-KARENINA-WEB-compressed	Com me shautarie conéisher era novèla dera sua vida!”, pensaue en evocar era preséncia pòc romantica d'Alexei Alexandrovic, eth marit d'Anna.
ANNA-KARENINA-WEB-compressed	Me'n sai de quauquarren des vòstes causes, seguic Karenina.
ANNA-KARENINA-WEB-compressed	Stiva m'ac didec.
ANNA-KARENINA-WEB-compressed	Vos feliciti.
ANNA-KARENINA-WEB-compressed	Non sabetz que Vronsky ère ena estacion?
ANNA-KARENINA-WEB-compressed	Ère aquiu?, didec Kitty en tot rogir-se.
ANNA-KARENINA-WEB-compressed	E qué vos didec Stiva?
ANNA-KARENINA-WEB-compressed	M'ac didec tot…
ANNA-KARENINA-WEB-compressed	E jo me n'alegrè fòrça.
ANNA-KARENINA-WEB-compressed	Que hi eth viatge en companhia dera mair de Vronsky.
ANNA-KARENINA-WEB-compressed	Non hec que parlar-me d'eth: ei eth sòn preferit.
ANNA-KARENINA-WEB-compressed	Ja sai qu'es mairs son apassionades, mès…
ANNA-KARENINA-WEB-compressed	Qué vos condèc?
ANNA-KARENINA-WEB-compressed	Fòrça causes.
ANNA-KARENINA-WEB-compressed	E plan, a despart dera predileccion que tie per eth sa mair, se ve qu'ei un cavalièr.
ANNA-KARENINA-WEB-compressed	Per exemple, semble que volec cedir toti es sòns bens a sa frair.
ANNA-KARENINA-WEB-compressed	En èster mainatge, sauvèc a ua hemna que s'estofaue…
ANNA-KARENINA-WEB-compressed	En fin qu'ei un eròi, acabèc Anna, arrint e rebrembant-se des dus cents robles que Vronsky autregèsse ena estacion.
ANNA-KARENINA-WEB-compressed	Sa mair me demanèc que la visitèssa, didec ara seguida, e m'agradarà veir ara vielheta.
ANNA-KARENINA-WEB-compressed	Deman que i pensi vier.
ANNA-KARENINA-WEB-compressed	Gràcies a Diu Stiva amie ua bona estona ena cramba, mormolhèc, en tot cambiar de convèrsa e lheuant-se un shinhau contrariada, sivans li semblèc a Kitty.
ANNA-KARENINA-WEB-compressed	Me tòque a jo prumèr, a jo, a jo!, cridauen es mainatges que, acabat eth tè, se precipitauen de nauèth entara tia Anna.
ANNA-KARENINA-WEB-compressed	Toti amassa!, responec Anna, arrint.
ANNA-KARENINA-WEB-compressed	E corrent ath sòn encontre, les abracèc.
ANNA-KARENINA-WEB-compressed	Ara ora de préner eth tè es persones granes, Dolly gessec deth sòn quarto.
ANNA-KARENINA-WEB-compressed	Esteva Arkadievic non apareishec.
ANNA-KARENINA-WEB-compressed	Solide auie gessut dera cramba dera sua hemna pera pòrta faussa.
ANNA-KARENINA-WEB-compressed	Cranhi que cuelhes hered ena cramba de naut, didec Dolly a Anna.
ANNA-KARENINA-WEB-compressed	Que voi passar- te entà baish; atau demorarè mès apròp de tu.
ANNA-KARENINA-WEB-compressed	Non te cau pòur de jo!, repliquèc Anna, en tot sajar de liéger en ròstre dera sua cunhada s'auie auut o non reconciliacion.
ANNA-KARENINA-WEB-compressed	Dilhèu ages massa lum, gessec Dolly.
ANNA-KARENINA-WEB-compressed	Que ja t'è dit que dormisqui pertot coma un soc, sigue a on sigue.
ANNA-KARENINA-WEB-compressed	Qué se passe?, preguntèc Esteva Arkadievic, en gésser deth burèu dirigint-se ara sua hemna.
ANNA-KARENINA-WEB-compressed	Anna e Kitty compreneren peth ton qu'era reconciliacion s'auie ja produsit.
ANNA-KARENINA-WEB-compressed	Que voleria installar a Anna aciu baish, mès me cau méter uns ridèus, responec Dolly.
ANNA-KARENINA-WEB-compressed	Ac aurè de hèr jo madeisha.
ANNA-KARENINA-WEB-compressed	Se non, arrés ac harà.
ANNA-KARENINA-WEB-compressed	Non compliques es causes sense besonh, Dolly!, repliquèc eth sòn marit.
ANNA-KARENINA-WEB-compressed	Se vos, ac harè jo madeish.
ANNA-KARENINA-WEB-compressed	Òc: que ja sai se com, responec Dolly.
ANNA-KARENINA-WEB-compressed	Manaràs a Matèu qu'ac apraie, partiràs e eth ac harà tot ath revés.
ANNA-KARENINA-WEB-compressed	E ua riseta ironica arropic, coma de costum, es comissures des sòns pòts.
ANNA-KARENINA-WEB-compressed	E, erosa per auer artenhut era patz conjugau, s'apressèc a Dolly e la punèc.
ANNA-KARENINA-WEB-compressed	Arren d'aquerò!
ANNA-KARENINA-WEB-compressed	Sabi pas se per qué mos mensprèdes tant a Matèu e a jo!, didec Esteva Arkadievic ara sua hemna, en tot arrir lèu imperceptiblaments.
ANNA-KARENINA-WEB-compressed	Pendent tota era tarde.
ANNA-KARENINA-WEB-compressed	Dolly tractèc ath sòn marit damb ua cèrta e leugèra ironia.
ANNA-KARENINA-WEB-compressed	Esteva Arkadievic ère content e alègre, mès sense excès, e semblant que volie indicar que, encara que perdonat, sentie eth pes dera sua colpa.
ANNA-KARENINA-WEB-compressed	Tàs nau e mieja era agradiua convèrsa familhar que se debanaue dauant era taula de tè des Oblansky siguec interrompuda per un hèt trivial e vidant, mès qu'estonèc a toti.
ANNA-KARENINA-WEB-compressed	Se parlaue sus un des amics comuns, quan Anna se lheuèc ath córrer e ara imprevista.
ANNA-KARENINA-WEB-compressed	Vos vau a mostrar era fòto deth mèn Sergi, didec damb capinauta riseta mairau.
ANNA-KARENINA-WEB-compressed	Que l'è en mèn album.
ANNA-KARENINA-WEB-compressed	Es dètz qu'ère era ora que generauments se didie adiu deth sòn hilh e enquia solie ajaçar-se era madeisha abantes de vier en balh.
ANNA-KARENINA-WEB-compressed	E de ressabuda s'auie entristit en pensar que se trapaue luenh d'eth, e siguesse que siguesse çò de qué parlauen eth sòn pensament volaue entath sòn Sergi e era sua ondulada tèsta, e es talents de campar eth sòn retrait e parlar sus eth l'escometec de pic.
ANNA-KARENINA-WEB-compressed	Per aquerò se lheuèc e, damb pas leugèr e segur, venguec a cercar er album qu'auie eth sòn retrait.
ANNA-KARENINA-WEB-compressed	En gésser deth salon s'entenec sonar eth timbre en recebedor.
ANNA-KARENINA-WEB-compressed	Qui deu èster?, didec Dolly.
ANNA-KARENINA-WEB-compressed	Entà vier a cercar-me, qu'ei plan d'ora, e entà que vengue gent de dehòra, ei plan tard, comentèc Kitty.
ANNA-KARENINA-WEB-compressed	Que serà que me hèn a vier bèth document, didec Esteva Arkadievic.
ANNA-KARENINA-WEB-compressed	Tant qu'Anna passaue dauant dera escala principau, eth vailet pujaue entà anonciar ath nauèth vengut, qu'ère en vestibul, jos era lum dera lampa.
ANNA-KARENINA-WEB-compressed	Anna campèc entà baish e, en reconéisher a Vronsky, un estranh sentiment d'alegria e temor neguèc eth sòn còr.
ANNA-KARENINA-WEB-compressed	Eth s'estaue damb er abric jargat, en tot cercar-se quauquarren ena pòcha.
ANNA-KARENINA-WEB-compressed	En arribar Anna ena mitat dera escala, Vronsky campèc entà naut, la vedec e ua expression de vergonha e de confusion se miralhèc ena sua cara.
ANNA-KARENINA-WEB-compressed	Anna seguic eth sòn camin, inclinant leugèraments eth cap.
ANNA-KARENINA-WEB-compressed	Quan tornèc Anna damb er album, Vronsky ja non ère aquiu, e Esteva Arkadievic condaue qu'eth sòn amic auie vengut solet entà informar-se des detalhs d'un repaish que se balhaue ath londeman en aunor d'ua celebritat estrangèra.
ANNA-KARENINA-WEB-compressed	Per mès que l'ac è demanat, non a volut pujar, didec Oblonsky.
ANNA-KARENINA-WEB-compressed	Qu'ei estranh!
ANNA-KARENINA-WEB-compressed	Mès que non a volut entrar per çò de tard qu'ei e tanben per estar Anna, qu'ei ua estranha entada eth”.
ANNA-KARENINA-WEB-compressed	Toti se guardèren en silenci.
ANNA-KARENINA-WEB-compressed	Dempús comencèren a huelhetar er album.
ANNA-KARENINA-WEB-compressed	Arren auie d'extraordinari qu'un amic visitèsse a un aute tàs nau e mieja dera net entà informar-se'n d'ua taulejada que s'auie de celebrar ath londeman; mès a toti les semblèc fòrça estranh, e a Anna l'ac semblèc mès qu'arrés, autanplan li semblèc qu'er anament de Vronsky non ère deth tot avient.
ANNA-KARENINA-WEB-compressed	Començaue eth balh quan Kitty entrèc damb sa mair ena grana escala illuminada, ornada damb flors, plia de lacais d'empovassada perruca e vermelh caftan.
ANNA-KARENINA-WEB-compressed	Des sales estant arribaue eth heregament des vestits coma un amortat bronzinament des abelhes en un brinhon.
ANNA-KARENINA-WEB-compressed	Tant qu'eres s'apraiauen es vestits e es pientats dauant des miralhs deth vestibul plen de gent, sonèren doci e melodiosi es acòrds des violons dera orquèstra començant eth prumèr vals.
ANNA-KARENINA-WEB-compressed	Un acian, jargat damb vestit civil, s'apraiaue es sòns possi peublanqui dauant d'un miralh, en tot espàrger ath sòn entorn un fòrt perhum, se trapèc damb eres ena escala les cedic eth pas, tant que campaue a Kitty, que non coneishie, damb evident plaser.
ANNA-KARENINA-WEB-compressed	Un joen imbèrbe, sense cap de dobte un des galantets qu'eth vielh Scherbazky cridaue petimètres, qu'amiaue un justet plan dubèrt e s'apraiaue, caminant, era corvata blanca, les saludèc e, dempús d'auer hèt uns passi, hec repè e convidèc a Kitty a dançar.
ANNA-KARENINA-WEB-compressed	Coma qu'auie era prumèra contradança comprometuda damb Vronsky, Kitty li calèc prométer dera dusau ad aqueth joen.
ANNA-KARENINA-WEB-compressed	Un militar pròche ara pòrta, que se cordaue es gants e s'apraiaue era mostacha, campèc damb admiracion a Kitty, resplendenta en sòn vestit de color ròsa.
ANNA-KARENINA-WEB-compressed	A maugrat de qué eth vestit, eth pientat e toti es auti preparatius entath balh l'auien costat a Kitty fòrça trabalh e fòrça copacaps, ara eth complicat vestit de tul l'estaue damb tanta naturalitat coma se totes es dentèles, es brodaries e es auti detalhs dera sua vestimenta non auessen exigit d'era e dera sua familha un solet instant d'atencion, tau que s'auesse neishut entre aqueth tul e aqueres dentèles, damb aqueth pientat naut apolidit damb ua ròsa e quauques huelhes ath torn…
ANNA-KARENINA-WEB-compressed	Era vielha Princesa, abantes d'entrar ena sala, sagèc d'apraiar eth cinturon de Kitty, mès era s'auie hèt enlà, coma se s'en sabesse de qué tot l'estaue ben, e que tot en era ère graciós e non auie besonh de cap apraiament.
ANNA-KARENINA-WEB-compressed	S'estaue en un des sòns mielhors dies.
ANNA-KARENINA-WEB-compressed	Eth vestit non la sarraue per cap costat, cap dentèla penjaue.
ANNA-KARENINA-WEB-compressed	Es sabatetes color ròsa, de talon naut, en sòrta de sarrar, semblauen amorassar e hèr vier mès beròis es sòns pèets.
ANNA-KARENINA-WEB-compressed	Es espessi e ròis tirataps postissi apolidien damb naturalitat eth sòn capet.
ANNA-KARENINA-WEB-compressed	Es tres botons de cadun des gants èren perfèctaments cordadi e es gants s'ajustauen as sues mans sense deformar-les en arren.
ANNA-KARENINA-WEB-compressed	Ua cinta de velot nere cenhie doçaments era sua gòrja.
ANNA-KARENINA-WEB-compressed	Aquera cinteta qu'ère ua delícia; cada còp que Kitty se guardaue en miralh dera sua casa, sentie era impression de qué era cinta parlaue.
ANNA-KARENINA-WEB-compressed	En guardar-se aciu en miralh, Kitty arric tanben compladuda.
ANNA-KARENINA-WEB-compressed	Es sues espatles e braci nudi li dauen era sensacion d'ua heredor de marme que li resultaue agradiua.
ANNA-KARENINA-WEB-compressed	Es sòns uelhs ludents es sòns pòts pintadi non poderen hèr qu'arrir en veder-se tan beròia.
ANNA-KARENINA-WEB-compressed	Sonque entrar en salon s'apressèc as grops de senhores, totes cintes e dentèles, que demorauen eth moment d'èster convidades a dançar (Kitty non entraue jamès en aqueri grops) li demanèc ja un vals eth mielhor des dançaires, eth celèbre director de dança, eth mèstre de ceremònies, un òme maridat, beròi e elegant, Egoruchka Korsunsky, que venguie de deishar ara comdessa Bonina, que damb era dancèc eth prumèr vals.
ANNA-KARENINA-WEB-compressed	Mentre contemplaue damb mina dominanta es parelhes que dançauen, vedec entrar a Kitty e se filèc entada era damb eth pas decidit des directors de dança.
ANNA-KARENINA-WEB-compressed	S'inclinèc ath sòn dauant e, sense ne tansevolhe demanar-li se volie dançar, estirèc era man entà cuelher-la pera delicada cintura.
ANNA-KARENINA-WEB-compressed	Era joena campèc ath sòn entorn entà cercar a quauquarrés tà balhar-li eth sòn ventalh e era mestresa dera casa lo cuelhec arrint.
ANNA-KARENINA-WEB-compressed	Me hè gòi qu'ajatz vengut lèu, didec eth, en tot cenher-li era cintura.
ANNA-KARENINA-WEB-compressed	Non compreni se com se pòt arribar tard.
ANNA-KARENINA-WEB-compressed	Dançar damb vos qu'ei ua pòsa.
ANNA-KARENINA-WEB-compressed	Quina admirabla precision e quina leugeresa!, didec Korsunsky, tant que virauen ath compàs deth vals.
ANNA-KARENINA-WEB-compressed	Era arric, e peth dessús deth muscle dera sua parelha, guardèc era sala.
ANNA-KARENINA-WEB-compressed	Kitty non ère ua d'aqueres novícies qu'era emocion deth prumèr balh les hè confóner toti es ròstres que les entornègen, ne ua d'aguestes gojates que, a truca de frequentar es sales de balh, vien de conéisher a toti es assistents de tau manèra que enquia les engüege ja campar-les.
ANNA-KARENINA-WEB-compressed	Kitty s'estaue en tèrme miei.
ANNA-KARENINA-WEB-compressed	Atau, donc, podec contemplar tota era sala damb retenguda emocion.
ANNA-KARENINA-WEB-compressed	Campèc prumèr entara quèrra, a on se trapaue eth floret dera bona societat.
ANNA-KARENINA-WEB-compressed	S'estaue aquiu era hemna de Korsunsky, era beròia Lidy, damb un vestit excessiuaments escotat; Krivin, damb era sua calvícia ludenta, present, coma tostemp, a on s'amassaue era bona societat; mès enlà, en un grop qu'es joenes campauen sense gausar apressar-se, Kitty vedec a Esteva Arkadievic e era arroganta figura e eth cap d'Anna, vestida de velot nere.
ANNA-KARENINA-WEB-compressed	Tanben “eth” ère aquiu.
ANNA-KARENINA-WEB-compressed	Levin.
ANNA-KARENINA-WEB-compressed	Kitty lo desnishèc de luenh estant e enquia observèc qu'eth tanben la guardaue.
ANNA-KARENINA-WEB-compressed	Ua viradeta mès s'ei que non ètz cansada?, preguntèc Korsunsky, un shinhau estofat.
ANNA-KARENINA-WEB-compressed	Non; gràcies.
ANNA-KARENINA-WEB-compressed	Entà on vos acompanhi?
ANNA-KARENINA-WEB-compressed	Çampar, veigui a Anna Karenina.
ANNA-KARENINA-WEB-compressed	Amiatz-me entà aquiu.
ANNA-KARENINA-WEB-compressed	Coma volgatz.
ANNA-KARENINA-WEB-compressed	Pardon, mesdames; pardon mesdames…
ANNA-KARENINA-WEB-compressed	En tot hèr-se camin entre aqueth mar de dentèles, tuls e ornaments sense auer aganchat ua soleta cinta, Korsunsky hec a realizar ua rapida virada ara sua parelha, de sòrta qu'es fines cames de Kitty, estropades en miches transparentes, demorèren ath descubèrt e era coa deth sòn vestit se dauric coma un ventalh, en tot quèir sus es jolhs de Krivin.
ANNA-KARENINA-WEB-compressed	Dempús Korsunsky la saludèc, agranic eth piech sus eth sòn dubèrt frac e l'aufric eth braç entà amiar-la ath cant d'Anna Karenina.
ANNA-KARENINA-WEB-compressed	Kitty, rogint-se tota, retirec era coa deth sòn vestit des jolhs de Krivin e s'en tornèc, un shinhau aclapada, cercant a Anna.
ANNA-KARENINA-WEB-compressed	Anna non vestie de lillà, coma auie supausat Kitty, senon de nere, damb un vestit plan descoletat, que deishaue veir es sues esculturaus espatles que semblauen hargades en evòri ancian, es sòns piechs e es sòns braci entornejadi, acabadi per fini punhets.
ANNA-KARENINA-WEB-compressed	Eth sòn vestit ère apolidit damb ornaments de Venecia, ua garlanda de miosotís entifonaue es sòns peus, pientadi sense cap de postís, e aganchada ena cintura, entre es neri ornaments, amiaue un nhòc des madeishes flors.
ANNA-KARENINA-WEB-compressed	Eth sòn pientat ère simple e solet subergessien es retortilhs des sòns peus, que s'escapauen peth baticòth e es possi.
ANNA-KARENINA-WEB-compressed	En còth, fèrm e ben format, amuishaue un hiu de pèrles.
ANNA-KARENINA-WEB-compressed	Kitty auie vist diadèraments a Anna e s'auie sentut enamorada d'era, e se l'imaginaue tostemp damb eth vestit lillà.
ANNA-KARENINA-WEB-compressed	Totun, en veder-la vestida de nere, se n'encuedèc de qué non auie comprenut tot eth sòn encantament.
ANNA-KARENINA-WEB-compressed	Ara se l'apareishie d'ua manèra naua e inesperada e reconeishie que non podie vestir de lillà, pr'amor qu'aguest color aurie amortat era sua personalitat.
ANNA-KARENINA-WEB-compressed	Eth vestit, nere damb abondor d'ornaments, non tiraue era vista, mès se limitaue a servir de marc e hège ressautar era figura d'Anna, simpla, naturau, eleganta, e ath còp animada e alégra.
ANNA-KARENINA-WEB-compressed	Non, non ac compreni… mès que non serè jo qui lance era prumèra pèira…, didie, contestant a ua pregunta que, sens dobte, l'auie hèt eth, e rufant es espatles.
ANNA-KARENINA-WEB-compressed	E de seguit se dirigic entà Kitty damb un arridolet doçaments protector.
ANNA-KARENINA-WEB-compressed	Damb expèrta guardada femenina contemplèc de seguit eth vestit de Kitty e hec un movement de cap lèu imperceptible, mès qu'en eth era joena liegec que la felicitaue pera sua beresa e pera sua vestimenta.
ANNA-KARENINA-WEB-compressed	Vos, didec Anna a Korsunsky, enquia entratz en salon e ne gessetz, dançant.
ANNA-KARENINA-WEB-compressed	Era Princesa qu'ei ua des mies mielhores collaboradores, didec Korsunsky, en tot inclinar-se dauant d'Anna Karenina, que non l'auien presentat.
ANNA-KARENINA-WEB-compressed	Contribusís a qué eth balh sigue animat e alègre.
ANNA-KARENINA-WEB-compressed	Un vals, Anna Arkadievna?, preguntèc.
ANNA-KARENINA-WEB-compressed	Vos coneishetz?, demanèc eth patron dera casa.
ANNA-KARENINA-WEB-compressed	Qui ei que non mos coneish ara mia hemna e a jo?, repliquèc Korsunsky.
ANNA-KARENINA-WEB-compressed	Qu'èm tau qu'es lops blanqui.
ANNA-KARENINA-WEB-compressed	Voletz dançar, Anna Arkadievna?, repetic.
ANNA-KARENINA-WEB-compressed	Tostemp que m'ei possible, sagi de non dançar, responec Anna Karenina.
ANNA-KARENINA-WEB-compressed	Mès aquerò aué qu'ei impossible.
ANNA-KARENINA-WEB-compressed	Vronsky s'apressèc en aqueth moment.
ANNA-KARENINA-WEB-compressed	Donques s'ei impossible, dancem, didec Anna, en hèr veir que non se n'encuedaue dera salutacion de Vronsky e esdegant-se a méter era man sus era espatla de Korsunsky.
ANNA-KARENINA-WEB-compressed	Per çò d'aguest, s'apressèc a Kitty, en tot rebrembar-li eth sòn compromís dera prumèra contradança e en tot dider-li que sentie fòrça non auer-la vist enquia alavetz.
ANNA-KARENINA-WEB-compressed	Kitty l'escotaue admirant mentre tant a Anna, que dançaue.
ANNA-KARENINA-WEB-compressed	Demoraue que Vronsky la convidèsse ath vals, mès eth joen non ac hec.
ANNA-KARENINA-WEB-compressed	Kitty lo guardèc estonada.
ANNA-KARENINA-WEB-compressed	Eth, en tot rogir-se, la convidèc precipitadaments a dançar; mès a penes auie agarrat era sua fina cintura e balhat eth prumèr pas, era musica deishèc de sonar.
ANNA-KARENINA-WEB-compressed	Kitty li guardèc es uelhs, qu'auie tan près.
ANNA-KARENINA-WEB-compressed	Pardon, pardon.
ANNA-KARENINA-WEB-compressed	Vals, vals!, cridèc Korsunsky dès er aute extrèm dera sala.
ANNA-KARENINA-WEB-compressed	E, en tot aparelhar-se damb era prumèra joena que trapèc, comencèc a dançar.
ANNA-KARENINA-WEB-compressed	Kitty e Vronsky heren quauques virades de vals.
ANNA-KARENINA-WEB-compressed	Ara seguida, Kitty s'apropèc a sa mair e podec escambiar bères paraules damb Nordston abantes de qué Vronsky venguesse a cercar-la entara prumèra contradança.
ANNA-KARENINA-WEB-compressed	Tant que dançauen non parlèren d'arren en particular.
ANNA-KARENINA-WEB-compressed	Vronsky hec un comentari graciós sus es Korsunsky, que descriuie coma uns mainatges quarantens; dempús pàrlèren deth teatre que se dauririe entath public enes pròplèus dies.
ANNA-KARENINA-WEB-compressed	Solet ua frassa se calèc ena amna de Kitty, e siguec quan eth joen li parlèc de Levin, en tot assegurar-li qu'auie hèt hangues damb eth e preguntant-li se contunhaue en Moscòu.
ANNA-KARENINA-WEB-compressed	Ça que la, Kitty non demoraue mès d'aquera contradança.
ANNA-KARENINA-WEB-compressed	Çò que demoraue damb baticòr ère era masurca.
ANNA-KARENINA-WEB-compressed	Ère segura de qué dançarie damb eth, coma tostemp e pertot, e atau, donc, refusèc cinc invitacions d'autrestanti cavalièrs en tot dider-les que ja l'auie comprometuda..
ANNA-KARENINA-WEB-compressed	Enquiara darrèra contradança, eth balh se passèc entada era coma un sòmni embelinaire, plen de ludents colors, de sons, de movement.
ANNA-KARENINA-WEB-compressed	Dancèc sense pòsa, mens quan se sentie cansada e demanaue que la deishèssen repausar.
ANNA-KARENINA-WEB-compressed	Pendent era darrèra contradança damb un d'aqueri joeni que tan l'engüejauen, mès que non podie remir-se a dançar, se trapèc de cara damb Anna e Vronsky.
ANNA-KARENINA-WEB-compressed	Non auie vist a Anna dès eth principi deth balh e ara li semblèc un aute còp naua e inesperada.
ANNA-KARENINA-WEB-compressed	La vedie damb aqueth punt d'excitacion, que coneishie tan ben, costada pera capitada.
ANNA-KARENINA-WEB-compressed	Anna qu'ère embriaga deth licor der entosiasme; Kitty ac vedie en huec que, en tot dançar, s'alugaue enes sòns uelhs, ena sua arridalha erosa e alègra, que estarnaue leugèraments ena sua boca, ena gràcia, ena seguretat e ena leugèresa des sòns movements.
ANNA-KARENINA-WEB-compressed	E sense escotar ath joen, que sajaue en vaganaut de tornar ara convèrsa interrompuda, e aubedint maquinauments es crits alègraments imperiosi de Korsunsky as que dançauen: “Ara en grand rond, en chaine”, Kitty campaue ara parelha damb eth còr cada viatge mès inquiet.
ANNA-KARENINA-WEB-compressed	Cada viatge que Vronsky parlaue damb Anna, es uelhs d'aguesta ludien e un arridolet erós se diboishaue enes sòns pòts.
ANNA-KARENINA-WEB-compressed	Kitty se demanèc se qué sentirie eth, e en guardar-lo se demorèc orrificada.
ANNA-KARENINA-WEB-compressed	Es sentiments deth ròstre d'Anna se miralhauen enes de Vronsky.
ANNA-KARENINA-WEB-compressed	Qué s'auie passat damb eth sòn aspècte tranquil e segur e dera despreocupada serenitat dera sua portadura?
ANNA-KARENINA-WEB-compressed	Quan era li parlaue, inclinaue eth cap coma entà quèir enes sòns pès e ena sua guardada auie ua expression de tremolosa aubediéncia.
ANNA-KARENINA-WEB-compressed	Encara qu'era sua parlòta ère triviau, pr'amor que solet parlauen des sues mutuaus amistats, a Kitty li semblaue qu'en era se decidie era sòrt d'ambdús e d'era madeisha.
ANNA-KARENINA-WEB-compressed	E se passaue que, a maugrat de qué en realitat parlauen de çò de ridicul que resultaue Ivan Ivanovic parlant francés o era possibilitat de qué Elezkaya podesse trapar un mielhor partit, Anna e Vronsky auien, coma Kitty, era impression de qué aqueres paraules èren entada eri plies de sens.
ANNA-KARENINA-WEB-compressed	Solet per çò dera sua rigida educacion, se podie contier e actuar sivans es convenences, dançant, parlant, contestant, enquia arrint.
ANNA-KARENINA-WEB-compressed	Mès, en començar era masurca, quan es cagires comencèren a plaçar-se en sòn lòc e quauques parelhes se dirigiren dès es petites sales entath salon, Kitty se sentec orrificada e desesperada.
ANNA-KARENINA-WEB-compressed	Dempús de refusar cinc invitacions, ara s'estaue sense dançar.
ANNA-KARENINA-WEB-compressed	Autanplan se podie passar que non la convidèssen, pr'amor que sivans era capitada qu'auie tostemp en societat, ad arrés se li podie acodir que non auesse parelha.
ANNA-KARENINA-WEB-compressed	Que li calie dider-li a sa mair que se trapaue mau entà anar-se'n tà casa.
ANNA-KARENINA-WEB-compressed	Mès se sentie tant aclapada que li mancauen es fòrces entà hè'c.
ANNA-KARENINA-WEB-compressed	Entrec en petit salon e se deishèc quèir sus ua fautulh.
ANNA-KARENINA-WEB-compressed	Era vigorosa hauda deth sòn vestit se holèc coma ua brometa; eth sòn prim, doç e joen braç nud s'en.honsèc entre es plegatges deth vestit ròsa; ena man que li demoraue liura tenguie un ventalh e damb movements rapids e brèus balhaue aire ath sòn alugat ròstre.
ANNA-KARENINA-WEB-compressed	A maugrat dera sua mina de parpalhòla botada per un instant en ua flor, estornejant es ales e prèsta a volar, ua terribla angónia negaue eth sòn còr.
ANNA-KARENINA-WEB-compressed	Mès Kitty!
ANNA-KARENINA-WEB-compressed	Non compreni se qué te passe, didec era comdessa Nordston, que s'auie apressat caminant sus eth leugèr tapís sense hèr bronit.
ANNA-KARENINA-WEB-compressed	A Kitty li tremolèren es pòts inferiors e se botèc de pè ath mès córrer.
ANNA-KARENINA-WEB-compressed	Non dances era masurca, Kitty?
ANNA-KARENINA-WEB-compressed	Non, responec damb votz tremolosa pes lèrmes.
ANNA-KARENINA-WEB-compressed	Eth la convidèc dauant de jo a dançar era masurca, didec era Nordston, en tot saber-se'n pro ben de qué a Kitty li constaue a qui se referie.
ANNA-KARENINA-WEB-compressed	E era li preguntèc se non dançaue damb era princeseta Scherbazky.
ANNA-KARENINA-WEB-compressed	Que m'ei parièr, responec Kitty.
ANNA-KARENINA-WEB-compressed	Erosaments, Kitty non li calec parlar guaire, pr'amor que Korsunsky, coma director de balh, s'auie d'ocupar de contunh dera distribucion de figures e córrer sense pòsa d'un a un aute costat balhant ordes.
ANNA-KARENINA-WEB-compressed	Vronsky e Anna èren seigudi lèu ath dauant de Kitty.
ANNA-KARENINA-WEB-compressed	Les vedie de luenh e les vedie d'apròp, sivans s'aluenhèsse o s'apropèsse enes virades dera dança, e coma mès les guardaue, mès ère convençuda de qué esth malastre ère cèrt.
ANNA-KARENINA-WEB-compressed	Kitty notaue que se sentien solets en aqueth salon plen de gent, e en ròstre de Vronsky, tostemp tant impassible e segur, vedie ara aquera expression d'umilitat e de temor que tant l'auien impressionada, que se retiraue ara actitud d'un gosset intelligent que se sent colpable.
ANNA-KARENINA-WEB-compressed	Anna arrie e li comunicaue eth sòn arridolet.
ANNA-KARENINA-WEB-compressed	Se se botaue cogitosa, se veie trist ada eth.
ANNA-KARENINA-WEB-compressed	Ua fòrça subernaturau hège que Kitty tachèsse es uelhs en ròstre d'Anna.
ANNA-KARENINA-WEB-compressed	Estaue plan beròia en sòn simple vestit nere; qu'èren polidi es sòns redons braci, que ludien preciosi braçalets, beròi eth sòn còth fèrm apolidit damb un hiu de pèrles, polidi es retortilhadi peus deth sòn pientat un shinhau desordenat, doci èren es movements plei de gràcia des sòns pès e mans diminuti, beròia era animositat deth sòn bèth ròstre.
ANNA-KARENINA-WEB-compressed	Mès qu'auie quauquarren terrible e crudèu ena sua beresa.
ANNA-KARENINA-WEB-compressed	Kitty la guardaue encara mès embelinada qu'abantes, e coma mès la guardaue mès patie.
ANNA-KARENINA-WEB-compressed	Se sentie umiliada, e ena sua cara se diboishaue ua tau expression d'aclapament que quan Vronsky se trapèc damb era pendent eth balh s'estèc un moment a reconeisher- la, de tant descarada que se l'apareishec en aqueth moment.
ANNA-KARENINA-WEB-compressed	Quin balh mès polit, didec eth, per díder quauquarren.
ANNA-KARENINA-WEB-compressed	Òc, contestèc Kitty.
ANNA-KARENINA-WEB-compressed	Pendent era masurca, Anna, en repetir ua figura imaginada per Korsunsky, gessec en centre deth rondèu, alistèc dus cavalièrs e cridèc a Kitty e a ua auta dauna.
ANNA-KARENINA-WEB-compressed	En apressar- se, Kitty lheuèc es uelhs entada era espaurida.
ANNA-KARENINA-WEB-compressed	Anna la campèc e li hec un arridolet en tot clucar es uelhs tant que li sarraue era man.
ANNA-KARENINA-WEB-compressed	Mès en veir en ròstre de Kitty ua expression de desesperacion e de suspresa coma responsa ath sòn arridolet, Anna se virèc d'esponera e comencèc a parlar alègraments damb ua auta dauna.
ANNA-KARENINA-WEB-compressed	Anna non volie demorar-se a sopar, mès eth patron dera casa persutèc.
ANNA-KARENINA-WEB-compressed	Au, Anna Arkadievna, didec Korsunsky, en tot cuélher jos era manja deth sòn frac eth braç nud d'Anna.
ANNA-KARENINA-WEB-compressed	Qu'è ua idia magnifica entath cotilhon.
ANNA-KARENINA-WEB-compressed	Un bijoux.
ANNA-KARENINA-WEB-compressed	Que non me demori, didec Anna, arrint.
ANNA-KARENINA-WEB-compressed	E, a maugrat deth sòn arridolet, es dus òmes compreneren peth sòn ton que non se demorarie.
ANNA-KARENINA-WEB-compressed	Qu'è dançat aguesta net en Moscòu, mès que tot er an en Sant Petersburg e me cau repausar abantes deth mèn viatge, higec Anna, en tot virar-se de cap a Vronsky, qu'ère ath sòn costat.
ANNA-KARENINA-WEB-compressed	Partitz decididaments deman?, preguntèc Vronsky.
ANNA-KARENINA-WEB-compressed	Òc, solide, responec Anna, coma estonada pera gausaria d'aquera pregunta.
ANNA-KARENINA-WEB-compressed	Vronsky.
ANNA-KARENINA-WEB-compressed	Anna Arkadievna partic, donc, sense demorar-se a sopar.
ANNA-KARENINA-WEB-compressed	Diden qu'aquerò ei orgulh, mès non ne sò d'orgulhós.
ANNA-KARENINA-WEB-compressed	Jo solet n'è eth tòrt.
ANNA-KARENINA-WEB-compressed	Per quina rason m'imaginè qu'era volerie júnher era sua vida ara mia?
ANNA-KARENINA-WEB-compressed	Qui sò jo?
ANNA-KARENINA-WEB-compressed	Un pòcvau entà jo e entàs auti”.
ANNA-KARENINA-WEB-compressed	S'en brembèc deth sòn frair Nicolàs e se posèc damb satisfaccion en són rebrembe.
ANNA-KARENINA-WEB-compressed	Dilhèu non auem jutjat pro ben a Nicolàs.
ANNA-KARENINA-WEB-compressed	Deth punt d'enguarda deth vailet Prokofy, que lo vedec embriac e damb er abric rosigat, ei un òme menspredable; mès jo lo coneishi de ua auta manèra, coneishi era sua amna e sabi que mos retiram.
ANNA-KARENINA-WEB-compressed	E jo, en sòrta de cercar-lo, me n'è anat prumèr a dinar e dempús ath balh en aguesta casa”.
ANNA-KARENINA-WEB-compressed	Pendent eth long camin entath domicili de sa frair, Levin anaue evocant çò que coneishie dera sua vida.
ANNA-KARENINA-WEB-compressed	Se'n brembaue que pendent es corsi universitaris e enquia un an dempús de gèsser dera universitat, eth sòn frair, a maugrat des burles des sòns companhs, auie amiat ua vida de fraire, en tot complir rigorosaments toti es precèptes religiosi, assistint a missa, observant es dejuns e hugent des plasers e sustot des hemnes.
ANNA-KARENINA-WEB-compressed	Rebrembèc dempús, se com, de ressabuda e sense motiu aparent, comencèc a hèr-se damb es pejores gents e se lancèc ena vida mès desfrenada.
ANNA-KARENINA-WEB-compressed	Rebrembèc tanben qu'en un cas sa frair cuelhec ath sòn servici a un gojat deth pòble e qu'en un moment d'ira l'auie batanat tan fòrtaments que l'auien amiat dauant des Tribunaus; se'n brembèc encara de quan sa frair, en tot pèrder sòs damb un trichaire, l'auie acceptat ua letra, en tot denonciar-lo dempús per enganha (ad aquera letra de sa frair se referie Sergi Ivanovic).
ANNA-KARENINA-WEB-compressed	Un aute còp, Nicolàs auie passat era net ena prevencion per tapatge.
ANNA-KARENINA-WEB-compressed	E, fin finau, auie arribat en extrèm de méter un plaid contra sa frair Sergi en tot acusar-lo de non pagar-li era part qu'en dret li corresponie der eretatge mairau.
ANNA-KARENINA-WEB-compressed	Era sua darrèra aventura la tenguec en oèst de Russia, a on auie anat a trabalhar, e se passèc qu'auie mautractat a un baile, que per aquerò siguec processat.
ANNA-KARENINA-WEB-compressed	E a maugrat de qué tot aquerò ère desagradiu, a Levin non l'ac semblèc tant coma as que non coneishien eth còr de Nicolàs e era sua vertadèra istòria.
ANNA-KARENINA-WEB-compressed	Levin se'n brembaue de qué en aqueth periòde de devocion, dejuns e austeritat, quan Nicolàs cercaue ena religion un fren entàs sues passions, arrés l'aprovaue e toti se'n burlauen d'eth, autanplan eth madeish Levin.
ANNA-KARENINA-WEB-compressed	Lo cridauen, coma fausnòm, Noé, fraire, eca, e, dempús, quan s'autregèc liuraments as sues passions, toti li balhèren era esquia, espauridi e damb repugnància.
ANNA-KARENINA-WEB-compressed	Levin comprenie que, plan, Nicolàs, a maugrat dera sua vida, non deuie senter-se mès colpable qu'aqueri que lo menspredauen.
ANNA-KARENINA-WEB-compressed	Eth non n'auie eth tòrt d'auer neishut damb eth sòn caractèr indomdable e damb era sua limitada intelligéncia.
ANNA-KARENINA-WEB-compressed	Ça que la, sa frair tostemp auie volut èster brave.
ANNA-KARENINA-WEB-compressed	Naut.
ANNA-KARENINA-WEB-compressed	Es numèros 12 e 13, didec eth portièr, contestant ara pregunta de Levin.
ANNA-KARENINA-WEB-compressed	I é?
ANNA-KARENINA-WEB-compressed	Me pensi que òc.
ANNA-KARENINA-WEB-compressed	Era pòrta dera cramba numèro 12 s'estaue miei dubèrta e per era gessie un arrai de lum e un espés hum de tabac dolent.
ANNA-KARENINA-WEB-compressed	Sonaue ua votz desconeishuda entà Levin, e ath sòn costat arreconeishec era tossiquèra peculiara de sa frair.
ANNA-KARENINA-WEB-compressed	En entrar Levin, eth desconeishut didie:
ANNA-KARENINA-WEB-compressed	Tot que depen dera intelligéncia e prudéncia que s'amie er ahèr.
ANNA-KARENINA-WEB-compressed	Constantin Levin, dera pòrta estant, vedec a un joen damb eth peu espés e retortilhat vestit damb ua poddiovka.
ANNA-KARENINA-WEB-compressed	Ua gojata pigalhada, damb un vestit de lan sense cothèr ne punhets, ère seiguda en divan.
ANNA-KARENINA-WEB-compressed	Non se vedie a Nicolàs, e Levin sentec eth còr sarrat en pensar quina sòrta de gent viuie damb sa frair.
ANNA-KARENINA-WEB-compressed	Qu'eth diable se hège a seguir es classes privilegiades!, didec era votz de Nicolàs dempús un escupit.
ANNA-KARENINA-WEB-compressed	Macha, demana quauquarren entà sopar e balha-mos vin se ne rèste.
ANNA-KARENINA-WEB-compressed	Se non, mana a cercar-lo.
ANNA-KARENINA-WEB-compressed	Era hemna se lheuèc, gessec der aute costat deth tenhat e vedec a Levin.
ANNA-KARENINA-WEB-compressed	Nicolàs Demitrievic: aciu que i a un senhor, didec.
ANNA-KARENINA-WEB-compressed	Per qui demane?, exclamèc era votz irritada de Nicolàs.
ANNA-KARENINA-WEB-compressed	Que sò jo, didec Constantin Levin, en tot presentar-se.
ANNA-KARENINA-WEB-compressed	Qui ei “jo”?, repetic era votz de Nicolàs, damb mès irritacion encara.
ANNA-KARENINA-WEB-compressed	Se l'entenec lheuar-se ara prèssa e estramuncar, e Levin vedec ath sòn dauant, ena pòrta, era figura que l'ère tan coneishuda, era figura prima e acorbaishada de sa frair, mès era sua mina sauvatge, lorda e malautissa, era expression des sòns grani uelhs espauridi, l'esglasièc.
ANNA-KARENINA-WEB-compressed	Nicolàs estaue encara mès prim que quan Levin lo vedec eth darrèr viatge, hège tres ans.
ANNA-KARENINA-WEB-compressed	Amiaue ua levita que l'estaue braca, per çò qu'es sòns braci e canèths semblauen encara mès longui.
ANNA-KARENINA-WEB-compressed	Eth peu se l'auie esclarit, es sòns pòts èren caperadi pera madeisha mostacha dreta, e era madeisha guardada estranha de tostemp se calaue sus eth qu'auie entrat.
ANNA-KARENINA-WEB-compressed	A!, qu'ès tu, Kostia!, didec, en reconéisher ath sòn frair.
ANNA-KARENINA-WEB-compressed	Es sòns uelhs luderen d'alegria.
ANNA-KARENINA-WEB-compressed	Mès ath madeish temps campèc ath joen dera poddiovka hec un movement convulsiu damb eth còth e cap (coma se l'ajustèsse era corvata), que Constantin coneishie ben, e ua expression sauvatge, dolorida, heròtja, se diboishèc de pic en sòn ròstre.
ANNA-KARENINA-WEB-compressed	Que ja l'è escrit a Sergi en tot dider-li que non voi arren damb vosati.
ANNA-KARENINA-WEB-compressed	Qué vòs… qué desiratz?
ANNA-KARENINA-WEB-compressed	Se presentaue plan desparièr de com Levin l'imaginaue.
ANNA-KARENINA-WEB-compressed	Constantin desbrembaue tostemp era part aspra e dificila deth sòn caractèr, aquera que hège tan de mau hèr eth sòn tracte.
ANNA-KARENINA-WEB-compressed	Solet ara, en veir eth sòn ròstre, en distinguir eth movement convulsiu deth sòn cap, se'n brembèc.
ANNA-KARENINA-WEB-compressed	Que non volia arren en concret, senon veder-te, didec damb timiditat.
ANNA-KARENINA-WEB-compressed	Nicolàs, un shinhau padegat, çampar, pera timiditat deth sòn frair, estornegèc es braci.
ANNA-KARENINA-WEB-compressed	Atau que vies per vier?
ANNA-KARENINA-WEB-compressed	Donques entra e sè-te.
ANNA-KARENINA-WEB-compressed	Vos sopar?
ANNA-KARENINA-WEB-compressed	Hè-mos a vier tres racions, Macha.
ANNA-KARENINA-WEB-compressed	Èp , demora!
ANNA-KARENINA-WEB-compressed	Sabes se qui ei aguest senhor?, didec, senhalant ath joen dera poddiovka.
ANNA-KARENINA-WEB-compressed	Se tracte d'un òme plan notable: eth senhor Krizky, amic mèn, de Kiev, que l'acace era policia mès que non ei un brigand.
ANNA-KARENINA-WEB-compressed	E, sivans eth sòn costum, guardèc a toti es que s'estauen ena cramba.
ANNA-KARENINA-WEB-compressed	En veir ara hemna, pauhicada ena pòrta e a mand de gésser, li cridèc: “T'è dit que te demores!” E damb era indecision e era manca d'eloquéncia que Constantin se'n sabie de tostemp, comencèc, campant a toti, a condar era istòria de Krizky, era sua expulsion dera universitat per tòrt d'auer format ua societat d'ajuda as estudiants praubi e as collègis dominicaus, eth sòn ingrès coma mèstre en un collègi popular e com dempús se lo processèc sense saber perqué.
ANNA-KARENINA-WEB-compressed	Atau, donc, auetz estudiat ena universitat de Kiev?, didec Constantin Levin, entà trincar er endravat silenci que seguic es paraules de sa frair.
ANNA-KARENINA-WEB-compressed	Òc, en Kiev, gasulhèc Krizky, rufant es celhes.
ANNA-KARENINA-WEB-compressed	Aguesta hemna, Maria Nicolaevna, qu'ei era mia companha, interrompec Nicolàs.
ANNA-KARENINA-WEB-compressed	L'è trèta d'ua casa de…, botgèc convulsiuaments eth còth e higec, lheuant era votz e arroncilhant es celhes: mès l'estimi e la respècti e voi que la respècten toti es que me tracten.
ANNA-KARENINA-WEB-compressed	Qu'ei coma se siguesse era mia hemna, madeish.
ANNA-KARENINA-WEB-compressed	Ara ja te'n sabes damb qui te trapes.
ANNA-KARENINA-WEB-compressed	Se te sentes rebaishat, “pera pòrta, qu'un se'n va damb Diu”.
ANNA-KARENINA-WEB-compressed	E tornèc a guardar interrogatiuaments a toti.
ANNA-KARENINA-WEB-compressed	Sabi pas se per qué m'è de sénter rebaishat.
ANNA-KARENINA-WEB-compressed	En aguest cas…
ANNA-KARENINA-WEB-compressed	Macha, encarga tres racions, vodka e vin!
ANNA-KARENINA-WEB-compressed	Demora…
ANNA-KARENINA-WEB-compressed	Non, arren, arren, vè-te'n…
ANNA-KARENINA-WEB-compressed	Ben, ja ves…mormolhèc Nicolàs esforçant-se, arroncilhant eth front e damb movements convulsius.
ANNA-KARENINA-WEB-compressed	Se notaue que non sabie se qué hèr ne se qué díder.
ANNA-KARENINA-WEB-compressed	Ves?, contunhèc, senhalant ues vigues de hèr estacades damb còrdes que s'estauen en un cornèr.
ANNA-KARENINA-WEB-compressed	Aguest qu'ei eth començament d'ua naua empresa que vam a realizar, ua cooperativa obrèra de produccion…
ANNA-KARENINA-WEB-compressed	Constantin, campant eth ròstre tuberculós de Nicolàs, non artenhie a parar damb atencion era aurelha enes sues paraules.
ANNA-KARENINA-WEB-compressed	Comprenie que sa frair cercaue en aquera empresa ua ancora de sauvacion contra eth mensprètz que sentie entada eth madeish.
ANNA-KARENINA-WEB-compressed	Nicolàs Levin contunhaue parlant:
ANNA-KARENINA-WEB-compressed	Ja sabes qu'eth capitau oprimís ath trebalhador.
ANNA-KARENINA-WEB-compressed	Es obrèrs e es campanhards amien tot eth pes deth trebalh e non arténhent a gésser, per mès qu'ac sagen, dera sua situacion de bèsties de carga.
ANNA-KARENINA-WEB-compressed	Toti es beneficis, tot aquerò que poirie mielhorar eth sòn estat, descansar e instruir-se, s'ac avalen es dividends des capitalistes.
ANNA-KARENINA-WEB-compressed	Era societat ei organizada de tau manèra que, coma mès trebalhe er obrèr, mès guanhen es comerçants e es propietaris, e eth proletari contunhe estant tostemp ua bèstia de carga.
ANNA-KARENINA-WEB-compressed	Qu'ei de besonh cambiar aguest orde de causes, acabèc, en tot guardar inquisitiuaments ath sòn frair.
ANNA-KARENINA-WEB-compressed	Plan que òc, didec Constantin, campant damb atencion es en.honsades caròles de Nicolàs.
ANNA-KARENINA-WEB-compressed	Atau, donc, vam a formar ua cooperativa de sarralhèrs qu'en era era produccion e es beneficis, e, sustot, es utisi, qu'ei çò de mès essenciau, siguen comunes.
ANNA-KARENINA-WEB-compressed	A on l'installaratz?
ANNA-KARENINA-WEB-compressed	En Vosdrema, província de Kazan.
ANNA-KARENINA-WEB-compressed	Per qué en un pòble?
ANNA-KARENINA-WEB-compressed	Non semble qu'eth trabalh manque enes pòbles.
ANNA-KARENINA-WEB-compressed	Sabi pas se per qué pòt auer besonh un pòble d'ua cooperativa de serralhèrs.
ANNA-KARENINA-WEB-compressed	Que mos cau hè'c pr'amor qu'ara es campanhards son tant esclaus coma abantes, e çò que non vos shaute a tu e a Sergi ei que se les volgue trèir d'aguesta esclavitud, idolèc Nicolàs, irritat pera replica.
ANNA-KARENINA-WEB-compressed	Constantin Levin alendèc tant que guardaue era lorda e destrantalhada cramba.
ANNA-KARENINA-WEB-compressed	Que me'n sabi des idies aristocratiques de vos e de Sergi.
ANNA-KARENINA-WEB-compressed	Sabi qu'eth tie tota era capacitat deth sòn cervèth entà justificar era organizacion actuau.
ANNA-KARENINA-WEB-compressed	Non ei vertat…
ANNA-KARENINA-WEB-compressed	Per qué me parles de Sergi?, preguntèc, arrint, Levin.
ANNA-KARENINA-WEB-compressed	Per qué?
ANNA-KARENINA-WEB-compressed	Ara ac veiràs, en enténer eth nòm de sa frair.
ANNA-KARENINA-WEB-compressed	Mès, entà qué pèrder temps?
ANNA-KARENINA-WEB-compressed	Ditz-me: a qué as vengut?
ANNA-KARENINA-WEB-compressed	Tu mensprèdes tot açò.
ANNA-KARENINA-WEB-compressed	Plan, donc, vè-te'n damb Diu!
ANNA-KARENINA-WEB-compressed	Vè- te'n, vè-te'n!, cridèc en tot lheuar-se dera cagira.
ANNA-KARENINA-WEB-compressed	Que non ac mensprèdi bric, didec Constantin timidaments.
ANNA-KARENINA-WEB-compressed	M'estimaria mès non tractar d'aguestes causes.
ANNA-KARENINA-WEB-compressed	Maria Nicolaevna entrèc en aqueth moment.
ANNA-KARENINA-WEB-compressed	Nicolàs la guardèc damb irritacion.
ANNA-KARENINA-WEB-compressed	Que me trapi mau e m'è tornat plan irritable, didec Nicolàs, en tot solatjar-se e alendar damb dificultat.
ANNA-KARENINA-WEB-compressed	E vies a parlar-me de Sergi e es sòns articles!
ANNA-KARENINA-WEB-compressed	Tot en eri qu'ei faussetat, talents d'enganhar-se ada eth madeish.
ANNA-KARENINA-WEB-compressed	Qué pòt díder dera justícia un òme que non la coneish?
ANNA-KARENINA-WEB-compressed	Auetz liejut eth sòn darrèr article?, preguntèc a Krizky, en tot sèir-se de nauèth ena taula e hènt enlà es cigarrètes escampilhades peth dessús entà deishar un espaci liure.
ANNA-KARENINA-WEB-compressed	Non l'è liejut, contestèc ombriuaments Krizky, que, çampar, non volie intervier ena convèrsa.
ANNA-KARENINA-WEB-compressed	Per qué?, preguntèc Nicolàs, irritat contra Krizky.
ANNA-KARENINA-WEB-compressed	Pr'amor que me semble pèrder eth temps.
ANNA-KARENINA-WEB-compressed	Desencusatz, per qué vos pensatz qu'ei pèrder eth temps?
ANNA-KARENINA-WEB-compressed	Entà fòrça gent aguest article ei peth dessús dera sua capacitat.
ANNA-KARENINA-WEB-compressed	Mès jo non me trapi en aguest cas.
ANNA-KARENINA-WEB-compressed	Jo que sai liéger entre linhes e desnishar es sòns maus punts.
ANNA-KARENINA-WEB-compressed	Toti carèren.
ANNA-KARENINA-WEB-compressed	Krizky se lheuèc doçaments e cuelhec era casqueta.
ANNA-KARENINA-WEB-compressed	Non voletz sopar?
ANNA-KARENINA-WEB-compressed	Ben.
ANNA-KARENINA-WEB-compressed	Vietz deman damb eth serralhèr.
ANNA-KARENINA-WEB-compressed	En gésser Krizky, Nicolàs arric, guinhant eth uelh.
ANNA-KARENINA-WEB-compressed	Tanpòc eth ei guaire fòrt; qu'ac sabi.
ANNA-KARENINA-WEB-compressed	En aqueth moment Krizky lo cridèc dera pòrta estant.
ANNA-KARENINA-WEB-compressed	Qué vos cau?, didec Nicolàs en tot gésser en correder.
ANNA-KARENINA-WEB-compressed	Constantin, en trapar-se solet damb Maria Nicolaevna, li preguntèc:
ANNA-KARENINA-WEB-compressed	Hè guaire que vos estatz damb eth mèn frair?
ANNA-KARENINA-WEB-compressed	Mès d'un an.
ANNA-KARENINA-WEB-compressed	Eth senhor qu'ei plan mau de salut: beu fòrça, contestèc era.
ANNA-KARENINA-WEB-compressed	Qué beu?
ANNA-KARENINA-WEB-compressed	Fòrça vodka.
ANNA-KARENINA-WEB-compressed	E li què plan mau.
ANNA-KARENINA-WEB-compressed	Beu damb excès?
ANNA-KARENINA-WEB-compressed	Òc, contestèc era, guardant espaurida entara pòrta que per era ja entraue Nicolàs.
ANNA-KARENINA-WEB-compressed	De qué parlàuetz?, preguntèc aguest damb severitat e passant era sua guardada espaurida d'un ar aute; didetz-m'ac.
ANNA-KARENINA-WEB-compressed	D'arren, responec trebolat Constantin.
ANNA-KARENINA-WEB-compressed	Se non ac voletz díder, non ac digatz.
ANNA-KARENINA-WEB-compressed	Mès que non te cau parlar damb era d'arren.
ANNA-KARENINA-WEB-compressed	Qu'ei ua gaudimèla, e tu un senhor, exclamèc en tot hèr un movement convulsiu damb eth còth.
ANNA-KARENINA-WEB-compressed	Ja veigui que te n'encuedes dera mia situacion e comprenes es mèns desordes d'anament e me les desencuses.
ANNA-KARENINA-WEB-compressed	T'ac arregraïsqui, higec lheuant era votz.
ANNA-KARENINA-WEB-compressed	Nicolàs Dmitrievic, Nicolàs Dmitrievic!, gasulhèc Maria Nicolaevna, en tot apropar-se ada eth.
ANNA-KARENINA-WEB-compressed	Plan ben, plan ben!…
ANNA-KARENINA-WEB-compressed	E eth sopar?
ANNA-KARENINA-WEB-compressed	A, aquiu que i é!, sorrisclèc en veir pujar a un crambèr damb era plata.
ANNA-KARENINA-WEB-compressed	Botatz-la aciu!, higec damb mala encòlia.
ANNA-KARENINA-WEB-compressed	E, en tot aumplir un vèire de vodka, lo uedèc en redon.
ANNA-KARENINA-WEB-compressed	Vòs béuer?
ANNA-KARENINA-WEB-compressed	Preguntèc a sa frair, en tot encoratjar-se de pic.
ANNA-KARENINA-WEB-compressed	Ben, deishem anar a Sergi Ivanovic; sigue çò que sigue, sò content de veder-te.
ANNA-KARENINA-WEB-compressed	Ac volgues o non, èm dera madeisha sang, contunhèc, rosigant damb aviditat ua crospa de pan e beuent ua auta copa.
ANNA-KARENINA-WEB-compressed	Com te va?, tè, beu!
ANNA-KARENINA-WEB-compressed	E ditz-me se qué hès.
ANNA-KARENINA-WEB-compressed	M'estongui solet en pòble, coma abantes, e me tengui as tèrres, repliquèc Constantin, guardant dissimuladaments, damb orror, era avidat que minjaue e beuie sa frair.
ANNA-KARENINA-WEB-compressed	Per qué non te marides?
ANNA-KARENINA-WEB-compressed	Qu'encara non se m'a presentat era escadença, responec Constantin en tot rogir-se.
ANNA-KARENINA-WEB-compressed	Per qué non?
ANNA-KARENINA-WEB-compressed	Tu non ès coma jo, que sò acabat e damb era vida perduda.
ANNA-KARENINA-WEB-compressed	Qu'è dit e diderè tostemps que se se m'auesse balhat era mia part der eretatge quan n'auia besonh, era mia existéncia aurie estat de un aute peu.
ANNA-KARENINA-WEB-compressed	Constantin s'esdeguèc a cambiar de tèma.
ANNA-KARENINA-WEB-compressed	Sabes qu'ath tòn Vaniuchka l'è en Pokrovskoe de possessor de libres?
ANNA-KARENINA-WEB-compressed	Nicolàs botgèc eth cap e se demorèc cogitós.
ANNA-KARENINA-WEB-compressed	E ditz-me: se qué i a de nauèth en Pokrovskoe?
ANNA-KARENINA-WEB-compressed	E era casa?
ANNA-KARENINA-WEB-compressed	Contunhe coma abantes?
ANNA-KARENINA-WEB-compressed	E es bedoths, e eth quarto qu'estudiàuem?
ANNA-KARENINA-WEB-compressed	Ei possible que visque encara Felip, eth jardinèr?
ANNA-KARENINA-WEB-compressed	Com m'en brembi deth pavilhon e deth divan!
ANNA-KARENINA-WEB-compressed	Guarda: non càmbies arren ena casa, marida-te e dèisha'c tot com s'estaue.
ANNA-KARENINA-WEB-compressed	E s'era tua hemna ei brava, vierè a veder-te…
ANNA-KARENINA-WEB-compressed	Ja i auria vengut, mès m'arturèc tostemp eth temor de trapar- me damb Sergi.
ANNA-KARENINA-WEB-compressed	Non lo traparies.
ANNA-KARENINA-WEB-compressed	Viui independend d'eth.
ANNA-KARENINA-WEB-compressed	Ben: sigue çò que sigue te cau alistar entre Sergi e jo, mormolhèc Nicolàs, en tot guardar-lo timidaments.
ANNA-KARENINA-WEB-compressed	Aquera timiditat esmoiguec a Constantin.
ANNA-KARENINA-WEB-compressed	Se vòs que siga sincèr, non voi intervier en vòste plaid.
ANNA-KARENINA-WEB-compressed	Tu que n'as eth tòrt ena forma e eth en hons.
ANNA-KARENINA-WEB-compressed	Ac as comprenut!, sorrisclèc alègraments Nicolàs.
ANNA-KARENINA-WEB-compressed	Jo, personauments, aprècii mès era tua amistat, pr'amor que…
ANNA-KARENINA-WEB-compressed	Pr'amor de qué?
ANNA-KARENINA-WEB-compressed	Constantin non gausèc dider-li que pr'amor que lo vedie malerós e auie mès besonh dera sua amistat que Sergi.
ANNA-KARENINA-WEB-compressed	Mès Nicolàs ac comprenèc e cuelhec en silenci era botelha de vodka.
ANNA-KARENINA-WEB-compressed	Qu'ei pro, Nicolàs Dmitrievic, didec Maria Nicolaevna, en tot esténer eth sòn redon braç nud entara botelha.
ANNA-KARENINA-WEB-compressed	Dèisha-me o te tusti!, sorrisclèc Nicolàs.
ANNA-KARENINA-WEB-compressed	Te penses que Macha non ei intelligenta?, didec Nicolàs.
ANNA-KARENINA-WEB-compressed	Qu'ac compren tot mielhor que nosati.
ANNA-KARENINA-WEB-compressed	Vertat que semble brava e simpatica?
ANNA-KARENINA-WEB-compressed	Non la tractes de vos.
ANNA-KARENINA-WEB-compressed	S'espaurís.
ANNA-KARENINA-WEB-compressed	Arrés l'a parlat de vos jamès, exceptat eth jutge que la jutgèc quan l'amièren en Tribunau pr'amor que sagèc de húger d'aquera casa…
ANNA-KARENINA-WEB-compressed	Diu mèn!, cridèc Nicolàs.
ANNA-KARENINA-WEB-compressed	Quina manca de sens que i a en mon!
ANNA-KARENINA-WEB-compressed	Entà qué servissen tantes naues institucions, tanti jutges de patz, tanti zemstvos!
ANNA-KARENINA-WEB-compressed	Quines estupiditats!
ANNA-KARENINA-WEB-compressed	E comencèc a racondar es sues lutes damb aqueres naues institucions.
ANNA-KARENINA-WEB-compressed	Tot aquerò qu'ac veiram clar en aute mon, didec badinant.
ANNA-KARENINA-WEB-compressed	En aute mon?
ANNA-KARENINA-WEB-compressed	Ne m'interèsse ne ac desiri, didec Nicolàs, tachant es sòns uelhs sauvatges e espauridi en ròstre de sa frair.
ANNA-KARENINA-WEB-compressed	Semble qu'aurie d'èster motiu d'alegria gésser de tota era viletat e mauvestat que mos entornège, dera nòsta e dera des auti; e, totun, me cau pòur era mòrt, ua pòur terribla (e s'estrementic).
ANNA-KARENINA-WEB-compressed	Tè!, beu quauquarren.
ANNA-KARENINA-WEB-compressed	Vòs champanha?
ANNA-KARENINA-WEB-compressed	Vòs, dilhèu, que gescam?
ANNA-KARENINA-WEB-compressed	Que poiríem anar a vèir as gitanos.
ANNA-KARENINA-WEB-compressed	Sabes?
ANNA-KARENINA-WEB-compressed	Ara me shauten fòrça es gitanos e es cançons populares russes.
ANNA-KARENINA-WEB-compressed	Era lengua non li volie crèir e era sua convèrsa sautaue d'un tèma en aute.
ANNA-KARENINA-WEB-compressed	Constantin, ajudat per Macha, lo convencèren de non vier entà nunlòc e entre es dus l'ajacèren complètaments embriac.
ANNA-KARENINA-WEB-compressed	Macha prometec escríuer a Constantin se siguesse de besonh e sajar de convéncer a Nicolàs de qué venguesse a víuer damb sa frair.
ANNA-KARENINA-WEB-compressed	Constantin Levin gessec de Moscòu peth maitin e arribèc en çò de sòn pera tarde.
ANNA-KARENINA-WEB-compressed	En vagon establic conversacion damb es companhs de viatge e se parlèc de politica, des naui camins de hèr e, de com en Moscòu, lo desencoratjaue era confusion des sues idies, se sentie maucontent d'eth madeish e avergonhat non sabie se de qué.
ANNA-KARENINA-WEB-compressed	Mès quan baishèc ena estacion e arreconeishec a Ignasi, eth sòn menaire guèrch, damb eth cothèr deth caftan quilhat, quan era fèbla lum que gessie des hièstres dera gara vedec era luja caperada de pèths e es shivaus damb es coes estacades; quan Ignasi li condèc es nauetats deth pòble, era arribada d'un crompaire e qu'era vaca “Pava” auie vedèths, li semblaue a Levin que gessie deth caòs des sues idies e que pòga pòc despareishien d'eth era vergonha e eth maucontentament.
ANNA-KARENINA-WEB-compressed	Era soleta vista d'Ignasi e es sòns shivaus l'auie costat ja un aleujament, e, en meter-se eth tulup que li heren a vier, tanlèu se vedec acomodat ena luja, e es shivaus comencèren a córrer, pensèc enes ordes que li calie balhar quan arribèsse, examinèc a un des shivaus, plan velòç, mès que ja començaue a pèrder fòrces e qu'auie estat, bèth temps a, shivau de corses en Don, e es causes comencèren a amuishar-se dauant es sòns uelhs damb ua naua lum.
ANNA-KARENINA-WEB-compressed	Deishèc alavetz de desirar èster un aute.
ANNA-KARENINA-WEB-compressed	E, satisfèt d'eth madeish, solet desirèc èster mielhor.
ANNA-KARENINA-WEB-compressed	Decidic non pensar ena felicitat inaccessibla que l'aufrie eth sòn impossible maridatge e contentar-se damb era que l'aufrie era realitat presenta; resistirie es males passions, coma aquera que s'apoderèc d'eth eth dia que decidic hèr era demana de maridatge de Kitty.
ANNA-KARENINA-WEB-compressed	Era convèrsa sus eth comunisme mantenguda damb sa frair, que Constantin auie tractat plan leugèraments, ara lo hège a pensar.
ANNA-KARENINA-WEB-compressed	Eth cambi des condicions economiques presentes li semblaue absurd, mès en tot comparar era praubetat deth pòble damb era sua abondor personau, decidic trebalhar mès entà vier a èster mès just e hèr-se a vier encara mens plasers superflús, encara que ja abantes trabalhaue fòrça e viuie damb simplicitat.
ANNA-KARENINA-WEB-compressed	E tot aquerò ac vedie ara tant aisit de hèr que tot eth camin lo passèc negat enes mès agradiues meditacions.
ANNA-KARENINA-WEB-compressed	Èren es nau deth ser quan arribèc en çò de sòn, e se sentie encoratjat per un sentiment nau: era esperança d'ua vida mielhor.
ANNA-KARENINA-WEB-compressed	Ua amortesida claretat gessie pes hièstres dera cramba d'Agafia Mijailovna, era vièlha institutritz que se tenguie ara ath prètzhèt de majordòma, e queiguie sus era nhèu dera planhèra que se daurie dauant dera casa.
ANNA-KARENINA-WEB-compressed	Agafia, qu'encara non dormie, desvelhèc a Kusmà e aguest, miei adormit e descauç, correc entara pòrta.
ANNA-KARENINA-WEB-compressed	Qué lèu auetz vengut, pairet!, didec Agafia Mijailovna.
ANNA-KARENINA-WEB-compressed	M'engüejaua, Agafia Mijailovna.
ANNA-KARENINA-WEB-compressed	Que s'està ben ena casa des auti, mès mielhor ena pròpia, contestèc Levin passant entath sòn burèu.
ANNA-KARENINA-WEB-compressed	Ena cramba, e ara fèbla lum d'un fanau portat pes vailets, qu'anèren apareishent es detalhs familhars: es còrnes de cèrvi, es estatgères plies de libres, eth miralh, era codinèra damb eth ventilador que hège temps qu'auie besonh d'arrengament, eth divan deth pair de Levin, era immensa taula e sus era un libre dubèrt, eth cendrèr trincat, un quasèrn escrit damb nòtes dera sua man.
ANNA-KARENINA-WEB-compressed	En veir tot çò que l'ère tan coneishut, Levin trantalhèc un shinhau sus com organizar era sua naua vida coma volie hèr quan venguie peth camin.
ANNA-KARENINA-WEB-compressed	Tot aquerò semblaue entornejar-lo e dider-li:
ANNA-KARENINA-WEB-compressed	Mès, s'atau li parlauen aqueri objèctes, ath sòn laguens ua auta votz li didie que non mos cau encadenar-mos ath passat e que l'ère impossible cambiar.
ANNA-KARENINA-WEB-compressed	Aubedint ad aguesta votz Levin s'apropèc entà un cornèr a on sauvaue dus pesi d'un pud cadun e comencèc a apitar-les, sajant d'encoratjar-se damb aqueth exercici gimnastic.
ANNA-KARENINA-WEB-compressed	Darrèr era pòrta sonèren passi e Levin deishèc es pesi en solèr ath mès córrer.
ANNA-KARENINA-WEB-compressed	Entrèc er encargat e li didec que, gràcies a Diu, tot se passaue ben; mès qu'eth fajòl s'auie usclat un shinhau ena secadora naua.
ANNA-KARENINA-WEB-compressed	Era notícia l'emmalicièc.
ANNA-KARENINA-WEB-compressed	Era naua secadora qu'auie estat bastida per eth madeish.
ANNA-KARENINA-WEB-compressed	Er encargat non ère per aquera innovacion e ara anonciaue damb un cèrt aire de trionf qu'eth fajòl s'auie usclat.
ANNA-KARENINA-WEB-compressed	Mès Levin n'ère solide fòrça de qué eth hèt d'usclar-se ère degut a non auer cuelhut es mesures que cent viatges auie recomanat.
ANNA-KARENINA-WEB-compressed	Anujat, donc, repoteguèc damb severitat ar encargat.
ANNA-KARENINA-WEB-compressed	Balha-me eth tulup, Kusmà (demanèc Levin, e didec ar encargat): hè-vos a vier un fanau; que voi veir er abaliment.
ANNA-KARENINA-WEB-compressed	Era bòrda des vaques de seleccion ère darrèr dera casa.
ANNA-KARENINA-WEB-compressed	Levin s'i dirigic a trauèrs deth pati per dauant d'un modelhon de nhèu que se quilhaue ath cant d'uns lillàs.
ANNA-KARENINA-WEB-compressed	En daurir era pòrta sentèc eth caud bugàs des hiems, e es vaques, susprenudes pera lum deth fanau, s'estornegèren sus era palha fresca.
ANNA-KARENINA-WEB-compressed	Subergessec de seguit eth lomb lis e ample, nere damb plapes blanques, dera vaca olandesa “Berkut”, eth garanhon, damb er anèth en morre, ère ajaçat e semblèc qu'anaue a lheuar-se, mès cambièc de pensada e se limitèc a bramar prigondaments dus còps quan passèren ath sòn ras.
ANNA-KARENINA-WEB-compressed	Era magnifica “Pava”, grana coma un ipopotam, ère virada de cu, empachant de veir eth vedèth, que flairaue.
ANNA-KARENINA-WEB-compressed	Levin examinèc ara “Pava” e hec tier dret ath vedèth qu'auie era pèth damb plapes blanques, sus es sues fèbles pautes.
ANNA-KARENINA-WEB-compressed	Era vaca, inquieta, bramèc, mès, en tot padegar-se quan Levin l'apressèc er abaliment, lo comencèc a lecar damb era sua aspra lenga.
ANNA-KARENINA-WEB-compressed	Eth vedèth metie era tèsta jos es engues dera vaca, estornejant era petita coa.
ANNA-KARENINA-WEB-compressed	Aluga, Fedor, aprèssa eth fanau, didie Levin campant ath vedèth.
ANNA-KARENINA-WEB-compressed	Se retire a sa mair, mès damb es colors deth pair.
ANNA-KARENINA-WEB-compressed	Ei polit!
ANNA-KARENINA-WEB-compressed	Qu'ei gran e ample d'anques.
ANNA-KARENINA-WEB-compressed	Vertat qu'ei plan polit, Basili Fedoric?, didec Levin ar encargat, en tot desbrembar-se'n, per çò dera alegria que li costaue eth bon aspècte deth vedèth, der ahèr deth fajòl.
ANNA-KARENINA-WEB-compressed	Com poirie èster de ua auta manèra?, repliquèc er òme.
ANNA-KARENINA-WEB-compressed	Ò!, me cau dider-vos tanben que Semen, eth mercadèr, venguec ath londeman de partir vos.
ANNA-KARENINA-WEB-compressed	Que me calerà discutir fòrça damb eth, Constantin Dmitrievic.
ANNA-KARENINA-WEB-compressed	Li parlè er aute dia a prepaus dera maquina…
ANNA-KARENINA-WEB-compressed	Aquera allusion calèc a Levin enes detalhs dera sua economia, qu'ère vasta e complicada.
ANNA-KARENINA-WEB-compressed	Entrèc damb er encargat en burèu e, dempús de discutir damb eth e damb er intendent, se n'anèc entath salon.
ANNA-KARENINA-WEB-compressed	Era casa ère grana e vielha, e encara que Levin s'i estaue solet, la hège escauhar e l'ocupaue tota.
ANNA-KARENINA-WEB-compressed	Qu'ère ua casa absurda e erronèa, contrària as sòns naui plans de vida, pro que se'n sabie; mès en aquera casa s'embarraue entada eth tot eth mon: eth mon a on viueren e moriren es sòns pairs.
ANNA-KARENINA-WEB-compressed	Eri auien amiat ua existéncia qu'a Levin li semblaue ideau e qu'eth desiraue reprodusir damb era sua hemna e era sua familha.
ANNA-KARENINA-WEB-compressed	A penes rebrembaue a sa mair.
ANNA-KARENINA-WEB-compressed	Li retiraue coma quauquarren sagrat, e enes sòns sòmnis era sua esposa li calie èster era seguida d'aqueth ideau de santa hemna que siguec sa mair.
ANNA-KARENINA-WEB-compressed	Non solet non podie concéber er amor sense eth matrimòni, senon qu'autanplan enes sòns pensaments imaginaue prumèr ara familha e dempús ara hemna que li permetesse crear aquera familha.
ANNA-KARENINA-WEB-compressed	Plan per açò, es sues opinions sus eth matrimòni èren tan desparières des des sòns coneishudi, qu'entada eri eth maridar-se non ei qu'un des ahèrs vidanti dera vida.
ANNA-KARENINA-WEB-compressed	Entà Levin, ça que la, ère er ahèr principau e que d'eth depenie tota era sua felicitat.
ANNA-KARENINA-WEB-compressed	E ara li calie renonciar ada eth!
ANNA-KARENINA-WEB-compressed	Se seiguec en petit salon a on prenie eth cafè.
ANNA-KARENINA-WEB-compressed	Quan s'acomodèc en sòn fautulh damb un libre ena man e Agafia Mijailovna li didèc, coma tostemp: “Vau a sèir ua estona, pairet” e se calèc ena cagira près dera hièstra, Levin sentec que, per estranh que semblèsse, non podie des.hèir-se des sues illusions ne víuer sense eres.
ANNA-KARENINA-WEB-compressed	Se non damb Kitty, li calie maridar-se damb ua auta hemna.
ANNA-KARENINA-WEB-compressed	Liegie, pensaue en çò que liegie, seguie d'aurelha era votz dera sua majordòma parlant sens artura, e ath hons de tot açò, es scènes dera sua vida familhar futura desfilauen peth sòn pensament sense connexion.
ANNA-KARENINA-WEB-compressed	Comprenie qu'ath hons deth sòn esperit se condensaue, se calaue e se formaue quauquarren.
ANNA-KARENINA-WEB-compressed	Entenie a díder a Agafia Mijailovna que Projor, damb es sòs que l'autregèc Levin entà crompar un shivau, se tenguie ara beuenda, e qu'auie batanat ara sua hemna lèu enquia aucir-la.
ANNA-KARENINA-WEB-compressed	Levin escotaue e liegie, e era lectura en.hiscaue toti es sòns pensaments.
ANNA-KARENINA-WEB-compressed	Ère ua òbra de Tindall sus eth calor.
ANNA-KARENINA-WEB-compressed	S'en brembaue d'auer censurat a Tindall pera satisfaccion que damb era parlaue dera capitada des sòns experiments e pera sua manca de prigondor filosofica.
ANNA-KARENINA-WEB-compressed	E de ressabuda li venguec entath cap ua idia agradiua:
ANNA-KARENINA-WEB-compressed	Tornèc a cuélher eth libre.
ANNA-KARENINA-WEB-compressed	Non.
ANNA-KARENINA-WEB-compressed	Alavetz?
ANNA-KARENINA-WEB-compressed	Era unitat ena origina de totes es fòrces dera natura se sent tostemp per instint…
ANNA-KARENINA-WEB-compressed	Serà plan agradiu veir er abaliment de “Pava” venguda en ua vaca plapada.
ANNA-KARENINA-WEB-compressed	Dempús, quan se li higen aguestes tres, formaràn ua polida vacada.
ANNA-KARENINA-WEB-compressed	Alavetz gesseram era mia hemna e jo damb toti es convidadi entà campar-les entrar.
ANNA-KARENINA-WEB-compressed	Era mia hemna diderà: “Kostia e jo auem suenhat ad aguest vedèth coma a ua mainada”.
ANNA-KARENINA-WEB-compressed	E Levin rebrembèc çò que s'auie passat en Moscòu.
ANNA-KARENINA-WEB-compressed	Jo non n'è eth tòrt.
ANNA-KARENINA-WEB-compressed	D'ara endauant es causes anaràn de ua auta manèra.
ANNA-KARENINA-WEB-compressed	Quilhèc eth cap, cogitós.
ANNA-KARENINA-WEB-compressed	Era vielha “Laska”, encara esmoiguda pera arribada deth sòn patron, dempús de trauessar eth pati ganholant, tornèc, tremolant era codena, botèc eth cap jos era man de Levin e, idolant planhosaments, persutèc entà que l'amorassèsse.
ANNA-KARENINA-WEB-compressed	Sonque li manque parlar, didec Agafia Mijailovna.
ANNA-KARENINA-WEB-compressed	Ei solet ua gosseta e totun compren qu'eth patron a tornat e qu'ei trist.
ANNA-KARENINA-WEB-compressed	Trist?
ANNA-KARENINA-WEB-compressed	Vos pensatz que non ac veigui, pairet?
ANNA-KARENINA-WEB-compressed	Qu'è auut temps entà poder conéisher as senhors.
ANNA-KARENINA-WEB-compressed	Dilhèu non m'è elevat entre eri?
ANNA-KARENINA-WEB-compressed	Mès ja se passarà, pairet.
ANNA-KARENINA-WEB-compressed	Be qu'age salut e era consciéncia s'estongue sense taca, tot çò d'aute que non ei arren.
ANNA-KARENINA-WEB-compressed	Vos hèsqui a vier ua auta taça de cafè?, didec era hemna.
ANNA-KARENINA-WEB-compressed	Cuelhec er utís uet e gessec.
ANNA-KARENINA-WEB-compressed	Levin amorassèc a “Laska”, que persutaue a voler plaçar eth cap jos era sua man.
ANNA-KARENINA-WEB-compressed	Er animau se cargolhèc as sòns pès, damb eth muset emparat ena pauta deth dauant.
ANNA-KARENINA-WEB-compressed	E, coma entà hèr veir que tot ara se passaue ben, dauric era boca leugèraments, botgèc eth morre e, plaçant es sues vielhes dents e es sòns umidi pòts çò de mès comòde possible, s'esclipsèc en un beatific repaus.
ANNA-KARENINA-WEB-compressed	Levin auie seguit damb interès es sòns darrèrs movements.
ANNA-KARENINA-WEB-compressed	Me cau imitar-la, gasulhèc.
ANNA-KARENINA-WEB-compressed	Harè çò de madeish.
ANNA-KARENINA-WEB-compressed	Tot aquerò non ei arren…
ANNA-KARENINA-WEB-compressed	Es causes van ara ora…
ANNA-KARENINA-WEB-compressed	Me cau partir, me cau partir, didie explicant era sua sobta decision ara sua cunhada en un ton que semblaue hèr veir qu'auie tanti ahèrs que la demorauen que non podie enumerar-les.
ANNA-KARENINA-WEB-compressed	Òc, que me cau partir aué madeish.
ANNA-KARENINA-WEB-compressed	Dolly e Anna dinèren soletes damb era anglesa e es mainatges.
ANNA-KARENINA-WEB-compressed	Aguesti, siguesse perque non auien eth caractèr constant, siguesse perque notauen ena sua tia Anna un cambi respècte ada eri, deishèren de pic de jogar damb era e se desinteressèren deth tot dera sua partida.
ANNA-KARENINA-WEB-compressed	Anna se passèc eth maitin ocupada enes preparatius deth viatge.
ANNA-KARENINA-WEB-compressed	Escriuie nòtes as sòns amics de Moscòu, anotaue es sues despenes e premanie eth sòn equipatge.
ANNA-KARENINA-WEB-compressed	A Dolly li semblèc que non estaue tranquilla, senon en aqueth grad de preocupacion, qu'era tan ben coneishie per pròpia experiéncia, que lèu jamès vie sense motius e qu'ena majoritat des casi indique solet un prigond desengust damb un madeish.
ANNA-KARENINA-WEB-compressed	Dempús de dinar, Anna pugèc ena sua cramba entà vestir-se e Dolly la seguic.
ANNA-KARENINA-WEB-compressed	Te trapi estranha aué.
ANNA-KARENINA-WEB-compressed	De verat?
ANNA-KARENINA-WEB-compressed	Non, que non sò estranha.
ANNA-KARENINA-WEB-compressed	Çò que passe ei que me senti trista.
ANNA-KARENINA-WEB-compressed	Aquerò me vie de quan en quan…
ANNA-KARENINA-WEB-compressed	È talents de plorar.
ANNA-KARENINA-WEB-compressed	Qu'ei ua pegaria; ja se passarà, didec Anna ath córrer, e amaguèc eth sòn ròstre rogit ara imprevista, en tot virar-se d'esponera entà cercar un saquet a on sauvaue es sòns mocadors e era sua casqueta de dormir.
ANNA-KARENINA-WEB-compressed	Es sòns uelhs ludien de lèrmes, qu'a penes artenhie tier-les.
ANNA-KARENINA-WEB-compressed	Que gessí de Sant Petersburg sense talents, e ara, ça que la, me còste d'anar-me'n d'aciu.
ANNA-KARENINA-WEB-compressed	Heres ben de vier, pr'amor qu'as hèt ua bona òbra, didec Dolly, guardant-la damb atencion.
ANNA-KARENINA-WEB-compressed	Non digues aquerò, Dolly.
ANNA-KARENINA-WEB-compressed	Ne hi ne podí hèr arren.
ANNA-KARENINA-WEB-compressed	Que i a moments que me demani se per qué s'encabòrnien toti a mimar-me tant.
ANNA-KARENINA-WEB-compressed	Qué è hèt e qué podia hèr?
ANNA-KARENINA-WEB-compressed	Qu'as auut pro amor en tòn còr entà perdonar, aquerò ei tot.
ANNA-KARENINA-WEB-compressed	Diu se'n sap se qué s'aurie passat se tu non auesses vengut!
ANNA-KARENINA-WEB-compressed	E ei qu'ès tant erosa, Anna…!
ANNA-KARENINA-WEB-compressed	I a ena tua amna tanta claretat e tanta puretat!
ANNA-KARENINA-WEB-compressed	Toti auem skeletons ena amna, coma diden es anglesi.
ANNA-KARENINA-WEB-compressed	Quini skeletons pòs auer tu?
ANNA-KARENINA-WEB-compressed	Tot ei tan clar ena tua amna…!, sorrisclèc Dolly.
ANNA-KARENINA-WEB-compressed	Ça que la, les tengui, didec Anna.
ANNA-KARENINA-WEB-compressed	E ua inesperada riseta de dolenteria torcèc es sòns pòts a trauèrs des sues lèrmes.
ANNA-KARENINA-WEB-compressed	Es tòns skeletons me les imagini mès divertidi que lugubres, opinèc Dolly, arrint tanben.
ANNA-KARENINA-WEB-compressed	T'enganhes.
ANNA-KARENINA-WEB-compressed	Sabes se per qué me'n vau aué en sòrta de deman?
ANNA-KARENINA-WEB-compressed	Qu'ei ua confession que m'aclape, mès te la voi condar, didec Anna, en sèir-se en un fautulh e tachant es uelhs en Dolly.
ANNA-KARENINA-WEB-compressed	Sabes se per qué non a vengut Kitty a dinar?, preguntèc Anna.
ANNA-KARENINA-WEB-compressed	Qu'ei gelosa de jo; è esbauçat era sua felicitat.
ANNA-KARENINA-WEB-compressed	Jo n'è auut eth tòrt de qué eth balh de delànet, que d'eth demoraue tant, se convertisse entada era en un torment.
ANNA-KARENINA-WEB-compressed	Mès era vertat ei que non ne sò colpabla, o òc que ne sò, ne sò un shinhau…didec en tot soslinhar es darrères paraules.
ANNA-KARENINA-WEB-compressed	Parles madeish que Stiva, didec Dolly, arrint.
ANNA-KARENINA-WEB-compressed	Ò, non, que non sò coma eth!
ANNA-KARENINA-WEB-compressed	Se te condi açò, ei pr'amor que non voi dobtar de jo madeisha ne ua menuta.
ANNA-KARENINA-WEB-compressed	Mès, en didè'c, Anna se n'encuedèc dera sua feblesa: non solet non auie confiança en era madeisha, senon qu'eth rebrembe de Vronsky li costau tau emocion que decidie húger entà non veder-lo mès.
ANNA-KARENINA-WEB-compressed	Oui, Stivan m'a raconté qu'as dançat tota era net damb Vronsky e que…
ANNA-KARENINA-WEB-compressed	Er estranh torn qu'agarrèren es causes, qu'ei ua causa que harie arrir.
ANNA-KARENINA-WEB-compressed	Sajaua de favorir eth matrimòni de Kitty e en sòrta d'açò…
ANNA-KARENINA-WEB-compressed	Dilhèu jo en contra dera mia volentat…
ANNA-KARENINA-WEB-compressed	Anna se rogic tota e amudic.
ANNA-KARENINA-WEB-compressed	Es òmes se n'encueden d'aguestes causes de seguit, didec Dolly.
ANNA-KARENINA-WEB-compressed	E a jo me hè dò qu'eth s'ac agarrèsse seriosament.
ANNA-KARENINA-WEB-compressed	Mès sò segura de qué tot se desbrembarà ath mès córrer e Kitty me perdonarà, higec Anna.
ANNA-KARENINA-WEB-compressed	Se vòs que te diga era vertat, aguesta nòça dera mia fraia non me shaute guaire.
ANNA-KARENINA-WEB-compressed	Ja ves que Vronsky ei capable d'encamardar-se d'ua hemna en un dia.
ANNA-KARENINA-WEB-compressed	E en èster atau, que vau mès que s'age passat çò que s'a passat.
ANNA-KARENINA-WEB-compressed	Ò, Diu mèn!
ANNA-KARENINA-WEB-compressed	Serie tant absurd, aquerò!, sorrisclèc Anna.
ANNA-KARENINA-WEB-compressed	Mès ua rojor dera cara que denonciaue era sua satisfaccion aluguèc es sues caròles en enténer exprimit en votz nauta eth sòn pròpi pensament.
ANNA-KARENINA-WEB-compressed	Ara que me'n vau convertida en enemiga de Kitty, que tanta simpatia sentia per era.
ANNA-KARENINA-WEB-compressed	Ei tan gentilla!
ANNA-KARENINA-WEB-compressed	Mès tu ac apraiaràs, vertat, Dolly?
ANNA-KARENINA-WEB-compressed	Dolly a penes podec tier un arridolet.
ANNA-KARENINA-WEB-compressed	Kitty enemiga tua?
ANNA-KARENINA-WEB-compressed	Qu'ei impossible!
ANNA-KARENINA-WEB-compressed	Me shautarie anar-me'n sabent que toti m'estimatz autant coma vos estimi jo a vosati.
ANNA-KARENINA-WEB-compressed	Ara que vos estimi mès qu'abantes.
ANNA-KARENINA-WEB-compressed	Vai!, que sò ua pèga!, didec Anna, damb es uelhs negadi pes lèrmes.
ANNA-KARENINA-WEB-compressed	Dempús se sequèc es uelhs damb eth mocador e comencèc a apraiar-se.
ANNA-KARENINA-WEB-compressed	Jamès desbrembarè çò qu'as hèt per jo.
ANNA-KARENINA-WEB-compressed	Rebremba-te'n d'aquerò.
ANNA-KARENINA-WEB-compressed	Per qué?, repliquèc Anna, en tot tier-se es lèrmes.
ANNA-KARENINA-WEB-compressed	M'as comprenut e me comprenes.
ANNA-KARENINA-WEB-compressed	Adishatz, estimada Anna!
ANNA-KARENINA-WEB-compressed	Anna s'acomodèc en sèti ath cant d'Anuchka, era sua crambèra.
ANNA-KARENINA-WEB-compressed	A tot darrèr, era mia vida reprenerà eth sòn ritme vidant”, pensèc de nauèth.
ANNA-KARENINA-WEB-compressed	Cuelhuda encara pera agitacion que la senhorejaue dempús eth maitin, comencèc a ocupar-se de tier-se comòda.
ANNA-KARENINA-WEB-compressed	Es sues mans, petites e abiles, treigueren dera bossa ròia de viatge un coishin que placèc sus es sòns jolhs; s'estropèc ben es pès e s'installèc damb comoditat.
ANNA-KARENINA-WEB-compressed	Ua viatjaira malauta s'auie estirat ja en sèti entà dormir.
ANNA-KARENINA-WEB-compressed	D'autes dues li heren a Anna preguntes sense importància, tant qu'ua de mès vielha e gròssa s'estropaue es cames damb ua flaçada mentre exprimie quauques opinions sus eth praube cauhatge.
ANNA-KARENINA-WEB-compressed	Anna responec as senhores, mès en non tier interès ena sua convèrsa, li demanèc ara sua puncèla que li balhèsse eth sòn fanalet de viatge, l'estaquèc en dorsièr deth sòn sèti e treiguec un talhapapèrs e ua novèla anglesa.
ANNA-KARENINA-WEB-compressed	Qu'ère malaisit en.honsar-se ena lectura.
ANNA-KARENINA-WEB-compressed	Eth movement ath sòn entorn, eth bronit deth tren, era nhèu que pataquejaue era hiestreta ara sua quèrra e s'aganchaue enes veires, eth revisor que passaue de quan e quan, plan abrigat e caperat de flòcs de nhèu, es lucades des sues companhes de viatge a prepaus dera tempèsta, tot que la distrège.
ANNA-KARENINA-WEB-compressed	Mès, de un aute costat, tot ère monotòn: es madeishes secodides deth vagon, era madeisha nhèu ena hièstra, es madeishi cambis sobtes de temperatura, deth calor entath hered e un aute còp entath calor; es madeishi ròstres aubiradi ena penombra, es madeishes votzes, e Anna venguec d'arténher a concentrar-se ena lectura e encuedar-se'n de çò que liegie.
ANNA-KARENINA-WEB-compressed	Anna Karenina liegie e se n'encuedaue de çò que liegie, mès era lectura, ei a díder, eth hèt d'interessar-se ena vida des auti, l'ère intolerable, qu'auie massa in de víuer per era madeisha.
ANNA-KARENINA-WEB-compressed	S'era eroïna dera sua novèla suenhaue a un malaut, Anna aurie desirat entrar era madeisha damb passi doci ena cramba deth pacient; s'un membre deth Parlament prononciaue un discurs, Anna aurie desirat prononciar-lo era; se lady Mary galaupaue darrèr era sua còla, en tot hèr desesperar ara sua ireua e espaurir ara gent damb era sua audàcia, Anna aurie desirat trapar-se ath sòn lòc.
ANNA-KARENINA-WEB-compressed	Mès en vaganaut.
ANNA-KARENINA-WEB-compressed	Er eròi dera sua novèla començaue ja arténher era plenitud dera sua britanica felicitat: obtenguie un titol de baron e ues propietats, e Anna sentie eth desir de vier damb eth en aqueres tèrres.
ANNA-KARENINA-WEB-compressed	De ressabuda era Karenina auec era impression de qué eth sòn eròi li calie senter-se avergonhat e qu'era participaue dera sua vergonha.
ANNA-KARENINA-WEB-compressed	Mès per qué?
ANNA-KARENINA-WEB-compressed	E, deishant era lectura, s'ajacèc sus eth sòn sèti, en tot sarrar eth talhapapèrs entre es sues mans nervioses.
ANNA-KARENINA-WEB-compressed	Qué auie hèt?
ANNA-KARENINA-WEB-compressed	Rebrembèc çò que se passèc en Moscòu, a on tot auie estat magnific.
ANNA-KARENINA-WEB-compressed	S'en brembèc deth balh, de Vronsky e deth sòn ròstre d'encamardat alhocardit, deth sòn anament respècte ada eth…
ANNA-KARENINA-WEB-compressed	Que non i auie arren de qué se podesse avergonhar.
ANNA-KARENINA-WEB-compressed	E, totun açò, en vier en aguest punt des sòns rebrembes, tornaue a renéisher en era eth sentiment de vergonha.
ANNA-KARENINA-WEB-compressed	Li semblaue coma s'en hèt de rebrembar-lo ua votz deth laguens li mormolhèsse, a prepaus d'eth: “Tu uscles, tu uscles.
ANNA-KARENINA-WEB-compressed	Aquerò qu'ei un huec, ei un huec”.
ANNA-KARENINA-WEB-compressed	Plan, e qué?
ANNA-KARENINA-WEB-compressed	Arric damb mensprètz e tornèc a cuélher eth libre; mès que ja non li siguec possible compréner arren dera sua lectura.
ANNA-KARENINA-WEB-compressed	Passèc eth talhapapèrs peth veire cubèrt d'arrosada, dempús botèc era sua caròla ena superfícia lisa e hereda dera huelha, e lèu s'estarnèc d'arrir pera alegria que sobtaments s'auie apoderat d'era.
ANNA-KARENINA-WEB-compressed	Notaue es sòns nèrvis cada viatge mès tibadi, es sòns uelhs cada viatge mès dubèrts, es sues mans e pès cada viatge mès crispadi.
ANNA-KARENINA-WEB-compressed	Li venguie ua sòrta de sufocacion e li semblaue qu'ena aquera penombra es imatges e es sons l'impressionauen damb un extraordinari vigor.
ANNA-KARENINA-WEB-compressed	Se demanaue de contunh s'eth tren auançaue, arreculaue o s'estaue quiet.
ANNA-KARENINA-WEB-compressed	Ère Anuchka, era sua puncèla, era que s'estaue ath sòn costat o ua estranha?
ANNA-KARENINA-WEB-compressed	Abandonar-se en aqueth estat d'inconsciéncia li costaue terror.
ANNA-KARENINA-WEB-compressed	Sentie, ça que la, qu'encara podie botar resisténcia damb era fòrça dera sua volentat.
ANNA-KARENINA-WEB-compressed	Entrèc un òme prim, damb un long abric que li mancaue un boton.
ANNA-KARENINA-WEB-compressed	Anna comprenec qu'ère er encargat deth cauhatge.
ANNA-KARENINA-WEB-compressed	Lo vedec consultar eth termomètre e campèc qu'eth vent e era nhèu entrauen en vagon ath sòn darrèr.
ANNA-KARENINA-WEB-compressed	Dempús, tot venguie a èster confús, un aute còp.
ANNA-KARENINA-WEB-compressed	Er òme naut apuntaue quauquarren apuat en tenhat, era senhora anciana estirèc es cames e eth departament semblèc entorat d'ua broma nera.
ANNA-KARENINA-WEB-compressed	Anna escotèc un terrible bronit, coma se quauquarren s'estarnèsse ena escurina.
ANNA-KARENINA-WEB-compressed	Semblaue qu'èren en tot torturar a quauquarrés.
ANNA-KARENINA-WEB-compressed	Un ròi arrai de lum li hec clucar es uelhs; dempús tot demorèc entorat en tenèbres e Anna auec era impression de qué s'en.honsaue en un peridèr.
ANNA-KARENINA-WEB-compressed	Aqueres sensacions èren, totun, mès divertides que desagradiues.
ANNA-KARENINA-WEB-compressed	Un òme emboishat en un abric cubèrt de nhèu li didec quauques paraules ena aurelha.
ANNA-KARENINA-WEB-compressed	Anna se remetec.
ANNA-KARENINA-WEB-compressed	Vò gésser, senhora?, preguntèc Anuchka.
ANNA-KARENINA-WEB-compressed	Òc: qu'è besonh de botjar-me un shinhau.
ANNA-KARENINA-WEB-compressed	Aciu laguens que m'estofi.
ANNA-KARENINA-WEB-compressed	Volèc daurir era porteta, mès eth vent e era ploja se lancèren contra era, tau que se volessen empachar-li daurir, e tanben açò li semblèc divertit.
ANNA-KARENINA-WEB-compressed	Artenhec, a tot darrèr, daurir era pòrta.
ANNA-KARENINA-WEB-compressed	Semblaue coma s'eth vent l'auesse estat demorant ath dehòra entà hèr- la-se a vier entre sorriscles d'alegria.
ANNA-KARENINA-WEB-compressed	S'agarrèc damb fòrça damb ua man ena balustrada der estriu e tient-se eth vestit damb era auta, Anna baishèc en cai.
ANNA-KARENINA-WEB-compressed	Eth vent bohaue ara valenta, mès en cai, ar arrecès des vagons, i auie mès cauma.
ANNA-KARENINA-WEB-compressed	Anna alendèc prigondaments e damb plaser er aire frescolenc d'aquera net tempestosa e contemplèc eth cai e era estacion illuminada pes lutzes.
ANNA-KARENINA-WEB-compressed	Un revolum de nhèu e vent correc d'ua pòrta en auta dera estacion, fiulèc furiosament entre es arròdes deth tren e ac neguèc tot: persones e vagons, en tot menaçar de caperar- les ena nhèu.
ANNA-KARENINA-WEB-compressed	Era tempèsta, se caumèc per un instant, entà tornar-se a desligar de nauèth damb tau fòrça que semblaue impossible de resistir.
ANNA-KARENINA-WEB-compressed	Totun, era pòrta dera estacion se daurie e barraue de quan en quan, balhant pas a gent que corrie d'un costat en aute, parlant alègraments, arturant-se en cai, qu'eth sòn pasiment de husta carrinclaue jos es sòns pès.
ANNA-KARENINA-WEB-compressed	Era siluèta d'un òme acorbaishat apareishec dauant d'Anna.
ANNA-KARENINA-WEB-compressed	Manatz un telegrama, didie era votz.
ANNA-KARENINA-WEB-compressed	Ues autes votzes repliquèren, coma un resson:
ANNA-KARENINA-WEB-compressed	Se vos platz, per aciu.
ANNA-KARENINA-WEB-compressed	En numèro vint-e ueit, e es emplegadi passèren ath córrer coma amiadi pera nhèu.
ANNA-KARENINA-WEB-compressed	Dus senhors, damb es sues cigarrètes alugades, passèren dauant d'Anna humant tranquillaments.
ANNA-KARENINA-WEB-compressed	Alendèc un aute còp prigondaments er aire frescolenc dera net, calèc era sua man ena parabanda der estriu entà pujar en vagon, quan en aqueth moment era figura d'un òme vestit damb capòta de militar, qu'ère plan près d'era, l'amaguèc era trantalhanta lum deth fanau.
ANNA-KARENINA-WEB-compressed	Anna se virèc entà guardar-lo e l'arreconeishec.
ANNA-KARENINA-WEB-compressed	Qu'ère Vronsky.
ANNA-KARENINA-WEB-compressed	Eth se hec a vier era man ena ussa e li preguntèc respectuosments se podie ajudar-la en quauquarren.
ANNA-KARENINA-WEB-compressed	Anna lo campèc en silenci pendent uns instants.
ANNA-KARENINA-WEB-compressed	Encara que Vronsky ère d'esquia ara lum, era Karenina credec apreciar en sòn ròstre e enes sòns uelhs era madeisha expression d'afogadura respectuosa que tant l'esmoigueren en balh.
ANNA-KARENINA-WEB-compressed	Enquia alavetz Anna s'auie repetit que Vronsky ère un des molti joens, etèrnaments parièrs, que se trapen pertot, e s'auie prometut non pensar en eth.
ANNA-KARENINA-WEB-compressed	E vaquí qu'ara se sentie dominada per un alègre sentiment d'orgulh.
ANNA-KARENINA-WEB-compressed	Non li calie demanar se per qué Vronsky ère aquiu.
ANNA-KARENINA-WEB-compressed	Qu'ère entà trapar-se mès apròp d'era.
ANNA-KARENINA-WEB-compressed	Ac sabie damb tanta certitud coma s'eth madeish Vronsky l'ac auesse dit.
ANNA-KARENINA-WEB-compressed	Ignoraua que pensàssetz vier entà Sant Petersburg.
ANNA-KARENINA-WEB-compressed	E eth sòn ròstre ludie.
ANNA-KARENINA-WEB-compressed	Bèth ahèr?, repliquèc Vronsky, tachant es sòns vistons enes uelhs d'Anna Karenina.
ANNA-KARENINA-WEB-compressed	Vos vo'n sabetz pro ben que i vau entà estar-me ath vòste costat.
ANNA-KARENINA-WEB-compressed	Non posqui hèr arren mès.
ANNA-KARENINA-WEB-compressed	En aqueth moment, eth vent, com vencent un trebuc invisible, se precipitèc contra es vagons, escampilhèc era nhèu deth tet a estornegèc trionfauments ua placa de metau qu'auie artenhut arrincar.
ANNA-KARENINA-WEB-compressed	Damb un idòl lugubre, era locomotora lancèc un fiulet.
ANNA-KARENINA-WEB-compressed	Era tragica beresa dera tempèsta ara li semblaue a Anna mès plia de magnificéncia.
ANNA-KARENINA-WEB-compressed	Venguie d'enténer es paraules que cranhie era sua rason, mès qu'eth sòn còr desiraue escotar.
ANNA-KARENINA-WEB-compressed	S'estèc en silenci.
ANNA-KARENINA-WEB-compressed	Mès Vronsky, en ròstre d'era, liegec era luta que tenguie ath sòn laguens.
ANNA-KARENINA-WEB-compressed	Desencusatz-me se vos è dit quauquarren shordant, gasulhèc umilaments.
ANNA-KARENINA-WEB-compressed	Parlaue damb respècte, mès en un ton tan decidit, qu'Anna, ara prumeria, non sabec se qué respòner.
ANNA-KARENINA-WEB-compressed	Çò que vos didetz non està ben, mormolhèc Anna, fin finau, e, s'ètz vos un cavalièr, ac desbrembaratz tot, coma ac hèsqui jo.
ANNA-KARENINA-WEB-compressed	Non ac desbrembarè, non poirè desbrembar jamès, cap des vòsti movements, cap des vòstes paraules.
ANNA-KARENINA-WEB-compressed	Qu'ei pro, qu'ei pro!, sorrisclèc era en vaganaut, sajant inutilaments de balhar ara sua portadura ua expression sevèra.
ANNA-KARENINA-WEB-compressed	Sentec eth besonh de padegar-se e s'arturèc un moment ena porteta.
ANNA-KARENINA-WEB-compressed	Non se'n brembaue guaire ben de çò qu'auie dit, mès comprenie qu'aqueth moment de convèrsa les auie apressat er un ar aute d'un biais terrible, çò que l'orrificaue e la hège erosa ath còp.
ANNA-KARENINA-WEB-compressed	Dempús uns bracs instants, Anna entrèc en departament e se seiguec.
ANNA-KARENINA-WEB-compressed	Non podec clucar un uelh en tota era net.
ANNA-KARENINA-WEB-compressed	Mès en aquera exaltacion, enes sòmnis qu'aumplien era sua ment, non i auie arren de dolorós; ath contrari, i auie quauquarren de gaujós, excitant e arderós.
ANNA-KARENINA-WEB-compressed	En trincar eth dia s'esclipsèc en sòn sèti.
ANNA-KARENINA-WEB-compressed	Ère ja de dia quan se desvelhèc.
ANNA-KARENINA-WEB-compressed	S'apressauen en Sant Petersburg.
ANNA-KARENINA-WEB-compressed	Pensèc en sòn hilh, en sòn marit, enes sòns ahèrs domestics, e aqueri pensaments la dominèren complètaments.
ANNA-KARENINA-WEB-compressed	Era prumèra persona que vedec en baishar deth tren siguec eth sòn marit.
ANNA-KARENINA-WEB-compressed	Eth sòn espós s'apressaue ada era, en tot guardar-la atentiuaments damb es sòns grani uelhs cansadi, damb era sua etèrna arridalha ironica enes pòts, e aguest còp era guardada inquisitiua d'Alexei Alexandrovic la hec estrementir.
ANNA-KARENINA-WEB-compressed	Dilhèu demoraue trapar ath sòn marit desparièr de com ère en realitat?
ANNA-KARENINA-WEB-compressed	O ère qu'era sua consciéncia li repotegaue tota era ipocrisia, tota era manca de naturalitat qu'auie enes sues relacions conjugaus?
ANNA-KARENINA-WEB-compressed	Aquera impression dormie hège temps ath hons dera sua amna, mès solet ara se l'apareishie damb tota era sua dolorosa claretat.
ANNA-KARENINA-WEB-compressed	Coma pòs veir, eth tòn enamorat espòs, tant enamorat coma eth prumèr dia, desiraue veder-te de nauèth, didec Karenin damb era sua votz lenta e seca, en tot tier eth madeish ton leugèraments burlesc que tostemp emplegaue en dirigir-li era paraula, coma entà ridiculizar aquera manèra d'exprimir-se.
ANNA-KARENINA-WEB-compressed	Com li va a Sergi, preguntèc era.
ANNA-KARENINA-WEB-compressed	Moria!, quina recompensa ath mèn afogament amorós!
ANNA-KARENINA-WEB-compressed	Donques s'està ben, plan ben.
ANNA-KARENINA-WEB-compressed	Vronsky non sagèc ne tansevolhe de dormir.
ANNA-KARENINA-WEB-compressed	S'estèc seigut en sòn fautulh damb es uelhs dubèrts.
ANNA-KARENINA-WEB-compressed	Ara campant fixaments ath sòn dauant, ara campant as qu'entrauen e gessien; e s'abantes impressionaue as desconeishudi damb era sua inalterabla tranquillitat, ara semblaue encara mès segur de se madeish e mès capinaut.
ANNA-KARENINA-WEB-compressed	Es persones non auien entada eth en aqueth moment mès importància qu'es causes.
ANNA-KARENINA-WEB-compressed	Tau actitud li costèc era enemistat deth sòn vesin de sèti, un joen plan nerviós, emplegat en Ministèri de Justícia, qu'auie hèt tot çò de possible entà que Vronsky se n'encuedèsse de qué eth pertanhie ath mon des vius.
ANNA-KARENINA-WEB-compressed	En bades l'auie demanat huec, en bades li parlaue o li hège copets damb eth code.
ANNA-KARENINA-WEB-compressed	Vronsky non mostrèc mès interès per eth que peth fanalet deth vagon.
ANNA-KARENINA-WEB-compressed	Ofensat pera sua impassibilitat, eth sòn companh de viatge reprimie a penes eth sòn anug.
ANNA-KARENINA-WEB-compressed	Aquera olimpica indiferéncia non significaue que Vronsky se sentesse erós pensant-se qu'auie impressionat eth còr d'Anna.
ANNA-KARENINA-WEB-compressed	Encara non gosaue ne imaginar-s'ac, mès eth solet hèt de pensar en aquerò lo negaue d'orgulh e d'alegria.
ANNA-KARENINA-WEB-compressed	Non sabie ne volie pensar en çò que poirie resultar de tot aquerò.
ANNA-KARENINA-WEB-compressed	Veder-la, escotar-la, estar-se ath sòn costat, aguest qu'ère ara eth solet objectiu dera sua vida.
ANNA-KARENINA-WEB-compressed	Estaue tant aganchat per aqueth pensament que, a penes vedec a Anna ena estacion de Blagoe, a on eth baishèc a prener-se un veire de soda, non se'n podec estar d'amuishar-l'ac.
ANNA-KARENINA-WEB-compressed	Ja en vagon, Vronsky comencèc a rebrembar es mès petits detalhs des còps que s'auien trapat: es gèsti, es paraules d'Anna.
ANNA-KARENINA-WEB-compressed	E eth sòn còr pataquegèc dauant es visions qu'era sua imaginacion li presentaue entath futur.
ANNA-KARENINA-WEB-compressed	Baishèc en Sant Petersburg plan fresc e descansat, tau que se gessesse d'un banh hered, a maugrat d'auer passat era net sense dormir.
ANNA-KARENINA-WEB-compressed	S'arturèc ath cant d'un vagon entà veir passar a Anna.
ANNA-KARENINA-WEB-compressed	E, en veder-lo pauhicat ath sòn dauant, damb es sues cames dretes emboishades enes pantalons neres, en veder-lo cuèlher eth braç d'Anna damb era naturalitat de qui execute un acte qu'ada eth i tie dret, Vronsky li calec rebrembar qu'aqueth èsser qu'era sua existéncia a penes consideraue enquia alavetz, existie, ère de carn e uas e ère junhut estretaments ara hemna qu'estimaue.
ANNA-KARENINA-WEB-compressed	Aqueth hered ròstre de petersburgués, aqueth aire indiferent e segur, aqueth chapèu redon, aquera esquia leugèraments acorbaishada, aqueth ensems ère ua realitat e Vronsky li calie arreconeishè'c, mès ac arreconeishie coma un òme que, morint de set, en trapar-se damb ua hont d'aigua blossa desnishèsse qu'ère enlordida per un gosset, un porcèth o ua vaca qu'auien begut en era.
ANNA-KARENINA-WEB-compressed	Çò que mès lo desesperaue d'Alexei Alexandrovic ère era sua manèra de caminar, botjant es sues cames d'ua manèra rapida e balançant un shinhau eth còs.
ANNA-KARENINA-WEB-compressed	A Vronsky li semblaue que solet eth auie eth dret d'estimar ad aquera hemna.
ANNA-KARENINA-WEB-compressed	Eth vailet d'Anna, un aleman qu'auie hèt eth viatge en dusau classa, venguec entà recéber ordes.
ANNA-KARENINA-WEB-compressed	Eth marit l'auie autrejat er equipatge abantes de filar-se decididaments de cap a Anna.
ANNA-KARENINA-WEB-compressed	Vronsky assistic ar encontre des esposi e era sua sensibilitat d'encamardat li permetec percéber eth leugèr gèst de contrarietat que hec Anna en trapar a Alexei Alexandrovic.
ANNA-KARENINA-WEB-compressed	Se sentec erós en veir qu'Anna, encara que d'esquia, endonviaue era sua proximitat.
ANNA-KARENINA-WEB-compressed	Plan que òc, era se virèc, lo guardèc e contunhèc parlant damb eth sòn marit.
ANNA-KARENINA-WEB-compressed	Auetz passat era net ben, senhora?, demanèc Vronsky, en tot saludar ath còp as dus, e balhant era escadença, atau, ar espós, de qué lo reconeishesse, se volie.
ANNA-KARENINA-WEB-compressed	Plan ben gràcies, repliquèc era.
ANNA-KARENINA-WEB-compressed	En sòn fatigat ròstre non se diboishaue era animositat de d'auti còps, mès Vronsky n'auec pro entà senter-se erós d'apreciar qu'es uelhs d'Anna, en veder-lo, s'illuminauen d'alegria.
ANNA-KARENINA-WEB-compressed	Era lheuèc era vista entath sòn marit, sajant de desnishar s'aguest rebrembaue ath Comde.
ANNA-KARENINA-WEB-compressed	Karenin campaue ath joen damb mina de desengust e coma s'a apenes lo reconeishesse.
ANNA-KARENINA-WEB-compressed	Vronsky se sentec incomodat.
ANNA-KARENINA-WEB-compressed	Eth comde Vronsky, didec Anna.
ANNA-KARENINA-WEB-compressed	A!, òc; me semble que mos coneishem!, se dignèc díder Karenin, en tot balhar era man ath joen.
ANNA-KARENINA-WEB-compressed	Per çò que veigui ena anada as viatjat damb era mair e ena tornada damb eth hilh, higec arrossegant lentaments es paraules tau que se cadua li costèsse un roble.
ANNA-KARENINA-WEB-compressed	Qué?
ANNA-KARENINA-WEB-compressed	Tornatz dera vòsta tempsada de permís?, e, sense demorar era responsa de Vronsky, didec damb ironia, en tot dirigir-se ara sua hema: an plorat fòrça es de Moscòu en separar-se de tu?
ANNA-KARENINA-WEB-compressed	Pensaue acabar atau era sua convèrsa damb eth Comde.
ANNA-KARENINA-WEB-compressed	Mès Vronsky interroguèc a Anna:
ANNA-KARENINA-WEB-compressed	Fidi qu'aurè er aunor de visitar-vos.
ANNA-KARENINA-WEB-compressed	Damb plaser.
ANNA-KARENINA-WEB-compressed	Recebem es deluns, didec Alexei Alexandrovic damb heredor.
ANNA-KARENINA-WEB-compressed	Que sò encantat de dispausar de mieja ora de libertat entà testimoniar-te es mèns sentiments!
ANNA-KARENINA-WEB-compressed	Semble tau que se me parlèsses d'eri entà reauçar mès eth sòn valor, repliquèc Anna, seguint d'aurelha, sense voler, es passi de Vronsky que caminaue ath sòn darrèr.
ANNA-KARENINA-WEB-compressed	E dempús preguntèc ath sòn espós se com auie passat Sergi aqueri dies.
ANNA-KARENINA-WEB-compressed	Plan ben.
ANNA-KARENINA-WEB-compressed	Mariette me didec qu'ère de plan bon umor.
ANNA-KARENINA-WEB-compressed	Me hè dò dider-te que non t'a trapat mens.
ANNA-KARENINA-WEB-compressed	Non li passaue madeish ath tòn aimant espòs.
ANNA-KARENINA-WEB-compressed	T'arregraïsqui qu'ages vengut un dia abantes de çò que demoraua.
ANNA-KARENINA-WEB-compressed	Eth nòste estimat samovar se n'alegrarà fòrça tanben.
ANNA-KARENINA-WEB-compressed	Karenin tenguie er apellatiu de “samovar” ara comdessa Lidia Ivanovna, peth sòn constant estat de veeméncia e agitacion.
ANNA-KARENINA-WEB-compressed	Seguic dident:
ANNA-KARENINA-WEB-compressed	Me demanaue diadèraments per tu.
ANNA-KARENINA-WEB-compressed	Te conselhi que li tengues ua visita aué madeish.
ANNA-KARENINA-WEB-compressed	Ja sabes qu'eth sòn còr patís tostemp per tot e per toti e ei particularaments inquieta damb er ahèr dera reconciliacion des Oblonsky.
ANNA-KARENINA-WEB-compressed	Que ja l'è escrit.
ANNA-KARENINA-WEB-compressed	Mès vò saber-se'n de tot peth menut.
ANNA-KARENINA-WEB-compressed	Vè-te'n, amiga mia, vè-te'n a veder-la, se non ès massa alassada.
ANNA-KARENINA-WEB-compressed	Au, te dèishi.
ANNA-KARENINA-WEB-compressed	Me cau assistir a ua session.
ANNA-KARENINA-WEB-compressed	Kondreti amiarà eth tòn coche.
ANNA-KARENINA-WEB-compressed	Gràcies a Diu qu'a tot darrèr dinarè damb tu!
ANNA-KARENINA-WEB-compressed	Mama, mama, mama!
ANNA-KARENINA-WEB-compressed	E s'espenjolèc deth sòn còth.
ANNA-KARENINA-WEB-compressed	Ja didia jo qu'ère mama!, didec ara seguida era institutritz.
ANNA-KARENINA-WEB-compressed	Mès, tau qu'eth pair, eth hilh costèc en Anna ua decebuda.
ANNA-KARENINA-WEB-compressed	Ena abséncia l'imaginaue mès de bon pòrt de çò qu'ère ena realitat; e, totun, ère un mainatge encantador: un bèth mainatge de retortilhs ròis, uelhs blus e cames plan dretes, damb es michons ben estiradi.
ANNA-KARENINA-WEB-compressed	Anna sentec un plaser lèu fisic en auer-lo ath sòn cant e recéber es sues amorasses, e experimentèc ua consolacion morau en tot escotar es sues innocentes preguntes e guardar es sòns uelhs candidi, fidadi e doci.
ANNA-KARENINA-WEB-compressed	L'autregèc es presents que li manauen es mainatges de Dolly e li condèc qu'en Moscòu, ena casa des oncles, i auie ua mainada cridada Tania que ja sabie escríuer e ensenhaue as auti mainatges.
ANNA-KARENINA-WEB-compressed	Alavetz, qu'ei que valgui mens qu'era?, preguntèc Sergi.
ANNA-KARENINA-WEB-compressed	Entà jo, vida mia, que vales mès qu'arrés.
ANNA-KARENINA-WEB-compressed	Ja ac sabia, didec Sergi en tot arrir.
ANNA-KARENINA-WEB-compressed	Abantes de qué Anna acabèsse de préner eth cafè, l'anoncièren era visita dera comdessa Lidia Ivanovna.
ANNA-KARENINA-WEB-compressed	Ère ua hemna nauta e gròssa, d'auriolenc e malautís color e grani e magnifiqui uelhs neri, un shinhau cogitosi.
ANNA-KARENINA-WEB-compressed	Atau que heres a vier as Oblonsky era arrama d'olivèra, estimada?, preguntèc Lidia Ivanovna.
ANNA-KARENINA-WEB-compressed	Tot qu'ei apraiat, repliquèc Anna.
ANNA-KARENINA-WEB-compressed	Es causes non anauen tan mau coma mos pensàuem.
ANNA-KARENINA-WEB-compressed	Ma belle soeur cuelh es sues decisions damb massa precipitacion e…
ANNA-KARENINA-WEB-compressed	Mès era Comdessa, qu'auie eth costum d'interessar-se per tot çò que non hège entada era, e solie, ça que la, non parar atencion en açò que li calie èster de mès interès, interrompec ara sua amiga:
ANNA-KARENINA-WEB-compressed	Que sò aclapada.
ANNA-KARENINA-WEB-compressed	Guaira mauvestat e guairi dolor i é en mon!
ANNA-KARENINA-WEB-compressed	Donques qué se passe?, preguntèc Anna, deishant d'arrir.
ANNA-KARENINA-WEB-compressed	Que sò cansada de pelejar en vaganaut pera vertat, e a viatges me trapi complètaments ablasigada.
ANNA-KARENINA-WEB-compressed	Ja vedetz: era òbra des frairets (se tractaue d'ua institucion benefic-patriòta-religiosa) anaue peth bon camin.
ANNA-KARENINA-WEB-compressed	Mès que non podem hèr arren damb aguesti senhors, declarèc era Comdessa en ton de sarcastica resignacion.
ANNA-KARENINA-WEB-compressed	Acceptèren era idia entà desvalorizar-la e ara la tien d'ua manèra baisha e indigna.
ANNA-KARENINA-WEB-compressed	Solet dues o tres persones, entre eres eth vòste marit, compreneren era vertadèra nautada d'aguesta empresa.
ANNA-KARENINA-WEB-compressed	Es auti non hèn que desacreditar-la…
ANNA-KARENINA-WEB-compressed	Ager recebí ua carta de Pravdin.
ANNA-KARENINA-WEB-compressed	Se referie ath celèbre paneslavista Pravdin, que s'staue en estrangèr).
ANNA-KARENINA-WEB-compressed	Era Comdessa li condèc çò que didie ena sua carta e dempús li parlèc des trebucs que s'opausauen ara union des glèises crestianes.
ANNA-KARENINA-WEB-compressed	Se per qué ac veigui ara de ua auta manèra?”, pensèc Anna.
ANNA-KARENINA-WEB-compressed	Ath hons, tot aquerò qu'ei un absurd: se ditz qu'ei crestiana e non hè qu'emmaliciar-se e censurar; toti son enemics sòns, encara qu'aguesti enemics se criden tanben crestians e volguen es madeishi fins qu'era”.
ANNA-KARENINA-WEB-compressed	Dempús dera Comdessa venguec era esposa d'un naut foncionari, que racondèc a Anna totes es nauetats deth moment e partic tàs tres, en tot prométer vier un aute dia a dinar damb era.
ANNA-KARENINA-WEB-compressed	Alexei Alexandrovic ère en Ministèri.
ANNA-KARENINA-WEB-compressed	Anna assistic ath dinar deth sòn hilh (que tostemp dinaue solet) e ara seguida apraièc es sues causes e examinèc era correspondéncia arreculada.
ANNA-KARENINA-WEB-compressed	Arren restaue en era dera vergonha e era inquietud que sentesse pendent eth viatge.
ANNA-KARENINA-WEB-compressed	Ja en sòn ambient de costum se sentec dehòra de tot temor e peth dessús de tot repotèc, sense compréner eth sòn estat d'animositat deth dia anterior.
ANNA-KARENINA-WEB-compressed	Qu'ei inutil parlar-ne a Alexei.
ANNA-KARENINA-WEB-compressed	Se'n brembèc qu'un viatge un subordinat deth sòn marit li hec ua declaracion amorosa.
ANNA-KARENINA-WEB-compressed	Credec que l'ac calie condar a Karenin e aguest li didec que totes es hemnes deth mon les calie èster premanides entà taus eveniments, e qu'eth fidaue en sòn tacte, sense deishar-se arrossegar pera gelosia qu'aurie estat umilianta entàs dus.
ANNA-KARENINA-WEB-compressed	Alexei Alexandrovic arribèc en casa tàs quate, mès coma soent se passaue, non auec temps de veir ara sua esposa e li calec passar en sòn burèu entà recéber es visites e signar es documents que li hec a vier eth sòn secretari.
ANNA-KARENINA-WEB-compressed	Anna baishèc en salon entà receber-les.
ANNA-KARENINA-WEB-compressed	A penes eth gran relòtge de bronze d'estil Pèir I sonèc es cinc, Alexei Alexandrovic campèc vestit d'etiqueta, damb corbata blanca e dues decoracions ena solapa, pr'amor que li calie gésser dempús de dinar.
ANNA-KARENINA-WEB-compressed	Alexei Alexandrovic auie es moments compdadi e li calie observar damb estricta puntualitat es sues diadères obligacions.
ANNA-KARENINA-WEB-compressed	Entrèc ena sala, saludèc a toti e didec ara sua hemna, arrint:
ANNA-KARENINA-WEB-compressed	Fin finau s'a acabat era mia solitud!
ANNA-KARENINA-WEB-compressed	Non sabes çò d'”incomòde” (e soslinhèc era paraula) qu'ei minjar solet.
ANNA-KARENINA-WEB-compressed	Pendent eth dinar, Karenin demanèc ara sua hemna notícies de Moscòu, en tot arrir burlescaments en mentar a Esteva Arkadievic, mès era convèrsa, tostemp d'un caractèr generau, s'estèc sus eth trabalh en ministèri e era politica.
ANNA-KARENINA-WEB-compressed	Acabat eth dinar, Karenin se demorèc mieja ora damb es sòns convidadi e dempús, après ua naua sarrada de mans e un arridolet ara sua hemna, partic entà assistir a un conselh.
ANNA-KARENINA-WEB-compressed	Anna non volèc vier en teatre, a on auie lòtja reservada aquera net, ne en çò dera comdessa Betsy Iberskaya, que, en saber-se'n dera sua arribada, l'auie manat un avís de qué la demoraue.
ANNA-KARENINA-WEB-compressed	Abantes de vier entà Moscòu, Anna balhèc ara sua modista tres vestits entà que les ac apraièsse, pr'amor qu'era Karenina sabie vestir pro ben sense despene guaire.
ANNA-KARENINA-WEB-compressed	E, en anar-se'n es convidadi, Anna verifiquèc damb irritacion que des tres vestits que l'auie prometut era modista tier-les apraiats tara sua tornada, dus encara non èren acabadi e autanplan eth tresau non auie demorat ath sòn gust.
ANNA-KARENINA-WEB-compressed	Era modista, cridada de ressabuda, pensaue qu'eth vestit l'estaue mielhor d'aquera manèra.
ANNA-KARENINA-WEB-compressed	Anna s'embestièc tant contra era que de seguit se sentec avergonhada de se madeisha.
ANNA-KARENINA-WEB-compressed	Entà padegar-se, entrèc ena cramba de Sergi, l'ajacèc, l'apraièc es linçòs, lo senhèc damb un ample senhau dera crotz e abandonèc era cramba.
ANNA-KARENINA-WEB-compressed	Ara se n'alegraue de non auer gessut e sentie ua grana cauma interiora.
ANNA-KARENINA-WEB-compressed	Evoquèc era scèna dera estacion e reconeishec qu'aqueth incident, que li balhèc tanta importància, non ère qu'un detalh triviau dera vida mondana que d'eth non li calie avergonhar-se.
ANNA-KARENINA-WEB-compressed	S'apressèc ath cant dera humeneja entà demorar era tornada deth sòn espòs, en tot liéger era sua novèla anglesa.
ANNA-KARENINA-WEB-compressed	Tàs nau e mieja en punt sonèc ena pòrta era autoritària trucada d'Alexei Alexandrovic e aguest entrèc ena cramba un moment dempús.
ANNA-KARENINA-WEB-compressed	Vai, ja as tornat, didec era, en tot estener-li era man, qu'eth punèc abantes de sèir-se ath sòn costat.
ANNA-KARENINA-WEB-compressed	Atau, donc, tot s'a passat ben en tòn viatge?, preguntèc Karenin.
ANNA-KARENINA-WEB-compressed	Fòrça ben.
ANNA-KARENINA-WEB-compressed	Anna li condèc toti es detalhs: era agradiua companhia dera comdessa Vronsky, era arribada, er accident ena estacion, era pietat que sentec prumèr entà sa frair e dempús entà Dolly.
ANNA-KARENINA-WEB-compressed	Encara qu'Esteva sigue eth tòn frair, era sua fauta qu'ei imperdonabla, didec enfaticaments Alexei Alexandrovic.
ANNA-KARENINA-WEB-compressed	Anna arric.
ANNA-KARENINA-WEB-compressed	Eth sòn espós sajaue de hèr-li veir qu'es laci de parentiu non influien entad arren enes sòns judicis.
ANNA-KARENINA-WEB-compressed	Anna arreconeishie plan ben aquera tralha deth caractèr deth sòn marit e l'ac sabie apreciar.
ANNA-KARENINA-WEB-compressed	M'alègri, seguie eth, de qué tot s'acabèsse ben e de qué ages tornat.
ANNA-KARENINA-WEB-compressed	Qué se ditz per aquiu delà deth nau projècte de lei que è hèt ratificar darrèraments peth Govèrn?
ANNA-KARENINA-WEB-compressed	Donques aciu, peth contrari, interèsse fòrça, didec Karenin damb arridalha e satisfaccion.
ANNA-KARENINA-WEB-compressed	Anna endonvièc qu'eth sòn marit desiraue estener-se en detalhs que deuien èster satisfasents entath sòn amor pròpi e, mejançant ues preguntes abiles, hec qu'eth l'expliquèsse, damb un arridolet de content, qu'era acceptacion d'aqueth projècte auie estat acompanhada d'ua vertadèra ovacion en aunor sòn.
ANNA-KARENINA-WEB-compressed	M'alegrè fòrça, pr'amor qu'aquerò demòstre que comencen a veir es causes d'un punt d'enguarda rasonable.
ANNA-KARENINA-WEB-compressed	Non as anat entà nunlòc pendent aguest temps?
ANNA-KARENINA-WEB-compressed	Que t'auràs engüejat fòrça, indiquèc.
ANNA-KARENINA-WEB-compressed	Ò, non, repliquèc era en tot lheuar-se.
ANNA-KARENINA-WEB-compressed	E qué lieges ara?
ANNA-KARENINA-WEB-compressed	La poesie des enfers, deth duc de Lille.
ANNA-KARENINA-WEB-compressed	Qu'ei un libre plan interessant.
ANNA-KARENINA-WEB-compressed	Anna arric coma s'arrís dauant des febleses des èssers estimadi e, passant eth sòn braç jos eth deth sòn espòs, l'acompanhèc enquiath burèu.
ANNA-KARENINA-WEB-compressed	Sabie qu'eth costum de liéger pera net ère un vertadèr besonh entath sòn marit.
ANNA-KARENINA-WEB-compressed	A maugrat des obligacions que li tenguien eth temps, li semblaue un déuer èster ath pas de çò qu'apareishie en camp intellectuau, e Anna se'n sabie.
ANNA-KARENINA-WEB-compressed	Sabie tanben qu'eth sòn marit, plan competent en matèria de politica, filosofia e religion, non sabie arren de letres e de bères arts, çò que non l'empachaue interessar-se per eres.
ANNA-KARENINA-WEB-compressed	E, atau coma en politica, filosofia e religion, auie dobtes que sajaue d'esclarir en tot parlar-ne damb d'auti sus eres, en literatura, poesia e, sustot, musica, que d'aquerò non ne sabie arren, defenie opinions que sus eres non toleraue oposicion ne discusion.
ANNA-KARENINA-WEB-compressed	Li shautaue parlar de Shakespeare, de Raphael e Beethoven e méter tèrmes as modèrnes escòles de musica e poesia, en tot classificar-les damb un orde logic e rigorós.
ANNA-KARENINA-WEB-compressed	Te dèishi.
ANNA-KARENINA-WEB-compressed	Que vau a escríuer a Moscòu, didec Anna ena pòrta deth burèu, qu'en eth, ath cant deth fautulh deth sòn marit, i auie premanides ua botelha damb aigua e un paralum entara ampola.
ANNA-KARENINA-WEB-compressed	Eth, un còp mès, li sarrèc era man e la punèc.
ANNA-KARENINA-WEB-compressed	Mès, tant que pensaue atau, non li bohaue ath laguens ua votz secreta que li didie qu'ère impossible estimar ad aqueth òme?
ANNA-KARENINA-WEB-compressed	E contunhaue pensant: “Mès non compreni se com se li ven autant es aurelhes.
ANNA-KARENINA-WEB-compressed	Tàs dotze en punt, mentre Anna, seiguda en sòn pupitre, escriuie a Dolly, sonèren es passi amortadi d'ua persona que caminaue en simbosses, e Alexei Alexandrovic, lauat e pientat e damb era sua ròba de net, campèc en lumedar.
ANNA-KARENINA-WEB-compressed	Que ja ei ora de dormir, li didec, damb ua riseta de dolenteria, abantes de desparéisher ena cramba.
ANNA-KARENINA-WEB-compressed	E seguic ath sòn espós.
ANNA-KARENINA-WEB-compressed	Mès, qué s'auie passat damb aquera ahlama qu'en Moscòu alugaue eth sòn ròstre en tot hèr-li lúder es uelhs e miralhar era sua arridalha?
ANNA-KARENINA-WEB-compressed	Ara aquera ahlama semblaue que s'auie amortat o, aumens, s'auie amagat.
ANNA-KARENINA-WEB-compressed	Petrizky, un joen de familha modèsta, non possedie ua auta fortuna qu'es sòns deutes.
ANNA-KARENINA-WEB-compressed	S'embriagaue cada net e es sues aventures, escandaloses e ridicules, li costauen frequenti arrèsti.
ANNA-KARENINA-WEB-compressed	A maugrat de tot, es caps e es companhs l'estimauen.
ANNA-KARENINA-WEB-compressed	En arribar ena sua casa, tàs onze, Vronsky vedec ena pòrta un coche que non l'ère deth tot desconeishut.
ANNA-KARENINA-WEB-compressed	Piquèc ena pòrta e entenec ena escala arridalhes masculines, un graciós accent de hemna e era votz de Petrizky, sorrisclant:
ANNA-KARENINA-WEB-compressed	S'ei un d'aguesti miserables, non lo deishetz entrar!.
ANNA-KARENINA-WEB-compressed	Vronsky entrèc sense anonciar-se, en tot sajar de non hèr bronit, e s'apressèc en salon.
ANNA-KARENINA-WEB-compressed	Era baronessa Chilton, amiga de Petrizky, ua roienca careta rosada e d'accent parisenc, vestida ara ocasion damb un vestit de satin lillà, premanie eth cafè sus ua taula.
ANNA-KARENINA-WEB-compressed	Petrizky, vestit de normau, e eth capitan Kamerowsky, d'unifòrme, èren ath sòn costat.
ANNA-KARENINA-WEB-compressed	Macareu, Vronsky, qu'ès aciu!, exclamèc Petrizky, hènt un bot dera sua cagira.
ANNA-KARENINA-WEB-compressed	Eth senhor patron que què ara suspresa ena sua casa…
ANNA-KARENINA-WEB-compressed	Baronessa: premanitz-li eth tè ena cafetèra naua.
ANNA-KARENINA-WEB-compressed	Quina suspresa mès agradiua!
ANNA-KARENINA-WEB-compressed	E, qué me dides d'aguest nau ornament deth salon?
ANNA-KARENINA-WEB-compressed	Fidi que te shautarà, didec, en tot senhalar ara Baronessa.
ANNA-KARENINA-WEB-compressed	Supausi que vos coneishetz…
ANNA-KARENINA-WEB-compressed	Plan que mos coneishem!, didec, arrint, Vronsky, sarrant era man dera hemna.
ANNA-KARENINA-WEB-compressed	Qu'èm ancians amics.
ANNA-KARENINA-WEB-compressed	Me'n vau, didec era.
ANNA-KARENINA-WEB-compressed	Vietz de viatge e…se vos shòrdi, me'n vau.
ANNA-KARENINA-WEB-compressed	Qu'ètz vos ena vòsta casa, amiga mia, ena vòsta casa…
ANNA-KARENINA-WEB-compressed	Adishatz, Kamerowsky, higec Vronsky en tot sarrar era man deth capitan damb cèrta heredor.
ANNA-KARENINA-WEB-compressed	Vedetz se com n'ei d'amable?, didec era Baronessa a Petrizky.
ANNA-KARENINA-WEB-compressed	Vos que non saberíetz parlar damb tanta gentilesa.
ANNA-KARENINA-WEB-compressed	Plan que òc.
ANNA-KARENINA-WEB-compressed	Dempús de dinar, òc.
ANNA-KARENINA-WEB-compressed	Dempús de dinar que non tie gràcia.
ANNA-KARENINA-WEB-compressed	Tè, vau a premanir eth cafè tant que vos apraiatz, didec era Baronessa, en sèir-se e hèr a tier era cafetèra naua.
ANNA-KARENINA-WEB-compressed	Pèir, balha-me eth cafè; ne vau a méter mès, didec a Petrizky.
ANNA-KARENINA-WEB-compressed	Que lo mimes massa.
ANNA-KARENINA-WEB-compressed	Guarda que meter-li mès cafè!
ANNA-KARENINA-WEB-compressed	Non, non lo mimi…
ANNA-KARENINA-WEB-compressed	E era vosta hemna, didec de pic era Baronessa, talhant era convèrsa de Vronsky damb es sòns camarades.
ANNA-KARENINA-WEB-compressed	Non sabetz que mentre que vos estàuetz dehòra vos auem maridat?
ANNA-KARENINA-WEB-compressed	Non vos auetz hèt a vier ara vòsta esposa?
ANNA-KARENINA-WEB-compressed	Non, Baronessa.
ANNA-KARENINA-WEB-compressed	Qu'è neishut e morirè en tot èster un boèmi.
ANNA-KARENINA-WEB-compressed	Plan que òc!
ANNA-KARENINA-WEB-compressed	Balhatz-me aguesta man!
ANNA-KARENINA-WEB-compressed	Qué harè s'eth non vò divorciar-se?
ANNA-KARENINA-WEB-compressed	Sagi d'amiar er ahèr entàs Tribunaus.
ANNA-KARENINA-WEB-compressed	Qué ne pensatz vos?
ANNA-KARENINA-WEB-compressed	Kamerowsky, hètz ua lucada ath cafè; guarda!, ja s'a vessat…
ANNA-KARENINA-WEB-compressed	Non vedetz que parli de causes serioses?
ANNA-KARENINA-WEB-compressed	Qu'è besonh de recuperar es mèns bens, pr'amor qu'aqueth senhor, didec damb accent mespredós, damb era desencusa de qué li sò infidèu, s'a sauvat era mia fortuna.
ANNA-KARENINA-WEB-compressed	Era gent der ambient que Vronsky se botjaue que sòl dividir es persones en dues classes: era prumèra qu'ei compausada per pècs, pocvaus e ridiculs, que se pensen qu'es esposi les cau èster fidèus as sues esposes, es joenes pures, es maridades aunorables, es òmes decididi, fèrms e patrons de se madeishi.
ANNA-KARENINA-WEB-compressed	Aguesti estupids opinen que les cau educar as hilhs, guanhar-se era vida, pagar es deutes e cométer d'autes pegaries atau.
ANNA-KARENINA-WEB-compressed	Era dusau classa, ara qu'es tipes deth mon de Vronsky se vanten de pertànher, solet balhen valor ara elegància, ara generositat, ara audàcia e ath bon umor, en tot autrejar-se sense vergonha as sues passions e fotent-se'n de tot çò d'aute.
ANNA-KARENINA-WEB-compressed	Totun, influit ara per ambient de Moscòu, tan desparièr, Vronsky, de moment, ère en aqueth ambient, dehòra deth sòn rondèu, e lo trapaue massa frivòl e superficiauments alègre.
ANNA-KARENINA-WEB-compressed	Mès que lèu entrèc ena sua vida vidanta, de forma tant aisida coma meter es pès enes sues simbosses de cada dia.
ANNA-KARENINA-WEB-compressed	Eth cafè que non venguec a èster jamès begut.
ANNA-KARENINA-WEB-compressed	Gessec dera cafetèra, se vessèc sus eth tapís, enlordic eth vestit dera Baronessa e esposquèc a toti, mès artenhèc era sua fin: costar eth divertiment e era arridalha generau.
ANNA-KARENINA-WEB-compressed	Plan ben, adishatz!
ANNA-KARENINA-WEB-compressed	Me'n vau, pr'amor de non tier sus era mia consciéncia que vos cometetz eth mès abominable delicte que pòt cométer un òme corrècte: non lauar-se.
ANNA-KARENINA-WEB-compressed	Atau, donc, qué me conselhatz?, que cuelha peth còth ad aguest òme e…?
ANNA-KARENINA-WEB-compressed	Plan que òc; mès sajant qu'es vòstes manetes se trapen près des sòns pòts.
ANNA-KARENINA-WEB-compressed	Atau, eth les punarà e es causes s'acabaràn a gust de toti, contestèc Vronsky.
ANNA-KARENINA-WEB-compressed	Ben, enquiath ser.
ANNA-KARENINA-WEB-compressed	En teatre Francés, vertat?
ANNA-KARENINA-WEB-compressed	Kamerowsky se lheuèc tanben.
ANNA-KARENINA-WEB-compressed	Tant que s'apraiaue, Petrizky li comencèc a explicar era sua situacion.
ANNA-KARENINA-WEB-compressed	Non auie sòs, sa pair se remie a balhar-li-ne mès e non volie pagar es sòns deutes; eth sarte se remie a hèr-li ròba e un aute sarte auie cuelhut era madeisha actitud.
ANNA-KARENINA-WEB-compressed	Ath delà, eth Coronèl ère prèst a expulsar-lo deth Regiment se seguie damb aqueri escandals, e era Baronessa se metie pesada coma eth plomb damb es sues ofèrtes de sòs…
ANNA-KARENINA-WEB-compressed	Qu'auie en perspectiua era conquista de ua auta beresa, un tipe totafèt orientau…
ANNA-KARENINA-WEB-compressed	Ua sòrta de Rebeca, estimat, ja te l'amuisharè…
ANNA-KARENINA-WEB-compressed	A mès, i auie ua querelha damb Berkchev, que sajaue d'amiar-li es pairins, encara que podie assegurar-se que non harie arren.
ANNA-KARENINA-WEB-compressed	En resumit, tot se passaue plan ben e ère plan divertit.
ANNA-KARENINA-WEB-compressed	En escotar-lo, en senter-se en aqueth ambient tan familhar, en sòn pròpi apartament, a on s'estaue dès hège tres ans, Vronsky se n'encuedèc que se negaue de naueth ena vida leugèra e alègra de Sant Petersburg, e se n'encuedèc damb satisfaccion.
ANNA-KARENINA-WEB-compressed	Ei possible?, preguntèc, hloishant era canela deth lavabo, que deishèc gésser un arrai d'aigua sus eth sòn còth vigorós e roienc.
ANNA-KARENINA-WEB-compressed	Ei possible, repetic damb accent d'incredulitat que Laura age deishat a Fertingov per Mileev?
ANNA-KARENINA-WEB-compressed	E eth?
ANNA-KARENINA-WEB-compressed	Se qué hè?
ANNA-KARENINA-WEB-compressed	Seguís tan pèc e tan satisfèt de se madeish coma tostemp?
ANNA-KARENINA-WEB-compressed	Escota, a prepaus, qué se passe damb Buzulkov?
ANNA-KARENINA-WEB-compressed	Buzulkov?
ANNA-KARENINA-WEB-compressed	Se te'n sabesses!
ANNA-KARENINA-WEB-compressed	Ja coneishes era sua afeccion entath balh.
ANNA-KARENINA-WEB-compressed	Que non se'n pèrd cap des dera Cort.
ANNA-KARENINA-WEB-compressed	Sabes qu'ara se tien uns cascos mès leugèrs…?
ANNA-KARENINA-WEB-compressed	Donques ben: eth ère aquiu damb eth sòn unifòrme de gala…
ANNA-KARENINA-WEB-compressed	M'entenes?
ANNA-KARENINA-WEB-compressed	T'enteni, t'enteni, afirmèc Vronsky, en tot secar-se damb era tobalhòla de pelussa.
ANNA-KARENINA-WEB-compressed	Ua grana Duquesa passaue deth bracet d'un diplomatic estrangèr e era convèrsa requeiguec, malerosaments, sus es cascos naus.
ANNA-KARENINA-WEB-compressed	Era grana Duquesa n'i volec mostrar un ath diplomatic e en veir a un bon gojat damb eth casco en cap (e Petrizly sagèc d'imitar era actitud e es gèsti de Buzulkov), li demanèc que l'ac deishèsse per favor.
ANNA-KARENINA-WEB-compressed	E eth, sense botjar-se.
ANNA-KARENINA-WEB-compressed	Qué significaue aquera actitud?
ANNA-KARENINA-WEB-compressed	Que comencen a hèr-li senhaus, indicacions, li guinhen eth uelh…
ANNA-KARENINA-WEB-compressed	E eth seguís immovil coma un mòrt!
ANNA-KARENINA-WEB-compressed	Comprenes era situacion?
ANNA-KARENINA-WEB-compressed	Buzulkov se vire.
ANNA-KARENINA-WEB-compressed	E fin finau un aute l'ac arrinque ara valenta e l'ac aufrís ara Duquesa.
ANNA-KARENINA-WEB-compressed	E de ressabuda ven que deth casco ges…
ANNA-KARENINA-WEB-compressed	Sabes qué?
ANNA-KARENINA-WEB-compressed	Ua pèra, gojat, ua pèra!
ANNA-KARENINA-WEB-compressed	E bonbons, dues liures de bonbons!
ANNA-KARENINA-WEB-compressed	Eth plan bèstia qu'anaue fòrça ben aprovedit!
ANNA-KARENINA-WEB-compressed	Vronsky arrie damb totes es lèrmes des sòns uelhs.
ANNA-KARENINA-WEB-compressed	Pendent ua longa estona, cada còp que se'n brembaue dera istòria deth casco, s'estarnaue d'arrir, en tot mostrar, en hè'c, es sues polides dents.
ANNA-KARENINA-WEB-compressed	Ja informat des notícies deth moment, Vronsky se calec er unifòrme damb era ajuda deth sòn vailet e anèc a presentar-se ena Comandància militara.
ANNA-KARENINA-WEB-compressed	Dempús volie hèr ua visitar ath sòn frair, passar pera casa de Betsye, hèr ua sèrie de visites que l'incorporèssen ena vida de societat e li balhèssen era possibilitat de trapar a Anna Karenina.
ANNA-KARENINA-WEB-compressed	Gessec, donc, en tot pensar tornar tath pic dera mieja net, coma ère constum en Sant Petersburg.
ANNA-KARENINA-WEB-compressed	Tath finau der iuèrn, es Scherbazky qu'aueren en çò de sòn consulta de mètges, pr'amor qu'era salut de Kitty inspiraue temors.
ANNA-KARENINA-WEB-compressed	Se sentie aflaquida e damb era proximitat dera primauèra era sua salut non hec qu'empejorar.
ANNA-KARENINA-WEB-compressed	Eth mètge de familha li manèc òli de hitge de merluça, mes endauant hèr e, a tot darrèr, nitrat d'argent.
ANNA-KARENINA-WEB-compressed	Mès coma que degun d'aqueri remèdis dèc un bon resultat, eth mètge venguec de conselhar un viatge en estrangèr.
ANNA-KARENINA-WEB-compressed	Per tot aquerò, era familha resolvec cridar a un mètge plan reputat.
ANNA-KARENINA-WEB-compressed	Aguest, òme joen encara e de bon pòrt, exigic er examen peth menut dera malauta.
ANNA-KARENINA-WEB-compressed	Persutèc damb ua complasença especiau qué era pudor des puncèles ère ua reminiscéncia barbara, e que non auie arren mès naturau qu'un òme encara que siguesse joen auscutèsse a ua gojata a miei vestir.
ANNA-KARENINA-WEB-compressed	Eth ère acostumat a hè'c cada dia e coma que non experimentaue, per tant, cap d'emocion, consideraue era pudor femenina non solet coma ua rèsta de rusticitat, senon tanben coma ua ofensa personau.
ANNA-KARENINA-WEB-compressed	Que siguec de besonh someter-se, perque, a maugrat que toti es mètges auessen seguit madeish numèro de cursi, estudiat es madeishi libres e auessen, per tant, practicat era madeisha sciéncia, sabi pas se per quines rasons, e a maugrat de qué quauqui uns qualifiquèren ad aqueth doctor de persona non recomanabla, se resolvec que solet eth podie sauvar a Kitty.
ANNA-KARENINA-WEB-compressed	Dempús d'un suenhós examen dera malauta, confusa e estalabordida, eth celèbre mètge se lauèc escrupulosaments es mans e gessec en salon, a on lo demoraue eth Prince, que l'escotèc tossint e damb mina seriosa.
ANNA-KARENINA-WEB-compressed	Eth Prince, coma òme ja d'edat, que non ère pèc e non auie jamès estat malaut, non credie ena medecina e se sentie emmaliciat dauant d'aquera comèdia, pr'amor que dilhèu ère eth solet qu'endonviaue era causa dera malautia de Kitty.
ANNA-KARENINA-WEB-compressed	Per çò d'aute, eth mètge dissimulaue damb dificultat eth sòn mensprètz entath vielh aristocrata.
ANNA-KARENINA-WEB-compressed	En èster era Princesa era vertadèra mestresa dera casa, a penes se dignaue dirigir-li era paraula ada eth, e solet dauant d'era se proposaue desnishar es pèrles dera sua sabença.
ANNA-KARENINA-WEB-compressed	Plan ben, doctor, deciditz era nòsta sòrt: didetz-mos-ac tot.
ANNA-KARENINA-WEB-compressed	Solet didec:
ANNA-KARENINA-WEB-compressed	Atau, doctor, que…?
ANNA-KARENINA-WEB-compressed	Prumèr, Princesa, vau a parlar damb eth mèn collèga e dempús aurè er aunor de mostrar-vos era mia pensada.
ANNA-KARENINA-WEB-compressed	Me cau, donc, deishar-vos solets?
ANNA-KARENINA-WEB-compressed	Coma volgatz…
ANNA-KARENINA-WEB-compressed	Era Princesa gessec, alendant.
ANNA-KARENINA-WEB-compressed	En demorar-se solets es dus professionaus, eth mètge de familha comencèc timidaments a expausar era sua opinion de qué se tractaue d'un procès de tubercolòsi incipient, mès que…
ANNA-KARENINA-WEB-compressed	Plan, didec, mès…
ANNA-KARENINA-WEB-compressed	Eth mètge de familha carèc respectuosaments ena mitat deth sòn discurs.
ANNA-KARENINA-WEB-compressed	Coma vo'n sabetz, didec era eminéncia, non podem precisar se quan comence un procès tuberculós.
ANNA-KARENINA-WEB-compressed	Enquia que non existisquen cavèrnes non sabem arren en concret.
ANNA-KARENINA-WEB-compressed	Solet i caben suposicions.
ANNA-KARENINA-WEB-compressed	Aciu que i a sintòmes: mau neuriment, nerviosisme, eca.
ANNA-KARENINA-WEB-compressed	Era qüestion ei aguesta: admetut eth procès tuberculós, se qué hèr entà ajudar ath neuriment?
ANNA-KARENINA-WEB-compressed	Mès vos non ignoratz qu'en aquerò s'i sòlen barrejar tostemp causes d'orde morau, se permetec observar er aute mètge, damb ua subtil arridalha.
ANNA-KARENINA-WEB-compressed	Plan, plan, responec era celebritat medicau, en tot campar un aute viatge eth sòn relòtge.
ANNA-KARENINA-WEB-compressed	Desencusatz: vo'n sabetz s'eth pònt de Yausa ei ja acabat o s'encara mos cau hèr era virada?
ANNA-KARENINA-WEB-compressed	Ei ja acabat?
ANNA-KARENINA-WEB-compressed	Alavetz poirè arribar en vint menutes…
ANNA-KARENINA-WEB-compressed	Donques, tau qu'auem dit, se tracte de mielhorar era alimentacion e padegar es nèrvis…
ANNA-KARENINA-WEB-compressed	Ua causa qu'ei estacada damb era auta, e ei de besonh actuar enes dues direccions d'aguest cercle.
ANNA-KARENINA-WEB-compressed	E un viatge entar estrangèr?, preguntèc eth mètge dera casa.
ANNA-KARENINA-WEB-compressed	Sò enemic des viatges entar estrangèr.
ANNA-KARENINA-WEB-compressed	S'eth procès tuberculós existís, çò que non podem saber, eth viatge arren apraiarie.
ANNA-KARENINA-WEB-compressed	Mos cau tier un remèdi qu'aumente eth neuriment sense damnatjar er organisme.
ANNA-KARENINA-WEB-compressed	E eth mètge famós expausèc un plan curatiu a basa des aigües de Soden, plan qu'eth sòn auantatge principau, sivans eth, ère evidentaments qu'es taus aigües non podien de cap manèra costar cap damnatge ara malauta.
ANNA-KARENINA-WEB-compressed	Ath delà, sa mair ac desire…
ANNA-KARENINA-WEB-compressed	En aguest cas que i pòden anar.
ANNA-KARENINA-WEB-compressed	Aguesti charraires alemands non li haràn que mau.
ANNA-KARENINA-WEB-compressed	Que serie mielhor que non les escotèsse.
ANNA-KARENINA-WEB-compressed	Mès s'ac vòlen atau, que i vagen.
ANNA-KARENINA-WEB-compressed	Tornèc a campar eth relòtge.
ANNA-KARENINA-WEB-compressed	Me cau partir ja, didec, en tot filar-se de cap ara pòrta.
ANNA-KARENINA-WEB-compressed	Examinar-la un aute còp!, sorrisclèc era mair, trebolada.
ANNA-KARENINA-WEB-compressed	Que son uns detalhs, Princesa.
ANNA-KARENINA-WEB-compressed	Ben, passatz, se vos platz…
ANNA-KARENINA-WEB-compressed	E era mair, acompanhada peth mètge, entrèc en salon de Kitty.
ANNA-KARENINA-WEB-compressed	En entrar eth mètge se rogic encara mès e es sòns uelhs s'empliren de lèrmes.
ANNA-KARENINA-WEB-compressed	Era sua malautia e garison se les imaginaue ua causa estupida e enquia ridicula.
ANNA-KARENINA-WEB-compressed	Era cura li semblaue tant absurda coma voler recompausar ua gèrra trincada amassant es tròci trincadi.
ANNA-KARENINA-WEB-compressed	Eth sòn còr ère esbauçat.
ANNA-KARENINA-WEB-compressed	Se com remeter-lo damb gachets e drògues?
ANNA-KARENINA-WEB-compressed	Seiguetz-vos, se vos platz, Princesa, didec eth mètge famós.
ANNA-KARENINA-WEB-compressed	Desencusatz, doctor, mès tot aquerò que non amie entà nunlòc.
ANNA-KARENINA-WEB-compressed	Aguest ei eth tresau viatge que me demanatz era madeisha causa.
ANNA-KARENINA-WEB-compressed	Eth mètge famós non s'ofensèc.
ANNA-KARENINA-WEB-compressed	Excitacion nerviosa, didec a sa mair de Kitty, quan aguesta auie gessut.
ANNA-KARENINA-WEB-compressed	Totun aquerò, ja auia acabat.
ANNA-KARENINA-WEB-compressed	E eth mètge comencèc a explicar ara Princesa, coma se siguesse ua hemna d'intelligéncia excepcionau, er estat dera sua hilha deth punt d'enguarda scientific, e acabèc persutant que hesse aquera cura d'aigües, que, ena sua pensada, non servirie d'arren.
ANNA-KARENINA-WEB-compressed	En preguntar-li era Princesa se li calie anar entar strangèr, eth mètge se calec en prigondes reflexions, coma meditant sus un problèma dificil, e dempús de pensar-s'ac fòrça, venguec de conselhar-li que se hesse eth viatge.
ANNA-KARENINA-WEB-compressed	Metec, totun, coma condicion, que non se hesse cabau des charraires d'aquiu e que se lo consultèsse ada eth entà tot.
ANNA-KARENINA-WEB-compressed	Quan eth mètge gessec se senteren toti aleugeridi, coma se s'ausse passat aquiu bèth erós eveniment.
ANNA-KARENINA-WEB-compressed	Era mair tornèc ena cramba de Kitty radianta d'alegria e Kitty hec veir qu'ère contenta tanben.
ANNA-KARENINA-WEB-compressed	Ara que se vedie obligada soent a dissimular es sòns vertadèrs sentiments.
ANNA-KARENINA-WEB-compressed	Qu'ei vertat, mama, sò plan ben.
ANNA-KARENINA-WEB-compressed	Mès se pensatz que mos cau anar entar estrangèr, que i podem anar, didec, e, entà mostrar er interès que desvelhaue en era aqueth viatge, comencèc a parlar des preparatius.
ANNA-KARENINA-WEB-compressed	Dempús d'anar-se'n eth mètge, arribèc Dolly Sabie que se celebraue aqueth dia consulta de mètges e, a maugrat que hège pòc que s'auie lheuat deth lhet après era sua darrèra jasilha (a finau der iuèrn auie mainadat ua hilha), en tot deishar ara nauèra neishuda e a ua auta des sues hilhes qu'ère malauta, acodic entà interessar-se pera salut de Kitty.
ANNA-KARENINA-WEB-compressed	Vos veigui fòrça alègres a toti, didec en entrar en salon, sense trèir-se eth chapèu.
ANNA-KARENINA-WEB-compressed	Qu'ei que se trape mielhor?
ANNA-KARENINA-WEB-compressed	Sagèren de condar-li çò que les auie dit eth mètge, mès se passèc que, encara qu'aguest auie parlat pro ben pendent ua estona, èren incapables d'exprimir damb claretat çò qu'auie dit.
ANNA-KARENINA-WEB-compressed	Era soleta causa interessanta ère qu'auien resolvut anar-se'n entar estrangèr.
ANNA-KARENINA-WEB-compressed	Dolly non podec tier un sospir.
ANNA-KARENINA-WEB-compressed	Era sua mielhor amiga, era sua fraia se n'anaue.
ANNA-KARENINA-WEB-compressed	E era sua pròpia vida non ère bric alègra.
ANNA-KARENINA-WEB-compressed	Après era reconciliacion, es sues relacions damb eth sòn marit s'auien convertit en umiliantes entada era.
ANNA-KARENINA-WEB-compressed	Era sòudadura costada per Anna resultèc d'escasa consisténcia e era felicitat conjugau se tornèc a trincar peth madeish lòc.
ANNA-KARENINA-WEB-compressed	Non i auie arren en concret, mès Esteva Arkadievic non ère jamès en casa, mancauen tostemp es sòs entàs atencions dera casa e es sospeches d'infidelitat de part deth sòn marit tormentauen a Dolly de contunh, encara que sajaue de passar-se'n entà non quèir un aute viatge en patiment dera gelosia.
ANNA-KARENINA-WEB-compressed	Era prumèra explossion de gelosia que non se podie tornar a repetir, e ne tansevolhe era descubèrta dera infidelitat deth sòn marit aurie ja de desvelhar en era eth dolor deth prumèr viatge.
ANNA-KARENINA-WEB-compressed	Ua tau descubèrta solet l'aurie empedit atier es sues obligacions familhars; mès s'estimaue mès deishar-se enganhar, en tot menspredar-lo e menspredar-se ada era madeisha pera sua feblesa.
ANNA-KARENINA-WEB-compressed	Ath delà, es copacaps pròpis d'ua casa abitada per ua nombrosa familha ocupauen tot eth sòn temps: ja siguesse pr'amor qu'era petita non podie popar ben, ja siguesse pr'amor qu'era hilhuquèra se n'anaue, ja siguesse, pr'amor qu'un des hilhs venguie a èster malaut.
ANNA-KARENINA-WEB-compressed	Se com anatz en çò de tòn?, preguntèc era Princesa a Dolly.
ANNA-KARENINA-WEB-compressed	Tanben nosati auem fòrça penes, mama…
ANNA-KARENINA-WEB-compressed	Ara qu'ei malauta Lilí, e cranhi que sigue era escarlatina.
ANNA-KARENINA-WEB-compressed	Solet è gessut entà demanar per Kitty.
ANNA-KARENINA-WEB-compressed	Per aquerò sò venguda ara prèssa, pr'amor que s'ei escarlatina, que Diu mo'n age!, qui sap quan poirè tornar.
ANNA-KARENINA-WEB-compressed	Qué auetz decidit?
ANNA-KARENINA-WEB-compressed	Anar entar estrangèr?
ANNA-KARENINA-WEB-compressed	E qué pensatz hèr damb jo?
ANNA-KARENINA-WEB-compressed	Me pensi que te cau demorar-te, Aleksandre, responec era sua esposa.
ANNA-KARENINA-WEB-compressed	Coma volgatz.
ANNA-KARENINA-WEB-compressed	Mama, e per qué non li cau vier a papa damb nosates?, preguntèc Kitty.
ANNA-KARENINA-WEB-compressed	Que mos estaríem toti mielhor.
ANNA-KARENINA-WEB-compressed	Eth Prince se lheuèc e amorassèc es peus de Kitty.
ANNA-KARENINA-WEB-compressed	Que li semblaue a Kitty qu'arrés dera familha la comprenie tan ben coma sa pair, a maugrat de qué parlaue pòc damb era.
ANNA-KARENINA-WEB-compressed	Per èster era mendre des hilhes, ère era preferida deth Prince e Kitty pensaue qu'eth sòn madeish amor li hège calar-se mès enes sòns sentiments.
ANNA-KARENINA-WEB-compressed	Quan era sua guardada trapèc es uelhs blus e bondadosi deth Prince, que la guardauen atentiuaments, li semblèc qu'aquera guardada la penetraue, desnishant tota era tristesa qu'auie ath sòn laguens.
ANNA-KARENINA-WEB-compressed	Kitty se quilhèc, rogint-se, e s'auancèc entà sa pair demorant que la punèsse.
ANNA-KARENINA-WEB-compressed	Aguesti estupidi postissi!
ANNA-KARENINA-WEB-compressed	Un que non pòt ne amorassar ara sua pròpia hilha.
ANNA-KARENINA-WEB-compressed	Que mos cau contentar a passar era man pes pèus de quauqua senhora defuntada…
ANNA-KARENINA-WEB-compressed	Se qué hè eth vòste “trionfaire”, Dollynhka?, pregutèc ara sua hilha màger.
ANNA-KARENINA-WEB-compressed	Arren, papa, responec era, en tot compréner que se referie ath sòn marit.
ANNA-KARENINA-WEB-compressed	E higec, damb un arridolet ironic: qu'ei tostemp dehòra de casa.
ANNA-KARENINA-WEB-compressed	A penes lo veigui.
ANNA-KARENINA-WEB-compressed	Encara non a anat ena propietat entà véner era husta?
ANNA-KARENINA-WEB-compressed	Non…
ANNA-KARENINA-WEB-compressed	Tostemp se premanís entà anar-i.
ANNA-KARENINA-WEB-compressed	Premanint-se entà anar-i!
ANNA-KARENINA-WEB-compressed	Que me calerà a jo hèr çò de madeish!
ANNA-KARENINA-WEB-compressed	Plan ben!, didec en tot dirigir-se ara sua hemna, mentre se seiguie.
ANNA-KARENINA-WEB-compressed	Sabes se qué te cau hèr, Kitty?, ahigec, parlant ara sua hilha mendre.
ANNA-KARENINA-WEB-compressed	Donques que quinsevolh dia que lude un bon solei te lhèues dident: “Me senti totafèt sana e alègra e vau a gésser de passejada damb papa, lèu-lèu peth maitin e entà alendar er aire frescolenc”.
ANNA-KARENINA-WEB-compressed	Qué te semble?
ANNA-KARENINA-WEB-compressed	Mès non auec fòrces entà respóner.
ANNA-KARENINA-WEB-compressed	Ves eth resultat des tues badinades?, didec era Princesa, emmaliciada.
ANNA-KARENINA-WEB-compressed	Tostemp serà madeish… higec, e li petèc un discurs plen de repotecs.
ANNA-KARENINA-WEB-compressed	Se sent tan malerosa era prauba, tan malerosa!
ANNA-KARENINA-WEB-compressed	E tu non comprenes que quinsevolh allusion ara causa deth sòn patiment la hè a patir.
ANNA-KARENINA-WEB-compressed	Que semble impossible que posque ua enganhar-se autant damb es òmes.
ANNA-KARENINA-WEB-compressed	Vronsky.
ANNA-KARENINA-WEB-compressed	Non compreni que non i age leis que castiguen as persones qu'òbren d'ua manèra tan ignòbla, tan baisha.
ANNA-KARENINA-WEB-compressed	Non voleria ne entener-te, didec eth Prince damb gravetat, en tot lheuar-se e coma s'anèsse a partir, mès arturant-se en lumedar.
ANNA-KARENINA-WEB-compressed	Que i a leis, òc; que i son, hemna.
ANNA-KARENINA-WEB-compressed	E se vòs saber se qui ei eth colpable t'ac diderè: tu e arrés mès que tu.
ANNA-KARENINA-WEB-compressed	Tostemp a auut leis contra taus persones e encara les auem.
ANNA-KARENINA-WEB-compressed	Òc, senhora!
ANNA-KARENINA-WEB-compressed	Se non auessen anat es causes tau que non deuien, se non auéssetz estat vosates es prumères en introducir-lo en aguesta casa, jo, un vielh, auria sabut amiar entà on calesse ad aguest pòcvau.
ANNA-KARENINA-WEB-compressed	Mès coma es causes anèren tau qu'anèren, ara que mos cau pensar a guarir a Ketty en tot mostrar-la a toti aguesti charraires.
ANNA-KARENINA-WEB-compressed	Eth Prince semblaue auer encara fòrça mès causes entà díder, mès a penes l'entenec era Princesa parlant en aqueth ton, era, tau que hège tostemp en tractar-se d'ahèrs seriosi, se n'empenaïc e s' umilièc.
ANNA-KARENINA-WEB-compressed	Aleksander, Aleksander… gasulhèc, en tot apressar-se ada eth, somicant.
ANNA-KARENINA-WEB-compressed	Tan lèu era comencèc a plorar, eth Prince se padeguèc ath sòn torn.
ANNA-KARENINA-WEB-compressed	Qu'ei pro, qu'ei pro…
ANNA-KARENINA-WEB-compressed	Ja sai que patisses coma jo.
ANNA-KARENINA-WEB-compressed	Mès, qué podem hèr?
ANNA-KARENINA-WEB-compressed	Que non se tracte, a tot darrèr, d'un mau grèu.
ANNA-KARENINA-WEB-compressed	Diu ei misericordiós… balhem-li es gràcies… contunhèc sens saber ja se qué didie e responent ar umid punet dera Princesa que venguie de sénter ena sua man.
ANNA-KARENINA-WEB-compressed	Dempús gessec dera cramba.
ANNA-KARENINA-WEB-compressed	Quan Kitty se n'anèc plorant, Dolly comprenec qu'apraiar aqueth ahèr ère pròpi d'ua hemna e s'esdeguèc a meter-se ara òbra.
ANNA-KARENINA-WEB-compressed	Se treiguec eth chapèu e, rebussant-se morauments, se vau era frasa, se calèc en ahèr.
ANNA-KARENINA-WEB-compressed	Tant que sa mair auie estat en tot repotegar a sa pair, Dolly sagèc de contier-la autant coma eth respècte l'ac permetie.
ANNA-KARENINA-WEB-compressed	Pendent era escometuda deth Prince, s'esmoiguec alavetz damb sa pair en campar era bondat demostrada per eth, de seguit, en veir plorar ara Princesa.
ANNA-KARENINA-WEB-compressed	Mama, hè temps que volia dider-vos que Levin, quan s'estèc aciu eth darrèr viatge, se prepausaue declarar-se a Kitty.
ANNA-KARENINA-WEB-compressed	Que l'ac didec a Stiva.
ANNA-KARENINA-WEB-compressed	E qué?
ANNA-KARENINA-WEB-compressed	Non compreni…
ANNA-KARENINA-WEB-compressed	Que pòt èster que Kitty lo refusèsse.
ANNA-KARENINA-WEB-compressed	Non te didec arren era?
ANNA-KARENINA-WEB-compressed	Non, non me didec arren, ne d'un ne der aute.
ANNA-KARENINA-WEB-compressed	Qu'ei massa capinauta, mès me'n sabi que siguec tot per tòrt d'aqueth.
ANNA-KARENINA-WEB-compressed	Mès imagina-te que refusèc a Levin…
ANNA-KARENINA-WEB-compressed	Jo me pensi que non ac aurie hèt se non s'auesse passat çò que jo sai.
ANNA-KARENINA-WEB-compressed	E dempús er aute l'embolhèc tan terriblaments!
ANNA-KARENINA-WEB-compressed	Non compreni arren.
ANNA-KARENINA-WEB-compressed	Aué en dia totes vòlen víuer sivans es sues pròpies idies.
ANNA-KARENINA-WEB-compressed	Non diden arren as sóns mairs, e dempús…
ANNA-KARENINA-WEB-compressed	Li vau a tier ua visita, mama.
ANNA-KARENINA-WEB-compressed	Vè-i.
ANNA-KARENINA-WEB-compressed	Dilhèu t'ac enebisqui?, repliquèc sa mair.
ANNA-KARENINA-WEB-compressed	En entrar ena saleta de Kitty, ua cramba petita, esquista, damb pipes vieux saxe, tan jovenila, rosada e alègra coma era pròpia Kitty solet dus mesi abantes, Dolly se'n brembèc damb guaira estima e alegria auien apraiat es dues er an anterior aguesta saleta.
ANNA-KARENINA-WEB-compressed	Ara me'n vau entà casa e non gesserè d'era en fòrça dies; tanpòc tu poiràs vier a veder-me, didec Daria Alexandrovna, en sèir-se ath sòn costat.
ANNA-KARENINA-WEB-compressed	Atau que voleria parlar-te.
ANNA-KARENINA-WEB-compressed	De qué?, preguntèc Kitty de seguic, un shinhau espaurida e lheuant eth cap.
ANNA-KARENINA-WEB-compressed	De qué vos que sigue, senon deth desengust que patisses.
ANNA-KARENINA-WEB-compressed	Non patisqui cap desengust.
ANNA-KARENINA-WEB-compressed	Qu'ei pro, Kitty.
ANNA-KARENINA-WEB-compressed	Dilhèu te penses que non me'n sai?
ANNA-KARENINA-WEB-compressed	Qu'ac sai tot.
ANNA-KARENINA-WEB-compressed	E cre-me qu'ei pòga causa.
ANNA-KARENINA-WEB-compressed	Totes auem passat per aquerò.
ANNA-KARENINA-WEB-compressed	Kitty caraue, en tot tier era sevèra expression deth sòn ròstre.
ANNA-KARENINA-WEB-compressed	Que non s'ac vau çò que patisses per eth!, contunhèc Daria Alexandrovna, en tot calar-se de patac en ahèr.
ANNA-KARENINA-WEB-compressed	M'a menspredat!, didec Kitty damb votz amortada.
ANNA-KARENINA-WEB-compressed	Non me parles d'aquerò, se te platz, non me parles…
ANNA-KARENINA-WEB-compressed	Qui t'ac a condat?
ANNA-KARENINA-WEB-compressed	Que non i aurà arrés qu'ac digue.
ANNA-KARENINA-WEB-compressed	Sò solide fòrça de qué t'estimaue e enquia e tot t'estime ara, mès…
ANNA-KARENINA-WEB-compressed	Çò que mès me shòrde son aguestes compassions!, sorrisclèc Kitty de pic.
ANNA-KARENINA-WEB-compressed	S'estornegèc ena cagira, se rogic e botgèc irritada es dits, en tot sarrar era fibèla deth cinturon qu'auie entre es mans.
ANNA-KARENINA-WEB-compressed	Dolly coneishie aqueth costum dera sua fraia de cuélher era fibèla, ara damb ua ara damb ua auta man, quan estaue irritada.
ANNA-KARENINA-WEB-compressed	Sabie qu'en aqueri moments Kitty ère capabla de pèrder eth cap e díder causes superflues e enquia desagradiues, e l'aurie volut solatjar, mès que ja ère tard.
ANNA-KARENINA-WEB-compressed	Qué ei, ditz-me, qué ei çò que me vòs hèr a compréner?, didec Kitty ara prèssa.
ANNA-KARENINA-WEB-compressed	Que siguí encamardada d'un òme que jo non l'importaua e qu'ara me morisqui d'amor per eth?
ANNA-KARENINA-WEB-compressed	E aquerò m'ac ditz era mia fraia en tot pensar mostrar-me d'aguesta sòrta era sua simpatia e era sua pietat!
ANNA-KARENINA-WEB-compressed	Que non n'è besonh d'aguesta pietat ne d'aguesta simpatia!
ANNA-KARENINA-WEB-compressed	Non ès justa, Kitty.
ANNA-KARENINA-WEB-compressed	Per qué me tormentes?
ANNA-KARENINA-WEB-compressed	Ath contrari, veigui qu'ès aclapada, e…
ANNA-KARENINA-WEB-compressed	Mès Kitty, ena sua irritacion ja non l'escotaue.
ANNA-KARENINA-WEB-compressed	Que non me cau ablasigar-me ne consolar-me.
ANNA-KARENINA-WEB-compressed	Sò pro capinauta entà non permeter- me jamès estimar a un òme que non m'estime.
ANNA-KARENINA-WEB-compressed	Mès se non te digui arren d'aquerò, repliquèc Dolly damb doçor.
ANNA-KARENINA-WEB-compressed	Ditz-me solet ua causa, higec en tot agarrar-li era man: te parlèc Levin?
ANNA-KARENINA-WEB-compressed	Eth nòm de Levin semblèc hèr-li a pèrder a Kitty era pòca serenitat que li restaue.
ANNA-KARENINA-WEB-compressed	Se lheuèc en un bot dera cagira e, en tot lançar en tèrra eth cinturon qu'auie ens mans, parlèc, hènt rapids gèsti:
ANNA-KARENINA-WEB-compressed	Qué a a veir Levin damb tot aquerò?
ANNA-KARENINA-WEB-compressed	Non compreni se per qué me martirizes.
ANNA-KARENINA-WEB-compressed	Qu'è dit, e ac repetisqui, que sò massa capinauta que jamès, jamès harè çò que tu hès de tornar damb er òme que t'a tradit, qu'estime a ua auta hemna.
ANNA-KARENINA-WEB-compressed	Aquerò que non ac compreni!
ANNA-KARENINA-WEB-compressed	Tu ac pòs hèr, mès jo non!
ANNA-KARENINA-WEB-compressed	E, après aguestes paraules, Kitty guardèc a sa fraia e, en tot campar que baishaue eth cap tristaments, en sòrta de gésser dera cramba, coma se prepausaue, se seiguec près dera pòrta e, caperant-se era cara damb eth mocador, joquèc eth cap.
ANNA-KARENINA-WEB-compressed	Eth silenci se tardèc quauqui instants.
ANNA-KARENINA-WEB-compressed	Dolly pensaue en era madeisha.
ANNA-KARENINA-WEB-compressed	Era sua umiliacion constanta se miralhèc en sòn còr damb mès fòrça dauant es paraules dera sua fraia.
ANNA-KARENINA-WEB-compressed	Non demoraue de Kitty tanta crudeutat e ara se sentie ofensada.
ANNA-KARENINA-WEB-compressed	Mès, de ressabuda, percebec era heregada d'un vestit, eth rumor d'un somic reprimit…
ANNA-KARENINA-WEB-compressed	Uns braci entornegèren eth sòn còth.
ANNA-KARENINA-WEB-compressed	Sò tan malerosa, Dollynka!, exclamèc Kitty, coma cohessant era sua colpa.
ANNA-KARENINA-WEB-compressed	Alexandrovna.
ANNA-KARENINA-WEB-compressed	Coma s'aqueres lèrmes auessen estat er òli que grèishe era maquina dera mutuau comprension entre es fraies, aguestes, en auer plorat, parlèren non solet de çò que les preocupaue, senon tanben de d'autes causes, e se compreneren.
ANNA-KARENINA-WEB-compressed	E ath sòn torn Dolly comprenèc tot çò que volie saber: comprenec qu'es sues suposicions èren justificades, qu'er amarum, er incurable amarum de Kitty, s'estaue en qué auie refusat era proposicion de Levin entà dempús èster enganhada per Vronsky; e comprenec tanben que Kitty, ara, ère a mand d'auer en òdi a Vronsky e estimar a Levin.
ANNA-KARENINA-WEB-compressed	Que non è cap de pena, didec era joena en solatjar-se.
ANNA-KARENINA-WEB-compressed	Mès comprenes que tot s'a tornat monotòn e desagradiu entà jo, que senti hàstic de tot e que lo senti enquia e tot de jo madeisha?
ANNA-KARENINA-WEB-compressed	Non te pòs imaginar es idies tant orribles que m'inspire tot.
ANNA-KARENINA-WEB-compressed	Quines idies orribles pòden èster aguestes?, preguntèc Dolly damb un arridolet.
ANNA-KARENINA-WEB-compressed	Es pejores e mès repugnantes.
ANNA-KARENINA-WEB-compressed	Sabi pas se com explicar-t'ac.
ANNA-KARENINA-WEB-compressed	Non posqui ne veir ad aquerò que se cride “un pretendent”.
ANNA-KARENINA-WEB-compressed	Me semble que m'examinen entà mesurar-me.
ANNA-KARENINA-WEB-compressed	Abantes m'ère agradiu vier en quinsevolh lòc damb eth vestit de net, m'admiraua a jo madeisha…
ANNA-KARENINA-WEB-compressed	Mès ara me senti avergonhada e intimidada.
ANNA-KARENINA-WEB-compressed	Se qué vos?
ANNA-KARENINA-WEB-compressed	Damb tot se passe madeish…
ANNA-KARENINA-WEB-compressed	Eth mètge, sabes?…
ANNA-KARENINA-WEB-compressed	E Kitty carèc, trebolada.
ANNA-KARENINA-WEB-compressed	Volie contunhar parlant e díder que dès qu'auie experimentat aqueth cambi, Esteva Arkadievic l'ère particularaments desagradiu e non lo podie pas veir sense que li venguessen es mès baishi pensaments.
ANNA-KARENINA-WEB-compressed	Tot que se me retire jos eth sòn aspècte mès vil e mès grossièr, contunhèc, e aguesta ei era mia malautia.
ANNA-KARENINA-WEB-compressed	Dilhèu dempús se me passarà…
ANNA-KARENINA-WEB-compressed	Non penses en aguestes causes!
ANNA-KARENINA-WEB-compressed	Non ac posqui evitar.
ANNA-KARENINA-WEB-compressed	Solet me senti a gust entre es mainatges.
ANNA-KARENINA-WEB-compressed	Per aquerò solet me trapi ben en çò de tòn.
ANNA-KARENINA-WEB-compressed	Me hè dò que non posques anar-i peth moment.
ANNA-KARENINA-WEB-compressed	Òc, i anarè.
ANNA-KARENINA-WEB-compressed	Que ja è patit era escarlatina.
ANNA-KARENINA-WEB-compressed	Demanarè eth permís a mama.
ANNA-KARENINA-WEB-compressed	Kitty persutèc enquia qu'artenhèc que sa mair la deishèsse anar a demorar-se en çò de sa fraia.
ANNA-KARENINA-WEB-compressed	Tant que se tardèc era escarlatina, qu'efectiuaments patiren es mainatges, les hec a tier compde.
ANNA-KARENINA-WEB-compressed	Es dues fraies artenhèren sauvar as sies mainatges, mès era salut de Kitty non mielhoraue e, tath Quareme, es Scherbazky partiren entar estrangèr.
ANNA-KARENINA-WEB-compressed	Mès aguest ample cercle que tie es sues subdivisions.
ANNA-KARENINA-WEB-compressed	Atau, Anna Arkadievna auie relacions en tres sectors desparièrs: era un en ambient oficiau deth sòn marit, damb es sòn colaboradors e subordinadi, amassadi e desseparadi dera forma mès estranha en marc des cironstàncies sociaus.
ANNA-KARENINA-WEB-compressed	Ena actualitat, Anna a penes rebrembaue aquera sòrta de respècte religiós qu'auie sentut ara prumeria damb aqueres persones.
ANNA-KARENINA-WEB-compressed	Les coneishie ja a toti tau que se coneish ara gent en ua petita ciutat provinciana.
ANNA-KARENINA-WEB-compressed	Se'n sabie des sues costums e febleses, a on les sarraue era sabata, quines èren es sues relacions mutuaus e, çò mès important: non ignoraue a on trapauen empara, ne com ne per qué la trapauen, ne quini èren es punts que divergien o coïncidien entre eri.
ANNA-KARENINA-WEB-compressed	Mès aqueth cercle d'interèssi politics e omenencs non l'auie interessat jamès e, a maugrat des conselhs dera comdessa Lidia Ivanovna, sajaue de frequentar-les çò de mens possible.
ANNA-KARENINA-WEB-compressed	Un aute cercle vesin a Anna ère aqueth qu'ath sòn trauèrs hec era sua carrèra Alexei Alexandrovic.
ANNA-KARENINA-WEB-compressed	Era comdessa Lidia Ivanovna ère ath miei d'aqueth cercle.
ANNA-KARENINA-WEB-compressed	Se tractaue d'ua societat de hemnes lèges, vielhes e plan religioses e d'òmes intelligents, sabents e ambiciosi.
ANNA-KARENINA-WEB-compressed	Un òme de talent que pertanhie ad aguest cercle lo cridaue “era conscéncia dera societat de Sant Petersburg”.
ANNA-KARENINA-WEB-compressed	Alexei Alexandrovic estimaue fòrça aqueth ambient, e Anna, que sabie cuélher es simpaties de toti, i trapèc aquiu fòrça amics enes prumèri tempsi dera sua vida ena capitau.
ANNA-KARENINA-WEB-compressed	Mès en tornar de Moscòu aquera societat se li hec insuportabla.
ANNA-KARENINA-WEB-compressed	Li semblaue qu'aquiu toti simulauen, coma era, e se sentie tant engüejada e desengustada en aqueth mon que sagèc de visitar çò de mens possible ara comdessa Lidia Ivanovna.
ANNA-KARENINA-WEB-compressed	Eth tresau cercle qu'Anna auie relacions ère eth gran mon pròpiaments dit, eth des balhs, eth des vestits eleganti, eth des taulejades, un mon que s'empare damb ua man ena Cort entà non rebaishar-se enquia aqueth semimon qu'es sòns membres menspredauen, mès que damb eth auien non solet ua retirada, senon identitat de gusti.
ANNA-KARENINA-WEB-compressed	Quan siga vielha, jo que serè coma eres, didec Betsy, mès vos, qu'ètz joena e beròia, non auetz d'ingressar en aqueth asil d'ancians.
ANNA-KARENINA-WEB-compressed	Ara prumeria, Anna auie evitat er ambient dera Tverskaya, pr'amor que l'exigie mès despenes de çò que se podie perméter e tanben pr'amor qu'ath hons balhaue preferéncia ath prumèr d'aqueri cercles.
ANNA-KARENINA-WEB-compressed	Mès dempús eth sòn viatge a Moscòu se passaue çò de contrari: hugie des sòns amics intellectuaus e frequentaue eth gran mon.
ANNA-KARENINA-WEB-compressed	Solie trapar aquiu a Vronsky e taus encontres li costauen ua esmoventa alegria.
ANNA-KARENINA-WEB-compressed	Anna non li balhaue esperances, mès tanlèu lo vedie s'alugaue ena sua amna aqueth sentiment vivificador qu'experimentèc en vagon eth dia que lo vedec per prumèr viatge.
ANNA-KARENINA-WEB-compressed	Qu'auie era sensacion precisa de qué, en veder-lo, era alegria miralhaue era sua cara e l'i tiraue es pòts un arridolet, e que l'ère impossible dominar era expression d'aquera alegria.
ANNA-KARENINA-WEB-compressed	Ara prumeria, Anna se pensaue ara bona fè que se sentie shordada pera obstinacion de Vronsky entà acaçar-la.
ANNA-KARENINA-WEB-compressed	Mès, pòc dempús de tornar de Moscòu e après auer assistit a ua cauhada qu'era, se pensaue que lo traparie, e non lo trapèc, li calec arreconéisher, pera tristor qu'experimentaue, que s'enganhaue ada era madeisha, e que es visites assidues de Vronsky non solet non la desengustauen senon que constituien tot er interès dera sua vida.
ANNA-KARENINA-WEB-compressed	Com ei que non venguéretz a dinar?
ANNA-KARENINA-WEB-compressed	Preguntèc Betsy.
ANNA-KARENINA-WEB-compressed	E higec damb un arridolet, de sòrta que solet eth la podesse compréner:
ANNA-KARENINA-WEB-compressed	M'admire era clarividéncia des enamoradi.
ANNA-KARENINA-WEB-compressed	Era non i ère.
ANNA-KARENINA-WEB-compressed	Mès vietz quan s'acabe er opèra.
ANNA-KARENINA-WEB-compressed	Vronsky la campèc, inquisitiu.
ANNA-KARENINA-WEB-compressed	Era joquèc eth cap.
ANNA-KARENINA-WEB-compressed	Com m'en brembi des vòstes burles!, contunhèc era Princesa, que trapaue un plaser especiau en seguir eth desvolopament d'aquera passion.
ANNA-KARENINA-WEB-compressed	Qué i a de çò que didíetz abantes?
ANNA-KARENINA-WEB-compressed	Que vos an aganchat, estimat!
ANNA-KARENINA-WEB-compressed	Que non desiri ua auta causa qu'açò, repliquèc Vronsky, damb eth sòn arridolet tranquil e benevòl.
ANNA-KARENINA-WEB-compressed	Solet me planhi, ça que la, de non estar mès aganchat…
ANNA-KARENINA-WEB-compressed	Que comenci a pèrder era esperança.
ANNA-KARENINA-WEB-compressed	Quina esperança podetz tier?
ANNA-KARENINA-WEB-compressed	Didec Bersy, coma anujada d'aquera ofensa ara vertut dera sua amiga.
ANNA-KARENINA-WEB-compressed	Entendons nous…
ANNA-KARENINA-WEB-compressed	Vronsky era esperança qu'aguest se referie.
ANNA-KARENINA-WEB-compressed	Deguna, responec eth, hènt a veir, en arrir, es sues magnifiques dents.
ANNA-KARENINA-WEB-compressed	Desencusatz- me, higec, en tot cuélher er alongavistes dera sua cosia e campant peth dessús des sues espatles nudes era hilera de tribunes deth dauant.
ANNA-KARENINA-WEB-compressed	Cranhi semblar un shinhau ridicul…
ANNA-KARENINA-WEB-compressed	Pro se'n sabie qu'as uelhs de Betsy e des autes persones deth gran mon non auie cap de risque de semblar ridicul.
ANNA-KARENINA-WEB-compressed	Li constaue que dauant d'eri pòt èster ridicul eth papèr d'enamorat sense esperances d'un joen o d'ua hemna liura.
ANNA-KARENINA-WEB-compressed	Mès eth papèr de hestejar a ua hemna maridada, en tot tier coma fin amiar-la en adultèri, apareishie dauant de toti, e Vronsky non ac ignoraue, coma quauquarren magnific, gran, jamès ridicul.
ANNA-KARENINA-WEB-compressed	Per qué non venguéretz a dinar?, preguntèc Betsy, en tot guardar-lo, ath sòn torn.
ANNA-KARENINA-WEB-compressed	M'explicarè… qu'èra ocupat…
ANNA-KARENINA-WEB-compressed	Sabetz en qué?
ANNA-KARENINA-WEB-compressed	Vos balhi cent o mil oportunitats entà endonvià'c e ne sò solide fòrça de qué non ac vatz a endonviar.
ANNA-KARENINA-WEB-compressed	Òc, seriosaments…
ANNA-KARENINA-WEB-compressed	E ac auetz artenhut?
ANNA-KARENINA-WEB-compressed	Lèu.
ANNA-KARENINA-WEB-compressed	Que m'ac auetz de condar, didec era, en tot lheuar-se.
ANNA-KARENINA-WEB-compressed	Vietz en aute entreacte.
ANNA-KARENINA-WEB-compressed	Impossible.
ANNA-KARENINA-WEB-compressed	M'en vau entath teatre Francés.
ANNA-KARENINA-WEB-compressed	Non vos demoratz a escotar ara Nilson?, exclamèc Betsy, espaurida, en considerar- lo incapable de distinguir ara Nilson d'ua corista quinsevolh.
ANNA-KARENINA-WEB-compressed	E qué pòsqui hèr, praube de jo?
ANNA-KARENINA-WEB-compressed	Qu'è ua cita aquiu restacada damb aguesta pacificacion.
ANNA-KARENINA-WEB-compressed	Benauradi es pacificadors, pr'amor qu'eri seràn sauvadi, didec Betsy, rebrembant quauquarren semblable, dit per quauquarrés.
ANNA-KARENINA-WEB-compressed	Alavetz seiguetz-vos condatz-lo-me ara.
ANNA-KARENINA-WEB-compressed	De qué se tracte?
ANNA-KARENINA-WEB-compressed	E Betsy, ath sòn torn, se seiguec de nauèth.
ANNA-KARENINA-WEB-compressed	Encara que sigue un shinhau indiscret, a tanta gràcia que m'alugui per in de condà'c, didec Vronsky damb uelhs arridolents.
ANNA-KARENINA-WEB-compressed	Mès que non balharè nòms.
ANNA-KARENINA-WEB-compressed	Jo les endonviarè, e encara serà mielhor.
ANNA-KARENINA-WEB-compressed	Paratz era aurelha, donc: en un coche s'i estauen dus joeni cavalièrs plan alègres.
ANNA-KARENINA-WEB-compressed	Naturauments, oficiaus deth vòste regiment.
ANNA-KARENINA-WEB-compressed	No parli de dus oficiaus, senon de dus joeni qu'an minjat fòrça ben.
ANNA-KARENINA-WEB-compressed	Arrevirem qu'an begut fòrça.
ANNA-KARENINA-WEB-compressed	Dilhèu.
ANNA-KARENINA-WEB-compressed	Vien en çò d'un amic damb er in mès optimista.
ANNA-KARENINA-WEB-compressed	E ven qu'ua hemna plan beròia les auance en un coche de loguèr, vire eth cap e, o atau aumens les semble ada eri, les hè un arridolet e les salude.
ANNA-KARENINA-WEB-compressed	Plan per açò, la seguissen.
ANNA-KARENINA-WEB-compressed	Es shivaus van ath mès córrer.
ANNA-KARENINA-WEB-compressed	Damb grana susprera era joena baishe dauant era madeisha pòrta dera casa que van eri.
ANNA-KARENINA-WEB-compressed	Era beròia puge ara prèssa enquiath pis de naut de tot.
ANNA-KARENINA-WEB-compressed	Solet an vist d'era es sòns pòts vermelhi jos eth vel e es pèets admirables.
ANNA-KARENINA-WEB-compressed	M'ac condatz damb tanta afogadura que semble que siguessetz vos un des joeni.
ANNA-KARENINA-WEB-compressed	Vo'n desbrembatz de çò que m'auetz prometut?
ANNA-KARENINA-WEB-compressed	Es joeni entren ena casa deth sòn amic e assistissen a un repaish des adius de celibatari.
ANNA-KARENINA-WEB-compressed	Alavetz qu'ei segur que beuen, e probablaments massa, coma se passe tostemps en taulejades d'aguesta sòrta.
ANNA-KARENINA-WEB-compressed	Ena taula pregunten pes persones que s'estan ena madeisha casa.
ANNA-KARENINA-WEB-compressed	Mès arrés se'n sap, e solet eth vailet der anfitrion, preguntat sus se i a naut de tot mademoiselles, contèste qu'ena casa n'i a fòrça.
ANNA-KARENINA-WEB-compressed	Dempús de dinar, es dus joeni se filen de cap ath burèu der anfitrion e escriuen aquiu ua carta entara desconeishuda.
ANNA-KARENINA-WEB-compressed	Qu'ei ua carta passionau, ua declaracion amorosa.
ANNA-KARENINA-WEB-compressed	Un còp escrita, eri madeishi l'amien entà naut pr'amor d'explicar en persona çò que podesse demorar embolhat en escrit.
ANNA-KARENINA-WEB-compressed	Com gausatz a condar-me taus orrors?
ANNA-KARENINA-WEB-compressed	E qué se passèc?
ANNA-KARENINA-WEB-compressed	Truquen.
ANNA-KARENINA-WEB-compressed	Ges ua gojata, li balhen era carta e li diden que son tant encamardadi que se van a morir aquiu madeish, dauant era pòrta.
ANNA-KARENINA-WEB-compressed	Tant qu'era gojata, que non compren arren, charre damb eri, ges un senhor damb pursères en forma de saussisses e ròi coma un cranque, que les ditz qu'ena casa non i viu arrés mès qu'era sua hemna e les mane a ahocar es crabes.
ANNA-KARENINA-WEB-compressed	Com vo'n sabetz de qué a es pursères en forma de saussisses?
ANNA-KARENINA-WEB-compressed	Escotatz-me e ac saberatz.
ANNA-KARENINA-WEB-compressed	Aué que i sò anat entà reconciliar-les.
ANNA-KARENINA-WEB-compressed	E qué s'a passat?
ANNA-KARENINA-WEB-compressed	Aciu que i é çò de mès interessant.
ANNA-KARENINA-WEB-compressed	Se passe que se tracte de dus excellenti esposi: un conselhèr titolar e era senhora conselhèra titolara.
ANNA-KARENINA-WEB-compressed	Eth conselhèr presente ua denóncia e jo me convertisqui en conciliador.
ANNA-KARENINA-WEB-compressed	E quin conciliador!
ANNA-KARENINA-WEB-compressed	Vos asseguri qu'eth madeish Talleirand demoraue petit ath mèn costat.
ANNA-KARENINA-WEB-compressed	I auec dificultats?
ANNA-KARENINA-WEB-compressed	Escotatz, escotatz…
ANNA-KARENINA-WEB-compressed	Se demane perdon coma cau: “Qu'èm desesperadi; vos demanam qu'excusetz era anujosa errança…” Eth conselhèr titolar comence a atrendir-se, sage d'exprimir es sòns sentiments e, sonque començar a hè'c, s'embèstie e comence a díder grossieretats.
ANNA-KARENINA-WEB-compressed	Me cau, donc, tornar a botar en accion eth mèn talent diplomatic.
ANNA-KARENINA-WEB-compressed	Non desbrembetz, ath delà, qu'ambdús gessien d'un abondós repaish, e…
ANNA-KARENINA-WEB-compressed	Ja me comprenetz.
ANNA-KARENINA-WEB-compressed	Eri s'empenaïssen damb tota era sua amna e jo vos demani que les perdonetz”.
ANNA-KARENINA-WEB-compressed	Eth conselhèr torne a atrendir-se: “D'acòrd; sò prèst a perdonar-les, mès comprenetz qu'era mia hemna, ua hemna aunorada, a patit es persecucions, grossieretats e audàcies de dus estupids gojatòts…
ANNA-KARENINA-WEB-compressed	Comprenetz?
ANNA-KARENINA-WEB-compressed	Aqueri gojatòts èren aquiu madeish e jo me boti a reconciliar-les.
ANNA-KARENINA-WEB-compressed	Que me cau condar-vos aquerò!, didec Betsy a ua senhora qu'entrèc en aqueth moment ena sua tribuna.
ANNA-KARENINA-WEB-compressed	M'a hèt arrir fòrça.
ANNA-KARENINA-WEB-compressed	Bonne chance!, li didec a Vronsky, en tot estirar-li eth solet dit que li deishaue liure eth ventalh e baishant-se eth corsiér, que se l'auie quilhat en sèir-se, damb un movement d'espatles, entà qu'aguestes demorèssen totafèt nudes en apressar-se ara balustrada dera tribuna, jos era lum de gas, ara vista de toti.
ANNA-KARENINA-WEB-compressed	Vronsky partic entath teatre Francés, a on estaue citat, plan que òc, damb eth coronèl deth sòn regiment, que jamès deishaue d'assistir as foncions d'aqueth teatre, e que li calie informar sus er estat dera reconciliacion, que lo tenguie e divertie dès hège tres dies.
ANNA-KARENINA-WEB-compressed	En aqueth ahèr i estauen caladi Petrizky, que per eth sentie fòrça afècte, e un aute, un nau oficiau, de bon pòrt e bon camarada, eth joen prince Kedrov; mès, sustot, i auie comprometut damb er ahèr eth bon nòm deth regiment.
ANNA-KARENINA-WEB-compressed	Es dus gojats pertanhien ar esquadron de Vronsky.
ANNA-KARENINA-WEB-compressed	Un foncionari cridat Venden, conselhèr titolar, acodic ath comandant en tot planher-se de dus oficiaus qu'ofensèren ara sua hemna.
ANNA-KARENINA-WEB-compressed	Venden condèc qu'amiaue miei an maridat.
ANNA-KARENINA-WEB-compressed	En veder-la en coche, dus oficiaus joeni comencèren a seguir-la.
ANNA-KARENINA-WEB-compressed	Era s'espauric e, en senter-se encara pejor, pugèc ara prèssa era escala.
ANNA-KARENINA-WEB-compressed	Eth madeish Venden, que tornaue deth sòn burèu, entenec eth timbre e es votzes; gessec e trapèc as dus oficiaus damb ua carta ena man.
ANNA-KARENINA-WEB-compressed	Didetz çò que volgatz, aguest Petrizky que se met impossible, l'auie manifestat eth coronèl a Vronsky.
ANNA-KARENINA-WEB-compressed	Non se passe ua setmana sense que ne hèsque bèra ua.
ANNA-KARENINA-WEB-compressed	E aguest emplegat non deisharà es causes atau.
ANNA-KARENINA-WEB-compressed	Que vò amiar er ahèr enquiath finau.
ANNA-KARENINA-WEB-compressed	Vronsky comprenie era gravetat der ahèr, reconeishie qu'en aqueth cas non auie lòc entà cap de düèl e se n'encuedaue de qué li calie hèr tot çò que siguesse pera sua part entà solatjar ath conselhèr e liquidar er ahèr.
ANNA-KARENINA-WEB-compressed	Eth coronèl auie cridat a Vronsky pr'amor que lo consideraue un òme intelligent e cavalerós e se'n sabie, ath delà, qu'estimaue fòrça er aunor deth regiment.
ANNA-KARENINA-WEB-compressed	Dempús d'auer discutit sus se qué se podie hèr, ambdús auien resolvut que Petrizky e Kedrov, acompanhadi per Vronsky, venguessen a presentar es sues desencuses ath conselhèr titolar.
ANNA-KARENINA-WEB-compressed	Autant Vronsky qu'eth coronèl auien pensat qu'eth nòm de Vronsky e era sua categoria d'ajudant de camp, aurien d'influir fòrça entà padegar ath foncionari ofensat.
ANNA-KARENINA-WEB-compressed	E, plan, aqueri titols qu'aueren era sua eficàcia, mès eth resultat dera conciliacion auie demorat dobtós.
ANNA-KARENINA-WEB-compressed	Eth coronèl, en auer reflexionat, resolvec deishar er ahèr sense conseqüéncies.
ANNA-KARENINA-WEB-compressed	Dempús, entà divertir-se, comencèc a interrogar a Vronsky sus es detalhs dera sua entrevista.
ANNA-KARENINA-WEB-compressed	Pendent ua bona estona eth coronèl non podec tier-se d'arrir; mès çò que lo hec arrir mès, siguec enténer se com eth conselhèr titolar, après auer-se padegat, se tornaue a irritar en rebrembar-se'n des detalhs der incident, e com Vronsky, en tot profitar era darrèra paraula de semireconciliacion, hec repè ara prèssa en tot possar a Petrizky ath sòn dauant.
ANNA-KARENINA-WEB-compressed	Qu'ei ua istòria plan desagradiua, mès fòrça divertida.
ANNA-KARENINA-WEB-compressed	Kedrov que non se pòt bàter en düèl damb aqueth senhor.
ANNA-KARENINA-WEB-compressed	Atau, que s'embestiaue molt?, preguntèc un viatge mès.
ANNA-KARENINA-WEB-compressed	E higec, en tot referir-se ara naua dançaira francesa:
ANNA-KARENINA-WEB-compressed	Qué me didetz de Claire?
ANNA-KARENINA-WEB-compressed	Ei ua meravilha!
ANNA-KARENINA-WEB-compressed	Cada còp que se la ve que semble desparièra.
ANNA-KARENINA-WEB-compressed	Solet es francesi son capables d'aquerò.
ANNA-KARENINA-WEB-compressed	Era princesa Betsy gessec deth teatre sense demorar era fin deth darrèr acte.
ANNA-KARENINA-WEB-compressed	A penes auec entrat en sòn cabinet d'atrencadura e empolverat eth sòn ovalat e palle ròstre, revisat eth sòn vestit e, après auer manat que mestrèssen eth tè en salon principau, comencèren a arribar coches ena sua espaciosa casa deth carrèr Bolchaya Borskaya.
ANNA-KARENINA-WEB-compressed	Es convidadi acodien en ample portau e eth corporent portièr, que peth maitin liegie es jornaus darrèr era immensa pòrta de veire entara instruccion de passejaires, daurie era madeisha pòrta, damb eth mendre bronit possible, entà deishar era entrada liura as qu'arribauen.
ANNA-KARENINA-WEB-compressed	Lèu ath madeish temps entrèren per ua pòrta era mestressa dera casa, damb eth ròstre ja apolidit e eth pientat apraiat, e pera auta es sòns convidadi, en gran salon d'escures parets, damb es sòns miralhs e doci tapisi e era sua taula negada de lum e de fanaus, resplendenta damb eth sòn blanc mantèl, era plata deth samovar e era transparenta porcelana deth servici de tè.
ANNA-KARENINA-WEB-compressed	Era mestressa s'installèc dauant deth samovar e se treiguec es gants.
ANNA-KARENINA-WEB-compressed	Es convidadi, en tot cuélher es sues cagires damb era ajuda des discreti lacais, s'acorropèren en dus grops: era un ath cant dera mestressa, près deth samovar, er aute en un lòc desparièr deth salon, ath ras dera beròia esposa d'un embaishador, vestida de velot nere, damb neres celhes fòrça senhalades.
ANNA-KARENINA-WEB-compressed	Coma tostemp, enes prumèrs moments era convèrsa d'ambdús grops ère pòc animada e soent interrompuda pes encontres, salutacions e aufriments de tè, tau que se cerquèsse eth tèma qu'auie de generalizar-se ena charrada.
ANNA-KARENINA-WEB-compressed	Qu'ei ua actritz magnifica.
ANNA-KARENINA-WEB-compressed	Se ve qu'a seguit fòrça ben era escòla de Kaulbach, didie eth diplomatic as qu'èren en grop dera sua hemna.
ANNA-KARENINA-WEB-compressed	Auetz campat damb quina gràcia s'esbaucèc?
ANNA-KARENINA-WEB-compressed	Se vos platz, non parlem dera Nilson!
ANNA-KARENINA-WEB-compressed	Que ja non i a arren de nau entà díder sus era!, exclamèc ua senhora gròssa, vermelhosa, sense celhes ne cilhes, jargada damb un vestit de seda plan usat.
ANNA-KARENINA-WEB-compressed	Aué m'an repetit tres còps era madeisha frasa restacada a Kaulbauch, coma se s'auessen metut d'acòrd.
ANNA-KARENINA-WEB-compressed	Sabi pas se per qué les shaute tant aguesta frasa.
ANNA-KARENINA-WEB-compressed	Aqueth comentari interrompec aquera convèrsa e les calec cercar un nau tèma.
ANNA-KARENINA-WEB-compressed	Conda-mos quauquarren graciós…mès non immorau, didec era hemna der embaishador, plan expèrta en aguesta sòrta de convèrses frivòles qu'es anglesi criden small-talk, en tot dirigir-se ath diplomatic, que tanpòc sabie de qué parlar.
ANNA-KARENINA-WEB-compressed	Aquerò qu'ei fòrça de mau hèr, perque, sivans diden, solet çò qu'ei immorau vie a èster divertit, comencèc eth, damb un arridolet.
ANNA-KARENINA-WEB-compressed	Mès ac sajarè…
ANNA-KARENINA-WEB-compressed	Balhatz-me un tèma.
ANNA-KARENINA-WEB-compressed	Era tòca qu'ei en tèma.
ANNA-KARENINA-WEB-compressed	Se se trape eth tèma, qu'ei aisit de glosar-lo.
ANNA-KARENINA-WEB-compressed	Soent pensi qu'es celèbres conversaires deth sègle passat se traparien endravadi ara entà poder parlar damb agudentor.
ANNA-KARENINA-WEB-compressed	Tot çò qu'ei agudent qu'ei engüejant enes nòsti dies.
ANNA-KARENINA-WEB-compressed	Aquerò ja hè temps que s'a dit, interrompec era hemna der embaishador damb un arridolet.
ANNA-KARENINA-WEB-compressed	Qu'ei que non trapatz que Tuchkevic a un cèrt “estil Loís XIV”?, preguntèc er embaishador, en tot mostrar damb es uelhs a un beròi joen ròi qu'ère près dera taula.
ANNA-KARENINA-WEB-compressed	Ò!, òc!
ANNA-KARENINA-WEB-compressed	Qu'ei deth madeish estil qu'aguest salon.
ANNA-KARENINA-WEB-compressed	Per aquerò vie tan soent.
ANNA-KARENINA-WEB-compressed	Aguesta convèrsa se tenguec, donc, pr'amor que non consistie senon en allusions sus un tèma que non se podie tractar alternatiuaments: es relacions entre Tuchkevic e era mestresa dera casa.
ANNA-KARENINA-WEB-compressed	Mentretant, ar entorn deth samovar, era convèrsa, qu'ath principi s'alangorie e patie interropcions tant que se tractèc de tèmes d'actualitat politica, teatrau o d'autes semblables, ara s'auie alugat tanben en entrar pliaments en terren dera mormoracion.
ANNA-KARENINA-WEB-compressed	Non auetz entenut a díder qu'era Maltischeva, non era hilha, senon era mair, se hè un vestit diable rose?
ANNA-KARENINA-WEB-compressed	Ei possible…?
ANNA-KARENINA-WEB-compressed	Que serie plan divertit!
ANNA-KARENINA-WEB-compressed	M'estranhe que damb era sua intelligéncia, pr'amor que non a arren de pèga, non se n'encuede deth ridicul que hè.
ANNA-KARENINA-WEB-compressed	En saber-se'n qu'era sua hemna auie convidadi, eth marit dera princesa Betsy, òme gròs e bravàs, gran colleccionista de gravats, entrèc en salon abantes d'anar-se'n entath cercle.
ANNA-KARENINA-WEB-compressed	Auançant sense bronit sus er espès tapís, s'apressèc ara princesa Miagkaya.
ANNA-KARENINA-WEB-compressed	Qué?
ANNA-KARENINA-WEB-compressed	Vos choquèc era Nilson?, li demanèc.
ANNA-KARENINA-WEB-compressed	Quina manèra d'apressar-se ara gent!
ANNA-KARENINA-WEB-compressed	Be que m'auetz espaurit!, contestèc era.
ANNA-KARENINA-WEB-compressed	Non me parletz dera opèra, se vos platz: non vo'n sabetz arren de musica.
ANNA-KARENINA-WEB-compressed	Serà mielhor que baisha…jo… enquia vos, e que vos parla d'esmalts e gravats.
ANNA-KARENINA-WEB-compressed	Quini tresaurs auetz crompat nauèraments en enquant?
ANNA-KARENINA-WEB-compressed	Voletz que vo'les mostra?
ANNA-KARENINA-WEB-compressed	Mès vos que non comprenetz arren d'aguestes causes!
ANNA-KARENINA-WEB-compressed	Mostratz-les-me, òc.
ANNA-KARENINA-WEB-compressed	Qu'è aprenut damb aguesti… com les criden?…
ANNA-KARENINA-WEB-compressed	Que m'an ensenhat a avalorar-les.
ANNA-KARENINA-WEB-compressed	Auetz estat en çò des Chuzburg?, preguntèc Betsy, dès eth sòn sèti ath cant deth samovar.
ANNA-KARENINA-WEB-compressed	Que i siguí, ma chère.
ANNA-KARENINA-WEB-compressed	Mos convidèren a dinar ath mèn marit e a jo.
ANNA-KARENINA-WEB-compressed	Sivans m'an condat, solet era saussa d'aguest repaish les costèc mil robles, comentèc en votz nauta era Miagkaya.
ANNA-KARENINA-WEB-compressed	E per cèrt, qu'era saussa, un liquid verdós, non s'ac valie.
ANNA-KARENINA-WEB-compressed	Jo me calec convidar-les, ath mèn torn, e hi ua saussa que me costèc ueitanta e cinc kopeks, e toti tan contents.
ANNA-KARENINA-WEB-compressed	Jo que non posqui premanir sausses de mil robles!
ANNA-KARENINA-WEB-compressed	Ei unenca en sòn estil!, sorrisclèc era mestresa, en tot referir-se ara Miagkaya.
ANNA-KARENINA-WEB-compressed	Incomparabla!, convenguec quauquarrés.
ANNA-KARENINA-WEB-compressed	Er enòrme efècte que costaue infaliblaments es paraules dera Miagkaya s'estaue en qué çò que didie, encara que non tostemp guaire oportun, coma ara, ère tostemp causes simples e plies de bon sens.
ANNA-KARENINA-WEB-compressed	En cercle que se botjaue, es sues paraules costauen er efècte deth remoquet mès engenhós.
ANNA-KARENINA-WEB-compressed	Era princesa Miagkaya non ne podie comprèner era causa, mès ne coneishie er efècte e lo profitaue.
ANNA-KARENINA-WEB-compressed	Entà escotar-la, cessèc era convèrsa en grop dera hemna der embaishador.
ANNA-KARENINA-WEB-compressed	Era mestresa dera casa volec profitar era escadença entà amassar es dus grops en un e se dirigic ara embaishadoira.
ANNA-KARENINA-WEB-compressed	Non prenetz eth tè, ara fin?
ANNA-KARENINA-WEB-compressed	Pr'amor qu'en aguest cas vos poiríetz sèir damb nosati.
ANNA-KARENINA-WEB-compressed	Non.
ANNA-KARENINA-WEB-compressed	Qu'èm pro ben aciu, repliquèc, arrint, era esposa deth diplomatic.
ANNA-KARENINA-WEB-compressed	E contunhèc era covèrsa començada.
ANNA-KARENINA-WEB-compressed	Se tractaue d'ua charrada plan agradiua.
ANNA-KARENINA-WEB-compressed	Criticauen as Karenin, hemna e marit.
ANNA-KARENINA-WEB-compressed	Anna qu'a cambiat fòrça après eth sòn viatge en Moscòu.
ANNA-KARENINA-WEB-compressed	Que i a quauquarren estranh en era, didie era sua amiga.
ANNA-KARENINA-WEB-compressed	Eth cambi mès important ei que s'a hèt a vier enes sòns talons, coma ua ombra, a Alexei Vronsky, didec era esposa der embaishador.
ANNA-KARENINA-WEB-compressed	Que non i a arren de mau en aquerò.
ANNA-KARENINA-WEB-compressed	Sivans ua narracion de Grimm, quan un òme li manque era ombra ei que l'ac an panat coma castic per bèra colpa.
ANNA-KARENINA-WEB-compressed	Jamès è podut compréner en qué consistís aguest castig.
ANNA-KARENINA-WEB-compressed	Mès entà ua hemna que deu èster fòrça agradiu víuer sense ombra.
ANNA-KARENINA-WEB-compressed	Es hemnes damb ombra qu'acaben mau generauments, contestèc ua amiga d'Anna.
ANNA-KARENINA-WEB-compressed	Caratz era boca, didec era princesa Miagkaya de ressabuda en enténer a parlar d'Anna.
ANNA-KARENINA-WEB-compressed	Era Karenina ei ua excellenta hemna e ua bona amiga.
ANNA-KARENINA-WEB-compressed	Eth sòn marit non me shaute, mès ada era que l'estimi fòrça.
ANNA-KARENINA-WEB-compressed	E per qué non ath sòn marit?
ANNA-KARENINA-WEB-compressed	Ei un òme notable, didec era embaishadoira.
ANNA-KARENINA-WEB-compressed	Sivans eth mèn marit, en Euròpa i a pògui estadistes de tanta capacitat coma eth.
ANNA-KARENINA-WEB-compressed	Madeish ditz eth mèn, mès jo que non m'ac creigui, repliquèc era princesa Miagkaya.
ANNA-KARENINA-WEB-compressed	Se non auessen parlat es nòsti marits, nosati auríem vist a Alexei Alexandrovic tau qu'ei.
ANNA-KARENINA-WEB-compressed	E ena mia pensada non ei qu'un pèc.
ANNA-KARENINA-WEB-compressed	Ac digui damb votz baisha, òc; mès, non ei vertat que, en tot considerar-lo atau, ja mos ven tot clar?.
ANNA-KARENINA-WEB-compressed	Abantes quan me forçauen a considerar-lo coma un òme intelligent, per mès que heja, non lo trapaua, e, en non veir per nunlòc era sua intelligéncia, acabaua acceptant qu'era pèga deuia èster jo.
ANNA-KARENINA-WEB-compressed	Mès tanlèu me didí: ei un pèc, e ac digui en votz baisha, tot se hec clar entà jo.
ANNA-KARENINA-WEB-compressed	Non ei atau?
ANNA-KARENINA-WEB-compressed	Be n'ètz de crudèu aué!
ANNA-KARENINA-WEB-compressed	Arren d'aquerò.
ANNA-KARENINA-WEB-compressed	Mès que non i a mès remèdi.
ANNA-KARENINA-WEB-compressed	Un des dus, o eth o jo, èm pècs.
ANNA-KARENINA-WEB-compressed	E qu'ei causa sabuda qu'aquerò non ac pòt díder ua de se madeisha.
ANNA-KARENINA-WEB-compressed	Arrés s'està content damb çò que tie e, totun, toti son satisfèti dera sua intelligéncia, didec eth diplomatic en tot rebrembar un vèrs francés.
ANNA-KARENINA-WEB-compressed	Òc, òc, qu'ei aquerò, didec era princesa Miagkaya, de suspresa.
ANNA-KARENINA-WEB-compressed	Mès çò qu'impòrte ei que non vos autregi a Anna entà que l'espelètz.
ANNA-KARENINA-WEB-compressed	Ei tan simpatica, tant agradiua!
ANNA-KARENINA-WEB-compressed	Qué li cau hèr se toti s'enamoren d'era e la seguissen coma ombres?
ANNA-KARENINA-WEB-compressed	Jo que non sajaua d'escometer-la, se defenec era amiga d'Anna.
ANNA-KARENINA-WEB-compressed	Se vos non auetz ombres que vos seguisquen, aquerò non vos balhe eth dret de criticar as auti.
ANNA-KARENINA-WEB-compressed	Era convèrsa aquiu viraue en aqueth moment ath torn deth rei de Prusia.
ANNA-KARENINA-WEB-compressed	A qui criticàuetz?, preguntèc Betsy.
ANNA-KARENINA-WEB-compressed	As Karenin.
ANNA-KARENINA-WEB-compressed	Era Princesa a hèt ua definicion d'Alexei Alexandrovic plan caracteristica, didec era embaishadoira en tot arrir.
ANNA-KARENINA-WEB-compressed	E se seiguec ena taula.
ANNA-KARENINA-WEB-compressed	Me hè dò non auer-vos entenut, repliquèc era mestresa dera casa, en tot guardar entara pòrta.
ANNA-KARENINA-WEB-compressed	Vai: fin finau auetz vengut!, didec en tot dirigir-se a Vronsky, qu'arribaue en aguest moment.
ANNA-KARENINA-WEB-compressed	Vronsky non solet coneishie a toti es presents, senon qu'autanplan les vedie diadèraments.
ANNA-KARENINA-WEB-compressed	Per aquerò entrèc damb tota naturalitat, tau quan s'entre en un lòc a on i a persones que d'eres s'a hèt adiu un moment abantes.
ANNA-KARENINA-WEB-compressed	Que d'a on vengui?, responec ara pregunta dera embaishadoira.
ANNA-KARENINA-WEB-compressed	Que li vam a hèr!
ANNA-KARENINA-WEB-compressed	Non è mès remèdi que cohessar que vengui dera opèra comica.
ANNA-KARENINA-WEB-compressed	Cent viatges i sò anat e tostemp m'en torni damb plaser.
ANNA-KARENINA-WEB-compressed	Qu'ei ua meravilha.
ANNA-KARENINA-WEB-compressed	Me'n sabi de qué ei ua vergonha, mès ena opèra m'esclipsi e ena operà comica i sò enquiath darrèr moment plan a gust…
ANNA-KARENINA-WEB-compressed	Aué…
ANNA-KARENINA-WEB-compressed	Per Diu, non mos condètz orrors!
ANNA-KARENINA-WEB-compressed	Ben, que cari.
ANNA-KARENINA-WEB-compressed	Mès que mès pr'amor que toti ac sabetz.
ANNA-KARENINA-WEB-compressed	E toti aurien anat aquiu se siguesse ua causa admetuda, coma anar entara opèra, afirmèc era princesa Miagkaya.
ANNA-KARENINA-WEB-compressed	S'enteneren passi près dera pòrta d'entrada.
ANNA-KARENINA-WEB-compressed	Eth calèc es uelhs ena pòrta e en sòn ròstre se diboishèc ua expression estranha, naua.
ANNA-KARENINA-WEB-compressed	Tachèc es vistons, damb alegria e timiditat, ena qu'entraue.
ANNA-KARENINA-WEB-compressed	Dempús se lheuèc tot doç.
ANNA-KARENINA-WEB-compressed	Anna entrèc en salon plan regda, coma tostemp, e, sense guardar as costats, damb eth pàs rapid, fèrm e leugèr que la distinguie des autes daunes deth gran mon, recorrec era distància que la separaue dera mestresa dera casa.
ANNA-KARENINA-WEB-compressed	Era responec damb ua simpla inclinacion de cap, en tot rogir-se e arroncilhar es celhes.
ANNA-KARENINA-WEB-compressed	Dempús, sarrant es mans que li tendien e saludant damb eth cap as coneishudi, se dirigic ara mestresa.
ANNA-KARENINA-WEB-compressed	Siguí en çò dera condessa Lidia.
ANNA-KARENINA-WEB-compressed	Qu'auia era intencion de vier mès d'ora, mès m'i estè aquiu mès temps deth que me pensaua.
ANNA-KARENINA-WEB-compressed	I ère sir John.
ANNA-KARENINA-WEB-compressed	Ei un òme fòrça interessant…
ANNA-KARENINA-WEB-compressed	A, eth missionari!
ANNA-KARENINA-WEB-compressed	Condaue causes plan interessantes sus era vida des pèths ròies.
ANNA-KARENINA-WEB-compressed	Sir John!
ANNA-KARENINA-WEB-compressed	Òc, sir John.
ANNA-KARENINA-WEB-compressed	L'è vist.
ANNA-KARENINA-WEB-compressed	Parle plan ben.
ANNA-KARENINA-WEB-compressed	Era Vlasieva qu'ei ecamardada d'eth.
ANNA-KARENINA-WEB-compressed	Ei vertat qu'era Vlasieva joena se maride damb Topar?
ANNA-KARENINA-WEB-compressed	Diden qu'ei causa hèta.
ANNA-KARENINA-WEB-compressed	Me semble estranh per part de sa pairs, pr'amor que sivans era gent ei un matrimòni per amor.
ANNA-KARENINA-WEB-compressed	Per amor?
ANNA-KARENINA-WEB-compressed	Qu'auetz idies antediluvianes!
ANNA-KARENINA-WEB-compressed	Qui se maride aué per amor?, didec era embaishadoira.
ANNA-KARENINA-WEB-compressed	Qué li vam a hèr?
ANNA-KARENINA-WEB-compressed	Aguest ancian costum, per estupid que sigue, seguís encara de mòda, repliquèc Vronsky.
ANNA-KARENINA-WEB-compressed	Pejor entàs que lo seguissen…
ANNA-KARENINA-WEB-compressed	Es solets matrimònis erosi que jo coneishi son es de convenença.
ANNA-KARENINA-WEB-compressed	Òc; mès era felicitat des matrimònis de convenença demore fòrça viatges amortesida coma eth povàs, precisaments pr'amor qu'apareish aquera passion qu'en era non credien, didec Vronsky.
ANNA-KARENINA-WEB-compressed	Nosati cridam matrimònis de conveneça ad aqueri que se celèbren quan eth marit e era hemna ja son cansadi dera vida.
ANNA-KARENINA-WEB-compressed	Qu'ei coma era escarlatina, que toti les cau passar per era.
ANNA-KARENINA-WEB-compressed	Alavetz ei de besonh apréner a hèr-se ua inoculacion artificiau d'amor, ua sòrta de vacuna…
ANNA-KARENINA-WEB-compressed	Jo, de joena, siguí encamardada deth sacristan, didec era Miagkaya.
ANNA-KARENINA-WEB-compressed	Ath delà des trufaries, me pensi que, entà conéisher ben er amor, mos cau enganhar prumèr e corregir dempús era errança, didec era princesa Betsy.
ANNA-KARENINA-WEB-compressed	Autaplan dempús deth matrimòni?, preguntèc era esposa deth embaishador damb un leugèr ton de burla.
ANNA-KARENINA-WEB-compressed	Que jamès ei tard entà empenaïr-se, higec eth diplomatic en tot rembrembar er arrepervèri anglés.
ANNA-KARENINA-WEB-compressed	Precisaments, afirmèc Betsy, ei atau coma mos cau enganhar entà corregir era enganha.
ANNA-KARENINA-WEB-compressed	Qué ne pensatz vos sus aquerò?, preguntèc a Anna, que damb leugèr mès seren arridolet seguie d'aurelha era convèrsa.
ANNA-KARENINA-WEB-compressed	Vronsky guardaue a Anna, demorant es sues paraules damb eth piech sarrat.
ANNA-KARENINA-WEB-compressed	Anna, de pic, se dirigic ada eth:
ANNA-KARENINA-WEB-compressed	È recebut carta de Moscòu.
ANNA-KARENINA-WEB-compressed	Me diden que Kitty Scherbazky ei seriosaments malauta.
ANNA-KARENINA-WEB-compressed	Ei possible?, gasulhèc Vronsky rufant es celhes.
ANNA-KARENINA-WEB-compressed	Anna lo guardèc damb severitat.
ANNA-KARENINA-WEB-compressed	Non vos interèsse era notícia?
ANNA-KARENINA-WEB-compressed	Ath contrari, m'interèsse fòrça.
ANNA-KARENINA-WEB-compressed	Posqui saber concretaments çò que vos diden?, preguntèc eth.
ANNA-KARENINA-WEB-compressed	Anna, en tot lheuar-se, s'apressèc a Betsy.
ANNA-KARENINA-WEB-compressed	Balhatz-me ua tassa de tè, didec, en tot arturar-se darrèr dera sua cagira.
ANNA-KARENINA-WEB-compressed	Tant que Betsy vessaue eth tè, Vronsky s'apressèc a Anna.
ANNA-KARENINA-WEB-compressed	Qué vos diden, repetic.
ANNA-KARENINA-WEB-compressed	Jo me pensi qu'es òmes non saben se qué ei era noblesa, a maugrat que tostemp ne parlen d'aquerò, comentèc Anna sense responer-li.
ANNA-KARENINA-WEB-compressed	Que hè temps que volia dider-vos açò, higec.
ANNA-KARENINA-WEB-compressed	E, hènt uns passi se seiguec dauant ua taula plia d'albums que i auie en un cornèr.
ANNA-KARENINA-WEB-compressed	Non compreni ben se qué vòlen díder es vòstes paraules, didec Vronsky, tant que l'aufrie era tassa.
ANNA-KARENINA-WEB-compressed	Era campèc eth divan qu'ère ath sòn costat e Vronsky se seiguec en eth de seguit.
ANNA-KARENINA-WEB-compressed	Volia dider-vos, contunhèc era sense guardar-lo, qu'auetz obrat mau, fòrça mau.
ANNA-KARENINA-WEB-compressed	E vos pensatz que non sai qu'è obrat mau?
ANNA-KARENINA-WEB-compressed	Mès quina a estat era causa de qué aja obrat d'aguesta manèra?
ANNA-KARENINA-WEB-compressed	Per qué me didetz açò?, repliquèc Anna en tot guardar-lo damb severitat.
ANNA-KARENINA-WEB-compressed	Vos que vo'n sabetz se per qué, contestèc eth, atrevit e alègre, trapant-se damb era guardada d'Anna e sense hèr enlà era sua.
ANNA-KARENINA-WEB-compressed	Que non siguec eth senon era, era confonuda.
ANNA-KARENINA-WEB-compressed	Aquerò demòstre que non auetz còr, didec Anna.
ANNA-KARENINA-WEB-compressed	Aquerò qu'auetz mentat hè un moment ère ua enganha, non ère amor.
ANNA-KARENINA-WEB-compressed	Brembatz-vo'n que vos è proïbit prononciar aguesta paraula, aguesta hastigosa paraula, didec Anna, en tot estrementir-se imperceptiblaments.
ANNA-KARENINA-WEB-compressed	Aué è vengut aciu de bon voler, sabent que vos traparia, entà dider-vos qu'aquerò s'a d'acabar.
ANNA-KARENINA-WEB-compressed	Jamès è auut de rogir-me duant d'arrés e ara vos me hètz a sénter colpabla, sabi pas de qué…
ANNA-KARENINA-WEB-compressed	Eth la guardaue, estonat dauant era naua e espirituau beresa deth sòn ròstre.
ANNA-KARENINA-WEB-compressed	Qué voletz que hesca?, preguntèc, damb simplicitat e gravetat.
ANNA-KARENINA-WEB-compressed	Qu'anetz entà Moscòu e demanetz perdon a Kitty, didec Anna.
ANNA-KARENINA-WEB-compressed	Vos que non desiratz aquerò.
ANNA-KARENINA-WEB-compressed	Se m'estimatz vos, tau que didetz, mormolhèc era, hètz-ac entara mia tranquillitat.
ANNA-KARENINA-WEB-compressed	Eth ròstre de Vronsky ludec d'alegria.
ANNA-KARENINA-WEB-compressed	Ja vo'n sabetz que vos significatz entà jo era vida; mès que non vos posqui autrejar era tranquillitat, pr'amor que jo madeish non la tengui.
ANNA-KARENINA-WEB-compressed	Me balhi a vos sancer, vos balhi tot eth mèn amor, aquerò plan…
ANNA-KARENINA-WEB-compressed	Non posqui pensar a despart en vos e en jo; dauant es mèns uelhs es dus qu'èm un.
ANNA-KARENINA-WEB-compressed	A compdar d'ara, non veigui tranquillitat possible ne entà vos ne entà jo.
ANNA-KARENINA-WEB-compressed	Solet possibilitats de desesperacion e malastre…o de felicitat.
ANNA-KARENINA-WEB-compressed	E quina felicitat!
ANNA-KARENINA-WEB-compressed	Non ei possible aguesta felicitat?, preguntèc eth, damb un simple movement des pòts.
ANNA-KARENINA-WEB-compressed	Mès era lo comprenec.
ANNA-KARENINA-WEB-compressed	Ben, hètz-ac per jo.
ANNA-KARENINA-WEB-compressed	Non me parletz mès d'aguesta manèra e contunhem estant boni amics, mormolhèc Anna.
ANNA-KARENINA-WEB-compressed	Mès era sua guardada didie çò de contrari.
ANNA-KARENINA-WEB-compressed	Non podem èster solet amics, aquerò ac sabetz pro ben.
ANNA-KARENINA-WEB-compressed	Ena vòsta man s'està que pogam èster es mès erosi o es mès malerosi deth mon.
ANNA-KARENINA-WEB-compressed	Era ère a mand de contestar, mès Vronsky l'interrompec:
ANNA-KARENINA-WEB-compressed	Ua soleta causa vos demani: que me balhetz eth dret de demorar e de patir coma enquia ara.
ANNA-KARENINA-WEB-compressed	Se ne tansevolhe aquerò ei possible, manatz-me desparéisher e despareisherè.
ANNA-KARENINA-WEB-compressed	S'era mia preséncia vos hèr a patir, non me veiratz bric mès.
ANNA-KARENINA-WEB-compressed	Que non desiri que vo n'anetz.
ANNA-KARENINA-WEB-compressed	Alavetz non cambietz es causes en arren.
ANNA-KARENINA-WEB-compressed	Deishatz-ac tot com s'està, didec eth, damb votz tremolosa.
ANNA-KARENINA-WEB-compressed	A!, aquiu que i é eth vòste marit!
ANNA-KARENINA-WEB-compressed	Dempús de hèr ua guardada ara sua hemna e a Vronsky, s'apressèc entara mestresa dera casa e, un còp dauant era sua tassa de tè, comencèc a parlar damb votz lenta e clara, damb eth sòn ton ironic de costum, que damb eth semblaue trufar-se'n de quauquarrés:
ANNA-KARENINA-WEB-compressed	Eth vòste Rambouillet ei complet, didec en tot guardar as assistents.
ANNA-KARENINA-WEB-compressed	Que i son presentes es Gràcies e es Musses.
ANNA-KARENINA-WEB-compressed	Era comdessa Betsy non podie tier aqueth ton tan sneering, coma didie era; e, tau que correspon a ua prudenta mestresa de casa, lo hec entrar de seguit en ua convèrsa seriosa restacada ath servici militar obligatòri.
ANNA-KARENINA-WEB-compressed	Anna e Vronsky contunhauen seigudi ath cant dera tauleta deth cornèr.
ANNA-KARENINA-WEB-compressed	Aquerò que comence ja a depassar çò de normau, didec ua senhora, senhalant damb es uelhs ara Karenina, ath sòn marit e a Vronsky.
ANNA-KARENINA-WEB-compressed	Qué didia jo?, responec era amiga d'Anna.
ANNA-KARENINA-WEB-compressed	Non solet aqueres senhores, senon lèu toti es que s'estauen en salon, autanplan era princesa Miagkaya e era madeisha Betsy, guardauen ara parelha, desseparada deth cercle des auti, coma s'era societat d'eri les shordèsse.
ANNA-KARENINA-WEB-compressed	Er unic que non campèc ne un solet viatge en aquera direccion siguec Alexei Alexandrovic, atentiu ara interessanta convèrsa, que d'era non se distreiguec ne un moment.
ANNA-KARENINA-WEB-compressed	En campar era desagradiua impression qu'aquerò costaue a toti, Betsy s'esdeguèc entà qué ua auta persona la remplacèsse en sòn lòc d'auditora d'Alexei Alexandrovic e s'apressèc entà Anna.
ANNA-KARENINA-WEB-compressed	Cada viatge m'estonen mès era claretat e era precision des paraules deth vòste marit, didec Betsy.
ANNA-KARENINA-WEB-compressed	Es idies mès abstractes vien clares entà jo quan eth les expause.
ANNA-KARENINA-WEB-compressed	Ò!, òc!, didec Anna damb un arridolet de felicitat, sense compréner arren de çò que Betsy li didie.
ANNA-KARENINA-WEB-compressed	E, en tot apropar-se ena taula, participèc ena convèrsa generau.
ANNA-KARENINA-WEB-compressed	Era, sense guarda-lo, responec que se demoraue a sopar.
ANNA-KARENINA-WEB-compressed	Eth menaire de Karenina, un tartar gròs e d'edat auançada, vestie damb un ludent abric de cuèr, tenguie damb dificultat a un des shivaus, de color gris, qu'anaue aganchat ath cant quèrre e s'embestiaue per tòrt deth hered e era longa demora dauant es pòrtes de Betsy.
ANNA-KARENINA-WEB-compressed	Eth lacai dauric era porteta deth coche.
ANNA-KARENINA-WEB-compressed	Anna Arkadievna, damb era sua abila maneta, descordaue es ornaments dera sua manja des crochets deth sòn abric e escotaue animadaments, damb eth cap clin, es paraules de Vronsky, que gessie en tot acompanhar-la.
ANNA-KARENINA-WEB-compressed	Supausem que vos non m'auetz dit arren, didie eth.
ANNA-KARENINA-WEB-compressed	Jo, de un aute costat, tanpòc demani arren, mès vos vo'n sabetz que non ei amistat çò que jo è de besonh.
ANNA-KARENINA-WEB-compressed	Era soleta felicitat possibla entà jo ena mia vida s'està en aguesta paraula que vos non voletz enténer: amor.
ANNA-KARENINA-WEB-compressed	Er amor, tornèc a díder era lentaments, damb votz prigonda.
ANNA-KARENINA-WEB-compressed	E en descordar es ornaments dera manja, higec:
ANNA-KARENINA-WEB-compressed	Se refusi aguesta paraula ei precisaments pr'amor que signifique entà jo plan mès de çò que vos podetz imaginar e, guardant-li era cara, acabèc: Entà ua auta!
ANNA-KARENINA-WEB-compressed	Era sua guardada e eth contacte dera sua man aluguèren a Vronsky.
ANNA-KARENINA-WEB-compressed	Punèc eth paumet dera sua pròpia man en lòc qu'Anna auie tocat e partic entà casa erós en compréner qu'aquera net s'auie apressat mès ath sòn objectiu que pendent es dus mesi anteriors.
ANNA-KARENINA-WEB-compressed	Alexei Alexandrovic non trapèc arren d'estranh ne d'inconvenient qu'era sua hemna s'estèsse seiguda damb Vronsky dauant ua tauleta, a despart, en tot tier ua convèrsa animada.
ANNA-KARENINA-WEB-compressed	Mès s'encuedèc qu'enes auti convidadi òc que les auie semblat estranh aguest hèt e enquia e tot incorrècte, e per aquerò, l'ac semblèc tanben ada eth.
ANNA-KARENINA-WEB-compressed	Plan per açò, Alexei Alexandrovic resolvec parlar sus aquerò ara sua hemna.
ANNA-KARENINA-WEB-compressed	En tornar en çò de sòn, Alexei Alexandrovic passèc entath sòn burèu, coma d'abitud, se seiguec en sòn fautulh, cuelhec un libre sus eth Papat, qu'auie deishat abantes aquiu, e agarrèc eth talhapapèrs.
ANNA-KARENINA-WEB-compressed	Anna encara non auie tornat.
ANNA-KARENINA-WEB-compressed	Aquera net non l'assetjauen pensaments e copacaps deth servici, senon qu'es sues idies virauen ath torn dera sua hemna e der incident desagradiu que l'auie arribat.
ANNA-KARENINA-WEB-compressed	En lòc d'ajaçar-se coma acostumaue, comencèc a passejar pes crambes damb es mans ath darrèr, donques que l'ère impossible calar-se en lhet abantes de pensar peth menut en aquera naua circonstància.
ANNA-KARENINA-WEB-compressed	En prumèr moment, Alexei Alexandrovic vedec de bon hèr e naturau hèr aquera observacion ara sua hemna, mès ara, reflexionant sus aquerò, li semblèc qu'aqueth incident ère d'ua natura fòrça anujosa.
ANNA-KARENINA-WEB-compressed	Alexei Alexandrovic non ère ua persona gelosa.
ANNA-KARENINA-WEB-compressed	Opinaue qu'era gelosia ofense ara esposa e qu'ei eth déuer der espós auer fidança en era.
ANNA-KARENINA-WEB-compressed	Eth perqué li calie auer fidança, eth motiu de qué podesse creir qu'era sua joena esposa l'auie d'estimar tostemp, non s'ac preguntaue, mès eth cas ei que non sentie maufidança.
ANNA-KARENINA-WEB-compressed	Ath contrari: fidaue e sentie qu'atau li calie èster.
ANNA-KARENINA-WEB-compressed	Mès ara, a maugrat qu'es sues opinions (de qué era gelosia ei un pensament menspredable e de qué ei de besonh fidar) non s'auessen trincat, sentie, ça que la, que se trapaue dauant de quauquarren contrari ara logica, absurd, qu'ath sòn dauant non sabie se com reaccionar.
ANNA-KARENINA-WEB-compressed	Se vedie cara a cara damb era vida, acaraue era possibilitat de qué era sua hemna podesse estimar a un aute e er ahèr li semblaue absurd e incomprensible, pr'amor qu'ère era vida madeisha.
ANNA-KARENINA-WEB-compressed	Mès cada viatge que se trapaue damb aguesta tau coma ei, Alexei Alexandrovic se desseparaue d'era.
ANNA-KARENINA-WEB-compressed	Ara experimentaue era sensacion der òme que, en tot passar damb tota tranquillitat per un pònt sus un peridèr, observaue de pic qu'eth pònt ère a mand d'en.honsar-se e er abisme se daurie as sòns pès.
ANNA-KARENINA-WEB-compressed	Er abisme qu'ère era vida madeisha, e eth pònt, era existéncia artificiau qu'eth amiaue.
ANNA-KARENINA-WEB-compressed	Contunhaue sense despolhar-se, passejant de'un costat en aute damb eth sòn madeish pas, sigue ath long deth carrisclaire solèr de husta deth minjador alugat damb ua soleta lampa, sigue sus eth tapís der escur salon, qu'era lum se reflectie solet sus un retrait sòn, plan nauèth, que se trapaue penjat sus eth divan.
ANNA-KARENINA-WEB-compressed	Passejaue tanben peth gabinet d'Anna, a on i auie dues candèles alugades illuminant es retraits dera familha e de bères amigues dera sua hemna e es elegantes foteses dera taula-escritòri d'Anna que l'èren tan coneishudes.
ANNA-KARENINA-WEB-compressed	A viatges s'arturaue, lèu tostemp en clar solèr de husta deth minjador, e se demanaue: “Òc, qu'ei de besonh resòlver aquerò e acabar.
ANNA-KARENINA-WEB-compressed	Arren.
ANNA-KARENINA-WEB-compressed	Era que parlèc damb eth, pendent ua longa estona.
ANNA-KARENINA-WEB-compressed	Mès se qué tie aquerò de particular, qué?
ANNA-KARENINA-WEB-compressed	E dera pòrta dera cramba estant tornaue ena sala, e a penes entraue ena sua escura estança ua votz ath laguens li didie qu'aquerò non ère atau, e que s'es auti auien observat quauquarren ère senhau de qué quauquarren se passaue.
ANNA-KARENINA-WEB-compressed	E, ja en minjador, se didie de nauèth: “Òc, me cau decidir e acabar aquerò; l'è de díder çò que ne pensi”.
ANNA-KARENINA-WEB-compressed	Mès en salon, abantes de hèr era virada, se preguntaue.
ANNA-KARENINA-WEB-compressed	Mès quan arribaue en salon tornaue a tier era certitud de qué quauquarren s'auie passat, e es sòns passi e es sòns pensaments cambiauen de direccion sense trapar, per açò, arren de nau.
ANNA-KARENINA-WEB-compressed	Aquiu, mentre guardaue era taula, damb eth dorsièr de malaquita qu'en era i auie ua nòta a miei escríuer, es sòns pensaments se modifiquèren còp sec.
ANNA-KARENINA-WEB-compressed	Comencèc a pensar en Anna, en çò que poirie sénter e pensar.
ANNA-KARENINA-WEB-compressed	Per prumèr viatge s'imaginèc era vida personau dera sua hemna, çò que pensaue, çò que sentie…
ANNA-KARENINA-WEB-compressed	Era idia de qué era deuie auer ua vida pròpia li semblèc tan terribla que s'esdeguèc a hèr-la enlà.
ANNA-KARENINA-WEB-compressed	Cranhie campar aqueth abisme.
ANNA-KARENINA-WEB-compressed	Transportar-se en esperit e sentiment ena intimitat de un aute èsser qu'ère ua operacion psicologica totafèt alienada d'Alexei Alexandrovic, que consideraue coma ua perilhosa fantasia un tau acte mentau.
ANNA-KARENINA-WEB-compressed	Mès qué posqui hèr?
ANNA-KARENINA-WEB-compressed	Que jo non sò des que patissen trebucs e desengusti sense gausar guardar-les cara a cara”.
ANNA-KARENINA-WEB-compressed	Aquerò qu'ei qüestion dera sua consciéncia e matèria de religion mès que de jo”, se didec, aleugerit damb era idia de qué auie trapat ua lei entà aplicar-la as circonstàncies que venguien de produsir-se.
ANNA-KARENINA-WEB-compressed	Era mia obligacion qu'ei clara: coma cap de familha me cau orientar-la e sò, donc, de bèra manèra, responsable de çò que se pogue passar.
ANNA-KARENINA-WEB-compressed	Per tant, l'è d'avertir a Anna deth perilh que veigui, avisar-la e, s'ei de besonh, impausar era mia autoritat.
ANNA-KARENINA-WEB-compressed	Òc, me cau explicar-li tot açò”.
ANNA-KARENINA-WEB-compressed	E en cervèth de Karenin se formèc un plan fòça clar de çò que l'auie de díder ara sua hemna.
ANNA-KARENINA-WEB-compressed	En pensar en aquerò, considerèc, totun, qu'ère penible auer de tier eth sòn temps e es sues energies espirituaus en ahèrs domestics e d'ua manèra que non l'auie d'autrejar cap tipe de fama.
ANNA-KARENINA-WEB-compressed	Aguest gèst, aguest mau costum de júnher es mans e hèr carrinclar es dits, lo padegaue, l'entornaue eth domeni d'eth madeish que tant de besonh l'ère en moments coma es presenti.
ANNA-KARENINA-WEB-compressed	Près deth lumedar, se sentec eth bronit d'un coche.
ANNA-KARENINA-WEB-compressed	S'enteneren passi femenins pujant era escala.
ANNA-KARENINA-WEB-compressed	Dejà prèst entath sòn discurs, Alexei Alexandrovic se sarraue es ditz, en tot sajar de veir s'encara carrinclauen en bèth punt, enquia que, plan, li carrinclèc ua articulacion.
ANNA-KARENINA-WEB-compressed	En percéber eth bronit ja pròche des leugèrs passi d'Anna, Alexei Alexandrovic, encara que plan satisfèt deth sòn discurs qu'auie meditat, experimentèc terror en tot pensar en explic que l'auie de balhar ada era.
ANNA-KARENINA-WEB-compressed	Anna entrèc damb eth cap clin e jogant damb es ornaments deth sòn baslik.
ANNA-KARENINA-WEB-compressed	En veir ath sòn marit, lheuèc eth cap e arric, coma desvelhant-se d'un sòmni.
ANNA-KARENINA-WEB-compressed	Encara non t'as calat en lhet?
ANNA-KARENINA-WEB-compressed	Quin miracle!
ANNA-KARENINA-WEB-compressed	Se treiguec era capucha e, sense virar eth cap, s'endralhèc entath cabinet d'atrencadura.
ANNA-KARENINA-WEB-compressed	Qu'ei ora d'ajaçar-se, Alexei Alexandrovic; ei tard ja, didec, dera pòrta estant.
ANNA-KARENINA-WEB-compressed	Me cau parlar-te, Anna.
ANNA-KARENINA-WEB-compressed	Parlar-me?, didec era, estonada.
ANNA-KARENINA-WEB-compressed	En tot gésser deth cabinet, lo guardèc.
ANNA-KARENINA-WEB-compressed	De qué se tracte?, preguntèc, en sèir-se.
ANNA-KARENINA-WEB-compressed	Parlem, s'ei de besonh.
ANNA-KARENINA-WEB-compressed	Mès que mos calerie anar a dormir.
ANNA-KARENINA-WEB-compressed	Anna didie çò de prumèr que se l'acodie e era madeisha s'estonaue, en escotar-se, d'entener-se mentir damb tanta familiaritat, de verificar se guaire simples e naturaus semblauen es sues paraules e era espontaneïtat qu'aparentaments i auie en desir qu'auie exprimit d'anar a dormir.
ANNA-KARENINA-WEB-compressed	Me cau avertir-te, Anna…
ANNA-KARENINA-WEB-compressed	Avertir-me de qué?
ANNA-KARENINA-WEB-compressed	Lo guardaue damb tanta naturalitat, damb ua expression tan joviala, que qui non l'auesse coneishut coma eth sòn espós non aurie podut observar cap tipe de simulacion, ne en ton ne ena expression des sues paraules.
ANNA-KARENINA-WEB-compressed	Mès eth la coneishie, sabie que quan eth se n'anaue a dormir cinc menutes mès tard que de costum, Anna se n'encuedaue e li demanaue eth perqué.
ANNA-KARENINA-WEB-compressed	Non ignoraue tanpòc qu'era sua esposa li condaue tostemp es sues penes e alegries.
ANNA-KARENINA-WEB-compressed	Plan per aquerò, eth hèt de qué aguesta net non volesse encuedar-se'n deth sòn estat d'animositat, ne condar-li arren ère entada eth pro significatiu.
ANNA-KARENINA-WEB-compressed	Comprenie qu'era prigondor d'aquera amna, abantes tostemp dubèrta entada eth, s'auie barrat de ressabuda.
ANNA-KARENINA-WEB-compressed	Observaue, ça que la, qu'era non se sentie anujada ne intimidada dauant d'aqueth hèt, mèsalèu ac hège veir dubèrtaments, tau que s'era sua amna li calesse demorar barrada e siguesse convenent qu'aquerò se passèse e li calesse seguir passant en avier.
ANNA-KARENINA-WEB-compressed	E eth auie era impression d'un òme que, en entornar-se'n en çò de sòn, se trapèsse era pòrta barrada.
ANNA-KARENINA-WEB-compressed	Te voi avertir, Anna (li didec en votz baisha) que damb era tua imprudéncia e leugeresa pòs costar qu'era gent mauparle de tu.
ANNA-KARENINA-WEB-compressed	Era tua convèrsa d'aué damb eth prince Vronsky (prononcièc aguest nòm tot doç e damb fermetat) siguec autant indiscrèta que cridèc era atencion generau.
ANNA-KARENINA-WEB-compressed	E tant que parlaue, guardaue a Anna, as sòns uelhs, e es uelhs dera sua esposa li semblauen ara terribles per çò d'impenetrables, e comprenie era inutilitat des sues paraules.
ANNA-KARENINA-WEB-compressed	Tostemp seràs eth madeish, responec era, hènt veir que non comprenie senon es darrères paraules deth sòn marit.
ANNA-KARENINA-WEB-compressed	A viatges te shaute que m'estonga alègra, e a viatges te shorde que n'estonga…
ANNA-KARENINA-WEB-compressed	Aué non èra engüejada.
ANNA-KARENINA-WEB-compressed	Dilhèu t'ofense aquerò?
ANNA-KARENINA-WEB-compressed	Se te platz, non hèsques aquerò damb es ditz!
ANNA-KARENINA-WEB-compressed	Ja te'n sabes que m'ei desplasent.
ANNA-KARENINA-WEB-compressed	Anna, ès tu?, li preguntèc Alexei Alexandrovic en votz baisha; en tot esdegar-se doçaments a tier-se e arturar eth movement des sues mans.
ANNA-KARENINA-WEB-compressed	Mès, òc ma hè, se qué signifique tot aquerò?, didec era damb suspresa, ath còp, comica e sincèra.
ANNA-KARENINA-WEB-compressed	Parla.
ANNA-KARENINA-WEB-compressed	Qué vòs?
ANNA-KARENINA-WEB-compressed	Alexei Alexandrovic carèc.
ANNA-KARENINA-WEB-compressed	Passèc era man pera sua tèsta e es sòns uelhs.
ANNA-KARENINA-WEB-compressed	En sòrta de senter-se inquiet peth motiu que se prepausaue díder ara sua hemna sus era sua fauta dauant des uelhs deth mon, se'n sentie precisaments per çò que tanhie ara consciéncia d'era e li semblaue coma se tumèsse contra un paredau quilhat ath sòn dauant.
ANNA-KARENINA-WEB-compressed	Çò que te voi díder ei aquerò, contunhèc imperturbable e hered, e ara te demani que m'escotes.
ANNA-KARENINA-WEB-compressed	Coma sabes, opini qu'era gelosia ei un sentiment ofensant e umiliant e jamès me permeterè deishar-me amiar per aguest sentiment.
ANNA-KARENINA-WEB-compressed	Mès que i a ues cèrtes leis, cèrtes convenences, que non se pòden depassar impunidaments.
ANNA-KARENINA-WEB-compressed	Aué, e sivans era impression qu'as costat (non siguí jo solet qu'ac notè, sigueren toti), non te comportères coma calie.
ANNA-KARENINA-WEB-compressed	Non compreni absoludaments arren, contestèc Anna en tot rufar es espatles.
ANNA-KARENINA-WEB-compressed	E higec en votz nauta:
ANNA-KARENINA-WEB-compressed	Me semble que non te trapes ben, Alexei Alexandrovic.
ANNA-KARENINA-WEB-compressed	Plan ben, ditz-me çò que vòs, didec tranquillaments, en ton ironic.
ANNA-KARENINA-WEB-compressed	Autaplan t'escoti damb interès, pr'amor que me'n voi saber de qué se tracte.
ANNA-KARENINA-WEB-compressed	Non è eth dret, e considèri autanplan inutil e damnatjós entrar enes detalhs des tòns sentiments (comencèc Alexei Alexandrovic).
ANNA-KARENINA-WEB-compressed	A viatges, en apregondir ath hons dera amna treiguem çò que poiria plan ben demorar-se aquiu laguens.
ANNA-KARENINA-WEB-compressed	Es tòns sentiments que son causa dera tua consciéncia; mès ath tòn dauant, ath mèn dauant e ath dauant de Diu qu'è era obligacion d'indicar-te es tòns déuers.
ANNA-KARENINA-WEB-compressed	Es nòstes vides que son junhudes non pes òmes, senon per Diu.
ANNA-KARENINA-WEB-compressed	E aguest ligam solet se pòt trincar mejançant un crim e un crim d'aguesta sòrta amie tostemp aparelhat eth sòn castig.
ANNA-KARENINA-WEB-compressed	Non compreni arren!
ANNA-KARENINA-WEB-compressed	E damb eth dromilhon qu'è aué, Diu mèn!, didec era, parlant ara prèssa, mentre cercaue damb era sua man es agulhes de cabòça qu'encara restauen enes sòns peus.
ANNA-KARENINA-WEB-compressed	Per Diu, Anna, non parles atau, didec eth, doçaments.
ANNA-KARENINA-WEB-compressed	Dilhèu m'enganha, mès cre- me, que çò que digui ara ac hèsqui autant peth mèn ben que peth tòn: sò eth tòn marit e t'estimi.
ANNA-KARENINA-WEB-compressed	Anna joquèc eth cap per un instant e eth reflèx ironic dera sua guardada s'escandic.
ANNA-KARENINA-WEB-compressed	Mès es paraules “t'estimi” la tornèren a irritar.
ANNA-KARENINA-WEB-compressed	Se non auesse entenut qu'existís er amor, jamès aurie tengut tau paraula, pr'amor que ne tansevolhe sap se qué ei er amor”.
ANNA-KARENINA-WEB-compressed	Alexei Alexandrovic, era vertat ei que non te compreni, li didec era en votz nauta.
ANNA-KARENINA-WEB-compressed	Vòs dider-me claraments çò que ves de…?
ANNA-KARENINA-WEB-compressed	Desencusa-me; dèisha-me acabar.
ANNA-KARENINA-WEB-compressed	T'estimi, òc; mès que non se tracte de jo.
ANNA-KARENINA-WEB-compressed	Es personatges principaus d'aguest ahèr son ara eth nòste hilh e tu madeisha…
ANNA-KARENINA-WEB-compressed	En aguest cas, te demani que me desencuses.
ANNA-KARENINA-WEB-compressed	Mès se tu arreconeishes qu'an bèth fondament, te prègui que penses en aquerò e me digues çò que te dicte eth còr…
ANNA-KARENINA-WEB-compressed	Que non è arren a dider-te.
ANNA-KARENINA-WEB-compressed	E ath dela, didec Anna, plan ara prèssa, en tot reprimir a penes un arridolet, me pensi que ja ei ora d'anar-se'n a dormir.
ANNA-KARENINA-WEB-compressed	Alexei Alexandrovic alendèc e sense parlar mès se filèc de cap ath sòn dormitòri.
ANNA-KARENINA-WEB-compressed	Quan Anna entrèc, ath sòn torn, eth sòn marit ère ja ajaçat.
ANNA-KARENINA-WEB-compressed	Auie fòrça sarradi es pòts e es sòns uelhs non la guardauen.
ANNA-KARENINA-WEB-compressed	Era se calèc en lhet en tot demorar a cada moment qu'eth li diderie encara quauquarren.
ANNA-KARENINA-WEB-compressed	Ac cranhie e ac desiraue ath còp.
ANNA-KARENINA-WEB-compressed	Mès eth sòn marit caraue.
ANNA-KARENINA-WEB-compressed	Anna s'estèc quieta ua longa estona e dempús se'n desbrembèc d'eth.
ANNA-KARENINA-WEB-compressed	Ara que campaue a un aute òme ath sòn dauant e, en pensar en eth, eth sòn còr se holaue d'emocion e de colpabla alegria.
ANNA-KARENINA-WEB-compressed	De pic sentec ua leugèra roncadera nasau, ritmica e tranquilla.
ANNA-KARENINA-WEB-compressed	Ara prumeria li semblèc coma s'eth madeish Alexei Alexandrovic s'espaurisse dera sua roncadera e s'arturèc.
ANNA-KARENINA-WEB-compressed	Es dus se tengueren era respiracion.
ANNA-KARENINA-WEB-compressed	Eth alendèc dus viatges lèu sense bronit, entà tornar a deishar enténer un aute còp era roncadera ritmica e repausada d'abantes.
ANNA-KARENINA-WEB-compressed	Ua naua vida comencèc d'alavetz ençà entà Alexei Alexandrovic e entara sua hemna.
ANNA-KARENINA-WEB-compressed	Non ei que se passèsse arren d'extraordinari.
ANNA-KARENINA-WEB-compressed	Alexei Alexandrovic s'en sabie, mès que non i podie hèr arren.
ANNA-KARENINA-WEB-compressed	A toti es sòns assagi de costar un explic entre es dus, Anna opausaue, coma un paredau impenetrable, ua alègra estranhesa.
ANNA-KARENINA-WEB-compressed	Exterioraments tot seguie madeish, mès es relacions intimes entre es esposi agarrèren un cambi radicau.
ANNA-KARENINA-WEB-compressed	Alexei Alexandrovic, tant energic enes ahèrs der Estat, se sentie impotent en aguest cas.
ANNA-KARENINA-WEB-compressed	Coma un bueu, que jòque somés era tèsta, demoraue eth còp dera destrau qu'endonviaue suspenuda sus eth.
ANNA-KARENINA-WEB-compressed	Cada viatge que i pensaue se didie que li calie assajà'c, un còp mes, qu'encara i auie esperança de sauvar a Anna damb bondat, persuasion e doçor, en tot hèr-li a compréner era realitat, e cada dia se premanie entà parlar damb era, mès en anar a començar sentie qu'aqueth esperit de fausetat e de malesa qu'auie Anna s'apoderaue tanben d'eth, e alavetz li parlaue non de çò que li volie díder ne de çò que calie hèr, senon damb eth sòn ton de costum, que semblaue burlar-se'n der interlocutor.
ANNA-KARENINA-WEB-compressed	E en aguest ton qu'ère impossible dider-li çò que desiraue.
ANNA-KARENINA-WEB-compressed	Aquerò qu'ère eth solet desir dera vida de Vronsky d'un an ençà, era illusion daurada, era sua felicitat, era sua cobejança impossibla e perilhosa, e per açò mès atrasenta, aqueth desir, venguie d'èster satisfèt.
ANNA-KARENINA-WEB-compressed	Vronsky, era sang dera cara perduda, damb era maissèla inferiora tremolosa, s'estaue de pès dauant d'Anna e li pregaue que se padeguèsse, sense qu'eth madeish podesse díder com e damb qué.
ANNA-KARENINA-WEB-compressed	Anna, Anna, per Diu!, didie damb votz tremolosa.
ANNA-KARENINA-WEB-compressed	Mès coma mès lheuaue era votz, mès ajocaue era eth cap, abantes tan capinauta e alègra e ara avergonhada, e s'esguitlaue deth divan qu'ère seiguda, baishant enquiath solèr, enes pès de Vronsky, e aurie queigut en tapìs s'eth non l'auesse agarrat.
ANNA-KARENINA-WEB-compressed	Perdona-me, perdona-me!, didie Anna, somicant, e sarrant era man d'eth contra eth sòn piech.
ANNA-KARENINA-WEB-compressed	Que ja non auie ena vida ad arrés senon ada eth, e plan per açò, ère entada eth que se dirigie pr'amor de qué la perdonèsse.
ANNA-KARENINA-WEB-compressed	En guardar-lo sentie era sua umiliacion d'ua manèra fisica e non trapaue fòrces entà díder arren mès.
ANNA-KARENINA-WEB-compressed	Vronky, en tot contemplar-la, experimentaue çò que pòt experimentar un assassin en campar eth còs inanimat dera sua victima.
ANNA-KARENINA-WEB-compressed	Aqueth còs, que l'auie trèt era vida, ère eth sòn amor, er amor dera prumèra epòca que se coneisheren.
ANNA-KARENINA-WEB-compressed	Qu'auie quauquarren de terrible e hastigós en rebrembar eth prètz dera vergonha qu'auien pagat per aqueri moments.
ANNA-KARENINA-WEB-compressed	Era vergonha dera sua nudetat morau sarraue a Anna e contagiaue a Vronsky.
ANNA-KARENINA-WEB-compressed	Mès, ça que la, per tant que sigue er orror der assassin dauant eth cadavre dera sua victima, çò que mès prèsse qu'ei esbocinar-lo, amagar-lo e profitar- se deth benefici que pòt hèr vier eth crim.
ANNA-KARENINA-WEB-compressed	Dera madeisha manèra qu'er assassin se lance sus era sua victima, l'arrossègue, l'estronhe damb ferocitat, lèu damb passion, atau tanben Vronsky curbie de punets eth ròstre e es espatles d'Anna.
ANNA-KARENINA-WEB-compressed	Era sarraue era man d'eth damb es sues e non se botjaue.
ANNA-KARENINA-WEB-compressed	Aqueri punets qu'èren eth pagament dera vergonha.
ANNA-KARENINA-WEB-compressed	E aquera man, que tostemp serie sua, ère era man deth sòn complice…
ANNA-KARENINA-WEB-compressed	Anna lheuèc aquera man e la punèc.
ANNA-KARENINA-WEB-compressed	Eth, en tot ajunlhar-se, sagèc de guardar-li era cara, mès era l'amagaue e s'estaue silenciosa.
ANNA-KARENINA-WEB-compressed	A tot darrèr, hènt un esfòrç, pelejant damb era madeisha, se lheuèc e lo hec enlà doçaments.
ANNA-KARENINA-WEB-compressed	Eth sòn ròstre ère tan beròi coma tostemp e, plan per açò, inspiraue encara mès pietat…
ANNA-KARENINA-WEB-compressed	Tot que s'a acabat entà jo, didec era.
ANNA-KARENINA-WEB-compressed	Arren me rèste senon tu.
ANNA-KARENINA-WEB-compressed	Rebremba-te'n.
ANNA-KARENINA-WEB-compressed	Non posqui deishar de rebrembar çò qu'ei era mia vida.
ANNA-KARENINA-WEB-compressed	Per un instant de felicitat…
ANNA-KARENINA-WEB-compressed	De quina felicitat parles?, repliquèc era, damb tau repugnància e orror qu'enquia e tot eth sentec que l'ac transmetie.
ANNA-KARENINA-WEB-compressed	Ne ua paraula mès, per Diu, ne ua paraula…
ANNA-KARENINA-WEB-compressed	Se lheuèc ara prèssa e se desseparèc.
ANNA-KARENINA-WEB-compressed	Ne ua paraula mès!, tornèc a díder.
ANNA-KARENINA-WEB-compressed	Anna auie era impression de qué en aqueth moment non podie exprimir damb paraules es sòns sentiments de vergonha, d'alegria e d'orror dauant era naua vida que començaue.
ANNA-KARENINA-WEB-compressed	E non volie, plan, parlar-ne, non volie rebaishar aqueth sentiment en tot tier paraules vagues.
ANNA-KARENINA-WEB-compressed	Mès dempús, enes dus o tres dies a vier, non solet non trapèc paraules entà exprimir çò de complèx des sòns sentiments, senon que ne tansevolhe trapaue pensaments que damb eri podesse reflexionar sus tot çò que se passaue ena sua amna.
ANNA-KARENINA-WEB-compressed	Se didie: “Non, ara que non posqui pensar en aquerò.
ANNA-KARENINA-WEB-compressed	Mès aqueth moment de tranquillitat que li permetesse reflexionar non arribaue jamès.
ANNA-KARENINA-WEB-compressed	Mès en sòmnis, quan ja non auie establiment des sues idies, era sua situacion apareishie ath sòn dauant damb tota era sua orribla nudetat.
ANNA-KARENINA-WEB-compressed	Soniaue lèu totes es nets qu'es dus èren es sòns esposi e qu'es dus li balhauen amorasses.
ANNA-KARENINA-WEB-compressed	Alexei Alexandrovic ploraue, punaue es sues mans e li didie:
ANNA-KARENINA-WEB-compressed	Be n'èm d'erosi ara!
ANNA-KARENINA-WEB-compressed	Alexei Vronsky ère ath sòn torn present e ère tanben marit sòn.
ANNA-KARENINA-WEB-compressed	E era s'estonaue de qué siguesse un hèt çò qu'abantes semblaue impossible e comentaue, arrint, qu'aquerò ère plan aisit e qu'atau toti se sentien erosi e contents.
ANNA-KARENINA-WEB-compressed	Mès aguest sòmni li sarraue eth còr tau qu'ua malajadilha e se desvelhaue tostemp orrificada.
ANNA-KARENINA-WEB-compressed	E qué?
ANNA-KARENINA-WEB-compressed	Dempús se passèren es ans e quan m'en brembi d'aqueres causes m'estone pensar que me desengustèssen tant.
ANNA-KARENINA-WEB-compressed	Damb aquerò d'ara, que se passarà madeish: dempús uns ans tot aquerò non me costarà qu'indiferéncia”.
ANNA-KARENINA-WEB-compressed	Non podie solatjar-se, pr'amor que hège temps que s'auie illusionat en tot pensar en maridatge e en considerar-se prèst entà formar un larèr.
ANNA-KARENINA-WEB-compressed	E, totun, encara non ère maridat e eth matrimòni s'aubiraue mès luenhant que jamès!
ANNA-KARENINA-WEB-compressed	Levin auie era impression, e coma eth toti es que l'entornejauen, de qué non ère normau qu'un òme dera sua edat s'estèsse solet.
ANNA-KARENINA-WEB-compressed	Rebrembaue que, pòc abantes de partitr entà Moscòu, l'auie dit ath sòn vaquèr Nicolàs, òme ingenú que damb eth li shautaue parlar:
ANNA-KARENINA-WEB-compressed	Sabes que me voi maridar, Nicolàs?
ANNA-KARENINA-WEB-compressed	E Nicolàs l'auie responut ath córrer, coma se siguesse un ahèr dehòra de discussion:
ANNA-KARENINA-WEB-compressed	Que ja ei ora, Constantin Dmitrievic.
ANNA-KARENINA-WEB-compressed	Mès eth maridatge ère mès luenh que jamès.
ANNA-KARENINA-WEB-compressed	Eth lòc que soniaue ocupar ath cant dera sua futura esposa ère ocupat e, quan damb era imaginacion botaue ath lòc de Kitty ua des joenes que coneishie, comprenie era impossibilitat de remplaçar-la en sòn còr.
ANNA-KARENINA-WEB-compressed	Ath delà, eth rebrembe dera negatiua e deth papèr que hec alavetz l'aumplien de vergonha.
ANNA-KARENINA-WEB-compressed	Per mès que se didesse qu'eth tòrt non ère sòn, aguest rebrembe, amassa damb d'auti semblables, que tanben l'avergonhauen, lo hègen rogir e estrementir-se.
ANNA-KARENINA-WEB-compressed	Coma toti es òmes, auie en sòn passat hètes qu'arreconeishie vergonhoses e que d'eres lo podie acusar era sua consciéncia.
ANNA-KARENINA-WEB-compressed	Mès es rebrembes des sues accions reprensibles lo tormentauen plan mens qu'aguesti rebrembes sense importància, mès avergonhanti.
ANNA-KARENINA-WEB-compressed	Aguestes herides que non se garissen jamès.
ANNA-KARENINA-WEB-compressed	Ça que la, eth temps e eth trabalh hègen era sua òbra e es rebrembes s'anauen esbugassant, eliminadi pes eveniments, invisibles entada eth, mès fòrça importants ena vida deth pòble.
ANNA-KARENINA-WEB-compressed	Atau, a mida que se passauen es dies se'n brembaue mens de Kitty.
ANNA-KARENINA-WEB-compressed	Demoraue damb impaciència era notícia de qué aguesta s'auesse maridat o s'anèsse a maridar lèu-lèu, en to fidar que, tau qu'era extraccion d'un caissau, eth madeish dolor dera notícia l'auie de garir.
ANNA-KARENINA-WEB-compressed	Mentretant arribèc era primauèra.
ANNA-KARENINA-WEB-compressed	Ua primauèra beròia, definitiua, sense auançàments ne arreculades, ua d'aguestes pòques primauères que hèn a gaudir ath còp as òmes, as animaus e as plantes.
ANNA-KARENINA-WEB-compressed	Aquera esplendida primauèra encoratgèc a Levin, en tot refortilhar-lo en sòn prepaus de deishar d'anar tot çò deth passat e organizar de manèra fèrma e independenta era sua vida de solitari.
ANNA-KARENINA-WEB-compressed	A maugrat que fòrça des plans qu'auie tornat en pòble non s'auien complit, un d'eri (era puretat de vida) l'auie artenhut.
ANNA-KARENINA-WEB-compressed	Non sentie era vergonha que d'abitud s'experimènte après era queiguda e atau podie guardar ara gent ena cara sense rogir-se.
ANNA-KARENINA-WEB-compressed	En hereuèr auie recebut carta de Maria Nicolaevna en tot anonciar-li qu'era salut deth sòn frair Nicolàs empejoraue, mès qu'eth non volie garir-se.
ANNA-KARENINA-WEB-compressed	En recéber era carta, Levin, s'endralhèc de cap a Moscòu entà veir a sa frair e convencer-lo de qué consultèsse a un mètge e venguesse a hèr ua cura d'aigües en estrangèr.
ANNA-KARENINA-WEB-compressed	Artenhec convéncer a Nicolàs e enquia capitèc balhar-li sòs entath viatge sense que s'embestièsse, damb era quau causa Levin se demorèc plan satisfèt d'eth madeish.
ANNA-KARENINA-WEB-compressed	Ath delà dera administracion des sues propietats, causa fòrça exigenta en primauèra, e ath delà dera lectura, encara li restèc temps entà començar a escríuer en iuèrn ua òbra sus era economia rurau.
ANNA-KARENINA-WEB-compressed	Era basa dera òbra s'estaue en afirmar qu'er obrèr, ena economia agrària, li calie èster considerat coma un valor absolut, madeish qu'eth clima e era tèrra, de sòrta qu'es principis dera economia rurau les calie dedusir non solet des factors deth clima e deth terren, senon tanben, de bèra manèra, deth caractèr der obrèr.
ANNA-KARENINA-WEB-compressed	En pòques escadences sentie eth besonh de transméter es pensaments que holauen eth sòn cervèth ad arrés que non siguesse Agafia Mijailovna, que damb era auie frequentes ocasions de tractar sus fisica, economia agrària e, mès que mès, sus filosofia, pr'amor qu'era filosofia constituie era matèria preferida dera anciana.
ANNA-KARENINA-WEB-compressed	Era primauèra se tardèc fòrça a arribar.
ANNA-KARENINA-WEB-compressed	Pendent es darrères setmanes de Quareme, eth temps ère seren e hered.
ANNA-KARENINA-WEB-compressed	Peth dia es arrais deth solei costauen eth desgèu, mès pes nets eth hered arribaue a sèt grads jos zèro.
ANNA-KARENINA-WEB-compressed	Era tèrra, donc, ère tan gibrada qu'es veïculs podien marchar sense seguir es camins.
ANNA-KARENINA-WEB-compressed	Que i auec nhèu es dies de Pasca.
ANNA-KARENINA-WEB-compressed	Mès eth dusau dia dera setmana pascau bohèc un vent caud, s'embaranèc eth cèu e pendent tres dies e tres nets queiguec ua ploja teba e rumorosa.
ANNA-KARENINA-WEB-compressed	Emparades pera broma baisha es aigües s'esguitlèren, carrinclèren e se trinquèren es gèus, aumentèren era velocitat es arriuets trebles e caperadi d'esgluma, e ja ena Krasnaya Gorka s'esbugassèc era broma pera tarde, es granes bromes se des.heigueren en brometes en forma de flòcs blanqui, eth temps s'esclaric e arribèc era autentica primauèra.
ANNA-KARENINA-WEB-compressed	En gésser eth solei deth maitin, se honec ara prèssa eth gèu que flotaue sus es aigües e er aire tèbe se neguéc damb es emanacions dera tèrra vivificada.
ANNA-KARENINA-WEB-compressed	Reverdèc era èrba vielha e possèc en petites lengües era joena; se holèren es capureths deth tatanièr e deth passauèc e floriren es pibos blanqui, tant que sus es arrames plies de solei volauen bronzinant volades daurades d'alègres abelhes, eroses en veder-se liures dera sua reclusion iuernau.
ANNA-KARENINA-WEB-compressed	Cantèren invisibles lausetes, cridanères, sus eth velotós verdor des camps e sus es rastolhs gibradi encara; es frarets formauen tapatge enes canets des bòres baishes, encara negades d'aigua trebla.
ANNA-KARENINA-WEB-compressed	E, plan naut, volauen, hènt alègres cridadisses, es grues e es lits sauvatges.
ANNA-KARENINA-WEB-compressed	Enes prats bramaue eth bestiar mendre, damb taca de peu non mudada encara.
ANNA-KARENINA-WEB-compressed	Trimauen cambalièrs anherets ath cant des sues mairs, perdudi ja es flòcs dera sua lan, e leugèrs mainatges corrien pes caminòus umidi, deishant en eri es tralhes des sòns pès descauci.
ANNA-KARENINA-WEB-compressed	Enes lauadèrs s'entenie eth rumor des votzes des hemnes, plan ocupades en hèr era ruscada, ath temps qu'enes patis ressonaue eth còp des destraus des campanhards, qu'adobauen es sòns utisi e es sòns arairs.
ANNA-KARENINA-WEB-compressed	Qu'auie arribat, donc, era autentica primauèra.
ANNA-KARENINA-WEB-compressed	Dempús gessec entà inspectar era sua propietat, caushigant o ben fini celhs de gèu, o ben era hanga pegosa, quan seguie es vòres des arriuets que ludien jos es arrais deth solei.
ANNA-KARENINA-WEB-compressed	Era primauèra qu'ei era sason des plans e des prepausi.
ANNA-KARENINA-WEB-compressed	En gésser deth pati, Levin, tau qu'un arbre en primauèra qu'encara non sap se com ne entà a on possaràn es sòns joeni socs e es brotons captivi enes sòns botons, ignoraue encara çò que començarie ara ena sua estimada propietat, mès se sentie emplit de beròis e grani prepausi.
ANNA-KARENINA-WEB-compressed	Prumèr venguec a veir eth bestiar.
ANNA-KARENINA-WEB-compressed	Heren gésser ena clòsa es vaques, de ludent peu, que bramauen desirant vie entath prat.
ANNA-KARENINA-WEB-compressed	Un còp examinades es vaques, que coneishie peth menut, Levin manèc que les deishèssen gésser entath prat e que venguessen entara clòsa es vedèths.
ANNA-KARENINA-WEB-compressed	Eth pastor correc alègraments entà premanir-se a gésser darrèr des vedèths bramaires, capviradi d'exaltacion per ambient primaverau, corrien es vaquères agarrant es sòns rastòls, entà hèr-les entrar ena clòsa, caushigant ara prèssa era hanga damb es sòns pès blanqui non uscladi encara peth solei.
ANNA-KARENINA-WEB-compressed	Ja examinadi es elevatges d'aqueth an, (es vedèths de lèit èren grani tau qu'es vaques des campanhards, e era vedèra dera “Pava”, màger, encara), Levin manèc que treiguessen es coms e se botèsse èrba seca darrèr des brescats portatiui que les servien de clòsa.
ANNA-KARENINA-WEB-compressed	Mès se passèc qu'es brescats, que non s'auien tengut pendent er iuèrn, èren trincadi.
ANNA-KARENINA-WEB-compressed	Levin hec vier ath hustèr logat entà bastir era bateira mecanica, mès qu'aguest ère en tot apraiar es arrastèths que ja les calie èster prèsti tath Magràs.
ANNA-KARENINA-WEB-compressed	Levin se sentec contrariat.
ANNA-KARENINA-WEB-compressed	Sivans s'informèc, es brescats, en non èster tengudi pendent er iuèrn, les auien amiat entara bòrda e, per èster brescats leugèrs, bastidi entàs vedèths, se maumeteren.
ANNA-KARENINA-WEB-compressed	Ath delà, es arrastèths e utisi, qu'auie manat que repassèssen abantes d'acabar er iuèrn, e entad açò auien estat logadi tres hustèrs, encara non èren apraiadi, e es arrastèths sonque les apraiauen en aguest moment, quan ja ère ora de començar es trabalhs.
ANNA-KARENINA-WEB-compressed	Se com ei qu'eth hustèr non apraie encara era bateira mecanica?
ANNA-KARENINA-WEB-compressed	Ager que li volia díder ath senhor qu'ère de besonh apraiar es arrastèhs, que ja ei eth temps de laurar.
ANNA-KARENINA-WEB-compressed	Per qué non les an apraiat pendent er iuèrn?
ANNA-KARENINA-WEB-compressed	Entà qué volie eth senhor her-se a seguir alavetz un hustèr?
ANNA-KARENINA-WEB-compressed	E es brescats dera bòrda des vedèths?
ANNA-KARENINA-WEB-compressed	Qu'è manat amiar-les ath sòn lòc.
ANNA-KARENINA-WEB-compressed	Que non sap un se qué hèr damb aguesta gent!, didec er encargat gesticulant.
ANNA-KARENINA-WEB-compressed	Damb qui non sabem se qué hèr ei damb aguest encargat e non damb aguesta gent!, observèc Levin, irritat.
ANNA-KARENINA-WEB-compressed	E cridèc: entà qué vos tengui a vos?
ANNA-KARENINA-WEB-compressed	Qué?
ANNA-KARENINA-WEB-compressed	Podem semiar ja?, preguntèc, dempús un brac silenci.
ANNA-KARENINA-WEB-compressed	Deman o deman passat que poiram semiar darrèr de Turkino.
ANNA-KARENINA-WEB-compressed	E eth tréfol?
ANNA-KARENINA-WEB-compressed	È enviat a Basili amassa damb Michka, mès sabi pas se poiràn pr'amor qu'era tèrra ei encara plan mòfla..
ANNA-KARENINA-WEB-compressed	Guaires diacetines de tréfol auetz manat semiar?
ANNA-KARENINA-WEB-compressed	Sies.
ANNA-KARENINA-WEB-compressed	E per qué non totes?
ANNA-KARENINA-WEB-compressed	En saber-se'n qu'auien semiat sies diacetines e non vint se desengustèc encara mès.
ANNA-KARENINA-WEB-compressed	Per teoria e pera sua pròpia experiéncia, Levin sabie qu'era semença deth tréfol solet balhe boni resultats quan se sémie fòrça d'ora, lèu damb nhèu.
ANNA-KARENINA-WEB-compressed	E jamès artenhec que se hesse atau.
ANNA-KARENINA-WEB-compressed	Non auem pro gent.
ANNA-KARENINA-WEB-compressed	Se qué voletz que hescam?
ANNA-KARENINA-WEB-compressed	Tres des mossos non an acodit aué en trebalh.
ANNA-KARENINA-WEB-compressed	Ara Semen…
ANNA-KARENINA-WEB-compressed	Qu'auríetz d'auer-les hèt a deishar era palha.
ANNA-KARENINA-WEB-compressed	Ja ac è hèt.
ANNA-KARENINA-WEB-compressed	A on son, donc, es òmes?
ANNA-KARENINA-WEB-compressed	Cinc que son en tot premanir es hiems; quate venten eth uerdi entà que non se maumete, Constantin Dmitrievic.
ANNA-KARENINA-WEB-compressed	Ja vos didí, tath Quareme, que ventèssetz eth uerdi, exclamèc Levin.
ANNA-KARENINA-WEB-compressed	Non vo'n hescatz; que tot se harà ara ora.
ANNA-KARENINA-WEB-compressed	Eth uerdi non ère maumetut encara.
ANNA-KARENINA-WEB-compressed	Es mossos lo cuelhien damb pales en sòrta de uedar-lo dirèctaments en granèr de baish.
ANNA-KARENINA-WEB-compressed	Levin manèc de hè'c atau e cuelhec a dus òmes entà encargar-les era semença deth tréfol, damb era quau causa era sua irritacion contra er encargat se padeguéc en part.
ANNA-KARENINA-WEB-compressed	Ath delà, en un dia tant esplendid qu'ère impossible anujar-se.
ANNA-KARENINA-WEB-compressed	Quin, senhor?
ANNA-KARENINA-WEB-compressed	Plan ben, senhor.
ANNA-KARENINA-WEB-compressed	Que calerie carrejar lèu es hiems entà que demorèsse acabat abantes dera prumèra sèga.
ANNA-KARENINA-WEB-compressed	Auie de laurar de contunh eth camp mès desseparat entà tier-lo en bon estat.
ANNA-KARENINA-WEB-compressed	Era sèga li calie hèr-se damb era ajuda de mossos e a mieges damb eri.
ANNA-KARENINA-WEB-compressed	Er encargat escotaue atentiuaments e se le vedie esdegar-se entà aprovar es ordes deth sòn patron.
ANNA-KARENINA-WEB-compressed	Mès sauvaue era mina de desesperacion e aclapament, tan coneishut per Levin e que tant l'irritaue, que semblaue significar: “Tot qu'ei pro ben; mès fin finau haram es causes tau que Diu volgue”.
ANNA-KARENINA-WEB-compressed	Arren shordaue tant a Levin coma aquera actitud, mès toti es encargadi qu'auie auut auien hèt madeish; toti obrauen dera madeisha manèra respècte as sòns plans.
ANNA-KARENINA-WEB-compressed	Qu'ei per açò que Levin non s'embestiaue ja, senon que se sentie impotent entà lutar damb aquera fòrça que poiríem díder primitiua de “coma Diu volgue” que tostemp venguie d'impausar-se as sòn prepausi.
ANNA-KARENINA-WEB-compressed	Veiram se pòt her-se, Constantin Dmitrievic, didec, a tot darrèr, er encargat.
ANNA-KARENINA-WEB-compressed	E per qué non s'a de poder hèr?
ANNA-KARENINA-WEB-compressed	Que calerie cuélher quinze mossos mès, e non vieràn.
ANNA-KARENINA-WEB-compressed	Aué an vengut, mès demanen setanta robles en ostiu.
ANNA-KARENINA-WEB-compressed	Levin carèc.
ANNA-KARENINA-WEB-compressed	Aquiu, ath sòn dauant, i ère un aute còp aquera fòrça.
ANNA-KARENINA-WEB-compressed	Ja se'n sabie que, per mès que volesse, jamès artenhie a cuélher mès de trenta ueit a quaranta mossos damb sodada normau.
ANNA-KARENINA-WEB-compressed	Totun, non podie deishar de pelejar.
ANNA-KARENINA-WEB-compressed	Se non vien, manatz a cercar obrèrs a Sura e a Chefisrovska.
ANNA-KARENINA-WEB-compressed	Que mos cau cercar- les.
ANNA-KARENINA-WEB-compressed	Manar-les, plan que les manarè, didec tristaments Basili Fedoric.
ANNA-KARENINA-WEB-compressed	Mès es shivaus son un aute còp fòrça aflaquidi.
ANNA-KARENINA-WEB-compressed	Cromparam shivaus.
ANNA-KARENINA-WEB-compressed	Ja sai, higec Levin, arrint, que vosati ac hètz tot damb lentor e mau, mès aguest an non vos deisharè hè'c ath vòste gust.
ANNA-KARENINA-WEB-compressed	Ac harè jo madeish.
ANNA-KARENINA-WEB-compressed	Sabi pas se com ac haratz, pr'amor qu'ara a penes dormitz.
ANNA-KARENINA-WEB-compressed	Entà nosati qu'ei mielhor trabalhar jos eth uelh deth patron.
ANNA-KARENINA-WEB-compressed	Auetz dit que sémien eth tréfol darrèr de Beresovy Dol; vau a veir se com ac hèn, didec Levin.
ANNA-KARENINA-WEB-compressed	E montèc en “Kolpik”, eth shivau baiard que li hège a vier eth menaire.
ANNA-KARENINA-WEB-compressed	Que non poiratz trauessar er arriuet!, li didec aguest.
ANNA-KARENINA-WEB-compressed	Vierè peth bòsc en aguest cas.
ANNA-KARENINA-WEB-compressed	E ath rapid galaup deth shivau, alassat dera longa immobilitat e que endilhaue en passar sus es basses, impacient per galaupar, gessec deth pati negat de hanga e se trapèc en plen camp.
ANNA-KARENINA-WEB-compressed	En passar peth bòsc, balancejant-se leugèraments ath pas deth sòn shivau, sus era nhèu blanca plia d'esclaus qu'encara s'i vedien, alendaue era flaira ath còp tèba e fresca dera nhèu e era tèrra; e era vista de cada arbe damb era mossa naua que caperaue eth casquelh e es botons a mand de daurir-se l'alegraue era amna.
ANNA-KARENINA-WEB-compressed	En gésser deth bòsc se dauric dauant sòn era ampla extension deth camp plen d'un velotat e doç verdor, sense clarulhes ne restanques, solet, en quauqui lòcs, damb rèstes de nhèu que se honie.
ANNA-KARENINA-WEB-compressed	Non s'anugèc ne tansevolhe en veir era ègua d'un campanhard que, damb eth sòn polin, peishie enes sòns camps, en tot limitar-se a manar a un trebalhador que les hèsse enlà d'aquiu, ne tanpòc damb era estupida e burlesca responsa deth campanhard Ipat, que trapèc peth camin, e qu'en preguntar-li: “Qué, Ipat?
ANNA-KARENINA-WEB-compressed	Semiaram lèu?”, li responec: “abantes que mos cau laurar, Constantin Dmitrievic”.
ANNA-KARENINA-WEB-compressed	Coma mès s'aluenhaue Levin, mès alègre se sentie e es sòns plans de mielhora dera propietat se l'acodien a quin mielhor: plantar bròques en toti es camps, guardant de cap ath sud, de manèra qu'era nhèu non podesse apilerar-se; dividir eth terren en sies parts cubèrtes de hiems e tres d'èrba, bastir ua bòrda ena part mès luenhana des tèrres, hotjar un depaus entar abonatge e hèr brescats portatius entath bestiar.
ANNA-KARENINA-WEB-compressed	Damb aquerò i aurie tres centes deciatines de horment de xeixa, cent de truhes, cent cinquanta de tréfol, sense cansar entad arren ara tèrra.
ANNA-KARENINA-WEB-compressed	Eth car damb eth seme non ère en prat, senon ena tèrra laurada, e eth horment ivernau demoraue cachat e rebotjat pes arròdes e pes pautes des shivaus.
ANNA-KARENINA-WEB-compressed	Es mossos s'estauen seigudi enes marges, probablaments humant toti damb era madeisha pipa.
ANNA-KARENINA-WEB-compressed	Era tèrra deth car, que damb era se barrejauen es semes, non ère pro trocejada, e s'auie convertit en ua massa de terròcs durs e geladi.
ANNA-KARENINA-WEB-compressed	En veir ath patron, eth mosso Basili se filèc de cap ath car e Minchka comencèc a semiar.
ANNA-KARENINA-WEB-compressed	Aquerò li costèc fòrça mala impression, mès Levin s'emmaliciaue pògui còps contra es mossos.
ANNA-KARENINA-WEB-compressed	Quan Basili s'apressèc, Levin li manèc que treiguesse eth shivau deth semiat.
ANNA-KARENINA-WEB-compressed	Que non hè cap de mau, senhor.
ANNA-KARENINA-WEB-compressed	Eth seme possarà madeish, didec Basili.
ANNA-KARENINA-WEB-compressed	Non me repliques, se te platz e aubedís çò que te digui, didec Levin.
ANNA-KARENINA-WEB-compressed	Plan ben, senhor, responec Basili, en tot cuélher eth shivau pera tèsta.
ANNA-KARENINA-WEB-compressed	Que i a ua semença de prumèra!, didec en ton vantaire.
ANNA-KARENINA-WEB-compressed	Mès non se pòt caushigar eth camp.
ANNA-KARENINA-WEB-compressed	Semble qu'un amie un pòst de tèrra en cada pè.
ANNA-KARENINA-WEB-compressed	Per qué non ei crivelada era tèrra?, preguntèc Levin.
ANNA-KARENINA-WEB-compressed	Que n'ei, ac hèm sense eth crivèl, contestèc Basili.
ANNA-KARENINA-WEB-compressed	Agarram es semes e des.hèm era tèrra damb es mans.
ANNA-KARENINA-WEB-compressed	En aguesta escadença Levin amièc ara practica un procediment qu'auie tengut ja mès d'un viatge damb eficàcia, damb era fin d'estofar en eth quinsevolh desengust e hèr vier agradiu çò qu'ère desagradiu.
ANNA-KARENINA-WEB-compressed	A on t'as arturat?, preguntèc a Basili.
ANNA-KARENINA-WEB-compressed	Aguest l'indiquèc damb eth pè eth lòc qu'auie arribat e Levin comencèc a semiar, coma podec, era tèrra barrejada damb es semes.
ANNA-KARENINA-WEB-compressed	Qu'ère fòrça de mau hèr caminar: era tèrra ère convertida en un hangàs.
ANNA-KARENINA-WEB-compressed	Levin, dempús de recórrer un soquèr, comencèc a sudar e entornèc era sembradoira a Basili.
ANNA-KARENINA-WEB-compressed	En ostiu, senhor, non me pelegetz per aguest soquèr, didec Basili.
ANNA-KARENINA-WEB-compressed	Per qué?, preguntèc Levin alègraments, en sénter qu'eth remèdi tengut balhaue eth resultat que demoraue.
ANNA-KARENINA-WEB-compressed	En ostiu ac veiratz.
ANNA-KARENINA-WEB-compressed	Eth soquèr serà desparièr des auti.
ANNA-KARENINA-WEB-compressed	Guardatz se com a creishut çò que jo semiè era primauèra passada.
ANNA-KARENINA-WEB-compressed	Jo, Constantin Dmitrievic, que sagi de hèr eth trabalh a consciéncia tau que se siguesse entath mèn pròpi pair.
ANNA-KARENINA-WEB-compressed	Non me shaute trabalhar mau, ne permeti que d'auti ac hèsquen.
ANNA-KARENINA-WEB-compressed	Atau eth patron demore content e nosati tanben.
ANNA-KARENINA-WEB-compressed	Be se l'agranís a un eth còr en veir aguesta abondor!, higec Basili amuishant eth camp.
ANNA-KARENINA-WEB-compressed	Quina beròia primauèra!, vertat Basili?
ANNA-KARENINA-WEB-compressed	Ne es mès vielhs ne rebremben ua auta de parièra.
ANNA-KARENINA-WEB-compressed	È passat per çò de mèn pr'amor qu'eth vielh a semiat tres ueitaus de horment.
ANNA-KARENINA-WEB-compressed	Ditz que creish tan ben que non se pòt distinguir deth blat.
ANNA-KARENINA-WEB-compressed	Hè guaire que semiatz horment?
ANNA-KARENINA-WEB-compressed	Hè tres ans, quan vos mos ensenhèretz a hè'c.
ANNA-KARENINA-WEB-compressed	Non vo'n brembatz que mo'n autregéretz tres mesures?
ANNA-KARENINA-WEB-compressed	D'aquerò, ne venérem ua part e ne semièrem era rèsta.
ANNA-KARENINA-WEB-compressed	Plan ben, troceja damb suenh era tèrra, didec Levin, en tot apressar-se ath shivau, e susvelha a Michka.
ANNA-KARENINA-WEB-compressed	S'era semença posse ben, te balharè cinquanta kopeks per deciatina.
ANNA-KARENINA-WEB-compressed	Fòrça gràcies.
ANNA-KARENINA-WEB-compressed	Mès que ja èm contents damb vos sense besonh d'aquerò.
ANNA-KARENINA-WEB-compressed	Levin montèc e se dirigic entath prat que semièren eth tréfol est an passat, e qu'ara ère premanit e laurat entà semiar horment.
ANNA-KARENINA-WEB-compressed	Eth tréfol, qu'auie creishut fòrça en rastolh, ère ja plan naut.
ANNA-KARENINA-WEB-compressed	Eth sòn viu verdor subergessie entre es seques cames de horment der an passat e era cuelheta prometie èster magnifica.
ANNA-KARENINA-WEB-compressed	Eth shivau de Levin s'en.honsaue enquias garres e, damb es sues pautes, esposcaue vigorosaments, pelejant entà gésser dera tèrra miei gibrada.
ANNA-KARENINA-WEB-compressed	Coma que non se podie passar peth laurat, eth shivau solet caushigaue fòrt aquiu a on i demoraue quauquarren de gèu, mès enes soquèrs, atrendidi peth desgèu, er animau s'en.honsaue enquias garrons.
ANNA-KARENINA-WEB-compressed	Eth camp ère fòrça ben laurat.
ANNA-KARENINA-WEB-compressed	D'aciu a dus dies se poderie trabalhar e semiar.
ANNA-KARENINA-WEB-compressed	Levin s'entornèc en tot trauessar er arriuet.
ANNA-KARENINA-WEB-compressed	Qui deu èster?
ANNA-KARENINA-WEB-compressed	Dilhèu eth mèn frair Nicolàs?
ANNA-KARENINA-WEB-compressed	Ara prumeria, era idia dera preséncia de sa frair lo desengustèc, sospechant qu'alterarie era sua bona animositat, tan cossent damb era alegria primauerau.
ANNA-KARENINA-WEB-compressed	Mès, en tot avergonhar-se, dauric es sòns braci espirituauments, experimentant ua simpla alegria e desirant de còr que qui arribaue siguesse Nicolàs.
ANNA-KARENINA-WEB-compressed	Non ère sa frair.
ANNA-KARENINA-WEB-compressed	E, en arreconéisher a Esteva Arkadievic, sorrisclèc alègraments, en tot quilhar es braci:
ANNA-KARENINA-WEB-compressed	Quina visita tant agradiua!
ANNA-KARENINA-WEB-compressed	Que me hè fòrça gòi de veder-te!
ANNA-KARENINA-WEB-compressed	E pensaue: “Ara m'en saberè damb certitud se Kitty s'a maridat o se quan se maride”.
ANNA-KARENINA-WEB-compressed	E sentec qu'en aqueth dia primauerau eth rebrembe de Kitty non l'ère tan penible.
ANNA-KARENINA-WEB-compressed	Non me demoraues?, didec Esteva Arkadievic, en tot gésser dera luja.
ANNA-KARENINA-WEB-compressed	Prumèr de tot, qu'è vengut entà veder-te, didec, abraçant e punant a Levin; dempús, entà caçar damb eth tòn gosset e, ath delà, entà véner eth bòsc d'Erguchovo.
ANNA-KARENINA-WEB-compressed	Plan ben!
ANNA-KARENINA-WEB-compressed	As vist quina primauèra?
ANNA-KARENINA-WEB-compressed	Com as podut vier en luja?
ANNA-KARENINA-WEB-compressed	En coche qu'aurie estat encara mès de mau hèr, contestèc eth menaire, que coneishie a Levin.
ANNA-KARENINA-WEB-compressed	Sò fòrça content de veder-te, didec Levin en tot arrir de bon voler, coma un mainatge.
ANNA-KARENINA-WEB-compressed	Levin acompanhèc ath sòn amic entara cramba reservada tàs convidadi, a on ja auien hèt a vier es objèctes d'Esteva Arkadievic: ua saca de viatge, ua escopeta emboishada, ua bossa de cigars…
ANNA-KARENINA-WEB-compressed	Levin en recebedor, en tot shordar-lo damb preguntes sus eth repaish.
ANNA-KARENINA-WEB-compressed	Hètz çò que volgatz, mès lèu, didec Levin.
ANNA-KARENINA-WEB-compressed	E partic entà cercar ar encargat.
ANNA-KARENINA-WEB-compressed	Pugèren es dus amassa.
ANNA-KARENINA-WEB-compressed	Se com m'alègri d'auer vengut!
ANNA-KARENINA-WEB-compressed	Ara que poirè saber-me'n des causes misterioses que hès aciu.
ANNA-KARENINA-WEB-compressed	Mès t'asseguri que t'envegi.
ANNA-KARENINA-WEB-compressed	Qué ben qu'està tot en aguesta casa!, didie Esteva Arkadievic, desbrembant-se de qué non tostemp ère primauèra ne toti es dies coma aqueth.
ANNA-KARENINA-WEB-compressed	Era tua majordòma qu'ei un encant de vielheta…
ANNA-KARENINA-WEB-compressed	Plan que serie mielhor tier ua puncèla damb devantau…
ANNA-KARENINA-WEB-compressed	Mès aguesta anciana que t'està pro ben tàs tues costums austères e tara tua vida monastica.
ANNA-KARENINA-WEB-compressed	Esteva Arkadievic condèc fòrça notícies interessantes e, mès que mès, ua plan interessanta entà Levin: que eth sòn frair Sergi Ivanovic se prepausaue passar er ostiu damb eth, en pòble.
ANNA-KARENINA-WEB-compressed	Levin l'arregraïc fòrça era delicadesa e se sentec erós damb era sua visita.
ANNA-KARENINA-WEB-compressed	Coma tostemp que viuie solet ua tempsada, auie arremassat en aqueth temps ua grana quantitat de sentiments e idies que non podie compartir damb es que l'entornejauen, e ara parlaue ath sòn amic dera alegria que li costaue era primauèra, des sòns plans de futur restacadi ara sua propietat, des sues mèuques, des sòns pensaments; hège comentaris sus libres qu'auie liejut e li parlèc, mès que mès, dera idia dera sua òbra, qu'era sua basa consistie, a maugrat qu'eth non se n'encuedèsse, en ua critica de totes es òbres ancianes que s'auien escrit sus eth madeish tèma.
ANNA-KARENINA-WEB-compressed	Esteva Arkadievic, qu'ère tostemp amable e que tot ac comprenie damb ua soleta paraula, estaue aqueth dia mès amable que jamès, e Levin, avertic, ath delà, en eth sòn amic ua sòrta de respècte e trendesa, entada eth, que l'embelinauen.
ANNA-KARENINA-WEB-compressed	Ath delà, Levin manèc mestrar era sopa sense es pastissi qu'eth codinèr volie enludernar ath convidat.
ANNA-KARENINA-WEB-compressed	Encara qu'ère acostumat a d'auti minjars, Esteva Arkadievic ac trapaue tot excellent: eth vodka d'èrbes, eth pan damb boder, era caça humada, eth vin blanc de Crimea.
ANNA-KARENINA-WEB-compressed	Òc, tot qu'ère esplendid e esquist.
ANNA-KARENINA-WEB-compressed	Admirable, admirable!, didec, en tot alugar un gròs cigar dempús deth rostit.
ANNA-KARENINA-WEB-compressed	Poirie dider-se que, dempús de viatjar en ua maquina de vapor, entre rambalh e bassacades, è arribat en ua còsta tranquilla…
ANNA-KARENINA-WEB-compressed	De sòrta que, sivans tu, er ahèr obrèr li cau èster estudiat e inspirar era manèra d'organizar era economia agrària?
ANNA-KARENINA-WEB-compressed	Encara que desconeishedor d'aguestes matèries, me semble qu'aguesta teoria e era sua aplicacion influiràn sus er obrèr tanben.
ANNA-KARENINA-WEB-compressed	Òc, mès non t'en desbrembes de qué jo non parli d'economia politica, senon dera sciéncia d'explotacion dera tèrra.
ANNA-KARENINA-WEB-compressed	Aguesta darrèra li cau, coma a totes es sciéncies naturaus, estudiar es fenomèns, atau qu'er obrèr enes aspèctes economic, etnografic…
ANNA-KARENINA-WEB-compressed	Agafia Mijailovna entrèc damb era confitura.
ANNA-KARENINA-WEB-compressed	Agafia Mijailovna, didec eth convidat, en tot hèr un gèst de lecar-se es dits, quina caça e quini liocors tan ben premanidi qu'auetz!
ANNA-KARENINA-WEB-compressed	Qué, Kostia?
ANNA-KARENINA-WEB-compressed	Ei ja ora?
ANNA-KARENINA-WEB-compressed	Òc, ja'c sai.
ANNA-KARENINA-WEB-compressed	Kuzmà, premanís eth charaban, didec Levin.
ANNA-KARENINA-WEB-compressed	E baishèren.
ANNA-KARENINA-WEB-compressed	Ja en embaish, Esteva Arkadievic treiguec eth madeiss er emboish d'ua caisha blanca e, un còp dubèrta, comencèc a parar era sua escopeta, ua arma de naut prètz, deth darrèr modèu.
ANNA-KARENINA-WEB-compressed	Arkadievic.
ANNA-KARENINA-WEB-compressed	Li botaue es miches e es bòtes e eth lo deishaue hèr de bon grad.
ANNA-KARENINA-WEB-compressed	Kostia, se vie eth comerçant Riabinin, qu'è manat cridar, ordena que lo receben e que se demore.
ANNA-KARENINA-WEB-compressed	Venes eth bòsc a Riabinin?
ANNA-KARENINA-WEB-compressed	Òc, lo coneishes?
ANNA-KARENINA-WEB-compressed	Lo coneishi.
ANNA-KARENINA-WEB-compressed	Qu'auí damb eth ahèrs que comencèren “positiuaments e definitiuaments”.
ANNA-KARENINA-WEB-compressed	Esteva Arkadievic arric.
ANNA-KARENINA-WEB-compressed	Òc, parle d'ua manèra plan divertida.
ANNA-KARENINA-WEB-compressed	Veigui qu'as comprenut entà on va eth tòn patron!, higec en tot amorassar a “Laska”, que ganholaue doçaments en tot hèr torns ar entorn de Levin e lecant-li, ja es mans, ja es bòtes, ja era escopeta.
ANNA-KARENINA-WEB-compressed	Quan gesseren, eth charaban qu'ère ath pè dera escala.
ANNA-KARENINA-WEB-compressed	È manat premanir eth charaban, mès que non ei cap luenh…
ANNA-KARENINA-WEB-compressed	Vòs que i anem a pè?
ANNA-KARENINA-WEB-compressed	Non, que serà mielhor que i anem montadi, didec Esteva Arkadievic, en tot apressar-se ath coche.
ANNA-KARENINA-WEB-compressed	Non posqui compréner se per qué non humes.
ANNA-KARENINA-WEB-compressed	Un cigar non ei solet un plaser, senon eth mielhor des plasers.
ANNA-KARENINA-WEB-compressed	Aquerò qu'ei vida!
ANNA-KARENINA-WEB-compressed	Be s'està tot coma cau aciu!
ANNA-KARENINA-WEB-compressed	Atau me shautarie víuer!
ANNA-KARENINA-WEB-compressed	E qui t'ac proïbís?, didec, arrint, Levin.
ANNA-KARENINA-WEB-compressed	Qu'ès un òme erós!
ANNA-KARENINA-WEB-compressed	Ties tot çò que vòs: se vòs shivaus, les ties; se vòs gossets, les ties; se vòs cacilha, la ties; se vòs propietats, les ties.
ANNA-KARENINA-WEB-compressed	Dilhèu sò erós pr'amor que me contenti damb tot açò qu'è e non me'n hèsqui per çò que me manque, didec Levin, en tot pensar en Kitty.
ANNA-KARENINA-WEB-compressed	Esteva Arkadievic ac comprenec.
ANNA-KARENINA-WEB-compressed	Guardèc ath sòn amic e non didec arren.
ANNA-KARENINA-WEB-compressed	Levin arregraïe a Vronsky que non l'auesse parlat des Scherbazky, en compréner que non desiraue hè'c.
ANNA-KARENINA-WEB-compressed	Mès ara Levin sentie ja impaciéncia per saber çò que tant lo tormentaue, encara que non gausaue a parlar-ne.
ANNA-KARENINA-WEB-compressed	E qué, com van es tòns ahèrs?, preguntèc Levin, en compréner qu'estaue mau dera sua part parlar solet d'eth.
ANNA-KARENINA-WEB-compressed	Es uelhs deth sòn amic luderen d'alegria.
ANNA-KARENINA-WEB-compressed	Ja sai que tu non ties que se cèrquen panets quan ja as ua racion de pan avienta e qu'ac considères un delicte; mès que jo non compreni era vida sense amor, responec, en tot interpretar ara sua manèra era pregunta de Levin.
ANNA-KARENINA-WEB-compressed	Que li vam a hèr!
ANNA-KARENINA-WEB-compressed	Jo que sò atau.
ANNA-KARENINA-WEB-compressed	Aquerò que damnatge pòc as auti e totun a jo me hè tant de plaser…
ANNA-KARENINA-WEB-compressed	I a quauquarren nau sus aquerò?, preguntèc Levin.
ANNA-KARENINA-WEB-compressed	Que i a, que i a…
ANNA-KARENINA-WEB-compressed	Coneishes aguest tipe de hemna des quadres d'Osian?
ANNA-KARENINA-WEB-compressed	Aguesti tipes que se ven en sòmnis…
ANNA-KARENINA-WEB-compressed	Donques hemnes atau qu'existissen ena vida.
ANNA-KARENINA-WEB-compressed	E son terribles.
ANNA-KARENINA-WEB-compressed	Era hemna, amic mèn, qu'ei un èsser que per mès que l'estúdies te ressulte tostemp nau.
ANNA-KARENINA-WEB-compressed	Alavetz, que vau mès non estudiar-lo.
ANNA-KARENINA-WEB-compressed	Non!
ANNA-KARENINA-WEB-compressed	Un matematic a dit qu'eth plaser non s'està en desnishar era vertat, senon en esfòrç de cercar-la.
ANNA-KARENINA-WEB-compressed	Levin escotaue en silenci, e a maugrat de toti es sòns esfòrci, non podie compréner er esperit deth sòn amic.
ANNA-KARENINA-WEB-compressed	Que l'ère impossible compréner es sòns sentiments e eth plaser que li costaue estudiar ad aquera sòrta de hemnes.
ANNA-KARENINA-WEB-compressed	En arribar, deishèren eth coche e Levin amièc a Oblansky enquiàs confunhs d'ua clarulha hangosa, caperada de mossa, a on ja non i auie nhèu.
ANNA-KARENINA-WEB-compressed	Eth s'installèc en aute extrèm dera clarulha, ath costat d'un albar blanc parièr ath d'Oblonsky, emparèc era escopeta sus ua arrama seca baisha, se treiguec eth caftan, s'ajustèc eth cinturon e verifiquèc que podie botjar es braci liuraments.
ANNA-KARENINA-WEB-compressed	Era vielha “Laska”, que seguie toti es sòns passi, se seiguec ath sòn dauant e parèc era aurelha.
ANNA-KARENINA-WEB-compressed	Eth solei se cogaue darrèr eth bòsc gran.
ANNA-KARENINA-WEB-compressed	Ara lum crepusculara, es albars blanqui escampilhadi entre es pibos se hègen veir, nets, damb es sòns botons prèsti a florir.
ANNA-KARENINA-WEB-compressed	En espessor, a on encara i auie nhèu, corrie era aigua damb leugèr brusor en tot formar capriciosi arriuets.
ANNA-KARENINA-WEB-compressed	Es audèths bresilhauen sautant de quan en quan d'un arbe en aute.
ANNA-KARENINA-WEB-compressed	Enes intervaus de silenci absolut s'entenie era leugèra carrinclada des huelhes seques der an passat, botjades peth desgèu e eth créisher des èrbes.
ANNA-KARENINA-WEB-compressed	Be n'ei de polit açò!
ANNA-KARENINA-WEB-compressed	Se sent e enquia se ve créisher era èrba, sorrisclèc Levin, en veir ua huelha de color de lòsa que se botjaue sus ua èrba naua.
ANNA-KARENINA-WEB-compressed	Escotaue e guardaue sigue era tèrra banhada caperada de mossa umida, sigue a “Laska”, atentiua a quinsevolh bronit, sigue eth mar de cimalhs d'arbes nudi qu'auie ath dauant, sigue eth cèu que, esbugassat pes blanqui flòcs des brometes, s'escurie lentaments.
ANNA-KARENINA-WEB-compressed	Un voltor batent es ales plan doçaments volaue fòrça naut sus eth bòsc luenhant; un aute voltor volaue ena madeisha direccion e despareishec.
ANNA-KARENINA-WEB-compressed	Eth sarabat des audèths en espessor ère cada viatge mès fòrt.
ANNA-KARENINA-WEB-compressed	S'entenec eth idòl d'un uhon.
ANNA-KARENINA-WEB-compressed	En aute costat der arriuet s'entenec eth cant d'un cocut.
ANNA-KARENINA-WEB-compressed	Eth cant se repetic tres còps, dempús s'accelerèc e se hec mès confús.
ANNA-KARENINA-WEB-compressed	Que ja auem aquiu un cocut!, didec Esteva Arkadievic en tot gésser d'entre es arbilhons.
ANNA-KARENINA-WEB-compressed	Ara, lèu…
ANNA-KARENINA-WEB-compressed	Qué ei aquerò?
ANNA-KARENINA-WEB-compressed	Qui cride?, preguntèc Oblonsky, atirant era atencion de Levin entà un bronit sord e prolongat coma eth galaup d'un polin.
ANNA-KARENINA-WEB-compressed	Non ac sabes?
ANNA-KARENINA-WEB-compressed	Qu'ei eth mascle dera lèbe.
ANNA-KARENINA-WEB-compressed	Mès pro de parlar, entenes?
ANNA-KARENINA-WEB-compressed	Se sent ja volar!, exclamèc Levin quihant ath sòn torn es gisclets.
ANNA-KARENINA-WEB-compressed	S'entenec un fiulet agudent e luenhant e en dues segondes, er espaci de temps acostumat entàs caçaires, sonèren uns auti dus fiulets e dempús era caracteristica clocida.
ANNA-KARENINA-WEB-compressed	Volaue dret entada eth.
ANNA-KARENINA-WEB-compressed	Era sua clocida, tan semblabla ara heiregada d'un teishut celh, s'entenec leù ena madeisha aurelha de Levin, que vedie ja eth sòn long bec e eth sòn còth.
ANNA-KARENINA-WEB-compressed	En moment que se botaue era escopeta ena cara, darrèr der arbilhon qu'amagaue a Oblonsky, ludec un relampit ròi.
ANNA-KARENINA-WEB-compressed	Er audèth baishèc coma ua flecha, e tornèc a remontar.
ANNA-KARENINA-WEB-compressed	Surgentèc un dusau relampit e s'entenec ua detonacion.
ANNA-KARENINA-WEB-compressed	Non l'è tocat?
ANNA-KARENINA-WEB-compressed	Non è hèt capitada?, preguntèc Esteva Arkadievic, que non podie veir a trauèrs deth hum.
ANNA-KARENINA-WEB-compressed	Aciu que i é, didec Levin, senhalant a “Laska” que, lheuant ua aurelha e tremolant era codena hège a vier er audèth mòrt ath sòn patron, tot doç, coma se volesse prolongar eth plaser, se diderie qu'arrint…
ANNA-KARENINA-WEB-compressed	M'alègri qu'ages hèt capitada!, didec Levin, en tot sénter ath còp cèrta enveja per non auer estat eth qu'aucisse ara becassa.
ANNA-KARENINA-WEB-compressed	Mès que manquè eth tir deth canon dret, macareu!, contestèc Esteva Arkadievic tant que cargaue era arma.
ANNA-KARENINA-WEB-compressed	Cara!
ANNA-KARENINA-WEB-compressed	Ja tornen.
ANNA-KARENINA-WEB-compressed	S'enteneren, plan que òc, fiulets prigonds e seguidi.
ANNA-KARENINA-WEB-compressed	Dues becasses, jogant, sajant d'agarrar-se, fiulant sense eméter era clocida de costum, volèren sus eth madeish cap des caçaires.
ANNA-KARENINA-WEB-compressed	S'enteneren quate tirs.
ANNA-KARENINA-WEB-compressed	Era caça qu'ère esplendida.
ANNA-KARENINA-WEB-compressed	Esteva Arkadievic aucic dues pèces mès e Levin ues autes dues, qu'ua d'eres non se podec trapar.
ANNA-KARENINA-WEB-compressed	Escurie.
ANNA-KARENINA-WEB-compressed	Venus, clar tau qu'er argent, ludie fòrça baish, damb lutz leugèra, en cèu de cogant, tant que, entà autant, ludien es vermelhoses lums deth sevèr Artur.
ANNA-KARENINA-WEB-compressed	Levin cercaue e deishaue de uelh sus era sua tèsta era constellacion dera Ossa Màger.
ANNA-KARENINA-WEB-compressed	Ja non volauen es becasses.
ANNA-KARENINA-WEB-compressed	Mès Levin decidic demorar enquia que Venus, visible entada eth peth dejós d'ua arrama seca, ludesse dessús d'era e enquia que s'aubirèssen en cèu totes es esteles deth Car.
ANNA-KARENINA-WEB-compressed	Tornem?, preguntèc Esteva Arkadievic.
ANNA-KARENINA-WEB-compressed	En bòsc reinaue un silenci absolut e non se botjaue ne un audèth.
ANNA-KARENINA-WEB-compressed	Demorem-nos un shinhau mès, didec Levin.
ANNA-KARENINA-WEB-compressed	Coma volgues.
ANNA-KARENINA-WEB-compressed	Ara èren a ues quinze canes era un der aute.
ANNA-KARENINA-WEB-compressed	Stiva, didec de pic Levin, per qué non me dides s'era tua cunhada se maride o s'a maridat ja?, e en díder aquerò, se sentie tan fèrm e seren que credie que cap responsa l'auie d'esmòir.
ANNA-KARENINA-WEB-compressed	Mès non se demoraue era responsa d'Oblonsky.
ANNA-KARENINA-WEB-compressed	Non pensaue ne pense maridar-se.
ANNA-KARENINA-WEB-compressed	Ei plan malauta e es mètges l'an amiat entar estrangèr.
ANNA-KARENINA-WEB-compressed	Enquia e tot cranhen pera sua vida.
ANNA-KARENINA-WEB-compressed	Qué dides?, sorrisclèc Levin.
ANNA-KARENINA-WEB-compressed	Plan malauta?
ANNA-KARENINA-WEB-compressed	Se qué li cau?
ANNA-KARENINA-WEB-compressed	Com ei que…?
ANNA-KARENINA-WEB-compressed	E non lo veiràn”.
ANNA-KARENINA-WEB-compressed	Magnific!
ANNA-KARENINA-WEB-compressed	Qu'ei des dus!, exclamèc Levin e correc damb “Laska” de cap ath bòsc entà cercar era becassa.
ANNA-KARENINA-WEB-compressed	En fin, qué li vam a hèr?
ANNA-KARENINA-WEB-compressed	Mès me hè dò”, pensaue.
ANNA-KARENINA-WEB-compressed	Ja l'as trapat?
ANNA-KARENINA-WEB-compressed	E cridèc:
ANNA-KARENINA-WEB-compressed	Ja l'a trapat, Stiva!
ANNA-KARENINA-WEB-compressed	De cap a casa, Levin preguntèc detalhs sus era malautia de Kitty e sus es plans des Scherbazky, e encara que l'avergonhaue cohessà'c, parlar d'açò que li costaue satisfaccion.
ANNA-KARENINA-WEB-compressed	Lo satisfège pr'amor qu'en aqueth tèma sentie renéisher ena sua amna era esperança, e tanben pera secrèta satisfaccion que li costaue eth saber-se'n que tanben patie aquera que tant l'auie hèt a patir ada eth.
ANNA-KARENINA-WEB-compressed	Mès quan eth sòn amic lo volec informar des causes dera malautia de Kitty e nomentèc a Vronsky, Levin l'interrompec:
ANNA-KARENINA-WEB-compressed	Que non è cap de dret e tanpòc, de vertat, interès en entrar peth menut e ahèrs familhars.
ANNA-KARENINA-WEB-compressed	Esteva Arkadievic arric imperceptiblaments en veir eth rapid, e tan coneishut entada eth, cambi d'expression dera portadura de Levin, tan trist ara coma alègre un moment abantes.
ANNA-KARENINA-WEB-compressed	As acabat damb Riabinin çò dera venda deth bòsc?, preguntèc Levin.
ANNA-KARENINA-WEB-compressed	Òc, qu'ei acabat.
ANNA-KARENINA-WEB-compressed	Eth prètz ei excellent: trenta ueit mil robles.
ANNA-KARENINA-WEB-compressed	Ueit mil truca truquet e era rèsta en sies ans.
ANNA-KARENINA-WEB-compressed	Que me sò estat fòrça temps entà decidir-me, mès arrés me'n balhaue mès.
ANNA-KARENINA-WEB-compressed	Veigui qu'ac balhes regalat.
ANNA-KARENINA-WEB-compressed	Regalat?, didec Esteva Arkadievic damb un benevòl arridolet, en tot saber-se'n qu'ara Levin ac traparie tot mau.
ANNA-KARENINA-WEB-compressed	Un bòsc vau aumens cinc cents robles per deciatina, assegurèc Levin.
ANNA-KARENINA-WEB-compressed	Se com ètz es propietaris ruraus!, badinèc Esteva Arkadievic.
ANNA-KARENINA-WEB-compressed	Quin ton de mensprètz entà nosati es dera ciutat!
ANNA-KARENINA-WEB-compressed	Mès dempús, quan se tracte d'apraiar quinsevolh ahèr, se passe que nosati ac èm mielhor.
ANNA-KARENINA-WEB-compressed	Ac è calculat tot, cre-me.
ANNA-KARENINA-WEB-compressed	E è venut eth bòsc tan ben que solet cranhi que Riabinin se hèsque entà darrèr.
ANNA-KARENINA-WEB-compressed	Aguest bòsc non ei tara husta, seguic, sajant de convéncer a Levin, en tot díder que non ère “tara husta”, de guaire enganhat s'estaue.
ANNA-KARENINA-WEB-compressed	Non servís qu'entà lenha.
ANNA-KARENINA-WEB-compressed	Non s'obtien mès de trenta sagenhs per deciatina e Riabinin me'n balhe dus cents robles per deciatina.
ANNA-KARENINA-WEB-compressed	Levin arric damb mensprètz.
ANNA-KARENINA-WEB-compressed	Jo non sagi de vier a ensenhar-te se qué te cau hèr en tòn burèu, e s'ei de besonh vengui entà consultar-te, didec en votz nauta.
ANNA-KARENINA-WEB-compressed	Ça que la, tu qu'ès convençut de hèr-te- i ben en çò des bòsqui.
ANNA-KARENINA-WEB-compressed	E saber-se'n d'açò qu'ei plan de mau hèr!
ANNA-KARENINA-WEB-compressed	As compdat es arbes?
ANNA-KARENINA-WEB-compressed	Compdar es arbes!, contestèc arrint Esteva Arkadievic, que desiraue qu'eth sòn amic perdesse era sua trista disposicion d'animositat.
ANNA-KARENINA-WEB-compressed	Compdar graets de sable e arrais d'esteles, quin gèni ac poirie hèr”?, declarèc arrint.
ANNA-KARENINA-WEB-compressed	Plan que òc; mès eth gèni de Riabinin que n'ei plan capable d'aquerò.
ANNA-KARENINA-WEB-compressed	E cap crompaire cromparie sense compdar, exceptat en cas concret que li regalèssen un bòsc, coma ara.
ANNA-KARENINA-WEB-compressed	Jo que coneishi ben eth tòn bòsc.
ANNA-KARENINA-WEB-compressed	Toti es ans i vau a caçar aquiu.
ANNA-KARENINA-WEB-compressed	Eth tòn bòsc vau cinc cents robles per deciatina truca truquet e Riabinin te'n pague dus cents a terminis.
ANNA-KARENINA-WEB-compressed	Aquerò vò díder que l'as regalat trenta mil robles.
ANNA-KARENINA-WEB-compressed	Ja veigui que vòs exagerar, responec Esteva Arkadievic.
ANNA-KARENINA-WEB-compressed	Pr'amor que Riabanin s'a metut d'acòrd damb es auti possibles crompaires, en tot pagar-les entà que se hèsquen enlà dera competéncia.
ANNA-KARENINA-WEB-compressed	Non son crompaires, senon revendeires.
ANNA-KARENINA-WEB-compressed	Riabanin non hè negòcis entà guanhar eth quinze o vint per cent, senon que crompe un roble per vint kopeks.
ANNA-KARENINA-WEB-compressed	Vai, vai; qu'ès de mala encólia e…
ANNA-KARENINA-WEB-compressed	Non t'ac penses, didec Levin damb gravetat.
ANNA-KARENINA-WEB-compressed	Arribauen ja ena casa.
ANNA-KARENINA-WEB-compressed	Ath cant dera escala s'i vedie un charaban tapissat de pèth e damb armadura de hèr e junhut ada eth un shivau robust, tengut damb fòrtes correges.
ANNA-KARENINA-WEB-compressed	En car s'estaue er encargat de Riabinin, que hège ath còp de menaire.
ANNA-KARENINA-WEB-compressed	Qu'ère un òme sanguinenc, ròi de cara e amiaue ua cinta plan ajustada.
ANNA-KARENINA-WEB-compressed	Riabinin ère ja ena casa; e es dus amics lo trapèren en recebedor.
ANNA-KARENINA-WEB-compressed	Ère naut, prim, de mieja edat, damb mostacha e damb ua proeminenta barbeta arrasada damb suenh.
ANNA-KARENINA-WEB-compressed	Auie uns uelhs salhents e trebles.
ANNA-KARENINA-WEB-compressed	Vestie ua longa levita blua, damb botons fòrça baishi enes haudes, e cauçaue bòtes nautes, arropides enes cauilhars e dretes enes cames, protegides per grani esclòps.
ANNA-KARENINA-WEB-compressed	Damb un gèst energic se sequèc eth ròstre e s'apraièc era levita, encara que non ère de besonh.
ANNA-KARENINA-WEB-compressed	Dempús saludèc, arrint, as nauèth vengudi, estenent ua man a Esteva Arkadievic tau que se volesse aganchar-lo ath vòl.
ANNA-KARENINA-WEB-compressed	Atau que ja auetz arribat?, didec Esteva Arkadievic.
ANNA-KARENINA-WEB-compressed	Plan ben!
ANNA-KARENINA-WEB-compressed	A maugrat qu'eth camin ei fòrça dolent, que non gausè desaubedir es ordes de Vòsta Senhoria.
ANNA-KARENINA-WEB-compressed	Me calèc hèr lèu lèu, mès que sò arribat ara ora.
ANNA-KARENINA-WEB-compressed	Qu'è eth plaser de saludar-vos, Constantin Dmitrievic.
ANNA-KARENINA-WEB-compressed	E se dirigic a Levin, sajant tanben de sarrar-li era man.
ANNA-KARENINA-WEB-compressed	Com se cride aqueth audèth?, preguntèc Riabinin, guardant es becasses damb mensprètz.
ANNA-KARENINA-WEB-compressed	Que dèu auer un cèrt arre-gust de…
ANNA-KARENINA-WEB-compressed	Vòs passar en mèn burèu?, preguntèc Levin a Oblonsky en francés, en tot arroncilhar encara mès es celhes.
ANNA-KARENINA-WEB-compressed	Òc, passatz en burèu e aquiu poiratz parlar mès comòdaments e sense testimònis.
ANNA-KARENINA-WEB-compressed	Ben, coma volgatz, didec Riabinin.
ANNA-KARENINA-WEB-compressed	Parlaue damb menspredosa sufisença, coma se volesse hèr compréner que, se i a quauquarrés que trape dificultats sus era manèra de barrar un negòci, eth que non les coneishie bric.
ANNA-KARENINA-WEB-compressed	En entrar en burèu, Riabinin campéc en tot cercar era santa imatge que s'acostume a penjar enes crambes, mès, en non veder-la, non se senhèc.
ANNA-KARENINA-WEB-compressed	Dempús guardèc es estatgères e armaris de libres damb era mina de dobte qu'auie dauant es becasses, arric damb mensprètz e botgèc eth cap, segur ara de qué aqueres despenes non se curbien damb es guanhs.
ANNA-KARENINA-WEB-compressed	Qué, vos auetz hèt a vier es sòs?, preguntèc Oblonsky.
ANNA-KARENINA-WEB-compressed	Seiguetz…
ANNA-KARENINA-WEB-compressed	Per çò des sòs que non i aurà cap de dificultat.
ANNA-KARENINA-WEB-compressed	Que venguia a veder-vos, a parlar- vos…
ANNA-KARENINA-WEB-compressed	Parlar de qué?
ANNA-KARENINA-WEB-compressed	Seiguetz, òme.
ANNA-KARENINA-WEB-compressed	Ben, mos seiram, didec Riabinin, en tot hè'c, e emparant era esquia en dorsièr deth fautulh dera manèra que li resultèsse mès shordanta.
ANNA-KARENINA-WEB-compressed	Qu'ei de besonh que rebaisha eth prètz, Prince.
ANNA-KARENINA-WEB-compressed	Non se pòt balhar tant.
ANNA-KARENINA-WEB-compressed	Ja m'è hèt a vier es sòs premanidi, enquiath darrèr kopeck.
ANNA-KARENINA-WEB-compressed	Per çò que hè as sòs non i aurà cap de problèma…
ANNA-KARENINA-WEB-compressed	Sense aquerò, que ja vos hètz a vier eth bòsc regalat.
ANNA-KARENINA-WEB-compressed	Eth mèn amic me n'a parlat massa tard, se non qu'auria fixat eth prètz jo, didec Levin.
ANNA-KARENINA-WEB-compressed	Riabinin se lheuèc e, arrint en silenci, guardèc a Levin de cap a pès..
ANNA-KARENINA-WEB-compressed	Constantin Dmitrievic ei fòrça aganit, didec, en tot dirigir-se a Oblonsky e sense deishar d'arrir.
ANNA-KARENINA-WEB-compressed	A tot darrèr, non se li pòt crompar arren.
ANNA-KARENINA-WEB-compressed	Jo l'auria crompat eth horment en tot pagar-li un bon prètz, mès…
ANNA-KARENINA-WEB-compressed	Dilhèu voleríetz que vo'lo regalèssa?, repliquèc Levin.
ANNA-KARENINA-WEB-compressed	Non me lo trapè ena tèrra ne lo panè.
ANNA-KARENINA-WEB-compressed	Non didetz aquerò!
ANNA-KARENINA-WEB-compressed	Aué en dia qu'ei impossible panar.
ANNA-KARENINA-WEB-compressed	Aué, fin finau, tot que se hè a trauèrs deth jutjat e des notaris; tot aunèstaments e leiauments…
ANNA-KARENINA-WEB-compressed	Com serie possible panar?
ANNA-KARENINA-WEB-compressed	Es nòsti tractes an estat amiadi damb aunorabilitat.
ANNA-KARENINA-WEB-compressed	Eth senhor que demane massa peth bòsc, e non poiria curbir es despenes.
ANNA-KARENINA-WEB-compressed	Qu'ei per aquerò que li demani que me rebaishe quauquarren.
ANNA-KARENINA-WEB-compressed	Mès eth tracte ei barrat o non?
ANNA-KARENINA-WEB-compressed	Se n'ei, tot qu'ei sobrèr.
ANNA-KARENINA-WEB-compressed	Se non n'ei, que crompi jo eth bòsc, didec Levin.
ANNA-KARENINA-WEB-compressed	Era arridalha despareishec de suspresa deth ròstre de Riabinin e s'escambièc per ua expression dura, de mau audèth, de voltor…
ANNA-KARENINA-WEB-compressed	Damb ditz leugèrs e decididi, descordèc era sua levita, en tot amuishar ath dejós ua ampla camisa, descordèc es botons de coeire deth sòn justet, hec enlà era cadia deth relòtge e treiguec ath mès córrer un vielh e gròs portamonedes.
ANNA-KARENINA-WEB-compressed	Eth bòsc qu'ei mèn, desencusatz, didec, en tot senhar-se ara prèssa, e aufrint era man.
ANNA-KARENINA-WEB-compressed	Cuelhetz es sòs, eth bòsc qu'ei mèn.
ANNA-KARENINA-WEB-compressed	Riabinin hè atau es sòns negòcis, non s'entretie en foteses.
ANNA-KARENINA-WEB-compressed	Jo, ath tòn lòc, non m'esdegaria a cuelher-li es sòs, didec Levin.
ANNA-KARENINA-WEB-compressed	Se qué vòs que hèsca?, repliquèc Oblonsky estonat.
ANNA-KARENINA-WEB-compressed	Qu'è balhat era mia paraula.
ANNA-KARENINA-WEB-compressed	Levin gessec dera cramba hènt un còp de pòrta.
ANNA-KARENINA-WEB-compressed	Causes de joeni, pegaries!
ANNA-KARENINA-WEB-compressed	Se lo crompi, fidatz-vo'n dera mia leiautat, ac hèsqui solet entà que se digue que siguec Riabinin qui crompèc eth bòsc e non un aute.
ANNA-KARENINA-WEB-compressed	Diu se'n sap se com me resultarà!
ANNA-KARENINA-WEB-compressed	Me podetz creir.
ANNA-KARENINA-WEB-compressed	E ara, se vos platz: signatz-me eth contracte.
ANNA-KARENINA-WEB-compressed	Ua ora mès tard, Riabinin, cordant-se eth sòn abric suenhosaments e cordant-se toti es botons dera sua levita, qu'ena sua pòcha amiaue eth contracte dera venda, se seiguie en sèti deth charaban entà entornar-se'n en çò de sòn.
ANNA-KARENINA-WEB-compressed	Ò!, be ne son aguesti senhors!, didec ath sòn encargat.
ANNA-KARENINA-WEB-compressed	Tostemp madeish.
ANNA-KARENINA-WEB-compressed	Plan, didec er encargat en tot autrejar-li es brides e ajustant era davantèra de coeire deth veïcul.
ANNA-KARENINA-WEB-compressed	Vos posqui felicitar pera crompa?
ANNA-KARENINA-WEB-compressed	Art, art!, sorrisclèc eth crompaire en.hiscant as shivaus.
ANNA-KARENINA-WEB-compressed	Er ahèr d'eth bòsc qu'ère acabat, era caça auie estat abondiua e Esteva Arkadievic,en senter-se fòrça optmista, desiraue esbugassar era mala encólia de Levin.
ANNA-KARENINA-WEB-compressed	Volie acabar eth dia tau que l'auie començat, e sopar tant agradiuaments qu'auie dinat.
ANNA-KARENINA-WEB-compressed	Levin, plan que òc, ère de mala encólia e, a maugrat de voler mostrar-se amable e corau damb eth sòn estimat amic, non artenhie a tier-se'n.
ANNA-KARENINA-WEB-compressed	Era embriaguesa que li costèc era notícia de qué Kitty non s'auie maridat que s'auie anat esbugassant en eth, de man en man.
ANNA-KARENINA-WEB-compressed	Kitty non ère maridada e ère malauta, malauta d'amor per un òme que la menspredaue.
ANNA-KARENINA-WEB-compressed	Li semblaue que en çò que s'auie passat i auie tanben coma ua vaga ofensa entada eth.
ANNA-KARENINA-WEB-compressed	Vronsky auie menspredat a qui auie menspredat a Levin…
ANNA-KARENINA-WEB-compressed	Vronsky, donc, auie eth dret de menspredar a Levin.
ANNA-KARENINA-WEB-compressed	Plan per açò, ère enemic sòn.
ANNA-KARENINA-WEB-compressed	Mès Levin non volie pensar en aquerò.
ANNA-KARENINA-WEB-compressed	Sentie que i auie quauquarren ofensant entada eth e s'embestiaue non contra era causa, senon contra tot çò qu'auie ath dauant.
ANNA-KARENINA-WEB-compressed	Era pega venda deth bòsc, era enganha que queiguec Oblonsky e que s'auie consumat en çò de sòn, l'irritaue.
ANNA-KARENINA-WEB-compressed	As acabat ja?, preguntèc a Esteva Arkadievic en trapar-lo naut .
ANNA-KARENINA-WEB-compressed	Vòs sopar?
ANNA-KARENINA-WEB-compressed	Non m'i remisqui.
ANNA-KARENINA-WEB-compressed	Que se m'a desvelhat en aguest pòble ua hame de lop.
ANNA-KARENINA-WEB-compressed	Per qué non as convidat a Riabinin?
ANNA-KARENINA-WEB-compressed	Ath diable damb eth!
ANNA-KARENINA-WEB-compressed	Lo tractes d'ua manèra!, didec Oblonsky.
ANNA-KARENINA-WEB-compressed	Ne tansevolhe l'as balhat era man.
ANNA-KARENINA-WEB-compressed	Per qué ac hès?
ANNA-KARENINA-WEB-compressed	Pr'amor que non balhi era man as mèns sirvents e, totun, valen cent viatges mès qu'eth.
ANNA-KARENINA-WEB-compressed	Qu'ès, decididaments, un retrogad.
ANNA-KARENINA-WEB-compressed	E era confraternitat de classes?, preguntèc Oblonsky.
ANNA-KARENINA-WEB-compressed	Qui desire confraternizar, qu'ac hèsque quan volgue.
ANNA-KARENINA-WEB-compressed	A jo çò me hè hàstic, me hè hàstic.
ANNA-KARENINA-WEB-compressed	Qu'ès un reaccionari acabat.
ANNA-KARENINA-WEB-compressed	T'asseguri que non è pensat jamès en çò que sò.
ANNA-KARENINA-WEB-compressed	Sò Constantin Levin e arren mès.
ANNA-KARENINA-WEB-compressed	E un Constantin Levin embestiat, comentèc, arrint, Esteva Arkadievic.
ANNA-KARENINA-WEB-compressed	Òc; que sò de mala encólia!
ANNA-KARENINA-WEB-compressed	E sabes se per qué?
ANNA-KARENINA-WEB-compressed	Dèisha-me que t'ac diga: per tòrt d'aguesta estupida venda qu'as hèt.
ANNA-KARENINA-WEB-compressed	Qu'ei pro!, didec.
ANNA-KARENINA-WEB-compressed	Quan quauquarrés ven quauquarren sense didè'c, toti l'asseguren dempús que çò qu'a venut valie fòrça mès.
ANNA-KARENINA-WEB-compressed	Mès quan bèth un aufrís quauquarren ara venda, arrés li balhe arren.
ANNA-KARENINA-WEB-compressed	Veigui qu'as tissa ad aguest Riabinin.
ANNA-KARENINA-WEB-compressed	Qu'ei possible…
ANNA-KARENINA-WEB-compressed	E sabes per qué?
ANNA-KARENINA-WEB-compressed	Tornaràs a díder de nauèth que sò un reaccionari o bèra causa pejor…
ANNA-KARENINA-WEB-compressed	Mès non posqui mens qu'aclapar-me en veir ara noblesa, aguesta noblesa que, a maugrat d'aguesta istòria dera confraternitat de classes, ne sò aunorat de pertanher-i, se va arroïnant de dia en dia…
ANNA-KARENINA-WEB-compressed	E çò de dolent ei qu'aguesta roïna non ei ua conseqüéncia deth luxe.
ANNA-KARENINA-WEB-compressed	Aquerò que non serie dolent, pr'amor que víuer d'ua manèra senhoriau tanh ara noblesa e solet era noblesa ac sap hèr.
ANNA-KARENINA-WEB-compressed	Qu'es campanhards crompen tèrres ath costat des nòstes non m'ofense.
ANNA-KARENINA-WEB-compressed	Eth senhor non hè arren; eth campanhard trabalhe, qu'ei just espoliar ath guiterós.
ANNA-KARENINA-WEB-compressed	Aquerò que s'està en orde naturau des causes, e a jo me semble ben, me satisfè autanplan.
ANNA-KARENINA-WEB-compressed	Mès m'embèstie qu'era noblesa s'arroïne per candidesa.
ANNA-KARENINA-WEB-compressed	Hè pòc un logatari polac crompèc ua esplendida propietat pera mitat deth sòn valor a ua anciana senhora que s'està en Niza.
ANNA-KARENINA-WEB-compressed	D'auti lòguen as comerçants, a roble per deciatina, era tèrra que vau dètz robles.
ANNA-KARENINA-WEB-compressed	Ara tu, sens cap de motiu, as regalat ad aguest lairon trenta mil robles.
ANNA-KARENINA-WEB-compressed	Qué voleries que hessa?
ANNA-KARENINA-WEB-compressed	Talhar es arbes?
ANNA-KARENINA-WEB-compressed	Plan!
ANNA-KARENINA-WEB-compressed	Tu non les as compdat e Riabinin òc; e dempús es hilhs de Riabinin auràn sòs entà que les eduquen, e dilhèu as tòns les ac mancarà.
ANNA-KARENINA-WEB-compressed	Desencusa; mès trapi un shinhau mesquin aquerò de compdar es arbes.
ANNA-KARENINA-WEB-compressed	Nosati auem eth nòste trabalh, eri qu'an eth sòn e ei just que guanhen quauquarren.
ANNA-KARENINA-WEB-compressed	Ara fin: er ahèr qu'ei acabat e pro!
ANNA-KARENINA-WEB-compressed	Aquiu que veigui ueus ara sièta dera manèra que mès me shauten.
ANNA-KARENINA-WEB-compressed	E Agafia Mijailovna mos harà a vier aqueth miraculós nectar de vodka damb èrbes.
ANNA-KARENINA-WEB-compressed	Esteva Arkadievic, en tot sèir-se ena taula, comencèc a badinar damb Agafia Mijailovna, assegurant-li que hège temps que non auie dinat e sopat tan ben coma aqueth dia.
ANNA-KARENINA-WEB-compressed	Vos, aumens, que didetz quauquarren, repliquèc era; mès Constantin Dmitrievic jamès ditz arren.
ANNA-KARENINA-WEB-compressed	Se se li balhèsse un croston de pant coma repaish, tanpòc diderie ne shò ne arri.
ANNA-KARENINA-WEB-compressed	A maugrat que Levin s'esforçaue a véncer era sua mala encólia, s'estèc tota era estona trist e carat.
ANNA-KARENINA-WEB-compressed	Que volie preguntar quauquarren ath sòn amic, mès non auec era escadença ne era manèra de hè'c.
ANNA-KARENINA-WEB-compressed	Esteva Arkadievic auie baishat ja ara sua cramba, s'auie despolhat, lauat, s'auie botat eth pijama e calat en lhet e, ça que la, Levin non se decidie a deishar-lo, parlant de causes sense importància e sense trapar era fòrça que li calie entà preguntar çò que l'interessaue.
ANNA-KARENINA-WEB-compressed	Guaire admirablaments que premanissen aué es sabons!, didec Levin, destropant eth talh de sabon perhumat qu'Agafia Mijailovna auie deishat aquiu entar òste e qu'aguest non auie tocat.
ANNA-KARENINA-WEB-compressed	Guarda-lo: qu'ei ua òbra d'art.
ANNA-KARENINA-WEB-compressed	Òc, ara tot qu'ei plan perfècte, didec Oblonsky, badalhant damb era boca totauments dubèrta.
ANNA-KARENINA-WEB-compressed	Per exemple, es teatres e es auti espectacles son alugadi damb lum electrica.
ANNA-KARENINA-WEB-compressed	A, a, a!, e badalhaue encara mès.
ANNA-KARENINA-WEB-compressed	Pertot i a electricitat, pertot…
ANNA-KARENINA-WEB-compressed	Òc, era electricitat, responec Levin.
ANNA-KARENINA-WEB-compressed	Escota, a on ei Vronsky ara?, preguntèc deishant eth sabon.
ANNA-KARENINA-WEB-compressed	Vronsky?, didec Esteva Arkadievic, acabant un aute badalh.
ANNA-KARENINA-WEB-compressed	S'està en Sant Petersburg.
ANNA-KARENINA-WEB-compressed	Partic pòc dempús de tu e non a tornat en Moscòu ne un solet viatge.
ANNA-KARENINA-WEB-compressed	Te vau a díder era vertat, Kostia (contunhèc Oblonsky, emparant eth braç ena tauleta de net ath cant deth sòn lhet e botant era cara beròia e roienca sus era man, tant qu'es sòns uelhs bondadosi e cargadi de dromilhon semblauen pistar es relampits de milenats d'esteles?.
ANNA-KARENINA-WEB-compressed	Tu que n'aueres eth tòrt.
ANNA-KARENINA-WEB-compressed	T'espaurires dauant eth rivau.
ANNA-KARENINA-WEB-compressed	E jo, tau que te didí en aqueth moment, encara non sai se quin des dus auie mès probabilitats de hèr capitada.
ANNA-KARENINA-WEB-compressed	Per qué non anères dret de cap ath tòn objectiu?
ANNA-KARENINA-WEB-compressed	Ja te didí alavetz que…
ANNA-KARENINA-WEB-compressed	E, en veir que se rogie, Levin guardèc a Esteva Arkadievic enes uelhs.
ANNA-KARENINA-WEB-compressed	Qu'ei cèrt qu'alavetz Kitty se sentie un shinhau atirada per Vronsky, contunhaue Oblonsky.
ANNA-KARENINA-WEB-compressed	Plan.
ANNA-KARENINA-WEB-compressed	Era sua portadura distinguida e era sua futura situacion ena nauta societat influiren fòrça, non sus Kitty, senon sus sa mair!
ANNA-KARENINA-WEB-compressed	Levin arroncilhèc es celhes.
ANNA-KARENINA-WEB-compressed	Era ofensa dera negatiua que l'auien balhat l'usclaue eth còr coma ua nafra nauèra, mès ara ère en çò de sòn, e senter-se entre es sòns paredaus pròpis ei causa que tostemp balhe valor.
ANNA-KARENINA-WEB-compressed	Demora, interrompec a Oblonsky.
ANNA-KARENINA-WEB-compressed	Permete-me que te demani: en qué consistís aguesta portadura de distincion que m'as parlat, ja sigue en Vronsky o en qui que sigue?
ANNA-KARENINA-WEB-compressed	Tu considères que Vronsky ei un aristocrata e jo non.
ANNA-KARENINA-WEB-compressed	Er òme qu'eth sòn pair gessec deth nonarren e arribèc naut de tot per çò de saber-se arrossegar, er òme qu'era sua mair a auut sabi pas se guaires aimants…
ANNA-KARENINA-WEB-compressed	Desencusa; mès jo que me considèri aristocrata e considèri atau ad aqueri que se me retiren per auer darrèr sòn dus o tres generacions de familhes aunorables qu'artenheren eth grad maximau d'educacion (sense parlar de capacitats e d'intelligéncia, qu'ei ua auta causa), que jamès cometeren accions de brigand damb arrés, que non aueren besonh d'arrés, coma es mèns pairs e es mèns pairins.
ANNA-KARENINA-WEB-compressed	Ne coneishi a fòrça atau.
ANNA-KARENINA-WEB-compressed	E atau, te semble mesquin compdar es arbes en bòsc, e tu, ath contrari, regales trenta mil robles a Riabinin; mès tu, plan, recebes un salari e sabi pas se guaires causes mès, tant que jo non recebi arren, e per aquerò tengui compde des bens familhars e es bens artenhudi peth mèn trabalh…
ANNA-KARENINA-WEB-compressed	Nosati èm aristocrates e non es que viuen solet damb es mores que les lancen es poderosi e que se pòden crompar per vint kopeks.
ANNA-KARENINA-WEB-compressed	Per qué me dides tot aquerò?
ANNA-KARENINA-WEB-compressed	Sò cossen damb tu, didec Esteva Arkadievic sincèra e alègraments, a maugrat que sabie que Levin l'includie entre es que se pòden crompar damb vint kopeks.
ANNA-KARENINA-WEB-compressed	Mès era animositat de Levin l'agradèc de vertat.
ANNA-KARENINA-WEB-compressed	Contra qui parles?.
ANNA-KARENINA-WEB-compressed	Encara que t'enganhes pro damb çò que dides de Vronsky, que non me referisqui ad açò.
ANNA-KARENINA-WEB-compressed	Te digui sincèraments que jo ath tòn lòc m'auria demorat en Moscòu e…
ANNA-KARENINA-WEB-compressed	Non.
ANNA-KARENINA-WEB-compressed	Sabi pas s'ac sabes o non, mès que m'ei parièr e t'ac vau a díder.
ANNA-KARENINA-WEB-compressed	Me declarè a Kitty e era me refusèc.
ANNA-KARENINA-WEB-compressed	Per qué?
ANNA-KARENINA-WEB-compressed	Quina pegaria!
ANNA-KARENINA-WEB-compressed	Non parlem mès.
ANNA-KARENINA-WEB-compressed	Perdona-me se m'è mostrat un shinhau rude damb tu, didec Levin.
ANNA-KARENINA-WEB-compressed	E ara que ja ac auie dit tot, tornaue a senter-se coma peth maitin.
ANNA-KARENINA-WEB-compressed	Non t'embèsties damb jo Stiva.
ANNA-KARENINA-WEB-compressed	Se te platz; non m'ages racacòr, acabèc Levin.
ANNA-KARENINA-WEB-compressed	E cuelhec, arrint, era man deth sòn amic.
ANNA-KARENINA-WEB-compressed	Arren d'aquerò, Kostia.
ANNA-KARENINA-WEB-compressed	Que non è de qué emmaliciar-me.
ANNA-KARENINA-WEB-compressed	M'alègri d'aguest explic.
ANNA-KARENINA-WEB-compressed	E ara entà ua auta causa: a viatges peth maitin que i a bona cacilha.
ANNA-KARENINA-WEB-compressed	I anaram?
ANNA-KARENINA-WEB-compressed	Poiria deishar de dormir e vier dirèctaments entar excellent lòc de caça dera estacion.
ANNA-KARENINA-WEB-compressed	Plan ben.
ANNA-KARENINA-WEB-compressed	A maugrat qu'era vida interiora de Vronsky ère shurlada pera sua passion, era sua vida exteriora non auie cambiat e s'esguitlaue ath mès córrer pes camins acostumadi des relacions mondanes, des interessi sociaus, deth regiment.
ANNA-KARENINA-WEB-compressed	Es ahèrs deth regiment ocupauen un lòc important ena vida de Vronsky, mès que pera estima qu'eth l'auie ath còs, pera estima qu'en còs l'auie ada eth.
ANNA-KARENINA-WEB-compressed	Non solet l'estimauen, senon que lo respectauen e èren capinauti d'eth, èren capinauti de qué aqueth òme immensaments ric, educat e intelligent, damb es camins dubèrti entàs capitades, aunors e pompes de tota sòrta, menspredèsse tot aquerò, e que de toti es interèssi dera sua vida non i auesse lòc en sòn còr qu'entàs restacadi as sòns camarades e ath sòn regiment.
ANNA-KARENINA-WEB-compressed	Plan per açò, non parlaue deth sòn amor damb degun des sòns companhs, non deishant anar ne ua soleta paraula ne tansevolhe enes moments de mès alègra embriaguesa (encara que, plan que òc, lèu jamès s'embriagaue enquiath punt de pèrder eth domeni d'eth madeish).
ANNA-KARENINA-WEB-compressed	Per aquerò podie, donc, barrar era boca a quinsevolh des sòns camarades que sagèsse hèr-li era mendre allusion ad aqueres relacions.
ANNA-KARENINA-WEB-compressed	Totun, eth sòn amor qu'ère coneishut en tota era ciutat.
ANNA-KARENINA-WEB-compressed	Mès o mens, toti sospechauen quauquarren des sues relacions damb era Karenina.
ANNA-KARENINA-WEB-compressed	Era majoritat des joeni l'envejauen precisaments per açò que hège mès perilhós eth sòn amor: eth naut cargue de Karenin que hège encara mès escandaloses es sues relacions.
ANNA-KARENINA-WEB-compressed	Era majoritat des senhores joenes qu'auien enveja d'Anna e n'èren hartes d'enténer qualificar-la d'irreprochabla, se sentien satisfètes e solet demorauen era sancion dera opinion publica entà deishar quèir sus era tot eth pes deth sòn mensprètz.
ANNA-KARENINA-WEB-compressed	Premanien ja es sarpats de hanga que lançarien sus Anna quan eth moment siguesse avient.
ANNA-KARENINA-WEB-compressed	Totun, era majoritat dera gent madura e de posicion nauta ère maucontenta der escandal que se premanie.
ANNA-KARENINA-WEB-compressed	Era mair de Vronsky, en saber-se'n des relacions deth sòn hilh, se sentec, ara prumeria, contenta, donques que, sivans es sues idies, arren podie completar mielhor era formacion d'un joen coma un amor damb ua dauna deth gran mon.
ANNA-KARENINA-WEB-compressed	De un aute costat, verificaue, non sense plaser, qu'aquera Karenina, que tant l'auie shautat, que l'auie parlat tant deth sòn hilh, ère a tot darrèr coma totes es hemnes beròies e aunorades, sivans les consideraue era princesa Vronskaya.
ANNA-KARENINA-WEB-compressed	Mès darrèraments s'auie informat qu'eth sòn hilh auie refusat un naut cargue per çò de contunhar en regiment e poder veir ara Karenina, e se'n sabèc de qué i auie personatges plan illustri qu'èren maucontents dera negatiua de Vronsky.
ANNA-KARENINA-WEB-compressed	Aquerò li blaimèc era pensada autant qu'es informes qu'auec de qué aqueres relacions non èren brilhantes e agradiues, ar estil deth gran mon e sivans era les aprovaue, senon ua passion cossen Werther, ua passion hòla, sivans li condauen, e que lo podie amiar entàs majores imprudéncies.
ANNA-KARENINA-WEB-compressed	Tanpòc eth frair màger ère content.
ANNA-KARENINA-WEB-compressed	Que non s'en hège dera sòrta d'amor de sa frair, gran o non, damb passion o sense era, cast o viciós (eth madeish, damb hilhs e tot, entretenguie a ua dançaira e plan per açò guardaue eth cas damb indulgéncia, mès òc que campaue qu'es relacions de sa frair desengustauen ad aqueri que non se les pòt desengustar, aguest ère eth motiu de qué non aprovèsse era sua conducta).
ANNA-KARENINA-WEB-compressed	Aqueth an s'auien organizat corses d'obstacles entà oficiaus e Vronsky s'inscriuec entre es participants, e dempús d'açò crompèc ua ègua anglesa de pura sang.
ANNA-KARENINA-WEB-compressed	Ère fòrça encamardat, mès aquerò non l'empachaue apassionar-se pes pròplèu corses.
ANNA-KARENINA-WEB-compressed	Es dues passions non se destorbauen era ua damb era auta.
ANNA-KARENINA-WEB-compressed	Ath contrari: que li convenien ocupacions e divertiments independents deth sòn amor entà qué lo padeguèssen e hessen repausar d'aqueres impressions que l'agitauen en excès.
ANNA-KARENINA-WEB-compressed	Non li calie tracassar guaire de non aumentar eth pes, pr'amor que pesaue precisaments es quate puds e miei requeridi.
ANNA-KARENINA-WEB-compressed	Màs totun açò, evitaue minjar boniqueries e haries entà non engrassir-se.
ANNA-KARENINA-WEB-compressed	Seigut, damb er unifòrme descordat qu'ath sòn dejós se vedie eth justet blanc, damb es braci sus era taula demorant eth bistèc encomanat, guardaue ua novèla francesa qu'auie botat, dubèrta, dauant dera sièta damb eth solet in de non auer de parlar damb es oficiaus qu'entrauen e gessien.
ANNA-KARENINA-WEB-compressed	Vronsky reflexionaue.
ANNA-KARENINA-WEB-compressed	Pensaue qu'Anna l'auie prometut ua entrevista entà aué, dempús dera corsa.
ANNA-KARENINA-WEB-compressed	Non l'auie vist dempús tres dies e, coma qu'eth sòn marit venguie de tornar der estrangèr, eth non sabie s'era entrevista serie possible o non, e non se l'acodie se com poirie saber-se'n.
ANNA-KARENINA-WEB-compressed	Mana a díder ena casa qu'aganchen de seguit era veitura damb tres shivaus, ordenèc ath mosso que li mestraue eth bistèc ena cauda plata d'argent.
ANNA-KARENINA-WEB-compressed	E apressant-se era plata, comencèc a minjar.
ANNA-KARENINA-WEB-compressed	Ena sala de bilhard deth costat s'entenien patacs de bastons de bilhard, charrades e arridalhes.
ANNA-KARENINA-WEB-compressed	Pera pòrta entrèren dus oficiaus: era un, un gojat joen, de mina doça e malautissa, nauèth gessut deth Còs de Cabdets, e er aute un oficiau veteran, gròs, damb un braçalet en canèth, damb es uelhs petiti, lèu invisibles, en sòn ròstre plen.
ANNA-KARENINA-WEB-compressed	T'arrefortilhes entath trabalh?, didec er oficiau gròs en sèir-se ath sòn costat.
ANNA-KARENINA-WEB-compressed	Ja ac ves, responec Vronsky, seriós, netejant-se es pòts e sense guardar-lo.
ANNA-KARENINA-WEB-compressed	Non cranhes engrassir-te?, persutèc aqueth, en tot virar era sua cagira de cap ar oficiau joen.
ANNA-KARENINA-WEB-compressed	Com?, preguntèc Vronsky damb ua cèrta irritacion, hènt ua potèla, que damb era hec a veir era dobla hilera des sòns dents sarradi.
ANNA-KARENINA-WEB-compressed	Se non cranhes engrassir-te?
ANNA-KARENINA-WEB-compressed	Mosso!
ANNA-KARENINA-WEB-compressed	Jerez!, ordenèc Vronsky ath vailet sense contestar.
ANNA-KARENINA-WEB-compressed	E en tot botar eth libre en aute costat dera sièta, contunhèc liegent.
ANNA-KARENINA-WEB-compressed	Er oficiau gròs cuelhec era carta des vins e se dirigic ath joen.
ANNA-KARENINA-WEB-compressed	Alista tu madeish çò que mos cau béuer, didec, balhant-li era carta e guardant-lo.
ANNA-KARENINA-WEB-compressed	Dilhèu vin deth Rin…, indiquèc er oficiau joen, campant damb timiditat a Vronsky e sajant d'apraiar-se era embrionària mostacha.
ANNA-KARENINA-WEB-compressed	En veir que Vronsky non lo guardaue, er oficiau joen se lheuèc.
ANNA-KARENINA-WEB-compressed	Anem ena sala de bilhard, didec.
ANNA-KARENINA-WEB-compressed	Er oficiau veteran se lheuèc, aubedint-lo, e ambdus se filèren de cap ara pòrta.
ANNA-KARENINA-WEB-compressed	En aqueth moment entrèc ena cramba eth capitan de cavalaria Yachvin, òme naut e de bon pòrt.
ANNA-KARENINA-WEB-compressed	S'apropèc a Vronsky e saludèc damb mensprètz, damb un simple gèst, as auti dus oficiaus.
ANNA-KARENINA-WEB-compressed	Que ja les auem aciu!, cridèc, descargant-li ena espatla un fòrt còp dera sua manòta.
ANNA-KARENINA-WEB-compressed	Vronsky, irritat, virèc eth cap.
ANNA-KARENINA-WEB-compressed	Que hès ben de minjar, Alocha, didec eth capitan damb era sua sonora votz de baritòn.
ANNA-KARENINA-WEB-compressed	Minja, minja e pren ues copes.
ANNA-KARENINA-WEB-compressed	T'avertisqui que non n'è talents.
ANNA-KARENINA-WEB-compressed	Es inseparables!, sorrisclèc Yachvin, hènt burla des dus oficiaus, qu'en aqueth moment entrauen ena auta sala.
ANNA-KARENINA-WEB-compressed	E se seiguec ath ras de Vronsky, crotzant en angle agut es sues cames, emboishades en pantalons de montar fòrça estrets, e que resultauen massa longues entara nautada des cagires.
ANNA-KARENINA-WEB-compressed	Se per qué non vengueres en teatre Krasninsky?
ANNA-KARENINA-WEB-compressed	Que non estèc mau era Numerotova.
ANNA-KARENINA-WEB-compressed	A on ères?
ANNA-KARENINA-WEB-compressed	Me passè fòrça temps en çò des Tversky.
ANNA-KARENINA-WEB-compressed	Yachvin, jogaire e libertin, de qui non se podie díder que siguesse un òme sense principis, pr'amor que professaue principis francaments immoraus, ère eth mielhor amic que Vronsky auie en regiment.
ANNA-KARENINA-WEB-compressed	Vronsky l'apreciaue peth sòn extraordinari vigor fisic, que mostraue generauments beuent coma ua bota, pasant nets sense dormir e tient-se inalterable a maugrat de tot.
ANNA-KARENINA-WEB-compressed	Mès tanben l'estimaue Vronsky pera sua fòrça morau, que demostraue damb eth sòn tracte damb es caps e camarades, que les inspiraue respècte e temor.
ANNA-KARENINA-WEB-compressed	Demostraue tanben aquera energia en jòc, qu'en eth talhaue per milèrs e milèrs, en tot jogar tostemps, a maugrat des enòrmes quantitats de vin begudes, damb tanta adreitia e domeni de se, que passaue per èster eth mielhor jogaire deth Club Anglés.
ANNA-KARENINA-WEB-compressed	En fin, Vronsky estimaue e volie a Yachvin pr'amor que sabie qu'aguest corresponie ath sòn aprèci e afeccion, non peth sòn nòm o riqueses, senon per eth madeish.
ANNA-KARENINA-WEB-compressed	De toti es coneishudi, ère Yachvin eth solet que Vronsky aurie desirat parlar deth sòn amor.
ANNA-KARENINA-WEB-compressed	Encara que Yachvin menspredaue toti es sentiments, Vronsky endonviaue que solet eth serie capable de compréner eth sòn sentiment en çò que valie, ei a díder, comprenent qu'er amor non ei ua badinada ne un divertiment, senon quauquarren seriós e important.
ANNA-KARENINA-WEB-compressed	Vronsky, encara que jamès li parlèsse deth sòn amor, se'n sabie de qué Yachvin ère ath pas de tot e de qué auie eth concèpte que li calie auer.
ANNA-KARENINA-WEB-compressed	E n'auie pro damb lieger-lo enes uelhs deth sòn amic.
ANNA-KARENINA-WEB-compressed	A!, sorrisclèc Yachvin quan Vronsky li didesse qu'auie estat en çò des Tversky.
ANNA-KARENINA-WEB-compressed	E tu, se qué heres agèr?
ANNA-KARENINA-WEB-compressed	Guanhères?, preguntèc Vronsky.
ANNA-KARENINA-WEB-compressed	Ueit mil.
ANNA-KARENINA-WEB-compressed	Mès damb tres mil non i posqui compdar.
ANNA-KARENINA-WEB-compressed	Que non me les pagaràn.
ANNA-KARENINA-WEB-compressed	Alavetz ei parièr que pèrdes apostant per jo, didec Vronsky, arrint, pr'amor que se'n sabie qu'eth sòn amic auie apostat ua fòrta soma a favor sòn en aqueres corses.
ANNA-KARENINA-WEB-compressed	Non perderè.
ANNA-KARENINA-WEB-compressed	Eth solet enemic tòn, de vertat, qu'ei Majotin.
ANNA-KARENINA-WEB-compressed	Plan, que ja è acabat, didec aguest.
ANNA-KARENINA-WEB-compressed	E, en tot lheuar-se, s'endralhèc entara pòrta.
ANNA-KARENINA-WEB-compressed	Yachvin se lheuèc tanben, estirant es sues longues cames e era sua ampla esquia.
ANNA-KARENINA-WEB-compressed	Encara ei lèu entà dinar; mès que me shautarie béuer.
ANNA-KARENINA-WEB-compressed	Pòs-te, ara vengui.
ANNA-KARENINA-WEB-compressed	Mès non, que non voi!, cridèc un aute còp.
ANNA-KARENINA-WEB-compressed	S'entornes en çò de tòn que vengui damb tu.
ANNA-KARENINA-WEB-compressed	E gesseren amassa.
ANNA-KARENINA-WEB-compressed	Vronsky ocupaue en campament ua isba finesa, plan neta e dividida en dus departaments.
ANNA-KARENINA-WEB-compressed	En campament, Petrizky s'estaue tanben damb eth.
ANNA-KARENINA-WEB-compressed	Quan Yachvin e Vronsky entrèren, Petrizky dormie encara.
ANNA-KARENINA-WEB-compressed	Lhèua-te; que ja as dormit pro, didec Yachvin en tot passar en aute costat deth tenhat e bassacar pes espatles ar esperluat Petrizky, que dormie damb eth cap calat en coishin.
ANNA-KARENINA-WEB-compressed	Petrizky s'incorporèc de ressabuda sus es jolhs e campèc ath sòn entorn.
ANNA-KARENINA-WEB-compressed	Qu'a estat aciu ta frair, li didec a Vronsky, me desvelhèc.
ANNA-KARENINA-WEB-compressed	Ath diable damb eth!
ANNA-KARENINA-WEB-compressed	A dit que tornarie.
ANNA-KARENINA-WEB-compressed	E atirant un aute còp era flaçada entada eth, emparèc eth cap en coishin.
ANNA-KARENINA-WEB-compressed	Dèisha-me en patz, Yachvin, li didec ad aguest, que persutaue a tirar dera flaçada.
ANNA-KARENINA-WEB-compressed	Dèisha-me…, se virèc d'esponera e dauric es uelhs.
ANNA-KARENINA-WEB-compressed	E se non, que vau mès que digues aquerò: qué me calerie béuer ara?
ANNA-KARENINA-WEB-compressed	Qu'è era boca coma èsca…
ANNA-KARENINA-WEB-compressed	Çò de mielhor serà béuer vodka, contestèc Yachvin damb era sua votz de baish.
ANNA-KARENINA-WEB-compressed	Tereschenko, hè a vier vodka e cornishons saladi entath senhor!, cridèc ar ordenança.
ANNA-KARENINA-WEB-compressed	Cres que çò de mielhor serà eth vodka?, preguntèc Petrizky, hènt potèles.
ANNA-KARENINA-WEB-compressed	Beues tu?
ANNA-KARENINA-WEB-compressed	Se beuem es dus, d'acòrd.
ANNA-KARENINA-WEB-compressed	E tu, Vronsky, beues?, acabèc Petrizky en tot lheuar-se e estropar-se enquiath pièch damb era flaçada a règues.
ANNA-KARENINA-WEB-compressed	Gessec pera pòrta deth tenhat, quilhèc es braci e cantèc en francés: Auie en Tule un rei…
ANNA-KARENINA-WEB-compressed	Beueràs, Vronsky?, persutèc.
ANNA-KARENINA-WEB-compressed	Dèisha-me en patz, repliquèc Vronsky, en tot botar-se er unifòrme que l'aufrie er ordenança.
ANNA-KARENINA-WEB-compressed	A on vas?, demanèc Yachvin.
ANNA-KARENINA-WEB-compressed	Aquiu qu'as era troika, higec en veir apressar-se eth coche.
ANNA-KARENINA-WEB-compressed	Entàs bòrdes.
ANNA-KARENINA-WEB-compressed	Ath delà, me cau veir abantes a Briansky entà parlar-li des shivaus, didec Vronsky.
ANNA-KARENINA-WEB-compressed	Vronsky, plan, auie prometut visitar a Briansky, que s'estaue a dètz verstas de Sant Petersburg, entà hèr-li a vier es sòs des shivaus.
ANNA-KARENINA-WEB-compressed	Que volie profitar eth temps entà tier-li de passa aquera visita.
ANNA-KARENINA-WEB-compressed	Mès es sòns companhs compreneren de seguit que non anaue solet aquiu.
ANNA-KARENINA-WEB-compressed	Petrizky, tant que seguie cantant, guinhèc eth uelh e possèc es pòts, coma se didesse:
ANNA-KARENINA-WEB-compressed	Saja de non tornar tard, didec solet Yachvin.
ANNA-KARENINA-WEB-compressed	E qué?, se com va eth mèn bai?
ANNA-KARENINA-WEB-compressed	Demora, didec Petrizky, en veir que Vronsky gessie ja.
ANNA-KARENINA-WEB-compressed	Ta frair a deishat aciu ua carta entà tu e ua nòta.
ANNA-KARENINA-WEB-compressed	Mès, a on son?
ANNA-KARENINA-WEB-compressed	Vronsky se posèc.
ANNA-KARENINA-WEB-compressed	A on son?
ANNA-KARENINA-WEB-compressed	Plan, a on son?
ANNA-KARENINA-WEB-compressed	Aguesta qu'ei precisaments era qüestion, didec damb solemnitat Petrizky, en tot passar eth dit guinhaire peth dessús deth nas.
ANNA-KARENINA-WEB-compressed	Tè, respon!
ANNA-KARENINA-WEB-compressed	Non è alugat eth huec damb era.
ANNA-KARENINA-WEB-compressed	Que deuen èster en bèth lòc.
ANNA-KARENINA-WEB-compressed	Dèisha-te de messorgues.
ANNA-KARENINA-WEB-compressed	A on ei era carta?
ANNA-KARENINA-WEB-compressed	De vertat que non m'en sabi.
ANNA-KARENINA-WEB-compressed	O dilhèu ac aurè soniat?
ANNA-KARENINA-WEB-compressed	Demora, demora…
ANNA-KARENINA-WEB-compressed	Per qué t'embèsties?
ANNA-KARENINA-WEB-compressed	S'auesses begut, coma jo delànet, quate botelhes (quate per persona), auries desbrembat tanben a on ère era carta e t'estaries ara descansant…
ANNA-KARENINA-WEB-compressed	Demora; vau a rebrembar-me'n ara madeish.
ANNA-KARENINA-WEB-compressed	Petrizky passèc darrèr eth tenhat e se calèc en lhet.
ANNA-KARENINA-WEB-compressed	Vès?
ANNA-KARENINA-WEB-compressed	Jo qu'èra atau quan entrèc ta frair…
ANNA-KARENINA-WEB-compressed	Òc, òc, òc…
ANNA-KARENINA-WEB-compressed	Aciu que l'as!
ANNA-KARENINA-WEB-compressed	E la treiguec de dejós eth matalàs, qu'ère a on se l'auie sauvat.
ANNA-KARENINA-WEB-compressed	Vronsky cuelhec era carta e era nòta de sa frair.
ANNA-KARENINA-WEB-compressed	Qu'ère çò que se demoraue.
ANNA-KARENINA-WEB-compressed	Era nòta de sa frair didie qu'auie besonh de parlar-li.
ANNA-KARENINA-WEB-compressed	Vronsky se'n sabie de qué ambues causes èren restacades a çò de madeish.
ANNA-KARENINA-WEB-compressed	Ena entrada dera sua casa se trapèc a dus oficiaus, un d'eri pertanhie ath sòn regiment.
ANNA-KARENINA-WEB-compressed	A on vas?, li demanèren.
ANNA-KARENINA-WEB-compressed	Que me cau vier entà Peterhof.
ANNA-KARENINA-WEB-compressed	A arribat eth shivau de Tsarkoie Selo?
ANNA-KARENINA-WEB-compressed	Òc, mès non l'è vist.
ANNA-KARENINA-WEB-compressed	Diden qu'eth “Gladiator” de Majotin coishege.
ANNA-KARENINA-WEB-compressed	Non ei vertat.
ANNA-KARENINA-WEB-compressed	Mès sabi pas se com vatz a sautar damb era hanga que i a!, didec er aute oficiau.
ANNA-KARENINA-WEB-compressed	Aciu que son es mèns sauvadors, didec Petrizky en veir as oficiaus.
ANNA-KARENINA-WEB-compressed	Er ordenança ère ath sòn dauant hènt-se a vier eth vodka e es cornishons saladi.
ANNA-KARENINA-WEB-compressed	Yachvin me mane que beua entà refrescar-me, higec.
ANNA-KARENINA-WEB-compressed	Quines nets que mos balhèretz!, didec un des oficiaus.
ANNA-KARENINA-WEB-compressed	Non me deishèretz clucar eth uelh en tota era net.
ANNA-KARENINA-WEB-compressed	Se te'n sabèsses com acabèrem!, didie Petrizky.
ANNA-KARENINA-WEB-compressed	Volkov pugèc en losat e didie qu'ère trist.
ANNA-KARENINA-WEB-compressed	E jo didí alavetz: “Musica!
ANNA-KARENINA-WEB-compressed	Era Marcha funèbra!”.
ANNA-KARENINA-WEB-compressed	E Volkov s'esclipsèc en losat ath son dera marcha funèbra…
ANNA-KARENINA-WEB-compressed	Beu prumèr vodka e dempús aigua de Seltz damb fòrça citron, didec Yachvin que s'estaue dauant de Petrziky tau qu'ua mair qu'obligue ath sòn hilh a préner ua medecina.
ANNA-KARENINA-WEB-compressed	Dempús que poiràs ja prener-te ua botelha de champanha.
ANNA-KARENINA-WEB-compressed	Mès solet ua, è?
ANNA-KARENINA-WEB-compressed	Aquerò qu'ei tot!
ANNA-KARENINA-WEB-compressed	Demora, Vronsky, vam a béuer.
ANNA-KARENINA-WEB-compressed	Non.
ANNA-KARENINA-WEB-compressed	Adishatz, senhors.
ANNA-KARENINA-WEB-compressed	Aué que non deui.
ANNA-KARENINA-WEB-compressed	Cranhes guanhar pes?
ANNA-KARENINA-WEB-compressed	Alavetz beueram solets.
ANNA-KARENINA-WEB-compressed	Hè-me a vier aigua de Seltz e citron, didec Petrizky ar ordenança.
ANNA-KARENINA-WEB-compressed	Vronsky!, didec un d'eri ath joen quan gessie.
ANNA-KARENINA-WEB-compressed	Què te cau?
ANNA-KARENINA-WEB-compressed	Qu'auries de copar-te eth peu.
ANNA-KARENINA-WEB-compressed	Pese massa.
ANNA-KARENINA-WEB-compressed	Mès que mès eth dera calvícia.
ANNA-KARENINA-WEB-compressed	Reauments Vronsky se demoraue calvet abantes d'ora.
ANNA-KARENINA-WEB-compressed	Eth arric alègraments, mostrant es sues dents sarrades, e, en tot caperar-se era calvicia damb era casqueta, gessec e se seiguec en coche.
ANNA-KARENINA-WEB-compressed	Entara bòrda!, ordenèc.
ANNA-KARENINA-WEB-compressed	Vronsky encara non l'auie vist.
ANNA-KARENINA-WEB-compressed	Pendent es darrèri dies non la treiguie a passejar eth madeish, senon eth sòn entraïnador, atau qu'ignoraue er estat que se trapaue era cavaladura.
ANNA-KARENINA-WEB-compressed	Aguest pistèc.
ANNA-KARENINA-WEB-compressed	Qu'ère un anglés sec, que cauçaue bòtes nautes e vestie giqueta cuerta, damb ua guinsa de peu ena maishèra.
ANNA-KARENINA-WEB-compressed	Caminaue damb er anament un shinhau bastrús des jockeys, plan desseparadi es codes, e gessec ath sòn encontre en tot balançar-se.
ANNA-KARENINA-WEB-compressed	Com te va “Fru-Fru”?, preguntèc Vronsky en anglés.
ANNA-KARENINA-WEB-compressed	All rigth, sir, responec er anglés damb votz guturau e prigonda.
ANNA-KARENINA-WEB-compressed	Que serà mielhor que non passetz a veder-la, higec, en tot trèir-se eth chapèu.
ANNA-KARENINA-WEB-compressed	Que l'è botat era bocada e s'està nerviosa.
ANNA-KARENINA-WEB-compressed	Qu'ei mielhor non shordar-la.
ANNA-KARENINA-WEB-compressed	Que i vau, i vau.
ANNA-KARENINA-WEB-compressed	Voi veder-la.
ANNA-KARENINA-WEB-compressed	Anem, donc, didec er anglés lèu sense daurir era boca.
ANNA-KARENINA-WEB-compressed	E, botjant es codes, entrèc ena bòrda damb anament desgahonat.
ANNA-KARENINA-WEB-compressed	Entrèren en un petit pati que precedie er estable.
ANNA-KARENINA-WEB-compressed	Ena bòrda i auie cinc shivaus enes sòns corresponenti lòcs.
ANNA-KARENINA-WEB-compressed	Vronsky se'n sabie que tanben ère aquiu eth sòn competidor mès temible, “Gladiator”, eth shivau ròi de Majotin.
ANNA-KARENINA-WEB-compressed	Mès qu'ath sòn pròpi shivau, a Vronsky l'interessaue examinar a “Gladiator”, que jamès auie vist enquia alavetz.
ANNA-KARENINA-WEB-compressed	Mès era etiqueta vidanta entre es afeccionadi a shivaus enebie non solet veir es deth contrari, senon ne tansevolhe preguntar per eri.
ANNA-KARENINA-WEB-compressed	Sabie qu'aqueth ère “Gladiator”, mès Vronsky virèc eth cap damb eth sentiment d'un òme educat que vire eth cap entà non liéger era carta dubèrta d'un tresau, a maugrat qu'eth sòn contengut l'intrigue.
ANNA-KARENINA-WEB-compressed	Dempús s'apressèc entath departament de “Fru-Fru”.
ANNA-KARENINA-WEB-compressed	Aquiu qu'ei eth shivau de Mah…
ANNA-KARENINA-WEB-compressed	Mak…
ANNA-KARENINA-WEB-compressed	Non artenhi a prononciar aguest nòm, didec er anglés, hènt veir damb eth sòn pòdo de lorda ungla eth departament de “Gladiator”.
ANNA-KARENINA-WEB-compressed	De Majotin?
ANNA-KARENINA-WEB-compressed	Òc; ei eth mèn competidor mès temible, afirmèc Vronsky.
ANNA-KARENINA-WEB-compressed	Se vos lo montèssetz, jo qu'apostaria per vos, didec er anglés.
ANNA-KARENINA-WEB-compressed	Enes carrères d'obstacles qu'ei qüestion de saber montar ben e de pluck, didec er anglés.
ANNA-KARENINA-WEB-compressed	E damb aguesta paraula volie significar gausaria e valentia.
ANNA-KARENINA-WEB-compressed	Vronsky non solet pensaue que n'auie pro, senon qu'ère convençut de qué arrés en mon podie auer mès pluck qu'eth.
ANNA-KARENINA-WEB-compressed	Pensatz qu'ei de besonh mès sudor?
ANNA-KARENINA-WEB-compressed	Non n'ei de besonh.
ANNA-KARENINA-WEB-compressed	Mès, non parletz tan naut, se vos platz, contestèc er anglés.
ANNA-KARENINA-WEB-compressed	Eth shivau s'agite, higec en tot senhalar damb era man eth departament barrat que se trapauen ath sòn dauant e que d'eth gessie un bronit de bates pataquejant era pala.
ANNA-KARENINA-WEB-compressed	Dauric era pòrta e Vronsky entrèc en estable, leugèraments illuminat a trauèrs d'ua hiestreta.
ANNA-KARENINA-WEB-compressed	En estable, estornejant es pautes sus era palha frèsca, s'estaue era ègua, baia escura, damb eth fren botat.
ANNA-KARENINA-WEB-compressed	Es sòns auassi qu'èren massa brusqui e, encara que de torax gessent, qu'ère estret de pièch.
ANNA-KARENINA-WEB-compressed	Auie era gropa un shinhau en.honsada e enes pautes deth dauant, e mès enes deth darrèr, se notaue ua evidenta grossieretat.
ANNA-KARENINA-WEB-compressed	Es muscles des pautes non èren fòrti e, ath delà, eth vrente resultaue plan ample, çò qu'ère estonant en tot considerar era dièta e tanben es primes anques der animau.
ANNA-KARENINA-WEB-compressed	Es uassi des pautes non semblauen, jos es garrons, mès amples qu'un dit se se les guardaue de cara, mès resultauen fòrça solides se s'examinauen de costat.
ANNA-KARENINA-WEB-compressed	Era cavala, en sòn ensems, exceptat se se la guardaue de flanc, resultaue sarrada des costats e alongada entà baish.
ANNA-KARENINA-WEB-compressed	Mès que tenguie en maximum grad ua qualitat que hège desbrembar es sòns defèctes: era “sang”, coma diden es anglesi.
ANNA-KARENINA-WEB-compressed	Entre eth hilat des sòns nèrvis, es sòns proeminents muscles, en tot diboishar-se a trauèrs dera pèth fina, flexibla e leugèra coma eth satin, semblauen tan fòrti coma es uassi.
ANNA-KARENINA-WEB-compressed	Eth cap, prim, de uelhs gessents, alègres e ludents, s'agranie entara boca, amuishant enes fòsses nausaus eth teleret ric en sang.
ANNA-KARENINA-WEB-compressed	Tota era sua figura, e sustot era sua tèsta, auie ua expression categorica, energica e doça ath còp.
ANNA-KARENINA-WEB-compressed	Qu'ère un d'aqueri animaus que semble que se non parlen ei solet pr'amor qu'era estructura dera sua boca non ac permet.
ANNA-KARENINA-WEB-compressed	En entrar Vronsky, er animau alendèc prigondaments e torçant es sòns uelhs enquia qu'ès orbites li rogiren de sang, guardèc as qu'entrauen per aute costat en tot hèr secodides en fren e botjar rapidaments es pautes.
ANNA-KARENINA-WEB-compressed	Guardatz se guaire n'ei de nerviosa!, didec er anglés.
ANNA-KARENINA-WEB-compressed	Pòst-te, estimada, pòst-te…!, gasulhèc Vronsky, en tot apressar-se ara cavala e parlar-li.
ANNA-KARENINA-WEB-compressed	Coma mès s'apropaue Vronsky, mès s'inquietaue er animau.
ANNA-KARENINA-WEB-compressed	A tot darrèr, quan eth siguec ath sòn costat, “Fru-Fru” se solatgèc e es sòns muscles tremolèren jos era pèth doça e fina.
ANNA-KARENINA-WEB-compressed	Vronsky amorassèc eth sòn còth robust, apraièc ua guinsa de crins que li queiguie entar aute costat e apressèc eth ròstre enes nasi der animau, fini e redgi coma es ales d'ua arrata-cauda.
ANNA-KARENINA-WEB-compressed	Era cavala hec ua brusenta aspiracion, deishèc anar er aire pes nasi tremolosi, baishèc ua aurelha e estenec entà Vronsky eth morre nere e fòrt, tau que se volesse cuélher era manja deth sòn patron.
ANNA-KARENINA-WEB-compressed	Mès, en rebrembar-se'n qu'amiaue era bocada, comencèc a cambiar era posicion des sues fines pautes.
ANNA-KARENINA-WEB-compressed	Pòst-te, estimada, pòst-te, didec eth, en tot amorassar-li era gropa.
ANNA-KARENINA-WEB-compressed	E gessec der estable satisfèt per trobar ar animau en tan bona disposicion.
ANNA-KARENINA-WEB-compressed	Era excitacion dera ègua s'auie comunicat a Vronsky, que sentie qu'era sang li borie en còr e que, madeish qu'er animau, lo possaue un desir de botjar-se, de nhacar.
ANNA-KARENINA-WEB-compressed	Qu'ère ua sensacion que li costaue temor e alegria ath còp.
ANNA-KARENINA-WEB-compressed	Fidi en vos, li didec ar anglés.
ANNA-KARENINA-WEB-compressed	Tàs sies e mieja, en lòc acordat.
ANNA-KARENINA-WEB-compressed	Tot se passarà ben, repliquèc er anglés.
ANNA-KARENINA-WEB-compressed	Entà on anatz ara, mylord?, preguntèc, de pic, e balhant a Vronsky un tractament non tengut lèu jamès per eth enquia alavetz.
ANNA-KARENINA-WEB-compressed	Vau a tier-li ua visita a Bransky e en ua ora serè en casa.
ANNA-KARENINA-WEB-compressed	Er anglés lo campèc atentiuaments e, tau que s'endonvièsse entà a on anaue, higec:
ANNA-KARENINA-WEB-compressed	Qu'ei fòrça important èster tranquil abantes dera corsa.
ANNA-KARENINA-WEB-compressed	Non vos embestiètz ne desengustètz per arren.
ANNA-KARENINA-WEB-compressed	All right, didec Vronsky arrint.
ANNA-KARENINA-WEB-compressed	E, sautant en coche, ordenèc ath menaire que l'amièsse entà Peterhorf.
ANNA-KARENINA-WEB-compressed	Tostemps madeish!
ANNA-KARENINA-WEB-compressed	Toti, autanplan sa mair e eth sòn frair, trapauen de besonh calar-se enes ahèrs deth sòn còr.
ANNA-KARENINA-WEB-compressed	Aquera intromission li desvelhaue era ira, qu'ère un sentiment que experimentaue pògui viatges.
ANNA-KARENINA-WEB-compressed	Per qué considèren toti coma un déuer preocupar-se de jo?
ANNA-KARENINA-WEB-compressed	Solide pr'amor que se n'encueden de qué se tracte de quauquarren incomprensible entada eri.
ANNA-KARENINA-WEB-compressed	Guaire m'aclapen es sòn conselhs!
ANNA-KARENINA-WEB-compressed	Se siguessen relacions vidantes e triviaus, coma es de costum ena societat, me deisharien tranquil; mès se'n saben qu'aquerò ei diferent, que non se tracte d'ua badinada e qu'estimi ad aguesta hemna mès qu'ara mia vida.
ANNA-KARENINA-WEB-compressed	E, coma que non comprenen tau sentiment, s'embèstien.
ANNA-KARENINA-WEB-compressed	Se passe çò que se passe, nosati mos auem creat era nòsta sòrt e non mos planhem d'era”, pensaue, en tot referir-se damb aqueth “nosati” a Anna e ada eth madeish.
ANNA-KARENINA-WEB-compressed	Que non n'an era mès pichona idia de se qué ei era felicitat; ignòren que dehòra d'aguest amor non existís fortuna ne malur, pr'amor que non existís ne tansevolhe era vida”, acabèc Vronsky.
ANNA-KARENINA-WEB-compressed	S'anujaue pera intromission des auti, a maugrat que, ath hons, arreconeishie qu'auien rason.
ANNA-KARENINA-WEB-compressed	Sentie qu'eth sòn amor per Anna non ère huec de palha, que s'esbugassarie coma s'esbugassen es relacions mondanes, sense deishar ena vida d'ambdús d'autes tralhes que rebrembes agradius o desagradius.
ANNA-KARENINA-WEB-compressed	Arreconeishie çò de terrible dera situacion d'ambdús, era dificultat d'amagar eth sòn amor, de mentir e enganhar ath respècte, en trapar-se es dus ara vista de toti; òc, de mentir e d'enganhar, e d'èster susvelhant, pensant tostemp enes auti, quan era passion que les junhie ère tan aclapanta que les hège desbrembar-se'n de tot çò que non siguesse eth sòn amor.
ANNA-KARENINA-WEB-compressed	Rebrembaue damb claretat era freqüéncia que les calie hè'c en tot forçar atau era sua natura, e rebrembèc, mès que mès, damb claretat especiau era vergonha qu'experimentaue Anna en veder-se obligada a simular.
ANNA-KARENINA-WEB-compressed	Dès qu'auie relacions damb Anna sentie soent un estranh sentiment de repulsion que lo dominaue totafèt.
ANNA-KARENINA-WEB-compressed	Repulsion entà Alexei Alexandrovic, entà eth madeish, enta toti.
ANNA-KARENINA-WEB-compressed	L'aurie tardat poder precisar aqueth sentiment, mès lo refusaue tostemp luenh d'eth.
ANNA-KARENINA-WEB-compressed	Estornegèc era tèsta e contunhèc pensant: “Abantes era qu'ère malerosa, mès se sentie capinauta e tranquilla.
ANNA-KARENINA-WEB-compressed	Ara, ça que la, non pòt auer orgulh ne tranquillitat, encara qu'ac hèsque veir.
ANNA-KARENINA-WEB-compressed	Que mos cau acabar damb aquerò”, resolvec.
ANNA-KARENINA-WEB-compressed	Eth botarràs siguec de cuerta durada, e quan Vronsky arribaue ena sua destinacion a galaup deth shivau de braç, que pressaue a córrer as shivaus lateraus sense besonh d'ahiscar-les, eth solei ludie de nauèth e es losats des cases ostiuenques e es annadidi telhs des jardins que costejauen eth carrèr principau amuishauen ua claretat umida, e era aigua regolejaue des arrames e s'esguitlaue pes losats damb alègre rumor.
ANNA-KARENINA-WEB-compressed	En tot demorar trapar-la soleta,Vronsky, tau que hège tostemp entà atirar mens era atencion, deishèc eth coche abantes d'arribar en petit pònt, auancèc a pè e, en sòrta d'entrar pera pòrta principau que daue tath carrèr, entrèc pera deth pati.
ANNA-KARENINA-WEB-compressed	A arribat eth senhor?, preguntèc ath jardinèr.
ANNA-KARENINA-WEB-compressed	Non, senhor.
ANNA-KARENINA-WEB-compressed	Era senhora, òc qu'ei ena casa.
ANNA-KARENINA-WEB-compressed	Mès entratz pera pòrta principau!
ANNA-KARENINA-WEB-compressed	Aquiu que i a vailets e vos poiràn daurir, didec er òme.
ANNA-KARENINA-WEB-compressed	Non, passarè peth jardin.
ANNA-KARENINA-WEB-compressed	E, segur ja de qué Anna ère soleta, e volent susprener-la, donques que non l'auie anonciat era sua visita entà aué e non deuie demorar veder-lo abantes des corses, se filèc, lheuant era espada e caminant de punta peth sable dera corsèra entornejada de flors, de cap ara terrassa que daue tath jardin.
ANNA-KARENINA-WEB-compressed	Que s'auie desbrembat tot çò que pensaue pendent eth camin sus es dificultats e es desengusti dera sua situacion.
ANNA-KARENINA-WEB-compressed	Solet sabie que venguie a veder-la, e non damb era imaginacion, senon viua, tau qu'ère.
ANNA-KARENINA-WEB-compressed	Ja pujaue, caushigant tostemp damb cautèla, entà non hèr bronit, es lisi gradons dera escala, quan de pic se'n brembèc de çò que tostemp desbrembaue, çò que hège mès penibles es sues ralacions damb era: eth hilh d'Anna, tostemp damb era sua guardada interrogatiua que tan desagradiua li resultaue.
ANNA-KARENINA-WEB-compressed	Eth mainatge shordaue es sues cites mès qu'arrés.
ANNA-KARENINA-WEB-compressed	Quan ère damb eri, ne Anna ne Vronsky gosauen díder arren que non se podesse repetir dauant de d'auti, ne tenguien allusions qu'eth mainatge non podesse compréner.
ANNA-KARENINA-WEB-compressed	Non ac auien acordat atau: era causa que venguec per era madeisha.
ANNA-KARENINA-WEB-compressed	Ena sua preséncia parlauen solet tau que se siguessen simples coneishudi.
ANNA-KARENINA-WEB-compressed	Mès, a maugrat des sues precaucions, Vronsky susprenie soent tachada en eth ua guardada atentiua e estranha, e verificaue cèrta timiditat, cèrta inegalitat (ara un afècte excessiu, ara indiferéncia) en tracte que li balhaue eth mainatge.
ANNA-KARENINA-WEB-compressed	Se diderie qu'eth mainatge endonviaue qu'entre aqueth òme e sa mair i auie ua relacion prigonda, incomprensibla entada eth.
ANNA-KARENINA-WEB-compressed	En realitat, eth mainatge non comprenie aqueres relacions e s'esdegaue a concretar es sentiments que li deuie inspirar Vronsky.
ANNA-KARENINA-WEB-compressed	Era sua sensibilitat mainadenca li permetie notar claraments que sa pair, era sua institutritz, era preceptritz, toti fin finau, non apreciauen a Vronsky, senon que lo guardauen damb repugnància e temor, encara que non didessen arren sus eth, tant que sa mair lo tractaue tostemp coma ath sòn mielhor amic.
ANNA-KARENINA-WEB-compressed	Qui ei?
ANNA-KARENINA-WEB-compressed	Me lo cau estimar?
ANNA-KARENINA-WEB-compressed	Non lo compreni e deu èster eth mèn tòrt; que deui èster un mainatge dolent o pèc”, pensaue eth petit.
ANNA-KARENINA-WEB-compressed	E aguesta ère era causa dera sua expression interrogatiua e un shinhau marrida e dera timiditat e era inegalitat de tracte que tant anujauen a Vronsky.
ANNA-KARENINA-WEB-compressed	Plan que òc, era preséncia deth mainatge inspiraue en Vronsky es sentiments d'un navegant que verifique, damb era bossòla, que seguís ua rota confonuda, sense mejans entà poder-la redreçar, en tot senter-se cada còp mès horaviat e conscient de qué eth cambi de direccion equival ara sua pèrta.
ANNA-KARENINA-WEB-compressed	Aqueth mainatge damb era sua ingenua guardada representaue ena vida era bossòla que les mercaue a Anna e ada eth eth grad d'esgariament que se'n sabien qu'estauen, a maugrat que remissen arreconeishè'c.
ANNA-KARENINA-WEB-compressed	Sergi non se trapaue ena casa.
ANNA-KARENINA-WEB-compressed	Auie gessut de passejada, en tot arrapar-lo era ploja ath miei deth camp.
ANNA-KARENINA-WEB-compressed	Anna auie manat un vailet e ua gojata entà cercar-lo e ara s'estaue soleta, seiguda ena terrassa, en tot demorar-lo.
ANNA-KARENINA-WEB-compressed	Vestie un vestit blanc damb amples brodaries e, en èster en un cant dera terrassa, darrèr es flors, non vedie a Vronsky.
ANNA-KARENINA-WEB-compressed	Jocant eth cap d'escuri retortilhs, tenguie ua asagadora entre es sues polides mans anerades qu'eth coneishie pro ben.
ANNA-KARENINA-WEB-compressed	Se posèc, guardant-la extasiat.
ANNA-KARENINA-WEB-compressed	Que vos cau?
ANNA-KARENINA-WEB-compressed	Vos trapatz mau?, preguntèc eth, en francés, en tot apressar-se.
ANNA-KARENINA-WEB-compressed	Qu'aurie volut precipitar-se entada era, mès en pensar que i podie auer quauqu'un que les vedesse, guardèc prumèr entàs veiraus deth balcon e se rogic, coma tostemp que li calie guardar ath sòn entorn.
ANNA-KARENINA-WEB-compressed	Non: que sò ben, repliquèc era, en tot lheuar-se e sarrar era man que l'aufrie Vronsky.
ANNA-KARENINA-WEB-compressed	Mès non vos demoraua.
ANNA-KARENINA-WEB-compressed	Diu mèn, quines mans tan heredes!, exclamèc eth.
ANNA-KARENINA-WEB-compressed	Que m'as espaurit, didec Anna.
ANNA-KARENINA-WEB-compressed	Sò soleta, demorant a Sergi, que gessec de passejada.
ANNA-KARENINA-WEB-compressed	Vieràn per aguest costat.
ANNA-KARENINA-WEB-compressed	A maugrat des sòns esfòrci entà tier-se tranquilla, es sòns pòts tremolauen.
ANNA-KARENINA-WEB-compressed	Desencusatz-me que venguessa.
ANNA-KARENINA-WEB-compressed	Non me siguec possible passar un dia mès sense veder-vos, didec Vronsky, tostemp en francés, entà evitar er ceremoniós “vostè” e eth comprometent “tu” der idiòma rus.
ANNA-KARENINA-WEB-compressed	Desencusar-te de qué?
ANNA-KARENINA-WEB-compressed	Sò fòrça contenta.
ANNA-KARENINA-WEB-compressed	O vos trapatz mau o ètz trista, contunhèc Vronsky, sense deishar era sua man e inclinant-se entà Anna.
ANNA-KARENINA-WEB-compressed	En qué pensàuetz?
ANNA-KARENINA-WEB-compressed	Tostemp en çò de madeish, repliquèc era, arrint.
ANNA-KARENINA-WEB-compressed	Qu'ère vertat.
ANNA-KARENINA-WEB-compressed	Ara madeish, en arribar Vronsky, Anna pensaue precisaments en com ère possible qu'a Betsy, per exemple (pr'amor que se'n sabie des sues relacions damb Tuchskovic), li resultèsse tot tant de bon hèr, mentre qu'ada era l'ère tan penible.
ANNA-KARENINA-WEB-compressed	E aué aguest pensament la tormentaue particularaments per diuèrses rasons.
ANNA-KARENINA-WEB-compressed	Encara non m'auetz dit se qué pensàuetz quan entrè.
ANNA-KARENINA-WEB-compressed	Didetz-m'ac, se vos platz, supliquèc Vronsky, interrompent era sua convèrsa.
ANNA-KARENINA-WEB-compressed	Anna non responec.
ANNA-KARENINA-WEB-compressed	Era sua man jogaue damb ua huelha e tremolaue.
ANNA-KARENINA-WEB-compressed	Vronsky se n'encuedèc e en sòn ròstre s'exprimic aquera somission, aquera aubediéncia cèga que tant esmoiguie a Anna.
ANNA-KARENINA-WEB-compressed	Veigui que vos passe quauquarren.
ANNA-KARENINA-WEB-compressed	Com vau a èster tranquil en tot saber-me'n que patitz ua pena que non partegi?
ANNA-KARENINA-WEB-compressed	Didetz-m'ac, per Diu, persutèc.
ANNA-KARENINA-WEB-compressed	Entà qué temptar-lo?”, pensaue Anna en tot guardar-lo.
ANNA-KARENINA-WEB-compressed	E era sua man e era huelha tremolauen cada còp mès.
ANNA-KARENINA-WEB-compressed	Se vos platz, per Diu, persutèc eth.
ANNA-KARENINA-WEB-compressed	Vos ac digui?
ANNA-KARENINA-WEB-compressed	Òc, òc, òc.
ANNA-KARENINA-WEB-compressed	Que sò prenhs, gasulhèc Anna doçaments, en votz baisha.
ANNA-KARENINA-WEB-compressed	E li sarrèc era man.
ANNA-KARENINA-WEB-compressed	Ça que la, comprenec qu'era crisi qu'eth desiraue auie arribat, qu'ère impossible amagar mès es hèts ath marit e que de bèra manèra s'auie d'acabar ara fòrça damb aqueth estat de causes.
ANNA-KARENINA-WEB-compressed	Ath delà, era emocion d'Anna se la hec a vier eth, lèu fisicaments.
ANNA-KARENINA-WEB-compressed	Li hec ua guardada amorassadoira e sometuda, punèc era sua man, se lheuèc e comencèc a passejar pera terrassa en silenci.
ANNA-KARENINA-WEB-compressed	Òc, didec ara fin, en tot apropar-se ada era.
ANNA-KARENINA-WEB-compressed	Ne vos ne jo qu'auem considerat es nòstes relacions coma ua badinada.
ANNA-KARENINA-WEB-compressed	E ara era nòsta sòrt qu'ei decidida.
ANNA-KARENINA-WEB-compressed	Mos cau acabar, didec, guardant ath sòn entorn, aguesta mentida que viuem.
ANNA-KARENINA-WEB-compressed	Acabar, Alexei?
ANNA-KARENINA-WEB-compressed	E com?, preguntèc Anna, damb votz tremolosa, miralhat eth ròstre damb un fèble arridolet.
ANNA-KARENINA-WEB-compressed	Abandonant ath tòn marit e junhent es nòstes vides.
ANNA-KARENINA-WEB-compressed	Que ja ne son ara, responec era, damb votz lèu imperceptibla.
ANNA-KARENINA-WEB-compressed	Mès non deth tot.
ANNA-KARENINA-WEB-compressed	E se qué podem hèr, Alexei?
ANNA-KARENINA-WEB-compressed	Ditz-m'ac, repliquèc Anna, hènt un arridolet damb tristesa en pensar ena delicada situacion que se trapauen.
ANNA-KARENINA-WEB-compressed	Com gésser de tot aquerò?
ANNA-KARENINA-WEB-compressed	Dilhèu non sò era esposa deth mèn marit?
ANNA-KARENINA-WEB-compressed	Que i a ua gessuda entà tot.
ANNA-KARENINA-WEB-compressed	Mos cau decidir, didec Vronsky.
ANNA-KARENINA-WEB-compressed	Quinsevolh causa serà mielhor que víuer d'aguesta sòrta.
ANNA-KARENINA-WEB-compressed	Jo veigui perfèctaments se guaire patisses per tot: peth mon, peth tòn hilh, peth tòn marit…
ANNA-KARENINA-WEB-compressed	Peth mèn marit, non, didec Anna damb un arridolet ingenú.
ANNA-KARENINA-WEB-compressed	Non lo coneishi, non pensi en eth, non existís entà jo.
ANNA-KARENINA-WEB-compressed	Que non ei vertat.
ANNA-KARENINA-WEB-compressed	Te coneishi.
ANNA-KARENINA-WEB-compressed	Patisses per eth.
ANNA-KARENINA-WEB-compressed	Ath delà, eth que non se'n sap d'arren, didec Anna.
ANNA-KARENINA-WEB-compressed	E de ressabuda sentec qu'es sues caròles, eth front, eth còth, se rogien.
ANNA-KARENINA-WEB-compressed	Lèrmes de vergonha acodiren entàs sòns uelhs.
ANNA-KARENINA-WEB-compressed	Non parlem d'eth, concludic.
ANNA-KARENINA-WEB-compressed	Diuèrsi còps auie sajat Vronsky, encara que non tan decididaments coma ara, de parlar damb Anna sus era sua situacion.
ANNA-KARENINA-WEB-compressed	E cada viatge trapaue era madeisha superficialitat e era madeisha leugeresa de pensament qu'ara mostraue era en contestar ara proposicion que li hège.
ANNA-KARENINA-WEB-compressed	Se diderie que i auie quauquarren qu'Anna non volie o non podie esclarir damb era madeisha, coma se cada viatge que començaue a parlar sus aquerò era vertadèra Anna se tornaue coma entelerida e venguesse a èster ua auta hemna, estranha entada eth, ua hemna que non estimaue, que cranhie e refusaue.
ANNA-KARENINA-WEB-compressed	Mès Vronsky, aué, ère decidit, passèsse çò que passèsse, a didè'c tot.
ANNA-KARENINA-WEB-compressed	Se'n sàpie o non eth sòn marit, didec damb eth sòn ton de costum, fèrm e seren, a nosati que mos ei parièr.
ANNA-KARENINA-WEB-compressed	Mès non podem contunhar atau, mès que mès ara.
ANNA-KARENINA-WEB-compressed	E qué voletz que hescam?, preguntèc era, damb eth sòn abituau arridolet ironic.
ANNA-KARENINA-WEB-compressed	Qu'auie cranhut que Vronsky s'agarrèsse ara leugèra era sua confidéncia e ara se sentie desengustada damb era madeisha, en veir qu'eth dedusie deth hèt eth besonh absolut d'ua solucion energica.
ANNA-KARENINA-WEB-compressed	Que vos cau cohessar tot ath vòste marit e abandonar-lo.
ANNA-KARENINA-WEB-compressed	Plan: imaginatz que l'ac cohèssi, didec Anna.
ANNA-KARENINA-WEB-compressed	Sabetz çò que se passarie?
ANNA-KARENINA-WEB-compressed	Vos ac posqui díder d'ença ara madeish, e ua lum marrida ludec enes sòns uelhs, tan doci moments abantes.
ANNA-KARENINA-WEB-compressed	Que ja vos avertí des conseqüéncies en sens religiós, familhar e sociau…
ANNA-KARENINA-WEB-compressed	Vos non auetz seguit es mèns conselhs.
ANNA-KARENINA-WEB-compressed	Mès jo non posqui desaunorar eth mèn nòm…” Anna ère a mand de híger: “ne eth deth mèn hilh”, mès non volec implicar ath mainatge ena sua burla, e higec: “desaunorar eth mèn nòm”, e quauquarren d'aguesta sòrta.
ANNA-KARENINA-WEB-compressed	Encara seguic: En resumit, damb eth sòn estil d'estadista e es sues paraules precises e clares, me diderà que non me pòt deishar partir e que cuelherà es mesures que siguen de besonh entà evitar er escandal.
ANNA-KARENINA-WEB-compressed	E harà, serena e escrupulosaments, çò que digue.
ANNA-KARENINA-WEB-compressed	Non ei un òme, senon ua maquina.
ANNA-KARENINA-WEB-compressed	E ua maquina pervèrsa quan s'embèstie, higec en tot rebrembar a Alexei Alexandrovic damb toti es detalhs dera sua figura, damb era sua forma de parlar, acusant-lo de tot çò de mau que podie trapar en eth, sense perdonar-li arren per aquera terribla baishesa que d'era n'ère colpabla dauant deth sòn marit.
ANNA-KARENINA-WEB-compressed	Anna, didec Vronsky, damb votz doça e persuasiva, en tot sajar de padegar-la, totun açò mos cau díder-l'ac e dempús actuar sivans çò qu'eth decidisque.
ANNA-KARENINA-WEB-compressed	E auram de húger?
ANNA-KARENINA-WEB-compressed	Per qué non?
ANNA-KARENINA-WEB-compressed	Non veigui cap possibilitat de contunhar atau, e non solet per jo, senon pr'amor que veigui se guaire patitz vos.
ANNA-KARENINA-WEB-compressed	Plan: húger…e vier a èster era vòsta aimanta, didec Anna damb dolenteria.
ANNA-KARENINA-WEB-compressed	Anna!, sorrisclèc eth, damb un trende repotec.
ANNA-KARENINA-WEB-compressed	Òc, contunhèc era: èster era vòsta aimanta e perdè'c tot.
ANNA-KARENINA-WEB-compressed	Vronsky non podie compréner qu'Anna, natura energica e aunorada, podesse tier aquera situacion de faussetats e non volesse gésser d'era.
ANNA-KARENINA-WEB-compressed	Non sospechaue qu'era causa principau s'estaue en aquera paraula “hilh”, qu'Anna non gausaue prononciar ara.
ANNA-KARENINA-WEB-compressed	Quan Anna pensaue en sòn hilh e enes futures relacions que li calerie tier damb eth se se desseparaue deth sòn espós, s'estrementie per çò qu'auie hèt e alavetz non podie reflexionar; hemna a tot darrèr, non cercaue que persuadir-se de qué tot demorarie madeish qu'en passat e de desbrembar era terribla inconeguda de çò que serie deth sòn hilh.
ANNA-KARENINA-WEB-compressed	Te demani, te supliqui, didec Anna ara suspresa, en un desparièr ton de votz, sincèr e doç, e agarrant-li es mans, que non me tornes a parlar d'aquerò.
ANNA-KARENINA-WEB-compressed	Mès, Anna…
ANNA-KARENINA-WEB-compressed	Bric mès!
ANNA-KARENINA-WEB-compressed	Dèisha-me hèr a jo.
ANNA-KARENINA-WEB-compressed	Que coneishi tota era baishesa e tot er orror dera mia situacion.
ANNA-KARENINA-WEB-compressed	Mès que non ei tant aisit d'apraiar coma t'imagines!
ANNA-KARENINA-WEB-compressed	Dèisha-me e aubedis-me.
ANNA-KARENINA-WEB-compressed	Non me parles mès d'aquerò.
ANNA-KARENINA-WEB-compressed	M'ac prometes?
ANNA-KARENINA-WEB-compressed	Non, non: promete-m'ac!
ANNA-KARENINA-WEB-compressed	Te prometi çò que volgues, mès non me posqui demorar tranquil, mès que mès, dempús de çò que m'as dit.
ANNA-KARENINA-WEB-compressed	Que non posqui èster tranquil quan tu non n'ès.
ANNA-KARENINA-WEB-compressed	Jo?, repliquèc era.
ANNA-KARENINA-WEB-compressed	Ei vertat qu'a viatges patisqui.
ANNA-KARENINA-WEB-compressed	Solet parlant d'aquerò que ja me tormentes…
ANNA-KARENINA-WEB-compressed	Non compreni…didec Vronsky.
ANNA-KARENINA-WEB-compressed	Donques jo òc que compreni (interrompec Anna) que t'ei penible mentir, pr'amor qu'ès de condicion aunorabla, e te planhi.
ANNA-KARENINA-WEB-compressed	A viatges pensi qu'as maumetut era tua vida per jo.
ANNA-KARENINA-WEB-compressed	Madeish me pensaua jo de tu en aguest moment, didec Vronsky.
ANNA-KARENINA-WEB-compressed	Com ac as podut sacrificar tot per jo?
ANNA-KARENINA-WEB-compressed	Non poirè jamès perdonar-me per auer-te hèt malerosa.
ANNA-KARENINA-WEB-compressed	Malerosa jo?, didec Anna, en tot apropar-se ada eth e guardar-lo damb un arridolet plen d'amor e de felicitat.
ANNA-KARENINA-WEB-compressed	Que sò coma un ahaimat que l'an balhat minjar!
ANNA-KARENINA-WEB-compressed	Poirà dilhèu sénter hered, amiar eth vestit esbocinat e experimentar vergonha, mès non ei malerós.
ANNA-KARENINA-WEB-compressed	Jo malerosa?
ANNA-KARENINA-WEB-compressed	Non, en aquerò qu'è trapat precisaments era mia felicitat.
ANNA-KARENINA-WEB-compressed	Es sòns uelhs luderen damb un arrai plan coneishut per eth, e, damb un rapid movement, quilhèc es sues mans caperades d'anèths, cuelhec eth cap de Vronsky, lo guardèc longaments e, apressant eth sòn ròstre, damb es pòts arridolents e dubèrti, lo punèc ena boca e en ambdús uelhs e dempús se hec enlà.
ANNA-KARENINA-WEB-compressed	Que volec anar-se'n dera terrassa, mès Vronsky la retenguec.
ANNA-KARENINA-WEB-compressed	Enquia quan?, gasulhèc, contemplant-la, capvirat.
ANNA-KARENINA-WEB-compressed	Enquia aguesta net tara ua, contestèc Anna.
ANNA-KARENINA-WEB-compressed	E, alendant prigondaments, s'endralhèc ath mès córrer, de cap a trapar ath sòn hilh.
ANNA-KARENINA-WEB-compressed	A lèu, didec Anna a Vronsky.
ANNA-KARENINA-WEB-compressed	En pòqui moments me calerà gésser entà vier enes corses.
ANNA-KARENINA-WEB-compressed	Betsy vierà a trapar-me.
ANNA-KARENINA-WEB-compressed	Vronsky consultèc eth sòn relòtge e gessec a tot córrer.
ANNA-KARENINA-WEB-compressed	Quan Vronsky auie campat eth sòn relòtge ena terrassa des Karenin ère tant alterat e tant aclapat enes sòns pensaments qu'auie vist es agulhes, mès que non se n'encuedèc dera ora qu'ère.
ANNA-KARENINA-WEB-compressed	Eth rebrembe d'Anna aumplie enquia tau punt era sua imaginacion que non se'n sabie dera ora ne de s'auie o non temps de veir a Briansky.
ANNA-KARENINA-WEB-compressed	Coma se passe soent, non li restaue qu'un sens instintiu de çò que li calie hèr, sense qu'era reflexion s'i calèsse bric.
ANNA-KARENINA-WEB-compressed	S'apressèc ath menaire, que dormie ena ombra ja oblica d'un espès telh, campèc era broma de mosquits que volatejauen sus es shivaus caperadi de sudor e, dempús d'auer desvelhat ath menaire, sautèc en tamborèu e li manèc que se dirigisse entara casa de Briansky.
ANNA-KARENINA-WEB-compressed	Que i auie premanides entà aqueth dia diuèrses corses: es des equipes de Sa Majestat, es de dus verstas entàs oficiaus, ua auta de quate verstas e ara fin era corsa qu'auie de participar.
ANNA-KARENINA-WEB-compressed	Encara podie vier a temps entara corsa, mès s'anaue a veir a Briansky plan de mau hèr arribarie ara ora e, plan que òc, dempús que tota era Cort siguesse ja en ipodròm.
ANNA-KARENINA-WEB-compressed	Qu'ère quauquarren desconvenent.
ANNA-KARENINA-WEB-compressed	Mès l'auie balhat era paraula a Briansky e resolvec contunhar, manant ath menaire que non auesse pietat des shivaus.
ANNA-KARENINA-WEB-compressed	Arribèc en çò de Briansky, s'estèc cinc menutes e hec repè a tot galaup.
ANNA-KARENINA-WEB-compressed	Era rapida carrèra lo padeguéc.
ANNA-KARENINA-WEB-compressed	Çò que i auie de penible enes sues relacions damb Anna, çò de dobtós que demorèc er ahèr dempús dera sua convèrsa, tot que li marchèc dera memòria e ara pensaue damb plaser ena corsa, que i arribarie ara ora sens dobte; e, de quan en quan, era felicitat dera entrevista qu'auie de tier damb Anna aquera net passaue pera sua imaginacion com ua lum esbleugissenta.
ANNA-KARENINA-WEB-compressed	Eth baticòr dera pròcha carrèra s'apoderaue d'eth cada viatge mès a mida que s'anaue calant en sòn ambient, deishant ath darrèr es coches d'aqueri que, dès Sant Petersburg e dès es cases d'ostiuatge, s'endralhauen de cap ar ipodròm.
ANNA-KARENINA-WEB-compressed	Ena sua casa non i auie arrés: toti qu'èren enes corses.
ANNA-KARENINA-WEB-compressed	Tant que se cambiaue de ròba, eth vailet l'anoncièc qu'era dusau corsa auie ja començat, qu'auien demanat per eth fòrça senhors e qu'eth mosso dera bòrda auie ja vengut dus còps a cercar-lo.
ANNA-KARENINA-WEB-compressed	D'aquiu estant, se vedie eth mar de coches, de caminaires, de soldats qu'entornejauen er ipodròm e es tribunes plies de gent.
ANNA-KARENINA-WEB-compressed	Que deuie celebrar-se ja era dusau corsa, pr'amor qu'en moment qu'eth entraue ena bòrda s'entenec trinhonar ua campana.
ANNA-KARENINA-WEB-compressed	En tot apropar-se en estable, vedec a “Gladiator”, eth shivau ròi de pautes blanques deth sòn oponent Majotin, qu'amiauen entar ipodròm caperat damb ua flassada de color iranja e blu marin.
ANNA-KARENINA-WEB-compressed	Es sues aurelhes, gràcies ar ornament blu qu'amiaue ath dessús, semblauen immenses.
ANNA-KARENINA-WEB-compressed	E Kord?, preguntèc ath palafrenèr.
ANNA-KARENINA-WEB-compressed	Ena bòrda, serant eth shivau.
ANNA-KARENINA-WEB-compressed	Er estable ère dubèrt e “Fru-Fru” serada.
ANNA-KARENINA-WEB-compressed	Qu'èren a mand de hèr-la a gésser.
ANNA-KARENINA-WEB-compressed	Arribi en retard?
ANNA-KARENINA-WEB-compressed	All right, all right!, didec er anglés.
ANNA-KARENINA-WEB-compressed	Tot se passe ben.
ANNA-KARENINA-WEB-compressed	Vronsky guardèc un còp mès es elegantes linhes dera sua estimada cavala, qu'eth sòn còs tremolaue de cap a pès, e gessec dera bòrda, en tot tardar-se de hèr enlà era vista der animau.
ANNA-KARENINA-WEB-compressed	Arribèc enes tribunes en moment oportun entà non atirar era atencion sus eth.
ANNA-KARENINA-WEB-compressed	Era corsa de dus verstas venguie d'acabar e ara es uelhs de toti èren botadi en un cavalièr dera Garda, seguit d'un ussar dera escota imperiau qu'en aqueth moment, en.hiscant as sòns shivaus ara valenta, artenhie era mèta.
ANNA-KARENINA-WEB-compressed	Deth miei dera pista estant, e dès er exterior, era multitud se precipitaue entara mèta.
ANNA-KARENINA-WEB-compressed	Un grop d'oficiaus e soldats exprimie damb sonores aclamacions era sua alegria peth trionf deth sòn oficiau e camarada.
ANNA-KARENINA-WEB-compressed	Eth cavalièr dera Garda, naut, caperat de hanga, qu'auie arribat prumèr, s'acomodèc damb tot eth sòn pes ena sera e comencèc a hloishar era bocada deth sòn polin gris, qu'alendaue brusentaments, tot cubèrt de sudor.
ANNA-KARENINA-WEB-compressed	Eth shivau, botjant es pautes damb esfòrç, frenèc era rapida marcha deth sòn còs enòrme.
ANNA-KARENINA-WEB-compressed	Eth cavalièr dera Garda campèc ath sòn entorn coma se se desvelhèsse d'ua malajadilha e arric damb esfòrç.
ANNA-KARENINA-WEB-compressed	Un grop d'amics e de desconeishudi l'entornegèren.
ANNA-KARENINA-WEB-compressed	Vronsky evitaue de bon voler es grops de persones distinguides que se botjauen doçaments parlant dauant des tribunes.
ANNA-KARENINA-WEB-compressed	Aubirèc ara Karenina e a Betsy, atau qu'ara esposa de sa frair.
ANNA-KARENINA-WEB-compressed	Mès que non se i apressèc pr'amor de qué non l'entretenguessen.
ANNA-KARENINA-WEB-compressed	Mès en cada pas se trapaue damb coneishudi que lo parauen, pr'amor de condar-li es detalhs des corses e preguntar-li era causa de qué arribèsse tan tard.
ANNA-KARENINA-WEB-compressed	Eth frair màger de Vronsky, Aleksandre, coronèl der exèrcit, un òme mès a lèu baishet, mès plan ben format, coma eth madeish Alexei, e mès beròi, damb eth nas e es caròles alugades e eth ròstre d'alcoolic, se l'apressèc.
ANNA-KARENINA-WEB-compressed	Receberes era mia nòta?, didec.
ANNA-KARENINA-WEB-compressed	Non podí trapar-te.
ANNA-KARENINA-WEB-compressed	Ara, en parlar damb sa frair d'aqueth ahèr desagradiu, se'n sabie de qué auie fòrça uelhs tachadi en eri e, per tant, amuishaue un aspècte arridolent, tau que se didesse badinades damb sa frair sus causes sense importància.
ANNA-KARENINA-WEB-compressed	Que la recebí e non compreni de qué te preocupes tu, responec Alexei.
ANNA-KARENINA-WEB-compressed	Me preocupi de qué ara madeish m'agen avertit de qué non ères aciu e de qué deluns te vedessen en Peterhof.
ANNA-KARENINA-WEB-compressed	Que i a ahèrs que solet les cau èster tractadi pes persones interessades en eri, e er ahèr que te referisses ei d'aguesta sòrta.
ANNA-KARENINA-WEB-compressed	Òc; mès en aguest cas non s'a de contunhar en servici, non…
ANNA-KARENINA-WEB-compressed	Te demani que non i cales es còrnes en aquerò e arren mès.
ANNA-KARENINA-WEB-compressed	Eth ròstre d'Alexei Vronsky s'esblancossit e era sua gessuda maishèra comencèc a tremolar, çò que non l'arribaue soent.
ANNA-KARENINA-WEB-compressed	Òme de còr, s'embestiaue en pògues ocasions; mès quan s'anujaue e li començaue a tremolar era maishèra, qu'ère perilhós.
ANNA-KARENINA-WEB-compressed	Aleksander Vronsky, que se'n sabie, arric damb gadalesa.
ANNA-KARENINA-WEB-compressed	Çò de mès important ère que te volia hèr a vier era carta de mama.
ANNA-KARENINA-WEB-compressed	Contesta-la e non te preocupes d'arren abantes dera corsa.
ANNA-KARENINA-WEB-compressed	Bonne chance!, higec, arrint.
ANNA-KARENINA-WEB-compressed	E se hec enlà.
ANNA-KARENINA-WEB-compressed	Ja non coneishes as amics?
ANNA-KARENINA-WEB-compressed	Bon dia, mon cher, didec Esteva Arkadievic, qu'entre er esplendor petersburgués ludie non mens qu'en Moscòu damb era sua mina alugada e es sus pursères lustrades e ben suenhades.
ANNA-KARENINA-WEB-compressed	Qu'arribè ager e m'encantarà assistir ath vòste trionf.
ANNA-KARENINA-WEB-compressed	Quan mos podem veir?
ANNA-KARENINA-WEB-compressed	Podem dinar deman amassa, repliquèc Vronsky, e sarrant-li eth braç peth dessús dera manja der abric, tant que se desencusaue, s'endralhèc de cap ar ipodròm, a on venguien ja es shivaus entara grana corsa d'obstacles.
ANNA-KARENINA-WEB-compressed	Es shivaus, cansadi e sudorosi, qu'auien corrut ja, s'entornauen entàs bòrdes amiadi pes sòns palafrenèrs, e un darrèr er aute anauen campant es qu'anauen a córrer ara.
ANNA-KARENINA-WEB-compressed	Qu'èren shivaus anglesi ena sua majoritat, emboishadi damb es sues flassades que les retirauen a enòrmes e estranh auderòths.
ANNA-KARENINA-WEB-compressed	Era estirada e bèra “Fru-Fru” ère ara dreta e, coma en estable, pataquejaue sense pòsa eth solèr damb es sues longues e elegantes pautes.
ANNA-KARENINA-WEB-compressed	Pas guaire luenh d'era treiguien era sua flassada a “Gladiator”.
ANNA-KARENINA-WEB-compressed	Es fòrtes, beròies e armonioses formes deth shivau, era sua magnifica gropa e es sòns braqui rèms atirèren sense voler era atencion de Vronsky.
ANNA-KARENINA-WEB-compressed	Per aquiu qu'ei Karenin en tot cercar ara sua hemna, didec eth coneishut.
ANNA-KARENINA-WEB-compressed	Era qu'ei ath miei dera tribuna.
ANNA-KARENINA-WEB-compressed	L'auetz vist?
ANNA-KARENINA-WEB-compressed	Non, non l'è vist, responec Vronsky.
ANNA-KARENINA-WEB-compressed	A penes auec temps Vronsky de guardar era sera, que sus era li calie balhar quauques indicacions, quan cridèren as correires ara tribuna pr'amor d'autrejar-les es numèros e instruccions sus era corsa.
ANNA-KARENINA-WEB-compressed	A Vronsky li corresponec eth sèt.
ANNA-KARENINA-WEB-compressed	Sonèc era orde:
ANNA-KARENINA-WEB-compressed	A shivau!
ANNA-KARENINA-WEB-compressed	En encuedar-se'n que, entre es auti correires, eth ère eth centre que tachauen toti es vistons, Vronsky s'apressèc ath sòn shivau, en tot senter-se un shinhau aclapat, a maugrat dera sua serenitat de costum.
ANNA-KARENINA-WEB-compressed	En aunor ara solemnitat dera corsa, Kord s'auie jargat eth sòn vestit de gala: levita nera cordada enquia naut, cothèr dur, fòrça midonat, que tenguie es sues caròles entà naut, chapèu nere e bòtes de montar.
ANNA-KARENINA-WEB-compressed	Tranquil e damb aire d'importància, coma tostemp, ère ath dauant deth sòn shivau, que tenguie pes retnes.
ANNA-KARENINA-WEB-compressed	Eth sòn uelh plen de huec guardaue d'arrèuelh a Vronsky, que s'apropaue.
ANNA-KARENINA-WEB-compressed	Montatz; atau non estaratz tant agitat.
ANNA-KARENINA-WEB-compressed	Dus d'eri qu'èren ja en lòc dera gessuda.
ANNA-KARENINA-WEB-compressed	Un petit ussar dera Garda, damb estretes garramaches de montar, sajaue, plan acorbaishat sus era gropa deth shivau, d'imitar as anglesi.
ANNA-KARENINA-WEB-compressed	Eth prince Kuzovlev cavalgaue, fòrça palle, era sua ègua de pura sang, dera èguassada de Grabovsky, qu'un anglés amiaue pera brida.
ANNA-KARENINA-WEB-compressed	Sabien que Kuzovlev auie pòur de tot: pòur autanplan de montar un shivau militar vidant.
ANNA-KARENINA-WEB-compressed	Mès ara, precisaments pr'amor que i auie perilh, donques qu'un se podie trincar eth cap e pr'amor qu'en cada obstacle i auie mètges, infermières e un forgon damb ua crotz pintada, qu'auie decidit córrer.
ANNA-KARENINA-WEB-compressed	Non t'esdegues, li didec Kord a Vronsky, ne te'n brembes de tu madeish.
ANNA-KARENINA-WEB-compressed	Plan plan, didec Vronsky, agarrant es retnes.
ANNA-KARENINA-WEB-compressed	S'ei possible, bota-te ath cap de tot des correires, mès se non ac artenhes, non pèrdes era esperança enquiath darrèr moment, encara que te demores fòrça arreculat.
ANNA-KARENINA-WEB-compressed	Abantes de qué eth shivau se voludèsse, Vronsky, damb un movement leugèr e vigorós, metec eth pè en ciselat estriu d'acèr e assolidèc, damb leugeresa, eth sòn còs fòrt ena carrinclanta sera de cuèr.
ANNA-KARENINA-WEB-compressed	Kord desseparèc es mans.
ANNA-KARENINA-WEB-compressed	Coma trantalhant sus eth pè que damb eth li calie caushigar abantes, “Fru-Fru” estirèc eth long còth, en tot deishar tibades es retnes e se botgèc coma sus ressòrts, breçant ath cavalièr sus era sua esquia flexibla.
ANNA-KARENINA-WEB-compressed	Kord les contunhaue pressant eth pas.
ANNA-KARENINA-WEB-compressed	Eth shivau, nerviós, coma se volesse desconcertar ath cavalièr, tirassaue es retnes, ja d'un costat ja der aute, e Vronsky sajaue en vaganaut de padegar-lo damb era man e damb paraules.
ANNA-KARENINA-WEB-compressed	S'apropauen ja en arriuet protegit per ua barralha a on ère eth lòc de gessuda.
ANNA-KARENINA-WEB-compressed	Fòrça des cavalièrs anauen dauant, fòrça d'auti darrèr.
ANNA-KARENINA-WEB-compressed	De ressabuda, Vronsky sentec darrèr sòn, ena hanga deth camin, eth caushigar d'un shivau, e Majotin l'auancèc sus eth sòn pautes-blanques “Gladiator” de granes aurelhes.
ANNA-KARENINA-WEB-compressed	Majotin arric amuishant es sues granes dents, mès Vronsky lo guardèc damb seriositat.
ANNA-KARENINA-WEB-compressed	En generau, que non sentie cap aprèci per eth.
ANNA-KARENINA-WEB-compressed	Mès ara l'irritaue, ath delà, eth hèt de considerar-lo eth mès perilhós des participants e que l'auesse auaçat.
ANNA-KARENINA-WEB-compressed	En.hisquèc a “Fru-Fru”, que lheuèc era pauta quèrra entà trotar e hec dus gimbets.
ANNA-KARENINA-WEB-compressed	Dempús, furiosa contra aqueres brides fòrtaments tibades, trotèc damb bassacades que hègen trantalhar ena sera ath cavalièr.
ANNA-KARENINA-WEB-compressed	Vronsky.
ANNA-KARENINA-WEB-compressed	En aquera elipsa i auie nau obstacles: un arriuet, ua barralha de dues arquines de nautada dauant dera tribuna, ua trencada seca, ua auta damb aigua, un ticolet de fòrta penent e un obstacle de doble saut, que consistie en ua barralha caperada d'arrames seques qu'ath sòn darrèr i auie ua trencada, invisible entath shivau, que li calie sautar, barralha e trencada d'un còp, damb eth pereilh d'aucir-se.
ANNA-KARENINA-WEB-compressed	Aqueth qu'ère er obstacle mès perilhós.
ANNA-KARENINA-WEB-compressed	I auie dues trencades mès, ua damb aigua e ua auta sense era.
ANNA-KARENINA-WEB-compressed	Era corsa non començaue ena elipsa, senon a uns cent sajens d'era, en un costat.
ANNA-KARENINA-WEB-compressed	Ja en aqueth trajècte se trapaue eth prumèr obstacle: ua barralha seguida d'un arriuet qu'es cavalièrs podien, sivans volessen o non, sautar o trauessar pera aigua.
ANNA-KARENINA-WEB-compressed	Eth jutge de partença, coronèl Sestrin, començaue ja a emmaliciar-se.
ANNA-KARENINA-WEB-compressed	A tot darrèr, en quatau assag, hec eth senhau e es shivaus gesseren enventidi.
ANNA-KARENINA-WEB-compressed	Que ja an dat era gessuda!
ANNA-KARENINA-WEB-compressed	Ja corren!, s'entenec cridar pertot, dempús eth silenci que precedic eth senhau de partida.
ANNA-KARENINA-WEB-compressed	E es grops d'espectators e es pedons isoladi comencèren a córrer d'un en aute lòc entà veir mielhor era corsa.
ANNA-KARENINA-WEB-compressed	Dès eth començament, eth grop de cavalièrs se dispersèc.
ANNA-KARENINA-WEB-compressed	Mès quan encara non auien arribat en arriuet, Vronsky, dominant er animau, que tirassaue tostemp des brides, auancèc aisidaments a tres des cavalièrs.
ANNA-KARENINA-WEB-compressed	Ara prumeria, Vronsky non auie eth domeni sus eth shivau ne sus eth madeish; enquia que venguec en prumèr obstacle, er arriuet, non podec dirigir es movements der animau.
ANNA-KARENINA-WEB-compressed	Madeish, “Fru-Fru” sautèc ath sòn darrèr.
ANNA-KARENINA-WEB-compressed	Vronsky a penes se sentec lheuat en aire, vedec còp sec, lèu dejós es pautes dera sua cavaladura, a Kozozlev, que sajaue de des.hèir-se de “Diana”, estirada en aute costat der arriuet.
ANNA-KARENINA-WEB-compressed	Es detalhs dera queiguda non les sabec Vronsky enquia mès tard.
ANNA-KARENINA-WEB-compressed	Après eth saut der arriuet, Vronsky dominaue ja complètaments er animau.
ANNA-KARENINA-WEB-compressed	Se prepausaue sautar er obstacle principau darrèr de Majotin, e, ena distància a vier, liura d'obstacles, d'ua longada de dus cents sajens, sajar d'auançar-lo.
ANNA-KARENINA-WEB-compressed	Era barralha mès grana s'estaue dauant dera tribuna deth Tsar.
ANNA-KARENINA-WEB-compressed	Er Emperaire, tota era Cort, granes masses de public, les contemplauen.
ANNA-KARENINA-WEB-compressed	Eth e Majotin auançauen ath galaup.
ANNA-KARENINA-WEB-compressed	Majotin li trège un còs de distància quan arribauen ath “diable”, coma cridauen ad aquera barralha.
ANNA-KARENINA-WEB-compressed	Vronsky sentie es uelhs deth public tachadi en eth de toti es costats estant, mès que non vedie arren, exceptat es aurelhes e eth còth deth sòn shivau, exceptat era tèrra que corrie ath sòn encontre, exceptat era gropa ròia e es pautes blanques de “Gladiator”, tostemp ara madeisha distància d'eth.
ANNA-KARENINA-WEB-compressed	Vronsky sense auer heregat er obstacle.
ANNA-KARENINA-WEB-compressed	Òsca!, s'entenec cridar.
ANNA-KARENINA-WEB-compressed	En madeish instant, es taules dera barralha passèren duant es uelhs de Vronsky.
ANNA-KARENINA-WEB-compressed	Sense ua soleta bassacada, eth shivau se quilhèc dejós eth cavalièr, es taules despareisheren e solet sentec darrèr sòn eth bronit d'un leugèr còp.
ANNA-KARENINA-WEB-compressed	Mès era sua corsa non s'interrompec.
ANNA-KARENINA-WEB-compressed	Vronsky recebec en ròstre un shinhau de hanga, en tot verificar lèu ath còp que lo desseparaue de “Gladiator” era madeisha distància qu'abantes.
ANNA-KARENINA-WEB-compressed	Campaue un aute còp es sues anques ath sòn dauant, era sua coa braca e es sues pautes blanques que se botjauen rapidaments, mès sense aumentar era distància.
ANNA-KARENINA-WEB-compressed	En moment que Vronsky pensaue qu'ère de besonh auançar a Majotin, “Fru-Fru, espontanèaments, endonviant eth sòn pensament, sense qu'eth l'ahisquèsse, accelerèc era sua carrèra en tot apressar-se a Majotin peth costat des còrdes, qu'ère eth mès avient.
ANNA-KARENINA-WEB-compressed	Mès Majotin corrie massa près des còrdes empachant-li passar.
ANNA-KARENINA-WEB-compressed	Mès a Vronsky eth solet recurs que li restaue ère auançar-lo peth costat deth dehòra, e sonque ac auie acabat de pensar, quan ja “Fru-Fru”, cambiant de pauta, començaue a auançar-se per aquiu precisaments.
ANNA-KARENINA-WEB-compressed	Correren ua estona plan amassa era un der aute, mès en arribar en obstacle, Vronsky, entà passar mès apròp dera còrda, tenguec es brides e, en madeish tucolet, auancèc a Majotin.
ANNA-KARENINA-WEB-compressed	En auançar-lo vedec eth ròstre deth sòn oponent tacat de hanga e li semblèc qu'arrie.
ANNA-KARENINA-WEB-compressed	Vronsky l'auie auançat, mès lo sentie enes sòns talons e entenie de contunh eth galaup sostengut e era respiracion tranquilla, sense cap senhau de cansament, des nasi de “Gladiator”.
ANNA-KARENINA-WEB-compressed	Es dus pròplèus obstacles, ua trencada e ua barralha, se sauvèren aisidaments, mès Vronsky comencèc a sénter mès pròche eth galaup e er alend deth shivau rivau.
ANNA-KARENINA-WEB-compressed	Ahisquèc ara ègua e notèc damb alegria qu'aumentaue era velocitat de bon hèr.
ANNA-KARENINA-WEB-compressed	Eth bronit des bates de “Gladiator” tornèc a sonar ara distància d'abantes.
ANNA-KARENINA-WEB-compressed	Vronsky ère ath cap dera corsa, tau que se proposaue e l'auie aconselhat Kord, e ara se sentie segur deth trionf.
ANNA-KARENINA-WEB-compressed	Era sua emocion, era sua alegria e era sua afeccion per “Fru- Fru” aumentauen en eth, damb aquera seguretat.
ANNA-KARENINA-WEB-compressed	Qu'aurie desirat campar ath sòn darrèr, mès non gausaue e sajaue de padegar-se e non ahiscar ara ègua entà que corresse mès, pr'amor de sauvar es sues fòrces intactes, coma s'en sabie que les sauvaue “Gladiator”.
ANNA-KARENINA-WEB-compressed	Non restaue ja qu'un obstacle: eth mès de mau hèr.
ANNA-KARENINA-WEB-compressed	Se lo sauvaue abans qu'es auti, qu'arribarie prumèr ena mèta.
ANNA-KARENINA-WEB-compressed	Ère ja près d'eth.
ANNA-KARENINA-WEB-compressed	Vronsky e “Fru-Fru” l'aubirauen de luenh; e, ath còp, era sua ègua e eth exprimentèren un moment de trantalh.
ANNA-KARENINA-WEB-compressed	Notèc era inseguretat dera sua cavaladura en un movement des sues aurelhes e lheuèc eth soriac.
ANNA-KARENINA-WEB-compressed	Mès comprenec de seguit qu'eth sòn temor non auie cap de fondament; era ègua que sabie se qué li calie hèr.
ANNA-KARENINA-WEB-compressed	Ath madeish pas, sense esfòrç, sense cambiar de pè, “Fru-Fru” contunhèc era corsa.
ANNA-KARENINA-WEB-compressed	Òsca, Vronsky!, entenec a cridar dès un grop.
ANNA-KARENINA-WEB-compressed	Restaue un obstacle: ua trencada amb aigua, d'ua amplada de dues arquines.
ANNA-KARENINA-WEB-compressed	Vronsky non la guardaue.
ANNA-KARENINA-WEB-compressed	Pr'amor d'arribar prumèr damb fòrça auantatge sus es auti, comencèc a botjar es brides d'un biaish oblic ara marcha deth shivau, en tot hèr-li a lheuar e ajocar era tèsta.
ANNA-KARENINA-WEB-compressed	Notaue que “Fru-Fru” auie es fòrces agotades: non solet ère caperat de sudor peth piech e peth còth, senon que enquia e tot en cap e enes fines aurelhes se li vedien tanben quauques rigoletes, e alendaue damb dificultat, de manèra entrebracada.
ANNA-KARENINA-WEB-compressed	Vronsky fidaue, ça que la, qu'entàs dus cents sajens que restauen li sobrarien encara energies.
ANNA-KARENINA-WEB-compressed	Pera impression de senter-se mès pròche deth solèr e per ua particular doçor des movements de “Fru-Fru”, Vronsky se n'encuedèc de qué eth sòn shivau auie aumentat era velocitat.
ANNA-KARENINA-WEB-compressed	Volèc sus era trencada coma un audèth, lèu sense encuedar-se'n.
ANNA-KARENINA-WEB-compressed	Mès ath madeish temps eth cavalièr avertic damb terror que, en non auer-se esdegat a seguir er impuls der animau, eth, sense saber se per qué, auie hèt un movement en faus, un movement imperdonable, en tot deishar-se quèir damb violéncia ena sera.
ANNA-KARENINA-WEB-compressed	Era sua situacion cambièc de ressabuda: comprenec que se passaue quauquarren òrre.
ANNA-KARENINA-WEB-compressed	Abantes d'encuedar-se'n dera velocitat, passèren ath sòn costat, coma un relampit, es pautes blanques deth shivau ròi, e Majotin, d'un saut, l'auancèc.
ANNA-KARENINA-WEB-compressed	Vronsky tocaue eth solèr damb un pè e eth sòn shivau s'inclinaue entad aqueth costat.
ANNA-KARENINA-WEB-compressed	A penes auec temps de desliurar era sua cama, quan “Fru-Fru” queiguec de costat, alendant damb dificultat e hènt inutils esfòrci entà lheuar-se, quilhant eth fin còth caperat de sudor.
ANNA-KARENINA-WEB-compressed	Ja en solèr estornegèc es pautes coma un audèth herit.
ANNA-KARENINA-WEB-compressed	Eth bastrús movement deth cavalièr l'auie trincat er arrastèth dera esquia.
ANNA-KARENINA-WEB-compressed	Vronsky non se'n sabec enquia fòrça temps dempús.
ANNA-KARENINA-WEB-compressed	Sense compréner encara çò que s'auie passat, Vronsky tirassaue es brides der animau.
ANNA-KARENINA-WEB-compressed	Dempús lheuèc es pautes deth dauant, mès que li manquèren fòrces entà quilhar es deth darrèr; trantalhèc e queiguec un aute còp de costat.
ANNA-KARENINA-WEB-compressed	Damb eth ròstre transvestit pera ira, esblancossit, tremolant-li era maishèra inferiora, Vronsky balhèc un còp de pè ar animau en vrente e de nauèth tirassèc es retnes.
ANNA-KARENINA-WEB-compressed	Mès eth shivau non se botjaue.
ANNA-KARENINA-WEB-compressed	En.honsant era boca ena tèrra guardaue ath sòn patron damb uelhs eloquents.
ANNA-KARENINA-WEB-compressed	Ò!, gemeguèc Vronsky, botant-se es mans en cap.
ANNA-KARENINA-WEB-compressed	Qué è hèt?, cridèc.
ANNA-KARENINA-WEB-compressed	È perdut era corsa!
ANNA-KARENINA-WEB-compressed	E peth mèn tòrt, peth mèn vergonhós e imperdonable tòrt!
ANNA-KARENINA-WEB-compressed	E è perdut era mia ègua, era mia prauba e estimada “Fru-Fru”!
ANNA-KARENINA-WEB-compressed	Qué è hèt?
ANNA-KARENINA-WEB-compressed	Entath sòn malastre, se'n sabie san e en bona santat.
ANNA-KARENINA-WEB-compressed	Eth shivau s'auie trincat er arrastèth dera esquia e decidiren méter fin ara sua vida.
ANNA-KARENINA-WEB-compressed	Vronsky non podec respóner as preguntes, non podec parlar damb arrés.
ANNA-KARENINA-WEB-compressed	Virèc era esquia a toti e, desbrembant-se d'arremassar era sua casqueta, qu'auie queigut en solèr, se n'anèc der ipodròm sense saber eth madeish entà a on anaue.
ANNA-KARENINA-WEB-compressed	Se sentie desesperat.
ANNA-KARENINA-WEB-compressed	Per prumèr còp ena sua vida ère victima d'un malastre, un malastre irreparable que solet eth n'auie eth tòrt.
ANNA-KARENINA-WEB-compressed	Yachvin l'atrapèc, en tot hèr-li a vier era sua casqueta, e l'acompanhèc entà casa.
ANNA-KARENINA-WEB-compressed	Mieja ora mes tard, Vronsky s'auie remetut.
ANNA-KARENINA-WEB-compressed	Mès eth rebrembe d'aquera corsa s'estèc pendent fòrça temps ena sua memòria coma eth mès terrible e penible dera sua vida.
ANNA-KARENINA-WEB-compressed	Es relacions d'Alexei Alexandrovic damb era sua hemna èren, aparentaments, es madeishes d'abantes.
ANNA-KARENINA-WEB-compressed	Era soleta diferéncia s'estaue en qué eth ère ara mès ocupat que jamès.
ANNA-KARENINA-WEB-compressed	Coma enes ans anteriors, en arribar era primauèra Karenin venguec en estrangèr entà ua cura d'aigües, pr'amor d'arrefortilhar era sua salut, agotada per excès de trabalh der iuèrn.
ANNA-KARENINA-WEB-compressed	Tornèc en junhsèga, sivans acostumaue, e s'autregèc damb renauides energies ath sòn trabalh de costum.
ANNA-KARENINA-WEB-compressed	E tanben coma tostemp, era sua esposa venguec ena casa d'ostiuatge, tant qu'eth se demoraue en Sant Petersburg.
ANNA-KARENINA-WEB-compressed	Dempús dera convèrsa tenguda en tornar dera cauhada en çò dera princesa Tverskaya, Karenin non parlèc des sues sospeches e gelosia; mès eth ton leugèraments burlesc de costum en eth e que damb eth semblaue imitar a quauqu'un, l'ère ara fòrça comòde entàs sues relacions damb era sua hemna.
ANNA-KARENINA-WEB-compressed	Se mostraue mès hered e semblaue que siguesse un shinhau maucontent per tòrt d'aquera prumèra convèrsa nueitiua qu'era non volec contunhar.
ANNA-KARENINA-WEB-compressed	En sòn tracte damb era a penes exteriorizaue un leugèr senhau de maucontentament.
ANNA-KARENINA-WEB-compressed	Ben: pejor entà tu…
ANNA-KARENINA-WEB-compressed	Òc: pejor entà tu”.
ANNA-KARENINA-WEB-compressed	Atau semblaue parlar damb eth madeish, tau qu'un òme que, esdegant-se en bades a escandir un huec, s'irritèsse contra era sua pròpia impoténcia e didesse: “Ara que te vas a usclar, en just puniment!”.
ANNA-KARENINA-WEB-compressed	Karenin, òme intelligent e expèrt enes ahèrs oficiaus, non comprenie, totun, er error de tractar atau ara sua hemna.
ANNA-KARENINA-WEB-compressed	E non ac comprenie pr'amor qu'ère massa terrible, pr'amor qu'entada eth ère insuportable pressentir era realitat dera sua situacion actuau.
ANNA-KARENINA-WEB-compressed	Ep, gojat!, solie díder entà dirigir-se ath petit.
ANNA-KARENINA-WEB-compressed	Se quauquarrés auesse gausat demanar-li çò que pensaue alavetz der anament dera sua esposa, eth seren e repausat Alexei Alexandrovic non aurie contestat arren, mès s'aurie emmaliciat damb qui l'auesse hèt semblabla pregunta.
ANNA-KARENINA-WEB-compressed	Per aquerò era capinauta e seca expression dera sua cara quan l'interrogauen sus era salut dera sua hemna.
ANNA-KARENINA-WEB-compressed	Alexei Alexandrovic volie non pensar enes sentiments e en anament d'Anna, e ac artenhie, plan que òc.
ANNA-KARENINA-WEB-compressed	Era casa d'ostiuatge des Karenin ère en Peterhof.
ANNA-KARENINA-WEB-compressed	Ivanovna passaue tanben er ostiu aquiu, vesia d'Anna e damb tracte seguit damb era.
ANNA-KARENINA-WEB-compressed	Mès aguest an era comdessa non volec estar-se en Peterhof, non visitèc a Anna ne un solet viatge e hec a veir a Alexei Alexandrovic que consideraue inconvenenta era amistat d'Anna damb Betsy e Vronsky.
ANNA-KARENINA-WEB-compressed	Alexei Alexandrovic l'interrompec sevèraments, en tot dider-li qu'Anna ère peth dessús de totes es sospeches, e d'alavetz ençà evitèc quinsevolh tracte damb Lidia Ivanovna.
ANNA-KARENINA-WEB-compressed	S'encaborniaue en non veir, e per tant non ac vedie, que fòrça persones dera nauta societat guardauen damb ua cèrta prevencion ara sua hemna.
ANNA-KARENINA-WEB-compressed	Tanpòc non volie compréner ne comprenie se per qué Anna s'entestaue a vier a víuer en Tsarkoie Selo, a on s'estaue Betsy, près deth campament dera unitat de Vronsky.
ANNA-KARENINA-WEB-compressed	Alexandrovic, en tot campar as esposes infidèus e as marits enganhadi, s'auie dit:
ANNA-KARENINA-WEB-compressed	Com pòden víuer sense esclarir tant orra situacion?” Mès ara qu'eth malastre s'abatie sus eth, non solet non pensaue en esclarir cap situacion, senon que non volie encuedar-se'n d'era.
ANNA-KARENINA-WEB-compressed	E non volie precisaments pr'amor qu'era situacion ère orra en excès, en excès illogica.
ANNA-KARENINA-WEB-compressed	Dès era sua tornada der estrangèr auie estat dus viatges ena casa d'ostiuatge.
ANNA-KARENINA-WEB-compressed	Un còp i dinèc e un aute i passèc era tarde damb es convidadi, mès en cap ocasion s'i demorèc pes nets, tau qu'ac hège enes ans anteriors.
ANNA-KARENINA-WEB-compressed	Eth dia des corses, Karenin siguec fòrça ocupat.
ANNA-KARENINA-WEB-compressed	D'aciu se filèc de cap es corses, que, pr'amor que i assistie tota era Cort, Karenin non i podie mancar.
ANNA-KARENINA-WEB-compressed	Eth hèt de vier a veir ara sua esposa ère pr'amor qu'auie resolvut visitar-la un còp ara setmana entà sauvar es aparences.
ANNA-KARENINA-WEB-compressed	Ath delà, aqueth dia auie besonh d'autrejar ara sua hemna es sòs precisi entàs despenes dera quinzea, tau que solie hèr.
ANNA-KARENINA-WEB-compressed	Damb eth sòn abituau domeni des sòns pensaments, un còp auec pensat en tot çò qu'ère de besonh entà Anna, enebic ara sua imaginacion vier mès entà, dauant per çò que tanhie ada era.
ANNA-KARENINA-WEB-compressed	Karenin se passèc eth maitin plan ocupat.
ANNA-KARENINA-WEB-compressed	Eth dia anterior Lidia Ivanovna l'auie manat un huelheton d'un viatgèr celèbre pes sòns viatges ena China que s'estaue, alavetz, en Sant Petersburg.
ANNA-KARENINA-WEB-compressed	Dempús comencèren a acodir sollicitants, li presentèren informes, i auec visites, destins, adius, assignacion de pensions, de sodades, correspondéncia…
ANNA-KARENINA-WEB-compressed	A tot darrèr, eth trabalh, aqueth “trabalh des dies de cada dia”, coma didie Alexei Alexandrovic, que l'ocupaue tant de temps.
ANNA-KARENINA-WEB-compressed	Dempús vengueren es ahèrs personaus: recéber ath mètge e ar administrador.
ANNA-KARENINA-WEB-compressed	Aguest non li treiguec guaire temps; non hec qu'autrejar-li es sòs de besonh e un infòrme sus er estat des sòns ahèrs, que non anauen pas guaire ara ora.
ANNA-KARENINA-WEB-compressed	Aguest an auien gessut fòrça e despenut, per tant, plan mès, de sòrta que i auie deficit.
ANNA-KARENINA-WEB-compressed	Alexei Alexandrovic que non lo demoraue, s'estèc estonat pera sua visita, e mès que mès pera manèra detalhada que li preguntèc pera sua salut.
ANNA-KARENINA-WEB-compressed	Dempús l'auscultèc, li hec quauqui copets en pièch e fin finau li paupèc eth hitge.
ANNA-KARENINA-WEB-compressed	Aleksi Alexandrovic non s'en sabie que Lidia Ivanovna, en tot campar qu'era salut deth sòn amic non anaue coma calie aqueth an, l'auie demanat ath mètge que l'examinèsse suenhosaments.
ANNA-KARENINA-WEB-compressed	Hèzt-ac per jo, auie dit Lidia Ivanovna.
ANNA-KARENINA-WEB-compressed	Ac harè per Russia, Comdessa, repliquèc eth mètge.
ANNA-KARENINA-WEB-compressed	Qu'ei un òme impagable, concludic Lidia Ivanovna.
ANNA-KARENINA-WEB-compressed	Eth mètge se demorèc preocupat per Karenin.
ANNA-KARENINA-WEB-compressed	Eth hitge ère plan dilatat, eth neuriment ère insufisent e era cura d'aigües non l'auie hèt cap d'efècte.
ANNA-KARENINA-WEB-compressed	Li prescriuec mès exercici fisic e mens esfòrç cerebrau.
ANNA-KARENINA-WEB-compressed	En especiau li didec qu'evitèsse quinsevolh desengust, çò qu'ère tant impossible entà Alexei Alexandrovic coma prescindir dera respiracion.
ANNA-KARENINA-WEB-compressed	A tot darrèr, eth mètge se n'anèc, deishant a Karenin era desagradiua impression de qué en sòn organisme auie quauquarren que non anaue e qu'ère impossible botar-i remèdi.
ANNA-KARENINA-WEB-compressed	Eth mètge, en gésser, trapèc ar administrador de Karenin, Sludin, òme que toti coneishien.
ANNA-KARENINA-WEB-compressed	Qu'auien estat companhs d'universitat e, a maugrat que se vedien pògui viatges, s'estimauen er un ar aute e èren boni amics.
ANNA-KARENINA-WEB-compressed	Ad arrés, donc, mielhor qu'a Sludin li podie expausar eth doctor era sua pensada sus eth malaut.
ANNA-KARENINA-WEB-compressed	M'alègri de qué l'ajatz visitat, didec Sludin.
ANNA-KARENINA-WEB-compressed	Me pensi que non ei coma cau.
ANNA-KARENINA-WEB-compressed	Qué vos semble?
ANNA-KARENINA-WEB-compressed	Opini, repliquèc eth mètge, hènt un senhau peth dessús deth cap de Sludin ath sòn menaire entà que se hesse a vier eth coche, çò que seguís…
ANNA-KARENINA-WEB-compressed	Agarrèc damb es sues mans blanques un des dits deth sòn gant de pèth e l'estirèc.
ANNA-KARENINA-WEB-compressed	Qu'ei tau qu'aguest gant.
ANNA-KARENINA-WEB-compressed	Se vos, sense estirar-lo, sajatz de trincar-lo, vos semblarà de mau hèr.
ANNA-KARENINA-WEB-compressed	Mès tirassatz çò que pogatz, cachatz damb eth dit e se trincarà.
ANNA-KARENINA-WEB-compressed	Karenin, damb eth sòn amor ath trabalh, era sua onorabilitat e eth sòn prètzhèt, qu'ei en tot tirassar ath maximum…
ANNA-KARENINA-WEB-compressed	E i a ua pression des auti e plan fòrta!, concludic eth doctor, arroncilhant es celhes, de manèra significatiua.
ANNA-KARENINA-WEB-compressed	Seratz vos enes corses?, higec tant que baishaue era escala entà dirigir-se tath sòn coche.
ANNA-KARENINA-WEB-compressed	Òc, òc, ja compreni qu'aquerò ocupe fòrça temps!, exclamèc coma responsa a quauquarren que li didec Sludin e non auie comprenut ben.
ANNA-KARENINA-WEB-compressed	Darrèr eth doctor, que s'i estèc fòrça estona, coma didérem, arribèc eth viatgèr celèbre, e Alexei Alexandrovic, gràcies ath huelheton que venguie de liéger e ara sua erudicion ena matèria, susprenec ar visitaire damb era prigondor des sòns pensaments e era amplitud dera sua vision en aqueth ahèr.
ANNA-KARENINA-WEB-compressed	Ath còp qu'ath viatgèr, l'anoncièren era visita deth mariscau dera noblesa d'ua província, vengut de Sant Petersburg pr'amor de parlar damb Karenin.
ANNA-KARENINA-WEB-compressed	Quan aguest auec partit, Karenin mandèc es ahèrs deth dia damb eth sòn secretari.
ANNA-KARENINA-WEB-compressed	Li calie, ath delà, hèr ua visita a ua excellenta personalitat entà un ahèr d'importància.
ANNA-KARENINA-WEB-compressed	Damb pro d'esfòrci arribèc en casa tàs cinc, ora justa entà dinar.
ANNA-KARENINA-WEB-compressed	Mingèc damb eth sòn administrador e lo convidèc entà que l'acompanhèsse ena sua casa d'ostiuatge, entà vier dempús amassa enes corses de shivaus.
ANNA-KARENINA-WEB-compressed	Anna ère en pis de naut, dauant eth miralh, aganchant damb esplingues un darrèr laç deth sòn vestit damb era ajuda d'Anuchka, quan entenec carrinclar era grava ena entrada jos es arròdes d'un tamborèu.
ANNA-KARENINA-WEB-compressed	Serà possible que vengue a hèr jadilha aciu?”, pensèc Anna.
ANNA-KARENINA-WEB-compressed	E li semblèc tant òrre çò que se podie seguir que, entà non reflexionar, s'esdeguèc a gésser ar encontre des nauèri vengudi damb eth ròstre radiant e alègre, en tot senter-se plia d'aqueth esperit d'enganha e simulacion que s'apoderaue d'era soent e jos era sua influéncia comencèc a parlar, sense saber era madeisha se qué diderie.
ANNA-KARENINA-WEB-compressed	T'arregraïsqui era atencion d'auer vengut, didec Anna, en tot balhar era man ath sòn espós e saludar ath sòn acompanhant, Sludin, er amic de confiança, damb un arridolet.
ANNA-KARENINA-WEB-compressed	Demori que t'estaràs a dormir, non?
ANNA-KARENINA-WEB-compressed	Que didie çò prumèr que li bohaue eth sòn esperit de fausetat.
ANNA-KARENINA-WEB-compressed	Vieram amassa enes corses…
ANNA-KARENINA-WEB-compressed	Me hè dò, mès m'è de trapar damb Betsy…
ANNA-KARENINA-WEB-compressed	Vierà ara a cercar-me.
ANNA-KARENINA-WEB-compressed	Alexei Alexandrovic hec ua potèla en enténer eth nòm de Betsy.
ANNA-KARENINA-WEB-compressed	Non separarè as inseparables, didec damb eth sòn accent burlesc de costum.
ANNA-KARENINA-WEB-compressed	Jo vierè damb Mijail Vasilievic.
ANNA-KARENINA-WEB-compressed	Es mètges me recomanen que passeja.
ANNA-KARENINA-WEB-compressed	Harè ua passejada, donc, e m'imaginarè que sò en balneari…
ANNA-KARENINA-WEB-compressed	Que non mos cau pressar; auem temps, didec Anna.
ANNA-KARENINA-WEB-compressed	Vòs préner eth tè?
ANNA-KARENINA-WEB-compressed	E sonèc eth timbre.
ANNA-KARENINA-WEB-compressed	Mestratz eth tè e didetz a Sergi qu'a vengut papa.
ANNA-KARENINA-WEB-compressed	Com te va?
ANNA-KARENINA-WEB-compressed	Vos non auíetz estat aciu jamès, Mijail Vasilievic…
ANNA-KARENINA-WEB-compressed	Guardatz quina terrassa mès esplendida qu'auem!
ANNA-KARENINA-WEB-compressed	Vietz a veder-la!, didie Anna, en tot dirigir-se ja a un, ja ar aute.
ANNA-KARENINA-WEB-compressed	Parlaue damb simplicitat e naturalitat, mès massa, e fòrça de prèssa.
ANNA-KARENINA-WEB-compressed	Era madeisha se n'encuedaue, autant mès qu'ena guardada de Mijail Vasilievic li semblèc liéger que sajaue d'escrutar-la.
ANNA-KARENINA-WEB-compressed	Mijail Vasilievic gessec ena terrassa.
ANNA-KARENINA-WEB-compressed	Anna se seiguec ath ras deth sòn marit.
ANNA-KARENINA-WEB-compressed	Non ties bon aspècte, li didec.
ANNA-KARENINA-WEB-compressed	Aué m'a visitat eth mètge pendent ua ora, didec Karenin.
ANNA-KARENINA-WEB-compressed	Supausi que lo hec a vier quauqu'un des mèns amics.
ANNA-KARENINA-WEB-compressed	Qu'ei que les preocupe fòrça era mia salut!.
ANNA-KARENINA-WEB-compressed	Qué t'a dit eth mètge?
ANNA-KARENINA-WEB-compressed	Qu'ac didie alègra e rapidaments, damb ua ludentor particulara enes sòns uelhs.
ANNA-KARENINA-WEB-compressed	Mès Alexei Alexandrovic non li daue cap importància ath sòn accent.
ANNA-KARENINA-WEB-compressed	Paraue era aurelha as paraules d'Anna, en tot balhar-les eth significat literau qu'auien, responent-li damb simplicitat, miei de trufaria.
ANNA-KARENINA-WEB-compressed	E a maugrat qu'en aquera convèrsa non i auie arren d'especiau, jamès enes dies a vier podec Anna rebrembar aquera scèna sense experimentar un sentiment dolorós de vergonha.
ANNA-KARENINA-WEB-compressed	Entrèc Sergi, dauant dera sua institutritz.
ANNA-KARENINA-WEB-compressed	S'Alexei Alexandrovic s'auesse permetut ada eth madeish observar-lo, que se n'aurie encuedat dera guardada temerosa e confusa qu'eth mainatge contemplaue prumèr a sa pair e dempús a sa mair.
ANNA-KARENINA-WEB-compressed	Mès Karenin que non volie veir arren e non ac vedie.
ANNA-KARENINA-WEB-compressed	Adishatz, gojat!
ANNA-KARENINA-WEB-compressed	Qu'as creishut!
ANNA-KARENINA-WEB-compressed	Te hès ja un òme.
ANNA-KARENINA-WEB-compressed	Com te va, gojat?
ANNA-KARENINA-WEB-compressed	E aufric era man ar espaurit Sergi.
ANNA-KARENINA-WEB-compressed	Aguest qu'ère ja abantes timid enes sues relacions damb sa pair, mès ara, dempús que Karenin lo cridaue gojat e dempús qu'eth mainatge comencèsse a pensar se Vronsky ère amic o enemic, auie er in d'aluenhar-se de sa pair.
ANNA-KARENINA-WEB-compressed	Mentretant, Alexei Alexandrovic botaue ua man sus es espatles deth sòn hilh e parlaue damb era institutritz.
ANNA-KARENINA-WEB-compressed	Eth petit se sentie peniblaments intimidat e Anna cranhie que petèsse en somics.
ANNA-KARENINA-WEB-compressed	En entrar eth mainatge e veder-lo tant inquiet e espaurit, Anna s'auie rogit.
ANNA-KARENINA-WEB-compressed	Ara se lheuèc ara prèssa, treiguec era man deth sòn espòs des espatles deth petit, punèc ad aguest, l'amièc entara terrassa e tornèc de seguit.
ANNA-KARENINA-WEB-compressed	Que ja ei era ora, didec campant eth sòn relòtge.
ANNA-KARENINA-WEB-compressed	Com ei que se tarde tant Betsy?
ANNA-KARENINA-WEB-compressed	Òc, òc, didec Alexei Alexandrovic.
ANNA-KARENINA-WEB-compressed	Qu'è vengut a hèr-te a vier sòs, didec, pr'amor qu'er audèth non se neurís solet cantant…
ANNA-KARENINA-WEB-compressed	Supausi que ja n'auràs de besonh.
ANNA-KARENINA-WEB-compressed	Non, non n'è de besonh…
ANNA-KARENINA-WEB-compressed	Voi díder, òc… repliquèc Anna, sense guardar-lo, rogint-se tota enquias arraïtzes des peus.
ANNA-KARENINA-WEB-compressed	Tornaràs après es corses?
ANNA-KARENINA-WEB-compressed	A!, òc!, responec Alexei Alexandrovic.
ANNA-KARENINA-WEB-compressed	Aquiu que i é era beresa de Peterhof, era princesa Tverskaya!, higec, campant pera hièstra e vedent eth coche anglés, damb arròdes de goma, de caisha fòrça nauta e petita.
ANNA-KARENINA-WEB-compressed	Quina elegància!
ANNA-KARENINA-WEB-compressed	Quina riquesa!
ANNA-KARENINA-WEB-compressed	Ei admirable!
ANNA-KARENINA-WEB-compressed	Alavetz, donc, tanben nosati partiram.
ANNA-KARENINA-WEB-compressed	Era Princesa non gessec deth coche.
ANNA-KARENINA-WEB-compressed	Me'n vau, didec Anna.
ANNA-KARENINA-WEB-compressed	Adishatz.
ANNA-KARENINA-WEB-compressed	E dempús de punar ath sòn hilh, s'apressèc ath sòn marit e li sarrèc era man.
ANNA-KARENINA-WEB-compressed	Qu'as estat fòrça amable per visitar-me, didec.
ANNA-KARENINA-WEB-compressed	Alexei Alexandrovic li punèc era man.
ANNA-KARENINA-WEB-compressed	Plan ben, enquia dempús; non dèishes de vier a préner eth tè!, acabèc era sua esposa.
ANNA-KARENINA-WEB-compressed	E gessec radianta e alègra.
ANNA-KARENINA-WEB-compressed	Anna campèc ath sòn marit de luenh estant.
ANNA-KARENINA-WEB-compressed	Dus òmes (eth sòn marit e eth sòn aimant) formauen coma dus centres ena sua vida.
ANNA-KARENINA-WEB-compressed	Sentie era sua proximitat autanplan sense era ajuda des sòns sens corporaus.
ANNA-KARENINA-WEB-compressed	Lo vedie apressar-se ara tribuna, ja corresponent, condescendent, as salutacions umiles; ja contestant, amistosaments, mès damb ua cèrta distraccion, as sòns parièrs; ara pistant damb atencion era guardada des poderosi e treiguent-se eth sòn ample chapèu redon, calat enquiara punta des sues aurelhes.
ANNA-KARENINA-WEB-compressed	Pès guardades qu'eth sòn espós dirigie ara tribuna, Anna comprenec que la cercaue.
ANNA-KARENINA-WEB-compressed	Anna, a maugrat de saber-se'n que la cercaue, simulèc de bon voler non veder-lo.
ANNA-KARENINA-WEB-compressed	Alexei Alexandrovic!, cridèc era comdessa Betsy.
ANNA-KARENINA-WEB-compressed	Veigui que non trapatz ara vòsta hemna.
ANNA-KARENINA-WEB-compressed	Qu'ei aciu.
ANNA-KARENINA-WEB-compressed	Karenin arric damb eth sòn arridolet hered.
ANNA-KARENINA-WEB-compressed	Enludernatz autant, qu'un non sap entà on guardar, repliquèc.
ANNA-KARENINA-WEB-compressed	E s'endralhèc entara tribuna.
ANNA-KARENINA-WEB-compressed	Arric ara sua hemna tau que li cau hèr un marit ara esposa qu'a vist un moment abantes e saludèc ara Princesa e a d'auti coneishudi, en tot tractar a cada un tau que li calie èster tractat: ei a díder, badinant damb es senhores e escambiant laudances damb es sòns marits.
ANNA-KARENINA-WEB-compressed	Alexandrovic e plan coneishut peth sòn talent e formacion.
ANNA-KARENINA-WEB-compressed	Alexei Alexandrovic li parlèc.
ANNA-KARENINA-WEB-compressed	Qu'èren en un entracte de dues corses e arren dificultaue era sua parlòta.
ANNA-KARENINA-WEB-compressed	Er generau ajudant criticaue er espòrt ipic.
ANNA-KARENINA-WEB-compressed	Alexei Alexandrovic lo vantaue.
ANNA-KARENINA-WEB-compressed	Anna escotaue era sua votz fina e monotòna sense pèrder ua paraula, e cada ua d'eres li sonaue a faussa e li herie desagradiuaments era audida.
ANNA-KARENINA-WEB-compressed	En començar era corsa de quate verstas damb obstacles, Anna s'inclinèc entà dauant sense deishar de uelh a Vronsky, qu'en aqueth moment s'apressaue ara ègua e la montaue.
ANNA-KARENINA-WEB-compressed	Ath madeish temps entenie era votz deth sòn marit, aquera votz repulsiua que parlaue sense pòsa.
ANNA-KARENINA-WEB-compressed	Era pòur de qué Vronsky patisse bèth mau la tormentaue, e la tormentaue encara mès, totun, eth percéber era agudenta votz incansabla d'Alexei Alexandrovic damb es sues entonacions tan coneishudes d'era.
ANNA-KARENINA-WEB-compressed	E eth mèn marit se neurís d'era!
ANNA-KARENINA-WEB-compressed	Qu'ac sap tot, ac endónvie tot…
ANNA-KARENINA-WEB-compressed	Com pòt, donc, parlar damb tanta tranquillitat?
ANNA-KARENINA-WEB-compressed	Se m'auesse aucit o auesse aucit a Vronsky, l'apreciaria.
ANNA-KARENINA-WEB-compressed	Mès non.
ANNA-KARENINA-WEB-compressed	Non l'interèsse qu'era mentida e es aparences”.
ANNA-KARENINA-WEB-compressed	Tau qu'un mainatge que quan s'a hèt mau s'exercís es sòns muscles entà padegar eth dolor, Alexei Alexandrovic auie besonh d'aquera actitud cerebrau entà amortar es rembrembes restacadi ara sua hemna, qu'en preséncia d'era e de Vronsky, en tot enténer repetir aguest nòm de contunh, atirauen era sua constanta atencion.
ANNA-KARENINA-WEB-compressed	Ara didie:
ANNA-KARENINA-WEB-compressed	Eth perilh qu'ei era condicion imprescindibla des corses de shivaus entre es militars.
ANNA-KARENINA-WEB-compressed	S'Anglatèrra ei era nacion que pòt hèr veir ena sua istòria militara es mès ludents hèts de tròpes de cavalaria, ei costat per auer sajat de desvolopar de tostemps eth vigor d'animaus e cavalièrs.
ANNA-KARENINA-WEB-compressed	Ena mia pensada, er espòrt qu'a fòrça importància.
ANNA-KARENINA-WEB-compressed	Mès nosati non vedem jamès arren mès que çò de superficiau.
ANNA-KARENINA-WEB-compressed	Didetz superficiau?, interrompec Tverskaya.
ANNA-KARENINA-WEB-compressed	M'an dit qu'un oficiau se trinquèc, un viatge, dues costelhes.
ANNA-KARENINA-WEB-compressed	Admetem, Princesa, que non ei superficiau, senon prigond.
ANNA-KARENINA-WEB-compressed	Mès que non se tracte d'aquerò…
ANNA-KARENINA-WEB-compressed	E Karenin se dirigic de nauèth ar generau ajudant, que damb eth parlaue seriosaments.
ANNA-KARENINA-WEB-compressed	Non desbrembem qu'es que corren son militars, òmes qu'an alistat aguesta carrèra.
ANNA-KARENINA-WEB-compressed	E cada vocacion a eth sòn corresponent revèrs dera moneda!
ANNA-KARENINA-WEB-compressed	Eth perilh qu'ei laguens des obligacions deth militar.
ANNA-KARENINA-WEB-compressed	Eth terrible espòrt dera boxa o eth risque qu'acaren es toreros espanhòus que dilhèu pòt èster senhau de barbaria.
ANNA-KARENINA-WEB-compressed	Mès er espòrt sistematizat qu'ei signe de civilizacion.
ANNA-KARENINA-WEB-compressed	Non tornarè ad aguestes corses; son massa impressionantes, vertat, Anna?, didec era princesa Betsy.
ANNA-KARENINA-WEB-compressed	Impressionantes, mès qu'aclapen er in, repliquèc ua auta senhora.
ANNA-KARENINA-WEB-compressed	Anna, en silenci, guardaue damb es alongavistes entà un solet punt.
ANNA-KARENINA-WEB-compressed	En aqueth moment passaue pera tribuna un generau plan naut.
ANNA-KARENINA-WEB-compressed	En tot interrómper era convèrsa, Alexei Alexandrovic se lheuèc, ara prèssa, mès damb dignitat, e saludèc prigondaments ath militar.
ANNA-KARENINA-WEB-compressed	Non corretz?, li preguntèc eth generau de trufaria.
ANNA-KARENINA-WEB-compressed	Era mia corsa qu'ei plan mès de mau hèr, contestèc respectuosaments Karenin.
ANNA-KARENINA-WEB-compressed	E encara qu'era responsa non significaue ua grana causa, eth generau cuelhec era mina d'un qu'a entenut quauquarren plan engenhós dera boca d'un òme intelligent e qu'enes sues paraules sabie percéber era pointe de la sauce…
ANNA-KARENINA-WEB-compressed	En aguestes causes, contunhaue Karenin, que i a dus punts entà considerar: es actors e es espectadors.
ANNA-KARENINA-WEB-compressed	Que sò d'acòrd qu'er amor ad aguesti espectacles ei senhau indobtable deth mès baish nivèu mentau deth public, mès…
ANNA-KARENINA-WEB-compressed	Ua escomesa, Princesa!, cridèc de baish estant era votz d'Esteva Arkadievic.
ANNA-KARENINA-WEB-compressed	Per qui apostatz vos?
ANNA-KARENINA-WEB-compressed	Anna e jo apostam peth prince Kuzovlev, contestèc Betsy.
ANNA-KARENINA-WEB-compressed	E jo per Vronsky.
ANNA-KARENINA-WEB-compressed	Hèm un parelh de gants?
ANNA-KARENINA-WEB-compressed	Hèm.
ANNA-KARENINA-WEB-compressed	Quin espectacle mès beròi!, vertat?
ANNA-KARENINA-WEB-compressed	Alexei Alexandrovic carèc tant que parlauen ath sòn costat e dempús repilhèc:
ANNA-KARENINA-WEB-compressed	Sò d'acòrd qu'es jòcs son omenencs…
ANNA-KARENINA-WEB-compressed	Karenin non ère pes corses.
ANNA-KARENINA-WEB-compressed	Non guardèc, donc, as correires.
ANNA-KARENINA-WEB-compressed	Eth ròstre dera sua hemna ère esblancossit e seriós.
ANNA-KARENINA-WEB-compressed	Se vedie qu'Anna non campaue qu'un des correires.
ANNA-KARENINA-WEB-compressed	Se tenguie era alend e era sua man sarraue convulsiuaments eth sòn ventalh.
ANNA-KARENINA-WEB-compressed	Non volie guardar a Anna, mès sense voler es sòns uelhs se virèren entada era.
ANNA-KARENINA-WEB-compressed	Estudiaue eth sòn ròstre sajant, e sense voler ath còp, de liéger çò qu'en eth i ère tan claraments escrit e, contra era sua volentat, liegie çò que desiraue ignorar.
ANNA-KARENINA-WEB-compressed	Era prumèra queiguda (era de Kuzovlev en arriuet) impressionèc a toti, mès Karenin liegie en esblancossit e radiant ròstre d'Anna eth gòi de qué aqueth qu'era guardaue non auie queigut.
ANNA-KARENINA-WEB-compressed	Quan Majotin e Vronsky sautèren era barralha grana e er oficiau que les seguie queiguec de cap, quedant mòrt de pic, Karenin observèc qu'Anna non lo vedie ne lèu se n'encuedaue deth mormolh d'orror que voludaue as espectadors, e qu'a penes entenie es comentaris que se hègen ath sòn entorn.
ANNA-KARENINA-WEB-compressed	Alexei Alexandrovic la guardaue cada viatge damb mès insisténcia.
ANNA-KARENINA-WEB-compressed	Anna, encara que pauhicada a veir era corsa de Vronsky, sentec era hereda guardada deth sòn marit, que la contemplaue de reuelh.
ANNA-KARENINA-WEB-compressed	Se virèc un moment e lo guardèc ath sòn torn, interrogadoira, arroncilhant leugèraments es celhes.
ANNA-KARENINA-WEB-compressed	Dempús tornèc a contemplar er espectacle.
ANNA-KARENINA-WEB-compressed	Es corses que vengueren maleroses.
ANNA-KARENINA-WEB-compressed	De dètz-e-sèt òmes qu'intervengueren ena darrèra, queigueren e se nafrèren mès dera mitat.
ANNA-KARENINA-WEB-compressed	En acabar era darrèra corsa, toti èren fòrça impressionadi.
ANNA-KARENINA-WEB-compressed	E era impression aumentèc quan se'n saberen de qué er Emperaire ère maucontent deth resultat dera pròva.
ANNA-KARENINA-WEB-compressed	Dempús d'aquerò, ja solet mos manque eth circ roman…
ANNA-KARENINA-WEB-compressed	Er orror s'auie apoderat de toti, per çò qu'eth crit d'espant que gessec des pòts d'Anna en moment dera queiguda de Vronsky ad arrés atirèc era atencion: que non auie en aquerò arren d'extraordinari.
ANNA-KARENINA-WEB-compressed	Mès, ara seguida, eth ròstre d'Anna exprimic un sentiment mès viu de çò que permetien es formes.
ANNA-KARENINA-WEB-compressed	Perdut per complèt eth domeni sus era madeisha, comencèc a estornejar-se coma un audèth en param, ja volent lheuar-se entà vier entà nunlòc, ja entà endralhar-se de cap a Betsy en tot dider-li:
ANNA-KARENINA-WEB-compressed	Anem-mo'n, anem-mo'n.
ANNA-KARENINA-WEB-compressed	Mès Betsy inclinada entà baish, parlaue damb un generau e non l'entenie.
ANNA-KARENINA-WEB-compressed	Alexei Alexandrovic s'apressèc entà Anna e l'aufric eth braç educadaments.
ANNA-KARENINA-WEB-compressed	Anem-mo'n, se voletz, didec en francés.
ANNA-KARENINA-WEB-compressed	Anna escotaue ath generau e non se n'encuedèc deth sòn marit.
ANNA-KARENINA-WEB-compressed	Diden que s'a trincat era cama.
ANNA-KARENINA-WEB-compressed	Aquerò qu'ei ua asenada!, comentaue eth generau.
ANNA-KARENINA-WEB-compressed	Vronsky auie queigut.
ANNA-KARENINA-WEB-compressed	Mès ère fòrça luenh e auie acodit aquiu tanta gent qu'ère impossible veir arren.
ANNA-KARENINA-WEB-compressed	Anna, baishant es binòclas, se premanic entà partir.
ANNA-KARENINA-WEB-compressed	Mès en aqueth moment arribèc un oficiau a shivau e informèc ar Emperaire.
ANNA-KARENINA-WEB-compressed	Anna s'inclinèc entà dauant pr'amor d'enténer se qué li didie.
ANNA-KARENINA-WEB-compressed	Stiva!, Stiva!, cridèc, aperant a sa frair.
ANNA-KARENINA-WEB-compressed	Mès eth, encara que non s'estaue luenh, non l'entenec, e era se premanic de nauèth a partir.
ANNA-KARENINA-WEB-compressed	Persuti en aufrir-vos eth mèn braç se voletz partir, didec eth sòn marit, tocant eth braç d'Anna.
ANNA-KARENINA-WEB-compressed	Aguesta se hec enlà d'eth damb repulsion e contestèc, sense guardar-lo ena cara:
ANNA-KARENINA-WEB-compressed	Non, non, dèisha-me; me demori.
ANNA-KARENINA-WEB-compressed	Betsy li hec un senhau damb eth mocador.
ANNA-KARENINA-WEB-compressed	En entener-lo, Anna se seiguec e amaguèc eth sòn ròstre darrèr eth ventalh.
ANNA-KARENINA-WEB-compressed	Karenin vedie qu'era sua hemna non solet non podie tier-se es lèrmes, senon que ne tansevolhe es somics que holauen eth sòn pièch.
ANNA-KARENINA-WEB-compressed	Alavetz se botèc ath sòn dauant, entà balhar-li temps de remeter-se sense qu'es auti se n'encuedèssen des sòns plors.
ANNA-KARENINA-WEB-compressed	Vos aufrisqui eth mèn braç per tresau viatge, didec a Anna ath cap d'un instant.
ANNA-KARENINA-WEB-compressed	Era lo guardaue, sense saber se qué díder.
ANNA-KARENINA-WEB-compressed	Era princesa Betsy correc ena sua ajuda.
ANNA-KARENINA-WEB-compressed	Non, Alexei Alexandrovic.
ANNA-KARENINA-WEB-compressed	Anna e jo qu'auem vengut amassa e l'è prometut acompanhar-la entà casa, intervenguec Betsy.
ANNA-KARENINA-WEB-compressed	Perdon, Princesa, didec Karenin, arrint damb respècte, mès tachant-li es vistons enes uelhs.
ANNA-KARENINA-WEB-compressed	Veigui qu'Anna non se trape pro ben e voi que vengue damb jo entà casa.
ANNA-KARENINA-WEB-compressed	Manarè a preguntar se com està Vronsky e vos avisarè, didec Betsy en votz baisha.
ANNA-KARENINA-WEB-compressed	En gésser dera tribuna, Karenin parlaue, coma de costum, damb toti es coneishudi que se trapaue.
ANNA-KARENINA-WEB-compressed	Anna li calie tanben parlar e hèr coma tostemp, mès se sentie fòrça nerviosa e tiraue deth braç ath sòn marit coma en ua malajadilha.
ANNA-KARENINA-WEB-compressed	A despièch de çò qu'auie vist, Alexei Alexandrovic se remie a pensar ena vertadèra situacion dera sua hemna.
ANNA-KARENINA-WEB-compressed	Que non apreciaue qu'es signes extèrns.
ANNA-KARENINA-WEB-compressed	Era s'auie comportat d'ua manèra inconvenenta e ara eth consideraue un déuer sòn de dider-l'ac.
ANNA-KARENINA-WEB-compressed	Mès qu'ère plan dificil de hèr sense vier mès luenh.
ANNA-KARENINA-WEB-compressed	Semble impossible se com, a tot darrèr, mos shauten a toti aguesti espectacles tan barbars!, comentèc.
ANNA-KARENINA-WEB-compressed	Veigui…
ANNA-KARENINA-WEB-compressed	Qué?
ANNA-KARENINA-WEB-compressed	Non vos compreni, didec Anna.
ANNA-KARENINA-WEB-compressed	Karenin se sentec ofensat, e de ressabuda comencèc a parlar-li de çò que volie.
ANNA-KARENINA-WEB-compressed	Me cau dider-vos…comencèc.
ANNA-KARENINA-WEB-compressed	Me cau dider-vos qu'eth vòste anament d'aué non a estat bric corrècte, li didec eth sòn marit en francés.
ANNA-KARENINA-WEB-compressed	Per qué non a estat corrècte?, preguntèc Anna en votz nauta, virant ath mès córrer eth cap e guardant-li es uelhs, mès non damb era simulada alegria de d'auti viatges, senon damb ua determinacion jos era quau dificilaments amagaue es sòns temors.
ANNA-KARENINA-WEB-compressed	Tie compde, didec Alexei Alexandrovic en tot senhalar era hiestreta dubèrta deth dauant que per era podie entener-les eth menaire.
ANNA-KARENINA-WEB-compressed	E, en tot lheuar-se, hec a pujar eth veire.
ANNA-KARENINA-WEB-compressed	Qué trapatz d'incorrècte en mèn anament?, repetic Anna.
ANNA-KARENINA-WEB-compressed	Era desesperacion que non podéretz amagar quan queiguec un des cavalièrs.
ANNA-KARENINA-WEB-compressed	Karenin demoraue ua replica, mès Anna caraue, guardant fixaments ath sòn dauant.
ANNA-KARENINA-WEB-compressed	Que ja vos è demanat abantes que vos comportèssetz corrèctaments en societat, pr'amor de qué es males lengues non les calgue mauparlar de vos.
ANNA-KARENINA-WEB-compressed	Hè temps que vos parlè der aspècte espirituau d'aguestes causes.
ANNA-KARENINA-WEB-compressed	Ara que ja non hèsqui referéncia ad açò.
ANNA-KARENINA-WEB-compressed	Que parli des convenences exteriores.
ANNA-KARENINA-WEB-compressed	Vos auetz comportat incorrèctaments e demori qu'açò non se repetirà.
ANNA-KARENINA-WEB-compressed	Anna a penes entenie era mitat d'aqueres paraules.
ANNA-KARENINA-WEB-compressed	Cranhie ath sòn marit e ath còp se demanaue se Vrosnky s'aurie aucit o non, e se s'aurien referit ada eth quan dideren qu'eth cavalièr ère indemne e eth shivau s'auie trincat er arrastèth dera esquia.
ANNA-KARENINA-WEB-compressed	Solet endonvièc a arrir damb simulada ironia quan eth sòn marit venguec de parlar.
ANNA-KARENINA-WEB-compressed	Mès que non li podec contestar arren, pr'amor qu'a penes auie comprenut arren de çò qu'eth li didec.
ANNA-KARENINA-WEB-compressed	Karenin auie començat a parlar damb fòrça energia, mès quan se n'encuedèc de çò que li didie ara sua hemna, eth temor qu'aguesta sentie se li transmetec.
ANNA-KARENINA-WEB-compressed	Vedec er arridolet ironic d'Anna e ua extranha confusion s'apoderèc dera sua ment.
ANNA-KARENINA-WEB-compressed	En tot senter-se menaçat d'enténer era vertat, Karenin desiraue damb tota era fòrça deth morir, qu'era sua hemna li contestèsse tau qu'ac auie hèt alavetz, que li didesse qu'es sues sospeches èren estupides e sense fondaments.
ANNA-KARENINA-WEB-compressed	Ère tan terrible çò que sabie, e, patie tant per aquerò qu'en aqueth instant ère prèst a creder-s'ac tot.
ANNA-KARENINA-WEB-compressed	Dilhèu sò enganhat, seguic eth, e en aguest cas vos demani que me desencusetz.
ANNA-KARENINA-WEB-compressed	Que non vos enganhatz, didec doçaments Anna, en tot guardar damb desesperacion eth ròstre impassible deth sòn marit.
ANNA-KARENINA-WEB-compressed	Non vos enganhatz…
ANNA-KARENINA-WEB-compressed	Èra e sò desesperada.
ANNA-KARENINA-WEB-compressed	Tant que vos escoti a vos que pensi en eth.
ANNA-KARENINA-WEB-compressed	L'estimi; que sò era sua aimanta.
ANNA-KARENINA-WEB-compressed	Non vos posqui tier a vos; vos è en òdi.
ANNA-KARENINA-WEB-compressed	Hètz damb jo çò que volgatz.
ANNA-KARENINA-WEB-compressed	Karenin non se botgèc ne cambièc era direccion dera sua guardada.
ANNA-KARENINA-WEB-compressed	Eth sòn ròstre aqueric de ressabuda era solemna immovilitat d'un mòrt e aquera expression non se modifiquèc pendent tot eth trajècte enquiara casa d'ostiuatge.
ANNA-KARENINA-WEB-compressed	Un còp dauant d'era, Karenin virèc eth sòn ròstre entara sua hemna, tostemp damb era madeisha expression.
ANNA-KARENINA-WEB-compressed	Plan ben, vos exigisqui que sauvetz es aparences enquia que… (e era votz de Karenin trantalhèc), enquia que cuelha es mesures avientes pr'amor de deishar sauvat eth mèn aunor.
ANNA-KARENINA-WEB-compressed	Ja vo'les comunicarè.
ANNA-KARENINA-WEB-compressed	Gessec deth coche e ajudèc a Anna a baishar.
ANNA-KARENINA-WEB-compressed	Ara seguida arribaue eth vailet dera Princesa damb ua nòta entà Anna.
ANNA-KARENINA-WEB-compressed	Guardèc eth relòtge.
ANNA-KARENINA-WEB-compressed	Mancauen encara tres ores entath rendètz-vos.
ANNA-KARENINA-WEB-compressed	Qu'ei terrible, mès, me shaute veir eth sòn ròstre e me shaute aguesta lum tan fantastica!
ANNA-KARENINA-WEB-compressed	E eth mèn marit?
ANNA-KARENINA-WEB-compressed	A, òc!
ANNA-KARENINA-WEB-compressed	Coma pertot a on s'amasse gent, ena petita estacion balneària a on auien vengut es Scherbazky se hec aguesta sòrta de cristallizacion, de costum ena societat, que hè que cada un des sòns membres ocupe un lòc determinat.
ANNA-KARENINA-WEB-compressed	Madeish qu'eth hered balhe ua forma invariabla e fixa a cada particula d'aigua, en tot convertir-la en un tròç determinat de nhèu, madeish cada nau client qu'arribaue en balneari ocupaue eth sòn corresponent lòc.
ANNA-KARENINA-WEB-compressed	Fürst Scherbazky sammt Gemahlin und Tochter que s'auien cristalizat en lòc avient que les corresponie en tot tier en compde er estatge qu'ocupèren, eth sòn nòm e es relacions que s'auien creat.
ANNA-KARENINA-WEB-compressed	Era princesa alemana didec:
ANNA-KARENINA-WEB-compressed	Demori qu'es ròses illuminen lèu-lèu aguest beròi ròstre.
ANNA-KARENINA-WEB-compressed	Es Scherbazky coneisheren a ua lady anglesa, a ua condessa alemana e ath sòn hilh, herit ena darrèra guèrra, a un sabent suedés e ath senhor Canut e a ua fraia sua que l'acompanhaue.
ANNA-KARENINA-WEB-compressed	Mès damb es que mès se hègen es Scherbazky ère damb ua senhora de Moscòu, Marla Evgenievna Rtischeva, damb era sua hilha, antipatica entà Kitty per èster malauta, coma era, d'un amor malerós, e a un coronèl moscovita que Kitty vedie e tractaue de petita e que rebrembaue tostemp d'unifòrme e damb esperons, encara qu'ara amiaue eth còth descubèrt e tenguie corbata de color.
ANNA-KARENINA-WEB-compressed	Kitty non s'interessaue pes coneishudi, pr'amor que non demoraue arren nau d'eri.
ANNA-KARENINA-WEB-compressed	Eth sòn interès principau en balneari s'estaue en campar ad aqueri que non coneishie e hèr tractes damb eri.
ANNA-KARENINA-WEB-compressed	Pera sua inclinacion naturau de caractèr, Kitty supausaue tostemp bones qualitats enes auti e mès que mès enes desconeishudi.
ANNA-KARENINA-WEB-compressed	E ara, en hèr suposicions sus se qui poirie èster aquera gent, se pensaue qu'es sues relacions mutuaus e es sòns caractèrs èren agradius e excepcionaus e enes sues observacions credie trapar era confirmacion dera sua suposicion.
ANNA-KARENINA-WEB-compressed	Aguesta dauna tanhie ara nauta societat.
ANNA-KARENINA-WEB-compressed	Ère tan malauta que non podie caminar, e solet es dies mès boni se la vedie en un petit coche.
ANNA-KARENINA-WEB-compressed	Non se hège jamès damb russi, çò que, sivans era princesa Scherbazky, non ère degut ara sua malautia, senon ar excessiu orgulh qu'alendaue en era.
ANNA-KARENINA-WEB-compressed	Coma Kitty podec veir, era joena russa que la suenhaue tractaue a toti es malauts grèus, fòrça abondosi aquiu, e les atenguie damb era màger naturalitat.
ANNA-KARENINA-WEB-compressed	Tostemp sivans es sues observacions, era joena que non deuie èster ne parenta de madame Stal ne ua infermièra a sodada.
ANNA-KARENINA-WEB-compressed	Era senhora Stal la cridaue Varenhka e es auti mademoiselle Varenhka.
ANNA-KARENINA-WEB-compressed	Ath delà de qué a Kitty l'interessauen es relacions entre madame Stal e Varenhka, atau coma entre eres e d'autes persones que non coneishie, Kitty sentie pera joena ua simpatia explicabla, tau que se passe soent, e, pes guardades que Varenhka li dirigie, se vedie que tanben ada era l'agradaue era Princeseta.
ANNA-KARENINA-WEB-compressed	Varenhka non ère precisaments ua gojata.
ANNA-KARENINA-WEB-compressed	Se retiraue a un èsser sense joenesa, que madeish se li podie hèr trenta ans coma dètz-e-nau.
ANNA-KARENINA-WEB-compressed	Mès, en tot tier en compde es tralhes deth sòn ròstre, e a maugrat eth sòn color malautís, Varenhka qu'ère mèsalèu beròia que lèja.
ANNA-KARENINA-WEB-compressed	Qu'aurie estat autanplan espelta se non siguesse pera primesa extrèma deth sòn còs e eth volum deth sòn cap, que non sauvaue era proporcion avienta ara sua nautada; mès non ère atrasenta entàs òmes.
ANNA-KARENINA-WEB-compressed	Que poiríem díder qu'ère coma ua flor polida qu'encara sauvaue es sòns petals, mès que ja ère passida e sense perhum…
ANNA-KARENINA-WEB-compressed	Kitty: un reprimit ardor vitau e era consciéncia des sòns encantaments.
ANNA-KARENINA-WEB-compressed	Varenhka semblaue èster aclapada tostemp per bèth trabalh que realizaue e l'empachaue, çampar, interessar-se per cap auta causa.
ANNA-KARENINA-WEB-compressed	Qu'ère precisaments aguesta circonstància, que les hège desparières, çò qu'atiraue mès viuaments a Kitty.
ANNA-KARENINA-WEB-compressed	Dilhèu un èsser tan beròi morauments coma m'imagini?
ANNA-KARENINA-WEB-compressed	Mès non pensetz, per Diu, que vos voi impausar era mia amistat!
ANNA-KARENINA-WEB-compressed	Que n'è pro damb admirar-vos e estimar-vos”.
ANNA-KARENINA-WEB-compressed	E vos estimaria mès s'auessa temps…”, se diderie que responie era joena russa damb era sua guardada.
ANNA-KARENINA-WEB-compressed	Plan que òc, Kitty vedie fòrça ocupada a Varenhka; ja acompanhaue entà casa as mainatges d'ua familha russa, ja hège a vier ua flassada a ua malauta e l'estropaue damb era, ja sajaue de solatjar a un malaut excitat, ja anaue a crompar coquilhons de tè entà bèth un.
ANNA-KARENINA-WEB-compressed	Pòc dempús dera arribada des Scherbazky campèc en balneari ua parelha de naui personatges que tirauen fòrça era atencion generau sense desvelhar cap simpatia.
ANNA-KARENINA-WEB-compressed	Eth qu'ère un òme un shinhau acorbaishat, d'enòrmes manòtes, vestit damb un vielh mantèl que l'estaue cuert, de uelhs neri e ath còp ingenús e herotges; e era, ua hemna beròia, de ròstre pigalhat, mauenjargada e damb escàs gust.
ANNA-KARENINA-WEB-compressed	Mès era Princesa, informada pera Kurlist, eth jornau locau, de qué es naui viatgèrs èren Nicolàs Levin e Maria Nicolaevna, informèc a Kitty de qué aqueth òme ère ua persona pòc recomanabla, de sòrta que totes es illusions dera gojata sus es nauèth vengudi s'esbugassèren.
ANNA-KARENINA-WEB-compressed	Non tant pes infòrmes de sa mair coma per èster aqueth Levin eth frair de Constantin, era parelha se hec mès desagradiua entà Kitty.
ANNA-KARENINA-WEB-compressed	Ath delà, eth costum de Nicolàs d'estirar eth cap costaue ena joena ua repulsion instintiua.
ANNA-KARENINA-WEB-compressed	Li semblaue, ça que la, qu'en aqueri uelhs grani e herotges, que la campauen tu per tu, s'exprimien sentiments d'òdi e de burla, per çò que Kitty sajaue evitar a Nicolàs Levin tostemp que podie.
ANNA-KARENINA-WEB-compressed	Kitty passejaue damb sa mair e eth coronèl moscovita, que se hège veir damb era sua giqueta ara mòda europèa crompada en Francfort.
ANNA-KARENINA-WEB-compressed	Anauen d'un costat en aute dera galaria, en tot sajar d'evitar a Levin, que passejaue per aute costat.
ANNA-KARENINA-WEB-compressed	Varenhka, damb eth sòn vestit escur e eth sòn chapèu nere d'ales baishes, passejaue damb ua francesa cèga.
ANNA-KARENINA-WEB-compressed	Cada còp que se crotzaue damb Kitty, ambdues s'escambiauen guardades amistoses.
ANNA-KARENINA-WEB-compressed	Li posqui parlar, mama?, preguntèc Kitty, en tot seguir damb era guardada ara sua desconeishuda amiga e campar que s'endralhaue de cap ara hònt a on podien coïncidir.
ANNA-KARENINA-WEB-compressed	S'ei tant er in entà coneisher-la, m'informarè prumèr sus se qui ei e com ei, en tot parlar-li jo abantes, repliquèc sa mair.
ANNA-KARENINA-WEB-compressed	Qué i trapes en era de particular?
ANNA-KARENINA-WEB-compressed	Se vòs, te presentarè a madame Stal.
ANNA-KARENINA-WEB-compressed	Qu'è coneishut ara sua belle soeur, higec era Princesa en tot quilhar era tèsta capinauta.
ANNA-KARENINA-WEB-compressed	Qu'ei reauments embelinaira, didec Kitty en tot veir a Varenhka aufrir un veire d'aigua ara francesa.
ANNA-KARENINA-WEB-compressed	Tot çò que hè qu'ei en era espontanèu, agradiu…
ANNA-KARENINA-WEB-compressed	Me hèn arrir es tòns engouements, didec era Princesa.
ANNA-KARENINA-WEB-compressed	Que vau mès que tornem, higec en veir a Levin qu'auançaue ena sua direccion damb era sua companha e damb eth mètge aleman, que damb eth parlaue damb votz nauta e anujada.
ANNA-KARENINA-WEB-compressed	En virar-se d'esponera enteneren, non solet ua votz fòrta, senon crits.
ANNA-KARENINA-WEB-compressed	Levin cridaue e eth doctor aleman ère emmaliciat tanben.
ANNA-KARENINA-WEB-compressed	Era gent les entornegèc.
ANNA-KARENINA-WEB-compressed	Era Princesa e Kitty se heren enlà ath mès córrer e eth coronèl se higec ath rondèu entà saber-se'n de qué se tractaue.
ANNA-KARENINA-WEB-compressed	Moments mès tard, eth coronèl artenhèc as Scherbazky.
ANNA-KARENINA-WEB-compressed	Qué passaue?, preguntèc era Princesa.
ANNA-KARENINA-WEB-compressed	Ua vergonha!, contestèc eth coronèl.
ANNA-KARENINA-WEB-compressed	Qu'ei terrible trapar un rus en estrangèr!
ANNA-KARENINA-WEB-compressed	Qu'ei vergonhós!
ANNA-KARENINA-WEB-compressed	Quina causa tan desagradiua!, comentèc era Princesa.
ANNA-KARENINA-WEB-compressed	E com s'a acabat tot?
ANNA-KARENINA-WEB-compressed	Gràcies ara intervencion d'aquera…aquera deth chapèu que se retire a un misharnon.
ANNA-KARENINA-WEB-compressed	Me pensi qu'ei ua russa, didec eth coronèl.
ANNA-KARENINA-WEB-compressed	Mademoiselle Varenhka?
ANNA-KARENINA-WEB-compressed	Preguntèc Kitty damb admiracion.
ANNA-KARENINA-WEB-compressed	Òc; siguec mès escarrabilhada que toti.
ANNA-KARENINA-WEB-compressed	Agarrèc ath rus peth braç e se lo hec a seguir.
ANNA-KARENINA-WEB-compressed	Ves, mama?, didec Kitty ara sua mair.
ANNA-KARENINA-WEB-compressed	E encara vos estranhe que l'admira!
ANNA-KARENINA-WEB-compressed	En tot campar eth dia a vier ad aquera amiga qu'encara non tractaue, Kitty verifiquèc que Varenhka ère ja en tan bones relacions damb Levin e era sua hemna coma damb es sòns auti pretegés.
ANNA-KARENINA-WEB-compressed	Era gojata s'apressaue ada eri, les parlaue e li servie d'interprèt ara hemna, que non sabie cap idiòma estrangèr.
ANNA-KARENINA-WEB-compressed	Kitty hec tu per tu a sa mair entà que le permetesse tractar a Varenhka.
ANNA-KARENINA-WEB-compressed	E, maugrat ad açò de desagradiu que li semblaue ara Princesa èster era que comencèsse eth tracte damb era senhora Stal, qu'auie aquera actitud capinauta non se sabie se per qué, li parlèc e s'informèc de tot açò que tanhie a Varenhka, en tot vier ena conclusion de qué se ben non i auie guaire de bon, tanpòc i auie arren de dolent en coneisher-la.
ANNA-KARENINA-WEB-compressed	Apressant-se, donc, era madeisha, ara joena, l'interroguèc.
ANNA-KARENINA-WEB-compressed	Permetetz-me presentar-me personauments, didec era Princesa, damb un arridolet plen de dignitat.
ANNA-KARENINA-WEB-compressed	Era mia hilha qu'ei encamardada de vos.
ANNA-KARENINA-WEB-compressed	Dilhèu vos non me coneishetz.
ANNA-KARENINA-WEB-compressed	Aguest sentiment qu'ei recipròc, Princesa, contestèc Varenhka de ressabuda.
ANNA-KARENINA-WEB-compressed	Qu'actuèretz ager fòrça ben damb eth nòste compatriòta, comentèc era Princesa.
ANNA-KARENINA-WEB-compressed	Varenhka se rogic tota.
ANNA-KARENINA-WEB-compressed	Non me'n brembi d'auer hèt arren, repliquèc.
ANNA-KARENINA-WEB-compressed	Com que non?
ANNA-KARENINA-WEB-compressed	Evitèretz un ahèr desagradiu a Levin.
ANNA-KARENINA-WEB-compressed	A, òc!
ANNA-KARENINA-WEB-compressed	Era sua companha me cridèc e jo sagè de padegar-lo.
ANNA-KARENINA-WEB-compressed	Eth qu'està fòrça malaut e non ei content damb eth sòn mètge.
ANNA-KARENINA-WEB-compressed	Que sò acostumada a tractar damb malauts atau.
ANNA-KARENINA-WEB-compressed	Me'n sabi que vos estatz en Menton damb era vòsta tia.
ANNA-KARENINA-WEB-compressed	Me pensi que madame Stal ei era vòsta tia, non?
ANNA-KARENINA-WEB-compressed	Qu'è coneishut ara belle soeur dera vòsta parenta…
ANNA-KARENINA-WEB-compressed	Non ei era mia tia.
ANNA-KARENINA-WEB-compressed	Encara que la cridi maman, non sò era sua parenta, didec Varenhka en tot tornar a rogir-se.
ANNA-KARENINA-WEB-compressed	Mès qu'è estat educada per era.
ANNA-KARENINA-WEB-compressed	Princesa justifiquèc de seguit que Kitty s'estèsse encamardada d'aquera gojata.
ANNA-KARENINA-WEB-compressed	E qué va a hèr ara aguest Levin?, preguntèc era Princesa.
ANNA-KARENINA-WEB-compressed	Se'n va, responec Varenhka.
ANNA-KARENINA-WEB-compressed	Coma ves, Kitty, eth tòn ardent desir de conéisher ara senhoreta…
ANNA-KARENINA-WEB-compressed	Varenhka, precisèc aguesta, damb un arridolet.
ANNA-KARENINA-WEB-compressed	Atau me criden toti.
ANNA-KARENINA-WEB-compressed	Kitty, en tot rogir-se d'alegria sarrèc pendent ua longa estona era man dera sua naua amiga, que non corresponec ara sarrada, deishant era sua man inèrta entre es dits de Kitty.
ANNA-KARENINA-WEB-compressed	Mès, a maugrat qu'era sua man non corresponec ara sarrada dera joena, era sua cara s'aluguèc damb un viu arridolet, alègre e ath còp un shinhau melencònic, que deishaue ara vista uns dents grani magnifics.
ANNA-KARENINA-WEB-compressed	Tanben jo desiraua coneisher-vos, didec Varenhka.
ANNA-KARENINA-WEB-compressed	Mès ètz vos tostemp tant ocupada…!
ANNA-KARENINA-WEB-compressed	Que non; que non è arren a hèr!, assegurèc era gojata.
ANNA-KARENINA-WEB-compressed	Que vos cride mama, Varenhka!, sorrisclauen.
ANNA-KARENINA-WEB-compressed	E Varenhka les seguic.
ANNA-KARENINA-WEB-compressed	Madame Stal, qu'uns didien qu'auie amarat era vida deth sòn marit, tant que d'auti afirmauen qu'ère eth que la tormentaue damb eth sòn anament crapulós, ère ua hemna tostemp malauta e excitada.
ANNA-KARENINA-WEB-compressed	Dempús de divorciar-se deth sòn marit mainadèc un mainatge, que se moric lèu de néisher.
ANNA-KARENINA-WEB-compressed	Es parents de madame Stal, en saber-se'n dera sua sensibilitat e crànher qu'era notícia l'aucisse, escambièren eth mainatge mòrt per ua mainada qu'auie neishut era madeisha net en Sant Petersburg e qu'ère hilha deth codinèr dera Cort.
ANNA-KARENINA-WEB-compressed	Era mainada ère Varenhka.
ANNA-KARENINA-WEB-compressed	Mès endauant, madame Stal se'n sabèc qu'aguesta non ère hilha sua, mès contunhèc en tot elevar-la.
ANNA-KARENINA-WEB-compressed	Varenhka demorèc lèu lèu soleta en mon, pera mòrt de sa pairs.
ANNA-KARENINA-WEB-compressed	Uns afirmauen que madame Stal simulaue e se hège un pedestau dera sua fama de hemna vertuosa e pietosa, mentre que d'auti tenguien qu'en realitat, ath hons dera sua amna, ère un èsser vertuós e de morau prigonda, que viuie solet entath ben deth pròche tau que semblaue.
ANNA-KARENINA-WEB-compressed	Arrés sabie s'era sua religion ère catolica, protestant o ortodòxa, mès i auie ua causa certana: mantenguie ua estreta amistat damb es nauti dignataris de totes es glèises e confessions.
ANNA-KARENINA-WEB-compressed	Assabentada de toti aguesti detalhs, era Princesa non vedec cap inconvenent en tracte dera sua hilha damb aquera joena, mès que mès pr'amor que es formes e era educacion dera gojata èren excellentes e parlaue eth francés e er anglès perfèctaments.
ANNA-KARENINA-WEB-compressed	Ara plan, çò de mès important ère que madame Stal auie assegurat que li hège dò qu'era sua malautia l'empachèsse de tractar intimaments ara Princesa tau qu'ère eth sòn desir.
ANNA-KARENINA-WEB-compressed	Qu'auem piano, Kitty lo jògue.
ANNA-KARENINA-WEB-compressed	Qu'ei cèrt que non ei guaire bon, mès mos shautarà fòrça entener-vos a vos, didec era Princesa damb un arridolet forçat, totafèt desagradiu entà Kitty quan se n'encuedèc que Varenhka non auie talents de cantar.
ANNA-KARENINA-WEB-compressed	Ça que la, era joena acodic tath ser en tot hèr-se a seguir quauques pèces de musica.
ANNA-KARENINA-WEB-compressed	Era Princesa convidèc tanben a Maria Evgenievna e ara sua hilha e ath coronèl.
ANNA-KARENINA-WEB-compressed	Varenhka, indiferenta per complèt ath hèt que i auesse gent que non coneishie, s'apropèc entath piano.
ANNA-KARENINA-WEB-compressed	Non sabie acompanhar-se, mès liegie es nòtes fòrça ben.
ANNA-KARENINA-WEB-compressed	Kitty, que tocaue eth piano ara perfeccion, l'acompanhaue.
ANNA-KARENINA-WEB-compressed	Qu'auetz un talent extraordinari de cantaira, afirmèc era Princesa, dempús qu'era gojata auesse cantat d'ua forma admirabla era prumèra pèça.
ANNA-KARENINA-WEB-compressed	Guardatz, didec eth coronèl pistant pera hièstra, guaire gent a vengut a escotar-vos.
ANNA-KARENINA-WEB-compressed	Gesseren e campèren que, plan que òc, ath pè dera hièstra s'auie amassat fòrça gent.
ANNA-KARENINA-WEB-compressed	M'alègri fòrça de qué vos age shautat, didec simplaments Varenhka.
ANNA-KARENINA-WEB-compressed	Kitty guardaue ara sua amiga damb orgulh.
ANNA-KARENINA-WEB-compressed	E ada era tot açò que la dèishe hereda.
ANNA-KARENINA-WEB-compressed	Solet la botge eth desir de non remir-se e de complàder a mama.
ANNA-KARENINA-WEB-compressed	Qué i a en aguesta hemna?
ANNA-KARENINA-WEB-compressed	Qué ei çò que li balhe fòrça entà deishar de cornèr a toti e tier-se independenta e serena?
ANNA-KARENINA-WEB-compressed	Guaire balharia jo per saber-me'n e poder imitar-la!”, se didie Kitty, pistant eth ròstre tranquil dera sua amiga.
ANNA-KARENINA-WEB-compressed	Era Princesa li demanèc ara joena que cantèsse mès e era cantèc damb era madeisha perfeccion e serenitat, de pè ath cant deth piano, amiant eth compàs sus er esturment damb era sua man fina e bruna.
ANNA-KARENINA-WEB-compressed	Era dusau pèça deth papèr qu'ère ua cançon italiana.
ANNA-KARENINA-WEB-compressed	Passem aquerò de long, didec en tot rogir-se.
ANNA-KARENINA-WEB-compressed	Kitty tachèc era guardada, interrogatiua e temerosa, en ròstre dera sua amiga.
ANNA-KARENINA-WEB-compressed	Plan, plan, passem entà ua auta causa…, didec ath mès córrer Kitty, passant es huelhes e endonviant que Varenhka auie bèth rebrembe restacat ad aquera cançon.
ANNA-KARENINA-WEB-compressed	Non, didec era gojata, calant era man sus era particion e arrint.
ANNA-KARENINA-WEB-compressed	Cantem aquerò.
ANNA-KARENINA-WEB-compressed	E ac cantèc tan serena e hereda e damb tanta perfeccion coma auie cantat abantes.
ANNA-KARENINA-WEB-compressed	Quan Varenhka acabèc, toti li balhèren es gràcies e se premaniren a préner eth tè.
ANNA-KARENINA-WEB-compressed	Non ei cèrt qu'auetz bèth rebrembe restacat ad aguesta cançon?, preguntèc Kitty.
ANNA-KARENINA-WEB-compressed	Non m'expliquètz arren, s'esdeguèc a híger: didetz-me solet s'ei vertat.
ANNA-KARENINA-WEB-compressed	Per qué non?
ANNA-KARENINA-WEB-compressed	Vos ac condarè tot, repliquèc Varenhka damb simplicitat.
ANNA-KARENINA-WEB-compressed	Qu'è, plan, un rebrembe que bèth temps me siguec fòrça penible.
ANNA-KARENINA-WEB-compressed	Qu'è estimat a un òme e solia cantar-li aguesta romança.
ANNA-KARENINA-WEB-compressed	Kitty, en silenci, damb es uelhs fòrça dubèrts, campaue esmoiguda ara sua amiga.
ANNA-KARENINA-WEB-compressed	Jo l'estimaua e eth a jo, mès sa mair s'opausaue ath nòste maridatge e se maridèc damb ua auta.
ANNA-KARENINA-WEB-compressed	Ara s'està près de nosati e a viatges lo veigui.
ANNA-KARENINA-WEB-compressed	Non auíetz imaginat que jo tanben auessa podut auer era mia noveleta d'amor?, didec Varenhka.
ANNA-KARENINA-WEB-compressed	Que non ac è pensat?
ANNA-KARENINA-WEB-compressed	Se jo siguessa òme, dempús de coneisher-vos a vos non poiria estimar a ua auta.
ANNA-KARENINA-WEB-compressed	Non compreni se com podec desbrembar-vos e hèr-vos malerosa per complàder ara sua mair.
ANNA-KARENINA-WEB-compressed	Aguest òme que non a còr!
ANNA-KARENINA-WEB-compressed	Ò, òc!
ANNA-KARENINA-WEB-compressed	Qu'ei un òme brave, e jo non sò malerosa; ath contrari: que sò fòrça erosa.
ANNA-KARENINA-WEB-compressed	Non cantam mès aué?, higec, en tot apressar-se ara casa.
ANNA-KARENINA-WEB-compressed	Qué brava ètz vos, qué brava!, sorrisclèc Kitty.
ANNA-KARENINA-WEB-compressed	E, en tot arturar a Varenhka, la punèc.
ANNA-KARENINA-WEB-compressed	Se jo podessa semblar-me a vos un shinhau!
ANNA-KARENINA-WEB-compressed	Entà qué auetz besonh de semblar-vos ad arrés?
ANNA-KARENINA-WEB-compressed	Qu'ètz fòrça brava tau qu'ètz, repliquèc Varenhka damb eth sòn arridolet leugèr e cansat.
ANNA-KARENINA-WEB-compressed	Non, non sò brava…
ANNA-KARENINA-WEB-compressed	Mès didetz-me…
ANNA-KARENINA-WEB-compressed	Seigam aciu, se vos platz, didec Kitty, en tot hèr-la a sèir un aute còp en banc, ath sòn cant.
ANNA-KARENINA-WEB-compressed	Didetz-me: dilhèu non ei ua ofensa qu'un òme mensprède er amor d'ua, que non l'estime?
ANNA-KARENINA-WEB-compressed	Qu'ei que non m'a menspredat!
ANNA-KARENINA-WEB-compressed	Sò segura que m'estimaue, mès ère un hilh aubedient…
ANNA-KARENINA-WEB-compressed	E se non ac auesse hèt per volentat de sa mair, senon pera sua pròpia?, didec Kitty, en tot compréner que desnishaue eth sòn secret e hèr a veir qu'eth sòn ròstre, alugat damb eth rojor dera vergonha, la tradie.
ANNA-KARENINA-WEB-compressed	Alavetz s'aurie comportat mau e jo non patiria per perder-lo, repliquèc Varenhka damb fermetat, endonviant que ja non se tractaue d'era, senon de Kitty.
ANNA-KARENINA-WEB-compressed	E era ofensa?, preguntèc Kitty.
ANNA-KARENINA-WEB-compressed	Era ofensa qu'ei impossible de desbrembar.
ANNA-KARENINA-WEB-compressed	Parlaue brembant-se se com auie campat a Vronsky en intervau dera mazurca.
ANNA-KARENINA-WEB-compressed	A on ei era ofensa?
ANNA-KARENINA-WEB-compressed	Vos que non auetz hèt arren de dolent.
ANNA-KARENINA-WEB-compressed	Mès que dolent.
ANNA-KARENINA-WEB-compressed	Sò avergonhada.
ANNA-KARENINA-WEB-compressed	Varenhka botgèc eth cap e botèc era sua man sus eth de Kitty.
ANNA-KARENINA-WEB-compressed	Avergonhada de qué?, didec.
ANNA-KARENINA-WEB-compressed	Supausi que non dideríetz ar òme que vos mostrèc indiferéncia que l'estimàuetz…
ANNA-KARENINA-WEB-compressed	Plan que non!
ANNA-KARENINA-WEB-compressed	Jamès li didí ua paraula.
ANNA-KARENINA-WEB-compressed	Mès eth qu'ac sabie.
ANNA-KARENINA-WEB-compressed	Que i a guardades que…
ANNA-KARENINA-WEB-compressed	I a manères de hèr…
ANNA-KARENINA-WEB-compressed	Encara que visca cent ans non desbrembarè aquerò jamès!
ANNA-KARENINA-WEB-compressed	Donques non ac compreni.
ANNA-KARENINA-WEB-compressed	Çò de mès important ei saber se vos l'estimatz ara o non, concretèc Varenhka.
ANNA-KARENINA-WEB-compressed	Que l'è en òdi!
ANNA-KARENINA-WEB-compressed	Non me posqui perdonar…
ANNA-KARENINA-WEB-compressed	Per qué?
ANNA-KARENINA-WEB-compressed	Pr'amor qu'era vergonha, era ofensa…
ANNA-KARENINA-WEB-compressed	Se totes siguessen tan sensibles coma vos!, repliquèc Varenhka.
ANNA-KARENINA-WEB-compressed	Non i a cap joena que non passe per açò.
ANNA-KARENINA-WEB-compressed	E a tan pòca importància!
ANNA-KARENINA-WEB-compressed	Alavetz, quines son es causes importantes?, preguntèc Kitty, en tot escorcolhar-la damb era guardada susprenuda.
ANNA-KARENINA-WEB-compressed	I a fòrça causes importantes…
ANNA-KARENINA-WEB-compressed	Quines son?
ANNA-KARENINA-WEB-compressed	Ò, fòrça!, didec Varenhka, coma se non sabesse se qué respòner.
ANNA-KARENINA-WEB-compressed	En aqueth moment s'entenec era votz dera Princesa que cridaue dera hièstra estant:
ANNA-KARENINA-WEB-compressed	Kitty, hè fresca!
ANNA-KARENINA-WEB-compressed	Cuelh eth chal o entra en casa.
ANNA-KARENINA-WEB-compressed	Cèrt; ja ei ora d'entrar, didec Varenhka, en tot lheuar-se.
ANNA-KARENINA-WEB-compressed	Que me cau visitar encara a madame Berta que m'ac a demanat…
ANNA-KARENINA-WEB-compressed	Kitty la retenguie pera man e la guardaue apassionadaments, coma se li preguntèsse: ”Quines son aguestes causes importantes?
ANNA-KARENINA-WEB-compressed	Qué ei çò que vos bohe ath laguens tanta serenitat?
ANNA-KARENINA-WEB-compressed	Vos qu'ac sabetz: didetz-m'ac!” Mès Varenhka non comprenie era pregunta de Kitty, ne en qué consistie.
ANNA-KARENINA-WEB-compressed	Entrèc, donc, ena casa, arremassèc es sòns papèrs de musica, se hec adiu de toti e se premanic a partir.
ANNA-KARENINA-WEB-compressed	Permetetz-me que vos acompanha, didec eth coronèl.
ANNA-KARENINA-WEB-compressed	Plan que òc, se com auetz d'anar soleta de nets?, repliquèc era Princesa.
ANNA-KARENINA-WEB-compressed	Aumens, manarè a Paracha damb vos.
ANNA-KARENINA-WEB-compressed	Non; tostemp vau soleta e jamès m'arribe arren, didec, tant que cuelhie eth chapèu.
ANNA-KARENINA-WEB-compressed	E, punant un viatge mès a Kitty e ometent dider-li en qué consistien aqueres causes importantes, despareishec damb eth sòn pas rapid e es sòns papèrs de musica dejós eth braç ena escurina dera net d'ostiu, en tot hèr-se a seguir damb era eth secret d'aqueres causes importantes e d'açò que li balhaue aquera dignitat e aquera cauma tant envejables.
ANNA-KARENINA-WEB-compressed	Varenhka, influic fòrça en era, solatjant-la ena sua afliccion.
ANNA-KARENINA-WEB-compressed	Era consolacion s'estaue en qué, gràcies ad aquera amistat, se dauric un nau mon entada era, un mon sense arren en comun damb eth sòn anterior, un mon quilhat que dès era sua nautada se podie campar eth passat damb tranquillitat.
ANNA-KARENINA-WEB-compressed	Auie desnishat que, ath delà dera vida instintiua que s'auie autrejat enquia alavetz, i auie ua vida espirituau.
ANNA-KARENINA-WEB-compressed	Aguesta vida se descurbie a trauèrs dera religion, mès ua religion que non auie arren a veir damb era que professaue Kitty dempús era sua mainadesa, e que consistie en assistir enes oficis e vèspras en “Asil de Veudes Nòbles”, a on se trapaue gent coneishuda, e en apréner de còr damb es “pairets” ortodòxi es tèxti religiosi eslaus.
ANNA-KARENINA-WEB-compressed	Era naua idia qu'ara recebie dera religion ère nauta, mistica, junhuda a sentiments e pensaments polidi.
ANNA-KARENINA-WEB-compressed	Atau, li calie creir ena religion non pr'amor que siguesse manat, senon pr'amor qu'era credença ère digna d'èster estimada.
ANNA-KARENINA-WEB-compressed	Kitty non arribèc ena tau conclusion pr'amor que l'ac didessen.
ANNA-KARENINA-WEB-compressed	Madame Stal parlaue damb Kitty coma damb ua mainada simpatica, en tot admirar-la, e trapar en era es rebrembes dera sua joenesa.
ANNA-KARENINA-WEB-compressed	Solet un còp li didec qu'en totes es penes umanes non i a consolacion senon en amor de Diu e ena fe, e que Crist, ena sua infinita pietat per nosati, non trape penes tan petites que non se meriten era sua consolacion.
ANNA-KARENINA-WEB-compressed	E pòc dempús, madame Stal cambièc de convèrsa.
ANNA-KARENINA-WEB-compressed	Mès en cada un des sòns movements, des sues paraules, des sues guardades celestiaus, tau que qualificaue Kitty es guardades de madame Stal, e mès que mès ena istòria dera sua vida, que Kitty coneishec per Varenhka, aprenec era joena “çò de mès important”, enquia alavetz ignorat per era.
ANNA-KARENINA-WEB-compressed	Atau, vedec que, en preguntar-li per sa pairs, era Stal arrie damb mensprètz, çò qu'ère contrari ara caritat cristiana.
ANNA-KARENINA-WEB-compressed	Tanben avertic que, un viatge que Kitty trapèc aquiu a un prèire catolic, madame Stal sajaue de tier eth sòn ròstre dehòra dera lum dera lampa tant qu'arrie d'ua manèra particulara.
ANNA-KARENINA-WEB-compressed	Per petites que siguessen aguestes observacions, shordauen a Kitty, desvelhant en era dobtes sus madame Stal.
ANNA-KARENINA-WEB-compressed	Varenhka, peth contrari, soleta en mon, sense parents ne amics, damb era sua trista decepcion, non demorant arren dera vida ne patint ja per arren, ère eth tipe de perfeccion qu'era Princeseta soniaue.
ANNA-KARENINA-WEB-compressed	Kitty artenhec a compréner que Varenhka n'auie pro de desbrembar-se'n d'era madeisha e estimar as auti entà senter-se serena, brava e erosa.
ANNA-KARENINA-WEB-compressed	Atau aurie volut èster era.
ANNA-KARENINA-WEB-compressed	En tot compréner ja damb claretat se qué ère çò de “mès important”, Kitty non se limitèc solet a admirà'c, senon que s'autregèc de seguit damb tota era sua amna ad aquera naua vida que se daurie ath sòn dauant.
ANNA-KARENINA-WEB-compressed	Pes referéncies de Varenhka sus se com actuauen madame Stal e d'autes persones que li mentaue, Kitty tracèc eth plan dera sua vida entath futur.
ANNA-KARENINA-WEB-compressed	Tau qu'era neboda de madame Stal, Alina, que Varenhka li parlaue soent, Kitty se prepausèc, a on que s'estèsse, cercar as malerosi, ajudar-les ena mida des sues fòrces, autrejar-les evangèlis e lieger-les-ac as malauts, criminaues e moribonds.
ANNA-KARENINA-WEB-compressed	Era idia de liéger er evangèli as criminaus, coma hèga Alma, ère çò que mès sedusie a Kitty.
ANNA-KARENINA-WEB-compressed	Mès era joena sauvaue en secret aguestes illusions sense comunicar-les, ne a Varenhka ne a sa mair.
ANNA-KARENINA-WEB-compressed	Ara demora deth moment avient que podesse realizar es sòns plans damb mès amplitud, Kitty trapèc en balneari, a on i auie tanti malauts e malerosi, era possibilitat de practicar es naues nòrmes de vida que s'impausaue, madeish que Varenhka.
ANNA-KARENINA-WEB-compressed	Era Princesa, ara prumeria, non vedec senon qu'era sua hilha ère plan influida peth sòn engouement, coma era didie, entà madame Stal e mès que mès entà Varenhka.
ANNA-KARENINA-WEB-compressed	Notaue que non solet Kitty imitaue ara gojata ena sua activitat, senon que l'imitaue, sense encuedar-se'n, ena sua manèra de caminar, de parlar, enquia de botjar es cilhes.
ANNA-KARENINA-WEB-compressed	Mès dempús era Princesa se n'encuedèc de qué se passaue en Kitty, ath delà dera sua admiracion per Varnhka, un important cambi espirituau.
ANNA-KARENINA-WEB-compressed	Vedie ara sua hilha liéger pes nets er Evangèli francés que l'auie regalat madame Stal, causa qu'abantes non hège jamès; notaue que refusaue es amistats deth gran mon e que tractaue fòrça as malauts protegidi de Varenhka e, especiauments, a ua familha prauba: era deth pintor Petrov, qu'ère plan malaut.
ANNA-KARENINA-WEB-compressed	Kitty se mostraue capinauta d'amiar a tèrme eth papèr d'infermièra en aquera familha.
ANNA-KARENINA-WEB-compressed	Tot aquerò estaue ben e era Princesa non auie arren a díder contra aquera activitat dera sua hilha, sustot pr'amor qu'era hemna de Petrov ère ua persona distinguida, e qu'era princesa alemana, en saber-se'n de çò que hège Kitty, l'auie vantat, en tot cridar-la àngel consolador.
ANNA-KARENINA-WEB-compressed	Òc, tot qu'aurie estat fòrça ben se non auesse estat exagerat.
ANNA-KARENINA-WEB-compressed	Il ne faut jamais rien outrer.
ANNA-KARENINA-WEB-compressed	Kitty, ça que la, non contestaue arren, senon que se limitaue a pensar que non i pòt auer exageracion en hèr òbres caritadoses.
ANNA-KARENINA-WEB-compressed	Dilhèu ei exagerat seguir eth precèpte d'aufrir era caròla quèrra ath que mos foetège era dreta o eth de balhar era camisa a qui li trè a un eth vestit?
ANNA-KARENINA-WEB-compressed	Mès ara Princesa non li shautauen es extrèms, e mès encara quan comprenie qu'era sua hilha ara non li daurie complètaments eth còr.
ANNA-KARENINA-WEB-compressed	En realitat, Kitty amagaue ara Princesa es sues naues impressions e sentiments non pr'amor que non volesse o non respectèsse a sa mair, senon precisaments per èster era sua mair.
ANNA-KARENINA-WEB-compressed	Qu'aurie daurit mielhor eth sòn còr a quinsevolh, abantes qu'ada era.
ANNA-KARENINA-WEB-compressed	Hè temps qu'Anna Pavlovna non vie en casa, didec un còp era Princesa, en tot referir-se ara Petrova.
ANNA-KARENINA-WEB-compressed	L'è convidada a vier, mès que m'a semblat qu'ère un shinhau desengustada damb jo…
ANNA-KARENINA-WEB-compressed	Non ac è notat, didec Kitty en tot rogir-se.
ANNA-KARENINA-WEB-compressed	Hè guaire que non les as vist?
ANNA-KARENINA-WEB-compressed	Deman que mos cau anar a hèr ua passejada pes montanhes, didec Kitty.
ANNA-KARENINA-WEB-compressed	Plan, anatz-i, didec era Princesa, en tot campar eth ròstre trebolat dera sua hilha e esforçar-se a endonviar es causes dera sua confusion.
ANNA-KARENINA-WEB-compressed	Era Princesa vedec que Kitty tornaue a rogir-se.
ANNA-KARENINA-WEB-compressed	T'a arribat quauquarren desagradiu damb es Petrov, Kitty?, preguntèc era Princesa quan se demorèren soletes.
ANNA-KARENINA-WEB-compressed	Per qué non mane as mainatges aciu ne vie jamès?
ANNA-KARENINA-WEB-compressed	E didie era vertat.
ANNA-KARENINA-WEB-compressed	Non se'n sabie deth motiu concret qu'era Petrova auesse cambiat d'actitud entada era, mès ac endonviaue.
ANNA-KARENINA-WEB-compressed	Endonviaue quauquarren que non li podie díder a sa mair, ua d'aguestes causes qu'un sap mès que non pòt ne cohessar-s'ac ada eth madeish per çò de vergonhós e terrible que serie cométer un error.
ANNA-KARENINA-WEB-compressed	Rebrembaue es sues relacions damb era familha Petrov.
ANNA-KARENINA-WEB-compressed	Evocaue era ingenua alegria que se diboishaue en bondadós ròstre redon d'Anna Pavlovna quan se trapauen, rebrembaue es sues convèrses secretes respècte ath malaut, es sues invencions entà empachar-li trabalhar, çò que l'auien enebit es mètges, e entà trèir-lo de passejada.
ANNA-KARENINA-WEB-compressed	Se'n brembaue der afècte que l'auie eth mainatge petit, que la cridaue “Kitty mia” e non volie calar-se en lhet s'era non estaue ath sòn costat entà her-lo dormir.
ANNA-KARENINA-WEB-compressed	Be n'èren d'agradius aqueri rebrembes!
ANNA-KARENINA-WEB-compressed	Dempús evoquèc era figura prima de Petrov, eth sòn long còth, era sua levita de color castanha, es sòns peus clars e retortilhadi, es sòns interrogadors uelhs bluencs qu'ara prumeria espaurien a Kitty, e rebrembèc tanben es esfòrci que hège entà her veir qu'auie fòrça e animositat dauant d'era.
ANNA-KARENINA-WEB-compressed	Ath delà se'n brembaue dera repugnància qu'eth l'inspiraue ara prumeria (tau que l'ac inspirauen toti es tuberculosi) e eth compde qu'alistaue es paraules que li calie díder.
ANNA-KARENINA-WEB-compressed	Tornaue a veir era guardada timida e esmoventa que li dirigie Petrov e experimentaue de nauèth er estranh sentiment de pietat e umilitat, amassa damb era consciéncia d'obrar coma cau, que la negaue en aqueri instants.
ANNA-KARENINA-WEB-compressed	Òc: tot aquerò s'auie esguitlat perfèctaments enes prumèrs dies.
ANNA-KARENINA-WEB-compressed	Ara, dès hège pòc, tot qu'auie cambiat.
ANNA-KARENINA-WEB-compressed	Anna Pavlovna recebie a Kitty damb amabilitat simulada e susvelhaue de contunh ath sòn marit e ara joena.
ANNA-KARENINA-WEB-compressed	Eth mèn marit vos demoraue; non volie préner eth cafè enquia que vos arribèssetz, a maugrat que sentie feblesa… “Òc; dilhèu era Petrovna se desengustèc damb jo per auer-li dat era flassada ath sòn marit.
ANNA-KARENINA-WEB-compressed	Qu'eth hèt non a cap importància…
ANNA-KARENINA-WEB-compressed	Mès eth la cuelhec en tot trebolar-se e me balhèc tanti còps es gràcies que me demorè confonuda…
ANNA-KARENINA-WEB-compressed	E dempús aguest retrait mèn qu'a pintat tant admirable…
ANNA-KARENINA-WEB-compressed	E çò de pejor ei era sua guardada, tan doça, tan timida…
ANNA-KARENINA-WEB-compressed	Òc, òc; qu'ei aquerò”, se repetie Kitty orrificada.
ANNA-KARENINA-WEB-compressed	Aqueth dobte empodoaue, ara, er encantament dera sua naua vida.
ANNA-KARENINA-WEB-compressed	Pòc abantes d'acabar eth periòde de cura d'aigües, eth prince Scherbazky venguec a trapar-se damb era sua familha, que de Carlsbad auie vengut entà Baden e entà Kessingen a visitar a uns amics russi, pr'amor d'alendar aire rus, coma didie eth.
ANNA-KARENINA-WEB-compressed	Era Princesa ac trapaue tot admirable e, a maugrat dera sua posicion ena societat russa, en estrangèr sajaue retirar-se a ua dauna europèa, çò qu'artenhie damb dificultat, pr'amor que, en èster en realitat ua dauna russa, li calie simular e aquerò l'intimidaue fòrça.
ANNA-KARENINA-WEB-compressed	Eth Prince, ath contrari, trapaue mau tot çò d'estrangèr, l'engüejaue era vida europèa, sauvaue es sòns costums russi e dehòra dera sua pàtria procuraue mostrar-se de bon voler mens europèu de çò que n'ère en realitat.
ANNA-KARENINA-WEB-compressed	Eth Prince tornèc mès prim, damb era pèth des caròles penjant, mès damb ua excellenta animositat, qu'encara melhorèc en veir que Kitty s'auie guarit complètaments.
ANNA-KARENINA-WEB-compressed	Es referéncies dera amistat dera sua hilha damb madame Stal e Varenhka e es observacions dera Princesa sus eth cambi costat en Kitty impressionèren ath Prince, en tot desvelhar en eth eth sòn sentiment de gelosia de costum entà tot aquerò qu'atiraue ara sua hilha dehòra deth cercle des sòns pròches.
ANNA-KARENINA-WEB-compressed	L'espaurie que Kitty podesse escapar-se dera sua influéncia, en tot aluenhar-se en situacions inaccesibles entada eth.
ANNA-KARENINA-WEB-compressed	Ath londeman dera sua tornada, eth Prince, vestit damb un long mantèl, damb es sues mofles caròles tengudes peth cochèr midonat, se filèc de cap ara hònt damb era sua hilha damb fòrça bon estat d'esperit.
ANNA-KARENINA-WEB-compressed	Eth maitin ère esplendid; ludie un solei radiant.
ANNA-KARENINA-WEB-compressed	Es cases netes e alègres, damb es sòns jardinets, er aspècte des sirventes alemanes, alègres en sòn prètzhèt, de mans ròies, de ròstre roeienc pera cervesa; tot aquerò qu'aumplie de gòi eth còr.
ANNA-KARENINA-WEB-compressed	A Kitty ja non l'estonaue aguest contrast.
ANNA-KARENINA-WEB-compressed	Eth solei ludent, eth viu verdor, eth son dera musica, li resultauen eth marc naturau de tota aquera gent tan familiara entada era, damb es sues alternatiues de pejor o mielhor salut, de bona o mala encólia qu'èren sometudi.
ANNA-KARENINA-WEB-compressed	Mès ath Prince era lum e er esplendor deth maitin de junh, eth sonar dera orquestra que tocaue un alègre vals de mòda e, mès que mès, er aspècte des ufanoses sirventes li semblauen illogics e grotesqui en contrast damb aqueri mòrts viuents, vengudi de tota Euròpa, que se botjauen damb fatiga e tristesa.
ANNA-KARENINA-WEB-compressed	A maugrat deth sentiment d'orgulh que li costaue eth hèt d'amiar deth braç ara sua hilha, çò que li balhaue era impression de tornar ara joenesa, se sentie intimidat e shordat peth sòn anament segur, pes sòns membres solids, peth sòn còs de fòrta complexion.
ANNA-KARENINA-WEB-compressed	Experimentaue çò qu'un òme despolhat sentirie en trapar-se en ua amassada de persones vestides.
ANNA-KARENINA-WEB-compressed	Presenta-me as tues naues amistats, didec ara sua hilha en tot sarrar-li eth braç damb eth code.
ANNA-KARENINA-WEB-compressed	Aué que senti simpatia enquia e tot pera hastigosa aigua bicarbonatada que t'a remetut d'aguesta sòrta.
ANNA-KARENINA-WEB-compressed	Mès ei tan trist campar tot aquerò!
ANNA-KARENINA-WEB-compressed	Guarda, qui ei aguest?
ANNA-KARENINA-WEB-compressed	Ena madeisha entrada deth jardin trapèren a madame Berta, era cèga, e eth Prince se sentec content dauant era expression qu'aluguèc eth ròstre dera anciana francesa en enténer era votz de Kitty.
ANNA-KARENINA-WEB-compressed	Madame Berta li parlèc ath Prince damb era sua exagerada amabilitat francesa, en tot vantar-li ad aquera hilha tan bondadosa, ennautir-la enquias bromes e qualificar-la de tresaur, pèrla e àngel de consolacion.
ANNA-KARENINA-WEB-compressed	En aguest cas qu'ei er àngel numèro dus, didec eth Prince arrint, pr'amor que, sivans era, er àngel numèro un ei era senhoreta Varenhka.
ANNA-KARENINA-WEB-compressed	Ò, era senhoreta Varenhka qu'ei tanben un vertadèr àngel!, afirmèc madame Berta.
ANNA-KARENINA-WEB-compressed	Amiaue un esplendida bossa de costura.
ANNA-KARENINA-WEB-compressed	Qu'a vengut papa, didec Kitty.
ANNA-KARENINA-WEB-compressed	Que ja vos coneishi, e pro ben, didec eth Prince damb un arridolet que Kitty dedusic, damb alegria, que sa pair trapaue simpatica a Varenhka.
ANNA-KARENINA-WEB-compressed	Entà on vatz tan lèu?
ANNA-KARENINA-WEB-compressed	Qu'ei que mama ei aciu, didec era gojata en tot dirigir-se a Kitty.
ANNA-KARENINA-WEB-compressed	Non a clucat un uelh en tota era net e eth doctor l'a conselhat que gessesse.
ANNA-KARENINA-WEB-compressed	Li hèsqui a vier era sua labor.
ANNA-KARENINA-WEB-compressed	Atau qu'ei aguest er àngel numèro un?, didec eth Prince dempús que Varenhka auesse partit.
ANNA-KARENINA-WEB-compressed	Anem a veir a totes es tues amigues, higec eth; anem, autanplan, a saludar a madame Stal, s'ei que se digne brembar-se'n de jo…
ANNA-KARENINA-WEB-compressed	La coneishes, papa?, preguntèc Kitty damb un cèrt temor, en tot veir er arrai ironic qu'illuminèc es uelhs deth Prince en mentar ara Stal.
ANNA-KARENINA-WEB-compressed	La coneishí, atau qu'ath sòn marit, quan era encara non s'auie inscrit entre es pietistes.
ANNA-KARENINA-WEB-compressed	Se qué vò díder pietista, papa?, preguntèc era joena, intranquilla, en saber-se'n que çò qu'era admiraue tant en madame Stal auie semblable nòm.
ANNA-KARENINA-WEB-compressed	Non ac sai deth tot, de vertat…
ANNA-KARENINA-WEB-compressed	Solet sai qu'era balhe es gràcies a Diu per toti es malastres que patís…
ANNA-KARENINA-WEB-compressed	Plan per aquerò quan moric eth sòn marit balhèc tanben es gràcies a Diu…
ANNA-KARENINA-WEB-compressed	Mès era causa que resulte un shinhau comica, pr'amor qu'ambdús s'amiauen fòrça mau.
ANNA-KARENINA-WEB-compressed	Qui ei aguest?
ANNA-KARENINA-WEB-compressed	Quina mina!
ANNA-KARENINA-WEB-compressed	Que hè pena veder-lo!, exclamèc eth Prince en tot campar a un òme baishet, seigut en un banc, que vestie un abric marron e pantalons blanqui que formauen estranhs rufadisi sus es descarnadi uassi des sues cames.
ANNA-KARENINA-WEB-compressed	Aqueth senhor se treiguec eth chapèu, en tot desnishar es sòns peus retortilhadi e escassi e eth sòn ample front, de mina malautissa, leugèraments rogida ara, pera pression deth chapèu.
ANNA-KARENINA-WEB-compressed	Qu'ei eth pintor Petrov, responec Kitty rogint-se tota.
ANNA-KARENINA-WEB-compressed	E aguesta ei era sua hemna, higec senhalant a Anna Pavlovna.
ANNA-KARENINA-WEB-compressed	Quina pena inspire aguest òme e quin ròstre tan simpatic tie!
ANNA-KARENINA-WEB-compressed	Per qué non t'as apropat ada eth?
ANNA-KARENINA-WEB-compressed	Semblaue que te volie parlar.
ANNA-KARENINA-WEB-compressed	Alavetz, anem, didec Kitty, en tot virar-se decididaments.
ANNA-KARENINA-WEB-compressed	Com vatz aué?, preguntèc a Petrov.
ANNA-KARENINA-WEB-compressed	Petrov se lheuèc en tot apuar-se en sòn baston, e guardèc damb timiditat ath Prince.
ANNA-KARENINA-WEB-compressed	Kitty qu'ei era mia hilha, didec Scherbazky.
ANNA-KARENINA-WEB-compressed	M'alègri de coneisher-vos.
ANNA-KARENINA-WEB-compressed	Ager vos demoràuem, Princesa, li didec a Kitty.
ANNA-KARENINA-WEB-compressed	E en parlar, trantalhèc, e repetic eth movement entà simular qu'ac hège de bon voler.
ANNA-KARENINA-WEB-compressed	Com que non?, didec Petrov rogint-se.
ANNA-KARENINA-WEB-compressed	Dempús estosseguèc e cerquèc ara sua hemna damb es sòns uelhs.
ANNA-KARENINA-WEB-compressed	Anneta, Anneta!, cridèc.
ANNA-KARENINA-WEB-compressed	E en sòn escanaulit còth se holèren es sues venes, gròsses coma còrdes.
ANNA-KARENINA-WEB-compressed	Anna Pavlova s'apressèc.
ANNA-KARENINA-WEB-compressed	Se com que manères er encargue ara Princesa de qué non gessíem de passejada?, preguntèc Petrov irritat.
ANNA-KARENINA-WEB-compressed	Era emocion negaue era sua votz.
ANNA-KARENINA-WEB-compressed	Bon dia, Princesa, saludèc Anna Pavlovna damb un simulat arridolet, en un ton fòrça desparièr deth qu'auie tengut tostemp quan parlaue damb era.
ANNA-KARENINA-WEB-compressed	M'alègri de coneisher-vos, li didec ath Prince.
ANNA-KARENINA-WEB-compressed	Que hè temps que vos demorauen…
ANNA-KARENINA-WEB-compressed	Se per qué as manat a díder ara Princesa que non anaríem de passejada?, repetic eth sòn marit en votz baisha e raucosa, mès emmaliciat encara en encuedar-se'n que li mancaue era votz e non podie parlar en ton que desiraue.
ANNA-KARENINA-WEB-compressed	Diu mèn!, me pensè que non i anaríem, contestèc era hemna anujada.
ANNA-KARENINA-WEB-compressed	Com que non!
ANNA-KARENINA-WEB-compressed	Òc, i anaram pr'amor que… e Petrov tossic un aute còp e voludèc era man.
ANNA-KARENINA-WEB-compressed	Eth Prince se treiguec eth chapèu e se hec enlà.
ANNA-KARENINA-WEB-compressed	Malerosi!, mormolhèc aclapat.
ANNA-KARENINA-WEB-compressed	Òc, papa, contestèc Kitty.
ANNA-KARENINA-WEB-compressed	Te cau saber qu'an tres hilhs, que non an vailets e qu'a penes tien recorsi.
ANNA-KARENINA-WEB-compressed	Era Académia li mane quauquarren, contunhaue dident, damb animositat, entà solatjar eth mau efècte que li costèc era actitud dera Petrova.
ANNA-KARENINA-WEB-compressed	Aquiu que i é madame Stal, acabèc en tot mostrar un petit coche que, entre coishins, estropada en ròba gris e blua celèsta, jos un para-solei, se vedie ua figura blanca.
ANNA-KARENINA-WEB-compressed	Qu'ère madame Stal.
ANNA-KARENINA-WEB-compressed	Darrèr sòn i auie un robust e carat mosso aleman que possaue eth coche.
ANNA-KARENINA-WEB-compressed	Ath sòn cant i anaue un comde suedés, un òme plan ròi que Kitty coneishie de nòm.
ANNA-KARENINA-WEB-compressed	Diuèrsi malauts entornejauen eth coche, campant a madame Stal damb veneracion, coma a quauquarren estraordinari.
ANNA-KARENINA-WEB-compressed	Sabi pas se vos me rebrembatz; mès en tot cas me permeti hèr-me rebrembar entà arregraïr-vos es vòstes bondats damb era mia hilha, didec Scherbazky tant que se treiguie eth chapèu e se lo sauvaue ena man.
ANNA-KARENINA-WEB-compressed	Encantada, prince Alexandre Scherbazky, didec era Stal, en tot lheuar entada eth es sòns uelhs celestiaus qu'en eri Kitty campèc un cèrt desengust.
ANNA-KARENINA-WEB-compressed	Qu'estimi fòrça ara vòsta hilha.
ANNA-KARENINA-WEB-compressed	Va mau era vòsta salut?
ANNA-KARENINA-WEB-compressed	Òc, mès que ja i sò acostumada, responec madame Stal.
ANNA-KARENINA-WEB-compressed	E presentèc ath Prince eth comde suedés.
ANNA-KARENINA-WEB-compressed	Auetz cambiat un shinhau, didec Scherbazky, dès es dètz ans que non è auut er aunor de veder-vos.
ANNA-KARENINA-WEB-compressed	Diu, que balhe era crotz, balhe tanben es energies entà tier-la.
ANNA-KARENINA-WEB-compressed	Soent hè qu'un pense: entà qué se tardarà tant aguesta vida?
ANNA-KARENINA-WEB-compressed	Atau non, de ua auta manèra!, manèc irritada a Varenhka, que l'estropaue es pès damb era flassada d'ua forma desparièra qu'era volie.
ANNA-KARENINA-WEB-compressed	Solide se tarde entà poder-vos perméter hèr eth ben, didec eth Prince arrint damb es uelhs.
ANNA-KARENINA-WEB-compressed	Nosati que non èm arrés entà jutjà'c, responec madame Stal, en tot campar era expression deth ròstre deth Prince.
ANNA-KARENINA-WEB-compressed	Me manaratz aqueth libre, estimat Comde?
ANNA-KARENINA-WEB-compressed	Vos ac arregraïrè fòrça, didec de pic, en tot dirigir-se ara ath comde suedés.
ANNA-KARENINA-WEB-compressed	A!, exclamèc eth Prince, en veir ath coronèl, que non ère luenh d'aquiu.
ANNA-KARENINA-WEB-compressed	Vaquí ara nòsta aristocràcia, vertat, Prince?, didec en ton ironic eth coronèl, que se sentie shordat damb era senhora Stal pr'amor que non se relacionaue damb eth.
ANNA-KARENINA-WEB-compressed	Qu'està madeish que tostemp, comentèc eth Prince.
ANNA-KARENINA-WEB-compressed	La coneishíetz abantes d'emmalautir?
ANNA-KARENINA-WEB-compressed	Voi díder, abantes que li calesse estar-se en lhet.
ANNA-KARENINA-WEB-compressed	Òc; la coneishí precisaments quan emmalautic e li calec estar-se en lhet.
ANNA-KARENINA-WEB-compressed	Diden que non se lhèue dempús dètz ans.
ANNA-KARENINA-WEB-compressed	Non se lhèue pr'amor qu'a es cames plan cuertes, qu'ei esgarrada.
ANNA-KARENINA-WEB-compressed	Impossible, papa!, sorrisclèc Kitty.
ANNA-KARENINA-WEB-compressed	Aquerò diden es males lengues, estimada.
ANNA-KARENINA-WEB-compressed	E qué mau tracte a Varenhka!
ANNA-KARENINA-WEB-compressed	Ò, aguestes hemnes malautes!, higec.
ANNA-KARENINA-WEB-compressed	Non, papa, repliquèc Kitty ara cauda.
ANNA-KARENINA-WEB-compressed	Varenhka l'adore.
ANNA-KARENINA-WEB-compressed	E madame Stal hè fòrça ben!
ANNA-KARENINA-WEB-compressed	Demana-l'ac a qui volgues.
ANNA-KARENINA-WEB-compressed	Ada era e a Alina Stal toti les coneishen.
ANNA-KARENINA-WEB-compressed	Que pòt èster, didec eth Prince, en tot sarrar-se eth braç damb eth code.
ANNA-KARENINA-WEB-compressed	Mès a jo que me shaute mès hèr eth ben sense qu'arrés se n'sàpie.
ANNA-KARENINA-WEB-compressed	Kitty carèc non pr'amor que non auesse arren a díder, senon pr'amor que non volie fidar a sa pair es sòns pensaments secrets.
ANNA-KARENINA-WEB-compressed	Per estranh que siguesse, a maugrat que non se volie sométer ara opinion de sa pair ne desnishar-li eth camin deth sòn santuari interior, notèc qu'aquera imatge divina de madame Stal que pendent un mes sancèr auie amiat ath sòn laguens despareishie defitiuaments, dera madeisha manèra qu'era figura que forme un vestit penjat despareish definitiuaments quan un se n'encuede que non ei qu'aquerò: un vestit penjat.
ANNA-KARENINA-WEB-compressed	Ara en sòn cervèth non demoraue qu'era vision d'ua hemna braca de cames que s'estaue ajaçada pr'amor qu'ère deforme e que martirizaue ara prauba Varenhka perque non l'apraiaue ben era flassada ar entorn des sòns pès.
ANNA-KARENINA-WEB-compressed	E cap esfòrç dera sua imaginacion podec rebastir era anteriora imatge de madame Stal.
ANNA-KARENINA-WEB-compressed	En tornar dera hònt, eth Prince, qu'auie convidat ath coronèl, a Maria Evgenievna e a Varenhka a préner cafè, manèc que treiguessen la taula en jardin, jos un castanhèr, e que se mestrèsse aquiu er esdejuar.
ANNA-KARENINA-WEB-compressed	Arrossegadi pera alegria deth sòn patron, es vailets, que se'n sabien dera munificéncia deth Prince, s'encoratgèren tanben.
ANNA-KARENINA-WEB-compressed	Pendent mieja ora un mètge de Hamburg, malaut, que s'estaue en solèr deth dessús, campèc damb enveja aqueth grop de russi, toti en bona santat, amassadi jos er vielh arbe.
ANNA-KARENINA-WEB-compressed	Ena ombra volugadissa des arrames, dauant era taula caperada damb ues blanques tovalhes, damb cafetères, pan, boder, hormatge e plegadors, ère seiguda era Princesa, apolidida damb era sua còfa de cintes lillàs, aumplint es tasses e repartint es entrelescades.
ANNA-KARENINA-WEB-compressed	En aute costat dera taula se seiguie eth Prince, menjant a usclar dents e parlant animadaments en votz nauta.
ANNA-KARENINA-WEB-compressed	Ath sòn entorn se vedien es crompes qu'auie hèt: caishetes de husta hargada, joguets, plegadors de tota sòrta.
ANNA-KARENINA-WEB-compressed	Auie crompat un pilèr d'aqueres causes e les regalaue a toti, autanplan a Lisgen, era sirventa, e ath casalèr, que damb eth badinaue damb eth sòn comic aleman bretonejat, en tot assegurar que non èren es aigües qu'auien guarit a Kitty, senon era bona codina deth patron dera casa e mès que mès era sua compòsta de cerides seques.
ANNA-KARENINA-WEB-compressed	Era Princesa se'n trufaue deth sòn marit pes sòns costums russi, mès se sentie mès encoratjada e alègra de çò que n'auie estat enquia alavetz pendent era sua estada enes aigües.
ANNA-KARENINA-WEB-compressed	Era bondadosa Maria Evgenievna arrie de tot còr damb es ocurréncies de Scherbazky e Varenhka arrie d'ua manèra discrèta mès comunicatiua, causa que Kitty non l'auie vist jamès enquia alavetz, dauant des alègres galejades deth Prince.
ANNA-KARENINA-WEB-compressed	Tot aquerò encoratjaue a Kitty, mès, ça que la, se sentie preocupada.
ANNA-KARENINA-WEB-compressed	Non sabie se com resòlver eth problèma que sa pair l'auie plantejat sense voler damb era sua manèra de considerar as sues amigues e aqueth gènre de vida qu'era estimaue darrèraments damb tota era sua amna.
ANNA-KARENINA-WEB-compressed	En veir era alegria des auti, Kitty sentie créisher era sua agitacion; e experimentaue un sentiment parièr ath qu'auie patit ena sua mainadesa quan la castigauen en tot embarrar- la ena sua cramba que d'era estant entenie arrir as sòns frairs alègraments.
ANNA-KARENINA-WEB-compressed	Per qué as crompat tantes boniqueries?, preguntèc era Princesa ath sòn marit, en tot servir-se ua tassa de cafè.
ANNA-KARENINA-WEB-compressed	Perque, en gésser a hèr era passejada e apressar-me enes botigues, me pregauen que crompèssa dident: “Erlaucht, Exzellenz, Durchlaucht”.
ANNA-KARENINA-WEB-compressed	En enténer díder Durjlancht, me sentia incapable de tier-me e se n'anauen dètz taleri coma per art de magica.
ANNA-KARENINA-WEB-compressed	Non ei vertat.
ANNA-KARENINA-WEB-compressed	Ac crompaues tu pr'amor que t'engüejaues, didec era Princesa.
ANNA-KARENINA-WEB-compressed	Plan que m'engüejaua!
ANNA-KARENINA-WEB-compressed	Aciu tot ei tant engüegiu qu'un non sap a on calar-se.
ANNA-KARENINA-WEB-compressed	Ei possible que vos engüegètz, Prince, damb era quantitat de causes interessantes que i a ara en Alemania?, didec Maria Evgenievna.
ANNA-KARENINA-WEB-compressed	Que me'n sabi de tot çò d'interessant: era compòsta de cerides, la coneishi; eth saussissa damb cedes, la coneishi.
ANNA-KARENINA-WEB-compressed	Ac coneishi tot!
ANNA-KARENINA-WEB-compressed	Didetz çò que volgatz, Prince, es institucions alemanes son plan interessantes, repliquèc eth coronèl.
ANNA-KARENINA-WEB-compressed	Se qué i a d'interessant?
ANNA-KARENINA-WEB-compressed	Es alemans piquen de mans e criden coma mainatges, alègres, pr'amor que vien de véncer as sòn enemics; mès, per qué me cau èster content a jo?
ANNA-KARENINA-WEB-compressed	Jo non è vençut ad arrés e, totun, me cau trèir jo madeish es bòtes e, ath delà, deishar-les ath ras dera pòrta.
ANNA-KARENINA-WEB-compressed	Pes maitins me cau lheuar-me, vestir-me e vier en salon entà préner un mau tè.
ANNA-KARENINA-WEB-compressed	Be n'ei de desparièr en casa!
ANNA-KARENINA-WEB-compressed	Un se lhèue sense prèssa, e s'ei embestiat o irritat, qu'a temps entà padegar-se, sense meditar pro ben es causes, sense precipitacions…
ANNA-KARENINA-WEB-compressed	Vo'n desbrembatz qu'eth temps ei aur, didec eth coronèl.
ANNA-KARENINA-WEB-compressed	Que depen deth temps que sigue!
ANNA-KARENINA-WEB-compressed	I a temps que se pòt véner a rason d'un kopeck per mes, e en autes escadences non se balharie mieja ora ne peth mau de morir…
ANNA-KARENINA-WEB-compressed	Non ei vertat Varenhka?
ANNA-KARENINA-WEB-compressed	Mès, qué te cau?
ANNA-KARENINA-WEB-compressed	Ès trista?
ANNA-KARENINA-WEB-compressed	Non, non sò trista.
ANNA-KARENINA-WEB-compressed	Partitz ja?
ANNA-KARENINA-WEB-compressed	Demoratz-vos ua estona, didec eth Prince a Varenhka.
ANNA-KARENINA-WEB-compressed	Me cau tornar entà casa, repliquèc era, en tot lheuar-se e arrir encara damb gòi.
ANNA-KARENINA-WEB-compressed	Quan se li passèc er arrir, se didec adiu e entrèc ena casa entà botar-se eth chapèu.
ANNA-KARENINA-WEB-compressed	Kitty la seguic.
ANNA-KARENINA-WEB-compressed	Enquia e tot, era madeisha Varenhka se li retiraue ara damb un aspècte desparièr.
ANNA-KARENINA-WEB-compressed	Non ei que li semblèsse pejor, senon desparièr de com era l'imaginaue abantes.
ANNA-KARENINA-WEB-compressed	Hè temps que non auia arrit coma aué!, didec Varenhka, en tot agarrar eth para- solei e era bossa de man.
ANNA-KARENINA-WEB-compressed	Be n'ei de simpatic ta pair!
ANNA-KARENINA-WEB-compressed	Kitty caraue.
ANNA-KARENINA-WEB-compressed	Mama volie tier-les ua visita as Petrov.
ANNA-KARENINA-WEB-compressed	Seratz aquiu?, preguntèc Kitty guardant ara sua amiga.
ANNA-KARENINA-WEB-compressed	I serè, responec Varenhka.
ANNA-KARENINA-WEB-compressed	Alavetz vierè jo tanben.
ANNA-KARENINA-WEB-compressed	Non.
ANNA-KARENINA-WEB-compressed	Entà qué voletz vier?
ANNA-KARENINA-WEB-compressed	Entà qué?
ANNA-KARENINA-WEB-compressed	Entà qué?, repliquèc Kitty daurint exageradaments es uelhs e agarrant eth para-solei de Varenhka pr'amor de non deishar-la partir.
ANNA-KARENINA-WEB-compressed	Per qué non?
ANNA-KARENINA-WEB-compressed	Coma qu'a vengut eth vòste pair!
ANNA-KARENINA-WEB-compressed	E, ath delà, eri se senten intimidadi dauant de vos.
ANNA-KARENINA-WEB-compressed	Non ei aquerò.
ANNA-KARENINA-WEB-compressed	Didetz-me se per qué non voletz que visite as Petrov soent.
ANNA-KARENINA-WEB-compressed	Non, que non voletz!
ANNA-KARENINA-WEB-compressed	Didetz-me eth motiu.
ANNA-KARENINA-WEB-compressed	Jo non è dit aquerò, repliquèc Varenhka sense alterar-se.
ANNA-KARENINA-WEB-compressed	Didetz-m'ac, se vos platz.
ANNA-KARENINA-WEB-compressed	De vertat voletz que vos ac diga tot?, preguntèc era gojata.
ANNA-KARENINA-WEB-compressed	Tot, tot!, assegurèc Kitty.
ANNA-KARENINA-WEB-compressed	Donques que non i a arren d'especiau, exceptat que Mijail Alexievic (aguest ère eth nòm deth pintor) abantes volie partir sense demora e ara non se decidís a partir.
ANNA-KARENINA-WEB-compressed	E qué mès?, l'ahisquèc Kitty en tot guardar-la grèuments.
ANNA-KARENINA-WEB-compressed	Donques qu'Anna Pavlovna didec qu'eth sòn marit non volie partir pr'amor que vos ètz aciu.
ANNA-KARENINA-WEB-compressed	Aquerò ac didec sense cap de rason, mès plan per açò, i auec ua discussion violenta entre es esposi.
ANNA-KARENINA-WEB-compressed	Ja sabetz se guaire irritables son es malauts…
ANNA-KARENINA-WEB-compressed	Kitty, mès carada cada còp, sauvaue silenci.
ANNA-KARENINA-WEB-compressed	Varenhka contunhaue parlant soleta sajant de solatjar-la e aleugerir era explicacion, pr'amor que vedie que Kitty ère a mand d'estarnar-se de plorar.
ANNA-KARENINA-WEB-compressed	Ja vedetz qu'ei mielhor que non vengatz.
ANNA-KARENINA-WEB-compressed	Vos que ja sabetz; non vos ofensetz, mès…
ANNA-KARENINA-WEB-compressed	M'ac meriti!, M'ac meriti!, didec Kitty ath mès córrer, en tot arrincar eth para-solei des mans dera sua amiga, sense gausar guardar-la enes uelhs.
ANNA-KARENINA-WEB-compressed	Per qué t'ac merites?
ANNA-KARENINA-WEB-compressed	Non compreni, didec.
ANNA-KARENINA-WEB-compressed	Ac meriti pr'amor que tot aquerò qu'è estat hènt ère faus, simulat e non me gessie deth còr.
ANNA-KARENINA-WEB-compressed	Qué è a veir jo damb aguest òme que non ei mèn?
ANNA-KARENINA-WEB-compressed	E se passe que còsti ua peleja per botar-me a hèr çò qu'arrés me manaue!, ei era conseqüéncia de simular.
ANNA-KARENINA-WEB-compressed	Quin besonh auíetz de simular?, preguntèc en votz baisha Varenhka.
ANNA-KARENINA-WEB-compressed	Qué estupid e qué vil a estat çò qu'è hèt!
ANNA-KARENINA-WEB-compressed	Mès, damb quina finalitat simulàuetz?
ANNA-KARENINA-WEB-compressed	Entà semblar mès brava dauant era gent, dauant de jo, dauant de Diu.
ANNA-KARENINA-WEB-compressed	Entà enganhar a toti!
ANNA-KARENINA-WEB-compressed	Non tornarè a quèir en aquerò.
ANNA-KARENINA-WEB-compressed	Qu'ei mielhor èster dolenta que mentir e enganhar.
ANNA-KARENINA-WEB-compressed	Per qué didetz enganhar?, didec, damb repotec, Varenhka.
ANNA-KARENINA-WEB-compressed	Ac didetz coma se…
ANNA-KARENINA-WEB-compressed	Mès Kitty, cuelhuda d'un atac d'excitacion, non la deishèc acabar.
ANNA-KARENINA-WEB-compressed	Que non ac digui per vos; non se tracte de vos.
ANNA-KARENINA-WEB-compressed	Vos ètz perfècta, ja ac sai!
ANNA-KARENINA-WEB-compressed	Òc, sai que totes vosates ètz perfèctes.
ANNA-KARENINA-WEB-compressed	Mès se qué posqui hèr jo se sò dolenta?
ANNA-KARENINA-WEB-compressed	Se jo non siguessa dolenta, tot aquerò que non s'aurie passat.
ANNA-KARENINA-WEB-compressed	Serè era que sò, mès sense simular.
ANNA-KARENINA-WEB-compressed	Que m'ei parièr Anna Pavlovna!
ANNA-KARENINA-WEB-compressed	Eri que visquen coma volguen e jo viuerè tanben coma volga.
ANNA-KARENINA-WEB-compressed	Non posqui èster que coma sò.
ANNA-KARENINA-WEB-compressed	Non ei aquerò çò que voi, non, non ei aquerò…
ANNA-KARENINA-WEB-compressed	Qué ei çò que non voletz?
ANNA-KARENINA-WEB-compressed	A qué vos referitz?, preguntèc Varenhka estonada.
ANNA-KARENINA-WEB-compressed	Non, non ei aquerò…
ANNA-KARENINA-WEB-compressed	Non posqui víuer qu'aubedint ath mèn còr, mentre que vosates viuetz sivans cèrtes normes…
ANNA-KARENINA-WEB-compressed	Jo que vos è estimat damb tota era mia amna e vosates solet m'auetz estimat a jo entà sauvar-me, entà ensenhar-me…
ANNA-KARENINA-WEB-compressed	Non ètz justa, observèc Varenhka.
ANNA-KARENINA-WEB-compressed	Non digui arren des auti; parli de jo.
ANNA-KARENINA-WEB-compressed	Kitty!, cridèc era votz de sa mair.
ANNA-KARENINA-WEB-compressed	Vene a mostrar eth tòn colhar a papa.
ANNA-KARENINA-WEB-compressed	Qué te cau?
ANNA-KARENINA-WEB-compressed	Per qué ès tan rogida?, li dideren, ath còp, sa pair e sa mair.
ANNA-KARENINA-WEB-compressed	Non ei arren, contestèc Kitty.
ANNA-KARENINA-WEB-compressed	Torni de seguit.
ANNA-KARENINA-WEB-compressed	E se calèc de nauèth ena sua cramba.
ANNA-KARENINA-WEB-compressed	Per qué l'è ofensat?
ANNA-KARENINA-WEB-compressed	Qué li diderè?”, e s'arturèc dauant era pòrta.
ANNA-KARENINA-WEB-compressed	En entrar aguesta, lheuèc eth cap.
ANNA-KARENINA-WEB-compressed	Desencusatz-me, Varenhka, desencusatz-me!, gasulhèc Kitty, en tot apressar-se.
ANNA-KARENINA-WEB-compressed	Sabi pas se qué è dit…
ANNA-KARENINA-WEB-compressed	Dera mia part vos asseguri que non volí shordar-vos…, didec era gojata arrint.
ANNA-KARENINA-WEB-compressed	Heren es patzes.
ANNA-KARENINA-WEB-compressed	Mès damb era arribada de sa pair auie cambiat complètaments tot er ambient que Kitty se botjaue.
ANNA-KARENINA-WEB-compressed	Non renegaue de çò qu'auie aprenut, mès comprenec que s'enganhaue ada era madeisha pensant que poirie èster çò que desiraue.
ANNA-KARENINA-WEB-compressed	Li semblaue auer-se desvelhat d'un sòmni.
ANNA-KARENINA-WEB-compressed	Arreconeishie ara era dificultat de poder tier-se ara nautada des hèts sense simular ne vier capinauta dera sua actitud.
ANNA-KARENINA-WEB-compressed	Sentie, ath delà, eth dolor d'aqueth mon de penes, de malauties, aqueth mon de moribonds que viuie.
ANNA-KARENINA-WEB-compressed	Es esfòrci que hège sus era madeisha entà estimar çò que l'entornejaue li semblèren ua tortura e desirèc tornar lèu entar aire blos, entà Russia, entà Erguchovo, a on, sivans l'auien informat, auie anat a demorar-se damb es sòns hilhs era sua fraia Dolly.
ANNA-KARENINA-WEB-compressed	Mès era sua estimacion a Varenhka non amendric.
ANNA-KARENINA-WEB-compressed	Vierè quan vos maridetz, didec era gojata.
ANNA-KARENINA-WEB-compressed	Non me maridarè jamès.
ANNA-KARENINA-WEB-compressed	Alavetz non vierè jamès.
ANNA-KARENINA-WEB-compressed	En aguest cas ac harè encara que sigue solet entà que vengatz.
ANNA-KARENINA-WEB-compressed	Mès brembatz-vo'n dera vòsta promesa!, didec Kitty.
ANNA-KARENINA-WEB-compressed	Es previsions deth doctor se realizèren: Kitty tornèc guarida ena sua casa, en Russia.
ANNA-KARENINA-WEB-compressed	Non ère tant inchalhenta ne tant alègra coma abantes, mès estaue tranquilla.
DIVINA-COMEDIA-TA-WEB	Ena mitat deth viatge dera nòsta vida me trapè en ua seuva escura, per çò d’auer-me desviat deth camin dret.
DIVINA-COMEDIA-TA-WEB	A!, be me’n serie de penible díder çò de sauvatja, aspra e espessa qu’ère aguesta seuva, qu’eth sòn rebrembe renauís eth mèn temor, temor tant amargant, qu’era mòrt non n’ei autant.
DIVINA-COMEDIA-TA-WEB	Mès abans de parlar deth ben que trapè aquiu, revelarè es autes causes qu’è vist.
DIVINA-COMEDIA-TA-WEB	Sabi pas se com entrè aquiu; autant d’adormit èra quan abandonè eth vertadèr camin.
DIVINA-COMEDIA-TA-WEB	Mès, en arribar ath pè d’un penent, a on acabaue era val que m’auie aumplit de pòur eth còr, guardè entà naut, e vedí eth pic ja revestit des arrais deth planeta que mos guide damb seguretat per toti es caminòus.
DIVINA-COMEDIA-TA-WEB	Alavetz se padeguèc un shinhau era pòur que s’auie estat en lac deth mèn còr pendent era net que passè damb tanta angoisha; e madeish qu’aqueth que, en gésser desirós dehòra deth mar, en arribar ena plaja, se vire entàs ondades perilhoses e les guarde, ataue eth mèn esperit, encara hujutiu, se virèc entà darrèr pr’amor de guardar eth lòc que d’eth jamès gessec arrés viu.
DIVINA-COMEDIA-TA-WEB	Dempús d’auer balhat repaus ath mèn fatigat còs, seguí pujant pera solitària plaja, sajant d’assegurar tostemp aqueth des mèns pès que siguesse mès entà baish.
DIVINA-COMEDIA-TA-WEB	En començament dera pala, m’apareishec ua pantèra, de movements rapids e caperada de pèth tacada.
DIVINA-COMEDIA-TA-WEB	Non se hège enlà dera mia vista, e interceptaue de tau manèra eth mèn camin, que hi repè diuèrsi còps entà arrecular.
DIVINA-COMEDIA-TA-WEB	Qu’ère eth moment que trincaue eth dia, e eth solei pujaue enrodat d’aqueres esteles qu’èren damb eth quan er amor divin estampèc eth prumèr movement a totes es causes beròies.
DIVINA-COMEDIA-TA-WEB	Aguesta ora e aguesta sason tan doces me dauen motiu entà fidar-me’n d’aquera fèra de pèth pintada.
DIVINA-COMEDIA-TA-WEB	Mès non tant coma entà que non me costèsse temor er aspècte d’un leon, qu’ath sòn torn, se m’apareishec: me pensè que venguie contra jo, damb eth cap naut e damb ua hame tan rabiosa, qu’enquia e tot er aire semblaue cranher-lo.
DIVINA-COMEDIA-TA-WEB	Lo seguic ad aguest ua loba que, ath miei dera sua primesa, semblaue cargada de desirs; loba qu’a obligat a víuer miserablaments a fòrça gent.
DIVINA-COMEDIA-TA-WEB	Eth huec qu’usclaue es sòns uelhs me costèc tau trebolament, que perdí era esperança d’arribat naut de tot dera cima.
DIVINA-COMEDIA-TA-WEB	E dera madeisha manèra qu’aqueth que, de bon voler, sauve es sòns sòs e plore damb totes es lèrmes des sòns uelhs quan arribe eth moment que patís ua pèrta, atau me hec a patir aquera fèra inquieta, que, en tot vier ath mèn encontre, de man en man me refusaue entà aquiu a on eth solei i tòque.
DIVINA-COMEDIA-TA-WEB	Quan lo vedí en aqueth gran desèrt li didí:
DIVINA-COMEDIA-TA-WEB	Ajatz pietat de jo, qui que sigatz, ombra o òme vertadèr.
DIVINA-COMEDIA-TA-WEB	Me responec:
DIVINA-COMEDIA-TA-WEB	Que non sò ja òme, mès que n’è estat; es mèns pairs sigueren lombardi e ambdús aueren a Mantua coma patria.
DIVINA-COMEDIA-TA-WEB	Neishí “jos Junhsèga”, encara qu’un shinhau tard, e vedí a Roma jos eth comandament deth brave August en temps des dius faussi e enganhosi.
DIVINA-COMEDIA-TA-WEB	Que siguí poèta, e cantè ad aqueth just hilh d’Anquises, que tornèc de Tròia dempús der incendi dera supèrba Ilion.
DIVINA-COMEDIA-TA-WEB	Mès, per qué t’autreges de nauèth ara tua afliccion?
DIVINA-COMEDIA-TA-WEB	Per qué non puges en deliciós monte, qu’ei causa e començament de totes es jòies?
DIVINA-COMEDIA-TA-WEB	Ès tu aqueth Virgili, aquera hònt que vèsse tan naut delavaci d’eloquéncia?, li responí tot rogit.
DIVINA-COMEDIA-TA-WEB	A!, Aunor e tèda des auti poètes!
DIVINA-COMEDIA-TA-WEB	Be n’è estat d’erós deth prolongat estudi e deth gran amor qu’è liejut e meditat era tua òbra!
DIVINA-COMEDIA-TA-WEB	Tu qu’ès eth mèn mèstre e eth mèn autor preferit; tu solet ès aqueth que d’eth è imitat eth beròi estil que m’a autrejat tant d’aunor.
DIVINA-COMEDIA-TA-WEB	Guarda aguesta fèra que d’era arreculaua; desliura-me d’era, famós sabent, pr’amor que dauant deth sòn aspècte s’estrementissen e mies venes e bategue precipitadaments eth mèn pos.
DIVINA-COMEDIA-TA-WEB	Te cau seguir un aute camin, responec en veder-me plorar, se vòs húger d’aguest lòc sauvatge; pr’amor qu’aguesta fèra que te hè estarnar en taus lamentacions non dèishe passar ad arrés peth sòn camin, senon que s’opause ad aquerò en tot aucir ath que gause tau causa.
DIVINA-COMEDIA-TA-WEB	Eth sòn instint ei tan marrit e crudèu, que jamès ei satisfèt enes sòns ambiciosi desirs, e dempús de minjar, encara a mès hame qu’abantes.
DIVINA-COMEDIA-TA-WEB	Que son fòrça es animaus as que s’amasse, e encara seràn mès enquia que vengue eth Lebrèr1 e la hèsque morir entre dolors.
DIVINA-COMEDIA-TA-WEB	Aguest non s’alimentarà de tèrra ne d’estanh, senon de sabença, d’amor e de vertut, e era sua patria s’estarà entre Feltro e Feltro.
DIVINA-COMEDIA-TA-WEB	Que serà era sauvacion d’aguesta umila Italia, que per era moriren per çò des sues herides era vèrge Camila, Eurialo e Turno e Niso.
DIVINA-COMEDIA-TA-WEB	Acaçarà ara loba de ciutat en ciutat enquia que l’age lançat en lunfèrn, d’a on en d’auti tempsi l’auie hèt gésser era enveja.
DIVINA-COMEDIA-TA-WEB	Can Gran dera Scala, senhor de Verona e benfactor de Dante.
DIVINA-COMEDIA-TA-WEB	Se vòs, de seguit, pujar entada eri, t’acompanharà en aguest viatge ua amna mès digna que jo, te deisharè damb era quan jo me’n vaja; donques qu’er Emperaire que regne enes nautades non vò que, mejançant jo, s’entre ena sua ciutat, pr’amor que siguí rebèl ara sua lei.
DIVINA-COMEDIA-TA-WEB	Eth regne pertot e regne naut de tot; nau de tot s’està era sua ciutat e eth sòn naut tron.
DIVINA-COMEDIA-TA-WEB	Erós er escuelhut entath sòn reiaume!
DIVINA-COMEDIA-TA-WEB	E jo li responí:
DIVINA-COMEDIA-TA-WEB	Poèta, te demani per aguest Diu que non as coneishut, que me hèsques húger d’aguest mau e der aute pejor; amia-me entà on as dit, entà que jo veiga era pòrta de Sant Pèir e as que, sivans dides, son desoladi.
DIVINA-COMEDIA-TA-WEB	Alavetz se metec en marcha, e jo seguí ath sòn darrèr.
DIVINA-COMEDIA-TA-WEB	Escurie; era atmosfèra escura dera net convidaue a repausar des sues fatigues as èssers animadi qu’existissen sus era tèrra, e jo solet me premania a tier es combats deth camin e des causes dignes de pietat, qu’era mia memòria descriuerà sense enganhar-se.
DIVINA-COMEDIA-TA-WEB	Ò Muses!, ò naut engenh!, vietz ena mia ajuda: ò ment, qu’escriueres çò que vedí!, ara apareisherà era tua noblesa.
DIVINA-COMEDIA-TA-WEB	Jo comencè:
DIVINA-COMEDIA-TA-WEB	Poèta, tu que me guides, guarda s’era mia vertut ei pro fòrta abans de riscar-me en tan prigond viatge.
DIVINA-COMEDIA-TA-WEB	Tu dides qu’eth pair de Silvi, encara corruptible, passèc entath sègle immortau e passèc sensiblaments.
DIVINA-COMEDIA-TA-WEB	S’er adversari de toti es maus li siguec favorable, deuec èster per çò des grani efèctes que d’eth auien de vier; e eth perquè non semble injust entà un òme de talent; pr’amor qu’en Cèu siguec escuelhut entà èster eth pair dera feconda Roma e deth sòn emperi: autant er un coma er aute, plan que òc, sigueren establidi en favor deth lòc sant a on demore eth successor deth gran Pèir.
DIVINA-COMEDIA-TA-WEB	Pendent aguest viatge, que per eth lo vantes, entenec causes qu’aubirèren era sua victoria e era capa papau.
DIVINA-COMEDIA-TA-WEB	Dempús eth Veire d’eleccion siguec transportat entath cèu pr’amor de balhar mès fermetat ara fe, qu’ei eth començament deth camin dera sauvacion.
DIVINA-COMEDIA-TA-WEB	Mès jo, se per qué m’i cau anar?
DIVINA-COMEDIA-TA-WEB	Qui m’ac permet?
DIVINA-COMEDIA-TA-WEB	Jo non sò Eneas, ne Sant Pau: dauant d’arrés, ne tansevolh dauant de jo madeish, me creigui digne de tau aunor.
DIVINA-COMEDIA-TA-WEB	Pr’amor que se me lanci entà tau entrepresa, cranhi pera mia hòla obstinacion.
DIVINA-COMEDIA-TA-WEB	Donques qu’ès sabent, compreneràs es rasons que non cohèssi.
DIVINA-COMEDIA-TA-WEB	E tau qu’aqueth que ja non vò çò que volie, e assautat per ua auta idia naua, càmbie d’opinion, de manèra qu’abandone tot aquerò qu’auie començat, atau m’arribaue a jo en aquera escura pala; pr’amor que, a truca de pensar, abandonè era entrepresa qu’auia començat damb tant afogament.
DIVINA-COMEDIA-TA-WEB	S’è comprenut ben es tues paraules, responec aquera ombra magnanima, era tua amna ei trauessada d’espant, que s’apodere soent der òme, e de tau manèra, que lo trè d’ua entrepresa aunèsta, coma ua vana ombra hè a viatges arrecular a ua fèra, quan se cale ena escurina.
DIVINA-COMEDIA-TA-WEB	Entà desliurar-te d’aguest temor, te vau a díder se per qué è vengut, e çò que vedí en prumèr moment que te cuerlhí pietat.
DIVINA-COMEDIA-TA-WEB	Es sòns uelhs ludien mès qu’ua estela, e comencèc a dider-me damb votz angelicau, ena sua lengua: “Ò, amna cortès Mantuana, qu’era sua fama se tarde encara en mon e se tardarà tant qu’age movement!
DIVINA-COMEDIA-TA-WEB	Eth mèn amic, que non n’ei dera aventura, se ve tant embolhat ena plaja desèrta, qu’ath miei deth camin era pòur l’a hèt arrecular; e cranhi (per çò qu’è entenut, sus eth, deth cèu) que ja s’age hòraviat, e que jo aja arribat tard ena sua ajuda.
DIVINA-COMEDIA-TA-WEB	Vè-te’n, donc, e damb es tues eloquentes paraules, e damb tot aquerò que s’a de besonh entà trèir-lo deth trebuc, ajuda-lo tan ben, que jo me quèda consolada.
DIVINA-COMEDIA-TA-WEB	Jo sò Beatriz, era que te hè partir, vengui d’un lòc a on desiri tornar: er amor m’ahisque e ei eth que me hè a parlar.
DIVINA-COMEDIA-TA-WEB	Quan torna a èster dauant deth mèn Senhor, li parlarè de tu ben e soent.” Carèc alavetz e jo repliquè: “Ò hemna de vertut unica, que per era era espècia umana depasse en dignitat a toti es èssers que son jos aqueth Cèu qu’a es cercles mès petiti!
DIVINA-COMEDIA-TA-WEB	Autant me platz era tua orde, que se ja t’auessa aubedit, me pensaria que m’auia tardat: que non te cau exprimir ja mès es tòns desirs.
DIVINA-COMEDIA-TA-WEB	Mès, ditz-me: per qué non cranhes baishar ath hons d’aguest centre des de naut d’aguesti immensi lòcs, a on te delisses en desirs de tornar?” “Donques que tantes causes vòs saber, te diderè brèuments, me responec, se per qué non cranhi vier en aguest abisme.
DIVINA-COMEDIA-TA-WEB	Sonque mos cau crànher es causes que pòden acabar en tot damnatjar as auti; mès non aqueres que non inspiren aguest temor.
DIVINA-COMEDIA-TA-WEB	Pera gràcia de Diu, sò hèta de tau sòrta, que non m’artenhen es vòstes misèries, ne pòt alugar en jo era ahlama d’aguest incendi.
DIVINA-COMEDIA-TA-WEB	I a en Cèu ua dauna gentila2, que se planh der obstacle opausat ath que te mani, e que padegue eth dur judici dera justícia divina.
DIVINA-COMEDIA-TA-WEB	Era s’a dirigit a Lucia3 damb es sòns prècs, e l’a dit: “Eth tòn fidèu amic qu’a besonh de tu, e te lo recomani.” Lucia, enemiga de quinsevolh còr crudèu, s’a esmoigut e a vengut en lòc que jo me trapaua, seiguda ath costat dera anciana Raquel.
DIVINA-COMEDIA-TA-WEB	E m’a dit: “Beatriz, vertadèra laudança de Diu, non ajudes ad aqueth que tant t’estimèc e que per tu gessec dera vulgara esfèra?
DIVINA-COMEDIA-TA-WEB	Non entenes eth sòn planh patetic?
DIVINA-COMEDIA-TA-WEB	Era clemencia divina.
DIVINA-COMEDIA-TA-WEB	Era gràcia divina, o mèsalèu, era gràcia qu’illumine.
DIVINA-COMEDIA-TA-WEB	Descení deth mèn erós lòc, en tot fidar-me d’aguesta eloquenta paraula que t’aunore, e qu’aunore a guairi l’an entenut”.
DIVINA-COMEDIA-TA-WEB	Dempús d’auer-me parlat d’aguesta manèra, virèc entà jo es sòns uelhs, ludents de lèrmes, çò que me hec partir mès ara prèssa.
DIVINA-COMEDIA-TA-WEB	E me sò dirigit a tu, tau qu’a estat era sua volentat, e t’è protegit d’aquera fèra que te barraue eth pas mès cuert entara polida montanha.
DIVINA-COMEDIA-TA-WEB	Mès, qué te cau?
DIVINA-COMEDIA-TA-WEB	Per qué t’artures?
DIVINA-COMEDIA-TA-WEB	Per qué as tanta covardia en tòn còr?
DIVINA-COMEDIA-TA-WEB	Per qué non gauses, quan tres hemnes benedides te suenhen ena cort celestiau e es mies paraules te prometen tant de ben?
DIVINA-COMEDIA-TA-WEB	E atau coma es floretes, inclinades e barrades pera arrosada, se daurissen quilhades tanlèu eth Solei les illumine, atau creishec eth mèn aclapat anim, e neguèc de tau alend eth mèn còr, qu’exclamè coma un òme decidit:
DIVINA-COMEDIA-TA-WEB	Ò, guaire pietosa ei era que m’a ajudat!
DIVINA-COMEDIA-TA-WEB	E tu, amna benfactora, qu’as aubedit tant ara prèssa es paraules de vertat qu’era t’a dit!
DIVINA-COMEDIA-TA-WEB	Damb es tues, qu’as premanit eth mèn còr de tau sòrta, e l’as comunicat autant de desir d’entamenar eth gran viatge, que torni a abrigar eth mèn prumèr prepaus.
DIVINA-COMEDIA-TA-WEB	Ve-te’n, donc; que mos dirigisque ua soleta volentat: tu qu’ès eth mèn guida, eth mèn senhor, eth mèn mèstre.
DIVINA-COMEDIA-TA-WEB	Abantes que jo non i auie arren creat, exceptat çò d’etèrn, e jo me tardi etèrnaments.
DIVINA-COMEDIA-TA-WEB	Mèstre, eth sentit d’aguestes paraules me còste pena.
DIVINA-COMEDIA-TA-WEB	E eth, coma òme plen de prudéncia, me responec:
DIVINA-COMEDIA-TA-WEB	Te cau abandonar aciu quinsevolh temor; te cau hèr enlà quinsevolh covardia.
DIVINA-COMEDIA-TA-WEB	Qu’auem arribat en lòc a on t’è dit que veiries ara adolorida gent, qu’a perdut eth ben dera intelligéncia.
DIVINA-COMEDIA-TA-WEB	E dempús d’auer botat era sua man sus era mia, damb ròstre alègre, que m’encoratgèc, m’introdusic ath miei des causes secretes.
DIVINA-COMEDIA-TA-WEB	Aquiu, jos un cèu sense esteles, ressonauen alendades, planhs e prigonds gemiments, de sòrta qu’en escotar-les comencè a plorar.
DIVINA-COMEDIA-TA-WEB	Diuèrses lengües, orribli renecs, paraules de dolor, accents de ràbia, votzes nautes e ronques, acompanhades de còps de man, costauen un revolum que va rodant tostemp per aqueth espaci etèrnaments escur, coma eth sable possat per un remolin.
DIVINA-COMEDIA-TA-WEB	Jo, qu’èra espaurit, didí:
DIVINA-COMEDIA-TA-WEB	Me responec:
DIVINA-COMEDIA-TA-WEB	Aguesta miserabla sòrt qu’ei reservada as tristes amnes d’aqueri que viueren sense meritar laudances ne reprovacions: que son confonudes entre eth pervèrs cor des angels que non sigueren rebèls ne fidèus a Diu, senon que sonque viueren entada eri.
DIVINA-COMEDIA-TA-WEB	Eth Cèu les hec enlà deth sòn sen entà non èster mens beròi; mès eth prigond lunfèrn non les vò recéber per çò dera glòria que damb aquerò poirien autrejar as auti colpables.
DIVINA-COMEDIA-TA-WEB	E jo repliquè:
DIVINA-COMEDIA-TA-WEB	Mèstre, quin crudèu dolor les hè planher-se autant?
DIVINA-COMEDIA-TA-WEB	Ad açò me responec:
DIVINA-COMEDIA-TA-WEB	T’ac diderè brèuments.
DIVINA-COMEDIA-TA-WEB	Aguesti non demoren morir; e era sua ceguetat ei tanta, que se mòstren envejosi de quinsevolh auta sòrt.
DIVINA-COMEDIA-TA-WEB	Eth mon non sauve degun rebrembe d’eri; era misericòrdia e era justícia les mensprèden: non parlem mès d’eri, guarda-les e passa entà dauant.
DIVINA-COMEDIA-TA-WEB	E jo, en tot fixar-me mès, vedí ua bandèra qu’onejaue tan de prèssa, que semblaue menspredosa deth mendre repaus: darrèr d’era venguie tau revolum de gent, que non m’auria pogut creir qu’era mòrt esbaucèsse tan gran nombre.
DIVINA-COMEDIA-TA-WEB	Dempús d’auer-ne arreconeishut a quauqui uns, guardè mès fixaments, e vedí era ombra d’aqueth que per covardia hec era grana renoncia4.
DIVINA-COMEDIA-TA-WEB	Comprení de seguic, e solide fòrça, qu’aqueth revolum de gent ère eth des roïns que se heren desagradius dauant des uelhs de Diu e des uelhs des sòns enemics.
DIVINA-COMEDIA-TA-WEB	Aqueri malerosi, que jamès viueren, èren nudi, e èren shordadi sense pòsa pes hissades des mosques e des vèspes que i auie per aquiu; aguestes hègen córrer peth sòn ròstre era sang, que barrejada damb es sues lèrmes, ère recuelhuda as sòns pès per hastigosi vèrmes.
DIVINA-COMEDIA-TA-WEB	Mèstre, digna-te mostrar-me qui son e per quina sòrta de lei semblen aguesti tan prèsti a trauessar er arriu, sivans posqui veir a favor d’aguesta fèbla claretat.
DIVINA-COMEDIA-TA-WEB	E eth me responec:
DIVINA-COMEDIA-TA-WEB	T’ac diderè quan botem es nòstes pès ena trista arriba der Aqueronte.
DIVINA-COMEDIA-TA-WEB	Alavetz, avergonhat e damb es uelhs entà baish, en crànher que lo desengustèssen es mies preguntes, deishè de parlar enquia qu’arribèrem en arriu.
DIVINA-COMEDIA-TA-WEB	En aqueth moment vedérem a un ancian caperat de peublancs, que se filaue de cap a nosati en ua petita barca, cridant: “Ai de vosates, amnes pervèrses!
DIVINA-COMEDIA-TA-WEB	Non demoretz veir jamès eth Cèu.
DIVINA-COMEDIA-TA-WEB	Que vengui entà amiar-vos entara auta arriba, a on regnen etèrnes tenebres, ath miei deth calor e deth hered.
DIVINA-COMEDIA-TA-WEB	E eth mèn guida li didec:
DIVINA-COMEDIA-TA-WEB	Caron, non t’emmalícies.
DIVINA-COMEDIA-TA-WEB	Alavetz se padegueren es peludes caròles deth barquèr des livides lacunes, qu’auie cercles d’ahlames ath torn des sòns uelhs.
DIVINA-COMEDIA-TA-WEB	Mès aqueres amnes, qu’èren nudes e fatigades, tanlèu enteneren aguestes terribles paraules, cambièren de color, carrinclant es dents, renegant de Diu, de sa pairs, dera espècia umana, deth lòc e deth dia deth sòn neishement, dera descendéncia dera sua descendéncia, e dera sua descendéncia: dempús se retireren totes amassa, plorant damb totes es lèrmes des sòns uelhs, de cap ara arriba a on se demore a tot aqueth que non cranh a Diu.
DIVINA-COMEDIA-TA-WEB	Eth dimòni Caron, damb uelhs de huec, en tot hèr un senhau, les anèc arremassant, pataquejant damb eth sòn rem ad aqueres que s’arreculauen; e atau coma ena tardor van queiguent es huelhes ua darrèr dera auta, enquia qu’es arrames an entornat ara tèrra toti es sues dèishes, dera madeisha manèra es marridi hilhs d’Adam se lançauen d’un en un dera arriba estant, dempús d’aqueth senhau, coma audèths qu’acodissen ath sòn reclam.
DIVINA-COMEDIA-TA-WEB	D’aguesta sòrta s’anèren aluenhant pes neres ondades; mès abantes de qué auessen sautat ena arriba opausada, s’amassèc un aute revolum de gent en lòc qu’auien deishat aqueres.
DIVINA-COMEDIA-TA-WEB	Hilh mèn, me didec eth cortés Mèstre, es que morissen ena colèra de Diu acodissen aciu de pertot, e s’esdeguen a trauessar er arriu, esperonadi de tau sòrta pera justícia divina, qu’eth sòn temor se convertís en desir.
DIVINA-COMEDIA-TA-WEB	Per aciu non passe jamès ua amna pura; per çò que, se Caron s’emmalicie contra tu, ja te’n sabes ara deth motiu des sues menspredoses paraules.
DIVINA-COMEDIA-TA-WEB	Tanlèu auec acabat, tremolèc tan fòrtaments era ombriua campanha, qu’eth rebrembe der espant que sentí encara me negue eth front de sudor.
DIVINA-COMEDIA-TA-WEB	D’aquera tèrra de lèrmes gessec un vent que costèc vermelhs relampits, en tot hèr-me a pèrder eth sentit e quèir coma un òme susprenut peth saunei.
DIVINA-COMEDIA-TA-WEB	Interrompec eth mèn prigond saunei un tron tan fòrt, que m’estrementí tau qu’un òme que se desvelhe ara fòrça: me lheuè e, en tot hèr ua guardada ath mèn entorn, tachè era vista pr’amor d’arreconéisher eth lòc a on me trapaua.
DIVINA-COMEDIA-TA-WEB	Me vedí ath cant dera aurèra dera trista val, abisme de dolor, qu’en eth ressonen infinits ais, que se retiren as trons.
DIVINA-COMEDIA-TA-WEB	Er abisme ère tan prigond, escur e bromós, qu’en bades tachaua es mèns uelhs ath sòn hons, donques que non aubiraua arren.
DIVINA-COMEDIA-TA-WEB	Jo, que me n’auia encuedat deth sòn pallitge, li responí:
DIVINA-COMEDIA-TA-WEB	E eth repliquèc:
DIVINA-COMEDIA-TA-WEB	Era angonia des malerosi que son aquiu baish, reflectís en mèn ròstre ua pietat que tu cuelhs per terror.
DIVINA-COMEDIA-TA-WEB	Au, donc; qu’era longada deth camin exigís que mos pressem.
DIVINA-COMEDIA-TA-WEB	E sense díder arren mès, se calèc e me hec entrar en prumèr cercle qu’enròde er abisme.
DIVINA-COMEDIA-TA-WEB	Aquiu, sivans podí avertir, non s’entenien planhs, senon solet alendades, que hègen tremolar era etèrna vòuta, e que venguien dera pena sense torment d’un revolum d’òmes, hemnes e mainatges.
DIVINA-COMEDIA-TA-WEB	Eth bon Mèstre me didec:
DIVINA-COMEDIA-TA-WEB	Non me demanes se quini esperits son es qu’èm en tot veir?
DIVINA-COMEDIA-TA-WEB	Voi, donc, que te’n sàpies, abans de contunhar entà dauant, qu’aguesti non pequèren; e se cuelheren pendent era sua vida quauqui merits, non ei pro, pr’amor que non receberen era aigua deth baptisme, qu’ei era pòrta dera Fe que forme era tua credença.
DIVINA-COMEDIA-TA-WEB	E se viueren abans deth cristianisme, non adorèren a Diu coma cau: jo que sò tanben un d’eri.
DIVINA-COMEDIA-TA-WEB	Per tau fauta, e non per ua auta colpa, èm condemnadi, en tot estar-se era nòsta pena en víuer damb eth desir sense esperança.
DIVINA-COMEDIA-TA-WEB	Ditz-me Mèstre e senhor mèn, li preguntè entà assolidar-me mès en aguesta Fe que trionfe sus quinsevolh error, quauqu’ua d’aguestes amnes a pogut, sigue pes sòns merits o sigue pes des auti, gésser deth Limb e arténher era benaurança?
DIVINA-COMEDIA-TA-WEB	E eth, que comprenec es mies paraules amagades e escures, responec:
DIVINA-COMEDIA-TA-WEB	Jo qu’èra nauèth vengut en aguest lòc, quan vedí vier a un Èsser poderós, coronat damb eth senhau dera victòria.
DIVINA-COMEDIA-TA-WEB	Hec a gésser d’aciu era amna deth prumèr pair, e era d’Abel eth sòn hilh, e era de Noé; era deth legislador Moisés, tant aubedient; era deth patriarca Abraham, e era deth rei David; a Israèl, damb sa pair e damb es sòns hilhs, e a Raquèl que per era aqueth hec autant5, e a fòrça d’auti, qu’autregèc era benaurança; pr’amor que te cau saber que, abantes d’eri, non se sauvauen es amnes umanes.
DIVINA-COMEDIA-TA-WEB	Tant que parlaue atau, non deishàuem de caminar; mès seguíem trauessant tostemp era seuva, ei a díder, era seuva que formauen es esperits apileradi.
DIVINA-COMEDIA-TA-WEB	Encara non èrem guaire luenh dera entrada der abisme, quan vedí un resplendor que trionfaue der emisfèri des tenèbres: mos trapàuem encara a cèrta distància, mès non tanta que non podessa jo distinguir qu’aqueth lòc ère ocupat per persones dignes.
DIVINA-COMEDIA-TA-WEB	E eth a jo:
DIVINA-COMEDIA-TA-WEB	Alavetz entení ua votz que didie: “Aunoratz ath sublim poèta; torne era sua ombra, que s’auie separat de nosati!” Quan carèc era votz, vedí que venguien ath nòste encontre quate granes ombres, qu’eth sòn ròstre non mostraue tristor ne alegria.
DIVINA-COMEDIA-TA-WEB	Eth bon Mèstre comencèc a dider-me:
DIVINA-COMEDIA-TA-WEB	Guarda ad aqueth qu’a ua espada ena man e vie dauant des tres coma eth sòn senhor.
DIVINA-COMEDIA-TA-WEB	Aguest ei Homer, poèta sobeiran: er aute ei eth satiric Horaci, Ovidi ei eth tresau e eth darrèr Lucano.
DIVINA-COMEDIA-TA-WEB	Cadun merite, coma jo, eth nòm qu’abans prononcièren unanimes; m’aunoren e hèn ben.
DIVINA-COMEDIA-TA-WEB	Dempús d’auer estat en tot conversar entre eri ua estona, se virèren entà jo en tot hèr-me ua amistosa salutacion, que hec arrir ath mèn Mèstre; e m’aunorèren encara mès, pr’amor que m’admeteren ena sua companhia, de sòrta que siguí eth siesau entre aqueri grani gènis.
DIVINA-COMEDIA-TA-WEB	Atau seguírem enquia a on ère era lum, en tot parlar de causes que non s’ac vau de díder, encara que s’ac valie parlar-ne en lòc que mos trapàuem.
DIVINA-COMEDIA-TA-WEB	Arribérem ath pè d’un nòble castèth, enrodat sèt còps de nautes muralhes, e defenut enes entorns per un bèth arriuet.
DIVINA-COMEDIA-TA-WEB	Passérem sus aguest coma per tèrra fèrma; e en trauessar sèt pòrtes damb aqueri sabents, arribèrem en un prat de fresc verdugalh.
DIVINA-COMEDIA-TA-WEB	Aquiu i auie personatges de guardada tranquilla e grèu, qu’eth sòn ròstre revelaue ua grana autoritat: que parlauen pòc e damb votz doça.
DIVINA-COMEDIA-TA-WEB	Mos hérem enlà entà un aute extrèm deth prat; en un lòc espaciós, naut e luminós, d’a on se podien veir totes aqueres amnes.
DIVINA-COMEDIA-TA-WEB	Aquiu, de pès sus eth verd esmalt, me sigueren senhaladi es grani esperits, qu’era sua contemplacion me hec estrementir d’alegria.
DIVINA-COMEDIA-TA-WEB	Aquiu vedí a Electra damb fòrça des sòns companhs, qu’entre eri arreconeishí a Hector e a Eneas; dempús a Cesar, armat, damb es sòn uelhs d’audèth rapaç.
DIVINA-COMEDIA-TA-WEB	Vedí en un aute lòc a Camila e a Pentesilea, e vedí ath Rei Latin, qu’ère seigut ath cant dera sua hilha Lavinia; Vedí ad aqueth Bruto, que treiguec a Tarquino de Roma; tanben a Lucrecia, a Julia, a Marcia e a Cornelia, e a Saladino, qu’ère solet e desseparat des auti.
DIVINA-COMEDIA-TA-WEB	En auer quilhat dempús era vista, vedí ath mèstre des sabents6, seigut entre era sua filosofica familha.
DIVINA-COMEDIA-TA-WEB	Toti lo guardauen, toti l’aunorauen: vedí, ath delà, a Socrates e a Platon, qu’èren mès pròches d’aqueth qu’es auti; a Demòcrit, que preten qu’eth mon a auut coma origina er edart; a Diogenes, a Anaxagoras e a Tales, a Empedòcles, a Heraclit e a Zenon: vedí ath bon observaire dera qualitat, ei a díder, a Dioscorides, e vedí a Orfeo, a Tulio e a Lino, e ath moralista Seneca; ath geomètre Euclides, a Ptolomèu, Hipocrates, Avicena e Galeno, e a Averroes, que hec eth gran comentari.
DIVINA-COMEDIA-TA-WEB	Que non m’ei possible mentar-les a toti, pr’amor que m’arrossègue eth long tèma que me cau seguir e fòrça còps es paraules son brèus entar ahèr.
DIVINA-COMEDIA-TA-WEB	Lèu lèu era companhia de sies quedèc redusida a dus: eth mèn sabent guida m’amie per un aute camin dehòra d’aquera immobilitat entà ua auròra tremolosa, e arribi en un punt privat totauments de lum.
DIVINA-COMEDIA-TA-WEB	Eth 3losòf Aristò(l.
DIVINA-COMEDIA-TA-WEB	Atau baishè deth prumèr cercle entath dusau, que tie mens espaci, encara que fòrça mès dolor, e dolor ponhent, que còste esquinçadors sorriscles.
DIVINA-COMEDIA-TA-WEB	Aquiu que i ère er orrible Minos que, carrinclant es dents, examine es colpes des qu’entren; jutge e hè a compréner es sues ordes mejançant es virades dera sua coa.
DIVINA-COMEDIA-TA-WEB	Ei a díder, que tanlèu se presente ath sòn dauant ua amna pecadora, e li cohèsse totes es sues colpes, aqueth gran coneishedor des pecats ve se quin lòc deth lunfèrn li cau ocupar e l’ac senhale, en tot cenher-se en còs era coa autanti viatges coma sigue eth nombre deth cercle que li cau èster manat.
DIVINA-COMEDIA-TA-WEB	Dauant d’eth, tostemps fòrça amnes, qu’acodissen per torn entà èster jutjades, parlen e escoten, e dempús son lançades en abisme.
DIVINA-COMEDIA-TA-WEB	Ò, tu, que vies en ostau deth dolor!, me cridèc Minos tanlèu me vedec, en tot suspéner es sues terribles foncions; guarda se com entres e de qui te’n fides: non sigue causa que t’alugue era amplada dera pòrta.
DIVINA-COMEDIA-TA-WEB	Alavetz eth mèn guida li preguntèc:
DIVINA-COMEDIA-TA-WEB	Per qué crides?
DIVINA-COMEDIA-TA-WEB	Non t’opauses ath sòn viatge ordenat peth destin: qu’atau ac an dispausat aquiu a on se pòt hèr çò que se volgue; e non preguntes mès.
DIVINA-COMEDIA-TA-WEB	Comenceren a entener-se votzes planhoses: e arribè en un lòc a on heriren es mies aurelhes granes lamentacions.
DIVINA-COMEDIA-TA-WEB	Qu’entràuem en un lòc que mancaue era lum, e que bramaue coma eth mar tempestuós quan ei combatut per vents contraris.
DIVINA-COMEDIA-TA-WEB	Eth revolum infernau que non s’arture jamès, enròde en sòn remolin as esperits; les hè hèr torns de contunh, e les agite e les shòrde: quan se trapen dauant dera roïnosa barralha que les entornege, aquiu son es crits, es plors e es planhs, e es renecs contra era vertut divina.
DIVINA-COMEDIA-TA-WEB	Me’n sabí qu’èren condemnadi a tau torment es pecadors carnaus que someteren era rason as sòns lascius desirs; e atau coma es estornèls vòlen en granes e compactes volades ena estacion des hereds, atau aqueth remolin arrossègue as esperits marridi en tot hèr-les a vier d’un costat en aute, de naut en baish, sense qu’agen jamès era esperança d’auer un moment de pòsa, ne de qué era sua pena s’amendrisque.
DIVINA-COMEDIA-TA-WEB	Per çò que preguntè:
DIVINA-COMEDIA-TA-WEB	Era prumèra d’aguestes, des que desires notícies, me didec alavetz, siguec emperairitz d’ua multitud de pòbles que parlauen diuèrses lengües, e tant autrejada ath vici dera luxúria, que permetec enes sues leis tot aquerò qu’excitaue eth plaser, pr’amor d’amagar d’aguesta manèra era abjeccion que s’estaue.
DIVINA-COMEDIA-TA-WEB	Qu’ei Semiramis, que d’era se lieg que succedic a Nino e siguec era sua esposa e regnèc ena tèrra a on règne eth Sultan.
DIVINA-COMEDIA-TA-WEB	Era auta ei era que s’aucic per amor e trinquèc era fe prometuda as cendres de Siqueo.
DIVINA-COMEDIA-TA-WEB	Dempús seguís era lasciua Cleopatra.
DIVINA-COMEDIA-TA-WEB	Tanben i a Elena, que dèc lòc a tan funèsti tempsi; e se ve tanben ath gran Aquiles, que fin finau li calec combàter per amor.
DIVINA-COMEDIA-TA-WEB	Se ve a Paris e a Tristan…
DIVINA-COMEDIA-TA-WEB	E m’anèc mostrant a mès de mil ombres e senhalant damb eth dit, a qui Amor auie hèt a gésser d’aguesta vida.
DIVINA-COMEDIA-TA-WEB	Quan entení ath mèn sabent nomentar as ancianes daunes e cavalièrs, me sentí senhorejat pera pietat e quedé coma embadoquit.
DIVINA-COMEDIA-TA-WEB	Comencè a díder:
DIVINA-COMEDIA-TA-WEB	E eth me responec:
DIVINA-COMEDIA-TA-WEB	Tanlèu coma eth vent les possèc entà nosati, quilhè era votz dident:
DIVINA-COMEDIA-TA-WEB	Tau que dues palomes, ahiscades pes sòns desirs, se filen damb es ales dubèrtes e fèrmes de cap ath doç nin, amiades en aire per ua madeisha volentat, atau gesseren aqueres dues amnes dera multitud a on i auie Dido, en tot dirigir-se entà nosati a trauèrs der aire malsan, tirades peth mèn eficaç e afectuós aperament.
DIVINA-COMEDIA-TA-WEB	Ò, èsser graciós e benigne, que vies a visitar, ath miei d’aguest aire nerós, as qu’auem tintat eth mon de sang!
DIVINA-COMEDIA-TA-WEB	Tot çò que te shaute enténer e díder, t’ac dideram, e escotaram damb plaser tant que sigue eth vent tan tranquil coma ara.
DIVINA-COMEDIA-TA-WEB	Era tèrra a on neishí ei plaçada ena còsta a on desboque eth Po damb toti es sòns afluents entà repausar en mar.
DIVINA-COMEDIA-TA-WEB	Amor, que s’apodère lèu d’un còr gentil, hec qu’aguest s’encamardèsse d’aqueth beròi còs que me siguec panat d’ua forma qu’encara me tormente.
DIVINA-COMEDIA-TA-WEB	Amor, que non dispense d’estimar ath qu’ei estimat, hec que m’autregèssa viuaments ath plaser que s’embriagaue aguest, que, coma ves, non m’abandone jamès.
DIVINA-COMEDIA-TA-WEB	Amor mos amièc entara madeisha mòrt.
DIVINA-COMEDIA-TA-WEB	Caina7 demore ath que mos arrinquèc era vida.
DIVINA-COMEDIA-TA-WEB	Taus sigueren es paraules des dues ombres.
DIVINA-COMEDIA-TA-WEB	En enténer aqueres amnes tormentades, joqué eth cap e lo tenguí clin autant de temps, qu’eth poèta me didec:
DIVINA-COMEDIA-TA-WEB	En qué penses?
DIVINA-COMEDIA-TA-WEB	Dempús me filè entada eri, en tot dider-les:
DIVINA-COMEDIA-TA-WEB	Francesca, es tòns malastres me hèn vessar tristes e pietoses lèrmes.
DIVINA-COMEDIA-TA-WEB	Mès, ditz-me: en tempsi des doci alends, com vos permetec Amor conéisher es vòsti secrets desirs?
DIVINA-COMEDIA-TA-WEB	Era me responec:
DIVINA-COMEDIA-TA-WEB	Que non i a dolor màger que brembar-se’n deth temps erós ena misèria; e aquerò ac sap pro ben eth tòn Mèstre.
DIVINA-COMEDIA-TA-WEB	Mès s’as tant de delèri de conéisher quina siguec era principau origina deth nòste amor, harè coma aqueth que parle e plore ath còp.
DIVINA-COMEDIA-TA-WEB	Liegíem bèth dia, per léser, es aventures de Lancelot, e de quina manèra queiguec enes hilats der Amor: qu’èrem solets e sense aubirar cap sospecha.
DIVINA-COMEDIA-TA-WEB	Aquera lectura hec qu’es nòsti uelhs se cerquèssen fòrça viatges e que s’esblancossisse eth nòste ròstre; mès un solet passatge siguec eth que decidic sus nosati.
DIVINA-COMEDIA-TA-WEB	Vedetz eth cant trenta dusau.
DIVINA-COMEDIA-TA-WEB	Tant qu’ua amna didie aquerò, era auta ploraue de tau sòrta, que, possada pera pietat, m’aflaquí coma se me morissa, e queiguí coma què un còs inanimat.
DIVINA-COMEDIA-TA-WEB	En remeter-me, pr’amor que perdí eth sentit per çò dera tristor e dera pietat que me costèc era sòrt des dus cunhats, vedí ath mèn entorn naui torments e naues amnes tormentades en quinsevolh lòc qu’anèssa, me virèssa o guardèssa.
DIVINA-COMEDIA-TA-WEB	Eth mèn encontre en tresau cercle; en aqueth dera ploja etèrna, maudita, hereda e densa, que què tostemp madeish abondiua e damb era madeisha fòrça.
DIVINA-COMEDIA-TA-WEB	Espesses peiregades, aigua nerosa e nhèu baishen a còps de caudèr a trauèrs des tenèbres; era tèrra, en receber-les, exale ua flaira pudesenca.
DIVINA-COMEDIA-TA-WEB	Cerbero, fèra crudèu e monstruosa, ganhòle damb es sues tres gargamères de gosset contra es condemnadi que son aquiu enaiguadi.
DIVINA-COMEDIA-TA-WEB	Qu’a es uelhs ròis, es peus neri e de porcèth, eth vrente ample e es pautes aprovedides d’ungles que tache enes esperits, les estarne era pèth e les esbocine.
DIVINA-COMEDIA-TA-WEB	Era ploja les hè ganholar coma gossets; es miserables condemnadi formen entre eri ua muralha damb es sòns costats e se barregen sense pòsa.
DIVINA-COMEDIA-TA-WEB	Quan mos desnishèc Cerbero, eth gran vèrme dauric es boques en tot mostrar-mos es sòns aueranèrs; toti es sòns membres èren agitadi.
DIVINA-COMEDIA-TA-WEB	Alavetz eth mèn guida estenec era man, cuelhec tèrra, e la lancèc a sarpats enes gargamères avides dera fèra.
DIVINA-COMEDIA-TA-WEB	E dera madeisha manèra qu’un gosset se des.hè ganholant quan a hame, e se padegue quan nhaque era sua presa, tengut solet en avalar-la-se, atau tanben eth dimòni Cerbero barrèc es sues impures boques, qu’es sòns idòls costauen tau estabordiment enes amnes, que volerien vier a èster sordes.
DIVINA-COMEDIA-TA-WEB	Passèrem per dessús des ombres esbauçades pera incessanta ploja, botant es nòsti pès sus es sòns hantaumes, que se retirauen a còssi umans.
DIVINA-COMEDIA-TA-WEB	Totes jadien peth solèr, exceptat ua que se lheuèc ara prèssa entà sèir-se, quan mos vedec passar dauant sòn.
DIVINA-COMEDIA-TA-WEB	Tu que sigueres hèt abantes que jo des.hèt.
DIVINA-COMEDIA-TA-WEB	Era angonia que te tormente ei dilhèu era causa de qué non me’n bremba de tu, me semble que non t’è vist jamès.
DIVINA-COMEDIA-TA-WEB	Mès, ditz-me, qui ès tu, qu’en tan trist lòc as estat amiat, condemnat a un suplici, que se n’a un aute màger, non serà, plan, tan desagradiu?
DIVINA-COMEDIA-TA-WEB	Jo li responí:
DIVINA-COMEDIA-TA-WEB	Me responec:
DIVINA-COMEDIA-TA-WEB	Era tua ciutat, tan plia aué d’enveja, que ja ei ar arràs dera mesura, me vedec en sòn sen en vida mès serena.
DIVINA-COMEDIA-TA-WEB	Vosati, es abitants d’aguesta ciutat, me cridéretz Ciacco.
DIVINA-COMEDIA-TA-WEB	Per çò deth reprensible pecat dera gorjaria, me veigui, coma ves, patint aguesta ploja.
DIVINA-COMEDIA-TA-WEB	Jo non sò aciu era soleta amna trista, totes es autes son condemnades ara madeisha pena pera madeisha causa.
DIVINA-COMEDIA-TA-WEB	E non prononcièc ua paraula mès.
DIVINA-COMEDIA-TA-WEB	Jo li responí.
DIVINA-COMEDIA-TA-WEB	Ciacco, eth tòn martiri m’impressione autant, que me hè vessar lèrmes; mès ditz-me, s’ei qu’ac sabes: qué vieràn a èster es abitants d’aguesta ciutat tan dividida en faccions?
DIVINA-COMEDIA-TA-WEB	I a bèth just entre eri?
DIVINA-COMEDIA-TA-WEB	Ditz-me per quin motiu s’a calat en era era discòrdia.
DIVINA-COMEDIA-TA-WEB	Me responec:
DIVINA-COMEDIA-TA-WEB	Dempús de granes discussions, arribaràn a vessar era sua sang, e eth partit sauvatge lançarà ar aute partit, en tot costar-li granes pèrtes.
DIVINA-COMEDIA-TA-WEB	Dempús calerà qu’eth partit vencedor s’esbauce ath cap de tres ans, e qu’eth vençut se quilhe, gràcies ara ajuda d’aqueth qu’ara ei neutrau.
DIVINA-COMEDIA-TA-WEB	Aguesta faccion amiarà era tèsta plan nauta pendent fòrça temps, en tot auer jos era sua joata de hèr ar aute, encara qu’aguest se planhe e s’avergonhe.
DIVINA-COMEDIA-TA-WEB	Encara i a dus justi, mès arrés les escote: era supérbia, era enveja e era avaricia son es tres bualhs qu’an alugat es còrs.
DIVINA-COMEDIA-TA-WEB	Aciu acabèc Ciacco eth sòn lamentable discurs, e jo li didí:
DIVINA-COMEDIA-TA-WEB	Encara voi que m’informes, e me digues quauques paraules.
DIVINA-COMEDIA-TA-WEB	Ditz-me a on son, e hè-me a conéisher a Farinata e ath Tegghiao, que sigueren tan dignes, a Jacobo Rusticucci, Arigo e Mosca, e a d’auti que consagrèren eth sòn engenh entà hèr eth ben, pr’amor que desiri ardentaments saber se son entre es doçors deth Cèu o entre es amarums deth Lunfèrn.
DIVINA-COMEDIA-TA-WEB	Ad aquerò me responec:
DIVINA-COMEDIA-TA-WEB	Que son entre es amnes mès pervèrses; d’auti pecats les an lançat en un cercle mès prigond: se baishes enquia aquiu, les poiràs veir.
DIVINA-COMEDIA-TA-WEB	Mès quan entornes en doç mon, te prègui que hèsques entà qu’en eth se renauisque eth mèn rebrembe: e non te digui ne te responi arren mès.
DIVINA-COMEDIA-TA-WEB	Alavetz virèc es uelhs que les auie auut tachadi; me guardèc un moment, e dempús joquèc eth cap, e tornèc a quèir entre es auti cècs.
DIVINA-COMEDIA-TA-WEB	Eth mèn guida me didec:
DIVINA-COMEDIA-TA-WEB	Ja non tornarà a lheuar-se enquia que s’entengue eth son dera angelicau trompeta; quan arribe eth poder enemic deth pecat.
DIVINA-COMEDIA-TA-WEB	Cadun traparà alavetz era sua trista hòssa; recuperarà es sues cares e era sua figura; e entenerà eth judici qu’a de ressonar pendent tota era eternitat.
DIVINA-COMEDIA-TA-WEB	Per çò que didí:
DIVINA-COMEDIA-TA-WEB	E eth a jo:
DIVINA-COMEDIA-TA-WEB	Bremba-te’n dera tua sciéncia, que ditz que coma mès perfècta ei ua causa, autant màger ben o dolor experimente.
DIVINA-COMEDIA-TA-WEB	Encara qu’aguesta raça maudita non li cau jamès arribar ena vertadèra perfeccion, demore èster dempús deth judici mès perfècta qu’ara.
DIVINA-COMEDIA-TA-WEB	Caminant pera via que vire ar entorn deth cercle seguírem parlant de d’autes causes que non racondi, e arribèrem en lòc a on se baishe: Aquiu trapèrem a Pluton, eth gran enemic.
DIVINA-COMEDIA-TA-WEB	E aqueth sabent gentil, qu’ac sabec tot, entà encoratjar-me, didec:
DIVINA-COMEDIA-TA-WEB	Dempús, virant-se entad aqueth ròstre holat d’ira, li didec:
DIVINA-COMEDIA-TA-WEB	Cara, lop maudit: consumis-te interioraments damb era tua pròpria ràbia.
DIVINA-COMEDIA-TA-WEB	Qu’auem bèth motiu entà vier en prigond lunfèrn; donques qu’atau ac an dispausat aquiu naut, a on Miquèu castiguèc era supèrba rebellion.
DIVINA-COMEDIA-TA-WEB	Coma es veles, holades peth vent, quèn esbocinades quan eth pau se trinque, dera madeisha manèra queiguec en solèr aquera fèra crudèu.
DIVINA-COMEDIA-TA-WEB	Atau, donc, baishèrem ena quatau cavitat, en tot apressar-mos mès ara dolorosa arriba qu’embarre en era tot eth mau der univèrs.
DIVINA-COMEDIA-TA-WEB	A, justícia de Diu!, qui, se non tu, pòt apilerar tantes penes e trabalhs coma vedí aquiu?
DIVINA-COMEDIA-TA-WEB	Per qué mos estarnen atau es nòstes pròpries fautes?
DIVINA-COMEDIA-TA-WEB	Coma ua ondada s’esclafe contra ua auta ondada en trencant de Caribdis, atau tusten es uns contra es auti es condemnadi.
DIVINA-COMEDIA-TA-WEB	Aquiu vedí mès condemnadi qu’en quinsevolh aute lòc, es quaus, formadi en dues ringleres, se lançauen dera ua entara auta enòrmes pesi damb tota era fòrça deth sòn pièch, cridant fòrtaments: se fotien grani còps, e dempús se virauen cadun entà darrèr, exclamant: “Per qué estauvies, per qué degalhes?” D’aguesta sòrta anauen virant per aqueth ombriu cercle, en tot vier d’un extrèm en aute, e repetir a crits eth sòn injuriós estriuet.
DIVINA-COMEDIA-TA-WEB	Dempús, quan cadun auie arribat en centre deth sòn cercle, se virauen toti ath còp, entà començar de nauèth era luta.
DIVINA-COMEDIA-TA-WEB	Jo, qu’auia eth còr cuelhut pera pietat, didí:
DIVINA-COMEDIA-TA-WEB	Mèstre mèn, indica-me quina gent ei aguesta.
DIVINA-COMEDIA-TA-WEB	E eth me responec:
DIVINA-COMEDIA-TA-WEB	Aguesti que non an peus que capèren era sua tèsta, sigueren clèrgues, papes e cardenaus, que les senhoregèc era avarícia.
DIVINA-COMEDIA-TA-WEB	E jo:
DIVINA-COMEDIA-TA-WEB	E eth a jo:
DIVINA-COMEDIA-TA-WEB	En bades esforçaràs era tua imaginacion: era vida sordida que les hec defòrmes, hè qu’aué siguen escurs e desconeishudi.
DIVINA-COMEDIA-TA-WEB	Seguiràn tumant entre eri etèrnaments; e gesseràn aguesti deth sepulcre damb es punhs sarradi, e aqueri damb es peus tònudi.
DIVINA-COMEDIA-TA-WEB	Per auer despenut mau e estauviat mau, qu’an perdut eth Paradís, e se ven condemnadi ad aguest etèrn combat, que non me cau pintar-te damb paraules escuelhudes.
DIVINA-COMEDIA-TA-WEB	Aquiu poiràs veir, hilh mèn, guaire lèu passe era bohada des bens dera Fortuna que per eri era raça umana se n’enorgulhís e plaidege.
DIVINA-COMEDIA-TA-WEB	Tot er aur qu’existís jos era Lua, e tot çò qu’a existit, non pòden autrejar un moment de repaus a ua soleta d’aguestes amnes fatigades.
DIVINA-COMEDIA-TA-WEB	E eth a jo:
DIVINA-COMEDIA-TA-WEB	Ò, pègues creatures!
DIVINA-COMEDIA-TA-WEB	Guaire gran ei era ignorància que vos horavie!
DIVINA-COMEDIA-TA-WEB	Voi que te neurisques damb es mies leçons.
DIVINA-COMEDIA-TA-WEB	Aqueth, qu’era sua sabença ei superiora a tot, hec es cèus e les autregèc un guida, de sòrta que tota era part lutz entà tota era part, en tot escampilhar era lum per egal; damb er esplendor deth mon hec madeish, e l’autregèc un guida, qu’en tot administrà’c tot, hesse passar de temps en temps es vanes riqueses d’ua familha en auta, d’ua nacion en auta, a maugrat des obstacles que creen era prudéncia e prevision umanes.
DIVINA-COMEDIA-TA-WEB	Vaquí se per qué, mentre ua nacion regne, ua auta s’aflaquís, sivans eth judici d’Aqueth qu’ei amagat, coma era sèrp ena èrba.
DIVINA-COMEDIA-TA-WEB	Era vòsta sabença non la posqui contrastar; pr’amor qu’aprovedís, jutge e seguís eth sòn reinatge, coma ac hèn damb eth sòn cadua des autes divinitats.
DIVINA-COMEDIA-TA-WEB	Es sues transformacions non an pòsa; eth besonh l’obligue a èster rapida; plan per aquerò se càmbien toti tan soent.
DIVINA-COMEDIA-TA-WEB	Tau ei aguesta que tan soent vitupèren es madeishi que les calerie laudar-la, e que d’era reneguen e maudiden sense rason.
DIVINA-COMEDIA-TA-WEB	Baishem ara entà on existissen majors e mès lamentables maus: ja baishen totes es esteles que gessien quan me metí en marcha, e mos ei enebit d’arrecular-mos massa.
DIVINA-COMEDIA-TA-WEB	Trauessèrem eth cercle entara auta arriba, sus ua borenta hònt, que vèsse es sues aigües en un arriuet que li deu era sua origina e qu’es sues aigües son mesalèu escures que bluenques; e baishèrem per un camin desparièr, en tot seguir eth cors de tan tenebroses ondades.
DIVINA-COMEDIA-TA-WEB	Quan aqueth arriuet a arribat ath pè dera plaja grisa e infècta, forme ua lacuna cridada Estigia; e jo, que guardaua atentiuaments, vedí quauques amnes hangassejades en aguest pantan, complètaments despolhades e de ròstre irritat.
DIVINA-COMEDIA-TA-WEB	Se pataquejauen non solet damb es mans senon damb eth cap, damb eth pièch, damb es pès, en tot arrincar-se era carn a tròci damb es dents.
DIVINA-COMEDIA-TA-WEB	Me didec eth bon Mèstre:
DIVINA-COMEDIA-TA-WEB	Hilh, contempla es amnes des qu’an estat dominadi pera ira: voi ath delà que te’n sàpies que jos aguesta aigua i a ua raça condemnada qu’alende, e la hè borir ena superfícia, coma t’ac indiquen es tòns uelhs en guaire lòcs se tachen.
DIVINA-COMEDIA-TA-WEB	Caladi ena hanga, diden: “Siguérem tostemp tristi jos aqueth aire doç qu’alègre eth Solei, amiant en nòste laguens ua ombriua umadissa: ara mos entristim tanben ath miei d’aguest nere hanhàs” Aguestes paraules gessen deth hons dera sua gòrja coma se gargalhèssen, non podent prononciar-ne ua soleta de sancera.
DIVINA-COMEDIA-TA-WEB	Atau anèrem descriuent un gran arc ath torn de pudesenc pantan, entre era plaja seca e era aigua, viradi es uelhs entad aqueri que se hicauen damb era hanga, enquia que, fin finau, arribèrem en pè d’ua tor.
DIVINA-COMEDIA-TA-WEB	Digui, en tot contunhar, que fòrça abans d’arribar ath pè dera nauta tor, es nòsti uelhs se tachèren ena sua part mès nauta, per çò de dues petites lums que vedérem aquiu, e ua auta que corresponie ad aguestes dues, mès de tan luenh, qu’a penes podie distinguir-se.
DIVINA-COMEDIA-TA-WEB	Alavetz, dirigint-me entath mar de tota sciéncia, didí:
DIVINA-COMEDIA-TA-WEB	Qué signifiquen aguestes ahlames?
DIVINA-COMEDIA-TA-WEB	Me responec:
DIVINA-COMEDIA-TA-WEB	Flegias, Flegias, que crides en bades aguest còp, didec eth mèn Senhor; non mos tieràs en tòn poder mès temps qu’eth de besonh entà passar era lacuna.
DIVINA-COMEDIA-TA-WEB	Flegias, tient era sua colèra, hec çò madeish qu’un òme que desnishen qu’a estat victima d’ua enganha, en tot costar-li aquerò un dolor prigond.
DIVINA-COMEDIA-TA-WEB	Eth mèn guida sautèc ena barca e me hec entrar en era ath sòn darrèr; mès aquera non semblèc anar cargada enquia que recebec eth mèn pes.
DIVINA-COMEDIA-TA-WEB	Tanlèu es dus siguérem laguens, era anciana proa partic diboishant ena aigua ua estèla mès prigonda de çò que solie quan amiaue d’auti passatgèrs.
DIVINA-COMEDIA-TA-WEB	Tant que recorríem aqueth canau d’aigua estancada, se me presentèc ua ombra plia de hanga,e me preguntèc:
DIVINA-COMEDIA-TA-WEB	Qui ès tu, que vies abans de temps?
DIVINA-COMEDIA-TA-WEB	Ad aquerò responí:
DIVINA-COMEDIA-TA-WEB	Me responec:
DIVINA-COMEDIA-TA-WEB	Ja ves que sò un des que ploren.
DIVINA-COMEDIA-TA-WEB	E jo ada eth:
DIVINA-COMEDIA-TA-WEB	Esta-te, donc, entre es plors e era desolacion, esperit maudit!
DIVINA-COMEDIA-TA-WEB	T’arreconeishi encara que sigues enlordit.
DIVINA-COMEDIA-TA-WEB	Vè-te’n d’aciu damb es auti gossets.
DIVINA-COMEDIA-TA-WEB	Amna desdenhosa, benedida aquera que t’amièc en sòn sen!
DIVINA-COMEDIA-TA-WEB	Aguest que ves siguec en mon ua persona supèrba; cap vertut a aunorat era sua memòria, per çò qu’era sua ombra ei tostemp furiosa.
DIVINA-COMEDIA-TA-WEB	Guairi se tien aquiu naut per grani reis, que se veiràn negadi coma porcèths en aguest pantan, sense deishar ath sòn darrèr qu’orribles mensprètzi!
DIVINA-COMEDIA-TA-WEB	E jo:
DIVINA-COMEDIA-TA-WEB	E eth a jo:
DIVINA-COMEDIA-TA-WEB	Pòc dempús, lo vedí escometut de tau manèra pes autes ombres hangoses qu’encara laudi a Diu e li balhi es gràcies per aquerò.
DIVINA-COMEDIA-TA-WEB	Totes cridauen: “A Felip Argenti!” Aguest florentin, esperit capinaut, se revoutaue contra eth madeish, en tot nafrar-se damb es sòns dents.
DIVINA-COMEDIA-TA-WEB	Deishem-lo aquiu, donques que non pensi ocupar-me mès d’eth.
DIVINA-COMEDIA-TA-WEB	Dempús venguec a herir es mies aurelhes un planh dolorós, que per eth guardè damb mès atencion ath mèn entorn.
DIVINA-COMEDIA-TA-WEB	Eth bon Mèstre me didec:
DIVINA-COMEDIA-TA-WEB	E jo li responí:
DIVINA-COMEDIA-TA-WEB	Ad açò me responec:
DIVINA-COMEDIA-TA-WEB	Fin finau entrèrem enes prigondes trencades qu’enròden aquera desolada tèrra: es muralhes me semblauen de hèr.
DIVINA-COMEDIA-TA-WEB	Arribèrem, non sense auer hèt abans ua grana marregada, en un lòc qu’eth barquèr mos didec en votz nauta: “gessetz, vaquí era entrada” Vedí sus es pòrtes mès de mil esperits, queigudi deth cèu coma ua ploja, que didien damb ira: “qui ei aguest que sense auer mòrt va peth reiaume des mòrts?” Eth mèn sabent Mèstre hec un senhau exprimint que volie parlar-les en secret.
DIVINA-COMEDIA-TA-WEB	Alavetz tengueren un shinhau era sua ràbia e responeren: “Vene tu solet, e que se’n vage aqueth que tant audaçaments entrèc en aguest reiaume.
DIVINA-COMEDIA-TA-WEB	Guarda, lector, se seria jo tranquil en enténer aqueres paraules maudites:
DIVINA-COMEDIA-TA-WEB	Ò, guida estimat!, tu que mès de sèt còps m’as entornat era tranquillitat e m’as desliurat des grani perilhs que me sò estramuncat, non me dèishes, li didí, tant aclapat: se mos ei enebit auançar mès, hèm repè de seguit.
DIVINA-COMEDIA-TA-WEB	E aqueth Senhor que m’auie amiat aquiu me didec:
DIVINA-COMEDIA-TA-WEB	Non cranhes, pr’amor qu’arrés mos pòt barrar eth pas que Diu mos a daurit.
DIVINA-COMEDIA-TA-WEB	Tè-te aciu: remet eth tòn aclapat esperit e alimenta ua grata esperança, que jo non te deisharè en aguest baish mon.
DIVINA-COMEDIA-TA-WEB	De seguit se n’anèc eth doç Pair, e me deishèc solet.
DIVINA-COMEDIA-TA-WEB	Que non podí enténer çò que les prepausèc; mès parlèc pendent pòc de temps damb eri, e toti ath còp correren entara ciutat.
DIVINA-COMEDIA-TA-WEB	Es nòsti enemics fotèren era pòrta enes nassi ath mèn Senhor, que se demorèc dehòra, e se filèc tot doç entà on jo me trapaua.
DIVINA-COMEDIA-TA-WEB	Auie es uelhs entà baish, sense dar senhaus de gausardaria, e didie entre alendades: “Qui m’a empedit era entrada en ostau des dolors?” E en tot dirigir-se a jo:
DIVINA-COMEDIA-TA-WEB	Se sò irritat, didec, non t’enquimères; jo gesserè victoriós d’aguesta pròva, qui que siguen es que s’opausen ara nòsta entrada.
DIVINA-COMEDIA-TA-WEB	Que ja as vist sus era era inscripcion de mòrt.
DIVINA-COMEDIA-TA-WEB	Mès, mès apròp d’aguesta pòrta, baishant era montanha e passant pes cercles sense besonh de guida, ne ven un que mos daurirà era ciutat.
DIVINA-COMEDIA-TA-WEB	Aqueth dolor qu’era pòur pintèc en mèn ròstre quan vedí arrecular ath mèn guida, hec qu’en sòn s’esbugassèsse lèu lèu eth pallitge insolit, se metec atentiu, coma un òme qu’escote, pr’amor qu’es guardades non podien penetrar a trauèrs deth dens aire e dera espessa broma.
DIVINA-COMEDIA-TA-WEB	Ça que la, mos cau véncer en aguesta luta, gessec de díder; se non…!
DIVINA-COMEDIA-TA-WEB	Mès, mos an prometut…
DIVINA-COMEDIA-TA-WEB	Jo vedí pro ben qu’amagaue çò qu’auie començat a díder jos ua auta idia que l’assautèc dempús, e qu’aguestes darrères paraules èren desparières des prumères: ça que la, eth sòn discurs me costèc espant, pr’amor que me semblaue desnishar enes sues entrebracades frases un sentit pejor deth qu’en realitat auien.
DIVINA-COMEDIA-TA-WEB	A baishat quauque viatge ath hons d’aguest trist abisme quauque esperit deth prumèr cercle, qu’era sua soleta pena ei pèrder era esperança?, li preguntè.
DIVINA-COMEDIA-TA-WEB	Ad açò me responec:
DIVINA-COMEDIA-TA-WEB	Pòqui còps se passe que quauqu’un recorre eth camin que vau jo.
DIVINA-COMEDIA-TA-WEB	Qu’ei vertat que me calec baishar aquiu un aute viatge per çò des conjurs dera crudèu Ericton, que cridaue es amnes as sòns còssi, hège pòc de temps qu’era mia carn auie estat desseparada dera sua amna, quan me hèc a trauessar aguestes muralhes pr’amor de trèir un esperit deth cercle de Judes.
DIVINA-COMEDIA-TA-WEB	Aguest cercle qu’ei eth mès prigond, eth mès escur e eth mès aluenhat deth Cèu qu’ac botge tot.
DIVINA-COMEDIA-TA-WEB	Que me’n sai ben deth camin; per çò que te cau èster tranquil.
DIVINA-COMEDIA-TA-WEB	Aguesta lacuna, tan pudesenca, se sarre ar entorn dera ciutat deth dolor, a on ja non poiram entrar sense ua justa indignacion.
DIVINA-COMEDIA-TA-WEB	Didec ath delà d’autes causes que non è pogut retier ena mia memòria, donques que me trapaua absorbit, en tot guardar era nauta tor d’ardenta cima, a on vedí, còp sec, aparéisher lèu lèu tres furies infernaus, tintades de sang, qu’auien movements e membres femenins.
DIVINA-COMEDIA-TA-WEB	Qu’èren cenhudes d’idres verdoses, e auien per peus petites sèrps e sèrps verinoses, que cenhien es sòns orribles possi.
DIVINA-COMEDIA-TA-WEB	E aqueth que coneishie pro ben as sirventes dera Reina deth dolor Etèrn:
DIVINA-COMEDIA-TA-WEB	Aguesta re(céncia exprimís eth temor e eth dobte, que de seguit hè enlà Virgili per respècte ar Èsser Suprèm.
DIVINA-COMEDIA-TA-WEB	Vò díder: “Se non… venguesse era ajuda deth Cèu…!
DIVINA-COMEDIA-TA-WEB	Mès se qué digui?
DIVINA-COMEDIA-TA-WEB	Se m’a prometut… e non pòt mancar.” Se referís ara arribada der àngel.
DIVINA-COMEDIA-TA-WEB	Guarda, me didec, as herotges Erinnies.
DIVINA-COMEDIA-TA-WEB	Dempús carèc.
DIVINA-COMEDIA-TA-WEB	Es furies s’esbocinauen eth pièch damb es ungles; se pataquejauen damb es mans, e dauen tan fòrts sorriscles, que per pòur m’apressè mès ath poèta.
DIVINA-COMEDIA-TA-WEB	Aquerò me didec eth Mèstre, en tot hèr-me a virar eth madeish; e, en non fidar-se’n des mies mans, me tapèc es uelhs damb es sues.
DIVINA-COMEDIA-TA-WEB	Ò, vosati que gauditz de san enteniment; desnishatz era doctrina que s’amague jos eth vel de tant estranhs vèrsi!.
DIVINA-COMEDIA-TA-WEB	S’entenie a trauèrs des trebles ondades un gran tapatge, plen d’orror, que hège tremolar es dues arribes, retirant-se a un vent impetuós, possat per ardors contraris, que s’acarnisse enes seuves, e sense pòsa trinque es arrames, e les lance entà dehòra; e auançant polsós e supèrb, hè a húger as fères e as pastors.
DIVINA-COMEDIA-TA-WEB	Me destapèc es uelhs, e me didec:
DIVINA-COMEDIA-TA-WEB	Coma es gargòlhes, que, en veir era sèrp enemiga, desapareishen a trauèrs dera aigua, enquia que totes s’an amassat en lim, atau vedí a mès de mil amnes condemnades, hugent d’un que trauessaue era Estigia a pè eishut.
DIVINA-COMEDIA-TA-WEB	Aluenhaue deth sòn ròstre er aire dens, en tot esténer soent era man quèrra entà dauant, e solet aguest trebalh semblaue cansar-lo.
DIVINA-COMEDIA-TA-WEB	Pro comprení qu’ère un messatgèr deth Cèu e me virè entath Mèstre; mès aguest m’indiquèc que m’estèssa quiet e que m’inclinèssa.
DIVINA-COMEDIA-TA-WEB	A!, guaire desdenhós me semblèc aqueth enviat celèste!
DIVINA-COMEDIA-TA-WEB	Arribèc ena pòrta, e la dauric damb ua vergueta sense cap de trebuc.
DIVINA-COMEDIA-TA-WEB	Ò, dimònis lançadi deth Cèu, raça menspredosa!, comencèc a díder en orrible lumedan, com auetz pogut sauvar era vòsta arrogància?
DIVINA-COMEDIA-TA-WEB	Per qué vos resistitz contra aguesta volentat, que non dèishe jamès d’arténher eth sòn objectiu, e qu’a aumentat tanti còps eth vòste dolor?
DIVINA-COMEDIA-TA-WEB	Eth vòste Cerbero, se vo’n brembatz ben, a encara eth sòn còth e eth sòn muset peladi.
DIVINA-COMEDIA-TA-WEB	Alavetz se virèc entath hangós camin sense dirigir-mos era paraula, madeish qu’un òme que lo preocupen e lo prèssen d’autes suenhs, que non se restaquen damb era gent qu’a ath dauant.
DIVINA-COMEDIA-TA-WEB	E nosati, fidadi enes paraules santes, endralhèrem es nòsti passi de cap ara ciutat de Dite.
DIVINA-COMEDIA-TA-WEB	Entrèrem en era sense cap de problèma; e coma que jo desiraua conéisher era sòrt des qu’èren embarradi en aquera fortalesa, tanlèu siguí laguens, comencè a dirigir guardades escorcolhadores ath mèn entorn, e vedí pertot un gran camp plen de dolor e de crudèus torments.
DIVINA-COMEDIA-TA-WEB	Coma enes entorns d’Arlés, a on s’estanque eth Rodano, o coma en Pola, près deth Quarnero, qu’embarre a Italia e banhe es sues frontières, se ven ancians sepulcres, que hèn eth terren montanhós, atau aciu tanben se quilhauen sepulcres pertot; damb era soleta diferéncia de qué eth sòn aspècte ère mès terrible, per çò d’èster enrodadi en un mar d’ahlames, que les usclauen complètaments, mès terrible encara que ne siguec jamès eth hèr en quinsevolh art.
DIVINA-COMEDIA-TA-WEB	Totes es labades èren quilhades, e der interior d’aqueri gessien tristi planhs, semblables as des miserables executadi.
DIVINA-COMEDIA-TA-WEB	Alavetz li preguntè ath mèn Mèstre:
DIVINA-COMEDIA-TA-WEB	Ad açò me responec:
DIVINA-COMEDIA-TA-WEB	Que son es eretges, damb es sòns seguidors de totes es sèctes: aguestes hòsses son fòrça mès plies de çò que te pòs imaginar.
DIVINA-COMEDIA-TA-WEB	Aquiu qu’ei acogat cadun damb eth sòn pròche, e es hòsses usclen mès o mens.
DIVINA-COMEDIA-TA-WEB	Ò, grana vertut, exclamè, que m’amies ath tòn plaser pes cercles impius!
DIVINA-COMEDIA-TA-WEB	Parla-me e satisfè-me es mèns desirs.
DIVINA-COMEDIA-TA-WEB	Poirè veir era gent que jatz en aguesti sepulcres?
DIVINA-COMEDIA-TA-WEB	Totes es labades son quilhades, e non i a arrés que susvelhe.
DIVINA-COMEDIA-TA-WEB	Toti quedaràn embarradi quan tornen de Josafat es amnes damb es còssi qu’an deishat aquiu naut.
DIVINA-COMEDIA-TA-WEB	Epicuro e toti es sòns sectaris, que pretenen qu’era amna morisque damb eth còs, an eth sòn cementèri entada aguesta part.
DIVINA-COMEDIA-TA-WEB	Atau, que lèu responeràn, aciu laguens, ara pregunta que me hès, e ath desir que m’amagues.
DIVINA-COMEDIA-TA-WEB	Me responec:
DIVINA-COMEDIA-TA-WEB	Jo li repliquè:
DIVINA-COMEDIA-TA-WEB	Bon guida, se dilhèu t’amagui eth mèn còr, qu’ei pr’amor de qué parli pòc, qu’ad aquerò non ei eth prumèr viatge que m’as predispausat damb es tòns avertiments.
DIVINA-COMEDIA-TA-WEB	Ò Toscan, que vas pera ciutat deth huec parlant modèstaments!
DIVINA-COMEDIA-TA-WEB	Digna-te arturar-te en aguest lòc.
DIVINA-COMEDIA-TA-WEB	Era tua manèra de parlar revèle claraments eth nòble país que jo dilhèu li siguí funèst.
DIVINA-COMEDIA-TA-WEB	Aguest me didec:
DIVINA-COMEDIA-TA-WEB	Vira-te, se qué hès?
DIVINA-COMEDIA-TA-WEB	Jo qu’auia ja es mies guardades tachades enes sues: eth quilhaue eth sòn pièch e eth sòn cap en senhau de menspredar eth Lunfèrn.
DIVINA-COMEDIA-TA-WEB	Qui sigueren es tòns pair-sénhers?
DIVINA-COMEDIA-TA-WEB	Alavetz, ath cant d’aqueth, campèc dauant mèn ua naua ombra, que solet deishaue veir era barba, çò que me hè a pensar qu’ère de jolhs.
DIVINA-COMEDIA-TA-WEB	Guardèc ath mèn entorn, coma se volesse veir se i auie quauquarrés damb jo; e a penes s’esbugassèren es sues sospeches, me didec plorant:
DIVINA-COMEDIA-TA-WEB	Li responí:
DIVINA-COMEDIA-TA-WEB	Non è vengut per jo madeish: eth que me demore aquiu me guide per aguesti lòcs, dilhèu eth vòste Guido “auec” entada eth madeish massa desdenh.
DIVINA-COMEDIA-TA-WEB	Es sues paraules e era classa deth sòn suplici m’auien revelat ja eth nòm d’aquera ombra: atau, donc, era mia responsa siguec precisa.
DIVINA-COMEDIA-TA-WEB	En tot lheuar- se, de pic, exclamèc:
DIVINA-COMEDIA-TA-WEB	Com dideres “auec”?
DIVINA-COMEDIA-TA-WEB	Donques, qué, non viu encara?
DIVINA-COMEDIA-TA-WEB	Quan vedec que jo me tardaua en responer-li, queiguec d’esquia ena sua tomba, e non tornèc a campar dehòra d’era.
DIVINA-COMEDIA-TA-WEB	Mès aqueth aute magnanim, que per eth jo èra aquiu, non cambièc de color, ne botgèc eth còth, ne inclinèc eth còs.
DIVINA-COMEDIA-TA-WEB	Eth hèt de qué non agen aprenut ben aguest art, me didec en tot contunhar era convèrsa començada, me tormente mès qu’aguesta jaça.
DIVINA-COMEDIA-TA-WEB	Mès era divinitat que regne aciu non mostrarà cinquanta còps eth sòn ròstre illuminat, sense que tu te’n sàpies de guaire dificil ei aguest art.
DIVINA-COMEDIA-TA-WEB	Mès, ditz- me, atau posques tornar en doç mon, per quina causa ei tan despietós, aguest pòble, damb es mèns, en totes es sues leis?
DIVINA-COMEDIA-TA-WEB	Ad aquerò li responí:
DIVINA-COMEDIA-TA-WEB	Alavetz botgèc eth cap alendant e dempús didec:
DIVINA-COMEDIA-TA-WEB	Que non èra aquiu solet; e de vertat, non sense motiu me trapè en aqueth lòc damb es auti; mès òc que siguí eth solet que, quan se tractèc d’esbauçar Floréncia, la defení decididaments.
DIVINA-COMEDIA-TA-WEB	A!, li responí, pro qu’era vòsta descendéncia age patz e repaus!
DIVINA-COMEDIA-TA-WEB	Mès, vos prègui que des.heigatz eth nud qu’a embolhat eth mèn pensament.
DIVINA-COMEDIA-TA-WEB	Me semble, per çò qu’è entenut, que prevedetz çò qu’eth temps s’a de hèr a vier, a maugrat de qué vos arribe çò de contrari respècte deth present.
DIVINA-COMEDIA-TA-WEB	Nosati, didec, èm coma es qu’an era vista cansada, que vedem es causes luenhanes, gràcies a ua lum que damb era mos illumine eth Guida sobeiran.
DIVINA-COMEDIA-TA-WEB	Quan es causes son pròches o existissen, era nòsta intelligéncia ei vana, e se un aute non mos ac conde, arren mo’n sabem des eveniments umans; per çò que pòs compréner que tota era nòsta intelligéncia morirà eth dia que se barre era pòrta der avier.
DIVINA-COMEDIA-TA-WEB	Didetz-li ad aguest que ven de quèir, qu’eth sòn hilh ei encara entre es vius.
DIVINA-COMEDIA-TA-WEB	S’abans non li responí, hètz-li saber qu’ac hi pr’amor qu’èra distrèt damb eth dobte que m’auetz esclarit.
DIVINA-COMEDIA-TA-WEB	Federic, e eth Carnau10.
DIVINA-COMEDIA-TA-WEB	Per çò que tanh as auti, me cari.
DIVINA-COMEDIA-TA-WEB	S’amaguèc dempús de díder aquerò, e jo filè es mèns passi de cap ar ancian poèta, en tot pensar en aqueres paraules que me semblauen menaçaires.
DIVINA-COMEDIA-TA-WEB	Se metec en marcha, e tant que caminàuem me didec:
DIVINA-COMEDIA-TA-WEB	Per qué ès tan trebolat?
DIVINA-COMEDIA-TA-WEB	E quan satisfí era sua pregunta:
DIVINA-COMEDIA-TA-WEB	Octaviano de Ubaldini, de Florencia e deth par(t gibelin, a maugrat d’èster Cardenau, didec un còp que, se dilhèu auesse amna, la perderie en per des gibelins.
DIVINA-COMEDIA-TA-WEB	Plan per aquerò les place Dante entre es eretges.
DIVINA-COMEDIA-TA-WEB	E lheuant eth dit contunhèc:
DIVINA-COMEDIA-TA-WEB	Ara seguida s’endralhèc tara quèrra.
DIVINA-COMEDIA-TA-WEB	Deishèrem es muralhes e anèrem de cap ath centre dera ciutat, a trauèrs d’un caminòu qu’amie entà ua val, que exalaue ua flaira insuportabla.
DIVINA-COMEDIA-TA-WEB	Naut de tot d’un ticolet, format per granes pèires trincades e apilerades en cercle, arribèrem enquia un molon d’esperits mès crudèuments tormentadi.
DIVINA-COMEDIA-TA-WEB	Mos cau baishar per aciu tot doç, pr’amor d’acostumar per auança es nòsti sentits ad aguesta trista flaira, e dempús non mos auram de preocupar d’era.
DIVINA-COMEDIA-TA-WEB	Atau parlèc eth mèn Mestre, e jo li didí:
DIVINA-COMEDIA-TA-WEB	Cèrca bèth recors entà que non perdam eth temps inutilaments.
DIVINA-COMEDIA-TA-WEB	Ad açò me responec:
DIVINA-COMEDIA-TA-WEB	Ja ves que pensi en aquerò.
DIVINA-COMEDIA-TA-WEB	Hilh mèn, seguic, ath miei d’aguestes arròques i a tres cercles, que s’estretissen graduauments coma es qu’as deishat: toti son plei d’esperits maudits; mès, entà que dempús sigue pro sonque veder-les, escota se com e perqué son aciu embarradi.
DIVINA-COMEDIA-TA-WEB	Era injuria ei era fin de tota mauvestat que se hè a vier er òdi deth Cèu, e s’arribe en aguesta fin, qu’ei damnatjosa entà d’auti, ja sigue pera violéncia, ja sigue pera enganha.
DIVINA-COMEDIA-TA-WEB	Mès coma qu’era enganha ei ua mauvestat pròpria der òme, plan per aquerò ei mès desagradiua as uelhs de Diu, e per aguest motiu es enganhadors son baish de tot, autrejadi a un dolor mès viu.
DIVINA-COMEDIA-TA-WEB	Tot eth prumèr cercle l’ocupen es violents, cercle qu’ei ath delà bastit e dividit en tres encenches; pr’amor que se pòt cométer violéncia contra tres tipes d’èssers: contra Diu, contra un madeish e contra eth pròche; e non solet contra es sues persones, senon tanben contra es sòns bens, coma ac compreneràs per aguestes clares rasons.
DIVINA-COMEDIA-TA-WEB	Se comet violéncia contra eth pròche en tot aucir-lo o costar-li herides doloroses; e contra es sòns bens, mejançant era roïna, er incendi o es panatòris.
DIVINA-COMEDIA-TA-WEB	D’aquiu vie qu’es omicides, es que còsten herides, es incendiaris e es panaires son tormentadi successiuaments ena prumèra encencha.
DIVINA-COMEDIA-TA-WEB	Pòt cométer violéncia contra era Divinitat eth que la refuse e renegue d’era damb eth còr, e eth que mensprède era Natura e es sues bontats.
DIVINA-COMEDIA-TA-WEB	Vaquí per qué era encencha mès petita mèrque damb eth sòn huec a Sodoma e a Cahors, e tot aqueth que, menspredant a Diu, l’injúrie sense parlar, deth hons deth sòn còr.
DIVINA-COMEDIA-TA-WEB	Er òme pòt tier era enganha que còste racacòrs en totes es consciéncies, ja damb aqueth que se fide d’eth, ja tanben damb aqueth que se mesfide d’eth.
DIVINA-COMEDIA-TA-WEB	Aguesta darrèra forma de tier era enganha semble que solet trinque es vincles d’amor, que forme era Natura; plan per aquerò, son encadenadi ena dusau encencha es ipocrites, es vantaires, es fachilièrs, es falsaris, es panaires, es simoniacs, es brigands, es recebeires e toti es que s’an tacat damb semblables e immundi vicis.
DIVINA-COMEDIA-TA-WEB	Pera prumèra enganha non solet se desbrembe er amor qu’establís damb era Natura, senon tanben eth sentiment que seguís, que d’eth nèish era confiança: vaquí se per qué, en cercle mendre, qu’ei plaçat eth centre dera Tèrra e a on se trape eth sèti de Dite, jatz etèrnaments tormentat tot aqueth qu’a cometut traïcion.
DIVINA-COMEDIA-TA-WEB	Li didí alavetz:
DIVINA-COMEDIA-TA-WEB	Mèstre, es tues rason son plan clares, e pro que hèn a veir, mejançant taus divisions, aguest abisme e era catèrva de gent que l’abite; mès ditz-me: es qu’an estat lançadi en aquera lacuna hangosa, es qu’agite eth vent sense pòsa, es qu’arrapen era ploja, e es que tumen entre eri deishant anar estridents sorriscles, per qué non son castigadi ena ciutat deth huec, se s’an hèt a vier era colèra de Diu?
DIVINA-COMEDIA-TA-WEB	E se non se l’an hèt a vier, per qué se ven tormentadi de tau sòrta?
DIVINA-COMEDIA-TA-WEB	Me responec:
DIVINA-COMEDIA-TA-WEB	Per qué eth tòn engenh, contra eth tòn costum, delire tant ara?, o ei qu’as eth pensament en un aute lòc?
DIVINA-COMEDIA-TA-WEB	Non te’n brembes d’aqueres paraules dera Etica, qu’as estudiat, qu’en eres se tracte des tres inclinacions, qu’eth Cèu refuse era incontinéncia, era malícia e era hòla bestialitat, e de quina manèra era incontinéncia ofense mens a Diu e còste mendre censura?
DIVINA-COMEDIA-TA-WEB	S’examines ben aguesta senténcia, en tot brembar-te’n des que patissen eth sòn castig dehòra d’aciu, saberàs se per qué son desseparadi d’aguesti coquins, e per qué les tormente era justícia divina, a maugrat de mostrar-se damb eri mens ofensada.
DIVINA-COMEDIA-TA-WEB	Ò Solei, que guarisses tota vista trebolada!, exclamè: me balhes tau alegria quan desvolòpes es tues idies, que sonque per aquerò m’ei tant agradiu dobtar coma saber.
DIVINA-COMEDIA-TA-WEB	Hè repè un moment, e explica-me de quina manèra ofense era usura ara bontat divina: esbugassa-me aguest dobte.
DIVINA-COMEDIA-TA-WEB	Era filosofia, me responec, ensenhe en mès d’un punt ad aqueth que l’estúdie, qu’era Natura a era sua origina ena Intelligéncia divina e en sòn art; e se consultes ben era tua Fisica, traparàs, sense besonh de huelhetejar guaires planes, qu’er art uman seguís quan pòt ara Natura, tau qu’eth disciple ath sòn mèstre; de sòrta qu’eth ei lèu arrèilh de Diu.
DIVINA-COMEDIA-TA-WEB	En tot partir, donc, d’aguesti principis, te’n saberàs se te’n brembes ben deth Genesis, qu’ei convenent trèir dera vida era màger utilitat, e multiplicar eth genre uman.
DIVINA-COMEDIA-TA-WEB	Er usurèr seguís ua auta via, mensprède ara natura e ath sòn partidari, e bote era sua esperança en un aute lòc.
DIVINA-COMEDIA-TA-WEB	Ara seguis-me; qu’è talents d’auançar.
DIVINA-COMEDIA-TA-WEB	Es peishi pugen ja per orizon; eth car se ve per aqueth punt qu’explique Coro, e luenh d’aciu, eth naut ticolet semble que baishe.
DIVINA-COMEDIA-TA-WEB	El lòc per a on comencèrem a baishar ère un endret alpèstre e, per çò deth que se trapaue aquiu, totes es guardades se harien enlà damb orror.
DIVINA-COMEDIA-TA-WEB	Coma aqueres pardies, qu’eth sòn costat pataquege er arriu Adigio, mès ençà de Trento, costades per un terratrèm o per manca de basa, que queigueren deth pic deth monte enquiara planhèra, que cap pas traparie qui siguesse ath sòn dessús, atau ère era baishada d’aqueth precipici; e en costat dera entredubèrta simà ère estirat eth monstre, escòrna de Creta, que siguec concebut per ua faussa vaca.
DIVINA-COMEDIA-TA-WEB	Quan mos vedec, se nhaquèc ada eth madeish, coma eth que l’uscle era ràbia.
DIVINA-COMEDIA-TA-WEB	Lo cridèc alavetz eth mèn Sabent:
DIVINA-COMEDIA-TA-WEB	Dilhèu te penses que sigue aciu eth rei d’Atenes, qu’aquiu naut, en mon, t’aucic?
DIVINA-COMEDIA-TA-WEB	Vè-te’n, monstre; pr’amor qu’aguest non vie ensenhat pera tua fraia, senon damb er objècte de contemplar es vòstes penes.
DIVINA-COMEDIA-TA-WEB	Tau qu’eth taure que trinque es ligams en moment de recéber eth còp mortau, donques que non pòt húger, encara que saute d’un costat en aute, madeish hec eth Minotaure; e eth mèn prudent Mèstre me cridèc:
DIVINA-COMEDIA-TA-WEB	Cor entath costat; tant que sigue furiós qu’ei bon que baishes.
DIVINA-COMEDIA-TA-WEB	Mos endralhèrem per aqueth esbauç de pèires, que se botjauen per prumèr còp jos eth pes deth mèn còs.
DIVINA-COMEDIA-TA-WEB	Qu’anaua jo cogitós; per çò que me didec:
DIVINA-COMEDIA-TA-WEB	Que deus pensar en aguestes pardies, defenudes per aquera ira bestiau, qu’è esbugassat.
DIVINA-COMEDIA-TA-WEB	Voi, donc, que sàpies qu’er aute viatge que baishè en prigond Lunfèrn encara non s’auien esbauçat aguestes pèires; mès un shinhau abans (se non sò enganhat) de qué venguesse aqueth que li treiguec a Dite era grana presa deth prumèr cercle, tremolèc era impura val tan prigondaments pertot, que creiguí veir er univèrs en tot sénter aqueth amor, que per eth d’auti creigueren qu’eth mon auie tornat un aute còp a negar-ser en caòs; e alavetz siguec quan aguesta anciana ròca s’estronhèc per tan diuèrsi lòcs.
DIVINA-COMEDIA-TA-WEB	Mès tacha es tòns uelhs ena val; pr’amor que ja èm près der arriu de sang, qu’en eth borís tot aqueth que mejançant era violéncia a hèt mau as auti.
DIVINA-COMEDIA-TA-WEB	Ò, cècs desirs!
DIVINA-COMEDIA-TA-WEB	Ò, ira tresvirada que mos ponche de tau manèra pendent era nòsta cuerta vida, e atau mos submergís en sang borint, per tota ua eternitat!
DIVINA-COMEDIA-TA-WEB	En veder-mos baishar, se posèren, e tres d’eri se separèren dera banda, preparant es sòns arcs e alistant abantes es sues flèches.
DIVINA-COMEDIA-TA-WEB	Un d’eri cridèc de luenh estant:
DIVINA-COMEDIA-TA-WEB	Quin torment vos ei reservat a vosati, es que baishatz per aguesta pala?
DIVINA-COMEDIA-TA-WEB	Didetz-ac d’aciu a on ètz, pr’amor que se non descargui eth mèn arc.
DIVINA-COMEDIA-TA-WEB	Li responeram a Quiron, quan sigam apròp.
DIVINA-COMEDIA-TA-WEB	Eth mèn Mèstre responec:
DIVINA-COMEDIA-TA-WEB	Dempús me toquèc e me didec:
DIVINA-COMEDIA-TA-WEB	Aguest qu’ei Neso, eth que moric pera beròia Deyanira, e se vengèc per eth madeish dera sua mòrt; eth deth miei, que jòque eth cap sus eth pièch, ei eth gran Quiron, qu’elevèc a Aquiles; er aute ei er airós Folon.
DIVINA-COMEDIA-TA-WEB	Ar entorn deth fossat n’a milèrs, trauessant damb es sues flèches quinsevolh amna que ges dera sang, mès de çò que li permeten es sues colpes.
DIVINA-COMEDIA-TA-WEB	Mos anèrem apressant ad aqueri agils monstres: Quiron cuelhec ua flècha, e damb era viròla dera flècha hec enlà es barbes entà darrèr des sues maishères.
DIVINA-COMEDIA-TA-WEB	Quan se desnishèc era enòrma boca, didec as sòns companhs:
DIVINA-COMEDIA-TA-WEB	Auetz campat qu’eth de darrèr botge tot çò que tòque?
DIVINA-COMEDIA-TA-WEB	Qu’ei viu, plan que òc, e jo solet l’è de mostrar era ombriua val: que vie en era per besonh, e non per distraccion.
DIVINA-COMEDIA-TA-WEB	Aquera que m’a encomanat aguest nau mestièr, a cessat per un moment de cantar “allelúia”.
DIVINA-COMEDIA-TA-WEB	Que non ei, eth, un panaire, ne jo ua amna criminau.
DIVINA-COMEDIA-TA-WEB	Mès per çò d’aquera vertut que dirigís es mèns passi en un camin tan sauvatge, dèisha-me a un des tòns entà que mos acompanhe, que mos senhale un punt que pogam trauessar a pè e qu’amie ad aguest sus es sues anques, donques que non ei esperit que vage per aire.
DIVINA-COMEDIA-TA-WEB	Quiron se virèc entara dreta e li didec a Neso:
DIVINA-COMEDIA-TA-WEB	Mos metérem en marcha, tan fidèuments escoltats, ath long des arribes d’aquera ròia esgluma a on lançauen orribles crits es estofadi.
DIVINA-COMEDIA-TA-WEB	Les vedí submergidi enquias celhes, per çò qu’eth gran Centaure didec:
DIVINA-COMEDIA-TA-WEB	Aguesti son es tirans, que viueren de sang e de panatòris.
DIVINA-COMEDIA-TA-WEB	Aciu se ploren es despietades colpes: aciu qu’ei Alexandre, e eth herotge Dionisi, que tants ans de dolor hec patir a Sicilia.
DIVINA-COMEDIA-TA-WEB	Aqueth front qu’a eth peu tan nere ei eth de Azzolino, e er aute que l’a ròi ei d’Obezzo d’Est, que reauments siguec assassinat en mon peth sòn hilhastre.
DIVINA-COMEDIA-TA-WEB	Alavetz me virè entath Poèta, que me didec:
DIVINA-COMEDIA-TA-WEB	Que sigue aguest ara eth tòn prumèr guida; jo serè eth dusau.
DIVINA-COMEDIA-TA-WEB	Un shinhau mès luenh s’arturèc eth Centaure sus uns condemnadi, que semblauen trèir dehòra d’aqueth gargolhatge eth sòn cap enquiara gargamèra, e mos mostrèc ua ombra qu’ère desseparada des autes, dident:
DIVINA-COMEDIA-TA-WEB	Dempús vedí d’autes ombres que treiguien eth cap dehòra der arriu e, quauques ues tot eth pièch, e arreconeishí a fòrça d’eri.
DIVINA-COMEDIA-TA-WEB	Coma qu’era sang anaue amendrint de man en man, enquia non caperar mès qu’eth pè, trauessèrem a pè eth fossat.
DIVINA-COMEDIA-TA-WEB	Voi que creigues, me didec eth Centaure, qu’atau coma ves amendrir eth corrent per aguest costat, per aute, eth sòn hons ei cada còp màger, enquia qu’arribe a amassar-se en aqueth punt a on era tirania ei condemnada a panteishar.
DIVINA-COMEDIA-TA-WEB	Aquiu ei a on era justícia divina a lançat a Atila, que siguec eth sòn flagèl ena tèrra; a Pirro, a Sexto, e etèrnaments arrinque lèrmes, damb eth bolh d’aguesta sang, a Renato de Corneto e a Renato de Pazzo, que tant de mau costèren enes camins.
DIVINA-COMEDIA-TA-WEB	E dit aquerò, se virèc e tornèc a passar eth fossat.
DIVINA-COMEDIA-TA-WEB	Entà venjar era mòrt de sa pair, Simon, mòrt en Anglatèrra per Eduard, assassinèc en 1271, en ua glèisa de Viterbo, a Enric, frair d’aqueth, tant qu’eth prèire elevaue era os(a. Eth còr der assassinat siguec amiat en ua copa entà Londres, e botat en ua colomna en pònt deth Tamesis, pr’amor de rebrembar as anglesi era ofensa que se les auie hèt.
DIVINA-COMEDIA-TA-WEB	Encara non auie arribat Neso en aute costat, quan mos calèrem en un bòsc, qu’en eth non i auie cap camin.
DIVINA-COMEDIA-TA-WEB	Eth huelham non ère verd, senon d’un color escur; es arrames non eren dretes, senon nudoses e entrelaçades; non i auie fruits, senon espies verinoses.
DIVINA-COMEDIA-TA-WEB	Que non son tant aspres e espesses es seuves a on s’estan es fères, qu’an en òdi es lòcs cultivadi, entre Cecina e Corneto.
DIVINA-COMEDIA-TA-WEB	Aquiu niden es brutaus Arpies, que heren enlà as Troians des Estrofades damb era trista presentida d’un mau futur.
DIVINA-COMEDIA-TA-WEB	Qu’an ales amples, còthi e ròstres umans, pès damb garres, e eth vrente caperat de plumes: pujades enes arbes, dèishen anar estranhs planhs.
DIVINA-COMEDIA-TA-WEB	Eth mèn bon Mèstre comencèc a dider-me:
DIVINA-COMEDIA-TA-WEB	Abans d’auançar mès, te cau saber que te trapes ena dusau encencha, que per era seguiràs enquia qu’arribes enes terribles sablères.
DIVINA-COMEDIA-TA-WEB	Per tant, guarda atentiuaments, e d’aguesta manèra veiràs causes, que te daràn testimòni des mies paraules.
DIVINA-COMEDIA-TA-WEB	De pertot entenia jo gemiments, sense veir ad arrés que les exalèsse, plan per aquerò me posè tot espaurit.
DIVINA-COMEDIA-TA-WEB	Me pensi qu’eth credec que jo me pensaua qu’aqueres votzes èren de gent que s’amagaue de nosati ena espessor; e atau, me didec eth mèn Mèstre:
DIVINA-COMEDIA-TA-WEB	Per qué me trinques?
DIVINA-COMEDIA-TA-WEB	De seguit se tintèc de sang, e tornèc a exclamar:
DIVINA-COMEDIA-TA-WEB	Per qué m’esbocines?
DIVINA-COMEDIA-TA-WEB	Non as cap sentiment de pietat?
DIVINA-COMEDIA-TA-WEB	Que siguérem òmes, e ara èm convertidi en socs: era tua man aurie d’auer estat mès pietosa, encara que siguéssem amnes de sèrps.
DIVINA-COMEDIA-TA-WEB	Coma d’un verd tidon que, alugat per un des sòns extrèms, degote e sorriscle per aute, per tòrt der aire que lo trauèsse, atau gessien d’aqueth soc paraules e sang ath còp; çò que me hec deishar anar era arrama, e arturar-me coma un òme acovardat.
DIVINA-COMEDIA-TA-WEB	Amna herida, responec eth mèn Sabent; s’eth auesse pogut creir, plan que òc, qu’ère vertat çò qu’a liejut enes mèns vèrsi, non aurie estenut era sua man entà tu: er èster ua causa tant incredibla m’a obligat a conselhar-li que hesse çò qu’ara me sap degrèu.
DIVINA-COMEDIA-TA-WEB	Mès ditz-li se com sigueres, pr’amor de qué, en compensacion, renauïsque era tua fama en mon, a on l’ei licit de tornar.
DIVINA-COMEDIA-TA-WEB	Eth soc responec:
DIVINA-COMEDIA-TA-WEB	Me vantes autant damb es tues doces paraules, que non posqui carar: non vo’n hescatz de qué m’entretengua un shinhau parlant damb vosati.
DIVINA-COMEDIA-TA-WEB	Jo que sò aqueth12 qu’auec es dues claus deth còr de Federic, en tot tier-les tan doçaments entà daurir e barrar, que lèu a toti desseparè dera sua confiança, en tot auer-me tengut damb tanta fe ad aguest gloriós cargue, que perdí eth sòn e era vida.
DIVINA-COMEDIA-TA-WEB	Era cortesana impudica que non a deishat de uelh jamès eth palai de Cesar, pèsta comuna e vici des totes es corts, aluguèc contra jo toti es anims, e es alugadi aluguèren ath sòn torn e de tau manèra a August, qu’es mèns erosi aunors se convertiren en trist dòu.
DIVINA-COMEDIA-TA-WEB	Era mia amna, en un còp d’indignacion, en tot creir desliurar-se der opròbri mejançant era mòrt, me hec injust contra jo madeish, tot e qu’èra just.
DIVINA-COMEDIA-TA-WEB	Vos juri, pes trendes arraïcs d’aguest soc, que jamès siguí desleiau ath mèn senhor, tan digne d’èster aunorat.
DIVINA-COMEDIA-TA-WEB	E se bèth d’un de vosati entorne en mon, que restaure en eth era mia memòria, qu’ei encara jos eth còp que li fotèc era enveja.
DIVINA-COMEDIA-TA-WEB	Eth poèta demorèc un moment, e dempús me didec:
DIVINA-COMEDIA-TA-WEB	Jo li responí:
DIVINA-COMEDIA-TA-WEB	Atau, donc, tornèc a començar eth, d’aguesta sòrta:
DIVINA-COMEDIA-TA-WEB	Acusadi de traïcion pes envejosi cortesans, li treigueren es uelhs en 1246.
DIVINA-COMEDIA-TA-WEB	Era sua desesperacion siguec tau que tumèc eth cap contra era paret dera sua preson.
DIVINA-COMEDIA-TA-WEB	Alavetz eth soc alendèc, e aquera alendada se convertic en aguesta votz:
DIVINA-COMEDIA-TA-WEB	Vos condarè brèuments: quan era amna herotge ges deth còs d’a on s’a arrincat era madeisha, Minos la mane en setau cercle.
DIVINA-COMEDIA-TA-WEB	Què ena seuva, sense qu’age assignat un lòc concret, e aquiu a on lance era flècha era fortuna, germie coma un gran d’espeuta.
DIVINA-COMEDIA-TA-WEB	Posse prumèr coma ua hilhòla, e dempús vie a èster planta silvèstra: Es Arpies, en avalar es sues huelhes, li còsten dolor, e daurissen eth pas entà qu’exale aguest dolor.
DIVINA-COMEDIA-TA-WEB	Coma es autes amnes, vieram a recuélher es nòstes despolhes; mès sense que cap de nosates se posque revestir damb eres, pr’amor que non serie just tornar a auer çò qu’un s’a trèt de bon voler.
DIVINA-COMEDIA-TA-WEB	Les arrossegaram enquia aciu, e en aguest lugubre bòsc s’estarà cadun des nòsti còssi suspenut en madeish granhoèr a on patís tau torment era sua amna.
DIVINA-COMEDIA-TA-WEB	Seguíem d’aurelha encara ad aqueth soc, en creir qu’ahigirie encara quauquarren mès, quan siguérem susprenudi per un rumor, ara manèra deth que sent quan vie eth sanglar e es gossets entath lòc a on ei amagat qu’ath còp enten eth tapatge des fères e eth fragor deth ramatge.
DIVINA-COMEDIA-TA-WEB	E vaquí qu’apareishen ena nòsta quèrra dus malerosi, nudi e nafradi, hugent tan precipitadaments, que trincauen totes es arrames dera seuva.
DIVINA-COMEDIA-TA-WEB	Eth de dauant: “Acodís, acodís, mòrt!”, didie; e er aute, que non corrie tant: “Lano, es tues cames non èren tant agiles en combat deth Toppo.” E plan que òc, mancant-li er alend, hec un grop, d’eth madeish e d’un arbilhon.
DIVINA-COMEDIA-TA-WEB	Darrèr d’eri i auie era seuva plia de gossetes neres, avides e corrent coma lebrèrs que les trèn era sua cadia.
DIVINA-COMEDIA-TA-WEB	Comencèren a balhar terribles nhacades ad aqueth que s’amaguèc, e dempús d’esbocinar-lo, se heren a vier es sòns membres encara palpitants.
DIVINA-COMEDIA-TA-WEB	Eth mèn Guida me cuelhec alavetz dera man, e me hec a vier entar arbilhon, qu’en bades se queishaue pes sues sagnoses herides:
DIVINA-COMEDIA-TA-WEB	Ò, Jacobo de Sant Andrés!, didie.
DIVINA-COMEDIA-TA-WEB	Dilhèu n’è jo eth tòrt dera tua vida criminau?
DIVINA-COMEDIA-TA-WEB	Quan eth mèn Mestre s’arturèc dauant d’aqueth arbilhon, didec:
DIVINA-COMEDIA-TA-WEB	Ad açò li responec:
DIVINA-COMEDIA-TA-WEB	Ò, amnes qu’auetz vengut a contemplar eth lamentable chaple que m’a desseparat atau des mies huelhes!
DIVINA-COMEDIA-TA-WEB	Recuelhetz-les ath pè deth trist arbilhon.
DIVINA-COMEDIA-TA-WEB	Jo siguí dera ciutat que cambièc eth sòn prumèr patron per Sant Joan Baptista13; plan per aquerò aqueth la contristarà tostemp damb eth sòn terrible art: e se non siguesse pr’amor qu’en pònt der Arno se sauve encara quauqua imatge sua, serie en bades tot eth trabalh d’aqueri ciutadans que la rebastiren sus es cendres que d’era deishèc Atila.
DIVINA-COMEDIA-TA-WEB	Jo dera mia casa hi era mia pròpria horca.
DIVINA-COMEDIA-TA-WEB	Florencia, qu’eth sòn ancian patron ère eth diu Mart.
DIVINA-COMEDIA-TA-WEB	Atrendit per amor dera patria, remassè es huelhes esparjudes, e les entornè ad aqueth que s’auie carat.
DIVINA-COMEDIA-TA-WEB	D’aquiu mos filèrem entath punt que se dividís era dusau encencha dera tresau, e a on se ve eth terrible poder dera justícia divina.
DIVINA-COMEDIA-TA-WEB	Entà explicar milhor es causes naues que vedí aquiu, diderè qu’arribèrem en ua sablèra, que refuse quinsevolh planta ena sua superfícia.
DIVINA-COMEDIA-TA-WEB	Era dolorosa seuva l’enrodaue coma ua garlanda, dera madeisha manèra qu’era sagnosa fòssa enrodaue ad aquera.
DIVINA-COMEDIA-TA-WEB	Es nòsti pès quedèren tachadi en madeish limit dera seuva e dera planhèra.
DIVINA-COMEDIA-TA-WEB	Er espaci ère caperat per un sable tant arid e tant espés, coma eth que cachèren es pès de Caton en d’auti tempsi.
DIVINA-COMEDIA-TA-WEB	Ò, resvenja de Diu!
DIVINA-COMEDIA-TA-WEB	Guaire te deu crànher tot aqueth que lieg çò que se presentèc dauant es mèns uelhs!
DIVINA-COMEDIA-TA-WEB	Vedí nombrosi grops d’amnes nudes, que plorauen miserablaments e semblauen complir diuèrses senténcies.
DIVINA-COMEDIA-TA-WEB	Es ues jadien d’esquia sus eth solèr, es autes èren seigudes en un confús molon; d’autes caminauen de contunh.
DIVINA-COMEDIA-TA-WEB	Es que hègen eth torn ath cercle èren mès nombroses, e en mendre nombre es que jadien entà patir bèth torment; mès aguestes auien era lengua mès destacada entà planher-se.
DIVINA-COMEDIA-TA-WEB	Ploiguien tot doç ena sablèra grani flòcs de huec, semblables as de nhèu qu’enes Aups quèn quan non bohe eth vent.
DIVINA-COMEDIA-TA-WEB	Atau coma Alexandre vedec, enes ardenti parçans dera India, quèir sus es sòns soldats ahlames, que quedauen en solèr sense amortar-se, çò que l’obliguèc a ordenar as tropes que les caushiguèssen, pr’amor qu’eth huec s’amortaue milhor guaire mès isolat se trapaue, eth huec etèrn, usclant eth sable, coma uscle ara èsca era pèira de huec, pr’amor de redoblar eth dolor des amnes.
DIVINA-COMEDIA-TA-WEB	Es sues praubes mans s’agitauen sense pòsa, en tot hèr enlà entà un o un aute costat es brases renovelades de contunh.
DIVINA-COMEDIA-TA-WEB	Jo comencè a díder:
DIVINA-COMEDIA-TA-WEB	Mèstre, tu qu’as vençut toti es obstacles, exceptat eth que mos meteren es dimònis inflexibles ena pòrta dera ciutat, ditz-me, qui ei aquera grana ombra, que non semble tier compde der incendi, e jatz tan herotja e capinauta, coma se non la martirisèsse era ploja?
DIVINA-COMEDIA-TA-WEB	E era ombra, observant que jo parlaua d’era ath mèn Guida, cridèc:
DIVINA-COMEDIA-TA-WEB	Tau que siguí en vida, sò dempús de mòrt.
DIVINA-COMEDIA-TA-WEB	Ò, Capaneo, se non se padegue eth tòn orgulh, eth serà eth tòn màger castig.
DIVINA-COMEDIA-TA-WEB	Que non i a martiri comparable ath dolor que te hè a patir era tua ràbia.
DIVINA-COMEDIA-TA-WEB	Dempús se dirigic entà jo, dident damb accent mès tranquil:
DIVINA-COMEDIA-TA-WEB	Aguest que siguec un des sèt reis qu’assetgèren Tebas; menspredèc a Diu, e encara semble que seguís menspredant-lo, sense que se nòte que li prègue; mès, coma vos è dit, eth sòn madeish despièit qu’ei eth mès digne prèmi degut ath sòn còr.
DIVINA-COMEDIA-TA-WEB	Ara, seguís-me, e tie compde de non méter es pès sus er usclat sable; camina tostemp sarrat ath bòsc.
DIVINA-COMEDIA-TA-WEB	Arribèrem en silenci en lòc a on desboque dehòra dera seuva un arriuet, qu’eth sòn ròi color encara m’orrifique.
DIVINA-COMEDIA-TA-WEB	Quan ges deth Bulicame14 er arriuet, qu’es sues aigües se repartissen es pecadores, atau corrie aguest arriuet peth sable.
DIVINA-COMEDIA-TA-WEB	Es arribes e es hons èren petrificadi, per çò que me pensè qu’auia de caminar per aquiu.
DIVINA-COMEDIA-TA-WEB	Entre totes es causes que t’è ensenhat, dès qu’entrèrem pera pòrta qu’en sòn lumedan se pòt arturar quinsevolh, es tòns uelhs non an vist ua auta causa tan notabla coma aguest corrent, qu’amortesís totes es ahlames.
DIVINA-COMEDIA-TA-WEB	Ath miei deth mar i a un país arroïnat, me didec alavetz, que se cride Creta, e auec un rei, que jos eth sòn emperi eth mon siguec vertuós: en eth i a un monte, cridat Ida, qu’en d’auti tempsi siguec deliciós pes sues aigües e pera sua espessor de huelham, e aué ei desèrt, coma totes es causes ancianes.
DIVINA-COMEDIA-TA-WEB	Rea l’alistèc per cunhèra segura entath sòn hilh; e entà amagar-lo milhor, quan ploraue, hège que se costèssen grani bronits.
DIVINA-COMEDIA-TA-WEB	En interior deth monte se tenguie de pès un gran ancian, qu’ei d’esquia a Damieta, damb era guardada tachada en Roma coma en un miralh.
DIVINA-COMEDIA-TA-WEB	Hònt d’aigües mineraus caudes, a dues miles de Viterbo.
DIVINA-COMEDIA-TA-WEB	Cada part, mens era formada per aur, ei regada per ua henerecla que dèishe anar lèrmes, es quaus, amassades, trauquen aqueth monte.
DIVINA-COMEDIA-TA-WEB	Eth sòn cors se file de cap ad aguesta val, de ròca en ròca, formant er Aqueronte, era Estigia e eth Flegeton; dempús baishen per aguest estret conducte, enquia un punt a on non se pòt baishar mès, e aquiu formen eth Cocito: ja veiràs se qué ei aguest lac; per aquerò non te lo descriui ara.
DIVINA-COMEDIA-TA-WEB	Jo li responí:
DIVINA-COMEDIA-TA-WEB	E eth a jo:
DIVINA-COMEDIA-TA-WEB	Tu sabes qu’aguest lòc ei redon, e encara qu’ages caminat fòrça, baishant tostemp entath hons pera quèrra, non as balhat eth torn, encara, a tot eth cercle; per çò que, se se t’apareish bèra causa naua, non s’a de reflectir era admiracion en tòn ròstre.
DIVINA-COMEDIA-TA-WEB	Li repliquè:
DIVINA-COMEDIA-TA-WEB	Mèstre, a on son eth Flegeton e eth Leteo?
DIVINA-COMEDIA-TA-WEB	Me shauten es tues preguntes, contestèc: mès er bolh d’aguesta aigua ròia t’aurie d’auer servit de responsa a ua d’eres.
DIVINA-COMEDIA-TA-WEB	Veiràs eth Lateo; mès dehòra d’aguest abisme, aquiu a on van es amnes entà lauar-se, quan, empenaïdes des sues colpes, les son perdonades.
DIVINA-COMEDIA-TA-WEB	Dempús higec:
DIVINA-COMEDIA-TA-WEB	Que ja ei ora de qué mos desseparem d’aguest bòsc, saja de vier darrèr mèn: es sues vòres mos aufrissen un camin; pr’amor que non son ardentes, e sus eres s’amòrten totes es brases.
DIVINA-COMEDIA-TA-WEB	Mos metérem en marcha en tot seguir ua d’aqueres vòres petrificades: eth bugàs der arriuet formaue sus eth ua broma, que sauvaue deth huec es ondades e es ribassi.
DIVINA-COMEDIA-TA-WEB	Dera madeisha manèra qu’es flamencs que demoren en Gant e Brujas, cranhent ath mar qu’auance entada eri, quilhen restanques entà contier-lo; o coma es paduans ac hèn ath long deth Brenta, pr’amor de deféner es sues ciutats e castèths, abans qu’eth Chiarentana sente eth calor, d’ua manèra semblabla auien bastit aqueri ribassi, mès eth sòn constructor, qui que siguesse, non les auie hèt ne tan nauti ne tant ampli.
DIVINA-COMEDIA-TA-WEB	Mos trapàuem ja tan luenh dera seuva, que non m’aurie estat possible desnishar-la, per mès que virèsse era vista entà darrèr, quan mos trapèrem ua legion d’amnes, que venguie ath long deth ribàs: Cada ua d’eres me guardaue, tau que sòlen guardar-se de nets, es uns damb es auti, es umans ena escassa lum deth plen, e avedauen entà nosati es pestanhes, coma ac hè un sarte vielh entà en.hilar era agulha.
DIVINA-COMEDIA-TA-WEB	Quina meravilha!
DIVINA-COMEDIA-TA-WEB	E jo, tant que m’aufrie es braci, campè atentiuaments eth sòn ensolamat ròstre, de tau sòrta que, a maugrat d’èster desfigurat, non me siguec impossible arreconeisher-lo ath mèn torn; e inclinant entath sòn ròstre eth mèn, responí:
DIVINA-COMEDIA-TA-WEB	Vos aciu, “ser” Brunetto?
DIVINA-COMEDIA-TA-WEB	E eth repliquèc:
DIVINA-COMEDIA-TA-WEB	Jo li didí:
DIVINA-COMEDIA-TA-WEB	Ò, hilh mèn, repliquèc; quinsevolh de nosati que s’arture un moment, quede dempús cent ans patint aguesta ploja, sense poder evitar eth huec que l’uscle.
DIVINA-COMEDIA-TA-WEB	Non gausè baishar deth ribàs per a on anaue damb era fin de meter-me ath sòn pas; mès auia eth cap clin, en actitud respectuosa.
DIVINA-COMEDIA-TA-WEB	Comencèc d’aguesta sòrta:
DIVINA-COMEDIA-TA-WEB	E qui ei aguest que te mòstre eth camin?
DIVINA-COMEDIA-TA-WEB	Aquiu naut, ena vida serena, li responí, me horaviè en ua val abans d’auer-se complit era mia edat.
DIVINA-COMEDIA-TA-WEB	Mès ager peth maitin li virè era esquia; e quan arreculaua un aute còp entada eth, se m’apareishec aguest, e me hec a vier entath vertadèr camin per aguesta via.
DIVINA-COMEDIA-TA-WEB	Ad aquerò me responec:
DIVINA-COMEDIA-TA-WEB	Se seguisses era tua estela, non pòs mens d’arribar en gloriós pòrt, donques que jo, en mon, predidí eth tòn destin pro ben.
DIVINA-COMEDIA-TA-WEB	E en non auer mòrt tan lèu, vedent qu’eth cèu t’ère favorable, t’auria balhat in entà seguir era tua òbra.
DIVINA-COMEDIA-TA-WEB	Mès aqueth pòble ingrat e dolent, qu’en d’auti tempsi descenec de Fiesole, e qu’encara sauve quauquarren dera aspror des sues montanhes e des sues ròques, serà eth tòn enemic, pr’amor que prodigaràs eth ben; era quau causa ei naturau, pr’amor que non ei convenent que madure era doça higa entre aspres sorvièrs.
DIVINA-COMEDIA-TA-WEB	Ua anciana fama les autrege en mon eth nòm de cècs; raça aganida, envejosa e supèrba: qu’es sòns maus costums non te taquen jamès!
DIVINA-COMEDIA-TA-WEB	Era fortuna te resèrve tant d’aunor, qu’es dus partits desiraràn tier-te; mès era èrba serà luenh deth cim.
DIVINA-COMEDIA-TA-WEB	Que hèsquen es bèsties fiesolanes ferratge des sòns pròpris còssi, e que non posquen tocar era planta, s’ei qu’encara ne posse bèra ua entre es sòns hiems, qu’en era reviu eth sant seme d’aqueri romans que quedèren dempús de rebastit aqueth nin de perversitat.
DIVINA-COMEDIA-TA-WEB	Se toti es mèns desirs s’auessen realizat, li responí, non seríetz vos dehòra dera umana natura; pr’amor qu’è tostemp fixa ena mia ment, e ara m’entristís veder-la atau, era vòsta estimada, brava e pairau imatge, quan m’ensenhàuetz en mon se com er òme s’immortalize: me creigui, donc, en déuer, tant que visca, de hèr patent damb es mies paraules er arregraïment que vos professi.
DIVINA-COMEDIA-TA-WEB	Solet voleria manifestar-vos que sò prèst a córrer toti es edarts dera Fortuna damb era condicion de qué era mia consciéncia non me repotègue arren.
DIVINA-COMEDIA-TA-WEB	Que non ei eth prumèr còp qu’è entenut semblabla prediccion; e atau, donc, botge era Fortuna era sua arròda coma li plase, e eth campanhard era sua aishada.
DIVINA-COMEDIA-TA-WEB	Ben escote qui ben retie.
DIVINA-COMEDIA-TA-WEB	Qu’ei bon que coneishetz es nòms de quauqui uns d’eri: per çò des auti, que vau mès carar; tà tanta convèrsa eth temps ei cuert.
DIVINA-COMEDIA-TA-WEB	Sabe-te’n, donc, que toti eri sigueren clèrgues e literats de grana fama, e eth madeish pecat les contaminèc a toti, en mon.
DIVINA-COMEDIA-TA-WEB	Damb aquera gentassa desolada i é Prisciano, atau coma Francés d’Accorso; e se desiréssetz conéisher a tant immunda catèrva, poiríetzs veir ad aqueth que peth Sirvent des sirvents de Diu siguec transferit der Arno entath Barcchiglione,15 a on deishèc es sóns maus estenudi membres.
DIVINA-COMEDIA-TA-WEB	Te diderè mès, encara; mès que non posqui auançar ne parlar mès, pr’amor que ja veigui gésser nau hum deth sable.
DIVINA-COMEDIA-TA-WEB	Que vien amnes que damb eres non me cau estar.
DIVINA-COMEDIA-TA-WEB	Te recomani “Tresaur,”16 qu’en eth encara viu era mia memòria, e non demani arren mès.
DIVINA-COMEDIA-TA-WEB	Dempús entornèc damb es auti, dera madeisha manèra qu’es que, ena campanha de Verona, disputen era corsa deth palio verd, en tot retirar-se ena manera de córrer as que vencen e non as vençudi.
DIVINA-COMEDIA-TA-WEB	Eth “Tresaur” siguec publicat ena sua lengua originau per Chabaille (París, 1863), e revirat ar italian per Bono Giamboni (Bolonia,1778).
DIVINA-COMEDIA-TA-WEB	Me trapaua ja en un lòc a on s’entenie rajar era aigua que queiguie ena auta encencha, rumor semblable ath bronzinadís que còsten es abelhes enes sòns brunhons, quan, ath còp, e corrent, se separèren tres ombres d’entre ua multitud que passaue sus era ploja der aspre martiri.
DIVINA-COMEDIA-TA-WEB	Vengueren entà nosati, cridant cada un: “Pòs-te, tu, que, per çò des tòns vestits, ès hilh dera nòsta depravada tèrra.” A!
DIVINA-COMEDIA-TA-WEB	Guaires nafres ancianes e nauères vedí enes sòns membres, costades pes ahlames!
DIVINA-COMEDIA-TA-WEB	Eth sòn rebrembe m’entristís encara.
DIVINA-COMEDIA-TA-WEB	Dauant des sòns crits s’arturèc eth Mèstre, virèc eth ròstre entà jo, e me didec:
DIVINA-COMEDIA-TA-WEB	Demora aciu se vòs èster cortés damb aguesti; encara que se non siguesse peth huec que lance es sòns arrais entad aguest lòc, te dideria que, encara qu’eri venguessen ara prèssa, serie milhor que tu corresses ath sòn encontre.
DIVINA-COMEDIA-TA-WEB	Es ombres tornèren de nauèth enes sues exclamacions dempús que mos arturérem, e quan arribèren aquiu a on èrem nosati, comencèren es tres a hèr torns en tot formar un cercle.
DIVINA-COMEDIA-TA-WEB	E tau que solien hèr es gladiadors nudi e trempadi d’òli, qu’abans d’arribar as mans cercaue cadun era sua oportunitat de lançar-se damb auantatge sus eth sòn contrari, dera madeisha manèra cadua d’aqueres ombres dirigie eth sòn ròstre entà jo, virant sense pòsa, de sòrta qu’auien eth còth virat en direccion desparièra ara que seguien es sòns pès.
DIVINA-COMEDIA-TA-WEB	Encara qu’era misèria d’aguest solèr botjadís e eth nòstre nafrat e lord aspècte hèsque que nosati e es nòsti prècs siguen menspredables, comencèc a díder ua d’eres, era nòsta fama deu ahiscar eth tòn còr tà dider- mos se qui ès tu, que botes damb tanta seguretat es pès viui en Lunfèrn.
DIVINA-COMEDIA-TA-WEB	Aguest que ves tan nud e estronhat, e qu’es sues tralhes vau seguint, siguec d’un rang plan mès naut de çò que te penses.
DIVINA-COMEDIA-TA-WEB	D’aguest matrimòni neishec Marcovaldo, que siguec pair de Guido Guèrra, valent cavalièr e òme de grana prudéncia e talent, a qui se deuec era victòria ena baltalha de Benavento.
DIVINA-COMEDIA-TA-WEB	S’auessa pogut èster ar arrecès deth huec, que m’auria lançat entàs de baish, e me pensi qu’eth Mèstre ac aurie tolerat; mès coma qu’èra expausat a usclar-me e coder-me, era pòur vencec era bona intencion que m’empachaue abraçar-les.
DIVINA-COMEDIA-TA-WEB	Atau, les didí:
DIVINA-COMEDIA-TA-WEB	Era vòsta situacion que non m’a inspirat mensprètz, senon un dolor que se tardarà a desparéisher; aquerò ei çò qu’è sentut deth moment qu’eth mèn Senhor me didec quauques paraules, que per eres comprení qu’ère gent dera vòsta qualitat era que venguie entà nosati.
DIVINA-COMEDIA-TA-WEB	Que sò dera vòsta tèrra; e tostemps è retengut e escotat damb plaser es vòsti actes e es vòsti aunèsti nòms.
DIVINA-COMEDIA-TA-WEB	Dèishi es amarums e vau ara cèrca des saborosi fruits que m’a prometut eth mèn sincèr Guida; mès, abans me cau baishar enquiath centre.
DIVINA-COMEDIA-TA-WEB	Qu’era tua amna se tengue junhuda as tòns membres pendent fòrça temps, repliquèc aqueth, e atau tanben lude era tua fama dempús dera mòrt, te prègui que mos digues s’era gentilesa e eth valor abiten encara ena nòsta ciutat, coma solien, o se s’an despatriat complètaments; pr’amor que Guilhem Borsiere, que panteish hè pòc de temps entre nosati, e s’està aquiu damb es auti companhs, mos tormente damb es sòns racondes.
DIVINA-COMEDIA-TA-WEB	Es nauvengudi es es rapides fortunes an engendrat en tu, Florencia, autant d’orgulh e d’immoderacion, que tu madeisha te planhes per aguesta causa!
DIVINA-COMEDIA-TA-WEB	Atau sorrisclè, damb eth ròstre quilhat; e es tres ombres, entenent aguesta responsa, se guardèren mutuauments coma quan s’entenen causes que se tien per vertadères.
DIVINA-COMEDIA-TA-WEB	Se tan pòc te còste en d’autes escadences satisfèr es preguntes de quauquarrés, responeren toti, erós tu que dides çò que sentes!
DIVINA-COMEDIA-TA-WEB	Mès, se gesses d’aguesti lòcs, escurs, e tornes a veir es polides esteles, quan te vengue ben díder: “Siguí aquiu”, hè qu’es òmes parlen de nosati.
DIVINA-COMEDIA-TA-WEB	Ara seguida trinquèren eth cercle, e hugeren tant ara prèssa, qu’es sues cames semblauen ales.
DIVINA-COMEDIA-TA-WEB	Non poirie dider-se “amen” tan lèu coma eri despareisheren: per çò qu’eth Mèstre determinèc que mo n’anèssem.
DIVINA-COMEDIA-TA-WEB	Coma qu’aqueth arriu que seguís eth sòn propri cors deth monte Venus entà lheuant pera querra der Apenin, eth quau se cride Acquacheta abans de precipirar-se en un lhet mès baish, e perdent aguest nòm en Forli, e formant dempús ua cascada, rugís sus Sant Benedetto enes Aups, a on un milenat d’òmes deuerien trapar eth sòn repaus, atau ena part inferiora d’ua ròca escalabrosa, entenérem ressonar tan fòrtaments aquera aigua tintada de sang, que m’aurie hèt ensordir en pòc de temps.
DIVINA-COMEDIA-TA-WEB	Qu’auia jo ua còrda ajustada en còs, que damb era auia demorat apoderar-me dera pantèra de pintada pèth: quan me la destaquè, segontes m’ac auie manat eth mèn Guida, l’ac presentè enrotlada e replegada: alavetz se virèc entara dreta, e d’ua distància considerabla dera arriba, la lancèc en aqueth abisme prigond.
DIVINA-COMEDIA-TA-WEB	Eth mèn Guida me didec:
DIVINA-COMEDIA-TA-WEB	Er òme li cau, tostemp que posque, barrar es sòns pòts abans de díder ua vertat, qu’age aparença de mentida; pr’amor que s’expause a avergonhar-se sense auer-ne era colpa.
DIVINA-COMEDIA-TA-WEB	Mès ara non posqui carar-me, e te juri, ò lector!, pes vèrsi d’aguesta comèdia, ara que desiri era màger acceptacion, que vedí vier nadant per aire dens e escur ua figura, que costarie espant ath còr mès sancer; se retiraue ath bus que torne deth hons deth mar a on dilhèu baishèc a desacrocar era ancora qu’ei aganchada en un esculh, o quinsevolh aute objècte amagat en mar, e qu’esten entà naut es sòns braci, ath còp qu’arropís es sues cames.
DIVINA-COMEDIA-TA-WEB	Atau comencèc a parlar-me eth mèn Mèstre, e li hec ad aquera un senhau, en tot indicar-li que se filèsse de cap ara espòna de pèira a on mos trapàuem.
DIVINA-COMEDIA-TA-WEB	E aquera immunda imatge dera enganha, arribèc enquia nosati, e auancèc eth cap e eth còs, mès, que non botèc era coa sus era vòra.
DIVINA-COMEDIA-TA-WEB	Eth sòn ròstre ère eth d’un varon just, tan bontadosa ère era sua aparença exteriora, e era rèsta deth còs ere eth d’ua sèrp.
DIVINA-COMEDIA-TA-WEB	Auie dues garres plies de borra enquias eishères, e era esquia, eth pièch e es costats èren esposcadi de tau sòrta de laci e escuds, que non a auut tèla turca ne tartara tan rica en colors, non podent-se comparar tanpòc ad aqueri es des teles d’Aracnea.
DIVINA-COMEDIA-TA-WEB	Coma se ven fòrça còps es barques ena arriba, mitat ena aigua e mitat ena tèrra, o coma en país des golards tudesqui eth castor se premanís entà hèr era guèrra as peishi, atau era detestabla fèra se tenguie sus era tampa de pèira qu’enròde era sablosa planhèra, en tot voludar era sua coa en uet, e quilhant era verinosa flècha que d’era auie armada era sua extremitat coma era d’un escorpiu.
DIVINA-COMEDIA-TA-WEB	Eth mèn Guida me didec:
DIVINA-COMEDIA-TA-WEB	Plan per aquerò baishèrem pera dreta, e hérem dètz passi sus era extremitat dera espòna, en tot sajar d’evitar eth sable usclat e es ahlames: quan arribèrem a on se trapaue era fèra, vedí a pòca distància sus eth sable fòrça gent seiguda ath cant der abisme.
DIVINA-COMEDIA-TA-WEB	Aquiu me didec eth mèn Mèstre:
DIVINA-COMEDIA-TA-WEB	Pr’amor de qué aquerisques ua bona experiéncia de çò qu’ei aguesta encencha, camina e examina era condicion d’aqueres amnes, mès que sigue cuerta era tua convèrsa.
DIVINA-COMEDIA-TA-WEB	Mentretant, parlarè damb aguesta fèra, pr’amor de qué mos dèishe es sues fòrtes espatles.
DIVINA-COMEDIA-TA-WEB	Seguí, donc, caminant, solet, enquiar extrèm deth setau cercle, a on gemegauen aqueri malerosi.
DIVINA-COMEDIA-TA-WEB	Eth dolor brotoaue des sòns uelhs tant qu’aquiu e delà se defenien damb es mans, ja deth povàs, ja deth caud sable, coma es gossets, en ostiu, refusen damb es pautes o damb eth muset es piudes, mosques o tabans, que les shòrden.
DIVINA-COMEDIA-TA-WEB	En tot apressar-me mès, entà veir milhor, vedí en un borsa auriòla ua figura blua, qu’auie tota era aparença d’un leon.
DIVINA-COMEDIA-TA-WEB	Dempús, seguint eth cors des mies observacions, ne vedí ua auta, ròia coma era sang, que figuraue ua auca mès blanca qu’era lèit.
DIVINA-COMEDIA-TA-WEB	Un d’eri, qu’ena sua borsa blanca figuraue ua truja prenhs, de color blu, me didec:
DIVINA-COMEDIA-TA-WEB	Qué hès en aguesta hòssa?
DIVINA-COMEDIA-TA-WEB	Vè-te’n; e, donques qu’encara viues, te cau saber qu’eth mèn vesin Vitaliano a de sèir-se aciu ara mia quèrra.
DIVINA-COMEDIA-TA-WEB	Dempús hec ua potèla e treiguec era lengua tau qu’eth bueu que se lèque es nassi.
DIVINA-COMEDIA-TA-WEB	E jo, cranhent qu’era mia tardança incomodèsse ad aqueth que m’auie encargat que siguessa aquiu pòc de temps, virè es esquies a tan miserables amnes.
DIVINA-COMEDIA-TA-WEB	Trapè ath mèn Guida, qu’auie sautat ja sus era gropa deth herotge animau, e me didec:
DIVINA-COMEDIA-TA-WEB	Ara sigues fòrt e gausat.
DIVINA-COMEDIA-TA-WEB	Per aciu non se baishe senon per escales d’aguesta sòrta: puja dauant; que me voi quedar entre tu e era coa, pr’amor qu’aguesta non te posque hèr cap de mau.
DIVINA-COMEDIA-TA-WEB	En enténer aguestes paraules, me demorè coma aqueth que, en presentir eth hered dera quartana, a ja es ungles esblancossides e tremòle damb tot eth sòn còs sonque de guardar era ombra; mès eth sòn sentit menaçaire me costèc era vergonha que da coratge a un sirvent dauant deth sòn patron.
DIVINA-COMEDIA-TA-WEB	Me botè sus es amples espatles dera fèra, e volí díder: “Tie compde de sostier- me”; mès, contra çò que me demoraua, me manquéc era votz; encara qu’eth, que ja anterioraments m’auie ajudat en toti es perilhs, a penes montè, me sarrèc e me tenguec entre es sòns braci.
DIVINA-COMEDIA-TA-WEB	Dempús didec:
DIVINA-COMEDIA-TA-WEB	Aqueth animau anèc arreculant coma era barca que s’aluenhe dera arriba, e quan sentec toti es sòns movements en libertat, voludèc era coa entà on abans auie eth piech, e, estirant-la, la botgèc coma ua anguila, en tot hèr-se a vier er aire damb es garres.
DIVINA-COMEDIA-TA-WEB	Aguesta comencèc a marchar, nadant doçaments, virant e baishant; mès jo non podia encuedar-me’n que deth vent que sentia en mèn ròstre e ena part inferiora deth mèn còs.
DIVINA-COMEDIA-TA-WEB	Comencè a enténer entara dreta er orrible esclafit que costauen es aigües der abisme; per çò que joquè eth cap e tachè es mies guardades entà baish, en tot costar- me ua grana pòur aguest precipici; pr’amor que vedí ahlames e entení planhs que m’obliguèren a arropir-me tremolós.
DIVINA-COMEDIA-TA-WEB	Alavetz observè, donques que non ac auia vist abans, que baishàuem hènt torns, coma m’ac hec a notar era proximitat des grani dolors, apileradi pertot ath nòste entorn.
DIVINA-COMEDIA-TA-WEB	Coma eth falcon, que s’a estat volant pendent long temps sense veir cap reclama ne cap audèth, hé exclamar ar falconaire: “Ep!, ja baishes?”, e plan que òc, baishe cansat des nautades a on traçaue cent rapids cercles, en tot posar-se luenh deth que l’adondèc, desdenhós e iracund, atau mos deishèc Gerion ath hons der abisme, ath pè d’ua rosigada ròca; e liure des nòstes persones, s’aluenhèc coma era flècha lançada pera còrda.
DIVINA-COMEDIA-TA-WEB	Que i a un lòc en Lunfèrn, cridat Malebolge18, bastit tot de pèira e de color herrós, coma era tàpia que l’enròde.
DIVINA-COMEDIA-TA-WEB	En centre madeish d’aguesta funèsta planhèra se daurís un potz pro ample e prigond, que dera sua estructura me tierè en un aute moment.
DIVINA-COMEDIA-TA-WEB	Er espaci que quede entre eth potz e eth pè dera dura tàpia ei redon, e dividit en dètz vals, encenches barrades, semblables as nombrosi fòssats qu’entornegen a un castèth, entara defensa des sues muralhes; e atau coma aguesti fossats an pònts que van deth lumedan dera pòrta entath sòn aute extrèm, dera madeisha manèra aciu auançauen dera basa dera montanha quauques ròques, que trauessant es espònes e es fossats, arribauen enquiath potz centrau, e aciu se junhien en tot quedar troncadi.
DIVINA-COMEDIA-TA-WEB	Tau ère eth lòc a on mos trapàuem quan baishèrem dera gropa de Gerion: eth Poèta se metec a caminar entara quèrra, e jo seguí ath sòn darrèr.
DIVINA-COMEDIA-TA-WEB	Ara mia dreta vedí naues causes dignes de pietat, naui torments e naui seductors, qu’aumplien era prumèra hòssa.
DIVINA-COMEDIA-TA-WEB	Ath hons i auie es pecadors nudi; es deth centre venguien de dret entà nosati; e es dera auta part seguien era nòsta madeisha direccion, mès damb pas rapid seguit.
DIVINA-COMEDIA-TA-WEB	Coma en an de Jubilèu, per çò dera afluéncia de gent que trauèsse eth pònt de Sant Angelo, es romans an decidit que toti que se filen entath castèth e vagen entà Sant Pèir passen per un costat, e per aute es que van entath monte, atau vedí, per un e un aute costat dera nera ròca, dimónis cornudi damb grani soriacs, que foetauen crudèuments es espatles des condemnadi.
DIVINA-COMEDIA-TA-WEB	Com les hègen botjar es cames ath prumèr còp!
DIVINA-COMEDIA-TA-WEB	Degun demoraue eth dusau ne eth tresau.
DIVINA-COMEDIA-TA-WEB	Tant que jo caminaua, es mèns uelhs se trapèren damb es d’un pecador, e didí de seguit: “Non ei eth prumèr còp que veigui ad aguest”.
DIVINA-COMEDIA-TA-WEB	Per çò que m’arturè entà observar-lo milhor: eth mèn doç Guida s’arturèc tanben, e enquia e tot me permetec arrecular un shinhau.
DIVINA-COMEDIA-TA-WEB	Eth foetat credec amagar-se en tot jocar eth cap; mès que li servic de pòc, pr’amor que li didí:
DIVINA-COMEDIA-TA-WEB	Tu, que taches es uelhs en solèr, se non son faussi es traits qu’amies, ès Benedico Caccianimico.
DIVINA-COMEDIA-TA-WEB	Mès, se qué ei çò que t’a het a vier en tan piquentes sausses?
DIVINA-COMEDIA-TA-WEB	Ad aquerò me responec:
DIVINA-COMEDIA-TA-WEB	Qu’ac digui damb repugnància; mès cedisqui ath tòn clar lengatge, que me hè a rebrembar eth mon de d’auti tempsi.
DIVINA-COMEDIA-TA-WEB	Jo siguí aqueth qu’obliguèc ara beròia Ghisola a satisfèr es desirs deth Marqués, se conde coma se conde era tau istòria.
DIVINA-COMEDIA-TA-WEB	E jo non sò eth solet bolonhés que plore aciu; mèsalèu aguest lòc ei tan claufit d’eri, que non i a entre eth Savena e eth Reno tantes lengües que diguen “sipa”,19 coma en aguesta hòssa; e se ne vòs ua pròva de çò que te digui, rebremba era nòsta famosa cobesença.
DIVINA-COMEDIA-TA-WEB	M’arremassè damb eth mèn Guida; e dempús de pòqui passi arribèrem en un punt a on gessie ua ròca dera montanha.
DIVINA-COMEDIA-TA-WEB	Pugèrem per era rapidaments, e virant entara dreta sus era sua aspra esquia, gessérem d’aquera etèrna encencha.
DIVINA-COMEDIA-TA-WEB	En arribar en lòc qu’aguest malh se uede per dejós ara manèra d’un pònt, pr’amor de deishar pas as condemnadi, eth mèn Guida me didec:
DIVINA-COMEDIA-TA-WEB	Pòs-te, e hè que se tachen en tu totes es guardades d’aguesti auti brigands qu’es sòns ròstres non as vist encara, pr’amor qu’an caminat enquia ara ena nòsta madeisha direccion.
DIVINA-COMEDIA-TA-WEB	Der ancian pònt estant contemplèrem era longa codiòla que venguie entà nosati per aute costat e qu’ère madeish castigada peth soriac.
DIVINA-COMEDIA-TA-WEB	Eth bon Mèstre me didec, sense que jo li preguntèssa arren:
DIVINA-COMEDIA-TA-WEB	Guarda aguesta ombra que s’aprèsse, e que, a maugrat deth sòn dolor, non semble vessar ua soleta lèrma.
DIVINA-COMEDIA-TA-WEB	Be n’ei de majestuós es aspècte que sauve encara!
DIVINA-COMEDIA-TA-WEB	Qu’ei Jason, que damb era sua valor e adreitia panèc en Colquide eth toison d’aur.
DIVINA-COMEDIA-TA-WEB	Passèc pera ièrla de Lemnos, dempús qu’es audaces e crudèus hemnes d’aquera ièrla auciren a toti es abitants varons; e aquiu, damb es sues triches e amaganhadores paraules, enganhèc ara joena Hisipila, qu’abans auie enganhat a totes es sues companhes, e la deishèc prenhs e abandonada; per aguesta colpa ei condemnat a tau martiri, qu’ei tanben era resvenja de Medea.
DIVINA-COMEDIA-TA-WEB	Damb eth, son toti es qu’an cometut madeisha classa d’enganhas: que t’ei pro, donc, saber aquerò dera prumèra hòssa, e des qu’en era son tormentadi.
DIVINA-COMEDIA-TA-WEB	Pendent eth dia pronóncien: se pó, que vie a èster eth c’est bon des francesi.
DIVINA-COMEDIA-TA-WEB	Mos trapàuem ja en punt a on er estret camin se crotze damb era dusau espòna, que servís d’empara entà un aute arc.
DIVINA-COMEDIA-TA-WEB	Aquiu vedérem as que se niden en ua naua hòssa, en tot rebohar pes sòns nassi e pataquejar-se damb es sues pròpries mans.
DIVINA-COMEDIA-TA-WEB	Es arribes qu’èren incrustades de hloridor, costat pes emanacions de baish, qu’aquiu se condensen, ofensant ara vista e ar olfacte.
DIVINA-COMEDIA-TA-WEB	Era hòssa ei tan pridonda, que non se pòt veir eth hons, senon guardant dera part mès nauta der arc, que lo domine perpendicularaments.
DIVINA-COMEDIA-TA-WEB	Aquiu mos botèrem e, d’aguest punt estant, vedérem en fossat ua gent submergida en hiems que semblaue gésser des latrines umanes; e tant qu’auia era vista tachada aquiu laguens, ne vedí a un damb eth cap tan lord d’excrements, que non podia saber s’ère clèrgue o seglar.
DIVINA-COMEDIA-TA-WEB	Aqueth cap me didec:
DIVINA-COMEDIA-TA-WEB	Li responí:
DIVINA-COMEDIA-TA-WEB	Pr’amor que, se non me’n brembi mau, t’è vist un aute còp damb es peus secs, e tu ès Alejo Interminelli de Luca; plan per aquerò te guardi mès qu’as auti.
DIVINA-COMEDIA-TA-WEB	Alavetz, eth, pataquejant-se era tèsta, exclamèc:
DIVINA-COMEDIA-TA-WEB	Dempús d’aquerò, eth mèn Guida me didec:
DIVINA-COMEDIA-TA-WEB	Saja d’auançar un shinhau eth cap, pr’amor de qué es tues guardades artenhen es traits d’aquera lorda esclaua esperluada, que s’esbocine es carns damb es sues ungles plies d’immondícia, e que tan lèu s’arropís coma que s’estire.
DIVINA-COMEDIA-TA-WEB	Aguesta ei Thais, era prostituta, que quan eth sòn aimant li preguntèc: “Sò atrasent dauant des tòns uelhs?”, era li didec: “Òc, qu’ès meravilhós.” E damb aquerò que queden sadorades es nòstes guardades.
DIVINA-COMEDIA-TA-WEB	Ò, Simon eth magic!
DIVINA-COMEDIA-TA-WEB	Ò miserables sectaris sòns, amnes rapaces, que prostituitz a cambi d’aur e argent es causes de Diu, que les cau èster es esposes dera vertut!
DIVINA-COMEDIA-TA-WEB	Ara ressonarà era trompa entà vosati, donques que vos trapatz ena tresau hòssa.
DIVINA-COMEDIA-TA-WEB	Qu’èrem ja ath cant d’era, ath dessús d’aquera part der esculh que què justaments sus eth sòn centre.
DIVINA-COMEDIA-TA-WEB	Ò, suprèma Sabença!
DIVINA-COMEDIA-TA-WEB	Guaire gran ei er art que demòstres en cèu, ena tèrra e en mon maudit, e damb guaire equitat se repartís era tua vertut!
DIVINA-COMEDIA-TA-WEB	Vedí enes costats e ath hons era pèira livida plia de petiti potzi, toti redons e dera madeisha mida, qu’eri me semblèren ne mès ne mens amples qu’es que i a en mèn beròi Sant Joan entà servir de baptistèris, qu’un d’aguesti trinquè jo non hè guairi ans, entà sauvar a un mainatge que s’estofaue ath sòn laguens; e qu’ei pro çò que digui, entà desenganhar a toti.20 Dehòra dera boca de cadun d’aqueri petiti potzi gessien es cames e es pès d’un pecador, enquiara cueisha, demorant ath laguens era rèsta deth còs.
DIVINA-COMEDIA-TA-WEB	Ambdús pès èren alugadi, que per aquerò s’agitauen tan fòrtaments es sues articulacion, qu’aurien trincat còrdes e cordilhs.
DIVINA-COMEDIA-TA-WEB	Dera madeisha manèra qu’era ahlama sòl recórrer era superfícia des objèctes unhudi de greish, atau eth huec ahlamejaue deth talon enquiara punta enes pès des condemnadi.
DIVINA-COMEDIA-TA-WEB	Qui ei aqueth, Mèstre, que furiós agite es pès mès qu’es autes companhs sòns, didí alavetz, e ath quau rosigue e desseque ua ahlama fòrça mès ròia?
DIVINA-COMEDIA-TA-WEB	Ad aquerò me responec:
DIVINA-COMEDIA-TA-WEB	Li responí:
DIVINA-COMEDIA-TA-WEB	Que me semble ben tot çò qu’a tu t’agrade: tu ès eth patron e sabes que jo non me separi dera tua volentat, atau coma tanben t’en sabes d’aquerò que cari.
DIVINA-COMEDIA-TA-WEB	Plan per aquerò hè a constar aciu que non ac hec per mensprètz des causes sagrades, senon per amor ara umanitat.
DIVINA-COMEDIA-TA-WEB	Pugèrem alavetz ena quatau espòna; dempús tornèrem e baishèrem pera quèrra entara estreta e traucada hòssa, sense qu’eth bon Mèstre me hesse separar deth sòn costat, enquia auer-me amiat en punt deth clòt d’aqueth que daue tanti senhaus de dolor damb es movements des sues cames.
DIVINA-COMEDIA-TA-WEB	E eth cridèc:
DIVINA-COMEDIA-TA-WEB	Qu’es ja aciu dret, ès ja aciu dret, Bonifaci?21 Que m’a enganhat en quauqui ans çò qu’ei escrit.
DIVINA-COMEDIA-TA-WEB	Tan lèu t’as assadorat d’aqueri bens, que per eri non cranheres apoderar-te damb enganha dera beròia Dama,22 e governar-la dempús indignaments?
DIVINA-COMEDIA-TA-WEB	Me quedè, en enténer aquerò, coma aqueri que, lèu avergonhadi de non auer comprenut çò que se les a dit, non saben se qué respóner.
DIVINA-COMEDIA-TA-WEB	Alavetz Virgili didec:
DIVINA-COMEDIA-TA-WEB	E jo responí coma se me manèc.
DIVINA-COMEDIA-TA-WEB	Donques se qué ei çò que me preguntes?
DIVINA-COMEDIA-TA-WEB	Se te cau conéisher qui sò, enquiath punt d’auer descenut entad aquerò per toti aguesti malhs, saberàs que siguí revestit deth gran mantèl, e siguí vertadèr hilh dera Osa, tan cobesós, que, entà aumentar era riquesa des osardets, me metí ena pòcha, aquiu, toti es sòs que podí, e aciu era mia amna.
DIVINA-COMEDIA-TA-WEB	Jos era mia tèsta son sepultadi es auti papes, qu’abans que jo cometeren simonia e se trapen cachadi ath long d’aguest estret horat.
DIVINA-COMEDIA-TA-WEB	Jo m’en.honsarè tanben tanlèu arribe aqueth que me pensè qu’ères tu, quan te dirigí era mia sobta pregunta.
DIVINA-COMEDIA-TA-WEB	Se pense qu’eth que l’interrògue ei era amna de Bonifaci VIII; e plan per aquerò ditz: “Ès ja aciu, Bonifaci?” E ahig ara seguida: “Que m’a enganhat en quauqui ans çò escrit.” Ei a díder: eth libre profe(c, que nosa( es condemnadi liegem, en eth, eth futur, m’a enganhat; pr’amor que, segontes eth, tu auies de morir en 1303, e non en 1300.
DIVINA-COMEDIA-TA-WEB	Ça que la, Celes(n V didec de Bonifaci VIII, qu’aguest papa entrèc a regnar coma un vop, governèc coma un leon e moric coma un gosset.
DIVINA-COMEDIA-TA-WEB	Que serà un nau Jason, semblable ath que se parle en libre des Macabèus; e atau coma eth rei d’aguest siguec fèble damb eth, atau damb er aute ne serà eth que govèrne era França.
DIVINA-COMEDIA-TA-WEB	Ep!, ditz-me: guairi sòs exigic Nòste Sénher, de Sant Pèir, abans de botar es claus enes sues mans?
DIVINA-COMEDIA-TA-WEB	De vertat que non li demanèc senon que lo seguisse.
DIVINA-COMEDIA-TA-WEB	Ne Pèir ne es auti demanèren a Matias aur ne argent quan per sòrt siguec escuelhut en lòc deth que perdec era sua amna traïdora.
DIVINA-COMEDIA-TA-WEB	Esta-te, donc, aciu, donques qu’as estat castigat justaments, e sauva ben era mau aquerida riquesa, que tan gausat te hec contra Carles.
DIVINA-COMEDIA-TA-WEB	E se non siguesse pr’amor qu’encara me tie eth respècte as claus sobeiranes, que tengueres ena tua alègra vida, emplegaria paraules encara mès sevères; pr’amor qu’era vòsta avarícia entristís ath mon, caushigant as bravi, e laudant as dolents.
DIVINA-COMEDIA-TA-WEB	Pastors, a vosati se referie er Evangelista, quan vedec prostituïda, dauant des reis, ara que se sè sus es aigües; ara que neishec damb sèt caps, e obtenguec autoritat per çò des sòns dètz còrnes, tant qu’era vertut agradèc ath sòn marit.23 Vos auetz bastit dius d’aur e d’argent: quina diferéncia, donc, i a entre vosati e es idolatres, senon era de qué eri adòren a un e vosati adoratz a cent?
DIVINA-COMEDIA-TA-WEB	A, Constantin!
DIVINA-COMEDIA-TA-WEB	A guairi maus dèc lòc, non era tua conversion ath cristianisme, senon era donacion que de tu recebec eth prumèr papa que siguec ric!
DIVINA-COMEDIA-TA-WEB	Tant que jo li parlaua damb aguesta claretat, eth, ja siguesse possat pera ira, o pr’amor que li remordie era consciéncia, secodie fòrtaments es sues dues cames.
DIVINA-COMEDIA-TA-WEB	Me semble qu’agradè ath mèn Guida; pr’amor qu’escotèc tostemp, damb eth ròstre satisfèt, eth son des mies paraules, exprimides damb sinceritat.
DIVINA-COMEDIA-TA-WEB	Alavetz me cuelhec damb es dus braci, e, tient-me entà naut ben assolidat sus eth sòn pièch, tornèc a pujar peth camin qu’auíem baishat sense deishar de sarrar-me contra eth, enquia arribar ena part superiora deth pònt que va dera quatau ena cincau cauçada.
DIVINA-COMEDIA-TA-WEB	Mil vèrsi deuen relatar un nau suplici, que servirà d’ahèr ath vintau cant deth prumèr cantic, que tracte des submergidi en Lunfèrn.
DIVINA-COMEDIA-TA-WEB	Me trapaua ja prèst a contemplar eth descubèrt hons, qu’ei banhat de lèrmes d’angónia, quan vedí vier pera hòssa circulara gents que, plorant en silenci, caminauen damb aqueth pas brac seguit qu’amien es processions en mon.
DIVINA-COMEDIA-TA-WEB	Quan inclinè mès era mia guardada entada eri, me semblèc que cadun d’aqueri condemnadi ère retortilhat d’ua manèra estranha dera barba enquiath començament deth pitrau; pr’amor qu’auien eth ròstre virat entara esquia, e les calie caminar entà darrèr, donques qu’auien perdut era facultat de veir per dauant.
DIVINA-COMEDIA-TA-WEB	Dilhèu, per çò dera paralisi, se trape un òme deformat de tau manèra; mès que jo non l’è vist ne creigui que se posque passar.
DIVINA-COMEDIA-TA-WEB	Ara plan, lector, atau Diu te permete trèir frut d’aguesta lectura!
DIVINA-COMEDIA-TA-WEB	Considèra per tu madeish s’es mèns uelhs poirien estar-se secs, quan vedí d’apròp era nòsta figura umana tan retortilhada, qu’es lèrmes li queiguien per arrastèth dera esquia.
DIVINA-COMEDIA-TA-WEB	Jo ploraua de vertat, emparat en ua des ròques dera dura montanha, de sòrta qu’eth mèn Guida me didec:
DIVINA-COMEDIA-TA-WEB	Tu tanben ès des insensats?
DIVINA-COMEDIA-TA-WEB	Aciu viu era pietat quan ei ben mòrta.
DIVINA-COMEDIA-TA-WEB	Qui ei mès criminau qu’eth que s’afògue en tot contemplar era justícia divina?
DIVINA-COMEDIA-TA-WEB	Quilha eth cap, lhèua-lo e guarda ad aqueth que per eth se dauric era tèrra en preséncia des tebans, qu’exclamauen: “A on quès, Anfiarao?
DIVINA-COMEDIA-TA-WEB	Per qué abandones era guèrra?” E non deishèc de quèir en Lunfèrn enquia arribar en Minos, que s’apodère de cada colpable.
DIVINA-COMEDIA-TA-WEB	Guarda se com a convertit era sua esquia en pièch: per auer volut veir massa entà dauant, ara guarde entà darrèr, e seguís un camin retrograd.
DIVINA-COMEDIA-TA-WEB	Guarda a Tiresias, que cambièc d’aspècte quan de varon se convertic en hemna, en tot cambiar tanben toti es sòns membres, e li calec abàter damb era lata es dues sèrps junhudes, abans que recuperèsse eth sòn peu viril.
DIVINA-COMEDIA-TA-WEB	Eth qu’aprèsse era sua esquia ath vrente d’aqueth, qu’ei Aronte, qu’auec coma casa ua tuta de blanqui marmes enes montanhes de Luni, cultivades peth carrarés qu’abite ena sua pala, e d’aquiu estant non i auie arren que limitèsse era sua vista quan contemplaue eth mar o es esteles.
DIVINA-COMEDIA-TA-WEB	Dempús que sa pair gessec dera vida, e siguec tiranizada era ciutat de Baco,24 Manto anèc errant peth mon pendent fòrça temps.
DIVINA-COMEDIA-TA-WEB	Aquiu naut, ena bèra Italia, i a un lac ath pè des Aups que limiten era Alemania per part superiora deth Tirol, que se cride Benaco.
DIVINA-COMEDIA-TA-WEB	Mil corrents, e encara mès, sivans me pensi, vien a aumentar, entre Garda, Val-Camonica e er Apenin era aigua que s’estanque en aguest lac.
DIVINA-COMEDIA-TA-WEB	En miei d’aguest i a un lòc, a on eth Pastor de Trento, e es de Verona e Brescia, poirien dar era sua benediccion se seguissen aqueth camin.
DIVINA-COMEDIA-TA-WEB	En punt a on ei mès baisha era arriba que l’enròde, ei plaçada Peschiera, beròi e fòrt castèth, a prepaus entà hèr cara as de Brescia e as de Bergamo.
DIVINA-COMEDIA-TA-WEB	Aquiu arribe de besonh tota era aigua que non pòt èster contenguda en lac de Benaco, formant un arriu que cor entre verdes pradères.
DIVINA-COMEDIA-TA-WEB	Tanlèu aquera aigua seguís un cors pròpri, ja non se cride Benaco, senon Mincio, enquia qu’arribe en Governolo, a on desboque en Po.
DIVINA-COMEDIA-TA-WEB	Non cor guaire sense que trape ua depression, qu’en era s’esten e s’estanque, e sòl èster mausana en ostiu.
DIVINA-COMEDIA-TA-WEB	En tot passar, donc, per aquiu, era herotja puncèla, vedec ath miei deth pantan ua tèrra inculta e desabitada.
DIVINA-COMEDIA-TA-WEB	S’arturèc en era damb es sues esclaues, pr’amor de húger de tot consòrci uman, e pr’amor d’exercir era sua art magica, e aquiu viuec e deishèc es sues rèstes mortaus.
DIVINA-COMEDIA-TA-WEB	Alavetz es òmes, qu’èren escampilhadi pes entorns, s’amassèren en aqueth lòc, qu’ère fòrt per çò deth palun que l’enrodaue: bastiren ua ciutat sus es uassi dera defuntada, e deth nòm dera prumèra qu’auie alistat aqueth lòc, la cridèren Mantua, sense consultar entad arren ath Destin.
DIVINA-COMEDIA-TA-WEB	En d’auti tempsi sigueren es sòns abitants mès nombrosi, abantes que Casalodi se deishèsse enganhar pègament per Pinamonte.
DIVINA-COMEDIA-TA-WEB	T’ac digui, pr’amor que, s’entenes atribuïr ua auta origina ara mia pàtria, cap mentida pogue escurir era vertat.
DIVINA-COMEDIA-TA-WEB	Li responí:
DIVINA-COMEDIA-TA-WEB	Mèstre, es tòns rasonaments son entà jo tan veridics, e m’obliguen a autrejar-les tanta fe, que quinsevolh rasonament de d’auti me semblarie carbons amortadi.
DIVINA-COMEDIA-TA-WEB	Mès ditz-me s’entre era gent que va passant n’a quauqu’un digne de notar-se, donques qu’aquerò ei solet çò que desire era mi amna.
DIVINA-COMEDIA-TA-WEB	Alavetz me didec:
DIVINA-COMEDIA-TA-WEB	Tebas, ciutat consagrada a Baco.
DIVINA-COMEDIA-TA-WEB	Aqueth, qu’era sua barba s’esten deth ròstre enquias sues brunes espatles, siguec augur quan era Grecia se quedèc tant agotada de varons, qu’a penes les auie enes cunhères, e amassa damb Calcas dèc eth senhau en Aulide entà talhar eth prumèr cable.
DIVINA-COMEDIA-TA-WEB	Se cridèc Euripilo, e atau ac nomente en bèth punt era mia nauta tragèdia.
DIVINA-COMEDIA-TA-WEB	Aqueth aute que ves tan palle siguec Miquèu Scott, que coneishec perfèctaments es impostures des arts magiques.
DIVINA-COMEDIA-TA-WEB	Guarda a Guido Bonatti, e aquiu qu’ei Asdente, qu’ara desirarie non auer deishat eth sòn cuèr e eth sòn cordilh; mès que se n’empenaís massa tard: campa as tristes qu’abandonèren era agulha, era lançadora e era fusada entà convertir-se en trementinaires, e entà hèr maleficis damb èrbes e damb figures.
DIVINA-COMEDIA-TA-WEB	Mès vene ara, pr’amor que ja er astre qu’en eth se ve a Cain damb es espies, ocupe es confinhs des dus emisfèris, e tòque eth mar mès entà baish de Sevilla.
DIVINA-COMEDIA-TA-WEB	Era lua ère ja redona, ena net anteriora; te cau rebrembar ben que non te shordèc a viatges pera seuva ombriua.
DIVINA-COMEDIA-TA-WEB	Atau me parlaue e, mentretant, anàuem caminant.
DIVINA-COMEDIA-TA-WEB	Atau, d’un pònt en aute, e parlant de causes qu’era mia comèdia non tie compde de repetir, anèrem auançant e arribèrem en çò de mès naut deth ticò, a on mos arturèrem pr’amor de veir era auta depression de Malebolge e d’autes vanes lèrmes, e la vedí meravilhosaments escura.
DIVINA-COMEDIA-TA-WEB	Atau coma en arsenau des venecians borís en iuèrn era pega tenaça, destinada a reparar es vaishèths en pana que non pòden navigar, e ath còp qu’un contruís ua embarcacion, un aute calafate es costats dera que ja a hèt fòrça viatges; un aute recor era proa, d’auti era popa; bèth un hè rems, bèth aute retortilhe es còrdes; n’a, fin finau, que reparen eth pau de mejana e eth major; dera madeisha manèra, e non mejançant eth huec, senon pera volentat divina, borie aquiu baish ua resina espessa, que s’apegaue ara vòra pertot.
DIVINA-COMEDIA-TA-WEB	Jo la vedia, mès sense percéber en era qu’es bambolhes que costaue eth bolh, en tot holar-se tota e quèir desplomada.
DIVINA-COMEDIA-TA-WEB	Mentre la contemplaua fixaments, eth mèn Guida me tirassèc entada eth deth lòc que me trapaua, en tot dider-me: “Tie compde, tie compde”.
DIVINA-COMEDIA-TA-WEB	Alavetz me virè tau qu’er òme que desire veir aquerò que d’eth li conven húger, e que l’assaute un temor tan gran e sobte, que ne enquia e tot tà guardar arture era sua hujuda; e vedí ath nòste darrèr un nere diable, que venguie ath mès córrer peth pònt.
DIVINA-COMEDIA-TA-WEB	Ò, guaire herotge ère eth sòn aspècte!, e qué menaçaire me semblaue damb es sues ales dubèrtes e es sòns pès leugèrs!
DIVINA-COMEDIA-TA-WEB	Sus es sues espatles, amples e anguloses, amiaue a shivau un pecador, que tenguie agarrat per ambdús garrons.
DIVINA-COMEDIA-TA-WEB	Deth nòste pònt estant didec:
DIVINA-COMEDIA-TA-WEB	Malebranche, vaquí un des ancians de Santa Zita: botatz-lo ath dessús; que jo m’en torni un aute còp entada aquera tèrra, qu’ei tan ben aprovedida d’eri.
DIVINA-COMEDIA-TA-WEB	Lo lancèc entà baish, e s’en tornèc pera dura ròca tant ara prèssa, que jamès a auut mastin liure qu’age perseguit a un lairon damb tanta rapiditat.
DIVINA-COMEDIA-TA-WEB	Eth pecador s’en.honsèc e tornèc a pujar hèt un arc; mès es dimònis, qu’èren ar arrecès deth pònt, cridauen:
DIVINA-COMEDIA-TA-WEB	Se non vòs tastar es nòsti ganchos, non gèsques dera pega.
DIVINA-COMEDIA-TA-WEB	Dempús lo ponchèren damb mès de cent arpons, en tot dider-li:
DIVINA-COMEDIA-TA-WEB	Damb era fin de qué non se n’encueden de qué ès aciu, me didec eth bon Mèstre, amaga-te darrèr d’ua ròca que te servisque d’arrecès; e encara que me hèsque bèra aufensa, non cranhes arren; donques que jo me’n sai d’aguestes causes pr’amor que sò estat un aute còp entre aguestes amnes subornables.
DIVINA-COMEDIA-TA-WEB	De seguit passèc en aute costat deth pònt, e quan arribèc ena siesau arriba, li calèc mostrar era sua valentia.
DIVINA-COMEDIA-TA-WEB	Damb eth furor e eth vam que gessen es gossets entath praube que de pic demane caritat a on se pòse, atau gesseren es dimònis de dejós deth pònt, en tot afustar toti contra eth es sòns arpons; mès les cridèc:
DIVINA-COMEDIA-TA-WEB	Que degun de vosati gause de hè’c.
DIVINA-COMEDIA-TA-WEB	Abans que me ponche eth vòste horcalh, que s’aprèsse un entà que m’escote, e dempús pense se m’a de perdonar.
DIVINA-COMEDIA-TA-WEB	Toti cridèren:
DIVINA-COMEDIA-TA-WEB	Vè-i, Malacoda.
DIVINA-COMEDIA-TA-WEB	Qué ei çò que te poirà sauvar des nòstes garres?
DIVINA-COMEDIA-TA-WEB	Te penses, tu, Malacoda, que se non siguesse pera volentat divina e per auer eth destin propici, didec eth mèn Mèstre, m’auries vist arribar aciu, san e en bona santat, a maugrat de totes es vòstes armes?
DIVINA-COMEDIA-TA-WEB	Dèisha-me passar, pr’amor qu’en cèu vòlen que mòstra a un aute aguest camin sauvatge.
DIVINA-COMEDIA-TA-WEB	Que non se li hèsque cap mau.
DIVINA-COMEDIA-TA-WEB	E eth mèn Guida a jo:
DIVINA-COMEDIA-TA-WEB	Ò, tu, qu’ès amagat darrèr des ròques deth pònt!
DIVINA-COMEDIA-TA-WEB	Alavetz me metí a caminar, e m’apressè ada eth damb rapiditat; mès es diables auancèren, de sòrta que jo cranhí que non observèssen çò qu’auien pactat: atau vedí tremolar en d’auti tempsi as que per capitolacion gessien de Caprona, en veder-se entre tanti enemics.
DIVINA-COMEDIA-TA-WEB	M’apressè çò de mès que podí ath mèn Guida, e non deishaua de uelh eth ròstre d’aqueri, que non ère bric bon.
DIVINA-COMEDIA-TA-WEB	Abaishauen eri es sòns ganchos, e: “Vos que li poncha en curron?”, didie un d’eri as auti.
DIVINA-COMEDIA-TA-WEB	E responien: “Òc, òc claua-li”.
DIVINA-COMEDIA-TA-WEB	Mès aqueth dimòni qu’ère en tot parlar damb eth mèn Guida, se virèc de ressabuda, e cridèc: “Tè-te, tè-te, Scarmiglione”.
DIVINA-COMEDIA-TA-WEB	Dempús mos didec:
DIVINA-COMEDIA-TA-WEB	Per aguest esculh non poiratz anar mès luenh, pr’amor qu’eth siesau arc jatz esbauçat ath hons.
DIVINA-COMEDIA-TA-WEB	Se voletz anar mès entà dauant, seguitz aguesta pala penenta: près d’aquiu veiratz un aute esculh que per eth poiratz passar.
DIVINA-COMEDIA-TA-WEB	Ager, cinc ores mès tard qu’en aguest moment, se compliren mil dus cents seishanta sies ans que se trinquèc aguest camin.26 Vau a manar entà aquiu a diuèrsi des mèns entà que veiguen se bèth condemnat sage de trèir eth cap en aire: anatz damb eri, que non vos haràn cap de mau.
DIVINA-COMEDIA-TA-WEB	Entà dauant, Alichinbo e Calcabrina, comencèc a díder; e tu tanben, Cagnazzo; Barbariccia guidarà as dètz.
DIVINA-COMEDIA-TA-WEB	Ò, Mèstre!
DIVINA-COMEDIA-TA-WEB	Qué ei çò que veigui?, didí; se coneishes eth camin, anem sense acompanhada; jo, per jo madeish, que non la solliciti.
DIVINA-COMEDIA-TA-WEB	S’ès tan prudent coma de costum, non ves que carrinclen es dents e se guinhen eth uelh, non ves que mos menace bèth mau?
DIVINA-COMEDIA-TA-WEB	Malacoda, coa maudita.
DIVINA-COMEDIA-TA-WEB	Scarmiglione, qu’arrinque es peus.
DIVINA-COMEDIA-TA-WEB	Alichino, que hè inclinar as au(.
DIVINA-COMEDIA-TA-WEB	Calcabrina, que caushigue era arrosada.
DIVINA-COMEDIA-TA-WEB	Cagnazzo, gosset dolent.
DIVINA-COMEDIA-TA-WEB	Barbariccia, eth dera barba quilhada.
DIVINA-COMEDIA-TA-WEB	Libicocco, desir arderós.
DIVINA-COMEDIA-TA-WEB	Draguignazzo, podom de dragon.
DIVINA-COMEDIA-TA-WEB	CiriaNo-Sannuto, aueranèr de sanglar.
DIVINA-COMEDIA-TA-WEB	GraUacane, gosset qu’engarrape.
DIVINA-COMEDIA-TA-WEB	Rubicante, holat.
DIVINA-COMEDIA-TA-WEB	Totes aguestes versions son de Landino.
DIVINA-COMEDIA-TA-WEB	S’ac hèn, ei per çò de malerosi que son en tot borir.
DIVINA-COMEDIA-TA-WEB	Se meteren en camin peth costat quèrre; mès cadun d’aqueri, per auança s’auien nhacat era lengua en senhau d’avenença damb eth sòn patron, e aguest se servic deth sòn anus a manèra de trompeta.
DIVINA-COMEDIA-TA-WEB	Qu’è vist bèth còp ara cavalaria lheuar eth camp, començar eth combat, passar revista, e a viatges hè repè; è vist, ò, aretini!, hèr excursions pera vòsta tèrra e saquejar-la; è vist lutar enes tornegi e córrer enes combats a shivau, ja ath son des trompetes, ja des campanes, ath rambalh des tambors, damb es senhaus des castèths, e damb tot er aparelh nacionau e estrangèr; mès, çò que non è vist jamès ei que tant estranh esturment de vent age indicat eth senhau de marcha a cavalièrs ne a caminaires; jamès, ne ena tèrra, ne enes cèus, guidèc semblable fanau a cap vaishèth.
DIVINA-COMEDIA-TA-WEB	Anàuem amassa damb es dètz dimònis (ò, terribla acompanhada!
DIVINA-COMEDIA-TA-WEB	Ça que la, era mia atencion ère concentrada ena pega entà distinguir çò que contenguie era hòssa e es que s’usclauen ath sòn laguens.
DIVINA-COMEDIA-TA-WEB	Atau coma sauten es daufins dehòra dera aigua, indicant as marinèrs que tenguen compde dera barca per çò dera tempèsta, atau tanben, quauqui condemnadi, entà aleugerir eth sòn torment, treiguien era esquia e la tornauen a amagar mès rapìds qu’un relampit; e çò madeish qu’en ua bassa es gargolhes trèn eth cap a ras dera aigua, encara que sauvant laguens d’era es sues pautes e era rèsta deth còs, atau èren pertot es pecadors; mès quan Barbariccia s’apressaue, se tornauen a submergir en aqueth boridor.
DIVINA-COMEDIA-TA-WEB	Jo vedí, e encara que s’estrementís d’aquerò eth mèn còr, a un d’aqueri que s’auien tardat mès temps tà en.honsar-se, coma se passe damb es gargolhes, qu’ua quède dehòra dera aigua tant qu’era auta se cabusse; e Graffiacane qu’ère mès près d’eth, l’aganchèc pes peus limacosi de pega, e lo treiguec dehòra coma se siguesse ua lueira.
DIVINA-COMEDIA-TA-WEB	Jo sabia eth nòm de toti aqueri dimònis per çò d’auer-me-les aprenut quan les alistèc Malacoda.
DIVINA-COMEDIA-TA-WEB	Jo didí:
DIVINA-COMEDIA-TA-WEB	Jo neishí en regne de Navarra.
DIVINA-COMEDIA-TA-WEB	Era mia mair me metec ath servici d’un senhor: era que m’auie engendrat d’un pròdig, que s’esbaucèc ada eth madeish e degalhèc era sua fortuna.
DIVINA-COMEDIA-TA-WEB	Tebaldo, e me lancè a comerçar damb es sòns favors; crim que d’eth balhi compdes en aguest horn.
DIVINA-COMEDIA-TA-WEB	E Ciriatto, que li gessie de cada costat dera boca un aueranèr coma eth d’un sanglar, li hec sénter çò de ben qu’un d’eri herie.
DIVINA-COMEDIA-TA-WEB	Eth mèn Guida preguntèc:
DIVINA-COMEDIA-TA-WEB	Ad açò responec:
DIVINA-COMEDIA-TA-WEB	Vengui de separar-me d’un que siguec d’aquiu apròp.
DIVINA-COMEDIA-TA-WEB	E Libicocco: “Que ja auem auut massa paciéncia”, didec, e l’aganchèc deth braç damb eth sòn arpon, en tot arrincar-li d’un còp tot er auantbraç.
DIVINA-COMEDIA-TA-WEB	Draghighazzo volec tanben agarrar-lo des pès; mès eth sòn Decurion se virèc entà toti eri lançant-les ua guardada furiosa.
DIVINA-COMEDIA-TA-WEB	Quan s’aueren padegat un shinhau, eth mèn Guida non se tardèc a preguntar ad aqueth que se guardaue era sua herida:
DIVINA-COMEDIA-TA-WEB	E li responec:
DIVINA-COMEDIA-TA-WEB	Qu’ei eth frair Gomita, aqueth de Gallura, veire d’iniquitat, qu’auec en sòn poder as enemics deth sòn senhor, e hec per manèra que toti lo laudèssen.
DIVINA-COMEDIA-TA-WEB	Acceptèc eth sòn aur e les deishèc liures, segontes ditz eth madeish; e per çò des cargues, que non siguec un petit senon un gran prevaricador.
DIVINA-COMEDIA-TA-WEB	Damb eth parle soent Miquèu Zanche de Logodoro, e es sues lengües non se cansen jamès de parlar des causes de Cerdenha.
DIVINA-COMEDIA-TA-WEB	Ai de jo!
DIVINA-COMEDIA-TA-WEB	Guardatz ad aguest aute se com sarre es dents.
DIVINA-COMEDIA-TA-WEB	Encara parlaria mès, mès cranhi que se premanisque a gratar-me era tinha.
DIVINA-COMEDIA-TA-WEB	Se voletz veir o enténer a toscani e lombardi, comencèc a díder de seguit eth malerós pecador, harè que venguen.
DIVINA-COMEDIA-TA-WEB	Mès, qu’aguestes maudites garres se tenguen un shinhau desseparades, pr’amor de qué eri non cranhen es sues resvenges: jo, en tot sèir-me en aguest madeish lòc, per un que sò ne harè vier a sèt, en tot fiular coma acostumam quan un de nosati trè eth cap dehòra dera pega.
DIVINA-COMEDIA-TA-WEB	En enténer aguestes paraules, Gagnazzo, lheuèc eth muset botjant eth cap, e didec: “Guardatz era manèra maliciosa que s’a servit entà submergir- se!” Ad aquerò responec aqueth, qu’auie abondor d’estratagèmes: “De vertat que sò fòrça maliciós, quan expausi as mèns a màger torments!” Que non podec tier-se Alichino, e en contra de çò qu’auien dit es auti, responec: “Se te lances ena pega, non correrè ath galaup ath tòn darrèr, senon que tierè es mies ales entad aquerò.
DIVINA-COMEDIA-TA-WEB	Ò, tu, que lieges aquerò, ara veiràs un nau jòc!
DIVINA-COMEDIA-TA-WEB	Toti es dimònis se virèren entara penent opausada, e eth prumèr d’eri, aqueth que s’auie mostrat mès renitent.
DIVINA-COMEDIA-TA-WEB	Eth navarrés profitèc ben eth temps; fixèc es sòns pès en solèr, e en tot precipitar-se damb un solet saut, se metèc ar arrecès des males intencions d’aqueri.
DIVINA-COMEDIA-TA-WEB	Tristi se quedèren es dimònis dauant d’aguest ardit, mès fòrça mès eth que n’auec eth tòrt d’eth; per çò que se lancèc ath sòn darrèr cridant: “Ja te tengui” Mès de pòc li servic, pr’amor qu’es sues ales non poderen egalar en velocitat ar espant de Ciampolo: aguest se lancèc ena pega e aqueth cambièc era direccion deth sòn vòl, hènt-se a vier eth pièch entà naut.
DIVINA-COMEDIA-TA-WEB	Non de ua auta manèra se submergís, còp sec, eth lit quan eth falcon s’aprèsse, e aguest se remonte furiós e fatigat.
DIVINA-COMEDIA-TA-WEB	Calcabrina, irritat contra Lichino per aquera enganha, se metec a volar ath sòn darrèr, desirós de qué eth pecador s’escapèsse e auer, atau, un motiu de brega.
DIVINA-COMEDIA-TA-WEB	E quan auec despareishut eth prevaricador, virèc es sues garres contra eth sòn companh, e s’agarrèc ada eth sus eth madeish estanh.
DIVINA-COMEDIA-TA-WEB	Mès aguest, esparvèr adreit, usèc tanben es sues, e es dus queigueren ena pega borint.
DIVINA-COMEDIA-TA-WEB	Barbariccia, maucontent damb es auti, ne hec volar a quate des der aute costat, damb toti es sòns arpons, e baishant ath mès córrer entath lòc senhalat, esteneren es sòns ganchos as dus dimònis, qu’èren miei codudi ena superfícia d’aquera hòssa.
DIVINA-COMEDIA-TA-WEB	Nosati les deishèrem aquiu embolhadi d’aquera manèra.
DIVINA-COMEDIA-TA-WEB	Solets, en silenci e sense acompanhada, anàuem er un darrèr der aute, coma acostumen a anar es fraires menors.
DIVINA-COMEDIA-TA-WEB	Era peleja que venguíem de presenciar me hèc a vier ena memòria era fabula d’Esopo, qu’en era parlèc dera gargolha e dera bohèra; pr’amor qu’es paraules “mo” e “issa” 28 non son tan semblables coma aguesti dus hèts, se les condideram atentiuaments coma eth principi e era fin d’ambdús.
DIVINA-COMEDIA-TA-WEB	E coma qu’un pensament ven de seguit de un aute, d’aguest ne neishec un de nau, e doblèc eth mèn primitiu espant.
DIVINA-COMEDIA-TA-WEB	Jo pensaua atau: “Aguesti dimònis an estat enganhadi per tòrt nòste, e damb tant de mau e escarni, que me pensi que son plan ofensadi.
DIVINA-COMEDIA-TA-WEB	S’ara mauvestat s’ahig era ràbia, mos acaçaràn damb mès crudeutat qu’eth gosset que tie ara lèbe peth còth.” Ja sentia que se chinauen es mèns peus per çò deth temor, e guardaua entà darrèr atentiuaments, per çò que didí:
DIVINA-COMEDIA-TA-WEB	Mèstre, se non mos amagues as dus lèu lèu, cranhi as dimònis que vien ath nòste darrèr; e autant atau m’ac imagini, que ja me semble que les enteni.
DIVINA-COMEDIA-TA-WEB	Ad aquerò eth responec:
DIVINA-COMEDIA-TA-WEB	Se jo siguessa un miralh, non veiries en jo era tua imatge tant lèu coma veigui en tòn interior.
DIVINA-COMEDIA-TA-WEB	En aguest moment se crotzauen es tòns pensaments damb es mèns jos eth madeish ròstre e aspècte, de sòrta qu’è dedusit d’ambdús un solet conselh.
DIVINA-COMEDIA-TA-WEB	S’ei cèrt qu’eth penent dera nòsta dreta ei pro inclinat que mos permete baishar ena siesau hòssa, hugeram dera caça qu’imaginam.
DIVINA-COMEDIA-TA-WEB	A penes auie acabat de dider-me era sua pensada, quan vedí vier as dimònis damb es ales estenudes e plan près de nosati, en tot voler agarrar- mos.
DIVINA-COMEDIA-TA-WEB	Eth mèn Guida me cuelhec còp sec, coma ua mair que, desvelhada peth rambalh e vedent lúder es ahlames apròp d’era, cuelh ath sòn hilh e hug, tient mès compde d’eth que d’era madeisha, e non s’arture ne entà meter-se ua camisa.
DIVINA-COMEDIA-TA-WEB	De naut de tot dera cauçada s’esguitlèc d’esquia pera arribenta ròca, qu’un des sòns costats dividís era cincau dera siesau hòssa.
DIVINA-COMEDIA-TA-WEB	Mo e issa, que signi3que ara, en lombard.
DIVINA-COMEDIA-TA-WEB	A penes toquèren es sòns pès en solèr deth prigond abisme, quan es dimónis apareisheren ena ròca sus es nòsti caps: mès que ja non mos inspirauen temor; pr’amor qu’era nauta Providéncia que les auie assignat entà ministres dera cincau hòssa, les treiguec era facultat de vier mès luenh d’aquiu.
DIVINA-COMEDIA-TA-WEB	Baish trapèrem ues gents pintades, que virauen ar entorn damb pro lentor, ploroses e damb es ròstres fatigadi e abatudi.
DIVINA-COMEDIA-TA-WEB	Amiauen capes damb capuches calades sus es uelhs, ar estil des qu’amien es monges de Colonia.29 Aqueres capes èren daurades per dehòra, de manèra qu’enludernauen; mès per laguens èren totes de plom e tan pesantes, qu’es de Federic ath sòn costat semblauen de palha.30 Ò, mantèl fatigós per tota era eternitat!
DIVINA-COMEDIA-TA-WEB	Mos virèrem encara entara quèrra, e caminèrem damb aqueres amnes escotant es sòns tristi planhs.
DIVINA-COMEDIA-TA-WEB	Mès es ombres, rendudes per çò deth pes, caminauen tan doçaments, qu’a cada pas que dàuem cambiàuem de companh.
DIVINA-COMEDIA-TA-WEB	Jo li didí ath mèn Guida:
DIVINA-COMEDIA-TA-WEB	E un d’eri, que comprenec er idiòma toscan, exclamèc ath nòste darrèr:
DIVINA-COMEDIA-TA-WEB	De seguit eth mèn Guida se virèc e me didec:
DIVINA-COMEDIA-TA-WEB	Demora, e alentís eth tòn pas enquia egalar eth sòn.
DIVINA-COMEDIA-TA-WEB	Me posè, e vedí a dus d’aqueri, qu’enes sues guardades mostrauen gran desir d’èster damb jo; mès era sua carga e era estretesa deth camin les hègen tardar.
DIVINA-COMEDIA-TA-WEB	Quan se m’aueren amassat, me guardèren damb òrres uelhs e sense parlar-me: dempús se virèren er un entar aute dident-se: “Aguest que semble viu, per çò deth movement dera sua gòrja; mès se son mòrts, per quin privilègi non amien era nòsta pesada capa?” Dempús me dideren:
DIVINA-COMEDIA-TA-WEB	Ò, toscan, qu’as vengut ena casa des tristi ipocrites!
DIVINA-COMEDIA-TA-WEB	Se ditz que i auec en Colonia un abat tant ambiciós e insolent, que demanèc permís 29 ath Papa entà qu’es sòns monges podessen (er capes d’escarlata, cintes, esperons e estrius d’argent, daurat per dessús.
DIVINA-COMEDIA-TA-WEB	Aguesta demana desagradèc autant ath Pon(fex, que dispausèc que d’alavetz ençà er abat e es sòns monges tenguessen capes neres e mau hètes, e cintes e estrius de husta.
DIVINA-COMEDIA-TA-WEB	Les responí:
DIVINA-COMEDIA-TA-WEB	Neishí e creishí ena arriba deth polit Arno, ena grana ciutat, e sauvi eth còs qu’è auut tostemp.
DIVINA-COMEDIA-TA-WEB	Mès vosati, que, sivans veigui, què tan dolorós plòr gota a gota pes caròles, qui ètz, e quina pena patitz que tant se hèr veir?
DIVINA-COMEDIA-TA-WEB	Un d’eri me responec:
DIVINA-COMEDIA-TA-WEB	Malerós de jo!
DIVINA-COMEDIA-TA-WEB	Aguestes daurades capes son de plom e tan gròsses, qu’eth sòn pes mos hè panteishar coma cargades balances.
DIVINA-COMEDIA-TA-WEB	Que siguérem fraires Gaujosi31 e bolonhesi.
DIVINA-COMEDIA-TA-WEB	Jo me cridè Catalano e aguest Loderingo.
DIVINA-COMEDIA-TA-WEB	Era tua ciutat mos nomentèc magistrats, coma se sòl escuélher a un òme neutrau entà sauvar era patz e la sauvèrem tan ben coma se pòt veir encara apròp deth Gardingo.
DIVINA-COMEDIA-TA-WEB	Jo repliquè: “Ò, fraires!
DIVINA-COMEDIA-TA-WEB	Es vòsti maus…” Mès que non podí seguir, pr’amor que ne vedí a un en solèr crucificat en tres paus.
DIVINA-COMEDIA-TA-WEB	Tant lèu me vedec, se retortilhèc, en tot hèr agitar era sua barba damb era fòrça des sòns alends; e eth Fraire Catalano, qu’ac vedec, me didec:
DIVINA-COMEDIA-TA-WEB	Aguest que ves crucificat conselhèc as farisèus que les calie hèr a patir a un òme eth martiri peth pòble.
DIVINA-COMEDIA-TA-WEB	Qu’ei trauessat e despolhat sus eth camin, coma pòs veir; e li cau sénter çò que pese cadun des que passen.
DIVINA-COMEDIA-TA-WEB	Eth sòn suer ei condemnat ath madeish suplici en aguesta hòssa, atau coma es auti deth Conselh que siguec entàs judius encausa de tanti malastres.
DIVINA-COMEDIA-TA-WEB	Alavetz vedí a Virgili que contemplaue, estonat, ad aqueth qu’ère tan vilaments crudificat en etèrn despatriament.
DIVINA-COMEDIA-TA-WEB	Dempús se dirigic ath fraire en aguesti tèrmes:
DIVINA-COMEDIA-TA-WEB	Voleríetz dider-mos s’entara dreta i a quauqua dubertura que pogam gésser es dus, sense obligar as angels neri a que mos treiguen d’aguest abisme?
DIVINA-COMEDIA-TA-WEB	Aqueth responec:
DIVINA-COMEDIA-TA-WEB	Mès apròp de çò que te penses, se lhèue un malh que partís deth gran cercle e trauèsse totes es terribles hòsses; mès qu’ei talhat aguest malh e non se pòt contunhar sus eth.
DIVINA-COMEDIA-TA-WEB	Poiratz pujar pes roïnes que son ena part baisha dera sua pala e capèren eth hons.
DIVINA-COMEDIA-TA-WEB	Se les cridèc Gauden( (gaujosi) per çò dera vida licensiosa qu’amièren.
DIVINA-COMEDIA-TA-WEB	Eth mèn Guida s’estèc un moment damb eth cap clin e dempús didec:
DIVINA-COMEDIA-TA-WEB	Com mos a enganhat aqueth que claue es sòns arpons as pecadors!
DIVINA-COMEDIA-TA-WEB	E eth fraire repliquèc:
DIVINA-COMEDIA-TA-WEB	Alavetz eth mèn Guida s’aluenhèc ara prèssa damb eth ròstre emmaliciat; e en conseqüéncia, m’aluenhè jo tanben d’aqueres amnes que suportauen autant de pes, e seguí es tralhes des pès estimadi.
DIVINA-COMEDIA-TA-WEB	Ena epòca der an nau que modère eth solei era sua cabeladura jos er Aquari, e qu’en era ja es nets s’egalen damb es dies; quan era arrosada imite ena tèrra, encara que pendent pòc de temps, eth color dera sua blanca fraia, eth campanhard qu’a manca de ferratge, se lhèue, guarde, e en veir blanc eth camp se pataquege era cueisha, torne ena sua casa, e se planh de contunh coma eth malerós que non sap se qué hèr; mès, torne un aute còp a guardar, e recupère era esperança en veir qu’era tèrra a cambiat d’aspècte en pòques ores, cuelh eth sòn paishon e ges entà hèr a pèisher as sues oelhes: atau eth mèn Mèstre m’aumplic d’inquietud quan vedí tan trebolat eth sòn ròstre, e atau tanben apliquèc lèu remèdi ath mèn mau pr’amor qu’en arribar en esbauçat pònt, se virèc entà jo damb aqueth amable aspècte qu’auie quan lo vedí ath pè deth monte.
DIVINA-COMEDIA-TA-WEB	Dempús d’auer pensat ena determinacion que calie cuèlher, en tot contemplar abans suenhosaments es roïnes, dauric es braci, me cuelhec peth darrèr, coma aqueth que trabalhe, pensant tostemp ena labor qu’entamenarà de seguit, dera madeisha manèra, en tot lheuar-me sus eth pic d’ua ròca, ne contemplaue ua auta, dident:
DIVINA-COMEDIA-TA-WEB	Aqueth que non ère un camin a prepaus entàs qu’anauen damb capa; pr’amor qu’a penes podíem, Virgili tant agil, e jo sostengut per eth, pujar de pèira en pèira.
DIVINA-COMEDIA-TA-WEB	E se non auesse estat perque ena aquera encencha ère mès cuert eth camin qu’en cap aute lòc, sabi pas se qué l’aurie arribat ada eth, mès a jo m’aurie vençut era fatiga.
DIVINA-COMEDIA-TA-WEB	Mès coma Malebolge va tostemp baishant enquiara boca deth plan prigond potz, cada hòssa que se recor presènte ua espòna que se quilhe e ua auta que baishe.
DIVINA-COMEDIA-TA-WEB	Arribèrem, fin finau, en extrèm que se destaque era darrèra pèira.
DIVINA-COMEDIA-TA-WEB	Quan siguí sus era, de tau sòrta me mancaue er alend, que non podia mès; atau, donc, me seiguí tanlèu mos arturèrem.
DIVINA-COMEDIA-TA-WEB	Ara mos cau que secodisses era tua guitèra, me didec eth Mèstre; donques que non s’artenh era fama estirat en mofla pluma, ne caperat de vanes: e eth que sense glòria consumís era sua vida, dèishe ath sòn darrèr era madeisha tralha qu’eth hum en aire o era esgluma ena aigua.
DIVINA-COMEDIA-TA-WEB	Au, donc, lhèua-te; domina era fatiga damb era amna, que venç toti es obstacles tant que non s’avilís damb era pesantor deth còs.
DIVINA-COMEDIA-TA-WEB	Se me comprenes, t’an d’encoratjar es mies paraules.
DIVINA-COMEDIA-TA-WEB	Anem, que ja me senti fòrt e atrevit.
DIVINA-COMEDIA-TA-WEB	Comencèrem a caminar per esculh, qu’ère aspre, estret e escabrós, e mès penent qu’er anterior.
DIVINA-COMEDIA-TA-WEB	Qu’anaua parlant entà dissimular eth mèn flaquitge, quan entení ua votz que gessie de ua auta hòssa, en tot articular paraules ininteligibles.
DIVINA-COMEDIA-TA-WEB	Sabi pas se qué didec, a maugrat de trapar-me ena cima der arc que passe per aquiu.
DIVINA-COMEDIA-TA-WEB	Mès, eth que parlaue semblaue ahiscat pera ràbia.
DIVINA-COMEDIA-TA-WEB	Jo m’auia inclinat; mès es uelhs d’un viu non pòden distinguir eth hons a trauèrs d’aquera escurina; per çò que didí:
DIVINA-COMEDIA-TA-WEB	Mèstre, hè per arribar ena auta encencha, e baishem aguest mur, pr’amor que d’aciu estant non enteni ne compreni arren; que guardi entà baish e non veigui arren.
DIVINA-COMEDIA-TA-WEB	Baishèrem peth pònt des d’era nautada enquia a on s’amasse damb era ueitau espòna; e alavetz desnishè era hòssa, e vedí ua espaventosa massa de sèrps, de tan diuèrses espècies, qu’eth sòn rebrembe me gèle encara era sang.
DIVINA-COMEDIA-TA-WEB	Que dèishe era Libia de vantar-se damb es sons sables; que se produsís reptils, sèrps voladores e bèsties, sèrps verinoses e sèrps de dus caps, ne en era, ne en tota era Etiopia damb eth país qu’ei ath dessús deth mar Ròi, aueren jamès tantes ne tan nociues pestiléncies coma en aguest lòc.
DIVINA-COMEDIA-TA-WEB	A truaèrs d’aquera espaventosa e crudèu multitud de reptils corrien gents despolhades e espaurides, sense cap esperança de trapar refugi ne eliotròpi.32 Qu’auien es mans estacades ena esquia damb sèrps, que, formant nuds peth dessús, les calauen era coa e eth cap enes arnelhs.
DIVINA-COMEDIA-TA-WEB	E vaquí qu’un d’aqueri malerosi, qu’ère près de nosati, siguec nhacat per ua sèrp en punt qu’eth còth se junh as espatles; e en brèu temps que cau entà escríuer ua O e ua I, s’aluguèc, usclèc, e queiguec redusit a cendre.
DIVINA-COMEDIA-TA-WEB	Atau diden es grani sabents que morís eth Fenix, e renèish quan ei près deth sòn cincau sègle: non se neurís d’èrba ne de horment pendent era sua vida, senon d’amom e lèrmes d’encens, e eth sòn darrèr nin ei format per nard e mirra.
DIVINA-COMEDIA-TA-WEB	E coma aqueth que què e non sap se com, a impulsi deth dimòni que lo lance en solèr o de bèth accident costat peth sòn temperament malautís, quan se lhèue, se quede estonat dera crudèu angonia qu’a patit e alende en guardar ath sòn entorn, atau se lheuèc eth pecador dauant de nosati.
DIVINA-COMEDIA-TA-WEB	Ò, be n’ei de sevèra era justícia de Diu, que hè crebar era sua colèra per miei de taus còps!
DIVINA-COMEDIA-TA-WEB	Eth mèn Guida li preguntèc dempús se qui ère, eth li responec:
DIVINA-COMEDIA-TA-WEB	Jo queiguí hè pòc de temps, de Toscana estant, en aguest abisme.
DIVINA-COMEDIA-TA-WEB	Era vida sauvatge m’agradèc mès qu’era umana; siguí çò madeish qu’ua mula: Sò Vanni Fucci, eth bèstia, e Pistoia siguec eth men digne joc.
DIVINA-COMEDIA-TA-WEB	Alavetz li didí ath mèn Guida:
DIVINA-COMEDIA-TA-WEB	Eth pecador, que m’entenec, non s’amaguèc, senon que tachèc entà jo era sua atentiua guardada, e se caperèc eth ròstre pera tristor e era vergonha.
DIVINA-COMEDIA-TA-WEB	Dempús didec:
DIVINA-COMEDIA-TA-WEB	Senti mès que m’ages trapat ena misèria que me ves, que çò que sentí en veder-me privat dera vida; que non posqui remir-me a satisfèr es tues preguntes.
DIVINA-COMEDIA-TA-WEB	Sò negat aciu, pr’amor que panè ena sacristia es beròis ornaments, que d’aguest delicte siguec acusat un aute, faussaments.
DIVINA-COMEDIA-TA-WEB	Entà que non t’alègres dera mia desgràcia, se dilhèu arribes a gésser d’aguesti lòcs ombrius, para era aurelha ara mia anóncia, e escota: Prumèr de tot, Pistoia quedarà despoblada de neri; dempús Florencia renauirà es sòns abitants e era sua forma de govèrn; Mart harà gésser dera val de Magra un bugàs, qu’enrodat d’ombriues ombres e de tempèstes impetuoses e terribles, se desencadiarà sus eth camp Piceno; e aquiu, en tot estarnar-se de ressabuda era broma, anequelirà a toti es Blancs.
DIVINA-COMEDIA-TA-WEB	Que t’è dit aquerò pr’amor de qué te còste dolor.
DIVINA-COMEDIA-TA-WEB	En acabar aguestes paraules, eth panaire lheuèc es dues mans en tot hèr un gèst indecent e exclamant: “Tè, Diu, aquerò qu’ei entà tu”.
DIVINA-COMEDIA-TA-WEB	D’alavetz ençà siguí amic des sèrps; pr’amor qu’ua d’eres se l’entornegèc en còth coma dident: “Non voi que parles mès:” e ua auta s’agarrèc as sòns braci, en tot tier-les de tau manèra, que non l’ère possible ath condemnat hèr cap movement.
DIVINA-COMEDIA-TA-WEB	A, Pistoia, Pistoia!
DIVINA-COMEDIA-TA-WEB	Com non decidisses redusir-te tu madeisha en cendre, e deishar d’existir, donques qu’es tòns hilhs son pejors qu’es sòns pairs-sénhers?
DIVINA-COMEDIA-TA-WEB	En toti es cercles der escur Lunfèrn non è vist esperit tan supèrb dauant de Diu, exceptat aqueth que queiguec des murs de Tebas.
DIVINA-COMEDIA-TA-WEB	Eth panaire hugec sense díder ua soleta paraula mès.
DIVINA-COMEDIA-TA-WEB	Alavetz vedí a un Centaure plen de ràbia, qu’acodie cridant: “A on ei, a on ei eth supèrb?” Non creigui que contenguen es Marismes autants de reptils coma amiaue eth Centaure sus era sua gropa enquiath lòc que començaue era forma umana: sus era sua esquia, darrèr deth cogòt, descansaue un dragon damb es ales dubèrtes, qu’usclaue quan gessie ath sòn encontre.
DIVINA-COMEDIA-TA-WEB	Eth mèn Mèstre didec:
DIVINA-COMEDIA-TA-WEB	Aguest monstre ei Caco, eth qu’ath pè des ròques deth monte Aventino formèc mès d’un còp un lac de sang.
DIVINA-COMEDIA-TA-WEB	Que non va peth madeish camin qu’es sòns frairs, pr’amor que panèc fraudulosaments era gran vegada que peishie enes entorns deth lòc qu’auie escuelhut coma ostau: mès es sòns marridi hèts acabèren ara fin jos eth baston de Hercules, que se li fotèc vint còps damb eth, aqueth non arribèc a sénter ja eth dètzau.
DIVINA-COMEDIA-TA-WEB	Tant qu’atau parlaue Virgili, Caco despareishec, ath còp que s’apressauen tres esperits per dejós deth marge que mos trapàuem, causa que non avertírem ne eth mèn Guida ne jo, enquia que les entenérem cridar: “Qui ètz?” Cessèc alavetz era nòsta convèrsa e mos fixèrem solet en eri.
DIVINA-COMEDIA-TA-WEB	Jo non les coneishia; mès se passèc, coma se sòl passar quauqui còps, qu’er un auec besonh de cridar ar aute, en tot dider-li: “Cianfa, a on t’as metut?
DIVINA-COMEDIA-TA-WEB	E jo, damb era fin de qué siguesse atentiu eth mèn Guida, me botè eth dit deth nas enquiara barba.
DIVINA-COMEDIA-TA-WEB	Ara lector, se se te hè de mau hèr creir çò que te vau a díder, non serà estranh, pr’amor que jo qu’ac vedí, a penes m’ac creigui.
DIVINA-COMEDIA-TA-WEB	Mentre contemplaua ad aqueri esperits, se lancèc ua sèrp damb sies pautes sus un d’eri, agarrant-lo complètaments.
DIVINA-COMEDIA-TA-WEB	En tot esténer de seguit es sues pautes deth darrèr sus es sues cueishes, li passèc era coa entre es dues, e l’ac mantenguec sarrada contra es arnelhs.
DIVINA-COMEDIA-TA-WEB	Jamès s’agarrèc tan fòrtaments era gèdra ar arbe, coma era orribla fèra adaptèc es sòns membres as deth colpable: dempús era ua e er aute se confoneren coma se siguessen de blanca cera, e barregèren tan ben es sòns colors, que degun d’eri semblaue ja çò qu’auie estat abantes.
DIVINA-COMEDIA-TA-WEB	Atau, damb eth lardor deth huec s’esparg sus eth papèr un color escur, que non ei nere, e ça que la, dèishe d’èster blanc.
DIVINA-COMEDIA-TA-WEB	Es auti dus condemnadi lo guardauen exclamant cadun: “Ai, Angel,33 com càmbies!
DIVINA-COMEDIA-TA-WEB	Que non ès ja ne un ne dus” Es dus caps s’auien convertit en un, e semblauen dues figures barrejades en un solet ròstre, quedant en eth confonudes es dues.
DIVINA-COMEDIA-TA-WEB	Des quate braci se’n heren dus: es cueishes e es cames, eth vrente e eth tronc se convertiren en membres jamès visti.
DIVINA-COMEDIA-TA-WEB	Quedèc esfaçat eth sòn primitiu aspècte: aquera imatge transformada se retiraue as dues e a deguna des anteriors; e en tau estat, s’aluenhaue a passi lents.
DIVINA-COMEDIA-TA-WEB	Coma eth ludèrt, que jos eth lardor des dies caniculars, quan càmbie de matarràs, semble un pericle trauessant eth camin, atau semblaue, en tot dirigir-se entath vrente des auti dus esperits, ua petita sèrp irritada, livida e nera coma un gran de pebe.
DIVINA-COMEDIA-TA-WEB	Hissèc a un d’eri en aquera part deth còs per a on mos alimentam abans de nèisher, e dempús queiguec as sòns pès quedant estirada.
DIVINA-COMEDIA-TA-WEB	Eth herit la guardèc sense díder arren; e s’estèc quiet, de pès e badalhant, coma se l’auesse cuelhut era sòn o era fèbre.
DIVINA-COMEDIA-TA-WEB	Eth e era sèrp se guardauen, e er un pera herida e era auta pera boca lançauen un dens hum qu’arribaue a confoner-se.
DIVINA-COMEDIA-TA-WEB	Que care Lucano en referir es misèries de Sabello e de Nasidio, e qu’escote atentiuaments çò que descriui aciu: que care Ovidi en ocupar-se de Cadmo e Aretusa; pr’amor que, s’en sòn poèma, convertic ad aqueth en sèrp e ad aguest en hònt, non l’envegi.
DIVINA-COMEDIA-TA-WEB	Ovidi non transformèc jamès dues natures cara a cara, de tau manèra qu’es sues formes cambièssen tanben de materia.
DIVINA-COMEDIA-TA-WEB	Er òme e era sèrp se corresponeren de tau sòrta, que quan aguesta dauric era sua coa en forma de horcalh, eth herit junhec es sòns dus pès.
DIVINA-COMEDIA-TA-WEB	Es cames e es cueishes d’aguest se sarrèren tant, qu’en pòc temps non quedèc tralhes dera sua naturau separacion.
DIVINA-COMEDIA-TA-WEB	Era coa henuda dera sèrp cuelhie era figura que despareishie en òme, e era sua pèth se hège blanca, ath còp que dura era d’aqueth.
DIVINA-COMEDIA-TA-WEB	Agnolo Bruneleschi, Woren(n.
DIVINA-COMEDIA-TA-WEB	Es pautes deth darrèr d’aquera, retortilhant-se, formauen eth membre qu’es òmes amaguen, e eth deth miserable se dividic en dues pautes.
DIVINA-COMEDIA-TA-WEB	Tant qu’er hum daue eth color dera sèrp ar òme e vicevèrsa, e hège gésser en aquera eth peu que treiguie ad aguest, er un, ei a díder, era fèra transformada en òme, se lheuèc, e queiguec er aute; mès sense deishar de calar-se guardades herotges, que dauant d’eres cadun d’eri cambiaue de ròstre.
DIVINA-COMEDIA-TA-WEB	Eth qu’ère de pès l’arropic enquias possi, e dera carn sobrèra se li formèren es aurelhes enes sòns lises caròles.
DIVINA-COMEDIA-TA-WEB	Era part deth muset dera sèrp que non se repleguèc en cap, quedèc dehòra formant eth nas deth ròstre uman, e holèc convenentaments, ath còp, es pòts.
DIVINA-COMEDIA-TA-WEB	Eth qu’ère en solèr estenec era sua boca entà dauant, e hec a entrar es sues aurelhes en cap, coma eth cargòlh hè damb es sues còrnes; e era lengua, qu’ère abans junhuda e prèsta a parlar, se henec, ath còp que se junhie era lengua henuda dera sèrp, deishant de lançar hum.
DIVINA-COMEDIA-TA-WEB	Era amna que s’auie convertit en sèrp hugec fiulant pera hòssa; e er aute, parlant ath sòn darrèr, l’escopie.
DIVINA-COMEDIA-TA-WEB	Li virèc dempús es sues nauèth formades espatles, e didec ar aute condemnat: “Voi que Buoso s’arrossègue per aguest camin coma ac è hèt jo.” De tau sòrta vedí jo, ena setau hòssa, cambiar-se e metamorfosar- se dues natures; e s’eth mèn lengatge non ei florit, que me servisque de desencusa era nauetat deth cas.
DIVINA-COMEDIA-TA-WEB	Entà màger claretat, notatz que Dante vedec prumèr a tres esperits: Agnolo 34 Brunelleschi, Buoso Dona( e Puccio Sciancato.
DIVINA-COMEDIA-TA-WEB	Dempús vie Cianfa en forma de sèrp damb sies pautes, se lance sus Brunelleschi, e es dus se conver(ssen en un solet monstre, que se’n va tot doç.
DIVINA-COMEDIA-TA-WEB	Arribe dempús, en forma de livida e nera sèrp, Guercio Cavalcante: hisse a Buoso, lo transforme en sèrp e eth se torne òme: Buoso ges 3ulant.
DIVINA-COMEDIA-TA-WEB	Queden solets en scèna Puccio Sciancato, que non a pa(t cap transformacion, e “aqueth que plore Gaville”, ei a díder, Guercio Cavalcante.
DIVINA-COMEDIA-TA-WEB	Alegra-te, Florencia, pr’amor qu’ès tan grana, qu’eth tòn nòm vòle per mar e tèrra, e ei famós en tot Lunfèrn.
DIVINA-COMEDIA-TA-WEB	Entre es panaires è trapat cinc des tòns nòbles ciutadans; açò m’avergonhe, e a tu non t’aunore guaire.
DIVINA-COMEDIA-TA-WEB	Mès, s’ei vertat aquerò que se sónie a punta de dia, en pòc de temps coneisheràs çò que contra tu desiren, non ja d’auti pòbles, senon Prato: e s’aguest mau s’auesse ja complit, que non serie prematur.
DIVINA-COMEDIA-TA-WEB	Pro venguesse aué çò que s’a de passar, pr’amor que coma mès vielh serè mès m’entristirà!
DIVINA-COMEDIA-TA-WEB	Partírem; e pes madeishi gradons des ròques que mos auien servit entà baishar, pugèc eth mèn Guida, tirassant de jo.
DIVINA-COMEDIA-TA-WEB	En tot seguir era rota solitària a trauèrs des tucs e ròques d’esculh, non ère possible botjar un pè sense era ajuda dera man.
DIVINA-COMEDIA-TA-WEB	Alavetz m’aclapè, coma m’aclapi ara, quan pensi en aquerò que vedí; e freni eth mèn esperit mès de çò qu’acostumi, non sigue qu’aventure tant que dèishe de guidar-lo era vertut; pr’amor que, s’era mia bona estela o ua auta influéncia milhor m’a autrejat bèth engenh, non voi envejar-lo-me jo madeish.
DIVINA-COMEDIA-TA-WEB	Atau coma ena sason qu’aqueth qu’illumine eth mon mos amague mens eth sòn ròstre, eth campanhard, que repause en ticolet ara ora qu’eth mosquit remplace ara mosca, ve pera val es ludèrnes que corren peth lòc a on verenhe e laure, atau tanben vedí lúder infinites ahlames ena ueitau hòssa, tanlèu siguí en punt d’a on se distinguie eth sòn hons.
DIVINA-COMEDIA-TA-WEB	E coma aqueth qu’ajudèren es ossi ena sua resvenja35 vedec partir er car d’Elies, quan es shivaus pujauen drets entath cèu, de sòrta qu’en non poder es sòns uelhs seguir-lo, sonque distinguien ua ahlama leugèra que se quilhaue coma ua fèbla broma, atau tanben notè jo que s’agitauen aqueres ena dubertura dera hòssa, embarrant cadua a un pecador, mès sense deishar veir çò qu’amagauen.
DIVINA-COMEDIA-TA-WEB	Jo èra sus eth pònt, tan calat ena contemplacion d’aqueth espectacle, que, se non m’auessa agarrat en un tròç de ròca, auria queigut sense èster empossat.
DIVINA-COMEDIA-TA-WEB	Eth mèn Guida, que me vedec tant atentiu, me didec:
DIVINA-COMEDIA-TA-WEB	Ò, Mèstre!, responí; es tues paraules an hèt que m’assegura de çò que veigui; mès que ja ac auia pensat atau e t’ac volia díder.
DIVINA-COMEDIA-TA-WEB	Mès ditz-me: qui i a en aquera ahlama que se dividís ena sua part superiora, e que semble gésser deth lenhièr a on sigueren botadi Eteocles e eth sòn frair?
DIVINA-COMEDIA-TA-WEB	Me responec:
DIVINA-COMEDIA-TA-WEB	Aquiu laguens son torturadi Ulises e Diomedes: amassa patissen aciu un madeish castig, dera madeisha manèra qu’amassa s’autregèren ara ira.
DIVINA-COMEDIA-TA-WEB	En aguesta ahlama se plore tanben era enganha deth shivau de husta, que siguec era pòrta per a on gessec era nòbla raça des romans.
DIVINA-COMEDIA-TA-WEB	Se plore tanben er arfici que per eth Deidamia, encara dempús de mòrta, se planh d’Aquiles, e se patís, ath delà, eth castig peth panatòri de Paladion.
DIVINA-COMEDIA-TA-WEB	S’ei que pòden parlar ath miei des ahlames, didí jo, Mèstre, te demani e te supliqui, e Diu volgue qu’era mia suplica valgue per mil, que me permetes demorar qu’aguesta ahlama dividida arribe enquia aciu: guarda se com, arrossegat peth mèn desir, me lanci de cap ada era.
DIVINA-COMEDIA-TA-WEB	Ad açò me responec:
DIVINA-COMEDIA-TA-WEB	Era tua suplica ei digna de laudança, e jo la cuelhi; mès, hè qu’era tua lengua se tengue e dèisha-me parlar a jo; pr’amor que compreni çò que vòs, e dilhèu eri, en èster grècs, se desdenharien de responer-te.
DIVINA-COMEDIA-TA-WEB	Ò, vosati, qu’ètz dus en un madeish huec!
DIVINA-COMEDIA-TA-WEB	S’è meritat era vòsta gràcia pendent era mia vida, s’è meritat de vosati pòc o molt, quan escriuí eth mèn gran poèma en mon, non vos aluenhetz; mèsalèu que me digue un de vosati a on anèc a morir, possat peth sòn valor.
DIVINA-COMEDIA-TA-WEB	Era punta mès nauta dera anciana ahlama comencèc a oscillar murmurant coma aquera qu’agite eth vent; dempús, dirigint eth sòn extrèm entà un e un aute costat, comencèc a lançar quauqui sons coma se siguesse ua lengua que parlaue, e didec:
DIVINA-COMEDIA-TA-WEB	Que vedí es dues còstes, per un costat enquia Espanha e per aute enquia Marròc, e era ièrla des Sardos e es autes que banhe aqueth mar.
DIVINA-COMEDIA-TA-WEB	Es mèns companhs e jo mos auíem hèt vielhs e pesadi quan arribèrem ena estreta gòrja a on plantèc Hercules es dues colomnes pr’amor que cap òme passèsse mès endauant.
DIVINA-COMEDIA-TA-WEB	Deishè Sevilla ara mia dreta coma auia deishat ja a Ceuta ena mia quèrra.
DIVINA-COMEDIA-TA-WEB	Pensatz ena vòsta origina; vosati non auetz neishut entà víuer coma sauvatges, senon entà arténher era vertut e era sciéncia.” Damb aguesta braca arenga balhè as mèns companhs tau desir de seguir eth viatge, qu’a penes les auria pogut arturar dempús.
DIVINA-COMEDIA-TA-WEB	E virant era popa entà Orient, des nòsti rems hérem ales entà seguir tant asenat viatge, en tot inclinar-mos tostemp entara quèrra.
DIVINA-COMEDIA-TA-WEB	Era net vedie ja lúder totes es esteles der aute pòl, e ère eth nòste tan baish qu’a penes semblaue gésser dera superfíca des aigües.
DIVINA-COMEDIA-TA-WEB	Cinc còps s’auie alugat e d’auti tants amortat era lum dera lua dès qu’entrèrem en aqueth gran mar, quan apareishec ua montanha escura per çò dera distància, que me semblèc era mès nauta de guaires auíem vist enquia alavetz.
DIVINA-COMEDIA-TA-WEB	Mos costèc alegria, mès eth nòste gòi se cambièc lèu lèu en plors; pr’amor que d’aquera tèrra se quilhèc un remolin que tumèc contra era proa deth nòste vaishèth: tres còps lo hec virar amassa damb es crespades ondades e ath quatau lheuèc era popa e submergic era proa coma li semblèc ar Aute, enquia qu’eth mar tornèc a amassar-se sus nosati.
DIVINA-COMEDIA-TA-WEB	S’auie quedat dreta e immobila era ahlama entà non díder arren mès, e ja s’anaue aluenhant de nosati, damb eth permís deth doç poèta, quan ua auta que seguie darrèr mos hec a virar es uelhs entara sua punta per çò deth contunh rumor que gessie d’era.
DIVINA-COMEDIA-TA-WEB	Coma eth taure de Sicilia que, en tot lançar coma prumèr bram eth plor deth que l’auie trabalhat damb era sua lima (causa que siguec justa), bramaue damb es votzes des torturadi en eth, de tau sòrta que, a maugrat d’èster bastit en bronze, semblaue reauments depassat de color, atau tanben es paraules planhoses der esperit contengut ena ahlama, non trapant en tota era sua extension dubertura per a on gésser, se convertien en lengatge deth huec, mès quan artenheren arribar ena punta, en tot comunicar-li ad aguesta eth movement qu’era lengua les auie balhat en passar, entenérem díder:
DIVINA-COMEDIA-TA-WEB	Ò, tu, ath que me dirigisqui, e que hè pòc parlaues en lombard, dident: “Vè-te’n, ja non t’entretengui mès!” Encara que jo aja arribat tard, non te sàpie degrèu de parlar damb jo; donques qu’a jo non me’n sap, a maugrat de qué sò en tot usclar.36 Se vies de quèir en aguest mon tenebrós dès era doça tèrra latina, a on è cometut totes es mies fautes, ditz-me s’es romanons son en patz o en guèrra; pr’amor que siguí des montanhes que se quilhen entre Urbino e era joata que d’era se destaque eth Tiber.
DIVINA-COMEDIA-TA-WEB	Parla tu, aguest qu’ei latin.
DIVINA-COMEDIA-TA-WEB	E jo, qu’auia era responsa premanida, comencè a parlar-li sense demora:
DIVINA-COMEDIA-TA-WEB	Ò, amna, que t’amagues aciu baish!
DIVINA-COMEDIA-TA-WEB	Era tua Romania non ei ne siguec jamès sense guèrra en còr des sòns tirans; mès en vier non è deishat cap guèrra declarada: Ravena qu’està coma hè fòrça ans, era agla de Polenta nide aquiu, e curbís encara a Cervia damb es sues ales.
DIVINA-COMEDIA-TA-WEB	Era tèrra que tenguec tan longa pròva, e contie sagnosi molons de cadavres francesi, se trape en poder des garres verdes; e eth mastin vielh e eth joen Verrucchio, que tant de mau costèren a Montanha, contunhen tacant de sang es sòns dents a on acostumen.
DIVINA-COMEDIA-TA-WEB	Aguest esperit ei eth comde Guido de Montefeltro.
DIVINA-COMEDIA-TA-WEB	Ara te prègui que me digues se qui ès: non sigues mès dur de çò que n’an estat d’auti; atau posque durar eth tòn nòm en mon etèrnaments.
DIVINA-COMEDIA-TA-WEB	Se jo credessa que dirigisqui era mia responsa a ua persona que li cau tornar en mon, aguesta ahlama deisharie d’agitar-se; mès, coma que degun a pogut gésser jamès d’aguesta prigondor, s’ei cèrt çò qu’è entenut, te responerè sense crànher era infàmia.
DIVINA-COMEDIA-TA-WEB	Jo siguí òme de guèrra e dempús franciscan, en creir que damb abit expiaria es mies fautes; e era mia credença aurie auut cèrtaments efècte, s’eth gran Sacerdòt, que li desiri tot eth mau, non m’auesse hèt cométer es mies prumères fautes.
DIVINA-COMEDIA-TA-WEB	Voi que tu sàpies se com e se per qué.
DIVINA-COMEDIA-TA-WEB	Tant que sauvè era forma de carn e uas qu’era mia mair me balhèc, es mies accions non sigueren de leon, senon de vop.
DIVINA-COMEDIA-TA-WEB	Jo coneishí tota sòrta d’astúcies, toti es params, e les practiquè tan ben, qu’era sua fama ressonèc enquiath darrèr confinh deth mon.
DIVINA-COMEDIA-TA-WEB	Quan me vedí apròp dera edat que cadun li calerie cargar es veles e recuélher es còrdes, çò qu’abantes m’agradaue me desengustèc alavetz; e empenaït, cohessè es mies culpes, en tot retirar-me en claustre.
DIVINA-COMEDIA-TA-WEB	Alavetz, ai malerós de jo!, me podí auer sauvat: mès eth prince des naui farisèus ère en guèrra près de Letran (e non damb es sarraïns ne damb es judius, donques que toti es sòns enemics èren cristians, e degun d’eri auie vengut a conquistar Acre, ne a comerçar ena tèrra deth Sultan): non tenguec en compde era sua dignitat suprèma ne es sagrades ordres de qué ère investit, ne vedec en jo aqueth cordon que solie aflaquir as que l’amiauen; senon que, atau coma Constantin cridèc a Silvestre en monte Soracto, pr’amor de qué li guarisse era lepra, atau tanben me cridèc aqueth, pr’amor que li guarissa era sua orgulhosa fèbre: me demanèc conselh, e jo me carè, pr’amor qu’es sues paraules me semblèren es d’un òme embriac.
DIVINA-COMEDIA-TA-WEB	Dempús higec: “Non te cau pòur: t’absòlvi per auança; mès, m’as de díder com poirè esbauçar es murs de Preneste.
DIVINA-COMEDIA-TA-WEB	Que non ei possible absòlver ad aqueth que non se n’empenaís, coma tanpòc ei possible empenaïr-se e estimar eth pecat ath còp, pr’amor qu’era contradiccion non ac consentís.” Ai de jo, malerós!
DIVINA-COMEDIA-TA-WEB	Com m’espaurí quan m’agarrèc, dident: “Dilhèu non te pensaues qu’èra jo tan logic!” M’amièc entà Minos, eth quau se sarrèc ueit còps era coa ar entorn deth sòn dur còs, e en tot mossegar-la-se damb ràbia, didec: “Aguest li cau èster entre es colpables qu’amague eth huec.” Vaquí se per qué sò sepultat a on me ves, e per qué panteishi en amiar aguest vestit.
DIVINA-COMEDIA-TA-WEB	Quan auec acabat de parlar, s’aluenhèc era planhosa ahlama, retortilhant e agitant era sua agudenta punta.
DIVINA-COMEDIA-TA-WEB	Eth mèn Guida e jo seguírem entà dauant, a trauèrs der esculh, enquia arribar en aute arc que curbís eth fossat a on se castigue as que carguèren era sua consciéncia introdusint era discòrdia.
DIVINA-COMEDIA-TA-WEB	Qui poirie jamès, enquia e tot damb paraules sense mesura, encara qu’ac sagèsse duièrsi còps, descríuer tota era sang e es herides que vedí alavetz?
DIVINA-COMEDIA-TA-WEB	Que non existís, plan, cap lengua que posque exprimir, ne cap enteniment que posque retier, çò qu’a penes cap ena imaginacion.
DIVINA-COMEDIA-TA-WEB	Se podesse arremassar-se tota era gent que vessèc era sua sang ena malerosa tèrra dera Pulla, quan combatèren es romans pendent aquera prolongada guèrra qu’en era se recuelhec tan gran butin d’anèths, coma referís Tito Livio e non s’enganhe, que damb era patic tan duri còps per çò de contrastar a Roberto Guiscardo, e damb aquera qu’es sòns uassi se recuelhen encara, autant en Ceperano, a on cada abitant siguec un traïdor, coma en Tagliacozzo, a on eth vielh Allard vencec sense armes, e siguesse possible que toti es combatents mentadi mostrèssen es sòns membres trincats e trauessats, ne tansevolh atau aurie ua idia der aspècte orrible que presentaue era nauau hòssa.
DIVINA-COMEDIA-TA-WEB	Ua tina qu’age perdut es dogues deth hons non se uede autant coma un esperit que vedí henut dera barba enquiara part inferiora deth vrente; es sòns instestins li penjauen pes cames: se vedie eth còr en movement e eth trist sac a on se convertís en excrement tot çò que se minge.
DIVINA-COMEDIA-TA-WEB	Tant que lo contemplaua atentiuaments, me guardèc, damb es mans se dauric eth pièch, dident:
DIVINA-COMEDIA-TA-WEB	Guarda se com m’esbocini: guarda guaire estropiat està Mahoma.
DIVINA-COMEDIA-TA-WEB	Aquiu que va, ath mèn dauant, plorant, damb eth cap dubèrt dès eth crani enquiara barba, e toti es que ves aquiu, viueren; mès, per çò d’auer escampilhat er escandal e eth cisma ena tèrra, son henudi dera madeisha manèra.
DIVINA-COMEDIA-TA-WEB	Darrèr de nosati vie un diable que mos herís crudèuments, en tot hèr talhs damb era sua ahilada espada a guairi artenh entre aguesta multitud de pecadors, dempús qu’ajam hèt un torn per aguesta lamentabla hòssa; pr’amor qu’es nòstes herides se tanquen abans que mos tornem a trapar damb aqueth dimòni.
DIVINA-COMEDIA-TA-WEB	Mès tu, qu’oishines de naut estant der esculh, dilhèu entà demorar era tua marcha entath suplici que t’age estat impausat pes tues colpes, se qui ès?
DIVINA-COMEDIA-TA-WEB	Ne era mòrt l’a artenhut encara ne l’amien aciu es sues colpes entà que sigue tormentat, exclamèc eth mèn Mestre, senon qu’a vengut pr’amor de conéisher toti es suplicis.
DIVINA-COMEDIA-TA-WEB	En enténer aguestes paraules, mès de cent condemnadi s’arturèren ena hòsa pr’amor de contemplar-me, en tot hèr-les desbrembar eth sòn estonament eth martiri que patien.
DIVINA-COMEDIA-TA-WEB	Plan, donc, tu que dilhèu en pòc de temps tornaràs a veir eth solei, ditz-li a frai Dolcino que, se non vò amassar-se damb jo aciu lèu lèu, li cau aprovedir-se de viures e non deishar-se enrodar pera nhèu; donques que sense era hame e sense era nhèu, li serà de mau hèr ath novarès de vencer- lo.
DIVINA-COMEDIA-TA-WEB	Un aute, qu’auie era gòrja trauessada, eth nas talhat enquias celhes, e sonque ua aurelha, se quedèc en tot guardar-me, estonat, damb es auti esperits, e badant era boca abans qu’eri, exterioraments tacada de sang perot, didec:
DIVINA-COMEDIA-TA-WEB	Ò!, tu a qui non condemne cap colpa, e a qui ja vedí aquiu naut, ena tèrra latina, s’ei que non m’enganhe ua grana retirada!, bremba-te’n de Pèir de Medicina, s’artenhes veir de nauèth era beròia planhèra que baishe de Vercelli entà Marcabo; e hètz-les a saber as dus mielhors de Fano, a mossur Guido e Angiolello, que s’era prevision non ei aciu vana, seràn lançadi dehòra deth sòn vaishèth e estofadi près dera Catolica per çò dera traïson d’un tiran desleiau.
DIVINA-COMEDIA-TA-WEB	Dera ièrla de Chipre enquiara de Malhòrca non aurà vist jamès Neptun ua felonia tan grana, amiada a tèrme per pirates, ne per cosaris grècs.
DIVINA-COMEDIA-TA-WEB	Aqueth traïdor, que ve solet per un uelh, e que govèrne eth país qu’un non aurie volgut veir un que s’està aciu damb jo, les convidarà a parlamentar damb eth e dempús harà per manèra que non les calgue conjurar damb es sòns vòts e oracions eth vent de Forcara.
DIVINA-COMEDIA-TA-WEB	Jo li didí:
DIVINA-COMEDIA-TA-WEB	Aciu que l’as; mès que non parle.
DIVINA-COMEDIA-TA-WEB	Qu’ère aqueth que, despatriat de Roma, estofèc eth dobte en còr de Cesar, en tot afirmar qu’aqueth qu’ei premanit, se damnatge en ajornar era realizacion d’ua accion.
DIVINA-COMEDIA-TA-WEB	Ò!, guaire acovardat me semblaue, damb era sua lengua talhada ena gòrja, aqueth Curion, que tant audaç siguec entà parlar!
DIVINA-COMEDIA-TA-WEB	Bremba-te’n tanben de Mosca, que didec, malerós!
DIVINA-COMEDIA-TA-WEB	Paraules que sigueren era origina des discòrdies civiles des toscans.
DIVINA-COMEDIA-TA-WEB	E dera mòrt dera tua raça!, exclamè jo.
DIVINA-COMEDIA-TA-WEB	Seguí examinant era banda infernau, e vedí causes que non gausaria referir sense ua auta pròva, se non siguesse pera seguretat dera mia consciéncia; aguesta brava companha, que fidada ena sua puretat, fortifique autant eth còr der òme: vedí, plan que òc, encara me semble qu’ac veigui, un còs sense cap, caminant coma es auti que formauen aquera trista vegada: agarrada pes peus, plendengues a manèra de lantèrnes, amiaue en ua man eth sòn cap talhat, eth quau mos guardaue exclamant: “Ai de jo!” Se servie d’eth madeish coma d’ua lampa, e èren dus en un e un en dus: Se com pòt èster aquerò, sonque ac sap Aqueth que mos govèrne.
DIVINA-COMEDIA-TA-WEB	Quan arribèc ath pè deth pònt, quilhèc entà naut eth sòn braç damb eth cap, pr’amor d’apressar- mos mès es sues paraules, que sigueren aguestes:
DIVINA-COMEDIA-TA-WEB	Guarda eth mèn torment crudèu, tu que, ara qu’ès viu, contemples as mòrts: guarda se ne pòt auer bèth un tan gran coma aguest.
DIVINA-COMEDIA-TA-WEB	E entà que posques dar notícies mies, te cau saber que jo sò Bertran de Born, aqueth qu’autregèc tan maus conselhs ath joen rei.
DIVINA-COMEDIA-TA-WEB	Jo armè ath pair e ath hilh er un contra er aute: que non hec mès Aquitofel damb es sues pervèrses instigacions a David e a Absalon.
DIVINA-COMEDIA-TA-WEB	Per çò d’auer dividit a persones tan junhudes, ai de jo!, eth mèn cap, separat deth sòn començament, que rèste embarrar en aguest tronc: atau s’obsèrve damb jo era pena deth talion.
DIVINA-COMEDIA-TA-WEB	Er espectacle d’aquera multitud de reprovadi e des sues diuèrses herides, de tau sòrta aumplie de lèrmes es mèns uelhs, qu’auria desirat posar-me entà plorar.
DIVINA-COMEDIA-TA-WEB	Mès Virgili me didec:
DIVINA-COMEDIA-TA-WEB	Qué guardes ara?
DIVINA-COMEDIA-TA-WEB	Per qué era tua vista s’entèste a contemplar aciu baish aguestes ombres tristes e mutilades?
DIVINA-COMEDIA-TA-WEB	Tu que non as hèt aquerò enes autes hòsses: se cres poder compdar aguestes amnes, pensa qu’era hòssa a vint-e-dues miles de circonferéncia.
DIVINA-COMEDIA-TA-WEB	Era lua qu’ei dejà dejós de nosati: eth temps que se mos a autrejat ei plan cuert, e encara mos rèste mès de çò qu’as vist.
DIVINA-COMEDIA-TA-WEB	S’auesses considerat atentiuaments, li responí, era causa que m’obligaue a guardar, dilhèu auries permetut que m’arturèssa aciu un shinhau.
DIVINA-COMEDIA-TA-WEB	Laguens d’ua tuta a on auia es uelhs tan fixi, me pensi que i auie un esperit dera mia familha, plorant eth delicte que se castigue aquiu damb tan grèus penes.
DIVINA-COMEDIA-TA-WEB	Alavetz me contestèc eth Mèstre:
DIVINA-COMEDIA-TA-WEB	Que non s’ocupe ja mès eth tòn pensament ena sòrt d’aguest esperit; pensa en ua auta causa, e que se quède eth a on ei.
DIVINA-COMEDIA-TA-WEB	Que l’è vist ath pè deth pònt senhalar-te e menaçar-te airosaments damb eth dit, e entení que lo cridauen Geri deth Bello; mès tu qu’ères tan distrèt damb aqueth que governèc Altaforte, que coma que non gaurdères entà on ère eth, se n’anèc.
DIVINA-COMEDIA-TA-WEB	Ò, eth mèn Guida!, didí jo.
DIVINA-COMEDIA-TA-WEB	Era sua mòrt violenta, qu’encara non a estat resvenjada per degun de nosati, participants dera aufensa, l’a indignat: vaquí se per qué sivans me pensi, se n’a anat sense parlar-me; e aquerò ei causa de qué m’inspire mès pietat.
DIVINA-COMEDIA-TA-WEB	Atau seguírem parlant enquiath prumèr punt deth malh, d’a on se distinguirie era auta hòssa enquiath hons, s’auesse en era mès claror.
DIVINA-COMEDIA-TA-WEB	S’entre es mesi de junhsèga e seteme es espitaus dera Valdichiana e es malauts des Marismes e de Cerdenha siguessen amassadi en ua soleta hòssa, aguest apilerament formarie un espectacle tan dolorós coma eth que vedí en aquera, que d’era s’exalaue era madeisha pestiléncia qu’era que exalen es membres gangrenadi.
DIVINA-COMEDIA-TA-WEB	Baishèrem entara quèrra pera darrèra arriba deth long malh, e alavetz podí distinguir mielhor era prigondor d’aqueth abisme, a on era inefabla Justícia, ministre der Altissim, castigue as falsaris qu’anòte en sòn registre.
DIVINA-COMEDIA-TA-WEB	Non me pensi que costèsse màger tristor veir malaut eth pòble sancer d’Egina, quan se contaminèc autant d’aire, que periren toti es animaus enquia e tot eth miserable vèrme, en tot auer gessut dempús es abitants d’aquera ièrla dera raça des hormigues, segontes asseguren es poètes, coma costaue eth veir as esperits aflaquir-se en tristi molons per aquera escura val.
DIVINA-COMEDIA-TA-WEB	Es uns jadien estiradi sus eth vrente, es auti d’esquia es uns as auti; e quauqu’un caminaue arrossegant-se peth trist camin.
DIVINA-COMEDIA-TA-WEB	Anàuem caminant pas a pas sense badar boca, guardant e escotant as malauts, que non podien sostier es sòns còssi.
DIVINA-COMEDIA-TA-WEB	Ne vedí a dus d’eri seigudi e emparadi er un contra er aute, tau que s’emparen es teules entà coder-les, e plei de nafres deth cap enquias pès.
DIVINA-COMEDIA-TA-WEB	Jamès è vist a cap sirvent, ath que demore eth sòn patron o que velhe a maugrat sòn, tant diligent tà remòir es estrelhes, coma n’ère cadun d’aqueri condemnadi entà gratar-se soent e padegar atau era terribla ràbia dera sua piquèra, que non auie cap aute remèdi.
DIVINA-COMEDIA-TA-WEB	S’arrincauen damb es ungles es crostes coma eth guinhauet arrinque es escaumes dera escabòta o de un aute peish que les age mès granes.
DIVINA-COMEDIA-TA-WEB	Ò, tu que te desarmes damb es dits, didec eth mèn Guida a un d’eri, e que les ties coma se siguessen estialhes!
DIVINA-COMEDIA-TA-WEB	Ditz-me se i a bèth latin entre es que son aquiu, e pro que posquen es tues ungles servir-te etèrnaments entad aguest trabalh!
DIVINA-COMEDIA-TA-WEB	E eth Guida responec:
DIVINA-COMEDIA-TA-WEB	Es dues ombres cessèren alavetz de prestar-se empara mutuau, e cada ua d’eres se virèc tremolant entà jo, amassa damb d’autes qu’ac enteneren, encara qu’era responsa non se dirigie ada eres.
DIVINA-COMEDIA-TA-WEB	Eth bon Mèstre se m’apressèc, dident: “Ditz-les çò que volgues” E, donques qu’eth ac permetie, comencè d’aguesta manèra:
DIVINA-COMEDIA-TA-WEB	Pro qu’era vòsta memòria non s’esface des ments umanes deth prumèr mon, e que mèsalèu se tarde pendent fòrça ans; didetz-me se qui ètz e de quina nacion: non vo’n hescatz de parlar damb franquesa damb jo, sense que vos ac empedisque eth vòste insuportable e vergonhós suplici.
DIVINA-COMEDIA-TA-WEB	Jo siguí d’Arezzo, responec un, e Alberto de Siena me condemnèc as ahlames; mès era causa dera mia mòrt non ei era que m’a hèt a vier en Lunfèrn.37 Qu’ei vertat que li didí burlant-me’n: “Jo saberia quilhar-me en aire volant”, e eth, qu’ère curiós e de cuerta intelligéncia, volec que jo l’ensenhèssa aqueth art: e sonque perque non lo convertí en Dedalo, me hec usclar per orde d’un que l’auie coma hilh; mès Minos, que non se pòt enganhar, me condemnèc ara darrèra des dètz hòsses per auer-me tengut ara alquimia en mon.
DIVINA-COMEDIA-TA-WEB	Jo li didí ath poèta:
DIVINA-COMEDIA-TA-WEB	I auec jamès un pòble tan van coma eth sienés?
DIVINA-COMEDIA-TA-WEB	Alavetz er aute leprós que m’entenec, contestèc as mies paraules:
DIVINA-COMEDIA-TA-WEB	Exceptat de Stricca, que sabec hèr tan moderades despenes; e de Niccolo, que siguec eth prumèr que desnishèc eth ric usatge deth clau d’espècia, ena ciutat a on aué ei tan comun eth sòn usatge.
DIVINA-COMEDIA-TA-WEB	En aqueth temps que Juno, per tòrt de Semele, ère irritat contra era sang tebana, coma ac demostrèc mès d’un còp, Atamas se tornèc tant asenat que, en veir apressar-se ara sua hemna, en tot amiar dera man as sòns dus hilhs, exclamèc: “Botem es hilats de sòrta que jo agarra, ath sòn pas, ara leona damb es sòn cadèths; ” e estenent dempús es sues despietadoses mans n’agarrèc a un d’eri, que se cridaue Learco, li hec balhar viroletes en aire e l’estampèc contra ua ròca: era mair s’estofèc damb er aute hilh.
DIVINA-COMEDIA-TA-WEB	Quan era fortuna abatèc era granor des troians, que gausauen a tot, enquia qu’eth reiaume siguec esbauçat amassa damb eth rei, era trista Hecuba, miserabla e captiva, dempús d’auer vist a Polixena mòrta, e eth còs deth sòn Polidoro estirat ara vòra deth mar quedèc damb eth còr tant esbocinat, que, dehòra de se, comencèc a ganholar coma un gosset; de tau sòrta l’auie capvirat eth dolor.
DIVINA-COMEDIA-TA-WEB	Mès, ne es troians ne es tebans furiosi, mostrèren tanta crudeutat, non ja en torturar còssi umans, senon ne tansevolh en torturar animaus, coma aquera que vedí en dues ombres nudes e palles, que corrien mossegant-se, coma eth porcèth quan s’escape deth sòn corrau.
DIVINA-COMEDIA-TA-WEB	Ua d’eres artenhec a Capocchio, e se l’agarrèc en cogòt de tau manèra, que tirassant d’eth, li hec engarrapar damb eth sòn vrente eth solèr.
DIVINA-COMEDIA-TA-WEB	Er aretin, que quedèc tremolant, me didec:
DIVINA-COMEDIA-TA-WEB	Ò!, li didí jo: non cranhes dider-me qui ei era auta ombra que va damb eth, abans que despareishe, e pro que non vengue e clauar-te es dents en còs.
DIVINA-COMEDIA-TA-WEB	Me responec:
DIVINA-COMEDIA-TA-WEB	Quan aueren passat aqueres dues amnes furioses, que sus eres auia tachat es uelhs, me virè entà guardar es ombres des auti mau neishudi.
DIVINA-COMEDIA-TA-WEB	Ne vedí a un, que s’aurie retirat a un laüt, s’auesse auut eth còs talhat en lòc a on er òme se bifurque.
DIVINA-COMEDIA-TA-WEB	Era pesanta idropesia, que, per tòrt des umors convertidi en maligna substància, hè as membres tant desproporcionadi, qu’eth ròstre non correspon ath vrente, l’obligaue a tier era boca dubèrta, en tot retirar-se ath tisic que, quan a set, dirigís un des sòns pòts entara barba e er aute entath nas.
DIVINA-COMEDIA-TA-WEB	Ò, vosati, que non patitz cap pena (e sabi pas perqué) en aguest mon miserable!, mos didec: guardatz e sigatz atentius ath malastre de maesse Adam: jo auí ena abondor, tant que viuí, tot çò que desirè; e ara, ai de jo!, sonque desiri ua gota d’aigua.
DIVINA-COMEDIA-TA-WEB	Es arriuets que des verds ticolets deth Casentino baishen enquiar Arno, en tot diboishar fresques e tranquilles paishères, de contunh son ath mèn dauant, e non en bades; donques qu’era sua imatge m’assèque mès qu’eth mau que descarne eth mèn ròstre.
DIVINA-COMEDIA-TA-WEB	Era rigida justícia que me castigue se servís deth madeish lòc a on è pecat pr’amor de hèr-me exalar mès alendades.
DIVINA-COMEDIA-TA-WEB	Aquiu que i é Romena, a on falsifiquè era moneda sagerada damb bust deth Baptista, pera quau causa deishèc ena tèrra eth mèn còs usclat.
DIVINA-COMEDIA-TA-WEB	Mès, se jo vedessa aciu era amna criminau de Guido, o era d’Alexandre, o era deth sòn frair, non cambiaria eth plaser de guardar-les ath mèn costat, ne enquia e tot pera hònt Branda.
DIVINA-COMEDIA-TA-WEB	Ua d’eres qu’ei ja aquiu laguens, s’ei cèrt çò que diden es coleriques ombres des que van per aguesti lòcs; mès, qué m’impòrte, s’è encadenadi es mèns membres?
DIVINA-COMEDIA-TA-WEB	Sonque que siguessa jo tant agil qu’en cent ans podessa caminar un poce, ja m’auria calat pera corsèra, en tot cercar-la entre era gent defòrma, a maugrat de qué era hòssa a onze miles de circonferéncia e non mens de mieja mila de diamètre.
DIVINA-COMEDIA-TA-WEB	Per tòrt sòn me veigui entre aguesti condemnadi: eri m’ahisquèren a sagerar es florins, que pro auien tres quirats d’aliatge.
DIVINA-COMEDIA-TA-WEB	Ath mèn torn li didí:
DIVINA-COMEDIA-TA-WEB	Dante ditz: della Torma per mensprètz.
DIVINA-COMEDIA-TA-WEB	Aciu les trapè, me responec, quan baishè en aguest abisme; e d’alavetz ençà ne s’an botjat, ne me pensi que se botgen pendent tota era eternitat.
DIVINA-COMEDIA-TA-WEB	Er un ei era faussa qu’acusèc a Jusèp; er aute ei eth faus Sinon, grèg de Troia: per çò dera sua ardenta fèbre, lancen aguest bugàs pudesenc.
DIVINA-COMEDIA-TA-WEB	Un d’eri, emmaliciat dilhèu pr’amor que se li daue aqueth nòm infame, lo pataquegèc damb eth punh en sòn dur vrente, en tot hèr-lo ressonar coma un tambor.
DIVINA-COMEDIA-TA-WEB	Maese Adam li fotec, ath còp, un patac en ròstre damb eth sòn punh, que non semblaue mens dur, dident-li:
DIVINA-COMEDIA-TA-WEB	Ad aquerò aqueth repliquèc:
DIVINA-COMEDIA-TA-WEB	Er idropic repliquèc:
DIVINA-COMEDIA-TA-WEB	Troia t’ahisquèren tà que didesses era vertat.
DIVINA-COMEDIA-TA-WEB	S’aquiu didí ua mentida, tu, ath tòn torn, falsifiquères eth sagèth, didec Sinon; e se jo sò aciu per ua fauta, tu i ès per fòrça mès des qu’a hèt cap aute dimòni.
DIVINA-COMEDIA-TA-WEB	Bremba-te’n, perjuraire, deth shivau, repliquèc aqueth qu’auie eth vrente holat; e que te servisque de castig eth hèt de qué eth mon sancer se’n sap deth tòn delicte.
DIVINA-COMEDIA-TA-WEB	Que te servisque a tu tanben de castig era set que tie henuda era tua lengua, responec eth Grèg e era aigua poirida que lhèue eth tòn vrente coma ua barralha dauant des tòns uelhs.
DIVINA-COMEDIA-TA-WEB	Alavetz eth des monedes repliquèc:
DIVINA-COMEDIA-TA-WEB	Tanben era tua boca s’estarne per parlar mau, coma acostume: se jo è set, e s’er umor me hòle, tu qu’as fèbre e te hè mau eth cap; que non t’ac pensaries guaire entà lecar eth miralh de Narcís.
DIVINA-COMEDIA-TA-WEB	Jo les seguia d’aurelha atentiuaments, quan me didec eth mèn Mèstre:
DIVINA-COMEDIA-TA-WEB	Quan l’entení parlar-me damb ira, me virè entada eth, tant avergonhat, qu’encara sauvi viu eth rebrembe ena mia memòria: e coma aqueth que sónie en sòn malastre, qu’enquia e tot soniant desire soniar, e vò tu per tu que sigue saunei çò que ja n’ei, atau estaua jo, sense poder badar boca, per mès que volessa desencusar-me; e, a maugrat que damb eth silenci me desencusaua, non me pensaua qu’ac hèja atau.
DIVINA-COMEDIA-TA-WEB	Damb mèns vergonha que n’aurie pro entà esfaçar ua fauta màger qu’era tua (me didec eth Mèstre): padèga-te; e se bèth còp se torne a passar que t’amasses damb gent autrejada a semblables discussions, pensa que jo sò tostemp ath tòn costat; pr’amor que voler enténer aquerò, qu’ei voler enténer ua baishesa.
DIVINA-COMEDIA-TA-WEB	Era madeisha lengua qu’abans me heric, tintant-me es caròles de ròi, m’apliquèc de seguit eth remèdi: atau è entenut condar qu’era lança d’Aquiles e de sa pair solie costar prumèr ua incorreccion, e dempús un bon present.
DIVINA-COMEDIA-TA-WEB	Virèrem era esquia ad aquera malerosa val, caminant, sense díder ua soleta paraula, peth dessús dera espòna que l’enròde.
DIVINA-COMEDIA-TA-WEB	Aquiu non ère de dia ne de nets, de sòrta qu’era mia vista artenhie pòc ath mèn dauant: mès entení ressonar ua grana trompa, tan fòrtaments, que l’aurie impausat silenci a quinsevolh tron; per çò qu’es mèns uelhs, seguient era direccion qu’amiaue aqueth tapatge, se tachèren totauments en un solet punt.
DIVINA-COMEDIA-TA-WEB	Que non hec sonar tan terriblaments era sua trompa Orlando, dempús dera dolorosa derrota qu’en era Carlo Magno perdec eth fruit dera sua santa empresa.
DIVINA-COMEDIA-TA-WEB	Ath cap de pòc d’auer virat entad aqueth costat era vista, me semblèc veir fòrça tors nautes, per çò que didí:
DIVINA-COMEDIA-TA-WEB	Mèstre, quina tèrra ei aguesta?
DIVINA-COMEDIA-TA-WEB	Me responec:
DIVINA-COMEDIA-TA-WEB	Coma que guardes de luenh a trauèrs des tenèbres, t’enganhes en çò que t’imagines.
DIVINA-COMEDIA-TA-WEB	Ja veiràs, quan ages arribat aquiu, guaire enganhe era vista a distància: atau, donc, hè lèu.
DIVINA-COMEDIA-TA-WEB	Dempús me cuelhec corauments dera man, e me didec:
DIVINA-COMEDIA-TA-WEB	Abans que passem mès entà dauant, e pr’amor de qué eth cas non te còste estranhesa, te cau saber qu’aquerò non son tors, senon gigants; toti eri son caladi enquiath melic en potz ar entorn des sòns murs.
DIVINA-COMEDIA-TA-WEB	Atau coma era vista, quan s’esbugasse era broma baisha, arreconeish de man en man es causes amagades peth bugàs qu’ère enrodat er aire, dera madeisha manèra, a mida qu’era mia trauessaue aquera atmosfèra densa e escura, tau que mos anàuem apressant ath bòrd deth potz, eth mèn error s’esbugassaue e creishie era mia pòur.
DIVINA-COMEDIA-TA-WEB	Madeish que Montereggione corone de tors era sua encencha amuralhada, atau, peth bòrd qu’entornege eth potz, se quilhen coma tors e enquiara mitat deth còs es orribles gigants, que les menace encara Jupiter deth cèu estant, quan trone.
DIVINA-COMEDIA-TA-WEB	Jo podia distinguir ja eth ròstre, es espatles e eth pièch d’un d’eri, e ua grana part deth sòn vrente, e es sòns dus braci ath long des costats.
DIVINA-COMEDIA-TA-WEB	Eth sòn cap me semblaue tan long e gròs coma era pinha de Sant Pèir en Roma39, en tot sauvar era madeisha proporcion es auti uassi; de sòrta que, encara qu’eth ribàs l’amagaue de miei còs entà baish, se vedie pro entà que tres frisons non auessen pogut vantar-se d’arténher era sua cabeladura; pr’amor que jo calculaua qu’aurie trenta grani pams, deth bòrd deth potz enquia eth lòc a on er òme se còrde era capa.
DIVINA-COMEDIA-TA-WEB	Amna asenada, seguís entretient-te damb era trompa, e solatja-te damb era, quan t’agite era colèra o ua auta passion.
DIVINA-COMEDIA-TA-WEB	Cèrca peth tòn còth e traparàs era còrda que la tie, ò, amna trebolada!
DIVINA-COMEDIA-TA-WEB	Dempús me didec:
DIVINA-COMEDIA-TA-WEB	Eth madeish s’acuse: aguest ei Nemrod, que per çò deth sòn audaç pensament se ve obligat eth mon a tier mès d’ua lengua.
DIVINA-COMEDIA-TA-WEB	Deishem-lo anar, e non lancem es nòstes paraules ath vent; pr’amor que ne eth compren eth lengatge des auti, ne arrés coneish eth sòn.
DIVINA-COMEDIA-TA-WEB	Seguírem, donc, eth nòste viatge, en tot contunhar entara quèrra; e a un tret de balestada d’aqueth punt trapèrem a un aute gigant, fòrça mès gran e herotge.
DIVINA-COMEDIA-TA-WEB	Non poirè díder se qui siguec capable de tier-lo; mès òc qu’auie eth braç quèrre estacat per dauant e er aute peth darrèr damb ua cadia, que l’enrodaue deth còth entà baish, en tot balhar-li cinc tors ena part deth còs que gessie dehòra deth potz.
DIVINA-COMEDIA-TA-WEB	Aguest supèrb volec assajar eth sòn poder contra eth suprèm Jupiter, didec eth mèn Guida, per çò qu’a era pena qu’a meritat.
DIVINA-COMEDIA-TA-WEB	Se cride Efialto, e dèc mòstres d’audàcia quan es gigants costèren pòur as dius: es braci qu’autant botgèc alavetz, non les botjarà ja jamès.
DIVINA-COMEDIA-TA-WEB	Era sua nautada actuauments ei de dètz pams, mès en temps de Dante, abantes de troncada, era part superiora, ne medie uns quinze.
DIVINA-COMEDIA-TA-WEB	E jo li didí:
DIVINA-COMEDIA-TA-WEB	Ad aquerò responec:
DIVINA-COMEDIA-TA-WEB	Veiràs près d’aciu a Anteo, que parle e camine liure, e que mos amiarà ath hons deth Lunfèrn.
DIVINA-COMEDIA-TA-WEB	Eth que tu vòs veir ei estacat fòrça mès luenh, e ei madeish qu’aguest, sonque qu’eth sòn ròstre semble mès herotge.
DIVINA-COMEDIA-TA-WEB	Eth mès impetuós terratrèm non secodic jamès ua tor damb tau violéncia coma s’agitèc còp sec Efialto.
DIVINA-COMEDIA-TA-WEB	Alavetz cranhí era mòrt mès que jamès, e se non auessa vist qu’eth gigant ère ben estacat, qu’aurie estat pro era pòur que me tenguie.
DIVINA-COMEDIA-TA-WEB	Ò, tu, qu’ena afortunada val a on Escipion eretèc tanta glòria, quan Anibal e es sòns heren repè, recuelheres mil leons coma presa, e que, s’auesses assistit ara gran guèrra des tòns frairs, encara i a qui cre qu’auries assegurat era victòria as hilhs dera Tèrra!
DIVINA-COMEDIA-TA-WEB	Se non te sap degrèu, amia-mos entath hons a on eth hered enduresís ath Cocito.
DIVINA-COMEDIA-TA-WEB	Non hèsques que me dirigisca a Ticio ne a Tifeo: aguest que ves pòt balhar çò qu’aciu se desire: per tant, inclina-te e non tòrces era boca.
DIVINA-COMEDIA-TA-WEB	Encara pòt renauir era tua fama en mon; pr’amor que viu, e demore gaudir encara de longa vida, s’era gràcia non lo cride entada era abans de temps.
DIVINA-COMEDIA-TA-WEB	Atau li parlèc eth Mèstre; e eth gigant, en tot pressar-se a esténer aqueres mans que tan rudaments oprimiren a Hercules, cuelhec ath mèn Guida.
DIVINA-COMEDIA-TA-WEB	Quan Virgili se sentec agarrat, me didec: “Aprèssa-te entà que jo te cuelha” E de seguit m’abracèc, de sòrta qu’es dus amassa formàuem un solet hardèu.
DIVINA-COMEDIA-TA-WEB	Anciana mesura anglesa, equivalenta a un mètre seishanta ueit milimètres.
DIVINA-COMEDIA-TA-WEB	Mès eth mos amièc doçaments ath hons der abisme qu’avale a Lucifèr e a Judes; e sense demora, cessèc era sua inclinacion, en tot tornar a quilhar-se coma eth pau d’un vaishèth.
DIVINA-COMEDIA-TA-WEB	S’auessa un estil aspre e raucós, tau que cau entà descríuer er ombriu potz, que sus eth s’emparen totes es autes ròques, exprimiria fòrça mielhor era esséncia deth mèn pensament, mès, coma que non l’è, me tengui ad aquerò damb temor; donques que non ei ahèr que se posque cuélher coma un jòc, ne que posque èster escometut per ua lengua trantalhanta, eth de descríuer eth hons de tot er univèrs.
DIVINA-COMEDIA-TA-WEB	Mès que venguen ena ajuda des mèns versi aqueres Hemnes qu’ajudèren a Anfion a fondar Tebas, entà qu’er estil non se desdigue dera natura der ahèr.
DIVINA-COMEDIA-TA-WEB	Ò, gents marrides mès que totes es autes, qu’ètz en lòc que d’eth m’ei tan dur parlar; que vos valerie mès auer estat aciu convertides en oelhes o crabes!
DIVINA-COMEDIA-TA-WEB	Quan arribèrem ath hons der escur potz, mès entà baish d’a on auie es pès eth gigant, coma que ja èra guardant de naut de tot d’eth mur, entení que me didien: “Compde se com camines: saja de non caushigar es caps des nòsti malerosi e torturadi frairs” Me virè, en enténer aquerò, e vedí, dauant mèn e as mèns pès, un lac, que per çò d’èster gibrat, semblaue de veire e non d’aigua.
DIVINA-COMEDIA-TA-WEB	Ne eth Danuvi en Austria pendent er iuèrn, ne eth Tanais aquiu, jos eth hered cèu, capèren eth sòn cors damb un vel tan dens coma eth d’aqueth lac, qu’en eth, encara qu’auessen queigut eth Tabernick o eth Pietrapana, non aurien costat eth mendre esclafit.
DIVINA-COMEDIA-TA-WEB	Ara manèra qu’es gargolhes quan criden damb eth cap dehòra dera aigua, ena sason qu’era vilania sónie qu’espigue, atau estauen aqueres ombres ploroses e livides, en gèu enquiath lòc a on campe era vergonha, en tot costar damb es sòns dents eth madeish son qu’era cigonha damb eth sòn bèc.
DIVINA-COMEDIA-TA-WEB	Qu’auien totes eth ròstre virat entà baish: era sua boca hège veir eth hered que sentien, e es sòns uelhs era tristor deth sòn còr.
DIVINA-COMEDIA-TA-WEB	Ath cap d’ua estona de guardar entath mèn entorn, vedí es mèns pès, e vedí dues ombres tant estretaments amassades, qu’es sòns peus se barrejauen.
DIVINA-COMEDIA-TA-WEB	Lheuèren eth cap, e dempús d’auer-me guardat, es sòns uelhs qu’èren claufidi de lèrmes, se vessèren enes paupetes; mès eth hered congelèc en eri aqueres lèrmes, en tot tornar-les a barrar.
DIVINA-COMEDIA-TA-WEB	E er aute, qu’eth hered l’auie hèt a pèrder es aurelhes, me didec, sense lheuar eth cap:
DIVINA-COMEDIA-TA-WEB	Per qué mos guardes tant?
DIVINA-COMEDIA-TA-WEB	Se vòs saber se qui son aguesti dus, te diderè qu’era val per a on cor eth Besenzio siguec deth sòn pair Albert e d’eri.
DIVINA-COMEDIA-TA-WEB	Ambdús gesseren d’un madeish còs; e encara que recorres tota era Caina, non traparàs ua ombra mès digna d’èster submergida en gèu, ne autanplan era d’aqueth qu’era man d’Artur li trinquèc d’un patac eth pièch e era ombra, ne era de Focaccia, ne era d’aguest que m’empedís damb eth sòn cap veir mès luenh, e que se cridèc Sassolo Mascheroni: s’ès toscan, pro que saberàs se qui ei.
DIVINA-COMEDIA-TA-WEB	E entà que non me hèsques parlar mès, te cau saber que jo sò Camiccione de Pazzi, e que demori a Carlino, qu’es sues colpes haràn aparéisher mèns grèus es mies.
DIVINA-COMEDIA-TA-WEB	Dempús vedí d’auti mil ròstres arraulidi peth hered, autant, que d’alavetz è orror, e l’auré tostemps, as estanhs geladi.
DIVINA-COMEDIA-TA-WEB	E tant que mos filàuem de cap ath centre, a on convergís tota era gravetat dera Tèrra, jo tremolaua ena escurina etèrna; e sabi pas s’ac dispausèc Diu, eth Destin o era Fortuna; mès, en passar entre aqueri caps, balhè un fòrt còp damb eth pè en ròstre d’un d’eri, que me didec plorant:
DIVINA-COMEDIA-TA-WEB	Per qué me caushigues?
DIVINA-COMEDIA-TA-WEB	Monteaperto, per qué me shòrdes?
DIVINA-COMEDIA-TA-WEB	Alavetz didí jo:
DIVINA-COMEDIA-TA-WEB	Eth Guida s’arturèc e jo li didí ad aqueth qu’encara ère en tot renegar:
DIVINA-COMEDIA-TA-WEB	Qui ès tu, qu’atau repotègues as auti?
DIVINA-COMEDIA-TA-WEB	Me responec:
DIVINA-COMEDIA-TA-WEB	E tu, que vas pera encencha d’Antenor, pataquejant as auti en ròstre, de sòrta que, se siguesses viu, encara serien es tòns còps massa fòrts, se qui ès?
DIVINA-COMEDIA-TA-WEB	Jo que sò viu, siguec era mia responsa; e te pòt èster agradiu, se desires fama, que bota eth tòn nòm entre es auti que sauvi ena mia memòria.
DIVINA-COMEDIA-TA-WEB	Ad aquerò repliquèc:
DIVINA-COMEDIA-TA-WEB	Alavetz lo cuelhí pes peus deth cogòt e li didí:
DIVINA-COMEDIA-TA-WEB	Que te cau díder eth tòn nòm, o non te restarà ne un solet peu.
DIVINA-COMEDIA-TA-WEB	Mès eth me didec:
DIVINA-COMEDIA-TA-WEB	Jo qu’auia ja es sòns peus entortilhadi enes mies mans e l’auia arrincat un sarpat d’eri tant qu’eth idolaue damb es uelhs tachadi en gèu, quan un aute condemnat cridèc: “Qué te cau Bocca?
DIVINA-COMEDIA-TA-WEB	Que non t’ei pro carrinclar es dents, senon que tanben idòles?
DIVINA-COMEDIA-TA-WEB	Ve-te’n lèu, repliquèc, e conda çò que volgues; mès, se gesses d’aciu, non dèishes de parlar d’aguest qu’a auut era lengua tan destacada, e que plore es sòs que recebec des francesi.
DIVINA-COMEDIA-TA-WEB	Me pensi que mès enlà i a Gianni de Soldanieri damb Ganelon e Tebaldello, eth qu’autregèc a Faenza quan es sòns abitants dormien.
DIVINA-COMEDIA-TA-WEB	Qu’èrem ja luenh d’aqueth, quan ne vedí a d’auti dus, geladi, en ua madeisha hòssa, plaçadi de tau sòrta, qu’eth cap der un semblaue èster eth chapèu der aute.
DIVINA-COMEDIA-TA-WEB	E coma er ahaimat en pan, atau eth de dessús clauèc es sòns dents en deth dejós en lòc a on eth cervèth se junh damb eth cogòt.
DIVINA-COMEDIA-TA-WEB	Non nhaquèc damb mès furor Tideo es possi de Menalipo, qu’aqueth, quan rosigaue eth crani deth sòn enemic e es autes causes inerentes ath madeish.
DIVINA-COMEDIA-TA-WEB	Ò, tu que demòstres mejançant tan brutau accion, er òdi qu’as ath qu’ès en tot avalar!
DIVINA-COMEDIA-TA-WEB	Ditz-me se qué ei çò que t’ahisque ad aquerò, li preguntè, jos er acòrd de qué, se te planhes damb rason d’eth, en saber- me’n jo de quin ei eth sòn crim, e se qui ètz, te venjaré en mon, s’era mia lengua non arribe abans a secar-se.
DIVINA-COMEDIA-TA-WEB	Aqueth pecador separèc era sua boca de tant orrible aliment, en tot netejar-la-se damb es peus deth cap dera part posteriora que venguie de rosigar, e dempús gessec de parlar d’aguesta sòrta:
DIVINA-COMEDIA-TA-WEB	Tu vòs que renauisca eth desesperat dolor que sarre eth mèn còr, sonque en pensar en eth, e enquia e tot abans de parlar.
DIVINA-COMEDIA-TA-WEB	Mès s’es mies paraules an d’èster un gèrme d’infamia entath traïdor que m’avali, me veiràs plorar e parlar ath còp.
DIVINA-COMEDIA-TA-WEB	Sabi pas se qui ès, ne de quini mieis t’as servit entà arribar aciu; mès, en entener-te, me sembles, plan que òc, florentin.
DIVINA-COMEDIA-TA-WEB	Te cau saber que jo siguí eth comde Ugolino, e aguest er arquebisbe Ruggieri: ara te vau a díder se per qué lo tracti atau.
DIVINA-COMEDIA-TA-WEB	Que non cau dider-te que per tòrt des sòns maus pensaments, e fidant en eth, siguí hèt presoèr e mòrt dempús.
DIVINA-COMEDIA-TA-WEB	Mès te condarè çò que non pòs auer sabut; ei a díder, era crudeutat dera mia mòrt, e compreneràs se guaire m’a ofensat.
DIVINA-COMEDIA-TA-WEB	Un petit trauc dubèrt ena tor, que peth mèn mau se cride aué dera Hame, e qu’en era encara i son embarradi d’auti, m’a permetut veir pera sua henuda, ja hè fòrça lues, quan auí eth mausòn que depassèc entà jo eth vel der avier.
DIVINA-COMEDIA-TA-WEB	Ruggieri se m’apareishie coma senhor e cap, caçant eth lop e es petits lops en monte qu’empedís as pisans veir era ciutat de Luca.
DIVINA-COMEDIA-TA-WEB	S’auie hèt precedir pes Gualandi, pes Sismondi e pes Lanfranchi, qu’anauen ath dauant damb gossets ahaimadi, diligents e adondadi.
DIVINA-COMEDIA-TA-WEB	Eth pair e es sòns hilhets me semblèren rendudi dempús d’ua cuerta carrera, e credí veir qu’aqueri les esbocinauen es costats damb es sues agudentes preses.
DIVINA-COMEDIA-TA-WEB	Quan me desvelhè abans dera auba, entení plorar entre sòmis as mèns hilhs, qu’èren damb jo, e demanauen pan.
DIVINA-COMEDIA-TA-WEB	Qu’ès pro crudèu se non te contristes pensant en aquerò qu’anonciaue ath mèn còr; e s’ara non plores, sai se qué pòt excitar es tues lèrmes.
DIVINA-COMEDIA-TA-WEB	Qu’èrem ja desvelhadi, e s’apropaue era ora que solien hèr-mos a vier es nòsti aliments; mès toti trantalhàuem pr’amor que cadun auie auut un sòmi semblable.
DIVINA-COMEDIA-TA-WEB	Entení que clauauen era pòrta dera orribla tor, per çò que guardè eth ròstre des mèns hilhs sense badar boca: jo non podia plorar, pr’amor qu’eth dolor me tenguie coma petrificat: que plorauen eri, e eth mèn Anselmito me didec.
DIVINA-COMEDIA-TA-WEB	Ai, dura tèrra!
DIVINA-COMEDIA-TA-WEB	Per qué non te daurires?
DIVINA-COMEDIA-TA-WEB	Quan arribèrem en quatau dia, Gaddo s’estirèc as mèns pès, dident: “Pair mèn, per qué non m’ajudes?” Aquiu moric; e madeish que me ves ara, les vedí jo quèir as tres, un a un, entre eth cincau e eth siesau dia.
DIVINA-COMEDIA-TA-WEB	Cèc ja, anè a paupes cercant a cadun, cridant-les pendent tres dies dempús de mòrts; enquia que, fin finau, podec contra jo mès era manca d’alimentacion qu’eth dolor.
DIVINA-COMEDIA-TA-WEB	Quan auec prononciat aguestes paraules, torcent es uelhs, tornèc a cuélher eth miserable crani damb es dents, que rosiguèren eth uas coma es d’un gosset.
DIVINA-COMEDIA-TA-WEB	A!, Pisa, vitupèri dera gent deth polit país a on er “òc” sone!
DIVINA-COMEDIA-TA-WEB	Donques qu’es tòns vesins son tan morosi en castigar-te, que se botgen era Capraja e era Gorgona e formen ua restanca ena desbocadura der Arno, pr’amor de qué entèrre enes sues aigües a toti es sòns abitants; pr’amor que s’eth comde Ugolino siguec acusat d’auer venut es tòns castèths, non te calie sométer as sòns hilhs ath tòn suplici.
DIVINA-COMEDIA-TA-WEB	Era sua trenda edat hège veir, ò naua Tebas!, era innocéncia d’Uguccion e deth Brigata, e era des auti dus que ja è mentat.
DIVINA-COMEDIA-TA-WEB	Seguírem dempús mès enlà, a on eth gèu sarre duraments a d’auti condemnadi, que non son damb eth ròstre entà baish, senon viradi entà naut.
DIVINA-COMEDIA-TA-WEB	Es sòns pròpris plors non les dèishen plorar; pr’amor qu’es lèrmes, qu’en gésser ne trapen a d’autes condensades, se’n tornen entà laguens, aumentant atau era angonia; perque es prumères lèrmes formen ua restanca, e coma ua visèra de cristau, aumplissen dejós des paupetes tota era cavitat deth uelh.
DIVINA-COMEDIA-TA-WEB	E encara qu’eth mèn ròstre, per çò deth gran hered, auie perdut tota sensibilitat, coma se siguesse endurit, me semblèc que sentia bèth vent, per çò que didí:
DIVINA-COMEDIA-TA-WEB	Mèstre, quina ei era causa que botge aguest vent?
DIVINA-COMEDIA-TA-WEB	Ad aquerò me responec:
DIVINA-COMEDIA-TA-WEB	E un des malerosi dera gelada badina mos cridèc:
DIVINA-COMEDIA-TA-WEB	Ò, amnes tan colpables qu’auetz estat destinades ara darrèra encencha!
DIVINA-COMEDIA-TA-WEB	Arrincatz-me des uelhs aguest dur vel, entà que posca deishar anar eth dolor que me sarre eth còr, abans qu’es mies lèrmes se tornen gèu de nauèth.
DIVINA-COMEDIA-TA-WEB	En enténer taus paraules li didí:
DIVINA-COMEDIA-TA-WEB	Alavetz me responec:
DIVINA-COMEDIA-TA-WEB	Ò!, li didí; tanben tu t’as mòrt?
DIVINA-COMEDIA-TA-WEB	Sabi pas se com estarà eth mèn còs aquiu naut, repliquèc; aguesta Ptolomea qu’a eth privilègi de qué es amnes quèiguen soent abans de qué Atropos botge es dits; e entà que de boni talents m’arrinques es lèrmes congelades deth ròstre, te cau saber que quan ua amna comet quauqua traïcion coma era que jo cometí, s’apodère deth sòn còs un dimòni, que dempús dirigís totes es sues accions, enquia qu’arribe eth finau dera sua vida.
DIVINA-COMEDIA-TA-WEB	Per çò dera amna, que què en aguesta cisterna; e plan per aquerò dilhèu campe encara en mon eth còs d’aguesta ombra qu’ei darrèr de jo en aguest gèu.
DIVINA-COMEDIA-TA-WEB	Te cau coneisher-lo, s’ei que vies d’arribar en Lunfèrn: qu’ei “ser” Branca d’Oria, que hè ja fòrça ans que siguec embarrat aciu.
DIVINA-COMEDIA-TA-WEB	Un dia, hènt veir que se reconciliaue damb eri, les convidèc a ua grana taulejada, e en moment de mestrar es dessèrts, les hec assassinar.
DIVINA-COMEDIA-TA-WEB	Esten ara era man e dauris-me es uelhs.
DIVINA-COMEDIA-TA-WEB	A, genovesi!, òmes desparièrs des auti en costums, e plei de tota iniquitat!
DIVINA-COMEDIA-TA-WEB	Per qué non ètz despatriadi deth mon?
DIVINA-COMEDIA-TA-WEB	Amassa damb eth pejor esperit dera Romania è trapat a un de vosati que, pes sues accions, a era amna submergida en Cocito, tant qu’eth sòn còs campe encara viu en mon.
DIVINA-COMEDIA-TA-WEB	Coma apareish ena luenhor ua mòla, qu’es sues veles hè virar eth vent, quan aguest arrossègue ua espessa broma, o quan escurís en nòste emisfèri, atau me semblèc veir a grana distància un artifici semblable; e dempús, entà amagar-me deth vent, a manca de un aute abric, m’arropí darrèr deth mèn Guida.
DIVINA-COMEDIA-TA-WEB	Qu’èra ja (damb espant ac digui enes mèns vèrsi) en lòc a on es ombres se trapauen totafèt caperades de gèu, e se transpareishien coma palha en veire.
DIVINA-COMEDIA-TA-WEB	Es ues qu’èren estirades, es autes dretes; aqueres damb eth cap, aguestes damb es pès entà baish, e d’autes, a tot darrèr, damb eth cap tocant as pès coma un arc.
DIVINA-COMEDIA-TA-WEB	Quan eth mèn guida creiguec qu’auíem auançat pro entà mostrar-me era creatura qu’auec eth mès beròi ròstre, me deishèc liure eth pas, e hec que me posèssa.
DIVINA-COMEDIA-TA-WEB	Non me preguntes, lector, se me demoraria alavetz gelat e regde; que non ac voi escríuer, pr’amor que tot aquerò que dideria serie pòc.
DIVINA-COMEDIA-TA-WEB	Non me quedè ne mòrt ne viu: pensa tu madeish, s’as bèra imaginacion, çò que m’arribarie en veder-me atau privat dera vida sense èster mòrt.
DIVINA-COMEDIA-TA-WEB	Er emperaire deth dolorós reiaume gessie dehòra deth gèu dera mitat deth pièch: era mia estatura qu’ère mès proporcionada ara d’un gigant, qu’era d’un d’aguesti ara longada des braci de Lucifèr: jutja, donc, quin deu èster eth tot qu’a semblabla part correspone.
DIVINA-COMEDIA-TA-WEB	Se siguec tan beròi coma defòrme ei aué, e gausèc lheuar es sòns uelhs contra eth Creador, d’eth a de procedir, plan que òc, tot eth mau.
DIVINA-COMEDIA-TA-WEB	Guaire estonament me costèc, en veir qu’eth sòn cap auie tres ròstres!
DIVINA-COMEDIA-TA-WEB	Eth ròi, es europèus; er entre blanc e auriò, es asia(cs; eth nere, es africans.
DIVINA-COMEDIA-TA-WEB	Es tres vents que parle dempús simbolizen dilhèu es tres vicis generadors de tot mau, ei a díder: era supèrbia, era enveja e era avarícia.
DIVINA-COMEDIA-TA-WEB	Dejós de cada ròstre gessiuen dues granes ales, proporcionades ara magnitud de semblable audèth; e non è vist jamès veles de vaishèth comparables ada eres: non auien plumes, pr’amor qu’èren semblables as dera arrata-cauda; e s’agitauen de manèra que produsien tres vents, que damb eri se gelaue tot eth Cocito.
DIVINA-COMEDIA-TA-WEB	Damb sies uelhs ploraue Lucifèr, e pes tres barbes corrien es sues lèrmes, barrejades de baua sagnosa.
DIVINA-COMEDIA-TA-WEB	Damb es dents de cada boca, a manèra de bregaires, estronhaue un pecador, de sòrta que hège tres malerosi ath còp.
DIVINA-COMEDIA-TA-WEB	Es nhacades que patie eth de dauant non èren arren en comparèr des engarrapades que li costauen es garres de Lucifèr, deishant-li a viatges era esquia totafèt estarnada.
DIVINA-COMEDIA-TA-WEB	Era amna que patís era màger pena aquiu naut, didec eth Mèstre, qu’ei era de Judes Iscariote, qu’a eth cap laguens dera boca de Lucifèr e estornege dehòra d’era es cames.
DIVINA-COMEDIA-TA-WEB	Des autes dues, qu’an eth cap entà baish, era que penge dera boca nera ei Bruto; guarda se com se retortilhe sense badar boca: er aute, que tan fòrt semble, qu’ei Casio.
DIVINA-COMEDIA-TA-WEB	S’aprèsse era net e ei ora ja de partir, pr’amor que ja ac auem vist tot.
DIVINA-COMEDIA-TA-WEB	Segontes li pladec, m’abracè ath sòn còth; profitèc eth moment e eth lòc avient, e quan es ales sigueren plan dubèrtes, s’agarrèc as peludes costelhes de Lucifèr, e de peu en peu, baishèc per entre eth irsut costat e es gelades crostes.
DIVINA-COMEDIA-TA-WEB	Quan arribèrem en lòc qu’era cueisha se desvolòpe justaments sus era part gròssa des anques, eth mèn Guida, damb fatiga e damb angonia, virèc eth sòn cap entà on aqueth auie es pautes, e s’agarrèc ath peu coma un òme que puge, de sòrta que me pensè que tornàuem entà Lunfèrn.
DIVINA-COMEDIA-TA-WEB	Dempús gessec dehòra pera henuda d’ua ròca e me hec a sèir sus eth bòrd dera madeisha, en to botar ath mèn costat eth sòn pè prudent.
DIVINA-COMEDIA-TA-WEB	Jo lheuè es mèns uelhs, credent veir a Lucifèr coma l’auia deishat; mès vedí qu’auie es cames entà naut.
DIVINA-COMEDIA-TA-WEB	Se me deuí quedar estonat, qu’ac jutge era plèba, que non sap se quin punt ei aqueth per a on jo auia passat.
DIVINA-COMEDIA-TA-WEB	Abans que jo gesca d’aguest abisme, Mèstre mèn, li didí en meter- me de pes, ditz-me quauquarren que me trèigue de dobtes.
DIVINA-COMEDIA-TA-WEB	A on ei eth gèu, e com ei que Lucifèr ei d’aguesta manèra invertit?
DIVINA-COMEDIA-TA-WEB	Com ei que, en pòques ores, a recorrut eth Solei eth sòn cors dera net enquiath maitin?
DIVINA-COMEDIA-TA-WEB	Me responec:
DIVINA-COMEDIA-TA-WEB	T’imagines dilhèu qu’ès encara en aute costat deth centre, a on m’agarrè ath peu d’aguest miserable vèrme que trauèsse eth mon?
DIVINA-COMEDIA-TA-WEB	Aquiu te trapaues tant que baishàuem; quan me virè, passères eth punt qu’en eth convergís tota era gravetat dera Tèrra; e ara ès jos er emisfèri opausat ad aqueth que capère er arid desèrt, e que jos eth sòn punt mès naut siguec mòrt er Òme que neishec e viuec sense pecat.
DIVINA-COMEDIA-TA-WEB	Qu’as es pès sus ua petita esfèra que per aute costat guarde ara Judesca.
DIVINA-COMEDIA-TA-WEB	Aquiu s’està, quan escurís; e aguest que deth sòn peu mos auem servit coma ua escala s’està encara fix, dera madeisha manèra qu’abans.
DIVINA-COMEDIA-TA-WEB	Per aguesta part queiguec deth cèu; e era tèrra, qu’abans se mostraue en aguest costat, aterrida en veder-lo, hec deth mar un vel e se retirèc entath nòste emisfèri; e dilhèu tanben hugent d’eth, deishèc aciu aguest uet era que campe per aciu formant un elevat monte.
DIVINA-COMEDIA-TA-WEB	Que i a aquiu baish ua cavitat que s’aluenhe tanta distància de Lucifèr coma ei era era extension dera sua hòssa; cavitat que non se pòt arreconéisher damb era vista, senon damb eth mormolh d’un arriuet que baishe pera paishèra d’ua ròca qu’a traucat damb eth sòn cors sinuós e pòc penent.
DIVINA-COMEDIA-TA-WEB	Eth mèn Guida e jo entrèrem en aqueth camin amagat entà tornar en mon luminós; e sense pòsa, pugérem, eth dauant e jo darrèr, enquia que podí veir per ua dubertura redona es bereses que contie eth Cèu e per aquiu gessérem entà tornar a veir es esteles.
DIVINA-COMEDIA-TA-WEB	Ara eth petit vaishèth deth mèn engenh, que dèishe ath sòn darrèr un mar tan crudèu, desplegarà es veles entà navegar per aigües milhores; e cantarè aqueth dusau règne, a on se purifique er esperit uman, e se hè digne de pujar en Cèu.
DIVINA-COMEDIA-TA-WEB	Un leugèr color de safir orientau, contengut en seren aspècte der aire blos enquiath prumèr cèu, tornèc a campar deliciós ara mia vista tanlèu gessí dera atmosfèra mòrta que m’auie contristat es uelhs e eth còr.
DIVINA-COMEDIA-TA-WEB	Eth beròi planeta que convide a estimar hège arridolar tot er Orient, esbugassant eth signe de Piscis, que seguie ath sòn darrèr.
DIVINA-COMEDIA-TA-WEB	Me virè entara dreta, e dirigint eth mèn esperit entar aute pòl, distinguí quate esteles sonque vistes pes prumèrs uelhs umans.
DIVINA-COMEDIA-TA-WEB	Eth cèu semblaue gaudir damb es sòns resplendors.
DIVINA-COMEDIA-TA-WEB	Ò Septentrion, lòc vertadèraments veude, donques que te ves privat d’admirar-les!
DIVINA-COMEDIA-TA-WEB	Quan cessè ena sua contemplacion, me virè un shinhau entar aute pòl, d’a on eth Car auie despareishut, e vedí près de jo a un ancian solet, e digne, pera sua mina, de tanta veneracion, qu’un pair non la pòt inspirar màger ath sòn hilh.
DIVINA-COMEDIA-TA-WEB	Amiaue ua longa barba, peublanca coma es sòns peus, que li baishaue enquiath pièch, dividida en dus flòcs.
DIVINA-COMEDIA-TA-WEB	Es arrais des quate lums santes enrodauen de tau resplendor eth sòn ròstre, que lo vedia coma s’auessa auut eth Solei dauant des mèns uelhs.
DIVINA-COMEDIA-TA-WEB	Qui ètz vosati que, contra eth cors deth tenebrós arriu auetz hujut dera preson etèrna?, didec er ancian, en tot agitar era sua barba venerabla.
DIVINA-COMEDIA-TA-WEB	Qui vos a guidat, o qui vos a servit de tèda entà gésser dera prigonda net, que hè que sigue tostemp nera era val infernau?
DIVINA-COMEDIA-TA-WEB	Atau s’an trincat es leis der abisme?
DIVINA-COMEDIA-TA-WEB	O s’a dat dilhèu en Cèu un nau decret, que vos permet, a maugrat d’èster condemnadi, vier enes mies tutes?
DIVINA-COMEDIA-TA-WEB	Alavetz eth mèn Guida m’indiquèc, mejançant es sues paraules, es sòns gèsti e es sues guardades, que me calie mostrar-me respectuós, doblegar eth jolh e inclinar era vista.
DIVINA-COMEDIA-TA-WEB	Dempús li responec:
DIVINA-COMEDIA-TA-WEB	Es madeishes Muses son cridades Pierides.
DIVINA-COMEDIA-TA-WEB	Que non è vengut de bon voler, senon pr’amor qu’ua hemna descenuda deth cèu, m’a pregat qu’acompanha e ajuda ad aguest.
DIVINA-COMEDIA-TA-WEB	Mès, donques qu’ei era tua volentat que t’expliquem peth menut quina ei era nòsta vertadèra condicion, era mia non pòt refusar-te arren.
DIVINA-COMEDIA-TA-WEB	Aguest que non a vist encara era sua darrèra net, mès per çò dera sua lhocaria siguec tan près d’aquerò, que li restaue plan pòc temps de vida.
DIVINA-COMEDIA-TA-WEB	Atau que, sivans t’è dit, siguí manat ath sòn encontre entà sauvar-lo, e non i auie un uate camin qu’aguest, que per eth me sò aventurat.
DIVINA-COMEDIA-TA-WEB	L’è balhat a conéisher toti es reprovadi, e ara sagi de mostrar-li aqueri esperits que se purifiquen jos era tua jurisdiccion.
DIVINA-COMEDIA-TA-WEB	Que serie long de referir era manèra de com l’è amiat entà aciu: de naut baishe era vertut que m’ajude a amiar-lo entà veder-te e entener-te.
DIVINA-COMEDIA-TA-WEB	Se te platz, donc, acuelh era sua arribada benignaments: cèrque era libertat, qu’ei tant estimada, tau qu’ac sap aqueth que per era mensprède era vida.
DIVINA-COMEDIA-TA-WEB	Pro que te’n sabes tu, que per era non te semblec amarganta era mòrt en Utica, a on deishères eth tòn còs, que tant brilharà en gran dia.
DIVINA-COMEDIA-TA-WEB	Que non an estat revocadi per nosati es etèrns decrets; pr’amor qu’aguest viu, e Minos non me tie en sòn poder, senon que pertanhi ath cercle a on s’estan es casti uelhs dera tua Marcia, que semble pregar-te encara, Ò, sant còr!, que l’ages per companha e per tua.
DIVINA-COMEDIA-TA-WEB	En nòm, donc, deth sòn amor, accedís ara nòsta suplica e dèisha-mos anar pes tòns sèt règnes: li mostrarè eth mèn arregraïment entà tu se permetes qu’aquiu baish se pronóncie eth tòn nòm.
DIVINA-COMEDIA-TA-WEB	Marcia siguec tant agradiua as mèns uelhs tant que pertanhí ara tèrra, didec eth alavetz, que treiguec de jo guaires gràcies volec; ara que demore ena auta part deth mau arriu, non me posqui ja esmòver per çò dera lei que se m’impausèc quan gessí dehòra deth mès còs.
DIVINA-COMEDIA-TA-WEB	Mès s’ua hemna deth cèu t’encoratge e te dirigís, segontes dides, que non te cau tan laudables prècs; que m’ei pro que me supliques en sòn nòm.
DIVINA-COMEDIA-TA-WEB	Ve-te’n, donc, e hè qu’aquest se sarre damb un jonc sense huelhes, e laua-li eth ròstre, de manèra que quede esfaçada en eth, quinsevolh taca; pr’amor que non ei convenent que se presente damb era vista ofuscada dauant deth prumèr ministre, qu’ei des deth Paradís.
DIVINA-COMEDIA-TA-WEB	Aguesta petita hièrla que ves aquiu baish, produsís, ath sòn entorn, e per aquiu a on la combaten es ondades, joncs, ena sua tèrra mofla e limacosa.
DIVINA-COMEDIA-TA-WEB	Dempús non tornetz per aguest costat; eth solei gessent vos indicarà era manèra de trapar era mès aisida pujada deth monte.
DIVINA-COMEDIA-TA-WEB	En díder aquerò, despareishec.
DIVINA-COMEDIA-TA-WEB	Me lheuè sense parlar, me placè ath cant deth mèn Guida, e tachè en eth es mèns uelhs.
DIVINA-COMEDIA-TA-WEB	Alavetz comencèc a parlar- me d’aguesta sòrta:
DIVINA-COMEDIA-TA-WEB	Era auba vencie ja ara lum maitiau, que hugie dauant d’era, e de luenh podí distinguir es ondulacions dera mar.
DIVINA-COMEDIA-TA-WEB	Anàuem pera planhèra solitària coma eth que cèrque era corsèra perduda e cre caminar en bades enquia qu’artenh trapar-la.
DIVINA-COMEDIA-TA-WEB	Quan arribèrem en un lòc qu’era arrosada resistís eth calor deth solei e, protegida pera ombra, se des.hè de man en man, botèc eth mèn Mèstre doçaments es sues dues mans dubèrtes sus era fresca èrba; e jo, en compréner era sua intencion, li presentè es mies caròles caperades encara de lèrmes, e qu’en eres pera sua mediacion apareishec de nauèth eth color que les privèc eth Lunfèrn.
DIVINA-COMEDIA-TA-WEB	Arribèrem dempús ena plaja desèrta que jamès vedec navegar pes sues aigües a cap òme capable de gésser d’eres.
DIVINA-COMEDIA-TA-WEB	Aquiu me hec un cinturon, sivans era volentat der aute; e, ò meravilha!, quan arrinquèc era umila planta ne tornèc a gésser ua auta, còp sec, en madeish lòc d’a on auie arrincat aquera.
DIVINA-COMEDIA-TA-WEB	Que ja ère eth Solei tocant er orizon, qu’eth sòn cercle meridian capère a Jerusalem damb eth sòn punt mès naut; e ja era net, en tot formar un arc opausat ada eth, gessie dehòra deth Ganges damb es Balances que li quèn des mans quan supère en extension ath dia; de sòrta qu’aquiu, a on jo me trapaua, es blanques e roienques caròles dera bèra Auròra, sivans anaue creishent, se tornauen de color d’aur.
DIVINA-COMEDIA-TA-WEB	Qu’èrem encara ena vòra deth mar, coma eth que pense en camin que li cau cuélher, e camine damb eth desir, sense qu’eth còs se botge.
DIVINA-COMEDIA-TA-WEB	Quan vaquí que, atau coma en hèr dia, per çò des densi bugassi, se ve a Mart roienc entà Ponent sus es aigües marines, dera madeisha manèra me semblèc (pro que la podessa veir un aute còp!
DIVINA-COMEDIA-TA-WEB	Sonque un moment la deishè de uelh entà interrogar ath mèn Guida, e de seguit la tornè a veir fòrça mès voluminosa e ludenta; aubirant dempús en cada costat d’era ua causa blanca, sense saber çò qu’ère, que dejós d’era se descurbie de man en man un aute objècte madeish blanc.
DIVINA-COMEDIA-TA-WEB	Encara non auie prononciat ua paraula eth Mèstre, quan se vedec qu’es prumères formes blanques èren ales; e alavetz, en tot auer coneishut ben ath gondolèr, exclamèc:
DIVINA-COMEDIA-TA-WEB	Doblega, doblega lèu eth jolh: vaquí ar àngel de Diu; junh es mans: jamès veiràs semblables ministres deth Senhor.
DIVINA-COMEDIA-TA-WEB	Guarda se com desdenhe es mieis umans, donques que non li cau rem, ne autes veles qu’es sues ales, entre tant aluenhades arribes.
DIVINA-COMEDIA-TA-WEB	Guarda com les amie elevades entath cèu, agitant er aire damb es etèrnes plumes, que non se muden coma eth peu des mortaus.
DIVINA-COMEDIA-TA-WEB	Coma mès s’apressaue entà nosati er audèth divin, mès ludent apareishie: per çò que, en non poder tier eth sòn resplendor es mèns uelhs, les inclinè; e aqueth se filèc de cap ara vòra en un esquif polit e leugèr, qu’a penes se submergie un shinhau ena aigua.
DIVINA-COMEDIA-TA-WEB	Eth celestiau barquèr qu’ère ena popa, e era benaurança semblaue escrita en sòn ròstre.
DIVINA-COMEDIA-TA-WEB	Mès de cent esperits, seiguts ena barqueta, cantauen a cor: “In exitu Israel d’Aegipto” e tot çò d’aute d’aguest psalm.
DIVINA-COMEDIA-TA-WEB	Er àngel les hec eth senhau dera santa crotz, qu’ad aquest senhau se lancèren toti ena plaja, e eth s’aluenhèc damb era madeisha velocitat qu’auie vengut.
DIVINA-COMEDIA-TA-WEB	Eth Solei, qu’auie hèt enlà, damb es sues ludentes sagetes, ath signe de Capricòrni deth centre deth cèu, irradiaue pertot eth dia, quan es nauèth vengudi lheuèren eth front entà nosati, en tot dider-mos:
DIVINA-COMEDIA-TA-WEB	Se vo’n sabetz, mostratz-mos eth camin qu’amie entara montanha.
DIVINA-COMEDIA-TA-WEB	Virgili responec:
DIVINA-COMEDIA-TA-WEB	Dilhèu vos pensatz que coneishem aguest lòc?
DIVINA-COMEDIA-TA-WEB	Qu’èm aciu tan naui coma vosati, e auem arribat en eth pòc abans per un aute camin, tan rude e aspre, qu’eth pujar aguesta montanha serà entà nosati, ara, un shinhau de hanga de nonarren.
DIVINA-COMEDIA-TA-WEB	Es amnes, que se n’encuedèren, per çò dera mia respiracion, de qué èra encara viu, s’esblancossiren d’estonament; e atau coma s’apilère era gent ar entorn deth missatgèr coronat d’arrames d’olivèra entà enténer es sues notícies, sense crànher empossar-se ne caushigar-se es uns as auti, atau s’amolonèren ath mèn entorn totes aqueres amnes afortunades, desbrembant lèu eth sòn desir d’anar a emberir-se.
DIVINA-COMEDIA-TA-WEB	Ne vedí a ua d’eres que s’auancèc entà abraçar-me damb taus mòstres d’afeccion, que me botgèc a hèr madeish entada era; mès, ò ombres vanes, exceptat entara vista!
DIVINA-COMEDIA-TA-WEB	Tres còps la volí enrodar damb es mèns braci, e autrestanti tornèren aguesti a quèir sus eth mèn pièch.
DIVINA-COMEDIA-TA-WEB	Me pensi qu’era admiracion se deuec diboishar en mèn ròstre; pr’amor qu’era ombra arric e arreculèc; e jo, seguint-la contunhè auançant.
DIVINA-COMEDIA-TA-WEB	Me didec damb votz doça que m’arturèssa; coneishí alavetz se qui ère, e en tot auer-li demanat que se posèsse un moment entà parlar-me, me responec:
DIVINA-COMEDIA-TA-WEB	Casella mia, que hèsqui aguest viatge entà tornar en mon des viui, a on encara demori; mès a tu, com ei que se t’a remit tant de temps vier en aguest lòc?
DIVINA-COMEDIA-TA-WEB	Me responec:
DIVINA-COMEDIA-TA-WEB	S’aqueth qu’amie, a qui e coma li platz, m’a remit fòrça còps aguest passatge, non s’a cometut cap injustícia damb jo; pr’amor qu’ei justa era volentat qu’aubedís.
DIVINA-COMEDIA-TA-WEB	Entara desbocadura d’aqueth arriu dirigís ara eth sòn vòl; pr’amor qu’aquiu s’amassen tostemp es que non baishen entar Aqueronte.
DIVINA-COMEDIA-TA-WEB	E jo didí:
DIVINA-COMEDIA-TA-WEB	Se bèra naua lei non te trè era memòria o er usatge d’aqueri cants amorosi, que solien padegar toti es mèns desirs, digna-te consolar un shinhau era mia amna, qu’en vier aciu damb eth sòn còs, s’a angoishat tant.
DIVINA-COMEDIA-TA-WEB	Eth mèn Mèstre e jo, e es ombres qu’aquiu s’estauen, semblàuem tan contents, coma se non auéssem cap auta causa tà pensar.
DIVINA-COMEDIA-TA-WEB	Qu’èrem absorbidi e atentius as sues nòtes, quan apareishec eth venerable ancian exclamant:
DIVINA-COMEDIA-TA-WEB	Qué ei aquerò, esperits guiterosi?
DIVINA-COMEDIA-TA-WEB	Quina negligéncia, quina demora ei aguesta?
DIVINA-COMEDIA-TA-WEB	Corretz entath monte tà purificar-vos des vòsti pecats que non permeten que Diu se vos manifèste.
DIVINA-COMEDIA-TA-WEB	Dera madeisha manèra qu’es palomes, quan son amassades ath torn d’eth sòn aliment, agarrant eth gran e quietes, sense hèr enténer es sòns acostumadi roconaments, se se passe quauquarren que les espaurís abandonen de ressabuda eth sòn minjar, donques que les assaute un ahèr màger, atau vedí jo ad aqueres amnes nauèth vengudes abandonar eth cant e escampilhar-se pera còsta, coma aqueth que cor sense saber entà on va; e non mens rapidaments hugérem tanben nosati.
DIVINA-COMEDIA-TA-WEB	Tant qu’era sobta hujuda escampilhaue peth camp aqueres amnes, que se virauen entara montanha a on era rason divina les ahisque, m’apressè ath mèn fidèu companh; pr’amor que, com auria pogut, sense eth, seguir eth mèn viatge?
DIVINA-COMEDIA-TA-WEB	Qui m’aurie sostengut en pujar pera montanha?
DIVINA-COMEDIA-TA-WEB	Me semblèc qu’eth mèn Guida ère, per eth madeish, empenaït dera sua flaquesa.
DIVINA-COMEDIA-TA-WEB	Ò, consciéncia digna e pura!, be n’ei entà tu d’amarganta era mès petita fauta!
DIVINA-COMEDIA-TA-WEB	Quan es sòns pès deishèren de caminar damb aquera precipitacion que s’aven mau damb era majestat dera persona, era mia ment, deishant de cornèr eth pensament que l’enquimeraue, concentrèc era sua atencion, desirosa de recéber es naues impressions; e me botè a contemplar eth monte mès naut de guairi se quilhen des aigües entath Cèu.
DIVINA-COMEDIA-TA-WEB	Eth Solei, qu’ena mia esquia despenie era sua rosenta lum, quedaue tapat peth mèn còs qu’en eth s’emparauen es sòns arrais; e quan vedí que solet ath mèn dauant s’escurie era tèrra, me virè d’esponera, cranhós d’auer estat abandonat.
DIVINA-COMEDIA-TA-WEB	Eth mèn Protector alavetz, comencèc a dider-me, virat entà jo:
DIVINA-COMEDIA-TA-WEB	Per qué te maufides encara?
DIVINA-COMEDIA-TA-WEB	Cres que non sò damb tu, e que ja non te guidi?
DIVINA-COMEDIA-TA-WEB	Ara qu’ei ja eth ser aquiu a on ei sepultat eth còs, qu’ath sòn laguens hèja jo ombra.
DIVINA-COMEDIA-TA-WEB	Napols lo tie, pr’amor que l’an trèt de Brindis.
DIVINA-COMEDIA-TA-WEB	Se, donc, cap ombra se projècte ath mèn dauant, non t’as d’estranhar d’aquerò mès que de veir com es cèus non intercèpten es uns as auti eth pas des sues lums.
DIVINA-COMEDIA-TA-WEB	Era Vertut divina hè que semblables còssi siguen avients entà patir torments, calor e hered; mès que non a volgut revelar-mos se com actue tau meravilha.
DIVINA-COMEDIA-TA-WEB	Qu’ei asenat qui demore qu’era nòsta rason posque recórrer es infinites vies que dispause eth qu’ei d’ua substància en tres persones.
DIVINA-COMEDIA-TA-WEB	Èssers umans, contentatz-vos damb eth “quia”47 pr’amor que se vos siguesse dable de vedè’c tot, non aurie estat de besonh qu’amainadèsse Maria; e ac auetz vist desirar en bades a taus òmes que, se podessen, aurien satisfèt aguest desir, eth quau forme eth sòn etèrn suplici: que parli d’Aristotèl, de Platon e de fòrça d’auti.
DIVINA-COMEDIA-TA-WEB	Segontes Aristò(l, era demostracion ei de dues classes: ua cridada propter quod, qu’ei 47 quan es efèctes se dedusissen des causes, e era auta cridada quia, qu’ei quan es causes se dedusissen des efèctes peth quau aguest periòde li cau èster interpretat dera manèra següenta: Contentatz-vos, ò umans!, damb es demostracions que se pòden dedusir des efèctes, que per eri s’arribe en coneishement des causes, e non sagetz conéisher mès d’aquerò qu’es hèts vos demòstren qu’enes causes que son superiores ara intelligéncia umana e ara fòrça dera rason, s’exercite era fe.
DIVINA-COMEDIA-TA-WEB	En aguest punt, inclinèc eth cap sense díder arren mès, e quedèc coma trebolat.
DIVINA-COMEDIA-TA-WEB	Arribèrem mentretant ath pè deth monte, qu’es sues ròques trapèrem tant escalabroses, qu’es cames mes leugères mos aurien estat inutiles.
DIVINA-COMEDIA-TA-WEB	Eth camin mès desèrt, eth mès aspre entre Lerici e Turbia, ei, en comparèr damb aqueth, ua pala doça e ampla.
DIVINA-COMEDIA-TA-WEB	E tant qu’eth auie es uelhs baishi, meditant quin camin seguiríem, e jo guardaua entà naut, ar entorn des ròques, apareishec pera quèrra ua multitud d’amnes que venguien entà nosati, encara que non ac semblaue; autanta ère era lentor que caminauen.
DIVINA-COMEDIA-TA-WEB	Me guardèc alavetz e damb ròstre franc me didec:
DIVINA-COMEDIA-TA-WEB	Qu’auríem caminat mil passi, e encara ère tan luenh de nosati aquera multitud qu’un goronèr aurie pogut recórrer damb ua pèira aquera distància, quan se sarrèren toti as durs malhs dera escalabrosa aurèra, e s’estèren fèrms e cachadi entre eri, coma s’arture a guardar aqueth que dobte.
DIVINA-COMEDIA-TA-WEB	Ò, mòrts ena gràcia de Diu, esperits ja escuelhudi!, gessec de díder Virgili; per aquera patz que, sivans me pensi, demoratz toti vosati, didetz- me per quina part s’abaishe era penent d’aguesta montanha, de sòrta que sigue possible ascéner ada era; pr’amor qu’ath que mielhor coneish eth valor deth temps, l’ei mès desagradiu de perder-lo.
DIVINA-COMEDIA-TA-WEB	Coma es oelhes que gessen dera sua pleta ua a ua, dues a dues e tres a tres, tant qu’es autes se pòsen timidaments, inclinant entara tèrra es sòns uelhs e eth sòn muset, e madeish que hè era prumèra hèn es autes, arturant- se ath sòn costat se s’arture, quietes e tranquilles, e sense encuedar-se’n de per qué ac hèn, atau vedí jo botjar-se entà vier entà nosati es prumères amnes d’aquera temerosa e afortunada vegada, de ròstre pudic e d’aunèst continent.
DIVINA-COMEDIA-TA-WEB	Sense que m’ac preguntetz, vos cohèssi qu’aguest que vedetz aciu ei un còs uman; que per aquerò era lum deth solei apareish talhada en solèr.
DIVINA-COMEDIA-TA-WEB	Non vos estonetz; mès credetz que se sage de pujar aguesta escalabrosa penent, ac hè ahiscat per vertut celestiau.
DIVINA-COMEDIA-TA-WEB	Atau parlèc eth mèn Mèstre e aquera nòbla multitud mos didec:
DIVINA-COMEDIA-TA-WEB	Hètz repè, donc,e caminatz dauant de nosati.
DIVINA-COMEDIA-TA-WEB	E ath còp mos hègen senhaus damb eth revèrs des mans.
DIVINA-COMEDIA-TA-WEB	Jo me virè entada eth, e lo guardè fixaments: qu’ère ròi, beròi e de gentil aspècte; mès qu’auie era celha partida d’un còp.
DIVINA-COMEDIA-TA-WEB	Quan li didí umilaments que non l’auia vist jamès, me didec:
DIVINA-COMEDIA-TA-WEB	Guarda, donc!
DIVINA-COMEDIA-TA-WEB	E me mostrèc ua herida ena part superiora deth sòn pièch.
DIVINA-COMEDIA-TA-WEB	Jo que sò Manfredo, arrèhilh dera emperairitz Constança: per çò que te demani, que quan entornes ena Tèrra, li tengues ua visita ara mia graciosa hilha, mair der aunor de Sicilia e d’Aragon, e li digues era vertat, s’ei que s’a dit çò de contrari.
DIVINA-COMEDIA-TA-WEB	Dempús de tier trauessat eth mèn còs per dues herides mortaus, me virè plorant entad Aqueth, que de bon voler perdone.
DIVINA-COMEDIA-TA-WEB	Es mèns pecats sigueren orribles; mès era bontat infinita a es braci tan longs, que recep a tot eth que se vire entada era.
DIVINA-COMEDIA-TA-WEB	S’eth pastor de Cosença, que siguec enviat per Clemente entà caçar-me, auesse liejut ben en aquera plana de Diu, es mèns uassi serien encara en cap deth pònt, apròp de Benevento, jos era proteccion des pesades pèires.
DIVINA-COMEDIA-TA-WEB	Ara les banhe era ploja; eth vent les posse dehòra deth règne, lèu ena aurèra deth Verde, a on les hec transportar damb candéles amortades.
DIVINA-COMEDIA-TA-WEB	Mès, pera sua malediccion non se pèrd er amor de Diu de tau sòrta, que non torne jamès, mentre se renauís era flor dera esperança.
DIVINA-COMEDIA-TA-WEB	Calcula, donc, guaire erós me pòs hèr, revelant ara mia brava Constança se com m’as vist, e era proïbicion que pese sus jo, que se pòt lheuar damb es prècs des que son aquiu baish.
DIVINA-COMEDIA-TA-WEB	Quan per efècte deth plaser o deth dolor que se sent afectada quauqu’ua des nòstes facultats, era amna sancera se concentre en aguesta facultat, semble que non atengue cap auta causa; e aquerò demòstre er error des que cren qu’en nosati ahlame ua amna sus ua auta amna.
DIVINA-COMEDIA-TA-WEB	Plan per aquerò, quan s’enten o se ve quauqua causa qu’absorbís fòrtaments era amna ena sua contemplacion, eth temps s’esguitle sense qu’er òme se n’encuede d’aquerò; pr’amor qu’ua ei era facultat qu’escote, e era auta era que captive totafèt ara amna: aguesta qu’ei coma estacada; aquera qu’ei liura.
DIVINA-COMEDIA-TA-WEB	Quinsevolh trapèla que sòlen caperar as campanhards damb un manat d’espies, quan maduren es arradims, ei màger qu’era corsèra que pugèrem solets eth mèn Mestre e jo, quan era multitud d’amnes se desseparèc de nosati.
DIVINA-COMEDIA-TA-WEB	Qu’ei pro es pès entà vier en Sant Leo, entà baishar en Noli, entà ascéner en naut cim de Bismantua; mès aciu cau qu’er òme vòle: voi díder, coma volaua jo, amiat pes leugères ales e pes plumes d’un gran desir, darrèr d’Aqueth que reanimaue era mia esperança e m’illuminaue.
DIVINA-COMEDIA-TA-WEB	Anàuem pujant pera corsèra excavada en malh, qu’es sues escabroses ròques mos sarrauen per ambdús costats, e eth solèr que caushigàuem mos obligaue a ajudar-mos damb pès e mans.
DIVINA-COMEDIA-TA-WEB	Quan arribèren en un lòc descubèrt, sus eth soleret dera nauta basa deth monte, didí:
DIVINA-COMEDIA-TA-WEB	Mèstre mèn, quin camin seguiram?
DIVINA-COMEDIA-TA-WEB	Eth me responec:
DIVINA-COMEDIA-TA-WEB	Non hèsques cap pas entà baish: seguís pujant ath mèn darrèr enquiara cresta d’aguest monte, enquia que mos apareishe un expèrt guida.
DIVINA-COMEDIA-TA-WEB	Eth cimalh ère tan naut, que non lo podie arténher era vista, e era pujada fòrça mès penenta qu’era linha que dividís en dues parts eth quadrant.
DIVINA-COMEDIA-TA-WEB	Jo qu’èra ja cansat, e alavetz exclamè:
DIVINA-COMEDIA-TA-WEB	Ò estimat Pair!
DIVINA-COMEDIA-TA-WEB	Hilh mèn, hè per manèra d’arribar enquiad aqueth punt, responec en tot mostrar-me ua prominéncia qu’enrodaue per aqueth costat tota era montanha.
DIVINA-COMEDIA-TA-WEB	Es sues paraules m’ahisquèren de tau sòrta, que m’esdeguè tot çò que podí pujant enquia a on eth se trapaue, autant, que botè es mies plantes sus aquera espècia de cornissa.
DIVINA-COMEDIA-TA-WEB	Mos seiguérem aquiu es dus, viradi entà Lheuant, que per sòn costat auíem pujat; pr’amor que sòl agradar era contemplacion deth camin qu’un a hèt.
DIVINA-COMEDIA-TA-WEB	Prumèr tachè es uelhs ath hons, dempús les lheuè entath Solei, e m’admiraua de qué aguest mos illuminèsse pera quèrra.
DIVINA-COMEDIA-TA-WEB	Se Casto e Polux siguessen en companhia d’aguest miralh, qu’illumine ath mon autant per naut que per baish, veiries ath Zodiac resplendent virar mès pròche encara as Osses, se non ei que gessesse dehòra deth sòn ancian camin.
DIVINA-COMEDIA-TA-WEB	E se vòs compréner se com pòt arribar aquerò, torna a concentrar eth tòn pensament, e considèra qu’eth monte Sion ei plaçat sus era Tèrra, de forma relatiua ad aguest, de sòrta qu’ambdús an eth madeish orizon e desparièrs emisfèris; plan per aquerò, s’era tua intelligéncia te permet distinguir damb claretat, veiràs se com eth camin que per çò deth sòn mau non podec recórrer Faeton, li cau anar per un costat d’aguest monte, ath còp que va peth costat opausat d’aqueth aute.
DIVINA-COMEDIA-TA-WEB	De vertat, Mèstre, li responí, jamès auia vist tan claraments coma ara, aguestes causes, qu’entara sua comprension non me semblaue pro dable eth mèn engenh.
DIVINA-COMEDIA-TA-WEB	Pes rasons que m’as balhat compreni qu’eth cercle intermèdi deth prumèr movil, cridat Ecuador en quauqua sciéncia, e que s’està tostemp entre eth Solei e er iuèrn, ei distant d’aciu entath Septentrion autant coma lo vedien es Ebrèus entara part mès cauda.
DIVINA-COMEDIA-TA-WEB	Mès, se te platz, voleria saber guaire mos cau caminar encara; pr’amor qu’eth monte se lhèue mès de çò que pòt arténher era mia vista.
DIVINA-COMEDIA-TA-WEB	Aguesta montanha ei tau, me responec, que tostemp còste començar a pujar-la, e coma mès va entà naut, mens fatigant ei eth camin.
DIVINA-COMEDIA-TA-WEB	E non digui arren mès, pr’amor que solet aquerò sai de cèrt.
DIVINA-COMEDIA-TA-WEB	Quan acabèc de prononciar aguestes paraules ressonèc près de nosati ua votz que didie: “Dilhèu te calgue abans sèir-te.” Ath son d’aquera votz, mos virèrem, e vedérem ena quèrra un gran malh, que d’eth non mo n’auíem encuedat abans degun des dus.
DIVINA-COMEDIA-TA-WEB	Mos filèrem entada eth, a on i auie quauqui esperits repausant ara ombra darrèr deth malh, coma es qu’ac hèn per indoléncia.
DIVINA-COMEDIA-TA-WEB	Un d’eri, que me semblaue cansat, ère seigut damb es jolhs abraçadi, repausant sus eri eth sòn cap.
DIVINA-COMEDIA-TA-WEB	Vè-te’n, donc, entà naut de tot, tu qu’ès tan valent.
DIVINA-COMEDIA-TA-WEB	Me’n sabí alavetz de qui ère; e aquera fatiga qu’agitaue encara un shinhau mès era mia respiracion, non m’empachèc apressar-me ada eth.
DIVINA-COMEDIA-TA-WEB	Quan siguí ath sòn costat, lheuèc a penes eth cap, dident:
DIVINA-COMEDIA-TA-WEB	Belacqua, ara ja non me planhi de tu: mès, ditz-me, per qué ès aciu seigut?
DIVINA-COMEDIA-TA-WEB	Demores quauque guida?
DIVINA-COMEDIA-TA-WEB	O ei qu’as entornat enes tòns ancians costums?
DIVINA-COMEDIA-TA-WEB	Me responec:
DIVINA-COMEDIA-TA-WEB	Ò, frair!
DIVINA-COMEDIA-TA-WEB	Entà qué me cau anar aciu naut, se non m’a de perméter arribar en lòc dera expiacion er Angel de Diu, qu’ei seigut ena sua pòrta?
DIVINA-COMEDIA-TA-WEB	Abans qu’entra jo per era, ei de besonh qu’eth cicle balhe tantes virades ath mèn entorn, coma balhèc en cors dera mia vida, per çò d’auer ajornat es bones alendades enquiara ora dera mia mòrt; se non ei que m’ajude bèra pregària, que vengue d’un còr que visque ena gràcia.
DIVINA-COMEDIA-TA-WEB	De qué servissen es autes, se non an d’èster entenudes en cèu?
DIVINA-COMEDIA-TA-WEB	Ja eth Poèta pujaue ath mèn dauant dident:
DIVINA-COMEDIA-TA-WEB	Guida, quan darrèr mèn, e senhalant-me damb eth dit, cridèc ua d’eres:
DIVINA-COMEDIA-TA-WEB	En enténer aguestes paraules virè eth cap, e vedí qu’es ombres guardauen damb admiracion, non solet a jo, senon tanben ara lum interceptada peth mès còs.
DIVINA-COMEDIA-TA-WEB	Per qué se trebòle tant eth tòn anim, didec eth Mèstre, que de tau manèra escuerces eth pas?
DIVINA-COMEDIA-TA-WEB	Qué t’impòrte çò qu’aquiu mormolhen?
DIVINA-COMEDIA-TA-WEB	Seguis- me e dèisha que parle aguesta gent.
DIVINA-COMEDIA-TA-WEB	Sigues fèrm coma ua tor, qu’era sua copòla non se doblegue jamès as atacs des vents: er òme qu’en eth borís pensament sus pensament, tostemp aluenhe d’eth era fin que se prepause; pr’amor qu’er un aflaquís era activitat der aute.
DIVINA-COMEDIA-TA-WEB	Quina auta causa li podia jo respóner senon: “Ja vau?” Atau ac hi, cubèrt un shinhau d’aqueth color que hè a viatges ar òme digne de perdon.
DIVINA-COMEDIA-TA-WEB	Mentretant, de trauèrs pera pala venguien entà nosati quauques amnes entonant, versicle a vesicle eth “miserere”.
DIVINA-COMEDIA-TA-WEB	Quan vederen que non daua pas a trauèrs deth mèn còs as arrais solars, cambièren eth sòn cant en un “Ò” raucós e prolongat: e dues d’eres, a manèra de messatgères, correren ath nòste encontre dident:
DIVINA-COMEDIA-TA-WEB	Hètz-mos a saber era vòsta condicion.
DIVINA-COMEDIA-TA-WEB	Eth mèn Mestre responec:
DIVINA-COMEDIA-TA-WEB	Podetz partir e condar as que vos an enviat, qu’eth còs d’aguest ei de vertadèra carn.
DIVINA-COMEDIA-TA-WEB	Se s’an arturat, m’imagini, per çò d’auer vist era sua ombra, que ja n’an pro damb aguesta responsa: aunoratz-lo, pr’amor que vos pòt èster agradiu.
DIVINA-COMEDIA-TA-WEB	Jamès è vist a prima net es bugassi alugadi, ne a còga de Solei es exalacions d’Agost, héner eth Cèu seren tan rapidaments coma correren aqueres amnes entàs sues companhes; e un còp aquiu, tornèren a on èrem, amassa damb es autes, coma esquadron que cor sense cap orde.
DIVINA-COMEDIA-TA-WEB	Aguesta gent que s’apilère entà nosati qu’ei nombrosa, didec eth Poèta, e vien a hèr-te bèra suplica: tu, ça que la, seguís entà dauant e escota tant que camines.
DIVINA-COMEDIA-TA-WEB	Ò, amna, qu’entà arribar ena felicitat, vas damb es membres que neisheres!, venguien cridant: pòsa un shinhau eth tòn pas.
DIVINA-COMEDIA-TA-WEB	Guarda a veir s’as coneishut a quauqu’un de nosati, que d’eth posques hèr vier, aquiu, notícies.
DIVINA-COMEDIA-TA-WEB	A!, per qué te’n vas?
DIVINA-COMEDIA-TA-WEB	Per qué non t’artures?
DIVINA-COMEDIA-TA-WEB	Toti auem acabat es nòsti dies damb mòrt violenta, e siguérem pecadors enquia darrèra ora: alavetz era lum deth Cèu illuminèc era nòsta rason autant ben que, empenaïdi e perdonadi, abandonèrem era vida ena gràcia de Diu, que mos uscle peth gran desir qu’auem de vedcr-lo.
DIVINA-COMEDIA-TA-WEB	Jo les responí:
DIVINA-COMEDIA-TA-WEB	Encara que non arreconeishi es desfiguradi traits de cap de vosati, totun, se desiratz de jo quauquarren que me sigue possible, esperits ben neishudi, jo ac harè per aquera patz que se me hè a cercar de mon en mon, seguint es passi d’aguest Guida.
DIVINA-COMEDIA-TA-WEB	Un d’eri comencèc dident:
DIVINA-COMEDIA-TA-WEB	Toti fidam ena tua benvolença sense besonh de qué ac jures, se non ei qu’era impoténcia esbauce era tua bona volentat.
DIVINA-COMEDIA-TA-WEB	Jo, que parli solet abans qu’es auti, te prègui que se ves quauque còp aqueth país que s’esten entre era Romania e eth de Carles,48 m’autreges en Fano eth don des tòns prècs, pr’amor de qué es bravi prèguen aquiu per jo, de sòrta que jo posca purgar es mèns grèus pecats.
DIVINA-COMEDIA-TA-WEB	D’aquiu que siguí jo: mès es prigondes herides que per eres gessec era sang qu’en era m’estaua, me sigueren hètes en territòri des Antenorides49, a on me pensaua estar mès segur.
DIVINA-COMEDIA-TA-WEB	Eth d’Este ac ordenèc, pr’amor que m’auie en òdi fòrça mès de çò que li permetie era justícia; mès, se jo auessa hujut entara Mira, quan arribè en Oriaco, encara seria aquiu a on s’alende: corrí entara restanca, a on es canes e era hanga me embarrassèren tant, que queiguí, e vedí formar-se en tèrra un lac damb era sang des mies venes.
DIVINA-COMEDIA-TA-WEB	Dempús me didec un aute:
DIVINA-COMEDIA-TA-WEB	Era Mèrca d’Ancona, governada per Carles d’Anjou.
DIVINA-COMEDIA-TA-WEB	Padua, fondada per Antenor.
DIVINA-COMEDIA-TA-WEB	Atau se complisque eth desir que t’amie entad aguesta nauta montanha, digna-te ajudar ath mèn damb òbres de pietat.
DIVINA-COMEDIA-TA-WEB	Jo siguí de Montefeltro, e sò Buonconte.
DIVINA-COMEDIA-TA-WEB	Ne Joana ne es auti tien compde de jo; per çò que vau entre aguesti damb eth cap clin.
DIVINA-COMEDIA-TA-WEB	Li preguntè:
DIVINA-COMEDIA-TA-WEB	Ò!, me responec; ath pè deth Casentino cor un arriu cridat Archiano, que neish en Apenino, ath dessús der Ermo.
DIVINA-COMEDIA-TA-WEB	Aquiu a on pèrd eth sòn nòm, arribè jo damb eth còth trauessat, hugent a pè e tacant de sang era planhèra.
DIVINA-COMEDIA-TA-WEB	Aquiu perdí era vista, e era mia darrèra paraula siguec eth nòm de Maria; aquiu queiguí, e non quedèc senon era mia carn.
DIVINA-COMEDIA-TA-WEB	Te diderè era vertat, e tu la racondaràs entre es viui, er àngel de Diu me cuelhec, e eth deth Lunfèrn cridaue: “Ò, tu, vengut deth Cèu!
DIVINA-COMEDIA-TA-WEB	Per qué me lo très?
DIVINA-COMEDIA-TA-WEB	Te hès a vier era part etèrna d’aguest per ua petita lèrma que me l’arrinque; mès tractarè de manèra diferenta era auta part.” Tu te’n sabes ben de com se condense en aire aguest umid bugàs, que se converttís en ploja tanlèu puge enquia on lo suspren eth hered: plan, donc, eth dimòni, amassant ara sua intelligéncia aquera mauvolença que sonque sage de hèr mau, damb eth poder inerent ara sua natura, agitèc eth bugàs e eth vent.
DIVINA-COMEDIA-TA-WEB	Tanlèu s’amortèc eth dia, caperèc de broma era val de Pratomagno enquiar Apenino, e hec tan dens aqueth cèu, qu’er espés aire se convertic en aigua: queiguec era ploja, e era aigua qu’era tèrra non podec absorbir arribèc enes barrancs, e en tot amassar-se ara des arriuets, se precipitèc entar arriu reau damb tau rapiditat, qu’arren la podie tier.
DIVINA-COMEDIA-TA-WEB	Er Archiano furiós trapèc eth mèn còs gelat ena sua desbocadura, l’arrosseguèc entar Arno, e separèc es mèns braci qu’auia botat en crotz sus eth pièch quan me vencec eth dolor.
DIVINA-COMEDIA-TA-WEB	Dempús d’auer-me virat pes sues aurères e eth sòn hons, me caperèc e me enrodèc damb eth sable que s’auie despenut des camps.
DIVINA-COMEDIA-TA-WEB	A!, quan entornes en mon, e ages descansat deth tòn long viatge, seguic un tresau esperit, dempús d’auer acabat de parlar eth dusau, bremba- te’n de jo, que sò era Pia50.
DIVINA-COMEDIA-TA-WEB	Siena me hec, e es Marismes me des.heigueren:
DIVINA-COMEDIA-TA-WEB	Quan, acabat eth jòc de dats, se’n van es jogaires, eth que pèrd se quede trist, pensant enes jogades, e aprenent alavetz, damb sentiment, era manèra que l’aurie calut jogar entà guanhar: damb eth qu’a guanhat se’n van es auti; e er un per dauant e er aute peth darrèr e er aute peth costat sagen de hèr-se agradius ar afortunat; aguest non s’arture, encara que les escote a toti, enquia que l’aufrís a un era sua man, que per aquerò dèishe d’aclapar- lo, desliurant-se atau des empossades dera multitud.
DIVINA-COMEDIA-TA-WEB	Atau me trapaua jo ath miei d’aqueth compacte revolum d’amnes, virant entà un e entar aute eth ròstre, enquia que, gràcies as mies promeses, me podí despéner d’eres.
DIVINA-COMEDIA-TA-WEB	Aquiu que i èren er Aretino que recebec era mòrt des braci crudèus de Ghin de Tacco, e er aute que s’estofèc en agarrar-lo es sòns enemics.
DIVINA-COMEDIA-TA-WEB	Aquiu pregaue, damb es braci estenudi, Federic Novello, e aqueth de Pissa, que dèc era ocasión de demostrar era granor dera sua amna ath brave Marzucco.
DIVINA-COMEDIA-TA-WEB	Vedí ath comde Orso, e ad aquera amna separada deth sòn còs per hàstic e per enveja, coma era madeisha didie, e non per çò des sues colpes; a Pèir dera Broccia, digui: qu’ei que me cau previer d’aquerò ara princesa de Brabante, mentre sigue per aquiu, se non vò veder-se plaçada entre pejors companhs.
DIVINA-COMEDIA-TA-WEB	Quan me vedí liure de totes aqueres ombres, que pregauen tà que d’auti preguèssen per eres, damb era fin d’escuerçar eth temps dera sua purificacion, comencé a díder:
DIVINA-COMEDIA-TA-WEB	Semble que me remisques exprèssaments en bèth tèxt, ò lum qu’esbugasses es mèns dobtes!, qu’era oracion padègue es decrets deth Cèu; e, ça que la, aguesta gent prègue entà artenhè’c.
DIVINA-COMEDIA-TA-WEB	Serà, donc, vana era sua esperança?
DIVINA-COMEDIA-TA-WEB	O ei que non è comprenut eth sentit des tues paraules?
DIVINA-COMEDIA-TA-WEB	Ad aquerò me responec:
DIVINA-COMEDIA-TA-WEB	Çò qu’escriuí ei fòrça clar, e era esperança d’aguesti non se veirà fraudada, se s’examine damb sentit dret.
DIVINA-COMEDIA-TA-WEB	Que non se degalhe eth naut judici divin, pr’amor qu’eth huec amorós dera caritat complisque en un instant çò que les cau satisfèr es qu’aciu son relegadi; e aquiu, a on metí tau senténcia, era oracion non auie era vertut d’esfaçar es fautes, pr’amor qu’er objècte d’aquera ère aluenhat de Diu.
DIVINA-COMEDIA-TA-WEB	Sabi pas se me comprenes: que parli de Beatriz, que veiràs alègra e erosa sus eth som d’aguest monte.
DIVINA-COMEDIA-TA-WEB	E jo repliquè:
DIVINA-COMEDIA-TA-WEB	Brave Guida mèn, caminem mès ara prèssa: pr’amor que ja non me fatigui autant coma abans e era montanha projècte era sua ombra entad aguest costat.
DIVINA-COMEDIA-TA-WEB	Qu’auançaram aué tot çò que pogam, me responec; mès eth camin ei plan diferent de çò que t’imagines.
DIVINA-COMEDIA-TA-WEB	Abans qu’arribèssem naut de tot, veiràs tornar ad aqueth qu’ara s’amague darrèr dera pala, e qu’es sòns arrais non trinques en aguest moment.
DIVINA-COMEDIA-TA-WEB	Mès guarda aquiu a ua amna que, immobila e totafèt soleta, tache entà nosati era sua guardada: era mos mostrarà eth camin mès cuert.
DIVINA-COMEDIA-TA-WEB	Arribèrem ath sòn costat.
DIVINA-COMEDIA-TA-WEB	Ò amna lombarda, be n’ères de capinauta e desdenhosa, e guaire nòble e grèu ère eth movement des tòns uelhs!
DIVINA-COMEDIA-TA-WEB	Era non mos didie arren; mès deishaue que mos apressèssem, guardant solet, coma eth leon quan repause.
DIVINA-COMEDIA-TA-WEB	Virgili se l’apressèc, en tot pregar-li que mos mostrèsse era pujada mès aisida; mès era, sense respóner ara sua pregunta, se volec informar sus eth nòste país e sus era nòsta vida; e en començar eth mèn guida a díder: “Mantua…”, era ombra, qu’abantes ère coma concentrada en era madeisha, correc entada eth, deth lòc que se trapaue, dident: “Ò, mantuan!
DIVINA-COMEDIA-TA-WEB	Jo que sò Sordello, dera tua tèrra” e s’abracèren mutuauments.
DIVINA-COMEDIA-TA-WEB	Ai, Italia esclaua, auberja de dolor, vaishèth sense timonèr ath miei d’ua grana tempèsta, non ja senhora de províncies, senon de bordèls!
DIVINA-COMEDIA-TA-WEB	Ath doç nòm deth sòn país natau, aquera amna gentila s’esdeguèc a hestejar ath sòn conciutadan; mentre es tòns vius non saben estar-se sense guèrra, e s’estrocegen entre eri aqueri as quaus sauve ua madeisha muralha e un madeish fossat.
DIVINA-COMEDIA-TA-WEB	Cèrca, malerosa, ar entorn des tues còstes, e dempús contempla en tòn pièch se quauqua part de tu madeisha gaudís de patz.
DIVINA-COMEDIA-TA-WEB	De qué servís que Justinian t’enfrenèsse, s’era cagira ei ueda?
DIVINA-COMEDIA-TA-WEB	Era tua vergonha serie mendre sense aguest madeish fren.
DIVINA-COMEDIA-TA-WEB	Ai, gents qu’auríetz d’èster devòtes, e deishar ath Cesar en sòn tron, se comprenéssetz ben çò que Diu a prescrit!
DIVINA-COMEDIA-TA-WEB	Ò, aleman Albert, que l’abandones, en veder-la tant indomdada e sauvatge, quan auies d’auer sarrat es sues costelhes!
DIVINA-COMEDIA-TA-WEB	Que quèigue sus era tua sang eth castig just deth Cèu, e que sigue aguest tan nau e evident, que servisque tanben de pauruca leçon ath tòn successor, donques que tu e ta pair, aluenhadi d’aciu pera ambicion, auetz tolerat que quede desèrt eth jardin der emperi.
DIVINA-COMEDIA-TA-WEB	Òme indolent, vene a veir as Montecchi e as Cappelletti, as Monaldi e Filippeschi, aqueri ja tristi, e aguesti tengudi per amargantes mesfidances.
DIVINA-COMEDIA-TA-WEB	Vene, crudèu, vene; e guarda era opression des tòns nòbles, e bota remèdi as sòns maus, e veiràs guaire segura ei Santaflora.
DIVINA-COMEDIA-TA-WEB	Vene a veir ara tua Roma, que plore, veuda e soleta, exclamant dia e net: “Cesar mèn!
DIVINA-COMEDIA-TA-WEB	Per qué non ès ena mia companhia?” Vene e contempla guaire gran ei eth mutuau amor dera gent; e s’arren te botge a pietat entà nosati, vene a avergonhar-te dera tua fama.
DIVINA-COMEDIA-TA-WEB	E, que me sigue licit preguntar-te, ò suprèm Joen, que sigueres crucificat per nosati ena Tèrra!
DIVINA-COMEDIA-TA-WEB	Son viradi entà un aute costat es tòns uelhs?
DIVINA-COMEDIA-TA-WEB	O ei que mos vas premanint d’aguesta manèra, en çò mès prigond des tòns pensaments, entà recéber quauque gran ben que non pòt preveir era nòsta intelligéncia?
DIVINA-COMEDIA-TA-WEB	Pr’amor qu’era tèrra d’Italia ei plia de tirans; e er òme mès mesquin, en entrar en un partit, se convertís en un Marcel.
DIVINA-COMEDIA-TA-WEB	Florencia mia, pro pòs èster satisfèta d’aguesta digression, que non parle damb tu, gràcies ath tòn pòble que tant s’engenhe.
DIVINA-COMEDIA-TA-WEB	Que n’a fòrça qu’an era justícia en sòn còr, mès son tardius en aplicar-la, pr’amor que cranhen tirar era balestada imprudentaments; mès eth tòn pòble que l’a ena punta des sòns pòts.
DIVINA-COMEDIA-TA-WEB	Molti refusen es cargui publics; mès eth tòn pòble respon sollicit, sense que lo criden, e cride: “Jo les accèpti.” Alègra-te, donc, pr’amor qu’as motius entad aquerò.
DIVINA-COMEDIA-TA-WEB	Qu’ès rica, gaudisses de tranquillitat, as prudéncia.
DIVINA-COMEDIA-TA-WEB	Que digui era vertat, ac demòstren claraments es hèts.
DIVINA-COMEDIA-TA-WEB	Atenes e Lacedemonia, que heren es ancianes leis e sigueren tan civilizades, balhèren un praube exemple de víuer ben, en comparèr damb tu; pr’amor que dictes tan subtils decrets, qu’es qu’expedisses en Octobre non arriben a mejans de Noveme.
DIVINA-COMEDIA-TA-WEB	Guairi viatges, enquiath temps que m’artenh era memòria, as cambiat de leis, de moneda, de mestièrs e de costums e as renauit as tòns abitants?
DIVINA-COMEDIA-TA-WEB	E s’ac vos rebrembar e veir era lum, saberàs qu’ès semblabla ad aquera malauta, que non trape posicion avienta sus era pluma, e sage de hèr mès suportable eth sòn dolor, hènt contunhi torns.
DIVINA-COMEDIA-TA-WEB	Qui ètz?
DIVINA-COMEDIA-TA-WEB	Es mèns uassi sigueren enterradi per orde d’Octavi, abans que s’auessen dirigit entad aguesta montanha es amnes dignes de pujar enquia Diu.
DIVINA-COMEDIA-TA-WEB	Jo que sò Virgili, que perdí eth cèu per non auer fe, e non per cap auta colpa.
DIVINA-COMEDIA-TA-WEB	Atau responec eth mèn Guida.
DIVINA-COMEDIA-TA-WEB	Coma aqueth qu’ara imprevista ve ua causa que l’estone, e qu’ada era non sap se balhar o non crèdit, dident: “qu’ei, non ei”, atau se quedèc aqueth: dempús baishèc es uelhs, s’auancèc umilaments entada eth, e l’abracèc en lòc deth còs a on artenh eth mainatge.
DIVINA-COMEDIA-TA-WEB	Ò, glòria des latins, didec, per qui era nòsta lengua demostrèc tot çò que podie!
DIVINA-COMEDIA-TA-WEB	Aunor etèrn deth lòc a on neishí!
DIVINA-COMEDIA-TA-WEB	Quin merit o quina gràcia permet que jo te veiga?
DIVINA-COMEDIA-TA-WEB	S’ei que sò digne d’enténer es tues paraules, ditz- me se vies deth Lunfèrn, e de quina encencha.
DIVINA-COMEDIA-TA-WEB	Qu’è arribat enquia aciu passant per toti es cercles deth reiaume deth plor, li responec; era vertut deth cèu me guide, e vengui damb era.
DIVINA-COMEDIA-TA-WEB	Non per çò qu’è hèt, senon per çò que non è hèt, è perdut era facultat de contemplar eth naut Solei que tu desires, e que coneishí massa tard.
DIVINA-COMEDIA-TA-WEB	Aquiu baish i a un lòc trist, non per çò des martiris, senon pes tenèbres, a on en sòrta de planhs coma crits, sonque ressonen alends.
DIVINA-COMEDIA-TA-WEB	Aquiu que sò jo damb es innocents pichons, mossegadi pes dents dera mòrt abans que siguessen lauadi deth pecat originau.
DIVINA-COMEDIA-TA-WEB	Aquiu que sò jo damb aqueri que non se curbiren damb es tres vertuts santes, encara que, exempti de vicis, coneisheren e observèren es autes.
DIVINA-COMEDIA-TA-WEB	Mès balha-mos quauqua senhau, s’ei que pòs e sabes, pr’amor de qué arribem mès lèu en lòc a on comence vertadèraments er Espurgatòri.
DIVINA-COMEDIA-TA-WEB	Sordello responec:
DIVINA-COMEDIA-TA-WEB	Aciu que non auem designat un punt fix e a jo m’ei licit pujar caminant ath torn dera montanha: te servirè de guida per toti es endrets a on posqui arribar.
DIVINA-COMEDIA-TA-WEB	Mès, tie compde que ja escurís; e en non èster possible vier naut de nets, calerà que pensem en cercar un bon arrecès.
DIVINA-COMEDIA-TA-WEB	Com ei aquerò?, li responec.
DIVINA-COMEDIA-TA-WEB	O ei que dilhèu non poirie pujar?
DIVINA-COMEDIA-TA-WEB	Eth brave Sordello passèc eth sòn dit peth solèr, dident:
DIVINA-COMEDIA-TA-WEB	Ves aguesta soleta linha?
DIVINA-COMEDIA-TA-WEB	Donques non la trauessaràs un còp s’age amagat eth Solei; non per arren, senon perque t’ac empacharàn es tenèbres nueitiues; es quaus, damb era impoténcia que còsten, neutralizen era volentat.
DIVINA-COMEDIA-TA-WEB	Damb eres, se porie pro ben tornar entà baish e recórrer era pala vagant ath sòn entorn, tant qu’eth dia sigue jos er orizon.
DIVINA-COMEDIA-TA-WEB	Alavetz eth mèn Senhor, coma estonat, repliquèc:
DIVINA-COMEDIA-TA-WEB	Amia-mos entà on dides que pòt èster agradiu estar-se.
DIVINA-COMEDIA-TA-WEB	Ua corsèra ath biscòrn, entre penenta e planèra, mos amièc en un costat d’aquera cavitat, a on es arribes que l’enròden baishen mès dera mitat dera sua nautada.
DIVINA-COMEDIA-TA-WEB	Er aur e er argent fin, era porpra, era cerusa, er indi blu e ludent, e es esmeraudes nauèraments talhades en moment que despenen es sòns tròci, serien vençudi amplaments pes èrbes e pes flors d’aquera cavitat, tau que çò mendre ei vençut per çò màger.
DIVINA-COMEDIA-TA-WEB	Era natura non auie mostrat solet aciu es sòns ornaments, senon que damb era suavitat de mil aròmes auie format ua flaira desparièra e desconeishuda entà nosati.
DIVINA-COMEDIA-TA-WEB	Aquiu vedí seigudes sus era èrba verda e entre es flors a quauques amnes, que de dehòra estant non se podien distinguir, pr’amor que les amagauen es costats dera val, es quaus èren en tot cantar eth “Salve Regina”.
DIVINA-COMEDIA-TA-WEB	Eth Mantuan, que mos auie amiat pera tortuosa corsèra, mos didec:
DIVINA-COMEDIA-TA-WEB	Non pretenatz que vos guida enquia on son aguesti, abans que s’amague eth Solei que rèste.
DIVINA-COMEDIA-TA-WEB	D’aguesta nautada estant veiratz es accions e es ròstres de toti, e encara mielhor que se siguéssetz entre eri ena madeisha val.
DIVINA-COMEDIA-TA-WEB	Aqueth que damb era sua preséncia padegue ath prumèr, governèc era tèrra a on neish era aigua qu’eth Moltava amie entar Elba e er Elba entath mar.
DIVINA-COMEDIA-TA-WEB	Se cridaue Ottokar, e ja de mainatge siguec plan mielhor prince qu’eth sòn hilh Wenceslao ja barbat, ath quau enervèren er òci e era luxuria.
DIVINA-COMEDIA-TA-WEB	E aqueth camús, que semble consultar damb tanta intimitat ar aute de benigne aspècte, moric hugent e passint era flor de lis: guardatz se com se pataquege eth pièch; e guardatz com, er aute, alendant, empare era sua maishèra en paumet dera man.
DIVINA-COMEDIA-TA-WEB	Que son pair e suer deth mau de França: saben qu’era sua vida ei grossièra e viciosa, e d’aquiu vie eth mau que les aclape.
DIVINA-COMEDIA-TA-WEB	Aqueth que semble tan corporent,51 e que cante amassa damb eth nassut,52 qu’amièc ajustada era còrda de tota vertut; e se dempús d’eth auesse regnat mès temps eth joenet que se sè ath sòn darrèr,53 ben qu’aurie passat eth valor de pair a hilh; çò que non se pòt díder des auti eretèrs, Jaime e Fadrique, que sauven es sòns reiaumes; mès cap d’eri possedís eth milhor eretatge.
DIVINA-COMEDIA-TA-WEB	Pòqui viatges torne a néisher pes arrames era umana probitat; pr’amor qu’atau ac vò Aqueth que mo l’autrege, entà que l’ac demanem.
DIVINA-COMEDIA-TA-WEB	Non mens se dirigissen es mies paraules ath nassut, qu’ar aute, a Pèir, que cante damb eth; donques que dera sua descendéncia se planhen ja era Pulla e era Provença.
DIVINA-COMEDIA-TA-WEB	Era planta qu’ei inferior ath sòn seme, mès encara que Beatriz e Margarida ara glòria deth sòn marit.
DIVINA-COMEDIA-TA-WEB	Vaquí ath rei de vida simpla, seigut a despart e solet, a Enric d’Anglatèrra: aguest a produsit mielhors descendents.
DIVINA-COMEDIA-TA-WEB	Aqueth qu’ei en solèr mès entà baish qu’es auti, guardant entà naut, qu’ei eth marqués Guilhem, que per eth Alexandria e es sòns guerrèrs hèn plorar aué ath Monferrato e ath Canavés.
DIVINA-COMEDIA-TA-WEB	Pèir III d’Aragon.
DIVINA-COMEDIA-TA-WEB	Carles I, comde de Provença e rei de Pulla.
DIVINA-COMEDIA-TA-WEB	Qu’ère ja era ora que s’attrendís eth còr des navegants, e renèish eth sòn desir d’abraçar as estimats amics, que d’eri s’a dit adiu eth madeish dia, e qu’en eth eth nauèth viatjaire se entristís d’amor, s’enten ena luenhor quauqua campana, que semble plànher ath moribond dia; quan deishè d’enténer, comencè a guardar a ua d’aqueres amnes, que, botada de pès, hège senhaus damb era man damb era intencion de qué es autes l’escotèssen.
DIVINA-COMEDIA-TA-WEB	Junhec e lheuèc ambdues paumes, en tot dirigir es sòns uelhs entà Orient, coma se didesse a Diu: “Sonque pensi en tu”; e gessec dera sua boca tan devòtaments e damb tan doces nòtes eth “Te lucis ante”, qu’eth plaser me hec a gésser dehòra de jo.
DIVINA-COMEDIA-TA-WEB	Tacha ben aciu era vista, ò lector!, entà descurbir era vertat; pr’amor qu’eth vel ei ara tan subtil, que te serà, plan que òc, fòrça aisit de trauessar-lo.
DIVINA-COMEDIA-TA-WEB	Vedí dempús ad aquera armada gentila, esblancossida e umila, que contemple en silenci eth cèu, coma demorant quauquarren; e vedí gésser des nautades e descéner entara val a dus angels damb dues espades ahlamades, truncades e privades des sues puntes.
DIVINA-COMEDIA-TA-WEB	Verdes coma es trendes huelhes que vien de brotoar èren es sues vestimentes e agitades pes plumes des sues ales, verdes tanben, flotauen peth darrèr ar arbitri deth vent.
DIVINA-COMEDIA-TA-WEB	Un se posèc mès naut d’a on èrem; er aute baishèc entath costat opausat; de sòrta qu’es amnes quedèren entre eri.
DIVINA-COMEDIA-TA-WEB	Se distinguie perfèctaments era sua blonda cabeladura; mès en voler guardar es sòns traits s’ofuscaue era vista, coma s’ofusque tota facultat per çò dera excessiua fòrça des impressions.
DIVINA-COMEDIA-TA-WEB	E jo, que non sabia per quin lòc auie de vier, guardè ath mèn entorn, e gelat de pòur, m’apressè çò mès que podí enes espatles fidèus.
DIVINA-COMEDIA-TA-WEB	Sordello seguic:
DIVINA-COMEDIA-TA-WEB	Sonque auia baishat tres passi, me pensi, quan ja me trapè baish de tot, e vedí a un que me guardaue coma s’auesse volut coneisher-me.
DIVINA-COMEDIA-TA-WEB	Er aire s’anaue ja escurint, mès encara non tant entà qu’entre es sòns uelhs e es mèns non permetesse veir çò qu’abans pera distància s’amagaue.
DIVINA-COMEDIA-TA-WEB	Nòble jutge!
DIVINA-COMEDIA-TA-WEB	Ò, Nino!
DIVINA-COMEDIA-TA-WEB	Damb guaire plaser vedí que non ères entre es condemnadi!
DIVINA-COMEDIA-TA-WEB	Que non auec amistosa salutacion que non mos didéssem; dempús me preguntèc:
DIVINA-COMEDIA-TA-WEB	A!, li didí; aguest maitin è passat per lòcs tristi, e sò encara ena prumèra vida; encara qu’en hèr aguest viatge, me vau premanint entara auta.
DIVINA-COMEDIA-TA-WEB	A penes enteneren era mia responsa, que Sordello e eth arreculèren coma òmes tengudi d’un sobte espant.
DIVINA-COMEDIA-TA-WEB	Eth prumèr se virèc entà Virgili, e er aute entà un qu’ère seigut, cridant: “Vene, Conrad, vene a veir çò que Diu pera sua gràcia permet.” Dempús, en tot dirigir-se a jo, exclamèc:
DIVINA-COMEDIA-TA-WEB	Pera singulara gratitud que deues ad Aqueth qu’amague de tau sòrta era tua primitiua origina, que non ei possible penetrar-la, quan sigues mès enlà des amples aigües, ditz-li ara mia Joana, que prègue per jo aquiu a on s’entenen es prècs des innocents.
DIVINA-COMEDIA-TA-WEB	Non me pensi qu’era sua mair m’estime ja, pr’amor qu’a deishat es blanques tòques, qu’era malerosa traparà mens bèth dia.
DIVINA-COMEDIA-TA-WEB	Per era se compren aisidaments guaire dure ena hemna eth huec der amor, s’era vista o eth tracte intim non l’ahisque.
DIVINA-COMEDIA-TA-WEB	Atau didie, e en tot eth sòn aspecte se vedie estampat eth sagèth d’aqueth dret cèu qu’uscle damb mesura en còr.
DIVINA-COMEDIA-TA-WEB	Mentretant, es mens uelhs se tachauen avids entara part deth cèu a on ei mès lent eth cors des esteles, coma se passe enes punts d’ua ròda mès pròchi ar èish.
DIVINA-COMEDIA-TA-WEB	Eth mèn Guida me preguntèc:
DIVINA-COMEDIA-TA-WEB	Hilh mèn, qué guardes aquiu naut?
DIVINA-COMEDIA-TA-WEB	E jo li responí:
DIVINA-COMEDIA-TA-WEB	Es prumèrs auien ua vibòra en sòn escut; es dusaus un gal.
DIVINA-COMEDIA-TA-WEB	Es constellacions der Eridano, dera Nau e deth Peish d’aur.
DIVINA-COMEDIA-TA-WEB	E eth repliquèc:
DIVINA-COMEDIA-TA-WEB	Tant qu’eth parlaue, Sordello se l’apressèc, dident: “Vaquí ath nòste adversari;” e estenec eth dit pr’amor de qué guardèssem entath lòc que senhalaue.
DIVINA-COMEDIA-TA-WEB	Ena part a on quedaue sense defensa era petita val, i auie ua sèrp, que dilhèu ère era que dèc a Eva era amarganta parva.
DIVINA-COMEDIA-TA-WEB	S’auançaue eth maligne reptil entre era èrba e es flors, virant de quan en quan eth cap, e lecant-se eth lomb coma un animau que s’alise era pèth.
DIVINA-COMEDIA-TA-WEB	Non posqui díder se com se botgèren es falcons celestiaus, donques que non me siguec possible distinguir-les; mès òc que vedí a ambdús en movement.
DIVINA-COMEDIA-TA-WEB	En tot sénter qu’es sues verdes ales henien er aire, hugec era sèrp, e es angels entornèren en sòn lòc damb eth madeish vòl.
DIVINA-COMEDIA-TA-WEB	Era ombra que s’apressèc ath jutge quan aguest la cridèc, non me deishèc un moment de uelh pendent tot aqueth assaut.
DIVINA-COMEDIA-TA-WEB	Qu’era tèda que t’amie entà naut trape ena tua volentat tanta cera guaire s’a de besonh entà arribar en suprèm esmalt, comencèc a díder; se vo’n sabetz de bèra notícia positiua dera Val di Magra o dera sua tèrra vesia, conda-la-me, pr’amor que jo èra senhor d’aqueth país: siguí cridat Conrad Malaspina, non er ancian, senon eth sòn descendent e auí entàs mèns un amor qu’aciu se purifique.
DIVINA-COMEDIA-TA-WEB	Ò!, li responí, non siguí jamès en vòste país; mès, en quina part d’Euròpa non aurà arribat era vòsta fama?
DIVINA-COMEDIA-TA-WEB	Era glòria qu’aunore era vòsta casa, da tau renòm as sòns senhors e ath parçant sancer, qu’a noticia d’era encara que non l’age visitat.
DIVINA-COMEDIA-TA-WEB	E vos juri, tanlèu posca arribar naut de tot d’aguest monte, qu’era vòsta aunorada descendéncia non pèrd er aunor que l’an conquistat era sua borsa e era sua espada.
DIVINA-COMEDIA-TA-WEB	Es sòns bons costums e excellent caractèr la placen en tan privilegiat lòc, qu’encara qu’eth pervèrs cap dessepare ath mon deth vertadèr camin, era va pera corsèra dreta menspredant eth camin torçat.
DIVINA-COMEDIA-TA-WEB	Eth repliquèc:
DIVINA-COMEDIA-TA-WEB	Era concubina deth vielh Titon, deishada anar des braci deth sòn doç amic, se diboishaue ja enes termières orientaus, reludent eth sòn front de rica peiraria plaçada ena forma deth hered animau que secodís ara gent damb era coa;56 e ja per aquiu a on mos trapàuem auie balhat era Net dus des passi que puge, e eth tresau inclinaue entà baish eth sòn vel, quan jo, qu’auia eth flaquitge d’Adam, vençut pera sòn, m’estirè ena èrba qu’èrem seigudi es cinc.
DIVINA-COMEDIA-TA-WEB	A punta de dia, quan era irongleta comence es sues tristes melodies, dilhèu en arrebrembe des sòns prumèrs ais, e quan eth nòste esperit, mès liure des laci dera carn e mens assetjat de pensaments, ei lèu divin enes sues visions, me semblèc veir entre sòmis ua agla damb plumes d’aur suspenuda en cèu, damb es ales dubèrtes e premanida a baishar, e me pensaua èster aquiu a on Ganimedes abandonèc as sòns, quan siguec agarrat entà vier ena celestiau assemblada.
DIVINA-COMEDIA-TA-WEB	Jo pensaua ath mèn laguens: “Dilhèu aguesta agla age eth costum de caçar aciu solet, e pòt èster qu’en un aute lòc se desdenhe de quilhar entà naut era presa damb es sues garres.” Dempús me semblèc que, en hèr quauques virades, baishaue terribla coma un pericle, e me cuelhie enquia e tot era esfèra deth huec, semblaue qu’usclàuem es dus; e de tau sòrta m’usclaue aqueth huec imaginari, que s’interrompec còp sec eth mèn sòmi.
DIVINA-COMEDIA-TA-WEB	Non de ua auta manèra s’espauric Aquiles en tot virar ath sòn entorn es sòns uelhs desvelhadi e sense saber a on se trapaue, quan sa mair, panant-lo a Quiron, se lo hec a vier adormit enes sòns braci enquiara ièrla de Scycros, d’a on lo treigueren dempús es grècs, coma m’espaurí jo, a penes hugec eth sòmi deth mèn ròstre; e perdí era sang dera cara coma er òme ath que gèle er espant.
DIVINA-COMEDIA-TA-WEB	Ath mèn costat s’estaue solet eth mèn Protector; e eth Solei auie gessut hège ja mès de dues ores, e jo me trapaua damb era cara virada entath mar.
DIVINA-COMEDIA-TA-WEB	Non te cau pòur, didec eth mèn Senhor; padega-te, qu’èm en bon lòc.
DIVINA-COMEDIA-TA-WEB	Dèisha anar eth tòn vigor luenh de reprimir-lo, donques qu’as arribat ja ath cant der Espurgatòri; guarda aquiu eth mur que l’enròde ar entorn; e guarda era entrada en aqueth lòc a on semble èster trincat.
DIVINA-COMEDIA-TA-WEB	Me quedè coma er òme que ve es sòns dobtes convertidi en certituds, e qu’era sua pòur se càmbie en fortalesa, quan l’an desnishat era vertat; e en veder-me tranquil eth mèn Guida, comencèc a pujar pera cauçada, e jo lo seguí enquia naut de tot.
DIVINA-COMEDIA-TA-WEB	Lector: pro ves que laudi er objècte des mèns cants: non te’n hèsques, donc, se sagi de sostier-lo cada còp damb mès art.
DIVINA-COMEDIA-TA-WEB	Mos apressèrem enquia arribar en lòc qu’abans m’auie semblat ua trincadura, semblabla ara bèrca que dividís un mur; e vedí ua pòrta qu’ada era se pujaue per tres gradons de desparièrs colors, e un portièr qu’encara non auie badat boca.
DIVINA-COMEDIA-TA-WEB	E coma que jo dauria cada còp mès es uelhs, lo vedí seigut sus eth gradon superior, damb un ròstre tan luminós, que non podia tachar en eth era vista.
DIVINA-COMEDIA-TA-WEB	Qu’auie ena sua man ua espada desgainada que reflectie es sòns arrais entà nosati de tau sòrta que, en bades sagè de fixar en era es mies guardades.
DIVINA-COMEDIA-TA-WEB	Didetz-me d’aquiu estant: qué voletz?, comencèc a díder.
DIVINA-COMEDIA-TA-WEB	A on ei eth que vos acompanhe?
DIVINA-COMEDIA-TA-WEB	Tietz compde de qué era vòsta arribada non sigue funèsta.
DIVINA-COMEDIA-TA-WEB	Era guide erosaments es vòsti passi, repliquèc eth portièr cortés.
DIVINA-COMEDIA-TA-WEB	Vietz, donc, e pujatz es nòsti gradons.
DIVINA-COMEDIA-TA-WEB	Mos auancèrem: eth prumèr gradon ère de marme blanc, tant enlusit e regde, que me miralhè en eth tau que sò: eth dusau, mès escur qu’eth color turquin, ère d’ua pèira calcinada e aspra, miei trincada ath long e ath trauèrs: eth tresau que gravite sus es auti me semblaue d’un porfir tan ròi coma era sang que ges des venes.
DIVINA-COMEDIA-TA-WEB	Angel de Diu, qu’ère seigut en lumedan, que me semblèc format de diamant.
DIVINA-COMEDIA-TA-WEB	Eth mèn Guida m’amièc de bon voler pes tres gradons, dident:
DIVINA-COMEDIA-TA-WEB	Demana umilaments que se daurisque era sarralha.
DIVINA-COMEDIA-TA-WEB	Me prosternè devòtaments as pès sants; li demanè per misericòrida que daurisse; mès abans me balhè tres còps en pitrau.
DIVINA-COMEDIA-TA-WEB	Damb era punta dera sua espada, me diboishèc sèt còps en front era letra P57, e didec:
DIVINA-COMEDIA-TA-WEB	Saja de lauar aguestes taques quan sigues laguens.
DIVINA-COMEDIA-TA-WEB	Ara seguida treiguec de dejós des sòns vestits, qu’èren deth color deth cendre o dera tèrra seca, dues claus, qu’ua d’eres ère d’aur e era auta d’argent: prumèr damb era blanca e dempús damb era auriòla, hec ena pòrta çò que jo desiraua.
DIVINA-COMEDIA-TA-WEB	Quan ua d’aguestes claus hè meuca, e non vire damb regularitat pera sarralha, mos didec, aguesta entrada non se daurís.
DIVINA-COMEDIA-TA-WEB	Ua d’eres ei mès preciosa; mès era auta requerís mès art e intelligéncia abantes de daurir, pr’amor qu’ei era que botge eth ressòrt.
DIVINA-COMEDIA-TA-WEB	Pèir me les autregèc en tot avisar- me de qué mèsalèu m’enganhèsse en daurir era pòrta qu’en tier-la barrada, tostemp qu’es pecadors se prosternen as mèns pès.
DIVINA-COMEDIA-TA-WEB	Dempús possèc era pòrta entara sagrada encencha, dident:
DIVINA-COMEDIA-TA-WEB	Alavetz virèren enes sòns gahons es huelhes dera sacra pòrta, que son de metau, massissi e sonors; e non se produsíc tant de bronit, ne se mostrec tan resistenta eth dera ròca Tarpeya, quan siguec lançat d’aguesta eth brave Metelo, que per eth quedèc dempús ueda.
DIVINA-COMEDIA-TA-WEB	Jo me virè atentiu ath prumèr bronit, e me semblèc enténer votzes que cantauen a son de doci acòrds: “Te Deum laudamus” Tanta impression costèc en jo aquerò qu’entenia, coma era qu’ordinariaments se recep quan s’enten eth cant acompanhat der òrgue, que tanlèu se perceben coma dèishen de perceber-se es paraules.
DIVINA-COMEDIA-TA-WEB	Quan auérem trauessat eth lumedan dera pòrta que se daurís pòqui viatges, pr’amor qu’era mala inclinacion des passions ac empedís, en tot hèr veir dreta era via tòrtuosa, me’n sabí, peth sorrolh, que venguie de barrar-se; e se jo auessa virat es mèns uelhs entada era, quina desencusa aurie estat digna de tau fauta?
DIVINA-COMEDIA-TA-WEB	Pujàuem pera henuda d’ua ròca, qu’ondulaue tortuosaments, madeish qu’era ondada que va e ven.
DIVINA-COMEDIA-TA-WEB	E aguest suenh hec tan lenta era nòsta marcha, qu’era Lua arribèc en sòn tet entà arraulir-se, abantes que nosati gessésem d’aqueth estret camin.
DIVINA-COMEDIA-TA-WEB	Mès quan siguérem naut de tot, liures e ath descubèrt, en lòc a on s’intèrne eth monte, mos trapàuem, jo fatigat, e ambdús trantalhants dera direccion que mos calie seguir, en un soleret mès solitari qu’ua corsèra a trauèrs deth desèrt.
DIVINA-COMEDIA-TA-WEB	Deth bòrd exterior enquiath pè deth naut talh que se quilhe ena part interiora, aqueth soleret sonque aurie d’amplada tres còps un còs uman; e enquia on es mèns uelhs artenhien, autant pera dreta coma pera quèrra, me semblaue tostemp egala aguesta sòrta de cornissa.
DIVINA-COMEDIA-TA-WEB	Encara non auíem hèt un solet pas per aquera via, quan observè qu’eth talh interior e concís, que per eth non se podie pujar, ère de marme blanc e ornat de precioses talhadures, que non ja Policleto, senon era Natura ena sua preséncia aurie estat superada e vençuda.
DIVINA-COMEDIA-TA-WEB	Er àngel que baishèc ena Tèrra damb eth decret dera patz pendent tants ans desirada, e dauric es pòrtes deth cèu dempús dera sua prolongada clausura, s’aufric ara nòsta vista damb tanta vertat, e en tan doça actitud esculpit, que non semblaue ua figura silenciosa.
DIVINA-COMEDIA-TA-WEB	Qu’auríem jurat que parlaue, dident: “Ave”; pr’amor que tanben ère aquiu representada era que dèc eth torn ara clau entà daurir ar Amor suprèm.
DIVINA-COMEDIA-TA-WEB	En aguesta actitud se vedien estampades aguestes paraules: “Ecce ancilla Dei”, tan pròpriament coma apareish ua figura escultada ena cera.
DIVINA-COMEDIA-TA-WEB	Virè eth ròstre, e entara part que se trapaue eth que botjaue es mèns passi, vedí dempùs de Maria ua auta istòria escultada ena ròca; e, entà examinar-la milhor, passè en aute costat de Virgili e m’apressè ada era.
DIVINA-COMEDIA-TA-WEB	Qu’èren talhades en madeish marme eth car e es bueus amiant era Arca santa, que per era ei temible tier un cargue que Diu non t’a fidat.
DIVINA-COMEDIA-TA-WEB	Ath sòn dauant se vedie quauqua gent, dividida en sèt cors, qu’a dus des mèns sentits hège díder: “òc cante”, e ar aute “non cante”.
DIVINA-COMEDIA-TA-WEB	Ena madeisha discordància metie ara mia vista e ath mèn olfacte eth hum der encens qu’ère aquiu representat.
DIVINA-COMEDIA-TA-WEB	Er umil psalmista, dançant e sautant, precedie ath veire benedit; e en aquera escadença ère ne mès ne mens que rei.
DIVINA-COMEDIA-TA-WEB	De naut de tot d’un gran palai qu’ère ath dauant, Micol lo contemplaue coma hemna despechosa e trista.
DIVINA-COMEDIA-TA-WEB	Botgè es mèns pès mès enlà deth lòc que me trapaua, pr’amor d’examinar d’apròp ua auta istòria que resaltaue dempus dera de Micol.
DIVINA-COMEDIA-TA-WEB	Aquiu i auie escrita en pèira era nauta glòria deth prince roman, qu’era sua insigna vertut botgèc a Gregòri entà arténher era sua grana victòria: que parli der emperaire Trajano.
DIVINA-COMEDIA-TA-WEB	Agarrada ara brida deth sòn shivau se vedie a ua veuda, negada en dolor e des.hèita en lèrmes: ath sòn entorn campaue ua considerabla multitud de cavalièrs, que sus es sòns caps se botjauen ath vent es agles d’aur.
DIVINA-COMEDIA-TA-WEB	Era malerosa, calada entre toti eri, semblaue díder: “Senhor venja-me dera mòrt deth mèn hilh, que m’a trauessat eth còr”, e eth responer-li: “Demora-te a que jo torna”; e era replicar, coma persona despacienta eth sòn madeish dolor: “Senhor mèn, e se non tornes?” E eth: “Eth qu’ocupe eth mèn lòc te venjarà”.
DIVINA-COMEDIA-TA-WEB	E era: “Qué t’impòrte eth ben que posque hèr un aute se te’n desbrembes deth que pòs hèr tu?” E eth, a tot darrèr: “Padega-te; que me cau complir damb eth mèn déuer abans de meter-me en marcha: era justícia qu’ac vò, e era pietat m’arture.” Aqueth que non vedec jamès causa naua costèc aguest parlar visible, nau entà nosati, pr’amor que non se trape ena Tèrra arren de semblable.
DIVINA-COMEDIA-TA-WEB	Tant que jo gaudia de contemplar aqueres imatges de tanta umilitat, mès que pera sua beresa, agradiues ara vista, per èster qui ère eth sòn Autor, eth poèta mormolhaue:
DIVINA-COMEDIA-TA-WEB	Es mèns uelhs atentius a guardar entà veir es nauetats que d’eres se mostrauen avids, non se tardèren a virar-se entada eth.
DIVINA-COMEDIA-TA-WEB	Que non voi, ò lector!, que te dessepares des tues bones disposicions, entenent se com Diu vò que se paguen es deutes.
DIVINA-COMEDIA-TA-WEB	Jo comencè a díder:
DIVINA-COMEDIA-TA-WEB	Me responec:
DIVINA-COMEDIA-TA-WEB	Era aclapanta condicion des sòns torments les hè inclinar de tau sòrta entath solèr, qu’enquia e tot es mèns uelhs dobtèren ara prumeria; mès, guarda aquiu fixaments, descurbís damb era tua vista çò que vie dejós d’aqueri malhs, e poiràs jutjar quin ei eth torment de cadun d’eri.
DIVINA-COMEDIA-TA-WEB	Ò cristians supèrbs, miserables e fèbles, que malauts dera vista der enteniment, vos fidatz des vòsti passi retrogradi!
DIVINA-COMEDIA-TA-WEB	Non campatz qu’èm vèrmes neishudi entà formar era angelicau parpalhòla que file eth sòn vòl, sense cap empediment, entara justícia de Diu?
DIVINA-COMEDIA-TA-WEB	Per qué se quilhe supèrb eth vòste anim, quan sonque ètz defectuosi insèctes, coma crisalides que non arriben a desvolopar-se?
DIVINA-COMEDIA-TA-WEB	Atau coma, entà sostier un tet o un pis, se ve a viatges coma consòla ua figura qu’es sòns jolhs se dobleguen enquiath pièch, era quau, pr’amor d’èster simulat eth sòn esfòrç, còste ua vertadèra afeccion ath que la guarde, dera madeisha manèra vedí jo ad aqueres amnes quan les examinè peth menut.
DIVINA-COMEDIA-TA-WEB	Qu’ei cèrt qu’estauen mès o mens contreigudes, sivans eth màger o mendre pes que suportauen; mès enquia e tot era que mès pacienta e aleugerida se mostraue enes sòns movements, semblaue díder plorant: “Non posqui mès”.
DIVINA-COMEDIA-TA-WEB	Laudat sigue eth tòn nòm e eth tòn poder pes creatures, tau que s’an de balhar es gràcies as doces emanacions dera tua bontat.
DIVINA-COMEDIA-TA-WEB	Que vengue entà nosati era patz deth tòn reiaume, qu’ada era non podem arribar per nosati madeishi, a maugrat dera nòsta intelligéncia, s’era non se dirigís entà nosati.
DIVINA-COMEDIA-TA-WEB	Atau coma es angels te sacrifiquen era sua volentat entonant Hosanna, les cau sacrificar- te era sua es òmes.
DIVINA-COMEDIA-TA-WEB	Da-mos aué eth pan de cada dia, que sense eth arrecule per aguest aspre desèrt aqueth que mès s’esdegue a auançar.
DIVINA-COMEDIA-TA-WEB	E atau coma nosati perdonam a cadun eth mau que mos a hèt a patir, perdona-mos tu, benigne, sense guardar as nòsti merits.
DIVINA-COMEDIA-TA-WEB	Non hèsques a temptar era nòsta vertut, que tant aisidaments s’esbauce, contra er ancian adversari, senon desliura-mos d’eth, que l’ahisque de tantes manères.
DIVINA-COMEDIA-TA-WEB	D’aguesta sòrta, demanant entà nosati e entada eres un erós viatge, anauen aqueres amnes suportant era sua carga, semblabla ad aquera qu’un se pense amiar quan sónie.
DIVINA-COMEDIA-TA-WEB	Cargades de manèra desparièra e aflaquides, caminauen ar entorn deth prumèr cercle, pr’amor de purificar-se des vanitats deth mon.
DIVINA-COMEDIA-TA-WEB	Se d’aquiu estant tostemp se prègue per nosati, qué non poiràn díder e hèr per eres d’aciu estant es qu’ara sua volentat amassen era gràcia divina?
DIVINA-COMEDIA-TA-WEB	Que mos cau ajudar-les a lauarse es taques que se heren a vier deth mon, entà que posquen arribar, netes e leugères, enquias estelades esfères.
DIVINA-COMEDIA-TA-WEB	A!, qu’era justícia e era pietat vos solatgen lèu deth vòste pes, de sòrta que pogatz desplegar es ales e lheuar-vos sivans eth vòste desir: mostratz-mos per quin costat se va mès rapid entara escala; e se i a mès d’un camin, mostratz-mos quin ei eth mens arribent, pr’amor qu’aguest que vie damb jo ei fòrça lent tà pujar, per çò dera carn d’Adam que va revestit.
DIVINA-COMEDIA-TA-WEB	Vietz damb nosati, a man dreta, pera vòra, e traparatz ua corsèra que per era i pòt pujar ua persona viua.
DIVINA-COMEDIA-TA-WEB	Jo siguí latin e hilh d’un gran toscan: eth mèn pair siguec Guilhèm Aldobrandeschi; sabi pas s’auratz entenut, bèth còp, eth sòn nòm.
DIVINA-COMEDIA-TA-WEB	Era anciana noblesa e es brilhantes accions des mèns pair-sénhers me heren tant orgulhós, qu’en non pensar ena nòsta mair comuna, auí tant de mensprètz entàs auti òmes, qu’aguest mensprètz costèc era mia mòrt coma se’n saben es sienesi, e coma se’n sap en Compagnatico tot aqueth que parle.
DIVINA-COMEDIA-TA-WEB	Jo que sò Umbèrt; e non ei sonque a jo qu’a damnatjat er orgulh, senon que tanben s’a hèt a vier eth malastre de toti es mèns parents.
DIVINA-COMEDIA-TA-WEB	Pes mèns pecats me veigui en besonh d’auer de suportar aciu aguest pes, enquia deishar satisfèt a Diu: donques que coma non ac hi entre es viui, m’sc cau hèr entre es mòrts.
DIVINA-COMEDIA-TA-WEB	En entener-lo, joquè eth cap; e un d’eri, que non ère eth que parlaue, se virèc jos eth pes que l’aclapaue: me vedec, m’arreconeishec, e me cridèc, en tot auer es uelhs tachadi, damb grani esfòrci, en jo, que caminaua inclinat ath sòn costat.
DIVINA-COMEDIA-TA-WEB	Frair mèn, me didec: mès agraden es diboishi qu’illumine Francesc Bolognese: ara tot er aunor qu’ei sòn, encara que jo participi d’eth.
DIVINA-COMEDIA-TA-WEB	Pro que non auessa estat jo en vida tan generós, per çò deth gran desir de subergésser en mèn art que senhorejaue eth mèn còr.
DIVINA-COMEDIA-TA-WEB	De tau orgulh , aciu se pague era pena; e sò aciu, gràcies a que, quan encara podia pecar, virè era mia amna entà Diu.
DIVINA-COMEDIA-TA-WEB	Ò vanaglòria der engenh uman!
DIVINA-COMEDIA-TA-WEB	Guaire pòc se tarde er ufanós verdor, quan non artenh epòques d’ignorància!
DIVINA-COMEDIA-TA-WEB	Se pensaue Cimabue èster arbit en camp dera pintura, e ara ei Giotto aquest que se laude, de sòrta qu’a quedat escurida era fama d’aqueth: dera madeisha manèra un Guido a trèt ar aute era glòria dera lengua58 e dilhèu a neishut eth que harà enlà as dus deth sòn nin.
DIVINA-COMEDIA-TA-WEB	Eth rumor deth mon non ei qu’ua bohada, que tanlèu vie d’un costat coma der aute, e càmbie de nòms madeish que càmbie de lòcs.
DIVINA-COMEDIA-TA-WEB	Aguest espaci de temps, comparat damb era eternitat, ei plan mès cuert qu’un daurir e clucar de uelhs respècte ath cercle que mès doçaments se botge en cèu.
DIVINA-COMEDIA-TA-WEB	En tota era Toscana ressonèc eth nòm deth que camine pas a pas dauant de jo; e ara a penes lo menten en Siena, d’a on ère Senhor quan siguec esbauçada era ira florentina, qu’en aqueth temps ère tan capinauta, coma prostituta ei ara.
DIVINA-COMEDIA-TA-WEB	Era vòsta fama ei semblabla ath color dera èrba, que va e ven; e eth que la descolore ei eth madeish que hè possar es sues trendes cames.
DIVINA-COMEDIA-TA-WEB	Ei, me responec, Provenzano Salvani; qu’ei aciu, pr’amor qu’auec er orgulh d’amassar ena sua man tot eth govèrn de Siena.
DIVINA-COMEDIA-TA-WEB	Qu’a marchat e seguís marchant sense pòsa dès que moric; donques qu’en tau moneda pague ath que s’a mostrat aquiu massa audaç.
DIVINA-COMEDIA-TA-WEB	Li responí:
DIVINA-COMEDIA-TA-WEB	Li repliquè:
DIVINA-COMEDIA-TA-WEB	S’un esperit, entà empenaïr-se, demore arribar ath limit dera vida, s’està ena part inferiora dera montanha, e se non ei que l’ajude ua ferventa oracion, non puge en aguest lòc enquia qu’age passat un espaci de temps egal ad aqueth que viuec, com ei que se l’a permetut ad aguest vier aciu?
DIVINA-COMEDIA-TA-WEB	Quan viuie ath miei dera sua màger glòria, didec, se presentèc ena plaça de Siena depausant tota vanitat, e aquiu, entà desliurar a un amic sòn60 dera captivitat que patie ena preson de Carles, se comportèc de manera que tremolauen totes es sues venes.
DIVINA-COMEDIA-TA-WEB	Non te diderè mès: ja sai que te parli en tèrmes escurs; mès non passarà guaire temps sense qu’es tòns conciutadans actuen de manèra que te serà possible compréner eth sentit des mies paraules.
DIVINA-COMEDIA-TA-WEB	Aguesta accion, que l’a servit entà trauessar es limits der Espurgatòri.
DIVINA-COMEDIA-TA-WEB	Votzes que damb eres designauen es mainatges eth pan e es sòs.
DIVINA-COMEDIA-TA-WEB	Amassa, coma es bueus junhudi sus era joata, anàuem aquera amna cargada e jo, tant qu’ac permetec eth mèn estimat pedagòg; mès quan didec: “dèisha-lo, e seguís, qu’aciu conven que cadun balhe tot er impuls que posque ara sua barca damb era vela e damb es rems”, lheuè eth còs ara manèra que li cau caminar ar òme, encara qu’es mèns pensaments siguessen estant umils e simples.
DIVINA-COMEDIA-TA-WEB	Que ja èra jo en marcha, seguint de bon voler es passi deth mèn Mèstre, e ambdús mos vantàuem dera nòsta agilitat, quan eth me didec:
DIVINA-COMEDIA-TA-WEB	Dera madeisha manèra qu’es sepultures an, escultat, en signes emblematics çò que sigueren es mòrts en eres acogadi, entà perpetuar era sua memòria, que per aquerò fòrça còps arrinque lèrmes aquiu eth visperon deth rebrembe, que solet ponche as amnes pietoses, atau, mès damb mès proprietat e perfècte artifici, vedí jo, caperat de figures, tot eth plan d’aquera via qu’auance dehòra deth monte.
DIVINA-COMEDIA-TA-WEB	Vedia, d’un costat, ad aqueth que siguec creat mès nòble qu’es autes creatures, queiguent deth cèu coma un pericle61.
DIVINA-COMEDIA-TA-WEB	Vedia en aute costat a Briareo, herit pera flècha celestiau jadent en solèr e sarrant-lo damb eth pes deth sòn gelat còs.
DIVINA-COMEDIA-TA-WEB	Vedia a Timbreo62, a Palas e a Mart, armadi encara e ar entorn de sa pair, contemplant es escampilhadi membres des Gigants.
DIVINA-COMEDIA-TA-WEB	Vedia a Nemrod ath pè dera sua grana òbra, guardant damb uelhs horaviadi as que sigueren en Sanaar supèrbs coma eth.
DIVINA-COMEDIA-TA-WEB	Ò, Niobe, damb guairi desoladi uelhs te vedia representada en camin entre es tòns sèt hilhs inanimadi!
DIVINA-COMEDIA-TA-WEB	Ò, Saül, com te m’aparesishies aquiu, trauessat damb era tua pròpria espada e mòrt en Gelboé, que d’alavetz ençà non tornèc a recéber era ploja ne era arrosada!
DIVINA-COMEDIA-TA-WEB	Damb era madeisha evidéncia te vedia, ò, hòla Aracnea!, convertida en aranha, e trista sus es trincadi tròci dera òbra que laurères entath tòn malastre.
DIVINA-COMEDIA-TA-WEB	Ò, Roboam!
DIVINA-COMEDIA-TA-WEB	Aquiu non ères ja representat damb mina menaçaira, senon plen d’espant e amiat en un car, hugent abans que d’auti te hessen enlà deth tòn reiaume.
DIVINA-COMEDIA-TA-WEB	Se mostraue, ath delà.
DIVINA-COMEDIA-TA-WEB	Luzbel.
DIVINA-COMEDIA-TA-WEB	Apolo.
DIVINA-COMEDIA-TA-WEB	Se vedie a Troia convertida en cendres e en roïnes.
DIVINA-COMEDIA-TA-WEB	Ò, Ilion, guaire aclapada e menspredosa te representaue era escultura qu’aquiu se vedie!
DIVINA-COMEDIA-TA-WEB	Qui siguec eth mèstre, qu’era sua bròssa o burin diboishèc taus ombres e actituds, que costarien admiracion ath mès agudent engenh?
DIVINA-COMEDIA-TA-WEB	Aquiu es mòrts semblauen mòrts, e es vius reauments vius.
DIVINA-COMEDIA-TA-WEB	Eth que siguec present enes hèts, non vedec milhor que jo era vertat de tot çò que caushigaua tant que caminaua inclinat.
DIVINA-COMEDIA-TA-WEB	Atau, donc, hilhs d’Eva, enorgulhitz-vos; caminatz damb era guardada orgulhosa, e non inclinetz eth ròstre de sòrta que pogatz veir eth mau caminòu.
DIVINA-COMEDIA-TA-WEB	Qu’auíem hèt ja un gran torn peth monte, eth Solei ère plan mès auançat en sòn camin de çò que nosati mos pensàuem, quan aqueth que tostemp va suenhós, comencèc a díder:
DIVINA-COMEDIA-TA-WEB	Lhèua eth cap: que non ei temps d’anar tan cogitós.
DIVINA-COMEDIA-TA-WEB	Vaquí un àngel que se premanís a vier entà nosati, e guarda tanben se com se retire deth servici deth dia era siesau esclaua.
DIVINA-COMEDIA-TA-WEB	Revestís de reveréncia eth tòn ròstre e era tua actitud, pr’amor de qué li plague amiar-mos mès entà naut: pensa qu’aguest dia non tornarà jamès a lùder.
DIVINA-COMEDIA-TA-WEB	Qu’èra jo tant acostumat, per çò des sues amonestacions, a non degalhar eth temps, qu’eth sòn lengatge, restacat ad aguest punt, non podie semblar- me escur.
DIVINA-COMEDIA-TA-WEB	Era beròia creatura venguie ena nòsta direccion, vestida de blanc, e ludent eth sòn ròstre coma era estela matutina.
DIVINA-COMEDIA-TA-WEB	Dauric es braci e dempús es ales, dident:
DIVINA-COMEDIA-TA-WEB	Vietz; près d’aciu son es grades, e se pòt pujar aisidaments per eres.
DIVINA-COMEDIA-TA-WEB	Be ne son de pòcs es qu’acodissen ad aguesta invitacion!
DIVINA-COMEDIA-TA-WEB	Ò, raça umana, neishuda entà remontar eth vòl!
DIVINA-COMEDIA-TA-WEB	Per qué era mendre bohada d’aire te hè quèir?
DIVINA-COMEDIA-TA-WEB	Mos amièc entà on era ròca ère talhada; e aquiu agitèc es sues ales sus eth mèn front, en tot permeter-me dempús seguir damb seguretat eth mèn camin.
DIVINA-COMEDIA-TA-WEB	Tant que mos calàuem en aquera angostura entenérem votzes que cantauen “Beati pauperes spiritu”, de tau sòrta, que non se podie exprimir damb paraules.
DIVINA-COMEDIA-TA-WEB	Aciu s’entre entenent cants, e aquiu orribles planhs.
DIVINA-COMEDIA-TA-WEB	Me responec:
DIVINA-COMEDIA-TA-WEB	Quan es P, qu’encara rèsten en tòn front, lèu esfaçades, agen despareishut deth tot, coma ua d’eres, es tòns pès aubediràn tan somesi ara tua volentat, que luenh de sénter eth mendre cansament, auràn plaser en botjar-se.
DIVINA-COMEDIA-TA-WEB	En enténer aquerò, hi coma es qu’amien quauquarren en cap e non se’n saben, mès ac sospechen per çò des gèsti des auti; que sagen d’endonvià’c damb era ajuda dera man, que cèrque e trape, e hè eth mestièr que non ei possible encomanar-li ara vista: estenent es dits dera man dreta, sonque trapè sies des letres qu’er Angel des claus auie escultat en mèn front; e en veir çò que jo hèja, arric eth mèn Mèstre.
DIVINA-COMEDIA-TA-WEB	Florencia.
DIVINA-COMEDIA-TA-WEB	Qu’auíem arribat naut de tot dera escala, a on per dusau viatge s’estretie era montanha destinada ara putificacion des que pugen per era.
DIVINA-COMEDIA-TA-WEB	Tanben aquiu l’enròde un soleret coma eth prumèr, sonque qu’er arc dera sua circonferéncia se replègue mès lèu: en eth non i a escultures ne arren de semblable, e autant eth ribàs interior, coma eth camin dèishen veir claraments eth color livid dera pèira.
DIVINA-COMEDIA-TA-WEB	Se demoram aciu a quauquarrés entà preguntar-li entà quin costat mos cau seguir, didie eth Poèta, cranhi que mos tardaram fòrça a saber- mo’n.
DIVINA-COMEDIA-TA-WEB	Ò, doça lum, qu’en tu fidi en entrar peth nau camin!
DIVINA-COMEDIA-TA-WEB	Amia-mos, didie, coma mos conven èster amiadi per aguest lòc.
DIVINA-COMEDIA-TA-WEB	Tu autreges calor ath mon, tu l’illumines: es tòns arrais, donc, an de servir tostemp de guida, se non ei qu’ua auta rason dispause çò de contrari.
DIVINA-COMEDIA-TA-WEB	Ja auíem recorrut en pòc de temps, e gràcies ara nòsta actiua volentat, un tròç coma eth qu’aquiu se compde coma ua mila, quan entenérem volar entà nosati, encara que sense veder-les, quauqui esperits que, parlant, convidauen cortesaments a cuélher sèti ena taula der amor.
DIVINA-COMEDIA-TA-WEB	Era prumèra votz que passèc volant didie claraments: “Vinum non habent” e s’aluenhèc, en tot repetí’c peth darrèr de nosati.
DIVINA-COMEDIA-TA-WEB	Abans que deishèsse de perceber-se complètaments, per çò dera distància, ne passèc ua auta cridant: “Jo que sò Orestes”, e tanpòc s’arturèc.
DIVINA-COMEDIA-TA-WEB	Ò, Pair!, didí jo; quines votzes son aguestes?
DIVINA-COMEDIA-TA-WEB	E tant que preguntaua aquerò, n’entenérem ua tresau que didie:
DIVINA-COMEDIA-TA-WEB	Eth bon Mèstre me responec:
DIVINA-COMEDIA-TA-WEB	En aguest cercle se castigue era colpa dera enveja; mès es còrdes deth soriac son botjades per amor.
DIVINA-COMEDIA-TA-WEB	Eth fren d’aguest pecat li cau costar un son desparièr; e me pensi que l’enteneràs, çampar, abans de qué arribes en pas deth perdon.
DIVINA-COMEDIA-TA-WEB	Mès tacha es uelhs a trauèrs der aire, e veiràs a quauques amnes seigudes dauant de nosati, en tot emparar-se totes ath long dera ròca.
DIVINA-COMEDIA-TA-WEB	Alavetz daurí es uelhs mès qu’abantes; guardè entà dauant, e vedí ombres damb mantèls, qu’eth sòn color non ère desparièr deth dera pèira.
DIVINA-COMEDIA-TA-WEB	E dempús d’auer auançat mès, entení exclamar: “Maria, prèga per nosati!
DIVINA-COMEDIA-TA-WEB	Miquèu e Pèir, e toti es sants, pregatz!” Non me pensi que i age aué ena tèrra un òme tan dur, que non se sentesse botjat de pietat per çò que vedí ara seguida; pr’amor que quan arribè ath cant des amnes, e podí observar es sòns actes claraments, brotoèc enes mèns uelhs un gran dolor.
DIVINA-COMEDIA-TA-WEB	Me semblauen caperades de vil cilici; cada ua sostenguie ara auta pera esquia, e totes n’èren ath còp pera ròca, coma es cècs, que les manque era subsisténcia, se placen enes Perdons, e solliciten ajuda entàs sues necessitats, emparant cadun eth sòn cap sus er aute, pr’amor d’ahiscar mès lèu era pietat, non mejançant es sues paraules, senon mejançant er aspècte, que non contriste mens.
DIVINA-COMEDIA-TA-WEB	E dera madeisha manèra qu’eth solei non arribe as cècs, atau tanben era lum deth Cèu non vò mostrar-se as ombres que parli; pr’amor que totes an es sues paupetes trauessades e cosudes per un hiu de hèr, coma se hè damb es esparvèrs sauvatges entà adondar-les.
DIVINA-COMEDIA-TA-WEB	Tant qu’anaua caminant, me semblaue costar ua ofensa, en veir a d’auti sense èster vist per eri; plan per aquerò me virè entath mèn prudent Conselhèr.
DIVINA-COMEDIA-TA-WEB	Pro que sabie eth çò que volie significar eth mèn silenci; atau, donc, non demorèc era mia pregunta, senon que me didec:
DIVINA-COMEDIA-TA-WEB	Parla, e sigues brèu e senat.
DIVINA-COMEDIA-TA-WEB	Virgili caminaue ath mèn costat per aquera part dera cauçada d’a on se podie quèir, pr’amor que non ère sauvada per cap parabanda: entath mèn costat i auie es devòtes ombres, que lançauen es sues lèrmes, damb tanta fòrça, a trauèrs dera sua orribla cosedura, que banhauen damb eres es sues maishères.
DIVINA-COMEDIA-TA-WEB	Me dirigí ada eres e les didí:
DIVINA-COMEDIA-TA-WEB	Ò gent segura de veir era mès nauta lum deth cèu, fin qu’aspire eth vòste desir!
DIVINA-COMEDIA-TA-WEB	Atau era gràcia esbugasse lèu es impuretats dera vòsta consciéncia, de tau sòrta que baishe per era, pur e clar, er arriu dera vòsta ment, didetz-me (que me serà fòrça doç e agradiu) s’entre vosates i a quauqua amna que sigue latina, ara quau poirà dilhèu èster util que jo la coneisha.
DIVINA-COMEDIA-TA-WEB	Ò, frair mèn!
DIVINA-COMEDIA-TA-WEB	Aguestes paraules credí recéber coma responsa as mies, un shinhau mès endauant deth lòc que me trapaua; per çò que me hi enténer de nauèth mès enlà.
DIVINA-COMEDIA-TA-WEB	Entre es autes ombres ne vedí ua que semblaue èster ara demora, e se bèth un demane se com podie insinuar-se, li diderè que quilhant entà naut era barba, coma hèn es cècs.
DIVINA-COMEDIA-TA-WEB	Jo que siguí sienés, responec, e sò aciu damb aguesti, purificant era mia vida colpabla e suplicant damb lèrmes ad Aqueth mos l’a d’autrejar.
DIVINA-COMEDIA-TA-WEB	Que non siguí sabenta, encara que me cridèsse “Sapia”, e m’alegrèren mès es maus des auti qu’es mies pròpries ventures.
DIVINA-COMEDIA-TA-WEB	E entà que non te penses que t’enganhi, escota tu se siguí tan pèga coma digui.
DIVINA-COMEDIA-TA-WEB	Baishaua ja peth penent des mèns ans, quan es mèns conciutadans me trapèren apròp de Colle ara vista des sòns adversaris, e jo pregaua a Diu que se hèsse era sua volentat.
DIVINA-COMEDIA-TA-WEB	Sigueren esbauçadi e redusidi en aqueth lòc ath pas mès amargant dera hujuda; e en veir aquera caça, m’alegrè tant, que cap aute s’alegrarie mès.
DIVINA-COMEDIA-TA-WEB	Mentretant lheuaua entath cèu eth mèn atrevit ròstre cridant a Diu: “Ara ja non les cranhi” coma hec era merla enganhada en iuèrn per quauqui dies tranquils.
DIVINA-COMEDIA-TA-WEB	Tath finau dera mia vida volí reconciliar-me damb Diu; e encara non auria començat a pagar eth mèn deute pera peniténcia, se non siguesse perque m’auec presenta enes sues oracions Pèir Pettinagno, que cuelhec pietat de jo, possat pera sua caritat.
DIVINA-COMEDIA-TA-WEB	Mès, qui ès tu, que vas informant-te, d’aguesta sòrta, sus era nòsta condicion, damb es uelhs liures, sivans me pensi, e que parles alendant?
DIVINA-COMEDIA-TA-WEB	Tanben seràn es mèns uelhs cosudi aciu, li didí, mès per pòc de temps, pr’amor qu’eth delicte que cometí guardant damb eri envejosaments a estat petit.
DIVINA-COMEDIA-TA-WEB	Fòrça mès pòur còste ara mia amna eth castig de baish; pr’amor que ja senti gravitar sus jo eth pes que van cargadi es que son aquiu.
DIVINA-COMEDIA-TA-WEB	Era me preguntèc:
DIVINA-COMEDIA-TA-WEB	Li responí:
DIVINA-COMEDIA-TA-WEB	Aguest qu’ei damb jo e non bade boca.
DIVINA-COMEDIA-TA-WEB	Que sò viu; per çò que, ditz- me, esperit escuelhut, se vòs qu’aquiu botja en favor tòn, encara, es mèns pès mortaus.
DIVINA-COMEDIA-TA-WEB	Ò!, aquerò òc qu’ei ua causa jamès entenuda, repliquèc, e un gran senhau de qué Diu t’estime: te demani, per tant, que m’ajudes enes tues oracions; e te supliqui per aquerò que mès desires que se tornes a caushigar era tèrra de Toscana, me botes en bon lòc damb es mèns parents.
DIVINA-COMEDIA-TA-WEB	Les traparàs entre aquera gent vulgara, que fide en Talamone; e aguesta esperança, mès asenada qu’era de trapar a Diana, les perderà; mès es almirants perderàn mès encara.
DIVINA-COMEDIA-TA-WEB	Qui ei aguest que vire ar entorn deth nòste monte, abans qu’era mòrt l’age hèt començar eth sòn vòl, e daurís e barre es uelhs segontes era sua volentat?
DIVINA-COMEDIA-TA-WEB	Sabi pas se qui ei; mès òc que sai que non vie solet: pregunta-li tu qu’ès mès pròche ada eth, e acuelh-lo damb doçor, de sòrta que lo hesques a parlar.
DIVINA-COMEDIA-TA-WEB	Atau rasonauen ara mia dreta dus esperits, emparats er un en er aute:
DIVINA-COMEDIA-TA-WEB	Ò amna, qu’embarrada encara en tòn còs, t’endralhes entath Cèu!
DIVINA-COMEDIA-TA-WEB	Padega-mos, per caritat, e ditz-mos d’a on vies e qui ès; pr’amor qu’era gràcia que de Diu as recebut mos còste er estonament que produsís ua causa que non a existit jamès.
DIVINA-COMEDIA-TA-WEB	Jo les responí:
DIVINA-COMEDIA-TA-WEB	Peth miei dera Toscana serpège un arriuet, que neish en Falterona, e que non n’a pro damb cent miles de cors: ara vòra d’aguest arriu è recebut era mia persona: dider-vos se qui sò, que serie en bades, donques qu’eth mèn nòm non ei encara guaire coneishut.
DIVINA-COMEDIA-TA-WEB	E er aute didec:
DIVINA-COMEDIA-TA-WEB	E era ombra que li preguntauen aquerò responec coma li calie:
DIVINA-COMEDIA-TA-WEB	Sabi pas; mès qu’ei plan digne que desparéishe eth nòm de tau val; pr’amor que dera sua origina (a on era cadia aupina que d’era se despen eth Peloro ei tan abondosa en aigües qu’en pòqui lòcs ne serà mès) enquiath punt qu’en eth entorne aquerò qu’eth cèu a trèt deth mar, a qui deuen es arrius eth cabal que va en eri, toti es sòns abitants, enemistats damb era vertut, l’acacen coma a ua sèrp, ja sigue per malastre deth país, ja per un mau costum que les arrossègue; per çò qu’an toti es abitants d’aquera miserabla val tan pervertida era sua natura, que semble que Circe les age peishut.
DIVINA-COMEDIA-TA-WEB	En arribar mès entà baish, trape vils gossets, mès rabiosi de çò que permet era sua fòrça, e qu’ada eri tòrç damb mensprètz eth morro.
DIVINA-COMEDIA-TA-WEB	Va baishant, e coma màger ei eth sòn cabal, autant mès trape es gossets convertidi en lops, era maudida e malerosa hòssa: baishant dempús entre prigondi carisi, estramunque damb es enganhosi vops, que non cranhen cap param que les posque agarrar.
DIVINA-COMEDIA-TA-WEB	Non voi deishar de didè’c, encara que ac entene bèth un; e li convierà ad aguest, damb era condicion de qué se’n brembe de çò qu’un esperit de vertat me revele.
DIVINA-COMEDIA-TA-WEB	Veigui ath tòn nebot, que se convertís en caçaire crudèu d’aqueri lops, sus era arriba deth herotge arriu, e a toti les espaurís.
DIVINA-COMEDIA-TA-WEB	Ven per sòs era sua carn, enquia e tot estant viua: dempús les aucís coma se siguessen bueus vielhs, e trè a molti era vida e ada eth madeish er aunor.
DIVINA-COMEDIA-TA-WEB	Tau qu’era anóncia de maus futurs trebole eth ròstre d’aqueth que l’escote, vengue d’a on vengue eth perilh que lo menace, atau vedí jo trebolar-se e entristir-se ara auta amna, qu’ère virada escotant, a penes auec entenut aqueres paraules.
DIVINA-COMEDIA-TA-WEB	Eth lengatge dera ua e eth ròstre dera auta ahiscauen en jo eth desir de saber es sòns nòms; Les hi entre prècs aguesta pregunta; per çò que, er esperit qu’abans auie parlat repliquèc:
DIVINA-COMEDIA-TA-WEB	Vòs que jo condescena en hèr per tu aquerò que tu non vòs hèr per jo; mès, donques que Diu permet que lude autant era sua gràcia en tu, non deisharè de satisfèr es tòns desirs.
DIVINA-COMEDIA-TA-WEB	Sabe-te’n, donc, que jo sò Guido deth Duca: de tau sòrta ahlamèc era enveja era mia sang que quan vedia a un òme erós, auries pogut contemplar era lividesa deth mèn ròstre.
DIVINA-COMEDIA-TA-WEB	Plan per aquerò sègui era cuelheta deth mèn semiat.
DIVINA-COMEDIA-TA-WEB	Ò, raça umana!, per qué botes eth tòn còr en aquerò que requerís ua possession exclusiua?
DIVINA-COMEDIA-TA-WEB	Aguest ei Rinieri, aunor e glòria dera casa de Calboli, que dempús non a auut cap eretèr des sues vertuts.
DIVINA-COMEDIA-TA-WEB	Eth caçaire que hè referéncia ei Fulcieri da Calboli, que, estant en 1302 potestat de Florencia, siguec induit pes Neri a perseguir as Blanqui, qu’a fòrça d’eri botèc per sòs en mans des sòns enemics.
DIVINA-COMEDIA-TA-WEB	A on ei eth brave Licio e Enric Menardi, Pèir Traversaro e Guido de Carpigna?
DIVINA-COMEDIA-TA-WEB	Ò, romanhons, raça bastarda!
DIVINA-COMEDIA-TA-WEB	Quan neisherà en Bolonia un nau Fabbro?
DIVINA-COMEDIA-TA-WEB	Quan en Faenza calarà arraïcs un aute Bernardino de Fosco, beròi tronc gessut d’un insignificant seme?
DIVINA-COMEDIA-TA-WEB	Non t’estones, Toscan, se ves que plori en rebrembar a Guido de Prata e a Ugolino de Azzo, que viuec entre nosati; a Federic Tignoso e a toti es sòns; ara familha Traversara e as Anastagi, cases ambdues que son aué deseretades dera vertut des sòns pair-sénhers: non t’estone eth mèn dòu en rebrembar as daunes e as cavalièrs, es afans e laudances qu’inspirauen amor e cortesia, aquiu a on an arribat a èster tan depravadi es còrs.
DIVINA-COMEDIA-TA-WEB	Ò Brettinoro!
DIVINA-COMEDIA-TA-WEB	Per qué non despareisheres quan era tua anciana familha e fòrça des tòns abitants hugeren per non èster colpables?
DIVINA-COMEDIA-TA-WEB	Que hè ben Bagnacaval en non reprodusir-se; e peth contrari, hè mau Castrocaro e pejor Conio, que s’entèste a procrear taus comdes.
DIVINA-COMEDIA-TA-WEB	Es Pagani se portaràn ben quan se’n vage eth Dimòni, mès non tant coma entà deishar d’eri un rebrembe blos.
DIVINA-COMEDIA-TA-WEB	Ò Ugolino de Fantoli!, eth tòn nòm qu’ei ben segur; pr’amor que non ei de demorar que i age quauqu’un que, degenerant, lo posque escurir.
DIVINA-COMEDIA-TA-WEB	Mès dèisha-me, ò Toscan, qu’ara me son mes agradiues es lèrmes qu’es paraules: autant ei que m’a sarrat era ment era nòsta convèrsa.
DIVINA-COMEDIA-TA-WEB	Sabíem qu’aqueres amnes estimades mos entenien caminar; e, donques que carauen, mos calie èster segurs deth camin que seguíem.
DIVINA-COMEDIA-TA-WEB	Dempús que caminant mos trapèrem ja solets, arribèc dirèctaments entà nosati ua votz, que henec er aire coma un pericle, dident: “Eth que me trape li cau aucir- me;” e hugec coma eth tron que s’aluenhe quan de ressabuda s’estarne era broma.
DIVINA-COMEDIA-TA-WEB	Tanlèu deishèrem d’entener-la, ne percebérem ua auta, que ressonèc damb gran tarrabastòri de forma semblabla ath tron que seguís de seguit ath relampit: “Jo que sò Aglauro, que me convertí en pèira.” Alavetz, entà amassar-me mès ath Poèta, hi un pas entà darrèr e non entà dauant.
DIVINA-COMEDIA-TA-WEB	Que ja s’auie padegat er aire pertot, quan eth me didec:
DIVINA-COMEDIA-TA-WEB	Aqueth siguec eth dur fren que li calec mantier ar òme enes sòns limits; mès nhacatz tan facilaments era èsca, que vos atrè damb eth sòn am er ancian adversari, en tot servir de pòc entà vosati eth fren o era reclama.
DIVINA-COMEDIA-TA-WEB	Eth cèu vos cride e vire ath vòste entorn en tot mostrar-vos es sues etèrnes bereses, e totun aquerò, es vòstes guardades se filen entara Tèrra; per çò que vos castigue Aqueth qu’ac ve tot.
DIVINA-COMEDIA-TA-WEB	Caminant ja eth Solei entara net, semblaue restar-li per recórrer autant d’espaci coma eth que i a entre eth principi deth dia e eth punt a on aqueth senhale eth tèrme dera ora de tèrcia ena esfèra, que, tau qu’un mainatge inquiet, se botge sense pòsa: aquiu ère ja eth sèr, e aciu mieja net.
DIVINA-COMEDIA-TA-WEB	Es arrais solars mos herien totafèt en ròstre, pr’amor qu’auíem hèt tau virada ath torn dera montanha, qu’anàuem dirèctaments entara Còga; quan sentí qu’eth resplendor enludernaue es uelhs fòrça mès qu’abans; e en non saber-me’n deth perqué, me quedè estonat; quilhè es mans e formè damb eres ua ombrella sus es mies celhes, qu’ei eth preservatiu contra er excès de lum.
DIVINA-COMEDIA-TA-WEB	Coma quan ena aigua o en un miralh repompís er arrai luminós, pujant en costat opausat de identica manèra que baishe, e desviant-se per ambdús costats ara madeisha distància dera queiguda dera pèira, segontes demòstren era experiéncia e er art, atau me semblèc èster herit per ua lum que se reflectie ath mèn dauant; per çò que hi enlà es uelhs d’era ath mès córrer.
DIVINA-COMEDIA-TA-WEB	Non te’n hèsques s’era familha deth Cèu t’enludèrne encara, responec: qu’ei un messatgèr que vie a convidar a un òme tà que puge.
DIVINA-COMEDIA-TA-WEB	Lèu lèu, non solet poiràs contemplar aguestes causes sense trebuc, senon que te seràn fòrça mès agradiues, coma mès dispausada se trape era tua natura a senter- les.
DIVINA-COMEDIA-TA-WEB	Quan arribèrem apròp der Àngel benedit, damb votz agradiua mos didec: “Entratz per aciu en ua escala, qu’ei mens penenta qu’es autes.” Pujàuem ja, deishant ath nòste darrèr aqueth cercle, quan entenérem cantar ena nòsta esquia: “Beati misericordes” e “Alègra-te tu que vences” Eth mèn Mèstre e jo pujàuem solets, e jo pensaua mentretant trèir profit des sues paraules; per çò que, en tot dirigir-me ada eth, li preguntè:
DIVINA-COMEDIA-TA-WEB	Me responec:
DIVINA-COMEDIA-TA-WEB	Mens content sò que se m’auessa carat, didí; e ara acodissen mès dobtes ena mia ment.
DIVINA-COMEDIA-TA-WEB	Com pòt èster qu’un ben repartit entre molti hèsque mès rics as sòns possessors, que possedint-lo uns pòqui?
DIVINA-COMEDIA-TA-WEB	Ad açò me responec:
DIVINA-COMEDIA-TA-WEB	Per çò de tachar tostemp eth tòn pensament enes causes terrenaus dedusisses escurina e error des clares vertats que te demòstri.
DIVINA-COMEDIA-TA-WEB	Aqueth ben infinit e inefable qu’ei aquiu naut, se lance entar amor, coma un arrai de lum entà un còs brilhant, comunicant-se autant mès coma màger ei eth lardor que trape; de sòrta qu’era etèrna vertut creish sus era caritat a mida qu’aguesta s’aumente; plan per aquerò, coma màger nombre d’amnes se dirigís ada eth, autant mès amor i a aquiu naut, e mès s’estime aquiu, en tot miralhar-se aguest amor d’ua amna ena auta coma era lum entre dus miralhs.
DIVINA-COMEDIA-TA-WEB	Se non te convencen es mies rasons, ja veiràs a Beatriz, e era solatjarà complètaments aguest desir e quinsevolh aute qu’ages.
DIVINA-COMEDIA-TA-WEB	Camina, donc, entà que toti despareishen, coma ja n’an despareishut dus, aguesti cinc senhaus, que sonque s’esfacen mejançant es lèrmes.
DIVINA-COMEDIA-TA-WEB	Quan anaua a díder: “M’as convençut,” observè qu’auíem arribat en un aute cercle, per çò que, ocupat en passejar per eth es mies desiroses guardades, sauvè silenci.
DIVINA-COMEDIA-TA-WEB	Semblèc qu’èra, de ressabuda, cuelhut en extasi, e que vedia un temple damb fòrça persones, e ua hemna ena entrada exclamant, ena doça actitud d’ua mair: “Hilh mèn, per qué as obrat atau damb nosati?
DIVINA-COMEDIA-TA-WEB	Ta pair e jo te cercàuem angoishadi.” Quan carèc, despareishec çò qu’abans se m’auie apareishut.
DIVINA-COMEDIA-TA-WEB	Dempús s’aufric ara mia vista ua auta, que pes sues caròles s’esguitlaue aquera aigua que destile eth dolor, quan vie d’un gran despièch contra un aute; aguesta didie: “S’ès senhor dera ciutat qu’eth sòn nòm costèc tanta luta entre es dius, e qu’en era lutz tota era sciència65, venja-te des gausats braci qu’abracèren ara nòsta hilha, ò Pisistrato!
DIVINA-COMEDIA-TA-WEB	Quan era mia amna tornèc de dehòra entàs causes que dehòra d’eres son vertadères, reconeishí es mèns errors que, totun, non èren faussi.
DIVINA-COMEDIA-TA-WEB	Eth mèn Guida, que me vedie hèr aquerò que hè un òme que ges d’un sòmi, me didec:
DIVINA-COMEDIA-TA-WEB	Qué te cau, que non pòs tier-te?
DIVINA-COMEDIA-TA-WEB	As caminat mès de mieja lèga damb es uelhs clucadi e pas trantalhant, coma eth qu’ei senhorejat peth vin o pera sòn.
DIVINA-COMEDIA-TA-WEB	E eth ath sòn torn:
DIVINA-COMEDIA-TA-WEB	Encara qu’auesses cent masques qu’amaguèssen eth tòn ròstre, endonviaria jo enquia es tòns mendre pensaments.
DIVINA-COMEDIA-TA-WEB	Çò qu’as vist t’a estat revelat entà que non te desencuses de daurir eth còr ara aigua dera patz, que ven dera hònt etèrna.
DIVINA-COMEDIA-TA-WEB	T’è preguntat “qué te cau?”, non pr’amor que me didesses çò que hè eth qu’a es uelhs clucadi quan s’a apoderat bèth sòn letargic deth sòn còs, senon pr’amor qu’es tòns pès remetessen es sues fòrces: qu’ei de besonh ahiscar atau as guiterosi, massa lents entà tier eth temps des sues vesilhes, quan, un còp desvelhats, recupèren er emperi dera sua volentat.
DIVINA-COMEDIA-TA-WEB	Seguíem eth nòste camin, quan ja escurie, guardant atentiuaments çò de mès enlà que podien es nòsti uelhs entre es luminosi arrais deth sèr, quan vedérem auançar-se de man en man entà nosati ua humadissa escura coma era net, sense que i auesse per aquiu un lòc a on sauvar-se d’era, e que mos privèc der usatge dera vista e der aire blos.
DIVINA-COMEDIA-TA-WEB	Atenas, que peth sòn nòm formèren gran batalha Neptun e Minerva.
DIVINA-COMEDIA-TA-WEB	Era escurina deth Lunfèrn, e era dera net privada de tot planeta jos un mesquin cèu, ennerit pes bromes enquiath maximum, non lançarien sus era mia vista un vel tan dens coma aqueth hum qu’aquiu mos enrodèc; en èster tanta era sensacion dera sua aspror ponchenta, non podien es uelhs estar-se dubèrts; per çò que, eth mèn sabent e fidèu Acompanhant s’apressèc entà jo, en tot aufrir-me era sua espatla.
DIVINA-COMEDIA-TA-WEB	Tau que va eth cèc darrèr deth sòn latzèret entà non horaviar-se, ne estramuncar en quauquarren que l’ofense o dilhèu li còste era mòrt, atau caminaua jo a trauèrs d’aqueth aire escur e acre, atentiu ara votz deth mèn Guida, que sonque anaue dident: “Tie compde de non desseparar-te de jo”.
DIVINA-COMEDIA-TA-WEB	Entenia jo votzes, cadua d’eres semblaue pregar a Diu pr’amor d’arténher era patz e era misericòrdia der Anhèth de Diu, que trè es pecats.
DIVINA-COMEDIA-TA-WEB	Eth començament dera sua oracion qu’ère solet: “Agnus Dei”; toti pronociauen aguestes paraules ath còp e damb parièr ton, que semblaue existir entre eri ua perfècta concòrdia.
DIVINA-COMEDIA-TA-WEB	Mèstre, didí; son esperits aguesti qu’enteni?
DIVINA-COMEDIA-TA-WEB	Qu’ac as endonviat, responec.
DIVINA-COMEDIA-TA-WEB	Que van desligant eth nud dera ira.
DIVINA-COMEDIA-TA-WEB	Atau parlèc ua votz; per çò qu’eth Mèstre me didec:
DIVINA-COMEDIA-TA-WEB	Respon, e pregunta-li se per aquiu se va entà naut.
DIVINA-COMEDIA-TA-WEB	Alavetz didí jo:
DIVINA-COMEDIA-TA-WEB	Enteneràs causes meravilhoses se vòs seguir-me.
DIVINA-COMEDIA-TA-WEB	Comencè, donc, d’aguesta sòrta:
DIVINA-COMEDIA-TA-WEB	Me dirigisqui entà naut damb era forma qu’era mòrt esbugace, e è arribat enquia aciu a trauèrs des penes deth Lunfèrn.
DIVINA-COMEDIA-TA-WEB	E se Diu m’a acuelhut ena sua gràcia, de tau sòrta que vò que jo veiga era sua cort d’ua forma tan desparipera de çò qu’ei normau, non m’amagues se qui sigueres abans de morir, senon ditz-m’ac: ditz-me tanben se vau ben per aciu entara pujada, e es tues paraules mos serviràn de guida.
DIVINA-COMEDIA-TA-WEB	Que siguí lombard, e me cridè Marco: coneishí eth mon; e estimè aquera vertut qu’entada era arrés dirigís aué era sua guardada.
DIVINA-COMEDIA-TA-WEB	Entà arribar naut de tot, seguís dret per a on vas.
DIVINA-COMEDIA-TA-WEB	Atau responec, higent dempús:
DIVINA-COMEDIA-TA-WEB	Te supliqui que prègues per jo quan sigues naut de tot.
DIVINA-COMEDIA-TA-WEB	Ad aquerò responí:
DIVINA-COMEDIA-TA-WEB	Òc ma hè, te prometi que harè çò que me demanes; mès que sò calat en un dobte, que non sai esclarir.
DIVINA-COMEDIA-TA-WEB	Ara prumeria qu’ère simple, mès ara s’a duplicat damb es tues paraules, que junhudes as qu’è entenut en un aute lòc, me certifiquen un madeish hèt.
DIVINA-COMEDIA-TA-WEB	Eth mon ei, donc, agotat de tota vertut, coma me senhales, e semiat e caperat de mauvestat; mès te prègui que me digues era encausa, de sòrta que jo la posca veir e mostrar-la as auti; pr’amor qu’uns la hèn a vier deth cèu, e d’auti d’aciu baish.
DIVINA-COMEDIA-TA-WEB	Frair, eth mon ei cèc, e pro se ve que tu vies d’eth.
DIVINA-COMEDIA-TA-WEB	Vosati es viui hètz apuar tota causa en cèu, coma s’eth estampèsse de besonh eth sòn movement a totes es causes.
DIVINA-COMEDIA-TA-WEB	Se siguesse atau, non auríetz vosati eth liure aubiri, e non serie just que se retribuïsse eth ben damb gòis e alegries, e eth mau damb planhs e dòu.
DIVINA-COMEDIA-TA-WEB	Eth cèu bote en marcha es vòsti movements: que non voi díder toti; mès, encara qu’ac didessa atau, vos a autrejat era lum entà distinguir eth ben e eth mau.
DIVINA-COMEDIA-TA-WEB	Vos a autrejat tanben eth liure aubiri, qu’encara que se fatigue lutant enes prumèrs combats damb eth cèu, dempús ac venç tot se persevère en bon prepaus.
DIVINA-COMEDIA-TA-WEB	Qu’ètz sometudi a màger fòrça e a melhor natura, sense deishar d’èster liures; e era cree eth vòste esperit, que non ei jos eth domèni deth cèu.
DIVINA-COMEDIA-TA-WEB	Atau, donc, s’eth mon se dessepare deth vertadèr camin, eth tòrt qu’ei vòste; que s’a de cercar en vosati, e ara t’ac demostrarè damb tota vertat.
DIVINA-COMEDIA-TA-WEB	Ges era amna de mans deth sòn Creador que l’amorasse abans de qué existisque, semblabla ath mainage que gasulhe entre eth plor e era arridalha; e ei alavetz un nonarren, que non sap arren, e solet botjada per instint dera felicitat, s’incline gostosa entad aquerò que la contente e alègre.
DIVINA-COMEDIA-TA-WEB	Plan que òc, sent plaser enes bens mès mesquins; en aquerò s’enganhe, e cor ath sòn darrèr, se non a cap guida o fren que tòrce era sua inclinacion.
DIVINA-COMEDIA-TA-WEB	Es leis existissen; mès, qui tie compde deth sòn compliment?
DIVINA-COMEDIA-TA-WEB	Arrés; pr’amor qu’eth pastor que va dauant des amnes pòt romiar, mès non a era pauta henuda; per çò que, en veir tota era vegada ath sòn pastor que s’engreishe solet d’aqueri bens que d’eri ei tan desirós, se pèishe damb aquerò madeish e non cèrque arren mès.
DIVINA-COMEDIA-TA-WEB	Pro que pòs veir, per aquerò, qu’en mau govèrn s’està era encausa de qué eth mon sigue colpable, e non en qué era vòsta natura sigue corrompuda.
DIVINA-COMEDIA-TA-WEB	Roma, que hec brave ath mon, solie auer dus soleis, que hègen veir un e aute camin, eth deth mon e eth de Diu.
DIVINA-COMEDIA-TA-WEB	Un des dus soleis a escurit ar aute, e era espada s’a junhut ara cròça pastorau: atau amassa, ara fòrça an d’anar es causes de mala manèra; pr’amor qu’estant junhudi non se cranhen mutuauments.
DIVINA-COMEDIA-TA-WEB	Se non me vòs creir, bota atencion ena espiga; donques que tota èrba se coneish peth sòn seme.
DIVINA-COMEDIA-TA-WEB	En país que banhen eth Po e er Adigio solie trapar- se valor e cortesia, abans que Federico auesse disputes.
DIVINA-COMEDIA-TA-WEB	Aué, tot aqueth que deishèsse d’apressar-se ad aqueres províncies per vergonha de parlar damb òmes bravi, passar per eres, segur qué non ne traparà degun.
DIVINA-COMEDIA-TA-WEB	Plan qu’encara existissen aquiu tres ancians, qu’en eri era edat anciana repotègue ara modèrna, e les semble que Diu se tarde a cridar-les entà ua mielhor vida: que son aguesti, Conrad de Palazzo, eth brave Gerard, e Guido de Castel, a qui mielhor criden, ar estil francés, eth lombard simple.
DIVINA-COMEDIA-TA-WEB	Aué era glèisa de Roma, entà confóner en era dus govèrns, què ena hanga en tot enlordir-se ada era e ara sua carga.
DIVINA-COMEDIA-TA-WEB	Ò, Marco mèn!, didí jo; que rasones pro ben: e ara compreni se per qué sigueren excludidi d’eretar es hilhs de Levi.
DIVINA-COMEDIA-TA-WEB	Mès, quin Gerard ei aguest que ties coma un sabent, aguesta rèsta d’ua raça estenhuda, qu’ei un repotec entad aguest sègle sauvatge?
DIVINA-COMEDIA-TA-WEB	O es tues paraules m’enganhen, o me hès a temptar, me responec; pr’amor que, a maugrat de parlar-me en toscan, semble que non sabes arren deth brave Gerad.
DIVINA-COMEDIA-TA-WEB	Jo non m’en sabi de cap fausnòm, se non ei que l’age cuelhut dera sua hilha Gaya.
DIVINA-COMEDIA-TA-WEB	Que Diu vos age, que ja non vos posqui seguir mès.
DIVINA-COMEDIA-TA-WEB	Guarda era auba que ja clarege, ludent a trauèrs deth hum: que me cau partir abans qu’apareishe er Àngel qu’ei aquiu.
DIVINA-COMEDIA-TA-WEB	Atau parlèc, e non volec escotar arren mès.
DIVINA-COMEDIA-TA-WEB	Lector, se bèth còp t’a cuelhut era broma baisha enes Aups, de sòrta que non vedesses ath sòn trauèrs senon coma era bohèra a trauèrs dera membrana que curbís es sòns uelhs, rebremba guaire fèblaments penetre eth glòb solar estre es umidi e densi bugassi, quan aguesti comencen a enrarir-se, e era tua imaginacion poirà aisidaments imaginar-se se com tornè jo a veir eth Solei, qu’ère ja pròche ara còga.
DIVINA-COMEDIA-TA-WEB	Atau, donc, caminant ath pas deth mèn fidèu Mèstre, gessérem dehòra dera broma de hum entàs arrais luminosi, que ja s’auien escandit ena pala dera montanha.
DIVINA-COMEDIA-TA-WEB	Ó, fantasia que de tau manèra mos très a viatges dehòra de nosati madeishi qu’arren sent er òme, encara que sonen mil trompetes ath sòn entorn!
DIVINA-COMEDIA-TA-WEB	Qui t’encoratge quan non recebes cap impression des sentits?
DIVINA-COMEDIA-TA-WEB	Que te deu encoratjar ua lum que se forme en cèu, e que baishe per era madeisha, o pera volentat divina que mo’la mane.
DIVINA-COMEDIA-TA-WEB	Ena mia imaginacion apareisheren es tralhes dera impietat d’aquera, que se transformèc en audèth que mès gaudís cantant.
DIVINA-COMEDIA-TA-WEB	Alavetz eth mèn esperit se tornèc a trapar en eth madeish, autant, que non arribaue enquiada eth cap causa der exterior.
DIVINA-COMEDIA-TA-WEB	Dempús baishèc ena mia exaltada fantasia era imatge desdenhosa e herotja d’un crucificat, que vedia morir d’aquera manèra.
DIVINA-COMEDIA-TA-WEB	Ath sòn costat i auie eth gran Asuero, Esther era sua esposa, e eth just Mardoqueo, que siguec tan dret enes sues òbres e enes sues paraules.
DIVINA-COMEDIA-TA-WEB	Quan s’esbugassèc per era madeisha aquera vision, coma a ua bambolha que li manque aigua que d’era ère formada, acodic ena mia imaginacion ua puncèla que, plorant desconsolada, didie: “Ò, Reina!
DIVINA-COMEDIA-TA-WEB	Per qué era tua colèra t’amièc entath nonarren?
DIVINA-COMEDIA-TA-WEB	Atau coma s’interromp un sòn, quan ua naua lum herís còp sec es nòsti uelhs barradi, e encara qu’interromput s’agite abans de morir deth tot, atau acabèren es mis visions tanlèu coma m’artenhec en ròstre ua claror fòrça màger dera qu’èm acostumadi a veir.
DIVINA-COMEDIA-TA-WEB	Me virè entà un e aute costat entà examinar eth lòc que me trapaua, quan entení ua votz que didie: “Per aciu se puge”.
DIVINA-COMEDIA-TA-WEB	Aguest, me didec eth mèn Mèstre, ei un esperit divin, que s’amague ena sua pròpria lum, e que mos senhale era via entà anar tà naut, sense que l’ac demanem.
DIVINA-COMEDIA-TA-WEB	Que hè damb nosati çò qu’er òme damb eth madeish; donques qu’eth que ve un besonh, e demore que li supliquen, ja se premanís malignaments a refusar quina ajuda que sigue.
DIVINA-COMEDIA-TA-WEB	Ara es nòsti pès les cau esdegar-se a aubedir tan cortesa invitacion: hèm lèu, donc, tà pujar abans qu’escurisque, pr’amor que dempús non ac poiríem hèr enquiara naua auròra.
DIVINA-COMEDIA-TA-WEB	Atau parlèc eth mèn guida, e ambdús filèrem es nòsti passi de cap a ua escala: tanlèu siguí en prumèr gradon, sentí ath mèn costat coma un movement d’ales, que ventaue eth mèn ròstre, e entení díder: “Beati pacifici”, que son mancadi de pecadissa ira.
DIVINA-COMEDIA-TA-WEB	Qu’èren ja tan caladi sus nosati es darrèri arrais qu’ada eri seguís era net, qu’es esteles campauen ja per diuèrsi lòcs.
DIVINA-COMEDIA-TA-WEB	Mos trapàuem a on acabaue era escala, e èrem arturadi, coma era nau qu’arribe ena plaja: parè era aurelha pendent un moment pr’amor de veir s’entenia quauquarren en nau cercle; e dempús, en tot dirigir-me ath mèn Mèstre, li didí:
DIVINA-COMEDIA-TA-WEB	Doç Pair mèn, quina ofensa se purifique en cercle que mos trapam?
DIVINA-COMEDIA-TA-WEB	Donques que s’arturen es nòsti pès, que non s’arturen es tues paraules.
DIVINA-COMEDIA-TA-WEB	Me responec:
DIVINA-COMEDIA-TA-WEB	Er amor deth ben, que non a complit eth sòn déuer, aciu se reïntègre: aciu se castigue ath lent remèr.
DIVINA-COMEDIA-TA-WEB	Entà qu’ac comprengues mès claraments, dirigís eth tòn pensament entà jo, e recuelheràs bèth bon frut dera nòsta arturada.
DIVINA-COMEDIA-TA-WEB	Hilh mèn, comencèc a díder, ne eth Creador, ne cap creatura manquèren jamès d’amor, ja sigue naturau, ja sigue racionau, sivans te cònste.
DIVINA-COMEDIA-TA-WEB	Eth naturau non s’enganhèc jamès: er aute se pòt enganhar, per çò de dirigir-se entà un mau objècte, per excès o per manca de fervor.
DIVINA-COMEDIA-TA-WEB	Tant que se dirigís entàs principaus bens, e se modère ena sua afeccion as segondaris, non pòt èster causa de censurable delèit; mès quan s’incline entath mau, o se lance entath ben damb màger o mendre sollicitud dera que li cau, alavetz era creatura se vire contra eth sòn Creador.
DIVINA-COMEDIA-TA-WEB	Ara plan, coma qu’er amor non pòt jamès renonciar ara felicitat deth subjècte que s’està, totes es causes son preservades deth sòn pròpri òdi; e coma que non pòt èster que cap èsser creat posque existir per eth madeish, ne separat der Èsser prumèr, ei impossible tot sentiment qu’age era tendéncia a auer en òdi ad aguest.
DIVINA-COMEDIA-TA-WEB	Se passe, donc, s’era mia deduccion ei corrècta, qu’eth mau que se desire ei contra eth pròche; e aguest amor nèish de tres manères en vòste fragil hanhàs.
DIVINA-COMEDIA-TA-WEB	Que n’a bèth un que demore quilhar-se sus era roïna deth sòn vesin, e sonque per aquerò desire que s’esbauce de naut de tot dera sua granesa; bèth aute cranh pèrder comandament, gràcia, aunor e fama, dauant dera elevacion der aute, e aquerò li còste tau desengust, que desire çò de contrari; e fin finau, n’auem quauqu’un que, per çò d’auer recebut quauqua injúria, s’irrite de tau sòrta, que s’uscle en set de resvenja, e sonque pense en hèr mau ath sòn contrari.
DIVINA-COMEDIA-TA-WEB	Aguest triforme amor qu’ei eth qu’auem vist plorar enes cercles inferiors.
DIVINA-COMEDIA-TA-WEB	Ara voi que coneishes er aute amor que cor entath ben, sense orde ne mesura.
DIVINA-COMEDIA-TA-WEB	Cada un concep confusaments e desire un ben qu’en eth se recree era amna; e plan per aquerò s’esfòrcen toti en artenher-lo.
DIVINA-COMEDIA-TA-WEB	S’eth vòste amor ei lent entà dirigir-se o entà aquerir aguest ben, aguest cercle vos balhe eth castig avient, enquia e tot dempùs deth vòste empenaïment en vida.
DIVINA-COMEDIA-TA-WEB	Que i a un aute ben que non hè ar òme erós: non ei era felicitat, non ei era bona esséncia, eth frut e era arraïc de tot ben.
DIVINA-COMEDIA-TA-WEB	Er amor que s’autrege massa ad aguest ben, se castigue enes tres cercles superiors ad aguest; mès que non te diderè era forma coma ei hèta aguesta division, pr’amor qu’ac endónvies tu madeish.
DIVINA-COMEDIA-TA-WEB	Eth gran doctor auie acabat eth sòn rasonament, e guardaue atentiuaments as mèns uelhs pr’amor de veir se me quedaua satisfèt; e jo, que me sentia excitat per ua naua set, caraua exterioraments, mès didia ath mèn laguens: “Dilhèu lo cansen es mies nombroses preguntes”.
DIVINA-COMEDIA-TA-WEB	Mès, aqueth Pair vertadèr, qu’endonvièc eth timid desir que non gausaua desnishar, parlant, me balhèc alend entà parlar; per çò que li didí:
DIVINA-COMEDIA-TA-WEB	Mèstre, era mia vista s’ahisque de tau sòrta damb era tua lum, que distinguís claraments guaire era tua rason abaste o descriu: plan per aquerò, te prègui, doç e estimat Pair, que me definisques er amor qu’ada eth atribuïsses tota bona e mala accion.
DIVINA-COMEDIA-TA-WEB	Dirigís entà jo, me didec, es penetrantes guardades dera tua inteligéncia e te serà mostrat er error des cècs que se convertissen en guides.
DIVINA-COMEDIA-TA-WEB	Era amna, qu’a estat creada damb era predisposicion ar amor, se lance entà tot çò agradiu, tanlèu coma ei ahiscada peth plaser a meter-se en accion.
DIVINA-COMEDIA-TA-WEB	Era vòsta facultat apreensiua recep era imatge o era espècia d’un objècte exterior, e la desvolope ath vòste laguens, de tau sòrta que posse ath vòste anim a dirigir-se entad aguest objècte; e, s’en hè’c, s’abandone en eth, aguest abandon qu’ei amor, e aguest amor ei era natura que de nauèth s’amasse a vosati, per efècte deth plaser.
DIVINA-COMEDIA-TA-WEB	Dempús, dera madeisha manèra qu’eth huec se file entà naut, per tòrt dera sua forma, qu’a estat hèta entà pujar aquiu a on mès se sauve ena sua matèria primitiua, atau tanben era amna apassionada s’autrege ath desir, qu’ei eth movement espirituau, e non se padegue enquia que gausís dera causa estimada.
DIVINA-COMEDIA-TA-WEB	Per çò qu’è dit abans, pòs compréner guaire s’amague era vertat as qu’afirmen que tot amor a en eth madeish quauquarren de laudable, dilhèu pr’amor que cren qu’era sua matèria ei tostemp bona; mès que non toti es sagèths estampadi en cera son bons, encara que ne sigue era cera.
DIVINA-COMEDIA-TA-WEB	Es tues paraules e era mia intelligéncia que les a seguit, li responí, m’an desnishat çò qu’ei er amor: mès aquerò madeish m’a aumplit de dobtes naui; pr’amor que s’er amor nèish en nosati per çò des causes exteriores, sense qu’era amna actue de ua auta manèra, aguesta que non aurà cap merit en seguir un camin dret o tortuós.
DIVINA-COMEDIA-TA-WEB	Me responec:
DIVINA-COMEDIA-TA-WEB	Que posqui dider-te tot çò qu’en eth ve era nòsta rason: respècte as auti, demora arribar enquia Beatriz, pr’amor que non ei matèria de fe.
DIVINA-COMEDIA-TA-WEB	Tota forma substanciau, qu’ei desparièra dera matèria, e que totun aquerò ei junhuda ada era, contie ua vertut que l’ei particulara; era quau, sense es òbres, non se sent, ne se mòstre senon pes sòns efèctes, coma era vida dera planta peth sòn huelhatge.
DIVINA-COMEDIA-TA-WEB	Er òme ignòre d’a on vien eth coneishement des idies primàries e era afeccion as causes que prumèraments desire, es quaus existissen en vosati coma enes abelhes era inclinacion a fabricar mèu: en aguesti prumèrs desirs, que non cau laudança ne censura.
DIVINA-COMEDIA-TA-WEB	Mès, per çò qu’ada eri se junhen toti es auti desirs, ei innata en vosati era vertut que conselhe, e qu’a de susvelhar eth lumedan deth consentiment.
DIVINA-COMEDIA-TA-WEB	Era ei eth principi d’a on treiguetz era ocasión de contrèir merits, sivans acuelh o refuse es bons o maus amors.
DIVINA-COMEDIA-TA-WEB	Aqueri que, rasonant, arribèren ath hons des causes, an reconeishut aguesta libertat innata, e an deishat en mon doctrines moraus.
DIVINA-COMEDIA-TA-WEB	Suposem, donc, que nèishe per fòrça deth besonh tot amor que s’ahlame en vosati; tostemp auetz era potestat de contier-lo.
DIVINA-COMEDIA-TA-WEB	Aguesta nòbla vertut ei çò que Beatriz alugue per liure aubire; e T’ac cau tier en compde, s’ei que te parle d’aquerò.
DIVINA-COMEDIA-TA-WEB	Era lua que gessec tard e lèu a mieja net, hège que mos semblèssen mès escasses es esteles: madeish qu’en un caudèr alugat, corrie contra eth cèu per aqueth camin qu’abrande eth Solei quan er abitant de Roma lo ve quèir entre Corcèga e Cerdenha; e era Ombra gentila, que per era Pitola gaudís de mès fama qu’era ciutat de Mantua, se trapaue descargada deth pes des mies preguntes: per çò que jo, qu’auia recebut clares e solides rason respècte a totes eres, èra coma er òme que cuelhut pera sòn non pense en arren.
DIVINA-COMEDIA-TA-WEB	Mès aguest dromilhon me siguec esbugassat còp sec pera gentada qu’auançaue ja darrèr de nosati; e atau coma en d’auti tempsi er Ismeno e er Asopo vederen córrer de nets pes sues arribes ua catèrva furiosa de tebans entà tier content a Baco, atau auançauen per aqueth cercle, sivans podí veir, es qu’èren ahiscadi pera bona volentat e per un amor just.
DIVINA-COMEDIA-TA-WEB	Lèu arribèren enquia nosati; pr’amor que tota aquera gentada venguie corrent, e es dus de dauant cridauen plorant: “Maria se filèc ath mès córrer entara montanha; e Cesar, entà dominar Ilerda, volec entà Marselha, e dempús passèc entà Espanha”.
DIVINA-COMEDIA-TA-WEB	Ò, amnes qu’en eres un fervor arderós compense ara, dilhèu, era intelligéncia e era tardança, que per tebesa empleguèretz entath ben!
DIVINA-COMEDIA-TA-WEB	Aguest, qu’encara viu (e non vos enganhi), vò anar aquiu naut tanlèu eth Solei brilhe de nauèth: didetz-mos, donc, a on ei era pujada.
DIVINA-COMEDIA-TA-WEB	Taus sigueren es paraules deth mèn Guida; e un d’aqueri esperits didec:
DIVINA-COMEDIA-TA-WEB	Vene darrèr nòste e la traparàs.
DIVINA-COMEDIA-TA-WEB	Qu’èm tan desirosi d’auançar que non mos podem arturar: desencusa, donc, se çò que hèm, per just castig, te semble ua descortesia.
DIVINA-COMEDIA-TA-WEB	Jo siguí abad en Sant Zenon de Verona, pendent er emperi deth brave Barbaròia, que d’eth encara se planh Milan.
DIVINA-COMEDIA-TA-WEB	Bèth un qu’a ja eth pè ena hòssa, que lèu plorarà per aqueth monastèri, en tot entristir-lo eth poder qu’auec aquiu; pr’amor qu’en sòrta deth sòn vertadèr pastor, a botat en eth a un hilh sòn, mau de còs, pejor encara d’esperit, e nèishut de mau consòrci.
DIVINA-COMEDIA-TA-WEB	Sabi pas se didec arren mès, o se carèc; tan luenh se trapaue ja de nosati; mès aquerò siguec çò qu’entení, e me semblèc ben retier-lo ena memòria.
DIVINA-COMEDIA-TA-WEB	E aqueth qu’ère eth secors de toti es mèns besonhs didec:
DIVINA-COMEDIA-TA-WEB	Vira-te entà aciu; guarda a dus que vien nhacant era Guitèra.
DIVINA-COMEDIA-TA-WEB	Ara seguida, quan aqueres ombres s’aluenhèren tant de nosati, que non les podíem veir, m’assautèc ua naua idia, que d’era ne nèisheren d’autes diuèrses; e era mia imaginacion comencèc a divagar de tau sòrta d’ua en auta, que per allucinacion cluquè es uelhs, e eth mèn pensament se cambièc lèu en saunei.
DIVINA-COMEDIA-TA-WEB	Eth pòble ebrèu.
DIVINA-COMEDIA-TA-WEB	Es troians.
DIVINA-COMEDIA-TA-WEB	Ara ora qu’eth calor deth dia, vençut pera Tèrra e dilhèu per Saturn, non pòt ja temperar eth hered dera Lua; quan es geomantics ven, abantes dera auba, en Orient ”era sua màger fortuna”69 per aqueth camin qu’entada era s’està pòc de temps escur, se m’apareishec en sòmi ua hemna blecassuda, guèrcha, damb es pès torçadi, espeada e d’un color auriolenc.
DIVINA-COMEDIA-TA-WEB	Jo la guardaua; e atau coma eth Solei reanime es membres arraulidi peth hered dera net, dera madeisha manèra era mia guardada hège desempachada era sua lengua, e quilhaue eth sòn còs en pòc de temps, en tot rogir-li eth passit ròstre, tau que requerís er amor.
DIVINA-COMEDIA-TA-WEB	Quan auec era lengua liura, comencèc a cantar de tau manèra, que damb fòrça trabalh auria artenhut a separar era mia atencion d’era.
DIVINA-COMEDIA-TA-WEB	Damb eth mèn cant separè a Ulises deth sòn camin insegur; e eth que s’aven damb jo, lèu jamès se’n va; de tau manèra lo fascini”.
DIVINA-COMEDIA-TA-WEB	Encara non s’auie barrat era sua boca, quan apareishec ath mèn costat ua hemna santa, prèsta a confoner-la: “Ò, Virgili, Virgili!
DIVINA-COMEDIA-TA-WEB	Qui ei aguesta?”, didie capinauta; e eth s’apressaue damb es uelhs tachadi solet en aquera aunèsta hemna.
DIVINA-COMEDIA-TA-WEB	Cuelhec ara auta e, estarnant-li es sòns vestits, la descurbic per dauant e me mostrèc eth sòn vrente.
DIVINA-COMEDIA-TA-WEB	Era pestiléncia que gessie d’eth, me desvelhèc.
DIVINA-COMEDIA-TA-WEB	Virè es uelhs e eth brave Virgili me didec:
DIVINA-COMEDIA-TA-WEB	Me lheuè: toti es cercles deth sagrat monte èren ja negadi pera lum deth dia, e seguírem caminant amiant eth Solei ara nòsta esquia.
DIVINA-COMEDIA-TA-WEB	Tant que lo seguia, amiaua jo eth front tau qu’aqueth que l’aclapen es pensaments, que d’eth madeish hè un arc de pònt, quan entení díder: “Vietz, se passe per aciu”.
DIVINA-COMEDIA-TA-WEB	Aguestes paraules sigueren prononciades en un ton doç e benigne, coma non s’enten en aguesta region mortau.
DIVINA-COMEDIA-TA-WEB	Damb es ales dubèrtes, que semblauen de cigne, eth que mos auie parlat atau mos amièc entà naut per entre dues pales der aspre malh.
DIVINA-COMEDIA-TA-WEB	Botgèc dempùs es sues plumes, e ventèc eth mèn front, en tot afirmar que son benauradi “qui lugent”, pr’amor qu’sues amnes seràn riques de consolacion.
DIVINA-COMEDIA-TA-WEB	Guida, quan siguérem un shinhau mès amont der Àngel.
DIVINA-COMEDIA-TA-WEB	E jo li responí:
DIVINA-COMEDIA-TA-WEB	Que me hè anar d’aguesta manèra, suspens e cogitós, ua recenta vision, que me tirasse entada era, de sòrta que non me’n posqui estar de pensar en era.
DIVINA-COMEDIA-TA-WEB	Qu’as vist, me didec, ara anciana embelinaira, soleta responsabla des plors que mès naut d’a on èm se vèssen?
DIVINA-COMEDIA-TA-WEB	As vist se com er òme pòt despener-se d’era?
DIVINA-COMEDIA-TA-WEB	Qu’ei pro, donc, damb aquerò, e esdega eth pas; vira es tòns uelhs entath reclam des magnifiques esfères, que hè a virar eth Rei etèrn.
DIVINA-COMEDIA-TA-WEB	Coma eth falcon, que, guardant prumèr as sòns pès, acodís ath crit deth caçaire e comence eth vòl, tirassat peth desir dera presa, madeish hi jo, recorrent era henerecla dera ròca destinada a dar pas as que pugen, sense arturar-me, enquia arribar en punt a on se camine en redon.
DIVINA-COMEDIA-TA-WEB	Dirigitz-mos entàs nauti gradons.
DIVINA-COMEDIA-TA-WEB	Tau siguec era suplica deth Poèta, e tau era responsa que li balhèren mès endauant entà nosati; podent jo saber-me’n peth son des paraules se qui ère eth qu’auie parlat: virè alavetz es mèns uelhs entath mèn Senhor, que damb un gèst complasent consentic a çò que demanaue era expression deth mèn desir.
DIVINA-COMEDIA-TA-WEB	Quan podí obrar ath mèn gost, m’apressè ad aquera creatura qu’auie tirat era mia atencion damb es sues paraules, dident-li:
DIVINA-COMEDIA-TA-WEB	Esperit, qu’en tu eth plor madure era expiacion, que sense era non se pòt arribar enquia Diu, suspen pendent un moment eth tòn màger suenh per jo.
DIVINA-COMEDIA-TA-WEB	Ditz-me se qui sigueres, e per qué auetz toti era esquia virada entà naut, e se vòs que demana per tu quauqua causa d’a on gessí viu.
DIVINA-COMEDIA-TA-WEB	Me responec:
DIVINA-COMEDIA-TA-WEB	Saberàs se per qué mane eth Cèu qu’ajam era esquia virada entada eth; mès abans “scias quod ego fui successor Petri”71 Entre Sesti e Chiavari s’intèrne un beròi arriu, que deth sòn nòm cuelh era origina eth titol dera mia sang.
DIVINA-COMEDIA-TA-WEB	Un mes e pòc mès podí experimentar guaire pesant ei eth gran mantèl tath que lo presèrve dera hanga; pr’amor que quinsevolh auta carga se retire a ua pluma.
DIVINA-COMEDIA-TA-WEB	Era mia convèrsa, ai de jo!, siguec tardiua; mès quan siguí escuehut Pastor roman, me’n sabí de guaire enganhosa ei era vida.Vedí qu’enquia e tot aquiu non repausaue eth còr, sense èster ja possible pujar a mès nautada en aguesta vida mortau: atau ei que m’aluguèc er amor dera vida etèrna.
DIVINA-COMEDIA-TA-WEB	Enquia alavetz siguí ua amna miserabla, aluenhada de Diu, e complètaments aganida, que per aquerò patisqui eth castig que ves.
DIVINA-COMEDIA-TA-WEB	Çò que hè era avaricia, se manifèste aciu damb era pena que patissen es amnes botades capenjós; pena mès amarganta que cap auta.
DIVINA-COMEDIA-TA-WEB	Atau coma es nòsti uelhs, tachadi en causes terrenaus, non guardèren jamès entà naut, dera madeisha manèra era justícia les submergís aciu en solèr.
DIVINA-COMEDIA-TA-WEB	Atau coma era avarícia amortèc en nosati er amor entà quinsevolh aute ben vertadèr, que per aquerò sigueren vanes es nòstes òbres, atau tanben era justícia mos tie aciu oprimidi, estacadi de pès e mans, e immobils e estiradi mentre li plague ath just Senhor.
DIVINA-COMEDIA-TA-WEB	Per qué t’inclines entath solèr d’aguesta manèra?
DIVINA-COMEDIA-TA-WEB	Era mia dreta consciéncia m’obligue a respectar era vòsta dignitat.
DIVINA-COMEDIA-TA-WEB	Redreça es tues cames, e lhèua-te, frair, repliquèc; non t’enganhes: coma tu e coma es auti sò servidor dera madeisha potestat.
DIVINA-COMEDIA-TA-WEB	S’as pogut compréner aqueres paraules evangeliques que dident “neque nubent”, pro poiries veir per qué parli atau.
DIVINA-COMEDIA-TA-WEB	Vè-te’n ja: que non voi que t’entretengues pendent mès temps; qu’era tua permanéncia aciu da trèva ath mèn plor, que damb eth accelèri çò que tu as dit abans.
DIVINA-COMEDIA-TA-WEB	Qu’è aquiu baish ua neboda, que se cride Alagia, naturauments brava, se non ei qu’era nòsta casa l’age pervertit damb eth sòn exemple.
DIVINA-COMEDIA-TA-WEB	Era soleta me quède ja en mon.
DIVINA-COMEDIA-TA-WEB	Li responí:
DIVINA-COMEDIA-TA-WEB	Que resistís mau un desir contra un aute qu’ei milhor: plan per aquerò, entà complàder ad aqueth esperit, retirè dera aigua, contra eth mèn gust, era esponja deth curiosèr encara non saturada.
DIVINA-COMEDIA-TA-WEB	Me metí en marcha, e eth mèn Guida s’endralhèc pes solets lòcs qu’auie liures ath long der escarpament deth monte, caminant coma eth que va per ua muralha apegat as fortificacions; pr’amor qu’aqueres amnes que vèssen gota a gota des sòns uelhs eth mau que s’apodère deth mon sancer, s’aprèssen massa der aute costat entà dehòra.
DIVINA-COMEDIA-TA-WEB	Maudida sigues, anciana loba, que damb era tua hame prigonda e insadorabla hès mès preses que totes es autes fères!
DIVINA-COMEDIA-TA-WEB	Ò Cèu, qu’enes sues revolucions ven quauqui uns era encausa des cambiaments que patissen es causes e es condicions umanes!, quan vierà eth que hèsque húger ad aguesta loba?
DIVINA-COMEDIA-TA-WEB	Anàuem caminant damb passi lents e compdadi, e jo botaua tota era mia atencion enes ombres, en tot entener-les pietosaments plorar e planher-se; quan, per edart, entení exclamar damb adolorida votz, semblabla ara d’ua hemna pròcha ara sua jasilha: “Doça Maria!” E de seguit: “sigueres tan prauba coma se pòt veir per aqueth estable quan depausères eth tòn sant frut.” Ara seguida entení: “Ò brave Fabrici!, preferires èster praube e vertuós, abans que possedir granes riqueses queiguent en vici.!
DIVINA-COMEDIA-TA-WEB	Aguestes paraules m’èren tant agradiues, que m’auancé entà conéisher er esperit que d’eth, çampar, procedien.
DIVINA-COMEDIA-TA-WEB	Ò amna que rebrembes tan bones accions!
DIVINA-COMEDIA-TA-WEB	Ditz-me qui sigueres, li preguntè, e per qué ès era soleta que repetís aguestes dignes laudances.
DIVINA-COMEDIA-TA-WEB	Es tues paraules non quedaràn sense recompensa, se torni en mon entà acabar eth cuert camin d’aquera vida que vòle entath sòn finau.
DIVINA-COMEDIA-TA-WEB	T’ac diderè, me responec, non perque demora cap consolacion que vengue d’aquiu, senon perque lutz en tu tanta gràcia abans d’auer mòrt.
DIVINA-COMEDIA-TA-WEB	Que siguí arraïc dera mala planta que lance aué sus tota era tèrra cristiana tan nociua ombra qu’a penes se recuelh en era cap frut bon.
DIVINA-COMEDIA-TA-WEB	Mès se Douay, Gante, Lilla e Brujas podessen, lèu cuelherien resvenja; e jo l’ac demani ad Aqueth qu’ac jutge tot.
DIVINA-COMEDIA-TA-WEB	Felips e es Loïsi, qu’en aguesti darrèri tempsi govèrnen França.
DIVINA-COMEDIA-TA-WEB	Que siguí hilh d’un carnissèr de París.
DIVINA-COMEDIA-TA-WEB	Quan manquèren es ancians reis, exceptat d’un que se vestic de teles grises, cuelhí es brides deth govèrn deth reiaume, e ena mia naua posicion aquerì tau poder e tanti amics, qu’era corona vacanta siguec plaçada en cap deth mèn hilh, qu’en eth comence era raça consagrada des naui reis.
DIVINA-COMEDIA-TA-WEB	Mentre era grana adquisicion des Estats provenzaus non treiguec era vergonha ara mia familha, aguesta valec pòc, mès, totun, non hec cap mau; mès aquiu siguec eth començament des sues rapines, en tot tier era fòrça e era mentida: dempús, entà esmendar-se, s’apoderèc deth Ponthieu, dera Normandia e dera Gasconha.
DIVINA-COMEDIA-TA-WEB	Carles anèc entà Italia, e entà esmendar-se, hec ua victima de Conradino, e dempús manèc entath Cèu a Tomàs, tanben entà esmendar-se.
DIVINA-COMEDIA-TA-WEB	Veigui un temps, non guaire luenhant, que gesserà de França un aute Carles, entà dar-se a conéisher milhor ada eth madeish e as sòns.73 Ges d’era sense armes, e solet damb era lança que pelegèc Judes; e la tie de sòrta que daurís damb era e uede eth vrente de Florencia.
DIVINA-COMEDIA-TA-WEB	En aguesta escadença non aquerirà parçans, senon pecat e opròbris, autant mès grèus entada eth, coma mès leugèr li semble tau mau.Veigui ar aute que ja gessec, e queiguec presoèr en un vaishèth, véner ara sua hilha regatejant eth prètz, coma hèn es corsaris damb es sues esclaues.
DIVINA-COMEDIA-TA-WEB	Ò avaricia!
DIVINA-COMEDIA-TA-WEB	Qué mès pòs hèr, quan t’as apoderat dera mia raça, de tau manèra que non tie compde dera sua pròpria carn?
DIVINA-COMEDIA-TA-WEB	E entà que semble mendre eth mau futur e eth passat, veigui ara flor de Lis entrar en Alagna, e a Crist presoèr ena persona deth sòn vicari, lo veigui un aute còp autrejat ar escarni, veigui renauir eth hèu e eth vinagre, e lo veigui morir entre d’auti dus lairons.
DIVINA-COMEDIA-TA-WEB	Veigui tan crudèu ath nau Pilats, que non n’a pro damb aquerò, e sense dictar senténcia, amie entath temple es sòns cobesi desirs.
DIVINA-COMEDIA-TA-WEB	Ò Senhor mèn!
DIVINA-COMEDIA-TA-WEB	Quan aurè era alegria de contemplar era resvenja que, amagada enes tòns secrets, te hè agradiua era tua ira?
DIVINA-COMEDIA-TA-WEB	Per çò que jo didia dera soleta Esposa der Espetit Sant, çò que hec que te virèsses entà jo, pr’amor d’obtier ua explicacion, te diderè qu’aquerò forme part des nòstes oracions pendent eth dia; mès, tanlèu escurís, recitam ath sòn lòc exemples contraris.
DIVINA-COMEDIA-TA-WEB	Alavetz rebrembam a Pigmalion, qu’era sua passion peth aur lo hec traïdor, panaire e parricida; e era misèria der aganit Midas, conseqüéncia dera sua demana exagerada, que serà tostemp motiu de burla.
DIVINA-COMEDIA-TA-WEB	Carles de Valois.
DIVINA-COMEDIA-TA-WEB	Que se rebrembe tanben ar asenat Acham, e com panèc es dèishes der enemic, de sòrta qu’enquia e tot aciu, semble que l’acace era ira de Josué.
DIVINA-COMEDIA-TA-WEB	Dempús acusèrem a Safira e ath sòn marit; laudèrem es pès que caushiguèren a Eliodor, e per tot eth monte circule inflamat eth nòm de Polinestor, qu’aucic a Polidoro.
DIVINA-COMEDIA-TA-WEB	Fin finau, cridam: “Ò Craso!
DIVINA-COMEDIA-TA-WEB	Ditz-mos, donques que non ac ignores, quin gost a eth aur” A viatges parlam quauqui uns en votz nauta e d‘auti en votz baisha, segontes era afeccion qu’ad aquerò mos ahisque damb mès o mens fòrça.
DIVINA-COMEDIA-TA-WEB	Per çò d’aute, non èra jo solet qu’abans rebrembaua es boni exemples que d’eri mos ocupam pendent eth dia; mès que non i auie aciu cap aute que lheuèsse era votz.
DIVINA-COMEDIA-TA-WEB	Mos auíem hèt enlà ja d’aqueth esperit, e sajàuem auançar peth camin tot çò que podíem, quan sentí tremolar eth monte coma se s’en.honsèsse; plan per aquerò me cuelhec un hered, sonque comparable ath que sent aqueth que va a morir.
DIVINA-COMEDIA-TA-WEB	Non s’estrementic, de vertat, tan fòrtaments Delos, abans que Letona nidèsse en era pr’amor de jasilhar es dus uelhs deth Cèu74 Dempús ressonèc per toti es endrets dera montanha tau crit, qu’eth Mèstre s’apressèc a jo dident:
DIVINA-COMEDIA-TA-WEB	Non te cau pòur, tant que jo te guida.
DIVINA-COMEDIA-TA-WEB	Mos quedèrem immobils e estonadi, coma es pastors que per prumèr còp enteneren aqueth cant, enquia que cessèc eth tremolum, e acabèc er imne.
DIVINA-COMEDIA-TA-WEB	Seguírem de nauèth eth nòste sant camin, guardant es ombres que jadien peth solèr capenjós e exalant eth sòn acostumat plor.
DIVINA-COMEDIA-TA-WEB	S’era memòria non m’enganhe, jamès era ignorància d’ua causa possèc damb tanta fermetat eth mèn desir de saber, coma alavetz, pensant en çò que s’auie passat: e coma, per çò dera rapiditat dera nòsta marcha, non gausè preguntar, ne per jo madeish podia compréner arren, caminaua timid e cogitós.
DIVINA-COMEDIA-TA-WEB	Me tormentaue era set naturau, que non se sadore jamès senon damb aquera aigua que demanèc coma gràcia era joena samaritana; m’excitaue era prèssa de seguir ath mèn cap pera obstruida corsèra, e m’aclapaue er espectacle deth just castig.
DIVINA-COMEDIA-TA-WEB	Alavetz, sivans conde Lucas que se l’apareishec Crist as dus òmes en camin, dempús d’auer gessut deth sepulcre, mos apareishec ua ombra, que venguie ath nòste darrèr guardant as sòns pès es amnes ajaçades: encara non mo n’auíem encuedat d’era, quan mos dirigic era paraula, en tot dider-mos:
DIVINA-COMEDIA-TA-WEB	Frairs mèns, era patz de Diu sigue damb vosati.
DIVINA-COMEDIA-TA-WEB	Dempús li didec:
DIVINA-COMEDIA-TA-WEB	Com!, exclamèc er esperit; donques per qué vatz tant ara prèssa, s’ètz ombres que Diu non se digne adméter aquiu naut?
DIVINA-COMEDIA-TA-WEB	Qui vos a guidat enquia aciu pera escala?
DIVINA-COMEDIA-TA-WEB	Eth mèn Doctor responec:
DIVINA-COMEDIA-TA-WEB	Se guardes es senhaus qu’amie aguest e diboishes ar Àngel, poiràs veir qu’a eth dret de regnar damb es bravi; mès coma aquera que hile de nets e de dia non auie encara acabat era fusada que li cau, e que Cloto premanís e impause a cadun de nosati, era sua amna, qu’ei fraia tua e mia, en vier aciu, non podie vier soleta pr’amor que non pòt veir coma nosati.
DIVINA-COMEDIA-TA-WEB	Per aguest motiu siguí jo trèt dera vasta gòrja deth Lunfèrn entà mostrar-li eth camin, e l’ac mostrarè enquia a on era mia sciéncia posque guidar-lo.
DIVINA-COMEDIA-TA-WEB	Mès, ditz-me, s’ei que t’en sabes, per qué hec abans eth monte taus bassacades, e per qué enquia es sòns umidi fondaments semblauen cridar ath còp totes es amnes?
DIVINA-COMEDIA-TA-WEB	En hèr aguesta pregunta Virgili, endonvièc, coma en ua agulha, damb eth uelh deth mèn desir, de tau sòrta, que siguec pro era esperança entà padegar era mia set de saber.
DIVINA-COMEDIA-TA-WEB	Aqueth comencèc d’aguesta sòrta:
DIVINA-COMEDIA-TA-WEB	Arren se passe ena religiosa montanha, que sigue dehòra der orde o der usatge establit.
DIVINA-COMEDIA-TA-WEB	Pr’amor que non plò, ne peirègue, ne nhèue, ne què geladiua ne arrosada mès ençà dera pòrta des tres petits gradons.
DIVINA-COMEDIA-TA-WEB	Non apareishen bromes denses ne estranhes, ne se ven relampits, ne ara hilha de Taumante, qu’aquiu baish càmbie soent de loc.
DIVINA-COMEDIA-TA-WEB	Que non i a bugàs sec, que se quilhe a màger nautada dera d’aqueri tres gradons que vos è dit, a on a es sòns pès eth vicari de Pèir.
DIVINA-COMEDIA-TA-WEB	Dilhèu tremolarà eth mon pòc o molt mès entà baish d’aquiu; mès, per mès vent que s’amague ena tèrra, non sai se per qué aciu non a tremolat jamès.
DIVINA-COMEDIA-TA-WEB	Sonque s’estrementís quan bèra amna, en senter-se purificada, se quilhe o se botge entà pujar, en tot acompanhar-la aqueth cantic.
DIVINA-COMEDIA-TA-WEB	Era pròva dera purificacion ei era volentat qu’excite ara amna, liura ja, entà mudar-se de lòc, en tot ajudar-la eth sòn madeish desir.
DIVINA-COMEDIA-TA-WEB	Non per aquerò dèishe de sénter abans de temps eth vam ineficaç de pujar en cèu, encara que sense que tanpòc l’abandone eth de satisfèr ara justícia divina, pr’amor qu’aguesta l’impause per castig era madeisha afogadura qu’auec peth pecat.
DIVINA-COMEDIA-TA-WEB	Jo qu’è jadut en aguest ostau de dolor mès de cinc cents ans, non è auut enquiath moment era liura volentat de passar entà ua auta de milhor: plan per aquerò as sentut eth terratrèm, e as pietosi esperits laudant pera montanha ad aqueth Senhor, que les admeterà lèu en sòn sen.
DIVINA-COMEDIA-TA-WEB	Eth mèn sabent Guida li didec:
DIVINA-COMEDIA-TA-WEB	Ara veigui eth hilat qu’es aganchadi, e de quina manèra vos desliuratz d’eth; era encausa deth tremolum deth monte e era encausa de qué vo n’alegretz.
DIVINA-COMEDIA-TA-WEB	Hètz-me a saber ara, se te platz, qui sigueres, e per qué as estat jadent pendent tanti sègles: permet-me qu’ac dedusisca des tues paraules.
DIVINA-COMEDIA-TA-WEB	En aqueth temps qu’eth brave Tito, damb era ajuda deth suprèm Rei, vengèc es herides per a on gessec era sang qu’auie venut Judes, responec aqueth esperit, èra jo aquiu baish amiant eth nòm que se tarde mès e aunore mès, pro famós, mès encara sense fe.
DIVINA-COMEDIA-TA-WEB	Siguec tan doç eth mèn cant, que, a maugrat d’èster tolosan, me hec a vier Roma entada era, a on meritè que coronèssen de mirta es mèns possi.
DIVINA-COMEDIA-TA-WEB	Encara me cride Estacio era gent qu’aquiu viu: cantè a Tebas, e dempús ath gran Aquiles, mès queiguí en camin en tot amiar era mia dusau carga.
DIVINA-COMEDIA-TA-WEB	Que parli dera “Eneida”, que siguec era mia mair e era mia hilhuquèra en poesia: arren escriuí sense era qu’auesse eth mendre pes; e me tardaria de bon voler un an mès en aguest despatriament, damb era condicion d’auer viscut en mon quan viuec Virgili.
DIVINA-COMEDIA-TA-WEB	Aguestes paraules heren que Virgili se virèsse entà jo, damb un gèst, que tacitaments didie: “cara-te”, mès era volentat que non ac pòt tot; pr’amor qu’er arrir e es plors seguissen de tau sòrta ara passion que d’era vien, qu’enes òmes mès sincèrs se manifèsten sense voler: atau, donc, jo arrí, coma eth que hè veir qu’està en acòrd damb er aute; per çò qu’era ombra carèc e me guardèc enes uelhs, qu’ei a on mès se reflectís eth pensament.
DIVINA-COMEDIA-TA-WEB	Responí, donc:
DIVINA-COMEDIA-TA-WEB	Dilhèu t’estones, ancian esperit, deth mèn arridolet; mès que voi costar-te mès admiracion.
DIVINA-COMEDIA-TA-WEB	Aguest, que guide es mèns uelhs entà naut, qu’ei aqueth Virgili, que d’eth apreneres a cantar en vèrsi sublims es actes des òmes e des dius.
DIVINA-COMEDIA-TA-WEB	Se pensères qu’eth mèn arridolet auie ua auta encausa, dèisha-la de cornèr coma erronèa, donques que solet venguie des paraules que prononcières respècte ada eth.
DIVINA-COMEDIA-TA-WEB	E eth, en tot lheuar-se, responec:
DIVINA-COMEDIA-TA-WEB	Ja er àngel s’auie quedat darrèr de nosati; er àngel que mos dirigic entath siesau cercle, dempús d’auer esfaçat ua des taques deth mèn front; e mos auie dit que son benauradi es que boten es sòns desirs ena justícia, mès era sua votz exprimic aguesta senténcia damb era paraula “sitiunt” sense prononciar era auta.
DIVINA-COMEDIA-TA-WEB	Jo caminaua per aquiu mès leugèr que pes autes dubertures, de sòrta que sense cap trabalh seguia entà naut as velòci esperits.
DIVINA-COMEDIA-TA-WEB	Alavetz Virgili comencèc a díder:
DIVINA-COMEDIA-TA-WEB	Er amor que nèish dera vertut ahlame tostemps d’auti amors, damb era condicion de qué era sua ahlama se balhe a conéisher.
DIVINA-COMEDIA-TA-WEB	Dera ora que Juvenal baishèc entre nosati en Limb deth Lunfèrn, e me mostrèc era sua afeccion entà jo, era mia benvolença entà tu, siguec era màger que se pòt sénter per ua persona que non s’a vist jamès: atau ei qu’ara me semblen cuertes aguestes escales.
DIVINA-COMEDIA-TA-WEB	Mès, ditz-me, e, coma amic, desencusa-me, s’era massa confiança destibe eth fren dera mia boca, en sentit de qué tanben desiri que coma amic me parles: com podec trapar era tua avarícia un lòc en tòn còr, a maugrat deth sentit dret que damb era tua diligéncia e estudi arriberes a possedir en tan gran grad?
DIVINA-COMEDIA-TA-WEB	Aguestes paraules heren arrir, plan que òc, a Estacio, dempús responec:
DIVINA-COMEDIA-TA-WEB	Tot çò que me digues ei entà tu ua pròva d’estimacion.
DIVINA-COMEDIA-TA-WEB	Fòrça còps, plan, apareishen es causes de manèra que dan motiu entà fausses presumpcions, pr’amor qu’es vertadères causes son amagades.
DIVINA-COMEDIA-TA-WEB	Tu cres, sivans me demòstre era tua pregunta, que siguí aganit ena auta vida, dilhèu per auer-me vist en cercle que me trapaua.
DIVINA-COMEDIA-TA-WEB	Te cau saber, donc, qu’era avarícia siguec fòrça luenh de jo, e qu’es mèns excèssi entà çò de contrari an estat castigadi per milèrs de lues.
DIVINA-COMEDIA-TA-WEB	E se non auesse estat perque m’apliquè eth remèdi avient, quan meditè es vèrsi qu’en eri exclames, lèu irritat contra era natura umana: “Ò execrabla hame der aur!, entà on non amies er insadorable apetit des mortaus?”, me veiria hènt torns peth cercle a on se lancen pesi.
DIVINA-COMEDIA-TA-WEB	Alavetz calculè que, per çò de daurir massa es ales, podien arribar a rosigar-se es mies mans, e me n’empenaí autant d’aqueth coma des auti maus.
DIVINA-COMEDIA-TA-WEB	Guairi resuscitaràn damb es peus talhadi, pera ignorància de qué era prodigalitat, qu’en era se trapen, sigue un pecat, e que les empedís empenaïr-se, ja pendent era sua vida, ja ath tèrme d’era!
DIVINA-COMEDIA-TA-WEB	Eth Cantaire des “Bucoliques” didec alavetz:
DIVINA-COMEDIA-TA-WEB	Quan cantères es crudèus batalhes dera dobla tristor de Yocasta, non me pensi, per çò des accents que Clio te hec esclatar, que te compdèsse entre es sòns era Fe, que sense era non ei pro obrar ben.
DIVINA-COMEDIA-TA-WEB	S’ei atau, quin solei o quina lum a esbugassat es tues tenèbres de tau sòrta que te permetesse lheuar es tues candèles entath Pescador?
DIVINA-COMEDIA-TA-WEB	Er aute responec:
DIVINA-COMEDIA-TA-WEB	Tu me manères prumèr a béuer enes tutes deth Parnasso, e dempús m’illuminères entà que coneishessa eth vertadèr Diu.
DIVINA-COMEDIA-TA-WEB	Que heres coma eth que camine de nets amiant ath sòn darrèr ua lum, qu’ada eth non li servís, mès qu’alugue as persones que lo seguissen, quan dideres: “Eth sègle se renauís, torne era justícia damb es prumèrs tempsi deth genre uman, e ua naua raça baishe deth cèu.” Per tu siguí poèta, per tu cristian; mès, entà que veigues mielhor çò que te pinti, estenerè es mans pr’amor de balhar-li mès color.
DIVINA-COMEDIA-TA-WEB	Que ja ère eth mon plen dera vertadèra credença, semiada pes missatgèrs der etèrn reiaume, e es tues paraules, abantes mentades, s’acordauen damb era doctrina des naui apostòls; per çò que jo m’acostumè a visitar-les: dempús me semblèren enrodadi de tau santetat, que quan Domiciano les perseguic, correren es mies lèrmes barrejades damb es sues.
DIVINA-COMEDIA-TA-WEB	Tant que viuí, les ajudè; es sòns drets costums me heren menspredar totes es autes sèctes, e abans que, en mèn poèma, amiessa as grècs dauant des arrius de Tebas, auia recebut eth baptisme; mès per pòur, siguí cristian en secret, e pendent fòrça temps me mostrè pagan.
DIVINA-COMEDIA-TA-WEB	Aguesta timiditat m’a hèt recórrer eth quatau cercle pendent mès de quate sègles.
DIVINA-COMEDIA-TA-WEB	E ara, donques qu’auem mès temps deth de besonh entà pujar pèth nòste camin, ditz-me tu, qu’as descurbit eth vel que m’amagaue eth sobeiran pro ben, a on son eth nòste ancian Terenci, Cecili, Plauto e Varron, s'ei qu’ac sabes.
DIVINA-COMEDIA-TA-WEB	Ditz-me se son condemnadi e en quin cercle.
DIVINA-COMEDIA-TA-WEB	Aquiu que son, damb nosati, Euripides, Anacreonte, Simonides, Agatón, e d’auti molti grècs que vedéren ja es sòns fronts coronadi de laurèr.
DIVINA-COMEDIA-TA-WEB	D’aqueri que tu cantères, se ve aquiu a Antigona, a Deifila, Argia e Ismene, autant de trista coma abans.
DIVINA-COMEDIA-TA-WEB	Que i é tanben era qu’ensenhèc era Langia, era hilha de Tiresies, e Tetis, e Deidamia damb es sues fraies.
DIVINA-COMEDIA-TA-WEB	Es dus poètes auien sauvat silenci, guardant de nauèth damb atencion ath sòn entorn, pr’amor que s’auie acabat era escala e es sues parets: ja es quate esclaues deth dia auien quedat endarrèr e era cincau ère en timon deth car solar, en tot dirigir entà naut era sua punta luminosa, quan eth mèn Guida didec:
DIVINA-COMEDIA-TA-WEB	Aguest costum siguec era nòsta guida, e comencèrem eth camin sense trantalhar, un còp i siguec d’acòrd era auta amna vertuosa.
DIVINA-COMEDIA-TA-WEB	Eri anauen dauant e jo darrèr, solet, seguint d’aurelha es sues paraules, que me comunicauen era intelligéncia dera poesia.
DIVINA-COMEDIA-TA-WEB	Mès, lèu interrompec aqueth doç collòqui era vista d’un arbe, que trapèrem ath miei deth camin, cargat de pomes flairoses; e atau coma er auet quilhant-se entath cèu, va amendrint d’arrama en arrama, aqueth anaue amendrint pera sua part inferiora damb era fin, sivans me pensi, de qué arrés puge entada eth.
DIVINA-COMEDIA-TA-WEB	Peth costat qu’ère barrat eth nòste camin, queiguie de naut de tot dera ròca ua aigua cristallina, que s’espargie pes huelhes superiores.
DIVINA-COMEDIA-TA-WEB	Es dus poètes s’apressèren ar arbe, quan ua votz exclamèc entre eth huelhatge: “Que vos pòt costar car aguest minjar.” Dempús didec: “Maria pensaue mès enes nòces tà que siguessen aunèstes e complides, qu’ena sua boca qu’ara intercedís per vosati.
DIVINA-COMEDIA-TA-WEB	Es ancianes romanes se contentèren damb era aigua coma tota beuenda, e Daniel menspredèc es minjars e aqueric sciéncia.
DIVINA-COMEDIA-TA-WEB	Eth prumèr sègle, que siguec tan beròi coma er aur; era hame hège mès saboroses es aglans, e era set convertie en nectar quinsevolh arriuet.
DIVINA-COMEDIA-TA-WEB	Tant qu’auia era vista tachada en verd huelhatge, coma sòl hèr aqueth que pèrd eth temps darrèr d’un audèth, eth qu’ère entà jo mès qu’un pair, didie:
DIVINA-COMEDIA-TA-WEB	Virè eth ròstre damb agilitat, atau coma es mèns passi, entàs Sabents, que parlauen tan ben, qu’en tot escotar-les non sentia cap cansament en caminar; alavetz s’entenec cantar plorant: “Labia mea Domine”, d’ua manèra que hec nèisher en jo plaser e dolor.
DIVINA-COMEDIA-TA-WEB	Ò, doç Pair!, qué ei çò qu’enteni?, comencè a díder.
DIVINA-COMEDIA-TA-WEB	E eth didec:
DIVINA-COMEDIA-TA-WEB	Coma pelegrins cogitosi, qu’en trapar en sòn camin gent que non coneishen, se viren entada era sense arturar-se, atau venguie ath nòste darrèr, mès damb pas mès rapid, un revolum d’esperits, caradi e pietosi, que passauen entà dauant guardant-mos.
DIVINA-COMEDIA-TA-WEB	Toti eri auien es uelhs en.honsadi e clucadi, eth ròstre palle, e tant amagrit, qu’a trauèrs d’eth se notaue era forma des uassi.
DIVINA-COMEDIA-TA-WEB	Non me pensi qu’Erisicton se vedesse redusit a ua pèth tan seca quan mès li calec crànher era hame.
DIVINA-COMEDIA-TA-WEB	Jo didia, pensant ath mèn laguens: “Vaquí se com deuie estar era nacion que perdec Jerusalem, quan Maria arribèc a avalar-se ath sòn pròpri hilh.” Es sòns uelhs semblauen anèths sense pèires; es qu’en ròstre der òme liegen Homo, aurien liejut aciu aisidaments era M.76 Qui se creirie, ignorant era causa, qu’era flaira d’ua fruta e aqueth saut d’aigua, ahiscant eth sòn desir, podesse redusir-les a tau extrèm?
DIVINA-COMEDIA-TA-WEB	Jo qu’èra estonat en veder-les tant ahaimadi, pr’amor qu’encara non coneishia era causa deth sòn flaquitge e dera sua trista ariditat; quan dera prigonda cavitat dera sua tèsta dirigic entà jo es sòns uelhs ua ombra e me guardèc fixaments; e dempús exclamèc en votz nauta:
DIVINA-COMEDIA-TA-WEB	Quina ei aguesta gràcia que se m’autrege?
DIVINA-COMEDIA-TA-WEB	Coma per çò deth sòn Waquitge, vò díder Dante, es sòns uelhs èren tan en.honsadi en cap, que claraments se podie veir era M, formada peth nas, es celhes e es maishères.
DIVINA-COMEDIA-TA-WEB	Jamès l’auria coneishut peth sòn ròstre; mès era sua votz me retirèc tot çò qu’es sues faccions auien absorbut en eres madeishes: aguest bualh aluguèc en jo eth complet coneishement d’aqueth ròstre cambiat, e arreconeishí ath de Forese.
DIVINA-COMEDIA-TA-WEB	A!, me didec; non botes era tua atencion en aguesta lepra arida, que me descolore era pèth, ne ena carn que me manque.
DIVINA-COMEDIA-TA-WEB	Mès ditz-me era vertat respècte a tu, e ditz-me qui son aguestes dues amnes que te guiden: non pararè enquia que m’ac digues.
DIVINA-COMEDIA-TA-WEB	Eth tòn ròstre, que ja mòrt me hec plorar, ahisque ara en jo naui desirs de plorar, li responí en veder-lo tan desfigurat; mès, ditz-me, per Diu, qué ei çò que vos amagrís tant; e non me hèsques parlar de ua auta causa mentre se tarde eth mèn estonament, pr’amor que mau pòt parlar aqueth qu’ei tengut per un aute desir.
DIVINA-COMEDIA-TA-WEB	Me responec:
DIVINA-COMEDIA-TA-WEB	Der etèrn tribunau baishe ua vertut sus era aigua e sus era planta qu’auem deishat mès endarrèr; vertut que me fatigue d’aguesta sòrta.
DIVINA-COMEDIA-TA-WEB	Toti aguesti que canten plorant per auer-se autrejat desfrenadaments ath vici de gola, les cau santificar-se aciu mejançant era hame e era set.
DIVINA-COMEDIA-TA-WEB	Era aulor que s’exale dera fruta e era aigua que s’esparg per aguest huelhatge, exciten en nosati eth desir de minjar e béuer, e mès d’un còp se repetís era nòsta pena tant que hèm eth torn ad aguest cercle: qu’è dit pena, en sòrta de díder consolacion; pr’amor qu’eth desir que mos amie entad aguest arbe ei eth madeish qu’amièc a Jesucrist a díder plen de gòi: “Eli”, quan mos redimic damb era sang des sues venes.
DIVINA-COMEDIA-TA-WEB	Forese, repliquè, dempús aqueth dia que deishères eth mon per ua milhor vida, non s’an passat encara cinc ans.
DIVINA-COMEDIA-TA-WEB	S’era facultat de pecar acabèc en tu abantes de qué arribèsse era ora deth salutós dolor que mos reconcilie damb Diu, com ei qu’as vengut a parar aciu naut?
DIVINA-COMEDIA-TA-WEB	Me pensaua que te traparia baish, a on eth temps se repare damb eth temps.
DIVINA-COMEDIA-TA-WEB	Me responec:
DIVINA-COMEDIA-TA-WEB	Era mia Nella ei qui, dambs es sòns prècs constants, m’a amiat entà béuer eth doç absinti deth dolor.
DIVINA-COMEDIA-TA-WEB	Damb es sues devòtes oracions e es sues alendades m’a trèt deth lòc a on se demore que seria, e m’a desliurat de d’auti cercles.
DIVINA-COMEDIA-TA-WEB	Ò, estimat frair!
DIVINA-COMEDIA-TA-WEB	Qué vòs que te diga?
DIVINA-COMEDIA-TA-WEB	Dauant de jo se presente un temps futur, que d’eth non ei guaire luenh eth present, en quau se proïbirà dès era cadièra as desvergonhades florentines anar mostrant es pitraus.
DIVINA-COMEDIA-TA-WEB	Quines hemnes barbares o sarraïnes a auut jamès, contra es quaus s’auesse d’apelar a penes espirituaus o a d’autes restriccions entà obligar-les a anar caperades?
DIVINA-COMEDIA-TA-WEB	Mès s’es impudiques siguessen segures de çò qu’eth cèu les premanís lèu, aurien ja era boca dubèrta entà idolar; pr’amor que s’era mia prevision non m’enganhe, seràn entristides abans de qué gèsque eth pelhaçon ath mainatge qu’ara se contente damb era “nana”.
DIVINA-COMEDIA-TA-WEB	A, frair!, non te m’amagues mès: ja ves que, non solet jo, senon totes aguestes amnes, guarden eth lòc a on talhes era lum deth Solei.
DIVINA-COMEDIA-TA-WEB	Alavetz li didí:
DIVINA-COMEDIA-TA-WEB	Se t’en brembes de çò que tu e jo siguérem, enquia e tot mentà’c ara, te deuerà èster dolorós.
DIVINA-COMEDIA-TA-WEB	D’aquera vida me treiguec er aute dia aguest que va dauant de jo, quan se mostraue damb ostentacion completa era fraia d’aqueth (e li senhalè eth Solei).
DIVINA-COMEDIA-TA-WEB	Aguest sabent m’a guidat a trauèrs dera prigonda net per entre es vertadèrs mòrts, e damb era mia vertadèra carn que lo seguís.
DIVINA-COMEDIA-TA-WEB	Era sua ajuda m’a sostengut enquia aciu enes pales e marrècs deth monte, que hè que sigatz drets vosati que tan torçats vos hec eth mon.
DIVINA-COMEDIA-TA-WEB	M’a dit que m’acompanharie enquia deishar-me a on ei Beatriz: aquiu me calerà quedar-me sense eth.
DIVINA-COMEDIA-TA-WEB	Virgili ei aguest que me parlèc atau (e lo senhalè damb eth dit); er aute ei aquera ombra que per era i auec, hè pòc, taus bassacades en toti es encastres deth vòste monte, que la hè enlà d’eth.
DIVINA-COMEDIA-TA-WEB	Ne era convèrsa arturaue era nòsta marcha, ne aguesta ad aquera, senon que, a maugrat d’anar parlant, caminàuem de prèssa, coma eth vaishèth posat per un vent favorable.
DIVINA-COMEDIA-TA-WEB	Es ombres, que semblauen causes doblaments mòrtes, en saber-se’n de qué jo èra viu, mostrauen era sua admiracion a trauèrs des prigondes cavitats des sòns uelhs.
DIVINA-COMEDIA-TA-WEB	Contunhant jo eth mèn discurs, didí:
DIVINA-COMEDIA-TA-WEB	Aguesta ombra, dilhèu per tòrt dera auta, se file entà naut mès lentaments de çò que li calerie.
DIVINA-COMEDIA-TA-WEB	Mès, ditz-me, s’ei que dilhèu ac sabes, a on ei Piccarda, e s’entre aguesta gent que me guarde atau i a quauqua persona digna de cridar era mia atencion.
DIVINA-COMEDIA-TA-WEB	Aquerò didec prumèr, e dempús higec:
DIVINA-COMEDIA-TA-WEB	Aciu que non ei proïbit mentar a quauquarrés, per çò dera rapiditat que s’altère eth nòste ròstre pera dieta.
DIVINA-COMEDIA-TA-WEB	Me n’anèc citant a fòrça d’auti, un a un, e toti semblauen contents de qué se les mentèsse, donques que non vedí en eri cap gèst desagradiu.
DIVINA-COMEDIA-TA-WEB	Vedí botjar es maishères, nhacant en uet per tòrt dera hame, a Ubaldino dera Pila, e a Bonifaci, que ne hec a pèisher a molti, revestit damb roquet.78 Vedí a mossur Marchese, qu’en auer auut pro temps de béuer de Forli damb mens set, actuèc de tau sòrta que jamès se vedec asadorat.
DIVINA-COMEDIA-TA-WEB	Mès, coma aqueth que guarde, e dempús simpatize mès damb uns que damb auti, atau m’arribèc damb eth de Luca, que semblaue que me volie díder quauquarren.
DIVINA-COMEDIA-TA-WEB	Gasulhaue entre dents; e jo l’entenia sabi pas se qué de Gentucca a on eth sentie eth castig qu’autant l’avalaue.
DIVINA-COMEDIA-TA-WEB	Ò, amna!, li didí, que tan desirosa sembles de parlar damb jo!
DIVINA-COMEDIA-TA-WEB	Eth papa Mar(n IV, naturau de Tours.
DIVINA-COMEDIA-TA-WEB	Autrejat ara gola, hège morir es anguiles deth lac de Bolsena, en tot estofar-les en vin blanc generós e doç (garnacha), e dempús de ben padenades se les minjaue damb afogadura.
DIVINA-COMEDIA-TA-WEB	Bonifaci de Fieschi, comde de Lavanha e arquebisbe de Ravena.
DIVINA-COMEDIA-TA-WEB	Eth comencèc a díder:
DIVINA-COMEDIA-TA-WEB	Que i a ua hemna que non amie eth vel encara, qu’era harà que te shaute era mia ciutat encara que i age bèth un que parle mau d’era.
DIVINA-COMEDIA-TA-WEB	Tu vieràs aquiu damb aguesta prediccion, e se dilhèu non as comprenut pro ben çò que te digui, ja t’ac meterà en clar era realitat des hèts.
DIVINA-COMEDIA-TA-WEB	Li responí:
DIVINA-COMEDIA-TA-WEB	Ò, frair,!, exclamèc.
DIVINA-COMEDIA-TA-WEB	Ara veigui eth nud qu’ath Notari, a Guittone80 e a jo mos empedic arribar en doç e nau estil qu’enteni.
DIVINA-COMEDIA-TA-WEB	Pro veigui qu’es vòstes plumes seguissen fidèuments ad aqueth que les dicte, causa que non an hèt, de vertat, es nòstes; e qu’eth que se prepause remontar-se a màger nautada, non ve era diferéncia der un ar aute estil.
DIVINA-COMEDIA-TA-WEB	Dit aquerò, carèc coma se ja siguesse satisfèt.
DIVINA-COMEDIA-TA-WEB	Atau coma es garses que passen er iuèrn enes arribes deth Nil formen a viatges ua volada en aire, e dempús vòlen rapidaments marchant en ringlera, dera madeisha manèra totes es amnes qu’eren aquiu, virant eth ròstre, s’esdeguèren, aleugerides pera sua primesa e peth sòn desir: e madeish qu’un òme cansat de córrer dèishe ath sòn dauant as sòns companhs, e seguís doçaments enquia que cèsse era agitacion deth sòn pièch, atau Forese deishèc passar ath ramat sant, e seguic eth sòn camin damb jo, dident:
DIVINA-COMEDIA-TA-WEB	Quan te tornarè a veir?
DIVINA-COMEDIA-TA-WEB	Sabi pas se guaire temps è de víuer, li responí; mès que non serà tan lèu era mia tornada, qu’abans non arriba jo damb eth mèn desir ena arriba pr’amor qu’eth lòc a on siguí botat entà víuer se trè dia a dia e cada còp mès, deth ben, e semble destinat a ua trista roïna.
DIVINA-COMEDIA-TA-WEB	Atau comence ua plan bèra cançon de Dante, que se pòt veir en Era Vida Naua.
DIVINA-COMEDIA-TA-WEB	Aguestes esfères non harien guairi torns (e filèc es sòns uelhs entath cèu) sense que sigue clar entà tu çò qu’es mies paraules non pòden ampliar mès.
DIVINA-COMEDIA-TA-WEB	Ara te dèishi; pr’amor qu’eth temps ei car en aguest règne, e jo ne pèrdi fòrça caminant ath tòn costat.
DIVINA-COMEDIA-TA-WEB	Coma cavalièr que s’auance ath galaup entre er esquadron qu’auance, damb era fin d’arténher er aunor deth prumèr patac, dera madeisha manèra e damb grani passi se desseparèc de nosati aqueth esperit, e jo me quedè en camin damb aqueri dus que sigueren tan grani generaus deth mon.
DIVINA-COMEDIA-TA-WEB	Quan siguec tant luenh de nosati, qu’es mèns uelhs non podien seguir-lo, atau coma tanpòc era mia ment podie arténher eth sentit des sues paraules, observè non guaire luenh es arrames fresques e cargades de fruta de un aute pomèr, per çò d’auer-me virat alavetz entad aqueth costat.
DIVINA-COMEDIA-TA-WEB	E vedí ath sòn dejós fòrça amnes que lheuauen es mans e cridauen sabi pas qué en direccion deth huelhatge, coma es mainatges que, desirant, sense poder, ua causa, la demanen sense qu’aqueth ath qu’ac demanen les respone, mèsalèu, entà excitar mès es sòns desirs, amague çò que còste eth sòn desir.
DIVINA-COMEDIA-TA-WEB	Dempús partiren coma desenganhades, e nosati mos apressèrem alavetz en gran arbe, que refuse tanti prècs e tantes lèrmes.
DIVINA-COMEDIA-TA-WEB	Forese non mente e Corso, pr’amor qu’ei sa frair.
DIVINA-COMEDIA-TA-WEB	Combateren damb es sòns dobles pitraus, d’òme e de shivau.
DIVINA-COMEDIA-TA-WEB	Lheuè eth cap entà veir se qui ère, e jamès se vederen en un horn veires o metaus tan luminosi e ròis coma n’ère un que didie: “Se voletz arribar naut de tot, vos cau virar per aciu: per aciu va eth que vò anar en patz.” Eth sòn aspècte m’auie enludernat; per çò que me virè, seguint as mèns Doctors, ara manèra d’aqueth que se guide per çò qu’escote.
DIVINA-COMEDIA-TA-WEB	Qu’ère era ora que non s’auie de demorar era nòsta pujada, pr’amor qu’eth Solei auie deishat eth cercle meridionau a Tauro, e era net a Escorpion: per çò que, atau coma er òme que l’ahisque eth visperon deth besonh, non s’arture per arren que trape en camin, senon que contunhe, dera madeisha manèra entrèrem nosati pera dubertura deth malh, er un darrèr der aute, cuelhent era escala, que pera sua estretesa obligue a separar-se as que pugen.
DIVINA-COMEDIA-TA-WEB	E tau qu’era joena cigonha qu’esten es sues ales desirosa de volar, e en non gausar abandonar eth nin, les plegue de nauèth, madeish hèja jo amiat per un arderós desir de preguntar, que s’alugaue e s’escandie, enquia qu’arribè a hèr eth senhau deth que se premanís entà parlar.
DIVINA-COMEDIA-TA-WEB	A maugrat dera rapiditat dera nòsta marcha, eth mèn estimat Pair non deishèc de dider-me:
DIVINA-COMEDIA-TA-WEB	Tira er arc dera paraula, qu’as estirat enquiath hèr.
DIVINA-COMEDIA-TA-WEB	Alavetz daurí era boca damb seguretat, e comencè a díder:
DIVINA-COMEDIA-TA-WEB	Com ei possible amagrir-se a on non i a besonh de neurir-se?
DIVINA-COMEDIA-TA-WEB	Se te’n brembèsses de com se consumic Meleagre en consumir-se un tidon, responec, non te serie ara tan dificil de compréner aquerò; e se considerèsses com, en botjar-vos, se botge era vòsta imatge laguens deth miralh, te semblarie mofle aquerò que te semble dur.
DIVINA-COMEDIA-TA-WEB	Mès, entà qu’eth tòn desir demore satisfèt, vaquí a Estacio, ath que demani e supliqui que sigue eth mètge des tues herides.
DIVINA-COMEDIA-TA-WEB	S’en tot estar tu present li desnishi es arcanes dera etèrna justícia, responec Estacio, que me servisque de desencusa eth hèt de non poder-te remir arren.
DIVINA-COMEDIA-TA-WEB	Dempús comencèc dident:
DIVINA-COMEDIA-TA-WEB	Hilh, s’era tua ment recep e sauve es mies paraules, eres te balharàn era lum sus eth punt que parles.
DIVINA-COMEDIA-TA-WEB	Era sang mès blossa, que jamès ei absorbida pes assedegades venes e qu’ei sobrèra, coma era rèsta des aliments que se retiren dera taula, aquerís en còr ua vertut tan dabla entà formar toti es membres umans, coma era que tie entà transformar-se en eri era que va pes venes.
DIVINA-COMEDIA-TA-WEB	Encara mès depurada, baishe entà un punt qu’ei mielhor carar que nomentar, d’a on se destille dempús sus era sang de un aute èster en veire naturau.
DIVINA-COMEDIA-TA-WEB	Convertida era vertut actiua en amna, coma era d’ua planta, mès damb era diferéncia de qué aquera ei en vies de formacion, tant qu’era auta a arribat ja ath sòn tèrme, seguís actuant de tau sòrta, que dempús se botge e se sent coma era esponja marina, e de seguit comence era organización des sues poténcies, que d’era ei eth seme.
DIVINA-COMEDIA-TA-WEB	Hilh mèn, era vertut que vie deth còr deth pair, e que d’era tie compde era natura de toti es sòns membres, a còps s’agrandís, a còps s’alongue; mès non ves encara se com eth fetus, d’animau passe a èsser racionau: aguest punt ei tau, qu’un mès sabent que tu cometec damb era sua doctrina er error de separar dera amna er intellècte possible, pr’amor que non vedec qu’aguest auesse cap organ especiau adaptat as sues foncions.
DIVINA-COMEDIA-TA-WEB	Daurís eth tòn còr ara vertat que te presenti, e sabe-te’n de qué, tanlèu ei acabat er organisme deth cervèth deth fetus, eth Prumèr Motor se dirigís content entad aquera òbra mèstra dera natura, e l’inspire un nau esperit, plen de vertut, e que tire entara sua substància çò que trape aquiu d’actiu, e se convertís en ua amna soleta, que viu, sent, e se reflectís sus era madeisha: pr’amor de qué te còsten mens admiracion es mies paraules, condidera eth calor deth Solei, que se transforme en vin, en tot amassar-se ath liquid que ges deth cep.
DIVINA-COMEDIA-TA-WEB	Quan Laquesis non a ja lin, era amna se separe deth còs, en tot hèr-se a vier damb era, es sues poténcies divines e umanes: totes es facultats sensitiues queden coma mudes; mès era memòria, er enteniment e era volentat son ena sua accion fòrça mès subtiles qu’abans.
DIVINA-COMEDIA-TA-WEB	Sense arturar-se, era amna arribe meravilhosament per era madeisha en ua des arribes, a on coneish eth camin que l’ei reservat.
DIVINA-COMEDIA-TA-WEB	Tanlèu se trape circonscrita en eth, era vertut informatiua irràdie ath sòn entorn, dera madeisha manèra que quan viuie damb es sòns membres; e atau coma er aire, quan eth temps ei plojós, se presente ornat de diuèrsi colors per çò des arrais deth solei qu’en eth se reflectissen, dera madeisha manèra er aire der entorn cuelh era forma que l’imprimís virtuauments era amna qu’ei aquiu arturada; e semblable dempús ara ahlama que seguís en toti es sòns movements ath huec, era naua forma va seguint ar esperit.
DIVINA-COMEDIA-TA-WEB	Fin finau, coma qu’era amna cuelh d’aquerò era sua aparença, se la cride ombra, e en aguesta forma organize dempús cadun des sòns sentits, enquia e tot eth dera vista.
DIVINA-COMEDIA-TA-WEB	Segontes era manèra com es desirs e afeccions mos impressionen, era ombra cuelh diferentes figures: tau ei era causa de çò que t’admire.
DIVINA-COMEDIA-TA-WEB	Auíem arribat ja en cercle dera darrèra tortura, e mos filàuem entara dreta, quan tirèc era nòsta atencion un aute suenh.
DIVINA-COMEDIA-TA-WEB	Aquiu era pala dera montanha lance ahlames damb fòrça entar exterior, e era vòra opausada deth camin da pas a un vent que, en tot dirigir-se entà naut, la refuse e aluenhe d’eth.
DIVINA-COMEDIA-TA-WEB	Plan per aquerò mos calie caminar d’un en un peth costat descubèrt deth camin, de sòrta que se, d’ua part, me costaue temor eth huec, dera auta cranhia esbauçar-me.
DIVINA-COMEDIA-TA-WEB	Eth mèn Cap didie:
DIVINA-COMEDIA-TA-WEB	Alavetz entení cantar en sen d’aqueth gran ardor: “Summae Deus clementiae”83; çò qu’ahisquec en jo un desir non mens ardent de virar-me, e vedí a diuèrsi esperits caminar pera ahlama: jo les guardaua, mès tachant alternatiuaments era vista, ja enes sòns passi, ja enes mèns.
DIVINA-COMEDIA-TA-WEB	Dempús dera darrèra estròfa d’aqueth imne, cridèren en votz nauta: “Virum non cognosco”;84 e de seguit tornèren a entonar-lo en votz baisha.
DIVINA-COMEDIA-TA-WEB	Acabat er imne cridèren encara: “Diana correc entath bòsc, e hec enlà, d’eth, a Helice, qu’auie tastat eth podom de Venus.” Repetien eth sòn cant, e citauen dempús exemples de hemnes e marits que sigueren casti, coma ac exigissen era vertut e eth matrimòni.
DIVINA-COMEDIA-TA-WEB	E d’aguesta sòrta, sivans me pensi, seguiràn pendent tot eth temps que les uscle eth huec; donques que damb tau remèdi e taus exercicis s’a de cicatrizar era darrèra nafra.
DIVINA-COMEDIA-TA-WEB	Enumèren es exemples en votz nauta, pr’amor que damb eri es amnes se repoteguen ada eres madeishes: er imne lo canten en votz baisha coma ua oracion que dirigissen a Diu.
DIVINA-COMEDIA-TA-WEB	Paraules dites per Maria ar Arcàngel Sant Gabriel.
DIVINA-COMEDIA-TA-WEB	Mentre qu’un darrèr der aute anàuem pera vòra deth camin, eth brave Mèstre didie fòrça còps: “Guarda e tie compde, pr’amor que ja ès avisat.” Daue ena mia espatla dreta eth Solei, qu’irradiant per tot Occident, cambiaue en blanc eth sòn color bluenc.
DIVINA-COMEDIA-TA-WEB	Damb era mia ombra hège veir mès ròia era ahlama, e aciu tanben vedí a fòrça amnes que, caminant, tachauen era sua atencion en tau indici.
DIVINA-COMEDIA-TA-WEB	Plan per aquerò se meteren a parlar de jo, e comencèren a díder: “Semble qu’aguest non a un còs fictici.” Dempús s’assegurèren, en tot apressar-se a jo tot çò que podien, mès tostemps tient compde de non gésser entà aquiu a on non usclèssen.
DIVINA-COMEDIA-TA-WEB	Ò, tu que vas darrèr des auti, non per èster mès lent, senon dilhèu per respècte!, respon-me a jo, que m’usclen era set e eth huec.
DIVINA-COMEDIA-TA-WEB	Que non sò jo eth solet qu’a besonh dera tua responsa, pr’amor que toti aguesti an encara mès set, qu’era que desire d’aigua fresca er Indi e er Etiòp.
DIVINA-COMEDIA-TA-WEB	Ditz-mos, com ei que formes damb eth tòn còs un mur que s’antepause ath Solei, coma s’encara non auesses queigut enes hilats dera mòrt?
DIVINA-COMEDIA-TA-WEB	Atau me parlaue ua d’aqueres ombres, e jo m’auria explicat de seguit, se non auesse tirat era mia atencion ua auta nauetat que campèc alavetz.
DIVINA-COMEDIA-TA-WEB	Peth centre deth camin inflamat venguie un revolum d’amnes damb eth ròstre virat entàs prumères, çò que me hec contemplar-les estonat.
DIVINA-COMEDIA-TA-WEB	Per ambdues parts vedí apressar-se a totes es ombres, e punar-se es ues damb es autes, sense arturar-se, e contentant-se damb tan brèu salutacion; semblables as hormigues, qu’ath miei des sues grises ringleres, vien entà trapar-se cara a cara, dilhèu entà dar-se notícies deth sòn viatge o deth sòn butin.
DIVINA-COMEDIA-TA-WEB	Un còp acabat er amistosa salutacion, e abans de hèr eth prumèr pas, cadua d’eres se metie a cridar damb totes es sues fòrces; es nauèth vengudes: “Sodoma e Gomorra” e es autes “Ena vaca entrèc Pasifae, entà qu’eth taure acodisse ara sua luxúria.” Dempús, coma garses que dirigissen eth sòn vòl, ua part entàs montes Rifeos, e ua auta part entàs arderosi sables, hugent aguestes deth gèu, e aqueres deth Solei, atau ues amnes se n’anauen e d’autes venguien, tornant a entonar entre lèrmes es sòns prumèrs cants, e a manifestar a crits çò que mès auien de besonh.
DIVINA-COMEDIA-TA-WEB	Coma anterioraments, s’apressèren entà jo es madeishes amnes que m’auien preguntat, atentiues e prèstes a escotar-me.
DIVINA-COMEDIA-TA-WEB	Jo, que dus còps auia vist eth sòn desir, comencè a díder:
DIVINA-COMEDIA-TA-WEB	Ò, amnes segures d’arribar bèth dia entar estat de patz!
DIVINA-COMEDIA-TA-WEB	Es mèns membres non an quedat aquiu ne verds ne madurs, senon que son damb jo, damb era sua sang e es sues articulacions.
DIVINA-COMEDIA-TA-WEB	D’aguesta sòrta vau entà naut, pr’amor de non èster cèc bric mès: ath dessús de nosati i a ua hemna, qu’artenh entà jo aguesta gràcia que per era amii peth vòste mon era mia carn mortau.
DIVINA-COMEDIA-TA-WEB	Mès didetz-me, pro que s’artenhe lèu lèu eth vòste màger desir, e vos acuelhe eth cèu qu’ei mès plen d’amor e per ample espaci s’esparg!
DIVINA-COMEDIA-TA-WEB	Didetz-me, damb era fin de qué jo ac posca botar per escrit, qui ètz e qui ei aquera catèrva que va en direccon contrària ara vòsta?
DIVINA-COMEDIA-TA-WEB	Non de ua auta manèra se trebole estonat eth montenhés, e amudís absorbut, quan, rude e sauvatge, entre en ua ciutat, dera manèra que comencec a trebolar-se cadua d’aqueres ombres: mès es responses deth sòn estupor, que se padegue lèu enes còrs enautidi, comencèc a dider-les-me era qu’anterioraments m’auie preguntat:
DIVINA-COMEDIA-TA-WEB	Erós tu, que très dera nòsta actuau casa experiencia entà víuer mielhor!
DIVINA-COMEDIA-TA-WEB	Es amnes que non vien damb nosati cometeren eth pecat que per eth Cesar, ath miei dera sua capitada, entenec que se’n burlauen d’eth e lo cridauen reina.
DIVINA-COMEDIA-TA-WEB	Plan per aquerò s’aluenhen cridant “Sodoma”, e repotegant- se ada eri madeishi, coma as entenut, ahigen ath huec que les uscle eth que les còste era sua vergonha.
DIVINA-COMEDIA-TA-WEB	Eth nòste pecat siguec ermafrodita; mès en non auer observat era lei umana, e òc seguit eth nòste talent tau qu’es bèsties, per aquerò, en desseparar-mos des auti cridam entara nòsta vergonha eth nòm d’aquera, que se metec coma ua bèstia en ua crospa d’animau.
DIVINA-COMEDIA-TA-WEB	Ja coneishes es nòstes accions e eth delicte que cometérem: se pes nòsti nòms vòs conéisher se qui èm, ne t’ac saberè díder, ne è temps entad aquerò.
DIVINA-COMEDIA-TA-WEB	Satisfarè, totun, eth tòn desir en tot dider-te eth mèn: Guido Guinicelli, que me purifiqui ja per auer-me empenaït abans dera mia darrèra ora.
DIVINA-COMEDIA-TA-WEB	Coma correren entara sua mair es dus hilhs en trapar-la jos es tristes ires de Liturgo, atau me lancè jo, mès sense gausar a tant, quan escotè nomentar-se ada eth madeish ath mèn pair, e ath mielhor de toti es mèns que jamès heren rimes d’amor doces e florides; e sense enténer parlar, caminè cogitós un long tròç, en tot contemplar-lo, encara que sense poder apressar-me mès, per çò deth huec.
DIVINA-COMEDIA-TA-WEB	Quan me hartè de guardar-lo, m’aufrí de tot còr ath sòn servici damb aqueri juraments que hèn creir enes promeses.
DIVINA-COMEDIA-TA-WEB	Me responec:
DIVINA-COMEDIA-TA-WEB	Dèishes en jo, per çò qu’enteni, ua tralha tan prigonda e clara, qu’eth Leteo non la pòt esfaçar ne escurir-la: mès s’es tues paraules an jurat era vertat, ditz-me: quina ei era encausa dera estima que me mòstres enes tues frases e enes tues guardades?
DIVINA-COMEDIA-TA-WEB	Li responí:
DIVINA-COMEDIA-TA-WEB	Ò, frair!, repliquèc; aguest que te senhali damb eth dit85 (e senhalèc un esperit qu’anaue dauant de d’eth), siguec mielhor obrèr ena sua lengua mairau.
DIVINA-COMEDIA-TA-WEB	Superèc a toti enes sòns vèrsi amorosi e ena pròsa des sues novèles; e dèishe parlar as pècs, que cren qu’eth lemosin 86ei milhor qu’eth; tien mès atencion ath bronit qu’ara vertat, e atau formen eth sòn judici abans de parar era aurelha ar art o ara rason.
DIVINA-COMEDIA-TA-WEB	Madeish heren fòrça des ancians respècte a Guittone, en tot plaçar-lo, gràcies as sòns crits, en prumèr lòc, enquia que l’a vençut era vertat damb es merits aqueridi per d’autes persones.
DIVINA-COMEDIA-TA-WEB	Ara, s’as eth naut privilègi de poder penetrar en claustre a on Crist ei abad deth collègi, ditz-li que prègui per jo eth “Parenòste” qu’ei tot çò que mos cau as abitants d’aguest mon, qu’en eth ja non auem eth poder de pecar.
DIVINA-COMEDIA-TA-WEB	Dempús, dilhèu entà hèr lòc a un aute que venguie ath sòn darrèr, despareishec en huec, coma despareish eth peish ath hons dera aigua.
DIVINA-COMEDIA-TA-WEB	Jo m’auancè un shinhau entath que m’auie senhalat, e li didí qu’eth mèn desir premanie ath sòn nòm ua agradiua acuelhuda: eth comencèc a díder graciosaments:
DIVINA-COMEDIA-TA-WEB	Me platz autant era vòsta cortés pregunta, que ne posqui ne voi amagar-me a vos: jo que sò Arnaldo, que plori e vau cantant: veigui, trist, es mies passades holies, e veigui, content, eth dia que me demore dauant.
DIVINA-COMEDIA-TA-WEB	Ara vos prègui, per aguesta vertut que vos amie naut de tot dera escala que vo’n brembetz d’adocir eth mèn dolor.
DIVINA-COMEDIA-TA-WEB	Dempús s’amaguèc en huec que les purifique.
DIVINA-COMEDIA-TA-WEB	Escriuec novèles cavaleresques en pròsa.
DIVINA-COMEDIA-TA-WEB	Gerard Borneil, poèta de Limoges.
DIVINA-COMEDIA-TA-WEB	Eth Solei ère ja en aqueth punt d’a on lance es sòns prumèrs arrais sus era ciutat qu’en era se vessèc era sang deth sòn Creador: er Ebre queiguie jos eth naut signe de Libra, e es ondades deth Ganges èren escauhades en començar era ora de nona; de sòrta qu’a on èrem acabaue et dia, quan mos vedec alègre er Àngel de Diu, que desseparat dera ahlama se metec a cantar ena arriba: “Beati mundo corde”, en ua votz fòrça mès viua qu’era nòsta.
DIVINA-COMEDIA-TA-WEB	Dempús didec:
DIVINA-COMEDIA-TA-WEB	Non se passe entà dauant, amnes santes, s’eth huec non vos nhaque abans: entratz en eth, e non deishetz d’escotar eth cantic qu’arribarà enquia vosati.
DIVINA-COMEDIA-TA-WEB	Atau parlèc quan siguérem près d’eth, per çò que me quedè en entener-lo coma aqueth qu’ei flocat ena hòssa.
DIVINA-COMEDIA-TA-WEB	Lheuè es mies mans entrelaçades guardant entath huec, e se m’acodiren viuaments ena mia imaginacion es còssi umans qu’auia vist usclar.
DIVINA-COMEDIA-TA-WEB	Es mèns bravi Guides se vireren entà jo, e Virgili me didec:
DIVINA-COMEDIA-TA-WEB	Hilh mèn, aciu que pòs trapar un torment; mès non era mòrt.
DIVINA-COMEDIA-TA-WEB	Bremba-te’n, bremba-te’n…e se te guidè san e en bona santat sus Gervion, qué non vau a hèr ara que sò mès apròp de Diu?
DIVINA-COMEDIA-TA-WEB	Sabe-te’n de qué, encara que siguesses mil ans ath miei d’aguesta ahlama, non perderies un solet peu; e se dilhèu te penses que t’enganhi, bota-te près d’era, e coma pròva, apròcha damb es tues mans, entath huec, eth garniment dera tua ròba.
DIVINA-COMEDIA-TA-WEB	Dèisha enlà, dèisha enlà quinsevolh temor; vira-te entà aciu e tira endauant damb seguretat.
DIVINA-COMEDIA-TA-WEB	Jo, ça que la, m’estè immobil enquia e tot contra era mia consciéncia.
DIVINA-COMEDIA-TA-WEB	Quan me vedec qu’èra quiet e refractari, didec un shinhau trebolat:
DIVINA-COMEDIA-TA-WEB	Hilh mèn, guarda qu’entre Beatriz e tu sonques i a aguest obstacle.
DIVINA-COMEDIA-TA-WEB	Atau coma en enténer eth nòm de Tisbe, Piramo, près ara mòrt, dauric es uelhs e la contemplèc jos era morèra, que d’alavetz ençà hec fruts ròis, atau jo, vençuda era mia obstinacion, me filè de cap ath mèn sabent Guida, en enténer eth nòm que tostemp ei present ena mia ment.
DIVINA-COMEDIA-TA-WEB	Alavetz eth, botjant eth cap, didec:
DIVINA-COMEDIA-TA-WEB	Volem estar-mos aciu?
DIVINA-COMEDIA-TA-WEB	E arric, coma s’arrís ath mainatge que se vò conquistar damb ua fruta.
DIVINA-COMEDIA-TA-WEB	Dempùs se metec en huec eth prumèr, pregant a Estacio, que pendent tot eth camin s’auie interpausat entre ambdús, que venguesse darrèr mèn.
DIVINA-COMEDIA-TA-WEB	Quan siguí laguens, m’auria lançat entà refrescar-me, ath miei deth veire borint; tan desmesurat ère aquiu eth lardor que sentia.
DIVINA-COMEDIA-TA-WEB	Eth mèn doç Pair, entà encoratjar-me, contunhaue parlant de Beatriz e dident: “Que ja me semble veir es sòns uelhs.” Mos guidaue ua lum que cantaue en aute costat, e nosati, atentius solet ada era, gessérem deth huec peth lòc a on ei era pujada.
DIVINA-COMEDIA-TA-WEB	Eth Solei se’n va, higec, e ven era net; non vos arturetz, senon qu’esdegatz-vos abans de qué er orizon s’escurisque.
DIVINA-COMEDIA-TA-WEB	Eth camin pujaue dret a trauèrs deth malh enquia Orient, e jo interrompia ath mèn dauant es arrais deth Solei, que ja ère fòrça baish.
DIVINA-COMEDIA-TA-WEB	Auíem pujat pòqui gradons, quan es mèns sabents Guides e jo, per çò dera mia ombra que s’esbugassaue, observèrem que darrèr nòste s’amagaue eth Solei; e abantes qu’en tota era sua immensa extension cuelhesse er orizon eth madeish aspècte, e de qué era net s’escampilhèsse pertot, cadun de nosati hec deth sòn gradon era sua jaça; pr’amor qu’era natura deth monte, mèsalèu qu’eth nòste desir, mos empedie pujar.
DIVINA-COMEDIA-TA-WEB	Tau qu’es crabes qu’abans d’auer satisfèt eth sòn apetit van rapides e gausades pes pics des montes, e un còp sadorat aguest, se queden romiant tranquilles ena ombra, tant qu’eth Solei uscle, sauvades peth pastor, que, emparat en sòn rastòl, cuede d’eres; e coma eth pastor que se quède dehòra e hè jadilha près deth sòn ramat, entà preservar-lo de qué les esparge quauqua bèstia herotja, atau èrem nosati tres, jo coma craba e eri coma pastors, sarradi pes dus costats d’aquera dubertura.
DIVINA-COMEDIA-TA-WEB	Pòc artenhie era nòsta vista des causes que i auie dehòra d’aquiu, mès per aqueth redusit espaci vedia jo es esteles mès clares e majors de çò acostumat.
DIVINA-COMEDIA-TA-WEB	Pensant d’aguesta sòrta e contemplant-les m’agarrèc era sòn; era sòn que fòrça còps preditz çò qu’a de vier.
DIVINA-COMEDIA-TA-WEB	Entà chocar-me dauant deth miralh, m’adorni aciu; mès era mia fraia Raquel non se hè enlà jamès deth sòn, e s’està pendent tot eth dia seiguda dauant d’eth.
DIVINA-COMEDIA-TA-WEB	Ada era li shaute contemplar es sòns beròis uelhs, coma a jo me shaute adornar-me damb es mies pròpries mans: era s’acontente damb guardar, e jo damb obrar.” E ja, dauant es esplendors que precedissen eth dia, autant mès agradius entàs pelegrins, coma mès près dera sua patria s’aubèrguen en tornar ada era, hugien pertot es tenèbres, e damb eres eth mèn sòmi; per çò que me lheuè, e vedí as mèns grani Mèstres lheuadi tanben.
DIVINA-COMEDIA-TA-WEB	Aguestes sigueren es paraules que me dirigic Virgili; paraules que costèren un plaser coma non me l’a costat jamès cap present.
DIVINA-COMEDIA-TA-WEB	S’aumentèc autant en jo eth desir d’arribar en cimalh deth monte, qu’a cada pas que hèja sentia créisher ales entath mèn vòl.
DIVINA-COMEDIA-TA-WEB	Quan, recorruda tota era escala, siguérem en darrèr gradon, Virgili tachèc en jo es sòns uelhs e didec:
DIVINA-COMEDIA-TA-WEB	Qu’as vist eth huec temporau e er etèrn, hilh mèn, e as arribat en un lòc a on non posqui veir arren mès per jo madeish.
DIVINA-COMEDIA-TA-WEB	Damb engenh e damb art t’è amiat enquia aciu: a compdar d’ara, que te servisque de guida era tua volentat; qu’ès ja dehòra des camins escabrosi e des estreteses; guarda ath Solei que lutz en tòn front; guarda era èrba, es flors, es arbilhons que se produsissen solet en aguesta tèrra.
DIVINA-COMEDIA-TA-WEB	Tant que non venguen radiants d’alegria es beròis uelhs que, entre lèrmes, me heren acodir ena tua ajuda, te pòs sèir, e pòs passejar entre aguestes flors.
DIVINA-COMEDIA-TA-WEB	Non demores ja es mies paraules, ne es mèns conselhs: eth tòn aubire qu’ei ja liure, dret e san, e serie ua fauta non actuar segontes eth te dicte.
DIVINA-COMEDIA-TA-WEB	Desirós ja d’observar en sòn interior e enes sòns entorns eth divin bòsc, espés e viu, qu’amortesie era lum deth nau dia, deishè, sense demorar ja mès, eth cant deth monte e partí tot doç a trauèrs deth camp, qu’eth sòn solèr pertot despenie agradiues flaires.
DIVINA-COMEDIA-TA-WEB	Ua aura mofla e invariabla me ventaue eth front damb non màger fòrça qu’era d’un vent leugèr: ath sòn impuls, toti es verds huelhams s’inclinauen tremolosi entath costat que projècte era sua prumèra ombra eth sagrat monte; mès sense desseparar-se autant deth camin dret, qu’es audèths deishèssen per aguesta causa d’exercir eth sòn art sus es copes des arbes, senon que, plei d’alegria saludauen as prumères aures, cantant entre es huelhes qu’acompanhauen es sòns ritmes en tot hèr eth baish damb un mormolh semblable ath que d’arrama en arrama va creishent enes pinars deth planèr de Chiassi, quan Eolo dèishe anar eth Sirocco.
DIVINA-COMEDIA-TA-WEB	Ja m’auien transportat es mèns doci passi tant entà laguens dera anciana sèuva, que non podia distinguir eth lòc per a on auia entrat, quan vedí talhat eth mèn camin per un arriuet, que corrent tara quèrra, doblegaue jos eth pes de petites gotes d’aigua es èrbes que possauen enes sues vòres.
DIVINA-COMEDIA-TA-WEB	Es aigües qu’ena tèrra se tien coma mès pures, semblarien trebles en comparèr damb aqueres, que non amaguen arren, encara que corren escurides jos ua perpetua ombra, que non dèishe passar jamès es arrais deth Solei ne dera Lua.
DIVINA-COMEDIA-TA-WEB	Arturè es mèns passi, e trauessè damb era vista aqueth arriuet, entà admirar era grana varietat des sòns fresqui arberatges, quan se m’apareishec, coma s’apareish còp sec ua causa meravilhosa que desvie dera nòsta ment quinsevolh aute pensament, ua hemna soleta, qu’anaue cantant e arremassant flors des moltes qu’ère esmaltat tot eth sòn camin.
DIVINA-COMEDIA-TA-WEB	A!, beròia Dauna, que t’uscles enes arrais der Amor, se me cau creir ath ròstre que sòl èster testimòni deth còr; auança-te, se te platz, entad aguest arriuet, pro entà que posca compréner qué ei çò que cantes.
DIVINA-COMEDIA-TA-WEB	Tu hès a vier ena mia memòria eth lòc a on s’estaue Proserpina, e com ère quan la perdec era sua mair, e perdec es sues ufanoses flors.
DIVINA-COMEDIA-TA-WEB	Dempús d’arturar-se en lòc qu’es èrbes son banhades pes ondades deth polit arriuet, m’autregèc eth favor de lheuar es sòns uelhs.
DIVINA-COMEDIA-TA-WEB	Non me pensi que gessesse tau resplendor jos es celhes de Venus quan eth sòn hilh la heric sense consideracion.
DIVINA-COMEDIA-TA-WEB	Era arrie dera arriba dreta estant, cuelhent mentretant es flors qu’aquera nauta tèrra produsís sense besonh de seme.
DIVINA-COMEDIA-TA-WEB	Er arriu mos desseparaue ara distància de tres canes; mès eth Helesponto per a on passèc Jerjes, qu’eth sòn exemple servís encara de fren a tot orgulh uman, non siguec tant odiós a Leandro, per çò der impetuós movement des sues aigües entre Sestos e Avydos, coma n’ère aqueth entà jo per non daurir-me eth pas.
DIVINA-COMEDIA-TA-WEB	Ètz nauèth vengudi, didec era; e dilhèu perque arrisqui en aguest lòc escuelhut coma nin dera umana natura, vos còsti estonament e enquia e tot bèra sospecha; mès eth psalm “Delectasti” esparg ua lum que pòt esbugassar es bromes deth vòste enteniment.
DIVINA-COMEDIA-TA-WEB	E tu, que vas dauant e m’as pregat que parla, ditz-me se vòs enténer ua auta causa, te responerè damb rapiditat a totes es tues preguntes enquia deishar-te satisfèt.
DIVINA-COMEDIA-TA-WEB	Ad aquerò responec:
DIVINA-COMEDIA-TA-WEB	Te vau a díder se quina ei era causa de çò que t’admire, e t’esbugassarè era broma que t’eishorbe.
DIVINA-COMEDIA-TA-WEB	Eth Suprèm Ben, que se complatz solet en eth madeish, hec ar òme brave e dable entath ben, e l’autregèc aguest lòc coma arras en senhau d’etèrna patz.
DIVINA-COMEDIA-TA-WEB	Er òme, per çò des sues colpes, s’estèc aciu pòc de temps: pes sues colpes cambièc era sua aunèsta arridalha e eth sòn doç léser en plors e en tristor.
DIVINA-COMEDIA-TA-WEB	Damb era fin de qué totes es commocions costades mès entà baish pes exalacions dera aigua dera tèrra, que se dirigissen tot çò que pòden entath calor, non shordèssen ar òme, se quilhèc aguest monte entath cèu autant coma as vist, e ei liure de totes eres deth punt a on se barre era sua pòrta.
DIVINA-COMEDIA-TA-WEB	Un còp entenut açò, te semblarà ja meravilhós que i age plantes que possen sense semes aparents.
DIVINA-COMEDIA-TA-WEB	Te cau saber, qu’era santa campanha que te trapes ei plia de tota sòrta de semes, e tie fruts qu’aquiu baish non se cuelhen.
DIVINA-COMEDIA-TA-WEB	Era aigua que ves non ges de cap vena que sigue ranauida pes bugassi qu’eth hered deth cèu convertís en ploja, coma un arriu qu’aquerís o pèrd cabal, senon que ges d’ua hònt invariabla e segura, que recep dera volentat de Diu tot çò que vèsse pes dus costats.
DIVINA-COMEDIA-TA-WEB	Per aguest, baishe damb ua vertut qu’esface era memòria deth pecat; per aute, renauís era memòria de tota bona accion.
DIVINA-COMEDIA-TA-WEB	Aciu se cride Leteo; en aute costat, Eunoe; e non còste es sòns efèctes se non se beu aciu prumèr qu’aquiu: eth sòn sabor supère a toti es auti.
DIVINA-COMEDIA-TA-WEB	Encara qu’era tua set sigue ja padegada, sense besonh de mès explicacions mies, per çò d’ua gràcia especiau, te balharè encara un corolari; e non me pensi qu’es mies paraules te siguen mens agradiues, se per tu excedissen as mies promeses.
DIVINA-COMEDIA-TA-WEB	Es qu’antigaments simulèren era edat d’aur e eth sòn estat erós, sonièren, en Parnasso, aguest lòc.
DIVINA-COMEDIA-TA-WEB	Aciu siguec innocenta era origina dera raça umana; aciu era primauèra e es fruts son etèrns: aguest qu’ei eth vertadèr nectar que parlen toti.
DIVINA-COMEDIA-TA-WEB	Alavetz me virè complètaments entàs mèns Poètes e vedí qu’auien acuelhut damb un arridolet aguesta darrèra explicacion: dempús tachè de nauèth es mèns uelhs ena beròia Dauna.
DIVINA-COMEDIA-TA-WEB	Dempús d’aqueres darrères paraules, seguic cantant tau qu’ua hemna enamorada: “Beati, quorum tecta sunt peccata.”88 E ara manèra des ninfes, que caminauen soletes pes ombriues sèuves, en complader-se es ues hugent deth Solei e es autes vedent-lo, se metec a caminar pera vòra contra eth corrent der arriu; e jo, madeish qu’era, seguí es sòns passi bracs damb es mèns.
DIVINA-COMEDIA-TA-WEB	Entre es dus non auíem hèt encara cent passi, quan es dues arribes equidistantes presentèren un marrèc, de sòrta que me trapè virat entà Orient.
DIVINA-COMEDIA-TA-WEB	Ath cap d’ua estona de caminar atau, se virèc era Dauna en redon e me didec: “Frair mèn, guarda e escota”.
DIVINA-COMEDIA-TA-WEB	E vaquí que pertot s’illuminèc era sèuva damb un resplendor tan sobte, que dobtè s’auie estat un relampit; mès, coma qu’aguest despareish dempùs de lúder, e aqueth se tardaue, cada còp mès ludent, didia jo ath mèn laguens: “Qué deu èster aquerò?” Passaue peth luminós aire ua doça melodia, per çò qu’eth mèn bon in me hec censurar er atreviment d’Eva; pr’amor qu’aquiu, a on aubedien era tèrra e eth cèu, ua hemna soleta e a penes formada, non podec tier eth hèt d’estar- se dejós de cap vel; quan se s’auesse estat resignada dejós d’eth, auria jo gaudit mès lèu, e dempús etèrnaments aqueres inefables delicies.
DIVINA-COMEDIA-TA-WEB	Tant qu’anaua jo cogitós pera contemplacion de tanti prumèrs fruts deth plaser etèrn, e desirós encara de mès gòis, er aire, semblable a un gran huec, apareishec dauant de nosati inflamat jos es verdes arrames, e era doça armonia qu’auíem percebut se convertic en un cant clar e diferent.
DIVINA-COMEDIA-TA-WEB	Ò sacrosantes vèrges!
DIVINA-COMEDIA-TA-WEB	Se bèth còp è suportat per vosates era hame, eth hered e es vesilhes, prestatz-me, a cambi, es ajudes qu’eth besonh m’obligue a demanar-vos.
DIVINA-COMEDIA-TA-WEB	Me cau que Helicon vèsse entà jo es sues aigües, e qu’eth cor d’Urania m’ajude a botar en vèrs causes a penes concebibles.
DIVINA-COMEDIA-TA-WEB	Aguesta Dauna represente, segontes quauqui comentaristes, ara Glèisa catolica.
DIVINA-COMEDIA-TA-WEB	Es beròis mòbles ahlamauen ena sua part superiora deishant anar ua lum fòrça mes clara qu’era Lua a mieja net e ara mitat deth sòn mes.
DIVINA-COMEDIA-TA-WEB	Me virè plen d’admiracion entath brave Virgili, e eth me responec damb ua guardada non mens plia d’estonament.
DIVINA-COMEDIA-TA-WEB	Dempús tachè de nauèth era mia atencion enes nauti candelèrs, qu’auançauen ena nòsta direccion tan doçaments qu’ua recent maridada les aurie vençut rapidaments.
DIVINA-COMEDIA-TA-WEB	Era Dauna me cridèc:
DIVINA-COMEDIA-TA-WEB	Alavetz vedí darrèr des lums, e coma guidades per aguestes, a fòrça personatges90, vestidi d’un blanc tan blos coma non a ludut jamès en mon.
DIVINA-COMEDIA-TA-WEB	Ara quèrra reludie era aigua, e miralhaue era part quèrra deth mèn còs; atau ei que me guardaua en era coma en un miralh.
DIVINA-COMEDIA-TA-WEB	Quan dera mia arriba estant arribè en un punt que solet er arriu me separaue d’aqueri, me posè entà guardar mielhor, e vedí es ahlames caminar entà dauant, deishant ath sòn darrèr er aire pintat damb traits que se retirauen a banderòles estenudes; de sòrta que sus eres se vedie claraments sèt bendes formades des colors qu’eth Solei hè eth sòn arc e Delia eth sòn cinturon.
DIVINA-COMEDIA-TA-WEB	Es patriarques, profetes, e d’au( sants varons que crederen ena venguda de Jesucrist.
DIVINA-COMEDIA-TA-WEB	Agues( dètz passi 3guren, segontes to( es comentaristes, es dètz manaments.
DIVINA-COMEDIA-TA-WEB	Simbèus des libres der Ancian Testament.
DIVINA-COMEDIA-TA-WEB	Simbèus des quate Evangelistes.
DIVINA-COMEDIA-TA-WEB	Es ales son simbèu dera rapiditat qu’er Evangeli recorrec eth mon.
DIVINA-COMEDIA-TA-WEB	Er espaci que restaue entre es quate l’ocupaue un car trionfau sus dues arròdes, qu’anaue tirassat per un falcon sagrat.
DIVINA-COMEDIA-TA-WEB	Aguest estenie es ales dauant dera benda deth miei e es tres d’ambdús costats, sense qu’interceptèsse cap d’eres en héner er espaci qu’ère comprenut entre eres.
DIVINA-COMEDIA-TA-WEB	Se quilhauen tant, que se les perdie de vista: era part deth sòn còs qu’ère audèth auie es membres d’aur, e es dera auta part èren blanqui tacadi de ròi.
DIVINA-COMEDIA-TA-WEB	Ne Escipion er African, ne enquia e tot August, heren jamès recrear-se a Roma ena contemplacion d’un car tan beròi, e autanplant comparant-lo damb eth, serie praube aqueth car deth Solei, que deviant-se deth sòn camin, siguec usclat, pes prècs dera Tèrra suplicanta, quan Jupiter siguec misteriosaments just.
DIVINA-COMEDIA-TA-WEB	Tres hemnes venguien dançant en cercle ath costat dera arròda dreta; ua d’eres tan ròia, qu’a penes se l’aurie distinguit laguens deth huec: era auta ère coma s’era sua carn e es sòns uassi siguessen d’esmerauda: era tresau se retiraue ara nhèu nauèth queiguda.95 Tant lèu anaue en cap era blanca coma era ròia; e segontes eth cant d’aguesta, atau ajustauen eth pas es autes, auançant lentes o rapides.
DIVINA-COMEDIA-TA-WEB	Ara quèrra deth car venguien alègres ues autes quate vestides de porpra en tot espaurir damb es sòns movements ath movement d’ua d’eres, qu’auie tres uelhs en cap.
DIVINA-COMEDIA-TA-WEB	Es quate Vertuts cardinaus: Prudéncia, JusVcia, Fortalesa e Templança.
DIVINA-COMEDIA-TA-WEB	Sant Lucas.
DIVINA-COMEDIA-TA-WEB	Sant Pau.
DIVINA-COMEDIA-TA-WEB	Sant Joan Apostòl, que quan escriuec er Apocalispsi, ère apròp des nauanta ans.
DIVINA-COMEDIA-TA-WEB	Quan eth car siguec dauant mèn, s’entenec un tron; e aqueri digni personatges, coma se se les auesse enebit seguir entà dauant, se posèren aquiu, ath còp qu’es candelèrs.
DIVINA-COMEDIA-TA-WEB	Quan s’arturèc eth septentrion deth prumèr Cèu, que jamès coneishec gessuda ne còga, ne mès broma baisha qu’eth vel que sus eth passèc eth pecat, e qu’aquiu ensenhaue a cadun eth sòn déuer, coma eth septentrion mès baish l’ensenhe ath que dirigís eth timon entà arribar en pòrt, es vertadèrs personatges qu’anauen damb eth Falcon sagrat e es sèt candelèrs se virèren entath car, coma entath finau des sòns desirs; e un d’eri coma enviat deth Cèu, exclamèc tres còps cantant: “Veni, sponsa, de Liban,” e toti es auti cantèren madeish dempús d’eth.
DIVINA-COMEDIA-TA-WEB	Atau coma es benauradi quan arribe era ora deth judici finau, se lheuaràn ara prèssa des sues hòsses, cantant “Aleluia” damb era sua votz ja remetuda, dera madeisha manèra se lheuèren sus eth car divin, “ad vocem tanti senis”, cent ministres e messatgèrs dera vida etèrna.
DIVINA-COMEDIA-TA-WEB	Jo, qu’è vist, en trincar eth dia, era part orientau complètaments rosada, era rèsta deth cèu ornat d’ua beròia serenitat, e eth ròstre deth Solei gessent caperat d’ombres, de sòrta qu’a trauèrs des bugassi qu’amortesien eth sòn resplendor, lo podie contemplar eth uelh pendent fòrça temps; dera madeisha manèra, a trauèrs d’ua broma de flors que gessie de mans angelicaus e queiguie sus eth car e ath sòn entorn, se m’apareishec ua dauna coronada damb huelhes d’olivèra sus un vel blanc, caperada damb un mantèl blanc, e vestida deth color d’ua ludenta ahlama.101 Eth mèn esperit, que hège fòrça temps que non s’auie quedat aclapat, tremolant d’estupor ena sua preséncia, sense qu’es mèns uelhs l’arreconeishessen, sentec, totun, eth gran poder der ancian amor, per çò dera amagada influéncia que d’era emanaue.
DIVINA-COMEDIA-TA-WEB	Tan lèu heric es mèns uelhs era nauta vertut que m’auie dominat abans que jo gessessa dera mainadesa, me virè tara quèrra, damb eth madeish respècte que cor eth mainatge entà sa mair, quan a pòur, quan ei aclapat, entà dider-li a Virgili: “Non a quedat en mèn còs ua soleta gota de sang que non tremole; e arreconeishi es senhaus dera mia anciana ahlama”.
DIVINA-COMEDIA-TA-WEB	Mès Virgili mos auie privat d’eth madeish; Virgili, eth plan doç Pair, Virgili que m’auie estat enviat per aquera, entara mia sauvacion.
DIVINA-COMEDIA-TA-WEB	Ne tansevolh tot çò que perdec era anciana mair podec empedir qu’es mies caròles escanaulides se banhèssen en trist plor.
DIVINA-COMEDIA-TA-WEB	Coma er almirant que va de proa a popa en tot examinar ara gent que va enes auti vaishèths, e l’encoratge a portar-se ben, dera madeisha manèra sus eth costat quèr deth car, vedí jo, quan me virè en enténer eth mèn nòm, qu’aciu se consigne de besonh, ara Dauna que se m’apareishec anterioraments velada pes vantades angelicaus, en tot dirigir es sòns uelhs entà jo der aute costat der arriu.
DIVINA-COMEDIA-TA-WEB	Encara qu’eth vel que baishaue deth sòn cap, enrodat des huelhes de Minerva, non permetesse que se vedessen es sòns traits, damb era sua actitud regia e capinauta seguic d’aguesta sòrta, coma aqueth qu’en parlar sauve es paraules mès caudes entath finau:
DIVINA-COMEDIA-TA-WEB	Guarda-me ben, que sò jo; sò, plan que òc, Beatriz.
DIVINA-COMEDIA-TA-WEB	Non sabies qu’er òme ei aciu erós?
DIVINA-COMEDIA-TA-WEB	Es mèns uelhs s’inclinèren entàs netes ondades; mès, en veder-me miralhat en eres, les dirigí entara èrba: tanta ère era vergonha qu’aclapèc eth mèn front.
DIVINA-COMEDIA-TA-WEB	Me semblèc Beatriz tan terribla coma ua mair irritada li semble ath sòn hilh, pr’amor qu’amare eth sabor dera pietat acèrba.
DIVINA-COMEDIA-TA-WEB	Era sauvèc silenci, e es angels cantèren còp sec: “In te Domine speravi”; mès que non passèren de “pedes meos”.
DIVINA-COMEDIA-TA-WEB	Atau coma era nhèu se congèle e s’endurís dauant dera bohada des vents d’Esclavonia, entre es arbes que creishen sus eth dors d’Italia; e dempús se convertís en liquid era madeisha, tanlèu era tèrra que pèrd era ombra mane eth sòn alend, madeish qu’eth huec que hon ua candèla; quedè sense lèrmes ne alends abans de qué cantèssen aqueri qu’es sues nòtes responen tostemp ara armonia des esfères celestiaus: mès, quan comprení pes sues doces paraules qu’auien pietat de jo, mès que s’auessen dit: “Hemna, per qué lo mautractes atau?”, eth gèu que sarraue eth mèn còr se des.heiguec en alendades e aigua, e amasa damb era mia angónia, gessec deth pièch pera boca e pes uelhs.
DIVINA-COMEDIA-TA-WEB	En èster Era, ça que la, quieta sus eth costat quèr deth car, dirigic es sues pietoses paraules d’aguesta sòrta, as compatisentes substàncies:
DIVINA-COMEDIA-TA-WEB	Vosati velhatz en etèrn dia, de sòrta que ne era net ne era sòn vos panen cap des passi que da eth sègle en sòn camin: atau, donc, responerè damb mès compde, pr’amor que me comprene aqueth qu’aquiu plore, e sente un dolor proporcionat ara sua fauta.
DIVINA-COMEDIA-TA-WEB	Pendent bèth temps lo sostenguí damb era mia preséncia: mostrant-li es mèns uelhs joeni, l’amiaua damb jo peth camin dret; mès, tanlèu siguí en lumedan dera dusau edat, e cambiè de vida, aguest se desseparèc de jo e s’autregèc a d’auti amors.
DIVINA-COMEDIA-TA-WEB	Quan pugè dera carn entar esperit, e creishí en beresa e vertut, siguí entada eth mens estimada e mens agradiua.
DIVINA-COMEDIA-TA-WEB	Endralhèc es sòns passi entà ua via faussa, en tot seguir darrèr d’enganhoses imatges deth ben, que non complissen totauments cap promesa: ne tansevolh m’a valut suplicar entada eth inspiracions, que per eres lo cridaua en sòmis o en d’autes manères, segontes eth pòc cabau que d’eres a hèt.
DIVINA-COMEDIA-TA-WEB	Queiguec tan baish, que toti es mèns mejans non èren ja pro entà sauvar-lo, se non li mostraua es races condemnades.
DIVINA-COMEDIA-TA-WEB	Per eth è visitat eth lumedan des mòrts, e dirigí es mèns prècs e es mies lèrmes ath que l’a amiat enquia aciu.
DIVINA-COMEDIA-TA-WEB	Que s’aurie violat eth naut decret de Diu, se passèsse eth Leteo e tastèsse taus parves sense auer pagat quauqua part dera peniténcia que hè vessar lèrmes.
DIVINA-COMEDIA-TA-WEB	Ò tu, qu’ès en aute costat deth sagrat arriu!, comencèc de nauèth a díder, seguint sense demora, e dirigint-me de dret es sues paraules, que ja ath prumèr còp de uelh m’auien semblat tan rigoroses; ditz, ditz s’aquerò ei vertat; que te cau respóner a tau acusacion.
DIVINA-COMEDIA-TA-WEB	Era demorèc un moment, e dempús didec:
DIVINA-COMEDIA-TA-WEB	En qué penses?
DIVINA-COMEDIA-TA-WEB	Era confusion e era pòur, amassa, m’arrinquèren un “òc” tan fèble, que siguec de besonh era ajuda dera vista entà comprener-lo.
DIVINA-COMEDIA-TA-WEB	Atau coma se trinque ua balesta per èster massa tibada era còrda e er arc, de sòrta qu’era flècha da ena diana damb mens fòrça, atau jo, m’estarnè en somics e alendades, e era votz aflaquida venguec a expirar enes mèns pòts.
DIVINA-COMEDIA-TA-WEB	Alavetz era me didec:
DIVINA-COMEDIA-TA-WEB	Ath miei des saludables desirs que venguien de jo, que te possauen a estimar eth ben, mès enlà deth quau non i a arren qu’aspirar, quini fossats insuperables o quines cadies as trapat entà pèrder de tau manèra era esperança de passar entà dauant?
DIVINA-COMEDIA-TA-WEB	E quini auantatges o atractius descurbires en aspècte de d’auti bens, entà que te calesse romar ath sòn entorn?
DIVINA-COMEDIA-TA-WEB	Plorant didí:
DIVINA-COMEDIA-TA-WEB	Era me responec:
DIVINA-COMEDIA-TA-WEB	Encara que carèsses o remisses çò qu’ara cohèsses, non per aquerò era tua fauta serie mens coneishuda: tau ei eth Jutge que la coneish!
DIVINA-COMEDIA-TA-WEB	Mès, quan era confession deth pecat ges dera pròpria boca deth pecador, era ròda se torne en nòste tribunau contra era lama dera espada.
DIVINA-COMEDIA-TA-WEB	Ça que la, pr’amor de qué te profite mès era vergonha deth tòn error, e pr’amor que un aute còp sigues mès fòrt en enténer es sirenes, depausa era causa deth tòn plor e escota: d’aguesta manèra saberàs qu’era mia carn sepultada t’auie d’endralhar entà ua direccion totafèt contrària.
DIVINA-COMEDIA-TA-WEB	E s’eth sublim plaser per veder-me te manquèc per çò dera mia mòrt, quina causa mortau t’auie d’excitar dempús es tòns desirs?
DIVINA-COMEDIA-TA-WEB	Ara prumèra herida que te costèren es causes falaces deth mon, t’auie calut lheuar es tòns uelhs entath cèu, en tot seguir-me a jo, que non èra ja coma eres.
DIVINA-COMEDIA-TA-WEB	Non s’aueren degut abàter es tues ales entà demorar aquiu naui còps, o ben quauqua punceleta o ua auta quinsevolh vanitat de tan cuerta durada.
DIVINA-COMEDIA-TA-WEB	Eth trende audereth què en dus o tres params; mès dauant des uelhs des ja caperadi de plumes, en bades se despleguen es hilats, en bades se lancen es flèches.
DIVINA-COMEDIA-TA-WEB	Jo m’estaua coma es mainatges que, mudi de vergonha e damb es uelhs tachadi en solèr, arreconeishen es sues fautes, e escoten de pès, empenaïts.
DIVINA-COMEDIA-TA-WEB	Era seguic:
DIVINA-COMEDIA-TA-WEB	Damb mens resisténcia se desarrigue era robusta encina, ja sigue as atacs des vents boreaus, o ath d’aqueth que ven deth país de Jarba, qu’aquera que, en enténer era sua orde, opausè jo entà lheuar eth cap; e quan li balhèc eth nòm de barba ath mèn ròstre, pro me’n sabí deth podom qu’embarrauen es sues paraules.
DIVINA-COMEDIA-TA-WEB	A tot darrèr, quan lheuè eth cap, avertí qu’es prumères creatures auien cessat d’espàrger flors, e es mies guardades, pòc segures encara, vederen a Beatriz virada entara fèra qu’ei ua soleta persona damb dues natures.
DIVINA-COMEDIA-TA-WEB	Caperada damb eth sòn vel, en aute costat dera verda arriba, me semblèc que se vencie ada era madeisha ena sua primitiua beresa, fòrça mès de çò que vencie as autes hemnes quan viuie en mon.
DIVINA-COMEDIA-TA-WEB	Era ortiga der empenaïment me ponchèc tant, que de totes es causes mortaus, era que mès me desvièc deth sòn amor me siguec era mès odiosa: eth racacòr me sarrèc eth còr de tau sòrta que me cuelhec ua malagana.
DIVINA-COMEDIA-TA-WEB	Çò que m’arribèc alavetz ac sap aquera que ne siguec era encausa de tot.
DIVINA-COMEDIA-TA-WEB	Quan eth còr me restituic era facultat de percéber es causes exteriores, vedí per dessús de jo ara Dauna qu’abans auia trapat soleta, e l’entení díder:
DIVINA-COMEDIA-TA-WEB	Cuelh-te, cuelh-te a jo!
DIVINA-COMEDIA-TA-WEB	Que m’auie submergit en arriu enquiara gòrja, e empossant-me ath sòn darrèr anaua caminant sus era aigua damb era leugeresa d’ua barca.
DIVINA-COMEDIA-TA-WEB	Era beròia Dauna dauric es sòns braci, enrodèc damb eri eth mèn cap, e me submergic de sòrta que me calec béuer era aigua.
DIVINA-COMEDIA-TA-WEB	Dempús me treiguec dehòra, e banhat coma èra, me presentèc as quate beròies dançaires, que cadua d’eres estenec eth sòn braç sus jo.
DIVINA-COMEDIA-TA-WEB	Aciu qu’èm ninfes, e en Cèu esteles: abans que Beatriz baishèsse en mon siguérem assignades coma sirventes sues.
DIVINA-COMEDIA-TA-WEB	T’amiaram dauant des sòns uelhs; mès es tres der aute costat, que ven mès luenh, agudaràn es tòns uelhs entà que percebes era placida lum que i a ath sòn laguens.
DIVINA-COMEDIA-TA-WEB	Falcon sagrat, a on ère Beatriz virada entà nosati.
DIVINA-COMEDIA-TA-WEB	De seguit higeren:
DIVINA-COMEDIA-TA-WEB	Mil desirs mès arderosi qu’era ahlama tirèren es mèns uelhs entad aqueri uelhs ludents, qu’encara èren tachadi en Falcon.
DIVINA-COMEDIA-TA-WEB	Coma eth Solei en un miralh, era dobla fèra se miralhaue en eri, ja d’ua manèra, ja de ua auta.
DIVINA-COMEDIA-TA-WEB	Pensa, lector, se jo seria meravilhat en veir tau objècte estar-se inalterable en eth madeish, e transformant-se ena sua imatge reflectida.
DIVINA-COMEDIA-TA-WEB	Mentre que, plia d’estupor e gaujosa, era mia amna tastaue aqueth aliment que, en satisfèr-la, la hège mès desirosa d’eth, aqueres tres, que mostrauen ena sua actitud èster d’ua jerarquia mès nauta, s’auancèren dançant ath compas des sòns angelicaus cants.
DIVINA-COMEDIA-TA-WEB	Vira, Beatriz, vira es tons uelhs sants (tau ère era sua cançon) entath tòn fidèu amic, qu’a hèt tanti passi per veder-te.
DIVINA-COMEDIA-TA-WEB	Per gràcia, hètz-mos era gràcia de desnishar-li eth tòn ròstre de sòrta que contemple era naua beresa que l’amagues.
DIVINA-COMEDIA-TA-WEB	Ò resplendor de lum etèrna!
DIVINA-COMEDIA-TA-WEB	Qui ei eth qu’en tot auer-se esblancossit ara ombra deth Parnasso, o begut ena sua hònt, non aurie era ment entelerida, en sajar representar-te tau quau auies apareishut aquiu a on eth cèu t’enrodaue, ressonant damb era sua acostumada armonia, quan te descurbires ar aire liure.
DIVINA-COMEDIA-TA-WEB	Qu’èren es mèns uelhs tan fixi e atentius entà padegar era sua set de dètz ans, qu’auia embotadi es auti sentits, en tot trapar ath delà, aqueri, trebucs, pertot, que non les permetien tier compde de d’autes causes; atau, donc, era santa arridalha les tirassaue damb es sòns anciani hilats.
DIVINA-COMEDIA-TA-WEB	Mès, ara valenta, m’obliguèren aqueres divesses a virar eth cap tara quèrra, pr’amor que les entenia díder: “Que guarde massa fixaments”, e era disposicion que se trapen es uelhs quan acaben d’èster heridi pes arrais deth Solei, me deishèc pendent bèth temps sense vista; quan se remeteren es mèns uelhs dauant de un aute petit resplendor ( e digui petit, comparant-lo damb era grana lum que d’era m’auia separat ara fòrça), vedí qu’era gloriosa armada s’auie virat entara dreta, recebent en ròstre es arrais deth Solei e es des sèt ahlames.
DIVINA-COMEDIA-TA-WEB	Atau coma entà sauvar-se ua unitat militara romana, se retire amagada jus es escuts, e torne damb eth sòn estandard abans qu’age acabat complètaments era sua evolucion, atau era milicia deth règne celestiau que precedie ath car desfilèc tota, abantes de qué aguest auesse virat era sua lança.
DIVINA-COMEDIA-TA-WEB	De seguit es hemnes tornèren a plaçar-se apròp des arròdes, e er Falcon sagrat metec en movement eth car benedit, de sòrta que non s’agitèc deguna des sues plumes.
DIVINA-COMEDIA-TA-WEB	Era beròia Dauna que me hec trauessar er arriu, Estacio e jo, seguíem ara ròda que descriuec en virar er arc mendre.
DIVINA-COMEDIA-TA-WEB	Caminant d’aguesta sòrta a trauèrs dera nauta seuva desabitada per tòrt d’aquera que credec ara sèrp, ajustaua es mèns passi ath cant des angels.
DIVINA-COMEDIA-TA-WEB	Ua flècha gessuda der arc recor, dilhèu en tres còps, er espaci qu’auíem auançat, quan baishèc Beatriz.
DIVINA-COMEDIA-TA-WEB	Entení que toti gasulhauen: “Adam!” De seguit entornegèren un arbe complètament despolhat de huelhes e de flors en totes es sues arrames.
DIVINA-COMEDIA-TA-WEB	Era sua copa, que s’estenie a mida qu’er arbe se lheuaue, serie, per çò dera nautada, admirada pes indis enes sues seuves.
DIVINA-COMEDIA-TA-WEB	Benedit, sigues, ò Falcon sagrat, que damb eth tòn bèc non arrinquères arren d’aguest tronc doç entath gost, dempús que, per çò d’auer-lo tastat, s’inclinèc entath mau er apetit uman!
DIVINA-COMEDIA-TA-WEB	D’aguesta manèra se sauve eth seme de tota justícia.
DIVINA-COMEDIA-TA-WEB	E en tot virar-se entath timon que d’eth auie tirassat, l’amièc entath pè dera planta veuda des sues huelhes, e deishèc estacat ada era eth car qu’ère d’era.
DIVINA-COMEDIA-TA-WEB	Atau coma es nòstes plantes se tornen regdes quan era grana lum baishe damb aquera qu’irradie darrèr des celèsti Peishi, e dempús se vestís cada ua damb eth sòn pròpri color abans de qué eth Solei guide es sòns shivaus jos ua auta estela, dera madeisha manèra se renauic er arbe qu’es sues arrames èren abans tan nudes, cuelhent colors mens viui qu’es dera ròsa, encara que mès qu’es dera violeta.
DIVINA-COMEDIA-TA-WEB	Jo non podí enténer, ne aciu baish se cante, er imne qu’aquera gent entonèc alavetz, ne tanpòc podí enténer tot eth cant enquiath finau.
DIVINA-COMEDIA-TA-WEB	Se me siguesse possible descríuer se com s’esclipsèren aqueri despietosi uelhs que tan cara paguèren era sua excessiua vigilància, entenent es aventures de Siringa, representaria, coma un pintor que còpie un modèl, era manèra de com m’esclipsè; mès qu’ac hèsque quinsevolh que sàpie imaginar-se ben eth sòmi.
DIVINA-COMEDIA-TA-WEB	Passi, donc, entath moment que me desvelhè, e digui qu’un resplendor estarnèc eth vel deth mèn sòmi, ath còp que me cridaue ua votz: “Lhèua-te, qué hès?” Coma Pèir, Joan e Jacobo, amiadi a veir es floretes deth pomèr, que hè as angels cobejosi dera sua fruta e perpetuaus es nòces en cèu; e espauridi peth resplendor divin, se remeteren en enténer era paraula qu’a interromput sòns majors, e vederen era sua companhia amendrida pera abséncia de Moisés e Elies, e cambiada era tunica deth sòn Mèstre, atau me desvelhè jo, en veir inclinada sus jo aquera pietosa hemna qu’auie guidat anterioraments es mèns passi entar arriu; plen d’inquietud, didí:
DIVINA-COMEDIA-TA-WEB	A on ei Beatriz?
DIVINA-COMEDIA-TA-WEB	Ad aquerò me responec:
DIVINA-COMEDIA-TA-WEB	Guarda-la seiguda sus es arraïcs e jos eth nau huelhatge d’aguest arbe.
DIVINA-COMEDIA-TA-WEB	Guarda era companhia que l’enròde: es auti se’n van entà naut damb eth Falcon sagrat, en tot entonar cants mès doci e mès prigonds.
DIVINA-COMEDIA-TA-WEB	Sabi pas se siguec mès longa era sua responsa; pr’amor que se trapaue un aute còp dauant des mèns uelhs aquera que m’empedie botar era mia atencion en cap auta causa.
DIVINA-COMEDIA-TA-WEB	Qu’ère seiguda, era soleta, ena tèrra vertadèra, coma deishada aquiu entà susvelhar eth car que vedí estacar ara bifòrma fèra.
DIVINA-COMEDIA-TA-WEB	Ath sòn entorn formauen un cercle es sèt Ninfes amiant enes mans aqueres lums que non pòden amortar er Aquilon ne er Astre.
DIVINA-COMEDIA-TA-WEB	Pòc de temps abitaràs aguesta seuva, e seràs etèrnaments, damb jo, ciutadan d’aquera Roma a on Crist ei roman.
DIVINA-COMEDIA-TA-WEB	Per tant, tacha es tòns uelhs en aguest car entath ben deth mon que viu mau, e quan entornes en eth, escriu çò qu’as vist.
DIVINA-COMEDIA-TA-WEB	Atau parlèc Beatriz, e jo, totafèt somés as sues ordes, botè era mia ment e es mèns uelhs aquiu a on era volec.
DIVINA-COMEDIA-TA-WEB	Jamès tan rapidaments partic er arrai d’espessa broma, quan què deth mès luenhant confinh der aire, coma vedí jo ar audèth de Jupiter precipitar-se e baishar per arbe, trincant era sua crospa, ja que non i auie flors ne huelhes naues: e damb tota era sua fòrça heric eth car, e lo hec trantalhar coma vaishèth combatut pera tempèsta, qu’es ondades esbaucen, ja a babor, ja a estribor.
DIVINA-COMEDIA-TA-WEB	Vedí dempús calar-se en car a un vop, que semblaue non auer cuelhut jamès cap bon aliment: mès, repotegant-lo era mia Dauna per çò des sues lèges colpes l’obliguèc a húger tan precipitadaments coma li permeteren es sòns uassi descarnadi.
DIVINA-COMEDIA-TA-WEB	De seguit, per a on auie vengut abantes, vedí ara agla baishar enquiara caisha deth car, e deishar-la caperada des sues plumes: e parièr ara votz que ges d’un còr entristit, gessec deth cèu ua votz que didie: “ Ai, vaishèth mèn, guaire mau cargada ès!” Dempús me semblèc que se daurie era tèrra entre es dues arròdes, e vedí gésser un dragon que calèc era sua maligna coa en car, e retirant-la dempús coma era abelha eth sòn visperon, se hec a vier damb era ua part deth hons, e s’aluenhèc fòrça content.
DIVINA-COMEDIA-TA-WEB	Çò que restèc deth car, coma era tèrra fertila que se capère d’agram, se curbic dera pluma aufrida pera agla dilhèu damb ua intencion casta e benigna; e d’era se curbiren ua e auta arròda e era lança en mens temps deth que manten era boca dubèrta ua alendada.
DIVINA-COMEDIA-TA-WEB	Transformat d’aguesta sòrta er edifici sant, gesseren des sues diferentes parts diuèrsi caps, tres d’eri sus era lança, e es auti un en cada angle.
DIVINA-COMEDIA-TA-WEB	Es prumèrs auien còrnes coma es bueus; mès es auti sonque auien ua còrna per front: jamès s’an vist semblables monstres.
DIVINA-COMEDIA-TA-WEB	Tan segura coma ua fortalesa sus ua nauta montanha, vedí seiguda en car a ua prostituta escarrabilhada, passejant era sua guardada ath sòn entorn.
DIVINA-COMEDIA-TA-WEB	E coma entà empedir que l’ac treiguessen, vedí a un gigant botat de pès ath sòn costat, e ambdús se punauen de tant en tant; mès, en auer virat era es sòns uelhs cobejosi e errants entà jo, eth herotge aimant la foetèc de cap a pès.
DIVINA-COMEDIA-TA-WEB	Es hemnes comencèren ploroses ua doça salmodia, cantant alternatiuaments, ja es tres, ja es quate: “Deus venerunt gentes.”102 E Beatriz, alendant pietosa, les escotaue tant aclapada, que pòc mens i estèc Maria ath pè dera Crotz.
DIVINA-COMEDIA-TA-WEB	Quan es autes vèrges l’autregèren era escadença de parlar, botant-se de pès, responec alugada coma eth huec:
DIVINA-COMEDIA-TA-WEB	Dempús amassèc dauant d’era as sèt, e solet damb un senhau, mos hec partir darrèr d’eres a jo, ara Dauna, e ath sabent que demorèc ena nòsta companhia.
DIVINA-COMEDIA-TA-WEB	Atau s’aluenhaue, e non me pensi qu’auesse hèt dètz passi, quan heric es mèns uelhs damb es sòns uelhs e damb ua mina tranquila me didec:
DIVINA-COMEDIA-TA-WEB	Quan siguí près d’era, coma me calie, higec:
DIVINA-COMEDIA-TA-WEB	M’arribèc çò qu’aqueri que, per excessiua reveréncia, quan parlen damb es sòns superiors, non pòden hèr gésser aisidaments es paraules dera sua boca, e responí gasulhant:
DIVINA-COMEDIA-TA-WEB	Me responec:
DIVINA-COMEDIA-TA-WEB	Voi qu’a compdar d’ara, dèishes de cornèr aguest temor e aguesta vergonha, entà que non parles coma er òme que sónie.
DIVINA-COMEDIA-TA-WEB	Te cau saber qu’eth veire que trinquèc era sèrp siguec e non ei; mès eth colpable se pense qu’era resvenja de Diu non se venç damb sortilègis.
DIVINA-COMEDIA-TA-WEB	E dilhèu era mia prediccion escura, coma es oracles de Temis e d’Esfinge, non te convenç, perque, coma eri, ofusque er enteniment; mès, lèu lèu es hèts seràn es Nayades que resòlven aguest dificil enigma, sense crànher pes bestiars e ne pes horments.
DIVINA-COMEDIA-TA-WEB	Nòta aguestes paraules, e tau que gessen des mèns pòts ensenha-les as que viuen damb aquera vida que non ei qu’ua rapida corsa entara mòrt: bremba-te’n, ath delà, quan les escriues, de non amagar com as vist era planta, qu’a estat panada tres còps.
DIVINA-COMEDIA-TA-WEB	Qui la des.huelhe o la trinque ofense coma se siguesse un renec a Diu, que la hec santa sonque entath sòn usatge.
DIVINA-COMEDIA-TA-WEB	Per auer nhacat eth sòn frut, era prumèra amna demorèc en dolor e en desir, pendent cinc mil ans, e mès encara ath qu’en eth madeish castiguèc era sua nhacada.
DIVINA-COMEDIA-TA-WEB	Eth tòn esperit ei miei adormit, se non compren que sonque per ua causa singulara ei aqueth arbe tan naut, e tant ampla era sua copa: e s’es vani pensaments non auessen estat ar entorn dera tua ment coma es aigües der Elsa, e eth plaser que te costèren non l’auessen tacat coma Piramo taquèc era mora, solet per tantes circonstàncies arreconeisheries morauments era justícia de Diu ena proïbicion de tocar aqueth arbe.
DIVINA-COMEDIA-TA-WEB	Mès, coma que veigui era tua intelligéncia petrificada e tant escurida peth pecat, que t’enludèrne era lum des mies paraules, voi que te les hèsques a vier, se non escrites, aumens estampades en tu madeish, per çò d’aqueth motiu qu’eth pelegrin amie eth bordon enrodat de palmes.
DIVINA-COMEDIA-TA-WEB	Li responí:
DIVINA-COMEDIA-TA-WEB	Atau coma era cera sauve inalterabla era imatge qu’en era estampe eth sagèth, dera madeisha manèra era vòsta a quedat estampada en mèn cervèth.
DIVINA-COMEDIA-TA-WEB	Mès, per qué era vòsta desirada paraula se lhèue tant sus eth mèn enteniment, que coma mès sage de comprener-la mens ac artenh?
DIVINA-COMEDIA-TA-WEB	Entà que coneishes, didec, aquera escòla qu’as seguit, e com a de poder era sua doctrina seguir es mies paraules; e veigues qu’eth vòste camin se dessepare autant deth divin, coma diste era Tèrra deth cèu que vire rapidaments ara màger nautada.
DIVINA-COMEDIA-TA-WEB	Alavetz li responí:
DIVINA-COMEDIA-TA-WEB	Qu’ei que tu non te’n pòs rebrembar, me didec arrint; bremba-te’n de qué as begut es aigües deth Leteo; e se deth hum se dedusís eth huec, d’aguest desbrembe se’n seguís claraments qu’era tua volentat ocupada en d’autes causes, ère colpabla.
DIVINA-COMEDIA-TA-WEB	Mès en avier seràn es mies paraules tan nudes coma les calgue desnishar ath tòn rude enteniment.
DIVINA-COMEDIA-TA-WEB	Eth Solei, mès ludent e damb passi mès lents, trauessaue eth cercle deth Meridian, que càmbie de posicion sivans d’a on se guarde, quan en extrèm d’ua capa ombriua, semblabla as que se ven jos es huelhes verdes e es neres arrames per a on amien es Aups es sòns hereds arriuets, s’arturèren es sèt hemnes, coma s’arture era tropa que va dauant de toti, s’ei que trape quauqua nauetat en sòn camin.
DIVINA-COMEDIA-TA-WEB	Dauant d’eres me semblèc veir gésser eth Tigris e er Eufrates d’ua madeisha hònt, e coma amics desseparar-se lentaments.
DIVINA-COMEDIA-TA-WEB	Ò, lum!, ò glòria dera raça umana!
DIVINA-COMEDIA-TA-WEB	A tau pregunta me contestèren:
DIVINA-COMEDIA-TA-WEB	Demana-li a Matilde que t’ac digue.
DIVINA-COMEDIA-TA-WEB	E era beròia Dauna responec coma aqueth que se desencuse:
DIVINA-COMEDIA-TA-WEB	Beatriz higec:
DIVINA-COMEDIA-TA-WEB	Dilhèu un interès màger, d’aguesti que fòrça còps trèn era memòria, a escurit era sua ment respècte as auti objèctes.
DIVINA-COMEDIA-TA-WEB	Mès guarda er Eunoe, que s’esguitle per aquiu; amia-lo entada eth, e sivans acostumes, reanima era sua amortesida vertut.
DIVINA-COMEDIA-TA-WEB	Coma ua amna gentila que d’arren se desencuse, senon qu’adapte era sua volentat ara des auti tanlèu l’ac balhen a conéisher mejançant bèth senhau, dera madeisha manèra se metec en marcha era bèra Dauna tanlèu siguí ath sòn costat, e didec a Estacio damb era sua gràcia femenina:
DIVINA-COMEDIA-TA-WEB	Vene damb eth.
DIVINA-COMEDIA-TA-WEB	Lector, s’auessa mès espaci entà escríuer, cantaria, en part, era doçor des aigües que d’eres non m’auria assadorat jamès; mès coma que ja son plei toti es papèrs dispausadi entad aguest dusau cant, eth fren der art non me dèishe vier mès enlà.
DIVINA-COMEDIA-TA-WEB	Era glòria d’Aqueth que tot ac botge s’esparg per univèrs, e lutz en ues parts mès e en d’autes mens.
DIVINA-COMEDIA-TA-WEB	Jo siguí en cèu que recep mès quantitat de lum, e vedí taus causes, que ne les sap ne les pòt condar aqueth que baishe d’aquiu naut; pr’amor qu’era nòsta intelligéncia, en tot apressar-se ara fin des sòns desirs, apregondís tant, qu’era memòria non pòt tirar entà darrèr.
DIVINA-COMEDIA-TA-WEB	Ça que la, tot çò qu’era mia ment age pogut apilerar de çò que tanh ath regne sant, serà en avier objècte deth mèn cant.
DIVINA-COMEDIA-TA-WEB	Ò brave Apolo!
DIVINA-COMEDIA-TA-WEB	Hètz de jo entad aguest darrèr trabalh un veire plen deth tòn valor, tau coma ac exigisses entà autrejar eth tòn laurèr estimat; pr’amor que s’enquia aciu n’è auut pro damb un cimalh deth Parnasso, ara me calen es dus entà entrar ena rèsta dera mia corsa.
DIVINA-COMEDIA-TA-WEB	Entra en mèn sen, e boha-me ath laguens er alend qu’ères possedit quan treigueres es membres de Marsias dehòra dera sua pèth.
DIVINA-COMEDIA-TA-WEB	Ò divina vertut!
DIVINA-COMEDIA-TA-WEB	Se te prèstes a jo, de sòrta que jo posca hèr veir era ombra deth règne benaurat estampada ena mia tèsta, me veiràs acodir ath tòn arbe estimat e coronar-me alavetz d’aqueres huelhes; donques qu’er ahèr deth mèn cant e eth tòn favor me haràn digne d’aquerò.
DIVINA-COMEDIA-TA-WEB	Tan pòqui viatges, ò Pair, se recuelh eth laurèr deth trionf, ja coma Cesar, ja coma poèta (per tòrt e vergonha dera umana volentat), que quan un cuelh er in d’artenher-lo, eth huelhatge li calerie difusar era alegria ena erosa divinitat delfica.
DIVINA-COMEDIA-TA-WEB	A un petit bualh lo seguís ua grana ahlama: dilhèu dempús de jo i aurà qui prègue damb mielhor votz entà que respone Cirra.
DIVINA-COMEDIA-TA-WEB	Era lampa deth mon se presente as mortaus per diuèrses dubertures; mès quan se dèishe guardar per aquera qu’en era s’amassen quate cercles, formant tres crotzes, alavetz ges damb mielhor cors e damb mielhor estela, e modèle e sagère mès ara sua manèra era cera deth nòste mon.
DIVINA-COMEDIA-TA-WEB	Per aquera dubertura auie hèt dia aquiu, e aciu auie hèt net: lèu tot aqueth emisfèri ère ja blanc, e era auta part nera, quan vedí a Beatriz virada entath costat quèr, guardant ath Solei; jamès ua agla l’a guardat damb tanta fixitat.
DIVINA-COMEDIA-TA-WEB	E dera madeisha manèra qu’un dusau arrai ges deth prumèr, e se remonte entà naut, madeish qu’eth pelegrin que vò virar-se, atau era accion de Beatriz, penetrant a trauèrs des mèns uelhs ena mia imaginacion, costèc era mia, e tachè es uelhs en Solei, contra eth nòste costum.
DIVINA-COMEDIA-TA-WEB	Que me siguec impossible guardar pendent guaire temps ath Solei; mès non tant coma que non lo podessa veir pampalhejar ath sòn entorn, coma eth hèr que ges rosent deth huec; e de ressabuda me semblèc qu’un nau dia se junhie ath dia, coma s’Aqueth que pòt, auesse ornat eth Cèu damb un aute Solei.
DIVINA-COMEDIA-TA-WEB	Beatriz guardaue fixaments es etèrnes esfères, fixè es mèns uelhs en era, desviant-les d’aquiu naut: en tot contemplar-la, me transformè interioraments, coma Glauco en tastar era èrba que lo hec en mar companh de d’auti Dius.
DIVINA-COMEDIA-TA-WEB	Que non ei possible exprimir damb paraules er acte de passar entà un grad superior era natura umana; mès qu’ei pro eth mentat exemple entad aqueth qu’era gràcia divina li resèrve tau experiéncia.
DIVINA-COMEDIA-TA-WEB	Ò Amor, que govèrnes eth cèu!
DIVINA-COMEDIA-TA-WEB	Tu, que me lheuères damb era tua lum, sabes se jo èra alavetz solet aquera part de jo que creères prumèr.
DIVINA-COMEDIA-TA-WEB	Quan era rotacion des cèus, qu’eternizes per çò deth desir qu’eri an de tier-te, tirèc era mia atencion damb era sua armonia, que regularizes e distribuïsses, me semblèc qu’alavetz s’alugaue damb era ahlama deth Solei autant d’espaci deth cèu, que ne es ploges ne es arrius an costat jamès tant extens lac.
DIVINA-COMEDIA-TA-WEB	Era nauetat des sons e tan gran resplendor m’usclèren de tau sòrta eth desir de conéisher era sua encausa, que jamès è sentut tan ponchent visperon.
DIVINA-COMEDIA-TA-WEB	Atau, donc, Era, que vedie eth mèn interior coma jo madeish, dauric era sua boca entà padegar eth mèn excitat anim, abantes que jo la daurissa entà preguntar-li, e comencèc a díder:
DIVINA-COMEDIA-TA-WEB	Tu madeish t’empeguisses damb es tues fausses idies, de tau sòrta que non ves çò que vederies se les auesses hèt enlà.
DIVINA-COMEDIA-TA-WEB	Que non ès ja ena Tèrra, segontes te penses: er arrai, hugent dera region a on se forme, non cor tan rapidaments coma tu ascenes entada era.
DIVINA-COMEDIA-TA-WEB	Que ja me veigui, damb plaser, liure dera mia primitiua admiracion; mès ara m’estone se com ei que posqui passar a trauèrs d’aguesti còssi leugèrs.
DIVINA-COMEDIA-TA-WEB	Per çò que Beatriz, lançant ua pietosa alendada, dirigic entà jo es sòns uelhs damb aqueth aspècte que se vestís era mair en enténer ua asenada deth sòn hilh, e repliquèc:
DIVINA-COMEDIA-TA-WEB	Totes es causes sauven un orde entre eres; e aguest orde ei era forma, que hè ar univèrs semblable a Diu.
DIVINA-COMEDIA-TA-WEB	Aciu ven es nautes creatures eth signe dera etèrna sabença, qu’ei eth fin entath quau s’a creat er orde dit abans.
DIVINA-COMEDIA-TA-WEB	En aqueth que parli, totes es natures tènden e, sivans era sua diuèrsa esséncia, s’aprèssen mès o mens ath sòn principi.
DIVINA-COMEDIA-TA-WEB	Atau ei, donc, que s’endralhen entà diferents pòrts a trauèrs deth gran mar der èsser, e cadua damb er instint que se l’autregèc entà amiar-lo a tèrme.
DIVINA-COMEDIA-TA-WEB	Aguest instint qu’ei eth qu’amie ath huec entara Lua; eth que prebotge es prumèrs movements deth còr enes mortaus, e eth que concentre e hè compacta ara Tèrra.
DIVINA-COMEDIA-TA-WEB	E aguest arc se dispare, non solet contra es creatures desaprovedides d’intelligencia, senon tanben contra es qu’an intelligéncia e amor.
DIVINA-COMEDIA-TA-WEB	Era Providéncia, qu’ac ordene tot, hè damb era sua lum que sigue tranquil eth cèu qu’en eth vire eth qu’a màger velocitat: aquiu ei a on ara, coma en lòc designat, mos amie era vertut dera còrda d’aqueth arc que dirigís tot çò que lance entà un objècte agradiu.
DIVINA-COMEDIA-TA-WEB	Qu’ei vertat que, atau coma era forma non sauve, a viatges, armonia damb es intencions der art, pr’amor qu’era matèria ei sorda entà respóner, atau d’aguesta direccion se desvie dilhèu era creatura, qu’a eth poder d’inclinar-se entà un aute costat, per mès que sigue impulsada d’aguesta sòrta, e què (coma se pòt veir quèir eth huec d’ua broma), s’eth sòn prumèr inpuls la desvie entara Tèrra per un faus plaser.
DIVINA-COMEDIA-TA-WEB	Non te cau, donc, admirar-te mès dera tua ascension, que de veir a un arriu baishar de naut de tot d’ua montanha enquiara sua basa.
DIVINA-COMEDIA-TA-WEB	Çò de meravilhós en tu, serie que, liure de tot obstacle, t’auesses seigut baish, coma ne serie eth qu’era viua ahlama s’estèsse quieta e apegada ena Tèrra.
DIVINA-COMEDIA-TA-WEB	Dit aquerò, lheuèc es sòns uelhs entath Cèu.
DIVINA-COMEDIA-TA-WEB	Ò vosati, que, desirosi d’escotar-me, auetz seguit en ua petita barca ath darrèr deth mèn vaishèth que navègue cantant, viratz entà veir de nauèth es vòstes plages!
DIVINA-COMEDIA-TA-WEB	Non vos caletz ena mar, pr’amor que dilhèu, en perder-me jo, demoraríetz perdudi.
DIVINA-COMEDIA-TA-WEB	Era aigua que per era jo vau non siguec jamès recorruda; Minerva bohe ena mia vela, Apolo m’amie e es nau Muses me mòstren es Osses.
DIVINA-COMEDIA-TA-WEB	E vosati es que, en brac numèro, quilhèretz hè temps es guardades entath pan des angels, que d’eth se viu aciu, mès sense que jamès se quède un hart, pro podetz dirigir era vòsta nau entath mar, seguint era mia tralha sus era aigua que s’esface de seguit.
DIVINA-COMEDIA-TA-WEB	Aqueri gloriosi eròis que passèren a Colcos non s’admirèren quan vederen a Jason convertit en boièr, coma vos admiratz ara vosati.
DIVINA-COMEDIA-TA-WEB	Era innata e perpetua set deth deiforme reiaume mos hège anar tan rapids coma rapid vedetz ath madeish cèu.
DIVINA-COMEDIA-TA-WEB	Beatriz guardaue entà naut, e jo la guardaua ada era; e dilhèu en mens temps que se place ua flècha, e se lance der arc e vòle, me vedí vengut en un punt a on ua causa admirabla tirèc era mia atencion: per çò que, Aquera que non li podien èster amagadi es mèns sentiments, virada entà jo tant agradiua coma beròia, me didec:
DIVINA-COMEDIA-TA-WEB	Me semblaue que s’estenie entà nosati ua broma lucida, densa, solida e ludenta, coma un diamant herit pes arrais deth Solei.
DIVINA-COMEDIA-TA-WEB	Era etèrna margarida mos recebec ath sòn laguens, coma era aigua que, en tot estar-se junhuda, recep un arrai de lum.
DIVINA-COMEDIA-TA-WEB	Se jo èra còs, e s’ena tèrra non se concep se com ua dimension ne pòt adméter a ua auta, sivans se passe quan un còs penetre en aute, mos calerie èster usclats fòrça mès peth desir de contemplar aquera esséncia, qu’en era se ve com Diu e era nòsta natura se junheren.
DIVINA-COMEDIA-TA-WEB	Aquiu se veirà aquerò que credem pera fe; mès sense cap demostracion, donques que serà coneishut per eth madeish, coma era prumèra vertat qu’er òme cre.
DIVINA-COMEDIA-TA-WEB	Jo responí:
DIVINA-COMEDIA-TA-WEB	Senhora, que sò tant arregraït, que balhi es gràcies ad Aqueth que m’a aluenhat deth mon mortau.
DIVINA-COMEDIA-TA-WEB	Es taques dera Lua, que, sivans, era plèba, èren Caín damb un hèish de lenha.
DIVINA-COMEDIA-TA-WEB	Arric un shinhau e dempús didec:
DIVINA-COMEDIA-TA-WEB	S’era pensada des mortaus se horavie a on era clau des sentits non pòt daurir, non aurien en realitat de ponchar-te ara es flèches dera admiracion; pr’amor que ves que, s’era rason seguís as sentits, a d’auer fòrça cuertes es ales; mès ditz-me se qué ei çò que penses respecte ad aquerò.
DIVINA-COMEDIA-TA-WEB	Li responí:
DIVINA-COMEDIA-TA-WEB	Era repliquèc:
DIVINA-COMEDIA-TA-WEB	Veiràs d’ua manèra cèrta qu’era tua credença ei basada en ua idia faussa, s’escotes ben er argument que te vau a opausar-te.
DIVINA-COMEDIA-TA-WEB	Era ueitau esfèra vos mòstre fòrça lums, que se pòt veir que presenten aspèctes diferents atau en qualitat coma en quantitat.
DIVINA-COMEDIA-TA-WEB	S’aquerò siguesse efècte solet der enrariment e dera densitat, en totes eres i aurie ua soleta e identica vertut, encara que distribuïda en màger o mendre abondor e proporcionauments as sues respectiues masses.
DIVINA-COMEDIA-TA-WEB	En èster diuèrses es vertuts, de besonh les cau èster eth frut de principis formaus; e aguesti, exceptat un, quedarien esbauçadi mejançant eth tòn rasonament.
DIVINA-COMEDIA-TA-WEB	Ath delà, s’er enrariment siguesse era encausa d’aqueres taques que sus eres me preguntes, alavetz, o eth planeta serie en quauqui punts privat dera sua matèria, de punta a punta, o ben dera manèra qu’altèrnen en un còs gras çò de gròs o çò de magre, atau eth volum d’aguest se compausarie de huelhes diferentes.
DIVINA-COMEDIA-TA-WEB	Se siguesse cèrt çò prumèr, se manifestarie enes eclipsis de Solei, pr’amor qu’era lum d’aguest passarie a trauers dera Lua, coma trauèsse per quinsevolh còs enrarit.
DIVINA-COMEDIA-TA-WEB	Aquerò non ei atau: per tant mos cau examinar era auta suposicion; e s’arribi tanben a anular-la, veiràs demostat çò de faus dera tua opinion.
DIVINA-COMEDIA-TA-WEB	S’aguest còs enrarit non arribe d’un costat en aute dera Lua, ei de besonh qu’acabe en bèth punt a on eth sòn contrari non dèishe passar era lum, e qu’er aute arrai reflectís d’aquiu, coma eth color se reflectís en un cristau qu’ei folrat d’estanh.
DIVINA-COMEDIA-TA-WEB	Mès tu dideràs qu’er arrai apareish aquiu mès escur qu’en d’autes parts, perque se reflectís d’ua màger prigondor.
DIVINA-COMEDIA-TA-WEB	D’aguesta replica te pòt desliurar era experiéncia, se bèth còp la ties, per èster era hònt d’a on nèishen es arriuets des vòstes arts.
DIVINA-COMEDIA-TA-WEB	Virat atau entada eri, hè qu’ena tua esquia se quilhe ua lum qu’illumine es tres miralhs, e torne entà tu reflectida per toti: alavetz, encara qu’era lum reflectida sigue mens intensa en mès distant, veiràs que lutz madeish enes tres.
DIVINA-COMEDIA-TA-WEB	Esbugassat ja eth prumèr error deth tòn enteniment, dera madeisha manèra qu’impulsat pes arrais caudi s’esbugassen eth color e eth hered primitius dera nhèu, te voi mostrar ara ua lum tan viua, qu’a penes apareishe senteràs es sòns relampits.
DIVINA-COMEDIA-TA-WEB	Laguens deth Cèu dera divina patz se botge un còs, qu’ena sua vertut s’està er èsser de tot eth sòn contengut.
DIVINA-COMEDIA-TA-WEB	Eth Cèu que vie, qu’a tantes esteles, distribuís aguest èsser entre diuèrses esséncies, desparières d’eth e qu’en eth son contengudes.
DIVINA-COMEDIA-TA-WEB	Es auti cèus, per diuèrses e diferentes manères, dispausen entàs sòns fins aqueres causes desparières que i a en cada un, e es sues influéncies.
DIVINA-COMEDIA-TA-WEB	Aguesti organs deth mon van baishant atau de grad en grad, coma ves ara, de sòrta qu’aquerissen deth superior era vertut que comuniquen ar inferior.
DIVINA-COMEDIA-TA-WEB	Guarda ben se com vau per aguest camin entara vertat que desires, pr’amor que dempús sàpies per tu solet véncer quinsevolh dificultat.
DIVINA-COMEDIA-TA-WEB	Eth movement e era vertut des sagrades esfères les cau procedir des benauradi motors, dera madeisha manèra que der artifex procedís era òbra deth martèth.
DIVINA-COMEDIA-TA-WEB	Aqueth cèu, que tantes lums ornen, recep forma e vertut dera intelligéncia prigonda que lo botge, e se transforme en sòn sagèth.
DIVINA-COMEDIA-TA-WEB	E atau coma era amna laguens deth nòste povàs s’esparg entàs diferents membres, dables entà diferentes facultats, atau era intelligéncia desplegue pes esteles era sua bontat multiplicada, virant sus era sua unitat.
DIVINA-COMEDIA-TA-WEB	Cada vertut se junh de diferenta manèra damb eth preciós còs que vivifique, e qu’en eth suscite coma en vosati era vida.
DIVINA-COMEDIA-TA-WEB	Per çò dera placida natura que se derive, aguesta vertut barrejada damb es còssi celestes lutz en eri, coma era alegria en un viston arderós.
DIVINA-COMEDIA-TA-WEB	D’era procedís era diferéncia que s’obsèrve d’ua lum en auta, e non des còssi densi e enrarits; era ei eth principi formau que produsís çò escur e çò clar, segontes era sua bontat.
DIVINA-COMEDIA-TA-WEB	Aqueth Solei que prumèraments usclèc d’amor eth mèn còr106 m’auie descubèrt, damb es sues pròves e refutacions, eth doç aspècte d’ua beròia vertat; e jo, entà cohessar-me desenganhat e convençut, lheuè eth cap, autant coma ère de besonh entà declarà’c d’ua manèra decidida.
DIVINA-COMEDIA-TA-WEB	Mès apareishec ua vision, que en hèr-se perceptibla me tirèc de tau sòrta entada era, que ja non me’n brembè dera mia confession.
DIVINA-COMEDIA-TA-WEB	Atau coma a trauèrs de cristaus regdes e transparents o d’aigües netes e tranquilles, encara que non tan prigondes que s’escurisque eth hons, arriben ena nòsta vista es imatges tant aflaquides, qu’ua pèrla en un front blanc non la distinguirien mès feblaments es nòsti uelhs, atau vedí jo fòrça ròstres prèsti a parlar-me; per çò que queiguí en error contrari ad aqueth qu’aluguèc er amor entre un òme e ua hònt107.
DIVINA-COMEDIA-TA-WEB	Tanlèu les distinguí, en creir que siguessen imatges reflectides en un miralh, virè es uelhs entà veir es còssi qu’ada eri corresponien; e coma non vedí arren, les dirigí de nauèth entà dauant, tachant-les en mèn doç Guida, qu’arrint deishaue anar viui arrais des sòns santi uelhs.
DIVINA-COMEDIA-TA-WEB	Non te’n hèsques de qué me n’arrisca deth tòn mainadenc pensament, me didec; pr’amor que non s’empare encara eth tòn pè sus era vertat, e coma de costum, te hè inclinar entàs illusions.
DIVINA-COMEDIA-TA-WEB	Aguestes que ves son vertadères substàncies, relegades aquiu per auer mancat as sòns vòts.
DIVINA-COMEDIA-TA-WEB	Per tant, parla damb eres, e escota e cre tot çò que te diguen; pr’amor qu’era vertadèra lum que les alègre non permete que se tòrcen es tòns passi.
DIVINA-COMEDIA-TA-WEB	Ò esperit ben creat, que jos es arrais dera vida etèrna sentes era doçor que non se compren jamès se non s’a tastat!
DIVINA-COMEDIA-TA-WEB	Me serà fòrça agradiu que te dignes dider-me quin ei eth tòn nòm e quina ei era vòsta sòrt.
DIVINA-COMEDIA-TA-WEB	Ad aquerò responec lèu e damb uelhs arridolents:
DIVINA-COMEDIA-TA-WEB	Era nòsta caritat jamès barre es pòrtes a un desir just, en èster coma aquera que vò que se li retire tota era sua cort.
DIVINA-COMEDIA-TA-WEB	Beatriz Hè referéncia ara fabula de Narcis.
DIVINA-COMEDIA-TA-WEB	Es nòstes afeccions que solet alugue er amor der Esperit Sant, se n’alègren der orde assignat per eth, e mos a tocat en sòrt aguest lòc que semble tan baish, pr’amor que negligírem es nòsti vòts e en part non sigueren observadi.
DIVINA-COMEDIA-TA-WEB	Ad aquerò li responí:
DIVINA-COMEDIA-TA-WEB	Enes vòsti admirables ròstres lutz un sabi pas qué de divin, que càmbie eth prumèr aspècte que s’a conservat de vosates.
DIVINA-COMEDIA-TA-WEB	Plan per aquerò non siguí mès prèst a rebrembar; mès ara acodís ena mia ajuda çò que tu me dides, de sòrta que m’ei mès aisit arreconeisher-te.
DIVINA-COMEDIA-TA-WEB	Mès ditz-me: vosates qu’ètz aciu eroses, desiratz èster en un aute lòc mès naut entà veir mès o entà hèr-vos mès amigues?
DIVINA-COMEDIA-TA-WEB	Frair, era vertut dera caritat padegue era nòsta volentat, e aguesta vertut mos hè estimar solet çò qu’auem, e non auer talents d’arren mès.
DIVINA-COMEDIA-TA-WEB	Se desirèssem estar mès nautes, eth nòste desir serie en desacòrd damb era volentat d’Aqueth que mos amasse aciu; desacòrd que non admeten es esfères celestiaus, coma veiràs se considères ben qu’aciu ei condicion necessària estar junhudes a Diu pera caritat, e pera natura d’aguesta madeisha caritat.
DIVINA-COMEDIA-TA-WEB	Tanben ei essenciau entara nòsta existéncia benaurada uniformar era pròpria volentat ara de Diu, de sòrta qu’es nòstes madeishes volentats se honen en ua de soleta.
DIVINA-COMEDIA-TA-WEB	Atau ei qu’en èster coma èm distribuïdes de grad en grad per aguest règne, li platz a tot eth, pr’amor que platz ath Rei qu’era sua volentat forme era nòsta.
DIVINA-COMEDIA-TA-WEB	Ena sua volentat que i é era nòsta patz; era ei eth mar a on va a parar tot çò qu’a creat, o aquerò que hè era natura.
DIVINA-COMEDIA-TA-WEB	Alavetz comprení claraments se per qué en Cèu tot ei Paradís, encara qu’era gràcia deth Suprèm Ben non ploigue pertot dera madeisha manèra.
DIVINA-COMEDIA-TA-WEB	Mès, atau coma sòl passar qu’ua parva mos sadore, e que sentam encara apetit per ua auta, de sòrta que demanem aguesta e refusem aquera, atau hi jo damb eth gèst e damb era paraula, entà saber per era quin siguec eth teishut qu’era sua lançadora non contunhèc manejant enquiath finau.
DIVINA-COMEDIA-TA-WEB	Ua vertut perfècta, un merit eminent placen en un cèu mès naut a ua hemna,108 me didec, segontes se pòrte aquiu baish en vòste mon, er abit e eth vel monacau, damb era fin de qué enquiara mòrt se visque net e dia damb aqueth espós, qu’ada eth li platz tot vòt qu’era caritat hè cossent ath sòn desir.
DIVINA-COMEDIA-TA-WEB	Entà seguir-la, hugí deth mon, joeneta encara, e m’embarrè en sòn abit, e prometí observar era regla dera sua orde.
DIVINA-COMEDIA-TA-WEB	Posterioraments, quauqui òmes, mès acostumadi ath mau qu’ath ben, me heren enlà dera doça clausura.
DIVINA-COMEDIA-TA-WEB	Diu se’n sap de quina siguec dempús era mia vida…!
DIVINA-COMEDIA-TA-WEB	Çò que digui de jo, ac digui tanben d’aguesta auta amna esplendida que se te mòstre ara mia dreta, e qu’en era lutz tota era lum dera nòsta esfèra: que siguec monja, e tanbèn li panèren deth cap era ombra des sagrades tòques; mès quan entornèc en mon, contra eth sòn gost e contra era lei, non se treiguec jamès eth vel qu’ère en sòn còr.
DIVINA-COMEDIA-TA-WEB	Aguesta ei era lum dera gran Constanza, que d’eth dusau prince poderós dera casa de Suabia amainadèc ath tresau, darrèra poténcia d’aguesta raça.
DIVINA-COMEDIA-TA-WEB	Atau me parlèc e comencèc a cantar dempús “Ave Maria”, e cantant despareishec, coma ua causa pesanta a trauèrs dera aigua prigonda.
DIVINA-COMEDIA-TA-WEB	Es mèns uelhs, que la seguiren tant que me siguec possible, dempús que la perderen, se virèren complètaments entà Beatriz: mès aguesta lancèc taus treslusors sus era mia guardada, que non les podí tier en prumèr moment, que per aquerò me tardè mès en preguntar-li.
DIVINA-COMEDIA-TA-WEB	Santa Clara, qu’ara sua Orde pertanhie Piccarda.
DIVINA-COMEDIA-TA-WEB	Un òme liure d’escuélher entre dus minjars madeish distants d’eth qu’ahisquen dera madeisha manèra eth sòn apetit, moririe de hame abans de hèr-se a vier ena boca un des dus.
DIVINA-COMEDIA-TA-WEB	Dera maneisha manèra s’estarie immobil un anhèth entre dus ahaimats lops, en tot cranher-les parièr, o un gosset entre dus dams.
DIVINA-COMEDIA-TA-WEB	Plan per aquerò no me colpi ne me vanti d’auer carat, en tot tier-me en suspens tanben dus dobtes; donques qu’eth mèn silenci ère necessari.
DIVINA-COMEDIA-TA-WEB	Jo caraua, mès amiaua pintat en ròstre eth mèn desir, e en eth campaue mès clara era mia pregunta que se l’auessa exprimit mejançant paraules.
DIVINA-COMEDIA-TA-WEB	Beatriz hec madeish que Daniel en desliurar a Nabucodonosor d’aquera colèra que l’auie hèt crudèu injustaments, e me didec:
DIVINA-COMEDIA-TA-WEB	Pro que veigui se com te tirasse un e un aute desir, de sòrta qu’eth tòn curiosèr s’estaque ada eth madeish de tau sòrta, que non se mòstre damb paraules.
DIVINA-COMEDIA-TA-WEB	Penses atau: s’era bona volentat persevère, per quina rason era violéncia des auti a d’amendrir era mida deth mèn merit?
DIVINA-COMEDIA-TA-WEB	Tanben t’aufrís motiu de dobte eth hèt de qué es amnes, per çò que semble, vòlen entàs esteles, segontes era senténcia de Platon.
DIVINA-COMEDIA-TA-WEB	Taus son es questions que pesen madeish sus era tua volentat; mès abans me tierè en aquerò qu’a mès hèu.
DIVINA-COMEDIA-TA-WEB	Eth serafin que mès gaudís de Diu, Moisés, Samuel, quinsevolh des dus Joans que volgues alistar, era madeisha Maria, non an eth sòn sèti en un lòc desparièr d’aqueth a on demoren aguesti esperits qu’aciu se t’an apareishut, ne eth sòn estat de beatitud tie fixada mès o mens durada, senon que toti apolidissen eth prumèr cercle, e gaudissen d’ua vida erosa de diferenta manèra, sivans senten mès o mens er Esperit etèrn.
DIVINA-COMEDIA-TA-WEB	Aciu se t’apareisheren, non perque les age tocat en sòrt aguesta esfèra, senon entà hèr a veir qu’ocupen en çò de celestiau era part mens nauta.
DIVINA-COMEDIA-TA-WEB	Atau ei de besonh parlar ath vòste esperit pr’amor que solet compren, mejançant es sentits, aquerò que hè dempús digne dera intelligéncia.
DIVINA-COMEDIA-TA-WEB	Plan per aquerò era Escritura, en tot adaptar-se as vòstes facultats, atribuís a Diu mans e pès, tant qu’era ac ve de ua auta manèra; e era Santa Glèisa vos represente jos formes umanes a Grabrièu e a Miquèu e ath que guaric a Tobias.
DIVINA-COMEDIA-TA-WEB	Çò que Tineo ditz sus es amnes non ei figurat, coma se ve aciu, pr’amor que semble que sent çò qu’afirme.
DIVINA-COMEDIA-TA-WEB	Ditz qu’era amna torne ena sua estela, en creir que se despenec d’era quan era natura l’amassèc ara sua forma.
DIVINA-COMEDIA-TA-WEB	Se vò díder qu’era influéncia costada pes esteles se convertís en aunor o en reprobacion d’eres madeishes, dilhèu era sua flècha age capitat ena diana d’ua vertat.
DIVINA-COMEDIA-TA-WEB	Aguest principi, mau comprenut, horavièc a lèu toti, en tot hèr que corresse a invocar a Jupiter, a Mercuri e a Mart.
DIVINA-COMEDIA-TA-WEB	Er aute dobte que te trebole, qu’a mens podom, pr’amor qu’era sua malignitat non te poirie aluenhar de jo.
DIVINA-COMEDIA-TA-WEB	Qu’era nòsta justícia semble injusta dauant des uelhs des mortaus, ei un argument de fe e non de eretica malícia; mès, coma qu’eth vòste discerniment pòt penetrar pro ben aguesta vertat, te deisharè satisfèt segontes desires.
DIVINA-COMEDIA-TA-WEB	Se i a vertadèra violéncia quan eth que la patís non s’aderís en arren ad aqueth que la comet, aqueres amnes non se pòden servir d’era coma desencusa; pr’amor qu’era volentat, se non vò, non se pare, senon que hè madeish que naturauments hè eth huec, encara que la tòrcen mil viatges damb violéncia.
DIVINA-COMEDIA-TA-WEB	Per tant, s’era volentat se doblegue pòc o molt, seguís ara fòrça; e atau heren aqueres, pr'amor qu’aurien pogut tornar en lòc sagrat.
DIVINA-COMEDIA-TA-WEB	S’era sua volentat auesse estat fèrma, coma ne siguec era de Lhorenç sus es grasilhes, e coma era de Mucio en èster tan sevèr damb era sua man, era madeisha les aurie entornat entath camin d’a on les auien desseparat, tanlèu se vederen liures; mès ua volentat tan solida, qu’ei fòrça estranha.
DIVINA-COMEDIA-TA-WEB	Per çò d’aguestes paraules, s’ei que les as cuelhut coma cau, quede esbauçat er argument que t’aurie enquimerat encara fòrça viatges.
DIVINA-COMEDIA-TA-WEB	Mès, se trauèsse ua auta dificultat dauant des tòns uelhs, de tau sòrta que, per tu madeish non saberies gésser d’era; mèsalèu te renderies fatigat.
DIVINA-COMEDIA-TA-WEB	Qu’è balhat coma cèrt ara tua ment qu’era amna benaurada non podie mentir, donques qu’ei tostemp pròcha ara prumèra Vertat; e dempús auràs pogut enténer per Piccarda, que Constança auie sauvat era sua inclinacion ath vel, de manèra que semble contradider-me.
DIVINA-COMEDIA-TA-WEB	Fòrça còps, frair, se passe que per çò de húger d’un perilh, se hè damb repugnància aquerò que non deuerie hèr-se atau; coma Alcmeon, que, a instàncies de sa pair, aucic ara sua pròpria mair, e per non mancar ara pietat se hec despietós.
DIVINA-COMEDIA-TA-WEB	Per çò d’aguest punt, voi que sàpies que, s’era fòrça e era volentat actuen d’acòrd, se passe que non se pòden desencusar es fautes.
DIVINA-COMEDIA-TA-WEB	Era volentat en absolut non consentís eth mau; mès lo consentís tanlèu cranh quèir en ua pena màger en tot opausar-se ada eth.
DIVINA-COMEDIA-TA-WEB	Ò, estimada deth prumèr Aimant!, ò, divina, didí de seguit, qu’es tues paraules me neguen comunicant-me tant de calor que me reanimen cada còp mès!
DIVINA-COMEDIA-TA-WEB	Non ei tan prigonda era mia afeccion, que sigue pro entà entornar-vos gràcia per gràcia; Mès que respone per jo Aqueth qu’ac ve tot e ac pòt tot.
DIVINA-COMEDIA-TA-WEB	Pro veigui qu’era nòsta intelligéncia non quede jamès satisfèta, se non l’illumine aquera Vertat que dehòra d’era non s’esparg cap auta.
DIVINA-COMEDIA-TA-WEB	Tanlèu l’a pogut arténher, repause en era coma era fèra ena sua tuta; e, plan que òc, la posqui arténher; se non, toti es nòsti desirs serien en bades.
DIVINA-COMEDIA-TA-WEB	D’aguest desir de saber nèish, coma ua hilhòla, eth dobte ath pè dera vertat en èster aquerò un impuls dera natura que guide de grad en grad era nòsta intelligéncia entath coneishment de Diu.
DIVINA-COMEDIA-TA-WEB	Aquerò madeish me convide, aquerò madeish m’encoratge, Senhora, a demanar-vos reverentaments que m’esclarigatz ua auta vertat que trapi escura.
DIVINA-COMEDIA-TA-WEB	Que voi saber s’er òme pòt satisfèr-vos, per çò que tanh as vòts trincadi, mejançant d’autes òbres bones que non siguen pòques ena vòsta balança.
DIVINA-COMEDIA-TA-WEB	Beatriz me guardèc damb es uelhs plei d’amorosi arrais, e tan divins, que sentent era mia fòrça vençuda, me virè e quedè coma aclapat damb es uelhs entà baish.
DIVINA-COMEDIA-TA-WEB	Se te sembli mès radiant en huec d’aguest amor de çò que se sòl veir ena tèrra, enquiath punt de superar era fòrça des tòns uelhs, non t’as d’estonar, pr’amor qu’aquerò ven d’ua vista perfècta, que, en tot distinguir plan ben es objèctes, se dirigís damb mès rapiditat entath ben.
DIVINA-COMEDIA-TA-WEB	Veigui claraments se com lutz ja ena tua intelligéncia era etèrna lum, que contemplada un solet viatge alugue un perdurable amor.
DIVINA-COMEDIA-TA-WEB	E se ua auta causa sedusís eth vòste, sonque ei un vestigi mau coneishut deth resplendor qu’aciu brilhe.
DIVINA-COMEDIA-TA-WEB	Tu vòs saber se damb d’autes bones accions se pòt satisfèr eth vòt non complit, de sòrta qu’era amna sigue segura de tota discussion damb era justícia divina.
DIVINA-COMEDIA-TA-WEB	Eth màger don que Diu, ena sua liberalitat, mos hec en crear-mos, coma mès cossent damb era sua bontat, e eth que mès aprècie, siguec eth deth liure aubire que d’eth sigueren e encara son dotadi solet es creatures intelligentes.
DIVINA-COMEDIA-TA-WEB	Ara coneisheràs, se penses sivans aguest principi, eth naut valor deth vòt, s’aguest ei tau que Diu consentisque quan tu consentisses; pr’amor qu’en barrar-se eth pacte entre Diu e er òme, se li sacrifique aguest tresaur que parli, e se li sacrifique peth sòn pròpri acte.
DIVINA-COMEDIA-TA-WEB	Atau, donc, qué se poirà autrejar a cambi d’aquerò?
DIVINA-COMEDIA-TA-WEB	Se cres que pòs hèr un bon usatge de çò que ja as aufrit, ei coma se volesses hèr ua bona òbra damb ua causa mau aquerida.
DIVINA-COMEDIA-TA-WEB	Ja coneishes, donc, era importància deth punt principau: mès, coma qu’era Santa Glèisa balhe sus aquerò es sues dispenses, çò que semble contrari ara vertat que t’è desnishat, te cau seguir seigut un shinhau ena taula, pr’amor qu’er aliment pesant qu’as avalat requerís quauqua ajuda entà èster digerit.
DIVINA-COMEDIA-TA-WEB	Daurís er esperit ad açò que te presenti e embarra-lo ath tòn laguens, donques que non còste deguna sciéncia solet enténer sense retier.
DIVINA-COMEDIA-TA-WEB	Dues causes son de besonh ena esséncia d’aguest sacrifici: ua qu’ei era matèria deth vòt, e era auta eth pacte que se forme damb Diu.
DIVINA-COMEDIA-TA-WEB	Aguest darrèr non s’esface jamès, se non ei observat, e sus aquerò te n’è parlat abans damb tèrmes precisi.
DIVINA-COMEDIA-TA-WEB	Plan per aquerò siguec necessari qu’es Ebrèus siguessen aufrint encara que quauqu’ua des sues aufrenes siguesse permutada, coma ja deus saber.
DIVINA-COMEDIA-TA-WEB	Tot aquerò que pese tant, peth sòn valor, qu’incline entath sòn costat era balança, non se pòt remplaçar damb ua auta causa.
DIVINA-COMEDIA-TA-WEB	Qu’es mortaus non se cuelhen a trufaria eth sòn vòt.
DIVINA-COMEDIA-TA-WEB	Sigatz fidèus, e en comprometer-vos non sigatz cècs coma ne siguec Jephté ena sua prumèra ofrenda, pr’amor que mès l’aurie valgut díder: “Que hi mau”, que hèr ua auta causa pejor en complir eth sòn vòt: tant asenat coma ada eth, pòs supausar ath gran cap des Grècs,109 qu’obliguèc a Ifigenia a plorar eth sòn beròi ròstre e hec plorar per era a sabents e a ignorants, quan enteneren parlar de tau sacrifici.
DIVINA-COMEDIA-TA-WEB	Cristians, sigatz mès pausadi enes vòstes accions, non sigatz coma era pluma en vent, ne creigatz que quinsevolh aigua vos pòt netejar.
DIVINA-COMEDIA-TA-WEB	Qu’auetz er Ancian e eth Nau Testament, e eth Pastor dera Glèisa que vos guide: qu’ei pro aquerò entara vòsta salvacion.
DIVINA-COMEDIA-TA-WEB	Se vos ditz ua auta causa er esperit deth mau, sigatz òmes, e non lhòques oelhes, de sòrta qu’eth judiu non se n’arrisque de vosati entre vosati.
DIVINA-COMEDIA-TA-WEB	Non hescatz coma er anhèth, que dèishe era lèit de sa mair, e simple e alègre, combat a plaser sòn damb eth madeish.
DIVINA-COMEDIA-TA-WEB	Atau me parlèc Beatriz, segontes ac escriui: dempús se virèc desirosa entad aquera part a on eth mon ei mès viu.
DIVINA-COMEDIA-TA-WEB	Eth sòn silenci e eth cambiament deth sòn ròstre impausèren silenci ath mèn avid esperit, qu’auie ja premanides naues preguntes.
DIVINA-COMEDIA-TA-WEB	E coma era flècha que hè capitada abans de qué age quedat en repaus era còrda, atau corríem entath dusau règne.110 Aquiu vedí jo tan contenta ara mia Dauna quan penetrèc ena lum d’aqueth cèu, qu’eth planeta se tornèc mès resplendent.
DIVINA-COMEDIA-TA-WEB	E s’era estela se transformèc e arric, guaire mès alègre seria jo, que per çò dera mia natura sò transmudable en toti es sentits?
DIVINA-COMEDIA-TA-WEB	Atau coma en un pesquèr, qu’ei tranquil e blos, acodissen sollicits es peishi entar objècte que ven der exterior, pr’amor que se pensen qu’ei era sua parva, atau vedí jo a mès de mil amnes esplendoroses acodir entà nosati, e a cadua d’eres s’entenie exclamar: “Vaquí qui acreisherà es nòsti amors!” E tanlèu coma cada ua se mos apressaue, se vedie era sua alegria per çò deth clar treslús que d’era gessie.
DIVINA-COMEDIA-TA-WEB	Agamenon.
DIVINA-COMEDIA-TA-WEB	Entath cèu de Mercuri.
DIVINA-COMEDIA-TA-WEB	Ò ben neishut, que l’a estat autrejada era gràcia de veir es trons deth trionf etèrn, abans d’auer abandonat era milicia des viui!
DIVINA-COMEDIA-TA-WEB	Nosati mos usclèrem en huec que s’esparg per tot eth cèu: atau, donc, se desires que t’illuminem sus era nòsta sòrt, te pòs assadorar segontes eth tòn desir.
DIVINA-COMEDIA-TA-WEB	Atau me parlèc un d’aqueri esperits pietosi, e Beatriz higec:
DIVINA-COMEDIA-TA-WEB	Parla, parla damb tota confiança, e cre-les coma a Dius.
DIVINA-COMEDIA-TA-WEB	Veigui ben se con nides ena tua pròpria lum, e que la dèishes anar pes tòns uelhs, entà que luden quan arrisses; mès que non sai se qui ès, ne per qué ocupes, ò amna digna!, eth grad dera esfèra que s’amague as mortaus damb es arrais de un aute.
DIVINA-COMEDIA-TA-WEB	Aquerò didí en tot dirigir-me ara amna reludenta que m’auie parlat; per çò que se tornèc mès luminosa de çò que n’ère abans.
DIVINA-COMEDIA-TA-WEB	Madeish qu’eth Solei, que s’amague ada eth madeish pera sua excessiua lum, quan eth calor a destrusit es densi bugassi que l’amortesien, atau aquera santa figura s’amaguèc per çò dera sua alegria en sòn madeish treslús, e embarrada d’aguesta sòrta me responec coma se veirà en cant a vier.
DIVINA-COMEDIA-TA-WEB	Dempús que Constantin virèc era ala dera agla contra eth cors deth Cèu qu’abans auie seguit darrèr der ancian espós de Lavinia, cent e cent ans e mès, s’estèc er audèth de Diu en extrèm d’Euròpa, pròche as montes que d’eri auie gessut; e jos era ombra des sagrades plumes governèc aquiu eth mon passant d’ua man en auta, enquia qu’en aqueri cambis arribèc enes mies mans.
DIVINA-COMEDIA-TA-WEB	Que siguí Cesar; que sò Justinian, que per volentat deth prumèr Amor, que d’eth ara gaudisqui en Cèu, suprimí des leis çò de superflú e çò d’inutil: abans d’auer-me tengut ad aguesta òbra, credí que i auie en Crist ua soleta natura e non dues, e èra content damb aguesta credença; mès eth benedit Agapit, que siguec Suprèm Pastor, m’endralhèc damb es sues paraules entara vertadèra fe; lo credí, e ara veigui claraments çò qu’eth me didie, atau coma tu ves en tota contradiccion ua part faussa e era auta vertadèra.
DIVINA-COMEDIA-TA-WEB	Tanlèu caminè ath pas dera Glèisa, li pladèc a Diu damb era sua gràcia, inspirar-me era grana òbra e me tenguí complètaments ada era: fidè es armes ath mèn Belisari, a eth s’amassèc de tau sòrta ara dèstra deth cèu, qu’aguesta siguec entà jo un senhau de qué me calie repausar en eth.
DIVINA-COMEDIA-TA-WEB	Aciu s’acabe, donc, era mia responsa ara tua prumèra pregunta; mès era sua condicion m’obligue a ahíger quauques explicacions.
DIVINA-COMEDIA-TA-WEB	Entà que veigues damb guaire pòca rason se lhèuen contra era sacrosanta ensenha es que s’apodèren d’era e es que s’opausen ada era, considera guaires vertuts l’an hèta digna de reveréncia, dempús eth prumèr dia que Palanco moric entà balhar-li er emperi.
DIVINA-COMEDIA-TA-WEB	Tu sabes qu’aqueth signe fixèc era sua residéncia en Auba pendent mès de tres cents ans, enquiath dia que per eth combateren tres contra tres.111 Sabes se qué hec jos sèt reis, dès eth panatòri des Sabines enquiath dolor de Lucrecia, conquistant es païsi vesins.
DIVINA-COMEDIA-TA-WEB	Sabes se qué hec, amiat pes egrègis romans, contra Breno, contra Pirro, contra d’auti princes solets e aliadi, que per aquerò Torcuato, e Quintio, que recebec eth sòn maunòm per çò dera sua mau suenhada cabeladura112, es Decis e es Fabis, conquistèren un renòm que me platz admirar.
DIVINA-COMEDIA-TA-WEB	Eth ablasiguèc er orgulh des arabs que darrèr d’Anibal passèren es malhs aupins, d’a on tu, Po, te despenes.
DIVINA-COMEDIA-TA-WEB	Cincinato.
DIVINA-COMEDIA-TA-WEB	Çò que hec quan Cesar gessec de Ravena e passèc eth Rubicon siguec damb un vòl de tanta nautada, que non lo poirien seguir era lengua ne era pluma.
DIVINA-COMEDIA-TA-WEB	Dirigic es sues tropes entà Espanha, dempús entà Durazzo, e heric a Farsalia de tau biais, qu’enquia e tot enes caudes arribes deth Nil se sentec eth dolor.
DIVINA-COMEDIA-TA-WEB	Tornèc a veir a Antardo e ath Simois d’a on auie gessut, e eth lòc a on repause Hector; dempús s’aluenhèc de nauèth, damb detriment de Tolomeu.
DIVINA-COMEDIA-TA-WEB	D’aquiu queiguec coma un arrai sus Jubla, dempús se filèc de cap ath vòste Occident a on entenie era trompeta pompeiana.
DIVINA-COMEDIA-TA-WEB	Çò qu’aqueth signe hec enes mans deth que l’amièc de seguit, ac idòlen Bruto e Casio en Lunfèrn; e d’aquerò se’n planhen Modena e Perusa.
DIVINA-COMEDIA-TA-WEB	Tanben plore era trista Cleopatra, que, hugent dauant d’eth, recebec d’un aspic mòrt crudèu e repentina.
DIVINA-COMEDIA-TA-WEB	Damb eth correc de seguit entath mar Ròi; damb eth, establic en mon ua patz tan grana que se barrèc eth temple de Jano.
DIVINA-COMEDIA-TA-WEB	Mès çò qu’eth signe de qué parli auie hèt abans, e çò qu’auie de hèr dempús peth règne mortau que l’ei sometut, ei aparentaments pòc e escur, se damb era guardada clara e damb afeccion pura se lo considère dempús en mans deth tresau Cesar; pr’amor qu’era viua justícia que m’inspire l’autregèc, botat en mans d’aqueth que me referisqui, era glòra de venjar era colèra divina114.
DIVINA-COMEDIA-TA-WEB	Admira-te, donc, dauant de çò que te vau a expausar.
DIVINA-COMEDIA-TA-WEB	Damb Tito correc de seguit a cuélher resvenja dera resvenja der ancian pecat.
DIVINA-COMEDIA-TA-WEB	Quan eth dent lombard nhaquèc ara Santa Glèisa, vencent a Carlomagno jos es sues ales, acodic a ajudar-la.
DIVINA-COMEDIA-TA-WEB	A compdar d’ara pòs jutjar as qu’è acusat mès endarrèr e es sues fautes, que son era encausa de toti es vòsti maus.
DIVINA-COMEDIA-TA-WEB	Er un opause ara ensenha comuna es auriòs mujols, e er aute se les apròprie, non pensant qu’en sòn partit, de sòrta qu’ei de mau hèr compréner qui comet mès grèu fauta.
DIVINA-COMEDIA-TA-WEB	Qu’amien es gibelins, qu’amien a tèrme es sues accions jos ua auta ensenha; que mau sigue aguesta ad aqueri que meten un obstacle entre era e era justícia; e qu’aguest nau Carles non l’aclape damb es sòns güelfi pr’amor que li cau crànher es garres qu’a mès herotgi leons arrinquèren era pèth.
DIVINA-COMEDIA-TA-WEB	Ath sòn lòc siguec bas(da Florencia, a on neishec Dante.
DIVINA-COMEDIA-TA-WEB	Er emperaire Tiberi.
DIVINA-COMEDIA-TA-WEB	Aguesta petita estela ei poblada de boni esperits, que sigueren actius ena Tèrra, entà deishar en era memòria deth sòn aunor e dera sua fama; e quan es desirs se quilhen entà taus objèctes en tot desviar-se deth Cèu, ei de besonh qu’es arrais deth vertadèr amor se quilhen tanben damb mens vivacitat; mès era nòsta beatitud s’està ena mesura des recompenses damb es nòsti merits, pr’amor que non la vedem màger ne mendre qu’aguesti.
DIVINA-COMEDIA-TA-WEB	Era viua justicia adocís, donc, de tau sòrta en nosati eth desir, que jamès se pòt dirigir aguest entà cap malícia.
DIVINA-COMEDIA-TA-WEB	Diuèrses votzes despenen doça armonia; atau tanben es diuersi grads de glòria dera nòsta vida produsissen ua doça armonia entre aguestes esfères.
DIVINA-COMEDIA-TA-WEB	Laguens dera presenta margarida lutz era lum de Romeu,115 qu’era sua beròia e grana òbra siguec tan mau arregraïda.
DIVINA-COMEDIA-TA-WEB	Mès es provençaus que se declarèren en contra d’eth, non an arrit pendent guaire temps; pr’amor que mau camine eth que convertís en malastre pròpri es beneficis qu’a recebut de un aute.
DIVINA-COMEDIA-TA-WEB	Raimond Berenguer auec quate hilhes; totes sigueren reines, e aquerò ac costèc Romeu, persona umila e errant pelegrin; mès dempús, quauques paraules envejoses botgèren ad aqueth a demanar compdes ad aguest just, que l’auie balhat sèt e cinc per dètz, per çò que partic praube e ancian; e s’eth mon se n’auesse sabut de quin ère eth sòn còr quan demanaue tròç a tròç era sua aumònia, lo laudarie mès de çò qu’ara lo laude.
DIVINA-COMEDIA-TA-WEB	En tot administrar es bens d’aguest, les aumentèc de tau sòrta que çò que valie dètz valec dempús dotze, çò que siguec era encausa de qué quate hilhes deth comde se maridèssen damb quate reis.
DIVINA-COMEDIA-TA-WEB	Romeu, enemistat damb Raimund per tòrt de quauqui barons envejosi, se desseparèc d’eth e anèc demanant caritat pendent era rèsta dera sua vida.
DIVINA-COMEDIA-TA-WEB	Era e es autes comencèren es sues dances, e tau que belugues plan eroses se m’amaguèren damb eth sòn sobte aluenhament.
DIVINA-COMEDIA-TA-WEB	Jo trantalhaua e didia ath mèn laguens: “ditz-li, ditz-li ara mia Dauna que padegue era mia set damb es sues paraules.” Mès aqueth respècte que s’apodère complètaments de jo sonque en enténer B o ICE,116 me hège inclinar eth cap coma un òme que s’adormís.
DIVINA-COMEDIA-TA-WEB	Beatriz non consentic que jo siguessa atau guaire temps; e en tot irradiar sus jo un arridolet que harie erós a un òme en huec, comencèc a díder:
DIVINA-COMEDIA-TA-WEB	Sivans era mia pensada infalibla, ès en tot pensar se com siguec justaments castigada era justa resvenja; mès jo esbugassarè de seguit eth tòn esperit: escota, donc, pr’amor qu’es mies paraules t’aufriràn eth don d’ua grana vertat.
DIVINA-COMEDIA-TA-WEB	Per çò de non auer tengut un util travadèr ara sua volentat aqueth òme que non neishec,117 en condemnar-se, condemnèc a tota era sua descendéncia; per çò qu’era espècia umana queiguec malauta pendent fòrça sègles ath miei d’un gran error, enquia qu’eth Verb de Diu, se dignèc baishar a on, per un solet acte deth sòn etèrn amor, junhèc ada eth en persona era natura, que s’auie aluenhat deth sòn Creador.
DIVINA-COMEDIA-TA-WEB	Ara guarda atentiuaments çò que te vau a díder: aguesta natura junhuda ath sòn Creador, tau quau siguec creada, ère sincèra e brava; mès per era madeisha siguec despatriada deth Paradís, pr’amor que gessec deth camin dera vertat e dera sua vida.
DIVINA-COMEDIA-TA-WEB	Era pena, donc, qu’era Crotz hec a patir ara natura umana de Jesucrist, se se medís per aguesta madeisha natura, siguec mès justa que cap auta; mès que tanpòc n’auec cap auta de tant injusta, s’auem en compde ara Persona Divina que la patic, e ara qu’ère junhuda aquera natura.
DIVINA-COMEDIA-TA-WEB	Per tant, aqueth hèt costèc efèctes desparièrs; donques qu’era madeisha mòrt siguec agradiua a Diu e as Judius; per era tremolèc era Tèrra, e per era se dauric eth Cèu.
DIVINA-COMEDIA-TA-WEB	Que ja non te deu èster tant incomprensible quan te diguen qu’un tribunau just a castigat ua justa resvenja.
DIVINA-COMEDIA-TA-WEB	Bice, diminu(u de Beatriz.
DIVINA-COMEDIA-TA-WEB	Adam.
DIVINA-COMEDIA-TA-WEB	Tu dides: “Compreni ben çò qu’enteni; mès non veigui ben per qué Diu volesse valer-se d’aguest mejan entara nòsta redempcion.” Aguest decret, frair, qu’ei velat as uelhs de toti aqueri qu’eth sòn esperit non age creishut ena ahlama dera caritat.
DIVINA-COMEDIA-TA-WEB	E plan que òc, coma s’examine fòrça aguest punt, e se lo compren pòc, te diderè se per qué siguec alistat aqueth mejan coma eth mès digne.
DIVINA-COMEDIA-TA-WEB	Era divina bontat, que refuse d’era tot racacòr, en usclar en era madeisha, ahlamege de tau sòrta, que hè possar es bereses etèrnes.
DIVINA-COMEDIA-TA-WEB	Çò que ven immediataments d’era sense cap auta cooperacon non a fin; pr’amor qu’arren hè cambiar eth sòn sagèth un còp estampat.
DIVINA-COMEDIA-TA-WEB	Çò que sense cooperacion ven d’era ei complètaments liure, pr’amor que non depen dera influéncia des causes segondàries; e coma mès se li retire, mès li platz, pr’amor qu’er amor divin qu’irràdie sus tot, se manifèste damb màger ludentor en aquerò que se li retire mès.
DIVINA-COMEDIA-TA-WEB	Era creatura umana gaudís der auantatge de toti aguesti dons; mès se li manque un de solet, ei de besonh que dequèigue era sua noblesa.
DIVINA-COMEDIA-TA-WEB	Sonque eth pecat ei çò que li trè era sua libertat e era sua semblança damb eth Suprèm Ben; plan per aquerò, reflectís pòc era sua lum, e non torne a aquerir era sua dignitat se non aumplís de nauèth eth uet que deishèc era colpa, expiant es sòns maus plasers mejançant justes penes.
DIVINA-COMEDIA-TA-WEB	Quan era vòsta natura sancera pequèc en sòn gèrme, se vedec despolhada d’aguesta dignitat e lançada dehòra deth Paradís, e non les aurie pogut recuperar (s’ac campes subtilaments) per cap camin, sense passar per un d’aguesti dus guàs: o perque Diu, ena sua bontat, perdonèsse eth pecat, o perque er òme per eth madeish redimisse era sua fauta.
DIVINA-COMEDIA-TA-WEB	Tacha ara era tua guardada en abisme deth Conselh etèrn, e sigues tant atentiu coma pogues as mies paraules.
DIVINA-COMEDIA-TA-WEB	Er òme non podie jamès, enes sòns limits naturaus, dar satisfaccion, per çò de non poder dempús umiliar-se damb era sua aubediéncia autant coma pretenec quilhar-se damb era sua desaubediéncia; e aguesta ei era encausa de perqué er òme siguec exceptat de poder dar satisfaccion per eth madeish.
DIVINA-COMEDIA-TA-WEB	Qu’ère de besonh, donc, que Diu amièsse ar òme entara vida sempitèrna pes sues pròpries vies, o ben per ua soleta, o ben pes dues.
DIVINA-COMEDIA-TA-WEB	Mès, coma qu’era òbra ei autant mès agradiua ar obrèr, coma mès represente era bontat deth còr d’a on a gessut, era divina bontat, qu’imprimís ath mon era sua imatge, s’alegrèc de procedir per totes es vies pr’amor de quilhar-vos enquia era.
DIVINA-COMEDIA-TA-WEB	Ara, entà aumplir ben toti es tòns desirs, hèsqui repè, pr’amor d’aclarar-te quauque punt de sòrta qu’ac veigues coma jo.
DIVINA-COMEDIA-TA-WEB	Tu dides: “Jo veigui er aire, veigui eth huec, era aigua, era tèrra e totes es sues barreges arriben a corromper-se e a tardar-se pòc; e aguestes causes, totun, sigueren creades: ara plan, se çò qu’as dit ei cèrt, aurien d’èster protegides dera corrupcion.” Es angels, frair, e eth país liure e blos que t’estàs, se pòden díder creadi tau que son, en sòn etèrn èsser; mès es elements qu’as mentat e aqueres causes que d’eri se compausen, an era sua forma d’ua poténcia creada.
DIVINA-COMEDIA-TA-WEB	Creada siguec era matèria que son hèti: creada siguec era vertut generadora des formes en aguestes esteles que viren ath tòn entorn.
DIVINA-COMEDIA-TA-WEB	Er arrai e eth movement des santes lums trèn dera complexion potenciau era amna de toti es fruts e plantes; mès era vòsta vida aspire dirèctaments ara divina bontat, era quau l’enamore d’eth madeish, de sòrta que tostemp la desire.
DIVINA-COMEDIA-TA-WEB	D’aciu pòs dedusir, encara, era vòsta resurreccion, se penses com siguec creada era carn umana, quan sigueren creadi es prumèrs pairs.
DIVINA-COMEDIA-TA-WEB	Que solie creir eth mon en sòn perilh, que des arrais dera beròia Ciprina, que vire en tresau epicicle, emanaue eth hòl amor: plan per aquerò, es nacions ancianes, en sòn ancian error, non sonque l’aunorauen mejançant sacrificis e prècs votius, senon que tanben aunorauen a Dione e a Cupido, ad aquera coma mair, e ad aguest coma hilh sòn, que d’eth didien qu’ère seigut ena hauda de Dido.
DIVINA-COMEDIA-TA-WEB	Jo non me n’encuedè dera mia ascension ada era; mès m’assegurè de qué èra en sòn interior, quan vedí ara mia Dauna aquerir mès beresa.
DIVINA-COMEDIA-TA-WEB	E atau coma se ve eth bualh ena ahlama, e se distinguissen dues votzes entre se, quan era ua sosten ua nòta e era auta execute diuèrses modulacions, dera madeisha manèra vedí en aquera lum d’auti resplendors que se botjauen en cercle, mès o mens agils, cossent, sivans me pensi, as sues eroses visions etèrnes.
DIVINA-COMEDIA-TA-WEB	Que non gesseren jamès de hereda broma, visibles o invisibles, vents tan rapids, que non semblessen destorbadi e lents a qui auesse vist arribar enquia nosati aqueri tresludors divins, en tot deishar era orbita començada abans, en Cèu des serafins.
DIVINA-COMEDIA-TA-WEB	E ath miei des que se mos apareisheren dauant ressonaue “Hosanna”, tan doç que jamès m’a abandonat eth desir de tornar-les a escotar.
DIVINA-COMEDIA-TA-WEB	Alavetz s’apressèc un d’eri entà nosati, e comencèc a díder solet:
DIVINA-COMEDIA-TA-WEB	Toti qu’èm prèsti entath tòn present, pr’amor que t’alègres damb nosati.
DIVINA-COMEDIA-TA-WEB	Toti viram damb es princes celestiaus laguens dera madeisha orbita, damb eth madeish movement circular e damb parièr desir qu’aqueri que les as dit ja en mon: “Vosati que botjatz eth tresau cèu damb era vòsta intelligéncia”,119 e èm tan plei d’amor, que, per çò d’agradar-te, non mos serà mens doç un moment de repaus.
DIVINA-COMEDIA-TA-WEB	Dempús qu’es mèns uelhs se tachèren reverents ena mia Dauna, e qu’era les autregèc era seguretat deth sòn contentament, les virè entara resplendenta amna qu’autant se m’auie aufrit, e:
DIVINA-COMEDIA-TA-WEB	Atau comence ua cançon de Dante en Convito.
DIVINA-COMEDIA-TA-WEB	Emberida d’aguesta sòrta, me didec:
DIVINA-COMEDIA-TA-WEB	Que m’auec pòc de temps, aquiu baish, eth mon:120 se jo auessa estat mès temps en eth, non aurien arribat fòrça des maus qu’aquiu se passen.
DIVINA-COMEDIA-TA-WEB	Era alegria que despen ath mèn entorn aguesti resplendors, me capère coma ath vèrme eth sòn capuret, e m’amague as tòns uelhs.
DIVINA-COMEDIA-TA-WEB	Tu que m’as estimat fòrça, e aueres rason en aquerò; pr’amor que se jo auessa estat aquiu pendent mès temps, t’auria autrejat coma mòstra deth mèn amor quauquarren mès qu’es huelhes.
DIVINA-COMEDIA-TA-WEB	Aquera arriba quèrra, que banhe eth Rodan dempús d’auer-se amassat damb eth Sorgues, me demoraue, damb eth temps, entà receber-me coma eth sòn senhor; atau coma tanben aquera punta dera Ausonia qu’includís es pòbles de Bari, Gaeta e Crotona, d’a on eth Tronto e eth Verd desboquen en mar.
DIVINA-COMEDIA-TA-WEB	Ludie ja en mèn front era corona d’aquera tèrra qu’adaigüe eth Danubi dempús d’abandonar es arribes tudesques; e era bèra Trinacria, qu’entre es ticolets Pachino e Peloro, sus eth gòlf qu’er Euro foète damb mès violéncia, se capère de hum escur, non per tòrt de Tifeo, senon per çò der sofre que s’exale deth sòn solèr, auria demorat encara as sòns reis neishudi per jo de Carles e de Rodolfo, s’eth mau govèrn que revòute tostemp as pòbles sometudi, non auesse ahiscat a Palermo a cridar: “Que morisque!
DIVINA-COMEDIA-TA-WEB	Que morisque!"
DIVINA-COMEDIA-TA-WEB	E s’eth mèn frair auesse previst aquerò, hujurie ja era avara praubetat de Catalonha entà non ofensar ad aqueri pòbles.
DIVINA-COMEDIA-TA-WEB	Que li cau, ei vertat, aprovedir per eth madeish o per d’auti, damb era fin de qué era sua barca non age mès carga qu’era que pòt suportar.
DIVINA-COMEDIA-TA-WEB	Eth sòn anament, que de liberau s’a hèt avar, aurie besonh de ministres que non se cuedessen solet d’aumplir es sues arques.
DIVINA-COMEDIA-TA-WEB	Eth gran contentament que me còsten es tues paraules, ò senhor mèn!, m’ei plan mès grat en considerar qu’aciu, a on ei eth principi e eth fin de tot ben, ac ves coma jo ac veigui; e tanben sò content pensant qu’ena preséncia de Diu coneishes era mia felicitat.
DIVINA-COMEDIA-TA-WEB	Donques que m’as balhat aguesta alegria, aclaris-me (pr’amor que parlant m’as hèt trantalhar) se com d’un seme doç pòt gésser un frut amargant.
DIVINA-COMEDIA-TA-WEB	Aquerò li didí, e eth me responec:
DIVINA-COMEDIA-TA-WEB	Aguesta qu’ei era amna de Carles Martel, mòrt en 1295, hilh de Carles II.
DIVINA-COMEDIA-TA-WEB	Se posqui demostrar-te ua vertat, viraràs eth ròstre ad açò que preguntes, tau qu’ara li vires era esquia.
DIVINA-COMEDIA-TA-WEB	Eth Ben que da movement e alegria a tot eth règne qu’ascenes, hè qu’era sua providéncia sigue vertut influenta d’aguesti grani còssi; e ena Ment perfècta per era madeisha, non sonque s’a aprovedit ara natura de cada causa, senon tanben dera conservacion e estabilitat de totes amassa: per çò que, guaire baishe disparat d’aguest arc, va dispausat entà ua fin determinada, tau qu’era flècha se dirigís entara diana.
DIVINA-COMEDIA-TA-WEB	S’aquerò non siguesse atau, eth cèu que sus eth camines costarie es sòns efèctes de tau sòrta, que non serien òbres d’art, senon pardies; e aquerò non pòt pas èster, en non adméter que son defectuoses es intelligéncies que botgen aguesti astres, e defectuòs tanben er Èsser prumèr, que les hec perfèctes.
DIVINA-COMEDIA-TA-WEB	Vòs que t’aclarisca mès aguesta vertat?
DIVINA-COMEDIA-TA-WEB	Era amna seguic:
DIVINA-COMEDIA-TA-WEB	Òc, responí; e non pregunti era rason d’aquerò.
DIVINA-COMEDIA-TA-WEB	E pòt èster tau causa, s’aquiu baish non viu cadun de diferenta manèra per çò dera diversitat de mestièrs?
DIVINA-COMEDIA-TA-WEB	Que non pot èster, s’eth vòste mèstre escriuec era vertat.
DIVINA-COMEDIA-TA-WEB	Per tant vos cau que siguen diuèrses es arraïcs des vòstes aptituds; que per aquerò un nèish Solon e un aute Jerjes, un Melquisedec e er aute aqueth que perdec ath sòn hilh, en volar aguest per aire121.
DIVINA-COMEDIA-TA-WEB	Era influéncia des cercles celèstes, qu’imprimís eth sagèth ara cera mortau, hè ben eth sòn mestièr; mès que non distinguís un abitatge der aute.
DIVINA-COMEDIA-TA-WEB	D’aquiu ven qu’Esaú se dessepare de Jacob deth vrente mairau, e que Quirino vengue d’un pair tan vil, que s’atribuís era sua origina a Mart.
DIVINA-COMEDIA-TA-WEB	Aguestes diferentes ap(tuds que damb eres nèishen es òmes les autregen es inWuéncies celèstes, sivans eth poèta, encara que sense dis(nguir de classes ne de jerarquies..
DIVINA-COMEDIA-TA-WEB	Ara qu’as ath dauant çò qu’abans auies ath darrèr; mès entà que te’n sàpies que me compladi en instruir-te, te voi aprovedir encara d’un corolari.
DIVINA-COMEDIA-TA-WEB	Era natura ei tostemps estèrle, s’era fortuna l’ei contrària, coma quinsevolh seme esparjut dehòra deth clima que li conven.
DIVINA-COMEDIA-TA-WEB	E s’eth mon aquiu baish s’emparèsse enes fondaments que bote era natura, i aurie, plan, fòrça melhors abitants en eth; mès vosati destinatz entath temple ad aqueth que neishec entà tier era espada, e hètz rei ad aqueth qu’aurie d’èster predicador: atau ei qu’es vòsti passi se separen tostemps deth camin dret.
DIVINA-COMEDIA-TA-WEB	Quan eth tòn Carles, beròia Cleméncia, auec aclarit es mèns dobtes, me condèc es enganhes qu’auie estat victima era sua descendéncia, mès higec: “Cara, e dèisha passar es ans.”Atau, donc, jo non posqui díder arren mès, senon que darrèr des vòsti maus vieràn es plors originadi per un just castig.
DIVINA-COMEDIA-TA-WEB	Era santa e viua lum s’auie virat ja entath Solei que la negue, coma hège eth ben qu’ac artenh tot.
DIVINA-COMEDIA-TA-WEB	Ò, amnes enganhades, hòles e impies, que hètz enlà des vòsti còrs a semblable ben, en tot dirigir entara vanitat es vòsti pensaments!
DIVINA-COMEDIA-TA-WEB	Vaquí que un aute d’aqueri esplendors se dirigic entà jo, exprimint, damb era claretat qu’espargie, eth sòn desir de complader-me.
DIVINA-COMEDIA-TA-WEB	Es uelhs de Beatriz, qu’èren tachadi en jo, coma abantes, m’assegurèren deth doç assentiment que balhaue ath mèn desir.
DIVINA-COMEDIA-TA-WEB	Alavetz era lum, qu’encara non coneishia, deth sòn interior a on cantaue abans, responec paraules coma aqueth que se complatz en èster cortés damb un aute:
DIVINA-COMEDIA-TA-WEB	En aquera part dera depravada tèrra d’Italia qu’ei plaçada entre Rialto e es hònts deth Brenta e deth Piava, se quilhe un ticolet non guaire naut, d’a on baishèc ua ahlama que costèc un gran desastre en tot eth parçan.
DIVINA-COMEDIA-TA-WEB	Era e jo gessérem dera madeisha arraïc: Cunizza siguec cridada; e aciu ludi, pr’amor que me vencec era lum d’aguesta estela; mès damb alegria me perdoni a jo madeisha era encausa dera mia mòrt, e non me hè dò, çò que dilhèu semblarà dificil de compréner ara vòsta plèba.
DIVINA-COMEDIA-TA-WEB	Aguesta amna pròcha a jo, qu’ei ua esplendida e preciosa jòia deth nòste cèu, deishèc ena Tèrra ua gran fama; e abantes que se pèrde era sua glòria, aguest centen an se multiplicarà per cinc.
DIVINA-COMEDIA-TA-WEB	Ja ves se li cau hèr-se illustre ar òme pr’amor de qué era sua prumèra vida ne dèishe sus era tèrra ua dusau.
DIVINA-COMEDIA-TA-WEB	Aquerò ei çò que non pense era plèba presenta que demore entre eth Tagliamento e er Adigio, sense que li servisquen de leçons es maus que n’ei victima.
DIVINA-COMEDIA-TA-WEB	Tanben plorarà Feltro era felonia deth sòn impiu pastor, que serà tau, que degun per quauquarren parièr a estat embarrat en Malta.
DIVINA-COMEDIA-TA-WEB	Serà de besonh un recipient fòrça ample entà recéber era sang ferraresa, e quedarà cansat eth que volgue pesar onça a onça era que vessarà tan cortés prèire per çò de mostrar-se òme de partit, en èster, de un aute costat, taus dons conformes as costums deth país.
DIVINA-COMEDIA-TA-WEB	Aquiu naut i a uns miralhs que vosati cridatz Trons, a on se reflectissen entà nosati es judicis de Diu; atau ei qu’auem per bones e vertadères es nòstes paraules.
DIVINA-COMEDIA-TA-WEB	En arribar aciu, era amna sauvèc silenci, e en auer-se tornat a plaçar ena orbita, tau qu’ère abantes, me hec a veir que ja non pensaue en jo.
DIVINA-COMEDIA-TA-WEB	Era auta amna erosa, que ja coneishia, se me presentèc tan ludenta coma ua pèira preciosa herida pes arrais deth Solei.
DIVINA-COMEDIA-TA-WEB	Aquiu naut era alegria còste un viu esplendor, coma entre nosati ac còste er arrir; mès en Lunfèrn era ombra des condemnadi s’escurís cada còp mès, a mida que s’entristís eth sòn esperit.
DIVINA-COMEDIA-TA-WEB	Diu qu’ac ve tot, e era tua vista s’identifique en Eth, exclamè, ò erós esperit!, de sòrta que cap desir se te pòt amagar.
DIVINA-COMEDIA-TA-WEB	Atau, donc, per qué era tua votz qu’agrade tostemp ath Cèu damb eth cant d’aqueres ahlames pietoses que formen ua ampla vestimenta damb es sues sies ales, non satisfè es mèns desirs?
DIVINA-COMEDIA-TA-WEB	Non demoraria jo, plan, es tues preguntes, se vedessa en tòn interior coma tu ves en mèn.
DIVINA-COMEDIA-TA-WEB	Alavetz responec damb aguestes paraules:
DIVINA-COMEDIA-TA-WEB	Era màger val que se vèssen es aigües, dempús d’aqueth mar qu’enròde era Tèrra, s’aluenhe tant contra eth cors deth Solei, entre es desordenades plages, qu’aqueth cercle qu’abans ère eth sòn orizon se convertís en meridian.
DIVINA-COMEDIA-TA-WEB	Jo siguí un des abitants d’aguesta val, entre er Ebre e eth Macra, que per un cuert tròç separe eth genovés deth toscan.
DIVINA-COMEDIA-TA-WEB	Ricard de Cammino, que siguec mòrt per ins(gacion d’Al(niero deth Calzoni.
DIVINA-COMEDIA-TA-WEB	Se referís ath lòc de Marselha per Juli Cesar.
DIVINA-COMEDIA-TA-WEB	Belo, en tot anujar a Siqueo e a Creusa; ne aquera Rodopea que siguec abandonada per Demofon, ne Alcides quan auec a Iole embarrada en sòn pièch.
DIVINA-COMEDIA-TA-WEB	Aciu, ça que la, non i a empenaïment, senon alegria; non pes colpes, que jamès tornen ena memòria, senon pera sabença qu’ordenèc aguest cèu e aprovedís es sues influéncies.
DIVINA-COMEDIA-TA-WEB	Aciu se contemple er art qu’orne e apolidís tantes causes creades, e se desnishe eth ben que per eth eth mon de naut actue dirèctaments sus eth de baish.
DIVINA-COMEDIA-TA-WEB	Mès, entà que queden satisfèts toti es desirs que t’an neishut en aguesta esfèra, te cau qu’amia mès entà dauant es mies instruccions.
DIVINA-COMEDIA-TA-WEB	Tu que vòs saber se qui s’està en aguesta lum que lutz près de jo, coma un arrai de Solei ena aigua blossa e cristallina.
DIVINA-COMEDIA-TA-WEB	Te cau saber, donc, qu’en sòn interior ei erosa Rahab, e junhuda ath nòste cor, lutz en eth damb er esplendor mès eminent.
DIVINA-COMEDIA-TA-WEB	Pugèc en aguest cèu, qu’en eth acabe era ombra que projècte eth vòste mon, abans que cap auta amna se vedesse liura peth trionf de Crist.
DIVINA-COMEDIA-TA-WEB	Qu’ère just deishar-la en quauque cèu coma trofèu dera nauta victòria qu’Eth artenhec damb ambdues paumes; pr’amor qu’aquera hemna favoric es prumères hètes de Josué ena Tèrra Santa, que tan pòc excite era memòria deth Papa.
DIVINA-COMEDIA-TA-WEB	Era tua ciutat, que deuec era sua origina ad aqueth que siguec eth prumèr en virar era esquia ath sòn Creador e qu’era sua enveja costèc tantes lèrmes, qu’an horaviat es oelhes e es anhèths, pr’amor qu’an convertit ath lop en pastor.
DIVINA-COMEDIA-TA-WEB	Plan per aquerò son abandonadi er Evangèli e es grani doctors, e sonque s’estúdien es Decretales, segontes se ve en çò rosigat des marges.
DIVINA-COMEDIA-TA-WEB	Ad aquerò se tien eth Papa e es cardenaus: es sòns pensaments non arriben a Nazaret, aquiu a on Gabrièu dauric es sues ales; mès eth Vatican e es auti lòcs escuelhudi de Roma, qu’an estat eth cementèri des milícies que seguiren a Pèir, lèu se veiràn liures der adultèri.
DIVINA-COMEDIA-TA-WEB	Er inefable prumèr poder, amassa damb eth sòn hilh e damb er amor que der un e der aute procedís etèrnaments, hec damb tant d’orde tot çò que concep era intelligéncia e ven es uelhs, que non l’ei possible ad arrés contemplar-lo sense gaudir des sues bereses.
DIVINA-COMEDIA-TA-WEB	Lhèua, donc, lector, damb jo es tòns uelhs entàs nautes esfères, per aquera part qu’en era un movement se trape damb un aute, e comença a divertir-te ena òbra d’aqueth Mèstre, que l’estime autant ath sòn laguens, que jamès la dèishe de uelh.
DIVINA-COMEDIA-TA-WEB	Campa se com, a compdar a’aquiu, se desvie eth cercle oblic des planetes, entà satisfèr ath mon, que lo cride.
DIVINA-COMEDIA-TA-WEB	E s’eth camin d’aqueri non siguesse inclinat, mès d’ua influéncia en cèu serie en vaganaut, e coma mòrta aciu baish quinsevolh poténcia.
DIVINA-COMEDIA-TA-WEB	E s’en virar s’aluenhessen mès o mens dera linha dreta, les importarie pòc naut e baish er orde deth mon.
DIVINA-COMEDIA-TA-WEB	Ara, lector, esta-te tranquil en tòn sèti, meditant sus aguestes causes que solet se diboishen, se vòs que te còsten màger gòi en sòrta de anug.
DIVINA-COMEDIA-TA-WEB	T’è botat dauant der aliment; cuelh-lo ja tu madeish, pr’amor qu’er ahèr que d’eth t’escriui reclame entà tu toti es mèns suenhs.
DIVINA-COMEDIA-TA-WEB	Eth màger ministre dera natura, qu’estampe en mon era vertut deth cèu e mesure eth temps damb era sua lum, viraue, amassa damb aquera part que t’è parlat abantes, pes espiraus que cada dia se mos presente mès d’ora.
DIVINA-COMEDIA-TA-WEB	Jo qu’èra en eth, sense auer notat era mia ascencion, senon coma nòte er òme ua idia dempús que se l’age acodit.
DIVINA-COMEDIA-TA-WEB	Ò Beatriz!
DIVINA-COMEDIA-TA-WEB	Guaire esplendorosa non deuie èster per era madeisha, era, que de tau sòrta me hège passar de ben entà mielhor tant ara imprevista, qu’era sua accion non se tenguie ath pas deth temps!
DIVINA-COMEDIA-TA-WEB	Çò que per laguens ère eth Solei, a on jo entraua, e çò que campaua, non mejançant colors, senon mejançant lum, jamès se poirie imaginar, enquia e tot quan entà explicà’c cridèssa ena mia ajuda ar engenh, ar art e a toti es sòns recursi; mès que se me pòt creir, e s’a de desirar veder-lo.
DIVINA-COMEDIA-TA-WEB	E s’era nòsta fantasia non artenh tanta nautada, non ei estranh; pr’amor qu’arrés a vist un resplendor que supère ath deth Solei.
DIVINA-COMEDIA-TA-WEB	Coma eth ère aquiu era quatau familha124 deth Pair Suprèm, que tostemp assadore es sòns desirs, en tot mostrar-li se com engendre ath Hilh, e com procedís er Esperit Sant.
DIVINA-COMEDIA-TA-WEB	E Beatriz exclamèc:
DIVINA-COMEDIA-TA-WEB	Luden( coma eth Solei èren es benauradi que s’estauen aquiu.
DIVINA-COMEDIA-TA-WEB	Les cride quatau 124 familha, pr’amor que se l’apareishen en quatau cèu.
DIVINA-COMEDIA-TA-WEB	Agues( son es amnes des doctors dera Glèisa.
DIVINA-COMEDIA-TA-WEB	Jamès a auut un còr uman tan prèst ara devocion e a autrejar-se a Diu tan viuaments damb tot eth tòn arregraïment, coma eth mèn en enténer aqueres paraules; e botè en Eth de tau sòrta tot eth mèn amor, que Beatriz s’esclipsèc en desbrembe.
DIVINA-COMEDIA-TA-WEB	Que non li desagradèc; plan ath contrari, arric; e era ludentor des sòns uelhs arridolents dividic en molti eth mèn pensament absorbut en un de solet.
DIVINA-COMEDIA-TA-WEB	Vedí a fòrça esperits viui e trionfants, mès agradius encara per çò dera sua votz que reludents ara vista, es quaus, cuelhent-les coma centre, formèren ua corona d’eri madeishi.
DIVINA-COMEDIA-TA-WEB	Non de ua auta manèra vedem a viatges ara hilha de Latona enrodada d’un cercle, quan er aire, impregnat de bugassi, retie es substàncies que d’aqueth se compause.
DIVINA-COMEDIA-TA-WEB	Ena cort deth cèu, d’a on vengui, s’i trapen fòrça jòies, tant estranhes e beròies, que non ei possible trapar-les dehòra d’aqueth regne; e ua d’aguestes joies ère er encantament d’aqueri treslusi: eth que non s’aprovedisque d’ales entà volar enquia aquiu, demore auer notícies d’aqueth cant coma se les preguntèsse a un mut.
DIVINA-COMEDIA-TA-WEB	Dempús que, cantant d’aguesta sòrta, aqueri arderosi soleis heren tres torns ath nòste estorn, coma es esteles pròches as pòls fixi, me semblèren parières as hemnes, que, sense deishar era dança, se pòsen escotant damb atencion, enquia que se n’an sabut de quines son es naues nòtes.
DIVINA-COMEDIA-TA-WEB	E entení que der interior d’ua d’aqueres lums gessien aguestes paraules:
DIVINA-COMEDIA-TA-WEB	Donques qu’er arrai dera gràcia, qu’en eth s’alugue eth vertadèr amor, e que dempús creish estimant, relutz en tu tan multiplicat, que t’amie entà naut per aquera escala d’a on arrés baishe sense tornar a pujar de nauèth, eth que remisse ara tua set eth vin deth sòn matràs se veirie en madeish estat de violéncia que s’està era aigua empedida de córrer entath mar.
DIVINA-COMEDIA-TA-WEB	Tu vòs saber de quines flors se compause aguesta garlanda, qu’amorasse ar entorn dera beròia Dauna que te balhe in entà pujar en cèu.
DIVINA-COMEDIA-TA-WEB	Jo siguí un des anhèths deth sant ramat qu’amièc Domingo peth camin qu’era amna se fortifique se non se horavie.
DIVINA-COMEDIA-TA-WEB	Aguest, qu’ei eth mès pròche ara mia dreta, siguec eth mèn mèstre e eth mèn frair; qu’ei Albert de Colonia, e jo Tomàs d’Aquino.
DIVINA-COMEDIA-TA-WEB	Se vòs saber se qui son es auti, seguís es mies paraules damb es tues guardades, hent eth torn ara benaurada corona.
DIVINA-COMEDIA-TA-WEB	Er aute que lo seguís siguec Pèir,125 que, coma era prauba veuda, aufric eth sòn tresaur ara Santa Glèisa.
DIVINA-COMEDIA-TA-WEB	Era cincau lum,126 qu’ei era mès beròia entre nosati, s’uscle en tau amor, que toti an, abaish de tot, set des sues notícies.
DIVINA-COMEDIA-TA-WEB	Laguens d’era i é eth naut esperit, a on se lotgèc tan prigonda sabença, que s’era vertat ei vertat, cap aute ascenèc a tant de saber.
DIVINA-COMEDIA-TA-WEB	Dempús guarda era lum d’aqueth ciri, qu’a estat eth qu’en vida vedec mielhor era natura e eth ministèri des angels.127 En aquera diminuta lum arrís er avocat des tempsi cristians, qu’era sua doctrina profitèc Agustin.128 Se dirigisses, ara, era tua guardada deth tòn enteniment, de lum en lum, seguint es mies laudances, que ja deues auer set de conéisher era ueitau.
DIVINA-COMEDIA-TA-WEB	Laguens d’era se recree, ena vista deth sobeiran Ben, era amna santa que hè veir es fallàcies deth mon ad aqueth qu’escote atentiuaments es sues doctrines.
DIVINA-COMEDIA-TA-WEB	Eth còs d’a on siguec desseparada jatz en Cieldauro,129 e des d’eth martiri e deth despatriament a vengut a gaudir d’aguesta patz celestiau.
DIVINA-COMEDIA-TA-WEB	Guarda mès enlà se com lutz er arderós esperit d’Isidoro, eth de Beda e eth de Ricard,130 qu’enes sues contemplacions siguec mès qu’òme.
DIVINA-COMEDIA-TA-WEB	Aguesta, que d’era se separe era sua guardada entà tachar-la en jo, ei era lum d’un esperit que, en tot considerar tranquillaments era vanitat deth mon, desirèc morir.
DIVINA-COMEDIA-TA-WEB	Qu’ei era lum etèrna de Sigieri,131 qu’en exercir de professor en carrèr dera Palha, excitèc era enveja per çò des sòns vertadèrs sillogismes.
DIVINA-COMEDIA-TA-WEB	De seguit, coma eth relòtge que mos cride ara ora qu’era Esposa de Diu comence a cantar maitines ath sòn Espós, damb era fin de qué l’estime, e qu’es sues arròdes se botgen es ues as autes, e prèssen ara que va dauant enquia que s’enten “tin tin” damb nòtes tan doces, qu’er esperit erosaments prèst s’alugue d’amor; atau vedí jo ena gloriosa esfèra botjar-se e respóner es votzes as votzes damb ua armonia tan plia de doçor, que sonque se pòt conéisher aquiu a on era felicitat s’eternize.
DIVINA-COMEDIA-TA-WEB	Pèir Lombardo, eth Mèstre des Senténcies.
DIVINA-COMEDIA-TA-WEB	Eth rei Salomon.
DIVINA-COMEDIA-TA-WEB	Sant Dionisi Aeropagita, autor d’un libre (tolat: De coeles( hierarchia.
DIVINA-COMEDIA-TA-WEB	Canonge regular de Sant Victor, escocés.
DIVINA-COMEDIA-TA-WEB	Seguier, professor de Filoso3a e Sciéncies, qu’ensenhaue en París a on èren es escòles.
DIVINA-COMEDIA-TA-WEB	Ò asenades afogadures des mortaus!, guaire fèbles son es rasons que vos hèn baishar eth vòl e heregar era Tèrra damb es vòstes ales!
DIVINA-COMEDIA-TA-WEB	Tant qu’uns se tenguien ath fòr, e d’auti s’autrejauen as aforismes dera medecina; e aguesti seguien eth sacerdòci, e aqueri s’esdegauen a regnar pera fòrça des armes, hènt a creir en sòn dret mejançant sofismes; e quauqui uns panauen, e d’auti se consagrauen as negòcis civils; e fòrça s’enervauen enes plasers dera carn, e pro fin finau s’autrejauen ara guitèra, jo, liure de totes aguestes causes, auia pujat damb Beatriz enquiath cèu, a on tan gloriosaments siguí aucuelhut.
DIVINA-COMEDIA-TA-WEB	Dempús que cadun d’aqueri esperits auec tornat en punt deth cercle qu’ère abans, tan quiet coma era candèla d’un candelèr, era lum132 que m’auie parlat anterioraments se hec mès esplendorosa e alègra, e laguens d’era entení ua votz que comencèc a díder d’aguesta manèra:
DIVINA-COMEDIA-TA-WEB	Atau coma m’alugui as arrais dera lum etèrna, dera madeisha manèra, guardant-la, me’n sai dera causa d’a on vien es tòns pensaments.
DIVINA-COMEDIA-TA-WEB	Tu trantalhes, e vòs que tenga paraules tan clares e ostensibles, que boten a posita dera tua intelligéncia es que prononciè abans quan didí: “Camin qu’en eth era amna s’assolide;” e es autes: “Cap aute ascenec.” Per çò que hè ad aguestes, mos cau hèr ua precision.
DIVINA-COMEDIA-TA-WEB	Era Providéncia, que govèrne eth mon damb eth conselh qu’en eth s’abisme era guardada creat abans de calar-se ath hons, damb era fin de qué era Esposa d’Aqueth, que damb era sua benedida sang se junhec ada era en nautes votzes, corresse entath sòn estimat segura d’era madeisha e estant-li mès fidèu, manèc ena sua ajuda a dus princes, que li servissen de guides entre ambdús objèctes.
DIVINA-COMEDIA-TA-WEB	Er un que siguec tot serafic en sòn ardor; er aute, pera sua sabença, ludec ena Tèrra damb era lum des querubins.133 Parlarè d’un solet; donques que laudant a quinsevolh d’eri indistintaments, se parle des dus, pr’amor qu’es sues òbres tenderen a un madeish fin.
DIVINA-COMEDIA-TA-WEB	Entre eth Tuoino e era aigua que baishe deth monte escuelhut peth beat Ubaldo, baishe un fertil decliu d’un monte naut, que d’eth Perusa sent vier eth calor e eth hered pera part de Porta Sole, e darrèr d’aguest monte ploren oprimides Nocera e Gualdo.
DIVINA-COMEDIA-TA-WEB	Sant Tomàs d’Aquino.
DIVINA-COMEDIA-TA-WEB	Qui parle d’aguest lòc, que non lo cride Asís, donques que diderie pòca causa, se vò parlar damb proprietat, que lo cride Orient.
DIVINA-COMEDIA-TA-WEB	Encara non hège guaire deth sòn neishement, quan aqueth Solei comencèc a hèr qu’era Tèrra sentesse quauqua consolacion damb era sua grana vertut; pr’amor que, en èster encara plan joen, queiguec ena colèra de sa pair per çò d’inclinar-se a ua dauna,134qu’ada era, coma ara mòrt, arrés acuelh damb gust; e dauant dera cort espirituau “et coram patre” s’amassèc ada era, en tot estimar-la dempús mès e mès cada dia.
DIVINA-COMEDIA-TA-WEB	Era, privada deth sòn prumèr marit,135 siguec menspredada e escura pendent mil cent ans e mès, sense qu’arrés lo sollicitesse enquia qu’arribèc aguest.
DIVINA-COMEDIA-TA-WEB	D’arren li servic que s’entenesse díder se com aqueth que hec cuélher pòur a toti la trapèc alègra damb Amiclates, quan truquèc ara sua pòrta: ne li servic auer estat constanta e animosa enquiath punt d’èster crucificada damb Crist, tant que Maria ère ath pè dera Crotz.
DIVINA-COMEDIA-TA-WEB	Mès, entà non contunhar en un estil massa escur, reconeish damb es mies difuses paraules qu’aguesti dus aimants son Francesc e era Praubetat.
DIVINA-COMEDIA-TA-WEB	Era sua concòrdia e es sòns agradius ròstres, eth sòn meravilhós amor e es sues doces guardades inspirauen sants pensaments a d’auti; de tau sòrta qu’eth venerable Bernat siguec eth prumèr que se descaucèc entà córrer darrèr de tanta patz, e enquia e tot corrent li semblaue arribar tard.
DIVINA-COMEDIA-TA-WEB	Ò riquesa ignorada!
DIVINA-COMEDIA-TA-WEB	Ò vertadèr ben!
DIVINA-COMEDIA-TA-WEB	Egidi se descauce, se descauce tanben Silvestre entà seguir ar Espós; autant ei guaire les shaute era Esposa.
DIVINA-COMEDIA-TA-WEB	D’aquiu partic aqueth pair e mèstre damb era sua hemna e damb aquera familha, sarrada ja damb er umil cordon; e sense qu’ua vila covardia li hesse baishar eth front per èster hilh de Pèir Bernardone, ne pera sua aparença estonadaments menspredosa, mostrèc damb grana dignitat es sues regdes intencions a Innocenci que d‘eth recebec era prumèra aprobacion dera sua ordre.
DIVINA-COMEDIA-TA-WEB	Tanlèu anèc aumentant ath sòn entorn era prauba gent, qu’era sua admirabla vida se cantarie mielhor entre es glòries deth Ceù, er Etèrn Esperit, en tot valer-se de Honorio, coronèc de nauèth eth sant prepaus d’aqueth archimandrita; e quan aguest, desirós deth martiri, prediquèc en preséncia deth sobèrbi Soldan era doctrina de Crist e des que lo seguiren, trapant ad aquera gent pòc prèsta ara conversion, entà non estar-se inactiu, tornèc a recuélher eth frut des plantes d’Italia.
DIVINA-COMEDIA-TA-WEB	Era Praubetat.
DIVINA-COMEDIA-TA-WEB	Jesucrist.
DIVINA-COMEDIA-TA-WEB	Quan li pladec ad Aqueth que l’auie alistat entà tan gran prèzhèt lheuar-lo ara recompensa que meritèc per auer-se umiliat, recomanèc as sòns frairs, coma a eretèrs legitims, que tenguessen compde dera sua mès estimada Esposa, e que l’estimèssen damb fe: e en sen d’era volec era amna preclara despener-se entà tornar en sòn règne, sense permeter-li ath sòn còs ua auta sepultura.
DIVINA-COMEDIA-TA-WEB	Pensa ara se qui siguec eth digne collèga de Francesc, encargat de mantier era barca de Pèir en nauta mar e dirigir-la entath sòn objècte: aguest siguec, donc, eth nòste patriarca; per çò que, eth que lo seguís, segontes eth mane, pòt díder qu’aquerís ua bona merça.
DIVINA-COMEDIA-TA-WEB	Mès era sua vegada s’a tornat tan cobejosa de nau aliment, que non pòt mens d’esparger-se pes diferents prats; e coma mès luenh d’eth van es sues vagabondes oelhes, mès exaustes de lèit tornen ena pleta.
DIVINA-COMEDIA-TA-WEB	Quauques ues d’eres, cranhent eth perilh, s’arremassen ath cant deth pastor; mès son tan pòques, que non cau guaira tela entàs sues capes.
DIVINA-COMEDIA-TA-WEB	Tanlèu era benedida ahlama auec dit era sua darrèra paraula, comencèc a virar era santa arròda, e encara non auie hèt un torn sancer, quan ua auta l’embarrèc en un cercle, en tot amassar movement a movement e cant a cant: e ère aguest tau, que, articuladi pes doci òrgues d’aqueri esperits, subergessien as des nòstes Muses e nòstes Sirenes, autant coma era lum dirècta supère es sòns reflèxi.
DIVINA-COMEDIA-TA-WEB	Coma se ve a dus arcs parallèls e deth madeish color acochar-se sus ua leugèra broma, quan Juno envie ara sua messatgèra (neishent eth de dehòra deth de laguens, ara manèra dera votz d’aquera ninfa136 que consumic er amor, coma eth Solei consumís es bugassi), e qu’es sòns arcs son ua presentida entàs òmes, per çò deth pacte que Diu hec damb Noé, de qué eth mon non tornarie a patir cap aute deluvi, dera madeisha manèra aqueres dues garlandes de sempitèrnes ròses virauen ath torn de nosati, corresponent en tot era garlanda exteriora damb era interiora.
DIVINA-COMEDIA-TA-WEB	Quan cessèren còp sec e simultanèaments es dances e es ludents e mutuaus treslusi d’agueres lums gaujoses e plasenteres, semblables as uelhs que se daurissen e barren ath còp, aubedientes ara volontat deth que les botge, deth sen d’ua des naues lums gessec ua votz,137 que hec que me virèssa entada era coma era agulha entath pòl: aquera votz comencèc a díder:
DIVINA-COMEDIA-TA-WEB	Er amor que me hè beròia m’obligue a parlar der aute cap que per eth se parle tan ben deth mèn.138 Qu’ei just que quan se mente a un, se mente tanben ar aute; pr’amor qu’en auer militat es dus en ua madeisha causa, les cau lúder era sua glòria amassa.
DIVINA-COMEDIA-TA-WEB	Era armada de Crist, que tan car li costèc armar un aute còp, seguie era sua ensenha doçaments, quan er emperaire que tostemp règne acodic ena ajuda dera sua milícia, que se trapaue en perilh, non perque aguesta siguesse digna d’aquerò, senon per efècte dera sua gràcia; e segontes s’a dit, ajudèc ara sua Esposa damb dus campeons, que dauant des sues òbres e paraules s’amassèc eth sòn horaviat pòble.
DIVINA-COMEDIA-TA-WEB	Era ninfa Eco, qu’enamorada de Narcís, se consumic, quedant solet era sua votz.
DIVINA-COMEDIA-TA-WEB	Sant Bonaventura.
DIVINA-COMEDIA-TA-WEB	En Espanha.
DIVINA-COMEDIA-TA-WEB	En era neishec er apassionat aimant dera fe cristiana, eth sant atleta, benigne entàs sòns, e crudèu entàs sòns enemics.
DIVINA-COMEDIA-TA-WEB	A penes siguec creada, era sua amna s’aumplic de vertut tan viua, qu’en sen madeish de sa mair l’inspirèc ad aguesta eth don dera profecia.
DIVINA-COMEDIA-TA-WEB	Quan se celebrèren es nòces entre eth e era fe en aiguasénher sagrat, a on s’autregèren mutuau salut, era hemna que balhèc per eth eth sòn assentiment viuec en sòmis er admirable frut qu’auie de gésser d’eth e des sòns eretèrs; e entà que siguesse mès visible de çò que ja ère, descenec deth cèu un esperit, e li dèc eth nòm d’Aqueth que lo tenguie complètaments.
DIVINA-COMEDIA-TA-WEB	Que se cridèc Dimenge; e parlèc d’eth coma deth laurador que Crist alistèc entà que l’ajudèsse a suenhar eth sòn uart.
DIVINA-COMEDIA-TA-WEB	Que semblèc, plan, enviat e familha de Crist; pr’amor qu’eth prumèr desir que se manifestèc en eth siguec eth de seguir eth prumèr conselh de Crist.
DIVINA-COMEDIA-TA-WEB	Fòrça còps era sua hilhuquèra lo trapèc desvelhat e ajulhat en solèr, coma dident: “Que sò vengut entad aquerò”.
DIVINA-COMEDIA-TA-WEB	Ò pair vertadèraments Erós!
DIVINA-COMEDIA-TA-WEB	Ò mair vertadèraments Joana!, s’era interpretacion des sòns nòms ei era que se li balhe.
DIVINA-COMEDIA-TA-WEB	En pòc de temps venguec a èster un gran doctor, non per aguesta vanitat mondana que s’esdeguen aué toti darrèr der Ostiense e de Tadeo, senon per amor ath vertadèr mannà; alavetz se botèc a susvelhar era vrenha que pèrd lèu era sua verdor, s’eth vrenhaire ei dolent; e, en auer acodit ena Sedença que d’auti tempsi siguec mès benigna de çò que n’ei ara entàs praubi justi, non per tòrt sòn, senon deth que se sè en era e la taque, non demanèc era facultat de dispensar dus o tres per sies; non demanèc eth prumèr benefici vacant; “non decimas quae sunt pauperum Dei”; senon que demanèc licéncia entà combàter es errors deth mon e en defensa deth seme que d’eth neisheren es vint-e-quate plantes que t’enròden.
DIVINA-COMEDIA-TA-WEB	Dempús, damb era sua doctrina e era sua volentat amassa, correc entà tier era sua mission apostolica, coma eth torrent que se despen d’ua nauta origina; e eth sòn vam ataquèc damb mès fòrça es hilhòles dera eretgia aquiu a on ère màger era resisténcia.
DIVINA-COMEDIA-TA-WEB	D’eth gesseren de seguit naui arriuets que damb eri s’adaiguèc eth jardin catolic, de sòrta qu’es sòns arbilhons aqueriren mès vida.
DIVINA-COMEDIA-TA-WEB	Se tau siguec ua des arròdes deth car que se defenec era Santa Glèisa, vencent en camp es discòrdies civiles, pro que te’n deues saber ja dera excelléncia dera auta arròda que d’era t’a parlat Tomàs damb tanti elògis abans dera mia arribada.
DIVINA-COMEDIA-TA-WEB	Era familha que seguie fidèuments es tralhes de Francescs a cambiat autant era sua marcha, que bote era punta deth pè a on eth botaue es talons: mès veirà era cuelheta qu’a costat tan mau cultiu, quan era arraja se planhe de qué non se la hèsque a vier en granèr.
DIVINA-COMEDIA-TA-WEB	Sò d’acòrd en qué qui examinèsse huelha a huelha eth nòste libre encara traparie ua plana qu’en era liegerie: “Jo sò eth qu’acostumi”; mès non procedirà de Calsale ne d’Acquaparta, d’a on vien quauqui uns que, o hugen deth rigor dera regla, o aumenten desmesuradaments era sua austeritat.
DIVINA-COMEDIA-TA-WEB	Jo que sò era amna de Bonaventura de Bagnoregio, qu’enes mèns grani cargues deishè de cornèr tostemp es suenhs temporaus en favor des espirituaus.
DIVINA-COMEDIA-TA-WEB	Illuminato e Agustin que son aquiu: aguesti sigueren des prumèrs praubi descauci que, amiant eth cordon, se heren amics de Diu.
DIVINA-COMEDIA-TA-WEB	Damb eri i son Hugo de Sant Victor, e Pèir Mangiadore, e Pèir Ispan que ludec aquiu baish per çò des sòns dotze libres; eth profèta Natan, e eth metropolitan Crisostomo, e Anselm, e aqueth Donato que se dignèc botar era sua man ena prumèra des arts.140 Aquiu i é tanben Rabano, e ath mèn costat brilhe Joaquim, abad de Calabria, que siguec dotat d’esperit profetic.
DIVINA-COMEDIA-TA-WEB	È auut de laudar ad aqueth gran paladin dera Glèisa, pr’amor que m’ahisque ad aquerò era arderosa simpatia e es discrètes paraules de frai Tomàs, que, coma tu, an esmoigut a totes aguestes amnes.
DIVINA-COMEDIA-TA-WEB	Era grama(ca.
DIVINA-COMEDIA-TA-WEB	Se bèth un vò conéisher ben, ara, çò que jo vedí, que s’imagine (e, mentretant jo parli, que retengue era imatge coma se siguesse escultada en pèira dura) es quinze esteles, qu’en diuèrses regions illuminen eth cèu damb tanta lum que vencen tota era densitat der aire: Que s’imagine aqueth Car, qu’ada eth l’ei pro er espaci deth nòste cèu entà virar de nets e de dia, sense desparéisher jamès d’aquera Ossa Menor, que comence ena punta der èish qu’ath sòn entorn se vire era prumèra esfèra; e que pense qu’aguestes esteles formen amassa en cèu dus signes semblables ath que formèc era hilha de Minos quan sentec eth hered dera mòrt:141 que s’imagine a un d’eri lançant es sòns resplendors laguens der aute, e ambdús virant de sòrta que vagen en sentit contrari; e atau aurà coma ua ombra dera vertadèra constellacion e dera dobla dança que circulaue en lòc a on jo me trapaua; pr’amor que çò que vedí ei tan superior a çò qu’em avedadi a veir, coma eth lent cors de Chiana ei inferior ath movement deth mès naut e veloç des cèus.
DIVINA-COMEDIA-TA-WEB	Aquiu se cantaue, non a Baco ne a Pean, senon a tres Persones en ua Natura Divina, e aguesta e era umana, en ua soleta Persona.
DIVINA-COMEDIA-TA-WEB	Tan lèu coma es dances e es cants se tardèren eth temps degut, aqueres santes lums se tachèren en nosati, en tot felicitar-se de passar d’un entà un aute suenh.
DIVINA-COMEDIA-TA-WEB	Dempús trinquèc eth silenci des esperits era lum que m’auie referit era admirabla vida deth Praube de Diu, e didec:
DIVINA-COMEDIA-TA-WEB	En èster ja batuda ua part deth horment e sauvat eth gran, eth doç amor que te profèssi me convide a bàter era auta part.
DIVINA-COMEDIA-TA-WEB	Tu te penses qu’en pièch d’a on siguec trèta era costelha entà formar era beròia boca qu’eth sòn paladar costèc car a tot eth mon, e en aqueth aute que, trauessat per ua lança, satisfèc autant, que vencec eth pes de tota colpa cometuda abans e dempús, eth gran poder creador der un e der aute inspirèc guaira sciéncia ei asequibla ara natura umana: plan per aquerò t’admires de çò que didí abans, en manifestar qu’eth benaurat qu’ei contengut ena cincau lum142 siguec sense dusau.
DIVINA-COMEDIA-TA-WEB	Daurís, donc, es uelhs dera intelligéncia a çò que te vau expausar, e veiràs se com era tua credença e es mies paraules son damb respècte ara vertat coma eth centre ei respècte de toti es punts deth cercle.
DIVINA-COMEDIA-TA-WEB	Eth rei Salomon.
DIVINA-COMEDIA-TA-WEB	Çò que non morís, e çò que pòt morir, non ei senon un bualh dera idia que nòste Sénher engendre per efècte dera sua bontat; pr’amor qu’aquera viua lum que ges deth radiant Pair, e non se separe d’eth ne der Amor que s’interpause entre ambdús, per un efècte dera sua bontat, comunique era sua radiacion entà naui cèus, coma transmetuda de miralh en miralh, mès estant ua soleta etèrnaments.
DIVINA-COMEDIA-TA-WEB	D’aquiu baishe entàs darrères poténcies, amendrint de tau manèra era sua fòrça per grads, que darrèr de tot solet còste brèus contingéncies.
DIVINA-COMEDIA-TA-WEB	Per çò d’aguestes contingéncies comprenies causes engendrades, qu’eth Cèu en sòn movement còste damb gèrme o sense eth.
DIVINA-COMEDIA-TA-WEB	Era materia d’aguestes, e era man que li balhe forma, non còsten tostemp es madeishi efèctes; per çò que taus causes, qu’amien eth sagèth dera idia divina, apareishen mès o mens perfèctes.
DIVINA-COMEDIA-TA-WEB	D’aciu se dedusís qu’ua madeisha espècia d’arbes dongue fruts bons e dolents, e que vosati neishetz damb diferent engenh.
DIVINA-COMEDIA-TA-WEB	S’era matèria siguesse complètaments perfècta, e eth Cèu siguesse tanben ena sua vertut suprèma, era lum dera idia divina se mostrarie en tot eth sòn esplendor.
DIVINA-COMEDIA-TA-WEB	Mès era natura da tostemp ua forma imperfècta, semblabla enes sues òbres ar artista que domine totafèt eth sòn art, e qu’era sua man tremòle.
DIVINA-COMEDIA-TA-WEB	Se, donc, er afogat amor dispause era matèria, e estampe en era era clara lum der ideau divin, alavetz es causes contingentes artenhen era perfeccion.
DIVINA-COMEDIA-TA-WEB	Atau ei coma siguec hèta era tèrra digna de tota perfeccion animau, e atau ei coma concebec ara Vèrge.
DIVINA-COMEDIA-TA-WEB	Per tant, sò cossent damb era tua opinion, pr’amor qu’era umana natura non siguec ne serà jamès çò qu’a estat en aguestes dues persones.
DIVINA-COMEDIA-TA-WEB	Mès se jo non seguissa ara entà dauant, començaries a exclamar: “Com ei, donc, qu’aqueth non auec egal?” Entà que campe ben çò qu’ara non campe, pensa se qui ère, e era rason qu’auec entà demanar quan se li didec: “Demana”.
DIVINA-COMEDIA-TA-WEB	Que non è parlat de sòrta que non ages pogut compréner qu’aqueth siguec un rei, que demanèc sabença, pr’amor d’èster un vertadèr rei, e non per çò de saber quin ei eth nombre des motors celestiaus; o se çò de besonh damb çò contingent produsís çò de besonh; o ben “si est dare primum motum esse”, ne s’en un semicercle se pòt plaçar un triangle que non age un angle rècte: atau, donc, s’as comprenut ben çò qu’è dit e çò que digui, coneisheràs qu’era sabença reiau ère era sciéncia sense parièr qu’en era se clauaue era flècha dera mia intencion.
DIVINA-COMEDIA-TA-WEB	Se guardes claraments, veiràs qu’era paraula “Ascenec” sonque hège referéncia as reis, que son molti, encara que pòqui es boni.
DIVINA-COMEDIA-TA-WEB	Aquerò t’a de hèr caminar tostemp de punta, pr’amor que, coma òme cansat, botges es pès doçaments entà “er òc e eth non” que non distinguisses damb claretat; pr’amor qu’ei pèc entre es pècs eth hèt de qué sense distincion s’afirme o se remisque, ja en un ja en aute cas; pr’amor que se passe soent qu’ua opinion precipitada se horavie, e dempús er amor pròpri enludèrne eth nòste enteniment.
DIVINA-COMEDIA-TA-WEB	Qui va ara recèrca dera vertat sense saber era manèra de trapar-la, hè eth viatge pejor qu’en vaganaut, donques que non torne tau que venguec; que d’aquerò ne son pròves ostensibles en mon, Parmenides, Meliso, Briso e d’auti molti que marchauen e non sabien entà on.
DIVINA-COMEDIA-TA-WEB	Atau heren Sabelio e Arrio, e aqueri pècs que sigueren coma espades entàs Escritures, torçant eth sentit dret des sues paraules.
DIVINA-COMEDIA-TA-WEB	Es òmes non s’an d’aventurar a jutjar, coma hè eth que contemple es semiats en camp sense èster granadi; pr’amor qu’è vist prumèr era arrominguèra aspra e ponchenta pendent tot er iuèrn, e dempús caperar-se ròses ena sua punta; e è vist ara nau regar eth mar, dreta e rapida, pendent eth sòn viatge, e perir ena entrada deth pòrt.
DIVINA-COMEDIA-TA-WEB	Que non se pensen era senhora Berta e eth senhor Martino,143 per auer vist a un panant e a un aute hènt ofrendes, que les veirà dera madeisha manèra ena ment de Diu, pr’amor qu’aqueth se pòt lheuar e aguest quèir.
DIVINA-COMEDIA-TA-WEB	Nòms tengudi an(gament entà signi3car gents de pòca intelligéncia.
DIVINA-COMEDIA-TA-WEB	Era aigua contenguda en un veire redon se botge deth centre entara circonferéncia o d’aguesta entath centre, segontes l’agiten per laguens o per dehòra.
DIVINA-COMEDIA-TA-WEB	Se m’acodic de ressabuda aquerò que digui tanlèu que carèc era amna gloriosa de Sant Tomàs, per çò dera retirada que i auie enes sues paraules damb es de Beatriz, a qui pladèc díder, dempús d’aqueth:
DIVINA-COMEDIA-TA-WEB	Aguest li cau, encara que non vos ac indica ne damb era votz ne damb eth pensament, arribar ena arraïc dera auta vertat.
DIVINA-COMEDIA-TA-WEB	Didetz-li s’era lum que damb era s’orne era vòsta substància s’estarà damb vosati etèrnaments tau qu’ei ara; e s’ei atau, didetz-li se com se poirà passar que non vos ofense ara vòsta vista quan vos remetatz visiblaments.
DIVINA-COMEDIA-TA-WEB	Atau coma en un esclat d’arrir es que hèn torns en tot dançar lhèuen era votz e manifèsten enes sòns gèsti era sua alegria, dera madeisha manèra, dauant d’aqueth prèc pietós e expressiu, es sants cercles demostrèren nau gòi ena sua dança e en sòn admirable cant.
DIVINA-COMEDIA-TA-WEB	Eth que se planhe de qué li cau morir aquiu baish entà víuer dempús en cèu, non a vist eth plaser qu’era ploja etèrna dera sacrosanta crotz còste enes benauradi.
DIVINA-COMEDIA-TA-WEB	Aqueth un e dus e tres que viu tostemp, e tostemp règne en tres e dus e un, non circonscrit e circonscriuent-ac tot, ère cantat tres còps per cadun d’aqueri esperits damb tau melodia, qu’entener-les serie justa recompensa entà quisevolh merit.
DIVINA-COMEDIA-TA-WEB	Jo entení ena lum mès resplendenta deth mendre cercle ua votz modèsta,144 dilhèu coma era der Angel en dirigir-se a Maria que responec:
DIVINA-COMEDIA-TA-WEB	Tant que se tarde era hèsta deth Paradís, eth madeish temps irradiarà eth nòste amor ath torn dera nòsta vestimenta.
DIVINA-COMEDIA-TA-WEB	Era sua claretat correspon ath lardor que mos alugue; eth lardor, as nòstes celestiaus visions; e aguestes son autant mès clares coma màger ei era gràcia que cadun a sus eth sòn valor.
DIVINA-COMEDIA-TA-WEB	Era votz de Salomon, modèsta coma n’ei era vertadèra sabença.
DIVINA-COMEDIA-TA-WEB	Un e un aute cor me semblèren tan prèsti e unanims en díder “Amen”, que mostrèren plan claraments eth desir de revestir es sòns còssi mortaus; non per eri, dilhèu, senon pes sues mairs, pes sòns pairs, e pes auti èssers que les sigueren estimadi abans de convertir-se en sempitèrnes ahlames.
DIVINA-COMEDIA-TA-WEB	E vaquí qu’ar entorn d’aguestes clarors neishec ua auta lum qu’ère aquiu, semblabla a un orizon luminós; e atau coma en escurir comencen a entreveder-se en Cèu naues aparicions, que semblen èster e non èster, atau me semblèc començar a veir aquiu naues substàncies.
DIVINA-COMEDIA-TA-WEB	Ò vertadèr beluguièr der Esperit Sant!
DIVINA-COMEDIA-TA-WEB	Guaire ludent se presentèc còp sec as mèns uelhs, que, vençudi, non poderen tier-lo!
DIVINA-COMEDIA-TA-WEB	Mès se me mostrèc Beatriz tan beròia e arridolenta, qu’aguesta vision deuec quedar entre es autes que non è pogut retier ena memòria: alavetz es mèns uelhs recuperèren fòrces entà lheuar-se de nauèth, e me vedí transportat, entà major glòria, solet damb era mia Dauna.
DIVINA-COMEDIA-TA-WEB	Per çò der usclant treslús dera estela, que me semblaue mès ròi que de costum, me n’encuedè qu’auia pujat en un punt mès naut; e damb eth lenguatge qu’ei comun a toti, de bon voler l’aufrí a Diu er olocaust degut, per çò d’aguesta naua gràcia.
DIVINA-COMEDIA-TA-WEB	Esposcadi de granes e petites esteles, madeish de Galaxia, qu’era sua blancor estenuda entre es pòls deth mon hè dobtar as mès sabents, aqueri arrais formauen ath hons de Mart eth venerable signe que còste era interseccion des quadrants d’un cercle.
DIVINA-COMEDIA-TA-WEB	Aciu er engenh qu’ei inferior ara mia memòria; en aquera crotz reludie Crist, de sòrta que non posqui trapar un comparèr digne; mès eth que cuelh era sua crotz e seguís a Crist me perdonarà un còp mès aquerò que non digui quan veigue belugar a Crist en aquera blancor.
DIVINA-COMEDIA-TA-WEB	Pro que me’n sabí qu’embarraue nautes laudances, pr’amor qu’arriberen enquia jo aguestes paraules: “Resuscita e venç,” mès coma aqueth qu’enten sense compréner.
DIVINA-COMEDIA-TA-WEB	E aquera melodia m’ennautie tant, qu’enquia alavetz non i auec cap causa que m’estaquèsse damb tan doci ligams.
DIVINA-COMEDIA-TA-WEB	Dilhèu es mies paraules semblen massa gausades, en creir que dèishi darrèr de d’autes delícies eth plaser des beròis uelhs, qu’ena sua contemplacion se padeguen toti es mèns desirs; mès eth que sàpie qu’es viues mèrques de tota beresa l’estampen mès, a mida que son mès nautes e considère qu’aquiu non m’auia virat encara entada eri, poirà desencusar-me de çò que m’acusi per desencusar-me, e saberà que digui era vertat; pr’amor qu’eth sant plaser d’aquera guardada non ei excludit aciu, donques que se hè mès blos a mida que mos lheuam.
DIVINA-COMEDIA-TA-WEB	Era benigna volentat, qu’en era se manifèste tostemp er amor qu’es sues aspiracions son dretes, coma era cobesença se manifèste ena volentat inica, impausèc silenci ad aquera doça armonia e hec repausar es santes còrdes que son templades damb era man dreta de Diu.
DIVINA-COMEDIA-TA-WEB	Com s’auien de hèr sordes a supliques justes aqueres substàncies, que, entà ahiscar-me eth desir de hèr- les quauques preguntes, sigueren d’acòrd en carar-se?
DIVINA-COMEDIA-TA-WEB	Qu’ei just que se planhe sense pòsa aqueth que, per amor a causes que non pòden durar etèrnaments, se despen d’aqueth amor.
DIVINA-COMEDIA-TA-WEB	Dera madeisha manèra que pera net s’esguitle aquiu e enlà peth cèu tranquil e blos un huec sobte, en tot tirar es guardades enquia alavetz indiferentes, e semblable a ua estela que càmbie de lòc, encara que deguna despareish dera part a on aqueth s’alugue e se tarde pòc, atau der extrèm deth braç dret ath pè dera crotz s’esguitlèc un astre dera constellacion qu’aquiu lutz,145 mès eth diamant non se desseparèc deth sòn angle, senon que seguic eth hèish luminós en tot retirar-se a ua lum que passe peth darrèr der alabastre.
DIVINA-COMEDIA-TA-WEB	Non mens afectuosa qu’aqueth esperit se mostrèc era ombra d’Anquises quan arreconeishec ath sòn hilh enes Camps Elisis, s’auem de dar credit ath nòste màger Poèta.
DIVINA-COMEDIA-TA-WEB	Ò sang mia!, ò suberabondosa gràcia de Diu!
DIVINA-COMEDIA-TA-WEB	Atau didec aquera lum; per çò que tachè en era tota era mia atencion: dempús virè eth ròstre entara mia Dauna, e per un e per aute costat me demorè estonat; pr’amor qu’enes sòns uelhs ludie tau arridolet, que creiguí arribar damb es mèns enquiath hons dera mia gràcia e deth mèn Paradís.
DIVINA-COMEDIA-TA-WEB	Dempús aqueth esperit, qu’ère tant agradiu de veir e d’enténer, higec as sues prumères paraules causes que non comprení; tan prigonds sigueren es sòns concèptes: non perque siguesse era sua intencion amagar-les-me senon per besonh d’èster aguesti superiors ara intelligéncia des mortaus.
DIVINA-COMEDIA-TA-WEB	Quan er arc dera sua ardenta afeccion siguec mens tibant entà qu’es sues paraules baishèssen enquiath limit autrejat ara nòsta intelligéncia, era prumèra causa qu’entení siguec:
DIVINA-COMEDIA-TA-WEB	Benedit sigues Tu, tres e un, que tan propici ès ara mia descendéncia.
DIVINA-COMEDIA-TA-WEB	E seguic dident:
DIVINA-COMEDIA-TA-WEB	Era amna de Caociaguida, besarrèhilh deth poèta.
DIVINA-COMEDIA-TA-WEB	Hilh mèn: gràcies ad aguesta que t’a revestit de plumes entà entamenar tan naut vòl, as satisfèt laguens d’aguesta lum que te parli, un tranquil e long desir de veder-te, originat en jo per auer liejut era tua venguda en gran libre a on non se càmbie jamès lo blanc en nere, ne lo nere en blanc.
DIVINA-COMEDIA-TA-WEB	Tu cres qu’eth tòn pensament a arribat entà jo per miei d’aqueth qu’ei eth prumèr, atau coma dera unitat, de toti coneishuda, se forme eth cinc e eth sies; e plan per aquerò, ne me preguntes se qui sò, ne per qué te sembli mès gaujós que cap aute d’aguesta alègra còlha.
DIVINA-COMEDIA-TA-WEB	Qu’ei vertat; pr’amor qu’en aguesta vida, es esperits que gaudissen, atau de màger o de mendre glòria, guarden en miralh qu’en eth campe eth pensament abantes de nèisher.
DIVINA-COMEDIA-TA-WEB	Mès, pr’amor de qué eth sagrat amor qu’obsèrvi damb perpetua atencion, e qu’excite en jo un doç desir, se satisfèsque mielhor, mòstra-me damb votz segura, franca e alègra, quina ei era tua volentat, quin ei eth tòn desir, pr’amor qu’era mia responsa ei ja prèsta.
DIVINA-COMEDIA-TA-WEB	Jo me virè entà Beatriz; e era, que m’auie entenut abans que jo parlèssa, arric d’ua manèra que hec créisher es ales deth mèn desir.
DIVINA-COMEDIA-TA-WEB	Dempús comencè d’aguesta sòrta:
DIVINA-COMEDIA-TA-WEB	Dès que se vos manifestèc era Egalitat prumèra, er afècte e era intelligéncia an un pes parièr entà cadun de vosati; pr’amor qu’en aguest Solei, que vos illumine e uscle damb era sua lum e calor, son tan parières es dues vertuts, que tota retirada ei pòca.
DIVINA-COMEDIA-TA-WEB	Mès er enteniment e era volentat des mortaus, pera rason que ja vo’n sabetz, vòlen damb ales diferentes.
DIVINA-COMEDIA-TA-WEB	Atau, donc, jo, que sò mortau, me veigui en inegalitat, e sonque posqui balhar gràcies damb eth còr a tan pairau acuelhuda.
DIVINA-COMEDIA-TA-WEB	Te supliqui, donc, damb tota era fòrça deth morir, ò viu topazi, qu’enriquisses aguesta preciosa jòia!, que me hèsque saber eth tòn nòm.
DIVINA-COMEDIA-TA-WEB	Ò, borron mèn, qu’en tu me compladia mentre te demoraua!
DIVINA-COMEDIA-TA-WEB	D’aguesta sòrta comencèc era sua responsa.
DIVINA-COMEDIA-TA-WEB	Dempús higec:
DIVINA-COMEDIA-TA-WEB	Aqueth que d’eth a cuelhut eth tòn nòm era tua familha, e que per espaci de cent e mès ans a estat en tot virar peth cercle prumèr deth monte, siguec eth mèn hilh e eth tòn arrèpairin: pro li cau que damb es tues òbres amendrisses era sua prolongada fatiga.
DIVINA-COMEDIA-TA-WEB	Florencia, laguens der ancian recinte a on encara sone tèrça e nòna, ère en patz, sòbria e pudica.
DIVINA-COMEDIA-TA-WEB	En nèisher non costaue pòur era hilha ath pair, pr’amor qu’era epòca deth maridatge e dera dòt non auien gessut encara des limits regulars.
DIVINA-COMEDIA-TA-WEB	Non èren alavetz es cases uedes de persones; non auie arribat encara Sardanapolo tà ensenhar çò que se pòt hèr laguens d’ua cramba.
DIVINA-COMEDIA-TA-WEB	Montemalo non ère encara vençut per Uccellatoio, que, atau coma l’auance ena pujada, l’auançarà ena baishada.
DIVINA-COMEDIA-TA-WEB	Jo è vist a Bellincion Berti damb cinturon de cuèr e fibèla de uas, e ara sua hemna separar-se deth miralh sense coloreta en ròstre: qu’è vist as de Nerli e as de Vecchio contentar-se d’anar caperadi damb ua simpla pèth, e as sues hemnes dedicades ara filosada e ath fus.
DIVINA-COMEDIA-TA-WEB	Ò afortunades!
DIVINA-COMEDIA-TA-WEB	Cada ua d’eres coneishie eth lòc a on auie d’èster acogada, e deguna s’auie vist abandonada en lhet per tòrt de França.
DIVINA-COMEDIA-TA-WEB	Era ua velhaue era sua cunhèra, e entà consolar ath sòn hilh tenguie er idiòma que constitusís era prumèra alegria des pairs e des mairs: era auta, tirassant era blanca cabeladura dera sua filosada, blagaue damb era sua familha sus es troians, e sus Fiesole e sus Roma.
DIVINA-COMEDIA-TA-WEB	En aqueri tempsi s’aurie guardat coma ua causa meravilhosa a ua Cianghella e a un Lapo Salterello, coma aué costarien estonament un Cincinatto e ua Cornelia.
DIVINA-COMEDIA-TA-WEB	Ath miei de tanta cauma, e de tan polida vida de part de toti, e entre tan fidèus conciutadans, me hec nèisher era Vèrge Maria, cridada a grani crits, e en vòste ancian Aiguasénher siguí ath còp cristian e Cacciaguida.
DIVINA-COMEDIA-TA-WEB	Moronto e Elisèu sigueren es mèns frairs; era mia esposa venguie dera val deth Po, e d’era vie eth tòn cognòm.
DIVINA-COMEDIA-TA-WEB	Dempús seguí ar emperaire Conrad que m’autregèc eth titol de cavalièr; autant l’agradèren es mies bones accions.
DIVINA-COMEDIA-TA-WEB	Darrèr d’eth anè contra era mauvestat d’aquera lei, qu’eth sòn pòble s’apodère deth vòste domèni, per tòrt deth Pastor.
DIVINA-COMEDIA-TA-WEB	Aquiu aquera raça pèga me desliurec deth fallaciós mon, qu’eth sòn amor avilís tantes amnes, e deth martiri arribè en aguesta patz.
DIVINA-COMEDIA-TA-WEB	Ò noblesa dera sang!
DIVINA-COMEDIA-TA-WEB	Encara que sigues pòca causa, jamès m’admirarè de qué hèsques vantar-se de tu ara gent aciu baish, a on es nòstes afeccions s’aflaquissen; pr’amor que jo madeish, aquiu a on es talents non se tòrcen, voi díder, en cèu, me vantè de possedir-te.
DIVINA-COMEDIA-TA-WEB	De vertat, qu’ès coma un mantèl que s’escuerce pòc a pòc, de sòrta que se cada dia non se n’ahig un tròç, eth temps lo va rebracant, ar entorn, damb es sòns estalhants.
DIVINA-COMEDIA-TA-WEB	Damb eth “vos” qu’ada eth siguec Roma era primèra en someter-se e qu’en aguest ahèr non an perseverat tant es sòns descendents, comencèren aguest còp es mies paraules: per çò que, Beatriz, qu’ère un shinhau desseparada, arric, en tot retirar-se ara que tossic quan Ginebra cometec era prumèra fauta que parle era cronica.146 Jo comencè a díder:
DIVINA-COMEDIA-TA-WEB	Vos qu’ètz eth mèn pair; vos me bohatz alend entà parlar; vos m’ennautitz de tau sòrta, que sò mès que jo madeish.
DIVINA-COMEDIA-TA-WEB	Per çò de tants arriuets se negue d’alegria era mia ment, que gaudís en era madeisha quan pense que ne pòt auer tanta sense que l’ablasigue.
DIVINA-COMEDIA-TA-WEB	Didetz-me, donc, ò estimat pair-sénher mèn!, qui sigueren es vòsti predecessors, e quini es ans que comencèc era vòsta mainadesa.
DIVINA-COMEDIA-TA-WEB	Didetz-me çò qu’ère alavetz era vegada de Sant Joan, e quines es persones mès dignes des lòcs nauti.
DIVINA-COMEDIA-TA-WEB	Tau que s’ahisque era ahlama deth carbon dauant dera bohada deth vent, atau vedí jo lúder aquera lum dauant des mies afectuoses paraules; e se semblèc mès beròia as mèns uelhs, mès doç e suau siguec tanben eth sòn accent quan me didec, encara que non en nòste modèrn leguatge:
DIVINA-COMEDIA-TA-WEB	Des deth dia que se didec “Ave”, enquiara jasilha qu’era mia mair, qu’aué ei santa, se desliurèc deth mèn pes, aguest Planeta venguec a usclar- se cinc cents cinquanta tres còps as pès deth Leon.
DIVINA-COMEDIA-TA-WEB	Es mèns ancessors e jo neishérem en aqueth lòc a on prumèr trape eth darrèr districte aqueth que cor enes vòsti jòcs annaus.
DIVINA-COMEDIA-TA-WEB	Qu’ei pro que te’n sàpies d’aquerò, respècte as mèns pair-sénhers; çò que sigueren e d’a on vengueren, qu’ei mès senat amagà’c que didè’c.
DIVINA-COMEDIA-TA-WEB	Guaire mielhor serie auer coma vesins ad aquera gent, e es vòstes frontères en Galluzo e Trespiano que non auer-les laguens des vòsti murs, e suportar era fetiditat deth brigand d’Aguglion e deth de Signa, qu’a ja es uelhs plan dubèrts entà traficar!
DIVINA-COMEDIA-TA-WEB	S’era gent qu’ei mès degenerada en mon non auesse estat ua mairastra entà Cesar, senon brava coma ua mair damb eth sòn hilh, mès d’un que s’a hèt florentin, e càmbie e trafique, aurie tornat entà Semifonti, a on s’estaue eth sòn pairin demanant caritat: es Conti serien encara en Montemurlo; es Cerchi ena jurisdiccion d’Ancona, e dilhèu encara en Valdigrieve es Buondelmonti.
DIVINA-COMEDIA-TA-WEB	Era confusion des persones siguec tostemp eth començament des malastres des ciutats, coma era barreja des aliments n’ei des deth còs; pr’amor qu’un taure cèc què mès lèu qu’un anhèth cèc; e fòrça còps talhe fòrça mielhor ua espada que cinc.
DIVINA-COMEDIA-TA-WEB	Se penses se com a despareishut Luni e Urbisaglia, e com seguissen es sues tralhes Chiusi e Sinigaglia, non te semblarà guaire dificil creir se com se des.hèn es familhes, donques qu’es madeishes ciutats an finau.
DIVINA-COMEDIA-TA-WEB	Es vòstes causes morissen damb vosati; mès se vos amague era mòrt de quauques ues que se tarden fòrça, pr’amor qu’era vòsta vida ei plan cuerta; e atau coma es torns en cèu dera Lua capèren e desnishen sense pòsa es arribes deth mar, madeish hè damb Florencia era Fortuna: per çò que non t’a d’estonar çò que te vau a díder respècte as prumèrs florentins, qu’era sua fama ei estropada ena escurina des tempsi.
DIVINA-COMEDIA-TA-WEB	Qu’è vist ja en decadéncia a Ughi, as Catellini, Filippi, Greci, Ormanni e Alberichi, toti illustres cavalièrs; è vist tanben damb es dera Sannella as dera Arca e as Soldanieri, as Ardinghi e as Bostichi, tan grani coma ancians.
DIVINA-COMEDIA-TA-WEB	Sus era pòrta, cargada ath present damb ua felonia de tan gran pes, que lèu harà naufragar era vòsta barca, i èren es Ravignani, que d’eri descen eth comde Guido, e es qu’an cuelhut dempús eth nòm deth gran Bellincion.
DIVINA-COMEDIA-TA-WEB	Er primogènit dera familha dera Pressa coneishie er art de governar ben, e ena casa de Galigaio se vedien ja es distintius dera noblesa, que consistien en tier dauradi era garnison e era poma dera espada.
DIVINA-COMEDIA-TA-WEB	Qu’ère gran ja era colomna dera Comadreja, e illustres es Cacchetti, Giuochi, Fifanti, Baruci e Galli, e es que s’avergonhen en rebrembar era mesura.
DIVINA-COMEDIA-TA-WEB	Eth tronc que d’eth gesseren es Calfucci ère ja gran, e ja auien estat prebotjadi entàs cagires de magistrat es Sizii e es Arrigucci.
DIVINA-COMEDIA-TA-WEB	Ò, guaire fòrts è vist ad aqueri, qu’an estat destruïdi pera sua supèrbia!
DIVINA-COMEDIA-TA-WEB	Es Umber( e es Lamber(, qu’enes sues armes amiauen bòles d’aur.
DIVINA-COMEDIA-TA-WEB	Era presumptuosa familha148 qu’acace coma un dragon ath que hug, e s’umilie coma un anhèth dauant d’aqueth que li mòstre es dents o era borsa, anaue ja agranint-se; mès era sua origina qu’ère baisha: plan per aquerò non agradèc a Ubertino Donato qu’eth sòn suèr lo hec emparentar damb era.
DIVINA-COMEDIA-TA-WEB	Es Caponsacco auien baishat ja de Fiesole, e s’estauen en Mercat, e ja Giuda e Infangato èren boni ciutadans.
DIVINA-COMEDIA-TA-WEB	Te vau a díder ua causa incredibla e vertadèra: en petit cercle que formaue era ciutat, s’entraue per ua pòrta que deuie eth sòn nòm ara familha dera Pera.
DIVINA-COMEDIA-TA-WEB	Toti es qu’amien es beròies insignes deth gran Baron, qu’eth sòn nòm e era sua glòria se renauissen ena hèsta de Sant Tomàs, receberen d’eth es sòns titols de cavalièr e es sòns privilègis; encara qu’aué s’a plaçat en partit deth pòble aqueth qu’enròde es sues insignes en un cercle d’aur.
DIVINA-COMEDIA-TA-WEB	Ja es Gualteroti e es Importuni viuien tranquils en Borgo, e mès n’aurien estat sense naui vesins.
DIVINA-COMEDIA-TA-WEB	Era casa que d’era a neishut eth vòste plor, per çò deth just racacòr que vos a esbauçat e balhat fin ara vòsta agradiua vida, ei aunorada damb toti es sòns.
DIVINA-COMEDIA-TA-WEB	Ò, Buendelmonte!, guaire mau héretz en non aliar-vos damb era mejançant eth matrimòni!
DIVINA-COMEDIA-TA-WEB	Fòrça des qu’aué son tristi serien alègres, se Diu t’auesse autrejat a Ema eth prumèr còp que vengueres ena ciutat.
DIVINA-COMEDIA-TA-WEB	Mès que calie que dauant d’aquera pèira trincada que sauve eth pònt, sacrifiquèsse Florencia ua victima enes sòns darrèrs dies de patz.
DIVINA-COMEDIA-TA-WEB	Damb taus familhes e damb fòrça d’autes è vist a Florencia ath miei de tan gran repaus, que non auia cap motiu entà plorar.
DIVINA-COMEDIA-TA-WEB	Damb aguestes familhes è vist ath sòn pòble tan gloriós e just, que jamès eth liri siguec amiat ath revés ena lança, ne s’auie tornat encara ròi per tòrt des discòrdies.
DIVINA-COMEDIA-TA-WEB	Es Adimari, un des quaus damnagèc fòrça a Dante.
DIVINA-COMEDIA-TA-WEB	Qu’èra jo afogat coma aqueth qu’eth sòn exemple hè qu’es pairs siguen un shinhau condescendents damb es hilhs, quan acodic a Climene entà assegurar-se de çò que sus eth auie entenut; E pro que se’n sabien Beatriz e aquera lum que per jo auie cambiat abans de lòc; per çò que me didec era mia Dauna:
DIVINA-COMEDIA-TA-WEB	Exala er ardor deth tòn desir de tau sòrta que gesque ben exprimit damb era madeisha fòrça que lo sentes; non entà que nosati ac coneisham mielhor pes tues paraules, senon entà que gauses manifestar era tua set, damb era fin de qué d’auti li balhen de béuer.
DIVINA-COMEDIA-TA-WEB	Ò era mia estimada planta, que te lhèues tant, que guardant entath punt que toti es tempsi son presents, ves es causes contingentes abans de qué siguen en eres, coma ven es intelligéncies terrestres que dus angles obtusi non pòden càber en un triangle!
DIVINA-COMEDIA-TA-WEB	Mentre acompanhat de Virgili pujaua jo peth monte a on se guarissen es amnes, e quan baishaua peth mon des mòrts, me dideren paraules grèus sus era mia vida futura; e encara que me tenga per un tetragòn dauant des còps deth malastre, voleria saber se quina ei era sòrt que m’ei reservada; pr’amor qué era flècha prevista herís damb mens fòrça.
DIVINA-COMEDIA-TA-WEB	Atau li didí ara madeisha lum que m’auie parlat abantes, en tot manifestar-li eth mèn desir coma volec Beatriz.
DIVINA-COMEDIA-TA-WEB	Aqueth amorós progenitor mèn, embarrat e patent ath còp en sòn esplendor alègre, me responec, non enes tèrmes ambigus qu’èren enganhadi es pècs gentils abans de qué siguesse immolat er Anhèth de Diu que redimic es pecats, senon damb paraules clares e damb latin corrècte:
DIVINA-COMEDIA-TA-WEB	Es contingéncies qu’eth sòn coneishement non artenhen es limits dera vòsta matèria son totes presentes ara vista de Diu.
DIVINA-COMEDIA-TA-WEB	D’aciu non se dedusís, ça que la, eth sòn besonh, senon com l’ei de besonh exprimir-se enes uelhs de qui la guarde, era nau que baishe per un corrent.
DIVINA-COMEDIA-TA-WEB	Dera ment divina arribe ena mia vista, coma enes aurelhes era doça armonia der òrgue, eth temps que se premanís entà tu.
DIVINA-COMEDIA-TA-WEB	Dera madeisha manèra que Hipolit partic d’Atenes per çò dera crudeutat e perfidia dera sua mairastra, te calerà gésser de Florencia.
DIVINA-COMEDIA-TA-WEB	Aquerò ei çò que se vò, e çò que se cèrque e lèu serà hèt per aqueri que mediten aquiu a on diadèraments se ven a Crist.
DIVINA-COMEDIA-TA-WEB	Tu abandonaràs totes es causes que damb mès afeccion estimes, e aguesta ei era prumèra flècha que lance er arc deth despatriament.
DIVINA-COMEDIA-TA-WEB	Tu tastaràs guaire amargant ei eth pan des auti e guaire dur eth camin qu’amie a pujar e baishar es escales des auti.
DIVINA-COMEDIA-TA-WEB	E çò que mès pesarà enes tues espatles serà era companhia estupida e dolenta que damb era queiràs en aguesta val; perque, ingrata, hòla e impia, se revoutarà contra tu; encara que pòc dempús, era e non tu, veirà esbauçat eth sòn front.
DIVINA-COMEDIA-TA-WEB	Era sua conducta harà veir era sua bestialitat, de sòrta qu’entà tu serà mès laudable auer-te separat complètaments d’era.
DIVINA-COMEDIA-TA-WEB	Eth tòn prumèr refugi e era tua prumèra aubèrja seràn era cortesia deth Gran Lombard, que sus era escala amie er audèth sant,149 eth quau te guardarà tan benignaments, qu’entre ambdús er autrejar precedirà ath demanar, ath contrari de çò que se passe entre es auti.
DIVINA-COMEDIA-TA-WEB	Òc, veiràs ad aqueth qu’en nèisher siguec tant inspirat per aguesta fòrta estela, qu’es sòns hèts seràn tostemp admiradi.
DIVINA-COMEDIA-TA-WEB	Es pòbles non se n’an encuedat encara d’eth, per çò dera sua cuerta edat, donques que solet hè nau ans que viren ath sòn entorn aguestes esfères.
DIVINA-COMEDIA-TA-WEB	Mès abans qu’eth Gascon enganhe ath gran Enric,150 apareisheràn es bualhs dera sua vertut menspredant es sòs e es fatigues.
DIVINA-COMEDIA-TA-WEB	Es sues magnificéncias seràn tan coneishudes, que enquia e tot es sòns madeishi enemics non poiràn deishar de racondar-les.
DIVINA-COMEDIA-TA-WEB	Demora en eth e enes sòns beneficis; per eth fòrça òmes seràn transformadi, e es rics e es praubi cambiaràn de condicion.
DIVINA-COMEDIA-TA-WEB	Amia gravat ena tua ment guaire te predigui sus eth; mès non ac digues a degun.
DIVINA-COMEDIA-TA-WEB	Dempús higec:
DIVINA-COMEDIA-TA-WEB	Hilh mèn, taus son es interpretacions de çò que se t’a dit; taus params se t’amagaràn per pòqui ans.
DIVINA-COMEDIA-TA-WEB	Non voi, totun, qu’ages en òdi as tòns conciutadans; pr’amor qu’era tua vida se prolongarà mès encara de çò que se tarde eth castig dera sua perfidia.
DIVINA-COMEDIA-TA-WEB	Can eth Gran, senhor de Verona.
DIVINA-COMEDIA-TA-WEB	Pro veigui, pair mèn, se com cor eth temps entà jo entà flocar-me un d’aguesti còps, autant mès grèus, coma mès desprevengut se visque; per çò qu’ei bon que m’arma de prevision, pr’amor de qué, se me priven deth lòc que mès estimi, non pèrda es auti per tòrt des mèns vèrsi.
DIVINA-COMEDIA-TA-WEB	Aquiu baish, en mon etèrnaments amargant, e deth monte que dera sua beròia cima me lheuèren es uelhs dera mia Dauna, e dempús en cèu, de lum en lum, è entenut causes, que se les repetissa, serien entà molti d’un gust desagradiu; e se sò covard amic dera vertat, cranhi pèrder era fama entre aqueri que cridaràn ad aguest temps eth temps ancian.
DIVINA-COMEDIA-TA-WEB	Sonque ua consciéncia tacada pera sua pròpria vergonha o pera des auti traparà aspror enes tues paraules: totun aquerò, a despart de tu, tota mentida menifèste complètaments era tua vision, e dèishe que se grate eth qu’age ronha; pr’amor que s’era tua votz ei desagradiua quan se taste per prumèr còp, deisharà un aliment vivificant quan sigue digerida.
DIVINA-COMEDIA-TA-WEB	Eth tòn crit harà coma eth vent, qu’ataque mès es mès nauti cims, çò que non serà ua pròva petita d’aunor.
DIVINA-COMEDIA-TA-WEB	Plan per aquerò solet se t’an manifestat en aguestes esfères, en monte e ena dolorosa val es amnes qu’an gaudit de cèrt renòm; pr’amor qu’eth vam deth qu’escote non tache era sua atecion ne prèste fe a exemples trèts d’ua arraïc amagada e desconeishuda, ne a d’autes causes que non se manifèsten claraments.
DIVINA-COMEDIA-TA-WEB	Aqueth esperit benaurat gaudie ja des sues reflexions, e jo saboraua es mies, en tot temperar çò d’amargant damb çò de doç, quan era Dauna que m’amiaue enquia Diu me didec:
DIVINA-COMEDIA-TA-WEB	Jo me virè entara votz amorosa dera mia consolacion, e me remisqui a exprimir se quin siguec er amor que vedí alavetz enes sòns santi uelhs; non sonque perque maufida des mies paraules, senon perque era ment non pòt repetir çò qu’ei superior ada era, se non l’ajude un aute poder.
DIVINA-COMEDIA-TA-WEB	Sonque posqui díder per çò que tanh ad aguest punt que, en contemplar-la, era mia amna se vedec liura de tot aute desir: donques qu’eth plaser etèrn, qu’irradiaue dirèctaments sus Beatriz, me hège erós en veder-lo reflectir en sòn beròi ròstre.
DIVINA-COMEDIA-TA-WEB	Mès era, en tot desviar-me d’aguesta contemplacion damb era lum d’un arridolet, me didec:
DIVINA-COMEDIA-TA-WEB	Vira-te e escota; que non s’està solet enes mèns uelhs eth paradís.
DIVINA-COMEDIA-TA-WEB	Atau coma quauqui viatges se ve era passion ena fesomia, s’aquera ei tanta qu’era amna sancera l’ei sometuda, dera madeisha manèra enes arrais deth treslús sant qu’entada eth me virè, me’n sabí deth desir de contunhar era nòsta convèrsa.
DIVINA-COMEDIA-TA-WEB	E plan que òc, comencèc a díder:
DIVINA-COMEDIA-TA-WEB	En aguesta cincau arrama der arbe que recep era vida pera copa, e fructifique tostemp e jamès pèrd es sues huelhes, son benauradi toti es esperits qu’aquiu baish, abans de vier en cèu, artenheren tan gran renòm, que tota musa s’enriquirie damb es sues accions: guarda es braci dera crotz, e es que t’anarè nomentant haràn en eri çò qu’eth relampit hè ena broma.
DIVINA-COMEDIA-TA-WEB	A penes nomentèc a Josué, vedí passar un treslús pera crotz, e eth hèt d’enténer prononciar aqueth nòm e veir esguitlar-se eth sòn resplendor siguec tot ua soleta causa.
DIVINA-COMEDIA-TA-WEB	Ath nòm deth Gran Macabèu, vedí botjar-se ua auta lum hènt viroletes per çò dera sua alegria.
DIVINA-COMEDIA-TA-WEB	Dera madeisha manèra, dauant des nòms de Carlo-Magno e Orlando, era mia atentiua guardada seguic a dus lums, coma seguís era vista eth vòl deth falcon.
DIVINA-COMEDIA-TA-WEB	Dempús passèren, dauant des mèns uelhs, per aquera crotz Guilhem e Rinoardo, eth duc Godofredo e Roberto Guiscardo.
DIVINA-COMEDIA-TA-WEB	Me virè entara dreta pr’amor de conéisher en Beatriz çò que me calie hèr, ja sigue pes sues paraules ja sigue pes sòns gèsti; e vedí es sòns uelhs tan serens, tant erosi, qu’eth sòn ròstre superaue a toti es auti, e enquia e tot ath sòn anterior aspècte.
DIVINA-COMEDIA-TA-WEB	E atau coma er òme qu’òbre ben per çò deth màger plaser que sent, avertís de dia en dia er aument dera sua vertut, atau jo, en veir mès reludent aqueth miracle de beresa, me n’encuedè que s’auie hèt mès extens eth cercle dera mia rotacion amassa damb eth cèu; e en pòc espaci de temps que càmbie de color eth ròstre d’ua puncèla quan dèishe anar eth pes dera vergonha, se presentèc dauant des mèns uelhs, en virar- me, ua transmutacion semblabla, per efècte dera blancor dera siesau e templada estela, que m’auie recebut en sòn interior.
DIVINA-COMEDIA-TA-WEB	Jo vedí en aquera halha de Jove es bualhs der amor qu’en era existie, representant dauant des mèns uelhs er alfabet; e atau coma es audèths que se quilhen sus un arriu, alegrant-se d’arribar en lòc a on trapen eth sòn aliment, formen a viatges ua hilera circulara, e d’auti viatges se prolonguen, dera madeisha manèra volatejauen cantant es santes creatures laguens d’aqueres lums, e descriuent D, I o L damb es sòns movements.151 Prumèr ajustauen era sua dança ath cant; dempús, representant un d’aqueri caractèrs, se posauen un moment e sauvauen silenci.
DIVINA-COMEDIA-TA-WEB	Ò divina Pegasea!,152 que glorifiques e prolongues era vida des engenhs, en tot hèr que perpetuen era memòria des ciutats e des regnes!
DIVINA-COMEDIA-TA-WEB	Illumina-me damb era fin de qué descriua es sues figures tau quau les è vistes, e de qué campe eth tòn poder en aguesti cuerts vèrsi.
DIVINA-COMEDIA-TA-WEB	Es lums formèren, donc, cinc còps sèt vocaus e consonantes, e jo observè aqueres figures tau que m’anèren apareishent.
DIVINA-COMEDIA-TA-WEB	Dempús, ena M deth cincau mot se quedèren formades, de sòrta qu’era estela de Jupiter, en aqueth punt, semblaue d’argent plapat en aur.
DIVINA-COMEDIA-TA-WEB	Alavetz vedí baishar d’autes lums sus era part superiora dera M e arturar-se aquiu cantant, sivans creigui, eth ben que les atire entada eres.
DIVINA-COMEDIA-TA-WEB	Era musa Caliope.
DIVINA-COMEDIA-TA-WEB	Aqueth que pinte aquerò non a arrés que lo guide, mèsalèu eth guide totes es causes, e d’eth procedís aguesta vertut que botge as animaus a dar ua forma apropriada as sòns nins.
DIVINA-COMEDIA-TA-WEB	Es auti benauradi, qu’abans semblauen contentar-se formant sus era M ua corona de liris, mejançant un petit movement, acabèren era figura dera agla.
DIVINA-COMEDIA-TA-WEB	Ò doça estela!, guaires e qué reludentes amnes me mostrèren aquiu qu’era nòsta justícia ei un efècte deth cèu que tu ornes!
DIVINA-COMEDIA-TA-WEB	Plan per aquerò li prègui ara Ment, principi deth tòn movement e dera tua fòrça, que veigue d’a on ges eth hum qu’escurís es tòns arrais, pr’amor de qué s’irrite un aute còp contra es crompadors e venedors deth temple que s’assolidèc damb es miracles e era sang des martirs.
DIVINA-COMEDIA-TA-WEB	Ò milicia celestiau que contempli!
DIVINA-COMEDIA-TA-WEB	Prèga pes que son ena Tèrra horaviadi per çò deth mau exemple.
DIVINA-COMEDIA-TA-WEB	Qu’ère ja costum ancian hèr era guerra damb era espada; aué se hè en tot panar pertot eth pan qu’ad arrés remís eth nòste pietós Pair.
DIVINA-COMEDIA-TA-WEB	Mès tu, qu’escriues solet entà esfaçar, pensa qu’encara son viui Pèir e Pau, que moriren pera vrenha que de tau sòrta hès a mauméter.
DIVINA-COMEDIA-TA-WEB	Sant Joan Bap(sta.
DIVINA-COMEDIA-TA-WEB	Dauant de jo apareishie, damb es ales dubèrtes, era beròia imatge que damb era sua doça alegria hège eroses as amnes amassades.
DIVINA-COMEDIA-TA-WEB	Cadua d’aguestes se retiraue a un petit robin, qu’en eth ludie tant alugat un arrai de Solei, que reflectie enes mèns uelhs era imatge deth madeish Solei.
DIVINA-COMEDIA-TA-WEB	E çò que me cau descríuer ara non ac anoncièc era votz jamès, ne ac escriuec era tinta, ne ac concebec era imaginacion.
DIVINA-COMEDIA-TA-WEB	Pr’amor que vedí, e enquia e tot entení parlar ath bèc dera agla e díder damb era sua votz: “Jo” e “Mèn”, quan era sua intencion ère díder: “Nos” e “Nòste”.
DIVINA-COMEDIA-TA-WEB	E comencèc atau:
DIVINA-COMEDIA-TA-WEB	Per auer estat just e pietós sò aciu exaltat enquiad aguesta glòria, que non se dèishe véncer peth desir; e ena Tèrra deishè tau memòria de jo, qu’es òmes mès pervèrsi la recomanen, encara que non seguissen eth sòn exemple.
DIVINA-COMEDIA-TA-WEB	Alavetz responí:
DIVINA-COMEDIA-TA-WEB	Ò perpetues flors dera felicitat etèrna, que coma un solet perhum me hètz a sénter toti es vòstes flaires!
DIVINA-COMEDIA-TA-WEB	Metetz punt e finau damb es vòstes paraules ath gran dejun qua m’a tengut ahaimat pendent long temps, per çò de non trapar ena Tèrra cap aliment.
DIVINA-COMEDIA-TA-WEB	Pro m’en sai que, s’era justícia divina se reflectís en d’autes esfères coma en un miralh, ena vòsta non se ve a trauèrs d’un vel.
DIVINA-COMEDIA-TA-WEB	Sabetz guaire atentiu sò entà escotar-vos; sabetz tanben quin ei aqueth dobte qu’entà jo se convertís en tant ancian dejun.
DIVINA-COMEDIA-TA-WEB	Atau coma eth falcon que li trèn era capucha botge eth cap, e bat es ales en senhau de content, demostrant es sòns desirs e quilhant-se damb galhardia, madeish vedí hèr ara agla, qu’ère formada de laudances dera Divina Gràcia, es quaus cantauen coma sap cantar eth qu’ei eròs aquiu naut.
DIVINA-COMEDIA-TA-WEB	Dempús comencèc d’aguesta sòrta:
DIVINA-COMEDIA-TA-WEB	Aqueth qu’artenhec damb eth sòn compàs enquias extrèms deth mon, e embarrèc era sua dubertura tantes causes amagades e manifèstes, non podec deishar sus tot er univèrs ua tralha tan prigonda deth sòn poder, qu’eth sòn enteniment non siguesse infinitaments superior ath de toti es enteniments creadi, coma ac demòstre qu’eth prumèr supèrb, qu’ère era creatura mès excellenta, per çò de non demorar era lum dera gràcia divina, queiguec deth Cèu abantes d’èster confirmat en era.
DIVINA-COMEDIA-TA-WEB	Enquia e tot ara nòsta vista, qu’ei lèu un arrai dera ment divina que son plies totes es causes, non pòt, pera sua natura, èster tan penetrant que distinguisque eth sòn principi senon jos ua aparença plan luenhana dera vertat.
DIVINA-COMEDIA-TA-WEB	Era vista que recep eth vòste mon sonque penètre ena justícia sempitèrna coma eth uelh que s’intèrne en mar; qu’encara que veigue eth hons près dera vòra, non lo ve en immens mar; e ça que la, eth hons existís, era sua pròpria prigondor l’amague.
DIVINA-COMEDIA-TA-WEB	Non existís lum se non ven der Èsser tranquil que non se trebole jamès; dehòra d’eth non i a que tenèbres, o ombres dera carn o eth sòn podom.
DIVINA-COMEDIA-TA-WEB	Qu’è passat pro eth vel que t’amagaue ara viua justícia, que sus era hèges tantes preguntes, pr’amor que tu didies: “Un òme nèish ena vòra der Indo, e aquiu non i a qui parle de Crist, ne qui liege o escriue sus eth; totes es sues accions e desirs son boni, e per çò que pòt liéger era rason umana, non a pecat ne en obres ne en paraules: se se morís sense baptisme e sense fe, ei era justícia que lo condemne?
DIVINA-COMEDIA-TA-WEB	A on ei era sua fauta, se non cre?” Ara plan: se qui ès tu, que vòs cuélher sèti en tribunau entà jutjar a mil miles de distància, a pam de nas?
DIVINA-COMEDIA-TA-WEB	Qu’ei vertat qu’eth que, en tot parlar damb jo, subtilize per veir es arrais dera justícia divina, aurie rason entà dobtar dera sua rectitud, se non siguesse sus vosati era Escriptura.
DIVINA-COMEDIA-TA-WEB	Ò animaus terrestres!
DIVINA-COMEDIA-TA-WEB	Ò intelligéncies bastes!
DIVINA-COMEDIA-TA-WEB	Era prumèra volentat, qu’ei bona per era madeisha, qu’ei eth Ben Suprèm, non s’a desseparat jamès d’era madeisha.
DIVINA-COMEDIA-TA-WEB	Sonque ei just çò qu’ada era s’acòrde; cap aute ben creat la tirasse; mès era còste aguest ben damb es sòns arrais.
DIVINA-COMEDIA-TA-WEB	Coma era cigonha que se botge sus eth nin, dempús d’auer alimentat as sòns hilhs, e dera madeisha manèra qu’un d’aguesti, ja alimentat, la guarde, atau comencèc era beròia imatge a agitar-se sus jo, e, madeish, lheuè es mèns uelhs entada era, que botjaue es sues ales, possades per tanti esperits.
DIVINA-COMEDIA-TA-WEB	En hèr torns, cantaue e didie: “Es mies nòtes son tant incomprensibles entà tu, coma eth judici etèrn entà vosati es mortaus.” Dempús qu’aqueri reludents ardors der Esperit Sant s’arturèren, sense deishar de formar eth signe que hec as Romans temibles en mon,154 eth madeish signe seguic dident:
DIVINA-COMEDIA-TA-WEB	Era agla.
DIVINA-COMEDIA-TA-WEB	En aguest regne non a pujat jamès qui non credec en Crist, ne abans ne dempús de qué aguest siguesse clauat en sant tronc: mès guarda; molti des que criden “Crist, Crist” seràn mens pròches ada eth, en dia deth judici, que quauqui uns des que non an coneishut a Crist; e a taus cristians costarà vergonha er Etiòp, quan se dividisquen es dus collègis, un complètaments ric, e er aute miserable.
DIVINA-COMEDIA-TA-WEB	Qué non les poiràn díder es Pèrses as vòsti reis, quan veiguen dubèrt aqueth volum qu’en eth s’escriuen toti es sòns mesprètzi?
DIVINA-COMEDIA-TA-WEB	Aquiu se veirà, entre es òbres d’Alberto, era que lèu agitarà era pluma, e que per era quedarà desèrt eth regne de Praga.
DIVINA-COMEDIA-TA-WEB	Aquiu se veirà eth mau que còste ath cant deth Sena, fausificant era moneda, aqueth que morirà herit per un sanglar.155 Aguiu se veirà er insadorable orgulh que hè tornar hòl de tau manèra ar escocés e ar anglés, que non pòden tier veder-se contengudi enes limits des sòns Estats.156 Se veirà era luxúria e era guitèra deth d’Espanha, e deth de Bohemia, que jamès coneishec ne volec conéisher eth valor.157 Aquiu se veirà tanben mercada damb ua I dera bontat der espeat de Jerusalem,158 Tant que çò contrari ada era aurà per mèrca ua M. Se veirà era avarícia e era viletat d’aqueth que garde era ièrla deth huec, a on acabèren es prolongats dies d’Anquises;159 e entà demostrar era sua mesquinaria, se tieràn fòrça abreviacions en sòn escrit, pr’amor de qué en pòc espaci i age fòrça paraules.
DIVINA-COMEDIA-TA-WEB	E ara vista de toti apareisheràn es vergonhoses òbres der oncle e deth frair,160 qu’an avilit tan egrègi linhatge e dues corones.
DIVINA-COMEDIA-TA-WEB	Aquiu seràn coneishudi eth de Portugal e eth de Noruega,161 e eth de Rascia, qu’alterèc es sagèths de Venecia.162 Ò Hungria erosa, se non se dèishe guidar mau!
DIVINA-COMEDIA-TA-WEB	Ò erosa Navarra, se se defenesse damb eth monte que l’enròde!
DIVINA-COMEDIA-TA-WEB	Felip eth Beròi.
DIVINA-COMEDIA-TA-WEB	Wenceslao, rei de Bohemia.
DIVINA-COMEDIA-TA-WEB	Ditz era viletat, perque Fadrique, dempús dera mòrt d’Enric VII, abandonèc vilaments era causa des gibelins.
DIVINA-COMEDIA-TA-WEB	Dionisi er Agricòla, rei de Portugal.
DIVINA-COMEDIA-TA-WEB	Famagusta se planhen e clamen contra era sua bèstia, que non ei desparièra des autes.
DIVINA-COMEDIA-TA-WEB	Quan Aqueth qu’illumine eth mon sancer baishe der emisfèri, de tau sòrta qu’eth dia s’acabe pertot, eth cèu alugat abans per eth solet, apareish de pic semiat de lums, qu’en eres se’n miralhe ua de soleta.
DIVINA-COMEDIA-TA-WEB	E aqueth estat deth cèu me venguec ena imaginacion, quan era ensenha deth mon e des sòns caps barrèc eth sòn benedit bèc; pr’amor que ludent plan mès toti aqueri viui resplendors, sonèren suaus cants, qu’an despareishut dera mia memòria.
DIVINA-COMEDIA-TA-WEB	Ò doç amor, que jos aquera arridolenta lum t’amagues!
DIVINA-COMEDIA-TA-WEB	Guaire arderosa me semblaues ath miei d’aqueri efluvis sonors, que solet alenden santi pensaments!
DIVINA-COMEDIA-TA-WEB	Dempús qu’es precioses e ludentes jòies que vedí ornada era siesau estela cessèren enes sòns cants angelicaus, me semblèc enténer eth mormolh d’un arriu que, net, baishe de ròca en ròca mostrant era fecunditat deth sòn abondós manantiau.
DIVINA-COMEDIA-TA-WEB	E atau coma eth son aquerís era sua forma en còth dera citara, e enes traucs dera caramèla ena bohada deth que la tòque, atau tanben pugèc sec aqueth mormolh peth còth dera Agla, coma s’aguest siguese traucat.
DIVINA-COMEDIA-TA-WEB	Se produsíc aquiu ua votz, que gessec peth sòn bèc en forma de paraules, segontes les demoraue eth mèn còr, a on les escriuí:
DIVINA-COMEDIA-TA-WEB	Te cau ara guardar fixaments, comencèc a díder, aquera part de jo madeisha qu’enes agles mortaus contemple e supòrte era lum deth Solei; pr’amor qu’entre es huecs que compausen era mia figura, es que hèn pampalhejar eth uelh deth mèn cap an un grad de lum màger que toti es auti.
DIVINA-COMEDIA-TA-WEB	Aqueth que, en hèr de viston, lutz ath miei, siguec eth cantaire der Esperit Sant, que transportèc era arca de ciutat en ciutat: ara coneish eth merit deth sòn cant ena part que siguec òbra dera sua pròpria volentat, per çò dera remuneracion que proporcionauments a recebut.
DIVINA-COMEDIA-TA-WEB	Des cinc que formen er arc dera mia celha, eth qu’ei mès pròche deth bèc, consolèc ara veuda dera pèrta deth sòn hilh;163 ara se’n sap de guaire car còste non seguir a Crist, pera experiéncia qu’a d’aguesta doça vida e dera opausada.
DIVINA-COMEDIA-TA-WEB	Eth que lo seguís ena part superiora dera circonferéncia que parli, arreculèc era sua mòrt entà hèr vertadèra peniténcia: 164 Ara coneish qu’es etèrns judicis de Diu son invariables, encara qu’ua ferventa oracion artenhe aquiu baish qu’arribe deman çò qu’aurie d’arribar aué.
DIVINA-COMEDIA-TA-WEB	Aqueth que ves ena declivitat der arc siguec Guilhèm, a qui plore era Tèrra que se planh de Carles e de Federic viui:166ara coneish er amor deth cèu entà un rei just, ac mòstre per çò deth resplencor qu’ei enrodat.
DIVINA-COMEDIA-TA-WEB	Qui creirie en mon plen d’errors, qu’eth troian Rifeo siguesse en aguest arc era cincau des lums santes?
DIVINA-COMEDIA-TA-WEB	Encara qu’era sua vista non penètre enquiath hons dera divina gràcia, massa coneish ara çò qu’en era non pòt veir eth mon.
DIVINA-COMEDIA-TA-WEB	Coma era alausa qu’en aire se quilhe cantant, e dempús care, contenta pera darrèra melodia que la satisfè, tau me semblèc era imatge satisfèta der etèrn plaser, que pera sua volentat totes es causes son çò que son; e encara que hessa visibles aquiu es mèns dobtes tau qu’eth veire manifèste per çò dera sua transparéncia eth color que s’a revestit era sua superfícia, aguesti madeishi dobtes non me permeteren demorar era responsa carant, senon que damb era sua fòrça heren gésser dera boca aguestes paraules: “Quines causes son aguestes?”: per çò que coneishí enes naui bualhs que despenien aqueres amnes eroses era alegria que les costaue respóner as mies preguntes.
DIVINA-COMEDIA-TA-WEB	Dempús, damb eth uelh mès inflamat, responec eth benedit signe, entà non tier-me mès temps autrejat ath mèn estonament:
DIVINA-COMEDIA-TA-WEB	Veigui que cres aguestes causes, perque jo les digui; mès que non compreneràs se com pòden èster: de sòrta que, encara que creigudes, non per aquerò son mens amagades.
DIVINA-COMEDIA-TA-WEB	Tu hès coma aqueth qu’apren a conéisher es causes peth sòn nòm, mes que non pòt veir era sua esséncia, se bèth aute non l’ac mòstre.
DIVINA-COMEDIA-TA-WEB	Te còsten estonament era prumèra e era cincau amna que formen en arc dera celha, pr’amor que ves ornada damb eres era region des Angels.
DIVINA-COMEDIA-TA-WEB	Ua d’eres, gessent deth Lunfèrn a on arrés se convertís a Diu de bon voler, tornèc a abitar eth sòn còs coma recompensa d’ua viua esperança; d’ua viua esperança, que preguèc ferventaments a Diu entà resuscitar-la, pr’amor de qué era sua volentat podesse èster botjada.
DIVINA-COMEDIA-TA-WEB	Era amna gloriosa que se parle, entornada ena sua carn que s’estèc pòc de temps, creiguec en Aqueth que podie ajudar-la; e en creir, s’usclèc de tau sòrta en huec d’un vertadèr amor, que dempús dera sua dusau mòrt siguec digna de participar d’aguesti gòis.
DIVINA-COMEDIA-TA-WEB	Era auta, per çò d’ua gràcia que mane d’ua hònt tan prigonda, que non a auut creatura qu’era sua guardada podesse penetrar enquiara sua hònt, botèc aquiu baish tot eth sòn amor ena justícia; per çò que de gràcia en gràcia Diu dauric es sòns uelhs ara nòsta redempcion futura, e credent en era, non tenguec per mès temps era fetiditat deth paganisme, repotegant peth sòn compde as gents pervertides.
DIVINA-COMEDIA-TA-WEB	Aqueres tres hemnes que vederes ath costat dera arròda dreta deth car, lo baitèren mès de mil ans abans de qué s’instituïsse eth baptisme.
DIVINA-COMEDIA-TA-WEB	Ò predestinacion!, guaire remòta ei era tua arraïc dera vista d’aqueri que non ven tota era causa prumèra!
DIVINA-COMEDIA-TA-WEB	E vosati, mortaus, sigatz prudents enes vòsti judicis; pr’amor que nosati, que vedem a Diu, non coneishem encara a toti es sòns escuelhudi: e ça que la, mos ei grata semblabla ignorància; pr’amor qu’era nòsta beatitud se perfeccione damb aguest ben e volem çò que Diu vò.
DIVINA-COMEDIA-TA-WEB	Tau siguec eth suau remèdi que me dèc aquera imatge divina entà aclarir era mia vista.
DIVINA-COMEDIA-TA-WEB	E atau coma un bon tocaire de citara hè er acompanhament a un bon cantaire damb era vibracion des sues còrdes, en tot aquerir d’aguesta sòrta màger atraccion eth cant, atau, tant que parlaue, me’n brembi que vedí as benedits resplendorts agitar es sues ahlamnes ath compàs des paraules, coma es paupetes que se botgen d’acòrd e ath madeish temps.
DIVINA-COMEDIA-TA-WEB	Era non arrie:
DIVINA-COMEDIA-TA-WEB	Mès se jo arridessa, comencèc a dider-me, te quedaries coma Semele, quan siguec redusida a cendre; pr’amor qu’era mia beresa, que, sivans as vist, coma mès puge pes gradons der etèrn palai, se non se moderèsse, ludirie tant, qu’era tua fòrça mortau peririe dauant deth sòn treslús, coma era arrama esbauçada peth pericle.
DIVINA-COMEDIA-TA-WEB	Mos auem quilhat enquiath setau esplendor167 que, plaçat jos eth pièch der ardent Leon, escampilhe ara sus era Tèrra es sòns arrais barrejadi damb era fòrta influéncia d’aqueth.
DIVINA-COMEDIA-TA-WEB	Fixa era ment darrèr des tues guardades, e hè des tòns uelhs un miralh entara imatge que se t’apareisherà en aguest miralh.
DIVINA-COMEDIA-TA-WEB	Que se’n sabesse de quan doçaments se recreaue era mia vista en ròstre erós de Beatriz, quan ahiscat per era la desviè entà un aute objècte, coneisherie çò d’agradiu que me serie aubedir ath mèn Guida celestiau, en tot considerar qu’eth plaser d’aubedir-la contrabalançaue ath plaser que sentia contemplant-la.
DIVINA-COMEDIA-TA-WEB	Laguens deth cristau que, enrodant eth mon, amie eth nòm deth sòn estimat senhor, que jos eth sòn emperi s’estèc mòrt quinsevolh mau, vedí ua escala de color d’aur qu’en era se reflectie un arrai de Solei, e tant elevada, qu’es mèns uelhs non la podien seguir.
DIVINA-COMEDIA-TA-WEB	Vedí, ath delà, baishar pes sòns gradons tanti resplendors, que pensè que totes es lums que ludien en cèu èren escampilhades per aquiu.
DIVINA-COMEDIA-TA-WEB	E atau coma, per un costum naturau, es corbassi s’agiten amassadi en trincar eth dia entà dar calor as sues arraulides ales, e tant que s’aluenhen quauqui uns sense tornar, d’auti entornen en punt a on se remontauen, e d’auti volatègen sus eth, madeish me semblèc que hègen aqueri treslusi qu’auien anat baishant enquia que s’arturèren en un gradon determinat.
DIVINA-COMEDIA-TA-WEB	Eth que demorèc mès près de nosati comencèc e lùder tant que jo didia ath mèn laguens: “Coneishi er amor que m’anoncies.” Mès Aquera, que d’era demori era orde entà carar o parlar, s’estèc quieta: atau, donc, a maugrat mèn, hi ben en non preguntar arren.
DIVINA-COMEDIA-TA-WEB	Per çò qu’era, que liegie ena vista d’Aqueth qu’ac ve tot, eth desir que jo amagaua, me didec:
DIVINA-COMEDIA-TA-WEB	Que pòs manifestar-li eth tòn ardent desir.
DIVINA-COMEDIA-TA-WEB	En cèu de Saturn.
DIVINA-COMEDIA-TA-WEB	Alavetz comencè d’aguesta sòrta:
DIVINA-COMEDIA-TA-WEB	Es mèns merits non me hèn digne dera tua responsa; mès en nòm d’aquera que me permet interrogar-te, amna benaurada, que t’amagues ena tua alegria, hè-me a veir era causa que tant t’aprèsse a jo, e ditz-me per qué non s’enten en aguesta esfèra era doça sinfonia deth Paradís, que tan devòtaments ressone enes de baish.
DIVINA-COMEDIA-TA-WEB	Era tua audida qu’ei tan fèbla coma era tua vista, me contestèc; aciu non se cante pera madeisha rason que Beatriz non arrís.
DIVINA-COMEDIA-TA-WEB	Qu’è baishat autant pes gradons dera escala santa, solet entà recrear-te damb es mies paraules e damb era lum que sò revestida.
DIVINA-COMEDIA-TA-WEB	Que non ei ua màger afeccion çò que m’a hèt mès sollicita; pr’amor qu’en tota aguesta escala i a un amor tant fervent o mès encara qu’eth mèn, segontes t’ac mòstren es bualhs d’aguestes amnes; mès era nauta caritat, que mos covertís en sirvents atentius dera volentat que govèrne eth mon, mos senhale eth lòc qu’en eth, sivans pòs veir, èm plaçades.
DIVINA-COMEDIA-TA-WEB	Pro veigui, didí jo, ò sagrada lampa!, qu’un amor liure ei pro en aguesta cort entà hèr çò que vò era etèrna Providéncia; mès çò que me semble totafèt dificil de compréner ei per qué sigueres tu entre totes es tus companhes era destinada entad aguest cargue.
DIVINA-COMEDIA-TA-WEB	Encara non auia prononciat era darrèra paraula, quan era lum, en tot hèr un èish deth sòn centre, virèc damb era rapiditat d’ua arròda.
DIVINA-COMEDIA-TA-WEB	Dempús me responec era amorosa amna que i auie ath sòn laguens:
DIVINA-COMEDIA-TA-WEB	Era lum divina se fixe en tu penetrant en aquera que m’enròde, e era sua vertut, junhuda ara mia vista, me quilhe autant sus jo madeisha, que veigui era sublima esséncia que d’era emane.
DIVINA-COMEDIA-TA-WEB	D’aciu proven era alegria que damb era ludi; pr’amor qu’ara claror dera mia vision adjunhi era dera lum que m’entornège.
DIVINA-COMEDIA-TA-WEB	Mès era amna que mès lutz en cèu, eth serafin qu’a mès fixi es uelhs en Diu non poirà satisfèr es tues preguntes; pr’amor que çò que desires saber penètre tan prigondaments en abisme deth decret etèrn, qu’ei fòrça desseparat de tota vista creada; e quan entornes entath mon mortau, conda çò que te digui, pr’amor de qué arrés se vante d’arribar ath hons d’aguest secret.
DIVINA-COMEDIA-TA-WEB	Era ment, qu’aciu ei lum, ena Tèrra ei hum; considera, donc, com poirà compréner aquiu baish çò qu’aciu non compren, per mès qu’eth cèu l’ennautisque.
DIVINA-COMEDIA-TA-WEB	Entre es dues còstes d’Italia, e non guaire luenh dera tua patria, se lhèuen uns malhs, autant, qu’es trons ressonen aquiu a plan mens nautada.
DIVINA-COMEDIA-TA-WEB	Aqueri malhs formen ua eminéncia que se cride Catria, ath pè dera quau i a un èrm consagrat sonque ath culte deth vertadèr Diu.
DIVINA-COMEDIA-TA-WEB	Atau comencèc a parlar per tresau viatge; e contunhant dempús, higec:
DIVINA-COMEDIA-TA-WEB	De tau manèra me tenguí aquiu ath servici de Diu, que sonque damb legums e chuc d’olives passaua aisidaments hereds e calors, satisfèt damb es mies idies contemplatiues.
DIVINA-COMEDIA-TA-WEB	Aqueth claustre produsie en abondor, entad aguesta part des cèus, e ara ei tan uet, que calerà qu’en brèu temps ac sàpie eth mon.
DIVINA-COMEDIA-TA-WEB	En aqueth lòc siguí jo, Pèir Damian; e Pèir eth Pecador ena casa de Nòsta Senhora, ara vòra der Adriatic.
DIVINA-COMEDIA-TA-WEB	Qu’ère ja escassa era mia vida mortau, quan siguí cridat e obligat a recéber aqueth capèl que solet se transmet de mau en pejor.
DIVINA-COMEDIA-TA-WEB	Vengueren en d’auti tempsi Cefas e eth Veire d’eleccion der Esperit Sant,168aflaquidi e descauci, acceptant eth sòn aliment de quinsevolh man.
DIVINA-COMEDIA-TA-WEB	Ara es pastors modèrns vòlen que d’un e d’aute costat les emparen, autant son de pesadi!, e que les amien en baiard, e que vage ath sòn darrèr qui les tengue era coa.
DIVINA-COMEDIA-TA-WEB	Capèren damb es sòns mantèls es sues cavalcadures de sòrta que van dues bèsties jos ua soleta pèth.
DIVINA-COMEDIA-TA-WEB	Ò paciéncia de Diu, que tant te cau suportar!
DIVINA-COMEDIA-TA-WEB	Ath son d’aguestes paraules, vedí fòrça ahlames que baishauen virant de gradon en gradon, e a cada virada se hègen mès beròies.
DIVINA-COMEDIA-TA-WEB	Vengueren a arturar-se ar entorn d’aquera lum, e s’estarnèren en un clamor tan gran, qu’arren en mon pòt retirar-se-li: eth sòn rambalh m’ensordic de tau sòrta, que non comprení çò que dideren.
DIVINA-COMEDIA-TA-WEB	Sant Pèir e Sant Pau.
DIVINA-COMEDIA-TA-WEB	Mut d’estupor me virè entath mèn Guida, coma un mainatge que s’acuelh tostemp ad aqueth que l’inspire mès confiança: e aquera, coma era mair que secor lèu lèu ath hilh espaurit e palle damb era sua votz consoladora, me didec:
DIVINA-COMEDIA-TA-WEB	Qu’ei que non sabes qu’ès en cèu?
DIVINA-COMEDIA-TA-WEB	Non sabes que tot eth cèu ei sant, e çò que se hè en eth provie d’un bon desir?
DIVINA-COMEDIA-TA-WEB	S’eth que vies d’enténer t’a esmoigut autant, ara pòs pensar se com t’aurie trebolat aqueth suau cant junhut ath mèn arridolet.
DIVINA-COMEDIA-TA-WEB	E s’auesses comprenut çò que se preguèc en exalar aguest bronit, coneisheries era resvenja que veiràs abans dera tua mòrt.
DIVINA-COMEDIA-TA-WEB	Era espada d’aciu naut non herís jamès massa lèu, ne massa tard, coma sòlen pensar es que la demoren damb temor o damb desir.
DIVINA-COMEDIA-TA-WEB	Mès ara, vira-te entar aute costat, e veiràs fòrça esperits illustres, se dirigisses es tues guardades entà on te digui.
DIVINA-COMEDIA-TA-WEB	Virè es uelhs coma era volec, e vedí cent petites esfères, que s’ornauen es ues as autes damb es sòns arrais mutuaus.
DIVINA-COMEDIA-TA-WEB	Jo qu’èra coma aqueth que reprimís en eth er agudent estimul deth desir, e non gause preguntar, cranhent depassar-se, quan era màger e mès ludenta d’aqueres pèrles s’auancèc entà contentar eth men curiosèr: dempús entení en sòn interior:
DIVINA-COMEDIA-TA-WEB	Se vedesses, coma jo, era caritat qu’uscle entre nosati, auries exprimit ja es tòns desirs; mès damb era fin de qué, per massa demorar, non te tardes a arribar en naut fin deth tòn viatge, responerè ath pensament que non gauses exprimir.
DIVINA-COMEDIA-TA-WEB	Eth cim d’aguest monte qu’ena sua pala i a eth Casino siguec frequentat en d’auti tempsi per gent enganhada e mau dispausada.
DIVINA-COMEDIA-TA-WEB	Jo sò qui amiè aquiu eth nòm d’Aqueth que mostrèc ena Tèrra era vertat que tant mos ennautís;169 e ludec sus jo tanta gràcia, que hi enlà des ciutats vesies er impiu culte que sedusic ath mon.
DIVINA-COMEDIA-TA-WEB	Aguesti auti huecs sigueren toti es omes contemplatius, uscladi en aqueth lardor que hè nèisher es flors e es fruts sants.
DIVINA-COMEDIA-TA-WEB	Aciu i son Mario e Romualdo; aciu i son es mèns frairs, que s’embarrèren en claustre e sauvèren un còr perseverant.
DIVINA-COMEDIA-TA-WEB	Li responí:
DIVINA-COMEDIA-TA-WEB	Sant Benet abad, que dèc a conéisher aquiu era religion cris(ana.
DIVINA-COMEDIA-TA-WEB	Plan per aquerò, te prègui, pair, que se sò digne de tau gràcia, m’autreges era de veir era tua imatge descubèrta.
DIVINA-COMEDIA-TA-WEB	Frair, me responec: eth tòn naut desir se realizarà ena darrèra esfèra, a on se realizen toti es auti e es mèns, e a on toti son perfèctes, madurs e sancers: en aquera soleta esfèra, totes es sues parts s’estan quietes, pr’amor que non ei en sòn lòc, ne vire entre dus pòls, e era nòsta escala arribe enquiada era, çò que hè que la pèrdes de vista.
DIVINA-COMEDIA-TA-WEB	Eth patriarca Jacob la vedec prolongar-se enquia naut, quan se l’apareishec tan plia d’angels; mès ara arrés trè es sòns pès dera Tèrra entà pujar-la, e era mia règla sonque servís aquiu baish entà gastar papèr.
DIVINA-COMEDIA-TA-WEB	Es murs qu’èren ua abadia s’an convertit en tutes; e es capuches en sacs de haria dolenta.
DIVINA-COMEDIA-TA-WEB	Era mès sordida usura non ei tan contrària ara volentat de Diu, coma n’ei eth frut d’aguestes riqueses que tant capviren eth còr des monges, pr’amor que tot çò que sauve era Glèisa apertie ad aqueri que demanen per Diu, e non as parents o a d’auti mès indignes.
DIVINA-COMEDIA-TA-WEB	Era carn des mortaus ei tan flexibla, qu’es bones òbres non duren eth temps que se passe deth neishement dera ausina enquiara formacion dera aglan.
DIVINA-COMEDIA-TA-WEB	Pèir comencèc era sua fecunda faena sense aur ne argent; jo damb oracions e dejuni; Francescs basèc era sua ordre ena umilitat; e se ves eth principi de cada ordre, e considères dempús a on an arribat, veiràs çò blanc escambiat en nere.
DIVINA-COMEDIA-TA-WEB	Mès admiracion costèc, de vertat, veir ath Jordan arrecular e ath mar húger quan Diu volec, qu’era que costarà veir apraiadi aguesti maus.
DIVINA-COMEDIA-TA-WEB	Atau me didec, e dempús s’amassèc damb es sòns companhs, qu’ath còp se reconcentrèren, e coma un remolin se quilhèren tà naut.
DIVINA-COMEDIA-TA-WEB	Era doça Dauna, damb un solet gèst, me possèc a pujar darrèr d’eri per aquera escala: Autant siguec çò qu’era sua vertut vencec era mia grèu natura: e jamès aquiu baish, a on se puge e se baishe naturauments i auec un movement tan rapid que podesse egalar eth mèn vòl.
DIVINA-COMEDIA-TA-WEB	Que posca tornar, ò lector!, en aqueth pietós règne trionfant, que per eth plori soent es mèns pecats en tot pataquejar-me eth pièch, coma ei cèrt que vedí eth signe que seguís ath Taure,170 e me trapè en eth en mens temps deth que calerie entà méter e trèir un dit deth huec.
DIVINA-COMEDIA-TA-WEB	Ò glorioses esteles!, ò lum plia de grana vertut, qu’en era arreconeishi tot eth mèn engenh, quinsevolh que sigue aguesta!
DIVINA-COMEDIA-TA-WEB	Era constellacion de Geminis.
DIVINA-COMEDIA-TA-WEB	A vosates dirigís ara devòtaments era mia amna es sòns alends, entà arténher era vertut de besonh ena dificila enterpresa que la tire.
DIVINA-COMEDIA-TA-WEB	Ès tant apròp dera darrèra salvacion, comencèc a dider-me Beatriz, que te cau auer es uelhs clars e penetrants; atau, donc, abans qu’arribes ada era, guarda entà baish e contempla guairi mons è botat jos es tòns pès, pr’amor de qué eth tòn còr se presente tant erós coma posque dauant dera trionfant multitud que, alègra, acodís per aguesta vòuta eterèa.
DIVINA-COMEDIA-TA-WEB	Recorrí damb era vista totes sèt esfères, e vedí ath nòste glòb tan petit, que me n’arrí deth sòn vil aspècte: atau ei que sò d’acòrd ena mielhor pensada d’aqueth que l’a en pòca estimacion; en tot poder cridar-se vertadèraments aunèst eth que solet pense en aute.
DIVINA-COMEDIA-TA-WEB	Vedí ara hilha de Latona inflamada, sense aquera ombra que siguec era encausa de qué jo la credesa enrarida e densa.
DIVINA-COMEDIA-TA-WEB	Aquiu, ò Hiperion!, poderen tier es mèns uelhs era lum deth tòn hilh, e vedí com se botgen pròches ada eth e ath sòn entorn Maya e Dione.
DIVINA-COMEDIA-TA-WEB	Aquiu se m’apareishec Jupiter padegant a sa pair e ath sòn hilh;172 aquiu distinguí damb claretat es sòns frequents cambis de lòc e toti es sèt planetes me manifestèren era sua magnitud, era sua velocitat, e era distància que respectiuaments se trapen plaçadi.
DIVINA-COMEDIA-TA-WEB	Aqueth petit punt que mos hè tan capinauts se m’apareishec totafèt des montanhes enquias mars, tant que jo viraua damb es etèrns Bessons.
DIVINA-COMEDIA-TA-WEB	Dempús tachè es mèns uelhs enes beròis uelhs.
DIVINA-COMEDIA-TA-WEB	Eth Solei.
DIVINA-COMEDIA-TA-WEB	Saturn e Mart.
DIVINA-COMEDIA-TA-WEB	Coma er audèth que, en auer repausat entre eth predilècte ramatge ath cant deth nin des sòns doci hilhets, pendent era net qu’amague es causes, e desirant veir tant estimadi objèctes e trapar es viures entà neurir-les, qu’eth sòn penible trabalh tie contenta, s’auance ath dia, e abans dera auba puge en cimalh deth dubèrt huelhatge, e fixaments guarde, demorant, damb arderós in, era gessuda deth Solei, era mia Dauna, de pès e atentiua, virat eth ròstre entara region deth cèu jos era quau se mòstre eth Solei mès maitièr; e mentretant jo, en veder-la suspensa e ansiosa, m’estè coma aqueth que desirós volerie ua auta causa, mès se padegue damb era esperança d’obtier-la.
DIVINA-COMEDIA-TA-WEB	Pòc de temps se passèc entre ambdús moments, ei a díder, entre eth dera mia expectatiua e eth de veir d’un moment en aute illuminar-se mès eth cèu.
DIVINA-COMEDIA-TA-WEB	E Beatriz didec:
DIVINA-COMEDIA-TA-WEB	Me semblèc qu’usclaue tot eth sòn ròstre; e auie es uelhs tan plei d’alegria, que me cau seguir entà dauant sense mès explicacions.
DIVINA-COMEDIA-TA-WEB	Coma enes plens serens de Lua, Teivia arrís entre es ninfes etèrnes, qu’illuminen eth cèu pertot, atau vedí jo sus milèrs de lums un Solei, que les alugaue a totes coma hè eth nòstre damb es que vedem sus nosati; e a trauèrs dera sua viua lum campaue tan clara dauant des mèns uelhs era divina substància, que non podien suportar-la.
DIVINA-COMEDIA-TA-WEB	Ò Beatriz, exclamè, Guida doça e estimada!
DIVINA-COMEDIA-TA-WEB	Era me didec:
DIVINA-COMEDIA-TA-WEB	Çò que t’aclape ei ua vertut ara qu’arren se resistís.
DIVINA-COMEDIA-TA-WEB	Aquiu que son era Sabença e eth Poder que dauriren entre eth Cèu e era Tèrra es camins pendent tant de temps desiradi.
DIVINA-COMEDIA-TA-WEB	Atau coma eth huec dera broma, en tot dilatar-se de sòrta qu’aguesta non lo pòt contier, s’escape d’era, e, era sua natura, se precipite entà baish, dera madeisha manèra era mia ment agranint-se mès entre aqueres delicies, gessec d’era madeisha, e non sap rebrembar çò que siguec d’era.
DIVINA-COMEDIA-TA-WEB	Jo qu’èra coma aqueth que sauve cèrta reminiscéncia d’ua vision desbrembada, e que s’esdègue en vaganaut entà renauir-la ena sua imaginacion, quan entení prononciar aguestes paraules tan dignes de gratitud, que non s’esfaçaràn jamès deth libre a on se consigne eth passat.
DIVINA-COMEDIA-TA-WEB	S’ara rasonèssen totes aqueres lengües que Polimnia e es sues fraies heren mès grasses damb era sua doça lèit entà vier ena mia ajuda, non exprimirien era millessima part dera vertat, en preténer cantar tan sant arridolet, e eth resplendor que comunicaue ad aqueth ròstre sant: per çò que, en descríuer jo eth Paradís, qu’ei de besonh qu’eth mèn sagrat poèma saute coma un òme que trape barrat eth sòn camin.
DIVINA-COMEDIA-TA-WEB	Eth que considère eth pes der ahèr e era espatla mortau que tie era carga, non repotegarà qu’aguest tremole jos era sua gravetat.
DIVINA-COMEDIA-TA-WEB	Era direccion que trinque era mia gausada proa non ei avienta entà ua petita embarcacion, ne entath navigant que volgue estauviar-se eth cansament.
DIVINA-COMEDIA-TA-WEB	Per qué t’enamore eth mèn ròstre de tau sòrta que non te vires entath beròi jardin que florís jos es arrais de Crist?
DIVINA-COMEDIA-TA-WEB	Aquiu que i é era Ròsa 173 qu’en era s’encarnèc eth Verb Divin; e aquiu son es liris174que pera sua flaira se decurbís eth bon camin.
DIVINA-COMEDIA-TA-WEB	Atau parlèc Beatriz, e jo, qu’èra tostemp prèst a seguir es sòns conselhs, me lancè de nauèth ena batalha des mies aflaquides paupetes.
DIVINA-COMEDIA-TA-WEB	E atau coma es mèns uelhs, amagadi ena ombra, an vist bèth còp un prat de flors illuminat per un arrai de Solei que trauessaue entre bèra esquinçada broma, dera madeisha manèra distinguí alavetz ua multitud de resplendors, illuminadi de naut per ardents arrais sense veir era origina que procedien aguesti resplendors.
DIVINA-COMEDIA-TA-WEB	Ò benigna vertut qu’atau les illumines!
DIVINA-COMEDIA-TA-WEB	Plan que òc te deueres lheuar entà deishar via liura as mèns uelhs, qu’èren massa fèbles entà contemplar- te.
DIVINA-COMEDIA-TA-WEB	Eth nòm dera polida flor qu’invòqui tostemp, peth maitin e pera tarde, concentrèc tot eth mèn esperit ena contemplacion deth huec màger; e quan es mèns dus uelhs me heren veir era beresa e era extension dera ludenta estela que venç naut, coma vencèc baish, der interior deth cèu baishèc ua ahlamada, qu’auie era forma d’un cercle coma ua corona,175 e enrodèc ara estela virant ath sòn entorn.
DIVINA-COMEDIA-TA-WEB	Era Vèrge Maria, cridada pera Glèisa Ròsa Mis(ca.
DIVINA-COMEDIA-TA-WEB	Es benauradi.
DIVINA-COMEDIA-TA-WEB	Er Arcàngel Sant Gabriel.
DIVINA-COMEDIA-TA-WEB	Jo que sò er amor angelicau, que hèsqui torns en tot difóner era sublima felicitat, neishuda deth vrente que siguec ostau deth nòste desir; e virarè, Senhora deth Cèu, tant qu’acompanhes ath tòn Hilh, e hèsque lúder era suprèma esfèra a on demores.
DIVINA-COMEDIA-TA-WEB	Atau se deishaue enténer era circulara melodia, e totes es autes lums hègen ressonar eth nòm de Maria.
DIVINA-COMEDIA-TA-WEB	Eth mantèl reiau de totes es esfères deth mon, que mès s’alugue e s’anime jos er alend e es perfeccions de Diu, auie sus nosati tan distant eth ròstre intèrn, que non podia distinguir eth sòn aspècte deth lòc a on me trapaua; per çò que non aueren es mèns uelhs era fòrça avienta entà seguir ara ahlama coronada, que se lheuèc darrèr dera sua divina primogenitura.
DIVINA-COMEDIA-TA-WEB	E semblables ath mainatge qu’estire es sòns braci entara sua mair dempús d’auer-se alimentat damb era sua lèit, botjat pera afeccion qu’encara s’alugue exterioraments, cadun d’aqueri treslusi se prolonguèc entà naut, en tot hèr-mos a veir atau er amor que professauen a Maria.
DIVINA-COMEDIA-TA-WEB	Dempús s’estèren dauant des mèns uelhs cantant “Regina coeli” tan doçaments, que jamès a hujut de jo eth plaser que me costèren.
DIVINA-COMEDIA-TA-WEB	Ò guaire ei era abondor que s’embarre en aqueres arques plan riques per auer esparjut pera Tèrra boni semes!
DIVINA-COMEDIA-TA-WEB	Aquiu viuen e gaudissen der etèrn tresaur que conquistèren en despatriament de Babilonia, a on abandonèren er aur.
DIVINA-COMEDIA-TA-WEB	Aquiu trionfe dera sua victòria jos er Naut Hilh de Diu e de Maria, e amassa damb er ancian e eth nau concili, eth qu’a es claus de tau glòria.
DIVINA-COMEDIA-TA-WEB	Ò companhia escuelhuda entath gran sopar der anhèth benedit, eth quau vos neurís de tau sòrta, qu’eth vòste apetís ei tostemp satisfèt!
DIVINA-COMEDIA-TA-WEB	Donques que pera gràcia de Diu aguest pròve prematuraments çò que què dera taula, abans qu’era mòrt acabe damb es sòns dies, pensatz en sòn immens desir, e refrescatz-lo un shinhau: vosati beuetz tostemp ena hònt d’a on vie çò qu’eth pense.
DIVINA-COMEDIA-TA-WEB	Aquerò didec Beatriz: e aqueres amnes alègres se convertiren en esfères sus pòls fixi, ludent viuaments ara manèra de cometes.
DIVINA-COMEDIA-TA-WEB	E coma es arròdes en mecanisme d’un relòtge se botgen de tau sòrta, que entad aqueth que les campe li semble qu’era prumèra ei quieta e era darrèra vòle, atau tanben aqueri globuls, dançant de forma desparièra, me hègen apreciar era sua velocitat o lentor peth grad des sòns resplendors.
DIVINA-COMEDIA-TA-WEB	D’aqueth ensems de beròies lums vedí gésser un treslús tant alègre e esplendit, que superaue a toti es auti.
DIVINA-COMEDIA-TA-WEB	Tres còps virèc ar entorn de Beatriz, cantant d’ua manèra tan divina, qu’era mia fantasia non a pogut retier eth sòn encantament; plan per aquerò era mia pluma passe de long sense descriuer-lo, pr’amor qu’entà pintar taus plecs manque de nuances, non ja era lengua, senon era madeisha imaginacion.
DIVINA-COMEDIA-TA-WEB	E era responec:
DIVINA-COMEDIA-TA-WEB	Ò lum etèrna deth gran Baron que nòste Sénher deishèc es claus qu’amièc baish dès aguest gòi meravilhós!
DIVINA-COMEDIA-TA-WEB	Examina ad aguest, coma te plase, respècte as punts facils e dificils dera Fe, que te hec caminar sus eth mar.
DIVINA-COMEDIA-TA-WEB	A tu non se t’amague s’eth estime ben, e demore ben e creish; pr’amor qu’as era vista tachada a on tot ei clar; mès, donques qu’aguest règne a artenhut ciutadans mejançant era Fe vertadèra, ei bon entà glorificar-la que li calgue ada eth parlar d’era.
DIVINA-COMEDIA-TA-WEB	Ditz, bon cristian, explica-te: Qué ei era Fe?
DIVINA-COMEDIA-TA-WEB	En enténer aquerò lheuè eth front entada aquera lum d’a on gessien taus paraules; dempús me virè entà Beatriz, e era me hec un rapid senhau entà que deishèssa brotoar era aigua dera mia hònt interiora.
DIVINA-COMEDIA-TA-WEB	Segontes ac a escrit, pair, era vertadèra pluma deth tòn estimat frair,177 que damb tu hec entrar a Roma peth bon camin, era Fe ei era substància des causes que se demoren, e er argument des que non campen ara nòsta ment: tau me semble era sua esséncia.
DIVINA-COMEDIA-TA-WEB	Dempús seguí:
DIVINA-COMEDIA-TA-WEB	Alavetz entení:
DIVINA-COMEDIA-TA-WEB	Ad aquerò responí:
DIVINA-COMEDIA-TA-WEB	Es prigondes causes qu’aciu se me manifèsten clares e patentes son tant amagades as uelhs deth mon, que sonque existissen ena credença que sus era se fonde era gran esperança; plan per aquerò cuelh eth nòm de substància.
DIVINA-COMEDIA-TA-WEB	Per çò d’aguesta credença mos cau argumentar sense cap auta lum; per aquerò cuelh eth nòm d’argument.
DIVINA-COMEDIA-TA-WEB	Alavetz entení:
DIVINA-COMEDIA-TA-WEB	Li responí:
DIVINA-COMEDIA-TA-WEB	Sant Pau.
DIVINA-COMEDIA-TA-WEB	Era abondiua pluja der Esperit Sant, li responí, qu’ei esparjuda sus es ancianes e es naues planes, ei eth silogisme que me l’a mostrat tan subtilaments que comparada damb era me semble pèga quinsevolh auta observacion.
DIVINA-COMEDIA-TA-WEB	Dempús entení:
DIVINA-COMEDIA-TA-WEB	Responí:
DIVINA-COMEDIA-TA-WEB	Era pròva que me desnishe era vertat s’està enes òbres subsequentes, qu’entada eres era natura non escauhèc jamès ne eth hèr ne fotèc còps ena harga.
DIVINA-COMEDIA-TA-WEB	Se me contestèc:
DIVINA-COMEDIA-TA-WEB	Ditz, se qui t’assegure qu’aqueres òbres agen existit?
DIVINA-COMEDIA-TA-WEB	Dilhèu t’ac assegure aquerò madeish que se vò provar damb eres?
DIVINA-COMEDIA-TA-WEB	Non as cap aute testimòni?
DIVINA-COMEDIA-TA-WEB	S’eth mon se convertic ath cristianisme sense besonh de miracles, didí jo, aquerò solet, ei un miracle tan gran, qu’es auti non son ne era centessima part d’eth; pr’amor que tu entrères praube e ahaimat en camp tà semiar era bona planta qu’en d’auti tempsi siguec vinha e ara s’a convertit en arrominguèra.
DIVINA-COMEDIA-TA-WEB	Acabades aguestes paraules, ressonèc enes esfères dera sublima e nauta cort un “Laudem a Diu” damb era melodia que se cante aquiu naut.
DIVINA-COMEDIA-TA-WEB	E aqueth Baron qu’examinant-me atau m’auie amiat d’arrama en arrama enquia apressar-mos enes darrères huelhes, tornèc a començar d’aguesta manèra:
DIVINA-COMEDIA-TA-WEB	Qu’era gràcia qu’enamore ara tua ment t’a daurit era boca enquiad aguest punt, coma li calie daurir-se: per tant, sò d’acòrd damb tot çò qu’a gessut d’era; mès ara te cau explicar çò que cres e era origina dera tua credença.
DIVINA-COMEDIA-TA-WEB	Ò, Sant Pair!, ò Esperit, que ves çò que crederes damb tau fermetat, que dirigint-te entath sepulcre venceres a pès mès joeni!, comencè a díder: vòs que te manifèsta er orde des causes que creigui, e ath delà me preguntes eth motiu dera mia credença.
DIVINA-COMEDIA-TA-WEB	Plan, donc, jo te responi: Creigui en un solet e etèrn Diu, que sense èster botjat, botge tot eth Cèu damb amor e damb desir; e en supòrt de tau credença non sonque è pròves fisiques e metafisiques, senon que tanben me les balhe era vertat que d’aciu plò, mejançant Moisés, es Profetes, es Psalms, er Evangèli, e çò que vosati escriuéretz dempús d’auer-vos illuminat er ardent Esperit.
DIVINA-COMEDIA-TA-WEB	Creigui enes tres Persones etèrnes, e les creigui ua esséncia tan trina e ua, qu’admeten ath còp “son” e “ei”.
DIVINA-COMEDIA-TA-WEB	Era prigonda natura divina qu’ara parli s’a gravat ena mia ment fòrça còps pera doctrina evangelica.
DIVINA-COMEDIA-TA-WEB	Tau ei eth principi, tau eth bualh que se dilate enquia convertir-se en viua ahlama, e que lutz en mèn interior coma estela en cèu.
DIVINA-COMEDIA-TA-WEB	Coma un senhor qu’enten çò que l’agrade, e plan per aquerò abrace ath sòn servent, en tot alegrar-se pera notícia tanlèu aguest care, dera madeisha sòrta me benedidec cantant e virèc tres còps ath mèn entorn, dempús que carèssa, aqueth apostolic treslús, que per sòn mandat auia jo parlat: autant siguec çò que l’agradèren es mies paraules.
DIVINA-COMEDIA-TA-WEB	Se bèth còp se passe qu’eth poèma sagrat qu’en eth an botat es sues mans eth Cèu e era Tèrra, e que m’a hèt aflaquir pendent fòrça ans, trionfe dera crudeutat que me tie aluenhat dera beròia pleta, a on dormí coma anheret enemic des lops que li hèn era guèrra; alavetz tornarè coma poèta damb ua auta votz e uns auti peus, e cuelherè era corona de laurèr sus es mèns hònts baptismaus: pr’amor qu’aquiu entrè ena fe que hè as amnes familhars a Diu, e que per era m’enrodèc Pèir d’aquera sòrta eth mèn front.
DIVINA-COMEDIA-TA-WEB	Dempús s’auancèc entà nosati un resplendor d’aquera legion que gessec eth prumèr des vicaris que Crist deishèc sus era Tèrra; e era mia Dauna, plia d’alegria, me didec:
DIVINA-COMEDIA-TA-WEB	Coma dues palomes que, en amassar-se, se demòstren eth sòn amor roconant e hènt torns, atau vedí jo ad aqueri grani e gloriosi princes acuelher-se mutuauments, laudant er aliment que se neurissen aquiu naut.
DIVINA-COMEDIA-TA-WEB	Mès, quan aueren acabat es sues congratulaciones, ambdús se posèren silenciosi “coram me”, tant alugadi qu’umiliauen eth mèn róstre.
DIVINA-COMEDIA-TA-WEB	Beatriz didec alavetz arrint:
DIVINA-COMEDIA-TA-WEB	Ò amna illustra, qu’as escrit sus era liberalitat dera nòsta basilica!
DIVINA-COMEDIA-TA-WEB	Hè ressonar era Esperança en aguesta nautada.
DIVINA-COMEDIA-TA-WEB	Tu sabes que l’as simbolizat fòrça còps quan Jesucrist se vos manifestèc as tres en tot eth sòn esplendor.
DIVINA-COMEDIA-TA-WEB	Tan consoladores paraules me sigueren dirigides peth dusau resplendor: alavetz lheuè es uelhs entad aqueri montes qu’abans les auien inclinat damb eth sòn excessiu pes.
DIVINA-COMEDIA-TA-WEB	Donques qu’eth nòste Emperaire t’autrege era gràcia de qué te trapes abans dera tua mòrt, ena estança mès secreta deth sòn palai, damb es sòns comdes, damb era fin de qué en auer vist era vertat d’aguesta cort, vos encoratge a tu e as auti era Esperança que tant enamore aquiu baish, ditz- me en qué consistís aguesta; ditz-me com florís ena tua ment e d’a on te vie.
DIVINA-COMEDIA-TA-WEB	Er apostòl Sant Jaime.
DIVINA-COMEDIA-TA-WEB	Atau parlèc eth dusau resplendor.
DIVINA-COMEDIA-TA-WEB	E aquera pietosa Dauna que guidèc es plumes des mies ales entà tan naut vòl, responec abans que jo d’aguesta sòrta:
DIVINA-COMEDIA-TA-WEB	Era Glèisa militanta non a entre es sòns hilhs un aute mès aprovedit d’esperança, coma ei escrit en Solei qu’irràdie sus era nòsta multitud: plan per aquerò se l’a autrejat que d’Egipte vengue a veir Jerusalem, abantes d’acabar es sòns combats.
DIVINA-COMEDIA-TA-WEB	Es auti dus punts qu’an tractat es tues preguntes, non per desir de saber, senon entà qu’eth referisque com de grat t’ei aguesta vertut, los dèishi ath sòn cargue; que non li seràn de difila resolucion, ne li serviràn de vantaria: respongue, donc, e que la gràcia de Diu l’ac autrege.
DIVINA-COMEDIA-TA-WEB	Era Esperança qu’ei ua expectacion cèrta dera vida futura, costada pera gràcia divina e es merits anteriors.
DIVINA-COMEDIA-TA-WEB	Fòrça son es esteles que me comuniquen aguesta lum; mès eth que prumèr la vessèc en mèn còr siguec eth suprèm cantaire179 deth Suprèm Senhor, “Que demoren en tu es que coneishen eth tòn nòm”, ditz enes sòns sublims cants; e qui non lo coneish en auer era mia fe?
DIVINA-COMEDIA-TA-WEB	Tu m’as negat dempús damb era sua ondada ena tua Epistòla; de sòrta que ja sò plen, e vèssi sus auti era vòsta ploja.
DIVINA-COMEDIA-TA-WEB	Dempús me didec:
DIVINA-COMEDIA-TA-WEB	Er amor que m’uscli encara pera vertut que me seguic enquiara palma e enquiara mia gessuda deth camp, voi que te parle, a tu que damb era gaudisses; en estar-me madeish agradiu que me digues çò qu’era Esperança te promet.
DIVINA-COMEDIA-TA-WEB	Jo li responí:
DIVINA-COMEDIA-TA-WEB	Es naues e ancianes Escritures prefixen eth tèrme que les cau aspirar es amnes que Diu a autrejat era sua amistat, e aguest tèrme lo veigui ara tau qu’ei.
DIVINA-COMEDIA-TA-WEB	Isaies ditz que cadua d’eres vestirà ena sua pàtria ua dobla vestimenta e era sua patria ei aguesta doça vida.
DIVINA-COMEDIA-TA-WEB	David.
DIVINA-COMEDIA-TA-WEB	Sant Joan en Apocalipsis.
DIVINA-COMEDIA-TA-WEB	Ara seguida de prononciar aguestes paraules, s’entenec prumèraments sus nosati: “Sperent in te”; qu’ad aquerò responeren toti es cercles des amnes.
DIVINA-COMEDIA-TA-WEB	Dempús ludec entre eres ua lum tan viua, que se Cancer auesse tau claror, er iuèrn aurie un mes d’un solet dia.
DIVINA-COMEDIA-TA-WEB	E coma era puncèla plasentèra, que se lhèue, e va e cuelh part ena dança, entà hestejar ara nauèth venguda, e non per vanitat ne per cap auta flaquesa, atau vedí eth clar resplendor apressar-se as auti dus, que seguien hènt torns tau que calie ath sòn ardent amor.
DIVINA-COMEDIA-TA-WEB	Se metec a cantar damb eri es madeishes paraules damb era madeisha melodia; e era mia Dauna tachèc en eth era sua guardada coma esposa immobila e silenciosa.
DIVINA-COMEDIA-TA-WEB	Atau parlèc era mia Dauna; e era sua guardada non deishèc d’èster mès atentiua dempús, qu’abans de prononciar aguestes paraules.
DIVINA-COMEDIA-TA-WEB	Coma aqueth que tache es sòns uelhs en Solei demorant veder-lo esclipsar-se un shinhau e qu’a truca de guardar, acabe per non veir arren, atau m’arribèc a jo damb aqueth darrèr huec, enquia que me dideren:
DIVINA-COMEDIA-TA-WEB	Per qué t’enludèrnes entà veir ua causa qu’aciu non existís?
DIVINA-COMEDIA-TA-WEB	Eth mèn còs ei tèrra ena Tèrra, e aquiu s’estarà damb es auti còssi enquia qu’eth nòste numèro s’egale damb er etèrn prepaus.
DIVINA-COMEDIA-TA-WEB	Es dues lums que se lheuèren abantes son es soletes qu’existissen en aguest benaurat claustre damb es sues dues vestidures; e atau ac as de repetir en tòn mon.
DIVINA-COMEDIA-TA-WEB	Dites aguestes paraules, cessèc eth virar deth cercle inflamat amassa damb eth doç concèrt que formaue era armonia deth triple cant; atau coma entà repausar o húger d’un perilh, s’arturen ath son d’un fiulet es rems que venguien agitant era aigua.
DIVINA-COMEDIA-TA-WEB	Guaire siguec eth trebolament dera mia ment quan me virè entà veir a Beatriz, e non ac podí hèr, a maugrat de trapar-me près d’era e en erós mon!
DIVINA-COMEDIA-TA-WEB	Tant que jo m’estaua trantalhant per çò dera mia enludernada vista, gessec dera ludenta ahlama que l’enludernèc ua votz, que tirèc era mia atencion dident:
DIVINA-COMEDIA-TA-WEB	Tant que recupères era vista qu’as perdut guardant-me, serie bon que, parlant damb jo, compensesses era sua pèrta.
DIVINA-COMEDIA-TA-WEB	Comença, donc, e ditz-me entà on se dirigís era tua amna, e pensa qu’era tua vista ei solet ofuscada, mès non destruida; pr’amor qu’era Dauna que t’amie per aguesta region luminosa a ena sua guardada era vertut qu’auec era man d’Ananias.
DIVINA-COMEDIA-TA-WEB	Jo didí:
DIVINA-COMEDIA-TA-WEB	Que vengue tard o d’ora, segontes era sua volentat, eth remèdi as mèns uelhs, que sigueren es pòrtes per a on era entrèc damb eth huec que m’uscli.
DIVINA-COMEDIA-TA-WEB	Eth ben qu’esparg era alegria en aguesta cort ei era “alfa” e era “omega” de tot çò qu’er amor escriu en jo, ja sigue leugèra o fòrtaments.
DIVINA-COMEDIA-TA-WEB	Es arguments filosofics, responí, e era autoritat que baishe d’aciu, m’auràn suscitat tau amor; pr’amor qu’eth ben, per eth madeish, a penes es coneishut, alugue tant er amor coma màger bontat embarre.
DIVINA-COMEDIA-TA-WEB	Atau, donc, era ment de tot aqueth que coneish era vertat que se base aguesta pròva, li cau inclinar-se a estimar, damb preferéncia a cap auta causa, aquera esséncia, 181 qu’en era i a tant auantatge, qu’es auti bens existents dehòra d’era non son qu’un arrai dera sua lum.
DIVINA-COMEDIA-TA-WEB	Aguesta vertat l’ac a mostrat ara mia intelligéncia aqueth que me demòstre eth prumèr amor de totes es substàncies etèrnes.
DIVINA-COMEDIA-TA-WEB	Me la declaren tanben es paraules deth vertadèr Creador, que li didec a Moisés parlant d’eth madeish: “Jo te mostrarè amassades en jo totes es perfeccions.” Tu tanben me la declares ath començament dera tua sublima anóncia, que publique ena Tèrra er arcan de naut, mès amont que cap aute.
DIVINA-COMEDIA-TA-WEB	E jo entení:
DIVINA-COMEDIA-TA-WEB	Diu.
DIVINA-COMEDIA-TA-WEB	Per çò que te ditz era intelligéncia umana, cossent damb era autoritat divina, reserva entà Diu eth màger des tòns amors.
DIVINA-COMEDIA-TA-WEB	Mès ditz-me encara se te sentes tirassat entada Eth per d’autes còrdes, e ditz-me damb guairi dents te mossègue aguest amor.
DIVINA-COMEDIA-TA-WEB	Non se m’amaguèc era santa intencion dera agla de Crist; donques que comprení enquia a on volie arribar era mia confession: plan per aquerò comencè a díder:
DIVINA-COMEDIA-TA-WEB	Totes es incitacions que pòden obligar ath còr a virar-se entà Diu se trapen ena mia caritat; pr’amor qu’era existència deth mon e era mia existéncia, era mòrt qu’Eth patic entà que jo viua, e çò que demore quinsevolh fidèu coma jo, amassa damb eth coneishement dit abantes, m’an trèt deth mar des amors tortuosi, e m’an botat ena plaja deth dret amor.
DIVINA-COMEDIA-TA-WEB	Qu’estimi es huelhes qu’ornen eth uart der Ortalan etèrn ena madeisha proporcion deth ben qu’aqueth les comunique.
DIVINA-COMEDIA-TA-WEB	A penes sauvè silenci, ressonèc peth Cèu un plan doç cant; e era mia Dauna didie damb es auti: “Sant, Sant, Sant!” E atau coma era aparicion d’ua lum penetranta esbugasse eth sòmi, excitant eth sentit dera vista, qu’acodís ara claror que trauèsse es membranes, e eth desvelhat la refuse, estalamordit en sòn sobte revelh, mentre non l’ajude era facultat estimatiua, dera madeisha manèra esforièc Beatriz tot eth mau des mèns uelhs damb er arrai des sòns, que ludie a mès de mil miles: alavetz vedí mielhor qu’abans, e lèu espaurit preguntè se qui ère un quatau resplendor que distinguí entre nosati.
DIVINA-COMEDIA-TA-WEB	Era mia Dauna me didec:
DIVINA-COMEDIA-TA-WEB	Dera madeisha manèra qu’eth huelham que doblegue era copa der arbe ath pas deth vent, e dempús se quilhe pera sua pròpria vertut que l’adrece, atau hi jo, meravilhat tant qu’era parlaue, e lheuant-me dempús possat peth desir de preguntar que m’usclaue, comencè d’aguesta sòrta:
DIVINA-COMEDIA-TA-WEB	Ò, frut que sigueres produsit ja madur!
DIVINA-COMEDIA-TA-WEB	Ò pair ancian, que tota esposa ei hilha e irèua!
DIVINA-COMEDIA-TA-WEB	Tan devòtaments coma posqui te supliqui que me parles; tu ves es mèns desirs, que non te manifèsti pr’amor de poder enténer abans es tues paraules.
DIVINA-COMEDIA-TA-WEB	Adam.
DIVINA-COMEDIA-TA-WEB	A viatges un animau entutat s’estornège de sòrta que manifèste, pes movements deth sòn entorn, aquerò que desire: dera madeisha manèra era prumèra amna me daue a conéisher pera lum qu’ère revestida era alegria que li costaue complader-me.
DIVINA-COMEDIA-TA-WEB	Dempús didec:
DIVINA-COMEDIA-TA-WEB	Sense que m’ac ages exprimit, coneishi eth tòn desir mielhor que tu aquerò que n’ès mès segur; pr’amor qu’ac veigui en vertadèr miralh qu’eth sòn parèli son es autes causes, e que non ei eth parèli de deguna.
DIVINA-COMEDIA-TA-WEB	Vòs enténer se guaire temps hè que Diu me placèc en eminent jardin a on aguesta te premanic entà pujar tan longa escala; pendent guaire temps deleitèc es mèns uelhs; era vertadèra causa dera grana ira, e er idiòma endonviat per jo que ne hi usatge.
DIVINA-COMEDIA-TA-WEB	Te cau saber, donc, hilh mèn, qu’eth hèt d’auer tastat era fruta der arbe non siguec era causa de tan long despatriament, senon solet eth hèt d’auer desaubedit era orde.
DIVINA-COMEDIA-TA-WEB	En aqueth lòc d’a on era tua Dauna hec partir a Virgili, m’estè desirant aguesta companhia pendent quate mil tres cents dus torns deth Solei; e tant que m’estè ena Tèrra, lo vedí tornar, a totes es lums dera sua carrèra, nau cents trenta còps.
DIVINA-COMEDIA-TA-WEB	Era lengua que parlè s’estenhec complètaments abantes qu’es gents de Nemrod se tenguessen ara òbra interminabla; pr’amor que cap efècte racionau siguec jamès doriu, per tòrt dera volentat umana, que se renauís segontes era posicion e era influéncia des astres.
DIVINA-COMEDIA-TA-WEB	Qu’ei ua causa plan naturau qu’er òme parle; mès era natura dèishe ara nòsta discrecion qu’ac hèsquen d’aguesta o d’aquera auta manèra.
DIVINA-COMEDIA-TA-WEB	Abans que jo baishèssa enes angónies infernaus, se daue ena Tèrra eth nòm de I183 ath Sum Ben, que d’eth procedís era alegria que m’enròde; ELI lo cridèren dempús e atau auie d’èster; pr’amor qu’er usatge des mortaus ei coma era huelha d’ua arrama, que despareish entà deishar eth sòn lòc a ua auta de naua.
DIVINA-COMEDIA-TA-WEB	En monte que se quilhe mès sus es ondades i siguí jo, damb era mia vida pura e desaunèsta, dès era prumèra ora enquiara dusau ora dempús dera ora de siesau quan eth Solei passe d’un en aute quadrant.
DIVINA-COMEDIA-TA-WEB	Çò que vedia me semblaue un arridolet der Univèrs, donques qu’era mia embriaguesa se calaue pera aurelha e pera vista.
DIVINA-COMEDIA-TA-WEB	Ò gòi, ò inefabla alegria!, Ò vida sancera d’amor e de patz!
DIVINA-COMEDIA-TA-WEB	Ò riquesa segura e sense desir!
DIVINA-COMEDIA-TA-WEB	Dauant des mèns uelhs èren alugades es quate halhes, e aquera qu’auie vengut prumèr comencèc a lançar mès viui bualhs, en tot transformar-se eth sòn aspècte coma eth que serie eth de Jupiter, s’aguest e Mart siguessen audèths e escambièssen eth sòn plumalh.
DIVINA-COMEDIA-TA-WEB	Era Providéncia, que distribuís aciu ath sòn gost es mestièrs de cadun, auie impausat silenci a tot eth cor de benauradi, quan entení aguestes paraules:
DIVINA-COMEDIA-TA-WEB	Non t’admires en veir qu’eth mèn ròstre càmbie; pr’amor que veiràs cambiar-se eth de toti aguesti tant que parli.
DIVINA-COMEDIA-TA-WEB	Aqueth qu’usurpe ena Tèrra eth mèn lòc, eth mèn lòc, eth mèn lòc, qu’ei vacant dauant es uelhs deth Hilh de Diu, a hèt deth mèn cementèri ua sentina de sang e poiridura, qu’ath pervèrs queigut d’aciu184 servís aquiu baish de complacéncia.
DIVINA-COMEDIA-TA-WEB	Alavetz vedí caperar-se tot eth cèu d’aqueth color que comunique eth Solei peth maitin e pera tarde as bromes opausades ada eth; e coma hemna aunèsta que, segura d’era madeisha, se rogís sonque en escotar es fautes des auti, atau vedí jo a Beatriz cambiar d’aspècte: un eclipsi semblable me pensi que i auec en cèu quan era passion deth Poder Suprèm.
DIVINA-COMEDIA-TA-WEB	Dempús, damb ua votz tant alterada, que non siguec màger era alteracion deth sòn ròstre, seguic damb aguesti tèrmes:
DIVINA-COMEDIA-TA-WEB	Era mia sang, atau coma era de Lino e Cleto,185 non alimentèc ara esposa de Crist entà acostumar-la a aquerir aur, senon entà qu’aquerisse aquera vida vertuosa que per era Sixte e Pius, Calixte e Urban, vessèren era sua sang dempús de fòrça lèrmes.
DIVINA-COMEDIA-TA-WEB	Que non siguec era nòsta intencion qu’ua part deth pòble cristian siguesse seigut ara dreta e era auta ara quèrra deth nòste successor, ne qu’es claus que me sigueren autrejades se convertissen en un ensenha de guèrra entà combàter contra es batiadi, ne que siguesse representada era mia imatge en un sagèth entà servir a privilègis venuts e faussi, que d’eri soent m’avergonhi e m’irriti.
DIVINA-COMEDIA-TA-WEB	En toti es prats se ven aquiu baish lops rapaci desguisadi de pastors.
DIVINA-COMEDIA-TA-WEB	Lucifèr.
DIVINA-COMEDIA-TA-WEB	Papes e mar(rs, successors de Sant Pèir.
DIVINA-COMEDIA-TA-WEB	Diu!, per qué dormisses?
DIVINA-COMEDIA-TA-WEB	Es de Cahors e es de Gasconha se premanissen entà béuer era nòsta sang.
DIVINA-COMEDIA-TA-WEB	Ò bon principi, qu’en un finau tan vil anaràs a parar!
DIVINA-COMEDIA-TA-WEB	Mès era nauta Providéncia, que mejançant Escipion defenec en Roma era glòria deth mon, l’ajudarà en brèu sivans me pensi.
DIVINA-COMEDIA-TA-WEB	E tu, hilh, qu’encara te cau tornar entà baish, amiat peth pes deth tòn còs mortau, daurís aquiu era boca e non amagues çò que jo non amagui.
DIVINA-COMEDIA-TA-WEB	Atau coma eth nòste aire lance entara Tèrra flòcs de geladi bugassi, quan era còrna dera Craba deth cèu tòque eth Solei,186 dera madeisha manèra vedí quilhar-se aqueth etèr blos, e lançar entà naut es bugassi trionfants que s’auien arturat aquiu damb nosati.
DIVINA-COMEDIA-TA-WEB	Era mia vista seguie es sòns ròstres, e les seguic enquia qu’era fòrça distància m’empedic veir mès entà dauant: per çò qu’era mia Dauna, en veir qu’auia cessat de guardar entà naut, me didec:
DIVINA-COMEDIA-TA-WEB	Baisha era vista e encueda-te’n de tot çò qu’as virat.
DIVINA-COMEDIA-TA-WEB	Alavetz vedí que, dera ora que guardè per prumèr còp ara Tèrra, auia ja recorrut tot er arc format peth prumèr clima, dera mitat enquiath finau; de sòrta que vedia mès enlà de Cadiz er asenat pas d’Ulises, e en aguest lòc lèu aubiraua era plaja a on Euròpa se convertic en doça carga:187 e encara auria desnishat màger espaci d’aguest petit glòb, se non auesse estat peth Solei que me precedie jos es mèns pès un signe e un shinhau mès.
DIVINA-COMEDIA-TA-WEB	Er amorós esperit qu’adori tostemp ara mia Dauna usclaue mès que jamès en in de tornar nauèraments entada era es mèns uelhs; e es bereses qu’era natura o er art an costat entà captivar era vista a tirassar es esperits, ja en còssi umans, ja en pintures, totes amassa non serien arren en comparèr deth plaser divin que m’illuminèc quan me virè entath sòn ròstre arridolent: era fòrça que me suscitèc era sua guardada me hec enlà deth beròi nin de Leda,188 e me transportèc entath cèu mès veloç.189 Es sues parts plan viues e excèlses son tant unifòrmes, que non saberè díder quina d’eres alistèc Beatriz entara mia entrada en eth; mès era, que vedie eth mèn desir, comencèc a dider-me, arrint tant a gust, que semblaue que se n’alegraue Diu en sòn ròstre.
DIVINA-COMEDIA-TA-WEB	Quan eth Solei ei en Capricòrni, ei a díder en Deseme e en Gèr.
DIVINA-COMEDIA-TA-WEB	Es plages fenicies, a on Jupiter, transformat en taure, panèc a Euròpa.
DIVINA-COMEDIA-TA-WEB	Deth signe de Geminis.
DIVINA-COMEDIA-TA-WEB	Entath cèu cridat Prumèr mobil.
DIVINA-COMEDIA-TA-WEB	Era lum e er amor l’enròden, atau coma eth enròde as auti cèus inferiors; e aguest cercle de lum e d’amor lo dirigís e lo compren solet Aqueth qu’entornège damb eth ad aguest cèu.
DIVINA-COMEDIA-TA-WEB	Eth sòn movement non ei determinat per cap aute; mès es auti son mesuradi per aguest, madeish que dètz pera mitat e eth cincau.
DIVINA-COMEDIA-TA-WEB	Ara que pòs compréner se com eth temps a es sues arraïcs en aguest tèst, e enes auti es huelhes.
DIVINA-COMEDIA-TA-WEB	Ò concupiscéncia, que de tau sòrta submergisses en tu as mortaus, qu’a degun l’ei possible trèir es uelhs dehòra des tues ondades!
DIVINA-COMEDIA-TA-WEB	Que florís fòrça era volentat enes òmes; mès era contunha ploja convertís es vertadères prues en agranhons.
DIVINA-COMEDIA-TA-WEB	Era fe e era innocéncia solet se trapen enes mainatges; e dempús cadua d’eres hug abans qu’eth pelhaçon capère es sues maishères.
DIVINA-COMEDIA-TA-WEB	Que n’a que dejune gasulhant encara, e dempús qu’a era lengua liura, avale quinsevolh aliment en quinsevolh epòca; e tanben n’a que, gasulhant encara, estime e escote a sa mair, e quan arribe a parlar claraments, desire veder-la acogada.
DIVINA-COMEDIA-TA-WEB	Non de ua auta manèra era pèth dera beròia hilha deth que vos hè a vier eth maitin e vos dèishe era net, en èster blanca ara prumeria, s’ennerís dempús.
DIVINA-COMEDIA-TA-WEB	Mès abans de qué eth mès de Gèr dèishe de pertànher ar iuèrn, per tòrt deth centen qu’aquiu baish non ne hèn cabau, aguesti cercles superiors bramaràn de tau sòrta, qu’era tormenta, pendent tant de temps desirada, virarà es popes entà on èren es proes, en tot hèr qu’era flòta navègue dirèctaments, e qu’eth vertadèr frut vengue darrèr dera flor.
DIVINA-COMEDIA-TA-WEB	Era natura umana.
DIVINA-COMEDIA-TA-WEB	Dempús qu’aquera que lhèue era mia amna entath Paradís me mostrèc era vertat contrapausada ara vida actuau des miserables mortaus, m’en brembi que, eth que ve en un miralh era ahlama d’ua halha alugada ath sòn darrèr, abans d’auer-la vist e pensat en era, se vire entà assegurar-se’n de qué eth cristau li ditz era vertat, e ve qu’es dus son d’acòrd, coma era nòta musicau damb eth compàs, atau hi jo en contemplar es beròis uelhs a on teishec amor era còrda que me tenguec: e quan me virè, e se vederen heridi es mèns per çò que campe en aqueth cèu tostemps que se veigue damb atencion eth sòn movement, distinguí un punt que deishaue anar tan penetranta lum, que cau barrar es uelhs illuminadi per era, per çò dera sua agudenta intensitat.
DIVINA-COMEDIA-TA-WEB	Era estela que semble mès petita dès era Tèrra, plaçada ath sòn costat, coma ua estela près de ua auta, semblarie ua lua.
DIVINA-COMEDIA-TA-WEB	Lèu tant coma eth cercle d’un astre semble aluenhat dera lum que lo hè, quan eth bugàs que lo forme ei mès intens, distaue deth centre d’aguest punt un cercle de huec, virant tan rapidaments, qu’aurie vençut en rapiditat ath movement d’aqueth Cèu que mès rapidaments vire sarrant ath mon.
DIVINA-COMEDIA-TA-WEB	Aguest cercle ère enrodat per un aute, e aguest per un tresau, e eth tresau peth quatau, peth cincau eth quatau, e dempús peth siesau eth cincau; Sus aguesti contunhaue eth setau de tan grana extension, qu'era messatgèra de Juno191 serie massa estreta entà contier-lo complètaments.
DIVINA-COMEDIA-TA-WEB	Madeish se passaue damb eth ueitau e eth nauau,192 e cadun d’eri se botjaue damb mès lentor sivans era màger distància der Un, en tot auer era ahlama mès clara eth que mens distaue dera lum plan blossa; pr’amor que, sivans me pensi, participe mès dera sua vertat.
DIVINA-COMEDIA-TA-WEB	Era mia Dauna, que me vedie cuelhut per un viu curiosèr, me didec:
DIVINA-COMEDIA-TA-WEB	D’aqueth punt depen eth Cèu e tota era natura.
DIVINA-COMEDIA-TA-WEB	Guarda aqueth cercle qu’ei mès apròp d’eth, e sabe-te’n qu’eth sòn movement ei tan rapid per causa der ardent amor que lo posse.
DIVINA-COMEDIA-TA-WEB	Li responí:
DIVINA-COMEDIA-TA-WEB	Iris.
DIVINA-COMEDIA-TA-WEB	Atau didec era mia Dauna; dempús higec:
DIVINA-COMEDIA-TA-WEB	Pensa çò que te vau a díder, se vòs quedar satisfèt, e aveda sus aquerò er engenh.
DIVINA-COMEDIA-TA-WEB	Es cercles corporaus son amples e estrets, segontes era màger o mendre vertut que s’esparg pertot.
DIVINA-COMEDIA-TA-WEB	Coma màger ei era sua bontat, mès saludables son es efèctes que còste; e eth còs màger contie mès bontat, damb era condicion de qué siguen es sues parts madeish de perfèctes.
DIVINA-COMEDIA-TA-WEB	Ara plan, aguest cercle que mos trapam, qu’arrossègue damb eth tot eth naut univèrs, correspon ath que mès estime e mès sap; per çò que, se te fixes ena vertut e non ena extension des substàncies que se t’apareishen dispausades en cercles, veiràs ua relacion admirabla e graduau entre cada Cèu e era sua intelligéncia.
DIVINA-COMEDIA-TA-WEB	Pur e seren, coma quede er emisfèri der aire quan Boreas bohe damb era mens impetuosa des sues maishères, netejant e disolvent era broma qu’abans ac escurie tot, e hènt qu’eth cèu mòstre es bereses de tota era sua acompanhada, quedè jo quan era mia Dauna me satisfèc damb es sues clares responses, vedent alavetz era vertat tan ludenta coma es esteles en cèu.
DIVINA-COMEDIA-TA-WEB	Quan acabèc es sues paraules, comencèren a belugar es cercles, coma belugue eth hèr rosent; e aqueth beluguejament, que se retiraue a un incendi, ère imitat per cada bualh per eth madeish, en èster aguesti autants, qu’eth sòn nombre se multiplicaue mil còps mès qu’eth produsit pera multiplicacion des casalons d’un tablèu d’escacs.
DIVINA-COMEDIA-TA-WEB	Jo entenia cantar “Hosanna”, de cor en cor, en laudança deth punt fix, que les tie e tostemps les tierà en lòc a on tostemps an estat: e aquera que vedie es dobtes dera mia ment, didec:
DIVINA-COMEDIA-TA-WEB	Es prumèrs cercles t’an mostar as Serafins e as Querubins.
DIVINA-COMEDIA-TA-WEB	Seguissen damb tanta velocitat era sua amorosa cadia entà retirar-se ath punt tot çò que pòden, e pòden autant mès, coma mès nauts son entà veder-lo.
DIVINA-COMEDIA-TA-WEB	Aciu se pòt conéisher qu’era beatitud se fonde en acte de veir, e non en d’estimar a Diu, qu’aquerò ven dempús; e en èster es òbres meritòries engendrades pera gràcia e era bona volentat, era mesura dera contemplacion va atau de grad en grad.
DIVINA-COMEDIA-TA-WEB	Er aute ternari, que germie en aguesta primauèra etèrna de sòrta que non lo despolhe er Aries nueitiu, cante perpetuauments “Hosanna” damb tres melodies, que ressonen enes tres ordes d’alegria que se compause.
DIVINA-COMEDIA-TA-WEB	En aguesta jerarquia s’estan es tres divesses: prumèra, Dominacions; dusau, Vertuts, e eth tresau orde ei eth des Potestats.
DIVINA-COMEDIA-TA-WEB	Dempús, enes dus avantdarrèrs cercles viren es Principats e es Arcangels: eth darrèr se compause tot d’angelicaus hèstes.
DIVINA-COMEDIA-TA-WEB	Toti aguesti ordes tien es sues guardades tachades entà naut, e còsten baish tanta influéncia, que dera madeisha manèra que son tirassadi eri per Diu, tirassen tot çò qu’ei dejós d’eri.
DIVINA-COMEDIA-TA-WEB	Damb tau afogadura se metec Dionisi193a contemplar aguesti ordes, que les nomentèc e distiguic coma jo.
DIVINA-COMEDIA-TA-WEB	Mès Gregòri194se desseparèc d’eth dempús; atau ei que tanlèu dauric es uelhs en aguest cèu, se n’a arrit d’eth madeish.
DIVINA-COMEDIA-TA-WEB	E s’un mortau a revelat ena Tèrra ua vertat tan secreta, non voi que t’admires; pr’amor qu’eth que la vedec aciu naut195 l’ac desnishèc, amassa damb fòrça d’autes causes restacades as vertats d’aguesti cercles.
DIVINA-COMEDIA-TA-WEB	Sant Dionisi Areropagita, en sòn libre De Coeles( Hierarchia.
DIVINA-COMEDIA-TA-WEB	Sant Gregòri eth Gran, que modi3quèc er orde des angels seguit per Sant Dionisi.
DIVINA-COMEDIA-TA-WEB	Sant Pau, que siguec transportat entath cèu, e instruic a Sant Dionisi.
DIVINA-COMEDIA-TA-WEB	Silenciosa e damb eth ròstre alègre s’estèc Beatriz, guardant fixaments eth punt que m’auie enludernat, autant de temps coma eth que i a en moment qu’eth zenit mantie en equilibri as dus hilhs de Latona, quan aguesti, caperadi respectiuaments per Aries e Libra, formen ua madeisha zòna en orizont, enquia qu’un e er aute trinquen aqueth cinturon cambiant d’emisfèri.196 Dempús comencèc atau:
DIVINA-COMEDIA-TA-WEB	Jo te diderè sense preguntar çò que desires enténer, pr’amor qu’ac è vist d’aquiu a on convergís tot “ubi” e tot “quan”.
DIVINA-COMEDIA-TA-WEB	Non damb er in d’aquerir entada eth cap ben (qu’aquerò non pòt èster), senon pr’amor de qué eth sòn esplendor, en tot reflectir-se enes creatures, podesse díder: “Existisqui”, er Etèrn Amor, ena sua eternitat, abans que siguesse eth temps, e d’ua manèra incomprensibla a tota auta intelligéncia, s’espargec sivans li pladec, creant naui amors.
DIVINA-COMEDIA-TA-WEB	Que non vò díder qu’abans s’estèsse guiterós e coma inèrt; pr’amor qu’er anament der esperit de Diu sus aguestes aigües non auec un abans ne un dempús.
DIVINA-COMEDIA-TA-WEB	Era forma e era matèria pura gesseren amassa damb ua existéncia sense cap defècte, coma gessen tres flèches d’un arc de tres còrdes; e atau coma era lum lutz en veire, en ambre o en cristau, de sòrta qu’entre er arribar e er èster tota, non i a cap intervau, atau tanben aqueth triforme efècte irradièc ath còp deth sòn Senhor sense diferéncia entre eth sòn principi e era sua existéncia perfècta.
DIVINA-COMEDIA-TA-WEB	Ath còp siguec tanben creat e establit er orde des substàncies; e aqueres que se produsic er acte pur sigueren plaçades en cim deth mon.
DIVINA-COMEDIA-TA-WEB	Ara part inferiora siguec destinada era poténcia pura; e ath miei junhec ara poténcia e ara accion un ligam que jamès se desligue.
DIVINA-COMEDIA-TA-WEB	Jeronim escriuec qu’es angels sigueren creadi fòrça sègles abantes de qué siguesse hèt er aute mon; mès aguesta vertat ei escrita en diuèrsi passatges des escriveires der Esperit Sant, e ac poiràs observar s’ac examines ben, donques qu’era madeisha rason ac ve en part; pr’amor que non poirie compréner qu’es motors s’estèssen autant de temps sense era sua perfeccion.
DIVINA-COMEDIA-TA-WEB	Ara ja sabes a on, com e quan sigueren creadi aguesti amors; per tant ja son escandidi tres ardors deth tòn desir.
DIVINA-COMEDIA-TA-WEB	Non compdaries d’un a vint damb era rapiditat qu’ua part des angels trebolèc eth mon des vòsti elements.
DIVINA-COMEDIA-TA-WEB	Era auta part restèc aciu e comencèc era òbra que contemples, damb tant de plaser que jamès dèishe de virar.
DIVINA-COMEDIA-TA-WEB	Vò díder que Beatriz sauvèc silenci, guardant 3xaments a Diu solet un instant.
DIVINA-COMEDIA-TA-WEB	Aguesti que ves aciu sigueren modèsti, arreconeishent era bontat que les auie hèt prèsti a tan nautes guardades; per çò qu’es sues intelligéncies sigueren de tau sòrta exaltades pera gràcia qu’illumine e peth sòn merit, que possedissen ua plia e fèrma volentat.
DIVINA-COMEDIA-TA-WEB	E non voi que trantalhes, senon qu’ages complèta certitud de qué ei meritòri recéber era gràcia ena proporcion qu’er amor que la demane e acuelh.
DIVINA-COMEDIA-TA-WEB	A compdar d’ara, que pòs contemplar a plaser e sense cap auta ajuda aguest consistòri, s’ei qu’as entenut es mies paraules: mès coma ena Tèrra e enes vòstes escòles se lieg qu’era natura angelica ei tau que compren, rebrembe e estime, te diderè mès encara tà que veigues en tota era sua puretat era vertat que se confon aquiu baish, embolhant semblabla doctrina.
DIVINA-COMEDIA-TA-WEB	Aguestes substàncies, dempús d’auer-se recreat en ròstre de Diu non separèren era sua guardada d’aguest qu’entada eth arren i a amagat; atau ei qu’era sua vista non ei interceptada per cap aute objècte, e per tant, non an besonh de memòria entà rebrembar un concèpte separat deth sòn pensament.
DIVINA-COMEDIA-TA-WEB	Aquiu baish, donc, se sónie sense dormir, credent uns e non credent es auti que diden era vertat; mès en aguesti darrèrs i a mès fauta que vergonha.
DIVINA-COMEDIA-TA-WEB	Es qu’aquiu baish vos tietz a filosofar, non anatz peth madeish camin, autant ei çò que vos arrossègue er in de hèr-vos a veir sabents e engenhosi: e enquia e tot aquerò se tolère aciu damb mens rigor qu’eth mensprètz dera Sagrada Escritura o era sua tòrta interpretacion.
DIVINA-COMEDIA-TA-WEB	Non pensatz ena sang que còste semiar-la peth mon, e çò d’agradiu qu’ei a Diu aqueth que conforme umilaments es sues idies as d’aquera.
DIVINA-COMEDIA-TA-WEB	Sonque entà aparéisher coma sabent, cadun se les apraie e s’esdegue en invencions, que servissen de tèxt as predicadors tant qu’er Evangèli care.
DIVINA-COMEDIA-TA-WEB	Un ditz qu’era Lua arreculèc quan era passion de Crist, e se calec ath miei damb era fin de qué era lum deth Solei non podesse baishar ena Tèrra; d’auti qu’era lum s’amaguèc era soleta, motiu peth quau aguest eclipsi siguec tan sensible entàs Espanhòus e es Indis, coma entàs Judius.
DIVINA-COMEDIA-TA-WEB	Que non a Florencia tanti Lapi e Bindi197 coma fabulacions se pronóncien pendent un an, e pertot, enes cadières; atau ei qu’es oelhes ignorantes tornen de pèisher plies de vent, sense que les sigue cap desencusa non auer vist eth mau.
DIVINA-COMEDIA-TA-WEB	Nòms fòrça comuns en Florencia.
DIVINA-COMEDIA-TA-WEB	Ara, entà predicar, s’abuse des argucies e trufaries; per çò d’excitar era ilaritat, er abit monacau se hole e non se desire ua auta causa.
DIVINA-COMEDIA-TA-WEB	Mès ena punta d’aguest abit nide tau audèth,198 que s’era plèba lo vedesse, non admeterie es indulgéncies d’aqueri que fide; que per eres a creishut tant era pegaria ena Tèrra, que sense demanar espròves dera sua autenticitat, s’apilerarie era gent entà quinsevolh promesa d’eres.
DIVINA-COMEDIA-TA-WEB	Damb aquerò s’engrassís eth porcèth de Sant Antòni, e s’engrassissen fòrça d’auti que son pejors qu’es porcèths, pagant damb moneda sense estampar.
DIVINA-COMEDIA-TA-WEB	Mès, entà acabar aguesta longa digression, vira ja es tòns uelhs entara via dreta, de sòrta qu’eth camin e eth temps s’escuercen.
DIVINA-COMEDIA-TA-WEB	Era natura des angels aumente tant eth sòn nombre de grad en grad, que non i a paraula ne intelligéncia mortau que posque arribar a significar aguest nombre; e s’examines ben çò que revelèc Daniel, veiràs qu’enes sòns milèrs non se manifèste un nombre determinat.
DIVINA-COMEDIA-TA-WEB	Era prumèra lum qu’illumine tota era natura angelica penètre en era de tantes manères coma es esplendors qu’ada eri s’amasse.
DIVINA-COMEDIA-TA-WEB	Atau, donc, coma qu’era afeccion ei proporcionau ara intensitat dera vision beatifica, era doçor der amor ei enes angels diuèrsaments fervorosa o teba.
DIVINA-COMEDIA-TA-WEB	Contempla, a compdar d’ara, era nautada e era extension deth Poder Etèrn; donques qu’a format entada eth tanti miralhs qu’en eri se repartís, demorant tostemp un e indivisible coma abans d’auer-les creat.
DIVINA-COMEDIA-TA-WEB	Eth dimòni.
DIVINA-COMEDIA-TA-WEB	Dilhèu uscle era ora siesau distanta sies mil miles de nosati, e aguest mon incline ja era sua ombra lèu orizontauments, quan eth centre deth cèu que vedem mès prigond comence e botar-se de tau sòrta, que quauques esteles se van deishant de uelh dera Tèrra estant; e a mida que va auançant era plan clara sirventa deth Solei, eth cèu amòrte d’ua en ua es sues lums enquia era mès beròia.
DIVINA-COMEDIA-TA-WEB	Non d’auta manèra despareishec pòc a pòc dera mia vista eth trionf des cors angelics, que tostemp hestège er entorn d’aguest punt que m’enludernèc, en tot semblar-me contengut en aquerò qu’eth contie; per çò que, en non veir ja arren, aquerò qu’ère amassat ar amor, m’obliguèc a virar es uelhs entà Beatriz.
DIVINA-COMEDIA-TA-WEB	Se tot çò que s’a dit enquiad aguest moment sus era siguesse estacat a ua soleta laudança, serie pòc entà aumplir er objècte.
DIVINA-COMEDIA-TA-WEB	Era beresa qu’en era vedí non solet ei dehòra de posita dera nòsta intelligéncia, senon que creigui damb certitud qu’eth sòn Creador ei eth solet que la compren tota.
DIVINA-COMEDIA-TA-WEB	Me cohèssi vençut per aguest passatge deth mèn poèma, mès de çò que, damb respècte a un aute punt, ne siguec jamès autor tragic o comic; pr’amor qu’atau coma eth Solei ofusque era vista mès tremolosa, dera madeisha manèra eth rebrembe deth doç arridolet paralise era mia ment.
DIVINA-COMEDIA-TA-WEB	Deth prumèr dia que vedí eth sòn ròstre en aguesta vida, enquiara mia actuau contemplacion, non s’a interromput era continuacion deth mèn cant; mès ara ei de besonh qu’eth mèn poèma dèishe de cornèr eth hèt de seguir cantant era beresa dera mia Dauna, coma hè quinsevolh artista qu’arribe en darrèr esfòrç deth sòn art.
DIVINA-COMEDIA-TA-WEB	Tau quau la dèishi entà que l’anóncie ua trompa de màger son qu’era mia, qu’amie enquiath finau eth sòn dificil prèzhèt, Beatriz repliquèc damb eth gèst e era votz d’un guida sollicit:
DIVINA-COMEDIA-TA-WEB	Qu’auem gessut dehòra deth màger des còssi celèstes, entà pujar en cèu qu’ei pura lum;199 lum intelectuau, plia d’amor, amor de vertadèr ben, plen de gòi; gòi superior a tota doçor.
DIVINA-COMEDIA-TA-WEB	Aciu veiràs ua e ua auta milicia deth Paradís, e ua d’eres jos aqueth aspècte que la contemplaràs en judici finau.
DIVINA-COMEDIA-TA-WEB	Coma un relampit sobte qu’esbugasse es poténcies visuaus, empedint ath uelh era facultat de distinguir es màger objèctes, atau m’enrodèc ua lum ludenta, en tot deishar-me velat de tau sòrta damb eth sòn treslús, qu’arren descurbia.
DIVINA-COMEDIA-TA-WEB	Deth prumèr mobil ar Empireo.
DIVINA-COMEDIA-TA-WEB	Er Amor que padegue ad aguest cèu, acuelh tostemp damb parièra salutacion ad aqueth qu’entre en eth, damb era fin de premanir eth ciri entà alugar era sua ahlama.
DIVINA-COMEDIA-TA-WEB	Tanlèu entení aguestes paraules me sentí elevat d’ua manèra superiora as mies fòrces, e aquerí ua naua vista de tau magnitud, que non i a cap lum tan ludenta que non la podessen suportar es mèns uelhs.
DIVINA-COMEDIA-TA-WEB	E vedí en forma d’arriu ua lum daurada, que deishaue anar esplendits treslusi entre dues arribes ornades d’admirabla primauèra.
DIVINA-COMEDIA-TA-WEB	D’aguest arriu gessien viues belugues, que pertot ploiguien sus es flors, retirant-se a rubís caperadi d’aur.
DIVINA-COMEDIA-TA-WEB	Dempús, coma embriagades damb aqueres aulors, tornauen a submergir-se en meravilhós corrent; mès se bèra ua entraue en eth, ua auta ne gessie.
DIVINA-COMEDIA-TA-WEB	Eth naut desir qu’ara t’inflame e t’ahisque a compréner çò qu’ès en tot veir, me shaute autant mès coma mès veement ei; mès te cau béuer aguesta aigua abans que sadores tanta set.
DIVINA-COMEDIA-TA-WEB	Atau me didec eth Solei des mèns uelhs.
DIVINA-COMEDIA-TA-WEB	Dempús higec:
DIVINA-COMEDIA-TA-WEB	Er arriu e es topazis, qu’entren e gessen, e er arridolet des èrbes non son qu’ombres e prefacis dera vertat: que non ei díder qu’aguestes causes son dificiles de compréner; pr’amor qu’eth defècte ei en tu, que non as encara era vista pro elevada.
DIVINA-COMEDIA-TA-WEB	Cap mainatge se lance de cap tant ara prèssa en pièch de sa mair quan se desvelhe mès tard de çò de costum, coma jo, entà mielhorar es miralhs des mèns uelhs, m’inclinè sus era ondada luminosa, que cor damb era fin de qué se perfeccione era vista; e a penes se banhèc en era era extremitat des mies paupetes, me semblèc qu’eth corrent alongat s’auie tornat redon.
DIVINA-COMEDIA-TA-WEB	Dempús, atau coma era gent desguisada semble ua auta causa plan despariera tanlèu se trè era faussa aparença que jos era s’amagaue, atau me semblèc qu’aquerien màger alegria es flors e es belugues; de sòrta que vedí claraments es dues corts deth cèu.
DIVINA-COMEDIA-TA-WEB	Ò esplendor de Diu, que gràcies ada eth vedí eth gran trionf deth reiaume dera vertat!
DIVINA-COMEDIA-TA-WEB	Balha-me fòrces entà díder se com lo vedí.
DIVINA-COMEDIA-TA-WEB	Tota era sua aparença ven d’un arrai reflectit sus eth cim deth Prumèr Mobil, que d’eth aquerís movement e poténcia; e atau coma un ticolet se contemple ena aigua que banhe era sua basa, coma se volesse guardar-se ornat quan ei mès ric de flors e verdor, atau, suspenudes ar entorn, enrodant era lum, vedí miralhar-se en mès de mil gradons totes es amnes que deth nòste mon an tornat aquiu naut.
DIVINA-COMEDIA-TA-WEB	E s’eth darrèr gradon concentre autanta lum en eth, quin non serà er esplendor d’aguesta ròsa enes sues darrères huelhes!
DIVINA-COMEDIA-TA-WEB	Era mia vista non se perdie ena amplada ne ena nautada d’aguesta ròsa, senon qu’abastaue tota era quantitat e qualitat d’aquera alegria.
DIVINA-COMEDIA-TA-WEB	Aquiu, er èster près o luenh, non da ne trè; pr’amor qu’a on Diu govèrne sense interposicion de causes segondaries non exercís cap accion era lei naturau.
DIVINA-COMEDIA-TA-WEB	Tath centre dera ròsa sempitèrna, que se dilate, se quilhe graduauments e exale un perhum de laudances ath Solei qu’aquiu còste ua etèrna primauèra, me tirassèc Beatriz coma aqueth que care ath còp que vò parlar, e didec:
DIVINA-COMEDIA-TA-WEB	Guarda se com ei de grana era reünion de blanques estòles!
DIVINA-COMEDIA-TA-WEB	Guarda se com ei de gran eth circuit qu’a era nòsta ciutat!
DIVINA-COMEDIA-TA-WEB	Guarda es nòsti gradons tan plei, que ja son pòqui es cridadi a ocupar-les!
DIVINA-COMEDIA-TA-WEB	En aqueth gran sèti a on ties es uelhs tachadi per çò dera corona qu’ei plaçada sus eth, abantes que tu sopes en aguestes nòces se seirà era amna deth gran Enric, que serà augusta ena Tèrra,200 eth quau anarà a reformar era Italia abans que se trape premanida entad aquerò.
DIVINA-COMEDIA-TA-WEB	Era cèga cobesença que vos tie malauts, vos a hèt semblables ath mainatge que se morís de hame e refuse ara sua hilhuquèra.
DIVINA-COMEDIA-TA-WEB	Alavetz serà perfècte en forum divin un òme,201 que de forma dubèrta o amagada, non anarà peth madeish camin qu’aqueth; mès per pòc temps lo tolerarà Diu en sòn sant cargue; pr’amor que serà lançat a on s’està Simon Mag pes sòns merits, e harà qu’eth d’Alagna202 s’en.honse encara mès.
DIVINA-COMEDIA-TA-WEB	Aquiu Dante simule predíder era coronacion der emperaire Enric VII, de Luxemburg.
DIVINA-COMEDIA-TA-WEB	Eth Papa Clement V. Eth Papa Bonifaci VIII (cant XIX deth Lunfèrn).
DIVINA-COMEDIA-TA-WEB	Ena forma, donc, d’ua blanca ròsa s’aufrie ara mia vista era milícia santa que Crist damb era sua sang hec era sua esposa; mès era auta, que volant ve e cante era glòria d’aqueth que l’enamore e era bontat que tant excèlsa l’a hèt, coma un eisham d’abelhes, que ja se bote sus es flors, ja s’en torne entath lòc a on eth sòn trabalh se convertís en doça mèu, descenie entara gran flor que se orne de tantes huelhes, e d’aquiu se lançaue de nauèth entath punt a on tostemp s’està eth sòn Amor.
DIVINA-COMEDIA-TA-WEB	Totes aguestes amnes auien eth ròstre d’ahlama viua, es ales d’aur, e çò d’aute de tau blancor, que non i a nhèu que s’i posque comparar.
DIVINA-COMEDIA-TA-WEB	Quan baishauen pera flor de gradon en gradon, comunicauen as autes amnes era patz e eth lardor qu’eres aquerien volant; e per mès qu’aquera familha alada se metesse ath miei entre çò de naut e era flor, non empedie era vista ne eth resplendor, pr’amor qu’era lum divina penetre en univèrs sivans qu’aguest ei digne d’aquerò, de sòrta qu’arren li pòt servir d’obstacle.
DIVINA-COMEDIA-TA-WEB	Aguest règne tranquil e erós, poblat de gent anciana e modèrna, auie, tot ar ensems, era vista e er amor dirigidi entà un solet punt.
DIVINA-COMEDIA-TA-WEB	Ò trina lum, que belugant en ua soleta estela, alègres de tau manèra era vista d’aquesti esperits!, guarda quina ei aciu baish era nòsta tormenta.
DIVINA-COMEDIA-TA-WEB	S’es barbars procedents dera region que capère Helice diadèraments virant damb eth sòn hilh ad aqueth que guarde damb amor,203 e demorauen estonadi en veir a Roma e as sòns magnifics monuments, quan Letran superaue a totes es òbres gessudes des mans des òmes, jo, que venguia de passar de çò d’uman en çò de divin, deth temps limitat en çò d’etèrn, e de Florencia en un pòble just e sant, de quin estupor non seria plen?
DIVINA-COMEDIA-TA-WEB	De vertat que, autrejat a tau estupor e gòi, me compladie eth non enténer ne díder arren.
DIVINA-COMEDIA-TA-WEB	E coma eth pelegrin que se recree contemplant eth temple qu’auie hèt eth vòt de visitar, e demore, en tornar en sòn pais, racondar com ère bastit, atau jo, contemplant era viua lum, passejaua es mies guardades per toti es gradons, ja entà naut, ja entà baish, ja ar entorn, e vedia ròstres qu’excitauen ara caritat, apolididi per d’autes lums e peth sòn arridolet, e en actituds ornades de tota sòrta de gràcia.
DIVINA-COMEDIA-TA-WEB	Enes sòns uelhs e enes sues caròles i auie esparjuda ua benigna alegria, e eth sòn aspècte ère tan doç coma eth d’un trende pair.
DIVINA-COMEDIA-TA-WEB	E era a on ei?, didí de seguit.
DIVINA-COMEDIA-TA-WEB	Ad aquerò responec eth:
DIVINA-COMEDIA-TA-WEB	Beatriz m’a enviat deth mèn sèti entà méter punt finau ath tòn desir; e se guardes eth tresau cercle, a compdar deth gradon superior, la veiràs ocupar eth tron qu’en eth l’an plaçat es sòns merits.
DIVINA-COMEDIA-TA-WEB	Sense respóner lheuè es uelhs, e la vedí formant un corona des etèrns arrais que d’era gessien.
DIVINA-COMEDIA-TA-WEB	Eth uelh deth que s’estèsse ath hons deth mar non distarie autant dera region mès nauta a on trone, coma se distanciauen de Beatriz es mèns; mès qu’ère parièr, pr’amor qu’era sua imatge baishaue enquia jo sense cap interposicion de un aute còs.
DIVINA-COMEDIA-TA-WEB	Ò hemna qu’en tu viu era mia esperança, e consentires, entara mia salvacion, en deishar es tues tralhes en Lunfèrn!
DIVINA-COMEDIA-TA-WEB	S’è vist tantes causes, deui, ara tua bontat e ath tòn poder, aguesta gràcia e era fòrça que m’a calut.
DIVINA-COMEDIA-TA-WEB	Tu, dera esclavitud, m’as amiat entara libertat per totes es vies e per toti es mieis qu’an estat a posita entà hè’c.
DIVINA-COMEDIA-TA-WEB	Sauva-me es tòns magnifics dons, pr’amor de qué era mia amna, que guarires, se separe deth sòn còs de forma agradiua as tòns uelhs.
DIVINA-COMEDIA-TA-WEB	Pr’amor de qué amies entà eròs tèrme eth tòn viatge, qu’entad aquerò m’a botjat eth prèc e er amor sant, vòla damb es tòns uelhs per aguest jardin; pr’amor que guardant-lo s’avivarà mès era tua vista entà pujar enquiar arrai divin.
DIVINA-COMEDIA-TA-WEB	E era Reina deth Cèu, que per era m’uscli totafèt d’amor, mos autrejarà totes es gràcies, pr’amor que jo sò eth sòn fidèu Bernat.
DIVINA-COMEDIA-TA-WEB	Diu, eterna hònt de ben.
DIVINA-COMEDIA-TA-WEB	Coma aqueth que dilhèu vie de Croacia entà veir era nòsta Veronica, e non se canse de contemplar-la per çò dera sua anciana fama, mèsalèu ditz ath sòn laguens tant que l’ac mòstren: “Senhor mèn Jesucrist, Diu vertadèr, ère atau eth vòste ròstre?,” madeish èra jo en tot guardar era viua caritat d’aqueth, qu’autrejat ara contemplacion, tastèc en mon es delícies qu’ara gaudís.
DIVINA-COMEDIA-TA-WEB	Hilh dera gràcia, comencèc a dider-me, non poiràs conéisher aguesta existéncia erosa, tant que taches es uelhs solet aquiu baish.
DIVINA-COMEDIA-TA-WEB	Guarda es cercles, enquia e tot eth mès luenhant, pr’amor de qué veigues eth tron dera Reina qu’ada era ei sometut e consagrat aguest règne.
DIVINA-COMEDIA-TA-WEB	Lheuè es uelhs; e atau coma peth maitin era part orientau der orizon depasse en claror aquera qu’eth Solei se cògue, dera madeisha manèra, e dirigint era vista coma eth que va deth hons d’ua val entath cim d’un monte, vedí en cercle mès elevat ua part deth madeish que depassaue en claretat a totes es autes; e atau coma aquiu a on se demore eth car que tan mau guidèc Faeton,206 mès s’inflame eth cèu e dehòra d’aqueth punt va perdent era lum era sua vivacitat, dera madeisha manèra aquera pacifica ahlama d’aur207 ludie mès en sòn centre, en tot amendrir-se graduauments eth sòn resplendor en toti es auti lòcs.
DIVINA-COMEDIA-TA-WEB	En aqueth centre vedí mès de mil angels que la hestejauen damb es ales desplegades, desparièr cadun en sòn resplendor e ena sua actitud.
DIVINA-COMEDIA-TA-WEB	Dauant des sòns jòcs e des sòns cants vedí arrir ua beutat, que suscitaue era alegria enes uelhs des auti sants.
DIVINA-COMEDIA-TA-WEB	Encara qu’auessa tanti recursi entà parlar coma entà imaginar, non gausaria exprimir era mendre part des sues delícies.
DIVINA-COMEDIA-TA-WEB	Quan Bernat vedec es mèns uelhs atentius e fixi en objècte deth sòn fervent amor, virèc es sòns entada eth, damb tant d’afeccion, que suscitèc enes mèns mès ardor entà contemplar-lo.
DIVINA-COMEDIA-TA-WEB	Eth car deth Solei.
DIVINA-COMEDIA-TA-WEB	Era Vèrge Maria.
DIVINA-COMEDIA-TA-WEB	Atentiu ara sua felicitat, aqueth contemplador assumic espontanèaments en eth madeish eth cargue de mèstre e comencèc damb aguestes santes paraules:
DIVINA-COMEDIA-TA-WEB	Era herida que Maria reparèc e guaric siguec dubèrta e empodoada per aquera hemna tan beròia qu’ei as sòns pès.208 Dejós d’aguesta, en orde que formen es tresaus lòcs, se sèn, coma ves, Raquel e Beatriz209.
DIVINA-COMEDIA-TA-WEB	Sara, Rebeca, Judit e era arrèmairia210 deth Cantaire qu’ath miei deth dolor costat pera sua fauta didec “Miserere mei,” pòs veir que se succedissen de grad en grad, baishant, a mida qu’ena ròsa te les vau nomentant de huelha en huelha.
DIVINA-COMEDIA-TA-WEB	E deth setau gradon entà baish, coma deth mès naut en madeish gradon, se succedissen es Ebrèes, en tot dividir totes es huelhes dera flor; pr’amor qu’aqueres son coma un dret paredau, que compartís es sagrats gradons, segontes se tachèc en Crist era guardada dera fe.
DIVINA-COMEDIA-TA-WEB	En aguesta part, qu’en era era flor ei aprovedida de totes es sues huelhes, se sèn es que crederen ena venguda de Jesucrist; e ena auta, qu’en era es semicercles se ven interrompudi per quauqui uets, se sèn es que crederen en Eth dempús d’auer vengut; e atau coma en aguesta part eth gloriós tron dera Senhora deth cèu e es auti gradons inferiors formen tan grana separacion, atau ena opausada se trape eth tron deth gran Joan que, tostemp sant, patic era solitud e eth martiri, e eth Lunfèrn dempús pendent dus ans;211 e atau tanben dejós d’eth, formant a prepaus madeisha separacion, ei eth de Francesc; dejós d’aguest eth de Benet, dejós de Benet, Agustin e d’auti, baishant dera madeisha manèra enquia aciu de cercle en cercle.
DIVINA-COMEDIA-TA-WEB	Guarda, donc, era elevada Providéncia divina; pr’amor qu’un e aute aspècte dera Fe aumpliràn a parts egales aguest jardin.
DIVINA-COMEDIA-TA-WEB	E te cau saber que deth gradon que talhe pera mitat ambdues hilères enquia baish, arrés se sè peth sòn pròpri merit, senon peth merit que contreiguec un aute, e damb cèrtes condicions; donques que toti eri son esperits desprenudi dera Tèrra abantes de qué siguessen dotadi de critèri entà escuélher era vertat.
DIVINA-COMEDIA-TA-WEB	Eva.
DIVINA-COMEDIA-TA-WEB	Beatriz ei era imatge dera Teologia, e Raquel dera vida contempla(ua.
DIVINA-COMEDIA-TA-WEB	Ruth, arremairia de David.
DIVINA-COMEDIA-TA-WEB	Sant Joan Bap(sta siguec en Limbo lèu dus ans, pr’amor que moric abans que Crist.
DIVINA-COMEDIA-TA-WEB	Ara trantalhes, e trantalhant sauves silenci; mès jo deisharè anar es fòrts ligams que sarren es tòns subtils pensaments.
DIVINA-COMEDIA-TA-WEB	En tota era extension d’aguest règne non pòt auer cabuda un sèti balhat per edart, coma tanpòc a cabuda era tristor, era set, ne era hame; pr’amor que tot çò que ves ei establit per etèrna lei, de sòrta qu’aciu cada causa ven justa coma er anèth ath dit.
DIVINA-COMEDIA-TA-WEB	Per tant, aguestes amnes pressades entara vertadèra vida non son aciu “sine causa” mès o mens excellentes entre eres.
DIVINA-COMEDIA-TA-WEB	Eth Rei que per eth aguest règne repause en tant d’amor e delèit, que cap volentat gause desirar mès, creant a totes es amnes jos eth sòn erós aspècte, les autrege, segontes vò, mès o mens gràcia: sus aquerò solet cau conéisher er efècte; çò que se demòstre expressa e claraments pera Sagrada Escritura en aqueri bessons qu’agitèc era ira en vrente de sa mair.212 Per tant, ei de besonh qu’era plan nauta lum corone damb era sua glòria as esperits segontes sigue eth color des peus de tau gràcia.
DIVINA-COMEDIA-TA-WEB	Atau, donc, sense consideracion ath merit des sues òbres, se trapen aguesti plaçadi en diferents gradons, en tot distinguir-se solet pera sua entrada primitiua.
DIVINA-COMEDIA-TA-WEB	Enes prumèri sègles qu’ère pro, plan que òc, auer, entà sauvar-se, ath delà dera innocéncia, era fe des pairs.
DIVINA-COMEDIA-TA-WEB	Passades es prumères edats, siguec de besonh qu’es varons encara innocents aquerissen era vertut mejançant era circoncision; mès quan arribèc eth temps dera Gràcia, tota aquera inocéncia li calec estar-se en Limbo, se non auie recebut eth perfècte baptisme de Crist.
DIVINA-COMEDIA-TA-WEB	Campa ara eth ròstre que mès se retire ath de Crist, pr’amor que solet eth sòn resplendor poirà dispausar-te tà veir a Crist.
DIVINA-COMEDIA-TA-WEB	Vedí plòir sus eth tanta alegria, amiada pes sants esperits, creadi entà volar per aquera nautada, que tot çò qu’abantes auia vist non m’auie costat ua admiracion parièra, ne m’auie mostrat màger retirada a Diu.
DIVINA-COMEDIA-TA-WEB	E aqueth amor213 que siguec eth prumèr a descéner cantant “Ave, Maria, gratia plena”, estenec es sues ales dauant d’era.
DIVINA-COMEDIA-TA-WEB	A tan divina cantada responec pertot era cort benaurada, de tau sòrta que cada esperit semblèc mès radiant.
DIVINA-COMEDIA-TA-WEB	Ò, Sant Pair, que per jo te dignes èster aciu baish, deishant eth doç sèti a on sès per tota era eternitat!
DIVINA-COMEDIA-TA-WEB	Quin àngel ei aguest, que damb tant de gòi guarde es uelhs dera vòsta Reina, e tant encamardat ei que semble de huec?
DIVINA-COMEDIA-TA-WEB	Esaú e Jacob.
DIVINA-COMEDIA-TA-WEB	Er arcàngel Sant Gabriel.
DIVINA-COMEDIA-TA-WEB	Damb aguestes paraules recorrí de nauèth ara ensenhança d’aqueth que s’apolidie damb es bereses de Maria, coma damb es arrais deth Solei s’apolidís era estela maitiau.
DIVINA-COMEDIA-TA-WEB	Tota era confiança e era gràcia que pòden càber en un àngel e en ua amna, se trapen en eth, e atau volem que sigue; donques qu’ei eth qu’amièc era pauma a Maria, quan eth Hilh de Diu volec cargar damb eth nòste pes.
DIVINA-COMEDIA-TA-WEB	Mès seguís ara damb era vista, segontes vaja jo parlant, e tacha era atencion enes grani patricis d’aguest emperi plan just e pietós.
DIVINA-COMEDIA-TA-WEB	Aqueri dus que ves seigudi aquiu naut, mès erosi per çò d’èster plan pròchi ara Augusta Senhora, son lèu dues arraïcs d’aguesta ròsa.
DIVINA-COMEDIA-TA-WEB	Eth qu’ei ara quèrra ei eth pair, qu’eth sòn gausat paladar siguec causa de qué era espècia umana tastèsse tant amarum.214 Contempla ara dreta ar ancian pair dera Glèisa, que Crist li fidèc es claus dera encantadora flor:215 ath sòn costat se sè aqueth que vedec, abans de morir, toti es tempsi calamitosi qu’auie de trauessar era beròia esposa que siguec conquistada damb era lança e es claus;216 e pròche ar aute, aqueth Cap que jos es sues ordes viuec de mannà era nacion ingrata, volubla e obstinada.217 Guarda seiguda a Anna dauant de Pèir, contemplant ara sua hilha damb tau afogadura, qu’enquia e tot cantant er “Hosanna” la dèishe de uelh; e dauant deth màger Pair de familha se sè Lucia, que manèc ara tua Dauna ena tua ajuda, quan barrères es paupetes ath cant der abisme.
DIVINA-COMEDIA-TA-WEB	Mès, coma que se’n va eth temps que t’adormís, haram un punt aciu, coma un bon sarte, que segontes era tela que tie, atau hè eth vestit e lheuaram es uelhs entath prumèr Amor, de manèra que, guardant- lo, te cales en sòn treslús tot çò que posques.
DIVINA-COMEDIA-TA-WEB	Ça que la, damb era fin de qué en botjar es tus ales non arrecules pensant dilhèu qu’auances, te cau demanar damb prècs era gràcia que te cau, e demanar-la ad aquera que te pòt ajudar; seguís-me, donc, damb era afeccion, de sòrta qu’eth tòn còr acompanhe es mies paraules.
DIVINA-COMEDIA-TA-WEB	E comencèc a díder aguesta santa oracion:
DIVINA-COMEDIA-TA-WEB	Adam, cap der Ancian Testament.
DIVINA-COMEDIA-TA-WEB	Sant Pèir, cap deth Nau Testament.
DIVINA-COMEDIA-TA-WEB	Sant Joan Evangelista.
DIVINA-COMEDIA-TA-WEB	Moisés, qu’ei près d’Adam.
DIVINA-COMEDIA-TA-WEB	En tòn sen s’aluguèc er amor qu’eth sòn calor a hèt germiar aguesta flor ena patz etèrna.
DIVINA-COMEDIA-TA-WEB	Qu’ès aciu, entà nosati, meridian Solei de caritat, e baish entàs mortaus viua hònt d’esperança.
DIVINA-COMEDIA-TA-WEB	Ès tan grana, Senhora, e vales tant, que tot aqueth que desire arténher bèra gràcia e non acodís a tu, vò qu’eth sòn desir vòle sense ales.
DIVINA-COMEDIA-TA-WEB	Era tua benignitat non solet ajude ad aqueth que la demane, senon que fòrça còps s’auance espontanèaments ara suplica.
DIVINA-COMEDIA-TA-WEB	En tu s’amassen era misericòrdia, era pietat, era magnificéncia, e tot çò de bon qu’existís ena creatura.
DIVINA-COMEDIA-TA-WEB	Aguest, donc, que, dera mès prigonda lacuna der univèrs enquia aciu, a vist ua a ua totes es existéncies espirituaus, te suplique l’autreges era gràcia d’aquerir tau vertut, que posque elevar-se damb es uelhs enquiara salut suprèma.
DIVINA-COMEDIA-TA-WEB	E jo, que jamès è desirat veir mès de çò que desiri qu’eth veigue, te hèsqui toti es mèns prècs e te supliqui que non siguen en bades, damb era fin de qué esbugasses damb es tòns, totes es bromes procedentes dera sua condicion mortau, de tau sòrta que posque contemplar dubèrtaments eth suprèm plaser.
DIVINA-COMEDIA-TA-WEB	Es uelhs que Diu estime e venère,218 tachadi en aqueth que pregaue per jo, me mostrèren guaire agradius li son es sòns devòts prècs.
DIVINA-COMEDIA-TA-WEB	Dempús se lheuèren entara Lum etèrna qu’en era non ei credible qu’era guardada de cap creatura posque tachar-se tan dubèrtaments.
DIVINA-COMEDIA-TA-WEB	E jo, que m’apressaua ath finau de tot desir ardent, botè tèrme en jo, coma me calie, ar ardor deth desir.
DIVINA-COMEDIA-TA-WEB	Bernat arrint, m’indicaue que guardèssa entà naut, mès jo auia hèt ja per jo madeish çò qu’eth volie: pr’amor qu’era mia vista, aquerint mès e mès puretat e claror, penetraue graduauments ena nauta lum qu’a en era madeisha era vertat dera sua existéncia.
DIVINA-COMEDIA-TA-WEB	Dès aqueth moment, çò que vedí depasse a tot uman lenguatge, qu’ei impotent entà exprimir tau vision, e era memòria se rend a tanta granesa.
DIVINA-COMEDIA-TA-WEB	Es uelhs dera Vèrge Maria.
DIVINA-COMEDIA-TA-WEB	Dera madeisha manèra que, dauant deth Solei, pèrd era nhèu era sua forma, atau tanben se dispersauen ath vent, enes leugères huelhes, es senténcies dera Sibila.
DIVINA-COMEDIA-TA-WEB	Ó lum suprèma que te lhèues autant sus es pensaments des mortaus!
DIVINA-COMEDIA-TA-WEB	Prèsta ara mia ment quauquarren de çò que semblaues, e hètz qu’era mia lengua sigue tan potenta, que posque deishar aumens un bualh dera tua glòria as generacions que vien; pr’amor que se se mòstre un shinhau ara mia memòria e ressone un shinhau enes mèns vèrsi, se poirà concéber mès era tua victòria.
DIVINA-COMEDIA-TA-WEB	Per çò dera intensitat deth viu arrai que suporté sense eishorbar-me, me pensi que m’auria perdut, s’auessa separat d’eth es mèns uelhs; e me’n brembi que per aquerò siguí tan gausat entà sostier-lo, que junhí era mia guardada damb eth Poder infinit.
DIVINA-COMEDIA-TA-WEB	Ò gràcia abondosa, que per era gausè tachar es mèns uelhs ena Lum etèrna enquiath punt que consumí tota era mia fòrça visuau!
DIVINA-COMEDIA-TA-WEB	Ena sua prigondor vedí que se tenguie estacat damb ligams d’amor en un volum tot çò qu’ei esparjut en univèrs: substàncies, accidents e es sues qualitats, unit tot de tau sòrta, que tot çò que digui non ei senon ua palla lum.
DIVINA-COMEDIA-TA-WEB	Me pensi que vedí era forma universau d’aguest nud, pr’amor que, en tot rebrembar aguestes causes, me senti possedit de màger alegria.
DIVINA-COMEDIA-TA-WEB	Un solet punt me còste major desbrembe qu’eth qu’an costat vint- e-cinc sègles passadi, dempús era empresa que hec a Neptun admirar-se dera ombra d’Argos.
DIVINA-COMEDIA-TA-WEB	Era mia ment en suspens guardaue fixa, immobila e atentiua, e seguie guardant damb ardor creishent.
DIVINA-COMEDIA-TA-WEB	Er efècte d’aguesta lum ei tau que non ei possible consentir jamès separar-se d’era entà contemplar ua auta causa; perque eth ben, qu’ei objècte dera volentat, s’embarre tot en era, e dehòra d’era ei defectuós çò qu’aquiu ei perfècte.
DIVINA-COMEDIA-TA-WEB	D’aguest punt, per çò de pòc que rebrembi, es mies paraules seràn mès brèus qu’es d’un mainatge qu’era sua lengua se banhe encara ena lèit mairau.
DIVINA-COMEDIA-TA-WEB	Non perque i auesse mès d’un simple aspècte ena viua lum que jo guardaua, donques que totemps ei tau quau ère abantes, senon perque era mia vista s’avaloraue en tot contemplar-la, era sua aparença unenca se me presentaue en ua auta forma sivans s’anaue alterant era mia aptitud visuau.
DIVINA-COMEDIA-TA-WEB	A!, guaire escassa e fèbla ei era lengua entà explicar eth mèn concèpte!
DIVINA-COMEDIA-TA-WEB	E aguest n’ei tant, en comparèr damb aquerò que vedí, qu’era paraula “pòc” non ei pro entà exprimir era sua petitesa.
DIVINA-COMEDIA-TA-WEB	Ò lum etèrna, qu’en tu solet demores, que soleta te comprenes, e qu’estant per tu madeisha, ath còp intelligenta e entenuda, t’estimes e te complades en tu madeisha!
DIVINA-COMEDIA-TA-WEB	Aqueth des tòns cercles, que semblaue vier de tu coma er arrai reflectit vie de arrai dirècte, quan es mèns uelhs lo contemplèren ar entorn, me semblèc qu’ath sòn laguens damb eth sòn pròpri color representaue era nòsta efigia, per çò qu’era mia vista ère tachada en eth.
DIVINA-COMEDIA-TA-WEB	Coma er especialista en geometria que se tie damb totes es sues fòrces a mesurar eth cercle, e que per mès que pense non trape eth principi qu’a de besonh, madeish m’estaua jo dauant d’aquera naua imatge.
DIVINA-COMEDIA-TA-WEB	Jo volia veir se com corresponie era efigia ath cercle, e com ada eth ère junhuda; mès que non artenhien a tant es mies propries ales, se non auesse estat illuminada era mia ment per un resplendor, gràcies ath quau siguec satisfèt eth sòn desir.
DIVINA-COMEDIA-TA-WEB	Aciu li manquèc era fòrça ara mia nauta fantasia; mès que ja èren botjadi eth mèn desir e era mia volentat, coma arròda qu’es sues parts viren totes egalaments, per Amor que botge ath Solei e as autes esteles.
DIVINA-COMEDIA-TA-WEB	Era San(ssima Trinitat.
FRAIRS-I-WEB	Libre prumèr.
FRAIRS-I-WEB	Alekséi Fiódorovich Karamazov ère eth tresau hilh de Fiódor Pávlovich Karamazov, un propietari deth nòste districte que se hec plan famós ath sòn moment (e encara aué se lo rebrembe) peth sòn tragic e escur finau, que se passèc hè ara justaments trenta ans e que ja ne parlarè mès endauant.
FRAIRS-I-WEB	Per ara, me tierè a díder d'aguest "propietari" (atau se lo cridaue per aciu, a maugrat de qué lèu jamès s'estèc enes nòstes tèrres) qu'ère un d'aguesti tipes estranhs que, ça que la, se trapen pro soent; concretaments, qu'ère d'aguesta sòrta d'individús que non solet son ignòbles e immoraus, senon, qu'ath delà, son insensats, mès d'aqueri insensats que, totun aquerò, se tien ara perfeccion enes negòcis.
FRAIRS-I-WEB	Fiódor Pávlovich, per exemple, auie gessut practicaments deth nonarren, tau qu'un plan modèst propietari, tostemps prèst a minjar ena taula des auti e a víuer a gratis, e, a maugrat de tot, en moment dera sua mòrt deishèc enquia cent mil robles en sòs truca truquet.
FRAIRS-I-WEB	E ath madeish temps, jamès deishèc d'èster en tota era sua vida un des mès grani inèptes deth nòstre districte.
FRAIRS-I-WEB	Persuti: que non ei causa de d'estupiditat; era majoritat d'aguesti inèptes son pro tafurèls e astuts; qu'ei era sua ua insensatesa plan peculiara, tipicaments nacionau.
FRAIRS-I-WEB	S'auie maridat dus viatges e auie tres hilhs: eth màger, Dmitre Fiódorovich, dera prumèra hemna, e es auti dus, Ivan e Alekséi, dera dusau.
FRAIRS-I-WEB	Era prumèra hemna de Fiódorovich Pávlovich qu'ère d'un nòble linatge de propietaris deth nòste districte, es de Miusov, gent fòrça rica e distinguida.
FRAIRS-I-WEB	Que non voi arturar-me a explicar se com arribèc qu'ua gojata damb ua bona dòt, ath delà de beròia e, sustot, intelligenta e esperdigalhada (ua d'aguestes joenes que son tant abituaus entre nosati ena generacion actuau, encara que ja i siguessen en passat), se maridèsse damb un tant insignificant "pògacausa", qu'ei coma alavetz lo cridauen toti.
FRAIRS-I-WEB	Çò de cèrt ei que coneishí a ua joena, dera avantdarrèra generacion "romantica", que dempús de quauqui ans de professar un enigmatic amor entà un senhor que, sigue dit de passada, pro que s'aurie podut maridar damb tota tranquillitat, venguec, totun, a imaginar-se tota sòrta de trebucs insuperables e ua net tempestuosa se lancèc dès un escabrós malh, ua sòrta de perider, en un arriu plan prigond e vigorós e peric en eth, sense cap de dobte per tòrt des sòn pròpis capricis, solet entà retirar-se ara Ofelia de Shakespeare, enquiath punt que, s'aqueth malh, alistat e preferit per era de hège temps, non auesse estat tan pintoresc e ath sòn lòc s'auesse trapat ua prosaïca arriba plana, qu'ei possible qu'eth suicidi jamès s'auesse consomat.
FRAIRS-I-WEB	Se tracte d'un hèt vertadèr, e mos cau pensar qu'ena nòsta vida russa, ath long des dues o tres generacions darrères, s'auran passat quauqui casi identics o dera madeisha natura.
FRAIRS-I-WEB	Dilhèu s'auie prepausat amuishar era sua independéncia coma hemna, anar contra es convencionalismes sociaus, eth despotiste deth sòn linatge e dera sua familha, e era sua abondosa fantasia la convencèc, (supausem-ac aciu per un instant) de qué Fiódor Pávlovich, a maugrat deth sòn titol de gorminaire, ère un des òmes mès valents e divertidi d'aquera epòca de transicion de cap a causes mielhores, en èster coma ère, simplaments, un bofon mau intencionat.
FRAIRS-I-WEB	Çò que tire mès era atencion ei que, ath delà, er ahèr se ressolvec damb un rapte, quauquarren qu'embelinèc a Adelaida Ivanovna.
FRAIRS-I-WEB	Tant que Fiódor Pávlovich, se sentie plan inclinat alavetz, pera sua madeisha condicion sociau, a tota sòrta d'aventures parières, pr'amor que desiraue fòrtaments hèr carrèra a quinsevolh prètz; apressar-se a ua bona familha e arténher ua dòt qu'ère çò de mès seductor.
FRAIRS-I-WEB	Per çò que tanh ath sòn mutuau amor, non semble que n'auesse, ne de part dera nòvia ne de part deth nòvi, a maugrat dera beresa d'Adelaida Ivanovna.
FRAIRS-I-WEB	Atau qu'aguest episòdi dilhèu siguesse unenc en sòn gènre ena vida de Fiódor Pávlovich, un òme extrèmaments sensuau, tostemp dispausat a aganchar-se a ues pèlhes ara prumèra insinuacion.
FRAIRS-I-WEB	E, totun açò, aguesta siguec era soleta hemna que non li costèc, pèr çò que hè as passions, cap impression especiau.
FRAIRS-I-WEB	Ara seguida deth rapte, Adelaida Ivanovna se n'encuedèc en un virament de uelhs de qué eth sòn marit la menspredaue, e arren mès.
FRAIRS-I-WEB	D'aguesta sòrta, es conseqüéncies deth matrimòni se mostrèren damb ua velocitat desacostumada.
FRAIRS-I-WEB	A maugrat de qué era familha non i estèc guaire a resignar-se de çò que s'auie passat e autregèc era dòt ara hugitiua, eth matrimòni comencèc a amiar ua vida plan desordenada, damb contunhes scènes.
FRAIRS-I-WEB	Conden qu'era joena maridada hec a veir en aquera situacion ua noblesa e dignitat plan molt mès nautes qu'es de Fiódor Pávlovich, que, coma s'a sabut mès tard, li riflèc dès era prumeria toti es sòs, es vint- e-cinc mil robles que venguie de recéber, de manèra qu'entada era siguec coma s'en aguest madeish instant toti aqueri milèrs de robles se les auesse avalat era aigua.
FRAIRS-I-WEB	E per çò que tanh a un petit bordalat e ua casa pro bona ena ciutat que tanben formauen partida dera dòt, Fiódor Pávlovich sagèc pendent long temps de botar-les ath sòn nòm mejançant eth redigit der oportun document, e solide ac aurie artenhut, encara que solet siguesse, vam a didè'c atau, per tòrt deth mensprètz e eth hàstic que desvelhaue de contunh ena sua hemna damb es sues desvergonhades exigéncies e peticions, peth solet espisament espirituau, entà desliurar-se d'eth, simplaments.
FRAIRS-I-WEB	Mès, erosaments, intervenguec era familha d'Adelaida Ivanovna e parèc es pès ath pògavergona.
FRAIRS-I-WEB	Mo'n sabem positiuaments qu'ena parelha èren soentes es peleges, mès, segontes se ditz, qui tustaue non ère Fiódor Pávlovich, senon Adelaina Ivanovna, hemna impulsiua, decidida, moreta, impacienta, dotada d'ua fòrça fisica estonanta.
FRAIRS-I-WEB	Fin finau abandonèc eth larèr conjugau e hugec damb un mèstre seminarista mòrt de hame, en tot deishar ath petit Mitia, de tres ans, ath cargue de Fiódor Pávlovich.
FRAIRS-I-WEB	Me cau díder que li semblaue agradiu e enquia e tot vantariòu representar dauant de toti eth sòn ridicul papèr de marit ofensat e pintar viuaments es detalhs deth pròpi escarni.
FRAIRS-I-WEB	Molti supausauen autanplan qu'ère encantat de presentar-se damb eth sòn renauit aire de tafarèl e que semblaue non èster conscient dera sua comica situacion pr'amor de qué era gent arrisse mès.
FRAIRS-I-WEB	Mès sabi pas, dilhèu actuaue damb tota era innocéncia.
FRAIRS-I-WEB	A tot darrèr artenhec a trapar es tralhes dera sua hugitiua.
FRAIRS-I-WEB	Era praubeta ère en Sant Petersburg, a on s'auie desplaçat damb eth sòn seminarista e a on s'auie dat damb còs e amna ara mès completa "emancipacion".
FRAIRS-I-WEB	Fiódor Pávlovich se botèc de pic a hèr gestions e decidic viatjar entà Sant Petersburg.
FRAIRS-I-WEB	Entà qué?
FRAIRS-I-WEB	Plan que òc, non ac sabie ne eth.
FRAIRS-I-WEB	Era vertat ei que pro que i podie auer anat ena aquera escadença, mès eth cas ei que, un còp cuelhuda ua tau decision, considerèc ara seguida que, entà balhar-se vam abantes de començar eth viatge, auie tot eth dret deth mon a hèr-se a vier de nauèth ua tantarra monumentau.
FRAIRS-I-WEB	E just en aguest moment ara familha dera sua hemna l'arribèc era naua de qué aguesta auie mòrt en Sant Petersburg.
FRAIRS-I-WEB	Per çò que semble, auie morit de ressabuda, en quauque humarau; sivans didien uns, de tifus, o de hame sivans auti.
FRAIRS-I-WEB	Fiódor Pávlovich se'n sabec dera mòrt dera sua hemna tant qu'ère briac; diden que cuelhec enventida ath mès córrer peth carrèr e comencèc a sorrisclar, hòl d'alegria, quilhant es braci entath cèu: "ara pòs díder adiu ath tòn sirvent en patz"; mès, sivans uns auti, ploraue damb totes es lèrmes des uelhs, coma un mainatge, enquiath punt que, segontes diden, hège pena autanplan de guardar-lo, a maugrat de tota era aversion qu'inspiraue.
FRAIRS-I-WEB	Qu'ei plan possible que se passèsse ua causa e era auta, ei a díder, que s'alegrèsse deth sòn desliurament e que plorèsse pera sua desliuradoira, tot ath còp.
FRAIRS-I-WEB	Ena màger part des casi, era gent, enquia e tot era marrida, ei plan mès ingenua e candida de çò que mos pensam.
FRAIRS-I-WEB	E nosati tanben.
FRAIRS-I-WEB	Naturauments, quinsevolh se'n pòt saber de quina sòrta d'elevaire e pair serie un òme coma aqueth.
FRAIRS-I-WEB	Tau que pair, l'arribèc ada eth çò que l'auie d'arribar, ne mès ne mens: se desinteressèc completaments deth hilh qu'auie auut damb Adelaida Ivanovna, non per rancura ne possat per cap sentiment de marit ofensat, senon simplaments pr'amor que se'n desbrembèc d'eth e pro.
FRAIRS-I-WEB	Tant que Fiódor Pávlovich ablasigaue a toti damb es sues lèrmes e es sòns planhs e convertie eth sòn larèr en un còva de perdicion, un fidèu vailet dera casa, Grigori, se n'encuedèc deth petiti Mitia, de tres ans, e, se non auesse estat pes sòns suenhs, possiblaments non i auesse auut arrés entà cambiar-li era robeta ath mainatge.
FRAIRS-I-WEB	Ath delà, ara prumeria era familha mairau deth petit tanben semblaue auer-se'n desbrembat d'eth.
FRAIRS-I-WEB	Per un aute costat, en tot supausar qu'eth pair se n'auesse brembat deth mainatge (de hèt, ère impossible que non se'n sabesse dera sua existéncia), l'aurie entornat en aguest cubèrt, pr'amor qu'aurie estat un trebuc entara sua vida dissipada.
FRAIRS-I-WEB	Mès eth cas ei que venguie de tornar de París un cosin dera defuntada Adelaida Ivanovna, Piotr Aleksandrovich Miúsov, que dempús demorarie fòrça ans de contunh en estrangèr e, encara qu'alavetz ère plan joen, subergessec tostemp entre es Miúsov per èster un òme cult, de capitau, cosmopolita, europèu de tota era vida e, ja ena sua maduretat, un liberau, tau coma dempús serie per costum enes ans quaranta e cinquanta.
FRAIRS-I-WEB	Pendent era sua carrera auec contactes damb fòrça des mès importants liberaus dera sua epòca, en Russia e en estrangèr; coneishec personauments a Proudhon e a Bakunin, e gaudie especiauments en tot rebrembar e condar, ena declivitat dera sua vida, çò que se passèc en París es tres dies dera revolucion de hereuèr de 1848, en tot hèr a veir, mès o mens, qu'eth madeish auie participat enes barricades.
FRAIRS-I-WEB	Qu'ère aguest un des rebrembes mès agradius dera sua joenesa.
FRAIRS-I-WEB	Gaudie de bona fortuna; tenguie ues mil amnes, compdades ara manèra antica.
FRAIRS-I-WEB	Es sues magnifiques propietats se trapauen just ena gessuda dera nòsta petita ciutat e confrontaue damb es tèrres d'un famós monastèri, que Piotr Aleksandrovich, en èster encara plan joen, sonque eretar, comencèc un inacabable procés en relacion damb uns drets de pèsca en arriu o de tala en bòsc, non ne sò guaire segur, mès çò de cèrt ei que consideraue eth sòn déuer de ciutadan, d'òme illustrat, començar un plaid contra eth "clergat".
FRAIRS-I-WEB	En tot auer entenut era istòria d'Adelaida Ivanovna, que, naturauments rebrembaue e ena quau antaplan aui tachat es sòns uelhs ath sòn temps, e en tot saber- se'n dera existéncia de Mitia, a maugrat de tota era sua indignacion jovenila e deth sòn mensprètz a Fiódor Pávlovich, decidic préner cartes en ahèr.
FRAIRS-I-WEB	Siguec alavetz quan es dus individús se vederen per prumèr viatge.
FRAIRS-I-WEB	Piotr Aleksándrovich li didec dubèrtaments a Fiódor Pávlovich que volie encuedar-se'n dera educacion deth mainatge.
FRAIRS-I-WEB	Mès endauant, Piotr Aleksandrovich solie condar peth menut, coma tralha illustratiua deth caractèr de Fiódor Pávlovich, se com, quan li parlèc ad aguest de Mitia, ara prumeria hège que non entenie a quin mainatge se referie, e autanplan se mostrèc estonat de qué s'estèsse en çò de sòn, qui sap a on, un hilh petit sòn.
FRAIRS-I-WEB	Encara que i auesse podut auer ua cèrta exageracion en raconde de Piotr Aleksandrovich, en bèra causa, deuerie retirar-se ara vertat.
FRAIRS-I-WEB	Efectiuaments, pendent tota era sua vida a Fiódor Pávlovich li shautèc hèr veir causes, botar-se de pic a representar dauant dera gent un papèr plan atractiu, a viatges sens cap de besonh, senon entath sòn pròpi benefici, coma en aguest cas.
FRAIRS-I-WEB	Totun aquerò, non ei ua tralha exclusiua de Fiódor Pávlovich, pr'amor que la compartissen fòrça persones, bères ues de notabla intelligéncia.
FRAIRS-I-WEB	Piotr Aleksandrovich botèc tota era fòrça deth morir en ahèr e autanplan siguec nomentat (amassa damb Fiódor Pávlovich) responsable deth mainatge, pr'amor que, a maugrat de tot, aguest auie eretat de sa mair ua casa damb ues tèrres.
FRAIRS-I-WEB	Se passèc qu'eth pròpi Piotr Aleksandrovich, un còp acostumat ara vida de París, se'n desbrembèc deth mainatge, sustot en alugar-se aquera revolucion de hereuèr que tant hissèc era sua imaginacion e que ja non se'n podec desbrembar ena sua vida.
FRAIRS-I-WEB	Totun, era senhora de Moscòu moric, e Mitia passèc entà ua des sues hilhes maridades.
FRAIRS-I-WEB	Çampar, mès tard encara venguec a cambiar per quatau viatge de larèr.
FRAIRS-I-WEB	Que non me voi esténer ara en aquerò, mès que mès pr'amor qu'encara ei fòrça çò que me calerà condar der ainat de Fiódor Pávlovich; me limitarè per ara as informacions mès de besonh, que sense eres non poiria ne començar era novèla.
FRAIRS-I-WEB	Prumèr de tot, Dmitri Fiódorovich siguec eth solet des tres hilhs de Fiódor Pávlovich que creishec damb era conviccion de qué encara auie ua cèrta fortuna e de qué, en arténher era majoria d'edat, serie independent.
FRAIRS-I-WEB	Era sua mainadesa e joenesa se passèren desordenadaments: non acabèc es sòns estudis en collègi; dempús entrèc en ua escòla militara; mès tard venguec a parar en Caucàs, servic ena armada, se pelegec en düèl, siguec degradat, entornèc en servici, dèc fòrça torns e degalhèc ua quantitat relatiuaments nauta de sòs.
FRAIRS-I-WEB	Non comencèc a recéber arren de sa pair, Fiódor Pávlovich, enquiara sua majoria d'edat, e alavetz ja s'auie cargat de deutes.
FRAIRS-I-WEB	A sa pair lo coneishec e vedec per prumèr viatge dès qu'auie arribat ena majoria d'edat quan se presentèc enes nòstes tèrres, prèst a tier damb eth ua explicacion per çò que hège as sòns bens.
FRAIRS-I-WEB	Per çò que semble, ja alavetz sa pair li resultèc desagradiu; s'estèc pòc de temps en çò de sòn e partic tan lèu podec, en tot obtier d'eth solet ua cèrta quantitat de sòs en arribar a un acòrd sus eth futur crubaments des rendes des propietats, sense arténher qu'en aquera escadença (qu'ei ua dada importanta) sa pair l'esclarisse ne era sua rendabilitat ne eth sòn valor.
FRAIRS-I-WEB	Fiódor Pávlovich avertic dès eth prumèr moment (tanben aquerò mos cau rebrembà'c) que Mitia auie ua idia exagerada e faussa dera sua fortuna.
FRAIRS-I-WEB	Aquerò lo deishèc satisfèt, per çò que hège as sòns pròpis calculs.
FRAIRS-I-WEB	Dedusic que se tractaue d'un joen capleugèr, impulsiu, apassionat, impacient, rambalhaire, que s'acontentaue damb pòga causa e se padegaue de seguit, encara que siguesse, plan que òc, per pòc de temps.
FRAIRS-I-WEB	E siguec aquerò que Fiódor Pávlovich comencèc a espleitar, atau, donc, se predèc a gésser-se'n en tot hèr petites entregues, enviaments esporadics, e se passèc que, ath cap d'uns quate ans, quan Mitia perdec era paciéncia e se presentèc de nauèth ena nòsta localitat entà apraiar, d'un còp, toti es ahèrs damb eth sòn aujòl, desnishèc, entara sua suspresa, que ja non auie arren d'arren, qu'enquia e tot ère de mau hèr tier es compdes, que ja auie recebut, en efectiu, de sa pair tot eth valor que corresponie as sues propietats e qu'autanplan ère en deute damb eth; confirmèc que per taus o quaus transaccions, qu'eth madeish auie desirat participar ath sòn moment, non auie dret a exigir arren mès, e atau succesiuaments.
FRAIRS-I-WEB	Eth joen se demorèc parat, sospechèc qu'aquerò ère mentida, que se tractaue d'ua enganha, que siguec a mand de pèrder es estrius e semblèc que venguie hòl.
FRAIRS-I-WEB	Precisaments aguesta circonstància siguec era que desboquèc ena catastròfa qu'era sua exposicion constituís er objècte dera mia prumèra novèla, de caractèr preliminar, o, mielhor dit, era sua cara extèrna.
FRAIRS-I-WEB	Pòc dempús d'auer-se trèt deth dessús a Mitia, qu'auie alavetz quate ans, Fiódor Pávlovich se maridèc en dusaus nòces.
FRAIRS-I-WEB	Eth dusau matrimòni i estèc uns ueit ans.
FRAIRS-I-WEB	Ara sua dusau hemna, Sofia Ivanovna, tanben plan joeneta, la cuelhec en ua auta província qu'auie viatjat entà ocupar-se d'un negòci de nonarren, ena companhia d'un judiu.
FRAIRS-I-WEB	Per mès rambalhaire, beueire e escandalós que siguesse, Fiódor Pávlovich jamès deishèc d'ocupar-se des sues inversions, e tostemp l'anaue ben enes sòns petiti tractes, aquerò sí, en tot valer-se generauments d'enganhes.
FRAIRS-I-WEB	Sofia Ivanovna ère ua "orfaneleta", privada de sa pairs dès era mainadesa; hilha d'un escur diacòn, auie creishut ena rica casa dera sua protectritz, educatritz e torturaira, ua vielheta distinguida, veuda deth generau Vorojov.
FRAIRS-I-WEB	Non me'n sai des detalhs, mès òc qu'è entenut a díder que, per çò que semble, ara protegida, ua mainada modèsta, ingenua e carada, en bèra escadença l'auien retirat deth còth ua còrda qu'era madeisha auie penjat en un clau ena recodina; enquia tau punt se l'auie hèt de mau hèr tier es capricis e contunhes repotegades d'aquera vielha, que dilhèu non ère dolenta, mès òc, per tòrt dera ociositat, insuportablaments despotica.
FRAIRS-I-WEB	Fiódor Pávlovich demanèc era sua man; heren gestions entà saber d'eth e lo heren enlà, mès vaquí qu'eth, un viatge mès, coma en sòn prumèr maridatge, li prepausèc ara orfanela er expedient deth rapte.
FRAIRS-I-WEB	Qu'ei possible, e plan possible, qu'era non s'auesse maridat damb eth per arren deth mon se se n'auesse sabut a temps de mès detalhs sòns.
FRAIRS-I-WEB	Mès ère de ua auta província e, ath delà, qué podie saber ua gojateta de setze ans, mès enlà de qué ère mielhor lançar-se en arriu que contunhar en casa dera sua protectritz?
FRAIRS-I-WEB	D'aguesta sòrta escambièc era praubeta ua protectritz per un protector.
FRAIRS-I-WEB	Fiódor Pávlovich non ne treiguec en aguesta escadença ne un sò horadat, pr'amor qu'era generala s'embestièc, non dèc arren e, ath delà, maudidec as dus; mès eth que tanpòc demoraue recéber arren aguest viatge, simplaments s'auie vist tirassat pera notabla beresa dera innocenta gojata e, mès que mès, pera sua mina candorosa, que hissèc a un òme luxuriós coma eth, a un viciós qu'enquia alavetz solet s'auie fixat ena grossièra beresa femenina.
FRAIRS-I-WEB	En tot cas, en aqueth òme lasciu solet podie tractar-se d'ua atraccion carnau.
FRAIRS-I-WEB	Sense auer obtengut cap gratificacion, Fiódor Pávlovich non amuishèc guaires compliments damb era sua hemna e, en tot profitar-se'n de qué era ère, entà didè'c atau, "colpabla" dauant d'eth e de qué eth practicaments l'auie "desliurat dera còrda", en profitar-se'n, ath delà, dera sua colossau doçor e submission, caushiguèc enquia es règles mès basiques deth matrimòni.
FRAIRS-I-WEB	En preséncia dera sua esposa, acodien ena sua casa hemnes indecentes e s'organizauen orgies.
FRAIRS-I-WEB	Adelaida Ivanovna, en aguest cas cuelhec partida pera naua mestressa.
FRAIRS-I-WEB	La defenie e discutie per era damb Fiódor Pávlovich en un ton lèu inadmisible en un mosso, e en cèrta escadença venguec d'acabar pera fòrça ua orgia, en tot espantoriar a totes es desvergonhades qu'auien acodit.
FRAIRS-I-WEB	Posterioraments, era malerosa joena, qu'auie viscut espaurida dès era sua trenda mainadesa, patic ua sòrta de malautia nerviosa femenina, que se hè mès soent entre es umiles hemnes de bordalats, que criden "capvirades" quan patissen aguesta malautia.
FRAIRS-I-WEB	Per tòrt d'aguest mau, damb es sues terribles escometudes d'isterisme, a viatges era malauta venguie a pèrder eth sen. A maugrat de tot, li balhèc a Fiódor Pávlovich dus hilhs, Ivan e Aleksei; aqueth neishec en prumèr an de matrimòni; eth sòn frair tres ans dempús.
FRAIRS-I-WEB	Quan sa mair moric, eth petit Aleksei non auie complit encara es quate ans e, per estranh que semble, me'n sabi que la rebrembèc pendent tota era sua vida, tau qu'en sòmnis, plan que òc.
FRAIRS-I-WEB	Dempús era sua mòrt, as dus mainatges les arribèc madeish qu'ath prumèr, Mitia; sigueren totauments desbrembadi e abandonadi per sa pair, e se demorèren jos eth suenh de Grigori, que se les hec a vier en cubèrt des sirvents, tau qu'auie hèt damb eth sòn frair.
FRAIRS-I-WEB	Que siguec en aguest cubèrt a on les trapèc era despotica generala, protectritz e educadoira de sa mair.
FRAIRS-I-WEB	Encara ère viua e pendent tot aqueth temps, en aqueri ueit ans, non auie podut desbrembar era ofensa recebuda.
FRAIRS-I-WEB	Ath long d'aguesti ueit ans auie obtengut, d'amagat, completa informacion dera existéncia diadèra dera sua Sofia e, en saber-se'n qu'ère malauta e der ambient escandalós que l'entornejaue, dus o tres viatges les comentèc en votz nauta as hemnes que demorauen recuelhudes en çò de sòn: "que non l'està mau; Diu l'a punit pera sua ingratitud".
FRAIRS-I-WEB	As tres mesi just dera mòrt de Sofia Ivanovna, era generala en persona se presentèc còp sec ena nòsta ciutat e s'endralhèc sense demora de cap ara casa de Fiódor Pávlovich.
FRAIRS-I-WEB	A penes s'estèc ena ciutat ua mieja ora, mès que siguec plan molt çò que hec.
FRAIRS-I-WEB	Ère ja tath ser.
FRAIRS-I-WEB	Fiódor Pávlovich, que non l'auie vist en aguesti ueit ans, gessec a receber-la un shinhau desgahonat.
FRAIRS-I-WEB	Diden qu'era, sonque veder-lo, de ressabuda e sense explicacions, li calèc un parelh de fòrtes e sonores bohetades e li chinèc tres viatges eth peu, de naut en baish, e dempús, sense híger paraula, s'enfilèc de cap ath cubèrt a on èren es dus mainatges.
FRAIRS-I-WEB	En veir, d'un còp de uelh, qu'èren sense lauar e qu'amiauen ròba lorda, li fotèc immediataments un aute lampit ath pròpi Grigori e li didec que se hège a vier es dus mainatges; ara seguida les agarrèc atau que se trapauen, les arrapèc damb ua hlassada de viatge, les botèc en coche e se les hec a seguir entara sua ciutat.
FRAIRS-I-WEB	Grigori encaishèc aqueth lampit tau qu'un esclau aubedient, non li gessec ne ua soleta paraula ofensiua e, quan acompanhèc ara vielha senhora enquiath coche, hec ua prigonda reveréncia e didec damb aire impotent: "Diu que la saberà premiar pes orfanèls".
FRAIRS-I-WEB	Fiódor Pávlovich, en considerar tot er ahèr, concludic que non ère ua mala solucion e mès tard, tant que formalizaue eth sòn consentiment entà qu'es sòns hilhs s'eduquèssen en çò dera generala, non estèc en desacòrd en cap de punt.
FRAIRS-I-WEB	Per çò que hè as bohetades qu'auie recebut, eth madeish ac anèc condant per tota era ciutat.
FRAIRS-I-WEB	Jo non è liejut eth testament, mès òc qu'è entenut a díder qu'especificaue quauquarren d'aguesta sòrta, un shinhau estonant, exprimit en un estil excesiuaments peculiar.
FRAIRS-I-WEB	Er eretèr principau dera vielha siguec, totun, un òme aunorat: Yefim Petrovich Polenov, degan provinciau dera noblesa.
FRAIRS-I-WEB	Dempús d'auer-se escrit damb Fiódor Pávlovich e comprenent dès eth prumèr moment que non podie trèir-li es sòs entara educacion des sòns hilhs (encara que Fiódor Pávlovich non se remie jamès dubèrtaments ad arren, senon que en aguesti casi balhaue temps ath temps; a viatges, autanplan se des.hèiguie en manifestacions de sentiment), decidic intervier personauments en destin des orfanèls e cuelhec afeccion en particular peth mès petit, Aleksei, que s'elevèc, de hèt, pendent fòrça temps en sen dera sua familha.
FRAIRS-I-WEB	Demani ath liegeire que tengue en compde aquerò dès eth principi.
FRAIRS-I-WEB	S'auien bèth deute damb quauquarrés pendent tota era sua vida aqueri dus joeni, per çò dera sua educacion e formacion, ère precisaments damb aqueth Yefim Petrovich, òme de grana noblesa e umanitat, que pògui viatges se'n trape.
FRAIRS-I-WEB	Sauvèc intactes es mil robles qu'era generala auie deishat a cadun d'eri, de sòrta que, quan artenheren era majoria d'edat, gràcies as interessi acumuladi era quantitat pujaue ja enquia dus mil robles; eth madeish Yefim Petrovich paguèc era sua educacion e, plan que òc, despenec en cada un plan mès de mil robles.
FRAIRS-I-WEB	Que non voi entrar en un raconde peth menut dera sua mainadesa e dera sua joenesa, senon que solet harè que mencionar es circonstàncies mès importantes.
FRAIRS-I-WEB	Deth màger, Ivan, diderè solet que creishec coma un adolescent retengut, embarrat en eth madeish; que non ei que siguesse timid, de cap manèra, mès siguec per manèra que ja tàs dètz ans auie vengut ena conclusion de qué, ça que la, s'elevauen en ua familha estranha e gràcies ara caritat des auti, e que sa pair ère un tau e un quau, quauquarrés que bèth un li harie vergonha de parlar-ne, e tot aquerò.
FRAIRS-I-WEB	Aguest gojat comencèc pro lèu, practicaments ena sua mainadesa (aumens, atau m'ac condèren), a mostrar ues aptituds entar estudi arren comunes e plan excellentes.
FRAIRS-I-WEB	Sabi pas exactaments se com siguec, mès çò de cèrt ei que se desseparèc dera familha de Yefim Petrovich abantes de complir es tretze ans entà anar-se'n en un des collègis de Moscòu e en internat d'un experimentat pedagòg, plan coneishut alavetz, amic dera mainadesa de Yefim Petrovich.
FRAIRS-I-WEB	Eth madeish Ivan expliquèc mès tard qu'aquerò s'auie podut passar, entà didè'c atau, gràcies ath "fervor pes bones òbres" de Yefim Petrovich, que l'afogaue era idia de qué un gojat damb aqueres capacitats geniaus s'eduquèsse damb un pedagòg madeish de geniau.
FRAIRS-I-WEB	Ath delà, ne Yedim Petrovich ne eth geniau pedagòg se trapauen ja entre es viui quan eth joen, en acabar eth collègi, ingressèc ena universitat.
FRAIRS-I-WEB	Me cau díder que pendent aguesta epòca non volec sajar ne tansevolhe d'escriuer-se damb sa pair; dilhèu ac hec per orgulh, dilhèu per mensprètz, o dilhèu pr'amor qu'eth hered e eth sen li hègen a veir que de sa pair non deuie recéber cap ajuda mejanaments decenta.
FRAIRS-I-WEB	En quinsevolh cas, eth joen non se descoratgèc en cap moment e trapèc trabalh, prumèr en tot dar classes a dus grivny era ora, e dempús en tot recórrer es redaccions des jornaus e autrejant-les petiti articles de dètz linhes sus eveniments deth carrèr, signadi per "Un testimòni".
FRAIRS-I-WEB	Sivans diden, aguesti articles qu'èren tostemp redigidi d'un biais tan curiós, èren tan atrasents, que non se tardèren guaire en daurir-se camin, e ja solet damb aquerò eth joen demostrèc era sua superioritat practica e intellectuau sus aguest nombrós sector dera nòsta joenesa estudiantila d'ambdús sèxes, permanentaments en besonh e malerosa, qu'acostume enes nòsti caplòcs a assietar es jornaus e es revistes de solei gessent enquia net barrada, sense vier-les arren mielhor entath cap que hèr tu per tu, un e un aute viatge enes sues alassantes demanes de hèr arrevirades deth francés o copiar escrits.
FRAIRS-I-WEB	En hèr-se a conéisher enes redaccions, Ivan Fiódorovich ja jamès trinquèc es sòns laci damb eres e enes sòns darrèrs ans d'universitat comencèc a publicar compdes renduts de libres especializadi en diuèrses matèries, escriti damb tant de talent qu'autanplan venguec a èster coneishut enes cercles literaris.
FRAIRS-I-WEB	Totun aquerò, solet a darrèra ora artenhec, per edart, atirar era atencion d'un cercle mès ample de liegeires, de sòrta que sigueren molti es que tachèren es uelhs còp sec en eth e ja non lo desbrembèren.
FRAIRS-I-WEB	Que siguec un cas plan curiós.
FRAIRS-I-WEB	Acabat de gésser dera universitat, e tant que se premanie entà viatjar entar estrangèr damb es sòns dus mil robles, Ivan Fiódorovich publiquèc en un des principaus jornaus un estranh article que desvelhèc er interès enquia d'aqueri qu'èren ignorants ena matèria; çò qu'atiraue mès era atencion ei que se tractaue d'ua tematica que, semblaue, li resultaue d'auti, pr'amor qu'eth venguie d'acabar es estudis de naturalista.
FRAIRS-I-WEB	Er article tractaue sus ua qüestion, era des tribunaus eclesiastics, qu'alavetz ère en boca de toti.
FRAIRS-I-WEB	Ath delà d'examinar quauques opinions ja emetudes sus er ahèr, Ivan Fiódorovich deishèc tanben constància deth sòn pròpi punt d'enguarda.
FRAIRS-I-WEB	Çò de mès important ère eth ton der article e çò de notablaments estonant dera sua conclusion.
FRAIRS-I-WEB	Qu'ei per aquerò que fòrça gleisèrs considerèren sense embuts ar autor coma un des sòns.
FRAIRS-I-WEB	Mès de ressabuda tanben comencèren a aplaudir-lo non solet es laïcs, senon enquia es madeishi atèus.
FRAIRS-I-WEB	A tot darrèr, bèri individús perspicaci vengueren ena conclusion de qué er article non ère qu'ua farsa descarada e ua burla.
FRAIRS-I-WEB	Se hèsqui mencion d'aguest cas ei, sustot, pr'amor qu'aguest article, ath sòn moment, siguec coneishut autanplan en aqueth celèbre monastèri que se trape enes entors dera nòsta ciutat, a on èren plan interessadi en polemic ahèr des tribunaus eclesiastics.
FRAIRS-I-WEB	Non solet siguec coneishut, senon que costèc aquiu un gran trebolament.
FRAIRS-I-WEB	En conéisher eth nòm der autor, tanben desvelhèc eth sòn interès eth hèt de qué siguesse naturau dera nòsta ciutat e hilh, arren mens, que deth "madeish Fiódor Pávlovich".
FRAIRS-I-WEB	E just en aqueri dies eth pròpi autor hec era sua aparicion ena nòsta ciutat.
FRAIRS-I-WEB	Entà qué auie vengut Ivan Fiódorovich?
FRAIRS-I-WEB	Me'n brembi que ja alavetz me hi jo aguesta pregunta lèu damb ua cèrta inquietud.
FRAIRS-I-WEB	Aquera aparicion tan fatidica, que plan tantes conseqüéncies aurie, siguec dempús entà jo pendent fòrça temps, lèu entà tostemp, un ahèr pòc clar.
FRAIRS-I-WEB	Qu'ère estranh qu'un joen tant instruit, tan capinaut e prevengut ath prumèr còp de uelh, se presentèsse de pic en aquera casa tant indecenta, dauant un pair que non se'n volec saber arren d'eth, que non lo coneishie ne se'n brembaue d'eth, un pair que, encara que non aurie dat sòs per arren deth mon s'un hilh sòn l'ac auesse demanat, auie viscut tostemps damb era cranhença de qué tanben es sòns hilhs Ivan e Aleksei venguessen en quinsevolh escadença damb aguesta intencion.
FRAIRS-I-WEB	E vaquí qu'aguest joen s'installe en çò de sa pair, s'i està damb eth un mes e un aute mes, e toti dus vien d'entener-se ara perfeccion.
FRAIRS-I-WEB	Aquerò qu'estonèc a fòrça gent, non solet a jo.
FRAIRS-I-WEB	Piotr Aleksandrovich Miusov, que ja n'è parlat abantes, parent luenhant de Fiódor Pávlovich peth costat dera sua prumèra hemna, ère alavetz de visita ena nòsta ciutat, ena sua clòsa des entorns, vengut de Paris, a on s'auie establit definiuaments.
FRAIRS-I-WEB	Me'n brembi qu'eth, precisaments, s'estonèc coma eth que mès en conéisher ad aqueth joen, qu'auie desvelhat en eth un enòrme interès e que rivalizaue a viatges damb eth en coneishements, non sens un cèrt racacòr.
FRAIRS-I-WEB	Qué se l'a perdut aciu?
FRAIRS-I-WEB	Toti tien clar que non s'a presentat dauant de sa pair entà demanar-li sòs, pr'amor que jamès les ac balharie.
FRAIRS-I-WEB	Non ei afeccionat ar alcoòl ne as sarabats, mès se passe qu'eth vielh non pòt passar-se'n deth sòn hilh, enquiath punt qu s'an hèt era un ar aute!"
FRAIRS-I-WEB	Qu'ère vertat; eth joen costaue autanplan ua influéncia remercabla en vielh; aguest, encara qu'ère extremadaments capriciós, senon maligne, comencèc lèu a aubedir-lo, e enquia a comportar-se a viatges damb mès decéncia…
FRAIRS-I-WEB	Solet mès tard venguec clar qu'Ivan Fiódorovich auie vengut ena ciutat, en part, a demana deth sòn frair màger, Dmitri Fiódorovich, que practicaments vedec per prumèr còp ena sua vida en aqueri moments, damb escadença d'aqueth viatge, mès que damb eth ja auie establit correspondéncia abantes de vier de Moscòu, per çò d'un ahèr important que tanhie sustot a Dmitri Fiódorovich.
FRAIRS-I-WEB	Se quin ei aqueth ahèr ja se'n saberà eth liegeire peth menut en arribar eth moment.
FRAIRS-I-WEB	Ça que la, autanplan quan jo me n'auia ja sabut d'aguesta especiau circonstància, Ivan Fiódorovich contunhèc de me semblar enigmatic e era sua venguda ena nòsta ciutat, a maugrat de tot, inexplicabla.
FRAIRS-I-WEB	Ahigerè, ath delà, qu'Ivan Fiódorovich semblaue actuar de mediador e conciliador entre eth pair e eth frair màger, Dmitri Fiódorovich, que premanie un gran conflicte e autanplan ua demana judiciau contra sa pair.
FRAIRS-I-WEB	Era familha, persuti, s'amassèc per prumèr viage ath complet en aquera escadença, e quauqui uns des sòns membres ne tansevolhe s'auien vist jamès.
FRAIRS-I-WEB	Solet eth frair mendre, Aleksei Fiódorovich, hège ja causa d'un an que s'estaue entre nosati, de manèra qu'auie vengut a parar ena nòsta ciutat abantes qu'es sòns frairs.
FRAIRS-I-WEB	Mès qu'ei indispensable d'escríuer tanben sus eth ues paraules prealables, aumens entà esclarir d'entrada ua circonstància plan estranha: me referisqui, concretaments, ath hèt de qué vengui obligat a presentar as liegeires, dès era prumèra scèna dera novèla, ath mèn futur protagonista vestit damb abits de novici.
FRAIRS-I-WEB	Òc, hège ja causa d'un an que viuie en un monastèri e, per çò que semble, se premanie entà embarrar-se en eth entà tota era vida.
FRAIRS-I-WEB	Solet auie alavetz vint ans (sa frai Ivan passaue des vint-e-tres, e eth màger, Dmitri, s'apressaue as vint-e-ueit).
FRAIRS-I-WEB	Diderè, prumèr, qu'aguest joen, Aliosha, non ère de cap manèra un fanatic ne, ena mia pensada, aumens, un mistic.
FRAIRS-I-WEB	Exprimirè dès eth començament era mia opinion sense trebucs: qu'ère simplaments un filantròp precòç e, se s'auie calat ena via dera vida monastica, aquerò ère solet pr'amor qu'ère en aqueth temps era soleta que l'auie impressionat, era soleta que vedie, entà didè'c atau, un ideau, ua gessuda entara sua amna, ansiosa d'abandonar es tenèbres deth mau deth mon e ascéner enquiara lum der amor.
FRAIRS-I-WEB	E aguesta via lo tirassèc pera simpla rason de qué auie trapat en era a un èsser que, ena sua pensada, resultaue excepcionau: eth famós starets1 Zosima, que s'estaquèc damb tot er afogat prumèr amor deth sòn insadorable còr.
FRAIRS-I-WEB	Que non vau a discutir, de un aute costat, qu'ère, e ac auie estat dès era cunhèra, ua persona estranha.
FRAIRS-I-WEB	Ja è mentat, per cèrt, que, a maugrat d'auer perdut a sa mair damb mens de quate ans, la rebrembarie dempús tota era sua vida; rebrembaue era sua figura, es sues bailines, "madeish que se s'estèsse ath dauant de jo, viua".
FRAIRS-I-WEB	Qu'ei possible sauvar aguesta sòrta de rebrembes (toti ac saben) autanplan dès ua edat mès primairenca, enquias dus ans, mès que dempús aguesti rebrembes se mos presenten ath long dera nòsta vida solet coma punts luminosi ath miei des tenèbres, coma bocinets arrincadi d'un quadre immens que, exceptat per aguest petit bocinet, s'a amortat e escandit.
FRAIRS-I-WEB	Aguest qu'ère eth sòn cas: rebrembaue ua tranquilla tarde d'ostiu, ua hièstra dubèrta, es arrais inclinadi deth solei cogant (aguesti arrais inclinadi ère çò que mielhor rebrembaue), ua icòna en un cornèr dera cramba, ua lampa alugada ath sòn dauant e sa mair ajulhada dauant era icòna, somicant tau qu'en un atac d'istèria, entre crits e planhs, en tot agarrar-lo ada eth damb es dus braci, en tot abraçar-lo damb fòrça enquia hèr-li mau e pregant per eth ara Vèrge, en tot desliurar-lo alavetz des sòns braci e quilhant-lo damb es dues mans entara icòna, tau que se lo botèsse jos era empara dera Mair de Diu…
FRAIRS-I-WEB	De ressabuda, èntre corrent era hilhuquèra e, espaurida, agarre ath mainatge des mans dera mair.
FRAIRS-I-WEB	Aguest qu'ei eth quadre!
FRAIRS-I-WEB	Aliosha rebrebaue tanben eth ròstre de sa mair en aqueth instant: didie que, per çò qu'eth podie rebrembar, ère un ròstre alterat, encara que plan beròi.
FRAIRS-I-WEB	Mès que raraments s'encoratjaue a compartir aguesti rebrembes.
FRAIRS-I-WEB	Mès estimaue ara gent: se poirie díder que viuec tota era sua vida en tot creir cègaments enes òmes, sense que, de un aute costat, arrés lo tenguesse jamès ne coma un simplet ne coma un òme ingenú.
FRAIRS-I-WEB	Que i auie quauquarren en eth que te didie e te hège sénter (e atau siguec entà tostemp, pendent tota era sua vida) que non pretenguie èster eth jutge des auti, que non volie cargar damb eth pes de condamnar ad arrés, que non ac harie ne peth mau de morir.
FRAIRS-I-WEB	Semblaue autanplan qu'ac acceptaue tot, sense censurar arren, encara que soent s'entristisse plan amaraments.
FRAIRS-I-WEB	Encara mès, anèc tan luenh en aguest sens que, ja dès era sua mès trenda edat, arrés ère capable de susprener-lo ne espaurir-lo.
FRAIRS-I-WEB	Dempús de presentar-se, cast e blos, damb vint ans, en çò de sa pair, ua vertadèra tuta dera mès sordida depravacion, Aliosha se limitaue a hèr- se enlà en silenci cada viatge que vedie quauquarren insuportable, mès sense eth mendre aire de mensprètz o censura.
FRAIRS-I-WEB	Per çò de sa pair, qu'auie viscut en d'auti tempsi a costelhes des auti e ère, en conseqüéncia, ua persona maufidada e susceptibla, ara prumeria lo recebec damb desfidança e ostilitat ("plan care, didie, e plan medite"); totun, non i estèc guaire a començar a abraçar-lo e punar-lo damb notabla freqüencia, sense deishar que se passèssen mès de dus o tres setmanes.
FRAIRS-I-WEB	Qu'ei vertat qu'ac hège damb lèrmes d'embriac, damb er atendriment pròpi dera embriaguesa, mès que se vedie que l'estimaue sincèra e prigondaments, coma jamès, plan que òc, aqueth òme auie estat capable d'estimar ad arrés…
FRAIRS-I-WEB	A onsevolhe qu'anèsse, toti apreciauen ad aqueth joen, e aquerò se passaue dès era sua mainadesa.
FRAIRS-I-WEB	Quan anèc a parar ena casa deth sòn benfactor e educador, Yefim Petrovich, se guanhèc de tau manèra er amor dera familha que toti lo considerauen un hilh mès.
FRAIRS-I-WEB	Mès eth auie entrat ena casa quan non ère qu'un mainatge, a ua edat qu'ei impossible demorar d'un mainatge astúcia calculada, malícia o abilitat entà vantar e embolhar, formes entà hèr-se a estimar.
FRAIRS-I-WEB	Per tant, aqueth talent entà guanhar-se ua singulara afeccion l'amiaue ath sòn laguens, ena sua madeisha natura, entà didè'c atau, de forma autentica e espontanèa.
FRAIRS-I-WEB	Çò de madeish l'arribaue ena escòla, e aquerò a maugrat de qué quinsevolh aurie dit qu'ère, precisaments, un d'aqueri mainatges que desvelhen era maufidança des sòns companhs, en tot ahiscar en escadences es sues burles e dilhèu eth sòn òdi.
FRAIRS-I-WEB	Solie, per exemple, demorar-se cogitós, tau que se sagèsse d'isolar-se.
FRAIRS-I-WEB	De plan petit li shautaue retirar-se en un cornèr e liéger libres; totun es sòns companhs artenheren a tier-li tanta afeccion que podie plan ben dider-se qu'ère eth favorit de toti eri tant qu'eth mainatge siguec ena escòla.
FRAIRS-I-WEB	Pògui viatges hège coquinaries, tanpòc se solie divertir, mès que toti, en guardar-lo, se n'encuedauen lèu que non ère ua qüestion de tristesa; ath contrari, ère un gojat equilibrat e seren.
FRAIRS-I-WEB	Jamès volec destacar-se entre es gojats dera sua edat.
FRAIRS-I-WEB	Dilhèu per aquerò madeish non auie pòur d'arrés, encara qu'es auti mainatges se n'encuedauen de seguit de qué eth non se vantaue dera sua fòrça, senon que semblaue non èster conscient dera sua valentia e coratge.
FRAIRS-I-WEB	Jamès se'n brembaue des ofenses recebudes.
FRAIRS-I-WEB	E en aguesti casi non semblaue auer-se desbrembat era ofensa per edart ne d'auer-la perdonat deliberadaments, senon que, simplaments, non consideraue que se tractèsse de cap ofensa; aquerò ère quauquarren que, decididaments, captivaue e rendie as auti mainatges.
FRAIRS-I-WEB	Solet auie ua tralha deth sòn caractèr que, en toti es corsi deth collègi, dès mès elementaus enquias superiors, desvelhaue enes sòns companhs un desitge constant d'arrir-se'n d'eth, mès que non coma ua burla maliciosa, senon pr'amor que les hège gràcia.
FRAIRS-I-WEB	Se tractaue d'ua pudor e ua castetat inimaginables, estonantes.
FRAIRS-I-WEB	Qu'ère incapable d'escotar determinades paraules e determinades convèrses ath torn des hemnes.
FRAIRS-I-WEB	Malerosaments, ei impossible trèir aguesta sòrta de paraules e de convèrses enes collégis.
FRAIRS-I-WEB	Gojats purs d'amna e de còr, en èster lèu uns mainatges, se compladen soent a parlar entre eri enes classes, autanplan en votz nauta, d'ahèrs, quadres e imatges que soent non gausen a parlar ne es madeishi soldats; plan mès, es soldats ignòren e non endónvien a compréner guaires causes de çò qu'en aguest terren ja ei coneishut pes mainatges, plan joeni encara, dera nòsta nauta e cultivada societat.
FRAIRS-I-WEB	Probablaments non se tracte encara de depravacion morau; tanpòc d'autentic cinisme, libertin, interior, senon de quauquarren extèrn, considerat pes madeishi gojats autanplan coma quauquarren delicat, fin, pròpi de valents e digne d'imitacion.
FRAIRS-I-WEB	En veir que, cada viatge que se metien a parlar "d'aquerò", Aliosha Karamazov se tapaue de seguit es aurelhes damb es mans, es companhs se predauen a acornerar-lo de quan en quan e, en tot desseparar-li, ara fòrça, es mans des aurelhes, li cridauen obscenitats ena audida, tant qu'eth sajaue de protegir-se, se lançaue en tèrra, se demoraue ajaçat, se curbie, e tot aquerò sense dider-les ua soleta paraula, sense escridassar ad arrés, en tot tier era umiliacion damb silenci.
FRAIRS-I-WEB	Fin finau, totun, acabèren per deishar-lo en patz e se cansèren de meter-se damb eth en tot cridar-lo "mainada"; qu'ei mès, en aguest sens lo guardauen damb compassion.
FRAIRS-I-WEB	Per cèrt, enes estudis tostemps siguec des mielhors dera classa, mès jamès se destaquèc coma eth prumèr.
FRAIRS-I-WEB	Quan moric Yefim Petrovich, Aliosha contunhèc dus ans mès en collégi provinciau.
FRAIRS-I-WEB	Era inconsolabla veuda de Yefim Petrovich, lèu-lèu dera mòrt d'aguest, comencèc un long viatge entà Italia damb tota era familha, compausada exclusiuaments per hemnes, e Aloisha anèc a parar ena casa de dues daunes que non auie vist ena sua vida, dues parentes luenhanes de Yefim Petrovich, encara que non sabie en quines condicions venguie a demorar aquiu.
FRAIRS-I-WEB	Qu'ère ua auta des sues caracteristiques, eth hèt de non preocupar-se jamès per saber a esquia de qui viuie.
FRAIRS-I-WEB	En aquerò, qu'ère eth pòl opausat de sòn frair màger, Ivan Fiódorovich, que passèc tanti trebucs enes sòns dus prumèrs ans d'universitat, en tot neurir-se gràcies ath sòn trebalh, e que dès era sua mainadesa ja auie pa vengui obligat a presentar as liegeires tit amaramens que viuie deth pan des auti, en çò deth sòn benfactor.
FRAIRS-I-WEB	En tot parlar en tèrmes generaus, ère tau que se non se'n sabesse en absolut dera valor des sòs, mès que non en sens literau dera expression, plan que òc.
FRAIRS-I-WEB	Quan li balhauen quauquarren de sòs entàs sues despenes, encara qu'eth jamès ac demanaue, o ben se passaue setmanes sanceres sense sabèr- se'n en qué despener-lo, o ben s'en desbrembaue totauments e eth sòs li despareishie en un virament de uelhs.
FRAIRS-I-WEB	En bèra ocasion, Piotr Aleksandrovich Miusov, un òme somaments escrupulós per çò que tanh as sòs e ara integritat borgèsa, dempús d'auer- se fixat en Aleksei, pronuncièc a prepaus d'aguest eth següent aforisme: "Se tracte, possiblaments, der unenc òme en mon qu'un poirie deishar solet e sense sòs ath miei d'ua plaça d'ua ciutat desconeishuda d'un milion d'abitants, en tot saber que en cap cas se perderà, ne perirà de hame o de hered, pr'amor que de seguit i aurà quauquarrés que li balharà minjar, quauquarrés que l'ajudarà a plaçar-se, e, se non, eth madeish se botarà en un virament de uelhs sense cap d'esfòrç, sense someter-se a cap umiliacion, sense representar cap de carga entà qui l'ajude, en èster, ath contrari, autanplan un motiu de satisfaccion entad aguest".
FRAIRS-I-WEB	Que non acabèc es estudis en collégi; encara li mancaue un an sancer quan de ressabuda anoncièc as daunes que se n'encuedauen d'eth que se n'anaue entà çò de sa pair per tòrt d'un ahèr que l'auie vengut entath cap.
FRAIRS-I-WEB	Ada eres les hec fòrça pena e les aurie shautat poder-lo retier.
FRAIRS-I-WEB	Eth viatge que non ère bric car, e aqueres hemnes non li permeteren qu'empenhèsse eth sòn relòtge (un present que l'auie hèt era familha deth sòn benfactor abantes de partir entar estrangèr) e l'aprovediren generosaments, autanplan en tot balhar-li un vestit e mudades naues.
FRAIRS-I-WEB	Totun, Aliosha les entornèc era mitat des sòs, en tot declarar, qu'en quinsevolh cas, pensaue viatjar en tresau classa.
FRAIRS-I-WEB	Vengut ja ena nòsta ciutat, non responec de seguit as prumères demanes deth sòn progenitor: "Com ei qu'as hèt per vier abantes d'acabar es estudis?
FRAIRS-I-WEB	Lèu se sabec que cercaue era hòssa de sa mair.
FRAIRS-I-WEB	Qu'arribèc a cohessar en aqueth moment que solet auie vengut entad açò.
FRAIRS-I-WEB	Mès qu'ei dobtós qu'aguesta siguesse era soleta rason deth sòn viatge.
FRAIRS-I-WEB	Çò de mès probable ei que ne tansevolhe eth ac sabesse alavetz ne podesse explicar de cap manèra se qué ère exactaments çò qu'auie brotat còp sec dera sua amna e l'auie arrossegat damb ua fòrça irresistibla entà un nau camin, desconeishut, mès, en aqueri moments, inevitable.
FRAIRS-I-WEB	Fiódor Pávlovich non siguec capable de hèr-li veir a on auie estat acogada era sua dusau esposa, pr'amor que jamès auie visitat era sua sepultura dès eth dia qu'auien curbit de tèrra eth sòn taüt; s'auien passat tanti ans que ja s'auie desbrembat deth tot deth lòc a on l'auie acogat…
FRAIRS-I-WEB	A prepaus de Fiódor Pávlovich: abantes de tot aquerò, auie estat viuent pendent fòrça temps dehòra dera nòsta ciutat.
FRAIRS-I-WEB	Tres o quate ans dempús dera mòrt dera sua dusau hemna, se n'anèc entath sud de Russia e finauments acabèc en Odesa, a on s'estèc diuèrsi ans seguidi.
FRAIRS-I-WEB	Coneishec ara prumeria, sivans es sues pròpies paraules, "a fòrça judius, judiues, judiuets e judiuassi", e ara fin non solet es simples judius, senon "enquia es ebrèus lo recebien en casa".
FRAIRS-I-WEB	Entornèc definitiuaments ena nòsta ciutat tan solet tres ans abantes dera aparicion d'Aliosha.
FRAIRS-I-WEB	Aqueri que lo coneishien d'abantes lo trapèren fòrça envielhit, a maugrat de qué encara ère luenh de vier un ancian.
FRAIRS-I-WEB	E non solet non actuaue damb màger noblesa, senon damb mès insoléncia encara.
FRAIRS-I-WEB	Campèc, per exemple, en bofon d'ans endarrèr un descarat besonh de deishar en ridicul as auti.
FRAIRS-I-WEB	Non solet li shautaue de comportar-se indecentaments damb es hemnes, tau qu'en auti tempsi, senon qu'encara se mostraue mès repulsiu.
FRAIRS-I-WEB	Lèu se convertic en fondador de diuèrses tavèrnes naues en districte.
FRAIRS-I-WEB	Qu'ère evident qu'auie, dilhèu, uns cent mil robles apuprètz o pòc mens.
FRAIRS-I-WEB	Fòrça vesins dera ciutat e deth districte comencèren lèu lèu a demanar-li sòs en prestatge, damb es gatges mès estrictes, plan que òc.
FRAIRS-I-WEB	Enes darrèri tempsi s'auie engrassit d'ua forma alarmanta, semblaue auer perdut er equilibri, era capacitat de respóner des sòns actes; actuaue autanplan damb ua cèrta leugeresa: començaue un prètzhèt e n'acabaue un aute, sense concentrar-se en cap d'eri, e cada viatge èren mès frequentes es sues chauetes.
FRAIRS-I-WEB	Se non auesse estat peth sòn vailet Grigori, fòrça envielhit tanben alavetz, qu'ère per eth, a viatges lèu coma se siguesse eth sòn preceptor, dificilaments s'aurie desliurat Fiódor Pávlovich de seriosi trebucs.
FRAIRS-I-WEB	Era arribada d'Aliosha semblèc influir en eth, tanben en plan morau, tau que s'en aqueth vielh prematur li desvelhèsse quauquarren fòrça temps amagat ena sua amna.
FRAIRS-I-WEB	Atau cridaue eth ara sua defuntada esposa, era mair d'Aloisha.
FRAIRS-I-WEB	Finauments siguec eth vailet Grigori que l'indiquèc a Aliosha a on ère era hòssa dera "capvirada".
FRAIRS-I-WEB	L'amièc entath cementèri dera nòsta ciutat e aquiu, en un cornèr desseparat, li mostrèc ua labada de hèr, de baish prètz mès suenhada, qu'auie autanplan ua inscripcion damb eth nòm, er estat, era edat e er an dera mòrt de sa mair; ena part inferiora enquia e tot auien gravat ua sòrta de quartet damb uns vielhs vèrsi funeraris, d'aqueri que solien auer enes hòsses dera classe mieja.
FRAIRS-I-WEB	Qu'ei estonant, pr'amor qu'aquera labada auie estat òbra de Grigori.
FRAIRS-I-WEB	Eth madeish, damb es despenes ath sòn cargue, l'auie plaçat sus era hòssa dera prauba "capvirada" dempús que Fiódor Pávlovich, que tanti viatges auie shordat en tot mentar-li era hòssa, auesse partit finauments entà Odesa, en tot enviar a pèisher non solet ara hòssa, senon, ath delà, a toti es sòns rebrembes.
FRAIRS-I-WEB	Aliosha non amuishèc cap emocion especiau dauant era hòssa de sa mair; se limitèc a escotar eth grèu e senat raconde de Grigori sus eth plaçament dera labada, s'estèc ua estona damb eth cap clin e se hec enlà sense díder arren.
FRAIRS-I-WEB	D'alavetz ença, dilhèu pendent tot un an, non tornèc a hèr hangues en cementèri.
FRAIRS-I-WEB	Mès aguest petit eveniment tanben influic sus Fiódor Pávlovich, e d'ua manèra plan originau.
FRAIRS-I-WEB	En un viraments de uelhs cuelhec mil robles e les autregèc ath nòste monastèri entà que preguèssen pera amna dera sua hemna, mès non dera dusau, era mair d'Aloisha, era "capvirada", senon dera prumèra, Adelaida Ivanovna, era que lo tanaue.
FRAIRS-I-WEB	Aqueth madeish vrespe beuec enquia cuélher ua peta e escridassèc as monges en preséncia d'Aloisha.
FRAIRS-I-WEB	Qu'ère plan luenh d'èster ua persona religiosa; seguraments non auie botat en tota era sua vida ua candèla de cinc kopeks dauant d'ua icòna.
FRAIRS-I-WEB	Ja è dit que s'auie engrassit fòrça.
FRAIRS-I-WEB	Era sua fesomia en aquera epòca ère un viu testimòni deth caractèr e dera esséncia de tot çò qu'auie viscut.
FRAIRS-I-WEB	Ath delà des longues e greishoses bosses qu'auie dejós es uelhets, tostemp descaradi, mesfidants e burlaires; ath delà des nombroses e prigondes arrupes que regauen eth sòn ròstre menut, mès greishós, peth dejós dera maishera punchenta li penjaue un enòrme nòde, carnós e alongat, tau qu'ua saqueta, que li balhaue ua mina hastigosa e luxuriosa.
FRAIRS-I-WEB	Que i cau híger a tot açò ua boca ampla e lasciua de gròssi pòts, qu'ath sòn dejós pistaue es rèstes diminutes d'ues dents neres, lèu totafèt quissonades.
FRAIRS-I-WEB	Cada viatge que gessie de parlar se calaue perdut de saliua.
FRAIRS-I-WEB	Eth cas ei que li shautaue trufar-se'n dera sua pròpia cara, encara que semblaue satisfèt d'era.
FRAIRS-I-WEB	Mès que mès, se referie ath sòn nas, non guaire gran, mès fòrça ahilat, damb ua corbatura prononciada: "un autentic nas roman, didie; amassa damb eth nòde, qu'è ua particulara fesomia d'ancian patrici roman dera epòca dera decadéncia".
FRAIRS-I-WEB	Per çò que semble, lo hège a senter-se capinaut.
FRAIRS-I-WEB	E se passèc que, pòc dempús d'auer desnishat era hòssa de sa mair, Aloisha l'anoncièc de pic que volie ingressar en monastèri e qu'es monges èren dispausadi a acuelher-lo coma novici.
FRAIRS-I-WEB	Manifestèc, ath delà, que se tractaue deth sòn màger desir e que sollicitaue d'eth, tau que pair, era sua aprobacion solemna.
FRAIRS-I-WEB	Eth pair ja sabie qu'eth stàrets Zosima, que viuie retirat deth mon en ascetòri deth monastèri, auie costat ua notabla impression en sòn "tranquil gojat".
FRAIRS-I-WEB	Sense dobte, aguest stàrets ei eth monge mès aunèst de toti eri, declarèc dempús d'auer escotat a Aliosha, silenciós e cogitós, sense estonar-se'n bric dera sua demana.
FRAIRS-I-WEB	Vai, atau qu'ei açò que vò eth mèn tranquil gojat!.
FRAIRS-I-WEB	Ère un shinhau begut, e de ressabuda arric damb ua ampla arridalha ahiscada, ena quau non i mancaue era astúcia e era sagacitat des embriacs).
FRAIRS-I-WEB	Ben, eth cas ei que auia era presentida qu'acabarie atau, t'ac pòs creir?
FRAIRS-I-WEB	Que haries tot çò de possible entà entrar aquiu.
FRAIRS-I-WEB	Plan ben, qu'ei causa tua; tu ja dispauses d'aguest parelh de mils, aguesta ei era tua dòt, e jo, àngel mèn, jamès t'abandonarè; posqui hèr-te a seguir en tòn nòm tot çò que sigue de besonh, s'ei que demanen quauquarren.
FRAIRS-I-WEB	Plan que, se non demanen arren, entà qué mos cau complicar era vida, non cres?
FRAIRS-I-WEB	Pr'amor que, çò qu'ei despéner, tu que despenes mens qu'un canari, un parelh de graets per setmana…
FRAIRS-I-WEB	Vai.
FRAIRS-I-WEB	Sabi pas se te'n sabes que i a un monastèri que tie un casalon enes entorns de bèra ciutat, e toti se'n saben qu'aquiu solet i demoren es "hemnes des monges", atau ei coma les criden, i deu auer ues trenta hemnes, me pensi… que i è estat e, sabes?, ei quauquarren interessant; ath sòn estil, clar, solet entà variar…
FRAIRS-I-WEB	Eth solet mau ei eth sòn excessiu russisme, non i a ne ua soleta francesa, e plan que poirie auer-ne, sòs que non les en manque.
FRAIRS-I-WEB	Se se n'encueden, vieràn.
FRAIRS-I-WEB	Aciu, en cambi, non i a arren, aciu non i a aguesta sòrta de hemnes, non i a que monges, uns dus cents seràn.
FRAIRS-I-WEB	Amien ua vida aunèsta.
FRAIRS-I-WEB	De dejuni.
FRAIRS-I-WEB	Ac reconeishi…
FRAIRS-I-WEB	Vai.
FRAIRS-I-WEB	De manèra que te vòs hèr monge?
FRAIRS-I-WEB	Que me hè dò de tu, Aliosha, de vertat t'ac digui, me pòs creir, que t'è cuelhut afècte…
FRAIRS-I-WEB	Jamès è deishat de pensar en aquerò: i aurà quauquarrés que prègue bèth viatge per jo?
FRAIRS-I-WEB	Existirà aguesta persona?
FRAIRS-I-WEB	Estimat gojat, en aguest sens, jo que sò un terrible ignorant, dilhèu non t'ac penses?
FRAIRS-I-WEB	Terrible.
FRAIRS-I-WEB	Veiràs: encara que siga un ignorant, que non deishi de pensar en aguestes causes; de quan en quan, plan, non i vau a estar pensant de contunh.
FRAIRS-I-WEB	E me pensi qu'ei impossible qu'es dimònis, quan me morisca, se desbremben d'arrossegar-me damb es sòns croquets, en tot her-me a vier damb eri.
FRAIRS-I-WEB	Mès alavetz me demani: croquets?
FRAIRS-I-WEB	E d'a on les trèn?
FRAIRS-I-WEB	De qué son hèti?
FRAIRS-I-WEB	De hèr?
FRAIRS-I-WEB	E a on les harguen?
FRAIRS-I-WEB	Dilhèu tien aquiu ua fabrica?
FRAIRS-I-WEB	Pr'amor qu'es monges, enes monastèris, probablaments cren qu'en lunfèrn, per exemple i a un solèr de naut.
FRAIRS-I-WEB	Mès que jo sonque sò dispausat a creir en un lunfèrn sense solèr de naut; aquerò qu'ei un shinhau mès delicat, mès illustrat, ar estil des luterans, voi díder.
FRAIRS-I-WEB	E, non ei madeish, ath hons, damb solèr de naut que sense solèr de naut?
FRAIRS-I-WEB	Aguesta qu'ei era maudita qüestion!
FRAIRS-I-WEB	Ben, donques se non i a solèr de naut, tanpòc i deu auer croquets.
FRAIRS-I-WEB	E, se non i a croquets, alavetz tot se'n va ath caralh, e aquerò tanpòc i a arrés que s'ac creigue: qui vierie alavetz a tirassar-me damb croquets?
FRAIRS-I-WEB	Pr'amor que, s'a jo non m'arrossèguen, qué passarie alavetz?
FRAIRS-I-WEB	Quina justícia i aurie en mon?
FRAIRS-I-WEB	Il faudrait les inventer, aguesti croquets, exprèssaments entà jo, entà jo solet, pr'amor que se tu sabesses, Aliosha, quina sòrta de pògavergonha que sò!
FRAIRS-I-WEB	Òc, òc, solet son ombres de croquets.
FRAIRS-I-WEB	Ja ac sabi.
FRAIRS-I-WEB	Atau ei coma descriuec eth lunfèrn un francés: j'ai vu l'ombre d'un cocher, qui avec l'ombre d'un brosse frottait l'ombre d'un carrosse.
FRAIRS-I-WEB	E tu com t'en sabes que non i a croquets, estimat mèn?
FRAIRS-I-WEB	Quan pòrtes un temps damb es monges, ja non cantaràs madeish.
FRAIRS-I-WEB	En tot cas, ve-te'n aquiu, desnisha era vertat e vene dempús a condar-la-me: tostemp serà mès aisit partir entar aute mon s'un se'n sap de cèrt çò qu'aquiu lo demore.
FRAIRS-I-WEB	E tanben entà tu serà mès avient víuer damb es monges que víuer ena mia casa, damb un vielh embriac e entre joenetes… encara que tu, tau que siguesses un àngel, non te'n hès.
FRAIRS-I-WEB	Qu'ei possible qu'aquiu tanpòc t'afècte arren; qu'ei per aquerò que te balhi eth mèn consentiment, pr'amor que fidi en açò.
FRAIRS-I-WEB	A tu qu'eth diable non t'a shurlat eth sen. Usclaràs, t'amortaràs, te guariràs e tornaràs aciu.
FRAIRS-I-WEB	Jo te demorarè: me n'encuedi de qué ès eth solet òme ena tèrra que non m'a condamnat, estimat hilh mèn, pro que me n'encuedi, se com non me n'auia d'encuedar!
FRAIRS-I-WEB	E enquia e tot comencèc a somicar.
FRAIRS-I-WEB	Qu'ère un sentimentau.
FRAIRS-I-WEB	Tot eth contrari, Aliosha ère en aqueth temps, as sòns dètz-e-nau ans, un gojat de bon pòrt e arrasat de salut, de caròles roienques e guardada luminosa.
FRAIRS-I-WEB	De hèt, ère plan atrasent, prim, mèsalèu naut, castanh, damb ua figura faciau pro proporcionada, encara que leugèraments alongada, damb uns uelhs ludents, de color gris escur, sufisentaments desseparadi, plan reflexiu e, en aparença, tostemp seren.
FRAIRS-I-WEB	Diden que, per çò que semble, es caròles roienques non escludissen ne eth fanatisme ne eth misticisme; mès a jo me semble, autaplan, qu'Aliosha ère tan realista coma eth que mès.
FRAIRS-I-WEB	Òc, plan que òc, en monastèri li calie creir totafèt enes miracles, mès ena mia pensada, es miracles jamès confonen a un realista.
FRAIRS-I-WEB	Ad aqueth qu'ei realista es miracles non lo possen entara fe.
FRAIRS-I-WEB	Eth vertadèr realista, se non ei credent, tostem trape ath sòn laguens era fòrça e era capacitat entà non creir tanpòc en miracles e, se se li presente tau qu'un hèt innegable, abantes s'estarà dispausat a non creir as sòns sentits qu'a adméter eth hèt.
FRAIRS-I-WEB	Mès, se l'admet, l'admeterà coma un hèt naturau, desconeishut entada eth enquia aguest moment.
FRAIRS-I-WEB	En realista era fe non nèish deth miracle, senon eth miracle dera fe.
FRAIRS-I-WEB	Tan lèu vie a creir, precisaments per tòrt deth sòn realisme li cau adméter sense manca eth miracle.
FRAIRS-I-WEB	Er apostòl Tomàs declarèc que non crederie sense auer vist abantes e, un còp ac auec vist, didec: "Senhor mèn e Diu mèn".
FRAIRS-I-WEB	Dilhèu siguec eth miracle çò que lo botgèc a creir?
FRAIRS-I-WEB	Solide que non siguec atau, senon que credec solet pr'amor que volie creir, e dilhèu credie ja completaments, en fondament deth sòn èster, autanplan en moment que didec: "non crederè tant que non ac veiga".
FRAIRS-I-WEB	Dilhèu bèth un pòt díder qu'Aloisha ère maladret, pòc escarrabilhat, que non auie acabat es sòns estudis e tot aquerò.
FRAIRS-I-WEB	Qu'ei cèrt que non auie acabat es sòns estudis, mès que serie tremendaments injust díder qu'ère maladret o qu'ère pèc.
FRAIRS-I-WEB	Solet tornarè a díder çò que ja è dit abantes: se s'enfilèc per aguest camin siguec solet pr'amor qu'en aqueth temps siguec era soleta causa que l'impressionèc, e pr'amor que se li presentèc, de pic, coma un ideau, coma ua gessuda entara sua amna, que desiraue abandonar es tenèbres e ascéner entara lum.
FRAIRS-I-WEB	Que mos calerie ahíger que, en part, ja ère un joen coma es des darrèri tempsi, ei a díder, aunèst per natura, quauquarrés que demane era vertat, ua vertat que cèrque e que cre, e que, pr'amor d'auer-i creigut, exigís participar immediataments en era damb tota era fòrça dera sua amna; quauquarrés qu'exigís era realizacion urgenta d'un ahèr que desire tu per tu sacrificar tot çò que sigue de besonh, enquia e tot, era vida, per tòrt d'aguest ahèr.
FRAIRS-I-WEB	Mès, malerosaments, aguesti joeni non comprenen que, ena màger part d'aguesti casi, eth sacrifici dera vida ei possiblaments, eth mès simple de toti es sacrificis, tant que dedicar, per exemple, cinc o sies ans dera sua vida, plia de joenesa, en un estudi malaisit e pesant, ara sciéncia, encara que solet sigue entà multiplicar es pròpies fòrces e botar-les ath servici d'aguesta vertat e der ahèr que s'an encamardat e que s'an prepausat d'amiar-lo endauant, ei lèu tostemp, entà fòrça d'eri, un sacrifici superior as sues fòrces.
FRAIRS-I-WEB	Aliosha s'auie predat a seguir un camin opausat a toti eri, mès compartie eth sòn in d'amiar a tèrme un sacrifici immediat.
FRAIRS-I-WEB	Après auè'c meditat serenaments, impressionat pera conviccion de qué existís era immortalitat e existís Diu, se didec ath córrer, damb tota era naturalitat: "Que voi víuer entara immortalitat, non sò dispausat a acceptar un compromís a mieges".
FRAIRS-I-WEB	A Aliosha autanplan li semblaue estranh e impossible víuer coma abantes.
FRAIRS-I-WEB	S'a dit: "Repartís toti es tòns bens e seguís-me se vòs èster perfècte".
FRAIRS-I-WEB	Aliosha se didec: "Non posqui balhar dus robles en sòrta de balhà'c tot, ne limitar-me a anar tà misa en lòc de seguir-lo".
FRAIRS-I-WEB	Entre es rebrembes dera sua mainadesa dilhèu ne sauvaue bèth un tanhent ath monastèri des entorns dera nòsta ciutat, a on sa mair pro que l'auirie podut amiar entà missa.
FRAIRS-I-WEB	Que tanben ei possible qu'auessen influit es inclinadi arrais de solei cogant, dauant era icòna que l'apitaue sa mair, era capvirada.
FRAIRS-I-WEB	Qu'ei possible qu'auesse vengut, donc, entà verificar se tot aquerò ère aquiu o se solet se tractaue des dus robles, e…trapèc en monastèri ad aqueth stàrets…
FRAIRS-I-WEB	Coma ja è explicat anterioraments, aqueth ère eth starets Zosima; mès mos calerie díder aciu ues paraules relatiues ad açò que son, en generau, es startsy des nòsti monastèris, e ei domatge que jo non me senta pro competent e segur en aguest terren.
FRAIRS-I-WEB	Sajarè, totun, d'explicà'c en pògues paraules, mejançant ua braca exposicion.
FRAIRS-I-WEB	En prumèr lòc, es especialistes, es persones autorizades, asseguren qu'es startsy e eth starchestvo gesseren entre nosati, enes nòsti monastèris russi, plan recentaments, non hè ne cent ans, tant qu'en tot er Orient ortodòxe, especiauments en Sinaí e en mon Athos, existissen hè ja mès de mil ans.
FRAIRS-I-WEB	Diden qu'eth estarchestvo tanben floric aciu, en Russia, de tempsi de memòria perduda, o que segur qu'auie d'auer existit, mès que, per tòrt des malurs de Russia, deth domeni tartar, des susmautes, dera interrupcion des ancianes relacions damb er Orient dempús era queiguda de Constantinopla, aguesta institucion queiguec en desbrembe e despareisheren es startsy en nòste país.
FRAIRS-I-WEB	Reviuec a finaus deth sègle passat, gràcies a un des nòsti grani ascètes (atau ei coma lo criden), Paisi Velichkovski, e as sòns disciples; encara aué, totun, lèu cent ans dempús, ei present en plan pògui monastèris e autanplan, a viatges, a estat objècte enquia e tot de persecucions, en èster campat coma ua nauetat inaudita en Russia.
FRAIRS-I-WEB	Entre nosati, a coneishut ua singulara possada en un celèbre ermitòri, era Optima de Kozelsk.
FRAIRS-I-WEB	Non saberia díder se quan ne se qui establic eth starchestvo en monastèri plaçat enes entorns dera nòsta ciutat, mès se pensaue qu'en eth s'auien ja succedit tres startsy, qu'eth darrèr ère eth stárets Zosima, encara qu'aguest ère ja enes darrères, per tòrt dera debilitat e es malauties, e non se sabie se qui lo poirie substituir.
FRAIRS-I-WEB	Qu'ère un problèma important entath nòste monastèri, qu'enquia alavetz non auie destacat en cap sens: que non auie en eth relíquies de sants venerables ne icònes apareishudes de forma miraculosa; per çò de non auer, ne tansevolhe auie legendes glorioses associades ara nòsta istòria, ne podie hèr-se a veir eth monastèri damb eveniments istorics o de servicis ara pàtria.
FRAIRS-I-WEB	Se floric e gaudic de fama en tota Russia siguec, precisaments, gràcies as startsy: entà veder-les e escotar-les acodien en massa es peregrins de milèrs de verstas de distància.
FRAIRS-I-WEB	Fin finau, se qué ei un starets?
FRAIRS-I-WEB	En alistar a un starets, refusatz era vòsta volentat e se l'autrejatz en un acte d'absoluda aubediéncia, en tot renonciar totafèt a vosati madeishi.
FRAIRS-I-WEB	Eth predestinat accèpte de bon voler aguest noviciat, aguesta terribla escòla de vida, ena esperança de vender-se ada eth madeish dempús era longa pròva, de senhorejar-se enquiath punt d'èster capable d'arténer finauments, a trauèrs dera aubediéncia pendent tota era vida, era libertat perfècta, çò ei, era libertat dauant d'un madeish, en tot evitar era sòrta des qu'an viscut tota era vida sense auer-se trapar ada eri madeishi.
FRAIRS-I-WEB	Aguesta invencion, ei a díder, eth starchestvo, non ei quauquarren teoric, senon que gessec en Orient a compdar d'ua practica que ja ei milenària ena actualitat.
FRAIRS-I-WEB	Es obligacions entath starets non se limiten ara abituau "aubediéncia", que tostemp a auut lòc enes nòsti monastèris russi.
FRAIRS-I-WEB	S'accèpte era confession permanenta ath starets de toti es sòns adèptes e eth ligam intrincable entre eth qu'estaque e eth qu'ei estacat.
FRAIRS-I-WEB	Conden, per exemple, qu'un viatge, enes prumèrs tempsi deth cristianisme, un d'aguesti novicis, dempús de non auer complit cèrta obligacion que l'auie impausat eth starets, hugec deth sòn costat e abandonèc eth monastèri, en tot partir entà un aute país, de Siria a Egipte.
FRAIRS-I-WEB	Aquiu, dempús de contunhi e enòrmes sacrificis, se meritèc acarar grani patiments e morir coma martir pera fe.
FRAIRS-I-WEB	Mès, quan èren en tot acogar eth sòn còs ena glèisa, en venerar-lo ja coma un sant, en tot proclamar eth diacon: "Que s'auancen es catecumèns"!, eth taüt a on jadien es rèstes deth martir queiguec deth sòn lòc e gessec lançat deth temple.
FRAIRS-I-WEB	E atau enquia tres viages.
FRAIRS-I-WEB	A tot darrèr, desnishèren qu'aqueth sant qu'auie patit martiri auie trincat era aubediéncia e auie abandonat ath sòn starets, pr'amor de qué sense eth sòn permís non podie èster absolvut, a maugrat autanplan des sues granes hètes.
FRAIRS-I-WEB	Solet quan eth starets, qu'auien cridat, lo dispensec dera sua aubediéncia, siguec possible hèr eth sòn acogament.
FRAIRS-I-WEB	Plan que, tot aquerò non ei qu'ua anciana legenda, mès vaquí un eveniment nauèth: un monge contemporanèu nòste s'auie retirat en monte Athos, e còp sec eth sòn starets l'ordenèc que deishèsse aqueth lòc, qu'estimaue damb tota era sua amna coma santuari, coma refugi segur, e que partisse prumèr entà Jerusalem, entà aunorar es Sants Lòcs, e tornèsse dempús entà Russia, en tot endralhar-se de cap ath nòrd, en Sibéria: "Aquiu qu'ei eth tòn lòc, non aciu".
FRAIRS-I-WEB	Desorientat e ablasigat pera tristesa, eth monge se presentèc en Constantinopla dauant eth patriarca ecumenic e li demanèc que lo dispensèsse dera aubediéncia, mès er arquebisbe li responec que non solet eth, eth patriarca ecumenic, non podie autrejar-li aguesta dispensa, senon qu'en tota era tèrra auie ne podie auer autoritat capabla de disliurar-lo de tau obligacion, pr'amor que l'auie estat impausada peth sòn starets, senon era autoritat deth pròpi starets que l'ac auie impausat.
FRAIRS-I-WEB	Atau, donc, eth starchestvo qu'ei investit, en determinadi casi, d'un poder sense limit e insondable.
FRAIRS-I-WEB	Per çò que, ara prumeria, en fòrça monastèris russi siguesse objècte lèu de persecucion.
FRAIRS-I-WEB	Autaments, entre eth pòble es startsy gaudiren dès eth principi d'un gran respècte.
FRAIRS-I-WEB	Entà veir es startsy deth nòste monastèri acodien, per exemple, autant era gent ordinària qu'es persones mès distinguides, damb era intencion d'ajulhar-se dauant d'eri, cohessar-les es sòns dobtes, pecats e patiments e demanar-les conselh e encoratjament.
FRAIRS-I-WEB	En tot cas, eth starchestvo se podec preservar e pòga pòc s'anèc assietant enes monastèris russi.
FRAIRS-I-WEB	Encara que tanben ei possible qu'aguest verificat e ja milenari esturment de regeneracion morau der òme, que hè a passar dera esclavitud enquiara libertat e entath perfeccionament espirituau, s'arribèsse a convertir en ua arma de doble lama, en tot amiar a bèri uns, non entara umilitat e eth domeni perdurable d'eth madeish, senon entath mès satanic des capinauts; ei a díder, entàs cadies, non entara libertat.
FRAIRS-I-WEB	Eth starets Zosima auie uns seishanta e cinc ans, e procedie d'ua familha de grani propietaris; en un aute temps, ena sua joenesa, auie estat militar e auie servit en Caucàs coma oficiau.
FRAIRS-I-WEB	Sens dobte, quauqu'ua des qualitats peculiares dera sua amna auie impressionat a Aloisha.
FRAIRS-I-WEB	Aguest s'estaue ena cèla deth madeish starets, que l'auie cuelhut fòrça afeccion e l'admetie ath sòn costat.
FRAIRS-I-WEB	Me cau senhalar qu'Aloisha, maugrat qu'alavetz se demoraue en monastèri, encara non i ère estacat en cap de sens, podie anar entà on volesse, autanplan pendent dies, e, se vestie abit, ac hège de forma volontària, entà non hèr-se a notar en monastèri.
FRAIRS-I-WEB	Encara que, evidentaments, ère quauquarren que li shautaue.
FRAIRS-I-WEB	Qu'ei possible qu'ena imaginacion joena d'Aloisha auessen costat ua poderosa influéncia era fòrça e era glòria qu'entornejauen sense pòsa ath starets.
FRAIRS-I-WEB	Molti condauen d'eth que, en tot auer admetut pendent ans a guairi s'apressauen ada eth entà cohessar-se, damb er in de recéber conselh e consolacion, èren tantes es revelacions, es mòstres de dolor, es confidéncies qu'auie acuelhut ena sua amna qu'auie acabat per aquerir ua perspicacitat extraordinàriaments subtila, de sòrta que n'auie pro damb ua simpla guardada ath ròstre deth desconeishut que se presentaue ath sòn dauant, entà endonviar se qué ère çò que l'auie amiat entad aciu, se qué ère çò de qué auie besonh e autanplan se quina classa de torment henie era sua consciéncia; atau, estonaue, desconcertaue e lèu espaurie ath nauèth arribat en tot hèr- li a veir que coneishie eth sòn secret, abantes que badèsse boca.
FRAIRS-I-WEB	Mès, ath delà d'açò, Aliosha podec avertir lèu tostemp qu'ua grana part, entà non díder era totalitat, des que s'apressauen ath starets per prumèr viatge, damb er in de parlar damb eth en solitari, acodien temerosi e inquieti, mès partien lèu tostemp contenti e erosi, e enquia eth ròstre mès trist venguie a èster un ròstre erós.
FRAIRS-I-WEB	A Aliosha tanben li cridaue era atencion eth hèt de qué eth starets non siguesse bric sevèr; ath contrari, lèu tostemp se mostrau afable en tracte.
FRAIRS-I-WEB	Es monges didien d'eth que, precisaments, se sentie espirituauments mès estacat as que mès pecauen, e ère ath màger des pecadors qu'estimaue peth dessús de toti es auti.
FRAIRS-I-WEB	Entre es monges, non mancauen es qu'auien en òdi ath starets e l'auien enveja, autanplan quan se trapaue ja près deth finau dera sua vida, mès eth sòn nombre auie amendrit e s'estimauen mès sauvar silenci, a maugrat que i auesse entre eri quauqui individús de notabla fama e importància en monastèri; qu'ère eth cas d'un des monges mès veterans, qu'observaue damb tot eth rigor eth vòt de silenci e ère un estricte dejunaire.
FRAIRS-I-WEB	Aguesti didien dubèrtaments, encara que damb votz non guaire nauta, qu'ère un sant, que n'èren completaments segurs, e, en tot preveir era sua mòrt ja pròcha, demorauen es sòns miracles en quinsevolh moment e compdauen qu'en un pròplèu futur eth monastèri artenherie ua immensa fama gràcies ath defunt.
FRAIRS-I-WEB	Eth madeish Aliosha credie cègaments ena fòrça miraculosa deth starets, madeish que credie cègaments ena istòria deth taüt qu'auie gessut lançat dera glèisa.
FRAIRS-I-WEB	Campaue se com molti des qu'acompanhauen mainatges o pacients malauts, e que li demanauen que les impausèsse es mans e preguèsse per eri, tornauen ath cap de pòc temps, bèri uns enquia e tot ath londeman, e, en tot quèir de jolhs dauant d'eth damb lèrmes enes uelhs, li balhauen es gràcies pera garison des sòns malauts.
FRAIRS-I-WEB	Se se tractatue d'ua autentica garison o solet d'un mielhorament naturau en cors de la malautia, aquerò ère quauquarren qu'Aliosha non se qüestionaue, pr'amor qu'eth credie sense cap de dobte ena fòrça espirituau deth sòn mèstre, e era glòria d'aguest ère coma ua capitada pròpia.
FRAIRS-I-WEB	Mès eth còr li tremolaue damb especiau intensitat e tot eth apareishie alègre quan eth starets gessie a trapar-se damb era multitud de peregrins que demorauen era sua aparicion ath cant deth lumedar der ascetòri, gent umila qu'acodie de tota Russia damb era soleta intencion de veder-lo e recéber era sua benediccion.
FRAIRS-I-WEB	S'ajulhauen ath sòn dauant, plorauen, li punauen es pès, punauen era tèrra que caushigaue, cridauen; es hemnes l'aufrien as sòns hilhs, l'apressauen as praubes capvirades.
FRAIRS-I-WEB	Eth starets parlaue damb toti eri, les hège ua brèu pregària, les balhaue era sua benediccion e les didie adiu.
FRAIRS-I-WEB	Enes darrèri tempsi, per tòrt des escometudes dera malautia, se trapaue a viatges tant aflaquit qu'a penes auie fòrces entà gésser dera cèla, e es peregrins se passauen diuèrsi dies en monastèri en tot demorar era sua aparicion.
FRAIRS-I-WEB	Aliosha non se qüestionaue se per qué l'estimauen de tau manèra, per qué s'ajulhauen ath sòn dauant e plorauen atrendidi damb solet veder-li eth ròstre.
FRAIRS-I-WEB	Òc, eth comprenie perfèctaments qu'entara amna umila deth pòble simple de Russia, aclapat peth trabalh e er amarum e, sustot, pera injustícia persutanta e eth pecat de contunh, autant pròpi que deth mon, non i a mès besonh ne consolacion que hèr-se damb ua relíquia o auer accès a un sant, quèir as sòns pès e venerar-lo: "Encara qu'eth pecat, era mentida e era temptacion abiten entre nosati, que non dèishe d'auer sus era tèrra, en bèth lòc, un òme sant, un èsser superior; aumens en aguest òme s'i està era vertat; aumens eth coneish era vertat; atau, donc, era vertat non a mòrt ena tèrra e, per tant, bèth viatge vierà entà nosati e regnarà en tot eth mon, tau que se mos a prometut".
FRAIRS-I-WEB	Aliosha sabie qu'aquerò ère exactaments çò que sentie eth pòble, qu'atau ac rasonaue autanplan; qu'ère capable de comprener-lo.
FRAIRS-I-WEB	Tanpòc auie cap de dobte qu'eth starets ère precisaments un d'aguesti sants, un gardian dera vertat divina as uelhs deth pòble; n'ère tan segur coma aqueri campanhards plorosi e aqueres hemnes deth pòble que, malautes, balhauen as sòns hilhs entath starets.
FRAIRS-I-WEB	Era credença de qué aguest, après era sua mòrt, proporcionarie ua glòria inaudita ath monastèri regnaue ena amna de Aliosha damb mès fòrça, quitament, qu'en cap aute mèmbre dera comunautat monastica.
FRAIRS-I-WEB	E, en generau, enes darrèri tempsi s'anaue enhiscant, damb fòrça creishenta, un afogament prigond e ardent en sòn còr.
FRAIRS-I-WEB	Damb aquerò soniaue eth còr de Aliosha.
FRAIRS-I-WEB	Per çò que semble, un eveniment qu'impressionèc fòrtaments a Aliosha siguec era arribada des sòns dus frairs, que non auie coneishut enquia alavetz.
FRAIRS-I-WEB	Damb sa frair Dmitri Fiódorovich, a maugrat d'èster eth darrèr a vier, s'entenèc abantes e mielhor que damb er aute frair (de pair e mair), Ivan Fiódorovich.
FRAIRS-I-WEB	Aliosha auie mostrat un enòrme interès a coneisher ath sòn frair Ivan, mès eth cas ei qu'aguest ja portaue dus mesi en tot demorar aquiu e, a maugrat que se vedien soent, contunhauen sense hèr amistat: Aliosha ère pòc charraire e semblaue que tostemp demoraue quauquarren, avergonhat per bèra causa, tant qu'Ivan, qu'es sues longues e curioses guardades avertic ara prumèria eth sòn frair, lèu deishèc autanplan de pensar en eth.
FRAIRS-I-WEB	Aliosha se n'encuedèc damb un cèrt crebacòr.
FRAIRS-I-WEB	Atribusic eth desinterès d'Ivan ara diferéncia d'edat e, mès que mès, de formacion.
FRAIRS-I-WEB	Mès tanben pensèc ua auta causa: ua tant escassa curiositat e interès per eth dilhèu podie èster, en cas d'Ivan, per bèra circonstància que non auie notícia.
FRAIRS-I-WEB	Auie tostemp era vaga sensacion de qué Ivan ère ocupat en bèth ahèr important, estrictaments personau, de qué desiraue damb tota era fòrça deth morir arténher quauqua fin, seguraments quauquarren plan de mauhèr, e que per açò madeish non auie temps entà èster per eth, e aguesta deuie èster era soleta causa de qué lo guardèsse damb aire distrèt.
FRAIRS-I-WEB	Tanben se demanaue Aliosha se non tierie un cèrt mensprètz peth candid novici per part der atèu plan informat.
FRAIRS-I-WEB	Que sabie perfèctaments que sa frair ère atèu.
FRAIRS-I-WEB	Aliosha non podie senter-se ofensat per tau mensprètz, s'ei qu'existie, mès totun aquerò demoraue, damb ua inquietud qu'eth madeish non artenhie a explicar-se, que sa frair sagèsse a hèr un màger apressament.
FRAIRS-I-WEB	Er aute frair Dmitri Fiódorovich, se referie ath sòn frair Ivan damb eth mès prigond des respèctes, parlaue tostemp d'eth damb ua especiau veneracion.
FRAIRS-I-WEB	Damb era sua ajuda se'n sabec Aliosha de toti es detalhs der important ahèr qu'auie amassat enes darrèri tempsi as sòns dus frairs majors, en tot crear-se entre eri un ligam tant estret coma cridaire.
FRAIRS-I-WEB	Es afogades intervencions de Dmitri per çò que tanh ath sòn frair Ivan èren especiauments significatiues entà Aliosha, en tot tier en compde que, en comparèr damb Ivan, Dmitri ère un òme escassaments instruit e que, botadi er un ath cant der aute, hègen ua parelha tant opausada, autant en personalitat qu'en caractèr, que plan segur aurie estat impossible imaginar a dus individús mens semblables.
FRAIRS-I-WEB	Precisaments en aqueth temps se celebrèc era entrevista o, mielhor dit, era amassada de toti es mèmbres d'aguesta familha mau avenguda ena cèla deth starets, reunion que costèc ua grana influéncia sus Aliosha.
FRAIRS-I-WEB	Era desencusa, siguec en realitat ua fallàcia.
FRAIRS-I-WEB	Es desacòrds entre Dmitri Fiódorovich e sa pair, Fiódor Pávlovich, per çò der eretatge e dera avaloracion des bens auien arribat alavetz, en un punt insostenible.
FRAIRS-I-WEB	Es sues relacions s'auien maumetut e auien vengut a èster insuportables.
FRAIRS-I-WEB	Fiódor Pávlovich que, per çò que semble, auie deishat quèir, miei de trufaria, era idia de qué les calerie amassar-se toti ena cèla deth starets Zosima e, encara que sense recórrer ara sua mediacion dirècta, vier totun en bèra forma d'acòrd mès acceptabla, pr'amor qu'ath delà dera dignitat e personalitat deth starets, poirien costar cèrta influéncia conciliadoira.
FRAIRS-I-WEB	Dmitri Fiódorovich, que jamès auie estat damb eth starets e ne tansevolhe l'auie vist, se pensèc, naturauments, que çò que volien ère, de bèra manèra, intimidar-lo damb era sua preséncia; mès, tau qu'eth madeish se repotegaue, ath sòn laguens, es sues freqüentes gessudes de ton, especiauments destrempades, enes discussions qu'auie damb sa pair enes darrèri tempsi, acceptèc era invitacion.
FRAIRS-I-WEB	Me cau senhalar, per cèrt, que Dmitri non s'estaue en çò de sa pair, tau qu'Ivan Fiódorovich, senon que viuie peth sòn compde, en un aute extrèm dera ciutat.
FRAIRS-I-WEB	Se dèc era circonstància de qué Piotr Aleksandrovich Miusov, que se trapaue alavetz entre nosati, segondèc damb particular afogament era idia de Fiódor Pávlovich.
FRAIRS-I-WEB	Aqueth liberau des ans quaranta e cinquanta, liurepensaire e atèu, ja siguesse per engüeg, ja per un frivòl afan de diversion, desvolopèc un papèr excepcionau en aguest ahèr.
FRAIRS-I-WEB	De ressabuda sentec eth desir de veir eth monastèri e conéisher ath"sant".
FRAIRS-I-WEB	E pr'amor que contunhauen es sòns vielhs litigis damb eth monastèri e encara s'arrossegaue eth plaid relatiu ath termiament des sues respetiues propietats, atau coma cèrti drets de tala en bòsc e de pèsca en arriu e aguesta sòrta de causes, s'esdeguèc a declarar, en tot valer- se d'aguesta desencusa, qu'eth tanben desirarie vier entà un acòrd damb eth pair higumeno (superior): non serie possible acabar d'ua forma amistosa damb es sues diferéncies?.
FRAIRS-I-WEB	Coma ei naturau a un visitant damb tan nòbles intencions lo poirien recéber en monastèri mès atentiuaments, damb mès deferéncia, qu'a un simple curiós.
FRAIRS-I-WEB	Ei possible que, damb totes aguestes consideracions, en monastèri sagèssen de pressar ath starets malaut, qu'enes darrèri tempsi a penes abandonaue era cèla e enquia se remie a recéber, per tòrt dera sua malautia, as visitants de costum.
FRAIRS-I-WEB	A tot darrèr, eth starets balhèc eth sòn consentiment e senhalèc ua data.
FRAIRS-I-WEB	En saber-se'n dera entrevista, Aliosha se sentec plan confonut.
FRAIRS-I-WEB	S'auie quauquarrés entre es litigants, entre aqueri que participauen ena disputa, que se podesse cuélher seriosaments aquera amassada, aguest ère, sense dobte, eth sòn frair Dmitri e solet eth; es auti acodirien damb intencions frivòles e autanplan ofensiues entath starets; atau ère coma ac vedie Aliosha.
FRAIRS-I-WEB	Eth sòn frair e Miusov vierien ahiscadi de curiosèr, dilhèu de çò de mès grossièr, e sa pair, probablaments, ara cèrca de bèra scèna graciosa e teatrau.
FRAIRS-I-WEB	Ò!, òc, Aliosha, encara que non didie arren, ja coneishie pro ath hons a sa pair.
FRAIRS-I-WEB	Persuti qu'aguest gojat non ère ne plan mens tant ingenú coma se credie.
FRAIRS-I-WEB	Demorèc damb crebacòr era arribada deth dia senhalat.
FRAIRS-I-WEB	Solide fòrça, desiraue de tot còr que toti aqueri desacòrds familhaus se barrèssen d'ua o ua auta manèra.
FRAIRS-I-WEB	Totun aquerò, ère encara mès enquimerat peth starets: tremolaue en tot pensar en eth, ena sua fama, cranhie es possibles ofenses, mès que mès es burles subtils e corteses de Miusov e es capinautes reticéncies deth dòcte Ivan; atau s'imaginaue eth era amassada.
FRAIRS-I-WEB	Volec autanplan riscar-se a previer ath starets, de comentar-li quauquarren sus es persones que podien presentar-se, mès, dempús de pensar-s'ac, non didec arren.
FRAIRS-I-WEB	Solet era vesilha deth dia senhalat hec a saber a Dmitri, a trauèrs d'un coneishut, que l'estimaue fòrça e que demoraue d'eth que complisse çò de prometut.
FRAIRS-I-WEB	Dmitri se demorèc cogitós, pr'amor qu'ère incapable de rebrembar que l'auesse prometut arren; se limitèc a responer-li per carta, en tot assegurar que sajarie damb tota era fòrça deth morir de tier-se, e evitar hèr "ua baishesa", e que, encara que respectaue prigondaments ath starets e a sa frair Ivan, ère convençut de qué o ben l'auien parat un arratèr o se tractaue d'ua comèdia indigna.
FRAIRS-I-WEB	Aliosha se sentec excesiuaments aleugerit.
FRAIRS-I-WEB	Libre dusau.
FRAIRS-I-WEB	Hège un dia espledid, caud e solelhat.
FRAIRS-I-WEB	Èren a fin d'agost.
FRAIRS-I-WEB	Era entrevista damb eth starets s'auie fixat entà just dempús era darrèra missa, tàs onze e mieja.
FRAIRS-I-WEB	Totun es nòsti visitaires non assistiren ara missa, senon que vengueren enes acabalhes.
FRAIRS-I-WEB	Se presentèren en dus tamboreus; en prumèr, ua eleganta calèssia tirassada per dus shivaus, venguie Piotr Aleksandrovich Miusov en companhia d'un parent luenhant, Piotr Fomich Kalganov, un òme plan joen, d'uns vint ans.
FRAIRS-I-WEB	Aguest joen se premanie entà entrar ena universitat, mès Miusov, qu'ena sua casa viuie alavetz per bèra rason, lo temptaue en tot aufrir-li que l'acompanhèsse entar estrangèr, entà Zurich o Jena e entrar ena universitat d'aquiu e acabar es sòns estudis.
FRAIRS-I-WEB	Eth joen non venguie de decidir-se.
FRAIRS-I-WEB	Qu'ère ua persona cogitosa e semblaue distrèt.
FRAIRS-I-WEB	Auie ua cara agradiua, ère corpurent e fòrça naut.
FRAIRS-I-WEB	Ena sua guardada s'avertie a viatges ua estranha immobilitat: tau que se passe damb es persones plan distrètes, de quan en quan te guardaue fixa e longaments, sense que te vedesse en absolut.
FRAIRS-I-WEB	Qu'ère carat e un shinhau maladret, mès a viatges, (aquerò si, sonque quan s'estaue solet damb ua personna) venguie de pic extraordinariaments blagaire, impulsiu, alègre, e arrie, ve-te'n a saber de qué.
FRAIRS-I-WEB	Mès aquera sobtada animositat se l'anaue damb era madeisha velocitat que l'auie vengut.
FRAIRS-I-WEB	Anaue tostemp ben jargat, enquia e tot damb bèra distincion: gaudie ja de cèrta independéncia economica, e demoraue mielhorar encara mès era sua posicion.
FRAIRS-I-WEB	Qu'ère amic d'Aliosha.
FRAIRS-I-WEB	En un coche deth tot desreglat e trantalhant, mès fòrça espaciós, amiat per dus vielhs shivaus roiencs, apareisheren tanben, plan peth darrèr dera calèssia de Miusov, Fiórdor Pávlovich e eth sòn hilh Ivan Fiódorovich.
FRAIRS-I-WEB	Dmitri Fiódorovich auie estat informat era madeisha vesilha dera ora fixada, mès que venguie en retard.
FRAIRS-I-WEB	Es visitaires deishèren es coches ath cant deth paredau exterior, ena pension, e passèren a pè eth lumedar deth monastèri.
FRAIRS-I-WEB	A despart de Fiódor Pávlovich, es auti tres, per çò que semble, jamès auien estat en un convent, e Miusov hège aumens trenta ans que non caushigaue ua glèisa.
FRAIRS-I-WEB	Ac guardaue tot damb cèrt curiosèr, non mancat d'ua cèrta desinvoltura un shinhau afectada.
FRAIRS-I-WEB	Mès, entath sòn esperit observaire, er interior deth monastèri non auie arren entà aufrir, exceptat des edificis religiosi e es crambes administratiues, pro vulgars, ça que la.
FRAIRS-I-WEB	Se crotzèren damb es darrères persones que gessien dera glèisa en tot trèir-se eth chapèu e senhant-se.
FRAIRS-I-WEB	Entre era gent simpla s'i trapauen tanben peregrins de classa nauta, dues o tres daunes, un generau plan ancian: toti eri se lotjauen ena pension.
FRAIRS-I-WEB	Es gandiaires entornegèren de seguit as nòsti visitaires, mès arrés les balhec arren.
FRAIRS-I-WEB	Cap des sòns acompanhants li hec eth mendre comentari, atau que non auie cap de motiu entà trebolar-se, mès, en encuedar-se'n, se trebolèc encara mès.
FRAIRS-I-WEB	Ça que la, aquiu i passaue quauquarren estranh; çò de cèrt ei que quaquarrés li calie auer anat a demorar-les, e enquia e tot damb cèrta ceremònia, possiblaments: un d'eri auie dat recentaments mil robles, e er aute ère un plan ric propitari e, entà didè'c de bèra manèra, un òme plan cult, que toti en monastèri podien arribar a depéner per çò que tanh ara pesca en arriu, segontes eth cors que seguisse eth procès.
FRAIRS-I-WEB	Mès se passe que, a maugrat de tot açò, cap resposable auie gessut a receber-les.
FRAIRS-I-WEB	Miusov guardaue distrèt es labades sepulcraus pròches ara glèisa e siguec a mand de comentar qu'aqueri cavòts, plan segur, les aurien costat pro ad aqueri qu'auien aquerit eth dret a recéber sepultura en un lòc "sagrat" coma aqueth, mès que s'estimèc mès de carar: era pura ironia liberau anaue campant en eth, enquia vier a èster lèu irritacion.
FRAIRS-I-WEB	Diables!
FRAIRS-I-WEB	E a qui se poirie demanar, aciu, entre tant de rambalh?
FRAIRS-I-WEB	Mos calerie cuélher ua decision, pr'amor qu'eth temps mos estalone, sorrisclèc còp sec, tau que se parlèsse solet.
FRAIRS-I-WEB	En un virament de uelhs, se les apressèc un senhor màger, calvet, damb un ample abric d'ostiu e ua lucada doça.
FRAIRS-I-WEB	Dempús de saludar en tot lheuar-se eth chapèu, se presentèc dauant eth grop, gasulhant melicosaments, tau qu'eth gran propietari Maksimov, de Tula.
FRAIRS-I-WEB	De seguit, se hec cargue dera inquietud des nòsti visitaires.
FRAIRS-I-WEB	Òc, òc, ja sai que mos cau trauessar eth petit bòsc, li responec Fiódor Pávlovich, mès que non m'on brembam guaire ben deth camin, que hè fòrça temps que non viem.
FRAIRS-I-WEB	Qu'ei per aquiu, en tot gésser per aguest portau, e dempús tot dret peth bòsc… peth bòsc.
FRAIRS-I-WEB	Vietz damb jo.
FRAIRS-I-WEB	Se vos semble ben… jo madeish…jo posqui… per aciu, per aciu…
FRAIRS-I-WEB	Gesseren peth portau e contunhèren peth bòsc.
FRAIRS-I-WEB	Eth gran propietari Maksimov, òme d'uns seishanta ans, mès que caminar anaue lèu corrent ath sòn costat, en tot guardar-les a toti damb un curiosèr frenetic, deth tot insuportable.
FRAIRS-I-WEB	Qu'auie es uelhs un shinhau gessents.
FRAIRS-I-WEB	Guardatz, qu'auem vengut a veir ath starets per un ahèr particular, hec a veir Miusov en un ton sevèr; mos an autrejat, entà didè'c atau, ua audiéncia damb "aguesta personalitat", e per açò madeish, encara que vos sigam fòrça arregraïts per auer-mos mostrat eth camin, non vos vam a convidar entà que entretz damb nosati.
FRAIRS-I-WEB	Jo ja i sò estat, ja i sò estat; jo ja i sò estat…
FRAIRS-I-WEB	Un chevalier perfait!
FRAIRS-I-WEB	E eth gran propietari hec a petar es dits.
FRAIRS-I-WEB	Quin chevalier ei aguest?, demanèc Miusov.
FRAIRS-I-WEB	Eth starets, eth sublim starets, eth starets… glòria e aunor deth monastèri.
FRAIRS-I-WEB	Zosima.
FRAIRS-I-WEB	Qu'ei un starets coma…
FRAIRS-I-WEB	Mès era sua confusa parlòta venguec interrompuda per un petit monge damb capucha, baishet, plan esblancossit e aflaquit, qu'auie artenhut as visitaires.
FRAIRS-I-WEB	Fiódor Pávlovich e Miusov s'arturèren.
FRAIRS-I-WEB	Eth monge, damb ua prigonda reveréncia, plan ceremoniosa, anoncièc:
FRAIRS-I-WEB	Eth pair higumeno convide umilaments as senhors, quan acaben era sua visita en ascetòri, a dinar damb eth.
FRAIRS-I-WEB	Tara ua, non mès tard…
FRAIRS-I-WEB	Tanben a vos, higec, en tot dirigir-se a Maksimov.
FRAIRS-I-WEB	Que i vierè sense manca!, sorrisclèc Fiódor Pávlovich, embelinat damb era invitacion.
FRAIRS-I-WEB	Sense manca!, sabetz?
FRAIRS-I-WEB	Que toti auem balhat era nòsta paraula de comportar-mos aciu coma cau…
FRAIRS-I-WEB	E vos, Piotr Aleksandrovich, i pensatz anar?
FRAIRS-I-WEB	Plan que òc.
FRAIRS-I-WEB	Qu'è vengut aciu exprèssaments entad açò, se com non auia de conéisher totes es costums deth lòc?
FRAIRS-I-WEB	Eth solet problèma, Fiódor Pávlovich, ei qu'ara vos e jo…
FRAIRS-I-WEB	Òc, Dmitri Fiódorovich encara non s'a presentat.
FRAIRS-I-WEB	E que serie mielhor que non apareishesse.
FRAIRS-I-WEB	Vos pensatz que me shaute tot aguest va-e-ven qu'amiatz entre mans, e en tot èster vos ath delà…?
FRAIRS-I-WEB	Òc, mès ara eth mèn déuer ei d'amiar-les enquiath starets, responec eth monge.
FRAIRS-I-WEB	Maksimov s'auesse endralhat, ara prèssa, de cap ath monastèri.
FRAIRS-I-WEB	Que se retire a Von Sonh, petèc de pic Fiódor Pávlovich.
FRAIRS-I-WEB	Vos que tostemp vietz ara madeisha…
FRAIRS-I-WEB	Que se retire a Von Sonh?
FRAIRS-I-WEB	Qu'è vist eth sòn retrait.
FRAIRS-I-WEB	Encara que non enes sòns traits, òc que se retiren en quauquarren dificil d'explicar.
FRAIRS-I-WEB	Qu'ei un dusau exemplar de Von Sonh, atau ei.
FRAIRS-I-WEB	Que n'è pro de fixar-me ena fesomia entà encuedar-me'n d'aguests causes.
FRAIRS-I-WEB	Que pòt èster.
FRAIRS-I-WEB	Vos que vo'n sabetz d'aquerò.
FRAIRS-I-WEB	Mès, guardatz, Fiódor Pávlovich, vos madeish auetz rembrembat adès qu'auem balhat era nòsta paraula de qué mos comportaríem coma cau, non ac desbrembetz.
FRAIRS-I-WEB	Controtlatz-vos, vos digui.
FRAIRS-I-WEB	Ja vedetz se com ei aguest òme, didec, en tot referir-se ath monge, hè pòur de vier damb eth entà visitar ara gent decenta.
FRAIRS-I-WEB	Enes pòts palles, de sang perduda, deth petit monge, s'i diboishèc un arridolet subtil e carat, non mancat, ara sua manèra, d'astúcia, mès non didec arren, e demorèc plan clar que sauvaue silenci peth sòn sens dera dignitat.
FRAIRS-I-WEB	Miusov rufèc encara mès es celhes.
FRAIRS-I-WEB	Aquiu qu'ei er ascetòri, ja i èm!
FRAIRS-I-WEB	Sorrisclèc Fiódor Pávlovich.
FRAIRS-I-WEB	Eth clòs e eth portau son barradi.
FRAIRS-I-WEB	E comencèc a senhar-se, damb ampli gèsti, dauant des sants pintadi ath dessús e as costats deth portau.
FRAIRS-I-WEB	Cada monastèri se govèrne sivans es sues pròpies normes, observèc.
FRAIRS-I-WEB	En aguest ascetòri i a vint-e-cinc sants que cèrquen toti era sauvacion, s'obsèrven es uns as auti e mingen caulets.
FRAIRS-I-WEB	E ne ua soleta hemna crotze aguest portau, aquerò qu'ei çò de mès estonant.
FRAIRS-I-WEB	E reauments aquerò ei atau…
FRAIRS-I-WEB	Encara que, plan, non è entenut jo a díder qu'eth starets recep senhores?, li demanèc còp sec ath petit monge.
FRAIRS-I-WEB	Hemnes deth pòble planèr que i son ara madeish; aquiu que les auetz, demorant ena galaria, calades en solèr.
FRAIRS-I-WEB	E entàs daunes mès distinguides s'a bastit dues crambes petites ena madeisha galaria, mès dehòra dera encencha; guardatz, son aguestes hièstres; eth starets s'aprèsse a veder-les, quan era sua salut l'ac permet, per un correder interior, mès eres jamès passen en interior dera encencha.
FRAIRS-I-WEB	Ara qu'ei en tot demorar ara senhora Jojlakova, ua propietària de Jarkov, en companhia dera sua hilha, qu'ei plan aflaquida.
FRAIRS-I-WEB	Seguraments eth starets a prometut de gésser a veder-les, encara que darrèraments a tan pògues fòrces qu'a penes s'amuishe ara gent.
FRAIRS-I-WEB	Ei a díder, que i a ua petita gessuda der ascetòri entà vier a veir as senhores.
FRAIRS-I-WEB	Non vos pensetz, sant pair, que sò en tot insinuar arren, ac digui per díder.
FRAIRS-I-WEB	Ja vo'n saberatz qu'en monte Athos, aquerò ac auratz entenut a condar, non solet non se permeten es visites femenines, senon qu'ei enebida era preséncia de hemnes en generau, e enquia tota sòrta de femèles, coma garies, piòques, vederes…
FRAIRS-I-WEB	Mès en qué vos shordi jo, Piotr Aleksandrovich?
FRAIRS-I-WEB	Guardatz, sorrisclèc de ressabuda, après auer deishat endarrèr eth clòs der ascetòri.
FRAIRS-I-WEB	Guardatz se com viuen en ua artiga de ròses!
FRAIRS-I-WEB	Plan que òc, encara qu'alavetz non i auie ròses, se campaue ua grana quantitat de rares e beròies flors de tardor en toti es lòcs a on ère possible de plantar-les.
FRAIRS-I-WEB	Qu'ère evident que se n'encuedaue d'eres ua man expèrta.
FRAIRS-I-WEB	Es pertèrres èren plaçadi ath cant des clòses des gleisòles e entre es cavòts.
FRAIRS-I-WEB	Ère parièr tot aquerò enes tempsi der anterior starets, de Varsonofi?
FRAIRS-I-WEB	Diden que non ère amic dera elegància, que s'alugaue e baldaue a còps autanplan as daunes, observèc Fiódor Pávlovich, tant que pujaue en pòrge.
FRAIRS-I-WEB	Eth starets Varsonofi semblaue a viatges, de vertat, un yurodivy, mès que se conden fòrça pegaries d'eth.
FRAIRS-I-WEB	Jamès balhèc còps ad arrés, responec eth monge.
FRAIRS-I-WEB	Ara senhors, demoratz un moment, vau a informar dera vòsta preséncia.
FRAIRS-I-WEB	Fiódor Pávlovich, per darrèr viatge: atenetz-vos ad açò convengut, se vos platz.
FRAIRS-I-WEB	Comportatz-vos; se non, me les pagaratz, encara auec temps de gasulhar un còp mès Miusov.
FRAIRS-I-WEB	Non arribi a compréner se per qué estatz tan nerviós, didec Fiódor Pávlovich en ton de burla; non vos estaratz espaurint pes vòsti pecats?
FRAIRS-I-WEB	Pr'amor que, sivans diden, aguest òme endónvie, en tot guardar as uelhs, es rasons de cada visitaire.
FRAIRS-I-WEB	Plan avalore un òme tant auançat coma vos, tot un parisin, es opinions deth starets.
FRAIRS-I-WEB	Que me deishatz estonat, ja vedetz!
FRAIRS-I-WEB	Entrèc un shinhau embestiat…
FRAIRS-I-WEB	Entrèren ena cramba lèu ath madeish temps qu'eth starets, qu'abandonèc eth sòn modèst dormitòri tan lèu eri campèren.
FRAIRS-I-WEB	Que ja s'estauen ena cèla, en tot demorar era gessuda deth starets, dus ieromonges2 der ermitòri: un d'eri ère eth pair bibliotecari; er aute, eth pair Paisi, un òme malaut, encara que non vielh, mès plan sabent, sivans se didie.
FRAIRS-I-WEB	Ath delà, ère en tot demorar-se de pès en un cornèr (e dempús non se seiguec en cap de moment) un gojatòt d'uns vint-e-dus ans, vestit damb levita, seminarista e futur teològ, protegit, per bèra rason, deth monastèri e dera comunautat.
FRAIRS-I-WEB	Ère plan naut, de ròstre ufanós, damb amples pometes e uns estrets uelhs marrons, intelligents e escarrabilhadi.
FRAIRS-I-WEB	Que se l'apreciaue en sòn ròstre ua deferéncia extrèma, encara que digna, sense cap mòstra aparenta de vantaria.
FRAIRS-I-WEB	Non saludèc as nau vengudi damb ua inclinacion de cap, de parièr a parièr; ac hec, autaments, coma ua persona dependenta e subaltèrna.
FRAIRS-I-WEB	Eth starets Zosima campèc en companhia d'Aliosha e de un aute novici.
FRAIRS-I-WEB	Es ieromonges se lheuèren e lo saludèren damb ua plan prigonda reveréncia, heregant eth solèr damb es dits; ara seguida, en èster benedidi, li punèren era man.
FRAIRS-I-WEB	Tota era ceremònia se desvolopèc damb grana seriositat; non hège era impression, de cap des manères, d'èster un vulgar rite diadèr, senon quauquarren lèu esmovent.
FRAIRS-I-WEB	A Miusov, totun, li semblèc que tot aquerò se hège damb er in de suggestionar.
FRAIRS-I-WEB	Miusov s'auie demorat parat, ath dauant de toti es qu'auien entrat damb eth.
FRAIRS-I-WEB	Çò de corrècte aurie estat, e atau s'ac auie pensat eth madeish era tarde anteriora, ath marge de quinsevolh idia, per simpla cortesia, pr'amor que aquiu ère eth costum, apressar-se ath starets entà recéber era sua benediccion; aumens aquerò: recéber era sua benediccion, s'ei que bèth un non li volesse punar era man.
FRAIRS-I-WEB	Mès, en veir totes aguestes reveréncies e toti aqueri punets des ieromonges, cambièc era pensada en un virament de uelhs: damb aire seriós e grèu, hec ua reveréncia plan prigonda, ara manèra profana, e s'apressèc a ua cagira.
FRAIRS-I-WEB	Madeish hec Fiódor Pávlovich, qu'en aguesta escadença imitèc talament a Miusov, coma un monard.
FRAIRS-I-WEB	Ivan Fiódorovich s'inclinèc damb fòrça pompa e cortesia, mès tanben damb es braci aganchadi en còs; per çò que tanh a Kalganov, ère tan desconcertat que non saludèc de cap manèra.
FRAIRS-I-WEB	Eth starets baishèc era man qu'auie començat a quilhar entà impartir era sua benediccion e, dempús d'inclinar-se un aute còp dauant es visitaires, les preguèc a toti que se seiguessen.
FRAIRS-I-WEB	Aliosha se rogic tot: qu'ère avergonhat.
FRAIRS-I-WEB	Se confirmaue era sua pejor presentida.
FRAIRS-I-WEB	Eth starets se seiguec en un petit sofà d'acajó, tapissat en cuer, plan ancian, as òstes, exceptat des dus ieromonges, les convidèc a sèir-se ath costat dera paret deth dauant, er un ath cant der aute, en quate fautulhs d'acajó tapissadi en cuer nere, enòrmaments rosigat ja.
FRAIRS-I-WEB	Es ieromonges se seigueren as costats, un ath cant dera pòrta e er aute ath cant dera hièstra.
FRAIRS-I-WEB	Eth seminarista, Aliosha e eth novici se demorèren de pè.
FRAIRS-I-WEB	Era cèla non ère guaire grana e presentaue un aspècte desolat.
FRAIRS-I-WEB	Es objèctes e eth mobiliari ères basti, praubi e se limitauen a çò de mès indispensable.
FRAIRS-I-WEB	Qu'auie dus tèsti damb flors ena hièstra e nombroses icònes en un cornèr; ua d'eres representaue ara Vèrge, ère de granes dimensions e, probablaments, l'auien pintada fòrça abantes deth cisma.
FRAIRS-I-WEB	Ath dauant d'aguesta icòna ahlamaue fèblaments ua lampa.
FRAIRS-I-WEB	Ath sòn costat i auie ues autes dues icònes damb ludentes vestidures de metau; qu'auie tanben uns querubins pòc naturaus, ueus de porcelana, ua crotz catolica d'evòri damb ua Mater dolorosa abraçada ada era e quauqui gravats estrangèrs damb òbres des grani pintors italians des sègles passadi.
FRAIRS-I-WEB	Ath costat d'aguesti cars e elegants gravats, cridaue era atencion bères huelhes damb litografies russes tipicaments populares, damb imatges de sants, martirs, venerables prelats e d'auti, d'aguestes que se venen per un kopets en quinsevolh hèira.
FRAIRS-I-WEB	Que i auie, ja enes autes parets, diuèrsi retraits litografiadi de bisbes russi, contemporanèus e de d'auti tempsi.
FRAIRS-I-WEB	Miusov recorrec damb era guardada, en un moment, toti es objèctes rotinièrs e tachèc es vistons en starets.
FRAIRS-I-WEB	Auie en fòrça estima era sua pròpia perspicàcia, qu'ère aguesta ua des sues debilitats, ua debilitat perdonabla en sòn cas, se pensam qu'auie complit ja es cinquanta ans, ua edat qu'un òme intelligent, mondan e damb ua posicion comòda vie a èster tostemp, encara qu'a viatges non volgue, massa considerat damb eth madeish.
FRAIRS-I-WEB	Dès eth prumèr moment eth starets les desagradèc.
FRAIRS-I-WEB	De hèt, auie quauquarren en sòn ròstre que podie despassionar a fòrça gent, non solet a Miusov.
FRAIRS-I-WEB	Qu'ère un omenet baish, acorbaishat, damb es cames plan fèbles, que non passaue des seishanta cinc ans, mès que, per tòrt dera malautia, semblaue plan mès vielh: pareishie, aumens, dètz ans mès.
FRAIRS-I-WEB	Tota era cara, plan prima per cèrt, ère recorruda per diminutes arrupes, especiauments abondiues ath torn des uelhs.
FRAIRS-I-WEB	Aguesti qu'èren mèsalèu petiti, clars, viui e ludents, tau que dus punts luminosi.
FRAIRS-I-WEB	A penes sauvaue uns peus grisi enes possi; auie era barba plan petita e esclarida, en cunh, e es pòts, soent arridolents, èren fini coma dus hius.
FRAIRS-I-WEB	Eth nas non ère long, precisaments, senon ahilat, madeish qu'eth bèc d'un audèth.
FRAIRS-I-WEB	En generau non se sentie a gost.
FRAIRS-I-WEB	Un relòtge dèc era ora, e aquerò les encoratgèc a començar era convèrsa.
FRAIRS-I-WEB	Qu'ei exactaments era ora en punt, sorrisclèc Fiódor Pávlovich, e eth mèn hilh Dmitri Fiódorovich sense vier.
FRAIRS-I-WEB	Me desencusi en nòm sòn, sagrat starets!
FRAIRS-I-WEB	Aliosha s'estremic en enténer aquerò de "sagrat starets").
FRAIRS-I-WEB	Jo, ath contrari, que sò tostemp puntuau, coma un clau, qu'è fòrça en compde qu'era puntualitat ei era cortesia des reis…
FRAIRS-I-WEB	Donques òc, ei vertat, non sò rei.
FRAIRS-I-WEB	E guardatz, Piotr Aleksandrovich, aquerò ac sabia enquia e tot jo, de vertat!
FRAIRS-I-WEB	S'ei que jamès ac endónvii!, reverent pair, sorrisclèc damb enfasi sobte.
FRAIRS-I-WEB	Qu'ètz vos dauant d'un bofon, un autentic bofon!
FRAIRS-I-WEB	Atau me presenti.
FRAIRS-I-WEB	Ai, qu'ei un vielh costum!
FRAIRS-I-WEB	Mès, encara que mentisqui a viatges sense vier a compde, ac hèsqui damb era intencion de divertir e d'èster agradiu.
FRAIRS-I-WEB	Qu'ei bon d'èster agradiu, vertat?
FRAIRS-I-WEB	Harà uns sèt ans, que venguí en ua poblacion pr'amor d'uns ahèrs e auia montat ua petita companhia damb uns quincalhièrs.
FRAIRS-I-WEB	Vam a veir ar ispravnik3, pr'amor que mos calie demanar-li bèra causa e convidar- lo a dinar.
FRAIRS-I-WEB	En resumit, que ges er ispravnik, un òme naut, gròs, ròi e mau educat; en aguestes situacions, aguesti tipes son es mès perilhosi: eth hitge qu'ei causa deth hitge.
FRAIRS-I-WEB	Me'n vau entada eth, ja sabetz, damb eth mèn esvagament d'òme de mon: "senhor ispravnik, sigatz vos eth nòste Napravnik, entà didè'c atau".
FRAIRS-I-WEB	Me n'encuedè, en mieja segonda, de qué era causa non anaue ben; aqueth tipe ère plan seriós, mès que jo contunhaua tu per tu: " solet ère ua badinada, que volia alegrar a toti; qu'ei qu'eth senhor Napravnik ei un famós director d'orquèstra rus, e justaments çò qu'auem besonh, entara armonia dera nòsta empresa, qu'ei ua sòrta de director d'orquèstra"…
FRAIRS-I-WEB	Vai, que me semble que m'expliquè pro ben, e hi un comparèr avient, vertat?
FRAIRS-I-WEB	Hec mieja viroleta e partic.
FRAIRS-I-WEB	E jo que contunhè cridant: "Òc, òc que vos ètz er ispravnik, arren a veir damb aqueth Napravnik!".
FRAIRS-I-WEB	S'ac didetz vos que serè Napravnik".
FRAIRS-I-WEB	Guardatz, tot eth negòci venguec en arren!.
FRAIRS-I-WEB	E tostemp ei parièr, tostemp.
FRAIRS-I-WEB	Que non hè que damnatjar-me a jo madeish damb era mia amabilitat!
FRAIRS-I-WEB	Que non manque!
FRAIRS-I-WEB	Un viatge, hè dejà fòrça ans, li didia jo a un individú qu'auie cèrta influéncia: " li cau tier fòrça compde damb era sua hemna"; en mielhor sens, clar, en referéncia as sues qualitats moraus.
FRAIRS-I-WEB	Donques eth vie e me ditz: "Pòt l'auratz tocat pas".
FRAIRS-I-WEB	Que non me podí tier; còp sec pensè: "vai, vam a èster amables", e li didí: "òc, senhor, l'è tocada".
FRAIRS-I-WEB	Eth òc que me toquèc a jo…
FRAIRS-I-WEB	Eth cas ei que hè fòrça temps d'aquerò, atau que non me hè vergonha de condà'c; mès que tostemp me damnatgi!
FRAIRS-I-WEB	Just çò qu'ètz en aguest instant, gasulhèc Miusov damb hàstic.
FRAIRS-I-WEB	Eth starets les campaue en silenci ar un e ar aute.
FRAIRS-I-WEB	Plan que òc!
FRAIRS-I-WEB	Imaginatz-vos qu'aquerò tanben ac sabia, Piotr Aleksandrovich, e autanplan e auut era presentida de qué ac anaua a hèr tan lèu m'è botat a parlar, e enquia, sabetz ua causa?, è auut era presentida de qué seríetz vos que prumèr m'ac avertiríetz.
FRAIRS-I-WEB	En aguesti moments, quan me n'encuedi qu'era trufaria non me ges ben, reverend pair, es dues gautes comencen a secar-se pera part des anhiues inferiores, lèu tau que s'auessa un espasme; que ja me passaue de joen, quan viuia de franc enes cases des nòbles e me guanhaua eth pan as sues costelhes.
FRAIRS-I-WEB	Jo que sò un bofon de pura raça, de neishença, me passe tau qu'aqueri jurodivye, reverend pair; que non remisqui que posque auer en jo un esperit impur, encara que, en tot cas, de pòga nautada: un mès important aurie alistat un aute abitage, mès que jamès eth vòste, Piotr Aleksandrovich, pr'amor que tanpòc ètz vos un abitatge important.
FRAIRS-I-WEB	Jo, a maugrat de tot, que creigui en Diu.
FRAIRS-I-WEB	Solet enes darrèri tempsi m'an vengut es dobtes, mès ara que demori paraules magnificentes.
FRAIRS-I-WEB	Jo, reverend pair, sò tau qu'eth filosòf Diderot.
FRAIRS-I-WEB	Dilhèu sabetz, reverend pair, se com se presentèc Diderot eth filosòf dauant eth metropolitant Platon, enes tempsi dera emperatritz Catarina.
FRAIRS-I-WEB	Èntre e l'espète còp sec: "Diu que non existís".
FRAIRS-I-WEB	En entener-lo eth gran prelat quilhe eth dit e li respon: "Qu'afirme er asenat que non i a Diu en sòn còr!"
FRAIRS-I-WEB	E aqueth, en un virament de uelhs, se lance as sòns pès, en tot sorrisclar: "Creigui e accèpti eth baptisme".
FRAIRS-I-WEB	E lo batièren aquiu madeish.
FRAIRS-I-WEB	Era princesa Dashkova siguec era mairia, e Potiomkin eth pairin…
FRAIRS-I-WEB	Fiódor Pávlovich!, aquerò qu'ei intolerable!
FRAIRS-I-WEB	Vos que vo'n sabetz pro ben que mentitz e qu'aguesta pèga anecdòta ei faussa.
FRAIRS-I-WEB	Per qué vos botatz tan pesant?, repoteguèc Miusov damb votz tremolosa, dehòra ja de se.
FRAIRS-I-WEB	Tota era vida qu'è auut era presentida qu'ère faussa!, sorrisclèc damb baticòr Fiódor Pávlovich.
FRAIRS-I-WEB	Mès que jo, senhors, vos vau a condar tota era vertat; perdonatz-me, gran starets!
FRAIRS-I-WEB	Çò darrèr, çò deth baptisme de Diderot, m'ac vengui d'endonviar, en aguest madeish moment, sivans ac anaua condant; qu'ei eth prumèr viatge qu'aquerò me passe.
FRAIRS-I-WEB	Ac è hijut entà qu'agarrèsse mès color.
FRAIRS-I-WEB	Encara qu'a viatges ne jo madeish me'n sabi se per qué.
FRAIRS-I-WEB	Per çò que tanh a Diderot, aquerò de "afirme er asenat" qu'ac aurè entenut a condar vint viatges as propietaris d'aciu, tant que viuia damb eri quan èra joen; tanben ara vòsta tia, Piotr Aleksandrovich, a Mavra Fominishna, l'ac entení a condar, per cèrt.
FRAIRS-I-WEB	Tota aguesta gent ei convençuda, aué, de qué eth despietat Diderot venguec a veir ath metropolitan Platon entà pelejar sus Diu…
FRAIRS-I-WEB	Miusov se lheuèc: non solet auie perdut era paciéncia, senon que semblaue dehòra de se.
FRAIRS-I-WEB	Ère enforismat, e ère conscient de qué atau se botaue en evidéncia.
FRAIRS-I-WEB	Reauments, ena cèla se passaue quauquarren inconcebible.
FRAIRS-I-WEB	En aguesta madeisha cèla, dempús quaranta o cinquanta ans, ja enes tempsi des anteriors startsy, s'acostumaue a recéber as visitaires, mès aguesti qu'acodien tostemp damb prigonda veneracion, non de un aute biais.
FRAIRS-I-WEB	Lèu toti es admetudi, en entrar ena cèla, comprenien que se les hège un enòrme favor.
FRAIRS-I-WEB	Molti se calauen de jolhs e non se lheuauen en tota era visita.
FRAIRS-I-WEB	Fòrça des mès "nauti" personatges, fòrça tanben des mès sabents, e autanplan quauqui liurepensaires, que venguien ahiscadi de curiosèr o per quinsevolh auta rason, en entrar ena cèla en companhia dera auta gent, o en recéber ua audiéncia entada eri solets, s'impausauen coma prumèra obligacion, toti sens cap d'excepcion, era de mostrar un prigond respècte e consideracion ath long de tota era entrevista, mès que mès pr'amor qu'aquiu non se demanaue cap de sòs, senon que tot ère causa d'amor e de bontat, d'un costat, e, der aute, de penaïment e de desir de resòlver bèth complicat dilèma dera amna o bèra qüestion dificila ena vida deth pròpi còr.
FRAIRS-I-WEB	De sòrta qu'es bofonades de Fiódor Pávlovich, que non mostraue cap de consideracion entath lòc que se trapaue, suscitèren enes presents, aumens en quauqu'un d'eri, perplexitat e estupor.
FRAIRS-I-WEB	Es ieromonges, sense alterar bric eth sòn anament, qu'èren plan pendents de çò que podesse díder eth starets, mès qu'èren dispausadi a lheuar-se en quinsevolh moment, tau que Miusov.
FRAIRS-I-WEB	Aliosha qu'ère de pè, damb eth cap clin, a mand d'estarnar- se a plorar.
FRAIRS-I-WEB	Li semblaue plan estranh que sa frair Ivan Fiódorovich, eth solet que fidaue, eth solet que exercie pro influéncia sus sa pair entà poder hèr-lo carar, contunhèsse seigut ena sua cagira, quiet, damb es uelhs abaishadi, en tot demorar, semble, damb un cèrt curiosèr er acabament de tot aquerò, tau que se siguesse quauquarrés totafèt ath marge d'açò qu'aquiu se passarie.
FRAIRS-I-WEB	A Rakitin, eth seminarista, que lo coneishie plan ben, e que l'auie lèu coma un amic, Aliosha non gausaue ne guardar-lo: que sabie se qué pensaue (de hèt, Aliosha ère era soleta persona en tot eth monastèri qu'ac sabie).
FRAIRS-I-WEB	Perdonatz-me, comencèc a díder Miusov, en tot dirigir-se ath starets.
FRAIRS-I-WEB	Dilhèu vos pensatz que jo hèsqui tanben partida d'aguesta bofonada indigna.
FRAIRS-I-WEB	Era mia fauta a estat de creir qu'autanplan quauquarrés coma Fiódor Pávlovich, en visitar a ua persona tant aunorabla, serie dispausat a complir damb es sues obligacions…
FRAIRS-I-WEB	Non me podia imaginar que me calerie demanar desencuses per auer entrat aciu ena sua companhia…
FRAIRS-I-WEB	Que non vos preocupètz, se vos platz.
FRAIRS-I-WEB	Eth starets se lheuèc de pic e, en tot tier-se sus es sues fèbles cames, cuelhec a Piotr Aleksandrovich pes dues mans e lo hec a sèir un aute còp en fautulh).
FRAIRS-I-WEB	Tranquil, vos ac demani.
FRAIRS-I-WEB	Vos demani plan especiauments que sigatz eth mèn òste.
FRAIRS-I-WEB	E, damb ua reveréncia, se virèc e se seiguec de nauèth en sòn petit sofà.
FRAIRS-I-WEB	Gran starets, didetz: l'ofensi o non damb era mia vivacitat?, sorrisclèc còp sec Fiódor Pávlovich, en tot agarrar damb es dues mans es braci deth fautulh, tau que se se premanisse a sautar en foncion dera responsa.
FRAIRS-I-WEB	Tanben a vos, vos demani tu per tu que non vos enquimeretz e que non vos sentatz intimidat, li didec eth starets en ton solemne.
FRAIRS-I-WEB	Non vos sentatz intimidat, hètz coma se vos estèssetz en çò vòste; que non vos cau avergonhar d'aguesta manèra, pr'amor qu'ei era origina de tot çò que vos passe.
FRAIRS-I-WEB	Tau que siguessa en çò de mèn?
FRAIRS-I-WEB	Ei a dìder, que me hèsca veir tau que sò?
FRAIRS-I-WEB	Ò!, aquerò qu'ei massa, ei massa, mès…que sò esmoigut en entener-lo!
FRAIRS-I-WEB	Sabetz ua causa, venerable pair?
FRAIRS-I-WEB	Non me convidetz a amuishar-me tau que sò, non vos risquetz…
FRAIRS-I-WEB	Jo madeish que sò incapable de vier a mostrar-me tau que sò.
FRAIRS-I-WEB	Vos ac avertisqui entà pretegir-vos.
FRAIRS-I-WEB	Òc, e era rèsta que jatz encara enes tenèbres de çò desconeishut, a maugrat de qué quauqui uns agen sajat de retratar-me.
FRAIRS-I-WEB	Aquerò qu'ac digui per vos, Piotr Aleksandrovich; e a vos, creatura plan santa, a vos vos digui çò que seguís: era emocion que me nègue!
FRAIRS-I-WEB	Adès, damb eth vòste comentari: "non vos cau avergonhar d'aguesta manèra, pr'amor qu'ei era origina de tot çò que vos passe", damb aguest comentari m'auetz trauessat de cap a cap e auetz liejut eth mèn laguens.
FRAIRS-I-WEB	Precisaments, tostemp que m'aprèssi ara gent, è era sensacion de qué jo sò mès miserable qu'arrés e de qué toti me cuelhen per un bofon, de sòrta que me digui :"Tè, vam a veir ath bofon; non me hè pòur era vòsta pensada, pr'amor que toti, toti sense excepcion, ètz mès miserables que jo"!.
FRAIRS-I-WEB	Qu'ei per aquerò que hèsqui eth bofon, ac hèsqui per vergonha, gran starets, per vergonha.
FRAIRS-I-WEB	Se formi tant de rambalh qu'ei per timiditat.
FRAIRS-I-WEB	Se siguessa convençut de qué, en entrar en un lòc, toti m'acuelherien tau que se siguessa un òme encantador e intelligent, Senhor, quina bona persona que seria jo!
FRAIRS-I-WEB	Mèstre!
FRAIRS-I-WEB	Eth starets lo guardèc e didec damb un arridolet:
FRAIRS-I-WEB	Mès sustot, e aquerò ei çò de mès important, non mentigatz.
FRAIRS-I-WEB	Vos referitz a çò de Diderot, dilhèu?
FRAIRS-I-WEB	Non, que non se tracte de Diderot.
FRAIRS-I-WEB	Çò de mès important ei que non vos enganhetz a vos madeish.
FRAIRS-I-WEB	Qui s'enganhe ada et madeish e escote es sues pròpies mesorgues acabe per non distinguir era vertat, ne ath sòn laguens ne as sòns entorns, e dèishe, per tant, de respectar-se a se madeish e de respectar as auti.
FRAIRS-I-WEB	E, en non respectar ad arrés, que ja non pòt estimar, e en èster mancat d'amor, pr'amor d'èster ocupat e entretengut, se balhe as passions e as grossièrs plasèrs e arribe ena bestialitat enes sòns vicis, e tot aquerò per tòrt dera mentida incessanta, entàs auti e entada eth madeish.
FRAIRS-I-WEB	Qui s'enganhe a se madeish que pòt tanben senter-se ofensat abantes qu'arrés.
FRAIRS-I-WEB	Pr'amor que senter-se ofensat, a viatges, ei plan desagradiu, non ei atau?
FRAIRS-I-WEB	E un se'n pòt saber qu'arrés l'a ofensat, senon qu'eth madeish a shamat era ofensa e a dit faussetats per mèr afan de presompcion, qu'a exagerat enquia completar eth quadre, que s'a estacat a ua paraula, que a hèt ua montanha d'un graet de sable…
FRAIRS-I-WEB	Un que pòt saber tot aquerò e, totun, èster eth prumèr de senter-se ofensat, enquia un extrèm que l'ei agradiu e li còste ua prigonda satisfaccion, e, per aguesta via, vie a experimentar autentic racacòr…
FRAIRS-I-WEB	Mès lheuatz-vos, seigatz, se vos platz, tot aquerò non son que gèsti faussi…
FRAIRS-I-WEB	Òme benaürat!
FRAIRS-I-WEB	Deishatz que vos puna era man.
FRAIRS-I-WEB	Fiódor Pávlovich se lheuèc d'un saut e ath córrer li balhèc un punet ath starets ena man descarnada).
FRAIRS-I-WEB	Qu'ei aquerò, qu'ei aquerò: qu'ei plan agradiu senter-se ofensat.
FRAIRS-I-WEB	Qu'ac auetz dit vos plan ben, jamès auia entenut arren de parièr.
FRAIRS-I-WEB	Qu'ei aquerò, qu'ei aquerò: tota era mia vida m'è sentut ofensat, e aquerò m'a estat agradiu, que m'è sentut ofensat per estetica, pr'amor que non solet ei agradiu, senon qu'a viatges ei enquia beròi senter-se ofensat; que vos auetz desbrembat de díder aquerò, gran starets; qu'ei enquia beròi!
FRAIRS-I-WEB	Aquerò qu'ac vau a cuélher en mèn quasèrn!
FRAIRS-I-WEB	È mentit, clar qu'è mentit tota era mia vida, toti es dies e a totes ores.
FRAIRS-I-WEB	De vertat que jo sò era mentida e eth pair dera mentida!
FRAIRS-I-WEB	Plan ben, non creigui que siga eth pair dera mentida, qu'ei que tostemp m'endrabi damb es tèxtes, mès òc, aumens, eth hilh dera mentida, e damb aquerò qu'ei pro.
FRAIRS-I-WEB	Sonque que…àngel mèn…de Diderot se'n pòt parlar a viatges!
FRAIRS-I-WEB	Diderot que non hè mau, mès bèra o bèra auta paraulòta òc que pòt hèr mau.
FRAIRS-I-WEB	Gran starets, per cèrt, lèu me'n desbrembaua, mès hè ja tres ans que m'auia prepausat vier-me a informar aciu, presentar-me en aguest lòc e desnishar urgentaments era vertat; aquerò òc, non permetatz que Piotr Aleksandrovich m'interrompe.
FRAIRS-I-WEB	Aquerò ei çò que volia demanar: ei cèrt, gran pair, aquerò que se conde enes Cheti-Minei4 de bèth sant taumaturg, que martirizèren pera fe e qu'ara fin, un viatge decapitat, se lheuèc, recuelhec eth sòn cap e, "punant-lo amorosaments", caminèc pendent long temps, en tot cargar damb eth, "punant-lo amorosaments"?
FRAIRS-I-WEB	Ei aquerò vertat, nòbles pairs?
FRAIRS-I-WEB	Non, non ei vertat, didec eth starets.
FRAIRS-I-WEB	En cap des Cheti-Minei campe arren de parièr.
FRAIRS-I-WEB	Sabi pas quin.
FRAIRS-I-WEB	Non ac sai e ac desconeishi.
FRAIRS-I-WEB	Me heren a quèir ena enganha, qu'ère quauquarren que se didie.
FRAIRS-I-WEB	E sabetz a qui l'ac entení a condar?
FRAIRS-I-WEB	Donques arren mens qu'a Piotr Aleksandrovich Miusov, eth madeish que s'a embestiat tant, adès, per çò de Diderot: que siguec eth qu'ac condèc.
FRAIRS-I-WEB	Jamès vos è condat aguesta istòria; mès, se jo damb vos non parli jamès…
FRAIRS-I-WEB	Qu'ei cèrt, vos a jo non me l'auetz condat, mès la condèretz en ua amassada que jo tanben èra present, uns quate ans a.
FRAIRS-I-WEB	Me n'è brembat, precisaments, pr'amor que damb aqueth raconde satiric bassaquèretz era mia fe, Piotr Aleksandrovich.
FRAIRS-I-WEB	Vos que non ac sabíetz, non n'auíetz ne idia, mès entornè entà casa damb era fe trantalhanta, e d'alavetz ençà cada viatge son mès grani es mèns dobtes.
FRAIRS-I-WEB	Òc, Piotr Aleksandrovich, vos siguéretz eth que costèc ua terribla queiguda!
FRAIRS-I-WEB	E ja non parlam de Diderot!
FRAIRS-I-WEB	Mès Miusov, ça que la, se sentie prigondaments herit.
FRAIRS-I-WEB	Quina asenada, tot aquerò qu'ei ua asenada, gasulhèc.
FRAIRS-I-WEB	Qu'ei possible que jo, en efècte, bèth viatge didessa…mès non a vos.
FRAIRS-I-WEB	A jo tanben m'ac an condat.
FRAIRS-I-WEB	Ac escotè en París, dera boca d'un francés; didie que per çò que semble i é enes Cheti-Minei, e qu'aciu en nòste país s'acostume a liéger ena missa…
FRAIRS-I-WEB	Qu'ère un òme plan sabent, dedicat as estudis estadistics sus Russia…
FRAIRS-I-WEB	Auie viscut fòrça temps en Russia…
FRAIRS-I-WEB	Jo, personauments, non è liejut es Cheti-Minei… e non ac pensi hèr…
FRAIRS-I-WEB	Qui non se passe de gambada pendent un dinar?…
FRAIRS-I-WEB	Qu'èrem dinant en aquera escadença…
FRAIRS-I-WEB	Pávlovich.
FRAIRS-I-WEB	Tot çò que tocatz, literauments, ac enlorditz.
FRAIRS-I-WEB	Eth starets, còp sec, se lheuèc:
FRAIRS-I-WEB	Desencusatz-me, senhors, vos dèishi pendent ues menutes, didec, en tot dirigir-se a toti es presents, mès que i a gent que me demore ja d'abantes dera vòsta arribada.
FRAIRS-I-WEB	E vos, en quinsevolh cas, non mentigatz, higec en tot dirigir-se a Fiódor Pávlovich damb eth ròstre alègre.
FRAIRS-I-WEB	Gessec dera cèla, Aliosha e eth novici gesseren ath córrer darrèr sòn pr'amor d'ajudar-lo a baishar era escala.
FRAIRS-I-WEB	Aliosha s'estofaue, qu'ère content de gésser, mès tanben ère content de qué eth starets non se sentesse ofensat e se mostrèsse alègre.
FRAIRS-I-WEB	Aguest s'enfilèc de cap ara galaria entà balhar era sua benediccion ad aqueri que lo demorauen.
FRAIRS-I-WEB	Mès Fiódor Pávlovich l'arturèc ath cant dera pòrta dera cèla.
FRAIRS-I-WEB	Òme benaürat!, cridèc damb emocion.
FRAIRS-I-WEB	Òc, damb vos encara s'i pòt parlar, s'i pòt víuer!
FRAIRS-I-WEB	Vos pensatz que tostemp mentisqui d'aguesta manèra, que tostemp hèsqui eth bofon?
FRAIRS-I-WEB	Vos cau saber que sò estat en tot simular tota era estona, qu'ac è hèt de bon voler entà hèr-vos a temptar.
FRAIRS-I-WEB	Que sò estat en tot sondejar-vos contunhaments entà desnishar s'ei possible víuer damb vos.
FRAIRS-I-WEB	Entà veir se tie cabença era mia umilitat ath costat deth vòste orgulh.
FRAIRS-I-WEB	Vos autrègi un diplòma: qu'ei possible de víuer ath vòste costat!
FRAIRS-I-WEB	E ara cari, cari d'un viatge per toti.
FRAIRS-I-WEB	Me seigui e cari.
FRAIRS-I-WEB	Ara vos tòque parlar a vos, Piotr Aleksandrovich, ara que restatz vos coma er òme mès important….pendent dètz menutes.
FRAIRS-I-WEB	A baish, ath cant dera galaria de husta adorsada ara paret exteriora dera encencha, s'auien congregat en aguesta escadença solet hemnes deth pòble; que serien ues vint.
FRAIRS-I-WEB	Les auien anonciat qu'eth starets gesserie finauments, e s'auien amassat entà demorar-lo.
FRAIRS-I-WEB	Tanben se calèren ena galaria era grana propietaria Jojlakova e era sua hilha, que tanben demorauen ath starets, encara qu'eres ac hègen ena cramba que se suavaue entàs visitaires nòbles.
FRAIRS-I-WEB	Era Jojlakova mair, dauna rica que vestie tostemps damb gust, ère ua hemna pro joena encara e plan atrasenta, un shinhau palla, damb uns uelhs plan viui e lèu completaments neri.
FRAIRS-I-WEB	Non depassarie es trenta tres ans, e ja ne hège cinc qu'ère veuda.
FRAIRS-I-WEB	Era sua hilha, de catorze ans, qu'auie paralisi enes cames.
FRAIRS-I-WEB	Era prauba gojata non podie caminar dempús miei an, e la desplaçauen en un alongat e confortable fautulh d'arròdes.
FRAIRS-I-WEB	Qu'auie ua careta adorabla, un shinhau consomida pera malautia, mès alègra.
FRAIRS-I-WEB	Ua expression rambalhaira ludie enes sòns grani uelhs escurs, de longues cilhes.
FRAIRS-I-WEB	Ja dès era primauèra sa mair auie decidit enviar-la entar estrangèr, mès que se les passèc er ostiu per tòrt d'uns trabalhs enes sues propietats.
FRAIRS-I-WEB	Portauen apuprètz ua setmana installades ena nòsta ciutat, mès per ahèrs de negòcis qu'en qualitat de peregrines, mès ja auien visitat en ua auta escadença, tres dies abantes, ath starets.
FRAIRS-I-WEB	S'auien tornat a presentar atau, sense mès ne mès, encara que se'n sabien que ja lèu non podie recéber ad arrés, e auien demanat tu per tu que se les balhèsse, un viatge mès, "era felicitat de contemplar ath gran garidor".
FRAIRS-I-WEB	Era mair demoraue era gessuda deth starets seiguda en ua cagira, ath costat deth fautulh dera sua hilha, un parelhs de canes mès enlà i auie un monge ancian, vengut d'un desconeishut monastèri deth nòrd luenhant.
FRAIRS-I-WEB	Tanben eth desiraue recéber era benediccion deth starets.
FRAIRS-I-WEB	Mès aguest, en hèr era sua aparicion, se dirigic prumèr entàs hemnes deth pòble.
FRAIRS-I-WEB	Eth grop s'arremolinèc ath cant deth petit pòrge, de tres gradons, que junhie era baisha galaria damb eth solèr.
FRAIRS-I-WEB	Eth starets se demorèc en gradon superior, se botèc er epitrachelion e comencèc a impartir era sua benediccion as hemnes que s'amassauen dauant d'eth.
FRAIRS-I-WEB	L'apressèren a ua capvirada, estirassant-la damb amdues mans.
FRAIRS-I-WEB	En tot plaçar-li er epitrachelion sus era tèsta, eth starets recitèc ua brèu pregària, e era carèc e se padeguèc de seguit.
FRAIRS-I-WEB	Sabi pas se com serà ara, mès ena mia mainadesa auí soent era escadença de veir e escotar en bordalats e monastèris ad aguesta sòrta de capvirades.
FRAIRS-I-WEB	Les amiauen entà missa, eres sorrisclauen e lairauen tau que cans e se les entenie per tota era glèisa, mès, tan lèu mostrauen eth pan e eth vin consagradi e apropauen as possedides enquiath sagrari, era "possession" cedie en aguest madeish moment, e es malautes tostemp se solatjauen pendent un temps.
FRAIRS-I-WEB	A jo, de petit, aquerò m'impressionaue fòrça e me deishaue perplèx.
FRAIRS-I-WEB	Mès que tanben entení a díder a quauqui propietaris, e mès que mès as mèns mèstres, gent de ciutat, en tot respóner as mies demanes, que tot aquerò ère solet ua comèdia entà non auer de trebalhar, e que tostemp se podien trèir damb era deguda severitat, e entà confirmà'c higien tota sòrta d'anecdòtes.
FRAIRS-I-WEB	Mès endauant, totun, descurbí damb estonament, gràcies a cèrti especialistes mètges, que non se tractaue de cap comèdia, senon d'ua terribla malautia femenina, especiauments comuna aciu en Russia, çò que hè a veir eth crudèu destin des nòstes campanhardes: se tracte d'ua malautia costada pes trabalhs extenuants que se dediquen gessudes recentaments de jacilhes dures, e complicades, enes quaus non compden damb ajuda medicau de cap sòrta, e aumentada per amarum inconsolable, pes patacs e d'autes calamitats, que non totes es natures femenines son capables de sostier ena madeisha mida.
FRAIRS-I-WEB	Aqueres estranhes e sobtades garisons de hemnes possedides, afectades de convulsions, que les solien arribar quan les apressauen ath pan e ath vin, e que, sivans m'auien explicat, non èren qu'ua comèdia, o encara pejor, ua enganha endonviada peth madeish "clergat" o pòc mèns, se passauen, plan probablaments, d'ua manèra perfèctaments naturau: autant es braves hemnes qu'acompanhauen ara capvirada que, sus tot, era pròpia afectada credien a uelhs clucs, coma ua vertat irrevocabla, qu'er esperit maligne que s'auie apoderat dera malauta jamès poirie sostier que l'amièssen e l'obliguéssen a inclinar-se dauant eth pan e eth vin consagradi.
FRAIRS-I-WEB	Plan per aquerò, tostemp se manifestaue (pr'amor que non auie mès remèdi que manifestar-se) ena hemna desequilibrada e, plan que òc, psiquicaments malauta, era inevitabla tremoladera de tot eth sòn còs en moment dera reveréncia, tremoladera costada per èster ara demora der obligat miracle dera garison e pera fe cèga qu'eth miracle vierie.
FRAIRS-I-WEB	E aguest se passaue, encara que solet siguesse temporauments.
FRAIRS-I-WEB	Exactaments aquerò siguec çò qu'arribèc quan eth starets caperèc ara malauta damb er epitrachelion.
FRAIRS-I-WEB	Fòrça des hemnes que s'arremassauen ath torn deth starets se des.hègen en lèrmes de trendesa e emocion, costades per efècte deth moment; d'autes s'esdegauen entà punar-li, aumens, er extrèm des sòns vestits; que n'auie bères ues que se planhien.
FRAIRS-I-WEB	Eth les benedic a totes, e arrasoèc damb diuèrses d'eres.
FRAIRS-I-WEB	Ja coneishie ara capvirada, l'auien hèt a vier d'un bordalat pròche, que se tardaue a penes ues sies verstas5 deth monastèri; ath delà, ja l'auien hèt a vier ena sua preséncia en quauqua ocasion anteriora.
FRAIRS-I-WEB	Aguesta plan segur que vie de luenh!.
FRAIRS-I-WEB	Senhalèc a ua hemna encara joena, mès plan aflaquida e amagrida, damb eth ròstre, mès que torrat, ennerit.
FRAIRS-I-WEB	Era hemna s'estaue de jolhs, en tot guardar fixaments ath starets.
FRAIRS-I-WEB	Qu'auie quauquarren delirant ena sua guardada.
FRAIRS-I-WEB	De luenh, batiushka6, de luenh, a tres centes verstas d'aciu.
FRAIRS-I-WEB	De luenh, pair, de luenh, didec era hemna en tot remercar, tant que balançaue ritmicaments eth cap de costat a costat, damb era caròla emparada en paumet dera man.
FRAIRS-I-WEB	Parlaue en un ton planhós.
FRAIRS-I-WEB	Que i a en pòble un amarum silenciós, infinitaments pacient; aguest amarum se barre en se madeish e care.
FRAIRS-I-WEB	Mès que tanben i a un amarum heridor: de ressabuda s'estarne en somics e dès aguest moment se des.hè en planhs.
FRAIRS-I-WEB	La patissen mès que mès es hemnes.
FRAIRS-I-WEB	Totun, aguest amarum non ei mès de bon tier qu'er amarum silenciós.
FRAIRS-I-WEB	Eth solet consòl que balhen es planhs qu'ei eth d'agreujar e desgahonar encara mès eth còr.
FRAIRS-I-WEB	Aguesta sòrta d'amarum non cèrque ne tansevolhe consòl, se neurís deth sentiment d'insaciabilitat.
FRAIRS-I-WEB	Es planhs responen solet ath besonh de aprigondir sense pòsa ena herida.
FRAIRS-I-WEB	Demoram ena ciutat, pair, ena ciutat; qu'èm campanhards, mès mos estam ena ciutat.
FRAIRS-I-WEB	Qu'è vengut aciu entà verder-te, pair.
FRAIRS-I-WEB	Auem entenut a parlar de tu, batiushka, auem entenut a parlar de tu.
FRAIRS-I-WEB	Acoguè ath mèn petit, e partí per aquiu delà entà pregar a Diu.
FRAIRS-I-WEB	Siguí en tres monastèris, e me dideren: "Non dèishes de visitar tanben aguest lòc, Nastashiuska".
FRAIRS-I-WEB	Ei a díder, que venguessa a veder-vos, pair, que venguessa a veder-vos.
FRAIRS-I-WEB	E aciu que sò, delàger de ser siguí en ofici, e aué que sò aciu.
FRAIRS-I-WEB	Per qué plores?
FRAIRS-I-WEB	Que sò trista per mòn hilh, batiushka, li mancauen tres mesi entà complir es tres ans.
FRAIRS-I-WEB	Patisqui per aguest hilhet, pair, per aguest hilhet.
FRAIRS-I-WEB	Qu'ère eth darrèr que mos restaue; quate n'auem auut, Nikitushka e jo, mès que tostemp perdem as petits, les perdem, estimat pair, les perdem.
FRAIRS-I-WEB	Ja auia acogat as tres prumèrs, e non patí tant per eri, mès ad aguest darrèr l'è acogat e non lo posqui desbrembar.
FRAIRS-I-WEB	Qu'ei tau que se l'auessa aciu dauant, non vò partir.
FRAIRS-I-WEB	Era amna que me l'a deishat seca.
FRAIRS-I-WEB	Campi era sua ròba, era sua brosa, es sues bòtes, e m'estarni a sorrisclar.
FRAIRS-I-WEB	Li digui a Nakitushka, eth mèn marit: "Vene, marit, dèisha-me que vaja de romiuatge".
FRAIRS-I-WEB	Qu'ei menaire; nosati non èm praubi, pair, non èm praubi; balham eth servici peth nòste compde, qu'ei tot nòste: es shivaus e eth tamboreu.
FRAIRS-I-WEB	E toti aguesti bens, ara entà qué.
FRAIRS-I-WEB	Que l'aurà agarrat per béuer ena mia abséncia, ath mèn Nakitushka; qu'ei plan segur, ja abantes d'aquerò, tan lèu me viraua, que ja queiguie en vici.
FRAIRS-I-WEB	Mès ara madeish ne tansevolhe me'n brembi d'eth.
FRAIRS-I-WEB	Harà ja tres mesi que manqui de casa.
FRAIRS-I-WEB	Me n'è desbrembat de tot, de tot, e non me shaute rebrembar; qué vau a hèr ara damb eth?
FRAIRS-I-WEB	Qu'ac è deishat damb eth, qu'ac è deishat, qu'ac è deishat damb tot.
FRAIRS-I-WEB	M'estimi mès non tornar a calar es uelhs ena mia casa ne enes mèns bens, non voi veir arren d'arren!
FRAIRS-I-WEB	Escota, mair, didec eth starets, en ua escadença, fòrça temps a, un gran sant campèc en un temple a ua mair que, coma tu, ploraue madeish per sòn petit, per sòn solet hilh, que tanben l'auie cridat eth Senhor.
FRAIRS-I-WEB	Alavetz eth sant li didec: "Dilhèu non coneishes çò de valents que son aguesti petits quan s'estan dauant eth tron de Diu?
FRAIRS-I-WEB	Non i a arrés mès valent en tot eth règne des cèus: Tu, Senhor, mos as balhat era vida, li diden a Diu, e a penes començàuem a aubirar-la que mo' la tornères a cuélher.
FRAIRS-I-WEB	E demanen e pregunten damb tant de coratge qu'eth Senhor les autrege era categoria d'angels.
FRAIRS-I-WEB	Atau, donc, alègra-te tu tanben, hemna, e non plores mès, pr'amor qu'eth tòn petit se trape ara ath cant de Diu en compamhia des sòns angels".
FRAIRS-I-WEB	Aquerò ei çò que li didec aqueth sant ad aquera hemna que ploraue enes tempsi ancians.
FRAIRS-I-WEB	Qu'ère un gran sant, e non mancaue ara vertat.
FRAIRS-I-WEB	Per aquerò, tanben tu, mair, te cau saber que sens dobte eth tòn petit s'estarà madeish dauant eth tron deth Senhor, a on s'alègre e gaudís, e a on prègue per tu a Diu.
FRAIRS-I-WEB	Per aquerò te cau plorar, mès tanben alegrar-te.
FRAIRS-I-WEB	Alendèc prigondaments.
FRAIRS-I-WEB	D'aguesta manèra me consolaue Nakitushka, damb paraules semblables as vòstes, en tot dider-me: "Non sigues pèga, se per qué plores?
FRAIRS-I-WEB	Solide qu'eth nòste hilhet ei ara ena preséncia deth Senhor, en tot cantar damb es angels".
FRAIRS-I-WEB	Aquerò me ditz, mès eth que tanben plore, e jo lo veigui plorar, madeish que plori jo.
FRAIRS-I-WEB	A on auie d'estar senon en preséncia deth Senhor?
FRAIRS-I-WEB	Mès aciu, Nakitushka, aciu ath nòste costat, tau que solie èster abantes, ja non i é!".
FRAIRS-I-WEB	S'aumens lo podessa veir, encara qu'un solet viatge, solet un viatge, se podessa tornar a campar-lo, sense apressar-me ada eth, sense díder arren, encara que m'auessa d'estar amagada en un cornèr, entà pode veder-lo solet una menuta; se lo podessa enténer jogar en pati, e cridar-me damb era sua petita votz, tau que solie hèr cada viatge qu'arribaue: "Mama, a on ès?".
FRAIRS-I-WEB	Que me conformaria solet en entener-lo a passar pera cramba un viatge, un solet viatge, hènt tuc-tuc damb es sòns passi, seguidi, plan seguidi…
FRAIRS-I-WEB	Me'n brembi se com a viatges venguie corrent entà jo, cridant e arrint; s'aumens podessa enténer es sòns passi, se les podessa enténer, li balharia, pair, tota era rason!
FRAIRS-I-WEB	Mès que non i é, batiushka, non i é, e non lo vau a enténer bric mès!
FRAIRS-I-WEB	Aciu qu'auetz eth sòn cinturon, mès eth, contràriaments, non i é, e ara non lo veirè bric mès, non l'entenerè bric mès".
FRAIRS-I-WEB	Se treiguec dera pelha un petit cinturon de passamanaria, qu'auie estat deth sòn hilh, e lo guardèc e se petec en somics, en tot curbir-se es uelhs damb es dits, qu'ath sòn trauèrs, de pic, comencèren a gésser arrius de lèrmes.
FRAIRS-I-WEB	Aquerò, didec eth starets, qu'ei coma çò dera anciana "Raquel, que plore as sòns hilhs, e non se vò consolar, pr'amor que ja non existissen".
FRAIRS-I-WEB	Taus son es limits, mairs, que vos an mercat ena tèrra.
FRAIRS-I-WEB	Encara ploraràs fòrça temps, en aguest immens plor de mair, mès a tot darrèr eth tòn plor se vierà serena alegria, e es tues amargantes lèrmes seràn solet lèrmes de silenciosa trendesa e purificacion sincèra, que sauve deth pecat.
FRAIRS-I-WEB	Jo que pregarè per etèrn repaus deth tòn petit, com se cridaue?
FRAIRS-I-WEB	Aleksei, batiushka.
FRAIRS-I-WEB	Qu'ei un nòm plan polit.
FRAIRS-I-WEB	Alavetz l'ac encomanaram a Sant Aleish, òme de Diu?
FRAIRS-I-WEB	Òc, òc, batiushka, ad aguest madeish sant.
FRAIRS-I-WEB	A Sant Aleish, òme de Diu!
FRAIRS-I-WEB	Un gran sant!.
FRAIRS-I-WEB	Pregarè per eth, mair, pregarè per eth, e tanben aurè present eth vòste dolor enes mies pregàries e pregarè atau madeish pera salut deth vòste marit.
FRAIRS-I-WEB	Mès qu'ei un pecat abandonar-lo.
FRAIRS-I-WEB	Ve-te'n damb eth tòn marit e tie compde d'eth.
FRAIRS-I-WEB	Aquiu a on se trape, eth tòn petit veirà qu'as abandonat a sa pair e plorarà per vosati; per qué l'auríetz de blaimar era sua felicitat?
FRAIRS-I-WEB	Rebremba qu'eth viu, eth viu, pr'amor qu'era amna viu etèrnaments; e, encara que ja non sigue en casa, que i é de forma invisibla ath vòste costat.
FRAIRS-I-WEB	Se com vierà ena tua casa se dides qu'a tu se t'a hèt odiosa?
FRAIRS-I-WEB	Entà qui vierà, se non vos trape amassa ath pair e ara mair?
FRAIRS-I-WEB	Ara sónies damb eth e te tortures, mès alavetz te harà a vier doci sòmnis.
FRAIRS-I-WEB	Torna damb eth tòn marit, mair, torna aué madeish.
FRAIRS-I-WEB	I anarè, estimat pair, i anarè tau que me dides.
FRAIRS-I-WEB	Que m'as enlumenat eth còr.
FRAIRS-I-WEB	Nikitushka!, Nikitushka!
FRAIRS-I-WEB	Tu me demores, estimat, tu me demores!, comencèc a planher-se era hemna; mès eth starets s'auie virat ja entà ua senhora plan grana, ua anciana que non vestie tau qu'ua peregrina, senon coma es hemnes dera ciutat.
FRAIRS-I-WEB	Que se li notaue ena guardada qu'amiaue bèra causa entre mans e qu'auie vengut entà comunicar quauquarren.
FRAIRS-I-WEB	Se presentèc coma era veuda d'un oficiau; didec que non venguie de luenh, qu'ère dera nòsta madeisha ciutat.
FRAIRS-I-WEB	Eth sòn hilh, Vasenka, servie en ua companhia d'intendéncia, e ère destinat en Siberia, en Irkutsk.
FRAIRS-I-WEB	Dus viatges auie escrit d'aquiu estant, mès que ja hège un an qu'auie deishat d'escríuer.
FRAIRS-I-WEB	Era auie sajat de saber-se'n de se qué l'auie arribat, mès çò de cèrt ei que non sabie a qui acodir.
FRAIRS-I-WEB	Hè pòc, Stepanida Ilinishna Bedriaguina, ua comerçanta, e plan rica, me didec: "Guarda, Projorovna, se per qué non escrius eth nòm d'aguest hilh tòn en un rebrembatòri, l'amies ena glèisa e encargues pregàries peth sòn etèrn repaus?
FRAIRS-I-WEB	Era sua amna començarà a trapar-te mens, e eth tòn hilh t'escriuerà ua carta".
FRAIRS-I-WEB	Aquerò me didec.
FRAIRS-I-WEB	Sivans Stepanida Ilinishna, qu'ei causa segura, fòrça còps provada.
FRAIRS-I-WEB	Mès jo qu'è es mèns dobtes…
FRAIRS-I-WEB	Tu, qu'ès era nòsta lum, ditz-me s'aquerò ei cèrt o non ei cèrt.
FRAIRS-I-WEB	E, te penses qu'estarie ben s'ac sagèssa?
FRAIRS-I-WEB	Ne se t'acodisque.
FRAIRS-I-WEB	Que te calerie auer vergonha de demanà'c.
FRAIRS-I-WEB	Com pòt èster possible pregar peth repaus d'ua amna viua!
FRAIRS-I-WEB	E mens era sua pròpia mair!
FRAIRS-I-WEB	Çò que te cau hèr ei pregar-li ara Reina des Cèus, era nòsta intercessora e auxiliaira, pera salut deth tòn hilh, e demanar-li de pas que te perdone per aguestes idies confonudes.
FRAIRS-I-WEB	E encara higerè ua causa mès, Projorovna: aguest hilh tòn lèu serà de tornada en çò de sòn, o se non, t'enviarà sens manca ua carta.
FRAIRS-I-WEB	Atau que ja ac sabes.
FRAIRS-I-WEB	Ve-te'n e a compdar d'ara que pòs èster tranquilla.
FRAIRS-I-WEB	Eth tòn hilh qu'ei viu, t'ac digui jo.
FRAIRS-I-WEB	Mès eth starets ja se n'auie encuedat entre eth revolum de gent des dus uelhs ardents, tachadi en eth, d'ua joena campanharda espisada, damb portadura de tisica.
FRAIRS-I-WEB	Era gojata guardaue en silenci, es sòns uelhs implorauen quauquarren, mès semblaue qu'auie pòur d'apressar-se.
FRAIRS-I-WEB	A tu, se qué te passe, hilha mia?
FRAIRS-I-WEB	Balha solatjament ara mia amna, venerable pair, gasulhèc era en votz baisha, sense cap de prèssa; dempús s'ajulhèc e s'inclinèc sus es pès deth starets.
FRAIRS-I-WEB	Qu'è pecat, venerable pair, qu'è pòur deth mèn pecat.
FRAIRS-I-WEB	Que sò veuda, quate ans a, comencèc en un mormolh; tant que tot eth sòn còs semblaue estrementir-se.
FRAIRS-I-WEB	Era mia vida de maridada siguec plan dura, eth qu'ère vielh, me batanaue tant que podie.
FRAIRS-I-WEB	Queiguec malaut; jo me pensaua en tot guardar- lo: e se se bote ben e torne a lheuar-se, qué se passarà alavetz?
FRAIRS-I-WEB	E en aguesti moment me venguec aguesta idia…
FRAIRS-I-WEB	Demora, didec eth starets, e apressèc era audida enquias sòns pòts.
FRAIRS-I-WEB	Acabèc de seguit.
FRAIRS-I-WEB	Ei ja eth tresau an?, preguntèc eth starets.
FRAIRS-I-WEB	Òc, eth tresau an.
FRAIRS-I-WEB	Demores guaire luenh?
FRAIRS-I-WEB	A cinc centes verstes d'aciu.
FRAIRS-I-WEB	Ac as cohessat?
FRAIRS-I-WEB	Òc, dus viatges.
FRAIRS-I-WEB	T'an administrat era comunion?
FRAIRS-I-WEB	Òc, me l'an administrat.
FRAIRS-I-WEB	Qu'è pòur; qu'è pòur de morir.
FRAIRS-I-WEB	Non te cau pòur, non te cau pòur jamès, ne te copes eth cap.
FRAIRS-I-WEB	Que non i a ne pòt auer en tota era tèrra un pecat tau que Diu non l'ac perdone a qui s'empenaís de vertat.
FRAIRS-I-WEB	E er òme non ei capable de hèr un pecat tan gran qu'agote er infinit amor de Diu.
FRAIRS-I-WEB	I pòt auer, dilhèu, un pecat que supère er amor divin?
FRAIRS-I-WEB	Tu preocupa-te solet de penaïr-te sens pòsa, e hè enlà era pòur de tu.
FRAIRS-I-WEB	Te cau creir que Diu t'estime d'ua forma que non pòs ne imaginar-te; tanben damb eth tòn pecat e encara que sigues en pecat, Eth que t'estime.
FRAIRS-I-WEB	Mès alegria i aurà en cèu per un solet penaït, que per dètz justi, se didec hè ja fòrça temps.
FRAIRS-I-WEB	Ve-te'n, donc, e non te cau pòur.
FRAIRS-I-WEB	Non te'n hèsques pera gent, non t'anuges pes ofenses.
FRAIRS-I-WEB	Ath defunt perdona-li es sòns escarnis de tot còr, reconcilia-te damb eth de vertat.
FRAIRS-I-WEB	Se t'en penaïsses, estimes.
FRAIRS-I-WEB	E, s'estimes, ja ès de Diu…
FRAIRS-I-WEB	Damb amor que se crompe tot, tot que se sauve.
FRAIRS-I-WEB	Se jo, un pecador coma tu, m'è esmoigut e è sentut pietat de tu, non harà plan mès Diu?
FRAIRS-I-WEB	Er amor qu'ei un tresaur tan gran que damb eth pòs crompar eth mon sancer, pòs redimir non solet es tòns pecats, senon tanben es des auti.
FRAIRS-I-WEB	Ve-te'n e non te cau pòur.
FRAIRS-I-WEB	La senhèc tres viatges, se treiguec deth còth ua midalha e la botèc ena hemna.
FRAIRS-I-WEB	Era, sense badar boca, hec ua reveréncia enquiath solèr.
FRAIRS-I-WEB	Eth starets se lheuèc e guardèc alègraments a ua hemna robusta damb ua creatura en braça.
FRAIRS-I-WEB	Que vengui de Vyshegorie, estimat pair.
FRAIRS-I-WEB	Aquerò ei a sies verstes d'aciu, que t'auràs espisat damb era creatura.
FRAIRS-I-WEB	Qué vòs?
FRAIRS-I-WEB	È vengut a veder-te.
FRAIRS-I-WEB	Que ja è vengut d'auti viatges, ac as desbrembat?
FRAIRS-I-WEB	Non deus auer guaira memòria se te n'as desbrembat de jo.
FRAIRS-I-WEB	Que se didie en bordalat qu'ères malaut, e me pensè: donques arren, que me calerà vier a veder-lo.
FRAIRS-I-WEB	Plan ben, donques jo que ja sò en tot veder-te: tu que non ès malaut!
FRAIRS-I-WEB	Que viueràs uns auti vint ans, ne sò plan segura.
FRAIRS-I-WEB	Que Diu t'ac age!
FRAIRS-I-WEB	Damb tanta gent pregant per tu, coma auies d'emmalautir?
FRAIRS-I-WEB	Te balhi es gràcies per tot, hilha mia.
FRAIRS-I-WEB	De passa, que voleria demanar-te ua causilhòta de non arren: cuelh aguesti setanta kopeks, e balha-les, estimat pair, a quauqu'ua que sigue mès prauba que jo.
FRAIRS-I-WEB	Peth camin, me didia: mielhor que les balha a trauèrs d'eth, eth que saberà entà qui calerà balhar-les.
FRAIRS-I-WEB	Gràcies, hilha mia; gràcies, brava hemna.
FRAIRS-I-WEB	Que ties tota era mia estimacion.
FRAIRS-I-WEB	Harè sense manca aquerò que me demanes.
FRAIRS-I-WEB	Aguesta creatura qu'amies en braça…ei ua mainada, vertat?
FRAIRS-I-WEB	Òc, venerable pair.
FRAIRS-I-WEB	Lizaveta.
FRAIRS-I-WEB	Qu'eth Senhor vos benedisque a totes dues, a tu e ara petita Lizaveta.
FRAIRS-I-WEB	Adishatz, hilhes mies, adishtaz, adishatz, estimades mies.
FRAIRS-I-WEB	Benedic a totes es presentes e les hec ua prigonda reveréncia.
FRAIRS-I-WEB	Era propietària qu'auie vengut a veir ath starets, dempús d'auer assistit ara scèna complèta dera convèrsa damb aqueres hemnes simples e ara benediccion finau, que vessaue carades lèrmes que shugaue damb un mocador.
FRAIRS-I-WEB	Qu'ère ua dauna de mon, sensibla, damb inclinacions vertuoses, fòrça sincères.
FRAIRS-I-WEB	Quan eth starets, ara fin, se l'apressèc, era l'acuelhec damb baticòr:
FRAIRS-I-WEB	Que m'a impressionat enquia tau punt de veir aguesta scèna tant esmoventa…
FRAIRS-I-WEB	Non podec acabar, dera emocion.
FRAIRS-I-WEB	Ò!, que compreni qu'eth pòble vos estime, jo tanben senti amor peth pòble, desiri sénter aguest amor; com non estimar ath pòble, ath nòste beròi pòble rus, tan simple ena sua granor!
FRAIRS-I-WEB	Com va era sua hilha de salut?
FRAIRS-I-WEB	Volíetz, vos, tornar a parlar damb jo?
FRAIRS-I-WEB	Ò!, ac è demanat tan tu per tu, è suplicat, èra dispausada a ajulhar-me e estar-me atau tres dies, o eth temps que siguesse, dauant des vòstes hièstres, enquia que vos me deishèssetz entrar.
FRAIRS-I-WEB	Qu'auem vengut a veder-vos, gran garidor, entà exprimir- vos eth nòste arregraïment mès afogat.
FRAIRS-I-WEB	Pr'amor que vos auetz guarit ara mia Liza, l'auetz guarit deth tot.
FRAIRS-I-WEB	E com?.
FRAIRS-I-WEB	En tot pregar dijaus passat per era e en tot impausar-li es mans.
FRAIRS-I-WEB	Qu'auem vengut tan lèu auem podut entà punar aguestes mans, e entà amuishar eth nòste sentiment e era nòsta veneracion.
FRAIRS-I-WEB	Com que l'è guarida?
FRAIRS-I-WEB	Non contunhe encara en sòn fautulh?
FRAIRS-I-WEB	Mès es fèbres nueitiues an despareishut complètaments, que se passe atau ja dus dies, dès eth madeish dijaus, hec veir de seguit era senhora, voludada.
FRAIRS-I-WEB	Non solet aquerò: es cames se l'an refortilhat.
FRAIRS-I-WEB	Aguest maitin s'a lheuat mès sana, a dormit tota era net; guardatz se quin bon color que tie, se com li luden es uelhets.
FRAIRS-I-WEB	Abantes non hège que plorar, e ara arrís alègra, contenta.
FRAIRS-I-WEB	Aué a exigit que la botèssem de pès, e s'a tengut era soleta pendent ua menuta sancera, sens ajuda d'arrés.
FRAIRS-I-WEB	Que s'a jogat damb jo qu'en ua setmana dançarà ua quadrilha.
FRAIRS-I-WEB	È cridat a un mètge locau, eth doctor Herzenstube; eth qu'a rufat es espatles e a dit: "sò estonat, non ac compreni".
FRAIRS-I-WEB	Vos que non volíetz que venguéssem a shordar-vos; mès com auíem de deishar de vier ath mès córrer entà balhar-vos es gràcies?
FRAIRS-I-WEB	Va, Liza, balha-li es gràcies, balha-li es gràcies!
FRAIRS-I-WEB	Era careta de Liza, simpatica e alègra, ja s'anaue a botar seriosa; era mainada se lheuèc en fautulh çò de mès que podec e, en tot guardar ath starets, junhec es manetes dauant sòn, mès non se podec tier e còp sec s'estarnèc d'arrir…
FRAIRS-I-WEB	Qu'ei per eth, qu'ei per eth!, e senhalaue a Aliosha, damb un embestiament mainadenc per auer estat incapabla de tier-se e auer-se calat a arrir.
FRAIRS-I-WEB	Quinsevolh que s'auesse fixat en Aliosha, qu'ère de pè, un pas peth darrèr deth starets, aurie avertit se com, en un instant, se l'auien pujat es colors ena cara.
FRAIRS-I-WEB	Es uelhs li luderen e eth joen baishèc era guardada.
FRAIRS-I-WEB	Eth starets se virèc e guardèc fixaments a Aliosha.
FRAIRS-I-WEB	Aguest s'apressèc a Liza e, ath sòn torn, hènt un arridolet un tant estranh, coma avergonhat, l'aufric era man.
FRAIRS-I-WEB	Liza botèc cara d'importància.
FRAIRS-I-WEB	Katerina Ivanovna vos envie aquerò.
FRAIRS-I-WEB	L'autregèc a Aliosha ua nòta).
FRAIRS-I-WEB	Persute sustot que vengatz çò de mès lèu possible a visitar-la, que vengatz çò de mès lèu pòssible, que vos deishetz d'enganhes, que vos i cau vier sense manca.
FRAIRS-I-WEB	Me demane que venga a veder-la?
FRAIRS-I-WEB	Que venga jo en çò de sòn…entà qué?, gasulhèc Aliosha, prigondaments estonat.
FRAIRS-I-WEB	De ressabuda, ena sua cara se miralhèc ua enòrma preocupacion.
FRAIRS-I-WEB	Ò!, tot aquerò ei per tòrt de Dmitri Fiódorovich e…pes darrèrs eveniments, aclaric de seguit era mair, Katerina Ivanovna s'a decidit ara fin…mès entad aquerò a besonh de veder-vos sense manca…
FRAIRS-I-WEB	Entà qué?
FRAIRS-I-WEB	Naturauments, non ac sabi, mès a demanat que vengatz lèu-lèu.
FRAIRS-I-WEB	E vos que i anaratz, segur que i anaratz; en aguest cas enquia es vòsti sentiments crestians vos obliguen.
FRAIRS-I-WEB	Jo solet que l'è vista un viatge, contunhèc dident Aliosha, sense remeter-se dera sua suspresa.
FRAIRS-I-WEB	Ò!, ei ua creatura tan magnanima, tan dehòra de mida!…
FRAIRS-I-WEB	Ja solet pes sòns patiments…
FRAIRS-I-WEB	Pensatz en tot çò qu'a sostengut, en tot çò qu'encara sostie; pensatz en çò que la demore.
FRAIRS-I-WEB	Qu'ei quauquarren espantoriant, espantoriant!
FRAIRS-I-WEB	D'acòrd, que i anarè, decidic Aliosha, dempús de liéger peth dessús era braca e enigmatica nòta que, a despart deth persuasiu prèc de qué venguesse en çò de sòn, non auie mès explicacions.
FRAIRS-I-WEB	Vai!
FRAIRS-I-WEB	Aquerò que serie quauquarren beròi, quauquarren beròi dera vòsta part!, sorrisclèc Liza, en tot alugar-se de pic.
FRAIRS-I-WEB	E jo que li didia ara mia mair: non vierà per arren deth mon, eth que non sage de sauvar-se.
FRAIRS-I-WEB	Qu'ètz admirable!
FRAIRS-I-WEB	Jo tostemp auia pensat qu'èretz admirable, e que çò encantada de poder-vos-ac díder ara madeish!
FRAIRS-I-WEB	Liza!, didec era mair plan seriosa; totun, non i estèc guaire a arrir.
FRAIRS-I-WEB	Tanben vo n'auetz desbrembat de nosates, Aleksei Fiódorovich, que non voletz vier a visitar- mos jamès; e aquerò que Lisa ja m'a dit dus viatge que solet s'està a gust damb vos.
FRAIRS-I-WEB	Aliosha lheuèc es uelhs, tachadi en solèr enquia alavetz, se tornèc a rogir sens saber eth madeish se per qué.
FRAIRS-I-WEB	Çò de cèrt ei qu'eth starets ja non ère per eth.
FRAIRS-I-WEB	Qu'auie alugat ua convèrsa damb eth monge qu'ère aquiu de passa e que, coma ja auem dit, auie estat en tot demorar era sua aparicion en fautulh de Lisa.
FRAIRS-I-WEB	Çampar, qu'ère un monge çò de mès modèst, ei a díder, de condicion plan umila, de mentalitat estreta e immudable, mès credent, e, ara sua manèra generós.
FRAIRS-I-WEB	Eth starets li balhèc era sua benediccion e lo convidèc tà que venguesse ena sua cèla a visitar-lo tostemp que volesse.
FRAIRS-I-WEB	Lisa damb mina seriosa e solemna.
FRAIRS-I-WEB	Se referie ara "garison" dera gojateta.
FRAIRS-I-WEB	Encara ei d'ora, naturauments, entà parlar d'aquerò.
FRAIRS-I-WEB	Un melhorament que non supause ua garison completa, e poirie èster tanben per d'autes causes.
FRAIRS-I-WEB	Mès, se de vertat i a auut quauquarren, non ei costat per auta fòrça qu'era volentat divina.
FRAIRS-I-WEB	Tot que depen de Diu.
FRAIRS-I-WEB	Vietz a veder-me, pair, didec, encara que non tostemp posqui recéber visites: que sò malaut e me'n sabi qu'es mèns dies son compdadi.
FRAIRS-I-WEB	Ò!, non, non; Diu que non mos privarà de vos; encara vos cau víuer fòrça, fòrça temps, sorrisclèc era mair.
FRAIRS-I-WEB	A veir, de qué ètz malaut?
FRAIRS-I-WEB	Que semblatz tan san, tant alègre, tant erós.
FRAIRS-I-WEB	Aué que me trapi plan mielhor que de costum, encara que pro que me'n sai qu'ei quauquarren passatgèr.
FRAIRS-I-WEB	Ara que sabi plan segur se quina ei era mia malautia.
FRAIRS-I-WEB	Mès, se vos didetz que me vedetz alègre, alavetz vos calerà saber qu'arren, de cap manèra, me podie deishar mès satisfèt qu'ua observacion atau.
FRAIRS-I-WEB	Pr'amor qu'es òmes an estat creadi entara felicitat, e aqueth qu'ei pliaments erós que se pòt díder ada eth madeish: "Qu'è complit era volentat de Diu ena tèrra".
FRAIRS-I-WEB	Toti es justi, toti es sants, toti es martirs, an estat erosi.
FRAIRS-I-WEB	Ò!, que mos cau veir se com parlatz, quines paraules mès encoratjantes e inspirades, sorrisclèc era mair.
FRAIRS-I-WEB	Tot aquerò que didetz qu'ei coma se se calèsse ena amna.
FRAIRS-I-WEB	E, totun, era felicitat, a on ei?, a on?
FRAIRS-I-WEB	Qui pòt dìder de se madeish qu'ei erós?
FRAIRS-I-WEB	Ò, donques qu'auetz estat tan brave e mos auetz permetut veder-vos aué de nau, escotatz tot çò que non venguí de condar-vos eth darrèr viatge, çò que non gausè díder, tot çò que me hè a patir, de temps a, plan temps a!
FRAIRS-I-WEB	Jo que patisqui, perdonatz-me, jo que patisqui…
FRAIRS-I-WEB	E, damb un sentiment ardent e impulsiu, junhec es mans dauant d'eth.
FRAIRS-I-WEB	Concretaments, se qué vos hè a patir?
FRAIRS-I-WEB	Patisqui…pera mia manca de fe…
FRAIRS-I-WEB	Non credetz en Diu?
FRAIRS-I-WEB	Non, non, que non ei aquerò; en açò que non gausi ne pensar-i.
FRAIRS-I-WEB	Mès era auta vida…ei un enigma tan gran!
FRAIRS-I-WEB	E arrés, reauments arrés respon ad aguest enigma!
FRAIRS-I-WEB	Escotatz-me, vos qu'ètz un garidor, vos coneishetz pro ben era amna umana; jo, naturauments, non posqui preténer que me credatz sense mès, mès vos asseguri, damb tota era fòrça deth morir, que non parli per parlar, qu'era idia dera auta vida, dera vida deth mès enlà, m'enquimère enquiath punt que me hè a patir, espaurir e cuélher pòur… e non sai entà qui dirigir-me, non è gausat en tota era mia vida…
FRAIRS-I-WEB	E solet ara gausi dirigir-me a vos…
FRAIRS-I-WEB	Diu mèn, qué ne pensaratz de jo!
FRAIRS-I-WEB	Era hemna quilhèc es braci, desengustada.
FRAIRS-I-WEB	Que non vos preocupètz dera mia opinion, responec eth starets.
FRAIRS-I-WEB	Ò, que vos ac arregraïsqui!
FRAIRS-I-WEB	Guardatz, cluqui es uelhs e pensi: se toti cren, aquerò a qué ei degut?
FRAIRS-I-WEB	Quauqui uns asseguren que se passèc ena prumeria coma conseqüéncia dera pòur as enquimeranti fenomèns dera natura, e que non i a arren de tot aquerò.
FRAIRS-I-WEB	Mès, clar, jo me demani: è creigut tota era mia vida, e ara me morisqui e se passe que non i a arren, que solet "creisherà era laparassa ena hòssa", tau que liegí en un escrit.
FRAIRS-I-WEB	Aquerò qu'ei terrible!
FRAIRS-I-WEB	Com, com posqui recuperar era fe?
FRAIRS-I-WEB	Eth cas ei que jo solet auí fe de petita, mecanicaments, sense pensar en arren…
FRAIRS-I-WEB	Com se poirie provar tot aquerò, com?
FRAIRS-I-WEB	Aquerò ei çò que vos volia demanar, per aquerò è vengut a inclinar-me dauant de vos.
FRAIRS-I-WEB	Pr'amor que, se tanben dèishi córrer aguesta ocasion, ja arrés me responerà en tota era mia vida.
FRAIRS-I-WEB	Se com provà'c, se com poirie ua convencer-se?
FRAIRS-I-WEB	A!, quin malur eth mèn!
FRAIRS-I-WEB	Guardi ath mèn entorn e campi qu'a toti o lèu a toti, les ei tot parièr, qu'arrés se preocupe ara d'aguesti ahèrs, mès jo, soleta, que sò incapabla de sostier-lo.
FRAIRS-I-WEB	Ei quauquarren òrre, òrre!
FRAIRS-I-WEB	Plan que òc, ei òrre.
FRAIRS-I-WEB	Com?
FRAIRS-I-WEB	De quina manèra?
FRAIRS-I-WEB	Mejançant era experiéncia der amor actiu.
FRAIRS-I-WEB	Sajatz d'estimar ath pròche actiuaments e sense pòsa.
FRAIRS-I-WEB	A mida que progressetz en amor, vos anaratz convencent dera existéncia de Diu e dera immortalitat dera amna.
FRAIRS-I-WEB	E, s'arribatz ena completa abnegacion en amor ath pròche, crederatz sense resèrves, e non aurà cap de dobte capable de penetrar ena vòsta amna.
FRAIRS-I-WEB	Qu'ei causa provada e segura.
FRAIRS-I-WEB	Er amor actiu?
FRAIRS-I-WEB	Aquiu qu'auem un aute problèma, e quin problèma!
FRAIRS-I-WEB	Guardatz, jo que m'estimi ara umanitat enquiath punt que, encara que non vos ac credatz, a còps que sónii en deishà'c tot, tot çò que tengui, abandonar a Lisa e hèr-me germana dera caritat.
FRAIRS-I-WEB	Cluqui es uelhs, pensi, sónii, e en aguesti moments senti ath mèn laguens ua fòrça irresistibla.
FRAIRS-I-WEB	Cap herida, cap nafra purulenta me porie hèr pòur.
FRAIRS-I-WEB	Les bendaria e les lauaria damb es mies pròpies mans, seria era infermièra d'aguesti èssèrs aclapadi, tostemp dispausada a punar es sues nafres…
FRAIRS-I-WEB	Lèu sense sajà'c, haratz de vertat bèra bona accion.
FRAIRS-I-WEB	Òc, mès poiria tier fòrça temps ua vida atau?, contunhèc era dauna damb fervor, lèu en un ton exaltat.
FRAIRS-I-WEB	Aguesta qu'ei era qüestion mès importanta!
FRAIRS-I-WEB	Aguest ei eth problèma que mès me hè a patir.
FRAIRS-I-WEB	Cluqui es uelhs e me demani: me sostieria guaire temps per aguest camin?
FRAIRS-I-WEB	E, s'eth malaut qu'es sues nafres ès en tot lauar non solet non respon de seguit damb gratitud, senon que, ath contrari, comence a shordar-te damb es sòns capricis, sense avalorar eth tòn servici altruista, sense encuedar-se'n d'eth; se se bote a escridassar-te, a exigir-te damb males formes, o autanplan a planher-se de tu a bèth superior (tau que se passe a viatges damb era gent que patís fòrça), qué se passarà alavetz?
FRAIRS-I-WEB	Persistirà eth tòn amor o non?
FRAIRS-I-WEB	En ua soleta paraula, jo que trabalhi a cambi d'ua sodada, exigisqui sense demora era mia sodada, ei a díder, es mies laudances, e voi qu'er amor se me pague damb amor.
FRAIRS-I-WEB	Se non ei atau, que sò incapabla d'estimar ad arrés!
FRAIRS-I-WEB	Qu'ei totafèt madeish que çò que me condèc un doctor, bèth temps a, per cèrt, didec eth starets.
FRAIRS-I-WEB	Ère un òme ja gran e damb ua intelligéncia remercabla.
FRAIRS-I-WEB	Parlaue damb tanta sinceritat coma vos, e, encara que se'n trufaue, que i auie un hons d'amarum enes sues paraules: "Jo, didie, estimi ara umanitat, mès que non dèishi d'estonar-me a jo madeish: tau que mès estimi ath gènre uman en generau, mens estimi as òmes en particular, ei a díder, cuelhudi un a un, tau qu'individús.
FRAIRS-I-WEB	Enes mèns sòmnis, didie, è arribat soent a formular apassionadi projèctes relatius ath servici dera umanitat, e enquia e tot poiria auer-me dirigit de cap ara crotz pr'amor des auti s'auesse estat d'ua o ua auta manèra de besonh.
FRAIRS-I-WEB	E, totun, que sò incapable d'estar-me damb arrés dus dies seguidi ena madeisha cramba: ac sai per experiéncia.
FRAIRS-I-WEB	Tan lèu qu'è a beth un apròp, senti qu'era sua personalitat amendrís eth mèn amor pròpi e braque era mia libertat.
FRAIRS-I-WEB	En vint-e-quate ores posqui arribar a odiar ath mielhor òme deth mon: que s'aguest pèrd fòrça temps en tot minjar, que s'aqueth aute ei constipat e non pare de mocar-se…
FRAIRS-I-WEB	Tan lèu que quauquarrés, didie, comence a copar palhes damb jo, que vengui en sòn enemic.
FRAIRS-I-WEB	En cambi, tostemp m'a arribat que, coma mès è odiat as persones en particular, plan màger s'a tornat eth mèn amor entara umanitat en generau".
FRAIRS-I-WEB	Mès, qué i podem hèr?
FRAIRS-I-WEB	Qué hèr, donc, en aguest cas?
FRAIRS-I-WEB	Non; que ja n'auetz pro damb era vòsta pena.
FRAIRS-I-WEB	Hètz çò que pogatz e vos ac pagaràn.
FRAIRS-I-WEB	E que ja ei fòrça çò qu'auetz hèt, en tot auer-vos sabut conéisher a vos madeisha d'ua forma tan sincèra e prigonda!
FRAIRS-I-WEB	Ara plan, s'ara, en tot parlar damb jo, solet ètz sincèra entà que jo vos lauda pera vòsta franquesa, alavetz, clar, non anaratz guaire luenh en camin der amor actiu; d'aguesta manèra tot demorarà en terren des vòstes sòmnis, e era vòsta vida se passarà lèu-lèu, coma ua vision.
FRAIRS-I-WEB	En aguest cas, naturauments, tanben vo'n desbrembaratz dera auta vida e, quan eth finau sigue près, ja traparatz vos era forma de tranquillizar-vos.
FRAIRS-I-WEB	Que me deishatz desarmada!
FRAIRS-I-WEB	Solet ara, en aguest madeish instant, tant que vos parlàuetz, è comprenut que, en efècte, era soleta causa que demoraua èren es vòstes vantades ara mia sinceritat en condar-vos que non tengui era ingratitud.
FRAIRS-I-WEB	Que m'auetz hèt a compréner se com sò, ac autez capit perfèctaments e m'ac auetz explicat a jo!
FRAIRS-I-WEB	Parlatz seriosaments?
FRAIRS-I-WEB	Se non arribatz deth tot ena felicitat, tietz tostemp en compde qu'ètz en bon camin, e esforçatz-vos entà non abandonar-lo.
FRAIRS-I-WEB	Evitatz, sustot, era mentida, quinsevolh mentida, e evitatz especiauments mentir- vos a vos madeisha.
FRAIRS-I-WEB	Susvelhatz era vòsta mentida, e tietz compde d'era sense pòsa, ora a ora, menuta a menuta.
FRAIRS-I-WEB	Evitatz atau madeish era sensacion de refús, eth refús des auti e eth refús de vos madeisha: aquerò que desnishetz en vòste laguens e vos semble dolent, ja solet per auè'c desnishat vierà mès pur.
FRAIRS-I-WEB	Tanben vos cau evitar era pòur, encara qu'era pòur non ei qu'ua conseqüéncia dera mentida.
FRAIRS-I-WEB	Non vos cau pòur jamès dera vòsta covardia en vistes ara obtencion der amor; ne tansevolhe deueríetz crànher en excès es maus actes que, en aguest sens, poiríetz cométer.
FRAIRS-I-WEB	Que me hè dò de non poder-vos díder arren mès encoratjant, pr'amor qu'er amor actiu, en comparèr damb er amor soniat, ei quauquarren crudèu e espantoriant.
FRAIRS-I-WEB	Er amor soniat desire era hèita immediata, que se consumisque rapidaments ara vista de toti.
FRAIRS-I-WEB	Que i a bèth un qu'autanplan balhe era sua vida, damb era condicion de qué eth sacrifici non s'alongue en excès, senon que se consumisque çò de mès lèu possible, coma en un scenari, e de qué toti posquen admirar-lo e laudar-lo.
FRAIRS-I-WEB	En cambi, er amor actiu, qu'ei trabalh e fermetat; entà quauques persons pòt vier a èster tota ua sciéncia.
FRAIRS-I-WEB	Mès que ja vos avertisqui que, en moment madeish que veigatz damb orror se com, a maugrat de toti es vòsti esfòrci, non solet non vos auetz apressat ara meta, senon qu'aguesta semble autanplan mès luenh, en aguest madeish instant, vos ac vaticini, còp sec vos artenherà e veiratz claraments, actuant en vos, era fòrça miraculosa deth Senhor, que tostemp vos a estimat e tostemp vos a amiat de forma misteriosa.
FRAIRS-I-WEB	Desencusatz-me que non me posca demorar mès temps damb vos, me demoren.
FRAIRS-I-WEB	Enquia ua auta.
FRAIRS-I-WEB	Era dauna ploraue.
FRAIRS-I-WEB	Lisa, Lisa, beneditz a Lisa.
FRAIRS-I-WEB	Beneditz-la!
FRAIRS-I-WEB	S'aluguèc còp sec.
FRAIRS-I-WEB	Mès s'ada era non s'ac vau d'estimar-la.
FRAIRS-I-WEB	Per qué se'n trufaue d'Aleksei?
FRAIRS-I-WEB	Lisa, plan que òc, s'auie estat tota era estona ocupada en aguesta coquinada.
FRAIRS-I-WEB	Ja se n'auie encuedat, ena anteriora visita, de qué Aliosha se trebolaue ena sua preséncia e sajaue de non guardar-la, e aquerò la divertie çò de mès.
FRAIRS-I-WEB	Era lo campaue fixaments, demorant captar era sua guardada.
FRAIRS-I-WEB	Incapable de resistir aqueri uelhs tu per tu tachadi en eth, Aliosha, de quan en quan, sens voler, possat per ua fòrça insuperabla, la guardaue de pic, e era gojata de ressabuda li hège un arridolet ena cara, tau qu'ua arridalha trionfau.
FRAIRS-I-WEB	Aliosha se sentie alavetz encara mès trebolat e shordat.
FRAIRS-I-WEB	A tot darrèr, venguec de balhar-li era esquia e s'amaguèc darrèr eth starets.
FRAIRS-I-WEB	Ath cap de quauques menutes, tirassat pera madeisha fòrça insuperabla, se tornèc a virar entà verificar s'era contunhaue pendenta d'eth, e vedec que Lisa, damb mès de miei còs pistant peth dehòra deth fautulh, lo guardaue de reuelh, en tot demorar ansiosa qu'eth la guardèsse ath sòn torn: en suspréner era sua guardada, era gojata s'estarnèc d'arrir damb tant de talents que ne eth madeish starets siguec capable de tier-se:
FRAIRS-I-WEB	Per qué lo hètz avergonhar d'aguesta manèra, descarada?
FRAIRS-I-WEB	E eth se per qué ac a desbrembat tot?
FRAIRS-I-WEB	Quan èra petita, me cuelhie en braça, jogauem amassa.
FRAIRS-I-WEB	Venguie a ensenhar-me a liéger, ac sabíetz vos?
FRAIRS-I-WEB	Hè dus ans, en dider-se adiu, me didec que jamès me desbrembarie, qu'èrem amics entà tostemp, entà tostemp!, entà tostemp!
FRAIRS-I-WEB	Mès ara se passe que li cau pòur de jo, ne que me l'anèssa a minjar.
FRAIRS-I-WEB	Per qué non se vò apressar, per qué non parle damb jo?
FRAIRS-I-WEB	Per qué non vò vier-mos a visitar?
FRAIRS-I-WEB	Que non ei pr'amor de qué vos l'ac empachatz: mo'n sabem que va pertot.
FRAIRS-I-WEB	E que non està ben que jo l'ac diga, que se l'auie d'auer acodit ada eth abantes, s'ei que non s'a desbrembat de jo.
FRAIRS-I-WEB	Donques non, ara que sage de suavar-se!
FRAIRS-I-WEB	E com ei que l'an vestit damb un abit tan long?
FRAIRS-I-WEB	Se ges ath córrer s'estramuncarà…
FRAIRS-I-WEB	E de ressabuda, sense poder tier-se, se curbic era cara damb ua man e se botèc a arrir d'ua forma terribla, incontrotlabla, damb aquera riseta sua longa, nerviosa, convulsa e carada.
FRAIRS-I-WEB	Eth starets, que l'escotaue damb un arridolet, la benedic corauments; era, ath sòn torn, comencèc a punar-li era man; de pic, se l'apressèc as uelhs e comencèc a plorar:
FRAIRS-I-WEB	Non vos embestietz damb jo, sò ua pèga, que non valgui arren…
FRAIRS-I-WEB	Li manarè que vengue a veder-la sens manca, concludic eth starets.
FRAIRS-I-WEB	V. ATAU SIGUE!
FRAIRS-I-WEB	SIGUE!
FRAIRS-I-WEB	Era abséncia deth starets dera cèla s'auie tardat ues vint-e-cinc menutes.
FRAIRS-I-WEB	Qu'èren ja mès des dotze e mieja, e Dmitri Fiódorovich, que pera sua iniciatiua se trapauen toti amassa, contunhaue sense vier.
FRAIRS-I-WEB	Mès qu'ère lèu tau que s'auessen desbrembat d'eth: quan eth starets entrèc de nau ena cèla, se trapèc damb ua plan viua convèrsa entre es sòns òstes.
FRAIRS-I-WEB	Ena convèrsa i participauen sustot Ivan Fiódorovich e es dus ieromonges.
FRAIRS-I-WEB	Tanben Miusov ne hège partida, e çampar damb gran entosiasme, mès tanpòc en aguesta ocasion l'acompanhaue era capitada; claraments s'auie demorat en un segon plan e es auti a penes li replicauen, atau qu'aguesta naua circonstància solet hec qu'agreujar eth mau sang qu'anaue creishent en eth.
FRAIRS-I-WEB	Çò de cèrt ei que ja auie auut ua heregada prealabla damb Ivan Fiódorovich per çò des sòns respectiues coneishements, e ère incapable de tier damb sang hereda eth mensprètz deth sòn interlocutor.
FRAIRS-I-WEB	Que hège ja temps qu'auie era intencion de resquitar-se de quauquarren e non volie deishar passar aquera escadença.
FRAIRS-I-WEB	A tot darrèr, incapable de contunhar en tot tier-se, s'inclinèc sus es espatles deth sòn vesin e tornèc a provocar-lo, en tot díder a mieja votz:
FRAIRS-I-WEB	Alavetz, per qué non partíretz hè ua estona, dempús que gessesse ara lum aquerò de "en tot punar-la amorosaments", e auetz acceptat demorar-vos en companhia de gent tan pòc recomanabla?
FRAIRS-I-WEB	Donques pr'amor que vos auetz sentut umiliat e ofensat, e vos auetz demorat entà hèr a lúder era vòsta intelligéncia, damb er in de resvenja.
FRAIRS-I-WEB	E, ara plan, ja non partiratz sens auer ludut abantes dauant d'aguesta gent.
FRAIRS-I-WEB	Ja tornam ara madeisha?
FRAIRS-I-WEB	Ath contrari, que pensi partir de seguit.
FRAIRS-I-WEB	Fiódor Pávlovich, en tot coïncidir lèu damb era arribada deth starets.
FRAIRS-I-WEB	Era discussion se copèc per un moment, mès eth starets, dempús de cuélher sèti en madeish lòc d'abantes, guardèc a toti es presents, tau que se les convidèsse amigablaments a contunhar.
FRAIRS-I-WEB	Aliosha, que coneishie lèu totes es expressions d'aqueth ròstre, se n'encuedèc pro claraments qu'ère terriblaments espisat e que hège un esfòrç entà remeter-se.
FRAIRS-I-WEB	Ena darrèra etapa dera sua malautia, de còps s'estavanie, sense alend.
FRAIRS-I-WEB	Lèu eth madeish pallitge qu'acostumaue a precedir as estavaniments ère eth qu'en aguest moment se l'anaue escampilhant pera cara; auie es pòts blanqui.
FRAIRS-I-WEB	Mès, evidentaments, non volie balhar per acabada era reünion; ath delà, semblaue auer bèra rason entà actuar atau; mès quina?
FRAIRS-I-WEB	Aliosha ère plan pendent d'eth.
FRAIRS-I-WEB	Qu'èrem en tot comentar un article çò de mès interessant d'aguest senhor, didec eth ieromonge Iósif, er encargat dera bibliotèca, tant que se dirigie ath starets e senhalaue a Ivan Fiódorovich.
FRAIRS-I-WEB	Presente fòrça nauetats, era idia principau da era sensacion de qué ei ua arma de dobla lama.
FRAIRS-I-WEB	Aguest article jornalistic tracte dera qüestion des tribunaus eclesiastics e era posita des sues competéncies, e a estat publicat coma responsa a un clèrgue qu'a escrit un libre sancer sus era matèria…
FRAIRS-I-WEB	Exprimís en eth un punt d'enguarda plan interessant, contunhèc eth pair bibliotecari; per çò que semble, ena qüestion des tribunaus eclesiastics, refuse contondentaments era separacion entre era Glèisa er Estat.
FRAIRS-I-WEB	Interessant, en quin sens?, preguntèc eth starets a Ivan Fiódorovich.
FRAIRS-I-WEB	Aguest li responec finauments, mès non en un ton ceremoniós e capinaut, tau que s'auie pensat Aliosha era madeisha vesilha, senon modèsta e discrètaments, damb ua evidenta gentilesa e, aparentaments, sense segones intencions.
FRAIRS-I-WEB	Ena mia pensada, eth compromís entre era Glèisa e er Estat en ahèrs taus que, per exemple, es tribunaus, en tot parlar claraments, qu'ei impossible.
FRAIRS-I-WEB	Eth clèrgue qu'è polemizat sus aguest ahèr sostie qu'era Glèisa ocupe un lòc precís e definit en Estat.
FRAIRS-I-WEB	Jo que m'i è opausat, en díder qu'era Glèisa, peth contrari, li calerie includir en sòn sen ar Estat sancer, en sòrta d'ocupar a penes un cornèr en eth, e que s'açò non ei possible actuauments, pes causes que siguen, non i a dobte de qué, en esséncia, li calerie èster considerat er objectiu dirècte e principau en futur desvolopaments dera societat crestiana.
FRAIRS-I-WEB	Èp!, mès s'aciu ne tansevolhe auem montanhes!, sorrisclèc eth pair Iósif e, en tot dirigir-se ath starets, contunhèc: aguest senhor respon, entre d'autes causes, as principis "basics e essenciaus" deth sòn oponent, un clèrgue, non ac desbrembem.
FRAIRS-I-WEB	Prumèr, que "cap associacion pòt ne deu senhorejar-se deth poder, dispausar des drets civils e politics des sòns membres".
FRAIRS-I-WEB	Dusau: qu'eth "poder en matèria penau e civil non deu aperténer ara Glèisa, per èster incompatible damb era sua natura, tau qu'institucion divina e tau qu'associacion de persones damb finalitats religioses": e darrèr, en tresau lòc: qu'eth "règne dera Glèisa non ei d'aguest mon"…
FRAIRS-I-WEB	Un rambalh de mots totauments indigne d'un gleisèr!, tornèc a interrómper eth pair Paisi, incapable de tier-se.
FRAIRS-I-WEB	Jo è liejut qu'eth libre que vos refusatz, se dirigic a Ivan Fiódorovich, e m'an estonat aguestes paraules, dites per un clèrgue, de qué "eth règne dera Glèisa non ei d'aguest mon".
FRAIRS-I-WEB	Se non ei d'aguest mon, ara bona fe, non poirie existir ena tèrra.
FRAIRS-I-WEB	En sant Evangèli, es paraules "non ei d'aguest mon" non se tien en aguest sens.
FRAIRS-I-WEB	Que non se pòt jogar damb aguestes causes.
FRAIRS-I-WEB	Nòste Sénher Jesucrist venguec precisaments a fondar era Glèisa ena tèrra.
FRAIRS-I-WEB	Eth règne deth cèu, plan que òc, non ei d'aguest mon, senon qu'ei en cèu, mès aquiu que non s'entre que per mediacion dera Glèisa, fondada e establida ena tèrra.
FRAIRS-I-WEB	Per aquerò, eth rambalh de mots mondans ad aguest respècte son inacceptables e indignes.
FRAIRS-I-WEB	Donques qu'era Glèisa ei vertadèraments un règne ei destinada a regnar e a tot darrèr li calerà aparéisher, sens dobte, coma un règne en tota era tèrra…
FRAIRS-I-WEB	Aguesta ei era promesa que se mos a hèt…
FRAIRS-I-WEB	De ressabuda carèc, coma se se tenguesse.
FRAIRS-I-WEB	Ivan Fiódorovich, que l'auie escotat damb respècte e atencion, se dirigic ath starets damb fòrça tranquillitat, encara que damb era madeisha tenacitat e innocéncia qu'abantes:
FRAIRS-I-WEB	Eth mèn article ges dera idia de qué ena antiguitat, enes tres prumèrs sègles dera èra crestiana, eth crestianisme se presentaue solet coma Glèisa e non ère ua auta causa que Glèisa.
FRAIRS-I-WEB	En esséncia, qu'ère çò que s'auie de passar, sens dobte.
FRAIRS-I-WEB	Mès en Roma, entenuda coma Estat, i demorèren massa causes dera civilizacion e era sabença paganes, coma, per exemple, es pròpies finalitats e fondaments der Estat.
FRAIRS-I-WEB	Per çò que tanh ara Glèisa de Crist, en integrar-se en Estat, non podie renonciar, evidentaments, a deguna des sues bases, non podie prescindir dera pèira ena que se sostenguie, e non podie perseguir autes finalitats qu'es que li èren pròpies, donques qu'auien estat fèrmaments establides e senhalades peth madeish Sénher; entre aguestes finalitats i ère eth hèt de transformar en Glèisa a tot eth mon e, per tant, tot er ancian Estat pagan.
FRAIRS-I-WEB	D'aguesta sòrta, non ère era Glèisa qu'auie de trapar eth sòn lòc en Estat, coma "quinsevolh associacion publica" o coma "ua associacion de persones damb finalitats religioses" (atau se referís ara Glèisa er autor que me prepausi refusar), senon que, ath contrari, tot Estat terrenau li calerie en futur transformar-se en Glèisa e non èster que Glèisa, renonciant a quinsevolh finalitat incompatibla damb era finalitat dera Glèisa.
FRAIRS-I-WEB	Tot aquerò, ça que la, que non lo rebaishe en arren, non amendrís eth sòn aunor ne era sua glòria coma gran Estat, ne era glòria des sòns governants: se limite solet a desseparar-lo deth camin faus, encara pagan e erronèu, entà amiar-lo peth camin just e vertadèr, eth solet qu'amie entàs fins perdurables.
FRAIRS-I-WEB	Plan per açò, er autor deth libre sus es Fondaments des tribunaus eclesiastics aurie endonviat enes sòns judicis se, en investigar e prepausar taus fondaments, les auesse considerat un compromís temporau, inevitable encara enes nòsti tempsi, pecaminosi e imperfèctes, mès arren mès qu'aquerò.
FRAIRS-I-WEB	Totun, dès eth moment qu'er autor gause proclamar qu'es fondaments qu'a prepausat, qu'ua part d'eri ven de nomentar eth pair Iósif, son principis immudables, naturaus e etèrns, s'opause dirèctaments ara Glèisa e ara sua mission sagrada, etèrna e immudabla.
FRAIRS-I-WEB	Vaquí tot eth mèn article o un resumit d'eth.
FRAIRS-I-WEB	En conseqüéncia, intervenguec de nau eth pair Paisi, soslinhant cadua des sues paraules, sivans cèrtes teories amplaments amuishades en sègle XIX, era Glèisa, entà renauir-se, li calerie transformar-se en un Estat, tau que se passèsse d'ua espècia inferiora a ua auta de superiora, pr'amor de desparéisher mès tard en eth, en tot deishar pati ara sciéncia, ar esperit deth nòste temps e ara civilizacion.
FRAIRS-I-WEB	Se non vò açò e se resistís a acceptà'c, alavetz se l'assignarà en sen der Estat un petit cornèr, a on serà, ath delà, sometuda a vigilància: aquerò ei çò que se passe aué en toti es païsi europèus contemporanèus.
FRAIRS-I-WEB	En cambi sivans era concepcion e era expectatiua russa, non ei era Glèisa que li cau renauir-se en tot transformar-se en Estat, e ascéner d'un tipe inferior a ua aute superior, senon que, ath contrari, ei er Estat que li cau arténher era dignitat d'èster solet Glèisa, e solet Glèisa.
FRAIRS-I-WEB	E atau li cau èster, atau li cau èster!
FRAIRS-I-WEB	Ben, reconeishi qu'ara me dèishen mès tranquil, didec Miusov damb un arridolet, tant que crotzaue de nau es cames.
FRAIRS-I-WEB	S'ac è comprenut, se tractarie dera realizacion d'un ideau infinitaments luenhant, damb era ocasion dera dusau venguda.
FRAIRS-I-WEB	Coma volgatz.
FRAIRS-I-WEB	Quauquarren que se semble autanplan ath socialisme.
FRAIRS-I-WEB	E jo que m'auia pensat que parlauen seriosaments e qu'era Glèisa, ara madeish, se tierie a jutjar as criminaus e les condamnarie a foetar-les e a trebalhs forçadi e, autanplan, dilhèu, ara pena de mòrt.
FRAIRS-I-WEB	Encara qu'ara auesse solet tribunaus eclesiastics, era Glèisa non condamnarie ad arrés a trebalhs forçadi o ara pena de mòrt.
FRAIRS-I-WEB	En aguest cas, eth crim era manèra d'entener-lo les calerie cambiar, sens dobte; naturauments, de man en man, non de suspresa, non dera net ath maitin, mès, en quinsevolh cas, pro lèu…didec tranquillaments, sense parpelejar, Ivan Fiódorovich.
FRAIRS-I-WEB	Ac didetz seriosaments?
FRAIRS-I-WEB	Miusov lo guardèc fixaments.
FRAIRS-I-WEB	Se tot siguesse Glèisa, aguesta excomunicarie ath criminau e ath rebèl, mès que non se talharien caps, contunhèc Ivan Fiódorovich.
FRAIRS-I-WEB	Jo vos demani: a on anarie er excomunicat?
FRAIRS-I-WEB	Donques se veirie obligat a hèr-se enlà non solet des òmes, tau que se passe ara, senon tanben de Crist.
FRAIRS-I-WEB	Pr'amor que damb eth sòn crim non solet s'aurie suslheuat contra era gent, senon madeish contra era Glèisa de Crist.
FRAIRS-I-WEB	En sens estricte, aquerò que ja se passe ara, plan que òc, encara que non se proclame, e era consciéncia deth criminau d'aué plan soent arribe a un tracte damb era madeisha: "è panat, ditz, mès que non vau contra era Glèisa, que non sò enemic de Crist"; aquerò ei çò que ditz eth criminau des nòsti dies, tant qu'en futur, quan era Glèisa vengue a ocupar eth lòc der Estat, li serà de mau hèr dider-se es madeishes causes, senon ei que remisque era totalitat dera Glèisa en mon sancer: "Toti, se diderie, son enganhadi, toti van peth mau camin, toti formen partida d'ua Glèisa faussa; solet jo, assassin e panaire, encarni era justa Glèisa crestiana".
FRAIRS-I-WEB	Mès dider- se aquerò qu'ei plan dificil, presupause condicions excepcionaus, circonstàncies que non son comunes.
FRAIRS-I-WEB	De un aute costat, fixatz-vos ara en punt d'enguarda dera pròpia Glèisa sus eth crim: dilhèu non li calerie hèr-se enlà deth punt d'enguarda dominant ena actualitat, qu'ei practicaments pagan, e, en tot deishar de cornèr era idia dera amputacion mecanica deth membre contaminat, tau que se hè aué en dia entà preservar era societat, transformar-la, d'ua manèra complèta e vertadèra, en ua idia centrada ena renaishença der òme, ena sua resurrecion e sauvacion?
FRAIRS-I-WEB	A veir, qué ei tot aquerò?
FRAIRS-I-WEB	Un aute viatge m'è perdut, l'interrompec Miusov; un aute viatge se tracte d'un sòmni.
FRAIRS-I-WEB	Quauquarren sense forma, que non i a qu'ac comprene.
FRAIRS-I-WEB	Que parlatz vos d'excomunicacion.
FRAIRS-I-WEB	A quina excomunicacion vos referitz?
FRAIRS-I-WEB	Supausi que vos, Ivan Fiódorovich, simplaments vos divertitz.
FRAIRS-I-WEB	E com ei açò, se se pòt saber?, preguntèc Miusov damb pertusant curiosèr.
FRAIRS-I-WEB	Veiratz, comencèc eth starets.
FRAIRS-I-WEB	Totes aguestes condemnacions a trabalhs forçadi, damb castigs corporaus prealables, non corregissen ad arrés e, çò de mès important, non espaurissen a cap criminau, e eth nombre de crims non solet non amendrís, senon que, a mida que se passe eth temps, aumente.
FRAIRS-I-WEB	Que seratz d'acòrd en aquerò.
FRAIRS-I-WEB	E se passe qu'era societat, d'aguesta manèra, se trape totauments desprotegida, pr'amor que, encara qu'eth membre dolent sigue amputat mecanicaments, despatriat e desseparat dera nòsta vista, eth sòn lòc l'ocuparà de seguit un aute criminau, se non son dus.
FRAIRS-I-WEB	Se i a bèra causa que protegisque ara societat, autanplan en nòste temps, e que pòt corregir ath pròpi criminau, en tot hèr d'eth un aute òme, qu'ei solet era lei de Crist, que se manifèste en coneishement dera pròpia consciéncia.
FRAIRS-I-WEB	Solet dempús d'auèr acceptat era sua colpa coma hilh dera societat de Crist, ei a díder, dera Glèisa, eth delinqüent aquerís atau consciéncia dera sua colpa dauant dera societat madeisha, ei a díder, dauant era Glèisa.
FRAIRS-I-WEB	Atau donc, solet dauant era Glèisa ei capable eth criminau contemporanèu d'assumir era sua colpa, non atau dauant er Estat.
FRAIRS-I-WEB	Qu'ei per aquerò que s'es tribunaus apertenessen ara societat, entenuda coma Glèisa, aguesta saberie dempús a qui lheuar era excomunicacion e acuélher de nau en sòn sen. En cambi, ara, era Glèisa coma que non dispause de cap tribunau efectiu e non tie un aute recurs qu'era condemnacion morau, renóncie ath puniment efectiu deth delinqüent.
FRAIRS-I-WEB	Non l'excomunique, senon que se limite a persutar enes sues exortacions paternaus.
FRAIRS-I-WEB	Qu'ei mès, s'esfòrce, autanplan, a mantier damb eth delinqüent era plia comunion eclesiastica: l'admet enes oficis divini e enes santi sacraments, li hè caritat e lo tracte coma a un captiu, mès que coma un delinqüent.
FRAIRS-I-WEB	E qué serie deth criminau, ò, Senhor!, s'era societat crestiana, çò ei, era Glèisa, lo refusèsse dera madeisha manèra que lo refuse e lo dessepare era societat civil?
FRAIRS-I-WEB	Qué se passarie s'era Glèisa lo punisse damb era excomunicacion de forma immediata, cada còp qu'era lei estatau li botèsse un castig?
FRAIRS-I-WEB	Que non poirie auer màger desesperacion, aumens entath criminau rus, pr'amor qu'es criminaus russi encara sauven era fe.
FRAIRS-I-WEB	Alavetz, qué se sap un, se se poirie passar quauquarren terrible, dilhèu se perderie era fe en desesperat còr deth criminau, e alavetz qué?
FRAIRS-I-WEB	Mès era Glèisa tau que mair doça e amorosa, renóncie ath castig efectiu, pr'amor qu'autaplan sens eth sòn puniment be qu'a pro castig eth condamnat pera justícia estatau, e ei de besonh que quauquarrés age pietat d'eth.
FRAIRS-I-WEB	Mès era rason principau dera sua renóncia s'està en qué era justícia eclesiastica ei era soleta qu'amie en se era vertat e, per tant, non pòt vier en compromisi temporaus, qu'afècten ara sua esséncia e ara sua morau, damb cap auta sòrta de justícia.
FRAIRS-I-WEB	En aguest terren qu'ei impossible entrar en transaccions.
FRAIRS-I-WEB	Eth criminau estrangèr, sivans diden, lèu jamès se n'empenaís, pr'amor que quitament es mès modèrnes teories avalisen era idia de qué eth sòn crim non ei tau crim, senon solet un acte de revòuta contra ua fòrça que lo sarre injustaments.
FRAIRS-I-WEB	Atau donc, tot se passe sense era mendre compassion dera Glèisa, pr'amor qu'en fòrça ocasions aquiu delà ja ne tansevolh existís era Glèisa, e solet i demoren gleisèrs e temples sumptuosi, mès es glèises coma taus, hè ja temps que s'esfòrcen per pujar dès era espècia inferiora, coma Glèisa, ena espècia superiora, coma Estat, entà desparéisher completaments en aguest.
FRAIRS-I-WEB	Atau semble que se passe, aumens, en tèrres luteranes.
FRAIRS-I-WEB	Per çò que tanh a Roma, hè ja mil ans que se proclamèc er Estat en sòrta dera Glèisa.
FRAIRS-I-WEB	Per aquerò, eth pròpi criminau ja non se reconeish coma membre dera Glèisa e, en èster excomunicat, què ena desesperacion.
FRAIRS-I-WEB	E, se torne ena societat, ac hè soent damb tau òdi qu'era pròpia societat semble hèr-lo enlà deth sòn sen. Jutjatz vosati se com pòt acabar aquerò.
FRAIRS-I-WEB	En fòrça casi, se diderie que se passe madeish entre nosati; mès qu'ei que, ath delà des tribunaus competenti, en nòste país i é tanben era Glèisa, que jamès trinque era comunicacion damb eth criminau, que lo contunhe vedent tau qu'a un hilh estimat; mès, sustot, existís madeish e contunhe eth tribunau dera Glèisa, que, encara qu'ena actualitat sigue inactivat, viu entath futur, aumens coma un sòmni, e ei reconeishut sens dobte peth pròpi criminau, gràcies ar instint dera sua amna.
FRAIRS-I-WEB	Que tanben ei corrècte çò que se vie de díder aciu, en sens de qué, s'actuèsse efectiuaments eth tribulanu dera Glèisa, e ac hesse damb tota era sua fòrça, ei a díder, se tota era societat se convertisse en Glèisa e solet en Glèisa, alavetz non solet eth tribunau eclesiastic influirie ena correccion deth criminau tau que jamès ac hè ena actualitat, senon que, plan probablaments, es madeishi crims amendririen en ua proporcion estonanta.
FRAIRS-I-WEB	Ath delà, sens cap de dobte, en fòrça casi era Glèisa serie capabla de compréner ath futur criminau e compréner ath futur crim d'ua manèra totafèt desparièra der actuau, e saberie recuperar ar excomunicat, avertir ath malintencionat e regenar ath queigut.
FRAIRS-I-WEB	Qu'ei vertat, arric eth starets, qu'ena actualitat era societat crestiana non ei encara premanida e se tie solet sus es sèt òmes justi; mès, pr'amor qu'eth sòn nombre non amendrís, se manten indestructible, ara demora dera sua plia conversion de societat, entenuda encara coma associacion lèu pagana, en Glèisa unenca, universau e sobeirana.
FRAIRS-I-WEB	Qu'atau sigue!, qu'atau sigue!, aumens tath finau des sègles, donques qu'ei destinat a complir-se!
FRAIRS-I-WEB	E non mos cau ablasigar en tot pensar en tempsi e tèrmes, pr'amor qu'eth secret des tempsi e es tèrmes se trape ena sabença de Diu, ena sua prevision e en sòn amor.
FRAIRS-I-WEB	E aquerò que sivans eth calcul der òme pòt èster encara plan aluenhat, sivans era predestinacion divina pòt èster ena vesilha dera sua aparicion, ara pòrta.
FRAIRS-I-WEB	Atau sigue, atau sigue.
FRAIRS-I-WEB	Atau sigue!, atau sigue!
FRAIRS-I-WEB	Assentic eth pair Paisi, en ton reverent e sevèr.
FRAIRS-I-WEB	Qué ei çò que vos semble tant estranh?, demanèc damb suenh eth pair Iosif.
FRAIRS-I-WEB	E tot aquerò, a qué vie ara, reauments?, sorrisclèc Miusov en tot petar, còp sec.
FRAIRS-I-WEB	Que s'elimine er Estat ena tèrra e era Glèisa se quilhe ath rangue d'Estat!
FRAIRS-I-WEB	Aquerò ja non ei que sigue ultramontanisme, qu'ei archiultramontanisme!
FRAIRS-I-WEB	Ne solet ath papa Gregòri VII l'aurie passat peth cervèth ua causa atau!
FRAIRS-I-WEB	Qu'ac interpretaz just ath revés!, didec severaments eth pair Paisi.
FRAIRS-I-WEB	Que non se tracte de qué era Glèisa se convertisque en Estat, entenetz-ac ben.
FRAIRS-I-WEB	Aquerò ei Roma e eth sòn sòmni.
FRAIRS-I-WEB	Qu'ei era tresau temptacion deth diable!
FRAIRS-I-WEB	Ath contrari, qu'ei er Estat que se transforme en Glèisa, eth que s'ennautís entà convertir-se en Glèisa e ac hè en tota era tèrra, quauquarren que s'opause completaments ar ultramontanisme, a Roma e ara interpretacion que vos auetz hèt; qu'ei arren mens qu'era grana mission qu'ei destinada era ortodòxia ena tèrra.
FRAIRS-I-WEB	En Orient que començarà a lúder aguesta estela.
FRAIRS-I-WEB	Miusov que sauvaue un silenci solemne.
FRAIRS-I-WEB	Tota era sua figura miralhaue un sentiment de dignitat desacostumat.
FRAIRS-I-WEB	Un arridolet de capinauta condescendéncia se diboishèc enes sòns pòts.
FRAIRS-I-WEB	Aliosha campaue tot çò que se passaue damb eth còr desbocat.
FRAIRS-I-WEB	Tota aquera convèrsa l'auie esmoigut prigondaments.
FRAIRS-I-WEB	Guardèc per edart a Rakitin: contunhaue quiet ath cant dera pòrta, escotant e guardant atentiuaments, encara qu'auie ajocat es uelhs.
FRAIRS-I-WEB	Mès, peth viu vigor des sues caròles, Aliosha endonvièc que Rakitin ère, aparentaments, non mens esmoigut qu'eth; sabie se per qué ère esmoigut.
FRAIRS-I-WEB	Permetetz-me que vos raconda ua petita anecdòta, senhors, didec de suspresa Miusov, capinaut, damb evidenta distincion.
FRAIRS-I-WEB	En Paris, beri ans a, pòc dempús deth còp d'Estat de deseme, pendent ua visita a un coneishut, un òme de grana importància e membre alavetz deth govèrn, auí era ocasion de trapar en çò de sòn a un personatge plan curiós.
FRAIRS-I-WEB	Aqueth individú qu'ère ua sòrta de detectiu o, mèsalèu, quauquarren atau coma eth patron de tot un equip d'investigadors politics; en aguesta sòrta de causes auie un cargue pro influent.
FRAIRS-I-WEB	En tot profitar era escadença e ahiscat per un extraordinari curiosèr, me botè a parlar damb eth; coma que non auie acodit aquiu en qualitat d'amic, senon coma foncionari subaltèrn encargat de presentar cèrt infòrme, en veir, pera sua part, eth tracte que me prodigaue eth sòn superior, m'aunorèc damb ua relatiua franquesa; plan que òc, solet enquia un cèrt punt: ei a díder, mès que franc se mostrèc cortés, tau qu'ac saben hèr es francesi, mès que mès en veir en jo a un estrangèr.
FRAIRS-I-WEB	Mès jo que lo comprení perfèctaments.
FRAIRS-I-WEB	Se parlèc des socialistes revolucionaris, qu'alavetz, sigue dit de passa, se les perseguie.
FRAIRS-I-WEB	Deishant de cornèr era esséncia dera convèrsa, rebrembarè solet ua plan curiosa observacion que se l'escapèc còp sec ad aqueth senhor: "en realitat, a nosati, didec, toti aguesti socialistes, anarquistes, atèus e revolucionaris non mos hèn bric de pòur; les susvelham e èm ath pas de toti es sòns anaments.
FRAIRS-I-WEB	Mès que i a entre eri, encara que son pògui, quauqui individús peculiari: se tracte d'aqueri que cren en Diu, que son crestians, e, ath madeish temps, son socialistes.
FRAIRS-I-WEB	Aguesti que mos hèn mès pòur qu'era rèsta, qu'ei ua gent redobtabla!
FRAIRS-I-WEB	Es socialistes crestians son mès a crànher qu'es socialistes atèus".
FRAIRS-I-WEB	Aqueres paraules ja alavetz m'estonèren, mès ara, aciu entre vosati, senhors, que m'an vengut entath cap…
FRAIRS-I-WEB	Alavetz, mo'les aplicatz a nosati e vedetz en nosati a uns socialistes?, preguntèc sense mès preambuls, eth pair Paisi.
FRAIRS-I-WEB	Mès abantes que Piotr Aleksandrovich auesse podut respóner, se dauric era pòrta e entrèc Dmitri Fiódorovich, qu'arribaue damb fòrça retard.
FRAIRS-I-WEB	Era vertat ei que ja ne tansevolhe lo demorauen, e era sua sobta aparicion costèc, ara prumeria, enquia e tot ua cèrta suspresa.
FRAIRS-I-WEB	QUÈ VIUERÀ UN ÒME COMA AGUEST?
FRAIRS-I-WEB	Dmitri Fiódorovich ère un joen de vint-e-ueit ans, d'estatura mejana e ròstre agradiu, encara qu'aparentaue pro mès ans des qu'auie.
FRAIRS-I-WEB	Qu'ère musculós, s'endonviaue en eth ua notabla fòrça fisica; ça que la, era sua expression ère un shinhau malautissa.
FRAIRS-I-WEB	Qu'auie eth ròstre amagrit, damb es caròles en.honsades, d'un ton auriò-lillà que li balhaue un aspècte malsan.
FRAIRS-I-WEB	Es sòns uelhs escurs, pro grani, guardauen d'ua forma exorbitada, encara qu'aparentaments damb fèrma obstinacion, mès tanben damb cèrta vaguetat.
FRAIRS-I-WEB	Autanplan quan se botaue nerviós e parlaue damb irritacion, era sua guardada non venguie de someter-se ath sòn estat d'animositat e exprimie ua causa desparièra, qu'a viatges non se corresponie en absolut damb era situacion reau.
FRAIRS-I-WEB	D'auti, en tot veir enes sòns uelhs ua expression cogitosa e ombriua, de còps se demorauen estonadi damb era sua riseta sobta, testimòni des sòns pensaments alègres e juvenils que li venguien entath cap ath madeish moment que guardaue de manèra tan lugubra.
FRAIRS-I-WEB	En tot cas, se comprenie qu'en aqueri moments eth sòn ròstre presentèsse aquera mina malautissa: toti se'n sabien de prumèra man o auien auut notícia dera vida desordenada e "rambalhaira" que s'auie balhat enes darrèri tempsi, dera madeisha manèra que toti n'èren conscienti dera extraordinària exasperacion qu'auie arribat enes sues discussions damb sa pair per ahèrs de sòs.
FRAIRS-I-WEB	Pera ciutat se didien ja bères causa sus aquerò.
FRAIRS-I-WEB	Certanaments, ère de natura airosa, "de gèni abrupte e desparièr", tau qu'auie dit d'eth, damb fòrça capitada, eth nòste jutge de patz, Semion Ivanovich Kachalnikov, en ua reünion.
FRAIRS-I-WEB	Dmitri Fiódorovich se presentèc impecablaments vestit, tau qu'un dandi, damb era levita cordada, gants neres e chapèu de copa ena man.
FRAIRS-I-WEB	Coma oficiau nauèth passat ara resèrva, ludie mostacha e encara se hège era barba.
FRAIRS-I-WEB	Es peus de color castanh escur, les amiaue cuerts e pientadi entà dauant enes possi.
FRAIRS-I-WEB	Caminaue damb pas decidit, a granes camalhardades, ara manèra militara.
FRAIRS-I-WEB	S'arturèc un moment en lumedar e, dempús d'aubirar damb era sua guardada a toti es presents, se dirigic entath starets, en tot dedusir qu'eth ère er anfitrion.
FRAIRS-I-WEB	S'inclinèc prigondaments d'auant d'eth e li demanèc era sua benediccion.
FRAIRS-I-WEB	Eth starets, en tot lheuar-se leugèramants, lo benedic; Dmitri Fiódorovich li punèc respectuosaments era man e, damb ua agitacion non abituau, lèu irritat, didec:
FRAIRS-I-WEB	Ajatz era generositat de perdonar-me per auer-vos hèt demorar tant.
FRAIRS-I-WEB	Mès eth vailet Smerdiakov, que m'a enviat eth mèn pair, dauant des mies tu per tu demanes sus era ora, que m'a responut en dues escadences, en un ton indobtable, que s'auie fixat entara ua.
FRAIRS-I-WEB	E just ara me'n sabi, de ressabuda…
FRAIRS-I-WEB	Vos sò enòrmaments arregraït, que non podie èster de ua auta manèra pera vòsta bontat.
FRAIRS-I-WEB	Dempús d'aguesta braca responsa, Dmitri Fiódorovich s'inclinèc de nau, se virèc ara seguida entath sòn batiushka e hec dauant sòn ua auta reveréncia madeish de respectuosa e prigonda.
FRAIRS-I-WEB	Qu'ère evident que se tractaue d'ua reveréncia premeditada, e premeditada damb sinceritat, en tot considerar qu'ère era sua obligacion hèr veir d'aguesta sòrta eth sòn respècte e es sues bones intencions.
FRAIRS-I-WEB	Encara que lo cuelhec de suspresa, Fiódor Pávlovich non se tardèc a respóner ara sua manèra: entà balhar replica ara reveréncia de Dmitri Fiódorovich, se lheuèc damb fòrça deth sòn fautulh e li responec damb ua auta inclinacion non mens prigonda.
FRAIRS-I-WEB	Eth sòn ròstre cuelhec de seguit ua expression grèu e impausanta, que li balhaue, ça que la, un aspècte decididaments pervèrs.
FRAIRS-I-WEB	Ara seguida, sense díder paraula, dempús de saludar damb ua inclinacion generau ara rèsta des assistents, Dmitri Fiódorovich s'apressèc ara hièstra damb es sues energiques calamades, se seiguec en solet sèti que restaue liure, ath costat deth pair Paisi, e, en tot tier eth còs entà dauant, se dispausèc a escotar era continuacion dera convèrsa qu'auie interromput damb era sua aparicion.
FRAIRS-I-WEB	Era entrada de Dmitri Fiódorovich non auie ocupat qu'un parelh de menutes, e era convèrsa li calie contunhar.
FRAIRS-I-WEB	Mès, en aguest cas, Piotr Aleksandrovich non considerèc de besonh balhar ua responsa ara apressanta e lèu airosa pregunta deth pair Paisi.
FRAIRS-I-WEB	Permetetz-me que me sauva era mia pensada sus aguest tèma, didec damb cèrta negligéncia mondana.
FRAIRS-I-WEB	Se tracte, totun, d'un ahèr complicat.
FRAIRS-I-WEB	Guardatz se com se n'arrís de nosati Ivan Fiódorovich: dilhèu tanben eth a quauquarren a condar sus er ahèr.
FRAIRS-I-WEB	Demanatz-l'ac ada eth.
FRAIRS-I-WEB	Que non ei arren d'especiau, exceptat d'ua petita observacion, didec de seguit Ivan Fiódorovich.
FRAIRS-I-WEB	Se tracte de qué eth liberalisme europèu, en generau, e autaplan eth nòste diletantisme liberau rus, hè dejà temps que confonen soent es objectius finaus deth socialisme damb es deth cristianisme.
FRAIRS-I-WEB	Aguesta plan mala conclusion ei, plan que òc, ua tralha caracteristica.
FRAIRS-I-WEB	Per çò d'aute, se passe que non son solet es liberaus e es diletanti que confonen eth socialisme e eth cristianisme, senon tanben, en fòrça casi, es gendarmes; es gendarmes estrangèrs, plan.
FRAIRS-I-WEB	Era sua anecdòta parisina qu'ei plan significatiua, Piotr Aleksandrovich.
FRAIRS-I-WEB	Persuti que se me permete, en generau, evitar aguest tèma, soslinhèc Piotr Aleksandrovich; en sòrta d'açò vos condarè, senhors, ua auta anecdòta sus eth pròpi Ivan Fiódorovich, autant interessanta que significatiua.
FRAIRS-I-WEB	Ivan Fiódorovich higec, entre parentèsi, que tota era lei naturau se redusís ad açò, de manèra que, se treiguem ara umanitat era sua fe ena immortalitat, non solet se secarà en era er amor de forma immediata, senon tanben, de passa, tota era fòrça viua capabla de prolongar era vida ena tèrra.
FRAIRS-I-WEB	Qu'ei mès, en tau cas, ja arren serie immorau, tot que serie permetut, enquia e tot era antropofàgia.
FRAIRS-I-WEB	Mès aquerò que non ei tot: venguec d'afirmar que, en cada individú, coma, per exemple, quinsevolh de nosati ara, que non credesse en Diu ne ena sua pròpia immortalitat, era lei morau dera natura li calerie cambiar-se de seguit en un sens completaments opausat ath dera lei anteriora, ath dera lei religiosa, e qu'er egoïsme, en arribar autaplan en crim, non solet li calerie èster permetut, senon que s'aurie d'acceptar coma ua gessuda inevitabla, era mès rasonabla e pòc mens qu'era mès nòbla entà quinsevolh que se trapèsse en aguesta situacion.
FRAIRS-I-WEB	A compdar d'aguesta paradòxa pòden jutjar, senhors, tot aquerò qu'eth nòste estimat Ivan Fiódorovich, individú excentric e aimant de paradòxes, l'a semblat a ben proclamar e dilhèu se prepause contunhar proclamant.
FRAIRS-I-WEB	Permetetz-me, sorrisclèc de seguit, de ressabuda, Dmitri Fiódorovich, sabi pas s'ac è comprenut ben: "eth crim non solet deuerie èster permetut, senon que mos calerie acceptar-lo coma ua gessuda inevitabla e era mès rasonabla entara situacion de quinsevolh atèu".
FRAIRS-I-WEB	Non ei atau?
FRAIRS-I-WEB	Exactaments, didec eth pair Paisi.
FRAIRS-I-WEB	Ac tierè en compde.
FRAIRS-I-WEB	Toti lo guardèren damb curiosèr.
FRAIRS-I-WEB	Òc, qu'ei çò qu'è afirmat.
FRAIRS-I-WEB	Que non i a vertut se non i a immortalitat.
FRAIRS-I-WEB	Erós vos s'atau ac credetz, s'ei que non sigatz ja un malerós!
FRAIRS-I-WEB	Per qué malerós?, Ivan Fiódorovich arric.
FRAIRS-I-WEB	Dilhèu auetz rason!…
FRAIRS-I-WEB	Fiódorovich d'ua forma estranha, en tot rogir-se de pic.
FRAIRS-I-WEB	Non ac auetz dit de trufaria, aquerò qu'ei vertat.
FRAIRS-I-WEB	Aguesta idia encara non a estat resolvuda ath vòste laguens e vos tormente eth còr.
FRAIRS-I-WEB	Peth moment, tanben vos vos recreatz ena vòsta desesperacion: damb articles de jornaus, damb discussions mondanes, non credent ena vòsta pròpia dialectica e arrident-vos de vos madeish, damb dolor deth vòste còr…
FRAIRS-I-WEB	Vos que non auetz encara resolvut aguesta qüestion, per açò eth vòste prigond amarum, pr'amor que demanatz inevitablaments ua solucion…
FRAIRS-I-WEB	Mès i aurie solucion en mèn cas?
FRAIRS-I-WEB	Ua solucion positiua?, contunhèc preguntant estranhaments Ivan Fiódorovich, sens deishar de uelh ath starets damb un arridolet inexplicable.
FRAIRS-I-WEB	Se non admetetz aguesta solucion positiua, tanpòc auratz, en quinsevolh cas, ua solucion negatiua: vos qu'ètz conscient d'aguesta propietat deth vòste còr.
FRAIRS-I-WEB	D'aciu eth vòste crebacòr.
FRAIRS-I-WEB	Mès arregraïtz ath Creador que vos age balhat un còr de nautada, capable de tormentar-se damb ua tau tribulacion, de "calar era guardada enes causes de naut e cercar es causes de naut, pr'amor qu'era nòsta ciutadania ei enes cèus".
FRAIRS-I-WEB	Volgue Diu qu'eth vòste còr trape era responsa tant que vos estatz ena tèrra, e qu'eth Senhor benedisque es vòsti camins!
FRAIRS-I-WEB	Eth starets lheuèc era man, e ja anaue, dès eth sòn sèti, a senhar a Ivan Fiódorovich.
FRAIRS-I-WEB	Mès aguest se lheuèc de còp, s'apressèc ada eth, recebec era sua benediccion e, dempús de punar-li era man, tornèc entath sòn sèti en silenci.
FRAIRS-I-WEB	Eth sòn aspècte qu'ère fèrm e seriós.
FRAIRS-I-WEB	Aguesta accion, tau que tota era convèrsa anteriora damb eth starets, qu'arrés aurie demorat d'Ivan Fiódorovich, estonèc a toti es presents per çò qu'auie d'enigmatic e autanplan solemne, de sòrta que toti se demorèren caradi pendent ua estona, e ena cara d'Aliosha se miralhèc eth terror.
FRAIRS-I-WEB	Mès Miusov, de ressabuda, rufèc era esquia, e en aguest madeish instant Fiódor Pávlovich se calèc de pès en un bot.
FRAIRS-I-WEB	Plan sant e divin starets!, sorrisclèc en tot senhalar a Ivan Fiódorovich.
FRAIRS-I-WEB	Aguest qu'ei eth mèn hilh, carn dera mia carn, plan estimada carn mia!
FRAIRS-I-WEB	Qu'ei eth mèn plan reverent, entà didè'c atau, Karl Moor, tant qu'eth hilh que ven d'arribar, Dmitri Fiódorovich, contra eth quau cèrqui en vos justícia, qu'ei eth plan irreverent Franz Moor, ambdús de Es Bandids, de Schiller; per çò que tanh a jo, en aguest cas, jo que dilhèu sò ja eth Regierender Graf von Moor.
FRAIRS-I-WEB	Jutjatz-mos e sauvatz-mos!
FRAIRS-I-WEB	Non solet auem besonh des vòstes pregàries, senon tanben des vòstes profecies.
FRAIRS-I-WEB	Deishatz de parlar tau qu'un yurodivy e non comencetz a ofensar as vòsti, responec eth starets damb votz fèbla, aflaquida.
FRAIRS-I-WEB	Que s'anaue espisant visiblaments a mida que se passaue eth temps e ère evident que ja se demoraue sense fòrces.
FRAIRS-I-WEB	Qu'ei era indigna comèdia que ja pressentia de camin entà aciu!, sorrisclèc indignat Dmitri Fiódorovich, en tot lheuar-se tanben deth sòn sèti.
FRAIRS-I-WEB	Desencusatz- me, reverend pair, se dirigic ath starets, que sò un òme sense estudis e ne tansevolhe me'n sabi se quin tractament me cau balhar-vos, mès que vos an enganhat, auetz estat massa brave en perméter que mos amassèssem aciu.
FRAIRS-I-WEB	Era soleta causa que cèrque eth mèn pair qu'ei un escandal, eth que saberà eth perqué.
FRAIRS-I-WEB	Tostemp se'n sap de çò qu'amie entre mans.
FRAIRS-I-WEB	Encara que me semble que ja sai se qué vò…
FRAIRS-I-WEB	Toti m'acusen, toti!, sorrisclèc ath sòn torn Fiódor Pávlovich.
FRAIRS-I-WEB	Enquia e tot Piotr Aleksandrovich m'acuse.
FRAIRS-I-WEB	M'a acusat, Piotr Aleksandrovich, m'a acusat!, didec en tot virar-se de pic entà Miusov, encara qu'aguest non auie cap intencion d'interromper-lo.
FRAIRS-I-WEB	M'acusen d'auer-me sauvat en ua bòta es sòs des mèns hilhs e d'auer-lo-me apropiat tot, enquiath darrèr roble; mès, permetetz-me, entà qué son es tribunaus?
FRAIRS-I-WEB	Ja vos calcularàn aquiu, Dmitri Fiódorovich, damb es vòsti pròpis recebuts, cartes e contractes, guairi sòs auietz, guairi ne despeneretz e guairi vo'n demore!
FRAIRS-I-WEB	Per qué vos abstenetz Piotr Aleksandrovich d'eméter un judici?
FRAIRS-I-WEB	Dmitri Fiódorovich que non ei un estranh entada eth.
FRAIRS-I-WEB	Se passe que toti son contra jo, mès qu'ei Dmitri Fiódorovich, en resumit, que me deu sòs a jo, e non ua quantitat quinsevolha, senon diuèrsi milèrs de robles, e è es documents qu'atau ac demòstren.
FRAIRS-I-WEB	Tota era ciutat parle sense resèrva des sues tantarres!
FRAIRS-I-WEB	E a on siguec abantes servint, ena armada, pagaue enquia mil e dus mil robles entà seduir a aunèstes puncéles; aquerò, Dmitri Fiódorovich, ac sabi peth menut, enquias detalhs mès secrets, e ac demostrarè…
FRAIRS-I-WEB	Plan sant pair, credetz-me: conquistèc ara mès nòbla des puncèles, d'ua casa distinguida, damb recursi, era hilha deth sòn ancian capmèstre, un valent coronèl damb ua trajectòria irreprochabla, qu'amiaue en còth era Ordre de Santa Ana coronada d'espades; comprometèc ad aquera gojata en tot demanar-li era man, e ara aguesta joena, era sua nòvia, que s'a demorat orfanèla, ei ena nòsta ciutat, e eth, dauant d'era, freqüente a ua seductritz locau.
FRAIRS-I-WEB	E, encara qu'aguesta seductritz a viscut junhuda, entà didè'c atau, en maridatge civil a un òme respectable, qu'a un caractèr independent, ei ua fortalesa inexpugnabla entà toti, madeish qu'ua esposa legitima, pr'amor qu'ei ua hemna vertuosa…
FRAIRS-I-WEB	Òc, santi pairs, ei ua hemna vertuosa!
FRAIRS-I-WEB	Mès Dmitri Fiódorovich sage de daurir aguesta fortalesa damb ua clau d'aur, e ei per aquerò qu'ara s'encoratge damb jo e me vò treir es sòs; que ja pòrte degalhadi milèrs de robles damb aguesta seductritz.
FRAIRS-I-WEB	Per aquerò, non hè que demanar sòs a totes ores, e a qui cren que les ac demane, per cèrt?
FRAIRS-I-WEB	Ac digui o non ac digui, Mitia?
FRAIRS-I-WEB	A carar!, sorrisclèc Dmitri Fiódorovich.
FRAIRS-I-WEB	Demoratz a qué jo partisca; non gausetz, ena mia preséncia, tacar eth nòm d'ua plan nòbla puncèla…
FRAIRS-I-WEB	Eth mèr hèt de que gausètz a nomentar-la que ja ei ua vergonha entada era.
FRAIRS-I-WEB	Non ac permeti!
FRAIRS-I-WEB	S'acaloraue.
FRAIRS-I-WEB	Mitia, Mitia!, sorrisclèc, damb es nèrvis a flor de pèth, en tot esforçar-se a vessar bèra lèrma, Fiódor Pávlovich.
FRAIRS-I-WEB	E era benediccion pairau, qué?
FRAIRS-I-WEB	Se te maudigui, qué se passarie alavetz?
FRAIRS-I-WEB	Desvergonhat e ipocrita!, rugic enforismat Dmitri Fiódorovich.
FRAIRS-I-WEB	Que l'ac ditz a sa pair, a sa pair!
FRAIRS-I-WEB	Qué harà damb es auti?
FRAIRS-I-WEB	Donques ben, hè tres setmanes, en ua tauèrna, eth nòste Dmitri Fiódorovich l'agarrèc dera barba, l'arrosseguéc entath carrèr e aquiu madeish, dauant de toti, li fotèc ua repassada, e solet pr'amor qu'aguest òme interven coma empoderat secret mèn en un des mèns ahèrs.
FRAIRS-I-WEB	Qu'ei tot mentida!
FRAIRS-I-WEB	Peth dehòra que semble vertat, mès peth laguens qu'ei mentida!, Dmitri Fiódorovich tremolaue de ràbia, Batiushka!
FRAIRS-I-WEB	Que non justifiqui era mia conducta; ei mès, ac conhèssi publicaments: que me comportè tau qu'ua bèstia damb aqueth capitan e ara me planhi e me mensprèdi pera mia colèra brutau.
FRAIRS-I-WEB	Mès aguest capitan sòn, eth sòn empoderat, qu'auie anat a veir ad aguesta senhora que vos cridatz seductriz e l'auie prepausat en nòm vòste, que cuelhesse ues letres de cambi, per jo acceptades, qu'auetz en vòste poder, e que damb aguestes letres actuèsse contra jo, entà hèr-me embarrar ena preson se jo contunhaua persutant en qué vos me rendéssetz compde des mies propietats.
FRAIRS-I-WEB	E ara me repotegatz que jo aja ua debilitat per aguesta senhora, quan auetz estat vos madeish qu'auetz balhat instruccions entà que me bote un param!
FRAIRS-I-WEB	Mès s'ei qu'era ac conde ena cara, s'a jo m'ac a condat era madeisha, en tot arrir-se'n de vos!
FRAIRS-I-WEB	Se vos me voletz amiar entara preson ei pr'amor de qué auetz gelosia de jo, pr'amor que vos madeish auetz començat a hestejar ad aguesta hemna, e aquerò tanben ac sabi jo, e tanben a estat era que se n'a arrit, escotatz-me ben, era que se n'a arrit de vos tant qu'ac condaue.
FRAIRS-I-WEB	Aciu que l'auetz, santi varons!, aciu qu'auetz ar òme, ath pair que repotègue ath hilh depravat!
FRAIRS-I-WEB	Perdonatz-me era mia colèra, senhors testimònis, mès que jo ja pressentia qu'aguest vielh astut les auie convocat entà formar un escadal.
FRAIRS-I-WEB	Jo qu'auia vengut a perdonar se m'auesse estenut era man, a perdonar e a demanar perdon!
FRAIRS-I-WEB	Mès, coma en aguest madeish instant m'a ofensat, non solet a jo, senon tanben ara mès nòble des puncèles, qu'eth sòn nòm non gausi a prononciar en van pera veneracion que senti per era, que sò decidit a desmascar, publicaments, tot eth sòn jòc, encara que se tracte de ma pair!
FRAIRS-I-WEB	Que non podec contunhar.
FRAIRS-I-WEB	Es uelhs li ludien, li tardaue d'alendar.
FRAIRS-I-WEB	Mès que toti ena cèla èren esmoigudi.
FRAIRS-I-WEB	Toti, exceptat deth starets, se lheuèren nerviosi des sòns sètis.
FRAIRS-I-WEB	Es pairs ieromonges guardauen damb mina sevèra, mès se demorauen enquia qu'eth starets amuishèsse era sua volentat.
FRAIRS-I-WEB	Eth que contunhaue seigut, plan palle, encara que non pera emocion, senon per tòrt dera sua feblesa malautissa.
FRAIRS-I-WEB	Un arridolet implorant li miralhaue es pòts; plan de quan en quan lheuaue era man, damb er in de padegar as furiosi, e, sens dobte, un solet gèst sòn qu'auirie estat pro entà interrómper era scèna; mès que semblaue qu s'estèsse en tot demorar quauquarren, e guardaue atentiuaments, tau que se desirèsse compréner bèra causa mès, tau que se non venguesse d'explicar-se deth tot quauque ahèr.
FRAIRS-I-WEB	A tot darrèr, Piotr Aleksandrovich Miusov se sentec definitiuaments umiliat e aclapat.
FRAIRS-I-WEB	Der escandal que ven de passar toti n'auem eth tòrt!, didec damb veeméncia.
FRAIRS-I-WEB	Mès eth cas ei que non m'imaginaua jo ua causa atau en vier enquia aciu, per mès que me'n sabessa damb qui me les auia de veir…
FRAIRS-I-WEB	Reverend pair, credetz-me, jo non coneishia toti es detalhs que s'an mostrat aciu, non volia creir en eri e ara me'n sabi per prumèr viatge…
FRAIRS-I-WEB	Eth pair que tie gelosia deth hilh per tòrt d'ua hemna indecenta e se confabule damb aguesta tarasca entà calar ath hilh ena preson…
FRAIRS-I-WEB	E me hèn vier aciu damb ua tau companhia…
FRAIRS-I-WEB	Que m'an enganhat, voi que demore clar que m'an enganhat deth tot…
FRAIRS-I-WEB	Dmitri Fiódorovich!, sorrisclèc, damb ua votz que non se retiraue ara sua, Fiódor Pávlovich.
FRAIRS-I-WEB	Se non siguesse pr'amor qu'ètz vos hilh mèn, en aguest madeish instant vos afrontaue en düel…a pistolet, a ua distància de tres passi…
FRAIRS-I-WEB	Aganchats en mocador!
FRAIRS-I-WEB	Aganchats en mocador!, acabèc, en tot balhar còps en solèr damb es dus pès.
FRAIRS-I-WEB	Que i a moments qu'es vielhs mentidèrs, que s'an passat tota era vida hènt comèdia, simulen enquia tau punt que vertadèraments tremòlen e ploren d'emocion, encara qu'autaplan en aguesti instants (o a penes ua segonda dempús) poirien gasulhar-se ada eri madeishi: "que sò en tot mentir, vielh desvergonhat; en aguest moment contuhes actuant, a maugrat de tota era tua "sagrada" colèra e dera tua "sagrada" menuta d'ira".
FRAIRS-I-WEB	E jo que me pensaua…
FRAIRS-I-WEB	Jo que me pensaua… didec en votz baisha, en tot sajar de tier-se, que tornaua ena mia tèrra natau damb er àngel dera mia amna entà tier compde d'aguest òme ena sua vielhesa, e me trapi a un luxuriós libertin e a un vil comediant!
FRAIRS-I-WEB	A düel!, tornèc a idolar eth vielh, en tot rogir-se e lançant saliua en cada paraula.
FRAIRS-I-WEB	E per çò que tanh a vos, Piotr Aleksandrovich Miusov, sabetz, senhor, qu'ei possible que non age auut jamès ena sua familha hemna mès digna e aunorada… ac entenetz?, aunorada!…
FRAIRS-I-WEB	E vos, Dmitri Fiódorovich, auetz escambiat ara vòsta nòvia, precisaments, per aguesta "tarasca", de sòrta que vos madeish auetz creigut qu'era vòsta pròpia nòvia non vos arribe ne ara sòla des vòstes sabates, ja vedetz se com ei aguesta tarasca!
FRAIRS-I-WEB	Qu'ei ua vergonha!, petèc còp sec eth pair Iosif.
FRAIRS-I-WEB	Ua vergonha, ua grana vergonha!
FRAIRS-I-WEB	Sorrisclèc de pic Kalganov, damb votz d'adolescent, tremolosa pera emocion, en tot botar-se tot rogit; enquia alavetz non auie badat boca.
FRAIRS-I-WEB	Entà qué viuerà un òme coma aguest?, bramèc sordaments Dmitri Fiódorovich, ath ras d'un atac de furia, en tot quilhar es espatles d'ua manèra extraordinària, lèu coma s'acorbaishèsse.
FRAIRS-I-WEB	Non, didetz-me, dilhèu s'a de consentir que contunhe desonorant era tèrra damb era sua preséncia?
FRAIRS-I-WEB	Recorrec damb era guardada a toti es presents, tant que senhalaue ath vielh damb era man.
FRAIRS-I-WEB	Ja entenetz, ja entenetz ath parricida, monges, didec Fiódor Pávlovich, en tot respóner ath pair Iosif.
FRAIRS-I-WEB	Ua vergonha, didíetz vos?
FRAIRS-I-WEB	Aciu qu'auetz era responsa!
FRAIRS-I-WEB	Qué ei ua vergonha?
FRAIRS-I-WEB	Aguesta "tarasca", aguesta "hemna indecenta", probablaments sigue mès santa que vosati madeishi, senhors ieromonges que cèrcatz era vòsta sauvacion!
FRAIRS-I-WEB	Qu'ei possible que patisse ua queiguda ena sua joenesa, constrenhuda per ambient, mès era "a estimat fòrça", e ara qu'estimaue fòrça tanben Crist la perdonèc…
FRAIRS-I-WEB	Iosif, qu'auie perdut era paciéncia.
FRAIRS-I-WEB	Òc, per un amor coma aguest, per aguest madeish amor, monges, per aguest!
FRAIRS-I-WEB	Vosati vos sauvatz aciu a basa de caulets e vos pensatz qu'ètz uns òmes justi!
FRAIRS-I-WEB	Minjatz gòbis, un gòbi petit cada dia, e vos pensatz crompar a Diu damb gòbis!
FRAIRS-I-WEB	Qu'ei intolerable, qu'ei intolerable!
FRAIRS-I-WEB	S'entenie ena cèla per toti es cornèrs.
FRAIRS-I-WEB	Mès aguesta scèna que resultaue escandalosa, se veiguec copada d'ua manèra non demorada.
FRAIRS-I-WEB	Eth starets, còp sec, se lheuèc deth sòn sèti.
FRAIRS-I-WEB	Lèu totauments estalamordit de pòur per eth e per toti, Aliosha s'esdeguèc, totun, a tier-lo d'un braç.
FRAIRS-I-WEB	Eth starets hec uns passi entà Dmitri Fiódorovich e, en vier ara sua nautada, se calèc de jolhs dauant sòn.
FRAIRS-I-WEB	Aliosha se pensèc per un moment qu'auie queigut de debilitat, mès que non se tractaue d'aquerò.
FRAIRS-I-WEB	Un còp de jolhs, se prosternèc as pès de Dmitri Fiódorovich, en ua reveréncia redona, mercada, deliberada, en tot heregar autanplan eth solèr damb eth sòn cap.
FRAIRS-I-WEB	Aliosha ère tan perplèx que non siguec capable ne tansevolhe d'ajudar-lo quan comencèc a lheuar-se.
FRAIRS-I-WEB	Un fèble arridolet miralhaue a penes es pòts deth starets.
FRAIRS-I-WEB	Perdonatz, perdonatz toti!, didie, a mida que hège reveréncies a toti es sòns òstes.
FRAIRS-I-WEB	Dmitri Fiódorovich s'estèc uns instants coma estabordit: aquera reveréncia as sòns pès, qué volie díder?
FRAIRS-I-WEB	Fin finau sorrisclèc: "Ò!, Diu", e, en tot caperar-se era cara damb es mans, abandonèc ath mès córrer era abitacion.
FRAIRS-I-WEB	Ath sòn darrèr, gesseren en grop es auti visitaires, tan desconcertadi que ne tansevolhe dideren adiu ne s'inclinèren dauant eth sòn anfitrion.
FRAIRS-I-WEB	Solet es ieromonges s'apressèren de nau entada eth entà demanar-li era sua benediccion.
FRAIRS-I-WEB	Per qué vos auetz prosternat as sòn pès?
FRAIRS-I-WEB	Ei dlihèu ua sòrta d'emblèma?
FRAIRS-I-WEB	Fiódor Pávlovich, que, per bèra rason, s'auie padegat de pic, sajaue de cuélher convèrsa, mès eth cas ei que non s'atrevie a dirigir-se entad arrés en particular.
FRAIRS-I-WEB	En aguest moment toti abandonèren era encencha der ascetòri.
FRAIRS-I-WEB	Jo que non sò responsable ne der espitau de malauts mentaus ne des lhòcos, responec de seguit Miusov, enforismat; totun, me vau a liurar dera vòsta companhia, Fiódor Pávlovich, e credetz-me que serà entà tostemp.
FRAIRS-I-WEB	A on se deu trapar aguest monge d'abantes?
FRAIRS-I-WEB	Mès "aguest monge", eth madeish que les auie convidat hège ua estona a minjar damb eth higumeno, non se hec a demorar.
FRAIRS-I-WEB	S'amassèc damb es òstes en madeish moment qu'aguesti gessien dera cèla deth starets a trauèrs deth petit pòrge, tau que s'auesse estat en tot demorar-les tota era estona.
FRAIRS-I-WEB	Ajatz era bontat, reverend pair, d'exprimir-li eth mèn prigond respècte ath pair higumeno e de tier-li desencuses en mèn nòm, en nòm de Miusov, a sa reveréncia, pr'amor que, per tòrt d'ues circonstàncies imprevistes, vengudes de ressabuda, non posqui, jos cap de concèpte, gaudir der aunor de formar partida deth sòn repaish, a maugrat deth mèn desir mès sincèr, li didec ath monge en ton airós, Piotr Aleksandrovich.
FRAIRS-I-WEB	Mès s'ua des circonstàncies imprevistes… vau a èster jo!, gessec de pic Fiódor Pávlovich.
FRAIRS-I-WEB	Escotatz, pair, se passe que Piotr Aleksandrovich non vò demorar-se damb jo; se non siguesse per aquerò, vierie de seguit.
FRAIRS-I-WEB	E vierà; Piotr Aleksandrovich, ajatz era bontat de vier a veir ath pair higumeno… e bon apetit!
FRAIRS-I-WEB	Sapiatz que sò jo que s'abstie, non vos.
FRAIRS-I-WEB	En çò de mèn, en çò de mèn, a dinar en çò de mèn, qu'aciu non me'n senti capable, Piotr Aleksandrovich, estimat parent.
FRAIRS-I-WEB	Que non sò eth vòste parent ne n'è estat jamès, miserable!
FRAIRS-I-WEB	Ac è dit de bon voler entà her-vos enrabiar, pr'amor que non ne voletz saber arren deth nòste parentat; e aquerò que ne èm de parents, per mès que sagetz de dissimular.
FRAIRS-I-WEB	Quan volgatz vos ac demòstri peth santorau.
FRAIRS-I-WEB	A tu, Ivan Fiódorovich, ja t'enviarè es shivaus ara ora; que t'i pòs demorar tu tanben, se vòs.
FRAIRS-I-WEB	Per çò qu'a vos, Piotr Aleksandrovich, encara que sigue solet per educacion, vos calerie presentar dauant eth pair higumeno: que cau demanar desencuses per çò de mau que mos auem portat.
FRAIRS-I-WEB	Mès, vo n'anatz de vertat?
FRAIRS-I-WEB	Non me mentitz?
FRAIRS-I-WEB	Piotr Aleksandrovich, se com gausaria, dempús de çò que s'a passat!
FRAIRS-I-WEB	Que m'è deishat portar!
FRAIRS-I-WEB	E ath delà, que sò impressionat!
FRAIRS-I-WEB	E avergonhat.
FRAIRS-I-WEB	Senhors, n'a que tien eth còr d'Alexandre Magne, e n'a que lo tien de gosset casalèr.
FRAIRS-I-WEB	Jo que l'è de gosset casalèr.
FRAIRS-I-WEB	M'an intimidat!
FRAIRS-I-WEB	Ben, dempús de parièra hujuda, e malerosaments ara ora deth repaish, qui s'avale es sausses deth monastèri?
FRAIRS-I-WEB	Que me hè vergonha, non posqui, desencusatz-me.
FRAIRS-I-WEB	S'auie arturat, perplèx, e seguic damb era guardada ath bofon a mida que s'anaue aluenhant.
FRAIRS-I-WEB	Aguest se virèc e, en veir que Piotr Aleksandrovich ère per eth, li manèc un punet damb era man.
FRAIRS-I-WEB	Fiódorovich.
FRAIRS-I-WEB	Per qué non?
FRAIRS-I-WEB	Ath delà, ager madeish eth higumeno me convidèc expressaments.
FRAIRS-I-WEB	Encara que, aumens, mos calerà desencusar-mos per tot açò qu'auem hèt, e aclarir que non auem estat nosati… qué ne pensatz?
FRAIRS-I-WEB	Òc, mos cau aclarir que non auem estat nosati.
FRAIRS-I-WEB	Sonque mos mancarie que i siguesse sa pair!
FRAIRS-I-WEB	Maudit repaish!
FRAIRS-I-WEB	A tot darrèr i anèren toti.
FRAIRS-I-WEB	Eth monge caraue e escotaue.
FRAIRS-I-WEB	Peth camin, en tot trauessar eth petit bòsc, se limitèc a díder qu'eth pair higumeno hège ja fòrça estona que se demorau e que venguien damb mès de mieja ora de retard.
FRAIRS-I-WEB	Arrés li responec.
FRAIRS-I-WEB	Miusov campèc damb òdi a Ivan Fiódorovich.
FRAIRS-I-WEB	VII.
FRAIRS-I-WEB	Aliosha amièc ath sòn starets entath dormitòri e lo hec a sèir en lhet.
FRAIRS-I-WEB	Se tractaue d'ua cramba plan petita, damb es mòbles qu'èren de besonh; eth lhet ère petit, de hèr, damb ua tela de feutre, a manèra de matalàs.
FRAIRS-I-WEB	En un cornèr, ath cant des icònes, que i auie un cantussièr, damb ua crotz e un Evangèli ath dessús.
FRAIRS-I-WEB	Eth starets s'en.honsèc en lhet, sense fòrces; es uelhs li ludien e alendaue damb dificultat.
FRAIRS-I-WEB	Un còp seigut, se demorèc tanchant es vistons en Aliosha, tau que siguesse en tot meditar quauquarren.
FRAIRS-I-WEB	Ve-te'n, estimat, ve-te'n; jo damb Porfiri que n'è pro; tu hè lèu.
FRAIRS-I-WEB	Permetetz-me que me demora aciu, didec Aliosha damb votz suplicanta.
FRAIRS-I-WEB	Aquiu que n'ès mès de besonh.
FRAIRS-I-WEB	Aquiu non i a patz.
FRAIRS-I-WEB	Mestraràs era taula e atau seràs util.
FRAIRS-I-WEB	Se se lhèuen es dimònis, hè ua pregària.
FRAIRS-I-WEB	E te cau saber, hilh mèn, (ath starets li shautaue cridar-lo atau), qu'en futur eth tòn sèti tanben estarà aquiu delà.
FRAIRS-I-WEB	Rebremba es mies paraules, joen.
FRAIRS-I-WEB	Tan lèu Diu dispause que balha era mia amna, ges deth monastèri.
FRAIRS-I-WEB	Ve-te'n entà tostemp.
FRAIRS-I-WEB	Aliosha s'estrementic.
FRAIRS-I-WEB	Qué te cau?
FRAIRS-I-WEB	Per ara, eth tòn sèti non ei aciu.
FRAIRS-I-WEB	Te benedigui peth gran servici que renderàs en mon.
FRAIRS-I-WEB	Encara ties fòrça tà peregrinar.
FRAIRS-I-WEB	E te calerà maridar-te, plan.
FRAIRS-I-WEB	T'ac calerà tier tot abantes d'entornar.
FRAIRS-I-WEB	Que serà un prètzhèt gigant.
FRAIRS-I-WEB	Mès de tu que non ne dobti, qu'ei per aquerò que t'envii a tu.
FRAIRS-I-WEB	Crist ei damb tu.
FRAIRS-I-WEB	Sauva-lo e eth te sauvarà a tu.
FRAIRS-I-WEB	Descurbiràs un dolor immens, e en aguest dolor seràs erós.
FRAIRS-I-WEB	Trebalha, trebalha sense pòsa.
FRAIRS-I-WEB	Rebremba es mies paraules d'aguest dia, pr'amor que, encara qu'aguesta non sigue era nòsta darrèra conversacion, non solet es mèns dies, senon enquia es mies ores que son compdades.
FRAIRS-I-WEB	De nau en ròstre d'Aliosha se reflectic ua fòrta emocion.
FRAIRS-I-WEB	E ara se qué ties?, eth starets arric doçaments.
FRAIRS-I-WEB	Qu'era gent mondana digue adiu damb lèrmes as sòns defuntadi; aciu nosati que mos alegram pes pairs que mos dèishen.
FRAIRS-I-WEB	Mos alegram e pregam per eri.
FRAIRS-I-WEB	Dèisha-me, donc.
FRAIRS-I-WEB	Ve-te'n, e hè lèu.
FRAIRS-I-WEB	Que te cau èster près des tòns frairs.
FRAIRS-I-WEB	Mès non près d'un d'eri, senon de toti dus.
FRAIRS-I-WEB	Eth starets lheuèc era man entà benedir-lo.
FRAIRS-I-WEB	Que non auie discussion possibla, per mès qu'Aliosha desirèsse demorar-se.
FRAIRS-I-WEB	L'aurie shautat qu'eth starets l'auesse dit bèra causa mès, e siguec a man de badar bocar, mès que non gausèc a formular era pregunta: qué auie volut hèr a veir damb aquera prigonda reveréncia dauant deth sòn frair Dmitri?
FRAIRS-I-WEB	Se'n sabie que l'ac aurie explicat de boni talents, sense besonh de l'ac demanar, s'auesse estat possible.
FRAIRS-I-WEB	Que non ère, donc, aguesta, era sua volentat.
FRAIRS-I-WEB	Mès aquera reveréncia auie deishat a Aliosha estonat: credie cègaments qu'auie un sens amagat en aguest gèst.
FRAIRS-I-WEB	Amagat e, dilhèu, terrible.
FRAIRS-I-WEB	Quan gessec dera encencha deth ascetòri, dispausat a vier en monastèri abantes de qué comencèsse eth repaish damb eth higumeno (naturauments, eth que se limitarie a mestrar era taula), Aliosha s'arturèc, damb eth còr sarrat: li semblèc tornar a enténer es paraules qu'eth starets l'anonciaue era sua mòrt imminenta.
FRAIRS-I-WEB	Çò que l'auie predit, e damb tanta precision, ath delà, li calie complir-se de forma inexorabla: Aliosha atau ac credie religiosaments.
FRAIRS-I-WEB	Mès com podie demorar-se sens eth sòn starets, sens poder-lo veir, sens poder escotar-lo?
FRAIRS-I-WEB	E eth a on anarie?
FRAIRS-I-WEB	L'auie manat que non plorèsse e que deishèsse eth monastèri, Senhor!
FRAIRS-I-WEB	Hège fòrça temps qu'Aliosha non experimentaue ua angónia parièra.
FRAIRS-I-WEB	S'endralhèc lèu-lèu peth petit bòsc que s'estenie entre er ascetòri e eth monastèri e, sense fòrces entà tier aqueri pensaments que l'aclapauen d'aguesta manèra, se calèc a contemplar es pins centenaris que se lheuauen as dus costats deth caminòu.
FRAIRS-I-WEB	Eth trajècte que non ère long, uns cinc cents passi coma molt; ad aguesta ora que non s'aurie de trapar ad arrés peth camin, mès còp sec, en prumèr marrèc deth camin, desnishèc a Rakitin.
FRAIRS-I-WEB	Qu'ère en tot demorar a quauquarrés.
FRAIRS-I-WEB	Me demoraues a jo?, preguntèc Aliosha en vier ath sòn costat.
FRAIRS-I-WEB	Plan que òc.
FRAIRS-I-WEB	Rakitin arric.
FRAIRS-I-WEB	Veigui que hès lèu entà presentar-te dauant deth pair higumeno.
FRAIRS-I-WEB	Ja'c sabi: qu'a convidadi.
FRAIRS-I-WEB	Dès aqueth viatge que recebec ath bisbe e ath generau Pajatov, te'n brembes?, non auie tornat a balhar un repaish atau.
FRAIRS-I-WEB	Jo que non i estarè, mès tu ve-te'n entà aquiu, te cau mestrar es sausses.
FRAIRS-I-WEB	Ditz-me ua causa, Aleksei, se que vò díder aguest sòmni?
FRAIRS-I-WEB	Aquerò ei çò que te volia demanar.
FRAIRS-I-WEB	Quin sòmni?
FRAIRS-I-WEB	Fiódorovich.
FRAIRS-I-WEB	S'enquia e tot s'a hèt un còp ena tèsta!
FRAIRS-I-WEB	Te referisses ath pair Zosima?
FRAIRS-I-WEB	Òc, ath pair Zosima.
FRAIRS-I-WEB	Ena tèsta?
FRAIRS-I-WEB	A!, veigui que non m'è exprimit damb eth degut respècte…
FRAIRS-I-WEB	A veir, se qué signifique aguest sòmni?
FRAIRS-I-WEB	Non sai se qué signifique, Misha.
FRAIRS-I-WEB	Ja sabia jo que non te balharie explicacions.
FRAIRS-I-WEB	Segur que non se tracte d'arren important, a tot darrèr seràn es madeishes pegaries de tostemp.
FRAIRS-I-WEB	Mès qu'a hèt eth numeret damb fòrça intencion.
FRAIRS-I-WEB	Veiràs se com ara ne parlaràn d'aquerò a toti es santons dera ciutat e de seguit se correrà era votz per tota era província.
FRAIRS-I-WEB	Ena mia pensada, eth vielh qu'a estat pro astut: que s'a flairat eth crim.
FRAIRS-I-WEB	Era vòsta casa que putz.
FRAIRS-I-WEB	Quin crim?
FRAIRS-I-WEB	Qu'ère evident que Rakitin auie talents de condar quauquarren.
FRAIRS-I-WEB	Ena vòsta familha, aquiu ei a on i aurà un crim.
FRAIRS-I-WEB	Qu'aurà lòc entre es vòsti frairs e eth tòn opulent pair.
FRAIRS-I-WEB	Per aquerò s'a balhat un còp ena tèsta eth pair Zosima: per s'un cas.
FRAIRS-I-WEB	Dempús imagina-te que se passe quauquarren: "guarda, mès s'aquerò ja ac auie anonciat eth sant starets, ac auie profetizat".
FRAIRS-I-WEB	Mès, quina forma de profetizà'c ei aguesta, en tot balhar-se un còp ena tèsta?
FRAIRS-I-WEB	Qu'ei parièr, dideràn qu'ère un emblèma, ua alegoria, solet eth diable sap se guaires causes mès dideràn!
FRAIRS-I-WEB	Ac anonciaràn publicaments per aquiu, en tot rebrembar a toti: endonvièc eth crim, senhalèc ath criminau.
FRAIRS-I-WEB	Es yurodivye7 tostemp hèn madeish: se senhen ath dauant dera tauèrna e lancen pèires contra eth temple.
FRAIRS-I-WEB	Donques eth tòn starets parièr: ath just lo hè enlà a còps, mès dauant der assassin s'incline as sòns pès.
FRAIRS-I-WEB	De quin crim me parles?
FRAIRS-I-WEB	De quin assassinat?
FRAIRS-I-WEB	Qué me dides?, Aliosha non se botjaue deth lòc, que semblaue calat en solèr.
FRAIRS-I-WEB	Tanben Rakitin s'auie demorat quiet.
FRAIRS-I-WEB	De quin assassin?
FRAIRS-I-WEB	Dilhèu non ac sabes?
FRAIRS-I-WEB	Sò segur que tu tanben ac as pensat.
FRAIRS-I-WEB	Aquerò que me tie ahiscat, per cèrt.
FRAIRS-I-WEB	Escota, Aliosha, tu tostemps dides era vertat, encara que te shaute nadar entre dues aigües: ac auies pensat o non ac auies pensat?
FRAIRS-I-WEB	Contèsta.
FRAIRS-I-WEB	Òc qu'ac è pensat, responec en votz baisha Aliosha.
FRAIRS-I-WEB	Enquia eth pròpi Rakitin se trebolèc.
FRAIRS-I-WEB	Com dides?
FRAIRS-I-WEB	Atau que tu tanben ac as pensat?, sorrisclèc.
FRAIRS-I-WEB	Que non ei qu'ac aja pensat, gasulhèc Aliosha, mès, quan as començat a parlar d'aquerò d'ua forma tant estranha, m'a semblat que jo tanben ac auia pensat.
FRAIRS-I-WEB	Ac ves?, ac ves?
FRAIRS-I-WEB	E damb quina claretat ac as exprimit!
FRAIRS-I-WEB	Alavetz, non m'è enganhat?
FRAIRS-I-WEB	Demora, demora, l'interrompec Aliosha, espaurit.
FRAIRS-I-WEB	D'a on très tot aquerò?…
FRAIRS-I-WEB	Dues preguntes desparières, mès plan naturaus es dues.
FRAIRS-I-WEB	Que d'a on ac trèigui?
FRAIRS-I-WEB	Non auria vist arren d'aquerò s'aué madeish, de ressabuda, non auessa comprenut a Dmitri Fiódorovich, eth tòn frair, cabauments, complètaments; atau, de pic, sancer.
FRAIRS-I-WEB	Que n'è auut pro damb ua soleta tralha entà captar-lo ena sua integritat.
FRAIRS-I-WEB	Totes aguestes persones tant aunorades, mès inclinades ara luxúria, an un limit, e ne se t'acodisque depassar aguest limit.
FRAIRS-I-WEB	Se non, as prumères de cambi escotelen ath sòn pròpi pair.
FRAIRS-I-WEB	E eth pair qu'ei un embriac e un libertin desfrenat, sense eth mendre sens dera mesura.
FRAIRS-I-WEB	Degun des dus se va a controtlar, e es dus, pam!, de cap ara trencada…
FRAIRS-I-WEB	Non, Misha, non; se solet ei aquerò, que me dèishes tranquil.
FRAIRS-I-WEB	Alavetz, per qué as tremolat de cap a pès?
FRAIRS-I-WEB	Dilhèu non coneishes eth perpal?
FRAIRS-I-WEB	Per mès aunorat que sigue, Mitenka (qu'ei pèc, mès aunorat) ei un òme luxuriós.
FRAIRS-I-WEB	Aguesta ei era sua definicion, en aquerò s'està era sua esséncia.
FRAIRS-I-WEB	Qu'a estat eth pair que l'a transmetut tota era sua abjècta luxúria.
FRAIRS-I-WEB	Eth solet que me tie estonat qu'ès tu, Aliosha: com te pòs sauvar vèrge?
FRAIRS-I-WEB	Tu tanben qu'ès un Karamazov!
FRAIRS-I-WEB	Ena vòsta familha era luxúria qu'arribe enquiath paroxisme.
FRAIRS-I-WEB	E ara aguesti tres luxuriosi s'estan susvelhant…damb un guinhauet amagat ena bòta.
FRAIRS-I-WEB	Es tres an tustat de cara, e dilhèu tu ès eth quatau.
FRAIRS-I-WEB	En çò que tanh ad aguesta hemna t'enganhes.
FRAIRS-I-WEB	A Grushenka?
FRAIRS-I-WEB	Non, frair, non la mensprède.
FRAIRS-I-WEB	S'a deishat per era ara sua prometuda ara vista de toti, aquerò vò díder que non la mensprède.
FRAIRS-I-WEB	En aquerò…en aquerò, frair, i a quauquarren que tu ara non compreneries.
FRAIRS-I-WEB	S'un òme s'encamarde d'ua beresa determinada, ja sigue encarnada en un còs de hemna o autanplan solet en ua part deth còs d'ua hemna (aquerò ac comprenen pro ben es luxuriosi), qu'ei capable de balhar per era as sòns pròpis hilhs, de véner a sa pair e a sa mair, a Russia e ara patria; encara que sigue aunorat, vierà a panar; encara que sigue pacific, esgorjarà; encara que sigue fidèu, traïrà.
FRAIRS-I-WEB	Pushkin, cantaire des petiti pès femenins, les ennautic enes sòns vèrsi; d'auti non les ennautissen, mès non pòden guardar-les sense patir un espasme.
FRAIRS-I-WEB	E non se tracte solet des pès…
FRAIRS-I-WEB	Aciu, frair, que compde pòc eth mensprètz, en tot adméter qu'agen menspredat de vertat a Grushenka.
FRAIRS-I-WEB	La menspredarà, mès non pòt despegar-se d'era.
FRAIRS-I-WEB	Aquerò jo qu'ac compreni, se l'escapèc de suspresa a Aliosha.
FRAIRS-I-WEB	De vertat?
FRAIRS-I-WEB	Plan que òc, qu'ac comprenes; s'ac as deishat anar atau, còp sec, aquerò ei qu'ac comprenes, didec Rakitin damb malícia.
FRAIRS-I-WEB	Ac as dit sense voler, se t'a escapat.
FRAIRS-I-WEB	Coma confession qu'ei mès de valor: aquerò signifique qu'eth tèma t'ei familhau, que ja as pensat en aquerò, en ahèr dera luxúria.
FRAIRS-I-WEB	A!, joen virginau!
FRAIRS-I-WEB	Vai, damb era mosqueta mòrta!
FRAIRS-I-WEB	Qu'ès un sant, Aliosha, en aquerò èm d'acòrd, mès que sembles ua mosqueta mòrta, e eth diable saberà en qué non as pensat ja!
FRAIRS-I-WEB	Eth diable saberà quines mès causes coneishes!
FRAIRS-I-WEB	Vèrge, mès que mos cau veir a quines prigondors as arribat…
FRAIRS-I-WEB	Hè ja temps que t'observi.
FRAIRS-I-WEB	Karamazov de cap a pès…
FRAIRS-I-WEB	Que non poirie èster de ua auta manèra, en quauquarren auie de notar-se era raça e era seleccion.
FRAIRS-I-WEB	Luxuriós per part de pair, capvirat per part de mair.
FRAIRS-I-WEB	Per qué tremòles?
FRAIRS-I-WEB	Qu'ei que non digui era vertat?
FRAIRS-I-WEB	Te cau saber que Grushenka me demanèc, en tot referir-se a tu: "Ve-te'n, hè-lo a vier, que ja li treirè jo era sotana".
FRAIRS-I-WEB	E com m'ac demanaue: "hè-me-lo a vier, hè-me-lo a vier!"
FRAIRS-I-WEB	Sabes?
FRAIRS-I-WEB	Era qu'ei tanben ua hemna extraordinària!
FRAIRS-I-WEB	Saluda-la dera mia part, e ditz-li que non i vierè.
FRAIRS-I-WEB	Aliosha forcèc ua arridalha).
FRAIRS-I-WEB	Acaba, Mijail, çò qu'auies començat; dempús te diderè çò que jo pensi.
FRAIRS-I-WEB	Que non i a arren tà acabar, qu'ei tot clar.
FRAIRS-I-WEB	Tot aquerò, frair, qu'ei musica vielha.
FRAIRS-I-WEB	S'enquia e tot tu amies ath laguens un luxiriós, que se pòt demorar deth tòn frair Ivan, neishut dera madeisha mair?
FRAIRS-I-WEB	Un aute Karamazov.
FRAIRS-I-WEB	Tot eth problèma vòste des Karamazov s'està en çò de madeish: qu'ètz uns luxuriosi, uns cobejosi e uns capviradi!
FRAIRS-I-WEB	Ara eth tòn frair Ivan, qu'ei atèu, per causa de bèth absurd calcul que desconeishem, publique uns articles teologics, de trufaria d'entrada, e eth madeish arreconeish qu'ei ua baishesa.
FRAIRS-I-WEB	Aquerò eth tòn frair Ivan.
FRAIRS-I-WEB	Ath delà d'açò, que sage de cuelher-li era nòvia ath tòn frair Mitia e, çampar, ac artenherà.
FRAIRS-I-WEB	E de quina manèra: damb er acòrd deth pròpi Milenka, pr'amor qu'aguest li cedís era nòvia entà desliurar-se d'era e endrabar-se çò de mès lèu damb Grushenka.
FRAIRS-I-WEB	E tot aquerò, a maugrat de tota era sua noblesa e eth sòn desinterès, guarda ben.
FRAIRS-I-WEB	Aguesta qu'ei era gent mès nefasta!
FRAIRS-I-WEB	Dempús d'aquerò, s'eth diable vos entene que vos crompe: eth madeish arreconeish era sua viletat e s'en.honse en era!
FRAIRS-I-WEB	E plan mès: ara a Mitenka que se le crotze en camin eth vielh decrepit de sa pair.
FRAIRS-I-WEB	Pr'amor que se passe qu'aguest, còp sec, va e pèrd eth cervèth per Grushenka, que li què era baua sonque de guardar-la.
FRAIRS-I-WEB	Solet per tòrt d'aguesta hemna ven de montar un tau escadal ena cèla, e tot açò pr'amor que Miusov a gausat cridar-la tarasca e díder qu'ère ua indecenta.
FRAIRS-I-WEB	Qu'ei mès encamardat qu'un gat.
FRAIRS-I-WEB	Abantes, simplaments, l'auie a sodada entà que s'ocupèsse de quauqu'un des sòns ahèrs enes tauèrnes, mès ara, de pic, se n'a encuedat e s'a fixat en era, a perdut eth cap e non pare de hèr-li prepauses que non son precisaments aunèstes, plan.
FRAIRS-I-WEB	Totau, qu'en aguest camin an tustat es dus, eth pair e eth hilhet.
FRAIRS-I-WEB	Mès Grushenka que non se decante ne per un ne per aute; de moment que sage d'esguitlar-se e se tie a provocar as dus; qu'ei en tot condiderar se quin li convie mès, pr'amor se ben ath pair li pòt trèir sòs, eth que non se maridarà, e dilhèu a tot darrèr hè ua canalhada e acabe barrant era bossa.
FRAIRS-I-WEB	Per aquerò, Milenka que tanben compde: non a sòs, mès, en cambi, ei capable de maridar-se.
FRAIRS-I-WEB	Òc, senhor, qu'ei capable de maridar-se!
FRAIRS-I-WEB	De deishar ara sua prometuda, a Katerina Ivanovna, aguesta beresa sens comparèr, rica, nòbla, hilha de coronèl, e maridar-se damb Grushenka, antica mantenguda deth vielh mercadèr Samsonov, òme depravat e baile dera ciutat.
FRAIRS-I-WEB	De tot aquerò, que ne pòt gésser, de hèt, un acarament criminau.
FRAIRS-I-WEB	E aquerò ei çò que demore eth tòn frair Ivan, que hè un negòci redon: conquiste a Katerina Ivanovna, que desire damb veeméncia, e de passa se met ena pòcha es seishanta mil dera sua dòt.
FRAIRS-I-WEB	E guarda: non solet non ofense a Mitia, senon qu'aguest demore en deute damb eth, enquiara hòssa.
FRAIRS-I-WEB	Pr'amor que me'n sabi de bona tinta qu'eth pròpi Mitenka, era setmana passada, en tot èster embriac en ua tauèrna, en companhia d'ues gitanes, comencèc a idolar dident que non ère un digne nòvi dera sua Katenka, e qu'eth sòn frair Ivan, totun, òc que n'ère digne d'era.
FRAIRS-I-WEB	E, per çò de Katerina Ivanovna, aguesta, plan que òc, non refusarà ara fin a un seductor coma Ivan Fiódorovich; que ja ei, de hèt, en tot trantalhar entre es dus.
FRAIRS-I-WEB	E de qué se n'a servit aguest Ivan entà miralhar-vos a toti vosati d'aguesta sòrta, que toti l'adoratz?
FRAIRS-I-WEB	Donques eth que se'n arrís de toti vosati, tau que se didesse: jo que sò ena glòria e me lequi es dits ath vòste compde.
FRAIRS-I-WEB	Com sabes tu aguestes causes?
FRAIRS-I-WEB	E tu per qué m'ac demanes e te cau tanta pòur ara mia responsa?
FRAIRS-I-WEB	Tu que non li ties simpatia a Ivan.
FRAIRS-I-WEB	Ivan que non se deisharie temptar pes sòs.
FRAIRS-I-WEB	Solide?
FRAIRS-I-WEB	E pera beresa de Katerina Ivanovna?
FRAIRS-I-WEB	Ivan que tie aspiracions mès nautes, tanpòc se deisharie sedusir per milèrs de robles.
FRAIRS-I-WEB	Que non son sòs çò que cèrque, ne tranquillitat.
FRAIRS-I-WEB	Dilhèu çò que cèrque ei eth patiment.
FRAIRS-I-WEB	E ara damb quin sòmni me vies?
FRAIRS-I-WEB	Ai, vosati…es nòbles!
FRAIRS-I-WEB	A!, Misha, Ivan qu'a ua amna tempestuosa.
FRAIRS-I-WEB	Era sua ment qu'ei captiva.
FRAIRS-I-WEB	I a en eth ua idia plan grana, encara sense desnishar.
FRAIRS-I-WEB	Qu'ei d'aqueres persones que non an besonh de milions, senon d'aclarir eth sòn pensament.
FRAIRS-I-WEB	Aquerò qu'ei un panatòri literari, Aliosha.
FRAIRS-I-WEB	Qu'as parafrasat ath tòn starlets.
FRAIRS-I-WEB	Quina endonvieta que vos a parat Ivan!, sorrisclèc Rakitin, damb evidenta animositat.
FRAIRS-I-WEB	Enquia e tot se le cambièc era expression dera cara e se li constrenheren es pòts.
FRAIRS-I-WEB	Se tracte, ça que la, d'ua endonvieta plan pèga, que non i a arren entà endonviar.
FRAIRS-I-WEB	Hètz-te brigalhs eth cervèth e ac compreneràs.
FRAIRS-I-WEB	Eth sòn article que hè arrir e ei asenat.
FRAIRS-I-WEB	Mès è liejut hè ua estona era sua estupida teoria: "sense era immortalitat dera amna, tanpòc i pòt auer vertut, de manèra que tot ei permetut".
FRAIRS-I-WEB	E eth tòn frairet Mitenka, te'n brembes?, qu'a dit a votz plan nauta: "ac tierè en compde".
FRAIRS-I-WEB	Seductritz teoria entàs brigands…
FRAIRS-I-WEB	Se qué digui?…quines pegaries… non entàs brigands, senon entàs erudits vantariòus qu'es sòns pensaments son d'ua "prigondor insondabla".
FRAIRS-I-WEB	Qu'ei un vantariòu, e ath hons non ei que: "per ua part non ei possible de cohessà'c; mès, pera auta, ei impossible de non arreconeishè'c".
FRAIRS-I-WEB	Tota era sua teoria qu'ei ua baishesa!
FRAIRS-I-WEB	Era umanitat traparà en era madeisha era fòrça entà víuer ena vertut, autanplan sense creir ena immortalitat dera amna!
FRAIRS-I-WEB	Mès còp sec, tau que s'auesse rebrembat quauquarren, s'arturèc).
FRAIRS-I-WEB	Ben, qu'ei pro, didec damb un arridolet encara mès forçat qu'abantes.
FRAIRS-I-WEB	De qué t'arrisses?
FRAIRS-I-WEB	Te penses que sò un simplet?
FRAIRS-I-WEB	Non, ne se m'acodís pensar qu'ès un simplet… qu'ès intelligent, mès…dèisha'c, me n'arria per ua pegaria.
FRAIRS-I-WEB	Compreni que te posques acalorar, Misha.
FRAIRS-I-WEB	Peth tòn afogament me n'è encuedat de qué tanpòc a tu te dèishe indiferent Katerina Ivanovna.
FRAIRS-I-WEB	Que hè ja temps qu'ac sospechaua, e per aquerò non aprècies ath mèn frair Ivan.
FRAIRS-I-WEB	Ès gelós d'eth?
FRAIRS-I-WEB	E tanben è gelosia des sòns sòs?
FRAIRS-I-WEB	Non ahiges açò?
FRAIRS-I-WEB	Non, que non ahigi arren sus es sòs, non voi ofensar-te.
FRAIRS-I-WEB	Se tu ac dides, te creigui, mès qu'eth diable se vos hèsque a vier, a toti vosati, e ath vòste frair Ivan!
FRAIRS-I-WEB	Non podetz compréner que, en tot deishar de cornèr autanplan çò de Keterina Ivanovna, òm pòt non auer-li era mendre simpatia.
FRAIRS-I-WEB	Pr'amor de qué me lo calerie apreciar a jo?
FRAIRS-I-WEB	Eth que se cre damb eth dret de hicar-se damb jo.
FRAIRS-I-WEB	Per qué non l'auria de pagar damb era madeisha moneda?
FRAIRS-I-WEB	Jamès l'è entenut a díder arren de tu, ne bon ne dolent; que non parle de tu en cap de sens.
FRAIRS-I-WEB	Donques jo è entenut a díder que hè dus dies, en çò de Katerina Ivanovna, me botec de pautes en cèu: enquia aguest punt s'interessèc per aguest umil servidor.
FRAIRS-I-WEB	Dempús d'aquerò, frair, non saberia díder se qui tie gelosia de qui.
FRAIRS-I-WEB	Se cuelhec era libertat d'exprimir era sua pensada, que sivans era, s'en un futur pròche non sò dispausat a seguir era carrèra d'archimandrita e non me decidisqui a tonsurar-me, partirè sense manca entà Sant Peterburg e m'incorporarè a bèra revista importanta, seguraments ena seccion de critica; dempús me demorarè ua desena longa d'ans en tot escríuer e finauments me harè damb era publicacion.
FRAIRS-I-WEB	Dempús la tornarè a lançar, damb ua indobtabla orientacion liberau e atèa, damb tralhes socialistes, e enquia damb un cèrt lustre laguens eth socialisme, mès tostemp damb era aurelha parada, plan, apuant ath hons as nòsti e as vòsti e sajant de confóner as innocents.
FRAIRS-I-WEB	Eth finau dera mia carrera, sivans era interpretacion deth tòn frair, hè a veir que taus tralhes socialistes non m'empacharàn d'ingressar en un compde corrent es sòs des subscripcions ne, arribat eth cas, meter-lo en circulacion en tot seguir es instruccions de bèth judiu, enquia que siga en condicions de bastir-me ua senhora casa en Sant Petersburg, entà hèr-me a seguir aquiu era redaccion e installar logataris ena rèsta d'estatges.
FRAIRS-I-WEB	Qu'a senhalat autanplan era situacion dera casa: ath cant deth nau pònt de pèira que, segontes diden, se projècte bastir sus eth Nevá, en Sant Petersbur, en carrèr Liteinaia e Vyborg…
FRAIRS-I-WEB	Aliosha, sense poder-se tier e arrint alègraments.
FRAIRS-I-WEB	Veigui que vos tanben me vietz damb sarcasmes, Aleksei Fiódorovich.
FRAIRS-I-WEB	Non, non, desencusa-me, que hèja trufaria.
FRAIRS-I-WEB	Que tengui ues autes causes ena tèsta.
FRAIRS-I-WEB	Mès ditz-me: qui t'a podut balhar toti aguesti detalhs, de qui les as entenut?
FRAIRS-I-WEB	Non me dideràs qu'ères personauments en çò de Katerina Ivanovna quan eth mèn frair Ivan parlèc de tu.
FRAIRS-I-WEB	Jo que non i èra, mès òc que i ère Dmitri Fiódorovich; ben, s'ac preferisses eth que non m'ac a condat a jo, mès jo qu'ac escotè, naturauments sense voler, pr'amor que me trapaua en dormitòri de Grushenka e non podia gésser d'aquiu mentre Dmitri siguesse ena cramba deth costat.
FRAIRS-I-WEB	A!, òc, m'auia desbrembat qu'ei parenta tua…
FRAIRS-I-WEB	Parenta?
FRAIRS-I-WEB	Que Grushenka ei parenta mia?, sorrisclèc Rakitin, en tot rogir-se tot.
FRAIRS-I-WEB	T'as tornat hòl o qué?
FRAIRS-I-WEB	Non ès en tòn sen.
FRAIRS-I-WEB	Com?
FRAIRS-I-WEB	Ei que non ètz parents?
FRAIRS-I-WEB	Aquerò auia entenut…
FRAIRS-I-WEB	A on ac as podut enténer?
FRAIRS-I-WEB	Non, vosati, es senhors Karamazov, vos vantatz e presumitz de naut linhatge, quan ta pair corrie en tot hèr eth bofon pes taules des auti e solet per caritat se compdaue damb eth ena codina.
FRAIRS-I-WEB	Admeti que jo non sò qu'un hilh d'un pòpe, ua creatura insignificanta ath costat d'uns nòbles coma vosati, mès que non vos cau ofensar-me tant alègra e descaradaments.
FRAIRS-I-WEB	Jo tanben sauvi eth mèn aunor, Aleksei Fiódorovich.
FRAIRS-I-WEB	Jo non posqui èster familha de Grushenka, d'ua hemna publica; te demani qu'ac comprenes!
FRAIRS-I-WEB	Rakitin qu'ère dehòra de se.
FRAIRS-I-WEB	Perdona-me, per amor de Diu, com podia jo supausar…?
FRAIRS-I-WEB	E, ath delà, com ei que me dides qu'ei ua hemna publica?
FRAIRS-I-WEB	De vertat ei…ua d'aguestes?
FRAIRS-I-WEB	Aliosha se rogic de pic.
FRAIRS-I-WEB	Te torni a díder qu'auia entenut a díder qu'èretz parents.
FRAIRS-I-WEB	La visites soent, e tu madeish m'as dit que non as damb era cap de relacion amorosa…
FRAIRS-I-WEB	Jamès auria pensat que la menspredèsses d'aguesta manèra!
FRAIRS-I-WEB	De vertat s'ac merite?
FRAIRS-I-WEB	Se la visiti, qu'è es mèns motius entà hè'c, e aquerò entà tu qu'ei pro.
FRAIRS-I-WEB	E, per çò que tanh ara parentat, mèsalèu dideria qu'eth tòn frair o enquia eth tòn pròpi pair harà que sigues tu, abantes que jo, familha d'era.
FRAIRS-I-WEB	Ben, que ja i èm.
FRAIRS-I-WEB	Tè, mielhor ve-te'n entara codina.
FRAIRS-I-WEB	Ui!, qué se passe aciu?
FRAIRS-I-WEB	Qué ei aquerò?
FRAIRS-I-WEB	Que non ei possible qu'agen acabat de minjar tan d'ora!
FRAIRS-I-WEB	N'auràn hèt bèra ua des sues es Karamazov?
FRAIRS-I-WEB	Solide fòrça!
FRAIRS-I-WEB	Aquiu que i é ta pair, e Ivan Fiódorovich vie darrèr sòn.
FRAIRS-I-WEB	Qu'an gessut ath mès córrer dera residéncia deth higumeno.
FRAIRS-I-WEB	Eth pair Isidor les sorriscle quauquarren dès eth pòrge.
FRAIRS-I-WEB	E ta pair tanben cride e hè gesticulacions, que deu escridassar a quauqu'un.
FRAIRS-I-WEB	Vai, tanben Miusov partís en coche; aquiu qu'ei, lo ves?
FRAIRS-I-WEB	Guarda, tanben Maksimov, eth gran propietari, se'n va ara prèssa; òc, aciu que s'a passat un escandal, aciu que non i a auut repaish!
FRAIRS-I-WEB	Non l'auràn balhat ua repassada ath higumeno?
FRAIRS-I-WEB	O, dilhèu s'an hèt a seguir eri era repassada…
FRAIRS-I-WEB	Que les estarie pro ben!…
FRAIRS-I-WEB	Es exclamacions de Rakitin que non èren en bades.
FRAIRS-I-WEB	Tot qu'auie aubedit a ua "inspiracion".
FRAIRS-I-WEB	Quan Miusov e Ivan Fiódorovich entrauen a veir ath higumeno, Piotr Aleksandrovich, òme en vertat corrècte e fin, non se tardèc a experimentar, ara sua manèra, un delicat procès: s'avergonhèc d'auer-se emmaliciat.
FRAIRS-I-WEB	Que sentie ath sòn laguens que, ath hons, s'aurie d'auer limitar a menspredar ath miserable Fiódor Pávlovich, en tot sauvar era sang hereda ena cèla deth starets, en sòrta de desgahonar- se tau qu'ac auie hèt.
FRAIRS-I-WEB	Per çò que tanhie as tales des bòsqui e as drèts de pesca qu'èren objècte de litigi (ne tan solet eth se'n sabie a on ère tot aquerò), decidic d'autrejar-les-ac definitiuaments, d'un viatge per toti, aguest madeish dia (mès que mès, pr'amor qu'èren causes de pòc valor), e méter punt finau a toti es sòns plaids damb eth monastèri.
FRAIRS-I-WEB	S'assolidèc enes sues bones intencions quan apareishec en minjador eth pair higumeno.
FRAIRS-I-WEB	Pròpiaments, que non ère un minjador, pr'amor qu'eth higumeno non dispausaue que de dues crambes en edifici, encara qu'ei vertat qu'èren plan mès amples e comòdes qu'es deth starets.
FRAIRS-I-WEB	Totun, es mòbles des crambes tanpòc èren particularaments confortables: es mòbles èren d'acajó, tapisadi en cuer, en tot seguir era mòda des ans vint; es hustes deth pis ne tansevolhe èren pintades, totun, tot que reludie pera sua neteja e enes hièstres i auie fòrça flors polides; mès eth principau luxe en aguest moment, coma ei naturau, ère era taula (en tot parlar, tanben, en aguest aspècte, en tèrmes relatius) suenhosaments mestrada: es tovalhes èren netes; era vaishèra ludenta; auie tres varietats de pan, magnificaments hornejat, dues botelhes de vin, ues autes dues der excellent idromèu deth monastèri e ua grana gèrra de veire damb kwas, tanben deth monastèri, famós en tot er parçan.
FRAIRS-I-WEB	Que non i auie ne ua soleta gota de vodka.
FRAIRS-I-WEB	Mès tard, Rakitin condarie que s'auie premanit entara ocasion un repaish compausat de cinc plats: auie sopa d'esturion damb pastissi de peish; dempús un peish borit, magnificaments premanit, sivans ua recèpta pròpia; ara seguida, filets de salmon, gelat e compòsta e, fin finau, ua sòrta de gelarèia que se retiraue ath minjar blanc.
FRAIRS-I-WEB	Tot aquerò s'ac auie flairat Rakitin, que, sense poder-se tier, auie pistat de bon voler ena codina deth higumeno, a on tanben auie es sòns contactes.
FRAIRS-I-WEB	Que les auie pertot, e sabie estirassar-les dera lengua.
FRAIRS-I-WEB	Ère de còr inquiet e envejós.
FRAIRS-I-WEB	Ère plan conscient des sues notables aptituds, mès, ena sua presuncion, les exageraue precipitadaments.
FRAIRS-I-WEB	En aguest terren, ne Aliosha ne arrés auien arren a hèr.
FRAIRS-I-WEB	Rakitin que non auie categoria entà que lo convidèssen ath repaish; ça que la, acodiren coma convidadi eth pair Iosif e eth pair Paisi, damb un aute ieromonge.
FRAIRS-I-WEB	Ja èren en minjador en tot demorar ath pair higumeno quan entrèren Piotr Aleksandrovich, Kalganov e Ivan Fiódorovich.
FRAIRS-I-WEB	Tanben se demoraue, un shinhau desseparat, eth gran propietari Maksimov.
FRAIRS-I-WEB	Entà recéber as sòns convidadi, eth pair higumeno s'auancèc enquiat centre dera cramba.
FRAIRS-I-WEB	Qu'ère un ancian naut, prim, mès encara fòrt, brun, damb abondosi peublanqui, de ròstre alongat, grèu e amortat.
FRAIRS-I-WEB	Saludèc damb ua inclinacion, sense díder arren, as sòns convidadi, que, en aguesta ocasion, òc que s'apressèren a demanar-li era sua bendiccion.
FRAIRS-I-WEB	Miusov siguec a mand autanplan de punar-li era man, mès eth higumeno la retirèc a temps, e non i auec tau punet.
FRAIRS-I-WEB	Ça que la, Ivan Fiódorovich e Kalganov poderen aguest viatge completar eth rituau, mejançant un simple e popular esclafit de pòts ena man.
FRAIRS-I-WEB	Que mos cau desencusar dubèrtaments, dauant de vòsta reveréncia, comencèc Piotr Aleksandrovich, arridolant damb amabilitat, encara qu'en un ton grèu e respectuós; mos cau desencusar pr'amor d'acodir sense un des vòsti convidadi, Fiódor Pávlovich, qu'auie vengut damb nosati; que s'a vist obligat a absentar-se deth vòste repaish, e non sense motiu.
FRAIRS-I-WEB	Ena cèla deth reverend pair Zosima, en tot deishar-se amiar des sòns impulsi pendent ua deplorabla peleja familhau damb eth sòn hilh, a prononciat quauques paraules totafèt inoportunes…dit de ua auta manèra, totafèt indecoroses…que d'açò, çampar, (guardec as ieromonges) vòsta reveréncia ja ne deu auer notícies.
FRAIRS-I-WEB	Qu'ei per aquerò que, conscient dera sua colpa e sincèraments empenaït, a cuelhut ua vergonha insuperabla e mos a demanat, ath sòn hilh Ivan Fiódorovich e a jo madeish, que vos hescam a vier eth sòn mès sincèr dòu, era sua afliccion e eth sòn penaïment…
FRAIRS-I-WEB	En resumit, demore e desire podè'c reparar mès endauant, e ara, en tot sollicitar era vòsta benediccion, vos prègue que desbrembetz çò que s'a passat…
FRAIRS-I-WEB	Miusov carèc.
FRAIRS-I-WEB	Un còp prononciades es sues paraules d'ua tirada, se sentec plan satisfèt d'eth madeish, autant que non restèc ena sua amna ne tralha dera sua nauèra irritacion.
FRAIRS-I-WEB	Que tornaue a estimar ara umanitat, sincèraments sense resèrves.
FRAIRS-I-WEB	Eth higumeno, que l'auie escotat damb gravetat, joquèc leugèraments era tèsta e didec en responsa:
FRAIRS-I-WEB	Que me hè dò era sua abséncia.
FRAIRS-I-WEB	Dilhèu, a conseqüéncia deth repaish, aurie podut arribar a apreciar-mos, madeish que nosati ada eth.
FRAIRS-I-WEB	Vos prègui, senhors, que vos seigatz ena taula.
FRAIRS-I-WEB	Se placèc dauant era icòna e comencèc a pregar en votz nauta.
FRAIRS-I-WEB	Toti joquèren respectuosaments era tèsta, e autanplan eth gran propietari Maksimov se hec a notar, en tot júnher es mans en senhau de devocion.
FRAIRS-I-WEB	E just en aguest moment Fiódor Pávlovich hec era sua darrèra badinada.
FRAIRS-I-WEB	Non ei que ne siguesse guaire d'avergonhat ne que se considerèsse colpable de çò que s'auie passat, senon dilhèu tot ath contrari; mès, en quinsevolh cas, sentie qu'era sua preséncia en repaish non serie oportuna.
FRAIRS-I-WEB	Mès, tan lèu l'apressèren ath pòrge eth trantalhant veicul, e a punt ja de pujar en eth, Fiódor Pávlovich s'arturèc de ressabuda.
FRAIRS-I-WEB	Li vengueren entath cap es paraules qu'auie prononciat en preséncia deth starets: "Cada còp qu'entri en un lòc, me semble que jo sò mès brigand qu'arrés e que toti me cuelhen per un bofon"; "Tè, vam a hèr eth bofon; non me cau pòur dera vòsta opinion, pr'amor que toti, toti sense excepcion, ètz mès pècs e mès brigands que jo".
FRAIRS-I-WEB	Li venguec talents de resvenjar enes auti es sues pròpies viletats.
FRAIRS-I-WEB	Se'n brembèc alavetz, en aguest sens, se com un viatge, temps a, l'auien preguntat: "Per qué auetz en òdi ad aguesta persona?"
FRAIRS-I-WEB	En rebrembar aqueres paraules, arric silenciosa e maliciosaments, en ua rapida reflexion.
FRAIRS-I-WEB	Es uelhs l'espinchauen e enquia es pòts li comencèren a tremolar.
FRAIRS-I-WEB	Era sua mès prigonda sensacion en aqueri moments que poirie èster descrita damb aguestes paraules: "Ja ei massa tard entà pensar en ua reabilitacion; atau, donc, vau a escopir-les sense vergonha: s'ei que non me'n hè cap de vergonha, qu'ei pro!"
FRAIRS-I-WEB	Manèc ath menaire que se demorèsse e entornèc entath monastèri damb bones camalhardades, dret cap ara residéncia deth higumeno.
FRAIRS-I-WEB	Encara non sabie pro ben se qué harie, mès òc que sabie qu'ère eth patron deth madeish e que solet auie besonh d'ua petita possada entà arténher, en un virament de uelhs, eth limit dera infamia; ara plan, non pensaue en cap cas arribar ath crim ne calar-se en ua bestiesa que lo podessen amiar entà judici.
FRAIRS-I-WEB	En darrèr tèrme, ja saberie dominar-se, causa qu'a viatges lo susprenie ada eth madeish.
FRAIRS-I-WEB	Se presentèc en minjador deth higumeno en precís moment qu'auie acabat era pregària e toti se dirigien entara taula.
FRAIRS-I-WEB	Deth lumedar estant, campèc eth grop e s'estarnèc d'arrir, damb ua riseta prolongada, insolenta, maligna, en tot guardar atrevidaments es uelhs de toti.
FRAIRS-I-WEB	Vos pensàuetz qu'auia partit!
FRAIRS-I-WEB	Pendent un moment toti lo guardèren fixaments, sense díder arren, enquia que, còp sec, senteren que quauquarren s'anaue a passar en aguest madeish instant: quauquarren indesirable, asenat, quauquarren que costarie solide un escandal.
FRAIRS-I-WEB	Piotr Aleksandrovich, qu'ère d'un umor excellent, se botèc de pic plan enrabiat.
FRAIRS-I-WEB	Tot çò que s'auie padegat e solatjat en sòn còr ressuscitèc e se quilhèc de ressabuda.
FRAIRS-I-WEB	Non, que non sò dispausat a tolerà'c, idolèc.
FRAIRS-I-WEB	Non posqui…
FRAIRS-I-WEB	Eth sang li borie e li pujaue ena tèsta.
FRAIRS-I-WEB	Com, que non podetz?, sorrisclèc Fiódor Pávlovich.
FRAIRS-I-WEB	Se qué ei aquerò de qué non podetz de "cap des manères"?
FRAIRS-I-WEB	Posqui passar o non, vòsta reveréncia?
FRAIRS-I-WEB	Acceptatz ad aguest convidat?
FRAIRS-I-WEB	Vos ac demani de tot còr, responec eth higumeno.
FRAIRS-I-WEB	Senhors!, higec ara seguida.
FRAIRS-I-WEB	Vos demani damb tota era mia amna que, en tot deishar de cornèr es vòstes peleges, vos amassetz en amor e concòrdia frairau en aguest pacific repaish, tant que lheuatz es vòstes oracions ath Sénher…
FRAIRS-I-WEB	Non, non, qu'ei impossible, cridèc dehòra de se, Piotr Aleksandrovich.
FRAIRS-I-WEB	Donques s'entà Piotr Aleksandrovich ei impossible, tanben n'ei entà jo, e non m'i vau a demorar.
FRAIRS-I-WEB	Qu'è vengut damb aguesta idia: que pensi anar pertot damb Piotr Aleksandrovich; que vo n'anatz, Piotr Aleksandrovich, jo tanben me'n vau; que vos demoratz, jo tanben me demori.
FRAIRS-I-WEB	Damb aquerò dera concòrdia frairau que l'auetz hèt ua bona hèta, pair higumeno: non m'arreconeish coma parent!
FRAIRS-I-WEB	Vertat, Von Sohn?
FRAIRS-I-WEB	Aciu qu'auem a Von Sohn.
FRAIRS-I-WEB	Bon dia, Von Sohn.
FRAIRS-I-WEB	Ei…per jo?, gasulhèc perplèx eth propietari Maksimov.
FRAIRS-I-WEB	Non, tu que non ès Von Sohn.
FRAIRS-I-WEB	Se'n sap vòsta reveréncia se qué ei aquerò de Von Sohn?
FRAIRS-I-WEB	I auec un procès criminau: l'assassinèren en ua casa de fornicacion (me pensi qu'ei atau se com cridatz vosati ad aguesti lòcs)… l'assassinèren e li panèren e, a maugrat dera edat respectabla, lo calèren en ua caisha, la barrèren ben embarrada, e de Sant Petersburg estant la facturèren entà Moscòu, en vagon der equipatge, damb eth sòn corresponent numèro.
FRAIRS-I-WEB	E, tant que clauauen era tapa, aqueres depravades dançaires cantauen cançons e tocauen eth gusli8, voi díder, eth fortepiano.
FRAIRS-I-WEB	Donques aguest d'aciu ei eth madeish Von Sohn.
FRAIRS-I-WEB	Qu'a ressuscitat d'entre es mòrts, non ei vertat, Von Sohn?
FRAIRS-I-WEB	Mès se qué ei açò?, se qué ei açò?, s'enteneren ues votzes en grop des ieromonges.
FRAIRS-I-WEB	Partim!, sorrisclèc Piotr Aleksandrovich, en tot dirigir-se a Kalganov.
FRAIRS-I-WEB	Non, senhors!
FRAIRS-I-WEB	Permetetz-me!, intervenguec Fiodor Pávlovich, en ton estrident, auançant un pas mès entar interior dera cramba.
FRAIRS-I-WEB	Permetetz-me a jo tanben d'acabar.
FRAIRS-I-WEB	Aquiu, ena cèla, que m'an enfamiat, en tot díder qu'è actuat sense respècte, especiauments per auer parlat, a tot cridar, de gòbis.
FRAIRS-I-WEB	Piotr Aleksandrovich Miusov, parent mèn, que vò qu'enes paraules i age plus de noblesse que de sincerité, tant que jo, peth contrari, m'estimi mès enes mies paraules plus de sincerité que de noblesse, e ath diable era noblesse!
FRAIRS-I-WEB	Non ei atau, Von Sohn?
FRAIRS-I-WEB	Permetetz-me, pair higumeno; jo, encara que siga un bofon e que me presenta coma un bofon, que sò un cavalièr d'aunor, tant que Piotr Aleksandrovich solet tie amor pròpi reprimit, e arren mès.
FRAIRS-I-WEB	S'è vengut aciu hè ua estona, a estat, possiblaments, damb era intencion de veir e d'explicar-me.
FRAIRS-I-WEB	Qu'è aciu ath mèn hilh Aleksei, que cèrque era sua sauvacion; jo que sò sa pair: me cau preocupar e me preocupi peth sòn avier.
FRAIRS-I-WEB	Com actuam nosati?
FRAIRS-I-WEB	Entre nosati, çò que què ja non se torne a quilhar.
FRAIRS-I-WEB	Çò qu'a queigut ja non se quilharà bric mès.
FRAIRS-I-WEB	Donques non!
FRAIRS-I-WEB	Jo que me voi quilhar.
FRAIRS-I-WEB	Santi pairs, sò indignat damb vosati.
FRAIRS-I-WEB	Era confession qu'ei un gran sacrament; jo la respècti e sò dispausat a inclinar-me ath sòn dauant.
FRAIRS-I-WEB	Mès se passe que, aquiu ena cèla, toti quèn de jolhs e se cohèssen en votz nauta.
FRAIRS-I-WEB	Dempús de quan ei licit cohessar-se d'aguesta manèra?
FRAIRS-I-WEB	Era confession d'aurelha a aurelha siguec establida pes Pairs dera Glèisa: solet en aguest cas ei un sacrament era confession; qu'ei atau, de temps de memòria perduda.
FRAIRS-I-WEB	Se non, com vau a poder-me exprimir jo, per exemple, dauant de toti, que s'açò, que s'aquerò…?
FRAIRS-I-WEB	Ben, que ja me comprenetz, que s'açò, que s'aquerò… quin escandal!
FRAIRS-I-WEB	Non, pairs; aciu, entre vosati, dilhèu bèth un se sente atrèt de cap as flagellants…
FRAIRS-I-WEB	Jo, en moment que sigue, pensi escríuer ath Sinode, e ath mèn hilh Aleksei me lo harè a vier entà casa…
FRAIRS-I-WEB	Aciu ua nota bene: Fiódor Pávlovich auie entenut campanes e non sabie a on.
FRAIRS-I-WEB	En un aute temps s'auie difonut maliciosi rumors (per çò que hè non solet damb eth nòste monastèri, senon tanben damb d'auti qu'existie tanben era institucion deth starchetsvo), qu'auien arribat enes aurelhes deth bisbe, sivans es quaus es startsy èren objècte d'ua consideracion excessiua, en detriment dera preeminéncia deth higumeno; per exemple, s'acusaue as startsy de hèr un usatge indegut deth sacrament dera confession e d'autes causes semblables.
FRAIRS-I-WEB	Qu'èren acusacions sense cap de sens, que s'auien esbugassat per eres madeishes ath cap d'un temps, autant entre nosati qu'en auti lòcs.
FRAIRS-I-WEB	Mès er estupid diable que s'auie apoderat de Fiódor Pávlovich e, mèstre des sòns nèrvis, l'amiaue cada viatge mès luenh entà un peridèr vergonhós, li bohèc ath laguens aquera vielha acusacion qu'eth madeish non ne comprenie ne ua soleta paraula.
FRAIRS-I-WEB	Ne tansevolhe siguec capable d'exprimir-la corrèctaments, s'auem en compde qu'ena cèla deth starets arrés s'auie ajulhat ne s'auie cohessat damb votz nauta, per çò que Fiódor Pávlovich non auie podut veir arren de semblable, e parlaue en tot guidar- se solet per vielhs rumors e indiscrecions que l'auien vengut, qui ben qui mau, ena memòria.
FRAIRS-I-WEB	Mès, un viatge deishada d'anar aquera estupiditat, se n'encuedèc de qué auie dit quauquarren sense pès ne cap, e de seguit sentec eth besonh de demostrar as sòns interlocutors e, çò qu'ei pejor, de demostrar-se ada eth madeish que çò qu'auie dit non ère cap pegaria.
FRAIRS-I-WEB	E, encara que se'n sabie qu'en cada paraula non harie que híger ua naua asenada, e encara mès grana qu'es anteriores, se lancèc pala enjós, incapable ja de tier-se.
FRAIRS-I-WEB	Guaira infàmia!, cridèc Piotr Aleksandrovich.
FRAIRS-I-WEB	Desencusatz, didec eth pair higumeno.
FRAIRS-I-WEB	Se didec en auti tempsi: "E comencèren a parlar de jo, e an dit fòrça causes, quauques ues d'eres dolentes.
FRAIRS-I-WEB	Mès jo, en auer entenut tot aquerò, m'è dit: aguesta qu'ei era medecina de Jesús, que me l'a enviat entà guarir era vanitat dera mia amna".
FRAIRS-I-WEB	Qu'ei per aquerò, que tanben nosati vos balham umilaments es gràcies, estimat òste!
FRAIRS-I-WEB	E hec ua prigonda reveréncia dauant Fiódor Pávlovich.
FRAIRS-I-WEB	Ècs!
FRAIRS-I-WEB	Beataria e frases vielhes!
FRAIRS-I-WEB	Frases vielhes e gèsti vielhs!
FRAIRS-I-WEB	Era vielha mentida e eth formalitme des reveréncies enquiath solèr!
FRAIRS-I-WEB	Que ja coneishem aguestes reveréncies!
FRAIRS-I-WEB	Que non me shaute, pairs, era faussetat; voi era vertat!
FRAIRS-I-WEB	Mès era vertat non s'està enes góbis, aquerò que ja ac è dit pro naut!
FRAIRS-I-WEB	Pairs monges, per qué dejunatz?
FRAIRS-I-WEB	Com demoratz recéber a cambi ua recompensa en cèu?
FRAIRS-I-WEB	Per ua recompensa atau jo que tanben dejunaria!
FRAIRS-I-WEB	Non, monge sant, çò que vos cau hèr ei practicar era vertut en aguesta vida, èster util ara societat en sòrta d'embarrar-vos en un monastèri damb era parva assegurada e non demorar era recompensa aquiu naut: ja veiratz se com atau còste un shinhau mès.
FRAIRS-I-WEB	Coma vedetz, pair higumeno, jo tanben sò capable de parlar ben.
FRAIRS-I-WEB	Qué auetz premanit per aciu?
FRAIRS-I-WEB	Oporto annadit dera Factory, un medoc embotelhat des frairs Yeliseiev…caralh damb es pairs!
FRAIRS-I-WEB	Aquerò que non se retire guaire as gòbis.
FRAIRS-I-WEB	Vai, quines botelhes an premanit es pairs!
FRAIRS-I-WEB	Hu, hu, hu…
FRAIRS-I-WEB	E qui a portat entà aciu tot aquerò?
FRAIRS-I-WEB	A estat eth campanhard rus, eth trebalhador, que pòrte aciu es sòs guanhadi damb es sues mans encoishinades, en tot cuelher-l'ac des sòns hilhs e des besonhs der Estat!
FRAIRS-I-WEB	Pr'amor que vosati, pairs sants, shurlatz ath pòble!
FRAIRS-I-WEB	Aquerò que ja ei completaments indigne dera vòsta part!, protestèc eth pair Iosif.
FRAIRS-I-WEB	Eth pair Paisi caraue tu per tu.
FRAIRS-I-WEB	Kalganov partic ath sòn darrèr.
FRAIRS-I-WEB	Plan, pairs, jo tanben vau darrèr de Piotr Aleksandrovich!
FRAIRS-I-WEB	Que non pensi tornar mès aciu; encara que m'ac demanetz de jolhs, non pensi tornar.
FRAIRS-I-WEB	Vos hi a vier mil robles, e es vòsti uelhs s'an tornat a embelinar, hu, hu, hu!
FRAIRS-I-WEB	Non, que non vau a híger arren mès.
FRAIRS-I-WEB	Me resvengi pera mia passada joenesa, pes mies umiliacions!
FRAIRS-I-WEB	Floquèc un còp de punh ena taula, en un accès de simulada emocion).
FRAIRS-I-WEB	Aguest monastèri qu'a significat molt ena mia vida!
FRAIRS-I-WEB	Fòrça lèrmes amargantes qu'è vessat per eth!
FRAIRS-I-WEB	Vosati metéretz contra jo ara mia hemna, ara capvirada.
FRAIRS-I-WEB	M'auetz maudit en sèt concilis, m'auetz criticat en tot eth parçan!
FRAIRS-I-WEB	Qu'ei pro, pairs!.
FRAIRS-I-WEB	Aguest ei un sègle liberau, ei eth sègle des vaishèts de vapor e des camins de hèr.
FRAIRS-I-WEB	Ne mil robles, ne cent, ne cent kopets: que non receberatz de jo arren d'arren!
FRAIRS-I-WEB	Ua auta nota bene: eth nòste monastèri non auie auut jamès un significat especiau ena vida de Fiódor Pávlovich, que jamès auie vessat ua soleta lèrma amarganta per tòrt d'eth.
FRAIRS-I-WEB	Totun Fiódor Pávlovich ère tant esmoigut damb aguestes simulades lèrmes que per un moment siguec a mand d'arribar a creder-les-se; que non li manquèc guaire entà estarnar-se de plorar, atrendit, mès en aguest madeish instant credec que ja ère era ora de hè repé.
FRAIRS-I-WEB	Eth higumeno, dauant d'aquera empodoada mentida, joquèc eth cap e tornèc a díder, en ton impausant:
FRAIRS-I-WEB	Atau haram.
FRAIRS-I-WEB	Tè, pegaries!
FRAIRS-I-WEB	E ramblah de mots!
FRAIRS-I-WEB	Contunhatz damb es vòstes pegaries, pairs, que jo me'n vau.
FRAIRS-I-WEB	E ath mèn hilh Aleksei me lo hèsqui a seguir entà tostemp, a causa dera mia pairau potestat.
FRAIRS-I-WEB	Ivan Fiódorovich, reverent hilh mèn, seguitz-me, se vos platz!
FRAIRS-I-WEB	Von Sohn, entà qué te vòs demorar aciu!
FRAIRS-I-WEB	Ve-ne damb jo entara ciutat.
FRAIRS-I-WEB	En çò de mèn que i a alegria.
FRAIRS-I-WEB	I seràs coma ua versta, e, en sòrta d'òli de dejun vos balharè porcèth damb coscós; minjaram; te harè hèr a vier un conhac, dempús un licor: que n'è un d'ahragues…
FRAIRS-I-WEB	Va, Von Sohn, non dèishes que se passe de long era felicitat!
FRAIRS-I-WEB	Gessec cridant e gesticulant.
FRAIRS-I-WEB	Aleksei!, idolèc de luenh eth sòn pair sonque en veder-lo.
FRAIRS-I-WEB	Aué madeish vies en çò de mèn definitiuaments, e te hès a vier eth coishin e eth matalàs, pr'amor de qué non ne demore tralha de tu en aguest lòc.
FRAIRS-I-WEB	Aliosha s'arturèc, caladi es pès en solèr, sens díder arren, en tot campar atentiuaments era scèna.
FRAIRS-I-WEB	Fiódor Pávlovich, mentretant, pugèc en coche, e darrèr sòn, sense tansevolhe virar-se entà Aliosha, entà dider-se adiu, se premanic a pujar, carat e ombriu, Ivan Fiódorovich.
FRAIRS-I-WEB	Mès just alavetz auec lòc ua auta scèna extravaganta e lèu inversemblabla, que venguec de tuar tot er episòdi.
FRAIRS-I-WEB	De ressabuda, ath costat der estriu deth coche, campèc eth propietari Maksimov.
FRAIRS-I-WEB	Qu'auie vengut ath mès còrrer, alendant, entà non endarrierar-se.
FRAIRS-I-WEB	Rakitin e Aliosha l'auien vist córrer.
FRAIRS-I-WEB	Hège tan lèu que, ena sua precipitacion, botèc eth pè en estriu abantes de qué Ivan Fiódorovich auesse trèt eth sòn quèrre e, en tot agarrar-se ara caisha deth coche, se premanic entà pujar d'un bot.
FRAIRS-I-WEB	Jo tanben!
FRAIRS-I-WEB	Jo tanben vengui damb vosati, sorrisclèc tant que balhaue un guimbet, damb un arridolet alègre e bracat, damb mina de felicitat e dispausat a quinsevolh causa.
FRAIRS-I-WEB	Hètz-me a vier a jo tanben!
FRAIRS-I-WEB	Non ac auia dit jo?, sorrisclèc damb afogadura Fiódor Pávlovich, qu'ètz Von Sohn?
FRAIRS-I-WEB	Qu'ètz eth vertadèr Von Sohn, resuscitat d'entre es mòrts!
FRAIRS-I-WEB	Com auetz podut gésser d'aquiu?
FRAIRS-I-WEB	Qué hègetz aquiu vonsohnizant?
FRAIRS-I-WEB	E com auetz podut, precisaments vos, abandonar eth repaish?
FRAIRS-I-WEB	Que vos cau èster dur d'entendement!
FRAIRS-I-WEB	Jo que ja ne sò, mès eth vòste cas, frair, me tie estonat!
FRAIRS-I-WEB	Sauta, sauta lèu lèu!
FRAIRS-I-WEB	Dèisha que puge, Vania, que serà divertit.
FRAIRS-I-WEB	D'ua manèra o ua auta se lançarà enes nòsti pès.
FRAIRS-I-WEB	Vos anatz a lançar, Von Sohn?
FRAIRS-I-WEB	E se li hèm un lòc en sèti deth car, damb eth menaire?…
FRAIRS-I-WEB	Sauta entath sèti Von Sohn!
FRAIRS-I-WEB	Mès Ivan Fiódorovich, que ja s'auie acomodat en sòn sèti, sens badar boca, li fotèc, còp sec, damb totes es sues fòrces, ua empossada en piech a Maksimov, e aguest aterric a un sazhen de distància.
FRAIRS-I-WEB	Se non queiguec en tèrra, siguec per edart.
FRAIRS-I-WEB	Partim!, li cridèc damb ràbia ath menaire, Ivan Fiódorovich.
FRAIRS-I-WEB	Mès se qué hès?
FRAIRS-I-WEB	Se qué hès?
FRAIRS-I-WEB	Fiódor Pávlovich, mès eth coche ja auie arrincat.
FRAIRS-I-WEB	Ivan Fiódorovich non responec.
FRAIRS-I-WEB	Tè, quines causes!, comencèc de nau Fiódor Pávlovich, guardant de reuelh ath sòn hilh, dempús de dues menutes de silenci.
FRAIRS-I-WEB	Be sigueres tu qui pensèc çò deth monastèri, qui anèc ahiscant, qui balhèc era sua aprobacion…a qué vie ara aguesta enrabiada?
FRAIRS-I-WEB	Fiódor Pávlovich se demorèc ua aute còp dues menutes carat.
FRAIRS-I-WEB	Mès Ivan Fiódorovich non responec.
FRAIRS-I-WEB	Quan arribem tu tanben beueràs.
FRAIRS-I-WEB	Ivan Fiódorovich contunhaue sense díder arren.
FRAIRS-I-WEB	Fiódor Pávlovich se tenguec pendent un aute parelh de menutes.
FRAIRS-I-WEB	Ivan Fiódorovich rufèc es espatles damb mensprètz e, en tot virar-se, se botèc a guardar eth camin.
FRAIRS-I-WEB	A compdar d'aguest moment, ja non dideren arren enquia arribar en casa.
FRAIRS-I-WEB	Libre tresau.
FRAIRS-I-WEB	Es luxuriosi.
FRAIRS-I-WEB	Era casa de Fiódor Pávlovich Karamazov se trapaue luenh deth centre dera ciutat, mès tanpòc enes entorns.
FRAIRS-I-WEB	Qu'ère pro vielha, mès auie ua façada agradiua: d'un solet solèr, damb entresòl, pintada d'un color tirant tà gris e damb losat de hèr vermelh.
FRAIRS-I-WEB	Per çò d'aute, encara poirie demorar de pè pendent fòrça temps, qu'ère espaciosa e acuelhenta.
FRAIRS-I-WEB	Qu'auie en era fòrça trastets, amagaders e escalères insospechables.
FRAIRS-I-WEB	Es arrats abondauen en sòn interior, mès a Fiódor Pávlovich non lo shordauen: "aumens, damb eres, non se hèn tant engüegiues es nets, quan un se demore solet".
FRAIRS-I-WEB	Pr'amor que, efectiuaments, auie eth costum de hèr enlà as sòns vailets entath sòn pabalhon e s'embarraue solet damb clauadura.
FRAIRS-I-WEB	Aguest pabalhon, plaçat en pati, qu'ère ample e solide.
FRAIRS-I-WEB	Fiódor Pávlovich auie hèt installar en eth ua codina, a maugrat que ja n'auie ua ena casa principau; non li shautaue era flaira a companatge, atau que se hège a vier eth repaish a trauèrs deth pati autant en iuèrn qu'en ostiu.
FRAIRS-I-WEB	Era casa auie estat bastida entà ua familha nombrosa e aurie podut alotjar cinc viatges mès de senhors e vailets.
FRAIRS-I-WEB	Mès en moment deth nòste raconde ena casa solet i demorauen Fiódor Pávlovich e Ivan Fiódorovich, e eth pabalhon deth servici l'ocupauen en totau tres vailets: eth vielh Grigori, era sua hemna, era vielha Marfa, e eth joen Esmerdiakov.
FRAIRS-I-WEB	Que mos cau parlar mès peth menut d'aguesti tres membres deth servici.
FRAIRS-I-WEB	Deth vielh Grigori Vasilievich Kutuzov, de un aute costat, que ja auem dit pro.
FRAIRS-I-WEB	Òme fèrm e sevèr, s'endralhaue entà çò que se prepausaue damb ua rectitud temarduda, tostemp qu'aguest objectiu, per un o un aute motiu (soent estonadaments illogic), se lheuèsse dauant sòn coma ua vertat absoluda.
FRAIRS-I-WEB	En resumit, qu'ère aunèst e incorruptible.
FRAIRS-I-WEB	Era sua hemna, Marfa Ignatievna, a maugrat d'auer-se sosmetuda sense badar boca, ara volentat deth sòn marit, l'auie persutat, d'ua forma espanturianta, tanlèu sigueren desliuradi es campanhards, per exemple, entà que deishèssen a Fiódor Pávlovich e se calèssen en un petit negòci en Moscòu (qu'auien quauqui estauvis), mès Grigori decidic alavetz, e d'un viatge per toti, qu'era sua hemna mentie, "pr'amor que cap hemna ei sincèra", que non auie d'abandonar ath sòn ancian patron, siguesse aguest coma siguese, "pr'amor que ara ère aguest eth sòn déuer".
FRAIRS-I-WEB	Tu comprenes se qué ei eth déuer?, li demanèc a Marfa Ignatievna.
FRAIRS-I-WEB	Òc, Grigori Vasilievich.
FRAIRS-I-WEB	Tè, ac comprenes o non, qu'atau serà.
FRAIRS-I-WEB	D'ara endauant, silenci.
FRAIRS-I-WEB	E atau siguec: non partiren, e Fiódor Pávlovich les assignèc ua sodada, petita, mès que les ac pagaue damb regularitat.
FRAIRS-I-WEB	Ac sentie e ère vertat.
FRAIRS-I-WEB	Bofon astut e testud, Fiódor Pávlovich, de caractèr plan fèrm "entà cèrtes causes dera vida", tau qu'eth madeish didie, auie, entath sòn estonament, un caractèr mèsalèu fèble entà ues autes "causes dera vida".
FRAIRS-I-WEB	Que se'n sabie plan ben de se quines èren e li hègen fòrça pòur.
FRAIRS-I-WEB	Entà cèrtes causes dera vida que cau tier es aurelhes plan dubèrtes e aquerò qu'ère plan dur sense un òme de confiança ath costat, e Grigori ère un òme plan fidèu.
FRAIRS-I-WEB	En fòrça escadences ath long dera sua carrèra, Fiódor Pávlovich auie podut recéber bèth un qu'aute patac, e ath delà dolorós, e tostemp auie acodit ena sua ajuda Grigori, encara que dempús, cada viatge, recebie un repotegada deth sòn patron.
FRAIRS-I-WEB	Que non ère solet es còps çò qu'espaurie a Fiódor Pavlovich: qu'auie casi mès grèus, autanplan fòrça delicadi e complicadi, que ne tan solet eth, dilhèu, aurie estat capable de definir aguest extraordinari besonh que sentie d'ua persona fidèu e pròcha, qu'experimentaue a viatges, de ressabuda, en un instant e de manèra incomprensibla, ath sòn laguens.
FRAIRS-I-WEB	Qu'èren casi lèu malautissi: plan depravat e soent crudèu ena sua luxúria, tau qu'un babau maligne; Fiódor Pávlovich sentie de suspresa, en bèra ocasion, en aguestes menutes d'embriaguesa, ua pòur espirituau e ua bassacada morau que li repercutien lèu fisicaments, entà didè'c atau, ena sua amna.
FRAIRS-I-WEB	Ère just en aguesti instants quan li shautaue auer ath sòn cant, pròche ada eth, dilhèu non ena madeisha cramba, mès òc en pabalhon, a un òme leiau, fèrm, totafèt desparièr d'eth, non corromput, que, a maugrat d'èster testimòni dera sua vida en contunh libertinatge e en tot èster ath pas de toti es sòns secrèts, pera sua fidelitat, li permetesse quinsevolh causa, non l'empachèsse e, çò de mès important, non li repoteguèsse arren ne lo menacèsse damb arren, ja siguesse en aguest mon o en futur, e que, se calesse, tanben lo defenesse… de qui?
FRAIRS-I-WEB	De quauqu'un desconeishut, que siguesse terrible e perilhós.
FRAIRS-I-WEB	Çò d'essenciau ère precisaments que li calie auer sense manca a un aute òme, un vielh amic, que lo podesse cridar en un mau moment, solet entà guardar-lo ena cara, dilhèu entà escambiar bèra paraula, encara que siguesse d'escassa importància, e se Grigori se demoraue madeish, se non s'embestiaue, sentie de pic un aleujament en sòn còr, mès, se s'embestiaue, ath contrari, se demoraue encara mès trist.
FRAIRS-I-WEB	Quauqui viatges (encara que pògui) Fiódor Pávlovich se presentaue, autanplan ath miei dera net, en pabalhon e desvelhaue a Grigori, entà qu'aguest venguesse ua estona a tier-li companhia.
FRAIRS-I-WEB	Grigori i anaue, e Fiódor Pávlovich li començaue a parlar des pegaries mès banaus e de seguit lo deishaue anar, a viatges, autanplan damb ua leugèra burla o badinada; e dempús, en deishà'c tot de cornèr, se calaue en lhet e alavetz dormie eth sòn des justi.
FRAIRS-I-WEB	Madeish l'auie arribat a Fiódor Pávlovich quan venguec Aliosha.
FRAIRS-I-WEB	Aliosha li "trauessèc eth còr" pr'amor que "se demoraue aquiu, ac vedie tot e non li repotegaue arren".
FRAIRS-I-WEB	Mès encara, que s'auie hèt a vier quauquarren insolit: ua manca totau de mensprètz entada eth, vielh coma ère; li mostraue, autaments, ua trendesa constanta e ua estimacion totafèt sincèra e naturau, encara que non la meritèsse.
FRAIRS-I-WEB	Tot aquerò auie estat entath vielh depravat e celibatari ua plan grana suspresa, completaments non demorada per eth, qu'enquia alavetz sonque auie estimat "era immondícia".
FRAIRS-I-WEB	Que ja è mentat ath principi deth mèn raconde se com detestaue Grigori a Adelaida Ivanovna, era prumèra esposa de Fiódor Pávlovich e mair deth sòn prumèr hilh, Dmitri Fiódorovich, e com, peth contrari, defenie ara sua dusau hemna, era isterica Sofia Ivanovna, contra eth sòn pròpi senhor e contra tot aqueth que se l'acodisse díder ua soleta paraula mala o frivòla sus era.
FRAIRS-I-WEB	Era sua simpatia per aguesta malerosa s'auie convertit entada eth, en quauquarren tan sagrat que ne tansevolhe vint ans mès tard aurie suportat ad arrés era mès minima allusion sus era, e, er ofensaire s'aurie hèt a vier de seguit eth sòn repotèc.
FRAIRS-I-WEB	Pera sua mina, Grigori ère un òme hered e seriós, pòc blagaire, que pronociaue paraules solemnes, mesurades.
FRAIRS-I-WEB	A prumèr còp de uelh qu'ère impossible aubirar s'estimaue o non ara sua moisha e aubedienta hemna; mès plan que òc, en realitat l'estimaue, e era, plan qu'ac comprenie.
FRAIRS-I-WEB	Aguesta Marfa Ignatievna ère ua hemna que non solet non ère estupida senon que dilhèu autanplan ère mès intelligenta qu'eth sòn marit, aumens mès senada enes qüestions dera vida, e, totun, s'auie subordinat damb resignacion e en silenci dès eth començament dera sua union matrimoniau e sens dobte lo respectaue pera sua superioritat espirituau.
FRAIRS-I-WEB	Qu'ei digne de saber que, entre es dus, ath long dera sua longa vida en comun, auien parlat pro pòc e solet des causes mès vidantes e indispensables.
FRAIRS-I-WEB	Eth circonspècte e majestuós Grigori reflexionaue sus es sòns ahèrs e copacaps tostemp solet, atau que Marfa Ignatievna auie comprenut, fòrça temps a, e d'un viatge per toti, qu'eth non auie besonh en absolut des sòns conselhs.
FRAIRS-I-WEB	Sentie qu'eth sòn marit avaloraue eth sòn silenci e que lo consideraue ua pròva d'intelligéncia.
FRAIRS-I-WEB	Tustar-la, non l'auie tustat jamès, exceptat d'un solet viatge, encara que plan leugèraments.
FRAIRS-I-WEB	En ua escadença, en pòble, pendent eth prumèr an de maridatge d'Adelaida Ivanovna e Fiódor Pávlovich, es joenes e hemnes deth pòble, alavetz encara sirventes, s'amassèren en pati dera casa senhoriau entà cantar e dançar.
FRAIRS-I-WEB	Comencèren a entonar Enes prats quan, còp sec, Marfa Ignatievna, alavetz encara ua hemna joena, sautèc ath dauant deth còr e dancèc era "dança russa" d'ua manèra especiau, non ara manèra des campanhards, coma es autes hemnes, senon tau que la dançaue quan servie ena casa des rics Miusov, en sòn petit teatre privat, a on un mèstre de dança, vengut exprèssaments de Moscòu, ensenhaue dança as actors.
FRAIRS-I-WEB	Grigori campèc ara sua hemna se com dançaue, e, ja ena sua isba, ua ora dempús, li balhèc ua leçon, en tot chinar-li un shinhau eth peu.
FRAIRS-I-WEB	Mès es còps que s'acabèren aciu entà tostemp, e non se repetiren ena sua vida; ath delà, Marfa Ignatievna, dès aguest dia, hec eth vòte de non dançar.
FRAIRS-I-WEB	Diu non les auie balhat hilhs; qu'aueren ua creatura, òc, mès moric.
FRAIRS-I-WEB	Ère evident qu'a Grigori li shautauen es mainatges, ne tansevolhe se n'amagaue, ei a díder, non s'avergonahue d'amuishà'c.
FRAIRS-I-WEB	A Dmitri Fiódorovich lo cuelhec ath sòn cargue en húger Adelaida Ivanovna, quan ère un mainatge de tres ans, e lo suenhèc pendent un an; eth madeish lo pientaue e lo lauaue en trolhador.
FRAIRS-I-WEB	Dempùs se n'encuedèc tanben d'Ivan Fiódorovich e d'Aliosha, çò que li costèc ua bohetada, mès que tot aquerò ja ac è condat.
FRAIRS-I-WEB	Eth sòn pròpi hilh solet li balhèc era alegria dera esperança, quan Mafra Ignatievna encara ère embaraçada.
FRAIRS-I-WEB	Çò que se passèc ei qu'eth mainatge auie vengut en mon damb sies dits.
FRAIRS-I-WEB	En veder-lo Grigori se demorèc tant aclapat que non solet s'estèc carat enquiath dia deth bateg senon que se n'anaue exprèsaments entath uart entà non auer de parlar.
FRAIRS-I-WEB	Ena primauèra e, pendent tres dies seguidi, non hec que hotjar bancaus en uart.
FRAIRS-I-WEB	Ath tresau dia li calie batiar ath mainatge; entà alavetz, Grigori ja auie auut temps de pensar quauquarren.
FRAIRS-I-WEB	En entrar ena isba a on s'auie amassat eth clergat damb es convidadi e, fin finau, damb eth madeish Fiódor Pávolovich, que s'auie presentat en qualitat de pairin, declarèc de pic qu'ath mainatge "non se l'auie de batiar jos cap de concèpte"; ac didec en votz baisha, sens excedir-se de paraules, en tot articular-les damb pògui talents, e limitant-se a calar era guardada fixa e inexpressiua sus eth prèire.
FRAIRS-I-WEB	Per qué?, li demanèc eth prèire damb un alègre estonament.
FRAIRS-I-WEB	Pr'amor que…ei…un dragon…gasulhèc Grigori.
FRAIRS-I-WEB	Com que ei un dragon?
FRAIRS-I-WEB	Quin dragon?
FRAIRS-I-WEB	Grigori sauvèc silenci pendent ues menutes.
FRAIRS-I-WEB	Que s'a produsit ua confusion dera natura…gasulhèc e, a maugrat que parlèc d'ua manèra pòc clara, ac hec damb fermetat, sense talents, evidentaments,de balhar mès explicacions.
FRAIRS-I-WEB	S'estarnèren d'arrir e, coma ei naturau, batièren ath praube mainatge.
FRAIRS-I-WEB	Grigori preguèc damb fervor ath costat dera pila baptismau, mès que non cambièc de pensada sus eth nauèth neishut.
FRAIRS-I-WEB	Per çò d'aute, non s'opausèc ad arren, mès enes dues setmanes que viuec era malautissa creatura a penes lo guardèc, autanplan hège tau que non i siguesse e passaue era màger part deth temps dehòra dera isba.
FRAIRS-I-WEB	Mès, quan ath cap de dues setmanes eth mainatge moric de difteria, eth pròpi Grigori lo botèc en taüt, lo guardèc damb ua prigonda tristesa e, en moment que curbien de tèrra era sua petita e pòc prigonda hòssa, s'ajulhèc e s'inclinèc enquiath solèr.
FRAIRS-I-WEB	Dès alavetz, pendent fòrça ans non mentèc ath sòn hilh ne un solet viatge, e tanpòc Marfa Ignatievna, ena sua preséncia, s'en brembaue d'eth e quan bèth viatge parlaue damb quauquarrés sus eth sòn "hilhet" ac hège en un mormolh, encara que non siguesse present Grigori Vasilievich.
FRAIRS-I-WEB	Marfa Ignatievna se n'encuedèc que, dès aquera petita hòssa, eth sòn marit s'auie començat a ocupar essenciauments de "causes divines", liegie es Cheti- Minei, soent en silenci e solet, en tot hicar-se cada viatge es sòns grani mericles redons de montura argentada.
FRAIRS-I-WEB	Pògui viatges liegie en votz nauta, s'un cas en Quareme.
FRAIRS-I-WEB	Li shautaue eth libre de Job, auie trèt non se sap d'a on ua colleccion de discursi e sermons deth "nòste sant pair Isaac de Siria", e lo liegec tu per tu pendent fòrça ans, lèu sense compréner arren, mès que dilhèu ère per açò que volie e estimaue ad aguest libre mès qu'a cap aute.
FRAIRS-I-WEB	Enes darrèri tempsi auie començat a escotar e a estudiar as flagellants, en auer-ne coneishut a quauqui uns en vesiat, e se demorèc visiblaments impressionat, encara que non li semblèc just abandonar era sua fe per ua auta.
FRAIRS-I-WEB	Es sues lectures de "causes divines" auien balhat ara sua portadura, coma ei naturau, ua mina encara mès solemna.
FRAIRS-I-WEB	Se passèc qu'eth madeish dia qu'acoguèren ara creatura de sies dits, Marfa Ignatievna, en desvelhar-se ath pic dera mieja net, entenec tau qu'uns plors d'un recent neishut.
FRAIRS-I-WEB	S'espauric e desvelhèc ath sòn marit.
FRAIRS-I-WEB	Aguest parèc era aurelha e se n'encuedèc de qué mèsalèu ère quauqu'un que gemegaue, "semblaue ua hemna".
FRAIRS-I-WEB	Se lheuèc e se vestic; qu'ère ua net de mai, pro cauda.
FRAIRS-I-WEB	En gésser en lumedar, entenec damb claretat qu'es panteishi venguien deth uart.
FRAIRS-I-WEB	Mès eth uart, de nets, qu'ère barrat damb clau dès eth pati e non auie manèra d'entrar per un aute lòc, pr'amor qu'ère entornejat per ua barralha nauta e fòrta.
FRAIRS-I-WEB	En tornar entà casa, Grigori aluguèc un fanau, cuelhec era clau deth uart e, sens parar atencion ara pòur isterica dera sua hemna, que contunhaue assegurant qu'entenie es plors d'un mainatge e que solide ère eth sòn hilh, que ploraue e la cridaue, partic en silenci de cap ath uart.
FRAIRS-I-WEB	Aquiu comprenec claraments qu'es gemiments venguien dera petita bania qu'auien en uart non guaire luenh deth brescat, e que qui panteishaue ère en realitat ua hemna.
FRAIRS-I-WEB	En daurir era bania, desnishèc un espectacle qu'ath sòn dauant se demorèc estonat: ua prauba innocenta dera ciutat, ua yurodivaia, que vagaue pes carrèrs e que toti la coneishien damb eth subernòm de Lizaveta era Pudecenca, s'auie refugiat ena bania e venguie de mainadar.
FRAIRS-I-WEB	Era creatura jadie ath sòn costat e era agonizaue.
FRAIRS-I-WEB	Era hemna non badaue boca, pr'amor que non sabie parlar.
FRAIRS-I-WEB	Mès tot aquerò que mos calerie explicà'c a despart…
FRAIRS-I-WEB	Qu'auie en aquerò ua circonstància especiau que tustèc prigondaments a Grigori e que venguec a confirmar definitiuaments ua sospecha desagradiua e repugnanta qu'auie auut.
FRAIRS-I-WEB	Aguesta Lizaveta era Pudecenca ère ua gojata de plan petita estatura, que midaue "dus arshiny9 e escag", coma didien atrendides fòrça vielhes devòtes dera nòsta ciutat en rebrembar-la dempús de mòrta.
FRAIRS-I-WEB	Eth sòn ròstre de vint ans, san, ample e rosat, qu'ère totauments eth d'ua pèga; es sòns uelhs, en guardar, se demorauen tachadi d'ua manèra desagradiua, encara que tranquilla.
FRAIRS-I-WEB	Tostemps, autant en iuèrn qu'en ostiu, anaue damb es pès nuds, vestida solet damb ua camisa de canam.
FRAIRS-I-WEB	Es sòns peus lèu neres, plan espessi, onduladi madeish qu'era lan d'ua oelha, caperauen era sua tèsta coma ua enòrma casqueta de pèth.
FRAIRS-I-WEB	Ath delà, tostemp èren mascaradi de tèrra, de hanga, caperadi de petites huelhes, hius e lacets, pr'amor que tostemp dormie en solèr e entre lordèra.
FRAIRS-I-WEB	Sa pair Ilià, ère un menestrau malautís e arroïnat que beuie fòrça; non auie larèr e de fòrça ans ençà se guanhaue era vida en tot trabalhar en çò d'uns patrons acomodadi, menestraus tanben dera nòsta ciutat.
FRAIRS-I-WEB	Sa mair auie mòrt hège ja fòrça temps.
FRAIRS-I-WEB	Tostemp malaut e rabiós, Ilià picaue a Lizaveta d'ua manèra inumana, quan aguesta venguie en çò de sòn.
FRAIRS-I-WEB	Diu.
FRAIRS-I-WEB	Es patrons d'Ilià, eth madeish Ilià e autanplan molti ciutadans compatissents, mès que mès comerçants e es sues hemnes, auien sajat mès d'un còp de vestir a Lizaveta d'ua manèra mès decenta que solet damb era camisa e, entar iuèrn, tostemp li botauen ua longa perissa de pèth de oelha e la cauçauen damb un parelh de bòtes nautes; era que solie deishar que la vestissen, sense méter trebucs, mès dempús se n'anaue e, en quinsevolh lòc, sustot ena neira dera catedrau, se trège tot çò que l'auien aufrit (un mocador, ua pelha, era perissa, es bòtes), ac deishaue tot aquiu e se n'anaue descauça, sense mès ròba qu'era camisa, tau qu'abantes.
FRAIRS-I-WEB	Un viatge eth nau governador dera nòsta província, en ua visita d'inspeccion ena nòsta petita ciutat, se sentec plan ofensat enes sòns mielhors sentiments en veir a Lizaveta e, a maugrat de compréner que se tractaue d'ua yurodivaia, tau que l'auien condat, remerquèc qu'ua joena que vagaue pes carrèrs sense mès ròba qu'ua camisa ère un atentat contra era decéncia e manèc qu'enes dies a vier non se tornèsse a repetir.
FRAIRS-I-WEB	Mès eth governador partic e Lizaveta la deishèren tau qu'ère.
FRAIRS-I-WEB	Sa pair venguec de morir e era, coma orfanèla, siguec encara mès estimada per totes es amnes pietoses dera ciutat.
FRAIRS-I-WEB	Plan que òc, semblaue autanplan que toti l'estimauen; es mainatges non hègen burla d'era ne l'ofensauen, e aquerò a maugrat qu'es nòsti mainatges, mès que mès ena escòla, son uns pòcvaus.
FRAIRS-I-WEB	Entraue en cases de desconeishudi e arrés la hège enlà; ath contrari, toti li balhauen mòstres d'afècte e ua monedeta de miei kopek.
FRAIRS-I-WEB	Li balhauen era monedeta, era la cuelhie e de seguit l'anaue a botar en un aumoinèr, sigue entara glèisa sigue entara preson.
FRAIRS-I-WEB	S'en mercat li balhauen ua bagueta de pan o un coquilhon, l'ac autrejaue tostemp ath prumèr mainatge que se trapaue, o ben arturaue a ua des senhores riques dera nòsta ciutat, tanben entà balhar-l'ac, e es senhores ac acceptauen autanplan damb alegria.
FRAIRS-I-WEB	Per çò que hè ada era, non se neurie que de pan nere e aigua.
FRAIRS-I-WEB	A viatges entraue en ua botiga opulenta, se seiguie; aquiu que i auie merces de valor, tanben sòs, mès es patrons dera botiga jamès la susvelhauen, sabien que, encara que desbrembèssen pilèrs de robles dauant d'era, non arremassarie ne un kopek.
FRAIRS-I-WEB	Ena glèisa i entraue en pògues escadences, dormie sustot enes vestibuls des temples o ben, dempús de sautar ua barralha d'arromingueres (que contunham en tot auer ena ciutat fòrça barralhes d'arromingueres en sòrta de barralhes de husta), en uart de quauqu'un.
FRAIRS-I-WEB	Pera sua casa, ei a díder pera casa d'aqueri patrons a on auie viscut eth sòn defuntat pair, i campaue apuprètz un còp per setmana e, en iuèrn, i anaue toti es dies, mès solet entà passar era net, e hège jadilha o ben en portau, o ben ena bòrda.
FRAIRS-I-WEB	S'estonauen de qué podesse sostier ua tau anament, mès era que ja i ère acostumada; encara qu'ère de petita estatura, auie ua complexion extraodinàriaments robusta.
FRAIRS-I-WEB	Quauqui uns des nòsti senhors afirmauen que, tot aquerò, ac hège solet per orgulh, mès de bèra manèra aguesta opinion non se tenguie: non sabie prononciar ne ua soleta paraula, solet de quan en quan artenhie a botjar era lengua e her un mugiment.
FRAIRS-I-WEB	Com podien parlar d'orgulh!
FRAIRS-I-WEB	Un viatge (hè ja bèth temps), en ua clara e templada net d'eth plen de seteme, de cap a ua ora plan tardiua entàs nòsti costums locaus, ua embriagada peaina de senhors dera nòsta ciutat, uns cinc o sies òmes galhardi qu'auien estat de tantarra, entornauen dès eth club entàs sues cases, en tot hèr corsèra pes patis deth darrèr.
FRAIRS-I-WEB	Ath cant dera barralha, entre ortigues e laparasses, era nòsta peaina desnishèc ara dormenta Lizaveta.
FRAIRS-I-WEB	Es senhors, qu'estauen de çò mès alègres, s'arturèren ath sòn dauant arrint e se calèren a hèr burla en tot díder totes es obscenitats possibles.
FRAIRS-I-WEB	A un joen petimetre se l'acodic hèr ua pregunta totafèt excentrica sus un tèma impossible: "Poirie bèth un, qui que siguesse, cuélher a semblabla bèstia per ua hemna, en aguest madeish moment, eca, eca…" Toti damb orgulhosa repugnància, dideren qu'ère impossible.
FRAIRS-I-WEB	Mès en aguest grop s'i trapaue Fiódor Pávlovich, que còp sec hec un bot e didec que òc, que se la podie considerar ua hemna, e enquia e tot mès, e qu'aquerò autanplan li higie ua sòrta de piquent particular, eca, eca.
FRAIRS-I-WEB	Cèrt, en aguesta epòca, entre nosati, Fiódor Pávlovich sajaue de representar d'ua manèra massa ostentosa eth papèr de bofon, li shautaue hèr-se a veir e hèr a arrir as senhors, en un aparent plan d'egalitat, plan que òc, mès, en realitat, se comportaue damb d'eri coma un maladret.
FRAIRS-I-WEB	Aquerò se passèc en madeish moment qu'acabaue de vier-li de Sant Petersburgo era notícia dera mòrt dera sua prumèra esposa, Adelaida Ivanovna, e, quan, damb un crespon en chapèu, beuie e se comportaue d'ua manèra tant indecorosa, es autes persones dera ciutat, autanplan es mès depravades, se shordauen en veder-lo.
FRAIRS-I-WEB	Era peaina, plan que òc, s'estarnèc d'arrir dauant d'aquera opinion inesperada; un d'eri autaplan comencèc a provocar a Fiódor Pávlovich, mès es auti li mostrèren mès repugnància qu'abantes, encara que tot aquerò damb ua gadalesa desmesurada, e, finauments, cadun repilhèc eth sòn camin.
FRAIRS-I-WEB	Mès tard, Fiódor Pávlovich, jurèc e perjurèc qu'aquera net se n'auie anat damb es auti; dilhèu siguec atau reauments, arrés ac poirà saber de cèrt ne ac saberà jamès, mès cinc o sies mesi dempús toti, ena ciutat, comencèren a parlar damb sincèra e extraordinària indignacion de qué Lizaveta ère prenhs; preguntauen, hègen investigacions: de qui ère eth pecat?
FRAIRS-I-WEB	Qui ère er ofensor?
FRAIRS-I-WEB	E siguec alavetz que de ressabuda s'escampilhèc per tota era ciutat er extravagant rumor de qué er ofensor auie estat eth pròpi Fiódor Pávlovich.
FRAIRS-I-WEB	D'a on auie gessut aguest rumor?
FRAIRS-I-WEB	D'aquera peaina de senhors tantarres, enquia alavetz, ja solet ne demoraue ena ciutat un des sòns membres, un òme que, ath delà d'auer ua cèrta edat, ère un respectable conselhèr d'Estat, damb familha e hilhes adultes, que de cap manèra aurie difonut era notícia, encara que s'auesse passat quauquarren; per çò des auti participaires, uns cinc òmes, ja aiuen partit dera ciutat.
FRAIRS-I-WEB	Mès eth rumor auie insinuat dirèctaments a Fiódor Pávlovich e contunhaue en tot senhalar-lo.
FRAIRS-I-WEB	Plan que òc, eth jamès ac admetec: ne tansevolh se denhèc respóner ad aguesti insignificants mercadèrs e menestraus.
FRAIRS-I-WEB	Alavetz ère un òme capinaut e se remie a parlar se non ère en companhia de foncionaris e nòbles, que tant les divertie.
FRAIRS-I-WEB	Siguec en aguest moment quan Grigori, energicaments, damb tota era fòrça deth morir, se lheuèc a favor deth sòn senhor e non solet lo defenie contra totes aguestes calomnies senon que discutie e se pelejaue per eth, en tot hèr escambiar a molti d'opinion.
FRAIRS-I-WEB	Aguesta conjectura semblaue plan probabla, pr'amor que s'en brembauen de Karl, se'n brembauen precisaments de qué pendent aqueres madeishes nets, près era tardor, Karl auie romat pera ciutat e panat a tres persones.
FRAIRS-I-WEB	Mès tot aguest ahèr e totes aguestes parlòtes non solet non esbugassèren en absolut era simpatia generau pera prauba yurodivaia, senon que toti se botèren a protegir-la e balhar-li supòrt encara mès.
FRAIRS-I-WEB	Era senhora Kondratieva, veuda acomodada d'un comerçant, autanplan ac premanic tot entà hèr-se a vier a Lizaveta en çò de sòn ja a finaus d'abriu e non deishar-la gésser enquia qu'amainadèsse.
FRAIRS-I-WEB	La susvelhauen sense pòsa, mès a tot darrèr, a maugrat de tota era vigilància, Lizaveta, ja de nets, gessec còp sec d'amagat dera casa de Kandratieva e venguec a parar en uart de Fiódor Pávlovich.
FRAIRS-I-WEB	Com podec, damb eth sòn estat, passar peth dessús dera nauta e solida barralha deth uart qu'ei encara ua sòrta d'enigma.
FRAIRS-I-WEB	Es uns afirmauen que "bèth un l'auie tranportat" e d'auti que "quauquarren l'auie transportat".
FRAIRS-I-WEB	Çò de mès probable ei que tot se passèsse d'ua manèra naturau, encara que plan complicada, e que Lizaveta, que sabie passar per dessús des barralhes d'arromingueres entà entrar enes uarts des auti e hèr jadilha, s'aurie de bèra manèra, enfilat tanben ena barralha de husta de Fiódor Pávlovich, e, de naut estant, enquia e tot hènt-se mau, auesse sautat en uart, a maugrat deth sòn embaraç.
FRAIRS-I-WEB	Grigori se lancèc sus Marfa Ignatievna e li manèc qu'ajudèsse a Lizaveta, tant qu'eth anaue ath mès córrer a quèrrer a ua vielha lheuador, era hemna d'un menestrau que, plan, non s'estaue guaire luenh.
FRAIRS-I-WEB	Sauvèren ath mainatge, mès Lizaveta moric en hèr-se dia.
FRAIRS-I-WEB	Grigori cuelhec ath nauèth neishut, lo hec a vier en çò de sòn, hec a seir ara sua hemna e l'ac botèc ena hauda, ath cant deth sòn piech: "Aguesta creatura de Diu, aguest orfanèl, ei parent de toti, e encara mès de nosati.
FRAIRS-I-WEB	Que mo l'envie eth nòste petit defunt, a neishut d'un hilh deth diable e d'ua santa.
FRAIRS-I-WEB	Neurís-lo e non plores mès".
FRAIRS-I-WEB	Atau Marfa Ignatievna se n'encuedèc deth mainatge.
FRAIRS-I-WEB	Lo batièren e li botèren de nòm Pavel; per çò deth patronimic, toti, tanben eri dus, sens qu'arrés atau les ac indiquèsse, comencèren a cridar-lo Fiódorovich.
FRAIRS-I-WEB	Fiódor Pávlovich non i metec cap de trebuc e enquia ac trapèc tot divertit, encara que contunhèc a remir era sua implicacion damb totes es sues fòrces.
FRAIRS-I-WEB	Ena ciutat agradèc qu'acuelhesse ar orfanèl.
FRAIRS-I-WEB	Mès endauant autanplan pensèc entada eth un cognòm: lo cridèc Smerdiakov peth fausnòm de sa mair.
FRAIRS-I-WEB	Smerdiakov se convertic en dusau vailet de Fiódor Pávlovich e viuie, ath principi dera nòsta istòria, en pavalhon, damb eth vielh Grigori e era vielha Marfa.
FRAIRS-I-WEB	Hège de codinèr.
FRAIRS-I-WEB	Que me calerie tanben que higessa quauquarren sus eth en particular, mès que me hè ja vergonha distrèir pendent tant de temps era atencion deth liegeire entà uns vailets tan vidanti: per aquerò, repilhi eth mèn raconde, damb era esperança de qué se presente per se soleta era escadença de parlar sus Smerdiakov ath long dera novèla.
FRAIRS-I-WEB	D'UN CÒR ARDERÓS.
FRAIRS-I-WEB	Aliosha, après auer entenut era orde que sa pair li cridaue deth coche estant tant que partie deth monastèri, s'estec parat ua estona, ath miei d'ua grana perplexitat.
FRAIRS-I-WEB	Ath contrari, a maugrat de tot eth sòn trebolici, s'apraièc entà endralhar-se de seguit entara codina deth pair higumeno e averiguar se qué auie hèt eth sòn progenitor aquiu naut.
FRAIRS-I-WEB	Dempús s'enfilèc de cap ara ciutat, damb er in de qué pendent eth sòn recorrut artenherie a resòlver de bèra manèra eth problèma que lo tormentaue.
FRAIRS-I-WEB	M'esdegarè a díder qu'es sorriscles de sa pair e era orde de qué venguesse en çò de sòn "damb es coishins e eth matalàs" non l'espaurien bric.
FRAIRS-I-WEB	Pro se'n sabie qu'aguesta orde, prononciada damb votz nauta e damb un crit tant ostentós, auie estat dada "en un cambiament sobte", autanplan en favor dera beresa, entà didè'c atau, de forma semblabla ad açò d'aqueth menestrau dera nòsta petita ciutat, qu'auie begut mès deth compde ena hèsta deth sòn aniversari, en preséncia des convidadi, s'auie embestiat pr'amor que non li mestrauen mès vodka e de suspresa s'auie botat a trincar era sua pròpia vaishèra, a esquiçar era sua ròba e era dera sua hemna, a estronhar es mòbles e, a tot darrèr, es veires dera casa, e tot aquerò, madeish, en aumenatge ara beresa.
FRAIRS-I-WEB	Bèra causa d'aguesta sòrta, plan que òc, li venguie d'arribar a sa pair.
FRAIRS-I-WEB	Que non cau díder qu'ath londeman aqueth menestrau, dempús dera tantarra e dempús de deishar- lo era embriaguesa, auie planhut es taces e es plats trincadi.
FRAIRS-I-WEB	Aliosha sabie que tanben eth vielh, solide, lo deisharie tornar en monastèri ath londeman, o dilhèu quitament, aguesta madeisha tarde.
FRAIRS-I-WEB	Qu'ère totauments convençut, ath delà, de qué eth ère era darrèra persona que sa pair volerie ofensar.
FRAIRS-I-WEB	Aliosha n'ère segur de qué arrés en mon lo volie ofensar jamès, e non solet se passaue que non lo volien ofensar, senon que tanpòc podien.
FRAIRS-I-WEB	Aquerò, entada eth, qu'ère un axiòma, definitiuaments acceptat, sense discusions, e damb aquerò contunhèc endauant, sense eth mendre dobte.
FRAIRS-I-WEB	Mès en aguest moment se voludaue en eth un aute temor, d'un gènre completaments desparièr, e plan mès dolorós, pr'amor que ne eth madeish Aliosha lo podie definir; qu'ère precisaments era pòur ara hemna e, concretaments, a Katerina Ivanovna, que tan tu per tu l'auie suplicat, ena nòta que l'auie balhat era senhora Jojlakova, tà que venguesse a veder-la sense explicar eth perqué.
FRAIRS-I-WEB	Aguesta demana e eth persutant besonh de complir-la desvelhèren de pic ua cèrta sensacion de torment en sòn còr e, pendent tot eth maitin, a mida que se passaue eth temps, aguesta sensacion auie anat creishent en tot hèr-se mès dolorosa, a maugrat de totes es scènes e incidents que s'auien passat dempús en monastèri, tau que hège un moment ath costat deth pair higumeno, eca, eca.
FRAIRS-I-WEB	Çò que cranhie non ère ignorar de qué volerie parlar-li era e çò que responerie eth.
FRAIRS-I-WEB	E que non ère ara hemna, en generau, çò que cranhie d'era: qu'auie escassi coneishements sus es hemnes, plan que òc, mès, totun açò, amiaue tota era sua vida, dès era mès trenda mainadesa enquiath sòn ingrés en monastèri, en tot viuer sonque damb eres.
FRAIRS-I-WEB	Cranhie en concret ad aguesta hemna, precisaments a Katerina Ivanovna.
FRAIRS-I-WEB	Que l'auie cranhut dès eth prumèr viatge que la vedec.
FRAIRS-I-WEB	E solet l'auie vist un o dus viatges, dilhèu tres, e enquia e tot auie escambiat quauques paraules damb era en ua escadença.
FRAIRS-I-WEB	Rebrembaue era sua imatge coma ua joena beròia, capinauta e imperiosa.
FRAIRS-I-WEB	Mès que non ère era beresa çò que lo tormentaue senon quauquarren desparièr.
FRAIRS-I-WEB	Qu'ère justaments aquera inexplicabla natura dera sua pòur çò que hège aumentar eth sòn temor.
FRAIRS-I-WEB	Mès, a maugrat dera consciéncia e era justícia qu'eth non podie deishar de balhar a toti aguesti sentiments magnifics e generosi, un hered li baishaue pera esquia a mida que s'apressaue ena sua casa.
FRAIRS-I-WEB	Se n'encuedèc de qué non traparie ath sòn frair Ivan Fiódorovich, tan pròche ada era, en çò de Katerina Ivanovna: eth sòn frair deuie èster ara damb sa pair.
FRAIRS-I-WEB	N'ère solide fòrça de qué non traparie a Dmitri aquiu, e se'n sabie deth perqué.
FRAIRS-I-WEB	Atau ei qu'aurien ua convèrsa en privat.
FRAIRS-I-WEB	Que l'aurie shautat fòrça veir, abantes d'aguesta convèrsa fatidica, a sa frair Dmitri, passar ua estona ath sòn costat.
FRAIRS-I-WEB	Aurie escambiat quauques paraules damb eth, sense amuishar-li era carta.
FRAIRS-I-WEB	Mès eth sòn frair Dmitri s'estaue luenh e çò de mès probable ei que tanpòc siguesse en casa.
FRAIRS-I-WEB	Dempús d'arturar- se un instant, cuelhec ua decision definitiua.
FRAIRS-I-WEB	Se senhèc damb gèst abituau e esdegat, ara seguida arric per quauquarren e s'endralhèc damb fermetat entà veir ara sua terribla dauna.
FRAIRS-I-WEB	Coneishie era casa.
FRAIRS-I-WEB	Mès que se l'auesse calut anar enquiath carrèr Major, dempús trauessar era plaça, eca, aurie auut d'anar plan mès luenh.
FRAIRS-I-WEB	Era nòsta petita ciutat ei plan dispersada e es distàncies sòlen èster mèsalèu granes.
FRAIRS-I-WEB	Ath delà, sa pair lo demoraue, dilhèu encara non auie auut temps de desbrembar era sua orde, podie emmaliciar-se, e per aquerò li calie esdegar-se entà arribar en un e un aute lòc.
FRAIRS-I-WEB	Per totes aguestes consideracions, decidic escuerçar eth camin en tot passar pes patis deth darrèr, pr'amor que se'n sabie de totes es corseres dera ciutat coma eth paumet dera sua man.
FRAIRS-I-WEB	Aquerò volie díder qu'aurie de deishar de cornèr, lèu deth tot, es camins, auançar ath long de clòses desèrtes, sautar autanplan, a viatges, barralhes des auti, a on, totun, toti lo coneishien e saludauen.
FRAIRS-I-WEB	D'aguesta manèra podie arténher eth carrèr Major ena meitat deth temps.
FRAIRS-I-WEB	En bèth moment li calèc passar pro près dera casa pairau, just peth dauant deth uart adjacent damb eth de sa pair, que tanhie a un casalon praube e roïnós de quate hièstres.
FRAIRS-I-WEB	Era propietària d'aguest casalon ère, coma sabie Aliosha, ua menestrala dera ciutat, ua vielha que li mancaue ua cama e que viuie damb sa hilha, ua anciana crambèra que s'auie avedat ara vida civilizada dera capitau, a on auie demorat tostemp en cases de generaus, e que d'ençà un an auie tornat en çò de sòn, per tòrt dera malautia dera anciana, e que li shautaue lúder es sòns plan eleganti vestits.
FRAIRS-I-WEB	Era vielha e era sua hilha qu'auien queigut, ça que la, en ua misèria terribla, autant que cada dia venguien ena codina de Fiódor Pávlovich, coma vesies sues, entà hèr-se damb un shinhau de sopa e de pan.
FRAIRS-I-WEB	Marfa Ignatievna les mestraue de bon grat.
FRAIRS-I-WEB	Mès era hilha, encara qu'anaue a cercar sopa, non auie venut ne un solet des sòns vestits e autanplan n'auie un damb longa coa.
FRAIRS-I-WEB	D'aguesta circonstància se n'auie sabut Aliosha per edart, plan que òc, peth sòn amic Rakitin, que decididaments ère ath corrent de tot çò que se passaue ena nòsta petita ciutat, e, sonque saber-se'n, se n'auie desbrembat d'era completaments.
FRAIRS-I-WEB	Mès, en arribar ena nautada deth uart dera vesia, de suspresa se'n brembèc d'aguesta coa, lheuèc lèu-lèu eth cap clin e cogitós e…auec un encontre totauments inesperat.
FRAIRS-I-WEB	En uart des vesies, enfilat a quauquarren der aute costat dera barralha, pistaue, visible enquiara pòst deth piech, eth sòn frair Dmitri Fiódorovich; ère en tot gesticular damb totes es sues fòrces, en tot cridar-lo entà que s'apressèsse; çampar, non solet li hège pòur de cridar, senon enquia de díder ua paraula en votz nauta, non siguesse eth cas que l'entenesse quauquarrés.
FRAIRS-I-WEB	Aliosha correc de seguit entara barralha.
FRAIRS-I-WEB	Sòrt que se t'a acodit de lheuar era vista, èra a mand de cridar-te, li gasulhèc ara prèssa Dmitri Fiódorovich, tot content.
FRAIRS-I-WEB	Puja aciu!, lèu!
FRAIRS-I-WEB	A!, quina sòrt qu'ages vengut.
FRAIRS-I-WEB	Qu'èra en tot pensar en tu…
FRAIRS-I-WEB	Tanben Aliosha ère content e solet se demanaue se com poirie pujar e passar peth dessús dera barralha.
FRAIRS-I-WEB	Mès Mitia, damb eth sòn fòrt braç, l'agarrèc deth code e l'ajudèc a sautar.
FRAIRS-I-WEB	En tot recuelher-se era sotana, sautèc damb era leugeresa d'un coquinaire descauç.
FRAIRS-I-WEB	Botja-te, va!, se petèc Mitia en un mormolh sobte.
FRAIRS-I-WEB	Entà a on?, demanèc Aliosha, tanben en un mormolh, en tot guardar per toti es costats e desnishar que se trapaue en un uart completament uet a on, ath delà d'eri dus, non s'i trapaue arrés.
FRAIRS-I-WEB	Eth uart qu'ère petit, mès eth casalon des propietaris se quilhaue a uns cinquanta passi de distància.
FRAIRS-I-WEB	Mès s'aciu non i é arrés, per qué parles damb votz baisha?
FRAIRS-I-WEB	Per qué?
FRAIRS-I-WEB	A!, qu'eth diable se m'empòrte!, sorrisclèc còp sec Dmitri Fiódorovich en votz nauta.
FRAIRS-I-WEB	Òc, per qué parli en votz baisha?
FRAIRS-I-WEB	Ves se quina confusion dera natura se pòt hèr a vier de ressabuda?
FRAIRS-I-WEB	Que sò aciu, amagat, en tot sauvar un secret.
FRAIRS-I-WEB	Era explicacion, mès endauant; mès en tot saber qu'ei un secret, m'è botat tanben a parlar secretaments, gasulhant tant qu'un pèc quan non n'auem besonh.
FRAIRS-I-WEB	Vam!, per aquiu!
FRAIRS-I-WEB	Mès ara, silenci!
FRAIRS-I-WEB	Voi balhar-te un punet!
FRAIRS-I-WEB	Glòria ath plan Naut en mon, glòria ath plan Naut en jo…!
FRAIRS-I-WEB	En uart que mesurarie ua desiatina10 o pòc mès, solet i auie arbes plantadi en perimètre, ath long des quate barralhes: pomèrs, aserons, telhs e bedoths.
FRAIRS-I-WEB	Eth centre deth uart ère uet e formaue ua sòrta de prat que ne segauen diuèrsi pudy11 de hen en ostiu.
FRAIRS-I-WEB	Era propietària arrendaue aguest uart en arribar era primauèra per quauqui robles.
FRAIRS-I-WEB	Auie bancaus de jordons, arradims e agrasòls tanben ath long deth clos; tanben bancaus de verdugalhs plan près dera casa, cultivadi dès hège pòc de temps.
FRAIRS-I-WEB	Dmitri Fiódorovich amièc ath sòn convidat enquiath cornèr mès enlà deth uart.
FRAIRS-I-WEB	Aquiu, entre es telhs espessi e es vielhs arbilhons d'agrasòls e saücs, entre atalièrs e lillàs, apareisheren de ressabuda es roïnes d'ua antica glorieta verda, ennerida e decantada, damb es parets de brescat, mès damb un tet baish qu'encara ère posible arrecerar-se dera ploja.
FRAIRS-I-WEB	Mès tot ère ja descuedat, eth solèr poirid, totes es estrades se balancejauen, era husta flairaue a umiditat.
FRAIRS-I-WEB	Ena glorieta auie ua taula verda de husta aganchada en solèr e entornejada de bancs, tanben verdi, a on encara ère possible de seir-se.
FRAIRS-I-WEB	Aliosha de seguit se n'auie encuedat der estat d'exaltacion de sa frair, mès, en entrar ena glorieta, vedec sus era taula mieja botelha de conhac e ua copeta.
FRAIRS-I-WEB	Qu'ei conhac!, didec Mitia en tot deishar anar ua arridalha.
FRAIRS-I-WEB	Non creigues en hantaumes.
FRAIRS-I-WEB	Non creigues ara vana e mentidera gentada.
FRAIRS-I-WEB	Desbremba es tòns dobtes…!
FRAIRS-I-WEB	Sè-te.
FRAIRS-I-WEB	Te cuelheria e te sarraria entre es mèns braci enquia estronhar-te, Aliosha, pr'amor qu'en tot eth mon, cre-me, de vertat, de vertat (ac comprenes?
FRAIRS-I-WEB	Prononcièc aguestes darrères paraules lèu en un estat de frenesia.
FRAIRS-I-WEB	Solet a tu e a ua "infama" que m'è encamardat.
FRAIRS-I-WEB	Òc, que sò perdut.
FRAIRS-I-WEB	Mès encamardar-se que non vò díder estimar.
FRAIRS-I-WEB	Un pòt encamardar-se autanplan auent òdi.
FRAIRS-I-WEB	Rebremba'c!
FRAIRS-I-WEB	T'ac digui ara, mentre encara i a plaser en aquerò.
FRAIRS-I-WEB	Sè-te aciu, ena taula, e jo seirè près, ath tòn costat, e te guardarè tant que non deisha de parlar.
FRAIRS-I-WEB	Tu cararàs, e jo t'ac diderè tot, pr'amor qu'ei arribat eth moment de parlar.
FRAIRS-I-WEB	Mès, sabes?, è pensat que me cau parlar en votz baisha, òc, pr'amor qu'aciu…aciu…dilhèu mos pòden escotar es aurelhes mès inesperades.
FRAIRS-I-WEB	T'ac explicarè tot, ja t'ac è dit: era continuacion que vierà mès tard.
FRAIRS-I-WEB	Per qué cres qu'èra desirós per saber de tu, per qué auia talents de veder-te toti aguesti dies e tanben ara?
FRAIRS-I-WEB	Per qué toti aguesti dies?
FRAIRS-I-WEB	Pr'amor que solet a tu t'ac vau a condar tot, pr'amor qu'ei de besonh, pr'amor que tu ès de besonh, pr'amor que deman queirè des bromes, pr'amor que deman era vida s'acabarà e començarà.
FRAIRS-I-WEB	As sentut, as soniat bèth còp que quès d'ua montanha en un clòt?
FRAIRS-I-WEB	Ben, atau sò jo en tot quèir ara, e non ei un sòmni.
FRAIRS-I-WEB	E non me cau pòur, tu tanpòc te'n calgue.
FRAIRS-I-WEB	Ei a díder, òc que me cau pòur, mès qu'ei ua pòur doça.
FRAIRS-I-WEB	Coma ua exaltacion…
FRAIRS-I-WEB	Ben, ath diable çò que sigue, qu'ei parièr.
FRAIRS-I-WEB	Esperit fòrt, esperit fèble, esperit de hemna, qu'ei parièr.
FRAIRS-I-WEB	Laudem ara natura: guarda guaire solei, eth cèu tan net, es huelhes totes verdes, encara ei era picada d'ostiu, es quate dera tarde, eth silenci!
FRAIRS-I-WEB	A on anaues?
FRAIRS-I-WEB	Entà çò deth nòste pair, mès prumèr que volia passar a veir a Katerina Ivanovna.
FRAIRS-I-WEB	Entà çò d'era e entà çò deth nòste pair!
FRAIRS-I-WEB	Ò!, quina coïncidéncia!
FRAIRS-I-WEB	Mès per qué te cridaua jo, per qué volia veder-te, per qué ac desiraua damb tota era fòrça deth morir?
FRAIRS-I-WEB	Entà enviar a un àngel.
FRAIRS-I-WEB	Que poiria auer enviat a quinsevolh, mès auia besonh d'enviar a un àngel.
FRAIRS-I-WEB	E se passe que tu madeish les vas a veir, ada era e a papa.
FRAIRS-I-WEB	Demora, tu qu'ac sabies.
FRAIRS-I-WEB	E jo veigui qu'ac as comprenut tot de seguir.
FRAIRS-I-WEB	Non me planhes e non plores!
FRAIRS-I-WEB	Dmitri Fiódorovich se lheuèc, se demorèc cogitós e se botèc un dit en front:
FRAIRS-I-WEB	Aciu que i é era nòta, Aliosha la treiguec dera pòcha.
FRAIRS-I-WEB	Mitia la liegec rapidaments.
FRAIRS-I-WEB	E tu qu'as vengut pes patis deth darrèr!
FRAIRS-I-WEB	Ò, dius!
FRAIRS-I-WEB	Vos arregraïsqui que l'amièssetz per corsères e que venguesse a parar enquia jo, tau qu'eth peish d'aur que pesque eth vielh e estupid pescaire en conde.
FRAIRS-I-WEB	Escota, Aliosha, escota, frair.
FRAIRS-I-WEB	Ara t'ac vau a condar tot.
FRAIRS-I-WEB	Pr'amor que m'ac cau díder a quauqu'un.
FRAIRS-I-WEB	Ar àngel deth cèu ja l'ac è dit, mès m'ac cau díder tanben a un àngel dera tèrra.
FRAIRS-I-WEB	Tu qu'ès un àngel ena tèrra.
FRAIRS-I-WEB	Tu qu'escotaràs, jutjaràs e perdonaràs…
FRAIRS-I-WEB	E aquerò ei çò que jo è besonh, que quauqu'un superior me perdone.
FRAIRS-I-WEB	Escota: se dus èssers còp sec trinquen damb tot çò de terrenau e vòlen enquia çò d'extraordinari, o aumens bèth un d'eri ac hè, e abantes d'aquerò, tant que comence eth vòl o ac semble, s'aprèsse a un aute e li ditz: hètz-me açò o aquerò, quauquarren qu'un jamès demanarie ad arrés, sonque en lhet dera mòrt…
FRAIRS-I-WEB	Se pòt un remir a hè'c, s'ei un amic, un frair?
FRAIRS-I-WEB	Jo qu'ac harè, mès ditz-me se qué ei e ditz-m'ac çò de mès lèu pòssible, higec Aliosha.
FRAIRS-I-WEB	Çò de mès lèu…umm.. non te cau prèssa, Aliosha: qu'as prèssa e te preocupes.
FRAIRS-I-WEB	Que non cau esdegar-se ara.
FRAIRS-I-WEB	Ara eth mon qu'a gessut en un nau carrèr.
FRAIRS-I-WEB	Ai, Aliosha, qu'ei penible que jamès ages artenhut er extasi!
FRAIRS-I-WEB	Mès, se qué digui!
FRAIRS-I-WEB	Coma se non l'auesses artenhut!
FRAIRS-I-WEB	Que sò un blagaire!
FRAIRS-I-WEB	Qu'er òme sigue nòble!
FRAIRS-I-WEB	Aliosha decidic demorar.
FRAIRS-I-WEB	Comprenec que, possiblaments, tot çò que li calie hèr en aguest moment ère aquiu.
FRAIRS-I-WEB	Mitia s'estèc cogitós un instant, damb es codes sus era taula e era tèsta apuada en paumet dera man.
FRAIRS-I-WEB	Toti dus s'estèren ua estona caradi.
FRAIRS-I-WEB	Aliosha, didec Mitia, tu qu'ès eth solet que non se'n va a arrir!
FRAIRS-I-WEB	Voleria començar…era mia confession…damb er imne dera alegria de Schiller.
FRAIRS-I-WEB	An die Freude!
FRAIRS-I-WEB	Mès que non sai alemand, solet sai que se ditz An die Freude.
FRAIRS-I-WEB	Que non ne sò en absolut.
FRAIRS-I-WEB	Eth conhac ei conhac, mès jo qu'è besonh de dues botelhes entà embriagar-me.
FRAIRS-I-WEB	Que non sò Sileno, mès òc silent, pr'amor que coma t'è dit, è cuelhut ua decision entà tostemp.
FRAIRS-I-WEB	Perdona-me eth rambalh de paraules, te calerà perdonar-me fòrça causes aué, non solet eth rambalh de paraules.
FRAIRS-I-WEB	Non te'n hèsques, non m'alongarè guaire, te condi ua causa e de seguit arribarè en medoth.
FRAIRS-I-WEB	Que non te harè pèrder eth temps coma un miserable judiu.
FRAIRS-I-WEB	Demora, se com ei aquerò…
FRAIRS-I-WEB	Lheuèc eth cap, se demorèc cogitós e en un virament de uelhs se botèc a recitar damb votz exaltada:
FRAIRS-I-WEB	Ai, deth naufrag amiat pes ones enquia aqueres plages inospites!
FRAIRS-I-WEB	De suspresa uns somics gesseren deth piech de Mitia.
FRAIRS-I-WEB	Amic, amic, òc, ena umiliacion, ena prigonda umiliacion encara.
FRAIRS-I-WEB	Qu'ei terrible çò que li cau sostier ar òme ena tèrra, qu'ei terrible era quantitat de malastres!
FRAIRS-I-WEB	Non te penses que solet sò un vantariòu, desguisat d'oficiau, que s'embriague damb conhac e se balhe ath libertinatge.
FRAIRS-I-WEB	Jo, frair, lèu solet pensi en aquerò, en aguest òme umiliat, s'ei que non mentisqui.
FRAIRS-I-WEB	Diu m'ac age de mentir o de vantar-me.
FRAIRS-I-WEB	Pr'amor que pensi en aguest òme, jo madeish que sò aguest òme:
FRAIRS-I-WEB	Jo non puni era tèrra, non li daurisqui eth piech; me calerie vier a èster campanhard o pastor?
FRAIRS-I-WEB	Camini e non sai arren, non sai s'è queigut ena pudor e ena vergonha o ena lutz e era alegria.
FRAIRS-I-WEB	Aguest qu'ei eth malur.
FRAIRS-I-WEB	E quan me trapaua negat ena mès prigonda vergonha (e aquerò ère solet çò que me passaue), tostemp liegia aguest poèma sus Ceres e er òme.
FRAIRS-I-WEB	Me servie entà corregir-me?
FRAIRS-I-WEB	Jamès!
FRAIRS-I-WEB	Pr'amor que sò un Karamazov.
FRAIRS-I-WEB	E quan me precipiti entar abisme, i vau dret, damb era tèsta entà baish e es pès entà naut, autanplan me senti satisfèt de quèir en ua posicion tant umilianta e me pensi qu'entà jo aquerò ei era beresa.
FRAIRS-I-WEB	E dès eth hons d'aguesta vergonha de pic comenci un imne.
FRAIRS-I-WEB	Òc, que sò un maudit, un miserable e vil, mès que tanben posqui punar eth cant d'aguesta tunica qu'en era s'estrope Diu e, encara qu'ath madeish temps seguisca ath diable, contunhi en èster eth tòn hilh, Senhor, e t'estimi, e senti ua felicitat que sense era eth mon non poirie mantier-se ne èster.
FRAIRS-I-WEB	E th àngel dauant Diu compareisherà.
FRAIRS-I-WEB	Qu'è vessat lèrmes, dèisha-me plorar un shinhau mès.
FRAIRS-I-WEB	Que sigue ua pegaria que toti se n'arrisen, mès tu non.
FRAIRS-I-WEB	A tu tanben te luden es uelhs.
FRAIRS-I-WEB	Pro de poesia.
FRAIRS-I-WEB	Voi parlar-te ara des "insèctes".
FRAIRS-I-WEB	D'aguesti que Diu a dotat de luxúria.
FRAIRS-I-WEB	As insèctes, ara luxúria!
FRAIRS-I-WEB	E toti nosati, es Karamazov, qu'èm atau; aguest insècte que viu tanben laguens de tu, Aliosha, qu'ès un àngel, e posse tormentes ena tua sang.
FRAIRS-I-WEB	Tormentes, pr'amor qu'era luxúria ei ua tormenta, encara mès qu'ua tormenta!
FRAIRS-I-WEB	Era beresa qu'ei ua causa terribla e espantorianta!
FRAIRS-I-WEB	Terribla pr'amor qu'ei indefinibla, arrés la pòt definir, pr'amor que Diu solet mos a balhat enigmes.
FRAIRS-I-WEB	Aciu es arribes que convertissen, aciu totes es contradiccions conviuen.
FRAIRS-I-WEB	Que sò plan pòc instruit, frair, mès è pensat fòrça en aguestes causes.
FRAIRS-I-WEB	Son molti es mistèris espantorianti!
FRAIRS-I-WEB	Massa es enigmes qu'aclapen ar òme ena tèrra!
FRAIRS-I-WEB	Desnisha-les coma pogues e ges-ne sancer.
FRAIRS-I-WEB	Era beresa!
FRAIRS-I-WEB	Non posqui tier qu'un òme de gran còr e nauta intelligéncia comence damb er ideau dera Madona e acabe ena de Sodoma.
FRAIRS-I-WEB	Mès encara ei mès espantonriant que, en tot amiar ena amna er ideau de Sodoma, non renegue deth dera Madona, que contunhe usclant per eth en sòn còr, e de vertat, coma enes ans immaculadi dera sua joenesa.
FRAIRS-I-WEB	Non, er èsser uman ei vast, massa vast, me shautarie amendrir-lo.
FRAIRS-I-WEB	Çò qu'ara rason se presente coma ua vergonha, entath còr non ei que beresa.
FRAIRS-I-WEB	En Sodoma i a beresa?
FRAIRS-I-WEB	Cre-me, entara majoritat dera gent ei precisaments en Sodoma a on s'està era beresa: non te'n sabies d'aqueth secret?
FRAIRS-I-WEB	Çò de terrible ei qu'era beresa non solet i espantorianta, senon tanben un enigma.
FRAIRS-I-WEB	Qu'ei era luta entre eth diable e Diu, damb eth còr der òme coma camp de batalha.
FRAIRS-I-WEB	Totun aquerò, cadun parle de çò que li hè mau.
FRAIRS-I-WEB	Escota, ara que vam entath gran.
FRAIRS-I-WEB	D'UN CÒR ARDERÓS.
FRAIRS-I-WEB	ANECDÒTES.
FRAIRS-I-WEB	Jo aquiu qu'amiaua ua vida leugèra.
FRAIRS-I-WEB	Eth nòste pair didie, pòc temps a, qu'è despenut milèrs de robles en sedusir puncèles.
FRAIRS-I-WEB	Qu'ei ua lorda invencion, jamès a estat atau e, per çò qu'en realitat i auec, entad "açò", de hèt, non sigueren de besonh es sòs.
FRAIRS-I-WEB	Entà jo, es sòs son es accessòris, era fèbre dera amna, eth decòr.
FRAIRS-I-WEB	Aué sò er aimant d'ua senhora, deman ne serè d'ua gojata deth carrèr.
FRAIRS-I-WEB	E ara ua e ara auta les divertisqui, lanci es sòs a punhats: musica, tanarra, gitanos.
FRAIRS-I-WEB	S'ei de besonh ne balhi ada eres tanben, pr'amor que lo cuelhen, lo cuelhen damb frenesia, qu'ac cau reconéisher, e se demoren contentes e arregraïdes.
FRAIRS-I-WEB	Es senhoretes m'estimauen, non totes, mès se passaue, òc, se passaue; ça que la, tostemps m'an shautat es carrerons, es cornèrs perdudi e escurs, mès enlà dera plaça: aquiu s'i trape aventures, suspreses inesperades, graets d'aur ena hanga.
FRAIRS-I-WEB	M'exprimisqui allegoricaments, frair.
FRAIRS-I-WEB	Ena nòsta petita ciutat non existien aguesti carrerons en sentit materiau, mès òc deth punt d'encuarda morau.
FRAIRS-I-WEB	Se tu siguesses coma jo, compreneries çò qu'aquerò signifique.
FRAIRS-I-WEB	Me shautaue era depravacion, me shautaue tanben pera sua madeisha abjeccion.
FRAIRS-I-WEB	Me shautaue era crudeutat: dilhèu non sò un cinze, un insècte maligne?
FRAIRS-I-WEB	En ua paraula, que sò un Karamazov!
FRAIRS-I-WEB	Un viatge s'organizèc en tota era ciutat ua gessuda entath camp, partiren sèt troikes; ena escurina, en miei der iuèrn, ena luja, me botè a sarrar era man d'ua vesieta e hi que me punèsse; qu'ère era hilha d'un foncionari, ua gojata prauba, gentila, timida, somesa.
FRAIRS-I-WEB	Me deishèc hèr, me permetec fòrça causes ena escurina.
FRAIRS-I-WEB	S'imaginaue, praubeta, qu'ath londeman me presentaria en çò de sòn entà demanar era sua man (m'avalorauen sustot coma un bon partit); mès dempús d'aquerò non li didí ua soleta paraula en cinc mesi, ne tan solet mieja paraula.
FRAIRS-I-WEB	Quan auie balh (e non se hège que dançar) campaua es sòns uelhs en tot pistar-me dès un cornèr dera sala, guardaua se com ludien tau qu'ua ahlameta, damb ua ahlameta de brava indignacion.
FRAIRS-I-WEB	Aguest jòc non hège que divertir era luxúsria der insècte que possaue en jo.
FRAIRS-I-WEB	Ath cap de cinc mesi, se maridèc damb un foncionari e partic…emmaliciada e dilhèu estimant-me encara.
FRAIRS-I-WEB	Ara que viuen erosi.
FRAIRS-I-WEB	Guarda qu'ad arrés l'è dit arren, non l'è enlordit; a maugrat des mèns baishi desirs e de qué aimi era baishesa, non me manque er aunor.
FRAIRS-I-WEB	Te rogisses.
FRAIRS-I-WEB	Es tòns uelhs luden.
FRAIRS-I-WEB	Pro de lordèra entà tu.
FRAIRS-I-WEB	Tot aquerò que non ei arren encara, solet floretes sivans Paul de Kock, encara qu'eth crudèu insècte ja auie creishut, ja s'auie hèt gran ena mia amna.
FRAIRS-I-WEB	Frair, qu'è un album sancer de rebrembes.
FRAIRS-I-WEB	Que Diu les age as mies estimades.
FRAIRS-I-WEB	Jamès n'è traït ne enfamiat a deguna.
FRAIRS-I-WEB	Mès qu'ei pro.
FRAIRS-I-WEB	Te penses que t'auia hèt a vier aciu sonque entad aguestes porcaries?
FRAIRS-I-WEB	Non, te condarè quauquarren mès interessant; mès non t'estones de qué non m'avergonhe ath tòn dauant e qu'autanplan semble que me senta erós.
FRAIRS-I-WEB	Dides aquerò pr'amor que m'è rogit, notèc de pic Aliosha.
FRAIRS-I-WEB	Tu?, plan, aquerò qu'ei anar massa luenh.
FRAIRS-I-WEB	Non, massa luenh non, repliquèc Aliosha damb emocion.
FRAIRS-I-WEB	Es gradons son es madeishi.
FRAIRS-I-WEB	Jo sò en mès baish, e tu, en mès naut, digam en tretzau.
FRAIRS-I-WEB	Atau ei se com jo ac veigui, mès, totun, ei çò de madeish, ei exactaments parièr.
FRAIRS-I-WEB	Eth qu'a calat eth pè en gradon mès baish solide acabarà en tot pujar sense pòsa enquia naut.
FRAIRS-I-WEB	Çò de mielhor, alavetz, serie de non calar-lo?
FRAIRS-I-WEB	Plan que òc, se siguesse possible.
FRAIRS-I-WEB	E tu, pòs?
FRAIRS-I-WEB	Me semble que non.
FRAIRS-I-WEB	Cara, Aliosha, cara, estimat, que voleria punar-te era man, atau, dera emocion.
FRAIRS-I-WEB	Aguesta pòcvau de Grushenka, que tie un bon còp de uelh entàs òmes, un viatge me didec que se te minjarie.
FRAIRS-I-WEB	Me cari, me cari!
FRAIRS-I-WEB	Passem des abominacions, des marges enlordits pès mosques, entara mia tragédia, tanben un aute marge enlordit pes mosques, ei a díder, plen de viletats.
FRAIRS-I-WEB	Encara qu'eth vielh mentic per çò de sedusir a innocentes, en esséncia, ena mia tragédia, atau siguec, encara que siguesse un solet viatge e ne tansevolhe se passèc.
FRAIRS-I-WEB	Eth vielh non repotegaue aguestes fabules, mès que non coneish eth cas: jamès l'ac è condat ad arrés, tu seràs eth prumèr que l'ac conda, a despart d'Ivan, plan que òc; eth qu'ac sap tot, ac a sabut fòrça abantes que tu.
FRAIRS-I-WEB	Mès Ivan qu'ei ua hòssa.
FRAIRS-I-WEB	Ivan ua hòssa?
FRAIRS-I-WEB	Òc, (Aliosha l'escotaue damb ua grana atencion).
FRAIRS-I-WEB	Guarda, encara que jo èra tenent en un batalhon de linha, èra objècte de vigilància, coma se siguessa ua sòrta de deportat.
FRAIRS-I-WEB	Mès ena petita ciutat me recebien magnificaments.
FRAIRS-I-WEB	Jo despenia fòrça sòs, se pensauen qu'èra ric, e jo madeish m'ac pensaua.
FRAIRS-I-WEB	Ath delà, quauquarren de jo les deuie shautar tanben.
FRAIRS-I-WEB	Remien damb eth cap, mès m'estimauen de vertat.
FRAIRS-I-WEB	Eth mèn tenent coronèl, un vielh, me cuelhec tissa dès era prumeria.
FRAIRS-I-WEB	Cercaue eth mèn mau punt, mès jo qu'auia es mèns contactes e, ath delà, tota era ciutat me defenie, atau que non me podie agarrar en guaires fautes.
FRAIRS-I-WEB	Eth tòrt qu'ère mèn, pr'amor que non rendia es aunors ad aqueri que n'auien eth dret, e ac hèja de bon voler.
FRAIRS-I-WEB	Jo qu'èra plan capinaut.
FRAIRS-I-WEB	Aguest vielh temardut, que non ère cap un mau òme, de tracte amable e generós, auie auut dues esposes, e es dues auien mòrt.
FRAIRS-I-WEB	Ua d'eres, era prumèra, venguie d'ua familha simpla e l'auie deishat ua hilha, tanben simpla.
FRAIRS-I-WEB	Era tia qu'ère era simplicitat muda, e era neboda, era hilha màger deth tenent coronèl, era simplicitat escarrabilhada.
FRAIRS-I-WEB	En rebrembar-la, me shaute díder bones paraules d'era: jamès, estimat, è trapat un caractèr de hemna tant embelinaire coma eth d'aguesta gojata.
FRAIRS-I-WEB	Se cridaue Agafia, guarda, Agafia Ivanovna.
FRAIRS-I-WEB	Qu'ère pro beròia entath gust rus: nauta, fòrta, corporenta, damb uns uelhs esplendids e un ròstre, digam, un shinhau bast.
FRAIRS-I-WEB	Non se maridaue, encara que l'auien demanat era man dus viatges, didie que non e non perdie era sua alegria.
FRAIRS-I-WEB	Auí ua bona relacion damb era, non d'aguesta manèra, non, tot qu'ère pur, se tractaue d'amistat.
FRAIRS-I-WEB	Soent me hèja damb hemnes sens eth mendre pecat, tau qu'amics.
FRAIRS-I-WEB	Parlaua damb era sus tantes causes e d'ua manèra tan dubèrta que, ai!, non hège qu'estarnar-se d'arrir.
FRAIRS-I-WEB	A fòrça hemnes les shaute era franquesa, cuelh nòta d'aquerò, mès ath delà ère vèrge, çò que me divertie fòrça.
FRAIRS-I-WEB	E ua auta causa: non se la podie qualificar en absolut de senhoreta.
FRAIRS-I-WEB	Era e era sua tia s'estauen en çò de sa pair en ua sòrta d'umiliacion volentària, sense sajar de hèr-se parièrs ara rèsta dera societat.
FRAIRS-I-WEB	Toti l'estimauen e n'auien besonh pr'amor que, coma coseira, ère admirabla: auie talent, non demanaue sòs pes sòns servicis, ac hège per amabilitat, mès que non refusaue es presents se les ac aufrien.
FRAIRS-I-WEB	Per çò deth tenent coronèl, que non auie arren a veir!.
FRAIRS-I-WEB	Ère ua des mès granes personalitats deth nòste lòc.
FRAIRS-I-WEB	Viuie ena opuléncia, recebie ena sua casa a tota era ciutat, aufrie sopars e balhs.
FRAIRS-I-WEB	Quan arribè e m'incorporè en batalhon, solet se parlaue, ena ciutat, de qué lèu auríem ua visita dès era capitau, era dusau hilha deth tenent coronèl, era mès bèra entre es bères, que venguie de gésser d'un institut aristocratic dera capitau.
FRAIRS-I-WEB	Aguesta dusau hilha non ère que Katerina Ivanovna, neishuda dera dusau esposa deth tenent coronèl.
FRAIRS-I-WEB	E aguesta dusau esposa, ja defuntada, procedie de non sai quina familha nòbla d'un gran generau, encara que non se hec a vier cap de dòt entath sòn marit, qu'ac sabi de bona hònt.
FRAIRS-I-WEB	Atau que, a despart d'èster d'ua bona familha, non auie que quauques esperances, dilhèu, mès arren de sòs truca truquet.
FRAIRS-I-WEB	E, totun, quan arribèc era joena nauèth gessuda der institut (de passa, non entà demorar-se), era nòsta petita ciutat siguec coma se se renauisse, es nòstes daunes mès illustres, dues generales, era coronèla e, darrèr d'eres, totes es autes, se la pelejauen, la convidauen pertot, comencèren a distrèir-la, ère era reina des balhs, des gessudes en camp, s'organizauen tableaux vivants a benefici de non sai quines institutrices.
FRAIRS-I-WEB	Tant que jo, caraua, me tenguia a anar de hèsta, e siguec alavetz que hi ua mauvestat tan sonada que tota era ciutat lheuèc eth crit entath cèu.
FRAIRS-I-WEB	Un dia vedí qu'era me mesuraue damb era guardada; que siguec en çò deth comandant dera bateria, e jo non m'apressè, menspredant, entà didè'c atau, entà coneisher-la.
FRAIRS-I-WEB	Que non siguec enquia uns dies mès tard, tanben pendent ua cauhada, quan m'apressè ada era, li dirigí era paraula; era a penes me guardèc, sarrèc es pòts damb mensprètz, e jo me pensè: demora un shinau, me resvenjarè!
FRAIRS-I-WEB	Alavetz jo qu'èra un soldat grossièr des mès temibles ena majoritat des casi, e jo madeish me'n sentia.
FRAIRS-I-WEB	Mès que mès, çò que sentia ère que Katenka non ère ua ingenua collegiala senon ua persona damb caractèr, orgulh e autentica vertut e, sustot, intelligenta e instruida, tant qu'a jo me mancaue era ua era auta causa.
FRAIRS-I-WEB	En absolut, simplaments me volia resvenjar de qué, en tot auer jo un bon pòrt, era non se n'encuedèsse.
FRAIRS-I-WEB	Mentretant, tantarra e desolacion.
FRAIRS-I-WEB	A tot darrèr, eth tenent coronèl me botèc en arrèst pendent tres dies.
FRAIRS-I-WEB	Just en aguest moment papa m'envièc sies mil robles, après auer-li manat ua renóncia formau a toti es mèns drets e pretensions, ei a díder, en tot díder "qu'es compdes demorauen pagadi" e que non aurie mès reclamacions.
FRAIRS-I-WEB	Alavetz jo non comprenia arren: enquiara mia arribada aciu, frair, enquia aguesti darrèrs dies, e dilhèu enquia ara madeish, non è comprenut ne un brigalh de toti aguesti ahèrs financèrs damb papa.
FRAIRS-I-WEB	Mès, ath diable damb tot aquerò, ac deisharè entà dempús.
FRAIRS-I-WEB	Ja en possession d'aguesti sies mil robles, ara suspresa me'n sabí a trauèrs dera carta d'un amic de quauquarren que m'interessaue fòrça: qu'auie un cèrt maucontentament damb eth nòste tenent coronèl, que se le consideraue sospechós de mauversacion, en pògues paraules, qu'es sòns enemics li premanien ua petita suspresa.
FRAIRS-I-WEB	E, plan que òc, recebec era visita deth cap dera division e li botèc ua repassada de hèr creir en Diu.
FRAIRS-I-WEB	Dempús, un shinhau mès tard, li manèren que presentèsse era dimission.
FRAIRS-I-WEB	Non te condarè peth menut tot çò que se passèc; qu'auie, plan, enemics; de ressabuda, ena ciutat, era relacion damb eth e damb era sua familha se heredèc per manèra, toti les evitauen.
FRAIRS-I-WEB	Alavetz li hi era prumèra mala passada: me trapè damb Agafia Ivanovna, qu'era sua amistat tostemp auia sauvat, e li didí: "Manquen quate mil cinc cents robles der Estat ena caisha deth vòste pair…" "A qué vos referitz?
FRAIRS-I-WEB	Per qué didetz aquerò?
FRAIRS-I-WEB	Hè pòc venguec eth generau e toti es sòs i èren…" "Alavetz i èren, mès ara no".
FRAIRS-I-WEB	S'espauric fòrça: "Non me hescatz pòur, se vos platz, a qui l'ac auetz entenut a díder?".
FRAIRS-I-WEB	Mès que vos volia higer quauquarren "per s'un cas": quan li reclamen ath vòste pair es quate mil cinc cents robles e non les age, abantes que li formen un conselh de guèrra e vengue a èster un soldat ras ena sua vielhesa, enviatz-me de seguit ara vòsta fraia en secret; que vien de enviar-me sòs, me pensi que poirè deishar-li quate mil robles, e sauvarè eth secret coma un sant."
FRAIRS-I-WEB	Mès com gausatz?"
FRAIRS-I-WEB	Partic damb ua indignacion terribla, e jo, ena esquia, li didí un viatge mès que sauvaria eth secret d'ua manèra indestructibla, coma un sant.
FRAIRS-I-WEB	Aguestes dues hemnes, me referisqui a Agafia e ara sua tia, t'ac diderè per auança, se mostrèren coma purs angels en aguesta istòria: de hèt, idolatrauen ara orgulhosa de Katia, se rebaishauen dauant d'era, èren coma es sues mosses…
FRAIRS-I-WEB	Mès Agafia venguec e li condèc era brigandada, ei a díder, era nòsta conversacion.
FRAIRS-I-WEB	D'aquerò que me'n sabí mès tard peth menut.
FRAIRS-I-WEB	Non l'amaguèc arren, e aquerò ère, naturauments, çò qu'auia besonh.
FRAIRS-I-WEB	E ac hec.
FRAIRS-I-WEB	De ressabuda eth vielh tenent coronèl emmalautic, non se podie botjar, non gessec de casa en dus dies e non autregèc es sòs der Estat.
FRAIRS-I-WEB	Eth nòste doctor Kravchenko asseguraue qu'ère reauments malaut.
FRAIRS-I-WEB	Eth tenent coronèl l'ac deishaue a un òme de totau confiança, un comerçant locau, eth vielh veude Trifinov, un òme barbut e damb mericles dauradi.
FRAIRS-I-WEB	Er aute se n'anaue entara hèira, hège es negòcis que li calie hèr e de seguit tornaue es sòs ath tenent coronèl, era soma sancera, amassa damb bèth present dera hèira e ua comission pes interèssi.
FRAIRS-I-WEB	Mès aguest viatge (me'n sabí per edart, per un adolescent, eth hilh limacós de Trifinov, eth sòn descendent e heretèr, eth gojat mès depravat que hage balhat eth mon), aguest viatge, coma didia, Trifonov, non l'entornèc arren.
FRAIRS-I-WEB	Eth tenent coronèl correc a veder-lo.
FRAIRS-I-WEB	Atau qu'eth nòste tenent coronèl ère en casa, damb eth cap estropat damb ua tovalhòla, tant qu'es tres hemnes l'aplicauen gèu enes possi; de pic, un ordenanza, damb un libre e ua orde: "Balhatz es hons der Estat, ara prèssa, en un tèrme de dues ores.
FRAIRS-I-WEB	Eth que signèc, dempús jo vedí aguesta signatura en libre; se lheuèc, didec qu'anaue a calar-se er unifòrme, correc entath sòn dormitòri, agarrèc era sua escopeta de caça, de dus canons, la carguèc, i botèc ath laguens ua bala de soldat, se treiguec era bòta deth pè dret, apuèc era escopeta contra eth sòn pitrau, e, damb eth pè, s'esdeguèc a cercar eth gisclet.
FRAIRS-I-WEB	E Agafia, que sospechaue quauquarren, se'n brembèc de çò que jo l'auia dit: s'apressèc cautosament e, just a temps, ac campèc tot: entrèc ena cramba, se lancèc sus eth, pera esquia, l'abracèc e era escopeta se descarguèc contra eth solèr de naut; arrés ne gessec herit; es auti entrèren ath mès córrer, lo tengueren, li treigueren era escopeta, l'agarrèren pes braci…
FRAIRS-I-WEB	Tot aquerò ac sabí peth menut mès tard.
FRAIRS-I-WEB	Jo qu'èra ena mia casa en aguest moment; hège net e èra a mand de gésser, dempús d'auer-me vestit, pientat, d'auer perhumat eth mèn mocador e agarrat era mia casqueta, quan de suspresa se dauric era pòrta e aquiu, en mèn apartament, vedí dauant de jo a Katerina Ivanovna.
FRAIRS-I-WEB	Jo logaua es mies crambes as hemnes de dus foncionaris, plan vielhes es dues, que tanben me servien, hemnes respectables, m'aubedien en tot, e aguest còp, per orde mèn, lèu se demorèren carades tau que dus paus de hèr.
FRAIRS-I-WEB	E òc ma hè, ac comprení tot de ressabuda.
FRAIRS-I-WEB	Entrèc e me guardèc fixaments, es sòns uelhs escurs guardauen decididi, desfisanti autanplan, mès enes sòns pòts e ath torn dera sua boca vedí cèrta indecision.
FRAIRS-I-WEB	Qu'è vengut…
FRAIRS-I-WEB	Balhatz-me es sòs!"
FRAIRS-I-WEB	Aliosha, m'escotes o dormisses?
FRAIRS-I-WEB	Mitia, sabi que dideràs tota era vertat, didec Aliosha damb baticòr.
FRAIRS-I-WEB	Plan que òc.
FRAIRS-I-WEB	Se vòs tota era vertat, atau ei se com se passèc tot, non aurè pietat de jo.
FRAIRS-I-WEB	Eth mèn prumèr pensament siguec eth d'un Karamazov.
FRAIRS-I-WEB	La guardè de naut en baish.
FRAIRS-I-WEB	L'as vist?
FRAIRS-I-WEB	Ua beresa!
FRAIRS-I-WEB	En aguest moment tanben n'ère de beròia, mès per ua auta rason.
FRAIRS-I-WEB	N'ère pera sua noblesa, tant que jo èra un brigand, era qu'ère beròia per granesa dera sua generositat e peth sacrifici que hège per sa pair, tant que jo èra un cinze.
FRAIRS-I-WEB	E de jo, un cinze e un brigand, era que ne depenie completaments, tota sancera, en còs e amna.
FRAIRS-I-WEB	Sense gessuda.
FRAIRS-I-WEB	T'ac diderè sense embuts: aguesta idia, era idia dera tarantèla, s'apoderèc deth mèn còr enquiath punt que me manquèc pòga causa entà estofar-me deth torment.
FRAIRS-I-WEB	Semblaue que non i podie auer peleja ne tansevolhe: que me calie actuar precisaments tau qu'un cinze, tau qu'ua tarantèla maligna, sense era mendre compassion…
FRAIRS-I-WEB	Me demorè sense alend.
FRAIRS-I-WEB	Escota: londeman, òc ma hè, auria anat a demanar era sua man, entà que tot s'acabèsse, per didè'c atau, dera manèra mès nòbla, e arrès, per tant, aurie sabut ne aurie podut saber arren.
FRAIRS-I-WEB	Pr'amor que, encara que siga òme de baishi talents, que sò aunorat.
FRAIRS-I-WEB	E còp sec, en aguesta madeisha segonda, quauquarrés me gasulhèc ena aurelha: "Deman quan la vages a demanar en matrimòni, era que non gesserà a veder-te e harà qu'eth menaire te hèsque enlà.
FRAIRS-I-WEB	Guardè ara joena, era votz non m'auie mentit: aquerò ère çò que reauments se passarie.
FRAIRS-I-WEB	M'agarrarien peth còth e me lançarien, era sua cara que non deishaue lòc entà cap de dobte.
FRAIRS-I-WEB	Eth sang que me comencèc a borir ath laguens; volia hèr-li era gorrinada mès infama, mès lorda, digna d'un comerçant de pòga categoria: guardar-la burlescaments, e tient-la ath dauant, desconcertar-la damb aguest ton de votz que non sap tier un quincalhièr:
FRAIRS-I-WEB	Quate mil robles!
FRAIRS-I-WEB	Mès s'ei ua badinada!
FRAIRS-I-WEB	Qu'auetz hèt es calculs massa ara leugèra senhoreta!
FRAIRS-I-WEB	Dus cents dilhèu, autanplan damb plan de plaser, mès quate mil, senhoreta, qu'ei massa sòs entà lançar-lo pera hièstra.
FRAIRS-I-WEB	Que vos auetz shordat en bades.
FRAIRS-I-WEB	Dempús m'auria passat tota era vida en tot empenaïr-me, mès auria balhat çò que siguesse entà complader-me en aguest moment damb aguesta mauvestat.
FRAIRS-I-WEB	Ac crederàs?
FRAIRS-I-WEB	En un moment atau, jamès è guardat cara a cara a ua hemna, quina que siguesse, damb òdi; plan ben, t'ac juri pera crotz, pendent ues segondes, tres o cinc, la campè damb un òdi terrible, damb aguesta sòrta d'òdi que sonque per un peu ei desseparat der amor, der amor mès insensat.
FRAIRS-I-WEB	M'apressè ara hièstra, apuè eth front en cristau hered e me'n brembi qu'eth gèu usclèc eth mèn front tau qu'eth huec.
FRAIRS-I-WEB	Que non la retenguí guaire temps, demora tranquil; me virè, anè de cap ara taula, daurí eth calaish e treiguí un titol ath portaire de cinc mil robles ath cinc per cent (l'auia sauvat en mèn diccionari de francés).
FRAIRS-I-WEB	L'ac mostrè en silenci, l'estropè, se l'autregè e jo madeish li daurí era pòrta deth vestibul e, en tot hèr un pas entà darrèr, la saludè damb ua reveréncia plan corrècta e plan sentuda, cre-me!
FRAIRS-I-WEB	Se lheuèc d'un bot e se botèc a córrer.
FRAIRS-I-WEB	Quan despareishec, desgainè era mia espada e siguí a mand de tachar-la-me; per qué?
FRAIRS-I-WEB	Sabi pas, qu'aurie estat ua terribla estupiditat, plan que òc, mès deuie èster per ua sòrta d'extasi.
FRAIRS-I-WEB	Comprenes que quauquarrés se posque aucir en ua sòrta d'extasi?
FRAIRS-I-WEB	Mès que non me la clauè, sonque la punè e l'engainè un aute còp, un detalh que m'auria podut carar.
FRAIRS-I-WEB	Autanplan me semble ara que, en parlar-te de totes aguestes causes, ac è ornat tot entà balhar-me importància.
FRAIRS-I-WEB	Mès encara que sigue atau, se qué passe, ath diable damb toti es espions deth còr uman!
FRAIRS-I-WEB	Aguest qu'ei tot eth mèn passat "incident" damb Katerina Ivanovna.
FRAIRS-I-WEB	Dmitri Fiódorovich se botèc de pès e, esmoigut, hec un pas, dempús un aute, treiguec eth mocador, se shuguèc era sudor dera cara, dempús se seiguec de nau, mès non en madeish sèti d'abantes, senon en un aute, en banc deth dauant, ath cant dera paret, de manèra qu'Aliosha li calec virar-se en redon entà veder-li era cara.
FRAIRS-I-WEB	V. CONFESSION D'UN CÒR ARDERÓS.
FRAIRS-I-WEB	Ara, didec Aliosha me'n sabi dera prumèra part d'aguest ahèr.
FRAIRS-I-WEB	Era prumèra part que la comprenes: ei un drama e se passèc aquiu.
FRAIRS-I-WEB	Dera dusau mitat, totun, encara non crompreni arren, didec Aliosha.
FRAIRS-I-WEB	E jo?
FRAIRS-I-WEB	Dilhèu ac compreni jo?
FRAIRS-I-WEB	Demora, Dmitri, que i a ua causa decisiua.
FRAIRS-I-WEB	N'ès encara?
FRAIRS-I-WEB	Mos prometérem, mès non de seguit, senon tres mesi dempús de çò que vengui de condar-te.
FRAIRS-I-WEB	Londeman de çò que s'auie passat, me didí a jo madeish qu'aquerò ère acabat, fenit, que non aurie continuacion.
FRAIRS-I-WEB	Vier a demanar era sua man que me semblaue ua baishesa.
FRAIRS-I-WEB	Peth sòn costat, es sies setmanes que s'estèc dempús ena nòsta ciutat, que non me deishèc enténer ne ua soleta des sues paraules.
FRAIRS-I-WEB	Damb ua excepcion: londeman dera sua visita se calec ena mia cramba era sua mossa e, sense badar boca, m'autregèc ua envolòpa.
FRAIRS-I-WEB	Qu'anaue dirigida entà jo.
FRAIRS-I-WEB	La daurí: i auie eth cambi des cinc mil robles.
FRAIRS-I-WEB	N'auien de besonh quate mil cinc cents e, ena venda deth titol, deuien auer perdut un dus cents robles.
FRAIRS-I-WEB	En totau m'envièc, çampar, dus cents seishanta, non me'n brembi ben, e arren mès que sòs: ne ua carta, ne ua nòta, ne ua explicacion.
FRAIRS-I-WEB	Cerquè ena envolòpa bèra mèrca de creion: arren!
FRAIRS-I-WEB	Atau, donc, me n'anè de tantarra damb es robles que me restauen, enquia qu'eth nau major li calec finauments cridar-me era atencion.
FRAIRS-I-WEB	Balhèc es sòs e se botèc malaut, qu'auec de tier-se en lhet pendent tres setmanes; dempús de pic patic un vessament cerebrau e ath cap de cinc dies moric.
FRAIRS-I-WEB	Siguec acogat damb aunors militars, pr'amor qu'encara non auie auut temps entà presentar era sua dimission.
FRAIRS-I-WEB	Katerina Ivanovna, era fraia d'aguesta e era sua tia, uns dètz dies dempús d'auer balhat sepultura a sa pair, partiren entà Moscòu.
FRAIRS-I-WEB	E siguec just abantes dera sua partida, eth madeish dia que se n'anauen (non les auia vist ne les auia dit adiu), quan recebí ua petita envolòpa, de color blua, damb un papèr d'encaish qu'amaiue escrit damb creion ua soleta linha: "Vos escriurè, demoratz".
FRAIRS-I-WEB	Arren mès.
FRAIRS-I-WEB	En Moscòu, era sua situacion cambièc ara velocitat d'un pericle e hec ua caplhèua inesperada digna d'un conde arab.
FRAIRS-I-WEB	Era sua principau parenta, era veuda d'un generau, perdèc en un virament de uelhs as sues dues nebodes, qu'èren es sues dues eretères mès pròches: ambdues moriren de picòta en espaci d'ua setmana.
FRAIRS-I-WEB	Capvirada, era vielha acuelhec a Katia tau qu'ara sua pròpia hilha, coma era estela dera sauvacion, se virèc entada era, rehec immediataments eth sòn testament a favor sòn, mès qu'aquerò ère entath futur, e, mentretant, li balhèc truca truquet ueitanta mil robles, tau que se li didesse: aguesta qu'ei era tua dòt, hètz-ne d'era çò que volgues.
FRAIRS-I-WEB	Ua hemna isterica, qu'è auut era escadença d'obervar-la mès tard, en Moscòu.
FRAIRS-I-WEB	Atau que còp sec recebí quat mil cinc cents robles per corrèu; me demorè perplèx, plan que òc; dera suspresa qu'emmudí.
FRAIRS-I-WEB	Tres dies dempús, arribèc tanben era carta prometuda.
FRAIRS-I-WEB	Que l'è aciu, tostemp l'amii damb jo e la sauvarè enquia que me morisca.
FRAIRS-I-WEB	Vòs que te la mòstra?
FRAIRS-I-WEB	Te la cau liéger: s'aufrís entà èster era mia prometuda, era madeisha s'aufrís.
FRAIRS-I-WEB	Non vos cau pòur, que non vos shordarè bric, serè eth vòste mòble, eth tapís que causiguetz…
FRAIRS-I-WEB	Voi estimar-vos etèrnaments, voi sauvar- vos de vos madeish…" Aliosha, que non sò digne de repetir aguestes linhes damb es mies paraules de brigand, damb eth mèn etèrn ton de brigand, que jamès è estat capable de corregir!
FRAIRS-I-WEB	Aguesta carta que m'a trauessat enquia aué e, dilhèu me senti aleugerit ara?
FRAIRS-I-WEB	Dilhèu me senti ben ara?
FRAIRS-I-WEB	De seguit l'escriuí ua responsa (non podia de cap manèra vier en Moscòu).
FRAIRS-I-WEB	L'escriuí damb lèrmes; d'ua causa m'avergonharè etèrnaments; li mentè qu'era ère ara rica e auie dòt, tant que jo solet èra un praube soldat: li parlè de sòs!
FRAIRS-I-WEB	Que m'aurie calut tier-me, mès era ploma me traïc.
FRAIRS-I-WEB	En madeish moment, de seguit, escriuí a Ivan en Moscòu e l'ac expliquè tot per carta ena mesura que siguec possible: ère ua carta de sies huelhes, e li manè que l'anèsse a veir.
FRAIRS-I-WEB	Per qué me guardes, per qué me guardes atau?
FRAIRS-I-WEB	Òc, Ivan s'encamardèc d'era e contunhe encamardat, ac sabi, que hi ua estupiditat, segontes vosati, segontes eth mon, mès dilhèu aguesta estupiditat sigue era que mos sauve ara a toti.
FRAIRS-I-WEB	Non ves se com lo respècte, quina grana estima li tie?
FRAIRS-I-WEB	Dilhèu pòt comparar-mos as dus e autanplan estimar a un òme coma jo, mès que mès dempús de çò que s'a passat aciu?
FRAIRS-I-WEB	Que sò convençut qu'era estime a un òme coma tu e non a un òme coma eth.
FRAIRS-I-WEB	Qu'ei era sua pròpia vertut çò qu'era estime, non a jo (se l'escapèc còp sec a Dmitri Fiódorovich, sense voler, encara que lèu damb ràbia.
FRAIRS-I-WEB	S'estarnèc d'arrir, e per un moment es sòns uelhs dempús luderen, se rogic completaments e fotèc un còp de punh damb fòrça ena taula).
FRAIRS-I-WEB	T'ac juri, Aliosha, sorrisclèc damb ua ira terribla e sincèra contra eth madeish, me pòs creir o non, mès, tau que Crist ei Diu, te juri, encara que vengui de hèr burla des sòns nauti sentiments, que sai qu'era mia amna ei un milion de viatges mès insignificanta qu'era sua qu'es plan nauti sentiments que la botgen sòn sincèrs, tau qu'es d'un àngel celestiau!
FRAIRS-I-WEB	Aguesta ei era tragédia, qu'ac sabi de cèrt.
FRAIRS-I-WEB	Quin mau hè declamar un shinhau?
FRAIRS-I-WEB	Dilhèu non ac hèsqui jo?
FRAIRS-I-WEB	E sò sincèr, ac comprenes?, sincèr.
FRAIRS-I-WEB	Per çò d'Ivan, compreni pro ben damb quin aire de malediccion deu guardar ara era natura, e damb aguesta intelligéncia sua!
FRAIRS-I-WEB	A qui, a qué s'a balhat preferéncia?
FRAIRS-I-WEB	L'ac a estat balhada ath monstre que, autanplan aciu, en tot èster ja prometut e damb totes es guardades calades en eth, non a podut méter fren as sòns escandals: e aquerò dauant dera sua prometuda, òc, dauant d'era!
FRAIRS-I-WEB	Encara atau, un òme coma jo qu'ei eth preferit e ada eth se lo refuse.
FRAIRS-I-WEB	Mès per qué?
FRAIRS-I-WEB	Donques pr'amor qu'aguesta joena, per arregraïment, vò violar era sua vida e eth sòn destin!
FRAIRS-I-WEB	Qu'ei absurd!
FRAIRS-I-WEB	Jamès l'è dit arren d'aquerò a Ivan; Ivan, plan que òc, tanpòc me n'a dit ne mieja paraula, non a hèt ne era mendre mencion; mès eth destin se complirà, eth digne se tierà en sòn lòc, tant qu'er indigne s'amagarà en sòn carreron entà tostemp, en sòn lord carreron, en aqueth carreron que li shaute e ei tan pròpi d'eth, e d'aquiu, ena hanga e en pudentor, perirà de bon grat e damb plaser.
FRAIRS-I-WEB	Que digui lhocaries, totes es mies paraules son esquiçades, tau que se les deishèssa anar per edart, mès que tau que vengui de definí'c se passarà.
FRAIRS-I-WEB	Jo m'en.honsarè en carreron e era se maridarà damb Ivan.
FRAIRS-I-WEB	Demora, frair, interrompec Aliosha, cuelhut per ua inquietud extrèma, que i a quauquarren qu'encara non m'as dit: tu ès eth sòn prometut, non?
FRAIRS-I-WEB	Contunhes estant prometut?
FRAIRS-I-WEB	Com vòs trincar s'era, era prometuda, non vò?
FRAIRS-I-WEB	Que sò eth sòn prometut, formauments e damb benediccions, se passèc tot en Moscòu, ena mia arribada, damb ceremònia, damb icònes, dera mielhor manèra.
FRAIRS-I-WEB	Era veuda deth generau me balhèc era sua benediccion e, t'ac crederàs?, felicitèc autanplan a Katia: qu'as escuelhut ben, li didec, ac liegi en sòn còr.
FRAIRS-I-WEB	E te pòs creir qu'Ivan non li shautèc e qu'ada eth non lo felicitèc?
FRAIRS-I-WEB	En Moscòu parlè fòrça damb Katia, me pintè a jo madeish damb nòbles colors, peth menut e damb sinceritat.
FRAIRS-I-WEB	Era ac escotèc tot:
FRAIRS-I-WEB	L'ac prometí.
FRAIRS-I-WEB	E ara…
FRAIRS-I-WEB	E ara?
FRAIRS-I-WEB	Qué?
FRAIRS-I-WEB	Que non tornarè jamès ath sòn costat e que la saludi damb ua reveréncia.
FRAIRS-I-WEB	Mès, ei aquerò possible?
FRAIRS-I-WEB	Com l'ac poiria díder jo madeish?
FRAIRS-I-WEB	Mès, a on anaràs?
FRAIRS-I-WEB	En carreron.
FRAIRS-I-WEB	O sigue, damb Grushenka!, sorrisclèc Aliosha damb tristor, en tot júnher es mans.
FRAIRS-I-WEB	Serà possible que Rakitin age dit reauments era vertat?
FRAIRS-I-WEB	Me pensaua que l'auies vengut a veir bèth còp e arren mès.
FRAIRS-I-WEB	Com i auia d'anar jo, en tot èster prometut?
FRAIRS-I-WEB	Damb ua nòvia coma era, e ara vista de toti?
FRAIRS-I-WEB	Qu'encara me demore sens der aunor, a tot darrèr.
FRAIRS-I-WEB	Dès que me comencè a veir damb Grushenka, que deishè d'èster comprometut e d'èster òme de ben, ac compreni perfèctaments.
FRAIRS-I-WEB	Qué guardes?
FRAIRS-I-WEB	Eth prumèr viatge la venguí a veir solet damb er in de tustar-la.
FRAIRS-I-WEB	Que me n'auia sabut, e ara ac sai de bona tinta, de qué Grushenka auie recebut d'aguest capitan, apoderat deth nòste pair, un pagarè ath mèn nòm entà qu'actuèsse contra jo, damb era esperança de qué me solatgèssa e balhèssa er ahèr per acabat.
FRAIRS-I-WEB	Volien espaurir-me.
FRAIRS-I-WEB	Jo anaua, donc, entà balhar ua repassada a Grushenka.
FRAIRS-I-WEB	Que ja l'auia vist abantes de passa.
FRAIRS-I-WEB	Arren d'impressionant.
FRAIRS-I-WEB	Me'n sabia deth vielh comerçant que, ara, ath delà, ei malaut, calat en lhet, mès autanplan li deisharà ua bona soma de sòs.
FRAIRS-I-WEB	Sabia tanben que li shautaue es sòs, que se les procuraue pro ben, en tot deishar-les damb usura, era plan astuta, era tafurèla, sense cap de pietat.
FRAIRS-I-WEB	Qu'anaua decidit a estovar-li era codena, e aquiu me demorè.
FRAIRS-I-WEB	Se desvolopèc ua tormenta, se declarèc era pèsta, me contaminè e contunhi contaminat, me'n sai que tot s'a acabat e que jamès i aurà arren mès.
FRAIRS-I-WEB	Eth cicle deth temps que s'a consumit.
FRAIRS-I-WEB	Aguesta ei era mia situacion.
FRAIRS-I-WEB	E de ressabuda, tau que hèt exprèssaments, ena mia pòcha de gandiaire campèren tres mil robles.
FRAIRS-I-WEB	Partírem toti dus enquia Mokroie, a vint-e-cinc versas d'aciu.
FRAIRS-I-WEB	Artenhí gitanes, champanha, embriaguè a toti es campanhards damb champanha, a totes es hemnes deth pòble e as gojates; degalhè es tres mil robles.
FRAIRS-I-WEB	Ath cap de tres dies qu'èra pelat, mès coma un falcon.
FRAIRS-I-WEB	Cres qu'artenhèc quauquarren aguest falcon?
FRAIRS-I-WEB	Era que non me mostrèc arren, ne tansevolhe de luenh.
FRAIRS-I-WEB	T'ac digui: qu'ei sinuosa.
FRAIRS-I-WEB	Aguesta tafurèla de Grushenka qu'a ues sinuosidats en còs, autanplan se li reflectís en pè, enquiath dit ponin deth sòn pè quèr.
FRAIRS-I-WEB	L'ac vedí e l'ac punè, mès aquerò qu'ei tot, ac juri!
FRAIRS-I-WEB	Me didec.
FRAIRS-I-WEB	E encara arrís.
FRAIRS-I-WEB	Dmitri Fiódorovich se lheuèc, cuelhut per ua sòrta de furor.
FRAIRS-I-WEB	Es uelhs, de ressabuda, se l'injectèren de sang.
FRAIRS-I-WEB	Reauments te vòs maridar damb era?
FRAIRS-I-WEB	S'era n'ei d'acòrd, de seguit; se non vò, m'i demorarè, ça que la.
FRAIRS-I-WEB	Serè er escampilhaire en pati dera sua casa.
FRAIRS-I-WEB	Tu…,tu…, Aliosha…
FRAIRS-I-WEB	S'arturèc ath sòn dauant, e, en tot agarrar-lo pes espatles, comencèc a bassacar-lo damb fòrça.
FRAIRS-I-WEB	Sabes, creatura innocenta, que tot açò ei un delèri, un delèri inimaginable, pr'amor que i a ua tragèdia!
FRAIRS-I-WEB	Te cau saber, Aliosha, que posqui èster un nosejaire, un òme de baishes passions, sense sauvacion, mès Dmitri Fiódorovich jamès serà un panaire, un avariciós, un raflaire.
FRAIRS-I-WEB	Donques ben, ara te cau saber que sò un panaire, un avariciós e un raflaire.
FRAIRS-I-WEB	Quan me dirigia a tustar a Grushenka, aguest madeish maitin, Katerina Ivanovna me manèc cridar e, en mès terrible secret, pr'amor que de moment arrés s'en sabesse (sabi pas se per qué, mès que siguec atau qu'era ac volie) me demanèc que venguessa ena capitau dera provincia e que d'aciu envièsse tres mil robles a Agafia Ivanovna en Moscòu, pr'amor de qué arrés se'n sabesse ena ciutat.
FRAIRS-I-WEB	E aguesti tres mil robles èren es qu'auia ena pòcha quan anè a veir a Grushenka e damb era partírem entà Mokroie.
FRAIRS-I-WEB	Dempús hi veir qu'auia estat corrent pera capitau, mès que non li balhè eth recebut dera pòsta; li didí qu'auia enviat es sòs e que li haria a vier eth recebut, mès encara non l'ac è portat, coma se me n'auessa desbrembat.
FRAIRS-I-WEB	Ben, qué te semble s'aué la vas a veir e li dides: "Vos salude damb ua reveréncia?".
FRAIRS-I-WEB	E era diderà: "E es sòs?".
FRAIRS-I-WEB	E tu poiràs dider-li: "Ei un luxuriós infame, ua creatura vil damb passions desfrenades.
FRAIRS-I-WEB	Non manèc es sòs aqueth viatge, lo degalhèc pr'amor que non se'n podec passar, tau qu'un animau"; e, ara seguida, poiràs híger: "Mès que non ei un lairon, aciu qu'auetz es vòsti tres mil robles, vo'les entorne, manatz-les- vos madeisha a Agafia Ivanovna; e m'a encomanat que la saludetz damb ua reveréncia".
FRAIRS-I-WEB	Mès, plan, se còp sec te demane: "Mès a on son es sòs"?
FRAIRS-I-WEB	Mitia, qu'ès un malerós.
FRAIRS-I-WEB	Mès non autant coma te penses.
FRAIRS-I-WEB	Que te penses?
FRAIRS-I-WEB	Que me foterè un tir se non artenhi a tornar es tres mil robles?
FRAIRS-I-WEB	Aguesta ei era qüestion: que non me lo foterè.
FRAIRS-I-WEB	Que non sò capable de hè'c; mès tard, dilhèu, mès ara qu'anarè a veir a Grushenka…
FRAIRS-I-WEB	A tot darrèr, ja sò perdut.
FRAIRS-I-WEB	E dempús qué?
FRAIRS-I-WEB	Serè eth sòn marit, qu'aurè er aunor d'èster eth sòn marit e, quan un aimant la vage a veir, jo me n'anarè de cap a ua auta cramba.
FRAIRS-I-WEB	Netejarè es bòtes lordes des sòns amics, les cauharè eth samovar, les harè es encargues…
FRAIRS-I-WEB	Katerina Ivanovna ac comprenerà tot, didec de suspresa damb solemnitat Aliosha.
FRAIRS-I-WEB	Que comprenerà tota era prigondor que i é en aguesta infelicitat e l'acceptarà.
FRAIRS-I-WEB	Non ac acceptarà tot, arric damb burla Mitia.
FRAIRS-I-WEB	Sabes se qué serie çò de mielhor?
FRAIRS-I-WEB	Qué?
FRAIRS-I-WEB	Entornar-li es tres mil robles.
FRAIRS-I-WEB	Mès quan vieràn aguesti dus mil robles tòns, Aliosha?
FRAIRS-I-WEB	Ath delà, tu encara ès mendre d'edat, e ei de besonh, totauments de besonh, que la vages a veir aué e me digues adiu d'era, damb sòs o sense sòs, pr'amor que non posqui demorar mès, dera manèra que se passen es causes.
FRAIRS-I-WEB	Deman que ja serie tard, massa tard.
FRAIRS-I-WEB	Ve-te'n a veir ath nòste pair.
FRAIRS-I-WEB	Ath nòste pair?
FRAIRS-I-WEB	Òc, ve-te'n a veder-lo abantes qu'era.
FRAIRS-I-WEB	Demana-li ada eth es tres mil.
FRAIRS-I-WEB	Mès, Mitia, s'eth non les balharà…
FRAIRS-I-WEB	Plan que non les balharà, qu'ac sabi pro ben.
FRAIRS-I-WEB	Escota, juricaments eth nòste pair que non me deu arren.
FRAIRS-I-WEB	Que ja l'ac è trèt tot, tot, ja ac sabi.
FRAIRS-I-WEB	Mès que morauments qu'ei en deute damb jo, non?
FRAIRS-I-WEB	Damb es vint-e-ueit mil robles dera mia mair ne guanhèc cent mil.
FRAIRS-I-WEB	Que me'n balhe solet tres mil d'aguesti vint-e-ueit mil, solet tres, e sauvarà era mia amna deth lunfèrn e fòrça des sòns pecats li seràn perdonadi.
FRAIRS-I-WEB	Damb aguesti tres mil, t'ac juri, ac tierè tot per acabat, e non tornarà a enténer a parlar de jo.
FRAIRS-I-WEB	Per darrèr viatge li balhi era oportunitat d'èster eth mèn pair.
FRAIRS-I-WEB	Ditz-li qu'ei Diu madeish que li balhe era oportunitat.
FRAIRS-I-WEB	Mitia, que non les balharà ne peth mau de morir.
FRAIRS-I-WEB	Que sai que non les balharà, ne sò solide fòrça!
FRAIRS-I-WEB	E mès que mès ara.
FRAIRS-I-WEB	Pr'amor qu'encara i a mès causes: ara, en aguesti darrèrs dies, dilhèu solet dempús d'ager, se'n sabec per prumèr viatge seriosaments (soslinha aquerò, seriosaments) que Grushenka dilhèu non hège burla e que se vò maridar damb jo.
FRAIRS-I-WEB	Eth que conneish ben eth sòn caractèr, coneish ad aguesta gata.
FRAIRS-I-WEB	Com me balharà es sòs, entà favorir era nòça, quan eth madeish ei capvirat per era?
FRAIRS-I-WEB	Mès aquerò que non ei tot, encara te posqui díder mès causes: sabi que hè cinc dies a desseparat tres mil robles en bitllets de cent e les a botat en ua grana envolòpa, barrada damb cinc sagèths de cera, estacada en crotz damb ua cinta vermelha.
FRAIRS-I-WEB	Ja ves se guairi detalhs coneishi!
FRAIRS-I-WEB	E escrit ena envolòpa i é: "Entath mèn àngel Grushenka, per s'un cas vò vier".
FRAIRS-I-WEB	Dès hè tres o quate dies demore a Grushenka, damb era esperança de qué vengue a recuélher era envolòpa; eth que l'ac hec a saber e era li responec: "Dilhèu i vaja".
FRAIRS-I-WEB	Mès se vie en casa deth vielh, com poiria jo maridar-me damb era?
FRAIRS-I-WEB	Comprenes ara se per qué sò aciu amagat e ara demora de qui?
FRAIRS-I-WEB	D'era?
FRAIRS-I-WEB	Foma qu'ei un òme que va per aquiu, un ancian soldat dera nòsta garnison.
FRAIRS-I-WEB	S'està ath servici d'eres, pes nets susvelhe era casa e de dia cace paoms, d'aquerò viu.
FRAIRS-I-WEB	Que m'è installat ena sua cramba; autant eth qu'es propietàries non se'n saben deth mèn secret, ei a díder, non saben que sò aciu en tot vigilar.
FRAIRS-I-WEB	Solet ac sap Smerdiakov?
FRAIRS-I-WEB	Solet eth.
FRAIRS-I-WEB	E eth m'avisarà s'era se presente a veir ath vielh.
FRAIRS-I-WEB	Ei eth que t'a explicat çò dera envolòpa?
FRAIRS-I-WEB	Òc, qu'ei un gran secret.
FRAIRS-I-WEB	Ne tansevolhe Ivan ei ath cas des sòs ne de çò d'aute.
FRAIRS-I-WEB	Eth vielh que vò enviar a Ivan entà Chermashnia pendent dus o tres dies; qu'a campat un possible crompaire deth bòsc, li balharà ueit mil robles per çò de talar-lo, e eth vielh non pare de demanar-li a Ivan: "Ajuda-me, vè-te'n tu en mèn lòc".
FRAIRS-I-WEB	Que seràn dus o tres dies.
FRAIRS-I-WEB	Vò que Grushenka vengue quan eth non i sigue.
FRAIRS-I-WEB	Qu'ei que la demore ja auè?
FRAIRS-I-WEB	Non, aué que non vierà, en tot tier en compde cèrti senhaus.
FRAIRS-I-WEB	Solide que non!, sorrisclèc de pic Mitia.
FRAIRS-I-WEB	E Smerdiakov pense çò de madeish.
FRAIRS-I-WEB	Eth nòste pair s'està embriagant, seigut ena taula damb Ivan.
FRAIRS-I-WEB	Vè-te'n, Aleksei, demana-li aguesti tres mil…
FRAIRS-I-WEB	Mitia, estimat, se qué te passe?, cridèc Aliosha, en tot lheuar-se en un bot e tachant es uelhs en exaltat Dmitri Fiódorovich.
FRAIRS-I-WEB	Per un moment se pensèc que s'auie capvirat.
FRAIRS-I-WEB	Qué te passe a tu?
FRAIRS-I-WEB	Que non è perdut eth sen, didec damb era guardada fixa e lèu solemna.
FRAIRS-I-WEB	Non, quan te digui que vages a veir a pair, que sabi se qué digui: creigui en un miracle.
FRAIRS-I-WEB	En un miracle?
FRAIRS-I-WEB	En un miracle dera divina Providéncia.
FRAIRS-I-WEB	Diu coneish eth mèn còr, guarde tot eth mèn desespèr.
FRAIRS-I-WEB	Que guarde tot eth quadre.
FRAIRS-I-WEB	Qu'ei que te penses que deisharà qu'arribe tot aguest orror?
FRAIRS-I-WEB	Aliosha, creigui en un miracle.
FRAIRS-I-WEB	Vè-i!
FRAIRS-I-WEB	I anarè.
FRAIRS-I-WEB	Ditz-me, demoraràs aciu?
FRAIRS-I-WEB	Òc, compreni qu'amiarà eth sòn temps, que non pòs anar atau, e còp sec…, patam!
FRAIRS-I-WEB	Ara qu'ei embriac.
FRAIRS-I-WEB	Mitia!, e se Grushenka vie aué?…
FRAIRS-I-WEB	E se non aué, deman o deman passat?
FRAIRS-I-WEB	Grushenka?
FRAIRS-I-WEB	Que serè ara demora, entrarè ena sua casa, ac empacharè…
FRAIRS-I-WEB	E se…?
FRAIRS-I-WEB	Se i a un se, aucirè.
FRAIRS-I-WEB	Non ac poiria sostier.
FRAIRS-I-WEB	A qui auciries?
FRAIRS-I-WEB	Ath vielh.
FRAIRS-I-WEB	Ada era, non.
FRAIRS-I-WEB	Frair!
FRAIRS-I-WEB	Se qué dides!
FRAIRS-I-WEB	Sabi pas, sabi pas…
FRAIRS-I-WEB	Dilhèu non l'aucissa o dilhèu òc.
FRAIRS-I-WEB	Me cau pòur de qué en aqueth moment era sua cara se torne odiosa entà jo.
FRAIRS-I-WEB	Qu'è en òdi era escara dera sua gòrja, eth sòn nas, eth sòn arridolet obscèn.
FRAIRS-I-WEB	Que senti hastigor fisic.
FRAIRS-I-WEB	Aquerò ei çò que me cau pòur.
FRAIRS-I-WEB	Que non me poirè tier…
FRAIRS-I-WEB	Aquiu que vau, Mitia.
FRAIRS-I-WEB	M'estarè aciu e demorarè un miracle.
FRAIRS-I-WEB	Mès, se non se produsís, alavetz…
FRAIRS-I-WEB	Aliosha, cogitós, s'endralhèc de cap ara casa de sa pair.
FRAIRS-I-WEB	De hèt trapèc a sa pair encara ena taula.
FRAIRS-I-WEB	E era taula, coma de costum, ère plaçada ena sala, encara que tanben i auie ena casa un autentic minjador.
FRAIRS-I-WEB	Aguesta sala ère era estança mès grana dera casa, moblada damb ua cèrta pretension passada ja de mòda.
FRAIRS-I-WEB	Es mòbles, plan antics, èren blanqui e tapissadi damb ua tela ròia esquinçada, miei seda, miei coton.
FRAIRS-I-WEB	Miralhs damb manges rafinadi de talh antic, tanben blanqui e dauradi, penjauen enes espacis d'entre es hièstres.
FRAIRS-I-WEB	Enes parets, a on er tapissat blanc ère trincat en fòrça lòcs, i resautauen dus grani retraits: un d'un cèrt prince, que trenta ans a auie estat governador generau dera província, un aute d'un bisbe, tanben defuntat hège temps.
FRAIRS-I-WEB	En cornèr de cara ara pòrta d'entrada i auie diuèrses icònes qu'ath sòn dauant s'alugaue ua lampa pes nets…mens per devocion que per deishar enlumenada era estança.
FRAIRS-I-WEB	Fiódor Pávlovich se calaue en lhet fòrça tard, tàs tres o quate dera maitiada, e enquia alavetz se passejaue pera sala o se seiguie en un fautulh e meditaue.
FRAIRS-I-WEB	Qu'ère un costum.
FRAIRS-I-WEB	Soent se passaue era net completaments solet en casa, dempús de hèr enlà as sòns vailets entath sòn pavalhon, mès era majoritat des viatges se demoraue damb eth, eth vailet Smerdiakov, que dormie ena anticramba sus ua grana mala.
FRAIRS-I-WEB	Eth repaish ja s'auie acabat quan entrèc Aliosha, mès encara prenien eth cafè e era confetura.
FRAIRS-I-WEB	A Fiódor Pávlovich li shautaue es doci e eth conhac dempús deth repaish.
FRAIRS-I-WEB	Ivan Fiódorovich s'estaue ena taula e tanben prenie eth cafè.
FRAIRS-I-WEB	Grigori e Smerdiakov èren de pès ath cant dera taula.
FRAIRS-I-WEB	Autant es patrons qu'es vailets se sentien pro animadi e plei d'ua felicitat extraordinària.
FRAIRS-I-WEB	Fiódor Pávlovich arrie damb sonores arridalhes.
FRAIRS-I-WEB	Aliosha, ja dès eth vestibul, entenec era sua arridalha estridenta que coneishie pro ben e de seguit concludic, peth ton des arridalhes, que sa pair, encara luenh d'èster embriac, solet se deishau d'anar deth sòn bon umor.
FRAIRS-I-WEB	Aciu qu'ei!, aciu que l'auem!, cridèc Fiódor Pavlovich, terriblaments content de veir a Aliosha.
FRAIRS-I-WEB	Vene, sè-te damb nosati, pren un cafè.
FRAIRS-I-WEB	Qu'ei sense sucre, sense sucre, mès qu'ei caud ei plan bon.
FRAIRS-I-WEB	Non t'aufrisqui conhac pr'amor que hès dejun, mès se ne vòs un shinhau…
FRAIRS-I-WEB	Ne vòs?
FRAIRS-I-WEB	Non, que serà mielhor que te balha un licor, ei d'excellenta qualitat!
FRAIRS-I-WEB	Smerdiakov, vè-te'n tar armari, era dusau estatgèra ara quèrra, cuelh era clau, ara prèssa!
FRAIRS-I-WEB	Aliosha refusèc de seguit acceptar eth licor.
FRAIRS-I-WEB	Mès demora, as dinat?
FRAIRS-I-WEB	Òc, responec Aliosha que, reauments, solet auie pres un shinhau de pan e un veire de kvas12 ena codina deth pair higumeno.
FRAIRS-I-WEB	Mès òc que prenerè de boni talents un cafè caud.
FRAIRS-I-WEB	Plan ben, estimat!
FRAIRS-I-WEB	Prenerà un shinhau de cafè.
FRAIRS-I-WEB	Lo calerà escauhar?
FRAIRS-I-WEB	A!, non, s'ei borint!
FRAIRS-I-WEB	Qu'ei un cafè de prumèra, premanit per Smerdiakov.
FRAIRS-I-WEB	Damb eth cafè e es coquilhons eth mèn Smerdiakov qu'ei un artista, òc, e damb era sopa de peish, tres quarts deth madeish.
FRAIRS-I-WEB	Vene a tastar-la bèth viatge, avisa damb temps…
FRAIRS-I-WEB	Mès demora, demora, non te didí aguest maitin que venguesses aciu damb eth matalàs e eth coishin?
FRAIRS-I-WEB	T'as hèt a vier eth matalàs?
FRAIRS-I-WEB	Hu, hu, hu!…
FRAIRS-I-WEB	Non, non me l'è hèt a vier, responec Aliosha damb un arridolet.
FRAIRS-I-WEB	A!, t'as espaurit abantes, vertat?
FRAIRS-I-WEB	T'as espaurit.
FRAIRS-I-WEB	Ò!, estimat mèn, dilhèu poiria jo ofensar-te?
FRAIRS-I-WEB	Escota, Ivan, que non me posqui tier, quan me tache es uelhs atau e arrís.
FRAIRS-I-WEB	Autanplan es mies entralhes comencen a arrir damb eth, que l'estimi!
FRAIRS-I-WEB	Aliosha, aprèssa-te, dèisha que te balhe era mia benediccion pairau.
FRAIRS-I-WEB	Aliosha se lheuèc, mès Fiódor Pávlovich ja auie cambiat d'idia.
FRAIRS-I-WEB	Non, non, per ara non te harè eth senhau dera crotz, atau, donc, sè-te.
FRAIRS-I-WEB	Ben, ara que vas a divertir-te, e precisaments damb eth tòn tèma.
FRAIRS-I-WEB	Qu'arriràs ara valenta.
FRAIRS-I-WEB	Era nòsta saumeta de Balaam que s'a botat a parlar, com parle, com!
FRAIRS-I-WEB	Era saumeta de Balaam resultèc qu'ère eth vailet Smerdiakov.
FRAIRS-I-WEB	Encara joen, de vint-e-quate ans, qu'ère terriblaments insociable e taciturn.
FRAIRS-I-WEB	Non ei que siguesse un sauvatge o que s'avergonhèsse de quauquarren: non, ath contrari, qu'ère de natura capinauta e semblaue menspredar a toti.
FRAIRS-I-WEB	Mès precisaments en aguest punt non ei possible contunhar sense díder d'eth encara que non siguesse que dues paraules.
FRAIRS-I-WEB	De mainatge li shautaue penjar gats e dempús les acogaue damb ua grana ceremònia.
FRAIRS-I-WEB	Entad açò, se caperaue damb un linçò, coma ua sòrta de sotana, e cantaue e voludaue quauquarren sus eth gat mòrt, coma un encensièr.
FRAIRS-I-WEB	Tot aquerò ac hège d'amagat, damb eth màger mistèri.
FRAIRS-I-WEB	Grigori lo susprenec bèth dia en aguest exercici e li fotèc ua bona racion de patacades.
FRAIRS-I-WEB	Eth gojat se calèc en un cornèr e aquiu se passèc ua setmana, guardant de reuelh.
FRAIRS-I-WEB	Ça que la, non estime ad arrés".
FRAIRS-I-WEB	Non, tu que non ès un èsser uman, neisheres ena umiditat d'ua bania, aquerò qu'ès tu"…
FRAIRS-I-WEB	Smerdiakov, tau que se vedec mès tard, jamès li podec perdonar aguestes paraules.
FRAIRS-I-WEB	Grigori l'ensenhèc a liéger e a escríuer e, quan hec es dotze ans, comencèc a ensenhar-li es Escriptures.
FRAIRS-I-WEB	Mès que hec meuca.
FRAIRS-I-WEB	Un dia, ena dusau o tresau leçon, eth mainatge de pic arric sardonicaments.
FRAIRS-I-WEB	Arren, senhor.
FRAIRS-I-WEB	D'a on gessie era lum eth prumèr dia?
FRAIRS-I-WEB	Grigori se demorèc estonat.
FRAIRS-I-WEB	Eth gojat guardaue damb mina de burla ath mèstre.
FRAIRS-I-WEB	Autanplan i auie ena sua guardada un shinhau d'arrogància.
FRAIRS-I-WEB	Grigori que non se podec tier.
FRAIRS-I-WEB	Eth mainatge tenguec era repassada sense badar boca, mès que tornèc a refugiar-se en un cornèr diuèrsi dies.
FRAIRS-I-WEB	Ua setmana dempús, se li declarèc per prumèr viatge era epilèpsia, malautia que ja non l'abandonarie pendent era rèsta dera sua vida.
FRAIRS-I-WEB	En saber- se'n, Fiódor Pávlovich semblèc cambiar deth tot era sua opinion sus eth gojat.
FRAIRS-I-WEB	Abantes, lo guardaue damb ua sòrta d'indiferémcia, encara que jamès lo pelejaue, e quan se lo trapaue tostemp li balhaue un kopek.
FRAIRS-I-WEB	Quan ère de bon umor, li manaue bèri coquilhons de subertaula.
FRAIRS-I-WEB	Mès alavetz, dempús de saber-se'n dera sua malautia, comencèc a preocupar-se seriosaments per eth, hec a vier a un doctor, sagèren un tractament, mès se passèc qu'era guarison non ère possible.
FRAIRS-I-WEB	Qu'auie, de mieja, un atac cada mes, a intervaus irregulari.
FRAIRS-I-WEB	Es atacts tanben variauen d'intensitat, tanlèu èren leugèrs coma virulents.
FRAIRS-I-WEB	Fiódor Pávlovich enebic estrictaments a Grigori quinsevolh castig corporau contra eth gojat e comencèc a deishar-lo pujar enes sues crambes.
FRAIRS-I-WEB	Enebic tanben que, de moment, li hessen estudiar quinsevolh causa.
FRAIRS-I-WEB	Un dia, quan eth gojat auie ja quinze ans, Fiódor Pávlovich lo desnishèc en tot romar près dera bibliotèca e en tot liéger es titols ath trauèrs deth veire.
FRAIRS-I-WEB	Ena casa i auie fòrça libres, tau qu'un centenat de toms, mès arrés auie campat jamès a Fiódor Pávlovich damb un d'eri entre es mans.
FRAIRS-I-WEB	De seguic li balhèc era clau dera libraria a Smerdiakov: "Ben, lieg, seràs eth mèn bibliotecari; en sòrta de estar-te guiterós peth pati, sè-te e lieg.
FRAIRS-I-WEB	Guarda, lieg aquerò", e Fiódor Pávlovich li balhèc Es cauhades de Dikanka.
FRAIRS-I-WEB	Qué, non ei divertit?, preguntèc Fiódor Pávlovich.
FRAIRS-I-WEB	Smerdiakov caraue.
FRAIRS-I-WEB	Respon, pòcvau!
FRAIRS-I-WEB	Vè-te'n ath diable, amna de vailet.
FRAIRS-I-WEB	Smaragdov.
FRAIRS-I-WEB	Aciu que tot ei vertat.
FRAIRS-I-WEB	Lieg.
FRAIRS-I-WEB	Mès Smerdiakov non liegec que dètz planes de Smaragdov; li semblaue engüegiu.
FRAIRS-I-WEB	Atau qu'era biblioteca se tornèc a barrar damb clau.
FRAIRS-I-WEB	Pro lèu, Marfa e Grigori informèren a Fiódor Pávlovich de qué Smerdiakov, còp sec, auie començat a balhar mòstres d'ua terribla apreension: dauant dera sopa, agarraue era culhèra e exploraue en bolhon, inclinat sus era, l'examinaue, trège era culhèra e l'inspeccionaue ara lum.
FRAIRS-I-WEB	Qué ei, ua cuca?, li preguntaue Grigori.
FRAIRS-I-WEB	Dilhèu ua mosca, observaue Marfa.
FRAIRS-I-WEB	Er impecalbe joen jamès responie, mès contunhaue dera madeisha manèra damb eth pan, era carn e tota era biòca: lheuaue un tròç damb era forquilha e l'estudiaue ara lum coma en un microscòpi e, dempús de cuelher-se ua estona entà decidir, se determinaue a botar-lo-se ena boca.
FRAIRS-I-WEB	Fiódor Pávlovich, assabentat d'aguesta naua qualitat de Smerdiakov, decidic ara suspresa que serie codinèr e l'envièc entà Moscòu pr'amor d'apréner eth mestièr.
FRAIRS-I-WEB	Aquiu se passèc diuèrsi ans e entornèc plan cambiat de portadura.
FRAIRS-I-WEB	De ressabuda envielhic d'ua manèra insolita, estaue arropit d'ua manèra totauments desproporcianda entara sua edat, se botèc tot auriò e comencèc a aparéisher un skópets.
FRAIRS-I-WEB	Morauments, qu'ère leù eth madeish d'abantes de partir; qu'ère foreno e refusaue eth tracte, non sentie eth mendre besonh d'auer companhia.
FRAIRS-I-WEB	En Moscòu, tanben, coma dempús se'n saberen, tostemp s'estaue carat; era ciutat en se madeisha que l'interessèc plan pòc, aprenec bèra causa e dera rèsta non ne hec cabau.
FRAIRS-I-WEB	Un viatge autanplan anèc en teatre, mès que tornèc silenciós e descontent entà casa.
FRAIRS-I-WEB	Per contra, entornèc de Moscòu plan ben vestit, damb ua levita neta e ròba blanca, espolsetaue era sua vestimenta escrupulosaments dus viatges ath dia sense manca e l'encantaue lustrar es sues bòtes elegantes, de pèth de vedèth, damb un ciratge especiau anglés, entà que reludissen coma un miralh.
FRAIRS-I-WEB	Tau que codinèr que siguec excellent.
FRAIRS-I-WEB	Fiódor Pávlovich l'assignèc ua sodada, e Smerdiakov la tenguie lèu exclusiuaments entà crompar-se ròba, pomades, mosquets, eca.
FRAIRS-I-WEB	Semblaue menspredar ath sèxe femenin autant coma ath masculin e se comportaue solemnaments, lèu de manèra inaccesibla, damb eth.
FRAIRS-I-WEB	Fiódor Pávlovich lo comencèc a campar dès un aute punt d'enguarda.
FRAIRS-I-WEB	Eth cas ei qu'es sòns atacs d'epilèpsia anauen a mès, e en aguesti dies qui premanie eth minjar ère Marfa Ignatievna, çò que non li convenie de cap manèra.
FRAIRS-I-WEB	Com ei qu'ara te vien atacs mès soent?, preguntaue a viatges, en tot guardar de reuelh ath nau codinèr e estudiant eth sòn ròstre.
FRAIRS-I-WEB	Pro que te maridèsses damb quauquarrés, vòs que te cèrca ua hemna?
FRAIRS-I-WEB	Mès Smerdiakov, dauant d'aguesti discursi, solet s'esblancossie pera rabia e non responie arren.
FRAIRS-I-WEB	Fiódor Pávlovich se n'anaue, en tot deishar-lo per impossible.
FRAIRS-I-WEB	Çò de mès important ei qu'ère convençut dera sua aunorabilitat; d'un viatge per toti, s'auie convençut de qué jamès l'agarrarie ne li panarie arren.
FRAIRS-I-WEB	Un viatge Fiódor Pávlovich, leugèraments embriac, perdec en pati dera sua casa, ena hanga, tres bilhets de cent robles que venguie de recéber e non se n'encuedèc enquiath londeman: just quan se calèc a cercar enes pòches, de pic, vedec tres bilhets ath dessús dera taula.
FRAIRS-I-WEB	D'a on auien gessut?
FRAIRS-I-WEB	Smerdiakov les auie recuelhut e amiat aciu era vesilha.
FRAIRS-I-WEB	Mos cau híger que non solet ère convençut dera onestedat de Smerdiakov, senon que per bèra rason autanplan li professaue amor, encara qu'eth gojat tanben ada eth lo guardaue de reuelh, tau qu'as auti, e tostemp sauvaue silenci.
FRAIRS-I-WEB	Qu'èren compdades es escadences que didie quauquarren.
FRAIRS-I-WEB	S'alavetz a bèth un se l'auesse acodit preguntar, en tot guardar-lo, se qué l'interessaue ad aguest joen e se qué auie ena tèsta, pera sua cara non ac aurie podut aubirar de cap des manères.
FRAIRS-I-WEB	Totun, a viatges ena casa, o ben en pati o en carrèr, s'arturaue cogitós e se demoraue atau uns bons dètz menutes.
FRAIRS-I-WEB	Un fesomista, en estudiar-lo, aurie dit qu'era sua cara non exprimie cap de pensament ne reflexion, senon solet ua cèrta contemplacion.
FRAIRS-I-WEB	Eth pintor Kramskoi qu'a un quadre notable titolat Eth contemplaire que represente un bòsc en iuèrn e, en bòsc, vestit damb un petit caftan e cauçat damb esclòps de talh de telh, completaments solet en mon, ena solitud mès prigonda, i a un petit campanhard hòraviat; qu'ei aquiu parat tau que se siguesse en tot reflexionar, mès que non reflexione, senon que "contemple" quauquarren.
FRAIRS-I-WEB	Se li balhèsses ua empossada, s'entremendirie e se demorarie en tot guardar-te tau que se venguesse de desvelhar-se, mès sense compréner arren.
FRAIRS-I-WEB	Qu'ei vertat que tornarie en se de seguit mès, se se li demanèsse en qué auie estat pensant tota aguesta estona parat, çò de mès probable ei que non rebrembèsse arren, encara que solide sauvarie entada eth era impression qu'estaue hicat ena sua contemplacion.
FRAIRS-I-WEB	Aguestes impressions, estimades entada eth, plan segur, les apilère de manèra imperceptibla e autanplan sense encuedar-se'n, sense saber tanpòc damb quina finalitat e per qué.
FRAIRS-I-WEB	Bèth dia, dilhèu, dempús d'auer apilerat aguestes impressions ath long de fòrça ans, ac dèishe tot e partisque entà Jerusalem pr'amor de peregrinar e cercar era sua sauvacion, o dilhèu cale huec còp sec ara sua vila natau, o dilhèu se passe ua e ua auta causa.
FRAIRS-I-WEB	Que i a fòrça contemplaires entre eth pòble.
FRAIRS-I-WEB	Smerdiakov ère solide un d'aguesti contemplaires e eth tanben anaue apilerant impressions damb talents, lèu sense saber eth perqué.
FRAIRS-I-WEB	VII.
FRAIRS-I-WEB	Mès era saumeta de Balaam de pic se calèc a parlar.
FRAIRS-I-WEB	E eth tèma que venguec estranh: Grigori, ath maitin, en recuélher ues merces ena botiga de mercadèr Lukianov, auie entenut era istòria d'un soldat rus que, presoèr des asiatics en ua luenhana region dera termièra, siguec forçat jos era menaça d'ua mòrt immediata e terribla, a abjurar deth cristianisme e convertir-se ar islam, mès que se remic a traïr era sua fe e acceptèc eth suplici, se deishèc espelar viu e moric en tot laudar e glorificar a Crist, hèta que se condaue justaments en jornau recebut aqueth dia.
FRAIRS-I-WEB	D'aquerò parlèc Grigori ena taula.
FRAIRS-I-WEB	A Fiódor Pávlovich tostemp l'auie shautat, dempús de cada repaish, ara ora des dessèrts, arrir e blagar, encara que siguesse damb Grigori.
FRAIRS-I-WEB	Aqueth dia que se trapaue en un estat d'animositat plan agradiu, se sentie leugèr e especiauments comunicatiu.
FRAIRS-I-WEB	En tot shurlar eth conhac e dempús d'auer escotat enquia eth finau era notícia, didec qu'aqueth soldat meritaue que lo hessen sant de seguit e qu'aguesta pèth arrincada la calie balhar a bèth monastèri: "Be n'atirarie de gent e de sòs".
FRAIRS-I-WEB	Grigori rufèc es celhes en veir que Fiódor Pávlovich non s'auie esmoigut bric e que, sivans eth sòn costum abituau, començaue a renegar.
FRAIRS-I-WEB	En aguest moment, Smerdiakov, que s'estaue ena pòrta, arric damb ironia.
FRAIRS-I-WEB	Que ja hège temps que l'ère permetut d'estar-se pauhicat ena pòrta, ei a díder, dempús deth repaish.
FRAIRS-I-WEB	E, dès qu'arribèc Ivan Fiódorovich ena nòsta ciutat, se presentaue ara ora deth repaish lèu toti es dies.
FRAIRS-I-WEB	En cas deth que parlatz, didec còp sec Smerdiakov, de manèra susprenenta e damb votz cridaira, e encara qu'era hèta d'aguest elogiable soldat a estat plan grana, senhor, tanpòc aurie estat pecat, ena mia pensada, s'en ua escadença semblabla auesse refusat eth nòm de Crist e eth sòn pròpi baptisme entà sauvar era vida e dempús l'auesse dedicat a hèr bones òbres entà expiar, ath long des ans, aguesta covardia.
FRAIRS-I-WEB	Com que non aurie estat pecat?
FRAIRS-I-WEB	Siguec alavetz qu'entrèc Aliosha.
FRAIRS-I-WEB	Aquerò que didetz der anhèth que non ei atau, senhor, que non i aurà arren de semblable aquiu, senhor, ne cau que n'age, se i a plia justícia, observèc solemne Smerdiakov.
FRAIRS-I-WEB	Qu'ei un brigand, aquerò ei çò qu'ei!, gessec Grigori.
FRAIRS-I-WEB	Per çò que hè a brigand, cuelhetz-vos-ac damb un shinhau de cauma, Grigori Vasilievich, repliquec Smerdiakov, en tot mostrar temperància e contencion.
FRAIRS-I-WEB	Pensatz mèsalèu que, se jo queiguessa enes mans d'aguesti que torturen as crestians e me vedessa empossat per eri a maudíder eth nòm de Diu e renegar deth mèn sant baptisme, era mia pròpia rason m'autorizarie pliaments a hè'c, pr'amor que non i aurie cap de pecat en aquerò.
FRAIRS-I-WEB	Pávlovich.
FRAIRS-I-WEB	Marmiton!, gasulhèc Grigori damb mensprètz.
FRAIRS-I-WEB	Çò de marmiton, demoratz tanben un shinhau e, abantes d'escarnir, jutjatz vos madeish, Grigori Vasilievich.
FRAIRS-I-WEB	Pr'amor que, en díder as mèns borrèus: "Non, que non sò crestian, maudigui ath vertadèr Diu!
FRAIRS-I-WEB	Ivan!, cridèc de ressabuda Fiódor Pávlovich.
FRAIRS-I-WEB	Ajoca-te, aprèssa era aurelha.
FRAIRS-I-WEB	Qu'a apraiat tot aquerò entà tu, que se vò guanhar es vòstes laudances.
FRAIRS-I-WEB	Endauant, endauant, balha-li aguesta alegria.
FRAIRS-I-WEB	Ivan Fiódorovich seguic d'aurelha damb seriositat er anonci exaltat de sa pair.
FRAIRS-I-WEB	Demora, Smerdiakov, cara ua estona, cridèc de nau Fiódor Pávlovich.
FRAIRS-I-WEB	Ivan Fiódorovich tornèc a inclinar-se, damb era portadura mès seriosa deth mon.
FRAIRS-I-WEB	Que t'estimi autant coma a Aliosha.
FRAIRS-I-WEB	Non te penses que non t'estimi.
FRAIRS-I-WEB	A Smerdiakov lo guardaue damb un cèrt curiosèr.
FRAIRS-I-WEB	Non insultes, Grigori, non insultes, lo talhèc Fiódor Pávlovich.
FRAIRS-I-WEB	Paciéncia, Grigori Vasilievich, un shinhau mès de paciéncia e contunhatz escotant, qu'encara non è acabat.
FRAIRS-I-WEB	Plan ben, se jo ja non sò crestian, que non mentisqui as borrèus quan me demanen: "Ès crestian o non"?, pr'amor que jo ja auia estat privat dera mia cristiandat peth madeish Diu, sens cap auta causa qu'era mia intencion e autanplan abantes de qué podessa badar boca as mèns borrèus.
FRAIRS-I-WEB	Ben, s'è perdut era mia condicion de crestian, com e damb quin dret me poiràn demanar compdes en aute mon, coma crestian, per auer abjurat de Crist, quan pera mia mera premeditacion jo ja auia estat despossedit deth baptisme?
FRAIRS-I-WEB	Se non sò ja crestian, que non posqui abjurar de Crist, pr'amor qu'açò ja serie ua causa hèta.
FRAIRS-I-WEB	Qui, alavetz, aquiu en cèu, li demanarie compdes a un vielh tartar per non auer neishut crestian, qui lo punirie per aquerò, en tot tier en compde que non se pòt espelar a un bueu dus viatges?
FRAIRS-I-WEB	Se Diu totpoderós li demane compdes a un tartar quan aguest se morís, me cau creir qu'ac harà entà punir-lo leugèraments (vista era impossibilitat de qué non lo castigue en absolut), en tot considerar qu'a tot darrèr non ei tòrt sòn se neishec lord, de pairs e mairs lordi.
FRAIRS-I-WEB	Eth Senhor Diu que non pòt cuélher a un tartar ara valenta e afirmar que tanben eth ère crestian, non?
FRAIRS-I-WEB	Aquerò significarie qu'er Omnipotent ei en tot díder ua grana mentida.
FRAIRS-I-WEB	E dilhèu eth totpoderós Senhor deth cèu e era tèrra pòt díder ua mentida, encara que sigue ua soleta paraula, senhor?
FRAIRS-I-WEB	Grigori qu'ère estonat e guardaue ar orador damb es uelhs dehòra des orbites.
FRAIRS-I-WEB	Encara que non comprenie guaire ben se qué didie, còp sec assimilèc quauquarren d'aqueth embolh e se demorèc parat damb era mina d'un òme que venguie de tustarrar-se era tèsta contra era paret.
FRAIRS-I-WEB	Fiódor Pávlovich escuralhèc era sua copa e deishèc anar ua escandalosa arridalha.
FRAIRS-I-WEB	Aliosha!, Aliosha!, as entenut aquerò?
FRAIRS-I-WEB	Vai!, qu'ès un subtil!
FRAIRS-I-WEB	Aquerò ei qu'as estat damb es jesuïtes en bèth lòc, Ivan.
FRAIRS-I-WEB	A!, jesuïta pudasenc, qui t'a ensenhat aquerò?
FRAIRS-I-WEB	Mès que mentisses, subtil, mentisses, mentisses e mentisses.
FRAIRS-I-WEB	Non plores, Grigori, ara madeish ac deisharam en povàs e hum.
FRAIRS-I-WEB	Respon ad açò, saumeta: dauant es tòns torturaires que pòs auer rason, mès tu madeish as renegat dera tua fe e dides qu'en aguest madeish moment as estat anatematizat e esconjurat e, s'estàs anatematizat, non t'obsequiaràn damb amorasses en lunfèrn.
FRAIRS-I-WEB	Qué dides ad aquerò, estimat jesuïta mèn?
FRAIRS-I-WEB	Que non i a dobte, senhor, qu'ath mèn laguens è abjurat, mes a maugrat d'aquerò que non i a aciu un pecat especiau e, se i auec un petit pecat, que siguec d'aquerò mès abituau, senhor.
FRAIRS-I-WEB	Com, d'aquerò mès abituau?
FRAIRS-I-WEB	Mentitz, maudiiiit!, fiulèc Grigori.
FRAIRS-I-WEB	Donques ben, Grigori Vasilievich, se jo non sò credent e vos n'ètz autant que m'injuriatz de contunh, sajatz de díder, senhor, ad aguesta montanha, non que se lance en mar (pr'amor qu'eth mar aciu quede luenh) senon que se desplace enquiath nòste arriuet pudentós, que passe peth darrèr deth nòste uart, e en aguest instant veiratz qu'arren se botge, senhor, que tot contunhe en madeish orde qu'abantes, intacte, per mès que vos cridetz, senhor.
FRAIRS-I-WEB	Aquerò signifique que vos, Grigori Vasilievich, tanpòc credetz com cau, e que non hètz qu'insultar as auti de totes es manères possibles.
FRAIRS-I-WEB	E, en tot tier en compde, ath delà, qu'arrés en nòste temps, non solet vos, senhor, senon decididaments arrés, començant pes personalitats mès nautes e acabant peth darrèr des campanhards, pòt hèr que se lance ua montnha en mar, exceptat dilhèu d'ua persona en tota era tèrra, o dues coma molt, que dilhèu se trapen en tot sauvar era sua amna en secret en bèth desèrt egipcian, de manèra qu'arrés les posque trapar, e, s'açò ei atau, senhor, se toti es auti se mòstren coma increduls, ei possible qu'era rèsta, ei a díder, era populacion de tota era tèrra, mens aguest parelh d'ermites deth desèrt, siguen esconjuradi peth Senhor e, ena sua misericòrdia, tan coneishuda, non perdone ad arrés?
FRAIRS-I-WEB	Per aquerò, tanben, qu'è era esperança de qué, a maugrat d'auer dobtat un viatge, serè perdonat tan lèu vèssa lèrmes de penaïment.
FRAIRS-I-WEB	Demora, sorrisclèc Fiódor Pávlovich en ua apoteòsi d'exaltacion.
FRAIRS-I-WEB	Atau qu'encara supauses que existissen dus òmes capables de botjar montanhes?
FRAIRS-I-WEB	Ivan, cuelh nòta, escriu-ac: en aguestes paraules s'amuishe tot er òme rus!
FRAIRS-I-WEB	Atau qu'ès d'acòrd!
FRAIRS-I-WEB	Ben, donques que deu èster atau, s'enquia e tot tu i ès d'acòrd!
FRAIRS-I-WEB	Aliosha, ei vertat, non?
FRAIRS-I-WEB	Atau ei era fe russa, non cres?
FRAIRS-I-WEB	Òc, aguest detalh qu'ei totafèt rus, arric Aliosha.
FRAIRS-I-WEB	Era tua paraula, saumeta, que vau ua moneda d'aur e te la manarè aué madeish, mès, totun açò, per çò d'aute, mentisses, mentisses e mentisses; te cau saber, pèc, que s'aciu non credem ei solet per frivolitat, pr'amor que non auem temps: prumèr, mos shorden es ocupacions e, dusau, Diu que mos a balhat pòc de temps, solet vint-e-quate ores ath dia, atau que ne tansevolhe mos arribe entà dormir pro, non digui ja entà penaïr-mos.
FRAIRS-I-WEB	Tant que tu abjures dauant des tòns torturaires quan non pòs pensar en ua auta causa qu'ena fe e precisaments quan li cau manifestar-la!
FRAIRS-I-WEB	Non ei aquerò un pecat, frair?
FRAIRS-I-WEB	Plan que n'ei, mès jutjatz per vos madeish, Grigori Vasilievich, aquerò non hè que hèr-lo a tornar mès leugèr.
FRAIRS-I-WEB	Pr'amor que, s'alavetz auessa jo creigut ena vertat absoluda tau qu'ei degut, auria pecat reauments en non acceptar eth martiri pera mia fe e convertir-me ara lorda fe de Mahoma.
FRAIRS-I-WEB	Mès que non auria arribat en martiri en aguest moment, senhor, pr'amor que n'auria auut pro de díder en madeish instant ara montanha: "Botja-te e estronha ath mèn torturaire", entà que se botgèsse e l'estronhèsse tau qu'ua cuca, e jo auria partit coma s'arren, cantant e glorificant a Diu.
FRAIRS-I-WEB	Mès, se just en aguest moment jo sagèssa tot aquerò e conscientaments cridèssa ara montanha: "Estronha ad aguesti torturaires", e aguesta non ac hesse, didetz-me, com non auria de dobtar alavetz, en aguesta terribla ora dera grana pòur mortau?
FRAIRS-I-WEB	Ça que la, jo ja me'n saberia que non artenheria completaments eth règne deth cèu (pr'amor que, s'era montanha non s'a botjat dauant des mies paraules, aquerò ei que non deuen ballhar guaire credit ara mia paraula aquiu e que non me demore ua grana recompensa en aute mon).
FRAIRS-I-WEB	Entà qué, alavetz, me cau deishar, peth dessús de tot e sense cap de profit, que m'espelen viu?
FRAIRS-I-WEB	Pr'amor que, encara que m'auessen espelat ja era mitat dera espatla, aguesta montanha contunharie sense botjar-se dauant des mies paraules e sorriscles.
FRAIRS-I-WEB	En un moment atau, non solet li pòden vier a un es dobtes senon qu'autanplan pòt pèrder eth cap per tòrt dera pòur.
FRAIRS-I-WEB	Per tant, de qué seria especiauments colpable se, en non veir profit ne recompensa aciu ne aquiu delà, aumens sauvèssa era mia pèth?
FRAIRS-I-WEB	E per aquerò, en tot fidar-me mès ena misericòrdia de Diu, neurisqui era esperança d'èster completaments perdonat, senhor…
FRAIRS-I-WEB	VIII.
FRAIRS-I-WEB	Era discussion que s'acabèc mès, estranhaments, Fiódor Pávlovich, qu'abantes s'auie divertit tant, acabèc ara suspresa damb es celhes rufades.
FRAIRS-I-WEB	E damb es celhes rufades se prenec ua auta copeta de conhac, que ja ère deth tot sobrèra.
FRAIRS-I-WEB	Dehòra d'aciu, jesuïtes, dehòra!, cridèc as vailets.
FRAIRS-I-WEB	Vè-te'n, Smerdiakov.
FRAIRS-I-WEB	Aué te manarè era moneda d'aur prometuda.
FRAIRS-I-WEB	Non plores, Grigori, vè-te'n damb Marfa, era que te consolarà e t'ajaçarà.
FRAIRS-I-WEB	Aguesti brigands que non lo dèishen a un ne ua menuta de tranquillitat dempús deth repaish, didec bruscaments e damb mensprètz tan lèu es vailets s'auien retirat, en tot aubedir era sua orde de seguit.
FRAIRS-I-WEB	Smerdiakov ara tostemp se cale aciu dempús deth repaish, qu'ei per tu qu'a tant d'interès?
FRAIRS-I-WEB	Damb qué l'auràs endravat?, higec en tot dirigir-se a Ivan Fiódorovich.
FRAIRS-I-WEB	Damb arren en absolut, responec aguest.
FRAIRS-I-WEB	Que se l'a acodit respectar-me; ei un vailet e un pòcvau.
FRAIRS-I-WEB	De un aute costat, serà carn de canon de vanguàrdia quan arribe eth moment.
FRAIRS-I-WEB	De vanguàrdia?
FRAIRS-I-WEB	Que n'aurà d'auti de mielhors, mès tanben d'aguesta sòrta.
FRAIRS-I-WEB	E quan arribarà eth moment?
FRAIRS-I-WEB	Era fusada ahlamarà, mès dilhèu non enquiath finau.
FRAIRS-I-WEB	Apilère idies, didec Ivan damb un arridolet burlesc.
FRAIRS-I-WEB	Guarda, sabi pro ben qu'a jo non me supòrte, coma tanpòc supòrte a toti es auti, tu includit, encara que te penses que se l'a acodit "respectar-te".
FRAIRS-I-WEB	E encara mens a Aliosha, que mensprède.
FRAIRS-I-WEB	Mès que non pane, aguesta ei era qüestion, ne ei petofièr; care, non aurège es liròts lordi, premanís uns coquilhons magnifics; per çò d'aute, que se'n vage ath diable, de vertat, de qué servís parlar d'eth?
FRAIRS-I-WEB	D'arren, plan que òc.
FRAIRS-I-WEB	E, per çò que posque arribar a imaginar, ath campanhard rus, parlant en generau, que li cau foetar-lo.
FRAIRS-I-WEB	Tostemp ac è dit.
FRAIRS-I-WEB	Eth nòste campanhard qu'ei un raflaire, que non lo cau plànher, e està pro ben que, autanplan ara, de quan en quan se hège a vier un batan.
FRAIRS-I-WEB	Era tèrra russa qu'ei fòrta pes sòns bedoths.
FRAIRS-I-WEB	Se se destrusissen es bòsqui, serà era fin dera tèrra russa.
FRAIRS-I-WEB	Jo que sò pera gent intelligenta.
FRAIRS-I-WEB	Nosati, damb grana intelligéncia, qu'auem deishat de tustar as campanhards, e eri madeishi contunhen en tot tustar-se entre eri.
FRAIRS-I-WEB	E hèn ben.
FRAIRS-I-WEB	Damb era madeisha mida que mesuratz, vos mesuraràn a vosati, se ditz atau?
FRAIRS-I-WEB	En ua paraula, vos mesuraràn.
FRAIRS-I-WEB	E Russia ei ua porcaria.
FRAIRS-I-WEB	Amic mèn, se sabesses se com è en òdi a Russia…
FRAIRS-I-WEB	Ei a díder, non Russia, senon toti aguesti vicis…e dilhèu Russia, tanben.
FRAIRS-I-WEB	Tout cela c'est de la cochonnerie.
FRAIRS-I-WEB	Sabes se qué me shaute?
FRAIRS-I-WEB	Me shaute er engenh.
FRAIRS-I-WEB	Que vos auetz begut ua auta copeta.
FRAIRS-I-WEB	Vos calerie parar.
FRAIRS-I-WEB	Demora, m'en beuerè ua mès e dempús ua auta, alavetz pararè.
FRAIRS-I-WEB	Non, demora, m'as interromput.
FRAIRS-I-WEB	En passar per Mokroie preguntè a un vielh, e me didec: "Çò que mès mos shaute ei sentenciar as gojates ath castig de foetades, e deisham a toti es gojats que les balhen foetades.
FRAIRS-I-WEB	E dempús, aquera qu'a recebut eth castig eth gojat la cuelh coma esposa, atau qu'ara, entàs pròpies gojates, a vengut a èster un costum".
FRAIRS-I-WEB	Ua sòrta de marquesi de Sade, non?.
FRAIRS-I-WEB	Ditz çò que volgues, mès qu'ei engenhós.
FRAIRS-I-WEB	Per qué non mos apressam e hem un còp de uelh, tè?
FRAIRS-I-WEB	Aliosha, que t'as rogit tot.
FRAIRS-I-WEB	Non ages vergonha, hilh.
FRAIRS-I-WEB	Qu'ei penible que, hè ua estona, quan èra damb eth pair higumeno, non me demorèssa a estar ena taula entà explicar-les as monges çò des gojates de Mokroie.
FRAIRS-I-WEB	Aliosha, non t'embèsties pr'amor de qué è ofensat ath tòn higumeno hè ua estona.
FRAIRS-I-WEB	Era ràbia que s'apodère de jo, frair.
FRAIRS-I-WEB	Pr'amor que, se i a Diu, s'existís, ben, alavetz, plan que òc, que sò colpable e pagarè per aquerò, mès, se non existís en absolut, qué se meriten alavetz aguesti pairs tòns?
FRAIRS-I-WEB	Que non ei pro de talhar-les eth cap, pr'amor qu'estaquen eth progrès.
FRAIRS-I-WEB	Me cres, Ivan, qu'aquerò estarne es mèns sentiments?
FRAIRS-I-WEB	Non, non me cres, ac veigui enes tòns uelhs.
FRAIRS-I-WEB	Cres çò que ditz era gent, que sò un bofon.
FRAIRS-I-WEB	Aliosha, cres que non solet sò un bofon?
FRAIRS-I-WEB	Creigui que non solet ètz un bofon.
FRAIRS-I-WEB	Veigui qu'ac cres e parles damb sinceritat.
FRAIRS-I-WEB	Guardes damb sinceritat e parles damb sinceritat.
FRAIRS-I-WEB	Non coma Ivan.
FRAIRS-I-WEB	Ivan qu'ei capinaut…
FRAIRS-I-WEB	Mès, ça que la, jo acabaria damb aguest petit monastèri tòn.
FRAIRS-I-WEB	Agarraria tot aqueth misticisme d'ua atacada de tota era tèrra russa e l'eliminaria, pr'amor de hèr a vier en rason fin finau a toti aguesti pòcvaus.
FRAIRS-I-WEB	E guaire argent e guaire aur entrarien ena casa dera moneda!
FRAIRS-I-WEB	E entà qué eliminar-lo?, preguntèc Ivan.
FRAIRS-I-WEB	Entà que miralhe mès lèu era vertat, entad açò.
FRAIRS-I-WEB	Vai!, dilhèu qu'ages rason tu.
FRAIRS-I-WEB	A!, qué saumet que sò!, sorrisclèc còp sec Fiódor Pávlovich, en tot flocar-se un petit copet en front.
FRAIRS-I-WEB	Ben, donques en aguest cas, que contunhe de pès eth tòn petit monastèri, Aliosha.
FRAIRS-I-WEB	E nosati, gent intelligenta, seram a cubèrt, ben cauds, en tot préner conhac.
FRAIRS-I-WEB	Sabes, Ivan, que li calec èster a Diu que botèsse es causes d'aguesta manèra exprèssaments?
FRAIRS-I-WEB	Ditz-me, Ivan: existís Diu o non?
FRAIRS-I-WEB	Demora: ditz era vertat, parla seriosaments!
FRAIRS-I-WEB	Per qué arrisses un aute còp?
FRAIRS-I-WEB	Arrisqui pr'amor que vos madeish, hè un moment, auetz hèt ua engenhosa observacion sus era fe de Smerdiakov ena existéncia d'aguesti dus ermites que pòden hèr que se botgen es montanhes.
FRAIRS-I-WEB	Dilhèu a ua retirada damb açò d'ara?
FRAIRS-I-WEB	Plan que òc.
FRAIRS-I-WEB	Ben, se passe que jo tanben sò un òme rus e amii ua tralha russa, e a tu, filosòf, t'i posqui trapar tanben ua tralha deth madeish gènre.
FRAIRS-I-WEB	Vòs qu'ac hèsca?
FRAIRS-I-WEB	Me jògui quauquarren que deman madeish la trapi.
FRAIRS-I-WEB	Mès ditz-me: existís Diu, òc o non?
FRAIRS-I-WEB	Seriosaments!
FRAIRS-I-WEB	En aguest moment è besonh de qué ac digues seriosaments.
FRAIRS-I-WEB	Non, Diu que non existís.
FRAIRS-I-WEB	Aliosha, existís Diu?
FRAIRS-I-WEB	Ivan, e existís era immortalitat, quina que sigue, autanplan era mès ptita, era mès pichoneta?
FRAIRS-I-WEB	Non, era imortalitat tanpòc existís.
FRAIRS-I-WEB	Deguna?
FRAIRS-I-WEB	Deguna.
FRAIRS-I-WEB	Zèro absolut?
FRAIRS-I-WEB	O i a quauquarren?
FRAIRS-I-WEB	Non dideràs que non i a arren!
FRAIRS-I-WEB	Zèro absolut.
FRAIRS-I-WEB	Aliosha, existís era immortalitat?
FRAIRS-I-WEB	E Diu e era imortalitat?
FRAIRS-I-WEB	Autant Diu qu'era immortalitat.
FRAIRS-I-WEB	Era immortalitat qu'ei en Diu.
FRAIRS-I-WEB	Vai, probablaments Ivan age rason.
FRAIRS-I-WEB	Senhor, e pensar tot çò qu'er òme a balhat ara fe, totes es fòrces qu'a degalhat en bades en nòm d'aguest sòmni e dempús tanti milèrs d'ans!
FRAIRS-I-WEB	Mès, qui se n'arrís der òme d'aguesta sòrta?
FRAIRS-I-WEB	Ivan?
FRAIRS-I-WEB	Per darrèr viatge, definitiuaments: existís Diu o non?
FRAIRS-I-WEB	T'ac pregunti per darrèr viatge!
FRAIRS-I-WEB	E per darrèr viatge digui que non.
FRAIRS-I-WEB	Mès, alavetz, qui se n'arrís dera gent, Ivan?
FRAIRS-I-WEB	Que deu èster eth diable.
FRAIRS-I-WEB	Ivan Fiódorovich arric en ton de burla.
FRAIRS-I-WEB	E eth diable existís?
FRAIRS-I-WEB	Non, eth diable tanpòc existís.
FRAIRS-I-WEB	Qu'ei domatge.
FRAIRS-I-WEB	Qu'eth diable me hèsque a vier!, se qué li haria jo, dempús d'aquerò, ath prumèr qu'endonvièc a Diu!
FRAIRS-I-WEB	Que serie pòc penjar-lo d'un trist pibo blanc!
FRAIRS-I-WEB	Que non existirie cap de civilizacion se non s'auesse endonviat a Diu.
FRAIRS-I-WEB	Non existirie?, sense Diu?
FRAIRS-I-WEB	Atau ei.
FRAIRS-I-WEB	E eth conhac tanpòc.
FRAIRS-I-WEB	Totun, que ja ei ora de vo'lo retirar.
FRAIRS-I-WEB	Demora, demora, demora, estimat mèn, ua copeta mès.
FRAIRS-I-WEB	Qu'è ofensat a Aliosha.
FRAIRS-I-WEB	Non ès emmaliciat damb jo, Aleksei?
FRAIRS-I-WEB	Eth mèn estimat Alekseichik, eth mèn Alekseichik!
FRAIRS-I-WEB	Non, que non sò embestiat.
FRAIRS-I-WEB	Sabi se quini son es vòsti pensaments.
FRAIRS-I-WEB	Qu'è mielhor còr que hitge?
FRAIRS-I-WEB	Senhor, e ès tu que ditz aquerò?.
FRAIRS-I-WEB	Aliosha?
FRAIRS-I-WEB	L'estimi.
FRAIRS-I-WEB	Estima-lo.
FRAIRS-I-WEB	Fiódor Pávlovich qu'ère ja embriac coma ua sopa).
FRAIRS-I-WEB	Escota, Aliosha, adès è cometut ua grossieretat damb eth tòn starets.
FRAIRS-I-WEB	Mès qu'èra excitat.
FRAIRS-I-WEB	Ditz-me, aguest starets a engenh, vertat Ivan?
FRAIRS-I-WEB	Dilhèu òc.
FRAIRS-I-WEB	Que n'a, que n'a, il y a de Piron là-dedans.
FRAIRS-I-WEB	Qu'ei un jesuïta, rus, voi díder.
FRAIRS-I-WEB	Mès eth que cre en Diu.
FRAIRS-I-WEB	Ne peth mau de morir!
FRAIRS-I-WEB	Non ac sabies?
FRAIRS-I-WEB	Mès s'eth madeish ac ditz a toti; ben, non a toti, senon a totes es persones intelligentes que vien a tier-li ua visita.
FRAIRS-I-WEB	Ath governador Schultz li petèc dirèctaments: credo, mès non sai en qué.
FRAIRS-I-WEB	De vertat?
FRAIRS-I-WEB	Atau ei, mès lo respècti.
FRAIRS-I-WEB	Que i a quauquarren mefistofelic en eth o, mielhor, de Un eròi deth nòste temps…
FRAIRS-I-WEB	Com se cride?
FRAIRS-I-WEB	Arbenin?
FRAIRS-I-WEB	A tot darrèr, qu'ei un luxuriós; n'ei enquiath punt qu'autanplan ara me harie pòur qu'era mia hilha o era mia hemna venguessen a cohessar-se damb eth.
FRAIRS-I-WEB	Sabes?
FRAIRS-I-WEB	Quan se cale a condar istòries…
FRAIRS-I-WEB	Tres ans a, mos convidèc a préner eth tè, damb un licoret tanben, (es senhores li manen licors), e quan se botèc a pintar eth sòn passat mos estarnèrem d'arrir…
FRAIRS-I-WEB	Sustot com auie guarit a ua paralitica.
FRAIRS-I-WEB	Quin tipe, non?
FRAIRS-I-WEB	Un viatge li raflèc setanta mil robles ath comerçant Demidov.
FRAIRS-I-WEB	Com?
FRAIRS-I-WEB	Les ac panèc?
FRAIRS-I-WEB	Demidov les ac balhèc en tot creir qu'ère un òme decent: "Sauvatz-les-me, frair, deman vieràn a hèr-me un escorcolh".
FRAIRS-I-WEB	E eth se les sauvèc.
FRAIRS-I-WEB	E jo li digui: "Qu'ès un brigand".
FRAIRS-I-WEB	Se tractaue de un aute.
FRAIRS-I-WEB	L'è confonut damb un aute…e non me n'auia encuedat.
FRAIRS-I-WEB	Ben, ua copeta mès e pro; hè-te a seguir era botelha, Ivan.
FRAIRS-I-WEB	Que mentia, per qué non m'as arturat, Ivan…?
FRAIRS-I-WEB	Me'n sabia que vos arturaríetz vos madeish.
FRAIRS-I-WEB	Que mentisses, qu'ac as hèt per dolenteria, solet per dolenteria.
FRAIRS-I-WEB	Me mensprèdes.
FRAIRS-I-WEB	As vengut a jo e ena mia pròpia casa me mensprèdes.
FRAIRS-I-WEB	Me'n vau, eth conhac que vos puge entath cap.
FRAIRS-I-WEB	I anarè deman, se persutatz tant.
FRAIRS-I-WEB	Que non i anaràs.
FRAIRS-I-WEB	Eth vielh que non se padegaue.
FRAIRS-I-WEB	Qu'auie vengut en aqueth punt d'embriaguesa que cèrti embriacs, enquia alavetz tranquils, de ressabuda se vòlen emmaliciar e vantar.
FRAIRS-I-WEB	Qué hès en tot guardar-me atau?
FRAIRS-I-WEB	Quini uelhs son aguesti?
FRAIRS-I-WEB	Es tòns uelhs me guarden e me diden: "porcèth embriac".
FRAIRS-I-WEB	Uelhs mesfidants, uelhs menspredaires…
FRAIRS-I-WEB	Qu'as vengut aciu damb quauquarren ena tèsta.
FRAIRS-I-WEB	Aliosha non me mensprède.
FRAIRS-I-WEB	Aleksei, non estimes a Ivan…
FRAIRS-I-WEB	Non vos hiquetz damb eth mèn frair!
FRAIRS-I-WEB	Plan ben, coma volgues.
FRAIRS-I-WEB	Ai, que me hè mau eth cap.
FRAIRS-I-WEB	Hè enlà eth conhac, qu'ei eth tresau viatge que t'ac digui.
FRAIRS-I-WEB	Se demorèc cogitós e bruscaments pistèc enes sòns pòts un arridolet long e astut.
FRAIRS-I-WEB	Non t'embèsties, Ivan, damb aguest vielh aflaquit.
FRAIRS-I-WEB	Sabi que non m'estimes, mès que non t'embèsties.
FRAIRS-I-WEB	Que non i a motius entà estimar-me.
FRAIRS-I-WEB	Anaràs entà Chermashnia, dempús jo t'anarè a quèrrer e te harè a vier un present.
FRAIRS-I-WEB	Te mostrarè aquiu a ua gojata que li è tachat es uelhs hè ja temps.
FRAIRS-I-WEB	Ara que va descauça.
FRAIRS-I-WEB	Non te cau pòur des gojates descauces, non les mensprèdes: que son pèrles!
FRAIRS-I-WEB	E se balhèc un sonor punet ena punta des sòns dits.
FRAIRS-I-WEB	Entà jo, (se remetec de còp deth tot, coma se per un moment, en tocar eth sòn tèma preferit, se l'auesse passat era peta), entà jo…
FRAIRS-I-WEB	Ai!, gojats.
FRAIRS-I-WEB	Hilhs mèns, porcèths mèns, entà jo…
FRAIRS-I-WEB	Jamès ena mia vida a auut ua hemna lèja, aguesta qu'ei era mia norma!
FRAIRS-I-WEB	Ac podetz compréner?
FRAIRS-I-WEB	Com ac vatz a compréner vosati?
FRAIRS-I-WEB	Encara amiatz lèit enes venes en sòrta de sang, que non auetz gessut deth casquelh!
FRAIRS-I-WEB	Sivans era mia norma, en cada hemna s'i pòt trapar, maudit sigue, quauquarren d'extraordinari interès, quauquarren que non traparàs en cap auta: sonque t'ac cau saber trapar, aguest qu'ei eth secret!
FRAIRS-I-WEB	Qu'ei un talent!
FRAIRS-I-WEB	Entà jo, que non i a hemnes lèges: eth solet hèt qu'ua hemna sigue hemna que ja ei era mitat de tot…
FRAIRS-I-WEB	Mès com ac vatz a compréner vosati!
FRAIRS-I-WEB	Autanplan enes granes celibatàries a viatges s'i trape quauquarren que te hè a meravilhar de toti es pòcvaus que les an deishat envielhir sense auer-se'n encuedat enquia alavetz.
FRAIRS-I-WEB	Damb ua descauça e ua lèja çò de prumèr que cau hèr ei susprener-la, atau ei coma la cau abordar.
FRAIRS-I-WEB	Non ac sabietz?
FRAIRS-I-WEB	La cau suspréner enquia que s'estongue euforica, impressionada, avergonhada de qué un tau senhor s'age encamardat d'ua creatura lorda coma era.
FRAIRS-I-WEB	Qu'ei reauments magnific que tostemp age auut e tostemp aurà brigands e senhors en mon, e que tostemp age d'auer, per tant, ua sirventa, e tostemp damb eth sòn senhor, e aquerò ei çò qu'un a de besonh en aguesta vida entà vier erós!
FRAIRS-I-WEB	Demora…
FRAIRS-I-WEB	Escota, Aliosha, ara tua defuntada mair jo que tostemp la susprenia, encara qu'eth resultat ère desparièr.
FRAIRS-I-WEB	Non solia amorassar-la, mès de ressabuda, quan ère eth moment, tot jo que me esbauçaua dauant d'era, m'arrossegaua de jolhs, li punaua es pès, e cada viatge, cada viatge (m'en brembi encara coma se siguesse aué) li costaua ua riseta convulsada, timbrada, non fòrta, nerviosa, especiau.
FRAIRS-I-WEB	Era soleta manèra d'arrir qu'era auie.
FRAIRS-I-WEB	Sabia qu'atau ère coma se solie manifestar era sua malautia, qu'ath londeman se botarie a idolar coma ua isterica e qu'era riseta d'aqueth moment non ère senhau d'afogadura, senon solet d'ua aparença d'afogadura.
FRAIRS-I-WEB	Aquerò ei çò que signifique saber trapar en cada causa eth bon punt!
FRAIRS-I-WEB	Un dia, Beliaski (un òme de bon pòrt e ric que la hestejaue e auie començat a tier-me visites) de pic venguec e me fotèc un lampit ena cara, dauant d'era.
FRAIRS-I-WEB	T'a fotut un lampit!
FRAIRS-I-WEB	Que me volies véner ada eth… didie.
FRAIRS-I-WEB	Com a gausat picar-te ena mia preséncia?
FRAIRS-I-WEB	E tu non gauses apressar-te a jo bric mès, bric mès!
FRAIRS-I-WEB	Ara vè-te'n e escome-te-lo a düel…!"
FRAIRS-I-WEB	L'amiè alavetz en monastèri, entà solatjar-la, es sants pairs que la repoteguèren.
FRAIRS-I-WEB	Mès ac juri dauant de Diu, Aliosha, jamès mautractè ara mia petita isterica!
FRAIRS-I-WEB	Sonque un viatge, encara en prumèr an: era que pregaue fòrça alavetz, tenguie especiauments es hèstes dera Mair de Diu, e alavetz me hège enlà dera cramba e me manaue entath burèu.
FRAIRS-I-WEB	Ara guarda.
FRAIRS-I-WEB	Tu cres qu'ei miraculosa, mès ara jo l'escopirè ath tòn dauant e non me passarà arren…!"
FRAIRS-I-WEB	S'esbaucèc…
FRAIRS-I-WEB	Aliosha, Aliosha!
FRAIRS-I-WEB	Qué ties, qué te cau?
FRAIRS-I-WEB	Eth vielh sautèc deth sòn sèti, cuelhut peth panic.
FRAIRS-I-WEB	Dès eth moment qu'auie començat a parlar de sa mair era expression d'Aliosha que s'auie anat transvestint de man en man.
FRAIRS-I-WEB	Se rogic, se li comencèren a usclar es uelhs, se l'estrementiren es pòts…
FRAIRS-I-WEB	Eth vielh embriac contunhèc gasulhant e non se n'encuedèc d'arren enquiath moment que quauquarren estranh l'arribèc ath sòn hilh, çò de madeish que venguie de condar sus era "isterica" se repetic en eth, punt per punt.
FRAIRS-I-WEB	Aliosha sautèc de ressabuda deth darrèr dera taula, madeish qu'auie hèt sa mair sivans eth raconde de Fiódor Pávlovich, junhec es mans, dempús se caperèc damb eres eth ròstre, s'esbaucèc ena cagira tant que tot eth se botaue a tremolar, bassacat per un atac isteric de lèrmes sobtades, convulsades e silencioses.
FRAIRS-I-WEB	Que siguec era extraordinària retirada damb sa mair çò qu'impressionèc sustot ath vielh.
FRAIRS-I-WEB	Ivan, Ivan!, lèu, her-me a vier aigua!
FRAIRS-I-WEB	Qu'ei tau qu'era, exactaments madeish qu'era, sa mair hec madeish aqueth viatge!
FRAIRS-I-WEB	Banha-lo damb aigua dera tua boca, atau ac hèja jo damb era.
FRAIRS-I-WEB	Qu'ei per sa mair, qu'ei per sa mair…li gasulhaue a Ivan.
FRAIRS-I-WEB	Mès sa mair, me pensi, tanben ère era mia, non vos semble?, petèc Ivan damb un irrefrenable e coleric mensprètz.
FRAIRS-I-WEB	Era ludentor des sòns uelhs espauric ath vielh.
FRAIRS-I-WEB	Mès alavetz se passèc quauquarren estranh, encara que solet pendent ua segonda: semblèc qu'eth vielh auesse desbrembat de vertat qu'era mair d'Aliosha tanben ère era mair d'Ivan…
FRAIRS-I-WEB	Qué vòs díder damb aquerò de ta mair?, gasulhèc sense compréner.
FRAIRS-I-WEB	De qué parles…?
FRAIRS-I-WEB	Era mair de qui…?
FRAIRS-I-WEB	Qu'ei qu'era…?
FRAIRS-I-WEB	A!, diable!
FRAIRS-I-WEB	Plan que tanben n'ei era tua!
FRAIRS-I-WEB	A!, diable!
FRAIRS-I-WEB	Sabes, amic?
FRAIRS-I-WEB	Eth cap jamès se m'auie ofuscat tant.
FRAIRS-I-WEB	Perdona, Ivan, me pensaua…hu, hu, hua…
FRAIRS-I-WEB	S'arturèc.
FRAIRS-I-WEB	Ua longa arridalha d'embriac, lèu estupida, li deformaue era cara.
FRAIRS-I-WEB	E còp sec, en aguest madeish instant, ressonèc ena entrada un sarabat e un tapatge terrible, s'enteneren sorriscles furiosi, era pòrta se dauric de land en land e ena sala entrèc sobtaments Dmitri Fiódorovich.
FRAIRS-I-WEB	Eth vielh espaurit, se precipitèc entà Ivan.
FRAIRS-I-WEB	M'aucirà, m'aucirà!
FRAIRS-I-WEB	Just ath darrèr de Dmitri Fiódorovich entrèren sobtaments ena sala Grigori e Smerdiakov.
FRAIRS-I-WEB	Ja ena nèira auien pelejat damb eth entà non deishar-lo passar (seguint es instruccions balhades peth madeish Fiódor Pávlovich uns dies abantes).
FRAIRS-I-WEB	En tot profitar que Dmitri Fiódorovich, en entrar sobtaments ena sala, s'auie arturat ua menuta en tot cercar quauquarren damb era guardada, Grigori correc entar aute costat dera taula, barrèc es dues huelhes dera pòrta deth dauant, era qu'amiaue entàs crambes interiores, e se pauhiquèc dauant dera pòrta barrada damb es braci crotzadi sus eth piech, premanit a deféner era entrada, entà didè'c atau, enquiara sua darrèta gota de sang.
FRAIRS-I-WEB	En veder-lo, Dmitri lancèc non ja un crit senon un udòl e se botèc sus Grigori.
FRAIRS-I-WEB	Atau ei que s'està aquiu!
FRAIRS-I-WEB	L'an amagat aquiu!
FRAIRS-I-WEB	Dehòra brigand!
FRAIRS-I-WEB	Que volec hèr enlà a Grigori, mès aguest l'empossèc entà darrèr.
FRAIRS-I-WEB	Dehòra de se, de ràbia, Dmitri hec un movement ample damb eth braç e lo tustarrèc damb totes es sues fòrces.
FRAIRS-I-WEB	Eth vielh que queiguec de morre en solèr, e Dmitri, sautant peth dessús d'eth, forcèc era pòrta.
FRAIRS-I-WEB	Smerdiakov non s'auie botjat der aute costat dera sala, palle e tremolós, en tot sarrar-se contra Fiódor Pávlovich.
FRAIRS-I-WEB	A on ei?
FRAIRS-I-WEB	A on ei?
FRAIRS-I-WEB	Pávlovich.
FRAIRS-I-WEB	Tota era sua sensacion de pòur s'esbugassèc.
FRAIRS-I-WEB	Arturatz-lo!
FRAIRS-I-WEB	Fiódorovich.
FRAIRS-I-WEB	Grigori, mentretant, s'auie lheuat deth solèr, mès qu'encara ère estabordit.
FRAIRS-I-WEB	Ivan Fiódorovich e Aliosha correren darrèr de sa pair.
FRAIRS-I-WEB	Ena tresau cramba s'escotèc còp sec que quauquarren auie queigut en solèr e se hège brigalhs: qu'ère ua gèrra de cristau (d'escàs valor) sus un pedestau de marme que Dmitri Fiódorovich auie volcat en passar corrent.
FRAIRS-I-WEB	Agarratz-lo!, se desgahonaue eth vielh.
FRAIRS-I-WEB	Ajuda!
FRAIRS-I-WEB	Per qué l'acaçatz?
FRAIRS-I-WEB	Fiódorovich a sa pair.
FRAIRS-I-WEB	Vanechka, Lioshechka, era que deu èster aquiu, Grushenka qu'ei aquiu.
FRAIRS-I-WEB	Gasulhaue.
FRAIRS-I-WEB	Non demoraue a Grushenka aguest viatge e, còp sec, era notícia de qué ère aquiu li hec a pèrder complètaments eth cap.
FRAIRS-I-WEB	Tremolaue tot, coma se s'auesse capvirat.
FRAIRS-I-WEB	Mès se vos madeish auetz vist que non a vengut!, cridaue Ivan.
FRAIRS-I-WEB	Dilhèu per aguesta entrada?
FRAIRS-I-WEB	Mès s'ei barrada e vos auetz era clau…
FRAIRS-I-WEB	Dmitri, ara suspresa, campèc de nau en salon.
FRAIRS-I-WEB	Plan que òc, auie trapat era pòrta barrada, e era clau, plan, ère sauvada ena pòcha de Fiódor Pávlovich.
FRAIRS-I-WEB	Totes es hièstres de totes es crambes qu'èren tanben barrades; non i auie manèra, per tant, de qué Grushenka auesse podut entrar ne tanpòc gésser d'aquiu.
FRAIRS-I-WEB	Agarratz-lo!, cridèc Fiódor Pávlovich en guardar de nau a Dmitri.
FRAIRS-I-WEB	E, en tot desliurar-se d'Ivan, tornèc a balançar-se sus Dmitri.
FRAIRS-I-WEB	Mès aguest lheuèc es mans, agarrèc ath vielh pes dues darrères meques de peu que li demorauen enes possi, li hec ua estirassada e lo lancèc damb fòrça en solèr.
FRAIRS-I-WEB	Encara auec temps entà tustarrar dus o tres viatges ena cara ath queigut damb eth talon.
FRAIRS-I-WEB	Eth vielh comencèc a panteishar ostentosaments.
FRAIRS-I-WEB	Ivan Fiódorovich, encara que non ère tan fòrt coma eth sòn frair Dmitri, l'agarrèc damb es dus braci e, damb totes es sues fòrces, artenhec a desseparar-lo deth vielh.
FRAIRS-I-WEB	Aliosha tanben ajudèc damb es sues pògues fòrces, en tot tier ath sòn frair peth dauant.
FRAIRS-I-WEB	Hòl, que l'as aucit!, sorrisclèc Ivan.
FRAIRS-I-WEB	Qu'ei çò que se merite!, idolèc, panteishant, Dmitri.
FRAIRS-I-WEB	Que non lo poiratz sauvar!
FRAIRS-I-WEB	Dmitri!, ges d'aciu ara madeish, dehòra!, didec Aliosha damb ton autoritari.
FRAIRS-I-WEB	Aleksei!, ditz-m'ac tu, solet a tu t'aubedirè: a estat era aciu, òc o non?
FRAIRS-I-WEB	Que l'è vista damb es mèns uelhs hè un moment, venguie deth carreron entà aciu, sarrada ena barralha.
FRAIRS-I-WEB	L'è cridada e se n'a anat a tot córrer…
FRAIRS-I-WEB	Te juri que non i a estat e qu'arrés la demoraue aciu.
FRAIRS-I-WEB	Mès se l'è vist…
FRAIRS-I-WEB	Atau qu'era…
FRAIRS-I-WEB	Ara madeish desnisharè a on ei…
FRAIRS-I-WEB	Adishatz, Aleksei!
FRAIRS-I-WEB	A Esopo, ara, ne ua soleta paraula sus es sòs, vè-te'n de seguit a veir a Katerina Ivanovna, sens manca: "Me mane que vos saluda damb ua reveréncia, me mane que vos saluda damb ua reveréncia, damb ua reveréncia!
FRAIRS-I-WEB	Precisaments damb ua reveréncia, e se ditz adiu de vos!".
FRAIRS-I-WEB	Descriu-li aguesta scèna.
FRAIRS-I-WEB	Mentretant, Ivan e Grigori auien lheuat ath vielh entà seir-lo en un fautulh.
FRAIRS-I-WEB	Qu'auie eth ròstre sagnant, mès ère conscient e escotaue damb delèri es crits de Dmitri.
FRAIRS-I-WEB	Contunhaue en tot imaginar-se que Grushenka ère de vertat en bèth lòc dera casa.
FRAIRS-I-WEB	Dmitri Fiódorovich li tachèc ua lucada d'òdi tant que partie.
FRAIRS-I-WEB	Que non è penaïment pera tua sang!
FRAIRS-I-WEB	Sorrisclèc.
FRAIRS-I-WEB	Que sò jo que te mauditz e renègue de tu entà tostemp…
FRAIRS-I-WEB	E gessec ath mès córrer.
FRAIRS-I-WEB	Qu'ei aciu, solide qu'ei aciu!.
FRAIRS-I-WEB	Que non ei aciu, non, vielh hòl!, didec Ivan damb ràbia.
FRAIRS-I-WEB	E ara li vie ua malagana!
FRAIRS-I-WEB	Aigua, ua tovalhòla!
FRAIRS-I-WEB	Lèu, Smerdiakov!
FRAIRS-I-WEB	Smerdiakov anèc ara prèssa a cercar aigua.
FRAIRS-I-WEB	Acabèren en tot despolhar ath vielh, l'amièren en dormitòri e lo botèren en lhet.
FRAIRS-I-WEB	L'estropèren era tèsta damb ua tovalhòla umida.
FRAIRS-I-WEB	Aflaquit peth conhac, pes fòrtes impressions e pes còps, tan lèu sentec era coishinèra cluquèc es uelhs e s'adormic de pic.
FRAIRS-I-WEB	Ivan Fiódorovich e Aliosha s'entornèren en salon.
FRAIRS-I-WEB	Smerdiakov arremassaue es tròci dera gèrra trincada, e Grigori ère ath cant dera taula, damb eth cap clin e ua mina seriosa.
FRAIRS-I-WEB	Non serie mielhor que te refresquèsses eth cap e que tanben t'ajacèsses?, li didec Aliosha a Grigori.
FRAIRS-I-WEB	Lo suenharam nosati; eth mèn frair que t'a tustat d'ua forma terribla e dolorosa…ena tèsta.
FRAIRS-I-WEB	S'a atrevit damb jo!, prononcièc d'ua manèra lugubra e damb enfasi.
FRAIRS-I-WEB	E jo que lo lauaua ena bacina…
FRAIRS-I-WEB	S'a atrevit damb jo!, repetie Grigori.
FRAIRS-I-WEB	Diable!, se non lo hèsqui enlà dilhèu l'auesse aucit.
FRAIRS-I-WEB	Que Diu non ac volgue, sorrisclèc Aliosha.
FRAIRS-I-WEB	Per qué non ac a de voler?, contunhèc en tot gasulhar Ivan, damb eth ròstre arropit pera ràbia.
FRAIRS-I-WEB	Un reptil que s'avalarà a un aute reptil, que non se meriten arren mèns!
FRAIRS-I-WEB	Aliosha s'estrementic.
FRAIRS-I-WEB	Non permeterè que se hèsque un assassinat, plan que òc, coma non ac è permetut hè un moment.
FRAIRS-I-WEB	Demora-te aciu, Aliosha, tant que gesqui a passejar peth pati.
FRAIRS-I-WEB	Que me comence a hèr mau eth cap.
FRAIRS-I-WEB	Aliosha anèc entath dormitòri de sa pair e s'i estèc lèu ua ora seigut ena coishinèra deth lhet, darrèr d'un paraven.
FRAIRS-I-WEB	Eth vielh, de ressabuda, dauric es uelhs e s'estèc ua estona guardant a Aliosha en silenci, en tot sajar de hèr memòria e reordenar es idies.
FRAIRS-I-WEB	Còp sec li venguec ua insolita agitacion en sòn ròstre.
FRAIRS-I-WEB	Aliosha, didec temerós, a on ei Ivan?
FRAIRS-I-WEB	En pati, que li hè mau eth cap.
FRAIRS-I-WEB	Susvelhe per nosati.
FRAIRS-I-WEB	Balha-me eth miralhet, qu'ei aquiu, balha-lo-me!
FRAIRS-I-WEB	Aliosha l'apressèc un miralhet redon e plegable qu'ère ena comòda.
FRAIRS-I-WEB	Se qué ditz Ivan?
FRAIRS-I-WEB	Aliosha, estimat mèn, eth mèn solet hilh, me cau pòur d'Ivan.
FRAIRS-I-WEB	Que me cau mès pòur eth qu'er aute.
FRAIRS-I-WEB	Eth solet que non me cau pòur ès tu…
FRAIRS-I-WEB	Que non te cau pòur d'Ivan tanpòc.
FRAIRS-I-WEB	Ivan s'embèstie, mès te virarà.
FRAIRS-I-WEB	Qué se passe damb er aute, Aliosha?
FRAIRS-I-WEB	Que se n'a anat ath mès córrer damb Grushenka!
FRAIRS-I-WEB	Estimat àngel, ditz-me era vertat: a estat aciu abantes Grushenka o non?
FRAIRS-I-WEB	Arrés l'a vista.
FRAIRS-I-WEB	Qu'ei mentida, non a estat aciu!
FRAIRS-I-WEB	Mès, qu'ei que Mitka se vò maridar damb era, maridar!
FRAIRS-I-WEB	Era que non consentirà.
FRAIRS-I-WEB	Non consentirà, non ac harà, non ac harà, ne peth mau de morir…!
FRAIRS-I-WEB	Euforic, cuelhec era man d'Aliosha e la sarrèc damb fòrça contra eth sòn còr.
FRAIRS-I-WEB	Autanplan es lèrmes luderen enes sòns uelhs.
FRAIRS-I-WEB	Aguesta petita icòna, era dera Mair de Diu, aguesta de qué te parlaua adès, agarra- la e hè-la-te a vier.
FRAIRS-I-WEB	E te balhi permís entà que tornes en monastèri…
FRAIRS-I-WEB	Abantes que hèja trufaria, non t'en hèsques.
FRAIRS-I-WEB	Me hè mau eth cap, Aliosha…
FRAIRS-I-WEB	Liosha, solatja eth mèn còr, sigues un àngel, ditz-me era vertat!
FRAIRS-I-WEB	Vos referitz s'era a estat aciu o non?, demanèc Aliosha damb tristor.
FRAIRS-I-WEB	Non, non, non, que te creigui, mès escota: vè-te'n a veir a Grushenka o hès çò que sigue entà veder-la; pregunta-l'ac çò de mès lèu possible e saja d'endonvià'c damb es tòns pròpis uelhs: a qui s'estime mès, a jo o ada eth?
FRAIRS-I-WEB	Tè!, qué dides?
FRAIRS-I-WEB	Ac pòs hèr o non?
FRAIRS-I-WEB	Se la veigui l'ac demanarè, gasulhèc Aliosha trebolat.
FRAIRS-I-WEB	Non, era que non t'ac diderà, l'interropec eth vielh.
FRAIRS-I-WEB	Qu'ei plan escarrabilhada.
FRAIRS-I-WEB	Que començarà a punar-te e te diderà que se vò maridar damb tu.
FRAIRS-I-WEB	Qu'ei ua mentidoira, ua desvergonhada.
FRAIRS-I-WEB	Non, que non te cau anar a veder-la, non te cau.
FRAIRS-I-WEB	E que non estarie guaire ben, pair, guaire ben.
FRAIRS-I-WEB	En çò de Katerina Ivanovna.
FRAIRS-I-WEB	Per sòs?
FRAIRS-I-WEB	Vò sòs?
FRAIRS-I-WEB	Non, non per sòs.
FRAIRS-I-WEB	Eth que non a sòs, ne ua soleta moneda.
FRAIRS-I-WEB	Escota, Aliosha, m'estarè tota era net ajaçat en tot balhar torns ath mèn cervèth.
FRAIRS-I-WEB	Que pòs partir.
FRAIRS-I-WEB	Dilhèu te la trapes…
FRAIRS-I-WEB	Mès vene a veder-me deman ath maitin sense demora; sense demora.
FRAIRS-I-WEB	Se vies, hè tau que s'auesse estat idia tua tier-me ua visita.
FRAIRS-I-WEB	Non li digues ne ua soleta paraula a Ivan.
FRAIRS-I-WEB	D'acòrd.
FRAIRS-I-WEB	Adishatz, àngel mèn, adès qu'as intercedit per jo, jamès ac desbrembarè.
FRAIRS-I-WEB	Solet me cau reflexionar un shinhau mès…
FRAIRS-I-WEB	Mès ara, se com anatz?
FRAIRS-I-WEB	Deman, deman madeish me lheuarè perfèctaments.
FRAIRS-I-WEB	Plan ben, plan ben, plan ben!
FRAIRS-I-WEB	En passar peth pati Aliosha se trapèc damb eth sòn frair Ivan en un banc ath cant dera pòrta.
FRAIRS-I-WEB	Escriuie quauquarren en sòn quasèrn damb un creion.
FRAIRS-I-WEB	Aliosha li didec a Ivan qu'eth vielh s'auie desvelhat, qu'ère conscient e que li deishaue hèr jadilha en monastèri.
FRAIRS-I-WEB	Aguesta amabilitat cuelhec de suspresa ath sòn frair.
FRAIRS-I-WEB	Deman qu'anarè en çò de Jojlakova, responec Aliosha.
FRAIRS-I-WEB	Atau, donc, vas ara en çò de Katerina Ivanovna?
FRAIRS-I-WEB	Ivan arric de pic.
FRAIRS-I-WEB	Aliosha se trebolèc.
FRAIRS-I-WEB	Me pensi qu'ac è conprenut tot per aguestes exclamacions d'adès e per cèrtes causes que se passèren abantes.
FRAIRS-I-WEB	Dmitri solide que t'a demanat que la vages a veir e li digues que…
FRAIRS-I-WEB	Ben…
FRAIRS-I-WEB	Ben, en pògues paraules, que li ditz adiu damb ua reveréncia!
FRAIRS-I-WEB	Frair!
FRAIRS-I-WEB	Com acabarà tot aguest orror entre papa e Dmitri?, sorrisclèc Aliosha.
FRAIRS-I-WEB	Qu'ei impossible de hèr previsions segures.
FRAIRS-I-WEB	Dilhèu tot demorarà en arren: era istòria s'anarà esbugassant.
FRAIRS-I-WEB	Aguesta hemna qu'ei ua fèra.
FRAIRS-I-WEB	En quinsevolh cas, mos cau empedir qu'eth vielh gèsque de casa, e a Dmitri que non l'auem de deishar entrar.
FRAIRS-I-WEB	Frair, dèisha que te pregunte quauquarren mès: ei possible qu'un òme age eth dret a decidir, en tot guardar ara rèsta dera umanitat, se qui ei digne de víuer e qui non?
FRAIRS-I-WEB	Per qué auem de barrejar en aquerò eth critèri de s'ei digne o non?
FRAIRS-I-WEB	Aguest ahèr que se sòl decidir en còr des òmes non per tòrt des merits senon per d'autes rasons plan mès naturaus.
FRAIRS-I-WEB	Per çò que tanh ath dret, ditz-me, qui non a eth dret a desirar?
FRAIRS-I-WEB	Mès non era mòrt der aute!
FRAIRS-I-WEB	E se siguesse autanplan era mòrt?
FRAIRS-I-WEB	Per qué mos cau mentir a nosati madeishi quan toti viuen atau e dilhèu ne tansevolhe se pòt víuer de ua auta manèra.?
FRAIRS-I-WEB	M'ac demanes per çò qu'è dit adès, çò de qué "un reptil s'avalarà a un aute reptil"?
FRAIRS-I-WEB	Qué dides, Ivan!
FRAIRS-I-WEB	Jamès è pensat arren de semblable!
FRAIRS-I-WEB	Gràcies, encara que solet sigue per aquerò, Ivan li hec un arridolet.
FRAIRS-I-WEB	Te cau saber que jo tostemp lo defenerè.
FRAIRS-I-WEB	Per çò des mèns desirs, totun, me sauvi en aguest cas plia libertat.
FRAIRS-I-WEB	Mos veiram deman.
FRAIRS-I-WEB	Non me condemnes ne guardes tau que siguessa un brigand, ahigec damb un arridolet.
FRAIRS-I-WEB	Se sarrèren es mans damb fòrça, coma jamès ac auien hèt.
FRAIRS-I-WEB	Aliosha auec era sensacion de qué sa frair auie balhat un prumèr pas entada eth e de qué ac auie hèt per bèra rason, sens sobte damb bèth objectiu.
FRAIRS-I-WEB	Mès Aliosha gessec dera casa de sa pair mès ablasigat e aclapat que quan auie entrat.
FRAIRS-I-WEB	Qu'auie eth cervèth, tanben, coma brigalhat e dispersat e, ath madeish temps, auie pòur de júnher çò de dispersat e trèir ua conclusion generau de totes es doloroses contradiccions experimentades aqueth dia.
FRAIRS-I-WEB	Qu'auie quauquarren que tocaue era desesperacion e que jamès auie sentut eth còr d'Aliosha.
FRAIRS-I-WEB	E peth dessús de tot, s'auçaue, com ua montanha, aguest ahèr important, fatidic e insoluble: com acabarie tot entre sa pair e eth sòn frair Dmitri damb aguesta terribla hemna?
FRAIRS-I-WEB	Ara qu'eth madeish n'auie estat testimòni.
FRAIRS-I-WEB	Auie estat present e les auie vist er un dauant der aute.
FRAIRS-I-WEB	Per çò d'aute, solet eth sòn frair Dmitri poderie vier malerós, complèta e terriblaments malerós: qu'un malastre innegable ère ara demora.
FRAIRS-I-WEB	Ath delà, i auie d'autes persones endravades en tot aguest ahèr e dilhèu plan mès de çò que l'auie semblat abantes.
FRAIRS-I-WEB	Autanplan resultaue un shinhau enigmatic.
FRAIRS-I-WEB	Sa frair Ivan auie dat un pas entada eth, quauquarren qu'Aliosha hège fòrça temps que desiraue, mès ara, per bèth motiu, auie pòur d'aguest apressament.
FRAIRS-I-WEB	E aqueres hemnes?
FRAIRS-I-WEB	Qu'ère estranh: adès hège camin de cap a çò de Katerina Ivanovna damb gran trebolitge, mès ara que ja non n'auie degun; ath contrari, hège lèu, tau que se demorèsse recéber bèra indicacion d'era.
FRAIRS-I-WEB	Mès que hèr-li a vier eth messatge ère ara, evidentaments, mès de mau hèr qu'abantes: eth problèma des tres mil robles s'auie solucionat d'ua manèra definitiua, e sa frair Dmitri, en tot senter-se ara vil e descoratjat, sense dobte que ja non s'arturarie dauant de cap queiguda.
FRAIRS-I-WEB	Ath delà, l'auie manat qu'informèsse a Katerina Ivanovna dera scèna que venguie d'arribar en çò de sa pair.
FRAIRS-I-WEB	Qu'èren ja es sèt deth vrespe e hège net quan Aliosha entrèc ena casa de Katerina Ivanovna, ua casa plan confortabla e espaciosa en carrèr Major.
FRAIRS-I-WEB	Aliosha se'n sabie que viuie damb dues ties.
FRAIRS-I-WEB	Ua d'eres, en realitat, solet ère tia dera sua fraia Agafia Ivanovna, qu'ère aquera persona silenciosa que, madeish que sa fraia, l'auie suenhat en çò de sa pair en tornar der Institut.
FRAIRS-I-WEB	Corrie era votz de qué ambdues se subordinauen en tot a Katerina Ivanovna e s'estauen damb era solet entà sauvar es aparences.
FRAIRS-I-WEB	Katerina Ivanovna, dera sua part, se sometie solet ara sua benfaitora, era veuda deth generau, que contunhaue en tot víuer en Moscòu per tòrt dera sua malautia e que li calie enviar dues cartes per setmana damb notícies peth menut.
FRAIRS-I-WEB	Quan Aliosha entrèc en vestibul e demanèc ara puncèla que li venguie de daurir qu'anoncièsse era sua preséncia, en salon, per çò que semble, ja se'n sabien dera sua arribada (dilhèu l'auien vist pera hièstra), pr'amor qu'Aliosha entenec un bronit, quauqui passi de hemna pressadi, eth rom rom des vestits, tau que se dues o tres hemnes s'aluenhèssen ara prèssa.
FRAIRS-I-WEB	A Aliosha que li semblèc estranh qu'era sua arribada podesse costar tant de rambalh.
FRAIRS-I-WEB	Totun, de seguit lo heren a passar en salon.
FRAIRS-I-WEB	Ère ua pèça ampla, ornada damb mòbles elegants e abondosi, entad arren ara mòda provinciana.
FRAIRS-I-WEB	Auie fòrça sofàs, divans, fautulhs, taules petites e granes; auie quadres enes parets, gèrres e lampes enes taules e fòrça flors, autanplan un aqüari ath costat d'ua hièstra.
FRAIRS-I-WEB	Per causa deth crepuscul eth salon qu'estaue un shinhau escur.
FRAIRS-I-WEB	En un sofà a on evidentaments quauquarrés auie estat seigut Aliosha campèc abandonada ua mantilha de seda e ena taula plaçada ath dauant deth sofà dues tasses de chicolate a miei préner, bescueits, ua sièta de veire damb panses neres e ua auta damb bonbons.
FRAIRS-I-WEB	Qu'auien recebut a un convidat.
FRAIRS-I-WEB	Aliosha se pensèc qu'auie arribat quan auien visita e rufèc es celhes.
FRAIRS-I-WEB	Mès en aguest instant se lheuèc un ridèu e, damb passi rapids, pressadi, entrèc Katerina Ivanovna, damb un arridolet radiant e extasiada, en tot alongar es dues mans a Aliosha.
FRAIRS-I-WEB	En madeish moment entrèc ua sirventa e placèc sus era taula dues candèles alugades.
FRAIRS-I-WEB	Gràcies a Diu que fin finau auetz vengut!
FRAIRS-I-WEB	Seiguetz-vos.
FRAIRS-I-WEB	Era beresa de Katerina Ivanovna ja auie impressionat a Aliosha anterioraments, quan sa frair Dmitri, tres setmanes abantes, l'auie amiat ena casa dera joena per prumèr viatge entà hèr es presentacions e que se coneishessen, per exprès e insistent desir d'era.
FRAIRS-I-WEB	En aquera amassada, totun, non auien parlat.
FRAIRS-I-WEB	En tot supausar qu'Aliosha se sentirie plan confonut, Katerina Ivanovna, de bèra manèra, auie auut pietat d'eth e auie passat tota era estona parlant damb Dmitri Fiódorovich.
FRAIRS-I-WEB	Aliosha auie sauvat silenci, mès se n'auie encuedat de fòrça causes.
FRAIRS-I-WEB	L'estonèc eth caractèr imperiós, eth capinaut assopliment e era seguretat dera arroganta gojata.
FRAIRS-I-WEB	E tot aquerò qu'ère indiscutible.
FRAIRS-I-WEB	Aliosha sentec que non exageraue.
FRAIRS-I-WEB	Li semblèc qu'es sòns grani e ludenti uelhs neri èren magnifics e que armonizauen especiauments damb era sua cara alongada e esblancossida, autanplan d'ua lividesa un shinhau auriolenca.
FRAIRS-I-WEB	Mès en aguesti uelhs, madeish qu'en entorn des sòns embelinaires pòts, auie quauquarren qu'eth sòn frair, plan que òc, podie encamardar-se hòlamants, encara que non estimar entà guaire temps.
FRAIRS-I-WEB	Lèu l'auie exprimit dirèctaments çò que ne pensaue a Dmitri, quan aguest, dempús dera visita, l'encoratgèc entà que non l'amaguèsse se quines ères es sues impressions après auer vist ara sua nòvia.
FRAIRS-I-WEB	Que seràs erós damb era, mès dilhèu…non damb ua felicitat serena.
FRAIRS-I-WEB	Atau ei, frair, es hemnes coma era non càmbien, non se resignen ath destin.
FRAIRS-I-WEB	Aliosha balhèc alavetz era sua pensada, en tot rogir e senter-se shordat damb eth madeish per auer-se rendut as demanes de sa frair e auer exprimit aqueri "estupidi" pensaments, pr'amor qu'era sua pensada ada eth madeish li semblèc terriblaments estupida tan lèu l'auec exprimida.
FRAIRS-I-WEB	E s'avergonhèc d'auer mostrat un judici tan categoric sus ua hemna.
FRAIRS-I-WEB	Mès encara siguec mès gran eth sòn estupor quan se n'encuedèc, en solet tachar es vistons sus Katerina Ivanovna, que venguie ara prèssa ath sòn encontre, de qué dilhèu aqueth dia auie cometut ua grana errança .
FRAIRS-I-WEB	Aguest viatge eth sòn ròstre ludie damb ua amabilitat autentica e simpla, damb sinceritat efusiua e dirècta.
FRAIRS-I-WEB	De tot er "orgulh e arrogància", que tant l'auien impressionat alavetz, ara solet ne demoraue ua energia audaciosa e nòbla e ua fe clara e poderosa en era madeisha!
FRAIRS-I-WEB	Aliosha comprenec, dès era prumèra guardada, dès es prumères paraules, que tota era tragèdia dera sua situacion respècte ar òme que tant estimaue ja non ère en absolut un mistèri entada era e que dilhèu ac sabesse tot, decididaments tot.
FRAIRS-I-WEB	Totun, a maugrat d'aquerò, qu'auie tanta lum en sòn ròstre, tanta fe en futur, qu'Aliosha còp sec se sentec grèu e conscientaments colpable dauant d'era.
FRAIRS-I-WEB	Que siguec vençut e cautivat ath madeish temps.
FRAIRS-I-WEB	Notèc, ça que la, dès es sues prumères paraules, que Katerina Ivanovna ère cuelhuda per ua fòrta excitacion, dilhèu plan pòc comuna en era: ua excitacion qu'autanplan lèu semblaue ua sòrta d'extasi.
FRAIRS-I-WEB	Qu'è vengut…gasulhèc Aliosha, en tot confoner-se, jo…
FRAIRS-I-WEB	Eth que m'a manat…
FRAIRS-I-WEB	A!, eth vos a manat!
FRAIRS-I-WEB	Ben, n'auia era presentida.
FRAIRS-I-WEB	Ara qu'ac sabi tot, tot!, sorrisclèc Katerina Ivanovna e de pic li luderen es uelhs.
FRAIRS-I-WEB	Demoratz, Aleksei Fiódorovich, prumèr de tot vos explicarè se per qué vos demoraua damb tanta impaciéncia.
FRAIRS-I-WEB	Guardatz, dilhèu jo sàpia fòrça mès causes que vos; çò qu'è besonh de vos que non son notícies.
FRAIRS-I-WEB	Aquerò ei çò qu'è de besonh: que me cau conéisher era vòsta impression personau, era vòsta darrèra impression d'eth, qu'è besonh de qué me digatz sense embuts e damb claretat, autanplan damb duresa (ò!, damb tota era duresa que volgatz!
FRAIRS-I-WEB	Dilhèu serie mielhor se jo madeisha, qu'eth ja non me vò tornar a veir, podessa parlar damb eth personauments.
FRAIRS-I-WEB	Comprenetz se qué voi de vos?
FRAIRS-I-WEB	Ara didetz-me damb quin messatge vos enviec entà jo (me'n sabia que vos enviarie a vos!
FRAIRS-I-WEB	Que me salude damb ua reveréncia?
FRAIRS-I-WEB	Ac a dit atau, ac a exprimit d'aguesta manèra?
FRAIRS-I-WEB	Non, m'a manat precisaments que vos transmetessa aguestes paraules: "vos salude damb ua reveréncia".
FRAIRS-I-WEB	M'ac a demanat aumens tres viatges, entà que non me'n desbrembèssa.
FRAIRS-I-WEB	Katerina Ivanovna se rogic.
FRAIRS-I-WEB	Ajudatz-me ara, Aleksei Fiódorovich, ara qu'è besonh tanben dera vòsta ajuda.
FRAIRS-I-WEB	Vos diderè çò que pensi e vos simplaments didetz-me s'ei cèrt o non.
FRAIRS-I-WEB	Escotatz, s'eth vos auesse demanat que me saludèssetz damb ua reveréncia, coma de passa, sense persutar en aguestes paraules, sense soslinhar-les, serie que tot…
FRAIRS-I-WEB	Que tot s'a acabat!
FRAIRS-I-WEB	Mès, s'a persutat d'ua manèra especiau, se vos a encomanat d'ua manèra especiau que non vo'n desbrembèssetz de transmeter-me aguesta reveréncia, non estarie eth, dilhèu, plan excitat e dehòra de se?
FRAIRS-I-WEB	Qu'a cuelhut ua decision e s'a espaurit d'era!
FRAIRS-I-WEB	Non s'a hèt enlà de jo damb pas fèrm, senon qu'a queigut per ua montanha.
FRAIRS-I-WEB	Era insisténcia en aguesta paraula dilhèu solet vò díder ua vantaria….
FRAIRS-I-WEB	Atau ei, atau ei!, confirmèc Aliosha damb fòrça.
FRAIRS-I-WEB	Tanben jo è aguesta impression.
FRAIRS-I-WEB	S'ei atau, encara non ei perdut!
FRAIRS-I-WEB	Solet ei desesperat, mès encara lo posqui sauvar.
FRAIRS-I-WEB	Demoratz: vos a dit quauquarren de sòs, de tres mil robles?
FRAIRS-I-WEB	Non sonque m'ac a dit, senon que dilhèu ei aquerò çò que mès lo torturaue.
FRAIRS-I-WEB	Didie qu'ara ère mancat d'aunor e que tot l'ère indiferent, responec Aliosha, ara cauda, en tot sénter damb tota era sua amna qu'era esperança pistaue en sòn còr e que, en realitat, auie gessuda e sauvacion entath sòn frair.
FRAIRS-I-WEB	Mès qu'ei que… vos vo'n sabetz de çò des sòs?, ahigec e dempús s'arturèc a sec.
FRAIRS-I-WEB	Que hè temps qu'ac sabi, e damb certitud.
FRAIRS-I-WEB	Enviè un telegrama en Moscòu entà demanà'c e hè temps que me'n sabi que non receberen es sòs.
FRAIRS-I-WEB	Eth que non les manèc, mès jo non didí arren.
FRAIRS-I-WEB	Era setmana passada me'n sabí de guaire besonh n'auie des sòs e de qué encara n'a besonh de mès…
FRAIRS-I-WEB	Que m'è botat un solet objectiu en tot aquerò: que sàpie a qui dirigir-se, qui ei eth sòn amic mès fidèu.
FRAIRS-I-WEB	Non, que non voi creir que jo sò eth sòn amic mès fidèu; jamès a volut coneisher-me, me guarde solet coma hemna.
FRAIRS-I-WEB	Pendent tota era setmana m'a tormentat ua terribla preocupacion: qué hèr entà que non s'avergonhe de jo per auer despenut aguesti tres mil robles?
FRAIRS-I-WEB	Que s'avergonhe dauant de toti, e tanben dauant d'eth madeish, mès non dauant de jo.
FRAIRS-I-WEB	A Diu l'ac ditz tot sense avergonhar-se.
FRAIRS-I-WEB	Per qué, alavetz, non se'n sap encara se guaire posqui patir per eth?
FRAIRS-I-WEB	Per qué, per qué non me coneish?
FRAIRS-I-WEB	Com gause a non coneisher-me dempús de tot çò que se passèc?
FRAIRS-I-WEB	Que lo voi sauvar entà tostemp.
FRAIRS-I-WEB	Que desbrembe que sò era sua prometuda!
FRAIRS-I-WEB	E ara a pòur dauant de jo peth sòn aunor!
FRAIRS-I-WEB	Non auec pòur de daurir-se dauant de vos, vertat, Aleksei Fiódorovich?
FRAIRS-I-WEB	Per qué non è meritat jo çò de madeish?
FRAIRS-I-WEB	Me cau informar-vos, didec Aliosha damb era votz tremolosa, de çò que vie de passar-se damb ma pair.
FRAIRS-I-WEB	E li condèc tota era scèna, li condèc que l'auie manat a demanar sòs, que sa frair auie hèt irrupcion en salon e qu'auie tustat a sa pair, e dempús li demanèc ada eth, un viatge mès e damb particulara e pressanta insisténcia, qu'anèsse a "saludar-la damb ua reveréncia".
FRAIRS-I-WEB	Venguec a veir ad aquera hemna…higec Aliosha en votz baisha.
FRAIRS-I-WEB	E vos pensatz que non sostierè ad aguesta hemna?
FRAIRS-I-WEB	Se pense eth que non la sostierè?
FRAIRS-I-WEB	Mès que non se maridarà damb era.
FRAIRS-I-WEB	E s'estarnec d'arrir nerviosaments.
FRAIRS-I-WEB	Qu'ei que pòt un Karamazov usclar damb parièra emocion etèrnaments?
FRAIRS-I-WEB	Qu'ei passion, non amor.
FRAIRS-I-WEB	Non se maridarà pr'amor qu'era non consentirà…(Katerina Ivanovna de pic tornèc a arrir d'ua manèra estranha).
FRAIRS-I-WEB	Dilhèu se maride damb era, didec Aliosha damb tristor, en tot jocar eth cap.
FRAIRS-I-WEB	Que non se maridarà damb era, vos ac digui!
FRAIRS-I-WEB	Aguesta gojata qu'ei un àngel, ac sabíetz?
FRAIRS-I-WEB	Donques sapiatz-ac!, sorrisclèc damb sobtat e insolit ardor Katerina Ivanovna.
FRAIRS-I-WEB	Era mès fantastica de totes es creatures fantastiques!
FRAIRS-I-WEB	Be que me'n sabi que n'ei de seductora, mès tanben qu'ei brava, fèrma e nòbla.
FRAIRS-I-WEB	Per qué me guardatz d'aguesta sòrta, Aleksei Fiódorovich?
FRAIRS-I-WEB	Vos estonatz des mies paraules?
FRAIRS-I-WEB	Non me credetz, dilhèu?
FRAIRS-I-WEB	Agrafiona Aleksandorvna, àngel mèn!, cridèc còp sec en tot guardar entara auta cramba.
FRAIRS-I-WEB	Vietz damb nosati.
FRAIRS-I-WEB	Que i a ua persona plan gentila, Aliosha, qu'ei ath cas de toti es nòsti ahèrs.
FRAIRS-I-WEB	Deishatz-vos veir!
FRAIRS-I-WEB	Eth gran ridèu se lheuèc e…
FRAIRS-I-WEB	Grushenka en persona, alègra e juvenila, s'apressèc ara taula.
FRAIRS-I-WEB	Aliosha s'estrementic.
FRAIRS-I-WEB	Tachèc es sòns uelhs en era, non podie virar era guardada.
FRAIRS-I-WEB	Aquiu qu'ère era, aquera terribla hemna, aquera "fèra", tau qu'auie dit sobtaments eth sòn frair Ivan mieja ora abantes.
FRAIRS-I-WEB	E, totun, auie ath dauant çò que, a prumèr còp de uelh, semblaue era creatura mès simpla e vidanta: ua hemna brava, agradiua, digam que beròia, encara que pro semplabla a totes es hemnes beròies, mès "vidantes".
FRAIRS-I-WEB	Çò de certan ei qu'ère beròia, plan beròia autanplan, damb aquera beresa russa que fòrça òmes estimen damb delèri.
FRAIRS-I-WEB	Qu'ère ua hemna pro nauta, encara qu'un shinhau mens que Katerina Ivanovna (qu'ère excepcionauments nauta), de formes generoses e movements doci, autanplan silenciosi, e tanben alangoridi, per ua sòrta de rafinament particularaments doç, e atau ère tanben era sua votz.
FRAIRS-I-WEB	Non s'apressèc coma Katerina Ivanovna, damb portadura energica e decidida, senon de manèra inaudibla.
FRAIRS-I-WEB	Es sòs passi qu'èren totafèt silenciosi.
FRAIRS-I-WEB	Se deishèc quèir doçaments en fautulh, damb ua croishida deth sòn fastuós vestit de seda nera, entornejant delicadaments eth sòn còth, blanc coma era esgluma, e es sues espatles amples damb un costós chal nere de lan.
FRAIRS-I-WEB	Auie vint-e-dus ans e era sua cara representaue exactaments aguesta edat.
FRAIRS-I-WEB	Qu'auie era pèth plan blanca, damb un delicat matís rosenc enes caròles.
FRAIRS-I-WEB	Es pòts superiors èren subtils, encara qu'es inferiors, un shinhau mès abotolidi, èren eth doble de carnudi e coma holadi.
FRAIRS-I-WEB	Mès era sua prodigiosa e exuberanta cabeladura de color marron escur, es escures celhes de marta e es sòn magnifics uelhs d'un blu tirant tà gris, damb longues cilhes, aurien obligat a posar-se dauant d'aguesta cara e rebrembar-la pendent fòrça temps enquia e tot ar òme mès indiferent e distrèt, encara que siguesse sarrada ath miei dera multitud, un dia de mercat.
FRAIRS-I-WEB	Çò que mès impressionèc a Aliosha d'aguest ròstre siguec era sua expression mainadenca, ingenua.
FRAIRS-I-WEB	Era sua guardada qu'ère coma era d'ua mainada, semblaue alegrar-se coma ua mainada, atau s'apressèc precisaments ena taula, "en tot alegrar- se", tau que s'estèsse en tot demorar quauquarren damb eth curiosèr mainadenc mès confiat e impacient.
FRAIRS-I-WEB	Era sua guardada alegraue era amna, e Aliosha se n'encuedèc.
FRAIRS-I-WEB	Totun qu'auie en era quauquarren mès que non sabie o podie definir, mès que dilhèu avertie d'ua manèra inconscienta, e ère precisaments aquera doçor des movements deth còs, eth silenci felin que se botjaue.
FRAIRS-I-WEB	E, ça que la, eth sòn còs ère poderós e exuberant.
FRAIRS-I-WEB	Dejós eth chal s'endonviauen es sues espatles amples, plies, eth pitrau naut, deth tot juvenil.
FRAIRS-I-WEB	Aguest còs que prometie dilhèu es formes d'ua Venus de Milo, encara que s'aubiraue qu'es sues proporcions, plan, èren un shinhau exagerades.
FRAIRS-I-WEB	Es coneisheires dera beresa femenina russa qu'aurien podut predíder damb certitud, en veir a Grushenka, qu'aguesta beresa fresca e encara juvenila, en tot apressar-se ara trentena, perderie era sua armonia e se deformarie; qu'eth ròstre se l'embotirie, que l'apareisherien rufetes enes entorns des uelhs e en front damb extraordinària rapiditat, que se li shamostarie era pèth e dilhèu aqueririe ua tonalitat porporada; en pògues paraules, qu'ère ua beresa efimèra, ua beresa fugaça que soent se trape precisaments ena hemna russa.
FRAIRS-I-WEB	Aliosha, plan que òc, non pensaue en aquerò, mès, encara que fascinat, se demanaue, damb ua cèrta sensacion de desengust e coma damb pena, per qué aguesta hemna arrossegaue tant es paraules en sòrta de parlar damb naturalitat.
FRAIRS-I-WEB	Qu'ère evident que Grushenka trapaue en aguesta cadéncia alongada e en aguestes sillabes e sons exageradaments midonadi quauquarren de bèth.
FRAIRS-I-WEB	Qu'ère, plan, un mau costum, de mau gost, que hège veir pòga educacion e un concèpte vulgar des bones manères aquerit ena mainadesa.
FRAIRS-I-WEB	E, totun, aguesta manèra de prononciar e d'entonar es paraules a Aliosha li semblaue ua contradiccion lèu impossible damb era expression ingenuaments mainadenca e alègra deth ròstre, damb eth resplendor des sòns uelhs, doç e erós, tau que les d'un nauèth neishut.
FRAIRS-I-WEB	En un virament de uelhs, Katerina Ivanovna la hec a sèir en un fautulh ath dauant d'Aliosha e, afogada, la punèc diuèrsi viatges enes sòns arridolents pòts.
FRAIRS-I-WEB	Que semblaue que siguesse encamardada d'era.
FRAIRS-I-WEB	Qu'ei eth prumèr viatge que mos vedem, Aleksei Fiódorovich, didec extasiada.
FRAIRS-I-WEB	Hè temps que la volia conéisher, veder-la, anar en çò de sòn, mès que tan lèu se n'a sabut qu'aguest ère eth mèn desir qu'a vengut per era madeisha.
FRAIRS-I-WEB	Me'n sabia qu'es dues amassa ac resolveríem tot, tot!
FRAIRS-I-WEB	Atau ac presentie eth mèn còr…
FRAIRS-I-WEB	Sagèren de convencer-me de qué non balhèssa aguest pas, mès jo que presentia eth resultat e non m'enganhaua.
FRAIRS-I-WEB	Grushenka m'ac a explicat tot, totes es sues intencions; coma un àngel brave, a baishat volant enquia aciu e m'a hèt a vier patz e alegria…
FRAIRS-I-WEB	Vos que m'auetz menspredat, era mia estimada e digna senhoreta, didec Grushenka en tot arrossegar es paraules damb votz cantaira e eth madeish arridolet encantador e agradiu.
FRAIRS-I-WEB	Non gausètz a dider-me ues taus paraules, embelinaira, faitilhèra!
FRAIRS-I-WEB	Menspredar-vos a vos?
FRAIRS-I-WEB	Vos punarè es pòts inferiors un viatge mès.
FRAIRS-I-WEB	Que semblen un shinhau holadi, atau se vos holaràn mès, e mès, e mès…
FRAIRS-I-WEB	Guardatz se com arrís, Aleksei Fiódorovich.
FRAIRS-I-WEB	Eth còr s'alègre en veir ad aguest àngel…
FRAIRS-I-WEB	Aliosha se rogic e siguec cuelhut per ua tremoladèra leugèra, lèu imperceptibla.
FRAIRS-I-WEB	Non ei digna!
FRAIRS-I-WEB	Que non ei digna d'aquerò!, tornèc a exclamar damb madeish fervor Katerina Ivanovna.
FRAIRS-I-WEB	Vos cau saber, Aleksei Fiódorovich, qu'auem un cap fantastic, qu'auem un còr capriciós mès plen d'orgulh.
FRAIRS-I-WEB	Qu'èm nòbles, Aleksei Fiódorovich, èm generoses, ac sabíetz?
FRAIRS-I-WEB	Qu'èrem massa dispausades entà hèr quinsevolh sòrta de sacrificis per un òme indigne, dilhèu, o frivòl.
FRAIRS-I-WEB	Que n'auie un que tanben ère oficiau, que mos encamardèrem, l'ac aufrírem tot, d'aquerò hè ja temps, uns cinc ans, mès eth que se'n desbrembèc de nosates, se maridèc.
FRAIRS-I-WEB	Ara qu'a vengut veude, a escrit que vie entà aciu…
FRAIRS-I-WEB	E sabetz que l'estimam solet ada eth, ada eth e ad arrés mès, e que l'estimaram tota era vida!
FRAIRS-I-WEB	Eth vierà, e Grushenka tornarà a èster erosa, pr'amor qu'en toti aguesti ans a estat malerosa.
FRAIRS-I-WEB	Mès qui la poirà repotegar, qui poirà vantar-se d'auer artenhut era sua benvolénça?
FRAIRS-I-WEB	Solet aqueth vielh comerçant ajaçat en lhet, mès qu'a estat mèsalèu un pair, un amic e un protector entà nosates.
FRAIRS-I-WEB	Eth que mos trapèc cuelhudes pera desesperacion, per torments, abandonades per aqueth que tant estimauem…
FRAIRS-I-WEB	Òc, alavetz era que volie estofar-se, e siguec aqueth vielh que la sauvèc, la sauvèc!
FRAIRS-I-WEB	Que la defeni?
FRAIRS-I-WEB	Qui èm entà defener-vos e com gausaríem defener-la?
FRAIRS-I-WEB	Grushenka, àngel, balhatz-me era vòsta maneta.
FRAIRS-I-WEB	Guardatz aguesta man petita, redondeta e encantadoira, Aleksei Fiódorovich.
FRAIRS-I-WEB	La vedetz?
FRAIRS-I-WEB	Que m'a hèt a vier era felicitat e m'a resuscitat, e ara la vau a punar, de dauant e deth darrèr, atau, atau, atau!
FRAIRS-I-WEB	E cuelhuda per ua sòrta d'extasi, punèc tres viatge era maneta reauments encantadoira, dilhèu redondeta, de Grushenka.
FRAIRS-I-WEB	Aguesta, ça que la, en auer estenut era man damb ua riseta nerviosa, vibranta e embelinaira, se botèc a campar ara "estimada senhoreta", visiblaments compladuda de qué li punèssen era man d'aguesta manèra.
FRAIRS-I-WEB	Se rogic.
FRAIRS-I-WEB	Tota aguesta estona auie sentut coma un rom rom especiau en còr.
FRAIRS-I-WEB	Ivanovna.
FRAIRS-I-WEB	A!, estimada mia, que mau que me comprenetz!
FRAIRS-I-WEB	Dilhèu vos tanpòc me comprenetz deth tot, estimada senhoreta.
FRAIRS-I-WEB	Dilhèu jo sò plan pejor de çò que vos pensatz.
FRAIRS-I-WEB	Qu'è un còr dolent, que sò capriciosa.
FRAIRS-I-WEB	Se sedusí alavetz ath pruabe Dmitri Fiódorovich siguec solet entà burlar-me'n d'eth.
FRAIRS-I-WEB	Mès ara que seratz vos que lo sauvaratz.
FRAIRS-I-WEB	M'auetz balhat era vòsta paraula.
FRAIRS-I-WEB	Vos que lo haratz vier en rason, li cohessaratz que hè temps qu'estimatz a un aute, qu'ara vos demane era man…
FRAIRS-I-WEB	Ò!, non!
FRAIRS-I-WEB	Que non vos è prometut arren de parièr.
FRAIRS-I-WEB	Vos que prometéretz…
FRAIRS-I-WEB	Ò, non, senhoreta, àngel mèn, que non è prometut arren, l'interrompec Grushenka damb doçor e cauma, damb era madeisha expression d'alegria e innocéncia.
FRAIRS-I-WEB	Ara vedetz, digna senhoreta, se guaire dolenta e autoritària sò damb vos.
FRAIRS-I-WEB	Que harè çò que volga.
FRAIRS-I-WEB	Dilhèu adès vos è prometut quauquarren, mès ara que m'ac torni a pensar: e se de ressabuda me torne a shautar?
FRAIRS-I-WEB	Me referisqui a Mitia.
FRAIRS-I-WEB	Que me shautèc fòrça ja un viatge, pendent lèu ua ora sancera.
FRAIRS-I-WEB	Atau que dilhèu vaja ara e li digui que s'estongue damb jo a compdar d'aué… ja vedetz se ne sò d'inconstanta.
FRAIRS-I-WEB	Ivanovna.
FRAIRS-I-WEB	Ò!, hè un moment!
FRAIRS-I-WEB	Mès qu'è un còr trende, que sò ua pèga.
FRAIRS-I-WEB	S'arribi en casa e de pic me planhi d'eth, qué se passarà?
FRAIRS-I-WEB	Non me demoraua…
FRAIRS-I-WEB	Ai, senhoreta, qué brava e nòbla ètz damb jo!
FRAIRS-I-WEB	Dilhèu ara deisharatz d'estimar-me, pèga de jo, en veir eth mèn caractèr.
FRAIRS-I-WEB	Balhatz-me era vòsta adorada maneta, senhoreta, àngel mèn (preguèc damb trendesa, e, damb ua sòrta de veneracion, cuelhec era man de Katerina Ivanovna).
FRAIRS-I-WEB	Ara, estimada senhoreta, cuelhi era vòsta man e la puni, tau que vos auetz hèt damb jo.
FRAIRS-I-WEB	Vos que me l'auetz punat tres viatges, mès jo qu'auria de punar era vòsta aumens tres cents entà pagar eth deute damb vos.
FRAIRS-I-WEB	Per ara que sigue atau e dempús Diu decidirà: dilhèu siga era sua complèta esclaua e volga complader-la en tot coma cau.
FRAIRS-I-WEB	Que sigue çò que Diu volgue, sense pactes ne promeses entre nosates.
FRAIRS-I-WEB	Quina maneta, quina maneta mès adorabla qu'auetz, quina maneta!
FRAIRS-I-WEB	Era mia estimada senhoreta, era mia beresa impossibla!
FRAIRS-I-WEB	S'amièc en silenci aguesta maneta enes pòts, encara que damb un estranh prepaus: eth de "pagar eth compde" damb es sòns punets.
FRAIRS-I-WEB	Mentretant, Grushenka, coma s'admirèsse aguesta "estimada maneta", se l'apressèc doçaments enes pòts.
FRAIRS-I-WEB	Mès, quan ja ère enes sòns pòts, de suspresa vacilèc dues o tres segondes, tau que s'estèsse meditant.
FRAIRS-I-WEB	Sabetz, àngel mèn, didec còp sec, arrossegant es paraules damb era mès trenda e caramelizada des votzes, sabetz?
FRAIRS-I-WEB	Que non vau a punar era vòsta man.
FRAIRS-I-WEB	E s'estarnèc en ua riseta menuda e erosa.
FRAIRS-I-WEB	Coma volgatz…
FRAIRS-I-WEB	Se qué vos passe?, s'espauric Katerina Ivanovna.
FRAIRS-I-WEB	E non vos desbrembetz que vos auetz punat era mia man, mès jo non era vòsta.
FRAIRS-I-WEB	Quauquarren ludec de ressabuda enes sòns uelhs.
FRAIRS-I-WEB	Guardaue a Katerina Ivanovna damb ua persisténcia terribla.
FRAIRS-I-WEB	Pògavergonha!, didec ara suspresa Katerina Ivanovna, tau que se de pic auesse comprenut quauquarren.
FRAIRS-I-WEB	Tota era que s'aluguèc, sautèc deth sòn sèti.
FRAIRS-I-WEB	Grushenka tanben se lheuèc, sense prèssa.
FRAIRS-I-WEB	Que s'estarnarà d'arrir!
FRAIRS-I-WEB	Hemnòta, dehòra d'aciu!
FRAIRS-I-WEB	Ò!, quina vergonha, senhoreta, quina vergonha!
FRAIRS-I-WEB	Dehòra d'aciu, venuda!, cridèc Katerina Ivanovna.
FRAIRS-I-WEB	Venuda jo?
FRAIRS-I-WEB	Aliosha la tenguec damb totes es sues fòrces:
FRAIRS-I-WEB	Ne un solet pas, ne ua soleta paraula!
FRAIRS-I-WEB	Vengueren a tot córrer entada era.
FRAIRS-I-WEB	Que me'n vau, didec Grushenka, en tot cuelher era mantilha deth divan.
FRAIRS-I-WEB	Partitz, partitz, lèu lèu!, li preguèc Aliosha, damb es mans junhudes.
FRAIRS-I-WEB	Alioshenka, estimat, acompanhatz-me.
FRAIRS-I-WEB	E te diderè quauquarren fòrça, fòrça agradiu peth camin.
FRAIRS-I-WEB	Qu'a estat per tu, Alioshenka, qu'è botat aguesta scèna.
FRAIRS-I-WEB	Acompanha-me, tresaur, non te'n penaïràs.
FRAIRS-I-WEB	Aliosha li virèc era esquia, en tot heregar-se es mans.
FRAIRS-I-WEB	Katerina Ivanovna cuelhec ua crisi de nèrvis.
FRAIRS-I-WEB	Somicaue, es espasmes l'estofauen.
FRAIRS-I-WEB	Toti s'esdegauen ath sòn entorn.
FRAIRS-I-WEB	Ja vos avertí, li didie era tia màger, ja vos avertí que non balhèssetz aguest pas…
FRAIRS-I-WEB	Qu'ètz massa impetuosa…
FRAIRS-I-WEB	Se com podéretz balhar un pas parièr!
FRAIRS-I-WEB	Vos que non coneishetz ad aguestes creatures, e aguesta, sivans diden, qu'ei era pejor de totes…
FRAIRS-I-WEB	Non, qu'ètz massa capriciosa!
FRAIRS-I-WEB	Qu'ei un tigre!, idolèc Katerina Ivanovna.
FRAIRS-I-WEB	Fiódorovich?
FRAIRS-I-WEB	L'auria tustat!, l'auria tustat!
FRAIRS-I-WEB	Que non podie tier-se dauant d'Aliosha e dilhèu ne tansevolhe ac desiraue.
FRAIRS-I-WEB	Que li calerie èster foetada en un patibul, per un borèu, publicaments!
FRAIRS-I-WEB	Aliosha hec repè enquiara pòrta.
FRAIRS-I-WEB	Mès, Diu mèn, sorrisclèc de pic Katerina Ivanovna, en tot quilhar es mans.
FRAIRS-I-WEB	E eth!
FRAIRS-I-WEB	Com a podut èster tan vil, tan inuman!
FRAIRS-I-WEB	L'a condat ad aguesta creatura çò que se passèc aqueth dia fatidic, maudit, etèrnaments maudit!
FRAIRS-I-WEB	Era qu'ac sap!
FRAIRS-I-WEB	Eth vòste frair qu'ei un brigand, Aleksei Fiódorovich!
FRAIRS-I-WEB	Aliosha volie díder quauquarren, mès que non trapaue ne ua soleta paraula.
FRAIRS-I-WEB	Anatz-vo'n, Aleksei Fiódorovich!
FRAIRS-I-WEB	Quina vergonha, quin espant!
FRAIRS-I-WEB	Deman…
FRAIRS-I-WEB	Vos ac demani de jolhs.
FRAIRS-I-WEB	Venguetz deman.
FRAIRS-I-WEB	Non me jutgetz, perdonatz, sabi pas se qué serà de jo!
FRAIRS-I-WEB	Aliosha gessec en carrèr coma trantalhant.
FRAIRS-I-WEB	Còp sec, l'artenhec era sirventa.
FRAIRS-I-WEB	Jojlakova.
FRAIRS-I-WEB	Qu'ei aciu dès era ora de dinar.
FRAIRS-I-WEB	Dès era ciutat enquiath monastèri qu'auie ua versta, o pòc mès.
FRAIRS-I-WEB	Aliosha hec lèu peth camin, desèrt ad aguesta ora.
FRAIRS-I-WEB	Lèu hège net, qu'ère de mau hèr distinguir es objèctes a trenta passi.
FRAIRS-I-WEB	Ena mitat deth camin i auie ua horcalhada.
FRAIRS-I-WEB	En aqueth punt, jos un saüc solitari, s'aubiraue ua silueta.
FRAIRS-I-WEB	A penes arribèc aquiu Aliosha, era silueta sautèc sus eth e, damb votz isterica, sorrisclèc:
FRAIRS-I-WEB	Era bossa o era vida!
FRAIRS-I-WEB	A!, qu'ès tu, Mitia!
FRAIRS-I-WEB	Hu, hu, hu, non me demoraues, è?
FRAIRS-I-WEB	Me preguntaua a on podia demorar-te.
FRAIRS-I-WEB	Près dera casa d'era?
FRAIRS-I-WEB	D'aciu i gessen tres camins e te podia pèrder.
FRAIRS-I-WEB	Fin finau decidí demorar-te aciu pr'amor que i auies de passar ara fòrça, qu'ei eth solet camin qu'amie entath monastèri.
FRAIRS-I-WEB	Ben, ditz-me era vertat, estronha-me tau qu'a un escrauat…
FRAIRS-I-WEB	Mès, qué te cau?
FRAIRS-I-WEB	Arren, frair…
FRAIRS-I-WEB	Qu'ei que m'as espaurit.
FRAIRS-I-WEB	A!, Dmitri.
FRAIRS-I-WEB	Era sang deth nòste pair, adès…
FRAIRS-I-WEB	Aliosha petèc en somics, que ja hège temps qu'auie talents de plorar e ara ère coma se de ressabuda quauquarren l'estarnèsse era amna.
FRAIRS-I-WEB	De pòc que l'aucisses…
FRAIRS-I-WEB	Que l'as esconjurat…
FRAIRS-I-WEB	E ara…
FRAIRS-I-WEB	Aciu…
FRAIRS-I-WEB	Te botes a hèr trufaries…
FRAIRS-I-WEB	Era bossa o era vida!
FRAIRS-I-WEB	Plan, e qué?
FRAIRS-I-WEB	Ei indigne?
FRAIRS-I-WEB	Non ei avient entara situacion?
FRAIRS-I-WEB	Non…
FRAIRS-I-WEB	Solet que…
FRAIRS-I-WEB	Demora.
FRAIRS-I-WEB	Guarda era net, guarda quina net tan lugubra, quines bromes e quin vent s'a lheuat!
FRAIRS-I-WEB	M'è amagat aciu, jos eth saüc, te demoraua, e de pic è pensat (Diu que n'ei testimòni): entà qué tormentar-se, entà qué demorar?
FRAIRS-I-WEB	Aciu que i a un saüc, qu'è un mocador, ua camisa, ara madeish posqui hèr ua còrda, ath delà tanben è uns betrèles e…deishar d'alassar ara tèrra, de desaunorar-la damb era mia innòbla preséncia.
FRAIRS-I-WEB	E de suspresa te veigui vier.
FRAIRS-I-WEB	Senhor coma se baishèsse quauquarren deth cèu ath mèn dessús: que i a, ça que la, ua persona qu'estimi, qu'ei aquiu, aguest omenet, eth mèn estimat frair, que m'estimi mès qu'arren en mon, era soleta persona qu'estimi!
FRAIRS-I-WEB	E è sentut tant d'amor per tu, en aguesta menuta t'è estimat tant, qu'è pensat: "Ara me lançarè eth sòn còth!".
FRAIRS-I-WEB	Mès dempús se m'a acodit ua idia estupida: "Me vau a divertir ua estona, li balharè un subersaut".
FRAIRS-I-WEB	E m'è metut a cridar coma un cretin: "Era bossa!".
FRAIRS-I-WEB	Perdona era mia pegaria: qu'ei solet ua estupiditat, mès çò qu'amii ena mia amna…tanben ei decent…
FRAIRS-I-WEB	Ben, ath diable, ditz- me, qué s'a passat?
FRAIRS-I-WEB	Qué a dit era?
FRAIRS-I-WEB	Estronha-me, esbauça-me, non ages pietat de jo!
FRAIRS-I-WEB	S'a botat dehòra de se?
FRAIRS-I-WEB	Non, que non ei aquerò…
FRAIRS-I-WEB	Que non s'a passat arren d'aquerò, Mitia.
FRAIRS-I-WEB	Aquiu…
FRAIRS-I-WEB	A quines dues?
FRAIRS-I-WEB	A Grushenka e a Katerina Ivanovna.
FRAIRS-I-WEB	Dmitri se demorèc de pèira.
FRAIRS-I-WEB	Impossible, sorrisclèc.
FRAIRS-I-WEB	Qu'ès en tot delirar!
FRAIRS-I-WEB	Grushenka ena sua casa?
FRAIRS-I-WEB	Aliosha li condèc tot çò qu'auie passat d'eth moment qu'arribèc en çò de Katerina Ivanovna.
FRAIRS-I-WEB	S'estèc parlant ues dètz menutes, que non se pòt díder qu'eth sòn raconde siguesse guaire fluid e ordenat, mès, çampar, parlèc damb claretat, en tot captar es paraules principaus, es gèsti mès importanti, e exprimic damb netedat, soent damb ua soleta traça, es sòns pròpis sentiments.
FRAIRS-I-WEB	Mès eth sòn ròstre, a mida qu'auançaue eth raconde, se tornaue non ja ombriu senon menaçaire.
FRAIRS-I-WEB	Dmitri rufèc es celhes, sarrèc es dents, era sua guardada fixa se hec encara mès fixa, mès testuda, mès orribla…
FRAIRS-I-WEB	Tant mès estonanta siguec quan, damb ua rapiditat inimaginabla, tota era sua cara, enquia alavetz anutjada e herotja, cambièc complètaments d'expression, e es sòns pòts barradi se dauriren, e deishèc anar ua incontrolabla e autentica arridalha.
FRAIRS-I-WEB	S'estarnaue d'arrir, literauments, e pendent fòrça estona ne tansevolhe podec parlar.
FRAIRS-I-WEB	Atau que non li punèc era man!
FRAIRS-I-WEB	Non li punèc era man e se n'anèc!, cridaue damb ua sòrta de morbós entosiasme qu'autanplan podie semblar insolent se non ausse estat tan naturau.
FRAIRS-I-WEB	E era auta li cridaue qu'ère un tigre!
FRAIRS-I-WEB	E be n'ei, de vertat!
FRAIRS-I-WEB	Que l'aurien d'amiar en cadafalc?
FRAIRS-I-WEB	Òc, òc, s'ac meritarie, s'ac meritarie, jo tanben que m'ac pensi, s'ac merite, que hè temps que s'ac merite.
FRAIRS-I-WEB	Guarda, frair, que vage entath cadafalc, mès prumèr qu'ei de besonh que jo me guarisca.
FRAIRS-I-WEB	Compreni ad aguesta reina dera insoléncia, tot çò qu'era ei qu'ei exprimit en çò dera man.
FRAIRS-I-WEB	Ua hemna infernau!
FRAIRS-I-WEB	Qu'ei era reina de totes es creatures infernaus, de totes es que se pòden imaginar en mon!
FRAIRS-I-WEB	En sòn gènre, qu'ei inegalabla!
FRAIRS-I-WEB	Atau ei que se n'anèc ara prèssa entà casa?
FRAIRS-I-WEB	Alavtez jo…
FRAIRS-I-WEB	La vau a veir!
FRAIRS-I-WEB	Aliosha, non me balhes era colpa, qu'ei vertat, i sò d'acòrd, estofar-la que serie pòc…
FRAIRS-I-WEB	E Katerina Ivanovna!, exclamèc damb tristor Aliosha.
FRAIRS-I-WEB	Ada era tanben la veigui, veigui ath sòn trauèrs, la veigui mielhor que jamès!
FRAIRS-I-WEB	Qu'ei eth descurbiment des quate continents deth mon, des cinc, voi díder.
FRAIRS-I-WEB	Un acte atau!
FRAIRS-I-WEB	Ei era madeisha Katenka, era madeisha collegiala que, en generós assag de sauvar a sa pair, non auec pòur de córrer en casa d'un oficiau grossièr e estupid, a maugrat de poder patir un terrible otratge.
FRAIRS-I-WEB	Mès, quin orgulh, quina imprudéncia, quin desfiament ath destin, amiat enquiar infinit!
FRAIRS-I-WEB	Dides qu'era tia sajaue de dissuadir-la?
FRAIRS-I-WEB	Sabes?
FRAIRS-I-WEB	Aguesta tia qu'ei tanben ua hemna despòtica: qu'ei era fraia dera generala de Moscòu e ère autanplan mès arroganta qu'era, mès eth sòn marit siguec condemnat per desfauc e ac perdec tot, era clòsa e tot çò d'aute; era capinauta esposa, de pic, baishèc eth ton e d'alavetz ençà non l'a lheuat.
FRAIRS-I-WEB	Atau, donc, que sagèc de dissuadir a Katia, mès aguesta non l'escotèc.
FRAIRS-I-WEB	Cres qu'a punat prumèr era man de Grushenka damb bèra intencion, per bèth calcul astut?
FRAIRS-I-WEB	Non, qu'ac hec sinceraments, encamardada de vertat de Grushenka o, mielhor dit, non de Grushenka, senon deth sòn pròpi sòmni, deth sòn delèri, pr'amor qu'aguest ère eth mèn sòmni, eth mèn deléri.
FRAIRS-I-WEB	Estimat mèn Aliosha, com t'as podut escapar, damb dues hemnes coma aguestes?
FRAIRS-I-WEB	Te botères a córrer damb era sotana revertegada?
FRAIRS-I-WEB	Hu, hu hu!
FRAIRS-I-WEB	Frair, que semble que non te n'as encuedat d'enquia quin punt as ofensat a Katerina Ivanovna en condar-li a Grushenka çò d'aqueth dia.
FRAIRS-I-WEB	Era ara pressa li floquèc en cara que "visitaue en secret a cavalièrs entà véner era sua beresa".
FRAIRS-I-WEB	Frair, qu'ei que i a màger ofensa qu'aguesta?
FRAIRS-I-WEB	A Aliosha çò que mès lo tormentaue ère era idia de qué sa frair semblaue compladut dauant era umiliacion de Katerina Ivanovna, encara que, plan que òc, non podie èster atau.
FRAIRS-I-WEB	Vai!, didec Dmitri Fiódorovich, en tot arroncilhar còp sec es celhes d'ua manèra espaventosa e en tot balhar-se ua tèca en front.
FRAIRS-I-WEB	Solet alavetz comprenec, encara qu'Aliosha l'ac venguie de condar tot com cau, era ofensa e eth crit de Katerina Ivanovna: "Eth vòste frair qu'ei un brigand!".
FRAIRS-I-WEB	Òc qu'ei vertat, qu'ei possible que li condesse a Katerina Ivanovna çò d'aqueth "dia fatidic", coma ditz Katia.
FRAIRS-I-WEB	Òc, l'ac condè, ara que me'n brembi!
FRAIRS-I-WEB	Siguec aqueth dia, en Mokroie, jo èra embriac, es gitanes cantauen…
FRAIRS-I-WEB	Mès jo que somicaua, jo madeish somicaua aqueth dia, qu'èra de jolhs e pregaua dauant era imatge de Katia, e Grushenka ac comprenie.
FRAIRS-I-WEB	Alavetz era ac comprenec tot, me'n brembi, tanben era ploraue…
FRAIRS-I-WEB	A!, dimònis!
FRAIRS-I-WEB	Mès, que non podie èster de ua auta manèra!
FRAIRS-I-WEB	Alavetz ploraue, mès ara…
FRAIRS-I-WEB	Ara "ua punhalada en còr!".
FRAIRS-I-WEB	Atau son es hemnes (joquèc eth cap e se demorèc cogitós).
FRAIRS-I-WEB	Òc, que sò un brigand!
FRAIRS-I-WEB	Sens dobte, un brigand!, sorrisclèc de còp damb votz lugubra.
FRAIRS-I-WEB	Qu'ei parièr se ploraua o non, contunhi a èster un brigand!
FRAIRS-I-WEB	Ditz-li qu'accèpti eth titol, s'aquerò pòt servir de consolacion.
FRAIRS-I-WEB	Ben, qu'ei pro, adishatz, qu'ei inutil contunhar parlant d'aquerò!
FRAIRS-I-WEB	Non ei divertit.
FRAIRS-I-WEB	Hè eth tòn camin, jo que harè eth mèn.
FRAIRS-I-WEB	Non voi que mos tornem a veir, aumens non enquia qu'arribe era darrèra menuta.
FRAIRS-I-WEB	Adishatz, Aleksei!
FRAIRS-I-WEB	Sarrèc damb fòrça era man d'Aliosha e, damb eth cap encara clin, sense lheuar era guardada, tau que se s'arrinquèsse ada eth madeish d'aquiu, s'endralhèc de cap ara ciutat.
FRAIRS-I-WEB	Aliosha lo seguie damb era guardada, sense creir que se n'anèsse atau, còp sec, deth tot.
FRAIRS-I-WEB	Demora, Aleksei, ua confession mès, a tu solet!, Dmitri Fiódorovich arreculèc en un virament de uelhs.
FRAIRS-I-WEB	Guarda-me, guarda-me ben: aciu madeish, ac ves?, aciu madeish se premanís ua infàmia espaventosa.
FRAIRS-I-WEB	En díder "aciu madeish", Dmitri Fiódorovich se picaue eth piech damb eth punh e damb ua mina plan estranha, coma s'era infàmia se trapèsse e la sauvèsse justaments aquiu, en sòn piech, en bèth lòc, dilhèu en ua pòcha o cosuda e penjada en sòn còth.
FRAIRS-I-WEB	Que ja me coneishes: sò un brigand, un arreconeishut brigand!
FRAIRS-I-WEB	Mès te cau saber que, de çò qu'aja hèt abantes o posca hèr d'ara endauant, arren, arren se pòt comparar en baishesa damb era infàmia que justaments ara, justaments en aguesta menuta, amii aciu, en mèn pitrau, aciu, guarda, aciu, ua infàmia qu'actue e que se complís, que jo sò totauments liure d'arturar: la posqui arturar o cometer-la, cuelh nòta!
FRAIRS-I-WEB	Donques ben, te cau saber que la cometerè, que non li botarè eth fren.
FRAIRS-I-WEB	Adès t'ac è condat tot, mens aquerò, pr'amor qu'autanplan a jo me manque descarament!
FRAIRS-I-WEB	Encara me posqui arrestar; se m'arturi, deman poiria recuperar ua mitat sancera der aunor perdut, mès non m'arturarè, cometerè eth mèn vil projècte e tu seràs testimòni de qué te parlè d'eth per auança damb plia consciéncia!
FRAIRS-I-WEB	Escurina e perdicion!
FRAIRS-I-WEB	Que non è arren qu'explicar, te'n saberàs ath sòn temps.
FRAIRS-I-WEB	Carreron immond e hemna infernau!
FRAIRS-I-WEB	Adishatz.
FRAIRS-I-WEB	Non n'è besonh entad arren!
FRAIRS-I-WEB	Dehòra!…
FRAIRS-I-WEB	E de ressabuda s'aluenhèc, aguest còp definitiuaments.
FRAIRS-I-WEB	Aliosha se dirigic entath monastèri.
FRAIRS-I-WEB	Qué signifique que non lo tornarè a veir?
FRAIRS-I-WEB	De qué parlaue?, se preguntaue damb frenesia.
FRAIRS-I-WEB	Non, deman, sense manca, lo veirè e lo traparè, lo cercarè exprèssaments.
FRAIRS-I-WEB	Quines causes que ditz!"
FRAIRS-I-WEB	Entornegèc eth monastèri e, a trauèrs dera pinada, s'enfilèc dirèctaments entar ascetòri.
FRAIRS-I-WEB	Li dauriren era pòrta, encara qu'ad aguesta ora ja non deishauen passar ad arrés.
FRAIRS-I-WEB	Se li sarraue eth còr tant qu'entraue ena cèla deth starets.
FRAIRS-I-WEB	Per qué l'auie manat "entath mon"?
FRAIRS-I-WEB	Aciu patz.
FRAIRS-I-WEB	Aciu santetat.
FRAIRS-I-WEB	Ena cèla se trapauen eth novici Porfiri e eth ieromonge Paisi, que s'auie presentat a cada ora deth dia entà preguntàr pera salut deth pair Zosima, qu'eth sòn estat, sivans se'n sabec Aliosha damb espant, empejoraue mès e mès.
FRAIRS-I-WEB	Aguest viatge ne tansevolhe se podec celebrar er abituau collòqui deth vrespe damb era comunautat.
FRAIRS-I-WEB	Generauments, cada dia dempús der ofici deth vrespe, abantes de retirar-se a dormir, es monges deth monastèri se solien amassar ena cèla deth starets e cadun li cohessaue en votz nauta es pecats dera jornada, es sòmnis pecaminosi, es sòns pensaments, es sues temptacions, autanplan es sues peleges damb d'auti monges, s'ei que s'auessen produsit.
FRAIRS-I-WEB	Quauqui uns se cohessauen de jolhs.
FRAIRS-I-WEB	Eth starets les absolvie, reconciliaue, exortaue, impausaue peniténcies, benedie e les didie adiu.
FRAIRS-I-WEB	Contra aguestes "confessions" frairaus se revoutauen es adversaris deth starchetsvo, en tot allegar qu'aguesta practica profanaue era confession coma sacrament, qu'ère lèu un blasfèmi, encara que se tractaue de quauquarren totauments desparièr.
FRAIRS-I-WEB	Autanplan auien expausat as autoritats diocesanes que taus confessions non solet non balhauen boni fruts senon que, en realitat, indusien de bon voler ath pecat e ara temptacion.
FRAIRS-I-WEB	A fòrça monges, per exemple, les hège dò d'anar a cohessar-se ena cèla deth starets e venguien lèu ara fòrça, pr'amor que toti ac hègen, entà que non les auessen coma capinauti e rebèls.
FRAIRS-I-WEB	Condauen que bèri uns des frairs, en dirigir-se ara confession deth vrespe, se metien d'acòrd entre se d'auança: "Jo diderè qu'aguest maitin m'è emmaliciat damb tu e tu ac confirmes"; d'aguesta sòrta auien quauquarren entà díder, solet entà acabar mès lèu.
FRAIRS-I-WEB	Aliosha sabie que, de hèt, atau se passaue diuèrsi viatges.
FRAIRS-I-WEB	Sabie tanben qu'auie frairs plan embestiadi per aqueth costum de qué autanplan es cartes des familhars, que recebien es ermites, prumèr èren amiades entath starets entà que les daurisse e liegesse abantes qu'es sòns destinataris.
FRAIRS-I-WEB	Se supausaue, plan que òc, que tot aquerò ac calie hèr damb libertat e confiança, sense resèrves, en nòm d'ua umilitat liura e d'ua edificacion sauvaira, mès, en realitat, se passaue qu'a viatges se hège d'ua manèra pòc sincèra e, ath delà, artificiosa e faussa.
FRAIRS-I-WEB	Mès es frairs mès vielhs, es que sauvauen mès experiéncia, didien que "entàs qu'auessen entrat en aqueres parets damb er in de sauvar-se, totes aguestes aubediéncies e hètes resultauen sens dobte sauvaires e de grana utilitat; aqueri que, peth contrari, les siguessen penoses taus pròves e mormorèssen contra eres, non èren vertadèrs monges e s'auien enganhat en entrar en monastèri, eth sòn lòc se trapaue en mon.
FRAIRS-I-WEB	Qu'ei aflaquit, lo venç era somnoléncia, li comuniquèc damb un mormolh eth pair Paisi a Aliosha, dempús de balhar-li era sua benediccion.
FRAIRS-I-WEB	Autanplan ei de mau hèr desvelhar-lo.
FRAIRS-I-WEB	Mès que non mos ac cau hèr.
FRAIRS-I-WEB	A estat desvelhat ues cinc menutes, demanèc que s'envièsse as frairs era sua benediccion e les demanèc que l'auessen present enes sues pregàries nueitiues.
FRAIRS-I-WEB	Peth maitin a prumèra ora qu'a era intencion de comuniar un aute viatge.
FRAIRS-I-WEB	Que t'a mentat, Aleksei, a preguntat s'auies gessut e l'auem dit qu'ères ena ciutat.
FRAIRS-I-WEB	T'a rebrembat damb afeccion, damb preocupacion; te n'encuedes der aunor qu'aquerò supause entà tu?
FRAIRS-I-WEB	Mès per qué t'a manat de víuer un cèrt temps en mon?
FRAIRS-I-WEB	Que deu auer previst quauquarren en tòn destin!
FRAIRS-I-WEB	Compren, Aleksei, que se tornes en mon serà entà amiar a tèrme eth prètzhèt que t'a assignat eth tòn starets e non entà abandonar-te ara frivòla vanitat ne as plasers mondans…
FRAIRS-I-WEB	Eth pair Paisi gessec.
FRAIRS-I-WEB	De qué eth starets ère agonizant que ja non n'auie cap de dobte, encara que podie víuer un o dus dies mès.
FRAIRS-I-WEB	Aliosha decidic damb ardor e fermetat que, a maugrat dera promesa qu'auie hèt de vier a veir a sa pair, as Jojlakova, a sa frair e a Katerina Ivanovna, non deisharie eth monastèri en tot eth dia a vier, senon que s'estarie ath cant deth sòn starets enquiara sua defuncion.
FRAIRS-I-WEB	Eth sòn còr s'aluguèc d'amor e se repotèc amaraments per auer estat capable, per un moment, ena ciutat, de desbrembar ad aqueth qu'auie deishat en monastèri en sòn jaç de mòrt, ad aqueth que veneraue mès qu'ad arrés en mon.
FRAIRS-I-WEB	Entrèc en dormitòri deth starets, s'ajulhèc e s'inclinèc enquiath solèr dauant deth mèstre adormit.
FRAIRS-I-WEB	Aguest qu'ère en.honsat en un prigond sòn, quiet, damb ua respiracion regulara e lèu imperceptibla.
FRAIRS-I-WEB	Eth sòn ròstre qu'ère seren.
FRAIRS-I-WEB	En tornar ena auta cramba, era madeisha qu'eth starets auie recebut as sues visites peth maitin, Aliosha, lèu sens desvestir-se e en tot treir-se solet es bòtes, s'estirèc en petit divan de cuer, estret e dur, qu'en eth auie dormit tostemp, dès hège fòrça temps, totes es nets, en tot amiar damb eth, solet un coishin.
FRAIRS-I-WEB	Eth matalàs qu'auie mentat sa pair a crits que hège temps que ja non l'estenie.
FRAIRS-I-WEB	Solet se treiguie era sotana e se caperaue damb era en sòrta de damb ua ahlaçada.
FRAIRS-I-WEB	Mès, abantes de dormir, se calèc de jolhs e preguèc ua bona stona.
FRAIRS-I-WEB	Ena sua arderosa pregària non li demanaue a Diu que resolvesse era sua confusion, solet auie set d'ua umilitat erosa, d'aguesta umilitat qu'abantes tostemp visitaue era sua amna dempús d'auer laudat e glorificat a Diu, e en aquerò consistie generauments era sua pregària nueitiua.
FRAIRS-I-WEB	Aguesta alegria que lo visitaue li costaue un sòn leugèr e tranquil.
FRAIRS-I-WEB	Ara, tant que pregaue, de pic sentec per edart ena sua pòcha era petita envolòpa ròsa que l'auie balhat era sirventa de Katerina Ivanovna en artenher-lo en carrèr.
FRAIRS-I-WEB	Se demorèc entrebolit, mès acabèc era pregària.
FRAIRS-I-WEB	Ara seguida, dempús d'ua cèrta vacilacion, dauric era envolòpa.
FRAIRS-I-WEB	Ath laguens i auie ua carta dirigida ada eth, signada per Lise, aguesta joeneta, hilha dera senhora Jojlakova, qu'ath maitin se n'auie arrit tant d'eth en preséncia deth starets.
FRAIRS-I-WEB	Aleksei Fiódorovich, didie, vos escriui en secret de toti, e autanplan de mama, e sai qu'està mau.
FRAIRS-I-WEB	Mès que non posqui contunhar en tot víuer sense dider-vos çò qu'a neishut en mèn còr e qu'arrés, exceptat nosati dus, li cau saber de moment.
FRAIRS-I-WEB	Mès com vos diderè çò que tant desiri dider-vos?
FRAIRS-I-WEB	Eth papèr, diden, que non se rogís: vos asseguri que non ei vertat e que se rogís madeish que jo en aguest moment, tota sancera.
FRAIRS-I-WEB	Estimat Aliosha, vos aimi, vos estimi dès qu'era ua mainada, dès Moscòu, quan vos èretz tan diferent d'ara e vos estimi entà tota era mia vida.
FRAIRS-I-WEB	Que vos è alistat en mèn còr entà junher-me a vos e ena vielhesa acabar amassa era nòsta vida.
FRAIRS-I-WEB	A condicion, plan que òc, de qué deishetz eth monastèri, per çò que hè ara nòsta edat, demoraram ad açò que mane era lei.
FRAIRS-I-WEB	Entà alavetz, estarè guarida deth tot, caminarè e dançarè.
FRAIRS-I-WEB	Aquerò qu'ei segur.
FRAIRS-I-WEB	Coma vedetz, è pensat en tot.
FRAIRS-I-WEB	Solet i a ua causa que non me posqui imaginar: qué pensaratz de jo quan liegéssetz aquerò?
FRAIRS-I-WEB	Arrisqui e hèsqui badinades tostemp, coma aué quan vos è hèt emmaliciar, mès vos asseguri qu'ara, abantes de cuélher era pluma, è pregat dauant dera icòna dera Mair de Diu, e tanben ara sò en tot pregar e a punt des lèrmes.
FRAIRS-I-WEB	Eth mèn secret qu'ei enes vòstes mans; deman, quan venga, sabi pas se com vos guardarè.
FRAIRS-I-WEB	A!, Aleksei Fiódorovich, que se passarà se de nauèth, coma ua estupida, non me posqui tier e, quan vos guarda, m'estarni d'arrir coma è hèt aguest maitin?
FRAIRS-I-WEB	Me cuelheratz coma ua pervèrsa burlona e non crederatz era mia carta.
FRAIRS-I-WEB	Per aquerò vos demani, estimat mèn, se vos planhetz un shinhau de jo, que non me guardetz guaire enes uelhs deman, quan venga per aciu, pr'amor que, quan se crotzen damb es vòsti, dilhèu non posca evitar d'arrir, e vos, ath delà, amiaratz aguest vestit long…
FRAIRS-I-WEB	Autanplan ara senti hered en tot eth mèn èsser quan ac pensi; per aquerò, quan entra, pendent uns instants, non me guardetz en absolut, guardatz a mama o guardatz pera hièstra…
FRAIRS-I-WEB	Atau que vos è escrit ua carta d'amor, ò, Diu mèn, qué è hèt?
FRAIRS-I-WEB	Aliosha, non me menspredètz, s'è hèt mau o vos è ofensat, perdonatz-me.
FRAIRS-I-WEB	Ara eth secret dera mia reputacion, dilhèu arroïnada entà tostemp, qu'ei enes vòstes mans.
FRAIRS-I-WEB	Aué que non deisharè de plorar tot eth dia.
FRAIRS-I-WEB	P.S.
FRAIRS-I-WEB	Aliosha, venetz sense manca, sense manca, sense manca!
FRAIRS-I-WEB	Lise.
FRAIRS-I-WEB	Aliosha liegec era carta damb estupor, la liegec dus viatges, s'arturèc a pensar, dempús se botèc a arrir en votz baisha, doçaments.
FRAIRS-I-WEB	Qu'auec un subersaut: aguesta riseta que li semblèc pecaminosa.
FRAIRS-I-WEB	Hiquèc lentaments era carta ena envolòpa, hec eth senhau dera crotz e s'ajacèc.
FRAIRS-I-WEB	Era agitacion que sentie ena amna de pic s'esbugassèc.
FRAIRS-I-WEB	Que son tòns es camins: amia-les per aguesti camins e sauva-les.
FRAIRS-I-WEB	Tu qu'ès amor.
FRAIRS-I-WEB	Tu que les manaràs alegria a toti!
Era-barraca-WEB	Se desvelhèc era immensa plana fertila jos eth resplendor dera bluenca auròra, ampla faisha de lum que pistaue pera part deth Mediterranèu.
Era-barraca-WEB	Es darrèrs rossinhòls, cansadi d’encoratjar damb es sòns triolets aquera net de tardor, que per çò deth tèbe ambient se retiraue ara primauèra, deishauen anar eth cant finau coma se les herisse era lum dera auba damb es sòns reflèxi d’acèr.
Era-barraca-WEB	Des tets de palha des barraques gessien volades de parrats coma se siguessen un revolum de tafurèls perseguidi, e es copes des arbes començáuen a estrementir-se jos es prumères jogalhes d’aguesti tafurèls der espaci, que tot ac desordenauen damb era heregada des bròsses de plumes.
Era-barraca-WEB	Que s’amortauen doçament es brusors qu’auien aumplit era net: eth mormolh des sèquies, eth sorrolh des canets, es udòls des mastins susvelhants.
Era-barraca-WEB	Se desvelhaue era òrta, e es sòns badalhs èren cada còp mès rambalhosi.
Era-barraca-WEB	Romaue eth cant deth poch de barraca en barraca.
Era-barraca-WEB	Es campanaus des poblets entornauen damb rambalhós batalh eth trinhonar dera missa prumèra que sonaue de luenh, enes tors de Valéncia, padegades pera distància.
Era-barraca-WEB	Des corraus gessie un discordant concèrt animau: endilhades de shivaus, brams de vaques, cacalejar de garies, belecs d’anhèths, roncadissa de porcèths; un desvelhament rambalhós de bèsties que, en sénter era fresca amorassada dera auba cargada de perhums de vegetacion, desirauen córrer pes camps.
Era-barraca-WEB	Er espaci s’amaraue de lum; se n’anauen es ombres, coma avalades pes dubèrts socs e masses de huelham.
Era-barraca-WEB	Ena trantalhanta broma deth maitin anauen fixant es sòns entorns umits e ludents es files d’amorièrs e fruitèrs, es ondulantes linhes de canes, es grani bancaus d’ortalécia, semblables a enòrmes mocadors verds, e era tèrra ròia suenhosament laurada.
Era-barraca-WEB	S’animauen es camins damb files de punts neri e mobils, coma rosaris de hormigues, anant entara ciutat.
Era-barraca-WEB	De toti es extrèms dera plana arribauen croishides d’arròdes, cançons guiteroses interrompudes pes crits d’arri as bèsties, e de quan en quan, coma sonor còp de trompeta dera aubada, trincaue er espaci un furiós bram deth saumet, coma protèsta deth dur trabalh que pesaue sus eth, sonque trincar eth dia.
Era-barraca-WEB	Enes sèquies tremolaue era regda lama de cristau roienc damb cabuçades que hègen carar as gargolhes; sonaue dempús un rambalhós batement d’ales, e anauen passant es anets madeish que galères d’evòri, en tot botjar coma se siguesse ua fantastica proa es sòns còthi de sèrp.
Era-barraca-WEB	Era vida, que damb era sua lum negaue era plana, anaue penetrant en interior de barraques e bòrdes.
Era-barraca-WEB	Carrinclauen es pòrtes en daurir-se, se vedien jos es trelhes figures blanques que s’estirauen damb es mans darrèr deth cogòt, guardant er illuminat orizon.
Era-barraca-WEB	Entre es cortines des arbes petits qu’asombrauen es camins vibrauen esquelhes e campanetes, e talhant aguest alègre trinhonar sonaue er energic “arri, au!” encoratjant as bèsties reticentes.
Era-barraca-WEB	Enes pòrtes des barraques se saludauen es qu’anauen entara ciutat e es que se demorauen a trabalhar enes camps.
Era-barraca-WEB	Que Diu mos age!
Era-barraca-WEB	Bon dia!
Era-barraca-WEB	E dempús d’aguesta salutacion, escambiada damb tota era gravetat pròpria d’ua gent qu’amie enes sues venes sang moresca e solet pòt parlar de Diu damb gèst solemne, se hège eth silenci s’aqueth que passaue ère un desconeishut, e s’ère propèr, se l’encargaue era crompa en Valencia de petiti presents entara hemna o entara casa.
Era-barraca-WEB	Que ja ère totafèt de dia.
Era-barraca-WEB	Er espaci s’auie netejat de teunhes bromes, transpiracion nueitiua des camps umidi e des mormolhoses sèquies.
Era-barraca-WEB	Qu’anaue a gésser eth solei.
Era-barraca-WEB	Enes roiencs socs sautauen es alauses damb era alegria de víuer un dia mès, e es tafurèls parrats, en tot posar-se enes hièstres qu’èren encara barrades, picotejauen es hustes, dident-les as de laguens damb es sòns sorriscles de vagabonds acostumadi a víuer a uelh: “Lheuatz-vos guiterosi!
Era-barraca-WEB	Ena barraca de Tònho, coneishut en tot er endret coma Peberòt, venguie d’entrar era sua hemna, Pepeta, ua alègra creatura, de carn blanca e mofla en plia joenessa, minada pera anèmia, e qu’ère totun era hemna mès trabalhadora de tota era òrta.
Era-barraca-WEB	A punta de dia ja ère de tornada deth mercat.
Era-barraca-WEB	Se lheuaue tàs tres, cargada damb es tistèrs de verdures cuelhudes per Tònho quan barraue era net anteriora entre renecs e vòts contra ua picaresca vida qu’en era tant s’auie de trabalhar, e a paupes pes caminòus, en tot guidar-se ena escurina coma bona hilha dera òrta, partie entà Valencia, tant qu’eth sòn marit, aqueth brave gojat que tan car li costuae, seguie roncant laguens deth caud estudi, ben estropat damb es hlaçades deth lhet maritau.
Era-barraca-WEB	Es que crompauen es ortalécies ar engròs entà revener-les coneishien pro ben ad aguesta hemneta qu’abans de hèr dia ja ère en Mercat de Valencia, seiguda entre es sòns tistèrs, arraulida jos eth prim e rosigat mantèl.
Era-barraca-WEB	Guardaue damb enveja, que d’era non se n’encuedaue, ad aqueri que podien béuer ua tassa de cafè entà combàter era fresca deth maitin.
Era-barraca-WEB	E damb ua paciéncia de bèstia sometuda demoraue que li balhèssen pes verdures es sòs que s’auie fixat enes sòns complicadi calculs, entà poder mantier a Tònho e amiar era casa entà dauant.
Era-barraca-WEB	Dempús d’aguesta venda corrie un aute còp entara sua barraca, desirant sauvar çò mès lèu possible ua ora de camin.
Era-barraca-WEB	Qu’entraue de nauèth en foncions entà desvolupar ua dusau indústria: dempús des ortalécies, era lèit.
Era-barraca-WEB	E tirant deth ramau d’ua vaca ròia, qu’amiaue apegat ena coa coma un amor satellit un petit vedèth jogaire, tornaue ena ciutat damb era vergueta jos eth braç e era mesura d’estanh entà servir as clients.
Era-barraca-WEB	Era Ròia, qu’atau motejauen ara vaca per çò des sòns ròis peus, mugie doçament, en tot estrementir-se jos ua hlaçada de ròba de sac, herida pera fresca deth maitin, virant es sòns uelhs umidi entara barraca, que se demoraue ath darrèr, damb eth sòn estable nere, d’ambient pesant, qu’ena sua palha flairosa pensaue damb era voluptat deth sòmi non satisfèt.
Era-barraca-WEB	Pepeta l’ahiscaue damb era sua vergueta.
Era-barraca-WEB	Que se hège tard, e es parroquians anauen a queishar-se.
Era-barraca-WEB	E era vaca e eth vederet trotauen peth miei deth camin d’Alboraia, hons, hangós, solcat de prigonds rodatges.
Era-barraca-WEB	Pes ribassi deth costat, damb un braç en tistèr e er aute balançant, passauen es interminables cordons de cigarrères e filaires de seda, tota era virginitat dera òrta, qu’anauen a trabalhar enes fabriques, en tot deishar damb eth voladís des pèlhes ua tralha de castetat ruda e aspra.
Era-barraca-WEB	S’espargie pes camps era benediccion de Diu.
Era-barraca-WEB	Darrèr des arbes e des cases que barrauen er orizon pistaue eth solei coma enòrma ostia ròia, lançant orizontaus agulhes d’aur qu’obligauen a tapar-se es uelhs.
Era-barraca-WEB	Es montanhes deth hons e es tors dera ciutat anauen cuelhent un color rosat; es bromes que romauen peth cèu se tintauen coma madèishes de seda cremesina; es sèquies e es badines des camins semblauen poblar-se de peishi de huec.
Era-barraca-WEB	Sonaue en interior des barraques eth heregament dera escampa, eth tumar dera vaishèra, toti es sorrolhs dera neteja maitiau.
Era-barraca-WEB	Es hemnes s’ajocauen enes ribassi, en auer ath costat eth tistèr dera ròba entà lauar.
Era-barraca-WEB	Sautauen enes caminòus es grisi conilhs, damb eth sòn arridolet tafurèl, mostrant, en húger, es rosats cus partits pera coa en forma de boton; e sus es molons des ròis hièms, eth poth, enrodat pes sues cacalejantes odalisques, deishaue anar un crit de sultan gelós, damb es vistons ardents e es barbetes ròies de colèra.
Era-barraca-WEB	Pepeta, sense hèr-ne cabau d’aguest desvelhament que campaue cada dia, seguie era sua marcha, cada còp mès ara prèssa, eth vrente uet, es cames adolorides e era ròba interiora impregnada d’ua sudor de feblesa pròpria dera sua sang blanca e prauba, que dilhèu s’escapaue pendent setmanes sanceres, en tot contrariar es règles dera natura.
Era-barraca-WEB	Eth revolum de gent trabalhadora que se filaue entà Valencia aumplie es pònts.
Era-barraca-WEB	Pepeta passèc entre es obrèrs des entorns qu’arribauen damb eth morralet der esdejoar penjat en còth, se posèc en buròt de Consums entà cuélher eth sòn recebut (ues quantes monedes que cada dia li hègen mau ena amna), e se metec pes desèrts carrèrs, qu’animaue era esquelha dera Ròia damb un trinhonar de melodia bucolica, en tot hèr soniar as adormidi burgèsi damb prats verds e escènes idilliques de pastors.
Era-barraca-WEB	Qu’auie as sòns parroquians era prauba hemna esparjudi per tota era ciutat.
Era-barraca-WEB	Qu’ère era sua marcha ua complicada peregrinacion pes carrèrs, en tot arturar-se dauant des pòrtes barrades; un truc aciu, tres e repic mès enlà, e tostemp, ara seguida, eth crit estrident e agudent, que semblaue impossible que podesse gésser deth sòn praube e ras pièch: “Era lèit….!
Era-barraca-WEB	Damb era gèrla ena man baishaue era sirventa esperluada, en simbosses, damb es uelhs holadi, a recéber era lèit, o era vielha portèra, encara damb era mantilha que s’auie botat entà vier ena missa dera auba.
Era-barraca-WEB	Tàs ueit, dempús de servir a toti es clients, Pepeta se vedec apròp deth barri de Pescadors.
Era-barraca-WEB	Coma que tanben auie en eth clients, era prauba ortalana se botèc valerosament enes lords carrèrs, qu’en aquera ora semblauen mòrts.
Era-barraca-WEB	Tostemp, en entrar, sentie ua cèrta quimèra, ua repugnància instintiua d’estomac delicat.
Era-barraca-WEB	Mès eth sòn esperit de hemna aunèsta e malauta sabie depassar aguesta impression, e seguie entà dauant capinauta e vanitosa, damb un orgulh de hemna casta, en tot padegar-se en veir qu’era, febla e aclapada pera misèria, encara ère superiora a d’autes.
Era-barraca-WEB	Des barrades e silencioses cases gessie era flaira dera gorrinaria barata, rambalhosa e sense desguisament: ua flaira de carn adobada e poirida, de vin e de sudor.
Era-barraca-WEB	Pes henerecles des pòrtes semblaue escapar-se era respiracion entrebracada e brutau deth saunei aclapant dempús d’ua net d’amorasses de fèra e caprici amorosi d’embriac.
Era-barraca-WEB	Pepeta entenec que la cridauen.
Era-barraca-WEB	Ena pòrta d’ua escaleta li hège senhaus ua bona mossa, despeitrinada, lèja, sense cap aute encantament qu’era sua joenessa pròcha ja a desparéisher, es uelhs umidi, eth peu retortilhat, e enes caròles taques de coloreta dera net anteriora: ua caricatura, ua palhassa deth vici.
Era-barraca-WEB	Era lauradora, sarrant es pòts damb ua potèla d’orgulh e mesprètz entà qu’es distàncies quedèssen ben mercades, comencèc a rebastar es popes dera Ròia laguens dera gèrla que li daue era mossa.
Era-barraca-WEB	Aguesta non deishaue de uelh ara lauradora.
Era-barraca-WEB	Rosari!…
Era-barraca-WEB	Òc, qu’ère era; ac afirmaue damb tristi movements de cap.
Era-barraca-WEB	E Pepeta, de seguit, manifestèc eth sòn estonament.
Era-barraca-WEB	Era aquiu!…
Era-barraca-WEB	Hilha d’uns pairs tant aunèsti!!
Era-barraca-WEB	Quina vergonha, Senhor!…
Era-barraca-WEB	Era mèuca, peth costum deth sòn mestièr, sagèc d’acuélher damb cinic arridolet, damb eth gèst exceptic d’aqueth que se’n sap deth secret dera vida e non cre en arren, es exclamacions dera escandalizada lauradora.
Era-barraca-WEB	Mès era guardada fixa des uelhs clars de Peteta acabèc per avergonhar-la, e baishèc eth cap coma s’anèsse a plorar.
Era-barraca-WEB	Non, era que non ère dolenta.
Era-barraca-WEB	E aquiu qu’ère, recebent uns còps amors e d’auti bohetades, enquia que crebèsse entà tostemp.
Era-barraca-WEB	Qu’ère normau: a on non i a pair ne mair, era familha acabe atau.
Era-barraca-WEB	De tot n’auie eth tòrt eth patron dera tèrra, aqueth senhor Salvador, que solide deuie usclar en lunfèrn.
Era-barraca-WEB	A, lairon!…
Era-barraca-WEB	Pepeta desbrembèc eth sòn anament hered e reservat entà amassar-se ara indignacion dera gojata.
Era-barraca-WEB	Vertat, qu’ei tot vertat; aqueth tipe avar n’auie eth tòrt.
Era-barraca-WEB	Era òrta sancera ac sabie.
Era-barraca-WEB	Valgue’m Diu!, e com se pèrd ua casa!
Era-barraca-WEB	Tan brave qu’ère eth praube oncle Capèth!
Era-barraca-WEB	Se lheuèsse eth cap e vedesse as sues hilhes!…
Era-barraca-WEB	Que ja sabien ena òrta qu’eth praube pair auie mòrt ena preson de Ceuta hège dus ans; e per çò dera mair, era malerosa vielha auie acabat de patir en un lhet der Ospitau.
Era-barraca-WEB	Be ne hè de torns eth mon en dètz ans!
Era-barraca-WEB	Qui les aurie dit ada era e as sues fraies, acostumades a víuer en casa coma reines, qu’acabarien d’aguesta manèra?
Era-barraca-WEB	Senhor!
Era-barraca-WEB	Senhor!
Era-barraca-WEB	Desliura-mos d’ua mala persona!…
Era-barraca-WEB	Rosari s’encoratgèc damb era convèrsa; semblaue rejoenir-se ath costat dera sua amiga dera mainadesa.
Era-barraca-WEB	Es sòns uelhs, abans amortidi, s’aluguèren en rebrembar eth passat.
Era-barraca-WEB	E era sua barraca?
Era-barraca-WEB	E es tèrres?
Era-barraca-WEB	Seguien abandonades, vertat?…
Era-barraca-WEB	Aquerò li shautaue: que crebèssen, que se honessen es hilhs deth marrit senhor Salvador!…
Era-barraca-WEB	Qu’ère era soleta causa que la podie consolar.
Era-barraca-WEB	Qu’ère plan arregraïda ath Peberòt e a toti es d’aquiu pr’amor qu’auien empedit que d’auti entrèssen a trabalhar aquerò qu’en dret li corresponie ara sua familha.
Era-barraca-WEB	E se bèth un volesse apoderar-se d’aquerò, pro se sabie qu’eth remèdi ère…
Era-barraca-WEB	Pum!
Era-barraca-WEB	Un trait d’escopeta d’aqueri que des.hèn eth cap.
Era-barraca-WEB	Era gojata s’enventie; ludien enes sòns uelhs bualhs de ferocitat.
Era-barraca-WEB	Que ressuscitaue laguens dera mèuca, passiua bèstia acostumada as còps, era hilha dera òrta, que dès que neish ve era escopeta penjada darrèr dera pòrta e enes hestaus alende agradiuament eth hum dera povora.
Era-barraca-WEB	Dempús de parlar deth trist passat, eth curiosèr de Rosari anèc preguntant per toti es d’aquiu, e acabèc en Pepeta.
Era-barraca-WEB	Praubeta!
Era-barraca-WEB	Pro se vedie que non ère erosa.
Era-barraca-WEB	Joena encara, solet revelauen era sua edat aqueri grani uelhs clars de vèrge, innocents e timids.
Era-barraca-WEB	Eth còs, un pur esquelèt; e en peu ròi, d’un color de panolha trenda, campauen ja es peublanqui abondosi abans des trenta ans.
Era-barraca-WEB	Quina vida l’autrejaue Peberòt?
Era-barraca-WEB	Tostemp tant embriac e hugent deth trabalh?
Era-barraca-WEB	Era que s’ac auie cercat, per maridar-se contra es conselhs de toti.
Era-barraca-WEB	Gojat de bona portadura, plan.
Era-barraca-WEB	Les costaue pòur a toti ena tauèrna de Copa, es dimenges pera tarde, quan hège ath truc damb es mès beròis dera òrta; mès en casa deuie èster un marit insofrible… encara que, se vòs, toti es òmes èren parièr.
Era-barraca-WEB	Be s’en sabie era!
Era-barraca-WEB	Uns gossets que non s’ac valie de guardar-les.
Era-barraca-WEB	Hilha!
Era-barraca-WEB	Be n’ei de desmilhorada era prauba Pepeta…
Era-barraca-WEB	Ua votz fòrta d’omenàs baishèc coma un tron peth uet dera escala.
Era-barraca-WEB	Elisa!…
Era-barraca-WEB	Puja lèu era lèit.
Era-barraca-WEB	Eth senhor ei en tot demorar.
Era-barraca-WEB	Rosari comencèc a arrir-se’n d’era madeisha.
Era-barraca-WEB	Ara se cridaue Elisa: non ac sabie?
Era-barraca-WEB	Qu’ère exigéncia deth mestièr cambiar eth nòm, madeish que parlar damb accent andalús.
Era-barraca-WEB	Mès, a maugrat dera sua alegria, s’apressèc a retirar-se.
Era-barraca-WEB	Que cranhie as de naut.
Era-barraca-WEB	Era fòrta votz o eth senhor dera lèit li podien balhar quauquarren dolent per çò dera sua tardança.
Era-barraca-WEB	E pugèc velòça pera escala, dempús de recomanar-li fòrça a Pepeta que venguesse bèth còp per aquiu, pr’amor de rebrembar amassa es causes dera òrta.
Era-barraca-WEB	Era cansada esquelha dera Ròia trinhonèc mès d’ua ora pes carrèrs de Valencia.
Era-barraca-WEB	Deishèren anar es marcides popes enquia era darrèra gota de lèit insipida, producte d’un miserable peishèu de huelhes de caulet e deishalhes, e fin finau Pepeta tornèc entara sua barraca.
Era-barraca-WEB	Era prauba lauradora caminaue trista e pensatiua jos era impression d’aqueth encontre.
Era-barraca-WEB	Rebrembaue, coma s’auesse estat eth dia anterior, era espaventosa tragèdia que s’avalèc ar oncle Capèth amassa damb tota era sua familha.
Era-barraca-WEB	D’alavetz ençà, es camps que hège mès de cent ans que trabalhauen es ancessors deth praube laurador auien quedat abandonadi ara vòra deth camin.
Era-barraca-WEB	Era sua barraca, desabitada, sense ua man misericordiosa qu’apraièsse eth tet ne un punhat de hanga enes henerecles des parets, s’anauen en.honsant lentament.
Era-barraca-WEB	Dètz ans de contunh transit ath costat d’aquera roïna auien artenhut qu’era gent non tachèsse era guardada en era.
Era-barraca-WEB	Era madeisha Pepeta hège temps que non auie calat atencion ena vielha barraca.
Era-barraca-WEB	Aguesta solet interessaue as gojats, que, eretant er òdi des sòns pairs, se calauen entre es ortigues des camps èrms entà cóser a peirades era abandonada casa, trincar es hustes dera sua pòrta barrada, o tapar damb tèrra e pèires eth potz que se daurie jos ua arradimèra vielha.
Era-barraca-WEB	Mès aqueth maitin, Pepeta, influida peth sòn recent encontre, se fixèc ena roïna e enquia e tot s’arturèc en camin pr’amor de veder-la milhor.
Era-barraca-WEB	Es camps der oncle Capèth, o milhor dit entada era, “deth judiu senhor Salvador e des sòns excomunicadi eretèrs”, èren ua taca de misèria ath miei dera òrta feconda, trabalhada e alègra.
Era-barraca-WEB	Dètz ans d’abandonament auien enduresit era tèrra, en tot hèr brotoar des sues desbrembades entralhes totes es plantes parasites, toti es cardets que Diu a elevat coma castig deth laurador.
Era-barraca-WEB	Ua seuva nana, embolhada e defòrma s’estenie sus aqueri camps, damb ondades d’estranhs tons verdosi, matisadi a tròci per flors misterioses e estranhes, d’aguestes que sonque surgenten enes roïnes e enes cementèris.
Era-barraca-WEB	Jos es huelhams d’aguestes seuves e ahiscades pera seguretat dera sua tuta, creishien e se multiplicauen tota sòrta de bestiòles hastigoses, en tot escampilhar-se enes camps vesins: ludèrts verds de lomb arropit, enòrmes escrauats damb clòsca de reflèxi metalics, tarantèles de pautes cuèrtes e peloses, enquia e tot sèrps, que s’esguitlauen pes sèquies pròches.
Era-barraca-WEB	Aquiu demorauen, en centre dera beròia e suenhada plana, en tot formar un mon a despart, avalant-se es uns as auti.
Era-barraca-WEB	Coma es tèrres deth senhor Capèth non serien jamès entàs òmes, les calie nidar en eres es hastigoses bestiòles, e coma mès, milhor.
Era-barraca-WEB	En centre d’aguesti camps desoladi, que se destacauen sus era beròia plana coma ua mascara de greish en un mantèl regde de velot verd, se quilhaue era barraca, o mès ben dit, queiguie, damb era sua teulada de palha esboderada, mostrant pes dubertures que traucauen eth vent e era ploja eth sòn querat de husta.
Era-barraca-WEB	Es parets, rosigades pes aigües, mostrauen es sòns malons de hanga crua, sense mès qu’ues plan leugères plapes blanques que delatauen er ancian enblanquiment.
Era-barraca-WEB	Era pòrta ère trincada per dejós, rosigada pes arrats, damb henerecles que la talhauen d’un costat en aute.
Era-barraca-WEB	Dus o tres hiestrons, complètament dubèrts e martirizadi pes ventòries, penjauen d’ua soleta relha, e èren a mand de quèir d’un moment en aute, a penes bohèsse ua fòrta ventada.
Era-barraca-WEB	Aquera roïna aclapaue era animositat, sarraue eth còr.
Era-barraca-WEB	Semblaue que deth casalon abandonat anauen a gésser hantaumes tanlèu barrèsse era net; que deth sòn laguens anèssen a partir crits de persones assassinades; que tota aquera malesa ère un susari qu’amagaue ath sòn laguens centenats de cadavres.
Era-barraca-WEB	Imatges orribles ère çò qu’inspiraue era contemplacion d’aguesti camps abandonadi; e era sua òrra misèria encara se vedie mès, en contrastar damb es tèrres pròches, ròies, ben suenhades, plies de corrèctes files d’ortalécies e d’arbilhons, qu’as sues huelhes autrejaue era tardor ua transparéncia caramelizada.
Era-barraca-WEB	Enquia e tot es audèths hugien d’aqueri camps de mòrt, dilhèu per pòur as animaus que romauen pera malesa o per çò de flairar bèth malastre.
Era-barraca-WEB	Sus eth trincat tet de palha, se bèra causa se vedie ère era volada d’ales neres e traïdores, plumalhs funèbres de corvassi e de milans, qu’en tot botjar-se hègen amudir es arbes cargadi d’alègres còps d’ala e jogaires piulets, demorant silenciosa era òrta, coma se non auesse parrats en mieja lèga ar entorn.
Era-barraca-WEB	Pepeta anaue a seguir entà dauant, entara sua blanca barraca, que pistaue entre es arbes quauqui camps mès enlà; mès li calec estar-se quieta en naut bòrd deth camin, pr’amor de qué passèsse un car cargat qu’auançaue hènt secodides e semblaue que venguie dera ciutat.
Era-barraca-WEB	Eth sòn curiosèr femenin s’ahisquèc en tachar-se en eth.
Era-barraca-WEB	Qu’ère un praube car de pagés, tirassat per un shivau vielh e uassut, qu’ada eth l’ajudaue enes clòts dificils un òme naut qu’anaue ath sòn costat en tot encoratjar-lo damb crits e shisclets de soriac.
Era-barraca-WEB	Qu’ère laurador de bèth pòble luenhant: dilhèu venguie der arnelh dera província.
Era-barraca-WEB	Sus eth car s’amolonauen, en tot formar ua piramida enquia mès naut des tampes, tota sòrta d’objèctes domestics.
Era-barraca-WEB	Qu’ère era migracion de tota ua familha sancera.
Era-barraca-WEB	Prims matalassi, coishins plei d’escandalosa huelha de milhòc, cagires d’espart, padenes, caudèrs, siètes, verds banquets de cama, tot s’amolonaue en car, lord, rosigat, miserable, flairant a hame, a hujuda desesperada, coma s’eth malastre anèsse darrèr dera familha en tot estalonar-la.
Era-barraca-WEB	Naut de tot d’aguest revolum se vedien tres mainatges abraçadi, que campauen es camps damb es uelhs dubèrts, coma es exploradors que visiten un país per prumèr viatge.
Era-barraca-WEB	A pè e darrèr deth car, coma susvelhant per se queiguesse bèra causa, caminauen ua hemna e ua gojata, nauta, prima, beròia, que semblaue hilha d’aquera.
Era-barraca-WEB	En aute costat deth shivau, ajudant quan eth veicul s’arturaue en un pas dificil, anaue un gojat d’uns onze ans.
Era-barraca-WEB	Era sua portadura grèu delataue ath mainatge que, acostumat a lutar contra era misèria, ei un òme ara edat qu’en era d’auti jòguen.
Era-barraca-WEB	Un gosset lord e panteishant barraue era marcha.
Era-barraca-WEB	Pepeta, emparada en lomb dera sua vaca, les vedie auançar, ahiscada cada còp de mès curiosèr.
Era-barraca-WEB	Entà on deuie anar aguesta prauba gent?
Era-barraca-WEB	Eth camin aqueth, afluent deth d’Alboraia, non anaue entà nunlòc.
Era-barraca-WEB	S’acabaue luenh, coma agotat pes bifurcacions nombroses de caminòus que dauen entrada enes barraques.
Era-barraca-WEB	Mès eth sòn curiosèr auec un finau non demorat.
Era-barraca-WEB	Vèrge santa!
Era-barraca-WEB	Eth car gessie deth camin, trauessaue eth rambalhós pònt de soc e tèrra que daue accès as tèrres maudites, e se calaue enes camps der oncle Capèth, estronhant damb es sues arròdes era malesa respectada.
Era-barraca-WEB	Era familha seguie ath darrèr, en tot mostrar damb gèsti e paraules era impression que li costaue tanta misèria, mès en linha dreta entara esbauçada barraca, coma aqueth que cuelh possession d’aquerò qu’ei sòn.
Era-barraca-WEB	Pepeta non volec veir arren mès.
Era-barraca-WEB	Ara plan que correc de vertat entara sua barraca.
Era-barraca-WEB	Damb er in d’arribar çò de mès lèu possible, abandonèc ara vaca e at vedèth, e es dues bèsties contunhèren era sua marcha tranquillament, coma aqueth que non se’n hè de causes d’autrú e a er estable segur.
Era-barraca-WEB	Peberòt ère estirat en un costat dera sua barraca, en tot humar guiterosament, damb es uelhs tachadi en tres verguetes onhudes damb vesc, botades ath solei, qu’ath sòn entorn volatejauen quauqui audèths.
Era-barraca-WEB	Qu’ère ua ocupacion de patron.
Era-barraca-WEB	En veir arribar ara sua hemna damb es uelhs estonadi e eth praube pièch panteishant, Peberòt cambièc de postura entà escotar milhor, en tot recomanar-li que non s’apressèsse as verguetes.
Era-barraca-WEB	Vam a veir, qué se passaue?
Era-barraca-WEB	L’auien panat era vaca?…
Era-barraca-WEB	Pepeta, damb era emocion e era fatiga, a penes podec díder dues paraules seguides.
Era-barraca-WEB	Ua familha sancera…
Era-barraca-WEB	Qu’anauen a trabalhar, a víuer ena barraca.
Era-barraca-WEB	Peberòt, caçador d’audèths damb vesc, enemic deth trabalh e terror des vesins, non podec sauvar era sua gravetat impassibla de gran senhor dauant de tant inesperada notícia.
Era-barraca-WEB	Redena!…
Era-barraca-WEB	En un bot metec dreta era sua pesanta e musculosa umanitat, e se metec a córrer sense demorar explicacions.
Era-barraca-WEB	Era sua hemna vedec com corrie a camp dubèrt enquia un canet pròche as tèrres maudites.
Era-barraca-WEB	Aquiu s’ajulhèc, se botèc sus eth vrente, pr’amor d’espiar entre es canes coma un bedoin ara demora, e après quauqui menutes tornèc a córrer, en tot perder-se en aqueth laberint de caminòus, cada un des quaus amiaue entà ua barraca, entà un camp a on s’ajocauen es òmes en tot hèr lúder en aire era sua aishada coma un relampit d’acèr.
Era-barraca-WEB	Era òrta seguie alègra e rambalhosa, impregnada de lum e mormolhs, adormida jos era cascada d’aur deth solei deth maitin.
Era-barraca-WEB	Mès, ena luenhor sonauen votzes e cridadisses: era naua se transmetie a crit pelat d’un camp en aute, e ua estrementida d’alarma, d’estranhesa, d’indignacion, corrie per tota era plana, coma se non auessen passat es sègles e circulèsse er avís de qué ena plaja venguie de campar ua galèra argeliana cercant cargament de carn blanca.
Era-barraca-WEB	Quan en epòca de cuelheta contemplaue er oncle Capèth es quadres de desparièrs coitius que se dividien es sues tèrres, non podie tier un sentiment d’orgulh, e guardant es nauti semiats, es caulets damb eth sòn capurèt retortilhat, es melons pistant eth verd lomb a flor de tèrra e es peberòts e es tomates miei amagadi peth huelham, laudaue era bontat des sòns camps e es esfòrci de toti es sòns ancessors quan les trabalhauen milhor que toti es auti dera òrta.
Era-barraca-WEB	Tota era sang des sòns pairins qu’ère aquiu.
Era-barraca-WEB	Cinc o sies generacions de Capèths auien passat era sua vida laurant era madeisha tèrra, mantornant-la, medicant es sues entralhes damb arderosi hièms, tient compde de qué non amendrisse eth sòn chuc vitau, amorassant e pientant damb era aishada e era relha aqueri torròcs, que d’eri non n’auie un de solet que non siguesse adaiguat de sudor e de sang dera familha.
Era-barraca-WEB	Qu’estimaue fòrça eth laurador ara sua hemna, e enquia e tot li perdonaue era pegaria d’auer-li balhat quate hilhes e cap hilh que l’ajudèsse ena sua faena; que non estimaue mens as quate hilhes, uns angels de Diu, que se passauen eth dia cantant e cosent ena pòrta dera barraca, e a viatges se calauen en camp entà descansar un shinhau ara sua prauba mair; mès era passion suprèma der oncle Capèth, er amor des sòns amors, èren aqueres tèrres, que sus eres auie passat monotòna e silenciosa era istòria dera sua familha.
Era-barraca-WEB	Hège fòrça ans, fòrça (enes tempsi qu’er oncle Tomba, un ancian lèu cèc que suenhaue eth praube ramat d’un carnissèr d’Alboraia, anaue peth mon, ena partida deth Fraire, tirant trabucades contra es francesi), aguestes tèrres sigueren des religiosi de Sant Miquèu des Reis, uns bravi senhors, grassi, lustradi, charraires, que non mostrauen guaira prèssa en crubament des arrendaments, en tot dar-se per satisfèts damb que, pera tarde, en passar pera barraca, les recebesse era pairia, qu’ère alavetz ua reiau gojata, en tot obsequiar-les damb prigondes tasses de chicolate e es primicies des fruitèrs.
Era-barraca-WEB	Abans, plan abans, auie estat eth proprietari de tot aquerò un gran senhor, qu’en morir placèc toti es sòns pecats e es sues finques en sen dera comunautat; e ara, ai!, pertanhien a D. Salvador, un vielhet de Valencia, qu’ère eth torment der oncle Capèth, pr’amor qu’enquia e tot en sòmis se l’apareishie.
Era-barraca-WEB	Eth praube laurador amagaue es sues penes ara sua pròpria familha.
Era-barraca-WEB	Qu’ère un òme coratjós, de costums purs.
Era-barraca-WEB	Es dimenges, venguie ua estona ena tauèrna de Copa, a on s’amassaue tota era gent des entorns; qu’ère entà campar as jogaires de truc, entà arrir damb un nèci auditor es pegaries e brutalitats de Peberòt, e d’auti gojats qu’actuauen coma pothi dera òrta, mès jamès s’apressaue en taulèr entà pagar un veire.
Era-barraca-WEB	Enemic de comunicar es sues penes, se lo vedie tostemp arridolent, bravàs, tranquil, amiant calat enquias aurelhes eth gòrro bluenc que justificaue eth sòn fausnòm.
Era-barraca-WEB	Trabalhaue de net a net; quan tota era òrta encara dormie, ja se trapaue eth, ena trantalhanta claretat dera auba, hotjant es sues tèrres, cada còp mès convençut de qué non poirie damb eres.
Era-barraca-WEB	Qu’ère massa trabalh entà un òme solet.
Era-barraca-WEB	S’aumens auesse auut un hilh!…
Era-barraca-WEB	En tot cercar ajuda, cuelhie mossos, que li panauen trabalhant pòc, e fin finau les daue eth viatge, en agarrar-les dormint laguens der estable pendent es ores de solei.
Era-barraca-WEB	Cuelhut peth respècte as sòns ancessors, volie crebar de fatiga sus es torròcs, abans que consentir qu’ua part d’eri siguesse cedida en arrendament a mans estranhes.
Era-barraca-WEB	E en non poder damb tot eth trabalh, deishaue improductiva e en barèt era mitat dera sua tèrra fertila, en tot preténer damb eth coitiu dera auta mantier ara familha e pagar-li ath patron.
Era-barraca-WEB	Que siguec aguest entestament ua luta sorda, desesperada, tenaça, contra es necessitats dera vida e contra era sua pròpria feblesa.
Era-barraca-WEB	Non auie qu’un desir: qu’es gojates non se’n sabessen des sòns copacaps; qu’arrés se n’encuedèsse ena casa des trebucs e tristeses deth pair; que non se trebolèsse era santa alegria dera casa, ahiscada a totes ores pes arridalhes e es cançons des quate fraies, qu’era su edat solet se diferenciaue en un an.
Era-barraca-WEB	E mentre eres, que ja començauen a tirar era atencion des gojats dera òrta, assistien damb mocadors de seda naui e planchades e atrasentes pèlhes enes hèstes des poblets, o se desvehauen en tricar eth dia entà vier descauces e en camisa a campar a trauèrs des henerecles des hiestrons qui èren es que cantauen es aubades o les obsequiauen damb sons de guitarra, eth praube oncle Capèth, entestat cada còp mès en anivelar eth sòn presupòst, treiguie, onza darrèr d’onza, tot eth sarpat d’aur amassat ueitau darrèr de ueitau que l’auie deishat eth sòn pair, hènt carar d’aguesta manèra a D. Salvador, vielh avar que jamès n’auie pro, e non content damb exprimir-lo, encara parlaue de çò de mau qu’èren es tempsi, der escandalós aument des contribucions e deth besonh de pujar eth prètz der arrendament.
Era-barraca-WEB	Que non podie auer trapat Capèth pejor patron.
Era-barraca-WEB	Auie en tota era òrta ua fama detestabla, pr’amor qu’ère rara era partida d’era a on non auesse tèrres.
Era-barraca-WEB	Totes es tardes, estropat en ua vielha capa, qu’amiaue enquiara primauèra, damb anament lord de vagabond, e acompanhat des malediccions e gèsti ostils que deishaue ath sòn darrèr, anaue pes camins visitant as colons.
Era-barraca-WEB	Qu’ère era tenacitat der avar que desire èster en contacte a totes ores damb es sues proprietats, era bonheta der usurèr que tostemps a questions entà apraiar.
Era-barraca-WEB	Peberòt, qu’ena sua qualitat de valent s’interessaue pes malastres des sòns vesins e ère eth cavalièr errant dera òrta, prometie entre dents quauquarren atau coma foter-li un batan e refrescar-lo dempús ena sèquia; mès es madeishes victimes der avar lo dissuadien parlant-li dera importància de D. Salvador, òme que se passaue es maitins enes Jutjats e auie fòrça amics de campanetes.
Era-barraca-WEB	Damb gent atau eth praube que pèrd tostemp.
Era-barraca-WEB	De toti es sòns colons, eth milhor ère Capèth: encara qu’a basa de molti esfòrci, e non li deuie arren.
Era-barraca-WEB	E eth vielh, que lo mentaue coma exemple as auti arrendataris, quan ère ath sòn dauant extremaue era sua crudeutat, se mostraue mès exigent, excitat pera mansuetud deth laurador, content de trapar a un òme qu’en eth podie assadorar sense pòur es sòns instints d’opression e rapina.
Era-barraca-WEB	Aumentèc, a tot darrèr, eth prètz der arrendament des tèrres.
Era-barraca-WEB	Capèth protestèc, e enquia e tot plorèc rebrembant es merits dera sua familha, que s’auie deishat era pèth en aqueri camps entà hèr d’eri es milhors dera òrta.
Era-barraca-WEB	Mès D. Salvador se mostrèc inflexible.
Era-barraca-WEB	Èren es milhors?…
Era-barraca-WEB	Donques li calie pagar mès.
Era-barraca-WEB	E Capèth paguèc er aument.
Era-barraca-WEB	Que darie eth era sang abans qu’abandonar aguestes tèrres que de man en man absorvien era sua vida.
Era-barraca-WEB	Que ja non auie sòs entà gésser des embolhs; sonque auie çò que produien es camps.
Era-barraca-WEB	E complètament solet, amagant ara sua familha era situacion, auent d’arrir quan ère entre era sua hemna e es hilhes, que li recomanauen que non s’esforcèsse tant, eth praube Capèth s’autregèc ara mès destrantalhada holia.
Era-barraca-WEB	Se’n desbrembèc de dormir.
Era-barraca-WEB	Li semblaue qu’es sues ortalécies creishien damb mens rapiditat qu’es des vesins; volec eth solet cultivar totes es tèrres; trabalhaue de nets a paupes; era mendre bromassa de pèiregalh lo botaue dehòra de se, tremolant de pòur; e eth, tan bontadós, tant aunèst, enquia profitaue es descuets des lauradors vesins entà panar-les ua part der adaiguatge.
Era-barraca-WEB	Encara qu’era sua familha siguesse cèga, enes barraques vesies pro qu’endonviauen era situacion de Capèth, cuelhent pietat dera sua mansuetud.
Era-barraca-WEB	Qu’ère un bravàs, non sabie tier-se de cara dauant deth repugnant avar, e aguest se l’anaue shurlant pòc a pòc enquia avalar-lo-se complètament.
Era-barraca-WEB	E atau siguec.
Era-barraca-WEB	Eth praube laurador, aclapat pera fèbre deth trabalh, se demoraue enes auassi, acorbaishat coma un octogenari, damb es uelhs en.honsadi.
Era-barraca-WEB	Aqueth gòrro caracteristic que justificaue eth sòn fausnòm ja non s’arturaue enes aurelhes; profitant eth creishent flaquitge, baishaue enquias espatles coma un funèbre bufacandèles dera sua existéncia.
Era-barraca-WEB	Çò de pejor entada eth ère qu’aguest excès de cansament sonque li permetie pagar a mieges ar insadorable ògre.
Era-barraca-WEB	Eth shivau der oncle Capèth, un animau tranquil que lo seguie en toti es sòns desesperadi esfòrci, cansat de trabalhar dia e net, de tirassar deth car entath Mercat de Valencia damb carga d’ortalécies, e ara seguida, sense temps entà alendar ne entà pèrder era sudor, veder-se atelat ar arair, cuelhec era decision de morir-se, abans que permeter- se eth mendre assag de rebellion contra eth sòn praube patron.
Era-barraca-WEB	Alavetz plan que se vedec perdut irremissiblament eth praube laurador!
Era-barraca-WEB	Damb desesperacion guardèc es sòns camps, que ja non podie cultivar, es hilères de fresques ortalécies, qu’era gent dera ciutat consumie damb indiferéncia, sense sospechar es angonies qu’era sua produccion hè patir a un praube pair en batalha contunha contra era tèrra e era misèria.
Era-barraca-WEB	Mès era Providéncia, que jamès abandone ath praube, li parlèc per boca de D. Salvador.
Era-barraca-WEB	Plan per aquerò diden que Diu trè fòrça viatges eth ben deth mau.
Era-barraca-WEB	Er odiós aganit, eth voraç usurèr, en saber-se’n dera sua desgràcia l’aufric ajuda damb ua bontat pairau e esmoventa.
Era-barraca-WEB	Qué li calie entà crompar ua auta bèstia?
Era-barraca-WEB	Cinquanta duros?
Era-barraca-WEB	Donques qu’aciu ère eth entà ajudar-lo, en tot demostrar damb aquerò guairi injusti èren es que l’auien en òdi e parlauen mau dera sua persona.
Era-barraca-WEB	E li prestèc sòs a Capèth, damb eth petit detalh d’exigir-li ua signatura (es negòcis son es negòcis) ath pè de cèrt papèr qu’en eth se parlaue d’interès, d’acumulacion d’interèssi, de responsabilitat deth deute, mentant entad aquerò es mòbles, es aisines, tot aquerò qu’auie eth laurador ena sua barraca, autanplan es animaus deth corrau.
Era-barraca-WEB	Capèth, encoratjat pera possession d’un nau shivau joen e fòrt, tornèc damb mès fòrça ath sòn trabalh, a aucir-se sus aqueri terrens, que semblauen créisher sivans amendrien es sues fòrces, en tot estropar-lo coma un susari ròi.
Era-barraca-WEB	Era màger part d’aquerò que cuelhie enes sòns camps s’ac minjaue era familha, e es sòs que treiguie dera venda dera rèsta en Mercat de Valencia s’escampilhauen, sense arribar a formar jamès eth molon necessari entà hèr carar a D. Salvador.
Era-barraca-WEB	Aguestes angonies der oncle Capèth, per çò de satisfèr eth sòn deute sense podè’c arténher acabèren per desvelhar en eth un cèrt instint de rebellion, en tot hèr gésser deth sòn rude pensament vagues e confuses idies de justícia.
Era-barraca-WEB	Per qué non èren sòns es camps?
Era-barraca-WEB	Toti es sòns ancessors auien deishat era vida entre aqueri torròcs; èren adaiguadi damb eth sudor dera familha; se non auesse estat per eri, es Capèths, es tèrres serien tan despoblades coma era arriba deth mar…
Era-barraca-WEB	E ara venguie a sarrar-li era anèra, a hèr-lo morir damb es sues paraules, aqueth vielh sense entralhes qu’ère eth patron, encara que non sabesse agarrar ua aishada ne ena sua vida auie inclinat era esquia…
Era-barraca-WEB	Crist!
Era-barraca-WEB	E com apraien es causes es òmes!…
Era-barraca-WEB	Mès aguestes rebellions èren momentanèes; tornaue en eth era submission resignada deth laurador, eth respècte tradicionau e supersticiós pera proprietat.
Era-barraca-WEB	Qu’auie de trabalhar e èster aunèst.
Era-barraca-WEB	E eth praube òme, que consideraue eth non pagar coma eth màger des desaunors, tornaue ena sua faena cada còp mès feble, mès cansat, en sénter en sòn interior eth leugèr acabament dera sua energia, convençut de qué non podie prolongar aguesta luta, mès indignat dauant dera possibilitat d’abandonar, encara que siguesse solet un pam des tèrres des sòns ancessors.
Era-barraca-WEB	Deth semestre de Nadau non li podec autrejar a D. Salvador qu’ua petita part.
Era-barraca-WEB	Arribèc Sant Joan, e ne un sò.
Era-barraca-WEB	Era hemna ère malauta; entà pagar es despenes enquia e tot auie venut “er aur dera nòça”, es venerables plendengues e eth collar, de pèrles, qu’èren eth tresaur dera familha, e qu’era sua futura possession costaue discussions entre es quate gojates.
Era-barraca-WEB	Eth vielh avar se mostrèc inflexible.
Era-barraca-WEB	Non, Capèth, aquerò non podie seguir.
Era-barraca-WEB	Coma qu’eth ère brave (encara qu’era gent non s’ac credesse), non podie consentir qu’eth laurador se seguisse aucint en aguest entestament en cultivar ues tèrres mès granes qu’es sues fòrces.
Era-barraca-WEB	Que non ac permeterie; qu’ère causa de bon còr.
Era-barraca-WEB	E coma que l’auien hèt proposicions de nau arrendament, avisaue a Capèth entà que deishèsse es camps çò mès lèu possible.
Era-barraca-WEB	Que li hège dò, mès qu’eth tanben ere praube…
Era-barraca-WEB	Eth praube laurador ne se fixèc enes milèrs de reiaus que pujaue eth sòn deute damb es odiosi interèssi: tan trebolat e confonut lo deishèc era orde d’abandonar es sues tèrres.
Era-barraca-WEB	Era feblesa, eth rosigament interior costat pera dura luta de molti ans, se manifestèc còp sec:
Era-barraca-WEB	Eth, que non auie plorat jamès, somiquèc coma un mainatge.
Era-barraca-WEB	Tot eth sòn orgulh, era sua gravetat moresca, despareisheren de pic, e s’ajulhèc dauant deth vielh demanant-li que non l’abandonèsse, donques que vedie en eth ath sòn pair.
Era-barraca-WEB	Mès que s’auie hèt a vier un bon pair eth praube Capèth.
Era-barraca-WEB	D. Salvador se mostrèc inflexible.
Era-barraca-WEB	Li hège dò, mès que non podie hèr ua auta causa.
Era-barraca-WEB	Eth tanben ère praube; auie de pensar enes sòns hilhs… e seguic manifestant era sua crudeutat damb frases d’ipocrita sentiment.
Era-barraca-WEB	Eth laurador se cansèc de demanar gràcia.
Era-barraca-WEB	Anèc diuèrsi còps entà Valencia ena casa deth patron entà parlar-li des sòns ancessors, des drets moraus qu’auie sus aqueres tèrres, a demanar-li un shinhau de paciéncia, en tot afirmar damb hòla esperança qu’eth pagarie, e fin finau er avar acabèc per non daurir-li era pòrta.
Era-barraca-WEB	Era desesperacion regenerèc a Capèth.
Era-barraca-WEB	Que tornèc a èster un hilh dera òrta, capinaut, energic e intractable quan pense qu’a era rason.
Era-barraca-WEB	Non lo volie entèner eth patron?
Era-barraca-WEB	Se remie a dar-li ua esperança?…
Era-barraca-WEB	Plan, donc; eth se demoraue ena sua casa; s’er aute volie bèra causa, que venguesse a cercar-lo.
Era-barraca-WEB	A veir qui ère eth tipe que lo hesse gèsser dera sua barraca!
Era-barraca-WEB	E seguic trabalhant, encara que damb maufidança, guardant ansiosament tostemp que passaue bèth desconeishut pes camins pròches, coma aqueth que demore que d’un moment en aute sigue escometut per un grop de bandits.
Era-barraca-WEB	Lo citèren en jutjat e non i anèc.
Era-barraca-WEB	Que ja se’n sabie eth d’aquerò: embolhs des òmes entà pèrder ara bona gent.
Era-barraca-WEB	Se volien panar-li, que lo cerquèssen aquiu, sus es camps qu’èren tròci dera sua pèth, e coma a taus les defenerie.
Era-barraca-WEB	Un dia l’avisèren que pera tarde vierie eth Jutjat a procedir contra eth, a hèr-lo enlà des sues tèrres, en tot embargar-li ath delà coma pagament des sòns deutes tot çò qu’auie ena barraca.
Era-barraca-WEB	Aquera net ja non dormirie en era.
Era-barraca-WEB	Tant inaudit resultaue aquerò entath praube Capèth, qu’arric damb incredulitat.
Era-barraca-WEB	Aquerò que les poirie arribar as trichaires, ad aqueri que non auien pagat jamès; mès eth, que tostemp auie complit, que neishec aquiu madeish, que solet deuie un an d’arrendament…
Era-barraca-WEB	Ne que demorèsse un entre sauvatgi, sense caritat ne religion!
Era-barraca-WEB	Mès pera tarde, quan vedec vier peth camin a uns senhors vestidi de nere, funèbres auderòts damb ales de papèr plegades jos eth braç, ja non n’auec cap de dobte.
Era-barraca-WEB	Aqueth qu’ère er enemic.
Era-barraca-WEB	Venien a panar-li.
Era-barraca-WEB	E sentent ath sòn laguens era cèga bravesa deth mercadèr moresc que patís tota sòrta d’ofenses, mès se capvire de ràbia quan li tòquen era sua proprietat, Capèth entrèc ath córrer ena barraca, agarrèc era sua escopeta qu’auie tostemp cargada darrèr dera pòrta, e calant-se-la ena cara se metec jos era trelha, prèst a foter-li dues bales ath prumèr d’aqueri bandits dera lei que botèsse es pès enes sòns camps.
Era-barraca-WEB	Gesseren ath mès córrer era sua hemna, malauta, e es quate hilhes, cridant coma hòles, e s’abracèren ada eth, sajant de trèir-li era escopeta, tirassant deth canon damb es dues mans.
Era-barraca-WEB	E taus sigueren es crits d’aguest grop, que lutant anauen d’ua colomna en auta dera arradimèra, que comencèren a gésser gents des vesies barraques, e arribèren corrent, en revolum, afogadi, damb era solidaritat frairau des que viuen en despoblat.
Era-barraca-WEB	Peberòt siguec eth que s’apoderèc dera escopeta e prudentament se la hec a vier ena sua casa.
Era-barraca-WEB	Capèth anaue darrèr, sajant de seguir-lo, tengut pes braci d’uns gojatòts, deishant anar era sua ràbia contra aqueth animau que l’empedie deféner çò qu’ere sòn.
Era-barraca-WEB	Lairon!…
Era-barraca-WEB	Mès eth valent arrie bontadosament, content, de mostrar-se prudent e pairau damb aguest vielh rabiós; e atau l’anec amiant entara sua barraca, a on se demorèren eth e es sòns amics susvelhant-lo, balhant-li conselhs entà que non cometesse ua asenada.
Era-barraca-WEB	Compde, oncle Capèth!
Era-barraca-WEB	Aquera gent ère dera justícia, e eth praube tostemp pèrd quan se met damb era.
Era-barraca-WEB	Cauma e mala intencion, que tot arribarà.
Era-barraca-WEB	En escurir, Capèth, qu’ère coma aclapat, e après era crisi furiosa, auie queigut en un estat de somnambulisme, vedec enes sòns pès a uns quant hardèus de ròba e entenec eth son metallic d’ua saca que contenguie es sues utisi de laurança.
Era-barraca-WEB	Pair!…
Era-barraca-WEB	Pair!…
Era-barraca-WEB	Qu’èren es hilhes, que se lançauen enes sòns braci; darrèr d’eres, era hemna, malauta, tremolant de fèbre; e ath hons, invadint era barraca de Peberòt e perdent-se mès enlà dera pòrta escura, tota era gent der entorn, er espaurit còr dera tragèdia.
Era-barraca-WEB	Que ja les auien hèt gésser entà tostemp dera sua barraca.
Era-barraca-WEB	Es òmes neri l’auien barrat, en tot hèr-se a vier es claus.
Era-barraca-WEB	Non les restaue ua auta causa qu’es hardèus qu’èren en solèr, era ròba usada, es utisi: era soleta causa que les auien permetut trèir de casa.
Era-barraca-WEB	E es paraules èren entrebracades pes somics, e tornauen a abraçar-se eth pair e es hilhes, e Pepeta, era patrona dera barraca, e d’autes hemnes plorauen e repetien es malediccions contra eth vielh avar, enquia que Peberòt intervenguec oportunament:
Era-barraca-WEB	Que i auie fòrça temps entà parlar de çò que s’auie passat; ara, vam a sopar.
Era-barraca-WEB	Redena!
Era-barraca-WEB	Non calie somicar tant per tòrt d’un tipe judiu.
Era-barraca-WEB	S’eth tau vedesse aquerò, com se n’alegraire des sues males entralhes!….
Era-barraca-WEB	Era gent dera òrta qu’ei brava, ara familha der oncle Capèth, l’estimauen toti, e damb era partirien un croston de pan se non auesse mès.
Era-barraca-WEB	Era hemna e es hilhes der arroïnat laurador se n’anèren damb ues vesies a passar era net enes sues barraques.
Era-barraca-WEB	Er oncle Capèth se demorèc aquiu, jos era vigilància de Peberòt.
Era-barraca-WEB	S’estèren es dus òmes enquias dètz seigudi enes sues cadiretes d’espart, ara lum deth candelh, humant un cigar darrèr der aute.
Era-barraca-WEB	Eth praube vielh semblaue hòl.
Era-barraca-WEB	Responie damb secs monosillabs as reflexions d’aqueth, qu’ara se les daue de bravàs, e se parlaue ère entà repetir es madeishes paraules:
Era-barraca-WEB	Peberòt!…
Era-barraca-WEB	Torna-me era escopeta!
Era-barraca-WEB	E Peberòt arrie damb cèrta admiracion.
Era-barraca-WEB	L’estonaue era fermetat sobta d’aguest vielhet, que tota era òrta auie auut coma un malerós.
Era-barraca-WEB	Entornar-li era escopeta!….
Era-barraca-WEB	De seguit!
Era-barraca-WEB	Pro s’endonviaue ena rufa deth front eth prepaus fèrm de hèr povàs ar autor dera roïna.
Era-barraca-WEB	Capèth s’emmaliciaue cada còp mès damb eth gojat.
Era-barraca-WEB	Arribèc a cridar-lo lairon pr’amor que se remie a tornar-li era sua arma.
Era-barraca-WEB	Que non auie amics; toti èren uns ingrats, parièrs ar avar D. Salvador.
Era-barraca-WEB	Que non volie dormir aquiu, s’estofaue.
Era-barraca-WEB	Qu’ad aguestes ores arren de dolent podie hèr eth vielh: que dormisse jos eth cèu clar, s’atau ac volie.
Era-barraca-WEB	E eth valent, barrant era barraca, s’ajacèc.
Era-barraca-WEB	Er oncle Capèth venguec dret entàs sòns camps, e coma un gosset abandonat, comencèc a hèr torns per dehòra dera barraca.
Era-barraca-WEB	Barrada!…
Era-barraca-WEB	Barrada entà tostemp!
Era-barraca-WEB	Aqueres parets les auie quilhat eth sòn pairin e les renauie eth cada an.
Era-barraca-WEB	Encara se vedie ena escurina era blancor deth net enblanquinament que damb eth es sues hilhes l’auien caperat tres mesi abans.
Era-barraca-WEB	Eth corrau, er estable, es porcarias, qu’èren òbra deth sòn pair; e aqueth tet de palha, tan naut, tant elegant, damb es dues crotzetes enes sòns extrems, l’auie quilhat eth de nauèth, en substitucion der ancian, que hège aigües pertot.
Era-barraca-WEB	E òbra des sues mans ère tanben era grasa deth potz, es colomnes des trelhes, es canets, per dessús des quaus mostrauen es plumalhs es flors de clavèls e de donpedros.
Era-barraca-WEB	E tot aquerò serie proprietat de un aute, perque òc, perque atau ac volien es òmes…?
Era-barraca-WEB	Cerquèc ena sua faisha era caisha d’aluquets que li servien enta alugar es cigars.
Era-barraca-WEB	Que volie calar huec ara palha dera teulada.
Era-barraca-WEB	Que s’ac hesse a vier tot eth diable!
Era-barraca-WEB	A tot darrèr, ère sòn, pro qu’ac sabie Diu, e podie destruir era sua casa abans que veder-la en mans de lairons.
Era-barraca-WEB	Mès quan anèc a usclar era sua anciana casa sentec ua impression d’orror, coma s’auesse ath sòn dauant es cadavres de toti es sòns ancessors, e lancèc es aluquets en solèr.
Era-barraca-WEB	Seguie romant en sòn cap er in dera destruccion, e entà satisfèr-lo se metec damb era fauç ena man en aqueri camps qu’auien estat es sòns borrèus.
Era-barraca-WEB	Ara que les pagarie totes ath còp era tèrra ingrata, encausa des sòns malastres!
Era-barraca-WEB	Que se tardèc ores sanceres era devastacion.
Era-barraca-WEB	S’esbaucèren a còps de pès es vòutes de canes que per eres pujauen es verds hius des tabelhes e des cedes; queigueren es haves trincades pera furiosa fauç, e es files de letugues e caulets sautèren a distància possades per agudent acèr, coma caps talhadi, espargent ath sòn entorn era sua cabeladura de huelhes…
Era-barraca-WEB	Arrés se’n profitarie deth sòn trabalh!
Era-barraca-WEB	E atau s’estèc enquia apròp de punta deth dia, talhant, sarrant damb holadi còps de pè, renegant a crits; enquia qu’a tot darrèr, eth cansament caumèc era sua ira, e se lancèc en un soc plorant coma un mainatge, pensant qu’era tèrra serie en futur eth sòn lhet etèrn e eth sòn solet mestièr demanar caritat enes camins.
Era-barraca-WEB	Lo desvelhèren es prumèrs arrais deth solei herint es sòns uelhs e er alègre mormolh des audèths que sautauen près deth sòn cap, en tot profitar entath sòn esdejoar era rèsta dera destruccion nueitiua.
Era-barraca-WEB	Se lheuèc, garrotat peth cansament e pera umiditat.
Era-barraca-WEB	Peberòt e era sua hemna lo cridèren de luenh estant, en tot convidar-lo a que prenesse quauquarren.
Era-barraca-WEB	Capèth les responec damb mesprètz.
Era-barraca-WEB	E s’entamenèc entà Valencia, tremolant de hered, sense saber entà on anaue.
Era-barraca-WEB	En passar per dauant dera tauèrna de Copa, entrèc en era.
Era-barraca-WEB	Uns carretèrs vesins li parlèren entà plànher era sua desgràcia, en tot convidar-lo a préner quauquarren.
Era-barraca-WEB	E eth s’esdeguèc a acceptar.
Era-barraca-WEB	Que volie bèra causa contra eth hered que se l’auie calat enes uassi.
Era-barraca-WEB	E eth, tan sòbri, beuec un darrèr der aute dus veires d’aiguardent, que queigueren coma ondades de huec en sòn estomac aflaquit.
Era-barraca-WEB	Era sua cara se rogic, en tot vier dempús en un palitge de cadavre; es sòns uelhs se marbrèren de sang.
Era-barraca-WEB	Se mostrèc damb es carretèrs que lo compladien expressiu e confiat; lèu coma un èsser erós.
Era-barraca-WEB	Les cridaue hilhs mèns, en tot assegurar-les que non s’esbauçaue per tan pòca causa.
Era-barraca-WEB	Que non ac auie perdut tot.
Era-barraca-WEB	Encara li restaue çò de milhor dera casa, era fauç deth sòn pairin: ua jòia que non volie escambiar ne per cinquanta faneques de tèrra bona.
Era-barraca-WEB	E treiguie dera sua faisha eth curvat acèr, blos e ludent: un utís de fin temple e talh plan subtil, que, sivans afirmaue Capèth, podie talhar en aire un papèr de humar.
Era-barraca-WEB	Paguèren es carretèrs, e ahiscant as sues bèsties s’aluenhèren entara ciutat, aumplint es camins de carrinclades d’arròdes.
Era-barraca-WEB	Eth vielh encara s’estèc mès d’ua ora ena tauèrna, parlant solet, avertint qu’eth cap se l’anaue; enquia que, shordat pera guardada dura des patrons, qu’endonviauen eth sòn estat, sentec ua vaga impression de vergonha e gessec sense saludar, caminant damb pas insegur.
Era-barraca-WEB	Que non podie hèr enlà dera sua memòria un rebrembe tenaç.
Era-barraca-WEB	Vedie damb es uelhs barradi un uart gran d’irangèrs qu’ère a mès d’ua ora de distància, entre Benimaclet e eth mar.
Era-barraca-WEB	Aquiu auie vengut fòrça còps per çò des sòns ahèrs, e aquiu venguie ara, a veir s’eth dimòni ère tan brave que lo hesse estramuncar damb eth patron, eth quau ère rar eth dia que non inspeccionaue damb era sua guardada d’avar es beròis arbes un a un, coma s’auesse compdades es iranges.
Era-barraca-WEB	Arribèc dempús de dues ores de marcha, en tot arturar-se fòrça còps entà autrejar-li seguretat ath sòn còs, que trantalhaue sus es sues insegures cames.
Era-barraca-WEB	Er aiguardent s’auie apoderat d’eth.
Era-barraca-WEB	Ja non sabie era finalitat qu’auie arribat aquiu, tan luenh dera part dera òrta a on s’estauen es sòns, e acabèc per deishar-se quèir en un camp de canam ara vòra deth camin.
Era-barraca-WEB	Lèu es sòns penibles roncadisses d’embriac sonèren entre es verdes e quilhades tiges.
Era-barraca-WEB	Quan se desvelhèc ère ja ben auançada era tarde.
Era-barraca-WEB	Sentie eth cap pesant e er estomac aflaquit; li bronzinauen es aurelhes, e ena sua boca sentie un sabor òrre.
Era-barraca-WEB	Qué hège aquiu, près deth uart deth judiu?
Era-barraca-WEB	Com auie arribat tan luenh?
Era-barraca-WEB	Era pression que hège sus eth sòn estomac era fauç crotzada ena faisha li costèc caud heireds.
Era-barraca-WEB	En lheuar-se pistèc eth cap entre eth canam e vedec en un torn deth camin a un vielhet que caminaue tot doç, estropat en ua capa.
Era-barraca-WEB	Capèth sentec que tota era sua sang li pujaue de pic en cap, que tornaue era sua embriaguesa, e se lheuèc, estirant era fauç…
Era-barraca-WEB	E encara diden qu’eth diable non ei brave?
Era-barraca-WEB	Vaquí eth sòn òme; eth madeish que desiraue veir dès eth dia anterior.
Era-barraca-WEB	Eth vielh usurèr auie trantalhat fòrça abans de gésser de casa.
Era-barraca-WEB	Li repotegaue un shinhau tot aquerò der oncle Capèth; er eveniment ère recent e era òrta ei traidora.
Era-barraca-WEB	Mès era pòur de qué profitèssen era sua abséncia en uart d’irangèrs podec mès qu’es sòns temors, e pensant qu’aguesta finca ère luenh dera barraca embargada, se metec en camin.
Era-barraca-WEB	Ja artenhie veir eth sòn uart, ja se n’arrie dera pòur passada, quan vedec sautar deth bancau de canam ath pròpri Capèth, e li semblèc un enòrme dimòni, damb era cara rogida, es braci estiradi, en tot empedir-li era hujuda, aculant-lo ath costat dera sèquia que corrie parallèla ath camin.
Era-barraca-WEB	Se pensèc que soniaue, tumèren es sues dents, era sua cara se metec verda, e li queiguec era capa, en tot deishar ara vista un vielh mantèl e es lords mocadors estropadi en sòn còth.
Era-barraca-WEB	Tan grani èren eth sòn terror e eth sòn trebolament, qu’enquia e tot li parlèc en castelhan.
Era-barraca-WEB	Capèth!, hilh mèn (didec damb votz entrebracada).
Era-barraca-WEB	Que tot a estat ua enganha: non ne hèsques cabau.
Era-barraca-WEB	Çò d’ager siguec entà hèr-te un shinhau de pòur… arren mès.
Era-barraca-WEB	Que vas a seguir damb es tèrres…
Era-barraca-WEB	Passa deman per casa… parlaram.
Era-barraca-WEB	Me pagaràs quan pogues.
Era-barraca-WEB	E doblegaue eth sòn còs, evitant que se l’apressèsse er oncle Capèth.
Era-barraca-WEB	Volie esguitlar-se, húger dera terribla fauç, qu’ena sua lama se reflectie un arrai de solei e se reproduie eth blu deth cèu.
Era-barraca-WEB	Coma qu’auie era sèquia ath sòn darrèr, non trapaue espaci entà botjar-se, e botaue eth còs entà darrèr, en tot sajar de caperar-se damb es sues nervioses mans.
Era-barraca-WEB	Eth laurador arrie coma ua ièna, mostrant es sòns dents agudents e blanqui de praube.
Era-barraca-WEB	Mentidèr!
Era-barraca-WEB	Mentidèr!, responie damb ua votz semblabla a un roncament.
Era-barraca-WEB	E botjant eth sòn utís d’un costat en aute, cercaue eth lòc entà herir, en tot evitar es mans flaques e desesperades que se li metien dauant.
Era-barraca-WEB	Mès Capèth!
Era-barraca-WEB	Baisha aguesta arma… non jògues… tu qu’ès un òme aunèst… pensa enes tues hilhes.
Era-barraca-WEB	Te torni a díder qu’a estat ua enganha.
Era-barraca-WEB	Vene deman e t’autrejarè es cla…
Era-barraca-WEB	Aiii!…
Era-barraca-WEB	Que siguec un rugiment òrre, un crit de bèstia herida.
Era-barraca-WEB	Cansada era fauç de trapar obstacles, auie esbauçat d’un solet còp ua des mans crispades.
Era-barraca-WEB	Quedèc penjant des tendons e dera pèth, e eth ròi punhet lancèc era sang damb fòrça, esposcant a Capèth, que rugic en sénter en ròstre era sang cauda.
Era-barraca-WEB	Trantalhèc eth vielh sus es sues cames, mès abans de quèir en solèr, era fauç gessec orizontaument contra eth sòn còth, e… paf!, bracant era complicada envolopa des mocadors, dauric ua prigonda henuda, en tot separar lèu eth cap deth tronc.
Era-barraca-WEB	Queiguec D. Salvador ena sèquia; es sues cames quedèren en ribàs, agitades per un movement funèbre de bèstia esgorjada.
Era-barraca-WEB	E mentretant, eth cap, en.honsat ena hanga, deishaue anar tota era sua sang pera prigonda herida e es aigües se tintauen de ròi, en tot seguir eth sòn tranquil camin damb un mormolh placid qu’alegraue eth solemne silenci deth vrèspe.
Era-barraca-WEB	Capèth s’estèc pauhicat en ribàs coma un pèc.
Era-barraca-WEB	Be n’auie de sang eth tipe lairon!
Era-barraca-WEB	Era sèquia, en rogir-se semblaue mès abondosa de cabal.
Era-barraca-WEB	Còp sec, eth laurador, cuelhut pera pòur, se metec a córrer, coma se cranhesse qu’er arriuet de sang l’estofèsse en tot desbordar-se.
Era-barraca-WEB	Abans d’acabar eth dia correc era naua coma ua canonada que botgèc a tota era plana.
Era-barraca-WEB	Auetz vist eth gèst ipocrita, er alègre silenci que damb eth acuelh un pòble ath governant que l’oprimís?…
Era-barraca-WEB	Atau plorèc era òrta era desaparicion de D. Salvador.
Era-barraca-WEB	Toti endonvièren era man der oncle Capèth, e arrés parlèc.
Era-barraca-WEB	Es barraques aurien dubèrt entada eth es òns amagaders; es hemnes l’aurien amagat jos es sues pèlhes.
Era-barraca-WEB	Mès er assassin vaguèc coma un hòl pera òrta, hugent dera gent, estirant-se dejós des ribassi, ajocant-se jos es pònts, hugent a trauèrs des camps, espaurit pes udòls des gossets, enquia qu’a londeman l’agarrèc era Guardia Civil dormint en un palhèr.
Era-barraca-WEB	Pendent sies mesi sonque se parlèc ena òrta der oncle Capèth.
Era-barraca-WEB	Es dimenges anauen coma en peregrinacion, òmes e hemnes, ena preson de Valencia entà contemplar a trauèrs des barrons ath praube “liberador”, cada viatge mès prim, damb es uelhs en.honsadi e era guardada inquieta.
Era-barraca-WEB	Qu’arribèc era vista deth procès.
Era-barraca-WEB	E lo sentencièren a mòrt.
Era-barraca-WEB	Era naua costèc prigonda impression ena plana; prèires e bailes se meteren en movement entà evitar tau vergonha…
Era-barraca-WEB	Un der airau seigut en cadafalc!
Era-barraca-WEB	E coma que Capèth auie estat tostemp des docils, votant aquerò que manaue eth cacic e aubedint passiuament ath que manaue, se heren viatges a Madrid entà sauvar-li era vida, e er indult arribèc oportunament.
Era-barraca-WEB	Eth laurador gessec dera preson hèt ua momia, e siguec amiat entara preson de Ceuta entà morir aquiu en pòqui ans.
Era-barraca-WEB	Se dissolvec era sua familha; despareishec coma un sarpat de palha en vent.
Era-barraca-WEB	Es hilhes, ua darrèr dera auta, abandonèren es familhes que les auien recuelhut, en tot desplaçar-se a Valencia entà guanhar-se eth pan coma sirventes; e era prauba vielha, cansada de shordar damb es sues malauties, se n’anèc en Ospitau, morint ath cap de pòc temps.
Era-barraca-WEB	Era gent dera òrta, damb era facilitat qu’an toti de desbrembar eth malastre autrú, a penes de quan en quan se’n brembaue dera espaventosa tragèdia der oncle Capèth, en tot preguntar-se se qué les aurie arribat as sues hilhes.
Era-barraca-WEB	Mès arrés desbrembèc es camps e era barraca, en tot estar-se autant es uns coma era auta en madeish estat qu’eth dia qu’era justícia hec enlà ath malerós colon.
Era-barraca-WEB	Que siguec aquerò un acòrd tacit de tota era òrta; ua conjuracion instintiua, qu’ena sua preparacion a penes auie auut paraules; mès enquia e tot es arbes e es camins semblaue qu’auien entrat en era.
Era-barraca-WEB	Peberòt qu’ac auie dit eth madeish dia deth malastre.
Era-barraca-WEB	Es plantes parasites, es bardisses, comencèren a gésser dera tèrra maudita qu’er oncle Capèth auie patejat e herit damb era sua votz era darrèra net, coma presentint que per tòrt d’era moririe ena preson.
Era-barraca-WEB	Es hilhs de D. Salvador, uns ricòts tant avars coma sa pair, se crederen en.honsadi ena misèria pr’amor qu’eth tròç de tèrra s’estaue improductiu.
Era-barraca-WEB	Un laurador abitant en un aute airau dera òrta, òme que se les daue de beròi e jamès auie pro tèrra, se sentec temptat per çò deth baish prètz der arrendament e agarrèc uns camps qu’a toti les hègen pòur.
Era-barraca-WEB	Qu’anaue a laurar damb era escopeta ena espatla; e eth e es sòns mossos se n’arrien ena solitud que les deishauen es vesins; es barraques se barrauen quan passauen, e de luenh les seguien guardades ostiles.
Era-barraca-WEB	Susvelhèc fòrça eth laurador, en auer era presentida d’ua emboscada, mès que d’arren li servic era sua cautèla, pr’amor qu’un vrèspe que tornaue solet entà casa, quan encara non s’auie acabat era rompuda des sòns naui camps, li fotèren dues escopetades, sense que vedesse ar agressor, e gessec miraculosament sense maus deth sarpat de cartuches que passèren ath cant des sues aurelhes.
Era-barraca-WEB	Pes camins non se vedie ad arrés.
Era-barraca-WEB	Ne ua soleta tralha nauèra.
Era-barraca-WEB	Que l’aurien tirat dès ua sèquia, emboscat eth tiraire darrèr des canets.
Era-barraca-WEB	Damb enemics atau que non ère possible lutar; e eth valent, aquera madeisha net, l’autregèc es claus dera barraca as sòns patrons.
Era-barraca-WEB	Que s’auie d’entener as hilhs de D. Salvador.
Era-barraca-WEB	Qu’ei que non i a govèrns ne seguretats entara proprietat… ne arren?
Era-barraca-WEB	Plan que òc ère Peberòt er autor dera agression, eth qu’empedie qu’es camps siguessen cultivats, e era Guardia Civil cuelhec ath fanfarron dera òrta, en tot hèr-se-lo a vier ena preson.
Era-barraca-WEB	Mès quan arribèc eth moment des declaracions, tot er airau desfilèc dauant deth jutge afirmant era innocéncia de Peberòt, sense qu’ad aqueri rustics sornudi se les podesse trèir ua paraula contradictòria.
Era-barraca-WEB	Toti repetien era madeisha leçon.
Era-barraca-WEB	Enquia e tot vielhes arraulides que jamès auien gessut des sues barraques declarèren aqueth dia qu’ara madeisha ora que sonauen es traits eth Peberòt ère en ua tauèrna d’Alboraia de hèsta damb es sòns amics.
Era-barraca-WEB	Que non se podie hèr arren contra aguesta gent de gèst pèc e guardada clara, que, en tot gratar-se eth cogòt mentien damb tanta seguretat; Peberòt siguec botat en libertat, e de totes es barraques gessec un alend de capitada e de satisfaccion.
Era-barraca-WEB	Que ja ère hèta era pròva: toti se’n saberien en avier qu’eth coitiu d’aqueres tèrres se pagaue damb era pèth.
Era-barraca-WEB	Es avars patrons non cessèren.
Era-barraca-WEB	Cultivarien era tèrra eri madeishi; e cerquèren jornalèrs entre era gent tranquilla e submissa que, flariant a lan grossièra e a misèria, vie ara cèrca de trabalh, ahiscada pera hame, de naut de tot dera província, des montanhes que tòquen a Aragon.
Era-barraca-WEB	Ena òrta planhien as praubi pòcvaus.
Era-barraca-WEB	Malerosi!
Era-barraca-WEB	Venguien a guanhar-se un jornau, quin tòrt n’auien eri?
Era-barraca-WEB	E pera net quan se retirauen damb era aishada ena espatla, non mancaue ua brava amna que les cridèsse dera pòrta dera tauèrna de Copa.
Era-barraca-WEB	Les hegen entrar, les convidauen a béuer e dempús les anauen parlant ara aurelha damb era cara regda e er accent pairau e corau, coma aqueth que conselhe a un mainatge entà qu’evite eth perilh.
Era-barraca-WEB	E eth resultat ère qu’es docils pòcvaus, a londeman, en sòrta d’anar entath camp, se presentauen en massa as patrons des tèrres.
Era-barraca-WEB	Patron, que viem tà que mos paguetz.
Era-barraca-WEB	E èren inutils toti es arguments des dus fradins, furiosi en veder-se atacadi ena sua avarícia.
Era-barraca-WEB	Non solet deishauen eth trabalh, senon qu’avisauen a toti es sòns paisans tà que hugessen de guanhar un jornau enes camps de Capèth, coma qui hug deth diable.
Era-barraca-WEB	Es patrons des tèrres demanèren proteccion enquia e tot enes papèrs publics.
Era-barraca-WEB	Cada dia vedien çò de madeish: es hemnes cosent e cantant jos es trelhes; es òmes enes camps, acorbaishadi, damb era guardada en solèr, sense dar-les repaus as sòns braci actius; Peberòt, estirat coma un gran senhor dauant des verguetes deth vesc, demorant as audèths, o ajudant a Pepeta guiterosament; ena tauèrna de Copa uns vielhs cuelhent eth solei o hènt ath truc.
Era-barraca-WEB	Eth paisatge alendaue patz e aunèsta bestialitat: qu’ère ua Arcadia moresca.
Era-barraca-WEB	Mès es dera corporacion non se’n fidauen; cap laurador volie es tèrres ne enquia e tot a gratis, e fin finau es patrons les calec desistir dera sua decision, deishant que se caperèssen de romegàs e qu’era barraca queiguesse, mentre demorauen era arribada d’un òme de bona volontat capable de crompar-les e de trabalhar-les.
Era-barraca-WEB	Era òrta s’estrementie d’orgulh en veir se com se perdie aquera riquesa e es eretèrs de D. Salvador les baishaue ua docha d’aigua hereda.
Era-barraca-WEB	Qu’ère un plaser nau e intens.
Era-barraca-WEB	Que bèth còp s’auien d’impausar es praubi e demorar es rics dejós.
Era-barraca-WEB	Eth pan dur semblaue mès saborós, eth vin milhor, eth trabalh mens pesant, en imaginar-se era ràbia des dus avars, que damb toti es sòns sòs auien de patir que pagesi dera òrta se burlèssen d’eri.
Era-barraca-WEB	Ath delà, aquera taca de desolacion e misèria ath miei dera plana servie entà qu’es auti proprietaris siguessen mens exigents, e agarrant er exemple deth vesin non aumentèssen eth prètz des arredaments e se conformèssen quan es semestres se tardauen en hèr-se efectius.
Era-barraca-WEB	Es desoladi camps qu’èren eth talisman que tenguie intimament unidi as ortalans, en contunh tacte de codes: un monument que proclamaue eth sòn poder sus es patrons; eth miracle dera solidaritat dera misèria contra es leis e era riquesa des que son senhors des tèrres sense trabalhar-les ne sudar sus es sòns torròcs.
Era-barraca-WEB	Tot aquerò, pensat confusament, les hège pensar qu’eth dia qu’es camps de Capèth siguessen cultivadi, era òrta patirie tota sòrta de malastres.
Era-barraca-WEB	E non s’imaginauen, dempús d’un trionf de dètz ans, que podesse entrar enes camps abandonadi ua auta persona qu’er oncle Tomba, un pastor cèc e charraire, que, a manca d’auditòri, condaue cada dia totes es sues hètes de guerrilhèr ara sua vegada de lordes oelhes.
Era-barraca-WEB	Batiste, en inspectar es èrmes tèrres, se didec que i auie aquiu trabalh tà fòrça temps.
Era-barraca-WEB	Mès non per aquerò se sentec desalenat.
Era-barraca-WEB	Qu’ère un baron energic, trabalhador, avedat ara luta entà conquistar eth pan.
Era-barraca-WEB	Aquiu n’auie fòrça, coma didie eth, e ath delà se padegaue rebrembant que en pejors trebucs s’auuie trapat.
Era-barraca-WEB	Era sua vida passada qu’ère un contunh cambi de mestièr, tostemp laguens deth cercle dera misèria rurau, cambiant cada an de mestièr, sense trapar entara sua familha eth benèster mesquin que constituie tota era sua aspiracion.
Era-barraca-WEB	Quan coneishec ara sua hemna, ère mosso d’ua mòla enes entorns de Sagunt.
Era-barraca-WEB	Trabalhaue alavetz “coma un saumet”, atau ac didie eth, entà qu’ena sua casa non manquèsse arren; e Diu li premièc era sua laboriositat en tot hèr-li a vier cada an un hilh, beròies creatures que semblauen néisher damb dents, per çò dera prèssa que se dauen de deishar era pòpa entà demanar pan a totes ores.
Era-barraca-WEB	Resultat: li calec abandonar era mòla e tier-se a carretèr, ara cèrca de màger guanhs.
Era-barraca-WEB	Era mala sòrt lo perseguie.
Era-barraca-WEB	Arrés coma eth suenhaue eth bestiar e susvelhaue era marcha.
Era-barraca-WEB	Mòrt de sòn, jamès gausaue, coma es companhs, dormir en car, deishant qu’es bèsties se n’anèssen guidades peth sòn instint.
Era-barraca-WEB	Susvelhaue a totes ores, s’estaue tostemp ath costat deth shivau deth dauant, evitant es clòts prigonds e es maus passi; e ça que la, se bèth car volcaue qu’ère eth sòn; se bèth animau queiguie malaut per çò des ploges, qu’ère solide eth de Batiste a maugrat deth suenh pairau que caperaue es costats des sues bèsties damb hlaçades de serpelhèra a penes queiguien quate gotes.
Era-barraca-WEB	En uns quanti ans de fatigosa peregrinacion pes carretères dera província, minjant mau, dormint ath clar dera lua e patint eth torment de passar mesi sancers luenh dera familha, qu’adoraue damb era afeccion concentrada d’òme rude e silenciós, Batiste solet auec pèrtes e vedec era sua situacion cada còp mès comprometuda.
Era-barraca-WEB	Se li moriren es shivaus e s’auec d’endeutar entà crompar-ne d’auti.
Era-barraca-WEB	Tot aquerò que guanhaue damb eth seguit carreg d’odres holadi de vin o d’òli se perdie en mans de firaires e constructors de cars, enquia qu’arribèc eth moment que, vedent era sua pròcha roïna, abandonèc eth mestièr.
Era-barraca-WEB	Cuelhec alavetz ues tèrres apròp de Sagunt: camps de secan, ròis e etèrnament assedegadi, qu’en eri retortilhauen es sòns socs uedi carrobièrs centenaris o quilhauen es olivèrs es sues redones e empovasades tèstes.
Era-barraca-WEB	Que siguec era sua vida ua seguida batalha contra era sequèra, un incessant guardar entath cèu, tremolant d’emocion cada còp qu’au brometa nera pistaue en orizon.
Era-barraca-WEB	Quauquarren entenec eth, de çò que s’auie passat ena barraca, des causes qu’obligauen as patrons a sauvar improductiues tan beròies tèrres; mès, auie passat tant de temps!…
Era-barraca-WEB	Ath delà, era misèria non a aurelhes; ada eth li convenien es camps, e aquerò ère pro.
Era-barraca-WEB	Que non l’interessauen es istòries vielhes de D. Salvador e er oncle Capèth…
Era-barraca-WEB	Tot ac mespredaue e desbrembaue en presenciar es sues tèrres.
Era-barraca-WEB	E Batiste se sentie cuelhut d’un doç extasi en veder-se cultivaire ena òrta feraça que tanti viatges auie envejat quan passaue pera carretèra de Valencia entà Sagunt.
Era-barraca-WEB	Aquerò plan qu’èren tèrres: tostemp verdes, damb es entralhes incansables generant ua cuelheta darrèr dera auta, circulant era aigua ròia a totes ores coma sang vivificanta pes innombrables sèquies que regauen era sua superficia coma ua complicat hilat de venes e artèries; fecondes entà alimentar a familhes sanceres quan bancaus que, per çò de petits, semblauen mocadors de huelham.
Era-barraca-WEB	Es camps secs de Sagunt les rebrembaue coma un lunfèrn de set, qu’erosament se n’auie desliurat.
Era-barraca-WEB	Ara se vedie de vertat en camin dret.
Era-barraca-WEB	A trabalhar!
Era-barraca-WEB	Es camps qu’èren perdudi, que i auie fòrça trabalh entà hèr, mès, quan s’a bona volontat…!
Era-barraca-WEB	E en tot estirar-se, aguest omenòt regde, fòrt, d’espatles de gegant, cap redon pelat e ròstre bontadós tengut per un gròs cothèr de fraire, estenie es sòns poderosi braci, avedadi a lheuar entà naut es saques de haria e es pesanti pelhòts de carretèr.
Era-barraca-WEB	Tan preocupat ère damb es sues tèrres, qu’a penes se fixèc en curiosèr des vesins.
Era-barraca-WEB	Pistant es inquieti caps pes canets o estirats sus eth vrente enes ribassi, lo contemplauen òmes, mainatges e enquia hemnes des pròches barraques.
Era-barraca-WEB	Batiste non ne hège cabau.
Era-barraca-WEB	Qu’ère eth curiosèr, era expectacion ostila qu’inspiren tostemp es nauèth vengudi.
Era-barraca-WEB	Pro s’en sabie eth de çò qu’ère aquerò; que ja s’anarien avedant.
Era-barraca-WEB	Ath delà, dilhèu les podie interessar veir se com usclaue era misèria que dètz ans d’abandonament auien amolonat sus es camps de Capèth.
Era-barraca-WEB	E ajudat pera sua hemna e pes mainatges, comencèc a usclar a londeman dera sua arribada tota era vegetacion parasita.
Era-barraca-WEB	Es arbilhons dempús de retortilhar-se entre es ahlames, queiguien enes brases, en tot escapar-se des sòns cendres babaus hastigosi miei uscladi.
Era-barraca-WEB	Era barraca campaue coma esfumada entre es bromes de hum d’aguestes laminaries, que desvelhauen ua sorda colèra en tota era òrta.
Era-barraca-WEB	Un còp netes es tèrres, Batiste, sense pèrder temps, se metec a cultivar-les.
Era-barraca-WEB	Qu’estauen plan dures; mès eth, coma expèrt laurador, les volie trabalhar pòc a pòc, per bancaus; e mercant un quadre près dera sua barraca, comencèc a remòir era tèrra ajudat pera sua familha.
Era-barraca-WEB	Es vesins se burlauen de toti eri damb ua ironia que delataue era sua sorda irritacion.
Era-barraca-WEB	Vai, quina familha!
Era-barraca-WEB	Qu’èren gitanos coma es que dormissen dejós des pònts.
Era-barraca-WEB	Demorauen ena vielha barraca madeish qu’es naufrags que se tien sus un vaishèth destroçat: tapant un horat aciu, apontelant aquiu, hènt vertadèrs prodigis entà que se tenguesse era teulada de palha, distribuint es sòns praubi mòbles, suenhosament netejadi, en toti es quartos, qu’èren abans tuta d’arrats e bestiòles.
Era-barraca-WEB	Per çò que hège a trabalhadors, qu’èren coma un molon d’esquiròus, non podent-se estar quiets mentre trabalhaue eth pair.
Era-barraca-WEB	Teresa, era hemna, e Roseta era hilha màger, damb es pèlhes recuelhudes entre es cames e era aishada ena man, hotjauen damb mès fòrça qu’un jornalèr, descansant solet entà calar-se entà darrèr es peus queigudi sus eth sudorós e ròi front.
Era-barraca-WEB	Eth hilh màger hège contunhi viatges entà Valencia damb eth cabàs ena espatla, en hèr-se a vier hièms e tarcums, que botaue en dus molons, coma colomnes d’aunor, ena entrada dera barraca.
Era-barraca-WEB	Es tres petits, grèus e trabalhadors, coma se comprenessen era grèu situacion dera familha, anauen a quate pautes darrèr des hotjaires, en tot arrincar des torròcs es dures arraïcs des arbilhons uscladi.
Era-barraca-WEB	Que se tardèc tota aguesta faena preparatòria mès d’ua setmana, sudant e panteishant era familha des de solei gessent enquia net barrada.
Era-barraca-WEB	Era mitat des tèrres qu’èren ja remoigudes.
Era-barraca-WEB	Batiste les aplanèc e laurèc damb era ajuda deth vielh e coratjós shivau, que semblaue dera familha.
Era-barraca-WEB	Que calie començar eth coitiu; èren en Sant Martin, era epòca dera semençalha, e eth laurador dividic era tèrra desermada en tres parts.
Era-barraca-WEB	Era màger entath horment, eth bancau mès petit entà plantar haves e un aute entath ferratge, donques que non se podie desbrembar ath Morrut, eth vielh e estimat shivau.
Era-barraca-WEB	Pro que s’ac auie guanhat.
Era-barraca-WEB	E damb era madeisha alegria d’aqueth que dempùs d’ua penibla navegacion aubire eth pòrt, era familha se calèc ena semençalha.
Era-barraca-WEB	Er avier qu’ere assegurat.
Era-barraca-WEB	Es tèrres dera òrta non enganhauen; d’aquiu gesserie eth pan entà tot er an.
Era-barraca-WEB	Era tarde que s’acabec era semençalha vederen auançar peth camin pròche ues quantes oelhes de lorda lan, que se posèren paurugues ara vòra deth camp.
Era-barraca-WEB	Ath sòn darrèr apareishec un vielh flac, auriolenc, damb es uelhs en.honsadi enes prigondes orbites e era boca enrodada per ua aureòla de rufes.
Era-barraca-WEB	Anaue auançant tot doç, damb pas brac seguit, mès damb eth pau per dauant en tot paupar eth terren.
Era-barraca-WEB	Era familha lo guardèc damb atencion.
Era-barraca-WEB	Qu’ere eth solet qu’enes dues setmanes qu’èren aquiu gausaue apressar-se as tèrres.
Era-barraca-WEB	En encuedar-se’n deth trantalhament des sues oelhes, cridèc entà que passèssen entà dauant.
Era-barraca-WEB	Batiste gessec ar encontre deth vielh.
Era-barraca-WEB	Que non se podie passar: es tèrres èren ara cultivades.
Era-barraca-WEB	Non ac sabie?…
Era-barraca-WEB	Qu’auie entenut bèra causa er oncle Tomba; mès enes dues setmanes anteriores auie amiat eth sòn bestiar a pèisher enes èrbes deth barranc de Carraishet, sense preocupar- se’n d’aguesti camps…
Era-barraca-WEB	De vertat qu’ara èren cultivadi?
Era-barraca-WEB	E er ancian pastor auançaue peth camp hènt esfòrci entà veir damb es sòns uelhs, lèu mòrts, ar òme audaç que gausaue realizar aquerò que tota era òrta auie coma causa impossibla.
Era-barraca-WEB	Carèc pendent ua bona estona, e fin finau comencèc a mormolhar tristament:
Era-barraca-WEB	Mès quan es enemics son molti!…
Era-barraca-WEB	Plan mau; que s’auie calat en ua situacion dificila.
Era-barraca-WEB	Aqueres tèrres, dempús d’aquerò deth praube Capèth, qu’èren maudites.
Era-barraca-WEB	E eth pastor cridèc ara sua vegada, li hec entamenar era marcha peth camin, e abans d’aluenhar-se se metec eth mantèl entà darrèr, en tot lheuar es sòns descarnadi braci, e damb ua cèrta entonacion d’endonviare qu’augure er avier o de profèta que flaire era roïna, li cridèc a Batiste:
Era-barraca-WEB	Cre-me, hilh mèn; t’amiaràn malastres!…
Era-barraca-WEB	D’aguest encontre gessec un motiu mès de colèra en tota era òrta.
Era-barraca-WEB	Er oncle Tomba ja non podie calar es sues oelhes en aqueres tèrres, dempus de dètz ans de pacific gaudiment des sòns peishèus.
Era-barraca-WEB	Arrés didie ua soleta paraula sus era legitimitat dera negatiua deth sòn ocupant per çò d’èster eth terren cultivat.
Era-barraca-WEB	Toti parlauen solet des respèctes que meritaue er ancian pastor, un òme qu’ena sua joenessa se minjaue as francesi crus, qu’auie vist fòrça mon, e qu’era sua sabença, demostrada damb mieges paraules e conselhs incoerents, inspiraue un respècte supersticiós ara gent des barraques.
Era-barraca-WEB	Quan Batiste e era sua familha vederen holades de fecond seme es entralhes des sues tèrres, pensèren ena casa, a manca de trabalh mès urgent.
Era-barraca-WEB	Eth camp que ja harie era sua faena.
Era-barraca-WEB	Ja ère ora de pensar en eri madeishi.
Era-barraca-WEB	E per prumèr viatge dès era sua arribada ena òrta, gessec Batiste des tèrres entà vier en Valencia pr’amor de cargar en sòn car toti es dèishes dera ciutat que li podessen èster utiles.
Era-barraca-WEB	Aqueth òme qu’ère ua hormiga infatigabla entà cercar causes.
Era-barraca-WEB	Es molons formadi per Batistet s’aumentèren fòrça damb es expedicions deth pair.
Era-barraca-WEB	Era giba de hièms, que formaue ua cortina defensiua dauant dera barraca, creishec rapidament, e mès enlà s’amolonèren centenats de tòchos trincadi, hustes querades, pòrtes destroçades, hièstres hètes brigalhs, totes es dèishes des esbauçaments dera ciutat.
Era-barraca-WEB	Contemplèc damb estonament era gent dera òrta era rapiditat e era bona traça des laboriosi intrusi entà apraiar-se era sua casa.
Era-barraca-WEB	Era teulada de palha dera barraca campèc lèu apraiada; es costelhes deth tet, minjades pes ploges, sigueren reforçades ues e substituides es autes; ua capa de palha naua capèrec es dus plans inclinadi der exterior.
Era-barraca-WEB	Enquia e tot es crotzetes des sòns extrèms sigueren substituides per d’autes qu’eth raser de Batiste trabalhèc polidament, en tot ornar es sues arèstes damb dentades òsques; e non auec en tot er airau ua teulada que siguesse mès galharda.
Era-barraca-WEB	Es vesins, en veir se com se reformaue era barraca de Capèth, en tot botar-se dreta era teulada, vedien en aquerò quauquarren de burla e d’escomesa.
Era-barraca-WEB	Dempús comencèc era òbra de baish.
Era-barraca-WEB	Quina manèra de tier es dèishes de Valencia!…
Era-barraca-WEB	Es henerecles despareisheren, e acabat er ornament des parets, era hemna e era hilha les emblanquiren d’ua manèra estonanta.
Era-barraca-WEB	Era pòrta naua e pintada de blu, semblaue era mair de toti es hiestrons, que pistauen pes uets des parets es sues cairades cares deth madeish color.
Era-barraca-WEB	Jos era trelha hec Batiste ua petita plaça, pasimentada damb tòchos ròis, entà qu’es hemnes cosessen aquiu pendent es ores dera tarde.
Era-barraca-WEB	Eth potz, dempús d’ua setmana d’amendriment e penibles carregi, quedèc net de totes es pèires e es lordères qu’era tafurèla ortalana l’auie aumplit pendent dètz ans, e un aute còp era sua aigua neta e fresca tornèc a pujar en mofle ferrat, damb alègres carrinclades dera carrèla, que semblaue que se n’arrie dera gent der entorn damb ua rambalhosa arridalhada de vielha maliciosa.
Era-barraca-WEB	S’avalauen es vesins era sua ràbia en silenci.
Era-barraca-WEB	Lairon, mès que lairon!
Era-barraca-WEB	Vai, quina manèra de trabalhar!…
Era-barraca-WEB	Aqueth òme semblaue auer damb es sòns fòrts braci dues verguetes magiques qu’ac transformaue tot en tocà’c.
Era-barraca-WEB	Dètz setmanes dempús dera sua arribada, encara non auie gessut des sues tèrres mieja dotzena de còps.
Era-barraca-WEB	Tostemp en eres, eth cap calat entre es espatles e era esquia inclinada, en tot embriagar-se ena sua faena; e era barraca de Capèth presentaue un aspècte polidòt e alègre, coma jamès l’auie auut quan ère en poder deth sòn ancian ocupant.
Era-barraca-WEB	Eth corrau, embarrat abans damb poirides canes, auie ara parets d’estaques e hanga, pintades de blanc, qu’ath sòn entorn corretejauen es ròies garies e s’alugaue eth poth, lheuant era sua tèsta porprada…
Era-barraca-WEB	Ena placeta, dauant dera barraca, florien massissi de flors de net e plantes escalaires.
Era-barraca-WEB	Ua ringlèra de topins esberecadi pintats de blu servien de torretes sus eth banc de ròis tòchos, e pera pòrta miei dubèrta (a, fanfarron) se vedie eth lòc des cantres nau, damb es sues plaques de blanques rajòles e es sòns centres verds d’envernissada tripa: un ensems de reflèxi insolents que li treiguien era vista ath que passaue peth camin deth dauant.
Era-barraca-WEB	Toti, ena sua ràbia creishenta, acodien a Peberòt.
Era-barraca-WEB	Ac auien de consentir?
Era-barraca-WEB	Qué pensaue hèr eth temible marit de Pepeta?
Era-barraca-WEB	E Peberòt se grataue eth front en escotar-les, damb cèrta confusion.
Era-barraca-WEB	Qué anaue a hèr?…
Era-barraca-WEB	Era sua intencion ère dider-li dues paraules ad aqueth nauvengut que se metie a cultivar aquerò que non ère sòn; ua indicacion plan seriosa entà que “non siguesse pèc” e tornèsse entara sua tèrra, pr’amor qu’aquiu non aie arren a hèr.
Era-barraca-WEB	Mès eth tau non gessie des camps, e non ère convenent vier a menaçar-lo ena sua pròpria casa.
Era-barraca-WEB	Aquerò que serie “hèr-se a veir” massa, en tot saber çò que se passarie dempús.
Era-barraca-WEB	Que calie èster prudent e sauvar era gessuda.
Era-barraca-WEB	Plan, donc… un shinhau de paciéncia.
Era-barraca-WEB	Eth, era soleta causa que podie assegurar ère qu’eth tau subjècte non cuelherie eth horment, ne es haves, ne tot aquerò qu’auie plantat enes camps de Capèth.
Era-barraca-WEB	Aquerò que serie entath diable.
Era-barraca-WEB	Es paraules de Peberòt padegauen as vesins, e aguesti seguien damb guardada atentiua es progrèssi dera maudita familha, desirant en silenci qu’arribèsse era ora dera sua roïna.
Era-barraca-WEB	Ua vrespada tornèc Batiste de Valencia, fòrça content deth resultat deth viatge.
Era-barraca-WEB	Que non volie ena sua casa braci inutils.
Era-barraca-WEB	Batistet, quan non i auie faena en camp, cercaue bèth trabalh vient ena ciutat a recuélher hièms.
Era-barraca-WEB	Quedaue era gojata, ua mossa que, acabat er apraiament dera barraca, non servie entà grana causa, e gràcies ara proteccion des hilhs de D. Salvador, que se mostrauen fòrça contents damb eth nau arrendatari, venguie d’arténher que l’admetessen en ua fabrica de sedes.
Era-barraca-WEB	A compdar deth dia següent, Roseta formarie partida deth rosari de gojates que, desvelhant-se damb era aubada, anauen per toti es camins damb era pèlha ondejant e eth tistèr en braça de cap ara ciutat, pr’amor de hilar eth sedós capurèth entre es sòns gròssi dits des hilhes dera òrta.
Era-barraca-WEB	Quan arribèc Batiste enes entorns dera tauèrna de Copa, un òme campèc en camin gessent d’un caminòu pròche e venguec entada eth tot doç, en tot hèr veir eth sòn desir de parlar-li.
Era-barraca-WEB	Batiste s’arturèc, en tot planher-se ath sòn laguens de non amiar damb eth un raser, ne ua fauç, mès seren, tranquil, lheuant eth sòn cap redon damb era expression imperiosa tan temuda pera sua familha e crotzant sus eth pièch es forçudi braci d’ancian mosso de mòla.
Era-barraca-WEB	Coneishie ad aqueth òme, encara que jamès auie parlat damb eth.
Era-barraca-WEB	Qu’ère Peberòt.
Era-barraca-WEB	Fin finau arribèc er encontre que tant auie cranhut.
Era-barraca-WEB	Eth valenton mesurèc damb era sua guardada ar odiat intrús, e li parlèc damb votz melosa, en tot esforçar-se en balhar ara sua ferocitat e mala intencion un accent de bontadós conselh.
Era-barraca-WEB	Que li volie díder dues causes: hège ja temps qu’ac desiraue; mès, com ac podie hèr se jamès gessie des sues tèrres?
Era-barraca-WEB	Dues causetes, sonque…
Era-barraca-WEB	E deishèc anar es dues causetes, en tot conselhar-li que deishèsse çò mès lèu possible es tèrres der oncle Capèth.
Era-barraca-WEB	Li calie creir as òmes que l’estimauen ben, as que coneishien es costums dera òrta.
Era-barraca-WEB	Era sua preséncia aquiu qu’ère ua ofensa, e era barraca, lèu naua un insult ara prauba gent.
Era-barraca-WEB	Li calie seguir eth sòn conselh, e anar-se’n entà un aute lòc damb era sua familha.
Era-barraca-WEB	Batiste arrie ironicament mentre parlaue Peberòt, e aguest, fin finau, semblèc confonut per çò dera serenitat der intrús, aclapat de trapar a un òme que non sentie pòur ena sua preséncia.
Era-barraca-WEB	Que non i auie arrés que li hesse abandonar aquerò qu’ère sòn, aquerò qu’ère adaiguat damb era sua sudor e l’auie de balhar eth pan ara sua familha.
Era-barraca-WEB	Eth qu’ère un òme pacific, d’acòrd?, mès se l’ahiscauen, ère tan valent coma eth que mès.
Era-barraca-WEB	Dempús, passant per dauant deth fanfarron, seguic eth sòn camin, en tot virar-li era esquia damb ua confiança mespredosa.
Era-barraca-WEB	Peberòt, acostumat a que li tremolèsse tota era òrta, se mostraue cada còp mès desconcertat per çò dera serenitat de Batiste.
Era-barraca-WEB	Ei era darrèra paraula?, li didec quan ère a ua cèrta distància.
Era-barraca-WEB	Òc, era darrèra, responec Batiste sense virar-se.
Era-barraca-WEB	E seguic entà dauant, despareishent en ua virada deth camin.
Era-barraca-WEB	Ena luenhor, ena anciana casa de Capèth, ganholaue eth gosset flairant era proximitat deth sòn patron.
Era-barraca-WEB	En quedar-se solet, Peberòt recuperèc era sua supèrbia.
Era-barraca-WEB	Com s’auie burlat d’eth aqueth tipe!”.
Era-barraca-WEB	Gasulhèc quauques malediccions, e barrant eth punh senhalèc menaçaire era virada deth camin a on auie despareishut Batiste.
Era-barraca-WEB	Que les pagaràs…
Era-barraca-WEB	Me les pagaràs, morralet!
Era-barraca-WEB	Ena sua votz, tremolosa de ràbia, vibrauen condensadi toti es òdis dera òrta.
Era-barraca-WEB	Qu’ère dijaus, e sivans un costum de hège cinc sègles, eth Tribunau des Aigües s’anaue a amassar ena pòrta des Apostòls dera Catedrau de Valencia.
Era-barraca-WEB	Eth relòtge dera tor cridada Miquelet senhalaue pòc mès des dètz, e es orfanèls s’amassauen en rondèus o cuelhien sèti enes cants dera hònt qu’orne era plaça, en tot formar ath sòn entorn ua animada garlanda de hlaçades blues e blanques, mocadors ròis e auriòs o pèlhes d’indiana de colors clars.
Era-barraca-WEB	Qu’arribauen es uns tirassant as sòns shivaus damb era sera cargada de hièms, contenti dera cuelhuda hèta enes carrèrs; d’auti enes sòns car uets, sajant d’atrendir as gardes municipaus entà que les deishèssen estar-se aquiu; e mentre es vielhs parlauen damb es hemnes, es joeni se calauen en cafè pròche, pr’amor d’aucir eth temps dauant dera copa d’aiguardent, en tot masculhar un cigar de tres sòs.
Era-barraca-WEB	Tota era òrta qu’auie opròbis entà resvenjar qu’ère aquiu, gesticulant e regda, parlant des sòns drets, impacient de deishar anar dauant des sindics o des jutges des sèt sèquies er interminable rosari des sòns planhs.
Era-barraca-WEB	Er ussièr deth tribunau, qu’amiaue mès cinquanta ans de luta damb aguesta tropa insolenta e agressiua, plaçaue ara ombra dera portada de vòuta es pèces d’un fautulh de vielh damàs, e estiraue dempús ua rèisha baisha, barrant er espaci deth trepader qu’auie de servir de sala d’audiéncia.
Era-barraca-WEB	Era pòrta des Apostòls, vielha, roienca, querada pes sègles, en esténer es sues rosigades bereses ara lum deth solei, formaue un hons digne d’un ancian tribunau: qu’ère coma un cubricèu de pèira fabricat entà caperar ua institucion de cinc sègles.
Era-barraca-WEB	En timpan apareishie era Vèrge damb sies angels de regdes vestimentes e ales de menut plumalh, gautudi, damb ludent peu e pesadi retortilhs, tocant viòles e flaütes, caramèles e tambors.
Era-barraca-WEB	Corrien pes tres arcs suberpausats dera portada tres garlandes de figuretes, angels, reis e sants, en tot amagar-se en caladi cubricèus.
Era-barraca-WEB	Sus robusti pedestaus se mostrauen es dotze apostòls; mès tan desfiguradi, tan rosigadi, que eth madeish Jesús non les aurie reconeishut: es pès rosigadi, es nassi trincats, es mans bracades; ua ringlèra de figures que mès qu’apostòls semblauen malauts escapadi d’ua clinica mostrant dolorosament es sòns infòrmes punhets.
Era-barraca-WEB	Naut de tot, ath finau deth portau, se daurie, coma gegantesca flor caperada de hiu de hèr, era rosassa de flors que daue lum ara glèisa, e ena part baisha, ena basa des colomnes ornades damb escuts d’Aragon, era pèira ère rosigada, es arèstes e eth huelham borrudi peth heregament de innombrables generacions.
Era-barraca-WEB	En aguesta rosigada pòrta s’endonviaue eth pas dera revòuta e dera insurreccion.
Era-barraca-WEB	Acabèc er ussièr d’apraiar eth tribunau e se metec ena entrada dera rèisha, demorant as jutges.
Era-barraca-WEB	Qu’anauen arribant, solemnes, damb ua majestat de pagesi rics, vestidi de nere, damb blanques espardelhes e mocador de seda dejós er ample chapèu.
Era-barraca-WEB	Cada un amiaue ath sòn darrèr ua acompanhada de gardes de sèquia, de mendicants qu’abans dera ora dera justícia cercauen predispausar era animositat deth tribunau ath sòn favor.
Era-barraca-WEB	Era gent campanharda guardaue damb respècte ad aguesti jutges gessudi dera sua classa, qu’es sues decisions non admetien cap apellacion.
Era-barraca-WEB	Qu’èren es patrons dera aigua; enes sues mans i auie era vida des familhes, er aliment des camps, er adaiguatge avient, qu’era sua manca aucís ua cuelheta.
Era-barraca-WEB	E es abitants dera extensa plana talhada per arriu neuridor, coma ua espia quilhada de pues qu’èren es sòns canaus, designauen as jutges peth nòm des sèquies que representauen.
Era-barraca-WEB	Un vielhet prim, acorbaishat, qu’es sues mans ròies e caperades d’escaumes tremolauen en emparar-se en gròs pau, ère Quart de Faitanar; er aute, gròs e majestuós, damb uelhets qu’a penes se li vedien jos es peus blanqui des celhes, ère Mislata; ara seguida arribaue Rascanha, un gojatòt de planchada blòda e cap redon de fraire; e ath sòn darrèr anauen vient es auti, enquia sèt: Favara, Rovelha, Tormos e Mestalha.
Era-barraca-WEB	Que ja ère aquiu era representacion des dues planes: era dera quèrra der arriu, era des quate sèquies, era qu’enròde era òrta de Ruzafa damb es sòns camins de frondós huelham que s’acabe enes extrèms deth lac dera Albufera, e era plana dera dreta deth Turia, era poetica, era des haragues de Benimaclet, era des chufles d’Alboraia e es jardins tostemps exuberants de flors.
Era-barraca-WEB	Es sèt jutges se saludèren coma gent que hè ua setmana que non se ven.
Era-barraca-WEB	Dempús parlèren des sòns ahèrs particulars ath cant dera pòrta dera Catedrau.
Era-barraca-WEB	De quan en quan, en tot daurir-se es paravents caperadi d’anoncis religiosi, s’espargie en ambient caud dera plaça ua fresca bohada d’encens, semblabla ara respiracion humida d’un lòc sosterranh., quan ja non gessie dera Basilica senon bèra devòta arreculada, comencèc a foncionar eth tribunau.
Era-barraca-WEB	Se seigueren es sèt jutges en vielh fautulh; correc de toti es costats dera plaça era gent ortalana entà amolonar-se ath torn dera rèisha, sarrant es sòns còssi sudorosi, que flairauen a palha e a lan basta, e er ussièr se placèc, regde e majestuós, ath costat deth pau acabat per un gancho de bronze, simbòl dera aquatica justícia.
Era-barraca-WEB	Se desnishèren es sèt “sèquies”, quedant damb es mans sus es jolhs e era guardada en solèr, e eth mès vielh prononcièc era frasa de costum:
Era-barraca-WEB	S’a daurit eth tribunau.
Era-barraca-WEB	Silenci absolut.
Era-barraca-WEB	Tota era gent, sauvant un recuelhement religiós, ère aquiu, en plia plaça, coma se siguesse un temple.
Era-barraca-WEB	Eth sorrolh des cars, eth carrinclar des tramvies, tot eth tarrabastalh dera vida modèrna passaue, sense heregar ne botjar ad aguesta institucion plan anciana, coma aqueth que se trape ena sua casa, insensible ath pas deth temps, sense fixar-se en cambi radicau de tot aquerò que l’enrodaue, incapable de deguna refòrma.
Era-barraca-WEB	Se mostrauen orgulhosi es ortalans deth sòn tribunau.
Era-barraca-WEB	Aquerò ère hèr justícia; era pena sentenciada de seguit, e arren de papèrs, pr’amor qu’aguesti sonque servissen entà enredar as òmes aunèsti.
Era-barraca-WEB	Era abséncia deth papèr sagerat e der escriveire espauridor ère çò que mès shautaue ara gent acostumada a guardar damb pòur supersticiosa er art d’escríuer, peth hèt de qué lo desconeishen.
Era-barraca-WEB	Aquiu que non i auie secretaris, ne plumes, ne dies d'angonia demorant era senténcia, ne gardes esglasians, ne arren mès que paraules.
Era-barraca-WEB	Es jutges sauvauen es declaracions des testimònis ena sua memòria e sentenciauen de seguit, damb era tranquillitat d’aqueth que sap qu’es sues decisions s’an de complir.
Era-barraca-WEB	Ad aqueth que s’anujaue damb eth tribunau, multa; ath que se remie a complir era senténcia li treiguien era aigua entà tostemp e se morie de hame.
Era-barraca-WEB	Damb aguest tribunau que non jogaue arrés.
Era-barraca-WEB	Qu’ère era justícia patriarcau e simpla deth brave rei des legendes que gessie peth maitin ena pòrta deth palai entà resòlver es quèishes des sòns subdits; eth sistema judiciau deth cap de cabila sentenciant ena entrada dera sua tenda.
Era-barraca-WEB	Atau, atau ei coma se castigue a tafurèls e capite er òme aunèst e i a patz.
Era-barraca-WEB	E eth public, en non voler perder-se ua soleta paraula, òmes, hemnes e gojats, se sarrauen contra era rèisha, arreculant a viatges damb violents movements d’esquia entà desliurar-se dera asfixia.
Era-barraca-WEB	Qu’anauen apareishent es demandants en aute costat dera rèisha, dauant d’aqueth fautulh tan venerable coma eth tribunau.
Era-barraca-WEB	Er ussièr les recuelhie es verguetes e es paus, en considerar-les armes ofensiues, incompatibles damb eth respècte ath tribunau.
Era-barraca-WEB	Les possaue dempús enquia deishar-les pauhicadi a pòqui passi des jutges, damb era hlaçada plegada enes mans, e se non se descurbien de seguit, damb dues tirassades les arrincaue eth mocador deth cap.
Era-barraca-WEB	Fòrt!
Era-barraca-WEB	Ad aguesta gent tafurèla se les auie de tractar atau.
Era-barraca-WEB	Qu’ère era desfilada ua seguida exposicion de questions complicades, qu’es jutges laics resolvien damb estonanta facilitat.
Era-barraca-WEB	Es gardes des sèquies e es “atandadors” encargadi de balhar eth torn en adaiguatge formulauen es sues denóncies; e compareishien es demandadi a defener-se damb rasons.
Era-barraca-WEB	Pistaue era aurelha eth lardor meridionau en toti es judicis.
Era-barraca-WEB	Ena mitat dera denóncia deth garda, eth demandat non podie tier-se.
Era-barraca-WEB	Çò que didien contra eth ère faus e dolent.
Era-barraca-WEB	Mès es sèt sèquies acuelhien aguestes interrupcions damb furibondes guardades.
Era-barraca-WEB	Aquiu arrés podie parlar enquia que non l’arribèsse eth torn.
Era-barraca-WEB	Se hège ua auta interrupcion pagarie tantes sodades de multa.
Era-barraca-WEB	E i auie bèth temardut que pagaue sodades e mès sodades, possat per ua ràbia que non li permetie carar dauant der acusador.
Era-barraca-WEB	Sense abandonar eth sòn sèti, es jutges amassauen es sòns caps coma crabes jogaires, mormolhant sordament pendent quauqui segons, e eth mès vielh, damb votz tranquilla e solemna, prononciaue era senténcia, en tot mercar es multes en liures e sodades, coma s’era monèda non auesse patit cap transformacion e encara anèsse a passar peth centre dera plaça eth majestuós Justícia, governador popular dera Valencia anciana, damb era sua tunica ròia e era sua acompanhada de balestèrs dera Pluma.
Era-barraca-WEB	Èren mès des dotze, e es sèt sèquies començauen a mostrar-se cansades de tant vessar prodigament eth cabal dera sua justícia, quan er ussièr cridèc a crits a Bautista Borrull, denonciat per infraccion e desaubediéncia en adaiguatge.
Era-barraca-WEB	Trauessèren era rèisha Peberòt e Batiste, e era gent encara se sarrèc mès contra es hèrs.
Era-barraca-WEB	Se vedien entre aguesta multitud molti des que demorauen enes entorns des ancianes tèrres de Capèth.
Era-barraca-WEB	Aguest judici tardiu que serie interessant.
Era-barraca-WEB	Er odiat nauvengut auie estat denonciat per Peberòt, qu’ère er “atandador” dera partida o endret.
Era-barraca-WEB	En tot barrejar-se en eleccions e hènt-se veir en tot eth parçan, eth valenton auie conquistat aguest cargue, que li daue un cèrt aire d’autoritat e assolidaue eth sòn prestigi entre es vesins, es quaus lo mimauen e lo convidauen enes dies d’adaiguatge pr’amor d’auer-lo a favor.
Era-barraca-WEB	Batiste qu’ère estonat pera injusta denóncia.
Era-barraca-WEB	Eth sòn pallitge qu’ère d’indigancion.
Era-barraca-WEB	Guardaue damb uelhs de ràbia totes es cares coneishudes e burlesques que se sarrauen ena rèisha.
Era-barraca-WEB	Dempús viraue es uelhs entath sòn enemic Peberòt, que se botjaue orgulhosament, coma òme acostumat a aparéisher dauant d’un tribunau e que se credie possessor d’ua petita part dera sua indiscutibla autoritat.
Era-barraca-WEB	Parle vostè, didec auançant un pè era sèquia mès vielha, donques que per costum secular, eth tribunau, en sòrta de valer-se des mans, senhalhaue damb era blanca espardelha ath que li calie parlar.
Era-barraca-WEB	Peberòt deishèc anar era sua acusacion.
Era-barraca-WEB	Aqueth òme qu’ère ath sòn costat, dilhèu per çò d’èster nauèth ena òrta, se pensaue qu’eth repartiment dera aigua ère causa de trufaria e que podie hèr çò que volesse.
Era-barraca-WEB	Eth, Peberòt, er “atandador” que representaue ara autoritat dera sèquia ena sua partida, l’auie dat a Batiste era ora entà adaiguar eth sòn horment: es dues dera maitiada.
Era-barraca-WEB	Mès solide, eth senhor, en non voler lheuar-se ad aguesta ora, auie deishat pèrder eth sòn torn, e tàs cinc, quan era aigua ère ja de d’auti, auie lheuat era esclusa sense permís d’arrés (prumèr delicte), auie panat er adaiguatge as auti vesins (dusau delicte) e auie sajat d’adaiguar es sòns camps, en tot opausar-se ara fòrça as ordes der “atandador”, çò que constituie eth tresau e darrèr delicte.
Era-barraca-WEB	Eth triple delinquent, cuelhent mil colors e indignat pes paraules de Peberòt, non se podec tier:
Era-barraca-WEB	Mentida e recontramentida!
Era-barraca-WEB	Eth tribunau s’emmalicièc dauant dera energia e manca de respècte que protestaue aqueth òme.
Era-barraca-WEB	Se non sauvaue silenci se l’imputarie ua multa.
Era-barraca-WEB	Mès, que non ère arren es multes contra era sua colèra d’òme pacific.
Era-barraca-WEB	Seguic protestant contra era injustícia des òmes, contra eth tribunau, qu’auie coma servidors a tafurèls e mentidèrs coma Peberòt.
Era-barraca-WEB	Se capvirèc eth tribunau; es sèt sèquies s’anugèren.
Era-barraca-WEB	Quate sodades de multa!, didec eth president.
Era-barraca-WEB	Batiste, en veir era situacion, carèc espaurit per çò d’auer queigut en ua multa, mentre sonauen en aute costat dera rèisha es arridolets e es crits d’alegria des sòns contraris.
Era-barraca-WEB	Se quedèc quiet, damb eth cap clin e es uelhs plei de lèrmes de ràbia, tant qu’eth sòn brutau enemic acabaue de formular era denoncia.
Era-barraca-WEB	Parle vostè, li didec eth tribunau.
Era-barraca-WEB	Mès enes guardades des jutges se vedie pòc interès per aguest intrús rambalhaire que venguie a trebolar damb es sues protèstes era solemnitat des deliberacions.
Era-barraca-WEB	Batiste, tremolant de ràbia, gasulhèc, non sabent se com començar era sua defensa, per çò que la credie plan justa.
Era-barraca-WEB	Qu’auie estat enganhat; Peberòt ère un mentidèr e ath delà eth sòn enemic implacable; l’auie dit qu’eth sòn adaiguatge ère tàs cinc (pro ben que se’n brembaue), e ara afirmaue qu’as dues; tot aquerò entà hér-lo quèir en multa, entà aucir uns horments qu’en eri i auie era vida dera sua familha…
Era-barraca-WEB	Valie entath tribunau era paraula d’un òme aunèst?
Era-barraca-WEB	Pr’amor qu’aguesta ère era vertat, encara que non podie presentar testimònis.
Era-barraca-WEB	Que semblaue impossible qu’es senhors sindics, toti bones persones, se fidèssen d’un tafurèl coma Peberòt!…
Era-barraca-WEB	Era blanca espardelha deth president heric ua rajòla deth trepader, en tot conjurar eth revolum de protèstes e fautes de respècte que vedie ena luenhor.
Era-barraca-WEB	Care vostè.
Era-barraca-WEB	E Batiste carèc, mentre eth monstre de sèt caps, en tot retirar-se en fautulh de damàs, mormolhaue premanint era senténcia.
Era-barraca-WEB	Tota era gent dera rèisha mostraue enes sòns uelhs ua cèrta ansietat, coma se siguessen eri es sentenciadi.
Era-barraca-WEB	Qu’èren pendents des pòts deth vielh sindic.
Era-barraca-WEB	Que pagarà eth Batiste Borrull dues liures de pena e quate sodades de multa.
Era-barraca-WEB	Se hec un mormolh de satisfaccion entre era gent, e enquia e tot ua vielha comencèc a aplaudir, cridant: “victòria!
Era-barraca-WEB	Batiste gessec cèc deth tribunau, damb eth cap clin, coma s’anèsse a escométer, e Peberòt s’estèc prudent enes sues espatles.
Era-barraca-WEB	S’era gent non s’auesse hèt enlà, en tot deishar-lo passar, solide aurie tengut es sòns punhs, pataquejant aquiu madeish ara gent ostila.
Era-barraca-WEB	De seguit s’aluenhèc.
Era-barraca-WEB	Qu’anaue ena casa des sòns patrons entà condar-les çò que s’auie passat, era mala volontat d’aquera gent, entestada en amarar-li era sua existéncia; e ua ora dempús, ja mès tranquil pes paraules des senhors, se filèc de cap ara sua casa.
Era-barraca-WEB	Òrre torment!
Era-barraca-WEB	Anant ath cant des sòns cars, cargadi de hièms o montadi enes sòns saumets sus es seres uedes, trapèc en hons camin d’Alboraia a molti des qu’auien presenciat eth judici.
Era-barraca-WEB	Qu’èren gent enemiga, vesins que jamès saludaue.
Era-barraca-WEB	En passar eth peth sòn costat, carauen, hègen esfòrci entà sauvar era sua gravetat, encara que ludie enes sòns uelhs era alègra malícia; mès a mida que s’anaue aluenhant, s’estarnauen a arrir enes sues espatles, e enquia e tot entenec era votz d’un gojatòt que, imitant eth grèu ton deth president deth tribunau, cridaue:
Era-barraca-WEB	Quate sodades de multa!
Era-barraca-WEB	Vedec ena luenhor, ena pòrta dera tauèrna de Copa, ath sòn enemic Peberòt, damb eth porro ena man, ocupant eth centre d’un rondèu d’amics, gesticulant e content, coma s’imitèsse es protèstes e quèishes deth denonciat.
Era-barraca-WEB	Era sua condemnacion qu’ère un tèma d’alegria pera òrta.
Era-barraca-WEB	Toti arrien.
Era-barraca-WEB	Redena!
Era-barraca-WEB	Ara comprenie eth, òme de patz e pair bontadós, se per qué es òmes s’aucissen.
Era-barraca-WEB	S’estrementiren es sòns poderosi braci; sentec ua crudèu piquèra enes sues mans.
Era-barraca-WEB	Dempús anèc moderant eth pas en apressar-se ena casa de Copa.
Era-barraca-WEB	Que volie veir se se burlauen d’eth ena sua preséncia.
Era-barraca-WEB	Enquia e tot pensèc (nauetat estranha) entrar per prumèr còp ena tauèrna entà préner un veire de vin cara a cara damb es sòns enemics; mès es dues liures de multa les amiaue en sòn còr, e se n’empenaic dera sua generositat.
Era-barraca-WEB	Eroses dues liures!
Era-barraca-WEB	Aquera multa qu’ère ua menaça entath caucèr des sòns hilhs; s’anaue a hèr a vier eth molonet de sòs menut recuelhut per Teresa entà crompar-les espardelhes naues as petits.
Era-barraca-WEB	En passar dauant dera tauèrna, s’amaguèc Peberòt damb era desencusa d’aumplir eth porro, e es sòns amics heren veir que non vedien a Batiste.
Era-barraca-WEB	Eth sòn anament d’òme prèst a tot impausaue respècte as enemics.
Era-barraca-WEB	Mès aguesta capitada l’aumplie de tristesa.
Era-barraca-WEB	Com l’auie en òdi era gent!
Era-barraca-WEB	Era plana sancera se quilhaue dauant d’eth a totes ores, regda e menaçaira.
Era-barraca-WEB	Aquerò non ère víuer.
Era-barraca-WEB	Enquia e tot de dia evitaue er encontre damb es vesins.
Era-barraca-WEB	Que non les cranhie; mès, coma òme prudent, evitaue es questions damb eri.
Era-barraca-WEB	De nets dormie inquiet, e fòrça còps, ath mendre udòl deth gosset, sautaue deth lhet, en tot calar-se dehòra dera barraca damb era escopeta ena man.
Era-barraca-WEB	En mès d’ua ocasión credec veir neri bonhs que hugien pes caminòus pròches.
Era-barraca-WEB	Cranhie pera sua cuelheta, peth horment, qu’ère era esperança dera familha, e qu’eth sòn creishement seguien toti es dera barraca silenciosament damb guardades avides.
Era-barraca-WEB	Se’n sabie des menaces de Peberòt, eth quau, apuat per tota era òrta, juraue qu’aqueth horment non l’auie de segar eth sòn semiaire, e Batiste lèu desbrembaue as sòns hilhs entà pensar enes sòns camps, enes ondades verdes que creishien e creishien jos es arrais deth solei e auien de convertir-se en ròis molons de horment.
Era-barraca-WEB	Er òdi silenciós e reconcentrat lo seguie en sòn camin.
Era-barraca-WEB	Se hègen enlà es hemnes, sarrant es pòts, sense dignar-se a saludar-lo, coma ei costum ena òrta.
Era-barraca-WEB	Es òmes que trabalhauen enes camps pròches ath camin se cridauen es uns as auti damb expressions insolentes qu’indirèctament anauen dirigides a Batiste, e es gojatets, de luenh, cridauen: “Grossièr!
Era-barraca-WEB	Judiu!”, sense ahíger arren mès a taus insults, coma s’aguesti sonque podessen èster aplicadi ar enemic dera òrta.
Era-barraca-WEB	S’eth non auesse es sòns punhs de gegant, es espatles enòrmes e aqueth gèst de pòqui amics, lèu aurien acabat damb eth tota era plana!
Era-barraca-WEB	Demorant cada un que siguesse eth sòn vesin eth que gausèsse prumèr a hè’c, se contentauen damb pelejar-lo de luenh.
Era-barraca-WEB	Batiste, ath miei dera tristesa que li costaue aguest uet, experimentèc ua leugèra satisfaccion.
Era-barraca-WEB	Près ja dera barraca, quan entenie es udòls deth gosset, que l’auie endonviat, un gojatòt, que, seigut en un ribàs, damb era hauç entre es cames e auent ath costat un molon de bròssa segada, s’incorporèc entà saludar-lo:
Era-barraca-WEB	Bon dia, senhor Batiste!
Era-barraca-WEB	E era salutacion, era votz tremolosa de gojat timid que li parlèc, l’impressionèren doçament.
Era-barraca-WEB	Qu’ère pòca causa era afeccion d’aguest adolescent, e totun experimentèc era doça impression deth sudorós en sénter era frescor dera aigua.
Era-barraca-WEB	Guardèc coraument es sòns uelhs bluencs, era sua cara rosada caperada de pelhaçon ròi, e cerquèc ena sua memòria se qui podie èster aguest gojat.
Era-barraca-WEB	Ara fin s’en brembèc qu’ère arrèhilh der oncle Tomba, eth pastor cèc que respectaue tota era òrta; un bon gojat, que li servie de mosso ath carnissèr d’Alboraia, qu’era sua vegada suenhaue er ancian.
Era-barraca-WEB	Gràcies, chiquet, gràcies!, mormolhèc arregraïnt era salutacion.
Era-barraca-WEB	E seguic entà dauant, en èster recebut peth sòn gosset, que sautaue ath sòn dauant, heregant es sòns peus en velot des pantalons.
Era-barraca-WEB	Ath cant dera pòrta dera barraca i auie era sua esposa, enrodada des petits, demorant impacienta, donques que ja s’auie passat era ora de dinar.
Era-barraca-WEB	Batiste guardèc es sòns camps, e tota era ràbia patida ua ora abans dauant deth Tribunau des Aigües tornèc de pic, coma ua ondada furiosa, a calar-se en sòn cervèth.
Era-barraca-WEB	Eth horment patie set.
Era-barraca-WEB	Sonque calie veder-lo.
Era-barraca-WEB	Qu’auie es huelhes rufades, eth ton verd, abans tan lustrat, ère ara d’un jaunitge transparent.
Era-barraca-WEB	Li mancaue adaiguatge, er aguaidatge que l’auie panat Peberòt, damb es sues astúcies de mau òme, e non li tornarie a tocar enquia passats quinze dies, pr’amor qu’era aigua ère escassa.
Era-barraca-WEB	E ath delà d’aguest malastre, tot eth rosari condemnat de liures e sodades de multa.
Era-barraca-WEB	Crist!…
Era-barraca-WEB	Dinèc sense talents, en tot condar-li ara sua hemna çò que s’auie passat en tribunau.
Era-barraca-WEB	Era prauba Teresa escotèc ath sòn marit, esblancossida, damb era emocion dera campanharda que sent ponchades en còr cada viatge que li cau des.hèir un nud dera mieja sauvadoira des sòs ath hons dera arca.
Era-barraca-WEB	Que s’auien proposat arroïnar-les!
Era-barraca-WEB	E deishant quèir era sua culhèra ena padena d’arròs, plorèc amarament, en tot avalar-se es lèrmes.
Era-barraca-WEB	Dempús se rogic tota de ràbia, guardant eth tròç de plana que se vedie a trauèrs dera pòrta, damb es sues blanques barraques e es sues ondades verdes, e estirant es braci cridèc: “Tafurèls!
Era-barraca-WEB	Es mainatges, espauridi peth ròstre deth pair e es crits dera mair, non gausauen minjar.
Era-barraca-WEB	Se guardauen es uns as auti damb indecision e estranhesa, se calauen es dits en nas per hèr bèra causa e acabèren toti per imitar ara mair, plorant sus er arròs.
Era-barraca-WEB	Batiste, ahiscat peth còr des gemiments, se lheuèc furiós.
Era-barraca-WEB	Lèu volquèc era petita taula damb un des sòns còps de pè, e se lancèc dehòra dera barraca.
Era-barraca-WEB	Quina tarde!…
Era-barraca-WEB	Era set deth sòn horment e eth rebrembe dera multa èren dus herotges gossets sarradi en sòn còr.
Era-barraca-WEB	Quan un, cansat de mossegar-lo, s’anaue adormint, arribaue er aute ath mès córrer e li clauaue es dents.
Era-barraca-WEB	Se volec distrèir damb eth trabalh, e s’autregèc damb tota era sua volontat ara òbra qu’amiaue entre mans: ua porcaria bastida en corrau.
Era-barraca-WEB	Mès eth sòn trabalh auancèc pòc.
Era-barraca-WEB	S’estofaue entre es tapies; li calie veir eth camp, coma aqueri qu’an besonh de contemplar eth sòn malastre entà negar-se ena voluptuositat deth dolor.
Era-barraca-WEB	E damb es mans plies de hanga tornèc a gésser dera barraca, demorant-se pauhicat dauant deth sòn bancau de trist horment.
Era-barraca-WEB	Apròp d’aquiu, pera vòra deth camin, passaue mormolhant era sèquia, plia d’aigua ròia.
Era-barraca-WEB	Era vivificanta sang dera òrta anaue luenh, entà d’auti camps qu’es sòns patrons non auien eth malastre d’èster odiadi; e eth sòn praube horment, aquiu, rufant-se, aflaquint- se, botjant era sua cabeladura verda, coma se hesse senhaus ara aigua entà que s’apressèsse e l’amorassèsse damb un fresc punet.
Era-barraca-WEB	A Batiste li semblèc qu’eth solei ère mès caud que d’auti dies.
Era-barraca-WEB	Queiguie er astre en orizon, e ça que la, eth praube laurador s’imaginèc qu’es sòns arrais èren verticaus e ac alugauen tot.
Era-barraca-WEB	Era sua tèrra se trincaue, se daurie en torçades henerecles, formant mil boques qu’en vaganaut demorauen ua glopada.
Era-barraca-WEB	Que non tierie eth sòn horment era set enquiath pròxim adaiguatge.
Era-barraca-WEB	Moririe abans, sec, era familha non aurie pan, e dempús de tanta misèria, multa ath dessús!…
Era-barraca-WEB	E encara diden qu’es òmes se pèrden?…
Era-barraca-WEB	Se botjaue furiós enes entorns deth bancau.
Era-barraca-WEB	Plan tafurèl!…
Era-barraca-WEB	E coma es naufrags qu’agonizen de hame e de set, qu’enes sòns delèris sonque ven taules de hestaus e clars manantiaus, Batiste contemplèc damb era imaginacion camps sancers de horment damb es tiges verdes e quilhades e era aigua entrant a gorgolhs pes boques des ribassi, en tot estener-se damb ua tremolor luminosa, coma s’arrisse doçament en sénter es gatalhèues dera tèrra assedegada.
Era-barraca-WEB	En cogar-s eth solei, qu’auec Batiste cèrt aleugerament, coma s’er astre s’amortèsse entà tostemp e era sua cuelheta demorèsse sauvada.
Era-barraca-WEB	S’aluenhèc des sòns camps, dera sua barraca, anant sense encuedar-se’n camin entà baish, damb pas brac seguit, entara tauèrna de Copa.
Era-barraca-WEB	Que ja non pensaue ena existéncia dera Guardia Civil e acuelhie damb gust era possibilitat d’un encontre damb Peberòt, que non deuie romar luenh dera tauèrna.
Era-barraca-WEB	Que venguien entada eth pera vòra deth camin es rosaris velòces de gojates, tistèr en braça e pèlhes revolotejant, que tornauen des fabriques dera ciutat.
Era-barraca-WEB	Era òrta cuelhie color bluenc jos eth crepuscul.
Era-barraca-WEB	Ath hons, sus es escures montanhes, se colorejauen es bromes damb resplendor d’incendi luenhant; pera part deth mar tremolauen en infinit es prumères esteles; lairauen es gossets tristament; damb eth cant monotòn de gargolhes e grilhs se confonie eth sorriscle des cars invisibles que s’aluenhauen per toti es camins dera immensa planhèra.
Era-barraca-WEB	Batiste vedec vier ara sua hilha, separada des autes gojates, caminant damb pas guiterós.
Era-barraca-WEB	Soleta non.
Era-barraca-WEB	Credec veir que parlaue damb un òme, que seguie era madeisha direccion qu’era, encara qu’un shinhau desseparat, coma van totemp es nòvis ena òrta, pr’amor qu’era aproximacion ei entada eri signe de pecat.
Era-barraca-WEB	En aubirar a Batiste ath miei deth camin, er òme anèc arreculant era sua marcha e quedèc luenh quan Roseta arribèc ath cant de sa pair.
Era-barraca-WEB	Aguest s’estèc quiet, damb eth desir de qué eth desconeishut seguisse entà dauant, pr’amor de coneisher-lo.
Era-barraca-WEB	Bona net, senhor Batiste!
Era-barraca-WEB	E damb era terribla majestat deth pair latin, senhor absolut des sòns hilhs, mès prèst a costar pòur qu’inspirar afeccion, comencèc a caminar seguit damb era tremolosa Roseta, era quau, en apressar-se ena barraca, se pensaue que li foterie ua bona repassada.
Era-barraca-WEB	S’enganhèc.
Era-barraca-WEB	Eth praube pair non auie en aqueth moment mès hilhs en mon qu’era sua cuelheta, eth horment malaut, rufat, assedegat, que lo cridaue a crits demanant-li ua glopada entà non morir.
Era-barraca-WEB	E en aquerò pensèc mentre era sua hemna premanie eth sopar.
Era-barraca-WEB	Roseta anaue d’un costat en aute simulant ocupacions entà non cridar era atencion, demorant en quinsevolh moment eth crebament dera colèra pairau.
Era-barraca-WEB	E Batiste seguie pensant en sòn camp, seigut dauant dera taula nana, entornejat de tota era sua familha menuda, qu’ara lum deth candelh guardaue damb avarícia ua caçòla humejanta de merluça damb truhes.
Era-barraca-WEB	Era hemna encara alendaue pensant ena multa, e hège comparacions entre era quantitat fabulosa que l’anauen a arrincar e era facilitat que damb era botjaue es maishères tota era familha.
Era-barraca-WEB	Batiste a penes mingèc, ocupat a contemplar era hame des sòns.
Era-barraca-WEB	Batistet, eth hilh màger, enquia e tot s’apoderaue damb simulada distraccion des crostons des petits.
Era-barraca-WEB	A Roseta, era pòur li daue ua hame herotja.
Era-barraca-WEB	Jamès coma alavetz comprenec Batiste era carga que pesaue sus es sues espatles.
Era-barraca-WEB	Aqueres boques que se daurien entà avalar-se es escassi estauvis dera familha se demorarien sense aliment se çò qu’ère dehòra se sequèsse.
Era-barraca-WEB	E tot per qué?
Era-barraca-WEB	Per çò dera injustícia des òmes, perque i a leis entà shordar as trabalhadors aunèsti…
Era-barraca-WEB	Que non auie de passar per aquerò.
Era-barraca-WEB	Abans qu’arren era sua familha.
Era-barraca-WEB	Non ère prèst a deféner as sòns des màger perilhs?
Era-barraca-WEB	Non auie eth déuer de mantier-les?…
Era-barraca-WEB	Qu’ère capable de convertir-se en lairon entà dar-les minjar.
Era-barraca-WEB	Per qué s’auie de sométer, quan non se tractaue de panar, senon dera sauvacion dera sua cuelheta, d’aquerò qu’ère plan sòn.
Era-barraca-WEB	Era imatge dera sèquia qu’a pòca distància arrossegaue eth sòn cabal mormolhant entà d’auti, qu’ère entada eth un martiri.
Era-barraca-WEB	L’emmaliciaue qu’era vida passèsse ath cant dera sua pòrta sense poder profitar-la, pr’amor qu’atau ac volien es leis.
Era-barraca-WEB	Ara imprevista se lheuèc, coma un òme que cuelh ua decision e entà complir-la ath cauishigue tot.
Era-barraca-WEB	A adaiguar!
Era-barraca-WEB	A adaiguar!
Era-barraca-WEB	Era hemna s’espauric, endonviant de seguit tot eth perilh de tan desesperada decision.
Era-barraca-WEB	Te meteràn ua multa màger; dilhèu es deth tribunau, ofensadi pera rebellion, te treiràn era aigua entà tostemp.
Era-barraca-WEB	Pensa-t’ac…
Era-barraca-WEB	Mès Batiste auie era colèra fèrma des òmes flematics e landrins, que quan pèrden era cauma se tarden fòrça a recuperar-la.
Era-barraca-WEB	A adaiguar!
Era-barraca-WEB	A adaiguar!
Era-barraca-WEB	E Batistet, repetint alègrament es paraules de sa pair, agarrèc es aishades e gessec dera barraca seguit dera sua fraia e des petits.
Era-barraca-WEB	Toti volien cuélher partida en aguest trabalh, que semblaue ua hèsta.
Era-barraca-WEB	Era familha sentie er afogament d’un pòble que damb era rebellion recupère era libertat.
Era-barraca-WEB	Partiren toti entara sèquia, que mormolhaue ena ombra, era immensa plana se perdie ena bluenca escurina; se botjauen es canets coma rambalhoses e escures masses, parpelejauen en nere espaci.
Era-barraca-WEB	Batiste se metec ena sèquia enquias jolhs, plaçant era barralha qu’auie de detier es aigües, mentre eth sòn hilh, era sua hemna e enquia e tot era sua hilha atacauen damb es aishades eth ribàs, daurint horats per a on entraue er adaiguatge a gorgolhs.
Era-barraca-WEB	Tota era familha experimentèc ua sensacion de frecor e benèster.
Era-barraca-WEB	Era tèrra cantaue d’alegria damb un golard glo-glo que les arribaue en còr de toti eri.
Era-barraca-WEB	Batiste bramèc damb era emocion crudèu que còste eth gòi d’aquerò enebit.
Era-barraca-WEB	Quin pes se l’anaue deth dessús!
Era-barraca-WEB	Que ja podien vier ara es deth tribunau e hèr çò que volessen.
Era-barraca-WEB	Eth sòn camp beuie, e aquerò ère çò mès important.
Era-barraca-WEB	E coma era sua fina aurelha avedada ara solitud credec enténer cèrt mormolh inquietant enes vesins canets, correc entara barraca, entà tornar de seguit damb era sua naua escopeta.
Era-barraca-WEB	Damb era arma sus eth braç e eth dit en gisclet, s’estèc mès d’ua ora ath cant dera barralha dera sèquia.
Era-barraca-WEB	Era aigua non passaue entà dauant: se vessaue enes camps de Batiste, que beuien e beuien damb era set der idropic.
Era-barraca-WEB	Dilhèu es de baish se planhien; dilhèu Peberòt, avertit coma “atandador”, romaue pes entorns, indignat per insolent atac ara lei.
Era-barraca-WEB	Mès aquiu qu’ère Batiste coma centinèla dera sua cuelheta, desesperat eròi dera luta pera vida, sauvant as sòns, que se botjauen sus eth camp estenent er adaiguatge, prèst a deishar-li anar un trait d’escopeta ath prumèr que sagèsse de trèir era barralha restablint eth cors legau dera aigua.
Era-barraca-WEB	Ère tan fèra era sua actitud en tot destacar-se quilhat ath miei dera sèquia, s’endonviaue en aguest hantauma nere tau decision de recéber a traits ath que se presentèsse, qu’arrés gessec des sòns pròches canets, e beueren es sòns camps pendent ua ora sense cap protèsta.
Era-barraca-WEB	E çò qu’ei mès estranh: eth dijaus a vier, er “atandador” non lo hec comparéisher en Tribunau des Aigües.
Era-barraca-WEB	Era òrta se n’auie sabut de qué ena anciana barraca de Capèth eth solet objècte de valor ère ua escopeta de dus canons, crompada recentament per intrús damb aguesta passion africana deth valencian, que se prive de bon voler deth pan entà auer darrèr dera pòrta dera sua casa ua arma naua qu’ahisque enveges e inspire respècte.
Era-barraca-WEB	Toti es dies, a punta de dia, sautaue deth lhet Roseta, era hilha de Batiste, e damb es uelhs holadi peth saunei, estirant es braci damb graciosi estiraments qu’estrementien tot eth sòn còs de rossa eleganta, daurie era pòrta dera barraca.
Era-barraca-WEB	Carrinclaue era carrèla deth potz, sautaue lairant d’alegria ath cant des sues pèlhes eth lèg gosset que passaue era net dehòra dera barraca, e Roseta, ara lum des darrères esteles, se metie ena cara e enes mans tot un ferrat d’aigua hereda treiguda d’aqueth horat redon o escur, coronat ena sua part nauta per espessi manats d’èrba.
Era-barraca-WEB	Dempús, ara lum deth candelh, anaue e venguie pera barraca premanint eth sòn viatge entà Valencia.
Era-barraca-WEB	Era mair la seguie, sense veder-la, des deth lhet, entà hèr-li tota sòrta d’indicacions.
Era-barraca-WEB	Que se podie hèr a vier es rèstes deth sopar; damb aquerò e tres sardines que traparie ena tauleta n’aurie pro.
Era-barraca-WEB	Compde damb trincar era caceròla coma er aute dia.
Era-barraca-WEB	E que non se’n desbrembèsse de crompar hiu, agulhes e ues espardelhes entath petit.
Era-barraca-WEB	Be n’ère de destructor aguest mainatge!…
Era-barraca-WEB	En calaish dera tauleta traparie es sòs.
Era-barraca-WEB	E mentretant, era mair hège torns en lhet, doçament amorassada peth calor des estudi, en tot sajar de dormir ua ora mès ath costat der enòrme Batiste, que roncaue sonorament.
Era-barraca-WEB	Roseta seguie es sues evolucions.
Era-barraca-WEB	Botaue era pòca parva en tistèr, se passaue un piente pes peus d’un ròi clar, coma s’eth solei s’auesse avalat eth sòn color, se nudaue eth mocador jos era barba, e abans de gésser se viraue coraument entà veir s’es mainatges èren ben caperadi, inquieta per çò d’aguesta gent menuda, que dormie en solèr deth sòn madeish estudi, e ajaçada en orde de màger a mendre (dès eth granòt Batistet enquiath petitonh qu’a penes parlaue), semblaue era canoada d’un òrgue.
Era-barraca-WEB	Au, adishatz, enquiara net!, cridaue era ansiosa gojata passant eth sòn braç pera ansa deth petit tistèr, e barraue era pòrta dera barraca, en tot lançar era clau pera part inferiora.
Era-barraca-WEB	Que ja hège dia.
Era-barraca-WEB	Jos era lum deth maitin se vedien per caminòus e camins era desfilada laboriosa marchant en ua soleta direccion, atirada pera vida dera ciutat.
Era-barraca-WEB	Passauen es grops d’alègres filadores damb pas seguit, botjant elegantament eth braç dret, que talhaue er aire coma un rèm, e cridant totes a còr cada viatge que bèth gojatòt les saludaue dès es camps vesins damb paraules amoroses.
Era-barraca-WEB	Roseta anaue soleta entara ciutat.
Era-barraca-WEB	Pro sabie era prauba çò qu’èren es sues companhes, hilhes e fraies des enemics dera familha.
Era-barraca-WEB	Quauques ues d’eres trabalhauen ena sua fabrica, e era prauba rosseta, mès d’un còp, hènt un gran esfòrç, s’auie auut de deféner a còps d’engarrapada.
Era-barraca-WEB	En camin hugie de totes eres coma d’un ensem de bèsties, e solet se sentie tranquilla en veder-se laguens dera fabrica, un casalon ancian apròp deth Mercat, qu’era sua façada, pintada ath fresc en sègle XVIII, encara sauvaue entre henerecles cèrts grops de cames de color ròsa e cares de perfil bronzinat, rèstes de medalhons e pintures mitologiques.
Era-barraca-WEB	Roseta ère de tota era familha era que mès se retiraue ath sòn pair: “ua fèra entath trabalh”, coma didie Batiste d’eth madeish.
Era-barraca-WEB	Eth bugàs arderós des topins a on s’estofaue eth capuret li pujaue en cap, en tot escaudar-li es uelhs; mès, a maugrat d’aquerò, s’estaue fèrma en sòn lòc, cercant ath hons dera aigua borint es tròci sòlts d’aqueres capsules de seda mofla, d’un leugèr color de caramèu, qu’en sòn interior venguie de morir usclat eth vèrme laboriós, era larva de preciosa baua, per çò deth delicte de fabricar-se ua rica gabia entara sua transformacion en parpalhòla.
Era-barraca-WEB	Que i auie en casalon un tarrabastalh de trabalh ensordant e fatigós entàs hilhes dera òrta, acostumades ara cauma dera immensa planhèra, a on era votz se transmet a longues distàncies.
Era-barraca-WEB	Baish bramaue era maquina de bugàs, balhant bohades espaventoses que se transmetien pes diuèrses canoades; rodauen carrèles e torns damb un sorrolh de mil diables; e se non siguesse pro tot aguest rambalh, es filadores, sivans eth costum tradicionau, cantauen a còr damb votz nassau eth Parenòste, er Avemaria, e eth Glòria Patri, damb era madeisha tonada deth cridat Rosari dera Auròra, processon que desfile pes camins dera òrta es dimenges a punta de dia.
Era-barraca-WEB	Aguesta devocion non les empedie qu’arrissen cantant, e dissimulant, entre oracion e oracion, s’insultèssen e quedèssen entà dar-se quate engarrapades ena gessuda, pr’amor qu’aguestes gojates brunes esclavisades pera regda tirania que règne ena familha pagesa e obligades pera preocupacion ereditària a èster tostemp dauant des òmes damb es uelhs entà baish, èren aquiu vertadèrs dimònis en veder-se amassa e sense fren, en tot complader-se es sues lengües en deishar anar tot aquerò qu’auien entenut enes camins a carretèrs e lauradors.
Era-barraca-WEB	Roseta qu’ère era mès carada e laboriosa.
Era-barraca-WEB	Entà non distrèir-se deth sòn trabalh, s’abstenguie de cantar e jamès ahisquèc peleges.
Era-barraca-WEB	Qu’auie tant assopliment entà aprenè’c tot, qu’as pòques setmanes guanhaue tres reiaus diadèrs, lèu eth maximum deth jornau, damb grana enveja des autes.
Era-barraca-WEB	Mentre es grops de gojates despientades gessien dera fabrica ara ora de dinar entà avalar-se eth contengut des sues caceròles enes portaus pròches, ahiscant as òmes damb guardades insolentes entà que les didessen quauquarren, e cridar dempús faussament escandalizades, en tot escometer-les damb un revolum de desvergonhaments.
Era-barraca-WEB	Roseta se demoraue en un cornèr deth talhèr seiguda en solèr, damb dues o tres joenes qu’èren dera auta òrta, dera arriba dreta der arriu, e plan que òc non les interessaue era istòria der oncle Capèth ne es òdis des sues companhes.
Era-barraca-WEB	Enes prumères setmanes, Roseta vedie damb un cèrt temor era arribada dera net, e damb era, era ora dera gessuda…
Era-barraca-WEB	Cranhent as companhes que seguien eth sòn madeish camin, s’entretenguie ena fabrica pendent bèth temps, en tot deishar-les gésser dauant coma un revolum, que d’eth gessien granes arridalhades, ondades de pèlhes, atrevides paraules e flaira de santat, de membres aspres e durs.
Era-barraca-WEB	Caminaue guiterosament pes carrèrs dera ciutat enes hereds crepusculs der iuèrn, crompant es encargues dera sua mair, posant-se embadoquida dauant des veirines que començauen a alugar-se, e fin finau, passant eth pònt, se calaue enes escurs carrèrs des entorns entà gésser en camin d’Alboraia.
Era-barraca-WEB	Enquia aciu tot se passaue ben.
Era-barraca-WEB	Mès dempús arribaue ena òrta escura, damb es sòns bronits misteriosi, es sues bonhes neres e espauridores que passauen saludant-la damb un “bona net”, lugubre, e començaue entada era era pòur e eth carrinclar des dents.
Era-barraca-WEB	Que non l’espaurien era escurina e eth silenci.
Era-barraca-WEB	Coma bona hilha deth camp, i ère acostumada.
Era-barraca-WEB	Era certitud de qué non traparie ad arrés en camin l’aurie dat confiança.
Era-barraca-WEB	Ena sua pòur, jamès pensaue, coma es sues companhes, en mòrts, ne en bruishes ne en hantaumes.
Era-barraca-WEB	Es que l’enquimerauen èren es vius.
Era-barraca-WEB	Rebrembaue damb orror cèrtes istòries dera òrta entenudes ena fabrica: era pòur des joenes a Peberòt e d’auti tipes que s’amassauen ena casa de Copa; gent dolenta que, en tot profitar-se’n dera escurina, possauen as gojates soletes entath hons des adaiguadors secs o les hègen quèir darrèr des palhèrs.
Era-barraca-WEB	Roseta, que ja non ère innocenta dempús dera sua entrada ena fabrica, deishaue anar era sua imaginacion enquias darrèrs limits de çò d’òrre, en veder-se assassinada per bèth un d’aguesti monstres, damb eth vrente dubèrt e gratat peth laguens madeish qu’es mainatges que parlen es legendes dera òrta, as quaus uns borrèus misteriosi treiguien es greishi, en tot fabricar miraculosi medicaments entàs rics.
Era-barraca-WEB	Enes crepusculs der iuèrn, escuri e fòrça còps plojosi, passaue Roseta tremolant mès dera mitat deth camin.
Era-barraca-WEB	Mès eth trebuc mès crudèu, er obstacle mès temut, ère lèu en finau, près ja dera sua barraca, e ère era famosa tauèrna de Copa.
Era-barraca-WEB	Aquiu i auie era tuta dera fèra.
Era-barraca-WEB	Aguest tròç de camin ère eth mès concorrut e illuminat.
Era-barraca-WEB	Mormolh de votzes, estarnaments d’arrir, tòcs de guitarra e cançons a crits gessien d’aquera pòrta ròia coma ua boca de horn, que lançaue sus eth camin nere un quadre de lum talhat pera agitacion de grossières ombres.
Era-barraca-WEB	E ça que la, era prauba filadora,en arribar près d’aquiu, s’aturaue trantalhanta, tremolosa, coma es eroïnes des condes dauant dera tuta der ògre, prèsta a calar-se a camp trauèrs pr’amor de hèr eth torn per darrèr der edifici, a en.honsar-se ena sèquia que ribejaue eth camin e esguitlar-se ajocada entre es ribassi.
Era-barraca-WEB	Qu’ère prèsta a quinsevolh causa, mens a passar per dauant dera roienca boca que deishaue anar eth tarrabastalh dera embriaguesa e dera brutalitat.
Era-barraca-WEB	Fin finau se decidie.
Era-barraca-WEB	Hège un esfòrç de volontat coma aqueth que va a lançar-se d’ua nautada, e seguint era vòra dera sèquia, damb pas leugèr e er equilibre poderós que balhe era pòur, passaue ath mès córrer per dauant dera tauèrna.
Era-barraca-WEB	Qu’ère ua exalacion, ua ombra blanca que non arribaue a fixar-se per çò dera sua rapiditat enes trebles uelhs des parroquians de Copa.
Era-barraca-WEB	Passada era tauèrna, era gojata corrie e corrie, pensant que quauquarrés la perseguie, demorant sénter ena sua pèlha era tirassada d’ua man poderosa.
Era-barraca-WEB	Non se padegaue enquia enténer es udòls deth gosset dera sua barraca, aqueth animau plan lèg, que per antitèsi, solide, ère cridat Estèl, e que la recebie ath miei deth camin damb capviroletes, lecant es sues mans.
Era-barraca-WEB	Jamès se n’encuedèren ena sua casa des temors de Roseta passadi en camin.
Era-barraca-WEB	Era prauba gojata apraiaue eth gèst en entrar ena barraca, e as preguntes dera sua mair, inquieta, responie en tot dar-se-les de valerosa e afirmar qu’auie arribat damb ues companhes.
Era-barraca-WEB	Que non volie que sa pair auesse de gésser pes nets en camin pr’amor d’acompanhar-la.
Era-barraca-WEB	Que se’n sabie der òdi deth vesiat.
Era-barraca-WEB	Era tauèrna de Copa, damb era sua gent vantariosa, l’inspiraue fòrça pòur.
Era-barraca-WEB	A londeman tornaue entara fabrica, entà patir es madeishi temors en tornar, ahiscada solet pera esperança de qué lèu arribarie era primauèra, damb es sòns vrespes mès longui e es crepusculs luminosi que li permetessen tornar ena barraca abans d’escurir.
Era-barraca-WEB	Ua net experimentèc Roseta un cèrt aleugerament.
Era-barraca-WEB	Apròp encara dera ciutat, gessie peth camin un òme que comencèc a caminar ath madeish pas qu’era.
Era-barraca-WEB	Bona net!
Era-barraca-WEB	E mentre era filadora anaue peth naut ribàs que vorejaue eth camin, er òme anaue per baish, entre es prigonds socs dubèrts pes arròdes des cars, estramuncant en tòchos trincadi, topins esberecats e enquia objèctes de veire, que damb eri mans previsores volien tapar es clòt d’origina anciana.
Era-barraca-WEB	Roseta se mostraue tranquilla: qu’auie coneishut ath sòn companh a penes la saludèc.
Era-barraca-WEB	Qu’ère Tonet, er arrèhilh der oncle Tomba, eth pastor: un brave gojat que servie de mosso ath carnissèr d’Alboraia, e que d’eth se’n burlauen es filadores quan lo trapauen en camin, en tot complader-se en veir se com se rogie, virant era cara, ara mendre paraula.
Era-barraca-WEB	Be n’ère de timid!…
Era-barraca-WEB	Que non auie en mon d’auti parents qu’eth sòn pairin; trabalhaue enquia e tot es dimenges e madeish anaue a Valencia a recuélher hièms entàs camps deth sòn patron, qu’ajudaue enes tuaries de bèsties e lauraue era tèrra o amiaue carn enes casalons rics.
Era-barraca-WEB	Tot a cambi de mau minjar, eth e eth sòn pairin, e d’anar maujargat, damb es ròbes vielhes deth sòn patron.
Era-barraca-WEB	Era gent vedie en eth quauquarren d’extravagant e misteriós deth sòn pairin pastor, e toti lo considerauen coma un malerós, timid e docil.
Era-barraca-WEB	Era filadora s’encoratgèc damb era sua companhia.
Era-barraca-WEB	Qu’ère mès segur entada era caminar ath costat d’un òme, e mès s’aguest ère Tonet, que l’inspiraue confiança.
Era-barraca-WEB	Li parlèc, en tot preguntar-li d’ a on venguie, e eth joen solet podec respóner vagament damb era sua abituau timiditat: “D’aquiu… d’aquiu…” Dempús carèc, coma s’aguestes paraules l’auessen costat un gran esfòrç.
Era-barraca-WEB	Seguiren eth camin en silenci, en tot separar-se près dera barraca.
Era-barraca-WEB	Bona net e gràcies!, didec era gojata.
Era-barraca-WEB	Bona net!, e despareishec Tonet marchant entath pòble.
Era-barraca-WEB	Que siguec entada era un incident sense importància, un encontre agradiu, que l’auie trèt era pòur; arren mès.
Era-barraca-WEB	E totun, Roseta aquera net sopèc e s’ajacèc pensant en arrèhilh der oncle Tomba.
Era-barraca-WEB	Ara se’n brembaue des còps que l’auie trapat peth maitin en camin, e enquia e tot li semblaue que Tonet sajaue de caminar tostemp ath madeish pas qu’era, encara qu’un shinhau desseparat entà non tirar era atencion des mordaces filadores…
Era-barraca-WEB	En cèrtes ocasions, en virar de ressabuda eth cap, credie auer-lo susprenut damb es uelhs tachadi en era…
Era-barraca-WEB	E era gojata, coma se siguesse hilant un capurèt, agarraue aguestes puntes sòltes dera sua memòria e tiraue e tiraue, rebrembant tot aquerò dera sua existéncia qu’auie relacion damb eth Tonet: eth prumèr còp que lo vedec, e era sua compassiua simpatia pes burles des filadores, qu’eth tenguie cap clin e timid, coma s’aguestes bruishes en volada l’inspirèssen pòur; dempús, es freqüents encontres en camin e es guardades fixes deth gojat, que semblauen voler dider-li bèra causa.
Era-barraca-WEB	En vier entà Valencia a londeman, non lo vedec; mès pera net, en començar era sua tornada entara sua barraca, non sentie pòur, encara qu’eth crepuscul ère escur e plojós.
Era-barraca-WEB	Qu’auie era presentida dera aparicion deth sòn tranquillizant companh, e plan que òc, li gessec ath pas lèu en madeish punt qu’eth dia anterior.
Era-barraca-WEB	Que siguec tant expressiu coma tostemp: “Bona net!”, e seguic caminant ath sòn costat.
Era-barraca-WEB	Roseta se mostrèc mès blagaira.
Era-barraca-WEB	D’a on venguie?
Era-barraca-WEB	Quin edart!, trapar-se dus dies seguits…
Era-barraca-WEB	Era gojata, qu’en realitat ère tan timida coma eth, sentie totun desirs d’arrir-se’n deth sòn trebolament.
Era-barraca-WEB	Era parlèc dera sua pòur, des espauriments que pendent er iuèrn passaue en camin; e Tonet, vantat per çò deth servici que li prestaue ara joena, dauric era boca ara fin, pr’amor de dider-li que l’acompanharie soent.
Era-barraca-WEB	Eth, qu’auie tostemp ahèrs deth sòn patron que l’obligauen a caminar pera plana.
Era-barraca-WEB	Se dideren adiu damb eth laconisme deth dia anterior; mès aquera net era gojata se botgèc en lhet, inquieta, nerviosa, soniant mil asenades, en veder-se en un camin nere, plan nere, acompanhada per un gosset enòrme que li lecaue es mans e auie era madeisha cara que Tonet.
Era-barraca-WEB	Dempús gessie un lop entà nhacar-la, damb un morre que se retiraue vagament ar odiat Peberòt, e lutauen es dus animaus a còps de caishau, e gessie eth sòn pair damb un garròt, e era ploraue coma se li fotèssen ena esquia es garrotades que recebie eth sòn gosset; e atau anaue escampilhant era sua imaginacion, mès vedent tostemp enes embolhades scènes deth sòn sòmi ar arrèhilh der oncle Tomba, damb es sòns uelhs blus e era sua cara de gojata caperada per un pelhaçon roienc, qu’ère era prumèra pista dera edat virila.
Era-barraca-WEB	Se lheuèc capvirada, coma se gessesse d’un delèri.
Era-barraca-WEB	Aqueth dia ère dimenge e non anaue ena fabrica.
Era-barraca-WEB	Entraue eth solei peth hiestron der estudi e tota era gent dera barraca ère ja dehòra deth lhet.
Era-barraca-WEB	Roseta comencèc a apraiar-se entà vier damb era sua mair a missa.
Era-barraca-WEB	Eth rambalhós sòmi encara l’auie capvirada.
Era-barraca-WEB	Que se sentie ua auta persona, damb pensaments naus, coma s’era net anteriora siguesse ua paret que dividie era sua existéncia en dues parts.
Era-barraca-WEB	Cantaue contenta coma un audèth, mentre treiguie era ròba dera arca e la plaçaue sus eth lhet, encara caud e damb es tralhes deth sòn còs.
Era-barraca-WEB	Que li shautauen fòrça es dimenges, damb era sua libertat entà lheuar-se mès tard, es sues ores de diversion e eth sòn petit viatge entà Alboraia entà vier en missa; mès aqueth dimenge ère milhor qu’es auti, ludie mès eth solei, cantauen damb mès força es audèths, entraue peth hiestron un aire que flairaue a glòria: com didè’c!…
Era-barraca-WEB	Se repotegaue ada era madeisha auer estat enquia alavetz ua hemna sense suenhs entada era.
Era-barraca-WEB	Tàs sètze ans ja ère ora que pensèsse en apraiar-se.
Era-barraca-WEB	Be n’auie estat d’estupida en arrir-se’n dera sua mair quan la cridaue maujargada!…
Era-barraca-WEB	E coma se siguesse ua ròba naua que vedie per prumèr viatge, se botèc peth cap, tient compde, coma se siguesse de subtiles blòdes, era pèlha de percala de toti es dimenges.
Era-barraca-WEB	Dempús se sarrèc fòrça eth corset, coma se non la sarrèsse pro aquera carcassa de nautes pales, un vertadèr corset de lauradora, qu’estronhaue damb crudeutat eth neishent pitrau, donques qu’ena òrta valenciana ère impudor qu’es celibatàries non amaguéssen es seductors ornaments dera Natura pr’amor de qu’arrés podesse pecaminosament supausar ena vèrge era futura maternitat.
Era-barraca-WEB	Per prumèr viatge ena sua vida passèc era filadora mès d’un quart d’ora dauant deth miei pam de cristau damb mercuri e marc de pin envernissat que li regalèc eth sòn pair, miralh qu’en eth auie de contemplar era cara per parts.
Era-barraca-WEB	Era que non ère grana causa, ja ac sabie; mès que n’auie de mès lèges ena òrta.
Era-barraca-WEB	Sa mair li calec demorar-se.
Era-barraca-WEB	En vaganaut era hemna la pressèc, en tot botjar-se impacientament ena barraca, coma esperonada pera campana que sonaue ena luenhor.
Era-barraca-WEB	Qu’anauen a pèrder era missa.
Era-barraca-WEB	Mentretent, Roseta se pientaue damb cauma, entà des.hèir ara seguida era sua òbra, pòc satisfèta d’era.
Era-barraca-WEB	Dempus s’apraiaue era mantilha damb estirades d’ira, en non trapar-la jamès ath sòn gust.
Era-barraca-WEB	Ena plaça d’Alboraia, en entrar e gésser dera glèisa, Roseta, lheuant a penes es sòns uelhs, escorcolhèc era pòrta deth carnissèr, a on era gent s’amolonaue ath torn dera taula de venda.
Era-barraca-WEB	Aquiu qu’ère eth, ajudant ath sòn patron, autrejant-li tròci de anhèth espelat e espaurint es bromes de mosques que caperauen era carn.
Era-barraca-WEB	Com se rogic tot eth pegonh en veder-la!….
Era-barraca-WEB	Quan passèc era per dusau viatge, se demorèc coma encantat, damb ua pauta d’anhèth ena man dèstra sense balhar-la ath sòn patron vrentut, qu’en bades la demoraue, e eth quau, deishant anar un renec, l’arribèc a menaçar damb eth guinhauet.
Era-barraca-WEB	Era tarde que siguec trista.
Era-barraca-WEB	Seiguda ena pòrta dera barraca, credec aubirar-lo diuèrsi còps enes entorns luenhants, o amagant-se enes canets entà guardar-la.
Era-barraca-WEB	Era filadora desiraue qu’arribèsse lèu eth deluns, pr’amor de vier entara fabrica e passar ena tornada er orrible camin acompanhada per Tonet.
Era-barraca-WEB	Que non deishèc de presentar-se eth gojat era vrespada deth dia a vier.
Era-barraca-WEB	Mès apròp encara dera ciutat qu’es auti dies gessec ar encontre de Roseta.
Era-barraca-WEB	Bona net!
Era-barraca-WEB	Pòc dempús dera salutacion de costum non carèc.
Era-barraca-WEB	Aqueth timid semblaue auer progressat fòrça pendent eth dia de repaus.
Era-barraca-WEB	E de manèra sapastra, acompanhant es sues expressions damb potèles e engarrapades enes cames des pantalons, s’anèc explicant, encara qu’entre paraula e paraula se passèsse a viatges dues menutes.
Era-barraca-WEB	S’alegraue de veder-la bona… (arridolet de Roseta e un gràcies mormolhat trendament).
Era-barraca-WEB	S’auie divertit guaire eth dimenge?…
Era-barraca-WEB	S’engüejaue.
Era-barraca-WEB	Solide eth costum… perque… semblaue que li mancaue quauquarren…
Era-barraca-WEB	Plan!
Era-barraca-WEB	E aciu s’arturèc a sec.
Era-barraca-WEB	Enquia e tot li semblèc a Roseta que se mossegaue nerviosament era lengua entà castigar-la peth sòn atreviment, e se pecigaue enes aissèles per auer anat tan luenh.
Era-barraca-WEB	Caminèren fòrça estona en silenci.
Era-barraca-WEB	Era gojata non responie, seguie era sua marcha damb er anament airós des filanderas, eth tistèr ena anca quèrra e eth braç dret talhant er aire damb eth va-e-ven d’un pendul.
Era-barraca-WEB	Pensaue en sòn sòmi.
Era-barraca-WEB	S’imaginèc estar-se en plen delèri, vedent extravagàncies, e diuèrsi còps virèc eth cap credent percéber ena escurina aqueth gosset que li lecaue es mans e qu’auie era cara de Tonet, rebrembe qu’encara la hège arrir.
Era-barraca-WEB	Mès non; aquerò qu’amiaue ath sòn costat ère un bon gojat capable de defener-la; un shinhau timid e arraulit, plan, damb eth cap clin, coma s’es paraules qu’encara auie de díder se l’auessen esguitlat enquiath pièch e aquiu siguessen ponchant-lo.
Era-barraca-WEB	Roseta encara lo confonec mès.
Era-barraca-WEB	Per qué gessie a acompanhar-la en sòn camin?
Era-barraca-WEB	Qué diderie era gent?
Era-barraca-WEB	Per qué?…
Era-barraca-WEB	Per qué?, preguntaue era gojata.
Era-barraca-WEB	E eth gojat, cada còp mès trist, mès arraulit, coma un rèu convicte qu’enten era sua acusacion, arren responec.
Era-barraca-WEB	Marchaue ath madeish pas qu’era joena, mès separant-se d’era, estramuncant ena vòra deth camin.
Era-barraca-WEB	Roseta enquia e tot se pensèc qu’anaue a plorar.
Era-barraca-WEB	Mès ja apròp dera barraca, quan anauen a separar-se, Tonet auec un arrencament de timid.
Era-barraca-WEB	Parlèc damb era madeisha violéncia qu’auie carat; e coma se non s’auessen passat molti menuts, responec ara pregunta dera gojata:
Era-barraca-WEB	Per qué?…
Era-barraca-WEB	Perque t’estimi.
Era-barraca-WEB	Qu’ac didec en tot apressar-se ada era enquia balhar-li er alend ena cara, ludent-li es uelhs coma se per eri li gessesse tota era vertat; e dempús d’aquerò, empenaït un aute còp, pauruc, espaurit pes sues paraules, se metec a córrer coma un mainatge.
Era-barraca-WEB	Tonet l’estimaue!…
Era-barraca-WEB	Hège dus dies qu’era gojata demoraue aguestes paraules, e ça que la li costèren er efècte d’ua revelacion inesperada.
Era-barraca-WEB	Tanben era l’estimaue; e tota era net, enquia en sòmis, siguec escotant, mormolhades per dues mil votzes ath cant des sues aurelhes, era madeisha frasa: “Perque t’estimi”.
Era-barraca-WEB	Que non demorèc Tonet ara net a vier.
Era-barraca-WEB	A punta de dia lo vedec Roseta en camin, lèu amagat darrèr deth soc d’un amorièr, guardant-la damb angoisha, coma un mainatge que cranh eth repotec e ei empenaït, prèst a húger dauant deth prumèr gèst desagradiu.
Era-barraca-WEB	Mès era filadora arric, rogint-se tota, e ja non i auec arren mès.
Era-barraca-WEB	Tot qu’ère ja parlat; ja non tornèren a dider-se que s’estimauen, mès qu’ère causa convenguda eth noviatge, e Tonet non manquèc ne un solet còp a acompanhar-la en sòn camin.
Era-barraca-WEB	Eth vrentut carnissèr bramaue de coratge damb eth sobtat cambiament deth sòn mosso, abans tan diligent e ara tostemp cercant desencuses entà passar ores e mès ores ena òrta, mès que mès en escurir.
Era-barraca-WEB	Mès damb er egoïsme dera sua alegria, Tonet se preocupaue tant des renecs e menaces deth sòn patron, coma era filadora deth sòn temut pair, qu’ath sòn dauant sentie ordinariament mes pòur que respècte.
Era-barraca-WEB	Roseta auie tostemp en sòn estudi bèth nin, que deuie auer trapat en camin.
Era-barraca-WEB	Eth sòn nòvi que non sabie presentar-se damb es mans uedes, e exploraue toti es canets e arbes dera òrta entà regalar-li ara filadora arròdes de palha e arrametes, qu’ath sòn hons uns quants poretons, damb era rosada pèth caperada de plan fina borra e eth cu nud, piulauen desesperadament, daurint un gran bèc jamès assadorat de mores.
Era-barraca-WEB	Roseta se sauvaue eth present en sòn quarto, coma se siguesse era madeisha persona deth sòn nòvi, e ploraue quan es sòns frairs, era gent menuda qu’auie coma nin era barraca, en sòrta d’admirar as auderets, acabauen en tot retortilhar-les eth còth.
Era-barraca-WEB	Uns auti còps campaue Tonet damb ua bonha en vrente: era faisha plia de gairotons e cacauetes, crompadi ena casa de Copa; e seguint eth camin tot doç, minjauen e minjauen, en tot guardar-se er un enes uelhs der aute, arrint coma pegonhs sense saber de qué, seient-se fòrça viatges en un ribàs sense encuedar-se’n.
Era-barraca-WEB	Era qu’ère era mès senada, e lo repotegaue.
Era-barraca-WEB	Tostemp despenent sòs!
Era-barraca-WEB	Qu’èren dus reiaus o pòc mens çò qu’en ua setmana auie deishat ena tauèrna damb tanti presents.
Era-barraca-WEB	Eth se mostraue generós.
Era-barraca-WEB	Entà qui volie es sòs senon entada era?
Era-barraca-WEB	Quan se maridèssen (bèth còp s’aurie de passar) ja sauvarie es sòs.
Era-barraca-WEB	Era causa qu’anaue d’aquiu a dètz o dotze ans; que non i auie prèssa; toti es noviatges dera òrta se tardauen ua tempsada atau.
Era-barraca-WEB	Aquerò deth maridatge hège baishar a Roseta ena realitat.
Era-barraca-WEB	Eth dia qu’eth sòn pair se’n sabesse…
Era-barraca-WEB	Vèrge santa!, l’amagularie a còps.
Era-barraca-WEB	E parlaue dera futura repassada serenament, arrint coma ua gojata fòrta acostumada ad aguesta autoritat pairau, regda, impausanta e aunestòta, que se mòstre en forma de bohets e paus.
Era-barraca-WEB	Es sues relacions qu’èren innocentes.
Era-barraca-WEB	Jamès pistèc en eri eth ponhent desir, era audàcia dera carn.
Era-barraca-WEB	Marchauen peth camin lèu desèrt, ena penombra deth vrespe, e era madeisha solitud semblaue aluenhar deth sòn pensament tot desir impur.
Era-barraca-WEB	Un còp que Tonet hereguèc sense voler era cintura de Roseta, se rogic tot coma se siguesse eth era gojata.
Era-barraca-WEB	Qu’èren es dus fòrça luenh de pensar qu’enes sòns encontres diadèrs se podesse arribar a quauquarren que non siguesse parlar e guardar-se.
Era-barraca-WEB	Qu’ère eth prumèr amor, era expansion dera joenessa a penes desvelhada, que se contente en veder-se, parlar e arrir, sense cap ombra de desir.
Era-barraca-WEB	Era filadora, qu’enes sues nets espaventoses tant auie desirat era arribada dera primauèra, vedec damb inquietud desvolopar-se es crepusculs longs e luminosi.
Era-barraca-WEB	Ara s’amassaue damb eth sòn nòvi en plen dia, e jamès mancauen en camin companhes dera fabrica o hemnes deth vesiat qu’en veder-les amassa arrien maliciosament en tot endonvià’c tot.
Era-barraca-WEB	Ena fabrica comencèren es badinades per part des sues enemigues, que li preguntauen ironicament quan se maridaue, e la cridauen damb eth fausnòm de “era Pastora”, per çò d’auer amors damb er arrèhilh der oncle Tomba.
Era-barraca-WEB	Tremolaue d’inquietud era prauba Roseta.
Era-barraca-WEB	Quina repassada se guanharie!
Era-barraca-WEB	Quinsevolh dia l’arribarie era naua a sa pair.
Era-barraca-WEB	E siguec alavetz quan Batiste, eth dia dera senténcia en Tribunau des Aigües, la vedec en camin acompanhada de Tonet.
Era-barraca-WEB	Mès non se passèc arren.
Era-barraca-WEB	Eth incident der adaiguatge sauvèc ara gojata.
Era-barraca-WEB	Eth sòn pair, content d’auer sauvat era sua cuelheta, se tenguec a guardar-la damb es celhes arroncilhades.
Era-barraca-WEB	Dempús l’avertic en votz lenta, de forma nauta e en ton imperatiu, qu’en avier sagesse de tornar soleta dera fabrica, se non ja se’n saberie de qui ère eth.
Era-barraca-WEB	E soleta tornèc tota ua setmana.
Era-barraca-WEB	Tonet l’auie un cèrt respècte ath senhor Batiste, e se contentaue damb amagar-se près deth camin, entà veir passar ara filadora o seguir-la dempús, de luenh.
Era-barraca-WEB	Coma qu’es dies èren mès longs, i auie força gent en camin.
Era-barraca-WEB	Mès aguest aluenhament non se podie tardar entàs nòvis impacients, e un dimenge pera tarde, Roseta, inactiua, cansada de passejar per dauant dera pòrta dera sua barraca e credent veir a Tonet en toti es que passauen pes caminòus luenhants, agarrèc un cantre envernissat de verd, e li didec a sa mair qu’anaue a hèr-se a vier aigua dera hònt dera Reina.
Era-barraca-WEB	Era mair la deishèc partir.
Era-barraca-WEB	Que s’auie de distrèir, praubeta gojata!
Era-barraca-WEB	Era hònt dera Reina qu’ère er orgulh de tota aquera part dera òrta, condemnada ara aigua des potzi e ath liquid roienc e hangós que corrie pes sèquies.
Era-barraca-WEB	Qu’ère dauant d’ua bòrda abandonada, e “ère causa anciana e de fòrça valor”, sivans didien es mès sabents dera òrta: òbra des arabs, segons Peberòt; monument dera epòca qu’es apostòls anauen batejant tafurèls peth mon, sivans declaraue damb majestat d’oracul er oncle Tomba.
Era-barraca-WEB	En escurir auançauen pes camins, ornadi d’albars damb inquiet huelham de plata, grops de gojates qu’amiauen eth sòn cantre immobil e dret sus eth cap, rebrembant damb eth sòn ritmic pas e era sua figura eleganta as canefòres grègues.
Era-barraca-WEB	Aguesta desfilada daue ara òrta valenciana quauquarren de sabor biblic.
Era-barraca-WEB	Rebrembaue ara poesia araba cantant ara hemna ath cant dera hònt damb eth cantre as sòns pès, en tot amassar en un solet quadre es dues passions mès veementes der orientau: era beresa e era aigua.
Era-barraca-WEB	Era hònt dera Reina ère ua bassa cairada, damb murs de pèira ròia, e auent era sua aigua fòrça mès baish qu’eth nivèu deth solèr.
Era-barraca-WEB	Se baishaue ath hons per sies gradons, tostemp resquilhosi e verdosi pera umiditat.
Era-barraca-WEB	Ena cara deth rectangle de pèira que tocaue era escala se vedie un baish relèu damb figures treboles qu’ère impossible endonviar jos era capa de’emblanquinament.
Era-barraca-WEB	Que deuie èster era Vèrge enrodada d’angels: ua òbra d’art grossièr e candid dera Edat Mieja; quauque vòt des tempsi dera reconquista; mès ues generacions picant era pèira entà mercar milhor es figures esfaçades pes ans, e es autes emblanquint-la damb escrupuls de barbar curiosèr, auien deishat era lòsa de tau sòrta que solet s’aubiraue ua bonha infòrma de hemna, “era reina”, que daue eth sòn nòm ara hònt: “reina des arabs”, coma solide n’an d’èster totes, enes condes deth camp.
Era-barraca-WEB	Que non èren aquiu escassi eth rambalh e era confusion es dimenges pera tarde.
Era-barraca-WEB	Mès de trenta gojates s’amolonauen damb es sòns cantres, desiroses totes eres d’èster es prumères en aumplir, mès sense prèssa d’anar-se’n.
Era-barraca-WEB	Se possauen ena estreta escala, damb es pèlhes recuelhudes entre es cames pr’amor d’inclinar-se e en.honsar eth sòn cantre en petit estanc.
Era-barraca-WEB	S’estrementie aguest damb es bambolhes d’aigua gessudes de contunh deth hons dera arena, a on creishien manats de plantes gelatinoses, verdes cabeladures ondejantes, botjant-se ena sua preson de cristau liquid possades peth corrent.
Era-barraca-WEB	Es insèctes cridadi “teishinèrs” raiauen damb es sues pautes inquietes aguesta clara superfícia.
Era-barraca-WEB	Es qu’auien aumplit es sòns cantres se seiguien ath cant dera bassa, damb es cames penjant sus era aigua, en tot arropir-les dempús damb escandalosi sorriscles cada còp que bèth gojat baishaue a béuer e guardaue enta naut.
Era-barraca-WEB	Qu’ère ua reunion de parrats rambalhosi.
Era-barraca-WEB	Totes parlauen ath còp; ues s’insultauen, d’autes escarnissant as que non i èren hègen publics toti es escandals dera òrta.
Era-barraca-WEB	Era joenessa, liura dera severitat pairau, se despenie deth gèst ipocrita fabricat entara casa, e se mostraue damb tota era escometuda d’ua ruda manca d’expansion.
Era-barraca-WEB	Aqueri angels bruns, que tan mansament cantauen gòis e letres ena glèisa d’Alboraia quan se celebraue era hèsta des celibatàries, s’encoratjauen soletes e matisauen era sua convèrsa damb vòt de carretèr, parlant de causes intèrnes damb era seguretat d’ua lheuador.
Era-barraca-WEB	Aquiu venguec Roseta damb eth sòn cantre, sense auer trapat ath nòvi en camin, a maugrat que caminèc doçament, virant soent eth cap, demorant en cada moment que gessesse d’un caminòu.
Era-barraca-WEB	Era rambalhosa reunion dera hònt carèc en veder-la.
Era-barraca-WEB	Que costèc estonament en prumèr moment era preséncia de Roseta: quauquarren atau coma era entrada d’un arab ena glèisa d’Alboraia en plia missa major.
Era-barraca-WEB	Tà qué venguie aquiu aquera “ahaimada”?…
Era-barraca-WEB	Saludèc Roseta a dues o tres qu’èren dera sua fabrica, e a penes li responeren, sarrant es pòts e damb ua sòrta de mesprètz.
Era-barraca-WEB	Es autes, remetudes dera suspresa, seguiren parlant, coma se non s’auesse passat arren, en non voler autrejar-li ara intrusa ne enquia e tot er aunor deth silenci.
Era-barraca-WEB	Baishèc Roseta ena hònt, e dempús d’aumplir eth cantre, treiguec, en incorporar-se, eth sòn cap per dessús deth mur, en tot lançar ua guardada ansiosa per tota era plana.
Era-barraca-WEB	Guarda, guarda, que non vierà.
Era-barraca-WEB	Qu’ère ua neboda de Peberòt, hilha d’ua fraia de Pepeta, era que didie aquerò; morena, nerviosa, de nas rebussat o insolent, capinauta d’èster era soleta ena sua casa e de qué sa pair non siguesse arrendatari d’arrés, pr’amor qu’es quate camps que trabalhaue èren plan sòns.
Era-barraca-WEB	Òc, poirie guardar tot çò que volesse, que non vierie.
Era-barraca-WEB	Es autes non sabien a qui demoraue?
Era-barraca-WEB	Donques ath sòn nòvi, ar arrèhilh der oncle Tomba.
Era-barraca-WEB	Vai quin encant!
Era-barraca-WEB	E es trenta votzes crudèus s’estarnèren a arrir, coma se mosseguèssen; non perque les hesse guaira gràcia era causa, senon per aclapar ara hilha der odiat Batiste.
Era-barraca-WEB	Era “Pastora”!…
Era-barraca-WEB	Era “Divina Pastora”!…
Era-barraca-WEB	Roseta lheuèc es espatles en senhau d’indiferéncia.
Era-barraca-WEB	Que ja demoraue aguest fausnòm.
Era-barraca-WEB	Ath delà, es badinades dera fabrica auien embotat era sua susceptibilitat.
Era-barraca-WEB	Se carguèc eth cantre e pugèc es gradons, mès en darrèr, l’arturèc era votz mimosa dera neboda de Peberòt.
Era-barraca-WEB	Com mossegaue aguest animalòt!…
Era-barraca-WEB	Jamès serie era hemna der arrèhilh der oncle Tomba.
Era-barraca-WEB	Qu’ère un malerós, un “mòrt de hame”, mès fòrça aunèst e incapable d’emparentar damb ua familha de lairons.
Era-barraca-WEB	Lèu deishèc anar eth sòn cantre Roseta.
Era-barraca-WEB	Se rogic tota, coma s’aguestes paraules, trincant-li eth còr, auessen hèt pujar tota era sang ena sua cara, e dempús s’esblancossic, damb pallitge de mòrt.
Era-barraca-WEB	Qui ei lairon?
Era-barraca-WEB	Qui?
Era-barraca-WEB	Eth sòn pair.
Era-barraca-WEB	Peberòt, eth sòn oncle ac sabie pro ben, e ena casa de Copa non se parlaue de ua auta causa.
Era-barraca-WEB	Se pensauen qu’eth passat demorarie amagat?
Era-barraca-WEB	Qu’auien hujut deth sòn pòble perque aquiu les coneishien massa; plan per aquerò auien vengut ena òrta entà apoderar-se d’aquerò que non ère sòn.
Era-barraca-WEB	Enquia e tot se’n sabien de qué Batiste auie estat ena preson per causes lèges…
Era-barraca-WEB	E atau seguic era vibòra, deishant anar tot çò qu’auie entenut ena sua casa e ena plana: es mentides endonviades pes perduts dera casa de Copa, tota ua sòrta de calomnies endonviades per Peberòt, que cada còp se sentie mens prèst a atacar cara a cara a Batiste, e sajaue d’atacar-lo, cansar-lo e herir-lo mejançant er insult.
Era-barraca-WEB	Era fermetat deth pair gessec de pic en Roseta, tremolosa, gasulhant de ràbia e damb es uelhs marbradi de sang.
Era-barraca-WEB	Deishèc anar eth cantre, que se hec tròci, banhant as gojates mès pròches, que protestèren a còr en tot cridar-la bèstia.
Era-barraca-WEB	Mès que non ère era entà fixar-se en aguestes causes!.
Era-barraca-WEB	Eth men pair!…
Era-barraca-WEB	Torna a repetí’c e te trinqui era cara.
Era-barraca-WEB	Mès que non ac podec repetir era moreta, pr’amor qu’abans de qué daurisse era boca, recebec un còp de punh en era, ath còp que Roseta l’agarraue damb era auta man eth peu.
Era-barraca-WEB	Instintiuament, botjada peth dolor, s’agarrèc tanben as ròis peus dera filadora, e pendent quauqui menutes se les vedec as dues acorbaishades, cridant de dolor e de ràbia, damb es fronts près deth solèr, en tot arrossegar-se mutuaument damb es crudèus tirassades que cada ua daue ara cabeladura dera auta.
Era-barraca-WEB	Queiguien es agulhes de gancho en des.heir-se es trenes.
Era-barraca-WEB	Que semblauen es sues abondoses cabeladures estantards guerrèrs, non flotants e victoriosi, senon entortilhadi e martirisadi pes mans der enemic.
Era-barraca-WEB	Mès Roseta, mès fòrta e furiosa, artenhèc desliurar-se’n, e anaue a arrossegar ara sua adversària, dilhèu a foter-li ua fòrta repassada, pr’amor que damb era man liura sajaue de trèir-se ua sabata, quan se passèc quauquarren inaudit, irritable, brutau.
Era-barraca-WEB	Sense acòrd prèvi, coma s’es òdis des familhes, es frases e malediccions entenudes enes sues barraques gessessen en eres de ressabuda, totes queigueren ath còp sus era hilha de Batiste.
Era-barraca-WEB	Lairona!
Era-barraca-WEB	Lairona!
Era-barraca-WEB	Despareishec Roseta jos es menaçaires braci.
Era-barraca-WEB	Era sua cara se caperèc d’escarraunhades.
Era-barraca-WEB	Aclapada per tanti còps, non podec ne quèir, pr’amor qu’es madeishes sarrades des sues enemigues la tenguien dreta.
Era-barraca-WEB	Mès possada d’un costat en aute, acabec redolant pes gradons resquilhosi, e eth sòn front tumèc contra ua arèsta dera pèira.
Era-barraca-WEB	Sang!…
Era-barraca-WEB	Siguec coma ua peirada en un arbe cargat d’audèths.
Era-barraca-WEB	Com cridèc era angoishada mair en veder-la entrar e com protestèc dempús en saber- se’n de çò que s’auie passat!
Era-barraca-WEB	Aquera gent èren pejors qu’es judius.
Era-barraca-WEB	Senhor!
Era-barraca-WEB	Senhor!
Era-barraca-WEB	Podie passar tau crim en tèrra de cristians?…
Era-barraca-WEB	Que ja non ère pro entàs dera òrta qu’es òmes shordèssen ath praube Batiste, en tot calomniar-lo dauant deth Tribunau entà que li metessen multes injustes.
Era-barraca-WEB	Ara èren es sues hilhes es que perseguien ara prauba Roseta, coma se n’auesse bèra colpa.
Era-barraca-WEB	E tot per qué?…
Era-barraca-WEB	Perque volien seguir viuent trabalhant, sense ofensar ad arrés, coma Diu vò.
Era-barraca-WEB	Batiste, en veir ara sua hilha sagnosa e plorosa, s’esblancossic, en tot hèr quauqui passi entath camin damb era vista tachada ena barraca de Peberòt, qu’era sua teulada pistaue sus es canets.
Era-barraca-WEB	Mès se posèc e acabèc pelejant doçament a Roseta.
Era-barraca-WEB	Aquerò que s’auie passat l’ensenharie a non passejar per gust ena òrta.
Era-barraca-WEB	Eri les calie evitar quinsevolh heregament damb es auti: estar-se amassa e junhudi ena sua barraca, non separar-se jamès d’ues tèrres qu’èren era sua vida.
Era-barraca-WEB	Laguens dera sua casa ja evitarien es enemics vier a cercar-les.
Era-barraca-WEB	Qu’ère un mormolh de vespèr, çò qu’entenien maitin e tarde es ortalans en passar dauant dera mòla dera Cadena, peth camin que va entath mar.
Era-barraca-WEB	Ua espessa cortina d’albars barraue era placeta formada peth camin quan s’amplaue dauant deth revolum de vielhes teulades, parets henudes e neri hiestrons dera mòla, fabrica anciana e roïnosa, montada sus era sèquia e apuada sus dus gròssi pilars, qu’entre eri queiguie eth corrent en esglumosa cascada.
Era-barraca-WEB	Eth bronit lent e monotòn que gessie entre es arbes qu’ère eth dera escòla de D. Joaquim, establida en ua barraca amagada pera ringlèra d’albars.
Era-barraca-WEB	Jamès era sabença se vedec mès mau lotjada; e aquerò que, normaument, non abite palais.
Era-barraca-WEB	Qu’ère ua barraca vielha, sense mès lum qu’era dera pòrta e era que se calaue pes henerecles dera teulada; es parets, de dobtosa blancor, pr’amor qu’era senhora mèstra, hemna gròssa que viuie apegada ara sua cadireta d’espart, passaue eth dia entenent e admirant ath sòn espós; uns quants bancs, tres panèus d’abecedari lords, trincadi pes puntes, pegadi en mur damb pan masculhat, e en quarto pròche ara escòla uns mòbles, pòqui e vielhs, que semblauen auer corrut mieja Espanha.
Era-barraca-WEB	En tota era barraca non i auie qu’un objècte nau: era longa cana qu’eth mèstre auie darrèr dera pòrta, e que renauie cada dus dies en canet vesin, en èster un gòi qu’eth genre resultèsse tan de bon prètz, donques que se gastaue de seguit sus es dures e pelades tèstes d’aqueri petiti sauvatges.
Era-barraca-WEB	De libres, a penes s’en vedie tres ena escòla; un madeish quadèrn servie entà toti.
Era-barraca-WEB	Entà qué mès?…
Era-barraca-WEB	Aquiu governaue eth metòde moresc: cant e repeticion, enquia calar es causes damb un contunh còp de martèth enes dures tèstes.
Era-barraca-WEB	Plan per aquerò, de solei gessent enquia solei cogant, era vielha barraca deishaue anar pera pòrta ua melopèa hastigosa, que d’era se’n burlauen toti es audèths der entorn.
Era-barraca-WEB	Pair… nòste… qu’ès enes cèus…
Era-barraca-WEB	Santa…
Era-barraca-WEB	Maria…
Era-barraca-WEB	Dus per dus… quaaaaate…
Era-barraca-WEB	E es parrats, es linòtes e es cardalines, que hugien des mainatges coma deth dimòni quan les vedien en grop pes camins, se calauen damb grana confiança enes arbes pròches, e enquia e tot se passejauen damb es sues sautadores pautetes dauant dera pòrta dera escòla, arrint-se’n damb escandalosi cants des sòns herotges enemics en veder-les engabiadi, jos era menaça dera cana, condemnadi a guardar-les de reuelh, sense poder botjar-se e repetint un cant tan hastigós e lèg.
Era-barraca-WEB	De quan en quan amudie eth còr e sonaue majestuosa era votz de D. Joaquim deishant anar eth sòn arrai de sabença.
Era-barraca-WEB	Guaires son es òbres de misericòrdia?…
Era-barraca-WEB	Dus per sèt, guaire son?…
Era-barraca-WEB	E lèu jamès demoraue content damb era responsa.
Era-barraca-WEB	Qu’ètz uns bèsties.
Era-barraca-WEB	M’escotatz coma se vos parlèssa en grèc.
Era-barraca-WEB	E pensar que vos tracti finament, coma en un collègi dera ciutat, pr’amor de qu’aprenetz bones manères e sapiatz parlar coma es persones!…
Era-barraca-WEB	En fin, qu’auetz a qui retirar-vos: qu’ètz tan bèsties coma es vòsti senhor pairs, que ganhòlen, les sòbren es sòs entà anar ena tauèrna, e endonvien mil desencuses entà non balhar-me eth dissabte es dus sòs que m’apertien.
Era-barraca-WEB	E se passejaue indignat, mès que mès quan se queishaue des desbrembes deth dissabte.
Era-barraca-WEB	Pro se notaue en aspècte dera sua persona, que semblaue dividida en dues parts.
Era-barraca-WEB	Enes pès, espardelhes trincades, tostemp tacades de hanga; vielhs pantalons de velot; mans escaumoses, aspres, enes henudes dera pèth era tèrra deth sòn petit uart, un bancau d’ortalécies qu’auie dauant dera barraca, e fòrça viatges ère era soleta causa qu’aumplie eth sòn topin.
Era-barraca-WEB	Mès de cintura entà naut se mostraue eth senhoratge, “era dignitat deth prèire dera instrucción”, coma eth afirmaue; çò que lo hège desparièr dera gent des barraques, vèrmes apegadi en soc: ua corbata de colors cridaires sus eth lord pitrau, mostacha peublanca que dividie eth sòn ròstre gautut e rogit, e ua casqueta verda damb visèra de caochó, rebrembe d’un des molti emplècs qu’auie desempenhat ena sua accidentada vida.
Era-barraca-WEB	Aquerò ère çò que lo consolaue dera sua misèria; mès que mès era corbata, ornament qu’arrés amiaue en tot er endret e qu’eth ludie coma un senhau de suprèma distincion; quauquarren atau coma eth Toison d’Aur dera òrta.
Era-barraca-WEB	Era gent des barraques respectaue a D. Joaquim, encara qu’en çò que tocaue a aleugerir era sua misèria siguesse reticenta e guiterosa.
Era-barraca-WEB	Be n’auie vist de causes aqueth òme!…
Era-barraca-WEB	Be n’auie corrut de mon!…
Era-barraca-WEB	Uns còps emplegat ferroviari; d’auti ajudant a crubar contribucions enes mès luenhanes províncies d’Espanha; enquia e tot se didie qu’auie estat en Cuba coma guardia civil.
Era-barraca-WEB	En fin, qu’ère un audèth important vengut a mens.
Era-barraca-WEB	D. Joaquim, didie era sua gròssa hemna, qu’ère era prumèra en tier-li eth tractament, jamès s’a trapat coma ara.
Era-barraca-WEB	Qu’èm de bona familha.
Era-barraca-WEB	Eth malastre mos a amiat aciu, mès qu’auem “governat” sòs.
Era-barraca-WEB	E es comaires dera òrta, encara que bèth dissabte se’n desbrembèssen des dus sòs dera escòla, respectauen a D. Joaquim coma a un èsser superior, en tot sauvar-se un shinhalet de burla entara petita casaca verda damb pelhòts de quadre que se calaue es dies de hèsta, quan cantaue en còr dera glèisa d’Alboraia pendent era missa major.
Era-barraca-WEB	Possat pera misèria, auie queigut aquiu damb era sua enòrma e mofla mitat coma auie pogut queir en quinsevolh aute lòc.
Era-barraca-WEB	Toti arreconeishien “qu’aqueth tipe sabie fòrça causes” e sense titol de mèstre ne pòur de qué se’n brembessen d’eth entà trèir-li ua escòla que non daue ne entà pan, anaue artenhent a truca de repeticions e còps de cana que comencèssen a liéger e s’estèssen quiets toti es tafurèls de cinc a dètz ans qu’enes dies de hèsta les lançauen pèires as audèths, panauen era fruita e acaçauen as gossets enes camins dera òrta.
Era-barraca-WEB	D’a on ère eth mèstre?
Era-barraca-WEB	Totes es vesies ac sabein: de fòrça luenh, d’aquiu dera botiga de bonhetes.
Era-barraca-WEB	Que non èren petits es trabalhs patits per D. Joaquim entà hèr-se a compréner pes sòns alumnes e que non arreculèssen dauant der idioma castelhan.
Era-barraca-WEB	N’auie qu’amiauen dus mesi ena escòla e daurien de land en land es uelhs e se gratauen eth cogòt sense compréner çò qu’eth mèstre les volie dìder damb ues paraules jamès entenudes ena barraca.
Era-barraca-WEB	Com patie eth praube senhor!
Era-barraca-WEB	Eth, que fidaue era capitada des sues ensenhances ena “finura”, ena sua distincion de formes, en çò de “ben parlat” qu’ère, sivans declaracion dera sua esposa!
Era-barraca-WEB	Cada paraula qu’es sòns escolans prononciauen mau ( e non ne didien ben ua de soleta) lo hège alendar e lheuar es mans damb indignacion enquia tocar eth humat tet dera sua casa.
Era-barraca-WEB	Qu’ère capinaut dera urbanitat que tractaue as sòns escolans.
Era-barraca-WEB	Aguesta barraca umila (didie as trenta mainatges que se sarrauen e possauen enes extrèms des bancs, en tot escotar-lo entre engüejadi e temerosi dera cana) la deuetz guardar coma se siguesse eth temple dera cortesia e dera bona educacion.
Era-barraca-WEB	Qué digui eth temple!
Era-barraca-WEB	Qu’ei era halha que lutz e dissolv es ombres de barbaria d’aguesta òrta.
Era-barraca-WEB	Sense jo, qué seríetz?
Era-barraca-WEB	Ues bèsties, e perdonatz-me era paraula: madeish qu’es vòsti pairs, que non voi ofensar.
Era-barraca-WEB	Mès damb era ajuda de Diu, vos cau gésser d’aciu coma persones complètes, sabent presentar-vos en quinsevolh lòc, donques qu’auetz auut era bona sòrt de trapar un mèstre coma jo.
Era-barraca-WEB	Non ei atau?…
Era-barraca-WEB	E es mainatges responien damb furioses inclinacions de cap, en tot tumar quauqui uns eth cap damb eth deth vesin, e enquia e tot era sua hemna, esmoiguda per çò deth temple e dera halha, cessaue de hèr mija e hège entà darrèr era cagira d’espart, pr’amor d’enrodar ath sòn espós damb ua guardada d’admiracion.
Era-barraca-WEB	Preguntaue a toti aqueri tafurèls, de pès descauci e pelhòts ar aire, damb grana urbanitat:
Era-barraca-WEB	A veir, senhor de Lopis, lheuatz-vos.
Era-barraca-WEB	E eth senhor “de Lopis”, un tafurèl de sèt ans, damb eth pantalon a mieja cama tengut per un tirant, se fotie deth banc entà baish e s’estaue quiet dauant deth mèstre, guardant de reuelh era temibla cana.
Era-barraca-WEB	Que ja hè ua estona que veigui que vos gratatz eth nas e hètz pilòtes.
Era-barraca-WEB	Vici lèg, senhor de Lopis, creiguetz ath vòste mèstre.
Era-barraca-WEB	De moment ac vau a deishar, pr’amor qu’ètz aplicat e sabetz era taula de multiplicar, mès era sabença ei pòca causa quan non va acompanhada dera bona educacion.
Era-barraca-WEB	Non ac desbrembetz, senhor de Lopis.
Era-barraca-WEB	E eth des pilotètes ac aprovaue tot, content de gésser dera adverténcia sense eth còp de cana, quan un aute granòt qu’ère ath sòn costat en banc e deuie sauvar ancians ressentiments, en veder-lo de pès e damb eth cu liure, li fotèc un pecigada traidora.
Era-barraca-WEB	Ai, ai!…
Era-barraca-WEB	Quina explossion de colèra era de D. Joaquim!
Era-barraca-WEB	Çò que mès l’irritaue ère era mania des gojats a cridar-se pes fausnòms des sòns pairs e enquia e tot a fabricar-ne de naus.
Era-barraca-WEB	Qui ei Morros d’aca?…
Era-barraca-WEB	Eth senhor de Peris, voleratz díder.
Era-barraca-WEB	Quina manèra de parlar, mon Diu!
Era-barraca-WEB	Semble qu’aquerò sigue ua tauèrna….
Era-barraca-WEB	S’aumens auéssetz dit Morros d’ègua!
Era-barraca-WEB	Que ja me posqui trincar era clòsca ensenhant ad aguesti pècs!
Era-barraca-WEB	Sauvatges!
Era-barraca-WEB	E quilhant era cana comencèc a repartir còps: a un per çò dera pecigada ar aute per “improprietat de lenguatge”, coma didie alendant D. Joaquim sense parar enes sòns còps de cana.
Era-barraca-WEB	Tant a cègues anauen es còps, qu’es auti gojats se sarrauen enes bancs, s’arraulien, amagant cada un eth cap ena espatla deth vesin; e un petitet, eth petit de Batiste, espaurit peth tarrabastalh dera cana, se caguèc ath dessús.
Era-barraca-WEB	Aquerò padeguèc ath professor e li hec recuperar era sua perduda majestat, mentre eth pataquejat auditòri se tapaue eth nas.
Era-barraca-WEB	E era hemnassa, que l’auie ua cèrta afeccion as tres hilhs de Batiste, pr’amor que pagauen cada dissabte, agarrèc d’ua man ath “senhor de Borrull” eth quau gessec dera escòla trantalhant sus es cames trendes, plorant encara per espauriment e mostrant quauquarren mès qu’eth pelhòt pera dubertura deth darrèr des calçotets.
Era-barraca-WEB	Passadi aguesti incidents tornaue un aute còp era leçon cantada, e er arberatge semblaue estrementir-se d’engüeg quan tamisaue entre eth sòn ramatge aguesta monotòna cançoneta.
Era-barraca-WEB	Quauques tardes s’entenie un melancolic son d’esquelhes, e tota era escòla s’agitaue de content.
Era-barraca-WEB	Qu’ère era vegada der oncle Tomba que s’apressaue.
Era-barraca-WEB	Toti sabien qu’en arribar eth vielh damb eth sòn bestiar i auie un parelh d’ores de repaus.
Era-barraca-WEB	Se blagaire ère eth pastor, non l’anaue darrèr eth mèstre.
Era-barraca-WEB	Amdús començauen ua interminabla convèrsa, e es escolans abandonauen es bancs entà entener-les d’apròp o se n’anauen a jogar damb es oelhes que romiauen es èrbes des ribassi pròches.
Era-barraca-WEB	A D. Joaquim l’inspiraue fòrça simpatia eth vielh.
Era-barraca-WEB	Qu’auie corrut mon, auie era deferéncia de parlar-li tostemp en castelhan, s’en sabie d’èrbes medicinaus, sense trèir-li per aquerò as sòns clients; en fin, qu’ère era soleta persona dera òrta capabla “d’alternar” damb eth.
Era-barraca-WEB	Era aparicion qu’ère tostemp parièra.
Era-barraca-WEB	Prumèr arribauen es oelhes dauant dera pòrta dera escòla, calauen es caps, flairauen curioses e s’anauen retirant damb un cèrt mesprètz, convençudes qu’aquiu non i auie mès peishèu qu’er intelectuau e aguest valie pòc.
Era-barraca-WEB	Dempús se presentaue er oncle Tomba caminant damb seguretat per aquera tèrra coneishuda, mès damb eth paishon per dauant, soleta ajuda des sòns moribonds uelhs.
Era-barraca-WEB	Se seiguien enes bancs de tòcho ara seguida de pòrta, eth mèstre e eth pastor parlauen, admiradi en silenci pera senhora Josepa e es mès granets dera escòla, que lentament s’anauen apressant entà formar un rondèu.
Era-barraca-WEB	Er oncle Tomba qu’enquia e tot pes camins anaue conversant damb es sues oelhes, parlaue prumèr damb lentor, coma un òme que cranh revelar eth sòn defècte; mès era blaga deth mèstre l’anaue encoratjant e non s’estaue guaire a lançar-se en immens mar des sues etèrnes istòries.
Era-barraca-WEB	Se planhie de çò de mau que va Espanha, repetie es notícies des que venguien dera ciutat, auie en òdi es maus govèrns, que n’an eth tòrt des males cuelhetes, e acabaue dident çò de tostemp.
Era-barraca-WEB	Aqueri tempsi, D. Joaquim, aqueri tempsi mèns, qu’èren desparièrs.
Era-barraca-WEB	Vos que non les auetz coneishut, mès tanben es vòsti tempsi qu’èren milhors qu’es d’ara.
Era-barraca-WEB	Que vam entà pejor…
Era-barraca-WEB	Be ne veiràn de causes aguesta gent quan arriben a èster òmes!
Era-barraca-WEB	Que ja se sabie qu’aquerò ère eth prològ dera sua istòria.
Era-barraca-WEB	Se vos mos auéssetz vist as dera partida deth Flaire!
Era-barraca-WEB	Jo qu’auia dètz-e-ueit ans, ua casqueta damb ua agla de coeire, que li treiguí a un mòrt, e un fusilh mès gran que jo.
Era-barraca-WEB	E eth Flaire!…
Era-barraca-WEB	Quin òme!
Era-barraca-WEB	Ara parlen deth generau tau e quau.
Era-barraca-WEB	Mentida, que tot ei mentida!
Era-barraca-WEB	A on i auie eth pair Nevot non podie auer-i un aute!
Era-barraca-WEB	Que se l’auie de veir damb er abit rebussat, sus era sua ègua, damb sabre corvat e pistòles.
Era-barraca-WEB	Com corríem!
Era-barraca-WEB	Uns còps aciu, d’auti ena província d’Alacant, dempús apròp d’Albacete: tostemp mos estalonaue; mès nosati, francés qu’agarràuem lo hégem povàs.
Era-barraca-WEB	Encara me semble que les veigui; “Musiú… pardon!” E jo, plaf, còp de baioneta.
Era-barraca-WEB	Er rufat vielh se quilhaue, es sòns aflaquidi uelhs ludien coma fèbles paoms; botjaue eth paishon coma s’encara siguesse ponchant as enemics.
Era-barraca-WEB	Dempús arribauen es conselhs: darrèr deth vielh bontadós se lheuaue er òme herotge, d’entralhes dures, format en ua guèrra sense pòsa.
Era-barraca-WEB	Se hègen visibles es sòns herotges instints, petrificadi en plia joenessa e insensibles ath pas deth temps.
Era-barraca-WEB	Parlaue en valencian as gojats, en tot autrejar- les eth fruit dera sua experiéncia.
Era-barraca-WEB	Que l’auien de creir, donques qu’auie vist fòrça causes.
Era-barraca-WEB	E en balhar aguesti herotges conselhs guinhaue es sòns uelhs, qu’ath hons des prigondes orbites semblauen esteles moribondes pròches a amortar-se.
Era-barraca-WEB	Delataue damb era sua malícia senila un passat de lutes ena òrta, d’emboscades e d’astúcies, un complèt mesprètz pera vida des sòns semblables.
Era-barraca-WEB	Eth mèstre, temeròs de qué aquerò aflaquisse era morau dera sua gent, cambiaue eth cors dera convèrsa parlant de França, eth gran rebrembe der oncle Tomba.
Era-barraca-WEB	Que i auie tèma entà moltes ores.
Era-barraca-WEB	Coneishie aqueth país coma s’auesse neishut aquiu.
Era-barraca-WEB	En autrejar-se Valencia ath mariscau Suchet, l’auien hèt presoèr, amassa damb uns quants milèrs mès, e l’auien amiat entà ua gran ciutat: Tolosa de França.
Era-barraca-WEB	Quin país!
Era-barraca-WEB	Aquiu es òmes van damb uns chapèus blancs e peludi, casaques de color damb es cothèrs enquiath cogòt, bòtes nautes coma es dera cavalaria; es hemnes damb ues pèlhes coma envolopes de flaüta, tant estretes, que se les mèrque tot çò que i a laguens.
Era-barraca-WEB	E atau seguie parlant des vestits e des costums deth temps der Emperi; en tot imaginar-se qu’encara existie tot e era França d’aué ei coma era de començaments de sègle.
Era-barraca-WEB	Mentre exprimie peth menut es sòns rebrembes, eth mèstre e era sua hemna l’escotauen atentiuament, e quauqui gojats, abusant der inesperat repaus, s’anauen aluenhant dera barraca tiradi pes oelhes, que hugien d’eri coma deth diable.
Era-barraca-WEB	Les tirassauen dera coa, les agarrauen des pautes, en tot obligar-les a caminar damb es pautes deth dauant, les hègen redolar pes ribassi e sajauen de montar-les en tot calar-se en un bot sus era sua lorda lan.
Era-barraca-WEB	E es praubi animaus en bades protestauen damb trendi belecs, donques que non les entenie eth pastor, tengut a relatar damb afogadura era agonia deth darrèr francés aucit per eth.
Era-barraca-WEB	E guairi ne queiguec?, preguntaue eth mèstre ara fin deth relat.
Era-barraca-WEB	Ar entorn de cent vint o cent trenta.
Era-barraca-WEB	Sabi pas ben.
Era-barraca-WEB	Eth matrimòni lo guardaue arrint.
Era-barraca-WEB	Dera darrèra convèrsa auien aumentat en vint es francesi mòrts.
Era-barraca-WEB	Sivans passauen es ans s’agranien es sues hètes e eth nombre de victimes.
Era-barraca-WEB	Es quèishes deth ramat tirauen finaument era atencion deth mèstre.
Era-barraca-WEB	Senhors mèns (cridaue as audaci escolans ath còp que requerie era cana), toti aciu.
Era-barraca-WEB	Vos pensatz qu’auetz de passar tot eth dia divertint-vos?…
Era-barraca-WEB	En aguest centre s’a de trabalhar!
Era-barraca-WEB	E entà demostrà’c damb er exemple, botjaue era cana qu’erè un gust, en tot hèr entrar a còps ena pleta dera sabença a tot eth bestiar de tafurèls jogaires.
Era-barraca-WEB	Me cau contunhar era leçon.
Era-barraca-WEB	E mentre eth pastor, en dider-li er adiu coraument, amiaue as sues oelhes entara mòla, pr’amor de repetir aquiu es sues istòries, començaue de nauèth ena escòla eth cansonèr dera taula de multiplicar, qu’ère entàs escolans de D. Joaquim era gran ostentacion de sabença.
Era-barraca-WEB	Quan se cogaue eth solei deishauen anar es gojats eth sòn darrèr cant, balhant gràcies ath Senhor “perque les auie ajudat damb es sues lums”, e recuelhie cada un eth sòn morralet dera parva, pr’amor que damb es distàncies que i auie ena òrta, es mainatges gessien peth maitin des sues barraques damb provisions entà passar tot eth dia ena escòla.
Era-barraca-WEB	Plan per aquerò quauqui enemics de D. Joaquim didien qu’eth mèstre ère avedat a castigar as sòns escolans en tot amendrir-les era racion, pr’amor d’apraiar d’aguesta manèra es deficiéncies dera codina dera senhora Pepa.
Era-barraca-WEB	Es diuendres, en gésser dera escòla, entenien invariablament toti eri eth madeish discors:
Era-barraca-WEB	Senhors mèns: deman qu’ei dissabte; rebrembatz-ac as vòstes senhores mairs e hètz-les a saber qu’aqueth que deman non amie es dus sòs non entrarà ena escòla.
Era-barraca-WEB	A vos, que vos digui d’ua manèra especiau, “senhor de…tau”, e a vos, “senhor de… quau” (e atau deishaue anar ua dotzèna de nòms).
Era-barraca-WEB	Tres setmanes que non amiatz era retribucion prometuda, e d’aguesta manèra non ei possibla era instrucción, ne pòt procrear era sciéncia, ne combater-se aisidament era barbaria natiua des camps.
Era-barraca-WEB	Jo qu’ac balhi tot: era mia sabença, es mèns libres (e guardaue es tres quadèrns qu’anaue recuelhent era sua hemna suenhosament entà sauvar-les ena vielha comòda) e vosati non amiatz arren.
Era-barraca-WEB	Qu’ei aquerò: aqueth que deman arribe damb es mans uedes non passarà d’aguesta pòrta.
Era-barraca-WEB	Qu’avisi as senhores mairs.
Era-barraca-WEB	Formauen es gojats per parelhes, cuelhudi des mans (madeish qu’enes collègis de Valencia; qué se pensauen quauqui uns?
Era-barraca-WEB	Que vos ac passetz ben!
Era-barraca-WEB	Enquia deman se Diu vò!
Era-barraca-WEB	Eth mèstre les acompanhaue enquiara placeta dera mòla, qu’ère ua estela de camins e caminòus, e aquiu se des.heiguie era formacion des petits grops, en tot aluenhar-se entà diuèrsi punts dera plana.
Era-barraca-WEB	Compde, senhors, que jo vos vigili!, cridaue D. Joaquim coma darrèr avertiment.
Era-barraca-WEB	Compde damb panar fruita, lançar pèires o sautar sèquies.
Era-barraca-WEB	Qu’è un audèth que m’ac ditz tot; e se deman me’n sai de quauquarren dolent, se botjarà era cana coma un dimòni.
Era-barraca-WEB	E pauhicat ena placeta, seguie pendent ua estona damb era vista ath grop mès nombrós, que s’aluenhaue camin d’Alboraia.
Era-barraca-WEB	Aguesti escolans qu’èren es que pagauen milhor.
Era-barraca-WEB	I auie entre eri es tres hilhs de Batiste, qu’entada eri se convertie fòrça còps eth camin en un carrèr d’Amarum.
Era-barraca-WEB	Cuelhudi es tres dera man, sajauen caminar ara saga des auti gojats, que, per èster des barraques pròches ara sua, sentien eth madeish òdi des sòns pairs contra Batiste e era sua familha, e non s’estauen d’arren entà shordar-les.
Era-barraca-WEB	Es dus mès grans sabien defener-se, e damb engarrapades mès o mens, enquia e tot gessien vencedors en bères escadences.
Era-barraca-WEB	Mès eth mès petit, Pasqualet, un mainatge grasset e vrentut, que sonque auie cinc ans, e qu’era sua mair adoraue per çò dera sua doçor e mansuetud, promentent-se hèr-lo prèire, ploraue a penes vedie as sòns frairs embolhadi en terribla peleja damb es auti escolans.
Era-barraca-WEB	Fòrça còps es dus mès grans arribauen en casa sudorosi e plei de povàs, coma se s’auessen voludat en camin, damb es pantalons trincadi e era camisa estarnada.
Era-barraca-WEB	Qu’èren es senhaus deth combat; eth petit ac condaue tot plorant.
Era-barraca-WEB	E era mair li calie guarir a quauqu’un des màger en tot aplicar-li ua pèça de dus quarts ben sarrada sus era bonha quilhada per ua pèira traidora.
Era-barraca-WEB	S’alugaue Teresa en saber-se’n des atemptats qu’èren objècte es sòns hilhs, e coma hemna ruda e valerosa neishuda en camp, sonque se padegaue entenent qu’es sòns auien sabut defener-se, deishant ar enemic mauparat.
Era-barraca-WEB	Per Diu, sustot que suenhessen a Pasqualet mès que mès!…
Era-barraca-WEB	E eth frair màger, indignat pes relats des petits, prometie ua repassada a tota era langasta enemiga quan la trapèsse pes caminòus.
Era-barraca-WEB	Totes es tardes, a penes D. Joaquim deishaue de uelh ath grop, començauen es peleges.
Era-barraca-WEB	Es enemics, hilhs o nebots des qu’ena tauèrna jurauen acabar damb Batiste, anauen bracant eth pas, entà hèr mendre era distància entre eri e es tres frairs.
Era-barraca-WEB	Encara entenien enes sues aurelhes es paraules deth mèstre: era menaça deth maudit audèth que tot ac vedie e tot ac condaue.
Era-barraca-WEB	Quauqui uns arrien incredulament, encara que de dents entà dehòra.
Era-barraca-WEB	Aqueth “tipe” sabie tantes causes!…
Era-barraca-WEB	Mès, a mida que s’anauen aluenhant s’amendrien es menaces deth mèstre.
Era-barraca-WEB	Començauen per córrer entre es tres frairs, perseguint-se (damb er in maliciós inspirat pera instintiua ipocresia dera mainadesa), entà possar-les en passar, damb eth sant desir de lançar-les ena sèquia que tocaue eth camin.
Era-barraca-WEB	Dempús, quan ère agotada sense cap capitada aguesta manòbra, començauen es pecigades e possades ath mès córrer.
Era-barraca-WEB	Lairons, lairons!
Era-barraca-WEB	E lançant-les aguest insult, les tirassauen des aurelhes e s’aluenhauen ath tròt, entà hèr repè un shinhau mès enlà e repetir es darrères paraules.
Era-barraca-WEB	Aguesta calomnia, endonviada pes enemics de sa pair, ère çò que mès anujaue as gojats.
Era-barraca-WEB	Es dus mès grans, en tot abandonar a Pasqualet, que se refugiaue somicant darrèr d’un arbe, agarrauen pèires e començaue ua batalha ath miei deth camin.
Era-barraca-WEB	Fiulauen es pèires entre es arrames, hènt quèir ua ploja de huelhes e rebotant contra socs e ribassi; es gossets des barraques gessien damb herotges udòls, tiradi peth tarrabastalh dera luta, e es hemnes, enes pòrtes des sues cases, lheuauen es braci entath cèu, cridant indignades:
Era-barraca-WEB	Condemnats…
Era-barraca-WEB	Dimònis!
Era-barraca-WEB	Aguesti escandals indignauen a D. Joaquim e li hègen botjar era sua cana inexorabla a londeman.
Era-barraca-WEB	Qué diderie era gent dera sua escòla, temple dera bona educacion!…
Era-barraca-WEB	Era luta non s’acabaue enquia que passaue bèth carretèr, que menaçaue damb eth soriac, o quan gessie des barraques bèth vielh, damb eth garròt ena man.
Era-barraca-WEB	Es agressors hugien, s’escampilhauen, e, empenaïts dera sua hèta en veder-se solets, pensauen espauridi, damb eth rapid cambiament d’impressions dera mainadesa, en aqueth audèth que se’n sabie de tot e en aquerò que les sauvaue entà londeman D. Joaquim.
Era-barraca-WEB	Mentretant, es tres frairs seguien eth sòn camin gratant-se es còps dera luta.
Era-barraca-WEB	Ua tarde, era prauba hemna de Batiste invoquèc a crits a Diu e as sants en veir er estat que se trapauen es sòns petits.
Era-barraca-WEB	Aqueth dia era batalha auie estat dura.
Era-barraca-WEB	A, es bandits!
Era-barraca-WEB	Es dus majors èren espotidi; qu’ere çò de tostemp: que non s’auie de hèr cabau.
Era-barraca-WEB	Mès eth petit, eth bisbe, coma coraument lo cridaue era sua mair, ère banhat de cap a pès, e tremolaue plorant de hered e de pòur.
Era-barraca-WEB	Era herotja tafurelada l’auie lançat en ua sèquia d’aigües estancades, e d’aquiu lo treigueren es sòns frairs caperat de hanga pudesenca.
Era-barraca-WEB	Teresa l’apressèc en sòn lheth en veir qu’eth praubet seguie tremolant enes sòns braci, en tot agarrar-se ath sòn còth e mormolhar damb votz semblabla a un belec:
Era-barraca-WEB	Mair!
Era-barraca-WEB	Era mair seguic enes sues lamentacions.
Era-barraca-WEB	Tota aquera gentalha, grani e petits, s’auien prepausat acabar damb era familha.
Era-barraca-WEB	Trist e damb es celhes rufades, coma s’anèsse a un acogament, comencèc Batiste eth camin entà Valencia un dijaus peth maitin.
Era-barraca-WEB	Qu’ère dia de mercat d’animaus ena arriba der arriu, e amiaue ena faisha, coma ua gròssa protuberáncia, eth saquet de serpelhèra damb era rèsta des sòns estauvis.
Era-barraca-WEB	Que ploiguien malastres sus era barraca.
Era-barraca-WEB	Sonque mancaue que s’esbaucèsse era teulada sus eri, en tot estronhar-les a toti…
Era-barraca-WEB	Quina gent!
Era-barraca-WEB	A on s’auie calat!…
Era-barraca-WEB	Eth petitet cada còp pejor, tremolant de fèbre enes braci de sa mair, que ploraue a totes ores, e visitat dus còps ath dia peth mètge.
Era-barraca-WEB	En resumit, ua malautia que li costarie dètz o quinse duros: coma s’arren!
Era-barraca-WEB	Eth màger, Batistet, a penes podie anar mès enlà des sòns camps.
Era-barraca-WEB	Encara amiaue eth cap estropat damb liròts e era cara crotzada de herides, dempús deth gran combat qu’un maitin tenguec en camin damb d’auti dera sua edat qu’anauen coma eth a recuélher hièms en Valencia.
Era-barraca-WEB	Toti es hiematèrs der entorn s’auien amassat contra Batistet, e eth praube gojat non podie campar en camin.
Era-barraca-WEB	Es dus petits ja non anauen ena escòla per pòur as peleges que les calie tier quan tornauen.
Era-barraca-WEB	E Roseta, prauba gojata!, ère era que se mostraue mès trista.
Era-barraca-WEB	Eth pair, damb gèst regde e sevères guardades, li rebrembaue sense parlar que s’auie de mostrar indiferenta, donques qu’es sues penes eren un atemptat contra era sua autoritat pairau.
Era-barraca-WEB	Mès quan ère solet, eth brave Batiste lamentaue era tristesa dera prauba gojata.
Era-barraca-WEB	Eth qu’auie estat tanben joen e sabie guaire pesantes son es penes der amor.
Era-barraca-WEB	Tot s’auie desnishat.
Era-barraca-WEB	Dempús dera famosa luta ena hont dera Reina, era òrta sancera se’n sabie der amor de Roseta damb er arrèhilh der oncle Tomba.
Era-barraca-WEB	Eth carnissèr d’Alboraia alendèc de ràbia contra eth sòn mosso.
Era-barraca-WEB	A, plan gran brigand!
Era-barraca-WEB	Ara compreni se per qué desbrembaue es sòns deures, per qué perdie es tardes romant pera òrta coma un gitano.
Era-barraca-WEB	Eth senhor s’auie permetut auer nòvia, coma se siguesse un òme capable de mantier-la.
Era-barraca-WEB	E quina nòvia, Sant Diu!
Era-barraca-WEB	Non calie qu’enténer as parroquians quan blagauen dauant dera sua taula.
Era-barraca-WEB	Toti didien çò de madeish: s’estranhauen qu’un òme coma eth, religiós, aunèst e sense cap aute defècte que panar quauquarren en pes, permetesse qu’eth sòn mosso acompanhèsse ara hilha der enemic dera òrta, d’un òme dolent, que d’eth se didie qu’auie estat ena preson.
Era-barraca-WEB	E coma que tot aquerò, ena concepcion deth vrentut patron, ère un desaunor entath sòn establiment, en escotar es petòfies des comaires se tornaue a emmaliciar, en tot menaçar damb eth sòn guinhauet ath sòn mosso, e pelejaue ar oncle Tomba entà que corregisse ath tafurèl deth sòn arrèhilh.
Era-barraca-WEB	En resumit: qu’eth carnissèr li dèc eth viatge ath gojat, e eth sòn pairin li cerquèc emplec en Valencia ena casa de un aute carnissèr, en tot demanar-li que non li dèsse libertat ne enquia e tot enes dies de hesta, pr’amor de qué non tornèsse a demorar en camin ara hilha de Batiste.
Era-barraca-WEB	Tonet partic somés, damb es uelhs umidi, coma un des mardans que tanti còps auie amiat arrossegat enquiath guinhauet deth sòn patron.
Era-barraca-WEB	Que non tornarie mès ena òrta.
Era-barraca-WEB	Ena barraca demoraue era prauba gojata amagant-se en sòn estudi entà gemegar, hènt esfòrci entà non mostrar eth sòn dolor ara mair, que, irritada per tantes contrarietats, se mostraue intractabla, e ath pair, que parlaue d’esbocinar-la se tornaue a auer nòvi e damb aquerò hesse blagar as enemics der entorn.
Era-barraca-WEB	Ath praube Batiste, tan sevèr e menaçaire, çò que mès li dolie de toti es sòns malastres ère era tristesa dera prauba gojata, mancada d’apetís, auriolenca, uelhimacada, hènt esfòrci entà mostrar-se indiferenta, sense lèu dormir, çò que non l’empedie que toti es maitins partisse puntuaument entara fabrica, damb ua vaguetat enes vistons reveladora de qué eth sòn pensament ère luenh, de qué soniaue ath sòn laguens a totes ores.
Era-barraca-WEB	I podie auer mes malastres?…
Era-barraca-WEB	Òc, encara ne restaue d’auti.
Era-barraca-WEB	En aquera barraca, ne es bèsties se desliurauen dera atmosfèra empodoada d’òdi que semblaue flotar sus era sua teulada.
Era-barraca-WEB	Ath que non lo hègen a cuélher li fotien, plan que òc, mau de uelh, e plan per aquerò eth sòn praube Morrut, eth shivau vielh, un animau qu’ère coma dera famlha, qu’auie arrossegat pes camins eth praube garniment e es mainatges enes peregrinacions de misèria, s’anaue aflaquint de man en man en nau estable, eth milhor lotjament pendent era sua longa vida de trabalh.
Era-barraca-WEB	Se comportèc coma ua persona aunèsta ena pejor epòca, quan, nauèth establida era familha ena barraca, auie de laurar era tèrra maudita, petrificada per dètz ans d’abandonament; quan auie de hèr contunhs viatges entà Valencia ara cèrca des tòchos des esbauçaments e es hustes vielhes; quan eth peishèu non ère abondós e eth trabalh aclapant.
Era-barraca-WEB	E ara que dauant deth hiestron der estable se vedie un camp gran d’èrba fresca, dreta, ondejanta, tota entada eth; ara non auie era taula parada, damb aqueth verd e chucós mantèl que flairaue a glòria; ara que s’engrassie, s’arredondien es sues anques e eth sòn lomb nudós, morie còp sec, sense saber de qué, dilhèu en usatge perfècte deth dret ath repaus, dempús de trèir a flòt ara familha.
Era-barraca-WEB	S’ajacèc un dia sus era palha, en tot remir-se a gésser, guardant a Batiste damb uelhs auriolencs, que hègen expirar enes pòts deth patron es vòts e menaces dera indignacion.
Era-barraca-WEB	Que semblaue ua persona eth praube Morrut; Batiste, en rebrembar era sua guardada, sentie fòrça còps desirs de plorar.
Era-barraca-WEB	Era barraca patic ua commocion, e tau malastre enquia e tot hec qu’era familha desbrembèsse pendent un moment a Pasqualet, que tremolaue de fèbre en lhet.
Era-barraca-WEB	Plorèc era hemna de Batiste.
Era-barraca-WEB	Aqueth animau estirant eth sòn doç morre, auie vist vier en mon a lèu toti es sòns hilhs.
Era-barraca-WEB	Qu’ère quauquarrés dera familha que se n’anaue.
Era-barraca-WEB	E quan uns tipes hastigosi arribèren en un car entà hèr-se a vier ath sòn shivau entath “caudèr”, a on convertien eth sòn esquelet en uas de polida ludentor e es sues carns en hièms fecondants, plorauen es gojats, cridant des dera pòrta un adiu interminable ath praube Morrut, que s’aluenhaue damb es pautes regdes e eth cap balancejant, mentre era mair, coma s’auesse ua òrra presentida, se lançaue damb es braci dubèrts sus eth sòn malautet.
Era-barraca-WEB	Rebrembaue as sòns hilhs quan se calauen en estable entà tirar-li dera coa ath Morrut, eth quau tenguie damb doça passivitat toti es jòcs des mainatges.
Era-barraca-WEB	Vedie ath petit quan lo plaçaue eth sòn pair sus era dura esquia der animau, pataquejant damb es sòns petits pès es lustradi costats e cridant “arri!”, damb mainadenc mormolh.
Era-barraca-WEB	Damb era mòrt d’aguesta prauba bèstia se pensaue Teresa que demorarie dubèrta ua henuda ena familha que per era se n’anarien d’auti.
Era-barraca-WEB	Senhor, pro que l’enganhèsse aguesta presentida de mair dolorosa; que siguesse solet aguest pacient animau eth que se n’anèsse; que non se hesse a vier sus es sòns lombs ath praube mainatget camin deth cèu, coma en d’auti tempsi l’amiaue pes caminous dera òrta agarrat as sòns crins, a pas doç, entà non hèr-lo quèir!
Era-barraca-WEB	E eth praube Batiste, damb eth pensament cuelhut per tanti malastres, barrejant ena sua imaginacion ath mainatge malaut, ath shivau mòrt, ath hilh escalabrat, ara hilha damb eth sòn prigond dolor, arribèc enes entorns dera ciutat e passèc eth pònt de Serranos.
Era-barraca-WEB	Ena punta deth pònt, en ua planhèra entre dus jardins, dauant des octogonaus tors que pistauen sus er arbratge es sues vòutes ogivaus, es sues parabandes e es sues muralhes, s’arturèc Batiste, en tot passar-se es sues mans peth ròstre.
Era-barraca-WEB	Qu’auie de visitar as patrons.
Era-barraca-WEB	E coma qu’era netetat ei eth luxe deth praube, se seiguec en un banc de pèira, demorant que l’arribèsse eth torn entà netejar-se d’ues barbes de hège dues setmanes, ponchentes e dures coma pues, qu’ennerien era sua cara.
Era-barraca-WEB	Ara ombra des nauti platanèrs foncionauen es barberies dera gent ortalana, es barbèrs de “cara ath solei”.
Era-barraca-WEB	Un parelh de fautulhs damb sèti d’espart e braci rosigadi per usatge, un hornèu qu’en eth borie eth topin dera aigua, es teles de dobtós color e es rasers desdentadi, que gratauen era dura pèth des parroquians damb gratades espauridores, constituien tota era fortuna d’aguesti establiments ar aire liure.
Era-barraca-WEB	Gojats rustes qu’aspirauen a èster emplegats enes barberies dera ciutat hègen aquiu es sues prumères practiques; e mentre aprenien fotent talhs e poblant es caps d’escales e pelades, eth patron daue convèrsa as parroquians seigudi en banc des passejades, o liegie en votz nauta un jornau ad aguest auditòri, que, damb era maishèra entre es mans, escotaue impassible.
Era-barraca-WEB	Ad aqueri que se seiguien en fautulh des torments les passauen un tròç de sabon de pèira pes caròles, e herega que heregaràs, enquia que se lheuaue era esgluma.
Era-barraca-WEB	Un shinhau mès enlà sonauen es estalhants en contunh movement, passant e repassant sus era redona tèsta de bèth gojatòt presumit, que demoraue esquilat coma un gosset d’aigua; er arràs dera elegància: longa mèeha sus eth front e era mieja tèsta deth darrèr suenhosament tonuda.
Era-barraca-WEB	Batiste siguec arrasat damb pro sòrt, mentre escotaue, en.honsat en fautulh d’espart e damb es uelhs clucadi, era lectura deth “mèstre”, hèta damb votz nassau e monotòna, es sòns comentaris e glòses d’òme expèrt ena causa publica.
Era-barraca-WEB	Non treiguec que tres gratades e un talh ena aurelha.
Era-barraca-WEB	Uns auti viatges auie estat mès.
Era-barraca-WEB	Balhèc eth sòn miei reiau, e se calèc ena ciutat pera pòrta de Serranos.
Era-barraca-WEB	Dues ores dempús tornèc a gésser, e se seiguec en banc de pèira, entre eth grop de parroquians, entà escotar un aute còp ath mèstre mentre arribaue era ora deth mercat.
Era-barraca-WEB	Es patrons venguien de prestar-li era quantitat que li mancaue entara crompa deth shivau.
Era-barraca-WEB	Ara çò mès important ère auer bon còp de uelh entà alistar; serenitat entà non deishar-se enganhar pera astuta gitanaria que passaue ath sòn dauant damb es sues bèsties, baishant dempús per ua pala entara arriba der arriu.
Era-barraca-WEB	Es onze.
Era-barraca-WEB	Eth mercat deuie èster ena sua màger animacion.
Era-barraca-WEB	Arribaue enquia Batiste eth confús mormolh d’un bolidor invisible; pujauen es endilhades e es votzes deth hons dera vòra der arriu.
Era-barraca-WEB	Trantalhaue, s’estaue quiet, coma eth que desire arrecular eth moment d’ua decision tant importanta, e a tot darrèr, decidic baishar en mercat.
Era-barraca-WEB	Eth maire der arriu ère, coma tostemp, lèu sec.
Era-barraca-WEB	Quauques vetes d’aigua, escapades des encluses e restanques que refrèsquen era plana, serpentejauen en tot formar corbes i isles en solèr povasós, arderós, desparièr, que mès semblaue de desèrt african que de maire d’un arriu.
Era-barraca-WEB	Ad aguestes ores qu’ère tot eth blanc de solei, sense era mendre taca d’ombra.
Era-barraca-WEB	Es cars des lauradors, damb es sòns tendolets clars, formauen un campament en centre der arriu, e ath long dera arriba de pèira, botades en fila, i auie es bèsties ara venda: mules neres e pernejadores, damb ròis cabestes e anques ludentes agitades per nerviosa inquietud; shivaus de trabalh, fòrts mès tristi, sirvents condemnadi a etèrna fatiga, guardant damb es sòns uelhs veirosi a toti es que passauen, coma s’endonvièssen ath nau tiran, e petites e enventides ègües, herint eth povàs damb es sues bates, estirant eth ramau que les tenguie estacades ath mur.
Era-barraca-WEB	Ath cant dera pala dera baishada i auie es animaus de refús: saumets sense aurelhes, de peu lord e hastigoses crospes; shivaus tristi, qu’era sua pèth semblaue horadar-se damb es cants dera sua ossamenta; mules miei cègues, damb còth de cigonha; tota era misèria deth mercat, es naufrags deth trabalh, que, damb e cuèr engarrapat pes paus, er estomac sarrat e es excoriacions inflamades pes mosques verdoses e vrentodes, demorauen era arribada der adjudicatari des corses de taures o deth mendicant, qu’encara saberien tier- les.
Era-barraca-WEB	Ath cant des corrents d’aigua, en centre deth maire e enes arribes qu’era umiditat auien caperat d’ua fèbla capa de tepa, trotauen es vegades de polins sense adondar, ar aire es longui crins, arrossegant era coa peth solèr.
Era-barraca-WEB	Mès enlà des pònts, a trauèrs des arcs de pèira, se vedien es ramats de taures, damb es pautes ressarrades, romiant tranquillament era èrba que les lançauen es pastors, o caminant guiterosament peth solèr caud, en tot sénter er engüeig des fresques deveses, plantant-se fèrament cada còp qu’es gojats les fiulauen dès es parabandes.
Era-barraca-WEB	Era animacion deth mercat anaue aumentat.
Era-barraca-WEB	Ar entorn de cada cavalaria qu’era sua venda s’anaue ajustant, se formauen grops de gesticulants e blagaires pagesi en manges de camisa, damb un pau de herèishe ena dèstra.
Era-barraca-WEB	Es gitanos, secs, brozinadi, de cames longues e arquejades, mantèl damb pedaci e casqueta de pèu, que jos era ludien es uelhs damb resplendor de fèbre, parlauen sense pòsa, lançant eth sòn alend ena cara deth crompador coma se volessen ipnotizar-lo.
Era-barraca-WEB	Mès guardatz ben era ègua.
Era-barraca-WEB	E eth pagés, insensible as paraules deth gitano, embarrat en eth madeish, pensatiu e trantalhant, guardaue en solèr, guardaue ara bèstia, se grataue eth cogòt, e acabaue dident damb energia de testud:
Era-barraca-WEB	Plan, donc, non balhi mès.
Era-barraca-WEB	Entà acordar es prètzi e solemnizar es vendes se cercaue era empara d’ua ombra, jos era quau ua hemnòta venie pastissi ornadi pes mosques o aumplie pegoses copes damb eth contengut de mieja dotzena de botelhes alinhades sus ua taula de zinc.
Era-barraca-WEB	Batiste passèc e repassèc diuèrsi còps entre es bèsties, sense hér-ne cabau des venedors que l’assetjauen endonviant era sua intencion.
Era-barraca-WEB	Que non n’i shautaue deguna.
Era-barraca-WEB	Ai, praube Morrut!
Era-barraca-WEB	Be n’ère de dificil trapar-li un successor!
Era-barraca-WEB	Se non siguesse aclapat peth besonh, se n’aurie anat sense crompar, donques que li semblaue ofensar ath defuntat tachant era sua atencion en aqueres bèsties antipatiques.
Era-barraca-WEB	Fin finau s’arturèc dauant d’un shivau blanc, non guaire gras ne lustrat, damb quauques gratades enes pautes e ua cèrta mina de cansament; ua bèstia de trabalh que, a maugrat deth sòn aspècte d’aclapament, semblaue fòrta e coratjosa.
Era-barraca-WEB	A penes passèc ua man pes anques deth shivau, campèc ath sòn costat un gitano, obsequiós, agradiu, tractant-lo coma se lo coneishesse de tota era vida.
Era-barraca-WEB	Qu’ei un animau fantastic; pro se ve que coneishetz es bones bèsties…
Era-barraca-WEB	E de bon prètz: me semble que non mos pelejaram…
Era-barraca-WEB	Monote!
Era-barraca-WEB	Trè-lo a passejar, pr’amor de qué veigue eth senhor era sua portadura.
Era-barraca-WEB	E eth mentat Monote, un gitanet damb cu ar aire per çò des trincadures deth sòn pantalon e era cara plia de crospes, cuelhec ath shivau deth ramau e gessec corrent pes pujades e baishades dera arena seguit dera prauba bèstia, que trotaue de mala encolia, coma cansada d’ua operación tanti còps repetida.
Era-barraca-WEB	Correc era gent curiosa, en tot amassar-se ath torn de Batiste e deth gitano, que seguien damb es sues guardades era marcha der animau.
Era-barraca-WEB	Quan tornec Monote damb eth shivau, eth pagés l’examinèc peth menut.
Era-barraca-WEB	Botèc es sòns dits entre era auriolenca dentadura, passèc es sues mans pes anques, lheuèc es sues bates entà inspeccionar-les, lo paupèc suenhosament entre es pautes.
Era-barraca-WEB	Guardatz, guardatz, didie eth gitano, qu’entad aquerò s’està….
Era-barraca-WEB	Mès net qu’ua patena.
Era-barraca-WEB	Aciu que non s’enganhe ad arrés: tot naturau.
Era-barraca-WEB	Que non s’apraien es animaus, coma hèn d’auti, que desfiguren un saumet en un virament de uelhs.
Era-barraca-WEB	Lo crompè era setmana passada e ne m’è tengut a apraiar-li aguestes causetes qu’a enes pautes.
Era-barraca-WEB	Que ja auetz vist damb quina elegància camine.
Era-barraca-WEB	E tirar d’un car?…
Era-barraca-WEB	Ne un elefant a era sua fòrça.
Era-barraca-WEB	Aquiu en còth veiratz es senhaus.
Era-barraca-WEB	Batiste non semblaue descontent der examen, mès que hec esfòrci entà mostrar-se desengustat, en tot hèr servir potèles e tossiquères.
Era-barraca-WEB	Es sòns malastres coma carretèr l’auien hèt conéisher es bèsties, e se n’arrie ath sòn laguens de quauqui curiosi que, influidi peth mau aspècte deth shivau, discutien damb eth gitano, dident que sonque ère bon entà manar-lo entath “Caudèr”.
Era-barraca-WEB	Eth sòn aspècte trist e cansat qu’ère eth des animaus de trabalh qu’aubedissen damb resignacion mentre poguen sostier-se.
Era-barraca-WEB	Qu’arribèc eth moment decissiu.
Era-barraca-WEB	Se demorarie damb eth…
Era-barraca-WEB	Guaire?
Era-barraca-WEB	Per èster entà vos, qu’ètz un amic, didec eth gitano tocant-li era espatla, per èster entà vos, persona simpatica que saberatz tractar ben ad aguesta jòia… ac deisharam en quaranta duros e tracte hèt.
Era-barraca-WEB	Batiste tenguec eth trait damb cauma, coma òme acostumat as discussions, e arric maliciosament:
Era-barraca-WEB	Plan, donc, per èster tu, rebaisharè un shinhau.
Era-barraca-WEB	Ne vòs vint-e-cinc?
Era-barraca-WEB	Eth gitano estenec es braci damb teatrau indignacion, arreculèc quauqui passi, se gratèc era casqueta de peu e hec tota sòrta de gèsti grossièrs entà exprimir eth sòn estonament.
Era-barraca-WEB	Mair de Diu!
Era-barraca-WEB	Vint-e-cinc duros!…
Era-barraca-WEB	Mès auetz vist ar animau?
Era-barraca-WEB	Mès Batiste a totes es sues lamentacions responie dera madeisha manèra:
Era-barraca-WEB	Vint-e-cinc…
Era-barraca-WEB	Ne un sò mès.
Era-barraca-WEB	E eth gitano, agotades es sues rasons, que non èren pòques, apelèc ath suprèm argument:
Era-barraca-WEB	Monote… trè er animau… qu’eth senhor lo veigue ben.
Era-barraca-WEB	E aquiu venguec Monote un aute còp, trotant e tirant deth ramau dauant deth praube shivau, cada còp mès engüejat de tanti passi.
Era-barraca-WEB	Quins movements, non?, didec eth gitano.
Era-barraca-WEB	E aquerò vau entà vos vint-e-cinc duros?…
Era-barraca-WEB	Ne un sò mès, repetic eth testut.
Era-barraca-WEB	Monote…
Era-barraca-WEB	Torna.
Era-barraca-WEB	Que ja ei pro.
Era-barraca-WEB	E hènt veir indignacion, virèc era espatla eth gitano ath crompador coma se dèsse per fracassada era crompa; mès en veir que Batiste se n’anaue de vertat, despareishec era sua seriositat.
Era-barraca-WEB	Vam a veir…
Era-barraca-WEB	Quina ei era vòsta gràcia?…
Era-barraca-WEB	Batiste?
Era-barraca-WEB	Au, donc, entà que veigatz que vos estimi e desiri qu’aguesta jòia sigue vòsta, vau a hèr çò que non haria per arrés.
Era-barraca-WEB	Ètz d’acòrd damb trenta cinc duros?
Era-barraca-WEB	Au, que òc.
Era-barraca-WEB	Vos juri pera vòsta salut que non haria aquerò ne peth mèn pair.
Era-barraca-WEB	Aguest còp siguec mès viu e gesticulant era sua protèsta en veir qu’eth laurador non s’amolie damb era rebaisha e a dures penes l’aufrie dus duros mès.
Era-barraca-WEB	Mès tan pòc estimacion vos inspire aguesta pèrla fina?
Era-barraca-WEB	A veir, Monote: trè-lo un aute còp.
Era-barraca-WEB	Mès que non li calèc a Monote lançar de nauèth eth hitge pera boca, pr’amor que Batiste s’aluenhèc simulant auer desistit dera crompa.
Era-barraca-WEB	Vaguèc peth mercat, guardant de luenh a d’auti animaus, mès susvelhant tostemp pera coa deth uelh ath gitano, eth quau, simulant tanben indiferéncia, lo seguie, l’espiaue.
Era-barraca-WEB	S’apressèc a un shivalòt fòrt e de peu ludent, que non pensaue crompar, endonviant eth sòn naut prètz.
Era-barraca-WEB	A penes li passèc es mans pes anques, sentec ath cant des sues aurelhes ua alendada arderosa e un mormolh:
Era-barraca-WEB	Trenta tres…
Era-barraca-WEB	Vint-e-ueit, didec Batiste sense virar-se.
Era-barraca-WEB	Quan se cansèc d’admirar aquera beròia bèstia seguic entà dauant, e per çò de hèr quauquarren presencièc se com ua vielha pagesa regatejaue a un petit saumet.
Era-barraca-WEB	Eth gitano s’auie tornat a plaçar ath costat deth sòn shivau e lo guardaue de luenh, agitant era còrda deth ramau coma se lo cridèsse.
Era-barraca-WEB	Batiste s’apressèc tot doç, simulant distraccion, guardant es pònts, per a on passauen coma copòles mobiles de colors es dubèrtes ombrèles des hemnes dera ciutat.
Era-barraca-WEB	Qu’ère ja meddia.
Era-barraca-WEB	Usclaue era arena dera vòra der arriu; er aire, encaishat entre es parabandes, non se botjaue damb era mès leugèra bohada.
Era-barraca-WEB	En aguest ambient caud e pegós, eth solei, ponchaue era pèth e usclaue es pòts.
Era-barraca-WEB	Eth gitano auancèc quauqui passi entà Batiste, en tot aufrir-li er extrèm deth ramau coma ua cuelhuda de possession:
Era-barraca-WEB	Ne tà vos ne tà jo.
Era-barraca-WEB	Trenta, e pro sap Diu que non guanhi arren…
Era-barraca-WEB	Tocatz-la.
Era-barraca-WEB	Batiste agarrèc era còrda e estirèc ua man ath venedor, que l’ac sarrèc energicament.
Era-barraca-WEB	Tracte barrat.
Era-barraca-WEB	Eth laurador anec treiguent dera sua faisha tota aquera indigestion d’estauvis que li holaue eth vrente: un bilhet que l’auie prestat eth patron, ues quantes pèces de duro, un sarpat de plata menuda estropada en un cornet de papèr; e quan eth compde siguec complèt non se podec desliurar de vier damb eth gitano entath tendolet pr’amor de convidar-lo a ua copa e balhar uns quants sòs a Monote per çò des sòns tròts.
Era-barraca-WEB	Que vos ètz a vier era jòia deth mercat.
Era-barraca-WEB	Aquest qu’ei un bon dia entà vos, senhor Batiste; que vos auetz senhat damb era man dreta, e era Vèrge a gessut tà veder- vos.
Era-barraca-WEB	Encara li calec béuer ua dusau copa, present deth gitano, e a tot darrèr, talhant a sec er ensems d’aufriments e amanhagades, cuelhec eth ramau deth sòn nau shivau, e damb era ajuda der agil Monote, montèc en despolhat lomb, gessent a pas brac seguit deth rambalhós mercat.
Era-barraca-WEB	Qu’anaue satisfèt der animau, non auie perdut eth dia.
Era-barraca-WEB	A penes se’n brembaue ja deth praube Morrut, e sentec er orgulh deth proprietari quan en pònt e en camin se virèren quauqui uns dera òrta entà examinar eth blanc shivalet.
Era-barraca-WEB	Era sua màger satisfaccion siguec en passar per dauant dera casa de Copa.
Era-barraca-WEB	Hèc qu’eth shivau comencèsse un tròt presumptuós, coma se siguesse un shivau de sera, e vedec se com dempús de passar eth, pistèren ena pòrta Peberòt, e toti es guiterosi deth districte damb uelhs d’estonament.
Era-barraca-WEB	Miserables!
Era-barraca-WEB	Que ja deuien èster convençudi de qué ère dificil nhacar-lo, de qué sabie defener-se solet.
Era-barraca-WEB	Pro qu’ac podien veir: shivau nau.
Era-barraca-WEB	Que Diu volgue qu’aquerò que se passaue laguens dera barraca podesse apraiar-se tant aisidament!
Era-barraca-WEB	Eth sòn horment, naut e verd, formaue coma un lac d’agitades ondades ara vòra deth camin; era lusèrna se mostraue ufanosa, damb ua flaira que hège dilatar eth nas ath shivau.
Era-barraca-WEB	Non podie planher-se des sues tèrres; mès laguens dera barraca ère a on cranhie trapar eth malastre, etèrn companh dera sua existéncia, demorant-lo entà clauar-li es ungles.
Era-barraca-WEB	En enténer eth tròt deth shivau, gessec Batistet damb eth cap caperat de liròts, entà cuélher eth ramau mentre sa pair desmontaue.
Era-barraca-WEB	Eth gojat se mostrèc afogat pera naua bèstia.
Era-barraca-WEB	L’amorassèc, li botèc es mans entre eth morre, e damb er in de cuélher possession d’era, botèc un pè sus eth garron, s’agarrèc era coa e montèc pera grupa coma un moresc.
Era-barraca-WEB	Batiste entrèc ena barraca, blanca e neta coma tostemp, damb es rajòles luminoses e toti es mòbles en sòn lòc, mès que semblaue enrodada ena madeisha tristesa d’ua sepultura nera e ludenta.
Era-barraca-WEB	Era sua hemna gessec ena pòrta deth quarto damb es uelhs holadi, rogidi, e esperluada, en tot hèr veir en sòn aspècte cansat diuèrses nets passades en velha.
Era-barraca-WEB	Que venguie d’anar-se’n eth mètge; çò de tostemp: pòques esperances.
Era-barraca-WEB	Dempús de campar ua estona ath petit, se n’auie anat sense receptar-li arren de nau.
Era-barraca-WEB	Sonque en montar ena sua ègua auie dit que tornarie en escurir.
Era-barraca-WEB	E eth mainatge tostemp parièr, damb ua fèbre que s’avalaue eth sòn petit còs cada viatge mès aflaquit.
Era-barraca-WEB	Qu’ère çò de cada dia.
Era-barraca-WEB	S’auien acostumat ja ad aqueth malastre: era mair ploraue automaticament, e es auti, damb ua expression trista, seguien tient-se as sues obligacions.
Era-barraca-WEB	Dempús, Teresa, hemna trabalhadora, li preguntèc ath sòn marit peth resultat deth viatge, volec veir ath shivau, e enquia e tot era trista Roseta desbrembèc es sues penes amoroses entà saber-se’n dera aquisicion.
Era-barraca-WEB	Toti, grani e petits, vengueren en corrau pr’amor de veir ath shiovau, que Batistet venguie d’installar en estable.
Era-barraca-WEB	Eth mainatge demorèc abandonat en lhet der estudi, en tot revirar-se damb es uelhs veladi pera malautia, e blagant feblament: “Mair!
Era-barraca-WEB	Teresa, mentretant, examinaue damb ròstre grèu era crompa deth sòn marit, calculant peth menut s’aquerò valie trenta duros; era hilha cercaue diferéncies entre era naua bèstia e eth Morrut, d’erosa memòria, e es dus petits, damb sobtada confiança, li tirauen dera coa e l’amorassauen eth vrente, pregant en bades ath frair màger que les pugèsse sus eth sòn blanc lomb.
Era-barraca-WEB	Decididament, agradaue a toti aguest nau individú dera familha, que morrejaue eth pessebre damb estranhesa, coma se trapèsse en eth bèra luenhana flaira deth companh mòrt.
Era-barraca-WEB	Dinèc tota era familha, e ère tau era fèbre dera nauetat, er entosiasme pera aquisicion, que diuèrsi còps Batistet e es petits s’escapèren dera taula entà vier a tier-li ua guardada en estable, capinauti de veir era mansuetud qu’aubedie e era fòrça que tiraue der arair.
Era-barraca-WEB	En escurir, quan anauen a retirar-se, les cridèc a grani crits Teresa dera pòrta dera barraca estant.
Era-barraca-WEB	Qu’ère coma se demanèsse secors.
Era-barraca-WEB	Batiste!
Era-barraca-WEB	Batiste!…
Era-barraca-WEB	Vene de seguit.
Era-barraca-WEB	E Batiste correc a trauèrs deth camp, espaurit peth ton de votz dera sua hemna.
Era-barraca-WEB	Dempús vedec que se chinaue es peus gemegant.
Era-barraca-WEB	Eth mainatge se morie: sonque calie veder-lo entà saber-se’n.
Era-barraca-WEB	Batiste, en entrar en estudi e inclinar-se sus eth lhet, s’agitèc damb ua estrementida de hered, quauquarren atau coma se venguessen de soltar-li un godilh d’aguia pera esquia.
Era-barraca-WEB	Et praube Bisbe a penes se botjaue; solet eth sòn pièch seguie agitant-se damb penible arranguilh.
Era-barraca-WEB	Es sòns pòts cuelhien un color violacèu; es sòns uelhs, lèu barradi, deishauen entreveir un globul entelat e immobil: Qu’èren uns uelhs que ja non guardauen, e era sua bruna careta semblaue ennerida pera misteriosa escurina, coma se sus era projectèssen era sua ombra es ales dera mòrt.
Era-barraca-WEB	Era soleta causa que ludie en sòn cap èren es peus ròis, estiradi sus es coishins, e en aguesta madèisha crespada se trincaue damb estranha lum eth resplendor deth candelh.
Era-barraca-WEB	Era mair deishaue anar gemiments desesperadi, udòls de fèra emmaliciada.
Era-barraca-WEB	Era sua hilha, plorant silenciosament, auie era necessitat de tier-la, de subjectar-la, entà que non se lancèsse sus eth petit o se fotèsse eth cap contra era paret.
Era-barraca-WEB	Dehòra plorauen es petits sense gausar entrar, coma s’auessen pòur des lamentacions dera sua mair; e ath costat deth lhet se trapaue Batiste, absorbit, sarrant es punhs, mossegant-se es pòts, damb es uelhs tachadi en aqueth petit còs, que tantes angonies e estrementides li costaue deishar anar era vida.
Era-barraca-WEB	Era faussa cauma der omenòt, es sòns uelhs secs agitadi per nerviós parpelejaments, eth front inclinat sus eth sòn hilh, aufrien ua expression encara mès dolorosa qu’es lamentacions dera mair.
Era-barraca-WEB	De pic se n’encuedèc de qué Batistet ère ath sòn costat.
Era-barraca-WEB	L’auie seguit, espaurit pes crits dera sua mair.
Era-barraca-WEB	Batiste s’anugèc en saber que deishaue abandonat ath shivau ath miei deth camp, e eth gojat, secant-se es lèrmes, gessec corrent entà hèr-se a vier era bèstia en estable.
Era-barraca-WEB	Ath cap d’ua estona naui crits treigueren a Batiste deth sòn dolorós estupor.
Era-barraca-WEB	Pair!…pair!
Era-barraca-WEB	Qu’ère Batistet cridant-lo dera pòrta dera barraca.
Era-barraca-WEB	Eth pair, en tot presentir un nau malastre, correc ath sòn darrèr, sense compréner es sues enrambolhades paraules.
Era-barraca-WEB	E de seguit lo vedec queigut sus es sues anques, atelat encara en arair, mès sajant en bades de lheuar-se, estirant eth sòn còth, endilhant dolorosament, mentre deth sòn costat, ath cant d’ua pauta deth dauant, gessie doçament un liquid nerós, que d’eth s’anauen negant es socs nauèth duberti.
Era-barraca-WEB	L’ac auien herit.
Era-barraca-WEB	Dilhèu se moririe.
Era-barraca-WEB	Recrist!
Era-barraca-WEB	Un animau tan necessari entada eth coma era pròpria vida e que l’auie costat empenhar-se damb eth sòn patron…
Era-barraca-WEB	Guardèc ath sòn entorn, cercant ath criminau.
Era-barraca-WEB	Arrés.
Era-barraca-WEB	Enes camins pròches, enes caminòus, ne ua soleta persona.
Era-barraca-WEB	Batistet sagèc de desencusar-se dauant deth sòn pair per aguest descuet.
Era-barraca-WEB	Quan corrie entara barraca, espaurit pes crits dera sua mair, auie vist vier peth camin a un grop d’òmes, gent alègra qu’arrie e cantaue, tornant solide dera tauèrna.
Era-barraca-WEB	Dilhèu èren eri.
Era-barraca-WEB	Eth pair non volec enténer mès…
Era-barraca-WEB	Peberòt!
Era-barraca-WEB	Quin aute podie èster.
Era-barraca-WEB	Er òdi dera òrta l’assassinaue a un hilh, e ara aqueth lairon l’aucie eth sòn shivau, en endonviar guaire de besonh ère entara sua existéncia.
Era-barraca-WEB	Crist!
Era-barraca-WEB	Non n’auie ja pro entà qu’un cristian se perdesse?…
Era-barraca-WEB	E non rasonèc mès.
Era-barraca-WEB	Sense saber se qué hège, tornèc ena sua barraca, cuelhec era sua escopeta de darrèr dera pòrta, e gessec ath mès córrer, mentre instintiuament daurie era recramba dera escopeta entà veir s’es dus canons èren cargadi.
Era-barraca-WEB	Batistet se quedèc ath costat deth shivau, sajant de tapar-li era sang damb eth sòn mocador deth cap.
Era-barraca-WEB	Sentec pòur de veir a sa pair corrent peth camin damb era escopeta premanida, afogat per deishar anar era sua rabia aucint.
Era-barraca-WEB	Qu’ère terrible er aspècte d’aqueth omenòt tostemp tranquil e moligàs.
Era-barraca-WEB	Se desvelhaue era fèra en eth, cansat de qué l’escarnissen un dia darrèr der aute.
Era-barraca-WEB	Enes sòns uelhs iinjectadis de sang ludie era fèbre der assassinat; tot eth sòn còs s’entrementie de ràbia, aguesta terribla ràbia der òme pacific, que quan depasse eth limit dera mansuetud ei entà quèir ena ferocitat.
Era-barraca-WEB	Coma un senglar furiós se calec pes camps, cauishigant es plantes, sautant es asagadors, trincant canets.
Era-barraca-WEB	S’abandonèc eth camin, siguec entà arribar abans ena barraca de Peberòt.
Era-barraca-WEB	Quauquarrés ère ena pòrta.
Era-barraca-WEB	Era ceguetat dera ràbia e era escurina crepusculara non li permeteren aubirar s’ère òme o hemna, mès vedec se com en un bot se metec laguens e barraue era pòrta de còp, espaurit per aquera aparicion prèsta a calar-se era escopeta ena cara.
Era-barraca-WEB	Batiste s’arturèc dauant dera barraca barrada.
Era-barraca-WEB	Peberòt!…
Era-barraca-WEB	Lairon!…
Era-barraca-WEB	E era sua pròpria votz li costaue estranhesa, coma se siguesse era de un aute.
Era-barraca-WEB	Qu’ère ua votz tremolosa e aflaütada per çò dera sufocacion dera colèra.
Era-barraca-WEB	Arrés responec.
Era-barraca-WEB	Era pòrta seguie barrada: barrades es hièstres e es tres hiestrons de naut dera façada, que dauen lum ar estatge de naut, ena cramba, a on se sauvauen es cuelhetes.
Era-barraca-WEB	Eth bandit lo deurie espiar dilhèu per bèth horat; dilhèu premanie era sua escopeta entà tirar traidorament des d’un des hiestrons nauts; o instintiuament, damb aguesta prevision moresca atentiua a supausar en enemic tota sòrta de males arts, amaguèc eth sòn còs damb eth soc d’ua higuera geganta que daue ombra ara barraca de Peberòt.
Era-barraca-WEB	Eth nòm d’aguest sonaue de contunh en silenci deth crepuscul, acompanhat de tota sòrta d’insults.
Era-barraca-WEB	Baisha, covard!
Era-barraca-WEB	E era barraca s’estaue silenciosa e barrada, coma se l’auessen abandonat.
Era-barraca-WEB	Credec Batiste enténer crits estofats de hemna, tumada de mòbles, quauquarren que li hec endonviar ua luta dera prauba Pepeta arturant a Peberòt, eth quau volie gésser entà dar responsa as sòns insults.
Era-barraca-WEB	Dempús non entenec arren, e es sues injúries seguiren sonant en un silenci desesperant.
Era-barraca-WEB	Aquerò l’emmaliciaue encara mès que s’er enemic s’auesse presentat.
Era-barraca-WEB	Li semblaue qu’era muda barraca se burlaue d’eth; e abandonant era sua amagadera, se lancèc contra era pòrta, en tot foter-li còps de culassa.
Era-barraca-WEB	Es hustes tremolèren damb aguesti còps lhòcos.
Era-barraca-WEB	Que volie assadorar era sua ràbia ena casa, donques que non podie esbauçar ath sòn patron.
Era-barraca-WEB	E tanlèu pataquejaue era pòrta coma es parets, arrincant enòrmes tròci de ges.
Era-barraca-WEB	Enquia e tot se calèc era escopeta diuèrsi còps ena cara, en voler titar es dus traits contra es hiestrons dera cramba, en tot arturar- lo solet era pòur de demorar-se desarmat.
Era-barraca-WEB	Era sua ràbia anaue aumentant: bramaue insults; es sòns uelhs injectadi ja non podien veir; trantalhaue coma se siguesse embriac.
Era-barraca-WEB	Qu’anaue a quèir en solèr, paralisat, agonizant de colèra, estofat pera ràbia; mès se sauvèc, pr’amor que, de ressabuda, es bromes ròies que l’enrodauen se trinquèren, eth furor deishèc pas ar aflaquiment, e en veir tot eth sòn malastre se sentec aclapat.
Era-barraca-WEB	Era sua colèra, trincada ara fin per tant òrra tension, comencèc a esbugassar-se, e Batiste, repetint eth sòn rosari d’insults, sentec de pic qu’era sua votz s’estofaue enquia convertir-se en un gemèc.
Era-barraca-WEB	A tot darrèr s’estarnèc a plorar.
Era-barraca-WEB	Ja non insultèc mès ath fanfarron.
Era-barraca-WEB	Anèc arreculant de man en man enquia arribar en camin e se seiguec en un ribàs damb era escopeta as sòns pès.
Era-barraca-WEB	Aquiu plorèc e plorèc, en tot cuélher damb aquerò un gran aleugeriment, amorassat pes ombres dera net, que semblauen agarrar partida dera sua pena, pr’amor que cada còp se hègen mes denses, amagant es sòn plors mainadencs.
Era-barraca-WEB	Be n’ère de malerós!
Era-barraca-WEB	Eth solet contra toti!…
Era-barraca-WEB	Ath petitet lo traparie mòrt en arribar ena barraca; eth shivau, qu’ère era sua vida, inutilizat per aqueri traïdors; eth mau que l’arribaue de pertot, gessent des camins, des cases, des canets, profitant quinsevolh escadença entà herir as sòns; e eth, desarmat, sense poder defener-se d’aqueth enemic que despareishie a penes sajaue de revelar-se contra eth, cansat de patir.
Era-barraca-WEB	Gran Diu!
Era-barraca-WEB	Qué auie hèt eth entà patir tant?
Era-barraca-WEB	Qu’ei que non ère un òme brave?…
Era-barraca-WEB	Se sentec cada còp mès aclapat peth dolor.
Era-barraca-WEB	Aquiu s’estarie clauat en ribàs, podien vier es sòns enemics: non auie fòrces entà agarrar era escopeta qu’auie as sòns pès.
Era-barraca-WEB	Ressonèc en camin un lent trinhonar, poblant era escurina de misterioses vibracions.
Era-barraca-WEB	Batiste pensèc en sòn petit, en praube Bisbe, que ja s’aurie mòrt.
Era-barraca-WEB	Dilhèu aguest son tan doç ère des angels qu’auien baishat entà her-lo-se a vier, e volatejauen pera òrta sense trapar era barraca.
Era-barraca-WEB	Ai, se non n’auessen besonh es auti, que necessitauen es sòns braci entà víuer!…
Era-barraca-WEB	Eth praube òme desiraue era sua mòrt.
Era-barraca-WEB	Pensèc ena felicitat de deishar aquiu madeish, en un ribàs, aqueth còs qu’eth sòn manteniment tant li costaue, e agarrat ara petita amna deth sòn hilhet, d’aqueth innocent, volar, volar coma es benauradi qu’eth auie vist amiadi pes angels enes quadres des glèises.
Era-barraca-WEB	Eth melancolic trinhonar sonaue ara ath sòn costat, e comencèren a passar peth camin bonhes informes qu’era sua vista trebla pes lèrmes non acertaue definir.
Era-barraca-WEB	Sentec que lo tocauen damb era punta d’un pau; e lheuant eth cap, vedec a ua prima figura, ua sòrta d’espèctre que s’inclinaue entada eth.
Era-barraca-WEB	Arreconeihec ar oncle Tomba: eth solet dera òrta ath quau non li deuie cap pena.
Era-barraca-WEB	Eth pastor, cuelhut coma bruishòt, possedie er art endonviaire des cècs.
Era-barraca-WEB	A penes arreconeishec a Batiste semblèc compréner tot eth sòn malastre.
Era-barraca-WEB	Toquèc damb eth pau era escopeta qu’ère as sòns pès, e virèc eth cap, coma se cerquèsse ena escurina era barraca de Peberòt.
Era-barraca-WEB	Parlaue tot doç, damb ua tristesa tranquilla, coma òme acostumat as misèries d’un mon que deth lèu auie de gésser.
Era-barraca-WEB	Endonvièc es plors de Batiste.
Era-barraca-WEB	Hilh mèn!..
Era-barraca-WEB	Hilh mèn!…
Era-barraca-WEB	Venguie de passar pera sua barraca e auie vist lums pera pòrta dubèrta…
Era-barraca-WEB	Dempús auie entenut crits de desesperacion, eth gosset ganholaue…
Era-barraca-WEB	Eth petit auie mòrt, vertat?
Era-barraca-WEB	E eth pair aquiu, pensant qu’ère seigut en un ribàs, quan en realitat a on demoraue ère damb un pè en precipici.
Era-barraca-WEB	Atau se pèrden es òmes e se dissolven es familhes.
Era-barraca-WEB	Qu’acabarie aucint pègament coma eth praube Capèth, e morint coma eth, en perpetuau embarrament.
Era-barraca-WEB	Qu’ère quauquarren fatau: aqueres tèrres èren maudidts pes praubi e non podien dar d’auti fruits que malediccions.
Era-barraca-WEB	E gasulhant es sues terribles profecies, eth pastor s’aluenhèc darrèr des oelhes, camin deth poble, mentre aconselhaue ath praube Batiste que se n’anèsse tanben, mès luenh, fòrça luenh, a on non calesse guanhar eth pan lutant contra er òdi de tantes misèries aliades.
Era-barraca-WEB	Invisible ja, en.honsat enes ombres, Batiste escotèc encara era sua votz lenta e trista:
Era-barraca-WEB	Cre-me, hilh mèn, t’amiaràn malastres!
Era-barraca-WEB	Batiste e era sua familha non se n’encuedèren de com arribèc er eveniment inaudit, inesperat; qui siguec eth prumèr que se decidic a passar eth petit pònt qu’unie eth camin damb es odiats camps.
Era-barraca-WEB	Que non èren ena barraca entà fixar-se en taus detalhs.
Era-barraca-WEB	Aclapadi peth dolor, vederen qu’era òrta venguie còp sec entada eri; e non protestèren, pr’amor qu’eth malastre a besonh de consolament, mès tanpòc arregraïren er inesperat movement d’aproximacion.
Era-barraca-WEB	Era mòrt deth petit s’auie esparjut rapidament per tot er entorn, gràcies ara estranha velocitat que circulen ena òrta es notícies, sautant de barraca en barraca, en ales deth mormolh, eth mès rapid des telegrafs.
Era-barraca-WEB	Aquera net, molti dormiren mau.
Era-barraca-WEB	Semblaue qu’eth petitet, en anar-se’n deth mon, auesse deishat clauada ua espia ena consciéncia des vesins.
Era-barraca-WEB	Mès d’ua hemna se remenèc en lhet, trebolant damb era sua inquietud eth sòmi deth sòn marit, que protestaue indignat.
Era-barraca-WEB	Praubet!
Era-barraca-WEB	Qué li condarie ath Senhor quan entrèsse en Cèu?…
Era-barraca-WEB	A toti artenhie un shinhau era responsabilitat d’aguesta mòrt.
Era-barraca-WEB	Mès cada un, damb ipocrita egoïsme, atribuie ath vesin era principau colpa dera contunha persecucion, qu’es sues conseqüéncies auien queigut sus eth petit; cada comaire endonviaue ua responsabilitat entad aquera qu’auie coma enemiga.
Era-barraca-WEB	E a tot darrèr, s’esclipsauen damb eth prepaus de des.hèir a londeman tot eth mau costat, de vier a aufrir-se ara familha, a plorar sus eth praube mainatge; e entre es bromes deth saunei les semblaue veir a Pasqualet, blanc e ludent coma un àngel, guardant damb uelhs de repotec ad aqueri que tan durs auien estat damb eth e damb era sua familha.
Era-barraca-WEB	Toti es vesins se lheuèren romiant mentaument era forma d’apressar-se ara barraca de Batiste e entrar en era.
Era-barraca-WEB	Qu’ère un examen de consciéncia, ua explosion d’empenaïment qu’arribaue en praube abitatge de toti es extrèms dera plana.
Era-barraca-WEB	Quan a penes auie hèt dia, ja se calèren ena barraca dues vielhes, que demorauen ena bòrda vesia.
Era-barraca-WEB	Era familha, consternada, a penes mostrèc estranhesa pera presentacion d’aguestes dues hemnes en aquera casa a on arrés auie entrat en sies mesi.
Era-barraca-WEB	Que volien veir ath mainatge, ath praube albatet, e entrant en estudi, lo contemplèren encara en lhet, tapat enquiath còth, mercant a penes era bonha deth còs jos eth linçò, damb eth cap ròi inèrt sus eth coishin.
Era-barraca-WEB	Era mair non sabie mès que plorar, calada en un canton deth quarto, arraulida, apilotada, petita coma ua mainada, e coma se volesse anular-se e desparéisher.
Era-barraca-WEB	Dempús d’aguestes hemnes n’entrèren d’autes e d’autes.
Era-barraca-WEB	Aguestes, rendudes peth saunei e es plors, semblauen pègues, descansant sus eth pièch era cara rogida e escauhada pes lèrmes.
Era-barraca-WEB	Batiste, seigut en un cagira d’espart ath miei dera barraca, guardaue damb expression estupida era desfilada d’aguesta gent que tant l’auien mautractat.
Era-barraca-WEB	Non les auie en òdi.
Era-barraca-WEB	Mès tanpòc sentie gratitud.
Era-barraca-WEB	Dera crisi dera vesilha auie gessut aclapat, e guardaue tot aquerò damb indiferéncia, coma se la barraca non li pertanhesse ne eth praubet qu’ère en lhet siguesse eth sòn hilh.
Era-barraca-WEB	Solet eth gosset, entortilhat as sòn pès, semblaue sauvar rebrembes e sénter òdi.
Era-barraca-WEB	Flairaue damb ostilitat tota era processon de pèlhes qu’entraue e gessie, e gronhaue coma se volesse mossegar, en tot tier-se per non emmaliciar as sòns patrons.
Era-barraca-WEB	Era gent menuda participaue dera mala encolia deth gosset.
Era-barraca-WEB	Batistet botaue mala cara a totes aqueres “ties” que tanti viatges se burlèren d’eth quan passaue per dauant des sues barraques, e acabèc per refugiar-se en estable, pr’amor de non deishar de uelh ath praube shivau e seguir guarint-lo sivans es indicacions deth veterinari, qu’auien cridat era net anteriora.
Era-barraca-WEB	Qu’estimaue fòrça ath sòn frairet; mès era mòrt no a remèdi, e çò qu’ara li preocupaue ada eth ère qu’eth shivau non demorèsse coish.
Era-barraca-WEB	Es dus petits, satisfèts ath hons, d’un malastre que tiraue entara sua barraca era atencion de tota era plana, sauvauen era pòrta, barrant eth pas as mainatges que, coma volades de parrats, arribauen per camins e caminòus damb era mausana e excitada curiositat de veir ath petit mòrt.
Era-barraca-WEB	Ara qu’ère era sua: ara qu’èren es patrons.
Era-barraca-WEB	E damb eth valor deth qu’ei ena sua casa, menaçauen e didien adiu a uns, deishauen entrar a d’auti, en tot autrejar- les era sua proteccion sivans les auien tractat enes sagnoses e accidentades peregrinacions peth camin dera escòla…
Era-barraca-WEB	Tafurèls!
Era-barraca-WEB	Enquia e tot n’auie que volien entrar dempùs d’auer estat ena peleja qu’en era eth praube Pasqualet queiguec ena sèquia, agarrant era sua malautia mortau.
Era-barraca-WEB	Era aparicion d’ua hemneta fèbla e esblancossida semblèc animar damb un arrai de penibles rebrembes a tota era familha.
Era-barraca-WEB	Qu’ère Pepeta, era hemna de Peberòt.
Era-barraca-WEB	Enquia e tot era venguie!…
Era-barraca-WEB	Que i auec en Batiste e era sua hemna un assag de rebellion; mès era sua volontat non auie fòrça…
Era-barraca-WEB	Entà qué?
Era-barraca-WEB	Que sigue planvenguda, e s’entraue entà gaudir deth sòn malastre, podie arrir tot çò que volesse.
Era-barraca-WEB	Aquiu qu’eren eri, inèrtes, aclapadi peth dolor.
Era-barraca-WEB	Diu, qu’ac ve tot, ja balharie a cada un çò de sòn.
Era-barraca-WEB	Mès Pepeta anèc dret de cap ath lhet, en tot desseparar as autes hemnes.
Era-barraca-WEB	Amiaue enes sòns braci un enòrme hèish de flors e huelhes, qu’espargèc sus eth lhet.
Era-barraca-WEB	Es prumères flaires dera primauèra s’esteneren peth quarto, que flairaue a medecines, e qu’en sòn ambient pesant semblaue cargat d’insòmis e alendades.
Era-barraca-WEB	Pepeta, era prauba bèstia de trabalh, mòrta entara maternitat e maridada sense era esperança d’èster mair, perdec era sua cauma dauant d’aqueth capet de evòri ornat pera retortilhada cabeladura coma ua aureòla d’aur.
Era-barraca-WEB	Hilh mèn!…
Era-barraca-WEB	Praubet mèn!…
Era-barraca-WEB	E plorèc damb totes es lèrmes des sòns uelhs, en tot inclinar-se sus eth petit mòrt, heregant a penes damb es sòns pòts eth front palle e hered, coma se cranhesse desvelhar-lo.
Era-barraca-WEB	En enténer es sòns somics, Batiste e era sua hemna lheuèren eth cap coma espauridi.
Era-barraca-WEB	Que s’en sabien de qué ère ua hemna brava; eth marit ère eth dolent.
Era-barraca-WEB	E era gratitud pairau ludie enes sòns uelhs.
Era-barraca-WEB	Batiste enquia e tot s’estrementic en veir se com era prauba Pepeta abraçaue a Teresa e ara sua hilha, confonent-se es sues lèrmes damb es d’aguestes.
Era-barraca-WEB	Non, aquiu que non i auie ipocresia: qu’ère ua victima; plan per aquerò sabie compréner eth malastre d’eri, qu’èren victimes tanben.
Era-barraca-WEB	Era hemneta se shuguèc es lèrmes.
Era-barraca-WEB	Campèc en era era hemna coratjosa e fòrta, acostumada a un trabalh brutau entà mantier era sua casa.
Era-barraca-WEB	Guardèc estonada ath sòn entorn.
Era-barraca-WEB	Aquerò non podie quedar atau: eth mainatge en lhet e tot desapraiat!
Era-barraca-WEB	Que s’auie d’apraiar ar aubat entath sòn darrèr viatge, vestir-lo de blanc, pur e resplendent coma era aubada, que d’era amiaue eth nòm.
Era-barraca-WEB	E damb un instint d’èsser superior neishut entà manar e que sap impausar aubediéncia, comencèc a dar ordes a totes es hemnes, que rivalizauen per servir ara familha abans odiada.
Era-barraca-WEB	Era vierie ena ciutat damb dues companhes, entà crompar eth susari e eth taüt; d’autes vengueren en pòble o s’espargèren pes barraques pròches, cercant es objèctes encargadi per Pepeta.
Era-barraca-WEB	Enquia e tot er odiós Peberòt, que s’estaue invisible, li calèc trabalhar en taus preparatius.
Era-barraca-WEB	Era sua hemna, en trapar-lo en camin, li manèc que cerquèsse musics entara tarde.
Era-barraca-WEB	Qu’èren, coma eth, guiterosi e embriacs, solide les traparie ena casa de Copa.
Era-barraca-WEB	E eth fanfarron, qu’aqueth dia se mostraue cogitós, escotèc ara sua hemna sense cap replica e tenguec eth ton imperiós que se li parlaue, guardant ath còp entath solèr, coma avergonhat.
Era-barraca-WEB	Des dera net anteriora se sentie un aute.
Era-barraca-WEB	Aqueth òme que l’auie desfisat, en tot insultar- lo impunidament mentre lo tenguie calat ena sua barraca coma a ua garia; era sua hemna per prumèr viatge l’impausèc era sua volontat, en trèir-li era escopeta; era sua manca de valor entà botar-se dauant dera victima cargada de rason: tot qu’èren motius entà que se sentesse confonut e capvirat.
Era-barraca-WEB	Que ja non ère eth Peberòt de d’auti tempsi; se començaue a conéisher.
Era-barraca-WEB	Enquia e tot arribèc a sospechar se tot aquerò qu’auie hèt contra Batiste e era sua familha ère un crim.
Era-barraca-WEB	I auec un moment qu’arribèc a mespredar-se.
Era-barraca-WEB	Quina hèta d’òme era sua!…
Era-barraca-WEB	Totes es porcades d’eth e des auti vesins sonque auien servit entrà trèir-li era vida a un mainatget.
Era-barraca-WEB	Tàs dètz deth maitin, quan Pepeta damb es sues dues companhas tornèc de Valencia, era barraca ère plia de gent.
Era-barraca-WEB	Quauqui òmes des mès moligassi, “òmes dera sua casa”, qu’a penes auien cuelhut partida ena luta contra es forastèrs, formauen rondèu damb Batiste ena pòrta dera barraca: uns ajocadi, ar estil moresc, d’auti seigudi en cagiretes d’espart, humant e parlant lentament deth temps e des cuelhetes.
Era-barraca-WEB	Laguens, hemnes e mès hemnes sarrades ath torn deth lhet, aclapant ara mair damb era sua parlòta, parlant quauques ues des sòns hilhs qu’auien perdut, installades d’autes enes cornèrs coma ena sua pròpria casa, repetint totes es petòfies deth vesiat.
Era-barraca-WEB	Aqueth dia qu’ère extraordinari; qu’ère parièr qu’es sues barraques siguessen lordes e eth minjar sense premanir: que i auie desencusa; e es creatures, agarrades as sues pèlhes, plorauen e aclapauen damb es sòns crits, en voler uns tornar ena sua casa, e d’auti que les mostrèssen ar aubatet.
Era-barraca-WEB	Quauques vielhes s’auien apoderat dera recodina, e en cada moment premanien grani veires d’aigua damb vin e sucre, en tot aufrir-les a Teresa e ara sua hilha entà que plorèssen damb mès “aleujament”.
Era-barraca-WEB	E quan es praubes, holades ja per aguesta inondacion sucrada, se remien a béuer, es oficioses comaires anauen per torns calant-se per erbèr es refresqui, donques que tanben les calie que les passèsse eth desengust.
Era-barraca-WEB	Pepeta comencèc a cridar volent impausar era sua autoritat en aguesta confusion.
Era-barraca-WEB	Teresa se resistic a abandonar ath sòn hilh encara que siguesse per pòca estona: lèu deisharie de veder-lo; que non li panèssen eth temps que li restaue de contemplar ath sòn tresaur.
Era-barraca-WEB	E estarnant-se en somics mès fòrts, se lancèc sus eth cadavre, en tot voler abraçar-lo.
Era-barraca-WEB	Mès es prècs dera sua hilha e era volontat de Pepeta poderen mès, e acompanhada per fòrça hemnes, gessec dera barraca damb eth devantau ena cara, gemegant, trantalhant, sense hèr atencion des que tirauen d’era en tot disputar-se eth hèt d’amiar-la cada ua ara sua casa.
Era-barraca-WEB	Comencèc Pepeta er apraiament dera funèbra pompa.
Era-barraca-WEB	Prumèr de tot placèc en centre dera entrada era tauleta blanca de pin qu’en era minjaue era familha, caperant-la damb un linçò e clauant es extrèms damb esplingues, Ath dessús botèc ua vana de midonades hius espèssi, e botèc sus era eth petit taüt amiat de Valencia, ua moninaria, qu’admirauen totes es vesies: un estug blanc galonat d’aur, mofle en sòn interior coma ua cunhèra.
Era-barraca-WEB	Pepeta treiguec deth hardèu es darrères gales deth petit mòrt: un abit de gasa teishuda damb hius de plata, ues sandales, ua garlanda de flors, tot blanc, d’arrissada nhèu, coma era lum dera auba, qu’era sua puretat simbolizaue era deth praubet aubat.
Era-barraca-WEB	Tot doç, damb mim mairau, anèc enlençolant ath cadavre.
Era-barraca-WEB	Sarraue eth petit còs hered contra eth sòn pièch damb escometudes d’estèrla passion, introduint en susari es regdes bracets damb gran de suenh, coma se siguessen fragments de veire que se podessen trincar ath mendre còp, e punaue es sòns pès de gèu abans d’ajustar-les enes sandales.
Era-barraca-WEB	Sus es sòns braci, coma ua paloma blanca arraulida de hered, transportèc ath praube Pasqualet ena caisha, en aqueth autar lheuat ath miei dera barraca, dauant deth quau anaue a passar tota era òrta, tirada de curiosèr.
Era-barraca-WEB	Encara non ère tot; mancaue çò de milhor; era garlanda, ua barreta de flors blanques damb sarpats que penjauen sus es aurelhes.
Era-barraca-WEB	Un ornament de sauvatge, parièr ath des indis de teatre.
Era-barraca-WEB	Era pietosa man de Pepeta, emplegada en dura luta damb era mòrt, tintèc es palles caròles damb rosada coloreta; era boca deth petit mòrt, ennerida, se remetec jos ua capa d’alugat vermelhon; mès en bades sagèc era simpla lauradora de daurir desmesuradament es sues hloishes paupetes.
Era-barraca-WEB	Tornauen a quèir, caperant es uelhs mats, enteleridi, sense reflèx, damb era tristesa grisa dera mòrt.
Era-barraca-WEB	Praube Pasqualet!…
Era-barraca-WEB	Malerós Bisbet!
Era-barraca-WEB	Damb era sua garlanda extravaganta e era sua cara pintada ère hèt un coquilhon.
Era-barraca-WEB	Mès trendesa dolorosa inspiraue eth sòn capet palle, damb era verdor dera mòrt, queigut en coishin dera sua mair, sense mès ornaments qu’es sòns peus ròis.
Era-barraca-WEB	Mès tot aquerò non empedie qu’es braves ortalanes s’entosiasmèssen dauant dera sua òbra.
Era-barraca-WEB	Semblaue adormit!
Era-barraca-WEB	Tan beròi!
Era-barraca-WEB	Tan rosat!…” Jamès s’auie vist un aubatet coma aguest.
Era-barraca-WEB	E aumplien de flors es uets dera sua caisha: flors sus era blanca vestidura, flors esparjudes sus era taula, amolonades, formant nhoquets enes extrèms.
Era-barraca-WEB	Que i auie tota era plana abraçant eth còs d’aqueth mainatge que tanti còps auien vist sautar pes sòns caminòus coma un audèth, en tot esténer sus eth sòn còs hered ua ondada de perhums e de colors.
Era-barraca-WEB	Es dus frairs petits contemplauen a Pasqualet estonadi, damb devocion, coma a un èsser superior qu’anaue a quilhar eth vòl d’un moment en aute.
Era-barraca-WEB	Eth gosset rondaue eth funèbre cadafalc, estirant eth morret, volent lecar es heredes manetes de cera, e s’estarnaue en ua quèisha lèu umana, de desesperacion, que botaue nervioses as hemnes e hège qu’acacèssen a còps de pè ara prauba bèstia.
Era-barraca-WEB	Tà meddia, Teresa, escapant-se lèu ara fòrça dera captivitat que la sauvauen es vesies, tornèc ena barraca.
Era-barraca-WEB	Eth sòn amor de mair li hec sénter ua viua satisfaccion dauant des ornaments deth petit.
Era-barraca-WEB	Lo punèc ena pintada boca, e redoblèc es sòns gemiments.
Era-barraca-WEB	Qu’ère era ora de dinar.
Era-barraca-WEB	Batistet e es frairs petits, qu’en eri eth dolor non artenhie padegar er estomac, s’avalèren un croston amagadi enes cornèrs.
Era-barraca-WEB	Teresa e era sua hilha non pensèren en minjar.
Era-barraca-WEB	Eth pair, tostemp seigut en ua cagira d’espart jos era arradimèra dera pòrta, humaue un cigar darrèr der aute, impassible coma un orientau, virant era esquia ara sua casa, coma se cranhesse veir eth blanc cadafalc que servie d’autar ath cadavre deth sòn hilh.
Era-barraca-WEB	Pera tarde encara sigueren mès nombroses es visites.
Era-barraca-WEB	Es hemnes arribauen damb eth vestit de mudar, damb era mantilha entà assistir ar acogament; es gojates se disputauen damb tenacitat èster des quate qu’auien d’amiar ath praube aubatet entath cementèri.
Era-barraca-WEB	Caminant tot doç peth costat deth camin e hugent deth povàs coma d’un perilh mortau, arribèc ua grana visita: D. Joaquim e era senhora Pepa, eth mèstre e era sua “hemna”.
Era-barraca-WEB	Aquera tarde, per çò der “in faust eveniment” (paraules d’eth), non i auie escòla.
Era-barraca-WEB	Pro que se vedie en veir eth revolum de gojats atrevits e pegosi que s’anauen colant ena barraca, e cansadi de contemplar, gratant-se eth nas, eth cadavre deth sòn companh, gessien a acaçar-se peth camin pròche o a sautar sèquies.
Era-barraca-WEB	Era senhora Pepa, damb un vestit un shinhau rosigat de lan e ua gran mantilha d’un nere ja auriolenc, entrèc solemnament ena barraca, e dempús de quauques frases vistoses agarrades ath vòl ath sòn marit, placèc era sua robusta umanitat en un fautulh de còrda e aquiu se quedèc, muda e coma somnolenta, contemplant eth taüt.
Era-barraca-WEB	Era brava hemna, acostumada a enténer e a admirar ath sòn espós, non podie seguir ua convèrsa.
Era-barraca-WEB	Eth mèstre, que ludie era sua casaca verdosa des dies de gran ceremoniau e era sua corbata de màger mida, cuelhec sèti dehòra, ath costat deth pair.
Era-barraca-WEB	Es sues manòtes de cultivador les amiaue amagades en uns gants neri que s’auien esblancossit damb es ans, quedant de color d’ala de mosca, e les botjaue de contunh, desirós de tirar era atencion sus era sua ròba des granes solemnitats.
Era-barraca-WEB	Entà Batiste treiguie çò de mès florit e sonor deth sòn estil.
Era-barraca-WEB	Qu’ère eth sòn milhor client: ne un solet dissabte auie deishat de pagar es dus quarts entara escòla.
Era-barraca-WEB	Qu’ei atau eth mon, senhor Batiste; mos cau resignar!
Era-barraca-WEB	En tot interrómper era sua listra de lòcs comuns, parladi grandiloquentament, coma se siguesse ena escòla, higec en votz baisha, guinhant maliciosament es uelhs:
Era-barraca-WEB	Auetz campat, senhor Batiste, a tota aguesta gent?…
Era-barraca-WEB	Ager deishauen anar pèstes de vos e dera vòsta familha, e pro sap Diu qu’en fòrça escadences les sò repotegat aguesta malesa.
Era-barraca-WEB	Aué entren en aguesta casa damb era madeisha confiança qu’ena sua e vos aclapen damb tantes mòstres d’afeccion.
Era-barraca-WEB	Eth malastre les hè dresbrembar, les aprèsse a vosati.
Era-barraca-WEB	E dempús d’ua pausa, qu’en era siguec cap clin, didec pataquejant-se eth pièch:
Era-barraca-WEB	Credetz-me a jo, que les coneishi ben: ath hons son bona gent.
Era-barraca-WEB	Molt bèsties, plan, capables des màger asenades, mès damb un còr que s’esmò dauant dera desgràcia e les hè amagar es garres…
Era-barraca-WEB	Prauba gent!
Era-barraca-WEB	Que non n’an eth tòrt, donques que neisheren entà víuer coma bèsties e arrés les trè d’aguesta condicion.
Era-barraca-WEB	Carèc ua bona estona, higent dempús, damb eth fervor d’un comerçant que laude era sua mèrca:
Era-barraca-WEB	Aciu çò que cau ei instrucción, fòrça instrucción.
Era-barraca-WEB	Temples de sabença que difonen era lum dera sciéncia per tota era plana, halhes que… que…
Era-barraca-WEB	En fin, se venguessen mès mainatges en mèn temple, voi díder, ena mia escòla, e s’es pairs, en sòrta d’embriagar-se, paguèssen puntuaument coma vos, senhor Batiste, que serie ua auta causa.
Era-barraca-WEB	E non digui arren mès, pr’amor que non m’agrade ofensar.
Era-barraca-WEB	D’aquerò n’auie perilh, pr’amor que près dera sua persona i auie molti pairs des que li manauen escolans sense eth lèst des dus quarts.
Era-barraca-WEB	D’auti lauradors, qu’auien mostrat gran ostilitat contra era familha, non gausauen arribar ena barraca e s’estauen en camin formant rondèu.
Era-barraca-WEB	Per aquiu i auie Peberòt, que venguie d’arribar dera tauèrna damb cinc musics, tranquilla ja era consciéncia dempús d’auer estat pendent quauques ores ath cant deth taulèr de Còpa.
Era-barraca-WEB	Arribaue cada còp mès gent ena barraca: que non i auie espaci liure en era, e es hemnes e es mainatges se seiguien enes bancs de tòcho, jos era trelha, o enes ribassi, demorant eth moment der acogament.
Era-barraca-WEB	Laguens sonauen planhs, conselhs prononciats damb votz energica, un rumor de luta.
Era-barraca-WEB	Qu’ère Pepeta que volie separar a Teresa deth cadavre deth sòn hilh.
Era-barraca-WEB	Au… te cau èster rasonabla: er aubat non podie demorar-se aquiu entà tostemp; se hège ja tard, e es males glopassades les cau passar rapid.
Era-barraca-WEB	E pelejaue damb era mair pr’amor de separar-la deth taüt, d’obligar-la a entrar en estudi e de non presenciar eth terrible moment dera gessuda, quan er aubat, lheuat en espatles, comencèsse eth vòl damb es blanques ales deth sòn susari entà non tornar mès.
Era-barraca-WEB	Hilh mèn!…
Era-barraca-WEB	Rei dera tua mair!, gemegaue era prauba Teresa.
Era-barraca-WEB	Que ja non lo tornarie a veir: un punet… un aute.
Era-barraca-WEB	E eth cap, cada còp mès hered e livid a maugrat dera coloreta, se botjaue d’un costat en aute deth coishin, agitant era sua diadèma de flors, entre es mans ansioses dera mair e dera fraia, que se disputauen eth darrèr punet.
Era-barraca-WEB	Ena gessuda deth pòble s’estaue demorant eth senhor vicari damb eth sacristan e es escolans: que non les podien hèr demorar.
Era-barraca-WEB	Pepeta se despacientaue.
Era-barraca-WEB	Quate gojates damb ampla pèlha, mantilha de seda queiguda sus es sòns uelhs e portadura pudorosa e de monja, agarrèren es pautes dera tauleta, en tot lheuar tot eth blanc cadafalc.
Era-barraca-WEB	Coma eth trait que salude ara bandera que se isse, sonèc un gemiment estranh, long, òrre, quauquarren que hec córrer hered per moltes esquies.
Era-barraca-WEB	Qu’ère eth gosset dident adiu ath praube aubatet, lançant un udòl interminable, damb es uelhs lermosi e damb es pautes estirades, coma se volesse prolongar eth sòn còs enquia a on arribaue eth sòn planh.
Era-barraca-WEB	Dehòra, D. Joaquim daue copets d’atencion: “ A veir!…
Era-barraca-WEB	Que forme tota era escòla!”.
Era-barraca-WEB	Era gent deth camin s’auie apressat ena barraca.
Era-barraca-WEB	Peberòt capitanejaue as sòns amics es musics; premanien aguesti es sòns esturments pr’amor de saludar ar aubatet, a penes passèsse era pòrta, e entre eth desòrdre e era cridadissa que se formaue ena processon sonaue eth clarinet, hège escales eth cornet de pistons e eth trombon bohaue coma un vielh gròs e asmatic.
Era-barraca-WEB	Comencèren era marcha es mainatges, amiant entà naut grani rams d’alfabrega.
Era-barraca-WEB	D. Joaquim sabie hèr ben es causes.
Era-barraca-WEB	Dempús, trincant era gentada, campèren es autes pincèles tient eth blanc e leugèr autar qu’en eth anaue eth praube aubatet.
Era-barraca-WEB	Es musics comencèren a tocar un vals divertit e alègre, en tot plaçar-se darrèr deth taüt, e dempús d’eri s’amolonèren peth camin, formant sarradi grops, toti es curiosi.
Era-barraca-WEB	Era barraca, vomegant luenh d’era era sua digestion de gentada, demorèc muda, ombriua, damb aguest ambient lugubre des lòcs per a on acabe de passar era desgràcia.
Era-barraca-WEB	Batiste, solet jos era arradimèra, sense deishar era sua portadura d’orientau impassible, nhacaue eth sòn cigar, seguint damb es uelhs era marcha dera processon.
Era-barraca-WEB	Aguesta començaue a ondejar peth camin gran, en tot mercar-se eth taüt e eth son cadafalc coma ua enòrma paloma blanca entre era desfilada de vestits neri e rams verds.
Era-barraca-WEB	Que començaue ben eth praubet aubatet eth camin deth cèu des innocents!
Era-barraca-WEB	Era plana, desvelhant-se voluptuosa jos eth punet deth solei primauerau, enrodaue ath petit mòrt damb eth sòn alend flairós, l’acompanhaue enquiara hòssa, caperant-lo damb imponent susari de perhums.
Era-barraca-WEB	Es vielhs arbes, que germinauen damb ua saba de resurreccion., semblauen saludar ath petit cadavre, agitant jos era brisa es sues arrames cargades de flors.
Era-barraca-WEB	Jamès era mòrt passèc sus era tèrra damb desguisament tan polit.
Era-barraca-WEB	Esperluades e rugint coma hòles, botjant damb fòrça es sòns braci, campèren ena pòrta dera barraca es dues maleroses hemnes.
Era-barraca-WEB	Es sues votzes s’alongauen coma un gemiment interminable ena tranquilla atmosfèra dera plana, impregnada de doça lum.
Era-barraca-WEB	Hilh mèn!…
Era-barraca-WEB	Amna mia!…, plorauen era prauba Teresa e era sua hilha.
Era-barraca-WEB	Adishatz, Pasqualet!…
Era-barraca-WEB	Adishatz!, cridauen es petits avalant-se es lèrmes.
Era-barraca-WEB	Auuuu!
Era-barraca-WEB	E de luenh, entre eth ramatge, arrossegant-se sus es verdes ondades des camps, responien es ressons deth vals qu’anaue acompanhant ath praube aubatet entara eternitat, en tot balançar-se ena barqueta blanca ornada d’aur.
Era-barraca-WEB	Es escales complicades deth cornet de pistons, es sues cabiròles diaboliques, semblauen ua arridalhada metallica dera mòrt, que damb eth mainatge enes sòns braci s’aluenhaue a trauèrs des resplendors dera plana.
Era-barraca-WEB	Tara vrespada anèren tornant es dera acompanhada.
Era-barraca-WEB	Es petiti, mancadi de sòn pes agitacions deth dia anterior, que les auie visitat era mòrt, dormien sus es cagires.
Era-barraca-WEB	Teresa e era sua hilha, rendudes pes plors, agotada era energia dempús de tantes nets d’insòmnia, auien acabat per demorar inèrtes, queiguent sus aqueth lhet qu’encara sauvaue era tralha deth praube mainatge.
Era-barraca-WEB	Batistet roncaue en estable.
Era-barraca-WEB	Eth pair, tostemp silenciós e impassible, recebie es visites, sarraue es mans, arregraïe damb movements de cap es aufriments e es frases de consolacion.
Era-barraca-WEB	En barrar era net ja non quedaue arrés.
Era-barraca-WEB	Era barraca ère escura, silenciosa.
Era-barraca-WEB	Pera pòrta dubèrta e escura arribaue coma un luenhant mormolh era respiracion cansada dera familha, toti queigudi, coma mòrts dera batalha damb dolor.
Era-barraca-WEB	Batiste, tostemp immobil, guardaue coma un pèc es esteles que ludien ena bluenca escurina dera net.
Era-barraca-WEB	Era solitud lo remetec.
Era-barraca-WEB	Començaue a encuedar-se’n exactament dera sua situacion.
Era-barraca-WEB	Era plana auie er aspècte de tostemp, mès ada eth li semblaue mès beròia, mès “tranquillizadora”, coma un ròstre regde que se desrufe e arrís.
Era-barraca-WEB	Era gent, qu’es sòns crits sonauen ena luenhor, enes pòrtes des barraques, ja non l’auien en òdi, ja non acaçauen as sòns.
Era-barraca-WEB	Qu’auien estat jos eth sòn tet, esfaçant damb es sòns passi era malediccion que pesaue sus es tèrres der oncle Capèth.
Era-barraca-WEB	Qu’anaue a començar ua naua vida.
Era-barraca-WEB	Mès a quin prètz!…
Era-barraca-WEB	E en auer, còp sec, era vision clara deth sòn malastre, en pensar en praube Pasqualet, qu’en aqueres ores ère aclapat per ua massa de tèrra umida e pudesenca, heregant era sua blanca vestimenta damb era corrupcion de d’auti còssi, escometudi peth vèrme immund, eth, tan polit, damb aquera pèth fina que per era s’esguitlaue era sua basta man, damb es sòns peus ròis que tanti viatges auie amorassat, sentec coma ua ondada de plomb que pujaue e pujaue dès er estomac entara sua gòrja.
Era-barraca-WEB	Es grilhs que cantauen en ribàs vesin carèren, espauridi per un estranh sanglot que trinquèc eth silenci e sonèc ena escurina pendent gran part dera net, coma er arranguilh d’ua bèstia herida.
Era-barraca-WEB	Qu’auie arribat Sant Joan, era milhor epòca der an: eth temps dera cuelheta e dera abondància.
Era-barraca-WEB	Er espaci vibraue de lum e de calor.
Era-barraca-WEB	Un solei african lançaue torrents d’aur sus era tèrra, en tot hener-la damb es sues amorassades arderoses.
Era-barraca-WEB	Es sues flèches d’aur s’esguitlauen peth huelhatge, tendolet de verdura que sus eth amagaue era plana es sues mormolhoses sèquies e es sòn umidi socs, coma temerosa deth calor que hège germiar era vida pertot.
Era-barraca-WEB	Es arbes mostrauen es sues arrames cargades de fruits.
Era-barraca-WEB	S’inclinauen es nesplèrs damb eth pes des auriolencs arradims caperadi de envernissades huelhes; pistauen es albricòts entre eth huelhatge coma rosades caròles de mainatge; escorcolhauen es gojats damb impaciéncia es corporentes higueres, cercant cobejosi es higues primerenques, e enes jardins, per dessús des tàpies, exalauen es gensemins era sua fragància sucrada, e es magnòlies, coma encensèrs d’evòri, escampilhauen eth sòn perhum en arderós ambient impregnat de flaira de sèga.
Era-barraca-WEB	Es dalhes reludentes anauen tonsurant es camps, hènt quèir es ròies cabeladures de horment, es gròsses espigues, que, apopletiques de vida, cercauen eth solèr, doblegant ath sòn darrèr es primes canes.
Era-barraca-WEB	Enes aires s’amolonaue era palha formant coetes d’aur que reflectien es arrais deth solei; se ventaue eth horment entre remolins de povàs, e enes camps descabeçadi, ath long des rastolhs, sautauen es parrats cercant es graets perdudi.
Era-barraca-WEB	Tot qu’ère alegria e trabalh gaujós.
Era-barraca-WEB	Carrinclauen es cars pes camins; bandes de gojats corrien pes camps e hègen cabiròles enes aires, pensant enes còques de horment nau, ena vida dera abondància e ena satisfaccion que i auie enes barraques quan començaue a aumplir-se eth granèr.
Era-barraca-WEB	E enquia e tot es vielhs shivaus mostrauen es sòns uelhs alègres, caminant damb màger desinvoltura, coma refortilhadi pera flaira des molons de palha que, de man en man, coma un arriu d’aur, s’anauen a esguitlar pes sòns pessebres ath long der an.
Era-barraca-WEB	Es sòs, captivi en estudi pendent er iuèrn, amagat ena arca o ath hons d’ua mitja, començaue a circular pera plana.
Era-barraca-WEB	Tara vrespada s’auplien es tauèrnes d’òmes rogidi e envernissadi peth solei, damb era ruda camisa sudada, que parlauen dera cuelheta e dera paga de Sant Joan, eth semestre que s’auie d’autrejar as patrons dera tèrra.
Era-barraca-WEB	Tanben era abondància auie hèt renéisher era alegria ena barraca de Batiste.
Era-barraca-WEB	Era cuelheta hège desbrembar ar aubatet.
Era-barraca-WEB	Sonque era mair hège veir damb sobtades lèrmes e bèra alendada prigonda, eth fugaç rebrembe deth petit.
Era-barraca-WEB	Eth horment, es saques plies que Batiste e eth sòn hilh pujauen en granèr e en quèir des sues espatles hège tremolar er estatge, estrementint a tota era barraca, ère çò que l’interessaue ara familha.
Era-barraca-WEB	Que començaue entà toti eri era bona epòca.
Era-barraca-WEB	Autant d’extremada coma auie estat enquia pòc abans era desgràcia, atau ara ère era fortuna.
Era-barraca-WEB	S’esguitlauen es dies en santa cauma, trabalhant fòrça, mès sense eth mendre trebuc que trebolèsse era monotonia dera existéncia laboriosa.
Era-barraca-WEB	Que s’auie heredat un shinhau era afeccion qu’es vesins auien manifestat en acogament deth petit.
Era-barraca-WEB	Sivans s’amortesie eth rebrembe d’aqueth malastre, era gent semblaue empenaïr-se deth sòn impuls de trendesa, e se’n brembaue un aute còp dera catastròfa der oncle Capèth e dera arribada des intrusi.
Era-barraca-WEB	Mès era patz que se formèc de ressabuda dauant deth blanc taüt deth petit non arribaue a trebolar-se.
Era-barraca-WEB	Un shinhau hereds e maufidadi, plan, mès toti escambiauen era sua salutacion damb era familha.
Era-barraca-WEB	Es hilhs podien anar pera plana sense èster atacadi, e enquia Peberòt, quan trapaue a Batiste, botjaue eth cap amistosament, mormolhant quauquarren qu’ère coma ua responsa ara sua salutacion…
Era-barraca-WEB	En resumit, que se non les estimauen, les deishauen tranquils, qu’ère tot çò que podien desirar.
Era-barraca-WEB	En interior dera barraca, quina abondor!
Era-barraca-WEB	Batiste se mostraue admirat dera sua cuelheta.
Era-barraca-WEB	Es tèrres, descansades, vèrges de coitiu pendent fòrça temps, semblauen auer deishat anar de còp era vida acumulada enes sues entralhes pendent dètz ans de repaus.
Era-barraca-WEB	Eth gran ère gròs e abondiu, e segons es notícies que circulauen pera plana, artenherie un bon prètz.
Era-barraca-WEB	Que i auie quauquarren milhor ( e aquerò ac pensaue Batiste arridolant): eth non auie de dividir eth producte pagant er arrendament, donques que n’auie era franquesa entà dus ans.
Era-barraca-WEB	Pro qu’auie pagat aguest auantatge damb longui mesi d’alarma e de coratge e damb era mòrt deth praube Pasqualet.
Era-barraca-WEB	Era prosperitat dera familha semblaue reflectir-se ena barraca, neta e ludenta coma jamès.
Era-barraca-WEB	Vista de luenh, se destacaue des barraques vesies, coma hènt veir que i auie en era mès prosperitat.
Era-barraca-WEB	Arrés aurie arreconeishut era tragica barraca der oncle Capèth.
Era-barraca-WEB	Es tòchos ròis deth pasiment dauant dera pòrta ludien brunidi pera neteja; es macissi de alfabregues e de donpedros e es arrominguères formauen bancaus floridi, qu’ath sòn dessús se retalhaue sus eth cèu triangular dera barraca, d’immaculada blancor.
Era-barraca-WEB	En sòn interior se notaue de seguit es movements des planchades cortines caperant es pòrtes des estudis, es prestatgess damb piles de siètes e damb hònts concaves apuades ena paret, en tot exibir auderòts fantastics e flors damb tomates pintades ath sòn hons, e sus eth lòc que se botauen es cantres, semblable a un autar de rajòles, se mostrauen, coma divinitats contra era set, es vrentuts e envernissadi cantres, e es gèrles d’argila e de cristau verdós, penjadi en fila enes claus.
Era-barraca-WEB	Es mòbles vielhs e maumetudi, rebrembe perenne des ancianes peregrinacions hugent dera misèria, començauen a desparéisher, deishant pati liure a d’auti qu’era trabalhadora Teresa aquerie enes sòns viatges ena ciutat.
Era-barraca-WEB	Es sòs, producte dera cuelheta, s’invertien en reparar es henerecles dubèrtes en parament dera barraca pendent es mesi de demora.
Era-barraca-WEB	Quauqui còps arrie era familha en tot rebrembar es menaçadores paraules de Peberòt.
Era-barraca-WEB	Roseta auie dues pèlhes mès e Batistet e es petits se hègen veir es dimenges vestidi de nauèth de cap a pès.
Era-barraca-WEB	Trauessant era plana enes ores de mès solei, quan usclaue era atmosfèra e es mosques e abelhards bronzinauen pesadament, se sentie ua impression de benèster dauant d’aquera barraca neta e fresca.
Era-barraca-WEB	Eth corrau delataue, a trauèrs des sues tàpies de hanga e estaques, era vida que i auie en eth.
Era-barraca-WEB	Cacalejauen es garies, cantaue eth poth, sautauen es conilhs pes sinuosi molons de lenha trenda, e susvelhadi pes dus hilhs petits de Teresa, flotauen es lits ena vesia sèquia e corretejauen es bandades de porics pes rastolhs, piulant sense pòsa, botjant es sòns petits còssi rosadi, caperadi a penes de fin plumalh.
Era-barraca-WEB	Tot aquerò sense compdar que Teresa, mès d’un còp, s’embarraue en sòn estudi, e daurint un calaish dera comòda, destropaue mocadors darrèr mocadors entà extasiar-se dauant d’un molonet de monèdes de plata, es prumèrs sòs qu’eth sòn marit auie hèt sudar as tèrres.
Era-barraca-WEB	Que tot a un començament, e s’es tempsi èren boni, ad aguesti sòs se n’amassarie d’auti e d’auti, e qui sap s’en arribar es gojats ara edat des quintes les poirie desliurar damb es sòns estauvis de vier a servir ath rei coma soldats!
Era-barraca-WEB	Era reconcentrada e silenciosa alegria dera mair se vedie tanben en Batiste.
Era-barraca-WEB	Que se l’auie de veir se com un dimenge pera tarde, humant un caliquènho de quart en aunor dera hèsta, passejant dauant dera barraca e guardant es sòns camps amorosament.
Era-barraca-WEB	Dus dies abans auie plantat en eri milhòc e monjetes, coma molti des sòs vesins, donques qu’ara tèrra non se l’a de deishar repausar.
Era-barraca-WEB	A penes podie eth amiar entà dauant es dus camps, qu’auie laurat e cultivat.
Era-barraca-WEB	Mès, madeish qu’eth defuntat Capèth, sentie era embriaguesa dera tèrra; cada còp desiraue arribar mès luenh damb eth sòn trabalh, e encara qu’ère un shinhau passada era sason, pensaue remòir a londeman era part deth terren que s’estaue inculta darrèr dera barraca, entà plantar en era melons, cuelheta immilhorabla, que li treirie un gran profit era sua hemna en tot her-se-les a vier, coma d’autes, en Mercat de Valencia.
Era-barraca-WEB	Qu’auie de dar gràcies a Diu, que li permetie fin finau víuer tranquil en aqueth paradís.
Era-barraca-WEB	Quines tèrres es dera plana!…
Era-barraca-WEB	Plan per aquerò, sivans es istòries, plorauen es arabs en èster expulsadi d’aquiu.
Era-barraca-WEB	Era sèga auie netejat eth paisatge, lançant entà baish es masses de horment que barrauen era vista pertot coma muralhes d’aur.
Era-barraca-WEB	Ara era plana semblaue fòrça mès grana, infinita, e estenie enquia perder-se de vista es grani bancaus de tèrra ròia, talhadi per caminòus e sèquies.
Era-barraca-WEB	En totes es cases s’observaue rigorosament era hèsta deth dimenge, e coma que i auie cuelheta recenta e non pòqui sòs, arrés pensaue en non complir eth precèpte.
Era-barraca-WEB	Que non se vedie un solet òme trabalhant enes camps, ne ua soleta cabalaria enes camins.
Era-barraca-WEB	Passauen es vielhes pes camins damb reludenta mantilha sus es uelhs e ua cagireta en braça, coma se tirèsse d'eres era campana que trinhonaue luenh, plan luenh, sus es teulades deth pòble.
Era-barraca-WEB	Sonaue de luenh, coma ua tela que s’estarne, es traits d’escopeta contra ua bandada d’arongletes que volauen en un costat e en aute, hènt ua dança capriciosa, fiulant agudentament, coma se ralhèssen damb es ales eth cristau blu deth cèu; bronzinauen sus es sèquies es bromes de mosquits lèu invisibles, e en ua bòrda verda, jos era vielha arradimèra, s’agitauen coma ua amalgama de colors pèlhes florejades, mocadors vistosi.
Era-barraca-WEB	Era cadéncia adormidora des guitarres semblaue hèr era aleta a un cornet de pistons qu’anaue lançant entà toti es extrèms dera plana, adormida jos eth solei, es moresqui sons dera jòta valenciana.
Era-barraca-WEB	Aguest tranquil paisatge qu’ère era idealizacion d’ua Arcadia laboriosa e erosa.
Era-barraca-WEB	Aquiu non i podie auer gent dolenta.
Era-barraca-WEB	Batiste s’estiraue damb voluptuositat, senhorejat peth benèster tranquil que d’eth semblaue impregnat er ambient.
Era-barraca-WEB	Roseta, damb es mainatges, se n’auie anat en balh dera bòrda; era sua hemna dormie jos eth tendolet, e eth se passejaue dera barraca entath camin, a trauèrs deth tròç de tèrra non cultivada que daue entrada ath car.
Era-barraca-WEB	De pès, ath petit pònt, anaue responent as salutacions des vesins,, que passauen arrint coma s’anèssen a presenciar un espectacle plan graciós.
Era-barraca-WEB	Se filauen toti entara casa de Copa, entà veir d’apròp era famosa “luta” de Peberòt damb es frairs Terreròla, dus caps perdudi, madeish qu’eth marit de Pepeta, qu’auien jurat auer en òdi ath trabalh e passauen tot eth dia ena tauèrna.
Era-barraca-WEB	Gessien entre eri nombroses rivalitats e escomeses, mès que mès en aguesta epòca, qu’ère quan aumentaue era concurréncia der establiment.
Era-barraca-WEB	Es tres fanfarrons apostauen en brutalitat, desirós cada un d’arténher renòm sus es auti.
Era-barraca-WEB	Batiste auie entenut parlar d’aguesta escomesa que hège vier ara gent ena famosa tauèrna coma en jubilèu.
Era-barraca-WEB	Se tractaue d’estar-se seigudi en tot hèr ath truc, e sense béuer mès liquid qu’aiguardeent, enquia veir se qui ère eth darrèr que queiguie.
Era-barraca-WEB	Comencèren diuendres en escurir, e encara èren es tres enes sues cagires de còrda eth dimenge pera tarde, en tot hèr era centau partida deth truc, damb era gèrla d’aiguardent sus era tauleta de zinc, deishant solet es cartes entà avalar-se es saboroses botifarres que dauen fama ath tauernèr Copa per çò de ben que sabie sauvar-les en òli.
Era-barraca-WEB	Era notícia s’espargèc pera plana, e hège vier coma en processon a tota era gent d’ua lega ara redona.
Era-barraca-WEB	Es tres beròis non se demorauen solets un moment.
Era-barraca-WEB	Qu’auien as sòns apassionadi, que s’encargauen d’ocupar eth quarto que se hège era partida, e en arribar era net, quan era massa d’espectadors se retiraue enes sues barraques, se quedauen aquiu vedent se com jogauen ara lum d’un candelh penjat d’un pibo, pr’amor que Copa ère òme de mala encolia, incapable de tier era pesada monotonia d’aguesta escomesa, e tanlèu arribaue era ora de dormir barraue era sua pòrta, deishant ena placeta as jogaires dempús de renauir era sua provision d’aiguardent.
Era-barraca-WEB	Molti simulauen indignacion dauant dera brutalitat d’aguesta “luta”, mès ath sòn laguens n’èren capinauts peth hèt d’èster taus òmes es sòns vesins.
Era-barraca-WEB	Quini mossos de hèr qu’elève era òrta!
Era-barraca-WEB	Er aiguardent passaue pes sòns còssi coma se siguesse aigua.
Era-barraca-WEB	Tot er entorn semblaue auer era vista ena tauèrna, en tot escampilhar-se damb rapiditat prodigiosa es notícies sus eth cors dera escomesa.
Era-barraca-WEB	Ja s’auien begut dus cantres, e coma s’arren…
Era-barraca-WEB	Ja n’amiauen tres… e tan fèrms.
Era-barraca-WEB	Copa amiaue eth compde de çò begut.
Era-barraca-WEB	E era gent, segons era sua predileccion, apostaue per un des tres contendents.
Era-barraca-WEB	Aguesta luta, que pendent dus dies apassionaue a tota era òrta e non semblaue encara pròcha ath sòn finau, auie arribat enes aurelhes de Batiste.
Era-barraca-WEB	Eth, òme sòbri, incapable de béuer alcoòl sense sénter nausèes e maus de cap, non podie amagar un estonament plan pròche ara admiracion dauant d’aguesti bèsties, que, sivans es sues supausicions, deuien auer er estomac folrat de lhauna.
Era-barraca-WEB	E seguie damb ua guardada d’enveja a toti es qu’anauen ena tauèrna.
Era-barraca-WEB	Per qué non podie anar eth a on anauen es auti?…
Era-barraca-WEB	Jamès auie entrar en casa de Copa, era tuta en d’auti tempsi des sòs enemics, mès ara desencusaue era sua preséncia çò d’extraordinari der eveniment…
Era-barraca-WEB	Ath delà, qué dimònis!, dempús de tant de trabalh e de tan bona cuelheta, pro podie un òme aunèst permeter-se un shinhau de divertiment.
Era-barraca-WEB	E hènt-li un crit ara sua hemna dormida entà avisar-la de qué se n’anaue, se filèc entara tauèrna.
Era-barraca-WEB	Qu’ère coma un formigament uman era massa de gent qu’aumplie era placeta dauant dera casa de Copa.
Era-barraca-WEB	Aquiu èren, en còs de camisa, damb pantalons de velot, vrentruda faisha nera e mocador en cap en forma de mitra, toti es òmes der entorn.
Era-barraca-WEB	Es vielhs s’emparauen en paishons de Liria, auriolencs e damb arabesqui neri; era gent joena mostraue rebussadi es braci, nerviudi e roiencs, e coma contrast botjauen primes verguetes de herèisho entre es sòns dits enòrmes e damb callositats.
Era-barraca-WEB	Es enòrmes pibos qu’enrodauen era tauèrna dauen ombra as animadi grops.
Era-barraca-WEB	Batiste se fixèc per prumèr viatge, en detalh, ena famosa tauèrna, damb es sues parets blanques, es sues hièstres pintades de blau e es marcs de pòrta placadi damb vistoses rajòles de Manises.
Era-barraca-WEB	Qu’auie dues pòrtes.
Era-barraca-WEB	Ua ère era deth cerèr, e entre es sues huelhes dubèrtes se vedien es dues files de tonèls enòrmes qu’arribauen enquiath tet, es molons de bots uets e rufats, es grani embuts e es mesures de zinc tintades de ròi peth contunh esguitlar deth liquid.
Era-barraca-WEB	Ath hons dera estança i auie eth pesant car que rodaue enquiàs darrèrs limits dera província, entà hèr-se a vier es crompes de vin.
Era-barraca-WEB	Aguesta cramba escura e umida exalaue un bugàs d’alcoòl, ua flaira de most, qu’embriagaue er olfacte e trebolaue era vista, en tot hèr pensar qu’era tèrra sancera anaue a èster caperada per ua inondacion de vin.
Era-barraca-WEB	Aquiu i auie es tresaurs de Copa, que d’eri parlauen damb in e respècte toti es embriacs dera òrta.
Era-barraca-WEB	Era auta pòrta ère era dera tauèrna, era qu’ère dubèrta ua ora abans de hèr dia e pes nets enquias dètz, mercant sus eth nere camin coma un gran rectangle ròi de lum dera lampa de petròli penjada sus eth taulèr.
Era-barraca-WEB	Qu’auien es parets sòcles de tòchos ròis e envernissadi, enquiara nautada d’un òme, damb un bòrd terminau de florejades rajòles.
Era-barraca-WEB	D’aquiu enquiath tet totes es parets èren dedicades ath sublim art dera pintura, pr’amor que Copa, encara que semblaue òme rude, atentiu solet a que de nets siguesse eth calaish deth sòn taulèr plen, ère un vertadèr Mecenas.
Era-barraca-WEB	Auie portat a un pintor dera ciutat, en tot tier-lo aquiu mès d’ua setmana, e aguest caprici de magnat protector des arts l’auie costat, segons declaraue eth, uns cinc duros, mès o mens.
Era-barraca-WEB	Qu’ère vertat que non se podie virar era vista entà un costat sense tumar damb bèra òbra mèstra, qu’es sòns rabiosi colors semblauen alegrar as parroquians, en tot encoratjar-les a béuer.
Era-barraca-WEB	Arbes bluencs sus camps violètes, orizons aurions, cases mès granes qu’es arbes e persones mès granes qu’es cases, caçadors damb escopetes que semblauen escampes e “majos” andalusi, damb trabuc sus es cames, en fòrts shivaus qu’auien er aspècte d’arrats.
Era-barraca-WEB	Un prodigi d’originalitat qu’entosiasmaue as beuedors.
Era-barraca-WEB	E sus es pòrtes des quartos, er artista, alludint discrètament ar establiment, auie pintat estonantes “recodines”: miugranes coma hitges duberts e sagnosi, melons d’aigua que semblauen enòrmes peberòts, camishèts de brins de lan ròis que sajauen passar pes persecs.
Era-barraca-WEB	Molti tenguien qu’era preponderáncia dera casa sus es autes tauèrnes dera òrta ère deguda ad aguesti estonants ornaments, e Copa maudidie as mosques qu’enlordien tanta beresa damb eth nere puntet dera sua mèrda.
Era-barraca-WEB	Ath costat dera pòrta principau i auie eth taulèr, greishós e pegós; darrèr d’eth, era tripla fila de tonèls, coronada per muralhes de botelhes que contenguien es innombrables e diuèrsi liquids der establiment.
Era-barraca-WEB	Des bigues, coma frises greishoses penjauen bandères de salcisses e botifarres, o cordades de peberòts ròis e ponchucs coma dits deth diable, e trincant era monotonia de tau decorat, quauque pernilh ròi e penjades majestuoses de salsisses picantes.
Era-barraca-WEB	Eth present entàs paladars delicadi ère en un armari de trebles veires ath costat deth taulèr.
Era-barraca-WEB	Aquiu es esteles de pasta fina, es còques de panses, es corrons esposcadi de sucre, es magdalenes, tot damb un cèrt ton escur e taques sospechoses que denonciauen ancianitat, e eth hormatge de Murviedro, trende, fresc, de doça blancor, en pèces coma pans, destillant encara serum.
Era-barraca-WEB	Ath delà, compdaue Copa damb era sua cramba-recodina, a on i auie en tenalhes granes es verdes olives trincades e es botifarres de ceba conservades en òli: es articles que mès se venien.
Era-barraca-WEB	Es colomnes blanques sostenguien ua trelha vielha, que daue ombra a tau vast espaci, e apileradi ath long d’un pan de paret, i auie cagirons e tauletes de zinc, en tan grana quantitat, que semblaue que Copa auie previst era invasion dera sua casa pera plana sancera.
Era-barraca-WEB	Batiste, escorcolhant era tauèrna, se fixèc en patron, òme despiechat, mès damb ua casqueta d’aurelheres calada en plen ostiu sus er enòrme ròstre, gautut, macat.
Era-barraca-WEB	Qu’ère eth prumèr parroquian deth sòn establiment; jamès s’ajaçaue satisfèt se non auie begut enes tres minjars miei cantre de vin.
Era-barraca-WEB	Plan per aquerò, solide, a penes cridaue era sua atencion aguesta escomesa que tant tarabastada tenguie ara plana sancera.
Era-barraca-WEB	Eth sòn taulèr ère ua gaita que d’era, coma expèrt coneishedor, vigilaue era embriaguesa des sòns parroquians.
Era-barraca-WEB	Qu’arrés se vantèsse de fanfarron laguens dera sua casa, pr’amor qu’abans de parlar ja auie fotut man a ua maçuga qu’auie jos eth taulèr, ua sòrta d’as de bastos, qu’ada eth li tremolauen Peberòt e toti es fanfarrons der entorn…
Era-barraca-WEB	Ena sua casa, arren de peleges.
Era-barraca-WEB	Entà aucir-se, en camin!, e quan se daurien es cotèths e se quilhauen escabèls, ena net de dimenge, Copa, sense badar boca ne pèrder era cauma, campaue entre es combatents, agarraue deth braç as mès valents, les amiaue en aire entara carretèra, e barrant era pòrta peth laguens, començaue a compdar tranquillament es sòs deth calaish abans d’ajaçar- se, mentre que dehòra sonauen es còps e es planhs de luta que contunhaue.
Era-barraca-WEB	Tot s’estaue en barrar ua ora abans era tauèrna; mès laguens d’era jamès aurie era justícia cap copacap mentre eth siguesse darrèr deth taulèr.
Era-barraca-WEB	Batiste, dempús de guardar furtiuament dès era pòrta ath tauernèr que amb era ajuda dera sua hemna e un mosso servie as parroquians, tornèc ena placeta.
Era-barraca-WEB	Aquiu s’ahigec a un petit rondèu de vielhs que discutien sus quin des tres concorsants dera escomesa se mostraue mès seren.
Era-barraca-WEB	Fòrça lauradors, cansadi d’admirar as tres fanfarrons, jogauen peth sòn compde o vrespalhauen formant rondèu ath torn des tauletes.
Era-barraca-WEB	Circulaue eth porro, deishant anar eth sòn roienc gisclet que lheuaue un doç glu-glu en quèir enes dubèrtes boques; s’obsequiauen es uns as auti damb sarpats de cacauètes e gairotons.
Era-barraca-WEB	En siètes concaves d’argila mestrauen es sirventes dera tauèrna es neres e olioses botifarres, eth hormatge fresc, es olives trincades, damb eth sòn brolhon qu’en eth flotauen flairoses èrbes; e sus es taules se vedie eth pan de horment nau, es corrons de ròia escòrça, mostrant en sòn interior era mora morena e suculenta dera grossa haria dera òrta.
Era-barraca-WEB	Tota aguesta gent, minjant, beuent e gesticulant, formaue eth madeish mormolh que s’era placeta siguesse ocupada per un vespèr enòrme, e en ambient flairauen bugassi d’alcoòl, un bugàs asfixiant d’òli fregit e era penetranta aulor deth most, en tot barrejar- se damb eth perhum des camps vesins.
Era-barraca-WEB	Batiste s’apressèc finaument en gran rondèu qu’enrodaue as dera escomesa.
Era-barraca-WEB	Ara prumeria non vedec arren; mès tot doç, ahiscat peth curiosèr des qu’èren ath sòn darrèr, s’anèc daurint pas entre es còssi sudosi e sarradi, enquia veder-se en primèra fila.
Era-barraca-WEB	Quauqui espectadors èren seigudi en solèr, damb era maishèra emparada en ambdues mans, eth nas sus eth bòrd dera tauleta e era vista tachada enes jugaires, pr’amor de non perder-se detalh deth famós eveniment.
Era-barraca-WEB	Aquiu ère a on mès intolerable resultaue era flaira d’alcoòl.
Era-barraca-WEB	Que semblauen impregnadi d’eth er alend e era ròba de tota era gent.
Era-barraca-WEB	Vedec Batiste a Peberòt e as sòns competidors seigudi en escabèls de fòrta husta de carrobièr, damb es cartes dauant des uelhs, era gèrla d’aiguardent a posita d’ua man e sus eth zinc eth molon de graets de milhòc qu’equivalie as punts deth jòc.
Era-barraca-WEB	En cada jogada, quauqu’un des tres cuelhie era gèrla, beuie tranquillament e la passaue as sòns companhs, que l’anauen quilhant madeish, damb non mens ceremònia.
Era-barraca-WEB	Es espectadors mès pròches guardauen es cartes de cada un per dessús des sues espatles pr’amor de convencer-se de qué jogaue ben.
Era-barraca-WEB	Que non calie hèr-se’n: es caps èren serens; coma s’aquiu sonque se beuesse aigua, arrés auie cap descuet ne hège jogades maganhades.
Era-barraca-WEB	E seguie era partida, sense que per aquerò es dera escomesa deishèssen de parlar damb es amics, badinant sus eth finau dera luta.
Era-barraca-WEB	Peberòt, en veir a Batiste, gasulhèc un “ola” que volie èster de salutacion, e tornèc era vista enes sues cartes.
Era-barraca-WEB	Seren, que ne poirie èster; mès auie es uelhs rogidi, ludie enes sòns vistons un bualh bluenc e trantalhant, semblable ara ahlama der alcoòl, e era sua cara anaue aquerint per moments un pallitge mat.
Era-barraca-WEB	Es auti que non eren milhor; mès toti arrien.
Era-barraca-WEB	Es espectadors, contagiadi pes deth jòc, se passauen de man en man es gèrles pagades entre toti, e ère aquerò ua vertadèra inondacion d’aiguardent, que, desbordant-se dehòra dera tauèrna, baishaue coma ua ondada de huec entà toti es estomacs.
Era-barraca-WEB	Enquia e tot a Batiste li calec béuer, ahiscat pes deth rondèu.
Era-barraca-WEB	Non volie, mès un òme auie de tastar totes es causes, e se tornèc a encoratjar damb es madeishes reflexions que l’auien amiat entara tauèrna.
Era-barraca-WEB	Quan un pair de familha a trabalhat e a en granèr era cuelheta, pro se pòt perméter un shinhau de holia.
Era-barraca-WEB	Sentec calor en estomac e en cap un deliciós trebolament.
Era-barraca-WEB	Començaue a acostumar-se ara atmosfèra dera tauèrna, en tot trapar cada còp mès graciosa era “luta”.
Era-barraca-WEB	Enquia e tot Peberòt li resultaue un òme notable… ara sua manèra.
Era-barraca-WEB	Es jogaires auien acabat era partida numèro… (arrés se’n sabie de guaires) e discutien damb es sòns amics sus eth pròplèu sopar.
Era-barraca-WEB	Un des Terreròla perdie terren clarament.
Era-barraca-WEB	Dus dies d’aiguardent a plen colièr, damb es sues dues nets passades en treble, començauen a pesar sus eth.
Era-barraca-WEB	S’anauen clucant es sòns uelhs e deishaue quèir pesadament eth sòn cap sus eth sòn frair, que sajaue d’encoratjar-lo damb copets en baish vrente, balhadi en sordina per dejós dera taula.
Era-barraca-WEB	Peberòt arrie sonudament dauant d’aguest trionf.
Era-barraca-WEB	Que ja n’auie un en solèr.
Era-barraca-WEB	E discutie eth sopar damb es sòns admiradors.
Era-barraca-WEB	Qu’auie d’èster esplendid, sense pòur des despenes: ça que la eth non les auie de pagar.
Era-barraca-WEB	Un sopar que siguesse digne finau dera hèta, pr’amor que pendent era madeisha net solide demorarie acabada era escomesa, vencent ar aute frair.
Era-barraca-WEB	E coma ua trompeta gloriosa qu’anonciaue per auança era capitada de Peberòt, comencèren a sonar era roncadissa de Terreròla eth petit, queigut de bocadents sus era taula e pròche a quèir deth cagiron, coma se tot er aiguardent qu’amiaue en estomac cerquèsse eth solèr per lei de gravetat.
Era-barraca-WEB	Eth sòn frair parlaue de desvelhar-lo a bohetades; mès Peberot intervenguec bontadosament, coma un vencedor magnanim.
Era-barraca-WEB	Que ja lo desvelharien ara ora de sopar.
Era-barraca-WEB	E hènt veir que non li daue importància ara “luta” e ara sua pròpria fortalesa, parlèc dera sua manca d’apetís coma d’un gran malastre, dempús d’auer-se passat dus dies en aqueth lòc avalant e beuent brutaument.
Era-barraca-WEB	Un amic correc ena tauèrna entà amiar ua gran rastèl de peberòts.
Era-barraca-WEB	Aquerò l’entornarie er apetís.
Era-barraca-WEB	Era badinada costèc granes arridalhades, e Peberòt, entà estonar mès encara as sòns admiradors, l’aufric eth minjar infernau ath Terreròla qu’encara se tenguie fèrm, tant qu’eth, dera sua part, se l’anaue avalant damb era madeisha indiferéncia que se siguesse pan.
Era-barraca-WEB	Un mormolh d’admiracion circulèc peth rondèu.
Era-barraca-WEB	Per cada peberòt que se minjaue er aute, eth marit de Pepeta se’n fotie tres, e atau acabèren eth rastèl, vertadèr rosari de dimònis ròis.
Era-barraca-WEB	Aguest brut que deuie auer ua coirassa en estomac..
Era-barraca-WEB	E seguie fèrm, impassible, cada còp mès esblancossit, damb es uelhs holadi e ròis, preguntant se Copa auie ja aucit a un parelh de pothi entath sopar e dant instruccións sus era manèra de codinar-les.
Era-barraca-WEB	Batiste lo guardaue damb estonament e ath còp sentie un vague desir d’anar-se’n.
Era-barraca-WEB	Començaue a quèir era tarde, ena placeta pujauen de ton es votzes; començaue eth rambalh de totes es nets deth dimenge.
Era-barraca-WEB	Ath delà, Peberòt lo guardaue massa soent, damb es sòns uelhs shordadi e estranhs d’un bon embriac.
Era-barraca-WEB	Mès sense saber eth perqué, s’estaue aquiu, coma s’aguest espectacle tan nau entada eth podesse mès qu’era sua volontat.
Era-barraca-WEB	Es amics deth fanfarron li hègen trufaria en veir que dempús des peberòts sajaue d’agarrar era gèrla, sense encuedar-se’n de s’eth sòn enemic l’imitaue.
Era-barraca-WEB	Un imprudent didec aquerò sense encuedar-se’n deth valor des sues paraules, e se hec un silenci dolorós, coma en ua cramba d’un malaut quan se desnishe era part nafrada.
Era-barraca-WEB	Parlar d’arrendaments e de pagaments en aqueth lòc!, quan entre actors e espectadors s’auie consumit er aiguardent a cantres…
Era-barraca-WEB	Batiste se sentec inquiet.
Era-barraca-WEB	Li semblèc que de pic auie arribat en ambient quauquarren ostil, menaçador.
Era-barraca-WEB	Sense cap esfòrç s’aurie botat a córrer; mès se demorèc, pensant que toti lo guardauen dissimuladament.
Era-barraca-WEB	Cranhec, se hugie, auançar era agression, èster detengut per insult; e damb era esperança de passar inavertit, s’estèc quiet, coma cuelhut per ua impression que non ère de pòur, mès òc de quauquarren mès que prudéncia.
Era-barraca-WEB	Es admiradors de Peberòt li hègen repetir eth procediment que se servie cada an entà non pagar ara patrona des sues tèrres, e ac celebrauen damb granes arridalhades, damb estrementides de maligna alegria, esclaus que s’alègren des malastres deth sòn patron.
Era-barraca-WEB	Eth fanfarron relataue modèstament es sues glòries.
Era-barraca-WEB	Cada an, per Nadau, e per Sant Joan, entamenaue eth camin de Valencia, anin-anan entà veir ara pròprietaria des sues tèrres.
Era-barraca-WEB	D’auti amiauen eth sòn bon parelh de pothi, eth tistèr de còques, era panèra de fruites, pr’amor atrendir as senhors e qu’acceptèssen eth pagament incomplet, somicant e prometent arredonir era soma mès endauant.
Era-barraca-WEB	Eth sonque amiaue paraules, e pas guaires.
Era-barraca-WEB	Era sua patrona, ua senhora majestuosa, lo recebie en minjador dera sua casa.
Era-barraca-WEB	Près d’aquiu èren es hilhes, ues senhoretes tostemps plies de laci e coloretes.
Era-barraca-WEB	Era senhora Manuèla agarraue era libreta entà rebrembar es semestres que Peberòt amiaue arreculadi… “Que venguie a pagar, è?
Era-barraca-WEB	E eth sornut, en enténer era pregunta dera senhora Pajares, tostemp responie madeish: “Non, senhora, non podia pagar pr’amor qu’ère sense un sò horadat.
Era-barraca-WEB	Que sabie que damb aquerò s’acrediataue coma tafurèl.
Era-barraca-WEB	Que ja ac didie eth sòn pairin, qu’ère persona de sabença: entà qui s’an hèt es cadies?
Era-barraca-WEB	Entàs òmes.
Era-barraca-WEB	Pagues?
Era-barraca-WEB	Qu’ès bona persona.
Era-barraca-WEB	Non pagues?
Era-barraca-WEB	Qu’ès un tafurèl”.
Era-barraca-WEB	E dempús d’aguest cors brèu de filosofia rustica, apelaue ath dusau argument, qu’ère trèir dera sua faisha ua caisheta de tabac nere, damb un cotèth enòrme, e començaue a picar eth tabac entà liar ua cigarreta.
Era-barraca-WEB	Era contemplacion deth cotèth li costaue caud heireds ara senhora, e plan per aquerò eth sornut talhaue eth tabac tot doç e se tardaue en sauvar-lo-se, repetint tostemp es madeishi arguments deth pairin entà explicar eth sòn arreculament e pagament.
Era-barraca-WEB	Es gojates des lacets lo motejauen “eth des cadies”; era mama se sentie inquieta damb era preséncia d’aguest barbar de nera fama, que flairaue a vin e parlaue botjant eth cotèth; e convençuda ara fin de qué non li poirie trèir arren, li didie que se n’anèsse; mès eth exprimentaue un gran gòi en èster shordaire e sajaue d’alongar era entrevista.
Era-barraca-WEB	Enquia e tot l’arribèren a díder que, donques que non pagaue, non calie que venguesse.
Era-barraca-WEB	Era senhora se’n desbrembarie dera existéncia des sues tèrres.
Era-barraca-WEB	A, non, senhora Manuèla!
Era-barraca-WEB	E aquiu venguie dus còps ar an, entà tacar damb es sues espardelhes caperades de hanga e repetir qu’es cadies son entàs òmes, en tot hèr viroletes damb eth sòn cotèth.
Era-barraca-WEB	Qu’ère ua resvenja d’esclau, er amargant plaser deth mendicant qu’arribe damb es sòns pudesencs pelhòts ath miei d’ua hèsta de rics.
Era-barraca-WEB	Toti es lauradors arrien, comentant era conducta de Peberòt damb era sua patrona.
Era-barraca-WEB	E eth fanfarron apuaue damb rasons era sua conducta.
Era-barraca-WEB	Per qué auie de pagar eth?
Era-barraca-WEB	Vam a veir, per qué?
Era-barraca-WEB	Es sues tèrres ja les cultivaue eth sòn pairin.
Era-barraca-WEB	Quan moric sa pair se les repartiren es frairs ath sòn gust, seguint eth costum dera òrta, sense consultar entad arren ath proprietari.
Era-barraca-WEB	Eri èren es que les trabalhauen, es que les hègen produir, es qu’anauen deishant pòc a poòc era sua vida sus es sòns torròcs.
Era-barraca-WEB	Peberòt, parlant damb veeméncia deth sòn trabalh, mostraue tau impudor, que quauqui uns arrien…
Era-barraca-WEB	Plan; eth que non trabalhaue guaire, pr’amor qu’ère escarrabilhat e auie coneishut era farsa dera vida.
Era-barraca-WEB	Mès bèth còp trabalhaue, de quan en quan, e aquerò ère pro entà qu’es tèrres siguessen damb mès justícia d’eth que d’aquera senhora gròssa de Valencia.
Era-barraca-WEB	Que venguesse era a trabalhar-les; que se metesse en arair damb totes es sues arròbes de carn; e es dues gojates des lacets, junhudes e tirassant d’eth, e alavetz serie era sua legitima patrona.
Era-barraca-WEB	Es trufaries grossières deth fanfarron hègen rugir d’arrir ara concurréncia.
Era-barraca-WEB	A tota aquera gent, qu’encara sauvaue eth mau gust deth pagament de Sant Joan, li hège fòrça gràcia veir tractadi as sòns patrons tan crudèument.
Era-barraca-WEB	Aquerò der arair ère ua badinada; e cada un s’imaginaue veir ath sòn patron, ath vrentut e meticulós rendista o ara senhora vielha e capinauta, aganchadi ara relha, tirant e tirant enta daurir eth soc, mentre eri, es de baish, es panaires, brandien eth soriac.
Era-barraca-WEB	E toti se guinhauen un uelh, arrien, se hègen paumets entà exprimir era sua alegria.
Era-barraca-WEB	Que s’estaue fòrça ben en casa de Copa entenent ad aguest òme.
Era-barraca-WEB	Quines causes se l’acodien!…
Era-barraca-WEB	Mès eth marit de Pepeta se mostrèc ombriu, e molti avertiren en eth guardades de trauèrs, aquera guardada d’omicida que coneishien d’abans ena tauèrna, coma senhau segur d’immediata agression.
Era-barraca-WEB	Era sua votz se tornèc escura, coma se tot er alcoòl que holaue eth sòn estomac auesse pujat en ondada arderosa ena sua gòrja.
Era-barraca-WEB	Que podien arrir es sòns amics enquia crebar, mès taus arridolets serien es darrèrs.
Era-barraca-WEB	Era òrta ja non ère era madeisha qu’auie estat aqueri dètz ans.
Era-barraca-WEB	Es patrons, conilhs paurucs, s’auien tornat ara lops intractables.
Era-barraca-WEB	Ja treiguien es dents coma en d’auti tempsi.
Era-barraca-WEB	Enquia e tot era sua patrona s’atrevie damb eth (damb eth, qu’ère eth terror de toti es proprietaris dera òrta!
Era-barraca-WEB	E per qué se creishie de tau sòrta?
Era-barraca-WEB	Pr’amor que ja non les auien pòur…
Era-barraca-WEB	E per qué non les auien pòur?
Era-barraca-WEB	Crist!
Era-barraca-WEB	Perque ja non èren abandonades ne incultivades es tèrres de Capèth, aqueth espaventau de desolacion, qu’espaurie as patrons e les hège èster docils e transigents.
Era-barraca-WEB	Que s’auie trincat er encantament.
Era-barraca-WEB	Dès qu’un lairon “mòrt de hame” auie artehut impausar-se a toti eri, es proprietaris se n’arrien, e entà resvenjar-se de dètz ans de forçada mansuetud, se tornauen mès dolents qu’eth famós D. Salvador.
Era-barraca-WEB	Vertat…
Era-barraca-WEB	Toti arreconeishien qu’es sòns patrons auien cambiat en rebrembar es detalhs dera sua darrèra entrevista damb eri: es menaces de licenciament, era negatiua a acceptar eth pagament incomplet, era expression ironica que les auien parlat des tèrres der oncle Capèth, un aute còp cultivades a maugrat der òdi de tota era òrta.
Era-barraca-WEB	E ara, còp sec, dempús dera doça hloishèra de dètz ans de trionf, damb es retnes ena esquia e eth patron enes pès, arribaue era crudèu escometuda, era tornada a d’auti tempsi, eth trapar amargant eth pan e eth vin mès aspre pensant en maudit semestre, e tot per tòrt d’un forastèr, d’un polhós que ne tansevolh auie neishut ena òrta, en tot despenjar-se entre eri pr’amor d’embolhar eth sòn negòci e hèr-les mes dificila era vida.
Era-barraca-WEB	E encara viuie aguest escarrabilhat?
Era-barraca-WEB	Qu’ei que ja non quedauen òmes ena òrta?…
Era-barraca-WEB	Adishatz amistats nauères, respèctes neishudi ath costat deth taüt d’un praube mainatge!
Era-barraca-WEB	Tota era consideracion creada pera desgràcia s’esbauçaue coma ua tor de cartes, en tot esbugassar-se coma ua tenua broma, tornar a aparéisher de ressabuda er ancian òdi, era solidaritat de tota era òrta, qu’en combàter ar intrús defenie era sua pròpria existéncia.
Era-barraca-WEB	E en quin moment resurgie aguesta animositat!
Era-barraca-WEB	Ludien es uelhs, tachadi en eth damb eth huec der òdi; es caps, treboladi per alcoòl, semblauen sénter era agitacion dera temptacion omicida, instintiuament anauen toti de cap a Batiste, e aguest comencèc a senter-se possat per toti es costats, coma s’eth rondèu se sarrèsse entà avalar-lo-se.
Era-barraca-WEB	Qu’ère empenaït d’auer-se estat damb es jogadors.
Era-barraca-WEB	Que non auie pòur, mès maudidie era ora que se l’acodic entrar ena tauèrna, lòc estranh que semblaue panar-li era sua energia.
Era-barraca-WEB	Aciu auie perdut aquera fortalesa que l’animaue quan sentie jos es sues plantes es tèrres cultivades damb tants sacrificis e qu’ena sua defensa ere prèst a pèrder era sua vida.
Era-barraca-WEB	Peberòt, rodant pera penent dera sua colèra, sentec quèir de pic sus eth sòn cervèth tot er aiguardent begut en dus dies.
Era-barraca-WEB	Qu’auie perdut era sua serenitat d’embriac indestructible, e en lheuar-se, trantalhant, li calec hèr un esfòrç entà tier-se sus es sòns pès.
Era-barraca-WEB	Es sòns uelhs èren alugadi, coma s’anèssen a manar sang; era sua votz ère trabalhosa, coma se tirèssen d’era, non deishant-la gésser ne er alcoòl ne era colèra.
Era-barraca-WEB	Vè-t’en o t’aucisqui!
Era-barraca-WEB	Anar-se’n!…
Era-barraca-WEB	Aquerò ère çò que volie Batiste, cada còp mès esblancossit, mès empenaït de veder-se aquiu.
Era-barraca-WEB	Mès pro qu’endonviaue eth significat d’aqueth imperiós “Vè-te’n” deth fanfarron, emparat pes mòstres d’assentiment de toti.
Era-barraca-WEB	Que non l’exigien que se n’anèsse dera tauèrna, desliurant-les dera sua preséncia odiosa; li manauen jos amenaça de mòrt qu’abandonèsse es sues tèrres, qu’èren coma era carn deth sòn còs; que perdesse entà tostemp era barraca a on auie mòrt eth sòn petitet, e qu’en era cada cornèr sauvaue un rebrembe des lutes e alegries dera familha ena sua batalha contra era misèria.
Era-barraca-WEB	E de seguit se vedec un aute còp damb toti es sòns mòbles sus eth car, vagant pes camins, ara cèrca de çò desconeishut, entà crear-se ua auta existéncia, amiant coma orribla acompanhada ara lèja hame, que vierie estalonant- lo…
Era-barraca-WEB	Non!
Era-barraca-WEB	Eth refusaue es questions, mès que non li treiguessen eth pan des sòns.
Era-barraca-WEB	Que ja non sentie inquietud.
Era-barraca-WEB	Era imatge dera sua familha ahaimada e sense larèr li balhèc ua agressivitat colerica.
Era-barraca-WEB	Enquia e tot sentec desir d’escométer ad aquera gent per çò d’auer-li exigit tau monstruositat.
Era-barraca-WEB	Te’n vas?
Era-barraca-WEB	Te’n vas?, preguntaue Peberòt, cada còp mès nere e menaçaire.
Era-barraca-WEB	Non, que non se n’anaue.
Era-barraca-WEB	Ac didec damb eth cap, damb un arridolet de mesprètz, damb ua guardada de fermetat e de desfiament que tachèc en tot eth rondèu.
Era-barraca-WEB	Coma ahiscat per tau agression, tot eth rondèu se lancèc contra er odiat intrús; mès dessús dera linha de caps comencèc a botjar-se un braç fòrt agarrant un cagiron damb sèti d’espart, dilhèu eth madeish que se seiguec pòc abans Peberòt.
Era-barraca-WEB	Entath forçut Batiste qu’ère ua arma terribla aguest sèti de fòrtes trauèsses e gròsses pautes de carrobièr, damb arestes pulides per usatge.
Era-barraca-WEB	Rodèren gèrles e tauletes; era gent hec repè instintiuament, espaurida peth gèst agressiu d’aguest òme tostemp pacific, que semblaue ara agegantat pera ràbia; e abans que podessen arrecular toti un nau pas, “plaf!”, sonèc un bronit de topin que crèbe e queiguec Peberòt damb eth cap trincat d’un còp de cagiron.
Era-barraca-WEB	Ena placeta se costèc un revolum indescriptible.
Era-barraca-WEB	Copa, que dera sua tuta semblaue non fixar-se en arren e ère eth prumèr de flairar es peleges, tanlèu vedec eth cagiron per aire, tirèc der as de bastos amagat jos eth taulèr, e a còps de maçuga netegèc en un virament de uelhs era tauèrna de parroquians, barrant de seguit era pòrta, sivans era sua sana costum.
Era-barraca-WEB	Quedèc revoutada era gent ena placeta, rodèren es taules, se quilhèren vergues e paishons, en tot meter-se cada un en garda contra eth vesin, per çò que podesse passar; e, mentretant, eth que costèc tot eth revolum, Batiste, s’estaue quiet, damb es braci queigudi, agarrant encara eth cagiron tacat de sang, espaurit de çò que venguie de hèr.
Era-barraca-WEB	Peberòt, de bocadents en solèr, se queishaue damb planhs que se retirauen a roncaments, gessent a gorgolhs era sang deth sòn trincat cap.
Era-barraca-WEB	Damb era fraternitat der embriac, acodic Terreròla màger en ajuda deth sòn rivau, guardant ostilament a Batiste.
Era-barraca-WEB	L’insultaue, cercant ena sua faisha ua arma entà herir-lo.
Era-barraca-WEB	Es mès pacifics hugien pes caminòus, virant entà darrèr eth cap damb mausan curiosèr; es auti s’estauen immobils, botadi ara defensiua, capable cada un d’estrossejar ath vesin sense saber perqué, mès sense voler èster eth prumèr ena agression.
Era-barraca-WEB	Es paus seguien entà naut, reludien es cotèths enes grops, mès arrés s’apressaue a Batiste, e aguest arreculèc poc a poc d’esquia, en tot hèr veir eth sagnós cagiron.
Era-barraca-WEB	Atau gessec dera placeta, guardant damb uelhs de desfisament ath grop qu’enrodaue ath queigut Peberòt.
Era-barraca-WEB	Qu’èren toti gent valerosa, mès semblauen senhorejadi pera fòrça d’aguest òme.
Era-barraca-WEB	En veder-se en camin, a cèrta distància dera tauèrna, se metec a córrer, e apròp ja dera sua barraca lancèc en ua sèquia eth pesant cagiron, guardant damb orror es taques neres dera sang ja seca.
Era-barraca-WEB	Batiste perdec tota esperança de víuer tranquil enes sues tèrres.
Era-barraca-WEB	Era òrta sancera tornaue a lheuar-se contra eth.
Era-barraca-WEB	Un aute còp li calec isolar-se ena barraca damb era sua familha, víuer en perpetuau uet, coma un empestat, coma ua fèra engabiada que toti li mostrauen es sòns punhs de luenh.
Era-barraca-WEB	Era sua hemna li condèc com siguec amiat, a londeman, ena sua barraca eth herit fanfarron.
Era-barraca-WEB	Eth madeish, dès era sua barraca, auie entenut es crits e es menaces de tota era gent qu’acompanhaue sollicita ath macat Peberòt…
Era-barraca-WEB	Ua vertadèra manifestacion.
Era-barraca-WEB	Es hemnes en saber-se’n de tot çò que s’auie passat, damb era estonanta rapiditat qu’ena òrta se transmeten es notícies, gessien en camin entà veir d’apròp ath valent marit de Pepeta e planher-lo coma a un eròi sacrificat per interès de toti.
Era-barraca-WEB	Es madeishes qu’abans lançauen pèstes d’eth, escandalizades pera sua escomesa d’embriac, lo planhien, ara, e se’n volien saber dera sua herida, e cridauen resvenja contra aqueth “mòrt de hame”, aqueth lairon, que non content d’apoderar-se d’aquerò que non ère sòn, encara sajaue d’impausar-se mejançant eth terror escomentent as òmes de ben.
Era-barraca-WEB	Peberòt se mostrèc magnific.
Era-barraca-WEB	Que li hège fòrça mau eth còp, caminaue emparat enes sòns amics, damb eth cap estropat, hèt un ecce homo, segontes afirmauen es indignades comaires.
Era-barraca-WEB	Mès s’esforçaue en arrir, e a cada excitacion de resvenja responie damb un gèst capinaut, en tot afirmar qu’aquerò ère causa sua de castigar ath sòn enemic.
Era-barraca-WEB	Batiste n’ère segur de qué aquera gent se resvenjarie.
Era-barraca-WEB	Coneishie es procediments abituaus dera òrta.
Era-barraca-WEB	Entad aquera tèrra, que non s’auie hèt era justícia dera ciutat; era preson ère pòca causa quan se tractaue de satisfèr un ressentiment.
Era-barraca-WEB	Entà qué li calie a un òme era Guardia Civil ne es jutges, s’auie bon còp de uelh e ua escopeta ena sua barraca?
Era-barraca-WEB	Es causes des òmes les an de resòlver es madeishi òmes.
Era-barraca-WEB	E coma que tota era òrta pensaue atau, en bades, a londeman dera luta, passsèren e tornèren a passar pes caminòus dus envernissadi tricòrnis, anant dera casa de Copa ara barraca de Peberòt entà hèr preguntes insidioses ara gent qu’ère enes camps.
Era-barraca-WEB	Arrés auie vist arren, arrés sabie arren.
Era-barraca-WEB	Peberòt condaue damb arridalhades com s’auie trincat, eth madeish, eth cap tornant dera tauèrna, per çò dera sua escomesa, que lo hec caminar damb pas trantalhant, tumant contra es arbes deth camin; e es dus guardies civils les calec tornar en sòn quartèr d’Alboraia, sense poder-ne trèir tarlat des vagui rumors de luta e sang qu’auien arribat entada eri.
Era-barraca-WEB	Aguesta magnanimitat dera victima e des sòns amics espaurie a Batiste, en tot hèr-lo víuer en perpetuau defensa.
Era-barraca-WEB	Era familha, coma pauruc cargolh, se repleguèc laguens dera casa, hugent deth contacte dera òrta.
Era-barraca-WEB	Es petits ja non assistiren ena escòla, Roseta deishèc d’anar ena fabrica e Batistet non daue un pas mès enlà des sòns camps.
Era-barraca-WEB	Eth pair ère eth solet que gessie, en tot mostrar-se tan confiat e tranquil pera sua seguretat, coma suenhós e prudent ère entàs sòns.
Era-barraca-WEB	Mès que non hège cap viatge a Valencia sense hèr-se a vier era escopeta, que li deishaue sauvada a un amic des entorns.
Era-barraca-WEB	Qu’ère en contacte contunh damb era sua arma, era pèça mès modèrna dera sua casa, tostemp neta, ludenta e amorassada damb aguesta afeccion moresca qu’eth laurador valencian sent pera sua escopeta.
Era-barraca-WEB	Teresa ère tan trista coma quan moric eth petit.
Era-barraca-WEB	Cada còp que vedie ath sòn marit netejant es dus canons dera arma, cambiant es cartoches e activant era palanca entà convencer-se de qué se daurie doçament, passaue pera sua memòria era imatge dera preson e era terribla istòria der oncle Capèth.
Era-barraca-WEB	Vedie sang, maudidie era ora que se les acodic establir-se sus aguestes tèrres maudites.
Era-barraca-WEB	E dempús arribauen es ores d’inquietud pera abséncia deth sòn marit, ues tardes interminables, d’angonia, demorant ar òme que james acabaue d’arribar, gessent ena pòrta dera barraca entà veir eth camin, en tot estrementir-se cada còp que sonaue ena luenhor bèth trait d’un caçador d’arongletes, en tot pensar qu’ère eth començament d’ua tragèdia, eth trait qu’esbauçaue eth cap deth cap de familha o que se li daurien es pòrtes dera preson.
Era-barraca-WEB	E quan, fin finau, arribaue Batiste, cridauen es petits d’alegria, arrie Teresa netejant-se es uelhs, gessie era hilha a abraçar ath pair, e enquia e tot eth gosset sautaue ath sòn costat, en tot flairar-lo damb inquietud, coma se sentisse ena sua persona eth perilh que venguie d’afrontar.
Era-barraca-WEB	E Batiste, seren, fèrm, sense arrogància, arrie dera inquietud dera familha, mostrant-se cada còp mes atrevit sivans anaue passant eth temps dera famosa peleja.
Era-barraca-WEB	Se consideraue segur.
Era-barraca-WEB	Mentre amièsse penjat deth braç eth magnific “audèth de dues votzes”, coma eth cridaue ara sua escopeta, podie anar tranquillament per tota era òrta.
Era-barraca-WEB	Damb tan bona companhia, es sòns enemics simulauen non coneisher-lo.
Era-barraca-WEB	Enquia bèth còp auie vist de luenh a Peberòt, que passejaue pera òrta coma bandèra de resvenja eth sòn cap estropat, e eth valent, a maugrat qu’ère ja remetut deth còp, hugie, cranhent er encontre dilhèu encara mès que Batiste.
Era-barraca-WEB	Toti lo guardauen de reuelh, mès jamès entenec dès es camps pròches ath camin ua paraula d’insult.
Era-barraca-WEB	Li virauen era esquia damb mesprètz, s’inclinauen sus era tèrra e trabalhauen febrilament enquia que lo perdien de vista.
Era-barraca-WEB	Eth solet que li parlaue ère er oncle Tomba, eth pastor hòl, que l’arreconeishie damb es sòns uelhs sense lum, coma se flairèsse ath torn de Batiste er ambient dera catastròfa.
Era-barraca-WEB	E tostemp madeish…
Era-barraca-WEB	Non volie abandonar aqueres tèrrès maudites?
Era-barraca-WEB	Que hès mau, hilh mèn; t’amiaràn era desgràcia.
Era-barraca-WEB	Batiste acuelhie damb un arridolet era cançoneta deth vielh.
Era-barraca-WEB	Familiarizat damb eth perilh, jamès l’auie cranhut mens qu’ara.
Era-barraca-WEB	Enquia e tot sentie un cèrt gòi secret provocant-lo, anant de dret entada eth.
Era-barraca-WEB	Que volie demostrar a tota aquera gent que non auie pòur, e dera madeisha manèra que l’auie trincat eth cap a Peberòt, ère capable de calar-se a traits damb tota era òrta.
Era-barraca-WEB	Donques que lo possauen ad aquerò, serie valent e vantariòu pendent bèth temps, entà que lo respectèssen, deishant-lo dempús viuer tranquillament.
Era-barraca-WEB	Calat en tan perilhosa obstinacion, enquia abandonèc es sòns camps, passant es dies enes caminóus dera òrta damb era desencusa de caçar, mès en realitat entà exibir era sua escopeta e era sua cara de pòqui amics.
Era-barraca-WEB	Ua tarde, tirant as arongletes en barranc de Carraishet, lo cuelhec eth crepuscul.
Era-barraca-WEB	Es audèths teishien damb eth sòn inquiet vòl ua capriciosa contradança, reflectida pes tranquilles badines damb ornaments de joncs.
Era-barraca-WEB	Aguest barranc, que talhaue era òrta coma ua henuda prigonda, ombriu, d’aigües estancades e poirides, damb arribes hangoses qu’ath sòn costat s’agitaue quauqua piròga miei poirida, ère d’un aspècte desolat e sauvatge.
Era-barraca-WEB	Arrés aurie sospechat que darrèr des nauti ribassi, mès enlà des joncs e des canets, i auie era plana damb eth sòn ambient alègre e es sues verdes perspectiues.
Era-barraca-WEB	Enquia e tot era lum deth solei semblaue lugubra quan baishaue ath hons d’aguest barranc tamisada per ua aspra vegetacion e reflectint-se pallament enes aigües mòrtes.
Era-barraca-WEB	Batiste passèc era tarde tirant.
Era-barraca-WEB	Ena sua faisha restauen ja pòqui cartuches, e as sòns pès, coma molon de plumes sagnoses, auie enquia dues dotzenes d’audèths.
Era-barraca-WEB	Eth gran sopar!…
Era-barraca-WEB	Com s’alegrarie era familha!
Era-barraca-WEB	Comencèc a escurir en prigond barranc; des badines gessie ua flaira pudesenca, era respiracion verinosa dera fèbre palludica.
Era-barraca-WEB	Es gargolhes cantauen a milèrs, coma se saludèssen as prumères esteles, contentes de non enténer ja es traits qu’interrompien eth sòn cant e les obligauen a lançar-se paurugament de cap, trincant eth regde cristau des estanhs poiridi.
Era-barraca-WEB	Recuelhec Batiste es manades d’audèths, penjant-les ena sua faisha, e en dus bots se calèc en ribàs, filant-se pes caminòus entara sua barraca.
Era-barraca-WEB	Eth cèu, impregnat encara dera febla lum deth crepuscul, auie un ton doç de violeta; ludien es esteles, e ena immensa òrta sonauen es mil bronits dera vida campanharda abans d’estenher-se damb era arribada dera net.
Era-barraca-WEB	Passauen pes camins es gojates que tornauen dera ciutat, es òmes que tornauen deth camp, es cansades cabaladures arrossegant eth pesant car, e Batiste responie ath “bona nit” de toti es que passauen ath sòn costat, gent d’Alboraia que non lo coneishien o non auien es motius des sòns vesins entà auer-lo en òdi.
Era-barraca-WEB	Deishèc darrèr eth pòble, e sivans auançaue Batiste entara sua barraca se mercaue cada còp mès era ostilitat.
Era-barraca-WEB	Era gent se trapaue damb eth enes caminòus sense balhar-li es bones nets.
Era-barraca-WEB	Qu’entraue en tèrra estrangèra, e coma soldat que se premanís a penes crotze era frontèra enemiga, Batiste cerquèc ena sua faisha es municions de guèrra, dus cartuches damb bala e balins fabricadi per eth madeish, e carguèc era sua escopeta.
Era-barraca-WEB	Er òmenòt arric dempús de her aquerò.
Era-barraca-WEB	Que receberie ua bona adaiguada de plomb aqueth que volesse talhar-li eth pas.
Era-barraca-WEB	Caminaue tot doç, tranquillament, gaudint era alendada fresca d’aquera net d’ostiu.
Era-barraca-WEB	Mès aguesta cauma non l’empedie pensar en çò de perilhós qu’ère recórrer era òrta ad aguestes ores auent enemics.
Era-barraca-WEB	Era sua aurelha subtila de campanhard percebec un bronit ena sua esquia.
Era-barraca-WEB	Se virèc rapidament, e ara difusa lum des esteles credec veir ua bonha nera que gessie deth camin damb un saut silenciós e que s’amagaue darrèr d’un ribàs.
Era-barraca-WEB	Batiste agarrèc era escopeta, e montant-la s’apressèc suenhosament en aqueth lòc.
Era-barraca-WEB	Arrés…
Era-barraca-WEB	Sonque a un cèrta distància li semblèc veir qu’es plantes se botjauen ena escurina, coma s’un còs s’arrosseguèsse entre eres.
Era-barraca-WEB	Que l’anauen seguint: quauquarrés sajaue cuelher-lo traidorament pera esquia.
Era-barraca-WEB	Mès aguesta sospecha se tardèc pòc.
Era-barraca-WEB	Dilhèu auie estat un gosset vagabond que hugie en veir era sua aproximacion.
Era-barraca-WEB	En resumit: que quauquarrés hugie d’eth, siguesse qui siguesse, e arren auie de hèr aquiu.
Era-barraca-WEB	Seguic entà dauant peth tenebrós camin, caminant silenciosament, coma òme que coneish eth terren damb es uelhs clucadi e per prudéncia desire non tirar era atencion.
Era-barraca-WEB	Tau coma s’apressaue ena sua barraca sentie màger inquietud.
Era-barraca-WEB	Aguest qu’ère eth sòn districte, mès en eth s’estauen es sòns mès tenaci enemics.
Era-barraca-WEB	Quauqui menutes abans d’arribar era sua casa, apròp dera bòrda bluenca a on es gojates dançauen es dimenges, eth camin s’estretie formant diuèrses virades.
Era-barraca-WEB	En un costat, un ribàs naut coronat pera dobla hilèra de vielhs amorièrs; en aute, ua ampla sèquia, qu’es sòns bòrds en penent èren caperadi per espessi e nauti canets.
Era-barraca-WEB	Aguesta vegetacion semblaue ena escurina un bòsc indian, ua vòuta de bambós que se balancejauen peth camin nere.
Era-barraca-WEB	Era massa de canes, estrementida peth vent dera net, lançaue ua quèisha lugubra; semblaue flairar-se era traïcion en aguest lòc, tan fresc e agradiu pendent es ores de solei.
Era-barraca-WEB	Batiste, entà burlar-se’n dera sua pròpria inquietud, exageraue eth perilh mentaument.
Era-barraca-WEB	Qu’ère un lòc magnific entà deishar-li anar un trait d’escopeta segur!
Era-barraca-WEB	Se Peberòt siguesse per aquiu, non deisharie escapar tan beròia ocasión.
Era-barraca-WEB	E a penes se didec aquerò, gessec d’entre es canes ua dreta e fugaça lengua de huec, ua flècha ròia, qu’en dissolver-se costèc ua detonacion, e quauquarren passèc fiulant pera aurelha de Batiste.
Era-barraca-WEB	Tirauen contra eth…
Era-barraca-WEB	E en madeish moment ua dusau flama, sonèc ua auta detonacion, en tot confoner-se damb es ressons encara vius dera prumèra, e Batiste sentec ena espatla quèrra un dolor d’esquinçament, quauquarren atau coma ua ungla d’acèr que li rascaue superficiaument.
Era-barraca-WEB	A penes botèc era sua atencion en aquerò.
Era-barraca-WEB	Que sentie ua alegria sauvatja.
Era-barraca-WEB	Dus traits… er enemic ère desarmat.
Era-barraca-WEB	Crist!
Era-barraca-WEB	Ara t’agarri!
Era-barraca-WEB	Se lancèc entre es canes, baishèc lèu redolant eth penent d’ua des vòres dera séquia, e se vedec calat ena aigua enquiara cintura, es pès ena hanga e es braci entà naut, plan naut, pr’amor d’empedir que se li banhèsse era escopeta, sauvant avarament es dus traits enquiath moment de tirar-les damb seguretat.
Era-barraca-WEB	Dauant des sòns uelhs se crotzauen es canes, formant sarrada vòuta, lèu ath ras dera aigua.
Era-barraca-WEB	Ath sòn dauant anaue sonant ena escurina un chambotadís sord, coma s’un gosset hugesse sèquia enjós…
Era-barraca-WEB	Qu’ère aquiu er enemic: ada eth!
Era-barraca-WEB	E comencèc ua carrèra lhòca en prigond maire, caminant a paupes ena ombra, deishant perdudes es espardelhes ena hanga deth maire, damb es pantalons pegadi ena carn, que tirassauen, pesadi, dificultant es movements, recebent en ròstre es bohetades des canes trincades, es engarrapades des huelhes regdes e talhantes.
Era-barraca-WEB	I auec un moment que Batiste credec veir quauquarren nere que s’agarraue as canes lutant entà remontar eth ribàs.
Era-barraca-WEB	Sajaue d’escapar-se… huec!
Era-barraca-WEB	Es sues mans que sentien era escometuda der omicidi, li calèren era escopeta ena cara; partic eth gisclet… sonèc eth trait, e queiguec era bonha ena sèquia entre era ploja de huelhes e de canes trincades.
Era-barraca-WEB	Ada eth!…
Era-barraca-WEB	Ada eth!…
Era-barraca-WEB	Un aute còp Batiste en enténer aqueth chambotadís deth gosset hugitiu; mès ara damb mès fòrça, coma s’accelerèsse era hujuda ahiscat pera desesperacion.
Era-barraca-WEB	Que siguec un vertige aguesta carrèra a trauèrs dera escurina, dera vegetacion e dera aigua.
Era-barraca-WEB	S’esguitlauen es dus en mofle solèr, sense poder-se agarrar as canes pr’amor de non deishar era escopeta, s’arremolinaue era aigua, batuda pera furiosa corsa, e Batiste, que queiguec de jolhs diuèrsi viatges, sonque pensèc en estirar es braci pr’amor de mantier era sua arma dehòra dera superfícia, sauvant eth trait de resèrva.
Era-barraca-WEB	E atau seguic era cacèra umana, a paupes, en escurina prigonda, enquia qu’en un viratge dera sèquia gesseren en un espaci clar, damb es ribassi nets de canes.
Era-barraca-WEB	Es uelhs de Batiste, avedadi ara escurina dera vòuta vegetau, vederen clarament a un òme que, emparant-se ena sua escopeta, gessie trantalhant dera sèquia, botjant damb dificultat es sues cames cargades de hanga.
Era-barraca-WEB	Qu’ère eth…
Era-barraca-WEB	Eth!
Era-barraca-WEB	Eth de tostemps!
Era-barraca-WEB	Lairon… lairon: non t’escaparàs!, rugic Batiste, tirant eth sòn dusau trait deth hons dera sèquia damb era seguretat deth tirador que pòt afustar ben e que se’n sap de qué ”hè carn”.
Era-barraca-WEB	Lo vedec quèir de bocadents pesadament sus eth ribàs e gatejar dempús entà non rodar enquiara aigua.
Era-barraca-WEB	Batiste lo volec arténher, mès damb tanta precipitcion, que siguec eth qui queiguec ath hons dera sèquia tan long qu’ère.
Era-barraca-WEB	Eth sòn cap s’en.honsèc ena hanga, avalant-se eth liguid terrós e roienc; credec morir, quedar-se josterrat en aqueth lhet de hanga, e fin finau, damb un esfòrç poderós, artenhec lheuar-se, treiguent dehòra dera aigua es sòns uelhs cècs deth tarcum, era sua boca qu’aspiraue desirosa eth vent dera net.
Era-barraca-WEB	A penes recuperèc era vista, cerquèc ath sòn enemic.
Era-barraca-WEB	Qu’auie despareishut.
Era-barraca-WEB	Rajant hanga e aigua, gessec dera sèquia, pugèc eth penent peth madeish lòc qu’eth sòn adversari; mès quan arribèc naut non lo vedec.
Era-barraca-WEB	Ena tèrra seca se mercauen quauques taques neres, e les toquèc damb es mans.
Era-barraca-WEB	Flairauen a sang.
Era-barraca-WEB	Pro sabie eth que non auie mancat era balestada.
Era-barraca-WEB	Mès en bades cerquèc ath contrari, damb eth desir de contemplar eth sòn cadavre.
Era-barraca-WEB	Aqueth Peberòt qu’auie era pèth dura, e deishant anar sang e hanga anaue dilhèu arrossegant-se entara sua barraca.
Era-barraca-WEB	D’eth deuie èster un vague mormolh enes camps pròches e que se retiraue ath d’ua sèrp que s’arrossègue pes socs; per eth lairauen toti es gossets dera òrta damb desesperadi udòls.
Era-barraca-WEB	Que l’auie entenut arrossegar-se dera madeisha manèra un quart d’ora abans, quan sajaue, plan que òc, aucir-lo pera esquia, e en veder-se descubèrt hugec a quate pautes peth camin entà demorar-se mès enlà, en luxuriant canèt, e demorar-lo sense perilh entada eth.
Era-barraca-WEB	Batiste sentec pòur de ressabuda.
Era-barraca-WEB	Qu’ère solet ath miei dera plana, complètament desarmat; era sua escopeta mancada de cartuches, non ère ja senon ua febla maça.
Era-barraca-WEB	Peberòt non podie tornar entada eth, mès qu’auie amics.
Era-barraca-WEB	E cuelhut per sobtat terror, se metec a córrer, cercant a trauèrs des camps eth camin qu’amiaue entara sua barraca.
Era-barraca-WEB	Era plana s’estrementie d’alarma.
Era-barraca-WEB	Es quate traits ath miei dera net auien botat en conmocion a tot eth entorn.
Era-barraca-WEB	Lairauen es gossets, cada còp mès furiosi; s’entredaurien es pòrtes des bòrdes e des barraques, lançant neres siluetes que cèrtament non gessien damb es mans uedes.
Era-barraca-WEB	Damb fiulets e crits s’entenien es vesins a granes distancies.
Era-barraca-WEB	Traits de net podie èster un senhaue d’incendi, de lairons, qui sap de qué!…
Era-barraca-WEB	Espaurit per aguest movement, correc Batiste entara sua barraca, ajocant-se fòrça còps entà passar inavertit, protegit pes ribassi e pes grani molons de palha.
Era-barraca-WEB	Que ja vedie era sua casa, damb era pòrta dubèrta e illuminada e en centre deth ròi quadre es bonhes neres dera sua familha.
Era-barraca-WEB	Eth gosset lo flairèc e siguec eth prumèr en saludar-lo.
Era-barraca-WEB	Teresa e Roseta hèren un crit d’alegria.
Era-barraca-WEB	Batiste, ès tu?
Era-barraca-WEB	Pair!
Era-barraca-WEB	Pair!…
Era-barraca-WEB	E toti se lancèren sus eth, ena entrada dera barraca, jos era vielha arradimèra, qu’a trauèrs des sòns pampòls ludien es esteles coma vèrmes de lum.
Era-barraca-WEB	Era mair, damb era sua fina aurelha de hemna inquieta e enquimerada pera tardança deth sòn marit, auie entenut luenh, fòrça luenh, es quate traits, e eth còr li hec un saut, coma didie era.
Era-barraca-WEB	Tota era familha s’auie lançat ena pòrta, avalant ansiosa er escur orizon, convençuda de qué es detonacions qu’alarmauen era plana auien bèra relacion damb era abséncia deth sòn pair.
Era-barraca-WEB	Lhòcos d’alegria en veder-lo e enténer es sues paraules, non se fixauen ena cara tacada de hanga, enes sòns pès descauci, era ròba lorda e regolejant hanga.
Era-barraca-WEB	Lo possèren entà laguens.
Era-barraca-WEB	Roseta se penjaue deth sòn còth, alendant coraument, damb es uelhs encara umidi:
Era-barraca-WEB	Pair!
Era-barraca-WEB	Pair!…
Era-barraca-WEB	Mès eth pair non podec tier ua potèla de patiment, un “ai!” estofat e dolorós.
Era-barraca-WEB	Un braç de Roseta s’auie apuat ena sua espatla quèrra, en madeish lòc qu’auie patit er esquinçament dera ungla d’acèr, e qu’en eth sentie ara un pes cada còp mès aclapant.
Era-barraca-WEB	En entrar ena barraca e dar-li de plen era lum deth candelh, es hemnes e es mainatges deishèren anar un crit d’estonament.
Era-barraca-WEB	Vederen era camisa sagnosa… e ath delà era sua mina de maufactor coma se s’acabèsse d’escapar d’ua preson gessent pera letrina.
Era-barraca-WEB	Roseta e era sua mair s’estarnèren en somics.
Era-barraca-WEB	Senhora e Sobeirana!
Era-barraca-WEB	Mès Batiste que sentie ena espatla un dolor cada còp mes fòrt, les treiguec des sues lamentacions ordenant damb gèst regde qu’examinèssen lèu çò qu’auie.
Era-barraca-WEB	Roseta, mès coratjosa, estarnèc era gròssa e aspra camisa enquia deishar era espatla ath descubèrt…
Era-barraca-WEB	Be n’auie de sang!
Era-barraca-WEB	Era gojata s’esblancossic, hènt esfòrci entà non cuélher ua malagana.
Era-barraca-WEB	Batistet e es petits comencèren a plorar e Teresa seguic damb es sòns sorriscles coma s’eth sòn marit siguesse ena agonia.
Era-barraca-WEB	Mès eth herit non ère per patir lamentacions e protestèc damb rudesa.
Era-barraca-WEB	Mens plors: aquerò que non ère arren; era pròva ère que podie botjar eth braç, encara que cada còp li pesaue mès era espatla.
Era-barraca-WEB	Qu’ère ua gratada, ua heregada dera bala e arren mès.
Era-barraca-WEB	Se sentie massa fòrt entà qu’aquera herida siguesse grèu.
Era-barraca-WEB	A veir!…
Era-barraca-WEB	Rapid!, qu’era causa non ère entà estar-se damb era boca dubèrta.
Era-barraca-WEB	Escorcolhèc Teresa tot eth sòn quarto, cercant ath hons des arques, esbocinant liròts, desligant bendes, mentre era gojata lauaue e tornaue a lauar es pòts d’aquera henuda sagnosa que trincaue coma un còp de sable era carnosa espatla.
Era-barraca-WEB	Es dues hemnes arturèren coma poderen era emorràgia, bendèren era herida, e Batiste alendèc damb satisfaccion, coma se ja siguesse guarit.
Era-barraca-WEB	Que n’auie passat de pejors ena sua vida.
Era-barraca-WEB	E se tenguec a sermonejar as petits entà que siguessen prudents.
Era-barraca-WEB	De tot çò qu’auien vist, ne ua soleta paraula ad arrés.
Era-barraca-WEB	Qu’èren ahèrs que calie desbrembar.
Era-barraca-WEB	Madeish li didec ara sua hemna, que parlaue d’avisar ath mètge.
Era-barraca-WEB	Qu’aquerò ère coma cridar ara justícia.
Era-barraca-WEB	Ja s’anarie guarint solet; era sua pèth que hège miracles.
Era-barraca-WEB	Çò mès important ère qu’arrés se calesse en aquerò que se passèc aquiu baish.
Era-barraca-WEB	Qui sap se com estarie en aguestes ores… er aute!
Era-barraca-WEB	Mentre era sua hemna l’ajudaue a cambiar-se era ròba e premanie eth lhet, Batiste li condèc çò que s’auie passat.
Era-barraca-WEB	Era brava hemna daurie es uelhs damb expression d’espauriment, alendaue pensant eth perilh qu’auie patit eth sòn marit e lançaue guardades inquietes ena barrada pòrta dera barraca, coma s’anèsse a entrar era Guardia Civil.
Era-barraca-WEB	Batistet, mentretant, damb ua prudéncia precòça, cuelhec era escopeta e ara lum deth candelh la secaue, netejant es sòns canons, en tot esdegar-se a esfaçar d’era quinsevolh senhau d’usatge recent, per s’un cas.
Era-barraca-WEB	Era net siguec dolenta entà tota era familha.
Era-barraca-WEB	Batiste delirèc ena jaça der estudi.
Era-barraca-WEB	Auie fèbre, s’agitaue furiós, coma s’encara corresse peth maire dera sèquia acaçant ar òme, e es sòns crits espaurien as mainatges e as dues hemnes, que passèren era net sense clucar un uelh, seigudes ath cant deth lhet, aufrint-li en cada moment aigua sucrada, solet remèdi casolan qu’artenheren endonviar.
Era-barraca-WEB	A londeman era barraca auec miei barrada era sua pòrta pendent tot eth maitin.
Era-barraca-WEB	Eth herit semblaue èster milhor; es gojats, damb es uelhs rogidi per insòmni, s’estauen immobils en corrau, seigudi sus es hièms, seguint damb atencion estupida toti es movements des animaus embarradi aquiu.
Era-barraca-WEB	Teresa aubiraue era plana pera pòrta miei dubèrta, tornant de seguit ath cant de Batiste…
Era-barraca-WEB	Quanta gent!
Era-barraca-WEB	Toti es der entorn passauen peth camin en direccion ara barraca de Peberòt.
Era-barraca-WEB	Se vedie ath sòn entorn un hormiguèr d’òmes… e toti damb era cara escura, parlant a crits, entre energics còps de man, lançant dilhèu de luenh guardades d’òdi ara barraca de Capèth.
Era-barraca-WEB	Eth sòn marit acuelhie damb gronhaments aguestes notícies.
Era-barraca-WEB	Quauquarren li rosigaue eth pièch costant-li un mau prigond.
Era-barraca-WEB	Dilhèu ère a punt de morir.
Era-barraca-WEB	N’ère segur qu’es dues bales dera sua escopeta les amiaue encara en còs.
Era-barraca-WEB	E ara, qué se passarie?…
Era-barraca-WEB	Moririe eth ena preson coma eth praube oncle Capèth?…
Era-barraca-WEB	Non; seguirien es costums dera òrta, eth respècte ara justícia per man pròpria.
Era-barraca-WEB	Er agonizant cararie, deishant as sòns amics, es Terreròla o d’auti, er encargue de resvenjar-lo.
Era-barraca-WEB	E Batiste non sabie se crànher mès ara justícia dera ciutat o ara dera òrta.
Era-barraca-WEB	Començaue a escurir, quan eth herit, mespredant es protèstes e prècs des dues hemnes, sautèc deth lhet.
Era-barraca-WEB	S’estofaue; eth sòn còs d’atleta, acostumat ara fatiga, non podie estar-se tantes ores immobil.
Era-barraca-WEB	Era pesantor dera espatla l’ahiscaue a cambir de posicion, coma s’aquerò lo podesse desliurar deth dolor.
Era-barraca-WEB	Damb pas trantalhant, enregdit peth repaus, gessec dera barraca, en tot sèir-se jos era arradimèra, en un banc de tòchos.
Era-barraca-WEB	Era tarde ère desagradiua; bohaue un vent massa fresc entara sason.
Era-barraca-WEB	Bromasses neres curbien eth solei, e per dejós des bromes passaue era lum, en tot barrar-se er orizon damb ua cortina d’aur palla.
Era-barraca-WEB	Guardèc Batiste vagament entara part dera ciutat, virant era esquia ara barraca de Peberòt, qu’ara se vedie clarament, en quedar liures es camps des cortines de sègas que l’amagauen abans dera sèga.
Era-barraca-WEB	Sentie eth herit, ath còp, er in deth curiosèr e era pòur de veir massa causes; mès a tot darrèr virèc doçament es uelhs entara casa deth sòn adversari.
Era-barraca-WEB	Òc; que s’amolonaue fòrça gent dauant dera pòrta: òmes, hemnes, mainatges; tota era plana, que corrie ansiosa a visitar ath sòn vençut liberador.
Era-barraca-WEB	Com lo deuien odiar aguesta gent!…
Era-barraca-WEB	Èren luenh, e ça que la, endonviaue eth sòn nòm sonant en totes es boques.
Era-barraca-WEB	En bronzinadís des sues aurelhes, en bategament des sòns possi ardents pera fèbre, credec percéber eth mormolh menaçaire d’aqueth vespèr.
Era-barraca-WEB	E totun aquerò, pro ben sabie Diu qu’eth non auie hèt que defener-se; que solet desiraue mantier as sòns, sens causar mau ad arrés.
Era-barraca-WEB	Quin tòrt n’auie de trapar-se en luta damb ua gent que, coma didie D. Joaquim eth mèstre, èren plan bravi, encara que molt bèsties?…
Era-barraca-WEB	Escurie; eth crepuscul cernie sus era plana ua lum grisa e trista.
Era-barraca-WEB	Eth vent, cada còp mès fòrt, se hec a vier enquiara barraca un luenhan resson de planhs e votzes furioses.
Era-barraca-WEB	Batiste vedec amolonar-se ara gent ena pòrta dera barraca luenhana, e dempús fòrça braci quilhadi damb expression de dolor, mans crispades que s’arrincauen eth mocador deth cap entà lançar-lo damb ràbia en solèr.
Era-barraca-WEB	Sentec eth herit que tota era sua sang rajaue en sòn còr, qu’aguest s’arturaue coma paralisat pendent quauqui instants, entà dempús bategar damb mès fòrça, lançant en sòn ròstre ua ondada ròia e ardenta.
Era-barraca-WEB	Endonviaue çò que se passaue aquiu luenh, l’ac didie eth sòn còr: Peberòt venguie de morir.
Era-barraca-WEB	Tremolèc Batiste de hered e de pòur; que siguec ua sensacion de feblesa, coma se de ressabuda l’abandonèssen es fòrces e se calec ena barraca, non alendant normaument enquia que vedec era pòrta damb eth barrolh botat e alugat eth candelh.
Era-barraca-WEB	Era cauhada siguec lugubra.
Era-barraca-WEB	Eth dromilhon aclapaue ara familha, renduda de cansament pera velha dera net anteriora.
Era-barraca-WEB	Lèu non sopèren, e abans des nau ja èren toti en lhet.
Era-barraca-WEB	Batiste se sentie milhor dera sua herida.
Era-barraca-WEB	Eth pes ena espatla auie amendrit; ja non auie fèbre; mès ara lo tormentaue un dolor estranh en còr.
Era-barraca-WEB	Ena escurina der estudi e encara desvelhat, vedec surgentar ua figura palla, indeterminada, que de man en man anèc cuelhent figura e colors, enquia arribar a èster Peberòt tau coma l’auie vist enes darrèrs dies, damb eth cap estropat e eth sòn gèst menaçaire de temardut resvenjaire.
Era-barraca-WEB	Lo shordaue aguesta vision, e cluquèc es uelhs entà dormir.
Era-barraca-WEB	Escurina absoluta; eth dromilhon s’anaue apoderant d’eth…
Era-barraca-WEB	Mès es clucadi uelhs comencèren a poblar era sua densa escurina de punts usclants, que s’agranien formant taques de diuèrsi colors; e es taques, dempús de flotar capriciosament, se cercauen, se barrejauen, e un aute còp vedie a Peberòt apressant-se ada eth tot doç, damb era cautèla herotja d’ua mala bèstia que fascine ara sua victima.
Era-barraca-WEB	Batiste hec esfòrci entà desliurar-se d’aguesta malajadilha.
Era-barraca-WEB	Que non dormie, non: escotaue era roncadissa dera sua hemna, ajaçada ath sòn costat, e era des sòns hilhs, aclapadi de cansament; mès les entenie cada còp mès prigonds, coma s’ua fòrça misteriosa se hesse a vier luenh, plan luenh, era barraca, e eth, totun, s’estèsse aquiu, inèrt, sense poder botjar-se per mès esfòrci que hesse, vedent era cara de Peberòt ath costat dera sua, en sénter en sòn ròstre eth caud alend deth sòn enemic.
Era-barraca-WEB	Mès, non ère mòrt?…
Era-barraca-WEB	Eth sòn embotat pensament se hège aguesta pregunta, e dempús de grani esfòrci se responie ada eth madeish que Peberòt auie mòrt.
Era-barraca-WEB	Ja non auie, coma abans, eth cap trincat; ara mostraue eth còs esquinçat per dues herides, que Batiste non podie veir en quin lòc èren; mès qu’èren dues herides, que daurien es sòns bòrds macadi coma inagotables hònts de sang.
Era-barraca-WEB	Es dus traits d’escopeta: qu’ère indiscutible.
Era-barraca-WEB	Eth non ère des tiradors que manquen era balestada.
Era-barraca-WEB	E eth hantauma, enrodant-li eth ròstre damb era sua respiracion ardenta, deishaue quèir sus Batiste ua guardada que semblaue traucar-li es uelhs e baishaue e baishaue enquia engarrapar-li es entralhes.
Era-barraca-WEB	Òc; que l’auie de perdonar.
Era-barraca-WEB	L’auie aucit, ère vertat; mès eth auie estat eth prumèr a cercar-lo.
Era-barraca-WEB	Tè; es òmes que son òmes s’an de mostrar rasonables!
Era-barraca-WEB	Eth n’auie eth tòrt de tot çò que s’auie passat.
Era-barraca-WEB	Mès es mòrts non comprenen rasons, e er espèctre, actuant coma un bandit, arrie herotjament, e en un bot se fotie en lhet, seient-se sus eth, sarrant-li era herida dera espatla damb tot eth sòn pes.
Era-barraca-WEB	Gemeguèc Batiste de dolor, sense poder botjar-se entà refusar aguesta mòla.
Era-barraca-WEB	Sajaue d’atrendir-lo en tot cridar-lo Tònho, damb familiar afeccion, en sòrta de cridar-lo damb eth sòn fausnòm.
Era-barraca-WEB	Tònho, me hès mau.
Era-barraca-WEB	Qu’ère aquerò çò que desiraue eth hantauma, hèr-li mau.
Era-barraca-WEB	E en semblar-li encara qu’ère pòc mau, sonque damb era sua guardada li treiguec es liròts e bendatges dera herida, que volèren e s’espargèren.
Era-barraca-WEB	Dempús calec es sues ungles crudèus ena carn esquinçada e tirassèc des bòrds, en tot hèr-lo rugir.
Era-barraca-WEB	Ai!…
Era-barraca-WEB	Peberòt”, perdona-me.
Era-barraca-WEB	Tau ère eth sòn dolor, qu’es estrementides, pujant e pujant dera sua espatla enquiath cap, quilhauen es sòns heregadi peus, en tot hér-les créisher e retortilhar damb era contraccion dera angustia; enquia convertir-se en ua òrra madèisha de sèrps.
Era-barraca-WEB	Alavetz se passèc ua causa orribla.
Era-barraca-WEB	Eth hantauma, agarrant-lo dera sua estranha cabeladura, parlaue ara fin.
Era-barraca-WEB	Vene… vene, didie tirassant d’eth.
Era-barraca-WEB	L’arrossegaue damb suberumana leugeresa, l’amiaue volant o nadant, non ac sabie damb certitud, a trauèrs d’un element leugèr e resquilhós, e atau anauen es dus ath mès córrer, en to esguitlar-se ena ombra entà ua taca ròia que se mercaue luenh, plan luenh.
Era-barraca-WEB	Era taca s’agranie, auie ua forma que se retiraue ara pòrta deth sòn estudi, e gessie per era un hum espés, pudesenc, ua flaira de palha cremada que l’empedie alendar.
Era-barraca-WEB	Que deuie èster era boca deth lunfèrn: aquiu lo lançarie Peberòt, en immens fogairon, qu’eth sòn resplendor inflamaue era pòrta.
Era-barraca-WEB	Era pòur vencec ara sua paralisi.
Era-barraca-WEB	Hec un sorriscle espaventós, botgèc ara fin es sòns braci, e d’un terrible còp fotèc luenh d’eth a Peberòt e era sua estranha cabeladura.
Era-barraca-WEB	Qu’auie es uelhs ben dubèrts e ja non vedec mès ath hantauma.
Era-barraca-WEB	Auie soniat; qu’ère solide ua malajadilha dera sua fèbre; ara se tornaue a veir en lhet damb era prauba Teresa, que, vestida encara, roncaue fatigosament ath sòn costat.
Era-barraca-WEB	Mès non; eth deliri seguie encara.
Era-barraca-WEB	Quina lum enludernanta illuminaue eth sòn estudi?
Era-barraca-WEB	Encara vedie era boca deth lunfèrn, qu’ère parièra ara òrta deth sòn quarto, deishant anar hum e roienc resplendor.
Era-barraca-WEB	Estarie adormit?…
Era-barraca-WEB	Se hereguèc es uelhs, botgèc es braci, s’incorporèc en lhet…
Era-barraca-WEB	Non.
Era-barraca-WEB	Desvelhat e ben desvelhat.
Era-barraca-WEB	Era pòrta ère cada còp mès ròia, e eth hum mès dens.
Era-barraca-WEB	Entenec sords croishits coma de canes que s’estarnen usclades pera ahlama, e enquia e tot vedec dançar es bualhs que s’agarrauen coma mosques de huec ena cortina de coton que barraue eth quarto.
Era-barraca-WEB	Sonèc un sorriscle desesperat, inacabable, coma ua esquera tocant a huec.
Era-barraca-WEB	Recrist!…
Era-barraca-WEB	Era conviccion dera realitat, que l’assautaue de pic, semblèc capvirar-lo.
Era-barraca-WEB	Teresa!
Era-barraca-WEB	Teresa!…
Era-barraca-WEB	Amont!
Era-barraca-WEB	E en ua possada la botèc dehòra deth lhet.
Era-barraca-WEB	Dempús venguec en quarto des mainatges, e a còps e crits les treiguec en camisa, coma ua vegada pèga e pauruga que cor dauant deth pau, sense saber entà on va. Que ja usclaue eth tet deth sòn quarto, en tot lançar sus eth sòn lhet ua ramelet de bualhs.
Era-barraca-WEB	Cegat peth hum e compdant es menutes coma sègles, dauric Batiste era pòrta, e per era gessec alhocardida de terror tota era familha en ròba interiora, corrent entath camin.
Era-barraca-WEB	Aquiu, un shinhau mès tranquils, se compdèren.
Era-barraca-WEB	Toti: qu’èren toti, enquia e tot eth praube gosset, mès ganholaue melancolicament guardant era barraca usclada.
Era-barraca-WEB	Teresa abracèc ara hilha, que, desbrembant eth perilh, s’estrementie de vergonha en vederse en ròba interiora ath miei dera òrta, e se seiguie en un ribàs, preocupada peth pudor, emparant era barba enes jolhs e estirant eth blanc linçò entà que li caperèsse es pès.
Era-barraca-WEB	Es dus petits se refugièren espauridi enes braci deth sòn frair màger, e eth pair s’agitaue coma un hòl rugint malediccions.
Era-barraca-WEB	Recolhons!
Era-barraca-WEB	Qué ben ac auien sabut hèr!…
Era-barraca-WEB	Auien calat huec ena barraca pes quates costats, tota era usclaue de còp.
Era-barraca-WEB	Enquia e tot eth corrau, damb eth sòn estable e es sòns tendolets, ère coronat d’ahlames.
Era-barraca-WEB	Gessien d’eth endilhades desesperades, cacalejades de terror, udòls herotges; mès era barraca, insensibla as planhs des que s’usclauen enes entralhes, seguie lançant corvades lengües de huec pes pòrtes e pes hièstres.
Era-barraca-WEB	Dera sua usclada teulada se quilhaue ua espirau enòrma de hum blanc, que damb eth reflèx der incendi cuelhie transparéncia de rosa.
Era-barraca-WEB	Qu’auie cambiat eth temps; era net ere tranquilla, non bohaue cap brisa, e eth blu deth cèu solet ère tacat pera colomna de hum, qu’entre es sòns blanqui toisons pistauen curioses es esteles.
Era-barraca-WEB	Teresa pelejaue damb eth marit, que, remetut dera sus dolorosa suspresa e ahiscat per interès, que hè cométer lhocaries, volie meter-se en aguest lunfèrn.
Era-barraca-WEB	Sonque un moment: eth temps indispesable entà trèir der estudi era saqueta de plata, producte dera cuelheta.
Era-barraca-WEB	A, brava Teresa!
Era-barraca-WEB	Que non li calie contier ath marit, patint es sòns fòrtes possades.
Era-barraca-WEB	Ua barraca uscle lèu; era palha e es canes estimen eth huec.
Era-barraca-WEB	Era teulada queiguec rambalhosament, aquera nauta teulada qu’es vesins guardauen coma un insult, e der enòrme brasèr pugèc ua colomna espaventosa de bualhs, qu’era sua incèrta e trantalhanta lum gesticulaue era òrta damb fantastiques potèles.
Era-barraca-WEB	Es parets deth corrau tremolauen sordament, coma s’ath sòn laguens s’agitèsse ua legion de dimònis fotent còps.
Era-barraca-WEB	Coma ramelets de huec cautauen es audèths, e sajauen de volar usclant viui.
Era-barraca-WEB	Queiguec un tròç de mur hèt de hanga e estaques, e pera nera henerecla gessec coma ua centelha un monstre espaventós.
Era-barraca-WEB	Lançaue hum pes nassi, agitant era sua cabeladura de bualhs, bategant desesperadament era sua coa coma ua escampa de huec, qu’espargie flaira de peus uscladi.
Era-barraca-WEB	Qu’ère eth shivau.
Era-barraca-WEB	Passèc en un bot prodigiós per dessús dera familha, galaupant furiosament a trauèrs des camps.
Era-barraca-WEB	Qu’anaue instintiuament ara cèrca dera sèquia, e queiguec en era damb un sorriscle de hèr rosent que s’amòrte.
Era-barraca-WEB	Darrèr sòn, arrossegant-se coma un dimòni embriac e lançant espaventosi udòls, gessec un aute espèctre de huec, eth porcèth, que queiguec ath miei deth camp, usclant coma ua halha de greish.
Era-barraca-WEB	Ja sonque restauen de pès es parets e era trelha, damb es sòn sirments retortilhadi per incendi e es pilars que subergessien coma barres de tinta damb un hons ròi.
Era-barraca-WEB	Batistet, damb er in de sauvar bèra causa, corrie capvirat pes caminòus, cridant, pataquejant es pòrtes des barraques pròches, que semblauen parpelejar damb eth reflèx der incendi.
Era-barraca-WEB	Socors!…
Era-barraca-WEB	Socors!…
Era-barraca-WEB	Huec!
Era-barraca-WEB	Huec!
Era-barraca-WEB	Eth sòn pair arric crudeument.
Era-barraca-WEB	Que cridaue en vaganaut.
Era-barraca-WEB	Era òrta ère sorda entada eri.
Era-barraca-WEB	Eth pan!…
Era-barraca-WEB	Guaire còste guanhar-lo!
Era-barraca-WEB	E guairi maus li hè ar òme!
Era-barraca-WEB	En ua barraca ludie ua lum palla, auriolenca, trista.
Era-barraca-WEB	Teresa, empeguida peth perilh, volec anar ada era e implorar ajuda, damb era esperança que balhe era ajuda autrú, damb era illusion de quauquarren miraculós que se desire ena desgràcia.
Era-barraca-WEB	Eth sòn marit l’arturèc damb ua expression de terror.
Era-barraca-WEB	Non: aquiu non.
Era-barraca-WEB	Pertot, mens aquiu.
Era-barraca-WEB	E coma òme qu’a queigut tant hons, tant hons que ja non pòt sénter racacòr, deishèc de uelh er incendi e se fixèc en aquera lum palla; lum de ciris qu’usclen sense lúder, coma alimentadi per ua atmosfèra qu’en era se percep encara era volada dera mòrt.
Era-barraca-WEB	Adishatz Peberòt!
Era-barraca-WEB	Pro ben servit t’aluenhes deth mon.
Era-barraca-WEB	Era barraca e era fortuna der odiat intrús alugaràn eth tòn cadavre milhor qu’es ciris crompadi pera desolada Pepeta, auriolenques lèrmes de lum.
Era-barraca-WEB	Batistet tornèc desesperat dera sua inutila corsa.
Era-barraca-WEB	Arrés responie.
Era-barraca-WEB	Era plana, silenciosa e arroncilhada, les didie adiu entà tostemp.
Era-barraca-WEB	Qu’èren mès solets qu’ath miei d’un desèrt; eth uet der òdi ère mil còps pejor qu’eth dera Natura.
Era-barraca-WEB	Hugirien d’aquiu e començarien ua auta vida, sentent era hame que les estalonaue ath sòn darrèr; deisharien ena sua esquia era roïna deth sòn trabalh e eth petit còs d’un des sòns, deth praubet aubatet, que se poiririe enes entralhes d’aquera tèrra coma victima innocenta d’ua batalha implacabla.
Era-barraca-WEB	E toti, damb resignacion orientau, se seigueren en ribàs, e aquiu demorèren era auba, damb era esquia arraulida de hered, tostadi de cara peth brasèr que tintaue es sòns ròstres damb reflèxi de sang, seguint damb era impassivitat deth fatalisme eth cors deth huec, que s’anaue avalant toti es sòns esfòrci e les convertie en cendres tan mespredables e tenues coma es sues ancianes illusions de patz e de trabalh.
ANNA-KARENINA-2-de-tres	Sergi Ivanovic Kosnichev volec repausar deth sòn trabalh intellectuau e, en lòc de partir entar estrangèr, tau qu'acostumaue, se n'anèc tà finaus de mai entath camp, pr'amor de gaudir ua tempsada ath costat de sa frair.
ANNA-KARENINA-2-de-tres	A maugrat eth respècte e era estimacion que sentie entà Sergi Ivanovic, Constantin Levin experimentaue ath cant de sa frair un cèrt malèster.
ANNA-KARENINA-2-de-tres	Era forma qu'auie de considerar eth pòble li shordaue e se li hègen desagradiues era majoritat d'ores passades aquiu ena sua companhia.
ANNA-KARENINA-2-de-tres	En cambi, entath sòn frair, ère, d'un costat, eth lòc de repaus deth sòn prètzhèt intellectuau, e der aute, coma un antidòt contra era corrupcion dera ciutat, antidòt qu'eth prenie damb plaser en tot compréner era sua utilitat.
ANNA-KARENINA-2-de-tres	Entà Constantin Levin eth pòble ère bon pr'amor que constitusie un camp de nòbles activitats: quauquarren util sense cap discussion.
ANNA-KARENINA-2-de-tres	Entà Sergi Ivanovic ère bon pr'amor qu'aquiu ère possible e enquia recomanable non hèr arren.
ANNA-KARENINA-2-de-tres	Ath delà, Constantin ère desengustat damb sa frair pera manèra qu'auie de considerar ara gent umila.
ANNA-KARENINA-2-de-tres	Sergi Ivanovic didie qu'eth la coneishie fòrça e l'estimaue; soent parlaue damb es campanhards, çò que sabie hèr fòrça ben, sense simular ne tier actituds estudiades, e en totes es sues convèrses desnishaue tralhes de caractèr qu'aunorauen ath pòble e que dempús li shautaue generalizar.
ANNA-KARENINA-2-de-tres	Aguesta sòrta d'opinar sus era gent umila non l'agradaue a Levin, qu'entada eth, eth pòble non ère qu'eth principau collaborador en trabalh comun.
ANNA-KARENINA-2-de-tres	Qu'ère grana era sua estima entàs campanhards e eth prigond amor que per eri sentie (amor que sens dobte popèc damb era lhet dera sua hilhuquera deth pòble, tau que solie díder), e se consideraue eth madeish coma un participant deth trabalh comun; e a viatges s'afogaue damb era energia, era doçor e er esperit de justícia d'aquera gent; mès en autes escadences, quan eth trebalh demanaue qualitats desparières, s'irritaue contra eth pòble, en tot considerar-lo lord, embriac e mentidèr.
ANNA-KARENINA-2-de-tres	S'auessen preguntat a Constantin Levin s'estimaue ath pòble, non aurie sabut se qué respóner.
ANNA-KARENINA-2-de-tres	Plan que, pera sua bondat naturau, mès tendie a estimar qu'a non estimar as òmes, en tot includir as dera classa umila.
ANNA-KARENINA-2-de-tres	Mès estimar o non ad aguesti coma a quauquarren particular non l'ère possible, pr'amor que non solet s'estaue en pòble, senon que se consideraue ada eth madeish coma ua part deth pòble e ne en se madeish ne en eri i vedie defèctes o qualitats particulares, e non podie opausar-se ath pòble.
ANNA-KARENINA-2-de-tres	Ath delà, viuie soent en estreta relacion damb eth campanhard, coma patron e coma intermediari e mès que mès coma conselhèr, donques es campanhards fidauen en eth e a viatges recorrien quaranta verstas entà demanar-li conselhs.
ANNA-KARENINA-2-de-tres	Mès que non auie sus eth pòble ua opinion definida.
ANNA-KARENINA-2-de-tres	Se l'auesseen preguntat se coneishie ath pòble o non, s'aurie vist ena madeisha perplexitat qu'en hèt de respóner se l'estimaue o non.
ANNA-KARENINA-2-de-tres	Díder se coneishie ath pòble ère entada eth coma díder se coneishie o non as òmes en generau.
ANNA-KARENINA-2-de-tres	Prumèr estudiaue e sabie conéisher as òmes de totes es classes e sustot as campanhards, que les consideraue bravi e interessanti.
ANNA-KARENINA-2-de-tres	Soent, en campar-les, desnishaue en eri naues tralhes de caractèr que l'amiauen a modificar era sua pensada anteriora e a formar-se naues e desparières opinions.
ANNA-KARENINA-2-de-tres	Sergi Ivanovic hège tot çò de contrari.
ANNA-KARENINA-2-de-tres	Dera madeisha manèra que laudaue e estimaue era vida deth pòble per contrast damb era auta que non estimaue, atau estimaue tanben ara gent umila per contrast damb auta classa de gent, e d'ua forma absoludaments identica coneishie ad aguesta gent coma quauquarren desparièr e opausat as òmes en generau.
ANNA-KARENINA-2-de-tres	En sòn metodic cervèth s'auien creat formes definides dera vida populara, dedusides parciauments d'aguesta madeisha vida, mès dedusides tanben, e ena sua majoritat, per oposicion ara contrària.
ANNA-KARENINA-2-de-tres	Jamès, donc, cambiaue era sua pensada sus eth pòble ne era pietat que li bohaue ath laguens.
ANNA-KARENINA-2-de-tres	Enes discussions qu'es frairs tenguien sus aqueth tèma tostemp guanhaue Sergi Ivanovic, per auer ua opinion definida sus es campanhards, sus es sòns caractèrs, qualitats e aclinaments, tant que Constantin Levin non auie idies fixes e fèrmes sus era gent deth pòble, per çò que tostemp l'aganchaue en contradiccion.
ANNA-KARENINA-2-de-tres	Entà Sergi Ivanovic, eth sòn frair mendre qu'ère un bon gojat, damb “un còr com cau” (çò que solie exprimir en francés), intelligent, mès esclau des impressions deth moment e plen, per açò, de contradiccions.
ANNA-KARENINA-2-de-tres	Damb era condescendéncia d'un frair màger, Sergi Ivanovic l'explicaue a viatges eth significat des causes, mès non auie cap interès de discutir damb eth, pr'amor que lo vencie aisidaments.
ANNA-KARENINA-2-de-tres	Constantin Levin auie a sa frair per un òme d'intelligéncia e cultura, nòble en mès naut sens dera paraula e dotat de granes facultats d'accion en per dera societat.
ANNA-KARENINA-2-de-tres	Non ua manca de quauquarren, non ua manca de boni, nòbles e aunoradi desirs d'aclinaments, senon ua manca de poder de vida efectiua, d'aguest impuls que posse ar òme a alistar e desirar ua determinada linha de vida entre totes es innombrables que se daurissen ath sòn dauant.
ANNA-KARENINA-2-de-tres	Coma mès coneishie a sa frair, mès campaue que Sergi Ivanovic, tau que fòrça d'auti òmes que servissen ath ben comun, non se sentien inclinadi ada eth de còr, senon pr'amor qu'auien reflexionat e arribat ena conclusion de qué aquerò estaue ben e per aguesta rason se n'ocupauen.
ANNA-KARENINA-2-de-tres	Era suposicion de Constantin Levin se confirmaue pera observacion de qué sa frair non se prenie mès ara valenta es ahèrs deth ben collectiu e dera immortalitat dera amna qu'es combinacions d'escacs o era construcccion engenhosa de bèra maquina naua.
ANNA-KARENINA-2-de-tres	Ath delà, Constantin Levin se sentie desplasent en pòble quan sa frair ère aquiu, mès que mès, pendent er ostiu, pr'amor qu'en aguesta epòca ère tostemp ocupat enes trabalhs dera sua propietat e autanplan en tot eth long dia ostiuenc li mancaue temps entada eth madeish, pr'amor de poder atier a totes es causes, tant que Sergi Ivanovic repausaue.
ANNA-KARENINA-2-de-tres	Totun, encara que se posèsse ara, ei a díder non escriuesse cap òbra, qu'ère tant pera activitat cerebrau, que li shautaue explicar de forma brèu e eleganta es pensaments que l'acodien ena sua ment, e l'agraduae auer a quauqu'un que l'escotèsse.
ANNA-KARENINA-2-de-tres	Er audidor mès freqüent ère, plan, eth sòn frair.
ANNA-KARENINA-2-de-tres	Per açò, a maugrat dera simplicitat amistosa des sues relacions, Constantin Levin non sabie se com hè'c quan li calie deishar solet a Sergi Ivanovic.
ANNA-KARENINA-2-de-tres	Non sabes se quin plaser me vie en tot negar-me en aguesta guitèra ucraniana.
ANNA-KARENINA-2-de-tres	Qu'è eth cap totafèt uet de pensaments.
ANNA-KARENINA-2-de-tres	Poirie hèr-se a redolar per eth ua pilòta.
ANNA-KARENINA-2-de-tres	Mès Constantin Levin s'engüejaue d'èster seigut en tot escotar a sa frair, sustot pr'amor que se'n sabie que, tant qu'eri parlauen, es campanhards les calie èster en tot lauar eth hiemèr o trabalhar en camp encara non premanit, e que s'eth non ère aquiu ac harien de quinsevolh manèra.
ANNA-KARENINA-2-de-tres	Pensaue tanben que solide non avitzarien pro es reishes des arairs anglesi e dempús les harien enlà afirmant qu'es arairs èren invencions de pècs e que solet er arair vidant, eca…
ANNA-KARENINA-2-de-tres	Qu'ei que non as caminat pro, ja, damb aguesta calor?, li didie Sergi Ivanovic.
ANNA-KARENINA-2-de-tres	Non…
ANNA-KARENINA-2-de-tres	Me cau passar un moment peth burèu… responie Levin.
ANNA-KARENINA-2-de-tres	E se n'anaue entath camp ath mès córrer.
ANNA-KARENINA-2-de-tres	A prumèrs de junh, era institutritz e majordòma Agafia Mijailovna, un dia que baishaue entath sosterranh damb un pòt de misharnons nauèth saladi enes mans, s'estramunquèc, queiguec e se nafrèc eth canèth.
ANNA-KARENINA-2-de-tres	Arribèc eth joen mètge rurau, nauèth gessut dera Facultat e fòrça blagaire.
ANNA-KARENINA-2-de-tres	Guardèc era man, didec que non ère esmalhancada e s'esdeguèc a entamenar ua convèrsa damb eth celèbre Sergi Ivanovic.
ANNA-KARENINA-2-de-tres	Sergi Ivanovic l'escotaue damb atencion, li preguntaue…
ANNA-KARENINA-2-de-tres	Encoratjat peth nau audidor, didec e expausèc quauques observacions justes e concretes (que sigueren respectuosaments avalorades peth joen mètge), en tot encoratjar-se fòrça, coma tostemp l'arribaue dempús d'ua convèrsa agradiua e brilhanta.
ANNA-KARENINA-2-de-tres	Qu'ère era epòca der an qu'eth gran vie ja a èster madur, quan ja li cau premanir-se entara semença dera pròplèu cuelheta; s'aprèsse era sega e eth blat, ja creishut, damb era sua cama verd-grisenca e eth sòn cabelh non venguie encara d'aumplir-se, ondege jos eth vent; era epòca qu'es verdi uerdis, damb es mates d'èrba auriòles que possen, isolades entre eres, s'estenen de manèra irregulara enes semiats tardius; quan se daurís er fajòl e es sòns grans curbissen era tèrra; quan eth baret, caushigat pes animaus e enduresit coma era pèira, que damb era non i pòt era raspa, se ve ja ja damb es sòns socs traçadi enquiara mitat; quan es secs modelhons de hièms amiadi entàs camps a punta de dia e en cogar-se eth solei barregen era sua flaira damb eth perhum des èrbes, e quan enes tèrres baishes, demorant era dalha, s'escampilhen coma un mar immens es prats propèrs damb es neri molons de cames d'agretes arrincades.
ANNA-KARENINA-2-de-tres	Es frairs les calie passar peth bòsc entà arribar enes prats.
ANNA-KARENINA-2-de-tres	Sergi Ivanovic anaue admirant era beresa deth bòsc, magnific de huelhes e verdor.
ANNA-KARENINA-2-de-tres	Cridaue era atencion de sa frair, ja sus un vielh telh escur ena sua part ombriua, mès ric de color damb es sòns aurions galhons prèsti a florir, ja sus es cames naues de d'auti arbes que ludien coma esmeraldes.
ANNA-KARENINA-2-de-tres	A Constantin Levin non l'agradaue parlar ne que li parlèssen des bereses dera natura.
ANNA-KARENINA-2-de-tres	Es paraules despolhauen de beresa ath païsatge.
ANNA-KARENINA-2-de-tres	En gésser deth bòsc atirèc era sua atencion eth camp en baret d'un ticolet: aciu ja caperat d'èrba auriòla, aquiu laurat en quadres, mès enlà espocat de molons de hièms e en d'auti punts laurat.
ANNA-KARENINA-2-de-tres	Passaue peth camp ua cordiòla de cars.
ANNA-KARENINA-2-de-tres	Levin les compdèc e s'alegrèc en veir qu'amiauen tot çò qu'ère de besonh.
ANNA-KARENINA-2-de-tres	En tot campar es prats es sòns pensaments passèren entara sèga.
ANNA-KARENINA-2-de-tres	Aguest moment li costaue tostemp un immens baticòr.
ANNA-KARENINA-2-de-tres	En arribar en prat, Levin arturèc eth shivau.
ANNA-KARENINA-2-de-tres	Era arrosada deth maitin umetejaue encara era part inferiora des èrbes, per çò que, entà non banhar-se es pès, Sergi Ivanovic li demanèc a sa frair que l'amièsse damb eth sòn car enquiath sause que se quilhaue en lòc senhalat entà pescar.
ANNA-KARENINA-2-de-tres	Constantin Levin, a maugrat deth desengust que li costaue estronhar era èrba deth sòn prat, filèc eth car a trauèrs d'eth.
ANNA-KARENINA-2-de-tres	Sergi Ivanovic se seiguec jos eth sause, apraiant es sòns utisi de pesca.
ANNA-KARENINA-2-de-tres	Levin estaquèc eth shivau non guaire luenh d'aquiu e se calèc en enòrme mar verd der escur prat, immobil, non estornejat pera mès mendre bohada de vent.
ANNA-KARENINA-2-de-tres	Era èrba, leugèra coma era seda, en lòc enquia on arribaue, en primauèra, era aigua der arriu en gesser-se'n de mair, l'arribaue enquiara cintura.
ANNA-KARENINA-2-de-tres	Les as agarrat, Tomic?, preguntèc Levin.
ANNA-KARENINA-2-de-tres	Òc ma hè, Constantin Dmitrievic!
ANNA-KARENINA-2-de-tres	Gràcies s'artenhi a sauvar es mies!
ANNA-KARENINA-2-de-tres	Que ja s'an escapat per dusau viatge.
ANNA-KARENINA-2-de-tres	Sòrt qu'es vòsti gojats les artenheren.
ANNA-KARENINA-2-de-tres	Es que trabalhen en camp…
ANNA-KARENINA-2-de-tres	Desaganchèren un shivau e les agarrèren.
ANNA-KARENINA-2-de-tres	E qué, Tomic, se qué te semble?
ANNA-KARENINA-2-de-tres	Mos conven segar ja o mos cau demorar mès?
ANNA-KARENINA-2-de-tres	A jo que me semble que mos calerà demorar enquiath dia de Sant Pèir.
ANNA-KARENINA-2-de-tres	Aguest qu'ei eth costum.
ANNA-KARENINA-2-de-tres	Plan que, vos segatz tostemp abantes.
ANNA-KARENINA-2-de-tres	Se Diu ac vò, tot se passarà ben.
ANNA-KARENINA-2-de-tres	Era èrba ei plan creishuda.
ANNA-KARENINA-2-de-tres	Es animaus s'estaràn contents.
ANNA-KARENINA-2-de-tres	E qué te semble eth temps?
ANNA-KARENINA-2-de-tres	Aquerò que ja depen de Diu.
ANNA-KARENINA-2-de-tres	Dilhèu hèsque bon temps.
ANNA-KARENINA-2-de-tres	Levin notaue que, ahiscat pera charrada damb eth mètge, eth sòn frair volie parlar mès.
ANNA-KARENINA-2-de-tres	Mès eth volie tornar entà casa çò de mès lèu possible pr'amor de dar ordes de qué es segadors venguessen entath camp eth dia a vier e resòlver atau es dobtes restacadi ara sèga, que constitusien en aqueth moment eth sòn màger copacaps.
ANNA-KARENINA-2-de-tres	Anem-mo'n, didec.
ANNA-KARENINA-2-de-tres	Entà qué esdegar-mos?
ANNA-KARENINA-2-de-tres	Demorem aciu ua estona mès.
ANNA-KARENINA-2-de-tres	Guarda: qu'ès plan banhat.
ANNA-KARENINA-2-de-tres	En aguest lòc non se pesque arren, mès un que i està fòrça ben.
ANNA-KARENINA-2-de-tres	Er embelinament d'aguestes ocupacions consistís en mèter-lo a un en contacte damb era natura.
ANNA-KARENINA-2-de-tres	Be n'ei de bèra era aigua!
ANNA-KARENINA-2-de-tres	Que semble d'acèr!, contunhèc.
ANNA-KARENINA-2-de-tres	Aguestes arribes des arrius caperades d'èrba me retiren tostemp ad aquera endonvieta…
ANNA-KARENINA-2-de-tres	T'en brembes?, era que ditz: “era èrba ditz ara aigua: vam a lutar, lutar”…
ANNA-KARENINA-2-de-tres	Non coneishi aguesta endonvieta, responec Constantin Levin damb votz opaca.
ANNA-KARENINA-2-de-tres	Qu'è estat pensant en tu, didec Sergi Ivanovic.
ANNA-KARENINA-2-de-tres	Que cau veir çò que se passe ena tua província!
ANNA-KARENINA-2-de-tres	Per çò que me condèc eth mètge veigui que…
ANNA-KARENINA-2-de-tres	Per cèrt, qu'aguest gojat non semble bric pèc…
ANNA-KARENINA-2-de-tres	Ja t'è dit, e t'ac repetisqui, que non està ben que non vages as juntes ruraus dera província e que t'ages aluenhat des activitats deth zemstvo.
ANNA-KARENINA-2-de-tres	S'era gent dera nòsta classa se hè enlà, qu'ei clar qu'es causes anaràn de quinsevolh manèra…
ANNA-KARENINA-2-de-tres	Nosati pagam es sòs que li cau destinar-se a sodades, mès non i a escòles, ne mètges auxiliars, ne lheuadors, ne farmàcies, ne arren…
ANNA-KARENINA-2-de-tres	Ja ac è sajat, didec Levin en votz baisha e destalentada, e non posqui.
ANNA-KARENINA-2-de-tres	Per qué non pòs?.
ANNA-KARENINA-2-de-tres	Era vertat ei que non ac compreni.
ANNA-KARENINA-2-de-tres	Que non me pensi que sigue per indiferéncia o inaptitud.
ANNA-KARENINA-2-de-tres	Serà per guitèra?
ANNA-KARENINA-2-de-tres	Cap des tres causes.
ANNA-KARENINA-2-de-tres	Qu'ei qu'ac è sajat e è vist que non posqui hèr arren, repliquèc Levin.
ANNA-KARENINA-2-de-tres	Lèu non pensaue en çò que li didie sa frair.
ANNA-KARENINA-2-de-tres	Qu'auie es uelhs tachadi ena tèrra laurada der aute costat, a on distinguie ua bonha nera que non podie precisar s'ère un shivau solet o eth shivau deth sòn encargat montat per aqueth.
ANNA-KARENINA-2-de-tres	Per qué non pòs?
ANNA-KARENINA-2-de-tres	Ac sagères e non se passèc coma volies.
ANNA-KARENINA-2-de-tres	E plan per açò te considerères vençut!
ANNA-KARENINA-2-de-tres	Qu'ei que non ties amor pròpi?
ANNA-KARENINA-2-de-tres	Non compreni a quin amor pròpi te referisses, contestèc Levin, hissat pes paraules deth sòn frair.
ANNA-KARENINA-2-de-tres	S'ena Universitat m'auessen dit qu'es auti comprenien eth calcul integrau e jo non, aquerò òc qu'aurie estat un cas d'amor pròpi.
ANNA-KARENINA-2-de-tres	Mès en aguest cas te cau començar per convencer-te de qué non ties es facultats entad aguesti ahèrs e ath delà, e aquerò ei çò de mès important, te cau auer era conviccion de qué son importants.
ANNA-KARENINA-2-de-tres	Dilhèu non ne son?, preguntèc Sergi Ivanovic, ofensat per çò que sa frair non li balhèsse importància ad açò qu'autant li preocupaue ada eth e ofensat, tanben, per çò que Levin lèu non l'escotèsse.
ANNA-KARENINA-2-de-tres	Non me semblen importants e non m'interèssen.
ANNA-KARENINA-2-de-tres	Se qué vòs?, didec Levin, en veir ja qu'era figura que s'apressaue ère er encargat e que solide aguest aurie hèt retirar as obrèrs deth camp laurat, pr'amor qu'aguesti tornauen damb es sòns utisi de trabalh.
ANNA-KARENINA-2-de-tres	Guarda, didec eth sòn frair màger, arroncilhant es celhes deth sòn beròi e intelligent ròstre.
ANNA-KARENINA-2-de-tres	Tot a es sòns limits.
ANNA-KARENINA-2-de-tres	Qu'està pro ben èster un òme excepcionau, un òme sincèr, non tier es faussetats…
ANNA-KARENINA-2-de-tres	Ja sai que tot aquerò està fòrça ben.
ANNA-KARENINA-2-de-tres	Mès çò que tu dides, o non a cap de sens, o a fòrça prigondor.
ANNA-KARENINA-2-de-tres	Com non pòs balhar importància qu'eth pòble, que tu estimes, sivans dides… “Jamès ac è assegurat”, pensèc Levin.
ANNA-KARENINA-2-de-tres	Es lheuadors inaptes estofen as mainatges, e eth pòble en generau s'estofe ena ignorància e ei a posita deth prumèr foncionari que tròbe.
ANNA-KARENINA-2-de-tres	Mentretant, tu as, ara tua posita, es mieis entà ajudar-les e non ac hès perque non ac trapes de besonh.
ANNA-KARENINA-2-de-tres	Sergi Ivanovic lo plaçaue en un dilèma: o Levin ère tan pòc intelligent que non comprenie tot çò que podie hèr o non volie sacrificar era sua tranquillitat, vanitat o çò que siguesse entà hè'c.
ANNA-KARENINA-2-de-tres	Aquerò lo desengustèc e l'ofensèc.
ANNA-KARENINA-2-de-tres	Ne ua causa ne era auta, contestèc fèrmaments Levin.
ANNA-KARENINA-2-de-tres	Non veigui era possibilitat de…
ANNA-KARENINA-2-de-tres	Com?
ANNA-KARENINA-2-de-tres	Non ei posssible, en tot tier ben es sòs, organizar era assisténcia medicau en pòble?
ANNA-KARENINA-2-de-tres	Non me semble possible.
ANNA-KARENINA-2-de-tres	Enes quate mil verstas quarrats dera nòsta circonscripcion, damb es fòrça lòcs der arriu que non se gèlen pendent er iuèrn, damb es tempèstes, damb es epòques de trabalh en camp, non veigui era forma de hèr vier pertot era assisténcia medicau.
ANNA-KARENINA-2-de-tres	Ath delà, per principi, non creigui ena medecina.
ANNA-KARENINA-2-de-tres	Deisha que te diga qu'aquerò non ei rasonable.
ANNA-KARENINA-2-de-tres	Te meteria milèrs d'exemples.
ANNA-KARENINA-2-de-tres	E dempús, es escòles…
ANNA-KARENINA-2-de-tres	Entà qué servissen?
ANNA-KARENINA-2-de-tres	Se qué dides?
ANNA-KARENINA-2-de-tres	Quin dobte i pòt auer sus era utilitat dera formacion?
ANNA-KARENINA-2-de-tres	S'ei bona entà tu, ei bona entà toti.
ANNA-KARENINA-2-de-tres	Constantin Levin se sentie morauments aculat.
ANNA-KARENINA-2-de-tres	Plan ben: tot aquerò que poirà èster fòrça acertat, mès sabi pas se per qué me cau preocupar dera installacion de centres sanitaris, qu'es sòn servicis non n'è besonh jamès, e de procurar era installacion d'escòles que non i manarè es mèns hilhs jamès.
ANNA-KARENINA-2-de-tres	Ath delà de qué non ne sò segur de qué convengue enviar as mainatges ena escòla, didec.
ANNA-KARENINA-2-de-tres	Desencusa-me que te diga: prumèr, qu'era ajuda medicau ja l'as auut de besonh.
ANNA-KARENINA-2-de-tres	Vies de cercar ath mètge rurau entà Agafia Mijailovna.
ANNA-KARENINA-2-de-tres	Donques me pensi qu'aguesta se demorarà damb era man torçuda.
ANNA-KARENINA-2-de-tres	Aquerò non ac sabem encara.
ANNA-KARENINA-2-de-tres	De un aute costat, supausi qu'un campanhard non analfabèt, un obrèr que sàpie liéger e escríuer, t'ei mès util qu'es que non ne saben.
ANNA-KARENINA-2-de-tres	Non.
ANNA-KARENINA-2-de-tres	Demana-l'ac a qui que volgues, responec Constantin Levin.
ANNA-KARENINA-2-de-tres	Eth campanhard cult qu'ei plan pejor coma obrèr.
ANNA-KARENINA-2-de-tres	Non saben ne apraiar es camins…e tan lèu apraien es ponts les panen….
ANNA-KARENINA-2-de-tres	Totun aquerò…persutèc Sergi Ivanovic.
ANNA-KARENINA-2-de-tres	E arroncilhèc es celhes.
ANNA-KARENINA-2-de-tres	Non l'agradauen es contradiccions, e encara mens es que sautauen d'un tèma en aute, presentant naues demostracions sense connexion, sense saber jamès a quina contestar.
ANNA-KARENINA-2-de-tres	Totun aquerò, non se tracte d'açò.
ANNA-KARENINA-2-de-tres	Permete-me…
ANNA-KARENINA-2-de-tres	Arreconeishes qu'era instruccion ei bona entath pòble?
ANNA-KARENINA-2-de-tres	Ac arreconeishi, didec Levin sense pensar.
ANNA-KARENINA-2-de-tres	E de seguit comprenec qu'auie dit ua causa que non pensaue.
ANNA-KARENINA-2-de-tres	Reconeishec que, admetut aqueth postulat, se li podie replicar qu'alavetz didec pegaries, causes sense sens.
ANNA-KARENINA-2-de-tres	Se com se li podie demostrar non ac sabie, mès n'ère solide fòrça que se li demostrarie logicaments e se premanic a recéber tau demostracion.
ANNA-KARENINA-2-de-tres	Aguesta siguec plan mès simpla de çò que demoraue.
ANNA-KARENINA-2-de-tres	S'arreconeishes qu'ei un ben, didec Sergi Ivanovic, alavetz, coma òme aunèst, non pòs deishar d'èster d'acòrd damb aguesta òbra e non te pòs remir a trabalhar per era.
ANNA-KARENINA-2-de-tres	Non arreconeishi aguesta òbra coma bona, responec Constantin Levin, en tot rogir- se.
ANNA-KARENINA-2-de-tres	Com?
ANNA-KARENINA-2-de-tres	S'ac as dit ara madeish!
ANNA-KARENINA-2-de-tres	Voi díder que non me semble que sigue convenent ne possible.
ANNA-KARENINA-2-de-tres	Non ac pòs saber, pr'amor que non i as botat es tòns esfòrci.
ANNA-KARENINA-2-de-tres	Supausem, didec Levin, encara que jo non ac supausi, supausem que tot sigue coma tu dides.
ANNA-KARENINA-2-de-tres	Enquia e tot atau non veigui se per qué auria de tier-me jo a ua tau causa.
ANNA-KARENINA-2-de-tres	Com que non?
ANNA-KARENINA-2-de-tres	Bremba-te'n de qué ja un còp ne parlèrem e ja alavetz te didí era mia pensada.
ANNA-KARENINA-2-de-tres	Mès, donques qu'auem tornat de nauèth ad açò, explica-m'ac deth punt d'enguarda filosofic, didec Levin.
ANNA-KARENINA-2-de-tres	Non veigui se qué a a veir damb aquerò era filosofia, repliquèc Sergi Ivanovic.
ANNA-KARENINA-2-de-tres	Ara t'ac diderè jo, responec ja ara cauda.
ANNA-KARENINA-2-de-tres	Supausi qu'eth mobil de toti es nòsti actes ei, en resumit, era nòsta felicitat personau.
ANNA-KARENINA-2-de-tres	E ena institucion deth zemstvo, jo, coma nòble, non i veigui arren que posque favorir eth mèn benèster.
ANNA-KARENINA-2-de-tres	Per aquerò es camins non son mielhors ne se pòden mielhorar.
ANNA-KARENINA-2-de-tres	Ath delà, es mèns shivaus m'amien fòrça ben pes camins maumetudi.
ANNA-KARENINA-2-de-tres	Non è besonh deth mètge ne deth lòc sanitari.
ANNA-KARENINA-2-de-tres	Tanpòc è besonh deth jutge deth districte, que jamès m'i è dirigit ne ac harè.
ANNA-KARENINA-2-de-tres	Non solet non è besonh d'escòles, senon que me damnatgen, sivans ac è demostrat.
ANNA-KARENINA-2-de-tres	Entà jo, eth zemstvo s'està en auer de pagar dètz-e-ueit kopecks per deciatina de tèrra, ena obligacion d'acodir ara ciutat entà hè jadilha en quartos damb cuques e, dempús, en auer d'enténer pegaries e asenades.
ANNA-KARENINA-2-de-tres	Eth mèn interès personau non m'aconselhe tier açò.
ANNA-KARENINA-2-de-tres	Permete-me, l'interrompec Sergi Ivanovic, arrint.
ANNA-KARENINA-2-de-tres	Er interès personau non mos aconselhaue procurar era liberacion des sirvents e, totun, ac auem procurat.
ANNA-KARENINA-2-de-tres	Non!, interrompec Constantin Levin, en tot encoratjar-se.
ANNA-KARENINA-2-de-tres	Era liberacion des sirvents qu'ère ua auta causa.
ANNA-KARENINA-2-de-tres	Aquiu i auie un interès personau.
ANNA-KARENINA-2-de-tres	Volíem trèir ua joata que mos oprimie a tota era gent brava.
ANNA-KARENINA-2-de-tres	Sergi Ivanovic, arrufèc es espatles.
ANNA-KARENINA-2-de-tres	Qué vòs díder?
ANNA-KARENINA-2-de-tres	Voi díder qu'es drets qu'era mia…que son…que tracten des mèns interèssi, les defenerè ara valenta.
ANNA-KARENINA-2-de-tres	M'interèssi peth servici militar obligatòri, qu'afècte as mèns hilhs, as mèns frairs, a jo madeish, e sò prèst a discutir sus aquerò çò que sigue, mès non posqui jutjar se com s'an de distribusir es hons deth zemstvo ne sentenciar a Alecha eth pèc.
ANNA-KARENINA-2-de-tres	Non compreni tot aquerò e non posqui hè'c.
ANNA-KARENINA-2-de-tres	Semblaue que s'auie trincat eth mur dera eloqüéncia de Levin.
ANNA-KARENINA-2-de-tres	Sergi Ivanovic arric.
ANNA-KARENINA-2-de-tres	Alavetz, se deman as un procès, t'estimaràs mès que lo jutgen pera anciana audiéncia de çò de criminau.
ANNA-KARENINA-2-de-tres	Non aurè cap de procès.
ANNA-KARENINA-2-de-tres	Non talharè eth còth ad arrés e non è besonh de jutjats.
ANNA-KARENINA-2-de-tres	Eth zemstvo, contunhaue Levin, en tot passar entà un aute ahèr que non auie cap de relacion sus eth tèma, se retire ad aguestes arrametes de bedoth que botàuem en casa pertot, eth dia dera Plan Santa Trinitat entà qu'imitèssem era primitiua seuva vèrge d'Euròpa.
ANNA-KARENINA-2-de-tres	M'ei impossible creir que, s'adaigüi aguestes arrames de bedoth, van a créisher.
ANNA-KARENINA-2-de-tres	Sergi Ivanovic arrufèc es espatles, exprimint damb aguest gèst era sua suspresa de qué gessessen a lúder ena sua discussion aqueres arrames de bedoth, encara que comprenec de seguit çò que sa frair volie hèr a veir.
ANNA-KARENINA-2-de-tres	Perdona-me, mès d'aguesta manèra non se pòt parlar, observèc.
ANNA-KARENINA-2-de-tres	Me pensi que cap activitat pòt èster practica se non a coma basa er interès personau.
ANNA-KARENINA-2-de-tres	Aguesta vertat ei filosofica, didec damb energia, en tot repetir era paraula “filosofica” coma soslinhant que tanben eth, coma toti, auie eth dret a parlar de filosofia.
ANNA-KARENINA-2-de-tres	Sergi Ivanovic arric un aute còp.
ANNA-KARENINA-2-de-tres	Dèisha era filosofia, didec en votz nauta.
ANNA-KARENINA-2-de-tres	Eth fin principau dera filosofia de toti es temps s'està precisaments a trapar era relacion de besonh que li cau existir entre er interès personau e eth comun.
ANNA-KARENINA-2-de-tres	Mès que non se tracte d'açò; me cau corregir eth tòn comparèr.
ANNA-KARENINA-2-de-tres	Es bedoths que didies non èren plantadi en solèr e aguesti òc, encara que, coma non an creishut encara, les cau suenhar.
ANNA-KARENINA-2-de-tres	Solet an avier, solet pòden figurar ena istòria, es pòbles qu'an consciéncia de çò que i a de besonh e important enes sues institucions e les avalòren.
ANNA-KARENINA-2-de-tres	Se tracte de qué a tu açò non t'agrade e aquerò ei, e desencusa-me, caracteristic dera nòsta guitèra russa, dera nòsta classa.
ANNA-KARENINA-2-de-tres	Mès ne sò segur de qué ei ua errança passatgèra e non durarà.
ANNA-KARENINA-2-de-tres	Levin caraue.
ANNA-KARENINA-2-de-tres	S'arreconeishie batut en tota era linha, mès ath còp comprenie que sa frair non auie sabut interpretar eth sòn pensament.
ANNA-KARENINA-2-de-tres	Non sabie se non auie estat comprenut per non saber-se exprimir mielhor e damb mès claretat o pr'amor que er aute non lo volie compréner.
ANNA-KARENINA-2-de-tres	Mès apregondic en aqueri pensaments e, sense replicar a sa frair, s'estèc cogitós, encaborniat en ahèr personau qu'alavetz li preocupaue.
ANNA-KARENINA-2-de-tres	Sergi Ivanovic hec virar un còp mès era èsca ar entorn dera lata.
ANNA-KARENINA-2-de-tres	Er ahèr personau que preocupaue a Levin pendent era convèrsa damb sa frair qu'ère aguest: quan est an passat, en tot auer anat Levin ara sèga, s'embestièc damb er encargat, qu'auec eth sòn metòde de costum entà padegar-se: agarrar ua dalha dera man d'un campanhard e meter-se a segar.
ANNA-KARENINA-2-de-tres	Eth trabalh li shautèc tant que quauqui viatges se botèc espontanèaments a dalhar; seguèc tot eth prat de dauant dera casa, e aguest an, ja dempús era primauèra, s'auie prepausat passar dies sancers dalhant damb es campanhards.
ANNA-KARENINA-2-de-tres	Dès qu'auie arribat sa frair, Constantin Levin non hège que pensar se li calie hèr çò que s'auie prepausat o non.
ANNA-KARENINA-2-de-tres	Non li semblaue ben deishar solet a sa frair pendent dies sancers e ath delà cranhie que Sergi Ivanovic se burlèsse d'eth.
ANNA-KARENINA-2-de-tres	Mès tant que passaue peth prat, en rebrembar eth plaser que li costaue tier era dalha, se decidic a hè'c.
ANNA-KARENINA-2-de-tres	E après era discussion damb sa frair tornèc a brembar-se'n dera sua decision.
ANNA-KARENINA-2-de-tres	Tath ser, venguec en burèu, balhèc ordes entath trabalh e manèc a cercar segadors enes pòbles vesins, pr'amor de començar a segar eth dia a vier eth prat de Vibumo, qu'ère eth màger e eth mielhor de toti.
ANNA-KARENINA-2-de-tres	Hètz tanben eth favor de hèr-me a vier era mia dalha entà Tit, pr'amor de qué l'ahile e l'aja prèsta tà deman.
ANNA-KARENINA-2-de-tres	Dilhèu trabalha jo tanben, didec, sajant de dissimular eth sòn trebolament.
ANNA-KARENINA-2-de-tres	Er encargat, arrint, repliquèc:
ANNA-KARENINA-2-de-tres	Plan ben, patron.
ANNA-KARENINA-2-de-tres	Pera net, pendent eth tè, Levin li didec a sa frair:
ANNA-KARENINA-2-de-tres	Coma qu'eth temps semble bon, deman començarè a segar.
ANNA-KARENINA-2-de-tres	Qu'ei fòrça interessant aguest trabalh, didec Sergi Ivanovic.
ANNA-KARENINA-2-de-tres	A jo que m'encante.
ANNA-KARENINA-2-de-tres	A viatges è segat jo damb es campanhards.
ANNA-KARENINA-2-de-tres	Deman è era intencion de hè'c pendent tot eth dia.
ANNA-KARENINA-2-de-tres	Sergi Ivanovic, lheuant eth cap, guardèc a Levin damb atencion.
ANNA-KARENINA-2-de-tres	Com?
ANNA-KARENINA-2-de-tres	Damb es campanhards?
ANNA-KARENINA-2-de-tres	Madeish qu'eri?
ANNA-KARENINA-2-de-tres	Tot eth dia?
ANNA-KARENINA-2-de-tres	Òc; qu'ei fòrça agradiu, contestèc Levin.
ANNA-KARENINA-2-de-tres	Coma exercici fisic qu'ei excellent, mès sabi pas s'ac poiràs tier, didec Sergi Ivanovic sense cap ironia.
ANNA-KARENINA-2-de-tres	Ac è sajat.
ANNA-KARENINA-2-de-tres	Ara prumeria semble de mau hèr, mès dempús un que s'i acostume.
ANNA-KARENINA-2-de-tres	Demori non quedar-me ath darrèr.
ANNA-KARENINA-2-de-tres	Vai, vai!
ANNA-KARENINA-2-de-tres	Mès ditz-me: qué ne pensen d'açò es campanhards?
ANNA-KARENINA-2-de-tres	Solide se'n burlaràn des tisses deth sòn patron.
ANNA-KARENINA-2-de-tres	Non m'ac pensi.
ANNA-KARENINA-2-de-tres	Aguest trabalh ei tant atrasent e ath còp tan dificil que non rèste temps entà pensar.
ANNA-KARENINA-2-de-tres	E com vas a minjar damb eri?
ANNA-KARENINA-2-de-tres	Pr'amor que segur que non te haràn a vier aquiu eth vin Lafitte ne eth piòc padenat.
ANNA-KARENINA-2-de-tres	Non.
ANNA-KARENINA-2-de-tres	Vierè en casa tant qu'eri repausen.
ANNA-KARENINA-2-de-tres	De naut deth ticolet estant, se desnishaue era part segada deth prat, damb es bonhes neres des caftans que s'auien trèt es segadors près deth lòc a on arribèren, ena sèga deth prumèr reng.
ANNA-KARENINA-2-de-tres	A mida que Levin s'apressaue ath prat, campauen dauant es sòns uelhs es campanhards, es uns damb es sòns caftans, es auti en manja de camisa, que, en tot formar ua longa hilera escalonada, auançauen botjant es dalhes cada un ara sua manèra.
ANNA-KARENINA-2-de-tres	Levin les compdèc e trapèc que i auie quaranta tres òmes.
ANNA-KARENINA-2-de-tres	Levin n'arreconeishec a quauqui uns.
ANNA-KARENINA-2-de-tres	Aquiu i ère eth vielh Ermil, damb ua camisa blanca plan longa, tient era dalha fòrça acorbaishat; dempús, eth joen Vaska, que servie de menaire a Levin e que dalhaue damb ampli movements.
ANNA-KARENINA-2-de-tres	Aquiu que i ère tenben Tit, un campanhard baish e prim qu'auie ensenhat a Levin er art de segar; anaue ath dauant e tenguie era dalha sense acorbaishar-se, sense esfòrç tau que se joguèssse.
ANNA-KARENINA-2-de-tres	Levin baishèc, estaquèc eth shivau ath cant deth camin e se junhec a Tit.
ANNA-KARENINA-2-de-tres	Ja ei premanida, senhor.
ANNA-KARENINA-2-de-tres	Aguest l'agarrèc e comencèc a dalhar entà provar-la.
ANNA-KARENINA-2-de-tres	Es segadors que ja auien acabat eth sòn reng gessien era un darrèr er aute en camin, sudadi e alègri, e saludauent, arrint, ath patron.
ANNA-KARENINA-2-de-tres	Toti lo campauen, mès arrés gausaue parlar, enquia qu'un vielh naut, damb eth ròstre arropit e sense barba, qu'amiaue ua giqueta de pèth d'anhèth, gessec en camin e, en tot dirigir-se a Levin, li didec:
ANNA-KARENINA-2-de-tres	Plan, senhor; donques qu'auetz començat, non vos auetz de quedar ath darrèr.
ANNA-KARENINA-2-de-tres	Levin entenec ua arridalha estofada entre es segadors.
ANNA-KARENINA-2-de-tres	Sajarè de non quedar-me, repliquèc Levin, en tot botar-se darrèr de Tit e demorar eth moment de començar.
ANNA-KARENINA-2-de-tres	Plan, donc, veiram se com complitz, repetic eth vielh.
ANNA-KARENINA-2-de-tres	Tit deishèc pati e Levin lo seguic.
ANNA-KARENINA-2-de-tres	Era èrba ère baisha, tau que se passe tostemp damb era èrba que posse ath cant deth camin, e Levin, que hège temps que non tenguie era dalha e se sentie trebolat jos es guardades des segadors tachades en eth, dalhaue ara prumeria damb ua cèrta maganha, encara que damb fòrça.
ANNA-KARENINA-2-de-tres	S'enteneren exclamacions darrèr era sua esquia.
ANNA-KARENINA-2-de-tres	Qu'a mau agarrada era dalha, damb eth mange massa amont…
ANNA-KARENINA-2-de-tres	Guarda se com li cau acorbaishar-se, didec un.
ANNA-KARENINA-2-de-tres	Sarratz mès damb eth talon, didec un aute.
ANNA-KARENINA-2-de-tres	Arren, arren, ja s'i acostumarà, didec eth vielh.
ANNA-KARENINA-2-de-tres	Vai, vai, se com s'i prède!
ANNA-KARENINA-2-de-tres	Que hè eth talh massa ample e s'espisarà.
ANNA-KARENINA-2-de-tres	Que dalhatz massa ara prèssa.
ANNA-KARENINA-2-de-tres	Se ve que trabalhatz entà vos!
ANNA-KARENINA-2-de-tres	Mès, ai, ai, quini marges deishatz!
ANNA-KARENINA-2-de-tres	Abantes, per causes atau, mos batanauen, a nosati.
ANNA-KARENINA-2-de-tres	Era èrba ère ara mès blanca e mielhor e Levin, parant era aurelha mès sense contestar, seguie a Tit, en tot sajar de dalhar çò de mielhor que podie.
ANNA-KARENINA-2-de-tres	Auancèren un centenat de passi.
ANNA-KARENINA-2-de-tres	Tit auançaue tostemp sense arturar-se, sense mostrar eth mendre espisament.
ANNA-KARENINA-2-de-tres	Levin, ça que la, se sentie tant alassat que cranhie non poder tier-lo.
ANNA-KARENINA-2-de-tres	Voludaue era dalha treiguent fòrces de flaquesa e ja anaue a demanar a Tit que se posèsse, quan er aute ac hec espontanèaments, s'inclinèc, agarrèc un sarpat d'èrba e dempús d'auer secat damb era era dalha, comencèc a ahilar-la.
ANNA-KARENINA-2-de-tres	Levin se quilhèc, alendèc fòrt e campèc ath sòn entorn.
ANNA-KARENINA-2-de-tres	Tit ahilèc era sua e era de Levin, e dempús contunhèren eth prètzhèt.
ANNA-KARENINA-2-de-tres	Ena dusau virada se passèc çò de madeish.
ANNA-KARENINA-2-de-tres	Tit caminaue sense pòsa, sense espisar-se, botjant de contunh era dalha.
ANNA-KARENINA-2-de-tres	Levin lo seguie en tot sajar de non arrecular-se e en tot senter-se cada viatge mès alassat.
ANNA-KARENINA-2-de-tres	Mès quan arribaue eth moment que li mancauen es fòrces, Tit s'arturaue e se botaue a ahilar er utís.
ANNA-KARENINA-2-de-tres	Atau acabèren eth prumèr reng.
ANNA-KARENINA-2-de-tres	A Levin aguest reng tan long li semblèc plan dur e dificil, mès quan arribèren ara fin e Tit, en tot botar-se era dalha ena espatla, comencèc a caminar sus es tralhes que deishèren en solèr es sòns pròpis talons, e Levin auesse hèt çò de madeish seguint tanben es sòns pròpis esclaus, se sentec fòrça a gust, a maugrat dera sudor que li baishaue pes possi e eth nas e d'auer era esquia complètaments banhada.
ANNA-KARENINA-2-de-tres	L'alegraue, mès que mès, era seguretat qu'auie ara de qué poirie sostier eth trabalh.
ANNA-KARENINA-2-de-tres	Sivans vedec Levin, Tit auie recorrut ara prèssa eth prumèr reng, sense dobte entà hèr a temptar ath patron.
ANNA-KARENINA-2-de-tres	Ath delà, ère un reng mès long qu'es auti.
ANNA-KARENINA-2-de-tres	Era rèsta qu'èren mès aisidi, mès, totun, Levin li calie predar-se damb totes es sues fòrces entà non arrecular- se.
ANNA-KARENINA-2-de-tres	Non pensaue ne desiraue arren, exceptat qu'es campanhards non lo deishèssen ath darrèr e trabalhar çò de mielhor possible.
ANNA-KARENINA-2-de-tres	Non entenie qu'eth rumor des dalhes; e vedie ath sòn dauant era figura quilhada de Tit que s'anaue aluenhant; eth semicercle d'èrba segada; era èrba que queiguie doçaments, coma en ondades; es flors que s'aufrien dauant dera lama dera sua dalha, e ath hons e dauant sòn, era fin deth reng, a on se podie repausar en arribar-i.
ANNA-KARENINA-2-de-tres	Ath miei deth trabalh, e sense compréner eth perqué, experimentèc de ressabuda ua agradiua sensacion de frescor enes sues espatles arderoses e caperades de sudor, e dempús tant qu'ahilauen es dalhes, guardèc entath cèu.
ANNA-KARENINA-2-de-tres	Auie arribat ua broma baisha e pesanta e queiguien gròsses gotes d'aigua.
ANNA-KARENINA-2-de-tres	Quauqui segadors correren entas sòns caftans.
ANNA-KARENINA-2-de-tres	Heren un reng mès, e un aute.
ANNA-KARENINA-2-de-tres	Levin perdec era nocion deth temps e non sabie se quina ora ère.
ANNA-KARENINA-2-de-tres	Eth sòn trabalh experimentaue ara un cambi que l'aumplie de plaser.
ANNA-KARENINA-2-de-tres	Mès tanlèu se'n brembaue de çò que hège e sajaue de trabalhar damb mès compde, sentie eth pes der esfòrç e tot s'estaue pejor.
ANNA-KARENINA-2-de-tres	Ambdus campèren eth solei.
ANNA-KARENINA-2-de-tres	Qu'ei era ora d'esdejoar, senhor, didec eth vielh.
ANNA-KARENINA-2-de-tres	Ja ei era ora?.
ANNA-KARENINA-2-de-tres	Plan, donc, esdejoem.
ANNA-KARENINA-2-de-tres	Levin li balhèc era dalha a Tit e, en grop damb es campanhards que s'apressauen as sòns caftans entà cuélher eth pan, se filèc entath lòc a on ère eth sòn shivau, caushigant era èrba segada, leugèraments umida pera ploja.
ANNA-KARENINA-2-de-tres	Solet alavetz se n'encuedèc de qué non auie previst pro ben eth temps e de qué era ploja banhaue eth hen.
ANNA-KARENINA-2-de-tres	Era ploja maumeterà eth hen, didec.
ANNA-KARENINA-2-de-tres	Que non se passe arren, senhor.
ANNA-KARENINA-2-de-tres	Ja ditz er arrepervèri que li cau dalhar damb ploja e passar er arrastèth damb solei, responec eth vielh.
ANNA-KARENINA-2-de-tres	Levin desliguèc eth shivau e s'endralhèc de cap a casa entà préner eth cafè.
ANNA-KARENINA-2-de-tres	Sergi Ivanovic s'auie lheuat uns moments abantes.
ANNA-KARENINA-2-de-tres	Ivanovic auesse temps de vestir-se e gésser en minjador.
ANNA-KARENINA-2-de-tres	Dempús der esdejoar, Levin ocupèc un aute lòc ena sèga, entre un vielh trufaire, que li demanèc que se metesse ath sòn costat, e un joen que s'auie maridat ena tardor e segaue aqueth ostiu per prumèr còp.
ANNA-KARENINA-2-de-tres	Eth vielh, plan estirat, damb es cames dubèrtes e fèrmes, tenguie era dalha coma se joguèsse, damb un movement fòrt e compassat que semblaue que non li costaue magèr esfòrç que botjar es braci caminant, e apileraue hèishi nauts d'èrba e toti parièrs.
ANNA-KARENINA-2-de-tres	Se diderie que non ère eth, senon era sua dalha soleta, que segaue era èrba chucosa.
ANNA-KARENINA-2-de-tres	Darrèr de Levin seguie eth joen Michka.
ANNA-KARENINA-2-de-tres	Eth sòn ròstre joen e agradiu, damb es peus cenhudi damb èrbes entrelaçades, hège veir er esfòrç que li costaue eth trabalh.
ANNA-KARENINA-2-de-tres	Mès tanlèu lo guardauen arrie.
ANNA-KARENINA-2-de-tres	Se notaue que s'aurie estimat mès morir que mostrar feblesa.
ANNA-KARENINA-2-de-tres	Levin anaue entre es dus.
ANNA-KARENINA-2-de-tres	Ara ora de mès calor, eth trabalh non li semblèc tan de mau hèr.
ANNA-KARENINA-2-de-tres	Es pisharretes dera sudor li produsien ua cèrta frescor e eth solei que l'usclaue era esquia, eth cap, es braci rebussadi enquiath code, li daue mès vigor e mès tenacitat en esfòrç.
ANNA-KARENINA-2-de-tres	Cada viatge èren mès freqüents es moments que trabalhaue sense encuedar-se'n, e era dalha li semblaue alavetz que segaue per era soleta.
ANNA-KARENINA-2-de-tres	Qu'èren moments de gòi, mès erosi encara quan, en apressar-se en arriu qu'acabaue eth prat, eth vielh secaue era dalha damb era èrba espessa e umida, lauaue er acèr en arriu e, aumplint d'aigua eth sòn cantre, se l'aufrie a Levin.
ANNA-KARENINA-2-de-tres	Qué me'n didetz deth mès kwass?
ANNA-KARENINA-2-de-tres	Be n'ei de bon, è?, didie eth vielh guinhant eth uelh.
ANNA-KARENINA-2-de-tres	Dempús seguie er agradiu e doç passèg, damb era dalha ena man, qu'en eth podie eishugar-se era sudor, alendar a plen paumon, campar era ampla linha de segadors, guardar eth bòsc, eth camp, tot çò que l'entornejaue…
ANNA-KARENINA-2-de-tres	Coma mès trabalhaue, mès freqüenti èren en eth es moments de desbrembe totau qu'en eri non èren es braci qu'amiauen era dalha, senon qu'ère aguesta qu'arrossegaue ath sòn darrèr en ua sòrta d'incosnciéncia tot eth còs claufit de vida.
ANNA-KARENINA-2-de-tres	E, coma per art de magica, sense pensar en eth, eth trabalh mès dur e perfècte se hège coma per se solet.
ANNA-KARENINA-2-de-tres	Aqueri moments qu'èren es mès erosi.
ANNA-KARENINA-2-de-tres	Ça que la, quan li calie interrómper aquera activitat inconscienta entà segar bèra pòst o ajocar-se entà arrincar un matàs d'agreta, eth retorn ara realitat se hège mès penible.
ANNA-KARENINA-2-de-tres	Quan trapaue bèth petit ribàs, asseguraue eth talon e, damb uns quants còps brèus, segaue damb era punta dera dalha ambdús costats deth gessent.
ANNA-KARENINA-2-de-tres	Tant qu'ac hège atau, non deishaue de uelh, totun, çò que s'estaue ath sòn dauant, e ja arrincaue bèth frut silvèstre e se lo minjaue o l'ac aufrie a Levin, ja desseparaue ua arrama damb era punta deth pè, ja contemplaue un nin que, jos era madeisha dalha, gessie volant quauqua catla, o ben agarraue damb era lama, coma damb ua forquilha, bèra serpent que se trapaue en sòn camin, la mostraue a Levin e la lançaue luenh d'aquiu.
ANNA-KARENINA-2-de-tres	Entà Levin, atau qu'entath joen que trabalhaue ena sua esquia, taus cambis de movement se hègen plan de mau hèr.
ANNA-KARENINA-2-de-tres	Es dus, un viatge trapada era forma avienta de botjar-se, s'embeuien en ardor deth trabalh e èren incapables de modificar eth ritme e observar ath còp çò que i auie ath sòn dauant e segar.
ANNA-KARENINA-2-de-tres	Levin non se fixaue en temps que se passaue.
ANNA-KARENINA-2-de-tres	Se l'auessen preguntat se guaires ores amiaue trabalhant, aurie responut qu'a penes mieja, quan en realitat auie arribat ja era ora de dinar.
ANNA-KARENINA-2-de-tres	En tornar peth lòc ja segat, eth vielh senhalèc a Levin diuèrsi mainatges d'ambdús sèxes que, pertot, autanplan en caminòu, encara qu'a penes visibles entre es nautes èrbes, s'apressauen as segadors en tot amiar saquets damb pan e gèrres de kwass agarrades damb cintes qu'a penes podien sostier.
ANNA-KARENINA-2-de-tres	Que ja ei aciu era canherada!, didec eth vielh, senhalant as mainatges, mentre, protegint es sòns uelhs damb era man, guardaue eth solei.
ANNA-KARENINA-2-de-tres	Trabalhèren un shinhau mès.
ANNA-KARENINA-2-de-tres	Dempús eth vielh s'arturèc.
ANNA-KARENINA-2-de-tres	Haut, senhor, que ja ei era ora de dinar!, didec decididaments.
ANNA-KARENINA-2-de-tres	En tot apressar-se en arriu, es segadors se filèren de cap as sòns caftans, qu'ath sòn costat les demorauen es mainatges qu'amiauen era parva.
ANNA-KARENINA-2-de-tres	Es campanhards que venguien de mès luenh se placèren dejós es cars e es de mès apròp ena ombra des sauces, escampilhant abantes en solèr manats d'èrba.
ANNA-KARENINA-2-de-tres	Levin se seiguec ath ras sòn.
ANNA-KARENINA-2-de-tres	Que non auie talents d'anar-se'n.
ANNA-KARENINA-2-de-tres	Eth malèster que costaue as òmes era preséncia deth patron s'auie esbugassat hège ja ua estona.
ANNA-KARENINA-2-de-tres	Es campanhards se premanien a dinar.
ANNA-KARENINA-2-de-tres	Quauqui uns se lauauen.
ANNA-KARENINA-2-de-tres	Es mainatges se banhauen en arriu.
ANNA-KARENINA-2-de-tres	D'auti premanien lòcs entà repausar, desligauen es saquets de pan, descaperauen es gèrres de kwass.
ANNA-KARENINA-2-de-tres	Eth vielh talhèc pan, lo botèc ena sua tassa, lo sarrèc damb eth mange dera culhèra, vessèc aigua deth cantre de lhauna, tornèc a talhar pan e, en tot meter-li sau, preguèc de cara a orient.
ANNA-KARENINA-2-de-tres	Voletz tastar era mia tiuria, senhor?,didec, en sèir-se e apuar era tassa enes jolhs.
ANNA-KARENINA-2-de-tres	Era tiuria ère tan bona que Levin se desistic de vier entà casa.
ANNA-KARENINA-2-de-tres	Mingèc damb eth vielh, en tot parlar-li des ahèrs que podien interessar-li e botant en eri era mès viua atencion, ath còp que li parlaue tanben d'aqueri ahèrs pròpis que podien interessar ath sòn interlocutor.
ANNA-KARENINA-2-de-tres	Er ancian se lheuèc, preguèc e s'ajacèc aquiu madeish, ara ombra d'ues sègues, botant jos eth sòn cap un shinhau d'èrba, e Levin hec çò de madeish; e, a maugrat qu'es hastigoses mosques e d'auti babaus que bronzinauen jos eth solei li hègen gatalhiues en ròstre sudorós e en còs, s'esclipsèc de seguic e non se desvelhèc enquia qu'eth solei, passant entar aute costat des sègues, arribèc enquia eth.
ANNA-KARENINA-2-de-tres	Levin campèc ath sòn entorn e vedec tan cambiat eth lòc qu'a penes lo reconeishie.
ANNA-KARENINA-2-de-tres	Er enòrme espaci de prat ère ja segat e ludie damb ua claretat especiau, naua, damb hilères d'èrbes que flairauen a hen jos es arrais deth solei ja cogant-se.
ANNA-KARENINA-2-de-tres	Se vedien es arbilhons, damb era èrba segada ath sòn entorn, pròches en arriu; eth madeish arriu, non visible abantes e ara ludent coma er acèr enes sòns marrècs; era gent que se desvelhaue e començaue a botjar-se; eth naut paredau des èrbes ena part deth prat encara non segada, e es voltors que volatejauen de contunh sus eth prat nud.
ANNA-KARENINA-2-de-tres	Qu'ère un espectacle totafèt nau.
ANNA-KARENINA-2-de-tres	En veir se com auie auançat eth trabalh, Levin comencèc a calcular guaire se n'aurie segat e guaire se'n poirie segar encara aqueth dia.
ANNA-KARENINA-2-de-tres	Per èster solet quaranta tres òme, que s'auie auançat fòrça.
ANNA-KARENINA-2-de-tres	Er enòrme prat, qu'enes tempsi dera servitud exigie trenta òmes pendent dus dies entà segar-lo, ja ère acabat tot, exceptat des extrèms.
ANNA-KARENINA-2-de-tres	Mès Levin volie tier-lo acabat çò de mès lèu possible e lo contrariaue qu'eth solei corresse tan lèu.
ANNA-KARENINA-2-de-tres	Non sentie cap cansament e aurie volut contunhar trabalhant mès e mès.
ANNA-KARENINA-2-de-tres	Qué vos semble?
ANNA-KARENINA-2-de-tres	Auram temps de segar eth Machkin Verj?, preguntèc ath vielh.
ANNA-KARENINA-2-de-tres	Òc, se Diu ac vò, encara qu'eth solei ja non ei guaire naut.
ANNA-KARENINA-2-de-tres	Per qué non les aufritz as mossos un shinhau de vodka?
ANNA-KARENINA-2-de-tres	Tath pic dera tarde, quan es trebalhadors tornèren a sèir-se entà vrespalhar e es que humauen aluguèren es sues cigarretes, eth vielh anoncièc que, se segauen e acabauen en dia Machkin Verj, qu'aurien vodka.
ANNA-KARENINA-2-de-tres	Donques plan que òc!
ANNA-KARENINA-2-de-tres	Au, Tit, comencem…
ANNA-KARENINA-2-de-tres	Au, d'un còp!
ANNA-KARENINA-2-de-tres	Ja minjaram pera net!
ANNA-KARENINA-2-de-tres	Gojats, as vòsti lòcs!, s'entenec cridar.
ANNA-KARENINA-2-de-tres	Es dalhaires, acabant ara prèssa de minjar eth pan, correren entàs sòns lòcs.
ANNA-KARENINA-2-de-tres	A veir se qui sègue mès!, cridèc Tit.
ANNA-KARENINA-2-de-tres	E, ath mès córrer, comencèc eth trabalh abantes qu'arrés.
ANNA-KARENINA-2-de-tres	Cor, cor, didie eth vielh, en tot seguir-lo ara sua velocitat sense cap d'esfòrç.
ANNA-KARENINA-2-de-tres	Compde!, te vau a talhar!
ANNA-KARENINA-2-de-tres	Joeni e vielhs segauen en competéncia.
ANNA-KARENINA-2-de-tres	A maugrat dera prèssa que trebalhauen, non maumetien era èrba e aguesta queiguie damb era madeisha regularitat e precision.
ANNA-KARENINA-2-de-tres	En cinc menutes auien acabat de segar eth cornèr que restaue.
ANNA-KARENINA-2-de-tres	Encara es darrèrs dalhaires èren en tot acabar eth sòn prèzthèt quan es prumèrs, en tot botar-se es sòns caftans ena espatla, s'endralhauen, trauessant eth camp, de cap a Machkin Verj.
ANNA-KARENINA-2-de-tres	Ja heregaue eth solei es puntes des arbes quan es segadors entrèren ena barrancada boscosa de Machkin Verj.
ANNA-KARENINA-2-de-tres	En centre deth barranc, es èrbes arribauen enquiara cintura.
ANNA-KARENINA-2-de-tres	Qu'ère ua èrba leugèra e trenda, chucosa, damb flors silvestres escampilhades aciu e enlà.
ANNA-KARENINA-2-de-tres	Dempús ua brèu consulta per se convenie talhar ath long e ar ample deth prat, Projor Ermilin, coneishut tanben coma famós segador, se metec ath cap entà iniciar eth trabalh.
ANNA-KARENINA-2-de-tres	Començaue a quèir era arrosada; eth solei daue ja as que trabalhauen en ua des pales.
ANNA-KARENINA-2-de-tres	Ath miei dera barrancada començaue a esparger-se ua leugèra broma baisha.
ANNA-KARENINA-2-de-tres	Es que segauen ena auta pala se trapauen ena ombra, umida pera frescolenca arrosada.
ANNA-KARENINA-2-de-tres	Eth trabalh borie.
ANNA-KARENINA-2-de-tres	Era èrba talhada, que damb un bronit mofle queiguie jos era lama des dalhes emetent ua fòrta flaira, demoraue apilerada en grani hèishi.
ANNA-KARENINA-2-de-tres	Es segadors trabalhauen vigorosaments, code a code.
ANNA-KARENINA-2-de-tres	Non s'entenie qu'eth bronit des cantres de lhauna, eth bronit des dalhes que tustarrauen, eth carrinclar des pèires en ahilar en eres es dalhes e es sorriscles alègres des segadors, en tot encoratjar-se es uns as auti en trabalh.
ANNA-KARENINA-2-de-tres	Levin trabalhaue, coma abantes, entre eth vielh e eth mosso.
ANNA-KARENINA-2-de-tres	Eth vielh, que s'auie jargat era giqueta de pèth d'anhèth, seguie tant alègre, encoratjat e leugèr enes sòns movements, tau qu'abantes.
ANNA-KARENINA-2-de-tres	En bòsc, entre era èrba chucosa, i auie fòrça misharnons holadi que toti talhauen damb es sues dalhes.
ANNA-KARENINA-2-de-tres	Mès eth vielh, cada còp que se trapaue un misharnon s'ajocaue, lo cuelhie e gasulhaue, en tot sauvar-lo-se en piech, entre es repinces dera giqueta:
ANNA-KARENINA-2-de-tres	Ua boniqueria entara mia vielha.
ANNA-KARENINA-2-de-tres	Qu'ère de bon hèr dalhar aquera èrba, trenda e umida, mès resultaue hastigós pujar e baishar es arribentes pales dera barrancada.
ANNA-KARENINA-2-de-tres	Mès aquerò non shordaue ath vielh.
ANNA-KARENINA-2-de-tres	Levin lo seguie; e a maugrat que cranhhie fòrça viatges quèir en pujar damb era dalha aquera penent, dificil d'escalar enquia e tot sense arren ena man, totun açò, trepaue e hège çò que li calie hèr.
ANNA-KARENINA-2-de-tres	Li semblaue coma se lo possèsse ua fòrça exteriora.
ANNA-KARENINA-2-de-tres	Un còp aueren acabat de segar Machkin Verj, es campanhards se meteren es sòns caftans e tornèren alègraments enes sues cases.
ANNA-KARENINA-2-de-tres	Levin montèc a shivau, se didec adiu d'eri damb cèrta tristor e s'entornèc entà çò de sòn.
ANNA-KARENINA-2-de-tres	En pujar era pala, virèc eth cap entà darrèr pr'amor de guardar eth camp.
ANNA-KARENINA-2-de-tres	Era broma baisha que pujaue der arriu amagaue ja as campanhards.
ANNA-KARENINA-2-de-tres	Solet s'entenien es sues fòrtes votzes alègres, es sues arridalhes e eth bronit des dalhes en tustarrar entre eres.
ANNA-KARENINA-2-de-tres	Sergi Ivanovic auie vengut de dinar hège ja ua estona e ara s'estaue ena sua cramba en tot béuer aigua damb citron e gèu tant que huelhetejaue es jornaus e revistes qu'acabaue de recéber per corrèu.
ANNA-KARENINA-2-de-tres	Damb es peus embolhadi e apegadi en front pera sudor, damb eth pièch e era esquia torradi e umidi e exprimint alègres exclamacions, Levin entrèc a tot córrer ena cramba de sa frair.
ANNA-KARENINA-2-de-tres	Que ja auem segat tot eth prat!
ANNA-KARENINA-2-de-tres	A estat ua causa magnifica!
ANNA-KARENINA-2-de-tres	E tu?
ANNA-KARENINA-2-de-tres	Com te va?, preguntèc Levin, complètaments desbrembat dera desagradiua convèrsa deth dia d'ager.
ANNA-KARENINA-2-de-tres	Diu mèn, quina mina que ties!, exclamèc sa frair desagradiuaments estonat ara prumeria pera aparença de Levin.
ANNA-KARENINA-2-de-tres	E barra era pòrta!, sorrisclèc.
ANNA-KARENINA-2-de-tres	Solide qu'as deishat entrar aumens dètz mosques.
ANNA-KARENINA-2-de-tres	Sergi Ivanovic non podie pas veir as mosques.
ANNA-KARENINA-2-de-tres	T'asseguri que non n'a entrat deguna.
ANNA-KARENINA-2-de-tres	E s'a entrat la caçarè.
ANNA-KARENINA-2-de-tres	Sabes pas se quin plaser còste trabalhar atau!
ANNA-KARENINA-2-de-tres	Com as passat tu eth dia?
ANNA-KARENINA-2-de-tres	Fòrça ben.
ANNA-KARENINA-2-de-tres	Mès, ei possible qu'ages estat segant tot eth dia?
ANNA-KARENINA-2-de-tres	M'imagini que deues amiar ua hame de lop.
ANNA-KARENINA-2-de-tres	Kusmà t'a premanit eth repaish.
ANNA-KARENINA-2-de-tres	Que non è hame, pr'amor que ja è minjat aquiu.
ANNA-KARENINA-2-de-tres	Çò que vau a hèr ei lauar-me.
ANNA-KARENINA-2-de-tres	Plan, donc, ve-te'n a lauar-te e dempús vierè jo ena tua cramba, didec Sergi Ivanovic, botjant eth cap e campant a sa frair.
ANNA-KARENINA-2-de-tres	Ve-te'n a lauar-te, ve-te'n…
ANNA-KARENINA-2-de-tres	E a on t'as metut quan ploiguie?, preguntèc.
ANNA-KARENINA-2-de-tres	Vai, quina ploja!
ANNA-KARENINA-2-de-tres	Ues gotes de nonarren.
ANNA-KARENINA-2-de-tres	Au!, torni de seguit.
ANNA-KARENINA-2-de-tres	Atau, donc, qu'as passat ben eth dia?
ANNA-KARENINA-2-de-tres	M'alègri.
ANNA-KARENINA-2-de-tres	E Levin gessec entà cambiar-se de ròba.
ANNA-KARENINA-2-de-tres	Cinc menutes dempús es dus frairs s'amassèren en minjador.
ANNA-KARENINA-2-de-tres	Levin se pensaue que non auie hame e li semblaue que seiguie ena taula solet entà non desengustar a Kusmà, mès quan comencèc a minjar, era parva li resultèc fòrça chucosa.
ANNA-KARENINA-2-de-tres	Sergi Ivanovic lo guardaue arrint.
ANNA-KARENINA-2-de-tres	A!, qu'as ua carta, didec.
ANNA-KARENINA-2-de-tres	Kusmà: hè-la-me a vier, se te platz.
ANNA-KARENINA-2-de-tres	Mès compde damb era pòrta, per Diu!
ANNA-KARENINA-2-de-tres	Era carta ère d'Oblonsky, qu'escriuie de Sant Petersburg estant.
ANNA-KARENINA-2-de-tres	Te demani que vages a tier-li ua visita e l'aconselhes, pr'amor que tu te'n sabes de tot.
ANNA-KARENINA-2-de-tres	Dolly s'alegrarà de veder-te.
ANNA-KARENINA-2-de-tres	Era praubeta qu'ei plan soleta.
ANNA-KARENINA-2-de-tres	Era mia soèra se trape encara en estrangèr, damb tota era sua “familha”.
ANNA-KARENINA-2-de-tres	Plan ben.
ANNA-KARENINA-2-de-tres	I anarè, didec Levin.
ANNA-KARENINA-2-de-tres	I poiríem anar es dus.
ANNA-KARENINA-2-de-tres	Dolly qu'ei plan simpatica, vertat?
ANNA-KARENINA-2-de-tres	Ei luenh?
ANNA-KARENINA-2-de-tres	Ues trenta verstas.
ANNA-KARENINA-2-de-tres	Dilhèu quaranta…
ANNA-KARENINA-2-de-tres	Mès eth camin ei excellent.
ANNA-KARENINA-2-de-tres	Serà ua magnifica excursion.
ANNA-KARENINA-2-de-tres	D'acòrd.
ANNA-KARENINA-2-de-tres	Me shautarà fòrça, contestèc Sergi Ivanovic, tostemp arridolent.
ANNA-KARENINA-2-de-tres	Er aspècte deth sòn frair mendre l'amiaue entara alegria.
ANNA-KARENINA-2-de-tres	Be n'amies de hame!, didec guardant a Levin, que, damb eth ròstre e eth còth enneridi e torradi peth solei, s'inclinaue sus era sièta.
ANNA-KARENINA-2-de-tres	Excellent!
ANNA-KARENINA-2-de-tres	Non sabes çò d'util que n'ei aguest regim entà hèr enlà deth cap tota sòrta de pegaries.
ANNA-KARENINA-2-de-tres	Me prepausi enriquir era medecina damb un tèrme nauèth: era arbeitskur.
ANNA-KARENINA-2-de-tres	Me pensi que tu non l'as de besonh.
ANNA-KARENINA-2-de-tres	Òc, mès serie bona contra fòrça malauties nervioses.
ANNA-KARENINA-2-de-tres	Pensè vier entath prat entà veder-te damb era dalha ena man, mès que hège un calor insuportable, atau que non passè deth bòsc.
ANNA-KARENINA-2-de-tres	M'estè seigut aquiu, e dempús, venguí ena banlèga e trapè ara tua hilhuquèra.
ANNA-KARENINA-2-de-tres	Que l'è hèt a temptar un shinhau entà saber se qué ne pensen es ciutadans dera tua ocurréncia.
ANNA-KARENINA-2-de-tres	M'a semblat enténer que non l'apròven.
ANNA-KARENINA-2-de-tres	En generau, me pensi qu'era pensada populara definís fòrça estrictaments çò que les cau hèr as “senhors”, coma eri diden.
ANNA-KARENINA-2-de-tres	E non admeten qu'aguesti gèsquen des termes qu'eth sòn critèri les a autrejat entara sua actuacion.
ANNA-KARENINA-2-de-tres	Ei possible que sigue atau.
ANNA-KARENINA-2-de-tres	Mès è experimentat un plaser coma jamès ena mia vida l'auia experimentat.
ANNA-KARENINA-2-de-tres	E en aquerò non i a arren de dolent, vertat?, didec Levin.
ANNA-KARENINA-2-de-tres	Se non les shaute, qué li vau a hèr?
ANNA-KARENINA-2-de-tres	En tot cas, me pensi que non i a en aquerò arren de particular.
ANNA-KARENINA-2-de-tres	Veigui qu'en generau ès plan satisfèt dera tua jornada d'aué, contunhèc Sergi Ivanovic.
ANNA-KARENINA-2-de-tres	Plan satisfèt.
ANNA-KARENINA-2-de-tres	Qu'auem segat tot eth prat.
ANNA-KARENINA-2-de-tres	E è hèt amistat damb un vielh admirable.
ANNA-KARENINA-2-de-tres	Non te pòs imaginar se guaire n'ei d'admirable!
ANNA-KARENINA-2-de-tres	Atau, donc, qu'ès content, tè?
ANNA-KARENINA-2-de-tres	Jo tanben.
ANNA-KARENINA-2-de-tres	Prumèr, è resolvut dus problèmes d'escacs, un d'eri fòrça divertit.
ANNA-KARENINA-2-de-tres	Se comence damb un peon…
ANNA-KARENINA-2-de-tres	Ja t'ac explicarè.
ANNA-KARENINA-2-de-tres	Dempús è pensat ena nòsta convèrsa d'ager…
ANNA-KARENINA-2-de-tres	Quina convèrsa?, preguntèc Levin, clucant es uelhs e bohant satisfèt, un viatge acabada era parva e sense arténher a brembar-se'n dera covèrsa deth dia d'abantes.
ANNA-KARENINA-2-de-tres	Me semble que, en part, as rason.
ANNA-KARENINA-2-de-tres	Eth desacòrd entre nosati s'està en qué tu botes coma mobil principau er interès personau, mentre que jo pensi que quinsevolh òme que tengue cèrt grad d'instruccion li cau auer coma mobil er interès comun.
ANNA-KARENINA-2-de-tres	Dilhèu ages rason en díder qu'er interès materiau serie mès desirable.
ANNA-KARENINA-2-de-tres	Ès, en principi, ua natura massa primesautière, coma diden es francesi.
ANNA-KARENINA-2-de-tres	Que vòs era activitat impetuosa, energica, o arren.
ANNA-KARENINA-2-de-tres	Levin escotaue a sa frair sense comprener-lo e sense voler compréner, e era soleta causa que cranhie ère que sa frair li preguntèsse quauquarren que li permetesse avertir que Levin non l'escotaue.
ANNA-KARENINA-2-de-tres	Òc, amiguet; atau ei, didec Sergi Ivanovic en tot hèr-li un copet ena espatla.
ANNA-KARENINA-2-de-tres	Òc, plan…
ANNA-KARENINA-2-de-tres	Mès, sabes?, non persuti ena mia pensada, didec Levin damb un arridolet mainadenc, coma desencusant-se.
ANNA-KARENINA-2-de-tres	Ara me cau vier un moment en burèu entà balhar es ordes”.
ANNA-KARENINA-2-de-tres	Se lheuèc e s'estirèc, arrint.
ANNA-KARENINA-2-de-tres	Sergi Ivanovic arric tanben.
ANNA-KARENINA-2-de-tres	Se vòs anem a hèr un torn amassa, suggeric, non desirant hèr-se enlà de sa frair, tant encoratjat e fresc en aqueth moment.
ANNA-KARENINA-2-de-tres	Anem.
ANNA-KARENINA-2-de-tres	Se vòs, podem passar abantes peth burèu.
ANNA-KARENINA-2-de-tres	Diu mèn!, sorrisclèc de pic Levin, damb ua votz tan fòrta qu'espauric a Sergi Ivanovic.
ANNA-KARENINA-2-de-tres	Qué te cau?
ANNA-KARENINA-2-de-tres	Era man d'Agafia Mijailovna!, didec, en tot tumar-se era tèsta.
ANNA-KARENINA-2-de-tres	Que m'auia desbrembat d'era.
ANNA-KARENINA-2-de-tres	Està fòrça mielhor.
ANNA-KARENINA-2-de-tres	Ça que la, vau a veder-la en dus bots.
ANNA-KARENINA-2-de-tres	Abantes que t'ages caperat damb eth chapèu que ja aurè tornat.
ANNA-KARENINA-2-de-tres	Esteva Arkadievic auie anat entà Sant Petersburg pr'amor de complir damb ua obligacion, tan comprensibla entàs que trabalhen coma n'ei d'incomprensibla entàs que non trabalhen: obligacion essenciau, que sense era non se pòt trabalhar, e que consistís en hèr-se a rembrembar en Ministèri.
ANNA-KARENINA-2-de-tres	Ja complit aguest déuer, coma que s'auie hèt a seguir lèu toti es sòs que i auie en çò de sòn, passaue eth temps fòrça alègre e divertit, en tot vier enes corses ipiques e visitar es cases d'ostiuatge des sues amistats.
ANNA-KARENINA-2-de-tres	Venguec, donc, en Erguchevo, era propietat qu'auie recebut coma dòt, era madeisha qu'era primauèra passada auien venut eth bòsc e qu'ère a cinquanta verstas de Pokrovskoe, eth pòble de Levin.
ANNA-KARENINA-2-de-tres	Era vielha casa senhoriau de Erguchevo ère en roïnes hège ja temps.
ANNA-KARENINA-2-de-tres	En èster eth propietari eth Prince, pair de Dolly, s'auie apraiat e s'auie ampliat eth pabilhon pròche ath casalon.
ANNA-KARENINA-2-de-tres	Vint ans endarrèr, quan Dolly ère ua mainada, aqueth pabilhon ère espaciós e comòde, a maugrat que, coma totes cases d'aguesta sòrta, ère bastit laterauments ara avenguda principau e dant entath sud.
ANNA-KARENINA-2-de-tres	Ara s'esbauçaue pertot.
ANNA-KARENINA-2-de-tres	Coma toti es marits que se senten colpables, Esteva Arkadievic se preocupaue fòrça deh benèster dera sua esposa.
ANNA-KARENINA-2-de-tres	Atau, donc, hec çò qu'era l'auie demanat e dèc es ordes que li semblèren avientes.
ANNA-KARENINA-2-de-tres	Ena sua pensada, li calie emboishar es mòbles damb cretona, penjar es ridèus, netejar eth jardin, bastir un pontet sus er estanh e plantar flors.
ANNA-KARENINA-2-de-tres	A maugrat de toti es esfòrci d'Oblonsky pr'amor d'èster un bon pair e un bon espós, jamès artenhie brembar-se'n qu'auie hemna e hilhs.
ANNA-KARENINA-2-de-tres	Es sòns aclinaments qu'èren es d'un celibatari e obraue tostemp cossent damb eri.
ANNA-KARENINA-2-de-tres	Era partida dera sua esposa entath pòble satisfège a Esteva Arkadievic en toti es aspèctes: pera santat des mainatges, per amendrir despenes e per auer, eth, mès libertats.
ANNA-KARENINA-2-de-tres	Daria Alexandrovna, ath sòn torn, consideraue de besonh eth viatge en pòble pera santat des mainatges, mès que mès dera mainada, encara non remetuda deth tot dès era escarlatina.
ANNA-KARENINA-2-de-tres	Desiraue tanben húger de Moscòu entà evitar es petites umiliacions des deutes ath magazinièr de lenha, ath peishonèr, ath sabatèr, eca… que l'aclapauen; e li hège gòi, a tot darrèr, vier en pòble, pr'amor que compdaue recéber aquiu ara sua fraia Kitty, que deuie tornar der estrangèr tara picada der ostiu e que l'auien prescrit banhs d'arriu que poirie practicar aquiu.
ANNA-KARENINA-2-de-tres	Kitty l'escriuie dera estacion termau estant en tot dider-li qu'arren li shautarie tant coma poder passar er ostiu damb era, en Erguchevo, plen de rebrembes dera mainadesa entàs dues fraies.
ANNA-KARENINA-2-de-tres	Es prumèrs dies en pòble sigueren plan dificils entà Dolly.
ANNA-KARENINA-2-de-tres	Qu'auie viscut aquiu de mainada e sauvaue era impression de qué eth pòble ère un refugi contra toti es desengusti dera ciutat, e de qué era vida rurau, encara que non esplendida (qu'en aquerò Dolly i ère d'acòrd), ère comòda e de bon prètz e saludabla entàs mainatges.
ANNA-KARENINA-2-de-tres	Aquiu deuie auer de tot, e tot economic e a posita dera sua man.
ANNA-KARENINA-2-de-tres	A londeman d'arribar ploiguec a còps de caudèr e pera net era aigua, regolejant peth tet, queiguec en correder e ena cramba des mainatges, qu'es sòn lhets les calec desplaçar en salon.
ANNA-KARENINA-2-de-tres	Non se podec trapar codinèra entàs vailets.
ANNA-KARENINA-2-de-tres	Des nau vaques dera bòrda se passèc que, sivans era vaquèra, es ues anauen a auer vedèths, d'autes èren damb eth prumèr vedèth, d'autes èren vielhes e era rèsta dificiles de rebastar.
ANNA-KARENINA-2-de-tres	Non auie, donc, boder ne lhet entàs mainatges.
ANNA-KARENINA-2-de-tres	Non se trapauen ueus e ère impossible aquerir ua garia.
ANNA-KARENINA-2-de-tres	Solet se codinauen pòths vielhs, de color saumon, tot fribra.
ANNA-KARENINA-2-de-tres	Tanpòc auie manèra d'arténher hemnes entà heregar eth solèr, pr'amor qu'èren ocupades ena recoleccion de truhes.
ANNA-KARENINA-2-de-tres	Non se podie passejar en coche, pr'amor qu'un des shivaus se soltaue tostemp arrincant es corretges des braci.
ANNA-KARENINA-2-de-tres	Tanpòc i auie forma de banhar-se en arriu, pr'amor que tota era arriba ère caushigada pes animaus e dubèrta peth costat deth camin.
ANNA-KARENINA-2-de-tres	Ne tansevolhe ère possible passejar, pr'amor qu'eth bestiar se calaue en jardin peth brescat trincat e i auie un bueu espauridor que bramaue d'ua manèra espaventosa e seguraments escometie.
ANNA-KARENINA-2-de-tres	Non existie armaris entara ròba e es pògui que i auie non barrauen ben e se daurien quan passauen peth sòn dauant.
ANNA-KARENINA-2-de-tres	Es prumèrs dies, Daria Alexandrovna, qu'en sòrta dera tranquillitat e era pòsa que se demoraue trapar, damb aguesta sòrta de dificultats e qu'era vedie coma malastres terribles, ère desesperada: pelejaue contra tot damb totes es sues fòrces, mès qu'auie era sensacion de qué se trapaue en ua situacion sense gessuda e a penes podie tier-se es lèrmes.
ANNA-KARENINA-2-de-tres	Er encargat, un exsergent de cavalaria qu'Esteva Arkadievic auie apreciat fòrça, en tot cuelher-lo de portièr per çò dera sua portadura arroganta e respectuosa, non compartie en arren es angónies de Dolly ne l'ajudaue en arren, en tot limitar-se a díder, damb fòrça respècte:
ANNA-KARENINA-2-de-tres	Non podem hèr arren, senhora…
ANNA-KARENINA-2-de-tres	Ei tan dolenta era gent!…
ANNA-KARENINA-2-de-tres	Era situacion semblaue insolubla.
ANNA-KARENINA-2-de-tres	Mès ena casa d'Oblonsky, coma en totes es cases de familha, auie un personatge insignificant, mès util e imprescindible: Matrena Filimonovna.
ANNA-KARENINA-2-de-tres	Era padeguèc ara senhora en tot assegurar-li que “tot s'apraiarie” (tau ère era sua frassa, que Matèu auie copiat).
ANNA-KARENINA-2-de-tres	Ath delà, Matrena Filimonovna sabie actuar sense precipitar-se ne agitar-se.
ANNA-KARENINA-2-de-tres	Cuelhec de seguit amistat damb era hemna der encargat, e eth madeish dia d'arribar ja prenie eth tè damb eri en jardin, jos es cacièrs, tractant des ahèrs que l'interessauen.
ANNA-KARENINA-2-de-tres	Lèu lèu s'organizèc jos es cacièrs eth club de Maria Filimonovna, format pera hemna der encargat, deth baile e der escrivan deth burèu.
ANNA-KARENINA-2-de-tres	A trauèrs d'aguest club comencèren a resolver-se es dificultats e en ua setmana tot ère, efectiuaments, “apraiat”.
ANNA-KARENINA-2-de-tres	S'apraièc eth tet, se trapèc ua codinèra, comaira deth baile, se crompèren garies, es vaques comencèren a dar lhet, se barrèc ben eth jardin damb hustes, eth hustèr apraièc ua taula entà lissar, se botèren enes armaris flastiets que les empedien daurir-se solets e era taula de lissar, damb forradura de tèla d'unifòrme militar, s'installèc entre eth braç d'un fautulh e dera comòda.
ANNA-KARENINA-2-de-tres	Tant qu'en quarto des sirventes se sentie ja era flaira des hèrs de lissar cauds.
ANNA-KARENINA-2-de-tres	Vedetz coma que non vos calie desesperar atau?, didec Matrena Filimonovna a Dolly en tot senhalar-li era pòst de lissar.
ANNA-KARENINA-2-de-tres	Autanplan se bastic damb palha e hustes ua caseta de banh.
ANNA-KARENINA-2-de-tres	Lily comencèc a banhar-se e Dolly en veir realizades es sues esperances d'ua vida, se non tranquilla, aumens comòda, en poble, tanben.
ANNA-KARENINA-2-de-tres	Tranquilla, damb es sòns sies hilhs, que non l'ere possible, en realitat.
ANNA-KARENINA-2-de-tres	Era un emmalautie, er aute podie emmalautir, ath tresau li mancaue bèra causa, eth quatau daue senhaus de mau caractèr, eca.
ANNA-KARENINA-2-de-tres	Es periòdes de tranquillitat èren, donc, tostemp cuerts e fòrça rars.
ANNA-KARENINA-2-de-tres	Mès taus preocupacions e ahèrs èren era soleta felicitat possible entà Daria Alexandrovna, pr'amor que, se non auesse estat per eri, s'aurie demorat soleta damb es sòns pensaments sus eth sòn marit, que non l'estimaue.
ANNA-KARENINA-2-de-tres	De un aute costat, a despart des malauties e des preocupacions que li costauen es sòns hilhs e eth desengust de veir es sòn maus aclinaments, es madeishi mainatges la compensauen tanben des sues penes, damb mil alegries.
ANNA-KARENINA-2-de-tres	Qu'ei vertat qu'aguestes alegries èren tan petites e pòc visibles coma er aur en sable e qu'en bèri moments era solet vedie era pena, solet eth sable; en d'auti, ça que la, vedie solet era alegria, solet er aur.
ANNA-KARENINA-2-de-tres	Ara, ena solitud deth pòble, pensaue mès en taus alegries.
ANNA-KARENINA-2-de-tres	Soent, guardant as sòns hilhs, s'esdegaue entà convencer-se de qué non s'enganhaue e de qué, coma mair, ère parciau en apreciar es sues qualitats.
ANNA-KARENINA-2-de-tres	Mès, totun açò, non podie deishar de dider-se qu'auie uns hilhs plan beròis e qu'es sies,cadun ara sua manèra, èren mainatges coma n'auie pògui.
ANNA-KARENINA-2-de-tres	E Dolly, capinauta des sòns hilhs, ère erosa.
ANNA-KARENINA-2-de-tres	Oblonsky li demanaue que lo perdonèsse per non auer pensat en tot e prometie vier en pòble ara prumèra escadença.
ANNA-KARENINA-2-de-tres	Mès era escadença se tardèc fòrça, e, enquia prumeries de junh Dolly li calec víuer soleta en pòble.
ANNA-KARENINA-2-de-tres	Enes sues convèrses intimes damb sa mair, fraia e amics, Daria Alexandrovna susprenie a toti pes sues idies auançades en matèria religiosa.
ANNA-KARENINA-2-de-tres	Qu'auie era sua pròpia religion: era metempsicòsi, qu'en era credie fèrmaments, en tot preocupar-se bric des dògmes dera Glèisa.
ANNA-KARENINA-2-de-tres	Mès ena vida familhar, non sonque entà balhar exemple, senon damb tota era sua amna, cumplie toti es manaments dera Glèisa.
ANNA-KARENINA-2-de-tres	E ja alavetz l'enquimeraue eth hèt de qué hesse lèu un an qu'es mainatges non auien comuniat.
ANNA-KARENINA-2-de-tres	Atau, donc, damb eth supòrt e consens absolut de Matrena Filimonovna, decidic qu'ac hessen ara, en ostiu.
ANNA-KARENINA-2-de-tres	Dempús bèri dies, Dolly anaue pensant se com vestir as mainatges.
ANNA-KARENINA-2-de-tres	Entad açò, coseren, transformèren e lauèren es vestits, treigueren es cosedures e des.heren es volants, apeguèren botons e premaniren cintes.
ANNA-KARENINA-2-de-tres	Era anglesa s'encarguèc de hèr un vestit entà Tània, causa que li costèc a Dolly fòrça desengusti; plan, era anglesa botèc mau es pèces, braquèc en excès es manges e lèu maumetec eth vestit, que queiguie sus es espatles de Tània de manèra que hège pena; mès Matrena Filimonovna auec era idia de híger quauqui tròci ena cintura entà agranir-la e hèr ua esclavina, que plan per açò tanben aguest còp “tot s'apraièc”.
ANNA-KARENINA-2-de-tres	Qu'ei cèrt qu'auec un desengust damb era anglesa, mès tath maitin er ahèr s'auie acabat e tàs nau, ora qu'auie dit ath prèire qu'acodirien, es mainatges, radiants d'alegria damb es sòns vestits de mudar, èren en escalèr ath dauant deth cabriolé, ara demora de sa mair.
ANNA-KARENINA-2-de-tres	Aganchèren ath coche, entara tranquillitat de Matrena Filimonovna, eth shivau der encargat, “Pardo”, en sòrta de “Voron”, qu'ère mens brave.
ANNA-KARENINA-2-de-tres	Daria Alexandrovna, entretenguda fòrça temps damb era sua jarga, apareishec fin finau ena escalera en tot amiar un vestit blanc de mossolina.
ANNA-KARENINA-2-de-tres	Dolly s'auie pientat e vestit damb suenh, lèu damb emocion.
ANNA-KARENINA-2-de-tres	Ara se vestie non entara sua satisfaccion, entath sòn pròpi ornament, senon pr'amor que, en èster mair d'uns mainatges tan beròis, non volie, descuedant era sua jarga, descompausar er ensems.
ANNA-KARENINA-2-de-tres	Dempús de guardar-se un còp mès en miralh, demorèc contenta d'era madeisha.
ANNA-KARENINA-2-de-tres	Qu'estaue pro ben.
ANNA-KARENINA-2-de-tres	Non ben en sens d'abantes, quan li calie estar beròia entà acodir en un balh, mès òc ben entà çò qu'ara n'auie de besonh.
ANNA-KARENINA-2-de-tres	Ena glèisa non auie que campanhards, mossos e hemnes deth pòble.
ANNA-KARENINA-2-de-tres	Alexandrovna vedie o credie veir qu'era e es sòns hilhs desvelhauen admiracion en toti.
ANNA-KARENINA-2-de-tres	Encara que, Alecha non actuaue corrèctaments deth tot.
ANNA-KARENINA-2-de-tres	Se viraue de contunh entà guardar peth darrèr era sua casaqueta, mès totun açò, que resultaue fòrça graciós.
ANNA-KARENINA-2-de-tres	Tània, tan seriosa coma ua hemneta, susvelhaue as petits.
ANNA-KARENINA-2-de-tres	Lily estaue plan beròia damb era sua ingenua admiracion dauant de totes es causes.
ANNA-KARENINA-2-de-tres	Que siguec impossible non hèr un arridolet quan, en comuniar, didec:
ANNA-KARENINA-2-de-tres	Please some more.
ANNA-KARENINA-2-de-tres	En casa ara prumeria tot se passèc fòrça ben, mès pendent er esdejoar Gricha comencèc a fiular, desaubedint ara anglesa e li calèc castigar-lo en tot trèir-li eth dessèrt de pastís.
ANNA-KARENINA-2-de-tres	Dolly non aurie permetut que lo castiguèssen en un dia coma aqueth s'auesse estat presenta en esdejoar, mès coma que non podie desautorizar ara anglesa, confirmèc eth castig de deishar a Gricha sense pastís, causa que maumetec un shinhau era alegria generau.
ANNA-KARENINA-2-de-tres	Gricha ploraue en tot afrmar que tanben Nicolenhka auie fiulat, e que s'eth ploraue non ère pr'amor que l'auessen deishat sense doci, que l'ère parièr, senon pr'amor que lo desengustaue que s'auesse estat injust damb eth.
ANNA-KARENINA-2-de-tres	Era scèna resultaue massa dolorosa, atau que Dolly resolvec parlar damb era anglesa pr'amor de perdonar a Gricha.
ANNA-KARENINA-2-de-tres	Mès quan l'anaue a cercar, en passar pera sala, Dolly campèc ua scèna que l'aumplic eth còr de tau alegria que li vengueren es lèrmes enes uelhs e perdonèc per era madeisha ath delinqüent.
ANNA-KARENINA-2-de-tres	Aguest se trapaue ena sala, seigut sus era parabanda dera hièstra deth cornèr, e ath ras sòn se trapaue Tània de pès, damb ua sièta enes mans.
ANNA-KARENINA-2-de-tres	Sense deishar de plorar per çò d'injust deth sòn castig, eth mainatge minjaue es doci, repetint, entre somics:
ANNA-KARENINA-2-de-tres	Minja-ne tu tanben…
ANNA-KARENINA-2-de-tres	Es dus…
ANNA-KARENINA-2-de-tres	Tània, ara prumeria, s'estaue jos era influéncia dera pietat entà sa frair.
ANNA-KARENINA-2-de-tres	Dempús, damb era consciéncia dera bona accion que realizaue, li gesseren es lèrmes enes uelhs e comencèc a minjar tanben ua part deth pastís.
ANNA-KARENINA-2-de-tres	En veir a sa mair, es mainatges s'espauriren, mès, tachant es uelhs en sòn ròstre, compreneren qu'obrauen ben e s'estarnèren d'arrir, damb es boques plies de pastís.
ANNA-KARENINA-2-de-tres	Sagèren, sense artenhè'c, netejar-se damb es mans, e entre es lèrmes e era confetura s'enlordiren complètaments es sòns radiants ròstres.
ANNA-KARENINA-2-de-tres	Diu mèn!, se qué hètz?
ANNA-KARENINA-2-de-tres	Eth vestit blanc nau!
ANNA-KARENINA-2-de-tres	Tània, Gricha, per Diu!, didie sa mair, sajant de sauvar era integritat deth vestit nau, mès arrint, en miei des sues lèrmes, de felicitat e alegria.
ANNA-KARENINA-2-de-tres	Les treigueren es vestits naui, manèren as mainades que se calèssen es blòdes de cada dia e as mainatges es giquetes vielhes e ara seguida ordenèc aganchar era lineika e un aute còp, contra era pensada der encargat, se botèc en braci deth car ath shivau “Pardo” pr'amor de vier a cuélher misharnons e a banhar-se dempús.
ANNA-KARENINA-2-de-tres	Ua explosion de crits d'afogament aumplic era cramba des mainatges e era sua bronadissa alegria non se padeguèc enquia que partiren.
ANNA-KARENINA-2-de-tres	Cuelheren un tistèr plen de misharnons.
ANNA-KARENINA-2-de-tres	Autanplan Lily ne trapèc un de magnific.
ANNA-KARENINA-2-de-tres	Normauments qu'ère miss Hull que les ac calie senhalar a Lily, mès ara aguesta la trapèc soleta, çò que costèc exclamacions d'entosiasme.
ANNA-KARENINA-2-de-tres	Lily a trapat un misharnon!
ANNA-KARENINA-2-de-tres	Un còp estacat en arbe eth shivau, que se resistie, eth menaire Terenty s'estirèc ena èrba, dempús de moflar-la, ara ombra d'un bedoth, e comencèc a humar era sua rusta cigarreta tant que entenie es alègres crits qu'es mainatges lançauen ena caseta.
ANNA-KARENINA-2-de-tres	Que daue fòrça trabalh susvelhar a toti es mainatges e evitar es sues coquinaries e ère de mau hèr non confóner toti aqueri pantalonets, miches e sabates de diuèrsi pèets, atau que desligar-les, descordar-les, tornar-les a ligar e cordar.
ANNA-KARENINA-2-de-tres	Mès a maugrat de tot, Dolly, qu'ère fòrça aimanta deth banh e lo consideraue tanben plan saludable entàs mainatges, non coneishie màger gòi qu'eth d'aqueres excursions en arriu tà banhar-se damb toti es sòns hilhs.
ANNA-KARENINA-2-de-tres	Quan era mitat des mainatges s'auien calat ja es vestits de banh, s'apressèren, en tot posar-se timidaments, ues hemnes deth pòble, ben jargades, que tornauen deth bòsc de cercar borratges e d'autes èrbes.
ANNA-KARENINA-2-de-tres	Matrena Filimonovna cridèc a ua des hemnes entà que botèsse a secar un linçò e ua camisa qu'auien queigut ena aigua, e Daria Alexandrovna se metec a parlar damb eres.
ANNA-KARENINA-2-de-tres	Ara prumeria non hègen qu'arrir, caperant-se era boca damb era man e sense compréner se qué les demanauen.
ANNA-KARENINA-2-de-tres	Mès lèu lèu se senteren mès encoratjades e comencèren a parlar, captivant de seguit era simpatia de Dolly pera sincèra admiracion que mostrauen entàs sòns hilhs.
ANNA-KARENINA-2-de-tres	Be n'ei de beròia aguesta mainada!
ANNA-KARENINA-2-de-tres	Qu'ei blanca coma eth sucre!, didie ua des hemnes, en tot contemplar a Tània.
ANNA-KARENINA-2-de-tres	Mès està plan primeta.
ANNA-KARENINA-2-de-tres	Tanben auetz banhat ad aguest?, preguntèc ua auta, senhalant ath mendre de toti.
ANNA-KARENINA-2-de-tres	Non.
ANNA-KARENINA-2-de-tres	Aguest non a que tres mesi, responec Dolly, capinauta.
ANNA-KARENINA-2-de-tres	Macarèu!
ANNA-KARENINA-2-de-tres	E tu, as hilhs?
ANNA-KARENINA-2-de-tres	N'auia quate.
ANNA-KARENINA-2-de-tres	Me n'a demorat dus: mainatge e mainada.
ANNA-KARENINA-2-de-tres	En darrèr quareme è despopat ath mainatge.
ANNA-KARENINA-2-de-tres	Quina ei era sua edat?
ANNA-KARENINA-2-de-tres	Mès d'un an.
ANNA-KARENINA-2-de-tres	E com las balhat popa tant de temps?
ANNA-KARENINA-2-de-tres	Qu'ei eth nòste costum: tres quaremes.
ANNA-KARENINA-2-de-tres	E comencèc era convèrsa qu'ère mès interessanta entà Daria Alexandrovna.
ANNA-KARENINA-2-de-tres	Com auie amainadat?
ANNA-KARENINA-2-de-tres	Quines malauties auie auut eth mainatge?
ANNA-KARENINA-2-de-tres	A on ère eth sòn marit?
ANNA-KARENINA-2-de-tres	Venguie en casa soent?
ANNA-KARENINA-2-de-tres	Guardatz: se bote pelhes e mès pelhes e non ven jamès de vestir-se…
ANNA-KARENINA-2-de-tres	E totes es hemnes s'estarnèren d'arrir.
ANNA-KARENINA-2-de-tres	Daria Alexandrovna, entornejada des mainatges acabadi de gésser deth banh, damb es peus banhats e un mocador en cap, s'apressaue en çò de sòn ena lineika quan eth menaire li didec:
ANNA-KARENINA-2-de-tres	Aquiu que vie un senhor.
ANNA-KARENINA-2-de-tres	Çampar, ei eth patron de Potrovskoe.
ANNA-KARENINA-2-de-tres	Levin, jargat damb chapèu e abric grisi, que s'endralhaue ath sòn encontre.
ANNA-KARENINA-2-de-tres	Tostemp la satisfège saludar-lo, mès ara encara mès, pr'amor que Levin venguie a veder-la enrodada de tot açò qu'ère eth sòn orgulh, orgulh qu'arrés podie compréner mielhor qu'eth.
ANNA-KARENINA-2-de-tres	Daria Alexandrovna!
ANNA-KARENINA-2-de-tres	Que semblatz ua garia entornejada des sòns porics!
ANNA-KARENINA-2-de-tres	M'alègri fòrça de veder-vos, didec era, arrint e aufrint-li era man.
ANNA-KARENINA-2-de-tres	Plan: vos sentetz tant erosa que non se vos a acodit ne balhar-me es vòstes notícies.
ANNA-KARENINA-2-de-tres	Ara qu'ei damb jo eth mèn frair.
ANNA-KARENINA-2-de-tres	E è recebut carta d'Esteva Arkadievic en tot dider-me qu'èretz aciu.
ANNA-KARENINA-2-de-tres	D'Esteva?, preguntèc Dolly, estranhada.
ANNA-KARENINA-2-de-tres	Me ditz qu'auetz partit dera ciutat e se pense que me permeteratz ajudar-vos en çò que sigue de besonh, didec Levin.
ANNA-KARENINA-2-de-tres	E dit aquerò, s'estèc confús, s'interrompec e contunhèc caminant ath cant deth coche, en tot arrincar, en passar, huelhes de telh e mossegant-les.
ANNA-KARENINA-2-de-tres	Se sentie trebolat pr'amor que comprenie qu'a Daria Alexandrovna non l'auie d'èster agradiua era ajuda d'un estranh en es causes que l'aurie calut ocupar-se'n eth sòn marit.
ANNA-KARENINA-2-de-tres	E, plan, a Dolly la desengustaue qu'Esteva Arkadievic fidèsse en auti es sòns ahèrs familhars, e endonvièc de seguit que Levin ac consideraue tanben atau.
ANNA-KARENINA-2-de-tres	Qu'ère precisaments per aguesta facultat de hèr-se'n cargue des causes e pera sua delicadesa que Dolly l'auie en tanta estima.
ANNA-KARENINA-2-de-tres	Jo que m'è pensat, contunhèc Levin, que çò que significaue ère qu'a vos non vos desagradarie veder-me.
ANNA-KARENINA-2-de-tres	E aquerò me shaute infinitaments.
ANNA-KARENINA-2-de-tres	Qu'ei clar que vos, senhora de ciutat, traparatz aciu fòrça incomoditats.
ANNA-KARENINA-2-de-tres	Ja vo'n sabetz que, se posqui servir-vos en quauquarren, sò ara vòsta disposicion.
ANNA-KARENINA-2-de-tres	Gràcies, repliquèc Dolly.
ANNA-KARENINA-2-de-tres	Ara prumeria mos mancauen fòrça causes, mès ara tot se passe perfèctaments gràcies ara mia anciana hilhuquèra.
ANNA-KARENINA-2-de-tres	E senhalèc a Matrena Filimonovna, que, en compréner que parlaue d'era, arrie alègra e amistosaments a Levin.
ANNA-KARENINA-2-de-tres	Lo coneishie, pensaue qu'ère un bon partit entara senhoreta Kitty e desiraue que tot venguesse a èster sivans es sòns desirs.
ANNA-KARENINA-2-de-tres	Pujatz, pujatz.
ANNA-KARENINA-2-de-tres	Que mos podem sarrar un shinhau en sèti.
ANNA-KARENINA-2-de-tres	Gràcies.
ANNA-KARENINA-2-de-tres	Que m'estimi mès caminar.
ANNA-KARENINA-2-de-tres	A veir: quin des mainatges vò jogar damb jo a córrer?
ANNA-KARENINA-2-de-tres	Es mainatges non coneishien a penes a Levin e non lo rebrembauen quan lo vedien, mès non auien ath sòn dauant eth sentiment de timiditat e aversion que sòlen experimentar es mainatges dauant es adults que simulen e que soent les hè a patir tant.
ANNA-KARENINA-2-de-tres	Era ficcion que pòt enganhar a un òme prudent e perspicaç, mès eth mainatge mens escarrabilhat la desnishe per mès abilaments que l'ac amaguen e experimente dauant d'era un sentiment de repugnància.
ANNA-KARENINA-2-de-tres	Levin podie auer fòrça defèctes, mès non eth de simular.
ANNA-KARENINA-2-de-tres	En enténer era sua prepausa, es dus majors sautèren deth coche de seguit e se meteren a córrer damb eth, damb tanta fidança coma ac aurien hèt damb era noiriça, damb miss Hull o damb sa mair.
ANNA-KARENINA-2-de-tres	Lily volec baishar tanben e era mair l'ac permetec, en tot autrejar- la-se a Levin, que l'acomodèc sus es sues espatles e se botèc a córrer damb era.
ANNA-KARENINA-2-de-tres	Non vos cau pòur, Daria Alexandrovna; non la deisharè quèir, didec ara mair en tot arrir alègraments.
ANNA-KARENINA-2-de-tres	En pòble, damb es mainatges e Dolly, que per era sentie ua grana simpatia, Levin trapèc aquera disposicion d'animositat, mainadenca e alègra, que tant shautaue a Daria Alexandrovna.
ANNA-KARENINA-2-de-tres	Corrie damb es mainatges, les ensenhaue gimnastica, hège arrir ara senhoreta Hull damb eth sòn anglés bretonejat e parlaue a Dolly des sòns ahèrs en pòble.
ANNA-KARENINA-2-de-tres	Dempús de dinar, Dolly, soleta damb eth en balcon, gessec de parlar-li de Kitty.
ANNA-KARENINA-2-de-tres	Sabetz que Kitty vierà a passar er ostiu damb jo?
ANNA-KARENINA-2-de-tres	De vertat?, responec eth en tot rogir-se.
ANNA-KARENINA-2-de-tres	E, entà cambiar de convèrsa, higec ath córrer:
ANNA-KARENINA-2-de-tres	Qué, vos mani dues vaques, o non?
ANNA-KARENINA-2-de-tres	Se vos entestatz a pagar-les-me, me podetz balhar cinc robles ath mes per cada vaca, s'ei qu'açò non a d'èster motiu de racacòr.
ANNA-KARENINA-2-de-tres	Non, gràcies.
ANNA-KARENINA-2-de-tres	Que ja mos auem apraiat.
ANNA-KARENINA-2-de-tres	Alavetz vau a veir es vòstes vaques e, se m'ac permetetz, balharè instruccions sus era manèra de com les cau alimentar.
ANNA-KARENINA-2-de-tres	Aquerò qu'ei çò de mès important.
ANNA-KARENINA-2-de-tres	E, entà eludir era charrada sus Kitty, Levin expliquèc a Dolly era teoria dera economia relatiua ath bestiar, que s'està en qué era vaca non ei senon ua maquina entà tranformar eth minjar en lèit, eca.
ANNA-KARENINA-2-de-tres	Li parlaue de tot aquerò, mès ath sòn laguens s'ahlamaue en talents d'enténer detalhs sus Kitty e ath còp ac cranhie.
ANNA-KARENINA-2-de-tres	Perque, ath hons, l'espaurie pèrder era tranquillitat artenhuda damb tant d'esfòrç.
ANNA-KARENINA-2-de-tres	Plan, plan, mès tot açò demane èster fòrça atentiu.
ANNA-KARENINA-2-de-tres	E qui tierà compde de semblabla causa?, preguntèc, damb pòc interès, Daria Alexandrovna.
ANNA-KARENINA-2-de-tres	En aqueri moments governaue era casa sivans era organizacion establida per Matrena Filimonovna e non volie cambiar arren.
ANNA-KARENINA-2-de-tres	Tanpòc, ath delà, fidaue massa enes coneishements de Levin sus economia domestica.
ANNA-KARENINA-2-de-tres	Era qu'ac vedie tot d'ua forma mès simpla: li calie neurir mès ara “Pestruja” e ara “Bielopajaya”, qu'ère çò que didie Matrena Filimonovna, e evitar qu'eth codinèr se hesse a seguir es excedents dera codina entà balhar-les ara vaca dera lauandoira.
ANNA-KARENINA-2-de-tres	Aquerò qu'ère clar.
ANNA-KARENINA-2-de-tres	E, ath delà, çò de mès important ère que volie parlar a Levin de Kitty.
ANNA-KARENINA-2-de-tres	Kitty m'escriu que non desire qu'era solitud e eth silenci, didec Dolly.
ANNA-KARENINA-2-de-tres	Està mielhor de salut?, preguntèc Levin damb emocion.
ANNA-KARENINA-2-de-tres	Gràcies a Diu està complètaments ben.
ANNA-KARENINA-2-de-tres	Jo non pensè jamès que patisse ua malautia de paumon.
ANNA-KARENINA-2-de-tres	Be que me n'alègri!, exclamèc Levin.
ANNA-KARENINA-2-de-tres	Escotatz, Constantin Dmitrievic, didec Daria Alexandrovna, damb un arridolet bondadós e un shinhau burlesc: ètz vos desengustat damb Kitty?
ANNA-KARENINA-2-de-tres	Non, responec Levin.
ANNA-KARENINA-2-de-tres	Donques se non n'ètz, se com siguec que non venguéretz a veder-mos ne a eri ne a nosati, quan siguéretz en Moscòu?
ANNA-KARENINA-2-de-tres	Daria Alexandrovna, didec Levin, en tot rogir-se enquiara arraïc deth peu, m'estone que vos, qu'ètz tan brava, non comprengatz…
ANNA-KARENINA-2-de-tres	Se com non sentetz, aumens, pietat de jo, en tot saber que…?
ANNA-KARENINA-2-de-tres	En tot saber qué?
ANNA-KARENINA-2-de-tres	En tot saber que me declarè a Kitty e qu'era me refusèc, didec Levin.
ANNA-KARENINA-2-de-tres	Per qué vos pensatz que me'n sabi?
ANNA-KARENINA-2-de-tres	Pr'amor que toti se'n saben.
ANNA-KARENINA-2-de-tres	Que non ei vertat.
ANNA-KARENINA-2-de-tres	Jo non me'n sabia, encara que m'ac imaginaua.
ANNA-KARENINA-2-de-tres	Donques ara ja vo'n sabetz.
ANNA-KARENINA-2-de-tres	Jo solet sabia que i auie quauquarren que l'apenaue, e que Kitty me demanèc que non parlèssa ad arrés dera sua tristesa.
ANNA-KARENINA-2-de-tres	Se non me condèc a jo çò que se passèc, solide que non l'ac a condat ad arrés.
ANNA-KARENINA-2-de-tres	Mès, didetz-me, qué se passèc entre vosati?
ANNA-KARENINA-2-de-tres	Ja vos ac è dit.
ANNA-KARENINA-2-de-tres	Quan siguec?
ANNA-KARENINA-2-de-tres	Eth darrèr viatge que siguí ena sua casa.
ANNA-KARENINA-2-de-tres	Sabetz se qué vos vau a díder?, repliquèc Dolly.
ANNA-KARENINA-2-de-tres	Que Kitty me hè fòrça pena, fòrça…
ANNA-KARENINA-2-de-tres	Peth contrari, vos non sentetz qu'er amor pròpi ofensat.
ANNA-KARENINA-2-de-tres	Dilhèu, mès… gessec Levin.
ANNA-KARENINA-2-de-tres	Dolly l'interrompec.
ANNA-KARENINA-2-de-tres	Ça que la, pera prauba Kitty senti fòrça pietat.
ANNA-KARENINA-2-de-tres	Ara qu'ac compreni tot.
ANNA-KARENINA-2-de-tres	Òc, òc, Daria Alexandrovna…
ANNA-KARENINA-2-de-tres	Donques, arren, desencusatz-me, mès… indiquèc Levin, en tot lheuar-se.
ANNA-KARENINA-2-de-tres	Enquia ua auta, è?
ANNA-KARENINA-2-de-tres	Demoratz, demoratz e seiguetz-vos, didec era en tot agarrar-lo pera manja.
ANNA-KARENINA-2-de-tres	Vos demani que non parlem mès d'aquerò, indiquèc Levin en tot sèir-se e sénter ath còp renéisher en sòn còr era esperança que se pensaue josterrada entà tostemp.
ANNA-KARENINA-2-de-tres	Se jo non vos estimèssa e non vos coneishessa coma vos coneishi… didec Dolly damb lèrmes enes sòns uelhs.
ANNA-KARENINA-2-de-tres	Eth sentiment qu'auie creigut mòrt s'apoderaue cada viatge mès dera amna de Levin.
ANNA-KARENINA-2-de-tres	Òc, ara qu'ac compreni tot, repetic Dolly.
ANNA-KARENINA-2-de-tres	Vosati, es òmes, qu'ètz liures e podetz tostemp alistar, non ac podetz compréner…
ANNA-KARENINA-2-de-tres	Mès ua joena, obligada a demorar, damb era sua pudor femenina, damb era sua reserva virginau, ua joena que solet vos tracte a vosati de luenh e li cau fidar-se'n dera vòsta paraula…
ANNA-KARENINA-2-de-tres	Ua joena atau que pòt experimentar un sentiment sense saber-lo-se explicar.
ANNA-KARENINA-2-de-tres	Mès quan eth còr parle…
ANNA-KARENINA-2-de-tres	Eth còr que pòt parlar, pensatz-ac ben: quan vosati vos interessatz per ua gojata, vietz en çò de sòn, la tractaz, la guardatz, demoratz, estudiatz çò que sentetz, analisatz es vòstes impressions e, s'ètz segurs de qué estimatz, alavetz demanatz era sua man.
ANNA-KARENINA-2-de-tres	Es causes non son precisaments atau.
ANNA-KARENINA-2-de-tres	Qu'ei parièr.
ANNA-KARENINA-2-de-tres	Vosati vos declaratz quan eth vòste amor a madurat pro o quan, entre dues que vos interèssen, era vòsta volentat s'incline per ua.
ANNA-KARENINA-2-de-tres	E ada era non se li demane arren.
ANNA-KARENINA-2-de-tres	Vosati desiratz qu'era aliste; mès era non pòt alistar: solet pòt díder òc o non.
ANNA-KARENINA-2-de-tres	Guarda, Daria Alexandrovna: atau s'alisten es vestits, mès non er amor.
ANNA-KARENINA-2-de-tres	Era causida se hè per era soleta, e un còp hèta, qu'ei hèta.
ANNA-KARENINA-2-de-tres	Es causes non se repetissen.
ANNA-KARENINA-2-de-tres	Ò!, guaire orgulh!, exclamèc Dolly, guaire orgulh!, repetic encara, tau que se menspredèsse aqueth baish sentiment que s'amuishaue en Levin, en tot comparar-lo damb un aute que solet es hemnes coneishen.
ANNA-KARENINA-2-de-tres	Quan vos declarèretz a Kitty, era que non ère per poder dider-vos arren.
ANNA-KARENINA-2-de-tres	Dobtaue entre vos e Vronsky.
ANNA-KARENINA-2-de-tres	Ad aguest lo vedie cada dia, a vos hège temps que non vos vedie.
ANNA-KARENINA-2-de-tres	Se Kitty auesse auut mès edat, plan que…
ANNA-KARENINA-2-de-tres	Jo, per exemple, ath sòn lòc, non auria dobtat.
ANNA-KARENINA-2-de-tres	Vronsky a jo m'ère tostemp antipatic.
ANNA-KARENINA-2-de-tres	E atau gessec.
ANNA-KARENINA-2-de-tres	Levin se'n brembèc dera responsa de Kitty.
ANNA-KARENINA-2-de-tres	L'auie dit: “Non, que non pòt èster”.
ANNA-KARENINA-2-de-tres	Avalori fòrça era vòsta fidança, mès me pensi que non endonviatz, didec Levin heredaments.
ANNA-KARENINA-2-de-tres	Aja o non rason, aguest orgulh qu'autant criticatz en jo me còste era impossibilitat de pensar en Katerina Alexandrovna, ac comprenetz?
ANNA-KARENINA-2-de-tres	Impossible deth tot.
ANNA-KARENINA-2-de-tres	Voi dider-vos encara ua causa.
ANNA-KARENINA-2-de-tres	Tietz en compde que vos parli dera mia fraia qu'estimi autant qu'as mèns hilhs.
ANNA-KARENINA-2-de-tres	Non sagi d'assegurar-vos qu'era vos estime, mès òc qu'eth sòn refús d'alavetz non vò díder arren.
ANNA-KARENINA-2-de-tres	Sabi pas, responec Levin, lèu damb ira.
ANNA-KARENINA-2-de-tres	Mès non vo'n sabetz se guaire me hètz a patir damb es vòstes paraules.
ANNA-KARENINA-2-de-tres	Aquerò qu'ei entà jo tau que s'ara mair d'un mainatge defuntat li didessen: “Ves?, eth tòn mainatge serie ara d'aguesta o d'aquera auta manèra se non auesse mòrt, e tu series erós en tot campar ath tòn mainatge…” Mès eth mainatge qu'ei mòrt, ei mòrt!
ANNA-KARENINA-2-de-tres	Que me hètz arrir!, didec Dolly, considerant damb melencònia ironia era emocion de Levin.
ANNA-KARENINA-2-de-tres	Òc, ara cada viatge ac compreni mielhor, contunhèc, cogitosa.
ANNA-KARENINA-2-de-tres	Atau que non vieratz a veder-mos quan i sigue Kitty?
ANNA-KARENINA-2-de-tres	Non.
ANNA-KARENINA-2-de-tres	Non ei que vaja a húger de Katerina Alexandrovna, mès tostemp que me sigue possible l'estauviarè eth desengust dera mia preséncia.
ANNA-KARENINA-2-de-tres	Qu'ètz vos un òme plan estranh, didec Dolly, guardant a Levin, damb doçor, ena cara.
ANNA-KARENINA-2-de-tres	Plan, donc, coma se non auéssem dit arren…
ANNA-KARENINA-2-de-tres	Se qué voletz?, preguntèc en francés ara mainada, qu'entraue en aqueth moment.
ANNA-KARENINA-2-de-tres	A on ei era mia paleta, mama?
ANNA-KARENINA-2-de-tres	Quan te parla en francés, que te cau contestar en francés.
ANNA-KARENINA-2-de-tres	Era mainada ac volie díder atau, mès se n'auie desbrembat se com se cridaue en francés ara paleta.
ANNA-KARENINA-2-de-tres	Era mair l'ac rebrembèc e dempús li didec, tostemp en francés, a on l'auie de vier a quèrrer.
ANNA-KARENINA-2-de-tres	A Levin tot aquerò l'emmalicièc.
ANNA-KARENINA-2-de-tres	Es mainatges que n'an era presentida.
ANNA-KARENINA-2-de-tres	Que les hèn apréner eth francés e non apréner era sinceritat!”, contunhaue pensant, sense saber-se'n que Daria Alexandrovna auie pensat çò de madeish mil viatges e auie creigut de besonh ensenhar atau as sòns hilhs, a maugrat encara dera sinceritat.
ANNA-KARENINA-2-de-tres	Partiratz tan lèu?
ANNA-KARENINA-2-de-tres	Demoratz-vos un shinhau mès.
ANNA-KARENINA-2-de-tres	En moment de pujar que s'auie passat quauquarren qu'esbaucèc tota era alegria e er orgulh des sòns hilhs qu'auie experimentat Dolly aqueth dia.
ANNA-KARENINA-2-de-tres	Gricha e Tània s'auien pelejat per ua pilòta.
ANNA-KARENINA-2-de-tres	Era entenec es crits, correc entath quarto des mainatges e i trapèc un espectacle lamentable.
ANNA-KARENINA-2-de-tres	Tània auie cuelhut a Gricha pes peus e aguest, damb era cara arropida pera ràbia, flocaue còps de punh ara sua fraia a cègues.
ANNA-KARENINA-2-de-tres	En campà'c, li semblèc coma se quauquarren se trinquèsse en còr dera mair e es tenèbres escuriren era sua vida.
ANNA-KARENINA-2-de-tres	Comprenec qu'aqueri mainatges que tan capinauta se sentie, non solet èren mainatges coma toti, senon enquia pejors e plan mès mau educadi, plei d'aclinaments brutaus e pervèrsi, mainatges dolents…
ANNA-KARENINA-2-de-tres	Levin comprenec que Dolly patie e sagèc de padegar-la, en tot assegurar-li qu'aquerò non significaue arren, que toti es mainatges se tusten, mès, tant que l'ac didie, pensaue: “Non, jo non simularè dauant es mèns hilhs, ne les harè parlar en francés; es mèns hilhs non seràn atau.
ANNA-KARENINA-2-de-tres	Que non s'an de forçar e hèr-les a pèrder.
ANNA-KARENINA-2-de-tres	E quan non se hè açò, es mainatges son excellents.
ANNA-KARENINA-2-de-tres	S'è hilhs, que non seràn coma aguesti”.
ANNA-KARENINA-2-de-tres	Levin se didec adiu entà partir.
ANNA-KARENINA-2-de-tres	Era non lo retenguec mès.
ANNA-KARENINA-2-de-tres	Entara picada de junhsèga se presentèc dauant de Levin eth baile deth pòble de sa frair, plaçat a ues vint verstas de Prokovskoe, pr'amor d'informar-lo de com anauen es ahèrs dera sèga.
ANNA-KARENINA-2-de-tres	Eth principau ingrès des propietats de sa frair s'estaue enes prats.
ANNA-KARENINA-2-de-tres	D'auti ans, es campanhards arrendauen es prats a rason de vint robles per deciatina.
ANNA-KARENINA-2-de-tres	Quan Levin cuelhec era direccion dera propietat, se n'encuedèc que valien mès e fixèc eth prètz en vint-e-cinc robles per deciatina.
ANNA-KARENINA-2-de-tres	Es campanhards non paguèren aqueth prètz e, coma sospechèc Levin, sagèren de trèir- li a d'autes crompaires.
ANNA-KARENINA-2-de-tres	Alavetz Levin venguec aquiu e manèc segar eth hen en tot logar a d'auti segadors e acordant anar a parts damb d'auti.
ANNA-KARENINA-2-de-tres	A maugrat qu'es campanhards s'opausauen damb totes es sues fòrces ara innovacion, era causa se passèc ben e eth prumèr an ja treiguec des prats lèu eth doble.
ANNA-KARENINA-2-de-tres	Enes ans a vier contunhèc era oposicion des campanhards, mès era sèga se hec dera madeisha manèra.
ANNA-KARENINA-2-de-tres	Aguest an es campanhards auien arrendat es prats en tot vier ara tresau part enes guanhs, e ara eth baile venie a comunicar-li a Levin qu'era sèga èra ja acabada e qu'eth, per s'un cas ploiguesse, auie cridat ar encargat, qu'ena sua preséncia hec eth repartiment e desseparèc es onze palhèrs que tanhien ath propietari.
ANNA-KARENINA-2-de-tres	Ça que la, pes responses inconcretes ara pregunta de se guaire hen i auie en màger des prats, pera precipitacion qu'eth baile auie repartit eth hen sense auer-l'ac ordenat e per accent deth campanhard en generau, Levin comprenec qu'eth repartiment deth hen non auie estat clar e decidic vier personauments a verificà'c.
ANNA-KARENINA-2-de-tres	Arribèc en pòble ara ora de dinar.
ANNA-KARENINA-2-de-tres	Eth vielh Parmenov, òme blagaire e de bona portadura, acuelhec a Levin damb gòi, li parlèc des sues abelhes e der eishamatge d'aqueth an.
ANNA-KARENINA-2-de-tres	Mès as demanes sus era sèga responec vagaments e sense talents.
ANNA-KARENINA-2-de-tres	Aquerò confirmèc a Levin enes sues suposicions.
ANNA-KARENINA-2-de-tres	Venguec en prat e examinèc es palhèrs.
ANNA-KARENINA-2-de-tres	En cadun d'eri non i podie auer cinquanta carretades de hen.
ANNA-KARENINA-2-de-tres	Entà descaperar as campanhards, manèc hèr vier es cars qu'auien transportat eth hen, ordenèc que se carguèsse un palhèr e s'amièsse ena aira.
ANNA-KARENINA-2-de-tres	De cada palhèr ne gesseren trenta dus cars.
ANNA-KARENINA-2-de-tres	Dempús longues discussions, s'acordèc qu'es campanhards recebessen aqueri onze palhèrs entada eri, compdant en cadun cinquanta carretades, e que se desseparèsse de nauèth era part de Levin.
ANNA-KARENINA-2-de-tres	Entre es discussions e es trabalhs de repartir eth hen se hec meddia.
ANNA-KARENINA-2-de-tres	Un còp acabat eth repartiment, Levin, fidant era susvelhança de çò que restaue de hèr ath sòn encargat, se seiguec sus un palhèr bastit ar entorn d'un naut pau e se calèc ena contemplacion deth prat e ena animacion qu'aufrie damb era gent en plen trabalh.
ANNA-KARENINA-2-de-tres	Dauant sòn, en marrèc que formaue er arriu dempús un petit aiguamòg, auançaue aumplint er aire damb es sòns crits, ua espessa cordiòla de hemnes, entre eth hen escampilhat que s'estenie pes rastolhs d'un color verd clar en franges grises e ondulades.
ANNA-KARENINA-2-de-tres	Darrèr es hemnes i seguien òmes damb horcats e es modelhons se convertien en nautes e leugères garbères.
ANNA-KARENINA-2-de-tres	Ara quèrra, peth prat ja net, sonaue eth bronit des cars, e, un darrèr er aute, quilhadi pes grani horcats, despareishien es hèishi e ath sòn lòc se lheuauen es enòrmi e pesants cars, cargadi de tau manèra de hen flairós qu'era èrba desbordaue pes gropes des shivaus.
ANNA-KARENINA-2-de-tres	Que mos cau esdegar tant que dure eth bon temps.
ANNA-KARENINA-2-de-tres	S'ac hèm atau que gesserà un hen excellent, didec eth vielh, que s'auie seigut ath cant de Levin.
ANNA-KARENINA-2-de-tres	Guardatz, guardatz se com trabalhen es mossos.
ANNA-KARENINA-2-de-tres	Que lo recuelhen damb tant d'interès coma se siguesse tè.
ANNA-KARENINA-2-de-tres	Non van tant ara prèssa es audèths quan se les lance gran, tè!, higec en tot indicar es garbes ja cargades enes cars.
ANNA-KARENINA-2-de-tres	Dès era ora de dinar ja n'auràn cargat era mitat.
ANNA-KARENINA-2-de-tres	Ei eth darrèr?
ANNA-KARENINA-2-de-tres	Eth darrèr, pairet, contestèc eth mosso, retenguent eth shivau.
ANNA-KARENINA-2-de-tres	E se virèc entà campar, arrint, a ua hemna fòrça rogida e tanben arridolenta qu'anaue seiguda ena part deth darrèr deth car, e ambús contunhèren eth sòn camin.
ANNA-KARENINA-2-de-tres	Ei eth tòn hilh?, preguntèc Levin.
ANNA-KARENINA-2-de-tres	Eth mès petit, contestèc eth vielh damb un doç arridolet.
ANNA-KARENINA-2-de-tres	Qu'ei un brave gojat!
ANNA-KARENINA-2-de-tres	Que non se pòt díder mau!
ANNA-KARENINA-2-de-tres	Ei ja maridat?
ANNA-KARENINA-2-de-tres	En quareme de Sant Felip hec dus ans.
ANNA-KARENINA-2-de-tres	A hilhs?
ANNA-KARENINA-2-de-tres	Hilhs!
ANNA-KARENINA-2-de-tres	S'ei que m'è passat un an sancer sense saber arren de…!
ANNA-KARENINA-2-de-tres	Enquia que mos burlèrem d'eth e…
ANNA-KARENINA-2-de-tres	Mès quin hen tan polit!
ANNA-KARENINA-2-de-tres	Semble reauments tè!, contunhèc eth vielh, en tot voler cambiar de convèrsa.
ANNA-KARENINA-2-de-tres	Levin guardèc damb mès atencion a Vanika Parmenov e ara sua hemna que, luenh d'eth, cargaue un aute car de hen.
ANNA-KARENINA-2-de-tres	Ivan Parmenov, de pès en car, recebie, egalaue e cachaue es enòrmi hèishi de hen que, prumèr a braçats e dempús damb eth horcat, li passaue era sua hemna, qu'ère joena e beròia, e trabalhaue sense esfòrç, damb agilitat e alegria.
ANNA-KARENINA-2-de-tres	Prumèr era joena lo moflaue, dempús calaue en eth eth horcat e, damb un movement rapid e flexible, cargaue sus eth horcat tot eth pes deth sòn còs, acorbaishant eth piech, ajustat per un cinturon ròi.
ANNA-KARENINA-2-de-tres	Dempús se quilhaue mostrant eth sòn piech sarrat sus eth blanc justet, e damb un adreit mevement possaue eth horcat e calaue eth hen en car.
ANNA-KARENINA-2-de-tres	Un còp auec lheuat damb er arrastèth eth hen, era hemna se secodit es brigalhs d'èrba que se l'auien calat peth còth dera samarreta, s'apraièc eth mocador ròi sus era sua blanca tèsta, non usclada peth solei, e pugèc en car pr'amor d'ajudar ath sòn marit a tier era carga.
ANNA-KARENINA-2-de-tres	Ivan l'ensenhaue se com ac auie de hèr, e a ua observacion dera sua hemna s'estarnèc en ua arridalhada.
ANNA-KARENINA-2-de-tres	Es sòns ròstres exprimien un amor intens e joen desvelhat nauèraments.
ANNA-KARENINA-2-de-tres	Un viatge assolidat eth hen en car, Ivan baishèc en un bot e comencèc a amiar ath sòn shivau, excellent e ben neurit, damb era brida.
ANNA-KARENINA-2-de-tres	Era hemna metec er arrastèth en car e, damb pas brac e seguit, entornejant es braci caminant, se filèc de cap as autes hemnes, qu'èren seigudes en rondèu.
ANNA-KARENINA-2-de-tres	Ivan, en arribar en camin, s'amassèc ara cordiòla des auti cars.
ANNA-KARENINA-2-de-tres	Es hemnes, damb es arrastèths ena espatla, radiantes enes sòns viui colors, parlauen damb votz alègra e sonora tant que seguien as cars.
ANNA-KARENINA-2-de-tres	Ua votz aspra e ruda de hemna entonèc ua cançon en tot repetir er estriuet.
ANNA-KARENINA-2-de-tres	Alavetz, toti a còr, miei centenat de votzes sanes, nautes e rudes, comencèren eth madeish cantar e l'acabèren.
ANNA-KARENINA-2-de-tres	Arribèc era broma, l'artenhec e eth modelhon de hen que s'estaue estirat, e es auti modelhons, e es cars, e eth prat e enquia es camps luenhants, tot s'agitèc e ondulèc jos eth ritme d'aqueth cantar sauvatge e atrevit, acompanhadi de crits, fiulets e exclamacions d'entosiasme.
ANNA-KARENINA-2-de-tres	Levin sentec enveja d'aquera sana alegria.
ANNA-KARENINA-2-de-tres	Quan era gent despareishec dera sua vista e es cançons non arribauen ja enes sues aurelhes, Levin sentec eth pesat dolor dera sua solitud, dera sua guitèra fisica, des sentiments d'ostilitat qu'experimentaue entad aguest mon de campanhards.
ANNA-KARENINA-2-de-tres	Bèri uns auien discutit damb eth sus er ahèr deth hen, l'auien sajat d'enganhar e eth les auie repotegat.
ANNA-KARENINA-2-de-tres	E, totun açò, lo saludauen alègres, en votz baisha, e se vedie que non sentien ne podien sénter racacòr entada eth, e que ne tansevolhe s'en brembauen que auien sajat d'enganhar-lo.
ANNA-KARENINA-2-de-tres	Tot s'auie en.honsat en mar der alègre trabalh comun.
ANNA-KARENINA-2-de-tres	Diu qu'a balhat eth dia, Diu qu'a balhat es fòrces; e eth dia e es fòrces son consagradi ath trabalh e en eth s'i trape era sua recompensa.
ANNA-KARENINA-2-de-tres	Levin solie admirar aguesta vida e, soent, solie experimentar enveja des que la viuien.
ANNA-KARENINA-2-de-tres	Mès especiauments aué, jos era impression de çò que vedec enes relacions d'Ivan Parmenov damb era sua joena esposa, Levin pensèc que depenie d'eth escambiar era sua vida de comoditat, tan penibla, era sua vida artificiau, en ua vida de trabalh pura e alègra coma era des auti.
ANNA-KARENINA-2-de-tres	Eth vielh qu'ère ath sòn cant se n'auie anat entà casa hège ua estona.
ANNA-KARENINA-2-de-tres	Es campanhards auien despareishut tanben: es que s'estauen mès apròp se n'auien anat enes sòns larèrs; es que s'estauen mès luenh, s'auien amassat entà minjar e passar era net en prat.
ANNA-KARENINA-2-de-tres	Es que se demorèren en prat velhèren lèu tota era cuerta net d'ostiu.
ANNA-KARENINA-2-de-tres	Prumèr s'entenie era sua alègra parlòta e es sòns arridolets tant que sopauen.
ANNA-KARENINA-2-de-tres	Dempús vengueren es cançons e un aute còp arridalhes.
ANNA-KARENINA-2-de-tres	Eth long dia de trabalh que non auie deishat en eri mès tralhes qu'es dera alegria.
ANNA-KARENINA-2-de-tres	Pòc abantes de trincar eth dia, tot se carèc.
ANNA-KARENINA-2-de-tres	Solet s'entenien es rumors nueitius: eth renar seguit des gargolhes enes basses e eth bohar fòrt des shivaus ena broma deth maitin que s'esguitlaue sus eth prat.
ANNA-KARENINA-2-de-tres	Tot çò que pensaue e sentie de nauèth que se dividie en tres directritzes mentaus: ua, era renonciacion ara sua vida anteriora, ara sua cultura, que non li servie entad arren.
ANNA-KARENINA-2-de-tres	Aguesta renonciacion l'agradaue e la trapaue aisida e simpla.
ANNA-KARENINA-2-de-tres	Era auta directritz ère era vida que li calie víuer a compdar d'ara.
ANNA-KARENINA-2-de-tres	Era simplicitat, puretat e legitimitat d'aguesta vida les comprenie claraments, e n'ère segur que traparie en eres era satisfaccion, era patz e era dignitat qu'era sua manca sentie tan dolorosaments.
ANNA-KARENINA-2-de-tres	Mès era tresau directritz des sòn pensaments viraue ath torn dera manèra qu'auie de cambiar era sua vida d'abantes e començar era sua naua vida.
ANNA-KARENINA-2-de-tres	E aciu que non i vedie bric clar.
ANNA-KARENINA-2-de-tres	Trabalhar e sénter eth besonh de hè'c…
ANNA-KARENINA-2-de-tres	E alavetz, abandonar Pokrovskoe?
ANNA-KARENINA-2-de-tres	Crompar tèrres?
ANNA-KARENINA-2-de-tres	Inscriuer-se ena comunautat des campanhards?
ANNA-KARENINA-2-de-tres	Maridar-se damb ua campanharda?
ANNA-KARENINA-2-de-tres	Mès, se com hè'c?”, se demanaue sense trapar era responsa.
ANNA-KARENINA-2-de-tres	Mès sò segur qu'aguesta net a decidit era mia sòrt.
ANNA-KARENINA-2-de-tres	Totes es mies illusions d'abantes sus era vida familhar que son pegaries.
ANNA-KARENINA-2-de-tres	Non ei aquerò çò me cau.
ANNA-KARENINA-2-de-tres	Be n'ei de polit tot en aguesta net meravilhosa!
ANNA-KARENINA-2-de-tres	Quan s'aurà format aguesta clòsca de bromes?
ANNA-KARENINA-2-de-tres	Hè pòc que guardaua eth cèu e non i auie arren, sonque dues franges blanques.
ANNA-KARENINA-2-de-tres	Gessèc deth prat e peth camin reiau s'endralhèc de cap ath pòble.
ANNA-KARENINA-2-de-tres	Levin, tremolant de hered, caminaue rapidaments guardant entath solèr.
ANNA-KARENINA-2-de-tres	E lheuèc eth cap.
ANNA-KARENINA-2-de-tres	A uns quaranta passi de distància auançaue entada eth per ample camin, caperat d'èrba, que Levin seguie, un coche damb quate shivaus aganchadi en doble parelha.
ANNA-KARENINA-2-de-tres	Es shivaus der exterior se desseparauen des rodaus, sarrant-se contra es braci deth car, e er adreit menaire, seigut en un costat deth sèti de car, guidaue de sòrta qu'es braci deth coche demorèssen sus eth rebat, damb era quau causa es arròdes virauen sus eth solèr lis.
ANNA-KARENINA-2-de-tres	En un cornèr deth sèti dormie ua vielheta e, ath cant dera hiestreta, ua joena, que çampar venguie de desvelhar-se, se nudaue damb es dues mans es cintes dera sua còfa blanca.
ANNA-KARENINA-2-de-tres	Radianta e cogitosa, negada de vida interiora, eleganta e complicada, plan sense hèr-ne cabau de Levin, guardaue, peth dessús d'eth, eth solei gessent.
ANNA-KARENINA-2-de-tres	Levin non podie enganhar-se.
ANNA-KARENINA-2-de-tres	Aqueri uelhs èren unencs en mon.
ANNA-KARENINA-2-de-tres	Solet un èsser ena tèrra podie concentrar entada eth tota era lum e tot eth sentit dera vida.
ANNA-KARENINA-2-de-tres	Qu'ère era.
ANNA-KARENINA-2-de-tres	Kitty, que, per çò qu'eth comprenec, se dirigie entà Erguchevo dès era gara deth camin de hèr.
ANNA-KARENINA-2-de-tres	E tot çò qu'auie agitat a Levin en aquera net d'insòmnia, guaires decisions auie cuelhut, tot que despareishec de ressabuda.
ANNA-KARENINA-2-de-tres	Rebrembèc damb repugnància es sues idies de maridar-se damb ua campanharda.
ANNA-KARENINA-2-de-tres	Solet aquiu, en aqueth coche que s'aluenhaue per aute costat deth camin, i auie era possibilitat de resòlver eth problèma dera sua vida, de trapar aquera solucion que hège tant de temps que lo tormentaue.
ANNA-KARENINA-2-de-tres	Kitty non lo guardèc mès.
ANNA-KARENINA-2-de-tres	Ja non sonaue eth bronit des ressòrts deth coche e a penes s'entenie eth rumor des cascavèls.
ANNA-KARENINA-2-de-tres	E se demorèc solet damb eth madeish, entre es camps desèrti, près deth pòble, dehòra de tot, caminant per un ample camin abandonat.
ANNA-KARENINA-2-de-tres	Guardèc eth cèu, en tot demorar trapar aquera capa de bromes que desvelhaue era sua imaginacion e que simbolizaue es sòns pensaments e sentiments de delànet.
ANNA-KARENINA-2-de-tres	Enes nautades inaccessibles s'auie costat un cambi misteriós.
ANNA-KARENINA-2-de-tres	Ja non existien ne senhaus dera capa, senon solet eth tapís de flòcs que caperaue era mitat deth cèu, flòcs que s'apetitien en cada moment.
ANNA-KARENINA-2-de-tres	Eth cèu venguec mès clar e mès bluenc; e damb era madeisha trendesa, mès tanben damb era madeisha inaccessibilitat, responie ara guardada interrogadoira de Levin.
ANNA-KARENINA-2-de-tres	Pr'amor qu'estimi ada “era”…
ANNA-KARENINA-2-de-tres	Ne tan solet es mès pròches a Alexei Alexandrovic sabien qu'aqueth òme d'aspècte tan hered, aqueth òme tan rasonable, auie un mau punt: non podie veir plorar a un mainatge o a ua hemna.
ANNA-KARENINA-2-de-tres	Er espectacle des lèrmes li hège a pèrder totafèt er equilibri e era capacitat de rasonar.
ANNA-KARENINA-2-de-tres	Eth cap deth sòn burèu e eth sòn secretari se'n sabien e, quan se presentaue eth cas, avisauen as visitaires que s'abstenguessen absoludaments de plorar ath sòn dauant se non volien hèr mèuca en ahèr.
ANNA-KARENINA-2-de-tres	S'embestiarà e non volerà escotar-vos, didien.
ANNA-KARENINA-2-de-tres	Non posqui hèr arren!
ANNA-KARENINA-2-de-tres	Hètz eth favor de gésser!, cridaue en taus escadences.
ANNA-KARENINA-2-de-tres	Quan, en tornar des corses, Anna li cohessèc es sues relacions damb Vronsky e de seguit, en tot caperar-se eth ròstre, s'estarnèc de plorar, Alexei Alexandrovic, a maugrat dera ràbia que sentie, notèc ath còp que l'invadie eth desequilibri morau que tostemp desvelhauen en eth es lèrmes.
ANNA-KARENINA-2-de-tres	En tot comprenè'c, e compréner tanben qu'era exteriorizacion des sòns sentiments non s'estarie ara nautada dera situacion que trauessauen, Alexei Alexandrovic sagèc de reprimir quinsevolh manifestacion de vida, per çò que non se botgèc bric ne guardèc a Anna.
ANNA-KARENINA-2-de-tres	En arribar, l'ajudèc a baishar e, tient-se, se didec adiu d'era damb era sua cortesia de costum, prononciant quauques frasses que non lo comprometien en arren e en tot dider-li qu'eth dia a vier li comunicarie era sua decision.
ANNA-KARENINA-2-de-tres	Es paraules dera sua hemna confirmant-li es sues sospeches damnatgèren prigondaments eth còr de Karenin, e er estranh sentiment de pietat fisica entada era qu'en eth desvelhauen es sues lèrmes aumentaue encara eth sòn dolor.
ANNA-KARENINA-2-de-tres	Mès, en demorar-se solet en coche, Alexei Alexandrovic, damb grana suspresa e alegria, se sentec desliurat totafèt d'aquera pietat e des dobtes e gelosies que lo tormentauen darrèraments.
ANNA-KARENINA-2-de-tres	Experimentaue era madeisha sensacion d'un òme qu'arrinquen un caishau que l'auesse estat tormentant fòrça temps.
ANNA-KARENINA-2-de-tres	Dempús eth terrible patiment e era sensacion d'auer-li arrincat quauquarren enòrme, quauquarren mès gran qu'era pròpia tèsta, eth pacient nòte de pic, e li semble incredible ua tau felicitat, que ja non existís çò que pendent tant de temps l'amarasse era vida, que l'absorbie tota era sua atencion, e qu'ara pòt víuer de nauèth, pensar e interessar-se de causes desparières deth caishau.
ANNA-KARENINA-2-de-tres	Aguest qu'ère eth sentiment d' Alexei Alexandrovic.
ANNA-KARENINA-2-de-tres	Eth dolor siguec terrible e immens, mès que ja s'auie passat, e ara sentie que podie víuer e pensar de nauèth sense ocupar-se solet dera sua hemna.
ANNA-KARENINA-2-de-tres	E plan, li semblaue auè'c vist tostemp.
ANNA-KARENINA-2-de-tres	Se'n brembaue des detalhs dera sua vida damb era, e aguesti, a maugrat qu'abantes non li semblèssen dolents, ara ena sua pensada mostrauen claraments era perversitat dera sua esposa.
ANNA-KARENINA-2-de-tres	Eth tòrt non ei mèn, senon sòn”, se didec.
ANNA-KARENINA-2-de-tres	Çò que li podesse arribar a Anna e ath sòn hilh qu'entada eth experimentaue parièrs sentiments qu'entara sua hemna, deishèc d'interessar-li.
ANNA-KARENINA-2-de-tres	Era soleta causa que lo preocupaue ère era manèra mielhor, mès avienta e mès comòda entada eth (e per tant, era mès justa) de desliurar-se dera hanga qu'era lo contaminèc ena sua queiguda, pr'amor de poder contunhar era sua vida actiua, aunorabla e utila.
ANNA-KARENINA-2-de-tres	E la traparè”, pensaue, arroncilhant es celhes cada còp mès.”Non sò eth prumèr, ne eth darrèr…” E autaplan deishant de cornèr es exemples istorics, que d'eri eth prumèr que li venguie entath cap ère eth dera bèra Elena e Menelao, tota ua longa seguida d'infidelitats contemporanèes de hemnes dera nauta societat li vengueren ena ment d'Alexei Alexandrovic.
ANNA-KARENINA-2-de-tres	Òc, tanben Dram, un òme tant aunorat e trabalhador…, Somenov, Chagin, Sigonin…rebrembaue.
ANNA-KARENINA-2-de-tres	Qu'ei vertat qu'eth ridicul mès pèc què sus aguesti òmes, mès jamès è considerat açò que coma un malastre, e è auut pietat d'eri”, se didie Alexei Alexandrovic.
ANNA-KARENINA-2-de-tres	Aquerò non ère vertat, pr'amor que jamès auec pietat de taus malastres, e coma mès traïsons de hemnes auie arribat enes sues aurelhes, mès s'auie avalorat ada eth madeish enquia aqueth moment.
ANNA-KARENINA-2-de-tres	E comencèc a rebrembar com actuauen es òmes que se trapauen en casi coma eth ara.
ANNA-KARENINA-2-de-tres	Ena sua joenesa eth düel lo preocupaue fòrça, precisaments pr'amor qu'ère fisicaments fèble e se'n sabie.
ANNA-KARENINA-2-de-tres	Alexei Alexandrovic non podie pensar sense orror en ua pistòla afustant eth sòn piech, e jamès ena sua vida auie tengut cap arma.
ANNA-KARENINA-2-de-tres	Tau orror l'obliguèc a pensar en düel lèu lèu e a calcular se com li calie comportar-se en botar-se dauant d'un perilh mortau.
ANNA-KARENINA-2-de-tres	Dempús, en arténher era capitada e ua posicion fòrta ena vida, hège temps que se n'auie desbrembat d'aqueth sentiment.
ANNA-KARENINA-2-de-tres	E coma qu'eth costum de pensar atau s'auie hèt preponderant, era pòur ara sua covardia siguec ara tan fòrta qu'Alexei Alexandrovic, pendent fòrça temps, non pensèc qu'en düel, a maugrat que que s'en sabie que jamès se baterie.
ANNA-KARENINA-2-de-tres	Mès, entà on anarie a parar?
ANNA-KARENINA-2-de-tres	Supausem que lo desfisi”, contunhaue pensant.
ANNA-KARENINA-2-de-tres	E imaginèc era net que passarie dempús de desfisar- lo, imaginèc era pistòla afustant-li eth sòn piech, e s'estrementic, e comprenec qu'aquerò non se passarie jamès.
ANNA-KARENINA-2-de-tres	Mès contunhaue pensant: “Supausem que me diden çò que me cau hèr, que me boten en mèn lòc e sarri eth gisclet”, se didie clucant es uelhs.
ANNA-KARENINA-2-de-tres	Alexei Alexandrovic botgèc eth cap entà hèr enlà tan pègui pensaments.
ANNA-KARENINA-2-de-tres	Non aurè tanben alavetz de pensar çò que me cau decidir respècte ada era?
ANNA-KARENINA-2-de-tres	Plan, donc: çò de mès probable, çò que seguraments se passarà, ei que jo venga mòrt o herit.
ANNA-KARENINA-2-de-tres	Ei a díder, jo, innocent de tot, serè era victima.
ANNA-KARENINA-2-de-tres	Aquerò qu'ei mès absurd.
ANNA-KARENINA-2-de-tres	Mès, ça que la, provocar-lo a düel que non serie dera mia part un acte aunorat.
ANNA-KARENINA-2-de-tres	Dilhèu non sai qu'es mèns amics non m'ac permeterien, que non consentirien qu'era vida d'un estadista, de besonh entà Russia, se metesse en perilh?
ANNA-KARENINA-2-de-tres	E qué se passarie alavetz?
ANNA-KARENINA-2-de-tres	Donques que semblarà que jo, en saber-me'n qu'er ahèr jamès vierà a implicar risque entà jo, volerè balhar-me un non meritat lustre damb aguest desfiament.
ANNA-KARENINA-2-de-tres	Aquerò non ei aunorat, ei faus, ei enganhar as auti a a jo madeish.
ANNA-KARENINA-2-de-tres	Eth düel qu'ei inadmisible e arrés demore que jo lo provòque.
ANNA-KARENINA-2-de-tres	Era mia finalitat qu'ei assegurar era mia reputacion, que n'è de besonh entà contunhar es mies activitats sense cap trebuc”.
ANNA-KARENINA-2-de-tres	En tot rebrembar es casi importants de divorcis (e ena nauta societat n'auie fòrça qu'eth coneishie perfèctaments), Alexei Alexandrovic non ne trapèc cap qu'era finalitat deth divòrci siguesse era madeisha qu'eth se prepausaue.
ANNA-KARENINA-2-de-tres	En toti aqueri casi, eth marit cedie o venie ara hemna infidèu; e era part que, per èster colpabla, non auie eth dret a maridar-se de nau, afirmaue fausses relacions der espós.
ANNA-KARENINA-2-de-tres	En sòn pròpi cas, Alexei Alexandrovic vedie impossible arténher eth divòrci legau de sòrta que siguesse castigada era esposa colpabla.
ANNA-KARENINA-2-de-tres	Comprenie qu'es delicades condicions de vida que se botjauen non hège possible es demostracions massa violentes qu'exigie era lei entà provar era colpabilitat d'ua hemna.
ANNA-KARENINA-2-de-tres	Era sua vida, plan refinada en bèth sens, non toleraue pròves tan crudèus encara qu'existissen, pr'amor qu'en meter-les ara practica lo rebaisharien mès ada eth qu'ada era dauant dera opinion generau.
ANNA-KARENINA-2-de-tres	Er assag deth divòrci non aurie servit qu'entà costar un procès escandalós que profitarien fòrça ben es sòns enemics pr'amor de calomniar-lo e hér-lo a baishar dera sua posicion en gran mon.
ANNA-KARENINA-2-de-tres	De sòrta qu'er objectiu essenciau, arténher era solucion der ahèr damb es minims trebucs, non l'artenhie eth divòrci.
ANNA-KARENINA-2-de-tres	Ath delà, damb eth divòrci e era sua possibilitat s'evidenciaue qu'era hemna trincaue es sues relacions damb eth marit e arren l'empedie ja amassar-se damb eth sòn aimant.
ANNA-KARENINA-2-de-tres	E ena amna de Karenin, a maugrat dera sua complèta indiferéncia qu'ara se pensaue experimentar entara sua hemna, restaue encara un sentiment que s'exprimie damb eth desir de qué era non se podesse júnher liuraments damb Vronsky, pr'amor qu'eth sòn delicte aurie vengut en benefici d'era.
ANNA-KARENINA-2-de-tres	Tau pensament irritaue tant a Alexei Alexandrovic que solet d'imaginar-lo-se se l'escapèc un panteish d'intim dolor.
ANNA-KARENINA-2-de-tres	Se quilhèc, escambièc eth sèti en coche e pendent un long instant s'estèc damb es cilhes arropides tant qu'estropaue es sòns pès uassudi e hereds ena leugèra flassada de viatge.
ANNA-KARENINA-2-de-tres	En sòrta deth divòrci legau podie, coma Karibanov, Paskudin e eth brave Dram, desseparar-se dera sua hemna, contunhèc pensant Alexei Alexandrovic tanlèu se sentec un shinhau solatjat.
ANNA-KARENINA-2-de-tres	Mès aguest procediment qu'auie es madeishi efèctes desonoradi qu'eth divòrci, e çò de pejor ère que, coma eth divòrci legau, lançaue ara sua hemna enes braci de Vronsky.
ANNA-KARENINA-2-de-tres	Eth sentiment de gelosia qu'experimentaue mentre ignoraue era vertat s'esbugassèc tanlèu es paraules dera sua hemna l'arrinquèren eth caishau damb dolor.
ANNA-KARENINA-2-de-tres	Non arreconeishie qu'experimentèsse tau sentiment, mès at laguens dera sua amna volie qu'era patisse, coma castig per auer destruit era tranquillitat e tacat er aunor deth sòn marit.
ANNA-KARENINA-2-de-tres	E, en tot estudiar de nauèth es possibilitats de düel, divòrci e separacion, e refusant-les toti ath còp, Alexei Alexandrovic concludic que solet li demoraue ua gessuda: retier a Anna ath sòn costat, amagar çò que s'auie passat dauant dera societat e sajar damb totes es sues fòrces méter fin ad aqueres relacions, çò qu'ère era manèra mès eficaça de castigar-la, encara qu'açò non s'ac volie cohessar.
ANNA-KARENINA-2-de-tres	Alexei Alexandrovic se'n sabie de qué non auie autoritat morau sus era sua hemna e de qué aqueth assag de corregir-la non serie qu'ua farsa, e, a maugrat qu'en toti aqueri tristi moments non auie pensat ne un solet còp a cercar orientacions ena religion, ara, quan era resolucion cuelhuda li semblaue coïncidir damb es manaments dera Glèisa, aguesta sancion religiosa de çò qu'auie decidit lo satisfège pliaments e, en part, lo padegaue.
ANNA-KARENINA-2-de-tres	L'ère agradiu pensar que, en ua decision tant importanta entara sua vida, arrés li poirie díder qu'auie deishat de cornèr es manaments dera religion, qu'era sua bandèra eth auie tengut plan nauta ath miei dera indiferéncia e heredor generaus.
ANNA-KARENINA-2-de-tres	En tot reflexionar en toti es auti detalhs, Alexei Alexandrovic no vedie cap motiu entà qu'es sues relacions damb era sua hemna non podessen contunhar coma abantes.
ANNA-KARENINA-2-de-tres	Qu'ei vertat que jamès poirie tornar a respectar-la, mès non auie ne podie auer cap motiu entà qu'eth esbaucèsse era sua vida e patisse pr'amor qu'era ère dolenta e infidèu.
ANNA-KARENINA-2-de-tres	E higec:
ANNA-KARENINA-2-de-tres	Era que li cau èster malerosa, mès jo non ne sò colpable e non me cau èster malerós ath mèn torn”.
ANNA-KARENINA-2-de-tres	En apressar-se en Sant Petersburg, non solet Karenin auie cuelhut era sua decision d'ua manèra definitiua, senon qu'enquia e tot redigic mentauments era carta que l'escriuerie ara sua hemna.
ANNA-KARENINA-2-de-tres	Amortatz e non recebatz ad arrés, responec ara demana deth portèr, damb era satisfaccion que hège veir eth sòn bon umor, en tot accentuar era frasa “non recebatz”.
ANNA-KARENINA-2-de-tres	Ja en sòn burèu, Karenin se passegèc en tot recorrer-lo dus còps en tota era sua extension e se posèc dauant era sua taula, qu'en era i auie tres candèles alugades qu'auie botat aquiu eth sòn ajudant de cramba.
ANNA-KARENINA-2-de-tres	Dempús hec croishir es articulacions des sòns dits, se seiguec e comencèc a apraiar es objèctes que i auie sus er escriptòri.
ANNA-KARENINA-2-de-tres	Damb es codes sus era taula e eth cap clin entath costat, reflexionèc un moment e dempús escriuec sense posar-se ne ua segonda.
ANNA-KARENINA-2-de-tres	Escriuie en francés, sense dirigir-se dirèctaments ada era, e tient eth “vos”, que non a en aqueth idiòma era heredor qu'a en rus:
ANNA-KARENINA-2-de-tres	Dempús de reflexionar damb tranquillitat, vos escriui coma vos prometí.
ANNA-KARENINA-2-de-tres	Era mia decision qu'ei aguesta: sigue quin que sigue eth vòste anament, non me consideri autorizat a trincar es ligams que mos a junhut un poder superior.
ANNA-KARENINA-2-de-tres	Era familha que non pòt èster des.hèta peth caprici, peth desir o autanplan peth crim d'un des conjonchs.
ANNA-KARENINA-2-de-tres	Era nòsta vida, donc, li cau seguir coma abantes.
ANNA-KARENINA-2-de-tres	Aquerò qu'ei de besonh entà vos, entà jo e entath nòste hilh.
ANNA-KARENINA-2-de-tres	Sò solide fòrça que vos empenaïtz de çò qu'ei eth motiu dera presenta carta e que m'ajudaratz a arrincar d'arraïc era causa dera nòsta discòrdia e a desbrembar eth passat.
ANNA-KARENINA-2-de-tres	En cas contrari, ja podetz supausar se qué vos demore a vos eth ath vòste hilh.
ANNA-KARENINA-2-de-tres	De tot aquerò ne parlaram ena nòsta pròplèu entrevista.
ANNA-KARENINA-2-de-tres	Coma que s'acabe era sason d'ostiu, vos demani que vengatz entà Sant Petersburg çò de mès lèu possible, dimars a mès tardar.
ANNA-KARENINA-2-de-tres	Se balharàn es ordes de besonh entara vòsta tornada.
ANNA-KARENINA-2-de-tres	Vos demani qu'ajatz en compde que balhi ua especiau importància ath compliment d'aguest mèn desir.
ANNA-KARENINA-2-de-tres	A. Karenin.
ANNA-KARENINA-2-de-tres	P.S.
ANNA-KARENINA-2-de-tres	Vos hèsqui a vier es sòs que vos cau entàs vòstes despenes.
ANNA-KARENINA-2-de-tres	Reliegec era carta e se sentec content, mès que mès per auer-se'n brembat de manar es sòs; non i auie ne un repotec ne ua soleta paraula dura, mès tanpòc cap condescendéncia.
ANNA-KARENINA-2-de-tres	Çò de mès important ère qu'en era i auie un pònt daurat entà que podesse tornar.
ANNA-KARENINA-2-de-tres	Pleguèc e alisèc era carta damb eth gran e pesant quichapapèrs d'evòri, la metec en ua envolòpa, qu'en era i metec es sòs, e cridèc damb era particulara satisfaccion que li costaue er emplec avient des sòns ben ordenadi utisi d'escriptòri.
ANNA-KARENINA-2-de-tres	Hè-la a vier entar ordenança pr'amor de que la balhe deman a Anna Arkadievna ena casa d'ostiuatge, didec, en tot lheuar-se.
ANNA-KARENINA-2-de-tres	Plan ben.
ANNA-KARENINA-2-de-tres	Prenerà vòsta excelléncia eth tè en gabinet?
ANNA-KARENINA-2-de-tres	Alexei Alexandrovic manèc que l'amièssen eth tè aquiu e, jogant damb eth quichapapèrs, se filèc de cap ath fautulh qu'en eth i auie ua lampa e ath ras sòn un libre francés qu'auie començat a liéger, tanhent a inscripcions ancianes.
ANNA-KARENINA-2-de-tres	Alexei Alexandrovic lo guardèc.
ANNA-KARENINA-2-de-tres	Tot en aqueth retrait li semblaue impertinent e provocador: dès es encaishi deth cap, damb es peus neri, excellentaments pintadi, enquiara polida man blanca, qu'eth sòn dit ère caperat d'anèths, tot que li costaue era madeisha desagradiua impression.
ANNA-KARENINA-2-de-tres	Dempús de guardar-lo pendent un instant, Karenin s'estrementic de tau manèra qu'es sòns pòts tremolèren e enquia emeteren un bronit lèu imperceptible.
ANNA-KARENINA-2-de-tres	Bèèèè…!
ANNA-KARENINA-2-de-tres	Virèc eth cap, se seiguec ara prèssa en fautulh e dauric eth libre.
ANNA-KARENINA-2-de-tres	Sagèc de liéger, mès que non artenhec que desvelhèsse en eth eth sòn anterior interès pes inscripcions ancianes.
ANNA-KARENINA-2-de-tres	Tant que guardaue eth libre, pensaue en ua auta causa.
ANNA-KARENINA-2-de-tres	Non ena sua hemna, senon en ua complicacion dera sua activitat governamentau que s'auie passat darrèraments e qu'en era s'estaue er interès principau deth sòn trabalh deth moment.
ANNA-KARENINA-2-de-tres	Ara li semblaue pertusar mès prigondaments que jamès en aquera complicacion e li semblaue qu'en sòn cervèth surgentaue era idia capitau (ac podie díder sense presompcion), eth pensament que deuie esclarir tot er ahèr, en tot hèr-lo ascéner ena sua carrèra, aclapant as sòns enemics, convertint-lo encara mès util entar Estat.
ANNA-KARENINA-2-de-tres	Alexandrovic se lheuèc e s'endralhèc de cap ara taula escriptòri.
ANNA-KARENINA-2-de-tres	Hec enlà era cartèra que contenguie es ahèrs vidanti e, damb un arridolet de satisfaccion a penes perceptible, treiguec eth creion e se calèc ena lectura des documents relatius ad aquera complicacion.
ANNA-KARENINA-2-de-tres	Era tralha caracteristica d'Alexei Arkadievic coma naut foncionari der Estat, que lo distinguie especiauments e que, amassat damb era sua moderacion, aunestetat, confiança en eth madeish e excessiu amor pròpi (qu'auien contribusit encara mès a ennautir-lo), qu'ère eth sòn absolut mensprètz dera paperalha oficiau, era sua fèrma volentat de suprimir en çò de possible es escrits inutils e tractar es ahèrs dirèctaments, en tot apraiar- les çò de mès lèu possible e damb era maxima economia.
ANNA-KARENINA-2-de-tres	Se passèc, damb aquerò, qu'ena celèbra Comission deth 2 de junh s'expausèc er ahèr dera fertilizacion dera província de Zaraisk, ahèr que pertanhie ath ministèri de Karenin e que constitusie un clar exemple des despenes inutiles que se hègen e des inconvenents de resòlver es ahèrs solet en papèr.
ANNA-KARENINA-2-de-tres	Alexei Alexandrovic se'n sabie de qué aquerò ère just.
ANNA-KARENINA-2-de-tres	Er ahèr dera fertilizacion de Zaraisk auie estat començat peth predecessor de Karenin.
ANNA-KARENINA-2-de-tres	E en eth s'auien despenut e se despenien fòrça hons totafèt en bades, donques qu'ère dehòra de cap dobte que tot aquerò non amiaue entà nunlòc.
ANNA-KARENINA-2-de-tres	En ocupar aqueth cargue, Alexei Alexandrovic ac comprenec de seguit e pensèc ocupar-se'n.
ANNA-KARENINA-2-de-tres	Mès hè'c ara prumeria, quan encara se sentie pòc segur, non ère rasonable, en tot tier en compde que amb aquerò damnatjaue fòrça interèssi.
ANNA-KARENINA-2-de-tres	Dempús, calat ja en d'auti ahèrs, simplaments se n'auie desbrembat d'aqueth, que, coma autrestanti, seguien eth sòn camin pera fòrça dera inèrcia.
ANNA-KARENINA-2-de-tres	Fòrça gent minjaue ath sòn entorn, e en especiau ua familha plan aunorada e distinguida pes sues dòts musicaus, pr'amor que totes es hilhes jogauen bèth esturment de còrda.
ANNA-KARENINA-2-de-tres	Alexei Alexandrovic non solet les coneishie, senon qu'autaplan ère pairin de nòça d'ua des hilhes màgers).
ANNA-KARENINA-2-de-tres	Es enemics deth Ministèri s'ocupèren der ahèr e l'ac repoteguèren, injustaments pr'amor qu'en toti es Ministèris n'auie de fòrça mès grèus e qu'arrés non tocaue per çò de non mancar as convenences enes relacions interministeriaus.
ANNA-KARENINA-2-de-tres	Mès, donques qu'ara l'arribaue era escadença, eth que la profitarie e demanarie ua comission especiau qu'estudièsse er ahèr dera fertilizacion de Zaraisk.
ANNA-KARENINA-2-de-tres	Non volie, totun, qu'era causa demorèsse en mans d'aqueri senhors e, plan per açò, exigic abantes qu'arren eth nomentament de ua auta comission especiau entà estudiar er ahèr dera organizacion dera populacion autoctòna.
ANNA-KARENINA-2-de-tres	Aqueth ahèr s'auie plantejat tanben dauant era Comission deth 2 de junh, e Alexei Alexandrovic lo presentaue damb energia coma plan urgent peth deplorable estat dera mentada populacion.
ANNA-KARENINA-2-de-tres	Ena Comission, er ahèr costèc discusions de diuèrsi Ministèris entre se.
ANNA-KARENINA-2-de-tres	Eth Ministèri enemic de Karenin demostraue qu'er estat des autoctòns ère excellent e qu'es cambis proposadi podien resultar maishants entara prosperitat d'aqueres poblacions; que se bèra causa non anaue ara ora, ère degut a qu´eth Ministèri d'Alexei Alexandrovic non complie es disposicions legaus.
ANNA-KARENINA-2-de-tres	E ara Karenin se prepausaue exigir: prumèr, que se nomentèsse ua auta comission qu'estudièsse sus eth terren era situacion des poblacions autoctònes; dusau, que se se demostraue qu'era sua situacion ère, efectiuaments, era que venguie enes donades oficiaus que tenguie era Comission, se formèsse un nau comité tecnic qu'estudièsse es causes d'aquera situacion deth punt d'enguarda politic, administratiu, economic, etnografic, materiau e religiós; tresau, qu'eth Ministèri adversari presentèsse donades des mesures tengudes pendent es darrèri ans entà evitar es males condicions qu'ara se trapauen es autoctòns, e quatau, que se demanèsse ad aguest Ministèri explicacions sus se per qué (sivans infòrmes presentadi ara Comission damb es numèros 17017 e 18308, dates cinc de deseme de 1863 e 7 de junh de 1864) procedie dubèrtaments contra era lei organica, article 18, e observacion en 36.
ANNA-KARENINA-2-de-tres	Un encoratjat color curbic es caròles d'Alexei Alexandrovic tant qu'anotaue ara prèssa aqueres idies.
ANNA-KARENINA-2-de-tres	Un còp escrita era prumèra plana de papèr, se lheuèc, cridèc e manèc ua nòta ath cap deth sòn burèu pr'amor de qué li hessen a vier es infòrmes de besonh.
ANNA-KARENINA-2-de-tres	E dempús de lheuar-se e passejar pera cramba, tornèc a campar eth retrait, arroncilhèc es celhes e arric damb mensprètz.
ANNA-KARENINA-2-de-tres	Liegec de nauèth eth libre sus inscripcions ancianes e tàs onze se n'anèc a dormir.
ANNA-KARENINA-2-de-tres	Quan, un còp en lhet, rebrembèc çò que s'auie passat damb era sua hemna, ja non li semblèc tan terrible.
ANNA-KARENINA-2-de-tres	Encara qu'Anna amiaue era contrària a Vronsky damb testuda irritacion quan eth l'asseguraue qu'era presenta situacion ère impossible de sostier, ath sòn laguens tanben era la consideraue coma faussa e desonorada e damb tota era fòrça deth morir desiraue modificar-la.
ANNA-KARENINA-2-de-tres	En tornar des corses damb eth sòn marit, en un moment d'excitacion l'ac auie dit tot, e, a maugrat deth dolor qu'experimentaue, en hè'c, se sentec aleugerida.
ANNA-KARENINA-2-de-tres	Quan Karenin partic, Anna se tornaue a díder qu'ère contenta; qu'ara tot demoraue esclarit, e que ja non aurie besonh d'enganhar ne de simular.
ANNA-KARENINA-2-de-tres	Li semblaue indobtable qu'era sua posicion demorarie ja, a compdar d'ara, definida entà tostemp; que poirie èster dolenta, mès ère definida, e en era non i aurie ja ombres ne enganhes.
ANNA-KARENINA-2-de-tres	Eth mau que s'auie costat ada era madeisha e eth qu'auie costat ath sòn marit en dider- li aqueres paraules serie recompensat pera màger claretat qu'auien quedat es sues relacions.
ANNA-KARENINA-2-de-tres	En desvelhar-se ath londeman, pensèc abantes qu'arren en çò que l'auie dit ath sòn marit, e li semblèren de tau manèra dures e terribles es sues paraules que non podie compréner se com auie gausat a prononciar-les.
ANNA-KARENINA-2-de-tres	E en sajar de respóner ad aguesta pregunta, eth rubor aluguèc es sues caròles.
ANNA-KARENINA-2-de-tres	Se'n sabec d'açò que l'ac empedie, se'n sabec qu'auie vergonha.
ANNA-KARENINA-2-de-tres	Era situacion, que l'auie semblat esclarida eth ser anterior, li venguie còp sec non solet coma sense esclarir, senon, ath delà, sense gessuda.
ANNA-KARENINA-2-de-tres	Se demorèc espaurida dauant eth desonor que se vedie en.honsada, qu'en açò non i auie pensat.
ANNA-KARENINA-2-de-tres	E en parar-se a reflexionar sus çò que harie eth sòn marit, se l'acodien es mès terribles idies.
ANNA-KARENINA-2-de-tres	S'imaginaue que vierie ara er administrador entà hèr-la enlà de casa, e qu'eth sòn desaunor serie public dauant de toti.
ANNA-KARENINA-2-de-tres	Se demanaue entà on anarie quan la hessen enlà d'aquiu e non trapaue cap de responsa.
ANNA-KARENINA-2-de-tres	En rebrembar a Vronsky, se pensaue qu'eth non l'estimaue, que començaue a senter-se fatigat, qu'era non se li podie aufrir, e aquerò la hège sénter animositat contra eth.
ANNA-KARENINA-2-de-tres	Li semblaue coma s'es paraules qu'auie dit ath sòn marit, que de contunh acodien ena sua imaginacion, les auesse dit a toti e toti les auessen entenut.
ANNA-KARENINA-2-de-tres	Non gausaue campar es uelhs des que viuien damb era.
ANNA-KARENINA-2-de-tres	Era gojata, que s'estaue hège temps parant era aurelha, decidit entrar ena cramba.
ANNA-KARENINA-2-de-tres	Anna la campèc interrogatiuaments enes uelhs e, en tot senter-se intimidada, se rogic.
ANNA-KARENINA-2-de-tres	Era sirventa demanèc perdon, dident que se pensaue qu'era senhora l'auie cridat.
ANNA-KARENINA-2-de-tres	Amiaue era ròba e ua nòta de Betsy, que li rebrembaue a Anna qu'aqueth dia vierien ena sua casa peth maitin Lisa Merkalova e era baronesa Stalz damb es sòns admiradors: Kaluchsky e eth vielh Stremov, entà hèr ua partida de cricket.
ANNA-KARENINA-2-de-tres	Concludie era nòta.
ANNA-KARENINA-2-de-tres	Anna liegec e alendèc dolorosaments.
ANNA-KARENINA-2-de-tres	Non me cau arren, arren, didec ara gojata, que plaçaue salers e bròsses en cabinet d'atrencadura.
ANNA-KARENINA-2-de-tres	Anatz-vo'n.
ANNA-KARENINA-2-de-tres	Vau a vestir-me e gésser.
ANNA-KARENINA-2-de-tres	Que non me cau arren, arren…
ANNA-KARENINA-2-de-tres	Anuchka gessec dera cramba, mès Anna, sense vestir-se, contunhèc seiguda ena madeisha posicion, damb eth cap clin e es braci queigudi, en tot hèr de man en man ua estrementida, de cap a pès, coma se siguesse a mand de hèr o díder quauquarren e non siguesse capabla de hè'c.
ANNA-KARENINA-2-de-tres	Mès aguestes paraules non significauen arren entada era.
ANNA-KARENINA-2-de-tres	Era idia de cercar consolacion ena religion l'ère tant estranha coma era de cercar consolacion en sòn pròpi marit, encara que non dobtaue dera religion que l'auien educat.
ANNA-KARENINA-2-de-tres	Sabie pro ben qu'era consolacion dera religion solet ère possibla se deishaue de cornèr eth solet objècte dera sua vida.
ANNA-KARENINA-2-de-tres	E non sonque sentie dolor, senon que començaue a experimentar pòur dauant aqueth terrible estat d'animositat que jamès enquia alavetz auie experimentat.
ANNA-KARENINA-2-de-tres	Li semblaue que tot ena sua amna començaue a desdoblar-se, tau qu'a viatges se desdoblen es objèctes dauant ua vista cansada.
ANNA-KARENINA-2-de-tres	En bèri moments non sabie ja se qué desiraue ne se qué cranhie, ne se cranhie o desiraue çò qu'ère o mèsalèu çò qu'auie d'èster dempús.
ANNA-KARENINA-2-de-tres	E non podie precisar se qué ère concretaments çò que volie.
ANNA-KARENINA-2-de-tres	E, en remeter-se, se n'encuedèc que s'auie agarrat damb es dues mans es sòns peus pròchi as possi e les chinaue.
ANNA-KARENINA-2-de-tres	Se lheuèc en un bot e comencèc a passejar pera cramba.
ANNA-KARENINA-2-de-tres	Eth cafè qu'ei servit e mademoiselle e Sergi demoren, didec Anuchka, qu'auie tornat a entrar, parlant a Anna que s'estaue ena madeisha pòsicion.
ANNA-KARENINA-2-de-tres	Sergi?, se qué hè Sergi?, preguntèc Anna, en tot encoratjar-se de pic e rebrembar, per prumèr còp pendent eth maitin, era existénca deth sòn hilh.
ANNA-KARENINA-2-de-tres	Semble qu'a cometut ua fauta, didec Anuchka arrint.
ANNA-KARENINA-2-de-tres	Quina fauta?
ANNA-KARENINA-2-de-tres	Donques qu'a agarrat un des persecs qu'auie ena recodina e se l'a minjat ara amagadera.
ANNA-KARENINA-2-de-tres	Eth rebrembe deth sòn hilh hec qu'Anna gessesse d'aquera situacion desesperada que se trapaue.
ANNA-KARENINA-2-de-tres	S'en brembèc deth papèr, en part sincèr, encara que mèsalèu exagerat, de mair consagrada complètaments ath sòn hilh qu'auie viscut aqueri darrèrs ans, e notèc damb alegria qu'en estat que se trapaue encara auie ua fòrça a despart dera posicion que se trapèsse respècte ath sòn marit e a Vronsky, e aguesta fòrça ère eth sòn hilh.
ANNA-KARENINA-2-de-tres	Siguesse quina siguesse era posicion que se trapèsse non podie deishar ath sòn hilh; encara qu'eth sòn marit la curbisse d'escarnis, e encara que Vronsky contunhèsse estant-se independent d'era (e de nauèth ac rebrembèc damb amarum e repotec), Anna non podie separar-se deth sòn Sergi.
ANNA-KARENINA-2-de-tres	Qu'auie un objectiu ena sua vida.
ANNA-KARENINA-2-de-tres	Li calie obrar, obrar entà assegurar era sua disposicion damb eth sòn hilh, entà que non l'ac treiguessen.
ANNA-KARENINA-2-de-tres	E li calie actuar rapidaments s'ac volie evitar.
ANNA-KARENINA-2-de-tres	Li calie cuélher ath sòn hilh e partir.
ANNA-KARENINA-2-de-tres	Que non podie hèr ua auta causa.
ANNA-KARENINA-2-de-tres	Li calie padegar-se e gésser de tan penibla situacion.
ANNA-KARENINA-2-de-tres	Eth pensament de qué li ère de besonh hèr quauquarren, que li calie cuélher ath sòn hilh immediataments e partir damb eth entà quinsevolh lòc, li balhèc era cauma qu'auie de besonh.
ANNA-KARENINA-2-de-tres	Sergi, vestit de blanc, ère de pès dauant era consòla deth miralh, damb era espatla e eth cap clins, exprimint aquera atencion concentrada qu'era coneishie e que hège veir mès era sua retirada damb sa pair, en tot manejar ues flors que s'auie hèt a vier deth jardin.
ANNA-KARENINA-2-de-tres	Era institutritz amiaue ua portadura sevèra.
ANNA-KARENINA-2-de-tres	Sergi exclamèc, sorrisclant coma solie:
ANNA-KARENINA-2-de-tres	Mama!
ANNA-KARENINA-2-de-tres	E se talhèc, trantalhant.
ANNA-KARENINA-2-de-tres	Dempús de saludar, era institutritz comencèc a condar, doçaments e peth menut, era fauta cometuda peth mainatge.
ANNA-KARENINA-2-de-tres	Mès Anna non l'escotaue e pensaue se l'ère avient o non hèr-la-se a vier damb era.
ANNA-KARENINA-2-de-tres	Òc, aquerò qu'està fòrça mau, didec Anna, agarrant ath mainatge dera espatla e campant-lo non damb severitat, senon damb timiditat, çò que confonèc ath petit e l'aumplic d'alegria.
ANNA-KARENINA-2-de-tres	Anna li hec un punet.
ANNA-KARENINA-2-de-tres	Deishat-lo damb jo, l'indiquèc ara estonada institutriz.
ANNA-KARENINA-2-de-tres	E, sense deishar es mans de Sergi, se seiguec ena taula qu'ère servit eth cafè.
ANNA-KARENINA-2-de-tres	Sergi, didec Anna, tanlèu era institutritz gessec dera estança.
ANNA-KARENINA-2-de-tres	Aquerò qu'està fòrça mau, mès non ac haràs mès, vertat?
ANNA-KARENINA-2-de-tres	M'estimes?
ANNA-KARENINA-2-de-tres	Sentie que li venguien es lèrmes enes uelhs “Se com posqui deishar d'estimar-lo?”, pensèc, susprenent era guardada espaurida e ath còp alègra, deth sòn hilh.
ANNA-KARENINA-2-de-tres	Dempús es ploges e tempèstes des darrèrs dies, eth temps ère clar e hered.
ANNA-KARENINA-2-de-tres	Vè-te'n, vè-te'n damb Mariette, didec a Sergi que la seguie.
ANNA-KARENINA-2-de-tres	S'arturèc, guardèc es copes des pibos blancs voludades peth vent, damb es sues huelhes fresques e ludentes jos era lum hereda deth solei, e li semblèc qu'en cap lòc deth mon traparie pietat entada era, que tot serie dur e sense pietat, tau qu'aqueth cèu hered e aqueri arbes…
ANNA-KARENINA-2-de-tres	E de nauèth sentec qu'era sua amna se desdoblaue.
ANNA-KARENINA-2-de-tres	A on?
ANNA-KARENINA-2-de-tres	E quan?
ANNA-KARENINA-2-de-tres	Qui m'acompanharà?
ANNA-KARENINA-2-de-tres	Mès abantes me cau escriuer-les as dus”.
ANNA-KARENINA-2-de-tres	Dempús aquerò que s'a passat, non posqui contunhar en casa.
ANNA-KARENINA-2-de-tres	Me'n vau en tot hèr-me a vier ath mainatge.
ANNA-KARENINA-2-de-tres	Ignòri es leis e non sai s'eth hilh li cau demorar-se damb sa pair o damb sa mair.
ANNA-KARENINA-2-de-tres	Mès que me lo hèsqui a vier pr'amor que non posqui víuer sense eth.
ANNA-KARENINA-2-de-tres	Sigatz generós e deishatz-lo-me.
ANNA-KARENINA-2-de-tres	Enquia arribar aciu escriuec rapidaments e damb naturalitat, mès era apellacion a ua generositat qu'Anna non arreconeishie en sòn marit e eth besonh d'acabar era carta damb quauquarren esmovent l'interromperen.
ANNA-KARENINA-2-de-tres	Que non posqui parlar-vos dera mia colpa e deth mèn penaïment, pr'amor que…
ANNA-KARENINA-2-de-tres	S'arturèc un aute còp, sense trapar era connexion entre es sòns pensaments.
ANNA-KARENINA-2-de-tres	Li calie escriuer-ne ua auta entà Vronsky.
ANNA-KARENINA-2-de-tres	Aquerò ère tan pòc delicat, tan pòc femenin!…
ANNA-KARENINA-2-de-tres	E un aute còp era vergonha caperèc de rubor es sues caròles.
ANNA-KARENINA-2-de-tres	Rebrembèc era tranquillitat de Vronsky e un sentiment d'irritacion contra eth li hec trincar a trocets era huelha damb era frasa ja escrita.
ANNA-KARENINA-2-de-tres	E barrant eth dorsièr, pugèc entà anonciar ara institutritz e as sirvents que gessie aquera net entà Moscòu.
ANNA-KARENINA-2-de-tres	E comencèc a premanir eth viatge.
ANNA-KARENINA-2-de-tres	En totes es crambes dera casa d'ostiuatge se botjauen lacais, jardinèrs e portèrs, amiant causes d'un lòc en aute.
ANNA-KARENINA-2-de-tres	Armaris e comòdes èren dubèrti e li calec vier dus viatges ena botiga a crompar còrda.
ANNA-KARENINA-2-de-tres	Peth solèr se vedien tròci de jornaus escampilhadi, dues males, sacs e flassades de viatge plegades auien estat baishades en recebedor.
ANNA-KARENINA-2-de-tres	Eth coche pròpi e dus de loguèr demorauen ena pòrta.
ANNA-KARENINA-2-de-tres	Anna, desbrembant-se damb es preparatius deth viatge dera sua inquietud intèrna, ère pauhicada dauant era taula deth sòn gabinet, en tot premanir era sua saca de viatge, quan Anuchka cridèc era sua atencion peth bronit d'un coche que s'apressaue.
ANNA-KARENINA-2-de-tres	Alexandrovic, que hège sonar era campaneta dera pòrta.
ANNA-KARENINA-2-de-tres	Vè-te'n a veir se qué se passe, manèc Anna.
ANNA-KARENINA-2-de-tres	Eth lacai amièc ua gròssa envolòpa damb era adreça escrita dera man de Karenin.
ANNA-KARENINA-2-de-tres	Er ordenança demore era responsa, didec eth lacai.
ANNA-KARENINA-2-de-tres	Plan ben, repliquèc Anna.
ANNA-KARENINA-2-de-tres	Anna separèc era carta e la liegec en tot començar peth finau.
ANNA-KARENINA-2-de-tres	Contunhèc liegent ath revés, e tornèc dempús a començar era lectura dès eth principi.
ANNA-KARENINA-2-de-tres	En acabar, se sentec gelada, e auec era impression de qué un gran malastre plan màger de çò que demoraue li venguie ath dessús.
ANNA-KARENINA-2-de-tres	Peth maitin ère empenaïda de çò qu'auie cohessat ath sòn marit e desiraue non auer prononciat aqueres paraules.
ANNA-KARENINA-2-de-tres	E ara era carta daue es paraules coma non dites: l'autrejaue çò qu'era volie.
ANNA-KARENINA-2-de-tres	Mès ara aguesta carta li semblaue a Anna era causa mès terribla que podie imaginar.
ANNA-KARENINA-2-de-tres	Qu'ei crestian, ei generós…
ANNA-KARENINA-2-de-tres	Mès guaire vil e menspredable!
ANNA-KARENINA-2-de-tres	E arrés ac compren, senon jo!
ANNA-KARENINA-2-de-tres	Entàs auti ei un òme religiós, morau, aunèst, intelligent…
ANNA-KARENINA-2-de-tres	Mès que non ven çò que jo è vist.
ANNA-KARENINA-2-de-tres	Non saben que pendent ueit ans aguest òme a estofat era mia vida, tot çò que i auie en jo de viu, sense pensar jamès que sò ua hemna de carn e uassi qu'a besonh d'amor.
ANNA-KARENINA-2-de-tres	Non saben que m'ofensaue de contunh e se sentie satisfèt d'eth madeish.
ANNA-KARENINA-2-de-tres	Non è sajat jo damb tota era fòrça deth morir trapar era justificacion dera mia vida?
ANNA-KARENINA-2-de-tres	Non è sajat d'estimar-lo e dempús d'estimar ath mèn hilh quan ja non podia estimar-lo ada eth?
ANNA-KARENINA-2-de-tres	Mès que venguec eth moment que comprení que non podia contunhar enganhant-me, que sò viua, que non è eth tòrt de qué Diu m'age hèt atau, qu'è besonh de vida e d'amor.
ANNA-KARENINA-2-de-tres	Se m'auesse aucit, s'auesse aucit a Vronsky, jo qu'ac auria tengut tot, l'auria perdonat…
ANNA-KARENINA-2-de-tres	Mès eth non ei atau…
ANNA-KARENINA-2-de-tres	Que hè çò qu'ei cossent damb eth sòn ignòble caractèr.
ANNA-KARENINA-2-de-tres	Contunharà demorant-se damb jo, ja queiguda.
ANNA-KARENINA-2-de-tres	Eth se sauvarà era rason e a jo me harà perir, m'umiliarà cada viatge mès…(e rebrembèc es paraules dera carta: podetz supausar çò que vos demore a vos e ath vòste hilh”).
ANNA-KARENINA-2-de-tres	Aguesta qu'ei era menaça que me va a préner eth hilh, e solide era sua estupida lei ac hè possible.
ANNA-KARENINA-2-de-tres	Dilhèu non sai se per qué m'ac ditz?
ANNA-KARENINA-2-de-tres	Non cre en mèn amor ath mèn hilh, o mèsalèu lo mensprède.
ANNA-KARENINA-2-de-tres	Tostemp hège burla d'aguest amor.
ANNA-KARENINA-2-de-tres	Òc, mensprède aguest sentiment, mès se'n sap de qué non abandonarè ath mèn hilh, pr'amor que sense eth non m'ei possible de víuer, ne tansevolhe damb er òme qu'estimi; e, en tot cas, se lo deishèssa e hugessa, qu'obraria coma ua hemna mès baisha encara e mès desonorada.
ANNA-KARENINA-2-de-tres	Òc, se'n sap e li cònste que non aurè fòrces entà hè'c.
ANNA-KARENINA-2-de-tres	Mès aguesta vida, abantes, qu'ère penibla e, darrèraments orribla!
ANNA-KARENINA-2-de-tres	Se com serà, donc, en avier?
ANNA-KARENINA-2-de-tres	E eth se'n sap, sap que non posqui penaïr-me de çò que senti, de çò qu'è hèt per amor.
ANNA-KARENINA-2-de-tres	Sap qu'arren pòt resultar d'açò senon mentida e enganha, mès qu'a besonh de contunhar martirizant-me.
ANNA-KARENINA-2-de-tres	Lo coneishi: sai que gaudís e nade ena mentida coma un peish ena aigua.
ANNA-KARENINA-2-de-tres	Mès non l'autrejarè aguest plaser.
ANNA-KARENINA-2-de-tres	Trincarè eth hilat de mentides que vò estropar-me e que sigue çò que Diu volgue…
ANNA-KARENINA-2-de-tres	Tot abantes qu'era mentida e era enganha.
ANNA-KARENINA-2-de-tres	Diu mèn, Diu mèn!
ANNA-KARENINA-2-de-tres	Mès, qu'ei pro!
ANNA-KARENINA-2-de-tres	Vau a trincar damb tot!, sorrisclèc.
ANNA-KARENINA-2-de-tres	En tot lheuar-se en un bot e tier- se es lèrmes.
ANNA-KARENINA-2-de-tres	E s'apressèc ena hièstra entà escriuer-li ua auta carta.
ANNA-KARENINA-2-de-tres	Mès auie era presentida, ath sòn laguens, que ja non aurie fòrces entà trincar arren, que non aurie fòrces entà gésser dera sua situacion anteriora per faussa e desonorada que siguesse.
ANNA-KARENINA-2-de-tres	Ploraue en pensar qu'era sua illusion qu'es causes auien demorat esclarides ère esbauçada entà tostemp.
ANNA-KARENINA-2-de-tres	Sabie per auança que tot contunharie coma abantes o pejor.
ANNA-KARENINA-2-de-tres	Comprenie qu'era posicion qu'ocupaue en mon aristocratic, e que peth maitin li semblaue tan menspredabla, l'ère fòrça preciosa, e que non aurie fòrces entà cambiar-la ua hemna menspredabla qu'a abandonat ath sòn hilh e ath sòn espòs entà junher-se damb eth sòn aimant.
ANNA-KARENINA-2-de-tres	E comprenie tanben que, per mès que volesse, non poirie èster mès fòrta de çò que n'ère en realitat.
ANNA-KARENINA-2-de-tres	Jamès aurie libertat entà estimar e viuerie etèrnaments coma ua hemna colpabla, jos era menaça d'èster descubèrta en cada moment, ua hemna qu'enganhe ath sòn marit pr'amor de contunhar es sues relacions desonorades damb un estranh, un òme liure, qu'era sua vida non podie era compartir.
ANNA-KARENINA-2-de-tres	Sabie que tot se passarie atau, mès li semblaue terrible e non s'imaginaue de quina manèra poirie acabar.
ANNA-KARENINA-2-de-tres	E Anna ploraue, damb totes s lèrmes des sòns uelhs, tau que plore un mainatge que castiguen.
ANNA-KARENINA-2-de-tres	Entenec es passi deth lacai e se remetec e, amangant eth ròstre, hec veir qu'escriuie.
ANNA-KARENINA-2-de-tres	Er ordenança que vò era responsa, anoncièc eth lacai.
ANNA-KARENINA-2-de-tres	Era responsa?, didec Anna.
ANNA-KARENINA-2-de-tres	A, òc!
ANNA-KARENINA-2-de-tres	Que se demore.
ANNA-KARENINA-2-de-tres	Ja l'avisarè.
ANNA-KARENINA-2-de-tres	Un aute còp li semblèc qu'era sua amna se desdoblaue.
ANNA-KARENINA-2-de-tres	Espaurida per aqueth sentiment, s'agarrèc ath prumèr pretèxt d'activitat que se l'aufrie entà non pensar en era madeisha.
ANNA-KARENINA-2-de-tres	Vierè en casa de Betsy.
ANNA-KARENINA-2-de-tres	Dilhèu lo trapa aquiu”.
ANNA-KARENINA-2-de-tres	S'apressèc ena taula e escriuec ath sòn marit.
ANNA-KARENINA-2-de-tres	A.” E cridant ath lacai, l'autregèc era carta.
ANNA-KARENINA-2-de-tres	Que ja non partim, li didec a Anuchka quan aguesta entrèc.
ANNA-KARENINA-2-de-tres	Definitiuaments?
ANNA-KARENINA-2-de-tres	Non; non des.heigatz es paquets enquia deman, e que me resèrven eth coche ara.
ANNA-KARENINA-2-de-tres	Vau entà çò dera Princesa.
ANNA-KARENINA-2-de-tres	Quin vestit me cau premanir?
ANNA-KARENINA-2-de-tres	Aqueres dues senhores representauen un nau e plan selècte rondèu que s'autonomentaue, madeish non se sabie perqué, Les sept merveilles du monde.
ANNA-KARENINA-2-de-tres	Plan que òc, aguestes senhores pertanhien a ua capa plan nauta dera societat, mès fòrça desparièra dera que frequentaue Anna.
ANNA-KARENINA-2-de-tres	Ath delà, eth vielh Stremov, admirador de Lisa Merkalova e un des òmes mès influents de Sant Petersburg, ère, ministeriauments, enemic de Karenin.
ANNA-KARENINA-2-de-tres	Per totes aguestes consideracions, Anna non i volie anar, e ad aguestes consideracions hègen mencion es indirèctes dera carta dera Princesa.
ANNA-KARENINA-2-de-tres	Mès ara decidic acodir-i damb era esperança de trapar a Vronsky.
ANNA-KARENINA-2-de-tres	Arribèc ena casa dera Tverskaya abantes qu'es auti convidadi.
ANNA-KARENINA-2-de-tres	Eth vailet s'arturèc ath costat dera pòrta e, en tot trèir-se era sua casqueta, li cedic eth pas.
ANNA-KARENINA-2-de-tres	Anna l'arreconeishec e solet alavetz se'n brembèc que Vronsky l'auie dit que non vierie.
ANNA-KARENINA-2-de-tres	Dilhèu amiaue er avís sus aquerò.
ANNA-KARENINA-2-de-tres	Entara senhora Princesa, de part deth senhor.
ANNA-KARENINA-2-de-tres	Era l'aurie volut demanar a on s'estaue ara eth sòn senhor; aurie volut virar-se e balhar- li ua carta en tot demanar a Vronsky que venguesse en çò de sòn o ben vier era madeisha en çò d'eth.
ANNA-KARENINA-2-de-tres	Mès arren de çò que pensaue se podie hèr, donques que ja sonaue era campaneta anonciant era sua arribada e ja eth vailet dera Princesa se plaçaue, de pès, ath cant dera pòrta dubèrta, demorant qu'Anna entrèsse enes crambes interiores.
ANNA-KARENINA-2-de-tres	Era Princesa ei en jardin.
ANNA-KARENINA-2-de-tres	Ara madeish l'avisen.
ANNA-KARENINA-2-de-tres	Dilhèu era senhora desire passar entath jardin?, didec un aute lacai ena estança pròcha.
ANNA-KARENINA-2-de-tres	Sentie era madeisha impression d'inseguretat e vaguetat que sentesse en çò de sòn.
ANNA-KARENINA-2-de-tres	Qu'ère impossible veir a Vronsky; li calie seguir aciu, en aguesta societat tan des auti e distanta deth sòn estat d'animositat.
ANNA-KARENINA-2-de-tres	Aciu tot que se hège solet.
ANNA-KARENINA-2-de-tres	Quan Betsy gessec a receber-la, vestida de blanc e damb ua elegància que l'estonèc, Anna li hec un arridolet coma tostemp.
ANNA-KARENINA-2-de-tres	Ara princesa Tverskaya l'acompanhuaen Tuchkevic e ua senhoreta parenta sua que, damb grana satisfaccion des sòns provincians pairs, passaue er ostiu ena casa dera celèbra Princesa.
ANNA-KARENINA-2-de-tres	Qu'è dormit mau, responec Anna, tant que guardaue ath lacai que se les apressaue e que, tau qu'era auie supausat, amiaue era carta de Vronsky.
ANNA-KARENINA-2-de-tres	Guaire me n'alègri de qué ajatz vengut!, didec Betsy.
ANNA-KARENINA-2-de-tres	Me trapi alassada.
ANNA-KARENINA-2-de-tres	Voi préner ua tassa de tè mentre arriben es auti.
ANNA-KARENINA-2-de-tres	Vos, li didec a Tuchkevic, poiríetz anar damb Macha a veir se com està eth camp de cricket, aquiu, a on an talhat era èrba.
ANNA-KARENINA-2-de-tres	Mentretant, nosates mos poiram hèr confidéncies pendent eth tè.
ANNA-KARENINA-2-de-tres	Well'have a cosy chat, vertat?, arric a Anna, tant que li sarraue era man que damb era tenguie eth para- solei.
ANNA-KARENINA-2-de-tres	Mès non me posqui demorar guaira estona.
ANNA-KARENINA-2-de-tres	Me cau tier-li ua visita ara vielha Vrede.
ANNA-KARENINA-2-de-tres	Que hè un sègle que l'ac è prometut.
ANNA-KARENINA-2-de-tres	Era mentida, tant dehòra deth sòn caractèr, li resultaue ara tan simpla e naturau en societat qu'enquia e tot li daue plaser.
ANNA-KARENINA-2-de-tres	Non s'aurie podut explicar se per qué l'ac auie dit, donques qu'ua segonda abantes ne tansevolhe i pensaue.
ANNA-KARENINA-2-de-tres	En realitat, solet la botjaue eth pensament de qué, coma que Vronsky non ère aquiu, li calie assegurar-se era sua libertat entà poder-lo veir.
ANNA-KARENINA-2-de-tres	Mès díder se per qué auie mentat precisaments ara vielha dauna d'aunor, que non auie mès motiu entà visitar qu'a fòrça d'autes, qu'ère impossible entà Anna.
ANNA-KARENINA-2-de-tres	Ça que la, se passèc dempús que, per fòrça rasons qu'auesse imaginat pr'amor de veir a Vronsky, non n'auie podut balhar cap aute de mielhor.
ANNA-KARENINA-2-de-tres	De cap des manères vos deisharè partir, repliquèc Betsy, tachant es vistons en ròstre d'Anna.
ANNA-KARENINA-2-de-tres	Vos asseguri que me shordaria damb vos se non siguesse per tant que vos estimi.
ANNA-KARENINA-2-de-tres	Semble que cranhetz qu'eth mèn tracte vos posqui comprométer.
ANNA-KARENINA-2-de-tres	Mestratz-mos eth tè, se vos platz, en petit salon, ordenèc, en tot clucar es uelhs, tau que hège tostemp que parlaue as vailets.
ANNA-KARENINA-2-de-tres	E agarrant era carta la liegec.
ANNA-KARENINA-2-de-tres	Alexei mos a jogat ua mala partida, didec en francés.
ANNA-KARENINA-2-de-tres	M'escriu que non pòt vier, higec damb un accent tan naturau coma se non pensèsse ne de luenh qu'eth cricket podesse auer entà Vronsky un aute significat qu'eth de veir a Anna.
ANNA-KARENINA-2-de-tres	Anna se'n sabie de qué Betsy ère ath pas de tot, mès en entener-la parlar atau de Vrosnky ena sua preséncia se volec persuadir per un moment de qué Betsy non sabie arren.
ANNA-KARENINA-2-de-tres	Ò!, didec Anna, damb indiferéncia, arrint e coma s'aquerò l'interessèsse pòc.
ANNA-KARENINA-2-de-tres	Se com pòt eth vòste tracte comprométer ad arrés?
ANNA-KARENINA-2-de-tres	Aqueth jòc de mots, aqueth amagaments de secrets, auie entà Anna, coma entà totes es hemnes, fòrça atractius.
ANNA-KARENINA-2-de-tres	Que non ère eth besonh d'amagar ne era finalitat entara que se simulaue, senon eth procès dera simulacion en eth madeish çò que li shautaue.
ANNA-KARENINA-2-de-tres	Jo que non posqui èster mès papista qu'eth Papa, higec.
ANNA-KARENINA-2-de-tres	Lisa Merkalova e Stremov son era crèma dera societat.
ANNA-KARENINA-2-de-tres	Ath delà, ada eri les receben pertot, e jo (e soslinhèc eth jo) jamès è estat intoleranta e sevèra.
ANNA-KARENINA-2-de-tres	Que non m'a demorat temps entad açò.
ANNA-KARENINA-2-de-tres	Dilhèu non voletz trapar-vos damb Stremov?
ANNA-KARENINA-2-de-tres	Deishatz-lo trincar es lances damb eth vòste marit ena comission.
ANNA-KARENINA-2-de-tres	A nosates que mos ei parièr açò.
ANNA-KARENINA-2-de-tres	Tau qu'òme de mon, qu'ei eth mès amable que coneishi e un apassionat jogaire de cricket, ja ac veiratz.
ANNA-KARENINA-2-de-tres	E a maugrat dera sua ridicula situacion de vielh galantejaire de Lisa, vos cau veir se com acare era situacion.
ANNA-KARENINA-2-de-tres	Ei un òme plan simpatic!
ANNA-KARENINA-2-de-tres	Non coneishetz a Safo Stolz?
ANNA-KARENINA-2-de-tres	Ei d'un nau estil, nau totafèt.
ANNA-KARENINA-2-de-tres	Tant que Betsy parlaue atau, Anna comprenie, pera sua guardada alègra e intelligenta, qu'era sua amiga endonviaue en part era sua situacion e sajaue d'inventar quauquarren entà ajudar-la.
ANNA-KARENINA-2-de-tres	Ara se trapauen en petit salon.
ANNA-KARENINA-2-de-tres	Mentretant escriuerè a Alexei, didec Betsy.
ANNA-KARENINA-2-de-tres	Se seiguec dauant ua taula, escriuec ues linhes en un papèr e lo botèc en ua envolòpa.
ANNA-KARENINA-2-de-tres	Li digui que vengue a dinar, se non, ua des senhores se demorarà sense cavalièr.
ANNA-KARENINA-2-de-tres	Demoratz, veiràtz se com lo convenci.
ANNA-KARENINA-2-de-tres	Desencusatz-me que vos dèisha soleta un instant.
ANNA-KARENINA-2-de-tres	Vos demani que me barretz era carta, didec dera pòrta estant.
ANNA-KARENINA-2-de-tres	Me cau balhar quauques ordes…
ANNA-KARENINA-2-de-tres	Betsy, sense lieger-la:
ANNA-KARENINA-2-de-tres	Me cau veder-vos.
ANNA-KARENINA-2-de-tres	Demoratz-me ath cant deth jardin de Vrede.
ANNA-KARENINA-2-de-tres	Serè aquiu tàs sies.
ANNA-KARENINA-2-de-tres	Barrèc era carta e Betsy, en tornar, l'autregèc ena sua preséncia entà que l'ac amiessen.
ANNA-KARENINA-2-de-tres	Efectiuaments, pendent eth tè que mestrèren en ua plata en petit salon, plan fresc alavetz, entre es dues hemnes se passèc eth cosy chat qu'auie prometut era Tverskaya abantes qu'arribèssen es convidadi.
ANNA-KARENINA-2-de-tres	Comencèren a passar revista as que demorauen e era convèrsa s'arturèc en Lisa Merkalova.
ANNA-KARENINA-2-de-tres	Qu'ei fòrça agradiua; tostemp è simpatizat damb era, didie Anna.
ANNA-KARENINA-2-de-tres	Que hètz ben en apreciar-la, Lisa tanben vos estime fòrça a vos.
ANNA-KARENINA-2-de-tres	Ager se m'apressèc dempús es corses, desesperada pr'amor que non vos auie podut veir.
ANNA-KARENINA-2-de-tres	Ditz qu'ètz vos ua vertadèra eroïna de novèla e que s'era siguesse òme aurie cometut per vos mil lhocaries.
ANNA-KARENINA-2-de-tres	Stremov li respon tostemp que ja les comet sense besonh d'èster-ne.
ANNA-KARENINA-2-de-tres	Didetz-me, se vos platz, pr'amor que non ac è comprenut jamès… apuntèc Anna, après un brac silenci, damb un accent qu'indicaue claraments que çò que preguntaue ère plan mès important entada era de çò que semblaue.
ANNA-KARENINA-2-de-tres	Didetz-me, vos ac demani: quina sòrta de relacions i a entre Lisa e eth prince Kaluchsky?
ANNA-KARENINA-2-de-tres	Aguest que criden Michka…
ANNA-KARENINA-2-de-tres	A penes les è campat amassa!
ANNA-KARENINA-2-de-tres	Se qué i a entre eri?
ANNA-KARENINA-2-de-tres	Betsy, arrint damb es uelhs, campèc atentiuaments a Anna.
ANNA-KARENINA-2-de-tres	Qu'ei un nau estil, didec.
ANNA-KARENINA-2-de-tres	Totes l'an adoptat…
ANNA-KARENINA-2-de-tres	S'an botat era flassada en cap.
ANNA-KARENINA-2-de-tres	Plan que, i a fòrça manères de botar-la-se…
ANNA-KARENINA-2-de-tres	Òc, ja… mès, quines relacions tie damb eth prince Kaluchsky?
ANNA-KARENINA-2-de-tres	Envasitz vos es domènis dera princesa Miagkaya.
ANNA-KARENINA-2-de-tres	Vai, se quina pregunta de mainatge coquin!
ANNA-KARENINA-2-de-tres	E Betsy, a maugrat des sòns esfòrci, non podec tier-se e crebèc fin finau en un arridolet contagiós pròpi dera gent que arrís pògui viatges.
ANNA-KARENINA-2-de-tres	Que les ac calerie preguntar ada eri!, higec a trauèrs des lèrmes qu'era arridalha arrincaue as sòns uelhs.
ANNA-KARENINA-2-de-tres	Vos qu'arritz, didec Anna, contagiada contra era sua volentat per aquera arridalha, mès non ac è podut compréner jamès.
ANNA-KARENINA-2-de-tres	Non compreni eth papèr deth marit…
ANNA-KARENINA-2-de-tres	Eth marit?
ANNA-KARENINA-2-de-tres	Eth marit de Lisa Merkalova li hè a vier ara sua esposa era flassada de viatge e s'esdegue entà suenhar-la.
ANNA-KARENINA-2-de-tres	Per çò d'aute, arrés se'n vò saber.
ANNA-KARENINA-2-de-tres	Sabetz?
ANNA-KARENINA-2-de-tres	Ena societat selecta non se parle, ne se pense tansevolhe, en cèrti detalhs de cabinet d'atrencadura.
ANNA-KARENINA-2-de-tres	En aquerò que se passe madeish…
ANNA-KARENINA-2-de-tres	Vieratz ena hèsta de Rolansdaky?, preguntèc Anna pr'amor de cambiar de convèrsa.
ANNA-KARENINA-2-de-tres	Non m'ac pensi, repliquèc Betsy sense guardar ara sua amiga.
ANNA-KARENINA-2-de-tres	E comencèc a aumplir de tè aromatic es petites tasses transparentes.
ANNA-KARENINA-2-de-tres	Dempús l'apressèc ua tassa entà Anna, treiguec ua cigarreta e, en tot ajustar-la a un tudèl d'argent, comencèc a humar.
ANNA-KARENINA-2-de-tres	Vedetz?
ANNA-KARENINA-2-de-tres	Jo sò erosa, didec, sense arrir ja, en tot tier era sua tassa ena man.
ANNA-KARENINA-2-de-tres	Vos compreni a vos e compreni a Lisa.
ANNA-KARENINA-2-de-tres	Lisa qu'ei ua d'aguestes natures ingenues que non distinguissen eth ben deth mau.
ANNA-KARENINA-2-de-tres	Aumens, non ac comprenen tant que son joenes.
ANNA-KARENINA-2-de-tres	Sigue çò que sigue, l'interèsse de non comprenè'c.
ANNA-KARENINA-2-de-tres	Veiratz: ua madeisha causa se pòt guardar dès un punt d'enguarda tragic, en tot convertir-la en un torment, o guardar-la damb simplicitat e enquia damb alegria.
ANNA-KARENINA-2-de-tres	Dilhèu vos ètz per considerar es causes massa tragicaments…
ANNA-KARENINA-2-de-tres	Voleria conéisher as auti coma a jo madeisha, didec Anna, seriosa e concentrada.
ANNA-KARENINA-2-de-tres	Serè mielhor o pejor qu'es autes?
ANNA-KARENINA-2-de-tres	Jo me pensi que pejor…
ANNA-KARENINA-2-de-tres	Qu'ètz ua mainada!
ANNA-KARENINA-2-de-tres	Ua vertadèra mainada!, exclamèc Betsy.
ANNA-KARENINA-2-de-tres	Guardatz: ja vien!
ANNA-KARENINA-2-de-tres	S'enteneren passi, ua votz d'òme, dempús ua auta femenina e arridolets, e ara seguida entrèren es convidadi que mancauen: Safo Stolz e un joen cridat Vaska, radiant, desbordant salut, e qu'en eth s'avertie que li profitaue eth neuriment de carn crua, rabasses e vin de Borgonha.
ANNA-KARENINA-2-de-tres	Vaska saludèc as senhores e les guardèc, mès solet per un instant.
ANNA-KARENINA-2-de-tres	Entrèc en salon seguint a Safo e un còp en eth, la seguic de contunh, sense deishar-la de uelh, tau que se se la volesse minjar.
ANNA-KARENINA-2-de-tres	Safo Stolz qu'ère ua ròia de uelhs neri.
ANNA-KARENINA-2-de-tres	Entrèc caminant a pas brac seguit sus es sòns pès cauçadi damb sabatetes de talons nauti e sarrèc fòrtaments, tau qu'un òme, es mans des senhores.
ANNA-KARENINA-2-de-tres	Anna non auie vist jamès enquia alavetz ad aguesta naua celebritat e l'estonauen autant era sua beresa coma era exageracion deth sòn vestit e er atreviment des sues formes.
ANNA-KARENINA-2-de-tres	Damb es sòns peus pròpis e es postissi, d'un color leugèraments daurat, s'auie quilhat un monument tau de pientats sus era sua tèsta qu'aguesta auie vengut a èster d'un volume lèu màger qu'eth pièch, ben format e fèrm e fòrça despeitrinat peth dauant.
ANNA-KARENINA-2-de-tres	Es sòn movements, en caminar, èren tant impetuosi qu'en cadun d'eri se diboishaue jos eth sòn vestit es formes des sòns jolhs e dera part superiora des sues cames.
ANNA-KARENINA-2-de-tres	Sense voler, qui la vedie se demanaue a on, en aquera mòla artificiau, començaue e acabaue eth sòn beròi còs, menut e ben format, de movements viui, tan descaperat peth dauant e tan dissimulat e estropat per baish e per darrèr.
ANNA-KARENINA-2-de-tres	Betsy s'esdeguèc a presentar-les.
ANNA-KARENINA-2-de-tres	Non sabetz?
ANNA-KARENINA-2-de-tres	Lèu auem estronhat a dus soldats, gessec de condar Safo, còp sec, guinhant es uelhs, arrint e lançant entà darrèr era coa deth sòn vestit, que s'auie demorat un shinhau torçada.
ANNA-KARENINA-2-de-tres	Qu'è vengut damb Vaska…
ANNA-KARENINA-2-de-tres	A, òc!, ei vertat que non vos coneishetz.
ANNA-KARENINA-2-de-tres	Me n'auia desbrembat.
ANNA-KARENINA-2-de-tres	Vaska saludèc a Anna un còp mès, mès era, sense dider-li arren, se dirigic a Safo:
ANNA-KARENINA-2-de-tres	Auetz perdut era escomesa.
ANNA-KARENINA-2-de-tres	Qu'auem arribat abantes.
ANNA-KARENINA-2-de-tres	Pagatz-me, didec, arrint.
ANNA-KARENINA-2-de-tres	Safo arric damb mès jòia encara.
ANNA-KARENINA-2-de-tres	Supausi que non voleratz qu'ac hèsca ara, didec.
ANNA-KARENINA-2-de-tres	Qu'ei parièr…
ANNA-KARENINA-2-de-tres	Lo receberé dempús…
ANNA-KARENINA-2-de-tres	Plan, plan…
ANNA-KARENINA-2-de-tres	A!, didec Safo, en tot dirigir-se a Betsy.
ANNA-KARENINA-2-de-tres	Non me'n brembaua de dider- vos que vos hè hèt a vier un convidat: guardatz-lo.
ANNA-KARENINA-2-de-tres	Er inesperat e joen convidat que Safo s'auie hèt a seguir e s'auie desbrembat de presentar, ère, ça que la, un òste tant important que, a maugrat dera sua joenesa, ambdues daunes se lheuèren entà saludar-lo.
ANNA-KARENINA-2-de-tres	Qu'ère eth nau admirador de Safo e, coma Vaska, la hestejaue tanben.
ANNA-KARENINA-2-de-tres	Arribèren dempús eth prince Kaluchsky e Lisa Mekalova damb Stremov.
ANNA-KARENINA-2-de-tres	Lisa ère ua morena prima, de tipe e ròstre orientaus, indolenta, de beròis uelhs enigmatics, sivans didien toti.
ANNA-KARENINA-2-de-tres	Eth sòn escur vestit armonizaue damb era sua beresa, coma se n'encuedèc Anna lèu lèu.
ANNA-KARENINA-2-de-tres	Tot çò qu'auie Safo de brusca e viua, ac auie Lisa de doça e negligenta.
ANNA-KARENINA-2-de-tres	Mès entath gost d'Anna, Lisa qu'ère fòrça mès atrasenta.
ANNA-KARENINA-2-de-tres	Betsy asseguraue a Anna que Lisa ère coma un mainatge ignorant, mès Anna en veder- la comprenec que Betsy non didie era vertat.
ANNA-KARENINA-2-de-tres	Lisa ère, plan que òc, ua hemna viciosa e ignoranta, mès doça e resignada.
ANNA-KARENINA-2-de-tres	Eth sòn estil, aquerò òc, qu'ère eth de Safo: tau qu'a Safo, la seguien, coma cosudi ada era, dus admiradors que se l'avalauen damb es uelhs, un de joen e er aute vielh; mès auie en Lisa quauquarren superior ad açò que l'entoraue; quauquarren qu'ère coma eth resplendor ludent des aigües blosses entre un modelhon de veires vulgars.
ANNA-KARENINA-2-de-tres	Aqueth resplendor surgentaue des sòns polidi uelhs, vertadèraments enigmatics.
ANNA-KARENINA-2-de-tres	Era guardada alassada e ath còp plia de passion d'aqueri uelhs entoradi d'un cercle escur susprenie pera sua absoluda sinceritat.
ANNA-KARENINA-2-de-tres	En tot guardar es sòns uelhs, un que sentie era impression de coneisher-la tota e, un còp coneishuda, semblaue impossible non estimar- la.
ANNA-KARENINA-2-de-tres	En veir a Anna, eth sòn ròstre s'illuminèc damb ua clara arridalha.
ANNA-KARENINA-2-de-tres	Me hè gòi de coneisher-vos, didec, apressant-se ada era.
ANNA-KARENINA-2-de-tres	Ager, enes corses, sagè apressar-me entà vos, mès que ja auíetz partit.
ANNA-KARENINA-2-de-tres	Auia fòrça interès per veder-vos, e precisaments ager.
ANNA-KARENINA-2-de-tres	Vertat que siguec quauquarren terrible?, didec guardant a Anna damb ua expression que semblaue desnishar tota era sua amna.
ANNA-KARENINA-2-de-tres	Jamès m'imaginè qu'ua causa atau podesse èster tant esmoventa, contestèc Anna en tot rogir-se.
ANNA-KARENINA-2-de-tres	Es convidadi se lheuèren en aqueth moment entà gésser en jardin.
ANNA-KARENINA-2-de-tres	Jo non i vau, didec Lisa, arrint e seiguent-se ath costat d'Anna.
ANNA-KARENINA-2-de-tres	Vos tanpòc i anatz?
ANNA-KARENINA-2-de-tres	Guarda que shautar-les jogar ath cricket!
ANNA-KARENINA-2-de-tres	A jo me shaute, assegurèc Anna.
ANNA-KARENINA-2-de-tres	Com ac hètz entà non engüejar-vos?
ANNA-KARENINA-2-de-tres	Solet damb guardar-vos qu'un ja se sent alègre.
ANNA-KARENINA-2-de-tres	Vos viuetz e jo m'engüegi.
ANNA-KARENINA-2-de-tres	Dilhèu es que non son deth nòste rondèu s'engüegen encara mès, mès nosati, e plan que òc, jo, mos engüejam…
ANNA-KARENINA-2-de-tres	M'engüegi terriblaments…
ANNA-KARENINA-2-de-tres	Safo aluguèc ua cigarreta e gessec en jardin damb dus des joeni.
ANNA-KARENINA-2-de-tres	Òc; be n'ei d'engüegiu aquerò!, didec Betsy.
ANNA-KARENINA-2-de-tres	Mès Safo ditz qu'ager se divertiren fòrça en çò de sòn.
ANNA-KARENINA-2-de-tres	Mès se siguec fòrça engüegiu!, afirmèc Lisa Merkalova.
ANNA-KARENINA-2-de-tres	Venguérem toti en çò de mèn après es corses.
ANNA-KARENINA-2-de-tres	E tostemp era madeisha gent, era madeisha, e tostemp çò de madeish!..
ANNA-KARENINA-2-de-tres	Mos estèrem estiradi enes divans.
ANNA-KARENINA-2-de-tres	Qu'ei que i a bèra diversion en aquerò?
ANNA-KARENINA-2-de-tres	Non.
ANNA-KARENINA-2-de-tres	Se qué hètz vos entà non engüejar-vos?, contunhèc, dirigint-se a Anna un aute còp.
ANNA-KARENINA-2-de-tres	Qu'ei pro de guardar-vos entà compréner qu'ètz ua hemna que pòt èster erosa o malerosa, mès que non vos engüejatz.
ANNA-KARENINA-2-de-tres	Didetz-me, se com vos apraiatz entad açò?
ANNA-KARENINA-2-de-tres	Non hèsqui arren, contestèc Anna rogint-se dauant demanes tan plies d'equivòcs.
ANNA-KARENINA-2-de-tres	Qu'ei era mielhor manèra de non engüejar-se, intervenguec Stremov.
ANNA-KARENINA-2-de-tres	Ara, en trapar a Anna Karenina, era esposa deth sòn enemic ministeriau Alexei Alexandrovic, sagèc, coma òme de mon e intelligent, amuishar-se especiauments amable damb era hemna d'eth sòn adversari.
ANNA-KARENINA-2-de-tres	Non hèr arren qu'ei eth mielhor remèdi entà non engüejar-se, contunhèc arrint educadaments.
ANNA-KARENINA-2-de-tres	Hè temps que vos digui, higec en tot dirigir-se a Lisa Merkalova, qu'entà non sénter er engüeg çò de mielhor ei non pensar que vos anatz a engüejar.
ANNA-KARENINA-2-de-tres	Qu'ei coma quan un cranh patir d'insòmnia: çò de mielhor ei non pensar que non vatz a dormir.
ANNA-KARENINA-2-de-tres	Qu'ei aquerò precisaments çò qu'a hèt Anna Arkadievna…
ANNA-KARENINA-2-de-tres	M'aurie shautat didè'c, pr'amor que non solet ei engenhós, senon tanben era pura vertat, repliquèc Anna, arrint.
ANNA-KARENINA-2-de-tres	Vos demani que me digatz se qué cau hèr entà dormir quan non s'a dromilhon e entà non engüejar-se de contunh.
ANNA-KARENINA-2-de-tres	Entà dormir, çò de mielhor ei auer trabalhat e entà non engüejar-se, tanben.
ANNA-KARENINA-2-de-tres	E pr'amor de qué vau a trabalhar s'arrés a besonh deth mèn trabalh?
ANNA-KARENINA-2-de-tres	Qu'ei per açò que simuli, de bon voler, que non sai ne voi trabalhar.
ANNA-KARENINA-2-de-tres	Qu'ètz incorregibla!, didec Stremov, sense guardar-la, en tot virar-se de nauèth entà Anna.
ANNA-KARENINA-2-de-tres	Coma que vedie pògui viatges a Anna Karenina, non li podie díder que vulgaritats, e ara les ac didie a prepaus dera sua tornada en Sant Petersburg, preguntant-li se quan serie e parlant-li der aprèci que l'auie era comdessa Lidia Ivanovna; mès l'ac didie d'ua manèra que mostraue er interès qu'auie entà hèr-se vier agradiu e mès encara en mostrar- li eth sòn respècte.
ANNA-KARENINA-2-de-tres	Entrèc Tuchkevic en tot anonciar qu'era amassada demoraue as jogaires de cricket.
ANNA-KARENINA-2-de-tres	Non vo n'anetz, se vos platz!, didec Lisa, en encuedar-se'n qu'Anna se n'anaue.
ANNA-KARENINA-2-de-tres	Stremov se higec ara suplica de Lisa.
ANNA-KARENINA-2-de-tres	Qu'ei un contrast massa viu, didec, passar-se'n d'aguesta amassada ena casa dera vielha Vrede.
ANNA-KARENINA-2-de-tres	Ath delà, vos aquiu que non seratz qu'un motiu de mormoracion, tant qu'aciu inspiratz sentiments fòrça mielhors.
ANNA-KARENINA-2-de-tres	Ei a díder, complètaments opausadi., concludic Stremov.
ANNA-KARENINA-2-de-tres	Anna, indecisa, reflexionèc un moment.
ANNA-KARENINA-2-de-tres	Es paraules vantaires d'aqueth òme tant intelligent, era simpatia ingenua e mainadenca que li mostraue Lisa Merkalova, tot aguest ambient normau deth gran mon resultaue tant agradiu en comparèr damb es terribles dificultats que la demorauen que, per un moment, trantalhèc.
ANNA-KARENINA-2-de-tres	Non serie mielhor demorar-se, aluenhant mès, atau, er espinós instant des explicacions?
ANNA-KARENINA-2-de-tres	Mès en brembar-se'n de çò que la demoraue dempús, soleta en çò de sòn, se non cuelhie ua decision, rebrembant aqueth gèst, terrible entada era, que damb eth s'auie agarrat es peus damb es mans, se didec adiu e partic.
ANNA-KARENINA-2-de-tres	Vronsky, maugrat era sua vida en gran mon, aparentaments superficiau, ère un òme qu'auie en òdi eth desorde.
ANNA-KARENINA-2-de-tres	Ena sua prumèra joenesa, en estar-se encara en Còs de Pages, experimentèc era umiliacion d'ua negatiua quan, en tot auer contrèt un deute, demanèc prestadi sòs.
ANNA-KARENINA-2-de-tres	D'alavetz ençà sagèc de non botar-se jamès en ua situacion coma aquera.
ANNA-KARENINA-2-de-tres	Ad aquerò li didien hèr compdes o faire la lessive.
ANNA-KARENINA-2-de-tres	Ath londeman dera cita se desvelhèc tard.
ANNA-KARENINA-2-de-tres	Sense hèr-se era barba ne banhar-se, se calèc era guerrera blanca der unifòrme d'ostiu, metec ath dessús dera taula sòs, cartes e compdes, e s'en comencèc a ocupar.
ANNA-KARENINA-2-de-tres	Petrizky, que se'n sabie de qué tant que hège tau operacion eth sòn amic solie estar irritat, en veder-lo ocupat en escriptòri quan se desvelhèc, se vestic sense hèr bronit e se n'anèc pr'amor de non destorbar-lo.
ANNA-KARENINA-2-de-tres	Quinsevolh òme se'n sap peth menut des complicacions que l'entornègen e supause, sense voler, qu'aguestes complicades condicions e eth sòn aclariment son ua particularitat personau d'eth, sense sospechar qu'es auti s'estàn tanben entre condicions personaus tan complicades coma es pròpies.
ANNA-KARENINA-2-de-tres	Atau l'arribaue a Vronsky.
ANNA-KARENINA-2-de-tres	E, non sense orgulh intim e tanpòc sense motiu, pensaue que quinsevolh aute, d'auer-se trapat damb tantes e tan granes dificultats, s'aurie vist perdut e obligat a actuar dera pejor manèra.
ANNA-KARENINA-2-de-tres	Vronsky, ça que la, comprenie que precisaments ara li calie estudiar er estat des sòns ahèrs e dera sua situacion entà non complicar es causes.
ANNA-KARENINA-2-de-tres	Prumèr, e coma mès de bon hèr, estudièc es ahèrs des sòs.
ANNA-KARENINA-2-de-tres	Damb era sua letra petita anotèc çò que deuie sus ua plana de papèr.
ANNA-KARENINA-2-de-tres	Somèc e trapèc qu'es sòns deutes artenhien dètz-e-sèt mil robles e quauqui centenats, que deishèc de cornèr entà mès claretat.
ANNA-KARENINA-2-de-tres	Dempús compdèc es sòns sòs e examinèc es nòtes deth banc, e vedec que solet auie mil ueit cents robles e que non aurie cap mès ingrès enquiar an nau.
ANNA-KARENINA-2-de-tres	Tornèc a liéger era lista des deutes e la copièc, en tot dividir-la en tres categories.
ANNA-KARENINA-2-de-tres	Ara prumèra categoria pertanhien aqueres que li calie pagar de seguit o que, aumens, li calie auer sòs prèsti pr'amor qu'eth sòn pagament non li permetie ne ua menuta de demora.
ANNA-KARENINA-2-de-tres	Aguesti deutes ascenien a uns quate mil robles.
ANNA-KARENINA-2-de-tres	Mil cinc cents peth shivau e dus mil cinc cents d'ua fidança peth sòn joen companh Venevsky, qu'ena sua preséncia les auie perdut en tot jogar damb un trichaire.
ANNA-KARENINA-2-de-tres	Vronsky auie volut pagar es sòs truca truquet, pr'amor que les amiaue ath dessús, mès Venevsky e Jachvin persutèren que pagarien eri e non Vronsky, que non jogaue.
ANNA-KARENINA-2-de-tres	Tot aquerò qu'estaue pro ben, mès Vronsky se'n sabie que per tòrt d'aqueth ahèr lord, e a maugrat de non auer auut en eth ua auta participacion que respòner de paraula per Venevsk, li calie auer premanidi es dus mil cinc cents robles entà lançar-les-ac ena cara ath trichaire e non discutir mès damb eth.
ANNA-KARENINA-2-de-tres	De sòrta qu'entà aguesta prumèra e principau sòrta de deutes li calie auer quate mil robles.
ANNA-KARENINA-2-de-tres	Un aute grop, de ueit mil, comprenie deutes tanben importanti, ena sua majoritat restacadi ara sua bòrda de corses: eth proveseire de hen e civada, er anglés, eth bastèr, eca.
ANNA-KARENINA-2-de-tres	D'aguestes, li calie pagar aumens dus mil robles se volie demorar tranquil.
ANNA-KARENINA-2-de-tres	E restaue era darrèra classa de deutes (botigues, otèls, sarte, eca.
ANNA-KARENINA-2-de-tres	Auie besonh, totun, d'un minim de sies mil robles entàs despenes vidantes e solet n'auie mil ueit cents.
ANNA-KARENINA-2-de-tres	Entà un òme damb cent mil de renda, coma toti l'atribuien, semblaue que non auie d'auer importància.
ANNA-KARENINA-2-de-tres	Mès en realitat non auie es cent mil robles.
ANNA-KARENINA-2-de-tres	Es immenses propietats de sa pair, qu'èren per eres soletes dus cents mil, èren de propietat indivisa des dus frairs.
ANNA-KARENINA-2-de-tres	Quan eth sòn frair màger, cargadi de deutes, se maridèc damb era princesa Varia Chirkova, hilha d'un desembrista, sense cap de sòs, Alexei li cedic totes es rendes dera propietat de sa pair, en tot sauvar-se entada eth solet vint-e- cinc mil robles per an.
ANNA-KARENINA-2-de-tres	Vronsky li didec alavetz a sa frair que damb aguesti sòs n'aurie pro tant que non se maridèsse, çò que probablaments non harie jamès.
ANNA-KARENINA-2-de-tres	E eth sòn frair, comandant, alavetz d'un des regiments de lancèrs mès cars entà un aristocrata e nauèth maridat, non podec refusar aqueth present.
ANNA-KARENINA-2-de-tres	Sa mair, qu'auie un capitau pròpi, balhaue a Alexei annauments vint mil robles mès, que, somadi ad aqueri vint-e-cinc mil, non èren pro encara entàs sues despenes.
ANNA-KARENINA-2-de-tres	Darrèraments, en auer discutit damb sa mair per era sua partida de Moscòu e es sues relacions damb Anna, deishèc de manar-li sòs.
ANNA-KARENINA-2-de-tres	Per aquerò, en èster Vronsky acostumat a despéner quaranta cinc mil robles annaus e en non auer-ne recebut aguest an que vint-e- cinc mil, se trapaue en ua situacion un shinhau complicada.
ANNA-KARENINA-2-de-tres	Non podie pensar en acodir ara sua mair.
ANNA-KARENINA-2-de-tres	Era darrèra carta d'era, recebuda eth dia abantes, l'embestièc encara mès, pr'amor que contenguie era insinuacion de qué ère prèsta a ajudar-lo pr'amor de qu'auesse capitades em mon e ena sua carrèra, mès non entà amiar aquera vida qu'escandalizaue a tota era bona societat.
ANNA-KARENINA-2-de-tres	Non podie, totun, desdider-se'n dera sua generositat entath sòn frair, a maugrat de saber-se'n ara vagaments, en preveir quauqua possibilitat de naues despenes enes sues relacions damb era Karenina, qu'aquera generositat auie estat autrejada de manèra massa impensada; e qu'eth, encara celibatari, podie auer besonh des cent mil robles de renda.
ANNA-KARENINA-2-de-tres	Ère impossible, ça que la, retirar era paraula dada.
ANNA-KARENINA-2-de-tres	Que n'auie pro de rebrembar ara hemna de sa frair, era doça e simpatica Varia, que li hège veir, tostemp que siguesse eth cas, se guaire estimaue era sua generositat e guaire l'apreciaue, pr'amor de qué Vronsky se vedesse ena impossibilitat de balhar eth mendre pas en aguest sens.
ANNA-KARENINA-2-de-tres	Hè'c que li semblaue alavetz tant impossible coma batanar a ua hemna, panar o mentir.
ANNA-KARENINA-2-de-tres	Çò que òc podie e li calie hèr, e atau ac decidic Vronsky còp sec, sense trantalhar, ère demanar dètz mil robles a un usurèr, causa que li serie de bon hèr, amendrir es sues despenes generaus e véner era sua bòrda de corses.
ANNA-KARENINA-2-de-tres	Un còp decidit açò, manèc de seguit ua carta a Rolandaky, que l'auie aufrit mès d'un viatge crompar-li es shivaus, manèc a quèrrer ar anglés e a un usurèr e hec compdes sus es sòs qu'auie.
ANNA-KARENINA-2-de-tres	Acabadi toti aguesti ahèrs escriuec a sa mair en tot balhar-li ua responsa aspra e hereda.
ANNA-KARENINA-2-de-tres	Treiguec a tot darrèr deth dorsièr tres nòtes d'Anna, les aluguèc e se demorèc cogitós en rebrembar era convèrsa qu'auien auut eth dia abantes damb era.
ANNA-KARENINA-2-de-tres	Es sues normes definien claraments que deuie pagar as trichaires e non ath sarte; que non auie de mentir as òmes, encara que òc que podie mentir as hemnes; que non ère licit enganhar ad arrés, mès òc as marits; qu'ère impossible perdonar es ofenses e qu'ère permetut oféner, eca.
ANNA-KARENINA-2-de-tres	Taus normes podien èster illogiques e dolentes, mès èren concretes, e Vronsky, en complir-les, se sentie tranquil e damb eth dret a amiar era tèsta plan nauta.
ANNA-KARENINA-2-de-tres	Mès darrèraments, per tòrt des sues relacions damb Anna, Vronsky se n'encuedaue qu'eth còdi des sues normes de vida non prevedie totes es possibilitats e que l'arribauen a viatges complicacions e dobtes, e que, entà vencer-les non trapaue eth hiu menaire que lo guidèsse.
ANNA-KARENINA-2-de-tres	Era ère ua hemna aunorada que l'auie autrejat eth present deth sòn amor e que, plan per açò, donques qu'eth, ath delà, l'estimaue, meritaue eth sòn maximal respècte: autant, se non mès, coma s'ac aurie meritat era sua hemna legau.
ANNA-KARENINA-2-de-tres	Abans s'aurie deishat talhar ua man que permeter-se, ne tansevolhe ada eth madeish, ne autanplan damb ua paraula, non solet ofensar-la, senon non sauvar-li eth respècte que pòt exigir ua hemna.
ANNA-KARENINA-2-de-tres	Es sues relacions damb era societat tanben èren clares.
ANNA-KARENINA-2-de-tres	Toti ac podien sospechar e saber-se'n, mès arrés gosaue dider-l'ac.
ANNA-KARENINA-2-de-tres	Pr'amor que de ua auta manèra, ère prest a hèr carar as que parlèssen e obligar-les a respectar er inexistent aunor dera hemna qu'estimaue.
ANNA-KARENINA-2-de-tres	Es sues relacions damb eth marit èren encara mès clares.
ANNA-KARENINA-2-de-tres	Donques qu'Anna estimaue a Vronsky, eth consideraue eth sòn dret ada era coma quauquarren indiscutible.
ANNA-KARENINA-2-de-tres	Eth marit non ère qu'un personatge limacós qu'ère sobrèr.
ANNA-KARENINA-2-de-tres	Plan que se trapaue en ua situacion lamentabla, mès qué i podie hèr?
ANNA-KARENINA-2-de-tres	Ara soleta causa qu'eth marit auie eth dret ère a exigir- li ua satisfaccion enes sables, que Vronsky s'auie sentut tostemp prèst.
ANNA-KARENINA-2-de-tres	Enquia ager, era non l'auie dit qu'ère prenhs.
ANNA-KARENINA-2-de-tres	E Vronsky comprenec qu'aguesta notícia, e çò qu'Anna demorèsse d'eth, exigien quauquarren que non ère previst en còdi que regulaue era sua vida.
ANNA-KARENINA-2-de-tres	Era notícia, plan que òc, l'auie cuelhut de suspresa.
ANNA-KARENINA-2-de-tres	Ara prumeria d'anonciar-li era eth sòn estat, eth còr de Vronsky li dictèc qu'Anna li calie abandonar ath sòn marit, e atau l'ac auie manifestat.
ANNA-KARENINA-2-de-tres	Mès ara, en reflexionar, comprenec qu'ère preferible non hè'c sense deishar de pensar que dilhèu obraue mau en pensà'c.
ANNA-KARENINA-2-de-tres	E sò en condicions de hè'c?
ANNA-KARENINA-2-de-tres	Com posqui mantier-la se non è sòs?
ANNA-KARENINA-2-de-tres	Mès supausem que s'apraie aguesta situacion materiau.
ANNA-KARENINA-2-de-tres	Com hèr-la-me a seguir se me cau tier-me ara mia carrèra?
ANNA-KARENINA-2-de-tres	Se demorèc cogitós.
ANNA-KARENINA-2-de-tres	Era qüestion de se li calie o non demanar era retirada l'amièc a pensar en un aute interès secret dera sua vida, solet coneishut per eth, mès qu'ère eth principau encoratjament que lo guidaue: era ambicion, illusion amorassada dès era sua mainadesa e joenesa.
ANNA-KARENINA-2-de-tres	E era sua ambicion, que ne tansevolhe ada eth madeish se cohessaue, ère tan fòrta qu'autaplan ara madeish lutaue damb eth sòn amor.
ANNA-KARENINA-2-de-tres	Es sòns prumèrs passi en mon e ena sua carrèra auien estat afortunadi; mès dus ans abantes auie cometut un gran error: en tot voler demostrar era sua independéncia e pujar mès, renoncièc a un cargue que l'aufrien, demorant qu'era negatiua li balharie encara mès valor.
ANNA-KARENINA-2-de-tres	Mès se passèc qu'auie estat massa audaciós e lo deishèren de cornèr; e coma que, a maugrat sòn, s'auie creat damb aquerò era posicion d'un òme independent, la tenguie çò de mielhor que podie, damb intelligéncia e sagacitat, en tot actuar coma se non se sentesse ofensat per arrés e non volesse ua auta causa que víuer tranquil era sua alègra existéncia.
ANNA-KARENINA-2-de-tres	Mès era vertat ère que dès qu'er an passat auie tornat de Moscòu ja non se sentie alègre.
ANNA-KARENINA-2-de-tres	Notaue qu'aquera posicion independenta d'òme qu'ac a podut auer tot e non vò arren, perdie merit, e que molti començauen ja a pensar que jamès aurie artenhut ua auta causa qu'èster un joen brave e aunorable.
ANNA-KARENINA-2-de-tres	Es sues relacions damb era Karenina, qu'auien costat tanti comentaris, atirèren sus eth era atencion generau e li balhèren un nauèth lusor, qu'en eth se padeguèc pendent un temps eth vèrme dera ambicion que lo rosigaue.
ANNA-KARENINA-2-de-tres	Mès, d'ua setmana ençà, aqueth verme se desvelhaue damb ua naua fòrça.
ANNA-KARENINA-2-de-tres	Un amic dera mainadesa, òme dera sua madeisha societat e rondèu, camarada sòn en còs de cadets, e oficiau dera madeisha promocion, Serpujovskoy, que Vronsky rivalizèc enes classes, en gimnàs, enes coquinarias e enes illusions ambicioses, aqueth amic auie tornat en aqueri dies d'Asia centrau, en tot auer artenhut aquiu dus ascensi seguidi, distincion pògui viatges artenhuda per militars tan joeni.
ANNA-KARENINA-2-de-tres	Dera madeisha edat que Vronsky e tanhent ara madeisha promocion, Serpujovskoy ère ja generau e demoraue ua nominacion que li balhèsse autoritat enes ahèrs publics, tant que Vrosnky, encara qu'independent, brilhant e estimat per ua admirabla hemna, non ère qu'un simple capitan de cavalaria que lo deishauen èster autant liure que volesse.
ANNA-KARENINA-2-de-tres	Bèth temps a, eth que s'estaue ena mia madeisha situacion.
ANNA-KARENINA-2-de-tres	Se demani era retirada, ahlami es mies naus.
ANNA-KARENINA-2-de-tres	En tot demorar-me en servici, non pèrdi arren.
ANNA-KARENINA-2-de-tres	Anna madeish m'a dit que non vò alterar era mia situacion.
ANNA-KARENINA-2-de-tres	E jo, en tier eth sòn amor, non è arren entà envejar de Serpujovskoy”.
ANNA-KARENINA-2-de-tres	Rebracant-se doçament era mostacha, se lheuèc e comencèc a passejar pera cramba.
ANNA-KARENINA-2-de-tres	Es sòns uelhs ludien viuaments.
ANNA-KARENINA-2-de-tres	Se sentie en aqueth estat d'animositat fòrta, tranquilla e alègra qu'auie tostemp dempús d'esclarir era sua situacion.
ANNA-KARENINA-2-de-tres	Tot qu'ère tan net e clar coma es sòns deutes dempús d'auer-les revisat.
ANNA-KARENINA-2-de-tres	Vronsky se hec era barba, cuelhec un banh hered, se vestic e gessec.
ANNA-KARENINA-2-de-tres	Vengui a cercar-te.
ANNA-KARENINA-2-de-tres	Eth tòn agençament que s'a tardat fòrça aué, didec Petrizky.
ANNA-KARENINA-2-de-tres	Qué?
ANNA-KARENINA-2-de-tres	As acabat?
ANNA-KARENINA-2-de-tres	Òc, responec Vronsky, arrint solet damb es uelhs e rebrancant-se es puntes dera mostacha damb tant de suenh coma se, dempús er orde qu'auie deishat es sòns ahèrs, quinsevolh movement brusc podesse destruir-lo.
ANNA-KARENINA-2-de-tres	Après aguesta ocupacion demores tostemp coma dempús un bon banh, seguic Petrizky.
ANNA-KARENINA-2-de-tres	Vengui de veir a Crisko (cridaue atau ath coronèl deth regiment), que vos demore.
ANNA-KARENINA-2-de-tres	Vronsky guardaue ath sòn companh sense contestar, pensant en ua auta causa.
ANNA-KARENINA-2-de-tres	A, ven dera vòsta casa aguesta musica?, preguntèc en enténer es nòtes deth trombon, des valsi e polkas, qu'arribauen enes sues aurelhes.
ANNA-KARENINA-2-de-tres	Hèn quauqua hèsta?
ANNA-KARENINA-2-de-tres	Qu'ei qu'a arribat Serpujovskoy.
ANNA-KARENINA-2-de-tres	A, non me'n sabia!, didec Vronsky.
ANNA-KARENINA-2-de-tres	Un còp decidit qu'ère erós damb eth sòn amor, sacrificant ada eth era sua ambicion, Vronsky non podie sénter ne enveja de Serpujovskoy ne anug per pensar que, en tot arribar ena casèrna, eth sòn camarada non auesse vengut a tier-li ua visita abantes qu'ad arrés.
ANNA-KARENINA-2-de-tres	Serpujovskoy ère un bon amic e Vronsky se n'alegraue dera sua capitada.
ANNA-KARENINA-2-de-tres	Me hè gòi que…
ANNA-KARENINA-2-de-tres	Es amassadi qu'èren en un ample guardader deth solèr de baish.
ANNA-KARENINA-2-de-tres	Çò de prumèr qu'atirèc era atencion de Vronsky en entrar en pati sigueren es cantaires militars vestidi damb es sòn unifòrmes blanqui d'ostiu, toti de pès ath cant d'un petit barril d'aiguardent, e, damb eri, era figura sana e alègra deth coronèl deth regiment entornejat des oficiaus.
ANNA-KARENINA-2-de-tres	En tot gésser en prumèr gradon, eth coronèl, damb votz nauta que subergessie sus eth son dera orquestra, que tocaue alavetz un rigodon d'Ofenbach, balhaue ordes e hège senhaus damb eth braç a uns soldats qu'èren un shinhau aluenhadi.
ANNA-KARENINA-2-de-tres	Eth grop de soldats, un sergent de cavalaria e quauqui oficiaus, s'apressèren en balcon ath còp que Vronsky.
ANNA-KARENINA-2-de-tres	Eth coronèl, qu'auie hèt repè entara taula, tornèc a campar damb ua copa ena man e prononcièc un brinde:
ANNA-KARENINA-2-de-tres	Entara santat deth nòste excompanh, eth valent generau Serpujovskoy.
ANNA-KARENINA-2-de-tres	Òsca!
ANNA-KARENINA-2-de-tres	Après eth coronèl, e tanben damb ua copa ena man, gessec Serpujovskoy ena escala.
ANNA-KARENINA-2-de-tres	Qu'ès cada dia mès joen, Bondarenko, didec, en tot dirigir-se ath sergent de cavalaria qu'ère ath sòn dauant, òme de bona preséncia e de roienques caròles que prestaue servici coma rengatjat.
ANNA-KARENINA-2-de-tres	Vronsky, que non auie vist a Serpujovskoy dempús tres ans, ara li notaue un aspècte mès omenenc.
ANNA-KARENINA-2-de-tres	S'auie deishat créisher es pursères; s'auie hèt mès òme, mès sauvaue era sua galhardia de tostemp e impressionaue autant pera sua beresa que pera doçor e noblesa deth sòn ròstre e portadura.
ANNA-KARENINA-2-de-tres	Eth solet cambi que Vronsky observèc en eth, siguec un lusor radiant, tranquil e persutant, aqueth lusor que Vronsky coneishie pro ben e qu'auie campat de seguit en sòn amic, e qu'aquerissen es ròstres des que capiten e son convençudi ath delà de qué es auti non ignòren era sua capitada.
ANNA-KARENINA-2-de-tres	Serpujovskoy, en baishar era escala, vedec a Vronsky e ua arridalha alègra illuminèc eth sòn ròstre.
ANNA-KARENINA-2-de-tres	Lheuèc eth cap e quilhèc eth veire, saludant-lo e hènt veir damb aguest gèst que non podie deishar d'apressar-se prumèr ath sergent de cavalaria, que ja s'estiraue esmoigut e plegaue es pòts entà punar ath Generau.
ANNA-KARENINA-2-de-tres	Aciu que i é!, cridec eth coronèl.
ANNA-KARENINA-2-de-tres	Jachvin m'a dit qu'ès de mala encólia.
ANNA-KARENINA-2-de-tres	Guaire m'alègri de veder-te!, didec, sarrant-li era man e amiant-lo a despart.
ANNA-KARENINA-2-de-tres	Ocupatz-vos d'eth!, cridèc eth coronèl a Jachvin, en tot mostrar-li a Vronsky.
ANNA-KARENINA-2-de-tres	E s'endralhèc de cap as soldats.
ANNA-KARENINA-2-de-tres	Se com ei que non te vedérem ager enes corses?
ANNA-KARENINA-2-de-tres	Me pensaua que te traparia aquiu, didec Vronsky, en tot guardar ath sòn amic.
ANNA-KARENINA-2-de-tres	Que i siguí, mès arribè tard, desencusa (higec, virant-se de cap ar ajudant entà dider-li): Hètz eth favor de manar que se distribusisque açò dera mia part, ad açò que tòque a cadun, entre era tropa.
ANNA-KARENINA-2-de-tres	E, rogint-se, treiguec ath mès córrer dera sua bilhetèra tres bilhets de cent robles.
ANNA-KARENINA-2-de-tres	Vronsky.
ANNA-KARENINA-2-de-tres	Vos préner quauquarren?, preguntèc Jachvin.
ANNA-KARENINA-2-de-tres	Adishatz!
ANNA-KARENINA-2-de-tres	E beu-te açò!
ANNA-KARENINA-2-de-tres	Era hèsta en çò deth coronèl se tardèc ua longa estona.
ANNA-KARENINA-2-de-tres	Les lancèren en aire sus ua flassada a Serpujovskoy e ath coronèl.
ANNA-KARENINA-2-de-tres	Dempús, dauant es cantaires, dancèren eth coronèl e Petrizky.
ANNA-KARENINA-2-de-tres	A tot darrèr, aqueth, ja un shinhau alassat, se seiguec en banc deth pati e comencèc a demostrar a Jachvin era superioritat de Russia sus Prusia, mès que mès enes cargues de cavalaria.
ANNA-KARENINA-2-de-tres	Eth sarabat se caumèc per un moment.
ANNA-KARENINA-2-de-tres	Tanlèu Vronsky venguec de lauar-se, se seiguec ath cant de Serpujovskoy e, acomodadi es dus aquiu madeish en un petit divan, comencèren ua charrada fòrça interessanta entàs dus.
ANNA-KARENINA-2-de-tres	Qu'èra informat de toti es tòns ahèrs pera mia hemna, didec Serpujovskoy.
ANNA-KARENINA-2-de-tres	M'alègri que l'ages visitat soent.
ANNA-KARENINA-2-de-tres	Qu'ei fòrça amiga de Varia.
ANNA-KARENINA-2-de-tres	Son es soletes hemnes de Sant Petersburg que m'agrade tractar, contestèc Vronsky, arrint, en tot preveir qu'era convèrsa anaue a tocar eth tèma e que l'ère extrèmaments agradiu.
ANNA-KARENINA-2-de-tres	Es soletes?, didec Serpujovskoy arrint madeish.
ANNA-KARENINA-2-de-tres	Tanben jo me'n sabia de tu pera tua hemna, repliquèc Vronsky, damb eth ròstre seriós, bracant atau era allusion.
ANNA-KARENINA-2-de-tres	M'alègri fòrça des tues capitades, que non m'an estonat.
ANNA-KARENINA-2-de-tres	Me demoraua autant o mès de tu.
ANNA-KARENINA-2-de-tres	Serpujovskoy arric de nauèth.
ANNA-KARENINA-2-de-tres	Jo, ça que la, me demoraua mens.
ANNA-KARENINA-2-de-tres	Mès que sò fòrça satisfèt.
ANNA-KARENINA-2-de-tres	Dilhèu cohessaràs de non auer capitat, didec Vronsky.
ANNA-KARENINA-2-de-tres	Non m'ac pensi, contestèc Serpujovskoy arrint un aute còp.
ANNA-KARENINA-2-de-tres	Non diderè que non s'ac vau de víuer sens açò, mès òc que serie fòrça engüegiu.
ANNA-KARENINA-2-de-tres	Plan que, encara que me posca enganhar, creigui qu'è bères facultats entath camp d'activitat qu'è alistat e qu'eth comandament enes mies mans s'estarà mielhor, sense dobte, qu'enes de d'auti que coneishi, didec Serpujovskoy, damb ua radianta consciéncia dera sua capitada.
ANNA-KARENINA-2-de-tres	E plan per açò, coma mès m'aprèssi ad açò, mès satisfèt ne sò.
ANNA-KARENINA-2-de-tres	Dilhèu t'arribe atau a tu, mès non a toti.
ANNA-KARENINA-2-de-tres	Abantes jo tanben pensaua madeish; mès ara trapi que non s'ac vau víuer solet entad açò, didec Vronsky.
ANNA-KARENINA-2-de-tres	Plan, plan!, sorrisclèc Serpujovskoy, arrint.
ANNA-KARENINA-2-de-tres	Ja è entenut a parlar dera tua negatiua a acceptar un cargue.
ANNA-KARENINA-2-de-tres	Que me semblèc ben, plan que òc; mès que i a formes de hèr es causes…
ANNA-KARENINA-2-de-tres	Me pensi qu'està ben çò que heres, mès non dera manèra que…
ANNA-KARENINA-2-de-tres	Çò qu'ei hèt, ei hèt.
ANNA-KARENINA-2-de-tres	Ja sabes que non me n'empenaïsqui jamès.
ANNA-KARENINA-2-de-tres	E, ath delà, me trapi fòrça ben atau.
ANNA-KARENINA-2-de-tres	Òc, pendent bèth temps.
ANNA-KARENINA-2-de-tres	Mès non se passsarà tostemp.
ANNA-KARENINA-2-de-tres	Non parli de çò que renoncières a favor deth tòn frair.
ANNA-KARENINA-2-de-tres	Qu'ei un bon gojat, coma aguest òste “nòste”.
ANNA-KARENINA-2-de-tres	Entenes?, higec en tot escotar es òsca.
ANNA-KARENINA-2-de-tres	Tanben eth està alègre.
ANNA-KARENINA-2-de-tres	Mès a tu, açò solet que non te satisfè.
ANNA-KARENINA-2-de-tres	Non digui que me satisfèsque.
ANNA-KARENINA-2-de-tres	Ath delà, que non ei aquerò solet.
ANNA-KARENINA-2-de-tres	Òmes coma tu son de besonh…
ANNA-KARENINA-2-de-tres	Entà qui?
ANNA-KARENINA-2-de-tres	Entà qui!
ANNA-KARENINA-2-de-tres	Entara societat, entà Russia.
ANNA-KARENINA-2-de-tres	Russia a besonh de gent, a besonh d'un partit.
ANNA-KARENINA-2-de-tres	Se non, tot se n'anarà ara mèrda.
ANNA-KARENINA-2-de-tres	Atau que cres qu'ei de besonh un partit coma eth de Bertenev contra es comunistes russi?
ANNA-KARENINA-2-de-tres	Non, responec Serpujovskoy en tot refusar, damb ua potèla, que l'atribuissen ua tau pegaria.
ANNA-KARENINA-2-de-tres	Tout est une blague.
ANNA-KARENINA-2-de-tres	Ac a estat e ac serà tostemp.
ANNA-KARENINA-2-de-tres	Non i a taus comunistes.
ANNA-KARENINA-2-de-tres	Mès es qu'intriguen an besonh d'endonviar partits perilhosi, damnatjosi.
ANNA-KARENINA-2-de-tres	Ei ua vielha tricha.
ANNA-KARENINA-2-de-tres	Non, non: çò qu'ei de besonh ei un partit dera gent independenta, coma tu e coma jo.
ANNA-KARENINA-2-de-tres	Mès, entà qué?, e Vronsky nomentèc a quauqui uns qu'exercien autoritat.
ANNA-KARENINA-2-de-tres	Dilhèu aguesti son independents?
ANNA-KARENINA-2-de-tres	Non ne son pr'amor que, dès era sua neishença, non an ne an auut ua situacion independenta.
ANNA-KARENINA-2-de-tres	Non neisheren en aquera proximitat as nautades qu'auem neishut tu e jo.
ANNA-KARENINA-2-de-tres	Ada eri se les pòt crompar damb sòs e damb vantaries.
ANNA-KARENINA-2-de-tres	E, entà poder tier-se, les cau endonviar eth besonh d'ua doctrina, desvolopar un programa o un pensament que non cren e qu'ei perniciós.
ANNA-KARENINA-2-de-tres	Mès entada eri es sues doctrines son era manèra de gaudir d'ua sodada e d'ua residéncia oficiau.
ANNA-KARENINA-2-de-tres	Cela n'est pas plus malin que ça, quan ves eth sòn jòc.
ANNA-KARENINA-2-de-tres	Dilhèu jo siga mès pèc e pejor qu'eri, encara que non sai se per qué.
ANNA-KARENINA-2-de-tres	Mès tu e jo qu'auem un auantatge important: qu'a nosati ei mès de mau hèr crompar-mos.
ANNA-KARENINA-2-de-tres	E gent atau ei mès de besonh que jamès.
ANNA-KARENINA-2-de-tres	Vronsky escotaue damb atencion, mens atentiu ath sentit des paraules qu'ara manèra de dider-les de Serpujovskoy, ath sòn pensament de lutar ja contra eth poder e ara manifestacion des sues simpaties e antipaties en aguest punt.
ANNA-KARENINA-2-de-tres	Tant qu'er aute auie idies ad aguest respècte, Vrosnky non auie interès senon qu'enes ahèrs deth sòn esquadron.
ANNA-KARENINA-2-de-tres	Vronsky arreconeishie que Serpujovskoy podie èster fòrt pera sua facultat de pensar, de veir es causes clares, per aquera intelligéncia e don de paraula tant estranhs en ambient que s'estaue.
ANNA-KARENINA-2-de-tres	E, encara que li costèsse vergonha, Vronsky en aguest sens envejaue ath sòn camarada.
ANNA-KARENINA-2-de-tres	En tot cas, entad açò me calerie ua causa essenssiau, contestèc Vronsky: eth desir de poder.
ANNA-KARENINA-2-de-tres	L'è sentut abantes, mès ara se m'a esbugassat.
ANNA-KARENINA-2-de-tres	Desencusa-me, mès non ei vertat, didec Serpujovskoy arrint.
ANNA-KARENINA-2-de-tres	Ei vertat, ei vertat…aumens de moment; t'ac digui damb sinceritat, higec Vronsky.
ANNA-KARENINA-2-de-tres	Aguest “de moment” ja ei ua auta causa.
ANNA-KARENINA-2-de-tres	E non s'i estarà tostemp.
ANNA-KARENINA-2-de-tres	Que pòt èster, repliquèc Vronsky.
ANNA-KARENINA-2-de-tres	Dides “pòt èster”, contunhèc Serpujovskoy, coma endonviant es sòns pensaments, e jo te digui qu'ei segur.
ANNA-KARENINA-2-de-tres	Per aquerò te volia veir.
ANNA-KARENINA-2-de-tres	Tu qu'as actuat coma te calie.
ANNA-KARENINA-2-de-tres	Mès non te cau “persutar”.
ANNA-KARENINA-2-de-tres	Solet te demani que me balhes carte blanche…
ANNA-KARENINA-2-de-tres	Non sagi de protegir-te, encara que per qué non ac auria de hèr?
ANNA-KARENINA-2-de-tres	Be m'as protegit tu fòrça viatges!
ANNA-KARENINA-2-de-tres	Mès era nòsta amistat qu'ei peth dessús de tot aquerò.
ANNA-KARENINA-2-de-tres	Òc, didec damb ua doçor femenina, tant que l'arrie.
ANNA-KARENINA-2-de-tres	Balha-me carte blanche, dèisha eth regiment e te botarè en ua bona posicion sense que se n'encueden…
ANNA-KARENINA-2-de-tres	Mès, se non è besonh d'arren!
ANNA-KARENINA-2-de-tres	S'es causes seguissen coma enquia ara…, didec Vronsky.
ANNA-KARENINA-2-de-tres	Serpujovskoy, en tot lheuar-se, se pauhiquèc ath sòn dauant.
ANNA-KARENINA-2-de-tres	Dides que s'es causes seguissen coma enquia ara, qu'ei pro.
ANNA-KARENINA-2-de-tres	Te compreni.
ANNA-KARENINA-2-de-tres	Mès escota-me: ambdús èm dera madeisha edat e dilhèu tu as coneishut mès hemnes que jo (er arridolet e es gèsti de Serpujovskoy indicauen que Vronsky non li calie crànher arren, pr'amor qu'anaue a tocar doça e prudentaments eth punt neuralgic).
ANNA-KARENINA-2-de-tres	Mès jo sò maridat e cre-me que (coma a escrit sabi pas qui), coneishent solet a ua hemna qu'estimes, sabes mès que s'auesses coneishut milenats de hemnes.
ANNA-KARENINA-2-de-tres	Ara que i èm, didec Vronsky ar oficiau que se presentèc ena cramba entà dider-les qu'eth Coronèl les cridaue.
ANNA-KARENINA-2-de-tres	Vronsky volie ara escotar enquiath finau çò que Serpujovskoy l'anaue a díder.
ANNA-KARENINA-2-de-tres	Era mia pensada ei aguesta: era hemna ei era pèira de tòc essenciau ena activitat der òme.
ANNA-KARENINA-2-de-tres	Qu'ei de mau hèr estimar a ua hemna e hèr ath còp quauquarren util.
ANNA-KARENINA-2-de-tres	Entad açò que i a un remèdi: desviar er amor per eres en tot maridar-se.
ANNA-KARENINA-2-de-tres	Com t'ac poiria díder…?, higec Serpujovskoy, que li shautaue méter comparèrs.
ANNA-KARENINA-2-de-tres	Demora, demora…
ANNA-KARENINA-2-de-tres	Amiar un paquet ena man e hèr ath còp quauquarren que non ei possible, mès òc que n'ei se te lo botes ena esquia.
ANNA-KARENINA-2-de-tres	Eth maridatge ei atau.
ANNA-KARENINA-2-de-tres	Ac è vist quan m'è maridat.
ANNA-KARENINA-2-de-tres	Me sentí de ressabuda damb es mans liures.
ANNA-KARENINA-2-de-tres	Mès sense èster maridat, e amiant aguest hardèu damb tu, ès damb es mans tant ocupades que non pòs hèr arren de profièch.
ANNA-KARENINA-2-de-tres	Guarda a Masankov e a Krupov, qu'an maumetut es sues carrères per tòrt des hemnes…
ANNA-KARENINA-2-de-tres	Macarèu quines hemnes!, didec Vronsky, en tot rebrembar ara francesa e ara artista que damb eres auien relacion es dus mentadi.
ANNA-KARENINA-2-de-tres	Autant pejor coma mès nauta ei era posicion dera hemna ena societat, pr'amor qu'alavetz non se tractarà ja d'amiar eth paquet, senon de trèir-lo-se a un aute.
ANNA-KARENINA-2-de-tres	Tu que non as estimat jamès, li didec Vronsky doçament, tachant es uelhs ath sòn dauant e pensant en Anna.
ANNA-KARENINA-2-de-tres	Dilhèu.
ANNA-KARENINA-2-de-tres	Mès bremba-t'en de çò que t'è dit.
ANNA-KARENINA-2-de-tres	E, ath delà, pensa que totes es hemnes son mès materialistes qu'es òmes.
ANNA-KARENINA-2-de-tres	Nosati campam er amor coma quauquarren immens e eres lo considèren tostemp terre-à-terre…
ANNA-KARENINA-2-de-tres	Ara, ara!, didec eth lacai que s'apressaue.
ANNA-KARENINA-2-de-tres	L'a hèt a vier eth vailet dera princesa Tverskaya.
ANNA-KARENINA-2-de-tres	Vronsky dauric era carta e se rogic.
ANNA-KARENINA-2-de-tres	Hè mau de cap; me'n vau tà casa, li didec a Serpujovskoy.
ANNA-KARENINA-2-de-tres	Alavetz, adishatz.
ANNA-KARENINA-2-de-tres	Me balhes carte blanche?
ANNA-KARENINA-2-de-tres	Ja ne parlaram dempús.
ANNA-KARENINA-2-de-tres	Mos veiram en Sant Petersburg.
ANNA-KARENINA-2-de-tres	Èren mès des cinc e, pr'amor d'arribar a temps e non vier damb es sòns shivaus, coneishudi per toti, Vronsky cuelhec eth coche de loguèr qu'amièsse a Jachvin e li manèc vier çò de mès lèu possible.
ANNA-KARENINA-2-de-tres	Eth vielh coche de loguèr, de quate sèti, ère fòrça espaciós.
ANNA-KARENINA-2-de-tres	Era desdiboishada consciéncia dera realitat qu'auie plantejat es sòns ahèrs, eth confús rebrembe dera amistat e laudances de Serpujovskoy, que lo consideraue coma un òme de besonh, e mès que mès era demora dera pròplèu entrevista, tot s'amassèc entà enventir-li ua viua impression generau dera alegria de víuer.
ANNA-KARENINA-2-de-tres	E aquera impression ère tan fòrta que Vronsky, sense voler, arrie.
ANNA-KARENINA-2-de-tres	Baishèc es cames, ne botèc era ua sus era auta e damb era man se paupèc eth fòrt moralh dera cama que s'auie nafrat eth dia abantes en quèir.
ANNA-KARENINA-2-de-tres	Dempús, emparant-se en dorsièr, alendèc diuèrsi viatges a plen paumon.
ANNA-KARENINA-2-de-tres	Enquia ara auie experimentat tanben soent era alègra consciéncia deth sòn còs, mès jamès s'auie estimat ada eth madeish, ath sòn còs, coma aué.
ANNA-KARENINA-2-de-tres	L'ère agradiu sénter aqueth leugèr dolor ena sua vigorosa cama, l'ère agradiua era sensacion deth movement des muscles deth sòn pièch en alendar.
ANNA-KARENINA-2-de-tres	En aqueth aire frescolenc, eth perhum deth cosmetic que s'apliquèsse ena mostacha li resultaue particularaments agradiu.
ANNA-KARENINA-2-de-tres	Tot çò que campaue pera hiestreta, en ambient hered e blos, ena esblancossida lum dera còga, ère vigorós, alègre e fòrt coma eth madeish.
ANNA-KARENINA-2-de-tres	Es losats des edificis, ludents pes arrais deth solei cogant, es linhes destacades des paredaus e cantoades, es figures des caminaires e es coches que trapauen de quan en quan, era immobila verdor des arbes e des èrbes, es camps de truhes, damb es sòns soquèrs regulars, e es ombres inclinades qu'es arbes, arbilhons e cases projectauen sus aqueri madeishi soquèrs, tot qu'ère polit, coma ua tela de paisatge acabat de hèr e acabat d'envernissar.
ANNA-KARENINA-2-de-tres	Lèu, mès lèu!, didec ath menaire, en tot trèir eth cap pera hiestreta e balhant-li un bilhet de tres robles.
ANNA-KARENINA-2-de-tres	E coma mès se passe eth temps, mès l'estimi.
ANNA-KARENINA-2-de-tres	Aciu que i é eth jardin dera casa ostiuenca oficiau que viu Vrede.
ANNA-KARENINA-2-de-tres	A on s'estarà Anna?
ANNA-KARENINA-2-de-tres	Qué s'aurà passat?
ANNA-KARENINA-2-de-tres	Per qué m'aurà citat aciu en tot escríuer ena carta de Betsy”, se didec Vronsky en arribar.
ANNA-KARENINA-2-de-tres	Mès que ja non li restaue temps entà pensar en aquerò.
ANNA-KARENINA-2-de-tres	Manèc parar abantes d'arribar ena avenguda qu'amiaue entara casa, dauric era porteta e sautèc en tèrra.
ANNA-KARENINA-2-de-tres	Ena avenguda non i auie arrés, mès en virar es uelhs tara dreta la desnishèc.
ANNA-KARENINA-2-de-tres	Auie eth ròstre caperat per un vel, mès pera sua manèra de caminar, inconfusibla, pera inclinacion dera sua espatla, pera manèra de lheuar eth cap, l'arreconeishec, e li semblèc ara imprevista qu'ua secodida electrica estrementie tot eth sòn còs.
ANNA-KARENINA-2-de-tres	Se sentec èster de nau eth madeish damb ua fòrça renauida, dès es movements elastics des cames enquias des sòns paumons en alendar, e ua sensacion especiau de gatalhiues li venguec enes pòts.
ANNA-KARENINA-2-de-tres	S'apressèc a Anna e li sarrèc fòrtaments era man.
ANNA-KARENINA-2-de-tres	Non t'as shordat per auer-te cridat?
ANNA-KARENINA-2-de-tres	Qu'auia besonh de veder-te, didec era.
ANNA-KARENINA-2-de-tres	Shordar-me, dides?
ANNA-KARENINA-2-de-tres	Mès, se per qué as vengut aciu?
ANNA-KARENINA-2-de-tres	Aquerò qu'ei parièr, didec Anna, en tot botar eth sòn braç sus eth d'eth.
ANNA-KARENINA-2-de-tres	Anem.
ANNA-KARENINA-2-de-tres	Qu'è besonh de parlar-te.
ANNA-KARENINA-2-de-tres	Vronsky comprenec que se passaue quauquarren e qu'era entrevista non serie alègra.
ANNA-KARENINA-2-de-tres	Ena sua preséncia li mancaue era volentat pròpia, desconeishie era causa dera inquietud d'Anna, mès notaue ja que, a maugrat sòn, se li comunicaue.
ANNA-KARENINA-2-de-tres	Qué se passe, donc?, preguntaue, sarrant-li eth braç damb eth code e sajant de lieger-li en ròstre es pensaments.
ANNA-KARENINA-2-de-tres	Anna hec uns passi en silenci, cuelhent animositat, e de pic s'arturèc.
ANNA-KARENINA-2-de-tres	Ager non te didí, comencèc, alendant ara prèssa e de manèra dificultosa, que, en tornar en casa damb eth mèn marit, l'ac condè tot.
ANNA-KARENINA-2-de-tres	Li didí que non podia èster era sua hemna e que… l'ac didí tot…
ANNA-KARENINA-2-de-tres	Que vau mès, mil viatges mès, didec, mès compreni guaire penible aurà estat entà tu.
ANNA-KARENINA-2-de-tres	Anna non escotaue es sues paraules; lo guardaue solet en ròstre, sajant de liéger en eth es sòns pensaments.
ANNA-KARENINA-2-de-tres	Non endonviaue que çò qu'eth ròstre de Vronsky miralhaue ère eth prumèr pensament que se l'auie acodit: era imminència deth düel.
ANNA-KARENINA-2-de-tres	Anna non pensaue jamès en tau causa e per açò dèc ua explicacion desparièra ad aquera expression de momentanèa gravetat.
ANNA-KARENINA-2-de-tres	En recéber era carta deth sòn marit comprenec ath hons que tot serie coma abantes, que li mancarien es fòrces entà renonciar ara sua posicion en gran mon, abandonar ath sòn hilh e amassar-se damb eth sòn aimant.
ANNA-KARENINA-2-de-tres	Eth maitin passat en çò de Betsy se reafirmèc mès encara en aguesta conviccion.
ANNA-KARENINA-2-de-tres	Ça que la, era entrevista damb Vronsky auie entada era ua importància excepcionau, pr'amor que fidaue que dempús d'era cambiarie era sua situacion e era se senterie sauvada.
ANNA-KARENINA-2-de-tres	S'en recéber era notícia Vronsky, sense trantalhar un moment, decidit e apassionat, l'auesse contestat: “deisha'c tot e hugem amassa”, era aurie abandonat ath sòn hilh e aurie partit damb eth.
ANNA-KARENINA-2-de-tres	Non me siguec bric penible.
ANNA-KARENINA-2-de-tres	Tot se passèc de forma naturau, didec Anna damb irritacion.
ANNA-KARENINA-2-de-tres	E guarda…didec treiguent dera pocha era carta deth sòn marit.
ANNA-KARENINA-2-de-tres	Compreni, compreni, l'interrompec Vronsky, agarrant era carta, mès sense lieger-la e sajant de padegar a Anna.
ANNA-KARENINA-2-de-tres	Jo solet volia ua causa e te l'è demanada: acabar damb aguesta situacion entà poder consacrar era mia vida ara tua felicitat.
ANNA-KARENINA-2-de-tres	Per qué m'ac dides?, contestèc era.
ANNA-KARENINA-2-de-tres	Com ac posqui dobtar?
ANNA-KARENINA-2-de-tres	S'ac dobtèssa…
ANNA-KARENINA-2-de-tres	Aquiu que vie quauquarrés!, sorrisclèc Vronsky còp sec, senhalant a dues senhores qu'auançauen entada eri.
ANNA-KARENINA-2-de-tres	Dilhèu mos coneishen.
ANNA-KARENINA-2-de-tres	E ath mès córrer se filèc entà un passèg laterau hènt-se a vier a Anna.
ANNA-KARENINA-2-de-tres	Que m'ei parièr, didec aguesta, e es sòns pòts tremolauen.
ANNA-KARENINA-2-de-tres	A Vronsky li semblèc qu'es sòns uelhs l'examinauen damb estranha irritacion jos eth vel.
ANNA-KARENINA-2-de-tres	Te digui que non se tracte d'açò, ne ac dobti, mès lieg çò que m'escriu.
ANNA-KARENINA-2-de-tres	Lieg-ac.
ANNA-KARENINA-2-de-tres	E Anna se posèc un aute còp.
ANNA-KARENINA-2-de-tres	De nau, madeish qu'eth prumèr moment de recéber era notícia de qué Anna auie trincat damb eth sòn marit, Vronsky, en tot liéger era carta, s'autregèc sense voler ara impression espontanèa que sentesse respècte ar espós otratjat.
ANNA-KARENINA-2-de-tres	Ara, tant qu'auie enes mans era carta, imaginaue sense voler aqueth desfiament que vierien a proposar-li aué o deman en çò de sòn, e s'imaginaue eth madeish düel, qu'en eth, damb era madeisha expression hereda e capinauta qu'ara amuishaue eth sòn ròstre, tirarie en aire, demorant era bala der ofensat.
ANNA-KARENINA-2-de-tres	Mès pro que se'n sabie de qué non podie comunicar a Anna aguest pensament.
ANNA-KARENINA-2-de-tres	Dempús de liéger era carta, Vronsky lheuèc era vista.
ANNA-KARENINA-2-de-tres	Enes sòns uelhs non i auie fermetat.
ANNA-KARENINA-2-de-tres	Anna comprenec de seguit que Vrosnky auie pensat abantes en aquera possibilitat.
ANNA-KARENINA-2-de-tres	Era sabie que, per mès que li didesse Vronsky, jamès li diderie çò que pensaue.
ANNA-KARENINA-2-de-tres	E comprenec tanben qu'era sua darrèra esperança ère perduda.
ANNA-KARENINA-2-de-tres	Non ère aquerò çò que se demoraue.
ANNA-KARENINA-2-de-tres	Ja ves se quina sòrta d'òme ei, didec damb votz tremolosa.
ANNA-KARENINA-2-de-tres	Ja ac ves…
ANNA-KARENINA-2-de-tres	Desencusa-me, jo que me n'alègri d'açò, responec Vronsky.
ANNA-KARENINA-2-de-tres	Dèisha que m'exprimisca, per Diu…higec, en tot pregar-li damb era guardada que li dèsse temps entà esclarir es sues paraules.
ANNA-KARENINA-2-de-tres	M'alègri pr'amor qu'es causes de cap manèra pòden demorar coma eth se pense.
ANNA-KARENINA-2-de-tres	Per qué non?, didec Anna, tient-se es lèrmes e mostrant que non balhaue ja cap importància ad açò qu'eth li podesse díder.
ANNA-KARENINA-2-de-tres	Endonviaue qu'era sua sòrt ère ja decidida.
ANNA-KARENINA-2-de-tres	Non pòt seguir atau.
ANNA-KARENINA-2-de-tres	Supausi qu'ara l'abandonaràs… e Vronsky se rogic, supausi qu'ara me deisharàs apraiar era nòsta vida, pensar en era…
ANNA-KARENINA-2-de-tres	Deman…, didec.
ANNA-KARENINA-2-de-tres	Mès Anna non lo deishèc acabar.
ANNA-KARENINA-2-de-tres	E eth mèn hilh?, sorrisclèc.
ANNA-KARENINA-2-de-tres	Non ves çò que m'escriu?
ANNA-KARENINA-2-de-tres	Auria d'abandonar ath mèn hilh, e aquerò non posqui ne voi hè'c.
ANNA-KARENINA-2-de-tres	Per Diu!, se qué vau mès?
ANNA-KARENINA-2-de-tres	Deishar ath tòn hilh o seguir aguesta situacion umilianta?
ANNA-KARENINA-2-de-tres	Umilianta entà qui?
ANNA-KARENINA-2-de-tres	Entà toti, e mès que mès entà tu.
ANNA-KARENINA-2-de-tres	Non digues qu'ei umilianta…non m'ac digues.
ANNA-KARENINA-2-de-tres	Aguestes paraules entà jo que non an cap de sens, didec Anna, damb votz tremolosa, en tot desirar qu'ara Vronsky parlèsse damb sinceritat, donques que ja solet li restaue eth sòn amor e desiraue contunhar estimant-lo.
ANNA-KARENINA-2-de-tres	Compren que dès eth dia qu'ac acceptè, tot cambièc entà jo.
ANNA-KARENINA-2-de-tres	Solet è ua causa: eth tòn amor.
ANNA-KARENINA-2-de-tres	En èster mia era tua estimacion, me senti tan nauta e tan fèrma qu'arren me pòt umiliar.
ANNA-KARENINA-2-de-tres	Sò capinauta dera mia situacion pr'amor que… pr'amor que… capinauta per… per…, e non sabèc díder per qué se sentie capinauta.
ANNA-KARENINA-2-de-tres	Lèrmes de vergonha e desesperacion estofèren era sua votz, se posèc e petèc en somics.
ANNA-KARENINA-2-de-tres	Vronsky sentec tanben era sensacion de quauquarren que pujaue ena sua gòrja, li picaue eth nas e se sentie, per prumèr còp ena sua vida, a mand de plorar.
ANNA-KARENINA-2-de-tres	Non podie díder se qué ère exactaments çò que l'auie esmoigut.
ANNA-KARENINA-2-de-tres	Sentie pietat per Anna, sabie que non podie ajudar-la e ath còp arreconeishie qu'eth n'ère era encausa deth sòn malastre e qu'auie obrat mau.
ANNA-KARENINA-2-de-tres	Dilhèu non ei possible eth divòrci?, preguntèc doçaments.
ANNA-KARENINA-2-de-tres	Anna botgèc eth cap en silenci.
ANNA-KARENINA-2-de-tres	Non ei possible hèr-te a vier ath tòn hilh e deishar ath tòn marit?
ANNA-KARENINA-2-de-tres	Òc, mès tot açò depen d'eth.
ANNA-KARENINA-2-de-tres	De moment me cau víuer ena sua casa, didec Anna secaments.
ANNA-KARENINA-2-de-tres	Non l'auie enganhat era sua presentida.
ANNA-KARENINA-2-de-tres	Es causes demorauen coma abantes.
ANNA-KARENINA-2-de-tres	Dimars vierè jo en Sant Petersburg e se decidirà tot, indiquèc Vronsky.
ANNA-KARENINA-2-de-tres	Òc, repliquèc era.
ANNA-KARENINA-2-de-tres	Mès non parlem mès d'açò.
ANNA-KARENINA-2-de-tres	Anna se didec adiu de Vronsky e partic entà casa.
ANNA-KARENINA-2-de-tres	Deluns se celebraue session extraordinària ena Comission deth 2 de junh.
ANNA-KARENINA-2-de-tres	Alexei Alexandrovic entrèc ena sala de reünion, saludèc as membres e ath president, coma de costum, e ocupèc eth sòn lòc, calant es mans enes documents qu'èren premanidi ath sòn dauant.
ANNA-KARENINA-2-de-tres	En realitat es infòrmes que l'eren sobrèrs.
ANNA-KARENINA-2-de-tres	Se'n brembaue de tot e non li calie repetir ena sua memòria çò qu'auie de díder.
ANNA-KARENINA-2-de-tres	Sabie que, en moment avient e vedent ath sòn dauant eth ròstre deth sòn adversari, qu'en bades sajaue de hèr veir ua expression indiferenta, eth discurs gesserie per eth solet mielhor que se l'auesse premanit.
ANNA-KARENINA-2-de-tres	Se pensaue qu'eth fondament deth sòn discurs serie grandós e que cada paraula aurie ua grana importància.
ANNA-KARENINA-2-de-tres	E, ça que la, tant qu'escotaue er infòrme oficiau, er aspècte de Karenin non podie èster mès innocent ne mès inofensiu.
ANNA-KARENINA-2-de-tres	Arrés se pensaue, guardant es sues mans blanques, de venes holades, que tan doçaments amorassauen damb es sòns longui dits es huelhes de papèr blanc botades ath sòn dauant, e en veir eth sòn cap, inclinat de costat, damb expression de cansament, qu'anauen a possar de ressabuda dera sua boca paraules que costarien ua tempèsta, en tot obligar a cridar as membres, a interromper-se es uns as auti e ath president a reclamar orde.
ANNA-KARENINA-2-de-tres	Era atencion se concentrèc en eth.
ANNA-KARENINA-2-de-tres	Alexei Alexandrovic tossic e, sense guardar ath sòn adversari, alistant, tau que hège tostemp quan pronociaue es sòns discursi, ara prumèra persona seiguda dauant sòn (un vielhet tranquil e petit que jamès expausaue ena Comission opinions pròpies), comencèc eth a exprimir damb votz fèrma e plan clara es sues idies.
ANNA-KARENINA-2-de-tres	Quan mentèc era lei basica e organica, eth sòn adversari se lheuèc en un bot e comencèc a formular objeccions.
ANNA-KARENINA-2-de-tres	Stremov, membre tanben dera Comission, nhacat damb escodentiua, gessec tanben de justificar-se.
ANNA-KARENINA-2-de-tres	Era session venguec èster tempestuosa.
ANNA-KARENINA-2-de-tres	Mès Karenin capitaue e era sua proposicion siguec acceptada; demorèren nomentades naues comissions e ath londeman, en determinadi rondèus de Sant Petersburg, non se parlaue que d'aquera session.
ANNA-KARENINA-2-de-tres	Era capitada d'Alexei Alexandrovic siguec màger de çò qu'eth madeish demoraue.
ANNA-KARENINA-2-de-tres	Ath londeman, dimars, Karenin, en desvelhar-se, se'n brembèc damb plaser dera sua victòria deth dia abantes; e a maugrat de voler mostrar-se indiferent, non se'n podec estar d'arrir quan eth cap deth sòn burèu, en tot voler vantar-lo, li parlèc des rumors que corrien restacadi ara sua capitada ena Comission.
ANNA-KARENINA-2-de-tres	Ocupat en sòn trabalh diadèr, Karenin se'n desbrembèc totafèt de qué auè, dimars, ère eth dia fixat per eth entara tornada d'Anna Arkadievna, per çò que se demorèc susprenut e desagradiuaments impressionat quan un vailet l'anoncièc era sua arribada.
ANNA-KARENINA-2-de-tres	Anna auie arribat en Sant Petersburg peth maitin; en recéber eth sòn telegrama se l'auie manat eth coche.
ANNA-KARENINA-2-de-tres	Alexei Alexandrovic deuie, donc, èster coneisheire dera sua arri¡bada.
ANNA-KARENINA-2-de-tres	Totun açò, quan arribèc, eth que non venguec a receber-la.
ANNA-KARENINA-2-de-tres	Li dideren qu'ère ocupat damb eth cap deth burèu.
ANNA-KARENINA-2-de-tres	Anna manèc que l'avisèssen dera sua arribada, passèc entath sòn gabinet e comencèc a apraiar es sues causes, tant que demoraue qu'eth venguesse a veder-la.
ANNA-KARENINA-2-de-tres	Se passèc ua ora sense que Karenin apareishesse.
ANNA-KARENINA-2-de-tres	Anna gessec en minjador, damb era excusa de balhar ordes, e parlèc en votz nauta damb intencion, en tot demorar qu'eth sòn marit venguesse.
ANNA-KARENINA-2-de-tres	Mès non acodic, maugrat qu'Anna l'entenesse apressar-se ara pòrta deth sòn burèu acompanhat deth sòn cap de burèu.
ANNA-KARENINA-2-de-tres	Crotzèc, donc, era sala, e se filèc damb decision entath sòn gabinet.
ANNA-KARENINA-2-de-tres	Quan entrèc, Alexei Alexandrovic, miei d'unifòrme e, çampar, ja prèst entà gésser, ère seigut en ua tauleta qu'en era auie emparadi es sòns codes e guardaue ath sòn dauant damb tristor.
ANNA-KARENINA-2-de-tres	Anna lo vedec abantes qu'eth la vedesse e comprenec qu'ère en era que pensaue.
ANNA-KARENINA-2-de-tres	En veder-la, eth, hec un movement entà lheuar-se, cambièc era decision, eth sòn ròstre se rogic, çò que jamès auie vist abantes Anna, e a tot darrèr, en tot lheuar-se ara prèssa, s'endralhèc ath sòn encontre, guardant-la non as uelhs, senon mès amont, en front e en peu.
ANNA-KARENINA-2-de-tres	En tot apressar-se ara sua hemna, la cuelhèc dera man e li demanèc que se seiguesse..
ANNA-KARENINA-2-de-tres	M'alègri de qué ajatz arribat, didec, e se seiguec ath sòn costat, e li volec díder quauquarren, mès que non podec.
ANNA-KARENINA-2-de-tres	Diuèrsi viatges sagèc de hè'c de nauèth, mès tostemp s'interrompie.
ANNA-KARENINA-2-de-tres	A maugrat de demorar aguesta entrevista, Anna ère prèsta entà menspredar e inculpar ath sòn marit, mès ara non sabie se qué dider-li e lo planhie…
ANNA-KARENINA-2-de-tres	Eth silenci, donc, se tardèc ua longa estona.
ANNA-KARENINA-2-de-tres	Està ben Sergi?, preguntèc eth, en tot híger, sense demorar era responsa: aué non dini en casa; me cau gésser.
ANNA-KARENINA-2-de-tres	Jo volia anar entà Moscòu, didec Anna.
ANNA-KARENINA-2-de-tres	Non; qu'auetz hèt mielhor de vier aciu, didec eth, e carèc de nau.
ANNA-KARENINA-2-de-tres	Alexei Alexandrovic, didec, tachant-li es uelhs, tant qu'eth dirigie es sòns enquiath peu dera sua esposa, sò ua hemna colpabla, ua hemna dolenta; mès que sò era madeisha qu'èra, era madeisha que vos didí, e è vengut a dider-vos que non posqui cambiar.
ANNA-KARENINA-2-de-tres	Que non vos demani arren sus açò, responec eth, còp sec, damb decision, en tot guardar-la damb òdi enes sòns uelhs.
ANNA-KARENINA-2-de-tres	Pro que m'ac sabia.
ANNA-KARENINA-2-de-tres	Mès, coma vos didí ja per escrit, (parlèc cruaments damb era sua votz prima), vos torni a díder que non sò obligat a saber-me'n.
ANNA-KARENINA-2-de-tres	Ac ignòri.
ANNA-KARENINA-2-de-tres	Ac ignorarè tant qu'eth mon ac ignòre, tant qu'eth mèn nòm non demore desonorat.
ANNA-KARENINA-2-de-tres	E per açò vos avertisqui qu'es nòstes relacions les cau èster es de tostemp, e solet en cas que vos vos “compremetatz” cuelherè es mesures entà sauvar eth mèn aunor.
ANNA-KARENINA-2-de-tres	Totun, es nòstes relacions non pòden èster es de tostemp, didec Anna, timidaments, en tot guardar-lo damb temor.
ANNA-KARENINA-2-de-tres	Quan era vedec de nauèth aqueri gèsti tranquils, aquera votz mainadenca, persutanta e ironica, era sua repugnància entada eth hec desparéisher era sua pietat.
ANNA-KARENINA-2-de-tres	E solet auie pòur, mès volie esclarir era sua situacion costèsse çò que costèsse.
ANNA-KARENINA-2-de-tres	Que non posqui èster era vòsta hemna, tant que jo… comencèc.
ANNA-KARENINA-2-de-tres	Alexei Alexandrovic arric damb ua riseta hereda de dolenteria.
ANNA-KARENINA-2-de-tres	Sense cap de dobte qu'era sòrta de vida que vos auetz alistat a influit enes vòstes concepcions.
ANNA-KARENINA-2-de-tres	Respècti e mensprèdi era ua e era auta causa tan viauments… respècti autant eth vòste passat e mensprèdi autant eth vòste present… qu'èra fòrça luenh de hèr veir ço que vos auetz creigut interpretar enes mies paraules.
ANNA-KARENINA-2-de-tres	Anna, alendant, ajoquèc eth cap.
ANNA-KARENINA-2-de-tres	Alexei Alexandrovic, se qué voletz de jo?
ANNA-KARENINA-2-de-tres	Qu'è besonh de qué aguest òme non vos visite e de qué vos, hescatz de sòrta que ne eth mon ne es vailets vos posquen criticar, voi que deishetz de veir ad aguest òme.
ANNA-KARENINA-2-de-tres	Me semble que non demani massa.
ANNA-KARENINA-2-de-tres	E a cambi d'açò, gaudiratz des drets d'esposa aunorada sense complir es vòsti déuers.
ANNA-KARENINA-2-de-tres	Qu'ei tot .
ANNA-KARENINA-2-de-tres	E ara me cau partir.
ANNA-KARENINA-2-de-tres	Non dini en casa.
ANNA-KARENINA-2-de-tres	E dit aquerò, se lheuèc e se filèc de cap ara pòrta.
ANNA-KARENINA-2-de-tres	Anna se lheuèc tanben.
ANNA-KARENINA-2-de-tres	Era net passada per Levin sus eth modelhon de hen non deishèc d'auer conseqüéncies.
ANNA-KARENINA-2-de-tres	Es trabalhs dera propietat qu'enquia alavetz se n'auie ocupat l'engüejauen e perderen interès entada eth.
ANNA-KARENINA-2-de-tres	A maugrat dera excellenta cuelheta, jamès, ena sua pensada, s'auien produsit tantes tumades ne tantes peleges damb es campanhards coma en aguest an, e era causa de tot aquerò se l'acodie ara damb claretat.
ANNA-KARENINA-2-de-tres	Eth gòi qu'auie sentut enes prètzhèts agricòls, era aproximacion que per causa d'eri s'auie produsit entre eth e es campanhards, era enveja qu'auie dera vida simpla d'aqueri èssers, e er in de seguir-la, qu'en aquera net venguec de desir a intencion, e que sus es sòns detalhs auie meditat, tot açò cambièc de tau manèra eth sòn punt d'enguarda sus se com amiar era propietat que ja non podie trapar en aguesti trabalhs er interès d'abantes, ne podie deishar de veir era sua actitud desagradiua dauant des trebalhadors, qu'èren era basa de tot.
ANNA-KARENINA-2-de-tres	Es vegades de vaques seleccionades, coma ”Pava”; era tèrra ben laurada e ben hiemada; es naui camps rascladi e brescadi; es nauanta deciatines de tèrra caperada de hiems ben premanidi; es semenadores mecaniques, eca, tot qu'aurie gessut esplendidaments s'ac auesse hèt eth madeish o damb companhs qu'amièssen es madeishes idies qu'eth.
ANNA-KARENINA-2-de-tres	Mès ara vedie claraments (tant qu'escriuie eth sòn libre sus economia rurau que se basaue en qué eth principau element d'era ère eth trebalhador, ac comprenie mès) qu'aquera manèra d'amiar es causes dera propietat se redusie a ua luta herotja e tenaça entre eth e es trebalhadors, qu'en era i auie un contunh desir de transformar es causes cossent damb eth sistèma qu'eth consideraue mielhor, mentre qu'es obrèrs se balhauen a tier-les en sòn estat naturau.
ANNA-KARENINA-2-de-tres	E Levin campaue qu'en aguesta peleja, amiada damb eth maximal esfòrç dera sua part e sense esfòrç ne tansevolhe intencion dera auta, era soleta causa que s'artenhie ère qu'era espleita non dèsse cap de resultat e se hessen a pèrder, ath delà, d'ua manèra totauments inutila, ues maquines e ues tèrres magnifiques e uns animaus excellents.
ANNA-KARENINA-2-de-tres	Çò de mès grèu ère que non solet se perdie en bades era energia tenguda en aquerò, senon qu'eth madeish non podie deishar de reconéisher, ara qu'eth sens dera sua òbra apareishie clar dauant es sòns uelhs, qu'era fin des sues activitats non ère pro digna.
ANNA-KARENINA-2-de-tres	Pr'amor que, en qué consistie era luta?
ANNA-KARENINA-2-de-tres	Eth defenie enquiath darrèr brigalh (non podie, ça que la, deishar de hè'c, pr'amor que per pòc qu'ac deishèsse de cornèr non aurie damb qué pagar as trebalhadors), tant qu'eri solet defenien era possibilitat de trabalhar tranquilla e agradiuaments, ei a díder, sivans èren acostumadi.
ANNA-KARENINA-2-de-tres	Qu'ère bon entath sòn interès que cada òme trabalhèsse coma mès mielhor, que non se distreiguesse ne se precipitèsse, en tot sajar de non mauméter es ventadores, arrastèths, batedores, eca, e, per tant, que pensèsse tostemp çò que hège.
ANNA-KARENINA-2-de-tres	Mès er obrèr volie trabalhar dera manèra mès aisida e agradiua, sense preocupar-se de totes es causes, sense pensar en arren, sense posar-se ne un solet moment a reflexionar.
ANNA-KARENINA-2-de-tres	Aguest ostiu, Levin ac auie vist a cada pas.
ANNA-KARENINA-2-de-tres	Manaue dalhar eth tréfol entà hen, en tot escuélher es pejores deciatines, que i auie barrejades èrbes e arraja, e es trebalhadors dalhauen ath còp es mielhors deciatines, destinades entath gran, en tot desencusar-se que les ac auie manat er encargat e sajar de padegar-lo dident-li qu'eth hen serie magnific.
ANNA-KARENINA-2-de-tres	Mès eth se'n sabie qu'era vertat s'estaue en qué aqueres deciatines èren mès aisides de dalhar.
ANNA-KARENINA-2-de-tres	Quan manaue ua ventadora entà ventar eth hen, l'estropiauen de seguit, pr'amor qu'ath campanhard li semblaue engüegiu demorar-se seigut ath dauant tant qu'es aletes se botjauen ath sòn darrèr.
ANNA-KARENINA-2-de-tres	E li didien: “Non vo'n hescatz; es hemnes qu'ac ventaràn en un virament de uelhs”.
ANNA-KARENINA-2-de-tres	Es arairs demorauen inservibles, pr'amor qu'eth laurador non endonviaue a baishar era relha e en botjar-la cansaue as shivaus e maumetie era tèrra.
ANNA-KARENINA-2-de-tres	E, ça que la, assegurauen a Levin que non li calie tracassar-se.
ANNA-KARENINA-2-de-tres	Deishauen as shivaus invadir eth horment, pr'amor que cap laurador volie èster garda nueitiu.
ANNA-KARENINA-2-de-tres	E quan un viatge, a maugrat des sues ordes en contra, es trabalhadors velhauen per torns, Vanhka, qu'auie trabalhat tot eth dia, s'esclipsèc e dempús demanèc perdon pera sua fauta, en tot díder: “Vos qu'ac auetz volut”.
ANNA-KARENINA-2-de-tres	Tot aquerò non ère pr'amor qu'auessen en òdi a Levin o ara sua propietat.
ANNA-KARENINA-2-de-tres	Ath contrari, eth se'n sabie qu'es campanhards l'apreciauen e lo considerauen un propietari sense orgulh, çò qu'ei entre eri era mielhor laudança.
ANNA-KARENINA-2-de-tres	Tot se passaue pr'amor que volien trabalhar alègraments, sense copacaps, e es interèssi de Levin non solet les èren d'auti e incomprensibles, senon totafèt contraris as sòns, qu'èren es mès justi.
ANNA-KARENINA-2-de-tres	Hège temps que Levin ère maucontent per com amiaue era propietat.
ANNA-KARENINA-2-de-tres	Vedie qu'eth sòn vaishet hège aigües, mès non trapaue ne volie saber per a on, dilhèu enganhant-se de bon voler, donques qu'arren l'aurie quedat en vida se deishaue de creir en sòn trabalh.
ANNA-KARENINA-2-de-tres	Mès ara que non podie seguir enganhant-se.
ANNA-KARENINA-2-de-tres	Quan siguec en çò de Dolly, era lo convidèc a vier, plan que òc entà que demanèsse era man dera sua fraia, qu'ara, sivans li daue a enténer Daria Alexandrovna, l'acceptarie.
ANNA-KARENINA-2-de-tres	En veir a Kitty, Levin comprenec que contunhaue estimant-la; mès non podie vier en çò d'Oblonsky en saber-se'n que Kitty s'estaue aquiu.
ANNA-KARENINA-2-de-tres	Eth hèt de qué eth s'auesse declarat e era lo refusèsse creaue entre es dus un obstacle insuperable.
ANNA-KARENINA-2-de-tres	E ath delà, se com posqui vier aquiu dempús de çò que m'a dit Daria Alexandrovna?
ANNA-KARENINA-2-de-tres	Com hèr veir que non sai çò qu'era me condèc?
ANNA-KARENINA-2-de-tres	Semblarà que i vau coma un òme magnanim entà perdonar-la.
ANNA-KARENINA-2-de-tres	E com me posqui mostrar ath sòn dauant en papèr d'un òme generós que li vò aufrir eth sòn amor?
ANNA-KARENINA-2-de-tres	Entà qué m'aurà dit aquerò Daria Alexandrovna?
ANNA-KARENINA-2-de-tres	Auria podut veir a Kitty per edart e alavetz tot s'aurie passat d'ua manèra naturau.
ANNA-KARENINA-2-de-tres	Dolly l'envièc ua cartat en tot demanar-li ua sera de senhora entara sua fraia.
ANNA-KARENINA-2-de-tres	Demori que me la hescatz a vier en persona”, escriuie.
ANNA-KARENINA-2-de-tres	Aquerò li semblèc insuportable.
ANNA-KARENINA-2-de-tres	Escriuec un desenat de nòtes, les trinquèc totes e envièc era sera sense responsa.
ANNA-KARENINA-2-de-tres	Non volie prométer que vierie pr'amor que non podie vier, e escríuer que non venguie per bèth trebuc o per que se n'anaue, encara li semblaue pejor.
ANNA-KARENINA-2-de-tres	Manèc, donc, era sera sense responsa, en tot saber-se'n qu'actuaue mau, e ath londeman, deishant es ahèrs dera propietat, que tan desagradius l'èren ara, enes mans der encargat, partic entà veir ath sòn amic Sviajsky, que s'estaue en un districte provinciau fòrça aluenhat, auie uns esplendides restanques, plies de becades, e qu'eth l'auie escrit hège pòc en tot demanar-li que complisse era sua promesa de vier a tier-li ua visita.
ANNA-KARENINA-2-de-tres	Es becades des restanques deth districte de Surovsk hègen a temptar a Levin hège temps, mès, negat enes ahèrs dera sua propietat, auie ajornat tostemp eth viatge.
ANNA-KARENINA-2-de-tres	Ara li shautaue vier aquiu, en tot húger deth vesiat des Scherbazky e des activitats des sues propietats, entà balhar-se ara caça, qu'enes sues penes auie estat tostemps era mielhor consolacion.
ANNA-KARENINA-2-de-tres	A miei camin s'arturèc pr'amor de balhar-les palhada ena casa d'un laurador ric.
ANNA-KARENINA-2-de-tres	Un vielh calvet e fresc, d'ampla barba ròia, peublanca enes caròles, li dauric es pòrtes, en tot sarrar-se contra era paret pr'amor de deishar passar ara troika.
ANNA-KARENINA-2-de-tres	Dempús d'auer indicat ath menaire un lòc jos eth cubèrt en ample pati, naut, net e ben apraiat, qu'en eth se vedien quauqui arairs inservibles, eth vielh convidèc a Levin a passar ena casa.
ANNA-KARENINA-2-de-tres	Ua hemna joena, plan neta, amiant esclòps enes pès nudi, heregaue eth solèr dera entrada.
ANNA-KARENINA-2-de-tres	En veir entrar ath córrer eth gosset, que seguie a Levin, s'espauric e hec un crit.
ANNA-KARENINA-2-de-tres	Mès de ressabuda se n'arric deth sòn espant, pr'amor que se'n sabie que non li calie crànher arren.
ANNA-KARENINA-2-de-tres	E dempús d'indicar a Levin, damb eth sòn braç damb es manges dera sua blòda rebussades, era pòrta dera casa, amaguèc de nauèth eth sòn beròi ròstre en tot jocar-se tà contunhar lauant.
ANNA-KARENINA-2-de-tres	Voletz eth samovar?, preguntèc eth vielh.
ANNA-KARENINA-2-de-tres	Òc, se vos platz.
ANNA-KARENINA-2-de-tres	Era cramba ère espaciosa e en era se vedie ua codinèra olandesa damb briques e un paravent.
ANNA-KARENINA-2-de-tres	Jos es icònes, en cornèr sant, auie ua taula pintada damb motius ruraus, ua banqueta e dues cagires, e ath cant dera entrada se vedie un petit armari damb vaishèra.
ANNA-KARENINA-2-de-tres	Es hiestrons èren barradi, auie pòques mosques e tot se trapaue tan net que Levin sagèc que “Laska”, que, tant que corrie pes camins, se banhaue enes basses, non enlordisse eth solèr e li mostrèc un lòc en cornèr pròche ara pòrta.
ANNA-KARENINA-2-de-tres	Dempús d'examinar era cramba, Levin gessec en pati deth darrèr dera casa.
ANNA-KARENINA-2-de-tres	Era galharda mossa des esclòps, balançant en aire es herrades uedes, s'auancèc ara prèssa entà trèir aigua deth potz.
ANNA-KARENINA-2-de-tres	Hètz-ac de seguit!, cridèc eth vielh alègraments.
ANNA-KARENINA-2-de-tres	E se dirigic entà Levin: Qué, senhor, vietz a veir a Nicolàs Ivanovic Sviajsky?
ANNA-KARENINA-2-de-tres	Tanben eth vie a viatges per aciu, gessec, damb evidenti talents de parlar, en tot emparar-se ena balustrada dera escala.
ANNA-KARENINA-2-de-tres	Mentre eth vielh li condaue que coneishie a Sviajsky arribèren es campanhards, damb arrastèths e arairs.
ANNA-KARENINA-2-de-tres	Es shivaus que tirauen d'eri èren grani e robusti.
ANNA-KARENINA-2-de-tres	Es auti dus, un d'edat e er aute joen, èren, plan que òc, jornalèrs e jargauen camises de tela basta.
ANNA-KARENINA-2-de-tres	Eth vielh, en hèr-se enlà dera escala, s'apressèc as shivaus e comencèc a desaganchar.
ANNA-KARENINA-2-de-tres	Qué as laurat?, pregutèc Levin.
ANNA-KARENINA-2-de-tres	Qu'auem laurat es truhes.
ANNA-KARENINA-2-de-tres	Auem tanben quauques tèrres.
ANNA-KARENINA-2-de-tres	Fedor, non dèishes escapar ath shivau gran; estaca-lo ena pòsta.
ANNA-KARENINA-2-de-tres	Agancharam un aute shivau.
ANNA-KARENINA-2-de-tres	Pairet, an amiat es relhes der arair qu'encomanères?, preguntèc un des mossos, d'enòrme estatura, probablaments hilh deth vielh.
ANNA-KARENINA-2-de-tres	Que son ena luja, responec er ancian, estropant es retnes des shivaus e lançant-les en solèr.
ANNA-KARENINA-2-de-tres	Apraia-les tant qu'eri dinen.
ANNA-KARENINA-2-de-tres	Era mossa d'abantes, arridolenta, damb era espatla inclinada jos eth pes des herrades, se posèc en vestibul.
ANNA-KARENINA-2-de-tres	Gesseren mès hemnes de non se sap a on, joenes e beròies, de mieja edat e vielhes lèges, quauques ues damb mainatges.
ANNA-KARENINA-2-de-tres	Eth samovar boric ena humeneja.
ANNA-KARENINA-2-de-tres	Que ja l'auem prenut aué, mès per çò d'acompanhar-vos… didec eth vielh, damb evidenta satisfaccion.
ANNA-KARENINA-2-de-tres	Tant que prenien eth tè, Levin se'n sabec de tota era istòria deth vielh.
ANNA-KARENINA-2-de-tres	Dètz ans endarrèr, aguest auie arrendat ara propietàira des tèrres cent vint deciatines e er an anterior les auie crompat, arrendant, ath delà, tres centes deciatines ath propietari vesin.
ANNA-KARENINA-2-de-tres	Era part mès petita des tèrres, era pejor, la subarrendaue, e eth madeish damb era sua familha e dus jornalèrs, lauraue quaranta deciatines.
ANNA-KARENINA-2-de-tres	Eth vielh se planhie de qué es causes anauen mau.
ANNA-KARENINA-2-de-tres	Mès Levin endonvièc qu'ac hège per dissimular e qu'en realitat era sua casa prosperaue.
ANNA-KARENINA-2-de-tres	S'es causes auessen anat mau, eth vielh non aurie crompat es tèrres a cent cinc robles, non aurie maridat as sòns tres hilhs e a un nebot ne aurie rebastit tres viatges era casa dempús d'auer-se usclat tres còps, e cada viatge mielhor.
ANNA-KARENINA-2-de-tres	A maugrat des planhs se vedie qu'eth laurador ère justaments capinaut deth sòn benèster, des sòns hilhs, deth sòn nebot, des sues ireues, des sòns shivaus, des sues vaques e, mès que mès, dera prosperitat dera sua casa.
ANNA-KARENINA-2-de-tres	Pera convèrsa, Levin dedusic qu'er ancian non ère enemic des innovacions.
ANNA-KARENINA-2-de-tres	Semiaue fòrça truhes, que Levin, en arribar, vedec que venguien de florir, tant qu'es sues solec començauen alavetz a possar era flor.
ANNA-KARENINA-2-de-tres	Eth vielh lauraue era tèrra de truhes damb er “arair”, sivans didie que li prestaue eth propietari.
ANNA-KARENINA-2-de-tres	Levin, en tot veir se com se perdie tan magnific ferratge, auie pensat fòrça viatges a profitar-lo, mès jamès ac auie podut arténher.
ANNA-KARENINA-2-de-tres	Aqueth òme, ça que la, ac hège e non se cansaue de laudar era excelléncia d'aqueth ferratge.
ANNA-KARENINA-2-de-tres	En quauquarren s'an de tier es hemnes!
ANNA-KARENINA-2-de-tres	Trèn es modelhons en camin e eth car les arremasse.
ANNA-KARENINA-2-de-tres	A nosati, es propietaris, tot que mos va mau damb es trabahadors, didec Levin, en tot aufrir-li un veire de tè.
ANNA-KARENINA-2-de-tres	Gràcies, didec eth vielh, cuelhent-lo, mès remint-se a cuélher eth sucre e mostrant- ne un terròc ja mossegat per eth.
ANNA-KARENINA-2-de-tres	Qu'ei impossible entener-se damb es jornalèrs; son ua roïna!
ANNA-KARENINA-2-de-tres	Guardatz, per exemple, ath senhor Sviajsky: a ua tèrra coma ua flor, mès jamès pòt tier ua bona cuelheta.
ANNA-KARENINA-2-de-tres	Qu'ei que manquen eth uelhs deth patron!
ANNA-KARENINA-2-de-tres	Mès tu tanben trabalhes damb jornalèrs!
ANNA-KARENINA-2-de-tres	Òc, mès nosati èm campanhards, e trabalham nosati madeishi, e s'eth jornalèr ei dolent, lo hèm enlà de seguit e mos apraiam solets.
ANNA-KARENINA-2-de-tres	Pairet, Finogen a besonh de quitran, didec, en tot entrar, era hemna des esclòps.
ANNA-KARENINA-2-de-tres	Òc, senhor, òc…didec eth vielh en èster prèst a gésser.
ANNA-KARENINA-2-de-tres	Se lheuèc, se senhèc doçament, balhèc es gràcies a Levin e gessec.
ANNA-KARENINA-2-de-tres	Es hemnes, de pès, mestrauen.
ANNA-KARENINA-2-de-tres	Eth joen e robust hilh deth vielh condaue, damb era boca plia d'espès hariat, quauquarren plan graciós e toti arrien, e sustot era hemna des esclòps, que higie en aqueth moment sopa de caulets ena tassa.
ANNA-KARENINA-2-de-tres	Qu'ère plan possible qu'er atrasent ròstre dera hemna des esclòps contribusisse fòrça ad aquera sensacion de benèster que costèc en Levin era casa des campanhards; mès, en tot cas, aguesta impression auie estat tan fòrta que non la podie desbrembar.
ANNA-KARENINA-2-de-tres	Sviajsky ère eth representant dera noblesa en sòn districte.
ANNA-KARENINA-2-de-tres	Auie fòrça mès ans que Levin e ère maridat hège temps.
ANNA-KARENINA-2-de-tres	S'estaue ena sua casa era sua joena cunhada, hemna plan simpatica entà Levin, que non ignoraue que Sviajsky e era sua hemna volien maridar-lo damb aquera joena.
ANNA-KARENINA-2-de-tres	Qu'ac sabie pro ben, tau qu'ac saben tostemp es joens consideradi maridadors, encara que non l'ac auesse gausat díder arrés, e sabie tanben que, encara qu'eth desiraue maridar-se e se pensaue qu'aquera joena aurie estat ua excellenta esposa en toti es sens, auie tantes probabilitats de maridar-se damb era, autanplan sense èster encamardat de Kitty Scherbazkaya, coma de pujar en cèu.
ANNA-KARENINA-2-de-tres	En recéber era carta d'aguest en tot convidar-lo a caçar, Levin pensèc en açò de seguit, mès tanben pensèc qu'aguestes intencions deth sòn amic èren un solet desir sense cap de fondament.
ANNA-KARENINA-2-de-tres	E decidic anar-i.
ANNA-KARENINA-2-de-tres	Ath delà, ath laguens dera sua amna, desiraue tornar a hèr- se a temptar en tot campar un aute còp d'apròp ara joena cunhada de Sviajsky.
ANNA-KARENINA-2-de-tres	Sviajsky ère un d'aguesti òmes, incomprensibles entà Levin, qu'es sòns pensaments, cadeadi e jamès independents seguissen un camin fix e qu'era sua vida, definida e fèrma ena sua direccion, seguís un camin totafèt desparièr e enquia contrari as sues idies.
ANNA-KARENINA-2-de-tres	Sviajsky ère fòrça liberau.
ANNA-KARENINA-2-de-tres	Menspredaue ara noblesa e consideraue qu'era majoritat des nòbles èren, in petto, partidaris dera servitud e que solet per cavardia non ac declarauen.
ANNA-KARENINA-2-de-tres	Credie a Russia un país perdut, ua dusau Turkia, e ath govèrn l'auie per tan dolent que ne tansevolhe artenhie a criticar es sues accions seriosaments.
ANNA-KARENINA-2-de-tres	Aquerò non l'empedie, ça que la, èster un modèl de representant dera noblesa ne curbir-se, tostemp enes sòns viatges, damb era casqueta de visèra damb cocarda e eth galon ròi, signes distintius dera institucion.
ANNA-KARENINA-2-de-tres	Credie que solet ère possible víuer ben en estrangèr, a on acodie tostemp que n'auesse era escadença e, ath còp, dirigie en Russia ua propietat mejançant procediments fòrça complèxi e perfeccionadi, en tot seguir damb gran interès tot çò que se hège en sòn país.
ANNA-KARENINA-2-de-tres	Non credie en Diu ne en diable, mès lo preocupaue fòrça er ahèr de mielhorar era situacion deth clergat.
ANNA-KARENINA-2-de-tres	E estaue pera reduccion des parròquies sense deishar de voler qu'eth pòble sauvèsse es sues glèises.
ANNA-KARENINA-2-de-tres	En aspècte feminista, ère ath costat des mès auançadi defensors dera complèta libertat dera hemna, e mès que mès deth sòn dret ath trabalh; mès viuie damb era sua esposa de tau manèra que toti admirauen era vida familhar d'aquera parelha sense hilhs qu'en era eth s'auie apraiat entà qué era sua hemna non hesse ne podesse hèr arren, dehòra dera ocupacion, comuna ada era e ath sòn marit, de passar eth temps çò de mielhor possible.
ANNA-KARENINA-2-de-tres	Se Levin non auesse auut era facultat de voler veir as òmes deth sòn mielhor costat, eth caractèr de Sviajsky non l'aurie aufrit era mendre dificultat ne enigma.
ANNA-KARENINA-2-de-tres	Qu'aurie pensat: “Ei un miserable o un pèc”, e er ahèr non s'aurie esclarit bric.
ANNA-KARENINA-2-de-tres	Mès non podie díder “pèc” pr'amor que Sviajsky ère, plan que òc, ath delà d'intelligent, fòrça instruit e sabie amiar era sua cultura damb ua extraordinària naturalitat.
ANNA-KARENINA-2-de-tres	Non auie sciéncia que non se'n sabesse e amuishaue es sòns coneishements quan s'i vedie obligat.
ANNA-KARENINA-2-de-tres	Mens encara podie Levin qualificar-lo de miserable, pr'amor que Sviajsky ère, sense cap de dobte, un òme aunèst, brave e intelligent, consagrat damb ua alègra animositat a ua labor fòrça estimada per toti aqueri que l'entornejauen e que jamès, de bon voler, auie hèt ne podie auer hèt cap de mau.
ANNA-KARENINA-2-de-tres	Qu'èren amics e, per tant, Levin auie escadences de hèr a temptar a Sviajsky, d'arribar enquiara esséncia madeisha deth sòn concèpte dera vida.
ANNA-KARENINA-2-de-tres	Mès tostemp es sòns esfòrci èren en bades.
ANNA-KARENINA-2-de-tres	Cada còp que Levin sajaue de penetrar mès enlà des crambes de recepcion deth cervèth de Sviajsky, notaue qu'aguest se trebolaue un shinhau, qu'era sua guardada exprimie ua mesfidança lèu imperceptibla, coma se cranhèsse que Levin lo comprenesse.
ANNA-KARENINA-2-de-tres	E començaue ua resisténcia gaujosa.
ANNA-KARENINA-2-de-tres	A causa dera sua decepcion enes sues activitats de propietari, Levin experimentèc un particular plaser en tier-li ua vista ath sòn amic.
ANNA-KARENINA-2-de-tres	Eth solet hèt de veir aqueth parelh de colomets erosi e contenti d'eri madeishi, e deth sòn nin confortable, satisfège ja a Levin, que, ara que se sentie tan maucontent dera sua pròpia vida, sajaue de desnishar eth secret de Sviajsky, qu'amuishaue ua claretat, ua alegria e un sens tan precís ara sua vida.
ANNA-KARENINA-2-de-tres	Ath delà, Levin sabie qu'ena casa de Sviajsky veirie as propietaris vesins, e aquerò li permeterie çò que tant desiraue: discutir, escotar es sues convèrses sus es cuelhetes, contractes de jornalèrs, eca.
ANNA-KARENINA-2-de-tres	Encara que considerades coma vulgares, coma ja sabie Levin, aguestes parlòtes li semblauen alavetz plan importantes.
ANNA-KARENINA-2-de-tres	En ambús casi, es condicions son definides, mès aciu, en nòste país, quan tot ei capvirat e a penes se comence a organizar eth nau orde, saber-me'n en quines condicions se harà qu'ei eth solet problèma important qu'existís en Russia”, pensaue.
ANNA-KARENINA-2-de-tres	Era caça se passèc pejor de çò que se demoraue.
ANNA-KARENINA-2-de-tres	Era restanca ère dejà seca e es becades auien hujut.
ANNA-KARENINA-2-de-tres	Après un dia sancer de caça, solet se hec a vier tres pèces e, coma tostemp, un excellent apetís, fòrça bona disposicion d'animositat e er estat mentau d'agradiua excitacion que desvelhaue en eth er exercici fisic.
ANNA-KARENINA-2-de-tres	Autanplan pendent era cacilha, quan aparentaments non li calie pensar en arren, rebrembaue de quan en quan ath vielh e ara sua familha, e, en evocar-les semblaue desvelhar non solet era sua atencion, senon ua sòrta de decision restacada ada era.
ANNA-KARENINA-2-de-tres	Tath ser, en préner eth tè, ena companhia de quauqui propietaris de tèrres que visitauen a Sviajsky per ahèrs de tutelatge, se comencèc, coma Levin demoraue, ua interessanta convèrsa.
ANNA-KARENINA-2-de-tres	Ena taula de tè Levin se seiguie ath cant dera mestressa e li calec parlar damb era e damb era sua cunhada, plaçada ath sòn dauant.
ANNA-KARENINA-2-de-tres	Era mestressa ère ua hemna de ròstre redon, ròia e baisheta, tota radiant d'arridolets e clotets.
ANNA-KARENINA-2-de-tres	Levin sajaue d'endonviar a trauèrs d'era, era solucion deth problèma qu'ère entada eth, eth sòn marit, mès que non auie era sua complèta libertat d'idies; non se sentie pro desligat pr'amor qu'ath sòn dauant se seiguie era cunhada.
ANNA-KARENINA-2-de-tres	Aguesta amiaue un vestit plan especiau, qu'a Levin li semblèc que se l'auie botat per eth, e qu'en eth se daurie un escòt en forma de trapèci.
ANNA-KARENINA-2-de-tres	Aqueth escòt quadrangular, a maugrat era blancor deth pièch, e dilhèu per açò, lo uedaue ada eth dera facultat de pensar.
ANNA-KARENINA-2-de-tres	Se pensaue, en tot enganhar-se probablaments, qu'aqueth escòt l'auie d'influir, e non se consideraue damb dret a guardar-lo, e sajaue de non hè'c; mès auie era impression d'èster colpable, encara que siguesse solet peth simple hèt de qué aqueth escòt existie, que l'ère de besonh explicar quauquarren e que l'ère impossible de hè'c.
ANNA-KARENINA-2-de-tres	E, plan per açò, se rogie e se sentie negat e inquiet.
ANNA-KARENINA-2-de-tres	Eth sòn estat d'animositat se comunicaue tanben ara polida cunhada.
ANNA-KARENINA-2-de-tres	Era mestressa, ça que la, semblaue non encuedar-se'n e, de bon voler, l'obligaue a entrar en tèma dera convèrsa.
ANNA-KARENINA-2-de-tres	Didíetz vos, gessie en tot contunhar era parlòta iniciada, qu'ath mèn marit non l'interèsse arren que sigue rus…
ANNA-KARENINA-2-de-tres	Ath contrari!
ANNA-KARENINA-2-de-tres	En estrangèr s'està alègre, mès jamès autant coma quan n'està aciu.
ANNA-KARENINA-2-de-tres	Aciu se trape en sòn ambient.
ANNA-KARENINA-2-de-tres	Coma qu'a tantes causes entà hèr e s'interèsse per tot!
ANNA-KARENINA-2-de-tres	Non auetz estat ena nòsta escòla?
ANNA-KARENINA-2-de-tres	L'è vista.
ANNA-KARENINA-2-de-tres	Non ei aguesta casa caperada de gèdra?
ANNA-KARENINA-2-de-tres	Ei òbra de Nastia, didec en tot senhalar ara sua fraia.
ANNA-KARENINA-2-de-tres	Les ensenhatz vos madeisha?, preguntèc Levin, en to esforçar-se entà non guardar er escòt, mès sabent-se'n que campèsse o non entà aquiu li calerie veder-lo madeish.
ANNA-KARENINA-2-de-tres	Òc: ensenhaua e ensenhi, mès qu'auem, ath delà, ua bona mèstra.
ANNA-KARENINA-2-de-tres	Qu'auem botat tanben classes de gimnàsia.
ANNA-KARENINA-2-de-tres	Gràcies, non mès tè, didec Levin.
ANNA-KARENINA-2-de-tres	Qu'enteni ua convèrsa plan interessanta, higec, e…
ANNA-KARENINA-2-de-tres	S'apressèc en aute extrèm dera taula, a on ère seigut eth patron damb dus propietaris.
ANNA-KARENINA-2-de-tres	Sviajsky acomodat d'esponera ena taula, tenguie era tassa damb era man e apuaue eth code sus era husta.
ANNA-KARENINA-2-de-tres	Damb era auta man possaue era sua barba, hènt-la a pujar enquiath nas coma entà flairar-la e dempús tornant-la a deishar quèir.
ANNA-KARENINA-2-de-tres	Es sòns ludents uelhs neri guardauen a un propietari de mostacha peublanca que parlaue nerviós, e per çò deth sòn ròstre, deiue trapar divertit çò que didie.
ANNA-KARENINA-2-de-tres	Eth propietari se planhie des campanhards.
ANNA-KARENINA-2-de-tres	Levin vedie claraments que Sviajsky podie respóner pro ben ad aqueri planhs e anequelir ath sòn interlocutor damb pòques paraules, mès era sua posicion l'ac empedie e per açò escotaue, non sense plaser, es comiques lamentacions deth propietari.
ANNA-KARENINA-2-de-tres	Er òme dera mostacha peublanca qu'ère un evident partidari dera servitud, un òme que non auie gessut deth sòn pòble e que l'apassionaue dirigir es trabalhs dera sua propietat.
ANNA-KARENINA-2-de-tres	Aquerò se dedusie per sòn vestit, ua levita arcaïca e un shinhau rosigada qu'eth pròpietari non se sentie a gost; pes uelhs, miei clucadi e perspicaci; pera sua convèrsa, en un bon rus; peth ton imperatiu aquerit a trauèrs dua longa practica de manament; pes gèsti segurs des sues mans, granes e ben formades, torrades peth solei, damb un solet e ancian anèth de nòça en sòn dit anular.
ANNA-KARENINA-2-de-tres	Se non m'auesse hèt pena deishar aquerò, qu'ei tan ben apraiat e que i è calat toti es mèns talents, ac auria abandonat tot, venent-ac e partint coma hec Nicolàs Ivanovic.
ANNA-KARENINA-2-de-tres	Òc, me n'auria anat a enténer “Era Bèra Elena”, didec eth propietari damb un arridolet agradiu qu'illuminèc eth sòn ròstre vielh e intelligent.
ANNA-KARENINA-2-de-tres	Mès se non lo deishatz, didec Nicolàs Ivanovc Sviajsky, ei senhau de qué vos va ben.
ANNA-KARENINA-2-de-tres	Me va ben pr'amor qu'era casa que demori ei mia, pr'amor que non me cau crompar arren ne logar braci entath trabalh, pr'amor qu'encara non è perdut era esperança de qué eth pòble vengue èster senat.
ANNA-KARENINA-2-de-tres	Mès, auetz vist quina manèra de béuer, quin libertinatge?..
ANNA-KARENINA-2-de-tres	Toti an repartit es sòns bens…
ANNA-KARENINA-2-de-tres	Arrés possedís un shivau ne ua vaca.
ANNA-KARENINA-2-de-tres	Se morissen de hame, mès vietz a cuelher-ne un de jornalèr e veiratz se com profite era prumèra escadença entà maumeter-vos-ac tot e encara va per justícia contra vos.
ANNA-KARENINA-2-de-tres	Donques era solucion ei que tanben anetz vos per justicia, didec Sviajsky.
ANNA-KARENINA-2-de-tres	Plaidejar-me jo?
ANNA-KARENINA-2-de-tres	Ne peth mau de morir!
ANNA-KARENINA-2-de-tres	Li contèsten a un de tau manèra qu'enquia e tot li hèn empenaïr-se d'auer-se plaidejat.
ANNA-KARENINA-2-de-tres	E se non, un exemple: es obrèrs dera usina demanèren sòs per auança e dempús se n'anèren.
ANNA-KARENINA-2-de-tres	E qué hec eth jutge?
ANNA-KARENINA-2-de-tres	Les absolvec!
ANNA-KARENINA-2-de-tres	Es solets que sostien damb fermetat era autoritat son eth Jutjat locau e eth sindic màger.
ANNA-KARENINA-2-de-tres	Aguest plan; les ajuste es compdes coma enes boni tempsi ancians, e, se non siguesse atau, que valerie mès deishà'c tot e húger entar aute extrèm deth mon.
ANNA-KARENINA-2-de-tres	Sviajsky, mès aguest, en sòrta d'açò, se divertie.
ANNA-KARENINA-2-de-tres	Donques nosati, Levin aciu present, eth senhor, jo…, didec senhalant ar aute propietari e arrint, governam es nòstes tèrres sense aguesti procediments.
ANNA-KARENINA-2-de-tres	Òc, es causes se passen ben ena propietat de Mijail Petrovic, mès demanatz-li com…
ANNA-KARENINA-2-de-tres	Ei aquerò dilhèu ua espleita “racionau”?, exclamèc eth vielh, çampar vantat per auer tengut era paraula “racionau”.
ANNA-KARENINA-2-de-tres	Era mia forma d'administrar era propietat ei plan simpla, didec Mijail Petrovic, e me cau balhar es gràcies a Diu.
ANNA-KARENINA-2-de-tres	Tota era mia preocupacion s'està en premanir es sòs entàs contribucions dera tardor.
ANNA-KARENINA-2-de-tres	Dempús vien es campanhards: “Pairet, per Diu, ajudatz-mos”.
ANNA-KARENINA-2-de-tres	Vien toti, amics mèns, e me hèn pena.
ANNA-KARENINA-2-de-tres	E atau les meti condicions per cada contribucion que les pagui.
ANNA-KARENINA-2-de-tres	Qu'ei vertat que tanben i a desarregaïdi entre eri…
ANNA-KARENINA-2-de-tres	Levin, que coneishie de temps enlà aqueri metòdes “patriarcaus”, escambièc ua guardada damb Sviajsky e interrompec a Mijail Petrovic, en tot dirigir-se entath dera mostacha peublanca.
ANNA-KARENINA-2-de-tres	Com pensatz vos, que mos cau dirigir es propietats?
ANNA-KARENINA-2-de-tres	Tau qu'ac hè Mijail Petrovic, o balhant es tèrres a mieges o arrendant-les as campanhards.
ANNA-KARENINA-2-de-tres	Tot aquerò qu'ei possible, mès damb açò se destrusís era riquesa deth país.
ANNA-KARENINA-2-de-tres	Aquiu a on era tèrra, ben suenhada pendent era servitud, me daue nau per un, a mieges me'n da tres per un.
ANNA-KARENINA-2-de-tres	Era emancipacion a arroïnat a Russia!
ANNA-KARENINA-2-de-tres	Sviajsky guardèc a Levin arrint e enquia li hec un leugèr senhau ironic.
ANNA-KARENINA-2-de-tres	Mès Levin non trapaue enes paraules deth propietari cap motiu d'arrir.
ANNA-KARENINA-2-de-tres	Lo comprenie mielhor que Sviajsky.
ANNA-KARENINA-2-de-tres	E çò d'aute que higec eth propietari, demostrant se per qué Russia ère arroïnada pera emancipacion, li semblèc autanplan fòrça just, nau entada eth e indicutible.
ANNA-KARENINA-2-de-tres	Se vedie qu'aqueth òme exprimie es sòns pròpis pensaments (causa que se passe pòc soent) e que taus idies non neishien d'un cervèth guit per desirar cercar-se ua ocupacion, senon qu'auie era sua origina enes condicions dera sua vida e auien estat longa e prigondaments meditades ena solitud rurau.
ANNA-KARENINA-2-de-tres	Era causa ei aguesta: quinsevolh progrès s'introdusís de naut, didie eth propietari, damb er in evident de demostrar que non ère un òme inculte.
ANNA-KARENINA-2-de-tres	Guardem es reformes de Pèir, Caterina e Alexandre; guardem era istòria europèa…
ANNA-KARENINA-2-de-tres	Coma mès reformes s'introdusissen de naut, mès mielhoraments i a ena vida rurau.
ANNA-KARENINA-2-de-tres	Era madeisha truha qu'a estat introdusida en nòste país ara fòrça.
ANNA-KARENINA-2-de-tres	Tanpòc s'a laurat tostemp damb er arair de husta.
ANNA-KARENINA-2-de-tres	Probablament aguest siguec introdusit ara fòrça enes tempsi des senhors feudaus.
ANNA-KARENINA-2-de-tres	Ena nòsta epòca, pendent era servitud, nosati, es propietaris, hérem innovacions: secadores, ventadores e d'autes maquines modèrnes.
ANNA-KARENINA-2-de-tres	Aguestes causes les auem implantat gràcies ara nòsta autoritat, e es campanhards, qu'ara prumeria se resistien, mos imitauen dempús.
ANNA-KARENINA-2-de-tres	Mès, en suprimir era servitud mos an trèt era autoritat, e es nòstes pròpietats, qu'èren en un plan naut nivèu, baisharàn en un estat primitiu e sauvatge.
ANNA-KARENINA-2-de-tres	Aguesta ei era mia pensada.
ANNA-KARENINA-2-de-tres	Mès per qué?
ANNA-KARENINA-2-de-tres	S'era espleita ei racionau, vos que podetz acodir as jornalèrs, didec Sviajsky.
ANNA-KARENINA-2-de-tres	Damb quina fòrça?, m'ac podetz díder?
ANNA-KARENINA-2-de-tres	De qui me'n poirè servir entà hè'c?
ANNA-KARENINA-2-de-tres	Levin.
ANNA-KARENINA-2-de-tres	Des jornalèrs.
ANNA-KARENINA-2-de-tres	Es jornalèrs non vòlen trebalhar ben ne damb bones maquines.
ANNA-KARENINA-2-de-tres	Eth nòste obrèr solet pense en ua causa: béuer coma un porcèth e, en èster embriac, mauméter tot çò que se li fide.
ANNA-KARENINA-2-de-tres	As shivaus les balhe massa aigua, trinque es bones garnisons, escàmbie ua arròda enjelhada per ua auta e se beu es sòs, ahloishe er avitz principau dera batedora mecanica pr'amor d'estropiar-la…
ANNA-KARENINA-2-de-tres	Li hè hàstic tot açò que non se hè sivans es sues idies.
ANNA-KARENINA-2-de-tres	E plan per açò a baishat autant eth nivèu dera economia rurau.
ANNA-KARENINA-2-de-tres	Es tèrres s'abandonen, se dèishe créisher er aussent en eres e s'autrègen as campanhards, e aquiu a on se produsien un milion de quartères ara se'n produsissen solet uns pòqui centenats de milèrs.
ANNA-KARENINA-2-de-tres	Era riquesa generau s'a amendrit.
ANNA-KARENINA-2-de-tres	S'auéssem hèt çò de madeish, mès damb astúcia…
ANNA-KARENINA-2-de-tres	A Levin aquerò non l'interessaue.
ANNA-KARENINA-2-de-tres	Qu'eth nivèu dera nòsta economia baishe e que damb es nòstes relacions damb es campanhards ei impossible dirigir es propietats ei causa dehòra de dobte, afirmèc.
ANNA-KARENINA-2-de-tres	Jo non ac veigui atau, repliquèc seriosaments Sviajsky.
ANNA-KARENINA-2-de-tres	Sonque veigui que non sabem administrar es nòstes propietats e que, peth contrari, eth nivèu dera economia pendent era servitud non ère tan naut, senon fòrça baish.
ANNA-KARENINA-2-de-tres	Non auem bones maquines ne boni animaus de labor, ne bona direccion, ne sabem hèr calculs.
ANNA-KARENINA-2-de-tres	Preguntatz a un propietari e non saberà dider-vos se qué ei avantatjós e se qué non n'ei.
ANNA-KARENINA-2-de-tres	Òc: comptabilitat ara italiana!, repliquèc eth propietari ironicaments.
ANNA-KARENINA-2-de-tres	Mès, compdatz coma volgatz, se vos ac maumeten tot, non treiratz cap benefici.
ANNA-KARENINA-2-de-tres	Se per qué vos ac van a mauméter?
ANNA-KARENINA-2-de-tres	Ua porcaria de batedora, un rotlèu compressor rus, vo'la maumeteràn, mès non era mia maquina de bugàs.
ANNA-KARENINA-2-de-tres	Un shivalòt rus…com se criden?, es d'aguesta endiablada raça que les cau arrossegar pera coa; aguesti, que vo'la poiràn mauméter, mès s'auetz boni percherons, non vo'les maumeteràn.
ANNA-KARENINA-2-de-tres	E tot atau.
ANNA-KARENINA-2-de-tres	Qu'ei de besonh quilhar eth nivèu dera vida rurau.
ANNA-KARENINA-2-de-tres	Entad açò que mos cau auer sòs, Nicolàs Ivanovic.
ANNA-KARENINA-2-de-tres	En vos qu'està ben, mès jo è un hilh, que me cau educar-lo ena Universitat, e d'auti de petits que les pagui eth collègi.
ANNA-KARENINA-2-de-tres	De sòrta que non posqui crompar percherons.
ANNA-KARENINA-2-de-tres	Entad açò i son es bancs.
ANNA-KARENINA-2-de-tres	Entà que me venen en public enquant çò de darrèr que me demore?
ANNA-KARENINA-2-de-tres	Non, gràcies.
ANNA-KARENINA-2-de-tres	Que non i sò d'acòrd que sigue possible e de besonh ennautir eth nivèu dera economia rurau, didec Levin.
ANNA-KARENINA-2-de-tres	Ne sabi entà qué son utils es bancs.
ANNA-KARENINA-2-de-tres	Per çò que hè a jo, en tot açò qu'è despenut sòs qu'è auut pèrdes: enes animaus, pèrdes; enes maquines, pèrdes.
ANNA-KARENINA-2-de-tres	Çò que didetz ei plan cèrt, afirmèc, arrint damb satisfaccion, eth propietari dera mostacha peublanca.
ANNA-KARENINA-2-de-tres	E non solet m'arribe a jo, contunhèc Levin.
ANNA-KARENINA-2-de-tres	Posqui nomentar d'auti propietaris que dirigissen es sues propietats d'ua manèra racionau.
ANNA-KARENINA-2-de-tres	Toti, damb compdades excepcions, an pèrdes enes sues propietats.
ANNA-KARENINA-2-de-tres	Didetz-mos: guanhatz damb era vòsta pròpietat?
ANNA-KARENINA-2-de-tres	Preguntèc a Sviajsky.
ANNA-KARENINA-2-de-tres	E de seguit notèc enes sòns uelhs era momentanèa expression de temor que notaue tostemp que sajaue de pertusar mès enlà des crambes de recepcion deth cervèth de Sviajsky.
ANNA-KARENINA-2-de-tres	Ath delà, aguesta pregunta non ère guaire leiau per part de Levin.
ANNA-KARENINA-2-de-tres	Pendent eth tè, era mestresa l'auie dit qu'auien hèt a vier aqueth ostiu de Moscòu a un compdable aleman que per cinc cents robles hec eth balanç des compdes dera propietat, e que d'eth resultaue qu'auien auut tres mil robles de pèrdes e quauquarren mès.
ANNA-KARENINA-2-de-tres	Era non s'en brembaue damb exactitud, mès er aleman, çampar, auie compdat enquiath darrèr quart de kopeck.
ANNA-KARENINA-2-de-tres	Eth vielh propietari arric en enténer parlar des guanhs de Sviajsky.
ANNA-KARENINA-2-de-tres	Se vedie claraments que sabie fòrça ben es guanhs qu'eth sòn vesin e patron dera noblesa podie auer.
ANNA-KARENINA-2-de-tres	Dilheu non artenha beneficis, constestèc Sviajsky, mès aquerò solet indicarie que sò un mau propietari o que invertisqui eth capitau entà aumentar era renda.
ANNA-KARENINA-2-de-tres	Era renda!, sorrisclèc Levin orrificat.
ANNA-KARENINA-2-de-tres	Que pòt èster qu'existisque renda en Euròpa, a on a mielhorat era tèrra a fòrça de trebalhar-la, mès era nòsta tèrra empejore coma mès i trebalham en era, ei a díder, que l'agotam e en aguest cas ja non i a renda.
ANNA-KARENINA-2-de-tres	Com que non i a renda?
ANNA-KARENINA-2-de-tres	Donques era lei…
ANNA-KARENINA-2-de-tres	Nosati qu'èm dehòra dera lei.
ANNA-KARENINA-2-de-tres	Era renda, entà nosati, non esclarís arren; ath contrari, ac confon tot.
ANNA-KARENINA-2-de-tres	Didetz-me: com er estudi dera renda pòt…?
ANNA-KARENINA-2-de-tres	Voletz lèit colistrada?
ANNA-KARENINA-2-de-tres	Macha, hè-mos a vier lèit colistrada e jordons, didec Sviajsky ara sua hemna.
ANNA-KARENINA-2-de-tres	Aguest an qu'auem ua grana abondor de jordons.
ANNA-KARENINA-2-de-tres	En demorar-se sense interlocutor, Levin seguic era parlòta damb eth propietari, sajant de demostrar-li qu'era dificultat s'estaue en qué non se volien conéisher es qualitats e es costums der obrèr.
ANNA-KARENINA-2-de-tres	Mès, tau que toti es òmes que pensen damb independéncia e viuen isoladi, eth propietari ère fòrça contrari a adméter es opinions des auti e se tenguie en excès as sues.
ANNA-KARENINA-2-de-tres	Persutaue qu'eth campanhard rus ère un porcèth e que li shaute es porcaries, e que entà trèir-lo d'eres ère de besonh era autoritat e, s'aguesta mancaue, les calie garròt; mès, coma alavetz s'ère tan liberau, s'auie escambiat eth garròt, que s'auie tardat mil ans, per avocats e conclusions que damb era sua ajuda se neurie damb bona sopa ad aqueri campanhards lordi e pòcvaus e enquia e tot se les amidaue es pès cubics d'aire qu'auien de besonh.
ANNA-KARENINA-2-de-tres	Pensatz, responie Levin, sajant de tornar ara qüestion, que non se pòt trapar un profit dera energia deth trebalhador que hèsque eth sòn trabalh productiu?
ANNA-KARENINA-2-de-tres	Damb eth pòble rus, sense auer autoritat, que non serà possible jamès, responec eth propietari.
ANNA-KARENINA-2-de-tres	Com ei possible trapar naues condicions?, didec Sviajsky, dempús de préner era lèit colistrada, tant qu'alugaue ua cigarreta e s'apressaue entàs que dialogauen.
ANNA-KARENINA-2-de-tres	Totes es manères de tier era energia des trabalhadors an estat definides e estudiades.
ANNA-KARENINA-2-de-tres	Aguesta rèsta de barbaria, era comunautat primitiua de fidança solidària, se des.hè per era soleta; era esclavitud a estat anequelida, eth trabalh ei liure; es sues formes, concretes, e les cau acceptar.
ANNA-KARENINA-2-de-tres	Que i a manòbres, jornalèrs, colons, e dehòra d'açò, arren.
ANNA-KARENINA-2-de-tres	Donques Euròpa ei maucontenta de taus manères.
ANNA-KARENINA-2-de-tres	Tan maucontenta, que sage de trapar-ne d'autes.
ANNA-KARENINA-2-de-tres	Jo solet digui aquerò, intervenguec Levin.
ANNA-KARENINA-2-de-tres	Pr'amor que serie madeish que se sagèssem de tornar a endonviar procediments entara construcion de camins de hèr.
ANNA-KARENINA-2-de-tres	Aguesti procediments que ja son endonviadi.
ANNA-KARENINA-2-de-tres	Mès, se non s'avien ath nòste país, se resulten damnatjosi?, persutèc Levin.
ANNA-KARENINA-2-de-tres	E un aute còp percebec era expression de temor enes uelhs de Sviajsky.
ANNA-KARENINA-2-de-tres	En aguest cas celebrem era nòsta capitada e proclamem qu'auem trapat çò qu'Euròpa cercaue!
ANNA-KARENINA-2-de-tres	Tot aquerò qu'està plan ben, mès, sabetz se qué s'a hèt en Euròpa referent ara organizacion obrèra?
ANNA-KARENINA-2-de-tres	Pòca causa.
ANNA-KARENINA-2-de-tres	Er ahèr apassione ara as mielhors cervèths europèus.
ANNA-KARENINA-2-de-tres	Auem era escòla de Schulze- Delich…
ANNA-KARENINA-2-de-tres	I a, ath delà, ua ampla literatura sus era qüestion obrèra en sens mès liberau, deguda a Lassalle.
ANNA-KARENINA-2-de-tres	Per çò dera organizacion de Mulhouse, qu'ei un hèt.
ANNA-KARENINA-2-de-tres	Solide que non l'ignoratz.
ANNA-KARENINA-2-de-tres	Que n'è ua idia…mès fòrça vaga.
ANNA-KARENINA-2-de-tres	A maugrat que digatz açò, seguraments ac sabetz tan ben coma jo.
ANNA-KARENINA-2-de-tres	Non sò un professor de sociologia, mès açò m'interèsse e vos conselhi que, se tanben vos interèsse, l'estudietz.
ANNA-KARENINA-2-de-tres	E quines son es conclusions qu'auetz arribat?
ANNA-KARENINA-2-de-tres	Perdon, mès…
ANNA-KARENINA-2-de-tres	Es propietaris se lheuèren.
ANNA-KARENINA-2-de-tres	Sviajsky, en auer arturat un còp mès a Levin en sòn shordaire costum d'escorcolhar enes crambes interiores deth sòn cervèth, saludèc as convidadi que se n'anauen.
ANNA-KARENINA-2-de-tres	Aquera net Levin s'engüejaue terriblaments en companhia des senhores; lo voludaue eth pensament de qué era insatisfaccion que sentie pes ahèrs des sues tèrres non ère solet d'eth, senon generau en tota Russia; que trapar ua organizacion qu'en era es obrèrs trebalhèssen coma ena propietat deth campanhard que s'estaue a mitat de camin dera casa de Sviajsky non ère ua illusion, senon un problèma que les calie resòlver, qu'ère possible resòlver e que les calie sajà'c.
ANNA-KARENINA-2-de-tres	Dempús d'auer saludat as senhores e auer prometut demorar-se tot eth dia a vier, pr'amor de vier toti a shivau a vèir un esbauçament que s'auie produsit en un bòsc der Estat, Levin, abantes de retirar-se, passèc entath burèu deth sòn amic entà cuélher es libres sus ahèrs obrèrs que Sviajsky l'auie aufrit.
ANNA-KARENINA-2-de-tres	Eth burèu qu'ère ua estança enòrma, damb fòrça estatgères de libres e dues taules, ua grana, d'escriptòri, ath miei dera cramba, e ua auta redona, damb jornaus e revistes en toti es idiòmes plaçadi en rondèu ath torn dera lampa.
ANNA-KARENINA-2-de-tres	Sviajsky cuelhec uns libres e se seiguec en un balançader.
ANNA-KARENINA-2-de-tres	Se qué cercatz?, preguntèc a Levin, que, posant-se ath cant dera taula redona, guardaue es revistes.
ANNA-KARENINA-2-de-tres	A, òc!
ANNA-KARENINA-2-de-tres	Aciu que i é un article plan interessant, higec, en tot referir-se ara revista que Levin auie ena man.
ANNA-KARENINA-2-de-tres	Se passe, higec damb alègra animositat, qu'eth principau colpable deth repartiment de Polonia non siguec Federic.
ANNA-KARENINA-2-de-tres	Semble que…
ANNA-KARENINA-2-de-tres	Encara qu'a Levin l'interessaue mès que mès tot açò dera propietat rurau, en enténer ath sòn òste, se demanaue: “Com serà er interior d'aguest òme?
ANNA-KARENINA-2-de-tres	E quan acabèc, Levin li preguntèc, sense voler:
ANNA-KARENINA-2-de-tres	Plan, e qué?…
ANNA-KARENINA-2-de-tres	Mès que non podec obtier arren mès.
ANNA-KARENINA-2-de-tres	Era soleta causa interessanta ère que “resultaue”…
ANNA-KARENINA-2-de-tres	M'a interessat fòrça aguest propietari rurau tant emmaliciat, didec Levin alendant.
ANNA-KARENINA-2-de-tres	Qu'ei fòrça intelligent e en fòrça des sues causes a rason.
ANNA-KARENINA-2-de-tres	Se qué didetz?
ANNA-KARENINA-2-de-tres	Qu'ei un ancian partidari dera servitud, coma toti eri, repliquèc Sviajsky.
ANNA-KARENINA-2-de-tres	Toti eri son es que vos representatz…
ANNA-KARENINA-2-de-tres	Òc, sò eth representant dera noblesa, mès les amii entà ua auta direccion desparièra ara que desiren, arric Sviajsky.
ANNA-KARENINA-2-de-tres	Er ahèr que m'interèsse fòrça, didec Levin.
ANNA-KARENINA-2-de-tres	Aguest òme se'n sap qu'eth cultiu racionau des propietats va mau e qu'es soletes que prospèren son es des usurèrs, coma es d'aqueth aute, tan carat, e era petita pròpietat.
ANNA-KARENINA-2-de-tres	Qui n'a eth tòrt?
ANNA-KARENINA-2-de-tres	Plan que òc, nosati madeishi.
ANNA-KARENINA-2-de-tres	E, ath delà, non ei cèrt qu'era propietat racionau non prospère.
ANNA-KARENINA-2-de-tres	Per exemple, Vasilchikov…
ANNA-KARENINA-2-de-tres	Prospère era usina, non es tèrres.
ANNA-KARENINA-2-de-tres	Sabi pas se per qué vos estonatz, Levin.
ANNA-KARENINA-2-de-tres	Eth pòble rus ei a un nivèu morau e materiau tan baish qu'ei naturau que se resistisque a acceptar çò qu'a de besonh.
ANNA-KARENINA-2-de-tres	En Euròpa era propietat racionau prospère pr'amor qu'eth pòble està educat, çò que signifique que nosati mos cau educar ath pòble e arren mès.
ANNA-KARENINA-2-de-tres	Dilhèu ei possible educar ath pòble?
ANNA-KARENINA-2-de-tres	Entà educar ath pòble mos cau tres causes: escòles, escòles e escòles.
ANNA-KARENINA-2-de-tres	Vos auetz dit qu'eth pòble a un nivèu fòrça baish de desvolopament materiau.
ANNA-KARENINA-2-de-tres	Entà qué li pòden servir, entad açò, es escòles?
ANNA-KARENINA-2-de-tres	Me retiratz vos ara anecdòta des conselhs sus era malautia.
ANNA-KARENINA-2-de-tres	Pregatz”.
ANNA-KARENINA-2-de-tres	Jo vos menti era economia politica e vos didetz qu'aquerò ei pejor.
ANNA-KARENINA-2-de-tres	Vos parli deth socialisme e me responetz qu'ei pejor.
ANNA-KARENINA-2-de-tres	Vos parli dera educacion e me didetz qu'ei pejor.
ANNA-KARENINA-2-de-tres	De qué pòden servir es escòles?
ANNA-KARENINA-2-de-tres	Es escòles desvelharàn en pòble naui besonhs.
ANNA-KARENINA-2-de-tres	Aquerò que non ac è podut enténer jamès, didec Levin damb animositat.
ANNA-KARENINA-2-de-tres	Se com van a ajudar es escòles ath pòble entà mielhorar eth sòn estat materiau?
ANNA-KARENINA-2-de-tres	Vos didetz qu'es escòles e era educacion desvelharàn en pòble d'auti besonhs?
ANNA-KARENINA-2-de-tres	Donques plan pejor, pr'amor qu'eth pòble non les poirà satisfèr.
ANNA-KARENINA-2-de-tres	En qué eth somar e eth restar e eth catecisme pòden servir tà mielhorar er estat materiau, que non ac è podut compréner jamès.
ANNA-KARENINA-2-de-tres	Me responec qu'eth mainatge auie tosferina e l'auie amiat ena medecinaira pr'amor de qué lo guarisse.
ANNA-KARENINA-2-de-tres	Ac vedetz?
ANNA-KARENINA-2-de-tres	Vos madeish qu'ac auetz dit!
ANNA-KARENINA-2-de-tres	Pr'amor de qué era campanharda non amie ath sòn mainatge a guarir-lo en pau dera garièra ei de besonh…
ANNA-KARENINA-2-de-tres	Non!, didec Levin emmaliciat.
ANNA-KARENINA-2-de-tres	Aguesta garison deth mainatge en pau dera garièra ei entà jo coma era garison deth pòble enes escòles.
ANNA-KARENINA-2-de-tres	Eth pòble qu'ei praube e inculte.
ANNA-KARENINA-2-de-tres	Aquerò ac vedem ambdús damb tanta claretat coma era hemna ve era tosferina, pr'amor qu'eth mainatge estossègue.
ANNA-KARENINA-2-de-tres	Mès ei tant incomprensible qu'es escòles posquen hèr quauquarren pera incultura e era misèria deth pòble coma n'ei qu'eth mainatge se guarisque dera tosferina per meter-se en pau dera garièra.
ANNA-KARENINA-2-de-tres	Çò que mos cau esclarir ei eth motiu dera misèria deth campanhard.
ANNA-KARENINA-2-de-tres	En aquerò aumens, coïnciditz damb Spencer, que tan pòc vos shaute.
ANNA-KARENINA-2-de-tres	Tanben opine qu'era cultura solet pòt èster eth resultat deth benèster e es comoditats dera vida e es freqüents banhs, coma eth ditz, mès jamès deth saber liéger e compdar.
ANNA-KARENINA-2-de-tres	Celèbri, o mielhor dit planhi, coïncidir damb Spencer.
ANNA-KARENINA-2-de-tres	Mès me'n sabia de çò que didie hè fòrça temps…
ANNA-KARENINA-2-de-tres	Es escòles non valen entad arren; solet seràn utiles quan eth pòble, en èster mès ric e tier mès temps liure, posque frequentar-les.
ANNA-KARENINA-2-de-tres	Ça que la, ara, en tota Euròpa, er ensenhament ei obligatòri.
ANNA-KARENINA-2-de-tres	Ètz vos cossent, en açò, damb Spencer o non?, repliquèc Levin.
ANNA-KARENINA-2-de-tres	Mès enes uelhs deth sòn amic ludec un aute còp era expression de temor e didec arrint:
ANNA-KARENINA-2-de-tres	Çò que vos m'auetz condat dera tosferina qu'ei meravilhós!
ANNA-KARENINA-2-de-tres	Dilhèu ac auetz entenut vos madeish?
ANNA-KARENINA-2-de-tres	Levin comprenec que non poirie trapar era relacion entre era vida d'aqueth òme e es sues idies.
ANNA-KARENINA-2-de-tres	Se vedie que l'ère indiferent era conclusion que l'amièssen es sòns rasonaments; eth qu'auie besonh solet deth procès de pensar.
ANNA-KARENINA-2-de-tres	E s'emmaliciaue quan aguest l'amiaue en un cu de sac.
ANNA-KARENINA-2-de-tres	Aquerò ère era soleta causa que non volie adméter e ac evitaue, en tot cambiar era convèrsa damb bèra suggeréncia graciosa e agradiua.
ANNA-KARENINA-2-de-tres	Totes es impressions deth dia, en tot començar pera deth campanhard qu'enes sues tèrres s'auie arturat e que li servie de basa entà totes es sues idies e sensacions d'aué, secodiren prigondaments a Levin.
ANNA-KARENINA-2-de-tres	Aqueth amable Sviajsky, que tenguie opinions solet entar usatge generau e que, evidentaments, auie d'autes fondaments de vida, amagadi entà Levin, formaue partida d'ua nombrosa legion de gent que dirigie era opinion publica damb idies que non sentien.
ANNA-KARENINA-2-de-tres	Tot aquerò, ath delà deth maucontentament des sues ocupacions e era sua vaga esperança de qué se trapèsse remèdi entà tot, se honie en Levin en un sentiment d'interiora inquietud e era demora d'ua pròcha solucion.
ANNA-KARENINA-2-de-tres	En demorar-se solet en quarto que l'auien destinat, sus eth matalàs de ressòrts que li hègen sautar còp sec pès e braci en cada movement, Levin s'estèc desvelhat pendent ua longa estona.
ANNA-KARENINA-2-de-tres	Era convèrsa damb Sviajsky, a maugrat d'auer dit causes fòrça acertades, non artenhec en cap de moment interessar-lo, mès es idies deth vielh propietari meritauen que se pensèsse en eres.
ANNA-KARENINA-2-de-tres	Sense voler, rebrembaue es sues paraules e corregie es responses qu'eth li balhèsse.
ANNA-KARENINA-2-de-tres	Mès es causes se passen ben quan eth campanhard òbre sivans es sòns costums, coma ena casa deth vielh que viu ena mitat deth camin.
ANNA-KARENINA-2-de-tres	Eth nòste maucontentament des causes demòstre qu'es colpables èm nosati e non es trabalhadors.
ANNA-KARENINA-2-de-tres	Ja hè temps qu'obram ara manèra europèa sense considerar es qualitats dera man d'obra.
ANNA-KARENINA-2-de-tres	Sagem de reconéisher era fòrça obrèra non coma ua fòrça ideau de trabalhadors, senon coma un ensems de campanhards russi, damb es sòn pròpis instints, e organizem era espleita des nòstes propietats cossent damb açò.
ANNA-KARENINA-2-de-tres	Imaginatz-vos, li deuí díder, que vos amièssetz era vòsta propietat coma eth vielh deth camin, e qu'auessetz sabut hèr tier interès ena capitada deth trabalh as trabalhadors e qu'auessetz aplicat eth sistèma de trabalh qu'eri admeten.
ANNA-KARENINA-2-de-tres	Alavetz obtieríetz, sense agotar era tèrra, dus o tres viatges mès qu'ara.
ANNA-KARENINA-2-de-tres	Dividitz-ac en dus, balhatz era mitat as obrèrs e vos receberatz mès e era man d'obra tanben.
ANNA-KARENINA-2-de-tres	Entad açò li cau amendrir eth nivèu de guanhs e interessar as obrèrs ena capitada.
ANNA-KARENINA-2-de-tres	Aqueres idies agitauen de manèra extraordinària a Levin.
ANNA-KARENINA-2-de-tres	Non cluquèc un uelh en tota era net, en tot reflexionar sus era manèra d'amiar a tèrme eth sòn pensament.
ANNA-KARENINA-2-de-tres	Non pensaue tornar entà casa eth dia a vier, mès ara que resolvèc partir de maitiada.
ANNA-KARENINA-2-de-tres	Ath delà, aquera cunhada der escòt li desvelhaue un sentiment semblable ara vergonha e ar empenaïment d'auer hèt quauquarren mau.
ANNA-KARENINA-2-de-tres	Qu'auie decidit cambiar radicauments era manèra de dirigir era sua propietat.
ANNA-KARENINA-2-de-tres	Era amiada a tèrme deth plan de Levin aufrie fòrça dificultats, mès i trabalhèc actiuaments e, encara que non artenhec tot çò que volie, aumens venguec a creir, sens enganhar-se ada eth madeish, qu'aqueth ahèr se meritaue es sòns esfòrci.
ANNA-KARENINA-2-de-tres	Un des principaus obstacles ère qu'era espleita ère ja en marcha e ère impossible interrompè'c tot, entà tornar a començar de nauèth.
ANNA-KARENINA-2-de-tres	Li calie apraiar era machina tant qu'anaue.
ANNA-KARENINA-2-de-tres	Quan, era madeisha tarde qu'arribèc, li hec a veir es sòns plans ar encargat, aguest mostrèc ua visibla satisfaccion ena part deth discurs de Levin qu'afirmaue que tot çò qu'auie hèt enquia alavetz ère absurd e non aufrie cap auantatge.
ANNA-KARENINA-2-de-tres	Er encargat afirmèc qu'eth ac didie de fòrça temps a, encara que non l'escotauen.
ANNA-KARENINA-2-de-tres	Mès, en hèr-li a veir Levin es sòns desirs de qué eth prenesse partida coma sòci, amassa damb toti es trabalhadors, ena economia dera propietat, er òme se descoratgèc, e non dèc cap opinion determinada; e coma que de seguit gessec de díder que les calie arremassar ath londeman era rèsta des garbes de blat e manar que venguessen a rebastar es vaques, Levin comprenec qu non ère eth moment oportun entà parlar-li dera naua organizacion.
ANNA-KARENINA-2-de-tres	En tractar er ahèr damb es campanhards, proposant-les eth loguèr dera tèrra en naues condicions, Levin trapaue eth madeish obstacle essenciau: èren tant ocupadi enes prèzthèts que non auien temps entà pensar enes auantatges o desauantatges dera empresa.
ANNA-KARENINA-2-de-tres	Er ingenú Ivan, eth vaquèr, semblèc auer comprenut fòrça ben era proposicion de Levin de participar eth e tota era sua familha enes guanhs dera vacaria, e exprimic ara prèssa era sua conformitat.
ANNA-KARENINA-2-de-tres	Mès quan Levin l'explicaue es auantages deth nau sistèma, eth ròstre deth campanhard exprimie inquietud e pena e, entà non escotar-lo enquiath finau, se l'acodie bèth trabalh inexcusable: o ben li calie balhar era palhada ara vaca mair, o ben amiar aigua o escampar eth hiems.
ANNA-KARENINA-2-de-tres	Ua auta dificultat s'estaue ena invencibla maufidança des campanhards, que non podien creir qu'eth propietari cerquèsse un aute objectiu sense trèir-ne d'eri çò de mès possible.
ANNA-KARENINA-2-de-tres	N'èren segurs qu'era sua vertadèra finalitat l'amagaue e que solet les didie çò qu'ère mès convenent entàs sòns plans.
ANNA-KARENINA-2-de-tres	Eri, en exprimir-se, parlauen tostemp fòrça, mès jamès didien çò que se prepausauen en realitat.
ANNA-KARENINA-2-de-tres	Ath delà, (e Levin pensaue qu'er amarat propietari auie rason) es campanhards impausauen tostemp coma condicion inexcusabla de quinsevolh tracte que non les obligarien a tier en trabalh naui metòdes ne naues machines.
ANNA-KARENINA-2-de-tres	Levin comprenie que li calerie rebaishar eth nivèu dera economia rurau e renonciar a perfeccionaments d'un eviden auantatge.
ANNA-KARENINA-2-de-tres	Mès a maugrat des dificultats, se'n gessec e ena tardor era causa marchaue ath sòn gost o, aumens, atau l'ac semblaue.
ANNA-KARENINA-2-de-tres	Ara prumeria pensèc arrendar tota era propietat, tau que s'estaue, as campanhards, jornalèrs e ar encargat, en naues condicions, coma sòcis.
ANNA-KARENINA-2-de-tres	Mès lèu se n'encuedèc qu'aquerò ère impossible e decidic dividir en parts era pròpietat.
ANNA-KARENINA-2-de-tres	Era bòrda, jardin, uarts, prats e camps sigueren repartidi en parcèles que deuien correspóner a diuèrsi grops.
ANNA-KARENINA-2-de-tres	Er ingenú Ivan, eth vaquèr, que, sivans li semblaue a Levin, comprenie era causa milhor qu'arrés, alistèc un grop format ena màger part pes es sòns familhars e se convertic en sòci dera bòrda.
ANNA-KARENINA-2-de-tres	Eth camp desseparat, dedicat a pèishers, èrm dès hège ueit ans, siguec alistat per intelligent hustèr Fedor Resunov, damb sies familhes de campanhards en naues condicions de cooperacion.
ANNA-KARENINA-2-de-tres	Eth campanhard Churaev arrendèc enes madeishes condicions toti es uarts.
ANNA-KARENINA-2-de-tres	Era rèsta seguirie coma abantes, mès aqueres tres parts èren eth principi deth nau orde e ocupauen complètaments a Levin.
ANNA-KARENINA-2-de-tres	Cèrt qu'es causes ena bòrda non anauen mielhor qu'abantes e qu'Ivan s'opausaue ara valenta qu'eth lòc des vaques auesse cauhatge e que se hesse boder de lèit fresca, en tot afirmar qu'es vaques damb eth hered minjarien mens e qu'eth boder de lèit agra ère mès aisit de sauvar.
ANNA-KARENINA-2-de-tres	Ath delà persutaue parlar deth solèr e non l'interessaue qu'es sòs recebudi per eth non siguesse sodada, senon auanci a compde des futurs guanhs.
ANNA-KARENINA-2-de-tres	Ei vertat qu'eth grop de Fedor Resunov non trabalhèc era tèrra damb arairs, coma auien convengut, desencusant-se pr'amor que restaue pòc de temps.
ANNA-KARENINA-2-de-tres	Qu'ei vertat, tanben, que, a maugrat qu'es campanhards d'aguest grop auien acordat amiar era tèrra damb es naues condicions, non la considerauen comuna, senon arrendada, e mès d'un viatge autant es campanhards deth grop coma eth pròpi Fedor solien dider-li a Levin: “Dilhèu serie mielhor balhar-vos sòs per aguesta tèrra: serie mès comòde e nosati auríem mès libertat”.
ANNA-KARENINA-2-de-tres	Tanben, damb desparièrs motius, es campanhards ajornauen era construccion convenguda d'ua granja e ua bòrda, e atau venguec er iuèrn.
ANNA-KARENINA-2-de-tres	Qu'ère vertat que Churaev, que plan que òc auie comprenut mau es condicions qu'auie recebut era tèrra, sagèc de subarrendar es uarts, en part, as campanhards.
ANNA-KARENINA-2-de-tres	Ère vertat ei, a tot darrèr, que, parlant a viatges damb es campanhards sus es auantatges dera naua espleita, Levin vedie qu'eri non hègen que parar era aurelha, hènt veir qu'eth poirie díder çò que volesse, mès qu'ada eri non i auie qui les enganhèsse.
ANNA-KARENINA-2-de-tres	Mès, a maugrat de tot aquerò, Levin credie qu'era empresa prosperaue e que, en tot amiar es compdes com cau e persutar enes sòns prepausi de cara ath futur, poirie demostrar-les es auantatges d'aqueth sistèma, qu'en aguest cas es causes anarien per eres soletes.
ANNA-KARENINA-2-de-tres	Aqueres ocupacions, mès es dera part dera sua propietat que se demorèc e era activitat literària desvolopada ena sua òbra, l'aumpliren de tau manèra tot er ostiu qu'a penes gessec a caçar.
ANNA-KARENINA-2-de-tres	Tà finaus d'agost se'n sabec per un vailet que venguec a entornar-li era sua sera de qué es Oblansky auien tornat entà Moscòu.
ANNA-KARENINA-2-de-tres	Comprenec qu'en cométer era grosseritat, que d'era non se'n podie desbrembar sense rogir-se'n de vergonha, de non contestar a Daria Alexandrovna, auie usclat es sues naus e non podie tornar jamès en çò des Oblansky.
ANNA-KARENINA-2-de-tres	Dera maneisha manèra auie obrat damb es Sviajsky, que dera sua casa partic sense dider- se adiu.
ANNA-KARENINA-2-de-tres	Mès tanpòc en aquera casa auie era intencion de tornar-i jamès.
ANNA-KARENINA-2-de-tres	Tot aquerò, ara, que l'ère parièr.
ANNA-KARENINA-2-de-tres	Eth sòn prètzhèt d'organizar era propietat sus es naui principis l'ocupaue tan complètaments coma jamès ena sua vida ac auie hèt cap auta activitat.
ANNA-KARENINA-2-de-tres	Liegec es libres que li deishèc Sviajsky, cuelhent nòtes de çò que non coneishie: liegec tanben d'auti libres polico-economics e sociologics que tractaue deth madeish ahèr; mès, coma se pensaue, non trapèc arren que se referisse ad açò que l'interessaue.
ANNA-KARENINA-2-de-tres	Enes libres d'economia politica, per exemple es de Mill, que siguec eth prumèr autor que Levin liegec apassionadaments, demorant trapar en cada instant era solucion des problèmes que li preocupauen, trapèc leis dedusides dera situacion dera economia europèa, mès que non podec acceptar que leis inaplicables en Russia les calesse èster generaus.
ANNA-KARENINA-2-de-tres	Madeish vedec enes libres socialistes: o èren polides e irrealizables fantasies, que ja l'auien sedusit d'estudiant, o simples apraiaments e reparacions der estat de causes qu'existien en Euròpa qu'era qüestion agrària russa non auie arren en comun.
ANNA-KARENINA-2-de-tres	Era economia politica didie qu'es leis que regien e determinauen era riquesa europèa èren leis generaus e indobtables, tant qu'era escòla socialista afirmaue qu'eth desvolopament sivans aqueres leis amie entara roïna.
ANNA-KARENINA-2-de-tres	E ne es uns ne es auti balhauen ne tansevolhe era mendre indicacion sus çò que Levin e es campanhards russi les calie hèr damb es sòns milions de braci e de deciatines pr'amor de qué balhèssen eth maximau rendiment entath benèster comun.
ANNA-KARENINA-2-de-tres	Plan que òc, tostemp qu'auie discutit damb quauquarrés e auie començat a compréner ath sòn interlocutor, s'esdegaue a expausar eth sòn punt d'enguarda, autrestantes se l'auie interromput dident-li: “Non auetz liejut a Kauffman, Dubois e Michelet?
ANNA-KARENINA-2-de-tres	Liegetz-les; an resolvut dejà era qüestion”.
ANNA-KARENINA-2-de-tres	Mès Levin vedie ara claraments qu'aqueri autors non auien resolvut arren.
ANNA-KARENINA-2-de-tres	Vedie que Russia auie tèrres esplendides e esplendidi trabalhadors, e que, en bèri casi, coma eth d'aqueth vielh deth camin, era tèrra balhaue fòrça, mès que, ena majoritat des escadences, quan eth capitau s'aplicaue ara tèrra ara manèra europèa, tèrra e trabalhadors produsien pòc, çò que depenie de qué es trabalhadors non volien trabalhar ne trabalhauen senon qu'ara sua manèra, e qu'aguesta resisténcia non ère per edart, senon constanta e basada en pròpi esperit deth pòble.
ANNA-KARENINA-2-de-tres	Levin credie qu'eth pòble rus cridat a poblar e cultivar enòrmes espacis non ocupadi, enquiath moment que toti ne siguessen, tenguie, concientaments, procediments avients, se predaue as costums de besonh entad açò, e que taus procediments non èren, ne plan mens, tan dolents coma generauments se pensaue.
ANNA-KARENINA-2-de-tres	E ac volie demostrar teoricaments en sòn libre e practicaments ena sua propietat.
ANNA-KARENINA-2-de-tres	Ena practica, tot se passaue ben ena propietat, o atau l'ac semblaue a Levin.
ANNA-KARENINA-2-de-tres	E entà esclarí'c teoricaments e acabar era òbra que, sivans es sues illusions, non solet costarie ua revolucion ena economia politica, senon qu'esbauçarie complètaments aguesta sciéncia e ne bastirie ua auta de naua, basada enes relacions deth pòble e era tèrra, solet li calie vier en estrangèr, estudiar sus eth terren tot açò que s'auie hèt en aguest sens e trapar es pròves evidentes de qué tot açò que s'auie hèt en aguest sens ère superflú.
ANNA-KARENINA-2-de-tres	Levin non demoraue qu'era venda deth horment entà crubar es sòs e partir.
ANNA-KARENINA-2-de-tres	Mès comencèren es ploges, que non permeteren recuélher eth gran ne es truhes que s'auien demorat en camp, s'interromperen toti es trabalhs e enquia e tot era venda deth horment quedèc arturada.
ANNA-KARENINA-2-de-tres	Es camins èren impracticables pera hanga, era aigua arrosseguèc dues mòles e eth temps ère cada viatge pejor.
ANNA-KARENINA-2-de-tres	Manèc véner eth horment, envièc ath sòn encargat a crubar en casa deth crompaire e gessec a recórrer era propietat pr'amor de balhar es darrères instruccions abantes de partir entar estrangèr.
ANNA-KARENINA-2-de-tres	Ac apraièc tot e, banhat pera aigua que queiguie a patacs sus eth sòn mantèl de cuer, en tot regolejar-li peth còth e pes dubertures des bòtes, mès en excellent estat d'animositat, s'entornèc en çò de sòn tath ser.
ANNA-KARENINA-2-de-tres	Eth temps empejorèc encara mès pera net.
ANNA-KARENINA-2-de-tres	Mès Levin se sentie a gost jos era sua capucha e guardaue alègraments, ja es trebles arriuets que corrien pes estorns, ja es gotes de ploja que penjauen de cada arrameta seca, ja es taques blanques deth peiregalh non honut sus es hustes deth pont, ja es huelhes, abondiues encara, des pibos blancs, qu'entorauen d'ua capa celha es troncs nudi.
ANNA-KARENINA-2-de-tres	A maugrat deth ton ombriu dera natura que l'entornejaue, Levin se sentie agradiuaments excitat.
ANNA-KARENINA-2-de-tres	Era sua convèrsa damb es campanhards en pòble luenhant l'a auie mostrat que s'anauen acostumant ath nau orde de causes.
ANNA-KARENINA-2-de-tres	Non ei un interès personau, se tracte deth ben comun.
ANNA-KARENINA-2-de-tres	Era manèra de trabalhar es tèrres, era situacion de tot eth pòble, les cau cambiar.
ANNA-KARENINA-2-de-tres	En sòrta de praubetat i aurà riquesa e benèster generaus; en sòrta d'enemistats, unitat e comunitat d'interèssi.
ANNA-KARENINA-2-de-tres	En resumit, serà ua revolucion sens efusion de sang, mès ua grana revolucion, prumèr en nòste petit districte provinciau, dempús ena província, mès tard en Russia e en tot eth mon.
ANNA-KARENINA-2-de-tres	Pr'amor qu'ua idia justa non pòt èster infructuosa.
ANNA-KARENINA-2-de-tres	Òc, entad aguesta fin s'ac vau trabalhar.
ANNA-KARENINA-2-de-tres	E aquerò ac hèsqui jo, Kostia Levin, eth madeish que venguec en balh damb corbata nera e qu'era princesa Scherbazky remic era sua man; e eth hèt de qué siga un òme tant insignificant e digne de pietat que non vò díder arren.
ANNA-KARENINA-2-de-tres	Sò solide fòrça que tanben Franklin se sentie petit e non fidaue en eth madeish en brembar-se'n dera pòca causa qu'ère.
ANNA-KARENINA-2-de-tres	Non: aquerò que non vò díder arren.
ANNA-KARENINA-2-de-tres	Tanben Franklin auie solide era sua Agafia Mijailovna que fidaue es sòns secrets”.
ANNA-KARENINA-2-de-tres	Encaborniat en aguestes idies, Levin arribèc en casa ja de nets.
ANNA-KARENINA-2-de-tres	Er encargat auie anat a veir ath crompaire deth horment e venguie damb ua part des sòs.
ANNA-KARENINA-2-de-tres	Eth tracte damb eth garda que ja ère acabat e peth camin er encargat se'n sabec que pertot eth horment ère encara sense recuélher, atau qu'es cent seishanta almiars pròpis qu'auie restat sense recuélher non èren arren en comparèr damb çò qu'auien es auti.
ANNA-KARENINA-2-de-tres	Levin, coma tostemp, en dinar, se seiguec en fautulh damb eth sòn libre e, mentre liegie, contunhèc pensant en viatge qu'ère a mand de començar restacat damb era sua òbra.
ANNA-KARENINA-2-de-tres	Aué vedie damb especiau claretat tota era importànica dera sua empresa, e era esséncia des sòns pensaments s'anaue revirant en sòn cervèth en ardons periòdes, en frases concretes.
ANNA-KARENINA-2-de-tres	Se lheuèc entà apressar-se ena taula deth sòn escriptòri e “Laska”, qu'ère ajaçada as sòs pès, se lheuèc tanben, en tot estirar-se, e lo guardèc coma se li demanèsse a on auie d'anar.
ANNA-KARENINA-2-de-tres	Dempús de balhar-les ordes entath londeman venguec en sòn burèu e comencèc a trabalhar.
ANNA-KARENINA-2-de-tres	Dempús d'escríuer ua estona, Levin se'n brembèc còp sec de Kitty damb extraordinària claretat, en tot evocar era sua negatiua e eth sòn darrèr encontre, e damb aguest rebrembe se lheuèc e comencèc a passejar pera estança.
ANNA-KARENINA-2-de-tres	Qu'ei que vos engüejatz, didec Agafia Mijailovna.
ANNA-KARENINA-2-de-tres	Per qué vos demoratz en casa?
ANNA-KARENINA-2-de-tres	Qu'auríetz hèt ben d'anar-vo'n a préner es aigües, donques qu'auetz eth viatge premanit.
ANNA-KARENINA-2-de-tres	Me'n vau deman passat.
ANNA-KARENINA-2-de-tres	Mès abantes me cau deishar apraiadi es mèns ahèrs aciu.
ANNA-KARENINA-2-de-tres	Quini ahèrs?
ANNA-KARENINA-2-de-tres	Vos semble pòc çò qu'auetz hèt pes campanhards?
ANNA-KARENINA-2-de-tres	Be diden qu'eth sòn senhor receberà ua recompensa deth Tsar!
ANNA-KARENINA-2-de-tres	Mès, qu'ei estranh que vos ocupetz d'eri!
ANNA-KARENINA-2-de-tres	Non me preocupi solet d'eri; hèsqui tanben ua causa utila entà jo.
ANNA-KARENINA-2-de-tres	Agafia Mijailovna se'n sabie peth menut de toti es plans de Levin sus era sua propietat.
ANNA-KARENINA-2-de-tres	Aguest l'explicaue soent es sòns pensaments e a viatges discutie damb era quan non ère d'acòrd damb es sues explicacions.
ANNA-KARENINA-2-de-tres	Mès ara Agafia Mijailovna auie dat as sues paraules ua interpretacion plan diuèrsa deth sens qu'eth les auie dit.
ANNA-KARENINA-2-de-tres	Qu'ei sabut que d'aquerò qu'un li cau preocupar-se mès ei dera sua amna, didec alendant.
ANNA-KARENINA-2-de-tres	Mès, guardatz, Parfen Denisic, que non sabie liéger ne escríuer, moric hè pòc, damb ua mòrt qu'atau mo l'age Diu a toti, e higec, en tot referir-se ad aqueth vailet defuntat nauèraments: lo cohessèren e li dèren era extremoncion.
ANNA-KARENINA-2-de-tres	Non me referisqui ad açò, repliquèc Levin.
ANNA-KARENINA-2-de-tres	Digui que trabalhi entath mèn pròpi benefici.
ANNA-KARENINA-2-de-tres	Tau que mès trabalhen es campanhards mès guanhi jo.
ANNA-KARENINA-2-de-tres	Hètz çò que volgatz: eth guit contunharà ena sua guitèra.
ANNA-KARENINA-2-de-tres	Eth qu'a consciéncia trabalhe ben.
ANNA-KARENINA-2-de-tres	Se non la tie, qu'ei inutil hèr arren.
ANNA-KARENINA-2-de-tres	Donques vos madeisha didetz qu'Ivan tier compde mielhor ara as animaus.
ANNA-KARENINA-2-de-tres	Ua causa vos digui, responec Agafia Mijailovna, e se notaue que non ac didie per edart, senon qu'ère eth frut d'un pensament fòrça madurat.
ANNA-KARENINA-2-de-tres	Qu'auetz besonh de maridar-vos.
ANNA-KARENINA-2-de-tres	Qu'ei aquerò que vos cau hèr.
ANNA-KARENINA-2-de-tres	E arroncilhaue de nauèth es celhes.
ANNA-KARENINA-2-de-tres	Levin.
ANNA-KARENINA-2-de-tres	Vai, que ja auetz visites: atau non vos engüejaratz tant, didec Agafia Mijailovna en tot dirigir-se de cap ara pòrta.
ANNA-KARENINA-2-de-tres	Mès Levin s'auancèc.
ANNA-KARENINA-2-de-tres	Ena mitat des escales, Levin entenec en recebedor ua tossiquèra coneishuda, encara que non guaire clara, pr'amor que l'amortauen es sòns pròpis passi.
ANNA-KARENINA-2-de-tres	Demoraue auer-se enganhat; campèc dempús ua siloeta nauta e uassuda que l'ère familhar, e li semblaue que non se podie enganhar, mès contunhaue fidant que patie un error e qu'aqueth òme naut que se treiguie er abric estossegant non ère eth sòn frair Nicolàs.
ANNA-KARENINA-2-de-tres	Levin estimaue a sa frair, mès víuer damb eth tostemp auie estat un torment.
ANNA-KARENINA-2-de-tres	Ara, jos era influéncia deth pensament que de suspresa l'acodic ena ment e per çò dera indicacion d'Agrafia Mijailovna, se trapaue en un estat d'animositat plan confús, e veir a sa frair l'ère particularaments penible.
ANNA-KARENINA-2-de-tres	En sòrta d'un visitaire, estranh, san e alègre, que Levin demoraue que lo distreiguesse dera sua preocupacion, li calie tractar damb sa frair, que lo comprenie ath hons, e que liegerie enes sòns pensaments mès amagadi e lo forçarie a parlar damb tota sinceritat.
ANNA-KARENINA-2-de-tres	E Levin non ac volie.
ANNA-KARENINA-2-de-tres	Emmaliciat contra eth madeish per aqueth mau sentiment, baishèc en recebedor.
ANNA-KARENINA-2-de-tres	Mès tanlèu vedec a sa frair, aqueth sentiment de decepcion personau s'esbugassèc e siguec escambiat pera pietat.
ANNA-KARENINA-2-de-tres	Abantes, er aspècte de sa frair, damb era sua terribla primesa e eth sòn estat malautís, ère espauridor, mès ara s'auie amagrit encara mès e se lo vedie complètaments agotat.
ANNA-KARENINA-2-de-tres	Qu'ère ua esqueleta caperada solet de pèth.
ANNA-KARENINA-2-de-tres	Nicolàs, de pès en recebedor, secodie eth sòn còth prim, en tot trèir-se eth tapaboques, tant qu'arrie d'ua forma pietadosa e estranha.
ANNA-KARENINA-2-de-tres	En veir aquera arridalha fèbla e sometuda, Levin sentec qu'un somic li sarraue era gòrja.
ANNA-KARENINA-2-de-tres	A tot darrèr qu'è vengut en çò de tòn, didec Nicolàs damb votz amortada, sense desseparar ne ua segonda es uelhs deth ròstre de sa frair.
ANNA-KARENINA-2-de-tres	Hè ja temps que m'ac auia prepausat, mès me trapaua fòrça mau.
ANNA-KARENINA-2-de-tres	Ara era mia salut qu'a mielhorat fòrça, concludic secant-se era barba damb es grani e escanaulidi paumets des sues mans.
ANNA-KARENINA-2-de-tres	Plan, plan, responec Levin.
ANNA-KARENINA-2-de-tres	Quauques setmanes abantes, Constantin Levin auie escrit a Nicolàs en tot dider-li qu'auie venut era petita part de tèrres que demoraue sense repartir e que poirie crubar çò que li corresponie, qu'èren uns dus mil robles.
ANNA-KARENINA-2-de-tres	Nicolàs didec que venguie a crubar aquera quantitat e, mès que mès, a passar èth temps ena casa natau, caushigar era tèrra e, coma es ancians eròis, cuélher fòrces d'era entara sua futura activitat.
ANNA-KARENINA-2-de-tres	Levin l'acompanhèc entath sòn burèu.
ANNA-KARENINA-2-de-tres	Sa frair se mudèc damb especiau suenh, causa qu'abantes non hège jamès, pientèc es sòns peus escassi e regdes e pugèc, arrint, en solèr de naut.
ANNA-KARENINA-2-de-tres	Qu'ère d'excellent umor, alègre e corau tau que sa frair lo rebrembaue dera mainadesa, e enquia mentèc sense racacòr a Sergi Ivanovic.
ANNA-KARENINA-2-de-tres	En veir a Agafia Mijailovna, badinèc damb era e li preguntèc pes ancians vailets.
ANNA-KARENINA-2-de-tres	S'impressionèc en saber-se'n dera mòrt de Parfen Denisic e ena sua cara se diboishèc ua expression de terror, mès se remetec de seguit.
ANNA-KARENINA-2-de-tres	Qu'ère plan vielh, observèc, en tot cambiar de convèrsa.
ANNA-KARENINA-2-de-tres	Donques òc, m'estarè damb tu un parelh de mesi e dempús tornarè entà Moscòu.
ANNA-KARENINA-2-de-tres	Miagkov m'a prometut un trabalh; trabalharè…
ANNA-KARENINA-2-de-tres	Voi modificar era mia vida, contunhèc dident.
ANNA-KARENINA-2-de-tres	Sabes que m'è desseparat d'aquera hemna?
ANNA-KARENINA-2-de-tres	De Maria Nicolaevna?
ANNA-KARENINA-2-de-tres	Per qué?
ANNA-KARENINA-2-de-tres	Pr'amor qu'ère ua hemna dolenta.
ANNA-KARENINA-2-de-tres	Me dèc fòrça desengusti.
ANNA-KARENINA-2-de-tres	En resumit, que voi cambiar d'arraïc eth mèn anament.
ANNA-KARENINA-2-de-tres	È cometut pegaries, coma toti, mès non me n'empenaïsqui de cap d'eres.
ANNA-KARENINA-2-de-tres	È perdut es mèns bens, mès tanpòc açò m'interèsse.
ANNA-KARENINA-2-de-tres	Era salut qu'ei çò de mès important e, gràcies a Diu, ara que m'è remetut.
ANNA-KARENINA-2-de-tres	Levin l'escotaue sense saber se qué díder.
ANNA-KARENINA-2-de-tres	Seguraments Nicolàs sentie madeish e se metec a hèr-li preguntes sus es sòns ahèrs.
ANNA-KARENINA-2-de-tres	E Levin, content de poder parlar d'eth madeish, pr'amor que d'aguesta sòrta ja non auie besonh de simular, l'expausèc es sòns plans futurs e eth sentit dera sua activitat.
ANNA-KARENINA-2-de-tres	Eth sòn frair lo seguie d'aurelha, mès ère evident qu'aquerò non l'interessaue.
ANNA-KARENINA-2-de-tres	Es òmes se sentien tan pròches er un ar aute qu'eth mès petit movement, autanplan eth ton dera sua votz, didie mès entà ambdús que tot çò que podessen exprimir es ues paraules.
ANNA-KARENINA-2-de-tres	Ara es dus sentien madeish: era imminéncia dera mòrt de Nicolàs, que pesaue sus tot çò d'aute e l'esfaçaue.
ANNA-KARENINA-2-de-tres	Ne era un ne er aute gausauen, totun, parlar-ne, e per aquerò tot çò que parlauen èren faussetats, pr'amor que non exprimien çò que i auie enes sòns pensaments.
ANNA-KARENINA-2-de-tres	Jamès Levin s'alegrèc tant coma aqueth dia de qué arribèsse era ora de hèr jadilha; jamès dauant de cap estranh, en cap visita de compromís, s'estèc tan faus e artificiau.
ANNA-KARENINA-2-de-tres	Era consciéncia dera sua manca de naturalitat e er empenïment aumentauen cada còp mès.
ANNA-KARENINA-2-de-tres	Qu'auie talents de plorar en veir ath sòn estimat frair tan près dera mòrt e, ça que la, li calie escotar-lo tant que li condaue es sòns plans de vida.
ANNA-KARENINA-2-de-tres	Dormisse o non, eth sòn frair s'agitaue coma un malaut, tossie e, quan era tossiquera non l'aleugerie, panteishaue.
ANNA-KARENINA-2-de-tres	De quan en quan alendaue prigondaments e sorrisclaue: “Ai, Diu mèn!” E quan era expectoracion l'estofaue didie emmaliciat: “Ath diable!”.
ANNA-KARENINA-2-de-tres	Levin, en tot entener-lo, non podec adormir-se enquia fòrça tard.
ANNA-KARENINA-2-de-tres	Era mòrt, coma fin immediat de tot, gessec en sòn cervèth per prumèr viatge.
ANNA-KARENINA-2-de-tres	E era mòrt ère aciu, damb aqueth frair estimat que, a miei dormir, invocaue a Diu o ath diable, damb indiferéncia e per costum.
ANNA-KARENINA-2-de-tres	Era mort, donc, non se trapaue tan luenh coma se pensaue abantes.
ANNA-KARENINA-2-de-tres	Qu'ère en eth madeish.
ANNA-KARENINA-2-de-tres	Levin la sentie.
ANNA-KARENINA-2-de-tres	Se non aué, deman, e se non laguens de trenta ans.
ANNA-KARENINA-2-de-tres	Mès era mòrt vierie.
ANNA-KARENINA-2-de-tres	Qu'ei parièr se quan siguesse!
ANNA-KARENINA-2-de-tres	E çò que siguesse aquera mòrt inevitabla non solet Levin ac sabie pas, senon que ne gausaue pensar en era.
ANNA-KARENINA-2-de-tres	Ère seigut en lhet, ena escurina, acorbaishat, abraçant es sòns jolhs.
ANNA-KARENINA-2-de-tres	Se tenguie er alend pr'amor de concentrar era sua ment e pensaue.
ANNA-KARENINA-2-de-tres	Mès coma mès pressaue eth sòn pensament, damb mès claretat vedie qu'aquerò ère atau, qu'auie desbrembat un petit detalh: qu'era mòrt vierie e que contra era mòrt arren se podie hèr.
ANNA-KARENINA-2-de-tres	Ère terrible, mès ère atau.
ANNA-KARENINA-2-de-tres	Qué me cau hèr?
ANNA-KARENINA-2-de-tres	Qué harè ara?”, se didie desesperat.
ANNA-KARENINA-2-de-tres	Aluguèc ua candèla, se lheuèc damb cautèla e se campèc en miralh peus e cara.
ANNA-KARENINA-2-de-tres	Òc: enes possi i auie peublancs.
ANNA-KARENINA-2-de-tres	Dauric era boca.
ANNA-KARENINA-2-de-tres	Es caishaus deth darrèr començauen a cariar-se.
ANNA-KARENINA-2-de-tres	Desnishèc es sòns musculosi braci.
ANNA-KARENINA-2-de-tres	Auie molta fòrça, òc, mès tanben Nicolenka, qu'ara alendaue ath sòn costat damb es rèstes des sòns paumons, auie auut bèth dia un còs vigorós.
ANNA-KARENINA-2-de-tres	Se retirèc còp sec de quan, de mainatges, dormien amassa ena madeisha cramba e solet demorauen que Fedor Bogdanovic podesse reprimir aquera consciéncia dera alegria de víuer que vessaue d'eri e creishie coma era esgluma…
ANNA-KARENINA-2-de-tres	Ashim, ashim!, ath diable!, exclamèc sa frair.
ANNA-KARENINA-2-de-tres	Per qué hès tantes viroletes e non dormisses?
ANNA-KARENINA-2-de-tres	Sabi pas.
ANNA-KARENINA-2-de-tres	Que non è dromilhon.
ANNA-KARENINA-2-de-tres	Donques jo è dormit fòrça ben.
ANNA-KARENINA-2-de-tres	Ne tansevolhe è sudor.
ANNA-KARENINA-2-de-tres	Guarda, tòca era mia camisa.
ANNA-KARENINA-2-de-tres	Vertat que non è sudor?
ANNA-KARENINA-2-de-tres	Se morirà dilhèu ena primauèra.
ANNA-KARENINA-2-de-tres	E com lo posqui ajudar?
ANNA-KARENINA-2-de-tres	Qué li posqui díder?
ANNA-KARENINA-2-de-tres	Levin auie vist que quan es òmes alonguen era sua condescendéncia e docilitat excessiuaments non s'i estàn a hèr-se insuportables damb es sues exigéncies e era sua susceptibilitat exagerades, e auie era presentida de qué atau se passarie damb sa frair.
ANNA-KARENINA-2-de-tres	E, plan que òc, era docilitat de Nicolàs non se tardèc guaire.
ANNA-KARENINA-2-de-tres	Ath londeman tornèc a mostrar-se irritable e se predaue a cercar peleges damb sa frair, en tot herir-lo enes punts mès delicadi dera sua sensibilitat.
ANNA-KARENINA-2-de-tres	Levin, sense poder evità'c, se sentie colpable.
ANNA-KARENINA-2-de-tres	Sonque aquerò s'aurien podut díder s'auessen parlat damb eth còr ena man.
ANNA-KARENINA-2-de-tres	Mès atau aurie estat impossible víuer e per aquerò Constantin s'esdegaue a hèr çò qu'auie sajat pendent tota era sua existéncia e çò qu'auie campat que d'auti hègen tan ben, aquerò que sense eth era vida ère impossible: díder çò que non pensaue.
ANNA-KARENINA-2-de-tres	Contunhaments se n'encuedaue de qué non artenhie eth sòn prepaus, de qué sa frair l'endonviaue eth jòc, e aquerò l'aumplie d'irritacion.
ANNA-KARENINA-2-de-tres	As cuelhut un pensament des auti, l'as estropiat e lo vòs aplicar aciu a on non ei aplicable.
ANNA-KARENINA-2-de-tres	Te digui que non a arren a veir damb eth comunisme, que remís era propietat, eth capitau e eth eretatge.
ANNA-KARENINA-2-de-tres	Jo non remisqui aguest estimul essenciau (encara que Levin odiaue aguestes paraules, dès que s'ocupaue d'aquera qüestion tenguie mès soent terminologia estrangèra).
ANNA-KARENINA-2-de-tres	Jo non voi que regular eth trabalh.
ANNA-KARENINA-2-de-tres	Ei a díder, qu'as cuelhut ua idia des auti, en tot trèir-li tot çò qu'auie de solid, e assegures qu'ei quauquarren nau, didec Nicolàs, en tot apraiar-se nerviosaments era corbata.
ANNA-KARENINA-2-de-tres	Era mia idia que non a arren en comun damb…
ANNA-KARENINA-2-de-tres	En çò d'aute, didie Nicolàs, damb es uelhs ludents d'irritacion e arrint damb ironia, aumens i a er encantament dera geometria, er encantament de çò qu'ei clar e evident.
ANNA-KARENINA-2-de-tres	Dilhèu sigue ua utopia, mès imaginem-mos que partim de zèro de tot çò qu'ei passat e non i age ja ne propietat ne familha, e sivans açò s'organize eth trabalh.
ANNA-KARENINA-2-de-tres	Mès tu que non aufrisses arren d'açò!
ANNA-KARENINA-2-de-tres	Per qué persutes a confóner es causes?
ANNA-KARENINA-2-de-tres	Jamès sò estat comunista.
ANNA-KARENINA-2-de-tres	Donques jo non creigui senon que mos cau considerar era man d'òbra deth punt d'enguarda dera Natura, estudiar-la, conéisher es sues caracteristiques e…
ANNA-KARENINA-2-de-tres	Qu'ei deth tot inutil.
ANNA-KARENINA-2-de-tres	Aguesta fòrça trape per era soleta, a mida que se desvolope, er emboish pròpi dera sua activitat.
ANNA-KARENINA-2-de-tres	Pertot i a auut prumèr esclaus e dempús trabalhadors a mieges.
ANNA-KARENINA-2-de-tres	Tanben nosati les auem, existissen peons, colons…
ANNA-KARENINA-2-de-tres	Qué cèrques encara?
ANNA-KARENINA-2-de-tres	Levin s'agitèc de suspresa en entener-lo pr'amor qu'ath hons deth sòn èsser endonviaue qu'eth repotèc ère cèrt, que dilhèu sajaue de botar-se entre eth comunisme e eth sistèma establit e que probablaments aquerò ère impossible.
ANNA-KARENINA-2-de-tres	Cèrqui mejans de trabalhar profitosaments entà jo e entath trabalhador.
ANNA-KARENINA-2-de-tres	Voi apraiar…comencèc animadaments.
ANNA-KARENINA-2-de-tres	Non vòs apraiar arren.
ANNA-KARENINA-2-de-tres	Qu'as viscut tostemp atau, sajant d'èster un òme originau e mostrar que se espleites as campanhards ei en nòm d'ua idia.
ANNA-KARENINA-2-de-tres	Plan: s'ac penses atau, dèisha-me en patz, responec Levin, en tot notar qu'eth muscul dera caròla quèrra tremolaue sense voler.
ANNA-KARENINA-2-de-tres	Non as tengut, ne les ties ara, opinions personaus, e non vòs que satisfèr eth tòn amor pròpi.
ANNA-KARENINA-2-de-tres	Plan, donc, acceptem que sigue atau e dèisha-me en patz.
ANNA-KARENINA-2-de-tres	Plan que òc, te dèishi en patz e ja te'n pòs anar ath diable.
ANNA-KARENINA-2-de-tres	Me hè dò d'auèr vengut.
ANNA-KARENINA-2-de-tres	A maugrat de toti es esfòrci de Levin entà solatjar a sa frair, Nicolàs ja non volec escotar arren, en tot díder qu'ère mielhor desseparar-se, e Constantin comprenec que sa frair ère hart de víuer aquiu.
ANNA-KARENINA-2-de-tres	Ò, quina amna tant magnanima!, didec Nicolàs, arrint.
ANNA-KARENINA-2-de-tres	Se vòs demorar-te coma un just, t'autrègi aguest plasèr.
ANNA-KARENINA-2-de-tres	Qu'as rason; admeti es tues excuses, mès, totun açò, me'n vau.
ANNA-KARENINA-2-de-tres	A maugrat de tot, non me sauves racacòr, Kostia.
ANNA-KARENINA-2-de-tres	E era sua votz tremolaue.
ANNA-KARENINA-2-de-tres	Sigueren aguestes es darrères paraules sincères que prononcièren.
ANNA-KARENINA-2-de-tres	Levin comprenec que les calie interpretar atau: “Ja ves e sabes çò de mau que me trapi, e que dilhèu non mos tornaram a veir”.
ANNA-KARENINA-2-de-tres	Ac comprenec e es lèrmes gesseren enes sòns uelhs.
ANNA-KARENINA-2-de-tres	Punèc un còp mès a sa frair, mès non sabec ne podec dider-li arren.
ANNA-KARENINA-2-de-tres	Tres dies dempús d'auer partit Nicolàs, Levin gessec entar estrangèr.
ANNA-KARENINA-2-de-tres	Levin.
ANNA-KARENINA-2-de-tres	Qué te cau?, li demanèc.
ANNA-KARENINA-2-de-tres	Arren.
ANNA-KARENINA-2-de-tres	Mès en aguest mon i a plan pòques causes alègres.
ANNA-KARENINA-2-de-tres	Que i a pòques causes alègres?
ANNA-KARENINA-2-de-tres	Vos vier damb jo entà París en sòrta d'anar entad aguest Mulhouse?
ANNA-KARENINA-2-de-tres	Ja veiràs s'aquerò ei alègre o non!
ANNA-KARENINA-2-de-tres	Entà jo tot açò qu'ei acabat e ei ora ja de pensar ena mòrt.
ANNA-KARENINA-2-de-tres	Moria!
ANNA-KARENINA-2-de-tres	Quines causes que dides!
ANNA-KARENINA-2-de-tres	E jo que me premanisqui entà començar a víuer!
ANNA-KARENINA-2-de-tres	Tanben jo pensaua atau hè pòc.
ANNA-KARENINA-2-de-tres	Mès ara sò solide fòrça que non m'i estarè a morir.
ANNA-KARENINA-2-de-tres	Pertot vedie solet era mòrt o era sua proximitat.
ANNA-KARENINA-2-de-tres	Ça que la, era òbra començada li preocupaue.
ANNA-KARENINA-2-de-tres	Li calie víuer d'ua o ua auta manèra era rèsta dera sua vida enquia que l'arribèsse era mòrt.
ANNA-KARENINA-2-de-tres	Era escurina li barraue quinsevolh camin, mès precisaments, per tòrt d'aquera escurina, comprenie qu'era soleta lum que podie guidar-lo en era ère era sua empresa.
ANNA-KARENINA-2-de-tres	E Levin s'agarraue ada era damb totes es sues fòrces.
ANNA-KARENINA-2-de-tres	Es Karenin, marit e hemna, contunhauen estant-se ena madeisha casa e se vedien cada dia; mès qu'èren totafèt estranhs entre se.
ANNA-KARENINA-2-de-tres	Alexei Alexandrovic s'impausèc era nòrma de veir diadèraments ara sua esposa pr'amor d'evitar qu'es vailets endonvièssen çò que se passaue, mès que sajaue de non dinar en casa.
ANNA-KARENINA-2-de-tres	Era situacion èren penibla entàs tres e degun l'aurie sostengut un solet dia se non auesse demorat que cambièsse, coma se se tractèsse d'ua dificultat passadissa e amara qu'auie d'esbugassar-se sense demora.
ANNA-KARENINA-2-de-tres	Anna, que d'era depenie sustot aquera situacion e que li resultaue mès penibla qu'ad arrés, la toleraue pr'amor que, non solet demoraue, senon que credie fèrmaments qu'aurie lèu ua solucion e demorarie clar.
ANNA-KARENINA-2-de-tres	Non sabie pas se com arribarie tau solucion, mès n'ère solide fòrça de qué arribarie sense demora.
ANNA-KARENINA-2-de-tres	Entara picada der iuèrn, Vronsky passèc ua setmana fòrça engüegiua.
ANNA-KARENINA-2-de-tres	Siguec destinat a acompanhar a un prince estrangèr que visitèc Sant Peterburg, e qu'auie d'amiar a veir tot çò digne de veir ena ciutat.
ANNA-KARENINA-2-de-tres	Aguest aunor, meritat pera sua nòbla portadura, eth gran respècte e dignitat que sabie comportar-se e eth sòn costum de tractar damb nautes personalitats, li resultèc fòrça hastigós.
ANNA-KARENINA-2-de-tres	Eth Prince non volie deishar-se arren des causes d'interès que podesse auer en Russia e que podesse èster preguntat dempús en çò de sòn.
ANNA-KARENINA-2-de-tres	Volie, ath delà, non perder-se cap des divertiments d'aquiu.
ANNA-KARENINA-2-de-tres	Qu'ère de besonh, donc, orientar-lo en ambdús aspèctes.
ANNA-KARENINA-2-de-tres	Atau, pes maitins, gessien a visitar curiositats e pes nets participauen enes diversions nacionaus.
ANNA-KARENINA-2-de-tres	Eth Prince gaudie d'ua salut excellenta e autanplan extraordinària en òmes dera sua nauta jerarquia, e, gràcies ara gimnastica e as boni suenhs auie balhat ath sòn còs un vigor tau, que, a maugrat des excèssi que s'autrejaue as plasèrs, estaue tan vigorós coma un d'aguesti cornishons olandesi, frèsqui e verds.
ANNA-KARENINA-2-de-tres	Viatjaue fòrça e opinaue qu'un des grani auantatges des modèrnes facilitats de comunicacion s'estaue ena possibilitat de gaudir sus eth terren des diuèrses diversions de mòda en quinsevolh país.
ANNA-KARENINA-2-de-tres	Enes sòns viatges per Espanha auie dat serenades e auie estat er aimant d'ua espanhòla que jogaue dera guitarra.
ANNA-KARENINA-2-de-tres	En Soïssa, auie tuat un cabiròu en ua cacilha.
ANNA-KARENINA-2-de-tres	En Anglatèrra, jargat damb ua levita ròia, sautèc barralhes a shivau, e aucic, en ua escomesa, dus cents faisans.
ANNA-KARENINA-2-de-tres	En Turkia visitèc es arèms, ena India montaue elefants e ara, vengut aciu, demoraue gostar toti es plasèrs tipics de Russia.
ANNA-KARENINA-2-de-tres	A Vronsky, qu'ère ath sòn costat ua sòrta de mèstre de ceremònies, li costau fòrça organizar totes es diversions russes que diuèrses persones l'aufrien ath Prince.
ANNA-KARENINA-2-de-tres	Que i auec passègi en velòci shivaus, parves de blini, cacilhes d'ossi, troikes, gitanes e tantarres acompanhades deth costum rus de trincar es vaishères.
ANNA-KARENINA-2-de-tres	Eth Prince se hec ar ambient rus aisidaments: trincaue es plates damb era vaishèra qu'amiauen, hège sèir enes sòns jolhs as gitanes e semblaue preguntar:
ANNA-KARENINA-2-de-tres	Solet s'està en açò er esperit rus?” Plan que òc, de toti es plasèrs russi, eth que mès li shautaue ath Prince èren es artistes franceses, ua dançaira de balhs classics e eth champanha carta blanca.
ANNA-KARENINA-2-de-tres	Vronsky ère acostumat a tractar as princes, mès, sigue pr'amor qu'eth auie cambiat nauèraments, sigue per tractar massa d'apròp ad aqueth personatge, era setmana se li hec terriblaments longa e penibla.
ANNA-KARENINA-2-de-tres	Pendent tota era experimentaue eth sentiment d'un òme ath cant d'un hòl perilhós, cranhent, ath còp, era agression deth hòl e pèrder era rason pera sua proximitat.
ANNA-KARENINA-2-de-tres	Se trapaue, donc, en contunh besonh de non amendrir ne un solet moment era sua portadura de respècte protocolari e sevèr entà non mostrar-se ofensat.
ANNA-KARENINA-2-de-tres	Damb grana suspresa dera sua part, eth Prince solie tractar damb mensprètz as persones que s'esdegauen a aufrir-li divertiments tipics.
ANNA-KARENINA-2-de-tres	Es sues opinions sus es hemnes russes, que se prepausaue estudiar, mès d'un viatge aluguèren era indignacion enes caròles de Vronsky.
ANNA-KARENINA-2-de-tres	Era causa principau de qué eth Prince li resultèsse tant insuportable ère que Vronsky, sense voler, se vedie miralhat en eth, e çò que campaue en aqueth miralh non vantaue de cap manèra eth sòn amor pròpi.
ANNA-KARENINA-2-de-tres	Vedie a un òme pèc plan segur d'eth madeish, vessant salut, e curós damb eth suenh dera sua persona e arren mès.
ANNA-KARENINA-2-de-tres	Ère, en vertat, un cavalièr, e aquerò Vronsky non ac podie remir.
ANNA-KARENINA-2-de-tres	Ère, coma eth, planèr e non vantaire damb es sòns superiors, naturau e simple damb es sòns parièrs e menspredosaments bravàs damb es sòns inferiors.
ANNA-KARENINA-2-de-tres	Vronsky ère tanben atau e ac consideraue coma un gran merit; mès coma, en comparèr damb eth Prince, eth ère inferior, eth tracte menspredosaments bravàs que se l'autrejaue l'ofensaue.
ANNA-KARENINA-2-de-tres	Ei possible que jo tanben siga atau?”, se preguntaue.
ANNA-KARENINA-2-de-tres	Siguesse çò que siguesse, eth setau dia, en ua estacion intermieja, tornant d'ua caça d'ossi que pendent tota era net eth Prince auie vantat era valentia russa, podec fin finau Vronsky dider-se adiu d'eth, que partie entà Moscòu; eth joen, dempús d'auer-li entenut exprimir eth sòn arregraïment, se sentec erós de qué aquera situacion anutjosa s'auesse acabat e de non auer de guardar-se mès en aqueth miralh detestable.
ANNA-KARENINA-2-de-tres	En tornar en casa, Vronsky trapèc ua nòta d'Anna, que l'escriuie:
ANNA-KARENINA-2-de-tres	Sò malauta e sò plan malerosa.
ANNA-KARENINA-2-de-tres	Non posqui gésser, mès tanpòc víuer sense veder-vos.
ANNA-KARENINA-2-de-tres	Vietz aguesta net.
ANNA-KARENINA-2-de-tres	Vronsky reflexionèc un moment.
ANNA-KARENINA-2-de-tres	Era invitacion d'Anna entà que venguesse a veder-la ena sua casa, a maugrat dera proïbicion deth sòn marit, li semblaue estranha, mès, ça que la, decidit vier.
ANNA-KARENINA-2-de-tres	Aqueth iuèrn, Vronsky, nomentat coronèl, auie deishat eth regiment e s'estaue solet.
ANNA-KARENINA-2-de-tres	Dempús de dinar, s'ajacèc en divan e, en cinc menutes, es rebrembes des grotesque scènes que viuec enes darrèrs dies, se barregèren en sòn cervèth damb imatges d'Anna e deth campanhard qu'auie hèt eth papèr de mautaire ena caça der os, e s'esclipsèc.
ANNA-KARENINA-2-de-tres	Se desvelhèc ena escurina, cuelhut de terror, e aluguèc ara prèssa ua candèla.
ANNA-KARENINA-2-de-tres	Qué è soniat ara?
ANNA-KARENINA-2-de-tres	A, òc!
ANNA-KARENINA-2-de-tres	Eth campanhard qu'organizaue era batussa, aqueth campanhard lord, de barbes esperluades, hège sabi pas se qué, en tot ajocar-se, e de pic comencèc a parlar en francés…
ANNA-KARENINA-2-de-tres	Ues paraules fòrça estranhes…
ANNA-KARENINA-2-de-tres	Mès que non i auie en aquerò arren de terrible.
ANNA-KARENINA-2-de-tres	Per qué m'ac semblèc tant?”, se didec.
ANNA-KARENINA-2-de-tres	Campèc eth relòtge.
ANNA-KARENINA-2-de-tres	Èren es ueit e mieja.
ANNA-KARENINA-2-de-tres	Cridèc ath vailet, se vestic ath mès córrer e gessec, desbrembant eth saunei e damb era soleta preocupacion de qué venguie tard.
ANNA-KARENINA-2-de-tres	Quan arribaue ena casa des Karenin, qu'èren es nau mens dètz.
ANNA-KARENINA-2-de-tres	Un coche estret e naut, damb dus shivaus grisi, s'estaue arturat ath cant dera pòrta, e Vronsky reconeishec eth coche d'Anna.
ANNA-KARENINA-2-de-tres	Que m'ei desagradiu entrar aciu.
ANNA-KARENINA-2-de-tres	Mès, ei parièr.
ANNA-KARENINA-2-de-tres	Non posqui amagar-me”.
ANNA-KARENINA-2-de-tres	Aguesta se dauric en aqueth moment.
ANNA-KARENINA-2-de-tres	Eth portièr, damb era flaçada de viatge jos eth braç, apareishec cridant ath coche.
ANNA-KARENINA-2-de-tres	Vronsky, encara que non solie fixar-se en detalhs, notèc era expression de suspresa qu'aqueth lo guardaue.
ANNA-KARENINA-2-de-tres	Lèu en lumedar, eth joen estramunquèc damb Alexei Alexandrovic, qu'era sua cara, era sang perduda e aflaquit dejós eth chapèu nere, e era corbata blanca que ludie entre era pèth deth sòn abric de lueira, demorèren illuminades per un moment pera lum deth gas.
ANNA-KARENINA-2-de-tres	Karenin tachèc per un moment es sòns uelhs amortadi e immobils en ròstre de Vronsky, botgèc es pòts, tau que se masculhèsse, se toquèc eth chapèu damb era man e passèc.
ANNA-KARENINA-2-de-tres	Vronsky vedec se com, sense virar eth cap, pujaue en coche, agarraue pera hiestreta era flaçada e es alongavistes e despareishie.
ANNA-KARENINA-2-de-tres	Mès, per aflaquiment o baishesa, me place ena menspredanta posicion d'un seductor, causa que non ne sò ne voi èster-ne”.
ANNA-KARENINA-2-de-tres	Dempús era sua entrevista damb Anna enes jardins de Vrede, es sentiments de Vronsky auien experimentat un cambi.
ANNA-KARENINA-2-de-tres	En tot imitar sense voler era debilitat d'Anna, que s'auie autrejat tota ada eth e d'eth demoraue era decision dera sua sòrt, resignada a tot per auança, hège temps qu'auie deishat de pensar qu'aqueres relacions podessen acabar, coma auie creigut en aqueth moment.
ANNA-KARENINA-2-de-tres	Es sòn plans ambiciosi demorèren de nauèth deishadi d'anar e, en tot reconéisher qu'auie gessut d'aqueth cercle d'activitat que tot en eth ère definit, se daue cada viatge mès as sòns sentiments, e es sòns sentiments l'estacauen mès e mès a Anna.
ANNA-KARENINA-2-de-tres	Non!, sorrisclèc Anna en veder-lo, e tanlèu ac auec dit, es lèrmes vengueren enes sòns uelhs.
ANNA-KARENINA-2-de-tres	Non, s'açò seguís, çò que li cau passar se passarà abantes d'ora.
ANNA-KARENINA-2-de-tres	A qué te referisses, estimada?
ANNA-KARENINA-2-de-tres	A qué?
ANNA-KARENINA-2-de-tres	Amii demorant e patint ua o dues ores.
ANNA-KARENINA-2-de-tres	Non, non contunharè atau.
ANNA-KARENINA-2-de-tres	Mès que non voi emmaliciar-me damb tu.
ANNA-KARENINA-2-de-tres	Solide non auràs podut vier abantes.
ANNA-KARENINA-2-de-tres	Non diderè arren…
ANNA-KARENINA-2-de-tres	Li botèc es dues mans ena espatla e lo campèc damb prigonda e exaltada guardada, encara qu'escrutadoira ath còp.
ANNA-KARENINA-2-de-tres	Estudiaue eth ròstre de Vronsky en tot cercar es cambis que podessen auer-se produsit en temps que hège que non se vedien.
ANNA-KARENINA-2-de-tres	Qu'ei eth castig pera tua tardança.
ANNA-KARENINA-2-de-tres	Mès, qué s'a passat?
ANNA-KARENINA-2-de-tres	Non li calie anar entath conselh?
ANNA-KARENINA-2-de-tres	I estèc e tornèc, e ara torne a anar-se'n sabi pas a on.
ANNA-KARENINA-2-de-tres	Ei parièr.
ANNA-KARENINA-2-de-tres	Non parlem d'açò.
ANNA-KARENINA-2-de-tres	As estat tostemp damb eth Prince?
ANNA-KARENINA-2-de-tres	Anna se'n sabie de toti es detalhs dera sua vida.
ANNA-KARENINA-2-de-tres	Vronsky sajaue de dider-li que, en non auer descansat en tota era net, s'auie demorat esclipsat; mès, en tot guardar aqueth ròstre esmoigut e erós, se sentec avergonhat e, cambiant d'idia, li didec que l'auie calut anar a informar dera partida deth Prince.
ANNA-KARENINA-2-de-tres	S'a acabat tot?
ANNA-KARENINA-2-de-tres	Se n'a anat?
ANNA-KARENINA-2-de-tres	Òc, gràcies a Diu.
ANNA-KARENINA-2-de-tres	Non sabes se guaire shordant m'a estat.
ANNA-KARENINA-2-de-tres	Per qué?
ANNA-KARENINA-2-de-tres	A tot darrèr amiàuetz era vida de costum de toti vosati, es joeni (didec Anna, arroncilhant es celhes).
ANNA-KARENINA-2-de-tres	E, agarrant era labor qu'auie sus era taula, se botèc a hèr croché, sense guardar-lo.
ANNA-KARENINA-2-de-tres	Hè ja temps qu'è deishat aguesta vida, repliquèc eth, estonat peth cambi d'expression en ròstre d'Anna e sajant de compréner eth sòn significat.
ANNA-KARENINA-2-de-tres	Te cohèssi, (contunhèc, arrint, e mostrant, en hè'c, es sòns dents blanqui e sarradi) que pendent aguesta setmana m'è guardat en Prince coma en un miralh, e n'è trèt ua impression desagradiua.
ANNA-KARENINA-2-de-tres	Aguest maitin a vengut Lisa, qu'encara non cranh convidar-me, a maugrat dera Comdessa Lidia Ivanovna, didec Anna, e me parlèc dera vòsta net en “Atenes”.
ANNA-KARENINA-2-de-tres	Quin hàstic!
ANNA-KARENINA-2-de-tres	Voleria dider-te…
ANNA-KARENINA-2-de-tres	Era l'interrompec:
ANNA-KARENINA-2-de-tres	I auie Teresa, aguesta Therèse qu'anaues abantes?
ANNA-KARENINA-2-de-tres	Voleria dider-te…
ANNA-KARENINA-2-de-tres	Be n'ètz de grossièrs toti es òmes!
ANNA-KARENINA-2-de-tres	Mès que mès, ua hemna coma jo, que non pòt saber-se'n çò que se passèc!
ANNA-KARENINA-2-de-tres	Qué me sai jo?
ANNA-KARENINA-2-de-tres	Solet çò que tu m'as condat!
ANNA-KARENINA-2-de-tres	E qui m'assegure que ditz era vertat?
ANNA-KARENINA-2-de-tres	M'ofenes, Anna.
ANNA-KARENINA-2-de-tres	Qu'ei que non me cres?
ANNA-KARENINA-2-de-tres	Ei que non t'è dit que non t'amagui cap pensament?
ANNA-KARENINA-2-de-tres	Òc, òc, didec era, en tot esforçar-se visiblaments en aluenhar era sua gelosia.
ANNA-KARENINA-2-de-tres	Mès, se te'n sabesses de çò que senti!
ANNA-KARENINA-2-de-tres	Te creigui, te creigui…
ANNA-KARENINA-2-de-tres	Plan, se qué me didies?
ANNA-KARENINA-2-de-tres	Mès Vronsky se n'auie desbrembat de çò que li volie díder.
ANNA-KARENINA-2-de-tres	Aqueres escometudes de gelosia que, cada còp mès soent, patie Anna, l'espaurien, e, encara que s'esdeguèsse a disimulà'c, heredauen eth sòn amor entada era, a maugrat de saber qu'era causa dera sua gelosia ère era passion que sentie per eth.
ANNA-KARENINA-2-de-tres	Fòrça viatges s'auie repetic qu'era felicitat non existie entada eth senon en amor d'Anna, e ara que se sentie estimat apassionadaments, coma ne pòt èster un òme que per eth ac a sacrificat tot ua hemna, ara Vronsky se sentie mès luenh dera felicitat qu'eth dia qu'auie gessut de Moscòu darrèr d'era.
ANNA-KARENINA-2-de-tres	Alavetz se consideraue malerós, mès campaue era felicitat ath sòn dauant.
ANNA-KARENINA-2-de-tres	Ara, ça que la, sentie qu'era mielhor felicitat ja s'auie passat.
ANNA-KARENINA-2-de-tres	Anna non se semblaue en arren ara Anna des prumèri tempsi.
ANNA-KARENINA-2-de-tres	Morau e fisicaments auie empejorat.
ANNA-KARENINA-2-de-tres	Estaue mès grassa e ara madeish, tant que li parlaue dera artista, ua expression de dolenteria blaimaue es sues faccions.
ANNA-KARENINA-2-de-tres	Vronsky la contemplaue coma ua flor que, copada per eth madeish, se l'auesse passit entre es mans, e qu'en era a penes se podesse arreconéisher era beressa que l'ahisquèsse a talhar-la.
ANNA-KARENINA-2-de-tres	E, totun açò, experimentaue era sensacion de qué aqueth amor qu'abantes, quan ère en tota era sua fòrça, auesse podut arrincar dera sua amna, se s'ac auesse proposat fèrmaments, ara li serie impossible arrincar-lo.
ANNA-KARENINA-2-de-tres	Non; ara que non podie desseparar-se d'era.
ANNA-KARENINA-2-de-tres	Plan, e qué anaues a díder-me deth Prince?, preguntèc Anna.
ANNA-KARENINA-2-de-tres	Ves?
ANNA-KARENINA-2-de-tres	Ja è hèt enlà ath diable de jo (atau cridauen eri ara gelosia).
ANNA-KARENINA-2-de-tres	Òc, qué auies començat a dider-me deth Prince?
ANNA-KARENINA-2-de-tres	Per qué t'a estat tan desagradiu?
ANNA-KARENINA-2-de-tres	Qu'ère insuportable, didec Vronsky, en tot sajar de repilhar eth hiu trincat des sòns pensaments.
ANNA-KARENINA-2-de-tres	Eth Prince que non guanhe quan se le coneish ben.
ANNA-KARENINA-2-de-tres	Lo poiria definir coma un animau ben neurit, d'aqueri que artenhen midalhes enes exposicions, e arren mès, concludic, damb un anug que tirèc era atencion d'Anna.
ANNA-KARENINA-2-de-tres	Ei possible?, contestèc.
ANNA-KARENINA-2-de-tres	Mès, se diden qu'ei fòrça culte e qu'a vist fòrça mon!
ANNA-KARENINA-2-de-tres	Aguesta cultura de… eri, qu'ei ua cultura especiau.
ANNA-KARENINA-2-de-tres	A estat instruit solet entà tier eth dret a menspredar era instruccion, tau que se mensprède tot entre eri, exceptat es plasers animaus.
ANNA-KARENINA-2-de-tres	A toti vos shauten es plasers animaus, didec Anna.
ANNA-KARENINA-2-de-tres	E Vronsky campèc de nau en era aquera guardada ombriua que l'aluenhaue d'eth.
ANNA-KARENINA-2-de-tres	Per qué lo defenes?, preguntèc, arrint.
ANNA-KARENINA-2-de-tres	Non lo defeni.
ANNA-KARENINA-2-de-tres	Que m'ei parièr.
ANNA-KARENINA-2-de-tres	Solet pensi que s'a tu madeish non t'auessen shautat aguesti plasers, auries podut non préner part en eri.
ANNA-KARENINA-2-de-tres	Mès te shaute veir a Therèse en vestit d'Eva.
ANNA-KARENINA-2-de-tres	Un aute còp eth dimóni!, didec Vronsky, agarrant e punant era man qu'Anna botèc sus era taula.
ANNA-KARENINA-2-de-tres	Non ac posqui evitar.
ANNA-KARENINA-2-de-tres	Non sabes se guaire è patit en tot demorar-te.
ANNA-KARENINA-2-de-tres	Non me pensi que sò gelosa.
ANNA-KARENINA-2-de-tres	Non, non ne sò!
ANNA-KARENINA-2-de-tres	Te creigui quan ès ath mèn costat.
ANNA-KARENINA-2-de-tres	Mès quan ès luenh de jo, dat ad aguesta vida tua que jo non posqui compréner…
ANNA-KARENINA-2-de-tres	Se copèc; se deishèc anar de Vronsky, e tornèc entara sua labor.
ANNA-KARENINA-2-de-tres	Jos eth dit anular, comencèren a botjar-se ara prèssa es hius de lan blanca, ludenta jos era lum dera lampa e eth sòn fin canèth se botjaue tanben rapidaments ena manja des dentèles.
ANNA-KARENINA-2-de-tres	Era sua votz sonèc de suspresa, coma forçada:
ANNA-KARENINA-2-de-tres	A on as trapat ath mèn marit?
ANNA-KARENINA-2-de-tres	Mos auem crotzat ena pòrta.
ANNA-KARENINA-2-de-tres	E l'auetz saludat atau?
ANNA-KARENINA-2-de-tres	Anna alonguèc eth ròstre e, clucant es uelhs, cambièc era expression dera sua cara e pleguèc es mans.
ANNA-KARENINA-2-de-tres	Vronsky se demorèc estonat en veir enes sues polides traches eth madeish aspècte qu'agarrèsse Karenin en saludar-lo.
ANNA-KARENINA-2-de-tres	Non lo compreni, didec Vronsky.
ANNA-KARENINA-2-de-tres	Se dempús dera vòsta convèrsa ena casa ostiuenca auesse trincat damb tu o m'auesse manat es pairins, m'aurie semblat naturau.
ANNA-KARENINA-2-de-tres	Mès ara non compreni eth sòn anament.
ANNA-KARENINA-2-de-tres	Com pòt tier aguesta situacion?
ANNA-KARENINA-2-de-tres	Pr'amor que se ve que patís fòrça.
ANNA-KARENINA-2-de-tres	Eth?, didec Anna damb ironia.
ANNA-KARENINA-2-de-tres	Ath contrari: ei content.
ANNA-KARENINA-2-de-tres	A tot darrèr sabi pas se per qué mos tormentam tant, quan se poirie apraiar perfèctaments e en benefici des tres.
ANNA-KARENINA-2-de-tres	Aquerò non ac harà.
ANNA-KARENINA-2-de-tres	Coneishi massa ben aguesta natura hèta tota de mentides!
ANNA-KARENINA-2-de-tres	Serie possible, se sentesse quauquarren, víuer damb jo coma viu?
ANNA-KARENINA-2-de-tres	Poirie un òme qu'auesse bèth sentiment demorar-se jos eth madeish tet qu'era sua esposa colpabla?
ANNA-KARENINA-2-de-tres	Poirie, dilhèu, parlar damb era?
ANNA-KARENINA-2-de-tres	Tractar-la de tu?
ANNA-KARENINA-2-de-tres	E sense voler, Anna tornèc a imitar-lo:
ANNA-KARENINA-2-de-tres	Tu, ma chère, tu Anna… e seguic: non ei un èsser uman; qu'ei un pipòt.
ANNA-KARENINA-2-de-tres	Sonque jo me'n sabi, pr'amor qu'arrès coma jo lo coneish tan prigondaments.
ANNA-KARENINA-2-de-tres	Se jo siguessa ath sòn lòc, a ua hemna coma jo, hè ja temps que l'auria aucit e hèt brigalhs en sòrta de cridar-la ma chère Anna.
ANNA-KARENINA-2-de-tres	Non ei un òme, ei ua maquina burocratica.
ANNA-KARENINA-2-de-tres	Non compren que sò era tua hemna, qu'eth ei un estranh, qu'ei sobrèr.
ANNA-KARENINA-2-de-tres	Mès, non parlem mès d'aguest… non parlem mès…
ANNA-KARENINA-2-de-tres	Ès injusta, amiga mia, didec Vronsky, en tot sajar de padegar-la.
ANNA-KARENINA-2-de-tres	Mès qu'ei parièr; non parlem d'eth.
ANNA-KARENINA-2-de-tres	Ditz-me se qué as hèt aguesti dies.
ANNA-KARENINA-2-de-tres	Que te cau?
ANNA-KARENINA-2-de-tres	Qué te cau dera tua malautia?
ANNA-KARENINA-2-de-tres	Qué t'a dit eth mètge?
ANNA-KARENINA-2-de-tres	Anna lo guardaue damb ironica alegria.
ANNA-KARENINA-2-de-tres	Vronsky contunhaue:
ANNA-KARENINA-2-de-tres	Endónvii que non se tracte d'ua malautia, senon deth tòn estat.
ANNA-KARENINA-2-de-tres	Quan se passarà?
ANNA-KARENINA-2-de-tres	S'amortèc era lusor ironica des uelhs d'Anna e un aute arridolet, indicador de qué sabie quauquarren qu'eth ignoraue, e ua leugèra tristor, escambièren era anteriora expression dera sua cara.
ANNA-KARENINA-2-de-tres	Lèu, lèu…
ANNA-KARENINA-2-de-tres	Coma tu as dit, era nòsta situacion ei penibla e mos cau esclarir-la.
ANNA-KARENINA-2-de-tres	Se sabesses guaire insuportable ei e guaire balharia peth dret d'estimar-te liura e dubèrtaments!
ANNA-KARENINA-2-de-tres	Jo non me tormentaria ne te tormentaria damb era mia gelosia.
ANNA-KARENINA-2-de-tres	Per çò que dides, que serà lèu, mès non coma demoram…
ANNA-KARENINA-2-de-tres	En pensar en aquerò, Anna se considerèc tan malerosa qu'es lèrmes aumpliren es sòns uelhs e non podec contunhar.
ANNA-KARENINA-2-de-tres	Botèc era sua man, ludenta de blancor e d'anèths jos era lampa, ena manja de Vronsky.
ANNA-KARENINA-2-de-tres	Que non serà coma demoram.
ANNA-KARENINA-2-de-tres	Non t'ac volia díder, mès m'obligues a hè'c.
ANNA-KARENINA-2-de-tres	Lèu, plan lèu, vierà era conclusion e toti mos dessepararam e deisharam de patir.
ANNA-KARENINA-2-de-tres	Non compreni, repliquèc Vronsky, encara que òc qu'ac comprenie.
ANNA-KARENINA-2-de-tres	M'as demanat quan.
ANNA-KARENINA-2-de-tres	E jo te responi: lèu.
ANNA-KARENINA-2-de-tres	E te digui, ath delà, que non suberviuerè ad açò.
ANNA-KARENINA-2-de-tres	Non m'interrompes, e Anna se precipitaue en parlar.
ANNA-KARENINA-2-de-tres	Qu'ac sai, ne sò segura…
ANNA-KARENINA-2-de-tres	Vau a morir e m'alègri de deishar-vos as dus liures.
ANNA-KARENINA-2-de-tres	Es lèrmes gesseren de contunh des sòns uelhs.
ANNA-KARENINA-2-de-tres	Que vau mès atau, didec Anna, en tot sarrar-li damb fòrça era man.
ANNA-KARENINA-2-de-tres	Ei eth solet recurs, eth solet que mos rèste.
ANNA-KARENINA-2-de-tres	Eth se revenguec e lheuèc eth cap.
ANNA-KARENINA-2-de-tres	Quina pegaria!
ANNA-KARENINA-2-de-tres	Quines pegaries que dides!
ANNA-KARENINA-2-de-tres	Ei era vertat.
ANNA-KARENINA-2-de-tres	Eth quina ei era vertat?
ANNA-KARENINA-2-de-tres	Que vau a morir.
ANNA-KARENINA-2-de-tres	Ac è soniat.
ANNA-KARENINA-2-de-tres	Ac as soniat?, repetic Vronsky, en tot brembar-se'n de pic deth campanhard qu'auie soniat eth.
ANNA-KARENINA-2-de-tres	Òc, ac è soniat.
ANNA-KARENINA-2-de-tres	Hè temps…
ANNA-KARENINA-2-de-tres	Soniè qu'entraua ath mès córrer ena mia cramba, a on me calie recuélher sabi pas se qué, o saber-me'n de quauquarren…
ANNA-KARENINA-2-de-tres	Ja sabes qué se passe enes sòmnis… didec Anna, daurint es uelhs damb orror.
ANNA-KARENINA-2-de-tres	En entrar ena mia cramba, en un cornèr d'era, vedí que i auie…
ANNA-KARENINA-2-de-tres	Com pòs crèir en aguestes pegaries?
ANNA-KARENINA-2-de-tres	E vaquí que çò qu'auie aquiu se botgèc e vedí alavetz qu'ère un campanhard, petit e terrible, e damb ua barba esperluada…
ANNA-KARENINA-2-de-tres	Volí partir, mès eth s'inclinèc sus ues saques qu'auie aquiu e comencèc a remenar en eres damb es mans.
ANNA-KARENINA-2-de-tres	Anna imitaue es movements deth campanhard remenant enes saques, e er orror se pintaue ena sua cara.
ANNA-KARENINA-2-de-tres	Vronsky rebrembaue eth sòn sòmni e sentie que tanben lo cuelhie ena sua amna eth madeish orror.
ANNA-KARENINA-2-de-tres	Eth campanhard estornejaue es mans e parlaue en francés, ara prèssa, arrossegant es erres: Il faut le battre le fer, le broyer, le petrir.
ANNA-KARENINA-2-de-tres	E ère tanta era mia angoisha, que volí damb tota era fòrça deth morir desvelhar-me e me desvelhè, o, mielhor dit, soniè que me desvelhaua.
ANNA-KARENINA-2-de-tres	Espaurida, me demanaua a jo madeisha: “Qué signifique aquerò?”.
ANNA-KARENINA-2-de-tres	E Korney me contestaue: “Moriratz de jasilha, maireta”.
ANNA-KARENINA-2-de-tres	E alavetz me desvelhè de vertat.
ANNA-KARENINA-2-de-tres	Quina pegaria!, repetie Vronsky, en tot sénter qu'era sua votz ère mancada de sinceritat.
ANNA-KARENINA-2-de-tres	Non parlem mès d'aquerò.
ANNA-KARENINA-2-de-tres	Crida e manarè mestrar eth tè.
ANNA-KARENINA-2-de-tres	Mès demora, ja non rèste guaire temps, e jo…
ANNA-KARENINA-2-de-tres	De ressabuda s'arturèc, eth sòn ròstre mudèc era expression e ara agitacion e er espant seguiren ua atencion doça e repausada, plia de beatitud.
ANNA-KARENINA-2-de-tres	Vronsky non podec compréner eth significat d'aqueth cambiament.
ANNA-KARENINA-2-de-tres	Qu'ère qu'Anna sentie qu'era naua vida qu'amiaue en era s'agitaue enes sues entralhes.
ANNA-KARENINA-2-de-tres	Dempús eth sòn encontre damb Vronsky ena pòrta dera casa, Karenin anèc entara opera italiana tau que se proposaue.
ANNA-KARENINA-2-de-tres	S'estèc aquiu pendent dus actes sancers e vedec a qui desiraue.
ANNA-KARENINA-2-de-tres	En tornar entà casa, guardèc eth penjaròbes e, en veir que non i auie cap capòta de militar, passèc entàs sues crambes.
ANNA-KARENINA-2-de-tres	Ça que la, non s'ajacèc, senon que s'estèc passejant pera estança enquias tres dera maitiada.
ANNA-KARENINA-2-de-tres	Era irritacion contra era sua hemna, que non volie sauvar es aparences e deishaue sense complir era soleta condicion qu'eth l'auie impausat (recéber en casa ar aimant), lo botaue intranquil.
ANNA-KARENINA-2-de-tres	Alexei Alexandrovic se'n sabie des moltes dificultats que i traparie, mès s'auie jurat qu'ac harie e ère prèst a complì'c.
ANNA-KARENINA-2-de-tres	Era comdessa Lidia Ivanovna auie mentat soent aquesta forma coma era soleta gessuda ara situacion que se trapaue.
ANNA-KARENINA-2-de-tres	Ath delà, darrèraments, era practica des divòrcis auie artenhut ua tau perfeccion que Karenin vedie possible superar totes es dificultats.
ANNA-KARENINA-2-de-tres	Coma qu'es malastres jamès vien solets, er ahèr des autoctòns e dera fertilizacion de Taraisk li balhaue alavetz autants de copacaps qu'enes darrèri tempsi se sentie irritat de contunh.
ANNA-KARENINA-2-de-tres	Non cluquèc un uelh en tota era net, e era sua colèra, qu'aumentaue sense parar, agarrèc eth limit maximal tath maitin.
ANNA-KARENINA-2-de-tres	Se vestic ath mès córrer e, coma s'amièsse ua copa plia d'ira e cranhesse vessar-la e perder-la, en tot demorar-se sense era energia de besonh entàs explicacions que li calie tier damb era sua esposa, se filèc ara prèssa de cap ara cramba d'Anna, tanlèu s'en sabec qu'era s'auie lheuat.
ANNA-KARENINA-2-de-tres	Anna se pensaue conéisher ben ath sòn marit, mès, en veder-lo entrar ena sua cramba, se demorèc estonada pera sua portadura.
ANNA-KARENINA-2-de-tres	Qu'auie eth front arropit, es uelhs sevèrs, evitant era guardada d'era, era boca sarrada en un rictus de fermetat e mensprètz, e enes sòns passi, enes sòns movements, e en ton dera sua votz que i auie ua decision e energia taus coma era sua hemna non auie campat jamès en eth.
ANNA-KARENINA-2-de-tres	Se qué voletz?.
ANNA-KARENINA-2-de-tres	Demanèc era.
ANNA-KARENINA-2-de-tres	Es cartes deth vòste aimant, didec eth.
ANNA-KARENINA-2-de-tres	Que non i a cap de carta aciu, contestèc Anna tancant eth calaish.
ANNA-KARENINA-2-de-tres	Per aqueth senhau, Karenin comprenec que non s'enganhaue e, refusant bruscaments era man d'era, cuelhec ara prèssa eth dorsièr que sabie qu'era sua hemna sauvaue es sòns papèrs mès importants.
ANNA-KARENINA-2-de-tres	Anna sagèc d'arrincar-li eth dorsièr, mès la refusèc.
ANNA-KARENINA-2-de-tres	Seiguetz; è besonh de parlar-vos, didec botant eth dorsièr dejós eth braç e cachant- la damb tanta fòrça qu'eth sòn muscle se quilhèc.
ANNA-KARENINA-2-de-tres	Anna lo guardaue en silenci, damb suspresa e timiditat.
ANNA-KARENINA-2-de-tres	Ja vos didí que non permeteria que recebéssetz aciu ath vòste aimant.
ANNA-KARENINA-2-de-tres	Auia besonh de veder-lo entà…
ANNA-KARENINA-2-de-tres	Non me cau entrar en detalhs, ne tansevolhe saber-me'n entà qué ua hemna maridada a besonh de recéber ath sòn aimant.
ANNA-KARENINA-2-de-tres	Solet volia… seguit Anna en tot irritar-se.
ANNA-KARENINA-2-de-tres	Era bruscaria deth sòn marit l'excitaue e li balhaue vams.
ANNA-KARENINA-2-de-tres	Vos semble, dilhèu, ua proesa ofensar-me?, li preguntèc.
ANNA-KARENINA-2-de-tres	Se pòt ofensar a ua persona aunorada, o a ua hemna aunorada; mès dider-li a un panaire que n'ei, solet signifique era constatation d'un fait.
ANNA-KARENINA-2-de-tres	Non men sabia encara de vos, aguesta naua capacitat entà tormentar.
ANNA-KARENINA-2-de-tres	Didetz vos tormentar qu'eth marit balhe libertat ara sua hemna, en tot autrejar-li un nòm e un tet aunoradi sonque a condicion de sauvar es aparences?
ANNA-KARENINA-2-de-tres	Ei crudeutat açò?
ANNA-KARENINA-2-de-tres	S'ac voletz saber vos diderè qu'ei encara pejor: ei ua viletat, exclamèc Anna en ua explossion de colèra.
ANNA-KARENINA-2-de-tres	E en tot lheuar-se, volec gésser.
ANNA-KARENINA-2-de-tres	Non!, cridèc eth, damb era sua votz agudenta, qu'ara sonèc mès pertusanta, per çò dera sua excitacion.
ANNA-KARENINA-2-de-tres	E l'agarrèc deth braç damb es sòns longui dits, damb tanta fòrça que demorèren en eth es senhaus deth braçalet, que sarraue dejós era sua man, e l'obliguèc a sèir-se.
ANNA-KARENINA-2-de-tres	Ua viletat?
ANNA-KARENINA-2-de-tres	Se voletz tier aguesta paraula, vos diderè qu'era viletat ei abandonar ath marit e ath hilh per aimant e seguir minjant eth pan det marit.
ANNA-KARENINA-2-de-tres	Anna joquèc eth cap.
ANNA-KARENINA-2-de-tres	Aclapada pera justícia d'aqueres paraules, solet podec respóner en votz baisha:
ANNA-KARENINA-2-de-tres	Non podetz descríuer era mia situacion pejor de çò que jo la veigui.
ANNA-KARENINA-2-de-tres	Mès, per qué didetz tot aquerò?
ANNA-KARENINA-2-de-tres	Per qué ac digui?, contunhèc eth cada viatge mès emmaliciat.
ANNA-KARENINA-2-de-tres	Entà que vo'n sapiatz de qué, donques que non auetz complit era mia volentat de qué sauvèssetz es aparences, cuelherè es mies mesures pr'amor de qué s'acabe aguesta situacion.
ANNA-KARENINA-2-de-tres	Lèu, lèu s'acabarà, gasulhèc era.
ANNA-KARENINA-2-de-tres	S'acabarà plan mès abantes de çò que vos e eth vòste aimant podetz pensar.
ANNA-KARENINA-2-de-tres	Vos cercatz solet era satisfaccion deth sòn apetit carnau!
ANNA-KARENINA-2-de-tres	Alexei Alexandrovic: non solet non ei generós, ei pauc aunorat nafrar ath queigut.
ANNA-KARENINA-2-de-tres	Vos solet pensatz en vos madeisha.
ANNA-KARENINA-2-de-tres	Es patiments d'aqueth qu'a estat eth vòste espós non vos interèssen.
ANNA-KARENINA-2-de-tres	Se tota era sua vida ei des.hèta, aquerò que vos ei parièr.
ANNA-KARENINA-2-de-tres	Se qué vos impòrte çò qu'eth a ten…ten..tentengut?
ANNA-KARENINA-2-de-tres	Parlaue tant ara prèssa, que se confonec, non podec prononciar ben era paraula e venguec de díder “tentengut”.
ANNA-KARENINA-2-de-tres	Anna auec talents d'arrir, mès de seguit se sentec avergonhada per auer trapat quauquarren dable entà her-la arrir en aqueth moment.
ANNA-KARENINA-2-de-tres	E per prumèr còp e pendent un instant se metec ath lòc deth sòn marit e sentec pietat d'eth.
ANNA-KARENINA-2-de-tres	Mès, qué podie hèr o díder?
ANNA-KARENINA-2-de-tres	Joquèc eth cap e carèc.
ANNA-KARENINA-2-de-tres	Eth carèc tanben pendent ues segondes e dempús parlèc en votz, non ja agudenta, senon hereda, soslinhant de bon voler quauques des paraules que tenguie, autanplan es que non auien cap importància especiau.
ANNA-KARENINA-2-de-tres	Qu'è vengut entà dider-vos…, comencèc.
ANNA-KARENINA-2-de-tres	Anna lo guardèc.
ANNA-KARENINA-2-de-tres	Que non posqui cambiar, gasulhèc era.
ANNA-KARENINA-2-de-tres	È vengut entà dider-vos que deman partisqui entà Moscòu e non tornarè mès en aguesta casa.
ANNA-KARENINA-2-de-tres	Vos comunicarè era mia decision peth mèn avocat, que l'è encomanat tramitar eth divòrci.
ANNA-KARENINA-2-de-tres	Eth mèn hilh vierà a víuer damb era mia fraia, concludic Alexei Alexandrovic, rebrembant a penes çò que volie díder deth sòn hilh.
ANNA-KARENINA-2-de-tres	Vos hètz a vier a Sergi solet entà hèr-me patir, didec era, guardant-lo damb era tèsta baisha.
ANNA-KARENINA-2-de-tres	Vos que non l'estimatz!
ANNA-KARENINA-2-de-tres	Deishatz-me a Sergi!
ANNA-KARENINA-2-de-tres	Òc: era repugnància que senti per vos m'a hèt pèrder enquia e tot er amor qu'auia ath mèn hilh.
ANNA-KARENINA-2-de-tres	Mès, ça que la, me lo harè a vier damb jo.
ANNA-KARENINA-2-de-tres	Adishatz.
ANNA-KARENINA-2-de-tres	Volec partir, mès era lo retenguec.
ANNA-KARENINA-2-de-tres	Alexei Alexandrovic: deishatz-me a Sergi, mormolhèc un còp mès.
ANNA-KARENINA-2-de-tres	Solet aquerò vos demani…
ANNA-KARENINA-2-de-tres	Deishatz-me a Sergi enquia que jo…
ANNA-KARENINA-2-de-tres	Lèu amainadarè…
ANNA-KARENINA-2-de-tres	Deishatz-lo-me!
ANNA-KARENINA-2-de-tres	I auie tres senhores: ua anciana, ua joena e era esposa d'un botiguèr; se demorauen tanben un banquèr aleman damb un gròs aneth en un dit, un comerçant de longa barba e un foncionari public damb levita d'unifòrme e ua crotz en còth.
ANNA-KARENINA-2-de-tres	Se notaue que toti se demorauen hège ja estona.
ANNA-KARENINA-2-de-tres	Dus estagiaris seigudi dauant des taules escriuien hènt carrinclar es plomes.
ANNA-KARENINA-2-de-tres	Karenin non deishèc d'observar qu'es objèctes d'escriptòri, era sua grana passion, èren excellents.
ANNA-KARENINA-2-de-tres	Un des estagiari, sense guardar-lo, arroncilhèc es celhes e preguntèc damb bruscaria:
ANNA-KARENINA-2-de-tres	Se qué desiratz?
ANNA-KARENINA-2-de-tres	Consultar damb er avocat.
ANNA-KARENINA-2-de-tres	Qu'ei ocupat, contestèc er estagiari sevèraments en tot mostrar damb era ploma as que demorauen.
ANNA-KARENINA-2-de-tres	E seguic escriuent.
ANNA-KARENINA-2-de-tres	Non aurà un moment entà receber-me?, preguntèc Karenin.
ANNA-KARENINA-2-de-tres	Jamès a temps liure.
ANNA-KARENINA-2-de-tres	Tostemp ei ocupat.
ANNA-KARENINA-2-de-tres	Demoratz-vos, se vos platz.
ANNA-KARENINA-2-de-tres	Hètz eth favor de hèr-li a vier era mia carta, didec Karenin, damb dignitat, desengustat dauant eth besonh de desnishar eth sòn anonimat.
ANNA-KARENINA-2-de-tres	Karenin, partidari en principi dera justícia publica, non n'ère d'acòrd damb quauqui detalhs dera sua aplicacion en Russia, que coneishie a trauèrs dera sua actuacion ministeriau e les censuraue autant coma se podien censurar causes decretades per Sa Majestat.
ANNA-KARENINA-2-de-tres	Coma tota era sua vida se passaue en activitats administratiues, quan non ère cossent damb quauquarren padegaue era sua desaprovacion en tot reconéisher es possibilitats d'enganhar-se e es possibilitats de rectificar quinsevolh error.
ANNA-KARENINA-2-de-tres	Per çò des institucions juridiques non ère partidari des condicions que se tenguien es avocats.
ANNA-KARENINA-2-de-tres	Mès era impression desagradiua que venguie de recéber ena sala d'espèra der avocat lo confirmèc mès enes sues idies.
ANNA-KARENINA-2-de-tres	Ara ges, didec er emplegat.
ANNA-KARENINA-2-de-tres	Anaue jargat presumtuosaments coma un petimetre, dès era corbata e era cadia deth relòtge enquia es sabates de cuer impermeable.
ANNA-KARENINA-2-de-tres	Auie un ròstre intelligent damb ua expression d'astúcia campanharda, mès era sua vestidura ère ostentosa e de mau gust.
ANNA-KARENINA-2-de-tres	Se vos platz, didec damb gravetat, en tot dirigir-se a Karenin.
ANNA-KARENINA-2-de-tres	E, en tot hèr-lo entrar, barrèc era pòrta deth sòn burèu.
ANNA-KARENINA-2-de-tres	Se vos platz, repetic.
ANNA-KARENINA-2-de-tres	E ath madeish temps se seiguie eth en lòc preferent, heregant- se es petites mans, de dits cuerts pobladi de pelhasson ròi, e inclinant eth cap de costat.
ANNA-KARENINA-2-de-tres	A penes s'acomodèc en aquera actitud, sus era taula volèc ua quèra.
ANNA-KARENINA-2-de-tres	Er avocat, damb ua rapiditat incredibla en eth, estirèc era man, agarrèc era quèra e se demorèc de nauèth ena posicion primitiua.
ANNA-KARENINA-2-de-tres	Abantes de parlar deth mèn ahèr, didec Karenin, qu'auie seguit estonat eth gèst der avocat, me cau avertir-vos qu'a de demorar en secret.
ANNA-KARENINA-2-de-tres	Un imperceptible arridolet hec tremolar era mostacha roienca der avocat.
ANNA-KARENINA-2-de-tres	Non seria avocat se non sabessa sauvar es secrets que me fiden.
ANNA-KARENINA-2-de-tres	Mès se vos auetz besonh d'ua confirmacion…
ANNA-KARENINA-2-de-tres	Coneishetz eth mèn nòm?, preguntèc Karenin.
ANNA-KARENINA-2-de-tres	Coneishi eth vòste nòm e era vòsta plan utila activitat (e er avocat cacèc un auta quèra) coma la coneishen toti es russi, acabèc, en tot hèr ua reveréncia.
ANNA-KARENINA-2-de-tres	Karenin alendèc.
ANNA-KARENINA-2-de-tres	Li costaue un gran esfòrç de parlar, mès donques qu'auie començat, contunhèc damb era sua agudenta votzeta, sense trantalhar, sense confoner-se e soslinhant quauques paraules.
ANNA-KARENINA-2-de-tres	Qu'è eth malastre, gessec, d'èster un marit enganhat e voi talhar legauments es laci que m'estaquen ara mia hemna, ei a díder, divorciar-me, mès de sòrta qu'eth mèn hilh non se demore damb sa mair.
ANNA-KARENINA-2-de-tres	Es uelhs grisi der avocat s'esdegauen en non arrir, mès ludien damb ua alegria irrepressibla, e Karenin desnishèc en era, non solet era alegria deth professionau que recep un encargue profitós; en aqueri uelhs auie tanben ua lusor d'afogament e de capitada, quauquarren semblable ara ludentor maligna qu'auie campat enes uelhs dera sua hemna.
ANNA-KARENINA-2-de-tres	Desiratz, donc, era mia cooperacion entà obtier eth divòrci?
ANNA-KARENINA-2-de-tres	Qu'ei aquerò, mès me cau avertir-vos que, autanplan damb eth risque d'abusar dera vòsta atencion, è vengut pr'amor de hèr-vos ua consulta prealabla.
ANNA-KARENINA-2-de-tres	Voi divorciar-me, mès entà jo qu'an ua grana importància es formes qu'eth divòrci sigue possible.
ANNA-KARENINA-2-de-tres	Ei possible que, s'es formes non coïncidissen damb es mèns desirs, ronóncia ara mia requesta legau.
ANNA-KARENINA-2-de-tres	Òc, didec er avocat.
ANNA-KARENINA-2-de-tres	Tostemp a estat atau…
ANNA-KARENINA-2-de-tres	Vos que demoraratz perfèctaments liure.
ANNA-KARENINA-2-de-tres	E joquèc es uelhs enquias pès de Karenin comprenent qu'era manifestacion dera sua irrepressibla alegria podie ofensar ath sòn client.
ANNA-KARENINA-2-de-tres	Vedec ua auta quèra que volaue dauant enth sòn nas e estenec eth braç, mès non l'agarrèc en atencion ara situacion deth sòn client.
ANNA-KARENINA-2-de-tres	Encara qu'en linhes generaus, coneishi es nòstes leis sus er ahèr, seguic Karenin, me shautarie saber es formes que, ena practica, s'amien a tèrme taus ahèrs.
ANNA-KARENINA-2-de-tres	Vos que voletz, contestèc er avocat, sense lheuar era vista, e adamptant-se de bon voler ath ton deth sòn client, que vos indica es camins entà realizar eth vòste desir.
ANNA-KARENINA-2-de-tres	Karenin hec un senhau afirmatiu damb eth cap.
ANNA-KARENINA-2-de-tres	Sivans es nòstes leis, e era sua votz tremolèc aciu damb ua leugèra desaprovacion de taus leis, eth divòrci qu'ei possible enes aguesti casi…
ANNA-KARENINA-2-de-tres	Er estagiari pistèc pera pòrta e er avocat exclamèc:
ANNA-KARENINA-2-de-tres	Que se demoren!
ANNA-KARENINA-2-de-tres	Ça que la, se lheuèc, didec quauques paraules ar emplegat e tornèc a sèir.
ANNA-KARENINA-2-de-tres	Enes casi seguents: defèctes fisics des esposi, paradèr desconeishut pendent cinc ans (e comencèc a doblegar un a un es sòns dits cuerts, caperadi de pelhasson) e adultèri (prononcièc aguesta paraula damb plaser visible e seguic doblegant es dits).
ANNA-KARENINA-2-de-tres	En cada cas i a divisions: defèctes fisics deth marit e dera hemna, adultèri der un o der aute…
ANNA-KARENINA-2-de-tres	Aquerò ei era teoria.
ANNA-KARENINA-2-de-tres	Mès me pensi que vos m'auetz hèt er aunor de dirigir-vos a jo pr'amor de conéisher era aplicacion practica.
ANNA-KARENINA-2-de-tres	Plan per açò, en tier-me as precedents, vos posqui díder qu'es casi se resòlven toti atau…
ANNA-KARENINA-2-de-tres	Jo è qu'ei causa hèta que non existissen defectes fisics ne abséncia desconeishuda, indiquèc.
ANNA-KARENINA-2-de-tres	Alavetz auem es casi seguents: adultèri d'un des esposi en declarar-se colpable; adultèri per consentiment mutuau e, en manca d'açò, consentiment forçat.
ANNA-KARENINA-2-de-tres	Me cau avertir qu'aguest darrèr cas se balhe pòqui viatges ena practica (didec er avocat, en tot guardar de reuelh a Karenin e sauvar silenci, coma un veneire de pistòles que, en descríuer es auantatges de dues armes desparières, demore era decision deth crompaire).
ANNA-KARENINA-2-de-tres	Mès coma qu'Alexei Alexandrovic non responie arren, er avocat contunhèc:
ANNA-KARENINA-2-de-tres	Çò de mès soent, simple e senat consistís en proposar er adultèri per consentiment mutuau.
ANNA-KARENINA-2-de-tres	Non m'auria permetut exprimir-me atau se parlèssa damb un òme de pòca cultura, didec er avocat, mès sò segur de qué vos me comprenetz.
ANNA-KARENINA-2-de-tres	Alexei Alexandrovic ère tan confonut que non podec compréner de moment çò que podesse auer de senat er adultèri per consentiment mutuau e exprimic era sua incomprension damb era guardada.
ANNA-KARENINA-2-de-tres	Er avocat, de seguit, acodit ena sua ajuda:
ANNA-KARENINA-2-de-tres	Eth hèt essenciau s'està en qué marit e hemna non pòden víuer amassa.
ANNA-KARENINA-2-de-tres	S'ambdues parts son d'acòrd en açò, es detalhs e formalitats son indiferentes.
ANNA-KARENINA-2-de-tres	Aguest ei, ça que la, era manèra mès simpla e segura.
ANNA-KARENINA-2-de-tres	Ara Karenin ac comprenec ben.
ANNA-KARENINA-2-de-tres	En aguest cas aquerò demore dehòra de qüestion, didec.
ANNA-KARENINA-2-de-tres	Totun, se damb pròves (correspondéncia, per exemple) se pòt establir indirèctaments er adultèri, aguestes pròves que son en mèn poder.
ANNA-KARENINA-2-de-tres	Desencusatz, comencèc.
ANNA-KARENINA-2-de-tres	Ahèrs atau les resòlv, coma sabetz, eth clergat.
ANNA-KARENINA-2-de-tres	Mès es pairs archiprèstes, en causes semblables, son fòrça inclinadi a examinà'c tot enquias mendre detalhs, didec damb un arridolet qu'exprimie simpatia pes procediments d'aqueri pairs.
ANNA-KARENINA-2-de-tres	Era correspondéncia poirie confirmar er adultèri parciauments; mès es pròves les cau èster presentades per via dirècta, ei a díder, per miei de testimònis.
ANNA-KARENINA-2-de-tres	Se se vò arténher ua fin, mos cau acceptar tanben es mieis.
ANNA-KARENINA-2-de-tres	S'ei atau…, didec Karenin esblancossint-se.
ANNA-KARENINA-2-de-tres	Didetz-li ad aguesta hemna qu'aciu non èm en ua botiga de liquidacions.
ANNA-KARENINA-2-de-tres	E tornèc de nauèth entath sòn lòc, agarrant, en botar-se en sèti ua quèra mès.
ANNA-KARENINA-2-de-tres	Me hègetz vos er aunor de dider-me…?, preguntèc.
ANNA-KARENINA-2-de-tres	Vos diderè era mia decision per carta, didec Alexei Alexandrovic, en tot lheuar-se e emparar-se sus era taula.
ANNA-KARENINA-2-de-tres	Se demorèc atau un instant e higec:
ANNA-KARENINA-2-de-tres	Des vòstes paraules dedusisqui qu'era tramitacion deth divòrci ei possible.
ANNA-KARENINA-2-de-tres	Tanben vos arregraïrè que me digatz es vòstes condicions.
ANNA-KARENINA-2-de-tres	Tot ei possible se m'autrejatz plia libertat d'accion, didec er avocat sense contestar ara pregunta.
ANNA-KARENINA-2-de-tres	Quan posqui auer naues de vos?, concludic, en tot apressar-se ena pòrta e calant era vista enes sues ludentes sabates.
ANNA-KARENINA-2-de-tres	D'aué en ua setmana.
ANNA-KARENINA-2-de-tres	E demori qu'en contestar acceptant encargar-vos der ahèr m'amuishetz es vòstes condicions.
ANNA-KARENINA-2-de-tres	Plan ben.
ANNA-KARENINA-2-de-tres	Tant alègre s'estaue que, contra eth sòn costum, rebaishèc es onoraris a ua hemna que regatejaue e deishèc d'agarrar quères, fèrmaments decidit a méter forradura as mòbles damb velot er an a vier, tau qu'eth collèga Sigonin.
ANNA-KARENINA-2-de-tres	Era naua comission qu'auie d'estudiar en toti es sòns aspèctes eth problèma des autoctòns, siguec designada e enviada en terren damb era extraordinària rapiditat e energia proposada per eth, e en tres mesi redigic er infòrme.
ANNA-KARENINA-2-de-tres	Era vida des autoctòns siguec estudiada aquiu en toti es sens: politic, administratiu, economic, etnografic, materiau e religiós.
ANNA-KARENINA-2-de-tres	A cada pregunta li balhauen responses fòrça ben redigides que non deishauen cap de dobte, pr'amor que non èren producte deth pensament uman, tostemp expausat ar error, senon òbra deth servici oficiau.
ANNA-KARENINA-2-de-tres	Cada responsa depenie de donades oficiaus, d'infòrmes de governadors, avesques, caps provinciaus e suberintendents gleisèrs, que se basauen ath sòn torn enes donades des bailes e cases ruraus, de sòrta qu'es responses non podien aufrir mès garantides de vertat.
ANNA-KARENINA-2-de-tres	Preguntes coma: “Per qué es interessadi recuelhen males cuelhetes?” O “Per qué es poblants d'aguesti parçans sauven era sua religion?”, que jamès s'aurien podut contestar sense es facilitats balhades pera maquina administratiua e que s'estauen sense contestar pendent sègles sancers, receberen ua responsa clara e definida.
ANNA-KARENINA-2-de-tres	E aguesta responsa coïncidie damb es opinions d'Alexei Alexandrovic.
ANNA-KARENINA-2-de-tres	Mès Stremov, qu'ena darrèra session s'auie sentut plan punchat, en recéber es infòrmes dera Comission apelèc a ua tactica inesperada entà Karenin.
ANNA-KARENINA-2-de-tres	Se passèc entath partit d'aguest, arrossegant damb eth a d'auti, e apuèc ara cauda es mesures proposades per eth, en tot suggerir-ne d'autes, mès audaces encara, en madeish sens.
ANNA-KARENINA-2-de-tres	Aguestes mesures, mès extrèmes que les suggerides per Karenin, sigueren aprovades, e alavetz se desnichèc era tactica de Stremov.
ANNA-KARENINA-2-de-tres	Aqueres mesures extrèmes sigueren tant irrealizables ena practica, qu'es politics, era opinion publica, es intellectuaus e es jornaus queigueren, toti amassa, sus eres, exprimint era sua indignacion contra es mesures en eres madeishes e contra eth sòn propulsor, Alexei Alexandrovic.
ANNA-KARENINA-2-de-tres	Aquerò talhèc es ales a Karenin.
ANNA-KARENINA-2-de-tres	Mès a maugrat dera sua trantalhanta salut e des sòns desengusti domestics, non se daue per vençut.
ANNA-KARENINA-2-de-tres	Ena Comission gesseren divisions.
ANNA-KARENINA-2-de-tres	E tenguien qu'aqueth infòrme non auie cap de valor, qu'èren solet desirs de degalhar papèr inutilaments.
ANNA-KARENINA-2-de-tres	Alexei Alexandrovic e d'auti que considerauen perilhós aqueth punt d'enguarda revolucionari ena forma de considerar es documents oficiaus, contunhauen tenguent es donades aportades pera comission inspectora.
ANNA-KARENINA-2-de-tres	Atau, qu'enes nauti ambients e enquia e tot ena societat, se costèc ua grana confusion, e, encara que toti s'interessauen fòrça en problèma, arrés s'en sabie de cèrt s'es autoctòns patien o viuien ben.
ANNA-KARENINA-2-de-tres	Alavetz Karenin auec era valentia de cuélher ua resolucion plan importanta.
ANNA-KARENINA-2-de-tres	Damb era enòrma suspresa des comissionadi declarèc que demanarie permís entà vier personauments a estudiar er ahèr.
ANNA-KARENINA-2-de-tres	E, en obtier, plan, eth permís, venguec en aqueres províncies luenhanes.
ANNA-KARENINA-2-de-tres	Era sua partida produsic un gran revolum, autant mès que, en partir, entornèc oficiauments era quantitat qu'eth govèrn l'auie assignat entà despenes de viatge calculades en tot tier en compde qu'aurie de besonh dotze shivaus.
ANNA-KARENINA-2-de-tres	Aquerò que me semble d'ua grana noblesa, didie Betsy, comentant er ahèr damb era princesa Miagkaya.
ANNA-KARENINA-2-de-tres	Per qué les cau senhalar despenes de pòstes quan mo'n sabem qu'ara se pòt anar pertot en camin de hèr?
ANNA-KARENINA-2-de-tres	Era princesa Miagkaya non i ère d'acòrd e era opinion dera Tverskaya lèu l'irritèc.
ANNA-KARENINA-2-de-tres	Vos podetz parlar atau pr'amor qu'auetz fòrça milions, mès a jo me conven qu'eth mèn marit gesque d'inspeccion pendent er ostiu.
ANNA-KARENINA-2-de-tres	Ada eth l'ei agradiu e li va ben entara salut, e a jo me vau entà pagar eth coche e auer-ne un aute logat.
ANNA-KARENINA-2-de-tres	Karenin, de passa pes províncies luenhanes, s'arturèc tres dies en Moscòu.
ANNA-KARENINA-2-de-tres	Ath londeman dera sua arribada, venguec a tier-li ua visita ath generau governador.
ANNA-KARENINA-2-de-tres	Passaue pera horcalhada deth carreron de Gazetny, plen tostemp de coches particulars e de loguèr, quan entenec que lo cridauen peth sòn nòm en votz tan nauta e alègra que non podec deishar de virar-se.
ANNA-KARENINA-2-de-tres	Ath cant deth trepader, damb un brac abric de mòda, damb un chapèu de copa baisha tanben de mòda, arrint satisfèt e mostrant es sòns dents blanqui entre es pòts ròis, s'estaue Esteva Arkadievic, joen e radiant, cridant tu per tu entà qu'eth sòn cunhat manèsse arturar eth coche.
ANNA-KARENINA-2-de-tres	Era senhora arrie bravaments e hège tanben senhaus damb era man.
ANNA-KARENINA-2-de-tres	Qu'ère Dolly damb es sòns mainatges.
ANNA-KARENINA-2-de-tres	Alexei Alexandrovic non desiraue veir ad arrés en Moscòu e mens qu'ad arrés ath frair dera sua hemna.
ANNA-KARENINA-2-de-tres	Lheuèc eth chapèu e volèc contunhar; mès Esteva Arkadievic manèc ath menaire de Karenin que parèsse e correc entath coche sus era nhèu.
ANNA-KARENINA-2-de-tres	Non vos hè vergonha eth hèt de non auer-mos avisat dera vòsta arribada?
ANNA-KARENINA-2-de-tres	De quan ètz aciu?
ANNA-KARENINA-2-de-tres	Ager passè per otèl Dusseau e vedí en portacartes “Karenin”, mès non me pensè que siguesses tu, didec Oblonsky, calant eth cap pera porteta deth coche deth sòn cunhat, se non, auria pujat a veder-vos.
ANNA-KARENINA-2-de-tres	Guaire m'alègri de trapar-te!, repetie, pataquejant un pè contra er aute, pr'amor de trèir-se era nhèu.
ANNA-KARENINA-2-de-tres	Qu'as hèt mau de non avisar-mos!, persutèc.
ANNA-KARENINA-2-de-tres	Que non auí temps.
ANNA-KARENINA-2-de-tres	Sò fòrça ocupat, repliquèc secaments Karenin.
ANNA-KARENINA-2-de-tres	Viem aquiu damb era mia hemna; qu'a talents de veder-te.
ANNA-KARENINA-2-de-tres	Se per qué mos evitatz d'aguesta sòrta, Alexei Alexandrovic?, preguntèc Dolly arrint.
ANNA-KARENINA-2-de-tres	È estat fòrça ocupat.
ANNA-KARENINA-2-de-tres	M'alègri de veder-vos, didec eth damb un ton qu'indicaue tot çò de contrari.
ANNA-KARENINA-2-de-tres	Com vos trapatz?
ANNA-KARENINA-2-de-tres	Ben.
ANNA-KARENINA-2-de-tres	E era nòsta estimada Anna?
ANNA-KARENINA-2-de-tres	Mès Esteva Arkadievic lo retenguec.
ANNA-KARENINA-2-de-tres	Qué haram deman?
ANNA-KARENINA-2-de-tres	Dolly: convida-lo a dinar.
ANNA-KARENINA-2-de-tres	Cridaram a Kosnichev e a Peszov e atau coneisherà ara intellectualitat moscovita.
ANNA-KARENINA-2-de-tres	Vietz, se vos platz, didec Dolly.
ANNA-KARENINA-2-de-tres	Vos demoram tàs cinc o tàs sies.
ANNA-KARENINA-2-de-tres	Quan volgatz.
ANNA-KARENINA-2-de-tres	Mès, se com se trape era mia estimada Anna?
ANNA-KARENINA-2-de-tres	Hè tant de temps que…
ANNA-KARENINA-2-de-tres	Qu'està ben, contestèc Alexei Alexandrovic.
ANNA-KARENINA-2-de-tres	Encantat de veder-vos…
ANNA-KARENINA-2-de-tres	E se filèc entath sòn coche.
ANNA-KARENINA-2-de-tres	Vieratz?
ANNA-KARENINA-2-de-tres	Li didec Dolly.
ANNA-KARENINA-2-de-tres	Karenin gasulhèc quauquarren qu'era non podec distinguir entre eth bronit des coches.
ANNA-KARENINA-2-de-tres	Vierè a veder-te deman, cridèc ath sòn torn Esteva Arkadievic.
ANNA-KARENINA-2-de-tres	Quin òme tant estranh!, didec Oblonsky ara sua hemna.
ANNA-KARENINA-2-de-tres	Guardèc eth sòn relòtge, hec un movement damb era man dauant eth ròstre, en tot voler díder que la saludaue corauments ada era e as sòns hilhs, e s'aluenhèc peth carrèr damb eth sòn pas vantariòu.
ANNA-KARENINA-2-de-tres	Stiva, Stiva!, lo cridèc Dolly en tot rogir-se.
ANNA-KARENINA-2-de-tres	Eth sòn marit virèc eth cap.
ANNA-KARENINA-2-de-tres	Li cau crompar abrics a Gricha e Tania.
ANNA-KARENINA-2-de-tres	Balha-me sòs.
ANNA-KARENINA-2-de-tres	Qu'ei parièr.
ANNA-KARENINA-2-de-tres	Ditz que ja les pagarè jo.
ANNA-KARENINA-2-de-tres	Eth dia a vier ère dimenge.
ANNA-KARENINA-2-de-tres	Esteva Arkadievic s'endralhèc de cap ath Gran Teatre pr'amor d'assistir ara repeticion d'un ballet, e autregèc a Macha Chibisova, ua beròia dançaira qu'auie entrat en aqueth teatre per recomandacion sua, un colar de coralhs.
ANNA-KARENINA-2-de-tres	Entre es colisses, ena escurina qu'aiue aquiu autanplan de dia, podec punar era bèra careta dera joena, radianta en recéber eth present.
ANNA-KARENINA-2-de-tres	Ath delà de balhar-li eth colar, Oblonsky li calie d'acordar damb era era cita entà dempús deth balh.
ANNA-KARENINA-2-de-tres	Li didec que non poirie estar ath començament dera foncion, mès prometec acodir en darrèr acte e amiar- la entà sopar.
ANNA-KARENINA-2-de-tres	Dès eth teatre, Esteva Arkadievic se n'anèc en coche entà Ojotuj Riad, e eth madeish alistèc eth peish e es espargues entath repaish.
ANNA-KARENINA-2-de-tres	Tàs dotze ja ère en otel Dusseau, a on li calie hèr tres visites que, erosaments, coïncidien en madeish otel.
ANNA-KARENINA-2-de-tres	Prumèr auie de visitar a Levin, que venguie d'arribar der estrangèr e s'arturaue aquiu, e dempús ath sòn nau cap, que, nomentat de nauèth entà aqueth naut cargue, auie vengut en Moscòu pr'amor de cuélher possession d'eth, e, ara fin, ath sòn cunhat Karenin entà hèr-lo-se seguir a dinar en casa.
ANNA-KARENINA-2-de-tres	A Esteva Arkadievic li shautaue minjar ben; mès encara li shautaue mès aufrir boni minjars, pas guaire abondiui,, mès rafinadi, autant pera qualitat dera parva e beuendes coma pera des convidadi.
ANNA-KARENINA-2-de-tres	Entre es convidadi i serien Kitty e Levin, e, entà dissimular era coïncidéncia, ua auta cosia e eth joen Scherbazky.
ANNA-KARENINA-2-de-tres	Era pièce de resistance des convidadi serien Sergi Kosnichev e Alexei Alexandrovic, eth prumèr moscovita e filosòf, eth dusau petersburgués e practic.
ANNA-KARENINA-2-de-tres	Se prepausaue, ath delà, convidar ath coneishut e originau Peszov, òme plan afogat, liberau, orador, musician, istorian e, ath madeish temps, un gojat, a maugrat des sòns cinquanta ans, que servirie coma saussa e ornament entà Kosnichev e Karenin.
ANNA-KARENINA-2-de-tres	Es sòs pagadi coma dusau plat peth crompraire deth bòsc que ja l'auie recebut e encara non l'auie despenut.
ANNA-KARENINA-2-de-tres	Dolly se mostraue darrèraments fòrça amabla e brava, e era idia d'aguest repaish alegraue a Esteva Arkadievic en toti es sens.
ANNA-KARENINA-2-de-tres	Se trapaue, donc, de fòrça bon umor.
ANNA-KARENINA-2-de-tres	I auie, ça que la, dues circonstàncies ingrates que se negauen en mar dera sua benevòla alegria.
ANNA-KARENINA-2-de-tres	Era prumèra ère que, en trapar eth dia abantes en carrèr ath sòn cunhat, l'auie vist fòrça sec e hered damb eth e, restacant era expression deth ròstre de Karenin e eth hèt de non auer-les avisat dera sua arribada en Moscòu damb es petòfies sus Anna e Vronsky qu'auien arribat enquia eth, endonviaue que quauquarren s'auie passat entre marit e hemna.
ANNA-KARENINA-2-de-tres	Aguesta qu'ère era prumèra circonstància ingrata.
ANNA-KARENINA-2-de-tres	Era dusau consistie qu'eth sòn nau cap, coma toti es naui caps, auie fama d'un òme terrible.
ANNA-KARENINA-2-de-tres	Didien que se lheuaue tàs sies deth maitin, que trabalhaue coma un animau e qu'exigie çò de madeish as sòns subaltèrns.
ANNA-KARENINA-2-de-tres	Ath delà, se lo consideraue coma un os en tracte sociau e s'afirmaue que seguie ua norma deth tot opausada ara deth cap anterior qu'auie auut enquia alavetz Esteva Arkadievic.
ANNA-KARENINA-2-de-tres	Eth dia abantes, Oblonsky s'auie presentat a trabalhar damb er unifòrme de gala e eth nau cap s'auie mostrat amable e l'auie tractat coma a un amic, per çò qu'aué Esteva Arkadievic se consideraue obligat a visitar-lo vestint levita.
ANNA-KARENINA-2-de-tres	Eth pensament de qué eth nau cap lo podesse recéber mau qu'ère tanben ua circonstància desagradiua.
ANNA-KARENINA-2-de-tres	Mès Esteva Arkadievic credie instintiuaments que “tot s'apraiarie”.
ANNA-KARENINA-2-de-tres	Adishatz, Basili, didec, en tot saludar ar ordenança, que coneishie, e auançar peth correder damb eth chapèu de trauèrs.
ANNA-KARENINA-2-de-tres	Te dèishes es pursères?
ANNA-KARENINA-2-de-tres	Levin ei ena sèt, vertat?.
ANNA-KARENINA-2-de-tres	Acompanha-me, se te platz.
ANNA-KARENINA-2-de-tres	Ath delà, encueda-te'n s'eth comde Anichkin (ère eth sòn nau cap) me poirà recéber e avisa-me dempús.
ANNA-KARENINA-2-de-tres	Plan ben, senhor.
ANNA-KARENINA-2-de-tres	Hè temps que non auem auut eth gust de veder-vos per aciu, responec Basili arrint.
ANNA-KARENINA-2-de-tres	Que i siguí ager, mès entrè pera auta pòrta.
ANNA-KARENINA-2-de-tres	Ei aguesta eth sèt?
ANNA-KARENINA-2-de-tres	L'as aucit tu?, cridèc Oblonsky.
ANNA-KARENINA-2-de-tres	Ei magnific!
ANNA-KARENINA-2-de-tres	Ei ua ossa?
ANNA-KARENINA-2-de-tres	Adishatz, Arjip!
ANNA-KARENINA-2-de-tres	Sarrèc era man ath campanhard e se seiguec sense trèir-se er abric ne eth chapèu.
ANNA-KARENINA-2-de-tres	Tè, sè-te e trè-te açò, didec Levin en tot treir-li eth chapèu.
ANNA-KARENINA-2-de-tres	Non è temps; que vengui solet per un moment, repliquèc Oblonsky.
ANNA-KARENINA-2-de-tres	E se descordèc er abric.
ANNA-KARENINA-2-de-tres	Ditz-me, se qué as hèt en estrangèr?
ANNA-KARENINA-2-de-tres	A on as estat?, preguntèc a Levin quan gessec eth campanhard.
ANNA-KARENINA-2-de-tres	En Alemania, en Prusia, en França e en Anglatèrra, mès non enes capitaus, senon enes ciutats industriaus.
ANNA-KARENINA-2-de-tres	E è vist fòrça causes.
ANNA-KARENINA-2-de-tres	Ne sò plan satisfèt d'aguest viatge.
ANNA-KARENINA-2-de-tres	Ja me'n sai dera tua idia sus era organizacion obrèra.
ANNA-KARENINA-2-de-tres	Que non ei aquerò.
ANNA-KARENINA-2-de-tres	En Russia non i pòt auer qüestion obrèra.
ANNA-KARENINA-2-de-tres	Era soleta qüestion importanta entà Russia ei era relacion entre eth trabalhador e era tèrra.
ANNA-KARENINA-2-de-tres	Tanben existís en Euròpa, mès aquiu se sage d'apraiar çò qu'ei maumetut, tant que nosati…
ANNA-KARENINA-2-de-tres	Oblonsky escotaue damb atencion ath sòn amic.
ANNA-KARENINA-2-de-tres	Òc, òc, responie.
ANNA-KARENINA-2-de-tres	Dilhèu as rason.
ANNA-KARENINA-2-de-tres	M'alègri de veder-te encoratjat e de qué caces ossi, e trabalhes, e ages illusions.
ANNA-KARENINA-2-de-tres	Scherbazky me didec que te trapèc fòrça aclapat e que non hèges que parlar dera mòrt!
ANNA-KARENINA-2-de-tres	Qué a a veir aquerò?
ANNA-KARENINA-2-de-tres	Tanpòc ara dèishi de pensar ena mòrt, didec Levin.
ANNA-KARENINA-2-de-tres	Vertadèraments, ja arribe eth moment de morir; tot çò d'aute que son pegaries.
ANNA-KARENINA-2-de-tres	Guarda, damb eth còr ena man, qu'estimi fòrça era mia activitat e era mia idia, mès solet pensi en aquerò: tota era nòsta existéncia ei coma un hloridor qu'a possat sus aguest petit planeta.
ANNA-KARENINA-2-de-tres	E nosati mos pensam que podem hèr quauquarren enòrme!
ANNA-KARENINA-2-de-tres	Idies, ahèrs!
ANNA-KARENINA-2-de-tres	Tot aquerò non son que graets de sable.
ANNA-KARENINA-2-de-tres	Çò que dides ei vielh coma eth mon.
ANNA-KARENINA-2-de-tres	Qu'ei vielh, òc; mès quan i pensi tot se m'apareish menspreable.
ANNA-KARENINA-2-de-tres	Quan se compren qu'aué o deman te cau morir e qu'arren demorarà de tu, tot ac ves sense cap de valor.
ANNA-KARENINA-2-de-tres	Jo me pensi qu'era mia idia ei plan transcendenta e, a tot darrèr, autanplan amiant-la a tèrme, ei tant insignificanta coma, per exemple, aucir aguesta ossa.
ANNA-KARENINA-2-de-tres	Atau mos passam era vida entre eth trabalh e es diversions, solet entà non pensar ena mòrt.
ANNA-KARENINA-2-de-tres	Esteva Arkadievic arric, campant ath sòn amic damb afeccion e leugèra ironia.
ANNA-KARENINA-2-de-tres	Ves com participes dera mia pensada?
ANNA-KARENINA-2-de-tres	T'en brembes que me repotegaues que cerquèssa es plasers dera vida?
ANNA-KARENINA-2-de-tres	Tè, moralista, non sigues tan sevèr…
ANNA-KARENINA-2-de-tres	Totun, ena vida i a causes bones… çò… que… (e Levin, trebolat, non podec acabar).
ANNA-KARENINA-2-de-tres	Plan, sabi pas; solet sai que moriram toti lèu lèu.
ANNA-KARENINA-2-de-tres	Se per qué lèu lèu?
ANNA-KARENINA-2-de-tres	Guarda: quan se pense ena mòrt, era vida qu'a mens atractius, mès un se sent mès tranquil.
ANNA-KARENINA-2-de-tres	Ath contrari…
ANNA-KARENINA-2-de-tres	Divertir-se enes darreries ei mès atractiu encara.
ANNA-KARENINA-2-de-tres	Plan ben, me cau partir, didec Esteva Arkadievic, en tot lheuar-se per dètzau viatge.
ANNA-KARENINA-2-de-tres	Demora-te un shinhau mès, repliquèc Levin, en retier-lo.
ANNA-KARENINA-2-de-tres	Quan mos veiram?
ANNA-KARENINA-2-de-tres	Me'n vau deman.
ANNA-KARENINA-2-de-tres	Òsca!
ANNA-KARENINA-2-de-tres	En qué pensaua jo?
ANNA-KARENINA-2-de-tres	Que venguia especiauments entad açò!
ANNA-KARENINA-2-de-tres	Vene aué sense manca a dinar en çò de mèn.
ANNA-KARENINA-2-de-tres	I serà eth tòn frair.
ANNA-KARENINA-2-de-tres	Tanben i serà eth mèn cunhat Karenin.
ANNA-KARENINA-2-de-tres	Ei aciu?, preguntèc Levin.
ANNA-KARENINA-2-de-tres	E aurie volut demanar per Kitty.
ANNA-KARENINA-2-de-tres	Sabie qu'a principis d'iuèrn era auie estat en Sant Petersburg, ena casa dera sua auta fraia, era esposa deth diplomaitc, e ara ignoraue s'auie ja tornat.
ANNA-KARENINA-2-de-tres	Dobtaue se preguntar o carar-se.
ANNA-KARENINA-2-de-tres	Vieràs?
ANNA-KARENINA-2-de-tres	Plan que òc.
ANNA-KARENINA-2-de-tres	Donques acodís tàs cinc, de levita.
ANNA-KARENINA-2-de-tres	E Oblonsky, en tot lheuar-se, se dirigic entath quarto deth sòn nau cap.
ANNA-KARENINA-2-de-tres	Er instint non l'enganhaue.
ANNA-KARENINA-2-de-tres	Eth nau e temible cap resultèc èster un òme fòrça amable.
ANNA-KARENINA-2-de-tres	Esteva Arkadievic esdejoèc damb eth e s'estèc ena sua cramba autant de temps que solet dempús es tres entrèc ena cramba d'Alexei Alexandrovic.
ANNA-KARENINA-2-de-tres	Karenin, en tornar de missa, s'estèc tot eth maitin ena sua cramba.
ANNA-KARENINA-2-de-tres	Li calie hèr dues causes aqueth maitin: prumèr, recéber e díder adiu ara diputacion des autoctòns qu'ère en Moscòu e auie de seguir entà Sant Petersburg; e dusau, escríuer ar avocat era carta prometuda.
ANNA-KARENINA-2-de-tres	Aquera comission, a maugrat d'auer estat creada per iniciatiua de Karenin, aufrie fòrça dificultats e autanplan risques, de sòrta qu'eth se sentec satisfèt d'auer-la trapat en Moscòu.
ANNA-KARENINA-2-de-tres	Es membres que la formauen non auien ne era mendre idia dera sua mission e des sues obligacions.
ANNA-KARENINA-2-de-tres	Èren tant ingenús, que se pensauen qu'eth sòn déuer s'estaue en explicar es sòns besonhs e eth vertadèr estat des causes demanant ath govèrn que les ajudèsse.
ANNA-KARENINA-2-de-tres	Non comprenien de cap des manères que cèrtes declaracions e demanes podien afavorir ara part enemiga, çò que podie hèr pèrder tot er ahèr.
ANNA-KARENINA-2-de-tres	Alexei Alexandrovic s'estèc fòrça temps damb eri, redigint un plan que d'eth non podien hèr-se enlà; e, dempús d'auer-les dit adiu, escriuec cartes entà Sant Petersburg pr'amor de qué aquiu s'orientèssen es passi dera comission.
ANNA-KARENINA-2-de-tres	Era sua principau ajuda en aqueth ahèr ère era comdessa Lidia Ivanovna, pr'amor que, especializada en ahèrs de delegacions, arrés mielhor qu'era sabie amiar-les en soquèr coma calie.
ANNA-KARENINA-2-de-tres	Acabat aquerò, Alexei Alexandrovic escriuec ar avocat.
ANNA-KARENINA-2-de-tres	Sense trantalhar bric l'autorizaue a obrar tau que mielhor li semblèsse.
ANNA-KARENINA-2-de-tres	Higec ara sua remesa tres cartes escambiades entre Anna e Vronsky qu'auie trapat en dosièr dera sua hemna.
ANNA-KARENINA-2-de-tres	Dès que Karenin auesse gessut dera sua casa damb er in de non tornar a veir ara sua familha, dès que siguesse en çò der avocat e fidèsse aumens a un òme era sua decision, e, sustot, dès qu'auesse convertit aqueth aqueth ahèr privat en un expedient a basa de papèrs, s'avedaue cada viatge mès ara sua decision e vedie claraments era possibilitat de realizar-la.
ANNA-KARENINA-2-de-tres	Li vau a anonciar ara madeish era mia situacion damb era sua fraia e l'explicarè se per qué non posqui sopar en çò de sòn”.
ANNA-KARENINA-2-de-tres	Hètz-lo passar!, cridèc ath vailet, arremassant es papèrs e plaçant-les en dosièr.
ANNA-KARENINA-2-de-tres	Ves?
ANNA-KARENINA-2-de-tres	Se per qué m'as mentit s'eth tòn senhor i é?, exclamèc era votz d'Esteva Arkadievic repotegant ath vailet que non lo deishaue passar.
ANNA-KARENINA-2-de-tres	E Oblonsky entrèc ena cramba.
ANNA-KARENINA-2-de-tres	M'alègri fòrça de trapar-te.
ANNA-KARENINA-2-de-tres	Demori que…, comencèc a díder alègraments.
ANNA-KARENINA-2-de-tres	Non posqui vier, didec heredaments Alexei Alexandrovic, pauhicat, sense aufrir ua cagira ath visitaire.
ANNA-KARENINA-2-de-tres	Arkadievic.
ANNA-KARENINA-2-de-tres	Aguest dauric es sòns uelhs clars e ludents.
ANNA-KARENINA-2-de-tres	Per qué non pòs?
ANNA-KARENINA-2-de-tres	Se qué vòs díder, preguntèc damb suspresa en francés.
ANNA-KARENINA-2-de-tres	Mès se prometeres que vieries!
ANNA-KARENINA-2-de-tres	Toti te demoram.
ANNA-KARENINA-2-de-tres	Voi díder que non posqui vier en çò de tòn pr'amor qu'es relacions de parentiu qu'auie entre nosati les cau acabar.
ANNA-KARENINA-2-de-tres	Com?
ANNA-KARENINA-2-de-tres	Per qué?
ANNA-KARENINA-2-de-tres	Pr'amor que vau a iniciar ua demana de divòrci contra era vòsta fraia e esposa mia.
ANNA-KARENINA-2-de-tres	Es circonstàncies…
ANNA-KARENINA-2-de-tres	Qué me dides, Alexei Alexandrovic?, exclamèc Obronsky damb sentuda expression.
ANNA-KARENINA-2-de-tres	Atau ei.
ANNA-KARENINA-2-de-tres	Desencusa-me, mès non m'ac creigui, non m'ac posqui creir.
ANNA-KARENINA-2-de-tres	Karenin se seiguec, en veir qu'es sues paraules non costauen er efècte que s'auie pensat, comprenent que li calie exprimir-se, e convençut de qué, quines que siguessen es sues explicacions, era sua relacion damb eth sòn cunhat quedarien coma abantes.
ANNA-KARENINA-2-de-tres	Òc, m'è trapat damb eth terrible besonh de demanar eth divòrci, didec.
ANNA-KARENINA-2-de-tres	Sonque voi dider-te ua causa, Alexei Alexandrovic: me'n sai qu'ès un òme brave e just.
ANNA-KARENINA-2-de-tres	Coneishi tanben a Anna e non posqui modificar era mia opinion sus era.
ANNA-KARENINA-2-de-tres	Perdona, mès me semble ua hemna excellenta, perfècta.
ANNA-KARENINA-2-de-tres	Per çò que non posqui creder-te…
ANNA-KARENINA-2-de-tres	Qu'ei deu auer bèth error, afirmèc.
ANNA-KARENINA-2-de-tres	Se solet siguesse un error!
ANNA-KARENINA-2-de-tres	Plan ben; ac compreni, interrompec Oblosnky.
ANNA-KARENINA-2-de-tres	Se compren…
ANNA-KARENINA-2-de-tres	Mès, guarda: non cau esdegar-se.
ANNA-KARENINA-2-de-tres	Non, non cau esdegar-se.
ANNA-KARENINA-2-de-tres	Que non m'è esdegat, contestèc heredaments Karenin.
ANNA-KARENINA-2-de-tres	Mès en ahèrs atau non se pòt seguir eth conselh d'arrés.
ANNA-KARENINA-2-de-tres	Era mia decision qu'ei irrevocabla.
ANNA-KARENINA-2-de-tres	Ei terrible!, sorrisclèc Esteva Arkadievic, alendant tristaments.
ANNA-KARENINA-2-de-tres	Jo, ath tòn lòc, que haria ua auta causa…
ANNA-KARENINA-2-de-tres	Te demani qu'ac hèsques, Alexei Alexandrovic!
ANNA-KARENINA-2-de-tres	Per çò qu'è podut compréner, era demana encara non ei establida.
ANNA-KARENINA-2-de-tres	Donques abantes d'establir-la, parla damb era mia hemna.
ANNA-KARENINA-2-de-tres	Parla damb era!
ANNA-KARENINA-2-de-tres	Estime a Anna coma a ua fraia, t'estime a tu e ei ua hemna extraordinària.
ANNA-KARENINA-2-de-tres	Parla-li, per Diu!
ANNA-KARENINA-2-de-tres	Hètz-ac coma ua pròva d'amistat damb jo; t'ac demani.
ANNA-KARENINA-2-de-tres	Karenin se demorèc cogitós.
ANNA-KARENINA-2-de-tres	Vieràs a veder-la?
ANNA-KARENINA-2-de-tres	Sabi pas.
ANNA-KARENINA-2-de-tres	Per açò non è vengut en çò de tòn.
ANNA-KARENINA-2-de-tres	Creigui qu'es nòstes relacions an de cambiar.
ANNA-KARENINA-2-de-tres	Sabi pas se per qué.
ANNA-KARENINA-2-de-tres	Permete-me supausar que, a despart deth nòste tracte coma parents, as entà jo es sentiments d'amistat que jo tostemp è professat, ath delà deth mèn sincèr respècte, didec Esteva Arkadievic en tot sarrar-li era man.
ANNA-KARENINA-2-de-tres	Autanplan estant vertat es tues pejors supausicions, jamès jutjarè a cap des dues parts, e non veigui se per qué an de cambiar es nòstes relacions.
ANNA-KARENINA-2-de-tres	E ara hè açò: vene a veir ara mia hemna.
ANNA-KARENINA-2-de-tres	Es dus tiem aguest ahèr de diuèrsa manèra, repliquèc heredaments Karenin.
ANNA-KARENINA-2-de-tres	Non parlem mès d'açò.
ANNA-KARENINA-2-de-tres	E per qué non pòs vier aué a sopar?
ANNA-KARENINA-2-de-tres	Era mia hemna te demore.
ANNA-KARENINA-2-de-tres	Te prègui que vengues e, mès que mès, que li parles.
ANNA-KARENINA-2-de-tres	Qu'ei ua hemna extraordinària.
ANNA-KARENINA-2-de-tres	Per Diu, t'ac demani de jolhs, t'ac demani…!
ANNA-KARENINA-2-de-tres	Se tant persutes, vierè, didec, alendant, Alexei Alexandrovic.
ANNA-KARENINA-2-de-tres	E, entà cambiar de convèrsa, li parlèc d'ahèrs qu'interessauen a ambdús, en tot preguntar-li peth sòn nau cap, un òme non vielh encara entath naut cargue que l'auien destinat.
ANNA-KARENINA-2-de-tres	Karenin, ja de fòrça abantes, non auie sentut jamès cap afeccion peth comde Anichkin, e tostemp auie estat pelejant damb es sues opinions, mès ara non podec contier eth sòn òdi, plan comprensible en un foncionari public qu'a patit un fracàs en sòn cargue, entà un aute qu'a obtengut un lòc mès naut qu'eth.
ANNA-KARENINA-2-de-tres	Qué?
ANNA-KARENINA-2-de-tres	L'as vist?, preguntèc damb empodoada ironia.
ANNA-KARENINA-2-de-tres	Plan que òc.
ANNA-KARENINA-2-de-tres	Ager assistic ara session deth jutjat.
ANNA-KARENINA-2-de-tres	Semble fòrça coneisheire des ahèrs e ei fòrça actiu.
ANNA-KARENINA-2-de-tres	Òc; mès entà on dirigís era sua activitat?, preguntèc Karenin.
ANNA-KARENINA-2-de-tres	Entà obrar, o entà modificar çò qu'ei establit?
ANNA-KARENINA-2-de-tres	Eth gran malastre deth nòste país ei era administracion a basa de paperalha, que d'era aguest òme n'ei eth mès digne representant.
ANNA-KARENINA-2-de-tres	Et cas ei que non veigui arren censurable en eth.
ANNA-KARENINA-2-de-tres	Non sai en quin sens oriente es sues idies, mès ei ua bona persona, contestèc Esteva Arkadievic.
ANNA-KARENINA-2-de-tres	È estat ara madeish ena sua cramba e t'asseguri qu'ei ua bona persona.
ANNA-KARENINA-2-de-tres	Auem esdejoat amassa e l'è ensenhat a premanir aqueth beuratge, que ja coneishes, compausat de vin e iranges, qu'ei un refresc exquist.
ANNA-KARENINA-2-de-tres	Qu'ei estranh que non lo coneishesse encara.
ANNA-KARENINA-2-de-tres	L'a shautat fòrça.
ANNA-KARENINA-2-de-tres	T'asseguri qu'ei un òme plan simpatic.
ANNA-KARENINA-2-de-tres	Esteva Arkadievic guardèc eth sòn relòtge.
ANNA-KARENINA-2-de-tres	Diu mèn, mès des quate e encara me cau tier-li ua visita a Dolgovuchin!
ANNA-KARENINA-2-de-tres	Au, se te platz, vene a sopar damb nosati.
ANNA-KARENINA-2-de-tres	Non sabes se guaire mos desengustaríem era mia hemna e jo se manquèsses.
ANNA-KARENINA-2-de-tres	T'è prometut vier e vierè, didec tristaments.
ANNA-KARENINA-2-de-tres	Cre-me que t'ac arregraïsqui e demori que non te n'empenaïràs, didec Oblonsky arrint.
ANNA-KARENINA-2-de-tres	Tàs cinc e de levita!
ANNA-KARENINA-2-de-tres	Entenes?, cridèc un còp mès en tot virar-se dera pòrta estant.
ANNA-KARENINA-2-de-tres	Èren mès des cinc e ja èren presents quauqui des convidadi quan arribèc eth patron dera casa.
ANNA-KARENINA-2-de-tres	Entrèc damb Sergi Ivanovic Kosnichev e Peszov, qu'en aqueth moment s'auien trapat ena pòrta.
ANNA-KARENINA-2-de-tres	Tau que didie Oblonsky, qu'èren es dus representants principaus dera intellectualitat de Moscòu, e ambdús gaudien de fòrça respècte per çò deth sòn caractèr e intelligéncia.
ANNA-KARENINA-2-de-tres	S'estimauen mutuaments, mès èren contraris lèu en tot.
ANNA-KARENINA-2-de-tres	Jamès estauen d'acòrd, e non per tànher a desparièrs corrents d'idies, senon precisaments per tier es madeishes.
ANNA-KARENINA-2-de-tres	Es enemics deth sòn partit les condiderauen madeish.
ANNA-KARENINA-2-de-tres	Mès laguens eth sòn partit cadun auie eth sòn pròpi matís.
ANNA-KARENINA-2-de-tres	E coma qu'arren auie mès de mau hèr qu'entener-se en ahèrs lèu abstracti, jamès coïncidien enes sues idies, encara qu'èren avedadi, de temps a, a arrir-se mutuaments, sense emmaliciar-se, der error que cadun consideraue en aute.
ANNA-KARENINA-2-de-tres	Entrauen parlant deth temps, quan Oblosnky les artenhec.
ANNA-KARENINA-2-de-tres	En salon i èren ja eth prince Aleksandre Dmitrievic Scherbazky, eth joen Scherbazky, Turozvin, Kitty e Karenin.
ANNA-KARENINA-2-de-tres	Esteva Arkadievic observèc de seguit que, sense era sua preséncia, era convèrsa s'alangorie.
ANNA-KARENINA-2-de-tres	Daria Alesandrovna, vestida de seda gris, ère evidentaments preocupada pes mainatges, que minjauen solets en sòn quarto; mès que n'ère sustot pera tardança deth sòn marit, pr'amor qu'era non sabie organizar ben aqueres amassades.
ANNA-KARENINA-2-de-tres	Toti èren aquiu, sivans era expression deth vielh Prince, tau que gojates de visita, sense compréner eth motiu que les reünie e esdegant-se a cercar paraules entà non demorar-se muds.
ANNA-KARENINA-2-de-tres	Eth bravàs Turozvin se trapaue, e aquerò se vedie en un viraments de uelhs, dehòra deth sòn ambient, e arrie damb es sòns gròssi pòts, guardant a Oblonsky, coma dident-li: “Vai, òme!
ANNA-KARENINA-2-de-tres	M'as hèt a vier en ua societat de sabents…
ANNA-KARENINA-2-de-tres	Er ancian Prince caraue, guardant d'arreuelh a Karenin damb es sòn ludents uelhs.
ANNA-KARENINA-2-de-tres	Esteva Arkadievic endonvièc que s'auie inventat quauqua paraula que damb era estonèsse ad aqueth personatge qu'entà veder-lo se convidaue ara gent, tau que se tractèsse de minjar esturion.
ANNA-KARENINA-2-de-tres	Kitty guardaue entara pòrta, preocupada per non rogir-se quan campèsse Levin.
ANNA-KARENINA-2-de-tres	Eth joen Scherbazky, que non auien presentat a Karenin, sajaue de hèr veir qu'açò l'ère totafèt indiferent.
ANNA-KARENINA-2-de-tres	Karenin, sivans eth costum petersburgués enes minjars a on i auie hemnes, amiaue frac e corbata blanca.
ANNA-KARENINA-2-de-tres	Esteva Arkadievic en entrar en salon, desencusèc era sua abscéncia en tot afirmar que l'auie retengut un cèrt prince que toti coneishien, qu'ère coma er òme de palha de toti es sòns retards e fautes.
ANNA-KARENINA-2-de-tres	Ara seguida, en un virament de uelhs, presentèc a toti, sajant de restacar a Karenin damb Sergi Kosnichev e començant ua convèrsa sus era russificacion de Polonia qu'en era s'endravèren de ressabuda, madeish que Peszov.
ANNA-KARENINA-2-de-tres	Hec un copet de man ena espatla de Turozvin, li gasulhèc quauquarren graciós ena aurelha e se seiguec entre era sua hemna e eth Prince.
ANNA-KARENINA-2-de-tres	Dempús li didec a Kitty qu'estaue plan beròia aqueth dia e presentèc a Karenin e Scherbazky.
ANNA-KARENINA-2-de-tres	Tan ben ac auie apraiat, qu'un moment dempús eth salon auie un aire agradiu e es votzes sonauen alègres e esdegades.
ANNA-KARENINA-2-de-tres	Solet mancaue Costantin Levin.
ANNA-KARENINA-2-de-tres	Mès era sua manca siguec, encara beneficiosa, pr'amor que, en dirigir-se Esteva Arkadievic entara sala de minjar, a on lo trapèc, se n'encuedèc ath còp de qué er oporto e eth xerés qu'auien portat èren dera casa Desprês e non de Levé, e manèc qu'eth menaire anèsse ara prèssa entad aguesta casa pr'amor de qué les hessen a vier vins.
ANNA-KARENINA-2-de-tres	M'è retardat?, preguntèc Levin a Oblonsky, tant que se filauen entath salon.
ANNA-KARENINA-2-de-tres	Dilhèu ei possible que non te retardes bèth còp?, repliquèc eth sòn amic en tot agarrar-lo deth braç.
ANNA-KARENINA-2-de-tres	As molti convidadi?
ANNA-KARENINA-2-de-tres	Qui son?, preguntèc Levin en tot rogir-se, a maugrat sòn, e trèir-se damb eth gant era nhèu dera sua casqueta de pèth.
ANNA-KARENINA-2-de-tres	Toti son coneishudi.
ANNA-KARENINA-2-de-tres	Que i é Kitty tanben.
ANNA-KARENINA-2-de-tres	Vene, te presentarè a Karenin.
ANNA-KARENINA-2-de-tres	A maugrat deth sòn liberalisme, Oblonsky se'n sabie de qué a toti les agradaue conéisher ath sòn cunhat, e plan per açò s'esforçaue en balhar as sòns mielhors amics, en tot presentar-lo-se, un plaser que Levin non ère en aqueri moments en condicions d'apreciar pliaments.
ANNA-KARENINA-2-de-tres	Non auie vist a Kitty, dehòra deth moment que l'aubirèsse en camin d'Erguchovo, dès aquera malerosa net que s'auie trapat damb Vronsky.
ANNA-KARENINA-2-de-tres	Ath hons dera sua amna sabie qu'aué la vierie aciu.
ANNA-KARENINA-2-de-tres	Mès, sajant de deféner era libertat des sòns pensaments, persutaue a dider-se ada eth madeish que non ac sabie.
ANNA-KARENINA-2-de-tres	Estarà coma abantes o coma quan la vedí en coche?
ANNA-KARENINA-2-de-tres	Òc; hètz eth favor de presentar-me a Karenin, artenhec a díder ara fin.
ANNA-KARENINA-2-de-tres	E damb pas desesperadaments decidit, se calèc en salon e la vedec.
ANNA-KARENINA-2-de-tres	Semblaue avergonhada, temerosa, timida, e plan per açò mès beròia encara.
ANNA-KARENINA-2-de-tres	Era vedec a Levin en madeish moment qu'entraue en salon.
ANNA-KARENINA-2-de-tres	Lo demoraue.
ANNA-KARENINA-2-de-tres	S'alegrèc e era sua alegria se trebolèc enquiath tau punt, que i auec un moment, precisaments aqueth que Levin se dirigie entara mestresa dera casa e la tornèc a guardar, qu'ada era madeisha, ada eth e a Dolly, que les campaue, les semblèc que non podie tier-se e que se meterie a plorar.
ANNA-KARENINA-2-de-tres	Se rogic, s'esblancossic, se tornèc a rogic e se demorèc quieta, damb ua leugèra tremoladèra enes pòts, en tot guardar a Levin.
ANNA-KARENINA-2-de-tres	Eth s'apressèc, la saludèc e li sarrèc era man en silenci.
ANNA-KARENINA-2-de-tres	Sense aquera tremoladèra enes pòts e aquera umiditat que hègen mès viua era lum des sòns uelhs, era arridalha de Kitty aurie estat lèu tranquilla quan li didec:
ANNA-KARENINA-2-de-tres	Hè temps que non mos vedem.
ANNA-KARENINA-2-de-tres	Levin.
ANNA-KARENINA-2-de-tres	Vos a jo, non; mès jo a vos, òc, responec eth, damb un arridolet radiant de gòi.
ANNA-KARENINA-2-de-tres	Que vos vedí quan venguíetz dès era gara d'Erguchovo.
ANNA-KARENINA-2-de-tres	Quan?, responec era, estonada.
ANNA-KARENINA-2-de-tres	Peth camin d'Erguchovo, repliquèc Levin, en tot sénter qu'era felicitat que l'aumplie era amna l'estofaue era votz.
ANNA-KARENINA-2-de-tres	Com auie podut associar era idia de quauquarren que non siguesse innocent e pur ad aquera encantadora creatura?
ANNA-KARENINA-2-de-tres	Esteva Arkadievic, agarrant-lo deth braç, l'apressèc a Karenin.
ANNA-KARENINA-2-de-tres	Permetetz-me de presentar-vos, e didec es sòns nòms.
ANNA-KARENINA-2-de-tres	M'alègri de tornar-vos a veir, didec Alexei Alexandrovic sarrant damb heredor era man de Levin.
ANNA-KARENINA-2-de-tres	Vos coneishetz?, didec Oblonsky susprenut.
ANNA-KARENINA-2-de-tres	Qu'auem passat amassa tres ores en tren, aclarèc Levin arrint, mès gessérem d'eth, intrigadi coma d'un balh de masques, aumens jo.
ANNA-KARENINA-2-de-tres	A!, non me'n sabia, didec Oblonsky, e higec, senhalant de cap ara sala de minjar.
ANNA-KARENINA-2-de-tres	Passatz, se vos platz.
ANNA-KARENINA-2-de-tres	Es òmes passèren en minjador e s'apressèren ena taula des entremèsi, premanida en un cornèr, e qu'en era i auie sies classes de vodka, autrestantes de hormatges, damb curadents d'argent e sense eri, caviar, arencs, consèrves de tota sòrta e plats damb petites lesques de pan francés.
ANNA-KARENINA-2-de-tres	Toti s'esteren ua estona ath dauant dera taula, en tot béuer er aromatic vodka.
ANNA-KARENINA-2-de-tres	Era parlòta sus era russificacion de Polonia, entre Kornichev e Karenin, se padeguéc ara demora deth minjar.
ANNA-KARENINA-2-de-tres	Sergi Ivanovic sabie pro ben cambiar ua convèrsa seriosa e de nautada en tot vessar sus era ara imprevista ues gotes de sau atica, çò que hec en aguesta escadença, modificant atau er estat d'animositat des sòns interlocutors.
ANNA-KARENINA-2-de-tres	Alexei Alexandrovic opinaue qu'era russificacion de Polonia solet se poirie hèr mejançant era introduccion de principis superiors per part dera administracion russa.
ANNA-KARENINA-2-de-tres	Peszov sostenguie qu'un pòble solet assimile ar aute quan ei mès poblat.
ANNA-KARENINA-2-de-tres	Kosnichec arreconeishie ua e ua auta causa, mès damb limitacions.
ANNA-KARENINA-2-de-tres	E, quan gessien deth salon, didec, damb un arridolet entà barrar era discussion:
ANNA-KARENINA-2-de-tres	Entara russificacion de Polonia, sonque i a un miei: méter en mon eth màger nombre possible de mainatges russi.
ANNA-KARENINA-2-de-tres	Eth mèn frair e jo agim en aguest sens pejor qu'arrés.
ANNA-KARENINA-2-de-tres	Mès vosati, senhors maridadi, e mès que mès vos, senhor Esteva Arkadievic, vos comportatz coma perfècti patriòtes.
ANNA-KARENINA-2-de-tres	Guairi hilhs auetz ara?, preguntèc, en tot dirigir-se damb amabla arridalha ath patron dera casa e presentar-li era sua copeta pr'amor de brindar damb eth.
ANNA-KARENINA-2-de-tres	Toti arriren, e Oblonsky mès qu'arrés.
ANNA-KARENINA-2-de-tres	Òc; aguest qu'ei eth mielhor miei, didec mastulhant eth hormatge e vessant un vodka especiau ena copa d'un des convidadi.
ANNA-KARENINA-2-de-tres	Era discussion, efectiuaments, concludic damb aquera trufaria.
ANNA-KARENINA-2-de-tres	Que non està mau aguest hormatge, didec er anfitrion.
ANNA-KARENINA-2-de-tres	Permetetz que vo l'aufrisca.
ANNA-KARENINA-2-de-tres	As començat un aute còp a hèr gimnastica?, li didec a Levin, en tot paupar-li damb era sua man quèrra es biceps.
ANNA-KARENINA-2-de-tres	Quini biceps!
ANNA-KARENINA-2-de-tres	Ès un Sanson!
ANNA-KARENINA-2-de-tres	Entà caçar ossi que li cau auer de besonh seguraments ua fòrça pòc comuna, didec Karenin, qu'auie ua idia fòrça vaga sus era caça, tant que chaupaue pan damb hormatge, trincant, en hè'c, era lesca, prima coma ua tarabastèla.
ANNA-KARENINA-2-de-tres	Levin arric.
ANNA-KARENINA-2-de-tres	Deguna.
ANNA-KARENINA-2-de-tres	Ath contrari.
ANNA-KARENINA-2-de-tres	Enquia e tot un mainatge pòt aucir un os, didec.
ANNA-KARENINA-2-de-tres	M'an dit qu'auetz aucit un os, didec Kitty, sajant en vaganaut de punchar damb ua forquilha un misharnon lis e revèl, e secodint es dentèles qu'entre eres brilhaue era sua man blanca.
ANNA-KARENINA-2-de-tres	I a ossi ena vòstta propietat?, higec, en tot virar a mieges eth sòn beròi capet e arrint.
ANNA-KARENINA-2-de-tres	Per çò que semble, non auie arren d'extraordinari en çò qu'auie dit, mès quin inexplicable significat bohaue en eth en cada son e cada movement des sòns pòts, des sòns uelhs, dera sua man, en parlar!
ANNA-KARENINA-2-de-tres	Qu'auie en eri ua suplica de qué la perdonèsse, de confiança en eth, amorassa, ua amorassa doça e timida, prometuda esperança… e amor, un amor que lo negaue de felicitat.
ANNA-KARENINA-2-de-tres	Non.
ANNA-KARENINA-2-de-tres	È anat ena província de Tver.
ANNA-KARENINA-2-de-tres	En viatge de tornada trapè en tren ath vòste cunhat, o mielhor dit, eth cunhat deth vòste cunhat.
ANNA-KARENINA-2-de-tres	Siguec un encontre divertit.
ANNA-KARENINA-2-de-tres	E condèc animadaments, en tot divertir-la fòrça, que, dempús de non auer clucat un uelh en tota era net, se calèc en departament de Karenin jargat damb era pelissa de pèth de oelha.
ANNA-KARENINA-2-de-tres	Ath contrari der arrepervèri, eth revisor, en veir era mia vestimenta, sagèc d'empachar-me eth pas, mès comencè a deishar anar quauques expressions fòrtes…
ANNA-KARENINA-2-de-tres	Tanben vos, didec Levin en tot dirigir-se a Karenin, qu'eth sòn nòm auie desbrembat, voléretz ara prumeria hèr-me enlà, en tot jutjar-me pera mia pelissa de pèth d'anhèth.
ANNA-KARENINA-2-de-tres	Mès dempús intervenguéretz a favor mèn e vos ac arregraí prigondaments.
ANNA-KARENINA-2-de-tres	En generau, es drets des viatjaires sus es sèti, que son pòc concrets, repliquèc Alexei Alexandrovic tant que se netejaue es dits damb eth mocador.
ANNA-KARENINA-2-de-tres	Jo notaua que vos èretz indecís respècte a jo, didec Levin, arrint bravassaments.
ANNA-KARENINA-2-de-tres	Per aquerò m'esdegué a començar ua convèrsa culta entà sajar d'esfaçar er aspècte dera mia jarga.
ANNA-KARENINA-2-de-tres	A era mina d'un trionfaire”, pensèc.
ANNA-KARENINA-2-de-tres	Ignoraue que Levin sentie coma se li creishessent es ales.
ANNA-KARENINA-2-de-tres	Sabie que Kitty entenie es sues paraules e qu'entener-les la vantaue, e aquerò lo shurlaue complètaments.
ANNA-KARENINA-2-de-tres	Li semblaue que non solet en aquera sala senon en tot eth mon, non existien que dus èssers: eth, qu'auie artenhut ara dauant d'eth madeish ua grana trascendéncia, e era.
ANNA-KARENINA-2-de-tres	E ath dejós, plan ath dejós, li semblaue veir ad aqueri simpatics e bondadosi amics: es Karenin, es Oblonsky e toti es auti…
ANNA-KARENINA-2-de-tres	D'ua manèra naturau, sense encuedar-se'n, sense guardar-les, coma se non i auesse cap aute lòc a on plaçar-les, Estevan Arkadievic hec sèir a Kitty e a Levin era un ath costat der aute ena taula.
ANNA-KARENINA-2-de-tres	Que pòs sèir aciu, li didec a Levin.
ANNA-KARENINA-2-de-tres	Eth repaish siguec tan bon coma era vaishèra, qu'Oblonsky n'ère fòrça estacat.
ANNA-KARENINA-2-de-tres	Era sopa Marie-Luise resultèc excellenta, es petiti pastissi, que se des.heiguien ena boca coma era aigua, non les calie cap repotèc.
ANNA-KARENINA-2-de-tres	Dus lacais e Matèu, damb corbates blanques, mestrauen vins e minjars sense que se hessen a notar a penes, adreits e silenciosaments.
ANNA-KARENINA-2-de-tres	S'eth repaish siguec bon en aspècte materiau, que non siguec pejor en aspècte espirituau.
ANNA-KARENINA-2-de-tres	Era convèrsa, ja generalizada, ja parciau, non cessaue.
ANNA-KARENINA-2-de-tres	Ara fin deth repaish, es òmes se lheuèren dera taula sense deishar de parlar, e autanplan Karenin s'encoratgèc.
ANNA-KARENINA-2-de-tres	A Peszov li shautaue amiar es sòns rasonaments enquiara darrèra conseqüéncia, e non se demorèc content damb es darrères paraules de Sergi Ivanovic, mès que mès pr'amor que comprenie era manca de soliditat dera sua pròpia opinion.
ANNA-KARENINA-2-de-tres	En cap moment è volut referir-me exclusiuaments, didec tant qu'agarraue era sua copa e se dirigie entà Karenin, ara densitat de poblacion coma miei entara assimilacion d'un pòble, senon tanben ara superioritat de principis.
ANNA-KARENINA-2-de-tres	A jo me semble qu'ei çò de madeish, repliquèc, tot doç e sense interès eth sòn interlocutor.
ANNA-KARENINA-2-de-tres	Ena mia pensada, un pòble solet pòt influir sus un aute quan tie un desvolopament superior, e en aqueth cas…
ANNA-KARENINA-2-de-tres	Mès, en qué s'està aguest desvolopament superior?, interrompec Peszov, que tostemp se precipitaue en parlar e botaue tota era sua amna en çò que didie.
ANNA-KARENINA-2-de-tres	Entre anglesi, francesi e alemans, qui a un desvolopament superior?
ANNA-KARENINA-2-de-tres	Qui poirie assimilar as auie?
ANNA-KARENINA-2-de-tres	Eth Rhin ei afrancesat e es alemans, totun, non son inferiors.
ANNA-KARENINA-2-de-tres	Que li cau auer un aute principi!, sorrisclèc.
ANNA-KARENINA-2-de-tres	Me pensi qu'era influéncia depen tostemp dera màger cultura, responec Karenin arroncilhant leugèraments es celhes.
ANNA-KARENINA-2-de-tres	E en qué se nòten es senhaus dera cultura?, preguntèc Peszov.
ANNA-KARENINA-2-de-tres	Ena mia pensada que son fòrça coneishudes, repliquèc Alexei Alexandrovic.
ANNA-KARENINA-2-de-tres	Pensatz, efectiuaments, que son plan ben coneishudes?, intervenguec Sergi Ivanovic arrint damb fina ironia.
ANNA-KARENINA-2-de-tres	Ara s'admet quera vertadèra cultura li cau èster classica; mès que i a fòrça discussion ath respècte, e non podem remir qu'eth camp opausat tie solids arguments ath sòn favor.
ANNA-KARENINA-2-de-tres	Vos, Sergi Ivanovic, ètz partidari dera cultura classica…?
ANNA-KARENINA-2-de-tres	Non expausi era mia pensada en favor de cap des dues cultures, didec Sergi Ivanovic, arrint condescendent, tau que si parlèsse damb un mainatge, e presentant era sua copa.
ANNA-KARENINA-2-de-tres	Jo digui solet qu'ambdues parts aufrissen solids arguments, contunhèc, en tot dirigir-se a Karenin.
ANNA-KARENINA-2-de-tres	Pera mia formacion, que sò classic, mès en aguesta discussion que non trapi lòc entà jo.
ANNA-KARENINA-2-de-tres	Non veigui rasons de pes qu'expliquen era superioritat des classics sus es realistes.
ANNA-KARENINA-2-de-tres	Es sciéncies naturaus tien tanben ua influéncia pedagogica-formatiua, higec Peszov.
ANNA-KARENINA-2-de-tres	Per exemple: era astronomia, era botanica, era zoologia, damb es sòns sistèmes de leis generaus.
ANNA-KARENINA-2-de-tres	Non i sò d'acòrd, responec Alexei Alexandrovic.
ANNA-KARENINA-2-de-tres	Opini que non ei possible remir qu'eth simple procès der estudi des manifestacions idiomatiques influís en desvolopament espirituau.
ANNA-KARENINA-2-de-tres	Tanpòc se pòt remir qu'era influéncia des escrivans classics ei ena sua màger part morau, tant que, malerosaments, ar ensenhament des sciéncies naturaus se higen nociues e erronèes doctrines que bastissen era plaga dera nòsta epòca.
ANNA-KARENINA-2-de-tres	Sergi Ivanovic anaue a allegar quauquarren, mès Peszov s'auancèc, parlant damb era sua prigonda votz de baish, e comencèc a demostrar guaire enganhada ère aquera opinion.
ANNA-KARENINA-2-de-tres	Sergi Ivanovic demoraue pacientaments eth moment de poder parlar, damb ua evidenta expression de capitada en sòn ròstre.
ANNA-KARENINA-2-de-tres	Mès, didec a tot darrèr, arrint de nauèth damb fina ironia e dirigint-se entà Karenin, mos ei impossible remir qu'ei de mau hèr pesar tot çò qu'en per e en contra d'aguestes sciéncies se pòt díder.
ANNA-KARENINA-2-de-tres	Era qüestion d'a quina des dues educacions li cau balhar preferéncia non aurie estat resolvuda tant aisidaments e definitiuaments se deth cant dera formacion classica non trapèssen er argument que vietz, vos, d'expausar.
ANNA-KARENINA-2-de-tres	Er auantatge morau, disons le mot, dera influéncia antiniilista.
ANNA-KARENINA-2-de-tres	Plan que òc.
ANNA-KARENINA-2-de-tres	De non aufrir aguest auantatge antiniilista es sciéncies classiques, qu'auríem pesat e pensat mès, didec Sergi Ivanovic, tostemp damb eth sòn fin arridolet, e auríem deishat qu'ua e auta tendéncia se desvolopèssen liuraments.
ANNA-KARENINA-2-de-tres	Mès ara mo'n sabem de qué es gachets dera educacion classica contien ua fòrça guaridoira contra eth niilisme e per aquerò les receptam damb tota seguretat as nòsti pacients.
ANNA-KARENINA-2-de-tres	E, s'en realitat non auessen tau poder terapeutic?, concludic, en tot híger d'aguesta sòrta ara parlòta era sua avedada dòsi de sau atica.
ANNA-KARENINA-2-de-tres	Torozvin, que demoraue dès era prumeria era part divertida dera convèrsa.
ANNA-KARENINA-2-de-tres	Esteva Arkadievic ac auie endonviat en convidar a Peszov, pr'amor que, gràcies ada eth, era convèrsa sus tèmes de nautada non cessèc un moment.
ANNA-KARENINA-2-de-tres	A penes Sergi Ivanovic auec talhat damb era sua trufaria era convèrsa, ja Peszov abordaue un aute tèma.
ANNA-KARENINA-2-de-tres	Ne tansevolhe podem èster segurs de qué aguestes siguen es opinions deth Gorvèrn, didie ara.
ANNA-KARENINA-2-de-tres	Eth Govèrn probablaments se guide pera opinion generau, en tot èster indiferent ara eficàcia des mesures que tie.
ANNA-KARENINA-2-de-tres	Atau, per exemple, era qüestion dera instruccion femenina sòl èster considerada coma damnatjosa e, ça que la, eth Govèrn daurís escòles e universitats entara hemna.
ANNA-KARENINA-2-de-tres	E era convèrsa venguec ara prèssa entath tèma dera educacion femenina.
ANNA-KARENINA-2-de-tres	Alexei Alexandrovic hec a veir que generauments se confonie era educacion femenina damb era qüestion dera libertat dera hemna, e que solet en aguest sens podie considerar- se damnatjosa.
ANNA-KARENINA-2-de-tres	Jo pensi, ath contrari, qu'ambdues qüestions s'estàn indissolublaments junhudes, didec Preszov.
ANNA-KARENINA-2-de-tres	Qu'ei un cercle viciós.
ANNA-KARENINA-2-de-tres	Era hemna non a drets pera insuficiéncia dera sua formacion, e era sua insuficiéncia dera formacion vie dera sua manca de drets.
ANNA-KARENINA-2-de-tres	Non desbrembem qu'era esclavitud dera hemna ei quauquarren tant arraïzat e ancian que soent non volem compréner er abisme que mos dessepare d'eres.
ANNA-KARENINA-2-de-tres	Didetz drets, repliquèc Sergi Ivanovic, que demoraue que Peszov carèsse.
ANNA-KARENINA-2-de-tres	Drets a ocupar lòcs de jurats, vocaus, bailes, foncionaris e membres deth Parlament?
ANNA-KARENINA-2-de-tres	Plan que òc.
ANNA-KARENINA-2-de-tres	Coma ua rara excepcion se pòt adméter era possibilitat de qué es hemnes ocupen taus lòcs, mès me pensi que vos l'auetz balhat ara expression un sens massa ample en dider-ne “drets”.
ANNA-KARENINA-2-de-tres	Que serie mès just dider-ne “obligacions”.
ANNA-KARENINA-2-de-tres	Toti seratz cossent damb jo que quan èm jurats, vocaus o telegrafistes, credem que complim ua obligacion.
ANNA-KARENINA-2-de-tres	Plan per açò ei mès just díder qu'es hemnes sagen de complir déuers, e an rason.
ANNA-KARENINA-2-de-tres	En aguest sens, mos cau simpatizar damb eth sòn desir d'ajudar ar òme en sòn trabalh.
ANNA-KARENINA-2-de-tres	Me semble fòrça just, confirmèc Alexei Alexandrovic.
ANNA-KARENINA-2-de-tres	Era qüestion s'està, ena mia pensada, en saber se seràn capables de complir damb aguesti déurs.
ANNA-KARENINA-2-de-tres	Sò solide fòrça que seràn capables de hè'c quan era instruccion s'estene entre eres, tau que ja ac vedem, opinèc Oblonsky.
ANNA-KARENINA-2-de-tres	E era senténcia?, s'ahigec er ancian Prince, que hège temps qu'escotaue, campant damb es sòns uelhs ludents e petiti, plei d'ironia.
ANNA-KARENINA-2-de-tres	Quauquarren atau se didie des neri abantes d'emancipar-se, didec, emmaliciat, Peszov.
ANNA-KARENINA-2-de-tres	Dera mia part trapi fòrça estranh qu'es hemnes cèrquen naues obligacions, manifestèc Sergi Ivanovic, mentre vedem que, malerosaments, es òmes hugen d'eres.
ANNA-KARENINA-2-de-tres	Es obligacions compòrten drets.
ANNA-KARENINA-2-de-tres	Es hemnes cèrquen autoritat, sòs, aunors, repliquèc Peszov.
ANNA-KARENINA-2-de-tres	Qu'ei coma se jo cerquèssa un lòc de hilhuquèra e m'ofensèsse que se me remisse, tant qu'as hemnes les paguen per aquerò, didec er ancian Prince.
ANNA-KARENINA-2-de-tres	Autanplan Karenin arric.
ANNA-KARENINA-2-de-tres	Òc, mès un òme non pòt balhar era popa, responec Peszov, tant que ua hemna…
ANNA-KARENINA-2-de-tres	Perdon, un anglés que viatjaue en un vapor artenhec aleitar eth madeish ath sòn hilh, repliquèc eth prince Scherbazky, en tot permeter-se era libertat a maugrat d'èster presentes es sues hilhes.
ANNA-KARENINA-2-de-tres	Donques que poirà auer tantes hemnes foncionàries coma anglesi coma aguest, talhèc Sergi Ivanovic.
ANNA-KARENINA-2-de-tres	E qué li cau hèr a un joen sense familha?, intervenguec Esteva Arkadievic, balhant empara a Peszov ena sua defensa dera hemna, en brembar-se'n dera Chibisova, qu'en era pensaue ara de contunh.
ANNA-KARENINA-2-de-tres	Se s'estudièsse ben era vida d'aguesta joena, se veirie que seguraments auie abandonat ara sua familha o ara des sòns parents, a on sens dobte aurie auut era possibilitat de trapar un trabalh avient entàs hemnes, s'ahigec de suspresa Dolly, solide endonviant en quina joena pensaue eth sòn marit.
ANNA-KARENINA-2-de-tres	Nosati defenem eth principi, er ideau, alleguèc Peszov, damb era sua sonora votz de baish.
ANNA-KARENINA-2-de-tres	Era hemna que vò auer eth dret a èster independenta e culta, e se sent oprimida e aclapada damb era idia de qué açò non ei possible.
ANNA-KARENINA-2-de-tres	E jo me senti oprimit e aclapat pera idia de qué non m'accèpten coma hilhuquèra en orfanelat, persutèc er ancian Prince, damb grana alegria de Turovzin, que, ena sua arridalha, deishèc quèir un gròs espargue ena saussa.
ANNA-KARENINA-2-de-tres	Toti participauen ena convèrsa generau exceptat de Kitty e Levin.
ANNA-KARENINA-2-de-tres	Aguest, ara prumeria, quan se parlèc dera influéncia d'un pòble sus un aute, pensèc que poirie opinar sus eth tèma.
ANNA-KARENINA-2-de-tres	Màs aqueres idies, qu'abantes li semblauen de tanta importància, s'esguitlauen ara coma un sòmni peth sòn cervèth sense desvelhar en eth eth mendre interès.
ANNA-KARENINA-2-de-tres	Autanplan li semblèc estonant que parlèsssen tant de çò qu'ad arrés l'interessaue.
ANNA-KARENINA-2-de-tres	Kitty, ath sòn torn, trapaue interessant normauments era qüestion des drets femenins.
ANNA-KARENINA-2-de-tres	Be i auie pensat en aquerò, en tot rebrembar ara sua amiga der estrangèr, Varenhka, e era sua penibla dependéncia, e be auie discutit er ahèr damb era sua fraia!
ANNA-KARENINA-2-de-tres	Mès ara tot aquerò l'ère parièr.
ANNA-KARENINA-2-de-tres	Parlaue damb Levin, o mielhor dit, non partlaue; solet tenguie damb eth ua sòrta de misteriosa comunicacion que cada viatge les apressaue mès, desvelhant en ambdús un sentiment de gaujosa incertitud dauant eth mon desconeishut qu'èren a mand d'entrar.
ANNA-KARENINA-2-de-tres	En iniciar era sua convèrsa, Levin, contestant a Kitty, li didec que l'auie vist est an passat en coche quan eth tornaue entà casa peth camin reiau, en vier des prètzhèts deth camp.
ANNA-KARENINA-2-de-tres	Ère fòrça lèu.
ANNA-KARENINA-2-de-tres	Vos dilhèu venguíetz de desvelhar-vos.
ANNA-KARENINA-2-de-tres	Era vòsta mair dormie en cornèr deth coche.
ANNA-KARENINA-2-de-tres	Eth maitin ère esplendid.
ANNA-KARENINA-2-de-tres	E jo anaua peth camin pensant: “Qui deu vier en aqueth coche de quate shivaus?”.
ANNA-KARENINA-2-de-tres	Eth coche passèc damb un alègre trinhonar de cascavèls, e jo vedí per un instant eth sòn ròstre ena hiestreta, e era sua man, qu'estacaue es puntes des laci dera vòsta còfa, tant que vos, seiguda, semblàuetz pensar en quauquarren… condaue Levin, arrint.
ANNA-KARENINA-2-de-tres	Guaire auria balhat entà saber-me'n de çò que pensàuetz!
ANNA-KARENINA-2-de-tres	Ère quauquarren important?
ANNA-KARENINA-2-de-tres	Mès en veir era embelinada arridalha qu'aqueri rebrembes desvelhauen en Levin, comprenec qu'er efècte costat non podie auer estat mau.
ANNA-KARENINA-2-de-tres	Se rogic e arric alègraments.
ANNA-KARENINA-2-de-tres	Vos asseguri que non me'n brembi.
ANNA-KARENINA-2-de-tres	Guaire a gust arrís Tuozvin!, exclamèc Levin, en veir es umidi uelhs e eth còs tremolós d'arrir deth mentat.
ANNA-KARENINA-2-de-tres	Hè molt que lo coneishetz?, preguntèc Kitty.
ANNA-KARENINA-2-de-tres	Qui non lo coneish!
ANNA-KARENINA-2-de-tres	Me semble que lo consideratz ua mala persona.
ANNA-KARENINA-2-de-tres	Non, que non ei aquerò; lo considèri solet un miserable.
ANNA-KARENINA-2-de-tres	Non ei cèrt.
ANNA-KARENINA-2-de-tres	Vos proïbisqui que pensetz açò d'eth!, didec Kitty.
ANNA-KARENINA-2-de-tres	Jo tanben m'ac pensaua abantes; mès qu'ei un òme plan simpatic e brave.
ANNA-KARENINA-2-de-tres	Qu'a un còr d'aur.
ANNA-KARENINA-2-de-tres	Com vo'n sabetz deth sòn còr?
ANNA-KARENINA-2-de-tres	Qu'èm fòrça amics sòns.
ANNA-KARENINA-2-de-tres	Lo coneishi pro ben.
ANNA-KARENINA-2-de-tres	Er iuèrn passat, pòc dempús de qué… vos siguéssetz ena nòsta casa, didec Kitty damb un arridolet colpable, mès ath còp fidada, Dolly auec a toti es mainatges malauts d'escarlatina.
ANNA-KARENINA-2-de-tres	Bèth dia Turovzin passèc pera sua casa.
ANNA-KARENINA-2-de-tres	E sentec tanta pietat per Dolly, que se demorèc aquiu pendent tres setmanes en tot tier compde coma ua mainadèra as petits, didec en votz baisha.
ANNA-KARENINA-2-de-tres	E en tot inclinar-se entara sua fraia, higec:
ANNA-KARENINA-2-de-tres	Li condi a Constantin Dmitrievic çò que hec Turovzin quan sigueren es mainatges malauts d'escarlatina.
ANNA-KARENINA-2-de-tres	Qu'ei un òme extraordinàriaments brave, repliquèc Dolly guardant damb un doç arrir a Turovzin, que comprenec que parlauen d'eth.
ANNA-KARENINA-2-de-tres	Desencusatz-me, desencusatz-me; non tornarè a pensar mau d'arrés, didec, alègre e sinceraments, en tot exprimir çò que sentie reauments en aqueth moment.
ANNA-KARENINA-2-de-tres	Ena convèrsa que s'auie iniciat sus es drets dera hemna, surgentauen punts delicadi, restacadi ara disparitat qu'existie entre es conjonchs en matrimòni, qüestions qu'èren de mau hèr tractar-les en preséncia des senhores.
ANNA-KARENINA-2-de-tres	Peszov, pendent eth repaish toquèc mès d'un viatge aqueri punts, mès Sergi Ivanovic e Esteva Arkadievic desvièren tostemp damb fòrça suenh era convèrsa.
ANNA-KARENINA-2-de-tres	Quan se lheuèren dera taula e es senhores gesseren deth minjador, Peszov non les seguic e se dirigic entà Karenin pr'amor d'expausar-li eth motiu essenciau d'aquera disparitat, que s'estaue, sivans eth, qu'enes infidelitats de marit e hemna se castiguen de manèra desparièra per lei e pera opinion publica.
ANNA-KARENINA-2-de-tres	Esteva Arkadievic s'apressèc ath mès córrer ath sòn cunhat entà aufrir-li tabac.
ANNA-KARENINA-2-de-tres	Non humi cap, responec Karenin tot doç.
ANNA-KARENINA-2-de-tres	Me pensi qu'es bases d'aguesta opinion estàn ena esséncia madeisha des causes, didec.
ANNA-KARENINA-2-de-tres	Vo'n sabetz de çò de Prianichnicov?, preguntèc, en tot senter-se ja encoratjat peth champanhaentà trincar eth silenci que s'estaue hège ua estona.
ANNA-KARENINA-2-de-tres	M'an condat, higec, arrint bravaments damb es sòns pòts umidi e ròis e dirigint-se a Karenin, coma eth convidat de mès respècte, que Vasia Prianichnicov s'a batut en Tver damb Kritsky e l'a aucit.
ANNA-KARENINA-2-de-tres	Oblonsky campaue que, atau coma toti es còps van entath dit nafrat, aué tot anaue a parar entath mau punt de Karenin.
ANNA-KARENINA-2-de-tres	Sagèc d'amiar-lo entà dehòra, mès eth sòn cunhat preguntèc:
ANNA-KARENINA-2-de-tres	Per qué s'a batut Prianichnicov?
ANNA-KARENINA-2-de-tres	Per tòrt dera sua hemna.
ANNA-KARENINA-2-de-tres	Se comportèc coma un òme!
ANNA-KARENINA-2-de-tres	Desfisèc ar aute e l'aucic.
ANNA-KARENINA-2-de-tres	A!, gasulhèc Alexei Alexandrovic.
ANNA-KARENINA-2-de-tres	E arcant es celhes passèc entath salon.
ANNA-KARENINA-2-de-tres	M'alègri de qué ajatz vengut aué, didec Dolly, que lo trapèc ena petita anticramba deth costat.
ANNA-KARENINA-2-de-tres	Que voi parlar-vos.
ANNA-KARENINA-2-de-tres	Sem-mos aciu.
ANNA-KARENINA-2-de-tres	Plan ben, didec, pr'amor que precisaments volia demanar-vos perdon per non auer- vos visitat abantes e dider-me adiu de vos.
ANNA-KARENINA-2-de-tres	Me'n vau de viatge deman.
ANNA-KARENINA-2-de-tres	Dolly credie ena innocéncia d'Anna e ena sua cara esblancossida s'endonviaue qu'ère irritada contra aqueth òme hered e indiferent que damb tanta tranquillitat anaue a costar era roïna dera sua innocenta cunhada.
ANNA-KARENINA-2-de-tres	Alexei Alexandrovic, didec, damb desesperada decision en tot guardar-lo enes uelhs.
ANNA-KARENINA-2-de-tres	Vos è demanat per Anna e non m'auetz responut.
ANNA-KARENINA-2-de-tres	Com li va?
ANNA-KARENINA-2-de-tres	Me pensi que ben, Daria Alexandrovna, contestèc Karenin sense guardar-la.
ANNA-KARENINA-2-de-tres	Desencusatz-me, Alexei Alexandrovic.
ANNA-KARENINA-2-de-tres	Que non è eth dret a…
ANNA-KARENINA-2-de-tres	Mès estimi e respècti a Anna coma a ua fraia.
ANNA-KARENINA-2-de-tres	Vos demani… vos demani que me digatz çò que s'a passat entre vosati.
ANNA-KARENINA-2-de-tres	De qué l'acusatz?
ANNA-KARENINA-2-de-tres	Karenin arroncilhèc es celhes, cluquèc es uelhs e joquèc eth cap.
ANNA-KARENINA-2-de-tres	Supausi qu'eth vòste marit vos aurà explicat es motius que voi cambiar es mies relacions damb Anna Arkadievna, didec, tostemp sense guardar a Dolly, e tachant es uelhs, sense voler, en joen Scherbazky, que passaue peth salon.
ANNA-KARENINA-2-de-tres	Non creigui, non posqui creir que…, prononcièc Dolly en tot júnher es sues mans uassudes en un gèst energic.
ANNA-KARENINA-2-de-tres	Aciu mos shordaràn.
ANNA-KARENINA-2-de-tres	Vietz en aute quarto, se vos platz, didec, en tot lheuar-se e botant era man ena manja de Karenin.
ANNA-KARENINA-2-de-tres	Era emocion de Dolly influic en Alexei Alexandrovic.
ANNA-KARENINA-2-de-tres	Se seigueren dauant era taula caperada per un cubertaula rosigat pertot pes cotelons.
ANNA-KARENINA-2-de-tres	Non m'ac creigui, non m'ac creigui, persutèc Dolly, sajant de fixar era guardada fugidissa de Karenin.
ANNA-KARENINA-2-de-tres	Qu'ei impossible non creir enes hèts, Daria Alexandrovna, responec Alexei Alexandrovic, en tot soslinhar era paraula “hèts”.
ANNA-KARENINA-2-de-tres	Qué vos a hèt?
ANNA-KARENINA-2-de-tres	Qué a hèt Anna, preguntèc Dolly.
ANNA-KARENINA-2-de-tres	Desbrembar es sòns déuers e tradir ath sòn marit.
ANNA-KARENINA-2-de-tres	Qu'ei aquerò qu'a hèt.
ANNA-KARENINA-2-de-tres	Ei impossible!
ANNA-KARENINA-2-de-tres	Vos auratz enganhat!, didec Dolly clucant es uelhs e hènt-se a vier es mans enes possi.
ANNA-KARENINA-2-de-tres	Karenin arric heredaments, solet damb es pòts, en tot voler provar a Dolly e ada eth madeish era fermetat dera sua conviccion; mès aquera cauda defensa dera sua hemna, encara que non lo hège trantalhar, daurie de nauèth era herida dera sua amna, e gessec de parlar damb grana excitacion.
ANNA-KARENINA-2-de-tres	Qu'ei impossible enganhar-se quan era pròpia hemna l'ac cohèsse ath marit, en tot híger qu'es ueit ans de vida maridau e eth hilh, qu'an estat un error, e que desire començar ua naua vida, concludic energicaments, hent en parlar un bronit nasau.
ANNA-KARENINA-2-de-tres	Me resulte impossible, non ac posqui creir,…
ANNA-KARENINA-2-de-tres	Anna e eth vici amassa!
ANNA-KARENINA-2-de-tres	Daria Alexandrovna, didec Karenin, guardant, ara de cara, eth ròstre bondadós e esmoigut de Dolly e en sénter qu'era sua lengua aquerie mès libertat, qu'auria balhat quinsevolh causa entà poder seguir dobtant.
ANNA-KARENINA-2-de-tres	Tant que dobtaua patia, mès non tant coma ara.
ANNA-KARENINA-2-de-tres	Quan dobtaua, auia esperances.
ANNA-KARENINA-2-de-tres	Ara ja non demori; e, a maugrat de tot, naui dobtes s'an hijut as qu'auia e è arribat a auer en òdi ath mèn hilh, a voler autanplan pensar que non ei mèn.
ANNA-KARENINA-2-de-tres	Que sò fòrça malerós.
ANNA-KARENINA-2-de-tres	Qu'ère sobrèr de didè'c.
ANNA-KARENINA-2-de-tres	Dolly ac comprenec tanlèu Karenin la guardèc ena cara.
ANNA-KARENINA-2-de-tres	Sentec pietat d'eth e era sua fe en Anna trantalhèc.
ANNA-KARENINA-2-de-tres	Qu'ei orrible, orrible!
ANNA-KARENINA-2-de-tres	E ei verat que vos auetz decidit peth divòrci?
ANNA-KARENINA-2-de-tres	Sò decidit entad aguest recurs extrèm.
ANNA-KARENINA-2-de-tres	Non posqui hèr ua auta causa.
ANNA-KARENINA-2-de-tres	Que non podetz hèr ua auta causa!
ANNA-KARENINA-2-de-tres	Que non podetz her-la, gasulhèc era, damb lèrmes enes uelhs.
ANNA-KARENINA-2-de-tres	Çò de terrible d'aguest malastre ei que non se posque, coma en d'auti casi, autanplan era mòrt, sostier era crotz.
ANNA-KARENINA-2-de-tres	Aciu que cau obrar, didec eth, endonviant eth pensament de Dolly.
ANNA-KARENINA-2-de-tres	Que cau gésser dera situacion umilianta que lo boten a un.
ANNA-KARENINA-2-de-tres	Ei impossible compartir damb un aute…
ANNA-KARENINA-2-de-tres	Compreni, compreni ben, repliquèc Dolly baishant es uelhs.
ANNA-KARENINA-2-de-tres	E carèc, pensant en era madeisha, enes sòns dolors familhars.
ANNA-KARENINA-2-de-tres	Mès, de ressabuda, damb un gèst energic, lheuèc eth cap e junhec es mans en tot implorar-li.
ANNA-KARENINA-2-de-tres	Escotatz: qu'ètz vos crestian.
ANNA-KARENINA-2-de-tres	Pensatz en era.
ANNA-KARENINA-2-de-tres	Qué serà d'Anna se l'abandonatz?
ANNA-KARENINA-2-de-tres	Ya ac è pensat, e fòrça, Daria Alexandrovna, didec Karenin, qu'eth sòn ròstre s'auie curbit de taques vermelhes e qu'es sòns uelhs trebles la guardauen de cara.
ANNA-KARENINA-2-de-tres	Dolly ara l'auie pietat.
ANNA-KARENINA-2-de-tres	Ac hi dempús de qué era madeisha m'auesse anonciat eth mèn desaunor.
ANNA-KARENINA-2-de-tres	Ac deishè tot tau qu'ère, li balhè era possibilitat d'esmendar-se, de sauvar es aparences, contunhèc, exaltant-se.
ANNA-KARENINA-2-de-tres	Qu'ei possible sauvar ath que non vò perder-se, mès s'ua natura ei tant viciosa e ei tant apoiridida que enquia era madeisha perdicion li semble ua sauvacion, se qué se pòt hèr?
ANNA-KARENINA-2-de-tres	Tot, mens divorciar-vos.
ANNA-KARENINA-2-de-tres	Qué ei tot?
ANNA-KARENINA-2-de-tres	Qu'ei orrible!
ANNA-KARENINA-2-de-tres	Anna non serà era esposa d'arrés.
ANNA-KARENINA-2-de-tres	Se perderà!
ANNA-KARENINA-2-de-tres	E qué posqui hèr?, repliquèc Alexei Alexandrovic en tot lheuar es celhes e es espatles.
ANNA-KARENINA-2-de-tres	Vos arregraïsqui fòrça era vòsta simpatia, mès me cau partir, didec en tot lheuar-se.
ANNA-KARENINA-2-de-tres	Demoratz.
ANNA-KARENINA-2-de-tres	Non deuetz costar era perdicion d'Anna.
ANNA-KARENINA-2-de-tres	Voi parlar-vos de jo madeisha.
ANNA-KARENINA-2-de-tres	Me maridè e eth mèn marit m'enganhaue.
ANNA-KARENINA-2-de-tres	Emmaliciada e gelosa volí abandonà'c tot, anar-me'n…
ANNA-KARENINA-2-de-tres	Mès recuperè eth bon sens… e sabetz se qui me sauvèc?.
ANNA-KARENINA-2-de-tres	Era pròpia Anna.
ANNA-KARENINA-2-de-tres	Ara ja vedetz: vau viuent, es mainatges creishen, eth mèn marit torne en larèr, arreconeish era sua fauta, ei cada còp mielhor, e jo…
ANNA-KARENINA-2-de-tres	È perdonat e vos auetz de perdonar tanben.
ANNA-KARENINA-2-de-tres	Karenin l'escotaue, mès aqueres paraules non desvelhauen en eth cap de resson.
ANNA-KARENINA-2-de-tres	Ena sua amna pujaue de nauèth era ira deth dia que resolvec divorciar-se.
ANNA-KARENINA-2-de-tres	Se remetec.
ANNA-KARENINA-2-de-tres	E sorrisclèc damb votz fòrta e vibranta:
ANNA-KARENINA-2-de-tres	Non voi ne posqui perdonar-la; ac consideri injust.
ANNA-KARENINA-2-de-tres	Ac è hèt tot per aguesta hemna e era ac a caushigat tot ena hanga, en aguesta hanga qu'ei er element naturau dera sua amna.
ANNA-KARENINA-2-de-tres	Non sò dolent.
ANNA-KARENINA-2-de-tres	Non è auut en òdi ad arrés jamès, mès ada era l'è en òdi damb tota era mia amna, e er òdi immens que l'è per tot eth mau que m'a costat m'empedís perdonar-la, concludic, damb era votz estofada per un somic de colèra.
ANNA-KARENINA-2-de-tres	Estimatz as que vos àn en òdi, gasulhèc Dolly timidaments.
ANNA-KARENINA-2-de-tres	Karenin arric damb mensprètz.
ANNA-KARENINA-2-de-tres	Podem plan ben estimar as que mos an en òdi, mès as que nosati auem en òdi non.
ANNA-KARENINA-2-de-tres	Perdonatz-me per auer-vos costat aguest patiment.
ANNA-KARENINA-2-de-tres	Cada un que n'è pro damb es sues pròpies penes.
ANNA-KARENINA-2-de-tres	Se demorèc, donc, en rondèu des òmes, en tot intervier ena convèrsa generau e, sense tachar era guardada en Kitty, seguie es sòn movements, es sues guardades e eth lòc qu'ocupaue en salon.
ANNA-KARENINA-2-de-tres	Era convèrsa s'estèc sus era comunautat russa, que Peszov vedie un principi particular que cridaue eth principi deth còr.
ANNA-KARENINA-2-de-tres	Levin non ère cossent damb eth ne damb sa frair, que, sivans era sua manèra de pensar, admetie e non admetie era comunautat russa.
ANNA-KARENINA-2-de-tres	Mès Levin parlaue damb eri damb era intencion d'apropar-les e padegar es sues diferéncies.
ANNA-KARENINA-2-de-tres	Non l'interessaue bric çò que les didie, e mens encara çò que didien eri, e solet volie que se sentessen toti a gust e satisfèti.
ANNA-KARENINA-2-de-tres	En aqueth moment, ua soleta causa li semblaue importanta.
ANNA-KARENINA-2-de-tres	E aquera causa s'estaue ath principi en salon e dempús comencèc a apressar-se e s'arturèc ena pòrta.
ANNA-KARENINA-2-de-tres	Levin, d'esquia, sentec ua guardada e un arridolet dirigidi ada eth e non podec passar-se'n de virar-se.
ANNA-KARENINA-2-de-tres	Kitty èren en lumedar, damb Scherbazky, e lo guardaue.
ANNA-KARENINA-2-de-tres	Me pensaua qu'anàuetz entath piano, didec Levin en tot apropar-se.
ANNA-KARENINA-2-de-tres	Era musica ei çò que trapi mens en pòble.
ANNA-KARENINA-2-de-tres	Non.
ANNA-KARENINA-2-de-tres	Que vos venguíem a cercar, responec Kitty dirigint-li un arridolet.
ANNA-KARENINA-2-de-tres	Quini talents de discutir!
ANNA-KARENINA-2-de-tres	Non van a convencer-se jamès es uns as auti…
ANNA-KARENINA-2-de-tres	Ei vertat, repliquèc Levin.
ANNA-KARENINA-2-de-tres	Levin solie observar qu'enes discussions entre òmes inteligents, dempús de grani esfòrci e d'enòrma quantitat de subtilitats dialectiques e de paraules, es interlocutors arribauen ena conclusion de qué s'esforçauen a demostrar-se mutuauments çò que sabien ja dès era prumeria.
ANNA-KARENINA-2-de-tres	Vedie tanben qu'eth motiu des discussions ère tostemps que les shautaue diferentes causes e non ac volien reconéisher entà non èster vençuts en debat.
ANNA-KARENINA-2-de-tres	Levin, a viatges, quan discutie, s'endonviaue de pic çò que shautaue ar adversari, començaue tanben eth a vedè'c damb gust, se junhie ara sua opinion e totes es demostracions èren en bades.
ANNA-KARENINA-2-de-tres	Mès en d'autes escadences se passaue çò de contrari.
ANNA-KARENINA-2-de-tres	Expausaue es sues convicccions qu'entara sua defensa endonviaue arguments e, s'acertaue a explicar-les ben e sinceraments, er antogoniste se convencie e abandonaue era discussion.
ANNA-KARENINA-2-de-tres	Qu'ère çò que l'auie volut díder a Kitty.
ANNA-KARENINA-2-de-tres	Era arroncilhèc es celhes en tot sajar de compréner.
ANNA-KARENINA-2-de-tres	Plan.
ANNA-KARENINA-2-de-tres	Qu'ei de besonh saber çò que sostie eth competidor, çò que li shaute, e alavetz ei possible…
ANNA-KARENINA-2-de-tres	Auie endonviat e exprimit eth pensament tan mau expausat per Levin, qu'arric alègraments en entener-la.
ANNA-KARENINA-2-de-tres	Ère susprenent aquera transicion der eloqüent debat entre Peszov e sa frair e aguesta laconica manèra d'expausar, lèu sense paraules, es idies mès complicades.
ANNA-KARENINA-2-de-tres	Scherbazky se desseparèc d'eri.
ANNA-KARENINA-2-de-tres	Kitty en tot apressar-se ara taula de jòc, qu'ère desplegada, se seiguec e comencèc a diboishar damb greda cercles sus eth nau tapís verd.
ANNA-KARENINA-2-de-tres	Tornèren ara convèrsa iniciada pendent eth repaish sus era libertat e ocupacions dera hemna.
ANNA-KARENINA-2-de-tres	Levin coïncidie damb Dolly qu'ua joena celebatària podie trapar trabalh femenin ena familha.
ANNA-KARENINA-2-de-tres	E aquerò l'ac confirmaue eth hèt de qué cap casa pòt passar-se'n d'ua ajudanta; que tota familha, prauba o rica, a besonh d'ua mainadera, sigue damb sodada, sigue bèra parenta.
ANNA-KARENINA-2-de-tres	Non, didec Kitty, rogint-se, mès campant encara mès fixaments a Levin, damb es sòns uelhs sincèrs.
ANNA-KARENINA-2-de-tres	Ua joena se pòt trapar ena situacion de non poder víuer damb era familha, d'èster menspredada, e alavetz…
ANNA-KARENINA-2-de-tres	Eth comprenec çò que s'amagaue darrèr aguestes paraules.
ANNA-KARENINA-2-de-tres	Òc, didec, qu'auetz rason, òc, òc…
ANNA-KARENINA-2-de-tres	E n'auec pro d'endonviar çò que s'amagaue darrèr aqueres paraules: era pòur a demorar-se celibatària, era umiliacion… entà compréner de seguit era vertat qu'auie sostengut Peszov pendent eth repaish sus era libertat dera hemna.
ANNA-KARENINA-2-de-tres	Estimaue a Kitty e per aquera umiliacion endonvièc ara imprevista çò que se passaue en sòn còr, e rectifiquèc sense trantalhar es sues opinions.
ANNA-KARENINA-2-de-tres	Se hec un silenci.
ANNA-KARENINA-2-de-tres	Ò!, qu'è enlordit tota era taula, exclamèc Kitty.
ANNA-KARENINA-2-de-tres	E, deishada de cornèr era greda, hec senhau de lheuar-se.
ANNA-KARENINA-2-de-tres	Demoratz.
ANNA-KARENINA-2-de-tres	Hè temps que volia preguntar-vos ua causa.
ANNA-KARENINA-2-de-tres	La guardaue enes uelhs, amorassants, encara que leugèraments espauridi.
ANNA-KARENINA-2-de-tres	Plan, demanatz, repliquèc Kitty.
ANNA-KARENINA-2-de-tres	Guardatz, didec eth, e comencèc a escríuer es letres següentes: c, u, m, d, n, p, s, s, r, a, e, o, a, s. Aguestes letres significauen:”Quan vos me didéretz: non pòt èster, vos referíetz a alavetz o a tostemp?” Que semblaue impossible qu'era podesse desnishar eth significat d'aqueres letres; mès eth la guardèc de tau manèra coma s'era sua vida depenesse de qué Kitty les comprenesse.
ANNA-KARENINA-2-de-tres	Compreni, didec, ara fin, en tot rogir-se.
ANNA-KARENINA-2-de-tres	Sabetz quina paraula ei aguesta?, preguntèc eth, en tot senhalar era s, que damb era indicaue “tostemp”, que significaue era fin des sues esperances.
ANNA-KARENINA-2-de-tres	Signifique “tostemp”, responec Kitty; mès non ei atau.
ANNA-KARENINA-2-de-tres	Levin esfacèc ara prèssa çò d'escrit, aufric era greda ara joena e se lheuèc.
ANNA-KARENINA-2-de-tres	Dolly se consolèc totauments deth dolor que li costèsse era convèrsa damb Karenin en veir es figures de Kitty e Levin: era, damb era greda ena man, guardant-lo damb un arridolet, temerosa e erosa, e Levin inclinat sus era taula, e guardant damb uelhs alugadi, ja era taula, ja ara gojata.
ANNA-KARENINA-2-de-tres	De ressabuda eth ròstre de Levin s'illuminèc: ac auie comprenut.
ANNA-KARENINA-2-de-tres	La campèc interrogatiu e timid.
ANNA-KARENINA-2-de-tres	Solet alavetz?, preguntèc.
ANNA-KARENINA-2-de-tres	Òc, responec er arridolet de Kitty.
ANNA-KARENINA-2-de-tres	E a…ara?
ANNA-KARENINA-2-de-tres	Liegetz.
ANNA-KARENINA-2-de-tres	Vos diderè çò que voleria, que voleria damb tota era mia amna…
ANNA-KARENINA-2-de-tres	Levin agarrèc era greda damb es sòns regdes e tremolosi dits, e era emocion li hec a trincar era barreta de greda.
ANNA-KARENINA-2-de-tres	Dempús escriuec es iniciaus dera següenta frasa: “Que non è arren que desbrembar ne perdonar e non è deishat jamès d'estimar-vos”.
ANNA-KARENINA-2-de-tres	Kitty lo guardèc damb ua extatica arridalha.
ANNA-KARENINA-2-de-tres	Ac è comprenut, didec.
ANNA-KARENINA-2-de-tres	Levin se seiguec e escriuec ua longa frasa en iniciaus.
ANNA-KARENINA-2-de-tres	Pendent ua longa estona Levin non podec endonviar çò qu'era li volie díder e de quan en quan la guardaue enes uelhs.
ANNA-KARENINA-2-de-tres	Era felicitat que sentie negaue era sua ment.
ANNA-KARENINA-2-de-tres	Li siguec impossible trapar es paraules que corresponien as iniciaus de Kitty, mès enes beròis e radiants uelhs dera joena liegec tot çò que volie saber.
ANNA-KARENINA-2-de-tres	Alavetz escriuec solet tres letres.
ANNA-KARENINA-2-de-tres	Ètz vos jogant ath secretaire?, preguntèc er ancian prince Scherbazky, en tot apressar-se ada eri.
ANNA-KARENINA-2-de-tres	Anem, Kitty, se non, vieram damb retard en teatre.
ANNA-KARENINA-2-de-tres	Levin se lheuèc e acompanhèc a Kitty enquiara pòrta.
ANNA-KARENINA-2-de-tres	En gésser Kitty, Levin, solet, sentec ena abséncia dera joena tau inquetud e tan viu desir de qué arribèsse çò de mès lèu possible eth dia a vier, qu'en eth tornarie a veder-la e amassar-se damb era entà tostemp, qu'es catorze ores que lo desseparauen d'aqueth moment l'aupliren de temor.
ANNA-KARENINA-2-de-tres	Qu'auie besonh d'èster damb quauquarrés, parlar, non senter-se solet, enganhar ath temps.
ANNA-KARENINA-2-de-tres	Er interlocutor mès agradiu entada eth aurie estat Oblonsky, mès aguest l'afirmaue que li calie vier en ua reünion, encara qu'en realitat anaue entath balh.
ANNA-KARENINA-2-de-tres	Levin auec temps, totun, de dider-li qu'ère erós, que l'apreciaue fòrça e que jamès desbrembarie çò qu'auie hèt per eth.
ANNA-KARENINA-2-de-tres	Era guardada e er arridolet deth sòn amic l'amuishèren qu'aguest auie comprenut perfèctaments er estat dera sua amna.
ANNA-KARENINA-2-de-tres	Qué?
ANNA-KARENINA-2-de-tres	Ja non ei pròche eth moment de morir-se?, preguntèc Esteva Arkadievic damb amabla ironia, en tot sarrar-li era man a Levin.
ANNA-KARENINA-2-de-tres	Nooooon!, repliquèc aguest.
ANNA-KARENINA-2-de-tres	En dider-se adiu d'eth, tanben Dolly lo felicitèc, dident-li:
ANNA-KARENINA-2-de-tres	Sò erosa de qué vos ajatz tornat a veir damb Kitty.
ANNA-KARENINA-2-de-tres	Non mos cau desbrembar as ancians amics…
ANNA-KARENINA-2-de-tres	A Levin lèu lo shordèren es paraules de Daria Alexandrovna, que non podie compréner en quin naut e inaccessible lòc plaçaue eth aqueth eveniment, donques que gausaue mentar en aqueri moments eth passat.
ANNA-KARENINA-2-de-tres	Entà on vas?
ANNA-KARENINA-2-de-tres	Entà ua amassada.
ANNA-KARENINA-2-de-tres	Te posqui acompanhar?
ANNA-KARENINA-2-de-tres	Per qué non?, repliquèc arrint, Sergi Ivanovic.
ANNA-KARENINA-2-de-tres	Mès se qué te cau, aué?
ANNA-KARENINA-2-de-tres	Se qué me cau?
ANNA-KARENINA-2-de-tres	Que sò erós!, didec Levin, tant que baishaue eth veire dera hiestreta deth coche qu'anauen.
ANNA-KARENINA-2-de-tres	Non te'n hès que daurisca?
ANNA-KARENINA-2-de-tres	Qu'ei que m'estofi…
ANNA-KARENINA-2-de-tres	Sò plan erós…
ANNA-KARENINA-2-de-tres	Per qué non t'as maridat tu?
ANNA-KARENINA-2-de-tres	Sergi Ivanovic arric.
ANNA-KARENINA-2-de-tres	M'alègri; era semble ua gojata plan simpatica, comencèc.
ANNA-KARENINA-2-de-tres	Cara, cara, cara!, cridèc Levin, agarrant damb es dues mans eth cothèr dera pelissa de sa frair e barrant-la sus era sua boca.
ANNA-KARENINA-2-de-tres	Sergi Ivanovic arric alègraments, çò que lèu jamès li passaue.
ANNA-KARENINA-2-de-tres	En tot cas, celèbri fòrça…
ANNA-KARENINA-2-de-tres	Deman, deman m'ac dideràs.
ANNA-KARENINA-2-de-tres	Silenci ara!, persutèc Levin, barrant un aute còp era pelissa de sa frair.
ANNA-KARENINA-2-de-tres	E higec: Guaire t'estimi!
ANNA-KARENINA-2-de-tres	Posqui vier ena amassada?
ANNA-KARENINA-2-de-tres	Plan que òc.
ANNA-KARENINA-2-de-tres	De qué se tracte?, preguntèc Levin sense deishar d'arrir.
ANNA-KARENINA-2-de-tres	Arribèren ena amassada.
ANNA-KARENINA-2-de-tres	Levin entenec se com eth secretari estramuncaue enes paraules en liéger era acta, que çampar non comprenie ne eth madeish.
ANNA-KARENINA-2-de-tres	Mès Levin credie endonviar a trauèrs deth ròstre deth secretari qu'ère un òme brave, simpatic e agradiu, çò que s'amuishaue, sivans eth, pera manèra de com se trebolaue e se confonie en aquera lectura.
ANNA-KARENINA-2-de-tres	Comencèren es discursi.
ANNA-KARENINA-2-de-tres	Se discutie era assignacion d'ues somes e eth plaçament d'ua amiada de tuèus.
ANNA-KARENINA-2-de-tres	Sergi Ivanovic ataquèc viuaments as dus membres dera junta e parlèc ua longa estona damb aires de capitada.
ANNA-KARENINA-2-de-tres	Un des membres, qu'auie cuelhut nòtes en un papèr, se demorèc per un moment coma espaurit, mès dempús responec a Kosnichev damb tanta cortesia coma mau intencion.
ANNA-KARENINA-2-de-tres	Sviajsky, present tanben, didec quauques paraules nòbles e eloqüentes.
ANNA-KARENINA-2-de-tres	Levin, escotant, comprenie claramets qu'aquiu non i auie arren, ne somes assignades, ne amiades de tuèus, mès que non s'emmaliciauen per açò, qu'èren toti gent amabla e que tot se passaue perfèctaments entre eri.
ANNA-KARENINA-2-de-tres	Non shordauen ad arrés e se sentien a gust.
ANNA-KARENINA-2-de-tres	Çò de mès notable ère qu'aué li semblaue veder-les a trauèrs d'ua bromassa e que per petiti, lèu imperceptibles detalhs, li semblaue endonviar era amna de toti e percèber que toti vessauen bontat.
ANNA-KARENINA-2-de-tres	Eri, ath sòn torn, plan que òc, sentien tanben aué ua grana simpatia per Levin, donques qu'en parlar damb eth ac hègen damb ua exquista amabilitat, autanplan aqueri que non lo coneishien.
ANNA-KARENINA-2-de-tres	Ès content?, li demanèc sa frair.
ANNA-KARENINA-2-de-tres	Fòrça.
ANNA-KARENINA-2-de-tres	Non me pensaua qu'amièsses aquerò damb tant d'interès, damb tant…
ANNA-KARENINA-2-de-tres	Sviajsky s'apressèc a Levin e lo convidèc a préner eth tè en çò de sòn.
ANNA-KARENINA-2-de-tres	Levin non vedie ara se per qué ère abantes tan desplasent damb Sviajsky, ne qué ère çò que s'entestaue a cercar en eth.
ANNA-KARENINA-2-de-tres	Ère un òme tant intelligent e bontós!
ANNA-KARENINA-2-de-tres	Damb plaser, repliquèc, e li preguntèc pera sua esposa e era sua cunhada.
ANNA-KARENINA-2-de-tres	Per ua estranha associacion d'idies, en júnher ena sua ment eth pensament dera cunhada deth sòn amic e deth sòn matrimòni, se l'acodic qu'ad arrés poirie fidar mielhor era sua felicitat qu'ara cunhada e ara hemna de Sviajsky, per çò qu'era idia de vier a veder-les l'aumplie de satisfaccion.
ANNA-KARENINA-2-de-tres	Sviajsky li demanèc pes sòns ahèrs deth pòble, en supausar, coma tostemp, que non se l'aurie podut acodir arren que non existisse ja en Euròpa, sense qu'eth motiu semblèsse shordar aué a Levin.
ANNA-KARENINA-2-de-tres	Arreconeishie, ça que la, qu'eth sòn amic auie rason, qu'aquerò ère causa de pòga importància, e qu'ère de fòrça estimar er extraordinari tacte de doçor que Sviajsky sajaue d'evitar ena demostracion dera rason que l'assistie.
ANNA-KARENINA-2-de-tres	Es senhores se mostrèren fòrça amables.
ANNA-KARENINA-2-de-tres	S'estèc aquiu pendent ua, dues e enquia tres ores, parlant de diuèrsi tèmes, mès hènt mencion tu per tu ara soleta causa que negaue era sua amna, sense encuedar-se'n de qué les tenguie ja a toti alassadi e de qué ja ère ora de calar-se en lhet.
ANNA-KARENINA-2-de-tres	Que ja ère mès dera ua.
ANNA-KARENINA-2-de-tres	Levin, en trapar-se en otèl, s'espauric damb era idia de qué li calie estar-se solet encara dètz ores, en tot consomir-se d'impaciéncia.
ANNA-KARENINA-2-de-tres	Eth vailet de torn aluguèc es candèles e se dispausèc a gésser, mès Levin lo retenguec.
ANNA-KARENINA-2-de-tres	Se passèc dempús qu'aguest vailet, Egor, qu'en eth abantes non s'auie fixat jamès, ère un gojat intelligent e simpatic e, mès que mès, fòrça amable.
ANNA-KARENINA-2-de-tres	E ditz-me, Egor: que deu èster de mau hèr passar era net sense clucar un uelh, non?
ANNA-KARENINA-2-de-tres	Qué li vam a hèr?
ANNA-KARENINA-2-de-tres	Ei era obligacion.
ANNA-KARENINA-2-de-tres	Qu'ei mès tranquil trabalhar en cases de senhors.
ANNA-KARENINA-2-de-tres	Mès es compdes gessen mielhor trabalhant aciu.
ANNA-KARENINA-2-de-tres	Egor parèc era aurelha, semblant compréner plan ben era idia de Levin, e, coma entà confirmà'c, hec eth comentari, inesperat per aguest, de qué quan servie ena casa d'uns senhors, qu'èren persones excellentes, tostemp auie estat satisfèt d'eri, e qu'ara n'ère tanben, a maugrat d'èster francés eth patron.
ANNA-KARENINA-2-de-tres	Quan te maridères, estimaues ara tua hemna, Egor?
ANNA-KARENINA-2-de-tres	Be que l'estimaua!
ANNA-KARENINA-2-de-tres	Era mia vida qu'a estat extraordinària.
ANNA-KARENINA-2-de-tres	De mainatge…, comencèc Egor, damb es uelhs ludents, tan visiblaments contagiat per entosiasme de Levni coma quan un se contàgie en veir badalhar a un aute.
ANNA-KARENINA-2-de-tres	Mès en aqueth moment sonèc un timbre.
ANNA-KARENINA-2-de-tres	Egor gessec e Levin se demorèc solet.
ANNA-KARENINA-2-de-tres	Qu'a penes auie minjat en çò d'Oblonsky, non prenec tè ne volec sopar en çò de Sviajsky e ara non podie ne pensar en sopar.
ANNA-KARENINA-2-de-tres	Tanpòc auie dormit era net anteriora, e tanpòc podie pensar en dormir.
ANNA-KARENINA-2-de-tres	Ena cramba hège frescor, mès s'estofaue de calor.
ANNA-KARENINA-2-de-tres	Dauric es dues huelhes dera hièstra e se seiguec ena taula ath sòn dauant.
ANNA-KARENINA-2-de-tres	Sus eth losat caperat de nhèu se vedie ua crotz jargada damb cadies, e ath dessús dera crotz eth triangle dera constellacion deth menaire damb Craba, era ludenta estela auriòla.
ANNA-KARENINA-2-de-tres	Levin, ja contemplaue era crotz, ja alendaue er aire frescolenc qu'entraue doçaments ena cramba e, coma en sauneis, seguie es imatges e es rebrembes que l'anauen acodint ena sua imaginacion.
ANNA-KARENINA-2-de-tres	Tàs quate entenec passi en correder, guardèc pera pòrta e desnishèc a Miakin, qu'ere aguest un jogaire que coneishie e qu'en aqueth moment entornaue deth Cercle.
ANNA-KARENINA-2-de-tres	Era sua mina ère carada e estossegaue.
ANNA-KARENINA-2-de-tres	Se prepausèc parlar-li e planher-lo, mès, en tot rebrembar qu'èstaue en camisa, cambièc era pensada e se seiguec de nauèth dauant era hièstra entàr negar-se en aire frescolenc, pr'amor de guardar aquera crotz silenciosa, d'admirabla forma e plia entada eth de significacion, pr'amor de contemplar aquera ludenta estela auriòla.
ANNA-KARENINA-2-de-tres	Barrèc era hièstra, se lauèc e se vestic, e gessec en carrèr.
ANNA-KARENINA-2-de-tres	Es carrèrs èren encara desèrts.
ANNA-KARENINA-2-de-tres	Levin s'endralhèc de cap ara casa des Scherbazky.
ANNA-KARENINA-2-de-tres	Tornèc en otèl, pugèc ena sua cramba e demanèc cafè.
ANNA-KARENINA-2-de-tres	Eth crambèr de dia, que ja non ère Egor, l'ac hec a vier.
ANNA-KARENINA-2-de-tres	Levin volec iniciar ua convèrsa damb eth, mès lo cridèren e li calec gésser.
ANNA-KARENINA-2-de-tres	Levin tastèc eth cafè e se hec a vier un pastisson ena boca, mès es sòns dents non sabien se qué hèr damb eth pastisson.
ANNA-KARENINA-2-de-tres	L'escopic, se botèc er abric e se n'anèc a hèr torns pes carrèrs.
ANNA-KARENINA-2-de-tres	Èren un shinhau mès des nau quan se trapèc un aute còp dauant es pòrtes des Scherbazky.
ANNA-KARENINA-2-de-tres	Ena casa a penes s'auie desvelhat encara arrés.
ANNA-KARENINA-2-de-tres	Eth codinèr gessie en aqueth moment entà hèr era crompa, ère, donc, de besonh demorar encara mès de dues ores.
ANNA-KARENINA-2-de-tres	Tota era net e aqueth maitin les auie passat Levin en estat d'inconsciéncia, en tot senter-se dehòra des condicions dera existéncia materiau.
ANNA-KARENINA-2-de-tres	Non mingèc en tot eth dia, amiaue dus nets sense dormir, s'auie passat diuèrses ores miei despolhat ar aire liure, e, totun, non solet se sentie frèsc e fòrt, senon totafèt desligat deth sòn còs.
ANNA-KARENINA-2-de-tres	Se botjaue sense esfòrç muscular e auie era sensacion de qué ac podie tot.
ANNA-KARENINA-2-de-tres	Ère solide fòrça de qué, se n'auesse auut besonh, aurie artenhut a volar o botjar es murs d'ua casa.
ANNA-KARENINA-2-de-tres	Alavetz campèc quauquarren plan polit que non tornèc a veir bric mès: uns mainatges qu'anauen entara escòla (que siguec çò que mès l'esmoiguec), vedec uns coloms de color blu escur que volauen dès es losats enquias trepaders, e uns panets blanqui, esposcadi damb haria, expausadi per ua man invisible en ua hièstra.
ANNA-KARENINA-2-de-tres	Es panets, es mainatges, es coloms, tot çò que vedie auie quauquarren de prodigiós.
ANNA-KARENINA-2-de-tres	Un des mainatges correc entara hièstra e campèc, arrint, a Levin.
ANNA-KARENINA-2-de-tres	Un colom secodic es ales damb un doç rumor e se lheuec ludent ath solei, entre eth luminós povàs dera arrosada que flotaue en aire, e ua flaira de pan nauèth codut arribèc dès era hièstra a on èren expausadi es panets.
ANNA-KARENINA-2-de-tres	Hec un gran cercle pes carrèrs de Gazetny e Kilovska, tornèc entara sua cramba e se seiguec ara demora des dotze.
ANNA-KARENINA-2-de-tres	Aquera gent non comprenie qu'es manetes deth relòtge s'apressauen entàs dotze.
ANNA-KARENINA-2-de-tres	En carrèr, es menaires de punt sabien sens dobte que Levin ère erós, pr'amor que l'entornegèren damb ròstres satisfèti, pelejant entre eri e aufrint-li es sòns servicis.
ANNA-KARENINA-2-de-tres	Eth, sajant de non shordar as auti, e prometent tier es sòns servici en ua auta escadença, alistèc a un d'eri e li manèc que l'amièsse en çò des Scherbazky.
ANNA-KARENINA-2-de-tres	Eth menaire amaiaue plan estirat jos eth sòn abric eth blanc cothèr postís dera sua camisa que caperaue eth sòn còth ròi, fòrt e holat.
ANNA-KARENINA-2-de-tres	E era luja ère nauta, leugèra e tant excellenta, que Levin non vedec bric mès ua auta luja coma aguesta.
ANNA-KARENINA-2-de-tres	Enquia e tot eth shivau ère bon e s'esdegaue a galaupar, encara qu'a penes se botjaue deth madeish lòc.
ANNA-KARENINA-2-de-tres	Eth menaire coneishie era casa des Scherbazky e mostraue un gran respècte ath sòn client.
ANNA-KARENINA-2-de-tres	En arribar, hec un gèst circular damb es braci e cridant: “Soooo!”, arturèc eth shivau dauant dera escala.
ANNA-KARENINA-2-de-tres	Hè ja temps que no venguíetz, Constantin Dmitrievic.
ANNA-KARENINA-2-de-tres	Non solet se'n sabie de tot, senon que per aquerò ère radiant d'alegria, encara que s'esdeguèsse a dissimular-la.
ANNA-KARENINA-2-de-tres	En tot guardar es uelhs amables deth vielh, Levin experimentèc ua naua sensacion de felicitat.
ANNA-KARENINA-2-de-tres	S'an lheuat?
ANNA-KARENINA-2-de-tres	Passatz, passatz, se vos platz.
ANNA-KARENINA-2-de-tres	E aquerò ac podetz deishar aquiu, li didec en tot campar que hège repè pr'amor d'agarrar era sua casqueta de pèth.
ANNA-KARENINA-2-de-tres	Levin desnishèc en aguest detalh un motiu mès de ventura.
ANNA-KARENINA-2-de-tres	A qui vos anóncii?, preguntèc eth vailet.
ANNA-KARENINA-2-de-tres	Ara Princesa… ath Prince… ara Princesa, didec Levin.
ANNA-KARENINA-2-de-tres	Era prumèra persona que vedec siguec era senhoreta Linon, qu'auançaue pera sala damb es sòns cargolhs e eth sòn ròstre ludent.
ANNA-KARENINA-2-de-tres	L'anaue ja a dirigir era paraula, quan entenec un bronit darrèr d'ua pòrta e era senhoreta Linon despareishec dera sua vista, e Levin se sentec invadit peth leugèr subersaut dera pròplèu felicitat.
ANNA-KARENINA-2-de-tres	A penes era senhoreta Linon, en tot deishar-lo, gessec pera pòrta opausada, uns passi leugèrs sonèren en postamat e era felicitat de Levin, era sua vida, çò qu'ère coma eth madeish, mès qu'eth madeish, çò demorat e desirat pendent tant de temps, s'apressèc ara prèssa, plan ara prèssa.
ANNA-KARENINA-2-de-tres	Non caminaue: volaue ath sòn encontre, possat per ua fòrça invisibla.
ANNA-KARENINA-2-de-tres	Levin vedec es uelhs clars, sincèrs, plei tanben dera madeisha alegria d'estimar, qu'aumplie eth sòn còr; aqueri uelhs, ludent cada còp mès apròp, lo cegauen damb eth sòn resplendor.
ANNA-KARENINA-2-de-tres	Kitty s'arturèc ath sòn costat heregant-lo.
ANNA-KARENINA-2-de-tres	Es sues mans se lheuèren e se botèren enes espatles de Levin.
ANNA-KARENINA-2-de-tres	Tot aquerò ac hec sense díder ne ua soleta paraula, corrent entada eth e aufrint-se a tota era, timida e gaujosa.
ANNA-KARENINA-2-de-tres	Eth l'abracèc e junhec es sòns pòts damb es d'era, que demorauen eth sòn punet.
ANNA-KARENINA-2-de-tres	Kitty non auie tanpòc clucat un uelh en tota era net.
ANNA-KARENINA-2-de-tres	Era, en tot voler èster era prumèra d'anonciar-l'ac, auie estat en tot demorar-lo tot eth maitin.
ANNA-KARENINA-2-de-tres	Desiraue veder-lo solet, e aquerò la compladie e ath còp l'avergonhaue e aumplie de timiditat, pr'amor que non sabie se qué harie quan eth campesse dauant es sòns uelhs.
ANNA-KARENINA-2-de-tres	Sentec es passi de Levin, entenec era sua votz e demorèc darrèr era pòrta que partisse era senhoreta Linon.
ANNA-KARENINA-2-de-tres	Tanlèu aguesta gessec, Kitty, sense pensar-s'ac, sense trantalhar, sense preguntar-se se que anaue a hèr, s'apressèc ada eth e hec çò qu'auie hèt.
ANNA-KARENINA-2-de-tres	Anem a veir a mama, didec en tot agarrar-lo dera man.
ANNA-KARENINA-2-de-tres	Levin, pendent fòrça estona, siguec incapable de díder arren, non pr'amor que cranhesse mauméter damb paraules era nautada deth sòn sentiment, senon pr'amor que cada viatge qu'anaue a díder quauquarren, sentie qu'en sòrta de frases li brotoauen lèrmes de felicitat.
ANNA-KARENINA-2-de-tres	Cuelhec era man de Kitty e la punèc.
ANNA-KARENINA-2-de-tres	Ei possible que sigue vertat?, didec damb votz prigonda.
ANNA-KARENINA-2-de-tres	Non me posqui creir que tu m'estimes…
ANNA-KARENINA-2-de-tres	En enténer aqueth “tu” e en veir era timiditat que Levin la guardaue, Kitty arrric.
ANNA-KARENINA-2-de-tres	Òc, didec era en votz baisha.
ANNA-KARENINA-2-de-tres	Sò tant erosa aué!
ANNA-KARENINA-2-de-tres	E, en tot amiar-lo dera man, entrèc en salon; era Princesa, en veder-les, alendèc apressadaments e s'estarnèc de plorar, e de seguit dempús arric, e damb passi mès decididi de çò que Levin se demoraue, correc entada eth e, cuelhent-li eth cap entre es sues mans, lo punèc, en tot umidificar-li es caròles damb es sues lèrmes.
ANNA-KARENINA-2-de-tres	Ara fin!
ANNA-KARENINA-2-de-tres	Que ja ei tot apraiat.
ANNA-KARENINA-2-de-tres	Me senti plan erosa.
ANNA-KARENINA-2-de-tres	Estimatz-la fòrça, sò erosa, plan erosa, Kitty.
ANNA-KARENINA-2-de-tres	Damb quina rapitiditat ac auetz apraiat!, sorrisclèc eth Prince en tot sajar de simular indiferéncia.
ANNA-KARENINA-2-de-tres	Mès quan er ancian s'apressèc ada eth, Levin avertic qu'auie es uelhs umidi.
ANNA-KARENINA-2-de-tres	Tostemp a estat aguest eth mèn desir, didec eth Price, agarrant ath sòn futur gendre dera man e apressant-lo-se entada eth.
ANNA-KARENINA-2-de-tres	Autanplan ena epòca qu'aguesta holeta endonvièc…
ANNA-KARENINA-2-de-tres	Papa, sorrisclèc Kitty caperant-li era boca damb es mans.
ANNA-KARENINA-2-de-tres	Plan ben; cari, repliquèc sa pair.
ANNA-KARENINA-2-de-tres	Me senti fòrça er…ós…
ANNA-KARENINA-2-de-tres	Ai, qué pèc…sò!
ANNA-KARENINA-2-de-tres	E Levin, en veir se com Kitty, pendent ua longa estona e damb doçor, punaue era man carnuda der ancian Prince, sentec que se desvelhaue en eth un viu sentiment d'afeccion entad aguest òme qu'enquia alavetz auie estat tada eth un estranh.
ANNA-KARENINA-2-de-tres	Era Princesa, seiguda en fautulh, caraue e arrie.
ANNA-KARENINA-2-de-tres	Toti carauen.
ANNA-KARENINA-2-de-tres	Era Princesa siguec era prumèra a parlar e a dirigir es pensaments e sentiments generaus entàs plans dera naua vida.
ANNA-KARENINA-2-de-tres	E a toti, en prumèr moment, les semblèc aquerò madeish de dolorós e estranh.
ANNA-KARENINA-2-de-tres	E qué?, quan seràn es nòces?
ANNA-KARENINA-2-de-tres	Mos cau recéber era benediccion, publicar es amonestacions…
ANNA-KARENINA-2-de-tres	Qué te semble, Alexandre?
ANNA-KARENINA-2-de-tres	En aguest ahèr eth personatge principau qu'ei eth, repliquèc eth Prince en tot senhalar a Levin.
ANNA-KARENINA-2-de-tres	Que quan?, didec aguest, en tot rogir-se.
ANNA-KARENINA-2-de-tres	Deman!
ANNA-KARENINA-2-de-tres	A jo me semble qu'era benediccion pòt èster aué e es nòces deman.
ANNA-KARENINA-2-de-tres	Qu'ei pro, mon cher, deishatz-vos de pegaries.
ANNA-KARENINA-2-de-tres	Alavetz, en ua setmana.
ANNA-KARENINA-2-de-tres	Qu'ei hòl, plan que òc…
ANNA-KARENINA-2-de-tres	Per qué non pòt èster?
ANNA-KARENINA-2-de-tres	Mès, òme, demoratz… didec era mair de Kitty, arrint alègraments dauant d'aquera precipitacion.
ANNA-KARENINA-2-de-tres	Que mos cau tractar encara deth noviatge.
ANNA-KARENINA-2-de-tres	Non: arren ei capable de maumeter-la”.
ANNA-KARENINA-2-de-tres	Guardèc a Kitty e vedec qu'era idia deth noviatge non semblaue shordar-la bric.
ANNA-KARENINA-2-de-tres	Jo non sai arren.
ANNA-KARENINA-2-de-tres	Solet digui çò que desiri, repliquèc, en tot desencusar-se.
ANNA-KARENINA-2-de-tres	Ja ne parlaram.
ANNA-KARENINA-2-de-tres	Quan es pairs aueren gessut, Levin s'apressèc ara sua prometuda e li cuelhec era man.
ANNA-KARENINA-2-de-tres	Senhor ja d'eth madeish, capable de parlar, auie fòrça causes entà dider-li.
ANNA-KARENINA-2-de-tres	Mès non li didec, ne plan mens, çò que desiraue.
ANNA-KARENINA-2-de-tres	Be me'n sabia qu'aquerò acabarie atau!
ANNA-KARENINA-2-de-tres	Semblaue qu'auessa perdut tota esperança mès ath fondament deth mèn èsser jamès deishè de neurir aguesta seguretat, didec.
ANNA-KARENINA-2-de-tres	Pensi qu'ère ua sòrta de predestinacion.
ANNA-KARENINA-2-de-tres	Jo tanben, repliquèc Kitty.
ANNA-KARENINA-2-de-tres	Enquia e tot quan…
ANNA-KARENINA-2-de-tres	Enquia e tot quan refusè era felicitat…
ANNA-KARENINA-2-de-tres	Jamès è estimat mès qu'a vos.
ANNA-KARENINA-2-de-tres	Mès cohèssi que me sentia enludernada…
ANNA-KARENINA-2-de-tres	Ac poiretz desbrembar?
ANNA-KARENINA-2-de-tres	Dilhèu age estat mielhor atau.
ANNA-KARENINA-2-de-tres	Tanben vos m'auetz de perdonar fòrça…
ANNA-KARENINA-2-de-tres	Me cau dider-vos…
ANNA-KARENINA-2-de-tres	Ambdues causes resultauen fòrça penibles, mès se consideraue obligat a dider-les-ac.
ANNA-KARENINA-2-de-tres	Ara non!, dempús, higec.
ANNA-KARENINA-2-de-tres	Ben, dempús…
ANNA-KARENINA-2-de-tres	Mès non deishetz de dider-m'ac.
ANNA-KARENINA-2-de-tres	Ara ja non cranhi arren.
ANNA-KARENINA-2-de-tres	Qu'ac voi saber tot, pr'amor que tot ei ja resolvut…
ANNA-KARENINA-2-de-tres	Levin concludic era frasa:
ANNA-KARENINA-2-de-tres	Non me refusaratz?
ANNA-KARENINA-2-de-tres	Non, non.
ANNA-KARENINA-2-de-tres	Era sua convèrsa siguec interrompuda pera senhoreta Linon, que, arrint doçaments, damb un arridolet amable, entrèc entà felicitar ara sua escolana predilecta.
ANNA-KARENINA-2-de-tres	Abantes de qué era gessesse, entrèren tanben es vailets entà felicitar-les.
ANNA-KARENINA-2-de-tres	Dempús vengueren es parents, e damb aquerò s'anoncièc entà Levin eth principi d'aqueth estat d'animositat insolit e de benurança que non gessec enquiath dusau dia des sues nòces.
ANNA-KARENINA-2-de-tres	Levin se sentie de contunh trebolat e confonut, mès era sua felicitat se hège cada còp mès grana.
ANNA-KARENINA-2-de-tres	Auie era impression constanta de qué exigien d'eth fòrça causes que non sabie, mès hège tot çò que li demanauen e, en hè'c, s'aumplie de gòi.
ANNA-KARENINA-2-de-tres	Credie qu'eth sòn matrimòni non s'auie de retirar en arren as auti, qu'eth hèt de desvolopar-se enes circonstàncies tradicionaus enes nòces aurie de shordar era sua felicitat.
ANNA-KARENINA-2-de-tres	Ara mos calerie minjat bonbons de chicolate, didie era senhora Linon.
ANNA-KARENINA-2-de-tres	E Levin anaue a crompar bonbons de chicolate.
ANNA-KARENINA-2-de-tres	Òc; eth vòste maridatge me complatz fòrça, afirmaue Sviajsky.
ANNA-KARENINA-2-de-tres	Vos recomani que crompetz flors en çò de Fomin.
ANNA-KARENINA-2-de-tres	Ei de besonh?, preguntaue Levin.
ANNA-KARENINA-2-de-tres	E les anaue a crompar.
ANNA-KARENINA-2-de-tres	A!, me cau hèr presents?
ANNA-KARENINA-2-de-tres	E Levin se filèc ath mès córrer entara joielaria de Fouldré.
ANNA-KARENINA-2-de-tres	Ena pastissaria, ena joielaria, ena botiga de flors, Levin se n'encuedaue de qué lo demorauen, qu'èren contents de veder-lo e que compartien era sua felicitat coma toti es que tractaue aqueri dies.
ANNA-KARENINA-2-de-tres	Ère extraordinari que, non solet toti l'apreciauen, senon qu'enquia e tot persones abantes heredes, antipatiques e indiferents, èren ara afogades damb eth, l'atenguien en tot, tractauen damb leugèra delicadesa eth sòn sentiment e participauen dera sua opinion de qué ère er òme mès erós deth mon, donques qu'era sua nòvia ère un ensems de perfeccions.
ANNA-KARENINA-2-de-tres	Kitty se sentie madeish qu'eth.
ANNA-KARENINA-2-de-tres	Quan era comdessa Nordston se permetec insinuar qu'aurie desirat entada era quauquarren mielhor, era gojata s'exaltèc tant, demostrèc ara cauda qu'arren en mon podie èster mielhor que Levin, qu'era Nordston se vedec obligada a arreconeishè'c e ena preséncia de Kitty ja bric mès acuelhie a Levin sense un arridolet d'admiracion.
ANNA-KARENINA-2-de-tres	Ua des causes mès penibles d'aqueri dies ère era explicacion prometuda per Levin.
ANNA-KARENINA-2-de-tres	Consultèc ath Prince e, damb era sua autorizacion, autregèc a Kitty eth sòn Diari, qu'en eth i auie çò que lo tormentaue.
ANNA-KARENINA-2-de-tres	Autanplan aqueth Diari semblaue escrit pensant ena sua futura nòvia.
ANNA-KARENINA-2-de-tres	En eth s'exprimien es dues tortures de Levin: era sua manca d'innocéncia e era sua caréncia de fe.
ANNA-KARENINA-2-de-tres	Era confession dera sua incredulitat que passèc inavertida.
ANNA-KARENINA-2-de-tres	Kitty ère religiosa, non dobtaue des vertats dera religion, mès era exteriora manca de religiositat deth sòn nòvi non l'afectèc bric.
ANNA-KARENINA-2-de-tres	Eth sòn amor la hège compréner era amna de Levin, endonviaue çò que volie e eth hèt de qué ad aqueth estat d'animositat se lo volesse cridar incredulitat en arren l'esmoiguie.
ANNA-KARENINA-2-de-tres	Ça que la, era auta confession la hec plorar damb lèrmes amares.
ANNA-KARENINA-2-de-tres	Levin non l'autregèc eth sòn Diari sense ua prealabla luta damb eth madeish.
ANNA-KARENINA-2-de-tres	Mès se'n sabie qu'entre eth e era non podie auer secrets, e aguest pensament lo hec a actuar tau qu'ac auie hèt.
ANNA-KARENINA-2-de-tres	Non se n'encuedèc, totun, der efècte qu'aquera confession auie de costar ena sua prometuda; non sabec endonviar es sòns sentiments.
ANNA-KARENINA-2-de-tres	Solet quan ua serada, en arribar en çò des Scherbazky pr'amor de vier en teatre, entrèc ena cramba de Kitty e vedec eth sòn estimat ròstre des.hèt en lèrmes, adolorit pera pena irreparabla qu'eth l'auie costat, comprenec Levin er abisme que i auie entre eth sòn desaunorat passat e era puretat angelicau dera sua prometuda.
ANNA-KARENINA-2-de-tres	E s'espauric per çò que auie hèt.
ANNA-KARENINA-2-de-tres	Cuelhetz, cuelhetz toti aguesti caièrs, didec era joena, en tot refusar es qu'auie ath sòn dauant.
ANNA-KARENINA-2-de-tres	Per qué me les auetz balhat?…
ANNA-KARENINA-2-de-tres	Mès, non; que vau mès atau, higec, en tot sénter pietat en veir era desesperacion que se retrataue ena cara deth sòn nòvi.
ANNA-KARENINA-2-de-tres	Mès qu'ei orrible, orrible…
ANNA-KARENINA-2-de-tres	Levin joquèc eth cap en silenci.
ANNA-KARENINA-2-de-tres	Se qué podie hèr?
ANNA-KARENINA-2-de-tres	Non me perdonatz?, gasulhèc, a tot darrèr.
ANNA-KARENINA-2-de-tres	Vos è perdonat ja.
ANNA-KARENINA-2-de-tres	Mès qu'ei orrible.
ANNA-KARENINA-2-de-tres	Aplicar o non en sòn cas es normes cristianes qu'ère ua causa faishuga que non se'n podie parlar superficiauments.
ANNA-KARENINA-2-de-tres	E era qüestion ère ja resolvuda entada eth dès hège temps.
ANNA-KARENINA-2-de-tres	E, en tot meditar en sòn futur viatge e en ahèr qu'anaue a estudiar, entrèc ena sua cramba e preguntèc ath portièr peth sòn vailet, que l'acompanhaue.
ANNA-KARENINA-2-de-tres	Eth portièr responec qu'eth vailet auie gessut hège ja ua estona.
ANNA-KARENINA-2-de-tres	Alexei Alexandrovic manèc que li mestrèssen tè, se seiguec ena taula e agarrèc era guida de camins de hèr pr'amor d'estudiar er itinerari deth sòn viatge.
ANNA-KARENINA-2-de-tres	I a dus telegrames, didec eth vailet quan tornèc e entrèc ena cramba.
ANNA-KARENINA-2-de-tres	Alexei Alexandrovic cuelhec es enviaments e les dauric.
ANNA-KARENINA-2-de-tres	Lancèc eth telegrama, se rogic e, en tot lheuar-se, comencèc a passejar pera cramba.
ANNA-KARENINA-2-de-tres	Non solet lo desengustaue eth hèt de qué l'auessen deishat de cornèr, senon que l'estonaue e non comprenie que non vedessen toti que quinsevolh aute ac aurie hèt mielhor qu'aqueth blagaire de Stremov entà tau cargue.
ANNA-KARENINA-2-de-tres	Com non comprenien que trabalhauen entara sua pròpia roïna, que damnatjauen eth sòn pròpi prestigi damb aqueth nomentament?
ANNA-KARENINA-2-de-tres	Qu'ère dera sua hemna.
ANNA-KARENINA-2-de-tres	E dempús: “Me morisqui.
ANNA-KARENINA-2-de-tres	Demani, supliqui vengatz.
ANNA-KARENINA-2-de-tres	Karenin arric damb mensprètz e lancèc eth telegrama.
ANNA-KARENINA-2-de-tres	Mès que non va a mainadar.
ANNA-KARENINA-2-de-tres	Dilhèu patisque ua fèbre puerperau.
ANNA-KARENINA-2-de-tres	E, se qué deu voler?
ANNA-KARENINA-2-de-tres	Que jo arreconeisha ath mainatge, que me comprometa e non propòsa eth divòrci”, pensaue.
ANNA-KARENINA-2-de-tres	Demanatz eth coche, Pèir.
ANNA-KARENINA-2-de-tres	Me'n vau entà Sant Petersburg, didec ath vailet.
ANNA-KARENINA-2-de-tres	Auie decidit vier entà Sant Petersburg e veir ara sua esposa.
ANNA-KARENINA-2-de-tres	S'era malautia ère ua enganha, partirie sense díder arren.
ANNA-KARENINA-2-de-tres	S'ère reauments malauta e volie veder-lo abantes de morir, la perdonarie, se siguesse viua; e s'arribaue tard, complirie es darrèrs déuers damb era.
ANNA-KARENINA-2-de-tres	Pendent eth camin ja non pensèc mès en çò que li calie hèr.
ANNA-KARENINA-2-de-tres	Ath londeman, damb un sentiment de fatiga e desòrdre corporau, coma conseqüéncia dera net passada en tren, Alexei Alexandrovic auançaue en coche, entre eth bromadís deth maitin de Sant Petersburg, pera Perspectiua Nevsky, desèrta ad aquera ora, guardant tath sòn dauant, sense pensar en çò que lo demoraue.
ANNA-KARENINA-2-de-tres	Que non i podie pensar, pr'amor que, en calcular çò que se podie passar, non artenhie aluenhar d'eth era idia de qué era mòrt d'Anna resolverie es dificultats dera sua situacion.
ANNA-KARENINA-2-de-tres	Passauen ath sòn dauant es botigues barrades, es panaires, es menaires nueitius, es ajudants des portièrs que balajauen es trepaders.
ANNA-KARENINA-2-de-tres	Guardaue tot aquerò en tot sajar d'amortar ath sòn laguens eth pensament de çò que lo demoraue e de çò que non gausaue desirar e, a maugrat de tot, desiraue.
ANNA-KARENINA-2-de-tres	Arribèc ena pòrta dera sua casa.
ANNA-KARENINA-2-de-tres	En entrar en lumedar, Karenin semblèc coma se treiguesse deth lòc mès amagat deth sòn cervèth era decision cuelhuda, e la consultèc.
ANNA-KARENINA-2-de-tres	Ena sua decision i ère escrit que s'auesse enganha, partirie en tot sauvar un seren mensprètz, e, se siguesse vertat, sauvarie es aparences.
ANNA-KARENINA-2-de-tres	Eth portièr dauric abantes de qué Alexei Alexandrovic cridèsse.
ANNA-KARENINA-2-de-tres	Eth portièr Petrov, que cridauen Kapitonic, amiaue aué ua mina fòrça estranha.
ANNA-KARENINA-2-de-tres	Vestie ua levita vielha, non amiaue corbata e cauçaue simbosses.
ANNA-KARENINA-2-de-tres	Com està era senhora?
ANNA-KARENINA-2-de-tres	Ager amainadèc erosaments.
ANNA-KARENINA-2-de-tres	Alexei Alexandrovic s'arturèc e s'esblancossic.
ANNA-KARENINA-2-de-tres	E de salut?
ANNA-KARENINA-2-de-tres	Korvei, damb eth sòn devantau deth maitin, baishaue ath mès córrer pera escala.
ANNA-KARENINA-2-de-tres	Fòrça mau, responec.
ANNA-KARENINA-2-de-tres	Ager i auec consulta de mètges.
ANNA-KARENINA-2-de-tres	Eth doctor ei ara en casa.
ANNA-KARENINA-2-de-tres	Pujatz er equipatge, ordenèc Karenin.
ANNA-KARENINA-2-de-tres	Ena hurga i auie ua capòta militara.
ANNA-KARENINA-2-de-tres	Karenin, en veder-la, preguntèc:
ANNA-KARENINA-2-de-tres	Qui i é ena casa?
ANNA-KARENINA-2-de-tres	Eth mètge, era lheuador e eth prince Vronsky.
ANNA-KARENINA-2-de-tres	Alexei Alexandrovic passèc enes crambes interiores.
ANNA-KARENINA-2-de-tres	En salon non i auie arrés.
ANNA-KARENINA-2-de-tres	En enténer eth rumor des sòns passi, era lheuador, jargada damb ua còfa de cintes color lilà, gessec deth quarto d'Anna.
ANNA-KARENINA-2-de-tres	S'apressèc a Karenin e damb era familiaritat que balhe era imminéncia dera mòrt, lo cuelhec deth braç e l'amièc entara cramba.
ANNA-KARENINA-2-de-tres	Gràcies a Diu qu'auetz vengut!
ANNA-KARENINA-2-de-tres	Non hè que parlar de vos, didec era hemna.
ANNA-KARENINA-2-de-tres	Hètz a vier gèu de seguit!, demanèc dera cramba estant era votz autoritària deth mètge.
ANNA-KARENINA-2-de-tres	Alexei Alexandrovic entrèc ena estança d'Anna.
ANNA-KARENINA-2-de-tres	Ath costat dera taula, seigut de costat en ua cagira baisha, Vronsky, damb eth ròstre amagat entre es mans, ploraue.
ANNA-KARENINA-2-de-tres	En enténer era votz deth mètge, sautèc dera cagira, desseparèc es mans dera cara e vedec a Karenin.
ANNA-KARENINA-2-de-tres	En veder-lo ath sòn dauant, se demorèc tan confonut que se seiguec un aute còp, eh.honsant eth cap entre es espatles coma se volesse desparéisher.
ANNA-KARENINA-2-de-tres	Pòc dempús, en tot remeter-se, se lheuèc e didec:
ANNA-KARENINA-2-de-tres	Se morís.
ANNA-KARENINA-2-de-tres	Es mètges diden que non a sauvacion.
ANNA-KARENINA-2-de-tres	Que sò ara vòsta disposicion entà çò que sigue, mès permetetz-me que me demora aciu.
ANNA-KARENINA-2-de-tres	A tot darrèr ei era sua volentat…e jo…
ANNA-KARENINA-2-de-tres	Karenin, en veir es lèrmes de Vronsky, se sentec negat per aqueth trebolament espirituau que li costaue tostemp er aspècte deth patiment.
ANNA-KARENINA-2-de-tres	Sense vier d'escotar es paraules de Vronsky, crotzèc ath mès córrer eth lumedar dera estança.
ANNA-KARENINA-2-de-tres	Deth quarto estant entenie era votz d'Anna, e era sua votz ère animada, alègra, damb ua entonacion plan definida.
ANNA-KARENINA-2-de-tres	Alexei Alexandrovic entrèc e s'apressèc entath lhet.
ANNA-KARENINA-2-de-tres	Anna jadie en eth damb eth ròstre de cara ath sòn marit.
ANNA-KARENINA-2-de-tres	Es sues caròles usclauen, es sòns uelhs ludien, es petites e blanques mans gessien des manges dera camiseta e jogauen damb es puntes des lincòs, en tot retortilhar-les.
ANNA-KARENINA-2-de-tres	Non solet semblaue gaudir de fortalesa e bona santat, senon trapar-se en excellent estat d'animositat.
ANNA-KARENINA-2-de-tres	Parlaue lèu lèu, en votz nauta, damb inflexions plan precises e plies de sentiment.
ANNA-KARENINA-2-de-tres	Alexei…
ANNA-KARENINA-2-de-tres	Me referisqui a Alexei Alexandrovic…
ANNA-KARENINA-2-de-tres	Be n'ei d'estranh e terrible qu'es dus se criden Alexei!, vertat?
ANNA-KARENINA-2-de-tres	Donques Alexei non m'ac refusarie.
ANNA-KARENINA-2-de-tres	Jo ac auria desbrembat tot e eth me perdonarie.
ANNA-KARENINA-2-de-tres	Per qué non vie?
ANNA-KARENINA-2-de-tres	Qu'ei brave, encara qu'eth madeish non se'n sap de qué n'ei.
ANNA-KARENINA-2-de-tres	Diu mèn, quina pena!
ANNA-KARENINA-2-de-tres	Balhatz-me aigua…
ANNA-KARENINA-2-de-tres	Lèu!
ANNA-KARENINA-2-de-tres	Mès aquerò serà dolent entada era, entara mia mainada.
ANNA-KARENINA-2-de-tres	Plan, alavetz amiatz-la entara hilhuquèra.
ANNA-KARENINA-2-de-tres	Òc: que i sò cossent, serà mielhor…
ANNA-KARENINA-2-de-tres	Quan eth arribe se desengustarà en veder-la.
ANNA-KARENINA-2-de-tres	Hètz-la-vos a seguir.
ANNA-KARENINA-2-de-tres	Que ja a arribat, Anna Arkadievna.
ANNA-KARENINA-2-de-tres	Ei aciu, didec era lheudador, sajant de cridar era atencion d'Anna sus eth sòn marit.
ANNA-KARENINA-2-de-tres	Quines pegaries!
ANNA-KARENINA-2-de-tres	Balhatz-me, balhatz-me era mainada.
ANNA-KARENINA-2-de-tres	Encara non a arribat!
ANNA-KARENINA-2-de-tres	Vos didetz que non me perdonarà, pr'amor que non lo coneishetz…
ANNA-KARENINA-2-de-tres	Arrés lo coneishie, solet jo…
ANNA-KARENINA-2-de-tres	E me hège dò.
ANNA-KARENINA-2-de-tres	Ò, es sòs uelhs!
ANNA-KARENINA-2-de-tres	Sergi a es madeishi uelhs, per aquerò non voi guardar-les…
ANNA-KARENINA-2-de-tres	Auetz balhatz minjar a Sergi?
ANNA-KARENINA-2-de-tres	Sò solide fòrça de qué lo desbrembaran…
ANNA-KARENINA-2-de-tres	E eth non l'aurie desbrembat.
ANNA-KARENINA-2-de-tres	Li cau amiar a Sergi ena estança deth cornèr e dider-li a Mariette que dormisque aquiu.
ANNA-KARENINA-2-de-tres	Qu'auie vist ath sòn marit.
ANNA-KARENINA-2-de-tres	Non, non!, sorrisclèc.
ANNA-KARENINA-2-de-tres	Non la cranhi, non la cranhi era mòrt.
ANNA-KARENINA-2-de-tres	Aprèssa-te, Alexei.
ANNA-KARENINA-2-de-tres	Hi que t'esdeguèssetz pr'amor que è pòc temps… pòc temps de vida…
ANNA-KARENINA-2-de-tres	De seguit vierà era fèbre e non comprenerè arren.
ANNA-KARENINA-2-de-tres	Mès ara ac compreni tot e ac veigui tot…
ANNA-KARENINA-2-de-tres	En ròstre arropit d'Alexei Alexandrovic se diboishèc ua expression de patiment.
ANNA-KARENINA-2-de-tres	Cuelhec era man d'Anna e sagèc de dider-li quauquarren, mès non podec prononciar ua soleta paraula.
ANNA-KARENINA-2-de-tres	Es sòns pòts inferiors tremolauen.
ANNA-KARENINA-2-de-tres	E cada còp qu'ac hège, vedie es sòns uelhs guardant-lo damb tanta doçor e suavitat coma jamès ac auie hèt.
ANNA-KARENINA-2-de-tres	Demora, non sabes…
ANNA-KARENINA-2-de-tres	Demora, demora… (e Anna se talhèc coma entà concentrar es sues idies).
ANNA-KARENINA-2-de-tres	Òc, òc, òc…, comencèc, ei çò que volia dider-vos.
ANNA-KARENINA-2-de-tres	Non vos estonetz, sò era madeisha de tostemp…
ANNA-KARENINA-2-de-tres	Mès ath mèn laguens i a ua auta e la cranhi.
ANNA-KARENINA-2-de-tres	Qu'ei aguesta auta que'estimèc ad aqueth òme e sajaue d'odiar-te, sense poder desbrembar çò qu'abantes auie estat.
ANNA-KARENINA-2-de-tres	Mès aquera non èra jo.
ANNA-KARENINA-2-de-tres	Ara que sò era vertadèra, sò jo madeisha… tota jo…
ANNA-KARENINA-2-de-tres	Me morisqui, ja ac sai, ac pòs demanar…
ANNA-KARENINA-2-de-tres	Senti un gran pes enes braci, enes cames, enes dits…
ANNA-KARENINA-2-de-tres	Guarda quini dits tant enòrmes!
ANNA-KARENINA-2-de-tres	Mès tot açò se passarà lèu.
ANNA-KARENINA-2-de-tres	Solet è besonh d'ua causa: que me perdones, que me perdones sense resèrves.
ANNA-KARENINA-2-de-tres	Sò plan dolenta…
ANNA-KARENINA-2-de-tres	Era mainadèra me didie qu'ua santa martir… se com se cridaue?
ANNA-KARENINA-2-de-tres	Voi anar entà Roma; aquiu i a un desèrt…
ANNA-KARENINA-2-de-tres	Non voi shordar ad arrés.
ANNA-KARENINA-2-de-tres	Solet me harè a vier a Sergi e ara mainada.
ANNA-KARENINA-2-de-tres	Non, que non pòs perdonar-me!…
ANNA-KARENINA-2-de-tres	Jo ja sai qu'aquerò non se pòt perdonar!
ANNA-KARENINA-2-de-tres	Non… non, ve-te'n…qu'ès massa brave…
ANNA-KARENINA-2-de-tres	Eth trebolament de Karenin aumentaue de man en man, e arribèc enquia tau punt que deishèc de lutar.
ANNA-KARENINA-2-de-tres	E ara suspresa sentec que çò que tostemp consideraue coma un desòrdre espirituau, ère, ath contrari, un estat d'animositat tan venturós que li balhaue ua naua felicitat abantes desconeishuda.
ANNA-KARENINA-2-de-tres	Atau ei eth!, ac vedetz?
ANNA-KARENINA-2-de-tres	Jo ja ac sabia!
ANNA-KARENINA-2-de-tres	E ara, adishatz a toti, adishatz!
ANNA-KARENINA-2-de-tres	Per qué an vengut toti aguesti?
ANNA-KARENINA-2-de-tres	Que se'n vagen!
ANNA-KARENINA-2-de-tres	Mès, treiguetz-me aguestes flassades!
ANNA-KARENINA-2-de-tres	Eth mètge desseparèc es sues mans, la recuelhec suenhosaments enes coishinères e caperèc es sues espatles.
ANNA-KARENINA-2-de-tres	Era, aubedienta, s'inclinèc e guardèc ath sòn dauant damb es uelhs radiants.
ANNA-KARENINA-2-de-tres	Rebremba ua causa… que solet desiraua eth tòn perdon…
ANNA-KARENINA-2-de-tres	Non demani arren mès…
ANNA-KARENINA-2-de-tres	Per qué non vie eth?, e guardaue entara pòrta deth quarto a on s'estaue Vronsky.
ANNA-KARENINA-2-de-tres	Aprèssa-te, aprèssa-te e balha-li era man.
ANNA-KARENINA-2-de-tres	Vronsky s'apressèc ath lhet, contemplèc a Anna e se curbic eth ròstre damb es mans.
ANNA-KARENINA-2-de-tres	Descurbís-te era cara e guarda-lo: ei un sant!, didec Anna.
ANNA-KARENINA-2-de-tres	Descurbis-te era cara!, repetic damb irritacion.
ANNA-KARENINA-2-de-tres	Alexei Alexandrovic, descurbis-li era cara!
ANNA-KARENINA-2-de-tres	Que lo voi veir!
ANNA-KARENINA-2-de-tres	Balha-li era man.
ANNA-KARENINA-2-de-tres	Perdona-lo.
ANNA-KARENINA-2-de-tres	Gràcies a Diu, gràcies a Diu!
ANNA-KARENINA-2-de-tres	Ara tot qu'ei ben.
ANNA-KARENINA-2-de-tres	Voi estirar un shinhau es cames…
ANNA-KARENINA-2-de-tres	Atau, atau sò ben…
ANNA-KARENINA-2-de-tres	Damb quin mau gust an estat pintades aguestes flors!
ANNA-KARENINA-2-de-tres	Non se retiren en arren as violetes de vertat, didec, en tot senhalar es papèrs pintadi que curbien es parets dera estança.
ANNA-KARENINA-2-de-tres	Diu mèn, Diu mèn!
ANNA-KARENINA-2-de-tres	Quan s'acabarà açò?
ANNA-KARENINA-2-de-tres	Balhatz-me morfina.
ANNA-KARENINA-2-de-tres	Doctor: balhatz-me morfina.
ANNA-KARENINA-2-de-tres	Ai, Diu mèn, Diu mèn!
ANNA-KARENINA-2-de-tres	E s'estornejaue en lhet.
ANNA-KARENINA-2-de-tres	Eth mètge de familha e es auti doctors diden qu'aquerò ère ua fèbre puerperau que d'era eth nauanta nau per cent acabauen damb era mòrt.
ANNA-KARENINA-2-de-tres	Tot eth dia l'auie passat Anna damb fèbre, deleri e soents estavaniments.
ANNA-KARENINA-2-de-tres	Tath pic dera mieja net era malauta auie perdut eth coneishement e ère lèu sense pos.
ANNA-KARENINA-2-de-tres	Demorauen era fin d'un moment en aute.
ANNA-KARENINA-2-de-tres	Vronsky partic entà çò de sòn.
ANNA-KARENINA-2-de-tres	Karenin, en trapar-lo en recebedor, li didec:
ANNA-KARENINA-2-de-tres	Demoratz-vos.
ANNA-KARENINA-2-de-tres	Dilhèu era demane per vos.
ANNA-KARENINA-2-de-tres	E eth madeish l'acompanhèc entara estança dera sua esposa.
ANNA-KARENINA-2-de-tres	Eth tresau dia eth hèt se repetic, e es mètges dideren que començaue a auer esperances.
ANNA-KARENINA-2-de-tres	Alexei Alexandrovic, didec Vrosnky, en compréner qu'arribaue eth moment des explicacions, non posqui ne parlar.
ANNA-KARENINA-2-de-tres	Que non me n'encuedaria d'arren.
ANNA-KARENINA-2-de-tres	Ajatz pietat de jo!
ANNA-KARENINA-2-de-tres	Per terrible que sigue entà vos aguesta situacion, credetz-me, n'ei encara mès entà jo.
ANNA-KARENINA-2-de-tres	E hec un gèst de lheuar-se.
ANNA-KARENINA-2-de-tres	Mès Karenin lo tenguec deth braç e li didec:
ANNA-KARENINA-2-de-tres	Vos demani que m'escotetz; ei de besonh.
ANNA-KARENINA-2-de-tres	Me cau manifestar es sentiments que m'an amiat e m'amien entà que vos non vos enganhetz per çò que tanh a jo.
ANNA-KARENINA-2-de-tres	Vo'n sabetz qu'optè peth divòrci e qu'autanplan auia ja començat aguest ahèr.
ANNA-KARENINA-2-de-tres	Non vos amagarè qu'abantes d'iniciar eth plaid trantalhè e patí fòrça.
ANNA-KARENINA-2-de-tres	Cohèssi que me tormentaue eth desir de resvenjar-me, de hèr-vos mau a vos e ada era.
ANNA-KARENINA-2-de-tres	Quan recebí eth telegrama, arribè damb es madeishi sentiments.
ANNA-KARENINA-2-de-tres	Mès, encara: qu'è desirat era mòrt d'Anna.
ANNA-KARENINA-2-de-tres	Mès…
ANNA-KARENINA-2-de-tres	Alexei Alexandrovic carèc un moment, pensant se li calie o non daurir-li eth sòn còr.
ANNA-KARENINA-2-de-tres	Mès la vedí e la perdonè.
ANNA-KARENINA-2-de-tres	E era felicitat qu'experimentè en perdonar-la m'indiquèc eth mèn déuer.
ANNA-KARENINA-2-de-tres	È perdonat sense resèrves, sincèra e pliaments.
ANNA-KARENINA-2-de-tres	Que voi aufrir era caròla quèrra ath que m'a foetejat era dreta.
ANNA-KARENINA-2-de-tres	Voi balhar era camisa ath que m'a panat eth caftan.
ANNA-KARENINA-2-de-tres	Solet demani a Diu que non me trèiguen eth gòi de perdonar.
ANNA-KARENINA-2-de-tres	Es lèrmes aumplien es sòns uelhs.
ANNA-KARENINA-2-de-tres	Era sua guardada lucida e serena estonèc a Vronsky.
ANNA-KARENINA-2-de-tres	Era mia decision qu'ei cuelhuda.
ANNA-KARENINA-2-de-tres	Me podetz caushigar ena hanga, hèr-me causa d'arrir dauant eth mon; mès non abandonarè a Anna e non vos harè vier a vos ua soleta paraula de repotec, contunhèc Alexei Alexandrovic.
ANNA-KARENINA-2-de-tres	Era mia obligacion me vie ara damb claretat: me cau demorar ath cant dera mia esposa e m'i estarè.
ANNA-KARENINA-2-de-tres	S'era vò veder-vos, vos avisarè, mès ara me semble mielhor que vos vo n'anetz.
ANNA-KARENINA-2-de-tres	Karenin se lheuèc, e es somics estofèren es sues darrères paraules.
ANNA-KARENINA-2-de-tres	Alexandrovic.
ANNA-KARENINA-2-de-tres	Se sentie avergonhat, colpable, umiliat e sense possibilitats de lauar aquera umiliacion.
ANNA-KARENINA-2-de-tres	Se vedie lançat dehòra deth camin qu'enquia alavetz auie seguit tant aisidaments e damb tant d'orgulh.
ANNA-KARENINA-2-de-tres	Es sòns costums e normes de vida, que tostemp auie creigut tan fèrmes, se convertien de ressabuda en fausses e inaplicables.
ANNA-KARENINA-2-de-tres	Eth marit enganhat, qu'enquia aqueth moment l'auie semblat un èsser menspredable, un trebuc accidentau (e un shinhau ridicul) dera sua felicitat, ère ennautit de pic pera madeisha Anna a ua nautada qu'inspiraue eth maximal respècte, en tot campar còp sec, non coma dolent, o faus, o ridicul, senon coma brave, simple e plen de dignitat.
ANNA-KARENINA-2-de-tres	Vronsky non podie deishar de arreconeishè'c.
ANNA-KARENINA-2-de-tres	Es sòns papèrs respectius, ara suspresa, s'auien escambiat.
ANNA-KARENINA-2-de-tres	Vronsky vedie era nautada der aute e era sua pròpia queiguda; comprenie que Karenin auie rason e eth non.
ANNA-KARENINA-2-de-tres	Li calie adméter qu'eth marit mostraue granor d'amna enquia e tot en sòn pròpi dolor e qu'eth ère baish e mesquin ena sua enganha.
ANNA-KARENINA-2-de-tres	Mès aguesta consciéncia dera sua inferioritat dauant aqueth òme qu'abantes menspredaue injustaments constituie era part mès petita dera sua pena.
ANNA-KARENINA-2-de-tres	Se sentie incomparablaments mès malerós ara, pr'amor qu'era sua passion per Anna, que darrèraments li semblaue que començaue a heredar-se, ara, en saber-la perduda, se hège mès fòrta que jamès.
ANNA-KARENINA-2-de-tres	La vedec pendent tota era sua malautia tua qu'ère, liegec ena sua amna e li semblèc que jamès enquia alavetz l'auie estimat.
ANNA-KARENINA-2-de-tres	E ara, precisaments ara, quan la coneishie ben, demoraue umiliat ath sòn dauant e la perdie, en to deishar-li ada eth solet un rebrembe vergonhós.
ANNA-KARENINA-2-de-tres	Çò de mès terrible siguec era sua posicion umilianta e ridicula quan Karenin desseparèc es sues mans deth sòn ròstre avergonhat.
ANNA-KARENINA-2-de-tres	De pès ena escalera dera casa des Karenin, Vronsky non sabie se qué hèr.
ANNA-KARENINA-2-de-tres	Mani a cercar un coche?, li preguntèc eth portièr.
ANNA-KARENINA-2-de-tres	Òc… un coche.
ANNA-KARENINA-2-de-tres	Ja en casa, alassat dempús de tres nets qu'amiaue sense dormir, Vronsky s'estenec capenjós en divan apuant-se sus es braci.
ANNA-KARENINA-2-de-tres	Li pesaue eth cap.
ANNA-KARENINA-2-de-tres	E, plan que òc, en aqueth madeish instant se confonec tot en sòn cervèth e comencèc a en.hosar-se en abisme deth desbrembe.
ANNA-KARENINA-2-de-tres	Es onades deth mar dera vida començauen ena sua inconsciéncia a barrar-se sus eth sòn cap, quan de ressabuda li semblèc coma s'era descarga d'un fòrt corrent electric trauessèsse eth sòn còs.
ANNA-KARENINA-2-de-tres	S'estrementic de tau manèra qu'enquia e tot hec un guimbet sus es ressòrts deth divan e, en cercar un punt d'empara, se demorèc de jolhs, espaurit.
ANNA-KARENINA-2-de-tres	Auie es uelhs plan dubèrts e li semblaue que non auie artenhut a esclipsar-se.
ANNA-KARENINA-2-de-tres	Eth pes deth cap e era hloishèra muscular qu'auie sentut un moment abantes despareisheren en un virament de uelhs.
ANNA-KARENINA-2-de-tres	Era que les vò delir des sòns rebrembes.
ANNA-KARENINA-2-de-tres	E jo non posqui víuer sense eri!
ANNA-KARENINA-2-de-tres	Com hèr es patzes, com?”, prononcièc Vronsky en votz nauta, e repetic diuèrsi viatges aqueres paraules inconscientaments.
ANNA-KARENINA-2-de-tres	En tot hè'c, empachaue que se presentèssen es naui rebrembes e imatges que li semblaue notar que s'apilerauen ena sua ment.
ANNA-KARENINA-2-de-tres	Mès era repeticion d'aqueres paraules solet podec retier per un instant eth vòl dera sua imaginacion.
ANNA-KARENINA-2-de-tres	De nauèth camperen ena sua ment, un darrèr er aute, damb extrèma rapiditat, es moments erosi e amassa damb eri era sua nauèra umiliacion.
ANNA-KARENINA-2-de-tres	Contunhaue estirat en divan, sajant de dormir, encara qu'ère convençut que non ac artenherie, e repetie en votz baisha es paraules de quinsevolh pensament, en tot sajar d'evitar atau qu'apareishessen naues imatges.
ANNA-KARENINA-2-de-tres	Paraue era aurelha e entenie eth mormolh estranh, capvirant, des paraules qu'anauen repetint:
ANNA-KARENINA-2-de-tres	Que pòt èster…
ANNA-KARENINA-2-de-tres	Dauric es uelhs, vedec ath cant dera sua tèsta eth coishin brodat, òbra de Varia, era esposa de sa frair.
ANNA-KARENINA-2-de-tres	Toquèc eth bordon dera coishinera e s'esdeguèc a rebrembar a Varia, en tot voler precisar quan l'auie vist peth darrèr viatge.
ANNA-KARENINA-2-de-tres	Mès quinsevolh esfòrç entà pensar l'ère dolorós.
ANNA-KARENINA-2-de-tres	Apressèc de nauèth eth coishin e apuèc eth cap sus eth, e sagèc de barrar es uelhs, causa que non podie arténher, senon damb un gran esfòrç.
ANNA-KARENINA-2-de-tres	Se lheuèc en un bot e se seiguec.
ANNA-KARENINA-2-de-tres	Se lheuèc deth divan, se treiguec era levita, se destibèc eth cinturon e, descaperant eth sòn pelut pièch, pr'amor de poder alendar mès aisidaments, comencèc a passejar pera cramba.
ANNA-KARENINA-2-de-tres	S'apressèc ena pòrta e la barrèc, dempús, damb era guardada fixa e es dents sarradi, s'apropèc ena taula, agarrèc eth revolvèr, l'examinèc, virèc entada eth eth canon cargat e se sentec invadit per ua prigonda tristesa.
ANNA-KARENINA-2-de-tres	Ues dues menutes s'estèc immobil e cogitós, damb eth revolvèr ena man, eth cap clin e en ròstre era expression d'un immens esfòrç de concentracion mentau.
ANNA-KARENINA-2-de-tres	En realitat aqueth “ei clar” solet siguec entada eth era conseqüéncia dera repeticion d'un madeish cercle de rebrembes e imatges que passèren pera sua ment desenats de viatges en aquera ora.
ANNA-KARENINA-2-de-tres	Qu'èren es madeishi rebrembes dera sua felicitat, perduda entà tostemp, era madeisha idia de qué tot ère mancat d'objèctius ena sua vida futura, era madeisha consciéncia dera sua umiliacion.
ANNA-KARENINA-2-de-tres	Ère tostemp ua succession identica des madeishes imatges e sentiments.
ANNA-KARENINA-2-de-tres	Non sentec eth bronit deth tir, mès un violent patac en pièch lo hec trantalhar.
ANNA-KARENINA-2-de-tres	Sagèc d'apuar-se en cant dera taula, deishèc anar eth revolvèr, trantalhèc e se seiguec en solèr, guardant damb suspresa ath sòn entorn.
ANNA-KARENINA-2-de-tres	Vist tot de baish estant, es pautes corvades dera taula, eth tistèr des papèrs e era pèth de tigre, non reconeishie era sua cramba.
ANNA-KARENINA-2-de-tres	Entenec es passi rapids e carrinclants deth sòn vailet crotzant eth salon e se remetec.
ANNA-KARENINA-2-de-tres	Hec un esfòrç mentau, comprenec qu'ère en solèr e, en veir era sang ena pèth deth tigre e en sòn braç, se'n brembèc qu'auie tirat sus eth madeish.
ANNA-KARENINA-2-de-tres	Non afustè pro ben”, gasulhèc, en tot cercar era arma damb era man.
ANNA-KARENINA-2-de-tres	Eth revolvèr ère ath ras sòn, mès eth lo cercaue mès luenh.
ANNA-KARENINA-2-de-tres	Contunhaue era sua cèrca, s'estirèc entar aute costat, non podec sauvar er equilibri e queiguec perdent era sang.
ANNA-KARENINA-2-de-tres	Er elegant vailet damb pursères, que mès d'un còp s'auie planhut damb es sòns amics dera feblesa des sòns nèrvis, s'espauric autant en veir ath sòn senhor estirat en solèr que correc a cercar ajuda, deishant-lo, mentretant, pèrder mès e mès sang.
ANNA-KARENINA-2-de-tres	Era errança cometuda per Alexei Alexandrovic s'estaue en qué, en premanir-se a veir ara sua hemna, non pensèc ena possibilitat de qué eth sòn empenaïment podesse èster sincèr, de qué eth la perdonèsse e de qué era non se morisse.
ANNA-KARENINA-2-de-tres	Dus mesi dempús era sua tornada de Moscòu aqueth error se li presentèc damb tota era sua cruditat.
ANNA-KARENINA-2-de-tres	Er error non auie estat solet en non preveir ua tau possibilitat, senon tanben en non auer coneishut eth sòn pròpi còr abantes deth dia qu'auie vist ara sua hemna moribonda.
ANNA-KARENINA-2-de-tres	Ath ras deth lhet dera malauta se balhèc per prumèr còp ena sua vida ath sentiment d'umiliada pietat que desvelhauen tostemp en eth es patiments des auti e que se n'avergonhaue coma d'ua damnatjosa feblesa.
ANNA-KARENINA-2-de-tres	Era pietat per Anna, eth penaïment d'auer desirat era sua mòrt e mès que mès era alegria de perdonar, heren qu'ara imprevista sentesse non solet acabat eth sòn patiment, senon, ath delà, ua tranquillitat d'esperit jamès experimentada abantes.
ANNA-KARENINA-2-de-tres	Se n'encuedaue que, còp sec, çò qu'auie estat era origina des sòns maus se convertie ena origina dera alegria dera sua amna.
ANNA-KARENINA-2-de-tres	Çò que li semblaue insoluble quan condamnaue, repotegaue e odiaue, li resultaue simple ara que perdonaue e estimaue.
ANNA-KARENINA-2-de-tres	Perdonaue ara sua hemna, en tot auer pietat pes sòns racacòrs e penaïments.
ANNA-KARENINA-2-de-tres	Perdonaue a Vrosnky e lo planhie, mès que mès, dempús d'auer-se'n sabut dera sua accion de desesperacion.
ANNA-KARENINA-2-de-tres	Planhie tanben ath sòn hilh mès qu'abantes.
ANNA-KARENINA-2-de-tres	Se repotegaue auer-se'n ocupat tan pòc d'eth enquia alavetz; autanplan entara mainada nauèth neishuda experimentaue un sentiment especiau, barreja de pietat e trendesa.
ANNA-KARENINA-2-de-tres	Ara prumeria atenguec solet ara nauèth neishuda, possat pera compassion entad aquera mainada malerosa, que non ère era sua hilha, qu'auie estat desbrembada per toti pendent era malautia de sa mair e solide aurie mòrt se Karenin non n'auesse tengut compde.
ANNA-KARENINA-2-de-tres	Dempús, de man en man, lèu sense voler, comencèc a estimar ara petita.
ANNA-KARENINA-2-de-tres	Fòrça viatges ath dia entraue ena cramba des mainatges e aquiu s'estaue seigut ua bona estona.
ANNA-KARENINA-2-de-tres	De sòrta qu'era mainadera e era majordòma, ara prumeria temeroses ena sua preséncia, s'acostumèren ada eth insensiblaments.
ANNA-KARENINA-2-de-tres	En escadences se passaue enquia mieja ora guardant era careta roienca coma eth safran, moisha e encara arropida, dera petita, examinant es sues manetes grossetes, de dits crispats, que damb eth sòn revèrs se heregaue es uelhs e era arrincada deth nas.
ANNA-KARENINA-2-de-tres	Alexei Alexandrovic se sentie mès seren que jamès en aqueri moments; ère en patz damb eth madeish; non vedie arren d'extraordinari ena sua situacion ne pensaue que li calesse cambiar-la entad arren.
ANNA-KARENINA-2-de-tres	Mès, a mida que passaue eth temps, arreconeishie damb claretat que, per mès naturau que li semblèsse ada eth aqueth estat des causes, es auti non permeterien que demorèssen atau.
ANNA-KARENINA-2-de-tres	Ath delà dera bontosa fòrça morau que guidaue era sua amna, n'auie ua auta tan fòrta, se non mès, que guidaue era sua vida, e aguesta dusau fòrça non podie balhar-li era tranquillitat pacifica e umila que desiraue.
ANNA-KARENINA-2-de-tres	Se n'encuedaue que toti lo guardauen damb interrogatiua suspresa sense comprener-lo, coma demorant quauquarren d'eth.
ANNA-KARENINA-2-de-tres	E, mès que mès, se n'encuedaue dera fragilitat e pòca consisténcia des sues relacions damb era sua hemna.
ANNA-KARENINA-2-de-tres	En esbugassar-se aqueth moment d'atrendiment costat pera proximitat dera mòrt, Alexei Alexandrovic comencèc a verificar qu'Anna lo cranhie, se sentie inquieta ena sua preséncia e non gausaue tier era sua guardada.
ANNA-KARENINA-2-de-tres	Qu'ère coma se lo tormentèsse eth desir de dider-li quauquarren e non se decidisse a hè'c, e tanben coma se demorèsse bèra causa d'eth, coma s'auesse era presentida de qué aqueres relacions non podien durar d'aquera manèra.
ANNA-KARENINA-2-de-tres	Tà finau de hereuèr, era nauèth neishuda, que tanben cridèren Anna, emmalautic.
ANNA-KARENINA-2-de-tres	Karenin venguec peth maitin en dormitòri, ordenèc qu'avisèssen ath mètge e partic entath Ministèri.
ANNA-KARENINA-2-de-tres	Acabades es sues ocupacions, tornèc entà casa tàs quate.
ANNA-KARENINA-2-de-tres	En entrar en salon, vedec qu'eth vailet, òme fòrça capinaut, vestit de liurèa damb ua capeta de pelegrín de pèth d'os, sostenguie enes sues mans ua capa blanca de pèth de marta.
ANNA-KARENINA-2-de-tres	Qui a vengut?, preguntèc Karenin.
ANNA-KARENINA-2-de-tres	Era princesa Isabel Ferovna Tverskaya, responec eth lacai, arrint, sivans li semblèc a Alexei Alexandrovic.
ANNA-KARENINA-2-de-tres	En aquera dolorosa etapa Karenin observaue qu'es sues amistats deth gran mon les tractauen ara, autant ada eth coma ara sua hemna, damb un interès particular.
ANNA-KARENINA-2-de-tres	En toti aqueri amics desnishaue ua sòrta d'alegria que solet damb dificultat artenhien a amagar, era madeisha alegria que vedec enes uelhs der avocat e ara enes deth sirvent.
ANNA-KARENINA-2-de-tres	Semblaue que toti s'estèssen afogadi, coma premanint es nòces de quauquarrés.
ANNA-KARENINA-2-de-tres	Quan trapauen a Alexei Alexandrovic li demanuen pera salut d'Anna damb ua alegria dificilaments reprimida.
ANNA-KARENINA-2-de-tres	Ena prumèra des crambes des mainatges, Sergi, inclinat sus era taula, damb es pès sus ua cagira, diboishaue, en tot acompanhar eth sòn trabalh damb paraules encoratjadoires.
ANNA-KARENINA-2-de-tres	En veir entrar a Karenin se lheuèc ara prèssa, hec ua reveréncia e balhèc ua leugèra possada a Sergi.
ANNA-KARENINA-2-de-tres	Alexei Alexandrovic amorassèc eth cap deth sòn hilh, responec as demanes dera institutritz sus era salut dera esposa e li preguntèc çò qu'auie dit eth mètge sus era petita.
ANNA-KARENINA-2-de-tres	Eth doctor assegure que non ei arren seriós e a receptat banhs, senhor.
ANNA-KARENINA-2-de-tres	Mès era mainada patís encara, repliquèc Karenin, en tot entener-la panteishar ena cramba deth costat.
ANNA-KARENINA-2-de-tres	Me pensi, senhor, qu'aguesta mainadèra non servís, didec gausadaments era anglesa.
ANNA-KARENINA-2-de-tres	Per qué pensatz atau, preguntèc, en tot arturar-se.
ANNA-KARENINA-2-de-tres	Madeish se passèc en çò dera comdessa Paul, senhor.
ANNA-KARENINA-2-de-tres	Se sometec ara creatura a tractament e se passèc qu'eth mainatge patie hame, era hilhuquèra non auie pro lèit, senhor.
ANNA-KARENINA-2-de-tres	Era mainada ère estirada, viraue eth capet e s'estornejaue inquieta entre es braci dera hilhuquera, en tot remir-se a cuélher er enòrme pitrau que se l'aufrie e a carar, a maugrat deth doble “shiiist!” dera hilhuquèra e dera majordòma inclinades sus era.
ANNA-KARENINA-2-de-tres	Non a mielhorat?, preguntèc Karenin.
ANNA-KARENINA-2-de-tres	Qu'està fòrça inquieta, responec era majordòma en votz baisha.
ANNA-KARENINA-2-de-tres	Miss Edward ditz que dilhèu era hilhuquèra non a pro lèit.
ANNA-KARENINA-2-de-tres	Tanben jo m'ac pensi, Alexei Alexandrovic.
ANNA-KARENINA-2-de-tres	E per qué non ac didíetz?
ANNA-KARENINA-2-de-tres	A qui?
ANNA-KARENINA-2-de-tres	Anna Arkadievna ei encara malauta, didec era majordòma tota desplasenta.
ANNA-KARENINA-2-de-tres	Era majordòma servie hège fòrça ans ena casa des Karenin.
ANNA-KARENINA-2-de-tres	Era mainada cridaue cada viatge mès, s'estofaue e s'enroncaue.
ANNA-KARENINA-2-de-tres	Era majordòma, botjant era man damb mina de desengust, s'apressèc ara hilhuquèra, cuelhec en braça ara creatura e comencèc a crossar-la, passejant damb era.
ANNA-KARENINA-2-de-tres	Mos cau dider-li ath mètge qu'examine ara hilhuquèra, indiquèc Karenin.
ANNA-KARENINA-2-de-tres	Era hilhuquera, hemna de saludable aspècte e ben jargada, en tot senter-se temerosa de qué li dèssen eth viatge, gasulhèc quauquarren a mieja votz, tant qu'amagaue, damb menspredanta arridalha, eth sòn pitrau opulent.
ANNA-KARENINA-2-de-tres	E tanben en aquera arridalha vedec Alexei Alexandrovic ua ironia entara sua situacion.
ANNA-KARENINA-2-de-tres	Prauba mainada!, didec era majordòma, sajant de padegar ara petita e contunhant eth sòn passèg damb era en braça.
ANNA-KARENINA-2-de-tres	Quan a tot darrèr se padeguèc era mainada, e era majordòma, en botar-la sus era mofla cunhèra e apraiar-li era coishinèra jos eth cap, s'aluenhèc d'era, Alexei Alexandrovic, peniblaments, caminant de punta, s'apressèc ara mainada.
ANNA-KARENINA-2-de-tres	S'estèc en silenci, en tot contemplar-la damb tristor.
ANNA-KARENINA-2-de-tres	De ressabuda, un arridolet pistèc en sòn ròstre, en tot hèr-li a botjar es sòns peus e arropir era pèth dera sua tèsta.
ANNA-KARENINA-2-de-tres	Dempús gessec dera cramba sense hèr bric de bronic.
ANNA-KARENINA-2-de-tres	Se sentie irritat damb era sua hemna, que se preocupaue tan pòc d'aquera plan bèra creatura.
ANNA-KARENINA-2-de-tres	Non la volie veir en aqueth estat d'irritacion, ne tanpòc ara princesa Betsy.
ANNA-KARENINA-2-de-tres	Mès, pr'amor de qué Anna non s'estonèsse per non vier ena sua cramba, hec un esfòrç e i venguec.
ANNA-KARENINA-2-de-tres	S'eth non partisse, jo compreneria era vòsta negatiua e era deth vòste marit.
ANNA-KARENINA-2-de-tres	Mès Alexei Alexandrovic li cau mostrar-se peth dessús de tot aquerò, didie Betsy.
ANNA-KARENINA-2-de-tres	Non me remisqui peth mèn marit, senon per jo madeisha., responec era votz esmoiguda d'Anna.
ANNA-KARENINA-2-de-tres	Non ei possible que non desiretz dider-vos adiu der òme qu'a volut aucir-se per vos.
ANNA-KARENINA-2-de-tres	Qu'ei per aquerò que non ac voi.
ANNA-KARENINA-2-de-tres	Alexei Alexandrovic s'arturèc.
ANNA-KARENINA-2-de-tres	Eth sòn ròstre exprimie un temor lèu colpable.
ANNA-KARENINA-2-de-tres	Sagèc d'aluenhar-se sense èster vist.
ANNA-KARENINA-2-de-tres	Mès en tot reflexionar qu'aquerò serie pòc nòble, hec repè, tossic e auancèc de cap ara estança.
ANNA-KARENINA-2-de-tres	Es votzes carèren; eth entrèc.
ANNA-KARENINA-2-de-tres	Anna ère seiguda en fautulh, estropada en ua ròba de cramba grisa, damb es peus neri, nauèth talhadi, formant un espés revolum sus eth sòn cap ovalat.
ANNA-KARENINA-2-de-tres	Joquèc eth cap e guardèc a Betsy damb inquietud.
ANNA-KARENINA-2-de-tres	Joquèc eth cap e arrint ironicaments, saludèc a Karenin.
ANNA-KARENINA-2-de-tres	Ò!, exclamèc, coma estonada.
ANNA-KARENINA-2-de-tres	M'alègri fòrça de trapar-vos en casa…!
ANNA-KARENINA-2-de-tres	Que non vos campam enlòc.
ANNA-KARENINA-2-de-tres	Jo non vos è trapat dès era malautia d'Anna.
ANNA-KARENINA-2-de-tres	Que ja me'n sabi de tot, es vòstes suenhs… es vòstes…
ANNA-KARENINA-2-de-tres	Qu'ètz un espós admirable!, didec damb un ton significatiu e afectuós, tau que se lo decorèsse damb era midalha dera bontat peth sòn anament damb era sua hemna.
ANNA-KARENINA-2-de-tres	Semble que sò mielhor, contestèc Anna refusant era sua guardada.
ANNA-KARENINA-2-de-tres	Karenin, soslinhant era paraula “fèbre”.
ANNA-KARENINA-2-de-tres	Qu'auem parlat en excès, repliquèc Betsy.
ANNA-KARENINA-2-de-tres	Compreni qu'açò ei massa egoïsme dera mia part; que m'en vau ja.
ANNA-KARENINA-2-de-tres	Se lheuèc, mès Anna, en tot rogir-se de pic, l'agarrèc deth braç.
ANNA-KARENINA-2-de-tres	Non, demoratz-vos, se vos platz…
ANNA-KARENINA-2-de-tres	Me cau dider-vos…
ANNA-KARENINA-2-de-tres	E a vos tanben…, higec en tot dirigir-se ath sòn marit, tant qu'era rojor dera cara s'estenie entath sòn front e còth.
ANNA-KARENINA-2-de-tres	Non posqui ne voi amagar-vos arren…
ANNA-KARENINA-2-de-tres	Alexei Alexandrovic hec carrinclar es sòns dits e baishèc es uelhs.
ANNA-KARENINA-2-de-tres	Betsy m'a dit qu'eth prince Vronsky volie tier-mos ua visita abantes de partir entà Tachkent.
ANNA-KARENINA-2-de-tres	Anna parlaue sense guardar ath sòn marit, e coma mès penibles èren es sòns sentiments mès se pressaue).
ANNA-KARENINA-2-de-tres	L'è dit que non posqui receber-lo.
ANNA-KARENINA-2-de-tres	M'auetz dit vos, estimada amiga, qu'aquerò depenie deth vòste espós, corregic Betsy.
ANNA-KARENINA-2-de-tres	Donques non, non posqui receber-lo, ne servís de…
ANNA-KARENINA-2-de-tres	Se copèc còp sec e contemplèc, interrogadoira, ath sòn marit, qu'ara non la guardaue.
ANNA-KARENINA-2-de-tres	En ua soleta paraula, non voi…
ANNA-KARENINA-2-de-tres	Alexei Alexandrovic, en tot apressar-se, sagèc de cuelher-li era man.
ANNA-KARENINA-2-de-tres	Anna, deishant-se amiar peth prumèr impuls, retirèc era sua man dera deth sòn espós, grana umida e damb gròsses venes holades, que cercaue era sua.
ANNA-KARENINA-2-de-tres	Dempús, en hèr un evident esfòrç sus era madeisha, la sarrèc.
ANNA-KARENINA-2-de-tres	Vos arregraïsqui fòrça era vòsta confiança, mès…, repliquèc Karenin, trebolat, comprenent damb irritacion que çò que li volie explicar e díder cara a cara non ère possible dauant de Betsy.
ANNA-KARENINA-2-de-tres	S'interrompèc, donc, e se demorèc guardant ara princesa Tverskaya.
ANNA-KARENINA-2-de-tres	Alavetz, adishatz, estimada, didec Betsy en tot lheuar-se.
ANNA-KARENINA-2-de-tres	Punèc a Anna e gessec.
ANNA-KARENINA-2-de-tres	Karenin l'acompanhèc.
ANNA-KARENINA-2-de-tres	Alexei Alexandrovic: vos hèsqui un òme generós, didec Betsy, en tot arturar-se en petit salon e sarrant-li era man un viatge mès significatiuaments.
ANNA-KARENINA-2-de-tres	Sò ua estranha, mès estimi tant a Anna e senti tant de respècte per vos, que me permeti balhar-vos un conselh.
ANNA-KARENINA-2-de-tres	Tietz-lo.
ANNA-KARENINA-2-de-tres	Alexei Vronsky qu'ei er aunor en persona e ara se'n va entà Tachkent.
ANNA-KARENINA-2-de-tres	Vos arregraïsqui, Princesa, eth vòste interès e es vòsti conselhs.
ANNA-KARENINA-2-de-tres	Mès era qüestion de qué a qui recebe o non era mia hemna que li cau resolver-la era madeisha.
ANNA-KARENINA-2-de-tres	Karenin se didec adiu de Betsy ena sala e tornèc entath costat dera sua hemna.
ANNA-KARENINA-2-de-tres	Anna ère estirada en divan, mès en enténer es passi deth sòn marit, reprenec ara prèssa era sua posicion anteriora e lo guardèc damb temor.
ANNA-KARENINA-2-de-tres	Alexei Alexandrovic se n'encuedèc de qué auie plorat.
ANNA-KARENINA-2-de-tres	T'arregraïsqui era tua confiança en jo, didec, repetint en rus çò qu'auie dit abantes Betsy en francés.
ANNA-KARENINA-2-de-tres	E se seiguec ath sòn cant.
ANNA-KARENINA-2-de-tres	Arregraïsqui fòrça era tua decision.
ANNA-KARENINA-2-de-tres	Me pensi tanben que, donques que partís, non ei de besonh qu'eth prince Vronsky vengue aciu.
ANNA-KARENINA-2-de-tres	Totun aquerò…
ANNA-KARENINA-2-de-tres	Òc, que ja ac è dit jo.
ANNA-KARENINA-2-de-tres	Entà qué persutar?, interrompec de còp Anna.
ANNA-KARENINA-2-de-tres	Era hemna que non pòt víuer sense eth!
ANNA-KARENINA-2-de-tres	E ditz que non ei de besonh!”.
ANNA-KARENINA-2-de-tres	Anna sarrèc es pòts e tachèc era guardada des sòns uelhs ludents enes mans d'Alexei Alexandrovic, damb es sues venes holades, qu'en aqueth moment se heregaue tot doç era ua sus era auta.
ANNA-KARENINA-2-de-tres	Non parlem mès sus aquerò, higec, mès solatjada.
ANNA-KARENINA-2-de-tres	Que t'è deishat resòlver er ahèr per tu madeisha e m'alègri de qué… comencèc Alexei Alexandrovic.
ANNA-KARENINA-2-de-tres	De qué eth mèn desir coïncidisque damb eth tòn, concludèc Anna, shordada de qué eth sòn marit parlèsse tant a plaser quan era se'n sabie pro ben de çò que l'anaue a díder.
ANNA-KARENINA-2-de-tres	Òc, afirmèc eth.
ANNA-KARENINA-2-de-tres	E era princesa Tverskaya hè mau en calar-se enes ahèrs d'ua familha de d'auti, que tostemps son ahèrs delicadi…
ANNA-KARENINA-2-de-tres	Sustot, era…
ANNA-KARENINA-2-de-tres	Non me creigui arren de çò que mormolhen de Betsy, interrompec precipitadaments Anna.
ANNA-KARENINA-2-de-tres	Sonque sabi que m'estime sincèraments.
ANNA-KARENINA-2-de-tres	Alexei Alexandrovic alendèc e carèc.
ANNA-KARENINA-2-de-tres	Ara non desiraue qu'ua causa: veder- se liura dera sua desagradiua preséncia.
ANNA-KARENINA-2-de-tres	È manat a quèrrer ath mètge, didec Karenin.
ANNA-KARENINA-2-de-tres	Que sò ben.
ANNA-KARENINA-2-de-tres	Entà qué è besonh deth mètge?
ANNA-KARENINA-2-de-tres	Era petita contunhe planhent-se e asseguren qu'era hilhuquèra a pòca lèit.
ANNA-KARENINA-2-de-tres	Per qué non me permeteres que li balhèssa era popa quan t'ac demanè?.
ANNA-KARENINA-2-de-tres	Mès qu'ei parièr, ara mainada l'auciràn.
ANNA-KARENINA-2-de-tres	Alexei Alexandrovic comprenec plan ben se qué significaue aqueth “qu'ei parièr”.
ANNA-KARENINA-2-de-tres	Anna cridèc e ordenèc que li hessen a vier era mainada.
ANNA-KARENINA-2-de-tres	Demanè, didec, que me deishèssetz aleitar-la; non m'ac permetéretz e ara se me repotègue.
ANNA-KARENINA-2-de-tres	Non t'ac repotègui, Anna.
ANNA-KARENINA-2-de-tres	Òc que m'ac repotegatz!
ANNA-KARENINA-2-de-tres	Diu mèn!
ANNA-KARENINA-2-de-tres	Per qué non m'aurè mòrt?, somiquèc Anna.
ANNA-KARENINA-2-de-tres	Perdonatz-me, sò irritada e parli sense rason.
ANNA-KARENINA-2-de-tres	Deishatz-me soleta ara, se vos platz, didec, en tot revier-li era serenitat.
ANNA-KARENINA-2-de-tres	Jamès çò d'insostenible dera sua situacion dauant es uelhs deth gran mon, jamès era aversion dera sua hemna entada eth, jamès tot eth poder d'aquera fòrça misteriosa que, contrabalançant eth sòn estat d'animositat, guidaue era sua vida obligant-li a executar era sua volentat e a cambiar es sues relacions damb era sua hemna, jamès tot aquerò li venguec entath cap damb tant absoluda claretat coma en aqueth moment.
ANNA-KARENINA-2-de-tres	Comprenie damb tota evidéncia qu'eth mon e era sua hemna exigien d'eth quauquarren, encara que non podie díder exactaments qué.
ANNA-KARENINA-2-de-tres	E sentie que li pujaue ena amna un impuls d'irritacion qu'esbauçaue era sua tranquillitat e anullaue eth merit de tot çò qu'auie hèt.
ANNA-KARENINA-2-de-tres	Ena sua pensada, valie mès entà Anna trincar damb Vronsky, mès, se toti s'entestauen qu'ère impossible, ère prèst enquia e tot a perméter es sues relacions damb era condicion de qué non se ofensèsse eth nòm des mainatges, que non les perdesse, que non cambièsse era sua situacion.
ANNA-KARENINA-2-de-tres	Per dolent qu'açò siguesse, qu'ère pejor trincar es sues relacions, plaçant a Anna en ua situacion sense gessuda, desaunorada, e perdent eth tot çò qu'estimaue.
ANNA-KARENINA-2-de-tres	Mès se sentie sense fòrces.
ANNA-KARENINA-2-de-tres	Sabie per auança que toti èren contra eth e que non li permeterien hèr çò qu'ara li semblaue tan favorable e naturau.
ANNA-KARENINA-2-de-tres	Endonviaue que lo forçarien entà hèr çò que, en tot èster pejor, as auti les semblèsse de besonh.
ANNA-KARENINA-2-de-tres	Quin encontre tant agradiu!, Princesa, sorrisclèc Oblonsky.
ANNA-KARENINA-2-de-tres	Jo que vengui aciu de visita…
ANNA-KARENINA-2-de-tres	Un encontre d'un moment, didec Betsy, arrint e metent-se es gants, pr'amor que me cau partir ara prèssa.
ANNA-KARENINA-2-de-tres	Demoratz, Princesa.
ANNA-KARENINA-2-de-tres	Abantes de meter-vos es gants, deishatz-me punar era vòsta polida man.
ANNA-KARENINA-2-de-tres	Arren me shaute mès, ara que tornam as costums antics, que punar era man des daunes, e l'ac punèc.
ANNA-KARENINA-2-de-tres	Quan mos veiram?
ANNA-KARENINA-2-de-tres	Que non vos ac meritatz, responec era en tot arrir.
ANNA-KARENINA-2-de-tres	Òc que m'ac meriti, pr'amor qu'è vengut èster un òme com cau; non solet apraii es mèns ahèrs personaus de familha, senon tanben es d'auti, didec damb intencionada expression en sòn ròstre.
ANNA-KARENINA-2-de-tres	Me n'alègri fòrça, repliquèc Betsy, comprenent que parlaue d'Anna.
ANNA-KARENINA-2-de-tres	E, hent repè entara sala, s'arturèren en un cornèr.
ANNA-KARENINA-2-de-tres	Que l'aucirà, didec Betsy, en un significatiu mormolh.
ANNA-KARENINA-2-de-tres	Aquerò ei impossible, impossible…
ANNA-KARENINA-2-de-tres	Me hè gòi qu'ac creigatz atau, manifestèc Esteva Arkadievic, en tot botjar eth cap damb aspècte de dolorós consentiment.
ANNA-KARENINA-2-de-tres	Plan per açò è vengut en Sant Petersburg.
ANNA-KARENINA-2-de-tres	Tota era ciutat ac ditz, higec Betsy.
ANNA-KARENINA-2-de-tres	Ei ua situacion impossible.
ANNA-KARENINA-2-de-tres	Era que se consumís.
ANNA-KARENINA-2-de-tres	Eth non compren qu'Anna ei ua d'aguestes hemnes que non pòden jogar damb es sòns sentiments.
ANNA-KARENINA-2-de-tres	Ua de dues: o se la hè a vier d'aciu, o actue energicaments e se divòrcie.
ANNA-KARENINA-2-de-tres	Aguesta situacion acabarà damb era.
ANNA-KARENINA-2-de-tres	Òc, òc, plan (responec Oblonsky alendant).
ANNA-KARENINA-2-de-tres	Ja ac è dit.
ANNA-KARENINA-2-de-tres	Qu'è vengut entad açò.
ANNA-KARENINA-2-de-tres	Ben, non solet entad açò, senon tanben pr'amor que m'an nomentat camarlenc e me cau balhar es gràcies…
ANNA-KARENINA-2-de-tres	Mès çò de prumèr ei que me cau apraiar aguest ahèr.
ANNA-KARENINA-2-de-tres	Que Diu vo n'age!, didec Betsy.
ANNA-KARENINA-2-de-tres	A maugrat deth sòn excellent estat d'animositat, que li hège vessar alegria onsevolhe que passèsse, Oblonsky assumic de seguit er accent de compassion poèticaments exaltat que convenguie as sentiments d'Anna.
ANNA-KARENINA-2-de-tres	Li preguntèc pera sua salut e com auie passat eth maitin.
ANNA-KARENINA-2-de-tres	Fòrça mau, fòrça mau…
ANNA-KARENINA-2-de-tres	Mau eth maitin e eth dia… e toti es dies passats e futurs, didec era.
ANNA-KARENINA-2-de-tres	Me semble que t'autreges massa ara tua malenconia.
ANNA-KARENINA-2-de-tres	Te cau encoratjar-te, te cau guardar era vida cara a cara.
ANNA-KARENINA-2-de-tres	Ei penible, mès…
ANNA-KARENINA-2-de-tres	É entenut a díder qu'es hemnes estimen as òmes autanplan pes sòn vicis, gessec de pic, mès è en òdi ath mèn marit pera sua bontat.
ANNA-KARENINA-2-de-tres	Non posqui víuer damb eth!
ANNA-KARENINA-2-de-tres	Compren-ac: sonque veder-lo me maumet es nèrvis e me hè a pèrder eth domeni de jo madeisha!
ANNA-KARENINA-2-de-tres	Non posqui víuer damb eth!
ANNA-KARENINA-2-de-tres	E qué posqui hèr?
ANNA-KARENINA-2-de-tres	È estat tan malerosa que me pensaua qu'ère impossible èster-ne mès.
ANNA-KARENINA-2-de-tres	Mès jamès podí imaginar er orrible estat que me trapi ara.
ANNA-KARENINA-2-de-tres	Vòs te creir que, encara qu'ei un òme tant exellent e brave que non sò digna de punar eth solèr que caushigue, l'è en òdi a maugrat de tot?
ANNA-KARENINA-2-de-tres	L'è en òdi pera sua granesa d'amna.
ANNA-KARENINA-2-de-tres	Non me rèste arren, exceptat…
ANNA-KARENINA-2-de-tres	Anaue a díder “exceptat era mòrt”, mès sa frair non li permetec acabar.
ANNA-KARENINA-2-de-tres	Qu'ès malauta e irritada e exagères, didec.
ANNA-KARENINA-2-de-tres	Cre-me, qu'es causes non son tan terribles coma les imagines.
ANNA-KARENINA-2-de-tres	E arric.
ANNA-KARENINA-2-de-tres	Arrés, senon Esteva Arkadievic, s'aurie permetut arrir dauant de tanta desesperacion, pr'amor qu'era arridalha aurie semblat totafèt extemporanèa, mès ena sua forma de hè'c i auie tanta benvolença e ua doçor tan grana, lèu femenina, que non ofensaue, senon que padegaue e costaue ua doça consolacion.
ANNA-KARENINA-2-de-tres	Es sues paraules leugères e serenes, es sòns arridolets, actuauen tant eficaçaments, que se les podie comparar damb era accion der òli d'ametles sus es herides.
ANNA-KARENINA-2-de-tres	Anna ac experimentèc de seguit.
ANNA-KARENINA-2-de-tres	Non, Stiva, non, didec.
ANNA-KARENINA-2-de-tres	Que sò perduda; mès que perduda, pr'amor qu'encara non posqui díder que s'a acabat tot; ath contrari, senti que non s'a acabat encara.
ANNA-KARENINA-2-de-tres	Sò coma ua còrda tibanta que s'acabarà trincant.
ANNA-KARENINA-2-de-tres	Non è arribat ara fin, e era fin serà terribla!
ANNA-KARENINA-2-de-tres	Cranhes pas.
ANNA-KARENINA-2-de-tres	Era còrda se pòt destibar de man en man.
ANNA-KARENINA-2-de-tres	Non i a cap situacion que non age gessuda.
ANNA-KARENINA-2-de-tres	Ac è pensat pro ben e solet n'i a ua…
ANNA-KARENINA-2-de-tres	Arren d'aquerò, repliquèc.
ANNA-KARENINA-2-de-tres	Permete-me…
ANNA-KARENINA-2-de-tres	Tu non pòs jutjar era situacion coma jo.
ANNA-KARENINA-2-de-tres	Dèisha-me expausar-te era mia pensada sincèra, e repetic eth sòn arridolet d'òli d'ametles.
ANNA-KARENINA-2-de-tres	Començarè peth principi.
ANNA-KARENINA-2-de-tres	Te maridères sense amor, sense conèisher er amor.
ANNA-KARENINA-2-de-tres	Supausem qu'aguesta siguec era tua enganha.
ANNA-KARENINA-2-de-tres	E ua terribla enganha!, didec Anna.
ANNA-KARENINA-2-de-tres	Mès aquerò, torni a díder, ei un hèt consumat.
ANNA-KARENINA-2-de-tres	Dempús as auut eth malastre de non estimar ath tòn marit.
ANNA-KARENINA-2-de-tres	Qu'ei un malastre, mès tanben un hèt consumat.
ANNA-KARENINA-2-de-tres	Eth tòn marit, en tot arreconeishè'c, t'a perdonat…
ANNA-KARENINA-2-de-tres	Es causes son atau, contuhèc sa frair.
ANNA-KARENINA-2-de-tres	Era demana, ara, qu'ei aguesta: pòs contunhar viuent damb eth tòn marit?
ANNA-KARENINA-2-de-tres	Ac desires?
ANNA-KARENINA-2-de-tres	Ac desire eth?
ANNA-KARENINA-2-de-tres	Sabi pas.
ANNA-KARENINA-2-de-tres	Non sai arren…
ANNA-KARENINA-2-de-tres	M'as dit que non lo pòs tier.
ANNA-KARENINA-2-de-tres	Non, non ac è dit…
ANNA-KARENINA-2-de-tres	Retiri es mies paraules…
ANNA-KARENINA-2-de-tres	Non sai arren, non compreni arren…
ANNA-KARENINA-2-de-tres	Permete-me que…
ANNA-KARENINA-2-de-tres	Tu que non ac pòs compréner.
ANNA-KARENINA-2-de-tres	Me semble coma se siguessa en tot en.honsar-me en un peridèr que non poirè sauvar.
ANNA-KARENINA-2-de-tres	Non, non poirè…
ANNA-KARENINA-2-de-tres	Qu'ei parièr.
ANNA-KARENINA-2-de-tres	Botaram ath dejós un tapís mofle e te recuelheram en eth.
ANNA-KARENINA-2-de-tres	Ja compreni que non pòs decidir-te a expausar çò que desires, çò que sentes…
ANNA-KARENINA-2-de-tres	Que non desiri arren, arren…
ANNA-KARENINA-2-de-tres	Solet desiri qu'açò s'acabe çò de mès lèu possible.
ANNA-KARENINA-2-de-tres	Mès eth ac ve e se'n sap.
ANNA-KARENINA-2-de-tres	E te penses que patís mens que tu, en sostier-lo?
ANNA-KARENINA-2-de-tres	Tu patisses, eth patís…
ANNA-KARENINA-2-de-tres	Com pòt acabar aquerò?
ANNA-KARENINA-2-de-tres	Ça que la, eth divòrci ac resolv tot, acabèc, non sense esfòrç, Esteva Arkadievic E, en auer expausat eth sòn principau pensament, la guardèc d'ua manèra significatiua.
ANNA-KARENINA-2-de-tres	Anna, sense respóner, botgèc negatiuaments eth cap, damb es sòns peus copadi.
ANNA-KARENINA-2-de-tres	Mès eth, pera expression deth ròstre dera sua fraia, de ressabuda illuminat damb era sua beresa anteriora, comprenec que s'era non parlaue de tau solucion ère solet pr'amor que li semblaue un gòi inaccessible.
ANNA-KARENINA-2-de-tres	Vos planhi damb tota era mia amna.
ANNA-KARENINA-2-de-tres	Seria fòrça erós se podessa apraià'c tot, didec Esteva Arkadievic arrint ja damb mès seguretat.
ANNA-KARENINA-2-de-tres	Non, non me digues arren…
ANNA-KARENINA-2-de-tres	Se Diu me balhèsse er assopliment d'exprimir ath tòn marit çò que senti, e convencer-lo!
ANNA-KARENINA-2-de-tres	Que i vau ara madeish!
ANNA-KARENINA-2-de-tres	Anna lo guardèc damb es sòns uelhs ludents e cogitosi e non responec.
ANNA-KARENINA-2-de-tres	Damb ua leugèra expression de solemnitat ena cara, tau que hège quan seiguie en sòn lòc de president enes sessions deth jutjat, Oblonsky entrèc en burèu d'Alexei Alexandrovic.
ANNA-KARENINA-2-de-tres	Shordi pas?, preguntèc Esteva Arkadievic, qu'en veir a Karenin experimentèc un sentiment de trebolament insolit en eth.
ANNA-KARENINA-2-de-tres	Non.
ANNA-KARENINA-2-de-tres	Vos posqui servir en quauquarren?, didec Karenin sense vams.
ANNA-KARENINA-2-de-tres	Aqueth sentiment ère tant inesperat e estranh, qu'Oblonsky non podec creir que siguesse era votz dera consciéncia en tot dider-li qu'ère a mand de cométer ua mala accion.
ANNA-KARENINA-2-de-tres	En tot remeter-se damb un esfòrç, artenhec dominar-se.
ANNA-KARENINA-2-de-tres	Supausi que te'n saberàs dera estima qu'è entara mia fraia e dera particulara afeccion que senti per tu, didec, rogint-se.
ANNA-KARENINA-2-de-tres	Que volia… desiraua… parlar-te dera mia fraia e des vòstes mutuaus relacions, higec Oblonsky, pelejant encara damb era sua confusion.
ANNA-KARENINA-2-de-tres	Alexei Alexandrovic arric, damb leugèra ironia, guardèc ath sòn cunhat e, sense respóner, s'apressèc ena taula, cuelhec ua carta començada qu'auie en era e l'ac mostrèc ath sòn interlocutor.
ANNA-KARENINA-2-de-tres	Me n'encuedi qu'era mia preséncia vos ei penibla.
ANNA-KARENINA-2-de-tres	Per trist qu'age estat convencer-me d'aquerò, compreni qu'ei atau e que non pòt èster de ua auta manèra.
ANNA-KARENINA-2-de-tres	Non vos balhi eth tòrt.
ANNA-KARENINA-2-de-tres	Non me n'empenaïsqui ne me n'empenaïrè jamès de çò que hi.
ANNA-KARENINA-2-de-tres	Sonque volia ua causa: eth vòste ben, era patz dera vòsta amna.
ANNA-KARENINA-2-de-tres	E veigui que non ac è artenhut.
ANNA-KARENINA-2-de-tres	Didetz-me vos madeisha çò que vos pòt hèr erosa e balhar-vos era patz d'esperit.
ANNA-KARENINA-2-de-tres	M'autregi ara vòsta volentat e as vòsti sentiments de justícia.
ANNA-KARENINA-2-de-tres	Sense deishar de uelh eth ròstre de Karenin, contunhaue carant.
ANNA-KARENINA-2-de-tres	Aquerò ei solet çò que posqui díder, gessec Alexei Alexandrovic en tot virar eth cap.
ANNA-KARENINA-2-de-tres	Òc, òc, didec Esteva Arkadievic, sense vams entà constestar, en tot sénter qu'es somics s'apressauen ena sua gòrja.
ANNA-KARENINA-2-de-tres	Òc, òc, ac compreni…, prononcièc ara fin.
ANNA-KARENINA-2-de-tres	Que voi saber çò qu'era vò, repliquèc Karenin.
ANNA-KARENINA-2-de-tres	Cranhi qu'era madeisha non comprene era sua pròpia situacion.
ANNA-KARENINA-2-de-tres	Ara non pòt èster jutgesa…
ANNA-KARENINA-2-de-tres	Està capvirada… òc, capvirada pera tua granesa d'amna…
ANNA-KARENINA-2-de-tres	Se lieg aguesta carta, non saberà se qué díder, senon jocar eth cap damb mès umiliacion encara.
ANNA-KARENINA-2-de-tres	Òc, mès, qué posqui hèr, alavetz?
ANNA-KARENINA-2-de-tres	Com explicar…?
ANNA-KARENINA-2-de-tres	Com saber çò qu'era vò?
ANNA-KARENINA-2-de-tres	Se me permetes expausar-te era mia opinion, me pensi que depen de tu cuélher es mesures que siguen de besonh entà resòlver aguesta situacion.
ANNA-KARENINA-2-de-tres	Atau, donc, penses que mos cau acabar damb aguest estat de causes?, interrompec Karenin.
ANNA-KARENINA-2-de-tres	Mès, com?, higec en tot passar-se era man dauant des uelhs, damb un gèst insolit en eth.
ANNA-KARENINA-2-de-tres	Non veigui cap gessuda possibla.
ANNA-KARENINA-2-de-tres	Totes es situacions an ua gessuda, afirmèc Esteva Arkadievic, en tot lheuar-se, ja encoratjat.
ANNA-KARENINA-2-de-tres	I auec un moment que tu voleres trincar…
ANNA-KARENINA-2-de-tres	S'ès convençut de qué ei impossible hèr-vos mutuauments erosi…
ANNA-KARENINA-2-de-tres	Era felicitat se pòt compréner de diuèrses manères…
ANNA-KARENINA-2-de-tres	Mès supausem que sò d'acòrd en tot e que non voi arren.
ANNA-KARENINA-2-de-tres	Quina gessuda pòt auer aguesta situacion?
ANNA-KARENINA-2-de-tres	Vòs saber era mia opinion?, repliquèc Esteva Arkadievic, damb eth madeish arridolet d'òli d'ametles que teguesse damb Anna.
ANNA-KARENINA-2-de-tres	E aqueth arridolet ère tan convenceire e bontós que, encuedant-se sense voler dera sua pròpia feblesa, Alexei Alexandrovic, suggestionat per era, se sentec dispausat a creir tot çò que li didesse eth sòn cunhat.
ANNA-KARENINA-2-de-tres	Anna non ac cohessarà jamès, contunhèc Oblonsky.
ANNA-KARENINA-2-de-tres	Mès solet i a ua gessuda possibla; solet i a quauquarren qu'era pòt desirar.
ANNA-KARENINA-2-de-tres	E qu'ei era interrupcion des vòstes relacions e des rebrembes junhudi ada eres.
ANNA-KARENINA-2-de-tres	Me pensi qu'ena vòsta situacion ei de besonh esclarir es futures relacions recipròques, relacions que solet pòden establir-se en tot basar-se ena libertat d'ambdues parts.
ANNA-KARENINA-2-de-tres	Ei a díder, eth divòrci, didec damb repugnància Karenin.
ANNA-KARENINA-2-de-tres	Òc, ena mia pensada òc; eth divòrci, repetic, rogint-se, Esteva Arkadievic.
ANNA-KARENINA-2-de-tres	Qu'ei en toti es sens, era mielhhor gessuda entà un matrimòni que s'està ena vòsta situacion.
ANNA-KARENINA-2-de-tres	Qué se pòt hèr quan es esposi trapen qu'ei impossible viuer amassa.
ANNA-KARENINA-2-de-tres	Ei quauquarren que les pòt arribar a toti…
ANNA-KARENINA-2-de-tres	Alexei Alexandrovic, alendand peniblaments, cluquèc es uelhs.
ANNA-KARENINA-2-de-tres	Aciu solet i pòt auer ua consideracion: desire o non un des conjonch contrèir nau matrimòni?
ANNA-KARENINA-2-de-tres	Se non se desire, era causa ei plan simpla, contunhèc Esteva Arkadievic, en tot senter-se cada còp mès senhor d'eth madeish.
ANNA-KARENINA-2-de-tres	Çò qu'ath sòn cunhat li semblaue tan simple, eth ac auie pensat mil viatges; e non solet non li semblaue simple, senon totafèt impossible.
ANNA-KARENINA-2-de-tres	Eth divòrci, qu'es sòns detalhs de realizacion coneishie ara, li semblaue en aguesti moments inacceptable, pr'amor qu'eth sentiment dera pròpia dignitat e era religion que professaue l'empachauen cuélher sus eth era responsabilitat d'un adultèri fictici.
ANNA-KARENINA-2-de-tres	E mens encara podie sostier qu'era hemna estimada e qu'auie perdonat, siguesse inculpada e caperada d'escarni.
ANNA-KARENINA-2-de-tres	Dempús, eth divòrci apareishie tanben coma impossible per d'autes causes mès importantes encara.
ANNA-KARENINA-2-de-tres	Qué se passarie damb eth sòn hilh se se divorciauen?
ANNA-KARENINA-2-de-tres	Deishar-lo damb sa mair qu'ère impossible.
ANNA-KARENINA-2-de-tres	Era mair divorciada aurie era sua pròpia familha illegitima, e en era era situacion e educacion deth hilhastre les calerie èster dolentes ara fòrça.
ANNA-KARENINA-2-de-tres	Retier ath sòn hilh damb eth?
ANNA-KARENINA-2-de-tres	Aurie estat ua resvenja dera sua part e non ac desiraue.
ANNA-KARENINA-2-de-tres	E, ath delà, eth divòrci li semblaue encara mès impossible a Karenin pensant que, en consentir en eth, costaue damb aquerò era perdicion d'Anna.
ANNA-KARENINA-2-de-tres	Qu'auien arribat ath hons dera sua amna es paraules que li didesse Dolly en Moscòu, quan afirmèc que, en optar peth divòrci, Karenin non pensaue qu'en eth madeish e costaue era roïna definitiua dera sua hemna.
ANNA-KARENINA-2-de-tres	E eth, amassant aguestes paraules ath sòn perdon e ara sua estima as petits, les entenie ara ara sua manèra.
ANNA-KARENINA-2-de-tres	Consentir en divòrci, deishar liura a Anna, significaue, ena sua pensada, deishar de cornèr çò darrèr que li hège estimar era vida: es mainatges, que tant estimaue.
ANNA-KARENINA-2-de-tres	E entada era supausaue trèir-li era darrèra empara en camin deth ben e possar-la entath perider.
ANNA-KARENINA-2-de-tres	S'Anna venguie èster ua hemna divorciada, Karenin se'n sabie que vierie a amassar-se damb Vronsky en ues relacions illicites e antireligioses, pr'amor qu'entara hemna, sivans era religion, non i pòt auer cap aute espós tant qu'aguest visque.
ANNA-KARENINA-2-de-tres	Non credie en cap des paraules d'Oblonsky, se l'acodien mil objeccions a cada ua d'eres e, ça que la, l'escotaue, en tot sénter qu'en eres s'exprimie aquera fòrça incomparabla e enòrma que guidaue era sua vida ara e que li calie aubedir.
ANNA-KARENINA-2-de-tres	Era soleta qüestion ei saber en quines condicions consentisses en divòrci.
ANNA-KARENINA-2-de-tres	Era non desire arren, arren gause demanar-te e fide ena tua bontat.
ANNA-KARENINA-2-de-tres	Qu'ès esmoigut, ac compreni…
ANNA-KARENINA-2-de-tres	Ben, sorrisclèc damb votz agudenta, cuelherè tota era responsabilitat sus jo…
ANNA-KARENINA-2-de-tres	Enquia e tot les autrejarè eth mèn hilh…
ANNA-KARENINA-2-de-tres	Mès non serie mielhor deishà'c tot tau qu'ei?
ANNA-KARENINA-2-de-tres	Plan ben, hè çò que volgues…
ANNA-KARENINA-2-de-tres	E en tot virar-se d'esponera pr'amor de qué eth sòn cunhat non lo podesse veir, se seiguec en ua cagira près dera hièstra.
ANNA-KARENINA-2-de-tres	Sentie un gran amarum e ua prigonda vergonha, mès ath cant d'aquera vergonha e aqueth amarum, se sentie atrendit e gaujós pera sua pròpia umilitat tan nauta.
ANNA-KARENINA-2-de-tres	Cre-me, Alexei Alexandrovic.
ANNA-KARENINA-2-de-tres	Anna apreciarà fòrça era tua bontat.
ANNA-KARENINA-2-de-tres	Ça que la, se ve qu'aguesta ei era volentat divina, higec.
ANNA-KARENINA-2-de-tres	Alexei Alexandrovic volec contestar, mès es lèrmes l'ac empachèren.
ANNA-KARENINA-2-de-tres	Qu'ei un malastre inevitable e mo'lo cau acceptar.
ANNA-KARENINA-2-de-tres	Accepta-lo coma un hèt consumat, sajant d'ajudar a Anna e ajudar-te a tu madeish, didec Esteva Arkadievic.
ANNA-KARENINA-2-de-tres	Quan gessec dera cramba deth sòn cunhat, ère prigondament esmoigut, mès aquerò non l'empedie senter-se alègre per auer artenhut resòlver aqueth ahèr, pr'amor qu'auie era conviccion de qué Karenin non rectificarie es sues paraules.
ANNA-KARENINA-2-de-tres	Ara sua satisfaccion se higie eth pensament de qué, quan er ahèr demorèsse acabat, poirie díder ara sua hemna e as sòns amics: “En qué mos diferenciam un mariscau e jo?
ANNA-KARENINA-2-de-tres	O ben: “En qué mos retiram un mariscau e jo?
ANNA-KARENINA-2-de-tres	En que…” “ Bè!, ja se m'acodirà quauquarren mielhor”, se didec Oblonsky, arrint.
ANNA-KARENINA-2-de-tres	Varia, didec eth, en tot guardar-la damb gravetat: era arma se descarguèc per ua negligéncia.
ANNA-KARENINA-2-de-tres	Te demani que non me parles jamès sus aquerò.
ANNA-KARENINA-2-de-tres	E les ac dides a toti atau.
ANNA-KARENINA-2-de-tres	Ua auta causa que serie massa estupida.
ANNA-KARENINA-2-de-tres	Varia, sense responer-li, s'inclinèc ath sòn dauant e li guardèc era cara damb un arridolet.
ANNA-KARENINA-2-de-tres	Es uelhs de Vronsky èren ara clars, sense fèbre, mès en eri se diboishaue ua expression sevèra.
ANNA-KARENINA-2-de-tres	Gràcies a Diu!, exclamèc Varia, te hè mau quauquarren?
ANNA-KARENINA-2-de-tres	E Vronsky l'indicaue eth pièch.
ANNA-KARENINA-2-de-tres	Un shinhau aciu.
ANNA-KARENINA-2-de-tres	Te vau a sarrar mielhor era vena.
ANNA-KARENINA-2-de-tres	Quan acabèc, Vronsky didec:
ANNA-KARENINA-2-de-tres	Escota: non deliri.
ANNA-KARENINA-2-de-tres	E te demani que sages que, quan se parle d'aquerò, non se digue que tirè de bon voler.
ANNA-KARENINA-2-de-tres	Arrés ac ditz.
ANNA-KARENINA-2-de-tres	Mès demori que non tornes a auer un descuet, repliquèc era, damb ua interrogatiua arridalha.
ANNA-KARENINA-2-de-tres	Non ac harè, probablaments, mès qu'aurie estat mielhor que…
ANNA-KARENINA-2-de-tres	E Vronsky arric damb tristor.
ANNA-KARENINA-2-de-tres	Damb aquerò qu'auie hèt, li semblaue qu'auie esfaçat parciauments era vergonha e era umiliacion qu'auie experimentat.
ANNA-KARENINA-2-de-tres	Ara podie pensar damb mès serenitat en Alexei Alexandrovic, que d'eth arreconeishie tota era granor d'amna, sense senter-se, ça que la, rebaishat per era.
ANNA-KARENINA-2-de-tres	Podie ath delà, guardar ara gent ena cara sense avergonhar-se, amiar entà dauant eth sòn normau biais d'existéncia, víuer sivans es sòns costums.
ANNA-KARENINA-2-de-tres	Era soleta causa que non podie arrincar dera sua amna, a maugrat de qué pelejaue constantaments contra aguest sentiment que l'abocaue ena desesperacion, ère eth hèt d'auer perdut a Anna.
ANNA-KARENINA-2-de-tres	Ara, expiaue era sua fauta dauant de Karenin, ère, de vertat, fèrmaments decidit a non interferir jamès entre era esposa empenaïda e eth sòn marit; mès que non podie arrincar dera sua amna era pena d'auer perdut eth sòn amor; non podie delir dera sua memòria es moments passadi damb Anna, qu'abantes apreciaue tan pòc, e qu'eth sòn rebrembe lo perseguie ara tu per tu.
ANNA-KARENINA-2-de-tres	Serpujovskoy l'auie cercat un destin en Tachkent e Vronsky l'auie acceptat sense trantalhar.
ANNA-KARENINA-2-de-tres	Mès, a mida que s'apressaue eth moment de partir, autant mès penible li resultaue eth sacrifici qu'aufrie ad açò que consideraue coma eth sòn déuer.
ANNA-KARENINA-2-de-tres	Era herida se guaric.
ANNA-KARENINA-2-de-tres	Exprimic aqueth pensament a Betsy.
ANNA-KARENINA-2-de-tres	Ath londeman, Betsy anèc entara sua casa e li didec qu'auie recebut per Oblonsky era afirmacion de qué Karenin entamenaue eth divòrci.
ANNA-KARENINA-2-de-tres	E per tant, Vronsky podie veir a Anna.
ANNA-KARENINA-2-de-tres	En tot desbrembar-se autanplan d'acompanhar a Betsy enquiara pòrta, desbrembar-se'n de totes es sues decisions, sense demanar se quan la podie visitar ne a on ère eth marit, Vronsky se filèc ath mès córrer entara casa des Karenin.
ANNA-KARENINA-2-de-tres	Anna ère premanida entà receber-lo e auie pensat en çò que li diderie, mès que non auec temps entà dider-li arren de çò qu'auie pensat.
ANNA-KARENINA-2-de-tres	Era passion d'eth l'aluguèc.
ANNA-KARENINA-2-de-tres	Aurie volut padegar-se, mès que ja ère tard.
ANNA-KARENINA-2-de-tres	Eth madeish sentiment de Vronsky se l'auie transmetut ada era.
ANNA-KARENINA-2-de-tres	Es sòns pòts tremolauen e pendent ua longa estona non podec parlar.
ANNA-KARENINA-2-de-tres	Que t'as senhorejat de jo…
ANNA-KARENINA-2-de-tres	Sò tua… gasulhèc a tot darrèr, cachant-li eth pièch damb es mans.
ANNA-KARENINA-2-de-tres	Que calie que siguesse atau, responec Vronsky.
ANNA-KARENINA-2-de-tres	Tant que visquem, li cau èster atau.
ANNA-KARENINA-2-de-tres	Ara ac compreni.
ANNA-KARENINA-2-de-tres	Ei vertat, didec Anna, perdent era sang dera cara cada viatge mès e punant-li eth cap.
ANNA-KARENINA-2-de-tres	Mès a maugrat de tot, aquerò, dempús de çò que s'a passat, qu'ei terrible.
ANNA-KARENINA-2-de-tres	Tot se passarà…
ANNA-KARENINA-2-de-tres	Tot se passarà e seram erosi!
ANNA-KARENINA-2-de-tres	Eth nòste amor, dempús de tot aquerò, a creishut, ça que la, per terrible que sigue, afirmèc Vronsky, lheuant era votz e mostrant en arrir, es sòns fòrts dents.
ANNA-KARENINA-2-de-tres	E Anna non podec contestar-li ne damb paraules ne damb arridolets, senon damb era expression amorosa des sòns uelhs.
ANNA-KARENINA-2-de-tres	Dempús agarrèc era man de Vronsky e hec que l'amorassèsse es sues caròles heredes e es sòns peus copadi.
ANNA-KARENINA-2-de-tres	Damb eth peu cuert que non sembles era madeisha…
ANNA-KARENINA-2-de-tres	Te trapi beròia, te retires a ua mainada…
ANNA-KARENINA-2-de-tres	Mès, be n'ès d'esblancossida!
ANNA-KARENINA-2-de-tres	Que me senti fòrça fèbla, responec Anna arrint.
ANNA-KARENINA-2-de-tres	E es sòns pòts tremolèren un aute viatge.
ANNA-KARENINA-2-de-tres	Anaram entà Italia e aquiu de remeteràs, didec eth.
ANNA-KARENINA-2-de-tres	Ei possible que viscam amassa, coma esposi, formant ua familha?, higec Anna, en tot tachar-li es uelhs près des sòns uelhs.
ANNA-KARENINA-2-de-tres	Era soleta causa que m'estranhe ei qu'abantes age estat possible çò de contrari, contestèc Vronsky.
ANNA-KARENINA-2-de-tres	Stiva ditz que “eth” consentís en tot, mès que non posqui acceptar era sua magnanimitat, indiquèc Anna, guardant entar aute costat, malencòniaments.
ANNA-KARENINA-2-de-tres	Non voi eth divòrci.
ANNA-KARENINA-2-de-tres	Tot que m'ei parièr.
ANNA-KARENINA-2-de-tres	Solet me preocupe çò que decidirà respècte a Sergi.
ANNA-KARENINA-2-de-tres	Qué li hège tot aquerò?
ANNA-KARENINA-2-de-tres	Non parles d'aquerò, ne t'ac penses, didec atirant entada eth era man dera sua aimada pr'amor de qué se tenguesse solet d'eth.
ANNA-KARENINA-2-de-tres	Mès Anna non lo guardaue.
ANNA-KARENINA-2-de-tres	Per qué non m'aurè mòrt?
ANNA-KARENINA-2-de-tres	Qu'aurie estat mielhor, didec era.
ANNA-KARENINA-2-de-tres	E lèrmes silencioses baishèren pes sues caròles.
ANNA-KARENINA-2-de-tres	Mès se revenguec e sagèc d'arrir pr'amor de non entristir- lo.
ANNA-KARENINA-2-de-tres	Sivans es ancianes idies de Vronsky, renonciar ath lòc d'auantatge e perilh que l'aufrien en Tachkent ère vergonhós e impossible.
ANNA-KARENINA-2-de-tres	Mès ara renoncièc ada eth sense trantalhar e, vedent qu'enes nautes esfères lo desaprovauen, demanèc era retirada.
ANNA-KARENINA-2-de-tres	Ath cap d'un mes, Anna e Vronsky partien entar estrangèr.
ANNA-KARENINA-2-de-tres	Qu'auie renonciat ath divòrci entà tostemps.
ANNA-KARENINA-2-de-tres	Era princesa Scherbazky consideraue impossible celebrar es nòces abantes deth Quareme, que solet mancauen cinc setmanes, pr'amor qu'era mitat deth noviatge non podie èster premanit abantes d'aguest tèrme.
ANNA-KARENINA-2-de-tres	Mès non podie deishar d'estar d'acòrd damb Levin qu'ajornar eth maridatge enquiara fin deth Quareme ère demorar massa, donques qu'era anciana tia deth prince Scherbazky ère grèuments malauta e podie morir d'un moment en aute, e en aguest cas eth dòu ajornarie eth maridatge encara mès temps.
ANNA-KARENINA-2-de-tres	Plan per açò, dempús de decidir qu'eth noviatge se dividirie en dues partides, ua de màger que se premanirie damb mès cauma e ua auta mendre que serie prèsta de seguit, era Princesa accedic a celebrar es nòces abantes deth Quareme, encara que non sense shordar-se diuèrsi viatges damb Levin per non respóner jamès damb seriositat as sues demanes ne dider-li s'ère cossent o non damb çò que se hège.
ANNA-KARENINA-2-de-tres	Era decision ère tan mès comòda pr'amor que, dempús de maridar-se, es nòvis se n'anarien ena sua propietat, a on entad arren aurien besonh dera majoritat des causes que se corresponien ara partida màger deth noviatge.
ANNA-KARENINA-2-de-tres	Levin contunhaue en aqueth estat de capvirament que li semblaue qu'eth e era sua felicitat constitusien era fin unenca e principau de tot çò qu'existie e que non li calie pensar ne preocupar-se d'arren, donques qu'es auti ac harien per eth.
ANNA-KARENINA-2-de-tres	E eth se limitaue a conformar-se damb çò que li didien.
ANNA-KARENINA-2-de-tres	Sergi Ivanovic cuelhec, entada eth, sòs prestadi, era Princesa li conselhèc anar-se'n de Moscòu dempús es nòces e Esteva Arkadievic li suggeric qu'anèsse entar estrangèr.
ANNA-KARENINA-2-de-tres	Levin se mostrèc cossent damb tot.
ANNA-KARENINA-2-de-tres	E quan li comuniquèc a Kitty qu'Esteva Arkadievic les conselhaue vier entar estrangèr, li semblèc estonant qu'era non i siguesse d'acòrd e qu'auesse entara sua vida futura es sòns prepausi determinadi.
ANNA-KARENINA-2-de-tres	Kitty se'n sabie qu'en pòble Levin se tenguie a ua empresa que l'apassionaue.
ANNA-KARENINA-2-de-tres	Aguesta decision, exprimida plan concretaments, estranhèc a Levin.
ANNA-KARENINA-2-de-tres	Mès, coma que l'ère parièr vier en un lòc qu'en un aute, demanèc ara prèssa a Oblonsky, coma s'aguest n'auesse era obligacion, qu'anèsse en pòble e ac apraièsse tot çò de mielhor possible damb aqueth bon gust qu'ère de costum en eth.
ANNA-KARENINA-2-de-tres	Escota, didec Esteva Arkadievic a Levin, en tornar deth pòble a on ac auie deishat tot prèst entara arribada des nauèth maridadi, ties eth certificat de confession e comunion?
ANNA-KARENINA-2-de-tres	Non, per qué?
ANNA-KARENINA-2-de-tres	Pr'amor que sense eth non te poiràs maridar.
ANNA-KARENINA-2-de-tres	Macarèu!, sorrisclèc Levin.
ANNA-KARENINA-2-de-tres	Donques hè nau ans que non comunii.
ANNA-KARENINA-2-de-tres	Non i auia pensat en aquerò.
ANNA-KARENINA-2-de-tres	Qué n'ès!, exclamèc Oblonsky arrint.
ANNA-KARENINA-2-de-tres	E m'acuses a jo de niilista!
ANNA-KARENINA-2-de-tres	Aquerò que non pòt demorar atau.
ANNA-KARENINA-2-de-tres	Te cau cohessar e comuniar.
ANNA-KARENINA-2-de-tres	Mès, se solet manquen quate dies!
ANNA-KARENINA-2-de-tres	Esteva Arkadievic l'apraièc açò tanben.
ANNA-KARENINA-2-de-tres	Entà Levin, que non auie fe, sense deishar per açò de respectar es credences des auti, ère fòrça penibla era assisténcia as actes religiosi.
ANNA-KARENINA-2-de-tres	Mès ara, en aqueth estat d'animositat, condescendent e sensible a tot, que se trapau, era obligacion de simular non solet l'ère penibla, senon totafèt impossibla.
ANNA-KARENINA-2-de-tres	Li semblaue que naut de tot dera sua felicitat, deth sòn esplendor intim, anaue a cométer un sacrilègi.
ANNA-KARENINA-2-de-tres	Se sentie, donc, incapable de complir cap d'aqueri déuers.
ANNA-KARENINA-2-de-tres	Mès a totes es sues demanes que li balhèssen eth certificat sense complir es actes, Esteva Arkadievic li responie qu'ère impossible.
ANNA-KARENINA-2-de-tres	Ath delà d'açò, se qué te còste?
ANNA-KARENINA-2-de-tres	A tot darrèr ei qüestion de dus dies.
ANNA-KARENINA-2-de-tres	Eth prèire ei un ancian simpatic e plan intelligent.
ANNA-KARENINA-2-de-tres	Te treirà aguest dent sense encuedar-te'n.
ANNA-KARENINA-2-de-tres	En acodir ara prumèra missa, Levin sagèc de refrescar es sòns rebrembes dera joenesa, renauir en eth aqueth fòrt sentiment religiós qu'experimentaue tàs setze o dètz-e-sèt ans.
ANNA-KARENINA-2-de-tres	Mès ara se n'encuedaue de qué ère impossible.
ANNA-KARENINA-2-de-tres	Per çò que tanh ara religion, Levin, coma era majoritat des sòs contemporanèus, se trapaue en ua situacion indefinida.
ANNA-KARENINA-2-de-tres	Non podie creir, mès ath còp non auie era certitud de qué era religion non siguesse justa e de besonh.
ANNA-KARENINA-2-de-tres	Plan per açò, incapable de creir ena importància de çò que hège, ne de guardar-lo damb indiferéncia coma ua vulgara formalitat, tot eth temps que passaue aguesti dies ena glèisa experimentaue cèrt malèster e vergonha.
ANNA-KARENINA-2-de-tres	Era votz dera sua consciéncia li didie que hèr ua causa sense comprener-la ère ua accion desaunèsta, ua faussetat.
ANNA-KARENINA-2-de-tres	Pendent es oficis religiosi, Levin, escotaue es oracions en tot sajar de balhar-les un significat non desparièr des sues pròpies idies, o, en tot reconéisher que non les podie compréner e que li calie censurar-les, sajaue de non entener-les, abstreiguent-se en pensaments, observacions e rebrembes que damb ua claretat particulara acodien ath sòn cervèth pendent aquera ociosa permanència ena glèisa.
ANNA-KARENINA-2-de-tres	Assistic a missa e a vèspres, e, aquera madeisha tarde, ara lectura des normes de confession; eth dia a vier, en lheuar-se mès lèu que de costum e sense préner er esdejoar, venguec ena glèisa tàs ueit pr'amor de cohessar-se dempús des oracions maitiaus.
ANNA-KARENINA-2-de-tres	Un joen diacòn, d'ampla e ben formada espatla jos era leugèra sotana, s'apressèc a Levin e, dempús, en tot apropar-se ara tauleta pròcha ara paret comencèc a lieger-li es normes.
ANNA-KARENINA-2-de-tres	En tot entener era lectura e sustot era repeticion des madeishes paraules, “Senhor, tie misericòrdia…” que se junhien en un monotòn “Senor balha…
ANNA-KARENINA-2-de-tres	Senhor, balha…”, Levin auie era impression de tier eth sòn pensament barrat e sagerat sense poder tocar-lo ne botjar-lo, pr'amor que autaments li semblarie qu'encara aurie estat màger era sua confusion.
ANNA-KARENINA-2-de-tres	E plan per açò, de pès darrèr eth diacòn, sense escotar-lo ne sauvar es sues paraules, contunhaue balhat as sues reflexions.
ANNA-KARENINA-2-de-tres	Coma se passaue lèu tostemp en aqueri dies, non auien arren que dider-se, e Kitty, botant era man sus era taula, la barraue e la daurie, e, en tot encuedar-se'n era madiesha d'aguest movement, s'estarnèc d'arrir.
ANNA-KARENINA-2-de-tres	E Levin contemplèc era sua man, dempús era deth diacòn de cuerts dits.
ANNA-KARENINA-2-de-tres	Ara hè ua genuflexion e tòque eth solèr damb eth front.
ANNA-KARENINA-2-de-tres	Aquerò senhale tostemp era fin”.
ANNA-KARENINA-2-de-tres	Un còp recebut discrètaments ena sua man, qu'amuishaue punhets de velot, un bilhet de tres robles, eth diacòn didec que se n'encuedarie d'inscriuer-lo entara confession e s'aluenhèc de cap ar autar, hènt ressonar fòrtaments es sues sabates naues sus eth solèr dera glèisa desèrta.
ANNA-KARENINA-2-de-tres	Ath cap d'un moment, virèc eth cap e cridèc damb era man a Levin.
ANNA-KARENINA-2-de-tres	Es pensaments d'aguest, embarradi enquia alavetz, s'estornegèren de nauèth en sòn cervèth, mès s'esdeguèc a aluenhar-les, e s'auancèc entàs grases, tant que pensaue:: “Ja s'apraiarà d'ua manèra o ua auta”.
ANNA-KARENINA-2-de-tres	En botar es pès enes grases, virèc era guardada entara dreta e vedec ath prèire, un ancian de barba peublanca, de uelhs bontadosi e fatigadi, que de pès duant er analoi reliegie eth missau.
ANNA-KARENINA-2-de-tres	Credetz en çò que mos ensenhe era nòsta Santa Glèisa Apostolica?”, contunhèc eth prèire, deishant de uelh eth ròstre de Levin e crotzant es mans dejós era estòla en gèst de pregar.
ANNA-KARENINA-2-de-tres	Dobtaua e dobti de tot, responec Levin, en ua votz que quitament li sonèc desagradiua ada eth.
ANNA-KARENINA-2-de-tres	E carèc.
ANNA-KARENINA-2-de-tres	Eth dobte qu'ei cossent damb era natura dera feblesa umana, mès mos cau pregar pr'amor de qué Diu misericordiós mos illumine.
ANNA-KARENINA-2-de-tres	Quini son es vòsti principaus pecats?, higec eth prèire sense hèr ua pòsa, coma se non volesse pèrder eth temps.
ANNA-KARENINA-2-de-tres	Eth mèn pecat principau qu'ei eth dobte.
ANNA-KARENINA-2-de-tres	Dobti de tot.
ANNA-KARENINA-2-de-tres	Eth dobte m'acace lèu en tot moment.
ANNA-KARENINA-2-de-tres	Eth dobte qu'ei pròpi dera feblesa umana, repetic eth prèire damb es madeishes paraules.
ANNA-KARENINA-2-de-tres	De qué dobtatz en especiau?
ANNA-KARENINA-2-de-tres	De tot.
ANNA-KARENINA-2-de-tres	A viatges dobti dera existéncia de Diu, didec Levin sense voler.
ANNA-KARENINA-2-de-tres	E s'orrifiquèc dera inconvenença de çò que didie.
ANNA-KARENINA-2-de-tres	Quin dobte i pòt auer ena existéncia de Diu?, didec eth prèire ara prèssa, lèu damb un imperceptible arridolet.
ANNA-KARENINA-2-de-tres	Levin caraue.
ANNA-KARENINA-2-de-tres	Quin dobte i pòt auer sus eth Creador quan se contemplen es sues òbres?, contunhaue eth prèire damb era sua parlòta rapida e monotòna.
ANNA-KARENINA-2-de-tres	Qui ornèc damb astres era vòuta celesta?
ANNA-KARENINA-2-de-tres	Qui revestic era tèrra des sues bereses?
ANNA-KARENINA-2-de-tres	Com poirien existir aguestes causes sense un Creador?
ANNA-KARENINA-2-de-tres	E campèc interrogatiuaments a Levin.
ANNA-KARENINA-2-de-tres	Sabi pas, responec.
ANNA-KARENINA-2-de-tres	Donques se non ac sabetz, com podetz dobtar de qué Diu ac a creat tot?, preguntèc eth prèire damb alègra suspresa.
ANNA-KARENINA-2-de-tres	Non compreni arren, didec Levin, rogint-se en avertir era pegaria des sues paraules e çò de pòc avientes qu'èren ara situacion.
ANNA-KARENINA-2-de-tres	Pregatz a Diu e imploratz era sua misericòrdia.
ANNA-KARENINA-2-de-tres	Enquia e tot, es Sants Pairs auien dobtes e li demanauen a Diu qu'assolidèsse era sua fe.
ANNA-KARENINA-2-de-tres	Eth diable tie un immens poder e mos cau evitar quèir jos eth sòn domeni.
ANNA-KARENINA-2-de-tres	Pregatz a Diu, imploratz era sua gràcia…
ANNA-KARENINA-2-de-tres	Pregatz!, higec eth prèire damb precipitacion.
ANNA-KARENINA-2-de-tres	E carèc un moment cogitós.
ANNA-KARENINA-2-de-tres	È entenut a díder que vos prepausatz maridar damb era hilha deth mèn parroquian e hilh espirituau, eth prince Scherbazky, higec arrint.
ANNA-KARENINA-2-de-tres	Qu'ei ua joena excellenta.
ANNA-KARENINA-2-de-tres	Òc, contestèc Levin.
ANNA-KARENINA-2-de-tres	E, tau que se responesse ath sòn pensament, eth prèire parlèc:
ANNA-KARENINA-2-de-tres	Pensatz contrèir matrimòni e dilhèu Diu vos autrege descendéncia, non ei atau?
ANNA-KARENINA-2-de-tres	Donques, quina educacion poiratz balhar as vòsti hilhs se non vencetz era tentacion deth diable que vos arrossègue entara incredulitat?, didec damb un doç repotec.
ANNA-KARENINA-2-de-tres	S'estimatz as vòsti hilhs, coma bon pair, vos cau desirar entada eri non solet es riqueses, eth luxe e es aunors, senon tanben era sauvacion, era clarividéncia espirituau ena lutz dera vertat.
ANNA-KARENINA-2-de-tres	Non ei atau?
ANNA-KARENINA-2-de-tres	E qué responeratz as vòsti innocents hilhs quan vos demanen: “Papa, qui a creat tot çò que se trape en mon, era tèrra, es aigües, eth solei, es flors, es plantes?” dilhèu les dideratz: “Sabi pas?” Vos non podetz ignorar çò qu'eth Senhor, ena sua grana bontat, vos revèle.
ANNA-KARENINA-2-de-tres	Tanben vos poiran demanar es vòsti hilhs: “Qué me demore ena vida futura dempús de morir?” E qué responetz s'ac ignoratz tot?
ANNA-KARENINA-2-de-tres	Qué les dideratz?
ANNA-KARENINA-2-de-tres	Les vatz a autrejar ara seduccion deth mon e deth diable?
ANNA-KARENINA-2-de-tres	Be ne serie de dolent aquerò!
ANNA-KARENINA-2-de-tres	Levin non contestaue arren, non solet per non voler entrar en dicussions damb eth prèire, senon pr'amor qu'arrés l'auie hèt jamès preguntes atau e pensaue que quan eth sòn hilh les ac hesse, ja aurie auut eth temps de resòlver çò que li calie respóner.
ANNA-KARENINA-2-de-tres	Eth prèire contuhèc:
ANNA-KARENINA-2-de-tres	Vietz en un moment dera vòsta vida que vos cau escuélher un camin e seguir-lo.
ANNA-KARENINA-2-de-tres	Pregatz entà que Diu vos ajude e vos perdone ena sua misericòrdia, concludic.
ANNA-KARENINA-2-de-tres	Nòste Sénher Jesucrist vos perdoni ena sua immensa misericòrdia e amor as òmes, hilh mèn…
ANNA-KARENINA-2-de-tres	E, acabada era oracion absolutòria, eth prèire lo benedic e li didec adiu.
ANNA-KARENINA-2-de-tres	Ath delà, li demorèc era vaga impression de qué çò que l'auie dit aqueth ancian simpatic e brave non ère tan pèc coma ara prumeria l'auie semblat, e qu'enes sues paraules i auie quauquarren qu'auie besonh d'un esclariment.
ANNA-KARENINA-2-de-tres	Passèc era cauhada damb era sua nòvia en çò de Dolly.
ANNA-KARENINA-2-de-tres	Levin, plan alègre, en tot explicar a Oblonsky er estat d'excitacion que se trapaue, didec qu'ère content coma un gosset qu'ensenhen a sautar peth cercle e que, en compréner se qué demoren d'eth, ganhòle, botge era coa e saute damb entosiasme sus es taules e es parabandes des hièstres.
ANNA-KARENINA-2-de-tres	Eth dia des nòces, sivans eth constum, (pr'amor qu'era Princesa e Daria Alexandrovna persutauen fòrça entà qué tot se hesse sivans eth costum) Levin non vedec ara sua nòvia e mingèc en sòn quarto der otèl damb tres amics celibataris qu'auien vengut a tier-li ua visita: Sergi Ivanovic, Katavasov (excompanh d'Universitat e ara professor de sciéncies naturaus, que Levin se trapèc en carrèr e se lo hec a vier) e Chirinov, eth sòn testimòni de nòces, jutge municipau en Moscòu e companh de Levin ena cacilha der os.
ANNA-KARENINA-2-de-tres	Eth repais se passèc fòrça alègre.
ANNA-KARENINA-2-de-tres	Sergi Ivanovic ère en excellent estat d'animositat e se divertie damb es originalitats de Katavasov.
ANNA-KARENINA-2-de-tres	Aguest, en veir que les apreciauen e comprenien, hège mès e mès ostentacion d'eres.
ANNA-KARENINA-2-de-tres	Chirikov, benevòl e alègre, se metie a ton damb era convèrsa.
ANNA-KARENINA-2-de-tres	Atau, donc, didie Katavasov, alongant es paraules, sivans eth costum agarrat ena cadièra, que podem díder qu'eth nòste amic Constantin Dmitrievic ère un gojat plan ben dotat.
ANNA-KARENINA-2-de-tres	Que parli d'absents, pr'amor qu'eth non ei aciu.
ANNA-KARENINA-2-de-tres	En gésser dera Universitat estimaue era sciéncia e es interèssi dera Umanitat, mès ara era mitat des sues facultats ei dedicada a enganhar-se ada eth madeish e era auta mitat a justificar aguesta enganha.
ANNA-KARENINA-2-de-tres	Que non è vist enemic mès fòrt deth matrimòni que vos, repliquèc Sergi Ivanovic.
ANNA-KARENINA-2-de-tres	Non ne sò enemic.
ANNA-KARENINA-2-de-tres	Sò amic dera distribucion deth trabalh.
ANNA-KARENINA-2-de-tres	Era gent non pòt hèr ua auta causa, li cau hèr òmes, e es auti contribusir ara sua instruccion e felicitat.
ANNA-KARENINA-2-de-tres	Atau ac pensi.
ANNA-KARENINA-2-de-tres	Que n'auem fòrça que vòlen confóner aguestes dues activitats, mes jo non me compdi entre eri.
ANNA-KARENINA-2-de-tres	Se com m'alegrarè quan me'n sapia que vos ètz encamardat!, didec Levin.
ANNA-KARENINA-2-de-tres	Non deishetz de convidar-me as nòces!.
ANNA-KARENINA-2-de-tres	Que ja ne sò encamardat.
ANNA-KARENINA-2-de-tres	Òc, dera sépia, indiquèc Levin a sa frair.
ANNA-KARENINA-2-de-tres	Miquèu Semenich ei en tot escríuer ara ua òbra sus eth neuriment e…
ANNA-KARENINA-2-de-tres	Non mos enganhem.
ANNA-KARENINA-2-de-tres	Non pr'amor que se tracte dera mia òbra, mès, plan que òc, aprècii era sépia…
ANNA-KARENINA-2-de-tres	Era sépia non vos empacharà estimar ara vòsta hemna.
ANNA-KARENINA-2-de-tres	Era sépia non, mès era hemna òc.
ANNA-KARENINA-2-de-tres	Per qué?
ANNA-KARENINA-2-de-tres	Ja ac veiratz per vos madeish.
ANNA-KARENINA-2-de-tres	Ja ac veiratz, ja…
ANNA-KARENINA-2-de-tres	Aué a vengut Argip, e ditz qu'en Prudnoe i a ua grana quantitat d'elans e d'ossi, afirmèc Chirikov.
ANNA-KARENINA-2-de-tres	Donques les caçatz sense jo.
ANNA-KARENINA-2-de-tres	Plan: en futur dideràtz adiu ara caça der os.
ANNA-KARENINA-2-de-tres	Era vòsta hemna non vos i deisharà vier.
ANNA-KARENINA-2-de-tres	Levin arric.
ANNA-KARENINA-2-de-tres	Ça que la, ei malastre caçar aguesti ossi sense vos.
ANNA-KARENINA-2-de-tres	Vo'n brembatz deth darrèr viatge en Yapilovo?
ANNA-KARENINA-2-de-tres	Quina caça tant esplendida que hérem!, didec Chirikov.
ANNA-KARENINA-2-de-tres	Plan per açò existís eth costum de dider-se adiu dera vida de celibatari, didec sa frair.
ANNA-KARENINA-2-de-tres	Que pòs èster fòrça erós, mès, totun açò, tostemp ei penible pèrder era libertat.
ANNA-KARENINA-2-de-tres	Cohèssatz-ac: non ei vertat que sentetz eth desir deth nòvi dera comèdia de Gogol que vò húger des nòces sautant pera hièstra?
ANNA-KARENINA-2-de-tres	Solide, mès non ac vò cohessar, afirmèc Katavasov.
ANNA-KARENINA-2-de-tres	E s'estarnèc d'arrir.
ANNA-KARENINA-2-de-tres	Per qué non?
ANNA-KARENINA-2-de-tres	Era hièstra ei dubèrta.
ANNA-KARENINA-2-de-tres	Anem ara madeish entà Tver!
ANNA-KARENINA-2-de-tres	Era ossa ei soleta e la podem cuélher en sòn jaç.
ANNA-KARENINA-2-de-tres	Au!, partim en tren des cinc e que s'apraien aciu coma poguen, didec, arrint, Chirikov.
ANNA-KARENINA-2-de-tres	Vos juri, assegurèc Levin arrint, que per mès que hèsca non artenhi trapar ena mia amna aguest sentiment de dolor pera pèrta dera mia libertat.
ANNA-KARENINA-2-de-tres	Ena vòsta amna règne ara un tau caòs qu'ei impossible trapar arren en era, didec Katavasov.
ANNA-KARENINA-2-de-tres	Demoratz un shinhau e quan la tenguetz mès en orde, ja m'ac dideratz…
ANNA-KARENINA-2-de-tres	Non.
ANNA-KARENINA-2-de-tres	Pro poiria, a despart deth mèn sentiment (non volec díder deth mèn “amor”) e dera felicitat qu'experimenti, planher-me de pèrder era libertat.
ANNA-KARENINA-2-de-tres	Mès, ça que la, me senti satisfèt de perder-la.
ANNA-KARENINA-2-de-tres	Reòsca!
ANNA-KARENINA-2-de-tres	Qu'ei un cas desesperat!, exclamèc Katavasov.
ANNA-KARENINA-2-de-tres	Beuem pera sua garison o entà que se realize, aumens, era centèna part des sues illusions!
ANNA-KARENINA-2-de-tres	Damb aquerò, ja aurie tanta felicitat coma ei possible trapar ena tèrra.
ANNA-KARENINA-2-de-tres	Dempús eth repais, es amics partiren pr'amor d'auer temps de vestir-se entara nòça.
ANNA-KARENINA-2-de-tres	En demorar-se solet e rebrembar era convèrsa d'aqueri celibataris, Levin se demanèc un còp mès se i auie ena sua amna bèth sentiment de dolor pera libertat que perdie e que d'eth parlauen tant, e arric en formular-se aquera pregunta.
ANNA-KARENINA-2-de-tres	Entà qué voi era libertat?
ANNA-KARENINA-2-de-tres	Era felicitat s'està en estimar e desirar, e pensar damb es sentiments d'era, ei a díder, en non auer deguna libertat.
ANNA-KARENINA-2-de-tres	Er arridolet despareishec deth sòn ròstre e Levin s'estèc cogitós.
ANNA-KARENINA-2-de-tres	De ressabuda lo neguèc ua estranha sensacion de temor e de dobte, un dobte que s'estenie a totes es causes.
ANNA-KARENINA-2-de-tres	E s'era madeisha non sap se qué hè?”, se preguntaue.
ANNA-KARENINA-2-de-tres	E es pejors e mès estranhs pensaments sus Kitty acodiren ath sòn cervèth.
ANNA-KARENINA-2-de-tres	Sentie gelosia de Vronsky, coma hège un an, tau que se la cauhada que l'auie vist damb era auesse estat ager.
ANNA-KARENINA-2-de-tres	Sospechaue qu'era non l'auie dit tot çò que l'auie de díder.
ANNA-KARENINA-2-de-tres	Se lheuèc ath mès córrer.
ANNA-KARENINA-2-de-tres	Li diderè: “encara èm liures…
ANNA-KARENINA-2-de-tres	L'a trapèc enes crambes deth darrèr, seiguda sus ua mala, balhant ordes a ua gojata e remenant pilers de vestits molticolors plaçadi sus es dorsièrs des cagires e lançadi peth solèr.
ANNA-KARENINA-2-de-tres	Ò!, exclamèc Kitty radianta d'alegria en veder-lo.
ANNA-KARENINA-2-de-tres	Com?
ANNA-KARENINA-2-de-tres	Tu… vos (enquia aqueth darrèr dia l'auie parlat indistintaments de “vos” e de “tu”).
ANNA-KARENINA-2-de-tres	Non te demoraua.
ANNA-KARENINA-2-de-tres	Qu'èra en tot repartir es mèns vestits de celibatària, vedent entà qui les posqui autrejar-les- se…
ANNA-KARENINA-2-de-tres	Plan ben, didec eth en tot guardar còp sec ara gojata.
ANNA-KARENINA-2-de-tres	Ges, Duniascha…
ANNA-KARENINA-2-de-tres	Ja te cridarè quan…, ordenèc Kitty.
ANNA-KARENINA-2-de-tres	Mès, qué se passe?, preguntèc, contunhant decididaments eth sòn tutejament dempús qu'era sirventa gessec.
ANNA-KARENINA-2-de-tres	Era vedie era estranha expression deth sòn ròstre, agitat e ombriu, e li calec pòur.
ANNA-KARENINA-2-de-tres	Kitty, patisqui fòrça e non ac posqui tier solet…, repliquèc Levin, damb desesperacion, posant-se dauant d'era e guardant-la suplicant.
ANNA-KARENINA-2-de-tres	È vengut a dider-te qu'encara èm a temps, qu'encara ei possible des.hèr e apraiar…
ANNA-KARENINA-2-de-tres	Non ac compreni!
ANNA-KARENINA-2-de-tres	Qué te cau?
ANNA-KARENINA-2-de-tres	Çò que t'è dit mil viatges e non posqui deishar de pensar: que non te meriti…
ANNA-KARENINA-2-de-tres	Non ei possible que consentisques a maridar-te damb jo.
ANNA-KARENINA-2-de-tres	Pensa-t'ac ben.
ANNA-KARENINA-2-de-tres	Que t'as enganhat, non me pòs estimar…
ANNA-KARENINA-2-de-tres	Que vau mès que m'ac digues, seguie Levin sense guardar-la.
ANNA-KARENINA-2-de-tres	Serè malerós.
ANNA-KARENINA-2-de-tres	Qu'era gent digue çò que volgue; tot serà preferible ath malastre.
ANNA-KARENINA-2-de-tres	Que serà mielhor qu'ac hescam ara qu'èm encara a temps.
ANNA-KARENINA-2-de-tres	Non te compreni, repliquèc Kitty espaurida.
ANNA-KARENINA-2-de-tres	Ei possible que volgues renonciar e que non…?
ANNA-KARENINA-2-de-tres	Òc, se non m'estimes.
ANNA-KARENINA-2-de-tres	Ès hòl?, exclamèc era rogint-se d'indignacion.
ANNA-KARENINA-2-de-tres	Qué penses?
ANNA-KARENINA-2-de-tres	Ditz-m'ac tot.
ANNA-KARENINA-2-de-tres	Pensi que non me pòs estimar.
ANNA-KARENINA-2-de-tres	Se per qué m'auries d'estimar?
ANNA-KARENINA-2-de-tres	Diu mèn!
ANNA-KARENINA-2-de-tres	Qué posqui díder?, exclamèc Kitty plorant.
ANNA-KARENINA-2-de-tres	Ò!, qué è hèt?, se planhèc Levin.
ANNA-KARENINA-2-de-tres	E ajulhant-se dauant d'era li punèc es mans.
ANNA-KARENINA-2-de-tres	Quan ath cap de cinc menutes entrèc era Princesa ena cramba les trapèc reconciliadi totafèt.
ANNA-KARENINA-2-de-tres	Non solet Kitty assegurèc ath sòn nòvi que l'estimaue, senon que, en preguntar-li eth motiu tà que l'estimèsse, l'ac expliquèc.
ANNA-KARENINA-2-de-tres	Li didec que l'estimaue pr'amor que lo comprenie pliaments, pr'amor que se'n sabie de quini èren es sòn desirs ardents e pr'amor que se'n sabie tanben que tot çò qu'eth desiraue ardentaments ère just.
ANNA-KARENINA-2-de-tres	A Levin era explicacion li semblèc pro clara.
ANNA-KARENINA-2-de-tres	Quan era Princesa entrèc ena estança, es dus èren seigudi ath cant dera mala revisant es vestits e discutint a prepaus de s'era joena l'auie de regalar a Duniaschka eth vestit de color castanha qu'amiaue quan Levin se li declarèc, o se, tau qu'eth volie, non deuie regalar ad arrès aqueth vestit e regalar ara gojata eth bluenc.
ANNA-KARENINA-2-de-tres	Non comprenes que Duniaschka ei bruna e non l'estarie ben eth bluenc?
ANNA-KARENINA-2-de-tres	Que ja ac è pensat tot.
ANNA-KARENINA-2-de-tres	En saber-se'n deth motiu dera visita de Levin, era Princesa lèu s'emmalicièc, e arrint lo manèc entara sua casa pr'amor de qué se vestisse e non destorbèsse eth pientat de Kitty, donques que ja ère a mand d'arribar Charles, eth perruquèr francés.
ANNA-KARENINA-2-de-tres	Que ja ei pro afeblida d'aguesti dies que non minge arren, e encara vies a shordar-la damb es tues pegaries, li didec era Princesda.
ANNA-KARENINA-2-de-tres	Vè-te'n, vè-te'n, estimat!
ANNA-KARENINA-2-de-tres	Levin, avergonhat, mès ja tranquil, tornèc entath sòn otèl.
ANNA-KARENINA-2-de-tres	Sa frair, Daria Alexandrovna e Esteva Arkadievic lo demorauen entà benedir-lo damb era icòna.
ANNA-KARENINA-2-de-tres	Que non auie temps a pèrder.
ANNA-KARENINA-2-de-tres	Daria Alexandrovna li calie vier en çò de sòn pr'amor de recuéher ath sòn hilh, que, plan mudat, damb eth peu retortilhat, auie d'amiar era santa imatge acompanhant ara nòvia.
ANNA-KARENINA-2-de-tres	Ath delà, les calie cercar un coche entà manar-lo ath pairin de nòces e hèr tornar eth que se harie a vier Sergi Ivanovic.
ANNA-KARENINA-2-de-tres	I auie, donc, fòrça causes importantes que pensar.
ANNA-KARENINA-2-de-tres	Ère de besonh non pèrder temps, pr'amor que ja èren es sies e mieja.
ANNA-KARENINA-2-de-tres	Era ceremònia dera benediccion manquèc de seriositat.
ANNA-KARENINA-2-de-tres	Oblonsky se metec ath ras dera sua hemna en ua actitud solemna e comica ath còp, quilhèc era imatge e, ordenant a Levin que s'ajulhèsse, lo benedic damb bontosa e ironica arridalha e lo punèc tres còps.
ANNA-KARENINA-2-de-tres	Dolly hec madeish, mès d'ua manèra precipitada e premanint-se a gésser de seguit, preocupada damb er endravat ahèr des coches.
ANNA-KARENINA-2-de-tres	Vaquí çò que podem hèr, didec, en tot dirigir-se ath sòn marit: tu vies damb eth nòste coche tà cercar ath mainatge, e Sergi Ivanovic aurà era amabilitat d'anar aquiu delà e hèr-mos a vier eth coche dempús.
ANNA-KARENINA-2-de-tres	Damb plaser.
ANNA-KARENINA-2-de-tres	E nosati vieram de seguit damb eth mainatge…
ANNA-KARENINA-2-de-tres	Ei tot premanit?, preguntèc Esteva Arkadievic.
ANNA-KARENINA-2-de-tres	Òc, responec Levin.
ANNA-KARENINA-2-de-tres	E ordenèc a Kusmà que l'ajudèsse a vestir-se.
ANNA-KARENINA-2-de-tres	Un revolum de gent, hemnes mès que mès, entornejaue era glèisa resplendenta damb totes es lutzes alugades entara nòça.
ANNA-KARENINA-2-de-tres	Aqueri que non auien podut entrar s'acorropauen ath cant des hièstres, empossant-se, discutint e guardant a trauèrs des reishes.
ANNA-KARENINA-2-de-tres	Mès de vint coches s'auien alinhat ja ath long deth carrèr, jos era vigilància des gardes.
ANNA-KARENINA-2-de-tres	Un oficiau de policia, ufanós damb eth sòn unifòrme de ceremònia, desfisaue eth hered en portau deth temple.
ANNA-KARENINA-2-de-tres	Arribauen coches de shivaus de contunh.
ANNA-KARENINA-2-de-tres	Ja arribauen senhores apolidides damb flors, en tot recuelher-se es codenes des vestits, ja arribauen cavalièrs que se treiguien es sòns chapèus neri e es sues casquetes d'unifòrme en entrar ena glèisa.
ANNA-KARENINA-2-de-tres	En interior auien estat alugades es tarantèles e toti es ciris dauant es icònes.
ANNA-KARENINA-2-de-tres	Era daurada ludentor dera lum sus eth hons ròi der iconastèri e des supòrts des ciris, es rajòles, es tapisi, es bandères plaçades naut de tot, amassa damb es dus còrs, es grases der analoi, es ancians libres ennerits peth temps, es sotanes e casulhes, tot qu'ère negat de lum.
ANNA-KARENINA-2-de-tres	Ara dreta dera glèisa escauhada, entre fracs e corbates blanques, unifòrmes de ceremònia, sedes, velots, satins, peus, flors, muscles e braci descaperadi e longui gants, se lheuaue un mormolh contengut e encoratjat que ressonaue estranhaments jos era nauta copòla.
ANNA-KARENINA-2-de-tres	Mès era pòrta se dauric encara mès de dètz còps e tostemp ère un convidat o convidada endarreridi que se higien ath rondèu des assistents, ena dreta, o ben quauqua senhora deth public que, enganhant ar oficiau de policia o damb eth permís d'aguest, se junhie as estranhs, ena quèrra.
ANNA-KARENINA-2-de-tres	Es parents e eth public auien passat per totes es fases dera demora.
ANNA-KARENINA-2-de-tres	Supausauen ara prumeria qu'es nòvis arribarien d'un moment e aute, e non balhauen importància ath retard.
ANNA-KARENINA-2-de-tres	Mès dempús guardauen mès soent entàs pòrtes demanant-se se non s'aurie passat quauquarren.
ANNA-KARENINA-2-de-tres	A tot darrèr, eth retard comencèc a semblar ja shordaire e parents e convidadi hègen veir que non se preocupauen ja des nòvis e que solet les interessauen es pròpies convèrses.
ANNA-KARENINA-2-de-tres	Er arcedian s'estornejaue damb impaciéncia, coma rebrembant eth valor deth temps, e era sua tossiquèra hège vibrar es veires des hièstres.
ANNA-KARENINA-2-de-tres	En còr s'entenie ara as cantaires que, irritadi, assajauen era votz o se mocauen.
ANNA-KARENINA-2-de-tres	Eth prèire manaue de contunh ath diacòn o ath sacristan pr'amor d'informar-se'n s'auie arribat ja eth nòvi, e enquia eth madeish, damb era sua sotana color lilà e eth sòn cinturon brodat, s'apropaue soent enquias pòstes lateraus der autar.
ANNA-KARENINA-2-de-tres	A tot darrèr, ua senhora, en tot campar eth relòtge, didec:
ANNA-KARENINA-2-de-tres	Aquerò qu'ei fòrça estranh.
ANNA-KARENINA-2-de-tres	Un des testimònis gessec a saber-se'n qué passaue.
ANNA-KARENINA-2-de-tres	Mentretant, Kitty, vestida damb eth sòn vestit blanc, eth sòn long vel e era sua corona de flors d'irangèr, acompanhada dera mairia dera nòça e dera sua fraia Lvova, ère ena casa des Scherbazky e guardaue pera hièstra demorant en vaganaut dès hège mieja ora er avís deth sòn testimòni de nòces qu'eth nòvi auie arribat ena glèisa.
ANNA-KARENINA-2-de-tres	Dera sua part, Levin, damb es sòns pantalons jargadi, mès sense justet ne frac, passejaue d'ua part en auta dera cramba der otèl, pistant de contunh ena pòrta e guardant eth correder.
ANNA-KARENINA-2-de-tres	Mès en correder non campaue aqueth que demorue, e li calie tornar, desesperat, ena estança, estornejant es braci e dirigint-se a Esteva Arkadievic, que humaue tranquillaments.
ANNA-KARENINA-2-de-tres	Aurà auut bèth còp un òme damb tan pèga situacion?, didie Levin.
ANNA-KARENINA-2-de-tres	Òc, ei pro pèga, convenguie Oblonsky, arrint damb doçor.
ANNA-KARENINA-2-de-tres	Mès solatja-te.
ANNA-KARENINA-2-de-tres	L'amiaràn ara madeish.
ANNA-KARENINA-2-de-tres	Ò!, sorrisclaue Levin damb ira contenguda.
ANNA-KARENINA-2-de-tres	E aguesti absurdi justets!, tan dubèrts!
ANNA-KARENINA-2-de-tres	Ei impossible!, didie, guardant eth pitrau arropit dera sua camisa.
ANNA-KARENINA-2-de-tres	E qué haram se s'an hèt a vier ja es equipatges en camin de hèr?, exclamaue desesperat.
ANNA-KARENINA-2-de-tres	Alavetz te botaràs eth mèn.
ANNA-KARENINA-2-de-tres	Que ja ac auríem podut hèr hè temps!
ANNA-KARENINA-2-de-tres	Non conven balhar motiu de burla.
ANNA-KARENINA-2-de-tres	Padega-te.
ANNA-KARENINA-2-de-tres	Tot s'aprairà.
ANNA-KARENINA-2-de-tres	E era camisa?, preguntèc Levin.
ANNA-KARENINA-2-de-tres	Que l'amiatz jargada, contestèc Kusmà damb tranquilla arridalha.
ANNA-KARENINA-2-de-tres	Era camisa que Levin amiaue dès eth maitin ère arropida e ère impossible tier-la ena nòça, pr'amor dera mòda qu'auie des justets dubèrts.
ANNA-KARENINA-2-de-tres	Pensaue anar a quèrrer ua camisa en çò des Scherbazky, mès les calec desistir per çò de luenh que s'estauen.
ANNA-KARENINA-2-de-tres	Vengueren en çò d'Esteva Arkadievic, mès se heren a vier ua camisa fòrça ampla e cuerta, per çò que, a tot darrèr, non aueren cap mès remèdi que vier ena casa des Scherbazky entà que daurissen es males.
ANNA-KARENINA-2-de-tres	E, tant que demorauen ath nòvi ena glèisa, eth, coma ua fèra engabiada, passejaue pera cramba,, pistaue en correder e rebrembaue damb orror e desesperacion çò qu'auie dit a Kitty e çò qu'era podie pensar ara.
ANNA-KARENINA-2-de-tres	Fin finau, eth colpable Kusmà entrèc ena cramba, lèu sense alend, amiant era camisa.
ANNA-KARENINA-2-de-tres	Qu'èren ja metent es causes en car, didec.
ANNA-KARENINA-2-de-tres	Levin se vedec corrent peth correder.
ANNA-KARENINA-2-de-tres	Corrent que ja non guanhes arren, didie Esteva Arkadievic, en tot seguir-lo sense precipitar-se e arrint.
ANNA-KARENINA-2-de-tres	T'asseguri que tot s'apraiarà, tot…
ANNA-KARENINA-2-de-tres	Ja an arribat!
ANNA-KARENINA-2-de-tres	Ja i son!
ANNA-KARENINA-2-de-tres	Qui ei?
ANNA-KARENINA-2-de-tres	Aqueth, eth mès joen?
ANNA-KARENINA-2-de-tres	E era, era praubeta qu'ei mès mòrta que viua…
ANNA-KARENINA-2-de-tres	Aguestes exclamacions gessien dera multitud, quan Levin, amassant-se ara nòvia ena nèira, entrèc damb era ena glèisa.
ANNA-KARENINA-2-de-tres	Estevan Arkadievic condèc ara sua hemna era causa deth retard.
ANNA-KARENINA-2-de-tres	Es convidadi arrien, en tot hèr comentaris en votz baisha.
ANNA-KARENINA-2-de-tres	Levin non vedie ad arrés ne ad arren.
ANNA-KARENINA-2-de-tres	Guardaue ara sua nòvia sense deishar-la de uelh.
ANNA-KARENINA-2-de-tres	Que ja començaua a pensar qu'auies hujut, didec Kitty arrint.
ANNA-KARENINA-2-de-tres	M'a arribat ua causa tan pèga que m'avergonhi condar-la-te, didec eth.
ANNA-KARENINA-2-de-tres	E se dirigic a Servi Ivanovic, que se l'apressaue.
ANNA-KARENINA-2-de-tres	Vai, quina istòria era dera camisa!, didec aguest a sa frair, botjant eth cap e arrint.
ANNA-KARENINA-2-de-tres	Òc, òc, contestèc Levin sense compréner çò que li didien.
ANNA-KARENINA-2-de-tres	Que mos cau cuélher ua decision, Kostia, intervenguec Esteva Arkadievic, damb ua mina de simulada preocupacion, sus un ahèr fòrça important.
ANNA-KARENINA-2-de-tres	Me demanen s'aluguen ciris naui o ja uscladi.
ANNA-KARENINA-2-de-tres	E, sarrant es pòts damb un arridolet, higec:
ANNA-KARENINA-2-de-tres	Era diferéncia ei de dètz robles.
ANNA-KARENINA-2-de-tres	Jo que ja ac è decidit, mès cranhi que non i sigues d'acòrd.
ANNA-KARENINA-2-de-tres	Levin, en tot compréner que se tractaue d'ua trufaria, arric.
ANNA-KARENINA-2-de-tres	Tè!, uscladi o non?
ANNA-KARENINA-2-de-tres	Qu'ei força important.
ANNA-KARENINA-2-de-tres	Òc, òc, naui…
ANNA-KARENINA-2-de-tres	Vai, perfècte, causa resolvuda!, didec, arrint, Oblonsky.
ANNA-KARENINA-2-de-tres	Mès com s'estabordís era gent en aguesti casi!, comentèc en tot dirigir-se a Chirinov, tant que Levin lo guardaue estonat e se viraue entara sua nòvia.
ANNA-KARENINA-2-de-tres	Tie compde d'èster era prumèra de caushigar eth tapís, Kitty (la conselhèc era comdessa Nordson, en tot apressar-se.
ANNA-KARENINA-2-de-tres	Vai, quines badinades mos hètz a vier!, afirmèc dirigint-se a Levin.
ANNA-KARENINA-2-de-tres	Ès guaire impressionada?, preguntèc Maria Dmitrievna, era anciana tia.
ANNA-KARENINA-2-de-tres	As hered?
ANNA-KARENINA-2-de-tres	Qu'ès esblancossida…
ANNA-KARENINA-2-de-tres	Demora; ajoca-te un shinhau, didec Lvova, era fraia de Kitty.
ANNA-KARENINA-2-de-tres	Kitty contemplaue a toti damb es madeishi uelhs abstreigudi de Levin.
ANNA-KARENINA-2-de-tres	Mentretant, es clèrgues se revestien damb es sòn abits sacerdotaus, e eth prèire, acompanhat peth diacòn, gesseren en analoi, quilhat en pòrge dera glèisa, tant qu'aqueth se dirigic a Levin e li didec quauquarren qu'aguest non comprenec.
ANNA-KARENINA-2-de-tres	Balhatz era man ara nòvia e amiatz-la entar autar, li didec eth testimòni.
ANNA-KARENINA-2-de-tres	Levin, pendent un moment, non podec compréner çò que l'indicauen que hesse.
ANNA-KARENINA-2-de-tres	Es sòns amics, que lo corregien de contunh, en veir qu'es sues indicacions èren inutiles, èren ja per deishar que se les apraièsse coma podesse quan comprenec, a tot darrèr, que li calie cuélher era man ara nòvia sense cambiar era posicion.
ANNA-KARENINA-2-de-tres	Alavetz eth prèire hec uns passi dauant d'eri e s'arturèc de cara ar analoi.
ANNA-KARENINA-2-de-tres	Es parents e coneishudi les seguiren, entre mormolhs e heregades de vestits.
ANNA-KARENINA-2-de-tres	Quauquarrés, ajocant-se, apraièc era coa deth vestit dera nòvia.
ANNA-KARENINA-2-de-tres	Eth prèire, un ancian, damb era calòta des gleisèrs, damb es guinses d'argent des sòns peus pientadi darrèr d'ambdues aurelhes, en tot trèir es sues menudes mans arropides dera pesanta casubla brodada d'argent damb ua crotz daurada ena esquia, escambiaue era posicion de quauqui objèctes en analoi.
ANNA-KARENINA-2-de-tres	Levin, hec repè de nauèth.
ANNA-KARENINA-2-de-tres	Dempús de guardar-les damb uelhs tristi e alassadi, alendèc e, treiguent era man dreta dera casubla, benedic ath nòvi, e madeish, mès damb ua cèrta trenda doçor, botèc es dits plegadi entara benediccion, sus eth cap de Kitty.
ANNA-KARENINA-2-de-tres	De seguit les aufric es ciris alugadi e, en cuélher er endensièr, s'aluenhèc d'eri damb passi mesuradi.
ANNA-KARENINA-2-de-tres	La campaue de perfil un shinhau de naut estant e per çò deth, a penes perceptible, movement des sòns pòts e des sues cilhes comprenec qu'era sentie era sua guardada.
ANNA-KARENINA-2-de-tres	Kitty non virèc es uelhs mès eth sòn colaret arropit se quilhèc un shinhau entara sua petita aurelha rosada, e Levin, en aguest movement, a penes perceptible, credec endonviar er alend estofat en pièch de Kitty, e vedec tremolar era sua maneta caperada damb eth long gant.
ANNA-KARENINA-2-de-tres	Era sua inquietud per çò que se passèc damb era sua camisa, es convèrses damb parents e amics, eth maucontentament dera sua ridicula situacion, tot despareishec en un virament de uelhs, e experimentèc, ath còp, temor e alegria.
ANNA-KARENINA-2-de-tres	Er arcedian, naut e capinaut, damb ua dalmatica brodada d'argent, ben pientadi es retortilhs qu'ornauen eth sòn cap, auancèc decididaments e, quilhant eth libre d'oracions entre es dits damb un gèst familhar, s'arturèc dauant eth prèire.
ANNA-KARENINA-2-de-tres	Beneditz-mos pair.!
ANNA-KARENINA-2-de-tres	E era sua votz ressonèc solemna, lenta, agitant es capes der aire.
ANNA-KARENINA-2-de-tres	Benedit sigue Diu, pes sègles des sègles, contestèc era ancian prèire damb votz doça e melodiosa sense deishar d'apraiar es objèctes en analoi.
ANNA-KARENINA-2-de-tres	E, aumplint tota era glèisa, dès es hiestraus enquias vòutes, se lheuèc er acòrd deth còr invisible, armoniós e ample, creishec, se posèc un moment e dempús s'amortèc leugèraments.
ANNA-KARENINA-2-de-tres	Semblaue qu'era glèisa tota retronesse e lancèsse entath cèu era votz der arcedian.
ANNA-KARENINA-2-de-tres	Preguem entà que Diu les autrege un amor perfècte e tranquil e non les abandone jamès.
ANNA-KARENINA-2-de-tres	Levin escotaue estonat aqueres paraules.
ANNA-KARENINA-2-de-tres	Quan er arcedian acabèc era sua oracion, eth prèire se dirigic as maridadi.
ANNA-KARENINA-2-de-tres	Beneditz as tòns servents Constantin e Catarina e amia-les peth camin deth ben, e vèssa sus eri es beneficis dera tua misericòrdia e dera tua bontat.
ANNA-KARENINA-2-de-tres	En tot virar-se d'esponera, trapèc era guardada dera sua nòvia, e pera sua expression li semblèc que òc qu'ac sentie.
ANNA-KARENINA-2-de-tres	Mès s'enganhaue.
ANNA-KARENINA-2-de-tres	Kitty non comprenie a penes es paraules dera oracion, ne lèu les escotaue.
ANNA-KARENINA-2-de-tres	Non podie escotar-les ne entener-les per immens sentiment d'alegria qu'aumplie era sua amna damb intensitat creishenta, alegria de veir realizar-se pliaments çò que hège mes e miei ère consumat ena sua amna, çò que pendent aqueres sies setmanes auie constitusit eth sòn gòi e era sua tortura.
ANNA-KARENINA-2-de-tres	Era sua amna, aqueth dia que damb eth sòn vestit castanh, ena sala dera casa deth carrèr Arbat, s'apressaue Levin en tot aufrir-se sense díder arren; era sua amna, aqueth dia e en aqueth moment, trinquèc damb tot eth passat e comencèc ua naua vida, desconeishuda entada era, a maugrat qu'era sua vida contunhaue, aparentaments, coma tostemp.
ANNA-KARENINA-2-de-tres	Aqueres sies setmanes sigueren era epòca mès erosa e mès tormentada dera sua vida.
ANNA-KARENINA-2-de-tres	E tota era, es sòns desitges e es sues esperances se concentrauen en aqueth òme qu'encara non comprenie, que lo junhie un sentiment qu'a viatges la refusaue e a viatges l'atreiguie e l'inspiraue ua complèta indiferéncia entara sua vida anteriora: es causes, es costums, es persones qu'abantes l'estimauen coma ara e qu'era estimaue tanben; indiferéncia entara sua mair, entristida per aqueth sentiment, entath sòn estimat pair, tan brave, qu'abantes estimaue mès qu'arrés en mon.
ANNA-KARENINA-2-de-tres	E Kitty passaue d'espaurir-se de tau indiferéncia a alegrar-se dera causa que lo costaue.
ANNA-KARENINA-2-de-tres	Non podie pensar ne desirar arren dehòra dera sua vida damb aqueth òme.
ANNA-KARENINA-2-de-tres	Mès aquera naua vida encara non auie arribat e ne tansevolhe se l'imaginaue damb claretat.
ANNA-KARENINA-2-de-tres	Solet existie era demora, eth temor e era alegria de quauquarren nau e desconeishut.
ANNA-KARENINA-2-de-tres	Ara, era demora, çò desconeishut e eth dolor de renonciar ara sua vida passada, tot s'acabarie entà començar quauquarren nau.
ANNA-KARENINA-2-de-tres	Kitty e, demanant era man a Levin, li placèc er anèth sus era prumèra falanja.
ANNA-KARENINA-2-de-tres	Eth virvent de Diu Constantin se junhn damb era sirventa de Diu Catarina.
ANNA-KARENINA-2-de-tres	Cada còp s'enganhauen e eth prèire ère obligat en cada moment a corregir-les.
ANNA-KARENINA-2-de-tres	A tot darrèr, un còp hèt çò que calie e traçades es crotzes damb es anèths, eth prèire autregèc a Kitty er anèth gran e a Levin eth petit.
ANNA-KARENINA-2-de-tres	Eri se tornèren a confóner e per dus còps s'autregèren mutuauments es anèths, tostemp ath contrari de coma les calie hè'c.
ANNA-KARENINA-2-de-tres	Dolly, Chirikov e Esteva Arkadievic s'esdeguèren pr'amor de corregir-les.
ANNA-KARENINA-2-de-tres	I auec un moment de confusion, era gent mormolhaue e arrie, mès era solemnitat e era umila expression des ròstres des nòvis non se modifiquèren.
ANNA-KARENINA-2-de-tres	Ath contrari, en confoner-se de man, es dus campauen damb màger severitat qu'abantes, e era arridalha qu'Oblonsky anonciéc que cadun li calie botar-se eth sòn pròpi anèth, s'acabèc sense voler enes sòns pòts, en compréner que quinsevolh arridolet podie èster un escarni entàs maridadi.
ANNA-KARENINA-2-de-tres	Ò, Diu!
ANNA-KARENINA-2-de-tres	Que dès era prumeria creères ar òme (liegie eth prèire dempús d'escambiar es anèths) e l'as balhat ara hemna coma companha entara seguida deth gènre uman.
ANNA-KARENINA-2-de-tres	Tu, Diu e Sénher Nòste, que manères era tua vertat as tòns sirvents, as nòsti pairs, escuelhudi per tu de generacion en generacion entà sauvar-la e aubedir-te.
ANNA-KARENINA-2-de-tres	Digna-te guardar as tòns sirvents Constantin e Catarina e santifica es sues acordalhes en ua madeisha fe e un madeish pensament de concòrdia e d'amor.
ANNA-KARENINA-2-de-tres	Levin auie cada còp mès clara era sensacion de qué tot çò qu'auie pensat sus eth matrimòni, es sòns sòmnis sus era manèra qu'organizarie era sua vida èren causes de mainatges, e qu'aguesta naua situacion d'ara non l'auie comprenut jamès, e en aqueri moments la comprenie mens que jamès.
ANNA-KARENINA-2-de-tres	Ena glèisa i èren toti es parents e coneishudi, tot Moscòu.
ANNA-KARENINA-2-de-tres	Pendent era ceremònia, jos era clara illuminacion dera glèisa, en grop de senhores e senhoretes elegantaments jargades e d'òmes damb corbata blanca, fracs o unifòrmes, non deishaue d'entener-se un mormolh seguit, discrètaments sostengut en votz baisha, començat ena sua màger part pes òmes, tant qu'es hemnes s'estimauen mès campar es detalhs d'aguest acte religiós que tostemp desvelhe en eres tan viu interès.
ANNA-KARENINA-2-de-tres	En grop mès pròche ara nòvia i èren es sues dues fraies.
ANNA-KARENINA-2-de-tres	Per qué Mary va de color lilà, lèu de nere, en ua nòça?, preguntèc era Korsunskaya.
ANNA-KARENINA-2-de-tres	Qu'ei eth solet color que l'està ben damb eth dera sua cara, contestèc era Drubeskaya.
ANNA-KARENINA-2-de-tres	M'estone que celèbren era nòça de nets.
ANNA-KARENINA-2-de-tres	Ei costums de comerçants.
ANNA-KARENINA-2-de-tres	Qu'ei mès polit.
ANNA-KARENINA-2-de-tres	Jo tanben me maridè de nets, repliquèc era Korsunskaya alendant en rebrembar çò de polida qu'ère en aqueth dia, çò de ridiculaments encamardat d'era qu'ère alavetz eth sòn marit e çò de desparièr qu'ère tot ara.
ANNA-KARENINA-2-de-tres	Diden que qui ei testimòni de nòça mès de dètz còps ja non se maride.
ANNA-KARENINA-2-de-tres	Que ne volí èster ara per dusau viatge entà assegurar-me, mès eth lòc ja ère ocupat, afirmèc eth comde Siniavin ara polida princesa Charskaya, que neurie illusions restacades ada eth.
ANNA-KARENINA-2-de-tres	Aguesta responec solet damb un arridolet.
ANNA-KARENINA-2-de-tres	Guardaue a Kitty en tot pensar en moment qu'era s'estarie damb eth comde Siniavin com ara Kitty e calculant de quina manèra li rebrembarie ath Comde era sua trufaria.
ANNA-KARENINA-2-de-tres	Scherbazky li didie ara Nicolaeva, era anciana dauna d'aunor dera Emperatritz, qu'èth ère prèst a plaçar era corona noviau sus eth pientat de Kitty pr'amor de que siguesse erosa.
ANNA-KARENINA-2-de-tres	Non s'auie d'auer botat postissi.
ANNA-KARENINA-2-de-tres	Non me shaute aguest faust, repliquèc era Nicolaeva, plan decidida a maridar-se damb ua nòça simpla s'eth vielh veude que perseguie hège temps se decidie a junher-se ada era.
ANNA-KARENINA-2-de-tres	Sergi Ivanovic didie a Daria Dmitrievna, de burla, qu'eth costum d'iniciar un viatge dempús era nòça s'impausaue per aguesta vergonha que tostemp experimentauen es nauèth maridadi.
ANNA-KARENINA-2-de-tres	Eth vòste frair que pòt èster capinaut.
ANNA-KARENINA-2-de-tres	Era nòvia ei fòrça polida.
ANNA-KARENINA-2-de-tres	Non l'auetz enveja?
ANNA-KARENINA-2-de-tres	Que ja è passat per aguest sentiment, Daria Dmitrievna, repliquèc Sergi Ivanovic.
ANNA-KARENINA-2-de-tres	E eth sòn ròstre cuelhec de suspresa ua expression sevèra e malencolica.
ANNA-KARENINA-2-de-tres	Oblonsky racondaue ara sua cunhada ua anecdòta sus un divòrci.
ANNA-KARENINA-2-de-tres	Mos cau apraiar era corona de flors, repliquèc era sense escotar-lo.
ANNA-KARENINA-2-de-tres	Ei malastre que Kitty age perdut tant, didie era comdessa Nordston a Lvova.
ANNA-KARENINA-2-de-tres	Vertat que, totun, eth non se merite ne un dit dera tua fraia?
ANNA-KARENINA-2-de-tres	A jo me shaute fòrça, contestèc Lvova.
ANNA-KARENINA-2-de-tres	Non per que sigue ja eth mèn futur beau frère.
ANNA-KARENINA-2-de-tres	Guardatz damb quina naturalitat se botge, ei plan dificil comportar-se atau en aguesta situacion e non semblar ridicul.
ANNA-KARENINA-2-de-tres	Eth non semble ridicul ne afectat; se lo ve solet esmoigut.
ANNA-KARENINA-2-de-tres	Èretz qu'ère causa hèta que se maridarie damb eth?
ANNA-KARENINA-2-de-tres	Lèu.
ANNA-KARENINA-2-de-tres	Tostemp m'a shautat Levin.
ANNA-KARENINA-2-de-tres	Ja veiram quin des dus caushigue prumèr eth tapís.
ANNA-KARENINA-2-de-tres	L'è conselhat a Kitty…
ANNA-KARENINA-2-de-tres	Qu'ei parièr.
ANNA-KARENINA-2-de-tres	Ena nòsta familha totes èm esposes aubedientes.
ANNA-KARENINA-2-de-tres	Donques jo, quan me maridè damb Basili, caushigué era prumèra, de bon voler.
ANNA-KARENINA-2-de-tres	E vos, Dolly?
ANNA-KARENINA-2-de-tres	Dolly ère ath sòn costat e les seguie d'aurelha, mès non responec.
ANNA-KARENINA-2-de-tres	Non podie díder arren sense plorar.
ANNA-KARENINA-2-de-tres	Alègra per Kitty e per Levin, evocaue era sua nòça, guardaue ath sòn marit, desbrembaue çò present e se'n brembaue solet deth sòn prumèr e innocent amor.
ANNA-KARENINA-2-de-tres	Rebrembaue non solet era sua nòça, senon era de guaires hemnes coneishie; les evocaue en moment solemne e unenc que, coma Kitty ara, èren eres jos era corona noviau, damb eth còr arràs d'amor, de temor e d'esperança, en tot renonciar ath passat e entrar en desconeishut futur.
ANNA-KARENINA-2-de-tres	E entre totes es nòvies que rebrembaue, i ère era sua estimada Anna, que sus es detalhs deth sòn divòrci se n'auie sabut pòc abantes.
ANNA-KARENINA-2-de-tres	Tanben Anna, pura coma Kitty, auie estat un dia damb corona de flors d'irangèr, damb vel blanc… e ara…”Ei terrible!”, gasulhèc.
ANNA-KARENINA-2-de-tres	Non solet es fraies, amics e parents seguien damb atencion toti es detalhs dera ceremònia: les seguien tanben es hemnes deth public que non coneishien a Kitty e que les guardauen en tot tier-se era alend, cranhent perder-se un solet movement o ua expression deth ròstre des nòvis.
ANNA-KARENINA-2-de-tres	Anujades, deishauen sense responsa es comentaris des òmes, indiferents, que badinauen o parlauen de ua auta causa.
ANNA-KARENINA-2-de-tres	Per qué plore?
ANNA-KARENINA-2-de-tres	La mariden a desplasèr?
ANNA-KARENINA-2-de-tres	Obligar-la, damb plan bon gojat qu'ei?
ANNA-KARENINA-2-de-tres	Serà dilhèu un Prince?
ANNA-KARENINA-2-de-tres	Aguesta que vie vestida de satin blanc, ei era sua fraia?
ANNA-KARENINA-2-de-tres	Escota, escota, se com cride eth diacòn: “Era esposa li cau crànher ath sòn marit”.
ANNA-KARENINA-2-de-tres	Eth còr ei deth monastèri de Chudov?
ANNA-KARENINA-2-de-tres	Non; deth Sinode.
ANNA-KARENINA-2-de-tres	È preguntat a un vailet.
ANNA-KARENINA-2-de-tres	Diden que se la hè a vier de seguit entàs sues tèrres.
ANNA-KARENINA-2-de-tres	Asseguren qu'ei plan ric.
ANNA-KARENINA-2-de-tres	Qu'ei per aquerò que la mariden…
ANNA-KARENINA-2-de-tres	Donques hèn ua bona parelha.
ANNA-KARENINA-2-de-tres	Didíetz, Maria Vasilievna, qu'es crinolines s'amien tohudes?
ANNA-KARENINA-2-de-tres	Donques guardatz ad aquera deth vestit vermelh…
ANNA-KARENINA-2-de-tres	Diden qu'ei era hemna d'un embaishador.
ANNA-KARENINA-2-de-tres	Be la pòrte de recuelhuda era hauda!
ANNA-KARENINA-2-de-tres	Guardatz, un aute còp…
ANNA-KARENINA-2-de-tres	Qué polida ei era nòvia!
ANNA-KARENINA-2-de-tres	L'an apolidit coma a un anhèth.
ANNA-KARENINA-2-de-tres	Diguen çò que diguen, en aguestes escadences hè dò guardar-mos a nosates, es hemnes.
ANNA-KARENINA-2-de-tres	Acabada era ceremònia des acordalhas, eth sacristan metec dauant der analoi un tròç de tela ròia; eth còr cantèc un salm complicat e de mau hèr qu'en eth eth tenor e eth baish se dauen era replica, e eth prèire, en tot virar-se entàs esposi, les senhalèc eth tapís en solèr.
ANNA-KARENINA-2-de-tres	A maugrat d'auer entenut soent que qui caushiguèsse prumèr eth tapís serie qui regirie era familha, ne Levin ne Kitty s'en brembauen quan balhèren aqueri pòqui passi.
ANNA-KARENINA-2-de-tres	Non enteneren tanpòc es comentaris e discussions que surgentèren en aqueth moment sus se qui l'auie caushigat prumèr, o s'ac auien hèt es dus ath còp, coma quauqui uns afirmauen.
ANNA-KARENINA-2-de-tres	Après es preguntes de rigor respècte se volien contrèir matrimòni e non l'auien prometut a d'auti, e des responses que tant estranhes les sonauen, comencèc ua auta ceremònia religiosa.
ANNA-KARENINA-2-de-tres	Kitty s'esdegaue en enténer es oracions e compréner eth sòn sens, mès que non podec.
ANNA-KARENINA-2-de-tres	Ua impression de solemnitat e radianta alegria negaue era sua amna cada viatge mès, a mida que s'escorrie era ceremònia, empedint-li que se podesse concentrar.
ANNA-KARENINA-2-de-tres	Es pregàries rebrembauen que Diu auie creat ara hemna d'ua costelha d'Adan, e que per aquerò “er òme deisharà pair e mair, e s'amassarà a ua hemna, e formarà damb era ua madeisha carn e ua madeisha sang, çò qu'ère un gran mistèri.” Dempús se desiraue que Diu benedisse as maridadi e les hesse feconds, coma a Isaac e Rebeca, Moisés e Sefora, e que vedessen as hilhs des sòns hilhs.
ANNA-KARENINA-2-de-tres	Botatz-la-me, gasulhec era, arrint.
ANNA-KARENINA-2-de-tres	Levin, en tot guardar-la, s'estonec dera alègra irradiacion deth ròstre de Kitty.
ANNA-KARENINA-2-de-tres	Escotèren damb alegria era lectura dera epistòla de Sant Pau e eth ressonar dera votz der arcedian ena darrèra estròfa, tan demorada peth public.
ANNA-KARENINA-2-de-tres	Damb alegria, tanben, beueren en un calitz redon eth vin caud e aigüalat, e se senteren mès alègres encara quan, hènt enlà era casubla e cuelhent-les as dus dejós d'era eth prèire les hec caminar ath torn der analoi tant qu'eth baish cantaue:
ANNA-KARENINA-2-de-tres	Eth bualh d'alegria alugada de Kitty semblaue comunicar-se a toti es presents ena glèisa, e a Levin li semblaue qu'enquia eth prèire e eth diacòn auien tanben, coma eth, desirs d'arrir.
ANNA-KARENINA-2-de-tres	Un còp trètes es corones des caps, eth prèire liegec era darrèra oracion e felicitèc as joeni maridadi.
ANNA-KARENINA-2-de-tres	Levin guardèc a Kitty.
ANNA-KARENINA-2-de-tres	Jamès abantes l'auie vist tau que s'estaue ara, embelinaira ena naua lum e radianta dera felicitat qu'alugaue eth sòn ròstre.
ANNA-KARENINA-2-de-tres	Levin volec parlar-li, mès ignoraue s'auien acabat es ceremònies.
ANNA-KARENINA-2-de-tres	Punatz ara vòsta esposa, e vos, esposa, ath vòste marit.
ANNA-KARENINA-2-de-tres	E les cuelhec es ciris des mans.
ANNA-KARENINA-2-de-tres	Levin punèc doçaments es pòts arridolents de Kitty, l'aufric eth braç e, en tot senter-la estranhaments pròcha ada eth, la treiguec dera glèisa.
ANNA-KARENINA-2-de-tres	Non podie creir que tot çò que s'auie passat ère reau, e solet comencèc a balhar-ne fe quan es sues guardades, timides e estonades, se trapèren, e sentec en aqueth moment reauments qu'es dus non formauen ja qu'un.
ANNA-KARENINA-2-de-tres	Dempús eth sopar, aquera madeisha net, es nauèth maridadi partiren entath camp.
ANNA-KARENINA-2-de-tres	Hège tres mesi qu'Anna e Vronsky viatjauen per estrangèr.
ANNA-KARENINA-2-de-tres	Eth mèstre-sala, arrogant gojat de peu ludent damb règa que començaue en madeish cogòt, damb frac e camisa blanca de batista, penjant sus eth sòn vrente diuèrses herratalhes, calades es mans ena pòcha e arroncilhant es celhes menspredosaments, parlaue damb vantaria a un senhor qu'ère ath sòn dauant.
ANNA-KARENINA-2-de-tres	En enténer es passi que pujauen era escala luenh dera nèira, e en tot veir qu'ère eth comde rus qu'ocupaue es mielhores crambes der otèl, treiguec respectuosaments es mans dera pòcha e, jocant eth cap, l'expliquèc qu'er enviat auie tornat e qu'eth loguèr deth palai ère causa hèta.
ANNA-KARENINA-2-de-tres	Er encargat ère cossent damb es condicions.
ANNA-KARENINA-2-de-tres	M'alègri, didec Vronsky.
ANNA-KARENINA-2-de-tres	Ei en otèl era senhora?
ANNA-KARENINA-2-de-tres	Gessec a passejar e ja a tornat, repliquèc eth mèstre-sala.
ANNA-KARENINA-2-de-tres	Vronsky se treiguec eth chapèu flexible d'amples ales, se shuguèc damb eth mocador era sudor deth front e des peus, que se deishaue créisher enquiara mitat dera aurelha, en tot pientar-se de cap a darrèr, pr'amor d'amagar era calvicia, e dempús de guardar ar òme que parlaue damb eth mèstre-sala, que semblaue fòrça trebolat, e qu'eth lo guardaue ath còp, se dispausèc a gésser.
ANNA-KARENINA-2-de-tres	Aguest cavalièr ei rus e desire parlar-vos, didec eth majordòm.
ANNA-KARENINA-2-de-tres	Damb un sentiment d'anug per non poder hèr-se enlà en cap lòc des coneishudi, e satisfèt ath còp per trapar bèth esvagament ena monotonia dera vida, Vronsky guardèc un aute viatge ad aqueth senhor que s'auie hèt enlà e per un moment luderen es uelhs de toti dus.
ANNA-KARENINA-2-de-tres	Golenischev!
ANNA-KARENINA-2-de-tres	Vronsky!
ANNA-KARENINA-2-de-tres	Ère, plan que òc, Golenischev, companh de Vronsky en Còs de Pages Pendent eth sòn sojorn aquiu, Golenischev auie pertanhut ath partit liberau.
ANNA-KARENINA-2-de-tres	Deth Còs de Pages auie gessut damb un titol civil, sense cap intencion d'entrar en servici.
ANNA-KARENINA-2-de-tres	Plan per açò, en veder-lo, lo tractèc damb aquera hereda arrogància qu'eth sabie e que damb era semblaue díder “Pòt shautar-te o non era mia manèra de víuer, que m'ei parièr.
ANNA-KARENINA-2-de-tres	Mès, se me vòs tractar, m'as de respectar”.
ANNA-KARENINA-2-de-tres	Golenischev s'auie tengut menspredosaments indiferent ath ton de Vronsky.
ANNA-KARENINA-2-de-tres	De sòrta qu'aqueth encontre les desseparèc encara mès.
ANNA-KARENINA-2-de-tres	E, ça que la, ara es dus, en veder-se, gesseren en ua exclamacion d'alegria.
ANNA-KARENINA-2-de-tres	Vronsky non se podie demorar que li shautèsse tant er encontre damb aqueth amic, mès que deuie èster seguraments pr'amor qu'eth madeish ignoraue enquia quin punt s'engüejaue.
ANNA-KARENINA-2-de-tres	Desbrembèc era ingrata impression deth darrèr encontre e damb ròstre alègre e franc estenec era man ath sòn companh.
ANNA-KARENINA-2-de-tres	Guaire m'alègri de veder-te!, didec Vronsky, mostrant, en arrir amistosaments, es sòns dents blancs e fòrts.
ANNA-KARENINA-2-de-tres	Jo m'en sabí que i auie aciu un Vronsky, mès ignoraua que siguesses tu.
ANNA-KARENINA-2-de-tres	Entra, se te platz…
ANNA-KARENINA-2-de-tres	E qué hès aciu?
ANNA-KARENINA-2-de-tres	Trabalhar.
ANNA-KARENINA-2-de-tres	M'estongui aciu hè mès d'un an.
ANNA-KARENINA-2-de-tres	A!, didec Vronsky damb interès.
ANNA-KARENINA-2-de-tres	Passa, passa.
ANNA-KARENINA-2-de-tres	Coneishes ara Karenina?
ANNA-KARENINA-2-de-tres	Viatjam amassa e, en parlar, guardaue de bon voler a Golenischev.
ANNA-KARENINA-2-de-tres	Ara que vau a veder-la.
ANNA-KARENINA-2-de-tres	Non me'n sabia, responec indiferent Golenischev, encara que òc que se'n sabie.
ANNA-KARENINA-2-de-tres	Hè guaire qu'ès aciu?, preguntèc.
ANNA-KARENINA-2-de-tres	Tres dies, repliquèc Vronsky, guardant de nauèth damb atencion eth ròstre deth sòn amic.
ANNA-KARENINA-2-de-tres	Pendent es tres mesi qu'amiauen Vronsky e Anna amassa en estrangèr, tractant a gents naues, Vrosnky se preguntaue tostemp se com considerarie tau o quau persona es sues relacions damb Anna.
ANNA-KARENINA-2-de-tres	Ena majoritat des casi, trapaue enes òmes era “deguda” comprension.
ANNA-KARENINA-2-de-tres	Mès s'ada eri o ada eth l'auessen preguntat en qué consistie aquera “deguda comprension”, autant es uns coma es auti s'aurien vist en un trebuc.
ANNA-KARENINA-2-de-tres	En generau, es que comprenien “degudaments”, sivans Vronsky, non comprenien de cap manèra, e procedien coma sòl procedir era gent educada en tot tractar-se de causes de mau hèr e insolubles que n'ei plia era vida: se tenguien en ua actitud corrècta, evitant allusions e preguntes desagradiues.
ANNA-KARENINA-2-de-tres	Hègen veir que comprenien eth sens dera situacion, l'acceptauen e enquia l'aprovauen, considerant inoportun e superflú entrar en explics.
ANNA-KARENINA-2-de-tres	Vronsky endonvièc de seguit que Golenischev ère ua d'aguestes persones, e per aquerò se metec doblaments content de trapar-lo.
ANNA-KARENINA-2-de-tres	E, plan que òc, Golenischev tractèc ara Karenina, quan eth sòn amic lo hec a vier enes crambes d'era, tan corrèctaments coma Vronsky podesse desirar, en tot evitar, sense esfòrç, tota parlòta que podesse costar eth mendre desplasèr.
ANNA-KARENINA-2-de-tres	Anna se rogic quan Vrosnky li presentèc ath sòn amic, e eth mainadenc rojor que curbic eth sòn ròstre beròi e franc captivèc a Golenischev.
ANNA-KARENINA-2-de-tres	Çò que mès l'impressionèc, ça que la, siguec qu'era, coma entà non deishar dobte en preséncia d'estranhs, cridèc de seguit “Alexei” a Vronsky e didec qu'anauen a viuer amassa en ua casa logada qu'aciu cridauen palazzo.
ANNA-KARENINA-2-de-tres	Tan simple e dreta manèra de hèr impressionèc de manèra agradiua a Golenischev, que, en encuedar-se'n des manères d'Anna, decidides, franques e alègres, e coneishent coma coneishie a Karenin e a Vrosnky, li semblèc comprener-la pro ben; e enquia e tot li semblèc compréner çò qu'era no sospechaue de cap manèra: que podesse mostrar-se tan decididaments alègra e erosa a maugrat d'auer costat eth malastre deth sòn espós, en tot abandonar-lo ada eth e ath sòn hilh, e auer perdut era sua bona fama.
ANNA-KARENINA-2-de-tres	Aguest palai se mente ena guida, didec Golenischev, en tot referir-se ath que logaue Vronsky.
ANNA-KARENINA-2-de-tres	Que i a un excellent Tintoretto des darrèrs ans deth pintor.
ANNA-KARENINA-2-de-tres	Aué hè un bon dia.
ANNA-KARENINA-2-de-tres	Anem e veiram era casa un còp mès, prepausèc Vronsky a Anna.
ANNA-KARENINA-2-de-tres	Damb plasèr.
ANNA-KARENINA-2-de-tres	Vau a botar-me eth chapèu.
ANNA-KARENINA-2-de-tres	Didetz que hè calor?, preguntèc era, en tot posar-se ena pòrta e guardar a Vronsky interrogatiua.
ANNA-KARENINA-2-de-tres	E eth rojor curbic un aute còp es sues caròles.
ANNA-KARENINA-2-de-tres	La campèc damb guardada doça e longa.
ANNA-KARENINA-2-de-tres	Non, pas guaire, contestèc.
ANNA-KARENINA-2-de-tres	Es amics se guardèren damb cèrta confusion en ròstre, coma se Golenischev, admirant a Anna, volesse díder quauquarren d'Anna sense saber qué, e coma se Vronsky ac desirèsse e ath còp ac cranhesse.
ANNA-KARENINA-2-de-tres	Òc…, gessec Vronsky, entà començar ua convèrsa.
ANNA-KARENINA-2-de-tres	Atau, donc, que t'estàs aciu?
ANNA-KARENINA-2-de-tres	Seguisses trabalhant en çò de madeish?, contunhèc, rebrembant que Golenischev l'auie dit qu'escriuie.
ANNA-KARENINA-2-de-tres	Òc, escriui era dusau part de Es dus Principis, responec Golenischev, plan satisfèt en enténer era demana.
ANNA-KARENINA-2-de-tres	Entà èster mès precís, non escriui encara: premanisqui e seleccioni eth materiau.
ANNA-KARENINA-2-de-tres	Serà un libre plan vast.
ANNA-KARENINA-2-de-tres	Tractarà lèu sus toti es problèmes.
ANNA-KARENINA-2-de-tres	En Russia non vòlen compréner qu'èm eretèrs de Bizanci.
ANNA-KARENINA-2-de-tres	E Golenischev entamenèc ua explicacion longa e animada.
ANNA-KARENINA-2-de-tres	Mès dempús, quan Golenischev l'expliquèc e Vrosnky lo podec seguir, a maugrat de non conéisher era òbra, l'escotèc damb gran interès, pr'amor qu'eth sòn amic s'exprimie damb fòrça claretat.
ANNA-KARENINA-2-de-tres	Solet lo desengustaue e estonaue era irritada emocion que Golenischev tractaue er objècte que l'interessaue.
ANNA-KARENINA-2-de-tres	Tant qu'anaue parlant, li ludien mès es uelhs, replicaue damb màger rapiditat as imaginaris competidors e ua mès inquieta e ofensada expression illuminaue eth sòn ròstre.
ANNA-KARENINA-2-de-tres	En tot rebrembar ath sòn amic coma un mainatge prim e escarrabilhat, bontós e nòble, tostemp eth prumèr en Còs de Pages, Vronky non podie compréner ne aprovar era causa dera sua irritacion.
ANNA-KARENINA-2-de-tres	Lo desengustaue, mès que mès, que Golenischev, òme distinguit, se botèsse ath nivèu d'aqueri escrivans venaus que l'irritauen.
ANNA-KARENINA-2-de-tres	Eth credie que non s'ac valie, mès per un aute costat non deishaue de compréner qu'eth sòn amic ère malerós, e lo planhie.
ANNA-KARENINA-2-de-tres	Eth malastre, lèu era holia, se vedie en sòn ròstre animat, autanplan beròi, quan, sense a penes notar qu'Anna auie gessut, seguie expausant es sues idies damb precipitat ardor.
ANNA-KARENINA-2-de-tres	En gésser Anna damb capa e chapèu e, damb un rapid senhau dera sua bèra man que jogaue damb eth para-solei, meter-se ath costat de Vronsky, aguest, damb un sentiment d'aleugeriment, separèc es sòns uelhs deth malerós arren de Golenischev e les botèc damb renauit amor ena sua beròia amiga, plia de vida e alegria.
ANNA-KARENINA-2-de-tres	Golenischev, en tot padegar-se, damb penes e trablahs, s'estèc uns moments trist e carat.
ANNA-KARENINA-2-de-tres	Mès Anna, qu'ère alavetz en ua excellenta disposicion d'animositat lo distreiguec de seguit damb eth sòn tracte simple e alègre.
ANNA-KARENINA-2-de-tres	Golenischev ne parlaue damb fòrça coneishement.
ANNA-KARENINA-2-de-tres	Anna l'escotaue damb atencion.
ANNA-KARENINA-2-de-tres	Caminant, arribèren ena casa qu'auie de logar e la visitèren.
ANNA-KARENINA-2-de-tres	Quan tornauen, Anna li didec a Golenischev:
ANNA-KARENINA-2-de-tres	Sò contenta d'ua causa…
ANNA-KARENINA-2-de-tres	Alexei aurà un bon talhèr.
ANNA-KARENINA-2-de-tres	Non dèishes de quedar-te damb aquera cramba, indiquèc a Alexei, en rus, en tot compréner que Golenischev, ena soletat que viuien, se convertie en un amic qu'ath sòn dauant non li calie simular.
ANNA-KARENINA-2-de-tres	Pintes?, preguntèc Golenischev en tot dirigir-se a Vronsky.
ANNA-KARENINA-2-de-tres	Òc, hè temps qu'ac practiquè e ara comenci de nauèth, repliquèc aqueth en tot rogir-se.
ANNA-KARENINA-2-de-tres	Qu'a fòrça talent, didec Anna damb un leugèr arridolet.
ANNA-KARENINA-2-de-tres	Plan que jo non sò qui, entà didè'c…
ANNA-KARENINA-2-de-tres	Mès es que se'n saben ac diden tanben.
ANNA-KARENINA-2-de-tres	Rebrembar eth malastre deth sòn marit non empachaue era sua felicitat.
ANNA-KARENINA-2-de-tres	D'un costat, eth tau rebrembe qu'ère massa terrible entà pensar en eth, e der aute, aquera malurança auie estat hònt de tanta ventura que non sentie racacòr.
ANNA-KARENINA-2-de-tres	Eth rebrembe de tot çò que l'auie arribat dempús era malautia, era reconciliacion damb eth sòn espós, era trincadura, era notícia dera herida de Vronsky, era sua visita, era preparacion deth divòrci, era partida dera casa conjugau, er adiu ath sòn hilh, tot que li semblaue ua malajadilha que non se desvelhèc senon en trapar-se damb Vronsky en estrangèr.
ANNA-KARENINA-2-de-tres	Eth rebrembe deth mau costat ath sòn marit li produsie un sentiment coma de repugnància, semblable ath de bèth un que, en tot estofar-se, artenhesse a desprener-se der aute que s'auie aganchat ada eth e vedesse alavetz qu'er aute s'estofaue.
ANNA-KARENINA-2-de-tres	Aquerò ère un mau, mès tanben era soleta sauvacion, e valie mès non rebrembar es terribles detalhs.
ANNA-KARENINA-2-de-tres	Un pensament consolador acodie en sòn cervèth en pensar en çò qu'auie hèt ath principi dera trincadura damb Karenin.
ANNA-KARENINA-2-de-tres	Ara, evocant eth passat, solet se tenguie ad aguest pensament.
ANNA-KARENINA-2-de-tres	Mès, a maugrat deth sòn intens desir de patir, non patie ne notaue entad arren eth desaunor.
ANNA-KARENINA-2-de-tres	Damb eth viu tacte qu'ambdús auien, evitauen en estrangèr as russi, non se botauen jamès en fausses situacions e tostemp trapauen gent que simulaue compréner era sua posicion mutuau fòrça mielhor qu'eri.
ANNA-KARENINA-2-de-tres	Era separacion deth sòn hilh, que tant estimaue, tanpòc la tormentèc massa ara prumeria.
ANNA-KARENINA-2-de-tres	Era mainada, hilha de Vronsky, ère fòrça graciosa e captivèc era sua estima dès que se quedèc soleta damb era, atau que pòqui còps se'n brembaue de Sergi.
ANNA-KARENINA-2-de-tres	Coma mès coneishie a Vronsky, mès l'estimaue.
ANNA-KARENINA-2-de-tres	L'estimaue per eth madeish e per amor qu'eth l'auie.
ANNA-KARENINA-2-de-tres	Tier-lo complètaments l'aumplie de felicitat.
ANNA-KARENINA-2-de-tres	Es traits deth sòn caractèr, que cada còp coneishie mielhor, se li hègen mès estimadi.
ANNA-KARENINA-2-de-tres	Era sua portadura, plan cambiada en vestir-se d'òme civil, l'ère tant atractiua com ne podie èster entà ua joena encamardada.
ANNA-KARENINA-2-de-tres	En tot aquerò que hège, didie o pensaue Vronsky, Anna i trapaue quauquarren d'especiau, naut e nòble.
ANNA-KARENINA-2-de-tres	Era admiracion que sentie per eth a viatges l'espaurie.
ANNA-KARENINA-2-de-tres	Anna sajaue trapar en sòn estimat quauquarren que non siguesse agradiu.
ANNA-KARENINA-2-de-tres	Non gausaue deishar-li veir era consciéncia qu'auie dera sua insignificància.
ANNA-KARENINA-2-de-tres	Li semblaue que, s'ac vedesse, Vronsky deisharie d'estimar-la pro lèu, e era arren cranhie mès, que pèrder eth sòn amor, encara que non n'auie cap motiu de crànher sus aguest ahèr.
ANNA-KARENINA-2-de-tres	Non podie deishar d'estar-li arregraïda pera sua noblesa damb era, de mostrar-li se com la respectaue.
ANNA-KARENINA-2-de-tres	L'admiraue eth hèt de qué, en tot tier tanta vocacion pes armes, qu'en eres auie arribat a ocupar un naut cargue, auesse sacrificat era sua ambicion per era, sense mostrar eth mès mendre empenaïment.
ANNA-KARENINA-2-de-tres	Vronsky se mostraue mès atentiu e corau que jamès, e era preocupacion de qué era non se n'encuedèsse dera irregularitat dera sua situacion non l'abandonaue jamès.
ANNA-KARENINA-2-de-tres	Eth, tant energic en sòn tracte damb era, non solet non la contrariaue jamès, senon que semblaue non auer volentat e tier-se solet a complir es sòns desirs.
ANNA-KARENINA-2-de-tres	E Anna, a maugrat qu'era intensitat dera atencion que l'autrejaue e era atmosfèra de suenhs que l'entoraue, arribèssen, a viatges, a espisar-la, non podie deishar d'arregraïr-l'ac.
ANNA-KARENINA-2-de-tres	Per çò de Vronsky, encara que s'auie realizat çò que desiraue dempús tant de temps, non ère erós.
ANNA-KARENINA-2-de-tres	Non se tardèc a avertir qu'era realizacion des sòns desirs non li balhauen mès qu'un dera montanha de felicitat qu'auie demorat.
ANNA-KARENINA-2-de-tres	Etèrna enganha der òme que demore era felicitat a compdar deth compliment des sòns desitges!
ANNA-KARENINA-2-de-tres	Ara prumeria d'amassar-se Vronsky damb Anna e jargar-se eth vestit civil, sentec era atraccion d'ua libertat generau qu'abantes non coneishie, atau qu'era libertat en amor, e siguec erós, mès pendent pòc de temps.
ANNA-KARENINA-2-de-tres	Lèu lèu sentec néisher ena sua amna eth desir des desirs: er engüeg.
ANNA-KARENINA-2-de-tres	Sense voler, s'agarraue a toti es capricis passatgèrs en tot considerar-les coma desir e fin.
ANNA-KARENINA-2-de-tres	Qu'auie de tier en quauquarren es setze ores abiles deth dia, donques que viuien en plia libertat, dehòra deth cercle de vida sociau qu'auie tengut eth sòn temps en Sant Peterburg.
ANNA-KARENINA-2-de-tres	Ère impossible pensar enes esvagaments de celibatari qu'enes sòns anteriors viatges dehòra dera sua patria auie cercat tostemps, donques qu'un solet assag produsic en Anna, en retardar-se eth, en un sopar damb uns amics, ua insolita tristor.
ANNA-KARENINA-2-de-tres	Que li ère impossible relacionar-se damb era societat locau e russa pera situacion equivòca que se trapauen.
ANNA-KARENINA-2-de-tres	Atau qu'un animau ahaimat cuelh quinsevolh objècte que trape en tot demorar-se trapar en eth aliment, Vronsky, sense encuedar-se'n, s'agarraue, ja ara politica, ja as libres naui, ja as quadres.
ANNA-KARENINA-2-de-tres	Coma qu'ena sua joenesa auie mostrat bèra aptitud entara pintura e, en non saber-se'n com despéner es sòns sòs, auie començat a colleccionar gravats e, ara, se balhèc ad aguest aclinament, botant en eth era sua volentat sense auer cap objectiu qu'auesse besonh entà satisfèr-se.
ANNA-KARENINA-2-de-tres	Qu'auie eth don de compréner er art e imitar-lo damb bon gust.
ANNA-KARENINA-2-de-tres	En pensar qu'auie facultats de pintor, meditèc ena classa de pintura qu'alistarie: religiosa, de costums o realista, e, dempús de trantalhar un shinhau, comencèc a trabalhar.
ANNA-KARENINA-2-de-tres	Comprenie toti es estils e ère capable d'interessar-se per un o un aute, mès non l'ère possible compréner qu'ère de besonh ignorar es diuèrses classes que i a de pintura e inspirar-se solet en çò que surgente dera amna, sense preocupar-se deth gènre que pertanh.
ANNA-KARENINA-2-de-tres	En tot desconéisher aquerò, Vronsky, en pintar, non s'inspiraue ena vida, senon en mejan de vida ja delimitat per art.
ANNA-KARENINA-2-de-tres	Atau s'inspiraue ath mès córrer e damb gran assopliment, e lèu e sense dificultat artenhie que çò que pintaue se semblèsse ath gènre pictoric desirat.
ANNA-KARENINA-2-de-tres	Li shautaue, mès qu'arren, era escòla francesa, graciosa e efectista, e en aguest estil comencèc a pintar eth retrait d'Anna en vestit italian.
ANNA-KARENINA-2-de-tres	Eth retrait les semblèc excellent a guairi lo vederen e tanben ada eth.
ANNA-KARENINA-2-de-tres	Eth vielh e abandonat palazzo, de tets nauti, fresqui enes paredaus e solèr de briques, damb grani ridèus de seda enes nautes hièstres, gèrres enes consòles e humeneges de pòrtes esculpides, damb escures e desèrtes estances plies de quadres, dès que s'instalen en eth, mantenguie en Vronsky era agradiua enganha de qué non ère un propietari rus e un coronèl retirat, senon un afeccionat exquist, un mecène, e autanplan un pintor modèst qu'abandonaue eth mon, relacions e ambicions pera hemna estimada.
ANNA-KARENINA-2-de-tres	En vier en palai, eth papèr alistat per eth trapèc eth sòn ambient avient.
ANNA-KARENINA-2-de-tres	Per miei de Golenischev coneishec a diuèrses persones interessantes, e pendent es prumèri tempsi se mostrèc a gust.
ANNA-KARENINA-2-de-tres	Pintaue esbòci deth naturau jos era direccion d'un professor italian e estudiaue era vida medievau d'Italia.
ANNA-KARENINA-2-de-tres	Darrèraments, aquera l'auie captivat enquiath punt de començar a tier eth chapèu de forma descuedada e era capa sus es espatles, coma ena edat mieja italiana, çò que l'estaue admirablaments.
ANNA-KARENINA-2-de-tres	Viuem sense saber arren, didec Vronsky a Golenischev un maitin qu'aguest venguec a tier-li ua visita.
ANNA-KARENINA-2-de-tres	As vist eth quadre de Mijailov?, preguntèc en tot mostrar-li un jornau de Russia recebut aqueth dia.
ANNA-KARENINA-2-de-tres	En eth i auie un article sus un pintor rus que s'estaue en aquera madeisha ciutat e auie acabat un quadre que se'n parlaue hège ja temps e que s'auie crompat ja per auança.
ANNA-KARENINA-2-de-tres	Ac è liejut, repliquèc Golenischev.
ANNA-KARENINA-2-de-tres	Plan qu'a Mijailov non li manquen aptituds, mès era sua orientacion ei totafèt confonuda; considère era figura de Crist e era pintura religiosa sivans es idies d'Ivanov, Strauss e Renan.
ANNA-KARENINA-2-de-tres	Qué represente eth quadre?, preguntèc Anna.
ANNA-KARENINA-2-de-tres	Crist dauant de Pilat, Crist ei presentat coma un ebrèu, damb tot eth realisme dera naua escòla.
ANNA-KARENINA-2-de-tres	Non compreni taus errades.
ANNA-KARENINA-2-de-tres	Crist, que ja a era sua encarnacion definida en art des mèstres ancians.
ANNA-KARENINA-2-de-tres	Alisten entar art a un personatge que non se pòt hèr a vier ar art, e dempús…
ANNA-KARENINA-2-de-tres	Ei vertat qu'ei tan praube aguest Mijailov?, preguntèc Vronsky, en tot pensar qu'eth, coma mecène rus, a maugrat de qué eth quadre siguesse dolent o bon, li calie ajudar ad aqueth pintor.
ANNA-KARENINA-2-de-tres	Non m'ac pensi.
ANNA-KARENINA-2-de-tres	Qu'ei un notable retratista.
ANNA-KARENINA-2-de-tres	As vist eth sòn retrait dera Vasilchikova?
ANNA-KARENINA-2-de-tres	Mès ara semble que non vò pintar mès retraits, per çò qu'ei plan possible qu'age besonh de sòs…
ANNA-KARENINA-2-de-tres	Plan que…
ANNA-KARENINA-2-de-tres	Li poiríem demanar que hesse eth retrait d'Anna Karenina?, didec Vronsky.
ANNA-KARENINA-2-de-tres	Entà qué?, repliquèc era.
ANNA-KARENINA-2-de-tres	Dempús de pintar-me tu que non voi mès retraits.
ANNA-KARENINA-2-de-tres	Que vau mès que pinte a Anny, atau cridaue ara sua hilha.
ANNA-KARENINA-2-de-tres	Aquiu que i é, higèc, guardant pera hièstra ara hilhuquèra, ua beresa italiana, qu'auie trèt en braça ara mainada entath jardin.
ANNA-KARENINA-2-de-tres	E dempús virèc era cara entà contemplar a Vronsky.
ANNA-KARENINA-2-de-tres	Vronsky, en tot pintar-la, admiraue era sua beresa e era sua portadura medievau, e Anna li calie arreconéisher que cranhie auer gelosia dera italiana, e per aquerò tractaue damb especiau afècte autant ara hilhuquèra qu'ara sua hilha.
ANNA-KARENINA-2-de-tres	Coneishes a Mijailov?
ANNA-KARENINA-2-de-tres	Lo veigui a viatges.
ANNA-KARENINA-2-de-tres	Mès ei un òme estranh e sense cap instruccion, un d'aguesti òmes que se trapen ara soent, d'aguesti liurepensadors, educadi d'amblée enes concepcions dera incredulitat, dera negacion e deth materialisme.
ANNA-KARENINA-2-de-tres	Abantes, se passaue qu'er òme d'idies liures ère educat en normes religioses, ena lei e ena moralitat, en tot arribar enes idies liures mejançant peleges e trabalhs.
ANNA-KARENINA-2-de-tres	Mès ges un nau tipe de gent d'idies liures que creish sense saber ne tansevolhe qu'existissen leis de morau e religion e de qué i a autoritat.
ANNA-KARENINA-2-de-tres	Se desvolòpen ena negacion de tot, ei a díder, coma sauvatges.
ANNA-KARENINA-2-de-tres	Mijailov ei d'aguesti.
ANNA-KARENINA-2-de-tres	Sivans semble, ei hilh d'un majordòm de Moscòu e non recebec cap instruccion.
ANNA-KARENINA-2-de-tres	En entrar ena Académia e aquerir fama, coma que non ei pèc, se volèc formar.
ANNA-KARENINA-2-de-tres	E venguec en çò que li semblaue èster era hònt dera cultura: es jornaus.
ANNA-KARENINA-2-de-tres	Mès en Russia, aguest queiguec de dret sus era literatura negatiua, absorbic ara prèssa tot er extrait dera sciéncia negatiua, e vaquí format ar òme…
ANNA-KARENINA-2-de-tres	Vint ans endarrèr aurie trapat en aguesta literatura es senhaus dera luta damb era autoritat, damb es credences seculares, e en aguesta luta aurie comprenut qu'abantes auie existit quauquarren mès.
ANNA-KARENINA-2-de-tres	Mès ara se trape damb ua literatura que non hè dignes de discussion taus idies, senon que ditz simplaments: “Non i a arren.
ANNA-KARENINA-2-de-tres	Solet existissen era evolucion, era seleccion, era luta pera vida e arren mès.” Jo, enes mèns articles…
ANNA-KARENINA-2-de-tres	Sabetz?, didec Anna, que pes guardades qu'escambiaue damb Vronsky, comprenie qu'ad aguest non l'interessaue era cultura deth pintor, senon que non auie mès intencion qu'era d'ajudar-lo, sabetz çò que mos cau hèr?, suggeric en tot interrómper decididaments a Golenischev, afogat enes sues explicacions.
ANNA-KARENINA-2-de-tres	Anem a tier-li ua visita.
ANNA-KARENINA-2-de-tres	Golenischev, en tot serenar-se, consentic, gaujós, en anar-i.
ANNA-KARENINA-2-de-tres	Informadi pera hemna deth portièr de qué Mijailov permetie visitar eth sòn estudi, mès qu'ara ère ena sua casa, pròcha d'eth, l'envièren es sues cartes en tot demanar-li que les deishèsse examinar es sòns quadres.
ANNA-KARENINA-2-de-tres	Eth pintor Mijailov ère trabalhant, coma de costum, quan li heren a vier es cartes deth comde Vronsky e de Golenischev.
ANNA-KARENINA-2-de-tres	Pendent eth maitin non s'auie botjat deth sòn estudi, en tot trabalhar en un gran teishut de lin.
ANNA-KARENINA-2-de-tres	En tornar ena sua casa, s'emmalicièc damb era sua hemna per çò de non auer sabut, aguesta, respóner com li calie ara mestresa dera casa que li demanaue es sòs deth loguèr.
ANNA-KARENINA-2-de-tres	Que ja t'è dit mil còps que non l'as de balhar cap explicacion!
ANNA-KARENINA-2-de-tres	Qu'ès pèga acabada, mès encara n'ès mès quan gesses d'explicar-te en italian, didec, dempús ua longa peleja.
ANNA-KARENINA-2-de-tres	Donques non deishes passar tant de temps sense pagar.
ANNA-KARENINA-2-de-tres	Jo non n'è eth tòrt.
ANNA-KARENINA-2-de-tres	S'auessa auut sòs…
ANNA-KARENINA-2-de-tres	Dèisha-me en patz, per Diu!, exclamèc Mijailov damb votz planhosa.
ANNA-KARENINA-2-de-tres	Qu'ère en tot diboishar era figura d'un òme encolerit.
ANNA-KARENINA-2-de-tres	Eth papèr damb eth diboish refusat apareishec, mès lord e tacat d'estearina.
ANNA-KARENINA-2-de-tres	Ça que la, Mijailov agarrèc eth diboish, lo placèc ena taula, hec repè e lo guardèc en tot miei clucar es uelhs.
ANNA-KARENINA-2-de-tres	De ressabuda arric e estornegèc alègraments es mans.
ANNA-KARENINA-2-de-tres	Qu'ei aquerò, aquerò!, sorrisclèc.
ANNA-KARENINA-2-de-tres	E, cuelhent eth creion, comencèc a diboishar damb gran estosiasme.
ANNA-KARENINA-2-de-tres	Tant que traçaue aquera naua actitud, rebrembèc de pic eth ròstre energic, de maishèra gessuda, deth comerçant que li crompaue es cigars, e Mijail balhèc aqueth ròstre e aquera maishèra, ara figura que diboishaue.
ANNA-KARENINA-2-de-tres	Un còp hèt, s'estarnèc d'arrir.
ANNA-KARENINA-2-de-tres	De suspresa, era figura, abantes mòrta e artificiau, agarraue vida e se l'apareishie damb caractèr tan definit que non podie demanar-se mès.
ANNA-KARENINA-2-de-tres	Li calie, ça que la, corregir eth diboish sivans es exigencies dera figura, que se podie e li calie daurir un shinhau mès es cames, cambiar deth tot era posicion deth braç quèr, desnishar eth front en tot quilhar un shinhau es peus.
ANNA-KARENINA-2-de-tres	En hèr aguestes correccions, non cambiaue, totun, era figura, senon que deishaue de costat çò que l'amagaue.
ANNA-KARENINA-2-de-tres	Qu'ère coma se li treiguesse era gelosia que l'entornejaue e la hègen imprecisa.
ANNA-KARENINA-2-de-tres	Quan, suenhosaments, daue era darrèra man ath diboish, li heren a vier es cartes.
ANNA-KARENINA-2-de-tres	Que i vau de seguit…
ANNA-KARENINA-2-de-tres	S'apressèc ara sua hemna.
ANNA-KARENINA-2-de-tres	Guarda, Sacha, non t'en hèsques, didec, arrint damb doça timiditat.
ANNA-KARENINA-2-de-tres	Eth tòrt qu'a estat des dus.
ANNA-KARENINA-2-de-tres	Ja ac apraiarè tot.
ANNA-KARENINA-2-de-tres	Era figura que, a tot darrèr, auie artenhut fixar sus eth carton demoraue desbrembada.
ANNA-KARENINA-2-de-tres	Ara, era visita d'aqueri russi distinguidi, qu'auien vengut en coche en sòn estudi lo tenguie alègre e agitat.
ANNA-KARENINA-2-de-tres	D'aqueth quadre sòn, plaçat en un cavalet en estudi, Mijailov, ath sòn laguens, n'auie ua soleta opinion: qu'arrés auie pintat jamès ua causa semblabla.
ANNA-KARENINA-2-de-tres	Non se pensaue que valesse mès qu'es de Rafael, mès que çò qu'eth volie exprimir en aqueth teishut arrés ac auie exprimit encara.
ANNA-KARENINA-2-de-tres	Aguesta conviccion ère fèrmaments arraïtzada ena sua amna de bèth temps a, mès, a maugrat de tot, era opinion des auti, qu'auie entada eth ua enòrma importància e desvelhaue ena sua amna ua emocion fòrça viua.
ANNA-KARENINA-2-de-tres	Era mès leugèra observacion que li hesse veir qu'es criticians vedien ua minima part de çò qu'eth trapaue en sòn quadre l'estornejaue enquiath mès prigond deth sòn èsser.
ANNA-KARENINA-2-de-tres	En generau autrejaue as sòn jutges mès capacitat de comprension qu'era qu'eth auie, e tostemp demoraue que, enes sues paraules, auie de desnishar quauquarren qu'eth non auie podut veir en sòn quadre.
ANNA-KARENINA-2-de-tres	Sense qu'eth madeish se n'encuedèssse, Mijailov, captèc e assimilèc tota era gràcia d'aquera figura, tau qu'auie caçat ath vòl era maishèra deth vendeire de cigars, en tot sauvar-la-se en un cornèr deth sòn cervèth, d'a on l'auie d'extrèir quan n'auec besonh.
ANNA-KARENINA-2-de-tres	De mieja talha, corpurent, de caminar trantalhant e manierat, Mijailov, damb eth sòn chapèu marron e eth sòn abric color d'oliva, damb es sòns pantalons estrets quan ja hège temps que s'amiauen amples, costaue ua impression qu'era vulgaritat deth sòn ample ròstre e eth pilho malho de timiditat e pretensions de dignitat que se pintauen en eth hègen encara mès desgradiua.
ANNA-KARENINA-2-de-tres	Se vos platz, les didec, sajant de cuélher un aire indiferent, tant que hège passar as sòns visitaires e les daurie era pòrta der estudi.
ANNA-KARENINA-2-de-tres	En entrar en estudi, eth pintor Mijailov guardèc un viatge mès as visitaires.
ANNA-KARENINA-2-de-tres	Era expression deth ròstre de Vronsky, mès que mès des sues pometes, se gravèc ena sua imaginacion.
ANNA-KARENINA-2-de-tres	Encara qu'era sua sensibilitat artistica trabalhaue de contunh, apilerant mès e mès materiaus, encara que sentie ua emocion cada viatge mès grana en apressar-se eth moment d'expausar eth sòn quadre, Mijailov, rapida e subtilaments, se formèc ua idia sus aqueres tres persones en tot basar-se en a penes perceptibles indicis.
ANNA-KARENINA-2-de-tres	Sabie que Golenischev ère un rus que s'estaue ena ciutat.
ANNA-KARENINA-2-de-tres	Non rebrembaue eth sòn cognom ne a on l'auie vist, ne çò qu'auie parlat damb eth.
ANNA-KARENINA-2-de-tres	Solet s'en brembaue deth sòn ròstre, coma eth de totes es persones que trapaue, e sabie que l'auie classificat ja ena immensa categoria des ròstres sense expression, a maugrat deth sòn faus aire d'originalitat.
ANNA-KARENINA-2-de-tres	Sivans Mijailov, Vronsky e Anna deuien èster russi dera nauta societat e plan rics, artisticaments tant ingnorants coma toti aqueri russi opulents que simulauen estimar e apreciar er art.
ANNA-KARENINA-2-de-tres	Coneishie ben es costums des dilettanti (autant pejors coma mès informadi) de visitar es estudis des pintors modèrns solet damb er in de poder díder qu'er art desquè e que coma mès coneishen as modèrns mès se convencen de çò d'inimitables que son es mèstres ancians.
ANNA-KARENINA-2-de-tres	Demoraue aquerò, ac vedie enes sòns ròstres, ena indiferenta negligéncia que parlauen entre eri, guardant es manequins e busti e passejant d'un lòc en aute ara demora de qué eth les descaperèsse eth sòn quadre.
ANNA-KARENINA-2-de-tres	E, ça que la, quan remoiguec es sòns estudis, quilhèc es ridèus e desnishèc eth teishut, Mijailov se sentec negat per ua viua emocion, mès que mès, pr'amor que, a maugrat deth sòn judici de qué toti es nòbles e rics russi les calie forçosaments èster estupids, Vronsky, e sustot Anna, auien costat en eth ua excellenta impression.
ANNA-KARENINA-2-de-tres	Aciu…
ANNA-KARENINA-2-de-tres	Lo voletz veir?, didec Mijailov, hènt-se enlà deth quadre damb eth sòn anament trantalhant.
ANNA-KARENINA-2-de-tres	E hec repè, en tot plaçar-se darrèr d'eri.
ANNA-KARENINA-2-de-tres	Pendent ues pòques segondes qu'es visitaires guardèren en silenci eth quadre, eth lo campaue tanben damb uelh indiferent e imparciau.
ANNA-KARENINA-2-de-tres	Li semblaue ara qu'eth judici superior e just sus era sua pintura li calie èster prononciat per aqueri tres visitaires qu'auie menspredat abantes.
ANNA-KARENINA-2-de-tres	Desbrembèc guaire auie pensat sus eth sòn quadre anterioraments, enes tres o quate ans qu'amiaue en tot pintar-lo; desbrembèc es sòns merits, dehòra de dobte entada eth, contemplant-lo damb era guardada sevèra, critica es despassionada des sòns visitaires e non trapaue en eth arren de bon.
ANNA-KARENINA-2-de-tres	Vedie en prumèr tèrme eth ròstre de Pilat, impacient en sòn despièt, e eth ròstre seren de Crist; vedie dempús es figures des sirvents de Pilat e era portadura de Joan campant era scèna.
ANNA-KARENINA-2-de-tres	Cada ròstre lentaments gessut deth sòn interior, en miei de recèrques e errors, damb eth sòn caractèr particular; cada figura tanti còps cambiada de lòc, entara armonia deth conjunt; es tons, matisi e colors artenhudi damb tant de trabalh, tot, guardat pes uelhs des sòns visitaires, li semblaue triviau e repetit ja mil viatges.
ANNA-KARENINA-2-de-tres	Vedie ua repeticion, ben pintada, (e encara non guaire ben, pr'amor qu'ara notaue en era fòrça defèctes) des innombrables Crists de Tiziano, Rafael, Rubens, des madeishi guerrèrs e der invariable Pilat.
ANNA-KARENINA-2-de-tres	Tot aquerò qu'ère triviau, mesquin e vielh e autanplan mau pintat, damb excessiu color e pòca energia.
ANNA-KARENINA-2-de-tres	Es visitaires aurien rason en proferir quauques frases de simulat elògi ena preséncia deth pintor, e planher-lo e burlar-se'n d'eth quan se demorèssen solets.
ANNA-KARENINA-2-de-tres	Li semblèc que pesaue pendent fòrça estona aqueth dilatat silenci, encara qu'en realitat non se tardèc qu'ua menuta.
ANNA-KARENINA-2-de-tres	Entà interromper-les e mostrar-les que non ère esmoigut, Mijailov, damb un esfòrç sus eth madeish, parlèc a Golenischev.
ANNA-KARENINA-2-de-tres	Me pensi que ja è auut eth gust de coneisher-vos, didec guardant damb inquietut, ara a Anna, ara a Vronsky, pr'amor de non perder-se un detalh dera expression des sòns ròstres.
ANNA-KARENINA-2-de-tres	Atau ei: mos vedérem ena casa de Rossi.
ANNA-KARENINA-2-de-tres	Vo'n brembatz?
ANNA-KARENINA-2-de-tres	Golenischev, deishant de uelh, sense racacòr, eth quadre, pr'amor de parlar damb eth pintor.
ANNA-KARENINA-2-de-tres	En encuedar-se'n, totun, que Mijailov demoraue eth sòn judici sus eth teishut, didec:
ANNA-KARENINA-2-de-tres	Eth vòste quadre a mielhorat fòrça dès eth darrèr còp que lo vedí.
ANNA-KARENINA-2-de-tres	E coma alavetz, tanben ara me suspren extraordinàriaments era figura de Pilat.
ANNA-KARENINA-2-de-tres	Ei tan comprenssible aguest òme, brave, simpatic, mès, ath hons dera sua amna, un foncionari “que non sap çò que hè”!
ANNA-KARENINA-2-de-tres	Ça que la, me semble…
ANNA-KARENINA-2-de-tres	Eth mobil ròstre de Mijailov s'illuminèc còp sec.
ANNA-KARENINA-2-de-tres	Es sòns uelhs luderen.
ANNA-KARENINA-2-de-tres	A maugrat de çò de pòc qu'apreciaue eth gust artistic de Golenischev, a maugrat dera insignificança d'aquera justa observacion sus era expression deth ròstre de Pilat coma foncionari, a maugrat de çò d'umiliant que podesse semblar un comentari tan minuscul silenciant çò de mès important, Mijailov se sentec afogat damb aquera observacion.
ANNA-KARENINA-2-de-tres	Eth opinaue sus era figura de Pilat madeish que Golenischev l'auie dit.
ANNA-KARENINA-2-de-tres	Qu'aqueth comentari siguesse un des milions de comentaris justi que se podessen hèr sus era sua pintura non amendrie dauant des sòns uelhs era importància dera observacion de Golenischev.
ANNA-KARENINA-2-de-tres	Sentie qu'es sues paraules desvelhauen era sua simpatia entar aute e lo hègen passar der estat d'aclapament que se trapaue a un estat d'alègre entosiasme..
ANNA-KARENINA-2-de-tres	Vronsky e Anna parlauen en votz baisha, tau que se sòl hèr enes exposicions, en part per respècte ath pintor e en part per non díder en votz nauta bèra pegaria, tant aisit de díder en ahèrs d'art.
ANNA-KARENINA-2-de-tres	Mijailov, en semblar-li qu'eth teishut les auie impressionat tanben, se les apressèc.
ANNA-KARENINA-2-de-tres	Quina extraordinària expression era de Crist!, didec Anna.
ANNA-KARENINA-2-de-tres	De tot çò que vedie, qu'ère aquerò çò que mès li shautaue.
ANNA-KARENINA-2-de-tres	Se ve que sent pietat de Pilat, higec.
ANNA-KARENINA-2-de-tres	Aguesta observacion tanhie tanben as milions des que se podien hèr sus un quadre e sus era figura de Crist.
ANNA-KARENINA-2-de-tres	Auie dit que sentie compassion de Pilat, e ère logic que se vedesse en eth era expression der amor, de serenitat ultraterrena, de sentiment dera proximitat dera mòrt e de consciéncia dera inutilitat des sues paraules.
ANNA-KARENINA-2-de-tres	Qu'ère clar que Pilat li calie tier ua expression de foncionari e Crist l'auie de tier de compassion, pr'amor qu'era un encarnaue era vida mortau e er aute era vida espirituau.
ANNA-KARENINA-2-de-tres	Tot aquerò e fòrça mès passèc pera ment de Mijailov, e, totun, eth sòn ròstre tornèc a lúder d'entosiasme.
ANNA-KARENINA-2-de-tres	Qu'ei plan ben pintada aguesta figura.
ANNA-KARENINA-2-de-tres	E quina atmosfèra ath sòn entorn!
ANNA-KARENINA-2-de-tres	Semble qu'aurie d'èster possible hèr era virada, didec Golenischev, seguraments en tot voler significar que non ère d'acòrd damb eth significat e era idia dera figura.
ANNA-KARENINA-2-de-tres	Qu'ei d'ua maestria excepcionau, afirmèc Vrosky.
ANNA-KARENINA-2-de-tres	Com subergessen aguestes figures deth dusau plan!
ANNA-KARENINA-2-de-tres	Aquerò tie ua tecnica perfècta!, higec, en tot dirigir-se a Golenischev, coma balhant-li a compréner, en tot seguir era sua parlòta d'abantes, qu'eth ère desesperat per auer aqueth assopliment.
ANNA-KARENINA-2-de-tres	Òc, ei excepcionau, confirmèren Golenischev e Anna.
ANNA-KARENINA-2-de-tres	Guardant damb anug a Vronsky, se botèc seriós de ressabuda.
ANNA-KARENINA-2-de-tres	Entenie soent era expression “tecnica” e ignoraue totafèt çò qu'era gent entenie per era.
ANNA-KARENINA-2-de-tres	Sabie qu'indicauen atau era facultat mecanica de pintar e diboishar complètaments e dehòra dera idia deth quadre.
ANNA-KARENINA-2-de-tres	Observaue soent, coma en aguesta laudança, que contrapausauen era tecnica ath vertadèr merit, coma se siguesse possible pintar damb art ua mala composicion.
ANNA-KARENINA-2-de-tres	Sabie que li calie tier fòrça atencion e suenh pr'amor de, en trèir totes aqueres pincelades que non expressauen arren deth laguens, non estropiar era òbra d'art, mès en aquerò aciu non aurie ne art pictoric ne cap de tecnica.
ANNA-KARENINA-2-de-tres	S'a un mainatge o a ua codinèra se les auesse revelat çò que vedie eth, tanben eri aurien podut exprimir çò que vedien.
ANNA-KARENINA-2-de-tres	E eth mès abil e bon pintor tecnic non aurie podut pintar arren solet damb era sua faculat mecanica se non auesse desnishat abantes es limits der argument e eth contengut.
ANNA-KARENINA-2-de-tres	Ath delà, se'n sabie que, parlant de tecnica, ère impossible vantar-lo per era.
ANNA-KARENINA-2-de-tres	En tot çò qu'auie pintat e pintaue, arreconeishie defèctes que suatauen ara vista, hilhs dera escassa atencion que corregie es sòns detalhs materiaus e que ja non podie corregir sense estropiar era òbra.
ANNA-KARENINA-2-de-tres	E lèu en totes es figures e ròstres vedie encara rèstes de defèctes non ben corregidi que hègen lèg eth quadre.
ANNA-KARENINA-2-de-tres	Solet objectaria ua causa, se m'ac permetetz, didec Golenischev.
ANNA-KARENINA-2-de-tres	Ac celèbri e vos ac demani, didec Mijailov, en tot esdegar-se a arrir.
ANNA-KARENINA-2-de-tres	Que, en vòste quadre, Crist ei un òme-Diu e non un Diu-òme.
ANNA-KARENINA-2-de-tres	Encara que ja sai qu'ère açò que vos proposàuetz.
ANNA-KARENINA-2-de-tres	Non posqui pintar un Crist que non amii ena mia amna, repliquèc Mijailov, foreno.
ANNA-KARENINA-2-de-tres	Òc; mès alavetz permetetz-me exprimir era mia idia.
ANNA-KARENINA-2-de-tres	Eth vòste quadre ei tan bon, qu'era mia observacion non lo pòt damnatjar, e, ath delà, ei solet era mia opinion personau.
ANNA-KARENINA-2-de-tres	En vos, eth motiu madeish, qu'ei desparièr.
ANNA-KARENINA-2-de-tres	Cuelhem coma exemple a Ivanov.
ANNA-KARENINA-2-de-tres	Jo pensi que se redusís a Jesús ath papèr de figura istorica, qu'aurie estat mielhor qu'Ivanov auesse alistat un aute tèma istoric, mès frèsc, non tractat encara per arrés.
ANNA-KARENINA-2-de-tres	Mès s'ei eth tèma mès gran que se presente ar art!
ANNA-KARENINA-2-de-tres	Se les sabéssem cercar ne poiríem trapar d'auti.
ANNA-KARENINA-2-de-tres	Se passe, totun, qu'er art non admet discussion ne rasons.
ANNA-KARENINA-2-de-tres	E dauant deth teishut d'Ivanov, autant entath credent coma entath que non n'ei, se presente eth madeish dobte: “Ei Diu o non ei Diu?” E aquerò esbauce eth conjunt dera impression.
ANNA-KARENINA-2-de-tres	Se per qué?
ANNA-KARENINA-2-de-tres	A jo me semble, didec Mijailov, qu'entàs persones cultes non i pòt auer discussion.
ANNA-KARENINA-2-de-tres	Golenischev se mostrèc en desacòrd damb aguesta opinion e, en tot agarrar-se ara sua prumèra idia sus era unitat d'impression de besonh en art, vencec a Mijailov, que, excitat, non sabec díder arren entà defensar es sues tèsis.
ANNA-KARENINA-2-de-tres	Ò, qué polit, qué polit!
ANNA-KARENINA-2-de-tres	Quin encantament!
ANNA-KARENINA-2-de-tres	Quina meravilha!, exclamèren ar unisòn eth e Anna.
ANNA-KARENINA-2-de-tres	Es patiments que l'auie costat e es entosiasmes que desvelhec en eth en aqueri mesi que lo tenguec absorbit net e dia, les auie ja desbrembat, coma les desbrembaue tostemp quan acabaue era sua òbra.
ANNA-KARENINA-2-de-tres	Per çò d'aquera, autanplan lo desengustaue veder-la e l'auie expausat solet pr'amor que demoraue era visita d'un anglés que lo volie crompar.
ANNA-KARENINA-2-de-tres	Qu'ei un estudi de hè temps, didec.
ANNA-KARENINA-2-de-tres	Ei admirable, afirmèc Golenischev, hent veir que sentie damb sinceritat era fascinacion d'aqueth teishut.
ANNA-KARENINA-2-de-tres	Dus mainatges, ath pè d'un arbilhon naut, pescauen damb lata.
ANNA-KARENINA-2-de-tres	Eth màger venguie de botar era sua e en aqueth instant, plaçat darrèr d'un arbilhon, anaue treiguent eth hiu damb era atencion concentrada pr'amor de non deishar eth siure de uelh.
ANNA-KARENINA-2-de-tres	En qué pensaue?
ANNA-KARENINA-2-de-tres	Er entosiasme dauant aqueth quadre desvelhèc en Mijailov era emocion d'abantes, mès non li shautaue aqueth inutil sentiment restacat a quauquarren ja passat e atau, encara que l'agradauen es elògis, sagèc de desviar era atencion d'aqueth quadre e concentrar-la en un tresau.
ANNA-KARENINA-2-de-tres	Mès Vronsky li demanèc se l'ac volie véner.
ANNA-KARENINA-2-de-tres	Qu'ei expausat entara venda, plan… repliquèc damb gravetat en tot arroncilhar es celhes.
ANNA-KARENINA-2-de-tres	Quan toti es visitaires aueren partit, Mijailov se seiguec dauant eth quadre “Crist dauant Pilat” e mentauments se repetitc çò que li dideren e çò que podie sosenténer enes paraules des visitaires.
ANNA-KARENINA-2-de-tres	E, causa estranha, çò que tant de valor auie entada eth quan èren presents, perdie de pic tota era importància ara que mentauments se calaue dehòra deth punt d'enguarda d'eri.
ANNA-KARENINA-2-de-tres	Ara, en tot guardar eth quadre damb uelh d'artista, aquerie era certitud absoluda dera sua perfeccion e era seguretat dera transcendéncia, sentiment, qu'auie besonh entà arténher aquera tension qu'excludie quinsevolh aute interès e que sense eth non l'ère possible trabalhar.
ANNA-KARENINA-2-de-tres	Ça que la, eth pè de Crist li semblaue ara un shinhau desproporcianat.
ANNA-KARENINA-2-de-tres	Cuelhec era paleta e comencèc a trabalhar.
ANNA-KARENINA-2-de-tres	Tant que corregie eth pè, guardaue sense pòsa era figura de Joan, en dusau tèrme, e qu'en eth non se fixèren es visitaires, mès qu'eth s'en sabie qu'ère un modèl de perfeccion.
ANNA-KARENINA-2-de-tres	Acabat eth pè, pensèc trebalhar en aquera figura, mès se sentie massa esmoigut entà poder hè'c.
ANNA-KARENINA-2-de-tres	Non podie trabalhar ne hered ne quan se sentie esmoigut e ac vedie tot de manèra exagerada.
ANNA-KARENINA-2-de-tres	Dera heredor ara inspiracion que i auie solet un gradon, e ère alavetz quan li resultaue possible pintar.
ANNA-KARENINA-2-de-tres	Aué, li calec, donc, abandonar eth trabalh.
ANNA-KARENINA-2-de-tres	Vronsky, Anna e Golenischev, de tornada, anauen encoratjadi e alègri.
ANNA-KARENINA-2-de-tres	Parlauen de Mijailov e des sòns quadres.
ANNA-KARENINA-2-de-tres	Era paraula “talent”, qu'eri definien coma ua facultat naturau, lèu fisica, independenta dera amna e deth còr, que damb era nomentauen tot çò que produsisse eth pintor, gessie ena sua parlòta soent, pr'amor qu'auien besonh de mentar quauquarren que non comprenien, mès que desirauen parlar- ne.
ANNA-KARENINA-2-de-tres	Afirmauen que non se podie remir talent a Mijailov, mès que tau talent non auie podut desvolopar-se per manca de cultura, malastre comun as pintors russi.
ANNA-KARENINA-2-de-tres	Mès eth quadre des mainatges se demorèc gravat ena sua memòria, e de quan en quan lo mentauen de nauèth.
ANNA-KARENINA-2-de-tres	Quina meravilha!
ANNA-KARENINA-2-de-tres	Qué ben acabat e qué simple ei!
ANNA-KARENINA-2-de-tres	Eth madeish non compren eth merit qu'a.
ANNA-KARENINA-2-de-tres	Que non mos cau pèrder era ocasion.
ANNA-KARENINA-2-de-tres	L'auem de crompar, didec Vronsky.
ANNA-KARENINA-2-de-tres	Mijailov venec eth quadre a Vronsky e acceptèc hèr eth retrait d'Anna.
ANNA-KARENINA-2-de-tres	Eth dia fixat acodic e comencèc a trabalhar.
ANNA-KARENINA-2-de-tres	Estonaue era capitada que Mijailov auie sabut reprodusir era peculiara beresa d'Anna.
ANNA-KARENINA-2-de-tres	Mès qu'ère tant exacta qu'ada eth e as auti les semblaue conseisher-la de fòrça abantes.
ANNA-KARENINA-2-de-tres	Guaire temps pelejant entà non hèr arren!, didie Vrosnky, en tot referir-se ath retrait d'Anna que pintaue eth.
ANNA-KARENINA-2-de-tres	E aguest òme l'a captat sonque veder-la.
ANNA-KARENINA-2-de-tres	Vaquí çò que signifique era tecnica!
ANNA-KARENINA-2-de-tres	Aquerò s'aquerís, lo padegaue Golenischev, qu'ath sòn judici Vronsky auie talent e, sustot, era cultura balhe un concèpte naut der art.
ANNA-KARENINA-2-de-tres	Era conviccion de qué Vronsky auie talent s'afirmaue autant mès en Golenischev coma mès eth auie besonh d'empara morau dera part deth sòn amic pr'amor d'obtier elògis des sues idies enes articles de premsa.
ANNA-KARENINA-2-de-tres	E Golenischev opinaue qu'es elògis e era ajuda les calie èster recipròcs.
ANNA-KARENINA-2-de-tres	Mijailov, en casa d'auti, e mès que mès en palazzo de Vronsky, resultaue un òme totafèt desparièr de coma n'ère en sòn estudi.
ANNA-KARENINA-2-de-tres	Se mostraue desagradiuaments respectuós, tau que se cranhesse tier amistat damb gent que non respectaue.
ANNA-KARENINA-2-de-tres	Anna, se demoraue a minjar quan venguie enes sessions.
ANNA-KARENINA-2-de-tres	Vronsky anaue mès enlà dera amabilitat e ère evident que l'interessaue conéisher era opinion qu'eth pintor auie sus eth sòn quadre.
ANNA-KARENINA-2-de-tres	Golenischev non perdie era escadença de bohar en Mijailov es vertadères idies sus er art.
ANNA-KARENINA-2-de-tres	Mès Mijailov ère madeish hered damb toti.
ANNA-KARENINA-2-de-tres	Anna notaue pera sua guardada que li shautaue contemplar-la, mès refusaue conversar damb era.
ANNA-KARENINA-2-de-tres	En generau, en conéisher mès a Mijailov li perderen complètaments era simpatia, peth sòn caractèr reservat e desagradiu, lèu ostil; e se senteren toti satisfèti quan, acabades es sessions, deishèc d'acodir ath palai, en tot deishar-les un esplendid retrait en sòn poder.
ANNA-KARENINA-2-de-tres	Se non enveja, donques qu'ei un òme de talent, l'irrite qu'un cortesan, un òme ric, un comde (pr'amor que toti aguesti an en òdi aguestes causes) hèsque sense cap esfòrç especiau çò de madeish, o encara mielhor qu'eth, que i a consagrat tota era sua vida.
ANNA-KARENINA-2-de-tres	Çò d'important ei era cultura qu'eth non possedís.
ANNA-KARENINA-2-de-tres	Vronsky defenie a Mijailov, mès ath sòns laguens credie çò de madeish, pr'amor que, sivans es sues idies, un òme de mès baisha condicion qu'eth, deuie de besonh envejar-lo.
ANNA-KARENINA-2-de-tres	Eth retrait d'Anna, ua figura pintada per ambdús, deuie mostrar es sues respectiues diferéncies, mès Vronsky non les vedie.
ANNA-KARENINA-2-de-tres	Ça que la, en acabar Mijailov eth retrait, deishèc eth de pintar eth sòn, en tot considerar-lo superflú.
ANNA-KARENINA-2-de-tres	Contunhaue trabalhant en sòn teishut de tèma medievau.
ANNA-KARENINA-2-de-tres	Eth, Golenischev e, mès que mès Anna, trapauen qu'eth quadre ère excellent, pr'amor que se retiraue fòrça mès as quadres celèbres qu'eth de Mijailov.
ANNA-KARENINA-2-de-tres	Mijailov, ath sòn torn, a maugrat de qué eth retrait d'Anna l'auie autrejat moments deliciosi, ère mès satisfèt qu'arrés de qué s'auessen acabat es sessions e de non èster obligat a escotar es charrades de Golenischev sus er art, atau coma de poder desbrembar era pintura de Vronsky.
ANNA-KARENINA-2-de-tres	Se'n sabie de qué non ère possible enebir a Vronsky que joguèsse damb era pintura, comprenie que'aguest e toti es afeccionadi auien eth dret a pintar çò que volessen, mès aquerò lo shordaue.
ANNA-KARENINA-2-de-tres	Qu'ei impossible empachar a un òme que hèsque ua grana pipa de cera e la pune.
ANNA-KARENINA-2-de-tres	Mès s'aguest òme ven damb era sua pipa, se sè ath cant de dus enamoradi e amorasse era figura tau qu'er enamorat ara sua estimada, er enamorat se senterà prigondaments shordat.
ANNA-KARENINA-2-de-tres	Aguest madeish sentiment experimentaue Mijailov en veir era pintura de Vronsky, que trapaue ridicula; li produsie anug e pietat e li hège senter-se ofensat.
ANNA-KARENINA-2-de-tres	Era passion de Vronsky pera pintura e era Edat Mieja se tardèc pòc.
ANNA-KARENINA-2-de-tres	Qu'auie pro bon gust en ahèrs de pintura entà encuedar-se'n qu'ère mielhor non contunhar.
ANNA-KARENINA-2-de-tres	Presentie vagaments qu'es defèctes deth teishut, non guaire visibles ara prumeria, serien orribles s'arribaue enquiath finau.
ANNA-KARENINA-2-de-tres	Li passèc madeish qu'a Golenischev, que comprenie ath sòn laguens que non auie arren a díder e que s'enganhaue damb era idia de qué eth sòn pensament non ère madur e que li calie desvolopar e alistar materiaus.
ANNA-KARENINA-2-de-tres	Mès aquerò irritaue e fatigaue a Golenischev, tant que Vronsky non s'enganhaue ne tormentaue, e, sustot, non s'irritaue contra eth madeish.
ANNA-KARENINA-2-de-tres	Damb era sua decision caracteristica, deishèc de pintar sense explicà'c ne sajar de justificar-se.
ANNA-KARENINA-2-de-tres	Mès, sense tau ocupacion, era sua vida e era d'Anna, qu'ère estonada dera decepcion de Vronsky, li semblèc tan monotòna ena ciutat italiana que trapèc de pic eth palai tan vielh e lord, tan desagradiues es taques des ridèus, es henerecles deth solèr e eth ges descrostat des cornisses; e li resultèc tant ingrat tractar tostemps, a Golenischev, ath madeish professor italian e ath madeish viatjaire aleman, qu'experimentèren un imperiós besonh de cambiar d'existéncia e decidiren tornar entà Russia.
ANNA-KARENINA-2-de-tres	Vronsky volie dividir es propietats damb sa frair e Anna desiraue veir ath sòn hilh.
ANNA-KARENINA-2-de-tres	Levin amiaue maridat mès de dus mesi.
ANNA-KARENINA-2-de-tres	Ère erós, mès non tan complètaments coma auie demorat.
ANNA-KARENINA-2-de-tres	En cada moment li gessie ath pas bèra decepcion des sues ancianes illusions, o ben trapaue en un aute moment un encantament inesperat.
ANNA-KARENINA-2-de-tres	Encara qu'erós, vedie, en hèr vida familhar, qu'aguesta ère fòrça desparièra de çò qu'eth auie creigut.
ANNA-KARENINA-2-de-tres	Experimentaue çò qu'un òme que, en tot admirar prumèr es doci movements d'ua barca en un lac, entrèsse dempús, eth madeish, ena barca.
ANNA-KARENINA-2-de-tres	Vedie qu'auie pòc de temps entà èster immobil sus es aigües, que li calie pensar, sense desbrembar-se'n, en rumb, que non podie tanpòc desbrembar qu'ath dejós i auie aigua, que li calie remar e qu'es mans, non avedades, sentien dolor e, ara fin, que çò qu'ei fòrça aisit de veir, resulte de mau hèr encara que sigue agradiu.
ANNA-KARENINA-2-de-tres	De celibatari, dauant era vida conjugau des auti, damb es sues petites misèries, es sues peleges e gelosies, Levin se limitaue a arrir damb ironia dès eth hons dera sua amna.
ANNA-KARENINA-2-de-tres	Se pensaue qu'ena sua futura vida de maridat non solet non i podie auer arren de parièr, senon qu'autaplan credie qu'es sues formes exteriores auien d'èster, en tot, desparières des d'auti.
ANNA-KARENINA-2-de-tres	E de pic, en sòrta d'açò, se passaue qu'era sua vida de maridat non solet non s'òrganizaue d'ua manèra particulara, senon que se compausaue precisaments d'aqueres madeishes menudalhas que tant auie menspredat abantes, e qu'ara, contra eth sòn desir aquerien ua importància extraordinària.
ANNA-KARENINA-2-de-tres	Ara vedie qu'era sua solucion non ère un prètzhèt aisit coma abantes l'auie semblat.
ANNA-KARENINA-2-de-tres	A maugrat que se pensaue conéisher pro ben era vida familhar, eth, coma toti es òmes, non se l'imaginaue senon coma un gòi der amor sense trebucs per arren e que d'eth les calie desseparar totes es petites preocupacions.
ANNA-KARENINA-2-de-tres	Sivans eth, un còp hèt eth sòn trabalh, li calie repausar ena gaujor der amor.
ANNA-KARENINA-2-de-tres	Kitty deuie èster estimada e arren mès.
ANNA-KARENINA-2-de-tres	Mès Levin desbrembaue, coma toti es òmes, qu'era tanben li calie trabalhar.
ANNA-KARENINA-2-de-tres	E l'estonaue qu'aquera gentil e poetica Kitty podesse, non ja enes prumères setmanes, senon enes prumèrs dies dera sua vida conjugau, pensar, brembar-se'n e preocupar-se'n de servietes, mòbles, matalassi entàs òstes, plates, minjars, eca.
ANNA-KARENINA-2-de-tres	Ja de nòvis l'auie impressionat era fermetat que Kitty s'auie remit a hèr eth viatge entar estrangèr, en tot estimar-se mès vier entath camp, coma se pensèsse ja en quauquarren que li calie hèr, e podesse, ath delà der amor, pensar en d'autes causes.
ANNA-KARENINA-2-de-tres	Aquerò l'ofensèc abantes e l'ofensaue ara: era sua preocupacion per detalhs materiaus qu'eth non li balhaue cap importància.
ANNA-KARENINA-2-de-tres	E Levin, que l'estimaue, autanplan hènt burla dera sua esposa per tot aquerò, non podie deishar d'admirar-la.
ANNA-KARENINA-2-de-tres	Arrie en veder-la plaçar es mòbles vengudi de Moscòu, apraiar d'ua manèra personau e naua era sua cramba comuna, penjar es ridèus, ordenar es crambes destinades en futur as convidadi e a Dolly, dreçar eth quarto dera sua naua puncèla, encargar era biòca ath vielh codinèr, discutir damb Agafia Mijailovna en tot trèir-li era encomana des provisions.
ANNA-KARENINA-2-de-tres	Observaue se com eth vielh codinèr arrie admirat, se com Agafia Mijailovna botjaue eth cap, corau e cogitosa dauant es naues disposicions dera joena senhora restacades ath chai, e trapaue plan gentila a Kitty quan, entre arridolets e lèrmes, didie qu'era puncèla Macha, avedada a considerar-la coma ua senhoreta, non la volie pas creir.
ANNA-KARENINA-2-de-tres	Non comprenie Levi çò que representaue entada era, eth cambi que s'auie costat ena sua vida, eth hèt de qué, abantes, quan ère en çò de sòn, se volie caulets damb Kwass o ben bonbons de chicolate non podie arténher a viatges ne ua ne ua auta causa, e qu'ara li siguesse possible encargar tot çò que volie, crompar montanhes de bonbons, despener tot çò que volguesse, minjar caulets damb Kwass o bonbons sivans eth sòn gust e hèr-se a vier es doci que li shautèssen.
ANNA-KARENINA-2-de-tres	Ara Kitty pensaue damb alegria ena arribada de Dolly damb es mainatges; mès que mès pr'amor qu'encargarie entada eri es sues boniqueries preferides, tant que Dolly poderie apreciar eth nau orde que regnaue aquiu.
ANNA-KARENINA-2-de-tres	Sense saber per qué, es prètzhèts dera casa l'interessauen fòrça.
ANNA-KARENINA-2-de-tres	En sénter per instint era proximitat dera primauèra e saber-se'n qu'encara i aurie dies de mau temps, apraiaue eth sòn nin çò de mielhor que podie, en tot esdegar-se a bastir e a apréner se com li calie bastir.
ANNA-KARENINA-2-de-tres	Era preocupacion de Kitty pes causes menudes deth larèr, tan desparièra ath naut ideau de felicitat que Levin s'auie format ara prumeria deth sòn maridatge, que n'ère ua des sues decepcions.
ANNA-KARENINA-2-de-tres	Mès era gentilesa qu'era se balhaue a taus ocupacions (sense que Levin comprenesse eth perqué, encara que l'encantaue) constitusie ath còp un des atractius dera sua naua vida.
ANNA-KARENINA-2-de-tres	Ua auta mauparada barrejada d'encantament qu'èren es discussions.
ANNA-KARENINA-2-de-tres	Era prumèra siguec un dia que Levin auie anat ena granja naua: en voler tornar pera corsèra se hòravièc e se tardèc mieja ora mès de çò demorat.
ANNA-KARENINA-2-de-tres	Tornaue entà casa pensant en era, en sòn amor, en sòn gòi e, coma mès s'apressaue, mès trendesa sentie entà Kitty.
ANNA-KARENINA-2-de-tres	En entrar ath mès córrer ena cramba, arràs de taus sentiments, mès viui encara qu'eth dia que s'endralhèc de cap a çò des Scherbazky tà demanar era sua man, la trapèc inesperadaments seriosa, coma jamès l'auie vist.
ANNA-KARENINA-2-de-tres	Sagèc de punar-la e era lo refusèc.
ANNA-KARENINA-2-de-tres	Qué te cau?
ANNA-KARENINA-2-de-tres	Qu'amies fòrça talents de hèsta, repliquèc era en tot voler campar tranquilla e mordenta.
ANNA-KARENINA-2-de-tres	Mès, a penes badèc boca, es repotecs dictadi per ua gelosia absurda, tot çò que l'auie tormentat pendent aquera mieja ora que s'auie estat seiguda ena hièstra, gessec coma un arriuet enes sues paraules.
ANNA-KARENINA-2-de-tres	Solet alavetz comprenec Levin çò que non auie comprenut abantes, quan la treiguec dera glèisa dempús era nòça: ei a díder, que non solet Kitty ère quauquarren plan sòn, senon qu'eth madeish non sabie a on acabaue era e a on començaue eth.
ANNA-KARENINA-2-de-tres	Ac comprenec peth dolorós sentiment de scission qu'experimentèc en aqueth instant.
ANNA-KARENINA-2-de-tres	Prumèr s'ofensèc, mès de seguic se didec que non podie ofensar-se per çò que Kitty siguesse ua part d'eth madeish.
ANNA-KARENINA-2-de-tres	Experimentèc ara prumeria çò qu'un òme que, en sénter un fòrt còp peth darrèr e virar- se tot anutjat e desirós de resvenja entà trapar ar agressor, trape qu'eth madeish s'a hèt mau per negligéncia; que non i a arrés que virar-se contra eth, e que li cau padegar-se e tier eth dolor.
ANNA-KARENINA-2-de-tres	Jamès enes dies a vier ac auie d'experimentar tan viuaments, mès alavetz se tardèc fòrça tà recuperar era sua tranquillitat.
ANNA-KARENINA-2-de-tres	Ara li calie justificar-se e mostrar a Kitty eth sòn error, mès hè'c significaue emmaliciar-la encara mès, aumentant era separacion que costaue era sua pena.
ANNA-KARENINA-2-de-tres	Eth sòn naturau impuls li conselhaue desencusar-se; mès quauquarren mès fòrt li demanaue que non agreugèsse mès era separacion entre es dus.
ANNA-KARENINA-2-de-tres	Demorar-se jos ua inculpacion injusta ère dolorós, mès herir-la damb era desencusa de justificar-se n'ère encara mès.
ANNA-KARENINA-2-de-tres	Coma un òme miei adormit que patís un dolor, volie arrincar d'eth çò que li hège mau e, en desvelhar-se, notaue que çò que li hège mau ère eth sòn pròpi còs.
ANNA-KARENINA-2-de-tres	Li calie, donc, procurar ajudar ath punt dolorit a patir eth dolor, e aquerò siguec çò que Levin sagèc.
ANNA-KARENINA-2-de-tres	Heren es patzes.
ANNA-KARENINA-2-de-tres	Mès aquerò non empachèc que taus peleges se repetissen pes motius mès munds e inesperadi.
ANNA-KARENINA-2-de-tres	Se passauen soent, pr'amor qu'encara ignorauen es dus çò qu'ère important entà ambdús e pr'amor qu'ara prumeria se trapauen soent en mala disposicion d'animositat.
ANNA-KARENINA-2-de-tres	S'un ère de bon umor e er aute non, era patz non s'alteraue, mès s'ambdús coïncidien en sòn mau umor, surgentauen es peleges per motius inconcebiblaments banaus, enquiath punt que, dempús, a viatges, non podien rebrembar çò qu'auien discutit.
ANNA-KARENINA-2-de-tres	Qu'ei vertat que quan es dus èren de bon umor, sentien redoblada era alegria de víuer; mès, ça que la, aqueth prumèr temps siguec penible entàs dus, e pendent eth, senteren mès fòrtaments era opression des cadies que les estacauen.
ANNA-KARENINA-2-de-tres	En ensems, era lua de mèu, ei a díder, eth mes a vier dera nòça, que d'eth Levin demoraue tant, non solet non siguec de mèu, senon que s'estèc en rebrembe d'ambús coma era epòca mès penibla e umilianta dera sua vida.
ANNA-KARENINA-2-de-tres	Es dus sagèren d'esfaçar, ena sua existéncia futura, totes es règues grotesques e vergonhoses d'aqueri prumèri tempsi, qu'ambdús, pòqui viatges en un estat d'esperit tranquil, non se mostrauen lèu jamès tau qu'èren.
ANNA-KARENINA-2-de-tres	Qu'auien tornat hège pòc de Moscòu e èren satisfèti dera sua soletat.
ANNA-KARENINA-2-de-tres	Eth, seigut dauant er escriptòri deth sòn gabinet, escriuie.
ANNA-KARENINA-2-de-tres	Era, damb eth vestit color lillà qu'amiaue enes prumèrs dies deth sòn maridatge, eth vestit que Levin rebrembaue e estimaue especiauments, se trapaue seiguda, brodant en divan de cuer qu'auie estat tostemp en burèu deth pair e pairin de Levin, e trabalhaue en un prètzhèt de broderie anglaise.
ANNA-KARENINA-2-de-tres	Levin pensaue e escriuie, sense deishar de sénter era preséncia dera sua hemna.
ANNA-KARENINA-2-de-tres	Es trabalhs des sues propietats e era òbra que li calie expausar e era sua naua manèra de dirigir es propietats, non auien demorat desbrembadi.
ANNA-KARENINA-2-de-tres	Mès atau coma abantes taus idies e ocupacions li semblauen insignificantes en comparèr damb era escurina qu'entornejaue era vida, ara li semblauen segondàries e minimes en comparèr ara vida que lo demoraue negada de radianta lum.
ANNA-KARENINA-2-de-tres	Abantes, eth sòn trabalh ère entada eth era justificacion dera vida, en pensar-se que, sense eth, era existéncia ère massa ombriua.
ANNA-KARENINA-2-de-tres	E ara auie besonh deth trabalh pr'amor qu'era sua existéncia non siguesse massa monotòna per excès de lum.
ANNA-KARENINA-2-de-tres	Trabalhant un aute còp e reliegent çò qu'auie escrit, vedec damb satisfaccion qu'ère un ahèr que s'ac valie.
ANNA-KARENINA-2-de-tres	Fòrça des sòns pensaments d'abantes li semblauen superflús e exageradi, mès d'auti punts dobtosi l'èren evidents ara qu'ena sua memòria repassaue de nauèth tot çò hèt en aqueri dies.
ANNA-KARENINA-2-de-tres	Escriuie alavetz un nau capitol sus es causes dera mala situacion deth coitiu agricòla en Russia.
ANNA-KARENINA-2-de-tres	Demostraue qu'era praubetat russa non venguie solet deth mau repartiment de tèrres e dera orientacion enganhada, senon que contribusie ada era era civilizacion estrangèra, cuelhuda d'ua manèra anomala darrèraments en país, sustot enes mieis de comunicacion, enes camins de hèr, que supausèren era concentracion enes ciutats, en desvolopament deth luxe e, plan per açò, ena creacion, en damnatge dera agricultura, de naues industries; ena espleita exagerada deth credit e eth sòn companh eth jòc de borsa.
ANNA-KARENINA-2-de-tres	Ena sua pensada, en un desvolopament normau dera riquesa d'un estat, aqueri elements les calie surgentar solet quan siguesse ben desvolopat eth coitiu agricòl e quilhat en condicions normaus o aumens definides, en tot enténer qu'era riquesa d'un país li cau créisher progressiuaments e sajar que d'autes hònts de riquesa non depassen eth coitiu agrari.
ANNA-KARENINA-2-de-tres	Opinaue qu'atau coma eth desvolopament parciau e prematur d'ua part der organisme uman serie un trebuc entath normau creishement, atau en Russia ath desvolopament dera riquesa generau l'auien damnatjat eth credit, es transpòrts, er increment industriau, de besonh, plan que òc, en Euròpa, mès inoportuns en Russia a on non auien costat que damnatges, en tot eliminar çò d'essenciau e vidant, qu'ère era organizacion dera agricultura.
ANNA-KARENINA-2-de-tres	Tant que Levin escriuie, Kitty pensaue ena pòca espontanèa amabilitat qu'eth sòn marit auie tractat ath joen prince Charsky, qu'en Moscòu s'auie permetut hesterjar-la damb tant escàs tacte, eth dia abantes de partir.
ANNA-KARENINA-2-de-tres	Gelosia!
ANNA-KARENINA-2-de-tres	Se se'n sabesse que toti son entà jo tant indiferents coma Pèire, eth codinèr”, se didie, tant que guardaue eth cogòt ròi de Levin.
ANNA-KARENINA-2-de-tres	Li voi veir era cara.
ANNA-KARENINA-2-de-tres	Se shordarà se lo guardi?
ANNA-KARENINA-2-de-tres	Voi que se vire d'esponera.
ANNA-KARENINA-2-de-tres	Vira-te, vira-te, ac voi!”.
ANNA-KARENINA-2-de-tres	E Kitty dauric mès es uelhs, pr'amor d'aumentar er efècte dera sua guardada.
ANNA-KARENINA-2-de-tres	Qué?, preguntèc en tot lheuar-se.
ANNA-KARENINA-2-de-tres	Arren, que volia que virèsses eth cap, didec en votz nauta, e guardant-lo e sajant de desnishar s'ère maucontent d'auer interromput eth sòn trabalh.
ANNA-KARENINA-2-de-tres	Be n'èm de ben aciu es dus solets!
ANNA-KARENINA-2-de-tres	Qui m'ac aurie podut díder!, repliquèc eth, en tot apressar-se ara sua esposa damb un arridolet radiant de felicitat.
ANNA-KARENINA-2-de-tres	Jo tanben me senti plan a gust, didec era.
ANNA-KARENINA-2-de-tres	Moscòu.
ANNA-KARENINA-2-de-tres	Qué pensaues?, preguntèc Levin.
ANNA-KARENINA-2-de-tres	Pensaua…
ANNA-KARENINA-2-de-tres	Mès non; au, trabalha, non te distreigues, responec Kitty, arroncilhant es pòts.
ANNA-KARENINA-2-de-tres	Ath delà, jo tanben me cau copar bères pèces.
ANNA-KARENINA-2-de-tres	E ac comencèc a hèr damb es estalhants.
ANNA-KARENINA-2-de-tres	Ditz-me çò que pensaues, persutèc eth, en tot seir-se ath sòn cant e guardar eth movement des estalhants.
ANNA-KARENINA-2-de-tres	En qué?
ANNA-KARENINA-2-de-tres	En Moscòu, en tòn cogòt…
ANNA-KARENINA-2-de-tres	Se per qué è aguesta felicitat?
ANNA-KARENINA-2-de-tres	Qu'ei massa polit pr'amor de qué sigue naturau, li didec Levin tant que li punaue era man.
ANNA-KARENINA-2-de-tres	Jo pensi autaments: çò de naturau ei tostemp çò de mielhor.
ANNA-KARENINA-2-de-tres	Te ges un retortilh per aciu, didec Levin, hènt a virar doçament eth cap de Kitty.
ANNA-KARENINA-2-de-tres	Ves?
ANNA-KARENINA-2-de-tres	Mès non, non, qu'èm en tot trabalhar e…
ANNA-KARENINA-2-de-tres	An vengut es mossos dera ciutat?, preguntèc Levin a Kuzmà.
ANNA-KARENINA-2-de-tres	Ara madeish.
ANNA-KARENINA-2-de-tres	Son en tot apraiar es causes.
ANNA-KARENINA-2-de-tres	Torna lèu, didec Kitty.
ANNA-KARENINA-2-de-tres	Se non, liegerè soleta eth corrièr.
ANNA-KARENINA-2-de-tres	Dempús poiram tocar eth piano a quate mans…
ANNA-KARENINA-2-de-tres	Un còp solet, sauvant es sòns papèrs en un dossièr nau, crompat per Kitty, anèc a lauar-se es mans en un nau lavabo, e damb nauèri efèctes de cabinet d'atrencadura que tanben damb era auien apareishut.
ANNA-KARENINA-2-de-tres	Levin arrie pes sòns pensaments e ath còp botjaue eth cap damb repotec.
ANNA-KARENINA-2-de-tres	Ena sua vida, ara, i auie quauquarren vergonhós, adamaiselat.
ANNA-KARENINA-2-de-tres	Aué m'è botat per prumèr viatge a trabalhar e sonque començar ac è deishat…
ANNA-KARENINA-2-de-tres	Autanplan negligisqui es mies ocupacions diadères.
ANNA-KARENINA-2-de-tres	Jamès visiti era pròpietat a pè ne a shivau.
ANNA-KARENINA-2-de-tres	A viatges qu'ei eth mèn tòrt, e, a viatges n'ei eth tòrt d'era, mès jamès la dèishi soleta a Kitty, en pensar-me que s'engüejarà.
ANNA-KARENINA-2-de-tres	E quan pensi qu'abantes credia qu'era vida de celibatari non s'ac valie e qu'era vertadèra començaue damb eth maridatge!
ANNA-KARENINA-2-de-tres	Mès enes tres mesi escorrudi jamès è viscut de manèra tant ociosa e inutila.
ANNA-KARENINA-2-de-tres	Aquerò que non pòt èster.
ANNA-KARENINA-2-de-tres	Me cau començar a trabalhar.
ANNA-KARENINA-2-de-tres	Plan qu'era non ei colpabla; que non l'ac posqui repotegar.
ANNA-KARENINA-2-de-tres	Jo auia d'èster mès fèrm, deféner era mia libertat masculina.
ANNA-KARENINA-2-de-tres	Se non, m'avedarè ad açò.
ANNA-KARENINA-2-de-tres	Mès era que non n'a eth tòrt”.¡, se repetie.
ANNA-KARENINA-2-de-tres	E Levin se didie que Kitty non ère colpabla (“qu'ei impossible qu'era sigue colpabla d'arren”), senon era sua educacion superficiau e liura.
ANNA-KARENINA-2-de-tres	Non hè arren e ei totafèt satisfèta”.
ANNA-KARENINA-2-de-tres	E Levin la repoteguae ath sòn laguens sense compréner encara que Kitty se premanie entad aqueth periòde d'activitat qu'en eth serie, ath còp, esposa e mestresa de casa e li calerie suenhar, neurir e educar as sòns hilhs.
ANNA-KARENINA-2-de-tres	Non comprenie qu'era sentie aquerò per instint e que, en premanir-se entad aqueth enòrme trabalh, non restrenhie es erosi moments de despreocupacion e de felicitat d'estimar que gaudie ara, tant que bastie alègraments eth sòn futur nin.
ANNA-KARENINA-2-de-tres	Quan Levin pugèc, era sua hemna ère dauant un nau samovar d'argent e un servici de tasses tanben nau.
ANNA-KARENINA-2-de-tres	Qu'auie hèt a sèir a Agafia Mijailovna dauant era tauleta de tè, e liegie ua carta de Dolly, que damb era crotzaue contunha e frequenta correspondéncia.
ANNA-KARENINA-2-de-tres	Vedetz?, era vòsta senhora m'a hèt a sèir damb era, didec Agafia Mijailovna, arrint amistosaments a Kitty.
ANNA-KARENINA-2-de-tres	E enes paraules dera anciana, Levin liegec era fin deth drama desvolopat darrèraments entre ambdues hemnes.
ANNA-KARENINA-2-de-tres	Vedie que, a maugrat deth dolor costat per Kitty ara majordòma en trèir-li es retnes deth govèrn domestic, era auie capitat a tot darrèr, artenhent hèr-se a estimar.
ANNA-KARENINA-2-de-tres	Guarda, aciu que i é ua carta entà tu, didec Kitty en tot aufrir-ne ua plia de fautes d'ortografia.
ANNA-KARENINA-2-de-tres	Ei d'ua hemna… sèmble aquera de ta frair.
ANNA-KARENINA-2-de-tres	Non l'è liejuda.
ANNA-KARENINA-2-de-tres	E aguesta ei dera mia familha.
ANNA-KARENINA-2-de-tres	Dolly a amiat entath balh mainadenc de çò de Sarmatsky a Gricha e a Tania.
ANNA-KARENINA-2-de-tres	Tania vestie de marquesa.
ANNA-KARENINA-2-de-tres	Levin non l'escotaue.
ANNA-KARENINA-2-de-tres	Ena sua prumèra carta, era li didec que Nicolàs l'auie hèt enlà sense colpa, en tot híger damb flegmatica ingenuitat que, encara que viuie ena misèria, non demanaue ne desiraue arren, tormentant-la solet eth pensament de qué Nicolàs, per tòrt dera sua hloisha salut, vierie cada viatge pejor, e li demanaue a Levin que s'ocupèsse d'eth.
ANNA-KARENINA-2-de-tres	Ara didie ua auta causa.
ANNA-KARENINA-2-de-tres	Auie trapat a sa frair en Moscòu, s'auien junhut un aute còp e auien partit entà ua capitau de província a on Nicolàs auie trapat un trabalh.
ANNA-KARENINA-2-de-tres	Darrèraments, ça que la, auie discutit damb eth sòn patron e auie cuelhut era decision de vier de nauèth entà Moscòu, mès auie emmalautit peth camin e ère plan pòc probable que se podesse reméter.
ANNA-KARENINA-2-de-tres	Guarda çò que Dolly ditz de tu… gessec Kitty, arrint.
ANNA-KARENINA-2-de-tres	Mès de pic s'arturèc, observant eth cambi ena expression deth ròstre deth sòn espòs.
ANNA-KARENINA-2-de-tres	Qué se passe?
ANNA-KARENINA-2-de-tres	Qué te cau?
ANNA-KARENINA-2-de-tres	Eth mèn frair Nicolàs ei en tot morir-se.
ANNA-KARENINA-2-de-tres	M'i cau anar.
ANNA-KARENINA-2-de-tres	Quan?
ANNA-KARENINA-2-de-tres	Deman.
ANNA-KARENINA-2-de-tres	Posqui vier damb tu?
ANNA-KARENINA-2-de-tres	Entà qué, Kitty?, didec Levin damb repotec.
ANNA-KARENINA-2-de-tres	Entà qué?, repliquèc era, ofensada pera indiferéncia qu'eth cuelhie eth sòn aufriment.
ANNA-KARENINA-2-de-tres	Dilhèu non i posqui anar?
ANNA-KARENINA-2-de-tres	Qu'ei que vau a shordar-te?
ANNA-KARENINA-2-de-tres	Jo i vau pr'amor qu'eth mèn frair se morís.
ANNA-KARENINA-2-de-tres	Mès tu…
ANNA-KARENINA-2-de-tres	Madeish que tu!
ANNA-KARENINA-2-de-tres	Levin.
ANNA-KARENINA-2-de-tres	E aguest pensament l'aumplic de dolor.
ANNA-KARENINA-2-de-tres	Qu'ei impossible, didec sevèraments.
ANNA-KARENINA-2-de-tres	Agafia Mijailovna en preveir ua peleja conjugau, deishèc era tassa e gessec.
ANNA-KARENINA-2-de-tres	Kitty ne tansevolhe la vedec.
ANNA-KARENINA-2-de-tres	Eth ton des darrères paraules deth sòn espós l'ofensaue, mès que mès pr'amor qu'ère evident qu'eth non balhaue cap importància ad açò qu'era didie.
ANNA-KARENINA-2-de-tres	Donques jo te digui que se t'en vas, me'n vau damb tu peth dessús de tot, persutèc damb irritada precipitacion.
ANNA-KARENINA-2-de-tres	Per qué dides qu'ei impossible?
ANNA-KARENINA-2-de-tres	Per qué n'ei?
ANNA-KARENINA-2-de-tres	Pr'amor que me cau anar Diu sap a on, Diu sap se per quini camins, hènt jadilha enes aubèrges…
ANNA-KARENINA-2-de-tres	Seràs un trebuc, didec Levin en tot sajar de sauvar era sua sang hereda.
ANNA-KARENINA-2-de-tres	Non serè cap trebuc.
ANNA-KARENINA-2-de-tres	Non è besonh d'arren especiau.
ANNA-KARENINA-2-de-tres	A on tu sigues, i posqui èster jo.
ANNA-KARENINA-2-de-tres	Ath delà, ei aquiu aguesta hemna que damb era non pòs intimar…
ANNA-KARENINA-2-de-tres	Que non sai arren e non voi saber arren d'arrés.
ANNA-KARENINA-2-de-tres	Solet sai qu'eth mèn cunhat se morís, qu'eth mèn marit se'n va e que jo me'n vau damb eth entà…
ANNA-KARENINA-2-de-tres	Kitty, non t'embèsties.
ANNA-KARENINA-2-de-tres	Mès aguest ahèr ei grèu e m'anutge que confones un sentiment de simpatia damb er in de non demorar-te soleta.
ANNA-KARENINA-2-de-tres	Se cranhes engüejar-te soleta, vè-te'n entà Moscòu.
ANNA-KARENINA-2-de-tres	Ac ves?
ANNA-KARENINA-2-de-tres	Tostemp m'atribuisses pensaments ignòbles e baishi, repliquèc Kitty, irritada, plorosa e ofensada.
ANNA-KARENINA-2-de-tres	Que non è pensat en arren d'açò.
ANNA-KARENINA-2-de-tres	Solet sai qu'ei eth mèn déuer acompanhar ath mèn marit enes sues penes.
ANNA-KARENINA-2-de-tres	Mès me vòs ofensar de bon voler, de bon voler non me vòs compréner…
ANNA-KARENINA-2-de-tres	Qu'ei orrible!
ANNA-KARENINA-2-de-tres	Sò un esclau!, exclamèc Levin lheuant-se, sense poder refusar eth sòn anug.
ANNA-KARENINA-2-de-tres	Mès de seguit comprenec que se hège mau ada eth madeish.
ANNA-KARENINA-2-de-tres	Alavetz, se per qué t'as maridat?
ANNA-KARENINA-2-de-tres	Entà empenaïr-te, pro podies seguir liure, repliquèc era.
ANNA-KARENINA-2-de-tres	E, lheuant-se en un bot, correc entath salon.
ANNA-KARENINA-2-de-tres	Quan eth la seguic, Kitty ploraue.
ANNA-KARENINA-2-de-tres	Eth sagèc de padegar-la, cercant paraules que, se non artenhien convencer-la, aumens la solatgèssen.
ANNA-KARENINA-2-de-tres	Mès era non l'escotaue ne acceptaue cap des sòns arguments.
ANNA-KARENINA-2-de-tres	Era seguie carant.
ANNA-KARENINA-2-de-tres	Resolveren anar amassa ath londeman.
ANNA-KARENINA-2-de-tres	Levin l'assegurèc ara sua hemna que credie qu'era solet desiraue vier pr'amor d'èster utila e admetec qu'era preséncia de Maria Nicolaevna ath costat de sa frair non ère cap inconvenent.
ANNA-KARENINA-2-de-tres	Mès, ath sòn laguens, Levin ère maucontent de Kitty e d'eth madeish.
ANNA-KARENINA-2-de-tres	D'era, pr'amor que non auie sabut acceptar deishar-lo partir solet quan atau li convenguie.
ANNA-KARENINA-2-de-tres	Be n'ère d'estranh pensar qu'eth, que hège tan pòc de temps non gausaue encara creir ena felicitat de qué era lo podesse estimar, ara se sentie malerós pr'amor que l'estimaue massa!
ANNA-KARENINA-2-de-tres	E maucontent d'eth madeish, pr'amor que non auie sabut mostrar fermetat de caractèr.
ANNA-KARENINA-2-de-tres	Ath delà, ath hons des sòns fondaments, non podie acceptar que Kitty li calesse tier quauquarren damb era hemna que viuie damb sa frair; e pensaue damb orror enes complicacions que podessen arribar.
ANNA-KARENINA-2-de-tres	Era aubèrja dera capitau de província que s'estaue Nicolàs Levin ère ua d'aguestes aubèrges provincianes que se bastissen sivans es auanci modèrns, damb es mielhores intencions de neteja, confòrt e enquia elegància, mès, per çò deth public que la frequente, se convertissen en lordes tauèrnes damb pretencions de modernitat, vient èster, plan per açò, encara pejors qu'es ancianes aubèrges qu'en eres non se hège arren entà dissimular eth desorde.
ANNA-KARENINA-2-de-tres	Aguesta qu'auie ja arribat en aguest estat.
ANNA-KARENINA-2-de-tres	Ena nèira, humant ua cigarreta, i auie un soldat d'unifòrme lord que deuie èster eth portièr; se vedie dempús ua escala de hèr colat, ombriua e desagradiua, un crambèr d'expression desvergonhada, jargant un rosigat frac, ua sala damb un flòc de flors de cera caperades de povàs sus era vielha taula.
ANNA-KARENINA-2-de-tres	Era lordèra, era negligéncia e eth povàs que i auie pertot, damb ua cèrta presompcion de modernitat que flairaue a gara de camin de hèr, costèren a Levin, en contrats damb era sua vida de nauèth maridat, ua penibla impression, mès que mès pr'amor qu'era impression de faussetat que produsie era aubèrja non ère restacada damb çò que se demoraue.
ANNA-KARENINA-2-de-tres	Se passèc coma tostemp que, dempús d'auer-les demanat de quin prètz volien era cramba, non n'auie cap de bona: ua d'aguestes l'ocupaue un revisaire de camin de hèr, ua auta un avocat de Moscòu e era tresaue era princesa Astafieva, que s'auie arturat aquiu de tornada des sues propietats.
ANNA-KARENINA-2-de-tres	Emmaliciat damb era sua hemna en veir que se passaue çò qu'auie cranhut, ei a díder, qu'en moment dera sua arribada, quan mès preocupat ère pera situacion de sa frair, li calie ocupar-se d'era en sòrta de precipitar-se de cap a Nicolàs, Levin l'acompanhèc entara cramba que les destinauen.
ANNA-KARENINA-2-de-tres	Vè-te'n, vè-te'n, didec Kitty, en votz baisha e timida, en tot guardar-lo coma se comprenesse eth sòn tòrt.
ANNA-KARENINA-2-de-tres	Levin gessec en silenci e trapèc en correder a Maria Nicolaevna, que, informada de qué auien vengut, acodie, sense gausar entrar.
ANNA-KARENINA-2-de-tres	Seguie madeish que quan la vedec en Moscòu: eth madeish vestit de lan, es braci e era gòrja descaperadi, e eth madeish ròstre bontós, damb pigues, un shinhaue mès plen qu'abantes.
ANNA-KARENINA-2-de-tres	Com li va?
ANNA-KARENINA-2-de-tres	Com se sent?
ANNA-KARENINA-2-de-tres	Plan mau; ja non se lhèue.
ANNA-KARENINA-2-de-tres	Tot eth temps vos a estat demorant.
ANNA-KARENINA-2-de-tres	Mès vos… era vòsta senhora…
ANNA-KARENINA-2-de-tres	Coma que Levin ara prumeria non comprenec çò que l'enquimeraue, era l'expliquèc:
ANNA-KARENINA-2-de-tres	Vierè entara codina, gasulhèc.
ANNA-KARENINA-2-de-tres	Eth vòste senhor frair serà plan content.
ANNA-KARENINA-2-de-tres	A entenut a parlar dera senhoreta e la coneish de quan èrem en estrangèr.
ANNA-KARENINA-2-de-tres	Levin, en tot compréner que li parlaue dera sua hemna, non sabec se qué contestar.
ANNA-KARENINA-2-de-tres	Anem, anem, didec.
ANNA-KARENINA-2-de-tres	Mès, a penes heren ua cambada, se dauric era pòrta dera cramba e campèc Kitty.
ANNA-KARENINA-2-de-tres	Levin se rogic de vergonha e ira contra era sua hemna, que se botaue e lo botaue en ua situacion tant endravada.
ANNA-KARENINA-2-de-tres	Maria Nicolaevna se rogic encara mès.
ANNA-KARENINA-2-de-tres	Afogada, rogida enquia sautar-li es lèrmes, cuelhec damb es dues mans es puntes deth sòn mocador e comencèc a doblegar-les damb es sòns dits ròis sense saber se qué hèr ne se qué díder.
ANNA-KARENINA-2-de-tres	Mès aquerò se tardèc solet un moment.
ANNA-KARENINA-2-de-tres	Qué, com li va?, didec Kitty, en tot dirigir-se prumèr ath sòn marit e dempús ara hemna.
ANNA-KARENINA-2-de-tres	Eth correder que non ei un lòc avient entà parlar, didec Levin, guardant damb irritacion a un òme que passaue, plan estirat e çampar absorbit pes sues preocupacions.
ANNA-KARENINA-2-de-tres	Alavetz, passatz, indiquèc Kitty a Maria Nicolaevna, ja serena.
ANNA-KARENINA-2-de-tres	Mès en veir eth ròstre espaurit deth sòn espós, higec: e se non, que serà mielhor qu'entretz vosati e me vengatz a cercar dempús.
ANNA-KARENINA-2-de-tres	Se filèc de cap ara sua cramba e Levin anèc entara deth sòn frair.
ANNA-KARENINA-2-de-tres	Çò que vedec aquiu e çò qu'experimentèc siguec plan desparièr de çò que se demoraue.
ANNA-KARENINA-2-de-tres	Se pensaue que traparie a Nicolàs en madeish estat de confiança, pròpi des tuberculosi, e que tant l'auie estonat pendent eth sejorn de sa frair en camp, ena tardor.
ANNA-KARENINA-2-de-tres	Demoraue trapar es simptòmes fisics dera mòrt pròcha aumentadi: mès feblesa e aflaquiment, mès, ça que la, era madeisha aparénça apuprètz.
ANNA-KARENINA-2-de-tres	E supausaue qu'auie d'experimentar dauant de sa frair eth madeish sentiment de perder-lo, eth madeish orror dauant era mòrt qu'abantes auie notat, encara qu'en màger grad.
ANNA-KARENINA-2-de-tres	Ena cramba, petita e lorda, caperades d'escupits es sues parets pintades, s'entenie parlar darrèr eth tenhat prim.
ANNA-KARENINA-2-de-tres	Ena atmosfèra chaupada de flaira de lordèra, sus eth lhet, desseparat dera paret, i auie un còs caperat damb ua flaçada.
ANNA-KARENINA-2-de-tres	Eth cap repausaue de costat ena coishinèra.
ANNA-KARENINA-2-de-tres	Mès, en tot apressar-se mès, li vedec eth ròstre e s'esbugassèren es sòn dobtes.
ANNA-KARENINA-2-de-tres	A maugrat deth terrible cambi deth sòn aspècte, n'auec pro Levin de contemplar es uelhs viui, que Nicolàs lheuèc entà guardar ath qu'entraue, n'auec pro d'observar un leugèr movement jos era mostacha, pr'amor de compréner era terribla vertat qu'aqueth còs mòrt ère sa frair viu.
ANNA-KARENINA-2-de-tres	Es ludents uelhs se tachèren damb gravetat e repotec en frair que venguie d'entrar.
ANNA-KARENINA-2-de-tres	E de ressabuda s'establic entre es dus ua intèrna comunicacion.
ANNA-KARENINA-2-de-tres	Levin, en aquera guardada, percebec un repotec e li hec dòu era sua pròpia felicitat.
ANNA-KARENINA-2-de-tres	Quan Constantin li cuelhec era man, Nicolàs arric.
ANNA-KARENINA-2-de-tres	Non demoraries trapar-me atau…, didec damb dificultat.
ANNA-KARENINA-2-de-tres	Òc…non…responec Levin, sense trapar es paraules.
ANNA-KARENINA-2-de-tres	Per qué non m'avisères abantes?
ANNA-KARENINA-2-de-tres	Voi díder, enes mies nòces.
ANNA-KARENINA-2-de-tres	Que preguntè per tu pertot…
ANNA-KARENINA-2-de-tres	Parlaue per non carar, mès que non sabie se qué díder.
ANNA-KARENINA-2-de-tres	Levin li didec a sa frair qu'era sua hemna auie vengut damb eth.
ANNA-KARENINA-2-de-tres	Se hec un silenci.
ANNA-KARENINA-2-de-tres	Còp sec, Nicolàs se botgèc e comencèc a díder quauquarren.
ANNA-KARENINA-2-de-tres	Pera expression deth sòn ròstre, Levin se pensèc qu'anaue a escotar quauquarren significatiu e important, mès sa frair solet parlèc dera sua salut.
ANNA-KARENINA-2-de-tres	Colpaue ath mètge e se planhie que non siguesse aciu cèrt celèbre doctor moscovita, e Levin comprenec, per aqueres paraules, que Nicolàs encara sauvaue esperances.
ANNA-KARENINA-2-de-tres	Plan; diderè que hèsquen un shinhau de neteja.
ANNA-KARENINA-2-de-tres	Aciu tot qu'ei lord e plen de mala flaira.
ANNA-KARENINA-2-de-tres	Macha, apraia açò, didec eth malaut damb dificultat.
ANNA-KARENINA-2-de-tres	E quan ac ages apraiat, vè-te'n, higec, guardant interrogatiuaments a sa frair.
ANNA-KARENINA-2-de-tres	Levin non responec.
ANNA-KARENINA-2-de-tres	S'arturèc en correder.
ANNA-KARENINA-2-de-tres	L'auie dit a Nicolàs qu'anaue a hèr-li a vier a Kitty, mès, ara, en tot compréner çò que sentie, decidic, peth contrari, sajar de convencer-la de qué non entrèsse en quarto deth malaut.
ANNA-KARENINA-2-de-tres	Com li va?, preguntèc Kitty damb espaurida mina.
ANNA-KARENINA-2-de-tres	Qu'ei terrible!
ANNA-KARENINA-2-de-tres	Per qué as vengut?, didec Levin.
ANNA-KARENINA-2-de-tres	Era carèc uns moments, en tot guardar-lo damb timiditat e compassion.
ANNA-KARENINA-2-de-tres	Acompanha-me aquiu, Kostia.
ANNA-KARENINA-2-de-tres	Es dus amassa tieram mielhor eth dolor.
ANNA-KARENINA-2-de-tres	Solet te demani que m'i amies e que te'n vages.
ANNA-KARENINA-2-de-tres	Comprene que veder-te a tu sense veder-lo ei doblaments dolorós.
ANNA-KARENINA-2-de-tres	Aquiu, dilhèu vos poderè èster utila a tu e ada eth.
ANNA-KARENINA-2-de-tres	Te demani que m'ac permetes, preguèc ath sòn marit coma s'era felicitat dera sua vida depenesse d'aquerò.
ANNA-KARENINA-2-de-tres	Damb pas brac e seguit, sense deishar de guardar ath sòn marit e hènt-li veir eth sòn ròstre encoratjat e plen de pietat, Kitty entrèc ena cramba deth malaut, e, virant-se leugèraments, barrèc era pòrta sense bronit.
ANNA-KARENINA-2-de-tres	Tostemp silenciosa, s'apressèc ath lhet qu'eth jadie e se botèc de sòrta qu'eth non auesse besonh de virar-se entà veder-la.
ANNA-KARENINA-2-de-tres	Cuelhec damb era sua man joena e frèsca era enòrma man d'eth, l'ac sarrèc damb aqueth calor que saben balhar es hemnes, calor qu'exprimís compassion sense ofensar, e comencèc a parlar ath malaut.
ANNA-KARENINA-2-de-tres	Mos vedérem en Soden, mès que non mos presentèren, didec.
ANNA-KARENINA-2-de-tres	Non pensaríetz alavetz que vieria fraia vòsta.
ANNA-KARENINA-2-de-tres	E vos m'auríetz arreconeishut?, preguntèc eth, alugat eth ròstre per un arridolet.
ANNA-KARENINA-2-de-tres	Plan que òc!
ANNA-KARENINA-2-de-tres	Qu'auetz hèt ben d'avisar-mos.
ANNA-KARENINA-2-de-tres	Non passaue dia sense que Kostia me parlèsse de vos e se preocupèsse peth vòste estat…
ANNA-KARENINA-2-de-tres	Era animositat deth malaut non se tardèc guaire.
ANNA-KARENINA-2-de-tres	A penes era concludic de parlar, eth ròstre de Nicolàs cuelhec era sua expression sevèra e de repotec, era expression dera enveja deth moribond entàs que rèsten viui.
ANNA-KARENINA-2-de-tres	Cranhi que non estetz ben aciu, didec Kitty, en tot virar-se e guardar era cramba damb ua rapida lucada.
ANNA-KARENINA-2-de-tres	Mos cau demanar un aute quarto ath patron dera aubèrja.
ANNA-KARENINA-2-de-tres	Mos cau èster mès apròp, li didec ath sòn marit.
ANNA-KARENINA-2-de-tres	Levin non podie guardar damb cauma a sa frair ne estar-se tranquil ena sua preséncia.
ANNA-KARENINA-2-de-tres	En entrar ena cramba deth pacient, es sòns uelhs e era sua atencion s'embaranauen e non artenhie veir ne compréner es detalhs der estat de Nicolàs.
ANNA-KARENINA-2-de-tres	Non se l'acodie, entà ajudar-lo, era idia d'estudiar suenhosaments er estat de sa fair, de veir se com se trapaue dejós era flaçada eth còs deth malaut, com auie de doblegades es sues aflaquides cames e espatles, pr'amor de hèr-li cuélher ua posicion que l'aleugerisse un shinhau es patiments.
ANNA-KARENINA-2-de-tres	Quan pensaue en aguesti detalhs, un cauheired li recorrie enquiath medoth.
ANNA-KARENINA-2-de-tres	Ère convençut de qué non ère possible hèr arren, ne entà alongar era vida de Nicolàs ne entà solatjar es sòns patiments.
ANNA-KARENINA-2-de-tres	Eth malaut endonviaue eth sentiment de sa frair, era sua consciéncia respècte ara inutilitat de tota ajuda, e s'irritaue, causa qu'aclapaue mès a Levin.
ANNA-KARENINA-2-de-tres	Estar en quarto deth malaut lo tormentaue, e non estar en eth li semblaue encara pejor.
ANNA-KARENINA-2-de-tres	Non hège, donc, qu'entrar e gésser damb diuèrsi motius, en tot senter-se incapable de demorar-se solet.
ANNA-KARENINA-2-de-tres	Kitty sentie, pensaue e obraue plan de ua auta manèra.
ANNA-KARENINA-2-de-tres	Eth malaut auie desvelhat en era compassion, e era compassion costèc ena sua amna de hemna un sentiment qu'arren auie a veir damb eth de repugnància e orror qu'auie desvelhat en sòn marit, e que s'exprimie damb eth besonh d'actuar, saber-se'n peth menut der estat deth pacient e hèr çò de possible entà ajudar-lo.
ANNA-KARENINA-2-de-tres	Es detalhs qu'eth sòn pensament espaurien ath sòn marit, ocupèren dès eth primèr moment era atencion de Kitty.
ANNA-KARENINA-2-de-tres	Manèc a un entà cercar ath mètge, manèc a un aute entara farmàcia, manèc ara sirventa que venguie damb era e a Maria Nicolaevna escampar eth solèr, netejar eth povàs e heregar.
ANNA-KARENINA-2-de-tres	Era, ça que la, non se demoraue ath darrèr: netejaue un objècte, botaue en orde un aute, apraiaue era ròba jos era flaçada…
ANNA-KARENINA-2-de-tres	Per orde sua se treiguien causes dera cramba deth malaut e se'n hège a vier d'autes de mès utilitat.
ANNA-KARENINA-2-de-tres	Entraue era madeisha ena cramba sense preocupar-se de trapar clients en correder, amiaue entara cramba deth malaut linçòs, tovalhòles, coishins, camises, e d'auti viatges, es ja usades les treiguie d'era.
ANNA-KARENINA-2-de-tres	Eth vailet que mestraue eth minjar as engenhèrs ena sala comuna, acodie a viatges ar aperament de Kitty damb portadura irritada, mès que non podie desatier es ordes qu'era li balhaue, pr'amor qu'ac hège damb tan doça insisténcia que non la podie desaubedir.
ANNA-KARENINA-2-de-tres	Levin non l'aprovaue, ne se pensaue que çò que hège siguesse util entath pacient.
ANNA-KARENINA-2-de-tres	Mès que mès, cranhie que sa frair se podesse embestiar.
ANNA-KARENINA-2-de-tres	Mès Nicolàs s'estaue tranquil, encara qu'un shinhau confonut, e seguie damb interès es va-e-veni dera sua cunhada.
ANNA-KARENINA-2-de-tres	En tornar dera casa deth mètge, a on l'auie manat Kitty, Levin trapèc qu' èren per orde dera joena, en tot cambiar era ròba ath malaut.
ANNA-KARENINA-2-de-tres	Eth sòn tronc, long e blanc, damb gessentes espatles e prominentes costelhes, ère ath descubèrt, e Maria Nicolaevna e eth vailet pelejauen inutilaments per plaçar es manges dera camisa en aflaquit braç, queigut contra era volentat deth malaut.
ANNA-KARENINA-2-de-tres	Kitty, en entrar Levin, barrèc ath mès córrer era pòrta.
ANNA-KARENINA-2-de-tres	Tè!, didec.
ANNA-KARENINA-2-de-tres	Non vos apressetz…
ANNA-KARENINA-2-de-tres	Jo madeish… repliquèc irritat.
ANNA-KARENINA-2-de-tres	Que non vos guardi, non… repliquèc era en tot apraiar-li era manja.
ANNA-KARENINA-2-de-tres	Maria Nicolaevna: passatz aquiu e botatz-li aqueth costat, higec.
ANNA-KARENINA-2-de-tres	Vè-te'n, se vos platz, ena mia cramba e, hètz-vos a vier un salèr que i a en un saquet, ena pocha deth costat, didec ath sòn marit.
ANNA-KARENINA-2-de-tres	Mentretant, vieràn de netejar aciu.
ANNA-KARENINA-2-de-tres	En tornar damb eth salèr, Levin trapèc ja ath malaut en lhet.
ANNA-KARENINA-2-de-tres	Tot ath sòn entorn qu'auie un aute aspècte.
ANNA-KARENINA-2-de-tres	Era aulor desagradiua auie estat escambiat per ua barreja de perhum e vinagre que Kitty, treiguent es pòts e holant es sues embelinaires caròles, espargie a trauèrs d'un petit tuèu pera cramba.
ANNA-KARENINA-2-de-tres	Enlòc i auie ja povàs; ath pè deth lhet se vedie un tapìs.
ANNA-KARENINA-2-de-tres	Ena taula èren dreçadi es salèrs, era botelha e era ròba de besonh, ben plegada, atau qu'era broderie anglaise que trabalhaue Kitty.
ANNA-KARENINA-2-de-tres	En ua auta taula i auie aigua, medicaments e ua candèla.
ANNA-KARENINA-2-de-tres	Lauat e pientat, entre es linçòs blanqui e es coishins mòfles, jargant era camisa neta damb un cothèr blanc que d'eth gessie era sua gargamèra plan prima, eth malaut repausaue tachant es uelhs en Kitty, damb ua expression plea de renauida esperança.
ANNA-KARENINA-2-de-tres	Nicolàs e que d'eth se sentie maucontent.
ANNA-KARENINA-2-de-tres	Eth nau mètge botèc eth fonendoscòpi, escotèc era respiracion deth malaut, botgèc eth cap, e prescriuec ua medecina persutant peth menut era manèra d'administrar-l'ac e dempús ordenèc eth regim que li calie observar.
ANNA-KARENINA-2-de-tres	Conselhèc ueus crus o a penes passadi per aigua e aigua de Seltz damb lèit acabada de rebastar, a ua determinada temperatura.
ANNA-KARENINA-2-de-tres	Mès ena guardada de Nicolàs, Levin comprenec qu'eth malaut la laudaue.
ANNA-KARENINA-2-de-tres	Nicolàs hec a vier ath sòn costat a Katia, coma eth la cridaue.
ANNA-KARENINA-2-de-tres	Katia, didec, que me senti plan mielhor.
ANNA-KARENINA-2-de-tres	Damb vos que m'auria guarit hè ja temps.
ANNA-KARENINA-2-de-tres	Sò plan ben…
ANNA-KARENINA-2-de-tres	Li cuelhec era man e anèc a hèr-la-se a vier enes sòns pòts, mès, en crànher qu'aquerò non l'agradèsse, deishèc de costat eth sòn prepaus e deishant-li era man se limitèc a amorassar-la.
ANNA-KARENINA-2-de-tres	Kitty, damb es dues mans, sarrèc era deth malaut.
ANNA-KARENINA-2-de-tres	Ara, botatz-me deth costat quèr e anetz-vo'n a dormir, didec Nicolàs.
ANNA-KARENINA-2-de-tres	Arrés lo comprenec, exceptat de Kitty.
ANNA-KARENINA-2-de-tres	Bota-lo der aute costat, li didec ath sòn marit.
ANNA-KARENINA-2-de-tres	Tostemp dormís d'aguest…
ANNA-KARENINA-2-de-tres	Ajuda-lo.
ANNA-KARENINA-2-de-tres	Cridar as vailets qu'ei desagradiu e jo non posqui…
ANNA-KARENINA-2-de-tres	Vos non ac podetz hèr?, preguntèc a Maria Nicolaevna.
ANNA-KARENINA-2-de-tres	Me cau pòur, repliquèc era hemna.
ANNA-KARENINA-2-de-tres	A maugrat er orror qu'inspiraue a Levin agarrar aqueth còs terrible e estacar jos era flaçada aqueri membres qu'era sua primor l'espaurie, encoratjat per exemple dera sua hemna e damb ua decision en ròstre qu'era non li coneishie, calèc es mans entre era ròba e agarrèc a sa frair.
ANNA-KARENINA-2-de-tres	A despièt dera sua fòrça extraordinària, l'estonèc eth pes d'aqueri membres sense vida.
ANNA-KARENINA-2-de-tres	Tant que lo viraue d'esponèra, en tot sénter ar entorn deth sòn còch aqueth braç prim e enòrme, Kitty, ath còrrer, sense que se n'encuedèsen, virèc era coishinèra, la secodic e apraièc eth cap e peus deth malaut, que un aute còp se l'apegauen enes possi.
ANNA-KARENINA-2-de-tres	Lo deishèc hèr, damb eth còr estrementit…
ANNA-KARENINA-2-de-tres	Nicolàs amièc era man de sa frair ena boca e la punèc.
ANNA-KARENINA-2-de-tres	Levin dera sua hemna, tant que parlaue damb era aquera net.
ANNA-KARENINA-2-de-tres	Evocaue es paraules der Evangèli non pr'amor que se sentesse sabent, senon pr'amor que non podie ignorar qu'ère mès intelligent qu'era sua hemna e que Agafia Mijailovna, non podie desconéisher tanpòc que, quan pensaue ena mòrt, ac hège damb tota era fòrça deth morir.
ANNA-KARENINA-2-de-tres	Per desparières que siguessen Agafia Mijailovna e Kafa, coma la cridaue sa frair e coma ara li shautaue tanben cridar-la a Levin, en aqueth ahèr èren totafèt parières.
ANNA-KARENINA-2-de-tres	Ambdues sabien, sense dobte, çò qu'ère era vida e era mòrt, e encara que non podessen respóner ne compréner es preguntes que Levin podesse formular-se sus aqueth hèt, cap des dues dobtaue dera transcendéncia d'aqueth fenomèn, e non solet l'ac explicauen d'ua manèra complètaments parièra senon que compartien era opinion damb milèrs de persones.
ANNA-KARENINA-2-de-tres	E era pròva de qué ambdues sabien pro ben çò qu'ère era mòrt ère qu'es dues coneishien com les calie obrar damb es moribonds sense espaurir-se d'eri.
ANNA-KARENINA-2-de-tres	Ça que la, Levin e d'auti que parlauen soent dera mòrt qu'ère clar que l'ignorauen, donques que la cranhien e non sabien se com obrar ena sua preséncia.
ANNA-KARENINA-2-de-tres	S'auesse estat Levin solet damb sa frair, arren aurie hèt senon guardar-lo damb orror e demorar damb màger orror encara, incapable de hèr ua auta causa.
ANNA-KARENINA-2-de-tres	Ne tansevolhe sabie qué díder, com guardar, com caminar.
ANNA-KARENINA-2-de-tres	Parlar de causes segondàries li semblaue ofensiu entath malaut, e parlar dera mòrt, de causes ombriues, l'ère impossible tanben.
ANNA-KARENINA-2-de-tres	Kitty, ath contrari, non auie temps de pensar en aquerò; ocupada solet deth malaut, semblaue auer clara consciéncia der anament que li calie seguir damb eth e artenhie gésser capinauta en tot açò que sajaue.
ANNA-KARENINA-2-de-tres	Parlaue ath malaut d'era madeisha, dera sua nòça, arrie pietosa, l'amorassaue e racondaue casi de garison, e ac didie d'ua manèra tant avienta que tanben en aquerò demostraue que coneishie era mòrt.
ANNA-KARENINA-2-de-tres	Era pròva de qué era actitud de Kitty e Agafia Mijailovna non ère maquinau, consistie en qué non se redusie a suenhs fisics, ath desir d'aleugerir eth patiment deth malaut, senon que, ath delà d'aquerò, ambdues volien entath pacient quauquarren mès, mès important e sense cap relacion damb taus suenhs materiaus.
ANNA-KARENINA-2-de-tres	Agafia Mijailovna, parlant der ancian vailet defuntat, didie: “Gràcies a Diu, comunièc e recebec era extrèmoncion…
ANNA-KARENINA-2-de-tres	En deishar a sa frair pendent era net, Levin venguec enes sues crambes e se seiguec, damb eth cap clin, sense saber se qué hèr.
ANNA-KARENINA-2-de-tres	Non pensaue que non auie sopat, que non ère premanit entà dormir, e non gosaue parlar ne tansevolhe ara sua esposa, qu'ath sòn dauant se sentie avergonhat.
ANNA-KARENINA-2-de-tres	Kitty, ça que la, ère mès actiua e autanplan mès encoratjada que jamès.
ANNA-KARENINA-2-de-tres	Ordenèc que les mestrèssen eth sopar, apraièc es causes e ajudèc a premanir es lhets sense desbrembar-se'n de botar en eri povàs insecticida.
ANNA-KARENINA-2-de-tres	Qu'ère plia d'aquera animositat e agilitat mentau que se desvelhe enes òmes era vesilha d'un combat, d'ua luta, d'un moment perilhós e decisiu dera sua vida, ua d'aguestes escadences qu'es òmes hèn a temptar era sua valentia entà tostemp e que demòstren que tot eth sòn passat non s'a passat en bades, senon que servic de preparacion entad aguest moment.
ANNA-KARENINA-2-de-tres	Trabalhaue ben e damb rapiditat, e abantes dera mieja net toti es objèctes èren ja nets e ordenadi de tau sòrta qu'era cramba dera aubèrja semblaue era sua pròpia casa: es lhets hèti, es bròsses, es pientes e miralhets treigudi dera mala e es tovalhòles enes sòns lòcs.
ANNA-KARENINA-2-de-tres	Era taula ère premanida.
ANNA-KARENINA-2-de-tres	Levin sentie que tot, minjar, parlar, dormir, ère imperdonable, e li semblaue que cadun des sòns movements ère pòc avient entara situacion.
ANNA-KARENINA-2-de-tres	Mès quan Kitty dreçaue es bròsses, per exemple, ac hège damb tanta naturalitat que non se descurbie en aquerò arren d'irreverenciós.
ANNA-KARENINA-2-de-tres	Que sò plan contenta d'auer-lo convençut tà que recebe era extrèmoncion, didie Kitty, seiguda, damb era sua ròba de net, dauant un miralh plegable, en tot pientar damb un piente sarrat es sòn peus perhumadi e leugèrs.
ANNA-KARENINA-2-de-tres	Jo non è assistit jamès ad aguesta ceremònia, mès mama ditz que prèguen pera garison.
ANNA-KARENINA-2-de-tres	Cres qu'eth mèn frair se pòt guarir?, preguntèc Levin, guardant era fina règa des peus dera sua hemna, que despareishie a mida qu'era passaue eth piente mès entà baish deth sòn cap.
ANNA-KARENINA-2-de-tres	L'è preguntat ath mètge e ditz que non viuerà mès de tres dies.
ANNA-KARENINA-2-de-tres	Mès, qué se saben eri?
ANNA-KARENINA-2-de-tres	Totun, m'alègri d'auer-lo convençut, didec Kitty guardant ath sòn marit jos es sòns peus.
ANNA-KARENINA-2-de-tres	Tot qu'ei possible, higec, damb era expression astuta que poirie dider-se qu'auie en sòn ròstre tostemp que parlaue de religion.
ANNA-KARENINA-2-de-tres	Dempús dera convèrsa que sus tèmes religiosi auien tengut en èster nòvis, non auien tornat a parlar-ne mès, mès Kitty contunhaue assistint ena glèisa e pregant es sues oracions, tostemp damb eth tranquil convencement de qué complie eth sòn déuer.
ANNA-KARENINA-2-de-tres	A maugrat des seguretats en contra, balhades per Levin, Kitty ère solide fòrça de qué eth ère tan bon crestian coma era, senon mielhor, e que guaire li didie ad aguest respècte ère ua d'aguestes pègues badinades masculines, coma les que didie sus era broderie anglaise: qu'era gent rasonabla cos es traucs e qu'era les hège de bon voler, e d'autes causes atau.
ANNA-KARENINA-2-de-tres	Aguesta hemna, didec Levin, en tot hèr referència a Maria Nicolaevna, non sabec apraiar arren.
ANNA-KARENINA-2-de-tres	Cohèssi que ne sò fòrça content de qué ages vengut.
ANNA-KARENINA-2-de-tres	Ès tan pura que…
ANNA-KARENINA-2-de-tres	Cuelhec era sua man e non la punèc, pr'amor que, hè'c en èster era mòrt tan pòcha, li semblaue ua sòrta de profanacion, e se limitèc a sarrar-la-se e contemplar damb guardada plia de empenaïment es uelhs de Kitty, que s'esclariren en encuedar-se'n.
ANNA-KARENINA-2-de-tres	En tot trapar-te solet aciu, qu'auries patit fòça, didec era, lheuant es mans pr'amor d'amagar era alègra rojor que caperèc es sues caròles.
ANNA-KARENINA-2-de-tres	Nudèc es peus en sòn cogòt e les tenguec damb agulhes de cabòça.
ANNA-KARENINA-2-de-tres	Abantes, contunhèc, non sabia arren d'açò.
ANNA-KARENINA-2-de-tres	Mès n'aprení fòrça en Soden.
ANNA-KARENINA-2-de-tres	Ei possible qu'auesse aquiu malauts coma eth?
ANNA-KARENINA-2-de-tres	N'auie de pejors.
ANNA-KARENINA-2-de-tres	Que m'ei terrible non poder veder-lo coma de joen.
ANNA-KARENINA-2-de-tres	Sabes pas se guiare bon gojat ère!
ANNA-KARENINA-2-de-tres	Jo alavetz non lo comprenia.
ANNA-KARENINA-2-de-tres	Ac creigui…
ANNA-KARENINA-2-de-tres	Me semble qu'auríem estat plan boni amics.
ANNA-KARENINA-2-de-tres	E guardèc ath sòn marit, espaurida de çò qu'auie dit.
ANNA-KARENINA-2-de-tres	Es uelhs se l'aupliren de lèrmes.
ANNA-KARENINA-2-de-tres	Ac “auríetz estat…”, repliquèc eth tristaments.
ANNA-KARENINA-2-de-tres	Qu'ère d'aqueri òmes que se ditz que non son hèti entad aguest mon.
ANNA-KARENINA-2-de-tres	Qu'auem fòrça dies de fatiga peth dauant.
ANNA-KARENINA-2-de-tres	Anem a dormir, didec Kitty, campant eth sòn relòtge.
ANNA-KARENINA-2-de-tres	Ath londeman, eth malaut comunièc e recebec era extrèmoncion.
ANNA-KARENINA-2-de-tres	Pendent era ceremònia, Nicolàs preguèc damb fervor.
ANNA-KARENINA-2-de-tres	Enes sòns grani uehs, tachadi ena icòna botada sus era taula, plegada e caperada damb un tròç de tela de color, auia tanta imploracion veementa, tanta esperança, que Levin lo guardaue espantoriat, pr'amor que sabie qu'aquera imploracion e aquera esperança harien mès dolorosa era separacion dera vida que sa frair estimaue tant.
ANNA-KARENINA-2-de-tres	Levin coneishie a Nicolàs e era sua manèra de pensar, li constaue qu'era sua manca de fe non procedie de qué li siguesse mès comòde víuer sense era, senon que, de man en man, es explicacions scientifiques des fenomèns universaus l'auien esfaçat dera sua sua amna.
ANNA-KARENINA-2-de-tres	Levin se'n sabie de qué Kitty auie alugat aquera esperança en tot racondar-li casi extraordinaris de garisons entenudes per era, e aquerò encara hège mes penibla entada eth era guardada plia de prècs e esperances de sa frair, e era vista d'aquera man que se quilhaue damb dificultat entà traçar eth senhau dera crotz sus aqueth front de peth tiranta e dauant d'aqueres espatles gessentes e aqueth pitrau uet e rangolhós que ja non podie contier en se era vida pera que pregaue eth malaut.
ANNA-KARENINA-2-de-tres	En ua ora non tossic ne un solet viatge, arrie, punaue era man de Kitty, li balhaue es gràcies damb lèrmes enes uelhs, didie que se sentie ben e fòrt, que non li hège mau arren e qu'auie talents.
ANNA-KARENINA-2-de-tres	A maugrat deth sòn estat desesperat, e de çò d'evident que semblaue, solet en tot guardar-lo, que non se podie guarir, Kitty e Levin lo trapèren, pendent ua ora, en un estat indescriptible, de erosa e temerosa emocion.
ANNA-KARENINA-2-de-tres	Qu'està mielhor.
ANNA-KARENINA-2-de-tres	Òc, plan mielhor.
ANNA-KARENINA-2-de-tres	Ei extraordinari.
ANNA-KARENINA-2-de-tres	Non i a arren d'extraordinari.
ANNA-KARENINA-2-de-tres	Mès, ça que la, està mielhor.
ANNA-KARENINA-2-de-tres	Atau se didien era un ar aute en votz baisha.
ANNA-KARENINA-2-de-tres	Era enganha non s'i estèc guaire.
ANNA-KARENINA-2-de-tres	Eth malaut dormic tranquillaments mieja ora e dempús lo desvelhèc era tossiquèra.
ANNA-KARENINA-2-de-tres	Còp sec, en eth e en toti es que l'entornejauen despareisheren totes es esperances.
ANNA-KARENINA-2-de-tres	Era realitat deth patiment les auie esbauçat complètaments, e ne en Levin, ne en Kitty, ne en moribond demorèc deguna tralha de çò qu'auien sentut en aqueth moment.
ANNA-KARENINA-2-de-tres	Sense ne tansevolhe mentar çò que credie mieja ora abantes, autanplan coma se s'avergonhèsse de reconeishè'c, Nicolàs demanèc que li balhèssen a alendar eth salèr de iòde caperat per un papèr traucat.
ANNA-KARENINA-2-de-tres	Levin l'ac balhèc e era madeisha guardada d'esmoventa esperança qu'auie recebut era extrèmoncion, se diboishèc en sòn ròstre en persutar sus es paraules deth mètge de qué aspirar iòde còste miracles.
ANNA-KARENINA-2-de-tres	Non ei aciu Katia?, preguntèc Nicolàs, en tot guardar era cramba quan sa frair repetic de mau voler es paraules deth mètge.
ANNA-KARENINA-2-de-tres	Se non i é, te diderè qu'è hèt totes aguestes causes per era.
ANNA-KARENINA-2-de-tres	Ei tan brava!
ANNA-KARENINA-2-de-tres	Mès ne tu ne jo mos podem enganhar.
ANNA-KARENINA-2-de-tres	En açò òc que i creigui…
ANNA-KARENINA-2-de-tres	E, sarrant eth salèr damb era sua man uassuda comencèc a aspirar eth iòde.
ANNA-KARENINA-2-de-tres	Nicolaevna venguec ath mès córrer estofada.
ANNA-KARENINA-2-de-tres	Qu'a perdut eth color e li tremòlen es pòts, didec.
ANNA-KARENINA-2-de-tres	Se morís.
ANNA-KARENINA-2-de-tres	Cranhi que se morirà de seguit.
ANNA-KARENINA-2-de-tres	Qué te cau?, preguntè Levin dempús un silenci.
ANNA-KARENINA-2-de-tres	Senti… que me'n vau, repliquèc eth malaut damb dificultat, mès damb grana precision, prononciant tot doç es paraules, sense lheuar eth cap e dirigint sonque es sòns uelhs entà naut, sense arribar ath nivèu deth ròstre de sa frair.
ANNA-KARENINA-2-de-tres	Katia, anatz-vo'n, higec dempús.
ANNA-KARENINA-2-de-tres	Me'n vau, didec un aute còp Nicolàs.
ANNA-KARENINA-2-de-tres	Per qué t'ac penses?, responec Levin per díder quauquarren.
ANNA-KARENINA-2-de-tres	Pr'amor que… me'n vau, persutèc Nicolàs, coma se s'auesse aganchat ara paraula.
ANNA-KARENINA-2-de-tres	Aquerò qu'ei era fin.
ANNA-KARENINA-2-de-tres	Maria Nicolaevna s'apressèc ada eth.
ANNA-KARENINA-2-de-tres	Que valerie mès que t'estirèsses en lhet.
ANNA-KARENINA-2-de-tres	Te traparies mès comòde, didec.
ANNA-KARENINA-2-de-tres	Lèu ne serè d'estirat, repliquèc Nicolàs en votz baisha, e mòrt… higec damb amara ironia.
ANNA-KARENINA-2-de-tres	Ben: estiratz-me, se voletz.
ANNA-KARENINA-2-de-tres	Levin botèc a sa frair d'esquia, se seiguec ath sòn cant e, en tot tier-se era respiracion, li guardèc era cara.
ANNA-KARENINA-2-de-tres	Eth moribond que jadie damb es uelhs clucadi e de quan en quan es muscles deth sòn front se botjauen, coma se passe en òme que pense en quauquarren tu per tu e damb prigondor.
ANNA-KARENINA-2-de-tres	Sense voler, Levin, ath cant de sa frair, pensaue en çò qu'en sòn esperit se complie en aqueth moment, mès, a maugrat toti es sòns esfòrci mentaus, pera expression d'aqueth ròstre tranquil e seren, peth movement des muscles deth sòn front, comprenie qu'entath moribond s'esclarie, s'esclarie çò qu'entà Levin demoraue escur.
ANNA-KARENINA-2-de-tres	Òc, òc, qu'ei aquerò, pronocièc doçament er agonizant.
ANNA-KARENINA-2-de-tres	Demoratz, e carèc de nauèth.
ANNA-KARENINA-2-de-tres	Qu'ei aquerò!, tornèc a díder, padegat, coma se tot s'auesse hèt clar entada eth.
ANNA-KARENINA-2-de-tres	Ò, Diu mèn!, exclamèc damb ua prigonda alendada.
ANNA-KARENINA-2-de-tres	Maria Nicolaevna li toquèc es pès.
ANNA-KARENINA-2-de-tres	Se li boten hereds, didec.
ANNA-KARENINA-2-de-tres	Pendent ua longa estona, sivans li semblèc a Levin, eth malaut s'estèc quiet.
ANNA-KARENINA-2-de-tres	Mès encara viuie e de tant en tant alendaue.
ANNA-KARENINA-2-de-tres	Levin se sentie espisat pera sua tension mentau.
ANNA-KARENINA-2-de-tres	Mès, ça que la, non podie compréner çò que sa frair definie coma aqueth “qu'ei aquerò”, e vedie qu'eth moribond l'auie deishat ath darrèr hège estona.
ANNA-KARENINA-2-de-tres	E, çò qu'ère mès estranh, se sentie indiferent deth tot; non sentie ne pena ne dolor pera mòrt de sa frair, e mens encara pietat per eth.
ANNA-KARENINA-2-de-tres	Mèsalèu sentie un sentiment d'enveja per çò que sabie ara er agonizant e eth ignoraue.
ANNA-KARENINA-2-de-tres	Fòrça temps s'estèc ath cant deth lhet, en tot demorar era fin.
ANNA-KARENINA-2-de-tres	Mès era fin non arribaue.
ANNA-KARENINA-2-de-tres	Era pòrta se dauric e Kitty apareishec en portau.
ANNA-KARENINA-2-de-tres	Non te'n vages, didec Nicolàs auançant era man.
ANNA-KARENINA-2-de-tres	Mieja ora, ua ora se passèc damb era man der agonizant ena sua.
ANNA-KARENINA-2-de-tres	Ja non pensaue ena mòrt.
ANNA-KARENINA-2-de-tres	Pensaue en se qué harie Kitty, que se trapaue ena cramba deth costat; s'eth mètge aurie casa pròpia.
ANNA-KARENINA-2-de-tres	E sentie talents de minjar e de dormir.
ANNA-KARENINA-2-de-tres	Deishèc doçaments era man de Nicolàs e toquèc es sòns pès.
ANNA-KARENINA-2-de-tres	Non te'n vages…
ANNA-KARENINA-2-de-tres	Trinquèc eth dia.
ANNA-KARENINA-2-de-tres	Eth malaut seguie madeish.
ANNA-KARENINA-2-de-tres	Auie tornat a sèir-se en lhet, estossegaue, minjaue, parlaue, non mentaue era mòrt e persutaue enes sues esperances de guarir-se.
ANNA-KARENINA-2-de-tres	Ère mès foreno e irritable qu'abantes.
ANNA-KARENINA-2-de-tres	Arrés, ne tansevolhe sa frair ne Kitty, lo podien padegar.
ANNA-KARENINA-2-de-tres	S'embestiaue contra toti, didie a toti causes desagradiues, les repotegaue es sòns patiments e hège tu per tu entà que se cridèsse a un mètge de Moscòu.
ANNA-KARENINA-2-de-tres	A totes es preguntes, responie damb era madeisha rancunosa expression de repotec.
ANNA-KARENINA-2-de-tres	Patisqui orriblaments, d'ua manèra insuportabla…. Patie cada còp mès, plan que òc, mès que mès d'esblegides que non se podien guarir, e sentie ua irritacion creishenta contra toti es que l'entornejauen, que les colpaue de tot e especiauments de qué non hessen a vier ath mètge de Moscòu.
ANNA-KARENINA-2-de-tres	Kitty sajaue ajudar-lo damb totes es sues fòrces, mès ère en bades, e Levin vedie que, encara que non ac volesse arreconéisher, era madeisha se tormentaue fisica e morauments.
ANNA-KARENINA-2-de-tres	Toti sabien qu'era fin ère inevitabla e que non se podie tardar.
ANNA-KARENINA-2-de-tres	Eth solet desir de toti ère que se morisse çò de mès lèu possible; mès l'ac amagauen e li balhauen medecines, cercauen mètges e drògues; e l'enganhauen e s'enganhauen ada eri madeishi.
ANNA-KARENINA-2-de-tres	Tot qu'ère ua vil mentida; otratjanta, sacrilèga.
ANNA-KARENINA-2-de-tres	Preocupat de hège temps pera idia de reconciliar as sòns dus frairs, abantes de qué se morisse Nicolàs, auie escrit a Sergi Ivanovic, e en recéber era sua responsa, la liegec ath malaut.
ANNA-KARENINA-2-de-tres	Eth malaut non didec arren.
ANNA-KARENINA-2-de-tres	Qué li responi?, preguntèc Levin.
ANNA-KARENINA-2-de-tres	Supausi que ja non seràs emmaliciat damb eth.
ANNA-KARENINA-2-de-tres	Ne peth mau de morir, repliquèc Nicolàs damb irritacion, en enténer era pregunta de Levin.
ANNA-KARENINA-2-de-tres	Escriu-li que me hèsque a vier eth mètge.
ANNA-KARENINA-2-de-tres	Se passèren uns auti tres terribles dies.
ANNA-KARENINA-2-de-tres	Eth malaut seguie parièr.
ANNA-KARENINA-2-de-tres	Toti es que lo vedien experiementauen ara eth desir de qué se morisse lèu: eth patron e eth vailet dera aubèrja, toti es òstes, eth mètge, Maria Nicolaevna, Levin e Kitty.
ANNA-KARENINA-2-de-tres	Eth solet que non ac exprimie ère eth, que contunhaue, ça que la, embestiant-se de qué non hessen a vier eth mètge de Moscòu, contunhaue prenent medecines e parlaue contunhaments de víuer.
ANNA-KARENINA-2-de-tres	Solet en bères escadences, quan er òpi li proporcionaue eth desbrembe des sòns patiments, didie, miei adormit, çò qu'es auti pensauen ath sòn laguens.
ANNA-KARENINA-2-de-tres	O ben: "Quan s'acabarà tot aquerò?"
ANNA-KARENINA-2-de-tres	Es patiments, aumentant de man en man, lo premanien entara mòrt.
ANNA-KARENINA-2-de-tres	Quinsevolhe posicion que tenguesse lo hège patir, non perdie en cap moment era consiéncia deth sòn estat, e non auie un lòc ne un muscle deth sòn còs que non patisse e lo tormentèsse.
ANNA-KARENINA-2-de-tres	Autanplan eth rebrembe, era impression, era idia d'aqueth còs desvelhauen en eth tau repugnància coma eth còs madeish.
ANNA-KARENINA-2-de-tres	Era preséncia des auti, es sues convèrses, es pròpis rebrembes, tot qu'ère entada eth motiu de martiri.
ANNA-KARENINA-2-de-tres	Quan l'entornejauen ac sentien e, ena sua preséncia, se contreiguien sense voler enes sòns gèsti e convèrses e ena expression des sòns desirs.
ANNA-KARENINA-2-de-tres	Era vida deth malaut les amassaue en un madeish sentiment que patien e en desir de desliurar-se d'aqueth patiment.
ANNA-KARENINA-2-de-tres	Abantes, quinsevolh gèst costat per un dolor o un besonh de hame, set, cansament, se satisfège per foncion deth sòn còs en tot costar-li un plasèr, mès ara es sues privacions e patiments non obtenguien satisfaccion, e es assagi de satisfèr-les non hège que costar naues tortures.
ANNA-KARENINA-2-de-tres	E plan per açò, toti es sòns desirs s'amassauen ara en un de solet: desliurar-se de toti es patiments en tot desliurar-se deth sòn còs, que n'ère era sua origina.
ANNA-KARENINA-2-de-tres	Viratz-me d'esponèra, didie.
ANNA-KARENINA-2-de-tres	E ara seguida demanaue que lo botèssen madeish qu'abantes.
ANNA-KARENINA-2-de-tres	Hètz-me a vier eth bolhon.
ANNA-KARENINA-2-de-tres	Condatz-me quauquarren, se per qué caratz?
ANNA-KARENINA-2-de-tres	E tanlèu començauen a parlar clucaue es uelhs e exprimie cansament, indiferéncia e repugnància.
ANNA-KARENINA-2-de-tres	Eth dètzsau dia d'arribar ena ciutat, Kitty emmalautic.
ANNA-KARENINA-2-de-tres	Auie mau de cap e malagana e en tot eth maitin non se podec lheuar.
ANNA-KARENINA-2-de-tres	Eth mètge afirmèc qu'era malautia venguie deth cansament e baticòrs e les recomanèc tranquillitat espirituau.
ANNA-KARENINA-2-de-tres	Tot aqueth dia eth malaut s'estèc sonant de contunh e gemegant.
ANNA-KARENINA-2-de-tres	De ressabuda, eth sòn ròstre s'esclaric per un moment e jos era mostacha se diboishèc un arridoet.
ANNA-KARENINA-2-de-tres	Es hemnes aquiu presentes comencèren a apraiar-lo.
ANNA-KARENINA-2-de-tres	Com vos va?, li demanèc Kitty.
ANNA-KARENINA-2-de-tres	Que me hè mau, didec eth damb dificultat.
ANNA-KARENINA-2-de-tres	A on?
ANNA-KARENINA-2-de-tres	Pertot.
ANNA-KARENINA-2-de-tres	Ja veiratz se com aué se morís, didec Maria Nicolaevna en votz baisha.
ANNA-KARENINA-2-de-tres	Nicolàs ac entenec, plan que òc, mès taus paraules non li costèren cap impression.
ANNA-KARENINA-2-de-tres	Per qué ac pensatz?, li preguntèc Levin quan gessec damb era en correder.
ANNA-KARENINA-2-de-tres	Pr'amor que s'a estat cuelhent, responec Maria Nicolaevna.
ANNA-KARENINA-2-de-tres	Qué vò díder "cuelhent-se".
ANNA-KARENINA-2-de-tres	Aquerò, didec Maria Nicolaevna, tirant des plegs deth sòn vestit.
ANNA-KARENINA-2-de-tres	Era prediccion dera hemna siguec exacta.
ANNA-KARENINA-2-de-tres	Autanplan quan Kitty e sa frair s'inclinauen sus eth, de sòrta que les podesse veir, seguie guardant dera madeisha manèra.
ANNA-KARENINA-2-de-tres	Kitty cridèc ath prèire pr'amor de pregar era oracion des agonizants.
ANNA-KARENINA-2-de-tres	Tant qu'eth prèire recitèc era oracion, eth malaut non hec cap senhau de vida, mès entara fin s'estirèc, alendèc e dauric es uelhs.
ANNA-KARENINA-2-de-tres	Levin, Katia e Maria Nicolaevna èren ath cant deth lhet.
ANNA-KARENINA-2-de-tres	Acabada era oracion, eth prèire toquèc er hered front damb eth crucific, dempús l'estropèc doçaments damb era estòla e après un sienci d'un parelh de menutes toquèc era man hereda e esblancossida.
ANNA-KARENINA-2-de-tres	Que s'a mòrt, didec eth prèire.
ANNA-KARENINA-2-de-tres	E se premanic a aluenhar-se.
ANNA-KARENINA-2-de-tres	Mès alavetz es pòts de Nicolàs se botgèren e, clars en silenci, surgentant des prigondors deth sòn pièch, s'enteneren uns sons decisius e penetrants:
ANNA-KARENINA-2-de-tres	Encara non…
ANNA-KARENINA-2-de-tres	Lèu…
ANNA-KARENINA-2-de-tres	Es hemnes aquiu presentes comencèren a apraiar-lo.
ANNA-KARENINA-2-de-tres	Era portadura de sa frair e era proximitat dera sua mòrt renauiren en Levin eth sentiment d'orror que l'auie invadit aquera net de tardor que Nicolàs auie vengut ena sua propietat, en pòble, dauant de çò qu'auie d'enigmatic, de pròche e d'inevitable ena mòrt.
ANNA-KARENINA-2-de-tres	Ara aguest sentiment ère mès viu qu'abantes.
ANNA-KARENINA-2-de-tres	Mès ara sentie qu'era proximitat dera sua hemna lo sauvaue dera desesperacion.
ANNA-KARENINA-2-de-tres	A maugrat era mòrt, experimentaue eth besonh de víuer e d'estimar.
ANNA-KARENINA-2-de-tres	Sentie qu'er amor lo sauvaue e que, jos aquera menaça, er amor renauie tostemp mès fòrt e mès blos.
ANNA-KARENINA-2-de-tres	Dès qu'Alexei Alexandrovic comprenec pes paraules de Betsy e Oblonsky que çò que s'exigie d'eth ère que deishèsse tranquilla ara sua hemna e non la shordèsse damb era sua preséncia, çò qu'era tanben desiraue, se sentec tant aclapat qu'arren podec díder per eth madeish.
ANNA-KARENINA-2-de-tres	Çò de pejor ena sua situacion ei que de cap manèra podie amassar e restacar tot çò que s'auie passat damb aquerò qu'ara succedie.
ANNA-KARENINA-2-de-tres	Non lo tormentaue eth rebrembe d'aqueri dies qu'ère erós damb era sua esposa, pr'amor qu'eth transit d'aqueth passat, er estat present des causes, eth saber-se'n dera infidelitat d'era, l'auie depassat damb es sòns patiments, e encara qu'aquera situacion s'auie hèt penibla entada eth, tanben de ua auta part, se l'auie hèt comprensibla.
ANNA-KARENINA-2-de-tres	S'en aqueth moment, en anonciar-li era sua infidelitat, era sua hemna l'auesse abandonat, s'aurie sentut malerós e trist, mès non ena situacion sense gessuda, inexplicabla entada eth madeish, que se trapaue en present.
ANNA-KARENINA-2-de-tres	L'ère impossible deth tot, ara, restacar eth sòn nauèth perdon, era sua trendesa, eth sòn amor ara esposa malauta e ara mainada der aute, damb açò qu'ath present l'arribaue, que, coma recompensa a tot aquerò, se vedie solet, caperat d'escarni, desaunorat, inutil entà tot e objècte deth mensprètz generau.
ANNA-KARENINA-2-de-tres	Es dus prumèrs dies dempús era partida dera sua hemna, Karenin recebec visites, vedec ar encargat deth burèu, assistic ena comission e venguec en minjador, coma de costum.
ANNA-KARENINA-2-de-tres	En tot constestar as preguntes deth sevici sus eth destin que li calie balhar as efèctes e crambes d'Anna, Alexei Alexandrovic s'esdegaue a simular era actitud d'un òme qu'entada eth çò que s'auie passat non auie arren d'imprevist ne gessie en arren dera orbita des eveniments vidanti.
ANNA-KARENINA-2-de-tres	E mos cau precisar qu'ac artenhie: arrés podie desnishar en eth eth mendre simptòma de desespèr.
ANNA-KARENINA-2-de-tres	A londeman dera partida d'Anna, quan Korny li presentèc eth compde d'un magazèm de mòdes qu'era auie desbrembat pagar, en tot anonciar-li qu'ère aquiu er encargat, Alexei Alexandrovic ordenèc que lo hessen passar.
ANNA-KARENINA-2-de-tres	Desencusatz-me, excelléncia, pr'amor que me permeta shordar-vos.
ANNA-KARENINA-2-de-tres	Mès se me cau dirigir ara vòsta senhora esposa, vos demani que me balhètz era sua adreça.
ANNA-KARENINA-2-de-tres	Karenin se demorèc cogitós, atau l'ac semblèc aumens ar encargat e, de pic, en tot virar-se, se seiguec ena taula, s'estèc ua estona ena madeisha actitud, damb eth cap entre es mans, sagèc parlar diuèrsi viatges, mès que non ac artenhec.
ANNA-KARENINA-2-de-tres	Arreconeishie qu'ère impòssible tier era pression deth mensprètz generau, era animositat que liegie en ròstre der encargat dera botiga, de Korney, e de toti, sense excepcion, guairi se trapaue dès hège dus dies.
ANNA-KARENINA-2-de-tres	Comprenie que non poirie acarar-se ar òdi dera gent contra eth, pr'amor qu'eth tau òdi venguie, non de qué eth auesse estat dolent (qu'en aguest cas poirie sajar èster mielhor), senon de qué ère vergonhosa e menspredablaments malerós.
ANNA-KARENINA-2-de-tres	Se'n sabie que per çò madeish qu'eth sòn còr ère esbauçat, era gent non l'aurie cap de pietat.
ANNA-KARENINA-2-de-tres	Auie era impression qu'es sòns semblables l'anequelirien tau qu'es gossets estofen ar animau herit qu'idòle de dolor.
ANNA-KARENINA-2-de-tres	Se'n sabie qu'era soleta sauvacion per çò que tanh ara gent s'estaue en amagar-les es sues herides.
ANNA-KARENINA-2-de-tres	E aquerò auie sajat aqueri dus dies, mès ara li mancauen es fòrces entà seguir en ua peleja tan desparièra.
ANNA-KARENINA-2-de-tres	Eth sòn desespèr aumentaue damb era consciéncia de qué li calie trapar-se totafèt solet damb eth sòn dolor.
ANNA-KARENINA-2-de-tres	Ne en Sant Petersburg ne dehòra d'aquiu auie deguna persona que la podesse hèr participanta des sòns sentiments, quauquarrés que lo podesse compréner, non coma a un naut foncionari e membre deth gran mon, senon simplaments coma a un òme aclapat.
ANNA-KARENINA-2-de-tres	Alexei Alexandrovic auie creishut orfanèl.
ANNA-KARENINA-2-de-tres	Èren dus frairs.
ANNA-KARENINA-2-de-tres	Non rebrembaue a sa pair, e sa mair s'auie mòrt quan eth auie encara non dètz ans.
ANNA-KARENINA-2-de-tres	Non èren rics.
ANNA-KARENINA-2-de-tres	Er oncle Karenin, naut foncionari e favorit deth Tsar en d'auti tempsi, se n'auie encuedat dera sua educacion.
ANNA-KARENINA-2-de-tres	Acabadi es cursi en institut e ena universitat, damb diplòmes, Alexei Alexandrovic, ajudat per oncle, comencèc ua brilhanta carrèra, e a compdar d'alavetz se consagrèc totafèt ara ambicion deth cargue oficiau.
ANNA-KARENINA-2-de-tres	Ne en institut, ne ena universitat, ne en trabalh cuelhec Karenin cap amistat damb arrés.
ANNA-KARENINA-2-de-tres	Sa frair, eth mès pròche ada eth en esperit, emplegat en ministèri d'Ahèrs Exteriors, que s'auie estat lèu tostemp en estrangèr, moric pòc dempús deth maridatge d'Alexei Alexandrovic.
ANNA-KARENINA-2-de-tres	En èster Karenin gobernador, era tia d'Anna, senhora rica dera sua província, se les apraièc entà méter en relacion ara sua neboda damb aqueth òme que, encara que non ja joen, n'ère encara entà èster governador, e lo botèc en tau situacion que non li demoraue ua auta alternatiua: declarar-se o deishar era ciutat.
ANNA-KARENINA-2-de-tres	Alexei Alexandrovic dobtèc fòrça.
ANNA-KARENINA-2-de-tres	Mesurèc toti es aspèctes en per e en contra e vedec que non i auie cap motiu que l'obliguèsse a deishar de cornèr era sua norma generau: abstier-se, en cas de dobte.
ANNA-KARENINA-2-de-tres	Mès era tia d'Anna li hec a veir, mejançant un coneishut, que ja auie compremetut era reputacion dera joena e qu'eth sòn déuer de cavalièr l'obligaue a demanar era sua man.
ANNA-KARENINA-2-de-tres	Alexei Alexandrovic ac hec atau, demanèc era man d'Anna e l'autregèc de nòvia e d'esposa tot er afècte qu'ère capable.
ANNA-KARENINA-2-de-tres	Aqueth sentiment d'estima entà Anna treiguec deth sòn còr es sòns darrèrs besonhs de mantier relacions coraus damb es òmes.
ANNA-KARENINA-2-de-tres	E ara non auie arrés intim entre es sòns coneishudi.
ANNA-KARENINA-2-de-tres	Compdaue damb fòrça relacions, mès non amistats.
ANNA-KARENINA-2-de-tres	Qu'auie nombroses persones que podie convidar-les a dinar, a participar en quauquarren que l'interessèsse, recomanar a bèth protegit sòn, criticar damb eres en confiança a d'autes persones e as membres mès destacadi deth Govèrn, mès es relacions damb aguestes persones èren limitades per un cercle plan definit pes costums e es convenences e que d'eth ère impossible gésser.
ANNA-KARENINA-2-de-tres	Qu'auie, plan, un intim amic dera universitat que sauvèc era amistat pendent temps e que damb eth aurie podut parlar des sòns amarums personaus, mès aguest amic ère inspector d'Ensenhament d'un districte universitari luenh dera ciutat.
ANNA-KARENINA-2-de-tres	De manèra qu'es persones mès pròches e que damb eres semblaue mès possible aleugerir era sua tristor èren eth sòn mètge e eth cap deth sòn departament.
ANNA-KARENINA-2-de-tres	Mijail Vasilievic Sliudin, eth cap deth sòn departament, qu'ère un òme simple, intelligent, brave e aunèst qu'Alexei l'auie en simpatia e afècte, mès un trabalh seguit e comun pendent cinc ans auie quilhat entre eri ua barralha qu'empachaue es explicacions cordiaus.
ANNA-KARENINA-2-de-tres	Karenin, en vier de signar es documents, sauvèc silenci ua estona, en tot guardar a Mijail Vasilievic, a mand de se fisar damb eth, mès non se decidic.
ANNA-KARENINA-2-de-tres	Plan ben; premanitz-m'ac tot entà deman.
ANNA-KARENINA-2-de-tres	E damb aquerò li didec adiu.
ANNA-KARENINA-2-de-tres	Era auta persona ben dispausada entada eth, eth mètge, qu'auie acordat un convengut tacit damb Karenin qu'es dus auien fòrça causes entà hèr e non podien pèrder eth temps en foteses.
ANNA-KARENINA-2-de-tres	Enes sues amigues, en tot començar pera comdessa Lidia Ivanovna, Karenin ne tansevolhe i pensèc.
ANNA-KARENINA-2-de-tres	Es hemnes, peth hèt d'èster-ne, non desvelhauen en eth que sentiments de repulsion.
ANNA-KARENINA-2-de-tres	Karenin desbrembaue ara comdessa Lidia Ivanovna, mès era non se'n desbrembaue d'eth, e en aqueth moment de terribla desesperacion e solitud, acodic en casa d'Alexei Alexandrovic e entrèc en sòn burèu sense hèr-se anonciar.
ANNA-KARENINA-2-de-tres	Lo trapèc seigut, damb eth cap entre es mans.
ANNA-KARENINA-2-de-tres	Qu'ac sai tot, Alexei Alexandrovic, amic mèn, contunhèc sarrant damb fòrça era sua man, e tachant es sòns beròis e cogitosi uelhs enes de Karenin.
ANNA-KARENINA-2-de-tres	Hètz eth favor de sèir-vos, Comdessa.
ANNA-KARENINA-2-de-tres	Non recebi visites pr'amor que me trapi mau.. E es sòns pòts tremolèren.
ANNA-KARENINA-2-de-tres	Amic mèn!, repetic era Comdessa sense deishar-lo de uelh.
ANNA-KARENINA-2-de-tres	De ressabuda es sues celhes se quilhèren peth sòn extrèm interior formant un triangle en sòn front; eth sòn ròstre lèg e auriò se hec encara mès lèg, mès Alexei Alexandrovic comprenec qu'era lo planhie e ère a mand de plorar.
ANNA-KARENINA-2-de-tres	Se sentec esmoigut; cuelhec era man grosseta dera Comdessa e l'ac punèc.
ANNA-KARENINA-2-de-tres	Amic mèn, seguic era, damb votz entrebracada pera emocion, no vos autregetz ath dolor.
ANNA-KARENINA-2-de-tres	Era vòsta pena ei plan grana, mès deuetz consolar-vos.
ANNA-KARENINA-2-de-tres	Sò des.hèt, mòrt, ja non sò un òme, responec Karenin, liberant era man dera Comdessa, sense deishar de guardar es sòns uelhs plei de lèrmes.
ANNA-KARENINA-2-de-tres	Era mia situacion ei terribla, pr'amor que non trapi enlòc, ne tansevolhe en jo madeish, un punt d'empara.
ANNA-KARENINA-2-de-tres	Ja lo traparatz….Non lo cerquetz en jo, encara que vos demani que creigatz ena mia sincèra amistat, didec era en tot alendar.
ANNA-KARENINA-2-de-tres	Era nòsta empara ei er amor divin, er amor qu'Eth mos leguèc…
ANNA-KARENINA-2-de-tres	Era sua carga qu'ei de bon hèr!…
ANNA-KARENINA-2-de-tres	Eth vos ajudarà e secorrerà.
ANNA-KARENINA-2-de-tres	Petersburg, e qu'a Karenin li semblaue superflú, en entener-lo enes pòts dera Comdessa e en aqueth moment, l'esmoiguec.
ANNA-KARENINA-2-de-tres	Me senti aflaquit, anequelit.
ANNA-KARENINA-2-de-tres	Non podí preveir arren, e tanpòc ara compreni arren.
ANNA-KARENINA-2-de-tres	Amic mèn!, repetie Lidia Ivanovna.
ANNA-KARENINA-2-de-tres	Que non me è dò çò qu'è perdut, non…
ANNA-KARENINA-2-de-tres	Non ac senti mès non posqui deishar d'avergonhar-me dauant era gent pera situacion que me trapi.
ANNA-KARENINA-2-de-tres	Ei penible, mès que non posqui, non posqui…
ANNA-KARENINA-2-de-tres	Non siguéretz vos que realizèretz aqueth acte sublim.
ANNA-KARENINA-2-de-tres	Que siguec Eth que vo'lo dictèc ath vòste còr!
ANNA-KARENINA-2-de-tres	Aqueth acte de perdon qu'a desvelhat era admiracion de toti!, exclamèc era comdessa Ivanovna, lheuant era vista, capinauta.
ANNA-KARENINA-2-de-tres	Qu'ei per aquerò que non podetz avergonhar-vos deth vòste acte!
ANNA-KARENINA-2-de-tres	Qu'ei de besonh conéisher toti es detalhs, didec damb era sua votz prima.
ANNA-KARENINA-2-de-tres	Es fòrces d'un òme an eth sòn limit, Comdessa, e jo è arribat ath limit des mies.
ANNA-KARENINA-2-de-tres	Tot eth dia d'aué m'a calut balhar ordes en casa, derivades, soslinhèc era paraula "derivades" deth mèn nau estat d'òme solet.
ANNA-KARENINA-2-de-tres	Es vailets, era institutritz, es compdes…
ANNA-KARENINA-2-de-tres	Aguest huec petit que m'a usclat e non posqui mès.
ANNA-KARENINA-2-de-tres	Ager madeish, pendent eth dinar… lèu abandonè era taula.
ANNA-KARENINA-2-de-tres	Non podia tier era guardada deth mèn hilh.
ANNA-KARENINA-2-de-tres	Non me demanaue se qué s'auie passat, mès ac volie hèr e non gausaua guardar-lo… e aquerò encara non ei tot…
ANNA-KARENINA-2-de-tres	Karenin anaue a parlar deth compde que l'auien hèt a vier, mès era sua votz tremolèc e s'interrompec.
ANNA-KARENINA-2-de-tres	Eth rebrembar aqueth compde en papèr blau, per un chapèu e ues cintes, li siguec tan penible que sentec pena d'eth madeish.
ANNA-KARENINA-2-de-tres	Ac compreni, amic mèn, didec era comdessa Lidia Ivanovna.
ANNA-KARENINA-2-de-tres	Ac compreni.
ANNA-KARENINA-2-de-tres	Demori qu'arreconeisheratz era sinceritat des mèns sentiments entà vos.
ANNA-KARENINA-2-de-tres	Ça que la, solet è vengut entà balhar-vos era mia ajuda, s'ei que vos posqui ajudar en quauquarren.
ANNA-KARENINA-2-de-tres	Se podessa desliurar-vos d'aguestes petites e umiliantes preocupacions!…
ANNA-KARENINA-2-de-tres	Çò que vos cau aciu ei ua hemna, ua man femenina.
ANNA-KARENINA-2-de-tres	Permetetz que jo m'encarga d'açò?
ANNA-KARENINA-2-de-tres	Karenin, en silenci, li sarrèc era man damb gratitud.
ANNA-KARENINA-2-de-tres	Ocupem-mos de Sergi.
ANNA-KARENINA-2-de-tres	Jo non sò fòrt en ahèrs practics, mès ac harè.
ANNA-KARENINA-2-de-tres	Serè era vòsta majordòma.
ANNA-KARENINA-2-de-tres	Non me balhetz es gràcies.
ANNA-KARENINA-2-de-tres	Que non sò jo qu'ac hèsqui.
ANNA-KARENINA-2-de-tres	Non posqui deishar d'arregraïr-vos…
ANNA-KARENINA-2-de-tres	E ara, amic mèn, non vos autregetz ath sentiment que m'auetz parlat, non vos avergonhetz de çò que represente eth mès naut grad dera perfeccion crestiana.
ANNA-KARENINA-2-de-tres	E non me balhetz es gràcies per arren.
ANNA-KARENINA-2-de-tres	Solet en Eth traparam cauma, consolacion, sauvacion e amor, didec era, lheuant es uelhs entath cèu.
ANNA-KARENINA-2-de-tres	E Karenin, deth sòn silenci, dedusic que pregaue.
ANNA-KARENINA-2-de-tres	Alexei Alexandrovic l'auie escotat atentiuaments, e es madeishes expressions qu'abantes, se non desagradiues, li semblauen superflues, ara li resultauen naturaus e consoladoires.
ANNA-KARENINA-2-de-tres	Plan que non li shautaue era exageracion.
ANNA-KARENINA-2-de-tres	Ère un credent que s'interessaue pera religion mès que mès en sentit politic, e era naua doctrina, que permetie bères interpretacions naues en tot daurir era pòrta a discussions e analisis, l'ère desagradiua per principi.
ANNA-KARENINA-2-de-tres	Abantes li parlèc d'era damb heredor e enquia damb aversion, jamès discutie damb era Comdessa, ua des mès fervoroses adèptes, e contestaue tostemp damb un silenci temardut a totes es sues insinuacions.
ANNA-KARENINA-2-de-tres	Que vos sò infinitaments arregraït, autant per çò que hètz coma pes vòstes paraules, didec era quan venguec de pregar.
ANNA-KARENINA-2-de-tres	Era comdessa Lidia Ivanovna sarrèc un còp mès es dues mans deth sòn amic.
ANNA-KARENINA-2-de-tres	Ara començaram a actuar, didec, dempús un silenci, en tot secar-se es rèstes des sues lèrmes.
ANNA-KARENINA-2-de-tres	E contunhèc.
ANNA-KARENINA-2-de-tres	Vau a veir a Sergi, solet en casi d'extrèm besonh apelarè a vos.
ANNA-KARENINA-2-de-tres	E dit aquerò se lheuèc e gessec.
ANNA-KARENINA-2-de-tres	Mès non auie exagerat en díder que non ère fòrta en ahèrs practics.
ANNA-KARENINA-2-de-tres	Totes es ordes que balhaue les auie de rectificar dempús per impossibles de complir.
ANNA-KARENINA-2-de-tres	Korney, eth vailet de Karenin, sense qu'arrés ac vedesse, ère eth qu'amiaue ara, en realitat, era direccion dera casa deth sòn patron, e ère tanben eth qu'anullaue es ordes dera Comdessa.
ANNA-KARENINA-2-de-tres	Mès, totun aquerò, era ajuda dera Comdessa ère efectiua: balhèc ua empara morau a Alexei Alexandrovic en èster conscienta der amor e respècte que sentie per eth, e, mès que mès, deth hèt de qué era l'auesse convertit, de credent hered e indiferent, en un adèpte dera naua doctrina crestiana tan de mòda darrèraments en Sant Petersburg, çò que li balhaue ua grana consolacion.
ANNA-KARENINA-2-de-tres	Non li semblaue impossible ne absurd qu'era mòrt etèrna, qu'existie entàs increduls, non existisse entada eth, e que, un còp possessor dera fe complèta, dera qu'eth madeish n'ère jutge, era sua amna se vedesse liure de pecat, e auesse, encara en vida, era certitud dera sauvacion.
ANNA-KARENINA-2-de-tres	Cèrt qu'Alexei Alexandrovic sentie vagaments era leugeresa e er error de tau doctrina.
ANNA-KARENINA-2-de-tres	Sabie que quan perdonèc ara sua hemna, sense pensar qu'ac hège aubedint a ua fòrça superior, se balhèc a tau sentiment per complèt e experimentèc mès felicitat qu'ara que pensaue en cada moment que Crist ère ena sua amna e qu'eth complie era sua volentat autanplan quan signaue documents.
ANNA-KARENINA-2-de-tres	Mès ara que l'ère de besonh pensar atau, sénter ena sua umiliacion aqueth ennautiment imaginari que d'eth, menspredat pes auti, podie menspredar-les ath sòn torn, agarrant-se ara sua quimerica sauvacion, tau que siguesse vertadèra.
ANNA-KARENINA-2-de-tres	Ara comdessa Lidia Ivanovna l'auien maridat damb un òme ric, nòble, mès brave que nòble e mès capleugèr que brave.
ANNA-KARENINA-2-de-tres	Era ère alavetz ua gojata plan joena encara e de natura exaltada.
ANNA-KARENINA-2-de-tres	Ath dusau mes, eth sòn marit la deishèc, en tot repóner as sues efusions de trendesa damb burla e enquia fòrça viatges damb ua ostilitat qu'es que coneishien eth bon còr e non vedien cap defècte en caractèr afogat de Lidia, non podien compréner.
ANNA-KARENINA-2-de-tres	D'alavetz ençà, encara que non divorciadi, s'estauen desseparadi, e quan eth marit trapaue ara sua hemna la tractaue damb ua empodoada ironia qu'era sua causa ère dificil de compréner.
ANNA-KARENINA-2-de-tres	Hège temps qu'era Comdessa auie deishat d'estimar ath sòn marit, mès, d'alavetz, tostemp auie estat encamardada de quauquarrés.
ANNA-KARENINA-2-de-tres	Soent ère encamardada de diuèrses persones ath còp, autant d'omes coma de hemnes, geneauments d'aqueri que subergessien per ua determinada activitat.
ANNA-KARENINA-2-de-tres	S'encamardaue de guairi princes naui e princeses emparentauen damb era familha imperiau.
ANNA-KARENINA-2-de-tres	Ara que n'ère d'un arquebisbe, d'un vicari, d'un prèire, d'un periodista, d'un eslavofil, de Komisarov, d'un ministre, d'un mètge, d'un missionèr anglés e de Karenin.
ANNA-KARENINA-2-de-tres	Toti aguesti amors, damb es sues alternatiues d'afogament e de heredament, non l'empedien tier es mès complicades relacions damb era Cort e eth mon distinguit.
ANNA-KARENINA-2-de-tres	Mès, dès que, per tòrt deth malur de Karenin, se comencèc a ocupar deth benèster d'aguest, Lidia Ivanovna comprenec que cap d'aqueri amors ère vertadèr e que solet d'Alexei Alexandrovic n'ère reauments encamardada.
ANNA-KARENINA-2-de-tres	Eth sentiment qu'experimentaue per eth li semblaue mès fòrt que toti es precedents.
ANNA-KARENINA-2-de-tres	En tot analisar-lo e comparar-lo damb aqueri, vedie claraments que non s'auie encamardat de Komisaroz s'aguest non auesse sauvat era vida deth Tsar, ne de Ristich Kudjizky se non auesse existit era qüestion eslava, mentre qu'a Karenin l'estimaue per eth madeish, pera sua amna nauta e incomprenuda, per estimat son dera sua fina votz, de longues entonacions, pera sua guardada espisada, peth sòn caractèr, pes sues mans blanques de holades venes.
ANNA-KARENINA-2-de-tres	Non solet s'alegraue en veder-lo, senon que cercaue en sòn ròstre es tralhes dera impression qu'era supausaue que l'auie de costar.
ANNA-KARENINA-2-de-tres	Volie agradar-lo non solet pera sua convèrsa, senon tanben pera sua persona.
ANNA-KARENINA-2-de-tres	Coma present entà Karenin, suenhaue mès era sua portadura e se compladie a imaginar-se illusions sus çò que s'aurie podut passar s'era non auesse estat maridada e eth auesse estat liure.
ANNA-KARENINA-2-de-tres	Aguesti darrèrs dies se n'auie sabut de qué Anna e Vronsky èren en Sant Petersburg, e era Comdessa viuie es sòns dies de mès intensa emocion.
ANNA-KARENINA-2-de-tres	Li calie sauvar a Karenin en tot empedir-li veir a Anna, autanplan li calie evitar era penibla notícia de qué aquera terribla hemna se trapaue ena madeisha ciutat qu'eth e a on en cada moment la podie trapar.
ANNA-KARENINA-2-de-tres	Lidia Ivanovna, mejançant es sòns coneishudi, s'informaue de çò que pensauen hèr aquera "gent hastigosa", coma cridaue a Anna e Vronsky, e sagèc pendent aqueri dies d'orientar toti es movements deth sòn amic de sòrta que non les trapèsse.
ANNA-KARENINA-2-de-tres	Un joen ajudant de regiment que provedie a Lidia Ivanovna des notícies de çò que Vronsky hège, a cambi d'ua recomanacion que demoraue d'era, li didec qu'Anna e Vronsky, apraiadi es sòns ahèrs, èren prèsti a partir ath londeman.
ANNA-KARENINA-2-de-tres	Qui l'a amiat?, preguntèc era Comdessa.
ANNA-KARENINA-2-de-tres	Eth vailet d'un otèl.
ANNA-KARENINA-2-de-tres	Lidia Ivanovna non se podec sèir pendent ua estona pr'amor de liéger era carta.
ANNA-KARENINA-2-de-tres	Un còp solatjada, liegec era següenta missiva en francés:
ANNA-KARENINA-2-de-tres	Madame la Comtesse:
ANNA-KARENINA-2-de-tres	Es sentiments crestians deth vòste còr m'encoratgen entar imperdonable impuls d'excriuer-vos.
ANNA-KARENINA-2-de-tres	Era separacion deth mèn hilh me hè fòrça malerosa.
ANNA-KARENINA-2-de-tres	Vos demani que me permetatz veder-lo un solet còp abantes de partir.
ANNA-KARENINA-2-de-tres	Perdonatz-me que vos rebremba era mia existéncia.
ANNA-KARENINA-2-de-tres	Me dirigisqui a vos e non a Alexei Alexandrovic, pr'amor que non voi hèr a patir ad aguest òme generós damb un rebrembe mèn.
ANNA-KARENINA-2-de-tres	M'en sai dera vòsta amistat damb Alexei Alexandrovic e sai que vos me copreneratz.
ANNA-KARENINA-2-de-tres	Me haratz a vier a Sergi?, vau jo madeisha a veder-lo ara ora que me digatz, o ben preferiríetz indicar-me quan e a on posqui jo veder-lo dehòra de casa?
ANNA-KARENINA-2-de-tres	En tot conéisher era granor d'amna d'aqueth que depen era decision d'aguest ahèr, sò solide fòrça que non se me remirà.
ANNA-KARENINA-2-de-tres	E plan per açò non podetz imaginar-vos era gratitud que desvelharà en jo era vòsta ajuda.
ANNA-KARENINA-2-de-tres	Didetz-li que non i a responsa, ordenèc era Comdessa.
ANNA-KARENINA-2-de-tres	Aquiu mos meteram d'acòrd sus a on mos podem veir.
ANNA-KARENINA-2-de-tres	Que vau mès que sigue en çò de mèn que hèsca premanir eth "vòste tè".
ANNA-KARENINA-2-de-tres	Qu'ei de besonh.
ANNA-KARENINA-2-de-tres	Eth mos balhe era crotz e es fòrces entà tier-la", higec, pr'amor d'anar-lo premanint de man en man.
ANNA-KARENINA-2-de-tres	Generauments era Comdessa manaue dus o tres bilhets cada dia a Karenin.
ANNA-KARENINA-2-de-tres	L'agradaue aguest anament per èster, sivans era, entornejat de cèrta distincion e mistèri que li mancauen as comunicacions personaus.
ANNA-KARENINA-2-de-tres	Era recepcion de Palai s'auie acabat.
ANNA-KARENINA-2-de-tres	Qué dideríetz s'ara comdessa Maria Borivsna l'auessen dat eth ministèri dera Guèrra e nomentat cap der Estat Major ara princesa Vatkovskaya?, didie un ancian d'unifòrme brodat en aur a ua dauna d'aunor, nauta e beròia, que li demanaue pes naui nomentaments.
ANNA-KARENINA-2-de-tres	Qu'en aguest cas les aurie calut nomentar-me a jo ajudanta de regiment, repliquèc, arrint, era dauna d'aunor.
ANNA-KARENINA-2-de-tres	Entà vos que i a un aute destin: eth ministèri de Cultes, damb Karenin coma ajudant.
ANNA-KARENINA-2-de-tres	E er ancian saludèc a un òme que s'apressaue.
ANNA-KARENINA-2-de-tres	Bon dia, Prince.
ANNA-KARENINA-2-de-tres	Qué didien de Karenin?, preguntèc eth Prince.
ANNA-KARENINA-2-de-tres	Qu'eth e Putiakov an recebut era decoracion d'Alexandre Nevsky.
ANNA-KARENINA-2-de-tres	Qu'ei que non l'auie ja?
ANNA-KARENINA-2-de-tres	Non.
ANNA-KARENINA-2-de-tres	Guardatz-lo, didec er ancian.
ANNA-KARENINA-2-de-tres	E senhalèc damb eth sòn chapeu brodat a Karenin, en unifòrme de talh, damb ua naua banda crotzada ena espatla, que s'auie arturat en ua des pòrtes dera sala damb un naut membre deth Conselh Imperiau.
ANNA-KARENINA-2-de-tres	Se sent erós e satisfèt coma un mainatge damb sabates naues, higec er ancian en tot sarrar era man d'un capinaut camarlenc qu'arribaue.
ANNA-KARENINA-2-de-tres	Qu'a envielhit fòrça, didec eth camarlenc.
ANNA-KARENINA-2-de-tres	Es copacaps…
ANNA-KARENINA-2-de-tres	Tostemp ei en tot redigir projèctes…
ANNA-KARENINA-2-de-tres	Ara, ath malerós qu'aganche non lo dèishe enquia que l'a explicat tot peth menut.
ANNA-KARENINA-2-de-tres	Didetz qu'a envielhit?
ANNA-KARENINA-2-de-tres	Plan.
ANNA-KARENINA-2-de-tres	Il fait des passions.
ANNA-KARENINA-2-de-tres	Me pensi qu'era comdessa Lidia Ivanovna a ara gelosia dera sua hemna.
ANNA-KARENINA-2-de-tres	Tè, non parletz mau de Lidia Ivanovna.
ANNA-KARENINA-2-de-tres	Ei cap mau que sigue encamardada de Karenin?
ANNA-KARENINA-2-de-tres	Ei cèrt qu'ei aciu era Karenina?
ANNA-KARENINA-2-de-tres	Aciu, en Palai, non, mès òc en Sant Petersburg.
ANNA-KARENINA-2-de-tres	La trapè damb Vronsky en carrèr Morskaya, bras dessus, bras dessous…
ANNA-KARENINA-2-de-tres	C'est un homme que n'a pas…gessec eth camarlenc.
ANNA-KARENINA-2-de-tres	Mès s'arturèc entà deishar passar e saludar a un personatge dera familha imperiau.
ANNA-KARENINA-2-de-tres	Tant qu'atau parlauen de Karenin, criticant-lo e burlant-se d'eth, aguest, barrant eth pas ath membre deth Conselh Imperiau que d'eth s'auie apoderat, non interrompie ne per un moment era explicacion deth sòn projècte financèr pr'amor de qué non podesse partir.
ANNA-KARENINA-2-de-tres	Qu'ère un hèt reau, e toti, mens eth, vedien claraments qu'era sua carrèra s'auie acabat.
ANNA-KARENINA-2-de-tres	Sigue pera sua luta damb Stremov, peth malastre patit damb era sua hemna, o simplaments pr'amor qu'auesse arribat enquiath limit que li calie arribar, aqueth an ère evident entà toti que non artenherie ja cap promocion en servici.
ANNA-KARENINA-2-de-tres	Qu'ei vertat qu'encara ocupaue un naut cargue e qu'ère membre de fòrça conselhs e comissions, mès se lo considaraue ja un òme acabat que d'eth arrés ne demoraue ja arren.
ANNA-KARENINA-2-de-tres	Escotauen tot çò que parlaue e prepausaue coma se siguesse causa sabuda de fòrça temps a, e non de besonh.
ANNA-KARENINA-2-de-tres	Mès eth non se n'encuedaue e, peth contrari, en veder-se aluenhat dera activitat dirècta dera maquina governamentau, apreciaue mès claraments es defèctes e errors dera activitat des auti, e consideraue un déuer mostar era manèra de corregir-les.
ANNA-KARENINA-2-de-tres	Pòc dempús de separar-se dera sua hemna, escriuec ua memòria sus es naui tribunaus, era prumèra de tota ua longa seguida, qu'arrés l'auie demanat, sus es diuersi aspèctes dera administracion.
ANNA-KARENINA-2-de-tres	Alexei Alexandrovic non solet non se n'encuedaue dera sua situacion en mon burocratic, çò que poirie auer-lo aclapat, senon qu'ère mès satisfèt que jamès des sues activitats.
ANNA-KARENINA-2-de-tres	Alexei Alexandrovic, qu'ara se guidaue en tot pera Santa Escritura, rebrembaue soent aqueth tèxt.
ANNA-KARENINA-2-de-tres	Li semblaue que, dès que l'abandonèc era sua esposa servie mielhor qu'abantes ath Senhor en toti es sòns projèctes.
ANNA-KARENINA-2-de-tres	Era evidenta impaciéncia que mostraue eth membre deth Conselh non shordaue a Karenin.
ANNA-KARENINA-2-de-tres	E non interrompec es sues explicacions enquia qu'aqueth, en tot profitar que passaue un membre dera familha imperiau, se l'escapèc.
ANNA-KARENINA-2-de-tres	Un còp solet, Karenin joquèc eth cap, se calèc enes sòns pensaments e campèc dissimuladaments ath sòn entorn.
ANNA-KARENINA-2-de-tres	Dempús se filèc de cap a on demoraue trapar a Lidia Ivanovna.
ANNA-KARENINA-2-de-tres	E botjant es pès tot doç, damb eth sòn acostumat aspècte de fatiga e dignitat, Alexei Alexandrovic saludèc ad aqueri dus òmes que parlauen d'eth e cercauèn damb es uelhs, ena pòrta, ara comdessa Lidia Ivanovna.
ANNA-KARENINA-2-de-tres	Alexei Alexandrovic, li didec er ancian, damb ua ludentor maligna enes sòns uelhs, quan Karenin passèc dauant d'eth, saludant-lo damb ua hereda inclinacion de cap, encara non vos è felicitat.
ANNA-KARENINA-2-de-tres	E senhalèc era decoracion.
ANNA-KARENINA-2-de-tres	Gràcies, responec Karenin.
ANNA-KARENINA-2-de-tres	Aué hè un dia plan polit, higec, soslinhant, coma acostumaue, era expresion "polit".
ANNA-KARENINA-2-de-tres	En veir es auriolenques espatles de Lidia Ivanovna qu'emergien deth corset (era Comdessa arribaue en aqueth instant ena pòrta), en veir es sòns beròis uelhs cogitosi que lo cridauen, Karenin arric hènt veir es sòns dents blanqui e fòrts e s'apressèc ada era.
ANNA-KARENINA-2-de-tres	Lidia Ivanovna, coma tostemp l'arribaue darrèraments s'auie tardat fòrça a vestir-se.
ANNA-KARENINA-2-de-tres	Era fin que perseguie en hè'c de tau manèra qu'ère desparièr deth de trenta ans endarrèr.
ANNA-KARENINA-2-de-tres	Alavetz çò que volie ère apolidir-se damb tot açò que siguesse e coma mès mielhor.
ANNA-KARENINA-2-de-tres	Ara, ça que la, li calie apolidir-se, ara fòrça, dera manèra que non corresponie as sòns ans e aspècte, e li calie, plan que òc, preocupar-se de qué eth contrast dera sua jarga damb era sua aparença non siguesse massa manifèst.
ANNA-KARENINA-2-de-tres	Per çò que tanh a Karenin ac auie artenhut; eth, non solet non ac notaue, senon que la trapaue autanplan atrasenta.
ANNA-KARENINA-2-de-tres	Ath long de tota ua hilada de guardades ironiques, es uelhs d'Alexei Alexandrovic se tachauen ena guardada encamardada d'era, damb tanta naturalitat, coma ua planta entara lum.
ANNA-KARENINA-2-de-tres	Vos feliciti, didec era en tot senhalar-li era banda.
ANNA-KARENINA-2-de-tres	Karenin, tient-se un arridolet de plasèr, rufèc es espatles e cluquèc es uelhs, coma hènt veir que tau causa non l'importaue.
ANNA-KARENINA-2-de-tres	Totun, era Comdessa sabie qu'eth, encara que non ac cohessèsse, auie en aquerò era sua principau alegria.
ANNA-KARENINA-2-de-tres	Com s'està eth nòste àngel?, preguntèc Lidia Ivanovna, hènt referéncia a Sergi.
ANNA-KARENINA-2-de-tres	Non posqui díder que ne siga guaire content d'eth, repliquèc Karenin, arroncilhant es celhes e daurint es uelhs.
ANNA-KARENINA-2-de-tres	Tanpòc Sitnikov n'ei.
ANNA-KARENINA-2-de-tres	Sitnikov ère eth professor que l'auie fidat era educacion de Sergi.
ANNA-KARENINA-2-de-tres	Coma ja t'è dit, en Sergi que i a ua cèrta indiferéncia entàs qüestions fondamentaus que li cau interessar ar esperit de toti es òmes e de toti es mainatges, seguic Alexei Alexandrovic, tractant dera soleta causa que l'interessaue ath delà deth servici: era educacion deth sòn hilh.
ANNA-KARENINA-2-de-tres	En non auer-se'n ocupat jamès abantes de problèmes d'educacion, Alexei Alexandrovic consagrèc bèth temps ar estudi teoric der ahèr.
ANNA-KARENINA-2-de-tres	Dempús de liéger diuèrsi libres antropologics, pedagogics e didactis, elaborèc un plan d'educacion e, en tot cercar ath mielhor professor de Sant Petersburg pr'amor d'instruir ath mainatge, comencèc era òbra, que li preocupaue constantaments.
ANNA-KARENINA-2-de-tres	Mès, e eth sòn còr?
ANNA-KARENINA-2-de-tres	Jo trapi en mainatge eth còr de sa pair, e damb un còr atau non pòt èster dolent, didec era Comdessa corauments.
ANNA-KARENINA-2-de-tres	Dilhèu auetz rason…
ANNA-KARENINA-2-de-tres	Per çò de jo, complisqui damb eth mèn déuer.
ANNA-KARENINA-2-de-tres	Que non posqui hèr ua auta causa.
ANNA-KARENINA-2-de-tres	Vietz en çò de mèn, didec Lidia Ivanovna dempús un long silenci.
ANNA-KARENINA-2-de-tres	Mos cau parlar de quauquarren plan penible entada vos.
ANNA-KARENINA-2-de-tres	Jo qu'ac auria balhat tot pr'amor de desliurar-vos de bèri rebrembes, mès d'auti que non pensen atau.
ANNA-KARENINA-2-de-tres	È recebut ua carta d'era.
ANNA-KARENINA-2-de-tres	Qu'ei aciu, en Sant Petersburg.
ANNA-KARENINA-2-de-tres	Karenin s'estrementic en enténer hèr allusion ara sua hemna, mès de seguit se diboishèc en sòn ròstre era impassivitat qu'exprimie era sua complèta impoténcia en aqueth ahèr.
ANNA-KARENINA-2-de-tres	M'ac demoraua, didec.
ANNA-KARENINA-2-de-tres	Era comdessa Lidia Ivanovna lo vedec extasiat.
ANNA-KARENINA-2-de-tres	Quan Karenin entrèc en petit e intim gabinet dera Comdessa, plen de porcelanes ancianes e damb es parets caperades de retraits, era sua amiga non ère encara aquiu.
ANNA-KARENINA-2-de-tres	Qu'ère en tot cambiar-se de vestit.
ANNA-KARENINA-2-de-tres	Sus era taula redona i auie ua tovalha, un servici de tè chinés e ua tetèra d'argent qu'anaue damb alcoòl.
ANNA-KARENINA-2-de-tres	Eth bronzinadís deth vestit de seda dera Comdessa lo distreiguec dera sua ocupacion.
ANNA-KARENINA-2-de-tres	Ara seigam tranquillaments, didec era, arrint, tant que passaue ara prèssa entre era taula e eth divan.
ANNA-KARENINA-2-de-tres	E parlaram pendent eth tè.
ANNA-KARENINA-2-de-tres	Ivanovna balhèc ath sòn amic era carta qu'auie recebut.
ANNA-KARENINA-2-de-tres	Eth la liegec e dempús sauvèc un long silenci.
ANNA-KARENINA-2-de-tres	Me semble que non è eth dret de remir-li açò, didec damb timiditat, lheuant es uelhs.
ANNA-KARENINA-2-de-tres	Vos que non vedetz mau en arren, amic mèn.
ANNA-KARENINA-2-de-tres	Ath contrari, tot que me semble mau.
ANNA-KARENINA-2-de-tres	Mès, ei just açò?
ANNA-KARENINA-2-de-tres	Non!, interrompec era Comdessa.
ANNA-KARENINA-2-de-tres	Tot a un limit.
ANNA-KARENINA-2-de-tres	Compreni era immoralitat (non ère sincèra deth tot, pr'amor que jamès auie comprenut çò qu'amie as hemnes entara immoralitat), mès era crudeutat, non.
ANNA-KARENINA-2-de-tres	E damb qui?
ANNA-KARENINA-2-de-tres	Damb vos…?
ANNA-KARENINA-2-de-tres	Jamès s'ei massa vielh entà apréner.
ANNA-KARENINA-2-de-tres	Ara comenci a compréner era vòsta superioritat e era baishesa d'era.
ANNA-KARENINA-2-de-tres	Qui pòt lançar era prumèra pèira?, repliquèc Karenin, visiblaments satisfèt deth sòn papèr.
ANNA-KARENINA-2-de-tres	L'ac è perdonat tot e non posqui privar-la d'ua exigéncia deth sòn amor… sòn amor ath sòn hilh.
ANNA-KARENINA-2-de-tres	Amor reauments, amic mèn?
ANNA-KARENINA-2-de-tres	Ei sincèr aquerò?
ANNA-KARENINA-2-de-tres	Supausem que vos l'auetz perdonat e la perdonatz.
ANNA-KARENINA-2-de-tres	Mès, auem eth dret d'influir ena amna d'aguest àngel?
ANNA-KARENINA-2-de-tres	Eth se pense qu'era sua mair ei mòrta, prègue per era e li demane a Diu que li perdone es sòns pecats.
ANNA-KARENINA-2-de-tres	E vau mès que sigue atau…
ANNA-KARENINA-2-de-tres	Se qué pensarà eth mainatge ara?
ANNA-KARENINA-2-de-tres	Sabi pas, responec Karenin visiblaments trebolat.
ANNA-KARENINA-2-de-tres	Era Comdessa se curbic eth ròstre damb es mans e carèc.
ANNA-KARENINA-2-de-tres	Pregaue.
ANNA-KARENINA-2-de-tres	Se voletz enténer eth mèn conselh, didec dempús d'auer pregat, en tot desnishar eth ròstre, vos diderè que non vos recomani que hescatz tau causa.
ANNA-KARENINA-2-de-tres	Dilhèu non veigui se com patitz, se com sagnen de nauèth es vòstes herides?
ANNA-KARENINA-2-de-tres	Acceptem que prescinditz de vos madeish, mès aquerò, entà qué vos amiarie?
ANNA-KARENINA-2-de-tres	Entà naui patiments tà vos e tortures tath mainatge.
ANNA-KARENINA-2-de-tres	Se restèsse en era quauquarren d'uman, era madeisha ac aurie de desirar.
ANNA-KARENINA-2-de-tres	Atau vos ac conselhi sense trantalhar.
ANNA-KARENINA-2-de-tres	Se m'ac permetetz, l'escriuerè.
ANNA-KARENINA-2-de-tres	Karenin consentic e Lidia Ivanovna escriuec, en francés, aguesta carta:
ANNA-KARENINA-2-de-tres	Hèr qu'eth vòste hilh vos rebrembe que li pòt costar en eth preguntes impossibles de contestar sense desvelhar ena amna deth mainatge sentiments reprovadors de çò que li cau èster sagrat entada eth.
ANNA-KARENINA-2-de-tres	Plan per açò vos demani que consideretz era negatiua deth vòste marit en un sens d'amor crestian.
ANNA-KARENINA-2-de-tres	Prègui a Diu Totpoderós que sigue misericordiós damb vos.
ANNA-KARENINA-2-de-tres	Senhora:
ANNA-KARENINA-2-de-tres	Era Comdessa Lidia.
ANNA-KARENINA-2-de-tres	Per çò de Karenin, en tornar dera casa dera Comdessa, non podec aqueth dia balhar-se as sues ocupacions de costum damb eth coratge tranquil pròpi d'un credent sauvat, tau coma se sentie abantes.
ANNA-KARENINA-2-de-tres	Eth rebrembe dera sua hemna, tan colpabla dauant d'eth, e que damb era s'auie comportat coma un sant, coma didie Lidia Ivanovna, non aurie degut trebolar-lo, mès, ça que la, non se sentie tranquil, non comprenie eth libre qu'ère en tot liéger, non podie aluenhar d'eth era evocacion torturadoira des sues relacions damb era, des fautes que respècte ada era li semblaue auer cometut.
ANNA-KARENINA-2-de-tres	Eth rebrembe de com auie recebut, en tornar des corses, era confession dera sua infidelitat lo tormentaue coma uns remòrs, mès que mès en rebrembar-se'n de qué eth solet l'auie demanat que sauvèsse es aparences e en pensar que non auie desfisat a Vronsky.
ANNA-KARENINA-2-de-tres	Tanben lo tormentaue eth rebrembe dera carta que l'auie escrit alavetz, sustot, eth perdon que l'auie autrejat, perdon totafèt estèrle, e eth rebrembe dera hilha der aute, que hège usclar eth sòn còr de vergonha e penedença.
ANNA-KARENINA-2-de-tres	Eth madeish sentiment de vergonha e penedença experimentaue ara en evocar eth sòn passat damb era e es maganhaires paraules que, dempús ua longa indecision, auie demanat era sua man.
ANNA-KARENINA-2-de-tres	Hège enlà d'eth taus pensaments, en tot sajar de convencer-se de qué non viuie entara existéncia terrenau, passatgèra, senon entara etèrna, e qu'ena sua amna regnaue era patz e er amor.
ANNA-KARENINA-2-de-tres	Mès eth hèt de qué en tau vida, passatgèra e insignificanta sivans li semblaue, auesse cometut quauqui errors lo tormentaue tant coma se non existisse era sauvacion etèrna que credie.
ANNA-KARENINA-2-de-tres	Era temptacion durèc, totun, pòc, e de nau se restablic ena sua amna era tranquillitat e er ennautiment que gràcies ada eri podie desbrembar-se'n de çò que non volie rebrembar ne peth mau de morir.
ANNA-KARENINA-2-de-tres	Kapitonic, didec Sergi, ròi e alègre, en tornar de passejar era vesilha deth dia deth sòn aniversari, en tot autrejar era sua poddievska ath vielh portièr, que li hège un arridolet de naut de tot dera sua estatura.
ANNA-KARENINA-2-de-tres	A vengut aué aqueth emplegat dera caròla bendada?
ANNA-KARENINA-2-de-tres	L'a recebut papa?
ANNA-KARENINA-2-de-tres	Lo recebec, senhoret.
ANNA-KARENINA-2-de-tres	Tanlèu gessec eth secretari, l'anonciè, didec eth portièr, guinhant alègraments eth uelh.
ANNA-KARENINA-2-de-tres	Deishatz-me que vos ajude a trèir-vos…
ANNA-KARENINA-2-de-tres	Sergi, didec eth preceptor eslau, en tot arturar-se ena pòrta que daue tàs crambes interiores.
ANNA-KARENINA-2-de-tres	Treiguetz-vos vos madeish es esclòps.
ANNA-KARENINA-2-de-tres	Encara que Sergi entenec era votz fèbla deth preceptor, non li hec cabau.
ANNA-KARENINA-2-de-tres	E li concedic papa çò qu'auie de besonh?
ANNA-KARENINA-2-de-tres	Kapitovic hec damb eth cap un senhau afirmatiu.
ANNA-KARENINA-2-de-tres	Autant Sergi qu'eth portièr s'interessauen per aqueth emplegat, qu'auie vengut aciu ja sèt còps a demanar non se sabie qué a Alexei Alexandrovic.
ANNA-KARENINA-2-de-tres	Eth mainatge l'auie trapat ena neira e entenec se com suplicaue damb votz pietosa ath portièr que l'anoncièsse, en tot díder qu'ada eth e as sòns hilhs non les restaue ua auta causa que deishar-se morir.
ANNA-KARENINA-2-de-tres	Sergi trapèc ath foncionari un aute còp e, a compdar d'alavetz, s'interessèc per eth.
ANNA-KARENINA-2-de-tres	E ère guaire content?, preguntèc.
ANNA-KARENINA-2-de-tres	Imaginatz-vos.
ANNA-KARENINA-2-de-tres	Gessie sautant…
ANNA-KARENINA-2-de-tres	S'an hèt a vier quauquarren?, preguntèc Sergi, dempús ua pausa.
ANNA-KARENINA-2-de-tres	Ua causa dera Comdessa, senhoret, didec eth portièr en votz baisha.
ANNA-KARENINA-2-de-tres	Lidia Ivanovna li hège peth sòn aniversari.
ANNA-KARENINA-2-de-tres	A on ei?
ANNA-KARENINA-2-de-tres	Korney l'ac hec a vier a papa.
ANNA-KARENINA-2-de-tres	Que deu èster ua causa plan bona.
ANNA-KARENINA-2-de-tres	Com ei de grana?
ANNA-KARENINA-2-de-tres	Atau?
ANNA-KARENINA-2-de-tres	Un shinhau mens, mès fòrça bona…
ANNA-KARENINA-2-de-tres	Un libre?
ANNA-KARENINA-2-de-tres	Non, ua auta causa…
ANNA-KARENINA-2-de-tres	Vietz, vietz; vos cride Basili Lukic, didec eth portièr, en enténer es passi deth preceptor que s'apressaue, e deishant-lo doçament dera maneta cauçada a mieges damb un gant bluenc, que s'aganchaue ath sòn cinturon, e senhalant damb eth cap a Lukic.
ANNA-KARENINA-2-de-tres	Que vengui de seguit, Basili Lukic, didec Sergi damb un arridolet alègre e corau que desarmaue tostemp ath sevèr preceptor.
ANNA-KARENINA-2-de-tres	Sergi ère massa alègre; se sentie massa erós entà non compartir damb eth portièr era satisfaccion familhar que l'auie informat en jardin d'Ostiu era neboda dera comdessa Lidia Ivanovna.
ANNA-KARENINA-2-de-tres	Tau alegria li semblaue particularaments importanta, sustot per coïncidir damb era der umil foncionari e era que li costaue era idia des jogalhes que l'aurien hèt a vier.
ANNA-KARENINA-2-de-tres	A Sergi li semblaue qu'aguest dia toti les calie èster contents e satisfèts.
ANNA-KARENINA-2-de-tres	Sabes que papa a recebut era decoracion d'Aleksandre Nevsky?
ANNA-KARENINA-2-de-tres	Ja an vengut a felicitar-lo.
ANNA-KARENINA-2-de-tres	E ei content?
ANNA-KARENINA-2-de-tres	Se com non i va a èster de content en tot recéber era decoracion deth Tsar?
ANNA-KARENINA-2-de-tres	Aquerò vò díder que s'ac merite, repliquèc eth portièr, sevèr e grèu.
ANNA-KARENINA-2-de-tres	Sergi se demorèc cogitós e escorcolhèc eth coneishut ròstre deth portièr enquias sòns mendre detalhs, mès que mès, era barbeta entre es dues pursères, qu'en era arrés si fixaue senon Sergi, que la guardaue tostemp de baish estant.
ANNA-KARENINA-2-de-tres	Hè guaire que non te visite era tua hilha?
ANNA-KARENINA-2-de-tres	Era hilha deth portièr ère dançaira en Teatre Imperiau.
ANNA-KARENINA-2-de-tres	Es dies de cada dia que non pòt vier.
ANNA-KARENINA-2-de-tres	Tanben eres estúdien.
ANNA-KARENINA-2-de-tres	E vos, vos cau estudiar madeish.
ANNA-KARENINA-2-de-tres	Anatz-vo'n, senhoret.
ANNA-KARENINA-2-de-tres	Qué ne pensatz?, li preguntèc.
ANNA-KARENINA-2-de-tres	Didetz-me, Basili Lukic, supliquèc eth mainatge, ja seigut ena taula d'estudi, damb eth libre ena man: quina decoracion i a mès importanta qu'era d'Aleksandre Nevsky?
ANNA-KARENINA-2-de-tres	Vo'n sabetz que l'ac an autrejat a papa?
ANNA-KARENINA-2-de-tres	Basili Lukic responec qu'era decoracion superiora ère era de Vladimir.
ANNA-KARENINA-2-de-tres	E mès qu'aguesta?
ANNA-KARENINA-2-de-tres	Era d'Andrés Pervosvanny ei superiora a totes.
ANNA-KARENINA-2-de-tres	E non n'auem ua auta mès nauta?
ANNA-KARENINA-2-de-tres	Sabi pas.
ANNA-KARENINA-2-de-tres	Com?
ANNA-KARENINA-2-de-tres	Tanpòc vos ac sabetz?
ANNA-KARENINA-2-de-tres	Sergi sarrant es codes sus era taula, se demorèc cogitós.
ANNA-KARENINA-2-de-tres	Es sòns pensamens èren complicadi e diuèrsi.
ANNA-KARENINA-2-de-tres	S'imaginaue que de ressabuda sa pair receberie era decoracion d'Andrés Vladimir e que, per tant, se mostrarie fòrça mès indulgent damb era leçon d'aué, pensaue que quan siguesse gran, receberie eth tanben totes aqueres decoracions e tanben es que se creèssen superiores ara d'Andrés Vladimir.
ANNA-KARENINA-2-de-tres	Tanlèu les creèssen, Sergi les meritarie.
ANNA-KARENINA-2-de-tres	E se les creauen mès nautes encara, tanben eth les obtierie ath punt.
ANNA-KARENINA-2-de-tres	Pensant atau se passèc eth temps e, quan venguec eth professor, era leçon de temps, lòc e manèra, encara non ère estudiada, e eth professor se demorèc, non solet maucontent, senon enquia trist, pr'amor que hec entristir ath mainatge.
ANNA-KARENINA-2-de-tres	Tant qu'eth sòn mèstre s'estèc damb eth, l'auie semblat compréner, mès tanlèu se demorèc solet non podec brembar-se'n ne compréner qu'ua frasa tan brèu e evidenta coma que "de ressabuda" ère un nòm adverviau; mès, comprenec, ça que la, qu'auie desengustat ath mèstre.
ANNA-KARENINA-2-de-tres	Alistèc un moment qu'eth professor guardaue, en silenci, eth libre.
ANNA-KARENINA-2-de-tres	Mijail Ivanovic, quan ei era tua onomastica?, li preguntèc còp sec.
ANNA-KARENINA-2-de-tres	Que serie mielhor que siguéssetz per vòstes leçons.
ANNA-KARENINA-2-de-tres	Eth dia dera onomastica d'un que non a cap importància entà ua persona intelligenta.
ANNA-KARENINA-2-de-tres	Ei un dia coma un aute quinsevolhe que mos cau trabalhar coma tostemp.
ANNA-KARENINA-2-de-tres	Sergi guardèc atentiuaments ath professor, examinèc era sua barba clara, es sues lunetes que baishauen mès peth dejós deth senhau que li hègen sus eth nas, e s'estèc tan en.honsat enes sues reflexions que ja non comprenec arren de çò que l'explicaue.
ANNA-KARENINA-2-de-tres	Per qué non m'estime?"
ANNA-KARENINA-2-de-tres	Atau se demanaue damb tristor sense trapar era responsa.
ANNA-KARENINA-2-de-tres	Ad aguesta leçon la seguie era de sa pair.
ANNA-KARENINA-2-de-tres	En nombre des ocupacions predilectes de Sergi i auie era de cercar a sa mair en passèg.
ANNA-KARENINA-2-de-tres	Non credie ena mòrt en generau, ne en particular ena de sa mair, a maugrat que Lidia Ivanovna l'ac auesse dit e papa l'ac auesse confirmat.
ANNA-KARENINA-2-de-tres	Plan per açò, autanplan dempús d'auer-li dit que s'auie mòrt, guairi vaitges gessie de passèg contunhaue cercant- la.
ANNA-KARENINA-2-de-tres	Totes es hemnes plies, gracioses, de peus escurs, li retirauen a sa mair.
ANNA-KARENINA-2-de-tres	Tanlèu ne vedie ua atau, li bohaue ath sòn laguens un sentiment tan doç que s'estofaue, e es lèrmes li venguien enes uelhs.
ANNA-KARENINA-2-de-tres	Demoraue qu'era, en aqueth moment, s'apressèsse ada eth e se lheuèsse eth vel.
ANNA-KARENINA-2-de-tres	Camparie tot eth sòn ròstre arrint-li, l'abraçarie, perceberie eth sòn perhum e era doçor dera sua man e plorarie de gòi, tau qu'ua net que s'estirèc as sòns pès e li hège gatalhèues e eth arrie mossegant-li era sua blanca man plia d'anèths.
ANNA-KARENINA-2-de-tres	Quan se'n sabec, per edart, a trauèrs dera majordòma que sa mair non s'auie mòrt e que sa pair e Lidia Ivanovna l'ac auien dit atau pr'amor qu'era ère dolenta (qu'en açò, coma l'estimaue tant, non i credec bric), seguic demorant-la e cercant-la encara damb mès talents.
ANNA-KARENINA-2-de-tres	Aué, en Jardin d'Ostiu, auie vist a ua senhora nauta, damb un vel color lillà, qu'auie seguit damb era guardada, en tot sénter eth còr estrementit, pensant-se qu'ère era, mentre la vedec auançar ath sòn encontre peth caminòu.
ANNA-KARENINA-2-de-tres	Mès era senhora non arribèc ath sòn costat; despareishec sabi pas per a on.
ANNA-KARENINA-2-de-tres	E aué Sergi sentie mès afècte que jamès a sa mair e, tant que demoraue a sa pair, sense encuedar- se'n, ralhèc damb eth cotelon tot eth cant dera taula, campant ath sòn dauant damb uelhs ludents e pensant en era.
ANNA-KARENINA-2-de-tres	Que ja vie papa, interrompec Basili Lukic.
ANNA-KARENINA-2-de-tres	Sergi se lheuèc en un bot, correc entà sa pair e, dempús de punar-li era man, lo guardèc atentiuaments, demorant desnishar en sòn ròstre senhaus d'alegria restacadi ara decoracion d'Aleksandre Nevsky.
ANNA-KARENINA-2-de-tres	T'as divertit en passèg?, preguntèc Karenin, tant que se seiguie en sòn fautulh e s'apressaue era Biblia e la daurie.
ANNA-KARENINA-2-de-tres	Encara qu'Alexei Alexandrovic li didie soent a Sergi que toti es crestians les cau conéisher ben era Istòria Sagrada, eth madeish solie consultar era Biblia soent, e eth sòn hilh non deishaue de vedè'c.
ANNA-KARENINA-2-de-tres	Òc, me divertí fòrça, papa, repliquèc eth mainatge, en tot sèir-se d'esponera ena cagira e balançar-la, causa que l'ère enebida.
ANNA-KARENINA-2-de-tres	Qu'è vist a Nadenka (se referie a ua neboda de Lidia Ivanovna que s'estaue ena casa d'aguesta) e m'a dit que vos an autrejat ua naua decoracion.
ANNA-KARENINA-2-de-tres	Ètz content, papa?
ANNA-KARENINA-2-de-tres	Prumèr de tot, non te balancèges atau, repliquèc eth pair.
ANNA-KARENINA-2-de-tres	E dempús, çò que te cau shautar ei eth trabalh, e non era sua recompensa.
ANNA-KARENINA-2-de-tres	Que voleria que t'i fixèsses fòrça en açò.
ANNA-KARENINA-2-de-tres	Se trabalhes e estúdies es leçons solet peth prèmi, eth trabalh que te semblarà fòrça pesant.
ANNA-KARENINA-2-de-tres	Mès quan trabalhes per amor ath trabalh, traparàs en eth era mielhor recompensa.
ANNA-KARENINA-2-de-tres	Alexei Alexandrovic parlaue atau rebrembant se com s'auie sostengut ada eth madeish damb era idia deth déuer pendent er engüegiu trabalh d'aqueth maitin, qu'auie signat cent dètz-e-ueit documents.
ANNA-KARENINA-2-de-tres	Era doça e alègra ludentor des uelhs de Sergi s'amortèc, e baishèc es uelhs en trapar-se damb es de sa pair.
ANNA-KARENINA-2-de-tres	Aqueth ton, plan coneishut, ère eth que tenguie tostemp damb eth, e Sergi se'n sabie de com l'auie d'acuélher.
ANNA-KARENINA-2-de-tres	Sa pair lo guardaue coma se se dirigisse a un mainatge imaginari, o atau l'ac semblaue a Sergi, a un mainatge coma es que se trapen enes libres e qu'ada er Sergi non s'i retiraue bric.
ANNA-KARENINA-2-de-tres	Mès eth mainatge sajaue alavetz de simular qu'ère un d'aqueri mainatges des libres.
ANNA-KARENINA-2-de-tres	Demori qu'ac comprenes, didec sa pair.
ANNA-KARENINA-2-de-tres	Òc, papa, responec Sergi, en tot simular qu'ère aqueth mainatge imaginari.
ANNA-KARENINA-2-de-tres	Sergi coneishie pro ben es versets der Evangèli, mès ara, tant que les recitaue, se fixèc en uas deth front de sa pair, e en campar er angle que formaue damb es possi, eth mainatge se confonec enes versets e a tot darrèr ne placèc un en sòrta d'un aute que començaue damb era madeisha paraula.
ANNA-KARENINA-2-de-tres	Karenin notèc qu'eth mainatge non comprenie çò que didie e s'irritèc.
ANNA-KARENINA-2-de-tres	Arroncilhèc es celhes e comencèc a díder çò que Sergi auie ja entenut cent viatges e non podie rebrembar per çò de comprener-lo massa ben, ar estil dera frasa "còp sec", qu'ère un nòm adverbiau.
ANNA-KARENINA-2-de-tres	Mès sa pair non li hec repetir arren e venguec tara leçon der Ancian Testament, Sergi recitèc ben es hèts, mès quan venguec a explicar eth significat profetic qu'auien bèri uns, mostrèc ua totau ignorància, a maugrat que ja auie estat castigat un aute còp per non saber era madeisha leçon.
ANNA-KARENINA-2-de-tres	E quan non podec contestar ja absoludaments arren e se demorèc arturat, ralhant era taula damb eth cotelon, passèc a tractar des patriarques antedeluvians.
ANNA-KARENINA-2-de-tres	Non se'n brembaue de cap d'eri, exceptat d'Enoch, hèt a pujar viu entàs cèus.
ANNA-KARENINA-2-de-tres	Abantes se'n brembaue des nòms, mès que les auie desbrembat complètaments, mès que mès, pr'amor que de totes es figures der Ancian Testament era que s'estimaue mès ère era d'Enoch, e pr'amor que, amassa damb era idia deth rapte deth profeta se barrejaue en sòn cervèth ua longa cadia de pensaments qu'en eri se balhaue tanben ara, tant que guardaue damb uelhs fixi era cadia deth relòtge e un boton miei cordat deth justet de sa pair.
ANNA-KARENINA-2-de-tres	Sergi se remie en redon a creir ena mòrt, que li parlauen tan soent.
ANNA-KARENINA-2-de-tres	Non credie que se podessen morir es persones qu'estimaue, e, sustot, eth madeish.
ANNA-KARENINA-2-de-tres	Li semblaue impossible e incomprensible.
ANNA-KARENINA-2-de-tres	Mès coma que li didien que toti acabauen morint, ac demanèc as persones que fidaue e toti l'ac confirmèren.
ANNA-KARENINA-2-de-tres	Era majordòma didie tanben que òc, mès damb racacòr.
ANNA-KARENINA-2-de-tres	Mès Enoch non auie mòrt, çò que provaue que toti non se morissen.
ANNA-KARENINA-2-de-tres	Es dolents, ei a díder, es que Sergi non estimaue, òc que se podien morir, mès es bravi les calie èster a toti coma Enoch.
ANNA-KARENINA-2-de-tres	A veir, quini sigueren es patriarques?
ANNA-KARENINA-2-de-tres	Enoch, Enoch…
ANNA-KARENINA-2-de-tres	Que ja ac as dit, mau, fòrça mau, Sergi…
ANNA-KARENINA-2-de-tres	Se non sages de saber çò qu'ei mès important entà un crestian, se com te pòt interessar tot çò d'aute?, didec eth pair, en tot lheuar-se.
ANNA-KARENINA-2-de-tres	Sò maucontent de tu e tanben n'ei Pèire Ignatievic (se referie ath sabent pedagòg).
ANNA-KARENINA-2-de-tres	Me calerà castigar-te.
ANNA-KARENINA-2-de-tres	Pair e professor èren, plan que òc, maucontents de Sergi.
ANNA-KARENINA-2-de-tres	E, ei vertat qu'eth mainatge ère pro mancat d'atencion.
ANNA-KARENINA-2-de-tres	Mès que non se podie díder que siguesse un mainatge de pòques aptituds.
ANNA-KARENINA-2-de-tres	Ath contrari: ère mès esperdigalhat que d'auti qu'eth professor les botaue coma exemple.
ANNA-KARENINA-2-de-tres	Sivans sa pair, Sergi non volie estudiar çò que li manauen.
ANNA-KARENINA-2-de-tres	Mès en realitat non podie estudiar perque ena sua amna i auie exigéncies mès importantes qu'es que l'impausauen sa pair e eth professor.
ANNA-KARENINA-2-de-tres	E coma qu'aqueres dues classes d'exigéncies èren opausades, Sergi lutaue contra es sòns educadors dubèrtaments.
ANNA-KARENINA-2-de-tres	Auie nau ans, ère un mainatge, mès coneishie era sua amna, l'estimaue e la suenhaue coma era paupeta suenhe ath uelh e, sense era clau der afècte, non permetie ad arrés que se calèsse en era.
ANNA-KARENINA-2-de-tres	E aprenie de Kapitovic, dera majordòma, de Nadenka, de Basili Lukic, mès non des sòns mèstres.
ANNA-KARENINA-2-de-tres	Era aigua que sa pair e eth pedagòg sajauen de botjar es arròdes dera sua mòla, ja regolejaue e trabalhaue per un aute costat.
ANNA-KARENINA-2-de-tres	Eth pair castiguèc a Sergi en tot enebir-li vier en çò dera neboda de Lidia Ivanovna, mès eth castig, mès qu'entristir-lo, l'alegrèc.
ANNA-KARENINA-2-de-tres	Basili Lukic ère de bon umor e l'ensenhèc a hèr mòles de vent.
ANNA-KARENINA-2-de-tres	Non pensèc en sa mair en tota era tarde, mès tanlèu se calèc en lhet la rebrembèc de pic e preguèc a Diu, ara sua manèra, que deishèsse d'amagar-se e que venguesse a tier-li ua visita ath londeman, qu'ère eth sòn aniversari.
ANNA-KARENINA-2-de-tres	Basili Lukic, sabetz se per qué è pregat, ath dela de çò de cada dia?
ANNA-KARENINA-2-de-tres	Per estudiar mielhor.
ANNA-KARENINA-2-de-tres	Non.
ANNA-KARENINA-2-de-tres	Per recéber jogalhes.
ANNA-KARENINA-2-de-tres	Non, non ac endonviaratz.
ANNA-KARENINA-2-de-tres	Ei ua causa magnifica… mès ei un secret.
ANNA-KARENINA-2-de-tres	Quan venga, vos ac diderè…
ANNA-KARENINA-2-de-tres	Non ac endonviatz?
ANNA-KARENINA-2-de-tres	Non, non, non ac endónvii.
ANNA-KARENINA-2-de-tres	Didetz-m'ac, repliquèc Basili Lukic, arrint, çò que se passaue pòqui viatges.
ANNA-KARENINA-2-de-tres	Plan ben, dormitz, que valerà mès….Vau a amortar era candèla.
ANNA-KARENINA-2-de-tres	Sense era candèla que veigui mielhor çò que voi veir e qu'è pregat.
ANNA-KARENINA-2-de-tres	Lèu vos desnishi eth mèn secret!, sorrisclèc Sergi, arrint alègraments.
ANNA-KARENINA-2-de-tres	Quan se heren a vier era candèla, Sergi vedec e sentec a sa mair.
ANNA-KARENINA-2-de-tres	Ère de pès ath sòn dauant e lo bailinaue damb era sua guardada amorosa.
ANNA-KARENINA-2-de-tres	Dempús i auie mòles, cotelons…
ANNA-KARENINA-2-de-tres	Ena ment de Sergi tot s'anèc confonent enquia que s'adormic.
ANNA-KARENINA-2-de-tres	Vronsky e Anna, en arribar en Sant Petersburg, se lotgèren en un des mielhors otèls.
ANNA-KARENINA-2-de-tres	Vronsky s'installèc en solèr de baish, e Anna, damb era mainada, era hilhuquèra e era sirventa, en un departament de quate crambes.
ANNA-KARENINA-2-de-tres	Era sua mair e era sua cunhada lo receberen coma tostemp, li preguntèren peth viatge per estrangèr, parlèren des sòns coneishudi e non badèren boca sus es sues relacions damb Anna.
ANNA-KARENINA-2-de-tres	Mès quan sa frair lo visitèc eth dia a vier, li preguntèc per era.
ANNA-KARENINA-2-de-tres	Alexei Vronsky li didec francaments que consideraue es sues relacions damb Anna tau qu'un matrimòni legau e que demoraue apraiar eth divòrci e maridar-se alavetz, mès qu'entada eth Anna ère ja era sua hemna coma quinsevolh auta, e li pregaue qu'atau l'ac didesse a sa mair e ara sua cunhada.
ANNA-KARENINA-2-de-tres	S'era bona societat non ac apròve, que m'ei parièr, higec Vronsky.
ANNA-KARENINA-2-de-tres	Mès s'era mia familha vò sauvar damb jo relacions de parentat, les cau hèr extensiues ara mia hemna.
ANNA-KARENINA-2-de-tres	Sa frair màger, que respectaue tostemp es idies der aute, non sabie se qué díder, enquia qu'eth mon acceptèsse o non aguesta decision.
ANNA-KARENINA-2-de-tres	Mès, coma qu'eth, personauments, non auie arren entà opausar, entrèc damb Alexei a veir a Anna.
ANNA-KARENINA-2-de-tres	Ena preséncia de sa frair, coma dauant des auti, Vronsky la tractèc de vos, coma a ua amiga intima.
ANNA-KARENINA-2-de-tres	Mès qu'ère sabut qu'eth frair coneishie aqueres relacions e se parlèc de qué Anna venguesse ena propietat des Vronsky.
ANNA-KARENINA-2-de-tres	A maugrat deth sòn tracte mondan, Vronsky, per çò dera sua faussa posicion que se trapaue, incorrie en un estranh error.
ANNA-KARENINA-2-de-tres	Li calie auer comprenut qu'eth mon ère barrat entada eth e entà Anna.
ANNA-KARENINA-2-de-tres	Que se pòt pro ben èster seigut damb es cames arropides e sense cambiar de posicion pendent diuèrses ores en tot saber qu'arrés t'empedirà cambiar de postura.
ANNA-KARENINA-2-de-tres	Mès que se te'n sabes qu'obligatòriaments te cau tier es cames arropides, se patissen rampilhades e es pès tremòlen e an besonh d'estirar-se.
ANNA-KARENINA-2-de-tres	Madeish sentie Vronsky per çò que tanh ath gran mon.
ANNA-KARENINA-2-de-tres	Encara qu'ath hons dera sua amna se'n sabie qu'ère barrat entada eri, volie sajar veir se, damb eth cambiament de costums, les acceptaue.
ANNA-KARENINA-2-de-tres	Non i estèc guaire en encuedar-se'n de qué eth mon seguie dubèrt entada eth personauments, mès non entada Anna.
ANNA-KARENINA-2-de-tres	Coma en jòc deth gat e er arrat, es braci que se quilhauen entà balhar-li pas s'abaishauen quan anaue a passar era.
ANNA-KARENINA-2-de-tres	Ua des prumères hemnes distinguides que Vronsky vedec, siguec ara sua cosia Betsy.
ANNA-KARENINA-2-de-tres	Ara fin!, exclamèc alègraments Betsy.
ANNA-KARENINA-2-de-tres	E Anna?
ANNA-KARENINA-2-de-tres	Guaire m'alègri de veder-vos!
ANNA-KARENINA-2-de-tres	A on auetz estat?
ANNA-KARENINA-2-de-tres	Que deuetz trapar plan lèg Sant Petersburg dempús deth vòste esplendid viatge.
ANNA-KARENINA-2-de-tres	Be m'imagini era vòsta lua de mèu en Roma!
ANNA-KARENINA-2-de-tres	E eth divòrci?
ANNA-KARENINA-2-de-tres	L'auetz obtengut?
ANNA-KARENINA-2-de-tres	Me calhauaràn!, didec Betsy, mès, ça que la, visitarè a Anna.
ANNA-KARENINA-2-de-tres	Òc, i anarè a maugrat de tot.
ANNA-KARENINA-2-de-tres	Vos estaratz aciu guaire temps?
ANNA-KARENINA-2-de-tres	Eth madeish dia, plan que òc, visitèc a Anna.
ANNA-KARENINA-2-de-tres	Mès eth sòn ton ère totafèt desparièr deth d'abantes.
ANNA-KARENINA-2-de-tres	Se la vedie capinauta dera sua gausardaria e volie qu'Anna aprecièsse era fidelitat des sòns sentiments amistosi.
ANNA-KARENINA-2-de-tres	Solet s'i estèc ues dètz menutes.
ANNA-KARENINA-2-de-tres	Parlèc des nauetats deth mon e en partir didec:
ANNA-KARENINA-2-de-tres	Non m'auetz dit quan obtieratz eth divòrci.
ANNA-KARENINA-2-de-tres	Encara que jo m'è metut era flaçada en cap, que i aurà bères ues que vos receberàn heredaments tant que non siguetz maridadi.
ANNA-KARENINA-2-de-tres	E damb era facilitat que se pòt hèr aquerò ara!…
ANNA-KARENINA-2-de-tres	Ça se fait…
ANNA-KARENINA-2-de-tres	Atau, donc, partitz diuendres?
ANNA-KARENINA-2-de-tres	Me hè dò que non mos pogam veir mès per ara…
ANNA-KARENINA-2-de-tres	Que non auie guaira confiança en sa mair.
ANNA-KARENINA-2-de-tres	Se'n sabie qu'era, tant afogada damb Anna quan la coneishec, ère ara inflexibla damb era en tot pensar qu'auie arroïnat era carrèra deth sòn hilh.
ANNA-KARENINA-2-de-tres	Mès Vronsky fidaue fòrça ena sua cunhada Varia.
ANNA-KARENINA-2-de-tres	Li semblaue qu'era, incapabla de lançar era prumèra pèira, resolverie damb tota naturalitat veir a Anna e receber-la en çò de sòn.
ANNA-KARENINA-2-de-tres	Varia, dempús d'escotar-lo, li responec:
ANNA-KARENINA-2-de-tres	Ja sabes, Alexei, que t'estimi e sò dispausada a hèr per tu tot çò que sigue.
ANNA-KARENINA-2-de-tres	Mès è carat pr'amor qu'en arren vos posqui èster utila a Anna Arkadievna e a tu (prononcièc "Arkadievna" damb ua entonacion particulara).
ANNA-KARENINA-2-de-tres	Non te penses, t'ac demani, seguic, que la censuri.
ANNA-KARENINA-2-de-tres	Aquerò jamès.
ANNA-KARENINA-2-de-tres	Dilhèu jo ath sòn lòc auria hèt madeish.
ANNA-KARENINA-2-de-tres	Que non posqui entrar en detalhs, contunhèc damb timiditat guardant eth ròstre grèu de Vronsky; mès as causes les cau cridar damb eth sòn nòm.
ANNA-KARENINA-2-de-tres	Tu vòs que jo vaja en çò de sòn, que la receba e damb aquerò que la reabilita dauant eth mon.
ANNA-KARENINA-2-de-tres	Mès, comprene-lo, aquerò "non ac posqui hèr".
ANNA-KARENINA-2-de-tres	È tres hilhs, me cau víuer en societat peth mèn marit.
ANNA-KARENINA-2-de-tres	Se visiti a Anna Arkadievna era comprenerà que non la posqui convidar en çò de mèn o que me cau hè'c de sòrta que non se trape aquiu damb arrés, e aquerò l'ofensarà tanben.
ANNA-KARENINA-2-de-tres	Non la posqui lheuar de…
ANNA-KARENINA-2-de-tres	Non me pensi qu'Anna age queigut mès baish que centenats de hemnes que vosati recebetz, interrompec Vronsky damb màger gravetat.
ANNA-KARENINA-2-de-tres	E se lheuèc, endonviant qu'era decision dera sua cunhada ère irrevocabla.
ANNA-KARENINA-2-de-tres	Te demani, Alexei, que non t'embèsties damb jo.
ANNA-KARENINA-2-de-tres	Comprene que jo non n'è eth tòrt…
ANNA-KARENINA-2-de-tres	E Varia lo guardaue damb un timid arridolet.
ANNA-KARENINA-2-de-tres	Que non m'embèstii damb tu, repliquèc eth, tostemp seriós, mès aquerò en tu que m'ei doblaments penible e me hè dò pr'amor que trinque era nòsta amistat.
ANNA-KARENINA-2-de-tres	Ja compreneràs qu'entà jo non pòt èster de ua auta manèra.
ANNA-KARENINA-2-de-tres	E damb aquerò, Vronsky la deishèc.
ANNA-KARENINA-2-de-tres	Reconeishec, donc, qu'es sòns esfòrci èren en bades e que li calie passar aqueri dies en Sant Petersburg coma en ua ciutat desconeishuda, en tot evitar era sua relacion damb eth mon d'abantes, pr'amor de non patir scènes desagradiues e non tier doloroses ofenses.
ANNA-KARENINA-2-de-tres	Ua des causes mès ingrates ena sua situacion ère qu'eth sòn nòm e eth de Karenin s'entenien pertot.
ANNA-KARENINA-2-de-tres	Qu'ère impossible parlar d'arren sens qu'eth nòm d'Alexei Alexandrovic gessesse ena convèrsa, impossible vier enlòc sense eth risque de trapar-lo.
ANNA-KARENINA-2-de-tres	Quauquarren la tormentaue, plan, e quauquarren l'amagaue.
ANNA-KARENINA-2-de-tres	Non li hège veir que se n'encuedaue des escarnis qu'empodoauen era vida d'eth e que, dada era sua agudenta sensibilitat, l'auien d'auer estat entada era fòrça dolorosi.
ANNA-KARENINA-2-de-tres	Un des prepaus deth viatge a Russia, ère, entà Anna, veir ath sòn hilh.
ANNA-KARENINA-2-de-tres	Dès que gessec d'Italia era idia de veder-lo non deishèc ne un solet moment d'esmoir- la, e, coma mès s'apressaue en Sant Petersburg, màger li semblaue er encantament e era transcendéncia d'aqueth encontre damb eth mainatge.
ANNA-KARENINA-2-de-tres	S'imaginaue simple e naturau veir ath sòn hilh en tot trapar-se ena madeisha ciutat qu'eth; mès, un còp en Sant Petersburg, se hec evidenta era sua situacion dauant era societat e comprenec que non serie bric aisit apraiar aquera entrevista.
ANNA-KARENINA-2-de-tres	Anna reconeishie que non auie eth dret de vier dubèrtaments ena casa de Karenin, damb eth risque de trapar-lo-se, e que se podie passar, plan que òc, que l'enebissen era sua entrada, çò que l'aurie aumplit de vergonha.
ANNA-KARENINA-2-de-tres	Sonque pensar d'escríuer ath sòn marit e escambiar cartes damb eth, li supausaue ja un torment.
ANNA-KARENINA-2-de-tres	Solet quan non se'n brembaue deth sòn marit, podie èster tranquilla.
ANNA-KARENINA-2-de-tres	Veir ath sòn hilh pendent eth passèg, en tot saber-se'n d'a on e quan gessie eth mainatge, que non ère pro.
ANNA-KARENINA-2-de-tres	Se premanie tant entad aguesta entrevista, auie tantes causes entà dider-li, desiraue tant afogadaments punar-lo e poder-lo sarrar enes sòns braci!
ANNA-KARENINA-2-de-tres	Era vielha noiriça de Sergi la podie conselhar e orientar en açò.
ANNA-KARENINA-2-de-tres	Mès era noiriça non ère ena casa de Karenin.
ANNA-KARENINA-2-de-tres	Damb aguesti dobtes e era cèrca dera noiriça se passèren dus dies.
ANNA-KARENINA-2-de-tres	Aquera carta que li costèc tant de trabalh, e qu'en era mentaue de bon voler era granor d'amna deth sòn marit, ère escrita damb era esperança de qué la vedesse eth e, en tot contunhar en sòn papèr magnanim, l'autregèsse çò que li demanaue.
ANNA-KARENINA-2-de-tres	Jamès se sentec tant umiliada coma en aqueth moment que, en cridar ar emissari, l'entenec díder peth menut se com l'auien hèt demorar e com dempús li dideren que non auie responsa.
ANNA-KARENINA-2-de-tres	Eth sòn dolor ère plan mès prigond, pr'amor que li calie tier-lo era soleta.
ANNA-KARENINA-2-de-tres	Non podie ne volie compartir-lo damb Vronsky.
ANNA-KARENINA-2-de-tres	Se'n sabie que, encara qu'ère era causa principau deth sòn malastre, era entrevista damb eth sòn hilh l'aurie de semblar un ahèr de nonarren.
ANNA-KARENINA-2-de-tres	Ena sua pensada, Vronsky non poirie compréner jamès era intensitat deth sòn patiment, e cranhie, coma jamès ac auie hèt, experimentar contra eth un sentiment ostil en notar eth ton hered qu'aurie, plan, de parlar-li d'açò.
ANNA-KARENINA-2-de-tres	Anna s'estèc en casa tot eth dia, pensant enes mieis entà arténher eth sòn prepaus, enquia que, a tot darrèr, decidic escríuer ua carta ath sòn marit.
ANNA-KARENINA-2-de-tres	Ja l'auie redigida quan li heren a vier era de Lidia Ivanovna.
ANNA-KARENINA-2-de-tres	Eth silenci dera Comdessa l'auie hèt a conformar-se, mès era sua carta e çò que podec liéger en era entre linhes, l'irritèren tant, li semblèc tant excessiaua aquera marridesa dauant eth sòn naturau amor ath sòn hilh, que s'embestièc contra es auti e deishèc d'incolpar-se ada era madeisha.
ANNA-KARENINA-2-de-tres	Quina ipocresia!
ANNA-KARENINA-2-de-tres	E les è d'aubedir?
ANNA-KARENINA-2-de-tres	Jamès!.
ANNA-KARENINA-2-de-tres	Era qu'ei pejor que jo, que, aumens, non mentisqui."
ANNA-KARENINA-2-de-tres	E decidic de seguit qu'eth dia a vier, aniversari de Sergi, vierie ena casa deth sòn marit, subornarie as vailets, les enganharie, mès veirie ath sòn hilh, costèsse çò que costèsse, e esbauçarie era terribla enganha que entornejauen ara malerosa creatura.
ANNA-KARENINA-2-de-tres	Anèc entà un magasèm de jogalhes, crompèc un pilèr de causes e estudièc un plan.
ANNA-KARENINA-2-de-tres	Lèu, tàs ueit deth maitin, abantes qu'Alexei Alexandrovic s'auesse lheuat, acodirie ena casa.
ANNA-KARENINA-2-de-tres	Amiarie ena man sòs entath portièr e eth lacai, pr'amor de qué eri la deishèssen passar e, sense lheuar-se eth vel, les diderie que venguie de part deth pairin de Sergi entà felicitar-lo e que l'auien encargat que botèsse es jogalhes per era madeisha en lhet deth mainatge.
ANNA-KARENINA-2-de-tres	Anatz a veir se qui ei.
ANNA-KARENINA-2-de-tres	Semble ua senhora, didec Kapitonic encara a miei vestir, damb abric e simbosses, guardant pera hièstra ara hemna que s'estaue ath cant dera pòrta.
ANNA-KARENINA-2-de-tres	Er ajudant deth portièr ère un òme desconeishut entà Anna.
ANNA-KARENINA-2-de-tres	A penes dauric era pòrta, era entrèc, treiguec ath mès córrer deth monedèr un bilhet de tres robles e l'ac deishèc ena man.
ANNA-KARENINA-2-de-tres	Sergi, Sergi Alexandrovic, didec Anna.
ANNA-KARENINA-2-de-tres	E contunhèc rapida eth sòn camin.
ANNA-KARENINA-2-de-tres	Eth vailet, un còp examinat es sòs, l'arturèc ena pròplèu pòrta.
ANNA-KARENINA-2-de-tres	A qui voletz veir?, didec.
ANNA-KARENINA-2-de-tres	Vengui de part deth prince Skeradumov pr'amor de veir a Sergi Alexandrovic.
ANNA-KARENINA-2-de-tres	Eth senhoret encara non s'a lheuat, repliquèc eth portièr guardant-la damb atencion.
ANNA-KARENINA-2-de-tres	Anna non demoraue qu'er aspècte invariable dera casa qu'auie viscut nau ans li podesse costar tan viu efècte.
ANNA-KARENINA-2-de-tres	Rebrembes alègri e penibles li bohèren er un darrèr er aute laguens dera sua amna, en tot hèr-li a desbrembar per un moment er objècte dera sua visita.
ANNA-KARENINA-2-de-tres	Vò demorar-se?, preguntèc Kapitovic, en tot ajudar-la a trèir-se er abric de pèths.
ANNA-KARENINA-2-de-tres	Entratz, se vos platz., Excelléncia, didec dempús.
ANNA-KARENINA-2-de-tres	Anna li volec parlar, mès era votz se l'estofèc ena gòrja.
ANNA-KARENINA-2-de-tres	Qu'ei aquiu eth preceptor.
ANNA-KARENINA-2-de-tres	Dilhèu s'age vestit.
ANNA-KARENINA-2-de-tres	Anarè a anonciar-vos.
ANNA-KARENINA-2-de-tres	Aciu, tara quèrra, se vos platz.
ANNA-KARENINA-2-de-tres	Desencusatz qu'encara non sigue net.
ANNA-KARENINA-2-de-tres	Eth senhoret dormís ara en quarto deth divan, gasulhèc eth portièr, esdegant-se e reméter era sua respiracion.
ANNA-KARENINA-2-de-tres	Perdonatz.
ANNA-KARENINA-2-de-tres	Excelléncia, mès mos cau demorar un shinhau.
ANNA-KARENINA-2-de-tres	Vau a campar…
ANNA-KARENINA-2-de-tres	Anna se demorèc.
ANNA-KARENINA-2-de-tres	Eth portièr gessec de nau.
ANNA-KARENINA-2-de-tres	Eth senhoret ven de desvelhar-se, didec.
ANNA-KARENINA-2-de-tres	En madeish moment qu'er ancian portièr prononciaue aguestes paraules, Anna entenec un badalh mainadenc.
ANNA-KARENINA-2-de-tres	En aqueth son arreconeishec ath sòn hilh e li semblèc ja veder-lo ath sòn dauant.
ANNA-KARENINA-2-de-tres	Deishatz-me, deishatz-me e anatz-vo'n, didec Anna, crotzant era nauta pòrta.
ANNA-KARENINA-2-de-tres	En moment qu'es sòns pòts s'amassèren de nau, se diboishèc en eri un arridolet erós, e damb aqueth arridolet eth mainatge se deishèc quèir un aute còp en lhet, vençut per un leugèr dromilhon.
ANNA-KARENINA-2-de-tres	Sergi!, cridèc Anna, en tot apressar-se damb pas cautós.
ANNA-KARENINA-2-de-tres	Pendent era sua separacion, e mès encara en aqueri dies que la negaue tan viua trendesa peth sòn hilh, Anna l'imaginaue coma un mainatge de quate ans; auie creishut e s'auie amagrit.
ANNA-KARENINA-2-de-tres	Ò!, qué prim auie eth ròstre, qué cuerts es peus e qué longui es braci!
ANNA-KARENINA-2-de-tres	Qué n'ère de diferent de quan era l'auie deishat!
ANNA-KARENINA-2-de-tres	Sergi!, repetic ena madeisha aurelha deth mainatge.
ANNA-KARENINA-2-de-tres	Pendent ues segondes campèc silenciós e interrogatiu a sa mair, quieta ath sòn dauant.
ANNA-KARENINA-2-de-tres	De ressabuda, arric plen de gòi e, barrant de nauèth es sòns uelhs cargadi de dromilhon, se deishèc quèir un aute còp, mès non entà darrèr, senon enes braci de sa mair.
ANNA-KARENINA-2-de-tres	Sergi, estimat mainatge mèn!, exclamèc Anna, estofada, abraçant er estimat còs.
ANNA-KARENINA-2-de-tres	Mama, responec eth mainatge, botjant-se entà totes es direccions pr'amor de qué eth sòn còs hereguèsse pertot es braci de sa mair.
ANNA-KARENINA-2-de-tres	Arrint miei adormit, tostemp damb es uelhs clucadi, e emparant-se damb es sues mans grossetes ena coishinèra deth lhet, s'agarrèc as espatles de sa mair e se deishèc quèir sus era sua hauda, alendant aquesta agradiua flaira que solet tien es mainatges en lhet.
ANNA-KARENINA-2-de-tres	De seguit comencèc a heregar-se eth ròstre contra eth còth e es muscles de sa mair.
ANNA-KARENINA-2-de-tres	Que ja m'ac sabia, didec, daurint es uelhs, que vieries.
ANNA-KARENINA-2-de-tres	Aué ei eth dia deth mèn aniversari…. M'è desvelhat ara madeish e vau a lheuar-me…
ANNA-KARENINA-2-de-tres	E, tant que parlaue, se demorèc de nau esclipsat.
ANNA-KARENINA-2-de-tres	Anna lo guardaue damb afogadura, en veir se guaire auie creishut e cambiat ena sua abséncia.
ANNA-KARENINA-2-de-tres	Reconeishie e desconeishie ath còp es sues cames nudes, ara tan longues, es sues caròles amagrides, es cuerts cargolhs dera sua nuca, que tanti viatges aui punat.
ANNA-KARENINA-2-de-tres	Sarraue tot aquerò contra eth sòn còr e non podie parlar, estofada pes lèrmes.
ANNA-KARENINA-2-de-tres	Per qué plores, mama?, preguntèc eth mainatge, en tot desvelhar-se complètaments.
ANNA-KARENINA-2-de-tres	Per qué plores, mama?, cridèc damb votz planhosa.
ANNA-KARENINA-2-de-tres	Non plorarè mès.
ANNA-KARENINA-2-de-tres	Que plori d'alegria.
ANNA-KARENINA-2-de-tres	Hè tant de temps que non t'è vist!
ANNA-KARENINA-2-de-tres	Non, non plorarè mès, non plorarè… didec, avalant-se es sues lèrmes e virant eth cap.
ANNA-KARENINA-2-de-tres	Au, que ja ei ora de vestir-te, higec, recuperant quauquarren dera sua serenitat, après un silenci.
ANNA-KARENINA-2-de-tres	Com te vestisses sense jo?
ANNA-KARENINA-2-de-tres	Com…?, didec, sajant d'exprimir-se damb votz naturau e alègra.
ANNA-KARENINA-2-de-tres	Mès non podec acabar e virèc un aute còp era cara.
ANNA-KARENINA-2-de-tres	Ja non me laui damb aigua hereda; papa que non vò.
ANNA-KARENINA-2-de-tres	As vist a Basili Lukic?
ANNA-KARENINA-2-de-tres	A!, que t'as seigut sus eth mèn vestit!
ANNA-KARENINA-2-de-tres	Sergi s'estarnèc d'arrir.
ANNA-KARENINA-2-de-tres	Anna lo guardèc arrint.
ANNA-KARENINA-2-de-tres	Mama, estimada mama!, cridèc eth mainatge, en tot lançar-se de nauèth entada era e abraçar-la.
ANNA-KARENINA-2-de-tres	Semblaue que solet ara, en veir eth sòn arridolet, comprenec çò que se passaue.
ANNA-KARENINA-2-de-tres	Aquerò que non te cau, contunhèc eth mainatge en tot trèir-li eth chapèu.
ANNA-KARENINA-2-de-tres	Qué pensaues de jo?, te pensaues que m'auia mòrt?
ANNA-KARENINA-2-de-tres	Non ac pensè jamès.
ANNA-KARENINA-2-de-tres	Non ac pensères, hilhet mèn?
ANNA-KARENINA-2-de-tres	Sabia que non, m'ac sabia!, responec eth mainatge en tot tier era sua frasa predilecta.
ANNA-KARENINA-2-de-tres	Mentretant, Basili Lukic que, ara prumeria non auie comprenut qui ère aquera senhora, en tot supausar pera convèrsa qu'aquera ère era esposa qu'auie abandonat ath sòn marit, e que non coneishie, pr'amor que ja non ère en casa quan eth venguec aciu, trantalhaue s'auie d'entrar o non e se li calie avisar a Karenin.
ANNA-KARENINA-2-de-tres	En tot pensar, fin finau, qu'eth sòn déuer ère desvelhar diadèraments a Sergi a ua ora fixa e que entà hè'c non s'auie de preocupar de qui siguese aquiu, siguesse sa mair o quinsevolha auta persona, donques qu'ada eth solet li tanhie complir era sua obligacion, Basili Lukic se vestic.
ANNA-KARENINA-2-de-tres	Botgèc eth cap e barrèc era pòrta, alendant.
ANNA-KARENINA-2-de-tres	Entre es vailets, mentretant, regnaue ua grana agitacion.
ANNA-KARENINA-2-de-tres	Toti se'n sabien qu'auie vengut era senhora, que Kapitonic l'auie deishat entrar, qu'ara s'estaue en quarto deth mainatge, e qu'eth senhor entraue a veder-lo cada dia tàs nau….
ANNA-KARENINA-2-de-tres	Eth portièr caraue temardudaments, mès quan Korney didec que se meritaue que li balhèssen eth viatge, Kapitonic s'apressèc ath vailet e, agitant es mans en sòn ròstre, li didec:
ANNA-KARENINA-2-de-tres	Dilhèu tu non l'auries deishat entrar?
ANNA-KARENINA-2-de-tres	Qu'è servit dètz ans aciu e solet è vist en era bontat.
ANNA-KARENINA-2-de-tres	Be m'aurie agradat veder-te a tu dident-li que hesse eth favor d'anar-se'n!
ANNA-KARENINA-2-de-tres	Plan, que tu sabes nadar entres dues aigües!
ANNA-KARENINA-2-de-tres	Mès te valerie pensar en çò que panes ath tòn senhor e enes abrics de vibre que li très…
ANNA-KARENINA-2-de-tres	Soldat!, sorrisclèc Korney damb mensprètz, e se virèc de cap ara noiriça, qu'entraue en aqueth moment.
ANNA-KARENINA-2-de-tres	Sabetz Maria Efinovna que l'a deishat entrar sense díder arren ad arrés?
ANNA-KARENINA-2-de-tres	E Alexei Alexandrovic ei a mand de gésser ara madeish e vierà en quarto deth mainatge…
ANNA-KARENINA-2-de-tres	Quines causes, quines causes!, exclamaue era noiriça.
ANNA-KARENINA-2-de-tres	Que poiríetz vos entretier ath senhor ua estona, Korney Vasilievic, tant que jo pugi ara prèssa entà hèr-la gésser.
ANNA-KARENINA-2-de-tres	Quines causes, Diu mèn, quines causes!
ANNA-KARENINA-2-de-tres	Nadenka auien queigut enes shivalons e heren tres viroletes.
ANNA-KARENINA-2-de-tres	Li calie partir e deishar-lo.
ANNA-KARENINA-2-de-tres	Non pensaue ne comprenie ua auta causa.
ANNA-KARENINA-2-de-tres	Entenie es passi de Basili Lukic, que s'apressaue ena pòrta estossegant, entenie es dera noiriça, que ja arribaue, mès contunhaue seiguda, coma de pèira de marme, sense fòrces entà parlar ne entà lheuar-se.
ANNA-KARENINA-2-de-tres	Ò, senhora mia!, didec era noiriça, apressant-se, e punant es sues mans e espatles.
ANNA-KARENINA-2-de-tres	Quina alegria qu'a balhat Diu ath nòste mainatge eth dia deth sòn aniversari!
ANNA-KARENINA-2-de-tres	Que non auetz cambiat arren, arren…
ANNA-KARENINA-2-de-tres	Non me'n sabia que vos estàuetz ara en casa, estimada, didec Anna en tot solatjar- se un shinhau.
ANNA-KARENINA-2-de-tres	Que non me demori aciu, me demori damb era mia hilha.
ANNA-KARENINA-2-de-tres	È vengut entà felicitar a Sergi, estimada senhora Anna Arkadievna.
ANNA-KARENINA-2-de-tres	De pic, s'estarnèc de plorar e tornèc a punar es mans d'Anna.
ANNA-KARENINA-2-de-tres	Sergi damb uelhs e arridalha radiants, agarrant-se damb ua man a sa mair e damb era auta ara noiriça, caushigaue eth tapís damb es sues cames plies e descauces.
ANNA-KARENINA-2-de-tres	Er efècte esmovent qu'era sua estimada noiriça tractaue a sa mair, l'aumplie de gòi.
ANNA-KARENINA-2-de-tres	Mama, era noiriça vie soent a veder-me e quan vie…, gessec de condar eth mainatge.
ANNA-KARENINA-2-de-tres	Mès s'arturèc en observar qu'era noiriça parlaue en votz baisha a Anna, qu'en sòn ròstre se diboishèc eth terror e quauquarren semblable ara vergonha, çò que l'estaue fòrça mau.
ANNA-KARENINA-2-de-tres	S'ajoquèc entath sòn hilh.
ANNA-KARENINA-2-de-tres	Estimadet mèn…gasulhèc.
ANNA-KARENINA-2-de-tres	Non didec "adishatz", mès eth mainatge ac liegec ena expression deth sòn ròstre.
ANNA-KARENINA-2-de-tres	Ò estimat, plan estimat Kutic!, contunhèc Anna, en tot balhar ath mainatge eth nòm que lo cridaue de petit.
ANNA-KARENINA-2-de-tres	Non me desbrembaratz?
ANNA-KARENINA-2-de-tres	Non podec parlar mès.
ANNA-KARENINA-2-de-tres	Guaires paraules pensèc dempús que l'aurie podut díder en aqueth moment!
ANNA-KARENINA-2-de-tres	E, ça que la, Sergi comprenec tot çò qu'era l'aurie volut díder.
ANNA-KARENINA-2-de-tres	Comprenec qu'ère malerosa e que l'estimaue, e autanplan comprenec qu'era noiriça didie en votz baisha a sa mair:
ANNA-KARENINA-2-de-tres	Tostemp vie tàs nau…
ANNA-KARENINA-2-de-tres	E endonvièc que parlauen de sa pair e qu'era e eth non se deuien veir.
ANNA-KARENINA-2-de-tres	Tot aquerò ac comprenie, mès non comprenie eth motiu, ne per qué se diboishaue eth terror ena cara de sa mair.
ANNA-KARENINA-2-de-tres	Sense dobte era non n'ère colpabla d'arren, mès cranhie ath sòn marit e s'avergonhaue de quauquarren.
ANNA-KARENINA-2-de-tres	Qu'aurie volut hèr ua pregunta que l'esclarisse aqueri dobtes, mès non gausaue de hèr- la pr'amor que vedie que sa mair patie, e sentie pietat per era.
ANNA-KARENINA-2-de-tres	Sarrant-se contra eth sòn còs, gasulhèc en votz baisha.
ANNA-KARENINA-2-de-tres	Non te'n vages encara.
ANNA-KARENINA-2-de-tres	Eth i estarà ua estona en vier.
ANNA-KARENINA-2-de-tres	Era mair lo desseparèc un shinhau pr'amor de veir s'eth mainatge se ne'encuedaue de çò que didie, e en sòn ròstre espaurit liegec qu'eth mainatge non solet parlaue de sa pair, senon qu'enquia semblaue preguntar se qué li calie pensar d'eth.
ANNA-KARENINA-2-de-tres	Sergi, estimat hilhet, estima fòrça a ta pair.
ANNA-KARENINA-2-de-tres	Qu'ei mielhor e mès brave que jo.
ANNA-KARENINA-2-de-tres	Jo m'è comportat mau damb eth.
ANNA-KARENINA-2-de-tres	Quan sigues gran ac compreneràs.
ANNA-KARENINA-2-de-tres	Non i a arrés mès brave que tu!, cridèc eth mainatge damb desespèr a trauèrs des sues lèrmes.
ANNA-KARENINA-2-de-tres	Eth mèn petit!, eth mèn petit Sergi!, didec Anna.
ANNA-KARENINA-2-de-tres	E petèc en somics leugèrs, coma un mainatge, coma ploraue eth.
ANNA-KARENINA-2-de-tres	En aqueth moment se dauric era pòrta e campèc Basili Lukic.
ANNA-KARENINA-2-de-tres	Pròchi ara auta pòrta sonèren passi.
ANNA-KARENINA-2-de-tres	Era noiriça didec en votz baisha:
ANNA-KARENINA-2-de-tres	Que ja vie.
ANNA-KARENINA-2-de-tres	E balhèc eth chapèu a Anna.
ANNA-KARENINA-2-de-tres	Sergi s'esguitlèc en lhet e se metec a plorar, caperant-se era cara damb es mans.
ANNA-KARENINA-2-de-tres	Alexei Alexandrovic auançaue en direccion contrària.
ANNA-KARENINA-2-de-tres	Encara que solet un moment abantes afirmaue qu'eth ère mielhor e mès brave qu'era, ena rapida guardada que li dirigic, en aubirar era sua figura peth menut, l'invadiren es sentiments d'aversion acostumadi, d'òdi e d'enveja que l'auesse trèt ath sòn hilh.
ANNA-KARENINA-2-de-tres	Damb un gèst rapid s'abaishèc eth vel e gessec d'aquiu lèu ara carrèra.
ANNA-KARENINA-2-de-tres	Non auie auut temps de destropar es paquets que damb tanta trendesa e tristor auie crompat eth dia abantes ena botiga entath sòn hilh e se les hec a vier damb era en madeish estat.
ANNA-KARENINA-2-de-tres	A maugrat deth sòn immens in de veir ath sòn hilh, a maugrat deth fòrça temps que hège que meditaue e premanie era entrevista, Anna non demoraue que l'auesse d'impressionar tan prigondaments.
ANNA-KARENINA-2-de-tres	E, sense trèir-se eth chapèu, se deishèc d'anar sus un fautulh pròche ara humeneja.
ANNA-KARENINA-2-de-tres	Tachèc es uelhs en relòtge de bronze près dera hièstra e comencèc a reflexionar.
ANNA-KARENINA-2-de-tres	Anna la guardèc estonada e didec:
ANNA-KARENINA-2-de-tres	Dempús.
ANNA-KARENINA-2-de-tres	Eth vailet se hec a vier eth cafè.
ANNA-KARENINA-2-de-tres	Dempús, tornèc a díder.
ANNA-KARENINA-2-de-tres	Era noiriça italiana, que venguie de vestir ara mainada, entrèc e l'ac presentèc a Anna.
ANNA-KARENINA-2-de-tres	Era petita, grasseta e ben neurida, en veir a sa mair estirèc es sòns braci entada era, damb es paumets des mans viradi entà baish e, arrint, damb era sua boca sense dents, comencèc a botjar es manetes tau qu'un peish es aletes, costant un bronit sec damb es plecs midonadi des sues pèlhes.
ANNA-KARENINA-2-de-tres	Qu'ère impossible non arrir, non punar ara mainada; impossible non deishar-li cuélher eth dit, qu'era s'agarrèc sorrisclant e sautant damb tot eth sòn còs, impossible tanben de non aufrir-li es pòts qu'era, en tot cercar un punet, cuelhec damb era sua boqueta.
ANNA-KARENINA-2-de-tres	Anna la cuelhec en braça, la hec a sautar, punèc era sua fresca caròla…
ANNA-KARENINA-2-de-tres	Mès, en veir ara petita, comprenec damb claretat que çò que sentie per era non ère ne tansevolhe afècte en tot comparar-lo damb çò qu'experimentaue per Sergi.
ANNA-KARENINA-2-de-tres	Tot en aquera mainada ère graciós, mès, sense saber se per qué, non auplie eth sòn còr.
ANNA-KARENINA-2-de-tres	En prumèr hilh, encara que siguesse d'un òme que non estimaue, auie concentrat totes es insatisfètes ànsies d'amor.
ANNA-KARENINA-2-de-tres	Era mainada auie neishut en circonstàncies mès penibles e non s'auie botat en era ne era millesima part des suenhs que se dediquèren ath prumèr.
ANNA-KARENINA-2-de-tres	Ath delà, era mainada non ère encara senon ua esperança, tant que Sergi ère ja lèu un òme, un òme estimat, qu'en eth s'agitauen ja pensaments e sentiments.
ANNA-KARENINA-2-de-tres	Sergi la comprenie, l'estimaue, l'estudiaue, pensaue Anna, en tot rebrembar es paraules e es guardades deth sòn hilh.
ANNA-KARENINA-2-de-tres	Ne restaue ua, era darrèra e era mielhor.
ANNA-KARENINA-2-de-tres	Sergi, vestit damb camisa blanca, seigut cama aciu cama enlà ena cagira, clucaue es uelhs e arrie.
ANNA-KARENINA-2-de-tres	Qu'ère era sua expression mès caracteristica e aquera qu'auie gessut damb mès naturalitat.
ANNA-KARENINA-2-de-tres	Anna sagèc de trèir aquera fotò damb es sues petites mans blanques, damb es sòns dits longui e prims, tirassant des puntes deth cartonet.
ANNA-KARENINA-2-de-tres	Mès era fotò se resistic e non artenhec a trèir-la.
ANNA-KARENINA-2-de-tres	Coma que non auie un cotelon a man, treiguec era fotò immediata, qu'ère un retrait de Vronsky damb chapèu redon e peus longui, hèt en Roma, pr'amor d'empentassar damb era eth de Sergi.
ANNA-KARENINA-2-de-tres	Per qué me dèishe soleta damb es mies penes?
ANNA-KARENINA-2-de-tres	Manèc a cercar-lo, demant-li que pugèsse de seguit, e lo demorèc imaginant, damb eth còr pataquejant, es paraules que damb eres li condarie tot, e es expressions d'amor qu'eth la padegarie.
ANNA-KARENINA-2-de-tres	Eth vailet pugèc en tot díder qu'eth senhor auie ua visita, mès que vierie de seguit, e desiraue saber s'era lo podie recéber acompanhat deth prince Jachvin, qu'auie vengut en Sant Petersburg.
ANNA-KARENINA-2-de-tres	E non m'a vist dès ager ara ora de dinar!
ANNA-KARENINA-2-de-tres	Còp sec li secodic eth cervèth un terrible pensament.
ANNA-KARENINA-2-de-tres	Eth dia abantes Vronsky non auie dinat en casa, ath delà persutèc qu'en Sant Petersburg s'installèssen desseparadaments, e ara non venguie solet, pr'amor d'evitar veder-la cara a cara.
ANNA-KARENINA-2-de-tres	Se me'n sabessa, jo endonviaria ja, se qué me calerie hèr", se didie Anna, en tot senter-se sense fòrces entà imaginar era situacion que demorarie quan se n'assegurèsse dera indiferéncia de Vronsky.
ANNA-KARENINA-2-de-tres	Cridèc ara puncèla en se n'anèc en cabinet d'atrencadura.
ANNA-KARENINA-2-de-tres	En vestir-se, se tenguec dera sua jarga mès qu'aguesti darrèrs dies, coma se Vronsky, en cas que l'auesse deishat d'estimar, podesse encamardar-se de nauèth en veder-la mielhor vestida e pientada.
ANNA-KARENINA-2-de-tres	Eth timbre sonèc abantes de qué auesse acabat.
ANNA-KARENINA-2-de-tres	Que ja mos coneishem, didec Anna, botant era sua maneta ena manassa de Jachvin, que la saludaue confonut, pr'amor que, a maugrat dera sua enòrma estatura, ère un òme d'ua grana timiditat.
ANNA-KARENINA-2-de-tres	Mos coneishérem ens corses, est an passat.
ANNA-KARENINA-2-de-tres	Balhatz-les-me!, didec Anna, en tot dirigir-se ara a Vronsky e agarrant damb un rapid gèst es retraits qu'eth examinaue, e guardant-lo significatiuaments damb es sòns uelhs ludents.
ANNA-KARENINA-2-de-tres	Qué tau aguest an es corses?
ANNA-KARENINA-2-de-tres	Preguntèc dempús a Jachvin.
ANNA-KARENINA-2-de-tres	Jo qu'è assistit as deth Corso, en Roma.
ANNA-KARENINA-2-de-tres	Ja sai qu'a vos non vos shaute era vida estrangèra, higec, arrint doçaments.
ANNA-KARENINA-2-de-tres	Vos coneishi pro ben e me'n sai de totes es vòstes preferéncies a maugrat des pòqui viatges que mos auem vist.
ANNA-KARENINA-2-de-tres	Me hè dò, pr'amor que totes es mies preferéncies son, en generau, de fòrça mau gust, didec Jachvin, en tot mossegar-se era part quèrra dera mostacha.
ANNA-KARENINA-2-de-tres	Dempús de parlar ua estona, e en tot veir que Vronsky consultaue eth relòtge, Jachvin preguntèc a Anna se s'estarie guaire temps en Sant Petersburg e, quilhant era sua imponenta figura, cuelhec era sua casqueta d'unifòrme.
ANNA-KARENINA-2-de-tres	Me pensi que pas guaire, repliquèc Anna en tot guardar a Vronsky damb inquietud.
ANNA-KARENINA-2-de-tres	Atau, donc, ja non mos tornaram a veir?, preguntèc ath sòn amic lheuant-se.
ANNA-KARENINA-2-de-tres	A on dines aué?
ANNA-KARENINA-2-de-tres	Vietz a dinar es dus damb jo, didec Anna, en tot emmaliciar-se damb era madeisha en veir que se rogie coma tostemp que mostraue era sua situacion dauant d'ua persona mès.
ANNA-KARENINA-2-de-tres	Eth minjar aciu que non ei grana causa, mès atau vos poiratz veir…. Alexei, des sòns companhs de regiment, qu'ei a vos que mès s'estime.
ANNA-KARENINA-2-de-tres	Fòrça gràcies, responec Jachvin damb un arridolet que Vronsky notèc qu'Anna l'auie shautat.
ANNA-KARENINA-2-de-tres	Jachvin saludèc e gessec.
ANNA-KARENINA-2-de-tres	Vronsky se demorèc un shinhau endarrèr.
ANNA-KARENINA-2-de-tres	T'en vas tanben?
ANNA-KARENINA-2-de-tres	Se hè tard, responec eth.
ANNA-KARENINA-2-de-tres	Ara t'agarri!
ANNA-KARENINA-2-de-tres	Demora, te voi díder ua causa.
ANNA-KARENINA-2-de-tres	Li cuelhec era man e l'ac sarrèc contra eth sòn ròstre.
ANNA-KARENINA-2-de-tres	T'ei desagradiu que l'aja convidat a dinar?, didec.
ANNA-KARENINA-2-de-tres	Qu'ac as hèt plan ben, repliquèc Vrosky, damb un tranquil arridolet, desnishant es sarrades hilades de dents e punant-li era man.
ANNA-KARENINA-2-de-tres	Alexei, contunhes estant eth madeish entà jo?, preguntèc Anna sarrant era man d'eth entre es sues.
ANNA-KARENINA-2-de-tres	Que patisqui fòrça aciu, Alexei.
ANNA-KARENINA-2-de-tres	Quan partiram?
ANNA-KARENINA-2-de-tres	Lèu, lèu…
ANNA-KARENINA-2-de-tres	Sabes pas çò de penibla qu'ei tanben entà jo era vida aciu, didec eth retirant era sua man.
ANNA-KARENINA-2-de-tres	Vè-te'n, vè-te'n, repliquèc Anna ofensada.
ANNA-KARENINA-2-de-tres	La deishèc e gessec dera cramba ath mès còrrer.
ANNA-KARENINA-2-de-tres	Quan Vronsky tornèc, Anna encara non ère en casa.
ANNA-KARENINA-2-de-tres	Qu'era gessesse sense dider-li a on anaue, çò que non s'auie passat enquia ara, e que peth maitin auesse hèt madeish, e tot aquerò junhut ara estranha expression deth ròstre d'Anna e ath ton ostil que peth maitin, en preséncia de Jachvin, l'auie agarrat es fotòs deth sòn hilh, obliguèc a Vronsky a reflexionar.
ANNA-KARENINA-2-de-tres	Se didec que li calie parlar damb era e la demorèc en salon.
ANNA-KARENINA-2-de-tres	Mès Anna non tornèc soleta, senon damb era sua tia, era vielha celibatària princesa Oblonskaya, qu'ère era senhora qu'auie vengut aciu peth maitin e que damb era Anna auie gessut de crompres.
ANNA-KARENINA-2-de-tres	Ça que la, era non vedie era expression, interrogatiua e preocupada, deth ròstre de Vronsky, tant que li condaue alègraments çò qu'auie crompat peth maitin.
ANNA-KARENINA-2-de-tres	Eth se n'encuedèc que li passaue quauquarren estranh.
ANNA-KARENINA-2-de-tres	Enes sòns uelhs ludents, quan de pic se tachèren en Vronsky, qu'auie ua atencion forçada, e parlaue e se botjaue damb aquera rapiditat nerviosa qu'enes prumèri tempsi des sues relacions damb era lo sedusie e qu'ara l'enquimeraue e l'aumplie de desengust.
ANNA-KARENINA-2-de-tres	Era taula qu'ère mestrada entà quate.
ANNA-KARENINA-2-de-tres	Betsy li demanaue desencuses per non poder vier a saludar-la abantes de partir, pr'amor que non se trapaue ben, e pregaue ara sua amiga que venguesse a tier-li ua visita tàs sies e mieja enquias nau.
ANNA-KARENINA-2-de-tres	Vronsky la guardèc en avertir qu'era ora que se li senhalaue indicaue que se prenien mesures pr'amor d'empachar qu'Anna coïncidisse damb quauquarrés, mès era semblaue que non se n'auie encuedat.
ANNA-KARENINA-2-de-tres	Me hè dò que non me sigue possible vier precisaments ad aguesta ora, didec Anna damb un arridolet imperceptible.
ANNA-KARENINA-2-de-tres	Era Princesa se'n harà fòrça.
ANNA-KARENINA-2-de-tres	Jo tanben.
ANNA-KARENINA-2-de-tres	Vieratz vos a escotar ara Patti?, preguntèc Tuschkevic.
ANNA-KARENINA-2-de-tres	Era Patti?
ANNA-KARENINA-2-de-tres	Que me balhatz ua idia.
ANNA-KARENINA-2-de-tres	Vieria damb plasèr se me siguesse possible arténher ua lòtja.
ANNA-KARENINA-2-de-tres	Jo la posqui cercar, s'aufric Tuschkevic.
ANNA-KARENINA-2-de-tres	Vos ac arregraïria fòrça.
ANNA-KARENINA-2-de-tres	Voletz dinar damb nosati?
ANNA-KARENINA-2-de-tres	Vronsky arroncilhèc leugèraments es espatles.
ANNA-KARENINA-2-de-tres	Decididaments, non comprenie era actitud d'Anna.
ANNA-KARENINA-2-de-tres	Per qué auie hèt a vier ara vielha Princesa, per qué convidaue a dinar a Tuschkevic e çò que mès l'estonaue, per qué li demanue ua lòtja?
ANNA-KARENINA-2-de-tres	Com ère possible, ena sua situacion, vier a escotar ara Patti en un espectacle d'abonament qu'en eth assistirie tot eth gran mon coneishut?
ANNA-KARENINA-2-de-tres	La guardèc damb gravetat, e era li corresponec damb ua guardada atrevida qu'eth sòn sens Vronsky non podec compréner e non se'n sabec s'ère alègra o desesperada.
ANNA-KARENINA-2-de-tres	S'estèc aquiu pendent ues menutes e tornèc ara prèssa entà naut.
ANNA-KARENINA-2-de-tres	Anna ère ja vestida damb un vestit de velot clar que s'auie hèt en Paris e que deishaue veir part deth sòn pièch.
ANNA-KARENINA-2-de-tres	En cap amiaue ua rica mantilha blanca que reauçaue eth sòn ròstre e s'i didie fòrça ben damb era sua beresa resplendenta.
ANNA-KARENINA-2-de-tres	Qu'ei qu'ètz decidida a vier en teatre?, preguntèc Vronsky, sajant d'evitar era sua guardada.
ANNA-KARENINA-2-de-tres	Per qué m'ac preguntatz damb aguest temor?, repliquèc era, ofensada de nau en veir qu'eth non la guardaue.
ANNA-KARENINA-2-de-tres	Ei que m'ei enebit anar-i?
ANNA-KARENINA-2-de-tres	Çampar, era non comprenie eth sens des sues paraules.
ANNA-KARENINA-2-de-tres	Plan qu'arren ac enebís, responec Vronsky arroncilhant es celhes.
ANNA-KARENINA-2-de-tres	Madeish pensi jo, didec Anna, damb atencion, sense compréner era ironia deth sòn ton e desplegant a plasèr eth sòn gant long e perhumat.
ANNA-KARENINA-2-de-tres	Per Diu, Anna!
ANNA-KARENINA-2-de-tres	Se qué vos passe?, exclamèc Vronsky, coma se sagèsse de desvelhar-la ena realitat en madeish ton qu'ac hège eth sòn marit en d'auti tempsi.
ANNA-KARENINA-2-de-tres	Non compreni se qué me demanatz.
ANNA-KARENINA-2-de-tres	Que vo'n sabetz ben que non i podetz anar.
ANNA-KARENINA-2-de-tres	Per qué?
ANNA-KARENINA-2-de-tres	Non i vau soleta.
ANNA-KARENINA-2-de-tres	Era princesa Barbara a anat a vestir-se e m'acompanharà.
ANNA-KARENINA-2-de-tres	Vronsky arropic es espatles, perplèx e desesperat.
ANNA-KARENINA-2-de-tres	Non sabetz…?, comencèc…
ANNA-KARENINA-2-de-tres	Ne ac voi saber, contestèc Anna lèu cridant.
ANNA-KARENINA-2-de-tres	Non voi…
ANNA-KARENINA-2-de-tres	Dilhèu m'empenaïsqui de çò qu'è hèt?
ANNA-KARENINA-2-de-tres	Non, non e non!
ANNA-KARENINA-2-de-tres	E s'auessa començat atau dès era prumeria, qu'aurie estat mielhor.
ANNA-KARENINA-2-de-tres	Entà vos e entà jo era soleta causa importanta ei ua causa: se mos estimam o non.
ANNA-KARENINA-2-de-tres	E arren mès!
ANNA-KARENINA-2-de-tres	Per qué mos estam aciu desseparadi, sense veder-mos a penes?
ANNA-KARENINA-2-de-tres	Per qué non posqui vier en teatre?
ANNA-KARENINA-2-de-tres	T'estimi e tot çò d'aute m'ei parièr (higec en rus, en tot guardar-lo damb ua ludentor enes uelhs incomprensibla entà Vronsky) damb era condicion de qué tu non ages cambiat.
ANNA-KARENINA-2-de-tres	Per qué me guardes atau?
ANNA-KARENINA-2-de-tres	Eth la guardaue, plan que òc, campant era beresa deth sòn ròstre e eth sòn vestit, que l'estaue admirablaments.
ANNA-KARENINA-2-de-tres	Mès ara era sua beresa e elegància èren, precisaments, çò que desvelhaue era sua irritacion.
ANNA-KARENINA-2-de-tres	Vo'n sabetz qu'es mèns sentiments non pòden cambiar, mès vos demani, vos prègui, que non i anetz, didec un aute còp en francés damb ua doça suplica ena sua votz, mès damb era guardada hereda.
ANNA-KARENINA-2-de-tres	Vos demani que me digatz se per qué non i posqui anar.
ANNA-KARENINA-2-de-tres	Pr'amor qu'aquerò pòt costar… quauque…quauquarren…
ANNA-KARENINA-2-de-tres	Vronsky trantalhèc.
ANNA-KARENINA-2-de-tres	Non vos compreni.
ANNA-KARENINA-2-de-tres	Jachvin n'est pas compromettant e era princesa Barbara non vau mens que d'autes.
ANNA-KARENINA-2-de-tres	A, qu'ei aquiu!
ANNA-KARENINA-2-de-tres	Vronsky experimentèc per prumèr viatge un sentiment d'anug contra Anna pera sua volentària incomprension dera situacion presenta, sentiment que se hège mès viu pera impossibilitat d'explicar-li era causa deth sòn desengust.
ANNA-KARENINA-2-de-tres	Se l'auesse dit francaments tot çò que pensaue, l'aurie calut díder: "Presentar-se damb aguest vestit amassa damb era Princesa, tan coneishuda per toti, signifique, non solet arreconéisher et sòn papèr de hemna perduda, senon, ath delà, desfisar a tota era nauta societat, ei a díder, renonciar ada era entà tostemp".
ANNA-KARENINA-2-de-tres	E aquerò non l'ac podie díder.
ANNA-KARENINA-2-de-tres	Qué li passe?
ANNA-KARENINA-2-de-tres	Damb es celhes arroncilhades tornèc entara sua cramba e, en tot sèir-se ath cant de Jachvin, que, damb es pès estiradi sus ua cagira, beuie conhac damb aigua de Seltz, ordenèc que li hessen a vier era madeisha beuenda.
ANNA-KARENINA-2-de-tres	Tornant entà çò de "Moguchy", eth shivau de Lankovsky, didec Jachvin, qu'ei un bon animau e te conselhi que lo crompes.
ANNA-KARENINA-2-de-tres	E contunhèc, guardant eth ròstre grèu deth sòn amic.
ANNA-KARENINA-2-de-tres	Qu'ei un shinhau queigut de gropa, mès de cap e de pautes non dèishe arren a desirar.
ANNA-KARENINA-2-de-tres	Me pensi que lo cromparè, repliquèc Vronsky.
ANNA-KARENINA-2-de-tres	Anna Arkadievna a ordenat que vos diga que ges de cap ath teatre, didec eth vailet, entrant.
ANNA-KARENINA-2-de-tres	Vam?, didec, arrint leugèraments jos era mostacha e hènt veir damb eth sòn arridolet que comprenie eth maucontentament de Vronsky, encara que non li balhaue cap importància.
ANNA-KARENINA-2-de-tres	Jo non i vau, repliquèc Vronsky, seriós.
ANNA-KARENINA-2-de-tres	Jo non posqui deishar d'anar-i.
ANNA-KARENINA-2-de-tres	Ac è prometut.
ANNA-KARENINA-2-de-tres	Entà dempús, donc.
ANNA-KARENINA-2-de-tres	E, se non, per qué non vies enes cadières?
ANNA-KARENINA-2-de-tres	Demora-te damb era de Krasinsky, didec Jachvin, tant que gessie.
ANNA-KARENINA-2-de-tres	Qu'è causes entà hèr.
ANNA-KARENINA-2-de-tres	Jachvin en gésser der otèl.
ANNA-KARENINA-2-de-tres	Vronsky, un còp solet, se lheuèc dera cagira e se metec a passejar pera cramba.
ANNA-KARENINA-2-de-tres	Aquerò vò díder que i assistirà tot Sant Petersburg.
ANNA-KARENINA-2-de-tres	Solide seràn aquiu ma mair e Egor damb era sua hemna.
ANNA-KARENINA-2-de-tres	Ara Anna entre, se trè er abric, apareish en plia lutz.
ANNA-KARENINA-2-de-tres	E damb era Tuschkevic, Jachvin, era princesa Barbara…" pensaue Vronsky, en tot imaginar era entrada d'Anna en teatre.
ANNA-KARENINA-2-de-tres	O dideràn que non è pòur, o que m'è desliurat en Tuschkevic dera mia obligacion de protegir-la.
ANNA-KARENINA-2-de-tres	Per onsevolhe que se guarde, qu'ei absurd.
ANNA-KARENINA-2-de-tres	Absurd, absurd!
ANNA-KARENINA-2-de-tres	Se per qué s'entestarà a meter-me en aguesta situacion?
ANNA-KARENINA-2-de-tres	Se vòs èster ath mèn servici, bremba-te'n de çò que te cau hèr.
ANNA-KARENINA-2-de-tres	Que non torne a passar aquerò!
ANNA-KARENINA-2-de-tres	Hè-lo-te a vier!, didec ath vailet qu'entraue.
ANNA-KARENINA-2-de-tres	Eth vailet, sabent qu'eth tòrt non ère sòn, sagèc de justificar-se; mès, en guardar ath sòn senhor, comprenec pera sua portadura que valie mès carar.
ANNA-KARENINA-2-de-tres	Atau, donc, ajocant-se sus eth tapís, gasulhèc ues desencuses e comencèc a separar es botelhes e copes trincades d'aqueres qu'auien demorat sanceres.
ANNA-KARENINA-2-de-tres	Aquerò que non ei causa tua.
ANNA-KARENINA-2-de-tres	Mana ath lacai qu'ac recuelhe e premanis-me eth frac.
ANNA-KARENINA-2-de-tres	Vronsky entrèc en teatre tàs ueit e mieja.
ANNA-KARENINA-2-de-tres	Era foncion ère en sòn apogèo.
ANNA-KARENINA-2-de-tres	Er ancian plaçaire, en trèir a Vronsky er abric de pèth, lo reconeishec, lo cridèc "Excelléncia" e li didec que non ère de besonh que recuelhesse eth numèro der abric, senon qu'ère pro qu'en gésser cridèsse a Fedor.
ANNA-KARENINA-2-de-tres	Era pòrta se dauric en tot balhar eth pas ath plaçaire e era frasa, qu'acabaue, heric era audida de Vronsky.
ANNA-KARENINA-2-de-tres	Mès era pòrta se barrèc de seguit e Vronsky non entenec era fin dera frasa ne era sua cadéncia, e solet pera explossion d'aplaudiments que ressonèc comprenec qu'era romança s'acabaue.
ANNA-KARENINA-2-de-tres	En entrar ena sala, illuminada per aranhes e lampes de gas, seguien encara es aplaudiments.
ANNA-KARENINA-2-de-tres	En scenari, era cantaira, esplendida damb es sues espatles nudes e es sues jòies, s'inclinaue e arrie.
ANNA-KARENINA-2-de-tres	Eth tenor, que la tenguie dera man, l'ajudaue a cuélher es flòcs de flors que volauen sus era orquestra.
ANNA-KARENINA-2-de-tres	Dempús era s'apressèc a un senhor de peus pientadi damb règa e ludents de cosmetic, qu'estenie es sòns longui braci peth dessús deth cant deth scenari en tot aufrir-li un objècte.
ANNA-KARENINA-2-de-tres	Eth public de lòtges e cadières s'agitaue, se hège entà dauant, cridaue, aplaudie.
ANNA-KARENINA-2-de-tres	Vronsky passèc entath centre dera part baisha dera sala, s'arturèc e campèc ath sòn entorn.
ANNA-KARENINA-2-de-tres	Se fixèc damb mens interès que d'abitud en ambient, tan coneishut e vidant, en scenari, en sarabat, ena pòc atrasenta vegada d'espectadors deth teatre, qu'ère plen a vessar.
ANNA-KARENINA-2-de-tres	Coma tostemp, se vedien es masdeishes senhores enes madeishes lòtges, e coma tostemp, darrèr d'eres se vedien oficiaus; enes cadières es madeishes hemnes multicolòrs, unifòrmes, levites; era madeisha lorda gentada en paradís, e entre tota aquera gent, enes prumères hilades e enes lòtges, ues quaranta persones, uns quaranta òmes e hemnes "de vertat".
ANNA-KARENINA-2-de-tres	Que siguec en aguest oasi a on Vronsky arturèc ath punt era sua atencion, en tot dirigir-se aquiu de seguit.
ANNA-KARENINA-2-de-tres	Er acte s'acabaue quan entrèc, per çò que, sense passar ena lòtja de sa frair, crotzèc dauant d'eth e se placèc pròche ara rampa, ath cant de Serpujovskoy, que, doblegant eth jolh e tustant damb eth talon ena rampa, lo cridèc arrint en veder-lo de luenh.
ANNA-KARENINA-2-de-tres	Alexandrovic.
ANNA-KARENINA-2-de-tres	Erosaments, aguest non ère aué en teatre.
ANNA-KARENINA-2-de-tres	Qué pòc t'a restat de militar!
ANNA-KARENINA-2-de-tres	Que sembles un artista, un diplomatic o quauquarren atau, li didec Serpujovskoy.
ANNA-KARENINA-2-de-tres	Dès qu'è arribat en Russia qu'è adoptat eth frac, contestèc Vronsky, arrint e treiguent tot doç es botons de punhet.
ANNA-KARENINA-2-de-tres	Cohèssi qu'en aquerò t'envegi.
ANNA-KARENINA-2-de-tres	Jo, quan torni der estrangèr, me jargui açò, didec Serpujovskoy, tocant-se es espatletes, e senti de seguit que non sò liure.
ANNA-KARENINA-2-de-tres	Ath cant d'ua senhora damb turbant e un ancian cauvet, que clucaue es uelhs, emmaliciat dauant es binòcles de Vronsky, en cèrca contunha, vedec, de pic, a Anna, capinauta, plan beròia e arridolenta, entre sedes e assemblatges.
ANNA-KARENINA-2-de-tres	Qu'ère ena cincau lòtja dera part baisha dera sala, a unes vint canes d'eth, e, seiguda ath dauant de tot dera lòtja, leugèraments inclinada, parlaue en aqueth moment damb Jachvin.
ANNA-KARENINA-2-de-tres	Era postura deth sòn cap sus es sòns amples e beròies espatles e era radiacion retengudaments emocionada des sòns uelhs e de tot eth sòn ròstre, li rebrembauen a Vronsky tau coma ère quan la vedec per prumèr viatge en balh de Moscòu.
ANNA-KARENINA-2-de-tres	Mès alavetz consideraue era sua beresa de ua auta manèra, damb un sentiment privat de tot mistèri, e, per açò, era sua beresa, encara que l'atreiguie mès qu'abantes, lo desengustaue ath còp.
ANNA-KARENINA-2-de-tres	Non guardaue entada eth, mès Vronsky se'n sabie que ja l'auie vist.
ANNA-KARENINA-2-de-tres	Quan dirigic de nau es binòcles entad aquiu, vedec qu'era princesa Barbara, plan rogida, arrie forçadaments, guardant de contunh ara lòtja pròcha.
ANNA-KARENINA-2-de-tres	Mès Anna, plegant eth ventalh e hènt copets damb eth ena forradura de velot dera parabanda dera lòtja, non vedie ne volie veir çò que se passaue en aquera lòtja.
ANNA-KARENINA-2-de-tres	Eth ròstre de Jachvin hège veir madeisha expression que quan perdie en jòc.
ANNA-KARENINA-2-de-tres	Arroncilhant es celhes e mossegant cada còp mès era part quèrra dera sua mostacha, guardaue tanben de reuelh era lòtja deth costat.
ANNA-KARENINA-2-de-tres	En aguesta, era dera quèrra, s'i estauen es Kartasov.
ANNA-KARENINA-2-de-tres	Vronsky les coneishie e se'n sabie de qué Anna les coneishie tanben.
ANNA-KARENINA-2-de-tres	Era Kartasova, ua hemna petita e prima, ère de pès ena lòtja, d'esquia a Anna, en tot botar-se era capa que li tenguie eth sòn marit.
ANNA-KARENINA-2-de-tres	Mostraue eth sòn ròstre esblancossit e anujat e parlaue damb agitacion.
ANNA-KARENINA-2-de-tres	Quan era sua hemna gessec, Kartasov s'i estèc fòrça a seguir-la, en tot cercar era guardada d'Anna, damb evident desir de saludar-la.
ANNA-KARENINA-2-de-tres	Mès, probablaments de bon voler, Anna, en tot virar-se d'esponera sense guardar-lo, li parlaue a Jachvin, que l'escotaue inclinant eth cap entada era.
ANNA-KARENINA-2-de-tres	Kartasov gessec sense saludar e era lòtja se demorèc ueda.
ANNA-KARENINA-2-de-tres	Vronsky non podie saber çò que s'auie passat entre Anna e eri, mès òc qu'ère quauquarren terriblaments ofensant entara sua estimada.
ANNA-KARENINA-2-de-tres	Non solet ac endonvièc per çò qu'auie vist, senon mès que mès peth ròstre d'Anna, que sense cap de dobte auie arremassat totes es sues fòrces entà tier-se en papèr que s'auie impausat: hèr veir ua complèta cauma exteriora.
ANNA-KARENINA-2-de-tres	E en aquerò qu'auie capitat totafèt.
ANNA-KARENINA-2-de-tres	Qui non la coneishesse, qui non coneishesse eth sòn mon, qui arren sabesse des exclamacions d'indignacion e suspresa des hemnes que comentauen que gausèsse a presentar-se en sòn mon, tant atrasenta damb era sua mantilha d'assemblatges, en tota era sua beresa, aguesti aurien admirat era impassivitat e beresa d'Anna, sense sospechar que se sentie coma ua persona expausada ara vergonha publica.
ANNA-KARENINA-2-de-tres	Vronsky, comprenent que s'auie passat quauquarren e non sabent de cèrt se qué ère, experimentaue ua torturaira inquietud, e ena esperança de saber-se'n decidic vier entara lòtja de sa frair.
ANNA-KARENINA-2-de-tres	En tot alistar era gessuda de part baisha dera sala mès aluenhada dera lòtja d'Anna, Vronsky estramunquèc en passar damb eth coronèl deth regiment que servie abantes, que parlaue damb dus coneishudi sòns.
ANNA-KARENINA-2-de-tres	Adishatz, Vronsky!
ANNA-KARENINA-2-de-tres	Quan passaratz peth regiment?
ANNA-KARENINA-2-de-tres	Que non mos podem díder adiu de vos sense hestejà'c…
ANNA-KARENINA-2-de-tres	Vos qu'ètz un des nòsti, didec eth coronèl.
ANNA-KARENINA-2-de-tres	Me hè dò, mès que non è temps…
ANNA-KARENINA-2-de-tres	Ja parlaram un aute viatge, repliquèc Vronsky.
ANNA-KARENINA-2-de-tres	E pugèc ara prèssa era escala entà filar-se de cap ara lòtja de sa frair.
ANNA-KARENINA-2-de-tres	Era anciana Comdessa, mair de Vronsky, tostemp pientant es sòns retortilhs de color d'acèr, ère tanben en aquera lòtja.
ANNA-KARENINA-2-de-tres	En correder deth prumèr solèr, Vronsky trapèc a Varia damb era princesa Sorokina.
ANNA-KARENINA-2-de-tres	A penes aubirèc ath sòn cunhat, Varia amièc ara sua acompanhanta ath cant de sa mair e, balhant era man a Vronsky, en tot hèr veir ua emocion que jamès auie vist en era, comencèc a parlar-li de çò que tant l'interessaue.
ANNA-KARENINA-2-de-tres	Aquerò qu'a estat baish e vil.
ANNA-KARENINA-2-de-tres	Madame Kortasova non auie eth dret a …
ANNA-KARENINA-2-de-tres	Pr'amor que madame Karenin, comencèc Varia.
ANNA-KARENINA-2-de-tres	Qué s'a passat?.
ANNA-KARENINA-2-de-tres	Que non sai arren.
ANNA-KARENINA-2-de-tres	Mès, non t'ac an explicat?
ANNA-KARENINA-2-de-tres	Comprene que logicaments me cau èster eth darrèr a saber-me'n.
ANNA-KARENINA-2-de-tres	I aurà quauquarrés mès marrit qu'aguesta Kartasova?
ANNA-KARENINA-2-de-tres	Qué a hèt?
ANNA-KARENINA-2-de-tres	M'ac a condat eth mèn marit.
ANNA-KARENINA-2-de-tres	A escarnit ara Karenina.
ANNA-KARENINA-2-de-tres	Eth sòn espós comencèc a parlar damb era dera sua lòtja estant e era Kartasova li formèc un rambalh.
ANNA-KARENINA-2-de-tres	Conden que didec en votz nauta paraules ofensiues entara Karenina e gessec.
ANNA-KARENINA-2-de-tres	Vos cride era vòsta mama, Comde, anoncièc era princesa Sorokina en tot campar ena pòrta dera lòtja.
ANNA-KARENINA-2-de-tres	Te demoraua, didec sa mair arrint damb ironia.
ANNA-KARENINA-2-de-tres	Que non se te ve enlòc.
ANNA-KARENINA-2-de-tres	Eth sòn hilh notaue que sa mair non podie reprimir un arridolet alègre.
ANNA-KARENINA-2-de-tres	Bona net, mama.
ANNA-KARENINA-2-de-tres	Que venguia a saludar-vos, didec eth heredaments.
ANNA-KARENINA-2-de-tres	Per qué non vas à faire era cour à madame Karenina, higec sa mair quan era princesa Sorokina s'auec aluenhat.
ANNA-KARENINA-2-de-tres	Elle fait sensation.
ANNA-KARENINA-2-de-tres	On oublie la Patti per elle.
ANNA-KARENINA-2-de-tres	Que digui çò que diden toti.
ANNA-KARENINA-2-de-tres	Ena pòrta trapèc a sa frair.
ANNA-KARENINA-2-de-tres	Ò!, Alexei, exclamèc aguest.
ANNA-KARENINA-2-de-tres	Aguesta hemna ei ua pèga e arren mès.
ANNA-KARENINA-2-de-tres	Qu'ei hastigós!
ANNA-KARENINA-2-de-tres	Precisaments ara anaua a veir a Anna.
ANNA-KARENINA-2-de-tres	Anem-i amassa.
ANNA-KARENINA-2-de-tres	Baishèc ena part baisha dera sala e s'apressèc ena lòtja d'Anna.
ANNA-KARENINA-2-de-tres	Que ja non i a tenors.
ANNA-KARENINA-2-de-tres	Le moule en est brisé.
ANNA-KARENINA-2-de-tres	Vronsky saludèc a Anna e a Stremov.
ANNA-KARENINA-2-de-tres	Me semble qu'auetz arribat tard e vos auetz perdut era mielhor aria, didec era, en tot guardar-lo damb ironia, sivans se pensèc eth.
ANNA-KARENINA-2-de-tres	Que non ne sò guaire entenut, responec Vronsky en tot guardar-la damb gravetat.
ANNA-KARENINA-2-de-tres	Coma eth prince Jachvin, qu'opine qu'era Patti cante massa naut, responec Anna, arrint.
ANNA-KARENINA-2-de-tres	Gràcies, higec, en cuélher damb era sua petita man caperada peth long gant eth programa qu'eth l'auie recuelhut deth solèr.
ANNA-KARENINA-2-de-tres	En veir qu'en acte a vier era lòtja se demoraue ueda, Vronsky, seguit pes "shiiiist" deth public qu'escotaue en silenci es doci sons dera cavatina, deishèc era part baisha dera sala e partic entà casa.
ANNA-KARENINA-2-de-tres	Anna ja auie arribat.
ANNA-KARENINA-2-de-tres	Quan Vronsky entrèc enes sues crambes, era vestie encara eth madeish vestit qu'en teatre.
ANNA-KARENINA-2-de-tres	Seiguda en fautulh mès pròche ara pòrta, ath cant dera paret, guardaue entà dauant.
ANNA-KARENINA-2-de-tres	Lo vedec, e de pic agarrèc era portadura d'abantes.
ANNA-KARENINA-2-de-tres	Anna!, exclamèc Vronsky.
ANNA-KARENINA-2-de-tres	Tu n'as eth tòrt de tot!, sorrisclèc era, entre lèrmes d'ira e desesperacion, en tot lheuar-se.
ANNA-KARENINA-2-de-tres	Te demanè, te preguè que non venguesses en teatre.
ANNA-KARENINA-2-de-tres	Sabia que se passarien desengusti.
ANNA-KARENINA-2-de-tres	Desengusti!, exclamèc Anna.
ANNA-KARENINA-2-de-tres	Que siguec quauquarren terrible.
ANNA-KARENINA-2-de-tres	Non ac desbrembarè ne ena ora dera mia mòrt.
ANNA-KARENINA-2-de-tres	Didec qu'ère desaunorant sèir-se ath mèn costat.
ANNA-KARENINA-2-de-tres	Paraules d'ua estupida, contestèc Vronsky.
ANNA-KARENINA-2-de-tres	Mès non t'auies d'auer riscat a provocar…
ANNA-KARENINA-2-de-tres	Refusi era tua cauma.
ANNA-KARENINA-2-de-tres	Non auies d'auer-me amiat entad açò.
ANNA-KARENINA-2-de-tres	Se m'estimèsses…
ANNA-KARENINA-2-de-tres	Se qué vòs díder ara, parlant d'amor, Anna?
ANNA-KARENINA-2-de-tres	Se m'estimèsses coma jo t'estimi, se patisses coma jo patisqui…, seguic era, guardant-lo damb expression de temor.
ANNA-KARENINA-2-de-tres	Vronsky sentie pietat e despièch ath còp.
ANNA-KARENINA-2-de-tres	L'assegurèc que l'estimaue, en compréner qu'ère era soleta causa que la podie solatjar de moment, e, encara que la repotegaue ath sòn laguens, non li didec arren que la podesse desengustar.
ANNA-KARENINA-2-de-tres	Vronsky.
GUÈRRA-E-PATZ-III-WEB	Tà finaus der an 1811 comencèc er armament intensiu e era concentracion de fòrces dera Euròpa occidentau.
GUÈRRA-E-PATZ-III-WEB	En 1812, aguestes fòrces, milions d’òmes, en tot compdar es encargadi de transportar e aprovedir ara armada, auancèren d’Oèst ar Èst, en direccion de cap ara frontèra russa, a on, tanben dempús 1811, acodien madeish es tropes deth Tsar.
GUÈRRA-E-PATZ-III-WEB	Eth dotze de junh es armades dera Euròpa occidentau crotzèren es frontères de Russia e era guèrra comencèc; ei a díder, se produsic un eveniment contrari ara rason e a tota natura umana.
GUÈRRA-E-PATZ-III-WEB	Milions d’òmes d’un e de un aute costat cometeren ua quantitat tant enòrma de crims, enganhes, traïcions, panatòris, faussificacion de bilhets, e, en tot botar-se en marcha, sacatges, encendis e chaples qu’era istòria de toti es tribunaus deth mon non amassarie en transcurs de diuèrsi sègles; e, ça que la, era gent que les cometie non arribaue a considerar-les delictes.
GUÈRRA-E-PATZ-III-WEB	Qué costèc tant extraordinari eveniment?
GUÈRRA-E-PATZ-III-WEB	Quines sigueren es sues causes?
GUÈRRA-E-PATZ-III-WEB	Es istorians, damb ingenua conviccion, asseguren qu’es causes sigueren: er escarni balhat ath duc d’Oldenburg, eth fracàs deth blocatge continentau, era ambicion de Napoleon, era fermetat d’Alexandre, es errors des diplomatics, eca.
GUÈRRA-E-PATZ-III-WEB	Per tant, que n’aurie auut pro damb que Metternic, Rumiantsev o Talleyrand, entre ua cauhada o ua recepcion quinsevolhe, s’auessen esdegat a redigir çò de mielhor possible un document compausat en abils tèrmes o ben que Napoleon auesse escrit a Alexandre: “Monsieur mon frer je consens a rendre le duché au duc d’Oldenburg”, entà qu’era guèrra non auesse esclatat.
GUÈRRA-E-PATZ-III-WEB	Se compren qu’es eveniments se vedessen d’aguesta sòrta pes contemporanèus; se compren que Napoleon considerèsse qu’era vertadèra causa dera guèrra s’estaue enes intrigues d’Anglatèrra (coma escriuec en Santa Elena); se compren qu’es membres dera Cramba anglesa atribuïssen era guèrra as ambicions napoleoniques; qu’eth duc d’Oldenburg la vedesse ena violéncia costada contra eth; es comerciants, en blocatge continentau qu’arroïnaue a Euròpa; es soldats veterans e generaus, en urgent besonh d’autrejar-les trabalh; es legitimistes d’aqueth temps, en besonh de restablir les bons principis; e es diplomatics d’alavetz, en hèt de qué era aliança de 1809 entre Russia e Austria non s’auie amagat adreitaments a Napoleon e qu’eth memorandum n. 178 ère mau redigit.
GUÈRRA-E-PATZ-III-WEB	Se compren qu’aguestes causes e fòrça d’autes, qu’eth sòn nombre varie sivans es diuèrsi punts d’enguarda, les semblèssen veratadères as contemporanèus.
GUÈRRA-E-PATZ-III-WEB	Mès a nosati, es sòns descendents, que jutjam en tota era sua magnitud eth terrible eveniment, qu’èm en condicions de compréner eth sòn simple e terrible sens, es causes expausades que non mos semblen pro.
GUÈRRA-E-PATZ-III-WEB	Non podem compréner era rason de qué milions de cristians s’aucissen e torturèssen es uns as auti pera rason de qué Napòleon ère ambiciós, o Alexandre fèrm, o astuta era politica anglesa, o, fin finau, per escarni costat ath duc d’Oldenburg.
GUÈRRA-E-PATZ-III-WEB	Entà nosati, que non èm contemporanèus d’aguesti hèts ne istorians autrejadi ara investigacion, aqueri eveniments campadi damb sens comun, clar e simple, an infinites causes.
GUÈRRA-E-PATZ-III-WEB	A mida qu’apregondim ena cèrca des sues rasons e analisam cadua d’eres desseparadaments, o er ensems de totes eres, mos semblen madeish justes en eres madeishes e madeish fausses pera sua nullitat en comparèr damb era magnitud des hèts e pera sua insignificànça entà balhar-les era origina (sense era participacion des autes causes concordantes).
GUÈRRA-E-PATZ-III-WEB	Eth hèt de qué Napoleon se remisse a trèir es sues tropes en aute costat deth Vistula e a entornar es territòris d’Oldenburg qu’a, entà nosati, eth madeish valor qu’eth desir o eth pòc talent deth prumèr caporau francés de tornar-se a incorporar, pr’amor que s’aguest caporau non auesse volgut seguir en servici, e se d’auti e d’auti milèrs de soldats francesi l’auessen imitat, era armada de Napoleon non aurie estat tan poderosa e era guèrra aurie estat impossibla.
GUÈRRA-E-PATZ-III-WEB	Se Napoleon non s’auesse considerat ofensat dauant dera menaça de retirar-se entar aute costat deth Vistula e non auesse balhat as sues tropes era orde d’auançar, era guèrra non aurie començat.
GUÈRRA-E-PATZ-III-WEB	Mès era guèrra aurie estat madeish impossibla se toti es sergents s’auessen remit a incorporar-se.
GUÈRRA-E-PATZ-III-WEB	Tanpòc i aurie auut guèrra s’Anglatèrra non auesse intrigat, s’eth prince d’Oldenburg non auesse existit, s’Alexandre non ausse estat tan susceptible, se non auessen existit ne era autocràcia russa, ne era revolucion francesa, ne eth Directòri e er Emperi que la seguiren, ne tot aquerò que costèc era revolucion, e atau poiríem seguir.
GUÈRRA-E-PATZ-III-WEB	Descartada quinsevolh d’aguestes causes, arren s’aurie pogut passar.
GUÈRRA-E-PATZ-III-WEB	E, plan per aquerò, totes aguestes causes (milèrs de milions) coïncidiren entà produsir aguest eveniment que, plan que òc, non auie causes exclusiues e se produsic pr’amor que s’auie de produsir.
GUÈRRA-E-PATZ-III-WEB	Milions d’òmes, desbrembant es sòns sentiments umans e era rason, les calie auançar d’Occident entà Orient e aucir as sòns semblables, tau que sègles abantes d’autes masses d’òmes se botgèren d’Orient entà Occident en tot assassinar as sòns semblables.
GUÈRRA-E-PATZ-III-WEB	Es decisions de Napoleon e Alexandre, que des sues paraules depenie, çampar, era realizacion o non realizacion dera guèrra, èren tan liures coma es de quinsevolh soldat que prenie part ena campanha sigue per tiratge ara sòrt o per recrutament.
GUÈRRA-E-PATZ-III-WEB	E non podie èster de ua auta manèra, pr’amor que entà qu’era volentat de Bonaparte e d’Alexandre arribèssen a complir-se les calie amassar-se ua sòrta de circonstàncies incalculables.
GUÈRRA-E-PATZ-III-WEB	Era manca d’ua soleta d’eres ac aurie empedit.
GUÈRRA-E-PATZ-III-WEB	Qu’ère de besonh que milions d’òmes qu’enes sues mans ère era fòrça reau (es soldats que tirauen e hègen auançar aprovediments e bataries) siguessen d’acòrd a complir era volentat d’uns individús isolats e fèbles; e ad aquerò les amièc un revolum de causes complicades e diuèrses.
GUÈRRA-E-PATZ-III-WEB	Ena istòria ei inevitable eth fatalisme entà explicar eveniments irracionaus (ei a díder, aqueri qu’eth sòn sens non comprenem).
GUÈRRA-E-PATZ-III-WEB	E coma mès sajam d’explicar racionauments aguesti fenomèns istorics, mès mancadi de rason e mès incomprensibles mos semblen.
GUÈRRA-E-PATZ-III-WEB	Cada èsser uman viu per eth madish, gaudís de libertat entà arténher es sòns objectius personaus e sent, ath sòn laguens, que pòt o non realizar ua determinada accion.
GUÈRRA-E-PATZ-III-WEB	Mès tanlèu la realice, aguesta accion, executada en un determinat moment, se convertís en irreparabla, passe a èster auviatge dera istòria e non signifique un acte liure senon predeterminat.
GUÈRRA-E-PATZ-III-WEB	Er òme viu conscientaments entada eth, gaudís de libertat entà arténher es sòns objectius personaus e realizar un e un aute acte, mès tanlèu lo realize, era accion complida, se hè irrecuperabla e aquerís importància istorica.
GUÈRRA-E-PATZ-III-WEB	E coma mès naut ei er òme ena escala sociau, coma màger ei eth nombre d’òmes que damb eri se restaque, autant màger ei eth sòn poder sus es sòns semblables e mès evidentes resulten era predestinacion e era inevitabilitat de cadun des sòns actes.
GUÈRRA-E-PATZ-III-WEB	Que i a dus aspèctes ena vida des individús: eth personau, autant mès independent coma mès abstracti siguen es sòns interèssi, e era existencia espontanèa, gregària, qu’en era er òme aubedís inevitablaments es leis que li son impausades.
GUÈRRA-E-PATZ-III-WEB	Eth Tsar ei esclau dera istòria.
GUÈRRA-E-PATZ-III-WEB	Era istòria, ei a díder, era vida inconscienta, gregària, dera umanitat, profite cada moment dera vida des reis coma ua arma entà complir es sòns fins.
GUÈRRA-E-PATZ-III-WEB	Encara qu’en 1812, Napoleon siguesse mès que jamès convençut que d’eth depenie vessar o non verser le sang de ses peuples (coma l’escriuec Alexandre ena sua darrèra carta), era vertat ei que jamès coma abantes auie estat tan estacat as inevitables leis que lo forçauen (encara que li semblèsse obrar liuraments) a realizar entara causa comuna, entara istòria, çò que li calie complir-se.
GUÈRRA-E-PATZ-III-WEB	Òmes d’Occident auançauen entar Orient pr’amor d’aucir e èster aucidi.
GUÈRRA-E-PATZ-III-WEB	Sivans era lei de coïncidéncia de causes, corresponien ad aguest hèt e coïncidien damb eth, milèrs de d’autes petites causes, de besonh entara realizacion d’aguest movement e entara guèrra: es repotecs pera violacion deth blocatge continentau, eth duc d’Oldenburg, eth movement de tropes entà Prusia, començat (sivans Napoleon) pr’amor d’arténher solet era patz armada, era afogadura pera guèrra e es costums belics der Emperaire francés, compartida peth sòn pòble, eth gust pes grani preparatius e es granes despenes, eth besonh d’obtier uns auantatges que compensèssen taus despenes, es omenatges e vantaries en Dresde e es negociacions diplomatiques que, segontes era opinion des contemporanèus, s’amiauen damb un sincèr desir d’arribar entara patz e que non heren senon aumentar er amor pròpi des uns e des auti e fòrça d’autes causes que concorreren en eveniment que li calie complir-se.
GUÈRRA-E-PATZ-III-WEB	Quan ua poma madura què, per qué què?
GUÈRRA-E-PATZ-III-WEB	Dilhèu perque era tèrra l’atrè o perque era sua arrama ei seca o perque pese mès, cauhada peth solei?
GUÈRRA-E-PATZ-III-WEB	Pòt quèir secodida peth vent o perque eth mainatge qu’ei jos er arbe se la vò minjar?
GUÈRRA-E-PATZ-III-WEB	Arren d’aquerò ei era causa; tot aquerò non ei senon era coïncidéncia de circonstàncies qu’en eres se sòl produsir un hèt vitau, organic, espontanèu.
GUÈRRA-E-PATZ-III-WEB	E eth botanista qu’opine qu’era queiguda deth frut ei deguda a ua descomposicion des teishuts cellulars o d’auti similars aurà tanta rason coma eth mainatge que demore jos er arbe e assegure qu’era poma a queigut perque se la volie minjar e pregaue a Diu que la hesse quèir.
GUÈRRA-E-PATZ-III-WEB	Qui sostengue que Napoleon se dirigie entà Moscòu pr’amor que i volei anar e fracassèc pr’amor qu’Alexandre volec era sua perdicion, aurà tanta rason e non rason entà afirmà’c coma eth que digue qu’ua montanha que pese milèrs e milèrs de quilòs s’a esbauçat perque (dempús de soscavar-la) eth darrèr obrèr la pataquegèc per darrèr viatge damb era sua piòsha.
GUÈRRA-E-PATZ-III-WEB	Enes hèts istorics, es cridadi grani òmes son coma etiquetes que nomenten er eveniment; e coma se passe enes etiquetes, son es que mens estan restacades damb eth hèt madeish.
GUÈRRA-E-PATZ-III-WEB	Cadun des sòns actes, que sivans eri depenie dera sua volentat, ère arbitrari en sens istoric, mès ère restacat damb tot eth curs istoric e predeterminat entà tostemp.
GUÈRRA-E-PATZ-III-WEB	Eth 29 de mai Napoleon gessec de Dresde, a on s’auie estat tres setmanes, entornejat d’ua cort integrada per princes, ducs, reis e enquia un emperaire.
GUÈRRA-E-PATZ-III-WEB	Abantes de partir, se mostrèc corau damb er Emperaire e es princes e reis que s’ac meritauen e repoteguèc as reis e princes que n’ère maucontent; autregèc pèrles e diamants pròpis (ei a díder, jòies panades a d’auti sobeirans) ara emperairitz d’Austria e abracèc trendaments ara emperairitz Maria Loïsa, en tot deishar-la, sivans certan istorian, entristida per aquera separacion que, segontes didie, non poirie tier.
GUÈRRA-E-PATZ-III-WEB	Maria Loïsa se consideraue esposa de Bonaparte, encara qu’er Emperaire auesse deishat ua auta esposa en París.
GUÈRRA-E-PATZ-III-WEB	Maugrat qu’es diplomatics èren fèrmaments convençudi dera possibilitat dera patz e trabalhauen gelosaments per era, encara que Napoleon escriuesse personauments ua carta ar emperaire Alexandre, en tot cridar-lo Monsieur mon frer e assegurant-li que non volie de cap des manères era guèrra e l’estimarie tostemp, Bonaparte se filaue de cap ara sua armada e en cada naua etapa balhaue ordes entar auanç des tropes de cap ar Èst.
GUÈRRA-E-PATZ-III-WEB	Gessec de Dresde en ua veitura de sies shivaus, entornejada de pages, ajudants de camp e escota, peth camin de Posen, Thorn, Dantzig e Koenigsberg.
GUÈRRA-E-PATZ-III-WEB	En cada ua d’aguestes ciutats, milèrs de persones gessien ath sòn encontre, afogades e eroses.
GUÈRRA-E-PATZ-III-WEB	Era armada auançaue d’Oèst a Èst e es sies shivaus, escambiadi soent per d’auti de refresc, amiauen ar Emperaire ena madeisha direccion.
GUÈRRA-E-PATZ-III-WEB	Eth 10 de junh Napoleon artenhec ara sua armada.
GUÈRRA-E-PATZ-III-WEB	Hec jadilha en bòsc de Wilkowis, en ostau d’un comde polac premanit entada eth.
GUÈRRA-E-PATZ-III-WEB	Londeman deishèc darrèr era armada en marcha e s’apressèc en coche entath Niemen, pr’amor d’inspectar eth lòc qu’auie de trauessar es sues tropes; se botèc un unifòrme polac e baishèc ena aurèra.
GUÈRRA-E-PATZ-III-WEB	En veir en aute costat as cosacs e aqueres estèpes que s’estenien ena luenhor, qu’ath miei d’eres i auie Moscòu, la ville sante, eth caplòc d’aqueth estat semblable ath des escites, a on auie arribat Alexandre de Macedonia, Napoleon, damb gran estonament de toti e en contra de quinsevolh consideracion estrategica o diplomatica, ordenèc era ofensiva e eth dia a vier es sues tropes comencèren a trauessar eth Niemen.
GUÈRRA-E-PATZ-III-WEB	Eth dia 12, plan d’ora, gessec dera tenda, botada era vesilha ena rocalhosa aurèra quèrra der arriu, e campèc damb eth sòn alongavistes entàs sues tropes, que gessien en ondades deth bòsc de Wilkowis e trauessauen es tres pònts plaçadi sus eth Niemen.
GUÈRRA-E-PATZ-III-WEB	Es soldats, que se’n sabien dera preséncia der Emperaire, lo cercauen damb es uelhs e, quan desnishauen era sua figura, damb era sua levita e eth sòn chapèu, destacada sus eth ticolet, dauant dera tenda e dera sua acompanhada, lançauen es sues casquetes entar aire e cridauen “Vive l’Empereur!”, tant que gessien de contunh der immens bòsc a on se trapauen amagadi e se dispersauen entà trauessar es tres pònts que les amiarien ena auta aurèra.
GUÈRRA-E-PATZ-III-WEB	On fera du chemin cette fois-ci.
GUÈRRA-E-PATZ-III-WEB	Quand il s’en mele lui-meme, ça chauffe…
GUÈRRA-E-PATZ-III-WEB	Nom de Dieu!…
GUÈRRA-E-PATZ-III-WEB	Le voilà!…
GUÈRRA-E-PATZ-III-WEB	Vive l’emperuer…
GUÈRRA-E-PATZ-III-WEB	Vilain pays tout de meme.
GUÈRRA-E-PATZ-III-WEB	Au revoir, Beaucher; je te reserve le plus beau palais de Moscou.
GUÈRRA-E-PATZ-III-WEB	Au revoir!
GUÈRRA-E-PATZ-III-WEB	Bonne chance!…
GUÈRRA-E-PATZ-III-WEB	L’as tu vu, lEmpereur!
GUÈRRA-E-PATZ-III-WEB	Vive l’Empereur…preur!
GUÈRRA-E-PATZ-III-WEB	Si on me fait gouvemeur aux Indes, Gerard, je te fais ministre du Cachemire, c’est arreté.
GUÈRRA-E-PATZ-III-WEB	Vive l’Empereur!
GUÈRRA-E-PATZ-III-WEB	Vive!
GUÈRRA-E-PATZ-III-WEB	Vive!
GUÈRRA-E-PATZ-III-WEB	Vive!
GUÈRRA-E-PATZ-III-WEB	Les gredins de cossaques, comme ils filent!
GUÈRRA-E-PATZ-III-WEB	Vive l’Empereur!
GUÈRRA-E-PATZ-III-WEB	Le voila!
GUÈRRA-E-PATZ-III-WEB	Le vois tu!
GUÈRRA-E-PATZ-III-WEB	Je l’e vu deux fois comme je te vois.
GUÈRRA-E-PATZ-III-WEB	Le petit caporal…je l’e vu donner la croix a un des vieux…
GUÈRRA-E-PATZ-III-WEB	Vive l’Empereur!…
GUÈRRA-E-PATZ-III-WEB	E en toti es ròstres se miralhaue era madeisha expression d’alegria peth començament dera campanha, tant de temps demorada, e er entosiasme e devocion entar òme de levita gris plaçat en ticolet.
GUÈRRA-E-PATZ-III-WEB	Eth 13 de junh se heren a vier entà Napoleon un shivau pur sang arab: montèc en eth e s’apressèc ath galaup entà un des pònts sus eth Niemen, entre crits d’entosiasme que l’ensordien; semblaue qu’ac tenguie tot pr’amor qu’ère impossible enebir aquera expression d’amor entara sua persona.
GUÈRRA-E-PATZ-III-WEB	Mès aguesti crits que pertot l’acompanhauen, li pesauen e distreiguien des preocupacions militares que lo negauen dès eth moment que s’amassèc ara armada.
GUÈRRA-E-PATZ-III-WEB	Trauessèc un des pònts de barques movedisses e ja en aute costat der arriu, virèc bruscaments de cap ara quèrra e seguic galaupant en direccion entà Kovno, precedit de caçaires montadi dera Garda, que, esmoigudi e erosi, li balhauen pas entre es tropes.
GUÈRRA-E-PATZ-III-WEB	En arribar en ample Vistula, se posèc ath cant d’un regiment polac d’ulans plaçadi ena aurèra.
GUÈRRA-E-PATZ-III-WEB	Vivat!, cridauen damb madeish entosiasme es polacs, en tot estronhar-se es uns damb es auti entà veder-lo, deishant de cornèr era formacion.
GUÈRRA-E-PATZ-III-WEB	Napoleon inspectèc er arriu, sautèc en un bot en solèr e se seiguec sus un soc queigut ena aurèra.
GUÈRRA-E-PATZ-III-WEB	Damb un senhau sòn li heren a vier er alongavistes; l’apuèc ena espatla d’un des sòns pages, que s’apressèc erós de servir ar Emperaire, qu’examinèc era arriba opausada e s’autregèc ar estudi deth mapa estenut entre es socs.
GUÈRRA-E-PATZ-III-WEB	Sense lheuar eth cap, balhèc ues ordes e dus ajudants de camp corrèren entàs ulans polacs.
GUÈRRA-E-PATZ-III-WEB	Qué?
GUÈRRA-E-PATZ-III-WEB	Er Emperaire ordenaue que se cerquèsse un canalet e se passèsse ena auta aurèra.
GUÈRRA-E-PATZ-III-WEB	Eth coronèl des ulans, un polac vielh, beròi, damb eth ròstre rogit e embolhant-se enes paraules pera emocion, preguntèc ar ajudant se li permetien trauessar er arriu damb es sòns òme sense cercar eth canalet.
GUÈRRA-E-PATZ-III-WEB	Damb visible cranhença pera negatiua, madeish qu’un mainatge que demane permís entà montar a shivau, eth coronèl polac desiraue que li permetessen trauessar er arriu en preséncia der Emperaire.
GUÈRRA-E-PATZ-III-WEB	Er ajudant responec qu’ar Emperaire non li desagradarie probablaments aguesta extremada afogadura.
GUÈRRA-E-PATZ-III-WEB	Tanlèu coma er ajudant auec prononciat aguestes paraules, eth vielh e mostachut coronèl, damb ròstre erós e es uelhs ludents, quilhèc eth sabre, cridèc “Vivat!” e ordenèc as sòns ulans que lo seguissen; esperonant ath sòn shivau galaupèc entar arriu.
GUÈRRA-E-PATZ-III-WEB	Arraulidi peth hered e eth temor ath miei deth rapid corrent, resultaue de mau hèr tier-se.
GUÈRRA-E-PATZ-III-WEB	Es soldats s’agarrauen es uns damb es auti e queiguien des sòns shivaus; quauqui animaus se en.honsèren, arrossegant damb eri as òmes; es auti sajauen d’arténher, nadant, era auta aurèra, e maugrat qu’a miei quilomètre i auie un canalet, semblauen capinauti de nadar e en.honsar-se ara vista d’aqueth òme que seguie seigut en soc sense guardar tansevolhe çò que hègen.
GUÈRRA-E-PATZ-III-WEB	Quan er ajudant, ja de tornada, profitèc er instant avient entà cridar era atencion der Emperaire sus eth fervor des soldats polacs pera sua persona, eth petit òme de levita gris se lheuèc, hec cridar a Berthier e se metec a caminar damb eth d’un costat en aute, balhant-li ordes; de quan en quan guardaue maucontent as ulans que s’estofauen en Vistula e que distreiguien era sua atencion.
GUÈRRA-E-PATZ-III-WEB	Que non ère nau entada eth era conviccion de qué en toti e confinhs deth mon, d’Africa enquias estèpes de Moscovia, era sua preséncia desvelhaue enes òmes eth madeish entosiasme, en tot lançar-les ena holia, en desbrembe d’eri madeishi.
GUÈRRA-E-PATZ-III-WEB	Demanèc un shivau e partic entath sòn campament.
GUÈRRA-E-PATZ-III-WEB	Uns quaranta ulans periren en pas der arriu a maugrat des barques manades ena sua ajuda.
GUÈRRA-E-PATZ-III-WEB	Era majoritat entornèc entar auta aurèra.
GUÈRRA-E-PATZ-III-WEB	Eth coronèl e quauqui auti trauessèren er arriu e gesseren damb dificultat; e sonque caushigar tèrra, rajant aigua, repetiren e sòns “òsca!”, guardant damb entosiasme eth lòc a on abantes ère er Emperaire e considerant- se erosi en aqueth moment.
GUÈRRA-E-PATZ-III-WEB	Aquera net Napoleon, entre dues ordes (ua entà que s’activèsse er enviament de faussi bilhets de banc russi, que les calie èster introdusidi en Russia, e ua auta dispausant era fusilhada d’un sajon que se l’auie trapat ua carta damb donades sus es posicions dera armada francesa), ordenèc que s’inscriuesse ena Legion d’Aunor, que d’era n’ère eth cap, ath coronèl polac que, sense cap de besonh, s’auie lançat en Vistula.
GUÈRRA-E-PATZ-III-WEB	Quos vult perdere dementat.
GUÈRRA-E-PATZ-III-WEB	Mentretant, er Emperaire de Russia amiaue tot un mes demorant en Vilna, en tot campar revistes e manòbres militares.
GUÈRRA-E-PATZ-III-WEB	Arren ère premanit entà ua guèrra que toti demorauen e qu’entara sua preparacion auie arribat Alexandre de Sant Petersburg.
GUÈRRA-E-PATZ-III-WEB	Que non auie un plan generau de campanha e es trantalhaments per çò dera sua causida, dauant es projèctes presentadi, s’auien aumentat dès era arribada der Emperaire ena Casèrna Generau.
GUÈRRA-E-PATZ-III-WEB	Cada ua des tres armades auie un comandant en cap; mès que non i auie un cap que manèsse as tres; e er Emperaire non se volie hèr cargue deth comandament.
GUÈRRA-E-PATZ-III-WEB	Coma mès temps s’estaue Alexandre en Vilna, mendre èren es preparatius entà ua guèrra que ja se cansauen de demorar.
GUÈRRA-E-PATZ-III-WEB	Totes es aspiracions des qu’entornejauen ar Emperaire se redusien, çampar, a autrejar-li ua estança agradiua e a hèr-li desbrembar era guèrra que s’apressaue.
GUÈRRA-E-PATZ-III-WEB	Dempús de nombrosi balhs e hèstes enes ostaus des magnats polacs, des cortesans e deth madeish Alexandre, en junh, un des ajudants de camp polacs der Emperaire auec era idia d’aufrir ath Sobeiran ua taulejada e un balh en nòm des generaus ajudants de camp.
GUÈRRA-E-PATZ-III-WEB	Toti receberen damb alegria era suggeréncia; er Emperaire autregèc era sua conformitat.
GUÈRRA-E-PATZ-III-WEB	E es ajudants de camp comencèren a recuélher sòs entara hèsta.
GUÈRRA-E-PATZ-III-WEB	Alistèren era dauna que podesse èster era preferida der Emperaire, pr’amor de qué hesse es aunors; eth comde Bennigsen, qu’auie granes propietats ena província de Vilna, aufric era sua casa de camp en Zakrest, enes entorns dera ciutat.
GUÈRRA-E-PATZ-III-WEB	Eth balh, era taulejada, eth passèg en barca per arriu e es huecs d’artifici aurien lòc eth 13 de junh, ena propietat deth comde.
GUÈRRA-E-PATZ-III-WEB	Eth madeish dia que Napoleon balhaue era orde de trauessar eth Niemen e es sues tropes d’avantgarda, en tot desplaçar as cosacs, penetrauen en territòri rus, Alexandre assistie en palai de Mennigsen ena hèsta que l’aufrien es sòns generaus ajudants de camp.
GUÈRRA-E-PATZ-III-WEB	Era hèsta resultaue brilhanta e alègra.
GUÈRRA-E-PATZ-III-WEB	Es sabents dera matèria que plan pòqui viatges auien vist amassades tantes e tan beròies daunes en un madeish lòc.
GUÈRRA-E-PATZ-III-WEB	Era comdessa Bezujov i ère presenta, entre d’autes daunes russes qu’auien seguit ar Emperaire enquia Vilna, e era sua impressionanta beresa, tipicaments russa, esclipsaue as refinades daunes polaques.
GUÈRRA-E-PATZ-III-WEB	Er Emperaire se fixèc en era e l’autregèc er aunor d’un balh.
GUÈRRA-E-PATZ-III-WEB	Boris Drubetskoi, en garçon, coma eth didie, donques qu’auie deishat ara sua hemna en Moscòu, ère en balh e, encara que non ère generau ajudant de camp, participèc damb ua fòrta quantitat ena soscripcion tara hèsta.
GUÈRRA-E-PATZ-III-WEB	Ric ja en sòs e en aunors, non cercaue proteccion e tractaue de egal a egal as joeni dera sua edat vengudi enes majores nautades.
GUÈRRA-E-PATZ-III-WEB	Qu’èren es dotze dera net e seguie eth balh.
GUÈRRA-E-PATZ-III-WEB	Elena, que non trapaue parelha digna d’era, prepausèc a Boris ua mazurka.
GUÈRRA-E-PATZ-III-WEB	Formauen era tresau parelha.
GUÈRRA-E-PATZ-III-WEB	Parlaue des sues vielhes amistats e, ath còp, sense encuedar-se’n e sense que se n’encuedèssen es auti, non deishaue de uelh ar Emperaire, que se trapaue ena madeisha sala.
GUÈRRA-E-PATZ-III-WEB	Aguest non baraue; s’estaue ath cant dera pòrta e arturaue as uns e as auti en tot parlar-les damb aqueres paraules coraus que solet eth sabie díder.
GUÈRRA-E-PATZ-III-WEB	Ath començament dera mazurka, Boris notèc qu’eth generau ajudant de camp Balashov, ua des persones mès pròches ar Emperaire, s’apressaue ada eth e se posau, non coma acostumauen es cortesans, senon plan près deth Sobeiran, qu’en aqueri moments ère en tot blagar damb ua dauna polaca.
GUÈRRA-E-PATZ-III-WEB	Alexandre tachèc ua guardada interrogatiua en Balashov e, en tot compréner qu’actuaue atau per un grèu motiu,, hec ua leugèra inclinacion ara dauna e se virèc entath generau.
GUÈRRA-E-PATZ-III-WEB	Dès es prumères paraules de Balashov, eth ròstre der Emperaire exprimic estonament.
GUÈRRA-E-PATZ-III-WEB	Cuelhec ar ajudant de camp deth braç e trauessèc, damb eth, era sala sense encuedar-se’n de qué era gent se hège enlà, en tot deishar-les un ampli espaci enes dus costats.
GUÈRRA-E-PATZ-III-WEB	Boris observèc tanben er alterat ròstre d’Arakcheiev quan er Emperaire passèc peth sòn dauant acompanhat de Balashov.
GUÈRRA-E-PATZ-III-WEB	Sense deishar de uelh ath Sobeiran, Arakcheiev auancèc, alendant damb eth sòn ròi nas, coma se demorèsse era cridada der Emperaire.
GUÈRRA-E-PATZ-III-WEB	Boris comprenec qu’Arakcheiev envejaue a Balashov e que li sabie degrèu qu’ua notícia, çampar importanta, arribèsse ar Emperaire a trauèrs de un aute que non siguesse eth).
GUÈRRA-E-PATZ-III-WEB	Mès Alexandre passèc damb er ajudant de camp sense fixar-se en eth e ambdús gesseren pera pòrta entath jardin illuminat.
GUÈRRA-E-PATZ-III-WEB	Arakcheiev, en tot tier era espada e guardar emmaliciat ath sòn entorn, les seguic a ua distància de vint canes.
GUÈRRA-E-PATZ-III-WEB	Tant que seguie dançant era mazurka, Boris non deishaue de pensar, encuriosit, en quina poirie èster aquera notícia amiada per Balashov e en com podie saber-se’n d’era abantes qu’es auti.
GUÈRRA-E-PATZ-III-WEB	Quan venguec eth moment d’alistar a ua dauna, li didec a Elena qu’anaue ara cèrca dera comdessa Potocka, que solide auie gessut en balcon.
GUÈRRA-E-PATZ-III-WEB	S’esguitlèc damb pas brac seguit peth parquet enquiara pòrta que daue entath jardin e, en veir qu’eth Tsar gessie dera terrassa, en tot dirigir-se entara pòrta, Boris, coma se li manquèsse eth temps entà hèr repè, se hec entà un costat respectuosaments contra eth gahon e inclinèc eth cap.
GUÈRRA-E-PATZ-III-WEB	Er Emperaire, damb era emocion der òme ofensat personauments, didie:
GUÈRRA-E-PATZ-III-WEB	Entrar en Russia sense ua prealabla declaracion de guèrra!
GUÈRRA-E-PATZ-III-WEB	A Boris li semblèc qu’er Emperaire prononciaue aqueres paraules damb satisfaccion.
GUÈRRA-E-PATZ-III-WEB	Semblaue content pera vigorosa expression balhada as sues idies, mès que li hège dò que les auesse entenut Boris.
GUÈRRA-E-PATZ-III-WEB	Qu’arrés se’n sapie, higec en tot arroncilhar es celhes.
GUÈRRA-E-PATZ-III-WEB	Boris comprenec qu’aqueres paraules se referien ada eth e, clucant es uelhs, inclinèc leugèraments eth cap.
GUÈRRA-E-PATZ-III-WEB	Er Emperaire tornèc ena sala e s’estèc en balh lèu mieja ora.
GUÈRRA-E-PATZ-III-WEB	Boris se’n sabec abantes qu’arrés de qué es tropes franceses auien trauessat eth Niemen.
GUÈRRA-E-PATZ-III-WEB	Gràcies ad aquerò podec mostrar a certans personatges qu’eth sabie çò qu’ère amagat entàs auti; e èster mès estimat per eri.
GUÈRRA-E-PATZ-III-WEB	Era notícia deth pas deth Niemen des francesi venguie de ressabuda dempús un mes de demora e en plen balh!
GUÈRRA-E-PATZ-III-WEB	En prumèr moment, er Emperaire, emmaliciat e herit pera ofensa que se li hège, trapèc era frasa que se harie famosa, plan deth sòn gust pr’amor qu’exprimie perfèctaments es sòns sentiments.
GUÈRRA-E-PATZ-III-WEB	En tornar deth balh, tàs dues dera maitiada, hec cridar ath sòn secretari Shishkov e li manèc escríuer era orde deth dia entàs tropes e eth rescrit entath mariscau prince Saltikov, en tot exigir que s’includisse era frasa: “Non i aurà reconciliacion tant que demore enes mies tèrres un soldat enemic”.
GUÈRRA-E-PATZ-III-WEB	Londeman escriuec a Napoleon aguesta carta:
GUÈRRA-E-PATZ-III-WEB	Monsieur mon frer.
GUÈRRA-E-PATZ-III-WEB	Me’n sabí ager de qué, maugrat era leiautat qu’è complit es mèns compromisi damb Vòsta Majestat, es vòstes tropes an trauessat era frontèra russa; e ara recebi de Sant Petersburg ua nòta qu’en era eth comde Lauristen anóncie, coma causa d’aguesta agression, que Vòsta Majestat se considère en estat de guèrra damb jo deth moment qu’eth prince Kurakin sollicitèc es vòsti passapòrts.
GUÈRRA-E-PATZ-III-WEB	Es motius que per eri eth duc de Bassano refusèc semblabla peticion non m’aurien hèt a supausar jamès qu’aguest gèst servirie de pretèx entara agression.
GUÈRRA-E-PATZ-III-WEB	Plan que òc, aguest ambaishador, coma eth madeish a dit, non auie autorizacion entà hèr eth pas que hec; e tanlèu m’en sabí li hi a arribar era mia desaprovacion e es mies ordes de qué s’estèsse en sòn lòc.
GUÈRRA-E-PATZ-III-WEB	Se Vòsta Majestat non a era intencion de vessar era sang des nòsti pòbles per un equivòc d’aguesta sòrta e consentitz a retirar es vòstes tropes deth territòri rus, considerarè çò que s’a passat coma non passat, e serà possible un acòrd entre nosati.
GUÈRRA-E-PATZ-III-WEB	En cas contrari, Majestat, me veirè obligat a refusar un atac que jo non è provocat de cap des manères.
GUÈRRA-E-PATZ-III-WEB	Que depen encara de Vòsta Majestat evitar ara umanitat es malastres d’ua naua guèrra.
GUÈRRA-E-PATZ-III-WEB	Je suis, eca…
GUÈRRA-E-PATZ-III-WEB	Signat: Alexandre.
GUÈRRA-E-PATZ-III-WEB	Eth 14 de junh, tàs dues deth maitin, eth Tsar hec cridar a Balashov e, dempús de lieger- li era sua carta, li manèc que l’autregèsse personauments a Napoleon.
GUÈRRA-E-PATZ-III-WEB	Alexandre li repetic que non se reconciliarie tant que demorèsse un soldat enemic armat en territòri rus e li manèc que l’ac didesse fidèuments ar Emperaire.
GUÈRRA-E-PATZ-III-WEB	Aguestes paraules non i èren ena carta, pr’amor qu’era sua innada delicadesa l’avertie que non èren oportunes quan se hège eth darrèr assag de reconciliacion, mès persutèc a Balashov era orde de hèr-les a conéisher ar Emperaire francés.
GUÈRRA-E-PATZ-III-WEB	Balashov, acompanhat per un eraut e dus cosacs, gessec ena net deth 13 ath 14 e a punta de dia arribèc en bordalat de Rikonti, ocupat pes avantgardes franceses, ena vòra deth Niemen.
GUÈRRA-E-PATZ-III-WEB	Es susvelhants dera cavalaria francesa li balhèren era arrèsta.
GUÈRRA-E-PATZ-III-WEB	Un suboficiau d’ussars, d’unifòrme blu e casqueta de pèth, cridèc a Balashov que s’arturèsse.
GUÈRRA-E-PATZ-III-WEB	Aguest non ne hec cabau, e seguic ath pas peth camin.
GUÈRRA-E-PATZ-III-WEB	Eth suboficiau arroncilhèc es celhes, gasulhèc un escarni e lancèc eth sòn shivau sus Balashov damb eth sabre desgainat, e de manèra grossièra li preguntèc ath generau rus s’ère sord e se non entenie çò que li didie.
GUÈRRA-E-PATZ-III-WEB	Balashoc se hec a conéisher e eth suboficiau manèc a un soldat ara cèrca der oficiau.
GUÈRRA-E-PATZ-III-WEB	Sense atier mès a Balashov, eth suboficiau se metec a parlar damb es sòns companhs sus ahèrs deth regiment, sense guardar ne tansevolhe ath generau rus.
GUÈRRA-E-PATZ-III-WEB	A Balashov li semblaue estranh veir en tèrra russa ua actitud ostil e, mès que mès, aquera manca absoluda de respècte entada eth, tant acostumat as nautes esfères e as aunors, sustot dempús dera sua convèrsa damb eth Tsar hège tres ores escasses.
GUÈRRA-E-PATZ-III-WEB	Eth solei pistaue entre es bromes, er aire ère frescolenc e umid pera arrosada; es vegades gessien deth bordalat e es alauses, madeish que les bambolhes ena aigua, volatejauen pes camps era ua darrèr era auta e entonauen es sòns cants.
GUÈRRA-E-PATZ-III-WEB	Balashov guardaue ath sòn entorn demorant qu’er oficiau tornèsse deth bordalat.
GUÈRRA-E-PATZ-III-WEB	Es cosacs eth eraut e es soldats francesi escambiauen, de quan en quan, guardades en silenci.
GUÈRRA-E-PATZ-III-WEB	Un coronèl francés d’ussars, que plan que òc venguie de sautar deth lhet, gessec deth bordalat en un beròi shivau gris acompanhat per dus ussars.
GUÈRRA-E-PATZ-III-WEB	Autant er oficiau coma es soldats e es shivaus aufrien er aspècte de benèster e galhardia.
GUÈRRA-E-PATZ-III-WEB	Qu’èren es prumèrs dies de campanha, quan es tropes se sauven encara en perfècte estat, lèu coma en ua revista en tempsi de patz, en tot diferenciar-se solet per uns detalhs bellics en unifòrme e ua morau alègra e vantariosa qu’acompanhe tostemp as prumèrs dies d’ua guèrra.
GUÈRRA-E-PATZ-III-WEB	Eth coronèl francés tenguie a penes es badalhs, mès qu’ère un òme cortés e semblèc compréner tota era importància de Balashov.
GUÈRRA-E-PATZ-III-WEB	Trauessèren eth bordalat de Rikonti, dauant des susvelhants e ussars francesi que saludauen ath sòn coronèl e guardauen encuriosidi er unifòrme rus.
GUÈRRA-E-PATZ-III-WEB	A dus quilomètres, sivans eth coronèl, ère eth cap dera division, que receberie a Balashov e l’amiarie entath lòc avient.
GUÈRRA-E-PATZ-III-WEB	Eth solei auie gessut e ludie alègraments sus es verdi camps.
GUÈRRA-E-PATZ-III-WEB	Acabauen de pujar un arribent e de passar un ostau quan apareishec un grop de cavalièrs qu’ath sòn dauant cavaucaue, en polin nere de ludenti arriatges, un òme de grana estatura, longui peus retortilhadi que li queiguien enquias espatles, chapèu de plumes, capa ròia e longues cames estirades entà dauant, coma ei costum montar entre es francesi.
GUÈRRA-E-PATZ-III-WEB	Er òme galaupaue ar encontre de Balashov; es plumes, era peiraria, es galons e ornaments deth sòn unifòrme ludien ath clar solei de junh.
GUÈRRA-E-PATZ-III-WEB	Balashov ère ja a dus còssi de shivau deth cavalièr que venguie entada eth damb mina solemna e teatrau quan Ulner, eth coronèl francés, gasulhèc respectuosaments: “Le roi de Naples”.
GUÈRRA-E-PATZ-III-WEB	Plan que òc, ère Murat, ara rei de Napols; encara qu’ère deth tot incomprensible se per qué lo cridauen atau; ça que la, eth madeish n’ère convençut d’estar-ne; plan per aquerò cuelhie ara ua mina solemna e majestuosa qu’abantes non auie.
GUÈRRA-E-PATZ-III-WEB	A maugrat dera sua conviccion d’èster rei de Napols e de plànher era tristor des sòns subdits qu’abandonaue, quan l’ordenèren incorporar-se ath servici, e, sustot, dempús dera entrevista damb Napoleon en Dantzig, quan eth sòn august cunhat li didec: “Je vous ai fait roi pour regner a ma manière, mais pas a la votre”, tornèc alègraments ara carrèra que l’ère tan familhar e, coma un shivau ben neurit mès non gras, en senter-se fèrmaments unhut e vestit dera manèra mès atrasenta e costosa, se lancèc alègre e satisfèt pes camins de Polonia, sense saber entà on ne entà qué i anaue.
GUÈRRA-E-PATZ-III-WEB	En veir ath generau rus, damb un movement solemne, pròpi de reis, hec entà darrèr era sua tèsta, enquadrada per longui peus retortilhadi, e guardèc interrogant ath coronèl francés.
GUÈRRA-E-PATZ-III-WEB	Aguest comuniquèc respectuosaments a Sa Majestat es titols de Balashov, qu’eth sòn nòm li siguec impossible de prononciar.
GUÈRRA-E-PATZ-III-WEB	De Nal-macheve, exclamèc eth Rei, en tot solucionar decididaments era dificutat deth coronèl.
GUÈRRA-E-PATZ-III-WEB	Charmé de fair votre connaissance, general, higec damb un gèst de gràcia reiau.
GUÈRRA-E-PATZ-III-WEB	Mès quan se metec a parlar en votz nauta e damb rapiditat, tota era sua dignitat reiau l’abandonèc còp sèc, e, sense encuedar-se’n, passèc entath ton que l’ère pròpi, de bravassa familiaritat.
GUÈRRA-E-PATZ-III-WEB	Botèc era man enes crins deth shivau de Balashov.
GUÈRRA-E-PATZ-III-WEB	Sire, l’Empereur mon maitre ne desire point la guerre, comme Votre Majesté le voit, responec Balashov, en tot declinar eth Majesté en toti es casi damb era afectacion inevitabla de quan se pronóncie un titol encara nau entath que l’amie.
GUÈRRA-E-PATZ-III-WEB	Eth ròstre de Murat se miralhèc de mainadenc plaser escotant a monsieur de Balachov.
GUÈRRA-E-PATZ-III-WEB	Mès, coma royauté oblige, sentie eth besonh de parlar damb er ambaishador d’Alexandre sus questions d’Estat, coma rei e aliat.
GUÈRRA-E-PATZ-III-WEB	Baishèc en tèrra e, en tot cuélher a Balashov deth braç, se hec enlà uns passi dera acompanhada, que demoraue damb respècte.
GUÈRRA-E-PATZ-III-WEB	Passejant, Murat parlaue sajant de balhar importància as sues paraules, rebrembèc qu’er emperaire Napoleon s’auie ofensat quan se l’exigic que se retirèssen es tropes de Prusia, mès que mès pr’amor qu’aguesta exigéncia s’auie hèt publica, causa que herie era dignitat de França.
GUÈRRA-E-PATZ-III-WEB	Balashov repliquèc qu’aquera exigéncia non ère bric ofensanta, pr’amor que…
GUÈRRA-E-PATZ-III-WEB	Murat l’interrompec:
GUÈRRA-E-PATZ-III-WEB	Balashov expliquèc se per qué credie qu’er iniciador dera guèrra ère Napoleon.
GUÈRRA-E-PATZ-III-WEB	Eh, mon cher general, l’interrompec Murat, je desire de tout mon coeur que les Empereurs s’arrangent entre eux et que la guerre commencée malgré moi se termine le plus tot possible, didec Murat damb aguest ton pròpi des vailets que vòlen seguir estant amics maugrat es peleges des sòns patrons.
GUÈRRA-E-PATZ-III-WEB	E comencèc a preguntar peth gran duc e pera sua santat, rebrembant es tempsi alègri e erosi qu’auie passat damb eth en Napols.
GUÈRRA-E-PATZ-III-WEB	Dempús, de ressabuda, coma rebrembant-se de nauèth dera sua dignitat reiau, Murat se lheuèc damb solemnitat, cuelhec era portadura qu’auie mostrat pendent era sua coronacion e, botjant era man dreta, didec:
GUÈRRA-E-PATZ-III-WEB	Je ne vous retients plus, general; je souhaite le succès de votre mission.
GUÈRRA-E-PATZ-III-WEB	E en tot deishar flotar en aire era sua brodada capa ròia e es sues plumes e enludernant damb es sues jòies, s’amassèc ara acompanhada que lo demoraue respectuosaments.
GUÈRRA-E-PATZ-III-WEB	Balashov seguic entà dauant, convençut, sivans es paraules de Murat, de qué l’amiarien de seguit dauant de Napoleon.
GUÈRRA-E-PATZ-III-WEB	Mès que non siguec atau: es susvelhants deth còs d’infantaria de Davout l’arturèren de nauèth ena entrada deth pròche bordalat e un ajudant deth cap deth còs, cridat exprèssaments, lo hec a vier entath bordalat a on s’estaue eth mariscau Davaut.
GUÈRRA-E-PATZ-III-WEB	Davaut ère er Arakcheiev der emperaire Napoleon, un Arakcheiev non covard, bon complidor e crudèu coma er aute, que solet d’aguesta manèra sabie hèr veir era sua leiautat ar Emperaire.
GUÈRRA-E-PATZ-III-WEB	Semblables òmes son de besonh en organisme estatau coma ne son es lops en organisme dera natura; que i son tostemp, tostemp apareishen e se mantien a maugrat dera anomalia que supause era sua preséncia e era sua proximitat ath cap der Estat.
GUÈRRA-E-PATZ-III-WEB	Solet aguest besonh pòt explicar qu’un Arakcheiev, òme bric cortesan, grossièr e ignorant, crudèu enquiath punt d’arrincar-li personauments era mostacha as granadièrs e que pera feblesa des sòns nèrvis ère incapable se sostier eth mendre perilh, artenhesse semblabla influencia en Alexandre, cavalerós, nòble e sensible.
GUÈRRA-E-PATZ-III-WEB	Balashov trapèc ath mariscau Davout en cubèrt dera isba campanharda, seigut en un petit barril, en tot verificar uns compdes.
GUÈRRA-E-PATZ-III-WEB	Ath sòn costat, de pès, i auie un ajudant de camp.
GUÈRRA-E-PATZ-III-WEB	Solide, qu’aurie podut trapar un mielhor lotjament, mès eth mariscau Davout ère un d’aguesti òmes que, de bon voler, sajauen víuer enes pejores condicions pr’amor de sauvar eth dret a èster ombrius; madeish motiu les mantie tostemp pressadi e ocupadi.
GUÈRRA-E-PATZ-III-WEB	Eth màger plaser e eth solet besonh d’aguest tipe d’òmes, quan s’acaren damb quauqu’un de vida animada, s’està en lançar-li en cara era sua pròpia activitat sòbria e perseveranta.
GUÈRRA-E-PATZ-III-WEB	Davout se balhèc aguest plaser quan se presentèc Balashov.
GUÈRRA-E-PATZ-III-WEB	Se calèc encara mès en sòn trabalh e guardèc a trauèrs des sòns mericles eth ròstre deth generau rus, encoratjat per excellent maitin e era convèrsa damb Murat; non se lheuèc ne hec tansevolhe eth mendre movement; arroncilhèc encara mès duraments es celhes e arric aspraments.
GUÈRRA-E-PATZ-III-WEB	En campar en ròstre de Balashov era desagradiua impression qu’aquera acuelhuda li costaue, lheuèc eth cap e preguntèc damb heredor se qué volie.
GUÈRRA-E-PATZ-III-WEB	Balashov, supausant que tau recebement ère degut solet a qu’ignoraue era sua qualitat de generau ajudant de camp der emperaire Alexandre e tanben de representant sòn dauant de Napoleon, se predèc a informar-lo de se qui ère.
GUÈRRA-E-PATZ-III-WEB	Mès, contrariaments ad açò que se demoraue, Davout se mostrèc encara mès foreno e grossièr dempús d’auer-lo escotat.
GUÈRRA-E-PATZ-III-WEB	A on ei era carta?, didec.
GUÈRRA-E-PATZ-III-WEB	Donnez-la-moi, je l’enverrai a lEmpereur.
GUÈRRA-E-PATZ-III-WEB	Balashov responec qu’auie ordes d’autrejar-la personauments ar Emperaire.
GUÈRRA-E-PATZ-III-WEB	E, entà hèr a veir mielhor ath generau rus qu’ère cuelhut pera fòrça lorda, Davout manèc ar ajudant ara cèrca der oficiau de servici.
GUÈRRA-E-PATZ-III-WEB	Balashov treiguec era carta que contenguie eth messatge imperiau e la botèc sus era taula ( que non ère senon era huelha d’ua pòrta, encara damb es sues relhetes, apuada sus dus barrils).
GUÈRRA-E-PATZ-III-WEB	Davout cuelhec era carta e liegec era direccion.
GUÈRRA-E-PATZ-III-WEB	Qu’ètz senhor d’autrejar-me o non es respèctes que me cau, didec Balashov, mès que voi rebrembar-vos qu’è er aunor d’èster generau ajudant de camp de Sa Majestat…
GUÈRRA-E-PATZ-III-WEB	Davout lo guardèc en silenci e sentec un visible plaser dauant era inquietud e confusion que miralhaue eth ròstre deth generau rus.
GUÈRRA-E-PATZ-III-WEB	Ues menutes dempús, er ajudant de camp deth mariscau, senhor de Castres, amièc a Balashov entath lotjament que se l’auie premanit.
GUÈRRA-E-PATZ-III-WEB	Balashov dinèc aqueth dia damb eth mariscau en cubèrt, en tot tier coma taula era pòrta sus dus barrils.
GUÈRRA-E-PATZ-III-WEB	Londeman Davout partic plan d’ora, non sense cridar abantes a Balashov e dider-li damb aire significatiu que li pregaue que s’estèsse aquiu e, en cas de recéber ordes de botjar-se, qu’ac hesse damb es convòis; li didec tanben que non podie parlar damb arrés exceptat deth senhor Castres.
GUÈRRA-E-PATZ-III-WEB	Après quate dies d’engüeg e solitud, conscient de non èster senhor des sòns actes e dera sua pròpia insignificància, autant mès sensible dempús der ambient de poder qu’ère acostumat a botjar-se hège tan pòc, Balashov entornèc entà Vilna, dempús de diuèrses etapes damb es convòis deth mariscau, entre tropes franceses qu’ocupauen tot aqueth territòri.
GUÈRRA-E-PATZ-III-WEB	Balashov entrèc en Vilna, ara en poder des francesi, pera madeisha pòrta qu’auie gessut quate dies abantes.
GUÈRRA-E-PATZ-III-WEB	A londeman, eth camarlenc imperiau, monsieur de Tourenne, se presentèc a Balashov e li comuniquèc eth desir der emperaire Napoleon d’autrejar-li er aunor d’ua audiéncia.
GUÈRRA-E-PATZ-III-WEB	Quate dies abantes, dauant era madeisha casa qu’ara l’auien amiat, montauen garda es susvelhants deth regiment Preobrazhenski; ara, totun, dus granadièrs francesi, damb unifòrme blu e casqueta de coton, ua escota d’ussars e ulans e un ludenta acompanhada d’ajudant de camp, pages e generaus demorauen era gessuda de Napoleon; ath miei deth grop subergessie un shivau serat, qu’es sues retnes tenguie eth mameloc Roustan.
GUÈRRA-E-PATZ-III-WEB	Napoleon recebie en Vilna a Balashov ena madeisha casa que d’era l’auie enviat quate dies abantes er emperaire Alexandre.
GUÈRRA-E-PATZ-III-WEB	Encara que Balashov ère acostumat ara magnificéncia dera Cort russa, eth luxe fastuós dera de Napoleon lo susprenec e estonèc.
GUÈRRA-E-PATZ-III-WEB	Eth comde de Tourenne lo hec a passar ena gran sala d’espèra, a on demorauen diuèrsi generaus, camarlencs e magnats polacs, que fòrça d’eri Balashov les auie vist ena Cort der emperaire Alexandre.
GUÈRRA-E-PATZ-III-WEB	Duroc anoncièc que Napoleon receberie ath generau rus abantes deth passèg.
GUÈRRA-E-PATZ-III-WEB	Ath cap d’ues menutes d’espèra, eth camarlenc de servici apareishec ena gran sala e saludèc respectuosaments a Balashov, en tot convidar-lo a seguir-lo.
GUÈRRA-E-PATZ-III-WEB	Balashov entrèc en ua petita sala, qu’ua des sues pòrtes comunicaue damb eth gabinet de trabalh a on Alexandre l’auie fidat era sua mission près de Napoleon.
GUÈRRA-E-PATZ-III-WEB	Balashov demorèc un parelh de menutes, s’enteneren uns rapidi passi e es dues huelhes dera pòrta se dauriren; tot quedèc en silenci e s’apropèren d’auti passi, fèrmi e energics.
GUÈRRA-E-PATZ-III-WEB	Qu’ère Napoleon, qu’auie acabat era sua toilette maitiau entà montar a shivau.
GUÈRRA-E-PATZ-III-WEB	Ua casaca blua se daurie jos un justet que baishaue sus eth sòn vrente redon; pantalons blanqui sarrauen es cueishes des sues cuertes cames, cauçades damb bòtes de montar.
GUÈRRA-E-PATZ-III-WEB	Çampar, venguien de pientar es sòns bracs peus, mès ua guinsa queiguie ath miei deth sòn front espaciós.
GUÈRRA-E-PATZ-III-WEB	Eth còth blanc e carnut subergessie sus er unifòrme nere.
GUÈRRA-E-PATZ-III-WEB	Venguie perhumat damb aigua de colonia.
GUÈRRA-E-PATZ-III-WEB	Eth sòn ròstre plen e alègre, de barbeta gessuda, exprimie ua majestuosa benvolença imperiau.
GUÈRRA-E-PATZ-III-WEB	Entrèc damb eth cap leugèraments tirat de cap a darrèr, en tot acompanhar cada pas damb un tremolum nerviós.
GUÈRRA-E-PATZ-III-WEB	Tota era sua figura, cuerta e rabassòta, d’espatles amples e gròsses, e vrente e pièch prononciadi, amiaue aguest aire representatiu des òmes de quaranta ans que viuen comòdaments.
GUÈRRA-E-PATZ-III-WEB	S’avertie, ath delà, qu’aguest dia se trapaue d’un excellent umor.
GUÈRRA-E-PATZ-III-WEB	Inclinèc eth cap, en responsa ara prigonda e respectuosa salutacion de Balashov, e, en tot apressar-se ada eth, comencèc a parlar coma un òme que cada ua des sues menutes ei preciosa e non se digne premanir es sòns discursi, convençut de qué diderà tostemp çò que li cau díder.
GUÈRRA-E-PATZ-III-WEB	Tachèc es sòn grani uelhs en ròstre de Balashov e de seguit desvièc era guardada.
GUÈRRA-E-PATZ-III-WEB	Qu’ère evident qu’era persona deth generau rus non l’interessaue e que solet lo preocupaue çò que se passaue en sòn interior.
GUÈRRA-E-PATZ-III-WEB	Guaire succedie dehòra dera sua persona que non auie entada eth cap importància, pr’amor qu’en mon, pensaue eth, tot depenie dera sua volentat.
GUÈRRA-E-PATZ-III-WEB	Non desiri ne è desirat era guèrra, contunhèc, mès qu’è estat pressat entada era.
GUÈRRA-E-PATZ-III-WEB	Encara ara (e accentuèc aguesta paraula) sò prèst a acceptar totes es explicacions que me pogatz balhar.
GUÈRRA-E-PATZ-III-WEB	E comencèc a expausar clara e brèuments es encauses deth desengust damb eth govèrn rus.
GUÈRRA-E-PATZ-III-WEB	En un ton moderat, tranquil e amistós, er emperaire francés amièc a Balashov entara fèrma conviccion de qué Napoleon desiraue era patz e ère prèst a iniciar negociacions.
GUÈRRA-E-PATZ-III-WEB	Sire, l’Empereur, mon maitre… comencèc Balashov, qu’auie premanit eth sòn discurs fòrça temps abantes, quan Napoleon, acabada era sua exposicion, guardèc interrogatiuaments ath generau rus.
GUÈRRA-E-PATZ-III-WEB	Mès era guardada der Emperaire tachada en eth, lo trebolèc.
GUÈRRA-E-PATZ-III-WEB	Balashov artenhec a tier-se e didec qu’er emperaire Alexandre non consideraue motiu sufisent entara guèrra era demana de passapòrts hèta peth sòn ambaishador; Kurakin auie obrat per pròpia iniciatiua, sense eth consentiment deth sòn Sobeiran; higec, a tot darrèr, qu’er emperaire Alexandre non desiraue era guèrra e que non mantenguie cap de relacion damb Anglatèrra.
GUÈRRA-E-PATZ-III-WEB	Encara non, l’interrompec Napoleon, e, coma se cranhesse deishar-se amiar pes sòns sentiments, arroncilhèc es celhes e botgèc eth cap, hènt veir a Balashov que podie contunhar.
GUÈRRA-E-PATZ-III-WEB	Tanlèu didec tot aquerò que se l’auie encomanat, Balashov higec qu’er emperaire Alexandre desiraue era patz, mès començarie es convèrses tostemp que…
GUÈRRA-E-PATZ-III-WEB	Arribat en aguest punt, Balashov trantalhèc: rebrembèc es paraules qu’er Emperaire non auie includit ena carta, mès que l’auie ordenat introdusir en rescrit enviat a Saltikov; paraules que Balashov li calie transméter a Napoleon.
GUÈRRA-E-PATZ-III-WEB	Les rebrebaue pro ben: “tant que i age un enemic armat en territòri rus”, mès lo contenguec un complèx sentiment.
GUÈRRA-E-PATZ-III-WEB	Non podie prononciar aguestes paraules, encara qu’aguest ère eth sòn desir.
GUÈRRA-E-PATZ-III-WEB	Trantalhèc un instant e didec: “A condicion de qué es tropes franceses se retiren en aute costat deth Niemen”.
GUÈRRA-E-PATZ-III-WEB	Non se l’escapèc a Napoleon eth trebolament der ambaishador rus en prononciar aguestes darrères paraules; s’estrementic eth sòn ròstre e eth bot dera cama quèrra comencèc a tremolar acompassadaments.
GUÈRRA-E-PATZ-III-WEB	Sense botjar-se deth sòn lòc e damb votz mès energica e pressada qu’abantes, comencèc a parlar.
GUÈRRA-E-PATZ-III-WEB	Pendent tot aguest temps, Balashov li calec baishar diuèrsi còps es uelhs, atirat, sense encuedar-se’n, peth tremolum deth bot dera cama quèrra de Napoleon, qu’aumentaue a mida qu’era sua votz pujaue de ton.
GUÈRRA-E-PATZ-III-WEB	Desiri era patz autant coma er emperaire Alexandre, didec.
GUÈRRA-E-PATZ-III-WEB	Qu’ei que non hi tot çò de possible entà artenher-la ath long de dètz-e-ueit mesi?
GUÈRRA-E-PATZ-III-WEB	Pendent tot aguest temps è demorat ua explicacion; e ara, entà començar es negociacions, qué ei çò que se me demane?, e quilhèc es celhes e hec damb era petita e grosseta man un gèst energic.
GUÈRRA-E-PATZ-III-WEB	Balashov.
GUÈRRA-E-PATZ-III-WEB	En aute costat deth Niemen?
GUÈRRA-E-PATZ-III-WEB	Alavetz, voletz que hèsca repè entar aute costat deth Niemen, sonque enquiar aute costat?
GUÈRRA-E-PATZ-III-WEB	E guardèc fixaments a Balashov qu’inclinèc respectuós eth cap.
GUÈRRA-E-PATZ-III-WEB	En sòrta de demanar-li, coma quate mesi abantes, era retirada de Pomerania, ara se l’exigie solet era arreculada entar aute costat deth Niemen.
GUÈRRA-E-PATZ-III-WEB	Napoleon se virèc ara prèssa e comencèc a passejar pera cramba.
GUÈRRA-E-PATZ-III-WEB	Didetz que se m’exigís arrecular entar aute costat deth Niemen pr’amor de poder començar es negociacions; mès hè dus mesi se me demanaue qu’arreculèssa entar aute costat deth Oder e deth Vistula, e, totun aquerò, ara consentitz a iniciar es convèrses.
GUÈRRA-E-PATZ-III-WEB	Caminèc en silenci d’un costat en aute dera estança e se posèc de nauèth dauant de Balashov.
GUÈRRA-E-PATZ-III-WEB	Eth sòn ròstre semblaue petrificat, damb expression sevèra, e era cama quèrra li tremolaue encara mès de prèssa qu’abantes.
GUÈRRA-E-PATZ-III-WEB	Napoleon se’n sabie d’aguest tremolum dera cama.
GUÈRRA-E-PATZ-III-WEB	La vibration de mon mollet gauche est un grand signe chez moi, auie de díder posterioraments.
GUÈRRA-E-PATZ-III-WEB	Proposicions coma aqueres d’abandonar er Oder e eth Vistula se pòden hèr ath prince de Baden, mès non a jo!, sorrisclèc cridant.
GUÈRRA-E-PATZ-III-WEB	Encara que me balhèssen Sant Petersburg e Moscòu, que non acceptaria semblabla prepausa.
GUÈRRA-E-PATZ-III-WEB	Didetz que jo è començat era guèrra.
GUÈRRA-E-PATZ-III-WEB	E qui siguec eth prumèr d’incorporar-se ara armada?
GUÈRRA-E-PATZ-III-WEB	Er emperaire Alexandre, e non jo.
GUÈRRA-E-PATZ-III-WEB	Me prepausatz negociacions quan è degalhat milions, tant que vosati vos auetz aliat damb Anglatèrra e era vòsta situacion ei dolenta…
GUÈRRA-E-PATZ-III-WEB	Quina finalitat a era vòsta aliança damb Anglatèrra?, didec rapidaments, parlant atau entà non expausar es auantatges d’ua pàtz ne entà discutir dera sua possibiitat, senon entà provar era rason que l’assistie, era sua fòrça e es asenades e es errors d’Alexandre.
GUÈRRA-E-PATZ-III-WEB	Er exòrdi auie, plan que òc, era finalitat de mostrar er auantatge dera sua posicion, mès, a maugrat de tot ère dispausat a acceptar er inici des convèrses.
GUÈRRA-E-PATZ-III-WEB	Mès ara auie començat a parlar, e coma mès parlaue, mès dificil l’ère contrarotlar es sues paraules.
GUÈRRA-E-PATZ-III-WEB	Era soleta causa que se prepausaue ère, evidentaments, agranir era sua pròpia persona e ofensar a Alexandre: ei a díder, çò qu’ath començament dera entrevista de Balashov non desiraue de cap des manères.
GUÈRRA-E-PATZ-III-WEB	Diden qu’auetz arribat a ua patz damb es turcs, ei vertat?
GUÈRRA-E-PATZ-III-WEB	Balashov inclinèc afirmatiuaments eth cap.
GUÈRRA-E-PATZ-III-WEB	S’a signat era patz… comencèc.
GUÈRRA-E-PATZ-III-WEB	Mès Napoleon non lo deishèc seguir.
GUÈRRA-E-PATZ-III-WEB	Qu’auie besonh de parlar eth solet e seguie eth sòn discurs damb eloquéncia e irritacion non contenguda qu’ada era se prèden es persones mimades pera fortuna.
GUÈRRA-E-PATZ-III-WEB	Ja ac sai, ja ac sai; auetz signat era patz damb es turcs sense arténher Moldavia e Valaquia.
GUÈRRA-E-PATZ-III-WEB	Ça que la, l’auria autrejat aguestes províncies ath vòste Emperaire, madeish que l’autregè Finlandia.
GUÈRRA-E-PATZ-III-WEB	Òc, contunhèc, ac auia prometut e èra prèst a autrejar a Alexandre Moldavia e Valaquia.
GUÈRRA-E-PATZ-III-WEB	Mès ara que non aurà aguestes polides províncies.
GUÈRRA-E-PATZ-III-WEB	Les aurie pogut incorporar ath sòn Emperi e espandir eth territòri rus, en un solet regne, dès eth gòlf de Botnia enquiara desbocadura deth Danubi.
GUÈRRA-E-PATZ-III-WEB	Caterina era Grana que non aurie pogut hèr mès, seguic Napoleon, en tot alugar-se a mida que parlaue, sense deishar de passejar pera estança e repetint a Balashov lèu es madeishes paraules qu’auie dit ath madeish Alexandre en Tilsitt.
GUÈRRA-E-PATZ-III-WEB	Tout cela il l’aurait du a mon amitié.
GUÈRRA-E-PATZ-III-WEB	Ah, quel beau regne…!
GUÈRRA-E-PATZ-III-WEB	Repetic diuèrsi còps e, posant-se, treiguec era tabaquèra d’aur, shurlant rapè damb aviditat.
GUÈRRA-E-PATZ-III-WEB	Quel beau regne auriait put etre celui de l’empereur Alexandre!
GUÈRRA-E-PATZ-III-WEB	Guardèc damb pena a Balashov, e quan aguest volec díder quauquarren, s’esdeguéc a contunhar.
GUÈRRA-E-PATZ-III-WEB	Qué podie desirar o cercar que non trapèsse ena mia amistat?, didec, perplèx, en tot arropir es espatles.
GUÈRRA-E-PATZ-III-WEB	Mès non, qu’a preferit entornejar-se des mèns enemics.
GUÈRRA-E-PATZ-III-WEB	E de quini?
GUÈRRA-E-PATZ-III-WEB	A cridat as Stein, as Armfeld, un dissolvut e intrigant; Winzingerode, un subdit francés hujut.
GUÈRRA-E-PATZ-III-WEB	Bennigsen qu’ei mès militar qu’es auti, encara que non dèishe d’èster un incapable; non podec hèr arren en 1807 e l’aurie de suscitar ar emperaire Alexandre terribles rebrembes…
GUÈRRA-E-PATZ-III-WEB	S’encara siguessen òmes capables de quauquaurren se les poirie emplegar, contunhèc Napoleon, que li començaue a èster de mau hèr concretar en paraules eth torrent de consideracions que neishien sense pòsa ena sua ment e que provauen eth sòn dret e era sua fòrça (qu’ena sua opinion èren madeish); mès que non servissen ne entad açò.
GUÈRRA-E-PATZ-III-WEB	Que non son boni ne entara guèrra ne entara patz.
GUÈRRA-E-PATZ-III-WEB	Diden que Barclay ei mès adreit qu’es auti, mès jo que non ac dideria, se campam es sòns prumèrs movements.
GUÈRRA-E-PATZ-III-WEB	E qué hèn, qué hèn toti aguesti cortesans!
GUÈRRA-E-PATZ-III-WEB	Pfull prepause, Armfeld discutís, Bennigsen examine e Barclay, encargat d’actuar, non sap jamès se qué decidir e eth temps se passe sense hèr arren.
GUÈRRA-E-PATZ-III-WEB	Sonque Bagration ei un militar.
GUÈRRA-E-PATZ-III-WEB	Ei pèc, mès que non li manque experiéncia, còp de uelh e decision…
GUÈRRA-E-PATZ-III-WEB	E quin lòc ocupe eth vòste joen Emperaire ath miei d’aguest ensems de nullitats?
GUÈRRA-E-PATZ-III-WEB	Non hèn senon compremeter-lo e descargar sus eth era responsabilitat de tot çò que se hè.
GUÈRRA-E-PATZ-III-WEB	Un souverain ne doit etre a l’armée que quand il est generau, didec, balhant ad aguestes paraules eth sens d’ua provocacion.
GUÈRRA-E-PATZ-III-WEB	Napoleon coneishie es desirs d’Alexandre d’èster un vertadèr capdèth militar.
GUÈRRA-E-PATZ-III-WEB	Hè ua setmana que comencèc era campanha e non auetz sabut deféner Vilna.
GUÈRRA-E-PATZ-III-WEB	Era vòsta armada ei dividida en dues e l’auem hèt enlà des províncies polaques.
GUÈRRA-E-PATZ-III-WEB	Entre es tropes que i a maucontentament.
GUÈRRA-E-PATZ-III-WEB	Que non Majestat, didec Balashov, que pelejaue per retier tot çò que didie Napoleon e seguir aqueth torrent de paraules.
GUÈRRA-E-PATZ-III-WEB	Es nòsti soldats s’aluguen damb eth desir…
GUÈRRA-E-PATZ-III-WEB	Qu’ac sai tot, l’interrompec Napoleon, ac sai tot, me’n sai deth nombre des vòsti batalhons tan ben coma eth des mèns.
GUÈRRA-E-PATZ-III-WEB	Es turcs que non valen entad arren, qu’ac an demostrat en tot hèr aguesa patz damb vosati.
GUÈRRA-E-PATZ-III-WEB	Es suedesi… eth sòn destin qu’ei èster governadi per reis hòls.
GUÈRRA-E-PATZ-III-WEB	Eth sòn rei qu’ère un hòl; l’escambièren per un aute, Bemadotte, que s’a capvirat de seguit, pr’amor que solet un hòl pòt, en èster suedés, signar ua aliança damb Russia.
GUÈRRA-E-PATZ-III-WEB	Napoleon damb un arridolet de dolenteria, treiguec de nauèth era tabaquèra.
GUÈRRA-E-PATZ-III-WEB	A cada frasa de Napoleon, Balashov volie objectar, mès quan sajaue díder quauquarren, Napoleon l’interrompie.
GUÈRRA-E-PATZ-III-WEB	Contra era holia des suedesi, Balashov aurie volut díder que Suecia ei ua ièrla quan ei emparada per Russia, mès Napoleon cridèc de mala encolia entà estofar es sues paraules.
GUÈRRA-E-PATZ-III-WEB	Er Emperaire francés se trapaue en aguest estat d’irritacion qu’en eth ei de besonh parlar, parlar e parlar solet entà demostrar-se ada eth madeish qu’a rason.
GUÈRRA-E-PATZ-III-WEB	Era situacion de Balashov se hège penibla.
GUÈRRA-E-PATZ-III-WEB	Cranhie veir amendrida era sua dignitat d’ambaishador e sentie eth besonh d’objectar quauquarren; mès coma òme se tenguie morauments dauant d’aquera ira sense motiu, damb desbrembe d’eth madeish, que s’auie senhorejat de Napoleon.
GUÈRRA-E-PATZ-III-WEB	Sabie que totes es paraules prononciades per eth en queth moment èren mancades d’importància e qu’eth madeish s’avergonharie mès tard d’auer-les prononciat.
GUÈRRA-E-PATZ-III-WEB	Balashov, de pès e damb es uelhs baishi, guardaue es gròsses e tremoloses cames de Napoleon, sajant d’evitar era sua guardada.
GUÈRRA-E-PATZ-III-WEB	Que m’ei parièr des vòsti aliats?
GUÈRRA-E-PATZ-III-WEB	Seguie er Emperaire.
GUÈRRA-E-PATZ-III-WEB	Son ueitanta mil e luten coma leons.
GUÈRRA-E-PATZ-III-WEB	E arribaràn a dus cent mil.
GUÈRRA-E-PATZ-III-WEB	Emmaliciat encara mès dempús d’aguesta evidenta mentida, e en veir a Balashov resignat ara sua sòrt, silenciós e immobil, se virèc damb bruscaria e cridèc, apressant-se ena madeisha cara de Balashov e botjant energicaments es sues blanques mans.
GUÈRRA-E-PATZ-III-WEB	Sabetz-vo’n que s’arrossegatz a Prusia contra jo, l’esfaçarè deth mapa!
GUÈRRA-E-PATZ-III-WEB	Eth sòn ròstre ère esblancossit, desguisat pera ira.
GUÈRRA-E-PATZ-III-WEB	Damb gèst energic, sarrèc es sues mans blanques e petites en ua paumada:
GUÈRRA-E-PATZ-III-WEB	Òc, les refusarè enquia mès enlà deth Dvina e eth Dnieper e restablirè contra vosati era barralha qu’Euròpa, cèga e criminau, permetec esbauçar en d’auti tempsi.
GUÈRRA-E-PATZ-III-WEB	Aquerò ei çò que harè; aquerò ei çò que guanharatz per auer-vos aluenhat de jo, e recorrec en silenci diuèrsi còps era cramba; es sues amples espatles s’estrementien.
GUÈRRA-E-PATZ-III-WEB	Sauvèc era tabaquèra ena pòcha deth justet, mès la tornèc a trèir, se la hec a vier diuèrsi còps en nas e se posèc dauant de Balashov.
GUÈRRA-E-PATZ-III-WEB	Silenciós tachèc era sua ironica guardada en ròstre deth generau e didec en votz baisha: eth cependant, quel beau regne aurait pu avoir votre maitre!
GUÈRRA-E-PATZ-III-WEB	Balashov, en sénter eth besonh d’objectar quauquarren, didec que, per part de Russia, es causes non presentauen un aspècte tant ombriu.
GUÈRRA-E-PATZ-III-WEB	Napoleon sauvèc silenci e seguic en tot guardar-lo damb aire burlesc, evidentaments sense escotar-lo.
GUÈRRA-E-PATZ-III-WEB	Balashov higec que Russia depausaue granes esperances en aquera guèrra.
GUÈRRA-E-PATZ-III-WEB	Quan Balashov deishèc de parlar, Napoleon treiguec de nauèth era tabaquèra, prenec rapè, e, coma hènt un senhau, piquèc dus còps en solèr damb eth pè.
GUÈRRA-E-PATZ-III-WEB	Se dauric ua pòrta e un camarlenc, entre prigondes reveréncies, autregèc ar Emperaire eth chapèu e es gants; un aute l’aufric un mocador; Napoleon, sense guardar-les, se virèc entà Balashov.
GUÈRRA-E-PATZ-III-WEB	Asseguratz, en mèn nòm, ar emperaire Alexandre qu’a era mia afeccion d’abantes.
GUÈRRA-E-PATZ-III-WEB	Lo coneishi plan ben e aprècii fòrça es sues nautes qualitats, e cuelhec eth chapèu.
GUÈRRA-E-PATZ-III-WEB	Je ne vous retiens plus, general, vous recebrez ma lettre entar Emperaire, e se filèc ara prèssa de cap ara pòrta.
GUÈRRA-E-PATZ-III-WEB	Toti es qu’èren ena sala d’espèra se precipitèren escales enjós.
GUÈRRA-E-PATZ-III-WEB	Dempús de tot aquerò que l’auie dit Napoleon, des sòns atacs de colèra e des sues darrères paraules prononciades secaments: “Je ne vous retiens plus, general, vous recebrez ma lettre”, prononciades damb heredor, Balashov ère convençut de qué Napoleon non solet non lo volie tornar a veir, senon que sajarie d’evitar quinsevolh entrevista damb un ambaishador ofensat, testimòni, ath delà, des sòns indignants atacs d’ira.
GUÈRRA-E-PATZ-III-WEB	Mès, damb gran estonament dera sua part, recebec mejançant Duroc era invitacion entà sèir-se aqueth dia ena taula der Emperaire.
GUÈRRA-E-PATZ-III-WEB	Bessieres, Caulaincourt e Berthier assistien en repais.
GUÈRRA-E-PATZ-III-WEB	Napoleon recebec a Balashov damb mina alègra e amabla.
GUÈRRA-E-PATZ-III-WEB	Luenh de mostrar trebuc o vergonha pera sua colèra deth maitin, sajaue d’encoratjar a Balashov.
GUÈRRA-E-PATZ-III-WEB	Qu’ère evident que, de hège temps, Napoleon non admetie era possibilitat d’enganhar-se e ère convençut de qué tot çò que hège estaue ben, non pr’amor qu’es sòns actes corresponessen a ua concepcion deth ben o deth mau, senon pr’amor qu’ère eth que les hège.
GUÈRRA-E-PATZ-III-WEB	Er Emperaire se mostraue plan alègre, dempús eth passèg a shivau per Vilna, a on era gentada l’auie aclamat damb entosiasme.
GUÈRRA-E-PATZ-III-WEB	Totes es hièstres des carrèrs deth trajècte èren ornades damb tapisi, bandères e monogrames damb eth sòn nòm; fòrça daunes polaques l’auien saludat des hièstres estant, en tot estornejar es sòns mocadors.
GUÈRRA-E-PATZ-III-WEB	Pendent eth repais, Napoleon non solet se mostrèc cortés damb Balashov, que hec a sèir ath sòn costat, senon que semblaue tractar-lo coma a un des sòns cortesants o coma a ua persona que simpatizèsse damb es sòns projèctes e s’alegrèsse des sues capitades.
GUÈRRA-E-PATZ-III-WEB	Entre d’autes causes, parlèc de Moscòu e li hec diuèrses preguntes a Balashov sus era capitau russa, non coma un curiós viatgèr, que s’informaue sus un lòc nau que desiraue visitar, senon convençut de qué aguestes preguntes deuien vantar a Balashov coma rus.
GUÈRRA-E-PATZ-III-WEB	Guairi abitants a Moscòu?
GUÈRRA-E-PATZ-III-WEB	Guairi edificis?
GUÈRRA-E-PATZ-III-WEB	Guaires glèises a?, preguntaue Napoleon.
GUÈRRA-E-PATZ-III-WEB	En enténer qu’èren mès dues centes es glèises de Moscòu, Napoleon exclamèc:
GUÈRRA-E-PATZ-III-WEB	Entà qué tantes?
GUÈRRA-E-PATZ-III-WEB	Es russi que son fòrça religiosi, repliquèc Balashov.
GUÈRRA-E-PATZ-III-WEB	Mès eth gran nombre de glèises e monastèris ei tostemp senhau der endarrieratge d’un pòble, didec Napoleon guardant a Caulaincourt ara cèrca dera sua conformitat.
GUÈRRA-E-PATZ-III-WEB	Balashov, respectuosaments, se permetec divergir dera opinion deth Sobeiran francés.
GUÈRRA-E-PATZ-III-WEB	Cada nacion qu’a es sòns costums, didec.
GUÈRRA-E-PATZ-III-WEB	Mès enlòc d’Euròpa existís arren de parièr, afirmèc Napoleon.
GUÈRRA-E-PATZ-III-WEB	Aguesta frasa de Balashov, que mentaue era recenta derrota de Napoleon en Espanha, siguec, sivans auie de racondar dempús eth madeish Balashov, plan hestejada ena Cort der emperaire Alexandre, mès ena taula de Napoleon passèc non avertida.
GUÈRRA-E-PATZ-III-WEB	A compdar pes cares indiferentes e perplèxes des mariscaus francesi, ère evident que non auien comprenut era intencion dera responsa que semblaue hèr allusion eth ton de votz deth generau rus.
GUÈRRA-E-PATZ-III-WEB	Balashov, que deth començament deth repais ère alèrta, repliquèc que comme tout chemin mene a Rome, tout chemin mene a Moscou, que n’auie fòrça, e un d’eri, eth que passaue per Poltava, siguec er alistat per Carles XII.
GUÈRRA-E-PATZ-III-WEB	E Balashov se rogic satisfèt dera capitada dera sua responsa.
GUÈRRA-E-PATZ-III-WEB	A penes auec acabat de díder “Poltava”, quan ja Caulaincourt treiguec a collacion era incomoditat deth camin de Sant Petersburg entà Moscòu e es sòns rebrembes d’aquera ciutat.
GUÈRRA-E-PATZ-III-WEB	Dempús deth repais passèren en burèu der Emperqaire pr’amor de préner eth cafè: qu’ère eth madeish burèu que, quate dies abans, ocupaue er emperaire Alexandre.
GUÈRRA-E-PATZ-III-WEB	Napoleon se seiguec e remenèc eth sòn cafè, mestrat en tassa de Sevres; senhalèc a Balashov ua cagira ath sòn costat.
GUÈRRA-E-PATZ-III-WEB	Que i a en èsser uman, dempús de minjar, ua animositat que, mès fòrta que quinsevolhe auta causa racionau, l’amie a un a senter-se satisfèt d’eth madeish e a veir en cadun des que l’entornègen a un amic.
GUÈRRA-E-PATZ-III-WEB	Er Emperaire qu’ère en aguesta disposicion: li semblaue èster ath miei d’òmes que l’adorauen, qu’enquia e tot Balashov, dempús deth repais, ère un amic e un adoraire.
GUÈRRA-E-PATZ-III-WEB	Napoleon se virèc entada eth damb un arridolet amable e un shinhau burlesc.
GUÈRRA-E-PATZ-III-WEB	M’an dit qu’aguesta madeisha cramba l’ocupaue er emperaire Alexandre.
GUÈRRA-E-PATZ-III-WEB	Ei estranh… vertat generau?, didec, sense dobtar, çampar, que semblable rebrembe deuie èster agradiu ath sòn interlocutor, donques qu’ère ua pròva dera sua superioritat sus eth Sobeiran rus.
GUÈRRA-E-PATZ-III-WEB	Balashov non podec respóner arren e joquèc eth cap en silenci.
GUÈRRA-E-PATZ-III-WEB	Òc, en aguesta madeisha estança, hè quate dies, discutien Wintzingerode e Stein, seguic Napoleon, segur d’eth madeish, e damb eth madeish arridolet burlesc.
GUÈRRA-E-PATZ-III-WEB	Çò que non posqui compréner ei qu’er emperaire Alexandre s’age entornejat de toti es mèns enemics personaus.
GUÈRRA-E-PATZ-III-WEB	Que non… ac compreni.
GUÈRRA-E-PATZ-III-WEB	Non auetz pensat que jo poiria hèr madeish?, preguntèc a Balashov.
GUÈRRA-E-PATZ-III-WEB	Aguest rebrembe l’amiaue sens dobte entara penent dera colèra d’aqueth maitin encara frèsca en eth.
GUÈRRA-E-PATZ-III-WEB	Eth se’n deu saber qu’ac harè, higec, en tot hèr enlà damb era sua man era tassa e lheuar-se.
GUÈRRA-E-PATZ-III-WEB	Despatriarè d’Alemania a toti es sòns parents: es Wurtemberg, es Baden, es Weimar…
GUÈRRA-E-PATZ-III-WEB	Òc, les despatriarè a toti.
GUÈRRA-E-PATZ-III-WEB	Que vagen pensant a premanir-les refugi en Russia!
GUÈRRA-E-PATZ-III-WEB	Balashov joquèc eth cap, en tot hèr veir damb era sua portadura que desiraue retirar-se e que s’escotaue çò que li didien ère pr’amor que non podie hèr ua auta causa.
GUÈRRA-E-PATZ-III-WEB	Napoleon ne tansevolhe se n’encuedèc.
GUÈRRA-E-PATZ-III-WEB	Parlaue a Balashov non coma a un ambaishador deth sòn enemic, senon coma a un òme que l’ère absoludaments fidèu ara e que li calie alegrar-se dera umiliacion deth sòn ancian senhor.
GUÈRRA-E-PATZ-III-WEB	E per qué cuelhec eth comandament des sues tropes er emperaire Alexandre?
GUÈRRA-E-PATZ-III-WEB	Per qué?
GUÈRRA-E-PATZ-III-WEB	Era guèrra ei eth mèn mestièr; eth sòn ei regnar, non comandar armades.
GUÈRRA-E-PATZ-III-WEB	Per qué a cuelhut aguesta responsabilitat?
GUÈRRA-E-PATZ-III-WEB	Napoleon treiguec un còp mès era sua tabaquèra; hec uns passi en silenci e, de pic, inesperadaments, s’apressèc entà Balashov; e damb un leugèr arridolet, damb seguretat, rapida e simplaments, coma s’aquerò siguesse non solet important, senon plan agradiu entà Balashov, lheuèc era man entath ròstre deth generau rus, un òme de quaranta ans, e lo tirèc leugèraments der aurelha sense deishar d’arrir.
GUÈRRA-E-PATZ-III-WEB	Avoir l’oreille tirée par l’Empereur ère, ena cort francesa, eth màger des aunors e un gran present.
GUÈRRA-E-PATZ-III-WEB	Et bien, vous non dites rien, admirateur et courtisant de l’empereur Alexandre?, preguntèc, coma se li semblèsse un shinhau ridicul eth hèt de qué ua persona, ena sua preséncia, podesse èster courtisan e admirateur de un aute que non siguesse eth.
GUÈRRA-E-PATZ-III-WEB	Son prèsti es shivaus deth generau?, higec, en tot inclinar, a penes, eth cap en responsa ara salutacion de Balashov.
GUÈRRA-E-PATZ-III-WEB	Que li balhen es mèns.
GUÈRRA-E-PATZ-III-WEB	Li cau anar luenh…
GUÈRRA-E-PATZ-III-WEB	Era carta fidada a Balashov ère era darrèra carta de Napoleon entà Alexandre.
GUÈRRA-E-PATZ-III-WEB	Balashov expliquèc peth menut ar Emperaire rus er sua entrevista damb Napoleon e… era guèrra comencèc.
GUÈRRA-E-PATZ-III-WEB	Après era sua entrevista damb Pierre en Moscòu, eth prince Andrei partic entà Sant Petersburg pr’amor d’apraiar uns ahèrs, sivans didec era sua familha, mès en realitat ère entà cercar aquiu ath prince Kuraguin, que consideraue de besonh veir.
GUÈRRA-E-PATZ-III-WEB	Arribat en Sant Petersburg, s’informèc dera destinacion d’Anatòl e se’n sabec de qué ja non ère aquiu.
GUÈRRA-E-PATZ-III-WEB	Pierre l’auie hèt a saber ath sòn cunhat qu’eth prince Andrei lo cercaue e Kuraguin recebec de seguit un nau destin deth ministre dera Guèrra e s’incorporèc ena armada en Moldavia.
GUÈRRA-E-PATZ-III-WEB	En Sant Petersburg eth prince Andrei trapèc a Kutuzov, eth sòn ancian generau, tostemp tant ben dispausat entada eth, e aguest li prepausèc vier damb eth ena armada de Moldavia, que n’auie estat nomentat comandant en cap.
GUÈRRA-E-PATZ-III-WEB	Quan eth prince Andrei siguec destinat en Estat Major dera Casèrna Generau partic entà Turquia.
GUÈRRA-E-PATZ-III-WEB	Bolkonski non credie oportun escríuer a Kuraguin e provocar-lo entà un düel sense un nau pretèxt.
GUÈRRA-E-PATZ-III-WEB	Pensaue qu’en hè’c, comprometerie ara comdesa Rostova, e plan per aquerò cercaue un encontre personau damb eth e ua naua rason entà escometer-se.
GUÈRRA-E-PATZ-III-WEB	Mès tanpòc ena armada russa artenhec a trapar a Kuraguin, que, pòc dempús dera arribada deth prince Andrei, auie tornat entà Russia.
GUÈRRA-E-PATZ-III-WEB	En un país desconeishut e damb condicions de vida completaments naues, eth prince Andrei sentec un cèrt aleugeriment.
GUÈRRA-E-PATZ-III-WEB	Coma mès intens ère eth sòn dolor pera traïcion dera sua prometuda, autan mès esfòrç hège entà dissimular es sòns sentiments dauant des auti; aquera vida que tant erós auie estat en d’auti tempsi se li hège cada còp mès penibla, madeish qu’era sua libertat e era sua independéncia, que tant auie valorat anterioraments.
GUÈRRA-E-PATZ-III-WEB	Non l’assautauen es vielhs pensaments qu’acodien ena sua memòria eth prumèr viatge quan vedec eth cèu en camp d’Austerlitz, pensaments que li shautaue comentar damb Pierre e qu’auien aumplit era sua solitud en Bogucharovo e dempús en Soissa e Roma.
GUÈRRA-E-PATZ-III-WEB	Cranhie eth sòn solet rebrembe, que li daurien orizons infiniti e clars.
GUÈRRA-E-PATZ-III-WEB	Ara solet ocupauen eth sòn esperit ahèrs immediats e practics, sense cap relacion damb eth passat.
GUÈRRA-E-PATZ-III-WEB	E autant mès s’agarraue ad aguesti problèmes coma mès s’amagauen e aluenhauen d’eth es sues idies d’abantes.
GUÈRRA-E-PATZ-III-WEB	Coma s’aguest cèu infinit que se lheuaue sus eth s’auesse convertit de ressabuda en ua copòla baisha e definida, que l’aclapaue, a on tot ère evident e non auie arren etèrn ne misteriós.
GUÈRRA-E-PATZ-III-WEB	De totes es ocupacions que se l’aufrien, eth servici militar li semblaue eth mès simple e eth que mielhor coneishie.
GUÈRRA-E-PATZ-III-WEB	Enes sues foncions de generau de servici en Estat Major de Kutuzov, se tenguie, damb in, des ahèrs e estonaue ath comandant en cap pera sua afogadura e eth sòn orde en trabalh.
GUÈRRA-E-PATZ-III-WEB	En non trapar a Kuraguin en Turquia, non credec de besonh tornar ath sòn darrèr entà Russia; se’n sabie, totun, que, en trapar-lo, per mès long que siguesse eth temps passat, a maugrat de tot eth sòn mensprètz entad aqueth òme e de totes es rasons que lo possauen a considerar indigne rebaishar-se enquia ua escometuda damb eth, non deisharie de provocar-lo.
GUÈRRA-E-PATZ-III-WEB	En 1812, quan era notícia dera guèrra contra Napoleon arribèc en Bucarest (a on s’estaue Kutuzov de hège dus mesi, en tot passar dies e nets damb era sua valaca), eth prince Andrei demanèc ath sòn comandant en cap eth sòn transferiment entara armada der Oèst.
GUÈRRA-E-PATZ-III-WEB	Kutuzov, qu’ère ja un shinhau cansat dera activitat de Bolkonski, en tot veir en era un contunh repotec ara sua pròpia guitèra, lo deishèc partir plan a gust e l’encomanèc ua mission près de Barclay de Tolly.
GUÈRRA-E-PATZ-III-WEB	Abantes d’incorporar-se ena armada, qu’en mai ère campada en Drissa, eth prince Andrei passèc per Lisie-Gori, que li venguie de camin e solet a tres quilomètres deth camin que l’amiaue entà Smolensk.
GUÈRRA-E-PATZ-III-WEB	Auie experimentat tantes commocions enes tres darrèri ans, auie pensat, sentut e vist tantes causes enes sòns viatges per Orient e Occident, que l’estonèc trapar, en apressar-se en Lisie-Gori, era madeisha manèra de víuer, autaplan enes sòns mendre detalhs.
GUÈRRA-E-PATZ-III-WEB	Recorrec eth camin centrau e passèc es pòrtes dera propietat coma s’entrèsse en un castèth encantat e adormit.
GUÈRRA-E-PATZ-III-WEB	Era madeisha neteja e mesura, eth madeish silenci d’abantes regnauen en aquera casa; es madeishi mòbles, es madeishes parets, madeishi rumors e flaires; es timides cares de tostemp, encara qu’un shinhau envielhides.
GUÈRRA-E-PATZ-III-WEB	Era princessa Maria seguie en tot èster era joena (un shilhau envielhida ara) timida en d’auti tempsi, lèja, tostemp espaurida e tormentada per patiments moraus, qu’es sòns mielhors ans passauen estèrles, sense cap alegria.
GUÈRRA-E-PATZ-III-WEB	Mademoiselle Bourienne ère era madeisha gojata cocarèla, que gaudie erosa de cada moment dera vida, contenta damb era madeisha e possedida des mès alègres esperances.
GUÈRRA-E-PATZ-III-WEB	Ara auie major seguretat o aumens aquerò li semblèc ath prince Andrei.
GUÈRRA-E-PATZ-III-WEB	Dessalles, eth preceptor vengut de Soissa, vestie ua levita ara mòda russa, escarraunhaue eth rus damb es vailets e seguie estant eth madeish preceptor de limitada intelligéncia, instruït, vertuós e pedant.
GUÈRRA-E-PATZ-III-WEB	En vielh prince, eth cambi fisic s’estaue ena manca d’un dent en un costat dera boca; morauments seguie estant eth d’abantes, encara mès irritable e maufidat per tot çò que se passaue en mon.
GUÈRRA-E-PATZ-III-WEB	Solet Nikolenka auie cambiat: ère mès naut, auie excellent color e uns retortilhadi peus escurs.
GUÈRRA-E-PATZ-III-WEB	Quan arrie quilhaue eth sòn pòt superior dera sua polida boca, madeish que sa mair, era defuntada petita princessa.
GUÈRRA-E-PATZ-III-WEB	Sonque eth trincaue era lei dera immutabilitat en aqueth castèth encantat e adormit.
GUÈRRA-E-PATZ-III-WEB	Ça que la, encara qu’exterioraments tot siguesse coma abantes, es relacions intèrnes de totes aqueres persones auien patit cambis dès eth darrèr còp que les vedesse eth prince Andrei.
GUÈRRA-E-PATZ-III-WEB	Es membres dera familha s’auien dividit en dus grops estranhs e enemics entre eri, que tan solet ena sua preséncia e en aunor d’eth s’amassauen en tot alterar era sua manèra de vida de costum.
GUÈRRA-E-PATZ-III-WEB	Eth vielh prince, mademoiselle Bourienne e er arquitècte formauen un d’aguesti grops; era princessa Maria.
GUÈRRA-E-PATZ-III-WEB	Dessalles, Nikolenka e totes es hilhuquères integrauen er aute.
GUÈRRA-E-PATZ-III-WEB	Pendent eth sojorn deth prince Andrei en Lisie-Gori toti es membres dera familha minjauen amassa, mès se sentien incomòdes e Andrei Bolkonsli acabèc en tot senter-se un òste que per eth hègen ua excepcion e qu’era sua preséncia shordaue a toti.
GUÈRRA-E-PATZ-III-WEB	Quan, en escurir, eth prince Andrei venguec a veder-lo e, entà distrèir-lo li parlèc der campanha deth joen comde Kamenski, eth vielh prince, de ressabuda, comencèc a parlar dera princessa Maria, en tot censurar era sua supersticion e era sua manca d’afeccion per mademoiselle Bourienne, que, sivans es sues paraules, ère era soleta persona que de vertat l’ère fidèu.
GUÈRRA-E-PATZ-III-WEB	Acusaue ara princessa Maria d’èster era causanta des sues malauties, de tormentar-lo e provocar-lo de bon voler e de hèr a pèrder ath petit Nikolai, damb es sòn mims e pègues istòries.
GUÈRRA-E-PATZ-III-WEB	Eth vielh Bolkonski se’n sabie pro ben qu’ère eth, que tormentaue ara sua hilha, qu’era sua vida resultatue fòrça penibla; mès sabie tanben qu’ère incapable de deishar de tormentar-la e qu’era s’ac meritaue.
GUÈRRA-E-PATZ-III-WEB	Qué ne pense de tot aquerò?
GUÈRRA-E-PATZ-III-WEB	Que sò un brigand o un vielh pèc que s’aluenhe sense motiu dera sua hilha e cèrque era companhia dera francesa?
GUÈRRA-E-PATZ-III-WEB	Que non me compren, e plan per aquerò è besonh d’explicar-l’ac, ei de besonh que m’entene.” E expausèc es sues rasons que per eres non podie sostier eth caractèr irracionau dera sua hilha.
GUÈRRA-E-PATZ-III-WEB	Que non volia parlar d’aquerò, didec eth prince Andrei, sense guardar a sa pair (que censuraue per prumèr còp ena sua vida), mès, se m’ac demanatz, vos diderè francaments çò que pensi de tot aquerò.
GUÈRRA-E-PATZ-III-WEB	Se i a bèth malentendut entre vos e Maria, que non posqui atribuir-l’ac ada era, contunhèc irritant-se, causa que n’ère aclin de hège bèth temps; ua causa vos posqui díder: se i a malentendut, era colpa ei d’ua hemna que non vau arren e no aurie d’èster amiga dera mia fraia.
GUÈRRA-E-PATZ-III-WEB	Ara prumeria eth vielh campèc damb uelhs inexpressius ath sòn hilh, diboishèc un arridolet faus, deishant veir era manca deth dent, qu’ad açò Andrei non podie acostumar-se.
GUÈRRA-E-PATZ-III-WEB	A quina amiga te referisses, estimat?
GUÈRRA-E-PATZ-III-WEB	Que ja n’auetz parlat!
GUÈRRA-E-PATZ-III-WEB	Pair, jo non volia èster jutge, seguic eth prince Andrei damb votz biliosa e aspra, mès m’obligatz ad açò, è dit e diderè que Maria non ei colpabla… qu’eth tòrt… eth tòrt ei dera francesa…
GUÈRRA-E-PATZ-III-WEB	A!, que ja m’as condemnat!…
GUÈRRA-E-PATZ-III-WEB	M’as condemnat!, didec eth vielh damb votz tan baisha qu’ath prince Andrei li semblèc qu’ère confonut.
GUÈRRA-E-PATZ-III-WEB	Mès, còp sec, se metec de pè e cridèc: Dehòra!
GUÈRRA-E-PATZ-III-WEB	Dehòra d’aciu!
GUÈRRA-E-PATZ-III-WEB	Non voi tornar-te a veir en aguesta casa!
GUÈRRA-E-PATZ-III-WEB	Eth prince Andrei volie partir de seguit, mès era princessa Maria li preguèc que se demorèsse un dia mès.
GUÈRRA-E-PATZ-III-WEB	Pendent aguesta jornada, eth prince Andrei non vedec a sa pair, que non gessec des sues crambes ne recebec ad arrés, exceptat mademoiselle Bourienne e Tijon, e preguntèc diuèrsi viatges s’eth sòn hillh se n’auie anat.
GUÈRRA-E-PATZ-III-WEB	Londeman, abantes de partir, eth prince Andrei anèc ena cramba deth sòn hilh.
GUÈRRA-E-PATZ-III-WEB	Eth mainatge, robust e de peus retortilhadi coma es de sa mair, se seiguec enes sòns jolhs.
GUÈRRA-E-PATZ-III-WEB	Que non pensaue en polit mainatge, en sòn hilh, tant que l’amiaue enes sòns jolhs, senon en eth madeish.
GUÈRRA-E-PATZ-III-WEB	Cercaue desesperat e non trapaue ath sòn laguens eth penediment per auer irritat a sa pair ne era pena per desseparar-se d’eth, per prumèr viatge ena sua vida, en aqueth estat de discòrdia.
GUÈRRA-E-PATZ-III-WEB	Mès çò de mès important ère que non trapaue tanpòc en eth madeish era trendesa qu’abantes sentie peth sòn hilh e fidaue hèr-la a revíuer amorassant ath mainatge en seir-lo enes sòn jolhs.
GUÈRRA-E-PATZ-III-WEB	Conda, conda!, didie eth petit.
GUÈRRA-E-PATZ-III-WEB	Sense respóner, eth prince Andrei baishèc ath mainatge des sòns jolhs e gessec dera cramba.
GUÈRRA-E-PATZ-III-WEB	Tanlèu eth prince Andrei deishèc es sues ocupacions diadères, e, mès que mès, quan entornèc ena sua vida anteriora, quan ère erós, era angonia vitau se senhoregèc d’eth damb era madeisha fòrça de tostemp; auie prèssa d’aluenhar-se coma mès lèu possible d’aguesti rebrembes e trapar ua ocupacion quinsevolh.
GUÈRRA-E-PATZ-III-WEB	Decididaments, te’n vas, Andrei?, li preguntèc sa fraia.
GUÈRRA-E-PATZ-III-WEB	Per qué dides aquerò?
GUÈRRA-E-PATZ-III-WEB	Per qué ac dides ara quan partisses entà aguesta orribla guèrra e eth ei ja tan vielh?
GUÈRRA-E-PATZ-III-WEB	Mademoiselle Bourienne didec qu’a preguntat per tu…
GUÈRRA-E-PATZ-III-WEB	Tanlèu comecèc a parlar, li tremolèren es pòts e es lèrmes pistèren enes sòns uelhs.
GUÈRRA-E-PATZ-III-WEB	Eth frair se hec enlà d’era e comencèc a passejar d’un costat en aute.
GUÈRRA-E-PATZ-III-WEB	A!, mon Diu, mon Diu!
GUÈRRA-E-PATZ-III-WEB	Comprenec que non se referie solet a mademoiselle Bourienne (qu’ère era colpabla deth sòn malastre), senon tanben ar òme qu’auie esbauçat era sua vida.
GUÈRRA-E-PATZ-III-WEB	André, ua causa te demani, te supliqui, didec tocant eth braç de sa frair e guardant-lo damb es sòns uelhs ludenti a trauèrs des lèrmes.
GUÈRRA-E-PATZ-III-WEB	Te compreni ben, e baishèc es uelhs.
GUÈRRA-E-PATZ-III-WEB	Non penses qu’eth dolor ven des òmes; eri non son senon un esturment de Diu, e guardèc damb seguretat quauquarren, per dessús deth prince Andrei, dera manèra que se guarde entà un lòc coneishut que i a un retrait.
GUÈRRA-E-PATZ-III-WEB	Eth dolor que mo’lo mane Diu, non ei eth tòrt des òmes.
GUÈRRA-E-PATZ-III-WEB	Es òmes non son senon un esturment; non ne son colpables.
GUÈRRA-E-PATZ-III-WEB	Se te semble que bèth un ei colpable ath tòn dauant, desbremba-te’n e perdona-lo.
GUÈRRA-E-PATZ-III-WEB	Que non auem eth dret de castigar, e alavetz compreneràs era felicitat que i a en perdon.
GUÈRRA-E-PATZ-III-WEB	Se jo, Marie, siguessa hemna, ac haria, didec eth.
GUÈRRA-E-PATZ-III-WEB	Qu’ei ua vertut des hemnes.
GUÈRRA-E-PATZ-III-WEB	E encara qu’enquia aqueth moment non pensaue en Kuraguin, tota era ira non descargada reviuec.
GUÈRRA-E-PATZ-III-WEB	E sense respóner ara sua fraia, imaginèc, damb marrida alegria, er erós instant d’eth sòn encontre damb Kuraguin, que se’n sabie qu’ère ena armada.
GUÈRRA-E-PATZ-III-WEB	Era princessa pregaue a sa frair que se demorèsse un dia mès.
GUÈRRA-E-PATZ-III-WEB	Didie èster segura dera desolacion de sa pair se partie sense hèr es patzes damb eth.
GUÈRRA-E-PATZ-III-WEB	Mès eth prince Andrei responec que solide tornarie lèu, qu’escriuerie a sa pair e que coma mès s’estèsse en Lisie-Gori, mès s’aumentarie era discòrdia entre ri.
GUÈRRA-E-PATZ-III-WEB	Adieu, André.
GUÈRRA-E-PATZ-III-WEB	Rappellez-vous que les malheurs viennent de Dieu et que les hommes ne sont jamais coulpables, sigueren es darrères paraules de Maria en dider-se adiu de sa frair.
GUÈRRA-E-PATZ-III-WEB	Maria, prauba creatura innocenta, demore soleta a mans d’un vielh capvirat.
GUÈRRA-E-PATZ-III-WEB	Eth se n’encuede deth sòn tòrt, mès que ja non pòt traïcionar-se.
GUÈRRA-E-PATZ-III-WEB	Eth mèn hilh creish e arrís a ua vida que lèu va a èster coma toti, o enganhat o enganhaire.
GUÈRRA-E-PATZ-III-WEB	Jo me’n vau tara armada, sense saber se per qué, e è talents de trapar ar òme que mensprèdi pr’amor de balhar-li era escadença d’aucir-me e arrir-se’n de jo.” Tanben abantes existien es madeishes condicions de vida; mès abantes tot s’armonizaue e ara tot semblaue desagregar-se.
GUÈRRA-E-PATZ-III-WEB	Ena sua imaginacion surgentauen, ua darrèr era auta, imatges absurdes, mancades de relacion entre eres.
GUÈRRA-E-PATZ-III-WEB	Eth prince Andrei arribèc ena Casèrna Generau dera Armada tà finaus de junh.
GUÈRRA-E-PATZ-III-WEB	Es tropes dera prumèra armada, aquera que se trapaue er Emperaire, ocupauen eth camp fortificat de Drissa; es dera dusau arreculauen en tot sajar d’amassar-se damb era prumèra, que d’era, sivans se pensaue, ère dessaparada per considerables fòrces franceses.
GUÈRRA-E-PATZ-III-WEB	Toti ena armada se sentien maucontents peth desvolopament des operacions militares, mès arrés se pensaue que i auesse perilh d’invasion des províncies russes; arrés supausaue qu’era guèrra podesse vier mès enlà des províncies occidentaus de Polonia.
GUÈRRA-E-PATZ-III-WEB	Eth prince Andrei trapèc a Barclay de Tolly, qu’ena sua casèrna generau siguec destinat, ena aurèra deth Brissa.
GUÈRRA-E-PATZ-III-WEB	Coma que non i auie pòbles grani ne petiti enes entorns deth campament, er enòrme nombre de generaus e cortesans qu’anauen damb era armada se trapauen escampilhadi en uns dètz quilomètres, ocupant es mielhores cases deth parçan, en un e un aute costat der arriu.
GUÈRRA-E-PATZ-III-WEB	Barclay de Tolly s’estaue a quate quilomètres der Emperaire.
GUÈRRA-E-PATZ-III-WEB	Recebec a Bolkonski damb seca heredor e, parlant damb accent aleman, li didec qu’informarie ar Emperaire dera sua arribada e que, ara demora de destinacion, li pregaue que s’estèsse ena sua casèrna generau.
GUÈRRA-E-PATZ-III-WEB	Anatòl Kuraguin, qu’eth prince Andrei demoraue trapar ena armada, non ère aquiu.
GUÈRRA-E-PATZ-III-WEB	Auie tornat entà Sant Petersburg, e aguesta naua agradèc a Bolkonski.
GUÈRRA-E-PATZ-III-WEB	Tot er interès se centraue ara en aquera immensa guèrra, e eth prince Andrei se sentec content de veder-se pendent un temps liure dera distraccion que li costaue pensar en Kuraguin.
GUÈRRA-E-PATZ-III-WEB	Pendent es quate prumèrs dies, qu’arrés l’exigic arren, eth prince Andrei recorrec eth camp fortificat e sagèc, damb era ajuda dera sua pròpia experiéncia e es explicacions de persones ben informades, hèr-se’n ua idia clara dera situacion.
GUÈRRA-E-PATZ-III-WEB	Ça que la, era question de s’aqueth campament ère o non util siguec entada eth insolubla.
GUÈRRA-E-PATZ-III-WEB	Era sua experiéncia militara li didie qu’es projèctes mielhor meditadi non signifiquen arren ena guèrra (s’en brembaue dera batalha d’Austerlitz), que tot depenie dera manèra de reaccionar dauant es accions inesperades, impossibles de preveir, der enemic; que tot depen de qui dirigís era accion e de com la dirigís.
GUÈRRA-E-PATZ-III-WEB	Entà veder-i clar en aguest darrèr punt, eth prince Andrei, profitant era sua posicion e es sues relacions, sagèc de conéisher se com se dirigie era armada, quines persones e grops participauen en aguesta direccion; e de tot aquerò dedusic es sues apreciacions personaus sus era situacion militara.
GUÈRRA-E-PATZ-III-WEB	Quan er Emperaire se trapaue encara en Vilna, es tropes sigueren dividides en tres armades: era prumèra comandada per Barclay de Tolly, era dusau per Bagration e era tresau per Tormasov.
GUÈRRA-E-PATZ-III-WEB	Er Emperaire ère ena prumèra armada, mès non coma generau en cap.
GUÈRRA-E-PATZ-III-WEB	Era orde deth dia non didie qu’er Emperaire cuelhesse eth comandament, senon que se demorarie ath cant des tropes.
GUÈRRA-E-PATZ-III-WEB	Arh delà, Alexandre auie ath sòn costat, sense foncions concretes, ath ministre dera Guèrra, Arakcheiev; ath comde Bennigsen, eth mès ancian des generaus; ath gran duc eretèr, Constantin Pavlovic; ath comde Rumiantsev, cancelhèr; a Stein, exministre de Prussia; a Armfeld, generau suec; a Pfull, autor principau deth plan de campanha; ath sard Paolucci, coma generau ajudant; a Wolzogen e a fòrça d’auti.
GUÈRRA-E-PATZ-III-WEB	Encara que cap d’aguesti personatges amièssen cargues concrets ena armada, gràcies ara sua posicion influien enes decisions, e soent es caps de còs dera armada e autanplan eth generau en cap non sabien per quin motiu preguntauen o conselhauen quauquarren a Bennigsen o ath gran duc, o a Arakcheiev, o ath prince Volkonski; non sabien s’ère ua orde venguda der Emperaire en forma de conselh e se les calie complir-la o non.
GUÈRRA-E-PATZ-III-WEB	Mès aguesta ère era aparença extèrna; pr’amor qu’eth vertadèr significat dera preséncia der Emperaire e de toti aqueri personatges, deth punt d’enguarda dera Cort (e en preséncia deth monarca toti se convertissen en cortesans), ère evident entà toti: er Emperaire non auie cuelhut eth titol de comandant en cap, mès es sues disposicions arribauen a totes es armades.
GUÈRRA-E-PATZ-III-WEB	Es òmes que l’entornejauen qu’èren es sòns auxiliars.
GUÈRRA-E-PATZ-III-WEB	Arakcheiev, un fidèu executor de çò manat, sauvaire der orde e susvelhant deth Sobeiran.
GUÈRRA-E-PATZ-III-WEB	Bennigsen, coma propietari de granes possessions ena província de Vilna, semblaue hèr es honneurs d’aqueres tèrres, mès, en realitat, ère un bon generau, dable entà balhar un conselh e que calie auer a man pr’amor de substituir a Barclay.
GUÈRRA-E-PATZ-III-WEB	Eth gran duc se trapaue aquiu pr’amor qu’atau ac volie.
GUÈRRA-E-PATZ-III-WEB	Er exministre Stein i ère pr’amor que podie servir entà dar un bon conselh e er Emperaire Alexandre apreciaue fòrça es sues qualitats personaus.
GUÈRRA-E-PATZ-III-WEB	Armfeld odiaue a Napoleon e ère un generau plan segur d’eth madeish, çò que tostemp influie en Alexandre.
GUÈRRA-E-PATZ-III-WEB	Paolucci i ère pr’amor qu’ère audaç e plan energic parlant.
GUÈRRA-E-PATZ-III-WEB	Es generaus ajudants de camp èren aquiu pr’amor qu’auien de vier a on s’estèsse er Emperaire; e, a tot darrèr, eth mès important de toti, Pfull, se trapaue aquiu perque auie elaborat eth plan de guèrra contra Napoleon e convençut ath Sobeiran de qué eth sòn projècte ère eth mès racionau e, de hèt, dirigie era marcha de tota era guèrra.
GUÈRRA-E-PATZ-III-WEB	Damb Pfull se trapaue Wolzogen, que s’encargaue d’expausar es idies de Pfull en un lengatge mès accessible qu’eth de sòn pròpi autor, òme rude, vertadèr teoric de gabinet, qu’era nauta opinion qu’auie sus eth madeish li hège menspredar as auti.
GUÈRRA-E-PATZ-III-WEB	Ath delà d’aguesti personatges russi e estrangèrs (sustot estrangèrs, que, damb era gausaria pròpia d’òmes que cuelhen partida ena activitat d’un país que cren estranh, prepausauen cada dia plans naui) i auie d’autes persones de mendre categoria que se trapauen ena armada pr’amor qu’aquiu i èren es sòns caps principaus.
GUÈRRA-E-PATZ-III-WEB	Entre tantes idies e votzes desparières, d’aqueth enòrme mon inquiet, brilhant e supèrb, eth prince Andrei distinguie aguesti partits e tendéncies:
GUÈRRA-E-PATZ-III-WEB	Eth prumèr partit qu’ère eth de Pfull e es sòns adèpti, es teorics dera guèrra, que credien ena existéncia d’ua sciéncia bellica damb es sues leis immudables; es leis des movements oblics, des marrades, eca.
GUÈRRA-E-PATZ-III-WEB	Pfull e es sòns partidaris exigien era retirada entar interior deth país, sivans es leis exactes d’ua supausada teoria bellica, e en quinsevolh desviacion d’aguesta teoria non vedien senon barbaria, ignorància e mala fe.
GUÈRRA-E-PATZ-III-WEB	Eth dusau partit ère totafèt opausat ar anterior.
GUÈRRA-E-PATZ-III-WEB	E, coma se sòl passar, un extremisme daue lòc a un aute extremisme.
GUÈRRA-E-PATZ-III-WEB	Es òmes d’aguest partit èren es que de Vilna demanauen era invasion de Polonia e era renonciacion a quinsevolh plan premanit per auança.
GUÈRRA-E-PATZ-III-WEB	Aguesti òmes, ath delà d’èster representants des accions audacioses, èren es guides nacionaus, per çò que se demostrauen mès unilateraus enes discussions.
GUÈRRA-E-PATZ-III-WEB	Qu’èren es russi Bagration, Ermolov, que començaue a destacar-se, e d’auti.
GUÈRRA-E-PATZ-III-WEB	En aqueri moments circulaue ua badinada sus Ermolov, que, sivans se didie, auie demanat ua soleta gràcia: era d’èster ascenut a aleman.
GUÈRRA-E-PATZ-III-WEB	Es òmes d’aguest partit didien, en tot rebrembar a Suvorov, que non calie reflexionar, ne tachar esplingues en mapa; que çò que calie ère combàter, tachar còps ar enemic, non deishar-lo entrar en Russia e empachar qu’eth desalenament campèsse ena armada.
GUÈRRA-E-PATZ-III-WEB	Ath tresau partit, qu’en eth fidaue mès er Emperaire, tanhien es cortesans, abils entà trapar ua solucion intermieja entre ambues tendéncies.
GUÈRRA-E-PATZ-III-WEB	Era majoritat d’aguest grop èren òmes autrús as militars, e entre eri se trapaue Arakcheiev.
GUÈRRA-E-PATZ-III-WEB	Pensauen e didien çò que ordinariaments diden es òmes sense conviccions pròpies mès que hèn veir que les an.
GUÈRRA-E-PATZ-III-WEB	Afirmauen qu’era guèrra, sens dobte, mès que mès damb un gèni coma Bonaparte (lo cridauen de nauèth Bonaparte), exigie consideracions plan prigondes, grani coneishements scientifics, e qu’en aguest sens Pfull ère geniau; ath còp, didien que les calie arreconéisher qu’es teorics èren soent unilateraus, per çò que non ère bon fidar- se’n guaire d’eri; que les calie escotar çò que didien es contraris de Pfull, encara que cambiant es movements des autes armades.
GUÈRRA-E-PATZ-III-WEB	D’aguesta sòrta non s’artenhie ne er un ne er aute objectiu, mès aguesta idia semblaue era mielhor a sòns partidaris.
GUÈRRA-E-PATZ-III-WEB	Eth quatau corrent qu’auie era maximala figura en gran duc eretèr, que non podie desbrembar era sua desillusion d’Austerlitz, a on s’auie presentat ath cap dera Garda damb casqueta e plumalh, coma ena ua revista militara, en tot balhar per hèta era derrota des francesi damb ua brilhanta carga, e que en veder-se, quan mens s’ac demoraue, ena prumèra linha, damb pro trabalhs s’auie pogut escapar en meiei dera hujuda generau.
GUÈRRA-E-PATZ-III-WEB	Eth rasonament que se hègen aguesti òmes auie era verut e eth defècte dera franquesa.
GUÈRRA-E-PATZ-III-WEB	Cranhien a Napoleon; en eth vedien era fòrça e en eri madeishi era feblesa, e ac amuishauen sense trebucs.
GUÈRRA-E-PATZ-III-WEB	Solien díder: “Arren artenheram senon vergonha, dolors e derrotes.
GUÈRRA-E-PATZ-III-WEB	Auem abandonat Vilna, auem abandonat Vitebsk, abandonaram tanben Brissa.
GUÈRRA-E-PATZ-III-WEB	Semblabla opinion, plan espandida enes nautes esfères dera armada, trapaue resson en Sant Petersburg e ena persona deth cancelhèr Rumiantsev, que, per d’autes rasons d’Estat, s’inclinaue tanben a favor dera patz.
GUÈRRA-E-PATZ-III-WEB	Era cincau tendéncia ère era des partidaris de Barclay de Tolly, non tant pes sues condicions personaus senon per èster ministre dera Guèrra e generau en cap.
GUÈRRA-E-PATZ-III-WEB	Balhatz-li toti es poders, donques qu’era guèrra non se pòt amiar entà dauant sense ua unitat de comandament, e demostrarà se qué se pòt hèr, coma ac demostrèc en Finlandia.
GUÈRRA-E-PATZ-III-WEB	S’era nòsta armada se tie fòrta e ben organizada, se s’a retirat enquia Drissa sense cap de pèrta, l’ac deuem tot a Barclay.
GUÈRRA-E-PATZ-III-WEB	Es deth siesau grop, format per admiradors de Bennigsen, didien que non i auie ua persona mès actiua e experimentada qu’eth sòn favorit e que, per mès torns que li hessen, acabarien en tot recórrer ada eth.
GUÈRRA-E-PATZ-III-WEB	Afirmauen que tota era arreculada enquia Drissa ère ua vergonha e ua succession sense pòsa d’errors.
GUÈRRA-E-PATZ-III-WEB	Eth setau partit ère integrat per persones qu’entornègen tostemp as sobeirans, sustot quan son joeni; èren especiauments nombroses ar entorn d’Alexandre: generaus e ajudants de camp, apassionadaments fidèus ar Emperaire, non coma tau Emperaire senon coma òme.
GUÈRRA-E-PATZ-III-WEB	Qu’ère es que l’adorauen franca e desinteressadaments, coma l’adoraue Rostov en 1805, e vedien en eth non solet totes es vertuts, senon totes es qualitats umanes.
GUÈRRA-E-PATZ-III-WEB	Encara qu’admirauen era modestia der Emperaire, que non auie volut assumir eth comandament suprèm des tropes, desaprovauen aguesta excessiua modestia e non volien senon ua causa (e en era persutauen): qu’eth sòn adorat Sobeiran, desbrembant era excessiua maufidança en sòn pròpi poder, declarèsse dubèrtaments qu’assumie eth comandament dera armada, formèsse era sua Casèrna Generau de comandant en cap e, aconselhat per teorics e practics, dirigisse eth madeish es tropes.
GUÈRRA-E-PATZ-III-WEB	Aguest simple hèt artenherie lheuar ath maximum er entosiasme generau.
GUÈRRA-E-PATZ-III-WEB	Eth ueitau grop, eth mès nombrós (que se podie calcular en un nauanta e nau per cent deth totau), ère des que non volien ne era patz ne era guèrra, ne ofensiues ne camps fortificadi, siguesse en Drissa o en quinsevolh aute lòc; des que non preferien a Barclays, ne ar Emperaire, ne a Pfull, ne a Bennigsen; solet desirauen ua causa: eth màger nombre de divertiments e auantatges personaus.
GUÈRRA-E-PATZ-III-WEB	En aqueth arriu agitat per intrigues e endravaments que abondauen ar entorn dera Casèrna Generau der Emperaire se podien obtier fòrça causes qu’en un aute moment serie impossible.
GUÈRRA-E-PATZ-III-WEB	Quauqu’un que solet desiraue sauvar ua posicion auantatjosa, aué ère damb Pfull e deman ère eth sòn adversari; e ath londeman, entà evitar responsabilitats e vantar ar Emperaire, afirmaue non auer ua opinion pròpia sus determinat hèt.
GUÈRRA-E-PATZ-III-WEB	D’auti volien conquistar bèra prebenda e tirar era atencion deth Sobeiran e parlauen en votz nauta de quauquarren qu’Alexandre auie mentat eth dia anterior; discutien e cridauen en Conselh, en tot balhar-se còps de pièch e desfisant a düel as que non èren dera madeisha pensada, demostrant d’aguesta manèra èster tostemp prèsti a aufrir-se coma victimes peth ben comun.
GUÈRRA-E-PATZ-III-WEB	Quauqui uns se hègen veir per Emperaire, coma per edart, aclapadi de trabalh.
GUÈRRA-E-PATZ-III-WEB	E n’auie que, pr’amor d’arténher çò que pendent tant de temps desirauen (minjar damb er Emperaire), s’encaborniauen a demostrar tu per tu era rason o non rason d’ua opinion naua, e entad aquerò aportauen arguments mès o mens convenceires.
GUÈRRA-E-PATZ-III-WEB	Es d’aguest partit èren ara caça de robles, crotzes e cargues; e en aguesta entrepresa non seguien senon era direccion dera viroleta deth favor imperiau; tanlèu se n’encuedauen de qué era viroleta se desviaue entà un costat, toti aqueri abelhards militars començauen a fiular en madeish sens, de sòrta qu’ar Emperaire l’ère dificil virar-la entar aute costat.
GUÈRRA-E-PATZ-III-WEB	Ath miei dera incertitud dera situacion e era inquietud costada pera imminéncia deth perilh; entre eth revolum d’intrigues e ambicions pròpies, de conflictes, de diuèrses opinions e sentiments, aguest ueitau partit, eth mès nombrós, ahigie damb es sòns interèssi personaus mès embolh e confusion ara òbra comuna.
GUÈRRA-E-PATZ-III-WEB	Quinsevolh que siguesse eth problèma suscitat, er eishame de abelhards, abandonant eth tèma qu’abantes interessaue, passaue entà un problèma nau, estofant damb eth sòn bronzinadís es votzes sincères que discutien.
GUÈRRA-E-PATZ-III-WEB	Ath delà d’aguesti grops, quan eth prince Andrei s’incorporèc ena armada surgentaue un aute grop, eth nauau, que començaue a quilhar era sua votz.
GUÈRRA-E-PATZ-III-WEB	Qu’ère eth partit des vielhs, des òmes rasonables e expèrts enes negòcis publics, que, sense compartir cap des opinions contradictòries, sabie considerar objectiuaments tot çò que se hège en Estat Major dera Casèrna Generau, sajant de trapar era manèra de gésser de tanta confusion e indecision, de tanta intriga e feblesa.
GUÈRRA-E-PATZ-III-WEB	Es òmes d’aguest partit pensauen e didien que toti es maus se deuien mès que mès ara preséncia der Emperaire e dera Cort adjunta; qu’auien hèt a vier ara armada era inseguretat, indefinida e convencionau, bona ena Cort, mès maishanta entàs armes; qu’er Emperaire li calie regnar, mès non dirigir es sues tropes; didien qu’era soleta gessuda d’aquera situacion s’estaue ena partida deth Sobeiren e dera sua Cort, pr’amor qu’era sua preséncia paralisaua a cinquanta mil òmes, de besonh entà garantir era sua seguretat personau, e qu’eth pejor comandant en cap, auent independéncia, serie preferible ath mielhor des generaus estacat pera preséncia e eth poder der Emperaire.
GUÈRRA-E-PATZ-III-WEB	Mentre eth prince Andrei se trapaue inactiu en Drissa, Shishkov, secretari d’Estat e un des principaus representants d’aguest grop, escriuec ar Emperaire ua carta que consentiren a signar-la Balashov e Arakcheiev.
GUÈRRA-E-PATZ-III-WEB	En aguesta carta, en tot hèr usatge dera permision qu’Alexandre les auie autrejat entà expausar es sues opinions sus era marcha generau des eveniments, en tèrmes respectuosi e damb eth pretèxt de qué ère de besonh encoratjar ath pòble entara guèrra, li prepausauen que deishèsse era armada.
GUÈRRA-E-PATZ-III-WEB	Era mission d’encoratjar ath pòble e hèr un aperament en defensa dera patria siguec presentada ath Tsar e acceptada per eth coma pretèxt entà deishar era armada.
GUÈRRA-E-PATZ-III-WEB	Era sua preséncia personau en Moscòu, eth coratge e eth fervor patriotic des sòns abitants sigueren era encausa principau dera capitada de Russia.
GUÈRRA-E-PATZ-III-WEB	Non auien encara autrejat aguesta carta ar Emperaire quan Barclay, pendent eth dinar, li didec a Bolkonski qu’eth Sobeiran desiraue veder-lo pr’amor d’informar-se’n de Turquia e que li calie presentar-se, tàs sies dera tarde, ena casa de Bennigsen.
GUÈRRA-E-PATZ-III-WEB	Aguest madeish dia arribaue ena Casèrna Generau der Emperaire era notícia d’un movement de tropes napoleoniques que podie èster perilhós entara armada russa; mès tard se sabec qu’era notícia non ère exacta.
GUÈRRA-E-PATZ-III-WEB	Pendent eth maitin, er Emperaire auie recorrut damb eth coronèl Michaux es fortificacions deth Drissa; eth coronèl afirmaue qu’eth campament fortificat bastit per Pfull e considerat enquia aguest moment ua chef- d’oeuvre dera tactica, destinat entà èster era roïna de Napoleon, ère quauquarren absurd e supausaue era perdicion dera armada russa.
GUÈRRA-E-PATZ-III-WEB	Eth prince Andrei se filèc de cap eth lotjament de Bennigsen, qu’ocupaue ua petita casa magnifica plaçada ena madeisha aurèra der arriu.
GUÈRRA-E-PATZ-III-WEB	Ne Bennigsen ne er Emperaire se trapauen aquiu.
GUÈRRA-E-PATZ-III-WEB	Mès Chernyshev, ajudant der Emperaire, recebec a Bolkonski e li comuniquèc qu’eth Sobeiran auie gessut damb eth generau Bennigsen e eth marqués Paolucci pr’amor de recórrer, per dusau còp aqueth dia, es fortificacions deth campament de Drissa, que sus era sua soliditat i començaue a auer seriosi dobtes.
GUÈRRA-E-PATZ-III-WEB	Chernyshev, seigut ath cant dera hièstra dera prumèra cramba, liegie ua novèla francesa.
GUÈRRA-E-PATZ-III-WEB	Aguesta pèça deuie auer estat ua sala en d’auti tempsi; encara se podie veir aquiu un armonium, que sus eth s’auien apilerat diuèrsi tapisi; en un cornèr i auie eth lhet plegable d’un ajudant de camp de Bennigsen que, cansat solide peth trabalh o per quauque sarabat, dormie seigut sus eth.
GUÈRRA-E-PATZ-III-WEB	Era estança auie dues pòrtes: era ua amiaue dirèctaments entar ancian salon; era auta, ena dreta, entah burèu.
GUÈRRA-E-PATZ-III-WEB	Dera prumèra pòrta s’entenien votzes que parlauen en aleman e a viatges en francés.
GUÈRRA-E-PATZ-III-WEB	En ancian salon, sivans eth desir der Emperaire, i auie amassat non un conselh superior de guèrra (ath Sobeiran li shautaue çò d’indefinit) senon un grop de persones qu’era sua opinion desiraue conéisher enes dificultats presentes.
GUÈRRA-E-PATZ-III-WEB	Non se tractaue d’un conselh militar, senon d’ua reünion de persones alistades entà explicar personauments ar Emperaire bères questions.
GUÈRRA-E-PATZ-III-WEB	Ad aguesta sòrta de conselh auien estat convidadi eth generau suec Armfeld, eth generau ajudant de camp Wolzogen, Wintzingerode, Michaux (que Napoleon cridaue ciutadan francés hujut), Toll, eth comde Stein (qu’arren auie de militar) e, plan que òc, Pfull, que, per çò qu’Andrei podec enténer, ère era cheville ouvriere de tot.
GUÈRRA-E-PATZ-III-WEB	Eth prince Andrei auec era escadença de contemplar-lo ben, perque Pfull, arribat pòc dempús d’eth, auie entrat ena sala pr’amor de parlar un moment damb Chemyshev.
GUÈRRA-E-PATZ-III-WEB	A prumèr còp de uelh, Pfull, damb eth sòn unifòrme de generau rus que l’estaue tan mau coma se siguesse desguisat, li semblèc persona coneishuda, encara que n’ère solide fòrça de qué non l’auie vist jamès.
GUÈRRA-E-PATZ-III-WEB	Que i auie en eth quauquarren de Weyrother, de Mack, de Smithtt e de fòrça d’auti generaus alemans, tanben teorics, que Bolkonski auie auut era escadença de conéisher en 1805.
GUÈRRA-E-PATZ-III-WEB	Mès Pfull ère eth mès tipic de toti eri.
GUÈRRA-E-PATZ-III-WEB	Pfull ère mèsalèu baish, plan prim, mès de fòrta complexion, amples anques e omoplates gessentes.
GUÈRRA-E-PATZ-III-WEB	Eth sòn ròstre ère fòrça arropit, e es sòns uelhs en.honsadi; sus es possi, e entà dauant, amiaue es peus alisadi de quinsevolh manèra damb ua bròssa, mès peth darrèr li queiguien es guinses sense pientar.
GUÈRRA-E-PATZ-III-WEB	Entrèc ena cramba guardant entà toti es costats, damb gèst inquiet e irritat, coma se cranhesse trapar aquiu tota sòrta de trebucs.
GUÈRRA-E-PATZ-III-WEB	Damb bastrús movement, agarrant era espada, se dirigic entà Chernyshev e li preguntèc, en aleman, a on ère er Emperaire.
GUÈRRA-E-PATZ-III-WEB	Se lo vedie desirós de crotzar lèu lèu aquera sala, acabar damb es salutacions e es reveréncies e sèir-se de seguit dauant deth mapa, qu’ère a on eth se trapaue comòde.
GUÈRRA-E-PATZ-III-WEB	Assentie, ara prèssa, damb eth cap, ad açò que li didie Chernishev, e arridolèc ironic en enténer qu’er Emperaire ère en tot visitar es fortificacions qu’eth madeish auie bastit sivans es sues pròpies teories.
GUÈRRA-E-PATZ-III-WEB	Gasulhèc quauques paraules en votz baisha e ton rude, coma sòlen hèr es alemans segurs d’eri madeishi.
GUÈRRA-E-PATZ-III-WEB	Quauquarren atau coma “Dummkopf” o “zu Grunde die ganze Gechichte” o “s’wird was gescheites d’rans werden”1…
GUÈRRA-E-PATZ-III-WEB	Eth prince Andrei non comprenec ben; volie passar de long, mès Chernyshev li presentèc a Pfull, hènt notar que Bolkonski tornaue de Turquia, a on era guèrra auie acabat tant erosaments.
GUÈRRA-E-PATZ-III-WEB	Pfull a penes vedec, mès qu’ath prince Andrei, a trauèrs d’eth, e gronhèc damb un arridolet: “Da muss ein schonner tactischer Krieg gewesen sein”2 e mentent-se a arrir menspredosaments passèc entara estança deth costat, a on s’entenien ues votzes.
GUÈRRA-E-PATZ-III-WEB	Evidentaments Pfull, tostemp inclinat ara irritacion e ara ironia, ère especiauments excitat aqueth dia peth hèt de qué, sense compdar damb eth, auessen gausat visitar e jutjar eth sòn campament fortificat.
GUÈRRA-E-PATZ-III-WEB	Eth prince Andrei, gràcies as sòs rebrembes d’Austerlitz, n’auec pro damb aguesta cuerta entrevista pr’amor de hèr-se’n ua idia clara de Pfull; qu’ère un d’aguesti òmes tostemp segurs d’eri madeishi, dispausadi a deféner es sues idies enquiath martiri, que solet se trapen enes alemans, precisaments pr’amor que basen era sua seguretat tan solet ena idia abstracta, ena sciéncia, ei a díder ena sabença imaginària dera vertat absoluda.
GUÈRRA-E-PATZ-III-WEB	Eth francés se mòstre segur d’eth madeish pr’amor que cre irresistible tota era sua persona, en còs e amna, madeish entàs òmes qu’entàs hemnes.
GUÈRRA-E-PATZ-III-WEB	Er anglés a seguretat pr’amor qu’ei ciutadan der Estat milhor organizat deth mon e perque, coma anglés, sap tostemp çò que li cau hèr e que tot çò que hèsque coma anglés serà ben hèt, sense cap de discussion.
GUÈRRA-E-PATZ-III-WEB	Er italian ei segur d’eth madeish pr’amor qu’ei emotiu e se’n desbrembe soent d’eth madeish e des auti.
GUÈRRA-E-PATZ-III-WEB	Eth rus gaudís d’aguesta seguretat pr’amor que non sap arren ne ac vò saber, e perque non cre que se posque arribar a saber quauquarren completaments.
GUÈRRA-E-PATZ-III-WEB	Er aleman qu’ei eth mès segur deth madeish, e dera pejor manèra, mès fèrma e antipatica, donques que se pense conéisher era vertat: ua sciéncia qu’eth madeish a endonviat e constitusís era sua vertat absoluda.
GUÈRRA-E-PATZ-III-WEB	Atau deuie èster Pfull.
GUÈRRA-E-PATZ-III-WEB	Possedie ua sciéncia: era teoria deth movement oblic, dedusida dera istòria des guèrres de Federic eth Gran, e guaires nauetats trapaue ena istòria militara modèrna li semblauen ua lhocaria, ua asenada, èren batalhes caòtiques, qu’en eres ua e ua auta part cometien tanti e tanti errors que de cap des manères podien classificar-se de guèrres: non s’ajustauen ara teoria e non podien èster objècte dera sciéncia.
GUÈRRA-E-PATZ-III-WEB	En 1806 Pfull auie estat er autor d’un des plans d’emergéncia qu’acabèc en Jena e Austerlitz, mès en desvolopament d’aquera campanha non vedie cap pròva d’inconsisténcia dera sua teoria.
GUÈRRA-E-PATZ-III-WEB	Ath contrari: solet es desviacions dera sua doctrina auien estat era encausa deth desastre, e damb era alègra ironia que lo caracterizaue, didie: “Icht Sagte ja, dass die ganze Geschichte zum Teufel gehen werde”3.
GUÈRRA-E-PATZ-III-WEB	Pfull ère un d’aqueri doctrinaris qu’estimen es sues teories enquiath punt de desbrembar qu’eth sòn objectiu ei era aplicacion practica.
GUÈRRA-E-PATZ-III-WEB	Per amor ara teoria auie en òdi ara practica e non volie saber arren d’era.
GUÈRRA-E-PATZ-III-WEB	E enquia ère capable d’alegrar-se deth fracàs, pr’amor qu’un fracàs degut a qu’era sua aplicación practica se desseparaue dera teoria demostraue er acèrt d’aguesta.
GUÈRRA-E-PATZ-III-WEB	Parlèc brèuments damb eth prince Andrei e Chemyshev sus era guèrra en curs coma se sabesse per auança qu’es causes anarien mau; mès sense manifestar per aquerò cap maucontentament.
GUÈRRA-E-PATZ-III-WEB	Es guinses retortilhades deth cogòt e eth peu des possi alisadi de quinsevolh forma, èren ua eloquenta demostracion d’aquerò.
GUÈRRA-E-PATZ-III-WEB	Passèc ena auta cramba, d’a on non se tardèc a arribar era sua votz ruda e rondinaira.
GUÈRRA-E-PATZ-III-WEB	Eth prince Andrei non auie auut eth temps de seguir de uelh a Pfull quan ja entraue Bennigsen ena estança.
GUÈRRA-E-PATZ-III-WEB	Saludèc damb eth cap a Bolkonski e, sense posar-se, passèc entath burèu, en tot balhar quauques ordes ath sòn ajudant.
GUÈRRA-E-PATZ-III-WEB	Er Emperaire ère a mand d’arribar e Bennigsen s’auie auançat pr’amor de premanir quauques causes e dispausar de temps entà receber-lo.
GUÈRRA-E-PATZ-III-WEB	Chernyshev e eth prince Andrei gesseren en pòrge.
GUÈRRA-E-PATZ-III-WEB	En aqueth instant er Emperaire, damb mina cansada, desmontaue deth sòn shivau.
GUÈRRA-E-PATZ-III-WEB	Eth marqués Paolucci li didie quauquarren; eth Sobeiran, inclinat eth cap tara quèrra damb gèst de mala encolia, escotaue ar excitat Paolucci, que li parlaue damb especiau afogadura.
GUÈRRA-E-PATZ-III-WEB	Er Emperaire hec uns passi entà dauant, damb er in evident de talhar era convèrsa, mès er italian, desbrembant es convenences, seguic ath sòn darrèr sense deishar de parlar.
GUÈRRA-E-PATZ-III-WEB	Quant a celui qui a consillé ce camp, le camp de Drissa… didie eth marqués, tant qu’eth Sobeiran pujaue ja es gradons dera escala e guardaue eth ròstre deth prince Andrei, sense arreconeisher-lo.
GUÈRRA-E-PATZ-III-WEB	Quat a celui, Sir (contunhèc Paolucci desesperadaments), que a conseillé eth camp de Drissa, je ne vois pas d’autre alternative que la maison jaune ou le gibet.
GUÈRRA-E-PATZ-III-WEB	Sense acabar d’escotar es paraules der italian e, çampar, sense auer-les entenut, er Emperaire, qu’auie arreconeishut a Bolkonski, a maugrat deth sòn ròstre envielhit, se virèc entada eth corauments.
GUÈRRA-E-PATZ-III-WEB	Encantat de veder-te.
GUÈRRA-E-PATZ-III-WEB	Entra a on s’estan amassadi es auti e demora-me.
GUÈRRA-E-PATZ-III-WEB	Er Emperaire entrèc en burèu.
GUÈRRA-E-PATZ-III-WEB	Eth prince Piotr Mijailovic Volkonski e eth comde Stein lo seguiren e es pòrtes tornèren a barrar-se ena sua esquia.
GUÈRRA-E-PATZ-III-WEB	Eth prince Andrei, en tot profitar eth permís der Emperaire, passèc ena sala deth conselh damb Paolucci, qu’auie coneishut en Turquia.
GUÈRRA-E-PATZ-III-WEB	Eth prince Piotr Mijailovic Volkonski hège foncions analògues as deth cap d’Estat Major der Emperaire.
GUÈRRA-E-PATZ-III-WEB	Gessec deth gabinet damb diuèrsi mapes, qu’estenec sus era taula, e prepausèc es questions que sus eres desiraue conéisher era opinion des amassadi.
GUÈRRA-E-PATZ-III-WEB	Aquera net auie arribat era notícia (dempús desmentida) d’ua manòbra francesa entà depassar eth campament de Drissa.
GUÈRRA-E-PATZ-III-WEB	Eth generau Armfeld parlèc prumèr, en tot prepausar inesperadaments, pr’amor d’evitar es dificultats vengudes, quauquarren totafèt nau que non auie mès explicacion qu’eth desir de mostrar qu’ère capable d’auer ua opinion pròpia: prepausèc cuélher posicions dehòra des camins de Sant Petersburg e Moscòu, a on, ena sua pensada, era armada li calie amassar-se e demorar ar enemic.
GUÈRRA-E-PATZ-III-WEB	Qu’ère evident que Armfeld auie premanit eth sòn projècte hège fòrça temps, e s’ara l’expausaue non ère pr’amor de respóner as questions prepausades (qu’ada eres eth projècte non se referie bric) coma entà profitar era escadença de balhar-lo a conéisher.
GUÈRRA-E-PATZ-III-WEB	Qu’ère ua des innombrables prepauses que se podien hèr sense conéisher eth desvolopament dera luta.
GUÈRRA-E-PATZ-III-WEB	Quauqui uns s’opausèren ara prepausa; d’auti l’apuèren.
GUÈRRA-E-PATZ-III-WEB	Qu’ère ua proposicion qu’en era prepausaue Toll un aute projècte de campanha absoludaments contrari ath d’Armfeld e Pfull.
GUÈRRA-E-PATZ-III-WEB	Paolucci, en tot rebàter a Toll, prepausèc un plan d’auanç e d’atac; eth solet que, sivans eth, podie acabar damb era incertitud e eth param (atau cridaue ath campament de Drissa) que se trapauen.
GUÈRRA-E-PATZ-III-WEB	Pfull e eth sòn interprèt Wolzogen (eth sòn pònt enes sues relacions damb era Cort) sauvèren silenci pendent tota aguesta discussion; eth prumèr se contentaue damb rebohar menspredosaments e virar era cara, hènt veir que non ère dispausat a rebaishar- se enquiath punt de rebàter es asenades qu’ara entenie.
GUÈRRA-E-PATZ-III-WEB	Mès quan eth prince Volkonski, que presidie era session, lo convidèc a expausar era sua opinion, Pfull se limitèc a díder:
GUÈRRA-E-PATZ-III-WEB	Per qué me preguntatz?
GUÈRRA-E-PATZ-III-WEB	Eth generau Armfeld a expausat ua esplendida posicion damb era rèiregarda ath descubèrt.
GUÈRRA-E-PATZ-III-WEB	Er atac von diesem italianischen Herrn, sehr schon4 o era retirada.
GUÈRRA-E-PATZ-III-WEB	Auch gut.
GUÈRRA-E-PATZ-III-WEB	Per qué me preguntatz?
GUÈRRA-E-PATZ-III-WEB	Vosati madeishi ac sabetz mielhor que jo.
GUÈRRA-E-PATZ-III-WEB	Mès quan Volkonski, eamb es celhes arroncilhades, repetic que li demanue era sua opinion en nòm der Emperaire, Pfull se lheuèc e, en tot encoratjar-se de pic, comencèc a díder:
GUÈRRA-E-PATZ-III-WEB	Qu’ac auetz metut tot a pèrder, ac auetz confonut tot…
GUÈRRA-E-PATZ-III-WEB	Vos pensatz que sabetz es causes mielhor que jo e ara acoditz a jo, me preguntatz.
GUÈRRA-E-PATZ-III-WEB	Com apraiar era situacion?
GUÈRRA-E-PATZ-III-WEB	Que non i a arren entà apraiar, mos cau complir exactaments es principes qu’expausè, didec, en tot pataquejar era taula damb es sòns uassudi dits.
GUÈRRA-E-PATZ-III-WEB	A on ei era dificultat?
GUÈRRA-E-PATZ-III-WEB	Pegaries…
GUÈRRA-E-PATZ-III-WEB	Kinderspiel.
GUÈRRA-E-PATZ-III-WEB	S’apressèc en mapa e comencèc a parlar rapidaments, en tot senhalar damb es primi dits diuèrsi punts e mostrar que cap eveniment podie hèr a pèrder era utilitat deth campament de Drissa, que tot ère previst e que s’er enemic sajaue, plan que òc, de depassar eth flanc, serie indefectiblaments destruit.
GUÈRRA-E-PATZ-III-WEB	Paolucci, que non coneishie ar aleman, comencèc a interrogar-lo en francés.
GUÈRRA-E-PATZ-III-WEB	Wolzogen acodic en ajuda deth sòn cap, que s’exprimie mau en aguesta lengua, e comencèc a tradusir es sues paraules, seguint damb dificultat a Pfull, que, ara prèssa, s’encaborniaue a demostrar que non solet tot çò que s’auie passat senon tot çò que se podie passar, ère previst en sòn projècte e que se i auie ara dificultats eth tòrt s’estaue en hèt de non auer- se complit eth sòn plan exactaments.
GUÈRRA-E-PATZ-III-WEB	Arridolaue ironicaments, balhaue espròves de contunh e, a tot darrèr, damb gèst menspredós, deishèc d’argumentar coma ac hè un matematic que se l’obligue a demostrar repetidaments ua vertat archiprovada.
GUÈRRA-E-PATZ-III-WEB	Wolzogen lo substituic e seguic expausant en francés es idies deth sòn cap; de quan en quan se viraue entà Pfull e preguntaue: “Nicht wahr, Excellenz?5” Pfull, coma er òme qu’encoratjat pera batalha tire contra es sòns, cridaue emmaliciat a Wolzogen:
GUÈRRA-E-PATZ-III-WEB	Tanben està ben.
GUÈRRA-E-PATZ-III-WEB	Paolucci e Michaux atacauen a Wolzogen, a dues votzes, en francés; Armfeld parlaue a Pfull en aleman, Toll s’exprimie en rus damb Volkonski.
GUÈRRA-E-PATZ-III-WEB	Eth prince Andrei les guardaue a toti e observaue en silenci.
GUÈRRA-E-PATZ-III-WEB	Entre toti aqueri personatges, eth coleric Pfull, decidit e absurdaments segur d’eth madeish, ère eth que l’inspiraue màger simpatia.
GUÈRRA-E-PATZ-III-WEB	Qu’ère eth solet de toti es presents que non cercaue, plan que òc, auantatges personaus ne mostraue òdi entad arrés; sonque desiraue ua causa: amiar a tèrme un projècte basat ena teoria, fruit de fòrça ans d’estudi e trabalh.
GUÈRRA-E-PATZ-III-WEB	Resultaue ridicul, ère desagradiu pera sua ironia constanta; mès, ath còp, inspiraue un respècte involontari pera infinita fidelitat ara sua idia.
GUÈRRA-E-PATZ-III-WEB	Ath delà, enes paraules de toti es que parlauen (exceptat des de Pfull) i auie ua tralha comuna que non existie en Conselh de Guèrra de 1805: eth panic, encara que dissimulat, dauant eth gèni de Napoleon, pòur que se manifestaue en quinsevolhe des sues objeccions.
GUÈRRA-E-PATZ-III-WEB	Se supausaue qu’entà Napoleon tot ère possible, se lo demoraue pertot e amuishant eth sòn nòm temut cadun d’eri combatie es suposicions des auti.
GUÈRRA-E-PATZ-III-WEB	Solet Pfull semblaue considerar a Napoleon coma a un barbar madeish qu’a toti aqueri que criticauen es sues teories.
GUÈRRA-E-PATZ-III-WEB	Ath delà d’aguest sentiment de respècte, Pfull inspiraue ath prince Andrei un sentiment de pietat.
GUÈRRA-E-PATZ-III-WEB	Peth ton que li parlauen es cortesans e pes paraules que Paolucci s’auie permetut dirigir ar Emperaire, e, mès que mès, per cèrta expression desesperada deth madeish Pfull, se vedie que toti se n’encuedauen, e eth madeish, de qué era sua queiguda ère pròcha; a maugrat dera sua gronhaira ironia alemana e dera sua seguretat en eth madeish, hège vertadèra pena damb es sòns peus alisadi enes possi e es sues esperluades guinses deth cogòt.
GUÈRRA-E-PATZ-III-WEB	Encara qu’ac amagaue damb era sua mina sufisenta e menspredosa, lo desesperaue pèrder era soleta ocasion de provar damb ua experiéncia gigantesca era infalibilitat dera sua pròpia teoria.
GUÈRRA-E-PATZ-III-WEB	Era discussion se tardèc pendent fòrça temps; e coma mès s’alongaue, en tot arribar as crits e as allusions personaus, autant mès impossible ère arténher ua conclusion generau de çò que se didie.
GUÈRRA-E-PATZ-III-WEB	Eth prince Andrei, en escotar aquera discussion en diuèrses lengües, aqueri projèctes, ipotèsis e contradiccions exprimides a crits, s’estonaue de tot çò qu’entenie.
GUÈRRA-E-PATZ-III-WEB	Es vielhes idies, tan frequentes en eth pendent es sues actuacions militares, de qué non i a ne i pòt auer sciéncia militara e que, per tant, non i pòt auer er atau cridat gèni militar artenhien ara, entada eth, era evidéncia d’ua vertat absoluda.
GUÈRRA-E-PATZ-III-WEB	Arrés se’n sap ne pòt saber en quines condicions se traparà deman era nòsta armada ne es tropes der enemic, ne quina ei era capacitat de resisténcia d’aguest o de un aute destacament.
GUÈRRA-E-PATZ-III-WEB	A viatges, quan non i a un covard que cride “èm perdudi!” e se met a córrer, senon un òme valerós e alègre que cride “òsca!”, un destacament de cinc mil òmes vau per un de trenta mil, coma se passèc en Schoengraben; d’auti còps, cinquanta mil òmes hugen dauant de ueit mil, coma en 6 Òc, òc: qué mès cau explicar?
GUÈRRA-E-PATZ-III-WEB	Austerlitz.
GUÈRRA-E-PATZ-III-WEB	Quina sciéncia i pòt auer en ua accion qu’en era, coma se passe en totes es accions practiques, arren se pòt determinar e tot depen d’innombrables factors qu’aquerissen un sens precís en tan solet ua menuta qu’arrés se’n sap quan arribarà?
GUÈRRA-E-PATZ-III-WEB	Armfeld ditz qu’era nòsta armada ei dividia e Paolucci assegure qu’auem metut as francesi entre dus huecs.
GUÈRRA-E-PATZ-III-WEB	Michaux afirme qu’eth campament de Drissa non servís, perque er arriu passe ara sua esquia.
GUÈRRA-E-PATZ-III-WEB	Pfull sostie que precisaments en aquerò s’està era sua fòrça.
GUÈRRA-E-PATZ-III-WEB	Toll prepause un plan e Armfeld ne presente un aute.
GUÈRRA-E-PATZ-III-WEB	Toti son parièrs de boni o de dolents e es sòns auantatges se haràn evidenti quan er eveniment se produsisque.
GUÈRRA-E-PATZ-III-WEB	Alavetz, per qué parlen toti deth gèni militar?
GUÈRRA-E-PATZ-III-WEB	Dilhèu ei un gèni er òme que sap manar es viures a un destacament en moment avient o manar a uns auti entara dreta e d’auti entara quèrra?
GUÈRRA-E-PATZ-III-WEB	Se deu tan solet a qu’es militars son revestidi d’esplendor e poder, e perque ua multitud de miserables vanten eth sòn poder en tot atribuir-les qualitats geniaus e les criden gènis?
GUÈRRA-E-PATZ-III-WEB	Peth contrari, es mielhors generaus qu’è coneishut son distrèts e pècs.
GUÈRRA-E-PATZ-III-WEB	Eth mielhor ei Bagration.
GUÈRRA-E-PATZ-III-WEB	Eth madeish Bonaparte ac a arreconeishut.
GUÈRRA-E-PATZ-III-WEB	E Napoleon?
GUÈRRA-E-PATZ-III-WEB	Me’n brembi deth sòn ròstre satisfèt e obtús en camp d’Austerlitz.
GUÈRRA-E-PATZ-III-WEB	Eth bon generau non a besonh de qualitats de gèni, dilhèu sigue mielhor que non age es mielhores qualitats que i a en òme: er amor, era poesia, era trendesa, eth dobte filosofic e analitic.
GUÈRRA-E-PATZ-III-WEB	Un militar li cau èster limitat, fèrmaments convençut de qué ei fòrça important tot çò que hè (autraments, non aurie paciéncia), e solet atau serà un cap valerós.
GUÈRRA-E-PATZ-III-WEB	Que Diu age ad aguest òme entà qu’estime a quauquarrés, entà qu’age pietat, entà que pense çò qu’ei just e injust.
GUÈRRA-E-PATZ-III-WEB	Ei explicable que de hè tant de temps les agen aplicat era paraula gèni, pr’amor qu’auien eth poder.
GUÈRRA-E-PATZ-III-WEB	Mès era capitada d’ua accion militara non depen d’eri, senon der òme que cride entre es files “èm perdudi” o “òsca!”.
GUÈRRA-E-PATZ-III-WEB	Atau pensaue eth prince Andrei tant qu’es auti discutien, e tornèc enes sues meditacions quan Paolucci lo cridèc e era gent se n’anaue.
GUÈRRA-E-PATZ-III-WEB	Londeman, ena revista, er Emperaire preguntèc ath prince Andrei a on volie prestar servici.
GUÈRRA-E-PATZ-III-WEB	Bolkonski perdec entà tostemp era estima deth mon cortesan per non auer sollicitat un cargue ath cant deth Tsar e per demanar permís entà servir ena armada.
GUÈRRA-E-PATZ-III-WEB	Enes vesilhes dera campanha, Nikolai Rostov recebec ua carta de sa pairs qu’en era li condauen brèuments era malautia de Natasha e era sua trincadura damb eth prince Andrei.
GUÈRRA-E-PATZ-III-WEB	Era trincadura l’auie decidit Natasha, e li demanuen que cuelhesse era baisha e tornèsse entà casa.
GUÈRRA-E-PATZ-III-WEB	Nikolai non sagèc de cuélher era baisha ne tan solet un permís; escriuec as sòns, en tot planher-se dera malautia dera sua fraia e dera trincadura damb Bolkonski, en tot híger que harie çò de possible entà complir es sòns desirs.
GUÈRRA-E-PATZ-III-WEB	Ath còp, escriuec a Sonia:
GUÈRRA-E-PATZ-III-WEB	En realitat, solet eth començament dera guèrra empedic a Rostov tornar, coma auie prometut, e maridar-se damb Sonia.
GUÈRRA-E-PATZ-III-WEB	Era tardor en Otradnoie, damb es cacères, er iuèrn damb es hèstes de Nadau e er amor de Sonia l’aufrien perpectiues tranquilles e alègres d’ua vida de gentilòme, jamès coneishudes abantes e qu’ara l’atirauen.
GUÈRRA-E-PATZ-III-WEB	Mès ara venguie era guèrra e li calie estar-se en regiment.
GUÈRRA-E-PATZ-III-WEB	E pr’amor qu’aguest ère eth sòn déuer, Nikolai Rostov, cossent tanben damb eth sòn caractèr, ère content damb era vida deth regiment e sabie hèr-la-se agradiua.
GUÈRRA-E-PATZ-III-WEB	De tornada deth permís, recebut damb alegria pes sòns camarades, Nikolai siguec manat entà Ucrania ara cèrca de shivaus, d’a on tornèc damb uns animaus magnifiquics que li valeren granes laudances des sòns superiors.
GUÈRRA-E-PATZ-III-WEB	Pendent aguesta abséncia l’asceneren a capitan, e quan eth regiment venguec en pè de guèrra recebec de nauèth eth comandament deth sòn ancian esquadron, qu’es sòns efectius auien aumentat.
GUÈRRA-E-PATZ-III-WEB	Era campanha comencèc e eth regiment siguec manat entà Polonia.
GUÈRRA-E-PATZ-III-WEB	Recebien dobla paga, arribauen naui oficiaus e soldats e predominaue, mès que mès, un estat d’alègra excitación que sòl acompanhar es començaments d’ua guèrra.
GUÈRRA-E-PATZ-III-WEB	Rostov, en tot senter-se segur ena sua posicion militara privilegiada, s’autrejaue completaments as plasers e as interèssi deth servici, encara que sabie que tard o d’ora li calerie abandonar-lo.
GUÈRRA-E-PATZ-III-WEB	Es tropes auien arreculat de Vilna per diuèrses e complicades encauses: es ues estataus, es autes politiques e ues autes tactiques.
GUÈRRA-E-PATZ-III-WEB	Cada arreculada anaue acompanhada en Estat Major Generau d’un complicat jòc d’interèssi, projèctes e passions.
GUÈRRA-E-PATZ-III-WEB	Mès entàs ussars deth regiment de Pavlograd, totes aqueres arreculades, en mielhor periòde der ostiu, damb viures sufisenti, qu’ère era activitat mès simpla e divertida.
GUÈRRA-E-PATZ-III-WEB	Descoratjar-se, inquietar-se o intrigar èren ahèrs exclusiui dera Casèrna Generau; enes unitats arrés se preguntaue eth perqué des marches e es arreculades.
GUÈRRA-E-PATZ-III-WEB	E se quauqu’un arribaue a pensar qu’es causes non anauen ben, alavetz, coma li correspon a un bon militar, sajaue de mostrar-se alègre e non pensar ena marcha generau des operacions, senon enes ahèrs immediats.
GUÈRRA-E-PATZ-III-WEB	Ara prumeria, près de Vilna, s’auien divertit fòrça: hègen amistat damb es propietaris polacs e cuelhien part enes revistes celebrades dauant der Emperaire e de d’auti naui caps.
GUÈRRA-E-PATZ-III-WEB	Mès tard arribèc era orde de replegar-se entà Sventsian e de destruir tot aquerò que non podessen hèr-se a seguir.
GUÈRRA-E-PATZ-III-WEB	Sventsian demorèc ena memòria des ussars coma eth campament des embriacs, nòm que se li balhèc en tota era armada pera quantitat de planhs vengudi contra es soldats, que, en tot desencusar-se ena orde d’aprovedir-se, se hègen a vier, ath delà des viures, es shivaus, es coches e enquia es tapisi des magnats polacs.
GUÈRRA-E-PATZ-III-WEB	Rostov se’n brembaue de Svetsian pr’amor qu’eth prumèr dia dera arribada en aguest lòc li calec remplaçar a un sergent e non podec reprimir as soldats der esquadron, toti embriacs, que, sense saber-se’n eth, auien agarrat cinc barrils de cervesa annadida.
GUÈRRA-E-PATZ-III-WEB	De Svetsian contunhèren arreculant enquiath Drissa e de Drissa seguic era arreculada, en tot apressar-se ja ena frontèra russa.
GUÈRRA-E-PATZ-III-WEB	Eth 13 de junhsèga es òmes deth regiment de Pavlograd, aueren per prumèr còp ua vertadèra escometuda.
GUÈRRA-E-PATZ-III-WEB	Eth 12 de junhsèga, era vesilha deth combat, descarguèc ua fòrta tronada, damb ploja e peiregalh.
GUÈRRA-E-PATZ-III-WEB	Aqueth ostiu de 1812 se distinguic pes sues tronades.
GUÈRRA-E-PATZ-III-WEB	Dus esquadrons deth regiment de Pavlograd bivacauen en un camp de blat ja espigat qu’es shivaus e eth bestiar auien assolat completaments.
GUÈRRA-E-PATZ-III-WEB	Ploiguie a còps de caudèr, e Rostov, damb Illin, un joen oficiau que protegie, èren ar arrecès d’ua petita cabana bastida ara prèssa.
GUÈRRA-E-PATZ-III-WEB	Un oficiau deth sòn regiment, que tornaue der Estat Major e auie estat susprenut pera ploja, cerquèc refugi ena cabana.
GUÈRRA-E-PATZ-III-WEB	Que vengui der Estat Major.
GUÈRRA-E-PATZ-III-WEB	Rayevski?, e se metec a condar detalhs dera batalha de Saltanovka.
GUÈRRA-E-PATZ-III-WEB	Rostov, arropint eth còth que per eth se colaue era aigua dera ploja, humaue era sua pipa sense botar atencion ath raconde, guardant de quan en quan a Ilin, eth joen oficiau, que s’arraulie ath sòn costat.
GUÈRRA-E-PATZ-III-WEB	Aguest oficiau, un gojat de sètze ans, nauèth vengut en regiment, ère damb relacion a Rostov aquerò que Nikolai auie estat en relacion a Denisov sèt ans abantes.
GUÈRRA-E-PATZ-III-WEB	Ilin sajaue d’imitar en tot a Rostov e ère encamardat d’eth coma d’ua hemna.
GUÈRRA-E-PATZ-III-WEB	Er oficiau des longues mostachas, Zdrjinski, seguie condant damb emfasi qu’era restanca de Saltanovka siguec entàs russi coma eth pas des Termopiles e com eth generau Rayevski auie amiat a tèrme ua hèta digna des tempsi ancians: jos un huec fòrça intens auie amiat as sòns dus hilhs enquiara restanca e, damb un en cada costat, s’auie lançat ar atac.
GUÈRRA-E-PATZ-III-WEB	Dempús dera sua experiéncia en Auterlitz e dera campanha de 1807, Rostov sabie pro ben qu’en condar es eveniments dera guèrra se mentís tostemp, coma eth madeish ac auie hèt; ath delà, qu’auie pro experiéncia entà saber qu’ena guèrra arren se passe coma ac imaginam o condam.
GUÈRRA-E-PATZ-III-WEB	Per tot aquerò lo desengustaue eth raconde Zdrjinski, coma lo desengustaue eth madeish oficiau, que, damb es sues longues mostachas que partien des caròles, s’inclinaue, sivans un costum sòn, enquiara madeisha cara deth sòn interlocutor e lo sarraue contra era paret dera cabana ja per era madeisha pòc espaciosa.
GUÈRRA-E-PATZ-III-WEB	Rostov lo guardaue en silenci.
GUÈRRA-E-PATZ-III-WEB	Es auti non veirien ne tansevolhe com e damb qui anaue Rayevski pera restanca, pensaue Rostov.
GUÈRRA-E-PATZ-III-WEB	E autaplan aqueri que lo vedessen non estarien coma entà senter-se guairi encoratjadi, pr’amor que qué les podien importar es coraus sentiments pairaus d’aguest òme quan era sua pròpia pèth ère en perilh?
GUÈRRA-E-PATZ-III-WEB	Ath delà d’açò, era sòrt dera patria non depenie dera pèrta o conquista d’aguesta restanca de Saltanovka, coma diden que se passèc enes Termopiles.
GUÈRRA-E-PATZ-III-WEB	Entà qué, donc, aguest sacrifici?
GUÈRRA-E-PATZ-III-WEB	Ath delà, a qué vie aquerò d’amiar as sòns pròpis hilhs ena guèrra?
GUÈRRA-E-PATZ-III-WEB	Jo que non me haria a vier, sense parlar ja deth mèn frair Petia, ne tansevolhe a Ilin, que non ei dera mia familha, mès qu’ei un bon gojat, sajaria de deishar-lo en bèth lòc segur”, seguie pensant Rostov tant qu’er oficiau parlaue.
GUÈRRA-E-PATZ-III-WEB	Mès non amuishèc es sòns pensaments; era sua pròpia experiéncia tanben l’ac empedie.
GUÈRRA-E-PATZ-III-WEB	Sabie qu’era narracion der oficiau contribuie ara glòria des armes russes e que per aquerò madeish ère convenent hèr veir credulitat.
GUÈRRA-E-PATZ-III-WEB	E aquerò siguec çò que hec.
GUÈRRA-E-PATZ-III-WEB	Que non posqui mès!, didec Ilin, notant qu’eth raconde de Zderjinski desagradaue a Rostov.
GUÈRRA-E-PATZ-III-WEB	Qu’è chaupadi es michons e era camisa.
GUÈRRA-E-PATZ-III-WEB	Vau a cercar un refugi.
GUÈRRA-E-PATZ-III-WEB	Semble que ja non plò tant.
GUÈRRA-E-PATZ-III-WEB	Ilin gessec e er oficiau partic.
GUÈRRA-E-PATZ-III-WEB	Cinc menutes mès tard Ilin tornaue ath mès córrer, caushigant ena hanga.
GUÈRRA-E-PATZ-III-WEB	Òsca!
GUÈRRA-E-PATZ-III-WEB	Anem ara prèssa, Rostov!
GUÈRRA-E-PATZ-III-WEB	Que l’è trapat!
GUÈRRA-E-PATZ-III-WEB	A dus cents passi d’aciu i a ua aubèrja; es nòsti ja s’an metut ath laguens.
GUÈRRA-E-PATZ-III-WEB	Mos poiram secar.
GUÈRRA-E-PATZ-III-WEB	Tanben i é Maria Erikovna.
GUÈRRA-E-PATZ-III-WEB	Maria Erikovna ère era hemna deth mètge deth regiment, ua joena e polida alemana que damb era s’auie maridat en Polonia.
GUÈRRA-E-PATZ-III-WEB	Eth mètge, ja siguesse per manca de mejans, ja perque non volesse dessepar-se dera sua joena esposa enes prumèri tempsi, l’amiaue damb eth, en tot seguir ath regiment d’ussars, e era sua gelosia ère eth tèma abituau des badinades des oficiaus.
GUÈRRA-E-PATZ-III-WEB	Rostov, a on ès?
GUÈRRA-E-PATZ-III-WEB	Aciu… quin relampit!
GUÈRRA-E-PATZ-III-WEB	Ena aubèrja qu’ena pòrta i auie era veitura de shivaus deth mètge, i auie cinc oficiaus.
GUÈRRA-E-PATZ-III-WEB	Maria Enrikovna, ua joena alemana ròssa e gordeta, ère seiguda en ua cantoada der ample banc, en blòda e còfa de dormir, eth sòn marit, eth doctor, dormie darrèr d’era.
GUÈRRA-E-PATZ-III-WEB	Rostov e Ilin sigueren recebudi damb alègres exclamacions e esclafits d’arridalhes.
GUÈRRA-E-PATZ-III-WEB	Be n’ei de bona era hèsta qu’auetz!, didec Rostov en tot arrir tanben.
GUÈRRA-E-PATZ-III-WEB	E vosati, qué?, caçant mosques?
GUÈRRA-E-PATZ-III-WEB	Com vos auetz metut!
GUÈRRA-E-PATZ-III-WEB	Que vien rajant!
GUÈRRA-E-PATZ-III-WEB	Compde damb eth vestit de Maria Enrikovna!, les responeren diuèrses votzes.
GUÈRRA-E-PATZ-III-WEB	Rostov e Ilin se pressèren a cercar un cornèr darrèr deth tenhat, mès que i auie uns auti tres oficiaus hènt as cartes, ara lum d’ua candèla plaçada sus ua caisha ueda, e se remiren a balhar-les eth lòc.
GUÈRRA-E-PATZ-III-WEB	Maria Enrikovna aufric era sua ampla hauda e darrèr d’era, per manèra de paravent, ajudadi per Labrushka, qu’auie amiat era carga, se treigueren es vestits banhadi pera ploja e se’n meteren uns auti.
GUÈRRA-E-PATZ-III-WEB	Aluguèren ua codinèra miei espatracada.
GUÈRRA-E-PATZ-III-WEB	Un se hec a vier ua husta e l’apuèren sus dues seres, les caperèren damb ua hlaçada, treigueren eth samovar, mieja botelha de ròm e convidèren a Maria Enriknova entà hèr es aunors dera casa.
GUÈRRA-E-PATZ-III-WEB	Toti s’amassèren ath sòn entorn, un l’aufrie eth sòn mocador, pr’amor que sequèsse es sues polides mans, un aute botèc as sòns pès eth pròpi capòt pr’amor que les sauvèsse dera umiditat, un tresuau dispausèc era capa ena hièstra entà que non entrèsse eth vent e un aute, a tot darrèr, s’encarguèc d’espaurir es mosques deth ròstre deth sòn marit entà que non se desvelhèsse.
GUÈRRA-E-PATZ-III-WEB	Que non i auie senon tres veires.
GUÈRRA-E-PATZ-III-WEB	Era aigua ère tan lorda que resultaue impossible distinguir s’eth tè ère fòrt o non, e eth samovar non auie era capaciat senon entà sies veires; mès encara ère mès agradiu receber-les per torn de màger a mendre gradacion d’aqueres mans gordetes e petites, d’ungles pas guaire netes.
GUÈRRA-E-PATZ-III-WEB	Aquera net, toti es oficiaus semblauen èster encamardadi de Maria Enrikovna; enquia e tot es que hègen as cartes darrèr deth tenhat vengueren d’abandonar eth jòc e amassar-se ar entorn deth samovar, tiradi peth desir de hestejar tanben eri a Maria Enrikovna.
GUÈRRA-E-PATZ-III-WEB	Era, en veder-se entornejada de joeni tan distinguidi e cortesi, ère radianta de felicitat, per mès que sagèsse d’amagà’c e peth temor que deishaue en era cada movement deth sòn adormit conjonch.
GUÈRRA-E-PATZ-III-WEB	Non auie qu’ua culhèra; e eth sucre ère abondiu, mès que non auien temps de dissoler- lo, e decidiren que Maria Enrikovna dissolesse eth sucre de cadun.
GUÈRRA-E-PATZ-III-WEB	Rostov, dempús de méter ròm en sòn veire, li preguèc ara alemana qu l’ac dissolesse.
GUÈRRA-E-PATZ-III-WEB	Mès se vos non vos auetz metut sucre, didec era, arridolant, coma s’es sues paraules, atau coma es des auti, siguessen badinades plan divertides e damb doble sens.
GUÈRRA-E-PATZ-III-WEB	Maria Enrikovna cerquèc era culhera, que d’era ja se n’auie apoderat un aute.
GUÈRRA-E-PATZ-III-WEB	Hètz-ac damb un ditet, Maria Enrikovna, serà encara mès agradiu.
GUÈRRA-E-PATZ-III-WEB	Uscle!, sorrisclèc era, rogida de plaser.
GUÈRRA-E-PATZ-III-WEB	Ilin se hec a vier ua siata plia d’aigua, metec en era ues gotes de ròm e supliquèc a Maria Enrikovna que lo dissolesse damb eth sòn dit.
GUÈRRA-E-PATZ-III-WEB	Aguesta qu’ei era mia tassa, metetz eth vòste dit e m’ac beuerè tot.
GUÈRRA-E-PATZ-III-WEB	Tanlèu s’acabèc eth samovar, Rostov cuelhec es cartes e prepausèc ua partida “as reis” damb Maria Enrikovna.
GUÈRRA-E-PATZ-III-WEB	Se heren sòrts entà veir qui formarie parelha damb era; a prepausa de Rostov, se determinèc que qui siguesse eth rei guanharie eth dret a punar era sua man e eth que perdesse aurie de hèr a borir eth samovar entà quan se desvelhèsse eth sòn marit.
GUÈRRA-E-PATZ-III-WEB	E se Maria Enrikovna ei rei?, preguntèc Ilin.
GUÈRRA-E-PATZ-III-WEB	Era que ja ei reina, e es sues ordes son lei.
GUÈRRA-E-PATZ-III-WEB	Acabaue de començar eth jòc quan, darrèr dera esquia dera sua hemna, se lheuèc eth cap embolhat deth mètge.
GUÈRRA-E-PATZ-III-WEB	Hège ja ua estona que non dormie; escotaue çò que didien es oficiaus e plan que òc non trapaue enes sues paraules arren d’alègre, graciós ne divertit.
GUÈRRA-E-PATZ-III-WEB	Eth sòn ròstre exprimie tristor e aclapament.
GUÈRRA-E-PATZ-III-WEB	Sense saludar as oficiaus se gratèc eth cap e demanèc permís entà gésser deth sòn cornèr, donques qu’eth pas ère embarrat.
GUÈRRA-E-PATZ-III-WEB	Quan venguec dehòra toti es oficiaus s’estarnèren en ua arridalhada e Maria Enrikovna se rogic tota, çò que la hec encara mès atrasenta as uelhs d’aqueri joeni.
GUÈRRA-E-PATZ-III-WEB	Quan eth mètge tornèc deth pati li didec ara sua hemna (que ja non arrie tant alègraments coma abantes e lo guardaue temerosa demorant era sua senténcia) qu’era ploja s’auie acabat e que les calie dormir ena veitura de shivaus, pr’amor que autraments les ac panarien tot.
GUÈRRA-E-PATZ-III-WEB	Jo me calarè de garda, didec Ilin.
GUÈRRA-E-PATZ-III-WEB	Manarè a un assistent… o dus, didec Rostov.
GUÈRRA-E-PATZ-III-WEB	Non sigatz atau, doctor.
GUÈRRA-E-PATZ-III-WEB	Non, non, senhors, vos qu’auetz dormit, mès jo hè dus nets que non dormisqui, didec eth doctor, e se seiguec ombriu ath cant dera sua hemna, demorant qu’acabèsse era partida.
GUÈRRA-E-PATZ-III-WEB	Quan eth mètge partic en tot hèr-se a vier ara sua hemna e s’installèc en sòn coche, es oficiaus s’ajacèren ena aubèrja, caperant-se damb es sòns capòts umidi: pendent fòrça temps non poderen clucar un uelh, parlauen es uns damb es auti, rebrembant era mesfisança deth mètge e era alegria dera hemna, o se lheuauen e gessien entà dehòra, en tot tornar a condar çò que se passaue en coche.
GUÈRRA-E-PATZ-III-WEB	Diuèrsi còps se caperèc Rostov eth cap entà dormir, mès tostemps gessie quauquarrés damb ua naua observacion, e de nauèth començauen es convèrses e es arridolets alègri, mainadencs e sense motiu.
GUÈRRA-E-PATZ-III-WEB	Lèu èren es tres, quan arribèc un sergent damb era orde de gésser entath bordalat d’Ostrovna, e arrés dormie encara.
GUÈRRA-E-PATZ-III-WEB	Encara que sense deishar de badinar e arrir, es oficiaus se premaniren ara prèssa.
GUÈRRA-E-PATZ-III-WEB	De nauèth escahuèren eth samovar damb aigua lorda; mès Rostov, sense demorar eth tè, gessec entà apressar-se ath sòn esquadron.
GUÈRRA-E-PATZ-III-WEB	Ère punta de dia; auie cessat era ploja e es bromes s’escampilhauen.
GUÈRRA-E-PATZ-III-WEB	I auie umiditat e hège hered, sustot pera sensacion des unifòrmes a miei secar.
GUÈRRA-E-PATZ-III-WEB	En gésser dera aubèrja, Rostov e Ilin heren ua guardada ath coche deth mètge, damb era sua capòta de cuer ludenta pes gotes dera ploja; es cames deth docotor subergessien dera veitura e en centre dera madeisha repausaue en un coishin era còfa dera sua hemna, s’entenie era respiracion regulara des adormidi.
GUÈRRA-E-PATZ-III-WEB	Qu’ei fòrça beròia, reauments, li didec Rostov a Ilin, que gessie damb eth.
GUÈRRA-E-PATZ-III-WEB	Mieja ora mès tard er esquadron ère format en camin.
GUÈRRA-E-PATZ-III-WEB	Sonèc era votz de comandament: “A shivau!” Es soldats se senhèren e montèren.
GUÈRRA-E-PATZ-III-WEB	Rostov se metec ath cap e ordenèc:”En marcha!” En files de quate e ath miei deth cambotadís de cascos de shivau ena hanga, de sabres e de convèrses, es ussars auancèren per ample camin entornejat de bedoths, darrèr dera infantaria e era artilharia, que daurien era marcha.
GUÈRRA-E-PATZ-III-WEB	Eth vent escampaue rapidaments es bromes blues e violetes, que se tintauen de ròi per èst.
GUÈRRA-E-PATZ-III-WEB	Clarejaue ja eth dia e se podien enténer pro ben es retortilhades erbòtes que tostemp creishen ath cant des camins vesiaus, banhadi encara pera ploja dera vesilha; eth vent balançaue es arrames umides des bedoths, que deishauen anar gotes d’aigua clara.
GUÈRRA-E-PATZ-III-WEB	Es cares des soldats comencèren ja a distinguir-se.
GUÈRRA-E-PATZ-III-WEB	Rostov anaue acompanhat d’Ilin, que non se separaue d’eth, per un costat deth camin, entre era dobla hilada de bedoths.
GUÈRRA-E-PATZ-III-WEB	Pendent era campanha, Rostov, coma bon caçaire e expèrt en shivaus, se permetie cavaucar en un shivau cosac, en sòrta de montar en un de reglamentari; qu’auie artenhut un magnific exemplar deth Don, rapid, alègre, corpurent e de longui crins, que cap aute auançaue ena carrèra.
GUÈRRA-E-PATZ-III-WEB	Sentie un gran plaser en montar-lo.
GUÈRRA-E-PATZ-III-WEB	Ara pensaue en sòn shivau, en polit maitin, ena hemna deth mètge, e ne un solet còp s’arturèc a considerar eth perilh que les demoraue.
GUÈRRA-E-PATZ-III-WEB	Abantes auie pòur quan anaue entath combat, mès ara que non auie cap sensacion de temor.
GUÈRRA-E-PATZ-III-WEB	E non ère pr’amor que s’auesse acostumat ath huec (arrés s’acostumaue ath perilh), senon pr’amor qu’auie aprenut a tier-se.
GUÈRRA-E-PATZ-III-WEB	S’auie acostumat, en vier entà bèra accion, a pensar en quinsevolh auta causa mens en aquerò qu’ère essenciau alavetz: eth perilh imminent.
GUÈRRA-E-PATZ-III-WEB	A maugrat de toti es sòns esfòrci e des repotecs que se hège pera sua covardia, ath començament deth servici militar l’ère de mau hèr dominar era pòur, mès damb es ans qu’ac artenhec damb naturalitat.
GUÈRRA-E-PATZ-III-WEB	Ara cavaucaue ath costat d’Ilin, entre es bedoths, damb mina tranquilla e inchalhenta, coma se se tractèsse d’un passèg.
GUÈRRA-E-PATZ-III-WEB	De quan en quan arrincaue ua huelha des arbes que li venguien ena man, amorassaue eth costat deth shivau o, sense guardar entà darrèr, aufrie era pipa, non acabada de humar, ar ussar que lo seguie.
GUÈRRA-E-PATZ-III-WEB	Li hège dò guardar era inquieta cara d’Ilin, que parlaue fòrça e sense capitada.
GUÈRRA-E-PATZ-III-WEB	Coneishie per experiéncia era angoniosa sensacion dera pòur de morir que sentie Ilin en aqueri moments, e non ignoraue qu’eth solet remèdi contra aquerò ère eth temps.
GUÈRRA-E-PATZ-III-WEB	Quan eth solei pistèc en ua franja clara deth cèu, gessent d’entre es bromes, eth vent se padeguèc, coma se non gausèsse espatlar aqueth esplendid maitin d’ostiu dempús dera tronada.
GUÈRRA-E-PATZ-III-WEB	Encara queiguien gotes, mès ja non obliques; tot se padeguèc.
GUÈRRA-E-PATZ-III-WEB	Eth solei gessec deth tot, apareishec ena linha der orizon e despareishec darrèr d’ua broma longa e estreta sus er orizon; ath cap de quauques menutes, pistèc de nauèth, encara mès ludent, en extrèm superior dera broma, en tot esbauçar es sòns bords.
GUÈRRA-E-PATZ-III-WEB	Tot ar entorn s’illuminèc, resplendec.
GUÈRRA-E-PATZ-III-WEB	E justaments damb era lum, coma saludant-la, esclatèren, ath sòn dauant, ues canonades.
GUÈRRA-E-PATZ-III-WEB	Rostov non auie auut eth temps de calcular era distància d’aqueri trets quan se presentèc un ajudant de camp deth comde Ostermanm-Tolstoi, que venguie de Vitebsk, damb era orde de que seguissen peth camin ath tròt.
GUÈRRA-E-PATZ-III-WEB	Er esquadron depassèc ara infantaria e ara artilharia, que tanben esdeguèren era sua marcha, baishèc un penent, trauessèc un bordalat desèrt e tornèc a pujar per ua auta pala.
GUÈRRA-E-PATZ-III-WEB	Es shivaus èren caperadi d’esgluma e es ròstres des ussars, vermelhs.
GUÈRRA-E-PATZ-III-WEB	Haut!, ordenèc eth cap deth grop qu’anaue dauant.
GUÈRRA-E-PATZ-III-WEB	Alinhar-se!
GUÈRRA-E-PATZ-III-WEB	March!, sonèc de nauèth era votz.
GUÈRRA-E-PATZ-III-WEB	Es ussars passèren entath costat quèrre e se placèren darrèr des ulans russi, qu’ocupauen era prumèra fila.
GUÈRRA-E-PATZ-III-WEB	Ara sua dreta quedaue ua colomna plan compacta d’infantaria de resèrva.
GUÈRRA-E-PATZ-III-WEB	Un shinhau mès entà naut, naut de tot deth ticolet, en aire net e jos era radianta lum oblica deth solei se vedien es bataries russes.
GUÈRRA-E-PATZ-III-WEB	En aute costat dera val se vedien es colomnes e es canons der enemic e s’entenien es espèsses fuselhades dera auançada russa, que ja auien entrat en accion.
GUÈRRA-E-PATZ-III-WEB	Aqueth bronit, que hège temps que non entenie, alegrèc eth còr de Rostov coma se siguesse ua musica alègra: tra, tra, tra, tra… ressonauen de quan en quan quauqui trets, a viatges inesperadaments, a viatges rapids, seguidi.
GUÈRRA-E-PATZ-III-WEB	Dempús, tot entornaue en un silenci momentanèu, e de pic se repetie era fuselhada coma se siguessen petards que quauquarrés caushiguèsse pr’amor de hèr-les esclatar.
GUÈRRA-E-PATZ-III-WEB	Es ussars s’estèren lèu ua ora en madeish lòc.
GUÈRRA-E-PATZ-III-WEB	Comencèren es canonades.
GUÈRRA-E-PATZ-III-WEB	Eth comde Ostermann passèc peth darrèr der esquadron damb era sua acompanhada; se posèc pr’amor de parlar brèuments damb eth comandant deth regiment e gessec entath ticolet a on èren emplaçades es bataries.
GUÈRRA-E-PATZ-III-WEB	Era infantaria dauric un uet pr’amor de deishar pas ara cavalaria.
GUÈRRA-E-PATZ-III-WEB	Damb es bandeiròles ondejant ena punta des piques, es ulans baishèren ath tròt entara quèrra, a on auie campat ara cavalaria francesa.
GUÈRRA-E-PATZ-III-WEB	Quan es ulans aueren arribat ena avantgarda es ussars receberen era orde de pujar pr’amor de protegir es bataries.
GUÈRRA-E-PATZ-III-WEB	Tant qu’es ussars ocupauen eth lòc des ulans, passèren fiulant sus es sòns caps ues bales perdudes que venguien de luenh.
GUÈRRA-E-PATZ-III-WEB	Aguest sorrolh excitèc e alegrèc encara mès a Rostov qu’era fuselhada.
GUÈRRA-E-PATZ-III-WEB	Se quilhèc pr’amor d’observar eth camp de batalha, que se daurie as sòns pès, participant en còs e amna enes movements des ulans, qu’atacauen d’apròp as dragons francesi.
GUÈRRA-E-PATZ-III-WEB	Tot se demorèc confonut ena fumadissa e ath cap de cinc menutes es ulans arreculèren, mès non entà a on auien estat abantes, senon entara quèrra.
GUÈRRA-E-PATZ-III-WEB	Entre es unifòrmes color iranja des ulans, que montauen shivaus baiardi, e per darrèr d’eri, comencèren a surgentar es plapes blues des dragons francesi sus shivaus grisi.
GUÈRRA-E-PATZ-III-WEB	Rostov, gràcies ara sua bona vista de caçaire, siguec eth prumèr en encuedar-se’n de qué aqueri dragons francesi acaçauen as ulans russi, qu’es sues files s’auien trincat.
GUÈRRA-E-PATZ-III-WEB	Se podie veir ja se com aqueri òmes, que semblauen petiti ath pè deth ticolet, lutauen còs a còs, agitant es braci e es sabres.
GUÈRRA-E-PATZ-III-WEB	Rostov guardaue çò que se passaue coma se siguesse ua partida de caça.
GUÈRRA-E-PATZ-III-WEB	Comprenec de seguit que se lançaue as sòns ussars contra es dragons francesi, aguesti non poirien resistir; mès l’ac calie hèr immediataments, autraments serie tard.
GUÈRRA-E-PATZ-III-WEB	Guardèc ath sòn entorn.
GUÈRRA-E-PATZ-III-WEB	Eth capitan de cavalaria qu’ère près d’eth tanpòc deishaue de uelh çò que se passaue ath pè deth ticolet.
GUÈRRA-E-PATZ-III-WEB	Andrei Sebastianic, didec Rostov, que les poiríem estarnar…
GUÈRRA-E-PATZ-III-WEB	Serie un bon còp!
GUÈRRA-E-PATZ-III-WEB	Plan que òc…
GUÈRRA-E-PATZ-III-WEB	Rostov, sense escotar mès, esperonèc ath sòn shivau e se metec ath cap deth sòn esquadron.
GUÈRRA-E-PATZ-III-WEB	A penes podec balhar era votz de comandament que ja toti es òmes, que sentien madeish qu’eth, lo seguiren.
GUÈRRA-E-PATZ-III-WEB	Eth madeish Rostov non sabie per qué ac auie hèt; qu’actuaue ara coma ena caça, sense reflexionar, sense cap de calcul.
GUÈRRA-E-PATZ-III-WEB	Vedie qu’es dragons èren ja apròp, que corrien darrèr des ulans.
GUÈRRA-E-PATZ-III-WEB	Sabie qu’eri non resistirien, qu’aqueth instant ère unenc e que, se lo deishaue escapar, non ne traparie cap aute de parièr.
GUÈRRA-E-PATZ-III-WEB	Es bales l’excitauen damb es sòns fiulets, eth shivau tirassaue es retnes e li siguec impossible tier-se.
GUÈRRA-E-PATZ-III-WEB	Esperonèc ath polin, lancèc era sua votz de comandament e en aqueth madeish moment entenec ena sua esquia eth rumor creishent der esquadron que se desplegaue.
GUÈRRA-E-PATZ-III-WEB	Baishèren era penent a tròt long.
GUÈRRA-E-PATZ-III-WEB	Tanlèu arribèren en terren planèr passèren ath galaup, que se hec mès rapid a mida que s’apressauen as ulans e as dragons francesi, que les acaçauen e èren ja plan près.
GUÈRRA-E-PATZ-III-WEB	Es qu’anauen dauant, quan vederen as ussars heren repè; es deth darrèr comencèren a arturar-se.
GUÈRRA-E-PATZ-III-WEB	Rostov, damb era madeisha emocion qu’experimentaue en bracar eth pas a un lop, abandonèc es retnes deth sòn sivau e se lancèc damb era intencion de talhar eth pas as dragons francesi, qu’es sues files èren en desorde.
GUÈRRA-E-PATZ-III-WEB	Un ulan s’arturèc; un aute descavaugant, se lancèc en solèr pr’amor de non èster estronhat; un shivau sense cavalièr se confonec entre es ussars.
GUÈRRA-E-PATZ-III-WEB	Lèu toti es dragons francesi cuelheren era retirada desordenadaments.
GUÈRRA-E-PATZ-III-WEB	Rostov tachèc es uelhs en un que montaue un shivau gris e se lancèc contra eth.
GUÈRRA-E-PATZ-III-WEB	Ena sua carrèra, eth shivau de Rostov sautèc sus uns arbilhons; Nikolai, tient-se damb dificultat ena sera, vedec que non se tardarie a agarrar ar enemic qu’auie causit.
GUÈRRA-E-PATZ-III-WEB	Eth francés, un oficiau, per çò der unifòrme, foetejaue ath sòn shivau damb eth sabre, inclinat sus eth còth der animau.
GUÈRRA-E-PATZ-III-WEB	Un instant dempús, eth shivau de Rostov tumèc damb eth sòn pièch enes anques deth shivau der oficiau francés e siguec a mand de hèr- lo quèir.
GUÈRRA-E-PATZ-III-WEB	Ath còp, sense pensar per qué ac hège, Rostov quilhèc eth sabre e pataquegèc ath francés.
GUÈRRA-E-PATZ-III-WEB	Tota era excitacion de Rostov despareishec en moment madeish de hè’c.
GUÈRRA-E-PATZ-III-WEB	En tot sajar de travar ath sòn shivau, Rostov guardèc ath herit pr’amor de veir a qui auie vençut.
GUÈRRA-E-PATZ-III-WEB	Er oficiau francés de dragons, damb un pè aganchat en estriu, sajaue de sostier-se en tot balhar guimbets sus er aute.
GUÈRRA-E-PATZ-III-WEB	Clucaue espaurit es uelhs, coma se demorèsse en quinsevolh moment recéber ua aute còp.
GUÈRRA-E-PATZ-III-WEB	Damb ua expression de terror guardèc a Rostov de baish estant.
GUÈRRA-E-PATZ-III-WEB	Eth sòn ròstre palle e joen, lord de hanga, de peus rois, damb un clotet ena maishèra e uelhs bluencs, plan clars, non ère, plan que òc, eth mès apropiat enta un camp de batalha, eth ròstre d’un enemic, senon mèsalèu eth d’un èsser pacific e normau.
GUÈRRA-E-PATZ-III-WEB	Autaplan abantes de qué Rostov pensèsse se qué li calie hèr, eth francés sorrisclèc: “Je me rends!” Sajaue, pressant-se, mès sense artenhè’c, desaganchar eth pè estacat en estriu, e es sòns espauridi uelhs blus seguien guardant a Rostov.
GUÈRRA-E-PATZ-III-WEB	Quauqui ussars l’ajudèren a trèir eth pè e montar a shivau.
GUÈRRA-E-PATZ-III-WEB	En diuèrsi lòcs pelejauen ussars e dragons.
GUÈRRA-E-PATZ-III-WEB	Un, herit, damb eth ròstre sagnós, defenie ath sòn shivau; un aute, acimelat sus eth shivau d’un ussar, lo tenguie deth còs damb es sòns braci; eth tresau, ajudat per un ussar, pujaue ath sòn shivau.
GUÈRRA-E-PATZ-III-WEB	Era infantaria francesa acodie ath mès córrer, tirant, en lòc dera accion.
GUÈRRA-E-PATZ-III-WEB	Es ussars se retirèren rapidaments damb es sòns presoèrs.
GUÈRRA-E-PATZ-III-WEB	Rostov seguie as auti, damb un sentiment desagradiu que li sarraue eth còr.
GUÈRRA-E-PATZ-III-WEB	Quauquarren vague e confús, que non podie explicar- se, s’auie senhorejat d’eth damb era captura d’aqueth oficiau e eth còp que l’auie balhat.
GUÈRRA-E-PATZ-III-WEB	Eth comde Ostermann-Tolstoi trapèc as ussars quan tornauen dera accion.
GUÈRRA-E-PATZ-III-WEB	Cerquèc a Rostov e l’arregraïc era sua intervencion, en tot anonciar-li que l’expausarie ar Emperaire eth sòn valerós acte e demanarie entada eth era Crotz de Sant Jòrdi.
GUÈRRA-E-PATZ-III-WEB	Quan Rostov siguec cridat per Ostermann se’n brembèc que s’auie lançat ar atac sense recéber ordes entad açò e ère convençut de qué eth cap lo cridaue pr’amor de repotergar-li era sua indisciplina; atau, donc, es vantarioses paraules d’Ostermann e era promesa d’ua recompensa l’aurien d’auer costat ua grana satisfaccion.
GUÈRRA-E-PATZ-III-WEB	Mès era madeisha sensacion vaga e desagradiua d’abantes lo tormentaue morauments: “Qué ei çò que me torture?, se preguntèc quan deishèc ath generau.
GUÈRRA-E-PATZ-III-WEB	Era preocupacion per Ilin?.
GUÈRRA-E-PATZ-III-WEB	Non, qu’ei san e en bona santa.
GUÈRRA-E-PATZ-III-WEB	Qu’ei que hi quauquarren vergonhós?
GUÈRRA-E-PATZ-III-WEB	Non, tanpoc ei aquerò!” Mès quauquarren lo seguie torturant, coma un racacòr.
GUÈRRA-E-PATZ-III-WEB	Me’n brembi pro ben com s’arturèc eth mèn braç quan lo quilhè”.
GUÈRRA-E-PATZ-III-WEB	En veir as presoèrs amiadi pes ussars, galaupèc ath sòn darrèr pr’amor de veir ath sòn francés deth clotet ena maishèra, que, damb eth sòn estranh unifòrme, montaue en un shivau ussar e guardaue inquiet ath sòn entorn.
GUÈRRA-E-PATZ-III-WEB	Era herida deth braç qu’ère insignificanta.
GUÈRRA-E-PATZ-III-WEB	Arridolèc forçadaments a Nikolai e hec damb era man ua sòrta de salutacion.
GUÈRRA-E-PATZ-III-WEB	Rostov se sentec violent e coma avergonhat.
GUÈRRA-E-PATZ-III-WEB	Pendent tot eth dia e londeman, es sòns amics e camarades notèren que, encara que non ère emmaliciat ne desengustat, se mostraue retreigut, cogitós e concentrat.
GUÈRRA-E-PATZ-III-WEB	Beuie sense talents, sajaue demorar-se solet e reflexionaue.
GUÈRRA-E-PATZ-III-WEB	Rostov seguie pensant ena sua brilhanta gèsta, que, estonat, li valerie era crotz de Sant Jòrdi e era reputacion de valent.
GUÈRRA-E-PATZ-III-WEB	Alavetz, ei açò e sonque açò, que se qualifique d’eroïsme?
GUÈRRA-E-PATZ-III-WEB	Ac hi dilhèu pera patria?
GUÈRRA-E-PATZ-III-WEB	E quin tòrt n’a aguest òme damb es sòns uelhs blus e eth sòn clotet ena maishèra?
GUÈRRA-E-PATZ-III-WEB	Be n’auie de pòur!
GUÈRRA-E-PATZ-III-WEB	Se pensèc que l’anaua a aucir!
GUÈRRA-E-PATZ-III-WEB	Per qué l’auia d’aucir?
GUÈRRA-E-PATZ-III-WEB	Era man me tremolèc.
GUÈRRA-E-PATZ-III-WEB	E m’an balhat era crotz de Sant Jòrdi!
GUÈRRA-E-PATZ-III-WEB	E mentre Nikolai se hège aguestes preguntes sense compréner claraments eth motiu deth sòn trebolament, era arròda dera fortuna seguie virant a favor sòn.
GUÈRRA-E-PATZ-III-WEB	Era accion d’Ostrova li valec ua promocion.
GUÈRRA-E-PATZ-III-WEB	Li balhèren eth comandament d’un batalhon d’ussars, e, quan auien de besonh un oficiau valerós entà bèra accion importanta, lo cridauen ada eth.
GUÈRRA-E-PATZ-III-WEB	Quan recebec era naua dera malautia de Natasha, era comdessa Rostova, qu’encara se sentie fèbla e non remetuda deth tot, se desplacèc entara capitau damb Petia e tota era servitud.
GUÈRRA-E-PATZ-III-WEB	Era familha Rostov abandonèc era casa de Maria Dmitrievna pr’amor d’installar-se en sòn pròpi abitatge de Moscòu.
GUÈRRA-E-PATZ-III-WEB	Erosaments entà Natasha e es sòns, era malautia ère tan grèu que hec desbrembar es motius dera madeisha: eth sòn anament e era trincadura damb eth prince Andrei.
GUÈRRA-E-PATZ-III-WEB	Ère tan malauta qu’arrés pensaue en tòrt qu’era ne podie auer en tot çò que s’auie passat.
GUÈRRA-E-PATZ-III-WEB	Non minjaue ne dormie; tossie e s’amagrie a uelhs vedents; es mètges heren a veir qu’ère en perilh.
GUÈRRA-E-PATZ-III-WEB	Toti se tenguien a suenhar-la: es doctors la visitauen per separat e en consulta, parlauen fòrça en aleman, en francés e en latin, se criticauen es uns as auti e receptauen remèdis diuèrsi contra totes es malauties que coneishien.
GUÈRRA-E-PATZ-III-WEB	Mès ad arrés d’eri se l’acodic era simpla idia de qué eth mau de Natasha ère tan desconeishut coma ne son totes es malauties umanes, donques que cada èsser viu a es sues pròpies caracteristiques e patís ua malautia naua e complexa qu’era medecina desconeish.
GUÈRRA-E-PATZ-III-WEB	Que non se tracte de malauties paumorares, deth hitge, dera peth, deth còr e des nèrvis, classificades pera medecina, senon d’un mau qu’en eth se combinen nombroses afectacions d’aguesti organs.
GUÈRRA-E-PATZ-III-WEB	Ua idia tan simpla non se les acodie as mètges (madeish qu’a un bruishòt non se l’acodís pensar que non pòt embruishar), pr’amor qu’era sua rason de vida ei guarir, pr’amor que cruben entà hè’c e pr’amor que entà arribar a èster çò que son an invertit es mielhors ans dera sua vida.
GUÈRRA-E-PATZ-III-WEB	Mès era rason principau, que non se les aurie acodit, ère que se sentien utils.
GUÈRRA-E-PATZ-III-WEB	Efectiuaments, es mètges èren utils entà tota era familha Rostov.
GUÈRRA-E-PATZ-III-WEB	E non perque l’obliguèssen a avalar gachets, ena sua majoritat nocius (encara que, coma que s’administrauen a petites dòsis, eth damnatge non se deishaue veir guaire), senon pr’amor qu’atau satisfègen un gran besonh morau dera malauta e de toti es que l’estimauen (qu’aguesta ei era encausa de qué agen existit e existisquen bruishòts, omeopates e medicinaires).
GUÈRRA-E-PATZ-III-WEB	Responien ar etèrn besonh qu’an es òmes d’ua esperança de melhorament o d’auer, quan se patís, a quauquarrés que lo planhe e ajude, qu’apareish ja en mainatge quan se heregue eth lòc que li hè mau.
GUÈRRA-E-PATZ-III-WEB	Eth mainatge que se hè mau se lance enes braci de sa mair o dera sua hilhuquèra pr’amor de qué li punen e amorassen eth lòc adolorit, e se sent aleugerit quan ac hèn.
GUÈRRA-E-PATZ-III-WEB	Que non pòt creir que persones plan mès fòrtes qu’eth siguen mancades de recursi entà botar remèdi ath sòn dolor.
GUÈRRA-E-PATZ-III-WEB	Era esperança de trapar un melhorament e era corau sollicitud de sa mair lo padèguen.
GUÈRRA-E-PATZ-III-WEB	Entà Natasha es mètges èren tant utils pr’amor que s’ocupauen deth sòn mau, e afirmauen que non se tardarie en guarir s’eth menaire anaue ena farmàcia deth carrèr Arbat e crompaue gachets e sagèths en ua preciosa caisha per valor d’un roble e setanta kopets, e s’era malauta prenie aqueri medicaments cada dues ores justes damb aigua borida.
GUÈRRA-E-PATZ-III-WEB	Qué aurien hèt Sonia, eth comde e era comdessa?
GUÈRRA-E-PATZ-III-WEB	Com aurien pogut estar sense hèr arren, sens aquera obligacion d’administrar cada dues ores es gachets ara malauta, sense es beuendes templades, es croquettes de poth e d’auti suenhs prescrits pes mètges qu’era sua fidèu observància ocupe e encoratge a guairi entornègen ath malaut?
GUÈRRA-E-PATZ-III-WEB	Qué aurie hèt era comdessa se non auesse auut era oportunitat d’emmaliciar-se a viatges damb Natasha perque non complie rigorosaments es prescripcions medicaus?
GUÈRRA-E-PATZ-III-WEB	Atau non te guariràs jamès, didie era mair, contrariada, desbrembant eth sòn dolor, se non aubedisses ath doctor e non prenes çò que te mane ath sòn temps.
GUÈRRA-E-PATZ-III-WEB	Que non te cau hèr badinades, atau que pòs cuélher ua pneumònia.
GUÈRRA-E-PATZ-III-WEB	E en prononciar aguesta paraula, incomprensibla entada era e entàs auti, sentie un vertadèr consolament.
GUÈRRA-E-PATZ-III-WEB	E qué aurie hèt Sonia sense era alègra consciéncia d’auer estat tres nets sense despolhar- se, ara prumeria dera malautia dera sua amiga, pr’amor de trapar-se prèsta a complir quinsevolh orde deth mètge, e autanplan sense dormir de nets entà que non se le passèsse era ora de dar a Natasha aqueri gachets inofensius sauvadi en ua caisheta daurada?
GUÈRRA-E-PATZ-III-WEB	Enquia e tot era pròpia Natasha, que solie díder qu’arren la guaririe e que tot ère inutil, se trapaue contenta en veder-se objècte de tanti sacrificis e auer de préner es medecines a ores determinades.
GUÈRRA-E-PATZ-III-WEB	Autanplan li costaue especiau alegria poder demostrar, en non complir es prescripcions, que non credie ena sua garison e non apreciaue era vida.
GUÈRRA-E-PATZ-III-WEB	Eth mètge venguie cada dia, li prenie eth pos, l’examinaue era lengua e, sense hèr-ne cabau deth sòn aclapament, hège badinades.
GUÈRRA-E-PATZ-III-WEB	Mès quan gessie ena cramba deth costat e era comdessa corrie ath sòn encontre, botaue ua cara seriosa, e botjant cogitós eth cap, asseguraue que, maugrat eth perilh, fidaue ena medecina receptada darrèraments e les calie demorar entà poder veir es sòns efèctes.
GUÈRRA-E-PATZ-III-WEB	Era malautia qu’ère mèsalèu morau, mès…
GUÈRRA-E-PATZ-III-WEB	Sajant de dissimular dauant d’era madeisha e deth doctor, era comdessa li botaue ena man ua moneda d’aur e, damb eth còr mès tranquil, tornaue entath lhet dera sua hilha.
GUÈRRA-E-PATZ-III-WEB	Era malautia de Natasha se mostraue en qué minjaue e dormie pòc, ena tossiquèra e ena apatia.
GUÈRRA-E-PATZ-III-WEB	Es mètges repetien que non se podie deishar ara malauta sense suenhs medicaus, e plan per aquerò la retengueren en ambient estofant dera ciutat.
GUÈRRA-E-PATZ-III-WEB	En ostiu de 1812, es Rostov tanpòc anèren entath camp.
GUÈRRA-E-PATZ-III-WEB	A maugrat dera grana quantitat de gachets, gotes e sagèths contengudi en caishetes e salers (que d’eri Mme Schoss, plan inclinada a tot aquerò, ne hec ua vertadèra colleccion) e a maugrat d’èster mancada dera vida qu’ère acostumada en camp, era joenesa de Natasha s’impausèc: s’anèc caperant des impressions dera vida passada, deishèc de tormentar-se, s’anaue convertint ja en quauquarren passat.
GUÈRRA-E-PATZ-III-WEB	Natasha comencèc a remeter-se fisicaments.
GUÈRRA-E-PATZ-III-WEB	Natasha estaue mès tranquilla, mès non mès alègra.
GUÈRRA-E-PATZ-III-WEB	Non solet evitaue totes es ocasions d’alegria extèrnes: es balhs, eth patinatge, es concèrts e teatres, senon que jamès arrie sense que darrèr dera sua arridalha pistèren es lèrmes.
GUÈRRA-E-PATZ-III-WEB	Que l’ère impossible cantar, e cada còp que començaue a arridolar o a cantar ua cançon l’estofauen es somics d’empenaïment e es rebrembes deth passat, d’aqueri tempsi purs que ja non tornarien: qu’èren lèrmes de ràbia en pensar ena estèrla pèrta d’ua joenesa que podie auer estat tant erosa.
GUÈRRA-E-PATZ-III-WEB	Era arridalha e eth cant li semblauen ua profanacion dera sua pena.
GUÈRRA-E-PATZ-III-WEB	Non li costaue cap esfòrç deishar de presumir, d’apolidir-se.
GUÈRRA-E-PATZ-III-WEB	Asseguraue, e s’ac credie en aquera epòca, que toti es òmes èren entada era madeish qu’eth bofon Nastasia Ivanovna.
GUÈRRA-E-PATZ-III-WEB	Ua sòrta de garda interior li proïbie quinsevolh manifestacion d’alegria; tanpòc sentie ja cap atraccion per çò qu’abantes li shautaue, enes sòns ans d’indiferéncia e esperança.
GUÈRRA-E-PATZ-III-WEB	Se’n brembaue soent e dolorosaments dera tardor, des caceres, der oncle e des darrèri Nadaus que Nikolai auie passat damb eri en Otradnoie.
GUÈRRA-E-PATZ-III-WEB	Guaire balharie per tornar en aquera epòca, encara que siguesse solet per un dia!
GUÈRRA-E-PATZ-III-WEB	Mès aguesta vida s’auie acabat entà tostemp.
GUÈRRA-E-PATZ-III-WEB	Non l’enganhèc alavetz era presentida de qué aquera sensacion de libertat, quan totes es alegries èren possibles, non tornarie bric mès.
GUÈRRA-E-PATZ-III-WEB	E, ça que la, ère de besonh seguir viuent.
GUÈRRA-E-PATZ-III-WEB	La padegaue pensar que non ère mielhor qu’es auti (coma abantes s’auie imaginat), senon pejor, fòrça pejor de guairi existien.
GUÈRRA-E-PATZ-III-WEB	Mès que non ère pro; ac sabie e non deishaue de preguntar-se: “Qué mès?
GUÈRRA-E-PATZ-III-WEB	E dempús?”.
GUÈRRA-E-PATZ-III-WEB	E dempús que non i auie arren.
GUÈRRA-E-PATZ-III-WEB	Non sentie era alegria de víuer, mès era vida contunhaue.
GUÈRRA-E-PATZ-III-WEB	S’esdegaue pr’amor de non èster ua carga entàs auti, de non shordar ad arrés; entada era madeisha non auie besonh d’arren; s’aluenhaue des sòns, e solet damb Petia se trapaue a gust.
GUÈRRA-E-PATZ-III-WEB	Sentie mès plaser ath sòn costat que damb es auti; autanplan arrie quan se trapaue soleta damb eth.
GUÈRRA-E-PATZ-III-WEB	A penes gessie, e, des visitaires qu’acodien ena sua casa, eth solet que l’alegraue ère Pierre.
GUÈRRA-E-PATZ-III-WEB	Que semblaue impossible actuar damb tanta delicadesa, atencion e suenh coma ac hège eth comde Bezujov.
GUÈRRA-E-PATZ-III-WEB	Natasha percebie aguesta trendesa un shinhau inconscientaments; plan per aquerò trapaue tan gran plaser ena sua companhia.
GUÈRRA-E-PATZ-III-WEB	Totun, era delicadesa non desvelhaue en era arregraïment; enes bontats de Pierre non li semblaue endonviar cap esfòrç: qu’ère tan naturau que siguesse brave qu’aquerò non auie cap de merit.
GUÈRRA-E-PATZ-III-WEB	A viatges Natasha notaue que Pierre ère intimidat e trebolat ena sua preséncia, mès que mès quan cranhie evocar rebrembes penibles.
GUÈRRA-E-PATZ-III-WEB	Natasha se n’encuedaue d’aquerò, mès atribuie aqueth embolh ara bontat naturau de Pierre e ara sua timiditat; qu’eth, sivans se pensaue, serie madeish damb es auti que damb era.
GUÈRRA-E-PATZ-III-WEB	Dès que sense voler didesse que, s’auesse estat un òme liure, aurie demanat de jolhs era sua man e eth sòn amor, paraules prononciades en un moment de tant intensa emocion entada era, Pierre non auie tornat a exprimir-li es sòns sentiments a Natasha.
GUÈRRA-E-PATZ-III-WEB	Li semblaue qu’aqueres paraules, que tant de consolament li balhèren alavetz, auien estat dites sense cap de prepaus, coma es que se sòlen díder entà padegar a un mainatge que plore.
GUÈRRA-E-PATZ-III-WEB	E non perque Pierre siguesse maridat, senon perque Natasha notaue qu’entre eri dus i auie aquera barralha morau que non auie sentut damb Kuraguin.
GUÈRRA-E-PATZ-III-WEB	Acabaue eth dejun de Sant Pèire quan Agrafena Ivanovna Belova, vesia des Rostov en Otradnoie, arribèc en Moscòu pr’amor de venerar es santes imatges dera ciutat.
GUÈRRA-E-PATZ-III-WEB	Li prepausèc a Natasha que hesse damb era uns exercicis espirituaus e era acceptèc damb alegria.
GUÈRRA-E-PATZ-III-WEB	A maugrat qu’es mètges l’auien enebit que gessesse d’ora de casa, Natasha non volec hèr es exercicis espirituaus coma les solien hèr en casa des Rostov, en tot assistir as oficis ena pròpia gleisòla, senon acodint tota era setmana a maitines, missa e vèspres, tau qu’ac hège Agrafena Ivanovna.
GUÈRRA-E-PATZ-III-WEB	Era comdessa se mostrèc satisfèta dera afogadura de Natasha; dempús der estèrle tractament medicau, concebie era esperança de qué es oracions aleugeririen ara sua hilha mès qu’es medecines; encara que damb pòur e sense que se’n sabesse eth doctor, accedic ath desir de Natasha e la fidèc a Belova, era sua vesia, que la desvelhaue tàs tres dera maitiada, encara qu’era majoritat de viatges ja la trapaue de pès.
GUÈRRA-E-PATZ-III-WEB	Se lheuaue ara prèssa, se botaue eth sòn pejor vestit, ua mantilha vielha e gessie tremolant de hered entath carrèr desèrt illuminat a penes pera aubada.
GUÈRRA-E-PATZ-III-WEB	Conselhada per Agrafena Ivanovna, Natasha non acodie ara sua parròquia, senon en ua auta glèisa que, sivans era pietosa Belova, i auie un prèire de vida austèra e exemplara.
GUÈRRA-E-PATZ-III-WEB	En aquera glèisa jamès i auie guaire gent; Natasha e Belova s’ajulhauen en sòn lòc de costum dauant dera icòna dera Vèrge, encastrada ena part posteriora de darrèr deth còr.
GUÈRRA-E-PATZ-III-WEB	Quan contemplaue eth ròstre dera imatge, illuminat pes candèles e era lum dera auba que se filtraue a trauèrs des veiraus, Natasha se sentie cuelhuda per un prigond sentiment d’umilitat dauant de çò incomprensible e inabordable; damb eth madeish sentiment seguie es oficis, que sajaue de compréner, e quan ac artenhie, es sòns mès intims pensaments s’amassauen damb nuances pròpies ara oracion; se non les comprenie, encara l’ère mès doç pensar qu’eth sòn desir de comprenè’c tot non ère senon orgulh, que comprenè’c tot, ère impossible e non auie mès remèdi que creir e autrejar-se a Diu, qu’en aqueri moments (atau ac sentie), ère en tot dirigir era sua amna.
GUÈRRA-E-PATZ-III-WEB	Natasha se senhaue; se calaue de jolhs e, en non compréner es oficis, s’orrificaue dera sua viletat e li demanaue ath Senhor que la perdonèsse per tot, per tot, e auesse misericòrdia d’era.
GUÈRRA-E-PATZ-III-WEB	Es oracions mès frequentes èren es d’empenaïment.
GUÈRRA-E-PATZ-III-WEB	En tornar ena sua casa, en aqueres ores deth maitin que non se vedien senon paredèrs qu’anauen a trabalhar e portièrs qu’escampauen es trepaders dauant es sues cases, mentre que toti dormien, Natasha experimentaue un sentiment nau, era possibilitat de corregir es sòns defèctes e d’arténher ua existéncia naua mès blossa e erosa.
GUÈRRA-E-PATZ-III-WEB	Pendent tota aquera setmana d’exercicis, aguest sentiment creishie de dia en dia.
GUÈRRA-E-PATZ-III-WEB	Era felicitat de comuniar e comunicar-se damb Diu (coma didie Agrafena Ivanovna) ère entada era quauquarren tan gran que li semblaue que non arribarie aqueth erós dimenge.
GUÈRRA-E-PATZ-III-WEB	Aqueth madeish dia li tenguec ua visita eth mètge e manèc que siguesse prenent es gachets receptadi hège dues setmanes.
GUÈRRA-E-PATZ-III-WEB	Vos cau prener-les peth maitin e pera net, didec, sincèraments satisfèt dera sua capitada, e qu’ac hèsque damb regularitat.
GUÈRRA-E-PATZ-III-WEB	Sigatz tranquila, comdessa, era vòsta hilha tornarà lèu a cantar e a divertir-se, comentèc damb ton festiu, tant que damb eth paumet dera man recuelhie abilaments era moneda d’aur que li balhaue era comdessa.
GUÈRRA-E-PATZ-III-WEB	Aguesta darrèra medecina que l’a hèt fòrça efècte: s’a remetut fòrça.
GUÈRRA-E-PATZ-III-WEB	Era comdessa, pr’amor d’atrèir era bona sòrt, se guardèc es ungles, escopic e tornèc radianta entath salon que se trapaue Natasha.
GUÈRRA-E-PATZ-III-WEB	A principis de junhsèga comencèren a escampilhar-se per Moscòu rumors alarmants sus era marcha dera guèrra.
GUÈRRA-E-PATZ-III-WEB	Se parlaue d’ua proclamacion der Emperaire entath pòble e dera sua pròcha arribada en Moscòu.
GUÈRRA-E-PATZ-III-WEB	Coma qu’eth dia 11 de junhsèga encara non auie arribar ne se coneishie era proclamacion, es rumors sus era sua arribada, era proclamacion e era situacion de Russia èren cada còp mès exageradi.
GUÈRRA-E-PATZ-III-WEB	Se didie qu’Alexandre auie deishat era armada pr’amor qu’ère en perilh; que Smolensk s’auie rendut as francesi, que Napoleon auie un milion de soldats e que solet un miracle podie sauvar ath país.
GUÈRRA-E-PATZ-III-WEB	Eth manifèst imperiau arribèc eth dissabte, 11 de junhsèga, mès encara l’auien d’imprimir.
GUÈRRA-E-PATZ-III-WEB	Pierre, que se trapaue en çò des Rostov, prometec tornar a dinar damb eri londeman, dimenge, pr’amor de hèr-les a vier ua còpia dera proclamacion e deth manifèst, que l’autrejarie eth comde Rastopchin.
GUÈRRA-E-PATZ-III-WEB	Aguest dimenge es Rostov assistiren a missa, coma de costum, ena gleisòla privada des Razumovski.
GUÈRRA-E-PATZ-III-WEB	Qu’ère un dia caud.
GUÈRRA-E-PATZ-III-WEB	Tàs dètz deth maitin, quan es Rostov baishauen dera sua veitura de shivaus dauant dera gleisòla, se notaue en aire estofant, enes crits des vendeires, enes vestits de colors clars e cridaires, enes huelhes des arbes deth baloard, plies de povàs, ena musica, en pantalon blanc des soldats qu’anauen de relèu, en bronit deth carrèr e ena lum deth solei ardent er enervant languiment der ostiu, era satisfaccion e eth maucontentament deth present, mès notables que de costum enes dies caudi dera ciutat.
GUÈRRA-E-PATZ-III-WEB	Ena gleisòla des Razumovski s’amassaue çò de milhor dera societat moscovita e un bon nombre d’amics des Rostov (aqueth ostiu fòrça familhes riques auien deishat de vier en camp, ara demora des eveniments).
GUÈRRA-E-PATZ-III-WEB	En passar peth costat de sa mair, darrèr deth lacai de liurèa que les daurie pas entre era gent, Natasha entenec a un joen que didie a mieja votz:
GUÈRRA-E-PATZ-III-WEB	Qu’ei Natalia Rostov, era de…
GUÈRRA-E-PATZ-III-WEB	S’a amagrit fòrça, mès seguís en tot estar beròia.
GUÈRRA-E-PATZ-III-WEB	Li semblèc enténer es nòms de Kuraguin e Bolkonski, encara qu’aquerò li semblaue entenè’c cada viatge.
GUÈRRA-E-PATZ-III-WEB	S’imaginaue tostemp que, en veder-la, toti pensauen en çò que s’auie passat.
GUÈRRA-E-PATZ-III-WEB	Sarrat eth còr e intimidada (coma l’arribaue cada còp que passaue entre era gent), Natasha seguic entà dauant, en tot recuélher un shinhau eth sòn vestit de seda lilà e ornaments neri; e tau que les sòl arribar as hemnes, eth sòn pas ère autant mès tranquil e majestuós coma màger ère eth sòn dolor e vergonha.
GUÈRRA-E-PATZ-III-WEB	Coneishie era pròpia beresa, e non s’enganhaue sus aquerò, mès ja non l’illusionaue coma abantes; ath contrari, ei çò que mès la hège patir enes darrèri tempsi e sustot en aqueth dia caud e estofant deth clar ostiu.
GUÈRRA-E-PATZ-III-WEB	Tostemp era madeisha vida sense vida, es madeishes condicions que tant aisidaments viuia abantes.
GUÈRRA-E-PATZ-III-WEB	Sò joena e beròia, e ara me’n sai de qué sò brava; abantes èra dolenta e ara sò brava, ac sai, mès es mielhors ans dera mia vida se passen estèrles, sense profitar entad arrés”.
GUÈRRA-E-PATZ-III-WEB	S’arturèc ath cant de sa mair e saludèc damb un movement de cap a quauques amistats.
GUÈRRA-E-PATZ-III-WEB	En encuedar-se’n de qué començaue er ofici religiós, s’orrofiquèc dera sua pròpia marridesa e d’auer perdut era puretat de d’auti dies.
GUÈRRA-E-PATZ-III-WEB	Eth prèire, un vielh pulcre e de bon pòrt, oficiaue damb aguesta doça serenitat que tan consoladora e grata ei entàs credents.
GUÈRRA-E-PATZ-III-WEB	Se barrèren es pòrtes der iconostasi e, mentre eth ridèu se corrie tot doç, ua votz suau e misteriosa didec quauquarren der aute costat estant.
GUÈRRA-E-PATZ-III-WEB	Natasha sentec sarrat eth sòn còr per ues lèrmes incomprensibles, e un sentiment d’alegria e ath còp angoniós, l’enquimerèc.
GUÈRRA-E-PATZ-III-WEB	Un diacòn pugèc ena cadièra e, desseparant fòrça eth dit pòdo, s’apraièc es sòns longui peus jos era estòla e, calada era crotz sus eth pièch, liegec en votz nauta e solemna aguesta oracion:
GUÈRRA-E-PATZ-III-WEB	Preguem”, pensèc Natasha.
GUÈRRA-E-PATZ-III-WEB	Quan preguèren pera armada, Natasha se’n brembèc de sa frair e de Denisov.
GUÈRRA-E-PATZ-III-WEB	Quan preguèren pes navigants e viatjaires, se’n brembèc deth prince Andrei e preguèc per eth e tanben pr’amor de qué Diu li perdonèsse eth mau qu’era l’auie costat.
GUÈRRA-E-PATZ-III-WEB	Quan preguèren per aqueri que mès mos estimen, Natasha auec presents a sa mair, a sa pair e a Sonia, en tot compréner per prumèr còp tota era sua colpa damb eri e sénter tot er amor que les professaue.
GUÈRRA-E-PATZ-III-WEB	Quan eth diacòn preguèc pes nòsti enemics, se n’imaginèc bèth un entà pregar per eri.
GUÈRRA-E-PATZ-III-WEB	Considerèc coma enemics a creditors e a guairi auien bèth negòci damb sa pair; en pensar enes enemics qu’auem en òdi, se representèc era imatge d’Anatòl, que tant de mau l’auie hèt, e a maugrat de qué eth non l’auie en òdi, preguèc tanben per eth damb alegria, coma enemic sòn.
GUÈRRA-E-PATZ-III-WEB	Solet en pregar podie brembar-se’n damb serenitat deth price Andrei e d’Anatòl, coma òmes qu’era sua memòria se desdiboishaue ath cant deth hons sentiment de temor e de veneracion que l’inspiraue Diu.
GUÈRRA-E-PATZ-III-WEB	Dempús preguèren pera familha imperiau e peth Sant Sinòde e Natasha s’inclinèc prigondaments e hec eth senhau dera crotz, en tot convencer-se de qué, encara que non ac comprenesse, non podie dobtar e li calie, maugrat tot, estimar ath Sant Sinòde e pregar tanben per eth.
GUÈRRA-E-PATZ-III-WEB	Quan auec acabat era oracion, eth diacòn hec ua crotz damb era estòla e didec:
GUÈRRA-E-PATZ-III-WEB	Encomanem-nos a nosati e as nòstes vides a Jesucrist, Diu nòste Sénher.
GUÈRRA-E-PATZ-III-WEB	Encomanem-nos, gasulhaue Natasha ath sòn lagues.
GUÈRRA-E-PATZ-III-WEB	Mon Diu, m’autregi ara vòsta volentat; non voi ne desiri ua auta causa; mòstra-me çò que me cau hèr e com me cau tier era mia volentat.
GUÈRRA-E-PATZ-III-WEB	Accepta-me!
GUÈRRA-E-PATZ-III-WEB	Accepta-me!, repetie despacientada e atrendida, sense senhar-se mès, deishant quèir es sòns primi braci, coma ara demora de qué ua fòrça invisibla la desliurèsse d’era madeisha, des sues penes e desirs, des sòns racacòrs, esperances e vicis.
GUÈRRA-E-PATZ-III-WEB	Pendent er ofici, era comdessa guardèc diuèrsi viatges eth ròstre atrendit e es ludents uelhs dera sua hilha e demanèc a Diu que l’ajudèsse.
GUÈRRA-E-PATZ-III-WEB	De ressabuda, ath miei dera ceremònia e alterant un orde que Natasha coneishie pro ben, un diacòn portèc un reclinatòri qu’en eth se solie pregar de jolhs ara Trinitat e lo placèc dauant des pòrtes der iconostasi.
GUÈRRA-E-PATZ-III-WEB	Eth prèire gessec damb ua capa pluviau de velot violèta, s’alisèc es peus e s’ajulhèc damb pro dificultat.
GUÈRRA-E-PATZ-III-WEB	Toti l’imitèren e se guardèren damb estranhesa.
GUÈRRA-E-PATZ-III-WEB	Qu’ère ua oracion que venguie de manar eth Sant Sinòde, que se demanue a Diu que sauvèsse a Russia dera invasion der enemic.
GUÈRRA-E-PATZ-III-WEB	Escota-mos e ajuda-mos.
GUÈRRA-E-PATZ-III-WEB	Er enemic aumplís de temor era vòsta tèrra e vò convertir eth mon en un desèrt.
GUÈRRA-E-PATZ-III-WEB	Aguest enemic s’a lheuat contra nosati.
GUÈRRA-E-PATZ-III-WEB	Òmes criminaus s’amassen entà esbauçar es tòns bens, entà anequelir ath tòn fidèu Jerusalem, ara tua estimada Russia; entà profanar es tòns temples, esbauçar es tòns autars e profanar es tòns santuaris.
GUÈRRA-E-PATZ-III-WEB	Enquia quan, Senhor, enquia quan trionfaràn es pecadors?
GUÈRRA-E-PATZ-III-WEB	Enquia quan regiran es sues leis impies e trincaràn es tues?
GUÈRRA-E-PATZ-III-WEB	Sostie damb eth tòn potent braç ath nòste plan pietós e gran emperaire Alexandre Pavlovic; qu’era sua vertat e era sua doçor trapen era gràcia dauant es tòns uelhs.
GUÈRRA-E-PATZ-III-WEB	Tracta-lo damb era madeisha bontat qu’eth mos tracte a nosati, eth tòn Israel ben estimat.
GUÈRRA-E-PATZ-III-WEB	Benedís es sues decicions, es sues entrepreses e es sues iniciatius; fortifica damb era tua poderosa man eth sòn reiaume e autreja-li era victòria sus eth sòn enemic, tau que l’ac autregeres a Moisés sus Amalec, a Gedeon sus Madian e a David sus Goliat.
GUÈRRA-E-PATZ-III-WEB	Cuelh es tues armes e eth tòn escut e vie en ajuda nòsta entà que s’avergonhen guairi mos desiren eth mau e que siguen, dauant dera tua armada fidèu, coma eth povàs qu’eth vent escampilhe.
GUÈRRA-E-PATZ-III-WEB	Autreja ath tòn Angel poder entà vencer-les e perseguir-les; e que, sense saber-se’n, quèiguen embarradi en un hilat, quèiguen en sòn pròpi param, jos es pès des tòns esclaus, e que siguen vençudi pera nòsta armada.
GUÈRRA-E-PATZ-III-WEB	Tu sauves a petiti e grani pr’amor qu’ès Diu e er òme non pòt arren contra Tu!
GUÈRRA-E-PATZ-III-WEB	Autreja-mos un còr pur e un esperit dret; afermís era nòsta fe en Tu e era nòsta esperança; illumina en nosati un vertadèr amor entath pròche.
GUÈRRA-E-PATZ-III-WEB	Hè que toti mos amassem en defensa deth patrimòni comun qu’a nosati e as nòsti pairs se mos a balhat, e qu’eth poder des marridi non prevalgue ena tèrra que Tu as benedit.
GUÈRRA-E-PATZ-III-WEB	Autreja-mos era tua misericòrdia e mòstra-mos era sauvacion.
GUÈRRA-E-PATZ-III-WEB	Alègra eth còr des tòns esclaus mejançant era tua gràcia; castiga as nòsti enemics e hèr-les a quèir jos es pès des tòns seguidors, donques Tu qu’ès era ajuda e era victòria des que cren en Tu.
GUÈRRA-E-PATZ-III-WEB	Glòria a Tu, ath Pair e ar Esperit Sant, ara e tostemps pes sègles des sègles.
GUÈRRA-E-PATZ-III-WEB	Amen”.
GUÈRRA-E-PATZ-III-WEB	En estat d’animositat que se trapaue Natasha, sincèr e emotiu, aguesta oracion li costèc un efècte plan prigond.
GUÈRRA-E-PATZ-III-WEB	Escotaue atentiuaments cada paraula sus era victòria de Moisés sus Amalec, de Gedeon sus Malian e de David sus Goliat, atau coma es que se referien ara roïna de Jerusalem, e pregaue damb tota era sinceritat e fervor que aumplien eth sòn còr, mès que non comprenie pro ben se qué ère aquerò que demanaue.
GUÈRRA-E-PATZ-III-WEB	Desiraue damb tota era sua amna eth perdon, desiraue veder-se arrefortilhada pera fe, pera esperança e per amor.
GUÈRRA-E-PATZ-III-WEB	Mès que non podie demanar era destruccion des sòns enemics, quan ues menutes abantes desiraue auer-les en gran nombre entà estimar-les e pregar per eri.
GUÈRRA-E-PATZ-III-WEB	Tanpòc podie, totun, dobtar dera rason d’aquera pregària que se liegie de jolhs, s’estrementie de terror dauant era menaça deth castig que demore as òmes, pes sòns pecats, e sustot pes sòns pròpis, e pregaue tu per tu a Diu que la perdonèsse ada era, e as auti, tanti crims e les autregèsse serenitat e felicitat en aguesta vida.
GUÈRRA-E-PATZ-III-WEB	E li semblèc que Diu escotae era sua oracion.
GUÈRRA-E-PATZ-III-WEB	Era question sus era vanitat e lhocaria des causes terrenaus, que tant l’auie tormentat, deishèc d’existir entà Pierre, dempús eth dia que, en gésser dera casa des Rostov e rebrembar era arregraïda arridalha de Natasha, contemplèc eth nau cometa e auec era sensacion de qué ua existéncia naua començaue entada eth.
GUÈRRA-E-PATZ-III-WEB	Aqueres terribles preguntes: “Per qué?
GUÈRRA-E-PATZ-III-WEB	Entà qué?”, qu’abantes l’escometien ath miei de quinsevolh activitat, èren ara substituides non per d’autes preguntes, ne pera responsa as preguntes anteriores, senon pera sua imatge.
GUÈRRA-E-PATZ-III-WEB	Quan entenie o parlaue de causes insignificantes, quan liegie o acodie enes sues aurelhes bèra baishesa o holia umana, non s’orrificaue coma abantes, non se preguntaue se pèr qué es òmes se preocupen des causes d’aguest mon, quan ei tan brèu e desconeishut, senon que se’n brembaue de Natasha tau que l’auie vist eth darrèr còp.
GUÈRRA-E-PATZ-III-WEB	Alavetz despareishien toti es sòns dobtes, non pr’amor qu’era responesse as preguntes qu’eth se formulaue, senon pr’amor qu’eth sòn rebrembe lo transportaue per un moment entà un aute mon, entàs clars domenis dera vida espirituau, a on non i auie ne colpables ne innocents, a on tot ère beresa e amor, causes que per eres s’ac valie de víuer.
GUÈRRA-E-PATZ-III-WEB	Atau, quan se’n sabie de bèra viletat umana, solie dider-se: “ qué i hè que Tau pane ar Estat e ath Tsar e qu’er Estat e eth Tsar li paguen damb aunors?
GUÈRRA-E-PATZ-III-WEB	Era m’arridalhèc ager, me demanèc que tornèssa!
GUÈRRA-E-PATZ-III-WEB	Pierre seguie frequentant era societat; beuie fòrça e manenguie era su vida guiterosa e dissipada d’abantes, dehòra des moments que passaue damb es Rostov; que li calie tier eth temps de bèra manèra, e es costums e amistats de Moscòu l’amiauen inevitablaments entad aguesa vida.
GUÈRRA-E-PATZ-III-WEB	Mès enes darrèri tempsi, quan es rumors sus era guèrra se heren mès alarmants e Natasha, ja remetuda, deishèc de desvelhar en eth un sentiment de pietat, se vedec senhorejat per ua inquietud inexplicabla.
GUÈRRA-E-PATZ-III-WEB	Sentie qu’era situacion que se trapaue non podie tardar-se guaire, qu’ère pròcha ua catastròfa que cambiarie era sua vida sancera, e cercaue damb impaciència es senhaus d’aguesta pròcha catastròfa en tot.
GUÈRRA-E-PATZ-III-WEB	Certan frair maçon l’auie revelat aguesta profecia, restacada a Napoleon, der Apocalipsis de Sant Joan Evangelista.
GUÈRRA-E-PATZ-III-WEB	Es letres der alfabet francés, coma es caractèrs ebraïcs, se pòden exprimir mejançant chifres.
GUÈRRA-E-PATZ-III-WEB	En tot atribuir as dètz prumères letres era valor des unitats e as autes era des desenes, qu’a aguest significat:
GUÈRRA-E-PATZ-III-WEB	En tot escríuer damb aguest alfabet en chifres es paraules l’empereur Napoleon, era soma des numèros corresponents daue coma resultat 666, per çò que Napoleon ère era bèstia que ne parlaue er Apocalipsis.
GUÈRRA-E-PATZ-III-WEB	Ath delà, en escríuer damb aguest madeish alfabet era paraula francesa quarante deux, ei a díder, eth limit de quaranta dus mesi assignadi ara bèstia entà proferir paraules orgulhoses e blasfemadores, era soma des chifres corresponentes ara darrèra paraula ère tanben 666, que d’aquerò se dedusie qu’eth poder napoleonic s’acabaue en 1812, data qu’er Emperaire complie es quaranta dus ans.
GUÈRRA-E-PATZ-III-WEB	Semblabla profecia costèc ua prigonda impression en Pierre.
GUÈRRA-E-PATZ-III-WEB	Soent se demanaue com acabarie eth poder dera bèstia, ei a díder de Napoleon; e en tot servir-se dera representacion des paraules per chifres, sagèc de trapar ua responsa.
GUÈRRA-E-PATZ-III-WEB	Escriuec coma responsa l’empereur Alexandre e La nation russe.
GUÈRRA-E-PATZ-III-WEB	Somèc es chifres des letres, mès eth resultat depassaue plan molt a 666.
GUÈRRA-E-PATZ-III-WEB	Un viatge qu’ère ocupat en aguesti calculs, escriuec: Comte Pierre Besuhof e era soma des chifres corresponentes as letres siguec desparièra tanben.
GUÈRRA-E-PATZ-III-WEB	Cambièc era ortografia: i metec ua z en sòrta d’ua s, higec era preposicion de e enquia er article francés le, mès que tanpòc trapèc eth resultat que cercaue.
GUÈRRA-E-PATZ-III-WEB	Alavetz se l’acodic que s’era responsa s’estaue en sòn nòm, li calerie mentar era sua nacionalitat.
GUÈRRA-E-PATZ-III-WEB	Escriuec Le russe Besuhov e compdèc es chifres mès obtenguec era soma de 671; li sobrauen cinc unitats, eth cinc qu’ère era valor dera letra e, precisaments era que se suprimís en article francés dauant era paraula empereur.
GUÈRRA-E-PATZ-III-WEB	A maugrat qu’ère ua fauta d’ortografia, suprimic era letra e e escriuec atau: L’Russe Besuhof e obtenguec eth resultat de 666.
GUÈRRA-E-PATZ-III-WEB	Aquerò l’esmoiguec.
GUÈRRA-E-PATZ-III-WEB	Desconeishie quina relacion l’estacaue ad aqueth gran eveniment profetizat en Apocalipsis, mès que non dobtèc ne un solet moment dera sua realitat.
GUÈRRA-E-PATZ-III-WEB	Eth sòn amor per Natasha, er Anticrist, era invasion de Napoleon, eth cometa, eth 666, l’empereur Napoleon et l’Russe Besuhof, tot aguets ensems li calie madurar e crebar en tot desliurar-lo deth mon embruishat e insignificant des costums moscovites, qu’en eth se sentie presoèr, entà amiar-lo de cap a ua grana hèta e de cap a ua immensa felicitat.
GUÈRRA-E-PATZ-III-WEB	Era vesilha deth dimenge que se liegec era oracion deth Sant Sinòde, Pierre les auie prometut as Rostov que les harie a vier era proclamaion der Emperaire e es darrères notícies balhades peth comde Rastopchin, qu’ère amic sòn.
GUÈRRA-E-PATZ-III-WEB	Aqueth maitin, ena casa deth comde, Pierre trapèc a un corrèu nauèth vengut dera armada: se tractaue d’un coneishut sòn, un des assistents mès frequents des balhs de societat de Moscòu.
GUÈRRA-E-PATZ-III-WEB	Vos ac demani per Diu, non poiríetz ajudar-me?, li didec eth corrèu.
GUÈRRA-E-PATZ-III-WEB	Entre es cartes n’auie ua de Nikolai Rostov entà sa pair.
GUÈRRA-E-PATZ-III-WEB	Pierre se n’encuedec d’era; ath delà, eth comde Rastopchin l’autregèc era proclamacion der Emperaire ath pòble de Moscòu, nauèth estampada, es darrères ordes deth dia dera armada e era sua darrèra anóncia.
GUÈRRA-E-PATZ-III-WEB	En liéger es ordes deth dia dera armada, Pierre trapèc entre es relacions de mòrts, heridi e decoradi eth nòm de Nikolai Rostov, que se l’autrejaue era crotz de Sant Jòrdi en quatau grad, peth sòn valerós comportament ena accion d’Ostrovna; ena madeisha orde figuraue eth nomentament deth prince Andrei Bolkonski coma comandant d’un regiment de caçaires.
GUÈRRA-E-PATZ-III-WEB	Encara que non desiraue rebrembar ath prince Andrei dauant des Rostov, Pierre non podec tier eth desir d’alegrar-les damb era notícia dera decoracion de Nikolai e, en tot sauvar-se es autes ordes e proclames oficiaus, que pensaue amiar personauments ara ora de dinar, les manèc aquera orde deth dia e era carta de Nikolai.
GUÈRRA-E-PATZ-III-WEB	Era convèrsa damb eth comde Rastopchin, eth sòn aspècte inquiet e era sua precipitacion, eth dialòg damb eth corrèu, que li parlèc damb negligéncia dera mala mina que cuelhien es ahèrs en front, es rumors sus uns espions desnishadi en Moscòu e d’un document que circulaue pera ciutat qu’en eth Napoleon prometie entrar en ambdues capitaus russes abantes dera tardor, e era arribada der emperaire Alexandre anonciada entath dia a vier, ahisquèren en Pierre eth sentiment d’inquietud e de demora que non l’auie abandonat dès era aparicion deth cometa e, mès que mès, dès eth començament dera guèrra.
GUÈRRA-E-PATZ-III-WEB	Hège temps que pensaue entrar en servici militar; e ac aurie hèt se non l’ac auessen empedit, en prumèr lòc, era sua condicion de maçon, que l’estacaue per jurament ara defensa dera patz universau e ara abolicion dera guèrra, e en dusau lòc perque vedie a tanti moscovites que vestien unifòrme militar e se vantauen de patriotisme que, sense saber per qué, l’avergonhaue hèr çò de madeish.
GUÈRRA-E-PATZ-III-WEB	Mès eth principau motiu que lo retreiguie de méter en òbra eth sòn prepaus de hèr-se militar ère era inconcreta revelacion de qué eth ère l’Russe Besuhof damb era significança deth numèro dera bèstia 666 e qu’era sua part ena entrepresa de méter fin ath domeni dera bèstia, blasfemadora e sacrilèga, ère decidida dès era eternitat, de sòrta qu’eth non auie de començar arren, senon demorar es eveniments.
GUÈRRA-E-PATZ-III-WEB	Toti es dimenges, coma tostemp, dinauen en çò des Rostov quauqui amics.
GUÈRRA-E-PATZ-III-WEB	Pierre arribèc abantes damb eth prepaus de trapar-les solets.
GUÈRRA-E-PATZ-III-WEB	Aqueth an s’auie engrassit tant qu’aurie semblat defòrme se non auesse èstat pera sua estatura, es sòns grani braci e era sua enòrma fòrça, que li permetie tier aisidaments era sua obesitat.
GUÈRRA-E-PATZ-III-WEB	Pugèc es escales rebohant e gasulhant quauquarren entre dents.
GUÈRRA-E-PATZ-III-WEB	Er amiaire non preguntèc se li calie demorar, sabie que quan eth comde venguie en aguesta casa non se n’anaue abantes dera mieja net.
GUÈRRA-E-PATZ-III-WEB	Es vailets s’esdeguèren a trèir-li era capa e recuélher eth chapèu e eth baston, que, peth costum aquerit en Club, solie deishar en vestibul.
GUÈRRA-E-PATZ-III-WEB	Era prumèra persona que vedec siguec a Natasha.
GUÈRRA-E-PATZ-III-WEB	Ja abantes de veder-la, tant que se treiguie era capa, entenec era sua votz: ère en tot hèr exercicis de solfegi ena sala.
GUÈRRA-E-PATZ-III-WEB	Pierre sabie que dempús era sua malautia non auie tornat a cantar e plan per aquerò s’estonèc e alegrèc en enténer era sua votz.
GUÈRRA-E-PATZ-III-WEB	Dauric era pòrta sense hèr bronit e vedec a Natasha damb eth vestit de color lilà qu’auie amiat ena glèisa; se passejaue pera cramba, sense deishar de cantar.
GUÈRRA-E-PATZ-III-WEB	Ère d’esquia ara pòrta mès, en virar-se e veir eth ròstre estonat de Pierre, se rogic e s’apressèc ada eth ara prèssa.
GUÈRRA-E-PATZ-III-WEB	Que voi tornar a cantar, didec coma desencusant-se.
GUÈRRA-E-PATZ-III-WEB	Que hètz ben!.
GUÈRRA-E-PATZ-III-WEB	Guaire m’alègri de qué ajatz vengut!
GUÈRRA-E-PATZ-III-WEB	Me senti tant erosa aué!, exclamèc Natasha damb ua animositat que Pierre hège temps que non vedie en era.
GUÈRRA-E-PATZ-III-WEB	Vo’n sabetz qu’an autrejat a Nikolai era crotz de Sant Jòrdi?
GUÈRRA-E-PATZ-III-WEB	Sò tan capinauta d’eth!
GUÈRRA-E-PATZ-III-WEB	Plan qu’ac sai!
GUÈRRA-E-PATZ-III-WEB	Jo madeish manè entà aciu era orde deth dia.
GUÈRRA-E-PATZ-III-WEB	Ò, non!
GUÈRRA-E-PATZ-III-WEB	Per qué aurie d’estar mau?
GUÈRRA-E-PATZ-III-WEB	Ath contrari…
GUÈRRA-E-PATZ-III-WEB	Per qué m’ac preguntatz?
GUÈRRA-E-PATZ-III-WEB	Ne jo madeisha me’n sai, responec Natasha rapidaments, mès que non voleria hèr arren que non vos shautèsse.
GUÈRRA-E-PATZ-III-WEB	È tanta fidança en vos!
GUÈRRA-E-PATZ-III-WEB	Non sabetz se com m’interèsse era vòsta opinion en tot, e çò de molt que m’ajudèretz, seguie parlant precipitadaments sense encuedar-se’n deth trebolament de Pierre, que s’anaue rogint.
GUÈRRA-E-PATZ-III-WEB	Qu’è vist en aguest madeish orde deth dia qu’eth…
GUÈRRA-E-PATZ-III-WEB	Bolkonski (prononcièc aguest nòm a mieja votz, sense posar-se) ei en Russia e a tornat entath servici.
GUÈRRA-E-PATZ-III-WEB	Credetz que bèth dia me poirà perdonar?
GUÈRRA-E-PATZ-III-WEB	Que non me sauve rancura?
GUÈRRA-E-PATZ-III-WEB	Qué ne pensatz?, parlaue de prèssa, coma se cranhesse pèrder es sues fòrces.
GUÈRRA-E-PATZ-III-WEB	Creigui… didec Pierre, que non a arren entà perdonar…
GUÈRRA-E-PATZ-III-WEB	Per ua associacion d’idies, Pierre se n’anèc per un moment entath dia que, padegant a Natasha, l’auie dit que s’eth non siguesse eth, senon er òme mès atrasent deth mon e siguesse liure, qu’aurie demanat de jolhs era sua man.
GUÈRRA-E-PATZ-III-WEB	Ara, aqueth madeish sentiment d’amor, pietat e trendesa se senhoregèc d’eth; parières paraules pistèren enes sòns pòts.
GUÈRRA-E-PATZ-III-WEB	Mès era non li dèc temps entà exprimir-se.
GUÈRRA-E-PATZ-III-WEB	Òc, vos… vos…, didec, prononciant damb afogadura era paraula vos, ètz ua auta causa; non coneishi ad arrés mielhor que vos, mès generós e magnanim…
GUÈRRA-E-PATZ-III-WEB	Que non i pòt èster.
GUÈRRA-E-PATZ-III-WEB	Se non vos auessa auut alavetz, e enquia e tot ara, non sai se qué auria hèt, perque…
GUÈRRA-E-PATZ-III-WEB	Es uelhs se l’aumpliren de lèrmes; virèc eth cap, lheuèc eth quadèrn de musica e contunhèc eth cant e es passègi para estança.
GUÈRRA-E-PATZ-III-WEB	En aqueth moment entrèc corrent Petia.
GUÈRRA-E-PATZ-III-WEB	Qu’ère ara un esplendid e beròi gojat de quinze ans, de gròssi pòts vermelhs, que se retiraue a Natasha.
GUÈRRA-E-PATZ-III-WEB	Se premanie entà ingressar ena Universitat, mès darrèraments, d’amagat, eth e eth sòn companh Obolenski auien decidit ingressar enes ussars.
GUÈRRA-E-PATZ-III-WEB	Petia volie parlar damb eth sòn omonim Bezujov.
GUÈRRA-E-PATZ-III-WEB	Dies abantes l’auie demanat que s’informèsse sus era sua possibla admission enes ussars.
GUÈRRA-E-PATZ-III-WEB	Pierre caminaue para sala sense escotar ath gojat, que lo tirassaue dera manja pr’amor d’obligar-lo a prestar atencion.
GUÈRRA-E-PATZ-III-WEB	Didetz-me Piotr Kirilovic, per Diu!
GUÈRRA-E-PATZ-III-WEB	Com va eth mèn ahèr?
GUÈRRA-E-PATZ-III-WEB	A, plan, eth tòn ahèr.
GUÈRRA-E-PATZ-III-WEB	Eth tòn ingrès enes ussars, non?
GUÈRRA-E-PATZ-III-WEB	Que m’informarè.
GUÈRRA-E-PATZ-III-WEB	Que vos cau, mon cher?, didec eth vielh comde tant qu’entraue.
GUÈRRA-E-PATZ-III-WEB	Auetz eth manifèst?
GUÈRRA-E-PATZ-III-WEB	Era comdessa a entenut ena gleisòla des Razumovski era naua oracion; ditz qu’ei plan polida.
GUÈRRA-E-PATZ-III-WEB	Òc, òc, m’è hèt a vier eth manifèst, responec Pierre.
GUÈRRA-E-PATZ-III-WEB	Er Emperaire arribe deman…
GUÈRRA-E-PATZ-III-WEB	Se convòque ua reünion extraordinària dera noblesa… diden que se harà un reclutament suplementari de dètz mil òmes per cada mil.
GUÈRRA-E-PATZ-III-WEB	A!, vos feliciti!
GUÈRRA-E-PATZ-III-WEB	Òc, òc, gràcies a Diu.
GUÈRRA-E-PATZ-III-WEB	E qué se’n sap dera armada?
GUÈRRA-E-PATZ-III-WEB	Es nòsti qu’an arreculat de nauèth.
GUÈRRA-E-PATZ-III-WEB	Pierre.
GUÈRRA-E-PATZ-III-WEB	Mon Diu!, didec eth comde.
GUÈRRA-E-PATZ-III-WEB	E eth manifèst?
GUÈRRA-E-PATZ-III-WEB	Eth manifèst?
GUÈRRA-E-PATZ-III-WEB	A, òc!
GUÈRRA-E-PATZ-III-WEB	Pierre comencèc a cercar enes pòches, mès que non lo trapaue.
GUÈRRA-E-PATZ-III-WEB	Era comdessa entrèc en aguest instant e Pierre punèc era sua man, sense deishar de cercar.
GUÈRRA-E-PATZ-III-WEB	Dempús guardèc inquiet ath sòn entorn, demorant sens dobte a Natasha, qu’auie deishat de cantar mès que se tardaue a vier ena sala.
GUÈRRA-E-PATZ-III-WEB	Vos juri per Diu que non sai a on lo botè, didec.
GUÈRRA-E-PATZ-III-WEB	Vai, tostemp ac perdetz tot, didec era comdessa.
GUÈRRA-E-PATZ-III-WEB	Natasha entrèc damb eth ròstre atrendit e alègre e se seiguec, guardant en silenci a Pierre, que, enquia alavetz ombriu, s’aluguèc quan era entrèc.
GUÈRRA-E-PATZ-III-WEB	Sense deishar de cercar eth document, la guardèc diuèrsi viatges.
GUÈRRA-E-PATZ-III-WEB	Que me calerà tornar entà casa.
GUÈRRA-E-PATZ-III-WEB	Solide que lo deishè aquiu.
GUÈRRA-E-PATZ-III-WEB	Alavetz vieratz tard entath dinar.
GUÈRRA-E-PATZ-III-WEB	Ò, e eth menaire a partit!
GUÈRRA-E-PATZ-III-WEB	Mès Sonia, qu’auie gessut en vestibul tà cercar es documents, les trapèc en chapèu de Pierre, a on eth les auie botat entre era basana.
GUÈRRA-E-PATZ-III-WEB	Pierre lo volec liéger.
GUÈRRA-E-PATZ-III-WEB	Pendent eth dinar brindèren damb champanha ara salut deth nau cavalièr de Sant Jòrdi.
GUÈRRA-E-PATZ-III-WEB	Shinshin condèc es darrères naues dera ciutat: era malautia d’ua vielha princessa georgiana, era desaparicion de Metivier de Moscòu e era detencion de cèrt aleman, que manèren entà Rastopchin en tot díder qu’ère un champignon (atau ac auie condat Rastopchin en persona); eth comde ordenèc que lo deishèssen en libertat, en tot dider-li ara gent que non ère un champignon, senon, simplaments, un vielh bolet aleman.
GUÈRRA-E-PATZ-III-WEB	Òc, òc, que i a fòrça detencions, didec eth comde.
GUÈRRA-E-PATZ-III-WEB	Non sabetz qu’eth prince Galitsin a cuelhut un professor de rus?
GUÈRRA-E-PATZ-III-WEB	Ara ei en tot apréner, comentèc Shinshin.
GUÈRRA-E-PATZ-III-WEB	Il commence a devenir dangereus de parler français dans les rues.
GUÈRRA-E-PATZ-III-WEB	E vos, comde Piotr Kilrilovic, quan se movilize era armada, tanben vos calerà incorporar?, preguntèc eth vielh comde, en tot virar-se entà Pierre, que s’auie quedat silenciós e cogitós pendent tot eth dinar.
GUÈRRA-E-PATZ-III-WEB	Coma se non ac comprenesse, guardèc ath comde.
GUÈRRA-E-PATZ-III-WEB	Òc, òc, entara guèrra, didec.
GUÈRRA-E-PATZ-III-WEB	Mès non, quin tipe de soldat seria jo?
GUÈRRA-E-PATZ-III-WEB	Be n’ei tot d’estranh!
GUÈRRA-E-PATZ-III-WEB	Plan estranh.
GUÈRRA-E-PATZ-III-WEB	Ne jo madeish ac compreni, que non ac sai.
GUÈRRA-E-PATZ-III-WEB	Sò plan luenh des gusti miitars!
GUÈRRA-E-PATZ-III-WEB	Mès en aguesti tempsi actuaus, arrés pòt assegurar arren.
GUÈRRA-E-PATZ-III-WEB	Dempús eth dinar, eth comde s’acomodèc tranquillaments en un fautulh e demanèc damb gravetat a Sonia, qu’auie fama de bona liegeira, que liegesse era proclamacion der Emperaire.
GUÈRRA-E-PATZ-III-WEB	Sage d’esbauçar era nòsta estimada pàtria…” liegie diligentaments Sonia damb era sua fina votz.
GUÈRRA-E-PATZ-III-WEB	Eth comde escotaue damb es uelhs clucadi e alendaue en quauqui passatges.
GUÈRRA-E-PATZ-III-WEB	Natasha, incorporada en sòn sèti, guardaue alternatiuaments a sa pair e a Pierre, que notaue aquera guardada e sajaue de non virar-se.
GUÈRRA-E-PATZ-III-WEB	Era comdessa, dempús de cada expression solemna deth manifèst, botjaue eth cap damb aire de repotec e maucontentament.
GUÈRRA-E-PATZ-III-WEB	Ua soleta causa vedie en aqueres paraules: qu’eth perilh que menaçaue ath sòn hilh non s’acabarie tan lèu.
GUÈRRA-E-PATZ-III-WEB	Shinshin, plegadi es pòts damb un arridolet burlesc, semblaue prèst a burlar-se’n de çò de prumèr que se li presentèsse, ja siguesse era forma de liéger de Sonia, ja es reflexions deth comde, ja eth madeish manifèst, a manca d’un pretètx mielhor.
GUÈRRA-E-PATZ-III-WEB	Après eth passatge que tractaue deth perilh que menaçaue a Russia e des esperances qu’er Emperaire auie botades en Moscòu e, sustot, ena sua famosa noblesa, Sonia, damb votz tremolosa, per çò principauments dera atencion que l’escotauen, liegec es darrères frases:
GUÈRRA-E-PATZ-III-WEB	Atau ei!, exclamèc eth comde, en tot daurir es sòns umidi uelhs; e en tot interromper-se diuèrsi còps entà alendar, coma se l’auessen hèt a vier en nas un salèr d’acid acetic, higec: Qu’er Emperaire digue ua soleta paraula e ac sacrificaram tot, sense estauviar cap esfòrç.
GUÈRRA-E-PATZ-III-WEB	Shinshin non auie artenhut encara burlar-se’m deth patriotisme deth comde quan Natasha corrie entà sa pair.
GUÈRRA-E-PATZ-III-WEB	Be n’ei d’embelinaire eth mèn pair!, didec punant-lo, e se virèc pr’amor de guardar a Pierre damb aquera cocarèla inconscienta que tornaue ada era damb era mielhora dera sua santat.
GUÈRRA-E-PATZ-III-WEB	Era plan que n’ei de patriòta!, didec Shinshin.
GUÈRRA-E-PATZ-III-WEB	Non, arren de patriòta; simplaments… repliquèc Natasha ofensada.
GUÈRRA-E-PATZ-III-WEB	Arren de badinades!, repetic eth comde.
GUÈRRA-E-PATZ-III-WEB	Que non èm uns alemans quinsevolh!…
GUÈRRA-E-PATZ-III-WEB	Vo n’auetz encuedat qu’en manifèst se ditz entà deliberar?, observèc Pierre.
GUÈRRA-E-PATZ-III-WEB	Plan, donc, entà çò que sigue…
GUÈRRA-E-PATZ-III-WEB	En aqueth instant, Petia, qu’arrés li prestaue atencion, s’apressèc a sa pair, e plan rogit, damb votz que mudaue, tan lèu agudenta coma grèu, didec:
GUÈRRA-E-PATZ-III-WEB	Tè, papa, qu’ara ac vau a díder, e a mama tanben; agarratz-vos-ac coma volgatz, mès m’auetz de deishar anar entara armada… pr’amor que non me tengui mès… e aquerò qu’ei tot!…
GUÈRRA-E-PATZ-III-WEB	Era comdessa, espaurida, lheuèc es uelhs entath cèu, sarrèc es mans e, emmaliciada, se virèc entath sòn marit:
GUÈRRA-E-PATZ-III-WEB	Que ja i é!
GUÈRRA-E-PATZ-III-WEB	Ja ac as artenhut!
GUÈRRA-E-PATZ-III-WEB	Mès eth comde se remetec còp sec dera sua emocion:
GUÈRRA-E-PATZ-III-WEB	Vai, vai!
GUÈRRA-E-PATZ-III-WEB	Quin guerrèr!
GUÈRRA-E-PATZ-III-WEB	Dèisha-te de pegaries.
GUÈRRA-E-PATZ-III-WEB	Çò que te cau hèr ei estudiar.
GUÈRRA-E-PATZ-III-WEB	Que non son pegaries, papa; Fedia Obolenski ei mès joen que jo e se’n va; e çò de principau ei que, de totes manères, jo non poiria estudiar ara quan…
GUÈRRA-E-PATZ-III-WEB	Petia se posèc, se rogic intensament, mès acabèc, totun: quan era patria ei en perilh.
GUÈRRA-E-PATZ-III-WEB	Pro, pro de pegaries…
GUÈRRA-E-PATZ-III-WEB	Mès se vos madeish auetz dit qu’ac balharíem tot!
GUÈRRA-E-PATZ-III-WEB	Cara, Petia!
GUÈRRA-E-PATZ-III-WEB	Donques ja vo’n sabetz.
GUÈRRA-E-PATZ-III-WEB	Piotr Kirilovic li diderà…
GUÈRRA-E-PATZ-III-WEB	Donques jo te torni a díder que son pegaries.
GUÈRRA-E-PATZ-III-WEB	A tu t’ac digui!
GUÈRRA-E-PATZ-III-WEB	E eth comde, en tot cuélher eth manifèst, solide damb era intencion de lieger-lo de nauèth en sòn burèu, abantes dera meddiada, se dirigic entà Pierre:
GUÈRRA-E-PATZ-III-WEB	Anem a humar, Piotr Kirilovic.
GUÈRRA-E-PATZ-III-WEB	Pierre se trapaue indecís e confús.
GUÈRRA-E-PATZ-III-WEB	Es uelhs de Natasha, insolitaments ludents e animadi, viradi entada eth damb quauquarren mès qu’estimacion, l’auien botat en aguesta situacion.
GUÈRRA-E-PATZ-III-WEB	Non, me semble que… partirè entà casa…
GUÈRRA-E-PATZ-III-WEB	Entà casa?
GUÈRRA-E-PATZ-III-WEB	Mès se volíetz demorar-vos tota era cauhada…
GUÈRRA-E-PATZ-III-WEB	Cada dia vos vedem mens per aciu… e era (higec bravassaments guardant a Natasha) solet s’alègre quan vos ètz aciu…
GUÈRRA-E-PATZ-III-WEB	Que me n’auia desbrembat…
GUÈRRA-E-PATZ-III-WEB	Per qué partitz?
GUÈRRA-E-PATZ-III-WEB	Per qué vos auetz desengustat?
GUÈRRA-E-PATZ-III-WEB	Pierre en tot guardar-lo desfisanta enes uelhs.
GUÈRRA-E-PATZ-III-WEB	Mès que non ac didec; se rogic enquiath punt de plorar e baishèc es uelhs.
GUÈRRA-E-PATZ-III-WEB	Pr’amor que serà mielhor entà jo vier mens… pr’amor que…
GUÈRRA-E-PATZ-III-WEB	Mès, per qué?
GUÈRRA-E-PATZ-III-WEB	Didetz-m’ac… comencèc Natasha, mès de pic carèc.
GUÈRRA-E-PATZ-III-WEB	Se guardèren espauridi e plei de trebolacion.
GUÈRRA-E-PATZ-III-WEB	Eth sagèc d’arrir, mès que non ac podec hèr.
GUÈRRA-E-PATZ-III-WEB	Eth sòn arridolet exprimic un prigond patiment.
GUÈRRA-E-PATZ-III-WEB	Sense díder arren, punèc era sua man e gessec.
GUÈRRA-E-PATZ-III-WEB	Se n’anaue prèst a non tornar mès en çò des Rostov.
GUÈRRA-E-PATZ-III-WEB	Recebuda era categorica negatiua de sa pair, Petia s’embarrèc ena sua cramba e plorèc damb totes es lèrmes des sòns uelhs.
GUÈRRA-E-PATZ-III-WEB	Es auti heren veir que non se n’encuedauen d’arren quan ara ora deth tè tornèc carat e damb es uelhs rogidi de plorar.
GUÈRRA-E-PATZ-III-WEB	Londeman arribèc er Emperaire.
GUÈRRA-E-PATZ-III-WEB	Quauqui vailets demanèren permís entà gésser e veir ath Tsar.
GUÈRRA-E-PATZ-III-WEB	Aqueth maitin Petia se tardèc fòrça a vestir-se, pientar-se e acomodar eth cochèr tau qu’ac hèn es majors.
GUÈRRA-E-PATZ-III-WEB	Guardant-se en miralh, arroncilhaue es celhes, hège gèsti, arropie es espatles e, fin finau, sense díder arren ad arrés, se calèc era casqueta e gessec dera casa pera escala de servici en tot sajar que non lo vedessen.
GUÈRRA-E-PATZ-III-WEB	Qu’auie decidit vier en lòc a on s’estaue er Emperaire e explicar a bèth camarlenc (s’imaginaue ath Tsar tostemp entornejat de camarlencs) qu’eth, comde Rostov, a maugrat dera sua cuerta edat, volie servir ara patria, donques qu’era joenesa non ère cap obstacle entà vier ena armada e ère prèst a…
GUÈRRA-E-PATZ-III-WEB	Tant que Petia s’apraiaue dauant eth miralh, auie imaginat fòrça frases, quina mès bèra, pr’amor de dider-les-ac ath camarlenc.
GUÈRRA-E-PATZ-III-WEB	Precisaments era sua condicion de mainatge li garantie era capitada, pr’amor que demoraue èster presentat ar Emperaire (credie, plan, que toti s’estonarien dera sua extrèma joenesa); mès, ath còp, ena manèra de meter-se eth cochèr, en pientat e enes sues manères grèus e moderades, sajaue de semblar mès gran.
GUÈRRA-E-PATZ-III-WEB	Mentretant qu’auançaue peth carrèr, s’entretenguie campant ara gent qu’anaue entath Kremlin e desbrembaue era gravetat e moderacion pròpies des adults.
GUÈRRA-E-PATZ-III-WEB	Quan siguec près deth Kremlin li calèc preocupar-se de non hèr-se a cuélher pera mutitud; damb decision e aire menaçaire treiguec es codes.
GUÈRRA-E-PATZ-III-WEB	En arribar ena pòrta dera Trinitat, era multitud, qu’ignoraue çampar es sues intencions patriotiques, lo possèc de tau sòrta contra eth paredau que maugrat tota era sua decision li calec arturar-se tant qu’es coches passauen sorrolhosaments per dejós es arcades.
GUÈRRA-E-PATZ-III-WEB	Ath cant de Petia i auie ua hemna de pòble damb un lacai, dus mercadères e un soldat retirat.
GUÈRRA-E-PATZ-III-WEB	Ath cap d’ua estona d’èster arturat ena pòrta, Petia volec auançar-se a toti, sense demorar que passèssen es coches, e de nauèth se daurie pas a còps de code.
GUÈRRA-E-PATZ-III-WEB	Mès era hemna (er prumèra que recebec es patacs deth gojat) se virèc furiosa:
GUÈRRA-E-PATZ-III-WEB	Per qué posses, senhoret?
GUÈRRA-E-PATZ-III-WEB	Non ves que toti demoren?
GUÈRRA-E-PATZ-III-WEB	Entà qué possar?
GUÈRRA-E-PATZ-III-WEB	Petia se passèc es mans peth róstre sudorós e s’apraièc eth cochèr, chaupat, que tan ben s’auie botat en tot imitar as persones granes.
GUÈRRA-E-PATZ-III-WEB	Se n’encuedaue de qué eth sòn aspècte ja non ère presentable e cranhie que, en veder-lo atau, es camarlencs non lo deisharien passar dauant der Emperaire.
GUÈRRA-E-PATZ-III-WEB	Ça que la, l’ère impossible reméter era sua vestimenta e gésser d’aqueth lòc per tòrt des sarrades.
GUÈRRA-E-PATZ-III-WEB	Un des generaus que passèc peth sòn dauant ena sua veitura ère coneishut des Rostov.
GUÈRRA-E-PATZ-III-WEB	Petia pensèc demanar-li ajuda, mès que li semblèc que hè’c non ère digne d’un òme valent.
GUÈRRA-E-PATZ-III-WEB	Enquia e tot es losats se trapauen plei de curiosi.
GUÈRRA-E-PATZ-III-WEB	Petia entenec claraments eth trinhonar des campanes qu’aumplie tot eth Kremlin e er alègre rumor dera parlòta populara.
GUÈRRA-E-PATZ-III-WEB	Per un moment era plaça semblèc que s’esclarie; de seguit toti es caps se descurbiren e era gent se metec a córrer entà dauant.
GUÈRRA-E-PATZ-III-WEB	Petia se sentec empossat de tau manèra que lèu non podie respirar.
GUÈRRA-E-PATZ-III-WEB	Ath sòn entorn toti cridèren “Òsca!” Òsca!”.
GUÈRRA-E-PATZ-III-WEB	Petia se metec de puntetes; possèc e peciguèc ara gent, mès sense arténher veir ua auta causa qu’es caps des que l’entornejauen.
GUÈRRA-E-PATZ-III-WEB	Toti es ròstres exprimien identica emocion e afogadura.
GUÈRRA-E-PATZ-III-WEB	Ua mercadèra pròcha a Petia somicaue e es lèrmes corrien pes sues caròles.
GUÈRRA-E-PATZ-III-WEB	Senhor, àngel, pairet!, didec, secant-se es uelhs damb es dits.
GUÈRRA-E-PATZ-III-WEB	Òsca!, cridauen pertot.
GUÈRRA-E-PATZ-III-WEB	Pendent uns moments era multitud s’estèc quieta; dempús se lancèc entà dauant.
GUÈRRA-E-PATZ-III-WEB	Sense saber ja se qué didie, Petia sarrèc es dents e damb mina fèra e es uelhs desorbitadi auancèc en tot repartir còps de code sense deishar de cridar “òsca!”, coma se siguesse dispausat a aucir-se e a aucir a d’auti.
GUÈRRA-E-PATZ-III-WEB	Mès a dreta e quèrra se botjauen damb era madeisha expression sauvatja e cridauen damb eth madeish entosiasme.
GUÈRRA-E-PATZ-III-WEB	Non, que non posqui autrejar-li per jo madeish era sollicitud; que serie ua gausaria”.
GUÈRRA-E-PATZ-III-WEB	Petia seguic auançant desesperadaments, e, a tot darrèr, entre es espatles des que se trapauen dauant, li semblèc veir un espaci liure, damb un tapís vermelh.
GUÈRRA-E-PATZ-III-WEB	Mès era multitud hec repè (es gardes possauen as que s’auien apressat massa ara acompanhada quan eth Tsar gessie deth palai e se dirigie entara catedrala dera Assumpcion).
GUÈRRA-E-PATZ-III-WEB	Petia sentec de ressabuda un còp tan fòrt enes costelhes e lo cachèren de tau forma que se l’embromèc era vista e perdec eth sens.
GUÈRRA-E-PATZ-III-WEB	Quan se remetec, un gleisèr, damb ua guinsa de peus grisi que li queiguien sus era esquia e ua vielha sotana blua, solide un sacristan, lo tenguie damb ua man per dejós deth braç e damb era auta lo protegie dera multitud.
GUÈRRA-E-PATZ-III-WEB	Que vatz a aucir ath gojat!, didie.
GUÈRRA-E-PATZ-III-WEB	Qué hètz?
GUÈRRA-E-PATZ-III-WEB	Non possetz atau…
GUÈRRA-E-PATZ-III-WEB	Lo vatz a aucir!
GUÈRRA-E-PATZ-III-WEB	Er Emperaire entrèc ena catedrala dera Assumpcion.
GUÈRRA-E-PATZ-III-WEB	Era multitud s’arturèc de nauèth e eth sacristan se hec a vier a Petia, fòrça esblancossit e lèu sense respiracion, enquiath gran canon deth Kremlin; diuèrses persones aueren pietat d’eth e era gent l’entornegèc, deishant espaci.
GUÈRRA-E-PATZ-III-WEB	Es mès pròches li descordèren era giqueta e lo botèren sus eth canon, en tot repotegar as que l’auien desquilhat.
GUÈRRA-E-PATZ-III-WEB	Que l’an pogut aucir, quina asenada!
GUÈRRA-E-PATZ-III-WEB	Un assassinat!
GUÈRRA-E-PATZ-III-WEB	Petia se remetec de seguit.
GUÈRRA-E-PATZ-III-WEB	Emperaire quan tornèsse dera catedrala.
GUÈRRA-E-PATZ-III-WEB	Que ja non pensaue presentar cap sollicitud.
GUÈRRA-E-PATZ-III-WEB	Se consideraue erós solet de veir ath Sobeiran.
GUÈRRA-E-PATZ-III-WEB	Era multitud s’escampilhèc tant que se tardaue era solemna ceremònia dera catedrala, un ofici en accion de gràcies pera arribada deth Tsar e pera signatura dera patz damb es turcs.
GUÈRRA-E-PATZ-III-WEB	Apareisheren vendeires de kvas e coquilhons damb seme de babòls, que tant li shautauen a Petia.
GUÈRRA-E-PATZ-III-WEB	S’entenien convèrses dera vida vidanta.
GUÈRRA-E-PATZ-III-WEB	Ua mercadèra mostraue eth sòn chal trincat e asseguraue que l’auie costat fòrça; ua auta comentaue es nauti prètzi des teles de seda.
GUÈRRA-E-PATZ-III-WEB	Eth sacristan qu’auie sauvat a Petia parlaue damb un foncionari sus se qui ère eth qu’oficiaue ena catedrala damb Sa Eminéncia.
GUÈRRA-E-PATZ-III-WEB	Diuèrsi còps repetic era paraula concili, que Petia non comprenie.
GUÈRRA-E-PATZ-III-WEB	Dus gojats badinèren damb ues gojates que minjauen nòdes.
GUÈRRA-E-PATZ-III-WEB	Totes aguestes convèrses non interessauen a Petia ara, ne tansevolhe es badinades damb es gojates, que, per sua edat, l’atirauen particularaments.
GUÈRRA-E-PATZ-III-WEB	Acimelat sus eth naut canon, se sentie erós en tot pensar damb emocion en Tsar e en amor que li professaue.
GUÈRRA-E-PATZ-III-WEB	Era importància d’aqueth moment ère mès intensa encara en amassar-se ath sòn entosiasme eth dolor e era pòur qu’auie, d’èster estronhat.
GUÈRRA-E-PATZ-III-WEB	S’enteneren ues canonades (qu’èren salves entà hestejar era patz damb es turcs) e era gent se precipitèc entara aurèra der arriu, a on tirauen, pr’amor de veir d’apròp es canons.
GUÈRRA-E-PATZ-III-WEB	Petia volec hèr madeish, mès que non l’ac permetec eth sacristan, que l’auie cuelhut jos era sua tutèla.
GUÈRRA-E-PATZ-III-WEB	Contunhèren es canonades, quan gesseren ara prèssa dera catedrala uns quanti generaus, oficiaus e cavalièrs de cramba; dempús, damb mens prèssa, n’apareisheren d’auti.
GUÈRRA-E-PATZ-III-WEB	De nauèth se descurbiren toti, e es qu’auien anat a veir es canons heren repè.
GUÈRRA-E-PATZ-III-WEB	Fin finau, dera catedrala gesseren quate òmes, uniformadi e damb bandes.
GUÈRRA-E-PATZ-III-WEB	Quin ei?
GUÈRRA-E-PATZ-III-WEB	Quin ei?, preguntaue Petia lèu plorant a guairi l’entornejauen.
GUÈRRA-E-PATZ-III-WEB	Mès arrés li responec.
GUÈRRA-E-PATZ-III-WEB	Toti èren massa excitadi.
GUÈRRA-E-PATZ-III-WEB	Petia alistèc a un des quate personatges, que non podie distinguir pro ben per çò des lèrmes d’alegria que l’aumplien es uelhs, e concentrèc en eth tota era sua afogadura, encara que non ère eth Tsar.
GUÈRRA-E-PATZ-III-WEB	Era multitud correc darrèr der Emperaire, l’acompanhèc enquiath palai.
GUÈRRA-E-PATZ-III-WEB	Aquiu comencèren a dispersar-se.
GUÈRRA-E-PATZ-III-WEB	Ère ja tard; Petia non auie minjat, sudaue a còps de caudèr, mès non volie entornar-se’n entà casa.
GUÈRRA-E-PATZ-III-WEB	Seguic ara multitud, ja amendrida, encara que pro nombrosa, enquias pòrtes deth palai a on dinaue eth Tsar, en tot guardar entàs hièstres coma se demorèsse quauquarren e envejar madeish as dignataris qu’arribauen damb es sues veitures entà dinar damb er Emperaire qu’as lacais que mestrauen era taula, que podie veir a trauers des veires.
GUÈRRA-E-PATZ-III-WEB	Pendent eth repais, Valuiev li didec ar Emperaire, guardant entàs hièstres:
GUÈRRA-E-PATZ-III-WEB	Eth pòble demore encara veir a Sa Majestat.
GUÈRRA-E-PATZ-III-WEB	Eth repais ère a mand d’acabar; eth Tsar se lheuèc dera taula, en tot vier de minjar un bescuèit, e s’apressèc entath balcon.
GUÈRRA-E-PATZ-III-WEB	Pairet!, Angel nòste!
GUÈRRA-E-PATZ-III-WEB	Pair!
GUÈRRA-E-PATZ-III-WEB	Òsca!…
GUÈRRA-E-PATZ-III-WEB	E de nauèth es hemnes e es òmes d’esperit mès fèble (Petia entre eri) plorauen de felicitat.
GUÈRRA-E-PATZ-III-WEB	Un bon tròç de bescuèit, qu’er Emperaire amiaue ena man, se despenec, queiguec ena parabanda e d’aquiu en solèr.
GUÈRRA-E-PATZ-III-WEB	Un menaire, qu’ère près, se lancèc sus eth tròç de bescuèit e se lo hec a vier.
GUÈRRA-E-PATZ-III-WEB	Dera multitud diuèrses persones correren entath menaire; en encuedar-se’n, er Emperaire manèc que portèssen ua plata de bescuèits e comencèc a lançar-les en carrèr.
GUÈRRA-E-PATZ-III-WEB	Es uelhs de Petia s’injectèren de sang; eth perilh d’èster estronhat l’excitèc encara mès e se lancèc sus es bescuèits deth Tsar prèst a non hèr repè per arren deth mon.
GUÈRRA-E-PATZ-III-WEB	Non sabie entà qué, mès li semblaue imprescindible arténher un bescuèit tocat pes mans deh Tsar.
GUÈRRA-E-PATZ-III-WEB	Se precipitèc e, en hè’c, arrosseguèc a ua vielheta qu’anaue a cuélher un bescuèit.
GUÈRRA-E-PATZ-III-WEB	Era vielheta non se dèc per vençuda, e enquia e tot estirada en solèr, s’esdegaue pr’amor d’artenher-lo, mès Petia hec enlà era man dera vielheta damb un jolh, agarrèc eth bescuèit e, coma se cranhesse arribar tard, aclamèc de nauèth ar Emperaire, ja damb votz ronca.
GUÈRRA-E-PATZ-III-WEB	Quan eth Sobeiran se retirèc, era gent comencèc a dispersar-se.
GUÈRRA-E-PATZ-III-WEB	Toti comentauen alègraments de diuèrsi costats:
GUÈRRA-E-PATZ-III-WEB	Que ja didia jo que mos calie demorar…
GUÈRRA-E-PATZ-III-WEB	Ac vedetz?
GUÈRRA-E-PATZ-III-WEB	Atau a estat…
GUÈRRA-E-PATZ-III-WEB	Per mès erós que se sentesse Petia, en tornar en casa, li hège dò pensar qu’aqueth dia meravilhós s’auie acabat.
GUÈRRA-E-PATZ-III-WEB	Deth Kremlin se filèc de cap a casa deth sòn companh Obolenski, qu’auie quinze ans d’edat e tanben volie ingressar ena armada.
GUÈRRA-E-PATZ-III-WEB	Un còp damb es sòns, manifestèc damb fermetat e decision que hugirie se non lo deishauen anar entara guèrra.
GUÈRRA-E-PATZ-III-WEB	Londeman, encara que non convençut completaments, eth comde Ilia Andreievic anèc a informar-se’n de com poirie plaçar a Petia en un lòc de pòc perilh.
GUÈRRA-E-PATZ-III-WEB	Tres dies dempús, eth 15 peth maitin, ua grana quantitat de veitures de shivaus s’apilerauen dauant deth palai Slobodski.
GUÈRRA-E-PATZ-III-WEB	Es salons èren plei.
GUÈRRA-E-PATZ-III-WEB	En prumèr s’i trapauen es nòbles, damb unifòrme; en dusau, es mercadèrs damb es sues midalhes, es sues barbes e es sòns caftans blus.
GUÈRRA-E-PATZ-III-WEB	Ena sala des nòbles i auie un gran sarabat e movement.
GUÈRRA-E-PATZ-III-WEB	Es dignataris mès importants èren seigudi dauant d’ua taula, jos eth retrait der Emperaire, en cagires de dorsièr naut.
GUÈRRA-E-PATZ-III-WEB	Era majoritat des amassadi passejauen pera sala.
GUÈRRA-E-PATZ-III-WEB	Toti aqueri òmes, que Pierre vedie cada dia en Club o enes sues cases, vestien d’unifòrme, es uns deth temps de Caterina era Grana, es auti de Pau I o Alexandre I e era majoritat er unifòrme corrent dera noblesa.
GUÈRRA-E-PATZ-III-WEB	Era semblança conferie quauquarren estranh e fantastic as fesomies vielhes e joenes, tan coneishudes coma diuèrses.
GUÈRRA-E-PATZ-III-WEB	Es mès susprenents èren es ancians, eishorbadi, desdentadi, cauvets, gròssi e pesadi o prims, esblancossidi e plei d’arrupes.
GUÈRRA-E-PATZ-III-WEB	Aguesti darrèrs, ena sua majoritat, s’estauen seigudi e silenciosi; se bèth un d’eri passejaue o amiaue ua convèrsa, sajaue amassar-se damb gent de mens edat.
GUÈRRA-E-PATZ-III-WEB	Coma enes ròstres dera gent que Petia auie vist ena plaça, totes aqueres cares reflectien ua estonanta contradiccion entre era demora normau de quauquarren solemne e es convèrses dera vida vidanta sus hèts de cada dia: era partida de boston deth dia anterior, eth codinèr Petrushka, era salut de Zinaida Dmitrievna, eca.
GUÈRRA-E-PATZ-III-WEB	Pierre, emboishat dès eth maitin en sòn unifòrme de gentilòme, que l’anaue estret, passejaue pes sales.
GUÈRRA-E-PATZ-III-WEB	Ère esmoigut: aquera extraordinària amassada, non solet dera noblesa senon tanben des mercadèrs (des estaments, etats generaux) ahiscaue en eth ua sòrta d’idies hège tremps desbrembades encara que prigondaments arraïtzades en sòn esperit: idies sus eth Contrat social e era Revolucion francesa.
GUÈRRA-E-PATZ-III-WEB	Es paraules deth manifèst, senhalades per eth, que sivans eres eth Tsar venguie en Moscòu entà “consultar” damb eth sòn pòble, lo confirmauen ena sua pensada.
GUÈRRA-E-PATZ-III-WEB	E supausant qu’en aguest sens se premanisse quauquarren important, qu’eth demoraue de hège temps, anaue d’un costat en aute, escotant es convèrses, mès arrés des presents se referie ad açò que l’interessaue.
GUÈRRA-E-PATZ-III-WEB	S’auie hèt era lectura deth manifèst der Emperaire, que costèc er entosiasme des amassadi; dempús, toti se dispersèren en tot blagar animadaments.
GUÈRRA-E-PATZ-III-WEB	Ath delà des tèmes d’interés generau, Pierre entenie parlar sus eth lòc que les calie ocupar as Mariscaus dera noblesa quan entrèsse er Emperaire; sus eth temps avient entà aufrir un balh ath Sobeiran o sus era convenença d’amassar-se per districtes o amassa, eca.
GUÈRRA-E-PATZ-III-WEB	Mès tanlèu se tocaue eth tèma dera guèrra e es motius d’aquera amassada, es paraules venguien vagues e trantalhantes.
GUÈRRA-E-PATZ-III-WEB	Toti preferien escotar que parlar.
GUÈRRA-E-PATZ-III-WEB	Un òme de mejana edat, capinaut e de bon pòrt, damb unifòrme de marin retirat, auie començat a parlar en una sala e toti s’amassauen ath sòn entorn.
GUÈRRA-E-PATZ-III-WEB	Pierre s’apressèc en aguest group pr’amor d’escotar ath marin.
GUÈRRA-E-PATZ-III-WEB	Eth marin retirat parlaue damb grana valentia: atau se vedie peth gèst des sòns auditors e perque fòrça òmes que Pierre coneishie coma moderadi e mofli se heren enlà de seguit, coma desaprovant es sues manifestacions, o enquia lo rebatien.
GUÈRRA-E-PATZ-III-WEB	Pierre se dauric camin enquiath centre deth grop; escotèc ath marin e demorèc convençut de qué se tractaue d’un vertadèr liberau, mès en un sens plan desparièr de com eth aurie desirat.
GUÈRRA-E-PATZ-III-WEB	Eth marin, damb ua votz de baritòn especiauments sonora, melodica, pròpia des nòbles, prononciaue es erras d’ua forma guturau plan agradiua, abreujant es consonantes, e damb eth ton que se sòl cridar “crambèr, era pipa!” seguie parlant damb era intonacion d’aqueth qu’ei acostumat ath poder e ath rambalh.
GUÈRRA-E-PATZ-III-WEB	Qué i hè qu’es de Smolensk l’agen aufrit milicies ar Emperaire?
GUÈRRA-E-PATZ-III-WEB	Qu’ei qu’èm obligadi a hèr madeish?
GUÈRRA-E-PATZ-III-WEB	S’es nòbles dera província de Moscòu ac considèren de besonh, i a d’autes manères de mostrar era sua devocion e leiautat ar Emperaire.
GUÈRRA-E-PATZ-III-WEB	Dilhèu auem desbrembat es milícies de mil ueit cents sèt?
GUÈRRA-E-PATZ-III-WEB	Alavetz solet s’enriquiren es hilhs dera glèisa e es panaires e maufactors.
GUÈRRA-E-PATZ-III-WEB	Eth comde Ilia Andreievic, arrint amablaments, botjaue eth cap en senhau d’aprovacion.
GUÈRRA-E-PATZ-III-WEB	Plan, donc, qu’ei qu’es milícies an prestat bèth còp un servici util ar Estat?
GUÈRRA-E-PATZ-III-WEB	Jamès!
GUÈRRA-E-PATZ-III-WEB	Non an hèt senon arroïnar es nòstes propietats.
GUÈRRA-E-PATZ-III-WEB	Çò de mielhor qu’ei, encara, eth recrutament.
GUÈRRA-E-PATZ-III-WEB	Sense aquero… es nòsti òmes tornen entà casa sense èster ne militars ne campanhards: sonque uns capleugèrs.
GUÈRRA-E-PATZ-III-WEB	Es nòbles non estauviaram es nòstes vides!
GUÈRRA-E-PATZ-III-WEB	Qu’er Emperaire hèsque un aperament e toti moriram per eth!, acabèc er orador, afogat.
GUÈRRA-E-PATZ-III-WEB	Ilia Andreievic avalaue saliuèra, de pura satisfaccion, e possaue a Pierre, que hège per parlar.
GUÈRRA-E-PATZ-III-WEB	Pierre s’auancèc encoratjat, sense saber se qué anaue a díder.
GUÈRRA-E-PATZ-III-WEB	Daurie era boca entà començar quan l’interronpec un senador desdentat, de ròstre intelligent e sec, que s’auie plaçat ath cant der orador, plan que òc acostumat a discutir e prepausar questions; eth senador parlèc sense lheuar era votz, mès deishant-se enténer.
GUÈRRA-E-PATZ-III-WEB	Supausi, senhor, didec er ancian gargotant damb era sua desdentada boca, que non mos an cridat aciu entà discutir ara s’ei mielhor entar Estat eth recrutament o era milícia.
GUÈRRA-E-PATZ-III-WEB	Qu’auem vengut pr’amor de respóner ar aperament que Sa Majestat eth Tsar s’a dignat hèr-mos; que serà mielhor deishar ara vigilància des nauti poders eth hèt de jutjar se qué conven, s’eth recrutament o era milícia.
GUÈRRA-E-PATZ-III-WEB	De ressabuda, Pierre trapèc ua gessuda ath sòn desir de parlar; shordat peth senador, qu’impausaue as auti eth sòn in de regular e limitar es opinions dera noblesa, Pierre auancèc uns passi.
GUÈRRA-E-PATZ-III-WEB	Non sabie se qué anaue a díder, mès comencèc parlant damb afogadura, en tot intercalar de quan en quan quauqua frasa francesa e exprimir-se en un rus massa libresc:
GUÈRRA-E-PATZ-III-WEB	Desencusatz-me, Excelléncia, comencèc (Pierre coneishie ben ath senador, mès en semblabla escadença li semblèc ben dirigir-se ada eth formauments).
GUÈRRA-E-PATZ-III-WEB	Encara que non sigatz d’acòrd damb eth senhor… (Pierre s’arturèc: que volie díder mon tres honorable preopinant).
GUÈRRA-E-PATZ-III-WEB	Damb eth senhor… que je n’ai pas l’honneur de connaitre, creigui qu’es nòbles aciu amassadi, ath delà d’exprimir era sua simpatia e entosiasme, an estat cridadi entà opinar sus es mesures mès avientes pr’amor d’ajudar ara patria.
GUÈRRA-E-PATZ-III-WEB	E supausi, seguic, en tot alugar-se cada còp mès, qu’eth madeish Emperaire non serie content de trapar en nosati sonque a propietaris prèsti a autrejar as sòns campanhards… ei a díder chair a canon, e non compdèsse damb eth nòste con… conselh.
GUÈRRA-E-PATZ-III-WEB	Fòrça s’aluenhèren deth grop en avertir er arridolet menspredant deth senador e observar qu’es paraules de Pierre èren massa liures.
GUÈRRA-E-PATZ-III-WEB	Solet Ilia Andreievic semblaue satisfèt deth discurs de Pierre, coma n’auie estat des paraules deth marin, deth senador e, en generau, de tot aqueth qu’ère eth darrèr a parlar.
GUÈRRA-E-PATZ-III-WEB	Me pensi qu’abantes de discutir ua causa atau, seguic Pierre, mos cau preguntar ar Emperaire, demanar-li damb eth màger respècte que mos comunique se quines son es nòstes fòrces, en quin estat se trapen es nòstes tropes e es nòstes armades, e alavetz…
GUÈRRA-E-PATZ-III-WEB	Mès Pierre que non podec acabar.
GUÈRRA-E-PATZ-III-WEB	Ath còp, l’interromperen, inesperadaments, tres oponents.
GUÈRRA-E-PATZ-III-WEB	Eth sòn mès violent adversari ère Stepan Stepanovic Adraxin, companh sòn enes partides de boston, que coneishie de hège fòrça temps e que tostemp l’auie mostrat simpatia.
GUÈRRA-E-PATZ-III-WEB	Stepan Stepanovic Adraxin vestie unifòrme e, sigue per aguesta circonstància o per quinsevolh auta, li semblèc a Pierre un òme totafèt desparièr.
GUÈRRA-E-PATZ-III-WEB	Stepan Stepanovic, desguisat eth ròstre per ua colèra senila, li cridèc a Pierre:
GUÈRRA-E-PATZ-III-WEB	Me cau dider-vos, de prumèr, que non auem eth dret a preguntar ar Emperaire ua causa atau!
GUÈRRA-E-PATZ-III-WEB	E, ath delà, encara qu’era noblesa auesse taus drets, Sa Majestat non poirie respóner.
GUÈRRA-E-PATZ-III-WEB	Es tropes se botgen sivans es movements der enemic; uns còps aumenten e uns auti amendrissen…
GUÈRRA-E-PATZ-III-WEB	Un aute des que cridauen ère un òme de mejana estatura, d’uns quaranta ans, que Pierre auie vist en escadences damb es gitanos e que coneishie coma jugaire de mala fama, que tanben semblaue fòrça cambiat per unifòrme.
GUÈRRA-E-PATZ-III-WEB	S’apressèc a Pierre e en tot interrómper a Adraxin didec:
GUÈRRA-E-PATZ-III-WEB	Que non ei eth moment de discutir!
GUÈRRA-E-PATZ-III-WEB	Mos cau actuar!
GUÈRRA-E-PATZ-III-WEB	Era guèrra qu’ei en Russia.
GUÈRRA-E-PATZ-III-WEB	Er enemic auance entà esbauçar era nòsta patria, entà profanar es hòsses des nòsti pair-sénhers e hèr-se a vier es nòstes hemnes e es nòsti hilhs, e se pataquegèc eth pièch damb eth punh.
GUÈRRA-E-PATZ-III-WEB	Mos lheuaram toti coma un solet òme!
GUÈRRA-E-PATZ-III-WEB	Anaram entara guèrra, peth nòste pairet eth Tsar!, sorrisclèc treiguent es uelhs injectadi en sang.
GUÈRRA-E-PATZ-III-WEB	En grop sonèren votzes d’aprovacion.
GUÈRRA-E-PATZ-III-WEB	Èm russi e non estauviaram era nòsta sang en defensa dera religion, deth tron e dera patria!
GUÈRRA-E-PATZ-III-WEB	Mos cau deishar es asenades, s’ei qu’èm vertadèrts hilhs dera nòsta patria!
GUÈRRA-E-PATZ-III-WEB	Demostraram a Euròpa se com Russia se lhèue en defensa de Russia!, cridaue.
GUÈRRA-E-PATZ-III-WEB	Pierre volie respóner, mès que non podec badar boca.
GUÈRRA-E-PATZ-III-WEB	Se n’encuedaue de qué eth simple son des sues paraules, a despart deth pensament qu’exprimissen, s’entenerie mens que tot çò que didie aqueth enventit nòble.
GUÈRRA-E-PATZ-III-WEB	Ilia Andreievic, darrèr deth grop, aprovaue damb eth cap.
GUÈRRA-E-PATZ-III-WEB	Quauqui uns, ath finau de cada frasa, se virauen entar orador e didien:
GUÈRRA-E-PATZ-III-WEB	Qu’ei aquerò, aquerò qu’està ben!
GUÈRRA-E-PATZ-III-WEB	Pierre volie díder que non s’opausaue a autrejar sòs, campanhards e era pròpia vida, mès qu’ère de besonh conéisher era situacion pr’amor de botar-li remèdi.
GUÈRRA-E-PATZ-III-WEB	Mès non podec díder arren.
GUÈRRA-E-PATZ-III-WEB	Fòrça votzes cridauen e parlauen ath còp, de sòrta qu’Ilia Andreievic non auie temps entà aprovar a toti; eth grop aumentaue, se des.hège, tornaue a amassar-se entre mormolhs e se dirigie entar ample salon a on i auie era taula grana.
GUÈRRA-E-PATZ-III-WEB	Pierre non artenhie ne tansevolhe articular ua soleta paraula: l’interrompien grossièraments, lo hègen enlà e se desseparauen d’eth coma d’un enemic comun.
GUÈRRA-E-PATZ-III-WEB	Aguesta actitud non ère deguda perque siguessen maucontents des sues paraules, qu’auien desbrembat ja, dempús de tanti discursi que les auien seguit; qu’ère degut a qu’era multitud auie besonh d’un motiu tangible pr’amor de sénter amor o sénter òdi.
GUÈRRA-E-PATZ-III-WEB	Pierre qu’ère er objècte d’aguest òdi.
GUÈRRA-E-PATZ-III-WEB	Fòrça d’auti parlèren dempús deth nòble eloquent, e toti ac heren en madeish ton.
GUÈRRA-E-PATZ-III-WEB	Quauqui uns parlauen ben e damb originalitat.
GUÈRRA-E-PATZ-III-WEB	Eth director deth Missatgèr Rus, Glinka, qu’auie estat arreconeishut (“Un escrivan!
GUÈRRA-E-PATZ-III-WEB	Un escrivan!”, cridèren diuèrses votzes), didec qu’eth lunfèrn li calie èster combatut damb eth lunfèrn, qu’auie vist a un mainatge qu’arridalhaue ara lum d’un pericle e ath tarrabastalh deth tron, mès qu’es russi non serien coma aqueth mainatge.
GUÈRRA-E-PATZ-III-WEB	Òc, òc!
GUÈRRA-E-PATZ-III-WEB	Ath tarrabastalh deth tron!, repetien en tot assentir enes darrères hilades.
GUÈRRA-E-PATZ-III-WEB	Era multitud s’apressèc ena gran taula, qu’ath sòn dauant èren seigudi, damb es sòns unifòrmes e decoracions, es vielhs dignataris septuagenaris, de peu blanc o cauvets, que Pierre solie veir enes sues cases entornejadi de bofons, o en Club, ath entorn des taules de jòc.
GUÈRRA-E-PATZ-III-WEB	Eth grop arribèc ena taula sense arturar eth sòn ramblah.
GUÈRRA-E-PATZ-III-WEB	Es oradors seguien parlant es uns darrèr es auti, sense pòsa, a viatges dus ath còp, sarradi contra es nauti dorsièrs des cagires.
GUÈRRA-E-PATZ-III-WEB	Es qu’èren darrèr se n’encuedauen de çò que auie ometut er orador en usatge dera paraula e s’apressauen a expausà’c.
GUÈRRA-E-PATZ-III-WEB	D’auti, ath miei d’aqueth calor e d’aqueri atapiments, cercauen enes sòns caps ua idia quinsevolhe e sajauen exprimir-la ara prèssa.
GUÈRRA-E-PATZ-III-WEB	Es vielhs dignataris, que Pierre coneishie, s’estauen quiets e se guardauen autant es uns coma es auti; era soleta causa qu’exprimien es cares de toti eri ère eth calor excessiu.
GUÈRRA-E-PATZ-III-WEB	Pierre, ça que la, se sentie inquiet, e eth desir generau de mostrar qu’entàs russi non i auie obstacle (desir que se manifestaue mès en ton des votzes e ena expression des cares qu’en sens des sues paraules) se l’anaue comunicant tanben ada eth.
GUÈRRA-E-PATZ-III-WEB	Que non ei qu’auesse renonciat as sues idies, mès se sentie colpable de quauquarren e desiraue justificar-se.
GUÈRRA-E-PATZ-III-WEB	Jo solet digui que mos serie mès aisit hèr era ofèrta se mo’n sabéssem des besonhs, cridèc, sajant d’impausar-se as autes votzes.
GUÈRRA-E-PATZ-III-WEB	Un ancian, qu’ère près d’eth, lo guardèc, mès lo distreiguec de pic ua votz que ressonèc en aute extrèm dera taula.
GUÈRRA-E-PATZ-III-WEB	Òc, Moscòu s’abandonarà!
GUÈRRA-E-PATZ-III-WEB	Serà era victima expiatòria!, sorrisclèc quauquarrés.
GUÈRRA-E-PATZ-III-WEB	Qu’ei er enemic dera umanitat, exclamèc un aute.
GUÈRRA-E-PATZ-III-WEB	Senhors!
GUÈRRA-E-PATZ-III-WEB	Senhors!, m’estronhatz!…
GUÈRRA-E-PATZ-III-WEB	Que m’estronhatz, senhors!
GUÈRRA-E-PATZ-III-WEB	En aqueth moment, eth comde Rastopchin, damb eth sòn unifòrme de generau, era banda que li trauessaue eth pièch, era sua prominenta maishèra e es sòns uelhs ludents, entrèc en salon, en tot auançar entre es grops que li daurien pas.
GUÈRRA-E-PATZ-III-WEB	Er Emperaire ei a mand d’arribar, didec.
GUÈRRA-E-PATZ-III-WEB	Vengui de deishar-lo.
GUÈRRA-E-PATZ-III-WEB	Me pensi qu’enes circonstàncies actuaus non i a guaire a discutir.
GUÈRRA-E-PATZ-III-WEB	Er Emperaire s’a dignat amassar- mos a nosati e as mercadèrs, d’a on gesseràn es milions (e senhalèc era sala des comerciants); eth nòste déuer ei facilitar soldats e non regatejar ne era pròpia vida…
GUÈRRA-E-PATZ-III-WEB	Qu’ei çò de mens que podem hèr!
GUÈRRA-E-PATZ-III-WEB	Es dignataris seigudi ena taula comencèren a deliberar.
GUÈRRA-E-PATZ-III-WEB	Parlauen en votz plan baisha, que semblaue trista dempús der intens revolum d’abantes.
GUÈRRA-E-PATZ-III-WEB	S’entenien votzes seniles que didien: “Jo que i sò d’acòrd”.
GUÈRRA-E-PATZ-III-WEB	E d’auti, entà variar: “Que tanben sò dera madeisha pensada”, eca.
GUÈRRA-E-PATZ-III-WEB	Eth secretari recebec era orde d’escríuer es decisions dera noblesa moscovita; es moscovites, madeish qu’es de Smovensk, balharien dètz mil òmes per cada mil, completament equipadi.
GUÈRRA-E-PATZ-III-WEB	Es dignataris amassadi se lheuèren aleugeridi, hènt enlà damb ramblah es cagires, desirosi d’estirar es cames, e se meteren a passejar pera sala; quauqui uns, parlant, anauen braç e braç damb quauquarrés.
GUÈRRA-E-PATZ-III-WEB	Er Emperaire!
GUÈRRA-E-PATZ-III-WEB	Er Emperaire!
GUÈRRA-E-PATZ-III-WEB	Aguesta paraula recorrec, d’un costat ar aute, es sales; toti se precipitèren ena entrada.
GUÈRRA-E-PATZ-III-WEB	Er Emperaire trauessèc eth salon entre ua dobla hilada de nòbles.
GUÈRRA-E-PATZ-III-WEB	Toti es ròstres exprimien curiosèr, respècte e temor.
GUÈRRA-E-PATZ-III-WEB	Pierre ère pro aluenhat e non podec enténer es paraules deth Sobeiran.
GUÈRRA-E-PATZ-III-WEB	Comprenec solet que parlaue deth perilh que se trapaue eth país e des esperances qu’eth auie ena noblesa de Moscòu.
GUÈRRA-E-PATZ-III-WEB	Ua auta votz responec ath Tsar, en tot explicar es decisions cuelhudes pera noblesa.
GUÈRRA-E-PATZ-III-WEB	Senhors, didec er Emperaire damb votz tremolosa.
GUÈRRA-E-PATZ-III-WEB	Un leugèr mormolh recorrec era multitud, que se tranquillizèc de nauèth, e Pierre podec enténer claraments era agradiua e emocionada votz der Emperaire.
GUÈRRA-E-PATZ-III-WEB	Didie: Jamès è dobtat deth compromés dera noblesa russa, mès aué qu’a depassat es mies esperances.
GUÈRRA-E-PATZ-III-WEB	Vos balhi es gràcies en nòm dera patria.
GUÈRRA-E-PATZ-III-WEB	Senhors: mos cau actuar.
GUÈRRA-E-PATZ-III-WEB	Eth temps qu’ei preciós…
GUÈRRA-E-PATZ-III-WEB	Alexandre sauvèc silenci: es nòbles s’agropèren mès estretaments ath sòn entorn e pertot ressonèren aclamacions d’entosiasme.
GUÈRRA-E-PATZ-III-WEB	Òc, çò de mès valuós… qu’ei era paraula deth Tsar, didie somicant Ilia Andreievic, que non auie entenut arren, mès qu’ac comprenie tot ara sua manèra.
GUÈRRA-E-PATZ-III-WEB	Dera sala dera noblesa er Emperaire passèc ena des mercadèrs, a on s’estèc pendent uns dètz menutes.
GUÈRRA-E-PATZ-III-WEB	Entre es auti, Pierre vedec qu’en gésser d’aquera sala eth Tsar amiaue es uelhs plei de lèrmes.
GUÈRRA-E-PATZ-III-WEB	Coma se sabec dempús, venguie de començar er Emperaire era sua allocucion as mercadèrs quan es uelhs se l’aumpliren de lèrmes, e damb votz tremolosa acabèc eth sòn discurs.
GUÈRRA-E-PATZ-III-WEB	Quan Pierre vedec ath Tsar, anaue acompanhat de dus mercadèrs; Pierre coneishie a un d’eri, un entrepreneire fòrça gròs; er aute qu’ère baile, de ròstre auriò e aflaquit e barbeta ponchenta.
GUÈRRA-E-PATZ-III-WEB	Ambdús plorauen; eth mercadèr prim auie es uelhs plei de lèrmes, mès er aute somicaue coma un mainatge e repetie a cada moment:
GUÈRRA-E-PATZ-III-WEB	Cuelhetz es nòstes vides e es nòsti bens, Majestat!
GUÈRRA-E-PATZ-III-WEB	En aqueth instant Pierre non sentie senon un prigond desir de mostrar que dera sua part non auie cap de trebuc e qu’ère prèst a sacrificà’c tot.
GUÈRRA-E-PATZ-III-WEB	Se repotegaue eth sòn pròpi discurs de tendéncia constitucionau.
GUÈRRA-E-PATZ-III-WEB	En auer entenut qu’eth comde Momonov proporcionaue un regiment, Bezujov declarèc de seguit ath comde Rastopchin qu’eth balharie mil òmes equipadi.
GUÈRRA-E-PATZ-III-WEB	Eth vielh Rostov non podec condar ara sua hemna sense lèrmes çò que s’auie passat, e ara prèssa consentic en desir de Petia e, eth madeish, anèc entà recrutar-lo.
GUÈRRA-E-PATZ-III-WEB	Er Emperaire gessec de Moscòu a londeman.
GUÈRRA-E-PATZ-III-WEB	Es nòbles deishèren es sòns unifòrmes, entornèren entàs sues cases e entath Club e, entre gargolhatges, balhèren es ordes as sòns intendents sus çò deth recrutament.
GUÈRRA-E-PATZ-III-WEB	Eri madeishi èren estonadi de tot çò qu’auien hèt.
GUÈRRA-E-PATZ-III-WEB	Napoleon comencèc era guèrra contra Russia pr’amor que non podie deishar de vier en Dresde, non podie deishar de senter-se vantat pes aunors autrejadi, non podie deishar de vestir-se er unifòrme polac, ne cedir ar encantament d’aqueth maitin de junh, ne reprimir eth sòn esclat de colèra en preséncia de Kurakin e mès tard de Balashov.
GUÈRRA-E-PATZ-III-WEB	Alexandre refusèc totes es negociacions pr’amor que se sentie personauments ofensat.
GUÈRRA-E-PATZ-III-WEB	Barclay de Tolly sajaue de dirigir era armada çò de milhor possible entà complir eth sòn dèuer e meritar era glòria d’èster un gran cap militar.
GUÈRRA-E-PATZ-III-WEB	Rostov se lancèc ar atac contra es francesi perque non podec reprimir eth sòn desir de galaupar per un camp planèr.
GUÈRRA-E-PATZ-III-WEB	E dera madeisha manèra, es innombrables persones que cuelhien part en aquera guèrra actuauen segontes es sues qualitats personaus, es sòns costums, cossent damb es condicions e objectius perseguidi.
GUÈRRA-E-PATZ-III-WEB	Toti eri auien es sòns temors, es sues vanitats e es sues alegries, s’indignauen e discutien, en tot creir saber se qué hègen e convençudi d’actuar per eri madeishi, encara qu’èren un esturment inconscient dera Istòria e amiauen a tèrme un prètzhèt amagat entada eri, mès comprensibe entà nosati.
GUÈRRA-E-PATZ-III-WEB	Que tau ei era sòrt immudabla de toti es òmes d’accion que, en realitat, son mens liuri coma mès nauti se trapen ena jerarquia umana.
GUÈRRA-E-PATZ-III-WEB	Es òmes de 1812 despareisheren hè ja fòrça temps; es sòns interèssi personaus s’esfacèren sense deishar tralha; dauant de nosati solet demore eth resultat istoric de tota aquera epòca.
GUÈRRA-E-PATZ-III-WEB	Admetam, totun, qu’es òmes d’Euròpa, comandadi per Napoleon, les calie penetrar en Russia e perir enes sues tèrres, e tota era activitat contradictòria, asenada e crudèu des autors d’aquera guèrra se mos hè comprensibla.
GUÈRRA-E-PATZ-III-WEB	Era providéncia obliguèc a toti aqueri òmes, damb er in d’arténher es sòns fins personaus, a contribuir ara realizacion d’un resultat unenc e immens, que cap d’eri ( ne Napoleon, ne Alexandre, ne mens encara quinsevolh des que participeren en combat) n’auie era mendre idia.
GUÈRRA-E-PATZ-III-WEB	Entà nosati ei evident ara, quina siguec era encausa que determinèc eth desastre dera armada francesa en 1812.
GUÈRRA-E-PATZ-III-WEB	Arrés remirà qu’era causa dera derrota de Napoleon siguec, prumèr, eth sòn començament massa tard e sense preparacion entara campanha d’iuèrn en interior de Russia, e, dusau, er anament que cuelhec era guèrra dempús der incendi des ciutats russes e der òdi que sentie eth pòble rus entar enemic.
GUÈRRA-E-PATZ-III-WEB	Napoleon, toti es esfòrci se tenguien entà Moscòu damb era finalitat de vier aquiu tà finaus d’ostiu, ei a díder, precisaments aquerò que serie era sua perdicion.
GUÈRRA-E-PATZ-III-WEB	As istorians francesi qu’an investigat es eveniment de 1812 les agrade díder que Napoleon devinaue eth perilh que significaue era alongacion des sues linhes, que cerquèc era batalha decisiua e qu’es sòns mariscaus li conselhauen que s’arturèsse en Smolensk, e higen d’auti arguments entà provar que ja alavetz se pressentie eth gran perilh d’aquera campanha.
GUÈRRA-E-PATZ-III-WEB	Pera sua part, es istorians russi se compladen encara mès en assegurar que dès era prumeria des operacions i auie un plan de guèrra que s’estaue en atrèir a Napoeon en interior de Russia; es uns atribuïssen aguest plan a Pfull, d’auti a un francés, d’auti a Toll, e d’auti, a tot darrèr, ath madeish Alexandre.
GUÈRRA-E-PATZ-III-WEB	E se menten nòtes, projèctes e cartes qu’en eres, reauments, se trapen allusions ad aguesta manèra d’orientar era campanha.
GUÈRRA-E-PATZ-III-WEB	Mès totes aguestes indicacions de çò que s’anaue a passar, sigue per part des francesi, sigue per part des russi, s’expausen ara pr’amor qu’es eveniments ac an justificat.
GUÈRRA-E-PATZ-III-WEB	Se non auesse estat atau, aguestes allusions jaderien en desbrembe, coma i son milèrs e milions d’ipotèsis e opinions contradictòries de mòda en aqueth temps, mès que non se vederen justificades.
GUÈRRA-E-PATZ-III-WEB	Que tostemp i a tantes suposicions sus cada eveniment que jamès manque arrés qu’assegure: “Ja didí jo alavetz qu’aquerò arribarie atau”, desbrembant totafèt qu’entre es innombrables suposicions n’auie d’absoludaments contradictòries.
GUÈRRA-E-PATZ-III-WEB	Per exemple: era suposicion de qué Bonaparte ère conscient deth perilh d’esténer es sues linhes e era de qué es russi planegèren atrèir as francesi enes prigondors deth país, tanhen evidentaments ad aguesta categoria, e solet forçant plan es arguments pòden es istorians atribuïr taus consideracions a Napoleon e as sòns mariscaus e taus projèctes as caps russi.
GUÈRRA-E-PATZ-III-WEB	Toti es hèts contradiden deth tot aguestes ipotèsis.
GUÈRRA-E-PATZ-III-WEB	Pendent era guèrra, es russi non solet non mostrauen cap desir d’atrèir ar enemic en interior de Russia, senon que heren tot çò de possible pr’amor d’arturar-lo dès que caushiguèc era sua tèrra; e Napoleon non solet non auec pòur d’alongar es sues linhes, senon que cada auançada l’alegraue coma se siguesse ua capitada e, ath revés de çò que hec enes autes campanhes, non s’encabornièc guaire tà cercar era confrontacion.
GUÈRRA-E-PATZ-III-WEB	Ath començament madeish dera guèrra, es armades russes se vederen dividides, e s’aspiraue, coma solet objectiu, tornar amassar-les, encara qu’entà hè repè e atrèir ar enemic entar interior de Russia non ère de besonh aguesta union.
GUÈRRA-E-PATZ-III-WEB	Eth Tsar ei ena armada pr’amor d’ahiscar-la, deféner cada mètre deth territòri rus, non entà arrecular.
GUÈRRA-E-PATZ-III-WEB	Se bastís er enòrme campament de Drissa, sivans eth plan de Pfull, e aquerò vò díder que non se pòt arrecular un pam mès.
GUÈRRA-E-PATZ-III-WEB	Eth Tsar repotègue ath generau en cap cada repè.
GUÈRRA-E-PATZ-III-WEB	Non solet er encendi de Moscòu, senon ne tansevolhe era arribada der enemic en Smolensk cap ena imaginacion d’Alexandre e quan es armades se tornen a amassar mòstre era sua indignacion per incendi de Smolensk e perque non s’age dat enes sòns murs era batalha decisiua.
GUÈRRA-E-PATZ-III-WEB	Atau pensaue eth Tsar, mès es caps militars e toti es russi en generau s’indignen encara mès quan se’n saben qu’es sues armades arreculen entar interior deth país.
GUÈRRA-E-PATZ-III-WEB	Dempús de dividir ara armada russa, Napoleon auance entar interior de Russia e dèishe escapar quauques escadences de presentar batalha.
GUÈRRA-E-PATZ-III-WEB	En agost arribe en Smolensk e non pense senon en auançar, encara que, coma ara vedem, aguest movement ei funèst entada eth.
GUÈRRA-E-PATZ-III-WEB	Es hèts demòstren que Napoleon non prevedec es perilhs d’un movement entà Moscòu e que ne Alexandre ne es sòns generaus pensèren un solet instant en atrèir-lo entar interior.
GUÈRRA-E-PATZ-III-WEB	Que pensauen çò de contrari.
GUÈRRA-E-PATZ-III-WEB	Atrèir a Napoleon entar interior de Russia non siguec eth resultat d’un plan determinat (arrés lo credie possible), senon d’un fòrça complicat jòc d’intrigues, objectius e desirs de guairi partipauen ena guèrra, incapables d’endonviar qu’en aquerò e sonque en aquerò s’estaue era soleta sauvacion de Russia.
GUÈRRA-E-PATZ-III-WEB	Tot se passe per edart.
GUÈRRA-E-PATZ-III-WEB	Es armades demoren dividides ath començament dera campanha.
GUÈRRA-E-PATZ-III-WEB	Es russi sagen d’amassar-les pr’amor de dar era batalha e arturar era invasion enemiga, mès eviten ath còp er encontre damb un enemic mès fòrt e arreculen involontariaments, en angle agudent, en tot atrèir ara armada francesa entà Smolensk.
GUÈRRA-E-PATZ-III-WEB	Mès ath delà d’arrecular en angle agudent, pr’amor qu’es francesi auancen entre es dues armades, er angle se hè cada viatge mès agudent e es russi s’aluenhen mès e mès, perque Barclay de Tolly, un escocés impopular, agut en òdi per Bagration, subordinat sòn que comande era dusau armada e sage de retardar era union damb Barclay pr’amor de non botar-se jos eth sòn comandament.
GUÈRRA-E-PATZ-III-WEB	Pendent fòrça temps Bagration evite era union des fòrces (encara qu’aguest siguesse er objectiu de toti es caps), perque li semble qu’aguesta marcha meterie as sues fòrces en perilh, e li semble mès convenent arrecular entara quèrra e entath sud, shordant ar enemic peth flanc e era rèiregarda e reforçant ara sua armada en Ucrania.
GUÈRRA-E-PATZ-III-WEB	Tot aquerò semble èster ua estratagèma de Bagration entà non èster subordinat ar aleman Barclay, qu’a en òdi e qu’ei inferior en graduacion.
GUÈRRA-E-PATZ-III-WEB	Eth Tsar s’està ath costat dera armada damb er in d’encoratjar-la; mès era sua preséncia e era indecision entà adoptar ua o ua auta mesura, ath delà der incalculable nombre de conselhèrs e plans, amendrissen energies ara prumèra armada, qu’acabe per hèr repè.
GUÈRRA-E-PATZ-III-WEB	Se considère oportun arturar-se en campament de Drissa; mès, inesperadaments, Paolucci, qu’aspire a vier generau en cap, influís sus Alexandre, e toti es projèctes de Pfull queden abandonadi, ath còp qu’era direccion dera campanha se li fide a Barclay.
GUÈRRA-E-PATZ-III-WEB	Ça que la, eth poder de Barclay rèste limitat pr’amor que non inspire confiança.
GUÈRRA-E-PATZ-III-WEB	Es armades son fragmentades, non i a unitat de comandament, Barclay non ei popular.
GUÈRRA-E-PATZ-III-WEB	De tota aguesta confusion, dera division dera armada e dera impopularitat de Barclay, arribe, d’un costat, era indecision, eth temor de balhar era batalha (causa inevitabla s’es armades auessen estat amassades e s’eth cap non auesse estat Barclay) e, de un aute, eth creishent òdi as alemans, acompanhat d’ua vertadèra exaltacion der esperit patriotic.
GUÈRRA-E-PATZ-III-WEB	Fin finau, eth Tsar abandone era armada damb ua desencusa soleta e comòda: ahiscar ara poblacion des capitaus entà excitar-la a ua guèrra nacionau.
GUÈRRA-E-PATZ-III-WEB	Eth viatge d’Alexandre entà Moscòu triplique es fòrces dera armada russa.
GUÈRRA-E-PATZ-III-WEB	Eth Tsar abandone era armada pr’amor de non intimidar era accion deth comandant en cap e fide que cuelhe mesures decisiues.
GUÈRRA-E-PATZ-III-WEB	Mès era situacion deth comandant en cap ei cada còp mès confusa e fèbla.
GUÈRRA-E-PATZ-III-WEB	Bennigsen, eth gran duc e er eishame de generaus ajudants de camp s’estan ena armada pr’amor de seguir d’apròp es sòns movements e enventir-li màger energia.
GUÈRRA-E-PATZ-III-WEB	Mès Barclay se sent encara mens liure jos totes aqueres guardades que son tanben es deth Tsar; aquerò l’amie a èster mès prudent per çò que tanh as accions decisiues e a evitar era batalha.
GUÈRRA-E-PATZ-III-WEB	Barclay s’incline entara prudéncia.
GUÈRRA-E-PATZ-III-WEB	Eth gran duc eretèr parle de traïcion e exigís ua batalha campau.
GUÈRRA-E-PATZ-III-WEB	Lubormirski, Branicky, Wlocky e d’auti coma eri atusen autant aguesti rumors que Barclay, damb era desencusa de reméter quauqui escrits ath Tsar, mane entà Sant Petersburg as generaus ajudants de camp polacs e s’acare dubèrtaments a Bennigsen e ath gran duc.
GUÈRRA-E-PATZ-III-WEB	Fin finau, maugrat era oposicion de Bagration, es armades s’amassen en Smolensk.
GUÈRRA-E-PATZ-III-WEB	Bagration arribe ena sua veitura ena casa ocupada per Barclay, que se bote era banda, ges ath sòn encontre e l’informe coma a superior sòn.
GUÈRRA-E-PATZ-III-WEB	Bagration, en ua ostentacion de generositat, maugrat èster superior en graduacion, se bote as ordes de Barclay, mès contunhe absoludaments en desacòrd damb eth.
GUÈRRA-E-PATZ-III-WEB	Per mandat deth Tsar, Bagration li mane infòrmes personaus e escriu a Arakcheiev:
GUÈRRA-E-PATZ-III-WEB	Eth Tsar decidirà, mès que jo non posqui seguir damb eth ministre (se referís a Barclay).
GUÈRRA-E-PATZ-III-WEB	Per Diu, manatz-me en quinsevolh aute lòc, balhatz-me ne que sigue eth comandament d’un regiment, mès non me tengatz aciu.
GUÈRRA-E-PATZ-III-WEB	Era Casèrna Generau ei plia d’alemans, enquiath punt qu’un rus l’ei impossible víuer.
GUÈRRA-E-PATZ-III-WEB	Non i a cap d’orde.
GUÈRRA-E-PATZ-III-WEB	Jo me pensaua que servia leiauments ath Tsar e ara patria, mès en realitat a qui servisqui ei a Barclay.
GUÈRRA-E-PATZ-III-WEB	E cohèssi que non ac voi hèr.
GUÈRRA-E-PATZ-III-WEB	Er eishame des Branicky, es Wintzingerode e es auti acabe per empodoar es relacions d’ambdús generaus, qu’empejoren cada còp mès.
GUÈRRA-E-PATZ-III-WEB	Se hèn preparatius entà atacar as francesi dauant de Smolensk.
GUÈRRA-E-PATZ-III-WEB	Ei enviat un generau pr’amor d’inspectar es posicions.
GUÈRRA-E-PATZ-III-WEB	Aguest generau a en òdi a Barclay, visite a un amic, comandant de còs dera armada, que passe eth dia damb eth, torne entara Casèrna Generau de Barclay e hè ua critica completa deth futur camp de batalha, que non a vist.
GUÈRRA-E-PATZ-III-WEB	E tant que se discutís e s’intrigue sus eth futur camp de batalha, tant que se cèrque as francesi, en tot enganhar-se per çò que hè as posicions, aguesti se trapen damb era division de Neverovski e arriben enes murs de Smolensk.
GUÈRRA-E-PATZ-III-WEB	Pr’amor de sauvar es comunicacions ei de besonh acceptar ath cant de Smolensk ua batalha inesperada.
GUÈRRA-E-PATZ-III-WEB	Morissen milèrs d’òmes d’ua e ua auta part.
GUÈRRA-E-PATZ-III-WEB	Smolensk ei abandonat, en contra dera volentat deth Tsar e de tot eth pòble.
GUÈRRA-E-PATZ-III-WEB	Es sòns pròpis abitants aluguen era ciutat e, enganhadi peth governador, balhant exemple a toti es russi, gessen entà Moscòu, non pensant en arren senon ena sua pròpia roïna e contagiant a toti eth sòn òdi contra er enemic.
GUÈRRA-E-PATZ-III-WEB	Napoleon auance; era armada russa arrecule, e atau s’artenh çò qu’auie de véncer Napoleon.
GUÈRRA-E-PATZ-III-WEB	Londeman dera partida deth sòn hilh, eth prince Nikolai Andreievic cridèc ara princessa Maria ath sòn burèu.
GUÈRRA-E-PATZ-III-WEB	Be ne seràs de contenta, tè!, li didec.
GUÈRRA-E-PATZ-III-WEB	Qu’as hèt que m’anutja damb eth mèn hilh.
GUÈRRA-E-PATZ-III-WEB	Ei çò que volies, è?
GUÈRRA-E-PATZ-III-WEB	Ès contenta?…
GUÈRRA-E-PATZ-III-WEB	Qu’ei penible… plan penible entà un òme vielh e fèble coma jo.
GUÈRRA-E-PATZ-III-WEB	Qu’ei çò que volies.
GUÈRRA-E-PATZ-III-WEB	Pòs entar contenta, pòs estar contenta…
GUÈRRA-E-PATZ-III-WEB	Dempús d’aquera entrevista, era princessa Maria non vedec a sa pair en ua setmana.
GUÈRRA-E-PATZ-III-WEB	Ère malaut e non gessie deth sòn burèu.
GUÈRRA-E-PATZ-III-WEB	Ara princessa Maria l’estonèc observar que tanpòc admetie enes sues abitacions a mademoiselle Bourienne.
GUÈRRA-E-PATZ-III-WEB	Eth solet que lo suenhaue qu’ère Tijon.
GUÈRRA-E-PATZ-III-WEB	Passada aquera setmana, eth prince gessec deth sòn burèu e reprenec era sua vida de costum, en tot preocupar-se damb grana afogadura des sues òbres e jardins.
GUÈRRA-E-PATZ-III-WEB	Es sues anteriores relacions damb mademoiselle Bourienne sigueren interrompudes.
GUÈRRA-E-PATZ-III-WEB	Era sua manèra de tractar ara princessa e era sua heredor semblauen díder: “Ac ves?
GUÈRRA-E-PATZ-III-WEB	Qu’as endonviat causes contra jo; l’as mentit ath tòn frair per çò que hè as mies relacions damb era francesa e m’as enemigat damb eth; ara ja pòs veir que non n’è besonh de cap des dues”.
GUÈRRA-E-PATZ-III-WEB	Era princessa passaue era mitat deth dia damb Nikolenka, dirigint es sòns estudis; l’ensenhaue rus, musica e conversaue damb Dessalles.
GUÈRRA-E-PATZ-III-WEB	Era rèsta deth dia lo dedicaue as sòns libres, ara anciana hilhuquèra e as pelegrins qu’acodien a veder-la pera escala de servici.
GUÈRRA-E-PATZ-III-WEB	Pensaue sus era guèrra madeish que totes es hemnes; cranhie per sa frair, qu’ère ena armada, e sentie un prigond orror dauant dera incomprensibla crudeutat des òmes, que s’aucien es uns as auti, mès que non comprenie eth sòn significat; pensaue qu’ère coma totes, a maugrat de qué Dessalles, eth sòn constant interlocutor, apassionadaments interessat peth curs des operacions militares, sajaue d’explicar-li es sòns punts d’enguarda; a maugrat de qué era gent de Diu condaue orrificada, cadun ara sua manèra, es rumors que circulauen peth pòble sus er adveniment der Anticrist; a maugrat de qué Julie, ara princessa Drubetskaia, auie reprenut era sua correspondéncia damb era e l’escriuie dera capitau estant cartes fòrça patriotiques.
GUÈRRA-E-PATZ-III-WEB	Escriui en rus, estimada amiga, pr’amor qu’è en òdi as francesi, madeish qu’eth sòn idiòma, que non posqui ne tansevolh enténer parlar…
GUÈRRA-E-PATZ-III-WEB	En Moscòu toti seguim entosiasmadi damb eth nòste adorat Tsar.
GUÈRRA-E-PATZ-III-WEB	Eth mèn praube marit passe fatigues e hame, en aubèrges judiues, mès es naues que me mane servissen entà encoratjar-me mès.
GUÈRRA-E-PATZ-III-WEB	Seguraments auratz entenut a parlar dera hèta eroïca de Rayevski, qu’abraçant as sòns dus hilhs exclamèc: “M’estimi mès morir damb eri que hè repè!” E, encara qu’er enemic ère plan mès fòrt, non trantalhèren.
GUÈRRA-E-PATZ-III-WEB	Per çò d’aute, passam eth temps coma podem; ena guèrra coma ena guèrra.
GUÈRRA-E-PATZ-III-WEB	Es princesses Alina e Sophie son damb jo tot eth dia; es tres, coma maleroses veudes de maridi viui, tiem precioses convèrses e premanim hilatges.
GUÈRRA-E-PATZ-III-WEB	Solet mancatz vos, estimada amiga…, eca.
GUÈRRA-E-PATZ-III-WEB	Era rason principau qu’era princessa non comprenie aquera guèrra ère qu’eth vielh prince non la volie adméter; jamès ne parlaue e, pendent es repais, se burlaue de Dessalles, que comentaue es eveniments bellics.
GUÈRRA-E-PATZ-III-WEB	Eth ton deth prince ère tan segur e tranquil qu’era sua hilha, sense arturar-se a pensar, credie tot çò que didie.
GUÈRRA-E-PATZ-III-WEB	Eth vielh prince siguec fòrça entreprenaire e enquia e tot animat tot eth mes de junhsèga.
GUÈRRA-E-PATZ-III-WEB	Manèc plantar un nau jardin e bastir un aute pabalhon entà vailets.
GUÈRRA-E-PATZ-III-WEB	Ça que la, çò qu’enquimeraue ara princessa Maria ère çò de pòc que sa pair dormie: auie abandonat eth costum d’ajaçar-se en sòn burèu; cada dia cambiaue eth lòc dera sua jaça.
GUÈRRA-E-PATZ-III-WEB	Ja ordenaue que li premanissen ena galaria eth sòn lhet de campanha, ja s’ajaçaue en divan, ja se demoraue en un fautulh deth salon, miei dormint sense despolhar-se, tant qu’un gojat cridat Petrushka, e non mademoiselle Bourienne, li liegie bèth libre.
GUÈRRA-E-PATZ-III-WEB	D’auti viatges passaue era net en minjador.
GUÈRRA-E-PATZ-III-WEB	Era dusau carta deth prince Andrei arribèc eth prumèr d’agost.
GUÈRRA-E-PATZ-III-WEB	Pòc dempús dera sua partença s’auie recebut era prumèra, qu’en era eth prince demanaue umilaments perdon a sa pair per tot çò qu’auie gausat dider-li e li suplicaue que non li remisse eth sòn afècte.
GUÈRRA-E-PATZ-III-WEB	Ad aguesta prumèra carta eth vielh prince l’auie responut corauments, e a compdar d’alavetz hec enlà deth sòn costat ara francesa.
GUÈRRA-E-PATZ-III-WEB	Era dusau carta deth prince Andrei, escrita enes entorns de Vitebsk, après era entrada des francesi ena ciutat, descriuie a grani traits era campanha; eth prince ahigie un plan, diboishat ena carta, e ua sòrta de judicis sus era marcha dera guèrra.
GUÈRRA-E-PATZ-III-WEB	Eth prince Andrei expausaue a sa pair es inconvenents de víuer tan près deth teatre des operacions, ena madeisha linha deth movement des tropes, e li conselhaue que se n’anèssen entà Moscòu.
GUÈRRA-E-PATZ-III-WEB	Pendent eth dinar, quan Dessalles comentèc es rumors sus era queiguda de Vitebsk, eth vielh prince se’n brembèc dera carta deth sòn hilh.
GUÈRRA-E-PATZ-III-WEB	Qu’è recebut aué ua carta deth prince Andrei.
GUÈRRA-E-PATZ-III-WEB	Non, mon pere, responec espaurida.
GUÈRRA-E-PATZ-III-WEB	Que non podie auer leijut ua carta qu’era sua existéncia ignoraue.
GUÈRRA-E-PATZ-III-WEB	Que deu èster plan interessant, didec Dessalles.
GUÈRRA-E-PATZ-III-WEB	Eth prince pòt conéisher…
GUÈRRA-E-PATZ-III-WEB	A!, qu’ei fòrça interessant!, comentèc mademoiselle Bourienne.
GUÈRRA-E-PATZ-III-WEB	Anatz a cercar-la, didec eth vielh prince a mademoiselle Bourienne.
GUÈRRA-E-PATZ-III-WEB	Mademoiselle Bourienne se lheuèc alègraments.
GUÈRRA-E-PATZ-III-WEB	A, non!, didec eth vielh arroncilhant es celhes.
GUÈRRA-E-PATZ-III-WEB	Vè-i tu, Mijail Ivanovic.
GUÈRRA-E-PATZ-III-WEB	Mijail Ivanovic se lheuèc e se filèc de cap ath burèu.
GUÈRRA-E-PATZ-III-WEB	Mès, tanlèu gessec, eth vielh prince, guardant inquiet ath sòn entorn, lancèc sus era taula eth sòn tovalhon e lo seguic.
GUÈRRA-E-PATZ-III-WEB	Que non saben hèr arren, ac confonen tot.
GUÈRRA-E-PATZ-III-WEB	Tant que siguec dehòra, era princessa Maria, Dessalles, mademoiselle Bourienne e eth pròpi Nikolenka se guardauen en silenci.
GUÈRRA-E-PATZ-III-WEB	Eth vielh prince tornèc damb pas rapid, acompanhat per Mijail Ivanovic; amiaue eth plan deth nau pavalhon e era carta deth sòn hilh, que botèc ath sòn costat, sense perméter que se liegesse pendent eth dinar.
GUÈRRA-E-PATZ-III-WEB	Quan passèren entàth salon autregèc era carta ara princessa Maria; dempús estenec eth plan dera naua bastissa, tachèc en eth es sòns uelhs e ordenèc que se liegesse en votz nauta.
GUÈRRA-E-PATZ-III-WEB	Quan era princessa auec acabat, lheuèc es uelhs entà sa pair.
GUÈRRA-E-PATZ-III-WEB	Aguest guardaue eth plan, evidentaments abstreigut enes sòns pensaments.
GUÈRRA-E-PATZ-III-WEB	Qué ne pensatz, prince, de çò que ditz?, gausèc preguntar Dessalles.
GUÈRRA-E-PATZ-III-WEB	Jo?…
GUÈRRA-E-PATZ-III-WEB	Jo?…
GUÈRRA-E-PATZ-III-WEB	Qu’ei plan possible qu’eth teatre d’operacions s’aprèsse autant aciu…
GUÈRRA-E-PATZ-III-WEB	A, a, a!
GUÈRRA-E-PATZ-III-WEB	Eth teatre d’operacions!, didec eth prince.
GUÈRRA-E-PATZ-III-WEB	Ja è dit, e torni a díder ara, qu’eth teatre d’operacions ei en Polonia e qu’er enemic non passarà jamès eth Niemen.
GUÈRRA-E-PATZ-III-WEB	Dessalles guardèc estonat ath prince, que parlaue deth Niemen quan er enemic se trapaue en Dnieper.
GUÈRRA-E-PATZ-III-WEB	Mès, era princessa Maria, que non se’n brembaue dera posicion geografica deth Niemen, ère conveçuda de qué sa pair auie rason.
GUÈRRA-E-PATZ-III-WEB	Quan comence eth desgèu s’en.honsaran enes pantans de Polonia.
GUÈRRA-E-PATZ-III-WEB	Sonque eri son incapables de vedè’c, didec eth prince, pensant, plan que òc, ena campanha de 1807, que li deuie semblar plan nauèra.
GUÈRRA-E-PATZ-III-WEB	Bennigsen li calerie auer entrat en Prusia abantes; alavetz, era campanha aurie cuelhut un aute aspècte…
GUÈRRA-E-PATZ-III-WEB	Mès, prince, objectèc timidaments Dessalles, ena carta se parle de Vitebsk…
GUÈRRA-E-PATZ-III-WEB	Ena carta?
GUÈRRA-E-PATZ-III-WEB	Òc, eth sòn ròstre s’escuric e restèc en silenci pendent un instant.
GUÈRRA-E-PATZ-III-WEB	Òc, ditz qu’es francesi an estat vençudi en… mès, en quin arriu?
GUÈRRA-E-PATZ-III-WEB	Dessalles baishèc es uelhs.
GUÈRRA-E-PATZ-III-WEB	Eth prince non ditz arren d’aquerò, repliquèc en votz baisha.
GUÈRRA-E-PATZ-III-WEB	Non ditz aquerò?
GUÈRRA-E-PATZ-III-WEB	Donques jo que non m’ac è endonviat.
GUÈRRA-E-PATZ-III-WEB	Se hec un long silenci.
GUÈRRA-E-PATZ-III-WEB	Explicatz-me com voletz reformar tot aquerò.
GUÈRRA-E-PATZ-III-WEB	Mijail Ivanovic s’apressèc en plan; eth prince parlèc ua estona damb eth sus eth nau pabalhon, guardèc de mala encolia ara princessa Maria e a Dessalles e se n’anèc entàs sues crambes.
GUÈRRA-E-PATZ-III-WEB	Era princessa Maria auie campat era guardada confusa e estonada deth preceptor, tanpòc se l’auie escapat eth sòn silenci ne eth hèt de qué sa pair auesse desbrembat era carta deth sòn hilh sus era taula ena sala.
GUÈRRA-E-PATZ-III-WEB	Mès cranhie non solet parlar e preguntar a Dessalles era encausa deth sòn trebolament, senon enquia e tot pensar en aquerò.
GUÈRRA-E-PATZ-III-WEB	Pera tarde Mijail Ivanovic demanèc ara princessa Maria, de part deth prince, era carta desbrembada ena sala.
GUÈRRA-E-PATZ-III-WEB	Era princessa l’ac autregèc e, encara que non li shautaue de hè’c, preguntèc a Mijail Ivanovic se qué hège sa pair.
GUÈRRA-E-PATZ-III-WEB	Seguís trabalhant, didec Mijail Ivanovic damb un arridolet entre respectuós e burlesc que hec esblancossir ara princessa.
GUÈRRA-E-PATZ-III-WEB	Li preocupe fòrça eth nau pavalhon.
GUÈRRA-E-PATZ-III-WEB	A liejut ua estona e ara, higec baishant era votz, ei en escritòri; solide se tie ath testament.
GUÈRRA-E-PATZ-III-WEB	Darrèraments, ua des ocupacions preferides deth prince ère examinar es papèrs que li calie deishar entà dempús dera sua mòrt; aqueri papèrs qu’èren çò qu’eth cridaue eth sòn testament).
GUÈRRA-E-PATZ-III-WEB	Ordenèc qu’Alpatic anèsse entà Smolensk?, preguntèc era princessa.
GUÈRRA-E-PATZ-III-WEB	Plan que òc!
GUÈRRA-E-PATZ-III-WEB	Que ja hè temps que demore.
GUÈRRA-E-PATZ-III-WEB	Quan Mijail Ivanovic tornèc damb era carta entath burèu deth prince, aguest, damb mericles, protegidi es uelhs damb ua visèra e entre ues candèles, ère seigut dauant der escritòri dubèrt.
GUÈRRA-E-PATZ-III-WEB	Damb era man plan desseparada sostenguie quauqui papèrs, qu’anaue liegent damb gèst solemne.
GUÈRRA-E-PATZ-III-WEB	Qu’èren es anotacions (coma eth les cridaue) que les calie èster autrejades ath Tsar dempús dera sua mòrt.
GUÈRRA-E-PATZ-III-WEB	Quan Mijail Ivanovic entrèc, es uelhs der ancian èren plei de lèrmes costades peth rebrembe des tempsi qu’auie escrit çò qu’ara liegie.
GUÈRRA-E-PATZ-III-WEB	Cuelhec des mans de Mijail Ivanovic era carta, se la metec ena pòcha, ordenèc es papèrs e cridèc a Alpatic, qu’ère en tot demorar de hège temps.
GUÈRRA-E-PATZ-III-WEB	En ua huelha auie anotat tot çò que li calie hèr en Smolensk; caminant d’un lòc en aute deth burèu, balhèc es sues ordes a Alpatic, que s’auie posat ath cant dera pòrta.
GUÈRRA-E-PATZ-III-WEB	Prumèr de tot, hè-te a vier papèr de cartes, comprenes?
GUÈRRA-E-PATZ-III-WEB	Ueit mans.
GUÈRRA-E-PATZ-III-WEB	Aciu qu’as eth modèl, damb costat daurat…
GUÈRRA-E-PATZ-III-WEB	Que sigue madeish qu’aguest.
GUÈRRA-E-PATZ-III-WEB	Hè-te a vier vernis e cera per sagerar, sivans era nòta de Mijail Ivanovic.
GUÈRRA-E-PATZ-III-WEB	Hec uns passi pera estança e guardèc es nòtes.
GUÈRRA-E-PATZ-III-WEB	Dempús autrejaràs personauments ua carta ath governador sus eth recrutament.
GUÈRRA-E-PATZ-III-WEB	Tanben s’auie de besonh de flastièths entàs pòrtes deth nau pavalhon, cossent damb un modèl qu’eth madeish auie imaginat.
GUÈRRA-E-PATZ-III-WEB	Encomanèc tanben un petit tistèr de vime entà sauvar eth sòn testament.
GUÈRRA-E-PATZ-III-WEB	Es encargues e ordes a Alpatic se tardèren mès de dues ores, mès eth prince seguie en tot retier-lo.
GUÈRRA-E-PATZ-III-WEB	Fin finau se seiguec cogitós e cluquèc es uelhs somnolent.
GUÈRRA-E-PATZ-III-WEB	Alpatic hec un brèu bronit.
GUÈRRA-E-PATZ-III-WEB	Plan, vé-te’n, vé-te’n.
GUÈRRA-E-PATZ-III-WEB	S’è besonh de quauquarren ja t’ac diderè.
GUÈRRA-E-PATZ-III-WEB	Alpatic gessec.
GUÈRRA-E-PATZ-III-WEB	Eth prince s’apressèc de nauèth entar escritòri, guardèc ath laguens, toquèc es sòns papèrs, barrèc de nauèth e se seiguec dauant era taula pr’amor d’escríuer era carta ath governador.
GUÈRRA-E-PATZ-III-WEB	Que ja ère tard quan se lheuèc, dempús de sagerar era carta.
GUÈRRA-E-PATZ-III-WEB	Volie dormir, mès se’n sabie de qué li serie impossible de hè’c, pr’amor que es mès ombrius pensaments l’assautauen en lhet.
GUÈRRA-E-PATZ-III-WEB	Cridèc a Tijon e recorrec damb eth diuèrses abitacions pr’amor de dider-li a on li calie méter eth lhet aquera net.
GUÈRRA-E-PATZ-III-WEB	Caminaue en tot mesurar cada angle.
GUÈRRA-E-PATZ-III-WEB	Toti li semblauen dolents, e eth pejor de toti ère eth sòn abituau divan deth burèu, que li costaue temor, per çò dilhèu des penibles pensaments qu’aquiu auie auut.
GUÈRRA-E-PATZ-III-WEB	Degun li shautaue; eth mielhor ère un cornèr dera sala des divans, darrèr deth piano.
GUÈRRA-E-PATZ-III-WEB	Aquiu non i auie dormit jamès.
GUÈRRA-E-PATZ-III-WEB	Ajudat peth majordòm, Tijon se hec a vier aquiu eth lhet deth prince e se dispausèc a premanir-lo.
GUÈRRA-E-PATZ-III-WEB	Atau non, atau non, didec eth prince.
GUÈRRA-E-PATZ-III-WEB	E eth madeish desseparèc eth lhet un pam mès enlà der angle; dempús l’apressèc de nauèth.
GUÈRRA-E-PATZ-III-WEB	Se despolhèc eth prince, arroncilhant es celhes per esfòrç que li calie hèr pr’amor de trèir-se eth caftan e es pantalons; dempús se deishèc quèir pesadaments en lhet e semblèc que reflexionaue pendent un instant, en tot guardar menspredosaments es sues cames reseques e auriolenques.
GUÈRRA-E-PATZ-III-WEB	Que non pensaue en arren, senon que trantalhaue dauant er esfòrç que supausaue botjar aguestes cames pr’amor de virar-se en lhet.
GUÈRRA-E-PATZ-III-WEB	Ò, pro qu’acaben lèu aguesti ahèrs e vosati me deishetz en patz!”.
GUÈRRA-E-PATZ-III-WEB	E, en tot sarrar es pòts hec aguest esfòrç, repetit ja vint mil viatges.
GUÈRRA-E-PATZ-III-WEB	Tanlèu ac hec, eth lhet comencèc a botjar-se dejós sòn de manèra unifòrma entà dauant e entà darrèr.
GUÈRRA-E-PATZ-III-WEB	Se passaue madeish lèu totes es nets.
GUÈRRA-E-PATZ-III-WEB	Dauric es uelhs que se l’auien clucat.
GUÈRRA-E-PATZ-III-WEB	Es flastièths?
GUÈRRA-E-PATZ-III-WEB	Non, aquerò que ja ac è dit.
GUÈRRA-E-PATZ-III-WEB	Se tracte de quauquarren que s’a passat en salon…
GUÈRRA-E-PATZ-III-WEB	Era princessa Maria didec bèra badinada.
GUÈRRA-E-PATZ-III-WEB	E eth pèc de Dessalles parlèc de quauquarren.
GUÈRRA-E-PATZ-III-WEB	Ena pòcha… non me’n brembi ben”, reflexionèc; e preguntèc ara seguida:
GUÈRRA-E-PATZ-III-WEB	Tijon, de qué auem parlat pendent eth dinar?
GUÈRRA-E-PATZ-III-WEB	Deth prince Mijail…
GUÈRRA-E-PATZ-III-WEB	Cara, cara!, eth prince pataquegèc damb era man ena taula.
GUÈRRA-E-PATZ-III-WEB	Que ja ac sai: era carta deth prince Andrei.
GUÈRRA-E-PATZ-III-WEB	Era princessa Maria la liegec e Dessalles didec quauquarren sus Vitebsk.
GUÈRRA-E-PATZ-III-WEB	La liegerè ara.
GUÈRRA-E-PATZ-III-WEB	Manèc que treiguessen era carta dera pòcha e que l’apressèssen en lhet era tauleta damb era limonada e es candèles; se metec es lunetes e comencèc a liéger.
GUÈRRA-E-PATZ-III-WEB	Solet alavetz, en silenci dera net, en tot reliéger era carta ara fèbla claror des candèles jos era pantalha verda, comprenec per prumèr còp era sua importància.
GUÈRRA-E-PATZ-III-WEB	Tijon!, eth vailet se lheuèc en un bot.
GUÈRRA-E-PATZ-III-WEB	Non, deisha’c, dèisha’c, cridèc.
GUÈRRA-E-PATZ-III-WEB	Botèc era cara dejós eth candelièr e cluquèc es uelhs.
GUÈRRA-E-PATZ-III-WEB	Rebrembèc eth Danubi, un meddia clar, canets, eth campament rus, e com, eth, un joen generau, rogit, sense ua arrupa, animat e alègre, entraue ena tenda decorada de Potiomkin.
GUÈRRA-E-PATZ-III-WEB	E rebrembèc tanben aqueth ròstre en cadafalc; e era collision damb Zubov, ath cant deth taüt dera Tsarina, peth dret a punar era sua man.
GUÈRRA-E-PATZ-III-WEB	Lisie-Gori, era propietat deth prince Nikolai Andreievic Bolkonski, se trapaue a setanta quilomètres de Smolensk e a tres deth camin de Moscòu.
GUÈRRA-E-PATZ-III-WEB	Aquera madeisha tarde, quan eth prince balhaue ordes a Alpatic, Dessalles exigic èster recebut pera princessa Maria e li didec que, coma qu’eth prince ère tan delicat e non cuelhie cap mesura entara sua seguretat, e dera carta deth prince Andrei de dedusie qu’estar-se en Lisie-Gori non ère guaire segur, se permetie, damb tot eth respècte, conselhar ara princessa que manèsse ua carta a trauèrs d’Alpatic ath governador dera província de Smolensk en tot demanar-li informacion sus era situacion e sus eth perilh que podie menaçar a Lisie-Gori.
GUÈRRA-E-PATZ-III-WEB	Eth madeish Dessalles escriuec era carta, que signèc era princessa Maria; dempús l’ac autregeren a Alpatic damb era orde de hèr-la a vier entath governador e, en cas de perilh, tornar çò de mès lèu possible.
GUÈRRA-E-PATZ-III-WEB	Recebudes totes es ordes, Alpatic, entornejat des sòns, caperat damb un leugèr chapèu de plumalh blanc, present deth prince, en tot emparar-se en un baston, madeish qu’eth prince, se dispausèc a pujar ena veitura revestida de cuer que d’era tirassauen dus shivaus blanqui.
GUÈRRA-E-PATZ-III-WEB	Era campaneta ère estacada e es cascavèls plei de papèr.
GUÈRRA-E-PATZ-III-WEB	Eth prince non permetie qu’arrés les hesse sonar en Lisie-Gori.
GUÈRRA-E-PATZ-III-WEB	Que li shautauen fòrça a Alpatic es campanetes e cascavèls enes viatges longui.
GUÈRRA-E-PATZ-III-WEB	Gesseren a dider-li adiu es sòns subordinadi, er administrador, eth compdable, era codinèra des senhors e es sirvents, dues vielhes e un mosso d’encargues, es menaires e d’auti vailets dera casa.
GUÈRRA-E-PATZ-III-WEB	Era sua hilha botèc en dorsièr e en sèti quauqui coishins de plumes folradi de percala.
GUÈRRA-E-PATZ-III-WEB	D’amagat, era sua cunhada l’autregèc un petit paquet; un menaire l’ajudèc a pujar en tot tier-lo deth braç.
GUÈRRA-E-PATZ-III-WEB	Plan, plan!
GUÈRRA-E-PATZ-III-WEB	Vai, fòrça agitacion!
GUÈRRA-E-PATZ-III-WEB	S’acomodèc ena veitura de shivaus e, balhades es darrères ordes entath trabalh (sense imitar ath prince en aquerò), descurbic era sua cauva tèsta e se senhèc tres còps.
GUÈRRA-E-PATZ-III-WEB	Se se passe quauquarren… torna de seguit, Yakov Alpatic!
GUÈRRA-E-PATZ-III-WEB	Que Diu mos age, en nòm de Crist!, cridèc era sua hemna, en tot hèr referéncia as rumors sus era guèrra e era proximitat der enemic.
GUÈRRA-E-PATZ-III-WEB	Hemnes!
GUÈRRA-E-PATZ-III-WEB	Hemnes!
GUÈRRA-E-PATZ-III-WEB	Quina agitacion!, mormolhèc Alpatic, e se metec en marcha, non sense guardar es camps de blat auriò e d’espés uerdi encara verd, o es neri barets, que començauen a binar.
GUÈRRA-E-PATZ-III-WEB	Tant qu’anaue auançant peth camin, Alpatic admiraue era extraordinària cuelheta de primauèra d’aqueth an e hec es sòns calculs sus era semiada e era recuelhuda e tachèc es uelhs en quauqui camps semiadi de horment a on ja auien començat era cuelheta, sajant de rebrembar se non auie desbrembat quauqua orde deth prince.
GUÈRRA-E-PATZ-III-WEB	Se posèc dus còps pr’amor de dar minjar as shivaus e tath ser deth 4 d’agost arribèc ena ciutat.
GUÈRRA-E-PATZ-III-WEB	Peth camin auie auançat a bèth convòi militar e a tropes.
GUÈRRA-E-PATZ-III-WEB	En apressar-se en Smolensk entenec fuselhades luenhanes, mès que non s’estonèc.
GUÈRRA-E-PATZ-III-WEB	Çò que mès li choquèc siguec veir apròp dera ciutat un magnific camp de civada que segauen es soldats, plan que òc coma ferratge; qu’auien eth sòn campament aquiu madeish.
GUÈRRA-E-PATZ-III-WEB	Tot aquerò cridèc era atencion d’Alpatic, mès ac desbrembèc lèu lèu entà pensar enes sòns ahèrs.
GUÈRRA-E-PATZ-III-WEB	Toti es interèssi dera vida d’Alpatic, de hège ja mès de trenta ans, s’estauen a complir era volentat deth prince; jamès auie gessut d’aqueth cercle.
GUÈRRA-E-PATZ-III-WEB	E tot açò que non hège ath compliment des sues ordes, ne l’interessaue ne tansevolhe existie entada eth.
GUÈRRA-E-PATZ-III-WEB	Arribat en Smolensk, en escurir deth dia 4 d’agost, Alpatic se filèc ara cèrca de lotjament ena auta aurèra deth Dnieper, ena banlega de Gatchensk, ena aubèrja de Ferapontov, qu’aquiu acostumaue a parar de hège trenta ans.
GUÈRRA-E-PATZ-III-WEB	Dotze ans hège que Ferapontov auie crompat, gràcies ara bona man d’Alpatic, un bòsc deth prince e s’auie tengut ath comèrci, e ara auie ua casa, ua aubèrja e un negòci de haria ena capitau dera província.
GUÈRRA-E-PATZ-III-WEB	Ferapontov ère un mujik brun, gròs, de vrente abondós, d’uns quaranta ans, ròstre roienc, pòts gròssi, nas gran e tuberós e ues proeminéncies semblables sus ues celhes neres e arroncilhades.
GUÈRRA-E-PATZ-III-WEB	Se trapaue ena pòrta dera sua botiga en justet e camisa; en veir a Alpatic, s’apressèc ada eth.
GUÈRRA-E-PATZ-III-WEB	Planvengut, Yakov Alpatic.
GUÈRRA-E-PATZ-III-WEB	Era gent se’n va dera ciutat e a tu se t’acodís vier.
GUÈRRA-E-PATZ-III-WEB	Per qué se’n van?, preguntèc Alpatic.
GUÈRRA-E-PATZ-III-WEB	Aquerò madeish digui jo.
GUÈRRA-E-PATZ-III-WEB	Que son pècs.
GUÈRRA-E-PATZ-III-WEB	Les cau pòur des francesi.
GUÈRRA-E-PATZ-III-WEB	Condes de hemnes!
GUÈRRA-E-PATZ-III-WEB	Condes de hemnes!, idolèc Alpatic.
GUÈRRA-E-PATZ-III-WEB	Aquerò madeish pensi jo, Yakov Alpatic.
GUÈRRA-E-PATZ-III-WEB	Jo digui que se s’a balhat ordes de non deishar-les passar, èm segurs.
GUÈRRA-E-PATZ-III-WEB	Per cada car es mujiks vòlen crubar tres robles.
GUÈRRA-E-PATZ-III-WEB	Be ne son d’erètges!
GUÈRRA-E-PATZ-III-WEB	Alpatic lo seguie d’aurelha distrèt.
GUÈRRA-E-PATZ-III-WEB	Demanèc que botèssen eth samovar e hen entàs shivaus.
GUÈRRA-E-PATZ-III-WEB	Dempús de préner eth tè se calèc en lhet.
GUÈRRA-E-PATZ-III-WEB	Pendent tota era net desfilèren tropes peth carrèr dauant dera aubèrja.
GUÈRRA-E-PATZ-III-WEB	Londeman Alpatic se botèc eth caftan sauvat entàs viatges ena ciutat e partic entà resòlver es sòns ahèrs.
GUÈRRA-E-PATZ-III-WEB	Eth maitin ère esplendid, soleiat, e tàs ueit ja hège calor.
GUÈRRA-E-PATZ-III-WEB	Un bon dia entara sèga, pensèc Alpatic.
GUÈRRA-E-PATZ-III-WEB	Enes entorns dera ciutat, de punta de dia, s’entenien es fuselhades.
GUÈRRA-E-PATZ-III-WEB	Tàs ueit, as fuselhades s’amassèren es canonades.
GUÈRRA-E-PATZ-III-WEB	Pes carrèrs i auie fòrça gent esdegada e fòrça soldats; mès, coma tostemp, circulauen es coches, es mercadèrs èren enes sues botigues e enes glèises contunhaue normaument eth culte.
GUÈRRA-E-PATZ-III-WEB	Alpatic siguec enes comèrci, enes oficines, en corrèus e ena casa deth governador.
GUÈRRA-E-PATZ-III-WEB	En toti aqueri lòcs era gent parlaue dera guèrra e der enemic, que ja atacaue era ciutat.
GUÈRRA-E-PATZ-III-WEB	Toti se preguntauen se qué les calie hèr e sajauen de suscitar-se seguretat es uns as auti.
GUÈRRA-E-PATZ-III-WEB	Ath costat dera casa deth governador, Alpatic se trapèc damb ua gentada: un grop de cosacs e un coche de viatge que tanhie ath governador.
GUÈRRA-E-PATZ-III-WEB	En pòrge vedec a dus nòbles, qu’un d’eri coneishie.
GUÈRRA-E-PATZ-III-WEB	Qu’ère un ancian comissari de policia.
GUÈRRA-E-PATZ-III-WEB	Quan un s’està solet, que se pòt apraiar, mès aciu se tracte d’ua familha de tretze persones e de totes es sues propietats!…
GUÈRRA-E-PATZ-III-WEB	Que mos an amiat entara roïna, e se diden autoritats!…
GUÈRRA-E-PATZ-III-WEB	Vai, quina autoritat!…
GUÈRRA-E-PATZ-III-WEB	Jo acabaria damb aguesti bandits!…
GUÈRRA-E-PATZ-III-WEB	Plan, plan, qu’ei pro, didie er aute.
GUÈRRA-E-PATZ-III-WEB	Que m’ei parièr que m’escoten.
GUÈRRA-E-PATZ-III-WEB	Non èm gossets, didec er ancian policia, e hènt ua guardada ath sòn entorn vedec a Alpatic.
GUÈRRA-E-PATZ-III-WEB	Òla, Yakov Alpatic!
GUÈRRA-E-PATZ-III-WEB	Com ei qu’ès aciu?
GUÈRRA-E-PATZ-III-WEB	Per orde de Sa Excelléncia, vengui a veir ath governador, didec Alpatic, lheuant capinaut eth cap e calant era man per dejós deth rabat dera giqueta, causa que hège tostemp, quan nomentaue ath prince.
GUÈRRA-E-PATZ-III-WEB	Que m’a manat entà que m’informa dera situacion.
GUÈRRA-E-PATZ-III-WEB	Vè, e informa-te’n, cridèc er ancian comissari.
GUÈRRA-E-PATZ-III-WEB	Entà on mos an amiat!
GUÈRRA-E-PATZ-III-WEB	Ne cars ne arren…
GUÈRRA-E-PATZ-III-WEB	Aciu qu’as era situacion, l’entenes?, didec en tot senhalar eth lòc d’a on venguien es fuselhades.
GUÈRRA-E-PATZ-III-WEB	Peth sòn tòrt, moriram toti!…
GUÈRRA-E-PATZ-III-WEB	Bandits!…
GUÈRRA-E-PATZ-III-WEB	Que mos an deishat en ua situacion que solet mos rèste morir…
GUÈRRA-E-PATZ-III-WEB	Brigands!, didie, baishant deth pòrge.
GUÈRRA-E-PATZ-III-WEB	Alpatic botgèc eth cap e entrèc en edifici.
GUÈRRA-E-PATZ-III-WEB	Ena anticramba deth governador i auie mercadèrs, hemnes e foncionaris que se guardauen en silenci.
GUÈRRA-E-PATZ-III-WEB	Se dauric era pòrta deth burèu; toti se lheuèren e auancèren uns passi.
GUÈRRA-E-PATZ-III-WEB	Un foncionari gessec ath mès córrer, parlèc quauquarren damb un mercadèr, cridèc a un aute foncionari, òme fòrça gròs, qu’amiaue ua crotz en còth, e se lo hec a vier en interior deth burèu.
GUÈRRA-E-PATZ-III-WEB	De nauèth despareishec pera pòrta, evitant visiblaments es guardades que li tachauen e es preguntes que li podessn hèr.
GUÈRRA-E-PATZ-III-WEB	Quan gessec de nauèth eth foncionari, Alpatic se dauric pas entada eth damb es dues cartes ena man.
GUÈRRA-E-PATZ-III-WEB	Entath senhor baron de Asch, de part deth generau en cap prince Bolkonski (prononcièc damb votz tan solemna e damb tanta importància qu’eth foncionari se virèc entada eth e cuelhec es cartes).
GUÈRRA-E-PATZ-III-WEB	Ues menutes dempús, eth governador recebec a Alpatic e li didec ara prèssa:
GUÈRRA-E-PATZ-III-WEB	Podetz dider-li ath prince e ara princessa que jo non sabia arren.
GUÈRRA-E-PATZ-III-WEB	È actuat cossent es ordes superiores.
GUÈRRA-E-PATZ-III-WEB	Tè… e autregèc un papèr a Alpatic.
GUÈRRA-E-PATZ-III-WEB	Coma qu’eth prince ei malaut, jo les conselharia que partissen entà Moscòu.
GUÈRRA-E-PATZ-III-WEB	Tanben jo gesqui ara madeish.
GUÈRRA-E-PATZ-III-WEB	Informa-les…
GUÈRRA-E-PATZ-III-WEB	Mès que non acabèc.
GUÈRRA-E-PATZ-III-WEB	En aqueth instant entrèc en burèu un oficiau, alendant e sudorós, que comencèc a parlar en francés damb eth governador, qu’eth sòn ròstre exprimic temor.
GUÈRRA-E-PATZ-III-WEB	Quan Alpatic gessec deth burèu deth governador, guardades esdegades, espaurides e inquietes se tachèren en eth.
GUÈRRA-E-PATZ-III-WEB	En tot hèr atencion sense voler ara fuselhada, ara mès pròcha, e cada còp mès violenta, Alpatic se filèc de cap ara aubèrja ath mès córrer.
GUÈRRA-E-PATZ-III-WEB	Eth papèr que l’auie autrejat eth governador didie atau:
GUÈRRA-E-PATZ-III-WEB	Vos asseguri que cap de perilh menace de moment a Smolensk e non ei probable qu’aquerò se passe.
GUÈRRA-E-PATZ-III-WEB	Eth prince Bagration d’un costat e jo der aute auançam pr’amor d’amassar-mos dauant dera ciutat, amassada qu’aurà lòc eth dia 22 e ambdues armades, damb es sues fòrces somades, se tieràn entà deféner as sòns compatriòtes dera província a vos fidada pr’amor de refusar as enemics dera patria, o enquia qu’enes sues valentes files quèigue eth darrèr soldat.
GUÈRRA-E-PATZ-III-WEB	Ja vedetz, donc, que podetz padegar as abitants de Smolensk, pr’amor que qui se trape defenut per dues armades tan valeroses pòt èster segur dera sua victòria (Ofici de Barclay de Tolly ath governador civiu de Smolensk, baron de Asch, 1812).
GUÈRRA-E-PATZ-III-WEB	Era gent recorrie inquieta es carrèrs.
GUÈRRA-E-PATZ-III-WEB	Quauqui cars, cargadi de causes de codina, cagires e armaris, gessien des patis des cases e auançauen pes carrèrs.
GUÈRRA-E-PATZ-III-WEB	Dauant dera casa vesia de Ferapontov i auie diuèrsi cars e quauques hemnes somicauen, sense deishar de parlar, en tot dider-se adiu.
GUÈRRA-E-PATZ-III-WEB	Un gosset de carrèr hège torns entre es shivaus, ganholant sense pòsa.
GUÈRRA-E-PATZ-III-WEB	Alpatic, damb pas mès leugèr de çò de costum, trauessèc eth pati e s’apressèc as shivaus e ara sua veitura.
GUÈRRA-E-PATZ-III-WEB	Desvelhèc ath menaire qu’ère adormit, li dèc es ordes entà atalar e entrèc ena nèira.
GUÈRRA-E-PATZ-III-WEB	Ena cramba des patrons s’entenie plorar as mainatges, es somics ponhents d’ua hemna e era votz ronca e furiosa de Ferapontov.
GUÈRRA-E-PATZ-III-WEB	En entrar, Alpatic estramunquèc damb era codinèra, que gessie ath córrer entara neira coma ua garia espaurida.
GUÈRRA-E-PATZ-III-WEB	Quina repassada li floquèc ara patrona!…
GUÈRRA-E-PATZ-III-WEB	Que siguec a mand d’aucir-la!
GUÈRRA-E-PATZ-III-WEB	Per qué?…
GUÈRRA-E-PATZ-III-WEB	Li didie que se n’anèssen.
GUÈRRA-E-PATZ-III-WEB	Causa de hemnes.
GUÈRRA-E-PATZ-III-WEB	Com li flocaue!
GUÈRRA-E-PATZ-III-WEB	L’arrossegaue!…
GUÈRRA-E-PATZ-III-WEB	Alpatic botgèc eth cap coma s’aprovèsse aqueres paraules, e sense voler enténer arren mès se filèc entara pòrta dera sua cramba (qu’ère ath dauant dera de Ferapontov), qu’en era auie botat es sues crompes.
GUÈRRA-E-PATZ-III-WEB	Damb eth mocador miei arrincat deth cap, gessec ara prèssa e se metec a còrrer pera escala entath pati; Ferapontov gessec ath sòn darrèr, mès en veir a Alpatic s’ajustèc eth justet, se passèc era man peth peu, badalhèc e tornèc entara cramba darrèr d’Alpatic.
GUÈRRA-E-PATZ-III-WEB	Qu’ei que ja te’n vòs anar?, preguntèc.
GUÈRRA-E-PATZ-III-WEB	Sense respòner e sense guardar a Ferapontov, Alpatic revisèc es sues crompes e preguntèc se guaire deuie.
GUÈRRA-E-PATZ-III-WEB	Que ja apraiaram es compdes!
GUÈRRA-E-PATZ-III-WEB	Ferapontov.
GUÈRRA-E-PATZ-III-WEB	Qué an decidit?
GUÈRRA-E-PATZ-III-WEB	Alpatic responec qu’eth governador non l’auie dit arren en concret.
GUÈRRA-E-PATZ-III-WEB	Dilhèu me cau amiar tot çò qu’è?, didec Ferapontov.
GUÈRRA-E-PATZ-III-WEB	Solet entà Dorogobuzh demanen sèt robles per un car.
GUÈRRA-E-PATZ-III-WEB	Plan que non ne son de crestians!
GUÈRRA-E-PATZ-III-WEB	Selivanov auec era sòrt de véner eth dijaus haria entara armada a nau robles era saca.
GUÈRRA-E-PATZ-III-WEB	Plan, vatz a préner eth tè?
GUÈRRA-E-PATZ-III-WEB	Tant qu’atalauen, Alpatic e Ferapontov preneren eth tè e blaguèren sus eth prètz des cereaus, sus era cuelheta e sus er excellent temps que hège entara sèga.
GUÈRRA-E-PATZ-III-WEB	Semble que s’a solatjat, didec Ferapontov en tot lheuar-se dempús d’auer prenut tres taces de tè.
GUÈRRA-E-PATZ-III-WEB	Solide es nòsti an podut damb eri.
GUÈRRA-E-PATZ-III-WEB	Dideren que non les deisharien passar.
GUÈRRA-E-PATZ-III-WEB	Aquerò vò díder que i a fòrces…
GUÈRRA-E-PATZ-III-WEB	Er aute dia condauen que Matvrei Ivanovic Platov les perseguic enquiar arriu Marina, e en un solet dia s’estofèren lèu dètz-e-ueit mil francesi.
GUÈRRA-E-PATZ-III-WEB	Alpatic arremassèc es sues crompes; les autregèc ath menaire e paguèc eth lotjament.
GUÈRRA-E-PATZ-III-WEB	S’entenec dès eth portau bronit d’arròdes, cascos de shivau e cascavèls dera veitura a mand de gésser.
GUÈRRA-E-PATZ-III-WEB	Qu’ère ja mieja tarde.
GUÈRRA-E-PATZ-III-WEB	Era mitat deth carrèr ère ena ombra; eth solei illuminaue viuaments er aute costat.
GUÈRRA-E-PATZ-III-WEB	Alpatic guardèc pera hièstra e s’apressèc ena pòrta.
GUÈRRA-E-PATZ-III-WEB	De pic s’entenec er bronit estranh d’un fiulet luenhant e un còp.
GUÈRRA-E-PATZ-III-WEB	Ara seguida esclatèc eth tarrabastalh contunh e confús des canonades, que hec tremolar toti es veires.
GUÈRRA-E-PATZ-III-WEB	Alpatic gessec en carrèr.
GUÈRRA-E-PATZ-III-WEB	Dus òmes corrien entath pont.
GUÈRRA-E-PATZ-III-WEB	De pertot sonauen parièrs fiulets, canonades e esclataments de granades que queiguien sus era ciutat.
GUÈRRA-E-PATZ-III-WEB	Mès aguesti bronits lèu non s’entenien e non tirauen era atencion dera gent, plan mès espaurides pes canonades que sonauen enes entorns dera ciutat.
GUÈRRA-E-PATZ-III-WEB	Smolensk, que Napoleon auie ordenat començar tàs cinc dera tarde; sus era ciutat tirauen 130 boques de huec.
GUÈRRA-E-PATZ-III-WEB	Ara prumeria era gent non comprenec era sua significacion.
GUÈRRA-E-PATZ-III-WEB	Eth sarabat des granades e des projectils non hec enes prumèri moments senon excitar eth curiosèr.
GUÈRRA-E-PATZ-III-WEB	Era hemna de Ferapontov, que non deishaue de somicar ath cant deth cubèrt, carèc de ressabuda e damb eth mainatge en braça gessec entath portau, guardant silenciosa ara gent e tirant era atencion as bronits.
GUÈRRA-E-PATZ-III-WEB	Tanben gesseren era codinèra e eth patron dera casa.
GUÈRRA-E-PATZ-III-WEB	Toti, damb un curiosèr lèu festiu, sajauen de veir es projectils que fiulauen sus es sòns caps.
GUÈRRA-E-PATZ-III-WEB	Pera cantoada apareisheren quauques persones que blagauen animadaments.
GUÈRRA-E-PATZ-III-WEB	Quina fòrça!, didie un.
GUÈRRA-E-PATZ-III-WEB	A esbocinat eth losat e eth tet.
GUÈRRA-E-PATZ-III-WEB	Qu’a hotjat eth tèrra coma un pòrc, comentaue un aute.
GUÈRRA-E-PATZ-III-WEB	Gràcies que te heres enlà, que se non, te dèishe en lòc.
GUÈRRA-E-PATZ-III-WEB	Era gent s’apressèc ad aguesti òmes.
GUÈRRA-E-PATZ-III-WEB	Eri se posèren e condèren qu’un des projectils auie queigut ath cant d’eri, en ua casa.
GUÈRRA-E-PATZ-III-WEB	Mentretant, d’auti projectils (es bombes damb son bronzinadís lugubre e es granades damb fiulet agradiu) non cessauen de passar peth dessús, mès cap queiguie près, toti se perdien ena luenhor.
GUÈRRA-E-PATZ-III-WEB	Alpatic s’installaue ena sua veitura.
GUÈRRA-E-PATZ-III-WEB	Ferapontov ère près deth portau.
GUÈRRA-E-PATZ-III-WEB	Qué guardes tu, aquiu?, cridèc ara codinèra, que damb es manges rebussades e ua jarga ròia, agitant es braci nudi e entornejant-se, s’auie apressat en ua cantoada pr’amor d’escotar çò que se condaue.
GUÈRRA-E-PATZ-III-WEB	De nauèth, mès plan près aguest còp, s’entenec un fiulet coma eth d’un audèth volador que queiguie de naut en baish, lampegèc eth huec ath miei deth carrèr, s’entenec un esclat e eth hum ac amaguèc tot.
GUÈRRA-E-PATZ-III-WEB	Maudit!
GUÈRRA-E-PATZ-III-WEB	Què hès?, cridèc Ferapontov, corrent entara codinèra.
GUÈRRA-E-PATZ-III-WEB	En aguest moment non s’entenien senon es planhs e paraules der hemna.
GUÈRRA-E-PATZ-III-WEB	Ai, ai, amics mèns!
GUÈRRA-E-PATZ-III-WEB	Non me deishetz morir!
GUÈRRA-E-PATZ-III-WEB	Ath cap de cinc menutes ja non restaue arrés en carrèr.
GUÈRRA-E-PATZ-III-WEB	Era codinèra auie estat amiada entara codina, damb ua cama trincada per un fragment de granada.
GUÈRRA-E-PATZ-III-WEB	Alpatic, eth sòn menaire, era hemna de Ferapontov damb es sòns mainatges e eth portièr s’auien refugiat en sosterranh, atentius ath tapatge der exterior.
GUÈRRA-E-PATZ-III-WEB	Eth tron des canons, eth fiulet des granades e es planhs dera codinèra dominauen es auti bronits e non cessauen ne un solet instant.
GUÈRRA-E-PATZ-III-WEB	Un vailet li didec qu’auie anat damb era gent entara catedrala, a on treiguien era Vèrge miraculosa de Smolensk.
GUÈRRA-E-PATZ-III-WEB	En escurir comencèren a amendrir es canonades.
GUÈRRA-E-PATZ-III-WEB	Alpatic gessec deth sosterranh e se posèc ena pòrta.
GUÈRRA-E-PATZ-III-WEB	Eth cèu, abantes tan clar, s’auie escurit peth hum; a trauèrs deth dens ridèu eth prumèr quarton de lua ludie de manèra estranha.
GUÈRRA-E-PATZ-III-WEB	Dempús deth bronit ensordant des canons, ara caumat, semblaue gravitar sus era ciutat un silenci solet interromput peth rumor des passi, es gemiments, es crits luenhants e es crepitacions des encendis.
GUÈRRA-E-PATZ-III-WEB	Tanben auien cessat es gemiments dera codinèra.
GUÈRRA-E-PATZ-III-WEB	Per dus costats se lheuaue e des.hège era nera humadissa des encendis.
GUÈRRA-E-PATZ-III-WEB	Peth carrèr passauen e corrien es soldats en diuèrses direccions, damb grana diuersitat d’unifòrmes; mès non en files, senon coma hormigues que les auessen esbauçat es sòns horats.
GUÈRRA-E-PATZ-III-WEB	Alpatic vedec qu’uns quanti entrauen ath mès córrer en pati de Ferapontov.
GUÈRRA-E-PATZ-III-WEB	Gessec en portau.
GUÈRRA-E-PATZ-III-WEB	Un regiment hège repè ara prèssa, tapant eth carrèr.
GUÈRRA-E-PATZ-III-WEB	Era ciutat se rendús!
GUÈRRA-E-PATZ-III-WEB	Anatz-vo’n!
GUÈRRA-E-PATZ-III-WEB	Anatz-vo’n!, didec un oficiau en veder-lo, e, arremassant as sòns soldats, sorrisclèc: Ep!, vosati!
GUÈRRA-E-PATZ-III-WEB	Ja vos ensenharè jo a entrar en pati des cases!
GUÈRRA-E-PATZ-III-WEB	Alpatic entrèc ena casa, avisèc ath menaire e li balhèc era orde de partir.
GUÈRRA-E-PATZ-III-WEB	Toti es familhars de Ferapontov gesseren darrèr d’Alpatic e deth coche.
GUÈRRA-E-PATZ-III-WEB	En veir eth huec des incendis e era humadissa visibla en crepuscul, es hemnes, silencioses enquia alavetz, comencèren a cridar.
GUÈRRA-E-PATZ-III-WEB	Coma responsa, en aute costat deth carrèr ressonèren tanben sorriscles e planhs.
GUÈRRA-E-PATZ-III-WEB	Alpatic e eth menaire, damb es mans tremoloses, desliguèren es retnes e es tirants entortilhadi des shivaus.
GUÈRRA-E-PATZ-III-WEB	Quan gessien peth portau vederen ena botiga dubèrta de Ferapontov apuprètz dètz soldats que, entre granes votzes, aumplien es sòns morralets e bosses de haria de blat e grans de vira-solei.
GUÈRRA-E-PATZ-III-WEB	En aqueth moment arribaue Ferapontov.
GUÈRRA-E-PATZ-III-WEB	Quan vedec as soldats volec cridar quauquarren, mès s’arturèc, e chinant-se es peus, comencèc a arrir damb un arridolet que mès semblaue un somic.
GUÈRRA-E-PATZ-III-WEB	Hètz-vos-ac a vier tot, gojats!
GUÈRRA-E-PATZ-III-WEB	Que non les demore arren ad aguesti diables!, cridèc, agarrant eth madeish es saques e lançant-les en carrèr.
GUÈRRA-E-PATZ-III-WEB	Quan Ferapontov vedec a Alpatic, cridèc:
GUÈRRA-E-PATZ-III-WEB	S’acabèc Russia!
GUÈRRA-E-PATZ-III-WEB	S’acabèc, Alpatic!
GUÈRRA-E-PATZ-III-WEB	Jo madeish ac usclarè tot!
GUÈRRA-E-PATZ-III-WEB	Eth carrèr ère plen de soldats, que passauen sense pòsa, de sòrta qu’eth coche d’Alpatic non podec auançar e li calèc demorar.
GUÈRRA-E-PATZ-III-WEB	Era hemna de Ferapontov s’auie installat damb es mainatges en un car, demorant tanben eth moment que se podesse partir.
GUÈRRA-E-PATZ-III-WEB	Era net ère barrada; eth cèu caperat d’esteles; era lua ludie, amagada de quan en quan peth hum.
GUÈRRA-E-PATZ-III-WEB	Ena baishada deth Dnieper eth coche d’Alpatic e eth car dera hemna de Ferapontov, qu’auançauen amassa damb d’auti veïculs entre es soldats, les calèc arturar- se.
GUÈRRA-E-PATZ-III-WEB	Près dera horcalhada que s’auien arturat usclauen ua casa e ua botiga.
GUÈRRA-E-PATZ-III-WEB	Quauques figures neres anauen e venguien, e ath miei der incessant sarabat der encendi s’entenien votzes e crits.
GUÈRRA-E-PATZ-III-WEB	Alpatic baishèc deth coche e, en veir que li calerie fòrça temps entà poder seguir endauant, s’apressèc a contemplar er incendi.
GUÈRRA-E-PATZ-III-WEB	Quauqui soldats se botjauen de contunh dauant des ahlames; Alpatic se fixèc en dus que, ajudadi per un òme damb capòta de lan, amiauen entath pati vesin socs a miei usclar.
GUÈRRA-E-PATZ-III-WEB	D’auti cargauen damb braçades de hen.
GUÈRRA-E-PATZ-III-WEB	S’apressèc entà un nombrós grop, apròp d’un naut magasem entorat pes ahlames.
GUÈRRA-E-PATZ-III-WEB	Usclauen totes es parets; era deth hons s’auie esbauçat e eth losat penjaue damb es bigues humejant.
GUÈRRA-E-PATZ-III-WEB	Era gentada, çampar, demoraue veir se com s’esbauçaue eth losat.
GUÈRRA-E-PATZ-III-WEB	Madeish demoraue Alpatic.
GUÈRRA-E-PATZ-III-WEB	Alpatic!, cridec de ressabuda ua votz coneishuda.
GUÈRRA-E-PATZ-III-WEB	Pairet!
GUÈRRA-E-PATZ-III-WEB	Montat en un shivau nere e estropat ena sua capa, eth prince, darrèr dera gent, guardaue a Alpatic.
GUÈRRA-E-PATZ-III-WEB	Com ei qu’ès aciu?, li preguntèc.
GUÈRRA-E-PATZ-III-WEB	Excel…
GUÈRRA-E-PATZ-III-WEB	Excelléncia… didec damb dificultat Alpatic, e s’estarnèc a plorar.
GUÈRRA-E-PATZ-III-WEB	Excelléncia… ei vertat qu’èm perdudi?
GUÈRRA-E-PATZ-III-WEB	Pairet…
GUÈRRA-E-PATZ-III-WEB	Per qué ès aciu?, repetic eth prince.
GUÈRRA-E-PATZ-III-WEB	En aqueth moment s’aluguèren es ahlames der incendi illuminant eth ròstre palle e fatigat deth sòn joen senhor.
GUÈRRA-E-PATZ-III-WEB	Alpatic li condèc eth motiu deth sòn sojorn en Smolensk e es dificultats qu’auie entà entornar.
GUÈRRA-E-PATZ-III-WEB	Ei vertat qu’èm perdudi, Excelléncia?, preguntèc de nauèth.
GUÈRRA-E-PATZ-III-WEB	Eth prince Andrei, sense respóner, treiguec eth sòn blòc de nòtes e, emparat en un jolh, escriuec damb creion ues linhes e arrinquèc era huelha.
GUÈRRA-E-PATZ-III-WEB	Qu’ère entara sua fraia.
GUÈRRA-E-PATZ-III-WEB	Hè-me a saber de seguit quan partitz.
GUÈRRA-E-PATZ-III-WEB	Dempús d’escríuer eth bilhet, expliquèc a Alpatic se quini preparatius convenie hèr entara partida deth prince, dera princessa Maria, de Nikolenka e deth sòn precptor e tanben com podien tier-lo informat de çò que se hesse.
GUÈRRA-E-PATZ-III-WEB	Encara non auie acabat es ordes quan un cap der Estat Major, a shivau e acompanhat dera sua escota, galaupèc entada eth.
GUÈRRA-E-PATZ-III-WEB	Ètz vos coronèl?, cridèc damb mercat accent aleman e damb ua votz qu’eth prince Andrei coneishie.
GUÈRRA-E-PATZ-III-WEB	Usclen es cases ena vòsta preséncia, e vos se qué hètz?
GUÈRRA-E-PATZ-III-WEB	Qué vò díder aquerò?
GUÈRRA-E-PATZ-III-WEB	Vos calerà respóner dauant…
GUÈRRA-E-PATZ-III-WEB	Eth que parlaue atau ère Berg, ara ajudant deth cap d’Estat Major dera ala quèrra dera infantaria dera prumèra armada, cargue plan bon e ludent, coma eth madeish didie.
GUÈRRA-E-PATZ-III-WEB	Eth prince Andrei lo guardèc e, sense respóner, seguic parlant damb Alpatic.
GUÈRRA-E-PATZ-III-WEB	Ditz-les que demorarè era sua responsa enquiath dia 10; s’eth 10 non è notícies dera sua partida, jo madeish me calerà deishà’c tot e apressar-me en Lisie-Gori.
GUÈRRA-E-PATZ-III-WEB	Que digui aquerò, prince, (contunhèc Berg, en arreconéisher ath prince Andrei), pr’amor que me cau complir ordes e non les complisqui tostemp exactaments…
GUÈRRA-E-PATZ-III-WEB	Desencusatz-me, prince, se justificaue Berg de quauquarren.
GUÈRRA-E-PATZ-III-WEB	En incendi quauquarren espetarrèc un shinhau; eth huec amendric per un moment; neres colomnes de hum surgentèren per dejós deth losat; e quauquarren encara mès terrible crevèc entre es ahlames e ua causa enòrma queiguèc.
GUÈRRA-E-PATZ-III-WEB	Es ahlames s’aluguèren de nau e illuminèren es cares animades, alègres e fatigades des òmes qu’entornejauen er incendi.
GUÈRRA-E-PATZ-III-WEB	Er òme dera capòta de lan lheuèc es braci entath cèu e cridèc:
GUÈRRA-E-PATZ-III-WEB	Òsca!
GUÈRRA-E-PATZ-III-WEB	Com uscle!
GUÈRRA-E-PATZ-III-WEB	Plan ben, gojats!…
GUÈRRA-E-PATZ-III-WEB	Quauques votzes comentèren:
GUÈRRA-E-PATZ-III-WEB	Qu’ei eth madeish patron!
GUÈRRA-E-PATZ-III-WEB	Ja ac sabes, li didec eth price a Alpatic.
GUÈRRA-E-PATZ-III-WEB	Explica-les-ac tot tau coma t’è dit.
GUÈRRA-E-PATZ-III-WEB	E sense respóner ua soleta paraula a Berg, que s’estaue silenciós ath sòn costat, esperonèc eth shivau e se filèc de cap eth carreron pròche.
GUÈRRA-E-PATZ-III-WEB	Era armada seguic arreculant mès enlà de Smolensk, perseguida per enemic.
GUÈRRA-E-PATZ-III-WEB	Eth 10 d’agost eth regiment comandat peth prince Andrei passaue peth camin generau dauant dera desviacion qu’amiaue entà Lisie-Gori.
GUÈRRA-E-PATZ-III-WEB	Era sequèra e eth calor estofant se tardauen ja mès de tres setmanes.
GUÈRRA-E-PATZ-III-WEB	Cada dia trauessauen eth cèu ues bromes crespades, blanques, qu’a viatges tapauen eth solei, mès entath ser eth cèu s’esclarie e eth solei s’amagaue en orizon ath miei d’ua bromassa roienca.
GUÈRRA-E-PATZ-III-WEB	Solet era arrosada refrescaue era tèrra pendent es nets.
GUÈRRA-E-PATZ-III-WEB	Es semiats que s’auien demorat sense segar se secauen es desgaspauen; es pantans èren resecs; eth bestiar bramaue de hame, sense trapar peishius enes prats ensolamadi peth solei.
GUÈRRA-E-PATZ-III-WEB	Sonque pes nets e laguens des bòsqui se mantenguie, gràcies ara arrosada, un shinhau de frescor, mès que non auie aleugeriment en camin qu’auançauen es soldats, ne tan solet pes nets, enes bòsqui que les calie trauessar.
GUÈRRA-E-PATZ-III-WEB	Que non auie arrosada en camin polsós, damb era tèrra remoiguda lèu un pam.
GUÈRRA-E-PATZ-III-WEB	A punta de dia se reprenie era marcha: es convòis, era artilharia, auançauen sense hèr sorrolh ath miei d’aqueth ardent povàs estofant e mòfle, non refrescat pendent es nets, qu’arribaue enquiara mitat des arròdes e enquias garrons dera infantaria.
GUÈRRA-E-PATZ-III-WEB	Ua part d’aqueth povàs ère caushigat pes pès e pes arròdes; ua auta se lançaue sus es tropes coma ua broma, se calaue enes uelhs, eth nas, es aurelhes e entre es peus des soldats; mès, sustot, enes paumons des òmes e animaus que marchauen per aguest camin.
GUÈRRA-E-PATZ-III-WEB	Coma mès naut ère eth solei, mès se lheuaue era broma de povàs, caud e transparent, enquiath punt qu’es òmes lo podien veir dirèctaments guardant entath cèu non amagat pes bromes.
GUÈRRA-E-PATZ-III-WEB	Eth solei que semblaue un enòrme disc ròi.
GUÈRRA-E-PATZ-III-WEB	Non corrie er aire e es òmes s’estofauen en aquera atmosfèra immobila, se tapauen eth nas e era boca damb mocadors.
GUÈRRA-E-PATZ-III-WEB	Quan arribauen en bèth bordalat, toti se precipitauen enes potzi, pelejauen pera aigua e beuien enquias escuralhes.
GUÈRRA-E-PATZ-III-WEB	Eth prince Andrei, botat ath cap d’un regiment, se preocupaue exclusiuaments dera installacion des sòns òmes, deth benèster de toti e deth besonh de dar e recéber ordes.
GUÈRRA-E-PATZ-III-WEB	Er incendi e era rendicion de Smolensk qu’auien mercat era sua vida.
GUÈRRA-E-PATZ-III-WEB	Un nau sentiment d’òdi contra er enemic li hège desbrembar eth sòn pròpi dolor.
GUÈRRA-E-PATZ-III-WEB	Balhat completaments as besonhs deth sòn regiment, se preocupaue des soldats e des oficiaus, e se mostraue corau damb toti.
GUÈRRA-E-PATZ-III-WEB	Es sòns òmes lo cridauen eth nòste prince, èren capinauti d’eth e l’estimauen.
GUÈRRA-E-PATZ-III-WEB	Mès aguesta bontat sua ère solet entàs sòns òmes, entà Timojin e entara gent naua, d’un ambient desparièr, qu’arren sabien deth sòn pasat ne podien comprener- lo.
GUÈRRA-E-PATZ-III-WEB	Quan se trapaue damb quauque ancian companh der Estat Major se metie de seguit en garda; se tornaue coleric, ironic e menspredós.
GUÈRRA-E-PATZ-III-WEB	Que l’ère plan desagradiu tot açò que li rebrembèsse eth sòn passat.
GUÈRRA-E-PATZ-III-WEB	En aguestes circonstàncies, sajaue non èster injust e se limitaue a complir damb eth sòn déuer.
GUÈRRA-E-PATZ-III-WEB	Eth prince Andrei qu’ac vedie tot damb es colors mès ombrius, especiauments dempús eth 6 d’agost, dia qu’abandonèren era ciutat de Smolensk (que, ena sua pensada, se podie e auie de deféner) e dempús de qué sa pair malaut li calèsse húger entà Moscòu, abandonant ath sacatge era sua estimada Lisie-Gori que tan corauments auie suenhat.
GUÈRRA-E-PATZ-III-WEB	Aquerò non l’empedie, totun, que podesse pensar en d’autes causes, mès que mès en sòn regiment, ath delà des problèmes generaus.
GUÈRRA-E-PATZ-III-WEB	E encara que non auie de hèr arren en Lisie-Gori, volec apressar-se aquiu damb er in de renovar eth sòn dolor.
GUÈRRA-E-PATZ-III-WEB	Manèc que li serèssen un shivau e se dirigic entath bordalat de sa pair, a on auie neishut e passat era sua mainadesa.
GUÈRRA-E-PATZ-III-WEB	En arribar en estanh a on desenats de hemnes solien lauar era ròba e blagar animadaments, notèc que tot ère desèrt.
GUÈRRA-E-PATZ-III-WEB	Ena aigua flotaue encara ua barca miei submergida.
GUÈRRA-E-PATZ-III-WEB	S’apressèc ena casa deth garda: era pòrta des coches ère dubèrta e non i auie arrés.
GUÈRRA-E-PATZ-III-WEB	Era èrba caperaue es caminòus, es vedèths e es shivaus vagauen pes jardins d’estil anglés.
GUÈRRA-E-PATZ-III-WEB	Eth prince Andrei s’apropèc ena sarra: es veires apareishien trincadi e pertot se vedien plantes seques e queigudes des sòns tèsti.
GUÈRRA-E-PATZ-III-WEB	Cridèc ath jardinèr Tarà, mès non responec arrés.
GUÈRRA-E-PATZ-III-WEB	En tot hèr eth torn pera sarra vedec qu’era barralha de husta hargada ère trincada e qu’auien arrincat es arrames deth cirerèr damb fruts.
GUÈRRA-E-PATZ-III-WEB	Un vielh mujik ère seigut en un banc verd; se tenguie a trenar uns lapti.
GUÈRRA-E-PATZ-III-WEB	Eth prince Andrei lo coneishie; dès era sua mainadesa l’auie vist en aquera madeisha postura.
GUÈRRA-E-PATZ-III-WEB	Ère sord e non l’entenec apressar-se.
GUÈRRA-E-PATZ-III-WEB	S’estaue en lòc preferit deth vielh prince; pes entorns i auie quauques tralhes de crospes botades sus es arrames seques d’un magnolièr deshuelhat.
GUÈRRA-E-PATZ-III-WEB	Eth prince Andrei s’apropèc ena casa.
GUÈRRA-E-PATZ-III-WEB	Diuèrsi telhs deth vielh jardin apareishien taladi.
GUÈRRA-E-PATZ-III-WEB	Ua ègua e eth sòn polin caminauen entre es rosèrs.
GUÈRRA-E-PATZ-III-WEB	Es hièstres dera casa èren tapiades, exceptat ua der estatge baish.
GUÈRRA-E-PATZ-III-WEB	En veir ath prince, un mainatge entrèc ath mès córrer ena casa.
GUÈRRA-E-PATZ-III-WEB	Alpatic, qu’auie amiat dehòra ara sua familha, s’auie demorat solet en Lisie-Gori.
GUÈRRA-E-PATZ-III-WEB	En aqueth moment liegie es Vides des sants; en saber-se’n dera arribada deth prince Andrei gessec de casa damb es lunetes en nas.
GUÈRRA-E-PATZ-III-WEB	S’apressèc damb rapiditat entath patron, en tot cordar-se peth camin, e sense díder arren li punèc es jolhs, somicant.
GUÈRRA-E-PATZ-III-WEB	Dempús, coma emmaliciat pera sua feblèsa, informèc ath prince de tot çò que s’auie passat.
GUÈRRA-E-PATZ-III-WEB	Totes es causes de valor auien estat amiades entà Bogucharovo.
GUÈRRA-E-PATZ-III-WEB	Tanben s’auien hèt a vier uns dus cents cinquanta quintaus de horment; es tropes auien segat, encara vert, eth ferratge e era cuelheta de primauèra, qu’ère, sivans Alpatic, esplendida.
GUÈRRA-E-PATZ-III-WEB	Es campanhards ère arroïnadi; fòrça se n’anèren entà Bogucharovo e uns auti pòqui s’estauen en Lisie-Gori.
GUÈRRA-E-PATZ-III-WEB	Sense escotar enquiath finau, eth prince Andrei preguntèc:
GUÈRRA-E-PATZ-III-WEB	Quan partiren eth mèn pair e era mia fraia?
GUÈRRA-E-PATZ-III-WEB	Que volie díde “quan partiren entà Moscòu”, mès Alpatic, en creir que se referie a Bogucharovo, responec qu’eth dia 7.
GUÈRRA-E-PATZ-III-WEB	De seguit tornèc a parlar des ahèrs restacadi damb era pròpietat e demanèc ordes.
GUÈRRA-E-PATZ-III-WEB	Vò Sa Execlléncia que balhem civada as tropes contra ua quitança?
GUÈRRA-E-PATZ-III-WEB	Balha-les, didec.
GUÈRRA-E-PATZ-III-WEB	Qu’auràtz vist eth desorde deth jardin, didec Alpatic; siguec impossible d’evità’c.
GUÈRRA-E-PATZ-III-WEB	Passèren tres regiments, que heren jadilha aciu; concretaments es dragons.
GUÈRRA-E-PATZ-III-WEB	Qu’è anotat eth grad e eth nòm deth comandant, pr’amor de presentar ua reclamacion.
GUÈRRA-E-PATZ-III-WEB	Plan, e tu se qué vas a hèr?
GUÈRRA-E-PATZ-III-WEB	Alpatic virèc era cara entath prince Andrei, lo guardèc e didec, en to lheuar un braç damb gèst solemne:
GUÈRRA-E-PATZ-III-WEB	Eth qu’ei eth mèn protector: que se complisque era sua volentat.
GUÈRRA-E-PATZ-III-WEB	Peth prat un abondós nombre de campanhards e vailets, descaperadi, s’anauen apressant ath prince Andrei.
GUÈRRA-E-PATZ-III-WEB	Plan ben, adishatz, didec eth prince Andrei, en tot inclinar-se entà Alpatic.
GUÈRRA-E-PATZ-III-WEB	Vè- te’n tu tanben; hè-te a vier çò que posques e mana ara gent que se’n vage entara propietat de Riazan o entara de Moscòu.
GUÈRRA-E-PATZ-III-WEB	Alpatic s’abracèc a ua cama deth prince e comencèc a plorar.
GUÈRRA-E-PATZ-III-WEB	Eth prince lo hec enlà doçaments, esperonèc eth shivau e tornèc ath galaup per ua des albaredes.
GUÈRRA-E-PATZ-III-WEB	Enes gradons dera sarra, damb era madeisha indiferéncia d’ua mosca ena cara d’un defuntat estimat, eth vielh d’abantes trenaue es sòns lapti.
GUÈRRA-E-PATZ-III-WEB	Dues mainades gesseren, damb era pelha rebussada plies de prues qu’auien cuelhut des arbes dera sarra; en veir ath prince, era màger d’eres, espaurida, cuelhec dera man ara petita e s’amaguèc darrèr d’un bedoth, sense temps entà recuélher es verdes prues escampilhades per tèrra.
GUÈRRA-E-PATZ-III-WEB	Eth prince Andrei se virèc ara prèssa pr’amor que non se n’encuedessen de que les auie vist; li hec pietat aquera polida mainada espaurida; cranhie guardar-la, mès eth desir de veder-la ère irresistible.
GUÈRRA-E-PATZ-III-WEB	L’invadic un nau sentiment, doç e traquil, en veir ad aguestes mainades; comprenec que i auie interèssi totafèt autús ada eth, mès autant umans e legitims coma es sòns.
GUÈRRA-E-PATZ-III-WEB	Es mainades, çampar, solet desirauen apassionadaments ua causa: hèr-se a vier es prues verdes e minjar-les-se sense èster desnishades; eth prince Andrei desirèc que tot les anèsse ben.
GUÈRRA-E-PATZ-III-WEB	Que non podec tier-se de guardar-les un aute còp.
GUÈRRA-E-PATZ-III-WEB	Ara, es mainades, en creder-se dehòra de perilh, auien gessut dera sua amagadera e, tient-se es pelhes, blagauen damb es sues agudentes votzetes, sense deishar de córrer alègraments peth prat damb es sòns pès descauci, bruns peth solei.
GUÈRRA-E-PATZ-III-WEB	Se sentie mielhor dempús d’auer gessut der ambient polsós deth camin que se botjauen es tropes; mès non luenh de Lisie-Gori li calèc amassar-se de nauèth ath sòn regiment, pendent ua des arturades ath cant dera restanca d’un petit estanh.
GUÈRRA-E-PATZ-III-WEB	Ère mès dera ua dera tarde e eth solei, coma un disc ròi e polsós, li cremaue era esquia a trauèrs dera guerrera nera.
GUÈRRA-E-PATZ-III-WEB	Eth povàs, tostemp dens, s’estaue immobil sus es soldats, que blagauen sense pòsa.
GUÈRRA-E-PATZ-III-WEB	Que non bohaue eth mès leugèr vent; en arribar près der estanh, eth prince Andrei sentec era frescor dera aigua e era flaira a hanhàs; l’aurie agradat lançar-se ena aigua, maugrat era lordaria e era hanga.
GUÈRRA-E-PATZ-III-WEB	Der estanh arribauen arridalhes e crits; era aigua, trebla e plia de mossa, auie pujat un shinhau de nivèu e depassaue eth bord dera restanca; en centre der estanh i auie fòrça òmes de còssi blanqui, damb mans, ròstres e còthi uscladi peth solei.
GUÈRRA-E-PATZ-III-WEB	Tota aquera carn blanca, umana e nuda qu’esposcaue entre arridolets e crits en aquera bassa lorda èren coma carpes en ua regòla.
GUÈRRA-E-PATZ-III-WEB	Eth gòi deth banh semblaue alègre e per aquerò resultaue especiauments trist.
GUÈRRA-E-PATZ-III-WEB	Un tresau companhia, (qu’eth prince Andrei coneishie personauments), damb ua correja en bot dera cama, arreculèc uns passi per çò de cuélher enventida, se senhèc e se lancèc ena aigua; un aute, un suboficiau brun, tostemp esperluat, damb era aigua enquiara cintura, contreiguie era sua musculosa espatla, rebohaue alègraments lançant-se aigua sus eth cap damb es mans neres, color que s’estenie peth braç enquiath code.
GUÈRRA-E-PATZ-III-WEB	Se hègen còps de paumet es uns as auti, sorrisclauen, arrien.
GUÈRRA-E-PATZ-III-WEB	Enes vòres der estanh, ena restanca, pertot se vedie aquera carn blanca, musculosa e fòrta.
GUÈRRA-E-PATZ-III-WEB	Timojin, un oficiau de nas petit e roeinc, ère en tot secar-se damb ua tovalhòla; l’intimidaue era preséncia deth prince Andrei, mès decidic parlar-li:
GUÈRRA-E-PATZ-III-WEB	Qu’ei un plaser, Excelléncia…
GUÈRRA-E-PATZ-III-WEB	Vos calerie banhar-vos.
GUÈRRA-E-PATZ-III-WEB	Era aigua ei lorda, responec eth prince damb ua potèla.
GUÈRRA-E-PATZ-III-WEB	Eth prince que vò banhar-se.
GUÈRRA-E-PATZ-III-WEB	Quin prince?
GUÈRRA-E-PATZ-III-WEB	Eth nòste?, preguntèren quauqui uns.
GUÈRRA-E-PATZ-III-WEB	Toti se meteren en marcha, e lèu lèu non podec eth prince contier-les.
GUÈRRA-E-PATZ-III-WEB	Decidic qu’ère mielhor lauar-se en cubèrt.
GUÈRRA-E-PATZ-III-WEB	Eth 7 d’agost, eth prince Bagration, en sòn campament de Mijailovka, plaçat en camin de Smolensk, escriuie era seguenta carta:
GUÈRRA-E-PATZ-III-WEB	Senhor comde Alexei Andreievic:
GUÈRRA-E-PATZ-III-WEB	Era carta ère entà Arakcheiev, mès Bagration sabie que la liegerie eth madeish Emperaire e plan per aquerò, d’acòrd damb era sua capacitat, meditaue ben cada paraula).
GUÈRRA-E-PATZ-III-WEB	Supausi qu’eth ministre vos aurà informat ja sus era liurason de Smolensk ar enemic.
GUÈRRA-E-PATZ-III-WEB	Qu’ei penible e trist; tota era armada ei desesperada per auer abandonat en bades era mès importanta des nòstres places.
GUÈRRA-E-PATZ-III-WEB	Dera mia part, l’ac demanè personauments, e l’escriuí, sajant tu per tu de convencer-lo, mès que non volec accedir.
GUÈRRA-E-PATZ-III-WEB	Vos juri peth mèn aunor qu’alavetz se trapaue Napoleon en un bossa coma jamès n’auie estat e podie auer perdut era mitat dera sua armada sense auer artenhut conquistar Smolensk.
GUÈRRA-E-PATZ-III-WEB	Es nòstes tropes lutèren e luten coma jamès.
GUÈRRA-E-PATZ-III-WEB	Damb quinze mil òmes è resistit pendent mès de trenta cinc ores en tot atacar-les; eth, ça que la, non volec ne tasevolhe resistir catorze ores.
GUÈRRA-E-PATZ-III-WEB	Qu’ei ua vergonha e ua plapa entara nòsta armada; me semble qu’aguest òme non se merite víuer.
GUÈRRA-E-PATZ-III-WEB	S’eth ditz qu’es nòstes baishes son nombroses, non ei vertat, dilhèu ues quate mil o ne tansevolhe aquerò.
GUÈRRA-E-PATZ-III-WEB	Mès, encara que siguessen dètz mil, qué i podem hèr?
GUÈRRA-E-PATZ-III-WEB	Ei era guèrra.
GUÈRRA-E-PATZ-III-WEB	En cambi, es pèrtes der enemic son plan considerables…
GUÈRRA-E-PATZ-III-WEB	Qué supausaue demorar-se dus dies mès?
GUÈRRA-E-PATZ-III-WEB	Aumens, er enemic se n’aurie anat per eth madeish, donques que ja non li quedaue aigua ne entàs òmes ne entàs shivaus.
GUÈRRA-E-PATZ-III-WEB	Me balhèc era paraula de non arrecular, mès de pic me manèc ua orde d’operacions en tot anonciar-me que lheuaue eth camp pendent era net.
GUÈRRA-E-PATZ-III-WEB	D’aguesta manèra non se pòt hèr ua guèrra e podem amiar lèu ar enemic enquia Moscòu…
GUÈRRA-E-PATZ-III-WEB	Cor era votz de qué vos pensatz ena patz.
GUÈRRA-E-PATZ-III-WEB	Que Diu mo’n liure d’aquerò!
GUÈRRA-E-PATZ-III-WEB	Hèr era patz dempús de tanti sacrificis e d’ua retirada tant asenada!
GUÈRRA-E-PATZ-III-WEB	Se meterie tota Russia contra vos; toti mos avergonharíem d’amiar er unifòrme.
GUÈRRA-E-PATZ-III-WEB	En punt qu’auem arribat non mos rèste senon combàter tant que Russia age fòrces e tant qu’es sòns òmes se tenguen de pès…
GUÈRRA-E-PATZ-III-WEB	Que cau que mane un de solet e non dus.
GUÈRRA-E-PATZ-III-WEB	Eth vòste ministre dilhèu ei bon en Ministèri, mès coma generau non diderè qu’ei dolent, senon que non servís entad arren.
GUÈRRA-E-PATZ-III-WEB	E a un òme atau se li fiden es destins de tota era nòsta patria!…
GUÈRRA-E-PATZ-III-WEB	Vos cohèssi qu’eth despiech me hè a vier hòl.
GUÈRRA-E-PATZ-III-WEB	Desencusatz-me que vos escriua damb tanta gausaria.
GUÈRRA-E-PATZ-III-WEB	Qu’ei evident que solet eth que non estime ath nòste Tsar e desire era nòsta derrota totau pòt conselhar ath ministre que signe era patz e se mete ath cap dera armada.
GUÈRRA-E-PATZ-III-WEB	Non digui senon era vertat: premanitz milicies populares, perque autant coma van es causes eth ministre se harà a vier damb eth, entara capitau, as nòsti visitaires.
GUÈRRA-E-PATZ-III-WEB	Eth senhor generau ajudant de camp deth Tsar, Wolzogen, qu’ei plan sospechós entà tota era armada.
GUÈRRA-E-PATZ-III-WEB	Diden qu’ei mès de Napoleon que nòste, e ei eth qui conselhe, en tot, ath ministre.
GUÈRRA-E-PATZ-III-WEB	Jo, personauments, non solet me mòstri cortés damb eth, senon que l’aubedisqui coma un simple caporau, encara que siga mès gran qu’eth.
GUÈRRA-E-PATZ-III-WEB	Me hè dò, òc, mès aubedisqui per amor ath mèn benfactor eth Tsar.
GUÈRRA-E-PATZ-III-WEB	Sonque digui qu’ei domatge qu’eth Tsar fide a taus persones era glòria dera nòsta armada.
GUÈRRA-E-PATZ-III-WEB	Pensatz, per amor de Diu, en çò que diderà era nòsta mair Russia: qu’auem pòur e autrejam era nòsta brava e fidèu patria a uns brigands e qu’en toti es subdits les boham un sentiment d’òdi e de vergonha.
GUÈRRA-E-PATZ-III-WEB	Per qué mos cau èster covards?
GUÈRRA-E-PATZ-III-WEB	Qui mos cau pòur?
GUÈRRA-E-PATZ-III-WEB	Jo que non n’è eth tòrt s’eth ministre ei indecís e covard, bastrús, lent, se non a senon defèctes.
GUÈRRA-E-PATZ-III-WEB	Tota era armada plore per aquerò e lo capère d’injúries…
GUÈRRA-E-PATZ-III-WEB	Entre es innombrables subdivisions que se pòden hèr des fenomèns dera vida, mos cau desseparar en totes, aqueres que predomine eth contengut e aqueres que prevau era forma.
GUÈRRA-E-PATZ-III-WEB	Entre aguestes darrères i podem includir era vida de Sant Petersburg, mès que mès, era des sòns salons (qu’ei invariabla), en contrast damb era vida en camp, en distrit, ena província e en madeish Moscòu.
GUÈRRA-E-PATZ-III-WEB	Dempús 1805 es russi an lutat damb Bonaparte e an hèt es parzes damb eth; an hèt e an des.hèt Constitucions, mès eth salon d’Anna Pavlovna e d’Elena Bezujov seguissen estant exactaments madeish ad açò qu’èren, sèt ans endarrèr, er un, e cinc ans er aute.
GUÈRRA-E-PATZ-III-WEB	En salon d’Anna Pavlovna se comentauen damb identica perplexitat es capitades de Napoleon, e se vedie en eres, madeish que submission des princes europèus, ua marrida conjuracion damb era soleta fin de shordar e trebolar eth cercle cortesan qu’Anna Pavlovna representaue.
GUÈRRA-E-PATZ-III-WEB	Ça que la, ena casa d’Elena (aunorada dambs es frequentes visites de Rumiantsev, que la consideraue ua hemna d’extraordinària intelligéncia), parièr en 1812 qu’en 1808, se parlaue damb entosiasme dera grana nacion francesa e deth gran òme, e se planhie era ruptura damb es francesi, ruptura que, ena pensada des persones que s’amassauen enes salons d’Elena, s’auie d’acabar damb era patz.
GUÈRRA-E-PATZ-III-WEB	Enes darrèri tempsi, après era tornada deth Tsar en abandonar era armada, i auec cèrtes mòstre d’agitacion en aguesti opausadi salons e s’i costèren diuèrses manifestacion d’ostilitat; totun, es tendéncies seguiren immudables.
GUÈRRA-E-PATZ-III-WEB	En cercle d’Anna Pavlovna solet se recebien, entre es francesi, as mès encaborniats legitimistes; s’expausaue era patriotica idia de qué non s’auie de frequentar eth Teatre Francés e de qué eth manteniment des artistes resultaue tan costós coma eth de tot un còs dera armada.
GUÈRRA-E-PATZ-III-WEB	Seguien damb in es notícies militares e s’escampilhauen es rumors mès auantatjosi entara armada russa.
GUÈRRA-E-PATZ-III-WEB	Enes salons d’Elena, d’orientacion francesa, se desmentien es versions sus era crudeutat der enemic e se discutien toti es assagi de Napoleon entà arribar ena patz.
GUÈRRA-E-PATZ-III-WEB	En aguest cercle se censuraue as que premanien precipitadaments eth transferiment dera Cort entà Kazan, atau coma eth des institucions d’educacion femenines, patrocinades pera mair deth Tsar.
GUÈRRA-E-PATZ-III-WEB	En salon d’Elena, eth de Rumiantsev, eth francés, era guèrra se presentaue en generau coma ua succession de manifestacions inutiles que les calie acabar ena patz; era opinion dominanta ère era de Bilibin, qu’alavetz s’estaue en Sant Petersburg e ère assidú dera comdessa Bezujov, donques que tot òme intelligent li calie frequentar aquera casa.
GUÈRRA-E-PATZ-III-WEB	Bilibin tenguie que non ère era povora senon es que l’auien endonviat es que decidien es guèrres.
GUÈRRA-E-PATZ-III-WEB	En aguest cercle èren frequentes es burles (engenhoses e plan prudentes ath còp) sus er entosiasme patriotic de Moscòu, qu’era notícia auie arribat en San Petersburg ath còp qu’era tornada deth Tsar.
GUÈRRA-E-PATZ-III-WEB	Peth contrari, en cercle d’Anna Pavlovna s’admiraue er entosiasme moscovita e se parlaue d’eth en madeish ton que Plutarco parle des ancians.
GUÈRRA-E-PATZ-III-WEB	Eth prince Vasili, qu’ocupaue es madeishi cargues importants que tostemp, qu’ère er intermediari entre es dus cercles.
GUÈRRA-E-PATZ-III-WEB	Pòc dempús dera arribada deth Tsar, eth prince Vasili, parlant des ahèrs militars en casa d’Anna Pavlovna, comencèc a censurar aspraments a Barclay de Tolly e se mostrèc indecís sus se qui li calie èster nomentat generau en cap.
GUÈRRA-E-PATZ-III-WEB	Un des presents, coneishut jos era generica denominacion de un homme de beaucoup de merite, condèc qu’auie vist aqueth madeish dia a Kutuzov, alistat cap des milicies de Sant Petersburg, enes oficines de recrutament e se permetec expausar damb grana prudéncia era opinion de qué Kutuzov serie er òme capable de satisfèr totes es esperances.
GUÈRRA-E-PATZ-III-WEB	Anna Pavlovna arric tristaments e objectèc que Kutuzov non auie balhat ath Tsar senon desengusti.
GUÈRRA-E-PATZ-III-WEB	Ac sò dit e ac sò repetit soent, en Club dera noblesa, l’interrompec eth prince Vasili, mès arrés ne hec cabau; didí qu’era sua eleccion coma cap des milicies non agradarie ath Tsar.
GUÈRRA-E-PATZ-III-WEB	Tostemp damb aguesta tissa d’èster ena oposicion!, seguic.
GUÈRRA-E-PATZ-III-WEB	E dauant de qui?
GUÈRRA-E-PATZ-III-WEB	Peth desir d’imitar coma uns monards es estupids entosiasmes de Moscòu, didec eth prince Vasili, en to enganhar-se e desbrembar per un instant que s’en casa dera sua hilha Elena èren convenent criticar era afogadura des moscovites, ena d’Anna Pavlovna ère de besonh admirar-la.
GUÈRRA-E-PATZ-III-WEB	Mès de seguit reagic.
GUÈRRA-E-PATZ-III-WEB	Ei convenent qu’eth comde Kutuzov, eth mès ancian des generaus russi, s’estongue enes oficines de recrutament de milicies, e mès pr’amor que il en restera pour sa peine?
GUÈRRA-E-PATZ-III-WEB	Dilhèu se pòt nomentar generau en cap a un òme que non pòt montar a shivau, que s’adormís enes Conselhs e qu’a es mès depravades costums?
GUÈRRA-E-PATZ-III-WEB	Be ne siguec de polit eth rebrembe que deishèc en Bucarest!
GUÈRRA-E-PATZ-III-WEB	Que non parli des sues qualitats militares, mès non se pòt nomentar en aguest moment a un òme decrèpit e cèc.
GUÈRRA-E-PATZ-III-WEB	Un generau cèc!
GUÈRRA-E-PATZ-III-WEB	Coma entà jogar ara amagadèra…!
GUÈRRA-E-PATZ-III-WEB	Que non i ve bric!
GUÈRRA-E-PATZ-III-WEB	Arrés contradidec ath prince Vasili.
GUÈRRA-E-PATZ-III-WEB	Aquerò ère totafèt just eth 24 de junh, encara qu’eth 29 Kutuzov recebec eth titol de prince.
GUÈRRA-E-PATZ-III-WEB	Aquerò poirie significar, entre d’autes causes, que volessen deishar-lo de cornèr; plan per aquerò, eth rasonament deth prince Vasili seguie estant just, encara qu’ara non s’esdeguèsse a exprimir-lo.
GUÈRRA-E-PATZ-III-WEB	Mès eth 8 d’agost s’amassèc un comité format peth mariscau Saltikov, Arakcheiev, Viazmitinov, Lopujin e Kochubei pr’amor de discutir era situacion militara.
GUÈRRA-E-PATZ-III-WEB	Eth comité siguec d’acòrd qu’es fracassi venguien deth desacòrd deth comandament e, après ua brèu discussion, se decidic proposar a Kutuzov coma comandant en cap, encara que se’n sabien dera mala disposicion det Tsar entada eth.
GUÈRRA-E-PATZ-III-WEB	Aqueth madeish dia Kutuzov ère nomentat gran generau de totes es armades en toti es territòris ocupadi pes tropes.
GUÈRRA-E-PATZ-III-WEB	Eth 9 d’agost eth prince Vasili se trapèc en casa d’Anna Pavlovna damb l’homme de beaucoup de merite.
GUÈRRA-E-PATZ-III-WEB	Eth prince Vasili entrèc en salon damb aire trionfau, coma eth qu’a artenhut era meta des sòns desirs.
GUÈRRA-E-PATZ-III-WEB	Eh, bien!
GUÈRRA-E-PATZ-III-WEB	Vous sabez la grande nouvelle.
GUÈRRA-E-PATZ-III-WEB	Le prince Koutouzoff est marechal.
GUÈRRA-E-PATZ-III-WEB	S’acabèren es dissidéncies.
GUÈRRA-E-PATZ-III-WEB	Be m’en senti d’erós e de content!, didec.
GUÈRRA-E-PATZ-III-WEB	Enfin, voilà un homme!, higec guardant a toti guairi l’entornejauen damb mina seriosa e importanta.
GUÈRRA-E-PATZ-III-WEB	L’homme de beaucoup de merite, a maugrat deth sòn desir d’arténher eth sòn prepaus, non se podec tier e li rebrembèc ath prince Vasili era sua opinion de dies abantes.
GUÈRRA-E-PATZ-III-WEB	Mès, que non se podec tier.
GUÈRRA-E-PATZ-III-WEB	Vasili es sues pròpies paraules.
GUÈRRA-E-PATZ-III-WEB	Allez, donc, il y voit assez, repliquèc ara prèssa eth prince Vasili damb votz de baish, tossint un shinhau: qu’ère era madeisha votz e era madeisha tossiquèra que resolvie totes es dificultats.
GUÈRRA-E-PATZ-III-WEB	Allez, il y voit assez, repetic.
GUÈRRA-E-PATZ-III-WEB	Mès, ath delà, çò que m’alègre ei qu’eth Tsar l’age autrejat eth comandament suprèm sus totes es armades e sus toti es territòris, un poder que jamès a auut un generau en cap: qu’ei un aute autocrata, acabèc damb un arridolet de capitada.
GUÈRRA-E-PATZ-III-WEB	Que Diu ac volgue!
GUÈRRA-E-PATZ-III-WEB	Que Diu ac volgue!, didec Anna Pavlovna.
GUÈRRA-E-PATZ-III-WEB	L’homme de beaucoup de merite, encara nauèth ena societat cortesana, credec vantar ara sua anfitriona en tot deféner era sua anteriora opinion:
GUÈRRA-E-PATZ-III-WEB	Se ditz, higec, qu’er Emperaire non a autrejat de bon voler aguesti poders a Kutuzov.
GUÈRRA-E-PATZ-III-WEB	On dit qu’il rougit comme une demoiselle a laquelle on lirair “Joconde” en lui disant: le souverain e la patrie vous decernent cet honneur.
GUÈRRA-E-PATZ-III-WEB	Peut-etre que le coeur n’etait pas de la partie, didec Anna Pavlovna.
GUÈRRA-E-PATZ-III-WEB	Ò!, non, non, intervenguec damb ardor eth prince Vasili.
GUÈRRA-E-PATZ-III-WEB	Non: aquerò qu’ei imposible, pr’amor qu’er Emperaire l’apreciaue fòrça autanplan abantes d’autrejar-li eth titol.
GUÈRRA-E-PATZ-III-WEB	Ara non podie deishar que se didesse arren contra Kutuzov.
GUÈRRA-E-PATZ-III-WEB	Ena pensada deth prince Vasili, Kutuzov, non solet ère excellent, senon que l’adorauen toti.
GUÈRRA-E-PATZ-III-WEB	Eth prince Vasili comprenec de seguit a qui se referie aqueth “arrés”.
GUÈRRA-E-PATZ-III-WEB	Didec mormolhant:
GUÈRRA-E-PATZ-III-WEB	Me’n sai pro ben de qué eth prince Kutuzov a botat coma condicion qu’eth prince eretèr non sigue ena armada.
GUÈRRA-E-PATZ-III-WEB	Ò!, eth prince Kutuzov ei plan intelligent, je le connais de longue date.
GUÈRRA-E-PATZ-III-WEB	Diden tanben, intervenguec l’homme de beaucoup de merite, qu’encara li mancaue tacte cortesan, qu’eth Plan Seren a metut ua auta condicion imprescindibla: que tanpòc eth Tsar sigue ena armada.
GUÈRRA-E-PATZ-III-WEB	A penes auec prononciat aguestes paraules, eth prince Vasili e Anna Pavlovna se virèren d’esponera e, alendant dauant tanta ingenuitat, se guardèren tristaments.
GUÈRRA-E-PATZ-III-WEB	Mentre tot aquerò se passaue en Sant Petersburg, es francesi auien depassat Smolensk e auançauen cada còp mès entà Moscòu.
GUÈRRA-E-PATZ-III-WEB	Thiers, er istorian de Napoleon, coma toti es sòns istorians, sage de justificar ath sòn eròi e afirme que Bonaparte siguec arrossegat enquias murs de Moscòu en contra dera sua volentat.
GUÈRRA-E-PATZ-III-WEB	E auien rason, coma l’an toti es istorians que sagen d’explicar es hèts istorics damb era volentat d’un solet individú.
GUÈRRA-E-PATZ-III-WEB	Qu’a era madeisha rason qu’es istorians russi quan afirmen que Napoleon siguec atreigut entà Moscòu pera abiletat des generaus russi.
GUÈRRA-E-PATZ-III-WEB	En semblable cas, ath delà d’ua lei retrospectiua que represente tot eth passat coma era preparacion d’un eveniment ja passat, existís tanben era reprocitat, qu’ac complique tot.
GUÈRRA-E-PATZ-III-WEB	Un bon jogaire que pèrd ua partida d’escacs ei sincèraments convençut de qué çò que s’a passat ei degut a un error personau e lo cèrque enes començaments deth jòc, desbrembant qu’en cadun des sòns movements, ath long dera partida, i a auut errances semblables e que non i a ua soleta jogada perfècta.
GUÈRRA-E-PATZ-III-WEB	Aguest error que sus eth concentre tota era sua atencion ei visible entada eth, solet perque er adversari se profitèc dera sua errança.
GUÈRRA-E-PATZ-III-WEB	Mès guaire mès complicat ei eth jòc dera guèrra, que se desvolope en determinades condicions de temps, quan non ei solet era volentat era que dirigís maquines inanimades e tot se derive d’innombrables patacs de diuèrses arbitrarietats!
GUÈRRA-E-PATZ-III-WEB	Dempús de Smolensk, Napoleon cèrque era batalha mès enlà de Dorogobuzh, en Viazma, e dempús enes proximitats de Tsarevo-Zaimishche; mès, per ua sòrta d’innombrables circonstàncies, se trape qu’enquia e tot en Borodino, a 112 quilomètres de Moscòu, es russi non pòden acceptar era batalha.
GUÈRRA-E-PATZ-III-WEB	Dempús dera accion de Viazma, Napòleon da era orde de marchar dirèctaments contra Moscòu.
GUÈRRA-E-PATZ-III-WEB	Moscou, la capitale asiatique de ce grand empire, la ville sacrée des peuples d’Alexandre, Moscou, avec ses innombrables eglises en forme de pagodes chinoises: aqueth Moscòu non daue pòsa ara sua imaginacion.
GUÈRRA-E-PATZ-III-WEB	Era etapa de Viazma entà Tsarevo- Zaimishche la hec Napoleon montant un polin anglés, acompanhat dera sua garda, era sua escota, es sòns pages e es sòns ajudants de camp.
GUÈRRA-E-PATZ-III-WEB	Eth cap der Estat Major, Berthier, s’auie arreculat pr’amor d’interrogar a un presoèr rus, capturat pera cavalaria.
GUÈRRA-E-PATZ-III-WEB	Lelorme e’Ideville artenhec a Napoleon e damb eth ròstre satisfèt arturèc era sua cavalaria.
GUÈRRA-E-PATZ-III-WEB	E plan?, preguntèc Napoleon.
GUÈRRA-E-PATZ-III-WEB	Un cosaque de Platov.
GUÈRRA-E-PATZ-III-WEB	Ditz qu’eth còs dera armada de Platov s’amasse ath conjunt des tropes e que Kutuzov a estat nomentat generau e cap.
GUÈRRA-E-PATZ-III-WEB	Tres intelligent et bavard!
GUÈRRA-E-PATZ-III-WEB	Napoleon arric.
GUÈRRA-E-PATZ-III-WEB	Balhèc ordes entà que se provedisse d’un shivau ath cosac e lo hessen a vier ena sua preséncia.
GUÈRRA-E-PATZ-III-WEB	Que volie blagar damb eth personauments.
GUÈRRA-E-PATZ-III-WEB	Napoleon manèc que cavauquèse ath sòn costat e l'interroguèc:
GUÈRRA-E-PATZ-III-WEB	Ètz cosac?
GUÈRRA-E-PATZ-III-WEB	Cosac, Excelléncia.
GUÈRRA-E-PATZ-III-WEB	Thiers, en desnishar aguest episòdi, ditz: “Eth cosac, ignorant damb qui se trapaue, donques qu’era simplicitat de Napoleon non auie arren que podesse suggerir ara imaginacion orientau era preséncia d’un sobeiran, gessec de parlar damb completa familiaritat sus es causes dera guèrra actuau.
GUÈRRA-E-PATZ-III-WEB	De hèt, Lavrushka, qu’era vesilha auie cuelhut ua peta e auie deishat ath sòn patron sense sopar, siguec foetejat e enviat a cercar uns porets en bordalat vesin.
GUÈRRA-E-PATZ-III-WEB	Entretengut en aguest ahèr, auie estat hèt presoèr pes francesi.
GUÈRRA-E-PATZ-III-WEB	Lavrushka qu’ère un d’aguesti sirvents grossièrs e desvergonhadi que ja an vist fòrça causes e se cren en déuer de procedir en tot damb malesa e astúcia, tostemps prèsti a servir en tot as sòns patrons, endonviant astutaments es sues febleses e, sustot, era sua presuncion e vanitat.
GUÈRRA-E-PATZ-III-WEB	Ena preséncia de Napoleon, qu’arreconeishec de seguit e aisidaments, Lavrushka non se trebolèc en absolut: sagèc solet de conquistar tu per tu era benvolença des sòns naui patrons.
GUÈRRA-E-PATZ-III-WEB	Pro que se’n sabie que se tractaue de Napoleon, e era sua preséncia non podie intimidar- lo mès qu’era de Rostov o era deth sergent armat damb eth foet, donques que ne eth sergent ne eth madeish Napoleon li podien trèir arren.
GUÈRRA-E-PATZ-III-WEB	Condèc tot aquerò que se didie entre es assistents.
GUÈRRA-E-PATZ-III-WEB	E en aquerò i auie non pòca vertat.
GUÈRRA-E-PATZ-III-WEB	Mès quan Napoleon li preguntèc se pensauen es russi véncer o non a Bonaparte, Lavrushka cluquèc es uelhs e se demorèc cogitós.
GUÈRRA-E-PATZ-III-WEB	Li semblèc que li hègen un param, coma pensen tostemp e en totes es escadences es persones semblables ada eth.
GUÈRRA-E-PATZ-III-WEB	Arroncilhèc es celhes e carèc.
GUÈRRA-E-PATZ-III-WEB	Vò díder que se i a ua batalha e lèu lèu, didec ara fin cogitós, se passarà atau exactaments.
GUÈRRA-E-PATZ-III-WEB	Mès se se passen tres dies a compdar d’aguesta data, era batalha s’arrecularà.
GUÈRRA-E-PATZ-III-WEB	Lelorme d’Ideville arrevirèc arridolent es paraules de Lavrushka a Napoleon d’aguesta manèra: “Si la bataille est donnée avant trois jours, le français la gagneraient, mais s’elle est etait donnée plus tard, Dieu sait ce qui en arriverait”.
GUÈRRA-E-PATZ-III-WEB	Napoleon non arric, encara que semblaue èster de plan bon umor; manèc que li repetissen aguestes paraules.
GUÈRRA-E-PATZ-III-WEB	Lavrushka se n’encuedèc e, entà contentar-lo, hec veir que non coneishie ath sòn interlocutor e didec:
GUÈRRA-E-PATZ-III-WEB	Que sabem que vosati auetz a Bonaparte, qu’a vençut a toti en mon.
GUÈRRA-E-PATZ-III-WEB	Sense saber per qué ne com, un patriotisme vantariòu se calèc enes sues paraules.
GUÈRRA-E-PATZ-III-WEB	Er interprèt les transmetec a Napoleon sense era darrèra part.
GUÈRRA-E-PATZ-III-WEB	Bonaparte arric: “ le jeune cosaque fit sourire son puissant interlocuteur”, comente Thiers.
GUÈRRA-E-PATZ-III-WEB	Dempús uns passi en silenci, Napoleon se virèc entà Berthier e li didec que li shautarie conéisher quin efècte costarie sur cet enfant du Don era notícia de qué er òme que parlaue aqueth enfant du Don ère er Emperaire en persona, eth madeish qu’auie escrit sus es piramides eth sòn nòm gloriós e immortau.
GUÈRRA-E-PATZ-III-WEB	E atau se hec.
GUÈRRA-E-PATZ-III-WEB	Lavrushka comprenec que volien confoner-lo e que Napoleon pensaue que s’espauririe en sabè’c; pr’amor d’agradar ath sòn nau patron hec veir tanben estonament, trebolament, treiguec es uelhs dera sua orbita e botèc era cara que botaue quan se lo hègen a vier entà balhar-li foetades.
GUÈRRA-E-PATZ-III-WEB	E seguís Thiers: “tanlèu auec parlat er interprèt de Napoleon, eth cosac, cuelhut per ua sòrta de trebolament, non didec ua soleta paraula mès tenguec es sòns uelhs constantaments tachadi sus aqueth conquistador, qu’eth sòn nòm auie arribat enquia eth, a trauèrs des estèpes d’Orient.
GUÈRRA-E-PATZ-III-WEB	Qu’auie despareishut de pic tota era sua parlòta, en tot balhar pas a un sentiment d’admiracion ingenua e silenciosa.
GUÈRRA-E-PATZ-III-WEB	Napoleon seguic entà dauant, soniant damb aqueth Moscou qu’aumplie era sua imaginacion, e l’oiseau qu’on rendit aux champs qui l’ont vu naitre galaupèc entàs avantgardes, endonviant per auança çò que non s’auie passat, mès qu’eth condarie un còp enes sues files.
GUÈRRA-E-PATZ-III-WEB	Que non desiraue condar çò que s’auie passat, donques que non li semblaue digne d’èster racondat.
GUÈRRA-E-PATZ-III-WEB	S’amassèc as cosacs; preguntèc a on ère eth sòn regiment, que formaue partida deth destacaments de Platov, e aquera madeisha tarde trapèc ath sòn patron Nikolai Rostov: qu’ère en Yankovo e venguie de montar a shivau pr’amor de hèr un passèg damb Ilin, pes bordalats vesins.
GUÈRRA-E-PATZ-III-WEB	Li dèc un aute shivau a Lavrushka e se lo hec a vier damb eth.
GUÈRRA-E-PATZ-III-WEB	Era princessa Maria non ère en Moscòu ne dehòra de perilh, coma se pensaue eth prince Andrei.
GUÈRRA-E-PATZ-III-WEB	Dempús dera tornada d’Alpatic de Smolensk, eth vielh prince semblèc encuedar-se’n, de pic, dera realitat.
GUÈRRA-E-PATZ-III-WEB	Ordenèc amassar e armar as campanhards e escriuec ua carta ath generau en cap en tot anonciar-li era sua decision de demorar en Lisie-Gori enquiath darrèr moment e defener-se, deishant ath sòn critèri eth hèt de préner o non mesures entara defensa dera propietat, a on un des mès vielhs generaus de Russia anaue a èster hèt presoèr o mòrt; dempús manifestèc as sòns qu’auie decidit demorar-se en casa.
GUÈRRA-E-PATZ-III-WEB	Mès ath còp, ac dispausèc tot entà enviar entà Moscòu ara princessa, a Dessalles e ath petit prince, que prumèr se posarien en Bogucharovo.
GUÈRRA-E-PATZ-III-WEB	Era princessa Maria, espaurida pera activitat febriu e desvelhada de sa pair, activitat qu’auie precedit ath sòn anterior aclapament, non se decidie a deishar-lo solet e, per prumèr còp ena sua vida, se permetec non aubedir-lo.
GUÈRRA-E-PATZ-III-WEB	Se remic a partir e patic era terribla colèra de sa pair.
GUÈRRA-E-PATZ-III-WEB	Eth prince li rebrembèc tot aquerò de qué l’acusaue sense cap de rason.
GUÈRRA-E-PATZ-III-WEB	Sajant de colpar-la de quauquarren, didec que lo tormentaue, qu’auie costat era discòrdia entre eth e eth sòn hilh, que sostenguie infames sospeches sus eth e qu’eth sòn objectiu ère empodoar-li era vida; fin finau, la hec enlà deth sòn burèu, en tot dider-li que l’ère parièr se se n’anaue o non.
GUÈRRA-E-PATZ-III-WEB	Didec que non volie saber arren dera sua existéncia e ordenèc que non campèsse mès dauant des sòns uelhs.
GUÈRRA-E-PATZ-III-WEB	Mès eth hèt de que non ordenèsse que se la hessen a vier ara valenta, causa qu’era cranhie, e que solet l’enebisse campar ath sòn dauant alegrèc ara princessa.
GUÈRRA-E-PATZ-III-WEB	Aquerò demostraue, e era ac sabie, que sa pair, ath laguens dera sua amna, ère content de qué non se n’anèsse de Lisie-Gori.
GUÈRRA-E-PATZ-III-WEB	Londeman, dempús dera partida de Nikolenka, eth vielh prince, plan d’ora, se jarguèc eth sòn unifòrme de gala e se premanic entà visitar ath generau en cap.
GUÈRRA-E-PATZ-III-WEB	Eth coche ja ère en tot demorar-lo.
GUÈRRA-E-PATZ-III-WEB	Era princessa Maria lo vedec gésser damb totes es sues decoracions, pr’amor de passar revista ara servitud e as campanhards armadi.
GUÈRRA-E-PATZ-III-WEB	Era princessa, seiguda ath cant dera hièstra, escotaue era votz de sa pair, que sonaue en jardin.
GUÈRRA-E-PATZ-III-WEB	De ressabuda, diuèrses persones correren pera avenguda damb eth ròstre espaurit.
GUÈRRA-E-PATZ-III-WEB	Era princessa correc entath pòrge, eth caminòu de flors e era avenguda.
GUÈRRA-E-PATZ-III-WEB	Un nombrós grop de milicians e vailets venguien ath sòn encontre tant qu’en centre d’aqueth ramblah quauqui òmes arrossegauen, tient-lo per dejós des braci, a un vielhet petit damb eth sòn unifòrme e es sues decoracions.
GUÈRRA-E-PATZ-III-WEB	Era princessa Maria correc entada eth.
GUÈRRA-E-PATZ-III-WEB	En trantalhant jòc des petits cercles de lum que passauen a trauèrs des huelhes des telhs non podec veir eth cambi que s’auie passat en ròstre de sa pair.
GUÈRRA-E-PATZ-III-WEB	Solet vedec ua causa: qu’era abituau expression sevèra e energica d’aqueth ròstre auie balhat pas a ua prigonda timiditat e docilitat.
GUÈRRA-E-PATZ-III-WEB	En veir ara sua hilha, eth prince botgèc es sòns esblancossidi pòts e emetec un roncament.
GUÈRRA-E-PATZ-III-WEB	Qu’ère impossible compréner se qué didie.
GUÈRRA-E-PATZ-III-WEB	Entre diuèrsi òmes l’amièren entath sòn burèu e l’estirèren en aqueth divan qu’autant aborrie enes darrèri tempsi.
GUÈRRA-E-PATZ-III-WEB	Eth mètge, cridat ara prèssa, li hec aquera madeisha net ua sagnada e didec qu’eth prince ère paralisat deth costat dret.
GUÈRRA-E-PATZ-III-WEB	Se hège cada viatge mès perilhós eth sojorn en Lisie-Gori, e a londeman amièren ath malaut entà Boguchavoro.
GUÈRRA-E-PATZ-III-WEB	Eth mètge venguec damb eri.
GUÈRRA-E-PATZ-III-WEB	Quan arribèren en Boguchavoro, Dessalles e eth petit prince auien partit ja entà Moscòu.
GUÈRRA-E-PATZ-III-WEB	Eth vielh Bolkonski, paralisat, ne mielhor ne pejor qu’en Lisie-Gori, s’estèc en Boguchavoro pendent tres setmanes en aquera naua casa que hèc bastir eth prince Andrei; jadie sense coneishement coma un cadavre mutilat.
GUÈRRA-E-PATZ-III-WEB	Mormolhaue de contunh quauquarren inintelligible botjant es celhes e es pòts, mès qu’ère impossible saber se comprenie çò que se passaue ath sòn entorn.
GUÈRRA-E-PATZ-III-WEB	Sonque ua causa semblaue cèrtana: que patie e desiraue díder quauquarren, mès arrés podie comprèner çò que sajaue de díder.
GUÈRRA-E-PATZ-III-WEB	Se tractaue d’un caprici deth vielh prince malaut e lèu inconscient, que voilie díder sus era situacion generau, o referir-se a circonstàncies familhars?
GUÈRRA-E-PATZ-III-WEB	Eth mètge asseguraue qu’aquera inquietud non significaue arren e qu’era causa ère simplaments fisica; mès era princessa Maria pensaue (e eth hèt de qué era sua preséncia intensifiquèsse tostemp era sua inquietud ac confirmaue) que sa pair li volie díder quauquarren.
GUÈRRA-E-PATZ-III-WEB	Qu’ère evident que patie fisica e morauments.
GUÈRRA-E-PATZ-III-WEB	Que non i auie cap esperança de garison, ne ère possible pensar a desplaçar-lo.
GUÈRRA-E-PATZ-III-WEB	Qué passarie se se morisse peth camin?
GUÈRRA-E-PATZ-III-WEB	Net e dia s’estaue ath sòn costat, sense a penes dormir, e ère terrible reconéisher que l’observaue soent non entà veir senhaus de mehlorament, senon damb eth desir de trapar bèth senhau deth fin pròche.
GUÈRRA-E-PATZ-III-WEB	E per estranh que semblèsse adméter tau sentiment, era vertat ère qu’existie.
GUÈRRA-E-PATZ-III-WEB	Mès çò qu’aumentaue eth sòn orror ère eth hèt que dès era malautia de sa pair (e d’abans, dès que per ua esperança inconcreta e, ara demora de quauquarren, s’estèc damb eth) semblauen auer-se desvelhat ena sua amna toti es adormidi desirs e esperances personaus.
GUÈRRA-E-PATZ-III-WEB	Pensaments que de hège ans non acodien ena sua ment: era vida liura sense eth temor de sa pair e enquia er amor e era possibiitat d’ua felicitat personau venguien tu per tu ena sua ment, coma ua temptacion diabolica.
GUÈRRA-E-PATZ-III-WEB	A maugrat de toti es sòns esfòrci entà hèr enlà aguestes idies constantes, non deishaue de pensar en com organizar era sua vida dempús d’aquerò.
GUÈRRA-E-PATZ-III-WEB	Era princessa Maria non ignoraue qu’èren temptacions deth diable.
GUÈRRA-E-PATZ-III-WEB	Sabie qu’era sua soleta arma ère era oracion, e sajaue de pregar.
GUÈRRA-E-PATZ-III-WEB	S’ajulhaue dauant des icònes, recitaue es paraules des pregàries, guardaue es imatges, mès que non podie pregar.
GUÈRRA-E-PATZ-III-WEB	Sentie qu’ara se trapaue en aqueth aute mon: eth mon dera vida, dera activitat dificila e liura, absoludaments opausada ath mon morau qu’enquia alavetz auie estat embarrada e qu’en eth era mielhor consolacion ère era oracion.
GUÈRRA-E-PATZ-III-WEB	Non podie plorar ne pregar, e es preocupacions dera vida vidanta l’acompanhauen pertot.
GUÈRRA-E-PATZ-III-WEB	Demorar-se en Boguchavoro començaue a èster perilhós.
GUÈRRA-E-PATZ-III-WEB	Pertot se didie qu’es francesi auançauen; en un bordalat, a 15 quilomètres, es sautabaranhes francesi auien assolat ua propietat.
GUÈRRA-E-PATZ-III-WEB	Eth mètge persutaue en besonh d’amiar ath malaut mès luenh; eth mariscau dera noblesa manèc a un foncionari pr’amor de suplicar ara princessa que partissen çò de mès lèu possible.
GUÈRRA-E-PATZ-III-WEB	Tanben er inspector de policia, arribat en Bogocharovo, persutèc en çò de madeish en tot díder qu’es francesi èren a 40 quilomètres, qu’es proclamacions franceses circulauen ja pes bordalats e que s’era princessa non gessie damb sa pair abantes deth 15 non responie d’arren.
GUÈRRA-E-PATZ-III-WEB	Era princessa decidic gésser eth 15.
GUÈRRA-E-PATZ-III-WEB	Es preparatius e es ordes que li calie balhar (toti se dirigien ada era) l’absorbiren pendent tot eth dia.
GUÈRRA-E-PATZ-III-WEB	Era net deth 14 ath 15, coma de costum, s’estèc sense despolhar-se ena cramba pròcha ara de sa pair.
GUÈRRA-E-PATZ-III-WEB	Se desvelhèc diuèrsi còps e escotèc era penibla respiracion deth prince, sense barbotejar, es carrinclades deth lhet, es passi de Tijon e deth doctor, que cambiauen de postura ath malaut.
GUÈRRA-E-PATZ-III-WEB	En diuèrses escadences s’apressèc ena pòrta pr’amor d’escotar; li semblèc qu’eth prince mormolhaue quauquarren en votz nauta e se botjaue mès de çò de costum.
GUÈRRA-E-PATZ-III-WEB	Non podie clucar un uelh: un e un aute viatge s’apressaue ena pòrta, damb er in d’entrar mès sense gausar hèr un pas.
GUÈRRA-E-PATZ-III-WEB	Encara qu’er ancian non parlèsse, era princessa Maria endonviaue, intuie, guaire desagradiues l’èren totes es expressions de temor per eth.
GUÈRRA-E-PATZ-III-WEB	Notaue damb quin desengust sajaue d’evitar es longues guardades qu’era hilha tachaue en sòn ròstre.
GUÈRRA-E-PATZ-III-WEB	Sabie tanben qu’era sua aparicion de nets, en moments non abituaus, l’irritarie.
GUÈRRA-E-PATZ-III-WEB	Jamès l’auie semblat tan dolorós e terrible perder-lo.
GUÈRRA-E-PATZ-III-WEB	Rebrembaue tota era sua vida damb eth, cadua des sues paraules, cadun des sòns actes, e en toti eri tornaue a sénter eth sòn amor de pair.
GUÈRRA-E-PATZ-III-WEB	De quan en quan se barrejauen en aguesti rebrembes temptacions diaboliques, pensaue en com serie era sua vida liura e naua dempús dera sua mòrt.
GUÈRRA-E-PATZ-III-WEB	Orrificada, refusaue aguesti pensaments.
GUÈRRA-E-PATZ-III-WEB	A punta de dia sa pair se padeguèc e era princessa podec dormir.
GUÈRRA-E-PATZ-III-WEB	Se desvelhèc tard.
GUÈRRA-E-PATZ-III-WEB	Era claretat mentau que sòl manifestar-se en desvelhar-se li hec a veir claraments çò que mès la preocupaue dera malautia de sa pair.
GUÈRRA-E-PATZ-III-WEB	Se lheuèc; parèc era aurelha ad açò que se passaue darrèr dera pòrta e, en enténer un panteish, se didec alendant que seguie madeish.
GUÈRRA-E-PATZ-III-WEB	Mès, qué pòt passar?
GUÈRRA-E-PATZ-III-WEB	Qué ei çò que jo voi?
GUÈRRA-E-PATZ-III-WEB	Se vestic e se lauèc; hec es sues pregàries e gessec en pòrge.
GUÈRRA-E-PATZ-III-WEB	Es coches èren prèsti, encara que sense shivaus, e plaçauen en eri er equipatge.
GUÈRRA-E-PATZ-III-WEB	Qu’ère un maitin gris e caud.
GUÈRRA-E-PATZ-III-WEB	Era princessa Maria se posèc en pòrge, orrificada pera sua viletat morau e sajant d’ordenar es sòns pensaments abantes d’entrar a on s’estaue sa pair.
GUÈRRA-E-PATZ-III-WEB	Eth mètge baishèc es escales e s’apressèc ada era.
GUÈRRA-E-PATZ-III-WEB	Aué està mielhor, didec.
GUÈRRA-E-PATZ-III-WEB	Anem, que vos cride.
GUÈRRA-E-PATZ-III-WEB	En enténer aquera notícia eth còr dera princessa Maria comencèc a bàter damb tanta fòrça qu’eth sòn ròstre s’esblancossic e li calec emparar-se ena pòrta pr’amor de non quèir.
GUÈRRA-E-PATZ-III-WEB	Veder-lo, parlar-li, estar-se ath sòn dauant quan era sua amna ère plia de temptacions orribles e colpables, ère entara princessa Maria un torment espaventable e agradiu ath còp.
GUÈRRA-E-PATZ-III-WEB	Anem, repetic eth mètge.
GUÈRRA-E-PATZ-III-WEB	Era princessa entrèc ena cramba e s’apressèc entath lhet de sa pair.
GUÈRRA-E-PATZ-III-WEB	Eth malaut jadie d’esquia damb era tèsta plan nauta; es sues mans, petites e uassudes, regades de venes blues, repausauen sus eth linçò; eth uelh quèr guardaue fix; eth dret tiraue entath costat, immobiles es celhes e es pòts.
GUÈRRA-E-PATZ-III-WEB	Tot eth, petit e prim, inspiraue pietat.
GUÈRRA-E-PATZ-III-WEB	Eth sòn ròstre hège era impression d’èster dissecat o de tier diluidi es traits.
GUÈRRA-E-PATZ-III-WEB	Era princessa Maria s’apressèc e li punèc era man.
GUÈRRA-E-PATZ-III-WEB	Era quèrra deth prince sarrèc damb tanta fòrça era sua qu’era comprenec que l’auie demorat de hège fòrça temps.
GUÈRRA-E-PATZ-III-WEB	Er ancian estornegèc era man e se li botgèren damb malícia celhes e pòts.
GUÈRRA-E-PATZ-III-WEB	Era princessa lo guardèc espaurida, en tot esforçar-se entà endonviar es sòns desirs.
GUÈRRA-E-PATZ-III-WEB	Quan era cambièc de posicion, de sòrta qu’eth uelh quèr deth prince vedie eth sòn ròstre, eth malaut semblèc padegar-se e pendent quauqui segons non la deishèc de uelh.
GUÈRRA-E-PATZ-III-WEB	Dempús se botgèren es sòns pòts e era lengua, s’enteneren un sons; comencèc a parlar timidaments, en tot guardar-la damb uelhs suplicants, cranhent evidentaments, que non lo comprenesse.
GUÈRRA-E-PATZ-III-WEB	Era princessa Maria lo campaue concentrant era sua atencion.
GUÈRRA-E-PATZ-III-WEB	Eth comic esfòrç qu’eth malaut hège entà botjar era lengua l’obliguèc a baishar es uelhs e reprimir a penes es somics que sarrauen era sua gòrja.
GUÈRRA-E-PATZ-III-WEB	Eth vieh didec quauquarren e repetic diuèrsi viatges es madeishes paraules.
GUÈRRA-E-PATZ-III-WEB	Era princessa non podie enténer, encara que s’esdegaue entà hè’c; repetie, coma preguntant-li, es paraules qu’eth didie.
GUÈRRA-E-PATZ-III-WEB	A… a… du…du…, repetie.
GUÈRRA-E-PATZ-III-WEB	Eth mètge credec auer entenut e, repetint es sues paraules, preguntèc: “Era princessa ei espaurida”?
GUÈRRA-E-PATZ-III-WEB	Mès eth malaut secodic negatiuaments eth cap e didec çò de madeish.
GUÈRRA-E-PATZ-III-WEB	Era amna, que li dòl era amna, intuic e didec era princessa.
GUÈRRA-E-PATZ-III-WEB	Afirmèc eth prince damb un panteish, cuelhec era man dera sua hilha e comencèc a sarrar-l’ac contra diuèrsi punt deth sòn pièch, coma se cerquèsse un punt determinat.
GUÈRRA-E-PATZ-III-WEB	Toti es pensaments!
GUÈRRA-E-PATZ-III-WEB	Era princessa emparèc era sua tèsta ena man de sa pair pr’amor d’amagar es lèrmes e somics.
GUÈRRA-E-PATZ-III-WEB	Era man deth pair s’esguitlèc pes sòns peus.
GUÈRRA-E-PATZ-III-WEB	T’è estat cridant pendent tota era net… gasulhèc.
GUÈRRA-E-PATZ-III-WEB	S’ac auessa sabut… didec era a trauèrs des lèrmes.
GUÈRRA-E-PATZ-III-WEB	Que non gausè entrar.
GUÈRRA-E-PATZ-III-WEB	Er ancian sarrèc era sua man.
GUÈRRA-E-PATZ-III-WEB	Non as dormit?
GUÈRRA-E-PATZ-III-WEB	Non, non è dormit, didec era, botjant negatiuaments era tèsta.
GUÈRRA-E-PATZ-III-WEB	En tot adaptar-se a sa pair, sajaue, sense encuedar-se’n, de parlar damb eth, mès que mès per signes, simulant botjar era lengua damb grana fatiga.
GUÈRRA-E-PATZ-III-WEB	Amna mia… estimada…, era princessa non artenhec a compréner, mès pera expression des sòns uelhs se’n sabie de qué èren paraues trendes, coraus, coma jamès les ac auie entenut.
GUÈRRA-E-PATZ-III-WEB	Per qué non as vengut?
GUÈRRA-E-PATZ-III-WEB	Er ancian sauvèc silenci.
GUÈRRA-E-PATZ-III-WEB	Dempús mormolhèc:
GUÈRRA-E-PATZ-III-WEB	Gràcies, hilha mia… amiga mia… per tot… per tot… perdon… gràcies…
GUÈRRA-E-PATZ-III-WEB	E eth sòn ròstre cuelhec ua expression timida, mainadenca, maufidada.
GUÈRRA-E-PATZ-III-WEB	Li semblaue veir qu’aquera peticion non auie cap de sens: aquerò aumens s’imaginèc era princessa.
GUÈRRA-E-PATZ-III-WEB	E es lèrmes gessien des sòns uelhs.
GUÈRRA-E-PATZ-III-WEB	Cridatz a Andriushka, exclamèc de pic.
GUÈRRA-E-PATZ-III-WEB	Qu’è recebut ua carta d’eth, didec Maria.
GUÈRRA-E-PATZ-III-WEB	Er ancian la guardèc timidaments, coma estonat.
GUÈRRA-E-PATZ-III-WEB	A on ei?
GUÈRRA-E-PATZ-III-WEB	Qu’ei ena armada, pair, en Smolensk.
GUÈRRA-E-PATZ-III-WEB	Eth prince sauvèc silenci pendent ua estona, damb es uelhs clucadi.
GUÈRRA-E-PATZ-III-WEB	Dempús, coma responsa as sòns pròpis dobtes e entà confirmar qu’ara ac auie entenut tot e se’n brembaue ben des causes, botgèc afirmaiuaments eth cap e dauric es uelhs.
GUÈRRA-E-PATZ-III-WEB	Òc, didec clara e lentaments.
GUÈRRA-E-PATZ-III-WEB	Russia qu’ei perduda.
GUÈRRA-E-PATZ-III-WEB	Eri l’an perduda!
GUÈRRA-E-PATZ-III-WEB	Somiquèc de nauèth e es lèrmes baishèren pes sues caròles.
GUÈRRA-E-PATZ-III-WEB	Era princessa Maria, sense poder-se tier mès, plorèc tanben guardant era sua cara.
GUÈRRA-E-PATZ-III-WEB	Er ancian cluquèc es uelhs e es somics cessèren; senhalèc damb era man es sòns uelhs, e Tijon, qu’ac comprenec, s’apressèc pr’amor de secar-les-ac.
GUÈRRA-E-PATZ-III-WEB	Dempús les tornèc a daurir, didec quauquarren qu’arrés podec compréner pendent longa estona e ara fin Tijon les comprenec, e l’ac comuniquèc ara princessa.
GUÈRRA-E-PATZ-III-WEB	Era cercaue un sens as sues paraules, semblables as qu’auie prononciat abantes: tanlèu se pensaue que sa pair parlaue de Russia, deth prince Andrei, d’era, der arrehilh o dera mòrt.
GUÈRRA-E-PATZ-III-WEB	Plan per aquerò non artenhie a endonviar çò qu’eth didie.
GUÈRRA-E-PATZ-III-WEB	Bota-te eth vestit blanc, me shaute fòrça, didie eth.
GUÈRRA-E-PATZ-III-WEB	En comprener-lo, era princessa somiquèc damb mès fòrça e eth mètge, en tot cuelher-la dera man, se la hec a vier entara cramba que daue entara terrassa, demanant-li que se padeguesse e se tenguesse as preparatius entara gessuda.
GUÈRRA-E-PATZ-III-WEB	Dempús qu’era princessa Maria gessec, eth prince parlèc deth sòn hilh, dera guèrra e der Emperaire, arroncilhèc emmaliciat es celhes, lheuèc era ronca votz e patic eth sòn dusau e darrèr atac.
GUÈRRA-E-PATZ-III-WEB	Era princessa Maria se posèc ena terrassa; eth dia s’auie esclarit, ère beròi, plen de solei e de calor.
GUÈRRA-E-PATZ-III-WEB	Mès era non podie compréner, ne sénter, ne pensar en arren que non siguesse eth sòn apassionat amor entà sa pair; un amor que li semblaue enquia alavetz ignorat.
GUÈRRA-E-PATZ-III-WEB	Gessec en jardin e, sense tier-se es plors, correc entar estanh, seguint eth camin des joeni telhs plantadi peth prince Andrei.
GUÈRRA-E-PATZ-III-WEB	Jo… jo… desiraua era sua mòrt!
GUÈRRA-E-PATZ-III-WEB	Òc… jo!
GUÈRRA-E-PATZ-III-WEB	È desirat que tot s’acabèsse lèu!…
GUÈRRA-E-PATZ-III-WEB	Volia demorar-me tranquilla.
GUÈRRA-E-PATZ-III-WEB	Qué se passarà damb jo?
GUÈRRA-E-PATZ-III-WEB	De qué me servirà era tranquillitat quan eth ja non i sigue?, mormolhaue era princessa, sense preocupar-se de qué la podessen enténer tant que caminaue ara prèssa peth jardin, en tot sarrar-se damb es mans eth pièch, que s’estarnaue en somics violents.
GUÈRRA-E-PATZ-III-WEB	Dempús de hèr un torn, e ja près dera casa, se trapèc damb mademoiselle Bourienne (que non se’n volie anar de Bogucharovo) e un desconeishut qu’acodien ath sòn encontre.
GUÈRRA-E-PATZ-III-WEB	Qu’ère eth mariscau dera noblesa deth districte, que venguie a veir ara princessa pr’amor de convencer-la deth besonh d’ua rapida partida.
GUÈRRA-E-PATZ-III-WEB	Era princessa Maria escotèc sense comprèner.
GUÈRRA-E-PATZ-III-WEB	Lo hec entrar ena sala, lo convidèc a dinar e dempús, en tot desencusar-se dauant d’eth, s’apressèc ena pòrta deth vielh prince.
GUÈRRA-E-PATZ-III-WEB	En aqueth moment apareishec eth mètge, damb eth ròstre plan inquiet, barrant-li eth pas.
GUÈRRA-E-PATZ-III-WEB	Anatz-vo’n, princessa, anatz-vo’n.
GUÈRRA-E-PATZ-III-WEB	Era princessa Maria entornèc en jardin, ath cant der estanh, e en un lòc a on arrés la podesse veir se seiguec sus era èrba.
GUÈRRA-E-PATZ-III-WEB	Non sabie se guaire temps s’auie estat aquiu.
GUÈRRA-E-PATZ-III-WEB	Es passi d’ua hemna que corrie peth caminòu la heren a revier.
GUÈRRA-E-PATZ-III-WEB	Se lheuèc e vedec a Duniasha, era sua puncèla, que corrie entada era.
GUÈRRA-E-PATZ-III-WEB	De ressabuda, coma espaurida pera preséncia dera sua senhoreta, s’arturèc.
GUÈRRA-E-PATZ-III-WEB	Se vos platz, princessa… eth prince… didec Duniasha damb era votz alterada.
GUÈRRA-E-PATZ-III-WEB	E sajant de non guardar a Duniasha, correc entara casa.
GUÈRRA-E-PATZ-III-WEB	Deishatz-me!, que non ei vertat!, cridèc damb votz irascibla.
GUÈRRA-E-PATZ-III-WEB	Eth mètge la volec retier, mès era l’empossèc e correc entara pòrta.
GUÈRRA-E-PATZ-III-WEB	Que non è besonh d’arrés!
GUÈRRA-E-PATZ-III-WEB	Dauric era pòrta; la trebolèc era clara lum deth dia en aquera cramba abantes lèu escura.
GUÈRRA-E-PATZ-III-WEB	I auie quauques hemnes e era sua hihuquèra.
GUÈRRA-E-PATZ-III-WEB	Totes se heren enlà deth lhet, deishant-li pas.
GUÈRRA-E-PATZ-III-WEB	Eth jadie en madeish lòc, mès eth gèst sevèr deth sòn ròstre seren arturèc ara princessa Maria en lumedar dera cramba.
GUÈRRA-E-PATZ-III-WEB	Ei impossible!”, pensèc en tot apressar-se ada eth; e, superant er orror que l’assautaue, emparèc es sòns pòts enes sues caròles.
GUÈRRA-E-PATZ-III-WEB	Mès se hec enlà de seguit: en un instant despareishec tota aquera trendesa entada eth pr’amor de deishar pas a un sentiment de terror per çò qu’auie ath dauant.
GUÈRRA-E-PATZ-III-WEB	Ja non existís!, e aciu en madeish lòc a on s’estaue, i a quauquarren estranh, quauquarren ostil, un mistèri terrible es espaventós que me refuse!” Era princessa Maria amaguèc eth sòn ròstre entre es mans e queiguec enes braci deth mètge, que l’agarrèc.
GUÈRRA-E-PATZ-III-WEB	En preséncia de Tijon e deth doctor, es hemnes lauèren eth còs e li tengueren eth cap damb un mocador, pr’amor de qué era boca non se demorèsse dubèrta; damb un aute mocador l’estaquèren es cames, que tendien a desseparar-se, e dempús vestiren eth cadavre damb er unifòrme e es decoracions e placèren eth sòn escanaulit e petit còs sus ua taula.
GUÈRRA-E-PATZ-III-WEB	Diu se’n sap se qui s’auie preocupat de tot aquerò, que semblaue que se hège per eth madeish.
GUÈRRA-E-PATZ-III-WEB	En arribar era net, es candèles usclauen ar entorn deth taüt, caperat damb ua tela funèbra; en solèr i auien escampilhat arrames de genibre e botat jos eth cap deth mòrt ua pregària estampada; en un cornèr dera cramba, un pope seigut liegie es psalms.
GUÈRRA-E-PATZ-III-WEB	Tau qu’es shivaus que piquen de pès e s’encabren dauant un shivau mòrt, atau en aqueth salon, ar entorn deth taüt deth prince, se sarrauen estranhs e familhars, eth mariscau dera noblesa, eth staroska deth lòc, hemnes; e toti damb era guardada fixa, espaurida, se senhauen e, ajulhant-se, punauen era man hereda e regda deth vielh prince.
GUÈRRA-E-PATZ-III-WEB	Abantes qu’eth prince Andrei s’i auesse installat, Boguchavoro auie estat ua propietat descuedada peth sòn patron; es campanhards auien un caractèr plan desparièr des de Lisie-Gori, se diferenciauen d’eri pera sua manèra de parlar, de vestir e des sòns costums.
GUÈRRA-E-PATZ-III-WEB	Se cridauen campanhards dera estèpa.
GUÈRRA-E-PATZ-III-WEB	Eth sojorn deth prince Andrei en Bogucharovo, a maugrat des sues innovacions (espitaus, escòles, reduccion des autrejaments en espècia), non semblauen auer aleugerit es costums d’aqueri òmes, senon que, peth contrari, es sòns traits de caractèr, qu’er ancian Bolkonski solie cridar seuvatic, s’auien aumentat.
GUÈRRA-E-PATZ-III-WEB	Entre eri corrien tostemps rumors confusi, ja sus era transferéncia de toti eri a cosacs, ja sus ua naua religion que les obligarien a convertir-se, ja sus quinsevolh carta deth Tsar o eth jurament a Pau Petrovic en 1797 (condauen que ja alavetz se les auie autrejat a toti era libertat, mès qu’es senhors les ac auien tornat a trèir) o sus eth tsar Piotr Fiodorovic, que regnarie d’aciu a ueit ans, e en sòn reinatge i aurie libertat entà tot, e víuer serie tan aisit que non aurien cap besonh de leis.
GUÈRRA-E-PATZ-III-WEB	Es rumors e es notícies sus era guèrra e sus Bonaparte e era invasion se confonien en aqueres mentalitats damb ua vaga representacion der Anticrist, dera libertat absoluda e dera fin deth mon.
GUÈRRA-E-PATZ-III-WEB	Bogucharovo ère entornejat per grani pòbles, qu’uns pertanhien ara Corona e d’auti a propietaris que recebien tributs, encara que pòqui d’eri demorauen enes sues tèrres.
GUÈRRA-E-PATZ-III-WEB	Pòqui èren es vailets e pòqui es que sabien liéger e escríuer.
GUÈRRA-E-PATZ-III-WEB	Enes campanhards d’aguest parçan èren mès vesibles e fòrti es corrents misteriosi dera vida populara russa qu’era sua causa e sens, resultauen inexplicables entàs nòsti contemporanèus.
GUÈRRA-E-PATZ-III-WEB	Un fenomèn d’aguesta classa siguec eth movement surgentat entre es campanhards en per dera migracion entà certans arrius caudi, movement qu’auie auut lòc hège vint ans.
GUÈRRA-E-PATZ-III-WEB	Centenats de mujiks (e entre eri quauqui uns de Boguchavoro) comencèren, de ressabuda, a véner eth sòn bestiar e anar-se’n damb es sues familhes entath sudèst.
GUÈRRA-E-PATZ-III-WEB	Coma audèths que migren mès enlà des mars, aguesti campanhards s’endralhauen damb es sues hemnes e hilhs entath sudèst, a on degun d’eri i auie estat jamès.
GUÈRRA-E-PATZ-III-WEB	I anauen en caravanes o individuauments: es uns pagauen eth sòn rescat e d’auti hugien, damb er in d’arribar enes arrius caudi.
GUÈRRA-E-PATZ-III-WEB	Fòrça sigueren castigadi e deportadi entà Siberia; d’auti moriren de hame e de hered en madeish camin; d’auti entornèren entàs sues cases; e eth movement, cessèc, coma auie començat, sense cap de motiu evident.
GUÈRRA-E-PATZ-III-WEB	Mès que non deishauen d’infiltrar-se enes pòbles corrents sosterranhi que se concentrauen prèsti a convertir-se en ua naua fòrça e manifestar-se un aute còp dera madeisha manèra sobta e estranha, mès madeish de simpla e naturau, damb era madeisha energia qu’abantes.
GUÈRRA-E-PATZ-III-WEB	En 1812, entà quinsevolh òme que demorèsse près deth pòble, ère evident qu’aguesti corrents sosterranhs existien, èren plan arraïtzadi e era sua manifestacion extèrna s’apropaue.
GUÈRRA-E-PATZ-III-WEB	E es campanhards non se botjauen des sòns lòcs.
GUÈRRA-E-PATZ-III-WEB	Alpatic se’n sabie per vailets plan pròchi ada eth qu’eth campanhard Karp, que nauèraments auie tornat a hèr quauqui carregi a compde dera Corona e auie ua grana influéncia ena comunautat, auie tornat damb era notícia de qué es cosacs assolauen es bordalats abandonadi pes sòns estatjants, tant qu’es francesi les respectauen.
GUÈRRA-E-PATZ-III-WEB	Se’n sabec tanben de qué, eth dia anterior, un aute campanhard s’auie hèt a vier deth bordalat de Vislujuvo (a on ja i èren es francesi) era proclamacion d’un generau francés qu’en era se hège saber ara populacion que non se les costarie cap de mau e que se les pagarie tot çò que se les treiguesse, se se demorauen enes sues cases.
GUÈRRA-E-PATZ-III-WEB	Coma espròva d’aquerò, eth mentat campanhard mostraue cent robles en bilhets (ignoraue qu’aguesti bilhets èren faussi) que l’auien auançat es francesi a compde deth hen que les auie de proporcionar.
GUÈRRA-E-PATZ-III-WEB	E, çò de mès important, Alpatic se’n sabec qu’eth madeish dia qu’auie ordenat ath staroska amassar es cars entà transportar er equipatge dera princessa Maria, es campanhards s’auien amassat peth maitin e auien decidit non gésser deth pòble e demorar-se enes sues cases.
GUÈRRA-E-PATZ-III-WEB	Eth temps pressaue.
GUÈRRA-E-PATZ-III-WEB	Eth dia dera mòrt deth prince, eth 15 d’agost, eth mariscau dera noblesa auie persutat qu’era princessa gessesse aqueth madeish dia; resultaue perilhós demorar-se, e, eth non podie respóner d’arren dempús deth 16.
GUÈRRA-E-PATZ-III-WEB	Partic eth dia dera mòrt deth prince, en tot prométer tornar londeman entà assistir as funeralhas.
GUÈRRA-E-PATZ-III-WEB	Mès que non ac podec hèr, donques qu’auie auut notícies d’un rapid auançament des francesi e a penes auec temps de trèir ara sua pròpia familha damb tot çò que possedie de valor.
GUÈRRA-E-PATZ-III-WEB	Eth staroska Dron (qu’eth vielh prince cridaue Dronushka) administraue era comunautat de Bogucharovo de hège lèu trenta ans.
GUÈRRA-E-PATZ-III-WEB	Dron ère un d’aguesti mujiks fòrts, fisica e morauments que, quan arribauen en ua certana edat, se deishauen era barba e, sense cambiar d’aspècte, viuien enquias seishanta o setanta ans, sense peublancs, damb tota era dentadura, fòrts e de bon pòrt coma se n’auessen trenta.
GUÈRRA-E-PATZ-III-WEB	Dron auie estat nomentat staroska de Boguchavoro lèu a raïtz dera migracion entàs arrius caudi, qu’en era participèc; d’alavetz, pendent vint-e-tres ans auie complit irreprochablaments es sues foncions.
GUÈRRA-E-PATZ-III-WEB	Es senhors (e eth vielh prince e eth sòn hilh), madeish qu’er administrador, lo respectauen e, de trufaria, lo cridauen “ministre”.
GUÈRRA-E-PATZ-III-WEB	Pendent tot aguest temps ne un solet còp auie estat malaut ne s’auie embriagat.
GUÈRRA-E-PATZ-III-WEB	Encara que passèsse era net de vesilha e amièsse a tèrme ua labor extraordinària, jamès se mostraue cansat.
GUÈRRA-E-PATZ-III-WEB	Maugrat èster analfabet, jamès desbrembaue un compde, ne es puds de haria venudi, ne un solet esquèrri que i auesse en cada desiatina des camps de Boguchavoro.
GUÈRRA-E-PATZ-III-WEB	Ad aguest òme cridèc Alpatic quan arribèc deth devastat Lisie-Gori eth dia der acogament deth prince, damb era finalitat de qué premanisse dotze shivaus entàs coches dera princessa e dètz-e-ueit cars entath convòi que li calie gésser de Bogucharovo.
GUÈRRA-E-PATZ-III-WEB	Mès en recéber aquera orde, Dron baishèc silenciosaments es uelhs.
GUÈRRA-E-PATZ-III-WEB	Alpatic balhèc es nòms des campanhards qu’es sòns cars li calie manar.
GUÈRRA-E-PATZ-III-WEB	Dron repliquèc qu’aqueri campanhards auien ocupades es sues cavalaries enes ahèrs deth camp; Alpatic ne nomentèc a d’auti, mès aguesti, sivans eth staroska, non auien shivaus: uns sigueren requisionadi pera armada; d’auti èren agotadi, quauqui uns auien mòrt per manca de ferratge.
GUÈRRA-E-PATZ-III-WEB	Eth staroska credie qu’ère impossible arremassar es shivaus, non ja entath convòi, senon ne tansevolhe entàs coches dera princessa.
GUÈRRA-E-PATZ-III-WEB	Alpatic guardèc atentiuaments a Dron e arroncilhèc es celhes.
GUÈRRA-E-PATZ-III-WEB	Atau coma Dron ère un staroska exemplar, Alpatic, qu’amiaue vint ans governant es propietats deth prince Bolokonski, ère un administrador perfècte.
GUÈRRA-E-PATZ-III-WEB	Qu’auie era facultat de compréner ath maximal grad es besonhs e es instints dera gent que trabalhaue: plan per aquerò ère un administrador excellent.
GUÈRRA-E-PATZ-III-WEB	En guardar a Dron comprenec de seguit qu’es sues responses non èren eth reflèx des sòns pensaments, senon d’un estat d’opinion generau entre es campanhards de Boguchavaro, qu’influie tanben en eth.
GUÈRRA-E-PATZ-III-WEB	Sabie tanben que Dron, enriquit e odiat pera comunautat, trantalhaue entre dus costats: eth des senhors e eth des campanhards.
GUÈRRA-E-PATZ-III-WEB	Aguest trantalhament qu’ère evident ena sua guardada.
GUÈRRA-E-PATZ-III-WEB	Plan per aquerò Alpatic se l’apressèc damb es celhes arroncilhades.
GUÈRRA-E-PATZ-III-WEB	Escota-me, Dronushka; non me hèsques badinades.
GUÈRRA-E-PATZ-III-WEB	Sa Exelléncia eth prince Andrei Nikolaievic m’a ordenat personauments que gesquen d’aciu toti e que non se demore arrés damb er enemic.
GUÈRRA-E-PATZ-III-WEB	Aquerò madeish ordene eth Tsar.
GUÈRRA-E-PATZ-III-WEB	Qui se demore aciu ei un traïdor ath Tsar, ac comprenes?
GUÈRRA-E-PATZ-III-WEB	Ac compreni, gasulhèc Dron sense lheuar era vista.
GUÈRRA-E-PATZ-III-WEB	Mès Alpatic non se conformaue damb aguesta responsa.
GUÈRRA-E-PATZ-III-WEB	Coma volgatz, didec Dron tristaments.
GUÈRRA-E-PATZ-III-WEB	Dron, que s’a acabat!, didec Alpatic treiguent era man deth justet e senhalant solemnaments eth solèr jos es pès deth staroska.
GUÈRRA-E-PATZ-III-WEB	Non solet te veigui a trauèrs de tres canes per dejós de tu, ac veigui tot, acabèc, sense deishar de guardar entath solèr jos es pès de Dron.
GUÈRRA-E-PATZ-III-WEB	Dron se trebolèc; campèc de reuelh a Alpatic e tornèc a baishar es uelhs.
GUÈRRA-E-PATZ-III-WEB	Dèisha-te de pegaries e ditz-les as campanhards que se premanisquen entà vier entà Moscòu.
GUÈRRA-E-PATZ-III-WEB	Deman peth maitin les cau èster es cars darrèr der equipatge dera princessa.
GUÈRRA-E-PATZ-III-WEB	E tu non t’amasses damb eri, comprenes?
GUÈRRA-E-PATZ-III-WEB	Dron, de ressabuda, se lancèc enes pès der administrador.
GUÈRRA-E-PATZ-III-WEB	Yakov Alpatic… desliura-me deth cargue!
GUÈRRA-E-PATZ-III-WEB	Crist t’ac demani.
GUÈRRA-E-PATZ-III-WEB	Qu’ei pro!, exclamèc Alpatic grèuments.
GUÈRRA-E-PATZ-III-WEB	Que veigui a tres canes per dejós de tu, repetic.
GUÈRRA-E-PATZ-III-WEB	Non ignoraue qu’era sua adretia d’apicultor, es sòns coneishments sus era semiada e era sua abiletat entà acontentar ath prince pendent vint ans l’auien valgut era fama de bruishòt; se l’atribuie, madeish qu’as bruishòts, era facultat de veir a tres canes per dejós d’ua persona.
GUÈRRA-E-PATZ-III-WEB	Dron se lheuèc e volec díder quauquarren.
GUÈRRA-E-PATZ-III-WEB	Mès Alpatic l’interrompec.
GUÈRRA-E-PATZ-III-WEB	Qué se vos a acodit?
GUÈRRA-E-PATZ-III-WEB	Tè!…
GUÈRRA-E-PATZ-III-WEB	Qué vatz maquinant?
GUÈRRA-E-PATZ-III-WEB	Qué posqui hèr jo?
GUÈRRA-E-PATZ-III-WEB	Eth pòble ei revoutat deth tot… pro les digui…
GUÈRRA-E-PATZ-III-WEB	Qu’ei aquerò, les digui…
GUÈRRA-E-PATZ-III-WEB	S’embriaguen?, preguntèc Alpatic brèuments.
GUÈRRA-E-PATZ-III-WEB	Que son coma hòls, Yakov Alpatic…
GUÈRRA-E-PATZ-III-WEB	S’an hèt a vier un aute barril e…
GUÈRRA-E-PATZ-III-WEB	Tu, escota.
GUÈRRA-E-PATZ-III-WEB	Plan, plan, qu’està ben, didec Dron.
GUÈRRA-E-PATZ-III-WEB	Alpatic non persutèc.
GUÈRRA-E-PATZ-III-WEB	Amiaue fòrça temps dirigint as campanhards e sabie qu’eth mielhor mejan entà qu’aubedissen ère pensar que non s’imaginaue ne tansevolhe que podessen desauberdir.
GUÈRRA-E-PATZ-III-WEB	Atau, donc, se conformèc damb era actitud de Dron, maugrat èster lèu segur de qué sense un destacament de soldats non autrejarien es cars.
GUÈRRA-E-PATZ-III-WEB	Coma se demoraue, es cars non sigueren amassadi pera tarde.
GUÈRRA-E-PATZ-III-WEB	Que s’auie celebrat ua auta reunion ena tauèrna e en era decidiren hèr enlà as shivaus entath bòsc e non autrejar es cars.
GUÈRRA-E-PATZ-III-WEB	Sense badar boca de tot aquerò ara princessa, Alpatic balhèc era orde de descargar eth sòn pròpi equipatge, nauèth vengut de Lisi-Gori, e premanir es shivaus entath coche dera princessa Maria.
GUÈRRA-E-PATZ-III-WEB	Dempús partic ara cèrca des autoritats.
GUÈRRA-E-PATZ-III-WEB	Dempús der acogament de sa pair, era princessa Maria s’auie embarrat ena sua cramba e non recebie ad arrés.
GUÈRRA-E-PATZ-III-WEB	Era puncèla se l’apressèc ena pòrta pr’amor d’avisar-la de qué Alpatic auie arribat e demanaue ordes entath viatge (aquerò se passaue abantes dera convèrsa d’Alpatic damb Dron).
GUÈRRA-E-PATZ-III-WEB	Era princessa Maria s’incorporèc deth divan que s’estaue estirada e, sense daurir era pòrta, didec que non pensaue anar entà nunlòc e demanaue que la deishèssen tranquilla.
GUÈRRA-E-PATZ-III-WEB	Es hièstres dera sua cramba èren orientades de cap a cogant.
GUÈRRA-E-PATZ-III-WEB	Era princessa ère estirada, damb eth ròstre virat entara paret, e passaue es dits pes botons d’un coishin de cuer sense veir arren mès.
GUÈRRA-E-PATZ-III-WEB	Es sòns vagui pensaments èren concentradi en un solet punt: pensaue en çò d’irrevocable qu’ei era mòrt e ena sua baishesa morau, que d’era enquia alavetz non se n’auie encuedat e que se l’auie amuishat pendent era malautia de sa pair.
GUÈRRA-E-PATZ-III-WEB	Volie pregar, mès que non gausaue de hè’c.
GUÈRRA-E-PATZ-III-WEB	En sòn actuau estat d’animositat consideraue ua gausaria dirigir-se a Diu.
GUÈRRA-E-PATZ-III-WEB	Atau s’estèc pendent long temps sense cambiar de posicion.
GUÈRRA-E-PATZ-III-WEB	Eth solei se cogaue ena auta part dera casa e damb es sòns inclinadi arrais deth ser illuminaue, a trauèrs des hièstres dubèrtes, tota era cramba e era part deth coishin que contemplaue era princessa Maria.
GUÈRRA-E-PATZ-III-WEB	Mès, lheuèc inconscientaments, s’apraièc eth peu e s’apressèc ena hièstra, alendant era frescor dera tarde luminosa, mès ventosa.
GUÈRRA-E-PATZ-III-WEB	Eth que ja non i é, e arrés t’ac pòt empedir”, se didec.
GUÈRRA-E-PATZ-III-WEB	Se deishèc anar en ua cagira e apuèc eth cap sus eth pòst dera hièstra.
GUÈRRA-E-PATZ-III-WEB	Quauquarrés, damb votz trenda e doça, la cridèc deth jardin estant e s’apressèc entà punar-li eth cap.
GUÈRRA-E-PATZ-III-WEB	Era princessa lheuèc era tèsta.
GUÈRRA-E-PATZ-III-WEB	Qu’ère mademoiselle Bourienne, vestida de nere damb un vestit ornat damb dentèles.
GUÈRRA-E-PATZ-III-WEB	Abracèc ara princessa e s’estarnèc en somics.
GUÈRRA-E-PATZ-III-WEB	Era princessa Maria se demorèc guardant-la e de ressabuda acodiren ena sua ment toti es desengusti e gelosies experimentades en d’auti tempsi.
GUÈRRA-E-PATZ-III-WEB	Se’n brembèc de sa pair, qu’enes darrèri mesi auie cambiat d’anament respècte ara francesa, e non la cridaue entad arren.
GUÈRRA-E-PATZ-III-WEB	Be n’auien estat d’injusti, donc, es repotecs que l’auie hèth ath hons deth sòn còr!
GUÈRRA-E-PATZ-III-WEB	Era princessa Maria imaginèc viuaments era situacion de mademoiselle Bourienne, qu’enes darrèri tempsi s’auie aluenhat d’eth mès que seguie depenent d’era e viuie en casa d’autrú.
GUÈRRA-E-PATZ-III-WEB	La planhèc.
GUÈRRA-E-PATZ-III-WEB	La guardèc damb corau interrogacion e l’estenec era man.
GUÈRRA-E-PATZ-III-WEB	De seguit, mademoiselle Bourienne comencèc a plorar e a punar era man dera princessa; li parlaue deth gran dolor dera princessa e qu’era compartie.
GUÈRRA-E-PATZ-III-WEB	Era soleta consolacion, didie, ère qu’era princessa li permetesse compartir aqueth dolor.
GUÈRRA-E-PATZ-III-WEB	Era princessa escotaue aqueres paraules sense comprener-les.
GUÈRRA-E-PATZ-III-WEB	Mès que non la deishaue de uelh e percebie eth doç son dera sua votz.
GUÈRRA-E-PATZ-III-WEB	Era vòsta situacion, estimada princessa, qu’ei doblaments terribla, higec mademoiselle Bourienne dempús un brèu silenci.
GUÈRRA-E-PATZ-III-WEB	Compreni que non pogatz pensar en vos madeisha, mès jo, per afècte que senti entà vos, m’ac cau díder…
GUÈRRA-E-PATZ-III-WEB	Auetz vist a Alpatic?
GUÈRRA-E-PATZ-III-WEB	Vos parlèc dera partença?
GUÈRRA-E-PATZ-III-WEB	Era princessa non responec.
GUÈRRA-E-PATZ-III-WEB	Non comprenie se qui li calie partir e entà on.
GUÈRRA-E-PATZ-III-WEB	Pensar en quauquarren?
GUÈRRA-E-PATZ-III-WEB	Sabetz qu’èm en perilh, chere Marie?, higec mademoiselle Bourienne.
GUÈRRA-E-PATZ-III-WEB	Mos enròden es francesi e ei perilhós gésser ara.
GUÈRRA-E-PATZ-III-WEB	Se partim ei lèu segur que mos haràn presoères, e Diu se’n sap…
GUÈRRA-E-PATZ-III-WEB	Era princessa guardaue ara sua amiga sense compréner deth tot çò que didie.
GUÈRRA-E-PATZ-III-WEB	Ò!, se vo’n sabéssetz guaire indiferent m’ei tot, ara!, didec.
GUÈRRA-E-PATZ-III-WEB	Que non voleria per arren deth mon aluenhar-me d’eth…
GUÈRRA-E-PATZ-III-WEB	Alpatic que m’a dit quauquarren sus eth viatge…
GUÈRRA-E-PATZ-III-WEB	Parlatz vos damb eth; jo non voi ne posqui ocupar-me d’arren…
GUÈRRA-E-PATZ-III-WEB	Que ja è parlat damb eth; demore que pogam gésser deman.
GUÈRRA-E-PATZ-III-WEB	Mès jo me pensi que serie mielhor demorar-mos aciu, didec mademoiselle Bourienne, pr’amor que seràtz d’acòrd damb jo, chere Marie, que serie terrible quèir peth camin enes mans des soldats o des campanhards revoutadi.
GUÈRRA-E-PATZ-III-WEB	Mademoiselle Bourienne treiguec dera sua bossa ua proclamacion deth generau francés Rameau, escrita en papèr desparièr deth que sòlen tier es russi, qu’en era convidaue as abitants des bordalats a non abandonar es sues cases, perque es autoritats franceses les protegirien, e autregèc eth papèr ara princessa.
GUÈRRA-E-PATZ-III-WEB	Me pensi que çò de mielhor serie dirigir-se ad aguest generau, didec mademoiselle Bourienne, sò solide fòrça que seríetz tractada damb eth respècte degut.
GUÈRRA-E-PATZ-III-WEB	Era princessa liegec eth messatge e uns somics sense lèrmes agitèren eth sòn ròstre.
GUÈRRA-E-PATZ-III-WEB	Qui vo’les a balhat?, preguntèc.
GUÈRRA-E-PATZ-III-WEB	Bourienne, en tot rogir-se.
GUÈRRA-E-PATZ-III-WEB	Era princessa Maria, damb eth papèr ena man, se hec enlà dera hièstra e, plan esblancossida, gessec dera sua cramba, en tot dirigir-se entar ancian burèu deth prince Andrei.
GUÈRRA-E-PATZ-III-WEB	Duniasha, crida a Alpatic o a Dronushka, a quinsevoh, e ditz-li a Amelia Karlovna que non entre, higec en enténer era votz de mademoiselle Bourienne.
GUÈRRA-E-PATZ-III-WEB	Mos cau gésser, mos cau gésser çò de mès lèu possible!, didie espaurida en pensar que podie quèir en mans des francesi.
GUÈRRA-E-PATZ-III-WEB	Que jo, era hilha deth prince Nikolai Andreieivic Bolkonski, demani proteccion ath generau Rameau e qu’accèpti era sua generositat!” Aquera idia l’orrificaue.
GUÈRRA-E-PATZ-III-WEB	Tremolaue, se rogie, cuelhuda d’un accès de colèra e indignacion coma jamès l’auie sentut abantes.
GUÈRRA-E-PATZ-III-WEB	Que vedie ara claraments guaire doloroses e ofensiues, mès que mès aquerò, èren es circonstàncies que se trapaue.
GUÈRRA-E-PATZ-III-WEB	Mademoiselle Bourienne lui ferà les honneurs de Bogout- charovo; m’autrejaràn ua petita cramba per pietat; es soldats profanaràn era nauèra hòssa de ma pair, pr’amor de panar es sues decoracions.
GUÈRRA-E-PATZ-III-WEB	Era princessa Maria pensaue atau pr’amor que se sentie obligada a actuar cossent es idies de sa pair e de sa frair.
GUÈRRA-E-PATZ-III-WEB	Personauments, que tot l’ère parièr: que non l’importaue demorar-se ne çò que li poguesse arribar; mès se sentie representanta deth sòn defuntat pair e deth sòn frair.
GUÈRRA-E-PATZ-III-WEB	Sense encuedar-se’n, pensaue coma aurien pensat eri, e sentie coma eri aurien sentut.
GUÈRRA-E-PATZ-III-WEB	Aquerò qu’aurien dit, aquerò qu’aurien hèt eri en aqueri moments ère çò que li calie hèr.
GUÈRRA-E-PATZ-III-WEB	Entrèc en burèu deth prince Andrei e, sajant de compenetrar-se damb es sues idies, meditèc peth menut sus era situacion.
GUÈRRA-E-PATZ-III-WEB	Es exigéncies dera vida, qu’era consideraue despareishudes totafèt dès era mòrt de sa pair, surgentèren de pic dauant d’era, senhorejant era sua volentat damb ua fòrça naua, desconeishuda.
GUÈRRA-E-PATZ-III-WEB	Caminèc pera estança, inquieta e rogida, cridant tanlèu a Alpatic coma a Mijail Ivanovic, o a Tijon o a Dron.
GUÈRRA-E-PATZ-III-WEB	Duniasha, era vielha hilhuquèra e es puncèles non podien díder enquia quin punt èren justificades es afirmacions de mademoiselle Bourienne.
GUÈRRA-E-PATZ-III-WEB	Alpatic non ère en casa: qu’auie anat a veir as autoritats.
GUÈRRA-E-PATZ-III-WEB	Mijail Ivanovic, er arquitècte, campèc damb uelhs somnolents e non li podec díder arren; responie damb eth madeish arridolet que, pendent quinze ans, sense manifestar era pròpia opinion, responie ath vielh prince, de manèra qu’ère impossible dedusir arren concret des sues responses.
GUÈRRA-E-PATZ-III-WEB	Eth vielh ajuda de cramba, Tijon, damb senhaus de fatiga e es tralhes d’un dolor irreparable, responie: “Que sò as vòstes ordes, princessa”; e en guardar-la, a penes se tenguie es somics.
GUÈRRA-E-PATZ-III-WEB	Fin finau, entrèc en burèu eth staroska Dron.
GUÈRRA-E-PATZ-III-WEB	S’inclinèc prigondaments dauant dera princessa e non passèc dera neira.
GUÈRRA-E-PATZ-III-WEB	Era princessa Maria hec uns torns pera cramba e s’arturèc ath sòn dauant.
GUÈRRA-E-PATZ-III-WEB	Toti èm jos era man de Diu, didec eth, alendant.
GUÈRRA-E-PATZ-III-WEB	E sauvèc silenci.
GUÈRRA-E-PATZ-III-WEB	Dronushka, Alpatic qu’ei anat sabi pas a on, e jo non sai a qui dirigir-me.
GUÈRRA-E-PATZ-III-WEB	Per qué non auetz de poder, Excelléncia?
GUÈRRA-E-PATZ-III-WEB	Se pòt gésser…
GUÈRRA-E-PATZ-III-WEB	Diden qu’ei perilhós per çò dera proximitat der enemic.
GUÈRRA-E-PATZ-III-WEB	Amic mèn, jo non posqui hèr arren, non compreni arren; sò soleta e voi gésser, tu per tu, aguesta net o deman peth maitin.
GUÈRRA-E-PATZ-III-WEB	Dron carèc e guardèc de reuelh ara princessa.
GUÈRRA-E-PATZ-III-WEB	Non i a shivaus, didec.
GUÈRRA-E-PATZ-III-WEB	L’ac avertí a Yakov Alpatic.
GUÈRRA-E-PATZ-III-WEB	Com que non i a shivaus?, preguntèc era princessa.
GUÈRRA-E-PATZ-III-WEB	Un castig de Diu, Excelléncia!, mormolhèc Dron.
GUÈRRA-E-PATZ-III-WEB	Es tropes se n’an het a vier uns… d’auti an esvrentat…
GUÈRRA-E-PATZ-III-WEB	Amiam un an tan dolent!
GUÈRRA-E-PATZ-III-WEB	Manque ferratge entàs bèsties e nosati madeish èm a mand de morir de hame.
GUÈRRA-E-PATZ-III-WEB	A viatges mos estam tres dies sense minjar.
GUÈRRA-E-PATZ-III-WEB	Que non i a arren, èm completaments arroïnadi.
GUÈRRA-E-PATZ-III-WEB	Era princessa escotaue atentiuaments.
GUÈRRA-E-PATZ-III-WEB	Arroïnadi es campanhards?
GUÈRRA-E-PATZ-III-WEB	Non auetz pan?, preguntèc.
GUÈRRA-E-PATZ-III-WEB	Se morissen de hame, didec Dron; e non parlem d’arténher cars.
GUÈRRA-E-PATZ-III-WEB	Mès per qué non ac auies dit, Dronushka?
GUÈRRA-E-PATZ-III-WEB	Non les podem ajudar?
GUÈRRA-E-PATZ-III-WEB	Ara princessa li semblaue estranh qu’en aqueri moments, qu’era patie tan gran dolor, i auesse rics e praubi, e qu’es rics podessen non ajudar as qu’auien besonh.
GUÈRRA-E-PATZ-III-WEB	Auie entenut a díder e se’n sabie vagaments que i auie eth nomentat gran des senhors e que solien balhar-lo as campanhards que n’auessen de besonh; se’n sabie tanben que ne sa pair ne eth sòn frair les aurien remit era sua ajuda as campanhards; eth sòn solet temor ère enganhar-se ena distribucion deth horment qu’era volie balhar.
GUÈRRA-E-PATZ-III-WEB	Se sentie contenta d’auer bèth copacap que per eth podesse desbrembar, sense avergonhar-se’n, eth pròpi dolor.
GUÈRRA-E-PATZ-III-WEB	Demanèc a Dron detalhs sus es besonhs des mujiks e sus tot çò qu’en Boguchavoro tanhie as senhors.
GUÈRRA-E-PATZ-III-WEB	Que i a gran nòste, deth mèn frair, vertat?
GUÈRRA-E-PATZ-III-WEB	Eth gran des senhors qu’ei intacte, responec Dron capinaut.
GUÈRRA-E-PATZ-III-WEB	Balha-lo as campanhards; balha-les çò qu’agen de besonh.
GUÈRRA-E-PATZ-III-WEB	Dron non responec e alendèc prigondaments.
GUÈRRA-E-PATZ-III-WEB	Repartis-lo tot, se n’an pro damb aquerò.
GUÈRRA-E-PATZ-III-WEB	Balha-lo tot.
GUÈRRA-E-PATZ-III-WEB	T’ac ordeni en nòm deth mèn frair, e ditz-les que tot çò nòste ei sòn.
GUÈRRA-E-PATZ-III-WEB	Arren regatejaram entada eri.
GUÈRRA-E-PATZ-III-WEB	Ditz- les-ac atau.
GUÈRRA-E-PATZ-III-WEB	Dron guardaue fixaments ara princessa tant que parlaue.
GUÈRRA-E-PATZ-III-WEB	En nòm de Diu, maireta!
GUÈRRA-E-PATZ-III-WEB	Mana que bèth aute s’encargue des claus, didec.
GUÈRRA-E-PATZ-III-WEB	Qu’è servit pendent vint-e-tres ans e non me sò portat mau.
GUÈRRA-E-PATZ-III-WEB	Desliura-me d’aguest pes, en nòm de Diu!
GUÈRRA-E-PATZ-III-WEB	Era princessa non comprenie çò que volie díder ne de qué volie èster desliurat.
GUÈRRA-E-PATZ-III-WEB	Li responec que jamès auie dobtat dera sua fidelitat e qu’ère prèsta a hè’c tot per eth e pes campanhards.
GUÈRRA-E-PATZ-III-WEB	Ua ora dempús Duniasha entrèc entà dider-li ara princessa que Dron, sivans es sues ordes, auie amassat as campanhards ath costat deth granèr, e que desirauen parlar damb era sua patrona.
GUÈRRA-E-PATZ-III-WEB	Jo non les è cridat.
GUÈRRA-E-PATZ-III-WEB	Sonque li didí a Dronushka que les autregèsse eth horment, responec era princessa Maria.
GUÈRRA-E-PATZ-III-WEB	Per Diu, princessa, maireta, manatz que hèsquen enlà ad aguesti òmes e non anetz a veder-les.
GUÈRRA-E-PATZ-III-WEB	Qu’ei ua enganha, didec Duniasha.
GUÈRRA-E-PATZ-III-WEB	Quan torne Yakov Alpatic partiram d’aciu… non i anetz…
GUÈRRA-E-PATZ-III-WEB	Quina enganha?, preguntèc era princessa, estonada.
GUÈRRA-E-PATZ-III-WEB	Que me’n sai de çò que digui.
GUÈRRA-E-PATZ-III-WEB	Non ne hescatz cabau, per Diu.
GUÈRRA-E-PATZ-III-WEB	Escotatz-me a jo.
GUÈRRA-E-PATZ-III-WEB	Se vos semble, que podetz preguntar ara hilhuquèra.
GUÈRRA-E-PATZ-III-WEB	Diden que non se’n vòlen anar d’aciu, coma les ordenéretz.
GUÈRRA-E-PATZ-III-WEB	Que i deu auer ua confusion.
GUÈRRA-E-PATZ-III-WEB	Maria.
GUÈRRA-E-PATZ-III-WEB	Crida a Dronushka.
GUÈRRA-E-PATZ-III-WEB	Dron confirmèc es paraueles dera puncèla: es campanhards s’auien amassat per orde dera princessa.
GUÈRRA-E-PATZ-III-WEB	Mès se jamès les è cridat!, didec era princessa Maria.
GUÈRRA-E-PATZ-III-WEB	Solide t’enganhes.
GUÈRRA-E-PATZ-III-WEB	Dron alendèc en silenci.
GUÈRRA-E-PATZ-III-WEB	Que se n’anaràn se vos ac voletz.
GUÈRRA-E-PATZ-III-WEB	Non, non, vierè a veder-les, didec era princessa.
GUÈRRA-E-PATZ-III-WEB	E maugrat es supliques de Duniasha e dera hilhuquèra, era princessa Maria gessec entath pòrge seguida de Dronushka, era puncèla, era vielha hilhuquèra e Mijail Ivanovic.
GUÈRRA-E-PATZ-III-WEB	Les vau a prométer lotjament e trabalh enes entorns de Moscòu.
GUÈRRA-E-PATZ-III-WEB	Sò segura de qué eth prince Andrei harie mès encara se siguesse en mèn lòc”, pensaue era princessa Maria mentre s’apressaue entàs campanhards amassadi enes proximitats deth granèr.
GUÈRRA-E-PATZ-III-WEB	Que ja hège net.
GUÈRRA-E-PATZ-III-WEB	Era gent, sarrada, se botgèc en tot trèir-se ara prèssa es casquetes.
GUÈRRA-E-PATZ-III-WEB	Era princessa, damb es uelhs baishi, s’apressèc as campanhards, en tot embolhar-se damb eth vestit en caminar.
GUÈRRA-E-PATZ-III-WEB	La guardauen tanti uelhs joeni e vielhs e èren tan desparièrs es ròstres que non ne distiguic a cap.
GUÈRRA-E-PATZ-III-WEB	Sentie eth besonh de parlar-les a toti e non sabie per a on començar.
GUÈRRA-E-PATZ-III-WEB	Mès, un còp mès, l’enventic era consciéncia d’èster era representanta de sa pair e deth sòn frair, e comencèc decidida.
GUÈRRA-E-PATZ-III-WEB	Sò plan contenta de qué ajatz vengut, didec, sense lheuar es uelhs, tant qu’eth còr li batanaue rapida e violentaments.
GUÈRRA-E-PATZ-III-WEB	Dronushka m’a dit qu’era guèrra vos a arroïnat; qu’ei eth nòste malastre comun, mès que non estauviarè arren entà ajudar-vos.
GUÈRRA-E-PATZ-III-WEB	Me’n vau d’aciu, peth perilh… er enemic ei plan près… perque…
GUÈRRA-E-PATZ-III-WEB	Vos ac balhi tot, amics…
GUÈRRA-E-PATZ-III-WEB	Vos demani qu’ac cuelhatz tot, tot eth gran ei vòste, entà que non passetz besonhs.
GUÈRRA-E-PATZ-III-WEB	Se vos diden qu’ei entà que vos demoretz aciu, que non ei vertat.
GUÈRRA-E-PATZ-III-WEB	Ath contrari, vos pregui a toti que vo n’anetz damb es vòsti bens entara nòsta propietat apròp de Moscòu; vos balharàn lotjament e pan entà toti e vos prometi que non vos mancarà çò qu’ei de besonh.
GUÈRRA-E-PATZ-III-WEB	Era princessa se posèc.
GUÈRRA-E-PATZ-III-WEB	Ena gentada non s’entenien senon alendades.
GUÈRRA-E-PATZ-III-WEB	Se posèc de nauèth.
GUÈRRA-E-PATZ-III-WEB	Arrés interrompec eth sòn silenci.
GUÈRRA-E-PATZ-III-WEB	Eth nòste malastre qu’ei comun e ac repartiram tot a parts egales.
GUÈRRA-E-PATZ-III-WEB	Toti aqueri uelhs la campauen damb era madeisha expression, qu’eth sòn sens non podie compréner.
GUÈRRA-E-PATZ-III-WEB	Ère curiosèr, devocion, reconeishença o espant e maufidança?
GUÈRRA-E-PATZ-III-WEB	Ua votz repliquèc de darrèr estant:
GUÈRRA-E-PATZ-III-WEB	Per qué?, preguntèc era princessa Maria.
GUÈRRA-E-PATZ-III-WEB	Arrés contestèc; e era princessa Maria, passant es sòns uelhs sus era multitud, observèc que totes es guardades se baishauen en trapar-se damb era sua.
GUÈRRA-E-PATZ-III-WEB	Per qué non voletz?, repetic.
GUÈRRA-E-PATZ-III-WEB	Arrés responec.
GUÈRRA-E-PATZ-III-WEB	Era princessa Maria començaue a senter-se trebolada ath miei d’aqueth silenci; sajaue de captar bèra guardada.
GUÈRRA-E-PATZ-III-WEB	Per qué non parlatz?, preguntèc a un vielh que, emparat en sòn paishon, ère dauant d’era.
GUÈRRA-E-PATZ-III-WEB	Ditz-me se tu cres que me cau hèr ua auta causa, que harè çò que sigue de besonh, didec en captar era sua guardada.
GUÈRRA-E-PATZ-III-WEB	Mès eth, coma emmaliciat per aquerò, baishèc deth tot eth cap e didec:
GUÈRRA-E-PATZ-III-WEB	Per qué ac auem d’acceptar?
GUÈRRA-E-PATZ-III-WEB	Que non auem besonh de horment.
GUÈRRA-E-PATZ-III-WEB	De diuèrsi punts s’enteneren votzes:
GUÈRRA-E-PATZ-III-WEB	Qu’ei que voletz qu’ac abandonèssem tot?
GUÈRRA-E-PATZ-III-WEB	Non i èm d’acòrd… non acceptam.
GUÈRRA-E-PATZ-III-WEB	Mos hè dò per tu, mès que non volem, non ac acceptam.
GUÈRRA-E-PATZ-III-WEB	Ve-te’n tu soleta…
GUÈRRA-E-PATZ-III-WEB	E un viatge mès campèc en aqueri ròstres ua madeisha expression; mès ara ja ère evident que non ère curiosèr ne reconeishença, senon ua decision colerica.
GUÈRRA-E-PATZ-III-WEB	Non m’auetz comprenut, plan, repliquèc era princessa damb ua trista arridalha.
GUÈRRA-E-PATZ-III-WEB	Per qué non voletz partir?
GUÈRRA-E-PATZ-III-WEB	Vos prometi lotjament e manten… tant qu’er enemic vos arroïnarà…
GUÈRRA-E-PATZ-III-WEB	Mès era sua votz se vedec estofada pes votzes dera gentada.
GUÈRRA-E-PATZ-III-WEB	Non volem!
GUÈRRA-E-PATZ-III-WEB	Que mos arroïne!
GUÈRRA-E-PATZ-III-WEB	Non acceptam eth vòste horment!
GUÈRRA-E-PATZ-III-WEB	Era princessa Maria sajaue de captar de nauèth ua guardada dera gent, mès arrés la guardaue.
GUÈRRA-E-PATZ-III-WEB	Aqueri uelhs l’evitauen.
GUÈRRA-E-PATZ-III-WEB	Se sentec trebolada e violenta.
GUÈRRA-E-PATZ-III-WEB	Be n’ei d’escarrabilhada!, didien quauques votzes.
GUÈRRA-E-PATZ-III-WEB	Plan que òc!
GUÈRRA-E-PATZ-III-WEB	E encara ditz que mos balharà horment!
GUÈRRA-E-PATZ-III-WEB	Era princessa se retirèc damb eth cap clin e entrèc ena casa.
GUÈRRA-E-PATZ-III-WEB	E dempús de repetir-li a Dron era orde de premanir es veitures entà londeman, se retirèc ena sua cramba e se demorèc soleta damb es sòns pensaments.
GUÈRRA-E-PATZ-III-WEB	Aquera net s’estèc era princessa Maria seiguda pendent long temps ath cant dera hièstra dera sua cramba, en tot parar era aurelha as votzes des mujiks, qu’eth sòn rumor arribaue deth bordalat estant.
GUÈRRA-E-PATZ-III-WEB	Non pensaue en eri, ça que la: comprenie que per mès que pensèsse en eri jamès les arribarie a enténer.
GUÈRRA-E-PATZ-III-WEB	Seguie pensant tostemp madeish: en sòn malastre, que, dempús dera interrupcion costada pes copacaps deth moment, s’auie convertit en passat.
GUÈRRA-E-PATZ-III-WEB	Ara que ja ère capabla de rebrembar, plorar e pregar.
GUÈRRA-E-PATZ-III-WEB	Eth vent s’auie padegat damb era còga deth solei: era net ère serena e fresca.
GUÈRRA-E-PATZ-III-WEB	Tàs dotze, es votzes comencèren a desparéisher.
GUÈRRA-E-PATZ-III-WEB	Un poth cantèc e campèc eth plen darrèr des telhs deth jardin; ua blanca broma baisha, banhada d’arrosada, brotoèc dera tèrra; eth bordalat e era casa se demorèren en silenci.
GUÈRRA-E-PATZ-III-WEB	Pera ment dera princessa passauen, ua darrèr era auta, scènes d’un passat nauèth: era malautia e es darrèrs moments dera mòrt de sa pair.
GUÈRRA-E-PATZ-III-WEB	Passaue aguestes imatges damb trista alegria e solet refusaue damb orror era darrèra, era dera sua mòrt, pr’amor que sentie que non se trapaue damb fòrces entà reviuer-la, ne tansevolhe ena sua imaginacion, en aquera ora tranquilla e misteriosa dera net.
GUÈRRA-E-PATZ-III-WEB	Les rebrembaue damb tanta claretat e tant peth menut que li semblauen èster ja present, ja passat, ja futur.
GUÈRRA-E-PATZ-III-WEB	Rebrembaue viuaments eth moment que sa pair auie patit er atac e l’amièren, en tot tier- lo des braci, a trauèrs deth jardin de Lisie-Gori, tant qu’eth gasulhaue quauquarren damb era lengua inèrta e botjaue es peublanques celhes, en tot guardar ara sua hilha damb expression timida e inquieta.
GUÈRRA-E-PATZ-III-WEB	E era princessa tornaue a rebrembar damb toti es detalhs era vesilha deth dia der atac, quan, auent era presentida d’un malastre, s’auie estat ath cant de sa pair contra era sua volentat.
GUÈRRA-E-PATZ-III-WEB	Que non podie dormir e auie baishat de puntetes enquiara sarra, a on sa pair hège jadilha aquera net, auie pogut escotar era sua votz cansada e fèbla, quan parlaue damb Tijon.
GUÈRRA-E-PATZ-III-WEB	Se notaue eth sòn in de parlar.
GUÈRRA-E-PATZ-III-WEB	Per qué non me permetec èster aquiu e ocupar eth lòc de Tijon?, pensaue ara, madeish qu’alavetz, era princessa.
GUÈRRA-E-PATZ-III-WEB	Ara que ja non pòt díder ad arrés tot aquerò que sentie.
GUÈRRA-E-PATZ-III-WEB	Non tornarà jamès, ne entada eth, ne entà jo, aqueth instant que m’aurie pogut díder tot çò que volesse e jo, en sòrta de Tijon, l’auria escotat e comprenut.
GUÈRRA-E-PATZ-III-WEB	Dilhèu m’aurie dit en aqueth moment çò que me didec eth dia dera sua mòrt.
GUÈRRA-E-PATZ-III-WEB	Tanben parlèc de jo aquera net damb Tijon: preguntèc per jo dus còps.
GUÈRRA-E-PATZ-III-WEB	Me volie veir, e jo èra darrèr dera pòrta.
GUÈRRA-E-PATZ-III-WEB	Sentia pietat e tristor per parlar damb Tijon, que non lo comprenie.
GUÈRRA-E-PATZ-III-WEB	Me’n brembi que mentèc ara defuntada Lisa coma se siguesse viua.
GUÈRRA-E-PATZ-III-WEB	S’auie desbrembat dera sua mòrt e Tijon li didec que ja non existie…
GUÈRRA-E-PATZ-III-WEB	Alavetz eth cridèc: “pèc!”.
GUÈRRA-E-PATZ-III-WEB	Que patie fòrça.
GUÈRRA-E-PATZ-III-WEB	Qué aurie hèt eth?
GUÈRRA-E-PATZ-III-WEB	Qué riscaua jo?
GUÈRRA-E-PATZ-III-WEB	E era princessa Maria prononcièc en votz nauta aqueres paraules de sa pair eth madeish dia dera sua mòrt:
GUÈRRA-E-PATZ-III-WEB	Estimada!…
GUÈRRA-E-PATZ-III-WEB	Repetic aguestes paraules e se metec a plorar damb lèrmes que solatjauen eth sòn còr.
GUÈRRA-E-PATZ-III-WEB	Ara vedie eth sòn ròstre; non ère eth qu’auie coneishut tostemp, e que tostemp auie vist de luenh, senon un ròstre timid e fèble, que vedec per prumèr viatge, damb totes es sues arrupes e totes es sues particularitats, tant que s’inclinaue entà enténer tot çò que didie.
GUÈRRA-E-PATZ-III-WEB	Amna… mia, repetic.
GUÈRRA-E-PATZ-III-WEB	Qué pense ara?”, se preguntèc de pic.
GUÈRRA-E-PATZ-III-WEB	E coma responsa, vedec a sa pair dauant d’era, damb era madeisha expression qu’auie en taüt: eth ròstre sarrat per un mocador blanc.
GUÈRRA-E-PATZ-III-WEB	E aqueth orror que s’auie senhorejat d’era quan lo toquèc e se convencèc de qué ja non ère eth, senon quauquarren misteriós e hastigós, tornèc a invasir-la.
GUÈRRA-E-PATZ-III-WEB	Que volie pensar en d’autes causes, volie pregar, mès non ac podie hèr.
GUÈRRA-E-PATZ-III-WEB	Damb grani uelhs, plan dubèrti, guardaue era claretat dera lua e es ombres, sentie pòur, demorant veir d’un moment en aute eth sòn ròstre mòrt, mès eth silenci que regnaue ena casa e sus era l’estacaue.
GUÈRRA-E-PATZ-III-WEB	Duniasha!, gasulhèc.
GUÈRRA-E-PATZ-III-WEB	Duniasha!, exclamèc damb votz seuvatja, e escapant-se deth silenci correc entara cramba des sirventes ar encontre dera hilhuquèra e des puncèles.
GUÈRRA-E-PATZ-III-WEB	Eth 17 d’agost, Rostov e Ilin, acompanhadi tan solet per Lavrushka, nauèth vengudi dempús era sua captivitat, e un ussar, gesseren deth sòn campament de Yankovo, a quinze quilomètres de Bogochavoro, entà provar un nau shivau crompat per Ilin e saber- se’n de s’auie hen enes bordalats.
GUÈRRA-E-PATZ-III-WEB	De hège tres dies, Bogucharovo se trapaue entre es dues armades enemigues, de sòrta qu’era rèiregarda russa podie arribar aquiu damb era madeisha facilitat qu’era avantgarda francesa.
GUÈRRA-E-PATZ-III-WEB	E Rostov, coma un bon cap d’esquadron, desiraue profitar-se’n abantes qu’es francesi des viures qu’encara restauen en aqueth lòc.
GUÈRRA-E-PATZ-III-WEB	Rostov e Ilin caminauen damb eth milhor umor de cap a Bogucharovo, entàs domenis deth prince, a on demorauen trapar nombrosa servitud e polides gojates.
GUÈRRA-E-PATZ-III-WEB	De quan en quan li preguntauen a Lavrushka sus Napoleon e se n’arrien des sus paraules, e a viatges lançauen as sues cavaladures a tot galaup pr’amor de provar eth nau shivau.
GUÈRRA-E-PATZ-III-WEB	Rostov non sabie ne s’imaginaue qu’eth bordalat qu’anauen pertanhie a Bolkonski, qu’auie estat eth prometut dera sua fraia.
GUÈRRA-E-PATZ-III-WEB	Dempús dera darrèra galaupada arribèren ara vista de Bogucharovo, e Rostov, en tot deishar darrèr a Ilin, entrèc prumèr en carrèr deth bordalat.
GUÈRRA-E-PATZ-III-WEB	Qu’as gessut abantes!, cridèc Ilin, damb eth ròstre rogit.
GUÈRRA-E-PATZ-III-WEB	Jo, Excelléncia, damb eth mèn francés (didec de darrèr estant Lavrushka, que cridaue francés ath sòn shivau) vos auria pogut ganhar, mès que non volí balhar- vos aguest desengust.
GUÈRRA-E-PATZ-III-WEB	S’apressèren, ath pas, enes granèrs, qu’ath sòn costat i auie un gran revolum de mujiks.
GUÈRRA-E-PATZ-III-WEB	Quauqui uns se descurbiren; d’auti, sense hè’c, camperen as cavalièrs.
GUÈRRA-E-PATZ-III-WEB	Dus vielhs nauti, de ròstre arropit e barba esclarida, gesseren cantant dera tauèrna, estramuncant, e s’apressèren arridolents as oficiaus.
GUÈRRA-E-PATZ-III-WEB	Òla, gojats!, didec Rostov arrint.
GUÈRRA-E-PATZ-III-WEB	I a hen per aciu?
GUÈRRA-E-PATZ-III-WEB	Guaire se retiren er un ar aute… observèc Ilin.
GUÈRRA-E-PATZ-III-WEB	Un mujik gessec deth grop e s’apressèc entà Rostov:
GUÈRRA-E-PATZ-III-WEB	De quin costat ètz?, preguntèc.
GUÈRRA-E-PATZ-III-WEB	Qu’èm francesi, didec Ilin arrint.
GUÈRRA-E-PATZ-III-WEB	Napoleon en persona, higec senhalant a Lavrushka.
GUÈRRA-E-PATZ-III-WEB	Alavetz, ètz russi?, tornèc a preguntar eth campanhard.
GUÈRRA-E-PATZ-III-WEB	N’a fòrça auti?, s’interessèc un aute de mejana estatura apressant-se ada eri.
GUÈRRA-E-PATZ-III-WEB	Fòrça, fòrça, repliquèc Rostov.
GUÈRRA-E-PATZ-III-WEB	Mès, per qué ètz amassadi?
GUÈRRA-E-PATZ-III-WEB	En aqueth moment s’apropauen dera mansion senhoriau dues hemnes e un òme caperat damb ua casqueta blanca.
GUÈRRA-E-PATZ-III-WEB	Aquerò que non ei clar!, didec Lavrushka guinhant eth uelh.
GUÈRRA-E-PATZ-III-WEB	Se qué vòs preciosa?, preguntèc Ilia arrint.
GUÈRRA-E-PATZ-III-WEB	Era princessa me mane preguntar de quin regiment ètz vosati e com vos cridats.
GUÈRRA-E-PATZ-III-WEB	Qu’ei eth comde Rostov, cap der esquadron, e jo sò eth sòn segur sirvent.
GUÈRRA-E-PATZ-III-WEB	Eth mujik embriac seguie cantant, damb eth sòn arridolet erós e sense deishar de uelh a Ilin, que parlaue damb era gojata.
GUÈRRA-E-PATZ-III-WEB	Darrèr de Duniasha, Alpatic, damb era casqueta ena man, s’apressèc entà Rostov.
GUÈRRA-E-PATZ-III-WEB	Posqui shordar a Sa Senhoria?, preguntèc respectuós, mès damb un certan mensprètz, per çò dera joenesa der oficiau e metent-se ua man pera dubertura deth justet.
GUÈRRA-E-PATZ-III-WEB	Era mia patrona, era hilha deth generau en cap Nikolai Andreievic Bolkonski, defuntat eth 15 d’aguest mes, se trape damb bères dificultats per çò dera ingnoràcia d’aguesta gent (e senhalèc as companhards) e vos demane que vos dignetz tier-li ua visita… non voletz desseparar-vos un shinhau?, preguntèc damb trist arridolet.
GUÈRRA-E-PATZ-III-WEB	Qu’ei violent parlar dauant de… e Alpatic tornèc a senhalar as dus campanhards que non deishauen de hèr torns coma uns tabans ath torn deth shivau.
GUÈRRA-E-PATZ-III-WEB	Èp!, Alpatic!
GUÈRRA-E-PATZ-III-WEB	Èp!, Yakov Alpatic!…
GUÈRRA-E-PATZ-III-WEB	Plan…
GUÈRRA-E-PATZ-III-WEB	Desencusa… en nòm de Crist…
GUÈRRA-E-PATZ-III-WEB	Rostov se demorèc guardant as embriacs, e arric.
GUÈRRA-E-PATZ-III-WEB	Non, que non ei bric divertit, didec Rostov hènt-se enlà.
GUÈRRA-E-PATZ-III-WEB	De qué se tracte?
GUÈRRA-E-PATZ-III-WEB	Aguesti sauvatges non permeten gésser dera propietat ara senhora e menacen damb desatalar es shivaus, e ja auem cargat tot er equipatge dès aguest maitin e Sa Excelléncia non pòt anar-se’n.
GUÈRRA-E-PATZ-III-WEB	Que non pòt èster!, sorrisclèc Rostov.
GUÈRRA-E-PATZ-III-WEB	Qu’è er aunor de dider-vos era pura vertat, confirmèc Alpatic.
GUÈRRA-E-PATZ-III-WEB	Rostov descavauguèc, autregèc eth sòn shivau ar ordenança e se filèc a pè, acompanhat d’Alpatic entara casa, preguntant ar administrador detalhs de çò que s’auie passat.
GUÈRRA-E-PATZ-III-WEB	Peth maitin, quan era princessa dèc ordes d’atalar, s’amassèren es mujiks ar entorn deth granèrs e manifestèren que non la deisharien partir deth bordalat, que i auie ordes de non húger e qu’èren prèsti a desatelar es shivaus.
GUÈRRA-E-PATZ-III-WEB	Alpatic venguec entà convencer-les tà que non ac hessen, mès eri responeren (ère Karp eth que mès parlaue, perque Dron non se destacaue dera multitud) que non podien deishar partir ara princessa, qu’auien ua orde ad aguest respècte e que s’era princessa se demoraue la servirien coma abantes, en tot aubedir-la en tot.
GUÈRRA-E-PATZ-III-WEB	E tant que Rostov e Ilin s’apressauen ath galaup peth camin, era princessa Maria, maugrat es supliques d’Alpatic, era vielha hilhuquèra e es puncèles, daue era orde d’atalar entà gésser.
GUÈRRA-E-PATZ-III-WEB	En veir as cavalièrs qu’auançauen ath galaup, que cuelheren per francesi, es menaires auien hujut e era casa s’aumplic de somics femenins.
GUÈRRA-E-PATZ-III-WEB	Pairet!, pairet estimat!
GUÈRRA-E-PATZ-III-WEB	Rostov siguec amiat entath salon, a on era princessa Maria s’estaue capvirada e sense fòrces.
GUÈRRA-E-PATZ-III-WEB	Non comprenie ne qui ère aqueth joen, ne per qué se trapaue aquiu, ne qué s’anaue a passar.
GUÈRRA-E-PATZ-III-WEB	En veir eth sòn ròstre rus e encuedar-se’n, dès es prumères paraules, de qué auie ath sòn dauant a un òme deth sòn ambient, lo guardèc damb es sòns uelhs prigonds e ludents e comencèc a parlar damb ua votz trantalhanta que tremolaue pera emocion.
GUÈRRA-E-PATZ-III-WEB	Entà Rostov aqueth encontre qu’auie quauquarren de novelesc: “Ua gojata indefensa, esbauçada peth dolor, soleta, a posita d’uns grossièrs mujiks revoutadi.
GUÈRRA-E-PATZ-III-WEB	Quin estranh edart m’a possat enquia aciu?
GUÈRRA-E-PATZ-III-WEB	Quina doçor, quina noblesa i a enes sues paraules e en sòn ròstre!”, pensaue Rostov tant que la guardaue e escotaue eth sòn timid raconde.
GUÈRRA-E-PATZ-III-WEB	Quan condèc que tot s’auie passat londeman dera mòrt de sa pair, li tremolèc era votz.
GUÈRRA-E-PATZ-III-WEB	Virèc eth sòn ròstre, coma se cranhesse que Rostov podesse veir enes sues paraules ua forma de desvelhar era sua pietat, e lo guardèc damb gèst interrogatiu, espaurit.
GUÈRRA-E-PATZ-III-WEB	Rostov qu’auie lèrmes enes sòns uelhs.
GUÈRRA-E-PATZ-III-WEB	Se n’encuedèc era princessa Maria e campèc ath joen damb agraïment, damb aquera luminosa guardada que hège desbrembar era lejor deth sòn ròstre.
GUÈRRA-E-PATZ-III-WEB	Que non saberia explicar, princessa, çò d’erós que me senti de qué er edart m’age amiat enquia aciu pr’amor de botar-me ara vòsta completa disposicion, didec Rostov lheuant-se.
GUÈRRA-E-PATZ-III-WEB	Premanitz-vos entà partir, e vos asseguri peth mèn aunor qu’arrés gausarà shordar-vos, se me permetetz que vos acompanha; e saludèc damb eth madeish gèst que se salude as daunes de sang reiau, en tot dirigir-se entara pòrta.
GUÈRRA-E-PATZ-III-WEB	Damb aqueth ton respectuós Rostov semblaue voler hèr veir que, a maugrat de considerar-se erós d’auer coneishut ara princessa, non volie profitar-se’n deth sòn malastre entà estrénher es sues relacions damb era.
GUÈRRA-E-PATZ-III-WEB	Era princessa ac comprenec e avalorèc aguesta delicadesa.
GUÈRRA-E-PATZ-III-WEB	Rostov, arroncilhant es celhes, hec ua prigonda reveréncia e gessec dera cramba.
GUÈRRA-E-PATZ-III-WEB	E de pic, s’estarnèc a plorar.
GUÈRRA-E-PATZ-III-WEB	Desencusatz-me, didec.
GUÈRRA-E-PATZ-III-WEB	Duniasha…
GUÈRRA-E-PATZ-III-WEB	Qué!
GUÈRRA-E-PATZ-III-WEB	Ei beròia?
GUÈRRA-E-PATZ-III-WEB	Mès, en veir eth ròstre deth sòn companh, Ilin carèc.
GUÈRRA-E-PATZ-III-WEB	Comprenec qu’eth sòn eròi e cap ère en ua auta animositat.
GUÈRRA-E-PATZ-III-WEB	Rostov campèc emmaliciat a Ilin e, sense responer-li, se filèc damb pas seguit de cap ath bordalat.
GUÈRRA-E-PATZ-III-WEB	Que ja veiràn aguesti brigands!
GUÈRRA-E-PATZ-III-WEB	Les ac vau a mostrar!, se didie entada eth.
GUÈRRA-E-PATZ-III-WEB	Alpatic, alongant eth pas pr’amor de non córrer, se junhèc ath tròt der ussar.
GUÈRRA-E-PATZ-III-WEB	Quina decision vos auetz dignat cuélher?, li preguntèc.
GUÈRRA-E-PATZ-III-WEB	Rostov se posèc e, sarrant es punhs damb gèst menaçaire, auancèc bruscaments entà Alpatic.
GUÈRRA-E-PATZ-III-WEB	Decision?, cridèc.
GUÈRRA-E-PATZ-III-WEB	Quina decision, vielhòt!
GUÈRRA-E-PATZ-III-WEB	A qué demores?
GUÈRRA-E-PATZ-III-WEB	Es campanhards se revòuten, e tu non sabes impausar-te?
GUÈRRA-E-PATZ-III-WEB	Qu’ès un traïdor coma eri… pro que vos coneishi…
GUÈRRA-E-PATZ-III-WEB	Vos arrincarè era pèth a toti!
GUÈRRA-E-PATZ-III-WEB	E coma se cranhesse desliurar en vaganaut era sua colèra, deishèc a Alpatic e seguic caminant rapidaments.
GUÈRRA-E-PATZ-III-WEB	Er administrador, reprimint eth sentiment d’ofensa, lo seguic ath tròt, sense deishar d’expressar es sues consideracions.
GUÈRRA-E-PATZ-III-WEB	Didec qu’es campanhards èren encoleridi, qu’en aqueth moment serie perilhós amiar-les era contra sense compdar damb un destacament militar e que çò de mielhor serie anar abantes a cercar es tropes.
GUÈRRA-E-PATZ-III-WEB	Ja les balharè jo tropes!…
GUÈRRA-E-PATZ-III-WEB	Jo que les amiarè era contrària!, didie Nikolai dehòra de se, estofat pera ua colèra asenada, brutau e peth besonh de s’espandir.
GUÈRRA-E-PATZ-III-WEB	Sense pensar en çò que li calie hèr, s’auancèc entara multitud damb pas rapid e fèrm.
GUÈRRA-E-PATZ-III-WEB	Coma mès auançaue, mès sentie Alpatic qu’aqueth acte impensat podie amiar boni resultats.
GUÈRRA-E-PATZ-III-WEB	Madeish pensauen es campanhards, que lo vedien vier energic e decidit, damb eth ròstre contreigut pera ira.
GUÈRRA-E-PATZ-III-WEB	Dès era arribada des ussars en bordalat e tant que Rostov s’entrevistaue damb era princessa, entre era multitud auie surgentat era discòrdia e era confusion.
GUÈRRA-E-PATZ-III-WEB	Quauqui uns comencèren a díder qu’es oficiaus èren russi e podien senter-se plan ofensadi per non auer deishat gésser ara princessa.
GUÈRRA-E-PATZ-III-WEB	Dron qu’ère d’aguesta pensada.
GUÈRRA-E-PATZ-III-WEB	Mès quan ac expausèc, Karp e d’auti s’acarèren damb er ancian staroska.
GUÈRRA-E-PATZ-III-WEB	Pendent guairi ans as shurlat a còsta dera comunautat?, cridèc Karp.
GUÈRRA-E-PATZ-III-WEB	A tu que t’ei parièr!
GUÈRRA-E-PATZ-III-WEB	Desentèrres era tua dineròla e te la hès a vier damb tu… que t’ei parièr qu’es nòstes cases s’arroïnen.
GUÈRRA-E-PATZ-III-WEB	De ressabuda, un vielhet s’apressèc emmaliciat entà Dron:
GUÈRRA-E-PATZ-III-WEB	A!, moriram quauque dia!
GUÈRRA-E-PATZ-III-WEB	Qu’ei aquerò, moriram!
GUÈRRA-E-PATZ-III-WEB	Tè!, se qué didetz?
GUÈRRA-E-PATZ-III-WEB	Jo que non me’n vau dera comunautat, didec Dron.
GUÈRRA-E-PATZ-III-WEB	Plan que non!
GUÈRRA-E-PATZ-III-WEB	T’as metut coma ua marbalèna!…
GUÈRRA-E-PATZ-III-WEB	Es dus campanhards nauti parlauen des sues causes.
GUÈRRA-E-PATZ-III-WEB	E quan Rostov, acompanhat per Ilin, Lavrushka e Alpatic s’apressèc en grop, Karp, botant es dits en cinturon, auancèc arrint leugèraments.
GUÈRRA-E-PATZ-III-WEB	Dron, peth contrari, hec repè enquias darrères hilades; es auti se sarrèren es uns contra es auti.
GUÈRRA-E-PATZ-III-WEB	Èp, vosati!, cridèc Rostov en tot apressar-se ara prèssa entara multitud.
GUÈRRA-E-PATZ-III-WEB	Eth staroska?, entà qué lo voletz?…
GUÈRRA-E-PATZ-III-WEB	Mès que non auec temps d’acabar quan ua terribla boetada li dobleguèc eth cap e li hec volar era casqueta.
GUÈRRA-E-PATZ-III-WEB	Casquetes dehòra!
GUÈRRA-E-PATZ-III-WEB	Traïdors!, cridèc a plia votz Rostov.
GUÈRRA-E-PATZ-III-WEB	Eth staroska… crida ath staroska.
GUÈRRA-E-PATZ-III-WEB	Que non sajam de revoutar-mos, suenham er orde, didec Karp.
GUÈRRA-E-PATZ-III-WEB	E de diuèrsi lòcs, fòrça votzes comencèren a parlar ath còp.
GUÈRRA-E-PATZ-III-WEB	Qu’ac auien decidit es vielhs!
GUÈRRA-E-PATZ-III-WEB	Qu’ètz vosati massa entà manar…
GUÈRRA-E-PATZ-III-WEB	Encara auetz talents de parlar?…
GUÈRRA-E-PATZ-III-WEB	Aquerò qu’ei ua revòuta!…
GUÈRRA-E-PATZ-III-WEB	Brigands!
GUÈRRA-E-PATZ-III-WEB	Traïdors!, cridèc Rostov desgahonat, en tot agarrar a Karp pet cochèr deth sòn caftan.
GUÈRRA-E-PATZ-III-WEB	Estacatz-lo!
GUÈRRA-E-PATZ-III-WEB	Estacatz-lo!, sorrisclèc, encara qu’aquiu non i auie arrés entà estacar a Karp, exceptat de Lavrushka e Alpatic.
GUÈRRA-E-PATZ-III-WEB	Lavrushka, ça que la, correc entà Karp e li dobleguèc es braci ena esquia.
GUÈRRA-E-PATZ-III-WEB	Lavrushka.
GUÈRRA-E-PATZ-III-WEB	Alpatic se virèc entàs campanhards e ne cridèc a dus entà estacar a Karp.
GUÈRRA-E-PATZ-III-WEB	Es mujiks gesseren docilaments des files e se treigueren es cintes.
GUÈRRA-E-PATZ-III-WEB	A on ei staroska?, tornèc a preguntar Rostov.
GUÈRRA-E-PATZ-III-WEB	Dron, damb eth ròstre arroncilhat e esblancossit, gessec dera multitud.
GUÈRRA-E-PATZ-III-WEB	Ès tu eth staroska?
GUÈRRA-E-PATZ-III-WEB	E plan, uns auti dus campanhards gesseren pr’amor d’estacar a Dron, que, coma se volesse ajudar-les, se treiguec era cinta e les ac autregèc.
GUÈRRA-E-PATZ-III-WEB	E vosati escotatz-me!, didec Rostov en tot virar-se entàs mujiks.
GUÈRRA-E-PATZ-III-WEB	Que non auem hèt cap de mau ad arrés…
GUÈRRA-E-PATZ-III-WEB	Siguec ua estupiditat…
GUÈRRA-E-PATZ-III-WEB	Ua pegaria…
GUÈRRA-E-PATZ-III-WEB	Be didia jo que non estaue ben…!
GUÈRRA-E-PATZ-III-WEB	Que ja vos a didia jo…
GUÈRRA-E-PATZ-III-WEB	Per tòrt dera nòsta pegaria, Yakov Alpatic!, didie era gent.
GUÈRRA-E-PATZ-III-WEB	E eth grop de campanhards s’anèc dispersant.
GUÈRRA-E-PATZ-III-WEB	As dus mujiks estacadi les amièren entath pati des senhors.
GUÈRRA-E-PATZ-III-WEB	Darrèr venguien es dus embriacs.
GUÈRRA-E-PATZ-III-WEB	Tè!, te guardi e non te veigui!, didec un d’eri a Karp.
GUÈRRA-E-PATZ-III-WEB	Dilhèu se pòt parlar atau damb es senhors?
GUÈRRA-E-PATZ-III-WEB	Qué te pensàuetz tu?
GUÈRRA-E-PATZ-III-WEB	Qu’ès un estupid, didec un aute.
GUÈRRA-E-PATZ-III-WEB	Çò que se ditz un estupid.
GUÈRRA-E-PATZ-III-WEB	Dues ores dempús, es cars èren premanidi en pati.
GUÈRRA-E-PATZ-III-WEB	Quauqui campanhards, plan encoratjadi, treiguien dera casa er equipatge des senhors, e Dron, botat en libertat per desir exprès dera princessa Maria, de pès en pati, daue ordes as campanhards.
GUÈRRA-E-PATZ-III-WEB	Atau non!
GUÈRRA-E-PATZ-III-WEB	Aquerò demore mau!, didec un mujik plan naut de ròstre redon e alègre, cuelhent un petit còfre des mans d’ua puncèla.
GUÈRRA-E-PATZ-III-WEB	Que vau sòs, è?
GUÈRRA-E-PATZ-III-WEB	Se lo lances de quinsevolh manèra o lo places jos ua còrda se pòt raspar.
GUÈRRA-E-PATZ-III-WEB	Aquerò non me shaute.
GUÈRRA-E-PATZ-III-WEB	Tot li cau èster en orde; bota-lo jos era serpelhièra e capera-lo damb un shinhau de palha.
GUÈRRA-E-PATZ-III-WEB	Ataue està ben.
GUÈRRA-E-PATZ-III-WEB	Andrei.
GUÈRRA-E-PATZ-III-WEB	Guairi libres!
GUÈRRA-E-PATZ-III-WEB	Tu, non te metes ath miei!
GUÈRRA-E-PATZ-III-WEB	E guaire pesen, gojats!
GUÈRRA-E-PATZ-III-WEB	Òc, qu’an escrit fòrça, non se n’anauen de hèsta, comentèc eth mujik naut de cara redona, guinhant eth uelh e senhalant es diccionaris qu’auien restat ath dessús.
GUÈRRA-E-PATZ-III-WEB	Rostov, que non volie impausar era sua amistat ara princessa, s’estimèc mès estar-se en bordalat, demorant qu’era gessesse.
GUÈRRA-E-PATZ-III-WEB	Quan vedec qu’eth coche dera princessa abandonaue era casa, montèc a shivau e l’acompanhèc enquiath camin ocupat pes tropes russes, a uns dotze quilomètres de Bogucharovo; ena aubèrja de Yankovo se didec adiu respectuosaments d’era e per prumèr còp se permetec punar-li era man.
GUÈRRA-E-PATZ-III-WEB	Quan era princessa l’amuishèc et sòn arregraïment per auer-la sauvat, sivans didie era, Rostov se rogic e didec:
GUÈRRA-E-PATZ-III-WEB	Ò!, non m’avergonhetz!
GUÈRRA-E-PATZ-III-WEB	Quinsevolh policia aurie hèt madeish.
GUÈRRA-E-PATZ-III-WEB	Sò encantat d’auer-vos coneishut.
GUÈRRA-E-PATZ-III-WEB	Adishatz, princessa; vos desiri felicitat e consolacion.
GUÈRRA-E-PATZ-III-WEB	Que vos voleria veir en circonstàncies mès eroses.
GUÈRRA-E-PATZ-III-WEB	Se non me voletz hèr rogir, vos prègui que non m’arregraïgatz arren.
GUÈRRA-E-PATZ-III-WEB	Mès, se non ac hec mès damb paraules, era princessa mostrae eth sòn arregraïment damb tota era expression deth sòn ròstre, que ludie de gratitud e trendesa.
GUÈRRA-E-PATZ-III-WEB	Que non podie creir que non i auesse motius entà èster arregraïda.
GUÈRRA-E-PATZ-III-WEB	Ath contrari: entada era qu’ère indobtable que, sense eth, aurie queigut enes mans des campanhards revoutadi e des francesi, e qu’eth, entà sauvar-la s’auie expausat a grani e evidents perilhs; qu’ère clar qu’ère ua amna nauta e sensibla qu’auie sabut compréner era sua situacion e eth sòn dolor.
GUÈRRA-E-PATZ-III-WEB	Es sòns uelhs nòbli e bontadosi, umidi pes lèrmes quan era se metec a plorar en condar-li eth sòn malastre, non se separauen dera sua imaginacion.
GUÈRRA-E-PATZ-III-WEB	Quan se didec adiu d’eth e se demorèc soleta, era princessa Maria notèc qu’es uelhs se l’aumplien de lèrmes e alavetz, e non per prumèr viatge, se preguntèc se l’estimaue.
GUÈRRA-E-PATZ-III-WEB	Pendent eth camin entà Moscòu, encara qu’era situacion dera princessa non ère entà mostrar alegria, Duniasha, que l’acompanhaue en coche, notèc que diuèrsi còps pistaue pera hiestreta e arrie alègra e tristaments per quauquarren.
GUÈRRA-E-PATZ-III-WEB	Per mès vergonha que li costèsse arreconéisher que per prumèr viatge auie estimat a un òme, que dilhèu jamès s’encamardarie d’era, se padeguèc pensant qu’arrés se’n saberie jamès e que non serie colpabla se, amagant-t’ac a toti, estimèsse a quauquarrés enquiath fin dera sua vida per prumèr e unic viatge.
GUÈRRA-E-PATZ-III-WEB	Se’n brembaue, a còps, des sues guardades, deth sòn interès, des sues paraules, e tota aguesta felicitat non li semblaue tant impossibla.
GUÈRRA-E-PATZ-III-WEB	Qu’ère alavetz quan Duniasha la vedie pistar arridolenta pera hiestreta.
GUÈRRA-E-PATZ-III-WEB	Plan agradiua siguec era impression que li costèc era princessa Maria a Rostov.
GUÈRRA-E-PATZ-III-WEB	Se sentie alègre en rebrembar-la e quan es sòns companhs, coneisheires dera aventura de Boguchavoro, badinauen en tot díder qu’auie vengut ara cèrca de hen e auie pescat a ua des eretères mès riques de Russia, Rostov s’emmaliciaue.
GUÈRRA-E-PATZ-III-WEB	E s’emmaliciaue pr’amor que fòrça còps li venguie entath cap era idia de maridar-se damb era doça e agradiua princessa, eretèra d’ua immensa fortuna.
GUÈRRA-E-PATZ-III-WEB	Personauments que non podie desirar ua esposa mielhor.
GUÈRRA-E-PATZ-III-WEB	Era sua nòça aumplirie de felicitat ara sua mair, apraiarie era situacion economica de sa pair e, plan que òc (Nikolai se’n sabie), harie era felicitat dera madeisa princessa Maria.
GUÈRRA-E-PATZ-III-WEB	Mès Sonia?
GUÈRRA-E-PATZ-III-WEB	E era paraula qu’auie balhat?
GUÈRRA-E-PATZ-III-WEB	Plan per aquerò s’emmaliciaue Rostov quan es sòns companhs badinauen sus era princessa Bolkonskaia.
GUÈRRA-E-PATZ-III-WEB	Quan Kutuzov acceptèc eth comandament des armades se’n brembèc deth prince Andrei e l’ordenèc que se presentèsse ena Casèrna Generau.
GUÈRRA-E-PATZ-III-WEB	Eth prince Andrei arribèc en Tsarevo-Zamishshe eth madeish dia e eth madeish moment que Kutuzov revisaue per prumèr viatge es tropes.
GUÈRRA-E-PATZ-III-WEB	Se posèc en bordalat près dera casa deth pope, a on se trapaue era veitura de shivaus deth generau en cap, e se seiguec en un banc ath cant deth portau en tot demorar a “Plan Seren”, coma toti cridauen ara a Kutuzov.
GUÈRRA-E-PATZ-III-WEB	En camp, en aute costat deth bordalat, s’entenie tanlèu es sons dera musica militara coma es brams d’un revolum de gent que cridaue “òsca!” ath nau generau en cap.
GUÈRRA-E-PATZ-III-WEB	A dètz passi deth prince Andrei i auie dus assistents, un majordòm e un corrèu, que se profitauen dera abséncia deth sòn senhor e deth bon temps.
GUÈRRA-E-PATZ-III-WEB	Un lòctenent coronèl d’ussars, de baisha estatura, brun, de grana mostacha e longues pursères, arribèc a shivau enquiath portau e preguntèc ath prince Andrei s’eth Plan Seren se lotjaue aciu e se tornarie lèu.
GUÈRRA-E-PATZ-III-WEB	Eth prince Andrei responec que non ère der Estat Major deth Plan Seren e que venguie d’arribar.
GUÈRRA-E-PATZ-III-WEB	Alavetz, eth lòctenent coronèl d’ussars se dirigic entà un assistent ben jargat, que, damb aguest caracteristic mensprètz que parlen as oficiaus es assistents deth generau en cap, responec:
GUÈRRA-E-PATZ-III-WEB	Qui?
GUÈRRA-E-PATZ-III-WEB	Eth Plan Seren?
GUÈRRA-E-PATZ-III-WEB	Òc, vierà de seguit seguraments.
GUÈRRA-E-PATZ-III-WEB	Qué desiratz?
GUÈRRA-E-PATZ-III-WEB	Eth lòctenent coronèl arric leugèraments jos era mostacha en enténer aqueth ton, descavalguéc, balhèc es retnes deth shivau ath sòn ordenaça e s’apressèc entà Bolkonski damb ua leugèra salutacion.
GUÈRRA-E-PATZ-III-WEB	Eth prince li hec un lòc en banc e eth lòctenent coronèl se seiguec ath sòn costat.
GUÈRRA-E-PATZ-III-WEB	Tanben, vos, demoratz ath generau en cap?
GUÈRRA-E-PATZ-III-WEB	Diden que recep a toti.
GUÈRRA-E-PATZ-III-WEB	Gràcies a Diu!
GUÈRRA-E-PATZ-III-WEB	Pr’amor que damb es cansaladèrs tot qu’anaue de mau entà pejor.
GUÈRRA-E-PATZ-III-WEB	Plan per aquerò Ermolov a demanat que l’ascenen a aleman.
GUÈRRA-E-PATZ-III-WEB	Dilhèu ara es russi poiram parlar tanben.
GUÈRRA-E-PATZ-III-WEB	Eth diable se’n sap de çò que hègen.
GUÈRRA-E-PATZ-III-WEB	Non sabien senon arrecular e arrecular.
GUÈRRA-E-PATZ-III-WEB	Auetz hèt era campanha?, preguntèc.
GUÈRRA-E-PATZ-III-WEB	Qu’è auut aguest plaser, repliquèc eth prince Andrei; non solet de cuélher partida ena retirada, senon de pèrder en era tot çò qu’auia e m’estimaua, sense parlar des propietats e dera casa pairau… è perdut ath mèn pair, mòrt de dolor.
GUÈRRA-E-PATZ-III-WEB	Que sò de Smolensk.
GUÈRRA-E-PATZ-III-WEB	Ètz vos eth prince Bolkonski?
GUÈRRA-E-PATZ-III-WEB	Encantat de coneisher-vos!
GUÈRRA-E-PATZ-III-WEB	E Denisov sarrèc era man de Bolkonski, tant qu’examinaue eth sòn ròstre corauments:
GUÈRRA-E-PATZ-III-WEB	Qu’è entenut a parlar dera mòrt deth vòste pair…
GUÈRRA-E-PATZ-III-WEB	E dempús un moment de silenci, contunhèc:
GUÈRRA-E-PATZ-III-WEB	Aguesta qu’ei ua vertadèra guèrra de scitas!
GUÈRRA-E-PATZ-III-WEB	Tot aquerò qu’està pro ben, mès non entad aqueri que receben es còps…
GUÈRRA-E-PATZ-III-WEB	Atau, donc, ètz eth prince Andrei Bolkonski?, e botgèc eth cap.
GUÈRRA-E-PATZ-III-WEB	M’alègri fòrça de coneisher-vos, higec, e damb un arridolet trist tornèc a sarrar-li era man.
GUÈRRA-E-PATZ-III-WEB	Eth prince Andrei coneishie a Denisov per çò que Natasha l’auie condat sus eth sòn prumèr pretendent.
GUÈRRA-E-PATZ-III-WEB	Aguest rebrembe l’amièc, d’ua forma agradiua e dolorosa ath còp, entàs penibles sensacions desbrembades darrèraments, encara que seguien existint ath hons deth sòn còr.
GUÈRRA-E-PATZ-III-WEB	Es darrèri dies auie experimentat tantes e tan doloroses sensacions (er abandon de Smolensk, era sua visita a Lisie-Gori e era nauèra notícia dera mòrt de sa pair) qu’es ancians rebrembes, qu’acodien entada eth, ja non auien era fòrça d’abantes.
GUÈRRA-E-PATZ-III-WEB	Entà Denisov eth nòm de Bolkonski evoquèc eth rebrembe d’un passat luenhant e poetic quan eth, dempús deth sopar e des cançons de Natasha, s’auie declarat a ua mainada de quinze ans, sense saber, solide, çò que hège.
GUÈRRA-E-PATZ-III-WEB	Arric en tot rebrembar aqueri tempsi e eth sòn amor a Natasha, e de seguit entornèc entad açò qu’ara lo preocupaue de manèra exclusiua e apassionada: un plan de campanha pensat per eth madeish tant que servie enes posicions auançades dera rèiregarda.
GUÈRRA-E-PATZ-III-WEB	Qu’auie presentat aguest plan a Barclay de Tolly e ara desiraue de l’ac prepausar a Kutuzov.
GUÈRRA-E-PATZ-III-WEB	Eth sòn projècte se basaue en hèt de qué era linha enemiga s’estenie massa e que, en sòrta d’atacar de cara, barrant eth pas as francesi, les calie actuar talhant es sues comunicacions.
GUÈRRA-E-PATZ-III-WEB	Comencèc a expausar eth sòn projècte ath prince Andrei.
GUÈRRA-E-PATZ-III-WEB	Qu’ei impossible que defenen tota aguesta linha.
GUÈRRA-E-PATZ-III-WEB	Non ac pòden hèr.
GUÈRRA-E-PATZ-III-WEB	Jo responi de qué la trincarè se me balhen cinc cents òmes.
GUÈRRA-E-PATZ-III-WEB	Que la trinqui ei causa segura.
GUÈRRA-E-PATZ-III-WEB	Que non i a senon un sistèma: era guèrra de guerrilhes.
GUÈRRA-E-PATZ-III-WEB	Denisov se metec de pès e ajudant-se de gèsti l’expliquèc eth sòn projècte a Bolkonski.
GUÈRRA-E-PATZ-III-WEB	Qu’ère en plia exposicion quan sorriscles, indiferenciadi, incoerents, mès estenudi, barrejant-se damb era musica e es cançons, arribèren enquiada eri deth lòc dera revista.
GUÈRRA-E-PATZ-III-WEB	Tot eth bordalat s’aumplic de crits e de tròt de shivaus.
GUÈRRA-E-PATZ-III-WEB	Bolkonski e Denisov s’apressèren en portau a on i auie un escabòt de soldats (era garda d’aunor) e vederen a Kutuzov, que sus un shiavau bai de pòca nautada auançaue peth camin.
GUÈRRA-E-PATZ-III-WEB	L’acompanhaue ua nombrosa acompanhada de generaus.
GUÈRRA-E-PATZ-III-WEB	Barclay anaue lèu ath sòn costat.
GUÈRRA-E-PATZ-III-WEB	Es ajudants de camp, en tot auançar-se, entrèren ath galaup en pati.
GUÈRRA-E-PATZ-III-WEB	Kutuzov esperonaue impacient ath shivau, qu’auançaue damb ua cèrta lentor jos eth sòn pes, inclinaue de contunh eth cap e se hège a vier tu per tu era sua man ena casqueta blanca de cavalièr dera Garda (damb orladura ròia e sense visera).
GUÈRRA-E-PATZ-III-WEB	De pic, eth sòn ròstre aqueric ua expression burlesca e arroncilhèc es espatles damb un gèst d’estranhesa.
GUÈRRA-E-PATZ-III-WEB	Arrecular!
GUÈRRA-E-PATZ-III-WEB	Arrecular tostemp damb òmes coma aguesti!, didec.
GUÈRRA-E-PATZ-III-WEB	Plan, enquia ua auta, senhors, e filèc ath sòn shivau entath portau, passant per dauant deth prince Andrei e de Denisov.
GUÈRRA-E-PATZ-III-WEB	Òsca!
GUÈRRA-E-PATZ-III-WEB	Òsca!
GUÈRRA-E-PATZ-III-WEB	Òsca!, cridèren enes sues espatles.
GUÈRRA-E-PATZ-III-WEB	Deth darrèr viatge qu’eth prince Andrei l’auie vist, Kutuzov s’auie engrassit mès, estaue mès grossit e holat; mès eth sòn uelh blanc, era creta e era expression de cansament en sòn ròstre e en tota era sua figura, qu’eth coneishie tan ben, seguien estant es madeishi.
GUÈRRA-E-PATZ-III-WEB	Amiaue era sua levita d’unifòrme (d’ua prima banda de cuer penjaue era verga) e se balancejaue pesadaments sus eth sòn coratjós shivau.
GUÈRRA-E-PATZ-III-WEB	Uf… uf… uf… alendèc silenciosaments en entrar en pati.
GUÈRRA-E-PATZ-III-WEB	Se liegie en sòn ròstre era alegria der òme que pense repausar dempús es fatigues dera parada militara.
GUÈRRA-E-PATZ-III-WEB	Treiguec eth pè quèrre der estriu e passèc damb dificultat era cama sus era sera, basculant tot eth sòn còs e arropint eth ròstre per esfòrç; dobleguèc eth jolh, gargalhèc e s’apuèc enes braci des cosacs e ajudants que lo tenguien.
GUÈRRA-E-PATZ-III-WEB	Se descordèc era levita e cuehec sèti en banc qu’auie en pòrge.
GUÈRRA-E-PATZ-III-WEB	Ditz-me, com està ta pair?
GUÈRRA-E-PATZ-III-WEB	Ager me’n sabí de qué s’auie mòrt, responec eth prince Andrei.
GUÈRRA-E-PATZ-III-WEB	Kutuzov guardèc ath prince Andrei damb uelhs espauridi e plan dubèrti; dempús se descurbic e hec eth senhau dera crotz.
GUÈRRA-E-PATZ-III-WEB	Que Diu l’age ena sua glòria!
GUÈRRA-E-PATZ-III-WEB	Que se complisque era sua volentat sus toti nosati!, alendèc prigondaments.
GUÈRRA-E-PATZ-III-WEB	Dempús sauvèc silenci.
GUÈRRA-E-PATZ-III-WEB	Lo volia e l’estimaua, e compartisqui eth tòn dolor damb tota era mia amna.
GUÈRRA-E-PATZ-III-WEB	Abracèc ath prince Andrei, en tot sarrar-lo fòrtaments contra eth sòn pièch, e lo retenguec atau pendent fòrça temps.
GUÈRRA-E-PATZ-III-WEB	Quan tornèc a desseparar-se d’eth, Bolkonski notèc qu’es holadi pòts de Kutuzov tremolauen e ludien lèrmes enes sòns uelhs.
GUÈRRA-E-PATZ-III-WEB	Alendèc e s’emparèc damb es dues mans en banc entà lheuar-se.
GUÈRRA-E-PATZ-III-WEB	Anem, anem entà laguens e parlaram, didec.
GUÈRRA-E-PATZ-III-WEB	Mès en aqueth moment, Denisov, que s’espaurie tan pòc dauant es caps coma dauant er enemic, pugèc decididaments es gradons dera entrada, damb sorrolh d’esperons, a maugrat de qué diuèrsi ajudants sagèssen damb sevèrs mormolhs d’empedir-l’ac.
GUÈRRA-E-PATZ-III-WEB	Kutuzov, damb es mans apuades en banc, campèc damb desengust a Denisov, que se presentèc e manifestèc que li calie comunicar a Sa Excelléncia quauquarren de grana importància entath ben dera patria.
GUÈRRA-E-PATZ-III-WEB	Kutuzov lo guardèc damb uelhs cansadi e damb un gèst de contrarietat, retirèc es mans deth banc e en tot crotzar-les sus eth vrente repetic:
GUÈRRA-E-PATZ-III-WEB	Peth ben dera patria?
GUÈRRA-E-PATZ-III-WEB	D’acòrd.
GUÈRRA-E-PATZ-III-WEB	Se qué ei?
GUÈRRA-E-PATZ-III-WEB	Parla.
GUÈRRA-E-PATZ-III-WEB	Denisov se rogic coma ua gojata (qu’ère estranh veir rogit aqueth ròstre mostachut, madur e aclin ara beuenda).
GUÈRRA-E-PATZ-III-WEB	Comencèc a expausar damb decision eth sòn projècte de talhar era linha enemiga d’operacions entre Smolensk e Viazma.
GUÈRRA-E-PATZ-III-WEB	Denisov auie demorat pendent fòrça temps en aquera region e la coneishie ben.
GUÈRRA-E-PATZ-III-WEB	Eth sòn plan semblaue indiscutiblaments bon, gràcies mès que mès ara conviccion que l’expausaue.
GUÈRRA-E-PATZ-III-WEB	Kutuzov guardaue entàs sòns pès e de quan en quan hège un còp de uelh entath pati dera isba vesia, coma se d’aquiu demorèsse quauquarren desagradiu.
GUÈRRA-E-PATZ-III-WEB	E dera isba que Kutuzov guardaue, tant que Denisov expausaue eth sòn projècte, gessec, plan, un generau damb un dorsièr jos eth braç.
GUÈRRA-E-PATZ-III-WEB	Òc, Altesa plan Serena, responec eth generau.
GUÈRRA-E-PATZ-III-WEB	Kutuzov botgèc eth cap, coma dident: ”Com pòt un òme solet hèr tantes causes?”, e seguic escotant a Denisov.
GUÈRRA-E-PATZ-III-WEB	Kutuzov.
GUÈRRA-E-PATZ-III-WEB	Qu’ei eth mèn oncle, Altesa.
GUÈRRA-E-PATZ-III-WEB	Vai!, èrem amics, comentèc alègraments Kutuzov.
GUÈRRA-E-PATZ-III-WEB	Didec adiu damb un movement de cap a Denisov, se virèc e alonguèc era sua man entàs documents que l’amiaue Konovnitsin.
GUÈRRA-E-PATZ-III-WEB	Un ajudant de camp que venguie de gésser informèc de qué ena sala tot ère prèst; mès, çampar, Kutuzov volie entrar ena casa dempús d’auè’c resolvut tot.
GUÈRRA-E-PATZ-III-WEB	Arroncilhèc es celhes.
GUÈRRA-E-PATZ-III-WEB	Non; ditz, estimat, que boten ua tauleta e ac veirè aciu, didec.
GUÈRRA-E-PATZ-III-WEB	Eth prince Andrei se demorèc en pòrge, seguint d’aurelha ath generau de servici.
GUÈRRA-E-PATZ-III-WEB	Pendent er infòrme eth prince Andrei aubirèc en aute costat dera pòrta un mormolh de hemnes e era carrinclada d’ues pelhes de seda.
GUÈRRA-E-PATZ-III-WEB	Guardèc diuèrsi còps entà aquiu e vedec a ua beròia hemna gròssa, roienca, vestida damb un vestit de seda ròsa e un mocador violeta en cap, que sostenguie ua plata e demoraue, plan que òc, era entrada deth generau en cap.
GUÈRRA-E-PATZ-III-WEB	Eth sòn marit auie gessut ar encontre deth Plan Seren, damb era crotz, ena glèisa, e era lo recebie en casa.
GUÈRRA-E-PATZ-III-WEB	Escotaue er infòrme deth generau de servici ( que tractaue sus çò de critic des posicions de Tsarevo- Zaimishshi), madeish qu’auie escotat a Denisov, o coma auie escotat hège sèt ans es decisions deth Conselh Superior de Guèrra enes vesilhes d’Austerlitz.
GUÈRRA-E-PATZ-III-WEB	Escotaue pera soleta rason de qué auie aurelhes e perque, a maugrat deth coton que li tapaue ua, non podie mens qu’enténer; mès qu’ère evident qu’arren de çò que li podie expausar eth generau de servici podie susprener-lo e interessar-li, donques que ja se’n sabie de tot çò que l’anaue a díder.
GUÈRRA-E-PATZ-III-WEB	Escotaue pr’amor que non podie hèr ua auta causa, coma non podie evitar assistir a un tedeum en accion de gràcies.
GUÈRRA-E-PATZ-III-WEB	Guaire auie dit Denisov ère just a senat.
GUÈRRA-E-PATZ-III-WEB	Guaire didie ara eth generau de servici ère encara mès just e senat; mès Kutuzov, evidentaments, menspredaue es coneishements e era intelligéncia e sabie que bèth aute factor decidirie era capitada dera campanha, quauquarren ath marge dera intelligéncia e deth saber.
GUÈRRA-E-PATZ-III-WEB	Eth prince Andrei observaue atentiuaments era expression deth ròstre deth generau en cap; mès solet podec veir engüeg e curiosèr per çò que significauen es mormolhs des hemnes darrèr dera pòrta, e eth desir de sauvar es aparences.
GUÈRRA-E-PATZ-III-WEB	Qu’ère sabut que Kutuzov menspredaue era intelligéncia, eth saber e enquia e tot eth sentiment patriotic exprimit per Denisov, mès que non les menspredaue damb era intelligéncia, ne damb eth saber, ne damb eth sentiment (pr’amor que ne tan solet sajaue d’exprimir-les), senon per un motiu desparièr.
GUÈRRA-E-PATZ-III-WEB	Les menspredaue per çò des sòns ans e era sua experiéncia ena vida.
GUÈRRA-E-PATZ-III-WEB	Era soleta orde que balhèc peth sòn compde pendent er infòrme se referie as actes de pilhatge amiadi a tèrme pes tropes russes.
GUÈRRA-E-PATZ-III-WEB	Ara fin der infòrme, eth generau de servici presentèc ath Plan Seren un escrit entà indemnizar, a demana d’un pròpietari, per perméter as sòns soldats segar enes sòns camps civada verda, en tot hèr responsable d’aquesti hèts as caps militars.
GUÈRRA-E-PATZ-III-WEB	Kutuzov hec espetar es sòns pòts e secodic eth cap en escotar aguest ahèr.
GUÈRRA-E-PATZ-III-WEB	Tath huec!
GUÈRRA-E-PATZ-III-WEB	Lança-lo en huec!
GUÈRRA-E-PATZ-III-WEB	E t’ac digui entà tostemp, amic mèn; lança en huec toti es escrits que se referisquen ad açò.
GUÈRRA-E-PATZ-III-WEB	Que sèguen eth horment, qu’usclen era lenha e que les profite.
GUÈRRA-E-PATZ-III-WEB	Non ac mani ne ac autorizi, mès que tanpòc ac posqui castigar.
GUÈRRA-E-PATZ-III-WEB	Que non pot èster de cap auta manèra: quan se talhe lenha ja se sap que vòlen estères.
GUÈRRA-E-PATZ-III-WEB	Guardèc de nauèth er escrit e higec, sense deishar de botjar eth cap:
GUÈRRA-E-PATZ-III-WEB	Ò, aguest formulisme aleman!
GUÈRRA-E-PATZ-III-WEB	Que ja ei tot!, exclamèc Kutuzov tant que signaue eth darrèr document.
GUÈRRA-E-PATZ-III-WEB	Se lheuèc pesadaments; alisèc es arrupes deth sòn còth gròs e blanc.
GUÈRRA-E-PATZ-III-WEB	Dempús, damb eth ròstre alègre, se filec de cap ara pòrta.
GUÈRRA-E-PATZ-III-WEB	Era hemna deth pope, plan rogida, agarrèc era plata, que, a maugrat des longui preparatius, non podec presentar a temps.
GUÈRRA-E-PATZ-III-WEB	Damb ua prigonda reveréncia l’ac aufric a Kutuzov.
GUÈRRA-E-PATZ-III-WEB	Eth generau en cap cluquèc es uelhs e amorassèc era caròla dera hemna.
GUÈRRA-E-PATZ-III-WEB	Be n’ès de beròia!, li didec.
GUÈRRA-E-PATZ-III-WEB	Gràcies, gràcies, estimada!
GUÈRRA-E-PATZ-III-WEB	Treiguec dera pòcha des pantalons ues monedes d’aur e les deishèc ena plata.
GUÈRRA-E-PATZ-III-WEB	E qué?
GUÈRRA-E-PATZ-III-WEB	Era hemna deth pope, damb un arridolet qu’aumentaue es clotets des sues rogides caròles, l’acompanhèc entara cramba.
GUÈRRA-E-PATZ-III-WEB	Er ajudant de camp gessec ara cèrca deth prince Andrei, que s’auie demorat ena terrassa, e lo convidèc a dinar.
GUÈRRA-E-PATZ-III-WEB	Ath cap de mieja ora Kutuzov lo hec a cridar de nauèth.
GUÈRRA-E-PATZ-III-WEB	Eth generau en cap, estirat en un fautulh, seguie damb era guerrèra descordada.
GUÈRRA-E-PATZ-III-WEB	En ua man auie un libre francés, que barrèc en veir a Bolkonski, en tot méter coma senhau eth talhapapèrs.
GUÈRRA-E-PATZ-III-WEB	Les chevaliers du Cygne, òbra de Mme.
GUÈRRA-E-PATZ-III-WEB	De Genlis, podec liéger eth prince ena tampa.
GUÈRRA-E-PATZ-III-WEB	Plan, sè-te.
GUÈRRA-E-PATZ-III-WEB	Sè-te aciu e parlem, didec Kutuzov.
GUÈRRA-E-PATZ-III-WEB	Qu’ei trist, plan trist.
GUÈRRA-E-PATZ-III-WEB	Eth prince Andrei condèc a Kutuzov çò que sabie des darrèri moments de sa pair e çò qu’auie vist en passar per Lisie-Gori.
GUÈRRA-E-PATZ-III-WEB	Entà quina situacion… mos an amiat!, didec de pic Kutuzov damb votz emocionada; eth raconde deth prince Andrei li rebrembaue, plan, damb especiau claretat era situacion que se trapaue Russia.
GUÈRRA-E-PATZ-III-WEB	Que balhen temps ath temps!, higec damb expression airosa.
GUÈRRA-E-PATZ-III-WEB	E non desirant contunhar aquera convèrsa que l’emocionaue, higec: Que t’è cridat pr’amor de qué estongues ath mèn costat.
GUÈRRA-E-PATZ-III-WEB	Kutuzov lo guardèc interrogatiuaments.
GUÈRRA-E-PATZ-III-WEB	E mès que mès, seguic eth prince Andrei, que me sò acostumat ath mèn regiment.
GUÈRRA-E-PATZ-III-WEB	Estimi as mèns oficiaus e me semble qu’era gent m’estime.
GUÈRRA-E-PATZ-III-WEB	Me harie dò auer d’abandonar eth mèn regiment.
GUÈRRA-E-PATZ-III-WEB	Se non accèpti er aunor d’èster ath vòste costat, credetz-me…
GUÈRRA-E-PATZ-III-WEB	Eth gròs ròstre de Kutuzov aqueric ua expression intelligenta, bravassa e leugèraments maliciosa ath còp.
GUÈRRA-E-PATZ-III-WEB	Interrompec a Bolkonski.
GUÈRRA-E-PATZ-III-WEB	Me hè dò; pr’amor que m’ès de besonh; mès as rason, as rason.
GUÈRRA-E-PATZ-III-WEB	Que non ei aciu a on auem besonh d’òmes.
GUÈRRA-E-PATZ-III-WEB	Tostemps son sobrèrs es conselhèrs, mès es òmes autentics manquen.
GUÈRRA-E-PATZ-III-WEB	Es unitats non serien çò que son se toti es conselhèrs servissen enes regiments coma ac hès tu.
GUÈRRA-E-PATZ-III-WEB	Me’n brembi de tu dempús Austerlitz…
GUÈRRA-E-PATZ-III-WEB	Òc, òc me’n brembi pro ben, damb era bandèra.
GUÈRRA-E-PATZ-III-WEB	Era alegria aluguèc eth ròstre de Bolkonski en enténer aguestes paraules.
GUÈRRA-E-PATZ-III-WEB	Kutuzov l’estirèc era sua man e l’aufric era gauta tà que se la punèsse; un còp mès eth prince Andrei vedec lèrmes enes uelhs der ancian.
GUÈRRA-E-PATZ-III-WEB	E encara qu’eth prince Andrei sabie que Kutuzov auie es lèrmes aisides e se lo tractaue damb tanta estima ère peth desir de mostrar era sua condolença en sòn dolor, eth rebrembe d’Austerlitz li siguec fòrça agradiu e vantariòu.
GUÈRRA-E-PATZ-III-WEB	Seguís eth tòn camin e que Diu t’acompanhe: me’n sai que vas peth camin der aunor (carèc un moment).
GUÈRRA-E-PATZ-III-WEB	Com te trapè mens en Bucarest!
GUÈRRA-E-PATZ-III-WEB	Qu’auia besonh de manar a quauquarrés…
GUÈRRA-E-PATZ-III-WEB	E, cambiant de tèma, Kutuzov se referic ara guèrra damb Turquia e ara patz concertada.
GUÈRRA-E-PATZ-III-WEB	Òc, m’an criticat, e non pòc, pera guèrra e pera patz…
GUÈRRA-E-PATZ-III-WEB	Mès tot qu’arribe ath sòn temps.
GUÈRRA-E-PATZ-III-WEB	Tout vient a point a qui sait attendre.
GUÈRRA-E-PATZ-III-WEB	E, ça que la, aquiu non i auie mens conselhèrs qu’aciu… e contunhèc tornant entà un tèma qu’evidentaments lo preocupaue.
GUÈRRA-E-PATZ-III-WEB	Ò, es conselhèrs, es conselhèrs!
GUÈRRA-E-PATZ-III-WEB	S’auéssem escotat a toti aquiu en Turquia, non auríem artenhut era patz ne auríem acabat era guèrra.
GUÈRRA-E-PATZ-III-WEB	Que se vò hèr tot ara prèssa e era prèssa tie temps.
GUÈRRA-E-PATZ-III-WEB	Kamenski, se non s’auesse mòrt, que serie perdut.
GUÈRRA-E-PATZ-III-WEB	Assautaue es fortaleses damb trenta mil òmes.
GUÈRRA-E-PATZ-III-WEB	Conquistar ua fortalesa que non ei dificil: çò de dificil ei guanhar era campanha, e entad açò non ei de besonh ne assautar ne atacar, era soleta causa que s’a de besonh ei paciéncia e temps.
GUÈRRA-E-PATZ-III-WEB	Kamenski manèc as soldats contra Ruschuk; e jo, solet damb temps e paciéncia, è conquistat mès fortaleses qu’eth e è obligat as turcs a minjar carn de shivau.
GUÈRRA-E-PATZ-III-WEB	Botgèc eth cap.
GUÈRRA-E-PATZ-III-WEB	Les obligarè a minjar carn de shivau.
GUÈRRA-E-PATZ-III-WEB	De nauèth ludèren es lèrmes enes sòns uelhs.
GUÈRRA-E-PATZ-III-WEB	Mès mos calerà acceptar era batalha, non?, preguntèc eth prince Andrei.
GUÈRRA-E-PATZ-III-WEB	Òc, serà de besonh s’ac vòlen toti.
GUÈRRA-E-PATZ-III-WEB	Que non i aurà cap mès remèdi… cre-me, estimat: non i a arrés mès fòrt qu’aguesti dus guerrèrs: era paciéncia e eth temps.
GUÈRRA-E-PATZ-III-WEB	Eri qu’ac haràn tot.
GUÈRRA-E-PATZ-III-WEB	Mès es conselhèrs n’entendent pas de cette oreillela, voila le mal.
GUÈRRA-E-PATZ-III-WEB	Es uns que vòlen e es auti non.
GUÈRRA-E-PATZ-III-WEB	Qué se pòt hèr?, preguntèc, demorant, çampar, ua responsa.
GUÈRRA-E-PATZ-III-WEB	Se qué haries tu?, repetic, e es sòns uelhs luderen damb prigonda e intelligenta expression.
GUÈRRA-E-PATZ-III-WEB	Que jo t’ac vau a díder, higec, pr’amor qu’eth prince Andrei non didie arren.
GUÈRRA-E-PATZ-III-WEB	Dans le doute, mon cher, abstiens-toi, e carèc un instant.
GUÈRRA-E-PATZ-III-WEB	Abstiens-toi, didec pausadaments.
GUÈRRA-E-PATZ-III-WEB	Plan…
GUÈRRA-E-PATZ-III-WEB	Adishatz, estimat!, rebremba que senti era tua pèrta damb tota era mia amna e qu’entà tu non sò ne Plan Seren, ne prince, ne comandant en cap, senon eth tòn pàir.
GUÈRRA-E-PATZ-III-WEB	S’as besonh de quauquarren, vene dirèctaments entà jo.
GUÈRRA-E-PATZ-III-WEB	Adishatz, estimat.
GUÈRRA-E-PATZ-III-WEB	L’abracèc e punèc de nauèth.
GUÈRRA-E-PATZ-III-WEB	E lèu abantes de qué auesse gessut eth prince Andrei, Kutuzov alendèc solatjat e tornèc a cuélher Les chevaliers du Cygne, de Mme.
GUÈRRA-E-PATZ-III-WEB	Genlis.
GUÈRRA-E-PATZ-III-WEB	Sense poder-se explicar eth com ne eth perqué, eth prince Andrei entornèc entath sòn regiment, dempús dera sua entrevista damb Kutuzov, tranquil sus era situacion generau e sus es persones que s’auie fidat.
GUÈRRA-E-PATZ-III-WEB	Coma mens traits personaus observaue en aqueth ancian, que sauvaue er abit dera passion e, en lòc dera intelligéncia (qu’amasse hèts e dedusís conseqüéncies) possedie era capacitat de contemplar tranquillaments era succesion des fenomèns, autant mès tranquil estaue per çò que hège as eveniments futurs.
GUÈRRA-E-PATZ-III-WEB	Non endonviarà arren de nau, ne començarà arren, pensaue eth prince Andrei, mès ac escotarà tot, ac rebrembarà tot, o ac plaçarà tot en lòc que li correspon.
GUÈRRA-E-PATZ-III-WEB	Que non empacharà arren que sigue util ne permeterà arren damnatjós.
GUÈRRA-E-PATZ-III-WEB	Compren que i a quauquarren mès fòrt e mès important qu’era sua volentat: er inevitable cors des eveniments, e ac sap veir, avertir era sua importància, e, en tot considerar aguesta importància, sap abstier-se d’intervier en aguesti eveniments, deishar de cornèr era sua pròpia volentat, orientada de cap a ua auta direccion.
GUÈRRA-E-PATZ-III-WEB	E mès que mès, un cre en eth, perque ei rus, a maugrat de qué liege a Mme Genlis e mente provèrbis francesi; e perque era sua votz tremolèc en díder: “Enquia on mos an amiat!”, e perque s’emocionèc en assegurar qu’obligarie ar enemic a minjar carn de shivau”.
GUÈRRA-E-PATZ-III-WEB	Aguest madeish sentiment, en oposicion a consideracions cortesanes, compartit mès o mens vagaments per toti, qu’ère era basa deth supòrt popular ath nomentament de Kutuzov.
GUÈRRA-E-PATZ-III-WEB	Quan er Emperaire gessec de Moscòu, era vida dera ciutat tornèc entath sòn anament normau, autant semblable ath de tostemp que resultaue de mau her rebrembar es jornades passades d’entosiasme patriotic; qu’ère dificil creir que Russia ère en vertadèr perilh e qu’es sòcis deth Club Anglés, ath delà d’èster-ne, siguessen hilhs dera patria, prèsti a quinsevolh sacrifici.
GUÈRRA-E-PATZ-III-WEB	Era soleta causa que se rebrembaue en aqueri dies de generau afogadura patriotica pendent eth sojorn deth Tsar ena capitau ère era exigéncia d’òmes e de sòs, que dempús des ofèrtes auie cuelhut ara prèssa força legau e oficiau, en tot hèr-se inevitabla.
GUÈRRA-E-PATZ-III-WEB	En apressar-se er enemic, era opinion des moscovitas sus era sua pròpia situacion, luenh de hèr-se mès seriosa, agarrèc, peth contrari, frivolitat, coma les passe tostemp as persones que ven un gran perilh.
GUÈRRA-E-PATZ-III-WEB	Quan eth perilh s’aprèsse, dus votzes li parlen ath còr der òme damb era madeisha fòrça: era ua demane, plan rasonablaments, que se reflexione sus era natura deth perilh e sus era manèra d’evitar-lo.
GUÈRRA-E-PATZ-III-WEB	Era auta, encara damb mès rason, ditz qu’ei massa penible, massa torturant pensar en perilh quan er òme non ac pòt previer tot e sauvar-se, de sòrta qu’ei plan mielhor virar era esquia as causes penibles, enquia qu’aguestes arriben, e pensar enes agradiues.
GUÈRRA-E-PATZ-III-WEB	S’ei solet, er òme escote lèu tostemp era prumèra votz; ça que la, quan se trape en societat, seguís era dusau.
GUÈRRA-E-PATZ-III-WEB	E aquerò ère çò que se passaue enes abitants de Moscòu.
GUÈRRA-E-PATZ-III-WEB	Jamès s’auie divertit tant era gent coma aqueth an.
GUÈRRA-E-PATZ-III-WEB	Es pannèus de Rastopchin, que representauen, ena part superiora, ua tauèrna, eth tauernèr e eth comerciant moscovita Karpushka Chiguirin, que, dempús d’èster reclutat e auer begut ua copa de mès, en escotar que Bonaparte volie préner Moscòu, s’emmalicièc e deishèc anar paraules injurioses contra toti es francesi, gessec dera tauèrna, e ena madeisha pòrta, jos era agla dera bandèra, comencèc a arengar ath pòble amassat, se liegien e comentauen pertot, madeish qu’es darrèri vèrsi de Vasili Lvovic Pushkin.
GUÈRRA-E-PATZ-III-WEB	En Club s’amassauen entà liéger aguesti pannèus e a fòrça les shautaue era manèra que Karpushka se burlaue des francesi en tot díder que se holarien de caulets, s’esvrentarien per minjar tantes hariats, s’estofarien per préner “schi” que toti èren nans e qu’ua campanharda russa, damb un horcat, acabarie damb tres francesi.
GUÈRRA-E-PATZ-III-WEB	Quauqui uns non aprovauen aguest ton, que trapauen vulgar e estupid.
GUÈRRA-E-PATZ-III-WEB	Se comentaue que Rastopchin auie expulsat as francesi e a toti es estrangèrs de Moscòu, e qu’entre eri i auie espions e agents de Napoleon; mès totes aguestes causes se condauen, mès que mès, entà auer era escadença de mentar es engenhoses paraules de Rastopchin en dider-les adiu.
GUÈRRA-E-PATZ-III-WEB	Es estrangèrs èren enviadi en ua barcòta entà Nizhni-Novgorod, e Rastopchin auie dit: “Rentrez en vous meme, entrez dans la barque et n’aint faites pas une barque de Charon”.
GUÈRRA-E-PATZ-III-WEB	Se didie que ja auien evacuat de Moscòu totes es oficines publiques e se higie era badinada de Shinshin de qué solet per aquerò Moscòu li calie èster arregraït a Napoleon.
GUÈRRA-E-PATZ-III-WEB	Condauen tanben qu’eth regiment aufrit per Mamonov li costarie ueit cent mil robles, e que Bezujov encara auie despenut mès enes sòns milicians; mès çò de mielhor deth gèst de Bezujov (sivans didie era gent) ère qu’eth madeish s’anaue a botar er unifòrme e desfilar a shivau dauant deth sòn pròpi regiment, sense crubar arren as espectadors que lo guardèssen.
GUÈRRA-E-PATZ-III-WEB	Julie ère a mand de gésser de Moscòu londeman e balhaue ua cauhada d’adiu.
GUÈRRA-E-PATZ-III-WEB	Bezujov est ridicule, mès ei tan brave e tan simpatic!
GUÈRRA-E-PATZ-III-WEB	Enes cauhades de Julie, coma en tanti auti salons dera capitau, s’auie decidit non parlar senon en rus; e es que per enganha ac hègen en francés les calie pagar ua multa en favor deth comitat de secors.
GUÈRRA-E-PATZ-III-WEB	Ua auta multa peth gallicisme, didec un escrivan rus.
GUÈRRA-E-PATZ-III-WEB	Que non ne perdonatz deguna, arric Julie ath joen der unifòrme, sense prestar atencion ara observacion gramaticau.
GUÈRRA-E-PATZ-III-WEB	Per çò de caustique que sò colpabla e pagarè; e peth plaser de dider-vos era vertat sò tanben dispausada a pagar.
GUÈRRA-E-PATZ-III-WEB	Mès per çò deth gallicisme que non m’i tengui, e se virèc entar escrivan.
GUÈRRA-E-PATZ-III-WEB	Que non è ne sòs ne temps entà cuélher un professor e apréner eth rus, coma hè eth prince Golitsin.
GUÈRRA-E-PATZ-III-WEB	E dempús exclamèc:
GUÈRRA-E-PATZ-III-WEB	A!, qu’ei aciu!
GUÈRRA-E-PATZ-III-WEB	Quand on…
GUÈRRA-E-PATZ-III-WEB	Ò, non!
GUÈRRA-E-PATZ-III-WEB	Que non m’agarraratz un aute còp.
GUÈRRA-E-PATZ-III-WEB	Vai!
GUÈRRA-E-PATZ-III-WEB	Quan parlen deth solei ven es sòns arrais, e arric amablaments a Pierre.
GUÈRRA-E-PATZ-III-WEB	Qu’èrem en tot parlar de vos, contunhèc damb aquera adretia entara mentida pròpia des hemnes mondanes.
GUÈRRA-E-PATZ-III-WEB	Didíem qu’eth vòste regiment de milícies serà solide mielhor qu’eth de Mamonov.
GUÈRRA-E-PATZ-III-WEB	Non me parletz deth mèn regiment, didec Pierre.
GUÈRRA-E-PATZ-III-WEB	Que ne sò hart!
GUÈRRA-E-PATZ-III-WEB	Punèc era man dera patrona de casa e se seiguec ath sòn costat.
GUÈRRA-E-PATZ-III-WEB	Mès aguest ja non se mostraue tan caustic en preséncia de Pierre e eth sòn ròstre exprimic mèsalèu estonament per çò que podie significar er arridolet de Julie.
GUÈRRA-E-PATZ-III-WEB	Non, repliquèc Buzujov arrint, e calèc ua guardada ath sòn còs gran e gròs.
GUÈRRA-E-PATZ-III-WEB	Es francesi harien afustatge en jo damb facilitat e, ath delà, cranhi non poder montar a shivau…
GUÈRRA-E-PATZ-III-WEB	Entre es persones que se parlaue en salon de Julie se parlèc tanben des Rostov.
GUÈRRA-E-PATZ-III-WEB	Diden qu’es sòns ahèrs van plan mau, comentèc Julie.
GUÈRRA-E-PATZ-III-WEB	E eth comde ei tan pòc senat!
GUÈRRA-E-PATZ-III-WEB	Es Razumovski volien crompar era casa e era propietat pròcha a Moscòu, mès era causa que se tardarà, pr’amor que ne demane fòrça.
GUÈRRA-E-PATZ-III-WEB	Ath contrari, me pensi qu’era venda se harà un d’aguesti dies, didec quauquarrés, encara que me semble ua asenada crompar ara quauquarren en Moscòu.
GUÈRRA-E-PATZ-III-WEB	Per qué?, preguntèc Julie.
GUÈRRA-E-PATZ-III-WEB	Pensatz que i a perilh entara ciutat?
GUÈRRA-E-PATZ-III-WEB	Donques se per qué partitz vos?
GUÈRRA-E-PATZ-III-WEB	Vai, quina pregunta mès estranha!
GUÈRRA-E-PATZ-III-WEB	Me’n vau perque… perque toti se’n van e jo non sò ne Joana d’Arc ne ua amazòna.
GUÈRRA-E-PATZ-III-WEB	Plan, clar, clar, balhatz-me mès desencuses.
GUÈRRA-E-PATZ-III-WEB	Qu’ei un bon vielh, mès plan pauvre sire.
GUÈRRA-E-PATZ-III-WEB	E per qué s’estan en Moscòu tant de temps?
GUÈRRA-E-PATZ-III-WEB	Qu’auien era intencion de vier entath camp.
GUÈRRA-E-PATZ-III-WEB	Natalie semble que ja està ben, non?, preguntèc Julie a Pierre, arrint maliciosaments.
GUÈRRA-E-PATZ-III-WEB	Demoren ath hilh mendre, didec Pierre.
GUÈRRA-E-PATZ-III-WEB	Ingressèc enes cosacs d’Obolenski e se n’a anat entà Bielaia-Tzerkov, aquiu que son en tot formar eth regiment.
GUÈRRA-E-PATZ-III-WEB	Ara an artenhut que lo destinen entath mèn; en çò de sòn lo demoren d’un dia en aute.
GUÈRRA-E-PATZ-III-WEB	Eth comde volie partir hè ja temps, mès era comdessa s’entèste a non abandonar Moscòu abantes de qué torne eth hilh.
GUÈRRA-E-PATZ-III-WEB	Les vedí delàger ena casa des Arjarov.
GUÈRRA-E-PATZ-III-WEB	Natalie torne a estar fòrça beròia e alègra.
GUÈRRA-E-PATZ-III-WEB	Cantèc ua romanza.
GUÈRRA-E-PATZ-III-WEB	Be se passen d’aisidaments es causes en cèrtes persones!
GUÈRRA-E-PATZ-III-WEB	Qué ei çò que se passe lèu?, preguntèc Pierre, emmaliciat.
GUÈRRA-E-PATZ-III-WEB	Julie arric.
GUÈRRA-E-PATZ-III-WEB	Quin cavalièr?
GUÈRRA-E-PATZ-III-WEB	Per qué?, preguntèc Pierre rogint-se.
GUÈRRA-E-PATZ-III-WEB	Mès, plan, estimat comde.
GUÈRRA-E-PATZ-III-WEB	C’est la fable de tout Moscou.
GUÈRRA-E-PATZ-III-WEB	Mme Suza?
GUÈRRA-E-PATZ-III-WEB	Multa!
GUÈRRA-E-PATZ-III-WEB	Multa!, sorrisclèc eth joen milician.
GUÈRRA-E-PATZ-III-WEB	Plan, plan!, que non se pòt díder ne ua soleta paraula.
GUÈRRA-E-PATZ-III-WEB	Quin engüeg!
GUÈRRA-E-PATZ-III-WEB	Ben, comde, vos que ja ac sabetz.
GUÈRRA-E-PATZ-III-WEB	Que non sai arren, didec Pierre.
GUÈRRA-E-PATZ-III-WEB	Cette chere Vera…
GUÈRRA-E-PATZ-III-WEB	Non, madame, didec Pierre de mala encolia.
GUÈRRA-E-PATZ-III-WEB	Jo jamès me sò considerat cavalièr dera senhoreta Rostov: hè lèu un mes que non vengui per çò de sòn; mès que non compreni era crudeutat…
GUÈRRA-E-PATZ-III-WEB	Qui s’excuse, s’acuse, didec Julie arrint, en to secodir es bendes qu’amiaue ena sua man; e entà demorar damb era darrèra paraula, cambièc de tèma: guardatz me n’è sabut aué qu’era prauba Maria Bolkonskaia arribèc ager en Moscòu… sabetz qu’a perdut a sa pair?
GUÈRRA-E-PATZ-III-WEB	Qué me didetz?
GUÈRRA-E-PATZ-III-WEB	A on ei?
GUÈRRA-E-PATZ-III-WEB	Me shautarie fòrça veder-la, didec Pierre.
GUÈRRA-E-PATZ-III-WEB	Ager li tenguí ua visita.
GUÈRRA-E-PATZ-III-WEB	E com està?, preguntèc Pierre.
GUÈRRA-E-PATZ-III-WEB	Plan trista.
GUÈRRA-E-PATZ-III-WEB	E sabetz se qui la sauvèc?
GUÈRRA-E-PATZ-III-WEB	Tota ua novèla!
GUÈRRA-E-PATZ-III-WEB	Nikolai Rostov.
GUÈRRA-E-PATZ-III-WEB	Ua auta novèla!, didec eth joen militar.
GUÈRRA-E-PATZ-III-WEB	Plan que òc, aguesta hujuda generau a estat tramada entà que totes es vielhes nòvies se mariden: Catiche per un costat, era princessa Bolkonskaia per un aute.
GUÈRRA-E-PATZ-III-WEB	Sabetz?, jo me pensi qu’ei un petit peu amoureuse du jeune homme.
GUÈRRA-E-PATZ-III-WEB	Multa!
GUÈRRA-E-PATZ-III-WEB	Multa!
GUÈRRA-E-PATZ-III-WEB	Multa!
GUÈRRA-E-PATZ-III-WEB	Mès com se pòt díder aquerò en rus?
GUÈRRA-E-PATZ-III-WEB	Quan Pierre entornèc ena sua casa l’autregèren dus pannèus de Rastopchin amiadi aqueth dia.
GUÈRRA-E-PATZ-III-WEB	En prumèr se didie qu’eth rumor de qué eth comde Rastopchin proïbie gésser de Moscòu ère faus, e que, peth contrari, eth comde ère content de qué es daunes e es hemnes des mercadèrs abandonèssen era ciutat.
GUÈRRA-E-PATZ-III-WEB	A mens pòur, mens parlòtes, didie un pannèu.
GUÈRRA-E-PATZ-III-WEB	Mès me jògui era vida qu’aguesti maudits non entraràn en Moscòu.” Aguestes paraules heren a veir de seguit a Pierre, per prumèr viatge, qu’es francesi arribarien en Moscòu.
GUÈRRA-E-PATZ-III-WEB	Eth dusau, didie qu’era Casèrna Generau russa ère en Viazma, qu’eth comde Vitgenstein auie derrotat as francesi; mès, pr’amor que fòrça ciutadans desirauen armar-se, en arsenau i traparien armes premanides endada eri: sabres, pistòles, fusilhs que poirien aquerir a bon prètz.
GUÈRRA-E-PATZ-III-WEB	Eth ton des dus pannèus non ère ja tan burlesc coma enes anteriores convèrses de Chiriguin.
GUÈRRA-E-PATZ-III-WEB	Dauant d’aqueri dus manifèsti Pierre se demorèc cogitós: qu’ère evident qu’aquera terribla broma auratjosa qu’eth desiraue damb tota era fòrça deth morir e que desvelhaue ath còp, un terror involentari ena sua animositat, s’apressaue.
GUÈRRA-E-PATZ-III-WEB	Per ennan viatge se hec era madeisha pregunta: “Me cau incorporar ara armada o demorar?” Cuelhec era baralha que i auie sus era taula e se metec a hèr un solitari.
GUÈRRA-E-PATZ-III-WEB	Mès encara non auie acabat de responer-se que s’entenec era votz dera màger des princesses que li demanaue se podie entrar.
GUÈRRA-E-PATZ-III-WEB	Entratz, entratz, higec virant-se entara pòrta.
GUÈRRA-E-PATZ-III-WEB	Solet era màger des princeses, era de formes estirades e ròstre petrificat, seguie viuent ena casa de Pierre, es dues menors s’auien maridat.
GUÈRRA-E-PATZ-III-WEB	Desecusatz-me, mon cousin, se vengui s shordar-vos, didec damb un accent d’emocion e repotec.
GUÈRRA-E-PATZ-III-WEB	Mès que mos cau cuélher ara fin bèra decision.
GUÈRRA-E-PATZ-III-WEB	Qué se va a passar?
GUÈRRA-E-PATZ-III-WEB	Toti se’n van de Moscòu e eth pòble se revòute.
GUÈRRA-E-PATZ-III-WEB	Ei que nosati mos demoram?
GUÈRRA-E-PATZ-III-WEB	Ath contrari, ma cousine, semble que tot va ben, didec Pierre damb eth ton badinaire que tostemp tenguie quan parlaue damb era princessa, pr’amor d’amagar era confusion que li costaue era sua qualitat de benfactor d’aquera hemna.
GUÈRRA-E-PATZ-III-WEB	Òc, tot va fòrça ben… quina manèra d’anar ben es causes!
GUÈRRA-E-PATZ-III-WEB	Varvara Ivanovna m’a condat çò de ben que se’n gessen es nòstes tropes.
GUÈRRA-E-PATZ-III-WEB	E eth pòble ei revoutat, dèishe de creir.
GUÈRRA-E-PATZ-III-WEB	Enquia e tot era mia sirventa me respon grossièraments.
GUÈRRA-E-PATZ-III-WEB	Que non se tardaràn guaire a batanar-mos.
GUÈRRA-E-PATZ-III-WEB	Non se pòt caminar pes carrèrs; e çò de pejor ei que quinsevolh dia se presentaràn aciu es francesi.
GUÈRRA-E-PATZ-III-WEB	A qué demoram, donc?
GUÈRRA-E-PATZ-III-WEB	Solet vos demani, mon cousin, que balhetz era orde d’amiar-me entà Sant Petersburg.
GUÈRRA-E-PATZ-III-WEB	Sigue coma sigue, mès jo non posqui víuer sometuda a Bonaparte.
GUÈRRA-E-PATZ-III-WEB	Mès, solatjatz-vos, ma cousine.
GUÈRRA-E-PATZ-III-WEB	D’a on treiguetz aguestes notícies?
GUÈRRA-E-PATZ-III-WEB	Non me someterè a Napoleon, es auti, que hèsquen çò que volguen…
GUÈRRA-E-PATZ-III-WEB	Plan qu’ac harè: ara madeish darè era orde.
GUÈRRA-E-PATZ-III-WEB	Era princessa ère visiblaments enrabiada per non auer damb qui emmaliciar-se.
GUÈRRA-E-PATZ-III-WEB	Gasulhant quauquarren, cuelhèc sèti en ua cagira.
GUÈRRA-E-PATZ-III-WEB	Que non vos an informat ben, higec Pierre.
GUÈRRA-E-PATZ-III-WEB	Ena ciutat tot se passe traquil e non i a cap de perilh.
GUÈRRA-E-PATZ-III-WEB	Guardatz, vengui de liéger aquerò… e mostrèc ara princessa es pannèus.
GUÈRRA-E-PATZ-III-WEB	Ditz eth comde que respon damb era sua vida de qué er enemic non entrarà en Moscòu.
GUÈRRA-E-PATZ-III-WEB	A!, didec era princessa airosa.
GUÈRRA-E-PATZ-III-WEB	Aguest comde vòste qu’ei un ipocrita, un miserable; eth madeish ahisque ath pòble ara revòuta.
GUÈRRA-E-PATZ-III-WEB	Non escriuec, dilhèu, en aguesti estupids pannèus, qu’a quinsevolhe, siguesse qui siguesse, auie d’agarrar-lo peth plomalh e amiar-lo entara preson?
GUÈRRA-E-PATZ-III-WEB	Quina pegaria.
GUÈRRA-E-PATZ-III-WEB	Era glòria e er aunor, ditz, serà deth qu’ac hèsque e guardatz eth resultat des sus paraules.
GUÈRRA-E-PATZ-III-WEB	Varvara Ivanovna m’a condat qu’eth pòble lèu l’a aucit perque parlaue en francés…
GUÈRRA-E-PATZ-III-WEB	Aquerò que non a cap importància…
GUÈRRA-E-PATZ-III-WEB	Pierre, e se tenguec ath solitari.
GUÈRRA-E-PATZ-III-WEB	Eth solitari gessec ben, mès Pierre se demorèc en Moscòu, ena ciutat lèu ueda, cuelhuda dera madeisha inquietud, indecision, deth madeish temor e alegria, ara demora de quauquarren orrible.
GUÈRRA-E-PATZ-III-WEB	Tath ser deth dia a vier era princessa se n’anèc e er administrador se presentèc entà Pierre pr’amor de dider-li que non auie pro sòs entà ocupar ath regiment, senon ei que se venesse ua des propietats.
GUÈRRA-E-PATZ-III-WEB	Er administrador sagèc de hèr veir a Pierre qu’era entrepresa deth regiment acabarie en tot arroïnar-lo.
GUÈRRA-E-PATZ-III-WEB	Pierre, en enténer aguestes paraules, dissimulèc a penes un arridolet.
GUÈRRA-E-PATZ-III-WEB	Pla, donc, venetz-la, didec.
GUÈRRA-E-PATZ-III-WEB	Que podem hèr?
GUÈRRA-E-PATZ-III-WEB	Ara que non posqui hèr repè.
GUÈRRA-E-PATZ-III-WEB	Coma mès empejoraue era situacion generau e era sua pròpia, mès agradiua li semblaue e mès imminenta vedie era catastròfa que demoraue.
GUÈRRA-E-PATZ-III-WEB	Lèu totes es sues amistats auien partit ja de Moscòu.
GUÈRRA-E-PATZ-III-WEB	Tanben Julie e era princessa Maria; des sòns amics mès intims non demorauen senon es Rostov, mès Pierre non anaue a visitar-les.
GUÈRRA-E-PATZ-III-WEB	Aqueth dia, entà esdegar-se, anèc en bordalat de Vorontsovo, per çò de veir un enòrme glòb aerostat qu’ère en to bastir Leppich pr’amor de destrusir ar enemic, e un aute glòb de pròves que deisharien anar londeman.
GUÈRRA-E-PATZ-III-WEB	Eth glòb non ère encara acabat, mès Pierre se’n sabie de qué se bastie per desir exprès deth Tsar.
GUÈRRA-E-PATZ-III-WEB	Damb aguest prepaus, eth comde Rastopchin auie recebut era seguenta carta:
GUÈRRA-E-PATZ-III-WEB	Tanlèu Leppich sigue prèst, premanitz-li un bon equip entara naveta, formada per òmes segurs e intelligents, e manatz un corrèu ath generau Kutuzov entà avertir-lo.
GUÈRRA-E-PATZ-III-WEB	Jo que ja lo sò avisat sus aquerò.
GUÈRRA-E-PATZ-III-WEB	Vos demani que recomanetz a Leppich que sigue ath cas sus eth lòc que li cau descéner eth prumèr viatge, pr’amor de qué non s’enganhe e quèigue en mans enemigues.
GUÈRRA-E-PATZ-III-WEB	Qu’ei indispensable que combine es sòns movements damb eth generau en cap.
GUÈRRA-E-PATZ-III-WEB	En tornar de Vorontsovo, Pierre trauessèc era plaça Bolotnaia e vedec a ua grana multitud amassada ar entorn deth cadafalc.
GUÈRRA-E-PATZ-III-WEB	Èren en tot foetejar a un codinèr francés acusat d’espionatge.
GUÈRRA-E-PATZ-III-WEB	Eth castig venguie d’acabar e eth borrèu desligaue deth poltre a un òme gròs, de pursères ròies, miches blues e giqueta verda, que panteishaue peniblaments.
GUÈRRA-E-PATZ-III-WEB	Er aute criminau, prim e palle, ère ath sòn costat.
GUÈRRA-E-PATZ-III-WEB	Ambús deuien èster francesi, per çò des sues cares.
GUÈRRA-E-PATZ-III-WEB	Damb mina espaurida e adolorida, semblabla ath francés prim, Pierre se dauric pas entre era multitud.
GUÈRRA-E-PATZ-III-WEB	Qué se passe?
GUÈRRA-E-PATZ-III-WEB	Qui son?
GUÈRRA-E-PATZ-III-WEB	Per qué les castiguen?, preguntaue.
GUÈRRA-E-PATZ-III-WEB	Mès era atencion dera gent, foncionaris, petits botiguèrs e mercadèrs, mujiks e hemnes damb abrics e perisses, ère concentrada de tau manèra en çò que se passaue en cadafalc, qu’arrés responec.
GUÈRRA-E-PATZ-III-WEB	Er òme gròs se lheuèc; arroncilhèc es celhes, arropic es espatles e, sense guardar ath sòn entorn, se botèc era sua giqueta, damb er evident desir de mostrar- se sancer.
GUÈRRA-E-PATZ-III-WEB	Mès es sòns pòts tremolèren de pic e, en tot repotegar-se era sua pròpia feblesa, s’estarnèc a plorar coma ploren es òmes madurs e sanguinèus.
GUÈRRA-E-PATZ-III-WEB	Era gent comencèc a parlar en votz nauta Pierre se pensèc qu’ac hègen enta estofar es pròpis sentiments de pietat.
GUÈRRA-E-PATZ-III-WEB	Qu’ei eth codinèr de non sai quin prince…
GUÈRRA-E-PATZ-III-WEB	Qu’ei clar, musiu, qu’era saussa russa les va mau as francesi…
GUÈRRA-E-PATZ-III-WEB	L’a deishat mau gust de boca, didec un foncionari d’arropit ròstre qu’ère ath cant de Pierre quan eth foetejat se metec a plorar.
GUÈRRA-E-PATZ-III-WEB	Eth foncionari guardèc ath sòn entorn pr’amor de veir er efècte que costaue era sua badinada; quauqui uns arriren, d’auti seguiren guardant espauridi ath borrèu, qu’ère en tot despolhar ath dusau condamnat.
GUÈRRA-E-PATZ-III-WEB	Pierre alendèc, arroncihèc es celhes e se filèc ara prèssa entath coche sense deishar de gasulhar paraules sense sens.
GUÈRRA-E-PATZ-III-WEB	Ath long deth camin s’estrementic diuèrsi còps e deishèc anar quauques exclamacions en votz nauta, enquia qu’eth menaire li preguntèc:
GUÈRRA-E-PATZ-III-WEB	Manatz quauquarren, Excelléncia?
GUÈRRA-E-PATZ-III-WEB	Mès, entà on vas?, cridèc Pierre ath menaire, qu’entraue en Lubianka.
GUÈRRA-E-PATZ-III-WEB	Non me manèretz que venguéssem ena residéncia deth generau governador?
GUÈRRA-E-PATZ-III-WEB	Pèc!
GUÈRRA-E-PATZ-III-WEB	Lord!, cridèc Pierre, aumplint d’insults ath menaire, causa que hège pòqui viatges.
GUÈRRA-E-PATZ-III-WEB	Te didí qu’entà casa!
GUÈRRA-E-PATZ-III-WEB	E ath mès córrer, estupid!
GUÈRRA-E-PATZ-III-WEB	Que me cau gésser aué madeish, higec entada eth.
GUÈRRA-E-PATZ-III-WEB	Er espectacle des francesi foetejadi e dera multitud que presenciaue eth castig, l’auie amiat ena conclusion de qué non podie estar-se mès temps en Moscòu; qu’ère decidit a gésser çò de mès lèu possible entara armada e li semblaue auer-li dit ath menaire es sues intencions o qu’eth menaire les auie endonviat.
GUÈRRA-E-PATZ-III-WEB	En arribar en casa avisèc a Eustafievic, er aute menaire qu’ac sabie tot, ac comprenie tot e ère coneishut per tot Moscòu, de qué aquera madeisha net volie gésser entà Mozhaisk, entara armada, e que li calie hèr a vier entà aquiu delà es sòns shivaus de sera.
GUÈRRA-E-PATZ-III-WEB	Que non ère possible hè’c eth madeish dia e, seguint eth conselh d’Eustafievic, Pierre li calec arrecular era gessuda entà londeman, pr’amor de premanir es shivaus de recambi.
GUÈRRA-E-PATZ-III-WEB	Dempús d’uns dies de mau temps, eth 24 hec dia seren e, dempús der esdejoar, Pierre gessec de Moscòu.
GUÈRRA-E-PATZ-III-WEB	Pera net, en cambiar es shivaus en Perjushkovo, Pierre se’n sabec qu’aguesta madeisha tarde auec lòc ua importanta batalha.
GUÈRRA-E-PATZ-III-WEB	Condauen qu’aquiu, en Perjushkovo, era tèrra auie tremolant damb eth tarrabastalh des canonades.
GUÈRRA-E-PATZ-III-WEB	Pierre preguntèc se qui auie estat eth vencedor, mès arrés li sabec respòner (se tractaue dera batalha de Shevardino, liurada eth dia 24).
GUÈRRA-E-PATZ-III-WEB	A punta de dia, Pierre arribèc en Mozhaisk.
GUÈRRA-E-PATZ-III-WEB	Totes es cases de Mozhaisk èren ocupades pes tropes, e ena aubèrja, a on trapèc ath sòn escudèr e ar amiaire, non restaue lòc: tot qu’ère plen d’oficiaus.
GUÈRRA-E-PATZ-III-WEB	En Mozhaisk e mès enlà non se vedien senon soldats pertot, a pè o montadi: cosacs, infantaria, cars, canons e pèces d’artilharia.
GUÈRRA-E-PATZ-III-WEB	Pierre qu’auie prèssa entà auançar, e coma mès s’aluenhaue de Moscòu e mès se negaue en aqueth mar de tropes, mès aumentaue era sua inquietud, era sua impaciéncia e ua sensacion naua, alègra, non experimentada abantes.
GUÈRRA-E-PATZ-III-WEB	Qu’ère un sentiment semblable ath qu’auie experimentat en palai de Slobodski eth dia dera arribada der Emperaire: eth sentiment de qué ère de besonh començar quauquarren e sacrificar quauquarren.
GUÈRRA-E-PATZ-III-WEB	Que l’ère agradiu ara compréner que tot çò que tanh ara felicitat umana, as comoditats dera vida, as riqueses e ara vida madeisha non èren arren en comparèr… damb aguest quauquarren.
GUÈRRA-E-PATZ-III-WEB	Pierre non podie encuedar-se’n deth tot.
GUÈRRA-E-PATZ-III-WEB	Que non sajaue de cercar explicacions de per qui e entà qui se sentie tant inclinat a sacrificà’c tot.
GUÈRRA-E-PATZ-III-WEB	Non li preocupaue eth motiu deth sacrifici, senon eth sacrifici en eth madeish, çò que li desvelhaue aqueth sentiment alègre e nau.
GUÈRRA-E-PATZ-III-WEB	Eth dia 24 auec lòc era batalha dera fortificacion de Shevardino: eth 25 non se hec ne ua soleta fuselhada e eth 26 se liurèc era batalha de Borodino.
GUÈRRA-E-PATZ-III-WEB	Entà qué e com arribèren e s’acceptèren es batalhes de Shevardino e Borodino?
GUÈRRA-E-PATZ-III-WEB	Entà qué auec lòc aguesta darrèra?
GUÈRRA-E-PATZ-III-WEB	Que non auie cap de sens ne entàs francesi ne entàs russi.
GUÈRRA-E-PATZ-III-WEB	Eth sòn resultat mès pròche siguec e li calie èster era queiguda de Moscòu (çò que cranhien es russi mès que cap auta causa en mon); e entàs francesi, era pròcha pèrta de tota era sua armada (causa que cranhien tanben mès qu’arren).
GUÈRRA-E-PATZ-III-WEB	Aguest resultat qu’ère ja evident alavetz; e, ça que la, Napoleon non evitèc era batalha e Kutuzov l’acceptèc.
GUÈRRA-E-PATZ-III-WEB	Se poirie díder qu’entà Napoleon, après auer recorrut dus mil quilomètres per interior deth país, ère evident que, acceptant era batalha, corrie eth risque de pèrder ua quatau part dera sua armada e anar de cap a ua derrota segura.
GUÈRRA-E-PATZ-III-WEB	Entà Kutuzov deuie èster madeish evident qu’en acceptar era batalha e riscar, eth tanben, ua quatau part dera sua armada, era pèrta de Moscòu qu’ère indobtabla.
GUÈRRA-E-PATZ-III-WEB	Entà Kutuzov, qu’ère ua evidéncia matematica, era madeisha evidéncia qu’aurie se, hènt as dames, auesse un peon de mens e seguisse escambiant: en aguest cas era derròta serie segura e, donc, non auie d’escambiar.
GUÈRRA-E-PATZ-III-WEB	Quan eth mèn adversari a setze fiches e jo catorze, solet sò mès fèble qu’eth ena proporcion d’un ueitau; mès quan ajam escambiat ambdús ues autes tretze pèces, eth serà tres còps mès fòrt que jo.
GUÈRRA-E-PATZ-III-WEB	Abantes dera batalha de Borodino, es fòrces russes èren, apuprètz, ena proporcion de cinc a sies respècte as der enemic; dempús dera batalha demorèren ena proporcion d’un a dus: ei a díder, abantes dera batalha èren cent mil contra cent vint mil; dempús, cinquanta contra cent.
GUÈRRA-E-PATZ-III-WEB	E, totun, er intelligent e expèrt Kutuzov acceptèc era batalha e eth geniau menaire (atau criden a Napoleon) la balhèc, en tot pèrder era quatau part dera sua armada e alongar encara mès era sua linha de comunicacions.
GUÈRRA-E-PATZ-III-WEB	Se didessen qu’ocupant Moscòu, coma se passèc damb Viena, Napoleon pensaue méter fin ara campanha, es pròves que s’i pòden opausar que son fòrça.
GUÈRRA-E-PATZ-III-WEB	Conden es istorians que Napoleon, ja en Smolensk, volec arturar-se, que comprenie eth perilh d’alongar es comunicacions e se’n sabie de qué era ocupacion de Moscòu non significaue eth finau dera campanha, pr’amor que dempús de çò de Smolensk vedie se com deishauen es ciutats russes e tanpòc recebie cap responsa as sues repetides manifestacions de qué desiraue iniciar convèrses.
GUÈRRA-E-PATZ-III-WEB	Balhant e acceptant era batalha de Borodino, Napoleon e Kutuzov actuauen d’ua manèra asenada, non èren senhors des sòns actes; e es istorians, en tot basar-se en hèts consomadi, an aportat espròves abilaments trenades entà demostrar era prevision e er engenh des caps que, de toti es esturments inconscients des eveniments mondiaus, sigueren es mès docils e mens conscients.
GUÈRRA-E-PATZ-III-WEB	Es ancians mos deishèren modèls de poèmes eroïcs qu’en eri es eròis agarren tot er interès dera istòria; e non venguem d’acostumar-mos qu’enes nòsti tempsi non age cap de sens aguest tipe d’istòria.
GUÈRRA-E-PATZ-III-WEB	Entara auta pregunta: com se balhèren es batalhes de Borodino e era de Shevardino, que la precedic?, tanben existís ua explicacion definida, coneishuda per toti e absoludaments faussa.
GUÈRRA-E-PATZ-III-WEB	Es istorians se mòstren unanimi a escríuer es eveniments d’aguesta sòrta:
GUÈRRA-E-PATZ-III-WEB	Dempús dera sua retirada de Smolensk, era armada russa cercaue era posicion mès auantatjosa entara batalha campala e la trapèc, çampar, enes entorns de Borodino.
GUÈRRA-E-PATZ-III-WEB	Es russi, donc, fortifiquèren damb anterioritat aguesta posicion, ena quèrra deth camin de Moscòu entà Smolensk, lèu en angle dret, entre Borodino e Utitsa, en madeish lòc a on se desvolopèc era batalha.
GUÈRRA-E-PATZ-III-WEB	Dauant d’aguesta posicion se dispausèc, çampar, ua auançada sus era nautada de Shevardino, per çò de susvelhar ar enemic; eth dia 24 Napoleon ataquèc e cuelhec aguesta auançada; eth 26 se lancèc contra tota era armada russa dispausada en camp de Borodino.
GUÈRRA-E-PATZ-III-WEB	Aquerò ei çò qu’escruiuen es istorians, e tot ei absoludaments inexacte, coma ac poirà verificar qui desire calar-se en sens dera accion.
GUÈRRA-E-PATZ-III-WEB	Es russi non cerquèren era mielhor posicion: ath contrari, pendent era retirada abandonèren posicions plan melhores qu’era de Borodino; e non s’arturèren en cap d’eres perque Kutuzov non volie acceptar ua posicion qu’eth non aurie alistat e perque era batalha campala non semblaue encara inevitabla; ath de là, non auie pro fòrces, pr’amor que Miloradovic se tardaue damb es sues milicies, ath de là de d’autes innombrables causes.
GUÈRRA-E-PATZ-III-WEB	Eth hèt ei que cèrtes posicions anteriores ara de Borodino (a on se balhèc era batalha) non solet èren melhores senon que ne solet podien cridar-se posicions; que non èren ne mès ne mens que quinsevolh aute lòc der emperi rus que podesse senhalar-se per edart damb ua esplinga sus eth mapa.
GUÈRRA-E-PATZ-III-WEB	Es russi, luenh de fortificar es posicions deth camp de Borodino, ena quèrra e en angle dret (ei a díder, a on auec lòc era batalha), non pensèren ne tansevolhe, enquiath 25 d’agost de 1812, qu’er encontre se podesse passar en aqueth lòc.
GUÈRRA-E-PATZ-III-WEB	Ua pròva d’aquerò, prumèr, ei qu’eth dia 25 non i auie òbres de defensa en aqueth punt e aqueres que comencèren eth 25 non èren acabades eth 26; ua auta pròva ei era situacion deth reduch de Shevardino, plaçat dauant deth lòc que se liurèc era batalha, causida que non auie cap de sens.
GUÈRRA-E-PATZ-III-WEB	Per qué siguec fortificat aguest reduch mielhor que quinsevolh aute lòc?
GUÈRRA-E-PATZ-III-WEB	Per qué lo defeneren eth 24 enquia plan auançada era net, en tot hèr grani esfòrci e pèrder sies mil òmes?
GUÈRRA-E-PATZ-III-WEB	Entà observar ar enemic qu’ère pro ua patrolha de cosacs.
GUÈRRA-E-PATZ-III-WEB	Shevardino non ère eth sòn punt auançat, ei que Barclay de Tolly e Bagration èren convençudi, enquiath dia 25, de qué aguest reduch constituie eth flanc quèr dera posicion e qu’eth pròpi Kutuzov, en sòn infòrme escrit jos era impression dera batalha, qualifiquèc eth reduch de Shevardino coma flanc quèr dera posicion.
GUÈRRA-E-PATZ-III-WEB	Sonque plan mès tard, quan, ja damb eth temps, s’escriueren circonstanciaus comunicats dera batalha, s’endonvièc ( solide entà justificar es errors deth generau en cap, que tostemp li cau èster infalible) era estranha e erronèa afirmacion de qué eth reduch servie de lòc auançat (quan ère un punt fortificat deth flanc quèr) e qu’era batalha de Borodino auie estat acceptada pes russi en ua posicion fortificada e alistada per auança, quan en realitat se passèc en un lòc imprevist e a penes fortificat.
GUÈRRA-E-PATZ-III-WEB	De hèt, es causes arribèren d’aguesta sòrta: era posicion se causic ath long deth Kolocha, arriu que dividís eth camin generau, non en angle dret, senon agut, de sòrta qu’eth flanc quèr ère en Shevardino e eth dret enes entorns deth bordalat de Novoie; eth centre se trapaue en Borodino, ena confluéncia des arrius Kolocha e Voina.
GUÈRRA-E-PATZ-III-WEB	Aguesta posicion, caperada peth Kolocha, correspon a ua armada qu’eth sòn objectiu ei arturar a un enemic qu’auance entà Moscòu peth camin de Smolensk.
GUÈRRA-E-PATZ-III-WEB	Causa evidenta entath que guarde eth camp de Borodino, coma diden, desbrembant com se desvolopèc era batalha.
GUÈRRA-E-PATZ-III-WEB	Napoleon, qu’auie artenhut eth 24 eth bordalat de Valuievo, non desnishèc (diden es istòries) es posicions russes d’Utitsa entà Borodino (non les podie veir pr’amor que non existien).
GUÈRRA-E-PATZ-III-WEB	Non desnishèc tanpòc eth lòc auançat dera armada russa, pr’amor que, perseguint era rèiregarda russa en flanc quèr, se trapèc damb eth reduch de Shevardino e, d’ua manèra totafèt impensada entàs russi, hec arturar es sues tropes en aute costat deth Kolocha.
GUÈRRA-E-PATZ-III-WEB	Es russi, sense temps entà premanir era batalha campala, retirèren era sua ala quèrra dera posicion qu’auien era intencion d’ocupar e en cambi n’ocupèren ua auta que non ère ne prevista ne fortificada.
GUÈRRA-E-PATZ-III-WEB	Damb eth sòn pàs entara aurèra quèrra deth Kolocha, tostemp ara quèrra deth camin, Napoleon desplacèc tota era futura batalha de dreta a quèrra (respècte as russi) e la placèc entre Utitsa, Semionovskoie e Borodino (en un camp qu’arren auie d’auantajós coma posicion e a on s’anaue a desvolopar tota era batalha eth 26).
GUÈRRA-E-PATZ-III-WEB	S’era tarde deth 24 Napoleon non auesse arribat en Kolocha e non auesse ajornat er atac enquiath maitin de londeman, arrés aurie metut en dobte qu’eth reduch de Shevardino ère eth flanc quèr dera posicion russa, e era batalha s’aurie produsit tau que se demoraue.
GUÈRRA-E-PATZ-III-WEB	En aguest cas s’aurie defenut, probablaments, damb màger tenacitat encara eth reduch de Shevardino, coma flanc quèr rus; s’aurie atacat a Napoleon en centre o ena dreta e era batalha campal aurie auut lòc eth 24 en ua posicion fortificada e prevista.
GUÈRRA-E-PATZ-III-WEB	Mès coma qu’er atac en flanc quèr rus se hec pera tarde, dempús era arreculada dera rèiregarda, ei a díder, immediataments dempús deth combat de Gridnieva, e coma es caps russi non podien o non aueren temps de balhar era batalha decisiua ena tarde deth 24, era prumèra e principau fasa dera batalha de Borodino qu’ère ja perduda dès eth 24 e auie d’amiar ara derrota, que venguec eth 26.
GUÈRRA-E-PATZ-III-WEB	Après era pèrta deth reduch de Shevardino, en maitin deth 25, auie restat ath descubèrt eth flanc quèr e es russi se vederen obligadi a hèr repè dera ala quèrra e fortificar-la ara prèssa, s’estèsse a on s’estèsse.
GUÈRRA-E-PATZ-III-WEB	Mès, ath delà, eth 26 d’agost es tropes russes èren jos era proteccion de fortificacions fèbles e non acabades.
GUÈRRA-E-PATZ-III-WEB	Er inconvenent d’aguesta situacion s’agreugèc pr’amor qu’es generaus russi non aueren en compde un hèt ja consomat (era pèrta dera posicion deth flanc quèr e eth desplaçament de tot eth futur camp de batalha de dreta a quèrra) e mantengueren es sues alongades posicions dès eth bordalat de Novoie enquia Utitsa, que les obliguèc, en plia batalha, a botjar es sues tropes de dreta a quèrra.
GUÈRRA-E-PATZ-III-WEB	Atau, donc, era batalha de Borodino non se hec coma s’auie descrit (damb era intencion d’amagar es errors des generaus e amendrir, per çò de madeish, era glòria dera armada e deth pòble rus).
GUÈRRA-E-PATZ-III-WEB	Era batalha de Borodino, per çò dera pèrta deth reduch de Shevardino, les calec èster acceptada pes russi en camp dubèrt, en un lòc a penes fortificat, damb fòrces dus còp inferiores as der enemic, ei a díder, en ues condicions qu’en eres resultaue inconcebible non solet combàter pendent dètz ores e deishar era batalha indecisa, senon evitar pendent tres ores era derrota completa e era desbandada dera armada.
GUÈRRA-E-PATZ-III-WEB	Eth 25 peth maitin Pierre gessec de Mozhaisk.
GUÈRRA-E-PATZ-III-WEB	Ena abrupta e penent còsta qu’amiaue dehòra dera ciutat, e dauant dera catedrala, plaçada ena dreta deth ticò, qu’es sues campanes anonciauen es oficis religiosi, Pierre baishèc deth coche e contunhèc a pè.
GUÈRRA-E-PATZ-III-WEB	Darrèr baishaue un regiment de cavalaria precedit des sòns cantaires.
GUÈRRA-E-PATZ-III-WEB	Ath sòn encontre pujaue un convòi de cars damb es heridi dera accion deth dia anterior.
GUÈRRA-E-PATZ-III-WEB	Es amiaires, toti mujiks, cridauen e foetejauen as shivaus, passant d’un costat en aute.
GUÈRRA-E-PATZ-III-WEB	Es cars, cadun damb tres o quate heridi, es uns estiradi e es auti seigudi, sautauen sus es pèires que hègen de trepadèrs ena fòrta penent.
GUÈRRA-E-PATZ-III-WEB	Es heridi, estropadi en liròts, esblancossidi, damb es pòts sarrats e es celhes arroncilhades, s’agarrauen ath bord des cars, sautauen e tumauen enes cars es uns contra es auti.
GUÈRRA-E-PATZ-III-WEB	Lèu toti se demorèren guardant damb curiosèr mainadenc e ingenú eth chapèu blanc e eth verd frac de Pierre.
GUÈRRA-E-PATZ-III-WEB	Eth menaire de Pierre repotegaue emmaliciat as convòis de heridi pr’amor que s’estèssen es uns darrèr es auti.
GUÈRRA-E-PATZ-III-WEB	Eth regiment de cavalaria, que baishaue dera montanha damb es sòns cantaires, artenhec era veitura de Pierre, esdegant encara mès eth pas.
GUÈRRA-E-PATZ-III-WEB	Pierre se posèc, en tot meter-se ath bòrd madeish deth camin hotjat ena montanha.
GUÈRRA-E-PATZ-III-WEB	Eth solei non arribaue ena vessant abrupta, hège hered e er ambient ère umid.
GUÈRRA-E-PATZ-III-WEB	Sus eth cap de Pierre ludie un clar maitin d’agost e s’entenie er alègre trinhonar des campanes.
GUÈRRA-E-PATZ-III-WEB	Un car de heridi s’arturèc en bòrd deth camin, en madeish costat de Pierre.
GUÈRRA-E-PATZ-III-WEB	Er amiaire, un mujik cauçat damb lapti, acodic alendant en sòn car, metec ua pèira jos es ròdes deth darrèr sense jelhes e se tenguec a apraiar es arriatges deth shivalòt.
GUÈRRA-E-PATZ-III-WEB	Un vielh soldat herit, damb eth braç bendat, qu’anaue darrèr deth car, s’agarrèc damb era man sana e se virèc entà Pierre.
GUÈRRA-E-PATZ-III-WEB	E ben, paisan, mos van a deishar passar, o mos amien entà Moscòu?, preguntèc.
GUÈRRA-E-PATZ-III-WEB	Pierre anaue tant abstrèit que non entenec era pregunta; guardaue ja ath regiment, qu’en aqueri moments se crotzaue damb eth convòi de heridi, ja ath car arturat dauant sòn, que sus eth i auie dus heridi seigudi e un estirat.
GUÈRRA-E-PATZ-III-WEB	Un des soldats deth car ère solide herit ena cara.
GUÈRRA-E-PATZ-III-WEB	Amiaue tot eth cap estropat damb liròts e ua des sues caròles se l’auie holat enquiara mida d’un cap de mainatge; qu’auie desviadi entà un costat era boca e eth nas.
GUÈRRA-E-PATZ-III-WEB	Eth soldat campaue entara catedrala e se senhaue.
GUÈRRA-E-PATZ-III-WEB	Er aute, un recruta plan joen, ròi e blanc, damb delicat ròstre esblancossit, guardaue damb arridolet bontadós a Pierre.
GUÈRRA-E-PATZ-III-WEB	Eth tresau ère estirat sus eth vrente e non se li vedie era cara.
GUÈRRA-E-PATZ-III-WEB	Es cantaires dera cavalaria passauen ath costat deth madeish car:
GUÈRRA-E-PATZ-III-WEB	Qu’a perdut… era tèsta…
GUÈRRA-E-PATZ-III-WEB	En tot víuer… en un aute país…
GUÈRRA-E-PATZ-III-WEB	Qu’ère ua alègra cançon de soldats de ritme barable.
GUÈRRA-E-PATZ-III-WEB	Coma responent ar estriuet, mès damb ua auta sòrta d’alegria, eth son metallic des campanes se desgaspaue ena nautada.
GUÈRRA-E-PATZ-III-WEB	Mès ena part baisha, a on eth car des heridi e eth shivalòt panteishant s’auie posat ath cant de Pierre, tot que seguie estant umid, ombriu e trist.
GUÈRRA-E-PATZ-III-WEB	Eth soldat dera caròla holada guardèc irritat as cantaires.
GUÈRRA-E-PATZ-III-WEB	Ò, guaire se vanten!, didec damb repotec.
GUÈRRA-E-PATZ-III-WEB	Ja non se contenten damb soldats; qu’è vist enquia e tot mujiks, didec a Pierre, damb un trist arridolet, eth soldat qu’anaue ath darrèr deth car.
GUÈRRA-E-PATZ-III-WEB	Aué que ja non hèn cap distincion…
GUÈRRA-E-PATZ-III-WEB	Vòlen quèir ath dessús damb tot eth pòble.
GUÈRRA-E-PATZ-III-WEB	Se tracte de Moscòu.
GUÈRRA-E-PATZ-III-WEB	Vòlen acabar d’un còp.
GUÈRRA-E-PATZ-III-WEB	A maugrat dera escurina des sues paraules, Pierre comprenec se qué volie díder e assentic damb eth cap.
GUÈRRA-E-PATZ-III-WEB	Eth camin demorèc liure.
GUÈRRA-E-PATZ-III-WEB	Pierre baishèc era pala e seguic entà dauant.
GUÈRRA-E-PATZ-III-WEB	Guardaue entàs dus costats deth camin en tot cercar bèth ròstre coneishut; mès que toti l’èren desconeishudi, militars de diuèrses armes que guardauen damb identic estonament eth sòn chapèu blanc e frac verd.
GUÈRRA-E-PATZ-III-WEB	Ath cap de quate quilomètres trapèc ath prumèr coneishut: un doctor damb comandament ena armada.
GUÈRRA-E-PATZ-III-WEB	Viatjaue en ua veitura en companhia d’un collèga.
GUÈRRA-E-PATZ-III-WEB	En arreconeisher-lo, ordenèc a un cosac, seigut en sèti deth car, que s’arturèsse.
GUÈRRA-E-PATZ-III-WEB	Comde!
GUÈRRA-E-PATZ-III-WEB	Excelléncia!
GUÈRRA-E-PATZ-III-WEB	Que vos cau per aciu?, preguntèc.
GUÈRRA-E-PATZ-III-WEB	Donques, que volia veir tot aquerò…
GUÈRRA-E-PATZ-III-WEB	Òc, òc, que i deu auer fòrça causes entà veir…
GUÈRRA-E-PATZ-III-WEB	Pierre baishèc en un bot e s’arturèc entà parlar damb eth doctor, en tot explicar-li era sua intencion de cuélher part ena batalha.
GUÈRRA-E-PATZ-III-WEB	Eth doctor li conselhèc que se n’anèsse dirèctaments entath Plan Seren.
GUÈRRA-E-PATZ-III-WEB	Diu sen sap a on deu èster, arrés se’n sap, didec eth doctor en tot escambiar ua guardada damb eth sòn joen collèga.
GUÈRRA-E-PATZ-III-WEB	Ath delà, eth Plan Seren vos coneish e vos receberà damb plaser.
GUÈRRA-E-PATZ-III-WEB	Hètz-ac atau, amic mèn.
GUÈRRA-E-PATZ-III-WEB	Eth doctor semblaue cansat e auer fòrça prèssa.
GUÈRRA-E-PATZ-III-WEB	Alavetz, credetz que…
GUÈRRA-E-PATZ-III-WEB	Era posicion?
GUÈRRA-E-PATZ-III-WEB	Aquerò que non me tanh a jo.
GUÈRRA-E-PATZ-III-WEB	Pujatz en ticolet; d’aquiu se ve tot.
GUÈRRA-E-PATZ-III-WEB	Se ve d’aquiu?…
GUÈRRA-E-PATZ-III-WEB	Se vos…
GUÈRRA-E-PATZ-III-WEB	Mès eth doctor l’interrompec en tot apressar-se ena sua veitura.
GUÈRRA-E-PATZ-III-WEB	Vos acompanharia, mès vos asseguri que ne sò enquia aciu (e senhalèc era gòrja).
GUÈRRA-E-PATZ-III-WEB	Que vau ath córrer pr’amor de veir ath comandant deth còs…
GUÈRRA-E-PATZ-III-WEB	Ja sabetz se com van es causes!…
GUÈRRA-E-PATZ-III-WEB	Guardatz, comde, deman serà era batalha e mos cau compdar aumens damb vint mil heridi per cada cent mil òmes.
GUÈRRA-E-PATZ-III-WEB	Mès ne tansevolhe auem baiards entà sies mil, lhets de campanha, infermièrs, mètges, medecines.
GUÈRRA-E-PATZ-III-WEB	Ei vertat que compdam damb dètz mil cars; mès qu’auem besonh de d’autes causes.
GUÈRRA-E-PATZ-III-WEB	E aciu que i èm: apraia-te coma pogues.
GUÈRRA-E-PATZ-III-WEB	Pensar qu’entre aqueri milèrs d’òmes sans, joeni o vielhs, que damb alègre curiosèr auien campat eth sòn chapèu, vint mil èren condamandi a morir (dilhèu es madeishi qu’ara auie ath dauant) impressionèc fòrça a Pierre.
GUÈRRA-E-PATZ-III-WEB	Per qué pensen en quauquarren que non sigue era mòrt?” E, de ressabuda, per ua misteriosa associacion d’idies s’imaginèc viuaments era baishada dera pala de Mozhaisk, es cars des heridi, eth trinhonar des campanes, es arrais inclinadi deth solei e es cançons des soldats de cavalaria.
GUÈRRA-E-PATZ-III-WEB	E de toti aguesti òmes, vint mil son destinadi a morir.
GUÈRRA-E-PATZ-III-WEB	E encara s’estonen det mèn chapèu!
GUÈRRA-E-PATZ-III-WEB	Be n’ei d’estranh tot aquerò!” Atau pensaue Pierre tant que se dirigie entath bordalat de Tatarinovo.
GUÈRRA-E-PATZ-III-WEB	Ath cant dera casa d’un gran propietari, ara quèrra deth camin, i auie nombrosi coches, forgons, un revolum d’assistents e gardes.
GUÈRRA-E-PATZ-III-WEB	Qu’ère era Casèrna deth Plan Seren.
GUÈRRA-E-PATZ-III-WEB	Mès quan Pierre arribèc eth que non i ère e non i auie lèu arrés der Estat Major.
GUÈRRA-E-PATZ-III-WEB	Toti auien anat entara glèisa, a on se celebraue un tedeum.
GUÈRRA-E-PATZ-III-WEB	Pierre seguic entà dauant, en direccion tà Gorki.
GUÈRRA-E-PATZ-III-WEB	Tanlèu auec pujat eth penent, en entrar en petit carrèr deth bordalat, Pierre vedec per primèr còp as mujiks des milícies, damb crotzes enes sues casquetes e camises blanques, que, entre animades convèrses e arridalhes, trabalhauen sudorosi ena dreta deth camin, sus un enòrme ticò caperat d’èrba.
GUÈRRA-E-PATZ-III-WEB	Es uns hotjauen damb pales eth ticò, d’auti amiauen era tèrra damb carriòts sus ues hustes; d’auti, a tot darrèr, non hègen arren.
GUÈRRA-E-PATZ-III-WEB	Dus oficiaus balhauen ordes.
GUÈRRA-E-PATZ-III-WEB	En veir ad aguesti mujiks divertidi encara pera nauetat deth sòn estat militar, Pierre se’n brembèc de nauèth des heridi de Mozhaisk e comprenec se qué volie díder eth soldat damb era frasa: Vòlen quèir ath dessús damb tot eth pòble.
GUÈRRA-E-PATZ-III-WEB	Era vista d’aqueri mujiks barbudi que trabalhauen en camp de batalha, luenh des sues tèrres, damb aqueres estranhes bòtes incomòdes que non n’èren acostumadi, eth còth sudorós, despeitrinadi, mostrant eth relèu des sues bronzades clavicules, impressionèc a Pierre damb mès fòrça que tot çò qu’enquia abantes auie vist e entenut sus era importància e solemnitat deth moment que viuien.
GUÈRRA-E-PATZ-III-WEB	Pierre baishèc deth coche e, passant entre es campanhards que trabalhauen, pugèc en tucolet que d’eth, sivans l’auie dit eth doctor, podie contemplar eth camp de batalha.
GUÈRRA-E-PATZ-III-WEB	Èren es onze deth maitin.
GUÈRRA-E-PATZ-III-WEB	Eth solei, tara quèrra e ena esquia de Pierre, miralhaue claraments, a trauèrs d’un aire plan blos, era vista abastaue coma un enòrme anfiteatre.
GUÈRRA-E-PATZ-III-WEB	Entà naut e entara quèrra, talhant aguest anfiteatre, serpejaue eth camin gran de Smolensk, que trauessaue un bordalat de glèisa blanca plaçat a cinc cents mètres dauant deth ticó e ath sòn dejós (qu’ère Borodino).
GUÈRRA-E-PATZ-III-WEB	Mès enlà, eth camin passaue per un pònt e seguie entre pujades e baishades entath bordalat de Valuievo (a on se trapaue ara Napoleon), que se podie veir pro ben a ua distància de sies quilomètres.
GUÈRRA-E-PATZ-III-WEB	Darrèr de Valuievo, eth camin despareishie en un bòsc que venguie auriò en orizon.
GUÈRRA-E-PATZ-III-WEB	Ath miei d’aguest bòsc de bedoths e auets ludie, ena dreta deth camin, era luenhana crotz e eth campanau deth monastèri de Kolotski.
GUÈRRA-E-PATZ-III-WEB	En tota aquera luenhor bluenca, a dreta e quèrra deth bòsc e deth camin, se vedie en diuèrsi punts eth hum des fogairons e es masses infòrmes de tropes russes e franceses.
GUÈRRA-E-PATZ-III-WEB	Ara dreta, ath long deth Kolocha e deth Moskova, eth terren ère montanhós e regat de barrancs.
GUÈRRA-E-PATZ-III-WEB	Entre dus carisi se vedien es bordalats de Bezubovo e Zajarino.
GUÈRRA-E-PATZ-III-WEB	Ena quèrra, eth terren ère mès planèr, damb camps de semiats e eth bordalat de Semnovskoie, encara humejant dempús d’auer estat consomit peth huec.
GUÈRRA-E-PATZ-III-WEB	Tot çò que Pierre vedie en un costat e en aute resultaue tant indefinit que non responie de cap manèra ad açò que s’auie imaginat.
GUÈRRA-E-PATZ-III-WEB	Enlòc se vedie eth camp de batalha que demoraue veir.
GUÈRRA-E-PATZ-III-WEB	Solet campaue planères, tropes, bòsqui, camps, fogairons humejants, bordalats, ticòs e arriuets.
GUÈRRA-E-PATZ-III-WEB	E, a maugrat de çò d’atentiuaments qu’auie examinat eth panorama, non podec trapar es posicions, e ne tansevolhe li siguec possible distinguir es tropes russes des enemigues.
GUÈRRA-E-PATZ-III-WEB	Se vos platz, quin bordalatz ei aqueth que se ve aquiu dauant?
GUÈRRA-E-PATZ-III-WEB	Bordin… o quauquarren atau, didec er oficiau en tot dirigir-se ath sòn camarada.
GUÈRRA-E-PATZ-III-WEB	Borodino, corregic er aute.
GUÈRRA-E-PATZ-III-WEB	Er oficiau s’apressèc entà Pierre, satisfèt, çampar, dera oportunitat de blagar ua estona.
GUÈRRA-E-PATZ-III-WEB	Son aquiu es nòsti?, preguntèc Pierre.
GUÈRRA-E-PATZ-III-WEB	Òc, e un shinhau mès luenh es francesi.
GUÈRRA-E-PATZ-III-WEB	A on?
GUÈRRA-E-PATZ-III-WEB	A on?, preguntèc Pierre.
GUÈRRA-E-PATZ-III-WEB	Que se ven a còp de uelh.
GUÈRRA-E-PATZ-III-WEB	Son aquiu.
GUÈRRA-E-PATZ-III-WEB	Er oficiau senhalèc damb era man es hums qu’apareishien ena quèrra, darrèr der arriu, e en sòn ròstre campèc aquera expression sevèra e grèu que Pierre auie vist ja en fòrça òmes.
GUÈRRA-E-PATZ-III-WEB	A!, son es francesi!
GUÈRRA-E-PATZ-III-WEB	E aquiu?…
GUÈRRA-E-PATZ-III-WEB	Que son es nòsti.
GUÈRRA-E-PATZ-III-WEB	A, es nòsti!, e Pierre senhalèc ara un ticò luenhant, damb un gran arbe, ath costat d’un bordalat en.honsat en un barranc; tanben aquiu humejauen es fogairons e se vedie quauquarren nere.
GUÈRRA-E-PATZ-III-WEB	Eth, de nauèth, didec er oficiau (qu’ère eth reduch de Shevardino).
GUÈRRA-E-PATZ-III-WEB	Alavetz, a on ei era nòsta posicion?
GUÈRRA-E-PATZ-III-WEB	Era posicion?, didec er oficiau damb un arridolet satisfèt.
GUÈRRA-E-PATZ-III-WEB	Vos ac posqui díder damb seguretat, pr’amor qu’è estat jo qu’a bastit lèu totes es nòstes fortificacions.
GUÈRRA-E-PATZ-III-WEB	Guardatz, eth nòste centre ei en Borodino, e senhalèc eth bordalat dera glèisa blanca, visible a prumèr tèrme; aquiu que i a eth pas sus eth Kolocha.
GUÈRRA-E-PATZ-III-WEB	Aquiu dejós, a on se ven encara uns molons de hen segat, i a eth pònt e eth nòste centre.
GUÈRRA-E-PATZ-III-WEB	Aquiu, eth nòste flanc dret, e senhalèc plan entara dreta e luenh deth barranc.
GUÈRRA-E-PATZ-III-WEB	Per aquiu passe eth Moskova e apròp auem bastit tres reduch plan fòrts.
GUÈRRA-E-PATZ-III-WEB	Ager eth flanc quèr…
GUÈRRA-E-PATZ-III-WEB	Aciu er oficiau s’arturèc.
GUÈRRA-E-PATZ-III-WEB	Guardatz, qu’ei dificil d’explicar…
GUÈRRA-E-PATZ-III-WEB	Ager eth nòste flanc quèr qu’ère aquiu, en Shevardino, a on se ve aqueth casse; mès ara qu’auem arreculat eth flanc quèr, vedetz un bordalatz humejant?
GUÈRRA-E-PATZ-III-WEB	Qu’ei ara en Semionovskoie; e tanben aquiu, e senhalaue eth ticò de Raievski.
GUÈRRA-E-PATZ-III-WEB	Mès que non ei probable qu’era batalha se hèsque en aqueth lòc.
GUÈRRA-E-PATZ-III-WEB	Eth vò enganhar-mos, e plan per aquerò a hèt a passar es sues tropes en aguest costat der arriu; eth, solide sajarà d’entornejar-mos en tot deishar ath Moskova ara sua dreta.
GUÈRRA-E-PATZ-III-WEB	Mès sigue çò que sigue, deman fòrça de nosati non ac condaram, acabèc er oficiau.
GUÈRRA-E-PATZ-III-WEB	Un vielh suboficiau, que s’auie apressat ath sòn superior tant qu’aguest parlaue, demoraue en silenci era fin deth discurs.
GUÈRRA-E-PATZ-III-WEB	Mès, en aqueth moment, desengustat sense dobte pes paraules der oficiau, l’interrompec:
GUÈRRA-E-PATZ-III-WEB	Mos cau vier a cercar gabions, didec sevèraments.
GUÈRRA-E-PATZ-III-WEB	Er oficiau semblèc trebolar-se, coma se comprenesse que se podie pensar que londeman queirien molti, mès que non ère oportun parlar-ne.
GUÈRRA-E-PATZ-III-WEB	Plan ben, mana de nauèth ara tresau companhia, didec damb vivacitat.
GUÈRRA-E-PATZ-III-WEB	Un doctor?
GUÈRRA-E-PATZ-III-WEB	Non, que vengui entà veir…, responec Pierre.
GUÈRRA-E-PATZ-III-WEB	Seguic entà baish, tornant a passar dauant des milicians.
GUÈRRA-E-PATZ-III-WEB	Que son aquiu!…
GUÈRRA-E-PATZ-III-WEB	Era procession qu’auie gessut dera glèisa, pujaue pera pala de Borodino.
GUÈRRA-E-PATZ-III-WEB	Dauant de toti, sus eth camin polsós, anauen es plan ben formades files des infants, descaperadi e damb eth fusilh entà baish.
GUÈRRA-E-PATZ-III-WEB	Darrèr dera infantaria s’entenien cants religiosi.
GUÈRRA-E-PATZ-III-WEB	Es soldats e es milicians correren ath sòn encontre damb eth cap descubèrt, deishant a Pierre endarrèr.
GUÈRRA-E-PATZ-III-WEB	Qu’amien ara Nòsta Santa Mair!
GUÈRRA-E-PATZ-III-WEB	Era nòsta Protectora!…
GUÈRRA-E-PATZ-III-WEB	Era Vèrge d’Iverisk!
GUÈRRA-E-PATZ-III-WEB	Qu’ei era Santa Mair de Smolensk!, corregic un aute.
GUÈRRA-E-PATZ-III-WEB	Es milicians, autant aqueri qu’èren en bordalat coma es que trabalhauen ena bateria, lancèren es sues pales e correren ar encontre dera procession.
GUÈRRA-E-PATZ-III-WEB	Darrèr deth batalhon qu’auançaue pera polsosa carretèra venguien es prèires damb es sues gasulhes; un ère vielh e amiaue un casquet naut; l’acompanhauen diuèrsi clèrgues e chantres.
GUÈRRA-E-PATZ-III-WEB	Darrèr d’eri, soldats e oficiaus portauen ua grana icòna enquadrada de ròstre nere.
GUÈRRA-E-PATZ-III-WEB	Qu’ère era icòna treiguda de Smolensk que d’alavetz seguie ara armada.
GUÈRRA-E-PATZ-III-WEB	Darrèr dera icòna, dauant e ath sòn entorn, de pertot, corrien e s’inclinauen prigondaments, damb es caps descubèrti, multitud de militars.
GUÈRRA-E-PATZ-III-WEB	Era icòna se posèc naut de tot deth ticò.
GUÈRRA-E-PATZ-III-WEB	Es òmes que l’amiauen sus tovalhes sigueren substituidi per d’auti.
GUÈRRA-E-PATZ-III-WEB	Es diacòns aluguèrn de nauèth es encensièrs e comencèc eth tedeum.
GUÈRRA-E-PATZ-III-WEB	Es arrais cauds deth solei queiguien perpendicularaments; un airegòt frescolenc botjaue es peus des caps descuberti e es cintes qu’ornauen era icòna.
GUÈRRA-E-PATZ-III-WEB	Eth cant, a cèu dubèrt, non ère guaire sonor.
GUÈRRA-E-PATZ-III-WEB	Un gran revolum d’oficiaus, soldats e milicians, toti descubèrti entornejaue ara imatge.
GUÈRRA-E-PATZ-III-WEB	Darrèr deth prèire e deth sacristan, en un espaci liure, se trapauen es dignataris: un generau cauvet, decorat damb era Crotz de Sant Jòrdi, apegat lèu ath prèire e sense senhar-se (deuie èster un aleman), demoraue pacientament era fin dera ceremònia, que consideraue de besonh assistir-i pr’amor d’ahiscar eth patriotisme deth pòble rus.
GUÈRRA-E-PATZ-III-WEB	Un aute generau, damb postura militara, secodie ua man dauant deth pièch e guardaue ath sòn entorn.
GUÈRRA-E-PATZ-III-WEB	En aqueth grop de personalitats, Pierre, que s’estaue damb es mujiks, identifiquèc a diuèrsi coneishudi.
GUÈRRA-E-PATZ-III-WEB	Mès que non ère ada eri que guardue; tota era sua atencion ère calada enes ròstres grèus e seriosi d’aquera multitud de soldats e milicians que, damb identica aviditat, contemplauen era icòna.
GUÈRRA-E-PATZ-III-WEB	Per çò des sacristans (que cantauen eth vintau tedeum) entonèren guiterosaments e coma per costum eth “Santa Mair, sauva as tòns esclaus deth malastre” e eth pope e eth diacòn cantèren er “Acodim a tu entara nòsta defensa coma ua muralha indestrutibla”, campèc de nauèth en toti es ròstres era madeisha consciéncia dera solemnitat der instant que Pierre auie observat en baishar era pala de Mozhaisk e, per moments, en d’auti fòrça ròstres qu’auie vist aqueth maitin; es caps s’inclinauen mès frequentaments; secodien es peus e s’entenien alendades e còps de pièch en hèr eth senhau dera Crotz.
GUÈRRA-E-PATZ-III-WEB	De ressabuda era gent qu’entornejaue era imatge hec repè, en tot possar a Pierre.
GUÈRRA-E-PATZ-III-WEB	Quauquarrés, solide un personatge plan importat per çò dera prèssa que li balhauen pas, s’apressèc ena icòna.
GUÈRRA-E-PATZ-III-WEB	Qu’ère Kutuzov, qu’inspeccionaue es posicions.
GUÈRRA-E-PATZ-III-WEB	De tornada entà Tatarinovo s’apressèc pr’amor d’assistir en ofici.
GUÈRRA-E-PATZ-III-WEB	Pierre lo reconeishec de seguit peth sòn singular aspècte, tan desparièr de toti es auti.
GUÈRRA-E-PATZ-III-WEB	Damb ua longa levita sus eth sòn còs d’enòrme grossor, doblegada era esquia, ar aire eth cap peublanc e eth uelh blanc, sense vida, damb eth ròstre holat, Kutuzov entrèc damb eth sòn pas trantalhant en cercle que formauen es oficiaus e se posèc darrèr deth pope.
GUÈRRA-E-PATZ-III-WEB	Se senhèc mecanicaments e lèu toquèc damb era man eth solèr en inclinar era sua tèsta damb ua prigonda alendada.
GUÈRRA-E-PATZ-III-WEB	Darrèr sòn i èren Bennigsen e era acopanhada.
GUÈRRA-E-PATZ-III-WEB	A maugrat dera preséncia deth generau en cap, que tirèc era atencion de tota era nauta oficialitat, es soldats e es milicians seguiren damb es sues oracions, sense a penes guardar-lo.
GUÈRRA-E-PATZ-III-WEB	Quan acabèc eth tedeum, Kutuzov s’apressèc ena icòna, s’ajulhèc pesadaments, en tot inclinar-se enquiath solèr, e li calèc hèr grani esfòrci entà tornar a lheuar-se per çò deth sòn pes e dera sua feblesa.
GUÈRRA-E-PATZ-III-WEB	Era sua tèsta blanca oscillaue damb er esfòrç.
GUÈRRA-E-PATZ-III-WEB	Fin finau, se metec de pès e damb ua expression ingenua e mainadenca, punèc era icòna e s’inclinèc de nauèth tocant eth soler damb era man.
GUÈRRA-E-PATZ-III-WEB	Es generaus imitèren eth sòn exemple, seguiren es oficiaus, e, darrèr d’eri, rebohant e empossant-se es uns as auti, ansiosi e emocionadi, es soldats e milicians.
GUÈRRA-E-PATZ-III-WEB	Trantalhant per tòrt des empossades recebudes en aqueres cachades, Pierre guardaue ath sòn entorn.
GUÈRRA-E-PATZ-III-WEB	Comde Piotr Kirilovic!
GUÈRRA-E-PATZ-III-WEB	Qué vos cau per aciu!, li cridèc ua votz.
GUÈRRA-E-PATZ-III-WEB	Pierre campèc entà darrèr.
GUÈRRA-E-PATZ-III-WEB	Boris Dubretskoi, en tot heregar-se es jolhs deth pantalon, que s’auien enlordit (dilhèu tanben eth auie punat era imatge), se l’apressèc arridolent.
GUÈRRA-E-PATZ-III-WEB	Anaue vestit elegantaments, damb un cèrt aire marciau: amiaue ua levita longa e, madeish que Kutuzov, era verga en bandolera.
GUÈRRA-E-PATZ-III-WEB	Mentretant, Kutuzov, s’apressèc en bordalat e se seiguec ara ombra dera casa mès pròcha en un banc qu’un cosac l’auie hèt a vier ara prèssa e qu’un aute, damb era madeisha rapiditat, auie caperat damb un petit tapís.
GUÈRRA-E-PATZ-III-WEB	Ua acompanhada brilhanta e nombrosa entornejaue ath generau en cap.
GUÈRRA-E-PATZ-III-WEB	Era icòna seguic era sua procession acompanhada pera multitud; Pierre, parlant damb Boris, se posèc a uns trenta passi de Kutuzov.
GUÈRRA-E-PATZ-III-WEB	Pierre li condèc a Dubrestskoi es sues intencions d’assistir ena batalha e de veir es posicions.
GUÈRRA-E-PATZ-III-WEB	Vos diderè çò que vos conven, didec Boris.
GUÈRRA-E-PATZ-III-WEB	Je vous ferai les honneurs du camp.
GUÈRRA-E-PATZ-III-WEB	Qu’ac veiratz mielhor der aute costat estant, que i serà eth generau Bennigsen.
GUÈRRA-E-PATZ-III-WEB	Que sò eth sòn assistent personau.
GUÈRRA-E-PATZ-III-WEB	Li posqui parlar, e, se vos voletz recórrer es posicions, vietz damb nosati.
GUÈRRA-E-PATZ-III-WEB	Ara mo’n vam entath flanc quèr; dempús tornaram, e vos demani que m’autregetz er aunor d’acceptar era mia ospitalitat aquesta net; jogaram ua partida.
GUÈRRA-E-PATZ-III-WEB	Coneishetz a Dmitri Sergueievic, vertat?
GUÈRRA-E-PATZ-III-WEB	Qu’ei aciu, e senhalèc era tresau casa de Gorki.
GUÈRRA-E-PATZ-III-WEB	Mès jo que voleria veir eth flanc dret.
GUÈRRA-E-PATZ-III-WEB	Diden qu’ei ben fortificat, didec Pierre.
GUÈRRA-E-PATZ-III-WEB	M’agradarie veir tota era posicion, començant per arriu Moskova.
GUÈRRA-E-PATZ-III-WEB	Ò!, aquerò qu’ac podetz hèr mès tard!
GUÈRRA-E-PATZ-III-WEB	Çò de principau ei eth flanc quèr…
GUÈRRA-E-PATZ-III-WEB	Plan, plan.
GUÈRRA-E-PATZ-III-WEB	E a on ei eth regiment deth prince Bolkonski?
GUÈRRA-E-PATZ-III-WEB	D’Andrei Nikolaievic?
GUÈRRA-E-PATZ-III-WEB	Que i passaram peth dauant.
GUÈRRA-E-PATZ-III-WEB	Vos i posqui amiar.
GUÈRRA-E-PATZ-III-WEB	Qué se passe damb eth flanc quèr?
GUÈRRA-E-PATZ-III-WEB	Tà díder era vertat e entre nous, Diu se’n sap en quina situacion se trape eth nòste flanc quèr, didec Boris, en tot baishar confidenciauments era votz.
GUÈRRA-E-PATZ-III-WEB	Eth comde Bennigsen qu’auie pensat ua causa plan desparièra; auie era intencion de fortificar aqueth aute ticò, de manèra plan desparièra… mès, e Boris arroncilhec es espatles, eth Plan Seren non volec… o dilhèu li dideren quauquarren…
GUÈRRA-E-PATZ-III-WEB	Boris non acabèc de parlar pr’amor qu’en aqueth moment s’apropaue Kaisarov, ajudant de camp de Kutuzov.
GUÈRRA-E-PATZ-III-WEB	Paisi Sergueievic!, sorrisclèc damb un arridolet esdegat Boris, en tot virar-se entà Kaisarov.
GUÈRRA-E-PATZ-III-WEB	Que sò aciu en tot sajar d’explicar ath comde era posicion.
GUÈRRA-E-PATZ-III-WEB	Qu’ei estonant se com podec eth Plan Seren endonviar es plans des francesi.
GUÈRRA-E-PATZ-III-WEB	Vos referitz ath flanc quèr?
GUÈRRA-E-PATZ-III-WEB	Òc, atau ei.
GUÈRRA-E-PATZ-III-WEB	Eth nòste flanc quèr ei ara plan mès fòrt.
GUÈRRA-E-PATZ-III-WEB	A maugrat de qué Kutuzov auie expulsat der Estat Major a tot eth personau superflú, Boris trapèc era manèra de demorar-se ena Casèrna Generau, plaçat as ordes deth comde Bennigsen, que, coma toti aqueri que lo coneishien, lo considerauen inapreciable.
GUÈRRA-E-PATZ-III-WEB	En comandament dera armada i auie dus partits plan definits: eth de Kutuzov e eth de Bennigsen, cap der Estat Major.
GUÈRRA-E-PATZ-III-WEB	Boris pertanhie ath dusau e arrés se’n sabie mielhor qu’eth, sense deishar de mostrar un servil respècte entà Kutuzov, hège veir qu’eth vielh ac hège malaments e qu’eth pes de tot l’amiaue Bennigsen.
GUÈRRA-E-PATZ-III-WEB	Ara arribaue eth moment decisiu dera batalha, que li calie o ben acabar damb Kutuzov e balhar eth poder a Bennigsen o, se Kutuzov vencie, demostrar qu’auie estat Bennigsen qu’ac auie premanit tot.
GUÈRRA-E-PATZ-III-WEB	En quinsevolh cas, a londeman se distribuirien granes recompenses, i aurie cambis, promocions, promocions de naui oficiaus; plan per aquerò Boris se trapaue en un estat d’excessiu nerviosisme.
GUÈRRA-E-PATZ-III-WEB	Dempús de Kaisarov s’apressèren d’auti coneishudi de Pierre, que li mancaue temps entà respòner as preguntes que li hègen sus Moscòu e escotar tot çò que li condauen.
GUÈRRA-E-PATZ-III-WEB	En toti es ròstres i auie animacion e inquietud.
GUÈRRA-E-PATZ-III-WEB	Mès a Pierre li semblèc qu’aquera animacion ère deguda a motius d’orde personau.
GUÈRRA-E-PATZ-III-WEB	Non se podie trèir deth cap era expression qu’auie campat en d’auti ròstres que non reflectien interèssi personaus, senon questions generaus restacades damb era vida e era mòrt.
GUÈRRA-E-PATZ-III-WEB	Kutuzov arreconeishec a Pierre entre eth grop que l’entornejaue.
GUÈRRA-E-PATZ-III-WEB	Didetz-li que vengue a veder-me, li didec a un ajudant de camp.
GUÈRRA-E-PATZ-III-WEB	Aguest transmetec eth desir deth Plan Seren e Pierre s’apressèc entath banc qu’ère seigut Kutuzov.
GUÈRRA-E-PATZ-III-WEB	Abantes de qué Pierre arribèsse, s’apropèc ath generau en cap un soldat de milicies: qu’ère Dolojov.
GUÈRRA-E-PATZ-III-WEB	Com ei qu’està aguest aciu?, preguntèc Pierre.
GUÈRRA-E-PATZ-III-WEB	Qu’ei un brigand que se cale pertot, li responeren.
GUÈRRA-E-PATZ-III-WEB	Qu’a estat degradat e li cau hèr-se a valer: s’a hèt a vier uns projèctes.
GUÈRRA-E-PATZ-III-WEB	Delànet siguec enes auançades enemigues…
GUÈRRA-E-PATZ-III-WEB	Plan que òc ei un valent…
GUÈRRA-E-PATZ-III-WEB	Pierre se descurbic e s’inclinèc respectuosaments dauant de Kutuzov.
GUÈRRA-E-PATZ-III-WEB	Qu’è pensat que s’expausaua aguest projècte a Sa Altesa, podie balhar-me eth viatge o dider-me que ja se’n sap de çò que se tracte, didie Dolojov.
GUÈRRA-E-PATZ-III-WEB	Jo que non pèrdi arren damb aquerò…
GUÈRRA-E-PATZ-III-WEB	Plan, plan.
GUÈRRA-E-PATZ-III-WEB	E s’è rason, serè util ara patria, que per èra sò prèst a morir.
GUÈRRA-E-PATZ-III-WEB	Plan… plan…
GUÈRRA-E-PATZ-III-WEB	Dilhèu posca èster util a Sa Altesa…
GUÈRRA-E-PATZ-III-WEB	En aqueth instant Boris, damb abiletat cortesana, se placèc ath cant de Pierre, près deth generau en cap e, damb era mina mès naturau, coma contunhant ua convèrsa, li didec:
GUÈRRA-E-PATZ-III-WEB	Quin eroïsme, comde!
GUÈRRA-E-PATZ-III-WEB	Boris Dubrestkoi didie aquerò damb er in evident de qué ac entenesse eth Plan Seren.
GUÈRRA-E-PATZ-III-WEB	Sabie que Kutuzov prestarie atencion as sues paraules; e, plan que òc, se virèc entada eth.
GUÈRRA-E-PATZ-III-WEB	Se qué dides des milicians?
GUÈRRA-E-PATZ-III-WEB	Gent incomparabla!, repetic alendant.
GUÈRRA-E-PATZ-III-WEB	E vos, voletz flairar era povora?, preguntèc a Pierre.
GUÈRRA-E-PATZ-III-WEB	Òc: era flaira qu’ei agradiua.
GUÈRRA-E-PATZ-III-WEB	Qu’è er aunor d’èster admirador dera vòsta esposa.
GUÈRRA-E-PATZ-III-WEB	Està ben?
GUÈRRA-E-PATZ-III-WEB	Eth mèn campament qu’ei ara vòsta disposicion, e coma se passe soent enes vielhs, Kutuzov se metec a guardar ar entorn coma s’auesse desbrembat çò qu’anaue a díder.
GUÈRRA-E-PATZ-III-WEB	En brembar-se’n, de pic, de çò que cercaue, cridèc a Andrei Sergueievic Kaisarov, frair deth sòn ajudant.
GUÈRRA-E-PATZ-III-WEB	Com son aqueri vèrsi de Marin?
GUÈRRA-E-PATZ-III-WEB	Aqueri qu’escriuec sus Guerakov: “Seràs mèstre en còs de…” Recita-les, recita-les, didec Kutuzov damb era evidenta intencion de divertir-se.
GUÈRRA-E-PATZ-III-WEB	Kaisarov les declamèc…
GUÈRRA-E-PATZ-III-WEB	Eth Plan Seren, sense deishar d’arrir, botjaue eth cap en tot seguir eth ritme des vèrsi.
GUÈRRA-E-PATZ-III-WEB	Quan Pierre se desseparèc de Kutuzov, Dolojov se l’apressèc e lo cuelhec deth braç.
GUÈRRA-E-PATZ-III-WEB	M’alègri fòrça de veder-vos aciu, comde, didec en votz nauta damb especiau resolucion e gravetat, sense preocupar-se dera preséncia d’estranhs.
GUÈRRA-E-PATZ-III-WEB	Vos demani que me perdonetz.
GUÈRRA-E-PATZ-III-WEB	Pierre guardaue damb un arridolet a Dolojov, sense saber qué díder.
GUÈRRA-E-PATZ-III-WEB	Dolojov, damb es uelhs plei de lèrmes, l’abracèc e lo punèc.
GUÈRRA-E-PATZ-III-WEB	Boris escambièc ues paraules damb eth sòn generau, e eth comde Bennigsen, en tot virar-se de cap a Pierre, lo convidèc a vier damb eth entara linha de combat.
GUÈRRA-E-PATZ-III-WEB	Que serà plan interessant veder-la, didec.
GUÈRRA-E-PATZ-III-WEB	Òc, plan interessant, repetic Pierre.
GUÈRRA-E-PATZ-III-WEB	Mieja ora dempús, Kutuzov gessie entà Tatarinovo, e Bennigsen, damb era sua acompanhada, qu’en era i anaue Pierre, se dirigic entà inspectar es posicions.
GUÈRRA-E-PATZ-III-WEB	De Gorki, Bennigsen baishèc peth camin generau enquiath pònt qu’er oficiau l’auie indicat a Pierre, de naut deth ticò estant, coma centre dera posicion qu’ath sòn costat i auie molons d’èrba bracada que flairaue a hen.
GUÈRRA-E-PATZ-III-WEB	A trauèrs deth pònt entrèren en bordalat de Borodino; d’aquiu virèren entara quèrra e, deishant darrèr ua grana concentracion de tropes e canons, arribèren naut de tot d’un ticolet a on es milicians hotjauen trencades.
GUÈRRA-E-PATZ-III-WEB	Qu’ère un reduch que li mancaue eth nòm encara, e que dempús siguec cridat reduch de Raievski o bateria deth ticò.
GUÈRRA-E-PATZ-III-WEB	Pierre non hec atencion especiau ad aguest lòc; ignoraue qu’entada eth serie eth mès memorable de tot eth camp de Borodino.
GUÈRRA-E-PATZ-III-WEB	Dempús, crotzant un barranc, se filèren de cap tà Semionovskoie, d’a on es soldats se hègen a vier es darrères bigues des isbes e cubèrts; ara seguida, dempús de naues pujades e baishades a trauèrs des camps de blat que semblauen arrasadi peth peiregalh, gesseren en un camin nau, dubèrt entara artilharia, de cap as fortificacions qu’encara se bastien enes socs des camps.
GUÈRRA-E-PATZ-III-WEB	Bennigsen s’arturèc dauant d’aguestes òbres pr’amor de veir eth reduch de Shervardino (qu’eth dia anterior ère encara rus) a on se vedien quauqui cavalièrs.
GUÈRRA-E-PATZ-III-WEB	Es oficiaus afirmauen qu’aquiu i ère Napoleon o Murat.
GUÈRRA-E-PATZ-III-WEB	Toti guardauen avidaments aqueth grop de cavalièrs.
GUÈRRA-E-PATZ-III-WEB	Pierre tanben guardaue, sajant d’endonviar se quin d’aqueri òmes, a penes visibles, ère Napoleon.
GUÈRRA-E-PATZ-III-WEB	Fin finau, es cavalièrs baishèren deth ticò e despareisheren.
GUÈRRA-E-PATZ-III-WEB	Bennigsen se virèc entà un generau que se l’auie apropat e comencèc a explicar-li era posicion des russi.
GUÈRRA-E-PATZ-III-WEB	Pierre seguic d’aurelha es paraules de Bennigsen, en tot ahiscar era sua intelligéncia entà compréner eth plan dera pròcha batalha, mès se n’encuedèc angoishat qu’es sues facultats intellectuaus non artenhien tant.
GUÈRRA-E-PATZ-III-WEB	Que non comprenie arren.
GUÈRRA-E-PATZ-III-WEB	Bennigsen deishèc de parlar e, en veir era atencion de Pierre, li didec:
GUÈRRA-E-PATZ-III-WEB	M’imagini qu’aquerò non vos interèsse…
GUÈRRA-E-PATZ-III-WEB	Ò, non!
GUÈRRA-E-PATZ-III-WEB	D’aquiu seguiren mès entara quèrra per un camin, ath biscòrn, entre er espés bòsc de bedoths petiti.
GUÈRRA-E-PATZ-III-WEB	Ath miei d’aqueth bòsc, ua lèbe de lomb escur e pautes blanques sautèc camin tà dauant deth grop; espaurida peth rambalh de tanti shivaus, correc estabordida, hènt sauts peth camin, entre era atencion e era arridalha de toti; a tot darrèr, quan quauqui uns cridèren ath sòn darrèr, se hec enlà damb un aute saut e despareishec en bòsc.
GUÈRRA-E-PATZ-III-WEB	Dempús de caminar dus quilomètres entre era boscalha, gesseren en ua clarulha a on se trapauen es tropes deth còs dera armada de Tuchkov, encargades de deféner era ala quèrra.
GUÈRRA-E-PATZ-III-WEB	Aquiu, en extrèm deth flanc quèr, Bennigsen parlèc fòrça, e damb grana afogadura dec ua orde qu’a Pierre li semblèc fòrça importanta.
GUÈRRA-E-PATZ-III-WEB	Quauqui generaus exprimiren era madeisha pensada.
GUÈRRA-E-PATZ-III-WEB	Mès que mès un, damb gran ardor bellic, didec que les auien manat entar escorjador.
GUÈRRA-E-PATZ-III-WEB	Bennigsen, jos era sua pròpia responsabilitat ordenèc que s’ocupèsse aquera nautada.
GUÈRRA-E-PATZ-III-WEB	Aguesta orde referida ath flanc quèr hec a dobtar encara mès a Pierre sus era sua capacitat entà compréner er art militar.
GUÈRRA-E-PATZ-III-WEB	Comprenie a Bennigsen e as generaus que criticauen era posicion des soldats ath pè dera nautada e participaue dera sua opinion; mès plan per aquerò non podie compréner se com aqueth qu’auie plaçat as soldats ath pè d’aguesta nautada siguesse capable de cométer ua errança tan grana e evidenta.
GUÈRRA-E-PATZ-III-WEB	Pierre ignoraue qu’aqueres tropes non auien estat botades aquiu entà deféner era posicion, coma credie Bennigsen: sigueren plaçades en un lòc amagat pr’amor de parar ua emboscada e les calie estar-se aquiu sense èster vistes, de sòrta que podessen lançar- se còp sec sus er enemic quan aguest auancèsse.
GUÈRRA-E-PATZ-III-WEB	Bennigsen tanpòc ac sabie e placèc es sues tropes sivans es sues particulares consideracions, sense informar d’aquerò ath generau en cap.
GUÈRRA-E-PATZ-III-WEB	Aquera clara serada deth 25 d’agost eth prince Andrei jadie, apuat en un code, en un cubèrt esbauçat deth bordalat de Kniazkovo, en un extrèm dera posicion ocupada peth sòn regiment.
GUÈRRA-E-PATZ-III-WEB	Per un uet dera paret esbauçada contemplaue era hilada de bedoths annadits, damb es arrames inferiors talades, es camps damb e esquèrris de civada escampilhadi, es arbilhons e, per dessús d’eri, eth hum des fogairons des codines de campanha.
GUÈRRA-E-PATZ-III-WEB	Encara qu’era sua vida li semblaue ara mesquina, inutila e penibla, se sentie tan esmoigut e nerviós coma sèt ans abantes, ena vesilha dera batalha d’Austerlitz.
GUÈRRA-E-PATZ-III-WEB	Qu’auie ja recebut e trasmetut es ordes entath combat de londeman.
GUÈRRA-E-PATZ-III-WEB	Que ja non auie arren mès entà hèr.
GUÈRRA-E-PATZ-III-WEB	Mès es pensaments mès simples, es mès clars e, donc, es mès angoniosi, non lo deishauen en patz.
GUÈRRA-E-PATZ-III-WEB	Sabie qu’era batalha deth dia a vier serie era mès terribla de totes es qu’auie participat; per prumèr viatge ena sua vida, sense cap de relacion damb arren terrenau, sense importar-li bric se com repercutirie enes auti, pensant solet en eth madeish, ena sua vida, era idia de morir se li presentèc damb ua certitud simpla e espauridora.
GUÈRRA-E-PATZ-III-WEB	E dès era nautada d’aguesta idia, tot çò qu’abantes lo preocupaue e torturaue s’illuminèc de pic damb ua lum hereda e blanca, sense ombres, sense perspectiues ne entorns definidi.
GUÈRRA-E-PATZ-III-WEB	Tota era sua vida li semblaue ara coma projectada en ua lantèrna magica, que campèc tostemp a trauèrs d’un simple cristau, damb lum artificiau.
GUÈRRA-E-PATZ-III-WEB	Ara, còp sec, vedie sense cristau, ara lum clara deth dia, totes aguestes imatges burlescaments pintades.
GUÈRRA-E-PATZ-III-WEB	Guaire granes me semblauen!
GUÈRRA-E-PATZ-III-WEB	Guaire plies de sens!
GUÈRRA-E-PATZ-III-WEB	E ara, qué simples, palles e vulgares son jos era lum blanca d’aguest maitin que senti que comence entà jo”.
GUÈRRA-E-PATZ-III-WEB	Tres penes principaus dera sua vida tirauen especiauments era sua atencion: er amor per ua hemna, era mòrt de sa pair e era invasion francesa que s’auie senhorejat de mieja Russia.
GUÈRRA-E-PATZ-III-WEB	Aquera gojateta me semblaue plia de fòrces misterioses.
GUÈRRA-E-PATZ-III-WEB	Be me l’estimaua!
GUÈRRA-E-PATZ-III-WEB	Hèja poetics projèctes basadi en amor, ena felicitat damb era…
GUÈRRA-E-PATZ-III-WEB	Ò, be n’èra de mainatge!, didec de pic en votz nauta, colerica.
GUÈRRA-E-PATZ-III-WEB	Plan que òc!
GUÈRRA-E-PATZ-III-WEB	Credia en sòn amor ideau, credia que me serie fidèla pendent un an sancer d’absència.
GUÈRRA-E-PATZ-III-WEB	Coma era trenda paloma dera fabulacion, se deuie entristir en veder-se desseparada de jo.
GUÈRRA-E-PATZ-III-WEB	Mès que tot siguec plan mès simple!…
GUÈRRA-E-PATZ-III-WEB	Tot siguec orriblaments simple e repugnant!
GUÈRRA-E-PATZ-III-WEB	E era princessa Maria ditz qu’ei ua pròva manada peth cèu…
GUÈRRA-E-PATZ-III-WEB	Entà qué aguesta pròva, quan eth ja non existís ne existirà mès?
GUÈRRA-E-PATZ-III-WEB	Era patria… era pèrta de Moscòu.
GUÈRRA-E-PATZ-III-WEB	E deman m’auciràn: dilhèu ne tansevolhe sigue un francés, senon un des nòsti, coma eth qu’ager descarguèc eth sòn fusilh ath cant dera mia aurelha.
GUÈRRA-E-PATZ-III-WEB	E vieràn es francesi, m’agarraràn pes pès e peth cap e me lançaràn en quinsevolh hòssa pr’amor de qué non puda.
GUÈRRA-E-PATZ-III-WEB	Contemplèc era hilada de bedoths immobils, que damb es sues huelhes auriòles e verdes e era sua crospa blanca ludien ath solei.
GUÈRRA-E-PATZ-III-WEB	Se m’aucissen deman!…
GUÈRRA-E-PATZ-III-WEB	Se dèishi d’existir!
GUÈRRA-E-PATZ-III-WEB	E que totes aguestes causes contunhen existint e que jo non i siga ja…” S’imaginaue viuaments era sua pròpia abséncia d’aguesta vida.
GUÈRRA-E-PATZ-III-WEB	E es bedoths damb es sòns colors e ombres, es bromes retortilhades en cèu, eth hum des fogairons, tot semblaue transformar-se en quauquarren terrible e menaçaire.
GUÈRRA-E-PATZ-III-WEB	Sentec un caudheired ena esquia; se lheuèc ara prèssa, gessec deth cubèrt e comencèc a caminar.
GUÈRRA-E-PATZ-III-WEB	Darrèr s’enteneren votzes.
GUÈRRA-E-PATZ-III-WEB	Qui s’està aquiu?, preguntèc eth prince Andrei.
GUÈRRA-E-PATZ-III-WEB	Eth capitan Tinojin, eth deth nas rogit, excap dera companhia de Dolojov e ara, a manca de d’auti oficiaus, cap d’un batalhon, s’apressèc timidaments.
GUÈRRA-E-PATZ-III-WEB	Er ajudant e eth pagador deth regiment venguien darrèr.
GUÈRRA-E-PATZ-III-WEB	Eth prince Andrei s’apropèc ada eri, escotèc çò que li didien sus eth servici, balhèc quauques ordes e ja se n’anaue, quan entenec ua votz coneishuda.
GUÈRRA-E-PATZ-III-WEB	Qué diable!, sorrisclèc aguesta votz en tot estramuncar damb ua arrana.
GUÈRRA-E-PATZ-III-WEB	Eth sòn propietari qu’auie estramuncat damb quauquarren.
GUÈRRA-E-PATZ-III-WEB	Eth prince Andrei guardèc entar exterior e vedec a Pierre, que s’apropaue; qu’auie estat a mand de quèir.
GUÈRRA-E-PATZ-III-WEB	Ath prince Andrei l’ère tostemp penible trapar-se damb gent deth sòn mon, e sustot damb Pierre, que li retiraue es moments amargants deth sòn sejorn en Moscòu.
GUÈRRA-E-PATZ-III-WEB	Òla!
GUÈRRA-E-PATZ-III-WEB	Qué te cau per aciu?
GUÈRRA-E-PATZ-III-WEB	Non te demoraua.
GUÈRRA-E-PATZ-III-WEB	E quan didie aguestes paraules, ena expression des sòns uelhs e de tot eth sòn ròstre, mès que heredor i auie ostilitat.
GUÈRRA-E-PATZ-III-WEB	Pierre se n’encuedèc de seguit.
GUÈRRA-E-PATZ-III-WEB	S’apressaue en cubèrt damb era mielhor expression d’animositat, mès en veir eth ròstre deth prince Andrei se sentec trebolat e violent.
GUÈRRA-E-PATZ-III-WEB	Qu’è vengut… sabetz… è vengut… aquerò que me semble plan interessant, didec Pierre, qu’en aqueth dia auie repetit fòrça còps aguesta estupida expression.
GUÈRRA-E-PATZ-III-WEB	Que voi veir era batalha.
GUÈRRA-E-PATZ-III-WEB	Òc, òc, e qué diden dera guèrra es frairs maçons?
GUÈRRA-E-PATZ-III-WEB	Com la van a empedir?, preguntèc burlescaments eth prince Andrei.
GUÈRRA-E-PATZ-III-WEB	Plan!
GUÈRRA-E-PATZ-III-WEB	Com va per Moscòu?
GUÈRRA-E-PATZ-III-WEB	Qué hèn es mèns?
GUÈRRA-E-PATZ-III-WEB	Arribèren fin finau?, preguntèc grèuments.
GUÈRRA-E-PATZ-III-WEB	Òc, arribèren.
GUÈRRA-E-PATZ-III-WEB	M’ac didec Julie Drubetskoi.
GUÈRRA-E-PATZ-III-WEB	Es oficiaus volien retirar-se, mès eth prince Andrei, coma se non volesse demorar-se solet damb eth sòn amic, les convidèc a préner eth tè ena sua companhia.
GUÈRRA-E-PATZ-III-WEB	Se heren a vier uns bancs e tè.
GUÈRRA-E-PATZ-III-WEB	Es oficiaus contemplauen, non sens estonament, era corpuléncia de Pierre e escotèren es sòns racondes de Moscòu e dera situacion dera tropa, qu’era sua linha eth auie vist.
GUÈRRA-E-PATZ-III-WEB	Eth prince Andrei sauvaue silenci e eth sòn ròstre ère tan pòc aculhent que Pierre acabèc dirigint-se sustot entath bravàs de Timojin.
GUÈRRA-E-PATZ-III-WEB	Eh bien!, vous etes plus avancé que qui que ce soit, comentèc eth prince Andrei.
GUÈRRA-E-PATZ-III-WEB	E qué me didetz deth nomentament de Kutuzov?
GUÈRRA-E-PATZ-III-WEB	Que me n’alègri fòrça, responec Bolkonski.
GUÈRRA-E-PATZ-III-WEB	Qu’ei tot çò que sai…
GUÈRRA-E-PATZ-III-WEB	E qué ne pensatz de Barclay de Tolly?
GUÈRRA-E-PATZ-III-WEB	Moscòu.
GUÈRRA-E-PATZ-III-WEB	Que ne pensatz vos?
GUÈRRA-E-PATZ-III-WEB	Demana-les-ac ada eri, didec eth prince, senhalant as oficiaus.
GUÈRRA-E-PATZ-III-WEB	Pierre, damb era indulgenta arridalha que toti, sense voler, se dirigien a Timojin, se virèc entada eth.
GUÈRRA-E-PATZ-III-WEB	Timojin timidaments, sense deishar de guardar ath sòn coronèl.
GUÈRRA-E-PATZ-III-WEB	Mès, per qué?, preguntèc Pierre.
GUÈRRA-E-PATZ-III-WEB	Encara que sigue solet per çò que hè ar aliment deth bestiar e ara lenha.
GUÈRRA-E-PATZ-III-WEB	Quan mos retirèrem de Sventsiani non mos deishèren tocar arren: ne era lenha, ne eth hen, ne quinsevolh auta causa.
GUÈRRA-E-PATZ-III-WEB	Mo n’anam e eth se demore damb tot.
GUÈRRA-E-PATZ-III-WEB	Non ei atau, Excelléncia?, preguntèc ath prince Andrei.
GUÈRRA-E-PATZ-III-WEB	En nòste regiment processèren a dus oficiaus per accions semblables.
GUÈRRA-E-PATZ-III-WEB	Mès damb era arribada deth Plan Seren tot aquerò que se hec simple.
GUÈRRA-E-PATZ-III-WEB	Auem vist era lum…
GUÈRRA-E-PATZ-III-WEB	E per qué ac proïbien?
GUÈRRA-E-PATZ-III-WEB	Timojin, trebolat, guardèc ath sòn entorn, sense saber se qué respòner a semblabla pregunta.
GUÈRRA-E-PATZ-III-WEB	Pierre la repetic en tot dirigir-la ath prince Andrei.
GUÈRRA-E-PATZ-III-WEB	Pr’amor de non arroïnar eth país que deishauen ar enemic, didec eth prince Andrei damb colèra e ironia.
GUÈRRA-E-PATZ-III-WEB	Un rasonament plan senat: non se pòt perméter eth sacatge ne qu’es tropes s’acostumen a panar.
GUÈRRA-E-PATZ-III-WEB	E en Smolensk se pensèc tanben rasonablaments qu’es francesi podien depassar-mos, donques que compdauen damb superioritat de fòrça.
GUÈRRA-E-PATZ-III-WEB	Dec era orde d’arrecular e totes es pèrtes, toti es esfòrci sigueren en bades.
GUÈRRA-E-PATZ-III-WEB	Que non siguec un traïdor; sagèc de hè’c çò de mielhor possible, tot qu’ac amiaue calculat: mès per aquerò madeish, que non servís.
GUÈRRA-E-PATZ-III-WEB	Non servís precisaments ara, pr’amor que reflexione damb massa escrupuls, damb ua exactitud exagerada, pròpia d’un aleman.
GUÈRRA-E-PATZ-III-WEB	Com t’ac dideria…
GUÈRRA-E-PATZ-III-WEB	Per exemple: ta pair a un lacai aleman; ei un bon lacai, que se tie perfèctaments ath servici e satisfè mielhor qu’ac poiries hèr tu madeish totes es exigéncies deth sòn patron.
GUÈRRA-E-PATZ-III-WEB	Mès se ta pair ei malaut, a mand de morir, haràs enlà ath lacai e damb es tues pròpies mans inexpèrtes e bastrusses atieràs a ta pair e ac haràs mielhor qu’er aute, que dilhèu vau fòrça, mès qu’ei un estranh.
GUÈRRA-E-PATZ-III-WEB	Aquerò siguec çò que se passèc damb Barclay.
GUÈRRA-E-PATZ-III-WEB	Tant que Russia ère sana e fòrta, un estrangèr la podie servir e eth podie èster un ministre excellent; mès quan ei en perilh, Russia qu’a besonh d’un des sòns.
GUÈRRA-E-PATZ-III-WEB	E a vosati, aquiu en Club, se vos acodic díder qu’ère un traïdor.
GUÈRRA-E-PATZ-III-WEB	Mès eth hèt d’auer-lo calomniat aurà coma conseqüéncia que, dempús, avergonhadi der insult, lo convertisquen en un eròi, o en un gèni, qu’encara serie mès injust.
GUÈRRA-E-PATZ-III-WEB	Non ei senon un aleman aunèst e plan seriós…
GUÈRRA-E-PATZ-III-WEB	Diden, totun, qu’ei un excellent cap militar, ei vertat?, preguntèc Pierre.
GUÈRRA-E-PATZ-III-WEB	Pierre lo guardèc estonat.
GUÈRRA-E-PATZ-III-WEB	Ça que la, se ditz qu’era guèrra ei semblabla a ua partida d’escacs.
GUÈRRA-E-PATZ-III-WEB	Òc, didec eth prince Andrei, mès damb ua petita diferéncia: qu’en jòc, abantes de cada jogada, pòs reflexionar tot eth temps que volgues; te trapes de bèra manèra dehòra des condicions deth temps; e damb era certitud de qué un shivau vau tostemps mès qu’un peon, e que dus peons son mès fòrts qu’un de solet, tant qu’ena guèrra, un batalhon ei a viatges mès fòrt qu’ua division sancera, e d’auti còps mès fèble qu’ua companhia.
GUÈRRA-E-PATZ-III-WEB	Arrés se’n pòt saber dera fòrça relatiua des tropes.
GUÈRRA-E-PATZ-III-WEB	Cre-me, contunhèc, se quauquarren depenesse des ordes des Estats Majors, jo m’auria demorat aquiu e balharia ordes en sòrta d’auer er aunor de servir aciu, en regiment, damb aguesti senhors.
GUÈRRA-E-PATZ-III-WEB	Pr’amor que creigui fèrmaments qu’eth dia a vier depen de nosati, e non d’eri…
GUÈRRA-E-PATZ-III-WEB	Era capitada en un batalha non a depenut ne depenerà jamès des posicions, der armament, deth nombre; mens encara, des posicions.
GUÈRRA-E-PATZ-III-WEB	Alavetz, de qué?
GUÈRRA-E-PATZ-III-WEB	Eth prince Andrei tachèc es sòns uelhs en Timojin, que, espaurit e perplèx, guardaue ath sòn cap.
GUÈRRA-E-PATZ-III-WEB	Pòc abantes silenciós e reservat, eth prince parlaue ara damb emocion.
GUÈRRA-E-PATZ-III-WEB	Qu’ère evident que non podie retier es idies que l’assautauen ara imprevista.
GUÈRRA-E-PATZ-III-WEB	Venç ena batalha eth qu’ei fèrmament decidit a guanhar-la.
GUÈRRA-E-PATZ-III-WEB	Per qué perdérem era batalha d’Austerlitz?
GUÈRRA-E-PATZ-III-WEB	Es nòstes baishes èren lèu es madeishes qu’es des francesi; mès mos didérem massa lèu qu’auíem perdut era batalha e la perdérem; e mos ac didérem pr’amor qu’aquiu ja non auie cap motiu entà lutar.
GUÈRRA-E-PATZ-III-WEB	Toti volien deishar eth camp de batalha çò de mès lèu possible: “Qu’auem perdut, hugem, donc!” Se mos auéssem tengut enquiara net, Diu se’n sap se qué aurie passat.
GUÈRRA-E-PATZ-III-WEB	Mès deman que non ac dideram.
GUÈRRA-E-PATZ-III-WEB	Tu parles des nòstes posicions, de qué eth flanc quèr ei fèble, de qué eth dret ei massa alongat; mès tot aquerò son pegaries; arren d’aquerò a importància.
GUÈRRA-E-PATZ-III-WEB	Qué mos demore deman?
GUÈRRA-E-PATZ-III-WEB	Cent milions d’edarts diuèrsi les calerà resòlver en un instant; se decidirà s’èm nosati es que les cau hùger o eri, qui les cau aucir o morir.
GUÈRRA-E-PATZ-III-WEB	Tot çò d’aute qu’ei un jòc.
GUÈRRA-E-PATZ-III-WEB	Es que t’an acompanhat ena tua visita entàs posicions non solet non contribuïssen ar anament generau des causes, senon que l’empachen.
GUÈRRA-E-PATZ-III-WEB	Era soleta causa que les ocupe ei es sòns petiti interèssi.
GUÈRRA-E-PATZ-III-WEB	E en semblable moment!, repoteguèc Pierre.
GUÈRRA-E-PATZ-III-WEB	Òc, en semblable moment, repetic eth prince Andrei.
GUÈRRA-E-PATZ-III-WEB	Entada eri aguest madeish moment non ei senon ua bona escadença de minar eth terren ar enemic e arténher ua naua crotz o banda.
GUÈRRA-E-PATZ-III-WEB	Te vau a díder se qué se passarà deman: cent mil russi e cent mil francesi s’an amassat entà combàter, e eth hèt ei qu’aguesti dus cents mil òmes lutaràn, e aqueth qu’ac hèsque damb mès ràbia e se resèrve mens serà eth vencedor.
GUÈRRA-E-PATZ-III-WEB	E se vòs, te diderè que deman, sigue coma sigue e per mès qu’embolhen es causes es d’aquiu naut, guanharam; deman, passe çò que se passe, guanharàm era batalha!
GUÈRRA-E-PATZ-III-WEB	Qu’ei era vertat, Excelléncia, era autentica vertat!, didec Timojin.
GUÈRRA-E-PATZ-III-WEB	No ei ora de pensar enes nòstes vides.
GUÈRRA-E-PATZ-III-WEB	Non vos ac crederatz, mès es soldats deth mèn batalhon non an volut béuer vodka: diden qu’aué non ei un dia entà béuer.
GUÈRRA-E-PATZ-III-WEB	Toti sauvèren silenci.
GUÈRRA-E-PATZ-III-WEB	Es oficiaus se lheuèren.
GUÈRRA-E-PATZ-III-WEB	Eth prince Andrei gessec damb eri pr’amor de dar es darrères ordes ath sòn ajudant.
GUÈRRA-E-PATZ-III-WEB	Quan es oficiaus se n’anèren, Pierre s’apressèc ath prince Andrei.
GUÈRRA-E-PATZ-III-WEB	Volie seguir era convèrsa, quan, en camin, non guaire luenh deth cubèrt, sonèren es cascos de tres shivaus.
GUÈRRA-E-PATZ-III-WEB	En guardar entà aquiu eth prince Andrei arreconeishec a Wolzogen e a Klausevitz, que les acompanhaue un cosac.
GUÈRRA-E-PATZ-III-WEB	Passèren près d’eri seguint era sua convèrsa; Pierre e eth prince Andrei enteneren, sense voler, aguestes frases:
GUÈRRA-E-PATZ-III-WEB	Der Krieg muss im Raum verlegt werden.
GUÈRRA-E-PATZ-III-WEB	Non posqui exprimir-vos era nauta estima que l’è ad aguesta idia.
GUÈRRA-E-PATZ-III-WEB	Ò, ja, confirmèc era prumèra votz.
GUÈRRA-E-PATZ-III-WEB	Qu’ei aquerò, im Raum verlegen!,9 repetic eth prince Andrei, rebohant, coleric, damb eth nas, quan es cavalièrs s’aueren aluenhat, im Raum.
GUÈRRA-E-PATZ-III-WEB	Jo qu’auia ath mèn pair, ara mia fraia e ath mèn hilh en Lisie-Gori.
GUÈRRA-E-PATZ-III-WEB	Mès ada eth aquerò que l’èi parièr.
GUÈRRA-E-PATZ-III-WEB	Aciu qu’as çò que jo te didia.
GUÈRRA-E-PATZ-III-WEB	Aguesti senhors alemans, deman, non guanharàn era batalha; non haràn senon enlordir tot çò que poguen, pr’amor qu’enes sues tèstes alemanes non i a senon rasonaments que non valen arren.
GUÈRRA-E-PATZ-III-WEB	Que non an en sòn còr era soleta causa de besonh entà deman: çò que i a en Timojin.
GUÈRRA-E-PATZ-III-WEB	L’an autrejat tota Euròpa e ara vien aciu a balhar-mos leçons.
GUÈRRA-E-PATZ-III-WEB	Excellenti mèstres!, acabèc damb votz estridenta.
GUÈRRA-E-PATZ-III-WEB	Alavetz, vos pensatz que venceram ena batalha de deman?, preguntèc Pierre.
GUÈRRA-E-PATZ-III-WEB	Plan, plan, didec distrètaments eth prince Andrei.
GUÈRRA-E-PATZ-III-WEB	Sonque haria ua causa s’auessa poder entad aquerò: non haria presoèrs.
GUÈRRA-E-PATZ-III-WEB	Entà qué?
GUÈRRA-E-PATZ-III-WEB	Qu’ei massa cavalerós.
GUÈRRA-E-PATZ-III-WEB	Es francesi an arroïnat era mia casa, an esbauçat Moscòu; m’an ofensat e m’ofensen en cada moment.
GUÈRRA-E-PATZ-III-WEB	Que son es mèns enemics e considèri que toti son delinqüents.
GUÈRRA-E-PATZ-III-WEB	Timojin e era armada tota pensen madeish: mos cau acabar damb eri.
GUÈRRA-E-PATZ-III-WEB	Se son enemics, non pòden èster amics, encara qu’ac diguen en Tilsitt.
GUÈRRA-E-PATZ-III-WEB	Era question qu’auie inquietat a Pierre, dès que gessec de Mozhaisk, li semblèc totafèt resolvuda e clara.
GUÈRRA-E-PATZ-III-WEB	Comprenie ara tot eth sens e era importància d’aquera guèrra e dera pròcha batalha.
GUÈRRA-E-PATZ-III-WEB	Tot çò qu’auie vist aqueth dia, era expression grèu e sevèra des ròstres que s’auie trapat en passar, semblaue illuminar-se ara damb ua naua lum.
GUÈRRA-E-PATZ-III-WEB	Comprenec er amagat calor latent (coma se sòl díder en fisica) deth patriotisme qu’existie en totes es persones qu’auie vist e que l’explicaue eth perqué toti eri se premanien entà morir damb tanta cauma e, ath còp, damb tanta naturalitat.
GUÈRRA-E-PATZ-III-WEB	Que non mos cau hèr presoèrs, contunhaue eth prince Andrei.
GUÈRRA-E-PATZ-III-WEB	Aquerò tranformarie era guèrra e la harie mens crudèu.
GUÈRRA-E-PATZ-III-WEB	Nosati auem jogat a hèr era guèrra: aquerò ei çò qu’està mau; siguérem massa magnanims, generosi.
GUÈRRA-E-PATZ-III-WEB	Magnanimitat e sensibilitat semblables as dera senhora que cuelh ua malagana quan se va a aucir un vedèth: ei tan brava que non pòt veir sang; mès que non empedís que minge damb fòrça talents aqueth madeish vedèth quan l’ac mèstren ena taula.
GUÈRRA-E-PATZ-III-WEB	Mos parlen de drets de guèrra, de cavalerositat, de parlamentaris, deth besonh de plànher as malerosi… eca.
GUÈRRA-E-PATZ-III-WEB	Pegaries!
GUÈRRA-E-PATZ-III-WEB	En 1805 vedí jo era cavalerositat e çò que signifiquen es parlamentaris.
GUÈRRA-E-PATZ-III-WEB	Mos enganhèren e nosati les enganhèrem.
GUÈRRA-E-PATZ-III-WEB	Saquegen es cases des auti; meten en circulacion bilhets de banc faussi… e, çò de pejor, aucissen as mèns hilhs e ath mèn pair…
GUÈRRA-E-PATZ-III-WEB	E parlen des règles dera guèrra e de magnanimitat entar enemic!
GUÈRRA-E-PATZ-III-WEB	Donques qu’er objectiu s’està en aflaquir ar enemic, non cau reparar ena pèrta d’òmes.
GUÈRRA-E-PATZ-III-WEB	Qui, coma jo, age vengut a pensar atau, en tot auer patit coma jo…
GUÈRRA-E-PATZ-III-WEB	Eth prince Andrei, que pensaue que l’ère parièr que conquistèssen o non Moscòu, coma ac auien hèt damb Smolensk, s’arturèc de ressabuda en sénter un espasme inesperat que sarraue era sua gòrja…
GUÈRRA-E-PATZ-III-WEB	Hec uns passi silenciosi, mès es sòns uelhs seguien brilhant febrius e es pòts li tremolauen quan seguic eth sòn discurs.
GUÈRRA-E-PATZ-III-WEB	Se non existisse era ipocrita generositat ena guèrra la haríem solet quan, coma ara, s’ac vau de vier entà ua mòrt segura; non i aurie guèrra pr’amor que Pavel Ivanovic a ofensat a Mijail Ivanic.
GUÈRRA-E-PATZ-III-WEB	Mès ua guèrra coma era d’ara s’aurie de hèr coma li cau hèr-se: es armades ja non serien tan nombroses.
GUÈRRA-E-PATZ-III-WEB	Toti aguesti westfalians e ciutadans de Hesse que seguissen a Napoleon non aurien vengut damb eth en Russia, coma tanpòc nosati auríem lutat en Austria e Prusia sense saber-ne ne tansevolhe eth motiu.
GUÈRRA-E-PATZ-III-WEB	Era guèrra que non ei un escambi de laudances, senon era causa mès odiosa deth mon: s’a de compréner ben, e non jogar ara guèrra.
GUÈRRA-E-PATZ-III-WEB	Cau acceptar sevèraments aguest terrible besonh.
GUÈRRA-E-PATZ-III-WEB	Tot que se redusís ad aquerò.
GUÈRRA-E-PATZ-III-WEB	Refusant es enganhes e es mentides, era guèrra, alavetz, se harà damb totes es conseqüéncies e non serà un jòc; de ua auta manèra, se convertís en esvagament favorit de gents ocioses e frivòles…
GUÈRRA-E-PATZ-III-WEB	Er estament militar qu’ei eth mès digne.
GUÈRRA-E-PATZ-III-WEB	E qué ei era guèrra?
GUÈRRA-E-PATZ-III-WEB	Que mos cau entà hèr capitada en art militar?
GUÈRRA-E-PATZ-III-WEB	Qué preten er estament militar?
GUÈRRA-E-PATZ-III-WEB	Era finalitat dera guèrra ei er assassinat, es esturments dera guèrra son er espionatge, era traïcion e era instigacion, era roïna des abitants, eth sacatge, eth panatòri amiat a tèrme pr’amor de mantier as armades, era enganha e era mentida que receben eth nòm d’astúcia militara.
GUÈRRA-E-PATZ-III-WEB	Era vida der estament militar repause ena disciplina (ei a díder, era manca de libertat), en léser, ena ignorància, ena crudeutat, en libertinatge, enes embriagueses.
GUÈRRA-E-PATZ-III-WEB	E maugrat tot, ei er estament superior respectat per toti.
GUÈRRA-E-PATZ-III-WEB	Es reis, exceptat eth de China, amien unifòrme militar; e eth qu’aucís a mès gent recep mès recompenses…
GUÈRRA-E-PATZ-III-WEB	Deman, per exemple, s’amassen e acòrden aucir-se es uns as auti: s’aucissen, dèishen nafradi grèuments a desenes de milèrs, e, dempús celèbren nombrosi tedeums entà arregraïr auer aucit a tanta gent (qu’eth sòn nombre encara aumenten) e proclamen era victòria en tot supausar que guaire mès mòrts, mès capitada.
GUÈRRA-E-PATZ-III-WEB	Com pòt Diu escotar e guardar tot aquerò de naut estant!, sorrisclèc eth prince Andrei damb votz agudenta.
GUÈRRA-E-PATZ-III-WEB	Estimat mèn, darrèraments era vida se me hè fòrça penibla.
GUÈRRA-E-PATZ-III-WEB	Me semble que comenci a comprèner massa e er òme non pòt tastar eth frut der arbe deth ben e deth mau…
GUÈRRA-E-PATZ-III-WEB	Encara que non serà per guaire temps, higec.
GUÈRRA-E-PATZ-III-WEB	Mès veigui qu’as dromilhon.
GUÈRRA-E-PATZ-III-WEB	E tanben a jo me cau dormir.
GUÈRRA-E-PATZ-III-WEB	Vè-te’n entà Gorki, didec de pic.
GUÈRRA-E-PATZ-III-WEB	Vè-te’n, vè-te’n!
GUÈRRA-E-PATZ-III-WEB	S’apressèc ada eth ara prèssa, lo punèc e l’abracèc.
GUÈRRA-E-PATZ-III-WEB	Adishatz.
GUÈRRA-E-PATZ-III-WEB	Vè-te’n, exclamec.
GUÈRRA-E-PATZ-III-WEB	Sabi pas se mos tornaram a veir.
GUÈRRA-E-PATZ-III-WEB	Non… e en tot virar-se d’esponera, entrèc en cubèrt.
GUÈRRA-E-PATZ-III-WEB	Qu’ère ja net barrada, e Pierre non podec distinguir s’era expression deth prince ère colerica o trenda.
GUÈRRA-E-PATZ-III-WEB	S’estèc ua estona parat, en tot preguntar-se se li calie seguir a Bolkonski o entonar-se’n.
GUÈRRA-E-PATZ-III-WEB	Me’n sai qu’aguest a estat eth nòste darrèr encontre”.
GUÈRRA-E-PATZ-III-WEB	Alendèc prigondaments e entornèc entà Gorki.
GUÈRRA-E-PATZ-III-WEB	Eth prince Andrei, ja en cubèrt, s’estirèc sus un tapìs, mès que non podec clucar un uelh.
GUÈRRA-E-PATZ-III-WEB	Barrèc es uelhs.
GUÈRRA-E-PATZ-III-WEB	Ues imatges se succedien as autes; en ua d’eres s’arturèc damb plasèr e pendent ua estona longa.
GUÈRRA-E-PATZ-III-WEB	Rebrembèc viuaments ua cauhada en Sant Petersburg.
GUÈRRA-E-PATZ-III-WEB	Natasha li condaue, alègra e emocionada, com, pendent er ostiu anterior, anèc a cercar misharnons en un bòsc plan gran e se perdec en eth.
GUÈRRA-E-PATZ-III-WEB	Descriuie de forma desordenada era prigondor deth bòsc, çò que sentie, era sua convèrsa damb un apicultor, qu’auie trapat per edart…
GUÈRRA-E-PATZ-III-WEB	S’interrompie a cada moment entà díder: “Non, que non posqui, ac condi mau, non me podetz compréner..” E per mès qu’eth asseguraue que la comprenie perfèctaments, coma atau ère, Natasha tornaue entàs sòns dobtes; qu’ère desengustada pera sua manèra de condar, se n’encuedaue de qué non podie descríuer era prigonda sensacion poetica experimentada eth dia que se perdec en bòsc.
GUÈRRA-E-PATZ-III-WEB	Non, que non ac sai condar”, didie nerviosa e rogida.
GUÈRRA-E-PATZ-III-WEB	E eth prince Andrei arrie ara, en rebrembà’c, damb eth madeish arridolet gaujós d’alavetz, quan la guardaue dirèctaments enes uelhs.
GUÈRRA-E-PATZ-III-WEB	E non solet aquerò, senon precisaments aquera espiritualitat, aquera franquesa e gràcia que gessie deth sòn èsser, ère çò que jo autant estimaua…
GUÈRRA-E-PATZ-III-WEB	Çò qu’estimaua e me hège tant erós.” E, còp sec, rebrembèc se com auie acabat aqueth amor.
GUÈRRA-E-PATZ-III-WEB	E jo?…
GUÈRRA-E-PATZ-III-WEB	Coma se l’auessen aplicat un hèr rosent, eth prince Andrei se botèc de pès e contunhèc es sòns passègi dauant deth cubèrt.
GUÈRRA-E-PATZ-III-WEB	Eth 25 d’agost, ena vesilha dera batalha de Borodino, eth prefècte deth palai imperiau francés, M. de Beausset e eth coronèl Babvier arribèren entà amassar-se damb Napoleon en sòn campament de Valuievo.
GUÈRRA-E-PATZ-III-WEB	Venguien, eth prumèr de París e eth dusau de Madrid.
GUÈRRA-E-PATZ-III-WEB	M. de Beausset, vestit damb er unifòrme de palai, ordenèc que, abantes de qué eth passèsse, se hessen a vier un paquet qu’auie portat entar Emperaire e entrèc ena anticramba dera tenda de Napoleon, a on, blagant damb es ajudants de camp, lo comencèc a daurir.
GUÈRRA-E-PATZ-III-WEB	Ath sòn torn, Fabvier, sense entrar ena tenda, s’arturèc ath sòn cant amassa damb uns generaus que coneishie.
GUÈRRA-E-PATZ-III-WEB	Napoleon encara non auie gessut dera sua cramba e ère a mand d’acabar era sua toilette.
GUÈRRA-E-PATZ-III-WEB	Entre bohades e tossiquères, viraue tanlèu era sua gròssa esquia coma eth sòn carnut pièch jos era bròssa que lo heregaue eth sòn ajudant de cramba.
GUÈRRA-E-PATZ-III-WEB	Un aute ajudant, tenguent eth saler de perhum, l’escampilhaue sus eth còs ben suenhat der Emperaire e ac hège coma se solet eth podesse saber era quantitat e eth lòc a on ère de besonh hè’c.
GUÈRRA-E-PATZ-III-WEB	Er ajudant de camp, qu’auie entrat en dormitòri pr’amor d’informar-lo sus eth nombre de presoèrs deth dia anterior, s’estaue ena pòrta, en tot demorar era orde de retirar-se.
GUÈRRA-E-PATZ-III-WEB	Napoleon, damb es celhes arroncilhades, guardèc de reuelh ar ajudant.
GUÈRRA-E-PATZ-III-WEB	Point de prisonniers!, repetic es paraules der ajudant.
GUÈRRA-E-PATZ-III-WEB	Ils se font demolir.
GUÈRRA-E-PATZ-III-WEB	Tant pis pour l’armée russe… didec.
GUÈRRA-E-PATZ-III-WEB	Allez toujours, allez ferme, contunhèc, en tot acorbaishar-se e aufrir es sues grasses espatles.
GUÈRRA-E-PATZ-III-WEB	C’est bien!
GUÈRRA-E-PATZ-III-WEB	Faites entrer M. de Beausset, ainsi que Fabvier, didec ar ajudant, en tot hèr-li adiu damb un movement de cap.
GUÈRRA-E-PATZ-III-WEB	Oui, Sir, e er ajudant de camp despareishec darrèr dera pòrta dera tenda.
GUÈRRA-E-PATZ-III-WEB	Es dus ajudes de cramba vestiren rapidaments a Sa Majestat.
GUÈRRA-E-PATZ-III-WEB	De seguit, Napoleon, damb eth sòn blu unifòrme dera Garda, passèc, damb pas decidit, ena cramba pròcha.
GUÈRRA-E-PATZ-III-WEB	De Beausset premanie ara prèssa eth present qu’amiaue de part dera Emperairitz; l’auie plaçat sus dues cagires, dauant dera pòrta qu’auie d’entrar Napoleon.
GUÈRRA-E-PATZ-III-WEB	Mès aguest s’auie vestit tan lèu e auie entrat tant ara prèssa que lo cuelhec en plia preparacion.
GUÈRRA-E-PATZ-III-WEB	Napoleon comprenec de seguit çò que hègen e se n’encuedèc de qué encara non auie acabat.
GUÈRRA-E-PATZ-III-WEB	Que non volec privar-les deth plaser de balhar-li ua suspresa; hec veir que non auie vist a Beausset e cridèc a Fabvier.
GUÈRRA-E-PATZ-III-WEB	Eth resultat dera batalha auie estat desfavorable.
GUÈRRA-E-PATZ-III-WEB	Napoleon hec ironiques observacions pendent eth raconde de Fabvier, coma balhant qu’ère causa hèta que, ena sua abséncia, non podien arribar es causes de ua auta manèra.
GUÈRRA-E-PATZ-III-WEB	M’ac cau remediar en Moscòu, didec.
GUÈRRA-E-PATZ-III-WEB	Beausset, que, premanida ja era suspresa, ac auie caperat tot damb un vel.
GUÈRRA-E-PATZ-III-WEB	De Beausset s’inclinèc damb ua prigonda salutacion cortesana, qu’ère exclusiua des vielhs servidors des Borbons, e auancèc en tot aufrir-li ua envolòpa barrada.
GUÈRRA-E-PATZ-III-WEB	Napoleon se virèc damb gèst alègre e l’estirèc era aurelha.
GUÈRRA-E-PATZ-III-WEB	Que vos auetz esdegat fòrça, li didec.
GUÈRRA-E-PATZ-III-WEB	Encantat de veder-vos.
GUÈRRA-E-PATZ-III-WEB	París?, e era sua sevèra expression se cambièc en un gèst plen de trendesa.
GUÈRRA-E-PATZ-III-WEB	Sire, tout Paris regrette votre absence, repliquèc De Beausset tau que li calie.
GUÈRRA-E-PATZ-III-WEB	E encara que Napoleon se’n sabie que De Beausset contestarie d’aquera manèra o de manèra similara, e encara qu’enes sòns moments lucids se’n sabie que non ère vertat çò que didie, l’agradèc enténer es paraules de De Beausset e se dignèc tocar-li un aute còp era aurelha.
GUÈRRA-E-PATZ-III-WEB	Je sui faché de vous avoir fait faire tant de chemin, didec.
GUÈRRA-E-PATZ-III-WEB	Napoleon arric, e lheuant distrètaments eth cap, guardèc entara sua dreta.
GUÈRRA-E-PATZ-III-WEB	Un ajudant de camp s’apressèc ada eth damb ua tabaquèra d’aur e l’ac aufric ar Emperaire, que la cuelhec.
GUÈRRA-E-PATZ-III-WEB	Òc, aquerò qu’està ben entà vos, que vos shaute viatjar, didec en hèr-se a vier eth rapé en nas.
GUÈRRA-E-PATZ-III-WEB	D’aciu tres dies veiratz Moscòu.
GUÈRRA-E-PATZ-III-WEB	Dilhèu vos non demoràuetz veir ua capitau asiatica; serà un viatge agradiu.
GUÈRRA-E-PATZ-III-WEB	De Beausset saludec arregraït per aquera atencion ath sòn esperit viatjaire (qu’enquia alavetz ignoraue auer).
GUÈRRA-E-PATZ-III-WEB	De Beausset, damb era adretia dera gent de palai, sense dar es esquia ar Emperaire, hec dus passi entà darrèr e, ath còp, retirèc eth vel en tot díder:
GUÈRRA-E-PATZ-III-WEB	Un present entà Vòsta Majestat, de part dera Emperairitz.
GUÈRRA-E-PATZ-III-WEB	Qu’ère eth retrait pintat per Gerard, en colors plan viui, deth hilh neishut de Napoleon e era hilha der Emperaire d’Austria, que toti cridauen, sabi pas per qué, “rei de Roma”.
GUÈRRA-E-PATZ-III-WEB	Ère eth retrait d’un mainatge fòrça beròi, de peus retortilhadi e guardada semblabla ara deth Jesús dera Madona Sixtina; eth pintor l’auie representat en tot hèr as boles.
GUÈRRA-E-PATZ-III-WEB	Era bola representaue eth glòb terrèstre, e eth bastonet, ena auta man, figuraue eth sceptre.
GUÈRRA-E-PATZ-III-WEB	E, maugrat qu’era intencion deth pintor non ère guaire evidenta, en tot representar ath cridat rei de Roma horadant eth glòb terrèstre damb un bastonet, era allegoria resultaue fòrça clara e auie shautat fòrça, autant as qu’auien vist eth quadre en París coma as que lo contemplauen ara.
GUÈRRA-E-PATZ-III-WEB	Admirable!
GUÈRRA-E-PATZ-III-WEB	Damb er assopliment qu’an es italians entà cambiar era expression, s’apressèc ath quadre e cuelhet ua portadura de cogitosa trendesa.
GUÈRRA-E-PATZ-III-WEB	Se n’encuedaue de qué tot çò que didesse e hesse en aqueth moment passarie ara istòria.
GUÈRRA-E-PATZ-III-WEB	E pensèc que çò de mielhor que podie hèr dauant era imatge deth sòn hilh que jogaue damb eth glòb terrèstre ère mostrar, en contrast dera sua majestat, era mès simpla trendesa pairau.
GUÈRRA-E-PATZ-III-WEB	Es sòns uelhs se l’aumpliren de lèrmes.
GUÈRRA-E-PATZ-III-WEB	Auancèc un shinhau; hec un còp de uelh ena cagira (era cagira se botgèc entada eth), cuelhec sèti dauant eth retrait, hec un gèst e toti gesseren de puntetes, deishant ath gran òme damb eth madeish e damb es sòns pensaments.
GUÈRRA-E-PATZ-III-WEB	Atau s’estèc pendent bèth temps e, sense saber se per qué, toquèc damb es dits es rugositats deth retrait, se lheuèc e cridèc de nauèth a De Beausset e ar oficiau de servici.
GUÈRRA-E-PATZ-III-WEB	Ordenèc que placèssen eth retrait dauant dera sua tenda pr’amor de non privar ara vielha garda, que l’entornejaue, deth plaser de contemplar ath rei de Roma, hilh e eretèr deth sòn adorat Emperaire.
GUÈRRA-E-PATZ-III-WEB	Tau que s’auie imaginat, mentretant esdejoaue damb M. de Beausset, qu’s’auie hèt meritant de semblable aunor, dauant dera tenda s’entenien extasiades votzes d’oficiaus e soldats dera vielha garda.
GUÈRRA-E-PATZ-III-WEB	Vive l’Empereur!
GUÈRRA-E-PATZ-III-WEB	Vive le Roi de Rome!
GUÈRRA-E-PATZ-III-WEB	Vive l’Empereur!, cridauen.
GUÈRRA-E-PATZ-III-WEB	Dempús der esdejoar, en preséncia de M. de Beausset, Napoleon dictèc era orde deth dia entara armada.
GUÈRRA-E-PATZ-III-WEB	Didie atau:
GUÈRRA-E-PATZ-III-WEB	Soldats!
GUÈRRA-E-PATZ-III-WEB	Vaquí era batalha que tant desiràuetz.
GUÈRRA-E-PATZ-III-WEB	Era victòria que depen de vosati e ei imprescindibla entà nosati, pr’amor que mos autrejarà tot çò qu’auem de besonh: comòdes lotjaments e ua rapida tornada entara patria.
GUÈRRA-E-PATZ-III-WEB	Actuatz tau qu’ac héretz en Austerlitz, en Friedland, Vitebsk e Smolensk.
GUÈRRA-E-PATZ-III-WEB	Deth Moskova, repetic Napoleon; e, convidant a hèr un torn a M. de Beausset, que li shautaue viatjar, gessec dera tenda entà on s’estauen seradi es shivaus.
GUÈRRA-E-PATZ-III-WEB	Non sabie montar a shivau e li hège pòur de hè’c; ath delà, s’aurie estimat mès dormir.
GUÈRRA-E-PATZ-III-WEB	Mès Napoleon botgèc era tèsta e De Beausset li calec seguir-lo.
GUÈRRA-E-PATZ-III-WEB	Quan er Emperaire gessec dera sua tenda se renauiren es crits dera Garda, que s’auien amassat dauant deth retrait deth sòn hilh.
GUÈRRA-E-PATZ-III-WEB	Napoleon arroncilhèc es celhes.
GUÈRRA-E-PATZ-III-WEB	Qu’ei encara massa joen entà veir un camp de batalha.
GUÈRRA-E-PATZ-III-WEB	De Beausset cluquèc es uelhs, inclinèc era tèsta e alendèc prigondaments, hènt a veir atau, enquia quin punt sabie compréner e apreciar es paraules der Emperaire.
GUÈRRA-E-PATZ-III-WEB	Coma diden es sòns istorians, Napoleon s’estèc tot aqueth dia 25 d’agost a shivau, en tot inspectar eth terren, discutint es projèctes que li presentauen es sòns mariscaus e balhant personauments ordes as sòns generaus.
GUÈRRA-E-PATZ-III-WEB	Era prumèra linha des tropes russes ath long deth Kolocha s’auie trincat e part d’era, sustot eth flanc quèr, auie arreculat pera cuelhuda de Shevardino eth dia 24.
GUÈRRA-E-PATZ-III-WEB	Aguesta part deth front ja no ère fortificada ne defenuda per arriu: ath sòn dauant s’estenie un espaci planèr e descubèrt.
GUÈRRA-E-PATZ-III-WEB	Entà quinsevolh, militar o non, qu’ère evident qu’es francesi atacarien precisaments per aguest punt dera linha russa.
GUÈRRA-E-PATZ-III-WEB	Se diderie qu’entà vier en aguesta conclusion non ère de besonh gran engenh, ne tanti va-e-veni de Napoleon e des sòns mariscaus, ne aguesta capacitat superiora e especiau que se cride genialitat e que tant atribuien a Napoleon es sòns admiradors.
GUÈRRA-E-PATZ-III-WEB	Mès es istorians qu'an descrit dempús aguest eveniment e es òmes qu’entornejauen alavetz a Napoleon, e eth madeish, pensauen de ua auta manèra.
GUÈRRA-E-PATZ-III-WEB	Napoleon recorrie eth camp, contemplaue cogitós eth terren, botjaue eth cap en senhau d’aprobacion o desengust, sense hèr veir as generaus que l’entornejauen era prigonda mair d’idies que guidauen era sua decision, en tot limitar-se a transméter es conclusions definitiues en forma d’ordes.
GUÈRRA-E-PATZ-III-WEB	Dempús d’enténer era prepausa de Davout, que cridauen duc d’Eckmuhl, de qué les calie depassar era ala quèrra des russi, Napoleon responec qu’aquerò non s’auie de hèr, sense balhar mès explicacions.
GUÈRRA-E-PATZ-III-WEB	Mès quan eth generau Compans (encargat d’atacar es auançades) prepausèc hèr auançar era sua division peth bòsc, Napoleon accedic, encara qu’eth cridat duc d’Elchingen, ei a díder Ney, se permetec observar qu’eth movement peth bòsc ère perilhós e podie desordenar era division.
GUÈRRA-E-PATZ-III-WEB	Après auer observat eth terren plaçat dauant deth reduch de Shevardino, Napoleon reflexionèc en silenci pendent ues menutes e dempús indiquèc a on, eth dia a vier, les calie plaçar es dues bateries entà descargar es canons contra es fortificacions russes e es lòcs que, près d’eri, les calie installar era artilharia de campanha.
GUÈRRA-E-PATZ-III-WEB	Balhades aguestes ordes e fòrça d’autes, entornèc ena tenda e dictèc era orde d’operacions entara batalha.
GUÈRRA-E-PATZ-III-WEB	Aguesta orde d’operacions, que d’era ne parlen damb afogadura es istorians francesi e damb un prigond respècte es auti, didie:
GUÈRRA-E-PATZ-III-WEB	A Punta de dia, es dues naues bataries plaçades pendent era net ena planhèra ocupada peth duc d’Eckmuhl haràn huec contra es bataries contràries plaçades ath dauant.
GUÈRRA-E-PATZ-III-WEB	Eth cap dera Artilharia deth tresau grop, generau Foucher, plaçarà toti es mortèrs des còssi 3º e 8º, en totau 16, enes flancs dera bataria que li cau tirar contra es fortificacions dera quèrra; çò que harà un totau de 40 canons contra aguest flanc.
GUÈRRA-E-PATZ-III-WEB	Eth generau Sorbier, ara prumèra orde, atacarà damb toti es obusi dera artilharia dera Garda contra ua o ua auta des fortificacions.
GUÈRRA-E-PATZ-III-WEB	Pendent es canonades, eth prince Poniatowski se dirigirà entath bordalat, a trauèrs deth bòsc, e depassarà es posicions enemigues.
GUÈRRA-E-PATZ-III-WEB	Eth generau Compans se botjarà a trauèrs deth bòsc pr’amor de senhorejar-se dera prumera fortificacion.
GUÈRRA-E-PATZ-III-WEB	Un còp començada era batalha d’aguesta sòrta, se daràn ordes entà procedir sivans es movements der enemic.
GUÈRRA-E-PATZ-III-WEB	Es canonades dera ala quèrra començaràn tanlèu s’entenen es canonades deth flanc dret.
GUÈRRA-E-PATZ-III-WEB	Es fusilhaires dera division de Morand e es dera division deth virrei dauriràn un huec intens tanlèu veiguen eth començament der atac deth flanc dret.
GUÈRRA-E-PATZ-III-WEB	Eth virrei ocuparà eth bordalat de Borodino e trauessrà es sòns tres pònts, seguint era linha des division de Morand e Gerard, que, jos eth sòn comandament, se filaràn de cap ath reduch e s’amassaràn damb es autes tropes dera armada.
GUÈRRA-E-PATZ-III-WEB	Le tout se fera avec ordre et methode, sajant de sauvar eth màger nombre possible de tropes ena resèrva.
GUÈRRA-E-PATZ-III-WEB	Aguesta orde d’operacions tan confusa e endrabada (se se mos permet opinar sus es ordes de Napoleon sense eth temor sacrosant dauant eth sòn gèni) comprenie quate punts, quate disposicions.
GUÈRRA-E-PATZ-III-WEB	E deguna d’eres se complic, ne podie hèr-se.
GUÈRRA-E-PATZ-III-WEB	Ena orde se didie qu’es bataries plaçades en punt alistat per Napoleon, mès es canons de Pernety e Foucher, en un totau de 102 pèces, dauriràn huec e curbiràn de projectils es fortificacions e reduchs russi.
GUÈRRA-E-PATZ-III-WEB	Causa que non se podie hèr, pera soleta rason de qué, dès es lòc senhalat per Napoleon, es projectils non arribauen artenher as russi e aqueri 102 canons tirèren en bades enquia qu’un oficiau les hec a vier mès entà dauant, en desacòrd damb era orde de Napoleon.
GUÈRRA-E-PATZ-III-WEB	Era dusau disposicion ère: Poniatowski, en tot filar-se de cap ath bordalat a trauèrs deth bòsc, depassarà era ala quèrra des russi.
GUÈRRA-E-PATZ-III-WEB	Aquerò non se podie hèr, ne se hec, perque Poniatowski, en dirigir-se entath bordalat a trauèrs deth bòsc, se trapèc damb Tuchkov, que li barrèc eth pas, de sòrta que non podec depassar es linhes russes.
GUÈRRA-E-PATZ-III-WEB	Tresau disposicion: eth generau Compans auançarà peth bòsc entà senhorejar-se dera prumèra fortificacion.
GUÈRRA-E-PATZ-III-WEB	Era divison de Compans non conquistèc era prumèra fortificacion, senon que siguec refusada, pr’amor qu’en gésser deth bòsc es sòns òmes les calie formar jos un huec de metralha, que Napoleon non auie previst.
GUÈRRA-E-PATZ-III-WEB	Quatau: eth virrei ocuparà eth bordalat (Borodino) e trauessrà es sòns tres pònts seguint era linha des divisions de Morand e Friant (que non se ditz ne entà a on ne quan les calie auançar), que, jos eth sòn comandament, se dirigiràn entath reduch e s’amassaràn damb es autes tropes.
GUÈRRA-E-PATZ-III-WEB	Sivans se pòt dedusir, non d’aguest confús periòde, senon des assagi deth virrei entà complir es ordes, li calie auançar a trauèrs de Borodino entath reduch pera quèrra; es divisions de Morand e Friant non conquistèren eth reduch, senon que sigueren refusades, e solet tath finau dera batalha era cavalaria lo podec conquistar (quauquarren estranh e non previst per Napoleon).
GUÈRRA-E-PATZ-III-WEB	Atau, donc, ne un solet des punts dera orde siguec complit ne se podie complir.
GUÈRRA-E-PATZ-III-WEB	Mès coma ena orde se didie qu’un còp començada era batalha se balharien ordes cossent es movements der enemic, mos calerie pensar que, pendent era batalha, Napoleon balhèc totes es ordes oportunes e de besonh.
GUÈRRA-E-PATZ-III-WEB	Mès aquerò non se passèc ne se podec passar pr’amor que pendent tota era batalha Napoleon ère tan luenh deth camp (coma se vedec dempús) que non podie saber-se’n dera marcha dera accion ne se podec complir ath long d’era ua soleta des sues ordes.
GUÈRRA-E-PATZ-III-WEB	Fòrça istorians asseguren qu’era batalha de Borodino non siguec guanhada pes francesi perque Napoleon patie un raumàs e, se non l’auesse auut, es sues ordes, abantes der encontre e pendent era accion militara, aurien estat encara mès geniaus e es russi aurien despareishut et la face du monde eut eté changée.
GUÈRRA-E-PATZ-III-WEB	Entàs istorians que cren e admeten que Russia s’a format per volentat d’un solet òme, Pèir eth Grand, e França se transformèc de Republica en Emperi e es armades franceses vengueren contra Russia per volentat d’un solet òme, Napoleon, afirmar que Russia sauvèc era sua poténcia pr’amor que Napoleon, eth dia 26, patie un raumàs fòrt que resulte plan logic e conseqüent.
GUÈRRA-E-PATZ-III-WEB	Se depenie dera volentat de Napoleon presentar o non batalha en Borodino, se d’eth depenie hèr aquerò o aquerò delà, ei evident qu’eth raumàs, qu’influie ena manifestacion dera sua volentat, podec auer estat era causa dera sauvacion de Russia e, plan que òc, er ajuda de cramba qu’eth dia 24 non se’n brembèc de balhar a Napoleon es bòtes impermeables siguec eth salvador de Russia.
GUÈRRA-E-PATZ-III-WEB	En tot pensar atau, aguesta conclusion ei tant indiscutibla coma era de Voltaire quan didec badinant (sense saber eth madeish de qué se n’arrie) qu’era net de Sant Bartolomé siguec costada per ua indigestion de Carles IX.
GUÈRRA-E-PATZ-III-WEB	Mès entad aqueri que non admeten que Russia s’age format pera volentat d’un solet òme, Pèir I, ne qu’er Emperi francés e era guèrra contra Russia siguessen costades pera volentat d’un solet òme, Napoleon, semblable rasonament, ath delà d’inexacte e illogic, ei contrari a tot esperit uman.
GUÈRRA-E-PATZ-III-WEB	Se mos demanam se quina siguec era causa des eveniments istorics podem díder coma responsa qu’eth sòn curs ei predestinat, donques que depen dera coïncidéncia de totes es arbitrarietats umanes, des òmes que participen en eri, e qu’era influéncia de Napoleon sus eth desvolopament de taus hèts non ei qu’extèrna e fictiua.
GUÈRRA-E-PATZ-III-WEB	A prumèr còp de uelh era suposicion, per estranha que pogue semblar, de qué era net de Sant Bartolomé, ordenada per Carles IX, non siguec un acte dera sua volentat, que solet li semblèc auè’c ordenat e qu’era batalha de Borodino, que costèc era vida de ueitanta mil òmes, non se deuec ara volentat de Napoleon (a maugrat de qué eth auie balhat era orde de començar era batalha e susvelhaue eth sòn curs), que tan solet s’imaginaue qu’ère eth, qu’auie balhat era orde; per estranha que semble aguesta suposicion, era dignitat umana (que me ditz que quinsevolh èsser uman, se non superior, aumens non ei inferior ath gran Napoleon) obligue a adméter aguesta solucion ath problèma, confirmada abastaments pes investigacions istoriques.
GUÈRRA-E-PATZ-III-WEB	Ena batalha de Borodino Napoleon non tirèc contra arrés, ne aucic ad arrés; sigueren es sòns soldats qu’ac heren.
GUÈRRA-E-PATZ-III-WEB	Que non ère eth, donc, qui aucie as òmes.
GUÈRRA-E-PATZ-III-WEB	Es soldats dera armada francesa vengueren a aucir soldats russi ena batalha de Borodino non per orde de Napoleon, senon perque aguest ère eth sòn pròpi desir.
GUÈRRA-E-PATZ-III-WEB	S’en aqueth moment Napoleon les auesse enebit lutar contra es russi, l’aurien aucit e aurien anat a combàter contra es russi, pr’amor que hè’c ère un besonh entada eri.
GUÈRRA-E-PATZ-III-WEB	Quan enteneren era orde de Napoleon, qu’entà padegar-les des sues herides e dera mòrt les rebrembaue çò que diderie era posteritat d’aqueth que siguec ena batalha de Moscòu, toti cridauen: Vive l’Empereur!, com ac auien hèt dauant deth retrait deth mainatge que traucaue eth mon damb un bastonet e coma auirien cridat Vive l’Empereur!
GUÈRRA-E-PATZ-III-WEB	Que ja non les restaue mès recursi que cridar Vive l’Empereur!
GUÈRRA-E-PATZ-III-WEB	E lutar entà trapar en Moscòu er aliment e eth repaus des vencedors.
GUÈRRA-E-PATZ-III-WEB	Per tant, non siguec era orde de Napoleon eth motiu de qué aucissen as sòns semblables.
GUÈRRA-E-PATZ-III-WEB	Tanpòc siguec Napoleon que dirigic eth curs dera batalha, donques que cap des sues ordes se complic e pendent era batalha non se’n sabec de çò que se passaue ath sòn dauant.
GUÈRRA-E-PATZ-III-WEB	Plan per aquerò, eth hèt de qué es òmes s’aucissen es uns as auti non arribèc per volentat de Napoleon, senon per encauses independentes d’eth; pera volentat de centenats de milèrs d’òmes que cuelhien part en ua òbra comuna.
GUÈRRA-E-PATZ-III-WEB	A Napoleon solet li semblaue que tot aquerò se realisaue pera sua volentat; e per aguesta causa eth problèma de s’ère o non enraumassat non aufrís entara istòria mès interès qu’eth raumàs deth darrèr soldat d’intendéncia.
GUÈRRA-E-PATZ-III-WEB	Eth 26 d’agost eth raumàs de Napoleon auie mens importància que jamès, e es afirmacions des istorians de qué aquerò auie influit enes disposicions balhades (non tan bones coma es precedentes) e enes ordes dictades pendent era batalha (pejor qu’es de d’auti viatges) manquen en absolut de fondament.
GUÈRRA-E-PATZ-III-WEB	Era mentada orde d’operacions non ère pejor, mèsalèu mielhor, que totes es anteriores que gràcies ada eres vencec enes autes batalhes.
GUÈRRA-E-PATZ-III-WEB	Es imaginàries ordes balhades pendent era batalha non èren pejor qu’es ancianes: qu’èren es madeishes de tostemp.
GUÈRRA-E-PATZ-III-WEB	Mès an semblat pejor pr’amor qu’era batalha de Borodino siguec era prumèra que non guanhèc Napoleon.
GUÈRRA-E-PATZ-III-WEB	Es mès excellentes e sagaces disposicions semblen plan dolentes e quinsevolh militar escarrabilhat les criticarà damb aire de suficiéncia quan damb eres non se guanhe ua batalha; ça que la, es ordes mès mediòcres semblen excellentes e es òmes mès seriosi consagren volums e mès volums entà demostrar es excelléncies d’ordes fòrça dolentes quan damb eres s’artenh era victòria.
GUÈRRA-E-PATZ-III-WEB	Era orde d’operacions redigida per Weyrother entara batalha d’Austerlitz siguec un modèl de perfeccion en sòn gènre; totun, toti l’an condamnat per excès de perfeccion, pera suberabondància de detalhs.
GUÈRRA-E-PATZ-III-WEB	Ena batalha de Borodino, Napoleon joguèc eth sòn papèr de representant deth poder autant ben o mielhor qu’en d’autes batalhes.
GUÈRRA-E-PATZ-III-WEB	En tornar, preocupat, d’un dusau reconeishement des linhes, Napoleon didec:
GUÈRRA-E-PATZ-III-WEB	Es pèces d’escacs son plaçades en escaquièr, eth jòc començarà deman.
GUÈRRA-E-PATZ-III-WEB	Ordenèc que li mestrèssen un punch e cridèc a De Beausset.
GUÈRRA-E-PATZ-III-WEB	Parlèc damb eth de París e de quauqui cambis que pensaue hèr ena maison de l’Imperatrice, estonant ath sòn interlocutor pera sua excellenta memòria sus toti es petiti detalhs dera Cort.
GUÈRRA-E-PATZ-III-WEB	S’interessaue per foteses; badinèc sus era passion as viatges de De Beausset e blaguèc negligent coma ac hè un famós cirurgian segur d’eth madeish mentre se rebusse e se met era bata e estaquen ath malaut ena taula d’operacions.
GUÈRRA-E-PATZ-III-WEB	Quan acabèc eth dusau veire de punch, Napoleon se retirèc a repausar, ara demora deth grèu ahèr que, sivans li semblaue, lo demoraue londeman.
GUÈRRA-E-PATZ-III-WEB	Qu’ère interessat ena pròcha accion, que non podie dormir, e encara qu’empejorèsse eth sòn raumàs, per tòrt dera umiditat dera net, tàs dues deth maitin, en tot mocar-se tarabastosaments, gessec entara part grana dera tenda.
GUÈRRA-E-PATZ-III-WEB	Preguntèc s’es russi se n’auien anat e li responeren qu’es fogairons der enemic seguien enes madeishi lòcs.
GUÈRRA-E-PATZ-III-WEB	Er Emperaire botgèc eth cap en senhau d’aprobacion.
GUÈRRA-E-PATZ-III-WEB	Er edecan de servici entrèc ena tenda.
GUÈRRA-E-PATZ-III-WEB	Sans ancun doute, Sir, contestèc Rapp.
GUÈRRA-E-PATZ-III-WEB	Napoleon lo guardèc.
GUÈRRA-E-PATZ-III-WEB	Smolensk?
GUÈRRA-E-PATZ-III-WEB	Le vin est tiré, il faut le boire.
GUÈRRA-E-PATZ-III-WEB	Napoleon arroncilhèc es celhes e s’estèc seigut ua bona estona, damb era tèsta emparada en ua man.
GUÈRRA-E-PATZ-III-WEB	Cette prauve armée, didec de ressabuda, elle a bien diminué depuis Smolensk.
GUÈRRA-E-PATZ-III-WEB	La fortune est une franche courtisane, Rapp; je le disais toujours e je commence a l’eprouver.
GUÈRRA-E-PATZ-III-WEB	Mais la Garde , Rapp, la Garde, est-elle intacte?
GUÈRRA-E-PATZ-III-WEB	Oui, Sir, responec Rapp.
GUÈRRA-E-PATZ-III-WEB	Napoleon cuelhec un gachet, se lo hec a vier ena boca e consultèc eth sòn relòtge.
GUÈRRA-E-PATZ-III-WEB	Non auie dromilhon e eth dia ère encara luenh; tanpòc podie balhar naues ordes entar deishar passar eth temps, donques que ja auien estat balhades totes e s’estauen complint.
GUÈRRA-E-PATZ-III-WEB	Oui, Sir.
GUÈRRA-E-PATZ-III-WEB	Mais le riz?
GUÈRRA-E-PATZ-III-WEB	Rapp contestèc qu’auie transmetut es ordes der Emperaire sus çò deth riz, mès Napoleon botgèc era tèsta maucontent, coma mesfidat de qué es sues ordes s’auessen complit.
GUÈRRA-E-PATZ-III-WEB	Un lacai entrèc damb un veire de punch.
GUÈRRA-E-PATZ-III-WEB	Manèc que ne hessen a vier un aute entà Rapp e eth s’avalèc eth sòn, en silenci, a petites glopassades.
GUÈRRA-E-PATZ-III-WEB	Que non è ne gust ne flaira, didec, flairant eth veire.
GUÈRRA-E-PATZ-III-WEB	Aguest raumàs que me tie hart.
GUÈRRA-E-PATZ-III-WEB	E parlen dera medecina.
GUÈRRA-E-PATZ-III-WEB	Quina ei aguesta medecina que ne solet sap guarir un raumàs?
GUÈRRA-E-PATZ-III-WEB	Corvisart me balhèc aguesti gachets, que non an cap d’efècte.
GUÈRRA-E-PATZ-III-WEB	Qué pòden guarir es mètges?
GUÈRRA-E-PATZ-III-WEB	Ei impossible guarir arren.
GUÈRRA-E-PATZ-III-WEB	Eth nòste còs ei ua maquina de víuer.
GUÈRRA-E-PATZ-III-WEB	Entad aquerò qu’ei organizat, aguesta ei era sua natura, deishatz ara vida tranquilla, que se defene per era madeisha: artenherà mès que se la paralisen estofada de remèdis.
GUÈRRA-E-PATZ-III-WEB	Eth nòste còs ei coma un perfècte relòtge que li cau foncionar un temps determinat; eth relotgèr non ei facultat entà daurir-lo, non lo pòt manejar senon a cègues e damb es uelhs bendadi.
GUÈRRA-E-PATZ-III-WEB	Eth nòste còs ei ua maquina de víuer, aquerò ei tot.
GUÈRRA-E-PATZ-III-WEB	E calat ja en camin des definicions que tant li shautauen, Napoleon ne formulèc ua auta.
GUÈRRA-E-PATZ-III-WEB	Sabes se qué ei er art militar?
GUÈRRA-E-PATZ-III-WEB	Voilà tout.
GUÈRRA-E-PATZ-III-WEB	Rapp non responec.
GUÈRRA-E-PATZ-III-WEB	Demain nous allons avoir affaire a Koutouzoff, seguic Napoleon.
GUÈRRA-E-PATZ-III-WEB	Veiram.
GUÈRRA-E-PATZ-III-WEB	Brembatz-vo’n de Braunau.
GUÈRRA-E-PATZ-III-WEB	Eth comandaue era armada e, en tres setmanes, ne un solet còp montèc a shivau entà inspectar es fortificacions.
GUÈRRA-E-PATZ-III-WEB	Veiram ara.
GUÈRRA-E-PATZ-III-WEB	Tornèc a campar eth relòtge.
GUÈRRA-E-PATZ-III-WEB	Non èren qu’es quate.
GUÈRRA-E-PATZ-III-WEB	Seguie sense dromilhon; s’auie acabat eth punch e non restaue arren a hèr.
GUÈRRA-E-PATZ-III-WEB	Se lheuèc, hec uns passi d’un costat en aute, se botèc ua levita d’abric, eth chapèu e gessec dera tenda.
GUÈRRA-E-PATZ-III-WEB	Era net ère escura e umida.
GUÈRRA-E-PATZ-III-WEB	Ua imperceptibla broma baisha queiguie de naut.
GUÈRRA-E-PATZ-III-WEB	Es fogairons usclauen fèblaments per aquiu près, ena Garda francesa; luenh, a trauèrs deth hum, se vedie eth resplendor des russi.
GUÈRRA-E-PATZ-III-WEB	Tot qu’ère tranquil e se podie enténer claraments eth rumor des tropes franceses, ja en movement pr’amor d’ocupar es sues posicions.
GUÈRRA-E-PATZ-III-WEB	Napoleon passegèc per dauant dera sua tenda, en tot guardar es huecs e seguint d’aurelha es rumors des soldats; en passar per dauant deth sentinèla de bon pòrt, damb casco naut, qu’ère de garda ena pòrta dera tenda e s’auie quilhat coma ua colomna nera en campar er Emperaire, s’arturèc dauant d’eth.
GUÈRRA-E-PATZ-III-WEB	Eth sentinèla responec.
GUÈRRA-E-PATZ-III-WEB	Ah, un des vieux!…
GUÈRRA-E-PATZ-III-WEB	Auetz recebut riz en regiment?
GUÈRRA-E-PATZ-III-WEB	Òc, Majestat.
GUÈRRA-E-PATZ-III-WEB	Napoleon hec un gèst damb eth cap e s’aluenhèc.
GUÈRRA-E-PATZ-III-WEB	Tàs cinc e mieja se dirigic montat en sòn shivau entath bordalat de Shevardino.
GUÈRRA-E-PATZ-III-WEB	Començaue a hèr-se de dia, eth cèu ère net e solet ua broma campaue en Èst.
GUÈRRA-E-PATZ-III-WEB	Es fogairons, abandonadi, s’anauen amortant ara fèbla lum deth dia.
GUÈRRA-E-PATZ-III-WEB	Ara dreta ressonèc un tir de canon, sord e isolat, qu’acabèc en tot perder-se en silenci generau.
GUÈRRA-E-PATZ-III-WEB	Passèren quauques menutes.
GUÈRRA-E-PATZ-III-WEB	Dempús sonèc ua dusau canonada e ua tresau secodic er aire; era quatau e cincau ressonèren pròches e solemnes ena dreta.
GUÈRRA-E-PATZ-III-WEB	Encara non s’auie acabat eth resson d’aqueres prumères detonacions que ne crevèren d’autes, en tot barrejar-se e confoner-se en un tarrabastalh generau.
GUÈRRA-E-PATZ-III-WEB	Napoleon, seguit dera sua acompanhada, arribèc en reduch de Shevardino e baishèc en tèrra.
GUÈRRA-E-PATZ-III-WEB	Eth jòc qu’auie començat.
GUÈRRA-E-PATZ-III-WEB	En tornar entà Gorki, dempús de deishar ath prince Andrei, Pierre manèc ath sòn escudèr qu’auesse prèsti es shivaus e lo desvelhèsse a prumèra ora deth maitin.
GUÈRRA-E-PATZ-III-WEB	Ara seguida s’esclipsèc darrèr d’un tenhat, en un cornèr cedit per Boris.
GUÈRRA-E-PATZ-III-WEB	Quan Pierre se desvelhèc a londeman, era isba ère soleta.
GUÈRRA-E-PATZ-III-WEB	Es veires des petites hièstres tremolauen.
GUÈRRA-E-PATZ-III-WEB	Er escudèr, ath costat deth lhet, lo secodie dera espatla sajant de desvelhar- lo.
GUÈRRA-E-PATZ-III-WEB	Excelléncia!
GUÈRRA-E-PATZ-III-WEB	Excelléncia!, cridaue en tot bassacar a Pierre e sense guardar-lo.
GUÈRRA-E-PATZ-III-WEB	Semblaue qu’auie perdut quinsevolh esperança d’artenhè’c.
GUÈRRA-E-PATZ-III-WEB	Qué se passe?
GUÈRRA-E-PATZ-III-WEB	Ja ei era ora?
GUÈRRA-E-PATZ-III-WEB	A començat ja?, preguntèc Pierre daurint es uelhs.
GUÈRRA-E-PATZ-III-WEB	Escotatz es canonades, toti aguesti senhors se n’an anat.
GUÈRRA-E-PATZ-III-WEB	Seren passèc hè temps, didec er escudèr de Pierre, qu’auie estat soldat.
GUÈRRA-E-PATZ-III-WEB	Pierre se vestic ara prèssa e gessec rapidaments dehòra dera isba.
GUÈRRA-E-PATZ-III-WEB	Eth dia començaue clar, alègre e frescolenc; se sentie era umiditat dera arrosada.
GUÈRRA-E-PATZ-III-WEB	Eth solei, que venguie de gésser deth darrèr d’ua broma, lançaue es sòns arrais, interceptadi pes bromes, sus es losats des cases e eth povàs deth camin banhat pera arrosada nueitiua, sus es parets des isbes, es dubertures des barralhes e es shivaus de Pierre, ath costat dera isba.
GUÈRRA-E-PATZ-III-WEB	En pati s’entenie tarrabastalh de canons.
GUÈRRA-E-PATZ-III-WEB	Un ajudant e un cosac passèren ath tròt.
GUÈRRA-E-PATZ-III-WEB	Que ja ei era ora, comde!
GUÈRRA-E-PATZ-III-WEB	Ja ei era ora!, li cridèc er ajudant.
GUÈRRA-E-PATZ-III-WEB	Pierre ordenèc ar escudèr que se hesse a vier eth shivau darrèr sòn e seguic peth carrèr enquiath ticolet que d’aquiu auie campat era vesilha eth camp de batalha.
GUÈRRA-E-PATZ-III-WEB	Naut de tot i auie un nombrós grop de militars; es oficiaus conversauen en francés; ath miei campaue eth cap peublanc de Kutuzov, damb eth blanc cogòt en.honsat ena espatla e caperat damb era sua casqueta blanca cimossada en ròi.
GUÈRRA-E-PATZ-III-WEB	Campaue entath camin generau damb er alongavistes.
GUÈRRA-E-PATZ-III-WEB	Pierre pugèc en ticolet e se demorèc admirat dera beresa qu’auie ath dauant.
GUÈRRA-E-PATZ-III-WEB	Se tractaue deth madeish panorama qu’auie contemplat damb admiracion eth dia anerior, mès ara tot ère caperat de tropes e hum des trets; es arrais inclinadi deth solei, que surgentauen peth darrèr e peth costat quèr de Pierre, illuminauen en aqueth clar aire maitiau, matisat de lum daurada e ròsa, ombres longues e escures.
GUÈRRA-E-PATZ-III-WEB	Es bòsqui luenhants, qu’enrodauen aqueth panorama, coma talhadi en bèra pèira preciosa verdauriòla, s’aubirauen en orizon pera linha sinuosa des sòns cimalhs e, entre eri, passat Valuievo, se vedie era grana carretèra de Smolensk caperada de tropes.
GUÈRRA-E-PATZ-III-WEB	Mès pròchi, s’estenien es dauradi camps entre petiti bòsqui d’arbes joeni.
GUÈRRA-E-PATZ-III-WEB	Pertot se vedien tropes: dauant, ara dreta e ara quèrra.
GUÈRRA-E-PATZ-III-WEB	Tot absoludaments ère plen d’animacion, ère majestuós e inesperat.
GUÈRRA-E-PATZ-III-WEB	Mès çò que mès estonèc a Pierre siguec era vista deth camp de batalha, eth bordalat de Borodino e es canets as dus costats deth Kolocha.
GUÈRRA-E-PATZ-III-WEB	Ath bromadís s’auie hijut eth hum des trets e a trauèrs d’eth penetrauen tanben es arrais dera lum maitiau, ja miralhada ena aigua, ja ena arrosada o enes baionetes des soldats que s’apilerauen enes vòres der arriu e en bordalat.
GUÈRRA-E-PATZ-III-WEB	A trauèrs deth bromadís s’aubiraue era glèisa blanca e, de quan en quan, es losats des isbes, grops compacti de soldats, es verdes caishes des municions e es canons.
GUÈRRA-E-PATZ-III-WEB	Tot se botjaue o semblaue botjar-se, pr’amor qu’era broma e eth hum s’estenien sus tot aqueth espaci.
GUÈRRA-E-PATZ-III-WEB	Enes depressions que velaue era broma baisha près de Borodino, e mès entà naut, sustot entara quèrra dera linha de combat, entre bòsqui, camps e fonzals, atau coma enes nautades, brotoauen, solets, incessanti rajòus de hum, a viages isolats, a viatges amolonadi, frequents o solitaris, que se holauen e creishien, s’arremassauen e honien en to aqueth espaci.
GUÈRRA-E-PATZ-III-WEB	Aguestes humadisses des trets, eth sòn bronit, encara que semble incredible, constituien era maximala beresa de tot çò que se vedie.
GUÈRRA-E-PATZ-III-WEB	Pierre se virèc entà veir eth prumèr hum, qu’auie deishat de uelh quan ère ua petita bòla compacta; ara ocupauen eth sòn lòc, glòbs de hum que s’estenien entà un costat e paf… (damb arturada), paf, paf, neishien uns auti tres, uns auti quate, tostemp damb es madeishi intervaus, bum… bum, bum, bum, bum, les responie damb aguesti beròis sons, fèrms e segurs.
GUÈRRA-E-PATZ-III-WEB	Semblaue, a viatges, qu’aguesti hums corrien; d’auti còps, qu’èren quiets e corrien ath sòn dauant es bòsqui, es camps, es ludentes baionetes.
GUÈRRA-E-PATZ-III-WEB	Ara quèrra, entre camps e matarrassi, se quilhauen de contunh aguestes granes colomnes de hum, damb es sòns ressons solemni; mès apròp, enes parts baishes e entre es bòsqui, s’alugauen petites bromes de hum costades pes descargues des fusilhs, que non auien temps de formar un glòb e arredonir-se, seguides de ressons mès fèbles: “tra… tra… tra”.
GUÈRRA-E-PATZ-III-WEB	Qu’ère er esclafit des fusilhs, mès frequent, mès es sòns sons èren mès irregulars, mès praubi, qu’es espetarrades des canons.
GUÈRRA-E-PATZ-III-WEB	Pierre sentec eth desir de trapar-se en lòc des humadisses, entre es baionetes ludentes, eth movement e eth bronit des descargues.
GUÈRRA-E-PATZ-III-WEB	Guardèc a Kutuzov e ara sua acompanhada pr’amor de verificar es sues impressions damb es des auti.
GUÈRRA-E-PATZ-III-WEB	Madeish qu’eth, toti campauen eth camp de batalha e li semblèc que tanben sentien çò de madeish.
GUÈRRA-E-PATZ-III-WEB	En toti es ròstres se miralhaue la chaleur latente que Pierre auie observat ager e comprenut totafèt dempús dera sua convèrsa damb eth prince Andrei.
GUÈRRA-E-PATZ-III-WEB	Vè-te’n, estimat, vè-te’n.
GUÈRRA-E-PATZ-III-WEB	Que Crist t’acompanhe, didec Kutuzov sense desseparar es uelhs deth camp de batalha, a un des generaus qu’èren ath sòn costat.
GUÈRRA-E-PATZ-III-WEB	Recebuda era orde, eth generau passèc per dauant de Pierre pr’amor de baishar deth ticolet.
GUÈRRA-E-PATZ-III-WEB	Pierre s’apressèc ath sòn escudèr, que tenguie es shivaus: preguntèc se quin ère eth mès moishet e montèc.
GUÈRRA-E-PATZ-III-WEB	S’agarrèc as crins e sarrèc es talons des pès viradi entath vrente der animau: se n’encuedèc de qué es lunetes l’esguitlauen, mès non gausaue separar es mans des crins ne deishar es brides; atau galaupèc darrèr deth generau, entre es arridolets des oficiaus der Estat Major que lo guardauen deth ticolet estant.
GUÈRRA-E-PATZ-III-WEB	Quan venguec de baishar era pala, eth generau, que seguie Pierre, virèc bruscaments entara quèrra.
GUÈRRA-E-PATZ-III-WEB	Pierre, en deishar-lo de uelh, se metec ath galaup entre es files des soldats d’infantaria que marchauen ath sòn dauant.
GUÈRRA-E-PATZ-III-WEB	Sagèc de seguir entà dauant, pera quèrra o pera dreta, mès pertot l’entornejauen es soldats, de ròstres madeish inquiets, ocupadi en un prètzhèt invisible mès, çampar, plan important.
GUÈRRA-E-PATZ-III-WEB	Damb gèst de mala encolia e guardades interrogatiues contemplauen ad aqueth òme de chapèu blanc que, sense cap de motiu, les arrossegaue damb eth sòn shivau.
GUÈRRA-E-PATZ-III-WEB	Se qué hetz ath miei deth batalhon?, sorrisclèc un.
GUÈRRA-E-PATZ-III-WEB	Un aute possèc damb era culassa deth fusilh ath shivau.
GUÈRRA-E-PATZ-III-WEB	Pierre se sarrèc contra er arçon e a penes podec contier ar animau, qu’en un saut gessec dauant des soldats a on i auie mès espaci.
GUÈRRA-E-PATZ-III-WEB	Dauant d’eth i auie un pònt e ath cant deth pònt soldats que tirauen e d’auti plaçadi aquiu.
GUÈRRA-E-PATZ-III-WEB	Pierre s’apressèc ada eri; sense sabè’c, se trapaue en pònt que crotzaue eth Kolocha, entre Gorki e Borodino, qu’ara atacauen es francesi (que ja auien ocupat Borodino).
GUÈRRA-E-PATZ-III-WEB	Pierre se n’encuedèc de qué auie un pònt ath sòn dauant e de qué, entre es modelhons de hen qu’auie campat era vesilha, en ambús costats deth pònt e en prat, es soldats hègen quauquarren ath miei deth hum.
GUÈRRA-E-PATZ-III-WEB	A maugrat der incessant huec dera fusilharia, non pensèc que se trapaue en plen camp de batalha.
GUÈRRA-E-PATZ-III-WEB	Non entenie es bales que fiulauen pertot; ne eth bronit des projectils que passauen per dessús d’eth; non vedie ar enemic qu’estaue en aute costat der arriu e se tardèc fòrça a veir es mòrts e heridi, encara que fòrça d’eri queiguien près d’eth.
GUÈRRA-E-PATZ-III-WEB	Guardaue ath sòn entorn damb un inalterable arridolet en ròstre.
GUÈRRA-E-PATZ-III-WEB	Qué hè aguest dauant dera linha?, cridec quauquarrés.
GUÈRRA-E-PATZ-III-WEB	Vèt-te’n tara dreta!
GUÈRRA-E-PATZ-III-WEB	Tara quèrra!, cridèren d’autes votzes.
GUÈRRA-E-PATZ-III-WEB	Pierre se dirigic entara dreta e se trapec, ara suspresa, damb er ajudant deth generau Raievski, que coneishie.
GUÈRRA-E-PATZ-III-WEB	Er ajudant guardèc emmaliciat a Pierre prèst a cridar-lo; mès en reconeisher-lo lo saludèc damb un gèst deth cap.
GUÈRRA-E-PATZ-III-WEB	Vos?
GUÈRRA-E-PATZ-III-WEB	Com ei qu’ètz aciu, preguntèc, e seguic entà dauant.
GUÈRRA-E-PATZ-III-WEB	Pierre, que se sentie dehòra de lòc e inoportun e cranhie shordar un còp mès, seguic ar ajudant.
GUÈRRA-E-PATZ-III-WEB	Qué se passe aciu?
GUÈRRA-E-PATZ-III-WEB	Posqui vier damb vos?, preguntèc.
GUÈRRA-E-PATZ-III-WEB	Quan ac auec hèt se virèc entà Pierre.
GUÈRRA-E-PATZ-III-WEB	Qué ètz aciu, comde?, li preguntèc damb un arridolet.
GUÈRRA-E-PATZ-III-WEB	Sentetz encara curiosèr?
GUÈRRA-E-PATZ-III-WEB	Òc, òc, responec Pierre.
GUÈRRA-E-PATZ-III-WEB	Mès er ajudant virèc eth sòn shivau e seguic entà dauant.
GUÈRRA-E-PATZ-III-WEB	Aciu es causes que van ben, gràcies a Diu, didec dempús.
GUÈRRA-E-PATZ-III-WEB	Bagration era batalha qu’uscle.
GUÈRRA-E-PATZ-III-WEB	De vertat?
GUÈRRA-E-PATZ-III-WEB	A on ei?, preguntèc Pierre.
GUÈRRA-E-PATZ-III-WEB	Vietz damb jo entath ticolet.
GUÈRRA-E-PATZ-III-WEB	Vietz?
GUÈRRA-E-PATZ-III-WEB	Que vau damb vos, didec Pierre, en tot cercar ath sòn escudèr.
GUÈRRA-E-PATZ-III-WEB	Sonque alavetz vedec per prumèr còp as heridi que caminauen pes sòns pròpis pès o èren transportadi en baiards.
GUÈRRA-E-PATZ-III-WEB	En aqueth madeish petit prat damb hilades de flairós hen, per a on auie passat era vesilha, jadie immobil un soldat damb eth cap torçat en ua postura violenta e eth shacò queigut en tèrra.
GUÈRRA-E-PATZ-III-WEB	Per qué non l’an recuelhut?, comencèc a díder Pierre.
GUÈRRA-E-PATZ-III-WEB	Pierre non trapèc ath sòn escudèr e seguic damb er ajudant, per un talvèg, entath ticolet a on ère Raievski.
GUÈRRA-E-PATZ-III-WEB	Eth sòn shivau seguie damb dificultat ath sòn companh e li hège hèr frequentes secodides.
GUÈRRA-E-PATZ-III-WEB	Çampar, non ètz avedat a montar, comde, didec er ajudant.
GUÈRRA-E-PATZ-III-WEB	Non, ei que… mès que saute massa, repliquèc Pierre, estranhat.
GUÈRRA-E-PATZ-III-WEB	Ò!, se passe qu’èi herit, didec er ajudant, ena pauta, sus eth jolh!
GUÈRRA-E-PATZ-III-WEB	Vos feliciti, comde: le baptem de feu.
GUÈRRA-E-PATZ-III-WEB	Dempús de passar entre eth hum que curbie ath siesau còs, per darrèr dera artilharia, qu’auie estat auançada e ensordie damb es sues barrinades, arribèren en un petit bòsc silenciós, frescolenc, que flairaue a tardor.
GUÈRRA-E-PATZ-III-WEB	Pierre e er ajudant descavalguèren e s’apressèren en ticolet.
GUÈRRA-E-PATZ-III-WEB	Ei aciu eth generau?, preguntèc er ajudant.
GUÈRRA-E-PATZ-III-WEB	Qu’ère aciu enquia hè pòc.
GUÈRRA-E-PATZ-III-WEB	Er ajudant se virèc entà Pierre coma s’ara non sabesse se qué hèr damb eth.
GUÈRRA-E-PATZ-III-WEB	Non vos preocupetz.
GUÈRRA-E-PATZ-III-WEB	Anarè entath ticolet, s’ei que posqui, didec Pierre.
GUÈRRA-E-PATZ-III-WEB	Pierre se filèc de cap ara bataria tant qu’er ajudant s’aluenhaue.
GUÈRRA-E-PATZ-III-WEB	Non lo tornèc a veir e plan mès tard se’n sabec de qué aqueth dia er ajudant auie perdut un braç.
GUÈRRA-E-PATZ-III-WEB	Eth reduch constaue d’ua nautada qu’en tres des sòns costats s’auien hotjat trencades.
GUÈRRA-E-PATZ-III-WEB	En terren entornejat pes trencades i auie dètz canons que tirauen a trauèrs des guardadères dubèrtes en paredau.
GUÈRRA-E-PATZ-III-WEB	Ena madeisha linha i auie d’auti canons que tirauen sense pòsa.
GUÈRRA-E-PATZ-III-WEB	Un shinhau mès endarrèr se trapaue era infantaria.
GUÈRRA-E-PATZ-III-WEB	Quan Pierre pugèc non pensèc tansevolhe que semblable lòc, entornejat de petites trencades d’a on tirauen uns quants canons, ère eth lòc mès important dera batalha; li semblèc, ath contrari (precisaments pr’amor que se trapaue eth aquiu), qu’ère un des lòcs mès insignificants.
GUÈRRA-E-PATZ-III-WEB	Quan arribèc naut de tot, Pierre se seiguec en un extrèm dera trencada qu’entornejaue era bataria e damb un arridolet erós e inconscient campaue çò que se passaue ath sòn entorn.
GUÈRRA-E-PATZ-III-WEB	De quan en quan se lheuaue, tostemp damb eth madeish gèst arridolent, sajaue de non shordar as soldats que s’encargauen de recuperar es canons e corrien de contunh peth sòn dauant damb cargues e projectils, e se passejaue pera bataria.
GUÈRRA-E-PATZ-III-WEB	Es canons d’aguesta bataria, er un darrèr er aute, tirauen sense pòsa, ensordint damb eth sòn tarrabastalh e caperant-ac tot de povàs e hum.
GUÈRRA-E-PATZ-III-WEB	En contrast damb era angonia que se percebie entre es soldats dera infantaria de cobertura, ena bataria, a on trabalhaue un escabòt d’òmes, isoladi des auti pera trencada, reinaue ua animacion comuna e coma familhara, qu’arremassaue a toti.
GUÈRRA-E-PATZ-III-WEB	Era aparicion de Pierre, damb era sua figura corpurenta e tan pòc militara, caperat damb aqueth chapèu blanc, ara prumeria estonèc desagradiauaments as artilhèrs.
GUÈRRA-E-PATZ-III-WEB	Es soldats, en passar peth sòn dauant, lo guardauen damb estranhesa e enquia damb cèrt temor.
GUÈRRA-E-PATZ-III-WEB	Er oficiau cap dera bataria, un òme naut, gravat de picòta e damb cames plan longues, s’apressèc entà Pierre, coma s’anèsse a examinar un canon que siguesse en bòrd, e lo guardèc damb curiosèr.
GUÈRRA-E-PATZ-III-WEB	Un aute oficiau, plan joen, de cara redona, lèu un mainatge, nauèth gessut, probablaments, dera acadèmia, que se tenguie, damb tota era fòrça deth morir, a atier es dus canons que l’auien fidat, s’apressèc damb mina sevèra entà Pierre e li didec:
GUÈRRA-E-PATZ-III-WEB	Acceptèren mentauments a Pierre ena sua familha e li balhèren eth subernòm de “nòste senhor”.
GUÈRRA-E-PATZ-III-WEB	En tot parlar d’eth arrien corauments e badinauen a cargue sòn.
GUÈRRA-E-PATZ-III-WEB	Ua granada s’en.honsèc a dues canes d’eth, que, secodint-se era tèrra deth vestit, guardèc ath sòn entorn arrint.
GUÈRRA-E-PATZ-III-WEB	Dilhèu te cau pòur a tu?, preguntèc Pierre ath sòn torn.
GUÈRRA-E-PATZ-III-WEB	E a qui non li cau?, responec eth soldat.
GUÈRRA-E-PATZ-III-WEB	Es bales non respècten ad arrés.
GUÈRRA-E-PATZ-III-WEB	Com non t’a de hèr pòur?, didec arrint.
GUÈRRA-E-PATZ-III-WEB	Quauqui soldats de ròstres alègri e coraus entornegèren a Pierre.
GUÈRRA-E-PATZ-III-WEB	Çampar, non demorauen que parlèsse damb eri, e aguesta descubèrta les alegrèc.
GUÈRRA-E-PATZ-III-WEB	Nosati qu’èm soldats!
GUÈRRA-E-PATZ-III-WEB	Mès qu’ei estranh veir a un senhor aciu.
GUÈRRA-E-PATZ-III-WEB	Er oficiau joenet cridèc as soldats qu’enrodauen a Pierre:
GUÈRRA-E-PATZ-III-WEB	Tàs vòsti lòcs!
GUÈRRA-E-PATZ-III-WEB	Qu’ère evident qu’aqueth joen oficiau complie es sues foncions per prumèr o dusau viatge; plan per aquerò eth sòn in de mostrar-se exacte e formaliste dauant des sòns subordinadi e superiors.
GUÈRRA-E-PATZ-III-WEB	Sus tota era estenuda deth camp s’intensificaue eth tronar des canons e es balestades dera fusilharia, especiauments ena quèrra, enes posicions defenudes per Bagration.
GUÈRRA-E-PATZ-III-WEB	Mès dès eth lòc que s’estaue Pierre non se podie distinguir arren, per çò dera intensa humadissa.
GUÈRRA-E-PATZ-III-WEB	Ath delà, er interès de Pierre ère concentrat en campar ath grop d’òmes (desseparat de toti es auti) qu’èren ena bataria.
GUÈRRA-E-PATZ-III-WEB	Era prumèra excitación alègra e inconscienta que li costèc er aspècte e es tarrabastalhs deth camp de batalha balhèc pas a d’auti sentiments, sustot dès que vedesse ath solitari soldat mòrt en petit prat.
GUÈRRA-E-PATZ-III-WEB	Ara, seigut ath bòrd dera fortificacion, contemplaue es cares des òmes que l’enrodauen.
GUÈRRA-E-PATZ-III-WEB	Tàs dètz ja les auie calut hèr-se a vier a uns vint òmes dera bataria e dus canons èren esbocinadi.
GUÈRRA-E-PATZ-III-WEB	Es projectils queiguien aquiu cada còp mès soent e arribauen fiulant, bales perdudes; mès es òmes dera bataria non ne hègen cabau; pertot seguien es badinades e es convèrses alègres.
GUÈRRA-E-PATZ-III-WEB	Ep!, atencion!, cridèc un soldat en enténer qu’ua granada s’apressaue fiulant.
GUÈRRA-E-PATZ-III-WEB	Que non ei entà nosati, ei entara infantaria, cridèc un aute arrint per dessús de parapet, en encuedar-se’n de qué era granada auie passat de long e queiguie entre es tropes de cobertura.
GUÈRRA-E-PATZ-III-WEB	Quauqui soldats s’amassèren ath cant deth terralh pr’amor de veir se qué passaue dauant.
GUÈRRA-E-PATZ-III-WEB	An retirat es auançades, didec un, en tot senhalar peth dessús deth parapet.
GUÈRRA-E-PATZ-III-WEB	Vosati ara vòsta!, cridèc un vielh suboficiau.
GUÈRRA-E-PATZ-III-WEB	Agarrèc a un soldat dera espatla e lo possèc damb eth jolh.
GUÈRRA-E-PATZ-III-WEB	S’enteneren arridolets.
GUÈRRA-E-PATZ-III-WEB	Tath cincau canon!
GUÈRRA-E-PATZ-III-WEB	A recuperar-lo!, cridèc ua votz der extrèm dera bataria.
GUÈRRA-E-PATZ-III-WEB	Toti ar ensems!
GUÈRRA-E-PATZ-III-WEB	Lèu s’an hèt a vier eth chapèu deth senhor, didec eth soldat badinaire de ròstre roienc, en tot mostrar es dents.
GUÈRRA-E-PATZ-III-WEB	Be n’ei de maudita!, higec emmaliciat, en tot referir-se a ua granada qu’auie tumat de plen en ua arròda e ena cama d’un companh.
GUÈRRA-E-PATZ-III-WEB	Èp, vosati, es esdegadi!, arrie un aute soldat, senhalant as milicians qu’entrauen ajocadi ena bataria pr’amor de hèr-se a seguir as herits.
GUÈRRA-E-PATZ-III-WEB	Vos cau pòur, corbassi?
GUÈRRA-E-PATZ-III-WEB	Non vos shauten es nòstes miques?
GUÈRRA-E-PATZ-III-WEB	Pro se ve que non les shauten, comentèren quauqui uns arrint-se’n des milicians.
GUÈRRA-E-PATZ-III-WEB	Pierre se n’encuedèc que dempús dera crevada de cada projectil e de cada baisha era animositat des soldats anaue entà naut.
GUÈRRA-E-PATZ-III-WEB	Coma surgentat d’ua broma auratjosa, s’alugaue enes ròstres de toti aqueri òmes cada còp damb màger frequéncia e màger claretat (coma entà contrabalançar çò que se passaue) era lum d’un huec amagat que s’alugaue mès e mès.
GUÈRRA-E-PATZ-III-WEB	Pierre non contemplaue ja eth camp de batalha ne sentie interès per aquerò que se passaue aquiu; ère calat complètaments ena contemplacion d’aguest huec qu’aumentaue e (lo sentie) auie cuelhut tanben ena sua animositat.
GUÈRRA-E-PATZ-III-WEB	Tàs dètz hec repè era infantaria qu’ère dauant des canons, entre es matarrassi a enes arribes der arriuet de Kramienka.
GUÈRRA-E-PATZ-III-WEB	De naut estant dera bataria se les vedie arrecular en tot amiar as heridi sus es fusilhs.
GUÈRRA-E-PATZ-III-WEB	Un generau arribèc en ticolet damb era sua acompanhada e, dempús de parlar damb eth coronèl e dirigir-li a Pierre ua airosa guardada, tornèc a baishar deth ticò e ordenec as tropes de cobertura plaçades darrèr dera bataria que s’estirèssen en solèr pr’amor de non èster tan vulnerables as projectils.
GUÈRRA-E-PATZ-III-WEB	Ara seguida, ara dreta dera bataria, s’enteneren rampelades, votzes de comandament, e es soldats auancèren.
GUÈRRA-E-PATZ-III-WEB	Pierre guardèc peth dessús deth parapet.
GUÈRRA-E-PATZ-III-WEB	Li tirèc especiauments era atencion ua cara.
GUÈRRA-E-PATZ-III-WEB	Se tractaue d’un oficiau, plan esblancossit e joen, virat d’esquia entàs soldats, que campaue inquiet er entorn damb era espada baishada ena man.
GUÈRRA-E-PATZ-III-WEB	Era infantaria despareishec entre era humadissa e s’enteneren es sòns perlongadi crits e contunhi trets de fusilharia.
GUÈRRA-E-PATZ-III-WEB	Ath cap d’ues menutes treigueren d’aquiu un gran nombre de heridi e baiards.
GUÈRRA-E-PATZ-III-WEB	Es projectils queiguien ena bataria damb màger frequéncia; quauqui soldats jadien en solèr.
GUÈRRA-E-PATZ-III-WEB	Ath cant des canons, es servidors se botjauen damb mès animositat encara; arrés se fixaue ja en Pierre.
GUÈRRA-E-PATZ-III-WEB	Un parelh de viatges li cridèren de mala encolia que se hèsse enlà deth camin.
GUÈRRA-E-PATZ-III-WEB	Eth cap dera bataria, damb es celhes arroncilhades, anaue d’ua pèça en auta, a granes calhamardades.
GUÈRRA-E-PATZ-III-WEB	Er oficiau joent, mès enventit encara, seguie balhant ordes as soldats, damb mès afogadura qu’abantes.
GUÈRRA-E-PATZ-III-WEB	Es artilhèrs se passauen es uns as auti es cargues e complien er sua mission damb tens coratge.
GUÈRRA-E-PATZ-III-WEB	Sautauen coma possadi per ressòrts.
GUÈRRA-E-PATZ-III-WEB	Era broma que menaçaue tronada s’auie apressat e en toti es ròstres usclaue aqueth huec qu’era sua espetarrada demoraue Pierre; ara, de pès, ath cant deth cap dera bataria entenec qu’eth joen oficiau, damb era man ena visera, didie:
GUÈRRA-E-PATZ-III-WEB	Coronèl, qu’è er aunor de comunicar-vos que non mos rèste que ueit cargues.
GUÈRRA-E-PATZ-III-WEB	Ordenatz que contunhem damb eth huec?
GUÈRRA-E-PATZ-III-WEB	Metralha!, cridèc eth cap, sense respóner ara pregunta der oficiau.
GUÈRRA-E-PATZ-III-WEB	De pic se passèc quauquarren: eth joen oficiau balhèc un sorriscle e, arropint-se, queiguec seigut en tèrra, coma un audèth herit en plia volada.
GUÈRRA-E-PATZ-III-WEB	Tot que li semblèc a Pierre estranh, confús e ombriu.
GUÈRRA-E-PATZ-III-WEB	Es projectils fiulauen es uns darrèr es auti e hègen capitada en parapet, enes soldats e enes canons.
GUÈRRA-E-PATZ-III-WEB	Pierre, qu’abantes non entenie aqueri sorrolhs, non percebie ara ua auta causa.
GUÈRRA-E-PATZ-III-WEB	D’un costat dera bataria, tara dreta, corrien uns soldats damb “òsques” clamorosi, mès que non anauen entà dauant, senon qu’arreculauen, sivans li semblèc a Pierre.
GUÈRRA-E-PATZ-III-WEB	Un projectil hec capitada en bòrd deth parapet, près deth lòc que s’estaue Pierre, en tot quilhar ua broma de tèrra.
GUÈRRA-E-PATZ-III-WEB	Ath sòn dauant passèc ua bòla nera e se calèc en quauquarren.
GUÈRRA-E-PATZ-III-WEB	Es milicians qu’auien entrat ena bataria heren repè ara prèssa.
GUÈRRA-E-PATZ-III-WEB	Eth cap cridèc:
GUÈRRA-E-PATZ-III-WEB	Huec de metralha!
GUÈRRA-E-PATZ-III-WEB	Un suboficiau s’apressèc entath coronèl e, damb un mormolh espaurit (coma ac hè un majordòm quan anóncie ath sòn senhor que ja non rèste mès vin dera mèrca que demane), li didec qu s’auien acabat es cargues.
GUÈRRA-E-PATZ-III-WEB	Çò que hen aguesti brigands!, cridèc eth coronèl en tot virar-se entà Pierre.
GUÈRRA-E-PATZ-III-WEB	Qu’auie era cara sudorosa e alugada; es uelhs li ludien jos es celhes arroncilhades.
GUÈRRA-E-PATZ-III-WEB	Hè-te a vier caishes de municions!
GUÈRRA-E-PATZ-III-WEB	Jo i anarè, didec Pierre.
GUÈRRA-E-PATZ-III-WEB	Sense responer-li, eth coronèl auancèc a longues calhamardades enquiar aute extrèm dera bataria.
GUÈRRA-E-PATZ-III-WEB	Non tirètz!…
GUÈRRA-E-PATZ-III-WEB	Demoratz!, ordenèc.
GUÈRRA-E-PATZ-III-WEB	Eth soldat qu’auie manat ara cèrca de municions estramunquèc damb Pierre.
GUÈRRA-E-PATZ-III-WEB	Èp, senhor, aquest que non ei lòc entà vos!, didec, e s’aluguèc pala enjós.
GUÈRRA-E-PATZ-III-WEB	Pierre correc darrèr deth soldat, en tot hèr un torn pr’amor d’evitar eth lòc a on jadie eth joen oficiau.
GUÈRRA-E-PATZ-III-WEB	Tres projectils, er un darrèr er aute, volèren per dessús d’eth e queigueren dauant, pes costats e peth darrèr.
GUÈRRA-E-PATZ-III-WEB	Pierre baishèc ath mès córrer.
GUÈRRA-E-PATZ-III-WEB	S’arturèc trantalhant, en tot preguntar-se se li calie tornar o seguir entà dauant.
GUÈRRA-E-PATZ-III-WEB	De ressabuda, ua bassacada terribla lo lancèc en solèr.
GUÈRRA-E-PATZ-III-WEB	Ath còp eishorbec es sòns uelhs eth resplendor d’ua grana ahlamada e un pet ensordidor siguec seguit de diuèrses explossions.
GUÈRRA-E-PATZ-III-WEB	Quan se revenguec, ère seigut emparat damb es mans ena tèrra; era caisha de municions que tan près auie, ja non i ère; solet restauen quauques hustes usclades e liròts sus era èrba ennerida.
GUÈRRA-E-PATZ-III-WEB	En tot arrossegar es rèstes des braci deth car, un shivau gessec corrent; er aute jadie madeish que Pierre en solèr e endilhaue de manèra perlongada e estridenta.
GUÈRRA-E-PATZ-III-WEB	Pierre, orrificat, sense encuedar-se’n dera realitat, se metec de pès en un bot e se calèc a córrer entara bataria, coma eth solet refugi que lo podie sauvar de toti es orrors que l’enrodauen.
GUÈRRA-E-PATZ-III-WEB	Quan entrèc ena trencada se n’encuedèc de qué aquiu non sonauen trets, mès uns òmes hègen bèra causa.
GUÈRRA-E-PATZ-III-WEB	Non auec temps de saber se qui èren.
GUÈRRA-E-PATZ-III-WEB	Vedec ath coronèl que de bocadents sus eth parapet, semblaue guardar quauquarren aquiu baish.
GUÈRRA-E-PATZ-III-WEB	Un soldat, que rebrembaue d’abantes, sajaue de des.hèir-se de d’auti òmes que l’entornejauen en tot tier-lo deth braç e cridaue: “Frairs!”.
GUÈRRA-E-PATZ-III-WEB	Vedec tanben d’autes causes estranhes.
GUÈRRA-E-PATZ-III-WEB	Mès non auec temps de compréner qu’eth coronèl ère mòrt, que qui cridau “frairs!” ère un presoèr e qu’ath sòn dauant auien aucit a un aute soldat d’un còp de baioneta ena esquia.
GUÈRRA-E-PATZ-III-WEB	Tanlèu entrèc en reduch dera bataria, un òme prim, de ròstre auriò, sudós damb unifòrme blu e damb era espada ena man s’auancèc entada eth cridant quauquarren.
GUÈRRA-E-PATZ-III-WEB	Damb un instintiu movement de defensa, sajant d’evitar era tumada, donques qu’amdús corrien sense veder-se, Pierre agarrèc ad aguest òme (un oficiau francés) peth còth e era espatla.
GUÈRRA-E-PATZ-III-WEB	Er oficiau deishèc anar era espada e agarrèc a Pierre peth còth.
GUÈRRA-E-PATZ-III-WEB	Pendent diuèrses segondes se contemplèren damb uelhs espauridi e confusi, sense saber se qué auien hèt ne qué les calie hèr.
GUÈRRA-E-PATZ-III-WEB	Mès er oficiau francés se deuec pensar qu’eth presoèr ère eth, pr’amor qu’era man fòrta de Pierre, empossada per un involontari temor, lo sarraue cada còp mès.
GUÈRRA-E-PATZ-III-WEB	Eth francés volec díder quauquarrem quan un projectil fiulèc de manèra espaventosa a baisha nautada, per dessús des dus, e Pierre auec era sensacion de qué s’auie hèt a vier eth cap deth contrari pera rapiditat qu’aguest la joquèc.
GUÈRRA-E-PATZ-III-WEB	Tanben Pierre se joquèc e deishèc anar ar oficiau francés.
GUÈRRA-E-PATZ-III-WEB	Sense pensar mès en qui ère eth presoèr, eth francés correc entà darrèr, entara bataria; Pierre anèc pala enjós, estramuncant a cada pas damb mòrts e heridi que, sivans li semblaue, l’agarrauen pes cames.
GUÈRRA-E-PATZ-III-WEB	Encara non auie arribat ena planhèra quan se n’encuedèc que venguie ath sòn encontre ua compacta massa de soldats russi; pujauen ara prèssa entara bataria, queiguien, estramuncauen e lançauen crits d’alegria.
GUÈRRA-E-PATZ-III-WEB	Se tractaue deth famós atac qu’era sua glòria s’atribuic Ermolov, assegurant que sonque eth sòn valor e era sòrt sigueren es causants d’un acte tant eroïc.
GUÈRRA-E-PATZ-III-WEB	En aguest atac, se didie, espargie sus eth ticolet es crotzes de Sant Jòrdi qu’amiaue ena sua pòcha).
GUÈRRA-E-PATZ-III-WEB	Es francesi que s’auien apoderat dera bataria hugeren.
GUÈRRA-E-PATZ-III-WEB	Es russi, entre retronanti “òsques!”, refusèren ar enemic tan luenh dera bataria que siguec de mau hèr contier-les.
GUÈRRA-E-PATZ-III-WEB	Retirèren dera bataria as presoèrs, qu’entre eri i auie un generau francés herit qu’enrodèren es oficiaus.
GUÈRRA-E-PATZ-III-WEB	Un revolum de soldats heridi (es uns coneishudi de Pierre e es auti non), russi e francesi, damb es cares desgahonades peth dolor, caminauen, s’arrossegauen o èren amiadi en baiards entà dehòra dera bataria.
GUÈRRA-E-PATZ-III-WEB	Èren fòrça es mòrts desconeishudi, mès ne podec identificar a quauqui uns; eth joen oficiau seguie seigut arropit coma abantes, ath bòrd deth parapet, ath miei d’ua bassa de sang.
GUÈRRA-E-PATZ-III-WEB	Eth soldat dera cara ròia se botjaue encara, mès non lo retirauen.
GUÈRRA-E-PATZ-III-WEB	Pierre correc entà baish.
GUÈRRA-E-PATZ-III-WEB	Eth solei, velat pera humadissa, ère encara naut; ara quèrra, mès que mès en direccion entà Semionovskoie, quauquarren se passaue entre eth hum.
GUÈRRA-E-PATZ-III-WEB	Eth tron seguit des trets de fusilharia e es canonades, en sòrta d’amendrir, aumentaue desesperadaments, coma un òme que cride agotant es sues darrères fòrces.
GUÈRRA-E-PATZ-III-WEB	Era accion principau dera batalha auec lòc en un espaci de dus quilomètres e miei, entre Borodino e es fortificacions de Bagration.
GUÈRRA-E-PATZ-III-WEB	Dehòra d’aguest espaci, tà meddia, es russi meteren en accion ara cavalaria d’Uvarov; ath delà, mès enlà d’Utitsa, se produsic era tumada entre Poniatowski damb Tuchkov, mès sigueren dues accions isolades e fèbles en comparèr damb çò que se passaue en centre deth camp de batalha.
GUÈRRA-E-PATZ-III-WEB	Entre Borodino e es fortificacions de Bagration, près deth bòsc, en un terren descubèrt e visible per ambdues parts, era accion principau dera batalha se desvolopèc dera manèra mès simpla e sense cap artifici.
GUÈRRA-E-PATZ-III-WEB	Era batalha comencèc damb ues canonades recipròques de centenats de canons.
GUÈRRA-E-PATZ-III-WEB	Dempús, quan eth hum s’auec esparjut per tot eth camp, protegides per aquerò, ara dreta (deth costat des francesi), es divisions de Dessaix e Compans ataquèren es fortificacions quèrres russes; e pera quèrra, es regiments deth virrei auancèren sus Borodino.
GUÈRRA-E-PATZ-III-WEB	Eth reduch de Shevardino, a on se trapaue Napoleon, ère a un quilomètre des fortificacions russes e a mès de dus, en linha dreta, de Borodino.
GUÈRRA-E-PATZ-III-WEB	Plan per aquerò, Napoleon non podie veir çò que se passaue aquiu, autant mès, pr’amor qu’eth hum des balestades, en tot confoner-se damb era broma baisha, ac caperaue tot.
GUÈRRA-E-PATZ-III-WEB	Es soldats dera division de Dessaix, qu’auançauen entàs prumères posicions russes, solet sigueren visibles quan desceneren en barranc que les separaue des fortificacions russes.
GUÈRRA-E-PATZ-III-WEB	Dempús, eth hum dera fusilharia e dera artilharia se hec en aguestes posicions tan dens qu’amaguèc complètaments era auta vessant deth barranc.
GUÈRRA-E-PATZ-III-WEB	A trauèrs deth hum se podie distinguir quauquarren nere, probablaments soldats, e, a còps, eth resplendor des baionetes.
GUÈRRA-E-PATZ-III-WEB	Mès, dès eth reduch de Shevardino ère impossible saber s’auançauen o èren quieti, s’èren russi o francesi.
GUÈRRA-E-PATZ-III-WEB	Eth solei se lheuèc ludent e lançaue es sòns arrais inclinadi dirèctaments en ròstre de Napoleon, que guardaue es fortificacions en tot protegir-se es uelhs damb era man.
GUÈRRA-E-PATZ-III-WEB	Eth hum caperaue es posicions contràries, e tanlèu semblaue qu’ère eth hum que se botjaue coma qu’èren es soldats es qu’auançauen.
GUÈRRA-E-PATZ-III-WEB	De quan en quan, entre eth bronit des trets, s’entenien crits, mès qu’ère impossible compréner se qué se passaue.
GUÈRRA-E-PATZ-III-WEB	Napoleon, de pè en ticolet, guardaue a trauèrs d’un alongavistes; peth petit objectiu vedie hum e òmes: uns còps es sòns e d’auti es russi.
GUÈRRA-E-PATZ-III-WEB	Mès en guardar a vista de uelh non se n’encuedaue a on ère çò que venguie de veir.
GUÈRRA-E-PATZ-III-WEB	Baishèc deth ticolet e se metec a caminar d’un costat en aute.
GUÈRRA-E-PATZ-III-WEB	De quan en quan se posaue entà escotar es canonades e viraue es uelhs entath camp de batalha.
GUÈRRA-E-PATZ-III-WEB	Qu’ère impossible compréner çò que succedie; non solet deth lòc a on se trapaue Napoleon, ne deth ticolet a on se trapauen quauqui uns des sòns generaus, senon enes madeishes auançades, a on tanlèu se vedien, amassa coma separadi, russi e francesi, soldats mòrts e viui, òmes espauridi o capviradi.
GUÈRRA-E-PATZ-III-WEB	Apareishien, tirauen, tumauen es uns contra es auti, cridauen e arreculauen sense saber se qué hèr.
GUÈRRA-E-PATZ-III-WEB	Deth camp de batalha galaupauen de contunh entà Napoleon es ajudants qu’eth auie manat e oficiaus d’ordes des sòns mariscaus, que li hègen a vier infòrmes dera marcha des eveniments.
GUÈRRA-E-PATZ-III-WEB	Infòrmes qu’èren faussi totafèt, donques qu’en plia batalha ei impossible díder se qué passe en un moment determinat, ath delà de qué fòrça d’aqueri ajudants non arribauen en vertadèr terren deth combat, senon que transmetien çò qu’auien entenut a d’auti, e a despart de qué, mentre recorrien es dus o tres quilomètres que les separauen de Napoleon, es circonstàncies auien cambiat e era notícia qu’amiauen ère ja faussa.
GUÈRRA-E-PATZ-III-WEB	Un ajudant venguec de part deth virrei en tot anonciar era queiguda de Borodino e eth pònt de Kolocha en mans des francesi.
GUÈRRA-E-PATZ-III-WEB	Preguntèc a Napoleon se daue era orde de trauessar er arriu.
GUÈRRA-E-PATZ-III-WEB	Er Emperaire ordenèc qu’es sues tropes se placèssen ena auta arriba e demorèssen aquiu.
GUÈRRA-E-PATZ-III-WEB	Mès non solet quan Napoleon balhaue aguesta orde, senon tanben quan er ajudant gessec de Borodino, eth pònt auie estat recuperat de nauèth pes russi, que l’auien alugat, hèt qu’en eth i auie participat Pierre ath principi madeish dera batalha.
GUÈRRA-E-PATZ-III-WEB	Un aute ajudant, palle e espaurit, anoncièc a Napoleon qu’er atac as fortificacions auie estat refusat, que Compans auie estat herit e Davout mòrt.
GUÈRRA-E-PATZ-III-WEB	En realitat, tant que comunicauen aquerò ar ajudant aguest sector siguec conquistat per ua auta unitat e Davout non ère senon leugèraments herit.
GUÈRRA-E-PATZ-III-WEB	En tot guidar-se per aguesti faussi infòrmes, Napoleon daue ordes que ja auien estat complides abantes de qué eth les auesse dat o que non podien amiar-se a tèrme.
GUÈRRA-E-PATZ-III-WEB	Es mariscaus e generaus qu’èren mès apròp deth camp de batalha, mès que, coma Napoleon, non intervenguien en era e solet pòqui viatges se plaçauen a posita des bales, prenien decisions sense consultar ar Emperaire entà a on e d’a on les calie tirar, entà on li calie dirigir-se era cavalaria e en quina direccion auien de húger es soldats.
GUÈRRA-E-PATZ-III-WEB	Mès aguestes ordes, madeish qu’es de Napoleon, s’executauen pòqui viatges e plan parciauments.
GUÈRRA-E-PATZ-III-WEB	Normauments, se passaue çò de contrari de çò qu’auien ordenat.
GUÈRRA-E-PATZ-III-WEB	Es soldats que se manaue auançar, en veder-se jos eth huec dera metralha arreculauen a tot córrer; es qu’auien era orde de tier-se enes sòns lòcs, quan vedien aparéisher inesperadaments as russi, uns còps arreculauen e d’auti se lançauen entà dauant, e era cavalaria francesa perseguie ar enemic sense auer recebut era orde de hè’c.
GUÈRRA-E-PATZ-III-WEB	Atau, dus regiments de cavalaria trauessèren eth barranc de Semionovskoie e, a penes pugèren eth penent opausat, heren repè ath mès córrer e entornèren enes sues posicions.
GUÈRRA-E-PATZ-III-WEB	Madeish hègen es soldats d’infantaria, auançant a viatges entà un punt complètaments desparièr deth que se les auie manat.
GUÈRRA-E-PATZ-III-WEB	Totes es ordes entà mòir es canons, desplaçar es tropes d’infantaria, tirar o lançar era cavalaria contra es russi procedien des caps d’unitat, que non demanauen conselh, non ja a Napoleon, senon ne tansevolhe a Ney, Davout o Murat.
GUÈRRA-E-PATZ-III-WEB	Aguesti òmes actuauen cossent damb eth moment present en ardor dera luta; e, en realitat, toti aguesti movements entà dauant e entà darrèr non milhorauen ne empejorauen era situacion.
GUÈRRA-E-PATZ-III-WEB	Totes aqueres incursions e tumades recipròques a penes les damnatjauen, donques qu’eth mau, era mòrt e era mutilacion, les costauen es projectils e es bales que volauen per tot er espaci qu’aguesti òmes se botjauen hòlaments.
GUÈRRA-E-PATZ-III-WEB	Tanlèu coma gessien der espaci a on volauen projectils e bales, es caps qu’èren ath sòn darrèr les reorganizauen, en tot recórrer ara disciplina, e pera influéncia d’aguesta disciplina les calauen de nauèth ena zòna deth huec qu’en era (per çò dera pòur a morir) desbrembauen era disciplina e se botjauen peth casuau estat d’animositat dera gent.
GUÈRRA-E-PATZ-III-WEB	Es generaus de Napoleon, Davout, Ney e Murat se trapauen près deth huec e, en escadences, intervenguien ena batalha e hègen entrar en accion enòrmes masses de soldats disciplinadi.
GUÈRRA-E-PATZ-III-WEB	Mès, ath revés de çò que s’auie passat en totes es batalhes precedentes, en lòc dera demorada notícia dera hujuda der enemic, es ordenades masses tornauen d’aquiu en desorde e espaurides.
GUÈRRA-E-PATZ-III-WEB	Se reorganizauen de nauèth, mès es sues files venguien cada còp mès deimades.
GUÈRRA-E-PATZ-III-WEB	Tà meddia Murat manèc a un comandant entà Napoleon pr’amor de demanar-li refortiments.
GUÈRRA-E-PATZ-III-WEB	Napoleon ère seigut ath pè deth ticolet e beuiue un punch quan er ajudant de Murat s’apressèc, assegurant qu’es russi serien anequelidi se Sa Majestat tenguie ua auta division.
GUÈRRA-E-PATZ-III-WEB	Refortiments?, didec Napoleon damb seriós estupor, coma se non comprenesse semblabla paraula, guardant ar ajudant, un galhard joen que ludie es sòns longui e neri peus retortilhadi madeish que Murat.
GUÈRRA-E-PATZ-III-WEB	Quini refortiments pòt demanar quan a enes sues mans a mieja armada lançada contra eth flanc mès fèble e non fortificat des russi?” dites au roi de Naples qu’il n’est pas midi eth que je ne vois pas encore clair sur mon echiquier.
GUÈRRA-E-PATZ-III-WEB	Allez…, didec grèuments.
GUÈRRA-E-PATZ-III-WEB	Eth galhard ajudant de longui peus, sense separar era sua man dera visèra, alendèc prigondaments e tornèc ath galaup entath lòc a on aucien òmes.
GUÈRRA-E-PATZ-III-WEB	Napoleon se lheuèc; hec cridar a Caulaincourt e Berthier e se metec a blagar damb eri sus causes que non auien cap de relacion damb era batalha.
GUÈRRA-E-PATZ-III-WEB	En plia convèrsa, que començaue a interessar ar Empèraire, es uelhs de Berthier se tachèren en un generau que, damb era sua acompanhada, galaupaue sus un sudós shivau entath ticolet.
GUÈRRA-E-PATZ-III-WEB	Qu’ère Belliard.
GUÈRRA-E-PATZ-III-WEB	Desmontèc, s’apressèc ara prèssa entà Napoleon e en votz nauta, damb un ton energic, l’expausèc eth besonh de refortiments.
GUÈRRA-E-PATZ-III-WEB	Juraue per sòn aunor qu’es russi serie destruidi s’er Emperarie botaue ua division mès.
GUÈRRA-E-PATZ-III-WEB	Napoleon arroncilhèc es espatles e, sense badar boca, seguic passejant.
GUÈRRA-E-PATZ-III-WEB	Belliard, damb votz nauta e coratjosa, parlaue ara damb es generaus dera acompanhada imperiau que l’auien entornejat.
GUÈRRA-E-PATZ-III-WEB	Qu’ètz vos massa veement, Belliard, didec Napoleon en tot apressar-se de nauèth ath generau.
GUÈRRA-E-PATZ-III-WEB	Qu’ei aisit enganhar-se en calor deth combat.
GUÈRRA-E-PATZ-III-WEB	Anatz a campar e tornatz entà informar-me.
GUÈRRA-E-PATZ-III-WEB	A penes auec partit Belliard, arribaue de un aute sector deth front un nau enviat.
GUÈRRA-E-PATZ-III-WEB	Eh bien!
GUÈRRA-E-PATZ-III-WEB	Sir, le prince… comencèc er ajudant.
GUÈRRA-E-PATZ-III-WEB	Demane refortiments?, preguntèc Napoleon encolerit.
GUÈRRA-E-PATZ-III-WEB	Er ajudant joquèc afirmatiuaments eth cap e se predèc a expausar eth sòn infòrme.
GUÈRRA-E-PATZ-III-WEB	Mès er Emperaire se hec enlà, hec uns passi, s’arturèc e se virèc, cridant a Berthier.
GUÈRRA-E-PATZ-III-WEB	Mos cau balhar resèrves, didec, separant un shinhau es braci.
GUÈRRA-E-PATZ-III-WEB	A qui manam?
GUÈRRA-E-PATZ-III-WEB	Qué ne pensatz vos?, preguntèc a Berthier (ad aqueth oison que j’ai fait aigle, coma lo cridarie dempús.
GUÈRRA-E-PATZ-III-WEB	Napoleon assentic damb un gèst deth cap.
GUÈRRA-E-PATZ-III-WEB	Un ajudant galaupèc enquia a on se trapaue era division de Claparede.
GUÈRRA-E-PATZ-III-WEB	Ara seguida, era joena Garda, que se trapaue darrèr deth ticolet, se metec en marcha.
GUÈRRA-E-PATZ-III-WEB	Napoleon guardèc en silenci.
GUÈRRA-E-PATZ-III-WEB	Non!, didec de resabuda a Berthier.
GUÈRRA-E-PATZ-III-WEB	Claparede.
GUÈRRA-E-PATZ-III-WEB	Que i vage era de Friant.
GUÈRRA-E-PATZ-III-WEB	Encara que non i auie cap d’auantatge que i anèsse era division de Friant en sòrta dera de Claparede, e encara que costaue, plan que òc, ua pèrta de temps arturar a ua division botada ja en marcha pr’amor de manar-ne ua auta, era orde se complic fidèlaments.
GUÈRRA-E-PATZ-III-WEB	Napoleon non se n’encuedaue de qué entàs sues tropes representaue eth papèr d’un doctor que hè mau damb es sues medecines, papèr qu’eth comprenie e repotegaue damb tota capitada enes auti.
GUÈRRA-E-PATZ-III-WEB	Era division de Friant, coma es autes, despareishec ena humadissa deth camp de batalha.
GUÈRRA-E-PATZ-III-WEB	De pertot venguien ajudants ath galaup, e toti, coma se s’auessen metut d’acòrd, didien madeish.
GUÈRRA-E-PATZ-III-WEB	Demanauen refortiments pr’amor qu’es russi non abandonauen es sues posicions e hègen un feu de l’enfer qu’amendrie es tropes franceses.
GUÈRRA-E-PATZ-III-WEB	Napoleon seguie seigut en ua cagira plegabla, calat enes sòns pensaments.
GUÈRRA-E-PATZ-III-WEB	M. de Beausset, afeccionat as viatges e ahaimat dès eth maitin, s’apropèc ar Emperaire e gausèc prepausar-li, damb tot eth respècte, qu’anèsse a dinar.
GUÈRRA-E-PATZ-III-WEB	Fidi que ja posqui felicitar a Sa Majestat pera victòria, didec.
GUÈRRA-E-PATZ-III-WEB	Napoleon, sense parlar, remic damb eth cap.
GUÈRRA-E-PATZ-III-WEB	En tot supausar que damb aguest gèst se referie ara victòria e non ath dinar, M. de Beausset se permetec observar damb ton frivòl, non mancat de respècte, que non i a cap de motiu en mon qu’empache minjar quan i a era possibilitat de hè’c.
GUÈRRA-E-PATZ-III-WEB	Allez vous… exclamèc Napoleon taciturn.
GUÈRRA-E-PATZ-III-WEB	E se virèc d’esponèra.
GUÈRRA-E-PATZ-III-WEB	Un erós arridolet de sincèra pena, contricion e entosiasme aluguèc eth ròstre de Beausset, que damb pas ondulant se retirèc entath grop des generaus.
GUÈRRA-E-PATZ-III-WEB	Napoleon experimentaue un penible sentiment semblable ad aqueth que sent un afortunat jogaire que degalhe hòlaments es sòns sòs, guanhant tostemp, e de ressabuda, precisaments quan a calculat toti es risques deth jòc, totes es sues possibilitats, compren que guaire mès pensada ei era jogada, mès segura ei era sua pèrta.
GUÈRRA-E-PATZ-III-WEB	Es tropes qu’èren es de tostemps; es generaus, es preparatius, era orde d’operacions, èren es madeishi de d’auti còps; identica era proclamation courte et energique; e eth ère eth madeish, ac sabie, coma sabie qu’ara auie mès experiéncia e abiletat qu’abantes; er enemic tanben ère eth de tostemps: eth d’Austerlitz e Fiedland.
GUÈRRA-E-PATZ-III-WEB	Mès eth temible impuls deth braç quilhat queiguie sense fòrça coma per art de magica.
GUÈRRA-E-PATZ-III-WEB	Toti es procediments anteriors, tostemps coronadi damb era capitada: era concentracion de bataries sus un madeish punt, er atac dera resèrva entà trincar era linha enemiga, era carga dera cavalaria des hommes de fer, tot auie estat emplegat ja; e luenh de proporcionar era victòria, de pertot venguien es madeisshes naues: generaus mòrts o heridi, besonh de refortiments, impossibilitat de hèr enlà as russi des sues posicions e desorganizar es sues files.
GUÈRRA-E-PATZ-III-WEB	D’auti viatges, en dus o tres ordes e ues quantes frases, es mariscaus e edecans corrien damb es sues felicitacions e alègri ròstres, en tot anonciar-li era captura de còssi d’armada complets, des faisceaux de drapeaux et d’aigles ennemies, canons e trens de regiments; Murat non demanaue qu’eth permís entà lançar era cavalaria e apoderar-se de toti es servicis de rèiregarda.
GUÈRRA-E-PATZ-III-WEB	Atau s’auie passat en Lodi e en Marengo, en Arcola, en Jena, Austerlitz e Wagram, eca.
GUÈRRA-E-PATZ-III-WEB	Mès ara enes sues armades se passaue quauquarren estranh.
GUÈRRA-E-PATZ-III-WEB	A maugrat des notícies qu’anonciauen era conquista des fortificacions russes, Napoleon vedie qu’aquerò ère quauquarren plan desparièr de çò arribat en d’autes batalhes.
GUÈRRA-E-PATZ-III-WEB	Se n’encuedaue de qué toti es que l’enrodauen, òmes experimentadi en art militar, auien eth madeish sentiment.
GUÈRRA-E-PATZ-III-WEB	Toti aguesti ròstres estauen tristi; evitauen guardar-se es uns as auti.
GUÈRRA-E-PATZ-III-WEB	Sonque De Beausset podie non compréner era importància de çò que se passaue; mès Napoleon, damb era sua alongada experiéncia bellica, coneishie pro ben eth significat d’ua batalha non guanhada, dempús de ueit ores d’esfòrç dera armada qu’ataque.
GUÈRRA-E-PATZ-III-WEB	Sabie qu’ère un encontre perdut e, tau qu’anauen es causes, eth mès petit edart podie significar era fin entada eth e entà tota era sua armada.
GUÈRRA-E-PATZ-III-WEB	Quan rebrembaue aquera estranha campanha de Russia, que non s’auie guanhat ua soleta batalha, que pendent vint mesi non s’auien cuelhut ne bandères, ne canons, ne còssi d’armada, quan vedie es ròstres procupats de toti guairi l’enrodauen e escotaue es sòns infòrmes (en tot díder qu’es russi seguien resistint) lo cuelhie un terrible sentiment, semblable ath que solie experimentar en sòmis.
GUÈRRA-E-PATZ-III-WEB	Acodien ena sua ment toti es malerosi incidents que podien acabar damb eth.
GUÈRRA-E-PATZ-III-WEB	Es russi podien atacar era sua ala quèrra; podien destrusir eth centre, ua bala perduda lo podie aucir ada eth.
GUÈRRA-E-PATZ-III-WEB	Tot qu’ère possible.
GUÈRRA-E-PATZ-III-WEB	Se passaue coma en un sòmi qu’en eth un òme ve a un maufactor que se lance sus eth e aguest òme dèishe anar un còp terrible sus er agressor, un còp, e eth se’n sap, capable d’aucir-lo; mès era sua man inèrta e sense fòrces què coma un liròt tant qu’er orror d’ua mòrt inevitabla lo dèishe sense defensa.
GUÈRRA-E-PATZ-III-WEB	Aguest siguec er orror que desvelhèc en Napoleon era notícia de qué es russi atacauen era ala quèrra dera armada francesa.
GUÈRRA-E-PATZ-III-WEB	Ère seigut en un escabèl jos eth ticolet, damb eth cap emparat enes mans e es codes sus es jolhs.
GUÈRRA-E-PATZ-III-WEB	Berthier s’apressèc e li prepausèc que se dirigisse entara linha de combat pr’amor d’encuedar-se’n dera situacion que s’estaue era batalha.
GUÈRRA-E-PATZ-III-WEB	Qué?
GUÈRRA-E-PATZ-III-WEB	Se qué didetz?, exclamèc Napoleon.
GUÈRRA-E-PATZ-III-WEB	Montèc a shivau e se dirigic entà Semionovskoie.
GUÈRRA-E-PATZ-III-WEB	En miei deth hum e dera povòra que se dissipaue de man en man, pertot per a on passaue er Emperaire, entre basses de sang, jadien òmes e shivaus, sigue d’un en un, sigue apileradi.
GUÈRRA-E-PATZ-III-WEB	Ne Napoleon ne es sòns generaus auien vist jamès semblable orror, tau quantitat de cadavres en un espaci tan redusit.
GUÈRRA-E-PATZ-III-WEB	Eth tarrabastalh des canons, que non s’auie arturat en dètz ores seguides en tot hèr mau ara audida, balhaue un relèu especiau a semblabla vision (coma era musica enes quadres viui).
GUÈRRA-E-PATZ-III-WEB	Napoleon, qu’auie pujat eth ticò de Semionovskoie, vedec entre eth hum hilades d’òmes damb unifòrmes que non ère acostumat.
GUÈRRA-E-PATZ-III-WEB	Qu’èren es russi.
GUÈRRA-E-PATZ-III-WEB	En hilades barrades se trapauen darrèr de Semionovskoie e deth ticolet, totes es sues bataries tirauen sorrolhosaments, sense pòsa, e caperauen de hum tota era linha de combat.
GUÈRRA-E-PATZ-III-WEB	Non se tractaue d’ua batalha: qu’ère ua tuada contunha que non podie amiar entad arren ne as russi ne as francesi.
GUÈRRA-E-PATZ-III-WEB	Napoleon arturèc eth sòn shivau e queiguec de nauèth en aquera passiua meditacion que d’era l’auie trèt Berthier.
GUÈRRA-E-PATZ-III-WEB	Non podie arturar çò que se comsomaue dauant des sòns uelhs, ath sòn entorn, e se consideraue guidat e dirigit pera sua man.
GUÈRRA-E-PATZ-III-WEB	Per prumèr viatge, per tòrt deth fracàs, aguesta òbra sua li semblèc terribla e inutila.
GUÈRRA-E-PATZ-III-WEB	Un des generaus, apressant-se entà Napoleon, li prepausèc damb gran respècte que metesse en accion ara vielha Garda.
GUÈRRA-E-PATZ-III-WEB	Ney e Berthier, qu’èren aquiu près d’eth, se guardèren e arriren damb mensprètz dauant dera asenada prepausa d’aguest generau.
GUÈRRA-E-PATZ-III-WEB	Napoleon joquèc eth cap e sauvèc silenci.
GUÈRRA-E-PATZ-III-WEB	Kutuzov, reclinat eth cap blanc, damb eth sòn pesant còs desplombat en madeish banc, caperat per un tapís a on aqueth maitin l’auie vist Pierre, non balhaue cap orde; se limitaue a acceptar o refusar es que li prepausauen.
GUÈRRA-E-PATZ-III-WEB	O ben: “Non ac hèsques, qu’ei milhor demorar”.
GUÈRRA-E-PATZ-III-WEB	Escotaue es infòrmes qu’arribauen; se balhaue bèra orde, ère solet quan l’ac demanauaen es subordinadi.
GUÈRRA-E-PATZ-III-WEB	Mès que non semblaue interessar-se peth sens des paraules, senon sonque pes expressions des sòns ròstres o peth ton de votz des que parlauen damb eth.
GUÈRRA-E-PATZ-III-WEB	Era sua alongada experiéncia militara l’ensenhaue, e era sua ment d’òme vielh li hège a comprèner que dirigir a centenats de milèrs que luten damb era mòrt non ac pòt hèr un òme solet.
GUÈRRA-E-PATZ-III-WEB	Sabie pro ben qu’es batalhes non se resolvien pes ordes deth generau en cap, ne peth lòc qu’ocupen es tropes, ne peth nombre de canons ne peth des bales, senon per aguesta fòrça insasibla que se cride esperit e morau dera armada.
GUÈRRA-E-PATZ-III-WEB	Sajaue, donc, suenhar aguesta fòrça e guidar-la enquiath limit deth sòn poder.
GUÈRRA-E-PATZ-III-WEB	Era expression generau deth ròstre ère era d’ua atencion tranquilla e concentrada, qu’a penes podie dominar eth cansament deth sòn còs caduc e vielh.
GUÈRRA-E-PATZ-III-WEB	Tàs onze deth maitin l’informèren qu’es fortificacions ocupades pes francesi auien estat reconquistades e qu’eth prince Bagration ère herit.
GUÈRRA-E-PATZ-III-WEB	Kutuzov lancèc ua exclamacion e botgèc eth cap.
GUÈRRA-E-PATZ-III-WEB	Ara seguida se dirigic entath prince de Wurtemberg, qu’ère ena sua esquia.
GUÈRRA-E-PATZ-III-WEB	Non vò Sa Altesa assumir eth comandaments dera dusau armada?
GUÈRRA-E-PATZ-III-WEB	Pòc dempús dera partida deth prince, e sense qu’auesse auut temps d’arribar en Semionovskoie, un des sòns ajudants tornaue pr’amor de demanar refortiments ath Plan Seren.
GUÈRRA-E-PATZ-III-WEB	Kutuzov torcèc eth gèst e ordenèc a Dojturov qu’assumisse eth comandament dera dusau armada, en tot hèr a saber ath prince que entornèsse ath sòn costat, donques que, sivans didec, l’ère impossible prescindir d’eth en moments tan trascendentaus.
GUÈRRA-E-PATZ-III-WEB	Quan arribèc era notícia dera captura de Murat, es oficiaus der Estat Major felicitèren a Kutuzov.
GUÈRRA-E-PATZ-III-WEB	Demoratz, senhors, demoratz, didec arrint.
GUÈRRA-E-PATZ-III-WEB	Era batalha qu’ei guanhada e era captura de Murat non ei arren extraordinari.
GUÈRRA-E-PATZ-III-WEB	Mès, que serà milhor demorar abantes d’alegrar-mos.
GUÈRRA-E-PATZ-III-WEB	Ça que la, manèc a un ajudant pr’amor de qué anoncièsse aguesta naua as tropes.
GUÈRRA-E-PATZ-III-WEB	Quan arribèc Scherbinin deth flanc quèr entà comunicar qu’es francesi auien conquistat es fortificacions e Semionovskoie, Kutuzov, endonviant pes sorrolhs dera batalha e peth ròstre de Scherbinin qu’es notícies non èren bones, se lheuèc coma se volesse estirar es cames e se hec a vier a despart ath nauèth vengut.
GUÈRRA-E-PATZ-III-WEB	Aprèssa-te, estimat, a veir se se pòt hèr quauquarren, didec dempús a Ermolov.
GUÈRRA-E-PATZ-III-WEB	Kutuzov ère en Gorki en centre des posicions russes.
GUÈRRA-E-PATZ-III-WEB	Er atac de Napoleon contra eth flanc quèr auie estat refusat diuèrsi còps.
GUÈRRA-E-PATZ-III-WEB	En centre, es francesi non auien passat de Borodino.
GUÈRRA-E-PATZ-III-WEB	Dès eth flanc quèr, era cavalaria de Uvarov les auie hèt húger.
GUÈRRA-E-PATZ-III-WEB	Tàs tres dera tarde, es atacs francesi cessèren.
GUÈRRA-E-PATZ-III-WEB	Kutuzov liegie ua tension maxima en toti es ròstres qu’acodien deth camp de batalha e d’aqueri qu’èren ath sòn entorn.
GUÈRRA-E-PATZ-III-WEB	Se mostraue satisfèt dera capitada dera jornada, màger que çò qu’auie calculat.
GUÈRRA-E-PATZ-III-WEB	Mès es fòrces fisiques li mancauen.
GUÈRRA-E-PATZ-III-WEB	Diuèrsi viatges joquèc eth cap coma se li queiguesse e se demorèc miei esclipsat.
GUÈRRA-E-PATZ-III-WEB	Li serviren eth repais.
GUÈRRA-E-PATZ-III-WEB	Wolzogen, aqueth ajudant de camp der Emperaire qu’eth prince Andrei auie entenut a díder qu’ère de besonh im Raum verlegen era guèrra e qu’autant auie en òdi Bagration, arribèc pendent eth repais.
GUÈRRA-E-PATZ-III-WEB	Venguie de part de Barclay de Tolly pr’amor d’informar dera situacion deth flanc quèr.
GUÈRRA-E-PATZ-III-WEB	Eth prudent Barclay de Tolly, en veir era desbandada des heridi e era desorganizacion dera rèiregarda, decidic, dempús de sospesar es circonstàncies, qu’era batalha ère perduda e manèc ath sòn favorit entà balhar compde d’aquerò a Kutuzov.
GUÈRRA-E-PATZ-III-WEB	Eth generau en cap, que mastulhaue damb dificultat un poth fregit, contemplèc a Wolzogen damb ua alègra e burlesca guardada.
GUÈRRA-E-PATZ-III-WEB	Damb portadura negligenta e un arridolet menspredós enes pòts, Wolzogen s’apressèc ath Plan Seren, en tot tocar-se a penes era visera.
GUÈRRA-E-PATZ-III-WEB	Que hège veir ath Plan Seren certana manca de vam, pr’amor qu’eth, militar instruit, deishaue as russi que convertissen en ua icòna a un vielh inutil, mès que sabie pro ben damb qui tractaue.
GUÈRRA-E-PATZ-III-WEB	Toti es punts des nòstes posicions son enes mans der enemic e non lo podem refusar, pr’amor que mos manquen tropes.
GUÈRRA-E-PATZ-III-WEB	Es soldats hugen e ei impossible retier-les.
GUÈRRA-E-PATZ-III-WEB	Kutuzov deishèc de mastulhar.
GUÈRRA-E-PATZ-III-WEB	Estonat, coma se non comprenesse çò que didie Wolzogen, guardèc fixaments ath sòn interlocutor.
GUÈRRA-E-PATZ-III-WEB	En campar era emocion des alten Herm11, Wolzogen arric:
GUÈRRA-E-PATZ-III-WEB	Non me consideraua damb eth dret d’amagar a Sa Altesa çò qu’è vist…
GUÈRRA-E-PATZ-III-WEB	Ac auetz vist vos?
GUÈRRA-E-PATZ-III-WEB	Ac auetz vist vos?…
GUÈRRA-E-PATZ-III-WEB	Com gausatz… plan senhor mèn, com gausatz… a dider-me aquerò a jo?
GUÈRRA-E-PATZ-III-WEB	Que non sabetz arren!, didie estofant-se e damb gèsti menaçaires des sues mans tremoloses.
GUÈRRA-E-PATZ-III-WEB	Didetz-li dera mia part ath generau Barclay qu’es sues notícies son fausses e que jo, eth generau en cap, coneishi milhor qu’eth era marcha dera batalha.
GUÈRRA-E-PATZ-III-WEB	Wolzogen sagèc de refusar quauquarren, mès Kutuzov l’interrompec.
GUÈRRA-E-PATZ-III-WEB	Er enemic ei refusat en flanc quèr e derrotat en dret.
GUÈRRA-E-PATZ-III-WEB	Se vos non ac auetz vist ben, senhor, non vos permetetz díder çò que non sabetz.
GUÈRRA-E-PATZ-III-WEB	Se vos platz, anatz a veir ath generau Barclay e hètz-li a saber eth mèn fèrm prepaus d’atacar deman ar enemic, acabèc sevèraments Kutuzov.
GUÈRRA-E-PATZ-III-WEB	Toti carauen; solet s’entenie era respiracion panteishanta deth vielh generau.
GUÈRRA-E-PATZ-III-WEB	Qu’an estat refusadi pertot, per çò que balhi gràcies a Diu e ara nòsta valerosa armada.
GUÈRRA-E-PATZ-III-WEB	Er enemic qu’ei vençut e deman lo haram enlà dera nòsta estimada tèrra, didec Kutuzov en tot senhar-se.
GUÈRRA-E-PATZ-III-WEB	E somiquèc de pic.
GUÈRRA-E-PATZ-III-WEB	Wolzogen arroncilhèc es espatles, torcèc es pòts e sense badar boca se retirèc entà un costat, estonat uber diese Eingenomenheit des alten Herrn12.
GUÈRRA-E-PATZ-III-WEB	Aciu qu’auetz ath mèn eròi!, didec Kutuzov en tot virar-se entà un generau beròi, gròs, de peu nere, qu’en aqueth moment pujaue en ticolet.
GUÈRRA-E-PATZ-III-WEB	Qu’ère Raievski, que pendent tot eth dia s’auie estat en punt mès important deth camp de Borodino.
GUÈRRA-E-PATZ-III-WEB	Sivans Raievski es tropes se tenguien fèrmes enes sues posicions e es francesi non gausauen contunhar es sòns atacs.
GUÈRRA-E-PATZ-III-WEB	Dempús d’auer-lo escotat, Kutuzov preguntèc:
GUÈRRA-E-PATZ-III-WEB	Au contraire.
GUÈRRA-E-PATZ-III-WEB	Kaisaroz!, cridèc Kutuzov ath sòn ajudant.
GUÈRRA-E-PATZ-III-WEB	Sè-te e escriu era orde d’operacions entà deman.
GUÈRRA-E-PATZ-III-WEB	E tu, li didec a un aute ajudant, vè-te’n ena linha de combat e anoncia que deman atacaram.
GUÈRRA-E-PATZ-III-WEB	Mentre auie lòc aguesta convèrsa damb Raievski e Kutuzov dictaue era orde, Wolzogen tornaue, manat per Barclay, pr’amor de díder qu’eth generau Barclay de Tolly desiraue era confirmacion per escrit dera orde deth generau en cap.
GUÈRRA-E-PATZ-III-WEB	Sense guardar a Wolzogen, Kutuzov manèc escríuer aguesta orde qu’er ancian generau en cap desiraue auer pr’amor d’evitar, damb rason, era responsabilitat personau.
GUÈRRA-E-PATZ-III-WEB	E per aguest ligam misteriós, indefinible, que mantenguie en totes es tropes eth madeish estat d’animositat cridat “morau dera armada”, que constitusic eth nèrvi principau dera guèrra, es paraules de Kutuzov e es sues ordes sus era batalha de londeman arribèren ath còp en toti es confinhs dera armada.
GUÈRRA-E-PATZ-III-WEB	Que non èren ne plan mens es madeishes paraules, non ère era orde madeisha era que se transmetie per toti es gradons d’aguesta cadia.
GUÈRRA-E-PATZ-III-WEB	Ne tansevolhe arren de semblable ad açò dit per Kutuzov ère çò que condauen es uns as auti enes diuèrsi confinhs dera armada.
GUÈRRA-E-PATZ-III-WEB	Ça que la, eth sens des sues paraules s’estenie pertot; çò qu’eth didec non ère producte d’astutes consideracions, senon era projeccion des sentiments qu’èren en còr deth generau en cap madeish qu’en còr de quinsevolh rus.
GUÈRRA-E-PATZ-III-WEB	En saber qu’a londeman atacarien ar enemic e en enténer enes esfères superiores dera armada era confirmacion de çò que toti volien creir, aqueri òmes agotadi e trantalhanti se padegauen e s’encorajauen.
GUÈRRA-E-PATZ-III-WEB	Eth regiment deth prince Andrei figuraue entre es resèrves qu’enquia es dues dera tarde se manengueren inactiues darrèr deth bordalat de Semionovskoie, jos eth violent huec dera artilharia.
GUÈRRA-E-PATZ-III-WEB	Tàs dues, apuprètz, eth regiment, qu’auie perdut ja mès de dus cents òmes, recebec era orde d’auançar pes caushigadi camps de civada, en espaci comprenut entre eth bordalat de Semionovskoie, jos eth violent huec dera artilharia; en coladís deth maitin, milèrs d’òmes auien mòrt e, sus eri, a darrèra ora, s’auie concentrat eth huec de centenats de canons enemics.
GUÈRRA-E-PATZ-III-WEB	Sense botjar-se d’aqueth lòc e sense tirar un solet tret, eth regiment perdec ua tresau part des sòns òmes.
GUÈRRA-E-PATZ-III-WEB	Mès entà dauant, e sustot entara dreta, ath miei dera humadissa que non acabaue de dissipar-se, es canons seguien tronant e dès eth misteriós ridèu de hum que caperaue tot eth terren volauen sense pòsa es projectils e es granades damb eth sòn lent fiulet.
GUÈRRA-E-PATZ-III-WEB	A viatges, coma entà autrejar ua pòsa, pendent un quart d’ora toti es projectils e granades passauen de long; mès a viatges, en ua menuta, eth regiment perdie uns quants òmes e en cada moment les calie retirar es mòrts e es heridi.
GUÈRRA-E-PATZ-III-WEB	En cada naua balestada, es qu’encara non auien estat artenhudi auien mens possibilitats de gésser indemni.
GUÈRRA-E-PATZ-III-WEB	Eth regiment ère distribusit en colomnes de batalhon a intervaus de tres cents passi; a maugrat d’aquerò predominaue en toti eth madeish estat d’animositat.
GUÈRRA-E-PATZ-III-WEB	S’estauen silenciosi e ombrius.
GUÈRRA-E-PATZ-III-WEB	Pòqui viatges s’entamenaue ua convèrsa entre es files e es paraules cessauen cada còp que sonaue un pet o es crits que reclamauen es baiards.
GUÈRRA-E-PATZ-III-WEB	Era màger part deth temps, e d’acòrd damb çò ordenat, es soldats s’estèren seigudi en solèr.
GUÈRRA-E-PATZ-III-WEB	Er un se treiguie eth shacò e des.hège es plegs damb suenh, entà tornar-les a recompausar, dempús se descauçaue, ajustaue mielhor es michons e se tornaue a cauçar; un aute netejaue era baioneta damb un punhat de tèrragila seca esbocinada damb es paumets dera man; un aute se destibaue e tornaue a tibar es correges; mès enlà, quauqui uns bastien petites casetes damb palha; toti semblauen caladi enes sues ocupacions, quan bèth un queiguie herit o mòrt e campauen es baiards, o quan tornauen es soldats o, a trauèrs deth hum, se vedien granes masses enemigues, arrés ne hege cabau.
GUÈRRA-E-PATZ-III-WEB	Mès s’era artilharia o era cavalaria passauen apròp, quan se percebie eth movement dera infantaria russa, pertot s’entenien coratjoses expressions.
GUÈRRA-E-PATZ-III-WEB	Mès èren eveniments absoludaments estranhs, sense cap de relacion damb era batalha, es que costauen era màger atencion.
GUÈRRA-E-PATZ-III-WEB	Er interès d’aquera gent, morauments agotada, semblaue concentrar-se sus aguesti objèctes ordinaris dera vida.
GUÈRRA-E-PATZ-III-WEB	Ua bataria passèc per dauant deth regiment.
GUÈRRA-E-PATZ-III-WEB	En un des canons un shivau de refòrç embolhèc eth tirant d’ua caisha de municion; aquerò siguec pro entà qué de pertot cridèssen:
GUÈRRA-E-PATZ-III-WEB	Èp, tu!
GUÈRRA-E-PATZ-III-WEB	Compde damb eth shivau!…
GUÈRRA-E-PATZ-III-WEB	Dèisha-lo anar!
GUÈRRA-E-PATZ-III-WEB	Que queirà!…
GUÈRRA-E-PATZ-III-WEB	En tot eth regiment sonèren crits e arridalhades.
GUÈRRA-E-PATZ-III-WEB	Mès aguest tipe de distraccions non se tardauen qu’un moment, e aqueri òmes amiauen aquiu ueit ores sense minjar, inactius, jos er incessant orror dera mòrt, e es sòns ròstres venguien cada còp mès esblancossidi e ombrius.
GUÈRRA-E-PATZ-III-WEB	Tanben eth prince Andrei estaue palle e ombriu coma toti es òmes deth sòn regiment, damb es mans ena espatla e eth cap clin anaue d’un costat en aute deth prat enquia un camp pròche de civada.
GUÈRRA-E-PATZ-III-WEB	Que non auie de hèr ne d’ordenar arren.
GUÈRRA-E-PATZ-III-WEB	Tot se hège per eth madeish.
GUÈRRA-E-PATZ-III-WEB	Retirauen deth front as mòrts, se hègen a vier as heridi e es files tornauen a barrar-se.
GUÈRRA-E-PATZ-III-WEB	S’es soldats s’aluenhauen un shinhau, entornauen ara prèssa enes sòns lòcs.
GUÈRRA-E-PATZ-III-WEB	Eth prince Andrei, en tot creder-se coma prumèra obligacion encoratjar as sòns òmes e balhar-les exemple, s’estèc ara prumeria entre es files, enquia que se convencèc de qué arren auie entà ensenhar-les.
GUÈRRA-E-PATZ-III-WEB	Totes es poténcies dera sua amna, coma l’arribaue a cada soldat, èren concentrades, sense encuedar-se’n, en esfòrç de non pensar en orror dera situacion que se trapauen.
GUÈRRA-E-PATZ-III-WEB	Caminaue peth prat, arrossegant es cames, heregant es èrbes e guardant eth povàs que caperaue es sues bòtes.
GUÈRRA-E-PATZ-III-WEB	Ja hège granes calhamardades, sajant de méter es pès enes tralhes deishades pes segadors, ja compdaue es sòns pròpis passi, calculant guairi viatges li calie passar d’un limit en aute entà hèr un quilomètre; a viatges talhaue ua flor de absinti que gessie en limit, la heregaue damb es mans e alendaue eth sòn perhum fòrt e amargant.
GUÈRRA-E-PATZ-III-WEB	Arren restaue ja de tot aqueth esfòrç intelectuau dera vesilha.
GUÈRRA-E-PATZ-III-WEB	Non pensaue en arren.
GUÈRRA-E-PATZ-III-WEB	Damb era audida fatigada escotaue tostemp eth madeish bronit, en tot distinguir eth fiulet des projectils deth tarrabastalh des trets de fusilh, observaue es ròstres coneishudi des soldats deth prumèr batalhon e demoraue.
GUÈRRA-E-PATZ-III-WEB	Encara ua auta!
GUÈRRA-E-PATZ-III-WEB	Aguesta endonvièc!…” S’arturèc e guardèc ara formacion.
GUÈRRA-E-PATZ-III-WEB	Aguesta que què!…”, e tornaue a caminar, sajant d’alongar es calhamardades pr’amor d’arribar en limit en setze passi.
GUÈRRA-E-PATZ-III-WEB	Un fiulec e un pet.
GUÈRRA-E-PATZ-III-WEB	A cinc canes d’eth, un projectil s’en.honsèc ena tèrra seca.
GUÈRRA-E-PATZ-III-WEB	Un estrementiment involontari li recorrec era esquia.
GUÈRRA-E-PATZ-III-WEB	De nauèth guardèc entàs files des soldats.
GUÈRRA-E-PATZ-III-WEB	Molti, probablaments, auien queigut.
GUÈRRA-E-PATZ-III-WEB	Un grop nombrós se concentraue en dusau batalhon.
GUÈRRA-E-PATZ-III-WEB	Senhor ajudant, cridèc, ordenatz que non s’apilèren.
GUÈRRA-E-PATZ-III-WEB	Er ajudant complic era orde e s’apressèc ath prince Andrei.
GUÈRRA-E-PATZ-III-WEB	Per aute costat auançaue, a shivau, eth comandant deth batalhon.
GUÈRRA-E-PATZ-III-WEB	Compde!, cridèc un soldat damb votz espaurida.
GUÈRRA-E-PATZ-III-WEB	Coma un audèth que vòle fiulant rapidaments e se pòse en solèr, lèu sense rumor, ua granada queiguec a dus passi deth prince Andrei, ath costat deth shivau deth comandant deth batalhon.
GUÈRRA-E-PATZ-III-WEB	Er espant der animau se contagièc as òmes.
GUÈRRA-E-PATZ-III-WEB	A tèrra!, cridèc er ajudant, en tot ajaçar-se rapidaments.
GUÈRRA-E-PATZ-III-WEB	Eth prince Andrei seguic de pès, indecís.
GUÈRRA-E-PATZ-III-WEB	Era granada, humejant, viraue coma ua guadrofa entre eth e er ajudant, estirat en solèr, ath cant deth semiat e deth prat près dera mata d’absinti.
GUÈRRA-E-PATZ-III-WEB	Estimi era vida, estimi aguesta èrba, era tèrra, er aire…”, pensèc.
GUÈRRA-E-PATZ-III-WEB	Mès tanben se’n brembèc que lo guardauen.
GUÈRRA-E-PATZ-III-WEB	Qu’ei ua vergonha, senhor oficiau, que…
GUÈRRA-E-PATZ-III-WEB	Non acabèc: en aqueth moment sonèc un pet qu’ada eth seguic un bronit coma de veires trincadi e era flaira estofanta dera povora: eth prince Andrei virèc sus eth madeish e, lheuant un braç, queiguec en tèrra de bocadents.
GUÈRRA-E-PATZ-III-WEB	Quauqui oficiaus correren entada eth.
GUÈRRA-E-PATZ-III-WEB	Pera part dreta deth vrente brotoaue un rajòu de sang que s’estenie sus era èrba.
GUÈRRA-E-PATZ-III-WEB	Acodiren diuèrsi milicians damb un baiard e se posèren darrèr des oficiaus.
GUÈRRA-E-PATZ-III-WEB	Eth prince Andrei ère estirat capenjós damb era cara sus era èrba e alendaue fatigosaments.
GUÈRRA-E-PATZ-III-WEB	Qué hètz aciu arturadi?
GUÈRRA-E-PATZ-III-WEB	Va, ara prèssa.
GUÈRRA-E-PATZ-III-WEB	Es mujiks s’apressèren e l’agarrèren pes cames e pes espatles; mès eth gemeguéc pietadosaments; es milicians se guardèren e lo tornèren a deishar.
GUÈRRA-E-PATZ-III-WEB	Cuelhetz-lo!
GUÈRRA-E-PATZ-III-WEB	Botatz-lo en baiard!
GUÈRRA-E-PATZ-III-WEB	Qu’ei parièr!, didec ua votz.
GUÈRRA-E-PATZ-III-WEB	Lo lheuèren per dusau viatge e lo meteren en baiard.
GUÈRRA-E-PATZ-III-WEB	Mon Diu!
GUÈRRA-E-PATZ-III-WEB	Mon Diu!
GUÈRRA-E-PATZ-III-WEB	Ei possible?…
GUÈRRA-E-PATZ-III-WEB	A estat en vrente!
GUÈRRA-E-PATZ-III-WEB	Mon Diu!, s’entenie entre es oficiaus.
GUÈRRA-E-PATZ-III-WEB	Que m’a heregat era aurelha…
GUÈRRA-E-PATZ-III-WEB	Per un peu!…
GUÈRRA-E-PATZ-III-WEB	Es mujiks auien quilhat eth baiard sus es sues espatles e se meteren a caminar ara prèssa pera corsèra entath pòst de secors.
GUÈRRA-E-PATZ-III-WEB	Èp!, ath pas!…
GUÈRRA-E-PATZ-III-WEB	Met-te tu, Fedor!, didec eth milician qu’anaue dauant.
GUÈRRA-E-PATZ-III-WEB	Timojin, en veder-les vier, s’apressèc en baiard e exclamèc damb votz estrementida, guardant ath laguens deth baiard:
GUÈRRA-E-PATZ-III-WEB	Excelléncia!
GUÈRRA-E-PATZ-III-WEB	Prince!
GUÈRRA-E-PATZ-III-WEB	Eth prince Andrei dauric es uelhs, guardèc ath que parlaue dès eth baiard, qu’en eth s’en.honsaue prigondaments era sua tèsta, e tornèc a barrar es paupetes.
GUÈRRA-E-PATZ-III-WEB	Es milicians amièren ath prince entath petit bòsc a on èren es forgons e es pòsts se secors, compausadi per tres tendes plantades en ua clarulha entre es bedoths.
GUÈRRA-E-PATZ-III-WEB	Mès entà laguens i auie es forgons e es shivaus.
GUÈRRA-E-PATZ-III-WEB	Tant qu’aguesti minjauen era sua civada enes saques, es parrats baishauen a picassar eth gran que quieiguie en solèr.
GUÈRRA-E-PATZ-III-WEB	Es corbashi, ara flaira dera sang, coacauen despacientadi e volatejauen ar entorn des arbes.
GUÈRRA-E-PATZ-III-WEB	Entornejant es tendes, en un espaci de mès de dues ectares, jadien òmes sanguinosi, damb diuèrsi unifòrmes, es uns estiradi, es auti seigudi e es auti de pès.
GUÈRRA-E-PATZ-III-WEB	Ath torn des heridi s’apilerauen es portaires de baiards de ròstres aclapadi e atentius, qu’en bades es sòns oficiaus sajauen de hèr a tornar enes sòns lòcs.
GUÈRRA-E-PATZ-III-WEB	Sense her-ne cabau des ordes, es soldats s’estauen emparadi enes paus des baiards e damb era guardada fixa, coma sajant de compréner era importància de çò que vedien, contemplauen tot çò que se passaue dauant des sòns uelhs.
GUÈRRA-E-PATZ-III-WEB	Des tendes venguien planhs pietosi, crits penetrants e airosi.
GUÈRRA-E-PATZ-III-WEB	De quan en quan gessien ara prèssa es practicants ara cèrca d’aigua e indicauen es heridi que les calie hèr a vier entà laguens.
GUÈRRA-E-PATZ-III-WEB	Es heridi que demorauen ath costat des tendes gemegauen, cridauen, plorauen, renegauen, demanauen vodka, bèth un deliraue.
GUÈRRA-E-PATZ-III-WEB	En tot auançar-se as heridi sense bendar, ath prince Andrei, coma cap de regiment, l’apropèren en ua tenda e es que l’amiauen s’arturèren demorant ordes.
GUÈRRA-E-PATZ-III-WEB	Eth prince Andrei dauric es uelhs e pendent long temps non comprenec çò que se passaue ath sòn entorn.
GUÈRRA-E-PATZ-III-WEB	Tornaue a brembar-se’n deth prat, des mates d’absinti, des camps, dera nera bòla que viraue humejanta e deth sòn apassionat desir de víuer.
GUÈRRA-E-PATZ-III-WEB	A dues canes d’eth, un capinaut e corporent suboficiau de peus neri, de pè e emparat en un pau, damb eth cap bendat, parlaue en votz nauta e tiraue era atencion de toti.
GUÈRRA-E-PATZ-III-WEB	Qu’ère herit en cap e ena cama.
GUÈRRA-E-PATZ-III-WEB	Ath sòn entorn, un grop de heridi e portaires de baiard escotauen avidaments es sues paraules.
GUÈRRA-E-PATZ-III-WEB	Quan les hèrem enlà d’aquiu ac abandonèren tot… e auem hèt presoèr enquia ath rei!, cridaue, ludents es sòns uelhs neri, guardant ar entorn.
GUÈRRA-E-PATZ-III-WEB	S’en aqueth moment auessen arribat es resèrves, vos asseguri, frairs, que non auríem deishat ne tralha d’eri.
GUÈRRA-E-PATZ-III-WEB	Qu’ei vertat çò que digui…
GUÈRRA-E-PATZ-III-WEB	Eth prince Andrei guardèc coma es auti ath narrador de uelhs ludents e, en tot guardar- lo, experimentèc un sentiment de consolacion.
GUÈRRA-E-PATZ-III-WEB	Qué m’arribarà aciu, e qué i auec aquiu?
GUÈRRA-E-PATZ-III-WEB	Per qué senti tant deishar era vida?
GUÈRRA-E-PATZ-III-WEB	Que i auie quuquarren en aguesta vida que jamès comprení e qu’encara non compreni”.
GUÈRRA-E-PATZ-III-WEB	Un des doctors, damb eth devantau e es mans mèsalèu petites tacades de sang, gessec dera tenda.
GUÈRRA-E-PATZ-III-WEB	Agarraue eth cigar damb eth pòdo e eth dit ponin, pr’amor de non enlordir- lo.
GUÈRRA-E-PATZ-III-WEB	Lheuèc eth cap e se metec a guardar entàs costats, per dessús des heridi.
GUÈRRA-E-PATZ-III-WEB	Qu’ère evident que desiraue repausar un shinhau.
GUÈRRA-E-PATZ-III-WEB	Botgèc eth cap diuèrsi còps a dreta e quèrra, alendèc e baishèc era guardada.
GUÈRRA-E-PATZ-III-WEB	Andrei, e ordenèc que lo botèssen ena tenda.
GUÈRRA-E-PATZ-III-WEB	Deth revolum de heridi que demorauen gessec un rumor sord.
GUÈRRA-E-PATZ-III-WEB	Enquia e tot en aute mon solet viueràn es senhors, didec quauquarrés.
GUÈRRA-E-PATZ-III-WEB	Se heren a vier ena tenda ath prince Andrei e lo placèren en ua taula desocupada nauèraments, qu’en era un practicant netejaue quauquarren.
GUÈRRA-E-PATZ-III-WEB	Eth prince Andrei non podie encuedar-se’n de çò que se passaue aquiu: es penibles panteishi venguien de pertot; es insuportables dolors dera anca, dera esquia e deth vrente l’empachauen hèr atencion.
GUÈRRA-E-PATZ-III-WEB	Tot çò que vedie ath sòn entorn se honie en ua impression generau de còssi umans despolhadi, sagnosi, qu’aumplien tota era baisha tenda, en tot hèr-li rebrembar se com, ues setmanes abantes, en un caud dia d’agost, aguesti madeishi còssi aumplien er estanh hangós deth camin de Smolensk.
GUÈRRA-E-PATZ-III-WEB	Òc, qu’èren es madeishi còssi, aquera madeisha chair a canon, qu’era sua vista, ja alavetz, semblaue predíder çò d’ara e que tant d’orror l’auie inspirat.
GUÈRRA-E-PATZ-III-WEB	Ena tenda i auie tres taules; dues qu’èren ocupades e ath prince Andrei lo placèren ena tresau.
GUÈRRA-E-PATZ-III-WEB	Lo deishèren solet un moment e podec veir, sense voler, çò que se passaue enes autes taules.
GUÈRRA-E-PATZ-III-WEB	Ena mès pròcha i auie estirat un tartar, solide un cosac, per çò der unifòrme lançat en solèr.
GUÈRRA-E-PATZ-III-WEB	Entre quate soldats tenguien ath herit.
GUÈRRA-E-PATZ-III-WEB	Un mètge damb lunetes bracaue quauquarren ena sua esquia bruna e musculosa.
GUÈRRA-E-PATZ-III-WEB	En tot mostrar es sòns blanqui dents, s’esforcèc per desliurar-se, estirant e cridant fòrt.
GUÈRRA-E-PATZ-III-WEB	Ena auta taula, enrodada de fòrça gent, i auie un òme naut e corpurent, damb eth cap botat entà darrèr (eth color deth sòn peu retortilhat e era forma deth cap li semblèren ath prince Andrei estranhaments coneishudi).
GUÈRRA-E-PATZ-III-WEB	Quauqui infermièrs lo tenguien botadi sus eth sòn pièch.
GUÈRRA-E-PATZ-III-WEB	Ua des sues longues, blanques e gròsses cames se contreiguie de contunh damb ua tremoladèra febrila.
GUÈRRA-E-PATZ-III-WEB	Aqueth òme ploraue convulsivaments e semblaue estofar- se.
GUÈRRA-E-PATZ-III-WEB	Dus mètges, silenciosi, (un d’eri estaue fòrça palle e tremolaue), hègen quauquarren damb era auta cama, caperada de sang.
GUÈRRA-E-PATZ-III-WEB	Quan auec acabat damb eth tartar, que sus eth floquèren ua capòta, eth mètge des lunetes s’apressèc entath prince Andrei tant que se secaue es mans.
GUÈRRA-E-PATZ-III-WEB	Guardèc eth sòn ròstre e se virèc ara prèssa.
GUÈRRA-E-PATZ-III-WEB	Despolhatz-lo!
GUÈRRA-E-PATZ-III-WEB	Qué hètz aciu quiets?, didec emmaliciat as infermièrs.
GUÈRRA-E-PATZ-III-WEB	Acodiren ena memòria deth prince Andrei es prumèrs rebrembes dera sua mainadesa, quan, damb era sua man esdegada e es manges rebussades, er infermièr descordèc eth sòn unifòrme e li treiguec era ròba.
GUÈRRA-E-PATZ-III-WEB	Eth mètge s’inclinèc sus era herida, la toquèc, alendèc e cridèc a quauquarrés damb un senhau.
GUÈRRA-E-PATZ-III-WEB	Eth terrible dolor deth vrente hec a pèrder eth sens ath prince Andrei.
GUÈRRA-E-PATZ-III-WEB	En remeter-se l’auien trèt uassi dera anca trincada, l’auien talhat era carn esbocinada e l’auien bendat era herida.
GUÈRRA-E-PATZ-III-WEB	Li banhèren era cara damb aigua hereda; quan dauric es uelhs, eth mètge s’inclinèc sus eth, sense badar boca lo punèc enes pòts e s’aluenhèc ara prèssa.
GUÈRRA-E-PATZ-III-WEB	Dempús de tant de patiment eth prince Andrei experimentaue un benèster coma hège temps que non sentie.
GUÈRRA-E-PATZ-III-WEB	Toti es mielhors moments dera sua vida, es mès erosi, acodiren ena sua memòria non coma aigua passada, senon coma ua realitat: mès que mès es dera luenhana mainadesa, quan lo despolhauen e lo metien en lhet, quan era sua vielha hilhuquèra li cantaue entà hèr-lo dormir, quan damb eth cap en.honsat enes coishins se sentie erós dera soleta consciéncia de víuer.
GUÈRRA-E-PATZ-III-WEB	Ar entorn d’aqueth herit qu’era sua cara l’auie semblat coneishuda se botjauen encara es mètges.
GUÈRRA-E-PATZ-III-WEB	Lo quilhauen e sajauen de padegar-lo.
GUÈRRA-E-PATZ-III-WEB	En escotar aguesti gemiments, eth prince Andrei sentec vams de plorar.
GUÈRRA-E-PATZ-III-WEB	Siguesse pr’amor que morie sense glòria, o perque planhie dessepar-se dera vida, o per çò des rebrembes dera mainadesa, despareishudi entà tostemp, o perque patie damb eth dolor des auti, o pes pietosi gemiments der òme qu’ère ath sòn costat, eth hèt ère que sentie vams de plorar damb es lèrmes bontadoses lèu alègres des mainatges.
GUÈRRA-E-PATZ-III-WEB	Li mostrèren ath herit era cama talhada, encara cauçada e damb un calh de sang.
GUÈRRA-E-PATZ-III-WEB	Oooooo!…
GUÈRRA-E-PATZ-III-WEB	Un mètge, qu’ère dauant deth herit tapant-li eth ròstre, se hec enlà.
GUÈRRA-E-PATZ-III-WEB	Com ei possible?
GUÈRRA-E-PATZ-III-WEB	Per qué ei aquiu?”, pensèc eth prince Andrei.
GUÈRRA-E-PATZ-III-WEB	En malerós que somicaue e qu’auien talhat ua cama venguie d’arreconéisher a Anatòl Kuraguin.
GUÈRRA-E-PATZ-III-WEB	Lo tenguien per dejós des braci e l’aufrien un veire d’aigua, qu’eth sòn bòrd non podie arténher damb es pòts, holadi e tremolants.
GUÈRRA-E-PATZ-III-WEB	Somicaue ansiosaments.
GUÈRRA-E-PATZ-III-WEB	Aguest òme ei restacat damb jo per quauquarren intim e dolorós, pensèc eth prince Andrei, sense reconéisher encara claraments a qui auie dauant.
GUÈRRA-E-PATZ-III-WEB	De pic, un nau e inesperat rebrembe que non tanhie ath mon dera mainadesa pura e amorosa acodic ena ment deth prince Andrei.
GUÈRRA-E-PATZ-III-WEB	Se’n brembèc de Natasha tau que l’a auie vist per prumèr viatge en balh de 1810, damb eth sòn còth graciós, es braci prims, eth ròstre alègre, espaurit e prèst ar entosiasme.
GUÈRRA-E-PATZ-III-WEB	E eth sòn amor e trendesa per era se desvelhèren ena sua amna damb mès fòrça que jamès.
GUÈRRA-E-PATZ-III-WEB	Ara s’en brembaue ben deth ligam existent damb aqueth òme que, a trauèrs des lèrmes que brotoauen des sòns uelhs holadi, lo guardaue treblaments.
GUÈRRA-E-PATZ-III-WEB	Eth prince Andrei ac rebrembèc ara tot: e ua exaltada pietat e amor entad aqueth òme aumplic eth sòn còr erós.
GUÈRRA-E-PATZ-III-WEB	Eth prince Andrei non podec tier-se mès e plorèc doces lèrmes d’amor e trendesa peth pròche, per eth madeish; plorèc tanben pes errors d’autús e pròpis.
GUÈRRA-E-PATZ-III-WEB	Òc, aguest amor que prediquèc Diu sus era tèrra, eth que m’ensenhaue era princessa Maria e jo non comprenia.
GUÈRRA-E-PATZ-III-WEB	Plan per aquerò sentia abandonar era vida, aquerò serie çò que quedarie en jo se viuessa.
GUÈRRA-E-PATZ-III-WEB	Mès ara que ja ei tard, m’en sai”.
GUÈRRA-E-PATZ-III-WEB	Er aspècte espauridor deth camp de batalha, caperat de cadavres e de heridi, amassa damb era sua pesantor de cap, era notícia de qué vint generaus, que coneishie, auien estat heridi o mòrts e era consciéncia dera feblèsa deth sòn braç, abantes poderós, costèren ua inesperada impression en Napoleon, que se compladie normauments contemplant as mòrts e heridi pr’amor de mesurar era sua pròpia fòrça d’animositat (atau pensaue eth).
GUÈRRA-E-PATZ-III-WEB	Aqueth dia er aspècte espantoriant deth camp de batalha auie vençut era fòrça morau qu’en era botaue er Emperaire tot eth sòn merit e granesa: se retirèc ara prèssa deth camp e entornèc en ticolet de Shevardino.
GUÈRRA-E-PATZ-III-WEB	Auriolenc, gròs e pesant, damb es uelhs trebli, eth nas ròi e era votz ronca, s’estaue seigut en ua cagira plegabla e escotaue, sense voler e sense lheuar es uelhs, eth tarrabastalh des canonades.
GUÈRRA-E-PATZ-III-WEB	Damb malautissa angónia demoraue era fin d’aquera accion, que d’era se consideraue responsable mès que ja non podie arturar.
GUÈRRA-E-PATZ-III-WEB	Eth sentiment uman personau prevalèc pendent un instant sus era imatge artificiau dera vida qu’ath sòn servici auie estat tant de temps.
GUÈRRA-E-PATZ-III-WEB	Pesauen sus eth es patiments e era mòrt qu’auie vist en camp de batalha.
GUÈRRA-E-PATZ-III-WEB	Era pesantor deth cap e deth còs li rebrembauen era possibilitat deth dolor e dera mòrt tanben entada eth.
GUÈRRA-E-PATZ-III-WEB	En aqueth moment ja non desiraue Moscòu, ne era victòria, ne era glòria (quina glòria mès podie desirar encara?
GUÈRRA-E-PATZ-III-WEB	Mès quan se vedec ena nautada de Semionosvkoie, eth cap dera artilharia li prepausèc emplaçar quauques bataries en aqueth lòc pr’amor d’intensificar eth huec sus es tropes russes concentrades dauant deth bordalat de Kniazkovo.
GUÈRRA-E-PATZ-III-WEB	Napoleon consentic e ordenèc que se l’informèsse sus er efècte costat per aguestes bataries.
GUÈRRA-E-PATZ-III-WEB	Un ajudant li comuniquèc que, seguint es ordes imperiaus, auien estat emplaçadi contra es russi dus cents canons, mès qu’er enemic seguie resistint.
GUÈRRA-E-PATZ-III-WEB	Ils en veulent encore!…, didec Napoleon damb votz ronca.
GUÈRRA-E-PATZ-III-WEB	Eth nòste huec esbauce es sues files, mès resistissen, expliquèc er ajudant.
GUÈRRA-E-PATZ-III-WEB	Sir?, preguntèc er ajudant, que non ac auie entenut ben.
GUÈRRA-E-PATZ-III-WEB	Ils en veulent encore.
GUÈRRA-E-PATZ-III-WEB	Donnez-leur-en, repetic Napoleon, damb votz ronca e es celhes arroncilhades.
GUÈRRA-E-PATZ-III-WEB	Encara que non balhèsse ordes, se hège çò qu’eth desiraue; les balhaue pr’amor que pensaue qu’es auti demorauen que les balhèsse.
GUÈRRA-E-PATZ-III-WEB	E de nauèth se desplacèc en sòn mon interior, artificiau, poblat d’imatges de quimerica grandesa; e de nauèth (coma eth shivau que hè virar es senhes e s’imagine que hè quauquarren entada eth madeish) se prestèc dòcilaments a representar eth papèr trist, crudèu, penible e inuman qu’ère destinat.
GUÈRRA-E-PATZ-III-WEB	Non solet aqueth dia, quan recorrie eth camp de batalha plen de mòrts e mutiladi (pera sua volentat, sivans pensaue) e calculaue guairi russi auien queigut per cada francés e, en tot enganhar-se ada eth madeish, s’alegraue de qué per un francés n’auesse cinc de russi; non solet aqueth dia escriuec ua carta a París que le champ de bataille a ete superbe, pr’amor que i auie en eth cinquanta mil cadavres; enquia e tot ena isla de Santa Elena escriuec, en silenci dera solitud, que pensaue profitar eth sòn temps liure entà consultar es sòns grani hèts d’armes:
GUÈRRA-E-PATZ-III-WEB	Era guèrra de Russia dilhèu siguec era mès populara des tempsi modèrns; qu’ère era guèrra deth bon sens e des interèssi vertadèrs, deth repaus e dera tranquillitat de toti: ua guèrra puraments pacifica e conservadora.
GUÈRRA-E-PATZ-III-WEB	Que se hège pera gran causa, peth finau de tot risque e eth començament dera seguretat.
GUÈRRA-E-PATZ-III-WEB	Campaue un nau orizon, se desvoloparien naui trabalhs entath benèster e era prosperitat de toti.
GUÈRRA-E-PATZ-III-WEB	Eth sistèma europèu s’auie fondat e ja non restaue senon organizar-lo.
GUÈRRA-E-PATZ-III-WEB	Satisfèt per aguesti grani punts e tranquil per tot, tanben jo auria auut eth mèn Congrés e era mia Santa Aliança.
GUÈRRA-E-PATZ-III-WEB	Son idies que m’an panat.
GUÈRRA-E-PATZ-III-WEB	En aguesta reunion de grani sobeirans, auríem discutit es nòsti interèssi en familha, e auríem compdat, coma eth sirvent ath patron, damb toti es pòbles.
GUÈRRA-E-PATZ-III-WEB	Que non s’aurie tardat Euròpa a èster ua soleta nacion e cadun, viatjant pertot, s’aurie trapat tostemp ena patria comuna.
GUÈRRA-E-PATZ-III-WEB	Jo auria demanat era libertat de navegacion per toti es arrius, era comunautat des mars e era reduccion de totes es armades permanentes entara custòdia des sobeirans.
GUÈRRA-E-PATZ-III-WEB	En tornar entà França, era patria grana, fòrta, magnifica, tranquilla e gloriosa, auria proclamat es sóns limits immudables, donques qu’es guèrres posteriores non serien que purament defensiues, quinsevolh nau agraniment resultarie antinacionau.
GUÈRRA-E-PATZ-III-WEB	Qu’auria associat ath mèn hilh ar Emperi; era mia dictadura s’aurie acabat pr’amor de balhar començament ath sòn regnat constitucionau.
GUÈRRA-E-PATZ-III-WEB	París aurie estat era capitau deth mon e es francesi era enveja des nacions!
GUÈRRA-E-PATZ-III-WEB	Es dies dera mia vielhesa e repaus aurien estat dedicadi, en companhia dera Emperairitz e tant que se tardèsse era ducacion reiau deth mèn hilh, a visitar lentaments, coma ua vertadèra parelha de campanhards, damb es nòsti shivaus, es cornèrs der Emperi, perdonant colpes, escotant denoncies e semiant pertot monuments e òbres bones.
GUÈRRA-E-PATZ-III-WEB	Aguest òme, destinat pera providéncia ath trist e servil papèr de borrèu de pòbles, ère convençut de qué er objectiu des sòns actes ère eth benèster des nacions, de qué ère capable de dirigir milions de destins umans e, mejançant eth poder, autrejar-les era felicitat.
GUÈRRA-E-PATZ-III-WEB	Des quate cent mil òmes que passèren eth Vistula era mitat èren austrians, prusians, sajons, polonesi, bavars wurtembergueses, mecklemburgueses, espanhòus, italians e napolitans.
GUÈRRA-E-PATZ-III-WEB	Un tèrç dera armada imperiau propiaments dita ère compausada per olandesi, belgues, abitants des aurères deth Rhin, piamonteses, soïssi, genovesi, toscans, romans, abitants dera 32au division militara, Bremen, Hamburg, eca; a penes arribauen a cent quaranta mil es òmes que parlauen francés.
GUÈRRA-E-PATZ-III-WEB	Era expedicion de Russia costèc mens de cinquanta mil òmes ara França actuau; era armada russa, enes diuèrses batalhes dera retirada de Vilna entà Moscòu, perdèc quate còps mès qu’era francesa, er encendi de Moscòu costèc era vida a cent mil russi, mòrts enes bòsqui, de hered e de misèria e, fin finau, ena sua marcha de Moscòu entà Oder, tanben era armada russa siguec deimada pes incleméncies der iuèrn; en arribar en Vilna solet compdaue damb cinquanta mil òmes, e en Kalic non arribauen as dètz-e-ueit mil.
GUÈRRA-E-PATZ-III-WEB	S’imaginaue qu’era guèrra contra Russia s’auie hèt pera sua volentat, e er orror de çò que s’auie passat non impressionaue ath sòn esperit.
GUÈRRA-E-PATZ-III-WEB	Acceptaue sense temor era responsabilitat der eveniment e eth sòn bromós esperit trapaue ua justificacion en hèt de qué, entre es centenats de milèrs d’òmes qu’auien sucombit, auie mens francesi que bavars e de d’autes nacionalitats.
GUÈRRA-E-PATZ-III-WEB	Diuèrses desenes de milèrs d’òmes, jargadi damb es mès desparièrs unifòrmes, jadien mòrts enes mès diuèrses postures sus es camps e prats que tanhien as senhors Davidov e as campanhards dera Corona; en aqueri camps e prats es mujiks de Borodino, Gorki, Shevardino e Semionovskoie auien recuelhut pendent sègles es sues cuelhetes e auien hèt a pèisher es sues vegades.
GUÈRRA-E-PATZ-III-WEB	Ath torn des ambulàncies, en espaci d’ua ectara, era èrba e era tèrra èren chaupades de sang.
GUÈRRA-E-PATZ-III-WEB	Ua grana multitud de heridi e non heridi de diuèrses unitats marchauen, d’un costat, entà Mozhaisk, e d’auti, madeish de nombrosi, arreculauen entà Valuievo.
GUÈRRA-E-PATZ-III-WEB	Era pòur se miralhaue en toti es ròstres.
GUÈRRA-E-PATZ-III-WEB	D’auti, agotadi e ahaimadi, amiadi pes sòns caps, anauen entà dauant.
GUÈRRA-E-PATZ-III-WEB	E d’auti, fin finau, s’estauen enes sòns lòcs e seguien tirant.
GUÈRRA-E-PATZ-III-WEB	Sus toti aqueri camps, abantes tan beròis e alègri damb es ludentes baionetes e eth hum des fogairons jos eth solei deth maitin, s’espargie ara era broma e se sentie era umiditat e era flaira agra e estranha a salnitre e a sang.
GUÈRRA-E-PATZ-III-WEB	S’auien apilerat es bromes e ua fina ploja començaue a quèir sus es mòrts e heridi e sus aqueri òmes espauridi, agotadi e trantalhants, que començauen a dobtar.
GUÈRRA-E-PATZ-III-WEB	Aquera leugèra ploja semblaue díder: “Qu’ei pro!
GUÈRRA-E-PATZ-III-WEB	Qu’ei pro!
GUÈRRA-E-PATZ-III-WEB	Òmes, acabatz!…
GUÈRRA-E-PATZ-III-WEB	Reflexionatz!…
GUÈRRA-E-PATZ-III-WEB	Es òmes d’un e un aute grop, ahaimadi e cansadi, començauen a dobtar s’encara ère de besonh exterminar-se es uns as auti; en totes es cares se notaue era trantalhada, e cadun se hège era madeisha pregunta: “Per qué?
GUÈRRA-E-PATZ-III-WEB	Entà qué me cau aucir e èster aucit?
GUÈRRA-E-PATZ-III-WEB	Aucitz vosati, s’ac voletz.
GUÈRRA-E-PATZ-III-WEB	Hètz çò que volgatz.
GUÈRRA-E-PATZ-III-WEB	Jo que ja non voi”.
GUÈRRA-E-PATZ-III-WEB	Tath ser, aguesta idia auie madurat madeish en totes es ments.
GUÈRRA-E-PATZ-III-WEB	Aqueri òmes demanauen, en quinsevolh moment, orrificar-se de çò que hègen, abandonà’c tot e húger entà dehòra.
GUÈRRA-E-PATZ-III-WEB	Mès encara qu’ath finau dera batalha toti sentien er orror de çò qu’auien hèt, encara que les shautaue méter punt e finau a tot, ua fòrça incomprensibla e misteriosa seguie dirigint es sòns actes; es artilhèrs, caperadi de sudor, de povàs e de sang, redusidi ara tresau part, trincadi e des.hèti peth cansament, seguien apressant es cargues, afustant e alugant es mèches; e es projectils, damb era madeisha rapiditat e crudeutat, volauen d’un costat en aute, esbauçant es còssi umans.
GUÈRRA-E-PATZ-III-WEB	E, atau, s’anaue complint aquera òbra terribla, non costada pera volentat des òmes senon pera volentat d’aqueth que govèrne as òmes e ath mon.
GUÈRRA-E-PATZ-III-WEB	Se bèth un auesse vist era desorganizada rèiregarda russa aurie dit qu’es francesi non auien de hèr senon un esfòrç minim e era armada russa aurie despareishut.
GUÈRRA-E-PATZ-III-WEB	Qui auesse vist era rèiregarda dera armada francesa aurie afirmat qu’es russi non auien besonh senon d’un petit esfòrç entà acabar damb eri.
GUÈRRA-E-PATZ-III-WEB	Mès ne es russi ne es francesi heren aguest esfòrç, e es ahlames dera batalha s’anauen amortant de man en man.
GUÈRRA-E-PATZ-III-WEB	Es russi non heren aguest esfòrç pr’amor que non auien estat eri es qu’auien començat er atac.
GUÈRRA-E-PATZ-III-WEB	Ath principi deth combat se trapauen en camin de Moscòu pr’amor d’empedir eth pas ar enemic; e quan acabèc er encontre seguien coma ara prumeria.
GUÈRRA-E-PATZ-III-WEB	Mès, encara qu’er objectiu des russi auesse estat hèr enlà des sues posicions as francesi, non aurien pugut hèr aguest darrèr esfòrç, donques que totes es sues tropes èren esbocinades; non i auie ua soleta unitat que non auesse patit granes pèrtes ena batalha; sense auer arreculat un pas, es russi auien perdut era mitat des sòns efectius.
GUÈRRA-E-PATZ-III-WEB	Es francesi, damb eth rebrembe de quinze ans de victòries, segurs de qué Napoleon ère invencible, damb era consciéncia d’auer conquistat ua part deth camp e non auer perdut qu’un quart des sues fòrces e qu’es vint mil òmes dera Garda èren intacti, qu’aurien pogut hèr aisidaments aguest esfòrç.
GUÈRRA-E-PATZ-III-WEB	Es francesi, qu’ataquèren ara armada russa entà hèr-la enlà des sues posicions, auien d’auer hèt aqueth esfòrç, perque tant qu’es russi empachèssen coma ara prumeria eth camin de Moscòu, er objectiu des francesi non s’aurie realizat e toti es sòns assagi e pèrtes aurien estat inutils.
GUÈRRA-E-PATZ-III-WEB	Mès es francesi tanpòc heren aguest esfòrç.
GUÈRRA-E-PATZ-III-WEB	Quauqui istorians asseguren que Napoleon non li calie senon hèr entrar en accion ara sua vielha Garda entà qué era batalha siguesse guanhada.
GUÈRRA-E-PATZ-III-WEB	Parlar de çò que s’aurie passat se Napoleon ac auesse hèt ei madeish que parlar sus çò que se passarie s’era tardor se convertisse en primauèra.
GUÈRRA-E-PATZ-III-WEB	Aquerò non podie passar.
GUÈRRA-E-PATZ-III-WEB	Napoleon non tenguec ara sua Garda perque non ac podie hèr e non per manca de talents.
GUÈRRA-E-PATZ-III-WEB	Toti es generaus e oficiaus e enquia es soldats dera armada francesa sabien que non ère possible de hè’c, pr’amor que non ac permetie era aflaquida morau dera armada.
GUÈRRA-E-PATZ-III-WEB	Que non ère Napoleon eth solet qu’experimentaue aguest sentiment, semblable a un sòmi, deth braç quilhat que què inèrt; toti es generaus, toti es soldats dera armada francesa, participant o non ena batalha, damb era experiéncia de combats anteriors (qu’en eri damb un esfòrç dètz viatges mendre er enemic auie hujut), auien era madeisha sensacion d’orror dauant d’aguest enemic que, dempús d’auer perdut era mitat des sòns efectius, seguie tan menaçaire ath finau dera batalha coma ath principi.
GUÈRRA-E-PATZ-III-WEB	Era fòrça morau dera armada francesa, qu’ère era atacanta, ère agotada.
GUÈRRA-E-PATZ-III-WEB	Es russi non artenheren en Borodino ua d’aguestes victòries que se mesuren damb tròci de tela estacadi a uns paus, que criden bandères, o per espaci qu’ocupauen e ocupen es tropes; artenheren ua victòria morau, era que convenc ar enemic dera superioritat morau deth sòn adversari e dera feblesa pròpia.
GUÈRRA-E-PATZ-III-WEB	Era invasion francesa, coma ua bèstia herotja que recep en plia carrèra ua herida mortau, sentie eth sòn fracàs.
GUÈRRA-E-PATZ-III-WEB	Mès que non podie arturar- se.
GUÈRRA-E-PATZ-III-WEB	Madeish qu’era armada russa, dus còps mès fèbla, non podie deishar de cedir.
GUÈRRA-E-PATZ-III-WEB	Dempús deth còp recebut, era armada francesa podie encara arrossegar-se enquia Moscòu.
GUÈRRA-E-PATZ-III-WEB	Mès aquiu, sense naui renfortiments per part des armes russes, li calie perir sanguinant-se pera mortau herida recebuda en Borodino.
GUÈRRA-E-PATZ-III-WEB	Eth resultat dirècte dera batalha de Borodino siguec era immotivada hujuda de Napoleon de Moscòu, era retirada peth vielh camin de Smolensk, era pèrta d’ua armada de cinc cents mil òmes e era queiguda dera França napoleonica, que sus era, per prumèr viatge en Borodino, s’auie quilhat era man d’un adversari que la superaue pes sues qualitats moraus.
GUÈRRA-E-PATZ-III-WEB	Era ment umana non pòt compréner era continuitat absoluda deth movement.
GUÈRRA-E-PATZ-III-WEB	Es leis de quinsevolh sòrta de movement son comprensibles entar òme a condicion de qué examine, desseparant arbitriariaments, es unitats que se compause.
GUÈRRA-E-PATZ-III-WEB	Mès, ath còp, aguest fraccionament arbitrari deth movement continú en unitats discontinues còste era majoritat des errors umans.
GUÈRRA-E-PATZ-III-WEB	Qu’ei fòrça ben coneishut eth sofisma des ancians: Aquiles non artenherà jamès ara tortuga que va ath sòn dauant encara que camine dètz viatges mès rapid qu’era.
GUÈRRA-E-PATZ-III-WEB	Quan Aquiles age recorrut er espaci que lo separe dera tortuga, aguesta aurà auançat era dètzau part d’aguest espaci; quan Aquiles artenhe aguesta dètzau part, era tortuga aurà auançat era centena part, e atau enquiar infinit.
GUÈRRA-E-PATZ-III-WEB	Semblable problèma ère insoluble entàs ancians.
GUÈRRA-E-PATZ-III-WEB	Çò d’absurd d’aguesta solucion (qu’Aquiles jamès artenherà ara tortuga) venguie d’auer admetut arbitrariaments unitats discontinues deth movement, quan era vertat ei qu’es movements d’Aquiles e dera tortuga son continús.
GUÈRRA-E-PATZ-III-WEB	Agarrant unitats de movement cada viatge mès petites, non hèm senon apressar-mos cada còp mès ara solucion deth problèma, mès sense vier a resòlver-lo jamès.
GUÈRRA-E-PATZ-III-WEB	Aquerò s’obten en tot adméter, solet, es magnituds infinitesimaus e era sua progression ascendenta enquia ua desena e somant aguesta progression geometrica.
GUÈRRA-E-PATZ-III-WEB	Ua naua arrama des matematiques, er empleg des infinitesimaus, resòlv actuauments problèmes qu’abantes semblauen insolubles.
GUÈRRA-E-PATZ-III-WEB	Aguesta arrama naua des matematiques, desconeishuda pes ancians, aplicada aué entà estudiar es movements de magnituds infinitaments petites, ei a díder, d’aqueres que restablissen era sua condicion principau (era sua continuitat absoluda), corregís atau er inevitable error qu’era ment umana non pòt eludir en estudiar, en sòrta deth movement continú, quauques ues des sues unitats.
GUÈRRA-E-PATZ-III-WEB	Madeish se passe quan estudiam leis deth desvolopament istoric.
GUÈRRA-E-PATZ-III-WEB	Er auanç dera umanitat, costat per un nombre infinit d’arbitrarietats umanes, ei un procés continú.
GUÈRRA-E-PATZ-III-WEB	Era comprension des leis d’aguest movement ei er objectiu dera istòria.
GUÈRRA-E-PATZ-III-WEB	Mès, entà compréner es leis deth movement continú resultant de totes es arbitrarietats umanes, era ment umana admet, ath delà d’unitats arbitràries, tanben es discontinues.
GUÈRRA-E-PATZ-III-WEB	Eth prumèr metòde istoric s’està en cuélher de manèra arbitrària ua seria d’eveniments continús e estudiar-les separadaments de d’auti, quan non i a ne pòt auer un eveniment isolat pr’amor qu’es uns vien des auti, sense pòsa.
GUÈRRA-E-PATZ-III-WEB	Eth dusau metòde consistís a examinar es actes d’un individú, rei o cap militar, coma ua soma d’arbitrarietats umanes, que jamès se manifèsten ena actuacion d’un personatge istoric.
GUÈRRA-E-PATZ-III-WEB	Era sciéncia istorica, en sòn incessant desvolopament, admet tostemp unitats cada còp mès petites entàs sues investigacions e, plan per aquerò, sage d’apressar-se ara vertat.
GUÈRRA-E-PATZ-III-WEB	Quinsevolh deduccion istorica, a despart de tota critica, s’esbugasse coma eth povàs, sense deishar tralha, s’aguest trabalh aliste coma objècte d’estudi ua unitat discontinua de temps màger o mendre, causa que n’a tot eth dret, pr’amor qu’era unitat istorica analisada ei tostemp arbitrària.
GUÈRRA-E-PATZ-III-WEB	Sonque cuelhent entara nòsta observacion era unitat infinitesimau coma diferenciau dera istòria, ei a díder, es aspiracions omogenèes des òmes, e artenhent er art d’integrar (en tot somar es infinitesimaus) podem arribar a compréner es leis dera istòria.
GUÈRRA-E-PATZ-III-WEB	Es quinze prumèrs ans deth sègle XIX se distinguissen en Euròpa per un movement extraordinari de milions d’òmes qu’abandonen es sues abituaus ocupacions, van d’un costat en aute d’Euròpa, saquègen, s’aucissen entre eri, capiten e se desespèren; eth cors totau dera vida se modifique pendent quauqui ans e se coneish per un movement accelerat, entà aflaquir-se mès tard.
GUÈRRA-E-PATZ-III-WEB	Quina siguec era encausa d’aguest movement e quines leis lo governèren?, se pregunte era rason umana.
GUÈRRA-E-PATZ-III-WEB	Es istorians que responen ad aguesta pregunta mos expausen es actes e es discursi de diuèrses desenes d’òmes en un edifici de París e balhen ad aguesti actes e discursi eth nòm de revolucion.
GUÈRRA-E-PATZ-III-WEB	Mès era rason umana non solet se remís a acceptar aguesta explicacion, senon que mos ditz dubèrtaments qu’eth metòde seguit entà explicà’c ei faus, donques que considère qu’eth fenomèn mès fèble siguec era encausa deth mès fòrt.
GUÈRRA-E-PATZ-III-WEB	Era soma des arbitraritats umanes creèc era revolucion e a Napoleon; e solet aguesta soma d’arbitraritats les suportèc e les anequelic.
GUÈRRA-E-PATZ-III-WEB	Plan que òc, cada còp qu’apareisheren conquistadors i auec guèrres, replique era rason umana; mès aquerò non pròve qu’es conquistadors siguen era encausa des guèrres e que poguen trapar-se es leis dera guèrra ena actuacion personau d’un solet individú.
GUÈRRA-E-PATZ-III-WEB	Tostemp que guardi eth relòtge, quan era agulha s’aprèsse tàs dètz, enteni qu’ena glèisa pròcha comencen a trinhonar es campanes; mès eth hèt de qué comencen a trinhonar es campanes cada còp qu’era agulha deth relòtge arribe enes dètz non m’autorize a dedusir qu’era posicion dera agulha deth mèn relòtge ei era encausa deth movement des campanades.
GUÈRRA-E-PATZ-III-WEB	Cada còp que se met en marcha ua locomotòra enteni eth sòn fiulet, veigui qu’era valva se daurís, qu’es arròdes viren, mès non posqui dedusir per aquerò qu’eth fiulet e eth movement des arròdes siguen era causa deth movement dera locomotòra.
GUÈRRA-E-PATZ-III-WEB	Diden es mujiks, quan era primauèra vie en retard, qu’eth vent hered bohe perque es casses comencen a brotoar; e, plan que òc, quan es casses brotoen en primauera bohe un vent hered.
GUÈRRA-E-PATZ-III-WEB	Mès, encara que jo ignora eth per què bohe aguest vent hered quan brotoen es casses, non posqui creir, coma es campanhards, qu’era encausa d’aguest vent sigue eth puntejar des grilhs en arbe.
GUÈRRA-E-PATZ-III-WEB	Non ac posqui creir pr’amor qu’era fòrça deth vent ei d’autrú ath brotoar des casses.
GUÈRRA-E-PATZ-III-WEB	Veigui solet ua coïncidéncia de condicions, coma solem trapar en quinsevolh fenomèn dera vida, e me convenci de qué, per mès que campa era agulha deth relòtge, era valva e es arròdes dera locomotòra e es grilhs deth casse, jamès coneisherè era encausa deth movement dera campana, dera locomotòra e deth vent primaverau.
GUÈRRA-E-PATZ-III-WEB	Entà artenhè’c me cau cambiar eth mèn punt d’enguarda e estudiar es leis que regissen eth movement deth bugàs, dera campana e deth vent.
GUÈRRA-E-PATZ-III-WEB	Madeish li cau hèr ara istòria.
GUÈRRA-E-PATZ-III-WEB	E ja s’an hèt assagi en aguest sens.
GUÈRRA-E-PATZ-III-WEB	Entà estudiar es leis dera istòria mos cau cambiar totafèt er objècte d’estudi; desbrembar as reis, ministres e generaus e estudiar es elements omogenèus e infinitaments petiti que guiden ara massa.
GUÈRRA-E-PATZ-III-WEB	Arrés pòt saber en quina mesura poirà er òme compréner, en tot tier aguest metòde, es leis que regissen era istòria; ei evident, ça que la, qu’en aguesta entrepresa non s’an tengut ne era milionesima part des esfòrci hèts pes istorians entà descríuer es actes des reis, caps militars e ministres e expausar es sues pròpies consideracions a prepaus d’aguesti actes.
GUÈRRA-E-PATZ-III-WEB	Es fòrces amassades d’ua desena de pòbles d’Euròpa hèn irrupcion en Russia.
GUÈRRA-E-PATZ-III-WEB	Era armada e era populacion russa arreculen evitant er encontre, prumèr entà Smolensk e dempús, de Smolensk entà Borodino.
GUÈRRA-E-PATZ-III-WEB	Era armada francesa, damb fòrces propulsiues tostemp superiores, se lance entà Moscòu, era mèta deth sòn movement.
GUÈRRA-E-PATZ-III-WEB	Aguesta fòrça creish tant que s’aprèsse ena mèta, madeish qu’era velocitat d’un còs que què en espaci aumente a mida que s’aprèsse en tèrra.
GUÈRRA-E-PATZ-III-WEB	Darrèr demoren milèrs de quilomètres d’un país ahaimant e ostil; per dauant, ues desenes de quilomètres les separen deth sòn objectiu.
GUÈRRA-E-PATZ-III-WEB	Cada soldat dera armada francesa ac sent, e era invasion auance per era madeisha, pera fòrça deth sòn impuls.
GUÈRRA-E-PATZ-III-WEB	Ena armada russa, coma mès s’arrecule mès creish er òdi contra er enemic, que, damb era arreculada continua, s’agranís e concentre.
GUÈRRA-E-PATZ-III-WEB	Eth patac se produsís en Borodino.
GUÈRRA-E-PATZ-III-WEB	Degun des dus contraris se desagrègue, mès era armada russa, de seguit dempús deth patac, contunhe era sua retirada damb eth madeish assopliment qu’arrecule ua bòla de bilhard en tustar contra ua auta qu’auance damb màger fòrça; plan per aquerò, era bòla dera invasion, lançada a grana velocitat (encara que tota era sua fòrça rèste agotada en patac), seguic era sua carrèra pendent bèth temps.
GUÈRRA-E-PATZ-III-WEB	Es russi se retiren a cent vint quilomètres mès enlà de Moscòu.
GUÈRRA-E-PATZ-III-WEB	Es francesi arriben ena capitau e aquiu s’arturen.
GUÈRRA-E-PATZ-III-WEB	Se passen cinc setmanes sense cap batalha.
GUÈRRA-E-PATZ-III-WEB	Es francesi s’estàn immobils.
GUÈRRA-E-PATZ-III-WEB	Coma ua fèra mortauments nafrada que, en tot sanguejar-se, lèque es sues herides, s’està en Moscòu pendent un cèrt temps sense entamenar arren; de pic, sense cap motiu nauèth, hè repè, en tot calar-se en camin de Kaluga; e (dempús dera victòria de Malo-Yaroslavets, a on tanben ei eth patron deth camp de batalha) sense cap aute combat seriós, seguís en tot húger cada viatge mès rapidaments entà Smolensk e dempús de Smolensk entà Vilna, entar arriu Berezina e mès enlà.
GUÈRRA-E-PATZ-III-WEB	Era net deth 26 d’agost, Kutuzov e tota era armada russa èren convençudi de qué auien guanhat era batalha de Borodino.
GUÈRRA-E-PATZ-III-WEB	Kutuzov l’ac escriuec atau ar Emperaire e ordenèc as sòns òmes que se premanissen entà un nau combat damb era fin d’acabar damb es invasors; non perque volesse enganhar a quauquarrés, senon perque sabie qu’er enemic ère vençut, coma toti es qu’auien participat ena batalha se’n sabien.
GUÈRRA-E-PATZ-III-WEB	Mès aquera madeisha tarde e eth dia a vier comencen a receber-se infòrmes des inausides pèrtes patides.
GUÈRRA-E-PATZ-III-WEB	Era mitat dera armada auie despareishut, e ua naua batalha qu’ère materiauments impossible.
GUÈRRA-E-PATZ-III-WEB	Qu’ère impossible presentar ua batalha abantes de conéisher totes es donades, abantes de recuélher as heridi, de reméter es municions e compdar es mòrts.
GUÈRRA-E-PATZ-III-WEB	Prumèr les calie nomentar naui caps que remplacèssen as queigudi; es es soldats les calie minjar e dormir, causa que non auien hèt.
GUÈRRA-E-PATZ-III-WEB	Ath delà, ara seguida dera batalha, a londeman, era armada francesa (per çò d’aquera fòrça propulsiua qu’aumentaue en rason invèrsa ath cairat dera distància) se lançaue contra era armada russa.
GUÈRRA-E-PATZ-III-WEB	Kutuzov, e tota era armada damb eth, volie atacar eth dia a vier.
GUÈRRA-E-PATZ-III-WEB	Les calec arrecular ua etapa; dempús ua auta e ua auta, enquia qu’er 1 de seteme, quan era armada ère près de Moscòu, a maugrat deth sentiment que senhorejaue enes sues files, era situacion exigic qu’es tropes seguissen eth sòn replegament.
GUÈRRA-E-PATZ-III-WEB	Era armada arreculèc ua etapa mès, era darrèra, e Moscòu queiguec enes mans des enemics.
GUÈRRA-E-PATZ-III-WEB	Es òmes acostumats a pensar qu’es plans de guèrra e des batalhes son òbra de grani caps militars, persones qu’actuen coma nosati, quan, seigudi en nòste burèu, decidim sus eth mapa, com auríem actuat en aguesta e en ua auta conjectura, se pregunten: per qué Kutuzov pendent era retirada non hec aquerò o aquerò aute?
GUÈRRA-E-PATZ-III-WEB	Per qué non cuelhec posicions dauant de Fili, per qué non hec repè immediataments peth camin de Kaluga, abandonant Moscòu, eca, eca.?
GUÈRRA-E-PATZ-III-WEB	Es òmes avedadi a pensar atau s’en desbremben o ignoren es condicions inevitables que se desvolope tostemp era actuacion d’un generau en cap.
GUÈRRA-E-PATZ-III-WEB	Era actuacion d’un generau en cap non se retire bric ad açò que mos imaginam quan, seigudi en nòste burèu, analisam sus eth mapa ua campanha quinsevolhe, damb ua determinada quantitat de tropes de ua e ua auta part, en ua region coneishuda e partint des nòsti calculs d’un moment determinat.
GUÈRRA-E-PATZ-III-WEB	Eth generau en cap non se ve jamès en aguestes condicions de començament que nosati mos trapam quan examinam quinsevolh eveniment.
GUÈRRA-E-PATZ-III-WEB	Eth generau en cap se trape tostemp ath miei d’ua sòrta d’eveniments en movement, e jamès, en cap instant, pòt abastar tota era importància des hèts que se produsissen.
GUÈRRA-E-PATZ-III-WEB	En bèri moments er eveniment emergís de pic damb tota era sua importància, e en cada moment d’aguesta graduau revelacion, d’aguesta marcha incessanta des eveniments, eth generaue en cap se trape ath miei d’un jòc plan complicat d’intrigues, suenhs, dependéncies, projèctes, conselhs, menaces, enganhes, damb eth constant besonh de respóner as infinites preguntes que li hèn, preguntes que soent se contradiden mutuauments.
GUÈRRA-E-PATZ-III-WEB	Es sabents dera sciéncia militara mos diden plan seriosaments que Kutuzov, plan abantes d’arribar en Fili, li calie auer dirigit es sues tropes entath camin de Kaluga; e vien a afirmar que quauquarrés gausèc prepausar-l’ac.
GUÈRRA-E-PATZ-III-WEB	Mès ath generau en cap, sustot enes moments dificils, non solet li presenten un projecte, senon desenes e desenes d’eri e toti ath còp.
GUÈRRA-E-PATZ-III-WEB	Cadun d’aguesti projèctes, basadi ena estratégia e ena tactica, se contraditz damb es auti.
GUÈRRA-E-PATZ-III-WEB	Poiríem díder qu’eth generau non li calie senon alistar-ne un d’eri, mès era vertat ei que ne tan solet aquerò se pòt hèr.
GUÈRRA-E-PATZ-III-WEB	Eth temps e es eveniments non demoren.
GUÈRRA-E-PATZ-III-WEB	Supausem, per exemple, qu’eth dia 28 li prepausen passar entath camin de Kaluga; mès en aqueth moment arribe un ajudant de Miloradovic que pregunte, de part deth sòn cap, se li cau arrecular o acceptar eth combat.
GUÈRRA-E-PATZ-III-WEB	Eth generau en cap li cau balhar immediataments ua orde; e era orde d’arrecular l’aluenhe deth camin de Kaluga.
GUÈRRA-E-PATZ-III-WEB	Era gent que non compren e desbrembe es condicions que se desvolope era actuacion d’un generau en cap descriu era situacion dera armada en Fili e supause qu’eth generau en cap podie resòlver liuraments, er 1 de seteme, eth problèma de se calie abandonar o deféner Moscòu, quan enes condicions que se trape era armada, a cinc quilomètres dera capitau, semblable problèma non se podie ne tansevolhe suscitar.
GUÈRRA-E-PATZ-III-WEB	Quan, donc, se decidic?
GUÈRRA-E-PATZ-III-WEB	Se decidic en Drissa, en Smolensk e, de manèra mès perceptibla, eth 24 en Shevardino, eth 26 en Borodino e, cada dia, cada ora, cada instant, dempús era retirada de Borodino enquia Fili.
GUÈRRA-E-PATZ-III-WEB	Era armada russa, après era sua retirada de Borodino, se posèc en Fili.
GUÈRRA-E-PATZ-III-WEB	Quan Ermolov, manat per Kutuzov a inspectar es posicions, li didec ath Plan Seren que près de Moscòu non podie presentar-se batalha e les calie seguir arreculant, Kutuzov lo guardèc estonat e li hec repetir es sues paraules.
GUÈRRA-E-PATZ-III-WEB	Da-me era man, li didec, en tot virar-la pr’amor de préner-li eth pos.
GUÈRRA-E-PATZ-III-WEB	Pensa çò que dides.
GUÈRRA-E-PATZ-III-WEB	En monte Poklonnaia, a sies quilomètres dera pòrta de Dorogomilov, Kutuzov baishèc deth sòn coche e cuelhec sèti en un banc, ath cant deth camin.
GUÈRRA-E-PATZ-III-WEB	Ath sòn entorn s’amassèc un bon nombre de generaus qu’ada eri se junhec eth comde Rastopchin, que venguie d’arribar de Moscòu.
GUÈRRA-E-PATZ-III-WEB	Toti aqueri importants personatges, divididi en grops, blagauen sus es auantatges e desauantatges dera posicion, sus er estat des tropes, es plans prepausadi, era situacion de Moscòu, e, en generau, des problèmes militars.
GUÈRRA-E-PATZ-III-WEB	Toti se n’encuedauen, encara qu’arrés ad mostrèsse, que se tractaue d’un conselh de guèrra.
GUÈRRA-E-PATZ-III-WEB	Es convèrses virauen ar entorn de questions militares, se quauqu’un comentaue nauetats personaus, ac hège en votz baisha e de seguit entornaue entath tèma militar.
GUÈRRA-E-PATZ-III-WEB	Que non auie ne badinades ne arridolets: s’esdegauen, plan que òc, en tier-se ara nautada dera situacion.
GUÈRRA-E-PATZ-III-WEB	Cada grop sajaue d’apressar-se ath generau en cap (qu’eth sòn banc formaue eth centre dera reünion) e parlauen de sòrta qu’eth les podesse enténer.
GUÈRRA-E-PATZ-III-WEB	Kutuzov prestaue atencion a toti; a viatges hège preguntes sus çò que se comentaue ar entorn, mès non se calaue enes convèrses ne exprimie cap opinion personau.
GUÈRRA-E-PATZ-III-WEB	Soent, dempús d’escotar çò que se didie en un grop, se viraue decebut coma se non siguesse aquerò çò qu’eth desiraue enténer.
GUÈRRA-E-PATZ-III-WEB	Es uns parlauen dera posicion escuelhuda e criticauen, mès qu’era posicion madeisha, era capacitat mentau des qui l’auien alistat.
GUÈRRA-E-PATZ-III-WEB	D’auti afirmauen qu’er error venguie de darrèr e qu’aurie estat mielhor acceptar era batalha dus dies abantes.
GUÈRRA-E-PATZ-III-WEB	En un aute grop se comentaue era batalha de Salamanca, que sus era auie informat Cressart, un francés vestit damb unifòrme espanhòu, que venguie d’arribar.
GUÈRRA-E-PATZ-III-WEB	Eth francés, damb un prince aleman que servie ena armada russa, comentaue eth sètge de Saragossa e era possibilitat de que Moscòu se defenesse dera madeisha manèra).
GUÈRRA-E-PATZ-III-WEB	Mès enlà, eth comde Rastopchin didie qu’ère prèst a morir entre es murs de Moscòu damb era milícia moscovita, mès non podie deishar de plànher era manca d’informacion sus era situacion, que l’auien auut, en tot híger que, se l’auessen metut ath pas, es causes s’aurien passat de ua auta manèra…
GUÈRRA-E-PATZ-III-WEB	D’auti, balhant mòstres des sòns prigonds coneishements estrategics, discutien sus era direccion que les calerie cuélher as tropes.
GUÈRRA-E-PATZ-III-WEB	Quauqui uns didien causes absoludaments uedes de sens.
GUÈRRA-E-PATZ-III-WEB	Eth ròstre de Kutuzov semblaue cada còp mès preocupat e trist.
GUÈRRA-E-PATZ-III-WEB	De totes aguestes convèrses ne treiguie era sensacion de qué non existie, en sens mès ample dera paraula, cap possibilitat fisica de protegir Moscòu; ei a díder, que se i auesse un generau en cap tan hòl qu’ordenèsse presentar batalha, se produsirie tau confusion qu’eth combat non aurie lòc.
GUÈRRA-E-PATZ-III-WEB	Com podien amiar ara sua armada, aqueri generaus, entà un camp de batalha que credien impossible?
GUÈRRA-E-PATZ-III-WEB	Es oficiaus, e enquia e tot es soldats (que tanben pensen), trapauen madeish impossible era posicion; non podien, donc, anar entath combat damb era seguretat d’ua derrota.
GUÈRRA-E-PATZ-III-WEB	Que Bennigsen persutèsse ena defensa d’aguesta posicion e es auti en criticar-la, que ja ère parièr; que non ère senon un pretèxt entara discussion e era intriga.
GUÈRRA-E-PATZ-III-WEB	Atau ac pensaue Kutuzov.
GUÈRRA-E-PATZ-III-WEB	Bennigsen, qu’auie escuelhut aquera posicion e mostraue damb ardor eth sòn patriotisme rus (causa que Kutuzov non podie enténer sense arroncilhar es celhes), persutaue ena defensa de Moscòu.
GUÈRRA-E-PATZ-III-WEB	Kutuzov vedie damb meridiana claretat eth vertadèr objectiu de Bennigsen: en cas de fracassar, balharie era responsabilitat dera derrota a Kutuzov, qu’auie amiat ara armada enquia Vorobiovy Gori sense combàter; en cas de capitada s’ac poirie atribuir ara sua persona; e s’eth sòn plan non s’acceptaue, quedaue liure de responsabilitats per auer abandonat Moscòu sense luta.
GUÈRRA-E-PATZ-III-WEB	Mès en aqueth moment non l’importauen ar ancian es intrigues.
GUÈRRA-E-PATZ-III-WEB	Ua soleta e terribla question lo preocupaue, mès arrés responec ada era.
GUÈRRA-E-PATZ-III-WEB	E entada eth aguesta question s’estaue tan solet en aquerò.
GUÈRRA-E-PATZ-III-WEB	Quan ac hi?
GUÈRRA-E-PATZ-III-WEB	Siguec ager quan li balhè a Platov era orde d’arrecular, o delàger quan me demorè assopit e encargué a Bennigsen que balhèsse es ordes de besonh?
GUÈRRA-E-PATZ-III-WEB	O s’a passat abantes?…
GUÈRRA-E-PATZ-III-WEB	Mès quan, quan se decidic ua causa tan terribla?
GUÈRRA-E-PATZ-III-WEB	Moscòu li cau èster abandonada, era armada a d’arrecular: me cau balhar aguesta orde”.
GUÈRRA-E-PATZ-III-WEB	E balhar-la li semblaue madeish que renonciar ath comandament suprèm dera armada.
GUÈRRA-E-PATZ-III-WEB	Non solet estimaue eth poder, senon que s’auie avedat ada eth (es aunors tributadi ath prince Prozorovski, que d’eth auie estat agregat en Turquia, l’irritauen).
GUÈRRA-E-PATZ-III-WEB	Ère, ath delà, convençut d’èster era persona destinada a sauvar Russia e, plan per aquerò, contra era volentat deth Tsar, mès damb era aprovacion deth pòble, siguec escuelhut generau en cap.
GUÈRRA-E-PATZ-III-WEB	Credie que solet eth podie, en aqueres circonstàncies dificiles, èster eth generau en cap, e, arrés mès en mon ère en condicions d’acarar-se, sense sénter pòur, ath sòn adversari: er invencible Napoleon; l’orrificaue era idia dera orde que li calie balhar.
GUÈRRA-E-PATZ-III-WEB	Mès auie de cuélher ua decision.
GUÈRRA-E-PATZ-III-WEB	S’auie d’acabar damb es convèrses massa liures qu’abondauen ath son entorn.
GUÈRRA-E-PATZ-III-WEB	Manèc cridar as generaus superiors en reng.
GUÈRRA-E-PATZ-III-WEB	E gessec entà Fili, a on se trapauen es sòns coches.
GUÈRRA-E-PATZ-III-WEB	Tàs dues dera tarde s’amassèc eth conselh ena ampla e comòda isba deth campanhard Andrei Savostianov.
GUÈRRA-E-PATZ-III-WEB	Es òmes, hemnes e mainatges dera nombrosa familha s’auien agropat ena part deth darrèr dera isba, en aute costat deth vestibul.
GUÈRRA-E-PATZ-III-WEB	Solet ua arrèilha d’Andrei Savostianov, Malasha, mainada de sies ans (que damb era eth Plan Seren badinèc corauments e que li balhèc un terròc de sucre ara ora deth tè), se demorèc sus eth brasèr dera cramba grana.
GUÈRRA-E-PATZ-III-WEB	Malasha, timida e contenta, contemplaue deth sòn lòc es ròstres, unifòrmes e decoracions des generaus qu’anauen entrant e se seiguien enes ampli bancs botadi en angle jos es icònes.
GUÈRRA-E-PATZ-III-WEB	Eth “pairin” (atau cridaue Matasha, ath sòn laguens, a Kutuzov), s’auie seigut en un cornèr escur, darrèr deth brasèr.
GUÈRRA-E-PATZ-III-WEB	S’estaue en.honsat ena sua cagira plegabla e gargalhaue de contunh, en tot ajustar-se eth cochèr dera guerrera, que, encara que descordat, semblaue que li shordaue.
GUÈRRA-E-PATZ-III-WEB	Es qu’entrauen s’apressauen ada eth er un darrèr er aute.
GUÈRRA-E-PATZ-III-WEB	Sarraue es mans a quauqui uns; a d’auti les hège ua inclinacion de cap.
GUÈRRA-E-PATZ-III-WEB	Kaisarov, er ajudant de camp deth Plan Seren, volec córrer eth ridèu dera hièstra, qu’ère dauant de Kutuzov, mès eth agitèc emmaliciat era man e Kaisarov comprenec qu’eth Plan Seren non volie que guardessen eth sòn ròstre.
GUÈRRA-E-PATZ-III-WEB	Ath torn dera taula rustica d’auet, caperada de mapes, plans, papèrs e creions, s’auie amassat tanta gent qu’as ordenances les calec hèr-se a vier un aute banc e lo botèren ath cant dera taula.
GUÈRRA-E-PATZ-III-WEB	En aguest banc se seigueren Ermolov, Kaisarov e Tolly.
GUÈRRA-E-PATZ-III-WEB	Jos es icònes, eth prumèr lòc l’ocupaue Barclay de Tolly, que ludie en còth era crotz de Sant Jòrdi e auie eth ròstre esblancossit e malautís; eth sòn ample front s’amassaue damb eth crani cauvet.
GUÈRRA-E-PATZ-III-WEB	Qu’auie fèbre de hège dus dies e en aqueth madeish moment sentie caudheireds e li hège mau tot eth còs.
GUÈRRA-E-PATZ-III-WEB	Uvarov ère ath sòn costat e, en votz baisha (tau que parlauen toti), li didie quauquarren ara prèssa e gesticulant.
GUÈRRA-E-PATZ-III-WEB	Eth petit e redon Dojturov, damb es celhes arquejades e es mans plegades sus eth vrente, escotaue damb atencion.
GUÈRRA-E-PATZ-III-WEB	Dauant, apuant era man ena sua blanca tèsta de traits energics e uelhs ludents, se trapaue eth comde Ostermann-Tolstoi, que semblaue recuelhut enes sòns pròpis pensaments.
GUÈRRA-E-PATZ-III-WEB	Raievski, damb eth gèst de costum, entortilhaue es sòns neri peus enes possi e campaue tanlèu a Kutuzov coma ara pòrta d’entrada.
GUÈRRA-E-PATZ-III-WEB	Illuminaue eth ròstre energic, beròi e bravàs de Konovnitsin un arridolet trende e maliciós.
GUÈRRA-E-PATZ-III-WEB	Venguie de trapar-se damb era guardada de Malasha e li hège senhaus damb es uelhs que costauen er arridolet dera mainada.
GUÈRRA-E-PATZ-III-WEB	Toti demorauen a Bennigsen, que, damb era desencusa d’inspectar de nauèth es posicions, venguie de balhar punt e finau a un suculent repais, demorèren era sua arribada dempús es quate enquias sies, sense començar era session, en tot tier en votz baisha, convèrses particulares.
GUÈRRA-E-PATZ-III-WEB	Quan Bennigsen entrèc ena isba damb aguesta pregunta: “Mos cau abandonar sense combàter era anciana e sagrada capitau de Russia o l’auem de deféner?” Ad aguestes paraules seguic un silenci perlongat e generau.
GUÈRRA-E-PATZ-III-WEB	Toti es ròstres s’escuriren e, ath miei deth silenci, s’entenie era irritada tossiquera de Kutuzov.
GUÈRRA-E-PATZ-III-WEB	E toti es uelhs se virèren entada eth.
GUÈRRA-E-PATZ-III-WEB	Mès eth silenci siguec brèu.
GUÈRRA-E-PATZ-III-WEB	Anciana e sagrada capitau de Russia!, repetic de pic damb votz irritada es paraules de Bennigsen, hènt veir atau era faussetat qu’auien estat dites.
GUÈRRA-E-PATZ-III-WEB	Permetetz-me que vos diga, Excelléncia, qu’aguesta pregunta non a cap de sens entà un rus, e inclinèc entà dauant eth sòn gròs còs.
GUÈRRA-E-PATZ-III-WEB	Eth problèma se pòt plantejar atau; non a cap de sens.
GUÈRRA-E-PATZ-III-WEB	Se vos è convocat ad aguesta amassada ei entà plantejar un problèma militar, qu’ei aguest: “Era sauvacion de Russia s’està ena sua armada.
GUÈRRA-E-PATZ-III-WEB	Ei convenent riscar era pèrta dera armada e de Moscòu acceptant eth combat o ei mielhor autrejar Moscòu sense lutar?” Qu’ei sus aguest punt que voi saber era vòsta pensada.
GUÈRRA-E-PATZ-III-WEB	E dit aquerò, se hec de nauèth entà darrèr, sus eth dorsièr deth fautulh.
GUÈRRA-E-PATZ-III-WEB	Era discussion comencèc.
GUÈRRA-E-PATZ-III-WEB	Bennigsen non credie qu’era campanha siguesse perduda.
GUÈRRA-E-PATZ-III-WEB	Autaplan admentent era opinon de Barclay e quauque aute sus era impossibilitat d’acceptar era batalha, ara defensiua, en Fili, e amiat peth sòn patriotisme rus e er amor a Moscòu, prepausaue passar es tropes de nets, deth flanc dret entath quèrre, pr’amor d’atacar londeman eth flanc dret des francesi.
GUÈRRA-E-PATZ-III-WEB	Es opinions se dividiren: Ermolov, Dojturov e Raievski apuèren a Bennigsen.
GUÈRRA-E-PATZ-III-WEB	Sigue pr’amor que les guidaue eth besonh d’immolar-se abantes d’abandonar Moscòu, o sigue per d’autes consideracions personaus, aqueri generaus semblauen non compréner qu’eth Conselh non podie cambiar er inevitable curs des eveniments e que Moscòu ja ère abandonada.
GUÈRRA-E-PATZ-III-WEB	Atau ac compreneren es auti, e deishant en un costat tot çò restacat a Moscòu parlèren sus era direccion que li calie cuélher era armada ena sua retirada.
GUÈRRA-E-PATZ-III-WEB	Malasha, que, sense desseparar es uelhs, observaue tot çò que se passaue dauant d’era, comprenie de manèra plan diferenta era importància d’aqueth Conselh.
GUÈRRA-E-PATZ-III-WEB	Li semblaue que consistie en ua luta personau entre “eth pairin” e “er òme dera levita longa”, coma cridaue a Bennigsen, vedie se guaire emaliciadi èren quan parlauen er un damb er aute e tostemp cuelhie partida peth pairin.
GUÈRRA-E-PATZ-III-WEB	Vedec se com, ath miei dera convèrsa, eth pairin hec un còp de uelh rapid e maliciós ar òme dera levita; comprenec damb grana alegria qu’eth pairin li braquèc es ales, que Bennigsen se rogic inesperadaments e comencèc a caminar d’un costat en aute dera sala.
GUÈRRA-E-PATZ-III-WEB	Es paraules qu’auien influit atau sus Bennigsen èren era opinion exprimida per Kutuzov, damb votz mesurada e tranquilla, sus desauantatges e auantatges dera prepausa de Bennigsen: hèr passar pendent era net es tropes dera ala dreta entara quèrra pr’amor d’atacar eth flanc dret des francesi.
GUÈRRA-E-PATZ-III-WEB	Jo, senhors, didec Kutuzov, non posqui aprovar eth projècte deth comde.
GUÈRRA-E-PATZ-III-WEB	Tostemp ei perilhosa era reagrupacion de tropes pròches ar enemic.
GUÈRRA-E-PATZ-III-WEB	Era istòria militara ac confirme.
GUÈRRA-E-PATZ-III-WEB	Atau, per exemple…
GUÈRRA-E-PATZ-III-WEB	Kutuzov s’arturèc coma cercant un cas qu’illustrèsse es sues paraules, en tot calar en Bennigsen ua guardada clara e ingenua.
GUÈRRA-E-PATZ-III-WEB	Òc, per exemple, era batalha de Friedland; eth comde la rebrembarà ben.
GUÈRRA-E-PATZ-III-WEB	Aquera batalha non gessec… deth tot ben, pera simpla rason de qué es nòstes tropes se reagrupèren massa apròp der enemic…
GUÈRRA-E-PATZ-III-WEB	Un silenci qu’a toti les semblèc massa long seguic ad aguestes paraules.
GUÈRRA-E-PATZ-III-WEB	Se repreneren dempús es discussions, mès ja damb frequentes pauses; qu’ère evident que ja non auie arren entà discutir.
GUÈRRA-E-PATZ-III-WEB	Pendent ua d’aguestes pauses Kutuzov lancèc ua penibla alendada, coma se siguesse a mand de parlar.
GUÈRRA-E-PATZ-III-WEB	Toti lo guardèren.
GUÈRRA-E-PATZ-III-WEB	Eh, bien, monsieurs!, je vois bien que c’est moi qui paierai les pots casses, didec.
GUÈRRA-E-PATZ-III-WEB	Se lheuèc e s’apressèc doçament ena taula.
GUÈRRA-E-PATZ-III-WEB	Senhors, è escotat es vòstes opinions.
GUÈRRA-E-PATZ-III-WEB	Quauqui uns non seràn d’acòrd damb jo.
GUÈRRA-E-PATZ-III-WEB	Mès jo (e se posèc), en vertut des poders que m’a conferit eth Tsar e era patria, ordeni era retirada.
GUÈRRA-E-PATZ-III-WEB	Ara seguida d’aquerò, es generaus comencèren a dispersar-se solemni e silenciosi, coma se tornèssen d’un acogament.
GUÈRRA-E-PATZ-III-WEB	Quauqui generaus, damb votz contenguda, plan desparièra dera qu’auien tengut enes discussions, li dideren quauquarren ath generau en cap.
GUÈRRA-E-PATZ-III-WEB	Malasha, que hège estona que la demorauen entà sopar, baishèc deth brasèr, en tot emparar-se damb es pès nudi enes bòrds; dempús, esguitlant-se’n entre es cames des generaus, despareishec pera pòrta deth vestibul.
GUÈRRA-E-PATZ-III-WEB	Un còp aueren gessut es generaus, Kutuzov se seiguec de nauèth e s’estec ua estona damb es codes emparadi sus era taula, pensant tostemp en aquera terribla question: “Quan, quan se decidic er abandon de Moscòu?
GUÈRRA-E-PATZ-III-WEB	Quan arribèc çò que hec fatau aguest abandon?
GUÈRRA-E-PATZ-III-WEB	Aquerò, aquerò non m’ac demoraua, didec ath sòn ajudant de camp, Schneider, qu’entrèc ena cramba ja auançada era net.
GUÈRRA-E-PATZ-III-WEB	Que non m’ac demoraua!
GUÈRRA-E-PATZ-III-WEB	Jamès auia pensat en aquerò!
GUÈRRA-E-PATZ-III-WEB	Vos cau repausar, Altesa, didec Schneider.
GUÈRRA-E-PATZ-III-WEB	Donques non!
GUÈRRA-E-PATZ-III-WEB	Avalaràn carn de shivau, coma es turcs!, sorrisclèc Kutuzov sense contestar ath sòn ajudant, calant un còp de punh sus era taula.
GUÈRRA-E-PATZ-III-WEB	L’avalaràn tanben eri, per çò que…!
GUÈRRA-E-PATZ-III-WEB	Rastopchin, er òme que figure coma responsable der abandon e der incendi de Moscòu (eveniment plan mès grèu qu’era retirada dera armada sense presentar batalha), actuaue de manèra plan desparièra e en contradiccion damb Kutuzov.
GUÈRRA-E-PATZ-III-WEB	Er abandon dera ciutat e eth sòn incendi qu’èren tant inevitables coma era retirada sense luta des tropes mès enlà dera capitau, dempús de Borodino.
GUÈRRA-E-PATZ-III-WEB	Cada rus, non per deduccions logiques senon guidant-se solet peth sentiment qu’en eth existís coma existie ja enes sòns pair-sénhers, aurie podut predíder çò que se passèc.
GUÈRRA-E-PATZ-III-WEB	En tot començar per Smolensk, en totes es ciutats e bordalats de Russia, sense era intervencion deth comde Rastopchin ne des sòns pannèus, succedic madeish qu’en Moscòu: eth pòble demoraue tranquillaments ar enemic, sense revòutes, sense rambalhs: non esbocinaue ad arrés senon que demoraue sense alterar-se, segur d’auer fòrces, arribat eth moment avient e mès dificil, pr’amor de decidir çò que calie hèr.
GUÈRRA-E-PATZ-III-WEB	E tanlèu s’apressaue er enemic, es mès rics hugien dera poblacion, abandonant es sòns bens; es ès praubi se demorauen e esbauçauen e usclauen tot çò que i auie ena ciutat.
GUÈRRA-E-PATZ-III-WEB	Era consciéncia de qué tostemp a estat e tostemp serà atau jadie e jatz en còr deth rus.
GUÈRRA-E-PATZ-III-WEB	E aguesta consciéncia, amassa damb era presentida de qué Moscòu queirie en poder der enemic, s’auie difusat per tota era societat moscovita der an 1812.
GUÈRRA-E-PATZ-III-WEB	Es que comencèren a gésser dera ciuatat enes darrèrs dies de junhsèga e prumèrs d’agost balhauen mòstres de demorar çò que dempús arribèc.
GUÈRRA-E-PATZ-III-WEB	Es qu’abandonèren es sues cases e era mitat des sòns bens, en tot hèr-se a vier çò que podien transportat damb eri, obrauen atau per un patriotisme latent que non s’exprimie damb frases, ne damb eth sacrifici des pròpis hilhs entà sauvar ara patria, o damb d’auti actes semblables contraris ara natura, senon, de manèra simpla, naturau, que balhaue, plan per aquerò, es mielhors resultats.
GUÈRRA-E-PATZ-III-WEB	Enquia e tot enes sòns pannèus, Rastopchin sajaue de convencer-les de qué hugien solet es covards.
GUÈRRA-E-PATZ-III-WEB	S’avergonhauen d’èster cridats covards, auien remòrs de consciéncia, mès se n’anauen, ça que la, pr’amor que sabien qu’ère de besonh.
GUÈRRA-E-PATZ-III-WEB	Per qué se n’anauen?
GUÈRRA-E-PATZ-III-WEB	Non se pòt pensar que Rastopchin les espaurisse damb es orrors que Napoleon cometie enes tèrres conquistades.
GUÈRRA-E-PATZ-III-WEB	Qu’èren persones instruides e riques es que prumèr gesseren de Moscòu, aqueres que sabien pro ben que Viena e Berlin auien restat intactes, qu’aquiu, pendent era ocupacion napoleonica, s’auie viscut alègraments damb es embelinairi francesi que tant agradauen as russi e especiauments as daunes.
GUÈRRA-E-PATZ-III-WEB	Abandonauen era ciutat pr’amor qu’es russi non se preguntauen ne tansevolhe s’ac passarien ben o mau jos era dominacion francesa.
GUÈRRA-E-PATZ-III-WEB	Jos es francesi non se podie víuer; pejor qu’aquerò non i auie arren.
GUÈRRA-E-PATZ-III-WEB	Sabien qu’ère era armada que s’auie de bàter, e s’era armada non ac podie hèr non serien es senhoretes e es vailets es que anèssen entà Tri Gori pr’amor d’acarar-se a Napoleon, e qu’ère de besonh húger sense pensar ena pena que sentien en abandonar es sòns bens.
GUÈRRA-E-PATZ-III-WEB	Se n’anauen e non comprenien era immensa importància d’aquera enòrma e rica capitau abandonada pes sòns abitants e condemnada ath huec (ua ciutat grana, de cases de husta, non pòt senon usclar quan toti l’abandonen).
GUÈRRA-E-PATZ-III-WEB	Se n’anauen en tot pensar cadun en eth madeish; e per çò dera sua marcha, se passèc eth memorable hèt que restarà entà tostemp coma eth mielhor timbre de glòria deth pòble rus.
GUÈRRA-E-PATZ-III-WEB	Aquera senhora que ja en mes de junh gessie de Moscòu damb es sòns vailets neri e es sòns bofons entà refugiar- se ena sua casa de camp de Saratov, damb era vaga conviccion de qué non ère ua mossa de Bonaparte, e temorosa de qué la hessen entornar per orde de Rastopchin, contribusie simplaments ara grana entrepresa que sauvèc a tota Russia.
GUÈRRA-E-PATZ-III-WEB	E eth comde Rastopchin, que ja avergonhaue as fugitius, ja evacuaue dera ciutat totes es oficines publiques, ja repartie entre era racalha d’embriags armes inservibles, ja hège gèsser en processon es imatges sagrades, ja enebie ath metropolitan Agustin que treiguesse es reliquies e icònes, ja requisaue toti es cars pasticulars que i auie en Moscòu, pr’amor d’amiar sus 136 cars eth glòb fabricat per Leppich, tanlèu insinuaue qu’ahlamarie era ciutat, en tot condar se com calèc huec ena sua pròpia casa, coma escriuie ua declaracion entàs francesi pr’amor de repotegar-les solemnaments eth sacatge d’un ospici, coma s’atribuie tota era glòria der incendi de Moscòu, o lo remie, en tot ordenar ath pòble qu’agarrèsse a toti es espions e les amièsse ena sua preséncia, o ben repotegaue ath pòble per hè’c; tanlèu expulsaue a toti es francesi de Moscòu e deishaue ena ciutat ara senhora Aubert- Chalmet, qu’ère eth centre de tota era colonia francesa dera capitau, coma sense cap de motiu ordenaue detier e deportar ath vielh e venerable cap de Corrèus Kliucharov; o ben amassaue ath pòble entà vier a lutar en Tri Gori contra es francesi e, entà desliurar-se d’aguest madeish pòble, lo lançaue coma presa entà un òme, tant qu’eth hugie pera pòrta de servici; asseguraue ath delà qu’eth non suberviuerie ath malastre de Moscòu e escriuie enes albums versi francesi sus era sa participacion ena entrepresa.
GUÈRRA-E-PATZ-III-WEB	Aguest òme no comprenie era transcendéncia der eveniment qu’ère en gestacion.
GUÈRRA-E-PATZ-III-WEB	Volie hèr quauquarren, estonar, representar un papèr quinsevolh, patriotic e eroïc, e, coma un mainatge, se divertie damb eth hèt grandós e inevitable der abandon e der incendi de Moscòu, mentre que damb era sua fèbla man sajaue, uns còps, d’encoratjar, e d’auti, de travar er impetuós corrent popular que l’arrossegaue damb eth.
GUÈRRA-E-PATZ-III-WEB	Ena sua tornada, damb era Cort de Vilna, entà Sant Petersburg, Elena se trapèc damb ua situacion incomòda.
GUÈRRA-E-PATZ-III-WEB	Gaudie en Sant Petersburg dera proteccion especiau d’un personatge plaçat en un des lòcs mès importants der Estat.
GUÈRRA-E-PATZ-III-WEB	Mès en Vilna auie intimat damb un joen prince estrangèr.
GUÈRRA-E-PATZ-III-WEB	Quan entornèc entà Sant Petersburg, eth prince e eth naut personatge (ambdús èren aquiu) voleren hèr a valer es sòns drets e a Elena li venguec un problèma, nau entada era, de sauvar es sues intimes relacions damb es dus, sense ofensar a degun d’eri.
GUÈRRA-E-PATZ-III-WEB	Mès çò qu’a ua auta hemna l’aurie semblat de mau hèr e, dilhèu, impossible, non hec trantalhar ne un solet moment ara comdesa Bezujov, que non en vaganaut ère considerada ua hemna plan intelligenta.
GUÈRRA-E-PATZ-III-WEB	Dissimular e sajar de gésser des embolhs mejançant era astúcia qu’ère espatlà’c tot e declarar-se colpabla.
GUÈRRA-E-PATZ-III-WEB	Ça que la, coma persona vertadèraments fòrta que pòt tot çò que vò, Elena se sentec en terren de bèth un qu’a era rason, causa qu’era credie sinceraments, en tot plaçar as auti ena situacion de colpables.
GUÈRRA-E-PATZ-III-WEB	Eth prumèr còp qu’eth joen estrangèr se permetec hèr-li un repotec, Elena, quilhant capinauta era sua beròia figura e virant-se a mieges entada eth, li didec fèrmaments:
GUÈRRA-E-PATZ-III-WEB	Voilà l’egoïsme et la cruauté des hommes!
GUÈRRA-E-PATZ-III-WEB	Je ne m’attendais pas a autre chose.
GUÈRRA-E-PATZ-III-WEB	Era hemna se sacrifique e patís per vosati, e vaquí era recompensa.
GUÈRRA-E-PATZ-III-WEB	Quin dret auetz senhor mèn, de demanar-me compdes des mies amistats e des mies afeccions?
GUÈRRA-E-PATZ-III-WEB	Aguest òme, qu’a estat entà jo mès qu’un pair.
GUÈRRA-E-PATZ-III-WEB	Eth joen volec díder quauquarren, mès Elena l’interrompec:
GUÈRRA-E-PATZ-III-WEB	Eh, bien, oui, peut-etre qu’age entà jo sentiments desparièrs des d’un pair, mès aguest que non ei cap motiu entà que li barra era pòrta.
GUÈRRA-E-PATZ-III-WEB	Que no sò un òme entà èster ingrata.
GUÈRRA-E-PATZ-III-WEB	Vos cau saber que de çò que tanh as mèns sentiments intims, non balhi compdes senon dauant de Diu e dera mia consciéncia, acabèc, en tot hèr-se a vier era man entath naut e beròi pièch e lheuant es uelhs entath cèu.
GUÈRRA-E-PATZ-III-WEB	Mais, ecoutez-moi, au nom de Dieu.
GUÈRRA-E-PATZ-III-WEB	Epousez-moi, e je serai votre esclave.
GUÈRRA-E-PATZ-III-WEB	Mais c’est impossible.
GUÈRRA-E-PATZ-III-WEB	Eth personatge sagèc de padegar-la, e era, a trauèrs des lèrmes, didec (coma se non sabesse se qué didie) qu’arren poirie empachar aguest maridatge, que ja auie d’auti exemples (alavetz non abondauen, mès Elena mentèc a Napoleon e a bèth aute naut personatge), qu’era non auie estat jamès hemna deth sòn marit, qu’auie estat sacrificada.
GUÈRRA-E-PATZ-III-WEB	Mès, es leis, era religion…, didec eth personatge començant ja a cedir.
GUÈRRA-E-PATZ-III-WEB	Es leis, era religion, repetic Elena.
GUÈRRA-E-PATZ-III-WEB	Er important personatge semblèc estonat de qué un rasonament tan simple non se l’auesse acodit jamès e demanèc conselh as sants pairs dera Companhia de Jesús, que damb eri auie estreta amistat.
GUÈRRA-E-PATZ-III-WEB	Uns dies dempús, en ua des esplendides hèstes que balhaue Elena ena sua vila de Kammeni Ostrov, li presentèren a M. de Jobert, un jesuite a robe courte, embelinaire, ja non joen, damb eth peu blanc coma era nhèu, uelhs neri e ludents.
GUÈRRA-E-PATZ-III-WEB	En jardin, ara lum des fanaus e jos eth ritme dera musica, parlèc damb Elena sus er amor a Diu, a Crist e ath Còr dera sua plan Santa Mair e des consolaments qu’en aguest mon e en aute aufrís era soleta religion vertadèra, era religion catolica.
GUÈRRA-E-PATZ-III-WEB	Elena venguec a èster esmoiguda e diuèrsi còps es sòns uelhs e es de M. de Jobert s’aumpliren de lèrmes e li tremolèc era votz.
GUÈRRA-E-PATZ-III-WEB	Un cavalìer la convidèc a dançar e aquerò interrompic era convèrsa d’Elena damb eth sòn futur directeur de conscience.
GUÈRRA-E-PATZ-III-WEB	Mès, londeman, pera tarde, M. de Jobert acodic solet ena casa d’Elena e d’alavetz ençà se convertic en un assidú visitaire dera comdesa.
GUÈRRA-E-PATZ-III-WEB	Un dia l’amièc entara glèisa catolica e Elena queiguec de jolhs dauant d’un autar.
GUÈRRA-E-PATZ-III-WEB	Un francés, ja madur, reauments encantador, botèc era sua man sus era tèsta d’Elena e era (coma condaue dempús) sentec un aire frescolenc qu’entraue en sòn pièch.
GUÈRRA-E-PATZ-III-WEB	L’expliquèren qu’aquerò ère la grace.
GUÈRRA-E-PATZ-III-WEB	De seguit l’amièren dauant d’un abat a robe longue, qu’entenec era sua confession e l’absolvec.
GUÈRRA-E-PATZ-III-WEB	Londeman li heren a vier ua caisheta pr’amor de qué podesse comulgar en çò de sòn.
GUÈRRA-E-PATZ-III-WEB	Pòqui dies dempús Elena se’n sabec damb alegria qu’auie entrat en sen dera Glèisa catolica, era unica veradèra, e qu’eth madeish Papa n’aurie coneishença d’aquerò e li manarie cèrta carta.
GUÈRRA-E-PATZ-III-WEB	Tot aquerò que succedie pendent aguest temps ath sòn entorn, era atencion que li tenguien persones tant intelligentes, exprimida en forma tan refinada e agradiua, er estat de puretat qu’ara se trapaue, semblable ath d’ua paloma (vestie tostemp vestits blanqui damb cintes blanques), li costaue un gran plaser.
GUÈRRA-E-PATZ-III-WEB	Mès aguest plaser non li hège desbrembar ne per un instant es sòns objectius.
GUÈRRA-E-PATZ-III-WEB	E coma se sòl passar cada còp qu’entre en jòc era astúcia, un pèc tostemp pòt véncer ath mès intelligent; Elena, en tot compréner qu’era sua conversion ath catolicisme se filaue, mès que mès, a trèir-li sòs entàs fondacions des jesuites (que d’aquerò ja l’auien hèt allusions) persutèc, abantes de balhar-les, entà que s’amièssen a tèrme es operacions que la desliuressen deth sòn marit.
GUÈRRA-E-PATZ-III-WEB	Entada era, era importància de quinsevolh religion s’estaue ena possibilitat de satisfèr es desitges umans, en to observar, plan que òc, quauques convenences.
GUÈRRA-E-PATZ-III-WEB	E plan per aquerò, en ua convèrsa damb eth sòn director espirituau, exigic ua immediata responsa ara pregunta de qué enquia quin punt ère estacada peth maridatge.
GUÈRRA-E-PATZ-III-WEB	Seigudi ena sala, ath cant d’ua hièstra dubèrta que per era arribaue era flaira des flors, s’estauen caradi.
GUÈRRA-E-PATZ-III-WEB	Escurie.
GUÈRRA-E-PATZ-III-WEB	Elena amiaue un vestit blanc transparent que deishaue ath descubèrt eth sòn pièch e es espatles.
GUÈRRA-E-PATZ-III-WEB	Er abat, ben neurit, perfèctaments arrasades es sues gròsses caròles, de boca atrasenta, ben diboishada, amiaue botades modèstaments es sues mans sus es jolhs.
GUÈRRA-E-PATZ-III-WEB	Seigut plan près d’Elena, campaue de quan en quan eth sòn ròstre damb serena admiracion e arridolet subtil e expausaue era sua pensada sus eth problèma que les ocupaue.
GUÈRRA-E-PATZ-III-WEB	Elena, damb un arridolet inquiet, contemplaue es sòns peus retortihadi, es sues caròles grossetes, brunes e ben arrasades, atentiua a quinsevolh nau torn que podesse cuélher era convèrsa.
GUÈRRA-E-PATZ-III-WEB	Mès er abat, qu'evidentaments se compladie en admirar era beresa dera sua interlocutora, non desbrembaue eh sòn objectiu.
GUÈRRA-E-PATZ-III-WEB	Eth director espirituau rasonaue atau:
GUÈRRA-E-PATZ-III-WEB	En tot ignorar era importància deth hèt, héretz era promesa de fidelitat a un òme que, dera sua part, en acceptar eth maridatge sense creir ena sua importància religiosa, cometie un sacrilègi.
GUÈRRA-E-PATZ-III-WEB	Un tau maridatge non possedís eth doble caractèr que li cau tier.
GUÈRRA-E-PATZ-III-WEB	Totun aquerò, a vos vos estaque ua promesa.
GUÈRRA-E-PATZ-III-WEB	Vos non l’auetz complit.
GUÈRRA-E-PATZ-III-WEB	Quin pecat cometéretz damb aguesta accion?
GUÈRRA-E-PATZ-III-WEB	Peché veniel, peché mortel?
GUÈRRA-E-PATZ-III-WEB	Peché veniel, donques qu’ac héretz sense malícia.
GUÈRRA-E-PATZ-III-WEB	Ara plan, se vos contreiguetz un nau maridatge damb era fin d’auer hilhs, aguest pecat que pòt èster perdonat.
GUÈRRA-E-PATZ-III-WEB	Mès er ahèr se dividís de nauèth en dus: prumèr…
GUÈRRA-E-PATZ-III-WEB	Mès Elena, cansada ja d’aqueri rasonaments, didec de pic damb fascinadora arridalha:
GUÈRRA-E-PATZ-III-WEB	Jo me pensi qu’en entrar ena naua religion non posqui seguir estacada per çò que hi, obligada pera religion faussa.
GUÈRRA-E-PATZ-III-WEB	Eth directeur de conscience demorèc estonat pera simplicitat qu’expausèc eth problèma deth ueu de Colon.
GUÈRRA-E-PATZ-III-WEB	Qu’ère meravilhat des rapids progrèssi dera sua naua escolana, mès que non podie renonciar as sòn pròpis rasonaments bastidi damb tant d’esfòrç.
GUÈRRA-E-PATZ-III-WEB	Entendons-nous, comtesse, didec.
GUÈRRA-E-PATZ-III-WEB	E comencèc a rebàter es rasons dera sua hilha espirituau.
GUÈRRA-E-PATZ-III-WEB	Elena comprenie qu’er ahèr ère plan simple e aisit deth punt d’enguarda espirituau mès qu’es sòns guides creauen trebucs pr’amor que cranhien eth judici dera societat.
GUÈRRA-E-PATZ-III-WEB	En tot encuedar-se’n d’aquerò, Elena decidic que calie premanir ara societat.
GUÈRRA-E-PATZ-III-WEB	Provoquèc era gelosia d’eth vielh gran dignatari e li didec madeish ath prumèr pretendent, ei a díder, presentèc es causes coma s’eth solet miei entà arténher es drets sus era, siguesse eth maridatge.
GUÈRRA-E-PATZ-III-WEB	Eth vielh dignatari se demorèc ara prumeria estonat damb era prepausa matrimoniau, madeish qu’eth joen prince, donques qu’eth marit d’Elena seguie viu.
GUÈRRA-E-PATZ-III-WEB	Mès Elena, damb era sua imbrandabla seguretat de qué entada era ère tant aisit maridar-se de nauèth coma entà ua gojata celibatària, acabèc en tot hèr damnajar-la ada era.
GUÈRRA-E-PATZ-III-WEB	S’auesse deishat miralhar quinsevolh gèst de dobte, de vergonha o de mistèri, era sua causa aurie vengut irremediablaments perduda.
GUÈRRA-E-PATZ-III-WEB	Mès en era non i auie eth mendre indici de mistèri o de vergonha; ath contrari, damb simplicitat e candor condaue as sòns intims (ei a díder, a tot Sant Petersburg) qu’eth prince e eth gran senhor l’auien demanat era sua man, qu’era les estimaue as dus e que cranhie desengustar a un o ar aute.
GUÈRRA-E-PATZ-III-WEB	Que non se tardèc a escampilhar-se eth rumor per tota era ciutat.
GUÈRRA-E-PATZ-III-WEB	Non se didie qu’Elena ère a mand de divorciar-se (en aguest cas fòrça s’aurien manifestat contra taus prepausi); s’asseguraue, peth contrari, qu’era beròia e malerosa Elena ère indecisa e non sabie damb quin des dus maridar-se.
GUÈRRA-E-PATZ-III-WEB	Arrés se preguntaue se com ère possible semblabla causa, senon solet quin partit serie eth mès auantatjós e com receberie era Cort aqueth maridatge.
GUÈRRA-E-PATZ-III-WEB	I auie, plan que òc, quauqui retrograds que non sabien plaçar-se ara nautada precisa e vedien en projècte ua profanacion deth sacrament deth matrimòni; mès qu’èren pòqui e sajauen de carar-se.
GUÈRRA-E-PATZ-III-WEB	Era majoritat èren interessadi ena felicitat qu’era sòrt auie deparat a Elena e se preguntaue quina eleccion serie mielhor; arrés se preguntaue s’estaue ben o mau maridar-se en tot auer eth marit viu, pr’amor qu’aquerò ère ja evidentaments resolvut per persones mès intelligentes “que vos e que jo” (coma se didie), e dobtar s’era solucion ère o non justa comportaue eth perilh de mostrar eth pròpi necitge e era manca d’experiéncia mondana.
GUÈRRA-E-PATZ-III-WEB	Solet Maria Dmitrievna Ajrosimova, arribada aqueth ostiu en Sant Petersburg pr’amor de veir a un des sòns hilhs, se permetec exprimir claraments era sua pròpia opinion, contraria en absolut ara cuelhuda pera societat eleganta.
GUÈRRA-E-PATZ-III-WEB	En trapar-se en un balh damb Elena, l’arturèc ath miei dera sala e, en ton naut, damb ua votz ruda, didec entre eth silenci generau:
GUÈRRA-E-PATZ-III-WEB	Ja veigui qu’aciu vos maridatz en vida deth marit.
GUÈRRA-E-PATZ-III-WEB	Te pensaràs qu’as descubèrt ua nauetat, vertat?
GUÈRRA-E-PATZ-III-WEB	Donques se t’an auançat, estimada.
GUÈRRA-E-PATZ-III-WEB	Aquerò ac endonvièren hè ja temps.
GUÈRRA-E-PATZ-III-WEB	Que se hè en toti es…
GUÈRRA-E-PATZ-III-WEB	E dit aquerò que volie díder, Maria Dmitrievna, en tot apraiar-se damb eth sòn gèst de costum es manges deth sòn vestit, trauessèc era sala guardant ath sòn entorn damb mina sevèra.
GUÈRRA-E-PATZ-III-WEB	Encara que cranhien a Maria Dmitrievna, en Sant Petersburg la considerauen ua excentrica, e plan per aquerò, de totes es sues paraules, era gent retenguec era mès vulgara.
GUÈRRA-E-PATZ-III-WEB	La repetien a mieja votz e en era i trapauen tota era sau de guaire auie dit.
GUÈRRA-E-PATZ-III-WEB	Eth prince Vasili, qu’en aqueri tempsi desbrembaue soent çò qu’auie dit, e repetie cent còps çò de madeish, cada viatge que vedie ara sua hilha, li didie: “ Helene j’ai une mot a vous dire, e se la hège vier a despart, tirassant era sua man entà baish.
GUÈRRA-E-PATZ-III-WEB	Eh bien, ma chere enfant, vous savez que mon coeur de pere se rejouit de vous savoir…
GUÈRRA-E-PATZ-III-WEB	Vous avez tant souffert…
GUÈRRA-E-PATZ-III-WEB	Mais, chere enfant… ne consultez que votre coeur.
GUÈRRA-E-PATZ-III-WEB	Ce tout ce que je vous dis.
GUÈRRA-E-PATZ-III-WEB	E, amagant era sua emocion, qu’ère tostemp era madeisha, tocaue damb es sues caròles es de Elena e s’aluenhaue.
GUÈRRA-E-PATZ-III-WEB	Bilibin, que non auie perdut era sua reputacion d’òme engenhós e ère amic desinteressat d’Elena, un d’aqueri amics que jamès dèishen d’èster amics des hemnes brilhantes, sense poder passar jamès ara categoria d’enamoradi, un dia en ua reünion de petit comité balhèc a Elena era sua pensada sus er ahèr.
GUÈRRA-E-PATZ-III-WEB	Ecoutez, Bilibin, (Elena cridaue peth cognòm as amics d’aguesta sòrta).
GUÈRRA-E-PATZ-III-WEB	Lequel des deux?
GUÈRRA-E-PATZ-III-WEB	E botèc en eth era sua man blanca e plia d’anèths.
GUÈRRA-E-PATZ-III-WEB	Bilibin arroncilhèc eth front e se demorèc cogitós.
GUÈRRA-E-PATZ-III-WEB	Dempús didec:
GUÈRRA-E-PATZ-III-WEB	Vous ne me prenez pas ignorant, vous savez.
GUÈRRA-E-PATZ-III-WEB	Comme veritable ami, j’ai pense e repense a votre affaire.
GUÈRRA-E-PATZ-III-WEB	Guardatz: se vos maridatz damb eth prince (ère eth joen), perdetz entà tostemp era possibilitat de maridar-vos damb er aute e desengustatz ara Cort: ja savetz que i a un cèrt parentiu.
GUÈRRA-E-PATZ-III-WEB	Ça que la, se vos maridatz damb eth vielh comde, hètz erosi es sòns darrèrs dies e dempús, coma veuda deth gran…
GUÈRRA-E-PATZ-III-WEB	Eth joen prince non harie un maridatge desparièr en tot maridar-se damb vos.
GUÈRRA-E-PATZ-III-WEB	E se destibèc eth front.
GUÈRRA-E-PATZ-III-WEB	Voilà un veritable ami, didec Elena, damb gòi, en tot botar de nauèth era sua man en braç de Bilibin, mais c’est que j’aime l’un e l’autre, je ne voudrais pas leur faire de chagin.
GUÈRRA-E-PATZ-III-WEB	Je donnerai ma vie pour leur bonheur a tous deux.
GUÈRRA-E-PATZ-III-WEB	Bilibin arroncilhèc es espatles hènt veir que ne eth madeish podie hèr arren contra tan gran dolor.
GUÈRRA-E-PATZ-III-WEB	Voilà ce qui s’appelle pose carrement la question.
GUÈRRA-E-PATZ-III-WEB	Elle voudrai epouser tous les trois a la fois!, pensèc.
GUÈRRA-E-PATZ-III-WEB	E eth vòste marit, qué ne pense d’aquerò?, didec, sense crànher, gràcies ara soliditat dera sua reputacion, pèrder quauquarren de prestigi per semblabla pregunta, tant ingenua.
GUÈRRA-E-PATZ-III-WEB	I é d’acòrd?
GUÈRRA-E-PATZ-III-WEB	Il ferai tout pour moi.
GUÈRRA-E-PATZ-III-WEB	Bilibin destibèc eth front entà soslinhar çò qu’anaue a díder:
GUÈRRA-E-PATZ-III-WEB	Mème le divorce.
GUÈRRA-E-PATZ-III-WEB	Era arric.
GUÈRRA-E-PATZ-III-WEB	Entre es persones que se permetien dobtar dera legalitat deth projectat maridatge i ère era mair d’Elena, era princessa Kuraguina.
GUÈRRA-E-PATZ-III-WEB	Tostemp auie estat gelosa dera sua hilha; e ara qu’eth motiu dera gelosia l’afectaue mès, era princessa non podie adméter semblabla idia.
GUÈRRA-E-PATZ-III-WEB	Consultèc damb un prèire rus s’ère possible eth divòrci e es nòces, en vida deth prumèr marit; eth prèire l’assegurèc qu’ère impssible e, damb grana alegria dera sua part, li hec a veir eth tèxt der Evangeli a on se refusaue categòricaments, sivans era pensada deth prèire, era possibilitat de contrèir matrimòni, en vida deth marit.
GUÈRRA-E-PATZ-III-WEB	Armada de semblable argument, que li semblaue indiscutible, era princessa se filèc plan d’ora entà veir ara sua hilha damb er in de parlar soleta damb era.
GUÈRRA-E-PATZ-III-WEB	Elena escotèc es objeccions de sa mair e arric doçaments damb aire burlesc:
GUÈRRA-E-PATZ-III-WEB	Ja ves, aciu que se ditz claraments: qui se maride damb ua hemna divorciada… didec era vielha princessa.
GUÈRRA-E-PATZ-III-WEB	Ah, maman, ne dites pas de betises.
GUÈRRA-E-PATZ-III-WEB	Vous ne comprenez rien.
GUÈRRA-E-PATZ-III-WEB	Dans ma position j’ai de devoirs, didec Elena, passant deth rus entath francés, pr’amor que li semblaue qu’ena lengua rusa eth sòn cas ère tostemp mès complicat.
GUÈRRA-E-PATZ-III-WEB	Mès, estimada…
GUÈRRA-E-PATZ-III-WEB	En aqueth moment, era senhoreta de companhia d’Elena entrèc pr’amor d’avertir-la que Sa Altesa ère ena sala e desiraue veder-la:
GUÈRRA-E-PATZ-III-WEB	Era vielha princessa se lheuèc respectuosaments e hec ua reveréncia.
GUÈRRA-E-PATZ-III-WEB	Eth joen non ne hec cabau.
GUÈRRA-E-PATZ-III-WEB	Era princessa saludèc damb eth cap ara sua hilha e se dirigic entara pòrta.
GUÈRRA-E-PATZ-III-WEB	Qu’a rason.
GUÈRRA-E-PATZ-III-WEB	Mès com ei possible que nosati, ena nòsta irrecuperabla joenesa, non mo’n sabéssem?
GUÈRRA-E-PATZ-III-WEB	E damb aguesti pensaments s’acomodèc en sòn coche.
GUÈRRA-E-PATZ-III-WEB	A prumèrs d’agost er ahèr d’Elena ère resolvut.
GUÈRRA-E-PATZ-III-WEB	Escriuec ath sòn marit (qu’en sòn gran amor credie) ua carta en tot anonciar-li era sua intencion de maridar-se damb N.N.
GUÈRRA-E-PATZ-III-WEB	Li demanaue que complisse totes es formalitats requerides entath divòrci, formalitats que s’encargarie d’explicar-li eth portaire dera carta.
GUÈRRA-E-PATZ-III-WEB	Aguesta carta siguec amiada ena casa de Pierre quan eth se trapaue en camp de Borodino.
GUÈRRA-E-PATZ-III-WEB	Tath finau dera batalha de Borodino, en tot abandonar per dusau viatge era bataria de Raievski, Pierre se dirigic damb grops de soldats, caminant per un barranc, entà Kniazkovo, a on ère eth pòst de secors.
GUÈRRA-E-PATZ-III-WEB	Mès en veir tanta sang e enténer es crits e planhs des heridi s’esdeguèc a contunhar entà dauant, barrejat entre es soldats.
GUÈRRA-E-PATZ-III-WEB	Era soleta causa que desiraue en aqueri moments damb tota era sua amna ère aluenhar- se çò de mès lèu possible dera espaventosa impression d’aqueth dia; tornar enes sues condicions de vida de costum, esclipsar-se tranquillaments ena sua cramba e en sòn lhet.
GUÈRRA-E-PATZ-III-WEB	Qu’ère convençut que se tornaue as condicions de vida abituaus poirie compréner tot çò qu’auie vist e experimentat.
GUÈRRA-E-PATZ-III-WEB	Mès aguestes condicions de costum non existien en nunlòc.
GUÈRRA-E-PATZ-III-WEB	Peth camin qu’ara marchaue ja non fiulauen es bales ne es granades, mès çò d’aute ère parièr qu’en camp de batalha: es madeishi ròstres dolorosi, tormentadi, o a viatges damb ua expression d’estranha indiferéncia; era madeisha sang, es madeishes capòtes des soldats e es trets de fusilh que, encara que luenhants, seguien costant orror.
GUÈRRA-E-PATZ-III-WEB	A tot aquerò s’amassaue era calor e eth povàs, qu’èren estofanti.
GUÈRRA-E-PATZ-III-WEB	Dempús d’auançar tres quilomètres peth camin de Mozhaisk, Pierre se seiguec en bòrd deth camin.
GUÈRRA-E-PATZ-III-WEB	Eth crepuscul queiguie sus era tèrra e eth tronar des canons auie cessat.
GUÈRRA-E-PATZ-III-WEB	Pierre, emparant-se en braç, s’estirèc e s’estèc ua longa estona en aguesta postura, contemplant es ombres des que passauen dauant d’eth ena escurina.
GUÈRRA-E-PATZ-III-WEB	Cada instant s’imaginaue que li venguie ath dessús ua granada damb aqueth espaventós fiulet.
GUÈRRA-E-PATZ-III-WEB	Alavetz s’estrementie e s’incorporaue.
GUÈRRA-E-PATZ-III-WEB	Non se n’encuedèc deth temps que s’auie estat aquiu; tara mieja net tres soldats qu’auien arrossegat ues arrames seques se placèren près d’eth e aluguèren un fogairon, en tot guardar-lo damb mesfidança.
GUÈRRA-E-PATZ-III-WEB	Sus eth huec botèren ua ola damb tròci de pan sec e heda.
GUÈRRA-E-PATZ-III-WEB	Era agradiua flaira d’un repais greishós se honie damb era aulor de hum.
GUÈRRA-E-PATZ-III-WEB	Es soldats minjauen sense hér-ne cabau de Pierre e conversauen animadaments.
GUÈRRA-E-PATZ-III-WEB	De ressabuda un li preguntèc:
GUÈRRA-E-PATZ-III-WEB	Èp, tu!
GUÈRRA-E-PATZ-III-WEB	Qui ès?
GUÈRRA-E-PATZ-III-WEB	Damb aguesta pregunta volie sens dobte exprimir çò que s’imaginue Pierre, ei a díder: se vòs minjar, te pòs apressar; qu’ei pro que mos digues qu’ès un òme aunorat.
GUÈRRA-E-PATZ-III-WEB	Jo?…
GUÈRRA-E-PATZ-III-WEB	Jo?, didec Pierre, que comprenie eth besonh de rebaishar çò de mès possible era sua posicion sociau pr’amor d’apressar-se entàs soldats e èster comprenut mielhor per eri.
GUÈRRA-E-PATZ-III-WEB	Era vertat ei que sò un oficiau des milicies, mès eth mèn destacament non ei aciu.
GUÈRRA-E-PATZ-III-WEB	Vengui dera batalha e è perdut as mèns.
GUÈRRA-E-PATZ-III-WEB	Vai!, didec un soldat.
GUÈRRA-E-PATZ-III-WEB	Un aute botgèc eth cap.
GUÈRRA-E-PATZ-III-WEB	Plan!, parlèc eth prumèr d’eri.
GUÈRRA-E-PATZ-III-WEB	Que pòs minjar, se vòs, era nòsta pochòina.
GUÈRRA-E-PATZ-III-WEB	E li hec a vier a Pierre ua culhèra de husta dempús d’auer-la lecat ben.
GUÈRRA-E-PATZ-III-WEB	Pierre se seiguec ath cant deth huec e comencèc a minjar çò qu’auie ena ola.
GUÈRRA-E-PATZ-III-WEB	Li semblèc non auer tastat jamès un repais tant esquist.
GUÈRRA-E-PATZ-III-WEB	Tant que s’inclinaue damb aviditat sus era marmita pr’amor de trèir granes culherades, que s’avalaue incansable, eth sòn ròstre s’illuminèc damb eth huec e es soldats l’examinèren en silenci.
GUÈRRA-E-PATZ-III-WEB	E tà on vas ara?, li preguntèc un.
GUÈRRA-E-PATZ-III-WEB	Entà Mozhaisk.
GUÈRRA-E-PATZ-III-WEB	Ès alavetz un senhor?
GUÈRRA-E-PATZ-III-WEB	E com te crides?
GUÈRRA-E-PATZ-III-WEB	Plan, Piotr Kirilovic, anem, t’amiaram.
GUÈRRA-E-PATZ-III-WEB	Ath miei dera prigonda escurina, Pierre e es soldats se dirigiren entà Mozhaisk.
GUÈRRA-E-PATZ-III-WEB	Cantauen ja es pothi quan arribèren ena poblacion e comencèren a pujar er abrupte penent, Pierre anaue damb es soldats desbrembant totafèt qu’era sua aubèrja ère en començament deth penent e ja l’auien depassat.
GUÈRRA-E-PATZ-III-WEB	Non se n’aurie encuedat (autant de distrèt anaue) s’ena mitat deth camin non s’auesse trapat damb eth sòn escudèr, que pugèc a cercar-lo ena ciutat e ara tornaue ena aubèrja.
GUÈRRA-E-PATZ-III-WEB	Er escudèr arreconeishec a Pierre peth sòn chapèu blanc, que se destacaue ena escurina.
GUÈRRA-E-PATZ-III-WEB	Excelléncia!, didec.
GUÈRRA-E-PATZ-III-WEB	Qu’èrem ja desesperadi.
GUÈRRA-E-PATZ-III-WEB	Per qué vietz a pè?
GUÈRRA-E-PATZ-III-WEB	Entà on anatz?
GUÈRRA-E-PATZ-III-WEB	Se vos platz, vietz.
GUÈRRA-E-PATZ-III-WEB	A, òc!, didec Pierre.
GUÈRRA-E-PATZ-III-WEB	Es soldats s’arturèren.
GUÈRRA-E-PATZ-III-WEB	Vai!…
GUÈRRA-E-PATZ-III-WEB	Tè, adishatz, Piotr Kirilovic, non ei atau?
GUÈRRA-E-PATZ-III-WEB	Adishatz, Pierre Kirilovic, repetiren es auti.
GUÈRRA-E-PATZ-III-WEB	Adishatz, didec Pierre.
GUÈRRA-E-PATZ-III-WEB	E en companhia der escudèr se filèc de cap ara aubèrja.
GUÈRRA-E-PATZ-III-WEB	Non, non ac as de hèr”, li responec ua votz interiora.
GUÈRRA-E-PATZ-III-WEB	Totes es crambes dera aubèrja èren ocupades.
GUÈRRA-E-PATZ-III-WEB	Pierre passèc en pati e se refugièc en sòn coche, en tot caperar-se tot sancer, enquiath cap, damb ua capòta.
GUÈRRA-E-PATZ-III-WEB	Tanlèu metec eth cap en coishin sentec que s’esclipsaue.
GUÈRRA-E-PATZ-III-WEB	Mès, de ressabuda, damb ua claretat semblabla ara realitat madeisha, entenec eth sorrolh des projectils, es gemiments, es crits, eth crevar des granades; sentec era aulor dera sang e dera povora e lo cuelhec un sentiment d’orror e de pòur a morir.
GUÈRRA-E-PATZ-III-WEB	Dauric espaurit es uelhs e lheuèc eth cap.
GUÈRRA-E-PATZ-III-WEB	En pati tot qu’ère tranquil; un assistent passèc per dauant deth portau e escambièc quauques paraues damb eth garda.
GUÈRRA-E-PATZ-III-WEB	Ath dessús de Pierre, jos er escur tet deth losat, quauques palomes se botgèren inquietes peth bronit que hec en incorporar-se.
GUÈRRA-E-PATZ-III-WEB	Per tot eth pati s’estenie era pacifica flaira dera aubèrja, en aqueth instant tant agradiua entà Pierre: flaira a hen, a hiems e a quitran.
GUÈRRA-E-PATZ-III-WEB	Entre es dus neri cubèrts se vedie un cèu pur e estelat.
GUÈRRA-E-PATZ-III-WEB	Ò!, be n’ei de terribla era pòur e com siguí dominat per era!
GUÈRRA-E-PATZ-III-WEB	Quina vergonha!
GUÈRRA-E-PATZ-III-WEB	E eri… eri, tostemp, enquiath finau s’estèren fèrms e serens”.
GUÈRRA-E-PATZ-III-WEB	Eri, ena ment de Pierre, èren es soldats, es dera bataria, es que l’auien convidat a dinar e es que pregauen dauant dera icòna.
GUÈRRA-E-PATZ-III-WEB	Eri, aguesti èssers estranhs que jamès auie coneishut enquia alavetz, se diferenciauen claraments dera rèsta de persones.
GUÈRRA-E-PATZ-III-WEB	Mès, com desliurar-se dera carga superflua e diabolica d’aguesta aparença exteriora?
GUÈRRA-E-PATZ-III-WEB	Bèth temps a, jo auria pogut èster coma eri.
GUÈRRA-E-PATZ-III-WEB	Podí húger deth mèn pair, coma jo volia.
GUÈRRA-E-PATZ-III-WEB	E mès tard, dempús deth düel damb Dolojov, podí èster manat coma soldat entà un regiment”.
GUÈRRA-E-PATZ-III-WEB	Rebrembèc Pierrre era taulejada en Club, qu’en era auie provocat a Dolojov, e ath sòn benfactor en Torzhok.
GUÈRRA-E-PATZ-III-WEB	Vedec ena sua imaginacion ua solemna reünion dera lòtja, que se celebraue en Club anglés.
GUÈRRA-E-PATZ-III-WEB	Quauquarrés plan coneishut e estimat ère seigut en un extrèm dera taula.
GUÈRRA-E-PATZ-III-WEB	Qu’ère eth!
GUÈRRA-E-PATZ-III-WEB	Eth benfactor.
GUÈRRA-E-PATZ-III-WEB	Òc, s’a mòrt…
GUÈRRA-E-PATZ-III-WEB	Mès que non me’n sabia qu’auesse tornat ena vida.
GUÈRRA-E-PATZ-III-WEB	Com sentí era sua mòrt e quina alegria senti de veder-lo viu de nauèth!” En un costat dera taula èren seigudi Anatòl, Dolojov, Nesvistki, Denisov e d’auti coma eri.
GUÈRRA-E-PATZ-III-WEB	En sòmis Pierre definie claraments era categoria d’aguesti darrèrs madeish qu’era des auti que cridaue eri).
GUÈRRA-E-PATZ-III-WEB	Aguesti òmes, Anatòl, Dolojov, criden e canten.
GUÈRRA-E-PATZ-III-WEB	Mès a trauèrs des sòns crits s’enten era votz deth benfactor que parle sense pòsa, e eth sens des sues paraules a era madeisha importància e ei tan permanenta coma eth tarrabastalh deth camp de batalha, mès era sua votz ei agradiua e consoladora.
GUÈRRA-E-PATZ-III-WEB	Pierre non compren se qué ditz eth benfactor, mès se’n sap (tan clares èren es idies en sòmi) que parle deth ben, dera possibilitat d’èster çò que son eri.
GUÈRRA-E-PATZ-III-WEB	Pertot, eri, damb ròstres simpli, bontadosi e energics entornejauen ath benfactor.
GUÈRRA-E-PATZ-III-WEB	Mès, a maugrat de qué son bravi, non guarden a Pierre; non lo coneishen.
GUÈRRA-E-PATZ-III-WEB	Pierre vò atirar era sua atencion e parlar.
GUÈRRA-E-PATZ-III-WEB	S’incorpòre… e en aguest madeish instant se li hereden es cames: les tie nudes.
GUÈRRA-E-PATZ-III-WEB	Sent vergonha e capère es sues cames damb era man, descubèrtes pera queiguda, en aqueth moment, dera capòta.
GUÈRRA-E-PATZ-III-WEB	Tant que se tapaue, dauric es uelhs e vedec eth losat, es paus indicadors, eth pati dera aubèrja; mès ac vedec tot bluenc, clar, ludent pes gotes dera arrosada e dera geladiua.
GUÈRRA-E-PATZ-III-WEB	Mès non se tracte d’aquerò: me cau escotar e compréner ben es paraules deth benfactor”.
GUÈRRA-E-PATZ-III-WEB	Se caperèc de nauèth damb era capòta, mès ja non tornèren ne era lòtja ne eth benfactor.
GUÈRRA-E-PATZ-III-WEB	Non restauen senon idies claraments exprimides damb paraules, idies que quauquarrés expausaue e eth madeish formulaue.
GUÈRRA-E-PATZ-III-WEB	En tot rebrembar mès tard aqueres idies, encara que costades pes eveniments dera jornada; Pierre ère convençut de qué quauquarrés, que non ère eth, les ac didie.
GUÈRRA-E-PATZ-III-WEB	Qu’auie era impression de qué jamès aurie pogut, ne autanplan en estat de vesilha, pensar e exprimir atau semblables pensaments.
GUÈRRA-E-PATZ-III-WEB	Era simplicitat ei era aubediencia a Diu.
GUÈRRA-E-PATZ-III-WEB	Qu’ei impossible desseparar-se d’Eth.
GUÈRRA-E-PATZ-III-WEB	E eri son simples.
GUÈRRA-E-PATZ-III-WEB	Eri non parlen, actuen.
GUÈRRA-E-PATZ-III-WEB	Era paraula dita ei argent; era non prononciada, aur.
GUÈRRA-E-PATZ-III-WEB	Er òme non pòt èster patron d’arren tant qu’age pòur dera mòrt, qui non a pòur dera mòrt qu’ac possedís tot.
GUÈRRA-E-PATZ-III-WEB	Er òme non coneisherie es sòns pròpis limits, non se coneisherie ada eth madeish sense eth patiment.
GUÈRRA-E-PATZ-III-WEB	Çò mès de mau hèr, contunhaue, pensant o escotant tant que dormie, çò de mès mau hèr ei saber amassar en un madeish eth significat de tot”.
GUÈRRA-E-PATZ-III-WEB	Amassar-les, aquerò ei çò que cau hèr.
GUÈRRA-E-PATZ-III-WEB	Òc, atalar-les es ues damb es autes, atalar-les!, repetie Pierre enventit, en sénter qu’aguestes paraules, solet aguestes paraules exprimien çò que volie díder e resolvien eth dilèma que lo tormentaue.
GUÈRRA-E-PATZ-III-WEB	Òc, mos cau atalar!…
GUÈRRA-E-PATZ-III-WEB	Que ja ei era ora d’atalar, Excelléncia!
GUÈRRA-E-PATZ-III-WEB	Qu’ère era votz der escudèr, que desvelhaue ath sòn patron.
GUÈRRA-E-PATZ-III-WEB	Eth solei queiguie sus eth ròstre de Pierre.
GUÈRRA-E-PATZ-III-WEB	Campèc entath pati, plen de lordères, qu’ath miei, ath costat deth potz, diuèrsi soldats abeurauen as sòns shivaus.
GUÈRRA-E-PATZ-III-WEB	Quauqui cars comencèren a gésser.
GUÈRRA-E-PATZ-III-WEB	Pierre, damb hàstic, virèc eth cap e, clucant es uelhs, se deishèc quèir de nauèth sus eth sèti deth coche.
GUÈRRA-E-PATZ-III-WEB	Que non voi veir ne compréner açò!
GUÈRRA-E-PATZ-III-WEB	Voi compréner çò que m’a estat revelat en sòmi!
GUÈRRA-E-PATZ-III-WEB	Ua segonda mès e ac auria comprenut tot…!
GUÈRRA-E-PATZ-III-WEB	Mès, qué me cau hèr?
GUÈRRA-E-PATZ-III-WEB	Amassà’c, mès, com amassà’c tot?” E Pierre avertic damb orror que s’esbauçaue tot çò qu’auie vist e pensat en sòmis.
GUÈRRA-E-PATZ-III-WEB	Er escudèr, eth menaire e eth cochèr li condèren a Pierre que veguie d’arribar un oficiau en tot anonciar qu’es francesi auançauen entà Mozhaisk e qu’es tropes russes se retirauen.
GUÈRRA-E-PATZ-III-WEB	Pierre se lheuèc, ordenèc qu’atalèssen e s’amassèssen damb eth mès entà dauant e gessec a pè a trauèrs dera ciutat.
GUÈRRA-E-PATZ-III-WEB	Es tropes se replegauen deishant près de dètz mil heridi, que se vedien enes patis e enes hièstres des cases; d’auti s’apilerauen enes carrèrs.
GUÈRRA-E-PATZ-III-WEB	Amassa damb es cars qu’auien d’amiar as heridi s’entenien crits, juraments e patacs.
GUÈRRA-E-PATZ-III-WEB	Pierre acomodèc ena sua veitura a un generau herit, que coneishie, e hec ena sua companhia eth viatge enquia Moscòu.
GUÈRRA-E-PATZ-III-WEB	Peth camin se’n sabec dera mòrt deth sòn cunhat e dera deth prince Andrei.
GUÈRRA-E-PATZ-III-WEB	Eth dia 30, Pierre entornèc en Moscòu.
GUÈRRA-E-PATZ-III-WEB	Lèu enes madeishes pòrtes dera ciutat se trapèc damb un ajudant deth comde Rastopchin.
GUÈRRA-E-PATZ-III-WEB	E nosati que vos cercàuem pertot!, li didec er ajudant.
GUÈRRA-E-PATZ-III-WEB	Eth comde que vò veder- vos sense manca.
GUÈRRA-E-PATZ-III-WEB	Vos prègui que i anetz ara madeish.
GUÈRRA-E-PATZ-III-WEB	Se tracte d’un ahèr plan important.
GUÈRRA-E-PATZ-III-WEB	Pierre, sense passar per çò de sòn, cuelhec un coche de pòsta e se filèc entara residéncia deth generau governador.
GUÈRRA-E-PATZ-III-WEB	Eth comde Rastopchin auie arribat aqueth madeish maitin deth vilatge de Sokolniki.
GUÈRRA-E-PATZ-III-WEB	Ena anticramba e en recebedor s’agropauen es foncionaris, es uns qu’auien estat cridats e es auti qu’acodien pr’amor de demanar ordes.
GUÈRRA-E-PATZ-III-WEB	Vasilchikov e Platov auien vist ja ath comde e l’auien explicat qu’ère impossible era defensa de Moscòu e qu’era ciutat serie autrejada.
GUÈRRA-E-PATZ-III-WEB	Encara qu’era notícia se l’amagaue ara poblacion, es foncionaris e caps des diuèrses administracions se’n sabien de qué Moscòu serie abandonada ar enemic, madeish qu’ac sabie eth comde Rastopchin; toti eri, pr’amor d’eludir responsabilitats, acodien a preguntar ath generau governador se qué les calie hèr damb es servicis encomanadi.
GUÈRRA-E-PATZ-III-WEB	Quan Pierre entraue en recebedor, un corrèu dera armada gessie deth burèu deth comde.
GUÈRRA-E-PATZ-III-WEB	As preguntes que li heren se limitèc a respóner damb un gèst desesperat e trauessèc era sala.
GUÈRRA-E-PATZ-III-WEB	Tant que demoraue, Pierre campèc damb uelhs cansadi as foncionaris, joeni e vielhs, militars e civils, importants e pòc importants, qu’aquiu demorauen.
GUÈRRA-E-PATZ-III-WEB	Toti semblauen desengustadi e inquiets.
GUÈRRA-E-PATZ-III-WEB	Pierre s’apropèc entà un grop de foncionaris qu’en eth i auie un coneishut sòn.
GUÈRRA-E-PATZ-III-WEB	Lo saludèren e seguiren blagant.
GUÈRRA-E-PATZ-III-WEB	Aquerò qu’ei ua auta causa.
GUÈRRA-E-PATZ-III-WEB	Qu’ei de besonh entath pòble, repliquèc eth prumèr.
GUÈRRA-E-PATZ-III-WEB	Qué ei?, preguntèc Pierre.
GUÈRRA-E-PATZ-III-WEB	Guardatz: un nau pannèu.
GUÈRRA-E-PATZ-III-WEB	Pierre lo cuelhec e se metec a liéger.
GUÈRRA-E-PATZ-III-WEB	Eth Plan Seren, pr’amor d’amassar-se çò de mès lèu possible as tropes que van ath sòn encontre, a depassat Mozhaisk, en tot ocupar ua fòrta posicion qu’er enemic non poirà conquistar tant aisidaments.
GUÈRRA-E-PATZ-III-WEB	Qu’ei parièr, frairs, qu’es oficines publiques agen barrat es sues pòrtes; mo’les calie sauvar; nosati madeish damb es nòsti pròpis mieis, acabaram damb es maufactors.
GUÈRRA-E-PATZ-III-WEB	Quan mos calgue auram besonh de valents dera ciutat e deth camp.
GUÈRRA-E-PATZ-III-WEB	Les cridarè dus dies abantes.
GUÈRRA-E-PATZ-III-WEB	Ara cari, pr’amor que non n’è besonh.
GUÈRRA-E-PATZ-III-WEB	Que mos anarà ben ua piòsha, ua javelina e, çò de mielhor, un horcat.
GUÈRRA-E-PATZ-III-WEB	Un francés que non pese mès qu’un esquèrri de horment, deman, dempus deth dinar, acompanharè e Nòsta Senhora d’Iverisk entar Espitau de Caterina pr’amor de visitar as heridi.
GUÈRRA-E-PATZ-III-WEB	Benediram era aigua e atau se guariràn abantes.
GUÈRRA-E-PATZ-III-WEB	Tanben jo m’è guarit: qu’auia un uelh mau e ara l’è ar agach.
GUÈRRA-E-PATZ-III-WEB	D’aquerò, plan, èrem en tot parlar, l’interrompec eth prumèr foncionari.
GUÈRRA-E-PATZ-III-WEB	Pierre.
GUÈRRA-E-PATZ-III-WEB	Eth comde qu’auie un orjòl, arric er ajudant de camp, e s’inquietaue fòrça quan li didia qu’era gent se preocupaue e venguie a tier-li ua visita.
GUÈRRA-E-PATZ-III-WEB	E plan, comde?, se virèc de ressabuda entà Pierre.
GUÈRRA-E-PATZ-III-WEB	È entenut a díder qu’auetz desengusti de familha.
GUÈRRA-E-PATZ-III-WEB	Diden qu’era vòsta esposa, era comdessa…
GUÈRRA-E-PATZ-III-WEB	Que non m’en sai d’arren, didec Pierre damb indiferéncia.
GUÈRRA-E-PATZ-III-WEB	Ja sabetz, comde, que s’endónvien fòrça causes.
GUÈRRA-E-PATZ-III-WEB	Vos didia qu’auia entenut…
GUÈRRA-E-PATZ-III-WEB	Qué auetz entenut?
GUÈRRA-E-PATZ-III-WEB	Solide son mesorgues…
GUÈRRA-E-PATZ-III-WEB	Que pòt èster, didec Pierre guardant distrèt ath sòn entorn.
GUÈRRA-E-PATZ-III-WEB	Qui ei?, preguntèc senhalant a un ancian mèsalèu baish, que vestie ua neta blòda blua, de barba e celhes blanques coma era nhèu e ròstre roienc.
GUÈRRA-E-PATZ-III-WEB	Aqueth?
GUÈRRA-E-PATZ-III-WEB	Un mercadèr, mielhor dit, ostatgèr, Vereschaguin…
GUÈRRA-E-PATZ-III-WEB	Non, que on se tracte d’eth…
GUÈRRA-E-PATZ-III-WEB	Eth hilh ei en croton e me pensi qu’acabarà mau.
GUÈRRA-E-PATZ-III-WEB	Un vielh damb ua decoracion e un foncionari aleman, qu’amiaue ua crotz en còth, s’apressèren entath grop.
GUÈRRA-E-PATZ-III-WEB	Qu’ei ua istòria plan embolhada, didec er ajudant.
GUÈRRA-E-PATZ-III-WEB	Era proclamacion apareishec hè ja dus mesi e de seguit ac meteren en coneishement deth comde, qu’ordenèc que se daurisse ua investigacion, çò que hec Gavrilo Ivanic.
GUÈRRA-E-PATZ-III-WEB	Era proclamacion passèc exactaments per seishanta tres mans.
GUÈRRA-E-PATZ-III-WEB	Tanlèu l’arribaue a quauqu’un se procedie ar interrogatòri: “Qui te l’a balhat?” “Me la balhèc eth senhor Tau”.
GUÈRRA-E-PATZ-III-WEB	Li preguntèren: “Qui te l’a ballhat?” Mès çò d’important ère que sabien se qui l’ac auie balhat.
GUÈRRA-E-PATZ-III-WEB	Que non l’auie podut recéber senon deth cap de Corrèus; mès, plan que òc, èren d’acòrd.
GUÈRRA-E-PATZ-III-WEB	Vereschaguin responie: “Arrés, que l’è escrita jo”.
GUÈRRA-E-PATZ-III-WEB	Non serviren ne es menaces, ne es prècs, anaue ara sua e mantenguie çò dit.
GUÈRRA-E-PATZ-III-WEB	L’ac dideren ath comde e aguest lo manèc cridar.
GUÈRRA-E-PATZ-III-WEB	Plan, seguic er ajudant damb un arridolet alègre e capinaut, ja coneishetz vosati ath comde.
GUÈRRA-E-PATZ-III-WEB	S’enforismèc terriblaments; atau que… imaginatz-vos com se meterie damb tanta insoléncia, mentida e obstinacion…
GUÈRRA-E-PATZ-III-WEB	Compreni, didec Pierre.
GUÈRRA-E-PATZ-III-WEB	Kliucharov.
GUÈRRA-E-PATZ-III-WEB	Arren d’aquerò, didec er ajudant, espaurit.
GUÈRRA-E-PATZ-III-WEB	Kliucharon qu’ère colpable enquia e tot sense aquerò.
GUÈRRA-E-PATZ-III-WEB	Plan per açò lo deportèren.
GUÈRRA-E-PATZ-III-WEB	Mès eth comde ère fòrça indignat.
GUÈRRA-E-PATZ-III-WEB	Li preguntèc: “Com l’as podut escríuer tu?” Cuelhec dera taula eth Jornau de Hamburg.
GUÈRRA-E-PATZ-III-WEB	Tu non l’as escrit!
GUÈRRA-E-PATZ-III-WEB	L’as arrevirat, e per cèrt, fòrça mau, pèc, pr’amor que ne tansevolhe sabes francés!”.
GUÈRRA-E-PATZ-III-WEB	E qué vos pensatz vosati?
GUÈRRA-E-PATZ-III-WEB	Eth gojat responec: “Non, que non è liejut cap jornau.
GUÈRRA-E-PATZ-III-WEB	L’è endonviat jo!”.
GUÈRRA-E-PATZ-III-WEB	Te manarè entàs tribunaus e te penjaràn.
GUÈRRA-E-PATZ-III-WEB	Ditz-me, fin finau, se qui te l’a balhat”.
GUÈRRA-E-PATZ-III-WEB	L’escriuí jo”.
GUÈRRA-E-PATZ-III-WEB	E atau quedèc era causa.
GUÈRRA-E-PATZ-III-WEB	Eth comde hec cridar ath pair.
GUÈRRA-E-PATZ-III-WEB	Eth joen persutèc e anèc a parar enes tribunaus; me pensi que l’an condemnat a trabalhs forçadi.
GUÈRRA-E-PATZ-III-WEB	Ara eth pair vie entà intercedir per eth.
GUÈRRA-E-PATZ-III-WEB	Qu’ei un mau gojat; un d’aqueri hilhs de mercadèr, presomptuós e conquistador.
GUÈRRA-E-PATZ-III-WEB	Qu’aurà entenut quauques conferéncies e ara se cre superior a toti.
GUÈRRA-E-PATZ-III-WEB	Atau ei eth gojat!
GUÈRRA-E-PATZ-III-WEB	Eth sòn pair a ua aubèrja près deth pònt de Pèira.
GUÈRRA-E-PATZ-III-WEB	Çampar, ena aubèrja i a ua grana imatge de Diu Totpoderós damb eth sceptre en ua man e eth mon ena auta.
GUÈRRA-E-PATZ-III-WEB	Donques eth se hec a vier eth quadre en casa pendent uns dies, cerquèc a un pintor, un brigand que…
GUÈRRA-E-PATZ-III-WEB	Ena mitat d’aguesta istòria, Pierre siguec cridat peth governador.
GUÈRRA-E-PATZ-III-WEB	Pierre entrèc en burèu deth comde Rastopchin, damb eth ròstre contrèt, se heregaue damb era man eth front e es uelhs.
GUÈRRA-E-PATZ-III-WEB	Un òme de mejana estatura li parlaue; carèc quan arribèc Pierre e gessec dera cramba.
GUÈRRA-E-PATZ-III-WEB	A!, bon dia gran guerrèr!, didec Rastopchin quan er aute auec gessut.
GUÈRRA-E-PATZ-III-WEB	Que ja è entenut a parlar des vòstes prouesses!
GUÈRRA-E-PATZ-III-WEB	Mès ara que non se tracte d’aquerò.
GUÈRRA-E-PATZ-III-WEB	Mon cher, entre nous, vos ètz maçon?, didec eth comde Rastopchin en ton sevèr coma s’en aquerò i auesse quauquarren dolent que volie perdonar.
GUÈRRA-E-PATZ-III-WEB	Mon cher, je suis bien informé.
GUÈRRA-E-PATZ-III-WEB	Mès me’n sai que i a maçons e maçons, e demori que vos non sigatz d’aqueri que, damb era desencusa de sauvar era umanitat, maquinen era roïna de Russia.
GUÈRRA-E-PATZ-III-WEB	Òc, sò maçon, responec Pierre.
GUÈRRA-E-PATZ-III-WEB	Donques ja vedetz, estimat.
GUÈRRA-E-PATZ-III-WEB	Me pensi que non ignoratz qu’es senhors Speranski e Magnitski an estat amiadi en un lòc convenent.
GUÈRRA-E-PATZ-III-WEB	Madeish l’a arribat ath senhor Kluicharov e a d’auti que, damb eth pretèxt de bastir eth Temple de Salomon, sagen d’esbauçar eth dera sua patria.
GUÈRRA-E-PATZ-III-WEB	Compreneratz que i a rasons serioses e que jo non auria hèt deportar ath cap de Corrèus se non auesse estat un òme perilhós.
GUÈRRA-E-PATZ-III-WEB	Me’n sai que vos li héretz a vier eth vòste coche entà poder gésser dera ciutat e que, ath delà, vos auetz encargat de sauvar es sòns papèrs.
GUÈRRA-E-PATZ-III-WEB	Vos estimi e non voi eth vòste mau; en atencion as fòrça ans que vos amii, vos conselhi, coma un pair, que braquetz quinsevolh sòrta de relacions damb aguesta gent e partigatz d’aciu çò de mès lèu possible.
GUÈRRA-E-PATZ-III-WEB	Mès, quin delicte a cometut Kliucharov, comde?, preguntèc Pierre.
GUÈRRA-E-PATZ-III-WEB	A jo me tanh saber-me’n e a vos non preguntar, cridèc Rastopchin.
GUÈRRA-E-PATZ-III-WEB	Nous y voilà, interrompec Rastopchin arroncilhant es celhes e cridant encara mès.
GUÈRRA-E-PATZ-III-WEB	Vereschaguin ei desleiau e un traïdor que receberà çò que se merite!, higec eth governador damb era colèra violenta des persones que rebremben un escarni.
GUÈRRA-E-PATZ-III-WEB	Mès que non vos è cridat entà discutir es mèns ahèrs; vos è hèt a vie pr’amor de balhar-vos un conselh o ua orden, se vos semble.
GUÈRRA-E-PATZ-III-WEB	Vos demani que trinquetz quinsevolh relacion damb òmes coma Kliucharov e vo n’anetz d’aciu.
GUÈRRA-E-PATZ-III-WEB	Jo acabarè damb es estupiditats d’aguesti òmes, qui que siguen.
GUÈRRA-E-PATZ-III-WEB	E, en tot veir, probablaments, que non auie per qué cridar a un òme qu’encara non ère colpable d’arren, li sarrèc amistosaments eth braç e seguic:
GUÈRRA-E-PATZ-III-WEB	Nous sommes a la veille d’un desastre public, et je n’ais pas le temps de dire de gentilleses a tous ceux qui ont affaire a moi.
GUÈRRA-E-PATZ-III-WEB	A viatges un que pèrt eth cap…
GUÈRRA-E-PATZ-III-WEB	Eh bien, mon cher, qu’est-ce que vous faites, vous personnellement?
GUÈRRA-E-PATZ-III-WEB	Rastopchin arroncilhèc es celhes.
GUÈRRA-E-PATZ-III-WEB	Un conseil d’ami, mon cher.
GUÈRRA-E-PATZ-III-WEB	Decampez e au plus tot, c’est tout ce que je vous dis.
GUÈRRA-E-PATZ-III-WEB	A bon entendeur, salut!
GUÈRRA-E-PATZ-III-WEB	Adishatz, amic mèn!
GUÈRRA-E-PATZ-III-WEB	A, òc!, cridèc ja dès era pòrta.
GUÈRRA-E-PATZ-III-WEB	Ei vertat qu’era comdessa a queigut enes pautetes de saints peres dera Societé de Jesús?
GUÈRRA-E-PATZ-III-WEB	Pierre non responec e abandonèc, ombriu e desengustat coma jamès se l’auie vist, era casa de Rastopchin.
GUÈRRA-E-PATZ-III-WEB	Escurie quan entornèc entà casa.
GUÈRRA-E-PATZ-III-WEB	Auien acodit a veder-lo ues ueit persones: eth secretari deth Comité, eth coronèl deth sòn regiment, eth sòn administrador, eth majordòm e quauqui sollicitants.
GUÈRRA-E-PATZ-III-WEB	Toti volien expausar-li ahèrs qu’eth li calie resòlver.
GUÈRRA-E-PATZ-III-WEB	Pierre non comprenie arren d’aguesti ahèrs ne l’interessauen, e solet per desliurar-se des visites responec as preguntes que li hègen.
GUÈRRA-E-PATZ-III-WEB	Fin finau, en demorar-se solet, dauric e liegec era carta dera sua hemna.
GUÈRRA-E-PATZ-III-WEB	Eth prince Andrei mòrt…
GUÈRRA-E-PATZ-III-WEB	Eth vielh…
GUÈRRA-E-PATZ-III-WEB	Era simplicitat dera aubediéncia a Diu.
GUÈRRA-E-PATZ-III-WEB	Que cau patir… acoblà’c tot…
GUÈRRA-E-PATZ-III-WEB	Era mia hemna se maride…
GUÈRRA-E-PATZ-III-WEB	Me cau desbrembar e compréner…” Sense despolhar-se, se deishèc quèir en lhet e s’esclipsèc de seguit.
GUÈRRA-E-PATZ-III-WEB	Londeman, en desvelhar-se, eth majordòm l’anoncièc qu’auie vengut un policièr de part deth comde Rastopchin pr’amor de saber-se’n s’auie gessut de Moscòu o ac pensaue hèr.
GUÈRRA-E-PATZ-III-WEB	En salon i auie dètz persones en tot demorar-lo: totes auien besonh de parlar damb eth.
GUÈRRA-E-PATZ-III-WEB	Pierre se vestic ara prèssa e en sòrta de recéber as visites gessec entath carrèr pera pòrta de servici.
GUÈRRA-E-PATZ-III-WEB	Cap des familhars de Bezujov artenhec a veder-lo enquia dempús der incendi de Moscòu; arrés se’n sabec d’a on se trapaue, a maugrat de totes es cèrques que heren.
GUÈRRA-E-PATZ-III-WEB	Enquiar 1 de seteme, ei a díder, enquiara vesilha dera entrada der enemic en Moscòu, es Rostov non se botgèren dera capitau.
GUÈRRA-E-PATZ-III-WEB	Dempús que Petia entrèsse en regiment de cosacs d’Obelenski e dempús dera sua partença entà Bielaia-Tzerkov (a on se formaue eth regiment), era pòur cuelhec ara comdessa.
GUÈRRA-E-PATZ-III-WEB	Era idia de qué es dus hilhs èren ena guèrra, de qué auien abandonat eth larèr e de qué un o un aute dia podien morir, coma s’auie passat damb es tres hilhs d’ua amiga sua, l’assautèc per prumèr viatge pendent er ostiu damb terribla claretat.
GUÈRRA-E-PATZ-III-WEB	Sagèc d’arténher era tornada de Nikolai e de vier personauments en Beilaia-Tzerkov pr’amor d’arténher eth transferiment de Petia entà Sant Petersburg.
GUÈRRA-E-PATZ-III-WEB	Mès es causes qu’èren impossibles.
GUÈRRA-E-PATZ-III-WEB	Petia non podie tornar senon damb eth sòn regiment o en tot desplaçar-se en ua auta unitat d’operacions dera armada.
GUÈRRA-E-PATZ-III-WEB	Dera destinacion de Nikolai non se’n sabie arren, ne auie auut mès notícies d’eth dès era darrèra carta, qu’en era condaue peth menut eth sòn encontre damb era princessa Maria.
GUÈRRA-E-PATZ-III-WEB	Era comdessa se passaue es nets sense clucar un uelh, e quan artenie adormir-se soniaue qu’es sòns hilhs auien mòrt.
GUÈRRA-E-PATZ-III-WEB	Dempús de fòrça conciliabuls e convèrses, eth comde trapèc era manèra de tranquillizar ara sua esposa; demanèc eth transferiment de Petia en regiment de Bezujoz, que se formaue près de Moscòu.
GUÈRRA-E-PATZ-III-WEB	Encara que Petia contunhèsse ena armada, era comdessa podie padegar-se en auer a un des sòns hilhs apròp d’era, damb era esperança d’apraiar es causes de sòrta que Petia non podesse de cap manèra gésser d’aquiu e tier-lo tostemp aluenhat deth camp de batalha.
GUÈRRA-E-PATZ-III-WEB	Quan ère solet Nikolai qu’ère en perilh, era comdessa se pensèc qu’auie ua cèrta preferéncia per eth (e enquia arribèc a repotegar-s’ac); mès, dès qu’eth mendre, aqueth gojat esdegat e mau estudiant que non hège que trincar causes e shordar a toti en casa, aqueth Petia de nas camús e alègri uelhs neri, de ròstre roienc e caròles qu’en eres apuntaue eth pelhaçon, se n’auie anat damb aqueri òmes grani, temibles e crudèus, que combatien e tant de plaser trapauen ena luta, li semblèc que l’estimaue fòrça, fòrça mès qu’as auti hilhs.
GUÈRRA-E-PATZ-III-WEB	Tau que s’apressaue eth moment dera tornada de Petia entà Moscòu, era inquietud dera comdessa anaue en aument.
GUÈRRA-E-PATZ-III-WEB	Credie qu’aguest moment erós non arribarie jamès.
GUÈRRA-E-PATZ-III-WEB	Era preséncia de Sonia e autanplan era dera sua predilecta Natasha e era deth sòn marit l’irritauen “Qué m’impòrten eri?, pensaue.
GUÈRRA-E-PATZ-III-WEB	Tà finaus d’agost es Rostov receberen ua auta carta de Nikolai.
GUÈRRA-E-PATZ-III-WEB	Escriuie dera província de Voronezh estant, a on venguec entà aquerir shivaus.
GUÈRRA-E-PATZ-III-WEB	Era carta non padeguèc ara comdessa.
GUÈRRA-E-PATZ-III-WEB	Sabent qu’un des sòns hilhs ère aluenhat deth perilh aumentèren encara mès es sues inquietuds per Petia.
GUÈRRA-E-PATZ-III-WEB	A maugrat que deth 20 d’agost lèu totes es amistats des Rostov auien partit de Moscòu, a maugrat de qué toti ahiscauen ara comdessa tà que gessessen çò de mès lèu possible dera capitau, non volec saber-se’n d’arren enquia qu’arribèsse eth sòn tresaur, eth sòn adorat Petia, que se presentèc eth 28 d’agost.
GUÈRRA-E-PATZ-III-WEB	Era apassionada e malautissa trendesa que lo recebec sa mair non agradèc ar oficiau de setze ans.
GUÈRRA-E-PATZ-III-WEB	Gràcies ara negligéncia, de costum, deth comde, eth dia 28 lèu non i auie arren premanit entara partença; solet eth 30 arribèren es cars demanadi as propietats de Riazan e de Moscòu pr’amor de recuélher toti es bens dera casa.
GUÈRRA-E-PATZ-III-WEB	Deth 28 tath 30, tot Moscòu ère en grani preparatius e movements.
GUÈRRA-E-PATZ-III-WEB	Cada dia entrauen ena ciutat pera pòrta de Dorogomilov milèrs de heridi ena batalha de Borodino; e milèrs de cars, damb bens e familha, gessien pes autes pòrtes.
GUÈRRA-E-PATZ-III-WEB	A maugrat des pannèus de Rastopchin e dilhèu a despart d’eri, corrien pera ciutat es mès estranhs e contradictòris rumors.
GUÈRRA-E-PATZ-III-WEB	Es uns assegurauen qu’ère enebit gésser de Moscòu.
GUÈRRA-E-PATZ-III-WEB	Es auti qu’auien retirat es icònes des glèises e obligauen a que toti partissen dera ciutat.
GUÈRRA-E-PATZ-III-WEB	Didien, tanben, que dempús era batalha de Borodino n’auec ua auta, qu’es francesi auien estat derrotadi; quauqui uns replicauen qu’ère era armada russa era esbauçada en aquera batalha.
GUÈRRA-E-PATZ-III-WEB	N’auie que se pensauen que tot eth clergat de Moscòu gesserie damb es milicies a combàter en Tri Gori e fòrça condauen en votz baisha que s’auie proïbit ath metropolitan Agustin abandonar era ciutat, que toti es traïdors èren detengudi, qu’es campanhards s’auien revoutat e saquejauen as que se n’anauen, eca.
GUÈRRA-E-PATZ-III-WEB	Se didie aquerò e fòrça mès causes, mès en realitat, autant es que se n’anauen qu’es que se demorauen (encara que non s’auesse celebrat encara eth Conselh de Fili, a on se decidic er abandon de Moscòu) auien era presentida de qué era capitau serie autrejada ar enemic e qu’ère mielhor húger çò de mès lèu possible e sauvar es pròpis bens.
GUÈRRA-E-PATZ-III-WEB	Toti èren convençudi de qué lèu arribarie quauquarren capable de cambiar eth cors des causes; mès enquiar 1 de seteme non se passèc arren.
GUÈRRA-E-PATZ-III-WEB	Coma un criminau que, amiat entath cadafalc, se’n sap que va a morir e, ça que la, guarde un e un aute còp ath sòn entorn e s’apraie era casqueta qu’a mau botada, atau Moscòu, sense voler, seguie era sua vida vidanta, encara que se’n sabesse que s’apressaue eth moment que despareisherien es convencionaus condicions de vida qu’ere acostumat.
GUÈRRA-E-PATZ-III-WEB	Era familha Rostov siguec fòrça ocupada enes preparatius pendent es tres dies que precediren era queiguda de Moscòu.
GUÈRRA-E-PATZ-III-WEB	Eth cap de familha, comde Ilia Andreievic, anaue d’un costat en aute dera ciutat, recuelhent tota sòrta de rumors, e ena sua casa balhaue ordes superficiaus e pressantes entà esdegar era marcha.
GUÈRRA-E-PATZ-III-WEB	Era comdessa susvelhaue se com se recuelhien es causes, ère maucontenta de tot e cercaue a Petia, qu’auie pro suenh d’aluenhar-se d’era.
GUÈRRA-E-PATZ-III-WEB	Sentie gelosia de Natasha, que damb era, Petia s’estaue tostemp.
GUÈRRA-E-PATZ-III-WEB	Qu’ère Sonia era soleta que se tenguie ar aspècte practic dera partença: embalar es causes.
GUÈRRA-E-PATZ-III-WEB	Mès ara ère especiauments trista e silenciosa.
GUÈRRA-E-PATZ-III-WEB	Era carta de Nikolai, a on parlaue deth sòn encontre damb era princessa Maria, auie suscitat per part dera comdessa comentaris plan alègri, hèts en preséncia de Sonia.
GUÈRRA-E-PATZ-III-WEB	Era princessa asseguraue que vedie en aguest encontre un projècte divin.
GUÈRRA-E-PATZ-III-WEB	Jamès m’agradèc eth noviatge de Natasha damb Bolkonski; mès tostemp desirè que Nikolenhka se maridèsse damb era princessa Maria e è era presentida qu’atau se passarà.
GUÈRRA-E-PATZ-III-WEB	Qué ben se se passèsse atau!
GUÈRRA-E-PATZ-III-WEB	Sonia comprenie qu’ère cèrt, qu’era soleta possibilitat de qué es Rostov apraièssen era sua situacion ère eth maridatge de Nikolai damb ua hemna rica.
GUÈRRA-E-PATZ-III-WEB	Era princessa Maria qu’ère un excellent partit.
GUÈRRA-E-PATZ-III-WEB	Mès aquerò li costaue ua grana amargor.
GUÈRRA-E-PATZ-III-WEB	A maugrat deth sòn dolor, o dilhèu coma conseqüéncia d’eth, carguèc damb totes es dificultats que supausaue sauvar e empaquetar es diuèrsi bens e ère ocupada tot eth dia.
GUÈRRA-E-PATZ-III-WEB	Eth comde e era sua esposa acodien ada era quan se tractaue de cuélher bèra decision.
GUÈRRA-E-PATZ-III-WEB	Mès ne Petia ne Natasha ajudauen a sa pairs, lèu non hègen senon destorbar e shordar as auti.
GUÈRRA-E-PATZ-III-WEB	De contunh s’entenien es sues corses, crits e arridalhes sense motius.
GUÈRRA-E-PATZ-III-WEB	Arrien e corrien sense causa especiau, solet peth plaser de senter-se alègri e contents.
GUÈRRA-E-PATZ-III-WEB	Guaire se passaue, qu’ère motiu d’alegria e arridalhes entada eri.
GUÈRRA-E-PATZ-III-WEB	Petia ère content pr’amor qu’auie gessut dera sua casa en èster encara un mainatge e tornaue (sivans li didien toti) vengut en un òme; tanben ère erós per auer tornat en larèr e abandonat entà tostemp Bielaia-Tzekov, a on non i auie era probabilitat de partipar en cap de batalha, mentre qu’en Moscòu se demorauen grani combats.
GUÈRRA-E-PATZ-III-WEB	E mès que mès ère content pr’amor que Natasha, que tostemp auie influit en sòn estat d’animositat, ère ara de bon umor.
GUÈRRA-E-PATZ-III-WEB	Natasha, ath sòn torn, se sentie alègra pr’amor que hège massa temps qu’ère trista e ara arren li rebrembaue era encausa dera sua tristor e gaudie de bona santat.
GUÈRRA-E-PATZ-III-WEB	L’alegraue tanben que Petia l’admirèsse (era admiracion qu’ère quauquarren indispensable entà méter en movement era sua maquina umana, madeish qu’ère de besonh eth seu entàs arròdes).
GUÈRRA-E-PATZ-III-WEB	Ambdús èren alègri perque era guèrra s’apressaue en Moscòu, se lutarie enes pòrtes dera ciutat, ja se repartien armes e toti hugien non se sap entà on e perque arribaue quauquarren extraordinari, causa que tostemp divertís as èssers umans, especiauments as joeni.
GUÈRRA-E-PATZ-III-WEB	Eth dissabte, 31 d’agost, tot qu’ère de pautes en cèu ena casa des Rostov.
GUÈRRA-E-PATZ-III-WEB	Es pòrtes demorauen dubèrtes, es mòbles auien estat trèts o cambiadi de lòc, s’auien despenjat es miralhs e es quadres.
GUÈRRA-E-PATZ-III-WEB	Es crambes èren plies de males e en solèr, caperat de palha, i auie un papèr d’estropar e còrdes.
GUÈRRA-E-PATZ-III-WEB	Es mujiks e es vailets que treiguien era carga caminauen pesadaments peth solèr.
GUÈRRA-E-PATZ-III-WEB	En pati se sarrauen es cars, es uns cargadi enquia naut de tot e es auti uedi.
GUÈRRA-E-PATZ-III-WEB	Pertot ressonauen es votzes e caushigades des vailets e mujiks vengudi damb es cars en tot cridar-se entre eri, autant en pati coma en casa.
GUÈRRA-E-PATZ-III-WEB	Eth comde auie gessut peth maitin, era comdessa, damb mau de cap per çò deth tarrabastalh e eth sarabat, s’estaue estirada en ua saleta naua damb compresses de vinagre en front.
GUÈRRA-E-PATZ-III-WEB	Petia non ère en casa (qu’auie anat a veir a un amic sòn que damb eth auie era intencion de passar des milícies entara armada d’operacions).
GUÈRRA-E-PATZ-III-WEB	Sonia, en salon, susvelhaue er embalatge dera veireria e dera porcelana.
GUÈRRA-E-PATZ-III-WEB	Natasha, seiguda en solèr dera sua devastada cramba, en miei de vestits, cintes e chals escampilhadi, damb es uelhs tachadi en solèr, amiaue enes sues mans eth vestit de balh, ara passat de mòda, que s’auie jargat en sòn prumèr viatge en Sant Petersburg.
GUÈRRA-E-PATZ-III-WEB	S’avergonhaue de non hèr arren en casa tant qu’es auti èren tant ocupadi; diuèrsi còps, dès eth maitin, auie sajat de tier-se a quauquarren, mès que non se sentie capabla d’arren se non ère en tot botar ena òbra tota era sua amna e totes es sues energies.
GUÈRRA-E-PATZ-III-WEB	Siguec ua estona damb Sonia, guardant se com empaquetauen era porcelana; sagèc d’ajudar-la, mès non se tardèc a deishà’c tot, e se n’anec a recuélher es sues causes.
GUÈRRA-E-PATZ-III-WEB	Prumèr li siguec divertit repartir es sòns vestits e laci entàs puncèles, mès quan arribèc era ora d’ordenar çò que restaue, li semblèc engüegiu.
GUÈRRA-E-PATZ-III-WEB	Ac sauvaràs tot, vertat, Duniasha?
GUÈRRA-E-PATZ-III-WEB	E quan era sirventa, damb plaser, li prometec de hè’c, Natasha se seiguec en solèr, cuelhec eth sòn vielh vestit de balh e se tenguec a pensar en causes plan desparières des qu’en aqueri instants l’aurien degut d’ocupar.
GUÈRRA-E-PATZ-III-WEB	La treigueren dera sua abstraccion es convèrses des puncèles en departament dera servitud e eth son des sòns rapids passi entara escala de servici.
GUÈRRA-E-PATZ-III-WEB	Se lheuèc e guardèc pera hièstra; en carrèr s’auie posat un enòrme convòi de heridi.
GUÈRRA-E-PATZ-III-WEB	Ath cant deth portau i èren es sirventes, es lacais, era majordòma, era vielha hilhuquèra, es codinèrs, es menaires e es mossos.
GUÈRRA-E-PATZ-III-WEB	Natasha se botèc en cap un mocador blanc e, en tot tier damb era man es dus extrèms, gessec en carrèr.
GUÈRRA-E-PATZ-III-WEB	Era vielha Mavra Kuzminishna, anciana majordòma, se hec enlà deth grop que se tenguie ath costat deth portau e en tot apressar-se en un des cars, caperat damb un tendolet, se metec a parlar damb un oficiau palle e joen, qu’ère aquiu estirat.
GUÈRRA-E-PATZ-III-WEB	Natasha auancèc uns passi e se posèc damb timiditat, sense deishar es puntes deth sòn mocador, escotant çò que didie era majordòma.
GUÈRRA-E-PATZ-III-WEB	Alavetz, non auetz ad arrés en Moscòu?
GUÈRRA-E-PATZ-III-WEB	Que poiríetz demorar-vos ena nòsta; es senhors s’en van.
GUÈRRA-E-PATZ-III-WEB	Que non sai se m’ac permeteràn, responec er oficiau damb votz plan fèbla.
GUÈRRA-E-PATZ-III-WEB	Aqueth qu’ei eth cap… demanatz-l’ac.
GUÈRRA-E-PATZ-III-WEB	E senhalèc a un gròs comandant que s’apressaue peth carrèr en tot seguir era cordiòla des cars.
GUÈRRA-E-PATZ-III-WEB	Natasha campèc espaurida ar oficiau herit e, sense trantalhar, se dirigic entath comandant.
GUÈRRA-E-PATZ-III-WEB	Se pòden demorar es heridi ena nòsta casa?, preguntèc.
GUÈRRA-E-PATZ-III-WEB	Eth comandant, arrint, se hec a vier era man ena visèra.
GUÈRRA-E-PATZ-III-WEB	En qué vos posqui servir, senhoreta?
GUÈRRA-E-PATZ-III-WEB	Natasha repetic tranquillaments era sua pregunta.
GUÈRRA-E-PATZ-III-WEB	Eth sòn ròstre ère tan grèu e era sua portadura tan seriosa, a maugrat deth mocador que seguie tient des puntes, qu’eth comandant deishèc d’arrir; se demorèc cogitós, coma demanant-se enquia quin punt serie aquerò possible, e dempús responec:
GUÈRRA-E-PATZ-III-WEB	Ò, plan, per qué non?
GUÈRRA-E-PATZ-III-WEB	Plan qu’ei possible.
GUÈRRA-E-PATZ-III-WEB	Natasha inclinèc leugèraments eth cap e tornèc, damb pas brac seguit, entà Mavra Kuzminishna, que seguie ath cant der oficiau e parlaue damb eth, trenda e pietosa.
GUÈRRA-E-PATZ-III-WEB	Eth coche der oficiau virèc en redon entath pati dera casa des Rostov e ara seguida desenes de cars damb heridi, entrèren en d’auti patis des cases deth carrèr Povarskaia.
GUÈRRA-E-PATZ-III-WEB	A Natasha l’agradèc era relacion damb era naua gent, dehòra des condicions naturaus dera vida vidanta.
GUÈRRA-E-PATZ-III-WEB	Era e Mavra Kuzminishna sajauen de hèr entrar en pati ara màger quantitat possible de heridi.
GUÈRRA-E-PATZ-III-WEB	Mès mos ac cau consultar ath vòste pair, senhoreta, didec Mavra Kuzminishna.
GUÈRRA-E-PATZ-III-WEB	Qu’ei parièr, qu’ei parièr.
GUÈRRA-E-PATZ-III-WEB	Per un dia que mos rèste lo passaram en salon!
GUÈRRA-E-PATZ-III-WEB	Quines causes se vos acodissen, senhoreta!
GUÈRRA-E-PATZ-III-WEB	Plan, donc, anarè a preguntar-l’ac.
GUÈRRA-E-PATZ-III-WEB	Natasha correc entara casa e, de puntetes, trauessèc era pòrta miei dubèrta dera sala, que d’era gessie ua fòrta flaira de vinagre e de gotes de Hoffman.
GUÈRRA-E-PATZ-III-WEB	Dormitz, mama?
GUÈRRA-E-PATZ-III-WEB	Ò!, de dormir arren!, didec era comdessa, que venguie de demorar-se adormida.
GUÈRRA-E-PATZ-III-WEB	Mama estimada, didec Natasha en tot ajulhar-se dauant d’era e apressar era sua cara ara de sa mair.
GUÈRRA-E-PATZ-III-WEB	Desencusatz-se me vos è desvelhat, que non ac harè bric mès.
GUÈRRA-E-PATZ-III-WEB	Me mane Mavra Kuzminishna… que s’an hèt a vier aciu a uns oficiaus heridi… vos, ac permetetz, vertat?
GUÈRRA-E-PATZ-III-WEB	Que non an cap lòc a on anar.
GUÈRRA-E-PATZ-III-WEB	Sai qu’ac permeteratz…
GUÈRRA-E-PATZ-III-WEB	Natasha parlaue ara prèssa, sense alendar.
GUÈRRA-E-PATZ-III-WEB	Quini oficiaus?
GUÈRRA-E-PATZ-III-WEB	A qui s’an hèt a vier?
GUÈRRA-E-PATZ-III-WEB	Non compreni arren, didec era comdessa.
GUÈRRA-E-PATZ-III-WEB	Natasha se metec a arrir; tanben era comdessa arric leugèraments.
GUÈRRA-E-PATZ-III-WEB	Pro sabia jo que non vos i opausaríetz… les ac vau a díder.
GUÈRRA-E-PATZ-III-WEB	Punèc a sa mair, se metec de pès e gessec dera cramba; ena sala deth costat trapèc ath comde; amiaue males notícies.
GUÈRRA-E-PATZ-III-WEB	Be l’auem hèta bona de demorar-mos tant!
GUÈRRA-E-PATZ-III-WEB	Plan que òc, estimada, responec eth comde distrètaments.
GUÈRRA-E-PATZ-III-WEB	Mès que non se tracte d’aquerò.
GUÈRRA-E-PATZ-III-WEB	Çò que demani ei que non te tengues a pegaries e ajudes a empaquetar es causes.
GUÈRRA-E-PATZ-III-WEB	Mos cau partir, e partir deman… e eth comde didec madeish ath majordòm e as vailets.
GUÈRRA-E-PATZ-III-WEB	Pendent eth dinar Petia condèc es sues naues.
GUÈRRA-E-PATZ-III-WEB	Eth pòble s’estaue armant en Kremlin.
GUÈRRA-E-PATZ-III-WEB	Encara que Rastopchin auie dit enes sòns pannèus que harie un aperament dus dies abantes, ja s’auie balhat era orde entà que, a londeman, tot eth pòble en armes gessesse entà Tri Gori, a on aurie lòc ua grana batalha.
GUÈRRA-E-PATZ-III-WEB	Tant que Petia condaue aguestes causes, era comdessa guardaue damb timid espauriment era sua cara rogida e alègra.
GUÈRRA-E-PATZ-III-WEB	Sabie que se didie quauquarren, se li demanaue ath sòn hilh que non anèsse entath combat (n’ère segura que l’alegraue aguesta pròcha batalha), eth gojat responerie quinsevolh causa sus es òmes, er aunor, er amor ara patria; quauquarren insensat e obstinat, pròpi des òmes, qu’ad aquerò arren se podie objectar.
GUÈRRA-E-PATZ-III-WEB	Atau, tot ac espatlarie.
GUÈRRA-E-PATZ-III-WEB	Plan per aquerò, damb era esperança de partir abantes, e de hèr-se a vier damb era a Petia en qualitat de protector e defensor, non didec arren; mès dempús de dinar cridèc ath comde e, damb lèrmes enes uelhs, li demanèc que la treiguesse çò de mès lèu possible, aquera madeisha net s’ère possible.
GUÈRRA-E-PATZ-III-WEB	Damb era involontària malicia der amor, pròpia des hemnes, era comdessa, qu’enquia alavetz auie balhat mòstres de grana animositat, juraue ara que se moririe de pòur se non se n’anauen aquera madeisha net.
GUÈRRA-E-PATZ-III-WEB	E, sense hè’c a veir, sincèraments, ara sentie pòur de tot.
GUÈRRA-E-PATZ-III-WEB	Mme Schoss, qu’auie vengut en casa dera sua hilha, aumentèc era pòur dera comdessa damb eth raconde de çò qu’auie vist en carrèr Miasnitskaia en un magasèm de beuendes.
GUÈRRA-E-PATZ-III-WEB	Que l’auie estat impossible passar per aquiu per tòrt des embriacs que cridauen desgahonadi.
GUÈRRA-E-PATZ-III-WEB	Li calec cuélher un coche e hèr un torn pr’amor de tornar entà casa.
GUÈRRA-E-PATZ-III-WEB	Sivans li condèc eth menaire, eth pòble auie esbauçat es barrils de vodka donques qu’atau ac auien manat.
GUÈRRA-E-PATZ-III-WEB	Dempús d’esdejoar, toti es Rostov se meteren a empaquetar febriuments en tot premanir era partença.
GUÈRRA-E-PATZ-III-WEB	Eth vielh comde s’estèc en çò de sòn tota era tarde e anaue sense pòsa deth pati en interior, repotegaue as vailets en tot pressar-les, aumentant atau encara mès era confusion.
GUÈRRA-E-PATZ-III-WEB	Petia balhaue ordes en pati.
GUÈRRA-E-PATZ-III-WEB	Sonia non sabie se qué hèr damb es ordes contradictòries deth comde e s’enganhaue de contunh.
GUÈRRA-E-PATZ-III-WEB	Es vailets cridauen, discutien, hègen tapatge e corrien pera sala e peth pati.
GUÈRRA-E-PATZ-III-WEB	Natasha se metec a trabalhar damb era passion que botaue en totes es causes.
GUÈRRA-E-PATZ-III-WEB	Ara prumeria, toti guardauen damb mesfidança era sua intervencion en embalatge, en tot demorar quinsevolh badinada dera sua part, e non la volien pas creir.
GUÈRRA-E-PATZ-III-WEB	Mès era, damb afogadura e obstinacion, exigic que l’aubedissen, s’emmaliciaue, siguec a mand de plorar perque non li hègen cabau e fin finau artenhec era confiança de toti.
GUÈRRA-E-PATZ-III-WEB	Era sua prumèra hèta, que li costèc immensi esfòrci e li balhèc es plei poders, siguec er embalatge des tapissi.
GUÈRRA-E-PATZ-III-WEB	Ena casa deth comde i auie gobelins e tapissi pèrses de grana valor.
GUÈRRA-E-PATZ-III-WEB	Quan Natasha se metec en ahèr i auie dus calaishi dubèrti; er un lèu plen de porcelana e er aute de tapissi.
GUÈRRA-E-PATZ-III-WEB	Restaue encara fòrça porcelana sus era taula e encara ne heren a vier mès dera recodina.
GUÈRRA-E-PATZ-III-WEB	Les calie aumplir un tresau calaish e es vailets l’anèren a cercar.
GUÈRRA-E-PATZ-III-WEB	Demora, Sonia; qu’ac embalaram tot aciu, didec Natasha.
GUÈRRA-E-PATZ-III-WEB	Qu’ei impossible, senhoreta; ja ac auem sajat didec eth cantinèr.
GUÈRRA-E-PATZ-III-WEB	Demora, se te platz, e Natasha se calèc a trèir rapidaments deth calaish es siètes e plates estropades en papèr.
GUÈRRA-E-PATZ-III-WEB	Mos cau méter aguestes siètes aciu entre es tapissi, expliquèc.
GUÈRRA-E-PATZ-III-WEB	Pro que i cabessen es tapissi en tres calaishi!
GUÈRRA-E-PATZ-III-WEB	Non, non, demora, se te platz.
GUÈRRA-E-PATZ-III-WEB	E Natasha remetec er embalatge damb adretia.
GUÈRRA-E-PATZ-III-WEB	Aquerò que non ei de besonh, e se referie as sietes de Kiev.
GUÈRRA-E-PATZ-III-WEB	Dèisha’c, Natasha, ja ac haram nosati, didec Sonia damb ton de repotec.
GUÈRRA-E-PATZ-III-WEB	Deishatz-ac, senhoreta, repetic eth cantinèr.
GUÈRRA-E-PATZ-III-WEB	Mès Natasha non cedic.
GUÈRRA-E-PATZ-III-WEB	Treiguec toti es objèctes, les embalèc de nauèth, en tot díder que non les calie hèr-se a vier es tapissi massa usadi ne era vaishèra ordinària.
GUÈRRA-E-PATZ-III-WEB	Quan venguec de trèir toti es calaishi, les tornèc a plaçar ordenadaments.
GUÈRRA-E-PATZ-III-WEB	Mès eth calaish des tapissi non acabaue de barrar-se.
GUÈRRA-E-PATZ-III-WEB	Qu’aurien pogut trèir quauquarren encara, mès Natasha persutaue barrar-lo sense trèir arren.
GUÈRRA-E-PATZ-III-WEB	Plaçaue es pèces d’ua manèra e de ua auta, cachaue, obligaue ath cantinèr e a Petia, que li hec participar en agueth trabalh, a pressionar tanben era tapa, e era madeisha hège esfòrci desesperadi.
GUÈRRA-E-PATZ-III-WEB	Qu’ei pro, Natasha, didec Sonia.
GUÈRRA-E-PATZ-III-WEB	Qu’as rason; mès trè eth qu’ei ath dessús.
GUÈRRA-E-PATZ-III-WEB	Non voi, repliquèc Natasha, en tot tier damb ua man es peus que li queiguien sus eth ròstre sudorós e sarrar damb era auta es tapissi.
GUÈRRA-E-PATZ-III-WEB	Cacha tu, Petia!
GUÈRRA-E-PATZ-III-WEB	Sarra tu tanben Vasilic, cridaue Natasha.
GUÈRRA-E-PATZ-III-WEB	Es tapissi cediren e poderen barrar eth calaish.
GUÈRRA-E-PATZ-III-WEB	Natasha piquèc de mans, sorrisclèc alègra e enquia e tot surgentèren lèrmes des sòns uelhs.
GUÈRRA-E-PATZ-III-WEB	Mès que siguec causa d’ua segonda.
GUÈRRA-E-PATZ-III-WEB	De seguit comencèc un aute trabalh e toti l’aubediren sense trantalhar.
GUÈRRA-E-PATZ-III-WEB	Ne eth madeish comde s’inquietaue quan li didien que Natasha Ilinishna auie cambiat bèra causa ordenada per eth; ara es vailets acodien ada era, preguntant se les calie estacar o non er equipatge d’un car o se ja auie pro carga.
GUÈRRA-E-PATZ-III-WEB	Gràcies ara intervencion de Natasha, es preparatius s’accelerèren visiblaments.
GUÈRRA-E-PATZ-III-WEB	Es causes inutiles se deishauen e es mès valuoses s’empaquetauen çò de mielhor possible.
GUÈRRA-E-PATZ-III-WEB	Mès a maugrat dera diligéncia des vailets, ère ja auançada era net e encara no auien acabat.
GUÈRRA-E-PATZ-III-WEB	Er comdessa se demorèc esclipsada e eth comde, ajornant era marcha entath maitin a vier, se retirèc tanben a descansar.
GUÈRRA-E-PATZ-III-WEB	Sonia e Natasha se calèren vestides en burèu des divans.
GUÈRRA-E-PATZ-III-WEB	Aquera net arribèc en carrèr Povarskaia un nau herit e Mavra Kuzminishna, qu’ère ena pòrta, lo hec a passar ena casa des Rostov.
GUÈRRA-E-PATZ-III-WEB	Aqueth herit, ena pensada de Mavra Kuzminishna, deuie èster un personatge plan important.
GUÈRRA-E-PATZ-III-WEB	L’amiauen damb un coche barrat damb era capòta baishada.
GUÈRRA-E-PATZ-III-WEB	Un ancian ajuda de cramba, de portadura respectabla, anaue en sèti deth car, ath cant deth menaire.
GUÈRRA-E-PATZ-III-WEB	Darrèr, en un car, seguien eth mètge e dus soldats.
GUÈRRA-E-PATZ-III-WEB	Tanben nosati auem casa en Moscòu, mès qu’ei luenh e non i a arrés.
GUÈRRA-E-PATZ-III-WEB	Entratz, se vos platz, ena casa des mèns patrons.
GUÈRRA-E-PATZ-III-WEB	Dilhèu està tan mau?, ahigec.
GUÈRRA-E-PATZ-III-WEB	Non credem qu’arribe damb vida, responec desalenat er ajuda de cramba.
GUÈRRA-E-PATZ-III-WEB	Baishèc deth sèti e s’apressèc en car.
GUÈRRA-E-PATZ-III-WEB	Qu’està ben, didec eth mètge.
GUÈRRA-E-PATZ-III-WEB	Er ajuda de cramba entornèc entath coche, hec ua lucada ath laguens, botgèc eth cap e ordenèc ath menaire qu’entrèsse en pati; eth se posèc ath cant de Mavra Kuzminishna.
GUÈRRA-E-PATZ-III-WEB	Senhor mèn Jesucrist!, didec era.
GUÈRRA-E-PATZ-III-WEB	Mavra Kuzminishna prepausèc que se hessen a vier ath herit ena casa.
GUÈRRA-E-PATZ-III-WEB	Es patrons que non dideràn arren…
GUÈRRA-E-PATZ-III-WEB	Aqueth herit qu’ère eth prince Andrei Bolkonski.
GUÈRRA-E-PATZ-III-WEB	Qu’auie arribat eth darrèr dia de Moscòu.
GUÈRRA-E-PATZ-III-WEB	Eth temps ère de tardor, clar e alègre.
GUÈRRA-E-PATZ-III-WEB	Ère dimenge.
GUÈRRA-E-PATZ-III-WEB	E, coma tostemps, trinhonauen es campanes en totes es glèises cridant a missa.
GUÈRRA-E-PATZ-III-WEB	Arrés semblaue compréner encara çò que demoraue ara ciutat.
GUÈRRA-E-PATZ-III-WEB	Sonque dus indicadors senhalauen era situacion dera capitau: era populaça, ei a díder, er estament dera gent prauba, e eth prètz des causes.
GUÈRRA-E-PATZ-III-WEB	Grops nombrosi de ovrèrs, vailets e mujiks, qu’ada eri s’auien amassat seminaristes, foncionaris e nòbles, gesseren entà Tri Gori peth maitin.
GUÈRRA-E-PATZ-III-WEB	Dempús de demorar en bades a Rastopchin e convençudi de qué Moscòu se renderie, s’escampilhèren per tauèrnes e aubèrges.
GUÈRRA-E-PATZ-III-WEB	Es prètzi d’aguest dia indicauen tanben era situacion.
GUÈRRA-E-PATZ-III-WEB	Es armes, er aur, es cars e es shivaus aumentauen de valor de contunh, tant que baishaue eth des bilhets de banc e des objèctes domestics.
GUÈRRA-E-PATZ-III-WEB	Tà meddia, merces tan cares coma es vestits se venien a mitat dera sua valor; ça que la, per un mau shivau s’aufrien cinc cents robles.
GUÈRRA-E-PATZ-III-WEB	Mòbles, miralhs e bronzes se balhauen a gratis.
GUÈRRA-E-PATZ-III-WEB	Ena anciana e tranquilla casa des Rostov a penes s’avertic era desaparicion des ancians costums.
GUÈRRA-E-PATZ-III-WEB	Pendent era net auien hujut tres des nombrosi vailets, mès que non auien panat arren.
GUÈRRA-E-PATZ-III-WEB	Per çò que hè ath prètz des causes, es trenta cars vengudi des bordalats supausauen ua immensa riquesa envejada per molti, qu’aufrien as Rostov enòrmes quantitats per eri.
GUÈRRA-E-PATZ-III-WEB	E non èren solet ofèrtes.
GUÈRRA-E-PATZ-III-WEB	Pendent tot eth maitin deth dia 1 (madeish qu’era vesilha) eth pati des Rostov se vedec plen de vailets e assistents des oficiaus heridi lotjadi aquiu, e des pròpis heridi, coma tanben des que s’auien lotjat enes cases pròches, que venguien a suplicar que les deishèssen un car entà gésser de Moscòu.
GUÈRRA-E-PATZ-III-WEB	Eth majordòm, que se li hègen aguestes proposicions, planhie as heridi, mès se remie totafèt a complader-les, en tot díder que ne tansevolhe gosaue parlar-ne ath comde.
GUÈRRA-E-PATZ-III-WEB	Qu’ère domatge qu’es heridi se demorèssen en Moscòu; mès se cedien un car non auie cap rason entà non cedir-ne un aute, e atau les calerie autrejar enquia e tot es coches des senhors.
GUÈRRA-E-PATZ-III-WEB	Ath delà, trenta cars non podien sauvar a toti es heridi, e en aqueth comun malastre qu’ère impossible deishar de pensar en un madeish e ena familha.
GUÈRRA-E-PATZ-III-WEB	Aquerò ère çò qu’opinaue eth majordòm en nòm deth sòn senhor.
GUÈRRA-E-PATZ-III-WEB	Peth maitin, en hèr-se dia, eth comde Ilia Andreievic gessec dera sua cramba sense hèr bronit pr’amor de non desvelhar ara comdessa, que venguie d’adormir-se, e pistèc entath pòrge damb era sua vèsta d’interior de seda morada.
GUÈRRA-E-PATZ-III-WEB	Es cars, ja premanidi, èren en pati.
GUÈRRA-E-PATZ-III-WEB	Es coches demorauen ath cant deth vestibul.
GUÈRRA-E-PATZ-III-WEB	Eth majordòm parlaue damb un vielh assistent e damb un joen oficiau, plan esblancossit, qu’amiaue un braç en espòrla.
GUÈRRA-E-PATZ-III-WEB	En encuedar-se’n dera preséncia deth comde, eth majordòm hec un gèst sevèr ar assistent e ar oficiau pr’amor de qué s’aluenhèssen.
GUÈRRA-E-PATZ-III-WEB	Qué te cau, Vasilic?
GUÈRRA-E-PATZ-III-WEB	Guardèc damb ròstre bontadós ar oficiau e ar assistent e les saludèc damb un gèst ( li shautaue conéisher gent naua).
GUÈRRA-E-PATZ-III-WEB	Que podem atalar ara madeish, Excelléncia.
GUÈRRA-E-PATZ-III-WEB	Perfècte.
GUÈRRA-E-PATZ-III-WEB	Tanlèu se desvelhe era comdessa, gesseram, damb era ajuda de Diu.
GUÈRRA-E-PATZ-III-WEB	E se virèc entar oficiau:
GUÈRRA-E-PATZ-III-WEB	Vos, senhors, ètz lotjadi ena mia casa?
GUÈRRA-E-PATZ-III-WEB	Er oficiau s’apressèc entà Rostov; eth sòn palle ròstre se rogic de pic.
GUÈRRA-E-PATZ-III-WEB	Permetetz-me, comde, hètz eth favor…
GUÈRRA-E-PATZ-III-WEB	Per Diu, deishatz… que m’acomòda en un des vòsti cars.
GUÈRRA-E-PATZ-III-WEB	Non è arren damb jo…
GUÈRRA-E-PATZ-III-WEB	Encara que sigue un car.
GUÈRRA-E-PATZ-III-WEB	Que m’ei parièr…
GUÈRRA-E-PATZ-III-WEB	Abantes qu’er oficiau acabèsse de parlar, un aute assistent s’apressèc ath comde pr’amor d’intercedir peth sòn patron.
GUÈRRA-E-PATZ-III-WEB	A, plan, plan, plan!, responec ara prèssa eth comde.
GUÈRRA-E-PATZ-III-WEB	Plan que òc…
GUÈRRA-E-PATZ-III-WEB	Qu’aurè ua grana satisfaccion.
GUÈRRA-E-PATZ-III-WEB	Vasilic, mana que descarguen un o dus cars… ben, es que calgue… es que siguen de besonh… higec vagaments, sense ordenà’c damb claretat.
GUÈRRA-E-PATZ-III-WEB	Eth prigond arregraïment que se diboishèc en ròstre der oficiau venguec a confirmar era sua decision.
GUÈRRA-E-PATZ-III-WEB	Guardèc ath sòn entorn e vedec qu’en pati, ena pòrta dera cochèra deth darrèr, en pabalhon, pertot i auie heridi e assistents.
GUÈRRA-E-PATZ-III-WEB	Toti guardauen ath comde e s’apressauen en pòrge.
GUÈRRA-E-PATZ-III-WEB	Vietz entara galaria, Excelléncia…
GUÈRRA-E-PATZ-III-WEB	Didetz-mos se qué hèm damb es quadres…
GUÈRRA-E-PATZ-III-WEB	Tàs nau se desvelhèc era comdessa.
GUÈRRA-E-PATZ-III-WEB	Era sua anciana puncèla, Matriona Timofeievna, qu’ara exercie eth cargue de cap de gendarmes, entrèc entà dider-li que Maria Karlovna ère plan ofensada e qu’es vestits d’ostiu des senhoretes non podien demorar-se ena ciutat.
GUÈRRA-E-PATZ-III-WEB	En tot respòner ara demana dera comdessa sus es motius que Mme.
GUÈRRA-E-PATZ-III-WEB	Schoss auie entà emmaliciar-se, Matriona Timofeieivna expliquèc qu’auien descargat era sua mala d’un car; que desligauen toti es cars e deishauen pujar as heridi pr’amor qu’eth comde, damb era sua bontat de costum, ac auie manat atau.
GUÈRRA-E-PATZ-III-WEB	Era comdessa hec cridar ath sòn marit.
GUÈRRA-E-PATZ-III-WEB	Qué ei aquerò, estimat?
GUÈRRA-E-PATZ-III-WEB	Me diden que descarguen de nauèth es cars.
GUÈRRA-E-PATZ-III-WEB	Sabes, ma chere?
GUÈRRA-E-PATZ-III-WEB	T’ac volia díder abantes… ma chere comdesseta…
GUÈRRA-E-PATZ-III-WEB	Venguec un oficiau a demanar-me que li deishèsse quauqui cars entàs heridi…
GUÈRRA-E-PATZ-III-WEB	Es causes les podem crompar, mès eri, com van a demorar-se aciu?
GUÈRRA-E-PATZ-III-WEB	Te n’encuedes?…
GUÈRRA-E-PATZ-III-WEB	Que son en nòste pati, i a oficiaus… creigui, ma chere, que poiríen amiar-les…
GUÈRRA-E-PATZ-III-WEB	Per qué tanta prèssa?…
GUÈRRA-E-PATZ-III-WEB	Eth comde parlaue timidaments, coma tostemp que se tractaue de sòs.
GUÈRRA-E-PATZ-III-WEB	Era comdessa qu’ère acostumada ad aqueth ton de votz, que precedie a toti es ahèrs qu’auien acabat en tot arroïnar as sòns hilhs: era construccion d’ua galaria o ua sarra, era organización d’un teatre o d’ua orquestra.
GUÈRRA-E-PATZ-III-WEB	E ère acostumada a considerar era sua obligacion opausar-se a tot çò qu’eth didie damb aguesta votz timida.
GUÈRRA-E-PATZ-III-WEB	Cuelhec era sua expression de costum, plorosa e somesa, e didec:
GUÈRRA-E-PATZ-III-WEB	Escota-me, comde.
GUÈRRA-E-PATZ-III-WEB	Tu mos as amiat ena situacion que mos trapam; ja non mos balhen arren pera nòsta casa e ara vòs pèrder atau tota era fortuna des nòsti hilhs.
GUÈRRA-E-PATZ-III-WEB	Tu madeish dides qu’en casa i a objèctes per valor de cent mil robles.
GUÈRRA-E-PATZ-III-WEB	Que non sò d’acòrd damb aquerò qu’as hèt.
GUÈRRA-E-PATZ-III-WEB	Que non i sò d’acòrd!
GUÈRRA-E-PATZ-III-WEB	Pensa çò que volgues.
GUÈRRA-E-PATZ-III-WEB	Ja i é eth govèrn entà ocupar-se des heridi; eri ac saben.
GUÈRRA-E-PATZ-III-WEB	Guarda dauant, ena casa des Lopujin; delàger se heren a vier a toti.
GUÈRRA-E-PATZ-III-WEB	Ataue hè era gent.
GUÈRRA-E-PATZ-III-WEB	Es solets pècs qu’èm nosati.
GUÈRRA-E-PATZ-III-WEB	Se non ac hès per jo, aumens hètz-ac pes nòsti hilhs.
GUÈRRA-E-PATZ-III-WEB	Eth comde agitèc es mans e gessec sense badar boca.
GUÈRRA-E-PATZ-III-WEB	Natasha, qu’entraue en aqueth moment ena cramba de sa mair, li preguntèc:
GUÈRRA-E-PATZ-III-WEB	Qué se passe, papa?
GUÈRRA-E-PATZ-III-WEB	Arren.
GUÈRRA-E-PATZ-III-WEB	Arren que t’interèsse!, didec eth comde irritat.
GUÈRRA-E-PATZ-III-WEB	Òc, qu’ac è entenut, didec Natasha.
GUÈRRA-E-PATZ-III-WEB	Per qué non vò mama?
GUÈRRA-E-PATZ-III-WEB	E a tu qué t’impòrte?, cridèc eth comde.
GUÈRRA-E-PATZ-III-WEB	Natasha, cogitosa, s’apressèc ena hièstra.
GUÈRRA-E-PATZ-III-WEB	Dempús didec guardant entath pati:
GUÈRRA-E-PATZ-III-WEB	Papa, vie Berg a veder-mos.
GUÈRRA-E-PATZ-III-WEB	Berg, eth gendre des comdes Rostov, ère ja coronèl, en possession des crotzes de Sant Vladimir e Santa Anna e seguie ocupant eth sòn lòc tranquil e agradiu d’auxiliar deth dusau cap dera prumèra seccion der Estat Major deth dusau còs dera armada.
GUÈRRA-E-PATZ-III-WEB	Er 1 de seteme auie arribat en Moscòu procedent dera armada.
GUÈRRA-E-PATZ-III-WEB	Que non auie arren a hèr en Moscòu, mès se n’encuedèc que toti volien vier ena capitau e credec de besonh demanar tanben eth permís pr’amor de resòlver ahèrs de familha e interèssi.
GUÈRRA-E-PATZ-III-WEB	Berg arribèc ena casa deth sòn suèr en un elegant coche tirassat per dus vigorosi shivaus semblables en tot as d’un certan prince.
GUÈRRA-E-PATZ-III-WEB	En pati dera casa examinèc eth vestibul e entrèc ena sala.
GUÈRRA-E-PATZ-III-WEB	Abracèc ath comde, punèc era man a Natasha e a Sonia e s’informèc ara prèssa sus era salut de mama.
GUÈRRA-E-PATZ-III-WEB	Com vòs que sigue ara!
GUÈRRA-E-PATZ-III-WEB	Mès, conda-mos, didec eth comde.
GUÈRRA-E-PATZ-III-WEB	Seguissen arreculant o presentaràn batalha?
GUÈRRA-E-PATZ-III-WEB	Solet eth Diu etèrn pòt resòlver eth destin dera nòsta patria, papa.
GUÈRRA-E-PATZ-III-WEB	Era armada uscle d’afogadura e en aguest moment es caps son amassadi en conselh.
GUÈRRA-E-PATZ-III-WEB	Sabi pas se qué ne gesserà d’aquiu.
GUÈRRA-E-PATZ-III-WEB	Mès, vos diderè, papa, que, en generau non i a paraules dignes entà descriuer er eroïsme dera armada russa, era valentia que solet se pòt trapar ena Antiquitat qu’eri, qu’eth (corregic es sues paraules) mostrèc eth dia 26.
GUÈRRA-E-PATZ-III-WEB	Vos diderè francaments (e se tumèc eth pièch coma auie hèt un generau ena sua preséncia, encara que non en instant avient, pr’amor que s’aurie d’auer tumat en nomentar “era armada russa”), qu’es oficiaus e caps non mos calec encoratjar as soldats; ath contrari, a penes podérem contier aguesti… òc, aguesti eroïcs hèts, ancians (dicec estramuncant damb es sues paraules).
GUÈRRA-E-PATZ-III-WEB	Eth generau Barclay de Tolly risquèc era vida pertot dauant des sues tropes.
GUÈRRA-E-PATZ-III-WEB	Eth nòste còs dera armada ère plaçat ena penent d’un ticolet…
GUÈRRA-E-PATZ-III-WEB	Que ja vos ac podetz imaginar!, e Berg condèc tot çò que rebrembaue de diuèrsi infòrmes entenudi pendent aqueth temps.
GUÈRRA-E-PATZ-III-WEB	Natasha, sense deishar-lo de uelh, (guardada que trebolaue a Berg), semblaue cercar en sòn ròstre era solucion d’un problèma.
GUÈRRA-E-PATZ-III-WEB	Arrés pòt imaginar e laudar dignaments er eroïsme des soldats russi, didec Berg, e, coma desirant guanhar-se era sua simpatia, arric en responsa ara sua obstinada guardada.
GUÈRRA-E-PATZ-III-WEB	En aqueth moment entrèc era comdessa, damb mina ombriua e emmaliciada.
GUÈRRA-E-PATZ-III-WEB	Berg se lheuèc ara prèssa, punèc era sua man, s’interessèc pera sua salut e, exprimint era sua condolénça damb un movement deth cap, se posèc ath sòn costat.
GUÈRRA-E-PATZ-III-WEB	Òc, mama, vos diderè era vertat.
GUÈRRA-E-PATZ-III-WEB	Es tempsi son tristi e penibles entà toti es russi.
GUÈRRA-E-PATZ-III-WEB	Mès, per qué enquimerar-se tant?
GUÈRRA-E-PATZ-III-WEB	Encara an temps entà gésser…
GUÈRRA-E-PATZ-III-WEB	Non compreni se qué hèn es vailets, didec era comdessa, en tot virar-se entath sòn marit.
GUÈRRA-E-PATZ-III-WEB	Ara vien a dider-me que no i a arren premanit.
GUÈRRA-E-PATZ-III-WEB	Quauquarrés li cau premanir es causes.
GUÈRRA-E-PATZ-III-WEB	Un que ven de trapar mens a Mitenka.
GUÈRRA-E-PATZ-III-WEB	Atau non acabaram jamès.
GUÈRRA-E-PATZ-III-WEB	Eth comde volec replicar quauquarren, mès se tenguec.
GUÈRRA-E-PATZ-III-WEB	Se lheuèc dera cagira e s’apressèc ena pòrta.
GUÈRRA-E-PATZ-III-WEB	En aqueth moment, Berg treiguec dera pòcha eth mocador, coma s’anèsse a servir-se d’eth e, guardant eth nud qu’auie hèt abantes, s’estèc cogitós; dempús, botjant eth cap damb un gèst trist e grèu, didec:
GUÈRRA-E-PATZ-III-WEB	Me cau demanar-vos quauquarren important, papa.
GUÈRRA-E-PATZ-III-WEB	Ummm!, rondinèc eth comde, en tot arturar-se.
GUÈRRA-E-PATZ-III-WEB	Qu’è passat ara per dauant dera casa de Yusupov, didec Berg arrint.
GUÈRRA-E-PATZ-III-WEB	Er administrador, que coneishi, venguec a dider-me se me volia crompar quauquarren.
GUÈRRA-E-PATZ-III-WEB	Entrè per curiosèr e i auie ua chifonnière e un cabinet de trencadura, ja sabetz se guaire l’agradarie a Vera e guaire n’auem parlat d’aquerò… (sense encuedar-se’n, Berg, auie passat a ua entonacion alègra quan comencèc a parlar dera chifonnière).
GUÈRRA-E-PATZ-III-WEB	Qu’ei ua meravilha; qu’a calaishi e ua arca petita secreta.
GUÈRRA-E-PATZ-III-WEB	Vera la desire de hè tant de temps!
GUÈRRA-E-PATZ-III-WEB	Me shautarie balhar-li aguest gost: ua suspresa.
GUÈRRA-E-PATZ-III-WEB	Vengui de veir fòrça mujiks en pati.
GUÈRRA-E-PATZ-III-WEB	Balhatz-me’n un, li pagarè ben e…
GUÈRRA-E-PATZ-III-WEB	Eth comde arroncilhèc es celhes e gargalhèc.
GUÈRRA-E-PATZ-III-WEB	Demana-l’ac ara comdessa, jo que non balhi ordes.
GUÈRRA-E-PATZ-III-WEB	S’ei de mau hèr, non ne parlem mès, se vos platz, didec Berg.
GUÈRRA-E-PATZ-III-WEB	A!, anatz-vo’n toti ath diable!, ath diable!, ath diable!, cridèc eth vielh comde.
GUÈRRA-E-PATZ-III-WEB	Que me rome eth cap.
GUÈRRA-E-PATZ-III-WEB	E gessec dera sala.
GUÈRRA-E-PATZ-III-WEB	Era comdessa se metec a plorar.
GUÈRRA-E-PATZ-III-WEB	Òc, mama, es tempsi que son dificils, didec Berg.
GUÈRRA-E-PATZ-III-WEB	Natasha gessec darrèr de sa pair; prumèr lo seguic, mès dempús, coma encuedant-se de çò que volie, se filèc de cap ara entrada.
GUÈRRA-E-PATZ-III-WEB	Aquiu qu’ère Petia, en tot repartir armes as campanhards qu’anauen a gésser de Moscòu.
GUÈRRA-E-PATZ-III-WEB	En pati seguien es cars coma abantes.
GUÈRRA-E-PATZ-III-WEB	Dus qu’auien estat descargadi e un oficiau, ajudat d’un assistent, pujaue en un d’eri.
GUÈRRA-E-PATZ-III-WEB	Perque papa volie balhar toti es cars as heridi, contunhèc Petia.
GUÈRRA-E-PATZ-III-WEB	Vasilic.
GUÈRRA-E-PATZ-III-WEB	Jo me pensi…
GUÈRRA-E-PATZ-III-WEB	Jo creigui… creigui… qu’ei ua fantonejada, ua infàmia…
GUÈRRA-E-PATZ-III-WEB	Sabi pas se com didè’c!, cridèc de pic Natasha, en tot virar eth ròstre indignat entà Petia.
GUÈRRA-E-PATZ-III-WEB	Dilhèu èm uns alemans quinsevolh?…
GUÈRRA-E-PATZ-III-WEB	Es somics l’estofauen, e cranhent deishar anar en bades tota era sua colèra, se virèc en redon e se lancèc escales ensús.
GUÈRRA-E-PATZ-III-WEB	Berg, seigut ath cant dera comdessa, la padegaue respectuosa e corauments; eth comde, damb era pipa ena man, anaue d’un costat en aute dera sala, quan Natasha, damb eth ròstre deformat pera colèra, entrèc coma un auragan e s’apressèc ara prèssa entà sa mair.
GUÈRRA-E-PATZ-III-WEB	Qu’ei ua viletat!, ua infàmia!, sorrisclèc.
GUÈRRA-E-PATZ-III-WEB	Non ei possible qu’ac ajatz ordenat vos.
GUÈRRA-E-PATZ-III-WEB	Berg e era comdessa la guardèren perplèxi e espauridi.
GUÈRRA-E-PATZ-III-WEB	Eth comde se posèc ath cant dera hièstra en tot avedar era aurelha.
GUÈRRA-E-PATZ-III-WEB	Mameta, que non ei possible.
GUÈRRA-E-PATZ-III-WEB	Guardatz se qué se passe en pati.
GUÈRRA-E-PATZ-III-WEB	Qué se passe?
GUÈRRA-E-PATZ-III-WEB	Qui son eri?
GUÈRRA-E-PATZ-III-WEB	Qué vòs?
GUÈRRA-E-PATZ-III-WEB	Es heridi!
GUÈRRA-E-PATZ-III-WEB	Son es que se demoren!
GUÈRRA-E-PATZ-III-WEB	Qu’ei impossible, estimada maireta, aquerò que non està ben, desencusatz-me…
GUÈRRA-E-PATZ-III-WEB	Qué mos pòt importar çò que mos hescam a vier?
GUÈRRA-E-PATZ-III-WEB	Guardatz se qué se passe en pati…
GUÈRRA-E-PATZ-III-WEB	Maireta, aquerò que non pòt èster!…
GUÈRRA-E-PATZ-III-WEB	Eth comde seguie ath cant dera hièstra e sense virar eth cap seguie d’aurelha a Natasha.
GUÈRRA-E-PATZ-III-WEB	De ressabuda, a mand d’estarnar-se a plorar, apressèc era cara enes veires.
GUÈRRA-E-PATZ-III-WEB	Era comdessa guardèc ara sua hilha, vedec eth sòn ròstre avergonhat, vedec era sua emocion; comprenec se per qué eth marit non gausaue guardar-la, e damb mina desconcertada campèc ath sòn entorn.
GUÈRRA-E-PATZ-III-WEB	A!, hètz çò que volgatz!
GUÈRRA-E-PATZ-III-WEB	Maireta, estimada, desencusatz-me!
GUÈRRA-E-PATZ-III-WEB	Ça que la, era comdesa la hec enlà e s’apressèc entath comde.
GUÈRRA-E-PATZ-III-WEB	Que son es ueus… es ueus es qu’ensenhen ara garia, didec eth comde damb lèrmes d’alegria, abraçant ara sua esposa, contenta d’amagar en sòn pièch eth ròstre avergonhat.
GUÈRRA-E-PATZ-III-WEB	Pairet, maireta…
GUÈRRA-E-PATZ-III-WEB	Posqui balhar es ordes?
GUÈRRA-E-PATZ-III-WEB	Posqui?…
GUÈRRA-E-PATZ-III-WEB	Eth comde afirmèc damb eth cap e Natasha gessec ara prèssa dera sala damb era madeisha rapiditat que quan jogaue ara amagadèra quan ère petita e gessec pera escala en pati.
GUÈRRA-E-PATZ-III-WEB	Es vailets, amassadi ar entorn de Natasha, non podien creir tant estranha orde enquia qu’eth comde, en nòm dera sua esposa, confirmèc era decision d’autrejar toti es cars as heridi e amiar es males enes depausi.
GUÈRRA-E-PATZ-III-WEB	Quan ac compreneren, es vailets se tengueren ath prètzhèt nau damb alegria febriu.
GUÈRRA-E-PATZ-III-WEB	Ara que ja non les semblaue estranh çò manat, que credien, peth contrari, que non podie èster de ua auta manèra madeish qu’un quart d’ora abantes les semblaue çò de mès normau cargar damb es mòbles e deishar as heridi.
GUÈRRA-E-PATZ-III-WEB	Toti, coma entà resquitar-se per non auè’c hèt abantes, se tengueren ardorosaments ara installacion des heridi, que gessien arrossegant-se des crambes e damb es ròstres esblancossidi, e, erosi, entornejauen es cars.
GUÈRRA-E-PATZ-III-WEB	Correc era votz pes cases vesies e comencèren a arribar en pati des Rostov es heridi des autes cases.
GUÈRRA-E-PATZ-III-WEB	Fòrça d’eri s’opausauen a descargar es paquets, en tot conformar-se damb acomodar-se ath dessús; mès un còp cuelhuda aquera decision, non auie temps entà hèr repè.
GUÈRRA-E-PATZ-III-WEB	Qu’ère parièr deishà’c tot o era mitat solet.
GUÈRRA-E-PATZ-III-WEB	Es males damb era vaishèra, es bronzes,, quadres e miralhs, tan suenhosamenst embaladi era vesilha, se quedauen ara en pati; toti cercauen e trapauen era manèra de descargar mès causes pr’amor de deishar mès lòcs liuri enes cars.
GUÈRRA-E-PATZ-III-WEB	Que ne cap uns auti quate, didec er administrador.
GUÈRRA-E-PATZ-III-WEB	Uedatz tanben eth car deth mèn sauvaròba, didec era comdessa.
GUÈRRA-E-PATZ-III-WEB	Se uedèc eth car deth sauvaròba e se manèc a cercar quauqui heridi que s’estauen dus cases mès enlà.
GUÈRRA-E-PATZ-III-WEB	Toti es Rostov e es vailets èren alègri e encoratjadi.
GUÈRRA-E-PATZ-III-WEB	Natasha se trapaue en un estat d’afogadura e felicitat non sentudi hège temps.
GUÈRRA-E-PATZ-III-WEB	Mos calerie deishar aumens un car.
GUÈRRA-E-PATZ-III-WEB	Qué i a ath laguens?, preguntèc Natasha.
GUÈRRA-E-PATZ-III-WEB	Es libres deth comde.
GUÈRRA-E-PATZ-III-WEB	Dèisha-les.
GUÈRRA-E-PATZ-III-WEB	Vasilic les recuelherà.
GUÈRRA-E-PATZ-III-WEB	Que non mos hèn cap manca.
GUÈRRA-E-PATZ-III-WEB	Era carreta ère plia e non se’n sabien a on poirie sèir-se Piotr Ilich.
GUÈRRA-E-PATZ-III-WEB	Qu’anarà en sèti des menaires, cridèc Natasha.
GUÈRRA-E-PATZ-III-WEB	Tu tanben i anaràs, vertat, Petia?
GUÈRRA-E-PATZ-III-WEB	Tanpòc Sonia ère inactiua.
GUÈRRA-E-PATZ-III-WEB	Mès er objècte dera sua activitat ère totafèt opausat ath de Natasha.
GUÈRRA-E-PATZ-III-WEB	Ordenaue es causes que se deishauen e les anotaue, sivans eth desir dera comdessa, en tot sajar de her-se a vier çò de mès pòssible.
GUÈRRA-E-PATZ-III-WEB	Tàs dues dera tarde es quate coches des Rostov, ataladi e prèsti entara partença, demorauen era sua gessuda.
GUÈRRA-E-PATZ-III-WEB	Es cars damb es heridi, un darrèr er aute, auien començat a gésser deth pati.
GUÈRRA-E-PATZ-III-WEB	Eth coche qu’anaue eth prince Andrei tirèc era atencion de Sonia, que, damb ua puncèla, premanie eth sèti entara comdessa ena enòrma e nauta carròça que s’estaue dauant dera pòrta.
GUÈRRA-E-PATZ-III-WEB	Non vo’n sabetz, senhoreta?, didec era puncèla.
GUÈRRA-E-PATZ-III-WEB	Qu’ei eth prince herit…
GUÈRRA-E-PATZ-III-WEB	Mès, qui ei?
GUÈRRA-E-PATZ-III-WEB	Com se cride?
GUÈRRA-E-PATZ-III-WEB	Diden qu’ei a mand de morir.
GUÈRRA-E-PATZ-III-WEB	Sonia sautèc dera carròça e correc entara comdessa, que, vestida ja entath viatge, damb chapèu e chal, se passejaue damb mina cansada e demoraue ena sala as sòns, entà sèir- se, damb es pòrtes barrades, e pregar abantes dera partença.
GUÈRRA-E-PATZ-III-WEB	Natasha non ère ena cramba.
GUÈRRA-E-PATZ-III-WEB	Maman, didec Sonia, eth prince Andrei ei aciu mortauments herit!
GUÈRRA-E-PATZ-III-WEB	Era comdessa, espaurida, dauric es uelhs; agarrèc a Sonia peth braç e se virèc entà guardar.
GUÈRRA-E-PATZ-III-WEB	E Natasha?, didec.
GUÈRRA-E-PATZ-III-WEB	Entà Sonia e entà era comdessa aquera notícia que non auie de moment qu’un sens.
GUÈRRA-E-PATZ-III-WEB	Coneishien pro ben a Natasha, e eth temor de çò qu’aquera notícia podie representar entada era estofaue enes dues quinsevolh sentiment de pietat entà un òme qu’ambdues estimauen.
GUÈRRA-E-PATZ-III-WEB	Natasha non se’n sap d’arren, encara.
GUÈRRA-E-PATZ-III-WEB	Mès eth vie damb nosati.
GUÈRRA-E-PATZ-III-WEB	E dides qu’ei a mand de morir?
GUÈRRA-E-PATZ-III-WEB	Sonia afirmèc damb eth cap.
GUÈRRA-E-PATZ-III-WEB	Era comdessa l’abracèc plorant.
GUÈRRA-E-PATZ-III-WEB	Plan, donc, mama!
GUÈRRA-E-PATZ-III-WEB	Tot qu’ei prèst!
GUÈRRA-E-PATZ-III-WEB	D’arren, didec era comdessa.
GUÈRRA-E-PATZ-III-WEB	Se ja ei tot prèst, que podem partir.
GUÈRRA-E-PATZ-III-WEB	E era comdessa s’inclinèc sus era sua bossa pr’amor d’amagar eth ròstre alterat.
GUÈRRA-E-PATZ-III-WEB	Sonia abracèc e punèc a Natasha, que la guardèc interrogatiuaments.
GUÈRRA-E-PATZ-III-WEB	Qué se passe?
GUÈRRA-E-PATZ-III-WEB	Qué s’a passat?
GUÈRRA-E-PATZ-III-WEB	Arren… que non ei arren.
GUÈRRA-E-PATZ-III-WEB	Quauquarren fòrça dolent entà jo?…
GUÈRRA-E-PATZ-III-WEB	Qué ei?, persutèc era sensibla Natasha.
GUÈRRA-E-PATZ-III-WEB	Sonia alendèc sense contestar.
GUÈRRA-E-PATZ-III-WEB	Eth comde, Petia, Mme Schoss, Mavra Kusminishna e Vasilic entrèren ena sala.
GUÈRRA-E-PATZ-III-WEB	Barrèren es pòrtes, se seigueren e s’estèren ues segondes en silenci, sense guardar-se es uns as auti.
GUÈRRA-E-PATZ-III-WEB	Eth comde siguec eth prumèr a lheuar-se; dempús, damb ua prigonda alendada, se senhèc virat entara icòna.
GUÈRRA-E-PATZ-III-WEB	Toti l’imitèren.
GUÈRRA-E-PATZ-III-WEB	Eth comde abracèc a Mavra Kuzminishna e a Vasilic, que se demorauen en Moscòu, e tant qu’eri sajauen de sarrar era sua man e lo punauen ena espatla, les toquèc leugèraments era esquia e gasulhèc ues paraules confuses, consoladores e coraus.
GUÈRRA-E-PATZ-III-WEB	Era comdessa se filèc entar oratòri; Sonia la trapèc ajulhada dauant de quauques imatges que demorauen ena paret.
GUÈRRA-E-PATZ-III-WEB	Es icònes mès valuoses auien estat embalades, coma rebrembes de familha, e se les hègen a vier damb eri).
GUÈRRA-E-PATZ-III-WEB	En vestibul e en pati, es vailets que partien (que Petia auie armat damb punhaus e sables), damb es pantalons botadi enes cames des bòtes nautes e ben ajustades es cintes, se didien adiu des que se demorauen.
GUÈRRA-E-PATZ-III-WEB	Coma se sòl passar, a darrèra ora restauen fòrça causes desbrembades, es paquets èren mau plaçadi e pendent fòrça temps es lacais demoreren dauant era porteta dubèrta dera carròça entà ajudar a pujar ara comdessa, mentre qu’es puncèles corrien damb coishins e paquets dera casa entàs coches e d’aguesti entara casa.
GUÈRRA-E-PATZ-III-WEB	Tostemp desbremben quauquarren!, didec era comdessa.
GUÈRRA-E-PATZ-III-WEB	Duniasha, damb es pòts sarradi e sense badar boca, mès damb un gèst de repotec en ròstre, pugèc ena carròça e acomodèc eth sèti de ua auta manèra.
GUÈRRA-E-PATZ-III-WEB	Vai, quina gent!, didie eth comde, botjant eth cap.
GUÈRRA-E-PATZ-III-WEB	Eth vielh menaire Efim, eth solet qu’era comdessa gausaue gésser, ère seigut en sòn naut sèti sense virar-se ne tansevolhe entà veir qué se passaue darrèr dera sua esquia.
GUÈRRA-E-PATZ-III-WEB	Es sòns trenta ans d’experiéncia li didien que non li balharien lèu era orde de partença, e que, encara que l’ac balhèssen, l’arturarien encara dus o tres viatges entà vier a cercar paquets desbrembadi, e que dempús d’aquerò lo harien un aute còp arturar-se e era comdessa treirie eth cap pera hiestreta e li demanarie en nòm de Crist qu’amièsse damb prudència enes baishades.
GUÈRRA-E-PATZ-III-WEB	Se’n sabie de tot aquerò.
GUÈRRA-E-PATZ-III-WEB	E plan per aquerò, damb mès paciéncia qu’es shivaus (sustot eth dera quèrra, Sokol, que començaue a inquietar-se e nhacaue eth fren) demoraue çò que se passarie.
GUÈRRA-E-PATZ-III-WEB	Fin finau, toti s’acomodèren; quilhèren er estriu, barrèren era porteta e manèren a cercar un petit còfre.
GUÈRRA-E-PATZ-III-WEB	Alavetz Efim se treiguec doçaments eth chapèu e se senhèc.
GUÈRRA-E-PATZ-III-WEB	Eth postilhon e toti es vailets heren madeish.
GUÈRRA-E-PATZ-III-WEB	Diu mos age!, didec Efim, e tornèc a botar-se eth chapèu.
GUÈRRA-E-PATZ-III-WEB	Tà dauant!
GUÈRRA-E-PATZ-III-WEB	Eth postilhon ahisquèc as shivaus; eth dera dreta hec ua tirassada, carrinclèren es ressòrts e eth coche arrinquèc.
GUÈRRA-E-PATZ-III-WEB	Un lacai sautèc en sèti deth menaire dera carròça, en marcha.
GUÈRRA-E-PATZ-III-WEB	En gésser deth pati, era carrròça sautèc per empeirat; madeish les arribèc as auti veïculs, e era acompanhada s’endralhèc peth carrèr.
GUÈRRA-E-PATZ-III-WEB	Toti se senhèren en passar per dauant dera glèisa.
GUÈRRA-E-PATZ-III-WEB	Es vailets que se demorauen en Moscòu venguien, en tot acompanhar-les, enes costats des cars.
GUÈRRA-E-PATZ-III-WEB	Pòqui viatges auie experimentat Natasha ua sensacion tant alègra coma era d’aqueri moments, seiguda en coche ath cant de sa mair e guardant es façades dera inquieta e abandonada Moscòu que desfilauen doçaments dauant des sòns uelhs.
GUÈRRA-E-PATZ-III-WEB	De quan en quan pistaue pera hiestreta e passejaue era guardada peth long convòi de heridi que les precedie.
GUÈRRA-E-PATZ-III-WEB	Lèu dauant de toti se vedie eth tendolet botat deth coche deth prince Andrei.
GUÈRRA-E-PATZ-III-WEB	Ignoraue se qui anaue aquiu, e cada còp que guardaue era corriòla des cars, cercaue aqueth coche damb es uelhs.
GUÈRRA-E-PATZ-III-WEB	Sabie qu’anaue dauant de toti.
GUÈRRA-E-PATZ-III-WEB	En Kudrino, ara nautada des carrèrs Nikitskaia, Presnia e Poddovinski, eth convòi des Rostov se trapèc damb d’auti de parièrs; e peth carrèr Sadovaia es coches e es cars auançauen ja en dues hilades.
GUÈRRA-E-PATZ-III-WEB	En deishar entà darrèr era tor de Sujarev, Natasha, que seguie guardant damb curiosèr a guairi passauen a pè o damb coches, exclamèc, de pic, estonada e erosa:
GUÈRRA-E-PATZ-III-WEB	Mon Diu!
GUÈRRA-E-PATZ-III-WEB	Mama!
GUÈRRA-E-PATZ-III-WEB	Sonia!
GUÈRRA-E-PATZ-III-WEB	Guardatz!, qu’ei eth!
GUÈRRA-E-PATZ-III-WEB	Qui?
GUÈRRA-E-PATZ-III-WEB	Qui?
GUÈRRA-E-PATZ-III-WEB	Guardatz!, vos asseguri qu’ei Bezujov!
GUÈRRA-E-PATZ-III-WEB	E Natasha treiguec eth còs pera hiestreta dera carròça entà guardar a un òme naut e gròs, vestit de menaire, que, per çò dera sua portadura, ère un senhor desguisat.
GUÈRRA-E-PATZ-III-WEB	Anaue ath sòn costat un vielhet auriolenc, glabre, damb ua capòta de lan, e s’apressauen en arc dera tor de Sujarev.
GUÈRRA-E-PATZ-III-WEB	Guardatz-lo!
GUÈRRA-E-PATZ-III-WEB	Non, que non ei eth…
GUÈRRA-E-PATZ-III-WEB	Non digues pegaries.
GUÈRRA-E-PATZ-III-WEB	Me deisharia talhar eth còth, mama.
GUÈRRA-E-PATZ-III-WEB	Vos asseguri qu’ei eth.
GUÈRRA-E-PATZ-III-WEB	Demora!
GUÈRRA-E-PATZ-III-WEB	Mès eth menaire non podie arturar-se, pr’amor que deth carrèr Meschanskaia desbocauen naui coches e cars e es menaires cridauen as Rostov que seguissen e que non empedissen eth camin as auti.
GUÈRRA-E-PATZ-III-WEB	Plan que òc, encara que fòrça mès luenh qu’abantes, toti es Rostov vederen a Pierre o a un òme que se li retiraue fòrça, jargat damb un caftan de menaire.
GUÈRRA-E-PATZ-III-WEB	Anaue peth carrèr damb eth cap clin e eth ròstre seriós, acompanhat d’un veilh glabre, qu’auie tota era portadura d’un lacai.
GUÈRRA-E-PATZ-III-WEB	Eth vielh se n’encuedèc que les guardauen deth coche e l’ac indiquèc ath sòn companh, en tot tocar-li respectuosaments eth code.
GUÈRRA-E-PATZ-III-WEB	Pierre se tardèc a compréner çò que li didien: tant encabornaiat anaue damb es sòns pensaments.
GUÈRRA-E-PATZ-III-WEB	A tot darrèr, en entenè’c, campèc ena direccion que l’indicauen.
GUÈRRA-E-PATZ-III-WEB	Arreconeishec a Natasha e, cedint ath sòn prumèr impuls, correc entara carròça.
GUÈRRA-E-PATZ-III-WEB	Mès s’arturèc de seguit coma se, de pic, se’n brembèsse de quauquarren.
GUÈRRA-E-PATZ-III-WEB	Eth ròstre de Natasha, pistant ena hiestreta, ludie damb burlesca trendesa.
GUÈRRA-E-PATZ-III-WEB	Tè, Piotr Kirilovic!
GUÈRRA-E-PATZ-III-WEB	Que vos auem arreconeishut!
GUÈRRA-E-PATZ-III-WEB	Com ei qu’ètz aciu?
GUÈRRA-E-PATZ-III-WEB	Per qué anatz vestit atau?
GUÈRRA-E-PATZ-III-WEB	Pierre cuelhec era man que Natasha l’aufrie e, seguint ath cant deth coche, que non podie arturar-se, l’ac punèc dehòra de temps.
GUÈRRA-E-PATZ-III-WEB	Qué?
GUÈRRA-E-PATZ-III-WEB	Per qué?
GUÈRRA-E-PATZ-III-WEB	Non m’ac demanetz, didec Pierre e se virèc entà Natasha, qu’era sua guardada alègra e radianta (se n’encuedaue d’aquerò enquia e tot sense guardar-la) l’estropaue cada còp mès damb sòn encantament.
GUÈRRA-E-PATZ-III-WEB	Vos demoratz en Moscòu?
GUÈRRA-E-PATZ-III-WEB	Pierre carèc un moment.
GUÈRRA-E-PATZ-III-WEB	En Moscòu?, preguntèc.
GUÈRRA-E-PATZ-III-WEB	Òc, en Moscòu, adishatz.
GUÈRRA-E-PATZ-III-WEB	Que voleria èster òme.
GUÈRRA-E-PATZ-III-WEB	Me demoraria sense manca damb vos.
GUÈRRA-E-PATZ-III-WEB	Mama, permetetz-me que me demora.
GUÈRRA-E-PATZ-III-WEB	Pierre guardèc distrètaments a Natsaha e anaue a díder quauquarren.
GUÈRRA-E-PATZ-III-WEB	Mès era comdessa s’auancèc.
GUÈRRA-E-PATZ-III-WEB	Mo n’auem sabut de qué siguéretz ena batalha.
GUÈRRA-E-PATZ-III-WEB	Òc, responec Pierre.
GUÈRRA-E-PATZ-III-WEB	Deman que n’aura ua auta…
GUÈRRA-E-PATZ-III-WEB	Mès Natasha l’interrompec:
GUÈRRA-E-PATZ-III-WEB	Didetz, qué vos cau?
GUÈRRA-E-PATZ-III-WEB	Que semblatz ua auta persona.
GUÈRRA-E-PATZ-III-WEB	Non m’ac preguntetz, non m’ac preguntetz, ne jo madeish me’n sai.
GUÈRRA-E-PATZ-III-WEB	Deman…
GUÈRRA-E-PATZ-III-WEB	Adishatz, adishatz…
GUÈRRA-E-PATZ-III-WEB	Que son tempsi terribles!
GUÈRRA-E-PATZ-III-WEB	Se desseparèc dera carròça e tornèc entath trepader.
GUÈRRA-E-PATZ-III-WEB	Natasha s’estèc ua longa estona pistant pera hiestreta, en tot guardar-lo damb un arridolet alègre e corau, un shinhau burlesc.
GUÈRRA-E-PATZ-III-WEB	De hège dus dies, ei a díder, dès que despareishec dera sua casa, Pierre s’estaue en un pis uet deth defuntat Bazdeiev.
GUÈRRA-E-PATZ-III-WEB	S’auie passat atau:
GUÈRRA-E-PATZ-III-WEB	A londeman dera sua tornada en Moscòu, dempús dera convèrsa damb eth comde Rastopchin, Pierre, en desvelhar-se, s’estèc ua longa estona sense encuedar-se’n d’a on ère e qué volien d’eth.
GUÈRRA-E-PATZ-III-WEB	Quan entre es nòms des que lo demorauen ena sala nomentèren ath francés portaire dera carta dera comdessa Elena Vasilievna sentec que l’invasie aqueth sentiment de confusion e desesperança que n’ère tant acostumat.
GUÈRRA-E-PATZ-III-WEB	Li semblèc que tot s’auie acabat ara, que tot se confonie, s’esbauçaue; arrés auie rason ne arrés ère colpable; er avier non li sauvaue ja arren e eth present que non auie solucion.
GUÈRRA-E-PATZ-III-WEB	Arrint forçadaments e gasulhant quauquarren entre dents, ja se deishaue quèir en divan, ja se botaue de pès, s’apressaue ena pòrta e guardaue a trauèrs deth uelh dera sarralha ena anticramba, o ben gesticulant, viraue en redon e cuelhie un libre.
GUÈRRA-E-PATZ-III-WEB	Eth majordòm anoncièc per dusau viatge qu’eth francés, que s’auie hèt a vier era carta dera comdessa, desiraue veder-lo, encara que siguesse solet un instant, e qu’auie vengut de part dera veuda de Bazdeiev en tot demanar-li que se hesse cargue des libres, donques qu’era senhora Bazdeiev se n’auie anat entath camp.
GUÈRRA-E-PATZ-III-WEB	A, òc!
GUÈRRA-E-PATZ-III-WEB	Ara…
GUÈRRA-E-PATZ-III-WEB	Demora…
GUÈRRA-E-PATZ-III-WEB	Plan, non.
GUÈRRA-E-PATZ-III-WEB	Mès quan eth majordòm despareishec, Pierre cuelhec un chapèu qu’ère sus era taula e gessec pera pòrta de servici deth sòn burèu.
GUÈRRA-E-PATZ-III-WEB	En correder non i auie arrés.
GUÈRRA-E-PATZ-III-WEB	Pierre recorrec tot eth long correder enquiara escala, damb es celhes arropides e heregant-se eth front damb es dues mans, e baishèc en prumèr soleret.
GUÈRRA-E-PATZ-III-WEB	Eth portèr qu’ère en portau.
GUÈRRA-E-PATZ-III-WEB	Deth soleret que se trapaue Pierre ua auta escala amiaue entara pòrta de servici.
GUÈRRA-E-PATZ-III-WEB	Pierre cuelhec era escala de servici e baishèc en pati.
GUÈRRA-E-PATZ-III-WEB	Arrés l’auie vist.
GUÈRRA-E-PATZ-III-WEB	Mès en carrèr, en trauessar eth portau, es menaires qu’èren aquiu se descorbiren dauant deth patron.
GUÈRRA-E-PATZ-III-WEB	Sentec totes aqueres guardades tachades en eth e hec coma er estruci, qu’amague eth cap entà non èster vist.
GUÈRRA-E-PATZ-III-WEB	Baishèc eth sòn, e, damb pas seguit, s’aluenhèc carrèr entà dauant.
GUÈRRA-E-PATZ-III-WEB	De tot aquerò que Pierre li calie hèr aqueth maitin, çò de mès pressant li semblèc qu’ère era selección de libres e documents d’Osip Alexeievic.
GUÈRRA-E-PATZ-III-WEB	Cuelhec eth prumèr coche que trapèc e ordenèc que l’amiessen en Patriarshi Prudi, a on se trapaue era casa dera veuda Bazdeiev.
GUÈRRA-E-PATZ-III-WEB	Sense deishar de guardar as convòis qu’auançauen pertot e gessien de Moscòu, Pierre, en acomodar eth sòn gròs còs ena veitura, sajant de non perder er equilibri en aqueth destrantalhat coche, sentec ua emocion semblabla ara deth gojat que hug dera escòla.
GUÈRRA-E-PATZ-III-WEB	Comencèc a blagar damb eth menaire, que li condèc qu’aqueth dia se distribuien armes en Kremlin e qu’eth dia a vier enviarien a toti entara pòrta de Trojgorny, a on aurie lòc ua grana batalha.
GUÈRRA-E-PATZ-III-WEB	Quan arribèc en Patriarshie Prudi, Pierre cerquèc era casa de Bazdeiev, que non i anaue de hège fòrça temps.
GUÈRRA-E-PATZ-III-WEB	S’apressèc ena pòrta.
GUÈRRA-E-PATZ-III-WEB	Guerasim, eth vielhet auriolenc e glabre que Pierre auie vist hège cinc ans en Torzhok en companhia d’Osip Alexeievic, gessec a daurir-lo.
GUÈRRA-E-PATZ-III-WEB	I a bèth un en casa?, preguntèc Pierre.
GUÈRRA-E-PATZ-III-WEB	Entrarè, qu’ei parièr.
GUÈRRA-E-PATZ-III-WEB	Me cau revisar es libres, didec Pierre.
GUÈRRA-E-PATZ-III-WEB	Passatz, se vos platz.
GUÈRRA-E-PATZ-III-WEB	Eth frair deth defuntat, que Diu l’age ena glòria, Makar Alexeieivic, s’a demorat en casa.
GUÈRRA-E-PATZ-III-WEB	Ja sabetz qu’ei fòrça aflaquit, didec eth vielh sirvent.
GUÈRRA-E-PATZ-III-WEB	Pierre coneishie ath frair d’Osip Alexeievic, Makar Alexeieivic, un alcoòlic miei hòl.
GUÈRRA-E-PATZ-III-WEB	Òc, òc, j’ac sai.
GUÈRRA-E-PATZ-III-WEB	Anem, anem… e entrèc.
GUÈRRA-E-PATZ-III-WEB	En correder i auie un ancian, naut e cauvet, de nas roienc, caperat en ua vèsta d’interior, damb pantofles enes pès nudi.
GUÈRRA-E-PATZ-III-WEB	En veir a Pierre gasulhèc quauquarren, de mala encolia, e s’aluenhèc peth correder.
GUÈRRA-E-PATZ-III-WEB	Voletz entrar en burèu?
GUÈRRA-E-PATZ-III-WEB	Pierre assentic damb un gèst.
GUÈRRA-E-PATZ-III-WEB	Eth burèu ei sagerat, tau que l’auien deishat.
GUÈRRA-E-PATZ-III-WEB	Pierre entrèc en aquera ombriua estança a on entraue tremolós en vida deth benfactor.
GUÈRRA-E-PATZ-III-WEB	Qu’ère plen de povàs; non l’auien escampar dès era sua mòrt e semblaue mès ombriua qu’abantes.
GUÈRRA-E-PATZ-III-WEB	Guerasim dauric es contravents d’ua hièsta e gessec de puntetes.
GUÈRRA-E-PATZ-III-WEB	Pierre recorrec eth burèu, s’apressèc en armari des manuscrits e treiguec un des documents mès importants dera orde: es actes originaus escoceses, damb anotacions e aclaracions deth benfactor.
GUÈRRA-E-PATZ-III-WEB	Cuelhec sèti ena taula de trabalh, caperada de povàs, metec sus era eth manuscrit e, fin finau, en tot deishar-lo en un costat, apuèc eth cap enes es mans e s’abandonec enes sòns pròpis pensaments.
GUÈRRA-E-PATZ-III-WEB	Fòrça còps Guerasim s’apressèc sense hèr bronit entà dar un còp de uelh en burèu e tostemp vedec a Pierre ena madeisha postura.
GUÈRRA-E-PATZ-III-WEB	Se tardèren mès de dues ores.
GUÈRRA-E-PATZ-III-WEB	Guerasim se permetec hèr bronit ena pòrta pr’amor de tirar era atencion de Pierre; mès aguest non l’entenec.
GUÈRRA-E-PATZ-III-WEB	Voletz que li diga adiu ath menaire?
GUÈRRA-E-PATZ-III-WEB	A, òc!, didec Pierre, en tot tornar ena realitat e lheuar-se ara prèssa.
GUÈRRA-E-PATZ-III-WEB	Escota, higec guardant ath vielh damb es uelhs ludents, exaltadi e umidi, sabes que deman i aurà ua batalha?
GUÈRRA-E-PATZ-III-WEB	Aquerò diden, responec Guerasim.
GUÈRRA-E-PATZ-III-WEB	Te prègui que non li digues ad arrés se qui sò, e que hèsques çò que te diga…
GUÈRRA-E-PATZ-III-WEB	As vòstes ordes.
GUÈRRA-E-PATZ-III-WEB	Voletz que vos mestra eth repais?
GUÈRRA-E-PATZ-III-WEB	Coma ordenetz, contestèc Guerasim dempús de reflexionar.
GUÈRRA-E-PATZ-III-WEB	Pierre passèc era rèsta dera jornada en burèu deth benfactor, caminaue inquiet d’un costat en aute e parlaue damb eth madeish, tau qu’entenec Guerasim.
GUÈRRA-E-PATZ-III-WEB	Dormic en un lhet que li premaniren aquiu madeish.
GUÈRRA-E-PATZ-III-WEB	Guerasim, coma sirvent qu’a campat fòrça causes estonantes ah long dera sua vida, acceptèc aquera estranha actitud sense suspresa.
GUÈRRA-E-PATZ-III-WEB	Semblaue content per auer a quauqu’un que servir.
GUÈRRA-E-PATZ-III-WEB	Aquera madeisha tarde, sense preguntar-se ne tansevolhe ada eth madeish entà qué ac volie, trapèc entà Pierre un caftan e ua casqueta e prometec qu’a londeman l’artenherie eth pistolet.
GUÈRRA-E-PATZ-III-WEB	Aquera tarde, Makar Alexeievic, arrossegant es sues pantofles, s’apressèc per dus còps ena pòrta deth burèu e se posèc, contemplant a Pierre damb mina insinuanta, mès tanlèu aguest se viraue, Makar Alexeievic, avergonhat e emmaliciat, se crotzaue era vèsta d’interior e s’aluenhaue ara prèssa.
GUÈRRA-E-PATZ-III-WEB	Justaments alavetz, vestit damb eth caftan e acompanhat de Guerasim, quan se n’anaue a crompar eth pistolet ena tor Sajareva, Pierre se trapèc damb es Rostov.
GUÈRRA-E-PATZ-III-WEB	Er 1 de seteme, de nets, Kutuzov balhèc as tropes russes era orde d’arrecular, passant per Moscòu, entath camin de Riazan.
GUÈRRA-E-PATZ-III-WEB	Es prumères fòrces se meteren en movement pera net.
GUÈRRA-E-PATZ-III-WEB	Pendent era marcha nueitiua non s’esdegauen e anauen doça e tranquillaments.
GUÈRRA-E-PATZ-III-WEB	Mès en hèr-se dia es unitats que s’apressauen en pònt de Dorogomilov vederen ath sòn dauant e en aute costat immenses ondades de tropes que se possauen en pònt, en tot ocupar ena auta aurèra carrèrs e carrerons e, darrèr sòn, d’autes infinites ondades de tropes que lo pressionauen.
GUÈRRA-E-PATZ-III-WEB	Que cuelhec as soldats ua prèssa e ua inquietud sense cap de motiu.
GUÈRRA-E-PATZ-III-WEB	Toti se lancèren en pònt, enes guals e enes barques.
GUÈRRA-E-PATZ-III-WEB	Kutuzov ordenèc que l’amièssen entar aute costat de Moscòu per carrèrs desseparadi.
GUÈRRA-E-PATZ-III-WEB	Eth 2 de seteme, tàs dètz deth maitin, non restauen enes entorns de Dorogomilov senon es unitats de rèiregarda.
GUÈRRA-E-PATZ-III-WEB	Tota era armada auie ja passat er arriu e ère en aute costat de Moscòu.
GUÈRRA-E-PATZ-III-WEB	En madeish dia, 2 de seteme, tàs dètz deth maitin, Napoleon se trapaue damb es sues tropes en monte Poklonnaia e contemplaue er espectacle que s’estenie dauant des sòns uelhs.
GUÈRRA-E-PATZ-III-WEB	Deth 26 d’agost tath 2 de seteme, dempús era batalha de Borodino enquiara entrada der enemic en Moscòu, pendent aquera setmana agitada e memorabla, se mantenguec aqueth magnific e susprenent temps de tardor qu’autant estone ara gent, quan eth solei cauhe mès qu’en primauèra e tot ei mès ludent ena atmosfèra leugèra e blossa que hè mau ara vista e eth pièch s’arrefortinlhe e alende damb facilitat un aire frescolent e perhumat; quan, enquia e tot, es nets son tèbes, nets caudes e escures qu’en eres se desprenen deth cèu a cada instant, espaurint e alegrant ath còp, esteles daurades.
GUÈRRA-E-PATZ-III-WEB	Atau ère eth temps eth dia 2, tàs dètz deth maitin.
GUÈRRA-E-PATZ-III-WEB	Er esplendor deth dia qu’ère magnific.
GUÈRRA-E-PATZ-III-WEB	Dès eth monte Poklonnaia, Moscòu s’estenie amplaments, damb eth sòn arriu, es sòns jardins e es sues glèises; era ciutat semblaue seguir era sua vida entre es resplendors des sues copòles lampejantes que semblauen esteles jos es arrais deth solei.
GUÈRRA-E-PATZ-III-WEB	Ara vista de tant estranha ciutat, damb era sua arquitectura jamès vista, de formes exotiques, Napoleon sentec aguest curiosèr un shinhau envejós e inquiet que sòl invasir ara gent en preséncia de formes de vida autús e ignorades.
GUÈRRA-E-PATZ-III-WEB	Aguesta ciutat, çampar, viuie pliaments; sivans es indefinibles indicis que, ena luenhor, permetien distinguir un èsser viu de un aute mòrt, aquera ciutat auie ua vida pletorica.
GUÈRRA-E-PATZ-III-WEB	Napoleon, dès era nautada de Poklonnaia, sentie pataquejar era vida ena ciutat e enquia, tà didè’c atau, era alendada d’aqueth còs gran e beròi.
GUÈRRA-E-PATZ-III-WEB	Quinsevolh rus, en guardar Moscòu, que ve en era ua mair.
GUÈRRA-E-PATZ-III-WEB	Tot estrangèr que la contemple, encara que non veigue en era a ua mair, que deu percéber eth sòn caractèr femenin.
GUÈRRA-E-PATZ-III-WEB	E atau ac sentec Napoleon.
GUÈRRA-E-PATZ-III-WEB	Cette ville asiatique aux innombrables eglises, Moscou la sainte.
GUÈRRA-E-PATZ-III-WEB	La voila, donc, enfin, cette fameuse ville!
GUÈRRA-E-PATZ-III-WEB	E en aguesta disposicion d’animositat contemplec era beresa orientau jamès vista que campaue ath sòn duant.
GUÈRRA-E-PATZ-III-WEB	Ada eth madeish l’estonaue qu’eth sòn desir, aparentaments irrealizable en d’auti tempsi, s’auesse, fin finau, complit.
GUÈRRA-E-PATZ-III-WEB	Jos aquera diafana lum deth maitin guardaue alternatiuaments ara ciutat e ath plan, en tot verificar toti es detalhs dera ciutat; e era certitud dera sua pròcha possession l’enquimeraue e espaurie.
GUÈRRA-E-PATZ-III-WEB	Vaquí aguesta ciutat, enes mèns pès, demorant eth sòn destin.
GUÈRRA-E-PATZ-III-WEB	A on deu èster ara Alexandre?
GUÈRRA-E-PATZ-III-WEB	Qué pensarà?
GUÈRRA-E-PATZ-III-WEB	Ua ciutat estranha, beròia e majestuosa!
GUÈRRA-E-PATZ-III-WEB	Be n’ei d’estranh e majestuós aguest moment!
GUÈRRA-E-PATZ-III-WEB	Qué pensaràn es mèns soldats de jo?
GUÈRRA-E-PATZ-III-WEB	Aguesta qu’ei era recompensa entà toti es esceptics (campèc era sua pròpia acompanhada e, mès enlà, as òmes qu’auançauen e s’alinhauen).
GUÈRRA-E-PATZ-III-WEB	Que serie pro ua soleta paraula des mèns pòts, un solet movement dera mia man, e aguesta vielha capitau des Tsars serie perduda.
GUÈRRA-E-PATZ-III-WEB	Mais ma clemence est toujours prompte a descendre sus les vaincus.
GUÈRRA-E-PATZ-III-WEB	Me cau mostrar-me magnanim e reauments gran…
GUÈRRA-E-PATZ-III-WEB	Mès non, que non ei vertat que me trapa en Moscòu!, se l’acodic de ressabusda.
GUÈRRA-E-PATZ-III-WEB	E, ça que la… ei aquiu, as mèns pès, damb es sues daurades copòles e es sues crotzes reludentes as arrais deth solei.
GUÈRRA-E-PATZ-III-WEB	Que seré clement damb era.
GUÈRRA-E-PATZ-III-WEB	Enes ancians monuments dera barbaria e deth despotisme inscriuerè nòbles frases de justícia e misericòrdia…
GUÈRRA-E-PATZ-III-WEB	A Napoleon li semblaue qu’eth sens principau de guaire se passaue ère degut ara sua luta personau damb Alexandre.
GUÈRRA-E-PATZ-III-WEB	Les mostrarè era granor dera vertadèra civilizacion; obligarè a generacions sanceres de boiards a rebrembar corauments eth nòm deth sòn conquistador.
GUÈRRA-E-PATZ-III-WEB	Diderè ara sua delegacion que jamès è volut ne voi era guèrra, que solet è combatut era politica enganhosa dera sua Cort, qu’estimi e respècti a Alexandre e qu’acceptarè en Moscòu condicions de patz dignes de jo e des mèns pòbles.
GUÈRRA-E-PATZ-III-WEB	Que voi non profitar-me’n dera capitada dera guèrra entà umiliar a un Emperaire qu'estimi.
GUÈRRA-E-PATZ-III-WEB	Boiards, les diderè, jo non voi era guèrra, voi era patz e era felicitat de toti es mèns subdits.
GUÈRRA-E-PATZ-III-WEB	Sai, ath delà, qu’era preséncia d’aguesti òmes m’inspirarà, e les parlarè coma ac hèsqui tostemp: damb precision, solemnitat e granor…
GUÈRRA-E-PATZ-III-WEB	Mès ei vertat que sò en Moscòu?
GUÈRRA-E-PATZ-III-WEB	Qu’on m’amene les boyards, didec ath sòn escòt.
GUÈRRA-E-PATZ-III-WEB	Un generau, seguit de grana acompanhada, galaupèc de seguit ara cèrca des boiards.
GUÈRRA-E-PATZ-III-WEB	Se tardèren dues ores.
GUÈRRA-E-PATZ-III-WEB	Napoleon auie dinat e s’estaue de nauèth en madeish lòc, en monte Poklonnaia, demorant ara delegacion.
GUÈRRA-E-PATZ-III-WEB	Ues paraules plies de dignitat e granor, de besonh, sivans era pensada de Napoleon.
GUÈRRA-E-PATZ-III-WEB	Eth madeish qu’ère conquistat peth ton de magnanimitat que pensaue actuar en Moscòu.
GUÈRRA-E-PATZ-III-WEB	Ena sua imaginacion auie fixat es dies dera reünion que les calie trapar-se es dignataris russi damb es francesi, dans le palais des Czars.
GUÈRRA-E-PATZ-III-WEB	Ena sua imaginacion, ja nomentaue governador a quauquarrés que sabesse atrèir-se ara poblacion; e dès que s’en sabec de qué en Moscòu èren abondosi es establiments dera beneficiéncia, les amolonaue mentauments damb es sòns favors.
GUÈRRA-E-PATZ-III-WEB	Pensaue que, madeish qu’en Africa, a on li calec vestir er burnós e visitar es mosquetes, en Moscòu li calerie mostrar-se tan caritatiu coma es Tsars.
GUÈRRA-E-PATZ-III-WEB	E entà esmòver definitiuaments eth còr des russi, eth, coma tot francés que non pòt imaginar-se arren sentimentau sense brembar-se’n de ma chere, ma tendre, ma pauvre mere, decidic qu’en totes aqueres institucions manarie escríuer en grani caractèrs: Establissment dediée a ma chere Mere o simplaments: Maison de ma Mere.
GUÈRRA-E-PATZ-III-WEB	Òc, qu’ei aquiu, dauant de jo.
GUÈRRA-E-PATZ-III-WEB	Mentretant, enes darrères hilades dera acompanhada imperiau, generaus e mariscaus discutien inquiets e en votz baisha entre eri.
GUÈRRA-E-PATZ-III-WEB	Es qu’auien anat ara cèrca dera delegacion tornauen damb era notícia de qué Moscòu ère ua ciutat ueda e que toti es sòns abitants se n’auien anat.
GUÈRRA-E-PATZ-III-WEB	Toti es sòns ròstres èren esblancossidi e inquiets.
GUÈRRA-E-PATZ-III-WEB	Non les espaurie qu’es abitants de Moscòu auessen evacuat era capitau (a maugrat dera importància d’aguest hèt); çò que mès les espaurie ère eth hèt d’auer de comunicar-l’ac ar Emperaire.
GUÈRRA-E-PATZ-III-WEB	De quina manèra, sense méter a Sa Majestat en aguesta situacion, qu’es francesi criden ridicule, les calie díder-li qu’en bades demoraue as boiards e qu’en Moscòu non restauen senon un revolum de embriacs?
GUÈRRA-E-PATZ-III-WEB	Es uns didien qu’ere de besonh, a quinsevolh prètz, formar ua delegacion, quina que siguesse; d’auti se manifestauen pas d’acòrd e afirmauen que çò de mielhor ère, damb intelligéncia e cautèla, comunicar era vertat ar Emperaire.
GUÈRRA-E-PATZ-III-WEB	Il faudra le lui dire tout de meme, didien es senhors dera acompanhada.
GUÈRRA-E-PATZ-III-WEB	Mais, monsieurs…
GUÈRRA-E-PATZ-III-WEB	Era situacion se hège encara mès dificila perque er Emperaire, meditant es sòns magnanims projèctes, contemplaue febrilaments en plan, guardant de quan en quan entath camin de Moscòu, o arrint damb orgulh e alegria.
GUÈRRA-E-PATZ-III-WEB	Mentretant, er Emperaire, cansat dera vana demora e notant, damb era sua intuicion d’actor, qu’eth moment solemne se tardaue massa e perdie tota era sua solemnitat, hec un gèst damb era man.
GUÈRRA-E-PATZ-III-WEB	Ua canonada, qu’ère eth senhau convengut, tronèc en espaci e es tropes, que per diuèrsi lòcs entornejauen Moscòu, se lancèren entàs pòrtes de Tver, Kaluga e Dorogomilov.
GUÈRRA-E-PATZ-III-WEB	Arrossegat peth movement des sues tropes, Napoleon arribèc damb eres enquiara pòrta de Dorogomilov, s’arturèc aquiu de nauèth, deishèc eth shivau s’estèc ua bona estona passejant ath long deth baloard de Kamer-Kolezhki, demorant era arribada dera delegacion.
GUÈRRA-E-PATZ-III-WEB	Mentretant, Moscòu ère ua ciutat ueda.
GUÈRRA-E-PATZ-III-WEB	Encara restaue gent, ei vertat, dilhèu era quinquagesima part dera poblacion d’abantes; mès era ciutat ère ueda, coma un brinhon sense reina.
GUÈRRA-E-PATZ-III-WEB	En un brinhon sense reina ja non i rèste vida, encara qu’entà ua lucada superficiau sigue tan viu coma d’auti.
GUÈRRA-E-PATZ-III-WEB	Jos es caudi arrais deth solei de meddia es abelhes viren eroses coma tostemp ar entorn deth brinhon sense reina coma viren ar entorn des auti brinhons viui.
GUÈRRA-E-PATZ-III-WEB	De luenh s’apercep madeish era flaira dera mèu; es abelhes entren e gessen d’eri.
GUÈRRA-E-PATZ-III-WEB	Mès se s’obsèrve atentiuaments eth brinhon sense reina, se ve qu’en eth ja non i a vida; es abelhes non gessen d’aquiu coma en un brinhon viu; non existís eth perhum ne eth bronzinadís qu’atrè ar apicultor.
GUÈRRA-E-PATZ-III-WEB	Quan pataquège era paret d’un brinhon malaut, en sòrta deth bronzinadís unanime de milèrs d’abelhes que quilhen menaçaires era part deth darrèr e còsten un bronit caracteristic damb eth leugèr movement des sues ales, li responen solet quauqui bronits isoladi que sonen sordaments en diuèrsi lòcs deth brinhon uet…
GUÈRRA-E-PATZ-III-WEB	Ja non flaire coma abantes a mèu espirituosa, aromatica, a cera e a podom, non se destaque d’eth plenitud vitau; damb era flaira a mèu se barrège era dera uedor e poiridura.
GUÈRRA-E-PATZ-III-WEB	Ja non i a abelhes gardianes qu’anóncien eth perilh, prèstes a sacrificar es sues vides en defensa deth brinhon; ne senten eth bronit leugèr e regular deth trabalh, semblable ath son dera ebullicion, senon es sons dispèrsi e desagradius deth desorde.
GUÈRRA-E-PATZ-III-WEB	Es abelhes rapinaires entren e gessen, timides e abiles, deth brinhon; son abelhes escures, longues, lordes de mèu.
GUÈRRA-E-PATZ-III-WEB	Non hissen ad arrés e solet sagen de húger de quinsevolh perilh.
GUÈRRA-E-PATZ-III-WEB	Abantes es abelhes entrauen cargades e gessien uedes; ara se hèn a vier çò que i a ath laguens.
GUÈRRA-E-PATZ-III-WEB	Er apicultor daurís eth brinhon pera part baisha e l’examine atentiuaments; en sòrta d’abelhes neres e gròsses, padegades peth trabalh, estacades es ues as autes pes pautes, autrejades ath prètzhèt de laurar era cera, ara ve a ues abelhes adormides, escanaulides, que s’arrosseguen desordenades peth hons e pera paret deth brinhon.
GUÈRRA-E-PATZ-III-WEB	En sòrta d’un solèr net e encerat, escampat pes ales, ve ath hons tarcums de cera, excrements e abelhes moribondes, qu’a penes botgen es pautes, o cadavres que jaden immobils e sense retirar.
GUÈRRA-E-PATZ-III-WEB	Er apicultor daurís era part superior deth brinhon.
GUÈRRA-E-PATZ-III-WEB	E ja non ve es ordenades hilades d’abelhes metudes enes sues cèles balhant calor as ueus; ve ara ua activitat complicada, que non a era frescor d’abantes.
GUÈRRA-E-PATZ-III-WEB	Tot qu’ei lord e abandonat; es neres abelhes rapinaires se botgen rapides e furtiues.
GUÈRRA-E-PATZ-III-WEB	Es patrones deth brinhon, seques e passides, arropides coma vielhes, s’arrosseguen doçaments, sense shordar ad arrés, sense desirar arren, coma s’auessen perdut tota consciéncia vitau.
GUÈRRA-E-PATZ-III-WEB	Es abelhards, es tabans e parpalhòles tumen estalamordidi contra es parets de brinhon.
GUÈRRA-E-PATZ-III-WEB	Aciu e enlà, entre era cera e era mèu, s’enten de quan en quan un rumor irritant.
GUÈRRA-E-PATZ-III-WEB	En bèth lòc, per çò de bèth vielh costum, dues abelhes netegen es sues cèles e, damb ua diligéncia superiora as sues fòrces, trèn entà dehòra ua abelha mòrta o ua larva sense saber ne tansevolhe se per qué ac hèn.
GUÈRRA-E-PATZ-III-WEB	En bèth aute lòc, dues vielhes abelhes pelegen guiterosaments, o se netegen o neurissen mutuauments, sense saber s’ac hèn botjades per un sentiment amistós o ostil.
GUÈRRA-E-PATZ-III-WEB	E era abelha fèbla o mòrta, leugèra coma ua ploma, què de naut entath molon de cadavres.
GUÈRRA-E-PATZ-III-WEB	Er apicultor daurís eth brinhon pera mitat entà veir eth nin.
GUÈRRA-E-PATZ-III-WEB	E en sòrta des anteriors cercles neri e compacti, aganchadi pera esquia, susvelhant es mès prigonds mistèris deth pròpi brinhon, ve rèstes de centenars d’insèctes tristi, miei mòrts o endormiscadi.
GUÈRRA-E-PATZ-III-WEB	Lèu toti an mòrt ja sense saber qu’eth tresaur que sauvauen ja non existís.
GUÈRRA-E-PATZ-III-WEB	De toti eri ges ua aulor de poiridura e de mòrt.
GUÈRRA-E-PATZ-III-WEB	Solet quauques abelhes se botgen, vòlen guiteroses, se boten ena man enemiga sense auer ne tansevolhe era fòrça de morir hissant-la.
GUÈRRA-E-PATZ-III-WEB	Es mòrtes quèn aisidaments coma escates de peish.
GUÈRRA-E-PATZ-III-WEB	Er apicultor barre eth brinhon, lo senhale damb greda e, quan a un moment liure, lo desarme e lo fumigue.
GUÈRRA-E-PATZ-III-WEB	Atau, ueda tanben, ère Moscòu quan Napoleon, cansat e inquiet, damb es celhes arroncilhades, anaue d’un costat en aute ath long deth baloard de Kamer-Kolezhki, ara demora d’aquera ceremònia que, encara que puraments extèrna, consideraue de besonh entà sauvar es aparences: era arribada d’ua delegacion.
GUÈRRA-E-PATZ-III-WEB	En diuèrsi lòcs de Moscòu i auie encara gent, mès se botjaue sense cap de rason, solet peth vielh costum, sense saber se qué hège.
GUÈRRA-E-PATZ-III-WEB	Quan, damb totes es precaucions possibles, anoncièren a Napoleon qu’era ciutat ère desèrta, er Emperaire guardèc emmaliciat ath portaire dera notícia, li virèc era esquia e seguic caminant en silenci.
GUÈRRA-E-PATZ-III-WEB	Eth coche!, didec.
GUÈRRA-E-PATZ-III-WEB	Se seiguec ath cant der ajudant de camp de servici e se hec a amiar entàs banlègues.
GUÈRRA-E-PATZ-III-WEB	Moscou desèrte!
GUÈRRA-E-PATZ-III-WEB	Quel evenement invraisemblable!, se didec.
GUÈRRA-E-PATZ-III-WEB	Non entrèc ena ciutat e s’arturèc en ua aubèrja deth barri de Dorogomilov.
GUÈRRA-E-PATZ-III-WEB	Le coup de theatre avait raté.
GUÈRRA-E-PATZ-III-WEB	Es tropes russes passèren per Moscòu entre es dues deth maitin e es dues dera tarde, en tot hèr-se a vier damb eri es darrèrs abitants e heridi que gessien dera capitau.
GUÈRRA-E-PATZ-III-WEB	Pendent eth pas des tropes siguec grana era confusion, mès que mès enes pònts de Kameny, Moskvoretsky e Yauza.
GUÈRRA-E-PATZ-III-WEB	Quan es tropes se dividiren en dues colomnes pr’amor d’enrodar eth Kremlin, sigueren arturades ath costat deth Kameny e deth Moskvoretsky, e un gran nombre de soldats, en tot profitar-se’n dera arturada e dera confusion, heren repè e, d’amagat, en silenci, s’esguitlèren entre era glèisa de Sant Basili e era pòrta de Borovitsky, entara plaça Ròia, a on fidauen, per intuicion, trapar era manèra d’apoderar-se aisidaments de çò d’autú.
GUÈRRA-E-PATZ-III-WEB	Ua multitud semblabla ara que solie aumplir eth Gostiny Dvor es dies de rebaisha ocupaue complètaments aquera encencha.
GUÈRRA-E-PATZ-III-WEB	Mès que non s’entenien es votzes cridaires e amables des vendeires, non i auie quincalhièrs, ne revolums de crompadores femenines.
GUÈRRA-E-PATZ-III-WEB	Sonque i auie unifòrmes e capòtes militares de soldats sense armes, qu’entrauen damb cargues e gessien sense eres.
GUÈRRA-E-PATZ-III-WEB	Mercadèrs e dependents (en escàs nombre) vagauen perdudi entre es soldats, barrauen es sues botigues o transportauen damb era ajuda de quauqui mossos es sues merces.
GUÈRRA-E-PATZ-III-WEB	Ena pròcha plaça de Gostiny Dvor, eth tambor cridaue a files; mès aquera crida imperiosa non atreiguie as saquejaires, senon que, autrament, les possaue a aluenhar-se d’era.
GUÈRRA-E-PATZ-III-WEB	Entre era soldatesca, en botigues e carrerons, auie òmes damb caftans grisi e eth cap arrasat.
GUÈRRA-E-PATZ-III-WEB	Ena cantoada d’Ilinka conversauen dus oficiaus; er un amiaue ua banda sus er unifòrme e montaue un prim shivau gris; er aute anaue a pè e vestie capòta; un tresau oficiau s’apressèc ada eri.
GUÈRRA-E-PATZ-III-WEB	Eth generau a ordenat que hescam enlà a toti aguesti sigue coma sigue.
GUÈRRA-E-PATZ-III-WEB	Era mitat qu’an hujut.
GUÈRRA-E-PATZ-III-WEB	Tà on vas?…
GUÈRRA-E-PATZ-III-WEB	Tà on anatz?…
GUÈRRA-E-PATZ-III-WEB	Haut, brigands!
GUÈRRA-E-PATZ-III-WEB	Sajatz d’amassar-les, didec un aute oficiau.
GUÈRRA-E-PATZ-III-WEB	Ei impossible.
GUÈRRA-E-PATZ-III-WEB	Com i podem anar?
GUÈRRA-E-PATZ-III-WEB	S’a format un tap en pònt e non i a qui posque auançar.
GUÈRRA-E-PATZ-III-WEB	Anatz aquiu!
GUÈRRA-E-PATZ-III-WEB	Hètz-les enlà!, cridèc er oficiau superior.
GUÈRRA-E-PATZ-III-WEB	Er oficiau dera banda metec eth pè en soler, cridèc ath que tocaue eth tambor e se n’anèc damb eth, jos es arcades; quauqui soldats gesseren ath córrer toti amassa.
GUÈRRA-E-PATZ-III-WEB	Un mercadèr damb grans vermelhs enes caròles près deth nas, damb ua expression tranquilla e calculadora en sòn ròstre ben neurit, s’apressèc esdegat e galhard entar oficiau, estornejant es braci.
GUÈRRA-E-PATZ-III-WEB	Senhoria!, didec.
GUÈRRA-E-PATZ-III-WEB	Protegitz-mos, se vos platz!
GUÈRRA-E-PATZ-III-WEB	Que non estauviaram eth gènre, damb plaser vo n’autrejaram a vos, se voletz…
GUÈRRA-E-PATZ-III-WEB	Çò que se passe ei un pilhatge… se vos platz!
GUÈRRA-E-PATZ-III-WEB	Òc, aumens botèssen garda o mos permetessen barrar.
GUÈRRA-E-PATZ-III-WEB	D’auti mercadèrs entornegèren ar oficiau.
GUÈRRA-E-PATZ-III-WEB	Que non s’ac vau de parlar, didec un aute, prim e de ròstre seriós.
GUÈRRA-E-PATZ-III-WEB	Quan a un li talhen eth cap non plore pes sòns peus!
GUÈRRA-E-PATZ-III-WEB	Que se hèsquen a vier çò que volguen!, agitèc era man damb energia e se desseparèc der oficiau.
GUÈRRA-E-PATZ-III-WEB	Tu, Ivan Sidoric, que pòs parlar, responec encolerit eth prumèr mercadèr.
GUÈRRA-E-PATZ-III-WEB	De qué servissen es paraules?, cridèc eth mercadèr prim.
GUÈRRA-E-PATZ-III-WEB	Aciu, enes mies tres botigues, è gènre per valor de cent mil robles… posqui, dilhèu sauvà’c tot ara que se’n va era armada?
GUÈRRA-E-PATZ-III-WEB	Que non se pòt hèr arren contra era volontat de Diu!
GUÈRRA-E-PATZ-III-WEB	Vietz, Senhoria, persutèc eth prumèr mercadèr hènt reveréncies.
GUÈRRA-E-PATZ-III-WEB	Er oficiau ère perplèx e era indecision se reflectie en sòn ròstre.
GUÈRRA-E-PATZ-III-WEB	A jo que m’ei parièr!, cridèc de pic, e damb passi rapids se filèc entàs arcades.
GUÈRRA-E-PATZ-III-WEB	D’ua botiga dubèrta venguien bronits de còps e d’insults, e quan er oficiau s’apressèc, un òme damb giqueta grisa e eth cap arrasat gessec violentaments repompit d’era.
GUÈRRA-E-PATZ-III-WEB	Er òme, arropint-se, s’esguitlèc entre es mercadèrs e er oficiau s’acarèc damb uns soldats que i auie ath laguens, mès en aqueth moment s’enteneren en pònt Moskvoretsky terribles crits d’ua multitud immensa e er oficiau correc entara plaça.
GUÈRRA-E-PATZ-III-WEB	Qué se passe?
GUÈRRA-E-PATZ-III-WEB	Qué se passe?, preguntaue.
GUÈRRA-E-PATZ-III-WEB	Mès eth sòn companh galaupaue ja en direccion as crits, per dauant dera glèisa de Sant Basili.
GUÈRRA-E-PATZ-III-WEB	Er oficiau montèc a shivau e lo seguic.
GUÈRRA-E-PATZ-III-WEB	Quan arribèc en pònt vedec dus canons en posicion, soldats d’infantaria caminant peth pònt, quauqui cars volcadi, ròstres espauridi e arridolentes cares des soldats.
GUÈRRA-E-PATZ-III-WEB	Ath costat des canons auie un car tirassat per dus shivaus; darrèr deth car, ath cant des arròdes, quate lebrèrs damb es sòns colars.
GUÈRRA-E-PATZ-III-WEB	Eth car amiaue ua vertadèra montanha d’objèctes, e, naut de tot, ath costat d’ua cagira de mainatge damb es pautes entath cèu, i auie seiguda ua hemna que lançaue sorriscles desesperadi e agudents.
GUÈRRA-E-PATZ-III-WEB	Quauqui companhs l’expliquèren ar oficiau qu’es crits dera multitud e dera hemna ère costadi pr’amor qu’eth generau Ermolov, que s’auie trapat damb aquesta multitud, en saber-se’n qu’es soldats se metien pes botigues e es paisans empachauen eth pas, auie ordenat emplaçar diuèrsi canons, hènt veir qu’èren a mand de tirar contra eth pònt.
GUÈRRA-E-PATZ-III-WEB	Era gentada, entre possades, cars volcadi e crits, se hec endarrèr enquia deishar liure eth pònt e es tropes poderen seguir era sua marcha.
GUÈRRA-E-PATZ-III-WEB	Mès er interior dera ciutat, mentretant, ère uet.
GUÈRRA-E-PATZ-III-WEB	Enes carrèrs a penes se vedie ua amna.
GUÈRRA-E-PATZ-III-WEB	Es portaus e comèrci èren barradi.
GUÈRRA-E-PATZ-III-WEB	Ar entorn des tavèrnes se solien enténer crits o eth cant des embriacs.
GUÈRRA-E-PATZ-III-WEB	Non circulaue cap veïcul e es caminaires ère plan pòqui.
GUÈRRA-E-PATZ-III-WEB	Eth carrèr Povarskaia ère tranquil e desèrt.
GUÈRRA-E-PATZ-III-WEB	En enòrme pati des Rostov demorauen rèstes de hen e de hiems, mès que non se vedie ad arrés.
GUÈRRA-E-PATZ-III-WEB	Ena grana sala dera casa a on auien deishat toti es mòbles e objèctes de valor se trapauen eth portèr Ignat e eth petit Mishka, arrèhilh de Vasilic, que s’auie demorat en Moscòu damb eth sòn pairin.
GUÈRRA-E-PATZ-III-WEB	Mishka auie dubèrt eth clavicòrdi e tocaue es claus damb un dit.
GUÈRRA-E-PATZ-III-WEB	Eth portèr, damb es mans enes anques, arrie en tot campar-se compladut en miralh.
GUÈRRA-E-PATZ-III-WEB	Sone ben, vertat, oncle Ignat?, didie eth gojat, en to calar-se de pic a pataquejar eth clavièr damb es dues mans.
GUÈRRA-E-PATZ-III-WEB	Que non auetz vergonha!, de vertat, non auetz consciéncia!, didec, darrèr sòn, era votz de Mavra Kuzminishna, qu’auie entrat silenciosaments ena sala.
GUÈRRA-E-PATZ-III-WEB	Be pòs presumir damb aguesta cara!
GUÈRRA-E-PATZ-III-WEB	Que non vales entà ua auta causa!
GUÈRRA-E-PATZ-III-WEB	Tot qu’ei aquiu sense recuélher e Vasilic no pòt mès.
GUÈRRA-E-PATZ-III-WEB	Pro que t’arribarà era tua ora!
GUÈRRA-E-PATZ-III-WEB	Ignat s’ajustèc era cinta, deishèc d’arrir e gessec docilaments dera sala damb eth cap clin.
GUÈRRA-E-PATZ-III-WEB	Tita, que non harè bronit!, didec eth gojat.
GUÈRRA-E-PATZ-III-WEB	Vè-te’n a premanir eth samovar entath pairin.
GUÈRRA-E-PATZ-III-WEB	Mavra Kuzminishna netegèc eth povàs deth clavicòrdi e lo barrèc.
GUÈRRA-E-PATZ-III-WEB	Dempús, alendant prigondaments, gessec dera sala e barrèc era pòrta damb clau.
GUÈRRA-E-PATZ-III-WEB	En arribar en pati se demorèc en to pensar entà on anar, se préner eth tè en pabalhon damb Vasilic o méter en orde çò qu’encara ère endrabat ena recodina.
GUÈRRA-E-PATZ-III-WEB	En silenciós carrèr sonèren uns passi rapids, que s’arturèren ath cant deth brescat.
GUÈRRA-E-PATZ-III-WEB	Eth picapòrt carrinclèc jos era pression d’ua man que sajaue daurir-lo.
GUÈRRA-E-PATZ-III-WEB	Mavra Kuzminishna s’apressèc ena pòrta.
GUÈRRA-E-PATZ-III-WEB	Per qui demanatz?
GUÈRRA-E-PATZ-III-WEB	Peth comde, eth comde Ilia Andreievic Rostov.
GUÈRRA-E-PATZ-III-WEB	E qui ètz vos?
GUÈRRA-E-PATZ-III-WEB	Un oficiau.
GUÈRRA-E-PATZ-III-WEB	Qu’è besonh de veder-lo, didec ua votz agradiua russa e senhoriau.
GUÈRRA-E-PATZ-III-WEB	Mavra Kuzminishna dauric era pòrta e un joen oficiau d’uns dètz-e-ueit ans, de cara redona, retirada as des Rostov, entrèc en pati.
GUÈRRA-E-PATZ-III-WEB	Partiren ager pera tarde, didec era, amablaments.
GUÈRRA-E-PATZ-III-WEB	Eth joen oficiau se posèc en portau, trantalhant sus s’entrar o non, e espetèc era lengua.
GUÈRRA-E-PATZ-III-WEB	Quin malastre!, sorrisclèc.
GUÈRRA-E-PATZ-III-WEB	Auia d’auer vengut ager…
GUÈRRA-E-PATZ-III-WEB	Domatge!
GUÈRRA-E-PATZ-III-WEB	Mentretant, Mavra Kuzminishna examinèc atentiuaments e damb simpatia es traits des Rostov que semblauen renauir-se en ròstre deth joen; guardèc tanben era sua capòta trincada e es bòtes rosigades.
GUÈRRA-E-PATZ-III-WEB	Entà qué volíetz veir ath comde?, preguntèc.
GUÈRRA-E-PATZ-III-WEB	Sabetz?, didec de ressabuda, sò parent deth comde e tostemp siguec fòrça brave damb jo.
GUÈRRA-E-PATZ-III-WEB	E ara, guardèc arridolent e divertit era sua capa e es bòtes, vedetz se guaire rosigat vau, e, ath delà, non è sòs, pensaua demanar ath comde…
GUÈRRA-E-PATZ-III-WEB	Mavra Kuzminishna non lo deishèc acabar.
GUÈRRA-E-PATZ-III-WEB	Voletz demorar-vos un moment?
GUÈRRA-E-PATZ-III-WEB	Solet un moment.
GUÈRRA-E-PATZ-III-WEB	E tanlèu er oficiau separèc era man dera pòrta, virèc en redon e, damb eth sòn anament senil, Mavra Kuzminishna se filèc de cap ath pabalhon, ena part deth darrèr deth pati.
GUÈRRA-E-PATZ-III-WEB	Tant que hège aquerò, er oficiau contemplaue es sues bòtes trincades e passejaue arridolent.
GUÈRRA-E-PATZ-III-WEB	Be n’ei de simpatica era vielha!
GUÈRRA-E-PATZ-III-WEB	Entà on aurà anat?
GUÈRRA-E-PATZ-III-WEB	E com saber-me’n per quini carrèrs posqui arténher abantes ath mèn regiment, qu’ara deu arribar ena Rogozhkaia?”, pensaue eth joen.
GUÈRRA-E-PATZ-III-WEB	Mavra Kuzminishna tornèc damb eth ròstre, ath còp, trantalhant e decidit: amiaue ena man un mocador a cairats plegat.
GUÈRRA-E-PATZ-III-WEB	Uns passi abantes d’apressar-se ar oficiau destropèc eth mocador e treiguec un bilhet blanc de vint-e-cinc robles, qu’autregèc ara prèssa ath joen.
GUÈRRA-E-PATZ-III-WEB	Mavra Kuzminishna se sentie confonuda e timida.
GUÈRRA-E-PATZ-III-WEB	Er oficiau, sense refusar çò que l’aufrien e sense esdegar-se, cuelhec eth bilhet e li balhèc es gràcies.
GUÈRRA-E-PATZ-III-WEB	S’eth comde siguesse en casa…, seguie desencusant-se Mavra Kuzminishna.
GUÈRRA-E-PATZ-III-WEB	Que Crist vos age!
GUÈRRA-E-PATZ-III-WEB	Que Diu vos sauve!, didie en tot inclinar-se e acompanhar-lo.
GUÈRRA-E-PATZ-III-WEB	Coma hènt burla d’eth madeish, er oficiau botgèc eth cap arrint e gessec damb pas seguit pr’amor d’amassar ath sòn regiment en pònt de Yauza.
GUÈRRA-E-PATZ-III-WEB	Tant que s’aluenhaue, lèu ath tròt, pes desèrti carrèrs, Mavra Kuzminishna se demorèc ua longa estona dauant dera pòrta barrada, damb eth cap clin e cogitosa, estrementida per un sobte sentiment de trendesa mairau e de pietat entad aqueth joen oficiau que jamès auie vist.
GUÈRRA-E-PATZ-III-WEB	D’ua casa a miei bastir deth carrèr Varvarka, qu’auie ua tauèrna en embaish, gessien crits, arridalhes e cançons d’embriacs.
GUÈRRA-E-PATZ-III-WEB	En ua cramba lorda e petita, apuprètz dètz ovrèrs ocupauen es bancs en diuèrses taules.
GUÈRRA-E-PATZ-III-WEB	Embriagadi, sudorosi, damb es uelhs trebles, cantauen esforçant-se, daurien fòrça era boca e cadun ac hège ara sua manèra; se vedie que non auien talents de cantar e que solet ac hègen entà hèr a veir qu’èren embriacs e contenti.
GUÈRRA-E-PATZ-III-WEB	Un d’eri, naut e ròi, vestie ua neta camisa blua, e se notaue qu’ère eth cap.
GUÈRRA-E-PATZ-III-WEB	Eth sòn ròstre, de nas dret e fin, qu’aurie semblat beròi se non siguesse pes pòts prims e sarradi, que se botjauen sense pòsa, e es uelhs ombrius, trebles e immobils.
GUÈRRA-E-PATZ-III-WEB	Que deuie, çampar, imaginar-se quauquarren, pr’amor que botjaue, per dessús d’aqueri caps, damb cèrta solemnitat e maganha, ua man qu’es sòns lordi dits separaue de manèra pòc naturau.
GUÈRRA-E-PATZ-III-WEB	Era manja dera camisa l’esguitlaue soent e eth la quilhaue damb era man quèrra, coma se siguesse plan important amiar descubèrt eth sòn braç blanc e nerviut.
GUÈRRA-E-PATZ-III-WEB	Ath miei d’aquera cançon s’entenec en vestibul e en pòrge eth sarabat d’ua peleja.
GUÈRRA-E-PATZ-III-WEB	Eth naut, hec un gèst damb era man.
GUÈRRA-E-PATZ-III-WEB	Qu’ei pro!, sorrisclèc imperiosaments.
GUÈRRA-E-PATZ-III-WEB	Aquiu que pelegen, gojats!
GUÈRRA-E-PATZ-III-WEB	E, sense deishar de quilhar-se era manja, correc entath pòrge.
GUÈRRA-E-PATZ-III-WEB	Es auti lo seguiren.
GUÈRRA-E-PATZ-III-WEB	Aqueth maitin auien vengut ena tauèrna entà béuer, ahiscadi peth gojat naut; eth tauernèr les auie mestrat vin a cambi de pèths treigudes dera fabrica.
GUÈRRA-E-PATZ-III-WEB	Es haures dera harga pròcha enteneren eth tapatge dera tauèrna e, en to pensar que l’auien assautat, sagèren d’entrar sobtaments aquiu, ara fòrça.
GUÈRRA-E-PATZ-III-WEB	Aguesta qu’ère era encausa dera peleja.
GUÈRRA-E-PATZ-III-WEB	Eth patron dera tauèrna pelejaue damb un des haures.
GUÈRRA-E-PATZ-III-WEB	Quan es obrèrs gessien ena pòrta, eth haure queiguie de bocadents en solèr e un aute empossaue ath tauernèr sajant d’entrar.
GUÈRRA-E-PATZ-III-WEB	Eth joen dera camisa rebussada li fotèc un còp de punh ath haure, que sajaue d’entrar, e cridèc damb votz sauvatja:
GUÈRRA-E-PATZ-III-WEB	Gojats, que tusten as nòsti!
GUÈRRA-E-PATZ-III-WEB	Eth haure queigut se lheuèc e, tocant-se era cara caperada de sang, sorrisclèc damb votz planhosa:
GUÈRRA-E-PATZ-III-WEB	Secors!
GUÈRRA-E-PATZ-III-WEB	Que m’an aucit!…
GUÈRRA-E-PATZ-III-WEB	N’an aucit a un!
GUÈRRA-E-PATZ-III-WEB	Frairs!…
GUÈRRA-E-PATZ-III-WEB	Ua hemna que gessie d’ua casa pròcha cridèc damb votz nauta:
GUÈRRA-E-PATZ-III-WEB	Ai, mon Diu!
GUÈRRA-E-PATZ-III-WEB	Qu’an aucit a un òme!
GUÈRRA-E-PATZ-III-WEB	Diuèrses persones enrodèren ath sagnós haure.
GUÈRRA-E-PATZ-III-WEB	Brigands!
GUÈRRA-E-PATZ-III-WEB	Per qué as aucit ad aguest òme?
GUÈRRA-E-PATZ-III-WEB	Bandit!
GUÈRRA-E-PATZ-III-WEB	Eth gojat naut seguie ena pòrta; passaue es sòns uelhs trebles deth tauernèr entàs haures, coma trantalhant damb qui pelejar.
GUÈRRA-E-PATZ-III-WEB	Assassin!, cridèc còp sec, guardant ath tauernèr.
GUÈRRA-E-PATZ-III-WEB	Estacatz-lo, gojats!
GUÈRRA-E-PATZ-III-WEB	A veir qui ei eth que m’estaque, exclamèc eth tauernèr, empossant as que se lançauen contra eth.
GUÈRRA-E-PATZ-III-WEB	S’arrinquèc era casqueta, la lancèc en tèrra e, coma s’aguest gèst auesse un sens misteriós e menaçaire, es obrèrs s’artureren indecisi.
GUÈRRA-E-PATZ-III-WEB	Coneishi pro ben era lei, frair!
GUÈRRA-E-PATZ-III-WEB	Vierè en comissariat.
GUÈRRA-E-PATZ-III-WEB	Te penses que non gausarè?
GUÈRRA-E-PATZ-III-WEB	Que non ei permetut eth sacatge, cridèc, tornant a cuélher era casqueta.
GUÈRRA-E-PATZ-III-WEB	Vierè en comissariat!, ja veiràs…
GUÈRRA-E-PATZ-III-WEB	Eth tauernèr e eth gojat naut, es dus amassa, se filèren carrèr enjós discutint.
GUÈRRA-E-PATZ-III-WEB	Ath sòn costat caminaue eth haure sagnós.
GUÈRRA-E-PATZ-III-WEB	Les seguien es auti obrèrs e un bon nombre de curiosi, toti parlant a crits.
GUÈRRA-E-PATZ-III-WEB	Ena cantoada deth carrèr Moroseika, dauant d’ua casa grana damb es contravents barradi, qu’en era i auie ua aficha de mèstre sabatèr, se trapèren damb un grop de vint obrèrs, tristi, escanaulits e agotadi, jargadi damb blòdes rosigades.
GUÈRRA-E-PATZ-III-WEB	Que mos pague çò que mos deu!, didie un obrèr arropit d’escassa barba.
GUÈRRA-E-PATZ-III-WEB	Pro que mos a churlat era sang e se cre qu’èm en patz.
GUÈRRA-E-PATZ-III-WEB	Pòrte tota era setmana enganhant- mos e ara, quan èm as darrères, fot eth camp!
GUÈRRA-E-PATZ-III-WEB	En veir ath grop que venguie damb er òme sagnós, eth sabatèr carèc e toti s’incorporèren, damb gran curiosèr, ath grop en marcha.
GUÈRRA-E-PATZ-III-WEB	Entà on vatz?
GUÈRRA-E-PATZ-III-WEB	Entath comissariat pr’amor de parlar damb era autoritat, ja se sap.
GUÈRRA-E-PATZ-III-WEB	Ei vertat qu’es nòsti an perdut?
GUÈRRA-E-PATZ-III-WEB	E tu que te pensaues?
GUÈRRA-E-PATZ-III-WEB	Que non te cau senon enténer çò que ditz era gent.
GUÈRRA-E-PATZ-III-WEB	Se crotzèren preguntes e responses.
GUÈRRA-E-PATZ-III-WEB	Eth tauernèr profitèc que i auie mès gent, s’anèc arreculant e entornèc entara sua tauèrna.
GUÈRRA-E-PATZ-III-WEB	Eth gojat naut, sense encuedarse’n qu’eth sòn rivau auie despareishut, seguie blagant sense pòsa, agitaue eth braç nud e tiraue era atencion de toti.
GUÈRRA-E-PATZ-III-WEB	Era gent l’enrodaue, coma se demorèsse d’eth era solucion de toti es sòns problèmes.
GUÈRRA-E-PATZ-III-WEB	Es autoritats les cau méter orde, mostrar era lei, que son entad aquerò!
GUÈRRA-E-PATZ-III-WEB	Ei atau, frairs?, seguie dident eth gojat naut damb ua leugèra arridalha.
GUÈRRA-E-PATZ-III-WEB	Eth se pense que non i a autoritats.
GUÈRRA-E-PATZ-III-WEB	Dilhèu se pòt víuer sense autoritat, damb era sòrta de bandits que i a?
GUÈRRA-E-PATZ-III-WEB	Entre era multitud non cessauen es comentaris.
GUÈRRA-E-PATZ-III-WEB	Pro ja de hèr eth pèc!, didien ena multitud.
GUÈRRA-E-PATZ-III-WEB	Com te pòs pensar qu’abandonen Moscòu?
GUÈRRA-E-PATZ-III-WEB	Que t’ac dideren de trufaria e tu t’ac crederes.
GUÈRRA-E-PATZ-III-WEB	Que non son pòques es tropes qu’an arribat.
GUÈRRA-E-PATZ-III-WEB	Non deisharàn qu’entren coma s’arren.
GUÈRRA-E-PATZ-III-WEB	Es autoritats que son entad aquerò.
GUÈRRA-E-PATZ-III-WEB	Mès vau qu’escotes çò que ditz eth pòble, comentauen senhalant ath joen naut.
GUÈRRA-E-PATZ-III-WEB	Ath cant des muralhes de Kitai-Gorod, un aute grop entornejaue a un òme damb ua capòta de lan qu’amiaue ena man un papèr.
GUÈRRA-E-PATZ-III-WEB	Que son en tot liéger un edicte deth Tsar!
GUÈRRA-E-PATZ-III-WEB	E toti se sarrèren ar entorn der òme que liegie un cartèu deth 31 d’agost.
GUÈRRA-E-PATZ-III-WEB	Quan toti l’enrodèren, semblèc trebolar-se, e accedint ara demana deth gojat naut, que s’auie daurit pas enquiada eth, lo tornèc a liéger deth principi, damb votz leugèrament tremolosa.
GUÈRRA-E-PATZ-III-WEB	Tanben nosati ajudaram a liquidar-les…” eth liegeire s’arturèc.
GUÈRRA-E-PATZ-III-WEB	Ac vedetz?
GUÈRRA-E-PATZ-III-WEB	Cridèc trionfauments eth gojat naut.
GUÈRRA-E-PATZ-III-WEB	Eth qu’ac solucionarà tot…).
GUÈRRA-E-PATZ-III-WEB	Tornarè deman ara ora deth dinar e mos meterem de seguit ara òbra: ac haram, acabaram de hè’c e deisharam as maudits liquidadi”.
GUÈRRA-E-PATZ-III-WEB	Un silenci absolut seguic as darrères paraules.
GUÈRRA-E-PATZ-III-WEB	Eth gojat naut inclinèc aclapat eth cap.
GUÈRRA-E-PATZ-III-WEB	Qu’ère evident qu’arrés comprenie es darrères paraules.
GUÈRRA-E-PATZ-III-WEB	Mès que mès, aqueres de “tornarè deman ara ora deth dinar” semblèren desengustar ath madeish liegeire e as audidors.
GUÈRRA-E-PATZ-III-WEB	Eth pòble, que demoraue quauquarren grandiloquent, sajaue de compréner, mès agueses paraules èren massa simples, massa comprensibles.
GUÈRRA-E-PATZ-III-WEB	Toti podien díder madeish, e, per tant, qu’ère inoportun parlar atau en un edicte que procedie des autoritats superiores.
GUÈRRA-E-PATZ-III-WEB	Era gent demorèc descoratjada e silenciosa.
GUÈRRA-E-PATZ-III-WEB	Eth joent naut botjaue es pòts e se balançaue.
GUÈRRA-E-PATZ-III-WEB	Qu’auríem d’anar a preguntar-li…
GUÈRRA-E-PATZ-III-WEB	Ei aqueth que ven?
GUÈRRA-E-PATZ-III-WEB	Donques l’ac poiríem preguntar…
GUÈRRA-E-PATZ-III-WEB	Autraments…
GUÈRRA-E-PATZ-III-WEB	Eth mos explicarà… s’entenec enes darrères hilades.
GUÈRRA-E-PATZ-III-WEB	E era atencion generau se vedec tirada peth coche deth cap de policia, qu’apareishec alavetz ena plaça acompanhat de dus dragons a shivau.
GUÈRRA-E-PATZ-III-WEB	Eth cap dera policia auie gessut aqueth maitin, manat peth governador, a cremar ues barcasses (e per aguest motiu auie guanhat ua respectabla soma, qu’alavetz amiaue ena pòcha); en veir a tota aquera gent que venguie ath sòn encontre, ordenèc ath menaire que s’arturèsse.
GUÈRRA-E-PATZ-III-WEB	Qué voletz?, cridèc as òmes que timidaments, e per separat, s’apressèren en coche.
GUÈRRA-E-PATZ-III-WEB	Vos demani se qué voletz, repetic eth cap de policia, sense recéber responsa.
GUÈRRA-E-PATZ-III-WEB	Senhoria, didec, fin finau, er òme dera capòta grisa de lan.
GUÈRRA-E-PATZ-III-WEB	Senhoria, eri, sivans er aperament deth plan excellent comde, vòlen lutar enquiara mòrt, que non pensen en revoutar-se.
GUÈRRA-E-PATZ-III-WEB	Que vòlen hèr tau coma a dit eth plan excellent comde…
GUÈRRA-E-PATZ-III-WEB	Eth comde que non se n’a anat.
GUÈRRA-E-PATZ-III-WEB	Era gent se posèc, enrodèc as qu’auien entenut es paraules dera autoritat e seguic damb era guardada eth coche que s’aluenhaue, tant qu’eth cap de policia guardaue entà darrèr, espaurit.
GUÈRRA-E-PATZ-III-WEB	Didec quauquarren ath menaire e era veitura s’aluenhèc damb mès rapiditat encara.
GUÈRRA-E-PATZ-III-WEB	Mos enganhe, companhs!
GUÈRRA-E-PATZ-III-WEB	Anem a veir ath comde!, cridèc eth gojat naut.
GUÈRRA-E-PATZ-III-WEB	Anem tà que mos diguen çò que se passe!, repetiren quauques votzes.
GUÈRRA-E-PATZ-III-WEB	Gojats, non deishetz que se’n vage!
GUÈRRA-E-PATZ-III-WEB	Que mos balhe compdes!
GUÈRRA-E-PATZ-III-WEB	Arturatz-lo!
GUÈRRA-E-PATZ-III-WEB	Era gent se lancèc ath mès córrer darrèr deth coche e, damb gran sarabat, s’endralhèren toti entà Lubianka.
GUÈRRA-E-PATZ-III-WEB	Es senhors e es mercadèrs se n’an anat, e nosati per tòrt d’eri èm perdudi!
GUÈRRA-E-PATZ-III-WEB	Er 1 de seteme, pera tarde, dempús dera sua entrevista damb Kutuzov, eth comde Rastopchin entornèc en Moscòu, dolut e shordat perque non l’auien convidat ath Conselh Superior de Guèrra e eth Plan Seren non auie prestat cap atencion ara sua prepausa de cuélher part ena defensa dera ciutat.
GUÈRRA-E-PATZ-III-WEB	Que l’auie costat tanben estonament era naua opinion recuelhuda ena armada; sivans era, era seguretat dera capitau e es sòns pròpis sentiments patriotics èren non solet segondaris, senon absoludaments inutils e insignificants.
GUÈRRA-E-PATZ-III-WEB	Desengustat, shordat e estonat per tot aquerò, eth comde Rastopchin entornèc en Moscòu.
GUÈRRA-E-PATZ-III-WEB	Dempús de sopar s’estirèc en un divan sense despolhar-se.
GUÈRRA-E-PATZ-III-WEB	Tara ua, lo desvelhèc un corrèu que li hège a vier ua carta de Kutuzov.
GUÈRRA-E-PATZ-III-WEB	En tot considerar qu’era armada arreculaue entath camin de Riazan, mès enlà de Moscòu, didie era carta, eth comde li calie manar fòrces dera policia pr’amor de guidar es tropes en sòn pas pera ciutat.
GUÈRRA-E-PATZ-III-WEB	Aquerò que non ère ua nauetat entà Rastopchin, non solet a compdar dera entrevista damb Kutuzon en dia anterior en Poklonnaia, senon dès era batalha de Borodino, quan toti es generaus qu’arribauen en Moscòu opinauen unanimaments qu’encara non se podie presentar batalha, e dès que, damb eth sòn permís, totes es nets evacuauen dera ciutat es bens estataus e era mitat des abitants de Moscòu se n’auien anat, eth comde Rastopchin se’n sabie de qué era capitau serie abandonada.
GUÈRRA-E-PATZ-III-WEB	Ça que la, era notícia, comunicada per Kutuzov coma ua orde en forma de simpla nòta e recebuda de nets, en plen saunei, estonèc e irritèc ath comde.
GUÈRRA-E-PATZ-III-WEB	Mès tard, en tot explicar çò qu’alavetz auie hèt pendent tot aguest temps, eth comde Rastopchin escriuec enes sues memòries, diuèrsi còps, que se preocupaue alavetz d’objectius importants: de maintenir la tranquillité a Moscou et de faire partir les habitants.
GUÈRRA-E-PATZ-III-WEB	Admetuda aguesta dobla finalitat, toti es actes deth governador son irreprochables.
GUÈRRA-E-PATZ-III-WEB	Mès, per qué non se treigueren es objèctes sagrats?
GUÈRRA-E-PATZ-III-WEB	Per qué restèren es depausi d’armes e municions, era povora e es granèrs?
GUÈRRA-E-PATZ-III-WEB	Per qué s’enganhèc a milèrs de ciutadans, que vengueren arroïnadi, en tot assegurar-les que Moscòu non serie abandonada ar enemic?
GUÈRRA-E-PATZ-III-WEB	Per qué se treigueren de Moscòu es oficines administratiues plies de papèrs inutils, eth glòb de Leppich e tanti auti objèctes?
GUÈRRA-E-PATZ-III-WEB	Ei pro d’adméter que quauquarren menaçaue era tranquilliat publica e quinsevolh acte resulte justificat.
GUÈRRA-E-PATZ-III-WEB	Toti es terribles excèssi deth Terror se comentèren damb era desencusa dera tranquillitat publica.
GUÈRRA-E-PATZ-III-WEB	En qué se basaue, donc, eth temor deth comde Rastopchin respècte ara traquillitat des moscovites en 1812?
GUÈRRA-E-PATZ-III-WEB	Qué li hège pensar qu’era ciutat ère per revoutar-se?
GUÈRRA-E-PATZ-III-WEB	Es abitants se n’anauen; es tropes, en plia retirada, aumplien es carrèrs.
GUÈRRA-E-PATZ-III-WEB	Per qué li calie revoutar-se eth pòble?
GUÈRRA-E-PATZ-III-WEB	Non solet en Moscòu, senon en tota Russia, era entrada der enemic non auie costat arren que se semblèsse a ua revòuta.
GUÈRRA-E-PATZ-III-WEB	Es dies 1 e 2 de seteme restauen en Moscòu mès de dètz mil abitants e, exceptat era aglomeracion en pati dera casa deth generau governador (aglomeracion costada per eth madeish), non se passèc arren.
GUÈRRA-E-PATZ-III-WEB	Encara mens s’aurie pogut demorar ua revòuta populara se dempús dera batalha de Borodino, quan er abandonament de Moscù semblaue imminent o aumens probable, en sòrta d’ahiscar ara rebellion ath pòble damb er autrejament d’armes e cartèus, eth governador auesse cuelhut mesures avientes entà hèr a evacuar es objèctes sagradi des glèises, es municions e es sòs, e auesse anonciat dubèrtaments ath pòble qu’era ciutat anaue a èster abandonada.
GUÈRRA-E-PATZ-III-WEB	Rastopchin, òme exaltat e de temperament, que tostemp auie viscut enes nautes esfères dera administracion, a maugrat des sòns sentiments patriotics non coneishie en absolut ath pòble que se pensaue governar.
GUÈRRA-E-PATZ-III-WEB	Dès era entrada der enemic en Smolensk, Rastopchin credec èster eth rector des sentiments populars, èster eth còr de Russia.
GUÈRRA-E-PATZ-III-WEB	Non solet li semblaue (coma l’arribe a quinsevolh cap d’administracion) que governaue es actes extèrns des abitants de Moscòu, senon que dirigie tanben es sòns estats d’animositat mejançant es sues proclamacions e pannèus, escriti en aqueth lenguatge artificiós qu’eth pòble mensprède en sòn miei e non compren quan vie des nautes esfères.
GUÈRRA-E-PATZ-III-WEB	Aguest polit papèr de dirigent des sentiments populars agradaue tant a Rastopchin, s’auie identificat tant damb eth, qu’eth besonh d’abandonar-lo e autrejar era ciutat sense cap hèta eroïca lo cuehie de suspresa; perdec de pic eth terren que s’assentaue e se demorèc sense saber se qué hèr.
GUÈRRA-E-PATZ-III-WEB	Encara que sabie que Moscòu anaue a èster abandonada ar enemic, enquiath darrèr moment credec prigondaments qu’aguest hèt non se produsirie e non se premanit entàs eveniments inevitables.
GUÈRRA-E-PATZ-III-WEB	Es abitants gessien dera capitau en contra des desirs de Rastopchin; es oficines sigueren evacuades, pera insisténcia des foncionaris, qu’as sues demanes cedic eth comde de plan mala encolia; dera sua part, eth generau governador non se preocupèc senon deth papèr qu’eth madeish s’auie atribuit.
GUÈRRA-E-PATZ-III-WEB	Coma se sòl passar en persones dotades d’exaltada imaginacion, sabie de fòrça temps abantes que serie autrejat, mès venguec en tau conclusion solet per çò deth rasonament; ath hons dera sua amna non s’ac credie e era imaginacion sua qu’ère incapabla d’amiar-lo entara naua situacion.
GUÈRRA-E-PATZ-III-WEB	Tota era sua energica actuacion (enquia quin punt siguec utila e se reflectie en pòble qu’ei ua auta question) ère dirigida a suscitar ena poblacion eth sentiment qu’eth madeish experimentaue: er òdi patriotic as francesi, e era confiança en eth madeish.
GUÈRRA-E-PATZ-III-WEB	Rastopchin se vedec mancat de sens.
GUÈRRA-E-PATZ-III-WEB	E eth generau governador se sentec plan solet, fèble e ridicul, sense tèrra fèrma jos es sòns pès.
GUÈRRA-E-PATZ-III-WEB	En recéber, tant lèu se desvelhèc, era hereda e imperiosa nòta de Kutuzov, Rastopchin se sentec autant mès irritat coma mès colpable s’arreconeishie.
GUÈRRA-E-PATZ-III-WEB	En Moscòu restaue tot aquerò que se l’auie encargat d’evacuar: toti es bens publics, qu’aurie d’auer trèt dera ciutat.
GUÈRRA-E-PATZ-III-WEB	E trei’c tot ara, qu’ère impossible.
GUÈRRA-E-PATZ-III-WEB	Jo non, plan.
GUÈRRA-E-PATZ-III-WEB	Per jo, tot qu’ère premanit.
GUÈRRA-E-PATZ-III-WEB	È mantengut a Moscòu en un punh!
GUÈRRA-E-PATZ-III-WEB	E vaquí a on auem arribat!
GUÈRRA-E-PATZ-III-WEB	Miserables!
GUÈRRA-E-PATZ-III-WEB	Traïdors!”, pensaue sense arribar a definir ben se qui èren es miserables e traïdors, mès sentent eth besonh d’odiar ad aguesti ignoradi colpables dera situacion faussa e ridicula que se trapaue.
GUÈRRA-E-PATZ-III-WEB	Tota aquera net la passèc eth comde Rastopchin balhant ordes.
GUÈRRA-E-PATZ-III-WEB	Venguien a receber-les de toti es lòcs de Moscòu.
GUÈRRA-E-PATZ-III-WEB	Es que l’entornejauen non l’auien vist jamès tant ombriu e irritat.
GUÈRRA-E-PATZ-III-WEB	Vien deth Consistòri, dera Universitat, des tribunus, der asil…
GUÈRRA-E-PATZ-III-WEB	Eth Vicari pregunte…
GUÈRRA-E-PATZ-III-WEB	Quines ordes les cau balhar as pompièrs?…
GUÈRRA-E-PATZ-III-WEB	E atau pendent tota era net.
GUÈRRA-E-PATZ-III-WEB	A totes aguestes preguntes contestaue damb frases cuertes e irritades, que mostrauen era inutilitat d’aqueres ordes e que tota era sua òbra, premanida tan suenhosaments, s’auie esbauçat per colpa de quauquarrés; aguest quauquarrés serie eth que cargarie damb tota era responsabilitat de çò que s’anaue a passar ara.
GUÈRRA-E-PATZ-III-WEB	Ditz-li ad aguest pèc, responec ara pregunta deth Departament deth Patrimòni, que se demore eth sauvant es sòns documents.
GUÈRRA-E-PATZ-III-WEB	Quines pegaries preguntes sus es pompièrs?
GUÈRRA-E-PATZ-III-WEB	Qu’an shivaus, donques que se’n vagen entà Vladimir.
GUÈRRA-E-PATZ-III-WEB	Non les deisharam cap as francesi…
GUÈRRA-E-PATZ-III-WEB	Excelléncia, qu’ei aciu eth director der espitau de malauts mentaus.
GUÈRRA-E-PATZ-III-WEB	Qué l’ordeni?
GUÈRRA-E-PATZ-III-WEB	Que se’n vagen toti!
GUÈRRA-E-PATZ-III-WEB	Que dèishe anar es hòls pera ciutat…
GUÈRRA-E-PATZ-III-WEB	Quan li preguntèren se qué les calie hèr damb es presoèrs cadeadi, eth comde responec emmaliciat ath director dera preson:
GUÈRRA-E-PATZ-III-WEB	Qué voletz?
GUÈRRA-E-PATZ-III-WEB	Que vos balha dus batalhons d’escòta, que non tengui?
GUÈRRA-E-PATZ-III-WEB	Excelléncia, que i a delinquents politics: Meshkov, Vereschaguin…
GUÈRRA-E-PATZ-III-WEB	Vereschaguin?
GUÈRRA-E-PATZ-III-WEB	Encara non l’an penjat?, cridèc Rastopchin.
GUÈRRA-E-PATZ-III-WEB	Hètz-lo-me a vier!
GUÈRRA-E-PATZ-III-WEB	Tàs nau deth maitin, quan es tropes trauessauen era ciutat, arrés venguie a demanar ordes ath comde.
GUÈRRA-E-PATZ-III-WEB	Qui podie, se n’anaue de Moscòu; es que se demorauen decidien per eri madeishi çò que les calie hèr.
GUÈRRA-E-PATZ-III-WEB	Eth comde ordenèc atalar eth coche entà vier en Sokolniki.
GUÈRRA-E-PATZ-III-WEB	Seguie en sòn burèu damb es celhes arroncilhades, es braci crotzadi, palle e silenciós.
GUÈRRA-E-PATZ-III-WEB	En dies de patz, quinsevolh administrador cre que solet gràcies as sòns esfòrci viuen es sòns administradi e trape en aguesta credença de senter-se indispensable, era mielhor recompensa as sòns esfòrci e trabalhs.
GUÈRRA-E-PATZ-III-WEB	Tant qu’eth mar dera istòria se tie seren, eth governant, ena sua prauba barca, se pense qu’ei eth qui hè auançar era nau deth pòble qu’apue era pèrga.
GUÈRRA-E-PATZ-III-WEB	Mès se se lheue ua tormenta, se s’agiten es ondades, era nau comence a botjar-se e er error se hè inevitable.
GUÈRRA-E-PATZ-III-WEB	Eth vaishèth auance damb era sua pròpia marcha, independent, era pèrga ja non l’artenh, e eth dirigent, abantes patron e hònt de tota fòrça, se convertís en un èsser inutil, insignificant e fèble.
GUÈRRA-E-PATZ-III-WEB	Rastopchin se n’encuedaue d’aquerò e aquerò l’irritaue.
GUÈRRA-E-PATZ-III-WEB	Eth cap de policia, qu’auie estat arturat pera multitud, entrèc a veir ath comde quan un ajudant passaue a dider-li qu’es shivaus èren ataladi e eth coche prèst.
GUÈRRA-E-PATZ-III-WEB	Ambdús estauen esblancossidi.
GUÈRRA-E-PATZ-III-WEB	Eth cap de policia, en sòn infòrme sus era situacion, comuniquèc ath comde qu’en pati i auie ua enòrma multitud que volie veder-lo.
GUÈRRA-E-PATZ-III-WEB	Rastopchin se lheuèc sense badar boca e, damb pas seguit, entrèc en un salon luxuós e plen de lum.
GUÈRRA-E-PATZ-III-WEB	Eth joen naut subergessie en ua des prumères hilades; didie quauquarren damb ròstre seriós e estornejaue fòrça es braci.
GUÈRRA-E-PATZ-III-WEB	Eth haure dera cara sagnosa l’acompanhaue damb mina ombriua.
GUÈRRA-E-PATZ-III-WEB	A trauèrs des hièstres barrades arribaue eth rumor des votzes.
GUÈRRA-E-PATZ-III-WEB	Ei prèst eth coche?, preguntèc Rastopchin en tot separar-se dera hièstra.
GUÈRRA-E-PATZ-III-WEB	Òc, Excelléncia, ei prèst, responec er ajudant.
GUÈRRA-E-PATZ-III-WEB	Rastopchin s’apressèc de nauèth en balcon.
GUÈRRA-E-PATZ-III-WEB	Mès, qué vòlen?, preguntèc ath cap de policia.
GUÈRRA-E-PATZ-III-WEB	Excelléncia, diden que s’an amassat entà vier, sivans es vòstes ordes, contra es francesi.
GUÈRRA-E-PATZ-III-WEB	Criden sabi pas qué contra es traïdors.
GUÈRRA-E-PATZ-III-WEB	Mès era gent qu’ei revoutada, Excelléncia.
GUÈRRA-E-PATZ-III-WEB	Be m’a costat desliurar-me d’eri!…
GUÈRRA-E-PATZ-III-WEB	Me permeti dider-vos…
GUÈRRA-E-PATZ-III-WEB	Retiratz-vos.
GUÈRRA-E-PATZ-III-WEB	De pè, ath cant dera pòrta deth balcon, campaue fixaments ara multitud.
GUÈRRA-E-PATZ-III-WEB	Coma les arribe soent as òmes colerics, ja non se tenguie e encara cercaue er objècte dera sua ira.
GUÈRRA-E-PATZ-III-WEB	Il leur faut une victime”, pensèc guardant ath joen naut qu’estornejaue es braci.
GUÈRRA-E-PATZ-III-WEB	E pensèc atau pr’amor qu’era sua colèra reclamaue ua victima, un objecte.
GUÈRRA-E-PATZ-III-WEB	Ei ja eth coche?, preguntèc per dusau viatge.
GUÈRRA-E-PATZ-III-WEB	Òc, Excelléncia…
GUÈRRA-E-PATZ-III-WEB	Qué ordenatz respècte de Vereschaguin?
GUÈRRA-E-PATZ-III-WEB	A!, exclamèc Rastopchin, coma senhorejat per un rebrembe imprevist.
GUÈRRA-E-PATZ-III-WEB	E daurint ara prèssa era pòrta gessec decidit en balcon.
GUÈRRA-E-PATZ-III-WEB	Es crits cessèren còp sec; toti se treigueren es chapèus e casquetes e virèren es sòns uelhs entada eth.
GUÈRRA-E-PATZ-III-WEB	Òla, gojatz!, didec eth comde en votz nauta e damb rapiditat.
GUÈRRA-E-PATZ-III-WEB	Gràcies per auer vengut.
GUÈRRA-E-PATZ-III-WEB	Sonque un moment e sò damb vosati.
GUÈRRA-E-PATZ-III-WEB	Mès abantes mos cau ocupar d’un maudit.
GUÈRRA-E-PATZ-III-WEB	Mos cau castigar ath maudit qu’a costat era pèrta de Moscòu.
GUÈRRA-E-PATZ-III-WEB	Demoratz- me.
GUÈRRA-E-PATZ-III-WEB	E damb era madeisha rapiditat tornèc a entrar, barrant de còp eth balcon.
GUÈRRA-E-PATZ-III-WEB	Pera multitud correc un mormolh d’aprovacion.
GUÈRRA-E-PATZ-III-WEB	E tu didies qu’ère francés…
GUÈRRA-E-PATZ-III-WEB	Va a méter es causes en sòn punt”, didien coma repotegant-se mutuauments era pròpia maufidança.
GUÈRRA-E-PATZ-III-WEB	Ues menutes dempús se dauric era pòrta principau pr’amor de dar pas a un oficiau que balhèc ues cèrtes ordes.
GUÈRRA-E-PATZ-III-WEB	Es dragons se meteren ara atenda.
GUÈRRA-E-PATZ-III-WEB	Era mutitud s’apressèc precipitadaments en pòrge.
GUÈRRA-E-PATZ-III-WEB	Rastopchin, damb passi rapids e expression airosa, gessec ena pòrta e guardec ath sòn entorn coma cercant a quauquarrés.
GUÈRRA-E-PATZ-III-WEB	A on ei?, preguntèc.
GUÈRRA-E-PATZ-III-WEB	E en tot díder aquerò, desnishèc en ua cantoada dera casa a un joen de long e prim còth, damb miei cap arrasat e pelut er aute costat, qu’auançaue entre es dragons.
GUÈRRA-E-PATZ-III-WEB	Eth joen vestie ua cuerta giqueta de pèth de vop caperat de tela blua, abantes eleganta, mès fòrça rosigada, e vielhs pantalons de presoèr, metudi enes cames d’ues bòtes lordes e rosigades.
GUÈRRA-E-PATZ-III-WEB	Des cames, aflaquides e fèbles, penjauen es cadies, que dificultauen encara mès es sòns trantalhanti passi.
GUÈRRA-E-PATZ-III-WEB	Senhalèc eth darrèr gradon dera escala e didec: botatz-lo aciu.
GUÈRRA-E-PATZ-III-WEB	Eth joen, arrossegant es cadies, pugèc damb grana dificultat es gradons e se tenguec damb un dit eth cochèr dera perissa, que li shordaue.
GUÈRRA-E-PATZ-III-WEB	Virèc dus còps eth sòn long còth e alendèc; dempús, damb gèst docil, crotzèc sus eth vrente es sues delicades mans, non acostumades ath trabalh manuau.
GUÈRRA-E-PATZ-III-WEB	Tant qu’eth joen hège aquerò, i auec uns moments de silenci.
GUÈRRA-E-PATZ-III-WEB	Solet enes hilades deth darrèr, es dera gent aquiu sarrada, s’enteren tossiquères, planhs, exclamacions e bronit de caushigades.
GUÈRRA-E-PATZ-III-WEB	Mentre plaçauen ath presoèr en lòc indicat, Rastopchin s’estèc damb es celhes arroncilhades heregant-se era cara damb era man.
GUÈRRA-E-PATZ-III-WEB	Gojats, didec dempús damb votz sonora e metallica.
GUÈRRA-E-PATZ-III-WEB	Eth joen de giqueta de pèth s’estaue en actitud resignada, damb es mans sus eth vrente e era esquia leugèraments corbada.
GUÈRRA-E-PATZ-III-WEB	Es uelhs d’aqueth ròstre escanaulit, deformat pera tèsta a miei rasurar, d’expression desalenada, se tachauen en solèr.
GUÈRRA-E-PATZ-III-WEB	As prumères paraules deth comde quilhèc leugèraments era tèsta, guardèc ath governador de naut en baish, coma se li volesse díder quauquarren o aumens trapar-se damb era sua guardada.
GUÈRRA-E-PATZ-III-WEB	Mès Rastopchin non lo guardaue.
GUÈRRA-E-PATZ-III-WEB	Jos era pèth deth sòn long e prim còth, darrèr dera aurelha, se vedie ua vena holada e blua.
GUÈRRA-E-PATZ-III-WEB	Còp sec, eth sòn ròstre se rogic.
GUÈRRA-E-PATZ-III-WEB	Totes es guardades èren tachades en eth.
GUÈRRA-E-PATZ-III-WEB	Virèc es uelhs entara multitud e, coma se l’encoratgèsse era expression que liegie en aqueri ròstres, arric tristaments e timidaments, joquèc de nauèth eth cap e acomodèc mielhor es sues cames.
GUÈRRA-E-PATZ-III-WEB	Qu’a traït ath Tsar e ara patria.
GUÈRRA-E-PATZ-III-WEB	S’a venut a Bonaparte.
GUÈRRA-E-PATZ-III-WEB	Ei eth solet entre toti es russi qu’a avilit eth sòn nòm.
GUÈRRA-E-PATZ-III-WEB	Solet per tòrt sòn sucombís Moscòu, didie Rastopchin damb votz unifòrma e aspra.
GUÈRRA-E-PATZ-III-WEB	Mès, de ressabuda, calèc entà baish ua rapida guardada a Vereschaguin, que seguie ena sua docil actitud, e coma s’aguesta vision l’excitèsse, cridèc en tot virar-se entara gent e quilhar era man: Hètz damb eth çò que volgatz!
GUÈRRA-E-PATZ-III-WEB	Vo l’autregi!
GUÈRRA-E-PATZ-III-WEB	Era gentada sauvèc silenci e se sarrèc encara mès.
GUÈRRA-E-PATZ-III-WEB	Qu’ère insuportable estar-se es uns contra es auti, alendar aqueth bugàs pestilenc, non poder botjar-se e demorar quauquarren desconeishut, incomprensible e terrible.
GUÈRRA-E-PATZ-III-WEB	Es òmes des prumèrs rengs, que seguien d’aurelha e comprenien tot çò que se passaue dauant d’eri, damb es uelhs espauridi e era boca dubèrta, s’esdegauen entà resistir era pression des qu’èren ath darrèr.
GUÈRRA-E-PATZ-III-WEB	Acabatz damb eth!…
GUÈRRA-E-PATZ-III-WEB	Russia!, cridèc Rastopchin.
GUÈRRA-E-PATZ-III-WEB	Aucitz-lo!
GUÈRRA-E-PATZ-III-WEB	Vos ac mani!
GUÈRRA-E-PATZ-III-WEB	Era gent non entenec es paraules de Rastopchin; solet apercebec er airós son dera sua votz; panteishèc e se hec entà dauant, mès tornèc a posar-se.
GUÈRRA-E-PATZ-III-WEB	Comde!…, didec ath miei deth silenci era votz timida e ath còp ben timbrada de Vereschaguin.
GUÈRRA-E-PATZ-III-WEB	Comde, solet Diu ei per dessús de nosati… lheuèc eth cap e de nauèth era gròssa vena deth sòn còth delicat s’aumplic de sang; eth sòn rostre s’esblancossic.
GUÈRRA-E-PATZ-III-WEB	Que non podec acabar de díder çò que volie.
GUÈRRA-E-PATZ-III-WEB	Aucitz-lo!
GUÈRRA-E-PATZ-III-WEB	Vereschaguin.
GUÈRRA-E-PATZ-III-WEB	Ua ondada encara mès fòrta recorrec era multitud e, arribant enes prumères ringlères, empossèc as qu’èren ath dauant e les apressèc enes madeishi gradons deth pòrge.
GUÈRRA-E-PATZ-III-WEB	Eth gojat naut, coma petrificat, s’arturèc damb eth braç amont ath cant de Vereschaguin.
GUÈRRA-E-PATZ-III-WEB	Balhatz-li!, gasulhèc a penes er oficiau de dragons.
GUÈRRA-E-PATZ-III-WEB	E un des soldats, damb eth ròstre alterat pera ira, pataquegèc a Vereschaguin en cap damb eth sabre planèr.
GUÈRRA-E-PATZ-III-WEB	Eth madeish gemiment d’estupor e d’espasme recorrec era multitud.
GUÈRRA-E-PATZ-III-WEB	Ò, mon Diu!, exclamèc tristaments quauquarrés.
GUÈRRA-E-PATZ-III-WEB	Pòc dempús deth crit de suspresa, Veraschaguin lancèc ua exclamacion de dolor e aguest crit lo perdec.
GUÈRRA-E-PATZ-III-WEB	Eth fren deth sentiment uman, tibat enquiath maximum, qu’encara contenguie ara multitud, se trinquèc en un virament de uelhs.
GUÈRRA-E-PATZ-III-WEB	Qu’auie començat eth crim e ère de besonh acabar-lo.
GUÈRRA-E-PATZ-III-WEB	Eth planhós gemiment de Vereschaguin, semblable a un repotec, siguec amagat per crits menaçaires e airosi.
GUÈRRA-E-PATZ-III-WEB	Ua naua ondada, coma eth darrrèr còp de mar qu’en.honse eth vaishèth, auancèc dès es hilades posteriores, arribèc enes prumères e les arrinquèc en tot avalar-s’ac tot.
GUÈRRA-E-PATZ-III-WEB	Eth prumèr dragon qu’auie pataquejat ath presoèr volec repetir eth sòn còp.
GUÈRRA-E-PATZ-III-WEB	Vereschaguin, damb un crit de horror e protegint-se damb es mans, se lancèc entara multitud.
GUÈRRA-E-PATZ-III-WEB	Eth gojat naut, que sus eth anèc a parar, l’agarrèc peth còth damb un crit sauvatge e ambdús queiguèren as pès dera rugissenta multitud.
GUÈRRA-E-PATZ-III-WEB	Es uns pataquejauen e atacauen a Vereschaguin e es auti ath gojat naut.
GUÈRRA-E-PATZ-III-WEB	Es sorriscles des estronhadi e es des que sajauen de sauvar ath gojat naut non heren senon excitar era fúria dera gent.
GUÈRRA-E-PATZ-III-WEB	Pendent fòrça temps es dragons non poderen trèir ar obrèr, sagnós e miei mòrt; a maugrat dera prèssa febrila qu’aquera multitud enforismada sajaue acabar damb Vereschaguin d’un còp, es que lo pataquejauen, estofauen e guinhauetejauen non artenhien aucir-lo.
GUÈRRA-E-PATZ-III-WEB	Era multitud possaue de pertot e se balançaue damb eth, formant ua massa compacta, e l’amiaue d’un lòc en aute sense deishar-lo ne acabar d’aucir-lo.
GUÈRRA-E-PATZ-III-WEB	Que l’an estronhat…
GUÈRRA-E-PATZ-III-WEB	Ei un traïdor, a venut a Crist…
GUÈRRA-E-PATZ-III-WEB	Encara ei viu…
GUÈRRA-E-PATZ-III-WEB	Que patisque era pena, s’ac merite!…
GUÈRRA-E-PATZ-III-WEB	Solet quan era victima deishèc de defener-se e es sòns crits cessèren entà balhar pati a ua estrementida ronca e perlongada, era multitud se separèc ara prèssa deth cadavre plapat de sang.
GUÈRRA-E-PATZ-III-WEB	S’apressauen, campauen çò qu’auien hèt e se retirauen orrificadi, esmoigudi e damb remors.
GUÈRRA-E-PATZ-III-WEB	Ò, mon Diu, era gent qu’ei crudèu, semblauen bèsties…
GUÈRRA-E-PATZ-III-WEB	Ò, era gent, era gent!
GUÈRRA-E-PATZ-III-WEB	D’auti didien:
GUÈRRA-E-PATZ-III-WEB	Asseguren qu’eth non ère eth colpable…
GUÈRRA-E-PATZ-III-WEB	Mon Diu…
GUÈRRA-E-PATZ-III-WEB	Ei miei mòrt…
GUÈRRA-E-PATZ-III-WEB	Ò, com ei era gent!…
GUÈRRA-E-PATZ-III-WEB	Non an pòur de pecar.
GUÈRRA-E-PATZ-III-WEB	Atau parlauen es madeishi qu’ac auien hèt, mentre guardauen damb expression de pietat e dolor aqueth còs mòrt, aquera cara tacada de sang e de povàs, damb eth fin e long còth estarnat.
GUÈRRA-E-PATZ-III-WEB	Un foncionari dera policia se n’encuedèc d’ordenar as dragons que se hessen a vier eth cadavre deth pati de sa Excelléncia e lo lancèssen en carrèr.
GUÈRRA-E-PATZ-III-WEB	Es dragons lo cuelheren pes cames e treigueren eth còs.
GUÈRRA-E-PATZ-III-WEB	Eth cap sagnós, a miei arrasar, tacat de tèrra, ère arrossegat peth solèr.
GUÈRRA-E-PATZ-III-WEB	Era gent se hec enlà deth cadavre.
GUÈRRA-E-PATZ-III-WEB	Tant que Vereschaguin queiguie e era populaça se sarraue ath sòn entorn damb crits sauvatges, Rastopchin, palle e confús, sense saber a on anaue e perqué, seguic peth correder que l’amiaue entàs estances der embaish.
GUÈRRA-E-PATZ-III-WEB	Eth ròstre deth comde ère esblancossit e non podie evitar ua estrementida febrila dera maishèra inferiora.
GUÈRRA-E-PATZ-III-WEB	Excelléncia, per aciu…!
GUÈRRA-E-PATZ-III-WEB	Tà on vatz?
GUÈRRA-E-PATZ-III-WEB	Eth comde Rastopchin, sense fòrces entà respóner, se virèc docilaments entà on l’indicauen.
GUÈRRA-E-PATZ-III-WEB	Eth coche ère ath cant dera pòrta deth darrèr.
GUÈRRA-E-PATZ-III-WEB	Eth sarabat luenhant dera gentada arribaue enquia aquiu.
GUÈRRA-E-PATZ-III-WEB	Eth comde s’acomodèc damb rapiditat ena veitura e ordenèc que l’amièssen ena sua vila de Sokolniki.
GUÈRRA-E-PATZ-III-WEB	En carrèr Miasnistkaia, en deishar d’enténer es crits, comencèc a penair-se’n des hèts.
GUÈRRA-E-PATZ-III-WEB	Rebrembaue ara, damb desengust, era emocion e eth temor qu’auie deishat veir en preséncia des sòns subordinadi.
GUÈRRA-E-PATZ-III-WEB	Mès aguesta impression non se tardèc guaire.
GUÈRRA-E-PATZ-III-WEB	Eth comde se n’arric d’eth madeish damb mensprètz.
GUÈRRA-E-PATZ-III-WEB	J’avais d’autres devoirs.
GUÈRRA-E-PATZ-III-WEB	Il fallait apaiser le peuple.
GUÈRRA-E-PATZ-III-WEB	Bien d’autres victimes ont peri et perissent pour le bien public, se didec.
GUÈRRA-E-PATZ-III-WEB	E comencèc a pensar enes sòns déuers familhars, enes qu’auie entara capitau (fidada ada eth) e entà eth madeish, non coma Fedor Vasilievic Rastopchin (donques que pensaue que Fero Vesilievic Rastopchin se sacrificaue peth le bien public), senon coma generau governador, representant deth poder e delegat deth Tsar.
GUÈRRA-E-PATZ-III-WEB	Que non ère naua era idia que lo padegaue: dès qu’eth mon ei mon, es òmes s’aucissen es uns as auti.
GUÈRRA-E-PATZ-III-WEB	Jamès a deishat de padegar-se er òme damb aguesta idia quan a cometut un delicte contra eth sòn pròche.
GUÈRRA-E-PATZ-III-WEB	Aguesta idia ei le bien public., eth ben public.
GUÈRRA-E-PATZ-III-WEB	Aguest ben s’està tostemp desconeishut; mès er òme que, senhorejat pera passion, comet un delicte, sap perfèctaments en qué consistís.
GUÈRRA-E-PATZ-III-WEB	E Rastopchin ara se’n sabie.
GUÈRRA-E-PATZ-III-WEB	Enes sues reflexions non se repotegaue ara er acte cometut; autraments, trapaue en eth motiu de satisfaccion, per auer sabut profitar tanben çò que s’auie passat a propos: entà castigar a un delinquent e, ath còp, padegar ara plèba.
GUÈRRA-E-PATZ-III-WEB	Arribat ena sua vila, e damb era preocupacion des sòns ahèrs familhars, eth comde venguec de tranquillizar-se.
GUÈRRA-E-PATZ-III-WEB	Mieja ora dempús trauessaue damb rapids shivaus es camps de Sokolniki, sense brembar-se’n mès de çò passat e pensant solet en çò qu’arribarie.
GUÈRRA-E-PATZ-III-WEB	Se filaue ara entath pònt de Yauza, a on, sivans li dideren, se trapaue Kutuzov.
GUÈRRA-E-PATZ-III-WEB	Premanie ena sua ment es repotecs violents e mordents que balharie a Kutuzov pera sua enganha; li harie veir ad aqueth vielh vop cortesan qu’era responsabilitat per totes es calamitats derivades der abandonament dera capitau e dera madeisha pèrta de Russia (atau ac pensaue Rastopchin) queirie solet sus aqueth cap senil de ment capvirada.
GUÈRRA-E-PATZ-III-WEB	Pensant per auança en çò que li calie díder, Rastopchin s’estornejaue furiós en sòn coche e guardaue airós ath sòn entorn.
GUÈRRA-E-PATZ-III-WEB	Eth camp de Sokolniki ère desèrt; solet entath finau, près der asil e der espitau de malauts mentaus, se vedien grops d’òmes jargadi de blanc e d’auti, damb era madeisha vestimenta, caminauen peth camp cridant e agitant en solitari es braci.
GUÈRRA-E-PATZ-III-WEB	Un d’eri corrèc a trauèrs entath coche de Rastopchin.
GUÈRRA-E-PATZ-III-WEB	Eth comde, es menaires e es dragons guardauen damb un vague sentiment d’orror e curiosèr ad aqueri hòls desliuradi e mès que mès ath que se les apressaue.
GUÈRRA-E-PATZ-III-WEB	Eth capvirat, damb era sua vestimenta flotant en aire, trantalhaue sus es sues cames aflaquides, corrie sense deishar de uelh a Rastopchin cridant quauquarren damb votz ronca e hège senhaus entà que s’arturèsse.
GUÈRRA-E-PATZ-III-WEB	Eth ròstre ombriu e solemne deth dement, enquadrat pes guinses irregulares der sua barba, ère fòrça prim e auriolenc.
GUÈRRA-E-PATZ-III-WEB	Es neri vistons se botjauen inquiets enes uets des sòns uelhs de color auriò ensafranat.
GUÈRRA-E-PATZ-III-WEB	Haut!
GUÈRRA-E-PATZ-III-WEB	Artura-te!
GUÈRRA-E-PATZ-III-WEB	Artenhec era veitura e la seguic ua estona.
GUÈRRA-E-PATZ-III-WEB	Que m’an aucit tres còps.
GUÈRRA-E-PATZ-III-WEB	Tres còps sò resuscitat des mòrts.
GUÈRRA-E-PATZ-III-WEB	Me lapidèren… me crucifiquèren… mès resuscitarè… resuscitarè… resuscitarè.
GUÈRRA-E-PATZ-III-WEB	Martirizèren eth mèn còs.
GUÈRRA-E-PATZ-III-WEB	Eth regne de Diu despareisherà…
GUÈRRA-E-PATZ-III-WEB	L’esbauçarè tres viatges e tres vitages lo tornarè a bastir, cridaue en tot lheuar cada viatge mès era votz.
GUÈRRA-E-PATZ-III-WEB	Eth comde Rastopchin s’esblancossic de pic, madeish que s’auie esblancossit quan era multitud se lancèc sus Vereschaguin; virèc eth sòn ròstre.
GUÈRRA-E-PATZ-III-WEB	De prèssa, de prèssa!, cridèc ath menaire damb votz tremolosa.
GUÈRRA-E-PATZ-III-WEB	Eth coche se lancèc a tot galaup, mès pendent long temps entenec eth comde ena sua esquia es crits desesperadi deth hòl, que s’aluenhaue, e auec dauant sòn eth ròstre sagnós, espaurit e estonat, deth joen traïdor dera giqueta de pèth.
GUÈRRA-E-PATZ-III-WEB	Encara que se tractaue d’un rebrembe tan nauèth, Rastopchin se n’encuedaue de qué auie penetrat en çò de mès prigond deth sòn còr.
GUÈRRA-E-PATZ-III-WEB	Sentie claraments qu’era tralha sagnosa d’aguest rebrembe non cicatrizaria bric mès, que se tardarie tota era sua vida e que coma mès viuesse, mès dolorosaments se calarie ena sua amna.
GUÈRRA-E-PATZ-III-WEB	Entenie ara eth son des sues pròpies paraules: “Aucitz-lo!
GUÈRRA-E-PATZ-III-WEB	Tornaue a veir eth ròstre espaurit e enforismat deth dragon que pataquegèc ath joen; e era timida guardada de repotec mud qu’eth joen l’auie dirigit.
GUÈRRA-E-PATZ-III-WEB	Me calie obrar atau.
GUÈRRA-E-PATZ-III-WEB	La plebe, la traite… le bien public”, pensaue.
GUÈRRA-E-PATZ-III-WEB	Era armada s’apileraue encara en pònt de Yauza.
GUÈRRA-E-PATZ-III-WEB	Hège calor.
GUÈRRA-E-PATZ-III-WEB	Kutuzov, aclapat e ombriu, seigut en un banc, ath cant deth pònt, jogaue damb eth foet, en sable, quan ua veitura s’apressèc ada eth damb tarrabastalh.
GUÈRRA-E-PATZ-III-WEB	Un òme vestit de generau, damb chapèu de plomes e uelhs entre colerics e espauridi, se l’apressèc e li comencèc a parlar en francés.
GUÈRRA-E-PATZ-III-WEB	Qu’ère eth comde Rastopchin, que li didec que se presentaue aquiu perque ja non existie Moscòu ne era capitau, senon solet era armada.
GUÈRRA-E-PATZ-III-WEB	Es causes s’aurien passat de ua auta manera se Sa Altesa non m’auesse dit que non abandonarie Moscòu sense lutar.
GUÈRRA-E-PATZ-III-WEB	Que non auríem arribat en aguesta situacion, didec.
GUÈRRA-E-PATZ-III-WEB	Kutuzov guardaue a Rastopchin e, coma se no comprenesse eth sens des sues paraules, sagèc de lièger quauquarren especiau en ròstre deth sòn interlocutor.
GUÈRRA-E-PATZ-III-WEB	Eth comde carèc trebolat.
GUÈRRA-E-PATZ-III-WEB	Kutuzov botgèc doçaments eth cap e, sense deishar de uelh a Rastopchin, didec sense lheuar era votz:
GUÈRRA-E-PATZ-III-WEB	Òc, non autrejarè Moscòu sense presentar batalha.
GUÈRRA-E-PATZ-III-WEB	Pensaue eth Plan Seren en ua auta causa en prononciar aguestes paraules o les didie damb plia consciéncia dera sua manca de sens?
GUÈRRA-E-PATZ-III-WEB	Eth comde non responec e s’aluenhèc ara prèssa de Kutuzov; e, causa estranha, eth generau governador de Moscòu, eth capinaut comde Rastopchin, agarrèc un soriac e s’apressèc en pònt pr’amor de dispersar damb es sòns crits es cars qu’èren aquiu estancadi.
GUÈRRA-E-PATZ-III-WEB	Tàs quate dera tarde es tropes de Murat entrauen en Moscòu.
GUÈRRA-E-PATZ-III-WEB	Ath cap de tot marchaue un destacament d’ussars de Wurtemberg; darrèr, a shivau e enrodat d’ua grana acompanhada, venguie eth rei de Napols en persona.
GUÈRRA-E-PATZ-III-WEB	Ena mitat deth carrèr d’Arbat, près dera glèisa de Sant Nicolàs, Murat s’arturèc ara demora de notícies deth destacament d’avantgarda pr’amor de saber en quines condicions se trapaue era fortalesa de Moscòu, le Kremlin.
GUÈRRA-E-PATZ-III-WEB	Ar entorn de Murat s’anèc amassant un petit grop de persones que s’auien demorat en Moscòu.
GUÈRRA-E-PATZ-III-WEB	Toti guardauen damb timida perplexitat ad aqueth estranh cap, de longui peus, ornat damb plumes e plen de jòies.
GUÈRRA-E-PATZ-III-WEB	Ei eth sòn rei?, donques que non està mau!, comentauen en votz baisha.
GUÈRRA-E-PATZ-III-WEB	Un interprèt s’apressèc en grop.
GUÈRRA-E-PATZ-III-WEB	Descorbitz-vos… descorbitz-vos…, se dideren es uns as auti.
GUÈRRA-E-PATZ-III-WEB	Er interprèt preguntèc a un portèr s’eth Kremlim quedaue luenh.
GUÈRRA-E-PATZ-III-WEB	Eth portèr, estonat, escotèc era pregunta hèta damb accent polonés, estranh entada eth.
GUÈRRA-E-PATZ-III-WEB	Se pensèc que non ère rus çò qu’er interprèt parlaue, non comprenec çò que li didien e s’amaguèc entre eth grop.
GUÈRRA-E-PATZ-III-WEB	Murat s’apressèc ar interprèt e l’ordenèc que preguntèsse a on se trapàuen es tropes russes.
GUÈRRA-E-PATZ-III-WEB	Quauqui russi compreneren era pregunta e diuèrses votzes responeren ath còp.
GUÈRRA-E-PATZ-III-WEB	Un oficiau dera avantgarda s’apressèc a Murat e l’informèc de qué es pòrtes dera fortalesa èren barrades e ère per crànher ua emboscada.
GUÈRRA-E-PATZ-III-WEB	Plan, didec Murat.
GUÈRRA-E-PATZ-III-WEB	Dera colomna que seguie a Murat gesseren ara prèssa es canons demanadi e se dirigiren entath carrèr d’Arbat.
GUÈRRA-E-PATZ-III-WEB	En arribar tath finau de Vozendvizhenka s’arturèren.
GUÈRRA-E-PATZ-III-WEB	Quauqui oficiaus manèren plaçar es canons ena plaça e dirigiren entath Kremlin es sòns alongavistes.
GUÈRRA-E-PATZ-III-WEB	En Kremlin sonèc eth tòc de vrespes e eth trinhonar des campanes desconcertèc as francesi.
GUÈRRA-E-PATZ-III-WEB	Se pensèren que se tractaue d’ua crida as armes.
GUÈRRA-E-PATZ-III-WEB	Quauqui soldats d’infantaria gesseren damb es sòns oficiaus entara pòrta de Kutafiev, tapada damb troncs e hustes.
GUÈRRA-E-PATZ-III-WEB	En apressar-se, sonèren darrèr dera pòrta dus trets de fusilh.
GUÈRRA-E-PATZ-III-WEB	En generau que se trapaue ath costat des canons dèc ua orde ar oficiau e aguest hec repè damb es sòns soldats.
GUÈRRA-E-PATZ-III-WEB	Darrèr dera pòrta sonèren tres trets mès.
GUÈRRA-E-PATZ-III-WEB	Un d’eri heric a un soldat francés ena cama e en aute costat des hustes ressonèren diuèrsi crits.
GUÈRRA-E-PATZ-III-WEB	Entad aqueri òmes, deth mariscau enquiath darrèr soldat, aqueth lòc ja non ère eth carrèr Vozendvizhenka, ne era Mojovaia, ne era pòrta de Kutafiev o dera Trinitat: qu’ère un lòc nau, un nau camp de batalha que poirie èster sagnós e entath que toti se premanien.
GUÈRRA-E-PATZ-III-WEB	Es crits darrèr dera pòrta cessèren.
GUÈRRA-E-PATZ-III-WEB	S’auancèren es canons, es artilhèrs bohèren es mèches alugades.
GUÈRRA-E-PATZ-III-WEB	Er oficiau ordenèc: Feu!
GUÈRRA-E-PATZ-III-WEB	E s’enteneren, un darrèr er aute, dus trets fiulaires.
GUÈRRA-E-PATZ-III-WEB	Era metralha crepitèc ena pèira dera pòrta, enes troncs e enes hustes; ena plaça se quilhèren dus bromes de hum.
GUÈRRA-E-PATZ-III-WEB	Pòc dempús d’auer cessat eth resson des trets enes pèires deth Kremlim, un estranh rumor ressonèc sus es caps des francesi e ua immensa volada de gralhes se lheuèc sus es murs, coacant e batent milèrs d’ales, volatejant en aire.
GUÈRRA-E-PATZ-III-WEB	Ath còp, s’entenec un crit human isolat, e un òme, sense arren ena tèsta e vestit damb un caftan, campèc ena pòrta ath miei deth hum, damb eth fusilh ena man, afustant as francesi.
GUÈRRA-E-PATZ-III-WEB	Feu!, repetic er oficiau d’artilharia.
GUÈRRA-E-PATZ-III-WEB	Un tret de fusilh e dues canonades ressonèren ath còp.
GUÈRRA-E-PATZ-III-WEB	E un viatge mès eth hum amaguèc era pòrta.
GUÈRRA-E-PATZ-III-WEB	Darrèr des troncs ja non se botjaue arrés, e es soldats francesi, damb es sòns oficiaus, s’apressèren ena pòrta, a on jadien tres òmes heridi e quate mòrts.
GUÈRRA-E-PATZ-III-WEB	Dus individús jargadi damb caftan corrien ath long deth mur entath carrèr Znamenka.
GUÈRRA-E-PATZ-III-WEB	Enlevez-moi ça, didec er oficiau, senhalant es troncs e es cadavres.
GUÈRRA-E-PATZ-III-WEB	Es soldats tuèren as heridi e lancèren es cadavres en aute costat dera muralha.
GUÈRRA-E-PATZ-III-WEB	Arrés se’n sabec se qui èren aqueri òmes “Enlevez-moi ça”, siguec era soleta causa que se didec d’eri.
GUÈRRA-E-PATZ-III-WEB	Les retirèren e les lancèren entà que non pudessen.
GUÈRRA-E-PATZ-III-WEB	Solet Thiers dediquèc ues eloquentes linhes ara sua memòria: “Ces miserables avaient envaihi la citadelle sacrée, s’etaient emparés des fusils de l’arsenal et tiraient (ces miserables) sur les Francais.
GUÈRRA-E-PATZ-III-WEB	S’informèc a Murat de qué era via restaue liura.
GUÈRRA-E-PATZ-III-WEB	Es francesi entrèren e acampèren ena plaça deth Senat; es cagires que lancèren pes hièstres der edifici les serviren entà alugar fogairons.
GUÈRRA-E-PATZ-III-WEB	Diuèrsi destacaments trauessèren eth Kremlin e s’installèren en carrèr Maroseika, en Lubianka e Potrovka.
GUÈRRA-E-PATZ-III-WEB	D’auti ocupèren Vozendvizhenka, Znamenka, Nikolskaia e Tverskaia.
GUÈRRA-E-PATZ-III-WEB	Pertot, en non trapar as sòns patrons, es tropes franceses non s’installauen coma en ua ciutat, enes estatges, senon en un campament botat ena ciutat madeisha.
GUÈRRA-E-PATZ-III-WEB	Encara que maujargadi, ahaimadi, agotadi e redusidi ara tresau part des sòns efectius, es francesi entrèren en Moscòu en orde.
GUÈRRA-E-PATZ-III-WEB	Qu’ère ua armada agotada, exausta, mès encara temibla e prèsta a combàter.
GUÈRRA-E-PATZ-III-WEB	Mès aquerò siguec atau enquia qu’es soldats d’aguesta armada comencèren a entrar enes cases.
GUÈRRA-E-PATZ-III-WEB	Quan, cinc setmanes dempús, aguesti madeishi òmes gessien de Moscòu, ja non formauen ua armada, senon ua peaina de maufactors, que cadun d’eri se hège a vier tot çò que li semblaue valuós e de besonh.
GUÈRRA-E-PATZ-III-WEB	Er objectiu de cadun, en gésser de Moscòu, non ère ja, coma abantes, conquistar, senon sauvar çò cuelhut.
GUÈRRA-E-PATZ-III-WEB	Coma eth monard que met era man en estret còth d’un cantre, agarre un punhat de nòdes e cranh daurir eth punh entà non pèrder eth sòn contengut e obrant atau acabe per pèrder era vida, atau es francesi, ena gessuda de Moscòu, deuien semblar fatauments, perque s’entestauen a arrossegar damb eri tot çò qu’aiuien panat.
GUÈRRA-E-PATZ-III-WEB	Abandonar eth producte deth sacatge les ère de tan mau hèr coma ath monard daurir era man plia de nòdes.
GUÈRRA-E-PATZ-III-WEB	Tàs dètz menutes d’entrar es francesi en un barri, que ja non restaue ne soldats ne oficiaus.
GUÈRRA-E-PATZ-III-WEB	Pes hièstres des cases se vedien òmes jargadi damb capòtes e bòtes qu’arrien e anauen d’ua sala en auta.
GUÈRRA-E-PATZ-III-WEB	Enes cerèrs e chais aguesti madeishi òmes s’apoderauen des aliments; enes patis, aguesti madeishi òmes esbauçauen es pòrtes d’angars e estables; enes codines alugauen huec e, damb es manges rebussades, pastauen, codien, espaurint, divertint o amorassant a hemnes e mainatges.
GUÈRRA-E-PATZ-III-WEB	Òmes atau que les auie pertot, enes tauèrnes e enes botigues; mès que ja non auie armada.
GUÈRRA-E-PATZ-III-WEB	Aqueth madeish dia, eth comandament francés balhèc orde darrèr d’orde enebint sevèraments qu’es tropes se dispersèssen pera ciutat; castigant quinsevolh acte de violéncia o panatòri e dispausèren que pes nets se passèsse lista.
GUÈRRA-E-PATZ-III-WEB	Mès, a maugrat de totes es proïbicions e des mesures cuelhudes, es òmes qu’abantes formauen ua armada se dispersèren per aquera ciutat rica e desabitada qu’aufrie tota sòrta de comoditats e viures.
GUÈRRA-E-PATZ-III-WEB	Qu’èren coma ua vegada ahaimada que marche amassa e en tropèl per un camp èrm, mès que se dispèrse tanlèu arribe en un lòc d’abondosi pasturatges.
GUÈRRA-E-PATZ-III-WEB	Qu’auien despareishut es abitants de Moscòu, e es soldats, coma se passe damb era aigua en sable, se filtrèren pertot e s’esteneren irradiant dès eth Kremlin, a on auien entrat prumèr.
GUÈRRA-E-PATZ-III-WEB	Es de cavalaria, en ocupar damb toti es sòns bagatges ua casa abandonada pes mercadèrs, trapauen estables sufisents entàs bèsties, mès, maugrat tot, passauen ena casa vesia, que les semblaue mielhor.
GUÈRRA-E-PATZ-III-WEB	Fòrça escriuien damb greda es sòns nòms enes parets de diuèrses cases, en tot hèr a veir qui les auie ocupat, e disputauen era sua possession damb membres de d’autes unitats enquia e tot arribant as mans.
GUÈRRA-E-PATZ-III-WEB	Un còp installadi, es soldats s’escampilhauen pes carrèrs pr’amor de veir era ciutat e, en veir que tot ère desabitat, anauen enes lòcs a on podien trapar, a gratis, objèctes de valor.
GUÈRRA-E-PATZ-III-WEB	Es caps acodien a frenar eth sacatge, mès enquia e tot eri madeishi se hègen a temptar pes actes de rapinaria.
GUÈRRA-E-PATZ-III-WEB	En carrèr Karetnaia i auie diuèrsi magasèms de coches e es generaus s’apilerauen aquiu entà alistar carròces e berlines ath sòn gust.
GUÈRRA-E-PATZ-III-WEB	Es abitants que s’auien demorat en Moscòu convidauen as caps enes sues cases, pr’amor de desliurar-se atau deth sacatge dera soldatesca.
GUÈRRA-E-PATZ-III-WEB	Ère tanta era abondor e riquesa dera ciutat que semblaue non auer fin.
GUÈRRA-E-PATZ-III-WEB	E ar entorn des lòcs ocupadi pes tropes n’auie d’auti, desconeishudi e desocupadi, que, sivans pensauen es francesi, sauvauen riqueses encara mès granes.
GUÈRRA-E-PATZ-III-WEB	Moscòu les shurlaue cada viatge mès e mès.
GUÈRRA-E-PATZ-III-WEB	Tot venguec a èster hanga, apareisheren es incendis e eth sacatge.
GUÈRRA-E-PATZ-III-WEB	Es francesi atribuissen er incendi de Moscòu ath patriotisme feroce de Rastopchine; es russi, ara barbaria francesa.
GUÈRRA-E-PATZ-III-WEB	En realitat, non auie motius, ne les podie auer, entà atribuir er incendi de Moscòu a ua o a diuèrses persones.
GUÈRRA-E-PATZ-III-WEB	Moscòu usclèc pr’amor que siguec botat en ues condicions que quinsevolh auta ciutat bastida de husta, aurie ahlamat, auesse o non cent trenta pompes d’incendi en mau estat.
GUÈRRA-E-PATZ-III-WEB	Moscòu li calie usclar pr’amor qu’es sòns abitants l’auien abandonat, e aquerò ère tant inevitable coma qu’acabe ahlamant un molon de esteres que sus eres quèn bualhs pendent diuèrsi dies.
GUÈRRA-E-PATZ-III-WEB	Ua ciutat de cases de husta, qu’en era se calauen diuèrsi incendis cada dia, encara que i siguessen es sòns abitants e patrons e era policia, non podie mens qu’usclar ara qu’era gent se n’auie anat e ath sòn lòc demorauen soldats que humauen es sues pipes a alugauen fogairons ena plaça deth Senat, cremant es cagires der edifici, e codinauen es sòns dus repais ath dia.
GUÈRRA-E-PATZ-III-WEB	En tempsi de patz, ei pro qu’es tropes installen es sues casèrnes en un bordalat, pendent uns dies, entà qué de seguit aumente eth nombre d’incendis.
GUÈRRA-E-PATZ-III-WEB	Com non auien d’aumentar es probabilitats d’incendi en ua ciutat ueda, bastida de husta e ocupada per ua armada enemiga?
GUÈRRA-E-PATZ-III-WEB	Le patriotisme feroce de Rastopchine e era barbaria francesa que non an eth tòrt d’arren.
GUÈRRA-E-PATZ-III-WEB	Moscòu usclèc per tòrt des pipes, des codines, des fogairons, dera negligéncia des soldats enemics e d’uns abitants que non èren propietaris des cases que s’estauen.
GUÈRRA-E-PATZ-III-WEB	Encara que i auesse auut incendiaris (çò qu’ei plan dubtós, donques qu’arrés auie motius entà incendiar, e, en tot cas, resultaue complicat e perilhós), non se les pòt considerar coma es causants, pr’amor que, de quinsevolh manèra, s’aurie passat madeish.
GUÈRRA-E-PATZ-III-WEB	Per mès vantariòu que les resulte as francesi atribuí’c ara ferocitat de Rastopchin, e, as russi ara barbaria de Bonaparte, e dempús méter ua halha eroïca enes mans deth sòn pòble, mos cau arreconéisher que tau encausa non podec existir, pr’amor que Moscòu li calie usclar coma quinsevolh bordalat, usina o casa qu’es sòns patrons auessen partit e auessen estat ocupades per persones estranhes entà viuer e codinar.
GUÈRRA-E-PATZ-III-WEB	Moscòu siguec ahlamat pes sòns abitants, ei vertat, mès per aqueri qu’auien partit, non pes que se demorèren.
GUÈRRA-E-PATZ-III-WEB	Moscòu ocupat per enemic, non restèc intacta, coma Berlin o Viena e d’autes capitaus, pera soleta rason qu’es sòns abitants non aufriren eth pan e era sau ne autregèren es claus as francesi, senon que gesseren dera sua ciutat.
GUÈRRA-E-PATZ-III-WEB	Era expansion, en amples cèrcles, des tropes franceses per Moscòu, non arribèc enquiara tarde deth 2 de seteme en barri qu’ara abitaue Pierre.
GUÈRRA-E-PATZ-III-WEB	Es dus darrèrs dies, tant extraordinaris e viscudi en isolament, se heren a vier a Pierre en un estat pròche ara deméncia.
GUÈRRA-E-PATZ-III-WEB	Un solet e incessant pensament s’auie senhorejat deth sòn èsser.
GUÈRRA-E-PATZ-III-WEB	Ne tansevolhe sabie se com e quan, mès aguest pensament l’encabornaiue de tau manèra que non se’n brembaue en absolut deth sòn passat, non comprenie arren deth present e tot çò que vedie e entenie l’arribaue ada eth coma un sòmi.
GUÈRRA-E-PATZ-III-WEB	Pierre auie abandonat era sua casa pr’amor de desliurar-se des complicacions e exigéncies dera sua pròpia vida, que, en sòn estat, l’ère impossible de resòlver.
GUÈRRA-E-PATZ-III-WEB	Non s’auie filat entara casa d’Osip Alexeievic damb eth pretèxt de revisar es libres e documents deth defuntat, senon entà cercar era cauma; eth rebrembe deth benfactor se junhie en sòn esperit a un modelhon d’idies etèrnes, serenes e solemnes, totafèt opausades ara confusion que sentie.
GUÈRRA-E-PATZ-III-WEB	Cercaue un asil tranquil e l’auie trapat en gabinet de trabalh d’Osip Akexeievic.
GUÈRRA-E-PATZ-III-WEB	Quan, en absolut silenci d’aqueth burèu, cuelhec sèti e botec es codes ena polsosa taula deth defuntat, es rebrembes des darrèrs dies, e mès que mès es dera batalha de Borodino, acodiren damb claretat ena sua ment e damb eri era consciéncia dera sua pròpia nullitat, dera mentida dera sua vida, en comparèr damb era vertat, simplicitat e fòrça d’aquera sòrta d’òmes que cridaue en sòn còr damb ua soleta parula: eri.
GUÈRRA-E-PATZ-III-WEB	Quan Guerasim lo distreiguec des sues meditacions, Pierre pensèc que li calie préner part ena projectada defensa de Moscòu peth pòble, e plan per aquerò, li demanèc a Guerasim que li hesse a vier un caftan e un pistolet, e l’expliquèc era sua intencion de quedar-se ena casa d’Osip Alexeievic, amagant eth sòn nòm.
GUÈRRA-E-PATZ-III-WEB	Dempús, après un dia passat ena solitud e eth léser (Pierre sagèc diuèrsi còps de concentrar era sua atencion enes manuscrits maçonics), en diuèrses escadences se’n brembèc vagaments dera idia que ja auie auut abantes sus era significacion cabalistica deth sòn nòm en relacion damb eth de Bonaparte.
GUÈRRA-E-PATZ-III-WEB	Era de qué eth, l’russe Besuhof siguesse destinat a méter fin ath poder dera bèstia ère rebrembada coma un d’aqueri sòmis que, sense cap de motiu e sense deishar tralha, trauèssen era nòsta imaginacion.
GUÈRRA-E-PATZ-III-WEB	Quan, vestit damb eth caftan (damb eth solet prepaus de cuélher partida ena projectada defensa de Moscòu), Pierre se trapèc damb es Rostov e Natasha li didec: “Vos demoratz?
GUÈRRA-E-PATZ-III-WEB	Ò, qué ben!”, pensèc que, plan que òc, estarie ben, encara que queiguesse Moscòu, demorar-se entà complir eth sòn pròpi destin.
GUÈRRA-E-PATZ-III-WEB	Londeman, prèst a tota sòrta de sacrificis e a non èster indigne d’eri se dirigic entara pòrta de Triojgornaia.
GUÈRRA-E-PATZ-III-WEB	Mès quan entornèc entara casa, convençut de qué Moscòu non serie defenuda, avertic de ressabuda qu’aquerò, qu’abantes non vedie senon coma ua possibilitat, venguie a èster ara quauquarren de besonh e inevitable.
GUÈRRA-E-PATZ-III-WEB	Li calie, amagant eth sòn nòm, demorar-se en Moscòu, trapar a Napoleon e aucir-lo: morir e méter punt e finau as malastres de tota Euròpa, que, sivans eth, venguien solet de Napoleon.
GUÈRRA-E-PATZ-III-WEB	Pierre se’n sabie de toti es detalhs der atemptat cometut per un estudiant aleman contra Napoleon en Viena, en 1809, e non ignoraue qu’er estudiant auie estat fusilhat.
GUÈRRA-E-PATZ-III-WEB	Mès eth perilh qu’expausaue era sua pròpia vida en tot amiar a tèrme eth projècte l’ahiscaue encara mès.
GUÈRRA-E-PATZ-III-WEB	Dus sentimets madeish intensi possauen a Pierre a complir eth sòn prepaus: eth prumèr, eth besonh de sacrificar-se e de patir peth malastre generau; qu’ère eth madeish sentiment qu’eth dia 25 l’auie amiat entà Mozhaisk, en centre madeish dera batalha, e qu’ara l’impausaue er abandonament dera sua casa, dormir vestit en un divan e minjar çò de madeish que Guerasim, renonciant as luxes e comoditats abituaus dera sua vida.
GUÈRRA-E-PATZ-III-WEB	Er aute qu’ère aguest sentiment vague, exclusiuaments rus, de mensprètz per tot çò qu’ei convencionau, artificiós e contrari a çò d’uman, qu’era majoritat considère eth màger ben deth mon.
GUÈRRA-E-PATZ-III-WEB	Pierre auie experimentat per prumèr còp aguest sentiment estranh e agradiu en palai de Slobodski, quan comprenec inesperadaments qu’es riqueses, eth poder, era vida e tot çò qu’es òmes cèrquen e defenen damb tanta afogadura, se valen quauquarren, non ei senon eth plaser que s’experimente en abandonar-les.
GUÈRRA-E-PATZ-III-WEB	Qu’ère eth madeish sentiment que posse ath recruta volontari a despéner eth sòn darrèr kopek, ar embriac a trincar miralhs e copes sense cap de motiu, autanplan sabent qu’aquerò li costarà toti es sòs que possedís; eth sentiment qu’amie ar òme a cométer actes, deth punt d’enguarda dera gent, pròpis d’un dement, entà méter a temptar eth sòn pròpi poder personau e era sua fòrça, afirmant atau que i a un jutge suprèm dera vida ath marge des condicions umanes.
GUÈRRA-E-PATZ-III-WEB	Deth prumèr dia que Pierre experimentèc, per prumèr viatge, aqueth sentiment en palai de Slobodski, tostemp auie restat jos era sua influéncia, mès solet ara trapaue era manèra de lo satisfèr per complet.
GUÈRRA-E-PATZ-III-WEB	Ath delà, en aqueth moment l’ahiscaue a realizar eth sòn projècte e l’empachaue renonciar ada eth, çò qu’amiaue ja hèt en aguest sens: era hujuda dera sua casa, eth caftan, eth pistolet, er auer dit as Rostov que se demoraue en Moscòu.
GUÈRRA-E-PATZ-III-WEB	Tot aquerò perderie era sua significacion e enquia resultarie menspredós e ridicul (causa qu’ada era ère Pierre plan sensible) se, dempús de tot aquerò, se n’anèsse de Moscòu coma es auti.
GUÈRRA-E-PATZ-III-WEB	Coma se passe tostemp, er estat fisic de Pierre coïncidie damb eth sòn estat morau.
GUÈRRA-E-PATZ-III-WEB	Era alimentacion grossièra, que non i ere acostumat, eth vodka begut aqueri dies, era manca de vin e de cigars, era ròba lorda que non se podie cambiar, aqueres dues nets passades lèu en velha en un divan massa petit e sense linçòs, lo tenguien en un estat d’excitación pròche ara holia.
GUÈRRA-E-PATZ-III-WEB	Èren lèu es dues dera tarde.
GUÈRRA-E-PATZ-III-WEB	Es francesi auien entrat en Moscòu.
GUÈRRA-E-PATZ-III-WEB	Pierre se’n sabie e, en sòrta de hèr quauquarren, se tenguie a pensar en sòn plan en tot repassar es mendre detalhs.
GUÈRRA-E-PATZ-III-WEB	Non s’imaginaue ben era manèra que balharie eth còp ne era mòrt de Bonaparte; ça que la, vedie, damb grana claretat, e sentie un trist plaser de pensar en aquerò, eth sòn pròpi finau e eth sòn valor eroïc.
GUÈRRA-E-PATZ-III-WEB	M’apressarè… e dempús, còp sec…
GUÈRRA-E-PATZ-III-WEB	Damb pistolet o damb punhau?
GUÈRRA-E-PATZ-III-WEB	Qu’ei madeish.
GUÈRRA-E-PATZ-III-WEB	Non sò jo qui te castigue, diderè, senon era man dera Providéncia…” (s’imaginèc es paraules que prononciarie en instant d’aucir a Napoleon).
GUÈRRA-E-PATZ-III-WEB	Mentre Pierre, de pès ath miei dera estança, rasonaue d’aguesta sòrta, se dauric era pòrta deth burèu, e en portau campèc, complètaments desparièra, era figura de Makar Alexeievic, enquia alavetz tan reservada e timida.
GUÈRRA-E-PATZ-III-WEB	Amiaue era blòda desligada; eth sòn ròstre ère descompausat e ròi.
GUÈRRA-E-PATZ-III-WEB	Plan que òc, ère embriac.
GUÈRRA-E-PATZ-III-WEB	En veir a Pierre s’arturèc confús; mès quan campèc eth sòn trebolament auancèc enquiath centre dera estança damb es sues cames trantalhantes e primes.
GUÈRRA-E-PATZ-III-WEB	Qu’an pòur, didec damb votz ronca e confidenciau.
GUÈRRA-E-PATZ-III-WEB	Se demorèc cogitós; e de pic, en veir eth pistolet sus era taula, lo cuelhec damb un rapid movement e correc entath correder.
GUÈRRA-E-PATZ-III-WEB	Guerasim e eth portèr, que lo seguien, l’artenheren en vestibul, en tot sajar d’arrincar-li era arma.
GUÈRRA-E-PATZ-III-WEB	Pierre gessec en correder e s’estèc en tot guardar ath vielh hòl damb un gèst de pietat e repulsion.
GUÈRRA-E-PATZ-III-WEB	Makar Alexeieivic, contreigut eth ròstre per esfòrç, non deishaue eth pistolet e cridaue damb votz ronca, en tot imaginar-se, çampar, quauquarren plan solemne:
GUÈRRA-E-PATZ-III-WEB	As armes!
GUÈRRA-E-PATZ-III-WEB	Ar abordatge!
GUÈRRA-E-PATZ-III-WEB	Non artenheretz trèir-la-me!
GUÈRRA-E-PATZ-III-WEB	Qu’ei pro!
GUÈRRA-E-PATZ-III-WEB	Qu’ei pro!, se vos platz.
GUÈRRA-E-PATZ-III-WEB	Va… se vos platz… deishatz-la, se vos platz, senhor…, didie Guerasim sajant de hèr-lo a vier doçaments, en tot tier-lo pes codes, entara pòrta.
GUÈRRA-E-PATZ-III-WEB	Qui ès tu?
GUÈRRA-E-PATZ-III-WEB	Bonaparte?…
GUÈRRA-E-PATZ-III-WEB	Que non està ben, senhor.
GUÈRRA-E-PATZ-III-WEB	Anatz entara vòsta cramba, vos cau repausar.
GUÈRRA-E-PATZ-III-WEB	Vè-te’n, sirvent miserable!
GUÈRRA-E-PATZ-III-WEB	Non me tòques!
GUÈRRA-E-PATZ-III-WEB	Alexeieivic, tant que brandie eth pistolet.
GUÈRRA-E-PATZ-III-WEB	Ar abordatge!
GUÈRRA-E-PATZ-III-WEB	Agarra-lo!, l’indiquèc Guerasim ath portèr.
GUÈRRA-E-PATZ-III-WEB	Agarrèren a Makar Alexeieivic pes braci e l’arrosseguèren entara pòrta.
GUÈRRA-E-PATZ-III-WEB	Eth vestibul s’aumplic deth bronit dera peleja e es votzes ronques e estofades der embriac.
GUÈRRA-E-PATZ-III-WEB	Alavetz, un nau crit, ua estridenta votz de hemna, ressonèc en portau e era codinèra entrèc en vestibul a tot córrer.
GUÈRRA-E-PATZ-III-WEB	Mon Diu!
GUÈRRA-E-PATZ-III-WEB	Que son eri!
GUÈRRA-E-PATZ-III-WEB	Vos digui que son eri!, sorrisclaue.
GUÈRRA-E-PATZ-III-WEB	Guerasim e eth portèr deishèren anar a Makar Alexeieivic e, ja en correder, revengut eth silenci, se podec enténer claraments eth sorrolh des punhs que pataquejauen era pòrta deth carrèr.
GUÈRRA-E-PATZ-III-WEB	Pierre, qu’auie decidit amagar eth sòn titol e era sua coneishença deth francés enquiara realizacion des sòns prepausi, se demorèc damb era pòrta miei dubèrta deth burèu, prèst a amagar-se tanlèu arribessen es francesi.
GUÈRRA-E-PATZ-III-WEB	Mès es francesi entrèren e Pierre non se separèc dera pòrta, a on lo retenguie un curiosèr invencible.
GUÈRRA-E-PATZ-III-WEB	Qu’èren dus.
GUÈRRA-E-PATZ-III-WEB	Un oficiau, òme naut, de marciau aspècte e de bon pòrt, e un aute que deuie èster soldat o assistent, petit, prim e brun, de caròles en.honsades e portadura estupida.
GUÈRRA-E-PATZ-III-WEB	Er oficiau, que coishejaue, venguie dauant emparat en un baston.
GUÈRRA-E-PATZ-III-WEB	Hec uns passi e, coma dident-se qu’aqueth lotjament li semblaue ben, s’arturèc, se virèc entàs soldats qu’èren encara ath cant dera pòrta e en votz nauta e autoritària ordenèc que hessen entrar as shivaus.
GUÈRRA-E-PATZ-III-WEB	Ara seguida, s’apraièc era mostacha e se hec a vier era man ena casqueta.
GUÈRRA-E-PATZ-III-WEB	Bonjour, la companhie!, didec alègraments, guardant ath sòn entorn.
GUÈRRA-E-PATZ-III-WEB	Arrés li responec.
GUÈRRA-E-PATZ-III-WEB	Quartier!
GUÈRRA-E-PATZ-III-WEB	Quartièr!
GUÈRRA-E-PATZ-III-WEB	Logement!, didec er oficiau damb un arridolet bontadós e indulgent, sense deishar de guardar ar omenet.
GUÈRRA-E-PATZ-III-WEB	Les français sont de bonnes enfants, que diable!
GUÈRRA-E-PATZ-III-WEB	Voyons!
GUÈRRA-E-PATZ-III-WEB	Ne nous fachons pas, mon vieux, higec.
GUÈRRA-E-PATZ-III-WEB	E hec uns copets enes espatles deth silenciós e espaurit Guerasim.
GUÈRRA-E-PATZ-III-WEB	Ah, ça!, dites donc, on ne parle pas francais dans cette boutique?
GUÈRRA-E-PATZ-III-WEB	Es sòns uelhs tumèren damb es de Pierre, que se hec enlà dera pòrta.
GUÈRRA-E-PATZ-III-WEB	Er oficiau se virèc de nauèth entà Guerasim e li manèc que li mostrèsse es crambes dera casa.
GUÈRRA-E-PATZ-III-WEB	Er oficiau francés, arrint, estornegèc es braci dauant deth nas de Guerasim, en tot hèr-li a veir qu’eth tanpòc lo comprenie, e se dirigic entara pòrta qu’ère Pierre, que se volèc retirar, amagar, mès en aqueth instant vedec ena pòrta dera codina a Makar Alexeieivic damb eth pistolet ena man.
GUÈRRA-E-PATZ-III-WEB	Damb era astúcia pròpia d’un hòl, Makar Alexeievic guardec ath francés.
GUÈRRA-E-PATZ-III-WEB	Dempús lheuèc eth pistolet e afustèc.
GUÈRRA-E-PATZ-III-WEB	Ar abordatge!, sorrisclèc, sajant de trapar eth gisclet.
GUÈRRA-E-PATZ-III-WEB	Er oficiau francés se virèc en enténer eth crit e en aqueth instant Pierre se lancèc sus er embriac, artenhec cuélher eth pistolet e lançar-lo, ath còp que Makar Alexeievic sarraue eth gisclet; sonèc eishordós eth tret e tot s’aumplic de hum e flaira a povora.
GUÈRRA-E-PATZ-III-WEB	Eth francés s’esblancossic e hec repé, entara pòrta.
GUÈRRA-E-PATZ-III-WEB	Quan Pierre auec arrincat eth pistolet ath hòl, desbrembant es prepausi de non revelar era sua coneishença dera lengua francesa, correc entar oficiau.
GUÈRRA-E-PATZ-III-WEB	Vous n’etes pas blesse?, li preguntèc en francés.
GUÈRRA-E-PATZ-III-WEB	Je crois que non, responec er oficiau paupant-se, mais je l’ai manqué belle cette fois-ci, higec arridolent, en tot guardar er impacte ena paret, e dempús virèc eth ròstre sevèr entà Pierre: Quelle est cet homme?
GUÈRRA-E-PATZ-III-WEB	Ah, je suis vaient au desespoir de ce que vienne d’arriver, didec Pierre, desbrembant deth tot eth sòn papèr… c’est un fou, un malheureux qui ne savais pas ce qu’il faisait.
GUÈRRA-E-PATZ-III-WEB	Er oficiau s’apressèc entà Makar Alexeieivic e l’agarrèc peth còth.
GUÈRRA-E-PATZ-III-WEB	Makar Alexeieivic, destibant era boca coma s’anèsse a dormir, tratalhaue, en tot emparar-se ena paret.
GUÈRRA-E-PATZ-III-WEB	Brigand, tu me la payeras!, didec eth francés, deishant-lo.
GUÈRRA-E-PATZ-III-WEB	Nous autres, nous sommes clements apres la victoire, mais nous non perdonnons pas as traitres, acabèc damb cara ombriua e solemna e un gèst beròi e energic.
GUÈRRA-E-PATZ-III-WEB	Pierre sajaue de convéncer ar oficiau de qué non castiguèsse a un embriac hòl.
GUÈRRA-E-PATZ-III-WEB	Eth francés l’entenie en silenci, sense abandonar eth sòn gèst ombriu.
GUÈRRA-E-PATZ-III-WEB	Dempús, damb un arridolet, guardèc a Pierre e s’estèc carat ues segondes.
GUÈRRA-E-PATZ-III-WEB	Vous m’avais sauve era vide!
GUÈRRA-E-PATZ-III-WEB	Vous etes français.
GUÈRRA-E-PATZ-III-WEB	Entà un francés aguesta conclusion qu’ère obligada.
GUÈRRA-E-PATZ-III-WEB	Solet un francés podie amiar a tèrme un acte generós e gran; e sauvar era vida de M. Ramballe, capitaine de 13º leger, ère, plan que òc, er acte mès gran e generós.
GUÈRRA-E-PATZ-III-WEB	Mès, per mès indobtable que siguese era conjectura que se basaue era conviccion der oficiau, Pierre credec de besonh desenganhar-lo.
GUÈRRA-E-PATZ-III-WEB	Je suis russe, didec, ara prèssa.
GUÈRRA-E-PATZ-III-WEB	Bah, bah, a d’autres!, didec eth francés, arrint e botjant un dit jos eth nas.
GUÈRRA-E-PATZ-III-WEB	Tout a l’heure, vous allez me conter tout ça.
GUÈRRA-E-PATZ-III-WEB	Charmé de rencontrer un compatriote.
GUÈRRA-E-PATZ-III-WEB	Et bien, qu’alons nous faire de cet homme?, higec.
GUÈRRA-E-PATZ-III-WEB	Que parlaue a Pierre coma se siguesse un compatriòta.
GUÈRRA-E-PATZ-III-WEB	E encara que Pierre non ère francés, un còp batiat damb aguest titol, eth mès gran deth mon, non podie renonciar ada eth.
GUÈRRA-E-PATZ-III-WEB	Atau ac didien eth ròstre e era votz der oficiau.
GUÈRRA-E-PATZ-III-WEB	Acabèc pregant-li que non lo castiguèsse.
GUÈRRA-E-PATZ-III-WEB	Eth francés treiguec pièch e hec damb era man un gèst digne d’un rei.
GUÈRRA-E-PATZ-III-WEB	Vous m’avais sauvé la vide!
GUÈRRA-E-PATZ-III-WEB	Vous etes français.
GUÈRRA-E-PATZ-III-WEB	Vous me demandez sa grace?
GUÈRRA-E-PATZ-III-WEB	Je vous l’accorde.
GUÈRRA-E-PATZ-III-WEB	Qu’on emmene cet homme!, didec rapid e energic.
GUÈRRA-E-PATZ-III-WEB	Cuelhec deth braç a Pierre, ascenut a francés per auer-li sauvat era vida, e entrèc damb eth ena cramba.
GUÈRRA-E-PATZ-III-WEB	Es soldats que s’auien demorat en pati entrèren en vestibul en enténer eth tret; preguntèren se qué s’auie passat e se mostrèren prèsti a castigar as colpables.
GUÈRRA-E-PATZ-III-WEB	Mès er oficiau les contenguec sevèr.
GUÈRRA-E-PATZ-III-WEB	On vous demandera quand on aura besoin de vous, les didec.
GUÈRRA-E-PATZ-III-WEB	Es soldats gesseren; er assistant, qu’auie auut temps entà hèr un còp de uelh pera codina, s’apressèc ar oficiau:
GUÈRRA-E-PATZ-III-WEB	Capitaine, ils ont de la soupe e du gigot de mouton dans la cuisine.
GUÈRRA-E-PATZ-III-WEB	Oui, et le vin, didec eth capitan.
GUÈRRA-E-PATZ-III-WEB	Quan er oficiau francés entrèc ena casa damb Pierre, aguest credec un déuer persutar que non ère francés e volec retirar-se.
GUÈRRA-E-PATZ-III-WEB	Mès er oficiau francés non volie enténer arren d’aquerò.
GUÈRRA-E-PATZ-III-WEB	Se mostraue tan gentil, arregraït e cortés que Pierre non gausèc refusar es sues atencions e se seiguec damb eth ena sala, era prumèra cramba a on auien entrat.
GUÈRRA-E-PATZ-III-WEB	As afirmacions de Pierre de qué non ère francés, er oficiau, qu’evidentaments non podie concéber que se renoncièsse a un titol tan vantairòu, arropic es espatles e didec que se s’entestaue a èster rus, qu’estaue ben, mès que, a maugrat tot, seguirie estacat ada eth entà tostemps per un sentiment de gratitud, donques que l’auie sauvat era vida.
GUÈRRA-E-PATZ-III-WEB	S’aqueth òme auesse auut era mendre capacitat de compréner es sentiments des auti e endonviar es de Pierre, aguest, probablaments, se n’aurie podut anar; mès era manifèsta incomprension der oficiau entà tot aquerò que non siguesse era sua pròpia persona siguec mès fòrta que Pierre.
GUÈRRA-E-PATZ-III-WEB	Français ou prince russe incognito, didec eth francés, en tot hèr ua guardada ara camisa lorda, encara que plan fina de Pierre, e ar anèth qu’amiaue.
GUÈRRA-E-PATZ-III-WEB	Je vous dois la vie e je vous offre mon amitié.
GUÈRRA-E-PATZ-III-WEB	Un français n’oublie jamais ni une insulte ni un service.
GUÈRRA-E-PATZ-III-WEB	Je vous offre mon amitié.
GUÈRRA-E-PATZ-III-WEB	Je ne vous dis que ça.
GUÈRRA-E-PATZ-III-WEB	I auie tanta bravassaria e noblesa (en sens francés) en ton dera sua votz, ena expression e en gèst der oficiau que Pierre corresponec inconscientaments ath sòn arridolet e sarrèc era man que l’aufrie.
GUÈRRA-E-PATZ-III-WEB	Capitaine Ramballe, du 13º leger, decoré pour l’affaire du Sept, se presentèc er oficiau, damb un arridolet capinaut que l’arropic es pòts jos era mostacha.
GUÈRRA-E-PATZ-III-WEB	Voudrai vous bien me dire a presant a qui j’ai l’honneur de parlr aussi agreablement au lieu de rester al’ambulance avec la baile de ce fou dans le corps?
GUÈRRA-E-PATZ-III-WEB	Pierre responec que non podie díder eth sòn nòm, e en tot rogir-se, tant que ne cercaue un de fictiu, e sagèc d’expausar es rasons que l’ac empedien.
GUÈRRA-E-PATZ-III-WEB	Mès eth francés l’interrompec viuaments:
GUÈRRA-E-PATZ-III-WEB	De grace.
GUÈRRA-E-PATZ-III-WEB	Je comprends vos raisons, vous etes officier… officier superieur, pet- etre.
GUÈRRA-E-PATZ-III-WEB	Vous avez porté les armes contre nous.
GUÈRRA-E-PATZ-III-WEB	Ce n’est pas mon affaire.
GUÈRRA-E-PATZ-III-WEB	Je vous dois la vie.
GUÈRRA-E-PATZ-III-WEB	Cela me suffit.
GUÈRRA-E-PATZ-III-WEB	Je suis tout a vous.
GUÈRRA-E-PATZ-III-WEB	Vous etes gentilhomme?, preguntèc de pic.
GUÈRRA-E-PATZ-III-WEB	Pierre joquèc eth cap.
GUÈRRA-E-PATZ-III-WEB	Votre nom de bapteme, s’ils vous plait?
GUÈRRA-E-PATZ-III-WEB	Je ne demande pas davantage.
GUÈRRA-E-PATZ-III-WEB	M. Pierre, ditz vous?…
GUÈRRA-E-PATZ-III-WEB	Parfait.
GUÈRRA-E-PATZ-III-WEB	C’est tout que je desire savoir.
GUÈRRA-E-PATZ-III-WEB	Quan se heren a vier er anhèth, es ueus padenadi, eth samovar, eth vodka e eth vin, viures autrejadi pes francesi, Raballe preguèc a Pierre que l’acompanhèsse en repais; e de seguit, coma òme robust e ahaimat, comencèc a avalar avidaments, botjant damb rapiditat es sues maishères.
GUÈRRA-E-PATZ-III-WEB	Repetie en cada moment:
GUÈRRA-E-PATZ-III-WEB	Excellent, exquis.
GUÈRRA-E-PATZ-III-WEB	Eth sòn ròstre se rogic e se caperèc de sudor.
GUÈRRA-E-PATZ-III-WEB	Pierre auie hame e acompanhèc de bon voler ar oficiau.
GUÈRRA-E-PATZ-III-WEB	Morel er assistent, se hec a vier ua caceròla d’aigua teba e botèc aquiu ua botelha de vin nere.
GUÈRRA-E-PATZ-III-WEB	Se hec a vier tanben ua botelha de kvas qu’auie cuelhut dera recodina entà provar.
GUÈRRA-E-PATZ-III-WEB	Es francesi coneishien ja aguesta beuenda, que l’auien balhat eth nòm de limonade de cochon, e Morel laudèc era qu’auie trapat.
GUÈRRA-E-PATZ-III-WEB	Mès coma qu’eth capitan auie vin, aquerit ath sòn pas per Moscòu, li deishèc a Morel el kvas e optèc peth burdeos.
GUÈRRA-E-PATZ-III-WEB	Estropec era botelha damb un tovalhon, aumplic era sua copa e era de Pierre.
GUÈRRA-E-PATZ-III-WEB	Era hame sadorada e eth vin encoratgèren encara mès ath capitan, que pendent tot eth repais non deishèc de parlar.
GUÈRRA-E-PATZ-III-WEB	Oui, mon cher M. Pierre, je vous dois une fiere chandelle de m’avoir sauvé… de cet enragé… j’en ai assez, voyez vous, de bailes dans le corps.
GUÈRRA-E-PATZ-III-WEB	En voila une, e senhalèc un costat, a Wagram, et de deux a Smolensk, e senhalèc ua creta ena maishèra.
GUÈRRA-E-PATZ-III-WEB	Et cette jambe, comme vous voyez, qui ne veut pas marcher.
GUÈRRA-E-PATZ-III-WEB	C’est a la grande bataille du 7 a la Moskova que j’ai reçu ça.
GUÈRRA-E-PATZ-III-WEB	Sacre Dieu, c’etair beau!
GUÈRRA-E-PATZ-III-WEB	Il fallait voir ça, c’etais un deluge de feu.
GUÈRRA-E-PATZ-III-WEB	Vous nous avez taille une rude besogne; vous povez vous en vanter, nom d’un petit bonne homme.
GUÈRRA-E-PATZ-III-WEB	Et, ma parole, malgré la toux que j’y e gagné, je serait pret a recommencer.
GUÈRRA-E-PATZ-III-WEB	Je plains ceux que non an pas vu ça.
GUÈRRA-E-PATZ-III-WEB	J’y ai eté, didec Pierre.
GUÈRRA-E-PATZ-III-WEB	Ah, vraiment!
GUÈRRA-E-PATZ-III-WEB	Eh bien, tant mieus, seguic eth francés.
GUÈRRA-E-PATZ-III-WEB	Vous etes de fieres ennemis, tout de meme.
GUÈRRA-E-PATZ-III-WEB	La grande redoute a etè tenace, nom d’une pipe.
GUÈRRA-E-PATZ-III-WEB	E vous nous l’avez fait cranement payer.
GUÈRRA-E-PATZ-III-WEB	J’y suis allé trois fois, telle que vous me voyez.
GUÈRRA-E-PATZ-III-WEB	Trois fois nous etions sur les canons et trois fois on nous a culbutés e comme de capucins de carte.
GUÈRRA-E-PATZ-III-WEB	Oh, c’etait beau monsieur Pierre.
GUÈRRA-E-PATZ-III-WEB	Vos granadiers ont eté superbes, tonnerre de Dieu.
GUÈRRA-E-PATZ-III-WEB	Je les ai vu sis fois de suite serrer les rangs e marcher comme a une revue.
GUÈRRA-E-PATZ-III-WEB	Les beuaux hommes!
GUÈRRA-E-PATZ-III-WEB	Notre roi de Naples qui s’y connais a crié: bravo!
GUÈRRA-E-PATZ-III-WEB	Ah!, soldats comme nous autres!, didec après un brèu silenci.
GUÈRRA-E-PATZ-III-WEB	Tant mieus, tant mieux monsieur Pierre.
GUÈRRA-E-PATZ-III-WEB	Terribles en bataille… galants (e gunhèc un uelh arrint) avec les belles, voilà les français, monsieur Pierre, n’est-ce pas?
GUÈRRA-E-PATZ-III-WEB	Era alegria deth capitan ère enquia tau punt ingenua e bravassa, se trapaue tan san e content d’eth madeish que tanben Pierre siguec a mand de guinhar un uelh en tot guardar-lo alègraments.
GUÈRRA-E-PATZ-III-WEB	Probablaments era paraula galant hec a pensar ath capitan ena situacion de Moscòu.
GUÈRRA-E-PATZ-III-WEB	A propos, dites donc, est-ce vrai que toutes les femmes ont quitté Moscou?
GUÈRRA-E-PATZ-III-WEB	Qu’avaient- elles a craindre?
GUÈRRA-E-PATZ-III-WEB	Est-ce que dames françaises ne quitteraient pas París, se les russes y entraient?
GUÈRRA-E-PATZ-III-WEB	Ah, ah, ah!…
GUÈRRA-E-PATZ-III-WEB	Ah, elle est forte, celle-la Paris?…
GUÈRRA-E-PATZ-III-WEB	Mais…
GUÈRRA-E-PATZ-III-WEB	Paris…
GUÈRRA-E-PATZ-III-WEB	Paris…
GUÈRRA-E-PATZ-III-WEB	Paris, la capitale du monde… didec Pierre, acabant eth pensament der oficiau.
GUÈRRA-E-PATZ-III-WEB	Eth capitan guardèc a Pierre.
GUÈRRA-E-PATZ-III-WEB	Qu’auie eth costum d’arturar-se ena mitat dera frasa pr’amor de guardar fixaments ath sòn interlocutor damb uelhs alègri, arridolents e coraus.
GUÈRRA-E-PATZ-III-WEB	Eh bien, se vous ne m’avez pas dit que vous etes russe, j’auriais parie que vous etes parisien.
GUÈRRA-E-PATZ-III-WEB	Vous avez ce que je ne sais quoi, ce…, e dempús d’aguesta vantaria lo guardèc de nauèth en silenci.
GUÈRRA-E-PATZ-III-WEB	J’ai ete a Paris, j’y ai passé des annees, didec Pierre.
GUÈRRA-E-PATZ-III-WEB	Oh, ça se vois bien, Paris!…
GUÈRRA-E-PATZ-III-WEB	Un homme que ne connais pas Paris est un sauvage.
GUÈRRA-E-PATZ-III-WEB	Un parisien, ça ce sent a deux lieues.
GUÈRRA-E-PATZ-III-WEB	Paris, c’esth Talma, la Duchesnois, Potier, la Sorbonne, les boulevars, e en veir qu’era sua conclusion ère mès fèbla qu’era anteriora, higec ara prèssa: Il n’y a qu’un Paris au mond.
GUÈRRA-E-PATZ-III-WEB	Vous avez ete a Paris e vous etes reste Russe.
GUÈRRA-E-PATZ-III-WEB	Eh, bien, je ne vous en estime pas moins.
GUÈRRA-E-PATZ-III-WEB	Jos era influéncia deth vin e dempús des jornades viscudes solet damb es sues ombriues idies, Pierre experimentaue un involontari plaser parlant damb aqueth òme alègre e bravàs.
GUÈRRA-E-PATZ-III-WEB	Pour en revenir a vos dames, on les dit bien belles.
GUÈRRA-E-PATZ-III-WEB	Quelle fichue idée d’aller s’enterrer dans les steppes, quand l’armée françase est a Moscou.
GUÈRRA-E-PATZ-III-WEB	Quelle changes onst elles manqué, celles-la.
GUÈRRA-E-PATZ-III-WEB	Vos moujiks, c’est autre chose, mais vous autres, gens civilise, vous devriez nous connaitre mieus que ça.
GUÈRRA-E-PATZ-III-WEB	Nous avons pris Vienne, Berlin, Madrid, Naples, Rome, Varsovie, toutes es capitales du mond…
GUÈRRA-E-PATZ-III-WEB	On nous craint, màis on nous aime.
GUÈRRA-E-PATZ-III-WEB	Nous sommes bons a connaitre.
GUÈRRA-E-PATZ-III-WEB	Eth puis l’Empereur.
GUÈRRA-E-PATZ-III-WEB	Pierre l’interrompec:
GUÈRRA-E-PATZ-III-WEB	L’Empereur, repetic, e eth sòn ròstre aqueric ua expression trista e confusa.
GUÈRRA-E-PATZ-III-WEB	L’Empereur!
GUÈRRA-E-PATZ-III-WEB	C’est la generosité, la clemence, la justice, l’ordre, le genie, voilà l’Empereur!
GUÈRRA-E-PATZ-III-WEB	C’est moi, Ramballe, qui vous le dis…
GUÈRRA-E-PATZ-III-WEB	Telle que vous me voiyez, j’etait son enemi il y a encore huit ans.
GUÈRRA-E-PATZ-III-WEB	Mon pere a eté comte emigré… mais il m’a vencú, cet homme.
GUÈRRA-E-PATZ-III-WEB	Il m’a empoigné.
GUÈRRA-E-PATZ-III-WEB	Je n’ai pas pu resister au spectacle de grandeur e de glorie dont il cuvrait la France.
GUÈRRA-E-PATZ-III-WEB	Quand j’ai compris ce qu’il volait, quand j’ai vu qu’il nous faisait une litiere de laurées, voyez vous, je me suis dit: voila un souberain, et je me suis donne a lui.
GUÈRRA-E-PATZ-III-WEB	Et voilà!
GUÈRRA-E-PATZ-III-WEB	Oh, oui, mon cher, c’est le plus grand homme des siecles passées et a venir.
GUÈRRA-E-PATZ-III-WEB	Est-il a Moscou?, preguntèc Pierre confús, en tot senter-se colpable.
GUÈRRA-E-PATZ-III-WEB	Eth francés contemplèc eth ròstre colpable de Pierre e arric ironic.
GUÈRRA-E-PATZ-III-WEB	Non, il fera son entrée demain, didec, e seguic parlant.
GUÈRRA-E-PATZ-III-WEB	Eth trebuc venguie mès que mès de qué es ussars non comprenien çò que les didien.
GUÈRRA-E-PATZ-III-WEB	Eth capitant hec a cridar ath suboficiau des ussars e en un ton sevèr li preguntèc a quin regiment apertenguien, qui ère eth sòn cap e per qué se permetien entrar en ua casa qu’ère ja ocupada.
GUÈRRA-E-PATZ-III-WEB	Er aleman, que comprenie mau eth francés, responec as dues prumères preguntes: dèc eth nòm deth sòn regiment e eth deth sòn comandant; mès era tresau non l’entenec.
GUÈRRA-E-PATZ-III-WEB	En aleman, barrejat damb paraules franceses deformades, expliquèc qu’eth ère eth forrièr deth sòn regiment e que l’auien ordenat ocupar totes es cases, ua darrèr era auta.
GUÈRRA-E-PATZ-III-WEB	Pierre, que sabie aleman, revirèc ath capitan çò que didie eth wurtemburgués e transmetec ad aguest era responsa deth capitan.
GUÈRRA-E-PATZ-III-WEB	Er aleman, que comprenec ara fin çò que li didien, cedic e se hec a vier as sòns òmes.
GUÈRRA-E-PATZ-III-WEB	Eth capitan gessec en pati e dèc quauques ordes en votz nauta.
GUÈRRA-E-PATZ-III-WEB	En tornar ena sala Pierre ère seigut en madeish lòc, damb eth cap apuat enes dues mans.
GUÈRRA-E-PATZ-III-WEB	Eth sòn ròstre exprimie un gran patiment, e, plan que òc, patie.
GUÈRRA-E-PATZ-III-WEB	Quan eth capitan gessec e Pierre se trapèc solet, comprenec, còp sec, en quina situacion se trapaue.
GUÈRRA-E-PATZ-III-WEB	Que non ère eth hèt dera queiguda de Moscòu, ne qu’es erosi vencedors se passegèssen pera ciutat e que l’auessen ada eth jos era sua proteccion, per mès dur que semblèsse; çò que lo tormentaue en aqueri moments ère era consciéncia dera sua pròpia feblesa.
GUÈRRA-E-PATZ-III-WEB	Uns veires de vin e ua convèrsa damb aqueth òme bravàs auien esbauçat er estat d’animositat concentrat e ombriu qu’auie viscut es darrèrs dies, e li semblauen indispensables entà amiar a tèrme es sòns plans.
GUÈRRA-E-PATZ-III-WEB	Eth pistolet, eth punhau e era giqueta de bura qu’èren premanidi.
GUÈRRA-E-PATZ-III-WEB	Napoleon entrarie eth dia a vier.
GUÈRRA-E-PATZ-III-WEB	Pierre seguie considerant util e digne aucir ath maudit, mès sentie ara que non ac harie.
GUÈRRA-E-PATZ-III-WEB	Per qué?
GUÈRRA-E-PATZ-III-WEB	Non ac sabie.
GUÈRRA-E-PATZ-III-WEB	Qu’auie era presentida de qué non amiarie a tèrme eth sòn prepaus.
GUÈRRA-E-PATZ-III-WEB	Lutaue contra era sua pròpia impoténcia, encara que se n’encuedaue vagaments de qué non poirie vencer-la e de qué es ombriues idies de d’aute temps sus era resvenja, er assassinat e eth sacrifici dera sua persona s’auien esbugassat coma eth hum, ath contacte damb eth prumèr òme qu’auie trapat.
GUÈRRA-E-PATZ-III-WEB	Coishejant leugèraments e fiulant quauquarren, eth capitan entrèc de nauèth ena sala.
GUÈRRA-E-PATZ-III-WEB	Era charrada deth francés, qu’abantes divertie a Pierre, ara se li hec insuportabla.
GUÈRRA-E-PATZ-III-WEB	Era cançoneta, es sues postures, es sòns gèsti, era manèra de apraiar-se era mostacha, tot lo shordaue.
GUÈRRA-E-PATZ-III-WEB	Mès seguic calat en sòn lòc.
GUÈRRA-E-PATZ-III-WEB	Un estranh sentiment lo paralisaue.
GUÈRRA-E-PATZ-III-WEB	Volie lheuar-se e gésser d’aquiu, mès que non ac podie hèr.
GUÈRRA-E-PATZ-III-WEB	Eth capitat, ça que la, semblaue plan alègre.
GUÈRRA-E-PATZ-III-WEB	Recorrec era cramba dus còps; li ludien es uelhs e era mostacha li tremolaue coma se rebrembèsse quauquarren divertit e coma s’arrisse entada eth madeish.
GUÈRRA-E-PATZ-III-WEB	Charmant le colonel de ces Wurtembergeois!, didec.
GUÈRRA-E-PATZ-III-WEB	Mais alemand.
GUÈRRA-E-PATZ-III-WEB	Se seiguec dauant de Pierre.
GUÈRRA-E-PATZ-III-WEB	A propos, vous savez donc l’allemand, vous?
GUÈRRA-E-PATZ-III-WEB	Pierre lo guardèc sense badar boca.
GUÈRRA-E-PATZ-III-WEB	Comment dites-vous asile en alemand?
GUÈRRA-E-PATZ-III-WEB	Asile?, preguntèc Pierre.
GUÈRRA-E-PATZ-III-WEB	Asile en alemand: Unterkunft.
GUÈRRA-E-PATZ-III-WEB	Comment dites vous?, preguntèc ara prèssa eth capitan, incredul.
GUÈRRA-E-PATZ-III-WEB	Unterkunft, repetic Pierre.
GUÈRRA-E-PATZ-III-WEB	Onterkofft, didec eth capitan, e damb uelhs arridolents guardèc ues segondes a Pierre.
GUÈRRA-E-PATZ-III-WEB	Les allemands sont de fieres betes.
GUÈRRA-E-PATZ-III-WEB	N’est-ce pas monsieur Pierre?, acabèc.
GUÈRRA-E-PATZ-III-WEB	Eh bien, encore un bouteille de ce bordeuaux moscovite, n’est-se pas?
GUÈRRA-E-PATZ-III-WEB	Morel va nous chauffer encore une petite bouteille.
GUÈRRA-E-PATZ-III-WEB	Morel!, cridèc alègraments.
GUÈRRA-E-PATZ-III-WEB	Morel les hec a vier ues candèles e era botelha de vin.
GUÈRRA-E-PATZ-III-WEB	Eth capitan guardèc a Pierre ara lum des candèles e quedèc estonat en veir eth ròstre desolat deth sòn companh.
GUÈRRA-E-PATZ-III-WEB	Damb ua expression de clara tristor e condolença s’apressèc a Pierre e s’inclinèc sus eth.
GUÈRRA-E-PATZ-III-WEB	Eh bien, nous sommes tristes, e toquèc a Pierre en braç.
GUÈRRA-E-PATZ-III-WEB	Vous aurais-je fait de la peine?
GUÈRRA-E-PATZ-III-WEB	Non, vrai, avez vous quelque chose contre moi?
GUÈRRA-E-PATZ-III-WEB	Peut-etre, rapport a la situacion?
GUÈRRA-E-PATZ-III-WEB	Pierre, sense respòner, guardèc corauments es uelhs deth francés.
GUÈRRA-E-PATZ-III-WEB	Aquera expression amistosa, que l’ère agradiua.
GUÈRRA-E-PATZ-III-WEB	Parole d’honneur, sans parler de ce que je vous dois, j’ai de l’amitié pour vous.
GUÈRRA-E-PATZ-III-WEB	Puis-je faire quelque chose pour vous?
GUÈRRA-E-PATZ-III-WEB	Disposez de moi, tornèc a preguntar.
GUÈRRA-E-PATZ-III-WEB	C’est a la vie o a la mort.
GUÈRRA-E-PATZ-III-WEB	C’est la main sur le coeur que je vous le dis, didec eth capitan en tot balhar-se un còp en pièch.
GUÈRRA-E-PATZ-III-WEB	Merci, responec Pierre.
GUÈRRA-E-PATZ-III-WEB	Eth capitan lo guardèc fixaments, coma ac auie hèt tant que l’explicaue se com se ditz asil en aleman; de pic, eth sòn ròstre s’aluguèc.
GUÈRRA-E-PATZ-III-WEB	Pierre cuelhec eth sòn veire e lo uedec en redon.
GUÈRRA-E-PATZ-III-WEB	Ramballe hec madeish; sarrèc de nauèth era man de Pierre e s’apuèc ena taula damb mina melancolica e cogitós.
GUÈRRA-E-PATZ-III-WEB	Oui, mon cher ami, voila les caprices de la furtune, gessec de díder.
GUÈRRA-E-PATZ-III-WEB	Qui m’aurait dit que se serais soldat et capitaine de dragons au service de Bonaparte, comme nous Tappelions jadis?
GUÈRRA-E-PATZ-III-WEB	Et cependant me voila a Moscou avec lui.
GUÈRRA-E-PATZ-III-WEB	E damb era ingenua e leugèra franquesa d’un francés, eth capitan li condèc a Pierre era istòria des sòns pair-sénhers, era sua pròpia mainadesa, era sua adolescéncia, es ahèrs de familha e çò que tanh ara sua fortuna.
GUÈRRA-E-PATZ-III-WEB	Plan que òc, “ma pauvre mère” ocupaue ua bona part deth raconde.
GUÈRRA-E-PATZ-III-WEB	Mais tout cela n’est que la mise en scene de la vie, le fond c’est l’amour!
GUÈRRA-E-PATZ-III-WEB	L’amour!, didec alugant-se.
GUÈRRA-E-PATZ-III-WEB	N’est-ce pas, monsieur Pierre?
GUÈRRA-E-PATZ-III-WEB	Encore un verre?
GUÈRRA-E-PATZ-III-WEB	Pierre beuec e aumplic eth veire per tresau viatge.
GUÈRRA-E-PATZ-III-WEB	Qu’auien estat nombroses, e se podie creir sense dificultat sonque contemplant eth ròstre alègre e satisfèt e era afogada admiracion que parlaue des hemnes.
GUÈRRA-E-PATZ-III-WEB	A maugrat que totes es istòries amoroses de Ramballe se distinguien pera sua lascivitat, qu’ei, entàs francesi, era poesia e er encantament der amor, condaue damb tau conviccion es sues experiéncies que semblaue èster eth solet òme capable d’experimentar e conéisher tota era fascinacion der amor.
GUÈRRA-E-PATZ-III-WEB	Descriuie as hemnes de forma tan seductora que Pierre l’escotaue damb curiosèr.
GUÈRRA-E-PATZ-III-WEB	Qu’ère evident qu’er amour que tan shautaue ath francés non ère aqueth, de gènre inferior e mès simple, que Pierre auie experimentat en d’auti tempsi entara sua hemna, ne eth sentiment romantic, qu’eth madeish alugaue, per Natasha (Ramballe avorrie madeish ambdues espècies d’amor: er un qu’ère er amour des charretiers; er aute er amour des nigauds) l’amour admirat peth francés consistie principauments enes relacions artificioses damb es hemnes, complicades e antinaturaus, que costauen especiau encantament as sentiments.
GUÈRRA-E-PATZ-III-WEB	Atau, eth capitan condaue era esmoventa istòria deth sòn amor per ua beròia marquesa de trenta cinc ans e, ath còp, per ua graciosa gojata de dètz-e-sèt hilha dera marquesa.
GUÈRRA-E-PATZ-III-WEB	Era luta generosa entre es dues acabèc damb eth sacrifici dera mair, que proposèc ath sòn aimant coma espós dera sua hilha.
GUÈRRA-E-PATZ-III-WEB	Semblable rebrembe, encara que luenhant, encara esmoiguie ath capitan.
GUÈRRA-E-PATZ-III-WEB	Dempús condèc ua auta aventura qu’en era un marit auie hèt eth papèr d’aimant e eth (er aimant) eth de marit.
GUÈRRA-E-PATZ-III-WEB	Condèc quauqui eveniments graciosi des sòns souvenirs d’Allemagne, a on asile se pronóncie Unterkunft; les maris mangent de la choucroute e les jeunes filies sont trop blondes.
GUÈRRA-E-PATZ-III-WEB	E, fin finau, er episòdi de Polonia, encara fresc ena memòria deth capitan, que condèc damb gèsti rapids e ròstre enventit.
GUÈRRA-E-PATZ-III-WEB	S’estaue en aquerò: eth francés auie sauvat era vida a un polonés (en generau, taus actes de generositat èren frequents enes racondes deth capitan Ramballe) E aqueth l’auie fidat ara sua encantadora esposa (parisiennes de coeur) tant qu’eth s’alistaue ena armada francesa.
GUÈRRA-E-PATZ-III-WEB	En repetir aguestes paraules eth capitan botgèc eth cap e se hereguèc es uelhs, coma se volesse hèr enlà era feblesa que l’invasie en rebrembar aquera scèna esmoventa.
GUÈRRA-E-PATZ-III-WEB	Maugrat es ores auançades dera net e, deth vin, Pierre escotaue tot çò que didie eth capitan, ac comprenie e, ath còp, reviuie diuèrsi rebrembes personaus qu’acodien ena sua memòria.
GUÈRRA-E-PATZ-III-WEB	Se’n brembèc de ressabuda deth sòn amor per Natasha e, cercant ena sua imaginacion es rebrembes d’aqueth amor les comparèc damb es istòries de Ramballe.
GUÈRRA-E-PATZ-III-WEB	En tot escotar eth raconde d’aquera luta entre eth déuer e er amor, Pierre rebrembèc peth menut eth sòn darrèr encontre damb era sua estimada, ena tor de Sujarev.
GUÈRRA-E-PATZ-III-WEB	Aqueth encontre non l’auie costat alavetz cap impression, non auie tornat ne tansevolhe a pensar en aquerò un solet viatge, mès ara li semblaue claufit d’importància e poesia.
GUÈRRA-E-PATZ-III-WEB	Que vos è arreconeishut…”, entenie es paraules d’era.
GUÈRRA-E-PATZ-III-WEB	Vedie de nauèth es sòn uelhs, era sua arridalha, eth chapèu de viatge, era revoutada guinsa de peu… e en tot aquerò trapaue quauquarren esmovent e emotiu.
GUÈRRA-E-PATZ-III-WEB	Quan eth capitant acabèc era sua istòria dera beròia polonesa, li preguntèc a Pierre se bèth còp auie experimentat eth sentiment de sacrifici per amor e d’enveja deth marit legitim.
GUÈRRA-E-PATZ-III-WEB	Enventit pera demana, Pierre lheuèc eth cap e sentec eth besonh d’exprimir es idies que l’embargauen.
GUÈRRA-E-PATZ-III-WEB	Expliquèc qu’eth entenie de ua auta manèra er amor pera hemna.
GUÈRRA-E-PATZ-III-WEB	Didec qu’ena sua vida solet n’aie estimat ua, mès qu’era non li podie pertànher jamès.
GUÈRRA-E-PATZ-III-WEB	Tè!, didec eth capitan.
GUÈRRA-E-PATZ-III-WEB	Pierre contunhèc dident qu’estimaue ad aguesta hemna dès era sua mainadesa e que non gosaue pensar en aguest amor perque era ère plan joena e, eth, un bastard sense nòm; e que dempús, quan auec nòm e riqueses, tanpòc gausèc, perque l’estimaue massa e la plaçaue fòrça per dessús des auti e d’eth madeish.
GUÈRRA-E-PATZ-III-WEB	En arribar en aguest punt deh sòn raconde, Pierre preguntèc ath capitan se comprenie un amor atau.
GUÈRRA-E-PATZ-III-WEB	Ramballe hec un gèst, hènt a veir que non ac comprenie, mès li pregaue que seguisse.
GUÈRRA-E-PATZ-III-WEB	L’amour platonique, les nuages… gasulhèc.
GUÈRRA-E-PATZ-III-WEB	Siguesse per çò deth vin begut, peth besonh de justificar-se damb quauquarrés o peth pensament de qué aqueth òme non coneishie ne coneisherie jamès a cap des personatges dera sua istòria, o dilhèu per tot ath còp, era lengua de Pierre s’anèc destibant.
GUÈRRA-E-PATZ-III-WEB	Tachadi es sòns uelhs soniaires e amorosi en uet, damb votz trantalhanta, condèc tota era sua istòria: eth pròpi maridatge, er amor deth mielhor amic per Natasha, era traïcion de Natasha e es sues pròpies relacions, encara plan simples, damb era.
GUÈRRA-E-PATZ-III-WEB	Dempús, ahiscat pes preguntes de Ramballe, desnishèc tot çò qu’auie amagat dès era prumeria: era sua posicion sociau e, a tot darrèr, eth sòn nòm.
GUÈRRA-E-PATZ-III-WEB	Çò qu’estonèc especiauments ath capitan siguec eth hèt de qué Pierre siguesse plan ric, patron de dus palais en Moscòu, e qu’ac auesse abandonat tot e, sense gésser dera capitau, s’estèsse en era amagant eth sòn pròpi nòm.
GUÈRRA-E-PATZ-III-WEB	Ja auançada era net, gesseren amassa en carrèr.
GUÈRRA-E-PATZ-III-WEB	Qu’ère ua net templada e clara.
GUÈRRA-E-PATZ-III-WEB	Ara quèrra dera casa se vedie ja eth resplendor deth prumèr incendi, que s’auie produsit en carrèr Petrovka.
GUÈRRA-E-PATZ-III-WEB	Ara dreta se quilhaue eth prumèr quarton dera lua e, dauant, se vedie eth luminós cometa que Pierre, ath sòn laguens, restacaue damb eth sòn amor.
GUÈRRA-E-PATZ-III-WEB	Guerasim, la codinèra e dus soldats francesi èren en pati.
GUÈRRA-E-PATZ-III-WEB	S’entenien es sues arridalhes e convèrses en idiòmes mutuauments incomprensibles.
GUÈRRA-E-PATZ-III-WEB	Tanben eri contemplauen eth resplendor der incendi dera ciutat.
GUÈRRA-E-PATZ-III-WEB	Arren de terrible i auie en aqueth luenhant e petit incendi der immens Moscòu.
GUÈRRA-E-PATZ-III-WEB	En guardar eth naut cèu estelat, era lua, eth cometa e eth respledor der incendi, Pierre experimentèc ua gaujosa emocion.
GUÈRRA-E-PATZ-III-WEB	Qué mès podem desirar?”, pensèc.
GUÈRRA-E-PATZ-III-WEB	E en aqueth moment, en rebrembar es sòns prepausi, eth cap li comencèc a romar; se sentec mau e li calec apuar-se ena barralha entà non quèir.
GUÈRRA-E-PATZ-III-WEB	Sense dider-li adiu ath sòn nau amic, damb pas trantalhant, s’aluenhèc deth pati, tornèc entara sua cramba, s’estirèc en divan e s’esclipsèc ath moment.
GUÈRRA-E-PATZ-III-WEB	Es abitants que s’aluenhauen dera ciutat e es tropes qu’arreculauen contemplauen de diuèrsi lòcs e damb sentiments desparièrs eth resplendor deth prumèr incendi, qu’auec lòc eth 2 de seteme.
GUÈRRA-E-PATZ-III-WEB	Aquera net, eth convòi des Rostov se trapaue en Mitischi, a vint quilomètres de Moscòu.
GUÈRRA-E-PATZ-III-WEB	Qu’auien gessut tard eth dia 1, eth camin ère tan plen de cars e de tropes, auien desbrembat tantes causes que per eres les calec manar as vailets, que decidiren hèr jadilha a cinc quilomètres dera capitau.
GUÈRRA-E-PATZ-III-WEB	A londeman se desvelhèren tard e de nauèth i auec tantes arturades que sonque arribèren enquia Mitischi.
GUÈRRA-E-PATZ-III-WEB	Tàs dètz, es Rostov e es heridi, qu’auien gessut damb eri, s’installèren enes patis e enes isbes deth gran bordalat.
GUÈRRA-E-PATZ-III-WEB	Es vailets e es menaires des Rostov e es assistents des heridi gesseren dehòra e sopèren, un còp atengudi es senhors, en auer barrat e alimentat as shivaus.
GUÈRRA-E-PATZ-III-WEB	Ena isba vesia jadie un ajudant de Raievski, qu’auie eth canèth trincat.
GUÈRRA-E-PATZ-III-WEB	Es orribles dolors lo hègen panteishar planhosaments, sense pòsa, e es sòns gemiments ressonauen lugubri ena escurina dera tardor.
GUÈRRA-E-PATZ-III-WEB	Era prumèra net, aqueth herit hec jadilha en madeish pati qu’es Rostov.
GUÈRRA-E-PATZ-III-WEB	Era comdessa se planhie de non auer pogut clucar es uelhs per tòrt d’aguesti gemiments, e en Mitischi l’installèren en ua isba pejor, pr’amor d’aluenhar-la deth herit.
GUÈRRA-E-PATZ-III-WEB	Peth dessús dera nauta carròça, arturada ath cant deth pòrge, un des vailets vedec ena escurina dera net eth fèble resplendor d’un incendi.
GUÈRRA-E-PATZ-III-WEB	Ja se’n vedie un aute hège temps e toti sabien que Malie-Mitischi ère usclant, alugat pes cosacs de Mamonov.
GUÈRRA-E-PATZ-III-WEB	Mès, frairs, aqueth qu’ei un aute incendi, didec un assistent.
GUÈRRA-E-PATZ-III-WEB	Toti campèren entad aqueth aute resplendor.
GUÈRRA-E-PATZ-III-WEB	Mès ja sabíem qu’es cosacs de Mamonov calèren huec a Malie-Mitischi.
GUÈRRA-E-PATZ-III-WEB	Òc, mès aquerò non ei Malie-Mitischi…
GUÈRRA-E-PATZ-III-WEB	Qu’ei mès luenh.
GUÈRRA-E-PATZ-III-WEB	Guardatz, semble qu’ei Moscòu.
GUÈRRA-E-PATZ-III-WEB	Dus vailets gesseren deth pòrge e se seigueren en estriu deth coche.
GUÈRRA-E-PATZ-III-WEB	Qu’ei mès entara quèrra.
GUÈRRA-E-PATZ-III-WEB	Que non pòt èster Mitischi!
GUÈRRA-E-PATZ-III-WEB	Quauqui uns s’amassèren damb eri.
GUÈRRA-E-PATZ-III-WEB	Guardatz quines ahlames!, didec un.
GUÈRRA-E-PATZ-III-WEB	Arrés responec, e pendent fòrça temps contemplèren en silenci es ahlames luenhanes deth gran incendi.
GUÈRRA-E-PATZ-III-WEB	Eth vielh ajuda de cramba deth comde, Danil Tarentic, s’apressèc ath grop e cridèc a Mishka.
GUÈRRA-E-PATZ-III-WEB	Qué hès aciu guardant, brigand?…
GUÈRRA-E-PATZ-III-WEB	Eth comde pòt cridar e non i a arrés.
GUÈRRA-E-PATZ-III-WEB	Solet auia vengut a cercar aigua, responec Mishka.
GUÈRRA-E-PATZ-III-WEB	E qué ne pensatz, Danil Tarentic?
GUÈRRA-E-PATZ-III-WEB	Danil Tarentic non responec, e toti sauvèren un long silenci.
GUÈRRA-E-PATZ-III-WEB	Eth resplendor creishie e s’estenie cada còp mès.
GUÈRRA-E-PATZ-III-WEB	Que Diu mos age!…
GUÈRRA-E-PATZ-III-WEB	Hè aire, tot qu’ei sec… didec ua votz.
GUÈRRA-E-PATZ-III-WEB	Guarda com auance!
GUÈRRA-E-PATZ-III-WEB	Ò, mon Diu!
GUÈRRA-E-PATZ-III-WEB	Enquia e tot se ven es gralhes!
GUÈRRA-E-PATZ-III-WEB	L’amortaràn, solide.
GUÈRRA-E-PATZ-III-WEB	Qui l’amortarà?, didec Danil Terentic, enquia alavetz silenciós.
GUÈRRA-E-PATZ-III-WEB	Era sua votz ère lenta e serena.
GUÈRRA-E-PATZ-III-WEB	Qu’ei Moscòu era qu’uscle, frairs.
GUÈRRA-E-PATZ-III-WEB	Ei era nòsta maireta… era des murs blan…
GUÈRRA-E-PATZ-III-WEB	Era sua votz se braquèc en un sorriscle senil.
GUÈRRA-E-PATZ-III-WEB	Semblaue que toti demorauen aquerò entà poder comprèner eth significat qu’entada eri auie aqueth resplendor.
GUÈRRA-E-PATZ-III-WEB	S’enteneren alendades, oracions e sorriscles deth vielh ajuda de cramba deth comde.
GUÈRRA-E-PATZ-III-WEB	Danil Terentic venguec ena casa pr’amor d’informar ath comde de qué Moscòu usclaue.
GUÈRRA-E-PATZ-III-WEB	Eth comde se botèc ua blòda e gessec a veir er incendi.
GUÈRRA-E-PATZ-III-WEB	Damb eth gesseren Sonia qu’encara non s’auie despolhat, e Mme Schoss.
GUÈRRA-E-PATZ-III-WEB	Natasha e era comdessa se demorèren ena cramba ( Petia ja non ère damb es sòns; que s’auie auançat pr’amor d’amassar-se ath sòn regiment, destinat en Troitsa).
GUÈRRA-E-PATZ-III-WEB	En enténer era notícia der incendi de Moscòu era comdessa s’estarnèc a plorar.
GUÈRRA-E-PATZ-III-WEB	Natasha, esblancossida e damb es uelhs fixi, seguie seiguda en un banc dejòs des icònes (en madeish lòc qu’ocupèc quan arribec aquiu).
GUÈRRA-E-PATZ-III-WEB	Sense hèr-ne cabau des paraules de sa pair, escotaue es gemiments der ajudant, que s’entenien tres cases mès enlà.
GUÈRRA-E-PATZ-III-WEB	Quin espant!, sorrisclèc Sonia terrorizada e espaurida en tornar deth pati.
GUÈRRA-E-PATZ-III-WEB	Semble que tot Moscòu uscle.
GUÈRRA-E-PATZ-III-WEB	Eth resplendor qu’ei terrible!
GUÈRRA-E-PATZ-III-WEB	Natasha, guarda d’aquiu; se ve dera hièstra estant, li didec ara sua cosia damb er in de distrèir-la.
GUÈRRA-E-PATZ-III-WEB	Mès Natasha la guardèc coma se non comprenesse çò que li didie e de nauèth tornèc a tachar es uelhs en cornèr dera codinèra.
GUÈRRA-E-PATZ-III-WEB	Natasha ère en aqueth estat d’estabordiment e estupor dès eth maitin, quan Sonia, damb gran estonament e indignacion dera comdessa, credec de besonh (qui sap perqué) revelar ara sua cosia era preséncia deth prince Andrei herit e dider-li que venguie damb eri.
GUÈRRA-E-PATZ-III-WEB	Era comdessa s’auie emmaliciat damb Sonia de manèra pòc frequent en era; Sonia plorèc e demanèc perdon.
GUÈRRA-E-PATZ-III-WEB	E ara, coma entà corregir era sua fauta, se preocupaue de contunh de Natasha.
GUÈRRA-E-PATZ-III-WEB	Guarda, Natasha, quin incendi tan violent.
GUÈRRA-E-PATZ-III-WEB	Qué ei çò qu’uscle?, preguntèc Natasha.
GUÈRRA-E-PATZ-III-WEB	A, òc, Moscòu!
GUÈRRA-E-PATZ-III-WEB	E, entà non ofensar a Sonia e desliurar-se d’era, quilhèc eth cap entara hièstra, guardèc de tau manèra qu’arren podie veir e tornèc ara sua actitud d’abantes.
GUÈRRA-E-PATZ-III-WEB	Mès se non as vist arren!
GUÈRRA-E-PATZ-III-WEB	Sonia e era comdessa compreneren que, ne Moscòu ne eth sòn incendi, auien cap importància entada era.
GUÈRRA-E-PATZ-III-WEB	Eth comde se retirèc darrèr deth paravent e s’ajacèc.
GUÈRRA-E-PATZ-III-WEB	Era comdessa s’apressèc entà Natasha, toquèc eth sòn front damb eth revèrs dera man, coma hège quan era sua hilha ère malauta, la punèc e didec:
GUÈRRA-E-PATZ-III-WEB	As hered?
GUÈRRA-E-PATZ-III-WEB	Qu’ès en tot tremolar.
GUÈRRA-E-PATZ-III-WEB	Te calerie ajaçar-te.
GUÈRRA-E-PATZ-III-WEB	Ajaçar-me?
GUÈRRA-E-PATZ-III-WEB	Òc, plan ben.
GUÈRRA-E-PATZ-III-WEB	Ara i vau, didec Natasha.
GUÈRRA-E-PATZ-III-WEB	Quan Natasha se’n sabèc aqueth maitin qu’eth prince Andrei, grèuments herit, viatjaue damb eri, hec fòrça preguntes: “A on ei herit?
GUÈRRA-E-PATZ-III-WEB	Com?
GUÈRRA-E-PATZ-III-WEB	Ei en perilh?
GUÈRRA-E-PATZ-III-WEB	Lo posqui veir?” e quan li responeren que non lo podie veir, qu’ère grèuments herit, encara que non en perilh de mòrt, non les credec.
GUÈRRA-E-PATZ-III-WEB	Convençuda de qué tostemp li responerien çò de madeish, deishèc de preguntar e de parlar.
GUÈRRA-E-PATZ-III-WEB	Pendent tot eth viatge, damb aquera guardada qu’era comdessa coneishie pro ben e qu’era sua expression cranhie, Natasha s’estèc immobila en un cornèr deth coche.
GUÈRRA-E-PATZ-III-WEB	Damb era madeisha portadura ère ara seiguda ena isba.
GUÈRRA-E-PATZ-III-WEB	Pensaue quauquarren, quauquarren qu’auie decidit ath sòn laguens.
GUÈRRA-E-PATZ-III-WEB	Era comdessa se’n sabie, mès que non podie endonvià’c, e aquerò la tenguie espaurida e inquieta.
GUÈRRA-E-PATZ-III-WEB	Natasha, hilha mia, despolha-te e cala-te en mèn lhet.
GUÈRRA-E-PATZ-III-WEB	Solet era comdessa tenguie un lhet; Mme, Schoss e es dues joenes dormien en un molon de hen escampilhat sus eth pis.
GUÈRRA-E-PATZ-III-WEB	Non, mama, me calarè aciu en solèr, didec Natasha.
GUÈRRA-E-PATZ-III-WEB	S’apressèc ena hièstra e la dauric.
GUÈRRA-E-PATZ-III-WEB	Damb era hièstra dubèrta s’enteneren mès claraments es gemècs der ajudant.
GUÈRRA-E-PATZ-III-WEB	Natasha pistèc eth cap en aire umid dera net e era comdessa podec veir se com eth sòn delicat còth, secodit pes somics, pataquejaue eth marc dera hièstra.
GUÈRRA-E-PATZ-III-WEB	Natasha sabie que non ère eth prince Andrei que gemegaue; sabie qu’eth prince Andrei viatjaue en madeish convòi qu’eri, qu’ère ena isba vesia, separada d’eri solet peth vestibul.
GUÈRRA-E-PATZ-III-WEB	Mès aguesti gemiments seguidi la heren a plorar.
GUÈRRA-E-PATZ-III-WEB	Era comdessa e Sonia se guardèren.
GUÈRRA-E-PATZ-III-WEB	Ajaça-te, que ja ei tard.
GUÈRRA-E-PATZ-III-WEB	A, òc… ara madeish.
GUÈRRA-E-PATZ-III-WEB	E comencèc a despolhar-se damb tanta prèssa que trinquèc es cintes dera pelha.
GUÈRRA-E-PATZ-III-WEB	Se treiguec eth vestit, se botèc ua blòda e se seiguec damb es cames recuelhudes en hen que li servie de jaça.
GUÈRRA-E-PATZ-III-WEB	Se metec entà dauant era sua trena de peus fini e non longui, la des.heiguec e, damb es sòns dits fini, delicadi, la comencèc a trenar de nauèth; es sòns movements èren rapids, leugèrs, viraue eth cap ja entà un costat ja entar aute, mès es sòns uelhs febrius, plan dubèrti, guardauen immobils ath sòn dauant.
GUÈRRA-E-PATZ-III-WEB	Quan auec acabat eth sòn pientat nueitiu se metec lentaments sus eth linçò que caperaue eth hen escampilhat, en solèr, près dera pòrta.
GUÈRRA-E-PATZ-III-WEB	Natasha, cala-te ath miei, didec Sonia.
GUÈRRA-E-PATZ-III-WEB	Non, aciu, responec.
GUÈRRA-E-PATZ-III-WEB	Mès ajaçatz-vos ja, higec damb anug.
GUÈRRA-E-PATZ-III-WEB	E en.honsèc era cara ena coishinèra.
GUÈRRA-E-PATZ-III-WEB	Era comdessa, Mme Schoss e Sonia se despolhèren ara prèssa e s’ajacèren.
GUÈRRA-E-PATZ-III-WEB	Natasha escotèc pendent ua longa estona, sense botjar-se, es rumors dera casa e es que venguien deth dehòra.
GUÈRRA-E-PATZ-III-WEB	Prumèr entenec es prècs e alendades de sa mair, era carrinclada deth lhet e era roncadèra fiulanta de Mme Schoss, que coneishie tan ben; entenec tanben era tranquilla respiracion de Sonia.
GUÈRRA-E-PATZ-III-WEB	Ath cap d’ua estona era comdessa la cridèc, mès era que non responec arren.
GUÈRRA-E-PATZ-III-WEB	Semble que s’a esclipsat, mama, mormolhèc Sonia.
GUÈRRA-E-PATZ-III-WEB	Dempús un brèu silenci, era comdessa cridèc de nauèth a Natasha, sense que tanpòc aguest còp responesse.
GUÈRRA-E-PATZ-III-WEB	Natasha non se tardèc a enténer era respiracion regulara de sa mair, mès seguic immobila, encara qu’eth petit pè nud qu’auie treigut deth linçò se li heredesse en solèr.
GUÈRRA-E-PATZ-III-WEB	Coma se celebrèsse era sua victòria sus toti, eth cant d’un grilh arribèc a trauèrs d’ua clatenera.
GUÈRRA-E-PATZ-III-WEB	Ena luenhor cantèc un poth que un aute li responec de mès apròp.
GUÈRRA-E-PATZ-III-WEB	Ena tauèrna auien cessat es crits e solet s’entenien es gemècs der ajudant.
GUÈRRA-E-PATZ-III-WEB	Natasha s’incorporèc.
GUÈRRA-E-PATZ-III-WEB	Sonia!, dormisses?
GUÈRRA-E-PATZ-III-WEB	Mama!, gasulhèc.
GUÈRRA-E-PATZ-III-WEB	Non responec arrés.
GUÈRRA-E-PATZ-III-WEB	Natasha se metec de pè lentaments, damb cautèla, se senhèc e caminèc damb es pès descauci, estrets e agils, sus eth pasiment hered e lord.
GUÈRRA-E-PATZ-III-WEB	Carrinclèren es estrades, hec uns passi rapids esguitlant-se coma un gat, e agarrèc eth picaport hered dera pòrta.
GUÈRRA-E-PATZ-III-WEB	Li semblaue que quauquarren pesant pataquejaue ritmicaments totes es parets dera isba, mès qu’ère eth sòn pròpi còr que batanaue, sarrat pera pòur, per espant e per amor.
GUÈRRA-E-PATZ-III-WEB	Dauric era pòrta, trauessèc eth portau e botèc es pès ena tèrra umida e hereda deth vestibul.
GUÈRRA-E-PATZ-III-WEB	Eth hered semblèc remeter-la.
GUÈRRA-E-PATZ-III-WEB	Eth sòn pè nud hereguèc a un òme adormit, passèc per dessús e dauric era pòrta dera isba a on se trapaue eth prince Andrei.
GUÈRRA-E-PATZ-III-WEB	Era cramba ère escura.
GUÈRRA-E-PATZ-III-WEB	En cornèr deth hons, ath cant d’ua jaça a on i auie quauquarrés ajaçat, usclaue ua candèla de seu que s’auie honut, en tot formar quauquarren semblable a un misharnon.
GUÈRRA-E-PATZ-III-WEB	Dès eth maitin, quan l’auien dit qu’ère aquiu eth prince Andrei herit, decidic que l’auie de veir.
GUÈRRA-E-PATZ-III-WEB	Non sabie entà qué, mès sabie qu’era entrevista serie penibla, e aquerò la convencie encara mès de qué ère absoludaments de besonh.
GUÈRRA-E-PATZ-III-WEB	Tot eth dia auie viscut damb era esperança de verder-lo aquera net; e ara, quan auie arribat eth moment, era idia de çò qu’anaue a hèr l’orrificaue.
GUÈRRA-E-PATZ-III-WEB	Com estarie de mutilat?
GUÈRRA-E-PATZ-III-WEB	Qué restaue d’eth?
GUÈRRA-E-PATZ-III-WEB	Estarie coma aguest ajudant que non deishaue de gemegar?
GUÈRRA-E-PATZ-III-WEB	Quan aubirèc en un cornèr ua forma indefinida e supausèc qu’es jolhs deth herit, lheuadi jos era hlaçada, èren es sues espatles, s’imaginèc qu’ère dauant d’un còs orriblaments mutilat e se posèc espaurida.
GUÈRRA-E-PATZ-III-WEB	Mès ua fòrça invencibla la possaue entà dauant.
GUÈRRA-E-PATZ-III-WEB	Hec cautelosaments un pas, dempús un aute, e se trapèc ath miei d’ua petita cramba totafèt atapida.
GUÈRRA-E-PATZ-III-WEB	En un banc, jos es icònes, jadie un aute òme (ère Timojin), e en solèr se’n vedie uns auti dus (eth mètge e era ajuda de cramba).
GUÈRRA-E-PATZ-III-WEB	Er ajuda de cramba s’incorporèc e mormolhèc quauquarren.
GUÈRRA-E-PATZ-III-WEB	Timojin, qu’ère desvelhat peth dolor dera sua cama herida, guardaue damb es uelhs plan dubèrti era estranha aparicion dera joena en camisa blanca, blòda e casqueta de dormir.
GUÈRRA-E-PATZ-III-WEB	Es paraules espaurides der ajuda de cramba: “Qué voletz?
GUÈRRA-E-PATZ-III-WEB	Entà qué vietz?” heren que Natasha s’apressèsse mès rapida entad açò que jadie en cornèr.
GUÈRRA-E-PATZ-III-WEB	Encara qu’aqueth còs non se retiraue en arren a un òme e siguesse terrible, ada era li calie veder-lo.
GUÈRRA-E-PATZ-III-WEB	Deishèc entà darrèr ar ajuda de cramba e coma era cera honuda dera candèla, en forma de misharnon, auie queigut, podec veir claraments ath prince Andrei, estiradi es braci sus era hlaçada, tau que lo rebrembaue.
GUÈRRA-E-PATZ-III-WEB	Estaue madeish que tostemp, encara qu’eth color febriu deth ròstre, es uelhs ludents tachadi admiratiuaments en era e, sustot, eth sòn còth prim, coma eth d’un mainatge, que gessie dera camisa, li balhauen un aspècte desparièr, juvenil e innocent que jamès auie vist en eth.
GUÈRRA-E-PATZ-III-WEB	Natasha s’apressèc ath prince Andrei e damb un movement rapid, leugèr e agil se botèc de jolhs.
GUÈRRA-E-PATZ-III-WEB	Eth arric e l’aufric era man.
GUÈRRA-E-PATZ-III-WEB	S’auien passat sèt dies dès qu’eth prince Andrei se remetesse en pòst de secors deth camp de batalha de Borodino.
GUÈRRA-E-PATZ-III-WEB	Pendent lèu tot aqueth temps auie estat inconscient.
GUÈRRA-E-PATZ-III-WEB	Era fèbre e era inflamacion des intestins, qu’auien patit lessions, ena pensada deth mètge qu’acompanhaue ath herit, deuien acabar damb eth.
GUÈRRA-E-PATZ-III-WEB	Mès tath setau dia recuperec eth coneishement.
GUÈRRA-E-PATZ-III-WEB	Era prumèra net après era gessuda de Moscòu siguec pro templada e lo deishèren en coche; mès en Mitischi eth madeish herit volec que lo treiguessen d’aquiu e demanèc tè.
GUÈRRA-E-PATZ-III-WEB	Eth dolor experimentat pendent eth transpòrt ena isba li costèren fòrça dolors e tornèc a pèrder eth sens.
GUÈRRA-E-PATZ-III-WEB	Quan lo placèren en lhet de campanha s’estèc fòrça temps immobil, damb es uelhs clucadi.
GUÈRRA-E-PATZ-III-WEB	Dempús les dauric e didec doçaments: “Plan, e aqueth tè?” Aguesta memòria pes menuts detalhs dera vida estonèc ath mètge.
GUÈRRA-E-PATZ-III-WEB	Li prenec eth pos e notèc, damb estupor, qu’auie mielhorat.
GUÈRRA-E-PATZ-III-WEB	Verificà’c lo desengustèc, perque era sua experiéncia de professionau li didie que non podie víuer guaire e que se non se morie ara, moririe pòc dempús e damb patiments plan mès grani.
GUÈRRA-E-PATZ-III-WEB	Damb eth prince Andrei amiauen tanben ath comandant de batalhon deth sòn regiment, Timojin, eth deth nas ròi, herit ena cama ena madeisha batalha de Borodino.
GUÈRRA-E-PATZ-III-WEB	Les acompanhauen eth mètge, er ajuda de cramba, eth menaire deth prince e dus assistents.
GUÈRRA-E-PATZ-III-WEB	Heren a vier eth tè e eth prince Andrei lo beuec avidaments, damb es uelhs febrius caladi ena pòrta, coma se sagèsse de compréner e de rebrembar.
GUÈRRA-E-PATZ-III-WEB	Que non ne voi mès, didec.
GUÈRRA-E-PATZ-III-WEB	Ei aciu Timojin?
GUÈRRA-E-PATZ-III-WEB	Timojin s’apressèc arrossegant-se sus eth banc qu’ère estirat.
GUÈRRA-E-PATZ-III-WEB	Que sò aciu, Excelléncia.
GUÈRRA-E-PATZ-III-WEB	Coma va era tua herida?
GUÈRRA-E-PATZ-III-WEB	Era mia?, plan ben… e vos, com estatz?
GUÈRRA-E-PATZ-III-WEB	Eth prince Andrei se demorèc cogitós coma sajant de rebrembar quauquarren.
GUÈRRA-E-PATZ-III-WEB	Poiríetz hèr-me a vier un libre?, preguntèc.
GUÈRRA-E-PATZ-III-WEB	Quin?
GUÈRRA-E-PATZ-III-WEB	Er Evangèli.
GUÈRRA-E-PATZ-III-WEB	Que non l’è.
GUÈRRA-E-PATZ-III-WEB	Eth mètge prometec cercar-lo-se e demanèc detalhs ath prince sus se com se trapaue.
GUÈRRA-E-PATZ-III-WEB	Eth prince responec sense vams, mès rasonablaments a totes es preguntes.
GUÈRRA-E-PATZ-III-WEB	Dempús demanèc que botèssen ath dejós sòn un supòrt, que damb eth estarie mès comòde e patirie mens.
GUÈRRA-E-PATZ-III-WEB	Eth mètge e er ajuda de cramba lheuèren era capòta que lo caperaue e, contrèt eth ròstre per tòrt dera estofanta pudor de carn poirida que flairaue era herida, se meteren a examinar-la.
GUÈRRA-E-PATZ-III-WEB	Eth mètge se quedèc fòrça desengustat per quauquarren.
GUÈRRA-E-PATZ-III-WEB	Bendèc ar herit de ua auta manèra e lo cambièc de postura, çò qu’arrinquèc naui gemècs ath prince e li hec a pèrder de nauèth eth coneishement.
GUÈRRA-E-PATZ-III-WEB	Comencèc a delirar.
GUÈRRA-E-PATZ-III-WEB	De contunh repetie que li hessen a vier eth libre e l’ac botèssen dejós.
GUÈRRA-E-PATZ-III-WEB	Qué vos cau?
GUÈRRA-E-PATZ-III-WEB	Que non l’è.
GUÈRRA-E-PATZ-III-WEB	Eth mètge gessec en vestibul entà lauar-se es mans.
GUÈRRA-E-PATZ-III-WEB	Que non auetz perdon, didec ar ajuda de cramba, que li lançaue era aigua, un moment que m’è deishat anar…
GUÈRRA-E-PATZ-III-WEB	Qu’ei un dolor terrible e m’estone que lo posque suportar.
GUÈRRA-E-PATZ-III-WEB	Ara semble que l’auem plaçat ben…
GUÈRRA-E-PATZ-III-WEB	Jesucrits benedit!
GUÈRRA-E-PATZ-III-WEB	Per prumèr viatge eth prince Andrei se n’encuedèc deth lòc que se trapaue e qué l’auie arribat.
GUÈRRA-E-PATZ-III-WEB	Rebrembèc qu’ère herit e que quan eth coche s’arturèc en Mitischi demanèc que l’amièssen ena isba que de nauèth s’auie sentut mau e s’auie remetut ena isba, abantes de préner eth tè.
GUÈRRA-E-PATZ-III-WEB	E ara repassaue de nauèth tot çò que s’auie passat.
GUÈRRA-E-PATZ-III-WEB	Tornaue a representar-se damb especiau luciditat eth pòst de secors, quan, en veir es patiments d’un òme qu’ère eth sòn enemic, acodiren ena sua ment naues idies, que li prometien felicitat.
GUÈRRA-E-PATZ-III-WEB	E aguestes idies, encara vagues e confuses, se senhoregèren un aute còp dera sua amna.
GUÈRRA-E-PATZ-III-WEB	Se’n brembaue qu’ara auie ua feliciat naua; e qu’aguesta auie quauquarren en comun damb er Evangèli.
GUÈRRA-E-PATZ-III-WEB	Plan per aquerò auie demanat eth libre.
GUÈRRA-E-PATZ-III-WEB	Mès era mala postura que l’auien plaçat e es dolors costadi peth cambiament de posicion enfosquiren es sòns pensaments.
GUÈRRA-E-PATZ-III-WEB	Eth tresau viatge que se desvelhèc ara vida reinaue ja eth silenci absolut dera net.
GUÈRRA-E-PATZ-III-WEB	Toti dormien ath sòn entorn.
GUÈRRA-E-PATZ-III-WEB	Un grilh cantaue en aute costat deth vestibul.
GUÈRRA-E-PATZ-III-WEB	Entenec ua votz que cridaue e cantaue en carrèr, es babaus corrien peth solèr, pes parets e pes icònes, ua mosca enòrma se botjaue ena coishinèra deth sòn lhet e, dera candèla de seu, plaçada ath sòn costat, s’auie desprenut un tròç en forma de gròs misharnon.
GUÈRRA-E-PATZ-III-WEB	Era sua amna que non ère en estat normau.
GUÈRRA-E-PATZ-III-WEB	Ordinàriaments, er òme san non pense, sent e rebrembe ath còp un nombre incalculable d’objèctes, mès a eth poder e era fòrça d’alistar ua seria d’idies o fenomèns e concentrar en eri tota era atencion.
GUÈRRA-E-PATZ-III-WEB	Er òme san, autanplan en moment dera mès prigonda reflexion, la pòt hèr enlà dera sua ment entà saludar a un mainatjon e tornar de nauèth en çò que pensaue.
GUÈRRA-E-PATZ-III-WEB	En aguest sens, era ment deth prince Andrei non ère en situacion normau.
GUÈRRA-E-PATZ-III-WEB	Totes es potencialiats deth sòn esperit èren mès actiues, mès clares que jamès, mès actuauen ath marge dera sua volentat.
GUÈRRA-E-PATZ-III-WEB	Es mès diuèrses idies e imatges se senhorejauen d’eth ath còp.
GUÈRRA-E-PATZ-III-WEB	A viatges, era sua ment començaue a foncionar damb vigor, damb ua precision e prigondor qu’ère incapable quan ère san; mès còp sec, en plia activitat, tot s’esbugassaue escambiat per quinsevolh auta imatge inesperada e li resultaue impossible entornar ara idia anteriora.
GUÈRRA-E-PATZ-III-WEB	Quinsevolh òme la pòt comprèner, mès solet Diu n’a consciéncia d’era e la pòt autrejar.
GUÈRRA-E-PATZ-III-WEB	Mès, com revèle Diu aguesta lei?
GUÈRRA-E-PATZ-III-WEB	Ath còp, e ath miei d’aquera musica mormolhanta, eth prince Andrei sentie que sus eth sòn ròstre, en centre, se quilhaue un estranh edifici aerian de fines agulhes o esteres.
GUÈRRA-E-PATZ-III-WEB	Sentie (encara que li resultaue penible) que li calie tier er equilibri, dera forma que siguesse, entà qu’er edifici que se quilhaue non s’esbaucèsse.
GUÈRRA-E-PATZ-III-WEB	Ça que la, s’esbaucèc, mès se tornèc a quilhar doçaments acompanhat des sons d’aquera musica ritmica e mormolhanta: “Se quilhe… se quilhe… s’alongue e se quilhe”, repetie eth prince Andrei.
GUÈRRA-E-PATZ-III-WEB	Ath madeish temps, amassa damb eth rumor e era sensacion d’aqueth edifici d’agulhes que s’anaue quilhant e alongant, eth prince Andrei vedie, ara lum vermelha dera ahlama, eth rumor des babaus e eth bronzinadís dera mosca que se posaue en sòn ròstre e ena coishinèra.
GUÈRRA-E-PATZ-III-WEB	Cada còp qu’era mosca li heregaue era cara sentie coma ua cremadura, e, ath còp, s’estonaue de qué, en entrar en edifici que se quilhaue, non l’esbaucèsse.
GUÈRRA-E-PATZ-III-WEB	I auie, ath delà, aquiu, quauquarren important: un objècte blanc ath cant dera pòrta, coma era estatua d’ua esfinx que tanben lo sarraue.
GUÈRRA-E-PATZ-III-WEB	Mès per qué tot se quilhe e s’alongue?
GUÈRRA-E-PATZ-III-WEB	E piti-piti-piti e ti-ti e piti-piti-piti!…
GUÈRRA-E-PATZ-III-WEB	Qu’ei pro!
GUÈRRA-E-PATZ-III-WEB	Se vos platz, deishà’c ja!, suplicaue peniblaments a quauquarrés eth prince Andrei.
GUÈRRA-E-PATZ-III-WEB	E de nauèth surgentèren es idies e sentiments damb claretat e fòrça extraordinàries.
GUÈRRA-E-PATZ-III-WEB	Qu’è sentut aguest amor qu’ei era esséncia madeisha dera amna e non a besonh de cap objècte.
GUÈRRA-E-PATZ-III-WEB	Tanben ara senti aguest benedit sentiment.
GUÈRRA-E-PATZ-III-WEB	Estimar ath pròche, estimar as enemics.
GUÈRRA-E-PATZ-III-WEB	Estimà’c tot, estimar a Diu en totes es sues manifestacions.
GUÈRRA-E-PATZ-III-WEB	Que se pòt estimar coma èsser uman a ua persona estimada; mès solet ar enemic se lo pòt estimar damb amor divin.
GUÈRRA-E-PATZ-III-WEB	Aguesta siguec era encausa dera mia alegria quan me n’encuedè que sentia amor per aqueth òme.
GUÈRRA-E-PATZ-III-WEB	Qué l’aurà arribat?
GUÈRRA-E-PATZ-III-WEB	Deu víuer encara?…
GUÈRRA-E-PATZ-III-WEB	Er amor uman se pòt convertir en òdi, mès er amor divin que non pòt cambiar: arren, ne tansevolhe era mòrt lo destrusís.
GUÈRRA-E-PATZ-III-WEB	Qu’ei era esséncia dera amna.
GUÈRRA-E-PATZ-III-WEB	Guaires persones è auut en òdi pendent era mia vida!
GUÈRRA-E-PATZ-III-WEB	E de totes, a deguna auí en òdi ne estimè tant coma ada era…” E se’n brembèc de Natasha, non coma en d’auti viatges, damb eth sòn encantament e alegria, que tant li shautaue.
GUÈRRA-E-PATZ-III-WEB	Per prumèr còp pensèc ena sua amna.
GUÈRRA-E-PATZ-III-WEB	Comprenie es sòns sentiments, eth dolor, era vergonha, eth penaïment.
GUÈRRA-E-PATZ-III-WEB	Per prumèr viatge comprenie tota era crudeutat deth sòn anament, dera sua trincadura damb era.
GUÈRRA-E-PATZ-III-WEB	E un aute còp piti-piti-piti e piti-piti-bum: era mosca tumèc damb quauquarren…
GUÈRRA-E-PATZ-III-WEB	Era sua atencion, de ressabuda, se transportèc entà un aute mon dera realitat e deth delèri a on se passaue bèra causa extraordinària.
GUÈRRA-E-PATZ-III-WEB	Mès eth ròstre ère ath sòn dauant damb tota era fòrça dera realitat e s’apressaue.
GUÈRRA-E-PATZ-III-WEB	Eth prince Andrei volie tornar en mon d’abantes, entath pensament pur, mès que non ac podie hèr: eth delèri l’arrossegaue enes sòns domenis.
GUÈRRA-E-PATZ-III-WEB	Era doça votz mormolhanta seguie gasulhant pausada, quauquarren l’estofaue, s’alongaue, e er estranh ròstre ère ath sòn dauant.
GUÈRRA-E-PATZ-III-WEB	Eth prince Andrei arremassèc totes es sues energies pr’amor de entornar ena realitat.
GUÈRRA-E-PATZ-III-WEB	Se botgèc, bronzinèren es sues aurelhes, se li trebolèc era vista e, coma un òme que s’en.honse ena aigua, perdec eth sens.
GUÈRRA-E-PATZ-III-WEB	Quan se reviuec, Natasha, aquera Natasha viua qu’eth volie estimar damb tot eth sòn amor pur, divin, que se l’auie revelat, ère de jolhs ath costat dera sua jaça.
GUÈRRA-E-PATZ-III-WEB	Comprenec qu’ère en realitat era vertadèra Natasha, mès que non s’estonèc per aquerò, solet sentec ua doça alegria.
GUÈRRA-E-PATZ-III-WEB	Natasha, de jolhs (non podie botjar-se), lo guardaue espaurida, en tot tier-se es somics.
GUÈRRA-E-PATZ-III-WEB	Era sua cara ère palla, immobila.
GUÈRRA-E-PATZ-III-WEB	Solet ena sua part inferiora tremolaue quauquarren.
GUÈRRA-E-PATZ-III-WEB	Eth prince Andrei alendèc aleugerit.
GUÈRRA-E-PATZ-III-WEB	Arric e l’aufric era man.
GUÈRRA-E-PATZ-III-WEB	Vos?, didec.
GUÈRRA-E-PATZ-III-WEB	Quina felicitat!
GUÈRRA-E-PATZ-III-WEB	Natasha, damb gèst rapid e prudent, s’apressèc ada eth de jolhs, cuelhec damb cautèla era sua man, inclinèc sus era era cara e comencèc a punar-la, heregant-la a penes damb es sòns pòts.
GUÈRRA-E-PATZ-III-WEB	Perdon!, gasulhèc, lheuant eth cap e guardant-lo.
GUÈRRA-E-PATZ-III-WEB	Perdonatz-me!
GUÈRRA-E-PATZ-III-WEB	Vos estimi!, didec eth prince Andrei.
GUÈRRA-E-PATZ-III-WEB	Perdonatz-me!…
GUÈRRA-E-PATZ-III-WEB	Perdonar-vos, de qué?, preguntèc eth prince Andrei.
GUÈRRA-E-PATZ-III-WEB	E heregant-la a penes, tornèc a punar era sua man.
GUÈRRA-E-PATZ-III-WEB	Aqueri uelhs plei de lèrmes eroses lo guardauen damb timiditat, pietat, alegria e amor.
GUÈRRA-E-PATZ-III-WEB	Era cara palla e prima de Natasha, damb pòts holadi, mès que lèja ère terribla; mès eth prince Andrei non vedie aqueth ròstre: solet vedie es polidi uelhs ludents.
GUÈRRA-E-PATZ-III-WEB	Darrèr s’entenèren quauques votzes.
GUÈRRA-E-PATZ-III-WEB	Piotr, er ajuda de cramba, ja desvelhat, cridèc ath mètge.
GUÈRRA-E-PATZ-III-WEB	Timojin, que non dormie per tòrt deth dolor dera cama, auie estat testimòni de tota era scèna e, arropit en banc, sajaue de caperar damb eth linçò eth sòn còs nud.
GUÈRRA-E-PATZ-III-WEB	Qué hètz aciu?, preguntèc eth mètge, en tot incorporar-se.
GUÈRRA-E-PATZ-III-WEB	Ath còp, ua puncèla manada pera comdessa, qu’auie avertit era abséncia dera sua hilha, truquèc ena pòrta.
GUÈRRA-E-PATZ-III-WEB	Natasha gesssec dera isba coma ua somnanbula qu’auessen desvelhat en plen sòn; en entornar ena sua cramba queiguec somicant en sòn lhet.
GUÈRRA-E-PATZ-III-WEB	A compdar d’aqueth dia, pendent tot eth viatge des Rostov, en totes es arturades e escales, Natasha non se separèc de Bolkonski; e eth mètge li calèc cohessar que non demoraue d’ua senhoreta tau fermetat e abiletat entà suenhar a un herit.
GUÈRRA-E-PATZ-III-WEB	Per terrible que li podesse semblar ara comdessa pensar qu’eth prince Andrei morisse pendent eth viatge (eth mètge ac consideraue plan probable) enes braci dera sua hilha, era comdessa non s’opausèc a Natasha.
GUÈRRA-E-PATZ-III-WEB	Encara qu’er apressament deth joen herit e era joena permetien supausar que, en cas de garison, se renauirie eth projècte de maridatge, arrés parlaue der ahèr; e Natasha e eth prince Andrei mens qu’es auti.
GUÈRRA-E-PATZ-III-WEB	Era alternaiua de vida o mòrt que penjaue no solet sus Bolkonski, senon sus tota Russia, escartaue quinsevolh aute pensament.
GUÈRRA-E-PATZ-III-WEB	Eth dia 3 de seteme Pierre se desvelhèc tard.
GUÈRRA-E-PATZ-III-WEB	Li hège mau eth cap, eth vestit qu’auie dormit sense despolhar-se li pesaue sus eth còs e sentie era vaga consciéncia de qué quauquarren vergonhós auie hèt eth dia anterior.
GUÈRRA-E-PATZ-III-WEB	Aguest acte vergonhós qu’ère era sua convèrsa damb eth capitan Ramballe.
GUÈRRA-E-PATZ-III-WEB	Eth relòtge mercaue es onze, mès eth dia semblaue particularaments ombriu.
GUÈRRA-E-PATZ-III-WEB	Pierre se lheuèc, se hereguèc es uelhs e vedec eth pistolet damb era culassa talhada que Guerasim auie tornat a deishar sus era taula.
GUÈRRA-E-PATZ-III-WEB	Pierre rebrembèc a on se trapaue e çò que li calie hèr aqueth dia.
GUÈRRA-E-PATZ-III-WEB	Non; eth probablaments non harà era sua entrada en Moscòu abantes des dotze”, se didec.
GUÈRRA-E-PATZ-III-WEB	Mès que non se permetec pensar en çò que pensaue hèr.
GUÈRRA-E-PATZ-III-WEB	Qu’auie prèssa entà complir eth sòn dessenh.
GUÈRRA-E-PATZ-III-WEB	S’ajustèc eth vestit, cuelhec eth pistolet e se predèc a gésser.
GUÈRRA-E-PATZ-III-WEB	Mès alavetz se preguntèc per prumèr viatge se com amiarie era arma peth carrèr.
GUÈRRA-E-PATZ-III-WEB	Ena man, non, plan que òc, e autanplan jos er ample caftan ère de maur hèr amagar un pistolet tan gran; non lo podie dissimular ena cinta ne jos eth braç.
GUÈRRA-E-PATZ-III-WEB	Ath delà, ère descargada e Pierre non auie auut temps de cargar-la.
GUÈRRA-E-PATZ-III-WEB	S’aurie dit qu’er objectiu principau de Pierre non ère realizar eth sòn projècte, senon demostrar-se ada eth madeish que non renonciaue ada eth e qu’ère prèst e méter toti es mejans entà complir-lo.
GUÈRRA-E-PATZ-III-WEB	Pierre cuelhec damb vivacitat eth punhau desdentat, calat en un emboish verd, qu’auie crompat ena tor de Sujarev, amassa damb eth pistolet, e l’amaguèc jos eth justet.
GUÈRRA-E-PATZ-III-WEB	S’ajustèc eth caftan damb un cinturon, s’en.honsèc era casqueta enquias uelhs e, sajant de non hèr bronit pr’amor d’evitar ath capitan, crotzèc eth correder e gessec en carrèr.
GUÈRRA-E-PATZ-III-WEB	Er incendi, que damb tanta indiferéncia vedec era vesilha, s’auie escampilhat considerablaments.
GUÈRRA-E-PATZ-III-WEB	Moscòu usclaue ja per diuèrsi punts: usclauen ath còp eth carrèr Karietnaia, Zamoskvorechie, Gostini Dvor, Povarskaia, es barcasses deth Moskova e eth mercat de lenha deth pònt Dorogomilov.
GUÈRRA-E-PATZ-III-WEB	Pierre se filèc per diuèrsi carrerons entà Povarskaia e d’aquiu entath carrèr d’Arbat, près dera glèisa de Sant Nicolàs, a on, cossent damb es sues idies, li calie amiar a tèrme eth sòn plan.
GUÈRRA-E-PATZ-III-WEB	Es portaus e hièstres dera majoritat de cases èren barradi.
GUÈRRA-E-PATZ-III-WEB	Es carrèrs apareishien desèrts.
GUÈRRA-E-PATZ-III-WEB	Er aire ère impregant d’aulor a hum e a cremat.
GUÈRRA-E-PATZ-III-WEB	De quan en quan se crotzaue damb russi, de ròstres espauridi e inquiets.
GUÈRRA-E-PATZ-III-WEB	Tanben passauen francesi damb era sua mina de gent hèta ara vida de campanha, qu’anauen peth centre dera cauçada.
GUÈRRA-E-PATZ-III-WEB	Es uns e es auti guardauen a Pierre damb estonament.
GUÈRRA-E-PATZ-III-WEB	Ath delà dera sua nautada e corpuréncia, ath delà deth sòn estranh aspècte ombriu e abstrèt e era expression adolorida deth sòn ròstre, cridaue era atencion des russi perque non comprenien a quina categoria sociau podie apertier.
GUÈRRA-E-PATZ-III-WEB	Es francesi se fixauen en eth pr’amor que Pierre, ath revés qu’es auti russi (que guardauen as invasors damb curiosèr e pòur), non les tenguie cap atencion.
GUÈRRA-E-PATZ-III-WEB	Eth botgèc negatiuaments eth cap e seguic entà duauant.
GUÈRRA-E-PATZ-III-WEB	En un aute carreron, un centinèla botat ath costat d’un canon verd li cridèc quauquarren.
GUÈRRA-E-PATZ-III-WEB	Solet dempús de un aute crit de menaça e eth bronit de gisclet montat peth centinèla comprenec Pierre que li calie passar en trepadèr deth dauant.
GUÈRRA-E-PATZ-III-WEB	Non vedie ne entenie arren ath sòn entorn.
GUÈRRA-E-PATZ-III-WEB	Coma se totes es causes li siguessen estranhes, damb prèssa e temor, amiaue damb eth eth sòn pròpi projècte, suenhant, per çò dera experiéncia deth dia anterior, d’auer-lo tostemp present.
GUÈRRA-E-PATZ-III-WEB	Mès que non podec sauvar eth sòn estat d’animositat enquiath lòc entà on s’endrabaue.
GUÈRRA-E-PATZ-III-WEB	Ath delà, encara qu’arrés l’arturèsse, l’aurie estat impossible complir es sòns prepausi, perque hège ja mès de quate ores que Napoleon auie entrat en Kremlin peth barri de Dorogomilov e Arbat.
GUÈRRA-E-PATZ-III-WEB	En aguestes ores, de pejor umor que jamès, ère en gabinet imperiau deth Kremlin e daue detalhades ordes sus es mesures que les calie cuélher entà amortar er incendi, acabar damb es panaires e balhar seguretat as ciutadans.
GUÈRRA-E-PATZ-III-WEB	Pierre ignoraue tot aquerò.
GUÈRRA-E-PATZ-III-WEB	Abstrèt ena sua idia, se tormentaue coma toti aqueri qu’entamenen un acte impossible, non per çò des dificultats, senon pera incompatibilitat deth projècte damb era natura deth sòn executor.
GUÈRRA-E-PATZ-III-WEB	Lo tormentaue eth temor d’èster fèble en instant decisiu e qu’aquerò li hesse a pèrder era estimacion pera sua pròpia persona.
GUÈRRA-E-PATZ-III-WEB	Encara que non vedie ne entenie arren ath sòn entorn, seguic instintiuaments eth sòn camin, sense enganhar-se en laberint de carrerons qu’amiauen entà Povarskaia.
GUÈRRA-E-PATZ-III-WEB	A mida qua s’apressaue aquiu, eth hum se hège cada còp mès dens; era temperatura aumentaue per çò deth huec.
GUÈRRA-E-PATZ-III-WEB	De quan en quan es ahlames pistauen sus es cases.
GUÈRRA-E-PATZ-III-WEB	Es carrèrs èren aquiu mès animadi e era gent daue mòstres de màger inquietud.
GUÈRRA-E-PATZ-III-WEB	Mès, encara que sentie que quauquarren extraordinari se passaue ath sòn entorn, Pierre non se n’encuedaue de qué s’apressaue en còr der incendi.
GUÈRRA-E-PATZ-III-WEB	En passar per uns terrens sense edificar, entre Povarskaia e es jardins deth prince Gruzinski, entenec còp sec ath sòn costat eth somic desesperat d’ua hemna.
GUÈRRA-E-PATZ-III-WEB	S’arturèc e, coma se se desvelhèsse d’un sòmi lheuèc eth cap.
GUÈRRA-E-PATZ-III-WEB	En un costat dera corsèra, sus era èrba seca e polsosa, s’estauen apileradi tota sòrta d’utisi domestics: un samovar, plumons, icònes e males.
GUÈRRA-E-PATZ-III-WEB	Ua hemna, ja de cèrta edat, prima, e de longui dents gessents, jargada damb un abric nere e caperada damb ua còfa, ère seiguda en solèr ath cant des males, plorant desconcoladaments.
GUÈRRA-E-PATZ-III-WEB	Dues mainades de dètz o onze ans, damb vestidets cuerts, lordi, e abric, guardauen a sa mair damb ua expression d’estonament e espant enes sues cares esblancossides.
GUÈRRA-E-PATZ-III-WEB	Un mainatge de sèt ans, eth mendre, damb ua blòda e ua casqueta enòrma ploraue enes braci dera sua vielha hilhuquèra.
GUÈRRA-E-PATZ-III-WEB	Seiguda en ua des males, ua sirventa lorda e descauça auie des.hèit era sua trena ròia, arrincaue eth peu usclat e se lo hège a vier en nas pr’amor de flairar-lo.
GUÈRRA-E-PATZ-III-WEB	Eth marit, un òme damb unifòrme de foncionari civiu, de mejana estatura, pometes gessentes, petites pursères e possi lisi, separaue impassible es males botades ues ath dessús des autes e treiguie de dejós d’eres mès ròba de vestir.
GUÈRRA-E-PATZ-III-WEB	Quan era hemna vedec a Pierre lèu queiguec as sòn pès.
GUÈRRA-E-PATZ-III-WEB	Pairet!
GUÈRRA-E-PATZ-III-WEB	Frairs!
GUÈRRA-E-PATZ-III-WEB	Secors!
GUÈRRA-E-PATZ-III-WEB	Sauvatz-la!
GUÈRRA-E-PATZ-III-WEB	Vos demani ajuda!, cridèc entre somics.
GUÈRRA-E-PATZ-III-WEB	Era mia petita!
GUÈRRA-E-PATZ-III-WEB	Que m’ajuden!
GUÈRRA-E-PATZ-III-WEB	Sauvatz-la!
GUÈRRA-E-PATZ-III-WEB	Qu’an deishat ath laguens ara mès petita!…
GUÈRRA-E-PATZ-III-WEB	Ò!, tant de temps que te sò suenhat!..
GUÈRRA-E-PATZ-III-WEB	Tranquilliza-te, Maria Nikolaieva, didec en votz baisha eth marit, solide entà justificar-se dauant der estranh.
GUÈRRA-E-PATZ-III-WEB	Era nòsta fraia que l’auràn trèt.
GUÈRRA-E-PATZ-III-WEB	Aquiu que non i deu èster!
GUÈRRA-E-PATZ-III-WEB	Monstre!
GUÈRRA-E-PATZ-III-WEB	Brigand!, sorrisclèc furiosa era hemna, deishant còp sec de plorar.
GUÈRRA-E-PATZ-III-WEB	Que non as còr!
GUÈRRA-E-PATZ-III-WEB	Non as pietat dera tua hilha!
GUÈRRA-E-PATZ-III-WEB	Un aute que ja l’aurie trèt deth huec!, e se virèc entà Pierre, somicant de nauèth.
GUÈRRA-E-PATZ-III-WEB	Qu’ei un monstre!
GUÈRRA-E-PATZ-III-WEB	Non ei un òme ne un pair!
GUÈRRA-E-PATZ-III-WEB	Vos qu’ètz brave, senhor.
GUÈRRA-E-PATZ-III-WEB	Er incendi comencèc ena casa vesia mes arribèc enquiara nòsta.
GUÈRRA-E-PATZ-III-WEB	Era sirventa cridèc “huec!” e mos calec trèir ara prèssa es causes.
GUÈRRA-E-PATZ-III-WEB	Gessérem tau qu’èrem: aquerò ei tot çò qu’auem artenhut a sauvar: es imatges e era ròba de lhet dera dòt, tot çò d’aute s’a perdut.
GUÈRRA-E-PATZ-III-WEB	Cerquèrem as nòsti hilhs, mès Katia, era petita, non i ère…
GUÈRRA-E-PATZ-III-WEB	Mon Diu!
GUÈRRA-E-PATZ-III-WEB	Mon Diu!, e se petèc en somics mès fòrts.
GUÈRRA-E-PATZ-III-WEB	Era mia mainada!…
GUÈRRA-E-PATZ-III-WEB	Era mia estimada hilha!…
GUÈRRA-E-PATZ-III-WEB	S’aurà mòrt enes ahlames!
GUÈRRA-E-PATZ-III-WEB	Mès a on, a on s’a demorat?, preguntèc Pierre.
GUÈRRA-E-PATZ-III-WEB	Pera animada expression deth sòn ròstre, era hemna comprenec qu’aqueth òme poirie ajudar-la.
GUÈRRA-E-PATZ-III-WEB	Pairet!
GUÈRRA-E-PATZ-III-WEB	Pairet!, exclamèc en tot abraçar-se as sues cames.
GUÈRRA-E-PATZ-III-WEB	Benfactor mèn!
GUÈRRA-E-PATZ-III-WEB	Cauma deth mèn còr!…
GUÈRRA-E-PATZ-III-WEB	Acompanha-lo tu, Aniska, miserabla!, cridèc airosaments ara sirventa, mostrant encara mès es sòns longui dents.
GUÈRRA-E-PATZ-III-WEB	Era lorda sirventa apareishec darrèr d’ua mala, s’apraièc era trena, deishèc anar ua alendada e gessec caminant descauça pera corsèra.
GUÈRRA-E-PATZ-III-WEB	Pierre semblèc desvelhar-se ara vida dempús d’ua prigonda malagana.
GUÈRRA-E-PATZ-III-WEB	Quilhèc eth cap, es uelhs se l’illuminèren viuaments e damb rapides camalhardades seguic ara gojata, l’auencèc e gessec en carrèr Povarskaia.
GUÈRRA-E-PATZ-III-WEB	Tot eth carrèr qu’ère envasit de neres bromes de hum.
GUÈRRA-E-PATZ-III-WEB	Aciu e aquiu, entre era humadissa, surgentauen lengües de huec.
GUÈRRA-E-PATZ-III-WEB	Un gran revolum de gent se sarraue dauant der incendi.
GUÈRRA-E-PATZ-III-WEB	Ena mitat deth carrèr un generau francés didia quauquarren as que l’entornejauen.
GUÈRRA-E-PATZ-III-WEB	Pierre, acompanhat pera gojata, sagèc d’apressar-se en lòc a on ère eth generau, mès uns soldats francesi l’arturèren.
GUÈRRA-E-PATZ-III-WEB	On ne passe pas!, cridèc ua votz.
GUÈRRA-E-PATZ-III-WEB	Per aciu, vietz, didec era gojata, anaram peth carreron, peth pati des Nikulin.
GUÈRRA-E-PATZ-III-WEB	Pierre la seguic, corrent de quan en quan pr’amor de non demorar-se arreculat.
GUÈRRA-E-PATZ-III-WEB	Era gojata crotzèc eth carrèr, se virèc entara quèrra e tres cases mès enlà, ara dreta, entrèc ena pòrta cochèra.
GUÈRRA-E-PATZ-III-WEB	Per aquí, didec.
GUÈRRA-E-PATZ-III-WEB	Ja manque pòc.
GUÈRRA-E-PATZ-III-WEB	Trauessèc eth pati, dauric era pòrta deth brescat e s’arturèc, mostrant a Pierre un petit pabalhon de husca entornejat d’ahlames.
GUÈRRA-E-PATZ-III-WEB	Ua part auie ja queigut; era auta usclaue e es ahlames gessien pes hièstres e peth tet.
GUÈRRA-E-PATZ-III-WEB	Ena pòrta, Pierre, s’arturèc, estofat peth calor.
GUÈRRA-E-PATZ-III-WEB	Quina ei era casa?
GUÈRRA-E-PATZ-III-WEB	Quina?, preguntèc.
GUÈRRA-E-PATZ-III-WEB	Ò!, cridèc era sirventa mostrant eth pabalhon en ahlames.
GUÈRRA-E-PATZ-III-WEB	Qu’ei aquera.
GUÈRRA-E-PATZ-III-WEB	S’a usclat era nòsta Katia, eth nòste tresaur…
GUÈRRA-E-PATZ-III-WEB	Era mia adorada senhoreta, ò!, sorrisclèc Aniska, que, dauant der incendi, se credie obligada a exagerar es sòns sentiments.
GUÈRRA-E-PATZ-III-WEB	Pierre s’apressèc en pabalhon; mès era calor ère tant insuportabla que li calèc hèr repè enquia ua auta casa mès grana que non usclaue senon per un costat e ar entorn d’era i auie un bon nombre de francesi.
GUÈRRA-E-PATZ-III-WEB	Ara prumeria non se n’encuedèc de çò que hègen aqueri òmes, qu’arrossegauen quauquarren, mès en veir a un francés que pataquejaue damb era huelha d’ua macheta a un mujik, que sajauen d’agarrar-li un abric de pèth de vop, comprenec qu’èren en tot saquejar era casa.
GUÈRRA-E-PATZ-III-WEB	Que non auie temps d’entretier-se en aqueth ahèr.
GUÈRRA-E-PATZ-III-WEB	Es carrinclades e eth roncament des parets e losats que s’esbauçauen, eth espetarrar des ahlames, es crits excitats dera gent, era vision d’aqueles oscillantes bromes de hum, tanlèu densaments neres coma esclarides pes esposcs de bualhs o coma lengües de huec contunhes, ròies, en forma d’èishi espinosi e dauradi que lecauen es parets, eth calor e era rapiditat des movements, acabèren per costar en Pierre era excitación que sòl costar un incendi.
GUÈRRA-E-PATZ-III-WEB	Aguesta influéncia siguec especiauments intensa en eth, pr’amor qu’era vision deth huec semblèc desliurar-lo des idies que l’encaborniauen.
GUÈRRA-E-PATZ-III-WEB	Se sentie joen, alègre, agil e energic.
GUÈRRA-E-PATZ-III-WEB	Sagèc d’apressar-se en pabalhon peth costat dera casa, e ja ère a mand d’entrar ena part qu’encara se mantenguie de pès quan ath dessús d’eth ressonèren uns crits, seguidi d’un enòrme croishit e dera queiguda d’un còs pesant ath sòn costat.
GUÈRRA-E-PATZ-III-WEB	Pierre campèc ath sòn entorn e vedec enes hièstres dera casa a quauqui francesi que lançauen eth calaish d’ua comòda plen d’objèctes metallics.
GUÈRRA-E-PATZ-III-WEB	Baish, uns auti soldats francesi s’apressèren ath calaish.
GUÈRRA-E-PATZ-III-WEB	Eh bien, qu’est-qu’il veut, celui-là?, cridèc un des francesi senhalant a Pierre.
GUÈRRA-E-PATZ-III-WEB	Un enfant dans cette maison.
GUÈRRA-E-PATZ-III-WEB	N’avetz-vous pas vu un enfant?, preguntèc Pierre.
GUÈRRA-E-PATZ-III-WEB	Tiens, qu’est-ce qu’il chante, celui-la?
GUÈRRA-E-PATZ-III-WEB	Va te promener, li cridèren diuèrses votzes, e un des soldats, damb er evident temor de qué les volesse trèir er argent e eth bronze qu’èren en calaish, s’auancèc entada eth damb mina menaçaira.
GUÈRRA-E-PATZ-III-WEB	Un enfant?
GUÈRRA-E-PATZ-III-WEB	Cridèc de naut estant un francés.
GUÈRRA-E-PATZ-III-WEB	J’ai entendu piailler quelque chose au jardin.
GUÈRRA-E-PATZ-III-WEB	Peut-etre c’est son moutard, au bonhomme.
GUÈRRA-E-PATZ-III-WEB	Faut etre human, voyez vous…
GUÈRRA-E-PATZ-III-WEB	Ou est il?
GUÈRRA-E-PATZ-III-WEB	Ou est il?, preguntaue Pierre.
GUÈRRA-E-PATZ-III-WEB	Par ici!
GUÈRRA-E-PATZ-III-WEB	Attendez, je vais descendre.
GUÈRRA-E-PATZ-III-WEB	E plan, ua menuta dempús, eth francés, un joen de uelhs neri damb ua plapa ena caròla e en manges de camisa, sautèc per ua hièstra dera planta baisha e, balhant uns copets damb era man ena espatla de Pierre, correc damb eth entath jardin.
GUÈRRA-E-PATZ-III-WEB	Depechez-vous, vous autres, il commence a faire chaud, cridèc as sòns camarades.
GUÈRRA-E-PATZ-III-WEB	Arribadi en camin caperat de sable, eth francés cuelhec a Pierre deth braç e l’indiquèc un banc, qu’ath sòn dejós vedec a ua mainada de tres ans damb un vestit de color ròsa.
GUÈRRA-E-PATZ-III-WEB	Voilà votre moutard.
GUÈRRA-E-PATZ-III-WEB	Ah, une petite, tant mieux.
GUÈRRA-E-PATZ-III-WEB	Au revoirs, mon gars.
GUÈRRA-E-PATZ-III-WEB	Faut etre human.
GUÈRRA-E-PATZ-III-WEB	Nous sommes tous mortels, voyez vous, e eth francés dera plapa ena caròla tornèc ara prèssa entà on èren es sòns companhs.
GUÈRRA-E-PATZ-III-WEB	Pierre pletoric d’alegria, s’apressèc ath mès córrer entara mainada e la volec cuélher enes sòn braci.
GUÈRRA-E-PATZ-III-WEB	Mès era petita, en veir a un desconeishut, hec un sorriscle e gessec a tot córrer.
GUÈRRA-E-PATZ-III-WEB	Qu’ère ua mainada escrolosa, lèja, semblabla a sa mair.
GUÈRRA-E-PATZ-III-WEB	Pierre artenhec agarrar- la.
GUÈRRA-E-PATZ-III-WEB	Era sorrisclèc desesperadaments e sagèc de refusar damb es sues manetes eth braç de Pierre.
GUÈRRA-E-PATZ-III-WEB	Li hec ua nhacada e Pierre se sentec envasit per un sentiment d’orror e de hàstic, coma s’auesse tocat un animalet repugnant, mès hec un esfòrç sus eth madeish pr’amor de non abandonar ara petita e correc damb era entara casa grana.
GUÈRRA-E-PATZ-III-WEB	Que ja non se podie entornar peth madeish camin; Aniska, era sirventa, ja non i ère, e Pierre, damb ua barreja de repulsion e pietat, abraçaue damb era màger suavitat possibla ara mainada banhada, que somicaue planhosaments tant qu’eth corrie peth jardin ara cèrca de ua auta gessuda.
GUÈRRA-E-PATZ-III-WEB	Quan Pierre, dempús de hèr un torn per patis e carrerons, tornèc damb era mainada en jardin de Gruziski, ena cantoada deth carrèr Povarskaia, non arreconeishec ara prumeria eth qu’auie gessut entà cercar ara petita; ara qu’ère tot plen de gent e d’utisi sauvadi des ahlames.
GUÈRRA-E-PATZ-III-WEB	Ath delà des familhs russes e des sòns bens qu’auien escapat der incendi, se vedien quauqui soldats francesi vestidi damb diuèrsi unifòrmes.
GUÈRRA-E-PATZ-III-WEB	Pierre non les hec atencion.
GUÈRRA-E-PATZ-III-WEB	S’esdegaue entà localizar ara familha deth foncionari pr’amor d’autrejar-les era mainada e tornar entà sauvar-ne un aute encara.
GUÈRRA-E-PATZ-III-WEB	Li semblaue que li calie hèr fòrça mes e çò de mès rapid possible, enventit peth huec e era carrèra, Pierre experimentaue mès que jamès aquera sensacion de joenesa, animacion e energia que l’auie envasit quan correc ara cèrca dera mainada.
GUÈRRA-E-PATZ-III-WEB	Ara era mainada s’auie padegat; seiguda enes braci de Pierre s’agarraue damb es sues manetes en caftan e guardaue eth sòn entorn coma un animalet sauvatge.
GUÈRRA-E-PATZ-III-WEB	De quan en quan Pierre li hège un còp de uelh e li hège un arridolet.
GUÈRRA-E-PATZ-III-WEB	Credie desnishar quauquarren esmovent e candid en aguest petit ròstre espaurit e malautís.
GUÈRRA-E-PATZ-III-WEB	Eth foncionari e era sua familha ja non èren en lòc d’abantes, Pierre auancèc damb adretia entre era gent, sense deishar de guardar a toti es que trapaue.
GUÈRRA-E-PATZ-III-WEB	Se fixèc en ua familha georgiana o armenia, formada per un òme plan vielh, beròi, de tipe orientau, que vestie perissa e bòtes naues, ua vielha dera madeisha mina e ua hemna joena.
GUÈRRA-E-PATZ-III-WEB	Aguesta hemna, plan joena, li semblèc a Pierre eth tipe perfècte de beresa orientau, damb es sues arcades celhes neres, eth polit ròstre ovau, de pèth plan delicada, sense cap expression.
GUÈRRA-E-PATZ-III-WEB	En miei d’aquera gentada e des modelhons d’utisi, aguesta joena, damb eth sòn abric folrat de satin e eth mocador de color lilà que se caperaue eth cap, hège a pensar en ua fragila planta de sarra lançada ena nhèu.
GUÈRRA-E-PATZ-III-WEB	Ère seiguda sus uns paquets, darrèr dera vielha, e es sòns grani uelhs neri, immobils, veladi per longues pestanhes, guardauen eth solèr.
GUÈRRA-E-PATZ-III-WEB	Plan que òc, se’n sabie dera pròpia beresa, e aquerò ère era encausa des sòns temors.
GUÈRRA-E-PATZ-III-WEB	Eth sòn ròstre impressionèc a Pierre, que, a maugrat dera prèssa, en passar ath long deth brescat se virèc diuèrsi còps entà guardar-la.
GUÈRRA-E-PATZ-III-WEB	E coma que non trapaue as que cercaue, se posèc e campèc ath sòn entorn.
GUÈRRA-E-PATZ-III-WEB	Era figura de Pierre damb era mainada enes braci se destacaue encara mès qu’abantes; ath sòn entorn s’amassèren quauqui russi, òmes e hemnes.
GUÈRRA-E-PATZ-III-WEB	Cèrques a bèth un, amic?
GUÈRRA-E-PATZ-III-WEB	Ètz vos un senhor?
GUÈRRA-E-PATZ-III-WEB	Pierre responec qu’era mainada ère d’ua hemna d’abric nere qu’abantes ère damb era sua familha en aqueth lòc.
GUÈRRA-E-PATZ-III-WEB	Preguntèc se sabien a on auien anat.
GUÈRRA-E-PATZ-III-WEB	Que deuen èster es Anferov, didec un vielh diacòn, en tot virar-se entà ua hemna gravada de picòta.
GUÈRRA-E-PATZ-III-WEB	Mon Diu!
GUÈRRA-E-PATZ-III-WEB	Ajatz pietat de nosati!, seguic, damb votz de baish e damb eth madeish ton que tenguie enes sues pregàries.
GUÈRRA-E-PATZ-III-WEB	Non, que non son es Anferov, didec era hemna.
GUÈRRA-E-PATZ-III-WEB	Que deu èster era hilha de Maria Nikolaievna o d’Ivanova.
GUÈRRA-E-PATZ-III-WEB	Que la deuetz conéisher: ei prima e a es dents longui, didec Pierre.
GUÈRRA-E-PATZ-III-WEB	Òc, òc, qu’ei Maria Nikolaievna.
GUÈRRA-E-PATZ-III-WEB	Mon Diu!
GUÈRRA-E-PATZ-III-WEB	Ajatz pietat de nosati!, tornèc a díder eth diacòn.
GUÈRRA-E-PATZ-III-WEB	Vietz aquiu; son en jardin.
GUÈRRA-E-PATZ-III-WEB	Qu’ei era.
GUÈRRA-E-PATZ-III-WEB	Non hège senon plorar.
GUÈRRA-E-PATZ-III-WEB	Mès Pierre non escotaue.
GUÈRRA-E-PATZ-III-WEB	De hège un moment non deishaue de uelh çò que se passaue a uns passi d’eth.
GUÈRRA-E-PATZ-III-WEB	Guardaue ara familha armenia e a dus soldats que se les auien apressat.
GUÈRRA-E-PATZ-III-WEB	Un d’eri, un omenet de movements viui, vestie capòta blua, ajustat damb ua còrda.
GUÈRRA-E-PATZ-III-WEB	Anaue caperat damb ua casqueta de dormir e es sòns pès èren descauci.
GUÈRRA-E-PATZ-III-WEB	Er aute, que cridèc era atencion de Pierre d’ua manèra especiau, ère un òme prim e ròi, naut e leugèraments acorbaishat, de movements lents e expression estupida.
GUÈRRA-E-PATZ-III-WEB	Amiaue ua capòta de lan, pantalons blus e bòtes nautes plan rosigades.
GUÈRRA-E-PATZ-III-WEB	Eth francés mès petit, descauç e de capòta blua, s’apressèc as armenis en tot díder quauquarren; agarrèc ath vielh pes cames e ara prèssa comencèc a trèir-li es bòtes.
GUÈRRA-E-PATZ-III-WEB	Er aute s’auie posat dauant dera beròia armenia e, silenciós, damb es mans ena pòcha, non la deishaue de uelh.
GUÈRRA-E-PATZ-III-WEB	Cuelh, cuelh ara mainada, didec Pierre damb accent autoritari, en tot aufrir era petita ara hemna.
GUÈRRA-E-PATZ-III-WEB	Hè-la-se a vier a sa mair.
GUÈRRA-E-PATZ-III-WEB	Balha-les-ac!, lèu cridèc, deishant en solèr ara creatura, que comencèc a sorrisclar.
GUÈRRA-E-PATZ-III-WEB	E guardèc de nauèth ara familha armenia.
GUÈRRA-E-PATZ-III-WEB	Ath vielh ja l’auien trèt es bòtes.
GUÈRRA-E-PATZ-III-WEB	Eth francés petit les secodie ara, era ua contra era auta.
GUÈRRA-E-PATZ-III-WEB	Eth vielh, somicant, didie quauquarren.
GUÈRRA-E-PATZ-III-WEB	Mès Pierre non ne hec cabau d’aquerò, tota era sua atencion se concentrèc en aute francés, que, en aqueth instant, en tot balançar-se doçaments, s’apressaue ara gojata e, treiguent es mans dera pòcha, les ac botaue en còth.
GUÈRRA-E-PATZ-III-WEB	Era beròia armenia s’estec immobila, ena madeisha postura, damb es uelhs, entoradi de longues pestanhes, caladi en solèr; que semblaue non veir ne enténer çò qu’eth soldat li didie.
GUÈRRA-E-PATZ-III-WEB	Tant que Pierre balhèc es passi que lo desseparauen des soldats, eth francés arrinquèc eth collar dera armenia e era hemna, en tot hèr-se a vier es mans en còth, cridaue damb votz estridenta.
GUÈRRA-E-PATZ-III-WEB	Eth soldat queiguec, se lheuèc e gessec ath mès córrer; mès eth sòn companh, deishant es bòtes, treiguec era macheta e escometec menaçaire a Pierre.
GUÈRRA-E-PATZ-III-WEB	Voyons, pas de betises!, cridèc.
GUÈRRA-E-PATZ-III-WEB	Pierre ère en un d’aqueri accèssi sòns de colèra qu’en eri se’n desbrembaue de tot e es sues fòrces se quintuplauen.
GUÈRRA-E-PATZ-III-WEB	Se lancèc sus eth francés descauç e, abantes de qué auesse temps de manejar era macheta, l’amorrèc en solèr e comencèc a pataquejar-lo damb es punhs.
GUÈRRA-E-PATZ-III-WEB	Era gentada que s’auie arremassat ath sòn entorn lançaue crits d’aprovacion, mès en aqueth moment ua patrolha montada d’ulans desboquéc en carrèr.
GUÈRRA-E-PATZ-III-WEB	Es ulans s’apressèren ath còp entà Pierre e eth francés e les enrodèren.
GUÈRRA-E-PATZ-III-WEB	Pierre non sabec se qué s’auie passat dempús.
GUÈRRA-E-PATZ-III-WEB	Rebrembaue qu’auie tustat a bèth un, que li tustèren ada eth e que dempús s’auie vist damb es mans estacades e entornejat per un grop de soldats francesi que l’escorcolhauen.
GUÈRRA-E-PATZ-III-WEB	Il a un poignard, lieutenant, sigueren es prumères paraules qu’entenec.
GUÈRRA-E-PATZ-III-WEB	Ah, une arme, didec er oficiau; e higec en tot virar-se entath soldat descauç: C’est bon, vous direz tout cela au conseil de guerre, e ara seguida preguntèc a Pierre: Parlez-vous français, vous?
GUÈRRA-E-PATZ-III-WEB	Pierre campèc at sòn entorn damb es uelhs injectadi en sang e non responec.
GUÈRRA-E-PATZ-III-WEB	Eth sòn ròstre deuie auer ua expression terribla, donques qu’er oficiau gasulhèc quauquarren e uns auti quate ulans se separèren dera patrolha e enrodèren a Pierre.
GUÈRRA-E-PATZ-III-WEB	Parlez-vous français?, repetic er oficiau, sense apressar-se.
GUÈRRA-E-PATZ-III-WEB	Un omenet gessec des files vestit de paisan ara russa.
GUÈRRA-E-PATZ-III-WEB	Peth sòn vestit e eth sòn accent Pierre comprenec que serie un francés, emplegat de bèth comèrci de Moscòu.
GUÈRRA-E-PATZ-III-WEB	Il n’a pas l’air d’un homme du peuple, didec er interprèt guardant atentiuaments a Pierre.
GUÈRRA-E-PATZ-III-WEB	Oh, oh!
GUÈRRA-E-PATZ-III-WEB	Ça m’a l’air d’un de ces incendiaries, didec er oficiau.
GUÈRRA-E-PATZ-III-WEB	Qui èster tu?, preguntèc er interprèt.
GUÈRRA-E-PATZ-III-WEB	Tu te cau respóner ara autoritat.
GUÈRRA-E-PATZ-III-WEB	Je ne vous dirai pas qui je suis.
GUÈRRA-E-PATZ-III-WEB	Je suis votre prisonnier.
GUÈRRA-E-PATZ-III-WEB	Emmenez-moi, didec còp sec, en francés, Pierre.
GUÈRRA-E-PATZ-III-WEB	Ah, ah!, marchons!, contestèc er oficiau, arroncilhant es celhes.
GUÈRRA-E-PATZ-III-WEB	Era gentada auie enrodat as ulans, plan près de Pierre i auie era hemna gravada de picòta damb era mainada.
GUÈRRA-E-PATZ-III-WEB	Quan era patrolha se metec en marcha, auancèc uns passi.
GUÈRRA-E-PATZ-III-WEB	Entà on t’amien, estimat?
GUÈRRA-E-PATZ-III-WEB	E era mainada?
GUÈRRA-E-PATZ-III-WEB	Qu’est-ce qu’elle veut, cette femme?, preguntèc er oficiau.
GUÈRRA-E-PATZ-III-WEB	Pierre ère coma embriac.
GUÈRRA-E-PATZ-III-WEB	Era sua excitacion s’accentuèc encara mès en veir ara creatura qu’auie sauvat.
GUÈRRA-E-PATZ-III-WEB	Ce qu’elle dit?
GUÈRRA-E-PATZ-III-WEB	Elle m’appòrte ma fille que je viens de sauver des flammes.
GUÈRRA-E-PATZ-III-WEB	Adieu!, didec, e, sense saber com se l’auie acodit aquera mentida, se metec a caminar damb pas fèrm e solemne entre es francesi.
GUÈRRA-E-PATZ-III-WEB	Era patrolha qu’ère ua des manades, per orde de Durosnel, enes carrèrs de Moscòu entà detier as saquejaires e, mès que mès, as incendiaris, que, en opinion deth comandament francés, èren es autors deth huec.
GUÈRRA-E-PATZ-III-WEB	Era patrolha recorrec diuèrsi carrèrs mès, e detenguec a uns auti cinc russi sospechosi: un botiguèr, dus seminaristes, un mujik e un vailet, e a diuèrsi saquejaires.
GUÈRRA-E-PATZ-III-WEB	Mès entre es sospechosi, eth mès perilhós semblaue Pierre.
GUÈRRA-E-PATZ-III-WEB	Quan arribèren en casalon dera pòrta de Zubovski, a on i auie era preson militara, l’embarrèren, incomunicat, jos ua sevèra vigilància.
6 nau viatge	M'aurie shautat començar eth viatge arribant ena Pobla de Segur en tren, atau coma ac heren Camilo José Cela e Josep Maria Espinàs eth dotze d'agost de 1956.
6 nau viatge	Autanplan m'aurie shautat arribar-i en tren de carbon, encara qu'entada eri siguesse ua experiéncia onerosa.
6 nau viatge	Mès non.
6 nau viatge	Eth mèn viatge serà mès prosaïc.
6 nau viatge	Sò en 2007 e aué è arribat ena Pobla de Segur en un vulgar coche de gasòl -enquia aciu, arren d'esmovent- e deman, tau coma heren es escrivans, començarè era trauessada ena entrada deth carís de Collegats, just a on ara i a un airau de pòsa dera carretèra.
6 nau viatge	Òc, ja ac sabi, aquerò tanpòc non promet mès se me cau èster sincèra, s'arunan quauquarrés m'auesse dit qu'acabaria en tot hèr aguesta trauessada, m'auria metut a arrir.
6 nau viatge	Jo seguint es tralhes d'uns escrivans?
6 nau viatge	Jo caminant peth hons des vals sautant de pòble en pòble…enquia caushigar-ne mès de setanta?
6 nau viatge	Jo dormint enes pensions?
6 nau viatge	Mès s'a jo me shaute era nauta montanha!
6 nau viatge	Eth tòrt en resumit ei dera empresa Montanyanes, damb sedença en Palhars Sobirà.
6 nau viatge	Se tien ara dinaminazion locau a compdar d'estratégies creatiues e, damb er objectiu de crear un producte toristic e culturau desparièr, s'endonvièren eth projècte "Un ramat de camins".
6 nau viatge	Era prumèra fasa consistic a revíuer eth viatge que cinquanta ans endarrèr auien hèt Cela e Espinàs.
6 nau viatge	Enes quate parçans per a on passèren es escrivans s'organizèc exposicions de fotografies, documentaus, concèrts de jazz e swing, taules redones, rotes interpretades, espectacles…
6 nau viatge	Encara que semble incredible, podí campar se com ues repliques de Camilo José Cela e Josep Maria Espinàs arribauen en tren ena Pobla de Segur e, tan lèu que metien es pès ena andana, les recebien es poders factics dera epòca damb tota era parafernala!
6 nau viatge	Arrés non i mancaue: eth baile, es guardies civius, eth capelhà…
6 nau viatge	Plan qu'eth grop de teatre "A galet" de Tremp ac heren fòrça ben!.
6 nau viatge	Ena dusau fasa s'auie d'encomanar a bèth un que coneishesse eth territòri, mès tanben qu'auesse escrit guides excursionistes e tèxtes literaris, que seguisse es passi des dus escrivans e, dempús, n'escriuesse ua guida e un raconde de viatge.
6 nau viatge	Aciu ei a on comence era mia intervencion.
6 nau viatge	Pendent es dues setmanes a vier recorrerè es Palhars, era Val d'Aran e era Nauta Ribagorça en tot sajar de diboishar era realitat actuau comparant-la damb aquerò que trapèren Cela e Espinàs hè cinquanta ans.
6 nau viatge	Mès aquerò ja non son es mies crabes e se n'encargarà bèth aute.
6 nau viatge	Atau donc, es dies anteriors ara trauessada è liejut es libres des dus escrivans, è consultat mapes e guides entà mercar-me era rota que harè e è premanit eth morralet a consciéncia entà non deishar-me arren d'important.
6 nau viatge	E ara, a tot darrèr, vau a començar era aventura dera mielhor manèra possibla, qu'ei coma ac heren Cela e Espinàs: avalant.
6 nau viatge	Seguint es peades des mèns predecessors e tirada pes excelléncies culinàries cantades per eri, en aparcar eth coche eth prumèr lòc que visiti ei eth restaurant Palermo de La Pobla de Segur.
6 nau viatge	Abantes d'entrar-i, liegi er apartat que'n parle.
6 nau viatge	Espinàs, en Viatge al Pirineu de Lleida, publicat en 1957 e qu'en pròplèus edicions se titolarie A peu pel Pallars i la Vall d'Aran, ditz que "és un lloc de bona cuina, les primeres i ja no superables truites de riu".
6 nau viatge	Cela, en Viaje al Pirineo de Lérida, publicat en 1965, s'i recauquilhe un shinhau mès.
6 nau viatge	El viajero (…) rindió el tenedor cuando iba por la trucha veinticinco".
6 nau viatge	Quin vantariòu, Cela!
6 nau viatge	Vint-e-cinc trueites!
6 nau viatge	Abantes de trauessar era pòrta d'entrada deth restaurant, huelhetegi ua estona mès es dus libres.
6 nau viatge	Seràn era mia guida pendent era caminada que sò a mand d'encetar.
6 nau viatge	Seguirè eth madeish trajècte, passarè pes madeishi pòbles e cercarè tralhes des escrivans de quan i passèren.
6 nau viatge	Totun, non pensi caminar pera carretèra, qu'ei çò qu'eri heren.
6 nau viatge	Alavetz es carretères de per aci naut èren estretes, damb fòrça marrècs e i passauen pògui coches.
6 nau viatge	Ara pera màger part d'eres tanpòc ei que ne passen guairi dehòra d'agost, era Setmana Santa e es pònts, mès caminar-i serie eth solet espòrt d'aventura d'aguesti parçans damb un risque desmesurat.
6 nau viatge	Per aquerò passarè pes madeishi pòbles, mès i arribarè pes vielhi camins en tot hèr ua reinterpretacion deth recorrut des dus escrivans.
6 nau viatge	Uns camins vielhi qu'er an 1956 començauen a quèir en desbrembe pr'amor que se daurien pistes e carretères enquias pòbles.
6 nau viatge	A compdar d'aqueri ans e pendent es pròplèu quate decades, es camins -soleta via de comunicacion pendent sègles- se comencèren a espessir de matarràs, s'i esbaucèren arbes qu'arrés non trège, en bèri trams es parets de pèira que les sostiègen s'esbosenèren e, pòga pòc, s'anèren desdiboishant.
6 nau viatge	Es camins vielhi èren aigua passada e non se'n volie saber arren.
6 nau viatge	Es naues pistes e carretères soent les trocejauen o, autanplan, les hègen desparéisher jos er asfalt, mès ad aguest hèt non se li hège cabau.
6 nau viatge	Es coches èren es patrons.
6 nau viatge	Non siguec enquia finaus deth sègle XX quan se comencèc a pensar en recuperar-les gràcies ara practica deth senderisme.
6 nau viatge	En ua carta qu'escriuec Espinàs a Cela abantes d'encetar era caminada, li ditz:
6 nau viatge	Ua des persones que contribusic ad aguest desvolopament siguec eth baile que i auec d'aciu 1949 enquia 1969, eth senhor Josep Maria Boixareu.
6 nau viatge	De familha plan catolica e rica, simpatizant damb eth regim franquista, subergessec peth sòn delèri entà mielhorar era vila e entà promocionar toristicaments es Pirenèus Occidentaus, enquiath punt que sò segura qu'eth viatge des escrivans a molt a veir damb aguesta promocion.
6 nau viatge	Rebrembem qu'en deseme de 1954 s'inauguraue un des prumèrs burèus de torisme de Catalonha en La Pobla de Segur e qu'en 1955 se creaue eth Parc Nacional d'Aiguestortes i Estany de Sant Maurici per decret deth dictador.
6 nau viatge	Boixareu lèu siguec conscient qu'eth torisme poirie èster un motor economic entà quilhar uns parçans qu'auien demorat plan maumetudi pera guèrra e era postguèrra e siguec eth prumèr que comencèc a parlar deth tèrme Pirineos de Lérida.
6 nau viatge	Convoquèc un concors d'eslogans e de pannèus promocionaus entà atrèir toristes en airau, rodèc un documentau que descriuie es meravilhes dera montanha, editèc centenats de postaus de paisatges en blanc e nere…e deuie èster plan content quan Espinàs, damb qui èren amics, li comentèc que Camilo José Cela vierie de vacances entà, dempús, escríuer un libre de viatge.
6 nau viatge	Autanplan li deuie enviar a Espinàs es huelhetons toristics qu'aguest envièc a Cela entà en.hiscar-lo.
6 nau viatge	Espinàs s'i referís en sòn libre Relacions particulars (2007), quan parle des cartes que s'escambièren damb Cela abantes deth viatge.
6 nau viatge	L'escriuec:
6 nau viatge	En el folleto encarnado verás un mapa pintoresco que puede darte una primera noticia.
6 nau viatge	Estoy entusiasmado con la idea.
6 nau viatge	Creo, además, que el paisaje y la gente te sorprenderán: es algo muy distinto a los que has hecho hasta hoy."
6 nau viatge	Boixareu ère tan content damb aguesta illustre visita que les anèc a recéber ena estacion de tren, e les convidèc a sopar en mielhor restaurant de La Pobla, les recomanèc bères visites pendent eth viatge e les acompanhèc a explorar es vals segondàries damb eth sòn coche particular.
6 nau viatge	Quina mielhor propaganda i poirie auer entath Pirineo de Lérida qu'eth coneishut Cela ne parlèsse ben en sòn libre?
6 nau viatge	Atau donc, eth mielhor restaurant de La Pobla en aqueth moment ère eth Palermo, a on sò per entrar.
6 nau viatge	Cossent damb es libres aguest establiment -a on sopèren es dus viatgèrs era net abantes de començar a caminar- sintonizaue damb tot aguest ambient de rabiosa modernitat.
6 nau viatge	Sense demorar- me mès, i entri.
6 nau viatge	M'auien dit que lo traparia atau coma l'auie deishat era familha de Miquel Ros que lo trespassèc, a finaus des ans setanta.
6 nau viatge	Sabi pas se per qué, demoraua trapar-i eth glamour deth moment.
6 nau viatge	I camparia un crambèr format ena Punyalada de Barcelona que, damb admiracion dera gent de montanha, mestraue as convidats damb camisa blanca e giqueta nera.
6 nau viatge	I traparia persones illustres deth moment seigudes en un gran minjador pintat de ròsa damb lampades de porcelana…
6 nau viatge	Un parelh de bailes e eth governador de Lhèida conversarien damb Fraga Iribarne, que visitèc er airau en mès d'ua escadença; engenhaires des idroelectriques parlarien damb caps militars; en ua petita taula ua parelha d'aristocrates a miei camin deth balneari de Caldes minjarien en silenci…
6 nau viatge	Er ambient serie relaxat en tot que, laguens dera codina, s'i viuerie un trafec constant: Miquel Ros demanarie a bèth un que hesse a vier mès lenha en huec entà alimentar es horneths dera codina economica; ua hemna uedarie era aigua cauda en polader entà començar a lauar es siètes; ua auta fistonarie ua plata de trueites ara palharesa damb cambaròts…
6 nau viatge	Es trueites mos hèn a tornar ena realitat.
6 nau viatge	Ei possible que Cela n'arribèsse a minjar-ne vint-e- cinc en ua soleta minjada?
6 nau viatge	En locau non i trapi eth glamour luminós que m'auia imaginat, mès si un atractiu solatge de malenconia que m'acompanhe tant que dini.
6 nau viatge	En tot hèr eth cafè demani ath patron se Miquel Ros encara ei viu.
6 nau viatge	En cap de moment m'auria imaginat que me didessen que òc, qu'a nauanta ans, eth cap clar, e que lo traparè en tau casa de tau carrèr.
6 nau viatge	Non sabi s'ei per arrèr-gost dera antiquitat que m'a deishat eth restaurant, mès passejant pes carrèrs de La Pobla me ven çò de madeish qu'en Palermo.
6 nau viatge	Per un moment m'imagini qu'aguesta vila viuec un moment d'esplendor e aquiu s'i estèc.
6 nau viatge	Dempús patic uns ans de decadéncia en qué grana part dera sua populacion emigrèc e, entà adocir era situacion, s'amièren entà deuant invents maujargadi coma era Ciutat de Vacances.
6 nau viatge	Ara, maugrat qu'era carretèra nacionau encara la dividís pera mitat e que bèri edificis notables demoren èster reabilitadi, La Pobla d'uns ans ençà que torne a revíuer: bastisses restaurades de colors tostadi ath dessús de granes muralhes; terrasses de bars en placetes plan intimes; era natura a tocar; er arriu e eth lac incorporadi ena vida vidanta…
6 nau viatge	La Pobla a un gran potenciau tant ena sua gent coma en sòn emplaçament privilegiat.
6 nau viatge	Sonque s'evitèsse mautractar-la damb un urbanisme sense gràcia sò convençuda que lèu luderie plan mès que cinquanta ans endarrèr.
6 nau viatge	Ua estona mès tard gaudisqui d'ua animada convèrsa damb aguest rei des horneths.
6 nau viatge	M'assegure que Cela se mingèc es vint-e-cinc trueites e qu'autanplan s'aurie minjat era plata e es espies, mès jo contunhi sense creder-m'ac.
6 nau viatge	Èren trueites ara meunière, encara que Miquel Ros tanben les codinaue ara palharesa e heredes, damb saussa tartara.
6 nau viatge	Se ve qu'es trueites que mestraue les pescauen eth e eth frair sòn cada vrèspe.
6 nau viatge	De hèt era convèrsa se n'anèc tostemp de cap as sues aventures de pescaire: "eth mielhor pescaire damb culhereta deth país", me repetís un e un aute viatge en tot deishar córrer quinsevolhe assag de modéstia.
6 nau viatge	Li demani s'es autes matèries prumères tanben èren d'ací naut.
6 nau viatge	Es cambalhons, es crabòts, es hormatges, es sausisses …tot ac crompàuem enes pòbles amagadi des montanhes.
6 nau viatge	Ac anàuem a crompar e profitàuem tà pescar enes barrancs d'aqueri arribatges.
6 nau viatge	E arren d'engreishar es trueites e pescar damb vermes: "tostemp damb culhereta!".
6 nau viatge	Eth sabie se com enganhar es trueites e coneishie es cornèrs a on s'estauen.
6 nau viatge	Jo torni tath tèma que m'interèsse: "i viegen guaire soent, Cela e Espinàs, en Palermo?"
6 nau viatge	Per çò que semble Espinàs i pujaue soent des de Barcelona.
6 nau viatge	Anaue a assadorar-se en Palermo damb eth baile Boixareu; eth sòn conhat Néstor Lujan; eth doctor Josep Pla e d'auti amics der airau.
6 nau viatge	Donques langosta damb poth, civièr de sanglar damb truhes palha…, mès era sua especialitat èren es trueites.
6 nau viatge	E, parlant de trueites, ara li viege entath cap un viatge que, en tot tiraue era lata entà trèir-ne ua de petita, vedec se com ua de mès gròssa li fotie era nhacada…
6 nau viatge	La Pobla, donc, siguec a on passèren era prumèra net es dus escrivans.
6 nau viatge	Se coneishien a trauèrs dera editoriau Destino, a on Espinàs trabalhaue a ores coma corrector de pròves e redactor de tèxtes, e Cela i editaue es sues òbres.
6 nau viatge	Coma non podie èster de ua auta manèra, eth projècte deth viatge sorgic en un des minjars que compartien damb gent dera editoriau quan Cela anaue tà Barcelona.
6 nau viatge	Espinàs, qu'alavetz auie vint-e-nau ans, li comentèc era intencion de hèr un viatge a pè er ostiu a vier.
6 nau viatge	Coneishie un shinhau eth Palhars perque i auie es amics que vengui de mentar, mès lo volie recórrer de cap a cap.
6 nau viatge	Cela, qu'alavetz ja auie tastat era capitada damb La familia de Pascual Duarte e La colmena, li demanèc de s'i híger.
6 nau viatge	Entar escrivan galhec non ère eth sòn prumèr viatge.
6 nau viatge	Alavetz auie quaranta un ans e ja auie publicat Viaje a la Alcarria (1948), Avila (1952), Del Miño al Bidasoa (1952) o Vagabundo por Castilla (1955).
6 nau viatge	De hèt Viaje a la Alcarria supausèc eth prumèr cadion dera mòda de libres de viatges que se darie enes ans seishanta.
6 nau viatge	En cambi entà Espinàs, que ja auie publicat quate novèlles e auie guanhat eth prèmi Joanot Martorell er an 1953, aqueth serie eth prumèr viatge a pè dera vintea qu'a realizat enquia ara.
6 nau viatge	Dempús dera visita ath vielh codinèr, me'n vau entara estacion d'autocars de linha tà demorar ara companha des prumèrs dies de viatge, Marta Comas.
6 nau viatge	Puge de Barcelona.
6 nau viatge	Mentretant que hèsqui ua naua repassada as libres.
6 nau viatge	Espinàs, en prològ, ditz:
6 nau viatge	Arrisqui.
6 nau viatge	Ara aguesti parçans viuen deth torisme, i a pistes d'esquí, mossos d'esquadra en compde de guardies civius e toti tien eth sòn telefon mobil.
6 nau viatge	Totun, sò ahiscada per conéisher eth Palhars actuau a ritme de caminades.
6 nau viatge	I aurà arribat era modernitat qu'a finaus des ans cinquanta ja s'alendaue en La Pobla?
6 nau viatge	Serà tan pintoresc coma eth de hè cinquanta ans?
6 nau viatge	E era Val d'Aran?
6 nau viatge	Serà plan mès civilizada qu'eth Palhars?
6 nau viatge	E era Val de Boí?
6 nau viatge	E comence eth viatge!
6 nau viatge	Hè cinquanta ans Cela se lauaue era cara en ua rascanhuda Font de la Figuereta e aué jo me la laui tanben ena madeisha hònt, mès jos era agachada d'un gran e longarut carrassaire de hèr deth modèrn airau de pòsa dera Font de la Figuereta.
6 nau viatge	Hè cinquanta ans Cela e Espinàs encetauen un viatge de plaser e aué jo comenci un viatge de trabalh.
6 nau viatge	Mos trapam ueit quilomètres mès tath nòrd de La Pobla de Segur e son es sèt e mieja deth maitin quan Marta e jo mos cargam es morralets ena esquia e verifiqui qu'ac è tot: eth GPS gahant pro senhaus de satellits entà sauvar eth recorrut, era gravadora a man entà enregistrar era descripcion dera rota, eth mapa premanit, era camerà fotografica premanida, era carabassa plia…
6 nau viatge	Uf, pareishi un robòt e me cau reconéisher que non sò bric relaxada.
6 nau viatge	Quina diferéncia de quan me'n vau de vacances!
6 nau viatge	Totun sò contenta – un prètzhèt atau non te ges cada dia – e, ja sonque en començar a caminar, encara que sigue peth costat dera carretèra, trapi agradiu eth hèt de recuperar eth passatge de Collegats.
6 nau viatge	Era vertat ei que des de qué era carretèra trauèsse es entralhes d'aguestes ròques argiloses e redones qu'eth carís a perdut era aureòla epica que lo caracterizaue.
6 nau viatge	Eth tunèu a escuerçat era aproximacion ath Palhars Sobirà e l'a hèt mès comòda, mès a acornerat Collegats, qu'ara s'a tornat invisible quan, en cambi, pendent sègles siguec ua barralha naturau lèu impossibla de trauessar.
6 nau viatge	Ua barralha d'arròques sedimentàries que rebremben es montanhes de Montserrat.
6 nau viatge	Qu'ei qu'eth carís tostemp auie estat un passatge estrategic.
6 nau viatge	Aumens atau ac demòstre era documentacion antica.
6 nau viatge	Per exemple er an 1342 eth comde de Palhars, Arnau Roger II, recebec ua bona repotegada deth rei Pèir III perque, entà damnatjar eth monastèri de Gerri de la Sal e eth sòn esplendorós comèrç, auie maumetut eth camin de Collegats.
6 nau viatge	L'auie esbauçat e aquerò damnatjaue eth mercat e era vila de Gerri.
6 nau viatge	Eth comde responec, tostemp a trauèrs de documents redigidi en latin, qu'auie hèt er esbauç per orde deth rei, per'mor d'esvitar era hujuda deth comde Jaume d'Urgell, pretendent ara corona.
6 nau viatge	Jamès non saberam s'aguesta siguec ua desencusa de bon prètz deth comde de Palhars, mès çò qu'ei de cèrt ei qu'eth carís e eth sòn camin sigueren famosi en mès d'ua escadença.
6 nau viatge	Famosi e perilhosi.
6 nau viatge	Dilhèu d'acó vien bèri uns des sòns toponims: eth barranc de L'infèrn, era còva deth Serpent, eth prat deth Diable, era Cadira del Banyut, eth horat dera Caldera Grossa…tant qu'auançam damb Marta de cap ath monastèri de Sant Pere de les Maleses, ara dejà luenh dera carretèra, li torni a explicar se de qué va eth prètzhèt que harè es dues pròplèu setmanes.
6 nau viatge	L'ac expliquè de forma braca per telefon, mès ja me n'encuedè que non m'escotaue.
6 nau viatge	Era que s'a agarrat ua setmana de vacances s'aurie estimat mès de hèr ua trauessada pera nauta montanha e, per tant, quan li parlaua d'anar de pòble en pòble, non ac vedie bric clar.
6 nau viatge	Fin finau la convencí de vier, mès mos coneishem pro entà qué me n'encueda de qué non les auie totes.
6 nau viatge	De hèt mos coneishem des de qué neishérem pr'amor qu'es nosti pairs ja èren amics.
6 nau viatge	Damb Marta tostemp auem coïncidit en un esperit vitau parièr e ues vides que, maugrat era distància qu'a comportat eth hèt de qué des der an 1986 jo me demora en Palhars e era seguisque en Barcelona, tostemp an anat en parallèl.
6 nau viatge	Qu'ei era amiga de tota era vida, era amiga dera quau lèu non n'è notícies pendent mesi perque es dues èm fòrça ocupades, mès que mantiem coma un rituau senhat ua setmana de trauessada annau peth Pirenèu.
6 nau viatge	Pendent aguesta setmana, e sustot es prumèrs dies, sajam d'armonizar dus exercicis pro antagonics, coma ei eth hèt de caminar pujant e baishant montanhes damb eth hèt de charrar tròp entà meter-mos ath pas de çò que mos a vengut enes darrèri mesi.
6 nau viatge	Serà era mia companha pendent es prumèrs cinc dies de trauessada e me prengui coma ua mission especiau eth hèt de non deceber-la.
6 nau viatge	Atau donc, entà ahiscar-la, li parli des libres de Cela e Espinàs.
6 nau viatge	Li digui qu'Espinàs en sòn libre se nomente el barceloní e Cela el viajero: "el viajero escucha un señor muy sabio", "el viajero descabezó una siesta solemne"…
6 nau viatge	Cela des des sòns prumèrs viatges s'autonomente el viajero o el vagabundo, causa que li permet aluenhar-se e bastir un personatge que non ei eth, senon aguest viajero o vagabundo.
6 nau viatge	Aquerò l'aufrís ua grana libertat pr'amor que çò qu'opine, sent, guarde, dormís, eca, non ei er autor senon aguest personatge de sòrta qu'er autor se'n pòt lauar es mans.
6 nau viatge	Marta, qu'ei antropològa e non a guaire interès pes recorsi literaris, non semble especiauments encuriosida mès, totun, non lanci era toalha e l'expliqui qu'Espinàs adoptèc aguesta tecnica de Cela en libre que publiquèc en 1957, un an dempús d'acabar eth viatge: "el barceloní no pot tenir una entrada al Pallars més afortunada.
6 nau viatge	El barceloní menja al Palermo, que és un lloc de bona cuina (…); demà el barceloní començarà a caminar…" eca.
6 nau viatge	En cambi ena reedicion de 1999, ath delà de cambiar eth titol de Viatge al Pirineu de Lleida per A peu pel Pallars i la Vall d'Aran, suprimís era tresau persona e anulle lèu totes es referéncies ath barceloní.
6 nau viatge	Es cites de mès amont se convertissen en: "No puc tenir una entrada al Pallars més afortunada: Menjo al Palermo, que és un lloc de bona cuina (…); demà començaré a caminar…" eca.
6 nau viatge	A compdar d'aguest moment sonque mente el barceloní en comptades ocasions e bric mès ena vintea de libres de viatges qu'a escrit posterioraments.
6 nau viatge	Seguraments la decebi quan li coheissi que non ac sabi, mès sagi de la mantier interessada en tot explicar-li que quan hè uns dies liegí es dus libres, i trapè ues retirades plan curioses e enquia a viatges estramunquè damb bèth paragraf lèu calcat.
6 nau viatge	Aquerò m'estonèc.
6 nau viatge	Eth titol des libres des escrivans èren es madeishi -Viaje al Pirineo de Lérida e Viatge al Pirineu de Lleida- ,causa que podie respóner a un convengut prealable qu'includie de se dedicar es libres mutuaments, mès non creigui qu'eth convengut tanben includisse de tier es madeishi recorsi estilistics, exactaments es madeishes anecdòtes e parières hònts de consulta.
6 nau viatge	Sabi pas, trapi que i a massa coïncidéncies e bèra causa mès que de moment se me hè dificil de precisar, mès pensi arribar ath hons dera qüestion.
6 nau viatge	Pendent ua estona caminam en silenci.
6 nau viatge	Vaquí quines causes, còp sec me shaute aquerò de meter-me un fausnòm e me'n cèrqui un.
6 nau viatge	Se com me posqui autodenominar en mèn raconde?
6 nau viatge	Qué sò?
6 nau viatge	Qui sò?
6 nau viatge	Era excursionista?
6 nau viatge	Era trimaira?
6 nau viatge	Era oishinaira?
6 nau viatge	Uf, problèmes existenciaus en inici deth viatge.
6 nau viatge	M'entretengui ua estona en tot corsilhar sus eth tèma, mès tan lèu qu'alugui era gravadora entà descríuer era rota, me'n desbrembi.
6 nau viatge	Dempús de trauessar un bòsc, arribam en monastèri de Sant Pere de les Maleses.
6 nau viatge	Non mos i arturam.
6 nau viatge	Hè pena, de tant abandonat que se trape.
6 nau viatge	Era màger part de parets an queigut e posqui veir eth solèr de naut ennerit per generacions de hèr-i huec.
6 nau viatge	Sonque demoren quilhades es dues absides dera glèisa.
6 nau viatge	En ua d'eres i a un carton damb un Crist diboishat.
6 nau viatge	Qui lo deuec deishar?
6 nau viatge	Aguest monastèri bastit dejós dera montanha de ròca ei enquimerant.
6 nau viatge	Encara demoren bères labades der antic losat.
6 nau viatge	Pensi ena vida que deuie auer ena edat mieja.
6 nau viatge	En gésser deth bòsc entenem eth son aluenhat der arriu.
6 nau viatge	Era senderista?
6 nau viatge	Era nomada?
6 nau viatge	Era torista?
6 nau viatge	Un parelh de menutes dempús de passar per dejós d'ua grana tor electrica arribam ena còva deth Serpent.
6 nau viatge	L'expliqui a Marta que, segontes era legenda, eth soc deth tet ei era mèrca dera gran sèrp que i demoraue e que pendent sègles non auie arren a hèr qu'avalar-se as qui passauen per dauant.
6 nau viatge	Me ditz que, mès qu'ua sèrp, quan ei laguens dera còva mèsalèu li semble trapar-se laguens deth vrente d'ua balena.
6 nau viatge	Era mèrca deth solèr de naut ei eth sòn arrasteth dera esquia.
6 nau viatge	Redena, Marta!
6 nau viatge	Me cau reconéisher qu'a trapat un comparèr plan poetic.
6 nau viatge	Dempús de trauessar era carretèra N-260 arribam ena entrada deth tunèu dera Argenteria.
6 nau viatge	Sajant de trèir importància ath hèt d'auer trauessat ua carretèra nacionau en sòrta des enlairadi tucs des Pirenèus as que Marta ei acostumada, li soslinhi es diboishets deth senhau de transit que i a ath cant dera boca deth tunèu.
6 nau viatge	Non li son agradius?
6 nau viatge	Proïbit entrar en tunèu en biciclèta, a cauath, a pè o …en car!
6 nau viatge	Coma s'encara n'auesse, de cars!
6 nau viatge	Dauant era formacion geologica dera Argenteria tanben i a un senhau curiós: ua camerà fotografica antedeluviana, damb mascara e tot.
6 nau viatge	Eth pannèu recomane de hèr fotografies, mès ei plaçat de tau manèra que des dera màger part d'angles, se vòs fotografiar era Argenteria, ara fòrça gesserà eth senhau.
6 nau viatge	Es mèns predecessors, en arribar en aguest punt dera excursion, demorèren estonadi:
6 nau viatge	Por invierno, cuando se hiela, refulge al sol con brillos heridores; por el verano, cuando fluye llena de mansedumbre, centellea como un pez enorme y agonizante".
6 nau viatge	Durant el bon temps és només una curiositat, però a l'hivern es converteix en un espectacle sensacional que en justifica el nom.
6 nau viatge	Perquè les aigues del rierol que corre per Boumort, sobre el meu cap, rellisquen roca avall i s'entretenen en aquestes arrugues fins a glaçar- se."
6 nau viatge	A jo tanben m'impressione.
6 nau viatge	Damb tot aquerò de crotzar eth carís pes tunèus, hège ans que non i passaua e auia desbrembat era sua monumentalitat.
6 nau viatge	Li descurbisqui ua aparença mès vegetau que minerau.
6 nau viatge	Me rebrembe eth tronc d'un d'aguesti grani arbes des sèuves tropicaus.
6 nau viatge	Dejós des paraigües naturaus per a on se resquilhe era aigua i poirien víuer toti es èssers mitologics deth Palhars: es encantades que hèn era bugada obsessiuaments e viuen amagades en petites tutes; es holets rondinaires que se botgen en massa talament eishams d'abelhes; es bruishes transformistes jargades de nere; eth Boc de Miterna hènt er animau e encamardant hemnes remeieres damb era sua grana vèrga…
6 nau viatge	Era guardada se me pèrd enes cornèrs dera crospa polida e enes vrentes rajolants enquia que se me desvie de cap ara dreta e me torni a meravilhar.
6 nau viatge	Ei coma s'en hèr tota era fòrça deth morir auesse plegat era pèira quan ère mofla e dempús auesse demorat solidificada de pic.
6 nau viatge	Aciu un estudiant de geologia que deu bauejar!
6 nau viatge	Guardi a Marta pera coa deth uelh.
6 nau viatge	Non bauege, mès semble que li shaute perque s'ac guarde damb era expression d'interès que tan plan li coneishi: era leugèra arridalha, es uelhs miei clucadi, eth menton un shinhau lheuat…
6 nau viatge	En arribar en airau de pòsa de Morreres tòque era part mès pesuga deth dia: era pujada tath pòble de Pujol per ua pista.
6 nau viatge	Deisham endarrèr era parelha de grani carrassaires que hèn conjunt damb er airau de pòsa dera Font de la Figuereta e, sense pensar-mos-ac guaire, seguim tà naut.
6 nau viatge	Hè calor, enteni alendar faissugaments a Marta darrèr mèn e es pensaments se tornen recorrents: era engiponaira?, era panotejaira?, era criminau?
6 nau viatge	Mos auancen un parelh de gojats en bicicletes de montanha.
6 nau viatge	Aguesta pista forme partida dera rota en BTT dera planhèra de Corts.
6 nau viatge	Es colors ludents des ròbes des ciclistes se pèrden entre era bromassa.
6 nau viatge	Ua estona mès tard d'auer passat eth parelh de cases de Pujol, deisham ara quèrra ua polida crotz de tèrme deth sègle XVII.
6 nau viatge	Just darrèr i a un cable dera lum.
6 nau viatge	Quauquarrés s'a encaborniat en que non hescam fòtos.
6 nau viatge	Era erranta?
6 nau viatge	Era caminaira?
6 nau viatge	En tot arribar en Peramea, qu'ei eth pòble mès gran deth Pla de Corts, viuem ua anecdòta que rebrembaram pendent fòrça ans.
6 nau viatge	Se debane pr'amor que vau damb Marta.
6 nau viatge	S'auessa estat soleta o damb un acompanhant masculin seguraments non aurie passat arren de çò qu'ara explicarè.
6 nau viatge	Mès m'acompanhe ua auta hemna, causa que hè mès de bon hèr cèrts contactes que d'auta manèra non se produsirien.
6 nau viatge	Aquerò me hè a pensar en un recors literari que tien tant Cela coma Espinàs, e qu'ara me n'encuedi qu'ei limitador.
6 nau viatge	Eri enes sòns libres deth viatge peth Pirenèu raconden es sues experiéncies d'ua manèra que semble que viatgen solets quan, en cambi, viatjauen quate: eri dus mès un madrilenh amic de Cela, eth doctor Luis Barros, e eth suer d'Espinàs, Felipe Luján, pair der escrivan e gastronòm Néstor Luján.
6 nau viatge	Mo'n sabem pes dedicatòries des libres, mès non pes racondes deth viatge.
6 nau viatge	Espinàs escriuec:
6 nau viatge	E Cela, tostemp mès blagaire:
6 nau viatge	I al meu amic Josep Maria, quàquer barceloní, mestre en trotades de llop i home de bé."
6 nau viatge	Dempús, ath long dera narracion jamès Cela se referís a Espinàs, ne Espinàs a Cela:
6 nau viatge	Se senten les veus d'algú que sopa en un altre racó.
6 nau viatge	Mès anem tà çò que volia explicar.
6 nau viatge	Resulte que, en tot arribar en Peramea, Marta e jo mantiem ua interessanta convèrsa sus era problematica des michons enes familhes nombroses.
6 nau viatge	Parlam des penes e trebalhs de convencer-les tà que tenguen un michon de cada color pr'amor que tostemp n'i a un que, o ben non apareish enlòc, o ben a un horat tan gran en dit pòdo qu'ei incomòde de meter-lo-se.
6 nau viatge	Parlam dera mielhor estratégia entà plegar era montanha de michons, qu'ei profitar eth moment en qué es mainatges son ipnotizadi dauant eth televisor.
6 nau viatge	Alavetz qu'ei qüestion de deishar-les eth tistèr plen de michons ena tauleta de dauant e meter-les un michon enes mans.
6 nau viatge	Coma automates, les van plegant sense encuedar-se'n e, se se planhen, tostemp te rèste eth recors de menaçar-les d'amortar era tele.
6 nau viatge	Parlam d'aguestes causes quan coneishem a un pastor.
6 nau viatge	Qu'ei un òme damb un front generós que l'arribe enquia mieja tèsta, tant qu'era auta mitat l'ocupe un flòc espés de peus blanqui que, encara que non hèsque vent, se li sostien quilhadi.
6 nau viatge	Deu auer uns setanta o ueitanta ans.
6 nau viatge	Mos demore emparat en un long rastòl de pastor en un horcalh de camins.
6 nau viatge	L'acompanhen ua dotzea de oelhes e era gosseta, que lèu sabem que respon ar originau nòm de Pastora (un nauanta per cent des gossets deth Palhars se criden Pastora o Moret).
6 nau viatge	Tan lèu qu'arribam ena sua nautada, s'aufrís a acompanhar-mos tath dolmèn dera Mosquera.
6 nau viatge	Dobtam.
6 nau viatge	Auem talents d'arribar en Peramea, a on coneishi gent que voi saludar.
6 nau viatge	En Peramea i an anat a víuer ues quantes parelhes joenes damb mainatges.
6 nau viatge	Ei des pògui pòbles deth Palhars a on era demografia creish un an darrèr der aute.
6 nau viatge	En veir que dobtam, er òme ditz: "va, hemnes, que darrèraments me senti plan trist e solet".
6 nau viatge	E, guarda, non sabi se per qué, aquerò mos convenç.
6 nau viatge	Quin mau i a, en anar amassa a veir eth dolmèn?
6 nau viatge	Ath delà, segontes un pannèu, s'està sonque a cinc menutes.
6 nau viatge	Atau coma intuíem, un còp en dolmèn mos demane que l'acompanhem en tot dine.
6 nau viatge	E, coma que hè ua calor paralisanta e eth morralet se mos claue ena esquia, acceptam a sèir-mos ena ombra d'uns arbes tant qu'eth avale.
6 nau viatge	Entre nhacada e nhacada, mos demane sense consideracion: a on demoram?, a qué mos tiem?, guairi ans auem?
6 nau viatge	Quan li digui qu'escriui libres, me guarde damb cara d'esceptic e ditz: "e ja acampes, damb aquerò?"
6 nau viatge	E, automaticaments, retornen es trafecs: era pelacanyes?, era rodamón?, era trinxeraira?
6 nau viatge	Ua estona mès tard, se quauquarrés vedesse era scèna de luenh se pensarie que se tracte d'un quadre bucolic deth romanticisme mès rabiós: en un prat ues quantes oelhes pèishen jos eth solei e, ena ombra, un vielh pastor acompanhat deth sòn gosset fidèu aufrís era bota a dues gojatòtes damb es carilhons rogidi.
6 nau viatge	Mès s'eth quadre, gràcies a un invent deth Doraemon, de ressabuda prenesse vida, s'entenerie se com eth vielh pastor mos explique qu'eth, ath long dera sua vida, n'a tocat de tot: de veudes, de maridades, de celibatàries, de monges…
6 nau viatge	Sustot monges.
6 nau viatge	E sustot, ua que coneishec en un espitau de Barcelona a on s'i estèc ingressat.
6 nau viatge	Bèth dia eth li metec era man en pitrau e era li floquèc un lampit mès, quan venguec de hè'c, se'n penaïc e li botèc era man dejós des linçòs.
6 nau viatge	E alavetz siguec quan, segontes paraules textuaus deth bon pastor, "aquiu dejós era hemna i trapèc es Estats Units, Itàlia e toti es païsi deth mon".
6 nau viatge	Era monja a compdar d'aqueth dia l'ensenhèc a recitar eth Pare Nòste petit -que, en contra d'açò que me pensaua, tient en compde eth ton dera convèrsa, non a arren de subversiu-, e enquiath dia d'aué, cada viatge qu'er òme rebrembe eth Pare Nòste petit, li vien entath cap es cueishes dera monja.
6 nau viatge	Qu'ei evident qu'eth pastor, sense que li dem pè a cap de fantasia erotica, mos pren pes protagonistes des Excursionistes Calentes que, entà qui non ac sàpie, ei era prumèra pellicula porno en catalan.
6 nau viatge	Ben, en catalan son es credits perque es actors e actritzes non pòden, ne les cau díder ne shò ne arri.
6 nau viatge	O sigue que, tan lèu que trapam eth moment avient, li comunicam es nòstes intencions de contunhar eth camin.
6 nau viatge	Mos lheuam e alavetz eth pastor damb grana solemnitat, mos autrège ua leçon d'adiu.
6 nau viatge	Mos conselhe que jamès mos divorciem des nòstes parelhes e que, se bèth viatge mos assabentam de qué eri an ua aventura, hescam coma s'arren, que ja les passarà.
6 nau viatge	Per contra, s'èm nosates es que tòquen veudes, maridadi o celibataris, hescam çò de madeish: non ac auem de díder as nòsti òmes e ac auem de gaudir perque, se qué voletz, aguestes causes son era sau dera vida.
6 nau viatge	Dempús d'aguesta amassada e enquia qu'arribam en Peramea me demori sense idies entara mia autodenominacion.
6 nau viatge	Non me trèigui deth cap çò que mos ven de passar.
6 nau viatge	D'un costat me senti satisfèta pr'amor qu'era anecdòta a impressionat a Marta, mès der aute sò plan desconcertada.
6 nau viatge	Ja en pòble, mos trapam a Gabi Serra, un amic que hè de garda deth refugi de Cuberes, en Boumort, e que, totun auer neishut en Barcelona, ja hè ans que s'està damb era hemna e es tres hilhs en Peramea.
6 nau viatge	L'explicam çò que mos a succedit e se hè un hart d'arrir.
6 nau viatge	Se ve qu'aguest pastor, taument eth hantauma deth Pla de Corts, s'apareish a toti e tostemp explique es madeishes istòries.
6 nau viatge	Per un moment auia pensat que bèth un auie installat ua camerà amagada.
6 nau viatge	Tot e que Gabi persute qu'entrem en çò de sòn tà hèr eth cafè, refusam era invitacion perque encara mos demore camin entà hèr.
6 nau viatge	Atau donc, dèishi era planhèra de Corts damb un cèrt engüeg e li comenti a Marta que me shaute tot, d'aguesta planhèra nauta: eth clima e eth paisatge son es mès benevòls deth Palhars Sobirà; es tralhes preïstoriques e istoriques que s'i an trapat l'autregen un caire mistic que m'atrè; era fertilitat des sues tèrres impregnen d'optimisme as sòns abitants; es pòbles, damb teules vermelhes en sòrta des vielhes labades pissarroses, an estat amorassadi…
6 nau viatge	E qu'a uns moments…
6 nau viatge	Rebrembi serades luminoses en estanh de Montcortès; caminades de tardor peth camin vielh de Balestui; cauderades de magràs ena plaça de Peramea; coes laguens dera glèisa entà guardar es esquelets qu'es abitants d'aguest pòble venèren eth dia des Martirs Sants…
6 nau viatge	Me pensi qu'arrés aurie de deishar de hèr un torn pera vila clausa de Peramea.
6 nau viatge	Hè'c qu'ei tornar a alendar es aires dera edat mieja.
6 nau viatge	Encara se sauven es carrèrs empeirats, es nèires ara vòra des dus carrèrs principaus, detalhs deth bastiment des temps des comdes deth Palhars…
6 nau viatge	Ena plaça principau mos cau fixar en gran om, declarat arbe monumentau, ena hònt, en beurader, eth lauader…
6 nau viatge	Era baishada tà Gerri des de Peramea se hè dura perque eth darrèr tram ei un caminòu inventat.
6 nau viatge	Es qui lo dauriren e lo merquèren deuien crubar comission deth traumatològ pr'amor que, o ben non tengueren en compde eth traçat deth camin vielh o ben, s'aguest passaue pera actuau carretèra e auie despareishut, cuelheren ath dret sense imitar era sabença des camins tradicionaus.
6 nau viatge	Eth resultat ei que lèu i deisham un tròç de jolh.
6 nau viatge	En Gerri contunham de hèr a temptar es meniscs en baishar pes carrerons costeruts.
6 nau viatge	Mos arturam tà campar era grana bastissa que pendent sègles auie estat eth magazèm dera sau.
6 nau viatge	Ei ena plaça d'Angel Esteva.
6 nau viatge	Li comenti a Marta qu'ara se reconvertís en Museu de la Sal.
6 nau viatge	Serà ua des sedences dera Xarxa de Museus de la Ciència i la Tècnica de Catalunya.
6 nau viatge	S'amuisharà tot eth procès dera sau.
6 nau viatge	Ei previst de restaurar bères salines pr'amor d'explicar eth camin dera sau des de que gessie pera hònt d'aigua salada enquia qu'arribaue enes aires a on s'esbugassaue e cristalizaue.
6 nau viatge	Aquiu s'arremassaue damb escampes e se botaue en sacs fini que, a basa de viatges de somèr, s'amiaue tath gran magazèm.
6 nau viatge	Aquiu s'ensacaue entà dar-la as animaus o s'empaquetaue entà codinar…
6 nau viatge	L'expliqui a Marta qu'eth còp que siguí en embaish deth magazèm, ena sala a on se magazemaue era sau, me demorè sense alend quan siguí conscienta dera sua magnitud.
6 nau viatge	Sabia qu'era sau ath long dera istòria auie estat tant importanta qu'auie dat nòm autanplan ath mot salari – se pagaue eth trabalh des legionaris romans damb sau- , mès ne siguí conscienta per prumèr viatge en veir eth magazèm de Gerri.
6 nau viatge	Com ei possible que se podessen recuélher tanti quilòs de sau en un pòble tan petit?
6 nau viatge	Còp sec, ua hemna que, per çò que se ve, seguie d'aurelha era nòsta convèrsa, non se'n pòt estar de díder: "Petit, ara!
6 nau viatge	Abantes auie estat fòrça gran!
6 nau viatge	Aciu i auíem auut de tot: mètge, guardia civiu e capelhà!"
6 nau viatge	Coma que mos ve damb cara de badòcs, contunhe: "…e dues carnisseries, dus colmados, dus haures, dus hustèrs, un sarte, un sabatèr, quate o cinc pensions…
6 nau viatge	Pensatz que hègem mercat cada dissabte"!
6 nau viatge	Lèu mos en.hisquèrem en ua animada convèrsa.
6 nau viatge	Era esponanèa se dits Conxita Peret.
6 nau viatge	Deu auer uns setanta ans.
6 nau viatge	Mos explique qu'era comencèc a trabalhar enes salines de plan petita.
6 nau viatge	Ja de mès grana entrèc a trabalhar en Alfolí – qu'atau ei coma se coneish eth magazèm- empaquetant era sau tà vener-la enes comèrci.
6 nau viatge	Mos explique que, annauments, s'arribauen a fabricar seishanta mil quintaus de quaranta quilòs!
6 nau viatge	Mos aclarís qu'un quintau son quate arròbes.
6 nau viatge	E ua arròba, dètz quilòs.
6 nau viatge	Era hemna, ignorant es mies celhes rufades per esfòrç mentau dera multiplicacion, contunhe explicant qu'en aqueri tempsi Gerri ère un trafec de cars e camions qu'arribauen cada dia entà emportar-se sau pertot.
6 nau viatge	Cada an eth magazèm s'aumplie e se uedaue.
6 nau viatge	Ne viuie un revolum de gent.
6 nau viatge	Es cases mès fòrtes auien ues quantes salines e logauen bordèrs entà hèr eth trabalh.
6 nau viatge	En pòble tostemp auie mulatèrs que se demorauen a passar era net en ua des pensions.
6 nau viatge	Eth dissabte, coma qu'en mercat i anaue gent de pertot tà véner es sòns productes e, dempús, tà crompar sau, eth pòble borie d'activitat.
6 nau viatge	Pujauen crompadors de Lhèida, Tàrrega, era Val d'Aran…
6 nau viatge	Ath delà de sau, crompauen truhes deth país, anhèts de nauta montanha…
6 nau viatge	Quan li demani se com ei qu'aguest comèrç s'acabèc, me ditz qu'eth tòrt siguec dera aiguada de 1982.
6 nau viatge	Aquera aiguada s'auec hèr a seguir es salines.
6 nau viatge	En autes escadences aquerò ja auie passat, mès alavetz era sau ère rendibla e se tornauen a rebastir.
6 nau viatge	Er an 1982, totun, ja auie partit fòrça gent deth pòble de cap as ciutats, era sau de Gerri non auie eth prestigi d'abantes perque li mancaue iòde e, ath delà, arrés non ère dispausat a honer-se jos eth solei de meddia.
6 nau viatge	Entà acabar, li demani se quina sau li shaute mès, era de Gerri o era de mar?
6 nau viatge	Non s'ac pense dus viatges: era de Gerri, sense cap sòrta de dobte!
6 nau viatge	Ei plan mès bona!
6 nau viatge	Contunham baishant enquiara carretèra.
6 nau viatge	Gerri a un encantament plan especiau: er arriu a on se banhen es ostiuants, eth pònt, es carrèrs damb plaques personalizades, es detalhs arquitectonics de diuèrses epòques, es terrasses des bars…
6 nau viatge	Domatge des salines abandonades e dera carretèra.
6 nau viatge	Ara diden que lèu haràn ua varianta que passarà per dehòra.
6 nau viatge	Pro qu'eth pòble posque alavetz tornar a enténer er arriu en sòrta des motors…
6 nau viatge	Anam a gésser just dauant çò qu'auie estat eth lotjament dera Golondrina, a on s'arturèren a dinar Cela e Espinàs.
6 nau viatge	Ara ja non ei un lotjament.
6 nau viatge	Dempús deth franquisme se coneishec coma eth lotjament dera Oreneta e demorèc dubèrt enquia hè dus ans.
6 nau viatge	Es patrons ja èren massa vielhs entà encuedar-se'n.
6 nau viatge	Era pòrta de baish ei ajustada.
6 nau viatge	Me shautarie tant, guardar era casa per laguens…
6 nau viatge	Rebrembi, dètz o quinze ans endarrèr, auer-i dinat en mès d'ua escadença.
6 nau viatge	Ua parelha ges dera bastissa.
6 nau viatge	Coma que mos ven parades aqui dauant, mos demanen se cercam a bèth un.
6 nau viatge	Les explicam que seguim es passi de Cela e Espinàs e les demani s'eri les coneisheren.
6 nau viatge	Jo gesqui enes libres qu'escriueren deth viatge!
6 nau viatge	Alavetz jo deuia auer uns setze ans.
6 nau viatge	Les mestrè era taula!".
6 nau viatge	Sense botjar-mos deth trepader, en tot per aute costat passauen coches e mès coches, mos aclarissen qu'eri dus son frairs: era Maria des "andares principescos", segontes Cela, e Lluís Visa.
6 nau viatge	Eri, es sues tres germanes e era sua mair amièren era pension pendent molti ans.
6 nau viatge	Auien ua parròquia de clients fidèus que i passauen tres setmanes d'ostiu e es dies de Setmana Santa.
6 nau viatge	Arribauen en coche de linha e, mès endauant, en coche pròpi, e s'installauen ena pension coma se siguessen en çò de sòn.
6 nau viatge	Èren de Barcelona, Sabadell…
6 nau viatge	Bèri uns vengueren pendent mès de vint ans!
6 nau viatge	Passejauen, se banhauen en arriu e, de quan en quan, Lluís les hège a pujar en sòn jeep e les portaue d'excursion entar Estany de Sant Maurici, en Aigüestortes…
6 nau viatge	Ère ua auta sòrta de toristes, ven de díder damb ua dèisha de tristesa, "ara es toristes son uns cus de mau sèti: aué aciu, deman aquiu delà…".
6 nau viatge	Era convèrsa s'alongue e acabam parlant dera sau.
6 nau viatge	Diden qu'era de Gerri ei quate viatges mès salada qu'era de mar.
6 nau viatge	Abantes der adiu les demani se quina sau les shaute mès.
6 nau viatge	Tu ja sabes qu'es animaus an plan paladar, vertat?
6 nau viatge	Donques metam per cas qu'as un escabòt de oelhes.
6 nau viatge	S'a verificat que tu cuelhes un sarpat de sau de Gerri e la dèishes sus ua pèira e n'agarres un aute de mar e la dèishes en ua auta, e es oelhes tostemp anaràn tara de Gerri.
6 nau viatge	Veiràs se com era sau de Gerri vòle!
6 nau viatge	En gésser de Gerri passam a visitar eth fabulós monastèri e dempús ja cuelhem eth camin dera Mare de Deu d'Arboló.
6 nau viatge	Pensi enes convèrses qu'auem mantengut en aguest pòble.
6 nau viatge	Era hònt d'aigua salada contunhe rajant, atau coma ac a hèt des de quan es crabes hègen lan, mès ara, per prumèr viatge en centenats d'ans, arrés non li hè cabau.
6 nau viatge	Dempús, torni enes mies: era contemporanèa?
6 nau viatge	Er ermitòri romanic d'Arboló -a on se celèbre era amassada mès importanta der airau eth prumèr dimenge de mai- contunhe estant meravilhós maugrat eth tunèu damb retirada de tren que s'a bastit uns mètres mès enjós, ara vòra der arriu, e que se campe des des parabandes dera plaça.
6 nau viatge	Non mos i entretiem pr'amor que se hè tard e mos cau sauvar eth sopar en Baro.
6 nau viatge	Encara hège dia quan arribam enes pònts d'Arcalís.
6 nau viatge	I a eth vielh (ua atractiua palanca de hèr) e eth nau (mès solid e foncionau, mès sense encantament).
6 nau viatge	Eth vielh li dèc eth nòm a un grop de musica tradicionau plan estimat en airau.
6 nau viatge	Se conèish qu'es vigílies de Nadau der an 1991 se celebrèc un acte entà hestejar que s'auie signat eth compromís dera construccion deth pònt nau.
6 nau viatge	Un musician, Arturo Blasco, convencec as sòns amics de cançons populares e tonades d'entestar ua acompanhada que gesserie de Baro, trauessarie eth pònt vielh e arribarie en restaurant El Carro, en aute costat deth Noguera Pallaresa.
6 nau viatge	Pendent era caminada non deishauen de tocar e sonauen es esturments laguens deth restaurant.
6 nau viatge	Se ditz qu'es pothi e es anhèths gessien dançant deth horn e qu'es esturments repotegauen sense pòsa pera vrespada e pera còga deth solei.
6 nau viatge	Siguec eth prumèr acte important des que vierien a coneisher-se coma eth grop de musica El Pont d'Arcalís.
6 nau viatge	Trauessat eth pònt, ja èm en Baro.
6 nau viatge	Ei un pòble sense era estructura des pòbles deth Palhars.
6 nau viatge	De hèt, ei un pòble de carretèra que, seguint era tradicion de lòc de pas concentre pensions, restaurants, un camping e, ara, uns apartaments en sèria, producte d'aguesti darrèri ans de construccion exaltada, damb fantastiques vistes tara carretèra N-260.
6 nau viatge	Enquia hè pòc tanben auie un refugi entà piroguèrs.
6 nau viatge	En Baro, a diferéncia de d'auti pòbles deth parçan, era gent non viuie dera tèrra, deth bòsc o des vegades; viuie deth camin per a on auien de passar toti es qu'arribèssen en Palhars Sobirà, viuie des mulatèrs que transportauen productes de naut en baish per aguest camin, e auien besonh de lòcs a on minjar e dormir, mès, sustot, viuie der arriu.
6 nau viatge	Eth Noguera Pallaresa ère ua hònt de riquesa.
6 nau viatge	Les permetie auer peish fresc, ua mòla e un ressèc idraulics e, çò de mès important, es carrassaires.
6 nau viatge	Eth hèt d'auer ua mòla a on baishauen a mòler era gent des pòbles hège qu'en pòble tanben i auesse ua petita botiga, un sarte e un relotgèr…
6 nau viatge	Atau, mentre qu'as pagesi se les molie eth gran, profitauen entà hèr quate encargues e entà degostar, en bèra ua des quate pensions, ua amanida de peberòt piquent, tomates e sardines de lhauna.
6 nau viatge	Es dus prumèrs ingredients enes pòbles de montanha non les tastauen enquia finaus d'ostiu, e per aquerò ne gaudien sonque quan baishauen tà mòler; es sardines de lhauna èren ua delicatesa que sonque se podien perméter atau que podien véner un shinhau de haria qu'auien artenhut dempús de segar eth horment.
6 nau viatge	Per çò que tanh ara riquesa que comportauen es carrassaires, mos cau tier en compde que per Baro i passaue tota era husta que s'auie talhat enes uelhs deth Noguera Pallaresa.
6 nau viatge	Abantes deth sègle XVIII es pagesi hègen de carrassaires de manèra ocasionau, mès a compdar dera mitat d'aguest sègle i auec ua demana plan fòrta de husta deth Pirenèu – en part perque s'auien desboscat es picades de mès enjós, en part perque era armada reiau ne requerie fòrça e de qualitat entà bastir es sòns vaishèths – e eth mestièr de carrassaire se professionalizèc.
6 nau viatge	Era navigacion per arriu se pagaue e es jornaus qu'artenhien aqueri òmes per talhar arbes, carrejar-les enquiar arriu, bastir es carrassi e baishar-les aigües enjós, jamès non les aurien artenhudi en tot hèr de pagès.
6 nau viatge	Es carrassaires governauen sòs e en Baro, coma en d'auti lòcs, les recebien damb es braci dubèrts, enquia qu'era construccion de restanques de mitats deth sègle XX acabèc damb er ofici.
6 nau viatge	Ara, dera mòla, deth ressèc, des carrassaires e des petiti comèrci sonque ne demore er arrebrembe, mès Cela e Espinàs encara ne coneisheren bera causa.
6 nau viatge	Aumens per çò que hè as petiti comèrci.
6 nau viatge	Eri dormiren ena pension Menal.
6 nau viatge	Segontes es escrivans alavetz tanben hège d'estanc, centrau de telefons, leitaria e cerèr.
6 nau viatge	Nosati haram era mieja pension en ua des dues aubèrges qu'encara se sostien, era aubèrja Farré.
6 nau viatge	De restaurants n'i a dus o tres mès.
6 nau viatge	Qu'è curiosèr per saber se com anarà, aquerò de dormir en aubèrges, pensions e otèls de pas.
6 nau viatge	Serà eth prumèr còp qu'ac hèsqui.
6 nau viatge	Tostemp qu'auia anat de trauessada auia dormit en refugis, tendes de campanha, aubèrges o jos es esteles.
6 nau viatge	En cambi, eth curiosèr per saber se com me posqui denominar se des.hè per moments.
6 nau viatge	Des fausnòms que m'an vengut entath cap pendent era caminada, non me'n shaute pas cap.
6 nau viatge	Qu'ei clar que dilhèu, damb es dies, me vierà era inspiracion.
6 nau viatge	Qui ac sap?
6 nau viatge	Dilhèu ara fin deth viatge aurè trapat se qui sò!
6 nau viatge	Fin finau è dormit en ua aubèrja!
6 nau viatge	Jo èra qu'ère causa hèta que non ac haria enquia que portèssa dentadura postissa!
6 nau viatge	Mès veigui que, o ben m'è hèta grana, o ben auia ua idia faussa de se qué èren es aubèrges e pensions, pr'amor qu'era experiéncia m'a shautat.
6 nau viatge	M'imaginaua qu'enes parets dera recepcion i traparia quadres de punt de crotz e, enes lavabos, eth papèr igienic de recambi se sauvarie laguens d'un emboish de gahet ròsa.
6 nau viatge	Es clients serien persones dera tresau edat de bèth centre excursionista o esbart dançaire; i aurie un crucific en cada cramba; sonque un lavabo compartit ath hons deth correder…
6 nau viatge	A tot darrèr, d'aquerò, arren d'arren.
6 nau viatge	Era cramba ère confortabla, eth banh ère laguens dera abitacion e eth sopar…
6 nau viatge	Mmmmm, quin sopar!
6 nau viatge	Dempús dera tension de tot eth dia entà enregistrar plan eth recorrut, susvelhar qu'eth GPS non se demorèsse sense piles, non pèrder eth camin e, sustot sajar de convéncer a Marta dera gràcia dera rota, me relaxè de còp e gaudí un pialèr.
6 nau viatge	Era taula de hormatges deth moment culminant siguec geniau.
6 nau viatge	Acompanhadi de molonets de marmelades e gelarèies de colors fòrts tan suggerentes damb ua gelatina de mango, de jordons, de ròsa, de lavandes e violetes, Jaume Mora dera aubèrja Farré mos mestrèc, avientaments acompanhat d'ua botelha de vin nere que demorèc mès espremuda qu'ua serpilhèra, un tast de diuèrsi hormatges artesanaus deth parçan.
6 nau viatge	De lèit de vaca i auie eth Peça d'Altron humat e eth Tou dels Til.lers del Tros de Sort; de craba, eth dera Roseta de Gavàs; e, de oelha, eth de Casa Mateu de Surp.
6 nau viatge	E eth prètz dera mieja pension non ère guaire mès car qu'eth d'un refugi de nauta montanha!
6 nau viatge	Encara mos afeccionaríem as aubèrges!
6 nau viatge	Dauant era arridalha neutra dera mia companha de viatge auria d'auer cambiat de tèma, mès encara ahisquè en tot hèr-li a veir era diferéncia entre eth pòc confòrt que trapèren Cela e Espinàs ena aubèrja de Baro, e eth qu'auíem trapat nosates.
6 nau viatge	Es escrivans cercauen era rusticitat d'aguestes tèrres e aciu la trapèren.
6 nau viatge	Alavetz non i èren es comoditats actuaus, ne era gent s'auie acabat de recuperar dera guèrra civiu.
6 nau viatge	En Palhars era guèrra supausèc ua bassacada qu'amièc a un revolum de gent ena misèria, de manèra qu'enes ans cinquanta en Baro e en fòrça d'auti pòbles encara non existie cap era electricitat, era aigua correnta, ne es escoladers.
6 nau viatge	Ath maxim enes cases i auie ua prauba ampola alimentada per ua mòla idraulica, encara se codinaue damb lenha e, en Baro madeish, calie vier a cercar era aigua en arriu.
6 nau viatge	O sigue qu'amiar ua aubèrja, per petita que siguesse, damb aguesti trebucs, deuie èster complicat.
6 nau viatge	Non ac vedie atau, era?
6 nau viatge	Es paupetes lèu barrades de Marta èren ua pròva evidenta que, ad aqueres ores dera net e dempús de caminar tot eth dia, non ac vedie de cap manèra.
6 nau viatge	Aguest maitin, totun, ère mès desvelhada e prèsta entà víuer ua naua jornada d'aguest viatge singular que mos pòrte a sautar de pòble en pòble.
6 nau viatge	Coma que mos auem lheuat tàs sèt e ad aguesta ora ena aubèrja non mèstren er esdejuar, auem minjat un bocin deth mòs que mos premaniren ager e tiram entà amont soniant en un cafè damb lèit cauda.
6 nau viatge	Des de Baro enquia Tornafort seguim eth camin Saliner.
6 nau viatge	Abantes, quan era sau ère era soleta manèra de sauvar es aliments e se'n despenie fòrça tant entà balhar-la as animaus coma entà consum uman, aguest camin ère plan transitat per corratades de saumets cargadi de sau.
6 nau viatge	De hèt supausi que n'auie mès d'un de camin Saliner.
6 nau viatge	Jo sonque ne coneishi dus, mès damb era quantitat de sau que se produsie e era riquesa qu'auien auut tant eth monastèri de Gerri coma eth madeish pòble de Gerri, segur qu'auie mès camins d'exportacion.
6 nau viatge	Jo coneishi eth que gessie de Gerri e, passant per Baen e Sant Sebastià, s'enfilaue enquiath bonh de Mollet, crotzaue eth pòrt de Cantó e baishaue de cap ara Seu d'Urgell; e eth qu'aué seguim, que gessie de Gerri, passaue per Baro e s'enlairaue de cap a Malmercat e Tornafort des d'a on sautaue tà Freixa e, dempús, tàs pòbles dera auta banda dera cadia: Junyent, Biscarbó, Vila-rubla, Castellàs, Guls… enquiara Seu d'Urgell.
6 nau viatge	Aué peth camin solet i trapam un pagès que uishine naut deth tractor.
6 nau viatge	Lo trapam apròp de Baro.
6 nau viatge	En guardar-mos, se mos aprèsse e arture eth motor, causa que hè que Marta, escalabrada per çò qu'ager mos arribèc damb eth pastor, se còrde eth boton de naut dera camisa.
6 nau viatge	Sense demanar-l'ac eth pagès mos explique exactaments per a on passe eth camin.
6 nau viatge	Ditz qu'es deth Consell Comarcal lo dauriren est an passat, mès era gent se pèrd pr'amor que non ei ben mercat.
6 nau viatge	Passat eth barranc, mos cau virar tara dreta entà entrar en bòsc.
6 nau viatge	Alavetz ja veiram qu'eth camin hè ues marranxoles entre es arbes.
6 nau viatge	Ues qué?
6 nau viatge	Ues marranxoles – repetís.
6 nau viatge	E, de còp, me n'encuedi de dues evidéncies.
6 nau viatge	Ua, qu'er òme m'acabe d'autrejar ua paraula: marranxoles!
6 nau viatge	Aué ja sò erosa.
6 nau viatge	D'a on deu auer gessut aguesta paraula tant expressiua.
6 nau viatge	Marranxoles, era paraula palharesa entà díder bestorns, ziga-zaga, viravòltes…
6 nau viatge	Forma e contengut, significant e significat.
6 nau viatge	Que tot ei cossent.
6 nau viatge	Era auta evidéncia ei que, peth hèt d'escríuer aguesta guida e de voler hèr a veir aguesta trauessada, contribuïsqui ara pèrda de bèra causa.
6 nau viatge	Aué aguest pagès a parat eth trabalh pr'amor que per aciu non i passe arrés e auem escambiat presents de cortesia: eth mos a autrejat ua paraula e mos a senhalat per a on passe eth camin e nosati l'auem autrejat un maitin diferent.
6 nau viatge	S'era guida se publique e era trauessada se popularize, arribarà un moment en qué cap de pastor s'estancarà entà díder as excursionistes que se sent trist e solet e cap de pagès arturarà eth sòn tractor entà hèr present d'ua paraula.
6 nau viatge	En tot pensar en aquerò arribam en un horcalh de camins en miei d'ua euseda.
6 nau viatge	I a un pau plantat pes deth Consell Comarcal.
6 nau viatge	Per çò que se ve, se desbrembèren de fixar-i es estaques indicatiues e bèth un, indignat, i a hèt ua pintada damb fautes d'ortografia includides: Fills de puta, pose-ho la senyalitzaçió!
6 nau viatge	Quin terrorista dera lengua!
6 nau viatge	Embèstie plan ua senhalizacion deficienta, mès encara embèstien mès aguestes fautes!
6 nau viatge	En tot sajar de desbrembar-les, comentam damb Marta que, se plan ei cèrt qu'ath long dera istòria es camins de bast jamès non s'auien mercat perque era majoritat de gent tanpòc non sabie liéger, ara qu'ac hèm, serie bon qu'ac héssem pro ben.
6 nau viatge	Erosaments, coneishi un shinhau er airau e dedusisqui qu'entara quèrra se va tà Sort e entara dreta, tà Malmercat, qu'ei entà a on mos dirigim.
6 nau viatge	En ua clarulha deth bòsc ja campam Malmercat.
6 nau viatge	Jamès l'auia guardat des d'aguest punt.
6 nau viatge	Ei des d'a on lutz mès.
6 nau viatge	A viatges me pensi qu'aguest nucli pòrte ath dessús eth pes deth sòn toponim.
6 nau viatge	Li còste lheuar eth cap.
6 nau viatge	Ara ja sonque ei abitat bères tempsades.
6 nau viatge	Era rèsta des dies demore uet, e me n'encuedi dera sua tristesa.
6 nau viatge	Tant importanta qu'auie estat era familha Copons pendent sègles!
6 nau viatge	Ua familha qu'anèc de baisha, coma tantes n'auem…
6 nau viatge	A mida que mos i apropam me n'encuedi d'ua singularitat: ei eth pòble dera val de Siarb qu'a mès bòrdes e, en contra de çò que succedís en d'auti pòbles palharesi, aciu son repartides pes camps de baish.
6 nau viatge	Coma pujar era èrba enquias bòrdes deth pòble deuie èster plan dur, era gent de Malmercat bastic es bòrdes enes madeshi camps entà botar-i era èrba dalhada.
6 nau viatge	Bères ues s'an reabilitat coma prumèra o dusau residéncia e d'autes son esbauçades.
6 nau viatge	En pòble trapam cornèrs polidi que demoren entrebolidi en campar er estat en qué se trape er antic castèth, aué coneishut per çò de Macareno.
6 nau viatge	Ei un edifici immens a on encara s'i coneish era vòuta dera pòrta d'entrada, era gleisòla particular e eth fondament dera tor de gaita.
6 nau viatge	Mès ei deishat d'anar.
6 nau viatge	Era absida dera gleisòla e era pòrta d'entrada son caperades per un garatge que se bastic posterioraments; era gleisòla la crompèc un particular e la tiège de magazem; dera tor de gaita lèu non ne demorarà arren…
6 nau viatge	Qué n'ei de penible guardar eth patrimòni istoric mautractat e abandonat…
6 nau viatge	Damb er interès toristic que poirie auer aguest conjunt…
6 nau viatge	S'autanplan diden que laguens deth castèth encara i a eth horat per a on eth senhor feudau lançaue as sòns enemics!
6 nau viatge	Segontes era legenda, ath hons deth horat s'i estaue un dragon, que i accedie a trauèrs dera tuta de Saverneda.
6 nau viatge	Encara rebrembi eth prumèr viatge que i venguí, en aguesta tuta.
6 nau viatge	Qu'ei un lòc que te cau pòur.
6 nau viatge	Non m'estone que balhèsse pè ara legenda.
6 nau viatge	Entorat de vegetacion ufanosa, voltat de huelhes seques, en un cornèr ombrèr dera montanha se daurís un horat a on es pair-sénhers dera bòrda de Saverneda i bastiren ues escales de pèira.
6 nau viatge	Semble que tiegen era boca dera còva coma nevèra.
6 nau viatge	Eth dia que i anè non les auia totes perque era tuta, totun qu'ei ath cant deth camin vielh entre Tornafort e Sort, se trape laguens dera propietat particulara de Saverneda.
6 nau viatge	Cranhia que gessessen es cans des bordèrs e, per tant, auançaua sense hèr cap de bronit.
6 nau viatge	Entà baishar ena còva me calec daurir un brescat de hèr que, en carrinclar, hec que, còp sec, der ombrèr ne gessessen dus grani uhons blanqui que me deishèren gelada.
6 nau viatge	Quin espant!
6 nau viatge	Èren ua parelha de gavèques.
6 nau viatge	Dempús es escales esguitlauen perque èren umides, enes pès d'aguestes tot ère hanga, se vedien arrates- caudes espenjolades en solèr de naut…
6 nau viatge	Enfin, qu'ei un lòc ideau entà enregistrar-i ua scèna de terror e, sonque per aquerò, merite ua visita.
6 nau viatge	Entre Malmercat e Tornafort passam ua mala estona.
6 nau viatge	Es dera brigada deth Parc Natural de l'Alt Pirineu non an senhalat eth camin e tanpòc non l'an sauclat.
6 nau viatge	Sonque i a un pau damb era banderòla indicatiua ath principi e ath finau.
6 nau viatge	Era part deth miei ei plea d'arrominguères e matarràs punchents, era quau causa convertís es nòstes cames en polidi quadres abstracti.
6 nau viatge	Passat eth mau moment mos demanam s'enquia quin punt vau era pena tanta inversion per mercar e mantier a flòt uns caminòus pes quaus lèu non i passe arrés.
6 nau viatge	Abantes tot eth tram qu'auem hèt aué ère important non sonque perque i passauen es animaus cargadi de sau, senon perque ère eth camin qu'emplegauen es abitants dera val de Siarb entà anar tara amassada de Santa Maria d'Arboló, perque era gent portauen eth horment tà mòler ena mòla de Baro, perque i passauen ermites, guardies civius, paraigüèrs, matalassèrs, còlportaires, cauderèrs, praubes, terebentinaires, amolaires…
6 nau viatge	Uf, non ac sabi, hè ua estona me planhia deth patrimòni abandonat e ara me demani se s'ac vau tant d'esfòrç.
6 nau viatge	Creigui qu'eth solei m'escauhe massa es idies e per aquerò, tan lèu qu'arribam en Tornafort, mos lançam ena hònt dera entrada deth pòble entà refrescar-mos un shinhau.
6 nau viatge	Dempús mos asietam en un banc de pèira dauant era hònt e dobtam se mos arribam en çò de mèn entà minjar un shinhau e béuer eth cafè que non auem pogut préner en lheuar-mos.
6 nau viatge	Qu'ei que Tornafort ei eth mèn pòble e eth hèt de qué i aja casa ei ua atraccion massa fòrta.
6 nau viatge	Mentre que pujam pes carrerons estrets de cap a casa, l'expliqui a Marta qu'eth hèt de qué entà anar de Baro enquia Sort ajam hèt ua bona marregada non ei un caprici personau.
6 nau viatge	Ei eth mèn pòble, d'acòrd, mès resulte que Cela e Espinàs i pugèren e li dediquèren tot un capitol.
6 nau viatge	Vaquí se per qué i pujam.
6 nau viatge	E tanben perque toti dus ne diden meravilhes, tant de çò de Gasset, a on mengèren, coma dera sua situacion privilegiada ath dessús d'un ticò.
6 nau viatge	S'i arribe peth nòrd o per oèst, qu'ei eth costat que i auem accedit, lèu non se ven cases.
6 nau viatge	Aquerò respon a qué eth pòble, seguint eth biais de hèr dera majoritat de pòbles des nautes vals palhareses, ei orientat tath solei de meddia.
6 nau viatge	Era mielhor panoramica que s'obten, donc, ei deth pòrt deth Cantó estant o des des pòbles quilhats dera val de Siarb.
6 nau viatge	Alavetz ei quan s'aprècie era sua estetica eleganta, damb eth gran bòsc e es nautes montanhes deth Parc Nacional d'Aigüestortes ath hons, es losats neri susvelhadi peth campanau retalhat en cèu e eth nucli entorat d'un mosaïc de camps termiadi per parets de pèira eishuta, damb bèra banhèra hènt de beurader ath costat.
6 nau viatge	Totun me cau reconéisher que, per mès polit que sigue, tostemp m'auia demanat se per qué es dus escrivans i pugèren, en tot tier en compde que seguien generauments er arriu Noguera Pallaresa e non se desviauen tàs vals segondàries exceptat quan i anèren damb eth coche deth baile Boixareu, coma ei eth cas dera val Ferrera, era val de Cardós o era val de Boí.
6 nau viatge	Donques ben, bèth dia, parlant damb era hilha deth senhor de çò de Gasset me'n dèc tarlat.
6 nau viatge	Era hilha se ditz Maria.
6 nau viatge	Ara deu auer pòc mès de setanta ans.
6 nau viatge	Quan campèren aqueri forencs en çò de sòn n'auie vint-e-dus.
6 nau viatge	Dus mesi dempús se maridèc.
6 nau viatge	Siguec era qui entrèc en cerèr entà amuishar as escrivans era sausissa de vistaire, hèta damb es carns des boni porcèths.
6 nau viatge	Aguesta botifarra s'encetaue eth dia qu'un gojat anaue en casa dera gojata entà conéisher es pairs e "hèr vistes" dera qualitat dera familha.
6 nau viatge	Ara ei un costum perdut perque, entre d'autes causes, dejà arrés aucís eth porcèth.
6 nau viatge	Maria rebrembaue que tant sa pair coma es tres visitaires parlauen fòrça e qu'Espinàs se hège un hart de preguntar.
6 nau viatge	Li hec a mostrar era faissèla a on escorrien eth hormatge e era responie es sues qüestions, mès auie fòrça vergonha perque "alavetz encara non auíem vist arren".
6 nau viatge	Dempús de parlar ua estona damb Maria dedusí qu'es escrivans pugèren en pòble pr'amor qu'eth baile Boixareu les ac auie recomanat.
6 nau viatge	Qu'ei que Boixareu ère amic deth pair de Maria, Francesc Capdevila, enquiath punt qu'eth baile siguec eth convidat mès illustre enes maridatges des hilhes deth Gasset.
6 nau viatge	Ara ben, per qué se coneishien?
6 nau viatge	Donques se coneishien pr'amor que Boixareu ère un important comerçant o rematant de husta e Gasset ère eth president dera Junta Administrativa de Tornafort, qu'amiaue 700 ectares de bòsc comunau.
6 nau viatge	Coma è dit en bèth aute moment, a finaus des ans cinquanta deth sègle XX tot just començaue a arribar era modernitat dempús d'ua edat mieja que, en Palhars Sobirà, s'auie alongat enquia alavetz.
6 nau viatge	E Tornafort non ère ua excepcion.
6 nau viatge	Maria me didec que Boixareu ne treiguec fòrça sòs, dera venda dera husta de Tornafort.
6 nau viatge	De hèt, era husta aportèc fòrça sòs a molta gent e aqueri ans non auie pòble que non hesse enquants entà mielhorar es nuclis qu'era guèrra e era postguèrra auien redusit ara misèria.
6 nau viatge	Ara ben, ne aguest enrequiment d'uns pògui, ne totes es òbres que s'amièren a tèrme, serviren entà arturar era hujuda des palharesi de cap as ciutats.
6 nau viatge	S'enes ans cinquanta en Tornafort i demorauen ua centea de persones, ara sonque n'i a vint.
6 nau viatge	Autanplan partiren es de çò de Gasset, qu'alavetz ère ua casa fòrta.
6 nau viatge	Eri ac heren a principis des seishanta, mès era màger part de cases se barrèren a finaus des seishanta e principis des setanta: Baltasar, Joanpere, Morgonet, Portaler, Quantro, Tònio…
6 nau viatge	Es vesins decidiren cambiar era dalha e eth tròç per ua porteria, un garatge, ua fabrica, un taxi…
6 nau viatge	Vaquí, donc, se per qué pugèren es dus escrivans en Tornafort.
6 nau viatge	Dempús dera visita e que gessessen publicadi es libres, pendent molti ans se presentauen forastèrs en pòble e demanauen per çò de Gasset.
6 nau viatge	Auien liejut es libres e sentien curiosèr per conéisher aquera casa.
6 nau viatge	Joan Lluís, er escrivan de Rialp, siguec un d'eri.
6 nau viatge	El castell dels comtes de Pallars sembla vetllar el son dels de Sort, mentre contempla les aigües argentades del Noguera."
6 nau viatge	Pensi qu'aguest pelegrinatge entà endrets literaris mitics, ara, en Palhars, se da en Tor.
6 nau viatge	Es forastèrs i pugen entà fotografiar es scenaris deth libre de Carles Porta, Tor: tretze cases i tres mòrts.
6 nau viatge	Hèn fòtos dera casa deth Palanca e deth Sansa, se passègen peth pòble…
6 nau viatge	E, parlant de passejar, damb Marta mo n'encuedam que ja comence a èster ora de baishar de cap a Sort.
6 nau viatge	En casa mos auem codinat un parelh de trueites qu'auem minjat damb çò que mos demoraue dera entrelescada deth maitin, auem prenut es cafès damb lèit que soniàuem des de qué mos auem lheuat e dempús encara auem hèt eth guit un shinhau pera terrassa.
6 nau viatge	Ara, totun, mos cau anar tà baish.
6 nau viatge	Gessem damb es morralets ena esquia, aumplim es carabasses ena hònt de Bedollar a on ua estona abantes mos auem trempat, saludam a Maria de çò de Gassetó – que me vò hèr present de verdugalhs deth uart e non compren qu'aué non les posqui préner perque vau de trauessada -, e contunham eth nòste camin sense encuerdar-mo'n que Tuca, era mia gosseta, mos seguís.
6 nau viatge	La guardam ena nautada de çò de Portaler, dètz menutes mès enjós deth pòble.
6 nau viatge	Aguesti dies n'a suenh ua vesia mès, en trobar-me peth pòble, a decidit que mos acompanharie.
6 nau viatge	Coma qu'encara mos demoren uns dies de trauessada, la hèsqui a tornar endarrèr.
6 nau viatge	Per çò que semble, non compren qu'aué me remisca a que m'acompanhe de passeg e me guarde interroganta.
6 nau viatge	Fin finau me cau hèr veir que sò plan embestiada.
6 nau viatge	Damb era coa entre es pautes, hè miei torn e se'n va camin ensús.
6 nau viatge	Nosati tiram tà baish, mès encara me cau virar dus o tres viatges entà manar-li que non se demore aquiu parada campant se com me'n vau, senon que torne tath pòble.
6 nau viatge	Semble qu'ac compren.
6 nau viatge	Baisham per laguens deth bòsc ua bona estona.
6 nau viatge	Rebrembi qu'era gent deth pòble m'auie explicat qu'aguest camin ère eth que seguien es contrabandèrs dera val de Siarb quan baishauen es hardèus de tabac enquiara aubèrja Naua, qu'ei a on s'amasse eth camin vielh de Tornafort damb era carretèra principau de Sort.
6 nau viatge	Aquiu les demoraue ua furgoneta.
6 nau viatge	Un òme pesaue es sacs, les pagaue e dempús repartie eth gènre pertot.
6 nau viatge	Per tant, atau coma ager caminant peth Pla de Corts en bèth moment me sentí medievala, aué me senti contrabandèra e eth morralet se convertís en un sac plen de paquets de tabac.
6 nau viatge	M'imagini qu'ei de nets e ua peaina de contrabandèrs tornen d'Andorra.
6 nau viatge	Sonque èm dues hemnes.
6 nau viatge	Era rèsta son òmes.
6 nau viatge	Qu'ei era soleta manèra de guanhar-se quate sòs.
6 nau viatge	Aué un jornau se pague a trenta pessètes e damb un viatge tà Andorra me'n treirè cinc centes.
6 nau viatge	Ei eth prumèr còp qu'ac hèsqui e seguraments serà eth darrèr.
6 nau viatge	Ei massa perilhós.
6 nau viatge	Es ludèrts non guarden prim e, se te ven, tiren a matar.
6 nau viatge	Entàs mèns pairs qu'ei un patiment, mès m'ac an demanat pr'amor que mos cau pagar es medecines deth mèn frair.
6 nau viatge	Ena anada cargué quinze quilòs de lan mentre qu'es òmes portauen ua saca de vint-e-cinc.
6 nau viatge	Lèu toti èrem de Rubió, Lagunes i Vilamur, mès tanben n'auie bèth un de Soriguera e Tornafort.
6 nau viatge	Passèrem per Rubió, es Comes, roca Senhada, era Basseta, eth Ras d'Ars, Civís e enquia Sant Julià de Lòria.
6 nau viatge	Un dia sancer.
6 nau viatge	Era màger part crubaren e tornèren de uet, mès bèri uns auem hèt un parelh de nets en otèl Pol e ara tornam cargadi de tabac.
6 nau viatge	Hè un moment m'a vengut er ai en còr perque è confonut ua ludèrna damb era punta d'ua cigarrèta d'un guardia civiu.
6 nau viatge	Ara me torne a hèr un saut perque peth mèn costat i passe, ath córrer, un animau.
6 nau viatge	Era mia gosseta mos a seguit d'amagat enquia aciu!
6 nau viatge	E aquerò que, en miei des sòmis, de quan en quan me viraua e non i ère!
6 nau viatge	Un aute viatge me tòque hèr que sò plan embestiada e la hèsqui arrecular.
6 nau viatge	Era me guarde damb cara de pena e, damb era coa entre es pautes, va pujant peth camin e se va virant entà nosati.
6 nau viatge	Con de gosseta!
6 nau viatge	Quan ara fin la perdem de vista, contunham eth camin per laguens dera pinarra.
6 nau viatge	Non posqui evitar de virar-me.
6 nau viatge	Semble que, fin finau, a entenut que li calie tornar tath pòble.
6 nau viatge	En Saverneda mos desseparam un moment deth camin pr'amor que li voi mostrar a Marta era tuta deth Drac de Malmercat.
6 nau viatge	Aué non ne gessen es uhuns e tot ei mès sec.
6 nau viatge	Dilhèu ei a causa deth cambi climatic?
6 nau viatge	En repilhar eth camin, mos demoram de pèira quan vedem passar-i, tota bufaira, era Tuca.
6 nau viatge	En veder-mos s'arraulís avergonhida.
6 nau viatge	Ara ja non la pelegi.
6 nau viatge	Totau, se per qué?
6 nau viatge	Èm tant apròp de Sort qu'era soleta solucion que me demore ei que vengue damb nosati e, un còp en Sort, demanar a bèth un que mos puge en coche a Tuca e a jo enquia Tornafort, deishar-la aquiu e, dempús, que me torne a baishar enquia Sort.
6 nau viatge	Serà un finau d'etapa plan estranh…
6 nau viatge	Però non amb un gest desafiador; sinó amb voluntat d'acolliment."
6 nau viatge	Jamès auia vist eth caplòc deth Palhars Sobirà des dera perspectiua deth torista.
6 nau viatge	Baishar tà Sort ei entà jo, madeish qu'entara gent de ciutat anar tath centre.
6 nau viatge	T'aufrís tot aquerò que non as en pòble, mès quan i pòrtes massa ores ja engüeges era tranquillitat de çò de tòn.
6 nau viatge	Tà Sort s'i baishe quan te criden dera escòla o der institut entà parlar "seriosaments" des tòns hilhs e quan as talents de hèsta; quan non as mès remèdi que visitar ath mètge o ath dentista e quan visites ua exposicion en Arxiu Comarcal; quan avales era cauderada de Carnaval de Riuet, quan ath maitin te cau entrar enes bancs o en Corrèus e quan ath ser as amassades de bèra associacion de causes perdudes.
6 nau viatge	Delànet non anèrem d'amassada, mès si a sopar damb uns amics en ua des terrassetes que dan tara carretèra.
6 nau viatge	Me pensè qu'a Marta li shautarie hèr un shinhau de vida sociau.
6 nau viatge	Pendent era trauessada d'enguan ath ser non viueram er ambient des refugis de nauta montanha, mès aumens sajarè que coneishe d'apròp era vida des pòbles pirenencs, en tot includir-i era sua gent.
6 nau viatge	Dempús de romiar se tà on anàuem, mos decidírem pes pizzes d'Escalarre.
6 nau viatge	Totun, auríem pogut escuélher fòrça d'auti restaurants.
6 nau viatge	Era aufèrta gastronomica deth parçan cada dia ei mès variada e de qualitat, e aquerò s'arregraís.
6 nau viatge	Autanplan auem era associacion gastronomica La Xicoia e un restaurant qu'est an passat recebec ua estela Michelin.
6 nau viatge	Qu'ei El Fogony.
6 nau viatge	Pòrte eth nòm d'un vent caud e veement que, tan lèu qu'entre ena val, hon era nhèu e ac shugue tot en un virament de uelhs.
6 nau viatge	En sopar, en lòc d'agarrar eth coche e tornar tà casa, hi ua causa que seguraments en Sort non harè bric mès, e que siguec çò que comencèc a hèr-me a sénter un shinhau torista: que dormí en un otèl.
6 nau viatge	Concrètaments, en otèl Pey.
6 nau viatge	Ère eth prumèr còp que i entraua.
6 nau viatge	Me demorè impressionada deth cosmopolitisme d'aguest establiment: clients internacionaus, tot plan nau, decorat damb bon gost…
6 nau viatge	Jo que me pensaua qu'era majoritat de toristes de Sort èren gent dera peninsula que venguien tà comprar loteria e, en cambi, en aguest otèl lèu toti èren piroguèrs o professionaus desplaçadi.
6 nau viatge	E dilhèu òc qu'aguesti professionaus profiten entà crompar loteria, mès sò segura de qué cap des piroguèrs perderà ores e ores hent ua coa quilometrica entà crompar un desen de Nadau.
6 nau viatge	Abantes d'amortar es lums dera cramba liegí es capitols des mèns predecessors restacadi as trams que viègem de hèr e as de londeman.
6 nau viatge	M'auia prepausat liéger cada net un capitol, mès delànet, dempús dera bacanau hormatgèra, non n'èra en condicions.
6 nau viatge	Damb Marta arrírem plan en lièger eth capitol de Cela.
6 nau viatge	Qué n'ère, de pipaut, aqueth òme!
6 nau viatge	Semble que, baishant de Tornafort, a on rebrembem qu'auien minjat en çò de Gasset, li venguec ganes d'anar de còs…
6 nau viatge	A la sombra de un arbusto inocente, el viajero, con el cinto al cuello (y non para ahorcarse) y el calzón en la mano, descabalgó el xolís sobre el paisaje en un lustroso zurullo en forma de trenza, que daba gozo verlo."
6 nau viatge	En tot liéger eth capitol d'Espinàs comentèrem eth tarrabastòri que se creèc en Sort quan gessec eth sòn libre.
6 nau viatge	Es escrivans dormiren ena aubèrja Feliçó, en carrèr Major.
6 nau viatge	Per un comentari que hè Espinàs des patrons dera aubèrja, era gent interpretèc un passatge en qué parle d'uns punets entre parents per ua pecadissa infidelitat.
6 nau viatge	Damb Marta parlèrem deth perilh des interpretacions e, tanben, dera vision negatiua des viatgèrs qu'anterioraments auien caushigat aguestes tèrres.
6 nau viatge	En 1787, per exemple, er agronòm anglés Arthur Young ac vedie "tot miserable i d'aspècte mesquí, tant els pobles com el camp"; En 1788 eth foncionari illustrat Francisco de Zamora, en arribar en Llavorsí, ditz que "Es tierra pobre y de mal aspecto, malas calles, casas hundidas y ahumadas."
6 nau viatge	En 1858 eth mètge francés Alfred Tonnellé ei encara mès contundent: "Tots aquests pobles catalans són d'una brutícia abominable i d'un aspecte repugnant.
6 nau viatge	En 1899 Ceferí Rocafort, neishut en La Pobla en 1872, geògraf, fotograf, e membre deth Centre Excursionista de Catalunya, hec un viatge per aguesti parçans de montanha e parle d'un tau Josep de Pauls, que les harie de guida, que "semblava tonto, més encara no he pogut esbrinar si'l feya o si ho era realment."
6 nau viatge	E en 1906 Antoni M. Alcover, en sòn viatge filologic tara cèrca de paraules, fonetiques e morfologies, en arribar en Llavorsí trape "una misèria de carrers torts i malplans, cases mal fetes, esguerrades, brutes, negres, com les de quasi tots els pobles de la muntanya".
6 nau viatge	Reauments, pintauen un panorama en.hiscant.
6 nau viatge	Aguest maitin auem esdejoat un shinhau mès tard pr'amor de non perder-mos eth bufet liure der otèl.
6 nau viatge	Dejà en carrèr, auem vist se com s'acabauen de montar es taulatges deth mercat setmanau e auem anat entà amont enquiath castèth de Sort, des d'a on ges eth camin vielh de Pujalt.
6 nau viatge	Des de temps de memòria perduda, en Sort cada dimars i a mercat.
6 nau viatge	En ua auta epòca peth camin mos auríem trapat gent des pòbles der entorn jargadi damb bastes ròbes de lan de bura, clèrgat, aumonaires ahaimadi, mercadèrs de pas, mainatges damb porcèths entà véner, hemnes damb ua cistalha de cebes…
6 nau viatge	Aué mos desseparam entà deishar passar un gojat hènt "fúting".
6 nau viatge	A mida que guanham nautada, mos aluenham de Sort e n'obtiem vistes aerianes.
6 nau viatge	En d'auti tempsi era flaira de hum des sues humenèjes se distinguirie en un cèu clar.
6 nau viatge	Alavetz s'entenerie eth son der arriu, mentre qu'ara sonque mos arribe eth bram des coches que passen pera C-13.
6 nau viatge	Prumèr arribam en Pujalt.
6 nau viatge	Amassa damb Llessui, son es pòbles en qué s'inspirèc Jaume Cabré entà escríuer era sua novèla Les veus del Pamano.
6 nau viatge	Era antica escòla de Pujalt n'ei era protagonista, encara qu'aué s'a transformat en solet musèu de parpalhòles de Catalonha.
6 nau viatge	Des de Pujalt mos endralham de cap a Olp e peth camin mos delim de campar, ara luenhor, era Pica d'Estats.
6 nau viatge	Aquera massa rocalhosa damb es tres bonhes caracteristiques en Palhars se ve des de molti lòcs e tostemp me desvelhe era madeisha sensacion d'eternitat.
6 nau viatge	Enes vals deth sòn entorn tot que càmbie, sustot es camps, mès tanben eth paisatge, qu'ath long des sègles se va transformant tant qu'era grana montanha ròia se manten imperturbabla.
6 nau viatge	I plò ath dessús, i quèn pericles, creishen verdors enes plecs deth sòn relèu e pendent uns mesi un linçò blanc uniformize eth sòn perfil, mès se manten aquiu delà, enòrme, poderosa, en tot perméter que de quan en quan es petiti e efimèrs umans mos i enfilem coma se siguéssem "enxanetes".
6 nau viatge	Damb Marta rebrembam pendent ua estona er an que hérem ua trauessada pes sòns entorns, caushigant Andorra, França e Catalonha.
6 nau viatge	Dempús tornam tath silenci balsamic que s'installe de quan en quan enes caminades e que tan comòde ei quan lo parteges damb quauqu'un qu'estimes.
6 nau viatge	A viatges damb era auem comentat se com ath long d'aguesti silencis cadenciadi ara respiracion des passi escriuem projèctes mentaus e estructuram es nòstes vides, normauments tant estabordides.
6 nau viatge	Aué que me pensi qu'era e jo ja portam partejadi centeats de silencis e me vien tath cap imatges deth passat en qué non mos calie díder arren.
6 nau viatge	Quan de petites mos trapàuem per prumèr viatge en camping a on passàuem bères setmanes d'ostiu, tan lèu que mos vedíem, sense badar boca corríem tar arriuet entà verificar qu'eth tresaur qu'auíem enterrat er an anterior encara ère aquiu.
6 nau viatge	Ath dejós de dues pèires, dues carrolhes, ua flor qu'auie estat lilla e un baston, trapàuem era caisha laguens era quau i auie un papèr damb un pacte d'amistat.
6 nau viatge	Er escrit acabaue damb es nòstes signatures mainadenques, es tralhes digitaus e ua petita plapa de sang de cada ua, seguraments inspirada enes relacions frairaus entre es indis d'America, qu'enes pellicules se hègen un talh ena man entà júnher es sues vides.
6 nau viatge	Dejà dejosterrat eth tresaur, se daurie era proïbicion des confidéncies damb aulor de mar, de sable de plaja, de dèuers d'ostiu, òbres de teatre, de torns en bicicleta.
6 nau viatge	Mès tanben rebrembi es silencis des guardades de complicitat adolescenta ena discotèca deth camping.
6 nau viatge	O es de quan siguérem mairs e non podíem desseparar era vista des mainatjons.
6 nau viatge	O es de quan auem patit e mos auem hèt costat, o quan tastam era cauma des de naut d'un som estant.
6 nau viatge	Ei ua grana sòrt d'auer ua amiga damb qui poder vielhir tant en silenci coma en longues convèrses des de hè tanti ans.
6 nau viatge	En Olp pujam e baisham es carrèrs entà que Marta coneishe aguest pòble singular: er airau umid de coms e lauaders, es granes cases mairaus, eth barri de naut e eth barri de baish…
6 nau viatge	Comentam que, a diferéncia des vielhi viatgèrs, nosati trapam uns pòbles que cada còp hèn mès gòi.
6 nau viatge	De man en man se van apraiant.
6 nau viatge	Enguan se pasimente un carrèr, er an a vier que se'n hè un aute, ara cambiam quate fanaus, er an a vier quate mès, e, atau, tostemp un shinhau mielhor.
6 nau viatge	Jo li digui que, maugrat aguestes mielhores, tàs que i demoram tot er an es cambis son massa lents e èm cansadi de convíuer damb installacions d'aigua, desaigües e electricitat que son des ans cinquanta deth sègle passat e tostemp mos dan problèmes.
6 nau viatge	Era, en cambi, ve es pòbles de postau e s'alègre que darrèraments s'age arturat era tendéncia de despoblament.
6 nau viatge	Totun, quan li digui qu'en tot er parçan non i a un solet espitau, non se'n pòt pas avier.
6 nau viatge	Des d'Olp passam per ermitòri panoramic de Sant Josep e, dempús, ja entram ena val d'Àssua.
6 nau viatge	Eth prumèr pòble que trapam ei Altron, a on Maria Barbal placèc era sua òbra mès arrevirada, Pedra de tartera.
6 nau viatge	Ei un pòble estonant perque, tot e qu'ei petit, i a un parelh d'aubèrges, ua casa rurau e ua hormatjaria en qué s'aufrissen visites plan interessantes.
6 nau viatge	D'Altron pujam enquia Bernui.
6 nau viatge	En pòble i a ua petita glèisa damb ua fenomenau talha romanica dera Mair de Diu.
6 nau viatge	Fin finau arribam en Seurí ad aquera ora en qué sonque te vie talents de jàder dejós d'un arbe entà hèr era meddiada.
6 nau viatge	Hè caumàs e cercam desesperadaments ua ombra, que se mos aufrís ena part nauta deth pòble, ena hònt e eth lauader.
6 nau viatge	Beuem en tot abocar-mos mieja carabassa per dessús.
6 nau viatge	Tot just descargam es morralets e començam a cercar era bossa deth minjar, pera pòrta dera casa deth dauant ges Daniel Ortega damb ua gèrra ueda.
6 nau viatge	Va tara hònt a cercar aigua fresca entà dinar pr'amor que, coma succedís en toti es pòbles deth Palhars, des de qué se clòre era aigua des cases era gent a recuperat eth vielh costum de béuer aigua dera hònt, absenta de clòr.
6 nau viatge	Daniel ei un òme vitau, d'aire dubèrt e ua grana cordialitat, que coneishí uns ans a en tot jo escriuia era guida dera val d'Assua.
6 nau viatge	Pugèrem amassa en Montsent.
6 nau viatge	Alavetz ja ère retirat, mès damb pro trabalh lo podíem seguir.
6 nau viatge	En veder-mos, s'encabòrnie tà que entrem a dinar damb eth e era sua hemna.
6 nau viatge	Ditz qu'aué tòque paelha.
6 nau viatge	Ara prumeria refusam era invitacion.
6 nau viatge	A veir s'encara les estronharam era guitarra!
6 nau viatge	Eth persute e jo comenci a pensar ena pochòina que mos demore laguens dera bossa de plastic: pan de motle espotit damb forma de tap de carabassa, hormatge sudat, sausissòt dessecat, fruts secs e chicolate miei honut aganchat ath papèr de plata.
6 nau viatge	Pensi en aquerò, e enes boniqueries qu'eth dia deth Montsent Daniel treiguec deth sòn morralet: conilh de casa rostit, misharnons blanqui cuelhudi en tèrme e marinadi damb vinagre; alhs crus deth uart que minjàuem coma se siguessen olives…
6 nau viatge	Damb rason ara sua còlha de pescaires e caçaires les coneishien pera Colla dels Farts!
6 nau viatge	Daniel, damb era potenta votz de trompèta que lo caracterize e era sua arridalha que de seguit l'umetege es uelhs, mos demane se com ei que mos hèm a pregar tant.
6 nau viatge	Era vertat ei que sap degrèu de shordar, mès fin finau acceptam e pendent era pròplèu ora e mieja viueram un delèri d'ospitalitat que hè vier ganes d'abraçar: cambalhon de sanglar, misharnons marinadi damb vinagre, amanida e paté, tot de casa; tastet de paelha, vin de bota, persecs, cafè…
6 nau viatge	Quan pòrtes dies minjant aquerò que, quan arribes en casa e uedes eth morralet, t'estones qu'ages podut avalar damb tant de talents, un dinar coma eth de çò de Llacai de Seurí non se pague damb sòs.
6 nau viatge	Mès ei que, ath delà, era generositat de bèri èssers umans tostemp me dèishe sense paraules.
6 nau viatge	E en Palhars, quan ua casa ei ospitalària, n'ei de vertat.
6 nau viatge	Ac viueren Cela e Espinàs pendent er esdejuar que heren ena "santa casa" deth Gasset de Tornafort e ara ac auem verificat nosati.
6 nau viatge	Damb eth vrente plen e ua guitèra de felicitat ostiuenca que te hè a pensar aquerò dera pellicula de Manuel Summers que "to er mundo eh bueno", seguim amont enquia Llessui.
6 nau viatge	Sò capinauta d'auer impressionat a Marta un viatge mès.
6 nau viatge	Caminant pera nauta montanha non auríem viscut jamès ua leçon d'ospitalitat coma aguesta.
6 nau viatge	Ath delà, eth paisatge ei cada viatge mès interessant.
6 nau viatge	A mida que guanham nautor auem es nautes montanhes mès apròp e, ath còp, ath dejós de nosati era val d'Àssua, tan verda e fertil, se mòstre mès dubèrta enquiath punt que mos permet arrevirar ara realitat aquerò qu'enquia ara sonque auíem liejut en mapa: es corbes de nivèu se convertissen en bancaus cultivadi, es toponims en petiti pòbles enclauadi en vessants e nautades diferentes, es colors enes estatges de vegetacion que van des des bòsqui enquias peishèus de mès ensús…
6 nau viatge	En Llessui campam fòrça cases convertides en apartaments de dusau residéncia.
6 nau viatge	En Seurí ja n'auem campat, mès aciu encara n'i a mès.
6 nau viatge	Quitament i a un edifici longarut e estranh, que deuie èster des prumères causes mau hètes que se bastiren en parçan.
6 nau viatge	Aquiu i a un restaurant entà lecar- se es dits, qu'en airau toti coneishen coma çò de Kiko.
6 nau viatge	Ara ben, en contra de çò que se poirie pensar, es accions urbanistiques d'aguesta val non responen ara darrèra fèbre constructora, senon as ans setanta e ueitanta deth sègle passat, que siguec quan foncionauen es pistes d'esquí de Llessui.
6 nau viatge	Des d'alavetz que son barrades.
6 nau viatge	En musèu deth Pastor, plaçat en dusau pis deth punt d'informacion deth Parc Nacional d'Aigüestortes, mos i entretiem ua estona.
6 nau viatge	Sabi qu'a Marta, coma antropològa qu'ei, l'interèssen es tèmes etnologics mès, ath delà, sap qu'aguest musèu me lo senti près pr'amor que hè quate ans ne redigí eth projècte.
6 nau viatge	Quan gessem me ditz qu'ei contenta d'auer-i entrat perque hège temps qu'auie talents de visitar-lo.
6 nau viatge	L'a trapat plan prigond e jo me senti satisfèta de qué l'age agradat.
6 nau viatge	Dempús començam era devarada enquia Rialp en tot passar per Sorre e era mòla de Sall, qu'ei un des bens patrimoniaus dera val que demore èster reabilitat en tot dar-li un nau usatge, encara entà decidir.
6 nau viatge	Mentre que baisham pertusi a Marta explicant-li era mia ipotèsi sus eth toponim dera val d'Àssua.
6 nau viatge	D'un costat auem que, segontes eth lingüista Joan Coromines, Àssua ven deth basc e signifique "lòc de pèires".
6 nau viatge	Rebrembem qu'en Palhars se parlèc ua forma de basc enquiath sègle X e, per aguest motiu, era majoritat de toponims an aguestes arraïtzes.
6 nau viatge	Totun, era vertat ei qu'en aguesta val, de pèires, plan pòques e, en cambi, çò que trapam, e fòrça, son prats.
6 nau viatge	Uns prats que pendent es quate mesi d'ostiu neurissen milèrs de caps de bestiar dera val e, tanben, forastèrs: vaques, taures, oelhes, ègües…
6 nau viatge	Es vegades pèishen barrejades enes nautes pastures e, dempús, eth 29 de seteme, tà Sant Miquèu, a lòc era causida de oelhes, dempús dera quau cada vegada tornarà tath sòn pòble.
6 nau viatge	En ua grana estructura de husta damb forma d'embut se hèn a passar es oelhes per un correder e, segontes era mèrca deth propietari que pòrten en lomb, se les hè a entrar en un brescat o en un aute.
6 nau viatge	A principis d'octobre s'alisten es vaques mentre qu'es ègües se demoren ena montanha en tot acabar de profitar es "prats de dent" enquia que nhèue.
6 nau viatge	Ara plan, çò qu'ei estonant dera val d'Àssua ei que trapam prats aquiu a on, segontes era nautada e era configuracion dera vegetacion, non n'aurie d'auer.
6 nau viatge	I manque er abitat subaupin, damb bòsqui de pin ròi e pin nere, o auets.
6 nau viatge	Se per qué?
6 nau viatge	Ua legenda que s'explique ath cant deth huec des cases dera val mo'n dar tarlat: ei era legenda de Torena.
6 nau viatge	Aufrís un arrasonament extravagant ara manca d'aguest abitat boscós subaupin.
6 nau viatge	Ditz qu'ua hemna de Llessui ahocaue es porcèths tàs bòsqui aué despareishudi, quan les horavièc.
6 nau viatge	E, coma qu'era hemna o ben ère limitada o ben portaue ua bona chaueta, non se li venguec arren mès entath cap qu'usclar eth bòsc entà trapar-les.
6 nau viatge	Dempús non possèc bric mès cap d'aute arbe pr'amor qu'era ramaderia extensiua ac empedic.
6 nau viatge	E ara aciu qu'auetz era mia ipotèsi.
6 nau viatge	Compde as mies gausardaries: Joan Coromines ère confonut!
6 nau viatge	Segontes çò qu'aprení quan estudiaua filologia, Àssua non ven de "lòc de pèires", senon de "lòc de huec".
6 nau viatge	En basc actuau "sua" vò díder "huec".
6 nau viatge	Ei era val deth huec!
6 nau viatge	Vaquí a on se junh era etimologia damb era legenda.
6 nau viatge	Dera madeisha manèra que sabem que Val d'Aran ei çò de madeish que díder "val de val" perque "haran" en basc actuau vò díder "val", e que Pont de Suert ei un pleonasme que signifique "pont de pont" pr'amor que "suert" en basc vò díder "pont", ara ja saberam que val d'Àssua vò díder "val de huec".
6 nau viatge	A veces, lo imaginado concuerda con la realidad, y a veces, en cambio, no.
6 nau viatge	Rialp es un pueblo pirenaico tal y como pueda figurarselo un hombre que non haya estado jamás en el Pirineo."
6 nau viatge	Ager, en arribar en Rialp, mos installèrem ena aubèrja e abantes de sopar encara auérem eth temps entà hèr un torn peth pòble en tot profitar er aire frescolenc dera vrespada.
6 nau viatge	Entà fòrça clients de pas Rialp non ei qu'era part ventosa que da tara carretèra, mès se se vò conèisher mielhor s'a de deishar de cornèr aguesta façada modèrna e entrar enes carrerons d'un e un aute costat.
6 nau viatge	Ei aquiu a on pataquege eth Rialp mès atractiu e a on traparam es petiti e carismatics cornèrs de totes es populacions.
6 nau viatge	Passant peth carrèr porjat que ges dera plaça des escòles, me pensè qu'aqueth carrèr non auie cambiat guaire des de qué i passèc Francisco Zamora, un foncionari influenciat per esperit illustrat qu'eth 30 de seteme de 1788 descriuie eth pòble en tot díder qu'es carrèrs èren trauessats pera paishèra qu'amiaue era aigua des deth torrent de Sant Antoni.
6 nau viatge	En aguest carrèr era paishèra encara s'i endónvie.
6 nau viatge	Tanben didie qu'es cases èren de pèira e es losats de pissarra, coma ara, e qu'eth castèth ja ère enronat e i auie ua escòla – "Hay en ella su chimenea y cada uno lleva un poco de leña para calentarse" - , ua preson – "indigna y cruel" – e ua "posada miserable".
6 nau viatge	Era aubèrja Victor, a on auem hèt jadilha, enquia ara a estat quina mielhor s'adapte as besonhs des excursionistes pr'amor que daurissen eth bar tàs sèt deth maitin.
6 nau viatge	Lo daurissen tàs trebalhadors, mès a nosati mos a anat plan ben entà esdejoar d'ora e començar a caminar damb er aire nau e fresc des prumères ores.
6 nau viatge	Totun, me cau díder qu'es dus escrivans non heren cap era etapa dera val d'Àssua que nosati hérem ager, ne dormiren en Rialp, ne heren era etapa que haram aué entà anar enquia Llavorsí.
6 nau viatge	Coma qu'eri caminauen pera carretèra deth hons dera val, dormiren en Sort e londeman passèren de long Rialp entà arribar a dormir en Llavorsí.
6 nau viatge	En cambi nosati mos auem prepausat caminar sonque per camins vielhi e conéisher bères vals segondàries, pera quau causa autant ager, qu'aué, coma enes dies a vier, passaram pes pòbles per a on eri passèren, mès hènt etapes qu'eri jamès heren.
6 nau viatge	Plan d'ora, donc, en gésser dera aubèrja trapam a Javi Ballabriga, un bon amic de Sort damb qui mos trapèrem ager ath ser entà qu'aué mos amuishèsse eth camin de Rialp enquia Rodés, encara sense reabilitar.
6 nau viatge	Mos harà de guida en aguest tram e dempús mos acompanharà enquia Llavorsí.
6 nau viatge	Era pujada entà Rodés qu'ei un virament de uelhs.
6 nau viatge	Joan Obiols, un escrivan e viatgèr dera Seu d'Urgell que ròde peth Pirenèu e dempús ne desgaspe es sues impressions, ditz que Rodés ei "un poblet enlairat al cap d'un serrat, des d'on la Noguera Pallaresa és talment una serp de plata plena de gotes d'aventura que es passegen per la seva pell".
6 nau viatge	Ei ua descripcion plan polida e poetica que, totun, pèrd un shinhau eth sòn encant quan, arribant en pòble, encara entenem es sorriscles des que baishen per arriu damb barques de rafting.
6 nau viatge	Aguesti crits trinquen era cauma que tant m'atrè d'aguestes tèrres.
6 nau viatge	Eth camin des de Rodés, passant pes bòrdes dera Botella, enquia Sant Romà de Tavèrnoles, ei des mès enlairats deth Palhars.
6 nau viatge	Arthur Young, er agronòm de 1787, ditz que "penja de la muntanya com si fos un prestatge.
6 nau viatge	Tot penya."
6 nau viatge	Me shaute plan era descripcion de Young perque reauments ei un tram sauvatge e agrèst, d'aqueri airaus deth nòste país a on çò de mès estranh que te posque passar ei trapar-te damb quauquarrés.
6 nau viatge	Era sensacion de paisatge luèr, de desèrt grèc, d'ambient rocalhós e d'èrba estoïca lèu minerau mos acompanhe enquia Sant Romà de Tavèrnoles, un des pòbles abandonats deth Palhars a on arribèc era carretèra.
6 nau viatge	Eth darrèr còp que venguí aciu tanben siguec damb Marta.
6 nau viatge	L'explicam a Javi qu'ena aquera escadença mos acompanhauen es hilhs, qu'alavetz èren petiti.
6 nau viatge	Siguec en deseme de 1994.
6 nau viatge	Rebrembam auèr vist ròba estenuda en un balcon e garies desplomades picotant era èrba des carrèrs.
6 nau viatge	Alavetz encara i demoraue ua familha.
6 nau viatge	Auien vaques de rebastar e cada dia baishauen es bidons de lèit damb un somèr enquiath pònt de Gulleri.
6 nau viatge	En gésser deth pòble mos crotzèrem damb eth senhor d'aguesta casa, Jacint Masa, que tornaue de deishar era lèit.
6 nau viatge	Quan mos vedec damb tanti mainatges didec: "Non auratz cap pro dia entà arribar enes bòrdes de Vellanega!"
6 nau viatge	E auec rason.
6 nau viatge	I arribèrem quan ère nera net.
6 nau viatge	Entri sobtaments en nucli damb sensacion de vulnerar un secrèt entorat de sollitud.
6 nau viatge	Guaires animes deuen vagar encara entre tant de tarcum?, guaires vides s'i an escrit?, guaires hemnes i an parit en miei deth dolor?, guairi pairins an mòrt sus marfegues de palha?, guairi punets an vist es sòns palhèrs?, guairi palharesi dideren adishatz entà tostemp ath pòble a on auien neishut?.
6 nau viatge	Ues oelhes que de bon maitin deuien brostar es vegetaus punchents der entorn ara se sopluejauen deth solei laguens d'ua des cases enronades e, quan mos ven, s'espantórien e lhèuen ath sòn pas ua broma de povàs.
6 nau viatge	Ua des mies predecessores en passar per aguest pòble e, dempús, n'escriuerè es impressions, siguec era escrivana palharesa Maria Barbal.
6 nau viatge	Quan i siguec tanben trapèc ua vegada laguens d'ua des cases enronades e tanben s'espantorièren en veder-la.
6 nau viatge	Parlant de pòbles coma Sant Romà, ditz:
6 nau viatge	Tenen pedres i silencis.
6 nau viatge	Son ua cosa molt quieta que resulte torbadora.
6 nau viatge	S'assemblen als pobles bombardejats, però alguns aspectes els en diferencien.
6 nau viatge	Sobretot, i en general, la vegetació, que en els abandonats sol ser abundant i forta".
6 nau viatge	A mida que deisham endarrèr eth pòble s'estavanís era sensacion d'intromission mès ara, coma s'es animes me venguessen a saludar, desfilen peth mèn costat antics viatgèrs qu'en passat caushiguèren aguesti camins.
6 nau viatge	Eth mès luenhant que coneishi ei Onofre Timbau, un assessor deth marquesat de Palhars e vescomdat de Velamur qu'er an 1628 recorrec e descriuec eth territòri jos es ordes deth duc de Cardona, que volie méter orde enes sues finances.
6 nau viatge	Mès n'i a fòrça mès.
6 nau viatge	Ath foncionari Francisco de Zamora ja mos i auem referit adès.
6 nau viatge	Er an 1788, arribant en Llavorsí, qu'ei eth pròplèu pòble que caushigaram, vedec que i trebalhauen "mujeres, ciegos, cojos, mancos y niños" e acabe en tot díder: "Tierra a la verdad miserable y que a mi juicio no podrian vivir si al pie de aquella montaña no hubiera algunos cortos prados".
6 nau viatge	A principis deth sègle XX comencèren a arribar en Pirenèu gent damb talent investigador.
6 nau viatge	Un d'eri siguec er excursionista Juli Soler Santaló, que racondèc excursions entre 1900 e 1910.
6 nau viatge	O, dejà mès tard, entre es ans 1955 e 1965 eth bon Joan Lluís, hilh de Rialp, que tanben descriuec eth país sòn damb interès antropologic mès, sustot, damb fòrça trendesa.
6 nau viatge	En ua entrevista que li heren er an 1988, en demanar-li se per qué auie escrit es quate volums de El meu Pallars, ditz:
6 nau viatge	Ho he voltat tot, i, això sí, sempre preguntant a la gent.
6 nau viatge	Potser he fet estimar alguna cosa en la qual, d'altra manera, no hi hauria pensat ningú.
6 nau viatge	Volive fer conèixer el Pallars, perquè em penso que estava oblidat de tothom, excepte les companyies d'electricitat, perquè aquests ja el van trobar, redéu, si el van trobar!
6 nau viatge	Arribant enes bòrdes d'Arnui, tanben abandonades, me n'encuedi que comencè eth raconde deth mèn viatge en tot hèr cabau sonque de Cela e Espinàs, mès cada còp m'i acompanhen mès viatgèrs.
6 nau viatge	Es uns e es auti s'an convertit en mèn paishon e ja non les posqui deishar de cornèr.
6 nau viatge	M'ajuden a compréner era evolucion des paisatges que m'entornegen.
6 nau viatge	En tot parar era aurelha ath sòn mormolh, a mida que passen es dies vau estant mès conscienta que, se hèm un repàs istoric d'aguestes tèrres, eth moment mès esplendorós e confortable ei, sense cap tipe de dobte, er actuau.
6 nau viatge	Tanben me n'encuedi que vau en tot m'adaptar ara vida nomada que tant de plaser me hè a sénter.
6 nau viatge	Es dus prumèrs dies, entre eth GPS era camerà fotografica, era gravadora, e eth hèt d'anar enregistrant es oraris, es horcalhs que trapam peth camin e tot açò que me passe peth cap, non me relaxè guaire.
6 nau viatge	Susvelhar qu'eth GPS non se demore sense pila, hèr fòtos de quan en quan, pensar en auer tostemp era carabassa plea, fixar-me ben per a on passi entà non pèrder eth camin corrècte…
6 nau viatge	Erosaments, aué aguesti "grani" copacaps s'an convertit en simples rotines e ja experimenti era sensacion de senter-me viua en cada moment, d'èster dubèrta ara creacion e saber-me'n que tot m'inspire, tot ac recuelhi, tot agarre relacion e a sentit.
6 nau viatge	Aguest aire de libertat e de plenitud que m'envasís enes viatges a pè ei çò que me posse a repetir era experiéncia un còp e un aute des de hè fòrça ans e, tanben, a sajar de la transméter as amics e coneishudi.
6 nau viatge	Des des bòrdes d'Arnui ja sonque mos demore baishar enquia Llavorsí, un pòble de pèira e aigua.
6 nau viatge	Eth mètge Alfred Tonnellé er an 1858 ne soslinhèc era part minerau.
6 nau viatge	Didie qu'ère "un poble com un bastió, sobre una roca a pic; els murs es confonen amb la pedra damunt la qual han estat fondamentats".
6 nau viatge	En cambi, eth militar Juan Avilés, qu'er an 1892 hec un viatge per aciu, possiblaments acompanhat deth futur president dera Generalitat de Catalonha, Francesc Macià, ne soslinhèc mèsalèu era part idrografica:
6 nau viatge	Qu'ei que, atau coma ara en Llavorsí s'i an botat ues quantes empreses d'espòrts d'aventura eth producte estela des quaus ei eth rafting, abantes, pera sua situacion estrategica entre arrius, ère un centre important de carrassaires.
6 nau viatge	Totun, mentre arribam pera part nauta deth pòble pensi que çò que mès admiri d'aguesta populacion ei que, a maugrat dera sua mau aisida situacion entre espatladèrs, carretères, installacions electriques e arrius, que trè eth maxim profit d'un urbanisme que sage d'èster respectuós damb er entorn e es sòns vesins.
6 nau viatge	Qu'ei un pòble mimat pes sòns dirigents, e aquerò se ve.
6 nau viatge	S'an abilitat airaus entàs mainatges, places damb bancs entàs pairins, era escòla encara a vida, i a bèth comèrç, otèls e restaurants que foncionen plan, s'i a installat era sedença deth Parc Natural de l'Alt Pirineu…
6 nau viatge	Qui aurie dit qu'aqueth pòble qu'es vielhi viatgèrs maudidien per precari acabarie florint coma ac hè aué?
6 nau viatge	Entram en bar der otèl Lamoga tà préner ua cervesa fresca abantes de dider-mos adiu de Javi, er amic que mos a acompanhat des de Rialp.
6 nau viatge	En otèl Lamoga tanben se lotgèren Cela e Espinàs, seguraments per recomanacion deth baile Boixareu.
6 nau viatge	Aguest otèl campe en ues quantes postaus en blanc e nere dera colleccion que s'editèc eth 1954 des de L'Oficina de Turisme de La Pobla.
6 nau viatge	Enes libres es escrivans expliquen qu'er an 1956 hège pòc que s'acabaue d'inaugurar e era practica èren toristes borgèsi de mieja edat ara recèrca d'aire blos.
6 nau viatge	Ara es qui pòrten eth negòci son uns logataris e, dera grana familha que pendent generacions auien hèt d'ostalèrs en Llavorsí sonque ne demore Soledad de Lamoga, que lèu harà ueitanta ans.
6 nau viatge	Marta e jo l'anam a veir en çò de sòn.
6 nau viatge	Ei ua hemna eleganta que s'exprimís de man en man enes gèsti e ena manèra de parlar.
6 nau viatge	Mos hè a conéisher que se sap de còr es passatges des libres de Cela e Espinàs que parlen deth sòn otèl.
6 nau viatge	Mos descriu se com èren es clients d'aquera epòca: "un public de qualitat: mètges, avocats, notaris, dentistes, capelhans, artistes de cinèma e, sustot, pescaires francesi que pera net se jargauen damb vestits, e anauen acompanhadi d'ues hemnes maquilhades e garnides de jòies damb uns brilhants que valien tant que tot eth nòste otèl".
6 nau viatge	Mès deth client que mès mo'n parle ei de Juan Bautista Sánchez González, que siguec capitan generau de Catalonha des de 1949 enquiara sua mòrt, eth 1957.
6 nau viatge	D'aguest senhor, un des dirigents dera revòuta de Melilla eth juriòl de 1936 que, totun, acabèc es sòns dies enemistat damb Franco pr'amor que se sentie monarquic e defenie era restauracion borbonica, mos ditz qu'ère "ua beròia persona, senzilh coma qui mès" e n'explique ua anecdòta curiosa.
6 nau viatge	Per çò que semble, eth prumèr còp que se logèc en otèl ère tan malaut qu'entà caminar li calie ajudar-se damb un baston.
6 nau viatge	En otèl lo suenhèren damb toti es aunors, enquiath punt que cada dia l'anauen a cercar aigua d'ua hònt, mès enlà deth tunèu que i a abantes d'arribar en pòble.
6 nau viatge	Aquera aigua deuie auer propietats miraculoses pr'amor qu'artenhec qu'er òme partisse sense besonh de baston e, des d'aqueri dies, era hònt se coneish coma era hònt deth Generau.
6 nau viatge	Era senhora Soledad tanben mos parle damb engüeg deth sòn otèl, qu'un an dempús que i passèssen es dus escrivans guanhèc eth Concurso de fachadas de hoteles des Pirenèus.
6 nau viatge	E mos explique qu'en aqueri tempsi leù non n'auie, d'otèls, pr'amor que tot èren aubèrges.
6 nau viatge	E mos descriuerà tantes e tantes causes d'aqueri ans cinquanta, qu'a plaser anarè hargant eth mèn imaginari particular d'aqueri moments e deth viatge des dus escrivans mès, tanben, dera sòrta de viatges que les shautauen.
6 nau viatge	E un còp mès me n'encuedarè dera influéncia qu'eth galhec exercic sus eth catalan.
6 nau viatge	Perque rebrembem qu'eth viatge tàs Pirenèus siguec eth prumèr des viatges a pè que hec e publiquèc Espinàs mentre qu'ère eth nauau que publicaue Cela.
6 nau viatge	E s'es hites de Cela sigueren era Alcarria, La Mancha, Andalosia, Castelha, Madrid, eca, es d'Espinàs an estat eth Priorat, l'Alt Camp, Aragon, eth País Basc, Extremadura, era Segarra, Malhorca…
6 nau viatge	Coïncidís damb Cela en cas d'Andalosia, Castelha e Galícia.
6 nau viatge	Er un e er aute, donc, s'inclinen pes viatges pròches.
6 nau viatge	Se recorren tèrres peninsulares damb preferéncia pes mès ruraus e prigondes e se camine per camins o carretères.
6 nau viatge	Eth tipe de viatge qu'encetèc Cela damb Viaje a la Alcarria ei eth qu'a amiat a tèrme Espinàs ath long dera sua vida.
6 nau viatge	E plan, dempús dera entrevista damb era senhora Soledad, damb Marta comentam que poiríem demorar-mos en otèl Lamoga entà passar era net o en d'autes aubèrges e otèls deth pòble, a on solide qu'estaríem plan ben, mès, coma qu'encara mos sentem fòrtes entà contunhar, mos arribam enquia Tirvia entà hèr jadilha ena pension Nadalet.
6 nau viatge	En ua ora e mieja i èm.
6 nau viatge	Era pension Nadalet respon ara idia de pension qu'auia en començar era trauessada.
6 nau viatge	Ei ua pension coma es d'abantes, damb flaira de pagès e clients de tota era vida.
6 nau viatge	Excursionistes, mès que mès, gent grana que parlen damb familiaritat damb es patrons e se sèn ena madeisha taula deth minjador qu'an ocupat es darrèrs trenta ans.
6 nau viatge	Dempús dera recepcion e dera docha de besonh, Marta encara a talents d'aigua e se'n va tara piscina deth pòble tà passar çò que rèste de dia enquiara ora de sopar.
6 nau viatge	Jo, que sò mès de huec que non pas d'aigua, vau dirèctaments tà çò de Pistraus, era casa d'uns boni amics que pugen en aguest pòble tà Setmana Santa e tath mes d'agost.
6 nau viatge	Èm ath juriòl, mès pensi que damb un shinhau de sòrt, coma qu'ei dimenjada, dilhèu i seràn.
6 nau viatge	Malerosaments ac trapi barrat e lèu ven a tier-me era musa dera malenconia.
6 nau viatge	M'aurie shautat tant de trapar a Anton3 e Amparin.
6 nau viatge	Les coneishí bèri ans a, quan ja hège temps que s'auien retirat.
6 nau viatge	Eth, hilh de republican e era, hilha de militar, son ua parelha peculiara.
6 nau viatge	Anton ei un poeta granòt, excentric e intim, e Amparin ua hemnasa damb aparença e parlar andalós, liejuda, mair per quate viatges, damb ua cèrta arrogància castrensa e codinèra excepcionau.
6 nau viatge	Era ua e er aute son grani apileraires d'objèctes inutils e les atrè eth mon esoteric, e se restaqui era ua e er aute trait ei perque eth sòn resultat ei ua casa absoludaments atapida d'ua conjuncion des dues causes.
6 nau viatge	De hèt era sua casa ei soleta en mon.
6 nau viatge	Ja sabi qu'en mon non i a dues cases dera madeisha locada, mès ei qu'aguesta, coma minim, ei excessiua.
6 nau viatge	La crompèren er an 1965.
6 nau viatge	Auie estat era escòla deth pòble, damb ua aula tàs mainatges e ua auta tàs mainades.
6 nau viatge	Damb es ans l'an anat transformant.
6 nau viatge	Enes façades de dehòra i pengen poesies en esmalts metallics, muraus e tròci de husta e, laguens, tota sòrta d'objèctes que non dèishen d'èster poetics: ua esqueleta de vaca damb un chapèu de policièr londinenc; un baston damb uns bonhs que rebremben uns testiculs e que, per tant, entà Anton ei eth bastó collonut…
6 nau viatge	Coma que non è arren a hèr, m'entretengui liegent ua des poesies des façades.
6 nau viatge	Un verd suau i un sol lluent.
6 nau viatge	I pedra i vent i ocells i pau.
6 nau viatge	Res nou.
6 nau viatge	Tot molt antic malgrat les cases noves de la guerra.
6 nau viatge	Visc al millor racó que té la terra e em gaig de tots amic.
6 nau viatge	Anton e Amparin non i son, mès eth petit jardin sauvatge e ombriu de dauant era casa me convide a entrar-i.
6 nau viatge	Coma que non i a cap de barralha que m'ac proïbisque, passi per dauant es dus leons rampants de ges ennerit e me sèigui en solèr, emparada en un marme que, quan ac campi damb atencion, me n'encuedi qu'ei… ua lausa!
6 nau viatge	M'estongui ua estona en tot sajar de desnishar es letres miei esfaçades.
6 nau viatge	Son letres daurades gravades sus eth marme gris.
6 nau viatge	Era lausa ei d'un tau Josep, mès non artenhi a endonviar er an dera sua mòrt.
6 nau viatge	Dejós era data i met en majuscules: "Adeu, ara soc lliure i la llum és per mi.
6 nau viatge	No és difícil morir el difícil és viure".
6 nau viatge	M'i torni a emparar pr'amor qu'era sua inclinacion ei era justa entà permeter-me campar comòdaments es montanhes deth dauant.
6 nau viatge	Qué se n'està de fresquet, en aguest jardin abandonat e envasit pes gèdres, era mossa e es rosèrs incivilizadi.
6 nau viatge	Ath cant dera lausa i a un pesant timon de hèr.
6 nau viatge	Me passe çò de madeish que damb eth marme.
6 nau viatge	Quan me lo guardi d'apròp, passe que non ei un timon de vaishèth senon un timon entà daurir e barrar es compòrtes de qui sap se qué.
6 nau viatge	Dilhèu d'ua paishèra, vè'n a saber.
6 nau viatge	Dedusisqui eth sòn usatge, non per ua intuïcion desfrenada o perque i comprenga en mecanismes idraulics, senon perque en un costat dera arròda i ditz Via interrompuda e en aute, Via liura.
6 nau viatge	Eth silenci dera serada e eth cansament dera jornada me meten en un estat semiinconscient plan agradiu.
6 nau viatge	Les rebrembi tant, as abitants d'aguesta casa.
6 nau viatge	Son poesia visuau blossa.
6 nau viatge	Anton en tot lançar-me es cartes deth Tarot o en tot interpretar era mia carta astrau, en tot me benedir damb ua singulara vergueta magica acabada d'arribar dera India, en tot compartir convèrsa damb d'autes persones que les entren a saludar, en tot avalar un saboròs poth qu'a codinat Amparin…
6 nau viatge	Arrisqui soleta quan les rebrembi cercant un hormatge qu'eth dia anterior auien crompat en Andorra.
6 nau viatge	Damb eth hormatge les auien regalat ua gèrra chinesa e non trapauen cap ua causa ne era auta.
6 nau viatge	Refotuts fetichistes.
6 nau viatge	Remenauen peth minjador, pera codina, pes dormitòris e eth lavabo, peth magazèm damb nevères e maletes plies de libres e vidèus, e anauen dident qu'ère de mau compréner pr'amor qu'era ua e era auta causa èren pro granes.
6 nau viatge	Quan ja me n'anaua Anton me volèc aufrir un poèma sòn e anèc tath coche entà cercar-lo.
6 nau viatge	Eth coche ère ua extension dera casa, ua sòrta d'armari plen des objèctes mès desparièrs.
6 nau viatge	Siguec en tot remenar pes sètis deth darrèr entà trapar eth dosièr damb eth poèma quan, dejós, apareisheren eth hormatge e era gèrra chinesa.
6 nau viatge	Reauments èren immensi.
6 nau viatge	Pensant en Anton me ven entath cap eth professor Josep Mir Rocafort de Sort, coneishut per Fassman.
6 nau viatge	Dilhèu era associacion me ven dada per encastre d'aguest jardin grèc e misteriós, o dilhèu perque Fassman ère era antitèsi d'Anton.
6 nau viatge	Er un petit e prim, er aute naut e corporent; er un contengut e seriós, er aute extravertit e festiu.
6 nau viatge	Eth fausnòm de Fassman li venguie de fast man, òme rapid, referint-se ara rapiditat en ipnotizar, mès tanben en amiar a tèrme es sòns numèros mentalistes.
6 nau viatge	Sai cap s'encara deuen èster penjadi en Internet es programes de television a on hec bères ues des sues demostracions.
6 nau viatge	A jo me hissèren fòrtaments.
6 nau viatge	Se non ac rebrembi mau, aueren lòc en La vida en un xip, presentat per Joaquim Maria Puyal, e en Identitats, de Josep Maria Espinàs.
6 nau viatge	Mès molt abantes, er an 1949, Fassman collaborèc en guion d'ua pellicula argentina, Fascinacion, e tanben, i hec d'actor.
6 nau viatge	En ua escadença se lo ve ipnotizant ua garia e un conilh.
6 nau viatge	Ei sensacionau.
6 nau viatge	Quin personatge!
6 nau viatge	Illusionista, ipnotizaire, mentalista, parapsicològ…
6 nau viatge	Era gent de Sort lo rebrembe fòrça e toti n'expliquen anecdòtes divertides.
6 nau viatge	E, pensant en personatges, passi de Fassman tath famós bandolèr coneishut per Meco de Tirvia, que tà finaus deth sègle XIX hège estralhs pes poblets dera zòna.
6 nau viatge	E de Meco enquia Cintet de la Polla, tanben de Tirvia.
6 nau viatge	Segontes Espinàs, siguec eth darrèr mulatèr deth Palhars.
6 nau viatge	En sòn raconde deth viatge de 1956 explique que ne blaguèren ua estona e Cela explique que se demorèc impressionat, mès non per òme, senon peth sòn nòm.
6 nau viatge	Eth doctor Pla i Duat, un palharés que tanben viatgèc plan pes bordalats de montanha pr'amor que i hec de mètge pendent ans, escriuec un libre fantastic, El noi del Misseret, e en un passatge se referís ath viatge de Cela e Espinàs.
6 nau viatge	Atau, jamès l'arribèren a conéisher.
6 nau viatge	En cambi Espinàs i podec parlar en ua auta ocasion.
6 nau viatge	Totun, segontes eth doctor Pla er àlies Cintet de la Polla siguec un gran tèma de convèrsa pendent eth viatge, sustot entà Cela, qu'en sòn libre s'i referís uns quants còps:
6 nau viatge	Cela ère tant agradiuaments estonat d'aguest àlies, qu'eth doctor Pla escriu: "Quan feren acadèmic a Camilo J. Cela li vaig enviar una felicitació.
6 nau viatge	Al cap d'un temps vaig rebre la resposta d'en Cela.
6 nau viatge	Deia: Coños propicios para la enorme polla del Cintet, gloria del Pallars."
6 nau viatge	Marta me deu demorar!
6 nau viatge	És curiós comprovar quina matisada gamma d'expressions presenta la Noguera Pallaresa (…) Són cent rostres diferents, que no es poden descriure, perquè el caminant sovint només els endevina per una nova i subtil vibració de la llum."
6 nau viatge	Dempús de hèr jadilha ena pension Nadalet, abandonam Tírvia damb un cèrt engüeg.
6 nau viatge	Me shaute, aguest pòble.
6 nau viatge	Per mès qu'Alfred Tonnellé er an 1858 lo descriuesse coma "tres o quatre cases miserables penjades dalt d'un bony", entà jo qu'ei des pòbles mès singulars e mielhor plaçadi deth Palhars.
6 nau viatge	Ath delà, quan m'i arribi, tostemp que trapi un solatge istoric plan especiau.
6 nau viatge	Bèth un diderie qu'ei ua sensacion tellurica, non ac sabi.
6 nau viatge	Çò de cèrt ei que, coma eth sòn nòm indique, Tír-via, se trape en un punt estrategic de tres vies -val de Cardós, val Ferrera e Coma de Burg – e aguest hèt l'a autrejat plan de bagatge istoric.
6 nau viatge	Joan Lluís en 1979, per exemple, ditz:
6 nau viatge	Tirvia ere lloc de pas obligat per tot lo tragí de la Vall Farrera i de la Coma de Burg.
6 nau viatge	Comptave amb dos fires a l'any de les grosses, que li donaven la categoria de vila adinerada… as van ben forrar els renyons amb tot allò del ferro."
6 nau viatge	Tírvia a un cèrt aire antic peth costum des hemnes – desbrembat enes auti pòbles palharesi – de hèr a germiar graets e presentar-les en uns tèsti aperats mais, tà Setmana Santa.
6 nau viatge	A un arrèr-gost medievau pes esteles funeràries que se trapèren en cementèri e, tanben, peth carrèr de pòrges que puge plaça ensús.
6 nau viatge	Dirección General de Regiones Devastadas lo rebastic damb ua arquitectura diferenta ara tradicionau.
6 nau viatge	A Tírvia tanben li desnishi un aire soís.
6 nau viatge	I a molti chalets.
6 nau viatge	Entà jo qu'ei eth pòble deth Palhars damb mès chalets.
6 nau viatge	Chalets entre es auets que me remeten as pòbles dera val de Ribes de Freser o, autanplan, a bèri cornèrs de Valldoreix o des Planes.
6 nau viatge	Finauments, Tírvia tanben a aquera tofa de naues construccions, nefasta ena mia pensada, en qué es especuladors crapules e es politics cuerts de guardada s'an metut d'acòrd entà amiar a tèrme autentiques animalades urbanistiques.
6 nau viatge	Passam per ermitòri deth Roser, damb un peirat de calhaus que deuie supausar ues quantes cargues de somèr des der arriu.
6 nau viatge	En un pannèu explicatiu deth costat liegem qu'era sua imatge siguec trapada gràcies ara originau legenda deth pastor que tiege compde des oelhes.
6 nau viatge	Quan la localizèc, la portèc tàs patrons de çò de Jordi, mès de nets era imatge tornaue aquiu a on la trapèren.
6 nau viatge	Vaquí se per qué lheuèren er ermitòri laguens dera bauma.
6 nau viatge	Pòc a pòc, seguint pistes e camins de bast, vam entrant ena val Ferrera.
6 nau viatge	Des hargues que dan nòm ara val lèu non ne demore arren.
6 nau viatge	Tant importantes qu'auien estat!
6 nau viatge	Un pair-sénher de Josep Maria de Segarra, Josep Antoni de Castellarnau, bastic a finaus deth sègle XVIII, damb eth hèr des sues hargues d'Alins, eth pòrt de Tarragona.
6 nau viatge	Es balcons deth Parlament de Londres tanben son d'aguest hèr.
6 nau viatge	Un hèr plan apreciat pr'amor que, per çò que semble, non se rovilhaue.
6 nau viatge	Totun aguesta industria artesanau entrèc en decadéncia en començar a foncionar es nauti horns de Bilbao.
6 nau viatge	Ath delà, es antiques hargues pirenenques auien besonh de fòrça lenha entà foncionar e es bòsqui deth Palhars se desertificauen.
6 nau viatge	Ara quèrra, mès enlà der arriu, vam passant de long eth polit pòble d'Araós, es abitants deth quau hè ans que pelegen entà apraiar-lo e qu'era gent que i demore sigue de prumèra residéncia; Ainet de Besan, damb es casetes des pès deth nucli parières, bastides pr'amor qu'es arròques que s'esguitlauen dera montanha anauen a parar enes cases vielhes; e Alins, a on mos recep ua des pògues escòles unitàries que demoren en parçan.
6 nau viatge	D'Alins enquia Àreu hèm autostòp perque era carretèra que se dauric er an 1928 trissèc eth camin vielh e encara non s'a estructurat cap de varianta entàs senderistes.
6 nau viatge	Ath delà, non auem talents de méter era ossamenta en perilh.
6 nau viatge	Que mos pensàuem qu'en èster dues hemnes mos pararien de seguit, mès passe era estona sense succès.
6 nau viatge	Què un solei rigorós.
6 nau viatge	Èm sudades dera caminada e comenci a pensar qu'ei per aguest motiu qu'arrés non mos pare cap.
6 nau viatge	Era demora se hè dura e Marta se despaciente perque aué ei eth sòn darrèr dia dera trauessada e li cau tornar de cap a Barcelona.
6 nau viatge	Veigui un pagès damb un talhat de peu de pishador que se dirigís entath sòn coche e m'i aprèssi entà demanar-li se per edart va tà Àreu.
6 nau viatge	Prumèr me guarde damb maufidança, dempús guarde es cames de Marta e alavetz arropís es espatles.
6 nau viatge	Ditz que mos pòt portar, mès era que vage darrèr li calerà compartir eth sèti damb dus porcèths.
6 nau viatge	Ua menuta mès tard, coma qu'eth coche sonque a pòrtes ath dauant, m'amagui coma posqui en sèti deth darrèr e agarri es dus morralets, que boti ath dessús mèn.
6 nau viatge	Sonque me subergessen es uelhs, que se crotzen damb es des porcèths dera caisha de husta deth mèn costat.
6 nau viatge	Me guarden damb curiosèr innocent.
6 nau viatge	Eth pagès a alugat ua cigarrèta, e coma es hièstres deth dauant son dubèrtes, me ven eth hum qu'envasís es paumons nets dempús der exercici.
6 nau viatge	Eth coche hè guimbets maugrat passar per ua carretèra engodronada e es cueishes me s'aganchen e desaganchen alternatiuaments deth sèti de plastic.
6 nau viatge	Era pudor a porcèth ei terribla e era calor estofanta, mès aquerò sonque semble preocupar-me a jo.
6 nau viatge	Marta e eth pagès, idolant entà hèr-se a enténer per dessús deth bronit deth motor, s'an embrancat en ua interessanta convèrsa sus era tua deth porcèth e, quan arribam en Àreu, encara l'alonguen ua estona, causa que me desvelhe instints assassins.
6 nau viatge	Marta, mès dera auta me senti a mand de m'aflaquir e non posqui húger pr'amor qu'ath darrèr non i a pòrtes.
6 nau viatge	Sagi d'aplicar ua tecnica de relaxacion e centri era mia atencion en çò qu'es mèns uelhs, limitadi pes morralets, pòden veir.
6 nau viatge	Eth veire deth costat quèr ei plen de povàs e bèth un i a escrit per dehòra un amistós: "ets un tocino!
6 nau viatge	Eth deth costat dret non lo guardi pr'amor que sabi qu'era mia lucada se crotzarà damb era des porcèths petiti que, per çò qu'explique eth pagès, enes mesi a vier non seràn sonque botifarres, langoïsses, pan de hitge, cambalhons e sausisses.
6 nau viatge	M'estimi mès de non saber-les, non siguesse eth cas que mos héssem amics.
6 nau viatge	Guardi er espaci entre eth quadre de comandaments e era gantèra.
6 nau viatge	Ua esterlenga de midalhetes de Sant Cristòfol, patron des transportistes e conductors.
6 nau viatge	Entre midalheta e midalheta demoren espacis uets, mès era pèga enlordida pera ronha denóncie qu'en bèth aute moment i auie auut ua midalheta.
6 nau viatge	Pensi qu'aguest òme cada an deu anar a benedir eth coche tà Sant Cristòfol perque, a despart qu'a fòrça midalhetes, deth retrovisor pengen encara flors e arrames seques dera darrèra benediccion.
6 nau viatge	Ath costat dera gantèra veigui un pegasolet miei arrincat dera campanha en favor dera vaca bruna e un aute deth somèr català.
6 nau viatge	D'aguest sonque ne demoren es pautes.
6 nau viatge	Laguens dera gantèra – a era tapa arrincada – guardi ues quantes cassettes, era màger part sense tapa.
6 nau viatge	Per estat deth plastic e era sua brutícia se ve que deuen èster plan antiques.
6 nau viatge	En ua tapa veigui ua fòto de Rocio Jurado, en ua auta Eugenio e en ua auta Rocio Durcal.
6 nau viatge	A Jurado bèth un l'a pintat damb boli uns cimerons per dessús deth vestit ajustat e a Eugenio l'an diboishat ua cigarrèta ena boca.
6 nau viatge	Veigui qu'era cassette de Rocio Durcal ei de ranxères, un tipe de musica que shaute fòrça ara gent grana de per ací naut.
6 nau viatge	Sagi de liéger se qué an escrit en aguesta tapa, tanben damb boli, quan me n'encuedi que Marta e eth pagès daurissen era pòrta.
6 nau viatge	Creigui que i met "te hamo", atau, damb acha, mès tanpòc ac poiria assegurar.
6 nau viatge	Arribam en Àreu plan lèu, damb temps entà dinar en otèl Vall Ferrera, a on tanben mingèren Cela e Espinàs.
6 nau viatge	Encara miei estabordida peth viatge, tant que demoram que mos pòrten es plats repassi es libres des escrivans e me chòque eth paragraf que dediquen cada un as ingredients dera biòca:
6 nau viatge	Cela, peth sòn costat, ditz:
6 nau viatge	Deishant de banda es estils diferents, trapi curiós qu'es dus empleguen es recorsi des personificacions ena madeisha descripcion.
6 nau viatge	E, coma dejà me n'è encuedat en d'autes expressions lèu calcades, me comenci a vier era presentida qu'un des dus consultèc ath hons eth libre der aute abantes d'escríuer eth sòn.
6 nau viatge	Mos cau tier en compde que Cela comencèc a escríuer Viaje al Pirineo de Lérida sèt ans mès tard d'auer acabat eth viatge, mentre qu'Espinàs publiquèc Viatge al Pirineu de Lleida er an a vier.
6 nau viatge	De hèt eth galhec comence eth sòn raconde en tot díder que comencèc era redaccion tàs "tres y media de la madrugada del dia 12 de julio de 1963, viernes", "Dentro de un mes hará siete años que el viajero se empezó a patear, un pie tras otro pie, la bota de tintillo y la mochila al hombro…".
6 nau viatge	Donques ben, comenci a veir que òc!
6 nau viatge	Meteria es mans en huec qu'er internacionau Cela, prèmi Nobel de literatura er an 1989, escriuec eth sòn libre en tot basar-se en d'Espinàs!
6 nau viatge	Encara non ac è clar deth tot, mès sajarè de cercar mès pròves d'aguesta sospecha e, coma è besonh de saber mès causes d'aqueth viatge, demani ath gojat que me mèstre era taula se i a bèth un der otèl que rebrembe era visita des escrivans.
6 nau viatge	Pr'amor que quan passèren per aciu er otèl Vall Ferrera ère ua aubèrja, se trapaue ues cases mès amont, se coneishie per çò de Betriu o aubèrja Jubany, mès eth negòci encara l'amie era madeisha familha.
6 nau viatge	Ua estona mès tard coneishem a Joan Jubany Lladós, frair deth qu'er an 1956 atenguec a Cela e a Espinàs damb toti es aunors.
6 nau viatge	Ei un senhor de ueitanta sèt ans, de uelhs blus e berreta nera, que damb es sues intelligentes explicacions contribuís a hèr-me a hargar era imatge d'aqueth viatge.
6 nau viatge	Encara qu'enes libres des escrivans aquerò non s'explique, en Àreu i arribèren damb eth coche deth baile Boixareu, qu'ère amic deth baile d'Àreu, frair deth senhor qu'ara auem dauant.
6 nau viatge	Joan mos parle dera guèrra, que "trinquèc era vida peth miei" as dera sua generacion; dera mili de tres ans e miei; deth sòn don entà endonviar eth sèxe deth hilh d'ua hemna prenhs; des tres ans que s'estèc en França coma "gitano blanc", qu'ère se com se coneishien aquiu as mercadèrs de mules; deth sarte que pujaue des de La Pobla de Segur entà hèr-les vestits a mida…
6 nau viatge	Ua bona estona tanben parle des pescaires francesi, que tan soent apareishen enes libres des escrivans.
6 nau viatge	Joan ditz qu'en aqueri tempsi es trueites non cabien enes arrius e es canaus d'adaiguar es prats n'èren pleï.
6 nau viatge	Era gent deth país "recebien as pescaires francesi "en badeja" pr'amor que deishauen fòrça sòs, mès aguesti, a cambi, "feven el que voliven".
6 nau viatge	Pescauen trueites damb toti es metòdes imaginables e les portauen a véner en França pr'amor que, damb eth cambi de moneda, i guanhauen fòrça.
6 nau viatge	Tant que Joan m'explique tot aquerò me ven entath cap ua sòrta de legenda rurau qu'assegure qu'enes estanhs de nauta montanha aguesti francesi i auien botat bèra barralha entà aucir-les a centenats.
6 nau viatge	Fin finau, Joan mos parle deth dia que les visitèren es mèns predecessors.
6 nau viatge	Mos explique ua anecdòta plan divertida que dempús, enes libres, ven racondada de ua auta manèra.
6 nau viatge	Per çò que semble, quan arribèren en pòble, coma que Cela portaue barba e alavetz arrés se la deishaue, e, ath delà, jargaue ua sòrta de gavardina cuerta e lorda, eth patron dera aubèrja, pensant-se qu'ère un gandiaire, un passapaís o un des andalosi que pujauen a demanar trabalh enes empreses idroelectriques, s'adrecèc a Boixareu e li didec "Macareu, quin personau que me pòrte!"
6 nau viatge	E ei que toti coïncidissen que tant Espinàs coma Cela hègen ua mina estranha.
6 nau viatge	En uns tempsi en qué es òmes e es hemnes vestien de sarte, les shautaue anar elegants, e es òmes portauen tostemp camisa, giqueta e, soent, chapèu, aqueri forastèrs les deuien semblar estranhs.
6 nau viatge	Pr'amor que non anauen vestidi ne d'excursionistes ne de gent de ciutat, e qui non les coneishesse podie maufidar e crànher que se n'anèssen sense pagar.
6 nau viatge	De hèt, en ua carta prealabla ath viatge que Cela envièc tà Espinàs lo conselhaue sus aguest curiós materiau de viatge:
6 nau viatge	A la cabeza yo llevo una boina, la única prenda que permite tumbarse en cualquier lado e incluso dormir con ella, sin quitársela.
6 nau viatge	Me calzo con unos zapatos viejos y cómodos, jamás con alpargatas: ruin prenda que hincha los tobillos y recoge todas las espinas del camino.
6 nau viatge	Un pantalón de paño, dos o tres camisas caqui, un sweter y una chaqueta de pana completan mi anticaracterización.
6 nau viatge	Suelo usar calcetines de lana.
6 nau viatge	Llevo además un morral y un tabardo.
6 nau viatge	Debe huirse de maletas y neceseres y, en general, de todo aquello que debiera llevarse en la mano, que puede adornarse con un bastón.
6 nau viatge	Por donde vamos a caminar, es posible que no haya que llevar ni cantimplora.
6 nau viatge	Una navaja y ocho o diez duros tampoco vienen mal."
6 nau viatge	Cela, donc, defenie qu'eth non ère pas excursionista, ne esportista, senon un gandiaire, e en aquerò tanben exercic eth sòn mestratge en Espinàs, que tostemp a persutat ena sua condicion de caminaire.
6 nau viatge	Ne excursionista, ne torista: caminaire e pro.
6 nau viatge	El fumador de pipa té, sobre els altres fumadors, l'avantatge de fumar amb la boca i amb la mà.
6 nau viatge	El tacte col.labora intesament al plaer.
6 nau viatge	El tacte és el sentit de la companyia.
6 nau viatge	Per això l'home que fuma amb pipa no és mai un home sol."
6 nau viatge	Les espurnes de cendra tèbia cauen a poc a poc, des del pont del riu."
6 nau viatge	En bèth moment deth libre Espinàs tanben remèrque qu'eth non ei eth prototipe de torista pòc respectuós damb eth país que visite.
6 nau viatge	D'aguesti toristes se'n sent diferent.
6 nau viatge	En veir un chalet d'ostiuatge de Casarilh "que igualment podria estar a la Garriga o a Argentona", se le lhèue er estomac e s'imagine "l'espectacle dels barcelonins rosats, amb l'aigua a mig ventre, bevent-hi coca-cola", e, en arribar en otèl Lamoga de Llavorsí e trapar-i toristes, se sent incomòde: "És una gent mudada, de mitjana edat, dedicada al turisme de muntanya, dedicada a la pesca i a respirar els aires purs.
6 nau viatge	Com que ja feia tres dies que havia oblidat aquestes coses, trec dissimuladament una pinta i poso una mica d'ordre als meus cabells".
6 nau viatge	Donques plan, me chòque aquerò qu'explique Joan d'Àreu perque Espinàs sentec eth comentari de "quin personau que me pòrte", mès interpretèc qu'era expression ère d'admiracion, e atau ac exprimic en sòn libre.
6 nau viatge	Ara ben, qui a rason?
6 nau viatge	Coma que qui ac didec ei mòrt e Cela tanben, non ac saberam jamès.
6 nau viatge	En cambi, a mida que me'n vau sabent des detalhs d'aqueri tempsi, que me n'encuedi de bères causes.
6 nau viatge	Per exemple me n'encuedi qu'en Palhars aqueri dus libres se receberen damb molta expectacion.
6 nau viatge	Boixareu avisèc dera publicacion ath germà de Joan en tot dider-li: "ja a gessut eth libre de Cela.
6 nau viatge	I as demorat coma Diu mane!"
6 nau viatge	Per contra, qui non se'n hec pas guaire content siguec eth patron deth Poldo de la Guingueta, qu'autanplan volie denonciar a Cela per auer parlat tan mau dera sua aubèrja.
6 nau viatge	Es males lengües asseguren que Cela siguec tan desagradiu pera influéncia de Boixareu – baile e, tanben, comerçant de husta -, que l'expliquèc que Poldo non l'auie volut véner ua partida de husta peth prètz que l'interessaue.
6 nau viatge	Segontes diden en parçan, fin finau Poldo non denoncièc ad arrés perque, en èster Cela un reconeishut franquista, non aurie servit entad arren.
6 nau viatge	Quan Joan se'n va, encara mos demoram ena terrassa deth bar ua bona estona.
6 nau viatge	Marta non a mès dies de vacances.
6 nau viatge	Saboram es moments qu'auem passat amassa des de La Pobla de Segur enquia Àreu: era trobada damb eth pastor trist e solet de Peramea, era taula de hormatges embriagadora de Baro, era anecdòta dera mia gosseta, que mos seguic d'amagat enquia Sort, era bacanau en çò de Llacai de Seurí, es charrades damb gent que coneisheren a Cela e Espinàs…
6 nau viatge	Me ditz qu'era trauessada l'a shautat plan e l'a estonat era varietat de paisatges, mès persute qu'eth pròplèu an vó tornar a hèr nauta montanha.
6 nau viatge	Li shautarie plan anar tàs Aups.
6 nau viatge	Dejà soleta, deishi passar era vrespada en tot passejar per Àreu, qu'ei un pòble damb solatge toristic.
6 nau viatge	Voi dìder que hè fòrça ans que receben toristes e, concretaments, toristes aimants der excursionisme.
6 nau viatge	Pr'amor qu'ei eth darrèr pòble abantes dera aproximacion ara Pica d'Estats, eth som mès naut de Catalonha.
6 nau viatge	Ara tanben s'a balhat a conéisher pr'amor que s'i hestège era corsa de La cuita al sol, qu'a coma punt de partença Àreu e, d'arribada, eth som deth Monteixo.
6 nau viatge	Era corsa inspirada en un conde de Pep Coll en qué un personatge cor mès qu'eth solei, a coma objectiu qu'es sòns participants arriben en som deth Monteixo abantes qu'eth solei se cògue e dèishe d'illuminar era montanha.
6 nau viatge	Se hestège eth mes de junh e arremasse mès de cinc cents caminaires.
6 nau viatge	Acabi eth passeg en ressèc e ena petita centrau idroelectrica, coneishudes peth Museu de la Fusta d'Àreu.
6 nau viatge	Rebrembi que hè molti ans aguestes installacions me les ensenhèren uns gojats deth pòble que les aprariauen a compde sòn.
6 nau viatge	Aué ne deuen èster capinauts pr'amor qu'er ensems forme partida deth hilat deth Museu de la Ciència i la Tècnica de Catalunya e cada an ei visitat per milèrs de persones.
6 nau viatge	Me demori a dormir en pòble e, dejà ena cramba der otèl, profiti era serada entà méter en orde es nòtes qu'è anat prenent aguesti cinc dies, entà verificar s'è pro piles en GPS e ena gravadora, entà guardar s'era camerà fotografica està ben de bateria, entà repassar es etapes dera pròplèu setmana…
6 nau viatge	Abantes de calar-me en lhet empari eth front sus eth veire dera hièstra e guardi tath dehòra, illuminat pera lua.
6 nau viatge	Ad aguestes ores Marta ja deu auer arribat en çò de sòn.
6 nau viatge	Dilhèu passaràn mesi abantes que mos tornem a veir, mès, totun, mos sabem a tocar.
6 nau viatge	Ara deu explicar eth viatge ath companh e as sòns hilhs.
6 nau viatge	Segontes Marta, era sua familha accèpte plan ben que de quan en quan vage a hèr montanha pr'amor que torne damb energies renauides, pro fresca entà coordinar eth dificil puzzle d'ua progenitura de quate hilhs.
6 nau viatge	Arrisqui en tot rebrembar un còp mès es dies passadi e, mès que mès, es cares tant expressiues de Marta: de suspresa quan escotaue ath pastor, de satisfaccion pendent eth dinar en Seurí, d'amabilitat quan sopàuem damb es amics de Sort, d'interès quan escotaue ath pagès que mos a portat entà Àreu, de dromilhon quan enes serades non podie ne parlar…
6 nau viatge	Fin finau me cali ena caloreta deth lhet, erosa perque deman, d'ora, arribarà era naua companha de viatge: Nuri Camp.
6 nau viatge	Atau coma auíem convengut, tàs ueit Nuri ja me demore en parcatge d'Àreu.
6 nau viatge	Ei des persones mès puntuaus que coneishi.
6 nau viatge	Abantes que se cargue eth morralet, li demani que me lo dèishe sospesar pr'amor que tostemp tragine plan mès quilòs des que son de besonh, mès que s'i remís.
6 nau viatge	Arrim perque aguest rituau lo seguim cada viatge qu'anam de trauessada.
6 nau viatge	Es prumèrs còps era permetie que li uedèssa eth morralet e l'anèssa metent en ua bossa tot aquerò qu'ère sobrer, e que li hèja deishar en coche; mès endauant, atau que me viraua, tornaue a méter era bossa plea d'objèctes inutils laguens deth morralet, enquia que fin finau decidí que tant ère.
6 nau viatge	Ei plan mès fòrta que jo e ja ei pro grana.
6 nau viatge	De hèt ei mès grana que jo.
6 nau viatge	Hilha d'Enviny, un pòble deth Palhars Sobirà apròp de Sort, a estat era mia mèstra en ahèrs palharesi.
6 nau viatge	Qu'ei era amiga que m'aucís es garies vielhes mentre que jo me hèsqui era valenta en tot sostier es escalhoses pautes; ei era qui me regale misharnons pr'amor que sap que jo non ne trapi jamès; era qui cada an m'aumplís de codonhs pr'amor que coneish eth codonhèr mau podat e moribond deth mèn uart; era qui me sauve en tot dar un còp de pè ad aquera vaca, parada en miei deth camin, que se ve claraments que me vò atacar; era qui adocís es cans forenos que me guarden mau quan passam peth costat des sues vegades; era qui artenh es mielhors plantolièrs d'ortalécies estauviant-me de hèr coes en mercat darrèr de toti es retiradi deth parçan…
6 nau viatge	Uf, sabi pas se qué haria sense Nuri.
6 nau viatge	Gessem d'Àreu e començam a pujar pera pista deth famós tuc de Tudela, coneishut perque dessepare era val de Cardós dera val Ferrera, mès tanben perque ei un important punt d'amassada de bruishes.
6 nau viatge	A mida qu'anam guanhant vistes aerianes d'Àreu, distinguim es dus barris d'aguesta populacion a on dinèren Cela e Espinàs.
6 nau viatge	En un marrèc deth camin des deth quau s'i ten ua bona vista dera val que deisham endarrèr, param entà treir-mos ròba.
6 nau viatge	Nuri, mentre destape era carabassa, ditz, "sò ben aixeregada", e jo repetisqui era paraula entà enregistrar-la ena gravadora.
6 nau viatge	Non l'auia entenuda jamès.
6 nau viatge	E aquerò que ja pòrti mès de vint ans en Palhars.
6 nau viatge	Mès Nuri tostemp n'a de naues.
6 nau viatge	Gràcies ada era n'è coneishut un modelhon, e totes plan expressiues.
6 nau viatge	Papurrot per espantaudèths me l'amuishèc era.
6 nau viatge	E espardenyar en compde d'anar rapid.
6 nau viatge	E eth significat de redall, que vò díder era dusau dalhada des prats.
6 nau viatge	E eth d'èster plan aïnat, en lòc d'èster plan usat.
6 nau viatge	E tantes autes paraules e expressions qu'è incorporat en mèn vocabulari damb er inconvenient qu'era màger part de gent que parli non me compren.
6 nau viatge	Damb lentor ritmica vam pujant pera pista e, de quan en quan, agarram un camin de trauèssa.
6 nau viatge	Senti se com era alende doçaments darrèr mèn.
6 nau viatge	Sò contenta de tornar a compartir aguesta vida nomada damb Nuri.
6 nau viatge	Qu'ei ua hemna hargada coma eth hèr, a còps de martèth sus er enclutge, e totun qu'age un hons tan reganhut coma es montanhes que l'an vista nèisher, ei de sòrta alegre e sense asprors.
6 nau viatge	M'admire eth sòn coratge, eth sòn esperit liure e, sustot, eth sòn caractèr insomés.
6 nau viatge	Ei des pòques persones que gausèc daurir dralha enes mentalitats barrades deth Palhars quan, coma qui ditz, aciu encara se viuie coma dus sègles endarrèr.
6 nau viatge	Rebrembi que, ath pòc temps de coneisher-mos, la convidè a acompanhar-me en ua trauessada peth Parc Nacional d'Aigüestortes.
6 nau viatge	Era a viscut era màger part dera sua vida ena montanha, e s'auie passat ostius sancers hènt de vaquèra, mès jamès auie hèt excursionisme e, encara mens, trauessades.
6 nau viatge	Entada era aquera setmana siguec ua descubèrta.
6 nau viatge	Bric mès è compartit ua trauessada damb bèth un tan balhat ara causa.
6 nau viatge	Non paraue de repetir que non comprenie se com enquias quaranta ans non auie caushigat aqueres montanhes tant ath cant de çò de sòn, e aquera manèra de coneisher-les.
6 nau viatge	Tot l'estonaue, tot l'admiraue, tot ère nau: es clients des refugis, es gardes, eth hèt que i auesse tanta pèira quan era ère acostumada as prats de nautada…
6 nau viatge	A comdar d'aqueth an – e ja ne hè dètz - coma que tostemp è auut bèra guida excursionista o reportatge entà hèr, cada ostiu auem compartit uns dies de trauessada per bèth punt des Pirenèus e pendent er an auem hèt tota mena d'excursions.
6 nau viatge	Mès tanben auem compartit d'autes aventures.
6 nau viatge	Per exemple, pendent quate mesi der ostiu deth 2002 eth Consell Comarcal del Pallars Sobirà mos contractèc entà redigir un infòrme sus er estat de toti es itineraris a pè que s'auien anat daurint es darrèri ans.
6 nau viatge	Aqueth ostiu caminèrem uns 390 quilomètres per camins vielhi, hérem 7500 quilomètres en coche pes aproximacions, e eth resultat siguec qu'a Nuri li cambièc era vida.
6 nau viatge	A compdar d'aqueth trabalh, era qu'enquia alavetz auie hèt de caishèra, pagèsa, artesana, carnissèra, mossa de neteja, dependenta d'ua perfumaria e d'ua botiga de ròba, decidic que çò que li shautaue ère aquerò, e s'i dediquèc professionauments enquiath punt qu'aué ei era cap d'ua còlha d'òmes especializadi a recuperar camins vielhi per encargue d'ajuntaments, conselhs comarcaus e particulars.
6 nau viatge	Fin finau arribam en erbós tuc de Tudela.
6 nau viatge	Ath darrèr auem deishat ues vistes des soms mès nauts deth Parc Natural de l'Alt Pirineu – era Pica d'Estats, eth Sotllo, eth Monteixo… - e ath nòste dauant se mos daurís era cortina dera val de Cardós e es montanhes deth Parc Nacional d'Aigüestortes i Estany de Sant Maurici: es Encantats, eth circ d'Amitges, es pistes d'esquí d'Espot, era sèrra de Crabes…
6 nau viatge	Ara quèrra se lhèue, tostemp majestuós, eth Montsent acompanhat deth Montorroio e eth Mainera.
6 nau viatge	Ara dreta s'esten er ample pòrt dera Bonaigua, frontèra damb era val d'Aran, que crotzaram enes pròplèu dies.
6 nau viatge	Aguestes nautades damb tota era gamma de marrons, grisi e verds retalhades en blu deth cèu impressionen.
6 nau viatge	Compreni qu'aguest siguesse, segontes era sabença populara, un lòc alistat entàs rituaus profans.
6 nau viatge	En aqueri tempsi jo tanben auria pujat enquia aciu entà dançar pendent es nets deth plen.
6 nau viatge	M'imagini arribant tath ser damb d'autes hemnes descauces, totes vestides de nere enquias pès, e apressant-se tàs lèses des prats a on i creishen es grani misharnons de primauèra e de tardor.
6 nau viatge	Lèses naturaus de cèrcles perfèctes que deuien intrigar as nòsti pair-sénhers.
6 nau viatge	En centre dera lèsa, de tant caushigat, non i creish era èrba.
6 nau viatge	Pendent eth dia a ploigut e ath miei s'i a estancat era aigua a on s'i miralhe eth cèu seren, era lua e, segontes des d'a on se guarde, es montanhes der orizon.
6 nau viatge	Lèu arribe un òme, coneishut per totes coma Boc de Biterna.
6 nau viatge	Era serenitat dera bassa se trinque entà convertir-se en un mosaïc de reflexi e d'agitacion dera aigua a on se hè pati ua dança frenetica pendent era quau es hemnes se desliuren de totes es nòstes joates: deth senhor feudau, deth pair, deth marit, des frairs, deth capelhà…
6 nau viatge	Ja non èm vassalhes.
6 nau viatge	Ne mosses.
6 nau viatge	Ne devòtes.
6 nau viatge	Per ua net sonque èm ues bastes e alhocardides faitilières.
6 nau viatge	Baishant de cap ara val de Cardós me ven tath cap qu'ath principi dera trauessada me demanaua se com me poiria autonomentar.
6 nau viatge	Cela, en sòn jornau de viatge ère el viajero e Espinàs el barceloní.
6 nau viatge	Ara que ja pòrti uns quants dies, comenci a èster conscienta d'ua evidéncia.
6 nau viatge	Un pas darrèr de un aute, un pòble darrèr de un aute, è seguit es camins qu'anterioraments auien seguit d'auti viatgèrs des deth sègle XVII.
6 nau viatge	Era màger part non deishèren tralha deth viatge.
6 nau viatge	D'auti escriueren es sues experiéncies, atau coma ac hèsqui jo ara.
6 nau viatge	Totun, i a ua diferéncia impassabla entre aguesti viatgèrs escrivans e jo.
6 nau viatge	Toti, absoludaments toti, des deth sègle XVII enquiath sègle XXI, èren òmes.
6 nau viatge	Bèri uns anauen a pè, d'auti sus era esquia de chivaus, mès toti èren òmes.
6 nau viatge	Enquia ara non è trapat cap de viatgèra qu'auesse escrit es sues experiéncies.
6 nau viatge	Maria Antònia Simó escriuec es guides deth Centre Excursionista de Catalunya, Maria Barbal se passegèc per bèri pòbles abandonadi des Pirenèus e escriuec Camins de quietud e Teresa Pàmies passèc uns dies ena Val d'Aran, d'a on gessec eth libre Matins del Aran, mès cap de hemna, viatgèra e escrivana, auie hèt abantes çò que jo hèsqui ara.
6 nau viatge	Per tant, dilhèu era mia autodenominacion pòt arribar per aguest costat.
6 nau viatge	Veigam s'ath long deth dia d'aué, gràcies a qué è a Nuri ath mèn costat, inspiradora d'istòries e mèstra en paraules palhareses, trapi era paraula avienta.
6 nau viatge	A mida que se va daurint era val de Cardós me deleiti damb era contemplacion d'aguest paratge beròi, mès sense vida.
6 nau viatge	Cada viatge i demore mens gent e ei per aquerò qu'es pògui que s'i sostien an sajat tota sòrta d'iniciatiues entà evitar er abandon totau: es pistes d'esquí nordic deth Pla de Negua, que foncionèren sonque un parelh d'ans; es pistes d'esquí de Tavascan, damb eth refugi dera Pleta del Prat, que non acaben d'agarrar empossada; eth bastiment d'apartaments…
6 nau viatge	Ara plan, s'existís un projècte delirant per excelléncia, a estat eth darrèr que, totun, tot semble indicar qu'a demorat estancat.
6 nau viatge	Era notícia gessec enes jornaus apuprètz eth deseme deth 2006.
6 nau viatge	Un entreprenaire palharés establit enes Estats Units aterric en parçan e lo recorrec venent eth sòn projècte coma se venesse un elixir entara calvícia ena plaça deth mercat.
6 nau viatge	Ac digui damb coneishement de causa pr'amor que siguí en ua des sues presentacions.
6 nau viatge	Damb un Power Point ath pur estil american, pronunciant un catalan damb un forçat accent ianqui, descriuie un futur entara val de Cardós qu'ada eth li semblaue idillic.
6 nau viatge	Se tractaue de daurir un tunèu que comuniquèsse eth Palhars damb Andorra, un immens camp de golf de dètz-e-ueit horats, un complèx toristic damb otèls de quate e cinc esteles e fòrça spa, un centre de convencions, e uns nau cents apartaments.
6 nau viatge	Eth projècte se didie The Art of Living.
6 nau viatge	Coma plan ben se pòt verificar, tant aguest nòm coma eth des diferents espacis, èren autenticaments palharesi: Gueles House, Golf Resort, VIP village, Tros de Sort House…
6 nau viatge	Es clients serien persones plan riques, exclusiues e glamoroses deth Japon, es Estats Units e Alemanha, qu'arribarien damb elicoptèr en un airau que, a compdar d'aqueth moment, demorarie barrat e damb mesures de seguretat.
6 nau viatge	Per sòrt, a mida qu'anèc passant eth temps s'anèren desnishant es estratégies dobtoses qu'auie hargat aqueth òme entà véner eth sòn producte estela.
6 nau viatge	Es convèrses e es consentiments tath sòn projècte que, segontes didie, auie artenhut deth Parc Natural de l'Alt Pirineu o es govèrns d'Andorra e de Catalonha, èren faussi; eth hèt que siguesse sòci d'ua empresa de vin de Ribera del Duero, tanben, pr'amor qu'era soleta causa qu'auien en comun ère eth cognòm; es inversors de gran prestigi e eth supòrt de caishes e bancs èren papèr mòg…
6 nau viatge	Mès aguest empresari non ei eth solet qu'a volut enriquir-se damb projèctes estranhs.
6 nau viatge	Eth Palhars Sobirà, en estar-se luenh de tot, deu èster un endret avient tàs especuladors, es panotejaires o es blanquejadors de sòs perque, de quan en quan, se dan casi semblables.
6 nau viatge	Còp sec, despareishec.
6 nau viatge	Dilhèu sonque volie blanquejar sòs?
6 nau viatge	O eth cas d'aqueth geriatric que se volie bastir en Embonui.
6 nau viatge	Tanben gessec enes jornaus.
6 nau viatge	Aquerò passèc hè uns dètz ans.
6 nau viatge	Un parelh d'òmes assegurauen qu'eth clima e era situacion d'aguest petit bordalat deth pòrt de Cantó ère ideau entara gent dera tresau edat e, en conseqüéncia, comencèren a botjar es hius entà montà'c.
6 nau viatge	Fin finau resultèc qu'aqueri òmes èren en recèrca e captura per d'autes panotejades e qu'aciu se'n volien profitar des inversors.
6 nau viatge	Les detenguec era policia e, segontes es veus volenderes o paraules voladisses -expressions dera Nuri entà referir-se a radio macuto – demorèren a déuer sòs a uns quants establiments deth parçan.
6 nau viatge	Dempús de baishar ua bona estona entre bòsqui e peishèus, arribam enes prumèrs poblets: prumèr Boldís Sobirà, qu'ei coma en Palhars didem "de naut", e dempús Boldís Jussà o "de baish".
6 nau viatge	Just en gésser de Boldís Jussà passam per ua petita gleisòla o oratòri.
6 nau viatge	Abantes se hège fòrça, aquerò de lheuar gleisòles enes entrades des pòbles.
6 nau viatge	En Boldís Jussà i a es de Sant Antoni, Sant Cristòfol e era Mare de Déu del Roser.
6 nau viatge	Temps endarrèr en aguesti madeishi punts i deuien auer monuments profans que protegien tant as pòbles coma as viatgèrs que començauen eth camin.
6 nau viatge	Ac è campat enes entrades des carisi pirenencs o enes punts estrategics coma tucs e pòrts de pas obligat.
6 nau viatge	Arribam en Ginestarre sense auer trapat ad arrés des de qué auem gessut d'Àreu.
6 nau viatge	Deisham un talhèr d'artesania textil ena quèrra.
6 nau viatge	Ei curiós com un pòble petit pogue auer espacis tant interessants.
6 nau viatge	D'un costat eth talhèr textil, que se pòt visitar.
6 nau viatge	Der aute, ena sua petita glèisa er an 2000 s'i reprodusiren es pintures romaniques muraus e aué tanben s'i pòt guardar ua preciosa talha.
6 nau viatge	Fin finau, er an 2001 s'inicièc un projècte entà convertir era antica e importanta casa Bringué en Museu Viu, que serà coma ua sòrta de casa Gassia d'Esterri d'Àneu o çò de Joanchiquet de Vilamòs.
6 nau viatge	Ei a dìder, se reprodusirà era vida vidanta d'un moment determinat dera istòria, damb era diferéncia respècte es autes dues iniciatiues qu'ací i aurà mès vida: bestiar enes bòrdes e enes pletes, garies e conilhs enes petiti corraus, eca.
6 nau viatge	De Ginestarre entà Esterri de Cardós i a ua cuerta baishada, actuauments maumetuda pera naua carretèra e es esbodenaments.
6 nau viatge	En Esterri entram ena glèisa de Sant Pau e Sant Pere.
6 nau viatge	Tanben s'i an reprodusit es pintures muraus.
6 nau viatge	Tostemp me shaute entrar en aquesti petiti temples romanics pirenencs, tan diferents as granes glèises gotiques des populacions importantes.
6 nau viatge	Aciu non se sent eth ressón des passi, non hè flaira d'incens o de ciris, non te sentes insignificanta.
6 nau viatge	Enes petiti ermitòris pirenencs era sensacion que pòs experimentar ei mèslèu fetau.
6 nau viatge	Quan des deth sòn recuelhement interior, des dera sua escurina solitària, gesses ena ludenta lutz deth solei, ei coma gésser deth vrente dera mair.
6 nau viatge	Passam peth cant d'Arrós de Cardós e, en veir eth pannèu indicador deth pòble, rebrembi era teoria der istorian Jaume Oliver Bruy entà justificar era rason pera quau i a tanti pòbles d'aguest parçan qu'acaben en -ós (Al-ós, Esc-ós, Cassibr-ós, Ara-ós, Arr-ós, Berr-ós, Lladr-ós, Card-ós…) e tanti pòbles qu'acaben en -ui (Arest-ui, balest-ui, Bress-ui, Esp-ui, Lless-ui, Menc-ui…) L'ac expliqui a Nuri.
6 nau viatge	En ua conferéncia que hec en Arxiu Històric de Sort didec que, dempús de dar-li fòrça torns, dempús de mercar sus un mapa es toponims entà veir se i auie bèra relacion damb era sua ubicacion e encuedar-se'n que non n'auie cap, decidic que, en un moment dera istòria, deuien auer era tribu des -ós e era tribu des -ui.
6 nau viatge	Ath hons dera val de Cardós, deisham ena auta banda der arriu eth pòble d'Ainet de Cardós.
6 nau viatge	Segontes diden, ei eth pòble damb mès enterprenaires per càpita de Catalonha.
6 nau viatge	I a un fabricant de iogurts, un de sausisses, un transportista, un otèl, un restaurant, un mecanician, ua perruquèra, un supermercat…e sonque i viuen trenta persones!
6 nau viatge	En tot arribar en Ribera de Cardós, passant peth costat deth ressèc, Nuri se planh deth bronit des maquines en tot díder que "foten un saramball de Déu" e, còp sec, coma ua inspiracion divina, me visite ua paraula entà autonomentar-me.
6 nau viatge	Era paraula ei…pionèra.
6 nau viatge	Perque sò era prumèra hemna que hè eth viatge a pè per aguestes tèrres, mès non era darrèra.
6 nau viatge	Dempús ne vieràn d'autes que tanben escriueràn es sues narracions viatgères per aguesti camins.
6 nau viatge	Sonque ei qüestion de temps.
6 nau viatge	Sagi d'imaginar-me se com racondarè eth viatge a compdar d'ara – era pionèra ve un esquiròu, era pionèra ei cansada, era pionèra se hè un embolh -, mès trapi que sone fatal.
6 nau viatge	Auer d'escríuer eth tèxte en tresau persona ei complicat e artificiós.
6 nau viatge	A Espinàs l'estaue ben batiar-se el barceloní, e a Cela el viajero, mès eth nòm de pionèra, tan lèu qu'apareish, que què peth sòn pròpi pes.
6 nau viatge	Per tant, considèri eth tèma barrat, e m'ac meti darrèr dera aurelha.
6 nau viatge	Es esfòrci mentaus non auràn servit entad arren.
6 nau viatge	Enquias ans cinquanta, ath maxim, i auie aubèrges.
6 nau viatge	Gessem d'ora perque mos auem de trapar en pòble de Bana damb Joan Bardina, un pagès d'Estaron coneishut de Nuri, que mos amuisharà eth camin entà anar dera val de Cardós enquiath pòble sòn sautant peth tuc dera Bana.
6 nau viatge	Ei un camin vielh qu'està horaviat, mès qu'eth a plan d'interès tà que se recupere.
6 nau viatge	Per aquerò mo' lo vò mostrar.
6 nau viatge	Cre que se bèth dia se publique era guida dera trauessada que hèm, era gent passarà per aguest camin e de man en man s'anarà freqüentant.
6 nau viatge	Deisham endarrèr Ribera de Cardós.
6 nau viatge	Aué ei un centre toristic dubèrt ath mon damb otèls, apartaments, campings e empreses d'espòrts d'aventura, mès temps endarrèr auie estat solet eth petit caplòc des petiti bordalats der entorn.
6 nau viatge	Dispausaue de servicis coma era casèrna dera guardia civiu, era escòla, eth mètge, botigues, haures, e pòga causa mès.
6 nau viatge	Hè pòc i entrevistè un cauderèr e un sabatèr retiradi.
6 nau viatge	Li demani a Nuri se les coneish, mès me ditz que non.
6 nau viatge	L'espliqui que tant er un coma er aute auien combinat tostemp eth prètzèth de pagès damb eth sòn mestièr.
6 nau viatge	Agustí Pedrico Garreta, eth cauderèr, tàs ueit ans ja acompanhaue a sa pair, tanben cauderèr, pes pòbles dera val.
6 nau viatge	Amiaue eth somèr, arremassaue lenha e bohaue eth huec mentre sa pair reparaue leitères, farrats, oles o caudèrs.
6 nau viatge	Dempús, quan en iuèrn non podien gésser pera nhèu e eth mau temps, se barrauen en talhèr entà fabricar gresilhes, codèrs, embuts, canòles, olières, lumenèrs…
6 nau viatge	Josep Lladós Gassia, eth sabatèr, tanben seguic eth mestièr deth pair, qu'auie aprenut a tachar en Tírvia e a cóser en França.
6 nau viatge	En talhèr apraiauen miejes sòles gastades, talons de senhora, descosudi… e, quan non auien reparacions, fabricauen sabates de montanha entà caçaires, pagèsi e pastors.
6 nau viatge	Damb tot aquerò e es motles de husta deth numero 32 enquiath 46, en un dia e miei fabricauen un jòc de sabates que se venien, sustot, ena tardor.
6 nau viatge	Quan parlè damb aguesti menestraus encara sauvauen es sòns establiments atau coma èren quan recebien clients e rebrembi que pensè que poirien hèr coma en Salàs de Pallars a on un gran entreprenaire, eth senhor Cisco Farràs, a restaurat ua farmàcia, ua barberia, ua botiga e un bar, en tot crear eth Centre d'Interpretació de l'Antic Comerç.
6 nau viatge	Aué en Salàs receben ua grana quantitat d'estudiants e toristes encuriosidi.
6 nau viatge	Pòga pòc eth campanau de Ribera, que tan convenablaments lauden es guides toristiques, se va hènt petit ena luenhor.
6 nau viatge	Abantes de pèrder de vista eth pòble me viri entà guardar-lo per darrèr viatge e rebrembi que deth campanau tanben ne parlen Cela e Espinàs.
6 nau viatge	E ne parlen d'ua manèra que tuste era atencion.
6 nau viatge	Ei çò qu'insinuaua planes endarrèr sus era descripcion des ingredients dera "vianda".
6 nau viatge	Ei clar qu'eth galhec non sagèc d'èster originau.
6 nau viatge	D'ua banda còpie es adjectius que tenguec eth catalan ena descripcion:
6 nau viatge	Solitari, robust…
6 nau viatge	Guarda que n'i a d'adjectius!
6 nau viatge	Mès ei que dempús emplegue eth comparèr d'Espinàs damb eth comparèr deth dit dera man pagèsa, reconvertit en ua man dubèrta, entà descríuer era vista des de Tirvia:
6 nau viatge	Si la mano abierta es la derecha, con la palma hacia arriba, el dedo pulgar seria el Noguera de Vall Ferrera; el meñique el Noguera Pallaresa, y los tres del medio - y sobre poco más o menos - , el Noguera de Cardós y sus tres brazos: el río de Estahón, el dedo anular; el río de Tabescan, el dedo del corazón, e y el río de Lladorre, el dedo índice."
6 nau viatge	E hè çò de madeish quan Espinàs descriu Llavorsí:
6 nau viatge	Vall Ferrera, vigilant."
6 nau viatge	O quan Espinàs parle der os:
6 nau viatge	O d'Espot:
6 nau viatge	Es exemples son constants e non m'alongarè cap.
6 nau viatge	Qu'ei clar qu'eth galhec escriuec eth sòn libre en tot liegie es capitols deth catalan.
6 nau viatge	Totun, encara voi trapar mès tralhes.
6 nau viatge	De moment torni tath campanau de Ribera de Cardós pr'amor que, guardant-lo per darrèr viatge, me n'encuedi qu'era sua granor ei desproporcionada en relacion ara glèisa, que demore coma un gosset de pastor ath costat deth sòn oelhèr.
6 nau viatge	Aguesta dissonància tanben l'è campada enes glèises romaniques de d'auti lòcs.
6 nau viatge	I a qui sosten qu'es campanaus èren tors de defensa anteriores ath bastiment des glèises.
6 nau viatge	Me semble ua teoria plan acertada.
6 nau viatge	En Palhars, ena Val d'Aran e ena Nauta Ribagòrça es glèises se bastiren majoritàriaments pendent es sègles XI e XII, mès segur qu'es tors que ja i èren e servien o ben entara defensa e entara vigilància, o ben sonque entà vigilar e enviar senhaus.
6 nau viatge	En tot cas, es informacions que se transmetien èren d'orde militar e era manèra ère, de dia, eth hum e, de nets, eth huec.
6 nau viatge	Mès endauant, ja damb petites glèises ath sòn costat e autanplan damb un parelh de campanes penjant dera part mès nauta, aguestes foncions se mantegueren enquiath sègle XVII.
6 nau viatge	Ena tor de Ribera de Cardós, per exemple, se dauriren hièstres entà méter-i es campanes e se caperèc era tor damb un losat de punta er an 1639, mès se sauvèren es ancians merlets dera tor.
6 nau viatge	Defeni aguesta teoria des tors-campanaus perque, caminant per aguesti bordalats, è verificat que çò de prumèr que se ve entre er un e er aute son precisaments es campanaus, plaçadi tostemp en punts visuauments estrategics.
6 nau viatge	Fin finau arribèrem en minuscul pòble de Bana, a on ja mos demore Joan Bardina.
6 nau viatge	Quan lo veigui equipat damb un long podàs, m'empassi era saliuèra.
6 nau viatge	Aquerò vò díder qu'eth camin deu èster plen de matarràs.
6 nau viatge	Sense guairi preambuls, començam era pujada tath tuc dera Bana.
6 nau viatge	Un pas darrèr der aute mos indique per a on passaue eth camin e nosati, rebrembant era nòsta etapa de mautaires de camins vielhi, mercam bèth tram damb er esprai que mos a hèt a vier, pr'amor que dempús, ua brigada deth Parc Natural de l'Alt Pirineu vengue entà sauclar-lo.
6 nau viatge	E òc ma he que mos i calerà tornar un aute dia perque bèri moments o ben Joan hè un camin de trauèssa, o ben non rebrembe se per a on passaue.
6 nau viatge	En tot pujam er òme mos explique qu'aguest camin lo recorrie era gent des vals d'Àneu que volien passar entà Andorra.
6 nau viatge	Bèri uns hègen contrabanda, mès era majoritat lo seguien entà anar tara hèira de Tirvia, qu'auie estat des mès importantes deth parçan.
6 nau viatge	En un punt dera pujada en miei deth bòsc Joan se rebrembe, de petit, en tot baishar porcèths entà amiar-les a véner ena hèira.
6 nau viatge	Semble que se l'escapèren e li costèc ben-ben tornar-les a remassar entà contunhar eth camin tà Tírvia.
6 nau viatge	Damb ua dèisha de tristesa encara rebrembe era frustacion de non auer-les podut véner e auer-les auut de tornar en Estaron, "mès mòrts que viui".
6 nau viatge	Joan qu'ei un òme pausat.
6 nau viatge	A mès de cinquanta ans, parle hloish, arrossègue es paraules e peth sòn aspècte ei evident qu'ei un òme brave.
6 nau viatge	Pòrte eth podàs per se bèra "barsa" – coma aciu se coneish es arrominguères – a era mala pensada d'interposar-se en nòste camin.
6 nau viatge	Quan lo ves tier er utís e campes se com en un solet còp talhe un arbe de dètz centimètres de diamètre, penses que non voleries cap èster arbe.
6 nau viatge	Mos explique que l'interèsse recuperar es camins vielhi pr'amor qu'es clients der airau d'acampada qu'eth gerís posquen recorrer-les, e l'interèsse auer gent en airau d'acampada entà treir-se ua petita sodada, mès, sustot, entà trincar era solitud.
6 nau viatge	Ua solitud que, segontes ditz, sentec pendent ans amassa damb sa mair.
6 nau viatge	Er an 1956, quan passèren Cela e Espinàs encara i demorauen cinquanta persones, mès, a compdar d'aqueth moment, es vesins anèren abandonant eth pòble.
6 nau viatge	E ac heren tant abans coma dempús de qué se daurisse era carretèra d'accès, que siguec tàs ans ueitanta deth sègle XX, quan dejà ère totauments anacronic qu'en un pòble non i arribèsse era carretèra.
6 nau viatge	Mentre qu'auançam entre bancaus abandonadi e arrominguères gigantes, escotam es explicacions de Joan e m'imagini era situacion d'aquera mair damb eth hilh etèrnaments celibatari.
6 nau viatge	Ua situacion que se repetís en molti pòbles deth Pirenèu e que, en bèth moment, costèc iniciatiues coma es caravanes de hemnes de Plan, en Aragon, mès tanben de Sort e de d'auti endrets.
6 nau viatge	Per qué se demorèren tanti òmes solets en aguesti bordalats?
6 nau viatge	Dilhèu perque es palhareses s'estimèren mès emigrar que non pas demorar-se ena montanha hènt de pagès?
6 nau viatge	O perque, en amendrir tant era populacion, s'amendriren es possibilitats de trapar parelha?
6 nau viatge	O perque es mairs retengueren eth solet hilh que demoraue en pòble entà non víuer soletes?
6 nau viatge	En aguest cas aguest hilh s'anaue hènt pòga pòc gran, tostemp abocat en prètzhèt tiranizant dera pagesia, e s'anèc acostumant a víuer ath cant d'ua mair que lo mimaue.
6 nau viatge	Ua mair que, maugrat era television, contunhaue en tot èster ua hemna ancorada en passat.
6 nau viatge	Un hilh que vedie passar era joenesa en un pòble desèrt e sonque se restacaue damb eth mon un dia ara setmana, quan baishaue tath mercat.
6 nau viatge	Ua mair, un hilh, solets en un pòble qu'abantes auie auut vida e s'i auie celebrat annauments era hèsta major.
6 nau viatge	E atau passarien es ans.
6 nau viatge	Non existirie cap de possibilitat que coneishesse ua gojata e eth gojat se tornarie un "conco" reganhut.
6 nau viatge	Segontes Joan, es qui les sauvèren de vier lhòcos en miei de tanta solitud sigueren es "hippys" e era gent damb morralet.
6 nau viatge	Còp sec comencèren a arribar-ne.
6 nau viatge	Eth mantenguie era plaça deth pòble dalhada e soent n'auie bèth un que i plantaue era tenda.
6 nau viatge	Se hège damb aquera gent.
6 nau viatge	Èren de fòrça païsi.
6 nau viatge	Bèri uns encara l'escriuen.
6 nau viatge	S'entenien coma podien, mès eth hèt de parlar-i lo tornaue en sòn estat de persona.
6 nau viatge	E atau siguec com de man en man eth hèt de restacar-se damb d'auti umans li hec a veir era possibilitat de montar un airau d'acampada e ua casa rurau.
6 nau viatge	Eth contacte damb joeni li mantenguie er esperit desvelhat.
6 nau viatge	Dempús arribèren uns musicians que vengueren tà estar-se en ua des cases que s'auien abandonat, e se celebrèren bères hèstes majors a on viegen d'auti musicians, e ua gent pòrte ara auta e ara en pòble ja i demoren quate familhes e Joan ja non se sent tan solet, encara que contunhe celibatari e aquerò li hè a passar pena.
6 nau viatge	Dempús d'aguestes explicacions mos estam caradi pendent ua estona e entre que baisham per camps abandonadi e que verificam qu'eth camin vielh s'a perdut en fòrça trams, un aire trist se va apoderant der ambient.
6 nau viatge	Entà trincar-lo, expliqui çò de prumèr que me ven entath cap damb ganes d'arrir…
6 nau viatge	Sabetz se qué me passèc er aute dia?
6 nau viatge	Passe qu'ua vesia de lèu nauanta ans que soent ven a tier-me ua estona de companhia, a viatges me demane que li lieja ua carta, un aute dia me pòrte quate misharnons…
6 nau viatge	Donques ager o delàger èra en tot trebalhar en casa e piquen ena pòrta.
6 nau viatge	Ère era.
6 nau viatge	Era hemna ploraue e se mocaue.
6 nau viatge	Un shinhau espaurida li demani se qué li passe e me ditz: "Ja ac an tornat a hèr!"
6 nau viatge	Generalitat e qu'an vengut a lançar… ossi.
6 nau viatge	Vos ac imaginatz?
6 nau viatge	Ne Nuri ne Joan non arriren cap e, per tant, contunhi: De seguit me n'encuedè qu'era vesia auie barrejat dues istòries.
6 nau viatge	D'ua banda era legenda rurau qu'assegure que de quan en quan es dera Generalitat lancen serpents e vibores des d'avionetes o elicoptèrs e, dera auta, era reïntroduccion der os en Pirenèu.
6 nau viatge	Fin finau Joan interven.
6 nau viatge	E qué li dideres, ara vesia?
6 nau viatge	Donques arren, que siguesse tranquilla pr'amor que segur que non auien vengut a lançar arren.
6 nau viatge	Coma i a Diu, donc, que jo sò damb era tua vesia!
6 nau viatge	Mès se com vòs que lancin ossi des de naut d'un elicoptèr?
6 nau viatge	Ossi non ac sabi, interven Nuri.
6 nau viatge	Mès jo tanben ac è entenut a díder, aquerò des serpents.
6 nau viatge	Dihèu era tua vesia non ère tan descaminada…
6 nau viatge	Coma qu'es mèns assagi de hèr-les arrir an estat en bades e non è talents de pelejar sus s'ei o non vertat aguesta legenda rurau, decidisqui non díder arren mès.
6 nau viatge	Mès alavetz era ua e er aute s'ahisquen en ua animada convèrsa.
6 nau viatge	Que se çò que li calerie hèr ara Generalitat ei consultar ara gent sus se vòlen o non vòlen ossi, serpents o osties consagrades; que s'es cèrvi deth Boumort ja an passat tath pòrt deth Cantó e bèth dia i aurà un accident ena carretèra; que s'es que son mès perilhosi son es sanglars; que se plan pejor son es gossets sauvatges e es voltors; que s'ara es voltors se morissen de hame e ataquen es vedèths acabats de nèisher…
6 nau viatge	Ben, non è artenhut a hèr-les arrir, mès aumens s'a animat er ambient, se mès non enquia Estaron.
6 nau viatge	Perque en tot arribar en pòble Joan senhale eth pòble d'Aidí Sobirà, sense cap de vesin, qu'eth auie vist "sancer e vertadèr", mès qu'ara "ja s'a perdut", e torne aqueth aire espés de tristor.
6 nau viatge	Tanben mos mòstre un petit horat de hanga nera.
6 nau viatge	Ditz qu'eth, qu'ei "criat aciu,", sap qu'aguesta hanga va plan ben e qu'a viatges i arribe gent de Barcelona a cercar-ne entà hèr-se massatges ena esquia.
6 nau viatge	Ja en pòble, rebrembi que Maria Barbal, en sòn libre Camins de quietud, tanben ne parle d'Estaron.
6 nau viatge	E ditz que de seguida se n'encuedèren des sues dues cares: era audaciosa e vertiginosa que da tath cuic deth bauç e era auta, era interior, "deth tot moisheta e repausada".
6 nau viatge	Trapi qu'aguesti dus adjectius responen plan ben, non sonque ath pòble, senon tanben ath madeish Joan damb qui decidim sèir-mos entà hèr un mòs.
6 nau viatge	Nuri trè deth sòn gran morralet ua bossa a on i a minjar entà un mes.
6 nau viatge	Mos aufrís eth hormatge parmesan e era langoïssa seca que jamès manquen ena sua recodina, Joan mos passe era bota de vin e jo, que ja pòrti mès d'ua setmana de trauessada, les passi era bosseta de fruta seca que, de tan greishosa, es auti refusen amablaments.
6 nau viatge	En veir era plaça me n'encuedi qu'Estaron ei un pòble suenhat.
6 nau viatge	A es carrèrs malonadi, es cables electrics trenadi e un com prèst a on es mainatges d'ua des naues familhes jòguen a agarrar culhèrs damb er objectiu de trapar-ne un qu'age pautes.
6 nau viatge	Acabat eth dinar, Joan mos convide a entrar en çò de sòn entà hèr un cafè, mès decidim de contunhar.
6 nau viatge	L'arregraïm era prepausa, eth guidatge e era companhia, mos cargam es morralets e gessem deth pòble.
6 nau viatge	Eth camin que va des d'Estaron enquiath monastèri de Sant Pere del Burgal ei des polits dera trauessada.
6 nau viatge	Passant peth barranc dera Pastera a viatges mos trapam grops de persones, jargades damb neoprens e cascos, que baishen en tot practicar barranquisme.
6 nau viatge	Era arribada en monastèri tanben ei indesbrembabla.
6 nau viatge	De còp mos apareish dauant un edifici romanic impressionant.
6 nau viatge	Ei restaurat e er Ecomuseu de les Valls d'Àneu i hè ues visites guidades plan interessantes.
6 nau viatge	Ei un edifici romanic d'arquitectura lombarda, bastit en sègle XI.
6 nau viatge	A tres naus.
6 nau viatge	Era centrau ei mès nauta qu'es autes.
6 nau viatge	Era glèisa ei capçada per tres polides absides en autan e ua auta en cogant, qu'a dus nivèus.
6 nau viatge	Aguesta absida en cogant ei un cas unic en romanic catalan, pr'amor que sonque se trapaue ena arquitectura paleocristiana deth nòrd d'Africa, era quau siguec adoptada en bères construccions visigotiques e mossarabes.
6 nau viatge	Ena absida centrau s'i an reprodusit es pintures originaus, que se trapen en Museu Nacional d'Art de Catalunya, en Barcelona.
6 nau viatge	Se pòden campar a trauèrs d'uns veires.
6 nau viatge	I apareish eth Pantocràtor adorat per dus sants entre es arcangels Gabriel e Miquèu mès, tanben, era Verge e es apostòls.
6 nau viatge	Coma curiosèr mos cau fixar en ua hemna ena part inferiora, damb un ciri ena man.
6 nau viatge	Represente ara comdessa Llúcia del Pallars, que siguec qui paguèc es despenes dera pintura.
6 nau viatge	Des deth monastèri, en mens de mieja ora arribam ena vila clausa d'Escaló.
6 nau viatge	Es madeishes cases hèn de muralha e totes s'alonguen ath torn d'un carrèr centrau, encara qu'en exterior tanben s'i an bastit naui edificis.
6 nau viatge	En 1787 tanben passèc per Escaló er agronòm anglés, Arthur Young, dempús de trauessar era Val d'Aran.
6 nau viatge	Venguie de cuélher es aigues en Banhères de Luishon, qu'alavetz començaue a èster era Reina des Pirenèus entàs francesi aristocratics e, per tant, en comparèr damb era sua Anglatèrra natau e dera esplendorosa Banhères de Luishon, aguesta part des Pirenèus li semblèc miserable.
6 nau viatge	Escriuec qu'era pension d'Escaló ère "tan dolenta que el nostre guia no ens hi deixa entrar.
6 nau viatge	Ens porta a la casa del mossén on, així i tot, només hi havia un llit i el company del viatger va acomodar-se a sobre d'una taula on, gràcies a les puces, xinxes, ratolins i rates, no va poder tancar l'ull en tota la nit."
6 nau viatge	Autanplan as persones les ve diferentes: "Las gentes tienen ya otro aspecto, como el terreno, y las mujeres nos parecieron mejor que en el resto de la montaña."
6 nau viatge	Setanta ans mès tard, er ostiu der an 1858, i arribaue eth mètge francés Alfred Tonnellé en un viatge que l'amiarie entara mòrt damb solaments vint-e-sèt ans.
6 nau viatge	Viatjant pes Pirenèus auie cuelhut era fèbre tifoïdea e eth madeish octobre d'aqueth an moric.
6 nau viatge	Eth trapèc aguesta imatge d'Escaló:
6 nau viatge	Trobem el seguici de vilatans amb grans vestits de festa: belles jaquetes de vellut blau amb botons de metall, barretines vermelles, faixes de colors diversos; al capdavant, un clarinet i una cornamusa.
6 nau viatge	Tot seguit, ens evolten, s'apoderen de les brides dels nostres cavalls i ens escorten, la musica al capdavant, fins la plaça.
6 nau viatge	Allà es fa parada i ens porten el pa i el vi; pa aplanat, bo com un pastís.
6 nau viatge	Hem menjat, i buidat uns quants gots, sempre a cavall i envoltats per tot el seguici."
6 nau viatge	Son les emprentes persistents de guerres (…) De la porta de la vila non queda dempeus mès que una de les meitats; una mostra de la tristesa d'aquest lloc llòbrec.
6 nau viatge	Sembla que els carlistes guerrejaven com auèntics salvatges."
6 nau viatge	Aué a estat un dia long e èm cansades, mès non mo'n podem estar de trauessar eth nucli – tostemp encantador, damb aguest aire sòn, tan medievau - e pujar enquias pès dera tor de gaita.
6 nau viatge	Campam eth polit paisatge e era vista aeriana deth pòble.
6 nau viatge	Es prumèrs tres dies de trauessada coïncidís damb Espinàs, mès dempús explique que ne passèc quate en tot rodar pes vals de Cardós e Ferrera, e dormic en un palhèr dera bòrda de Peirot de Tor, en ua mecedora dera aubèrja Jubany d'Àreu e en ua bòrda d'Arròs.
6 nau viatge	Fin finau un shinhau estranh.
6 nau viatge	Mès çò que m'a confirmat era sua inventiua ei que se confon enes recorruts e enes oraris.
6 nau viatge	Per exemple se confon en orde invèrs deth tram des d'es bòrdes de Perafita tà Tavascan passant per Lleret, o en hèt qu'explique que passèc per Aidí, que demore desseparat dera carretèra, entà anar enquia Escaló.
6 nau viatge	E tanben qu'en un dia pugèsse en Portarró d'Espot des d'Escaló.
6 nau viatge	Supause que hec 1565 mètres de desnivèu de pujada en dètz ores.
6 nau viatge	En capitol Viaje al país de los lagos explique que ges dera aubèrja Castellarnau d'Escaló "a las cuatro de la mañana" e dine ena "cueva del torrente del Portarró", a tocar deth Portarró d'Espot, a on arribe "pero, para no salirse del Pallars, no lo cruza".
6 nau viatge	Dempús, segontes ditz, encara hec 1130 mètres de desnivèu de baishada entà arribar en Espot.
6 nau viatge	Per tant, represente que hec 2695 mètres de desnivèu en un solet dia!
6 nau viatge	Non està bric mau entà un caminaire que repetís un e un aute viatge que non ei un esportista, ne un excursionista, senon un gandiaire: "El viajero - que es mas vagabundo que deportista y, no obstante sus arrobas, más sentimental que atlético – siente un respeto profundo por los mozos que suben y bajan las más difíciles montañas."
6 nau viatge	En resumit, qu'er òme explique trams impossibles e oraris irreaus.
6 nau viatge	Quina diferéncia de narracion damb era d'Espinàs, que sage de retratar dera manèra mès precisa possibla era realitat viscuda.
6 nau viatge	Sabi, per exemple, qu'es vals lateraus coma era de Ferrera e Cardós, o era der arriu Escrita, les heren damb eth coche deth baile Boixareu, e, en cambi, Espinàs tanben hè veir que les heren a pè, mès non includís jornades fictícies.
6 nau viatge	Segontes eth sòn raconde eth viatge s'estèc dètz dies, mentre que, segontes eth de Cela, eth sòn ne durèc vint-e-un!
6 nau viatge	Qu'ei qu'ua excursion de vrespada d'Espinàs (en coche, encara que non ac digue) pera val de Cardós, era val Ferrera e era comba de Burg, entà Cela ei ua trauessada a pè de quate dies; ua desviacion entà pujar en estanh de Sant Maurici d'Espinàs (aute viatge en coche, encara que tanpòc ac digue) son dus dies mès de viatge entà Cela.
6 nau viatge	Ath delà, Cela hig ua entrada en França pendent dus dies qu'Espinàs non explique.
6 nau viatge	E tanben ua trauessada de nauta montanha gessent dera val de Barravés e Bisiberri, baishant pera val de Boí e arribant en Pont de Suert, que dure cinc dies.
6 nau viatge	E un torn en coche d'un dia tath barratge d'Escales.
6 nau viatge	Es coïncidéncies son tan pògues que semble qu'auessen realizat viatges diferents.
6 nau viatge	Mès, atau coma eth 90% des etapes qu'explique Espinàs apareishen en libre de Cela, tan solet eth 50% des etapes de Cela apareishen en libre d'Espinàs.
6 nau viatge	Qui se cenh mès ath viatge reau?
6 nau viatge	Era responsa la trapam en reseguir eth raconde des libres e consultar un calendari der an 1956.
6 nau viatge	Sabem qu'eth dia qu'es escrivans arribèren en tren ena Pobla de Segur siguec "El 12 de agosto, Santa Clara, de 1956, domingo".
6 nau viatge	En aquera epòca es dimenges ath ser i auie balh en otèl Montaña e atau ac expliquen.
6 nau viatge	Era pròplèu donada ei que passèren per Rialp eth dimèrcles 15 d'agost.
6 nau viatge	Coïncidiren damb era missa dera Mare de Déu e atau ac raconden andús.
6 nau viatge	Era tresau donada ei qu'eth pròplèu dimenge passen per Casarilh e arriben en Vielha.
6 nau viatge	Espinàs escriu:
6 nau viatge	Donques ben, se comparam eth calendari setmanau e es etapes des dus viatgèrs, vedem qu'en libre deth catalan coïncidís era etapa en dimenge, mès en deth galhec non.
6 nau viatge	En cas de Cela coïncidís en diuendres.
6 nau viatge	Espinàs ei, donc, qui explique eth nombre d'etapes que heren reauments.
6 nau viatge	Non ei qu'aquerò sigue plan important pr'amor que fin finau parlam de literatura, mès ei ua naua donada a tier en compde.
6 nau viatge	Barri es libres e amòrti era lum deth frontau.
6 nau viatge	Eth silenci d'aguesta ora dera serada, era solitud deth lòc…
6 nau viatge	Torni a pensar en Joan Bardina.
6 nau viatge	Tot e que sabi qu'en sòn pòble ara ja non se sent tan solet, m'envasís ua estranha tristesa.
6 nau viatge	Ha jugat, amb un sentit escenogràfic no superat, els tres elements fonamentals: la roca, l'arbre i l'aigua."
6 nau viatge	E un aute dia de trauessada en qué se repetís eth rituau diadèr.
6 nau viatge	Encara damb eth dromilhon enes uelhs, auem esdejoat en otèl, mos cargam eth morralet e gessem dehòra tà trapar er ambient irreau deth començament deth dia.
6 nau viatge	Des de laguens dera vila clausa d'Escaló mos arribe eth cant d'un poth, eth sorriscle des irongletes maitières, e arren mès.
6 nau viatge	Ei era cauma.
6 nau viatge	Qu'aguesti dies quan mos lheuam es pòbles encara dormissen.
6 nau viatge	Era claror esmortida mos provòque ua sensacion d'indefinibla quimèra pera expectatiua de se qué passarà ath long dera jornada.
6 nau viatge	M'arraulisqui de hered perque era frescor pirenenca deth maitin se me claue enes carilhons, causa que hè arrir a Nuri.
6 nau viatge	Era, coma bona hilha deth Palhars, non a jamès hered.
6 nau viatge	Tostemp me ditz que semble que non aja sang.
6 nau viatge	Aué, just començar a caminar mos tòque un brac mès arribent tram de carretèra entà repilhar eth camin vielh.
6 nau viatge	Coma qu'anam peth costat, era umiditat dera arrosada hè qu'es èrbes deth cant der asfalt mos chaupen es sabates e era cama des pantalons.
6 nau viatge	En cada alendada deisham anar ua humarada de bugàs, mès, atau que començam era ascenuda des dera hònt deth Planell, començam a sudar e lèu m'arturi entà trèir-me era perissa polara.
6 nau viatge	Tot pujant mos arribe eth cant persistent e tristòt d'un todon.
6 nau viatge	Assòcii era melodia ath paisatge, qu'encara demore ena ombra e qu'ei coma mòrt.
6 nau viatge	Accelèri era sua gessuda pujant tant qu'es cames me'n vòlen per antic camin de bast e lèu era sua lum magica hè qu'es contorns, es relèus, es colors… tot passe der irreau mon des sòns ara realitat, ath mon tridimensionau des viui.
6 nau viatge	Ara camini sense aqueth pes pauruc des ombres nocturnes, e alendi, relaxada, en seguir es peades, ara ua, ara ua auta, per un paisatge que s'a umanizat còp sec.
6 nau viatge	Tostemp de cap a naut, va passant era estona.
6 nau viatge	Dejà damb eth solei plan retalhat en blu deth cèu, era arrosada s'esbugasse e m'arturi entà trèir-me ua naua capa de ròba.
6 nau viatge	A Nuri non li cau pr'amor que ja a gessut der otèl damb pantalons e manja cuerta.
6 nau viatge	Profitam entà empastissar-mos de crèma protectora, béuer ua glopassada d'aigua… e mos cargam eth morralet entà seguir caminant damb energies renauides.
6 nau viatge	Ara Nuri passe dauant.
6 nau viatge	Tatgi es uelhs enes sues cames e arrisqui pr'amor que les compari damb es de Marta.
6 nau viatge	Ua cama de Nuri son dues de Marta.
6 nau viatge	De hèt bèth viatge qu'auíem anat es tres amassa d'excursion, les auíem comparat e auíem arrit fòrça.
6 nau viatge	Marta ei un secalh e Nuri ei tot muscle.
6 nau viatge	Era ua ei adondada pr'amor que cada maitin se lhèue d'ora entà vier a hèr ues quantes piscines en un gimnàs de Barcelona, era auta pr'amor que des de plan petita a ajudat ara familha enes prètzhèts deth camp e a trebalhat coma qui mès.
6 nau viatge	Damb era ua e era auta es caminades son un plaser e tostemp règne un ambient destibat e damb talents de passar-mos-ac ben.
6 nau viatge	De hèt non i a trauessada qu'en bèth moment non mos agarre un esclat d'arrir d'aqueri que te dèishen agotada, mès damb plaser.
6 nau viatge	A mida que guanham nautada vam artenhent mès vistes e se hè evident qu'Escaló represente era entrada ena Val d'Àneu.
6 nau viatge	Eth castèth de Llort, que deisham ara dreta, deuie èster un excellent guardader entà contròtlar ad aqueri qu'entrauen e gessien.
6 nau viatge	En lèu un parelh d'ores mès arribam en Espot.
6 nau viatge	Quin pòble mès polit!
6 nau viatge	Ei des pòbles deth Pirenèu que hè mès ans que se dediquen ath torisme, e aquerò s'apercep.
6 nau viatge	S'i trape ua cèrta tradicion, es otèls familhars de tota era vida qu'aufrissen un servici de qualitat, uns edificis d'estil aupin, botigues de rebrembes damb souvenirs de hè quaranta ans…
6 nau viatge	Qu'ei qu'abantes dera creacion deth Parc Nacional d'Aiguestortes i Estany de Sant Maurici, en Espot ja i venguien pescaires francesi, quauqui caçaires e gent que trauessaue eth Portarró d'Espot entà vier a cuélher es aigües en balneari de Caldes de Boí.
6 nau viatge	Dempús, a compdar deth decret de Franco der an 1955 que supausèc qu'aué ajam eth solet parc nacionau de Catalonha, comencèren a arribar es auti toristes, es deth "sies cents", era tenda e es "xiruques".
6 nau viatge	Mès endauant ja s'inaugurèren es pistes d'esquí, es campings, bèri apartaments, era piscina, es taxis s'organizèren, se constitusic era casa deth Parc, e eth pòble anèc cuelhent er aspècte actuau.
6 nau viatge	Un pòble de montanha que, en lòc de despoblar-se, a vist aumentada era populacion enquiath punt que se da un fenomèn solet en Palhars, qu'ei que i a pro gent coma entà qué se poguen aparelhar vesins e vesies deth madeish pòble.
6 nau viatge	Espot ei des lòcs que m'arturaria a saludar gent que coneishi, mès coma qu'encara mos rèsten uns quants mètres de desnivèu, lo passam de long en tot seguir es mèrques deth GR, que mos pujaràn enquia Sant Maurici.
6 nau viatge	Deisham endarrèr eth polit pònt romanic.
6 nau viatge	Er arriu Escrita encara baishe fòrça cargat peth desgèu.
6 nau viatge	Comence a hèr caumàs, qu'ac senten es sautarèths e qu'ac sentem nosates, e param a refrescar-mos.
6 nau viatge	Era pèth dera cara ei tan congestionada que li còste reagir damb era geladura dera aigua der arriu.
6 nau viatge	En Prat de Pierró estramuncam damb ua dama e era sua cria e, atau qu'entram en bòsc, vedem un petit esquiròu.
6 nau viatge	Ua des causes que mès me chòque deth Parc ei que tostemp trapes fauna.
6 nau viatge	Arrés i ges sense auer campat, coma minim, trueites, marmòtes o corbassi.
6 nau viatge	En còr deth dia arribam en famós estanh de Sant Maurici.
6 nau viatge	Espinàs ditz que "la considerable paret de contenció de les aigües hi queda com si a la montanya li haguessin clavat una bofetada de ciment".
6 nau viatge	Jo era paret tostemp l'è vista e dilhèu per aquerò non m'impressione tant, mès qu'ei solide que totes es resclauses, siguen a on siguen, son terribles.
6 nau viatge	De hèt, coma qu'es naui refugis gardadi en molti casi se bastiren en profitar es antics barracòts des trebalhadors des idroelectriques, fòrça d'eri presenten ath sòn dauant o plan ath cant ua d'aguestes granes parets postisses: eth Josep Maria Blanc, Colomèrs, Amitges, Restanca…
6 nau viatge	Çò de mès estonant ei, autaments, que quan Franco creèc eth Parc siguec pr'amor que venguie a inaugurar-i aguestes òbres idroelectriques, que son es qu'ara empedissen qu'era Unió Internacional per a la Conservació de la Naturalesa reconeishe eth Parc Nacional coma tau.
6 nau viatge	Ei agradiu pr'amor que Cela en sòn Viaje al Pirineo de Lérida ja hec a veir aguesta incongruïtat:
6 nau viatge	Si esto es así, en el Parque Nacional de San Mauricio sobran, entre otras cosas: la carretera; el muro que convirtió en embalse artificial el lago natural de San Mauricio; el cuartel; los barracones, y el proyecto de parador de turismo.
6 nau viatge	Qu'ei qu'en Parc i a airaus tan horadats de tunèus que semblen autentics gruyères.
6 nau viatge	Pujar per ací naut mentre se hègen es òbres que deuie hèr pòur: centenats de trabalhadors vengudi de tota era peninsula, barralhes cada dus per tres, arbes talhats pertot entà escauhar-se e codinar, corratades de cavalaries, camions…
6 nau viatge	Des de 1911, que siguec quan era societat Energia Eléctrica de Cataluña S.A. aterric ena val Fosca e era Canadenca ena conca de Tremp, fòrça vals deth Palhars demorèren envasides per aguest trafec.
6 nau viatge	Dempús lèu toti partiren, era electricitat que reclamauen es granes ciutats e indústries de Catalonha demorèc garantida e, en cambi, eth Palhars contunhèc ena escurina enquia finaus des ans seishanta e setanta deth sègle XX.
6 nau viatge	Enquia alavetz non i arribèc cap des linhes de nauta tension que pendent decades aprovediren ara rèsta de Catalonha.
6 nau viatge	D'aciu eth carís de Collegats entath sud era gent ja dispausaue d'electricitat, çò que les permetie inaugurar fabriques, talhèrs, dispausar d'enlumenada publica enes carrèrs e auer nevères, lauadores, cauhaders o codinères, mentre aciu tan solet podien dispausar d'ua mendra ampola neurida damb es antiques mòles idrauliques, reconvertides en minicentraus electriques gràcies ar hijut de torbines, generadors de corrent contunha e alternadors.
6 nau viatge	Aguesta ei ua des paradòxes mès tristes deth progrès.
6 nau viatge	Mès, que seguís produsint-se en fòrça lòcs.
6 nau viatge	Uns se hèn a seguir es recorsi naturaus entà créisher e contunhar estant encara mès poderosi, mès eth lòc qu'a estat espleitat seguís en.honsat ena misèria.
6 nau viatge	Vaquí çò qu'arribèc per ací naut e que provoquèc un contrast de benèster tan gran que, tàn lèu coma era gent dera montanha podec, hec es maletes e se n'anèc.
6 nau viatge	Un exemple plan illustrador dera diferéncia de velocitat en progrès ei eth qu'auec lòc justaments en Tavascan, eth darrèr pòble dera val de Cardós.
6 nau viatge	Aqui pendent es ans seishanta se bastic ua òbra d'engenharia qu'encara s'estúdie enes mielhors universitats des Estats Units.
6 nau viatge	Son es centraus de Tavascan e Montamara, qu'aué se pòden visitar en un recorrut per interior dera montanha qu'arrès s'aurie de deishar pèrder.
6 nau viatge	Ues òbres faraoniques damb centenats de trebalhadors vengudi de tota Espanha, mès sustot d'Andalosia e, concrètaments de Dos Hermanas; era dubertura de 75 quilomètres de tunèus; era construccion d'un des sauts d'aigua mès nauts d'Euròpa, de 900 m de desnivèu; era dubertura dera centrau de Montamara, damb catorze estatges de prigondor e dues maquines tan granes coma era estàtua de Colom; ues pompes gigantes damb mès poténcia qu'eth Concorde.
6 nau viatge	Era òbra auec un còst de 4.000 milions de pessètes e s'auec besonh de dus milions de quilòs d'explosius entà amiar-la endauant.
6 nau viatge	Mès çò de mès estonant ei que en tot s'emplegauen, laguens era montanha, es darrèri auanci tecnologics, dehòra es palharesi contunhauen laurant damb es machos e mules e enlumenant-se damb lums d'òli, teda e candèles.
6 nau viatge	Mès o mens çò que deu passar actuauments – mès encara mès dehòra de mida – enes plataformes petrolières qu'es multinacionaus tien repartides pes païsi mès praubi deth planeta.
6 nau viatge	Totun, Sort, eth caplòc deth parçan, non ac hec enquiar an 1968!
6 nau viatge	Des der estanh de Sant Maurici seguim de cap ensús, prumèr peth camin deth pish, e dempús pera pista que puge enquias Estranhs e refugi d'Amitges, a on i hi de garda pendent mès de vint ans.
6 nau viatge	Aguest recorrut l'è hèt tanti viatges qu'ei coma passejar peth mèn barri.
6 nau viatge	Tot que m'ei familhar, en cada cornèr i reconeishi ua viuença, son paisatges quotidians.
6 nau viatge	Quitament es pèires e es arbes me parlen.
6 nau viatge	N'i a bèri uns qu'an nòm perque, quan pujàuem per ací damb es mèns hilhs petits, entà encoratjar-les a seguir caminant, les explicaua istòries de cada element dera natura que sabia que traparíem mès amont: eth Pop Mar ère ua grana arraïc de pin que caperaue ua pèira de barrina, eth Cocodril Boca Gran ère un soc talhat e miei asclat, er Elefant Dumbo ua arrama damb forma de trompa, es Girafes Vigilants un grop de bedoths…
6 nau viatge	A prumèra ora dera vrespada arribam ena hita que mos auíem mercat entà parar a dinar.
6 nau viatge	Ei eth Mirador de l'Estany de Sant Maurici.
6 nau viatge	Cercam ua ombra dejós d'un arbe, descargam es morralets e beuem era aigua dera carabassa tot notant se com mos refresque era gòrja.
6 nau viatge	Eth còs s'estrementís de plaser sonque de pensar d'aumplir eth vrente e descansar.
6 nau viatge	Me trèigui era samarrèta mòja, m'en meti ua de seca e dèishi era mòja ath solei entà que se shugue.
6 nau viatge	Eth hèt de trèir-se es sabates e es michons, e deishar es pès liures, ei un moment gloriós que compense toti es esfòrci.
6 nau viatge	Tant que mengi, encara aclapada pera calor, eth paisatge de dauant me shurle.
6 nau viatge	Non posqui deishar de guardar aguestes vals e montanhes que tan ben coneishi, mès que tostemp me sauven un tuc entà trauessar, ua paret entà explorar, un som entà caushigar.
6 nau viatge	Guardant er estanh de Sant Maurici, que mos demore ath hons dera val, repassi es comentaris que'n hèn Cela e Espinàs.
6 nau viatge	Creigui qu'ei eth solet moment que hèn un comentari negatiu deth paisatge.
6 nau viatge	Ena rèsta des libres mesalèu exalten es valors mès rustics d'aguesti parçans e, se non les trapen, se'n planhen.
6 nau viatge	Sustot Espinàs.
6 nau viatge	Eth se planh dera modernitat que compòrte eth pas deth temps e, quan parle des carrassaires que ja an despareishut, "la feina i l'espectacle no tenien preu"; quan parle des antiques pensions, experimente "una inevitable tristesa (…); quan penso en les llars enceses a l'hivern i els llits altissims, i les garrafes d'aiguardent, i el bleixar dels cavalls cansats, i les partides de cartes, i les vermelles galtes de les mosses que han mort també en morir els antics hostals".
6 nau viatge	Eth va tà cercar eth paisatge immaculat e imatges pastoraus e, per tant, tot açò que se dessepare d'aguesta idia preconcebuda li hè mau, coma ei eth cas deth barratge de Sant Maurici.
6 nau viatge	En cambi s'alègre de veir a ua gojata suenhant vaques:
6 nau viatge	O uns ases cargadi d'èrba:
6 nau viatge	O un tronc:
6 nau viatge	O un pòble… intacte:
6 nau viatge	Totun, a despart d'aguesta rusticitat nostalgica qu'anauen a cercar, me n'encuedi qu'era imatge positiua que se percep enes libres tanben deuie èster condicionada peth hèt qu'eth baile Boixareu les hesse d'anfitrion.
6 nau viatge	Eth les suggeric visites a persones determinades, les portèc damb eth coche sòn tath principi deth camin e tàs vals segondàries, les convidèc a bères minjades.
6 nau viatge	Solide qu'ac hège pr'amor qu'ère amic d'Espinàs, mès tanben entà promocionar toristicaments er airau damb era visita deth gran Camilo José Cela.
6 nau viatge	Per tant, ne peth mau de morir aqueri convidats ne podien parlar mau.
6 nau viatge	E açò qu'a mejans des ans cinquanta per ací èren plan fotudi.
6 nau viatge	Des der an 1960 enquiath 1991, mès damb ua especiau intensitat pendent era decada de 1960-70, se produsic ua desertizacion der airau, damb ua pèrta de lèu eth 40% dera populacion!
6 nau viatge	Gent amb un bon ramat d'ovelles se'l venien, mal llogaven les finques als qui quedaven al poble i se 'n anaven a Barcelona i compraven o arrendaven una porteria o, algú, una pensió."
6 nau viatge	Qu'ei que, segontes, eth doctor Pla:
6 nau viatge	En cases inhòspites de pisos barats, en corrals abandonats on encara hi havia fem de mules o porcs que abans hi havien fet estada.
6 nau viatge	Vivien amuntegats en una habitació, a vegades en la més absoluta promiscuïtat."
6 nau viatge	En cambi es escrivans guardèren La Pobla damb era cara amabla.
6 nau viatge	Anèren a minjar en Palermo damb eth baile, eth restaurant mès reputat d'aqueth moment, e pera serada s'estèren en balh que se hège cada dimenge en otèl Montaña, a on era gent i anaue mudada dempús d'auer campat era pellicula en cine Avenida.
6 nau viatge	Era gent dançaue per parelhes e era orquèstra deth Periquin hège swing, jazz…
6 nau viatge	Espinàs ditz que "els musics vesteixen esmòquing i toquen el jazz més discret", mentre que Cela, que "quiso probar la artística gimnasia del foxtrot", segontes escriu anaue tan begut que non lo deishèren entrar.
6 nau viatge	Per tant, ei evident que çò que pretenien Cela e Espinàs auie pas arren a veir damb era literatura de caire sociau, critica damb eth franquisme, qu'amièren a tèrme Juan Goytisolo, Alfonso Grosso, Antonio Ferres, Armando Lòpez Salinas, Paco Candel, Jesús Torbado o Ramon Carnicer.
6 nau viatge	Cela e Espinàs conviueren damb eth baile de La Pobla de Segur, en Tornafort esdejoèren en casa deth president dera Junta Administrativa, en Sort arrasoèren damb er avocat, en Àreu mingèren en restaurant deth baile, en Pont de Suert s'estèren damb eth notari e fin finau pugèren gratis damb un coche dera Enher pera val de Boí enquiath Portarró d'Espot.
6 nau viatge	Arren a díder, pr'amor que quan viatjam vedem çò que vedem e dempús explicam çò que mos ven de gost, ua auta causa ei s'eth retrait que'n hèm s'ajuste ara realitat.
6 nau viatge	Ua estona dempús de guardar es libres cuelhi hered e me cau méter era perissa.
6 nau viatge	Dejà acabat eth dessèrt de chicolate e fruts secs, les sauvi en morralet e m'entretengui en campar eth mapa.
6 nau viatge	Jamès m'espisi de campar-les, es mapes.
6 nau viatge	M'atrè aguest lenguatge antic.
6 nau viatge	Campar eth paisatge arrevirat en corbes de nivèu, mètres, toponims e colors ei ua causa que m'afògue.
6 nau viatge	Damb eth dit reseguisqui eth camin qu'auem hèt e eth que mos rèste tà hèr, e dempús divagui per ipotetiques ascensions: pugi per un canau enquiara bèrca me dèishi esguitlar peth tartèr de saulon dera auta banda, costegi eth caòs de blòcs de pèires… enquia qu'eth diboish se me comence a her treble e era patz deth lòc, er airet que m'amorasse, eth silenci…hè que, pòga pòc, entri en un mapa diferent, un mapa de doci sòns de miègjorn.
6 nau viatge	Dempús dera dormideta mos lheuam decidides a baishar enquia Espot.
6 nau viatge	Me trèigui era perissa, era samarrèta neta, e me meti era deth maitin, seca e cahuada peth solei.
6 nau viatge	Gessem dera ombra e contunham eth torn damb còs relaxat e plen d'aconsomiment.
6 nau viatge	Guardi de cauçar ben es paus d'esquí pr'amor que sabi que, se non ac hèsqui, es jolhs lèu se me començaràn a plànher.
6 nau viatge	Ua estona mès tard mos ven era charrèra.
6 nau viatge	Tornam tath tèma deth despoblament ena montanha.
6 nau viatge	Nuri m'apòrte un aute punt d'enguarda.
6 nau viatge	Per çò que ditz, ena montanha abantes lèu toti laurauen damb bòs.
6 nau viatge	Aguesti animaus auien molta fòrça e trebalhauen era tèrra damb prigondor, mès èren plan lents.
6 nau viatge	Per aquerò es cases fòrtes tiègen es mules o es machos – resultat deth crotzament d'un shivau e ua somèra o ua ègua e un somèr - , que trebalhauen mès rapid.
6 nau viatge	Qui dispausaue d'ua mula auie ua grana sòrt.
6 nau viatge	Ère ua inversion segura.
6 nau viatge	Per aquerò anèren pujant de prètz e es granes cases pairaus deth Palhars se dediquèren ath sòn elevatge e venda, mentre qu'es cases mejanes n'elevauen ua o dues cada an, que dempús venien ena hèira de Salàs o d'Organyà.
6 nau viatge	En sègle XIX, per exemple, ena centenària hèira d'animaus de pè redon de Salàs de Pallars s'i podien arremassar mès de 7.000 mules.
6 nau viatge	Alavetz se'n pagauen uns prètzi exorbitadi.
6 nau viatge	Pendent es ans quaranta e cinquanta es gasolans modelhoèren granes riqueses.
6 nau viatge	Jargauen ues broses de hiu nere, crompades en París, fòrça entorades e amples pr'amor de portar ath dejós es bilhets amagadi.
6 nau viatge	Aquerò comencèc a dequèir damb era aparicion des tractors.
6 nau viatge	Siguec tàs ans seishanta deth sègle XX.
6 nau viatge	Alavetz era inversion ja non ère ua mula, senon un tractor.
6 nau viatge	Era mula anèc baishant de prètz, era hèira de Salàs dequeiguec enquia desparéisher, e fòrça cases mejanes que s'anauen tient damb era venda de bèra mula cada an, s'arroïnèren e marchèren.
6 nau viatge	E çò de madeish arribèc damb es mestièrs estacadi ar elevatge.
6 nau viatge	Es haures, que tant de trebalh auien auut entà herrar as animanus, les calec barrar o convertir-se en mecanicians o lampistes.
6 nau viatge	Es bastèrs pleguèren.
6 nau viatge	E tanben es cistalhaires que fabricauen tistèrs e arganèls.
6 nau viatge	E es mulatèrs.
6 nau viatge	Tot un mon en decadéncia.
6 nau viatge	Es darrères mules e machos que demorauen en parçan les crompèc Llorenç Cortina de La Pobla de Segur, un amic de Cela e Espinàs qu'apareish enes libres sòns.
6 nau viatge	Ath long des prumèrs ans seishanta s'anèc venent tot aguest bestiar de pè redon a uns militars dera India.
6 nau viatge	Aguesti militars, enviadi peth sòn país en guèrra contra Pakistan, prumèr anèren a crompar es animaus en Itàlia, mès aquiu ja hège temps que toti auien tractors e non ne demorauen.
6 nau viatge	En França tanpòc ja non demoraue bestiar e alavetz arribèren en estat espanhòu e se meteren en contacte damb tres germans de Tudela que se dedicauen ara crompa e venda de bestiar, es germans Casado.
6 nau viatge	Èren des mielhors clients der otèl Cortina de La Pobla e tanben grani amics.
6 nau viatge	L'encomanèren a Llorenç, que se dediquèsse a cercar totes es mules que restauen ena montanha.
6 nau viatge	Auie de pagar ues 9.000 pessètes peth bestiar mès gran e ues 6.000 peth mès petit.
6 nau viatge	Prètzi que hèn arrir s'auem en compde que per un bon macho hège pòc s'auien arribat a pagar 25.000 pessètes.
6 nau viatge	Pendent mesi recorrec es pòbles de montanha entà crompar eth bestiar, que baishaue en camion enquia Balaguer.
6 nau viatge	Aquiu es militars hindús alistauen es caps que les interessauen e, es que non, o ben Llorenç les sajaue de hèr passar en ua auta seguida, o ja anauen tara carn.
6 nau viatge	Eth, per cada animau que venie, se sauvaue ua comission.
6 nau viatge	Es animaus dera darrèra hèira de Salàs se les sauvèren es hindús.
6 nau viatge	Dempús d'aguesta operacion, Llorenç Cortina se retirèc.
6 nau viatge	Sense encuedar-mo'n, auem anat perdent nivèu ath madeish ritme qu'ac hège eth solei.
6 nau viatge	Passam per ermitòri de Sant Maurici en aquera ora deth vrèspe qu'era lum mòstre es tons mès cauds.
6 nau viatge	Aumplim era carabassa ena hònt deth dauant der ermitòri e mos entretiem en tot campar un grop de parpalhòles blues que semble que se banhen o beguen en ua bassa.
6 nau viatge	Segontes çò que m'espliquèren en Museu de les Papallones de Pujalt, aguest grop de parpalhòles son mascles e çò que hèn ei diluïr eth seme entà hèr-lo mès fluïd en tot demorar era arribada d'un grop de parpalhòles femèles.
6 nau viatge	Quines causes mos sauve era natura!
6 nau viatge	Tath ser arribam en Espot.
6 nau viatge	En veir eth pòble experimentam eth madeish aleujament que senti quan, dempús de caminar ores e ores pera nauta montanha, guardi eth refugi a on passarè era net.
6 nau viatge	Qu'ei un aleujament damb ua grana dòsi d'alegror.
6 nau viatge	Mmmmm, e eth moment de calar-te en lhet e deishar-te cunherar peth dromilhon.
6 nau viatge	E tot aquerò un dia darrèr der aute, e encara mos rèste ua setmana!
6 nau viatge	Mos lheuam d'ora e, coma cada dia, mos dispausam a sautar de pòble en pòble.
6 nau viatge	D'Espot tà Estaís, d'Estaís tà Jou, de Jou tà La Guingueta…aguesta trauessada comence a semblar eth jòc dera auca.
6 nau viatge	De pòble en pòble e jògui pr'amor que me tòque.
6 nau viatge	Des deth camin de Jou tà La Guingueta gaudim de vistes d'elicoptèr dera grana lana d'Esterri d'Àneu.
6 nau viatge	Era imatge aeriana de La Guingueta, damb er arriu ath costat, ei plan suggestiua.
6 nau viatge	Dideries qu'eth Noguera Pallaresa quan passe peth pòble dobte se posar-se o seguir enjós e per aquerò s'espandís sense saber se cap a on anar.
6 nau viatge	Ja en La Guingueta, comentam era sua retirada damb Baro pr'amor que tanben ei un d'aqueri lòcs de pas que neishec quan eth temps se compdaue a pas de mulatèr.
6 nau viatge	Toti es productes que pujauen dera Conca o baishauen dera montanha passauen per aciu.
6 nau viatge	Mès que mès arribaue vin e òli, çò que se baishaue ère lan, horment, husta, hèr, pèths e bestiar cavalam.
6 nau viatge	Damb eth temps La Guingueta s'a transformat en un pòble de servicis toristics.
6 nau viatge	I a otèls, campings, restaurants…e un interessant recorrut a pè pera Mollera d'Escalarre.
6 nau viatge	Comence ath darrèr deth pòble.
6 nau viatge	Lo seguim ua estona tot passant per observatòri d'audèths.
6 nau viatge	Uns mètres mès endauant l'abandonam entà desseparar-mos de cap a Escalarre.
6 nau viatge	Deisham endarrèr era glèisa romanica de Santa Maria, en qué s'i an reprodusit es sues curioses pintures muraus.
6 nau viatge	Aué la trapam barrada e non les podem guardar, mès rebrembi que son plan estranhes.
6 nau viatge	Damb dus grani angels damb sies ales plies de uelhs, ues arròdes alugades en ahlames, uns personatges plan expressius.
6 nau viatge	Reauments son beròies.
6 nau viatge	Es originaus se sauven en Museu Nacional d'Art de Catalunya, en Barcelona.
6 nau viatge	Totes aguestes estenudes verdes serviren entà qué i acampèssen trenta mil visitaires, entàs escenaris, es envelats, es servicis…
6 nau viatge	Siguec ua lhocaria pr'amor qu'en parçan i viuem ues sies o sèt mil persones e, en cambi, aqueri dies auie de lotjar trenta mil nauvengudi atiradi pes interpretacions de mites coma David Bowie, Suede, Loud Reed, Iggy Pop, Patti Smith, Moby, Massive Attack, Sinead O'Connor, Bob Dylan, Deep Purple…
6 nau viatge	Es supermercats, es botigues, es restaurants, toti agotèren es existéncies.
6 nau viatge	Ara, damb era perspectiua deth temps, me pensi qu'ei domatge que, en tot tier aqueth eveniment tant a tocar, non i anèssa cap dia.
6 nau viatge	Mès se hestejaue en junhsèga, en plea tempsada de trebalh deth refugi, e alavetz ja auia es tres hilhs e èren petiti.
6 nau viatge	Nuri ditz que tanpòc non i anèc cap.
6 nau viatge	Dempús d'Escalarre hèm eth flancament peth camin vielh en direccion tà Esterri.
6 nau viatge	Ja ei lèu meddia e, coma qu'eth tram ei plan expausat ath solei, semble qu'era tèrra sigue a huec brandant.
6 nau viatge	Quan gessem des entorns d'Esterri compdam nau grues que subergessen es edificis.
6 nau viatge	Ath delà, ath hons se ve un gran talh ena montanha costat pes òbres dera varianta dera carretèra C-13.
6 nau viatge	S'an talhat arbes e, a truca d'engarrapar era tèrra e provocar grani talhussi grisi, es maquines an anat diboishant ua carretèra a on abantes i auie un bòsc esquiu.
6 nau viatge	Eth paisatge, donc, sense arribar a vier dantesc, ei dolorós.
6 nau viatge	Era varianta dera carretèra ei de besonh pr'amor qu'eth pas de coches e camions per estret carrèr d'Esterri ei, coma minim, perilhós, mès era construccion de tanti petiti apartaments non creigui que sigue beneficiosa entà guaira gent.
6 nau viatge	Pr'amor que, d'entrada, era màger part demoraràn tostemp uets perque se bastissen sonque entà especular.
6 nau viatge	E, se bèri uns s'auplissen, serà sonque pendent un parelh de setmanes ar an, era quau causa sabi pas se justifique tant de rambalh.
6 nau viatge	Son abitatges inutils que hèn a pujar es prètzi des abitatges en generau e qu'ocupen un espaci abantes reservat entara èrba e es vegades.
6 nau viatge	Un viatge mès se produsís aquera paradòxa, qu'ei qu'eth paisatge afavorís era arribada deth torisme, qu'acabe deteriorant eth paisatge.
6 nau viatge	Nuri m'explique qu'era naua carretèra de Sorpe, un pòble que demore un shinhau mès amont d'Esterri, s'a cargat un des camins vielhi qu'auie recuperat hè ans eth Consell Comarcal.
6 nau viatge	M'ac ditz damb mau sang e pensi qu'a rason.
6 nau viatge	Cada còp que se daurissen naues carretères o pistes forestaus s'estrissen es camins vielhi.
6 nau viatge	Non se les respècte bric.
6 nau viatge	Tant d'esfòrç uman entà arténher recorsi tà recuperar-les, tant de trebalh entà desboscar-les, tanta despena, e dempús arrés non se preocupe cap de defener-les.
6 nau viatge	E aquerò que son consideradi patrimòni dera umanitat.
6 nau viatge	Era sua existéncia se pèrd ena net des tempsi.
6 nau viatge	Sonque hè un sègle que mos botjam per carretères.
6 nau viatge	E, aciu en Palhars, ne tansevolhe aquerò.
6 nau viatge	Es vies de comunicacion auien estat aguesti camins qu'ara maumetem sense guardar prim.
6 nau viatge	Uns camins sabents que tostemp cèrquen aqueth penent que non alasse, dable entà cavalaries cargades; qu'alisten eth vessant ombriu quan arribe era pujada mès fòrta e era exposicion ath solei quan se planege; damb guardaders e airaus de pòsa enes endrets mès de besonh.
6 nau viatge	Camins damb empeirats millenaris, damb parets de pèira seca enes costats acabades damb biscres entà empachar que se maumeten.
6 nau viatge	Camins caushigats per generacions de pair- sénhers.
6 nau viatge	Arren.
6 nau viatge	Coma se non i siguessen.
6 nau viatge	Ac auem vist hè pòc en camin vielh de Dorbe, des.hèit pera naua carretèra d'accès tath pòble, mès ac vedérem de manèra plan clara en camin que puge tath castèth d'Arcalís.
6 nau viatge	Siguec er ostiu que damb Nuri mos dediquèrem a redigir er infòrme der estat des camins vielhi.
6 nau viatge	Un des camins que recuperèrem siguec eth camin de Terra Piquet, que puge tath castèth d'Arcalís.
6 nau viatge	Enquia alavetz s'auie daurit eth camin tath castèth, mès tanben se volie daurir er aute entà poder barrar un torn en cercle.
6 nau viatge	È un arrebrembe plan clar deth dia que lo reseguírem pr'amor de mercar damb pintura a on dempùs auie de trebalhar era brigada.
6 nau viatge	Ère caperat de pins e arrominguères.
6 nau viatge	I auie moments qu'auançàuem serpejant coma se siguéssem serpents pr'amor qu'ère tot tant espés que non i auie ua auta manèra de reseguir-lo.
6 nau viatge	Hège fòrça calor, se mos clauaue era pinassa, es punches des arrominguères…
6 nau viatge	Era vertat ei que quan vedérem es pardies deth castèth alendèrem aleugerides.
6 nau viatge	Temps dempús i tornèrem e vedérem se com i trebalhaue era brigada.
6 nau viatge	Tanben les costèc fòrça daurir pas en aqueth bòsc endrabat.
6 nau viatge	Plan donc, un dimenge d'uns mesi mès enlà i tornè damb es mèns hilhs.
6 nau viatge	Pujàuem tranquillaments quan, còp sec, trapèrem eth camin talhat per un malon de tèrra.
6 nau viatge	Ara prumeria non comprení arren, mès tanlèu coma artenhérem arribar naut deth malon, vedérem qu'ère un talhús.
6 nau viatge	S'auie daurit ua pista forestau qu'auie esmiejat eth camin.
6 nau viatge	E aquerò tanben ac trapèrem mès ensús.
6 nau viatge	Era pista anaue hènt marrècs e l'anaue talhant impunaments, e arrés se n'auie hèt guaire tà sauvar eth camin, ne tà sajar qu'er impacte siguesse eth minim, ne que podesse seguir eth sòn recorrut maugrat es talhs dera pista.
6 nau viatge	Fin finau arribam en Esterri, eth dusau pòble mès important deth Palhars Sobirà, dempús de Sort.
6 nau viatge	Aué i a guardaria, escòla, institut, parc de pompièrs, installacions de magazinatge de lordères…
6 nau viatge	En cambi, eth 1788, quan i passèc eth foncionari Francisco de Zamora, non i auie escòla e, per tant, arrés non sabie liéger ne escríuer.
6 nau viatge	Auien, sonque, ua preson "segura, pero sin luz".
6 nau viatge	En aqueri tempsi s'auie de pagar ua talha per cap de bestiar qu'entrèsse o gessesse dera populacion.
6 nau viatge	Es vesins, pendent era màger part der an, quan non i auie trebalh enes camps emigrauen entàs tèrres baishes o entà França tà subsistir.
6 nau viatge	Èren tempsi dificils mès, per contra, es testimònis de viatgèrs que venguien deth sud deth Noguera Pallaresa remèrquen era sensacion d'amplitud e d'aleujament en arribar ena val d'Àneu.
6 nau viatge	Dempús de trauessar es montanhes barrades des de Rialp enquia Escaló, e dempús d'aqueri pòbles que coïncidissen a assenhalar, coma minim, d'escurs, Esterri d'Àneu les semble tota ua auta causa.
6 nau viatge	Eth militar Juan Avilés en 1892 ditz:
6 nau viatge	E er engenhaire anglés Hepburn Ballantine, dus ans mès tard escriu:
6 nau viatge	Esterri d'Àneu, un lloc amb un nom que sona dolç i que és bonic de veure de prop ja que es troba envoltat de nombrosos arbres, grans i ufanosos, i les cases i el campanar de l'esglesia semblaven blancs entre el verd i contra el fons obscur de les muntanyes."
6 nau viatge	Ara seguida, totun, ditz:
6 nau viatge	La distància li atorgava una màgia que la proximitat va esvair!."
6 nau viatge	E explique peth menut se com ère era cramba dera aubèrja a on passèc era net.
6 nau viatge	Segontes semble, a cant e cant deth lhet, pr'amor de qué er òste non auesse hered, i auie dus horats en solèr que comunicauen damb era bòrda der embaish per a on pujauen "dues colomnes de bugàs" damb aulor a "ua barreja de craba, oelha, mula, porcèth e aujam".
6 nau viatge	Arren a veir damb er otèl a on Nuri e jo passaram era net.
6 nau viatge	Qu'ei eth Trainera.
6 nau viatge	Quan i arribam mos aten ua gojata romanesa que trapam darrèr dera barra deth bar minjant-se mutuaments damb un gojat romanés.
6 nau viatge	Mos balhe era clau e mos indique se a on pare era nòsta cramba.
6 nau viatge	Tath ser encara auem temps tà anar a préner un tè en ua leitaria gerida per dues argentines, e de visitar es darrères exposicions der Ecomuseu de les Valls d'Àneu.
6 nau viatge	Ja hè ans qu'aguest ecomusèu dinamize er airau a nivèu culturau.
6 nau viatge	Ei impressionanta era quantitat d'iniciatiues qu'a amiat a tèrme des de 1994: seminaris, corsi, publicacions, restauracions, estudis…
6 nau viatge	Aué estramuncam damb dues exposicions: ua de fòtos antiques de Salvador Llobet, eth creador dera editoriau Alpina, especializada en mapes e guides excursionistes; e ua auta de hilats de hujuda pes Pirenèus pendent era dusau guèrra mondiau.
6 nau viatge	Tornant tar otèl entà anar a sopar, passam per dauant deth Consell Cultural de les Valls d'Àneu, ua auta iniciatiua importanta en airau, que tanben a auut repercussions mès enlà des Pirenèus.
6 nau viatge	Aguesta associacion se creèc en 1983, siguec era mair der Ecomuseu e damb es ans a amiat a tèrme estudis plan interessants sus diuèrsi tèmes, publicadi en libres e ena revista Àrnica.
6 nau viatge	Ath delà, an recuperat era figura deth comde Hug Roger III, un desconeishut personatge de legenda que gràcies ad aguesta associacion a anat agarrant importància istorica; an sabut divulgar era val a compdar des Trobades d'Escriptors celebrades des de 1994; e organizen annauments eth Dansàneu laguens des actes deth Fescat.
6 nau viatge	Ath Trainera, ara ora de sopar, mos trapam damb ua situacion un shinhau alienanta pr'amor que compartim eth minjador damb un centenat d'òmes de totes es races e procedéncies.
6 nau viatge	Òmes rudes, damb era pèth adobada de trebalhar en aire liure, es ròbes rosigades.
6 nau viatge	Un grop de trenta son romanesi, que bastissen uns apartotèls en madeish Trainera.
6 nau viatge	Alex Castellarnau, patron der otèl, mos explique qu'aué eth parçan n'ei plen, de romanesi, sustot ena arrama dera ostalaria.
6 nau viatge	Ditz que son es solets que i vòlen trebalhar.
6 nau viatge	Era gent d'aciu ne hug pr'amor que s'a de trebalhar quan toti hèn vacances e es oraris son plan intensius.
6 nau viatge	En cambi as romanesi ja les està ben.
6 nau viatge	Segontes afirme, trebalhant uns quants ans se pòden crompar un pis en Romania, a on toti an era intencion de tornar.
6 nau viatge	Ara Alex a decidit de bastir es apartotèls pr'amor que non requerissen tant de personau coma er otèl.
6 nau viatge	Er aute grop son uns seishanta.
6 nau viatge	Hèn totes es minjades en aguest otèl e dormissen en otèl Cortina de Valéncia d'Àneu, ara barrat.
6 nau viatge	Son es trebalhadors dera varianta dera C-12 que vedíem tant qu'arribàuem en Esterri.
6 nau viatge	Demoraràn en parçan pendent dus o tres ans mentre duren es òbres, e dempús anaràn aquiu a on les indiquen es sues empreses.
6 nau viatge	I a portuguesi, eslovacs, sud- americans, chinesi, marroquins…e bèth un de Barcelona e de Lhèida.
6 nau viatge	Eth patron deth Trainera mos explique qu'es d'aciu cada dimenjada se'n van tà çò de sòn, mès es auti, basicaments es europèus, ac hèn cada dues o tres setmanes.
6 nau viatge	Tanben mos explique qu'aguesti sonque son ua petita part des trebalhadors que i a en airau.
6 nau viatge	N'i a fòrça mès repartidi en otèls e restaurants.
6 nau viatge	En totau somen uns tres cents.
6 nau viatge	Apertien a empreses subcontractades pes tres granes empreses que s'an repartit era òbra dera varianta e deth pòrt dera Bonaigua.
6 nau viatge	Ua hè eth tram d'Esterri enquia Son del Pi; era auta des de Son del Pi enquiar otèl des Avets e era tresau des des Avets enquiara Mare de Déu de les Ares.
6 nau viatge	Finauments en lhet, en tot liéger es libres de Cela e Espinàs, me shaute verificar que, quan eri passèren per Esterri, tanben i trapèren grops de trebalhadors dedicadi as òbres idroelectriques.
6 nau viatge	Èren murcians.
6 nau viatge	Quan s'acabèren es òbres, tanben partiren.
6 nau viatge	En cambi cada còp me shaute mens encuerdar-me'n dera grana similitud de bèri passatges.
6 nau viatge	Aguesti dies les è anat anotant.
6 nau viatge	Apareishen comentaris lèu identics sus era pension dera Golondrina, qu'eri afirmen – maugrat era desmentida que me hec era madeisha propietària – qu'abantes se didie Ca la Duloras; sus es pèires deth castèth de Sort, que serviren entà empeirar es carrèrs; sus era economia de Sort basada en mules; sus se com trabalhen es carrassaires ena bòrda deth Tort, eca.
6 nau viatge	Coma qu'es dus escrivans heren eth viatge amassa e, per tant, compartiren anecdòtes e informacion, supausi qu'ei naturau qu'expliquen cèrti passatges de manèra pro semblabla.
6 nau viatge	Ath delà, andús parlen d'etimologia, de gastronomia locau, de dialècte palharés, dera geografia, de costums e legendes…
6 nau viatge	En aguest tipe de referéncies tanben ei comprensible que soent coïncidisquen pr'amor qu'eth paisatge que caushiguèren siguec eth madeish e es persones damb qué se crotzèren tanben.
6 nau viatge	Mès, de nau trapi bèri senhaus que me hèn a veir claraments que Cela se basèc en libre d'Espinàs entà escríuer eth sòn.
6 nau viatge	Atau, Espinàs, coma quinsevolh viatgèr e escrivan, abantes o dempús deth viatge consultèc se qué s'auie escrit sus es parçans que visitèc.
6 nau viatge	Jo madeisha ac è hèt e plan per açò sabi qu'es libres qu'Espinàs consultèc an coma autor, sustot, Juan Avilés, Jacint Verdaguer e Ceferí Rocafort, mès tanben Violant e Simorra, Arthur Young, Pacual Madoz e Alcover Moll, entre d'auti.
6 nau viatge	D'a on Espinàs trè mès informacion ei deth libre de Juan Avilés ath que m'è referit en d'auti moments.
6 nau viatge	Juan Avilés ère un militar qu'er an 1892 hec un viatge per aciu, possiblaments acompanhat deth futur president dera Generalitat de Catalunya, Francesc Macià.
6 nau viatge	En tornar, concrètaments en an següent publiquèc ena imprimaria de "El Universo" de Barcelona, Notas e impresiones de un viaje.
6 nau viatge	El Pallars, Aran y Andorra.
6 nau viatge	Espinàs ne trè informacion, per exemple sus era carretèra, qu'alavetz s'acabaue en Gerri de la Sal; sus eth temps que s'estaue a finaus deth sègle XIX d'anar de Barcelona enquia Esterri d'Àneu; sus era anecdòta dera honuda des campanes d'Esterri d'Àneu; sus eth remèdi contra era sequèra dera gent d'Alòs d'Isil; sus era istòria dera rèisha e eth crist dera glèisa de Salardú, eca.
6 nau viatge	Era auta hònt importanta d'Espinàs son es articles e anoncis de numèros ancians deth Butlletí del Centre Excursionista de Catalunya.
6 nau viatge	Fòrça des articles des quaus extrè informacion son de Ceferí Rocafort, publicadi entre 1899 e 1912, mès tanben extrè d'aquiu es prumères ascenudes enes Encantats, un anonci de 1930 d'un otèl d'Esterri, un anonci de se qué costaue dormir en refugi dera Renclusa o ua conferéncia de Joaquim Santasusagna der an 1936.
6 nau viatge	Per tant, aguestes son es hònts que consultèc Espinàs.
6 nau viatge	Mès, e Cela?
6 nau viatge	A despart de consultar mapes, sabi – pr'amor qu'eth madeish ac especifique – que tenguec eth Diccionario Geográfico-Estadístico-Histórico de Pascual Madoz, eth Diccionari català- valencià-balear d'Alcover e era Toponimia pre-románica hispana de Menéndez Pidal.
6 nau viatge	Dera rèsta d'ìnformacion non ne sabem era hònt.
6 nau viatge	Çò que si sabem ei que moltes des donades qu'aufrís e que non son restacades damb es anecdòtes deth viatge, son es madeishes qu'aufrís Espinàs.
6 nau viatge	Sonque entà mentar ua part dera longa lista qu'è anat hènt mentre que liegia es libres, auem es fiulets que les calie hèr as mulatèrs entà passar peth pas de Collegats, era legenda deth comde deth Palhars, eth balh dera Morisca de Gerri, era istòria des Màrtirs Sants de Peramea, era lista de pensions de mulatèrs deth Palhars, es prumères ascenudes tàs Encantats…, totes aguestes informacions Cela les trè deth libre d'Espinàs pr'amor que non m'imagini a Cela consultant, per exemple, es bulletins ancians deth Centre Excursionista de Catalunya.
6 nau viatge	Espinàs hège ans entà extrèir-ne informacion, sense citar-lo e sense cercar es hònts erudites.
6 nau viatge	Aguesta teoria demore refortilhada quan, coma è hèt en d'autes ocasions, comparam bèri paragrafs der un e der aute escrivan.
6 nau viatge	Conscienta o inconscientaments, non se pòt remir que Cela s'apressèc fòrça ad açò qu'auie escrit er autor catalan.
6 nau viatge	Non me'n posqui estar de reliéger un aute paragraf:
6 nau viatge	Vinhes, olivères, prats…
6 nau viatge	Planeta er an 1994.
6 nau viatge	Entre aguesti pensaments e eth maudecap de pensar se com traparam deman eth camin vielh que trauèsse eth pòrt dera Bonaigua, ara en òbres, me còste cuélher eth sòn.
6 nau viatge	M'imagini caminant ath costat de Nuri entre buldozèrs e grani camions cistèrna que descarguen ciment sense tier-mos en compde.
6 nau viatge	Mos veigui a totes dues coma se siguéssem miniatures, damb es morralets e es paus d'esquí, trauessant mès lèu-lèu que dit es carretères en òbres entà evitar que mos estronhen es erugues des granes escavadores.
6 nau viatge	Ues escavadores que mos menacen damb es braci quilhadi e uns rotlèus compressors que, damb es sòns rodets de hèr, mos poirien deishar mès planes qu'un papèr de humar.
6 nau viatge	Mos veigui esquivant tombarèls gigants entorades de povàs e d'aulor a grèish e petròli, cercant desesperadaments se per a on passaue eth camin vielh, perdent-mos en caòs de tèrres remoigudes, escapant-mos des estraordinaris diplodòcs de hèr…
6 nau viatge	Dempús d'ua net de mausòns, aué tòque ua des etapes mès mitiques e de mès nautada dera rota: sautar tara Val d'Aran peth pòrt dera Bonaigua.
6 nau viatge	Aciu Cela e Espinàs patiren un shinhau perque pendent ua estona perderen a Felipe Luján, suer d'Espinàs, qu'alavetz auie seishanta ueit ans.
6 nau viatge	Lo trapèren en tot baishar deth pòrt.
6 nau viatge	Nosati tanben mos auríem horaviat se non auessen desboscalhat eth camin que trauèsse eth pòrt.
6 nau viatge	Hè un mes non l'auríem podut seguir pr'amor qu'ère perdut entre eth matarràs.
6 nau viatge	Aué, segontes m'an assegurat des deth Parc Nacional d'Aigüestortes, ja s'i pòt passar.
6 nau viatge	Qu'ei qu'aguest camin formarà partida deth projècte Camins Viui, possat pera Escola Universitària de Turisme i Direcció Hotelera, e pera Lliga per la Defensa del Patrimoni Natural DEPANA.
6 nau viatge	Se vòlen recuperar e reabilitar es quate antiques vies de comunicacion qu'entorauen eth Parc Nacional d'Aigüestortes, entre es quaus s'i trapen es camins de bast deth pòrt de Vielha e deth pòrt dera Bonaigua.
6 nau viatge	Ath de Vielha ja se li a hèt bèra accion laguens deth Programa de Camins Naturals del Ministeri de Medi Ambient e ath dera Bonaigua just aguest ostiu se li vò balhar ua empossada.
6 nau viatge	Totun, gessem a caminar damb ua cèrta intranquillitat pr'amor qu'ara en molti trams sonque i a operat un camp de trebalh de joeni, eth recorrut encara non ei mercat, seram es prumères a passar-i e, ath delà, es òbres dera carretèra lo deuen auer estrissat en mès d'ua escadença.
6 nau viatge	En tot pujar tà Valéncia d'Àneu gaudim d'ues meravilhoses vistes aerianes dera grana cubeta glaciau d'Esterri.
6 nau viatge	Hèsqui un saut en temps e sagi d'imaginar-me es granes masses de gèu que pendent eth darrèr periòde glaciau baishauen pes vals dera Bonaigua, d'Isil e d'Unarre enquia confluïr ena planhèra d'Esterri, mès me còste pensar en tèrmes tan colossaus.
6 nau viatge	Tanben sagi d'imaginar-me eth gran lac que s'anèc formant a mida que s'anèren honent es lengües deth gèu.
6 nau viatge	Aquerò ja ei mès aisit.
6 nau viatge	Guardi eth lac que damb eth temps s'anèc claufint des solatges alluviaus enquia formar era grana planhèra qu'ara s'esten jos es mèns pès, e guardi ath comde Hug Roger III campant eth madeish paisatge.
6 nau viatge	Tostemp que passi per Valéncia d'Àneu me ven entath cap era istòria deth finau epic deth sòn castèth.
6 nau viatge	Concrètaments es tres mesi qu'era comdessa Caterina Albert, amassa damb sa mair, sa hilha, e vint-e-ueit soldats, se refusèren deth sètge dera armada reiau, comandada per Joan Ramon Folc III de Cardona.
6 nau viatge	Era desproporcion ère flagranta pr'amor qu'aguesta armada la formauen un milèr d'òmes a pè, centenats de cavalièrs e dues bombardes.
6 nau viatge	Es hemnes resistiren coma poderen mentre eth comde Hug Roger III ère en França cercant era empara deth rei francés.
6 nau viatge	Mès non i auec arren a hèr e eth 10 de junh de 1487 era comdessa li calec capitular.
6 nau viatge	Atau siguec se com s'acabèc eth darrèr comdat independent de Catalonha.
6 nau viatge	Auie estat mès de cent seishanta ans sense annexar-se ara monarquia representada pes comdes-reis de Barcelona, ara quau, des deth sègle XII, s'auien vengut a júnher es auti comdats catalans.
6 nau viatge	Valéncia d'Àneu, coma Espot o Àreu, tanben shurme un torisme antic pera preséncia des sòns grani otèls familhars, damb un bagatge de mès de miei sègle.
6 nau viatge	Per contra, aué, mès qu'otèls, ei plen d'apartaments bastidi a compdar de qué es pistes d'esquí de Baqueira creisheren de cap ath Palhars.
6 nau viatge	Tostemp seguint eth mapa, es indicacions que mos heren Jesús Tartera deth Parc Nacional e ua bona dòsi d'intuïcion, seguim eth camin vielh.
6 nau viatge	Enquia ara sonque l'auem trapat estrissat ath dessús de Valéncia d'Àneu e passe luenh des òbres.
6 nau viatge	Tot doç mos anam apropant tath mitic pòrt dera Bonaigua.
6 nau viatge	Me pensi que s'a escrit fòrça sus es pòrts de montanha pr'amor que trauessar-les suscitèc pendent sègles un gran respècte.
6 nau viatge	Sustot en iuèrn.
6 nau viatge	Eth coneishut excursionista Juli Soler Santaló, per exemple, en 1906 escriuie:
6 nau viatge	Per desgracia, pocs són els anys que no's compti alguna víctima de la necessitat o de l'imprudencia."
6 nau viatge	Ath long de moltes centúries aguesti pòrts demorauen barradi pera nhèu pendent era mitat der an e, en cambi, era auta mitat s'aumplien de vida.
6 nau viatge	Ère alavetz quan cordiòles de mules cargades de quinsevolh producte de mercat aprovedien ara Val d'Aran de tot çò de besonh entà víuer.
6 nau viatge	Un viatge entrevistè a Lluïsa Beso Fornales, d'Esterri d'Àneu, descendenta d'ua familha de mulatèrs.
6 nau viatge	Sa pair e sa pairin ne sigueren enquia finaus de 1929.
6 nau viatge	Auien mieja dotzea de machos.
6 nau viatge	Se dedicauen a crompar vin, anís e licors ena Conca de Tremp, e ac portauen a véner ena Val d'Aran.
6 nau viatge	Enquia Esterri ac pujauen damb cars, e des d'Esterri enquiara Val d'Aran damb cavalaries.
6 nau viatge	Ath principi dera primauèra, quan encara i auie nhèu en pòrt, Lluïsa rebrembaue qu'auie campat a sa mair lheuar-se de maitiada entà farcir de gran un pan de 2 quilòs, chaupar-lo damb vin, e balhar-lo as machos entà qu'auessen fòrces tà passar eth pòrt.
6 nau viatge	Alavetz es òmes gessien damb es machos cargadi damb es bots de vin e ues raquetes de nhèu per se n'auien besonh.
6 nau viatge	Portauen garramaches e cauçauen sabates dobles que chaupauen damb grèish d'animau.
6 nau viatge	A viatges se demorauen a dormir en refugi d'Eth Ticolet, ath cap deth Pòrt, e londeman baishauen enquia Salardú entà véner eth gènre.
6 nau viatge	Qu'èren eri qui cada an daurien eth pas per a on passauen es corrèus, qu'anauen a pè cargant un morralet plen de cartes.
6 nau viatge	Quan eth pair e eth pairin tornauen en casa, sa mair de Lluïsa les chaupaue eth còth e era cara damb grèish doç e les botaue ath dessús un mocador.
6 nau viatge	Qu'ei qu'aqueri òmes tornauen damb era cara cremada peth hered, eth solei e era nhèu.
6 nau viatge	Eth militar Juan Avilés, quan conde eth sòn pas peth pòrt dera Bonaigua, parle des mulatèrs.
6 nau viatge	Eth 1892 escriu:
6 nau viatge	Mès peth pòrt non sonque i auien passat mulatèrs: I passèren pastors arenosi e andosini ena edat de hèr; comerçants de sau, òli e vin en temps des romans; pelegrins e cavalièrs ena edat mieja; terebentinaires cargades de pega e remèdis casalèrs en epòca modèrna; soldats, maquis e contrabandèrs en sègle XX.
6 nau viatge	E aquerò siguec atau enquia 1923, quan s'inaugurèc era carretèra sinuosa, longa e precària qu'ara se modifique.
6 nau viatge	Mès, de moment es òbres ne les auem vistes.
6 nau viatge	Eth camin vielh passe un tròç luenh d'aguestes e a era gràcia de trauessar er impressionant bòsc dera Mata de Valéncia e eth Gerdar de Sorpe.
6 nau viatge	Aguesta massa forestau senhorejada per auets ei des mès granes dera peninsula.
6 nau viatge	Ei un espaci ombrèr, fresc, tostemp misteriós.
6 nau viatge	Depen dera ora, qu'era lum deth solei se filtre entre es arbes e alavetz eth jòc de clarors e ombres, amassa damb eth ton des heuguères, des barbes de capuchin que pengen des arrames e des pèires caperades de mossa, hè qu'er endret cuelhe tot un aire de lotjar es èssers mès subernaturaus dera tèrra.
6 nau viatge	Mos param entà hèr un mòs en refugi de Gerdar e dempús contunham pujant.
6 nau viatge	Era pròpleu hita ei eth pish que baishe dera val de Gerber, coneishut per saut de Comials.
6 nau viatge	Ei espectacular.
6 nau viatge	Entà arribar-i s'an installat pònts e palanques de husta ath long deth camin d'accès e, ath finau, ues escales de husta damb un guardader en som.
6 nau viatge	Campant era fòrça e era quantitat d'aigua que baishe en aguest saut entath uet ua se sent tant insignificanta que se demore sense paraules.
6 nau viatge	E sense paraules mos demoraram ua estona mès tard quan, dempús de trauessar un polit tram de bòsc, gessem còp sec en un marrèc dera naua carretèra.
6 nau viatge	Encara non ei engodronada e er entorn se semble plan as mausòns de delànet.
6 nau viatge	Tot aguest tram e enquia a on mos arribe era vista ei de pautes en cèu.
6 nau viatge	Mès ath dessús campam er ermitòri dera Mare de Déu de les Ares, deth sègle XIII, tanben entorada de camions, escavadores, claxons, povàs e coes de coches que demoren que les balhen pas.
6 nau viatge	Eth nòste entorn son tèrres remoigudes, montanhes de pèires, talhussi engarrapadi, ventralhes dera tèrra, terralhs.
6 nau viatge	Çò que demore dera natura, abantes verda, ara mauviu jos ua capa de povàs.
6 nau viatge	Se ve plan clar eth contrast deth verd net de mès luenh damb eth qu'ara mos entore.
6 nau viatge	Mos estabordim perque non vedem cap se per a on passaue eth camin vielh.
6 nau viatge	Ne deu restar bèth tram?
6 nau viatge	Mos param entà consultar eth mapa, mès ei tot tan cambiat que non ne sabem treir eth tarlat.
6 nau viatge	Qué hèr?
6 nau viatge	Era soleta opcion semble que sigue tirar de cap ensús pera carretèra en òbres peth costat des trebalhadors estrangèrs, des tombarèls, es rotlèus compressors e es escavadores gigantes, des coes de coches que demoren passar…
6 nau viatge	Quina guitèra!
6 nau viatge	E damb era calor que hè… e eth povàs qu'arribaram a minjar…
6 nau viatge	Tant que mos ac romiam, comentam qu'aguestes òbres mos hèn mau as uelhs, mès qu'èren de besonh.
6 nau viatge	Ja hè ans que s'auie calut hèr bèra causa en aguesta via de comunicacion damb era Val d'Aran e, de rebucada, damb França.
6 nau viatge	Qui age passat eth pòrt en iuèrn saberà se de qué parli.
6 nau viatge	Era mitat der iuèrn era carretèra ei barrada pera quantitat de nhèu apilerada, eth mau estat der asfalt e eth risque de lauègi, e era auta mitat te cau pòur de transitar-i.
6 nau viatge	Qu'ei normau que s'age reïvindicat un tunèu o ua bona carretèra pendent tant de temps.
6 nau viatge	Era gent des vals d'Àneu an aguesta barralha de montanhes, impossibla de trauessar pendent fòrça mesi e aquerò supause un gran trebuc.
6 nau viatge	Per exemple, per çò que tanh ara sanitat, coma qu'en Palhars Sobirà non i a cap espitau, ada eri les està plan mès apròp eth de Vielha que non pas eth de Tremp.
6 nau viatge	Totun, ua ora de viatge arrés non les ac trè.
6 nau viatge	Nuri ditz qu'en aguest aspècte en Palhars èm un shinhau abandonadi.
6 nau viatge	Perque, ath delà, molti servicis sonque s'aufrissen en espitau de Lhèida.
6 nau viatge	I a gent de per ací naut qu'entà recéber dialisi les cau baishar tà Lhèida cada dus dies.
6 nau viatge	E çò de madeish es qui les cau baishar diadèraments entà hèr-se era quimioteràpia.
6 nau viatge	Cada dia, pendent mesi, les cau hèr aguest viatge.
6 nau viatge	E trapant-se mau!
6 nau viatge	Eth transpòrt lo pague era Seguretat Sociau mès, e eth revolum qu'aquerò supause entà ua persona malauta?
6 nau viatge	E eth còst d'aguesti transpòrts?
6 nau viatge	Non vierie mès a compde installar aguesti servicis en espitau de Tremp o en Vielha?
6 nau viatge	A viatges pensi qu'aciu ena montanha, coma qu'eth servici medicau public a trigat tant en arribar-i, encara s'ei plan decantat non sonque entàs remèdis casalèrs, senon entà recórrer as medecinaires abantes qu'as mètges deth CAP.
6 nau viatge	Damb era devarada demografica an anat despareishent molti des òmes e hemnes que, enquia hè pògui ans, apraiauen uassi trincadi damb tecniques qu'auien aprenut en tot guarir vaques e anhèts; venien salers damb formules que sonque eri coneishien…
6 nau viatge	Ara d'aguesti guaridors dejà lèu non ne demore, mès non per aquerò es estatjants d'aciu an deishat de cercar-les.
6 nau viatge	Ara recorren fòrça quilomètres entà vier a veir ad aqueth medecinaire de Montpelhièr, ad aquera pitonissa d'Andorra o ara bruishòta de Barcelona.
6 nau viatge	E es supersticions contunhen a pam de nas.
6 nau viatge	E òc ma he qu'èi cèrt qu'ara i a eth CAP e i a espitaus enes parçans deth costat, mès sonque s'i vie quan non rèste cap mès remèdi, dilhèu perque era confiança qu'era gent i ten ei plan baisha.
6 nau viatge	Parlant d'aguesti tèmes, còp sec, ò!, meravilha!, entenem eth son des esqueres de centenats de vaques e, ena luenhor, campam ua vegada que baishe des deth pòrt dera Bonaigua…peth camin vielh!
6 nau viatge	S'auíem dobtes de se per a on passaue eth camin tradicionau, ara ac vedem pro clar.
6 nau viatge	Trace ua grana diagonau en aute vessant dera montanha.
6 nau viatge	Ena solana, ei clar!.
6 nau viatge	Non podie èster de d'auta manèra.
6 nau viatge	Son tan sabents, aguesti camins d'abantes!
6 nau viatge	Eth camin se quilhe pera solana pr'amor que ei a on era nhèu der iuèrn se hon prumèr.
6 nau viatge	D'aguesta manèra, tanlèu arribaue era primauèra, se podie començar a trauessar eth pòrt.
6 nau viatge	Enes ombrèrs era nheu i demore encara plan mès dies.
6 nau viatge	À, quina alegria!
6 nau viatge	Ara illusion de veir ua activitat ancestrau en miei d'aguest tapatge de maquines, hèrs, camions e escavadores, s'i hig era alegria de veir se per a on seguís eth camin.
6 nau viatge	Mos cau baishar entà anar a cercar-lo, mès ei parièr.
6 nau viatge	Un còp i seram, ja tot serà diferent.
6 nau viatge	Tanlèu arribam enes pès dera diagonau, es vaques ja an crotzat era carretèra.
6 nau viatge	Trapam ua hemna emparada en un brescat.
6 nau viatge	Ei plan vielha, va vestida de nere, mòstre ua boca desdentada e va plan esperluada.
6 nau viatge	Nuri la coneish.
6 nau viatge	De hèt Nuri me semble que coneish a tot er parçan.
6 nau viatge	Era vacada ei en prat de dejós.
6 nau viatge	Repartides entre es arbes, pèishen era èrba tranquillaments.
6 nau viatge	Era hemna, que non reconeish a Nuri e mos cuelh per toristes, mos explique que s'a demorat a susvelhar es vaques en tant qu'es auti ramadèrs an pujat en jeep tath restaurant des Ares "entà hèr un bèuer".
6 nau viatge	Ditz qu'auien es vaques en estanh de Saboredo, mès qu'aué les càmbien de montanha e les pòrten tàs montanhes de Son del Pi.
6 nau viatge	Mentre contunham eth camin Nuri m'explique qu'aguesta mairia ei plan rica.
6 nau viatge	A cases e propietats, mès viu cent ans endarrèr.
6 nau viatge	Damb cap d'es comoditats modèrnes e trebalhant tot eth dia sense parar.
6 nau viatge	Me pensi qu'en Palhars encara ne demore uns quants, de personatges atau.
6 nau viatge	Rebrembi a uns vesins as quaus era banhèra les servís entà auer-i tèsti damb plantes; uns auti qu'enquia hè pòc encara anauen enes corraus entà hèr es sòns besonhs; e uns auti qu'installèren eth cauhatge pr'amor qu'era rèsta de vesins ac hègen, mès que non l'aluguen jamès e se passen er iuèrn barradi ena codina damb era calor dera codinèra economica.
6 nau viatge	Eth camin en diagonau puge enquiara Mare de Déu de les Ares, mès aquiu se desdiboishe entre era èrba des prats aupins.
6 nau viatge	Encara non ei mercat e non sabem se per a on va. Un aute còp treiguem eth mapa, lo consultam, mos desviam tà naut e tà baish entà trapar quauquarren que mos semble un camin freqüentat, mès arren d'arren.
6 nau viatge	Finauments, Nuri, qu'a ua fe absoluta enes vaquèrs e era memòria des vaques, cre qu'era vegada deu auer passat peth camin tradicionau e, tot de pic, mos convertim en mautaires de potades e patanades dera vaca.
6 nau viatge	Es potades son es pautassades e es patanades son es pàdies.
6 nau viatge	Per exemple, ua estona seguim ua tralha que mos pòrte tà un arriuet, a on era preséncia recenta des vaques ei evidenta.
6 nau viatge	Dempús mo n'encuedam qu'es vaques s'an desviat entà baishar a béuer, mès eth camin passe mès amont.
6 nau viatge	En ua auta ocasion es sòns senhaus abracen ua estenuda tan grana que non sabem cap se per a on contunhar.
6 nau viatge	Seguraments es vaquèrs deuien parar ua estona entà hèr un mòs e es vaques se dispersèren.
6 nau viatge	Ja lèu ath dessús deth pòrt trapam un polin mòrt damb er arrestèth dera esquia e es costelhes a descubèrt.
6 nau viatge	Sonque li demore era pèth deth cap, deth còth e des pautes.
6 nau viatge	Nuri ditz qu'en Palhars der arrestèth dera esquia d'un animau s'en ditz carriscle.
6 nau viatge	Era vision d'aguesta despolha me pòrte a rebrembar es istòries qu'explique eth foncionari Francisco de Zamora quan er an 1788 passèc per aciu:
6 nau viatge	Malerosaments aué non hè bric d'aire, ne subtil ne evident, e mos tòque sudar plan en tot guanham còta enquiath tuc mès naut deth pòrt, a on tanben mos i estam ua bona estona localizant es pàdies e es pautassades des vaques entà saber se per a on an pujat.
6 nau viatge	Cercam pes entorns der antic edifici d'ua companhia electrica, qu'aué hè de restaurant.
6 nau viatge	Comentam que semble ua casa de carton-pèira d'un parc tematic.
6 nau viatge	Cercam de naut en baish eth parcatge darrèr dera cafeteria des pistes d'esquí, ath dejós deth telesera, mès i a tralhes repartides pertot.
6 nau viatge	Uns toristes qu'an parat tà hèr-se a retratar ath cant de quate ègües mos guarden damb evidenta maufidança e ua parelha de francesi dera tresau edat, mès acostumadi a experiéncies curioses, quan mos ven analisant ua pàdia de vaca entà saber s'ei fresca o antica, mos demanem s'auem perdut quauquarren.
6 nau viatge	Fin finau decidim qu'es vaques deuen auer pujat per un camin que non ei eth tradicionau e començam a pèrder nivèu en tot passar per dejós d'un pònt e un telesera.
6 nau viatge	Sabem qu'anam peth camin corrècte pr'amor qu'auem trapat un pilaret de pèira coma es qu'auíem trapat ena pujada.
6 nau viatge	Supausi que son es pilarets ancians as quaus se referís eth filològ Fritz Krüguer, que tanben rodèc per aciu a principis deth sègle XX.
6 nau viatge	Segontes Jesús Tartera, just era setmana passada ua brigada recuperaue aguest tram de baishada des deth pòrt.
6 nau viatge	Per tant, s'enquia ara mos auem guidat pes tralhes des vaques, ara mos guidaram pes arrames de pins acabades de talhar.
6 nau viatge	Mès enjós seguim tanben ues plapes d'esprai, que seguraments indicauen ara brigada per a on auien de daurir eth camin.
6 nau viatge	Eth problèma ei qu'arribe un moment en qué ja sonque trapam es mèrques d'esprai.
6 nau viatge	S'a acabat eth caminòu!
6 nau viatge	Tot qu'ei un bòsc espés e esquiu!
6 nau viatge	Era brigada non a auançat mès.
6 nau viatge	Aué ei dimenge e non i son, mès solide que diuendres i trebalhauen pr'amor que se ven pins talhadi de nauèth e tot hè flaira a husta verda.
6 nau viatge	Un aute còp mos cuelh era desesperança.
6 nau viatge	Quin dia mès complicat!
6 nau viatge	Mès era, que non pèrd jamès era cauma, ditz: "Plan que òc que i passaram.
6 nau viatge	A garrameus!"
6 nau viatge	Coma que ve que non reagisqui, m'aclarís: "Coma es sanglars!
6 nau viatge	A quate pautes!".
6 nau viatge	E atau ei coma auançam pendent mieja ora, enquia que trapam un aute viatge un tram deth camin vielh que bèth un a dejà limpiat.
6 nau viatge	Mès es suspreses non s'acaben aciu perque, còp sec, eth camin que seguíem demore copat per ua montanha de tèrra blanca e pèires.
6 nau viatge	Auem anat a parar en miei dera gravèra dera val de Ruda.
6 nau viatge	Ja ei un shinhau tard, èm cansades e aguest nau trebuc se mos hè desagradiu.
6 nau viatge	Era gravèra s'a minjat eth camin tradicionau coma se siguesse un gran monstre minerau avalant un vèrme espaurit.
6 nau viatge	Baisham pera montanha de tèrra e trauessam era gravèra a on, erosaments, non i a arrés.
6 nau viatge	Me demani se per a on harà a passar eth camin era brigada.
6 nau viatge	Ei clar que, tà paisatges desoladi, es que trapam a mida que mos apressam enes pistes d'esquí de Baqueira.
6 nau viatge	Se hèn es òbres dera Pleta dera Val de Ruda e çò de cèrt ei que, per mès que descriua eth panorama aberrant deth mèn dauant, sò segura que me demorarè braca.
6 nau viatge	Aciu, ena nauta montanha, a on era natura ei tan brusca, se bastissen centenats d'apartaments, places de parcatge, otèls…
6 nau viatge	Dejós d'ua dotzea de grues gigantes s'i lhèuen desenes d'edificis identics, de mès de dètz estatges cadun se compdam es apartaments deth dejós, que se trapem en diferentes fases de construccion.
6 nau viatge	Ena basa d'aguesti edificis entoradi d'empontaments de hèr se quilhen granes parets d'encofratges, talaments coma resclauses de restanques, entà sostier eth terren.
6 nau viatge	Tot ei plen de materiaus d'òbra, de tarcums, de tèrres remoigudes…
6 nau viatge	Qué n'ei de penibla aguesta val.
6 nau viatge	Cela e Espinàs non ne parlen pr'amor qu'er an 1956 Baqueira non existie, mès òc qu'ac hè era escrivana Teresa Pàmies.
6 nau viatge	Quan a principis des ueitanta deth sègle passat visitèc era Val d'Aran descriuec er aspècte de Baqueira coma "imitacions de gratacels de color plom, sense balcons, separats per clastres de ciment en les quals no floria ni un gerani, no jugava cap infant, no reposava cap ancià."
6 nau viatge	Didie que "un paisatge natural pot ser modificat per la mà de l'home, però mai no violat d'aquella manera."
6 nau viatge	De tota manèra, e hètz atencion a çò que diderè ara, era hemna asseguraue que quan campaue es petiti prats dera val de Ruda, recuperaue era esperança.
6 nau viatge	Santa innocéncia!
6 nau viatge	En bèth moment, en tot referir-se justaments ad aguesta val, escriu:
6 nau viatge	E plan que òc que les auem en çò de nòste!
6 nau viatge	Se tornèsse en Baqueira e campèsse çò que hèn ena val de Ruda queirie de cu.
6 nau viatge	Pr'amor qu'aquerò supère es projèctes mès descabelats qu'è vist en Palhars.
6 nau viatge	Ath sòn costat, es blòcs d'edificis que s'an bastit en Alós d'Isil, Baro, Olp, Tírvia, Esterri d'Àneu o era val de Cardós, son patrifassi.
6 nau viatge	Erosament era majoritat d'apartaments se deuen auer crompat sonque entà especular e jamès non serà tot plen, perque, se non siguesse atau, falhirie tot.
6 nau viatge	Non i aurie pro aigua, ne lum, ne es escoladèrs porien assumir tanta brutícia umana.
6 nau viatge	Ei curiós enquia a on pòt arribar era lhocaria des sòs.
6 nau viatge	Com s'a pogut perméter aguesta grana bestiesa?
6 nau viatge	Miei estabordides per çò qu'acabam de veir, contunham enquia Tredós.
6 nau viatge	Aciu Cela e Espinàs coïndidiren damb un enterrament.
6 nau viatge	Entà trèir-me deth cap eth desastre dera val de Ruda, sagi de rebrembar era descripcion qu'es escrivans hèn dera acompanhada.
6 nau viatge	Sabi que quan les liegí me heren arrir pr'amor que reflectís fòrça eth biais de hèr der un e der aute.
6 nau viatge	A Espinàs era scèna l'amie a pensar en òme o ena hemna que i a laguens era caisha e que "no coneixeré mai; potser si hagués arribat ahir hauria entrat a casa seva a demanar una mica d'esmorzar".
6 nau viatge	En cambi Cela, que se'n fot de tot, profite entà includir imatges que son agradiues.
6 nau viatge	Er escolan que pòrte era crotz ei un "monago crecido".
6 nau viatge	Cela ditz que "el viajero, mientras se arrodilla, sujeta al perro Llir de los ijares para mayor compostura", que "el cura camina, agobiado y sudando" e, jos "los antiguos paramentos sacerdotales", pòrte "la camisa de payés, y el pantalón y los tirantes".
6 nau viatge	Tanben se fixe enes hemnes, "algunas lloran bastante bien y con fundamento; otras, en cambio, van medio distraidas".
6 nau viatge	Per Tredós tanben i passèc eth foncionari Francisco de Zamora.
6 nau viatge	Segontes escriu, er an 1788 auie moltes "cubiertas con paja de centeno, larga y en mucha cantidad, por lo cual son freqüentes los incendios."
6 nau viatge	Consideraue "la necesidad de prohibir esta especie de cubiertas, mayormente habiendo a la mitad del valle una cantera abundante de pizarra de muy buena calidad."
6 nau viatge	Ei estonant com aguest tipe de construccion eth foncionari la trape en aguest costat deth pòrt, mès non en Palhars Sobirà.
6 nau viatge	Aquerò hè fe der isolament secular dera Val d'Aran.
6 nau viatge	Demoraue incomunicada deth Palhars pera muralha inexpugnabla deth pòrt dera Bonaigua e dera Nauta Ribagorça peth pòrt de Vielha.
6 nau viatge	En aguest contèxt ei plan comprensible qu'encara aué era Val d'Aran age ua lengua pròpia - er aranés – e un regim politic singular: eth Conselh Generau d'Aran.
6 nau viatge	Qu'ei lèu escur quan arribam en chalet deth Centre Excursionista de Catalunya de Salardú.
6 nau viatge	Pòrte eth nòm de Juli Soler de Santaló, un des nòsti predecessors en passejar-se a pè per aguestes tèrres e, dempús, deishar-ne constància.
6 nau viatge	Rebrembi que non hè guairi ans aguest edifici demoraue enes entors deth pòble.
6 nau viatge	Ère entorat de prats.
6 nau viatge	Ara Salardú a creishut tant qu'eth chalet ei ua casa mès deth nau barri.
6 nau viatge	Ath ser arriben uns amics que mos acompanharàn en recorrut de deman.
6 nau viatge	Son Eva Tarragona e Javi Ballabriga.
6 nau viatge	Eva, hilha deth Palhars Sobirà e fondadora dera empresa Montanyanes amassa damb Vanesa Freixa, ei era que m'encarguèc de hèr era caminada d'aguestes dues setmanes e dempús escriuer-ne era narracion deth viatge e era guida excursionista.
6 nau viatge	Javi, de Lhèida, ei tant aimant des montanhes que hè pògui ans se desplacèc tath Palhars damb era sua companha e viuen en Sort.
6 nau viatge	Venguec eth dia que damb Marta hèrem era etapa de Rialp enquia Llavorsí.
6 nau viatge	Eth sopar d'aué ei des memorables dera trauessada.
6 nau viatge	Marc e Idoia, que son es gardes d'aguest refugi des de hè un pialèr d'ans, son d'aqueres persones que codinen damb trendesa.
6 nau viatge	Meten en toti es plats aqueth punt d'originalitat qu'ei tant d'arregraïr.
6 nau viatge	De prumèr mos mèstren ua sopa de tomata naturau que, damb era desidratacion qu'arrossegam Nuri e jo, mos baishe per erbèr sense encuedar-mo'n.
6 nau viatge	Dempús ua ensalada ara vinagreta des que me shauten: damb trocets de cambalhon, poma, hormatge, cèba, laituga, peberòt…
6 nau viatge	Era carn damb chuc, damb un leugèr rebrembe de curri, ei impressionanta.
6 nau viatge	E, entà acabar, eth coquilhon de poma casalèr hè que siguem prèstes entà amiar a tèrme era pròplèu hita deth dia, qu'ei ua prigonda e longa dormida.
6 nau viatge	Aquest ample passeig de plàtans a la vora del riu és únic a la vall.
6 nau viatge	Té la gràcia del passeig d'una ciutat comarcal."
6 nau viatge	Quan mos lheuam eth dia semble un shinhau embaranat, mès tanlèu gessem en carrèr damb era naua companhia d'Eva e Javi, Nuri senténcie qu'eth cèu s'està espassant – ei a díder, que s'esclarís-, e a rason.
6 nau viatge	Ath cap d'ua estona lutz un solei plan net.
6 nau viatge	Es dues etapes que haram ena Val d'Aran tanben anaràn sautant de pòble en pòble e çò de cèrt ei que, un còp les ajam hèt, auram caushigat es sies terçons en qué se dividís e i aurà pògui pòbles aranesi que non coneisham.
6 nau viatge	En gésser de Salardú guardi damb engüeg de cap ath sud.
6 nau viatge	Era val d'Aiguamòg, eth circ e eth refugi de Colomèrs e es nautes montanhes deth Parc Nacional d'Aigüestortes me cridem damb era fòrça dera tèrra qu'an deishat endarrèr es emigrants.
6 nau viatge	Se per qué deu èster, que se cree aguest ligam tan fòrt entre bèri lòcs deth planeta e, en cambi, d'auti non te dèishen tralha?
6 nau viatge	Me cale era nostalgia d'aqueres vals, estanhs e montanhes, e eth besonh que sentie Marta de caushigar caminòus de mès de 1600 mètres de nautada.
6 nau viatge	Entà padegar-lo, me'n brembi que lèu trauessarè eth pòrt de Vielha, de 2440 mètres e, eth pòrt de Gelada, 2075 mètres.
6 nau viatge	Dejà mès tranquilla, me viri de cap ath nòrd, decidida a pujar entà Unha.
6 nau viatge	En Unha passam per çò de Brastet, bastida eth 1580.
6 nau viatge	Francisco de Zamora i passèc er an 1788:
6 nau viatge	Ei estonant se com es legendes, damb eth pas deth temps, se modifiquen o se ramifiquen en variantes.
6 nau viatge	Ei a díder, Zamora la convertís en ua valenta eroïna e Obiols la relègue a ua mestressa de casa, pauruga mès esperdigalhada.
6 nau viatge	Peth camin d'Unha entà Gessa Nuri obsèrve que bèth un a trebalhat damb era desbrossadora pes costerots dera vòra deth camin.
6 nau viatge	Ei tot net d'arrominguères, de tojes, de balecs, e era èrba ei dalhada e seca.
6 nau viatge	Just en díder aquerò mos crotzam damb un pairin.
6 nau viatge	Sonque en saludar-lo ja vedem qu'a talents de charrar.
6 nau viatge	Se presente coma vesin d'Unha.
6 nau viatge	Quan Nuri li demane se com ei qu'es costerots son nets, damb un orgulh que li hè a lúder es uelhs ditz qu'aguestes pales son propietat sòn e que les a netejat er Estat.
6 nau viatge	E aquiu comence ua convèrsa a on toti i metem culherada.
6 nau viatge	Parlam deth perilh de huec quan es camps s'abandonen, dera sequèra, de se ploirà o non ploirà, des quate pagesi que rèsten ena Val d'Aran…
6 nau viatge	Jo patisqui pr'amor que se hè tard, perque es piles deth GPS se m'acaben e non n'è de recambi, e perque encara auem un long camin entà recórrer.
6 nau viatge	Les digui que mos calerie anar tirant.
6 nau viatge	E alavetz, atau coma mos passèc damb Marta quan mos hérem adiu deth pastor de Peramea, er òme tanben mos vò aufrir un conselh abantes de deishar-mos partir.
6 nau viatge	Ditz que caminem de punta entà non punchar-mos jamès damb un espin blanc, perque, per petita que sigue era punchada, de seguit s'infècte e vas de patac tath cementèri.
6 nau viatge	Nuri, que sap qu'er òme parle d'un arbilhon qu'en Palhars se coneish coma gaurrer e en d'auti lòcs coma arç blanc, s'entosiasme damb aguest conselh tan sabent e li mòstre ua engarrapada que se hec damb aguesta planta e que bric mès a cicatrizat pro ben.
6 nau viatge	E ja i èm!.
6 nau viatge	Der espin blanc sautam tath tèma deth càncer.
6 nau viatge	Er òme ditz que toti lo portam laguens, mès que i a qui lo trè e i a qui non lo trè cap.
6 nau viatge	Nuri tanben i è d'acòrd, e Javi e Eva exactaments parièr.
6 nau viatge	Per çò que semble, arrés a prèssa tà contunhar e era convèrsa s'alongue e s'alongue, e jo ja non sabi pas se a on botar-me quan, de ressabuda, enteni qu'er òme explique ua anecdòta piquenta que, un viatge mès, me remet ath pastor de Peramea.
6 nau viatge	Ditz qu'en sòn pòble i auie un capelhà que mantiege relacions damb dues hemnes.
6 nau viatge	Ua ère polida, mès maridada, e era auta ère celibatària, mès lèja.
6 nau viatge	Ditz qu'era maridada quan la comencèc estaue de bon veir, mès que dempús s'anèc apoiridint.
6 nau viatge	Ne que parlèsse d'ua sausissa!
6 nau viatge	Per çò que se ve, eth hèt de trapar-se hemnes excursionistes pera montanha hè a lheuar era libido as vielhs.
6 nau viatge	Me demani se com mos deuen veir, se qué deu èster çò que les hè a exprimir-se damb istòries piquentes.
6 nau viatge	En hèr-mos adiu definitiuaments, mos demane s'enquia a on anam.
6 nau viatge	Li didem qu'aué trauessaram tota era Val d'Aran enquia Bossòst.
6 nau viatge	Haram vint-e-nau quilomètres per camins vielhi.
6 nau viatge	Alavetz er òme esclate a arrir, senhale a Nuri e li ditz, "tu òc que i arribaràs…" Dempús senhale a Javi e Eva e es sues cames longues e seguís…"aguesti dus dilhèu tanben".
6 nau viatge	E fin finau me senhale a jo e acabe era frasa: …"mès tu non!"
6 nau viatge	E contunhe arrint tant que nosati mos aluenham en direccion tà Gessa.
6 nau viatge	Reconeishi que dempús de tanti dies caminant pera montanha era mia mina non deu èster guaire eleganta e ath cant de Nuri, Javi e Eva sò pòga causa, mès ei evident qu'eth senhor s'a resvenjat de jo per auer volut interromper-li ua convèrsa que l'alegraue eth maitin.
6 nau viatge	Damb Nuri encara alongam eth tèma der interessant mon des desbrossadores pendent ua estona.
6 nau viatge	Era, coma qu'ei era cap de còlha dera empresa, ei era que li cau portar era maquinària tà reparar e, per tant, ne sap plan.
6 nau viatge	Sap se quines son es mielhores mèrques de ressègues, se quan interèsse tier es ressègues extensibles e quan non, se quines son es desbrossadores damb mès poténcia…. Explique qu'eth prètzhèt de desbrossar ei plan dur tant pera calor, coma peth sorrolh, coma pera esquia, que de seguit s'en ressentís.
6 nau viatge	Per aquerò es sòns trebalhadors son plan protegidi enquiath punt de semblar robòts; mericles, insonorizadors entàs aurelhes, pantalons damb proteccion, faisha…
6 nau viatge	Tot doç anam passant pòbles: Gessa, Arties, Garòs…
6 nau viatge	En Arties un aute còp era mia lucada se pèrd de cap ath sud, entara nauta montanha deth Montardo que se ve ath hons de Valarties.
6 nau viatge	Mès era evocacion dure pòc e lèu me'n torni tara vida deth hons des vals.
6 nau viatge	Quini pòbles mès polidi!
6 nau viatge	Damb rason era Val d'Aran a tant de renòm.
6 nau viatge	Cada casa ei ua petita òbra d'art, damb es sues hustes trebalhades, es petiti detalhs fistonant es cornèrs, es flors pertot…
6 nau viatge	E es glèises…
6 nau viatge	Quines glèises!
6 nau viatge	Robustes mès intimes.
6 nau viatge	E ena de Sant Joan d'Arties, ath delà, an auut era bona pensada de restaurar-la e convertir-la en un espaci polivalent dubèrt as actes culturaus.
6 nau viatge	Qu'ei ua iniciatiua laudabla en tot tier en compde qu'auè es glèises son espacis plan interessants, mès desaprofitadi.
6 nau viatge	E guairi restaurants, aubèrges, pensions, cases ruraus…
6 nau viatge	A!, quin parçan!
6 nau viatge	Ei meravilhós en ostiu, quan ei verd gràcies as ploges atlantiques que la hèn diferenta ara rèsta de Catalonha, e ei magica en iuèrn, sustot enes nets deth plen dempús dera nheuada.
6 nau viatge	Es losats, es arbes, es camps, tot qu'ei caperat d'ua capa de nhèu hloisha e era claror qu'ei plan especiau.
6 nau viatge	I règne eth silenci.
6 nau viatge	Aguestes nets tanben les è viscudes en Palhars, mès en Aran son mès freqüentes pr'amor que i nhèue soent.
6 nau viatge	Son estonantes.
6 nau viatge	Se dempús dera nheuada non i a lua e ei ua net escura d'esteles, solide qu'eth hered serà aclapant.
6 nau viatge	Young, er an 1787:
6 nau viatge	En entrar-hi, però, l'espectacle canvia violentament, car no s'hi veu més que misèria; no hi ha ni una finestra que tingui vidres; gairebé no coneixen les ximeneies, i el fum surt a grans fumarades, tant per les finestres de dalt com per les de baix."
6 nau viatge	Ara aguest agronòm non poirie díder çò de madeish pr'amor qu'es pòbles tant deth dehòra coma deth laguens son encantadors.
6 nau viatge	Me pensi qu'un simptòma d'ues arques municipaus comòdes son es flors ena via publica.
6 nau viatge	Quan un pòble se pòt perméter eth luxe de dedicar ua partida des sòns pressupòsti entà fistonar es carrèrs damb flors de tempsada, ei qu'era causa va pro ben.
6 nau viatge	Eth domatge ei qu'entà que vage ben, eth sòn creishement urbanistic li calgue èster desmesurat.
6 nau viatge	E, en aguest cas, creigui qu'en Aran s'an passat l'òsca.
6 nau viatge	Enquiath punt que lèu toti es pòbles deth hons dera val seràn ua urbanizacion contunhada.
6 nau viatge	N'i a que ja còste distinguir-les e non sabes se a on acabe er un e se a on comence er aute.
6 nau viatge	Qu'ei eth cas de Casarilh, Escunhau, Betren, Vielha e Gausac.
6 nau viatge	Mès que voi soslinhar qu'era mia lucada non pretengui que sigue coma era d'Espinàs, qu'en sòn viatge non cercaue qu'un paisatge bucolic e se planhie cada còp que campaue es cambis ad aguesta imatge esteriotipada.
6 nau viatge	Per exemple, quan passe per Arties ditz qu'es installacions d'ua centrau electrica "mès valdria que ho hagués tapat la boira" e qu'ei "acostumat a veure el paisatge destruït per pedra nova, per colors detonants, per vehicles petulants, per qualsevol presència física."
6 nau viatge	Per çò que semble, eth volerie un paisatge lèu intacte a on, en sòrta deth "cant perforador, persistent, agressiu, dels motors elèctrics", s'escotèsse "el cant del gall salvatge", eth "bram de l'os", eth "tremolí de l'isard" o era "passa de la llúdriga".
6 nau viatge	Donques ben, jo non voi uns pòbles de presèp sense lum a on visquen quate vielhs que sonque pòden anar tà naut e tà baish damb eth somèr.
6 nau viatge	E creigui qu'Espinàs, qu'enes sòns viatges se mòstre frairau e respectuós damb era gent, tanpòc ac volerie.
6 nau viatge	Li shautarie era imatge, la traparie suggestiua, mès se pensèsse ena durèsa des condicions de vida d'aguesta gent, tanpòc non ac volerie.
6 nau viatge	Jo voi uns pòbles viui e a on se pogue viuer ben, e enteni que s'an de mielhorar es vies de comunicacion e hestegi era existéncia d'iniciatiues que compòrte lòcs de trebalh en airaus a on non i a diversitat laborau, mès en tot a d'existir ua armonia, uns limits, e auem tendéncia a encuedar-mo'n que les auem trespassat quan dejà ei massa tard.
6 nau viatge	Arribam en Vielha plan d'ora e, coma ère previst, la passam de long entà caminar enquia Bossòst.
6 nau viatge	En Vielha i demoren ues 4.000 des 10.000 persones dera val.
6 nau viatge	Fòrça gent trebalhe en encastres restacadi damb eth torisme.
6 nau viatge	En recorrut per aguesta fabrica se mòstre eth procès de transformacion dera lan des de qué arribaue en forma de pelons enquia que gessie convertida en madèihes.
6 nau viatge	Era part mès polida de Vielha ei eth nucli antic.
6 nau viatge	En cambi er espaci per a on passe era carretèra principau ei caòtic pr'amor que, a despart des coches, i daurissen es pòrtes ua bona part des establiments comerciaus e aquerò hè que tostemps i age fòrça caminaires.
6 nau viatge	Aguest hèt ei çò que deuie suscitar eth comentari de Teresa Pàmies quan, en Matins de l'Aran, escriu:
6 nau viatge	I tanmateix, a dues passes, els paisatges assossegadors i salutifers son deserts."
6 nau viatge	Entre Gausac e Aubèrt trauessam bòsqui plan polidi.
6 nau viatge	Qui non age caminat per miei d'aguesti bòsqui de huelha caduca ena tardor ei coma se jamès auesse estat en Aran.
6 nau viatge	Eth recorrut en aguesta sason de huelhes primfiles que jòguen damb era claror deth solei, de mossa que protegís es marges de pèira antica, d'aulor a misharnons e a umiditat, ei un present entar esperit.
6 nau viatge	Eth verd des auets, eth vermelh des ceridèrs, es auriòs des herèishes, es òcres des bedoths e hais…
6 nau viatge	Quina meravilha!
6 nau viatge	Ena auta banda dera val, mès enlà der arriu e dera carretèra, campam es pòbles dera solana, per a on tornaram deman tà Vielha.
6 nau viatge	Est an passat, que i passè en seteme, ath long deth camin anaua trapant ues cintes de plastic blanc damb er anagrama deth Conselh Generau d'Aran.
6 nau viatge	Indicauen eth recorrut dera "XI Corsa e caminada des 15 pòbles".
6 nau viatge	S'i auien inscrit ues tres centes persones de totes es edats.
6 nau viatge	Aqueth dia me n'encuedè qu'aqueth tram formaue partida dera Setau sagèth, ua des trauessades de nauta montanha que s'an creat a compdar deth succès dera Carros de Foc, un torn a pè pes nau refugis gardadi deth Parc Nacional d'Aigüestortes.
6 nau viatge	Neishec er an 2000 encara que, de hèt, abantes, eth torn ja se hège.
6 nau viatge	Totun, a compdar deth moment en qué se la batièc damb eth nòm de Carros de Foc – en arrebrembe des atletes britanics dera pellicula de Hudson corrent pera plaja damb musica de Vangelis - , s'endonvièc un forfait que s'auie d'anar sagerant en cada refugi de pas e s'establiren diuèrsi presents quan s'acabaue, era trauessada devenguec ua hita entàs montanhencs.
6 nau viatge	Tanben comencèc a córrer era votz de qué i auie atletes que la hègen en mens de vint-e-quate ores, e alavetz l'entorèc un baran epic.
6 nau viatge	En pògui ans s'aumentèc eth nombre de gent que la hège e lèu ne gesseren repliques: era Cavalls del Vent, era Porta del Cel, era Volta dels Tres Refugis, era Estèls del Sud, El camí de l'Òssa, era Ruta dels Estanys Amagats…
6 nau viatge	Ara sabi que tanben existís era Pass'Aran e era Setau Sagèth, ena Val d'Aran, mès segur que n'a neishut bèra ua auta que desconeishi.
6 nau viatge	Es afogadi pera montanha non colleccionen sonque tres mil; tanben colleccionen trauessades, damb es sòns respectius forfaits.
6 nau viatge	E, en tot, airaus tant o mès meravilhosi coma es d'aguestes trauessades, demoren en solitud.
6 nau viatge	Ei eth cas dera val dera Artiga de Lin, que comence en pòble d'Es Bòrdes, per a on passam.
6 nau viatge	Comunique damb er airau dera Maladeta e a cornèrs pleï d'encant.
6 nau viatge	En cambi, coma que non son laguens de cap de trauessada de refugis, fòrça excursionistes non les coneisheràn jamès.
6 nau viatge	O era val de Toran, tanben ena Val d'Aran, a on encara existís un pòble abandonat damb ua bòrda damb eth losat de palha.
6 nau viatge	Non hè guaire i estè.
6 nau viatge	Aguest losat ei des causes mès curioses qu'è vist en Pirenèu.
6 nau viatge	Qui aurie dit qu'ena modèrna Val d'Aran se podie campar ua construccion tant antica.
6 nau viatge	Un pas darrèr der aute mos auem anat apressant tà Bossòst e vam a gésser en sòn passeg, que lo convertís en un pòble diferent des qu'auem coneishut enquia ara.
6 nau viatge	De hèt ei un passeg que vò semblar-se as avengudes arbrades de Banhères de Luishon, uns quilomètres mès tath nòrd.
6 nau viatge	D'ua banda en Bossòst ves tostemp francesi.
6 nau viatge	Hè uns sègles es aristocrates que prenien es aigües en Banhères de Luishon entrauen en aguesta banda dera termièra entà campar er exotisme d'un país miserable, e ara i entren tà crompar minjar.
6 nau viatge	Er an 1858, per exemple, i entrèc de visita eth mètge francés Alfred Tonnellé e es sòns amics deth floret francés.
6 nau viatge	Les calec deishar es luxuoses veitures de shivaus ena frontèra de Pònt de Rei e seguir a shivau.
6 nau viatge	Entada eri ère entrar en un "miserable país" a on "tothom demana caritat.
6 nau viatge	Dones, nois, homes, etc".
6 nau viatge	Era sua entrada en Bossòst siguec epica:
6 nau viatge	Un gran efecte.
6 nau viatge	Caps estranys surten a mitges de les estretes obertures que serveixen de finestres."
6 nau viatge	De aquí que los letreros y rótulos de las tiendas estén escritos en español y en francés, o solo en este último idioma, y que el pueblo posea algunos cafés, bastante grandes, bien acondicionados y lujosos."
6 nau viatge	Ei curiós qu'aué encara se produsisque eth madeish fenomèn.
6 nau viatge	Era escriuie:
6 nau viatge	Veig pujar i baixar turistes francesos que només semblen interessats a comprar vitualles molt més barates que a França, concretament fruita, alls i begudes.
6 nau viatge	La cuina francesa deu exigir muntanyes d'alls, car a totes les viles del Pirineu català i aragonès se'n venen milers de rastelleres, que els compradors, sempre francesos, es pengen al coll com si fossin enfilalls de gardènies."
6 nau viatge	Çò que trapi d'estranh ei que Pàmies non se referís as souvenirs de Bossòst que me hèn tanta ràbia.
6 nau viatge	Pr'amor qu'ací es botigues son plees de vestits de faralaes vermelhi damb lues blanques e chapèus mexicans de ràfia de colors ludents.
6 nau viatge	Non enteni se com bèth un gause a véner aguesti productes coma autenticaments aranesi, ne se com era ignorància de bèri francesi les pòt ahiscar a crompar-les.
6 nau viatge	De tota manèra, era venda de productes kitsch ei un costum que ven de luenh.
6 nau viatge	Justaments Cela e Espinàs er an 1956 tanben ac trapèren en Vielha:
6 nau viatge	Mentre prenem ua cervesa en ua des terrasses de Bossòst, comentam qu'ei plan licit que, se vas en un aute lòc, te volgues hèr a vier tà casa un rebrembe, sigue gastronomic, artesanau o fabricat en sèria.
6 nau viatge	Aguest costum ei innat en òme.
6 nau viatge	Er engenhaire anglés Hepburn Ballantine er an 1894, passant per Esterri, entrèc en ua botiga entà crompar "unes botes de vi i unes gorres escarlates que després ens vam endur a casa en qualitat de reliquies del viatge."
6 nau viatge	Es berretes escarlates èren es barretines, qu'en Palhars se coneishen coma gorra musca.
6 nau viatge	Ei comprensible, donc, aqueth souvenir.
6 nau viatge	Pr'amor que li deuie èster agradiu de crompar aquerò qu'era gent tiege ena sua vida vidanta.
6 nau viatge	Çò que non se compren son es souvenirs faussi.
6 nau viatge	Objèctes que non pòt èster que te rebremben aqueth lòc que visites pr'amor que jamès guardaràs en tota era Val d'Aran arrés que pòrte un vestit de faralaes e, plan mens, un chapèu mexican de ràfia.
6 nau viatge	Ath cap d'ua estona de relaxacion, Eva e Javi se lheuen entà tornar tath Palhars.
6 nau viatge	Maugrat eth hart de caminar que mos auem hèt, son pro fresqui.
6 nau viatge	Damb Nuri mos consolam en tot comentar que son joeni, son fòrts, portauen pòc morralet e non èren de trauessada.
6 nau viatge	En cambi nosati èm esvrentades.
6 nau viatge	Ua estona mès tard mos installam ena Hosteria Catalana, a on auíem dejà sauvat ua cramba, mès que non auem guaire temps entà dochar-mos e cambiar-mos de ròba pr'amor que ja se mos a hèt tard entà anar a sopar.
6 nau viatge	En restaurant mos recep eth patron der otèl.
6 nau viatge	Se coneish qu'ei un bon vivant.
6 nau viatge	Ac denóncie era sua vrentesca e que, quan mos mente es plats a trigar, semble que se les minge.
6 nau viatge	Damb es uelhets miei clucadi, coma evocant aquerò que mos vò descríuer, sòl començar es frases en tot díder "vos posqui aufrir…", e alavetz comence a recitar ua litania de plats tant atrasents que non sabes se per quin decantar-te.
6 nau viatge	Mmmmm, aufrís, rei, aufrís!
6 nau viatge	Era prumèra aufèrta ei ua copa de cava damb Armanhac e crèma de castanhes.
6 nau viatge	Mo' la beuem en tot picar ues olivetes e ua sausisseta que fabrique sai pas se quina eminéncia en País Basc, qu'eth patron definís coma "un eròi locau".
6 nau viatge	Mmmm, tu òc que n'es d'eròi!
6 nau viatge	Dempús de plan romiar, de prumèr plat Nuri se decidís per ua ensalada de hormatge de craba rabinat damb magreta de lit e adobada damb òli de mèu; e jo per ues sardines ara vinagrèta damb espargues verds e òli de jardons.
6 nau viatge	De segon demanam esturion dera piscifactoria de Les damb citrics, e ua merluça damb lhet de misharnons.
6 nau viatge	Dempús dera taula de hormatges que non entraue en menú, mès que non podem cap deishar de cornèr, acabam damb uns dessèrts de chicolates e ua mousse de citron damb regalécia.
6 nau viatge	Damb aguest sopar tan senzilh, non ei estranh que cada an, quan acabi era tempsada de trauessades, m'aja engrassit un parelh de quilòs.
6 nau viatge	Mès se com remir-se as aufèrtes pecaminoses d'un sibarita quan ager caminèrem nau ores seguides e aué ueit?
6 nau viatge	I a moments ena vida en qué çò de mens important ei que londeman non te pogues cordar es pantalons.
6 nau viatge	Pendent er esdejuar se repetís eth rituau deth sopar d'anet e eth patron mos torne a aufrir meravilhes damb es uelhets encara mès clucadi, çò que non sabi s'ei pr'amor qu'arrossègue dromilhon o pr'amor que li va mès çò de doç que çò de salat: broquetes de pinha, iranja, kiwi e melon d'aigua adobades damb siròp de saba; iogurts de vanilha ecologics; cereaus; croissants acabadi de hèr; tès e cafès damb lhet…
6 nau viatge	Eth prumèr tram enquiara Bordeta ei madeish qu'ager, causa que se mos passe ben pr'amor qu'atau sonque mos cau preocupar de digerir er esdejuar.
6 nau viatge	Un esdejuar que lèu se mos bote mau.
6 nau viatge	Qu'ei que passat eth horcalh tà pujar de cap a Arres de Jos e de Sus, auem un subersaut.
6 nau viatge	Justaments damb Nuri comentàuem era beresa d'aguesti camins de bast aranesi, ben suenhadi, empeiradi, damb marges de pèira, mosses e hoguéres exuberantes, quan tumam de cara damb ua escavadora que transforme un d'aguesti camins en ua pista de tèrra lisa, sense vegetacion e monocròma.
6 nau viatge	En Aran, donc, passe çò de madeish qu'en Palhars: es uns se dediquen a sauvar es camins vielhi e es auti a maumeter-les.
6 nau viatge	A dues ores de Bossòst arribam en horcadís de tres camins: Arres de Sus e de Jos per un costat; Begós e es Bòrdes per un aute; e Vilamòs e Estanh Long coma tresau opcion.
6 nau viatge	Dobtam se desviar- mos entà Arres pr'amor de veir es Mines Victòria, qu'aué constituïssen ua visita etnologica plan interessanta.
6 nau viatge	Jo ja i è estat, mès Nuri non e me pensi que li shautarà de veder-les.
6 nau viatge	Mès que mès pr'amor que s'enten plan ben se com trebalhauen es minaires pendent era prumèra mitat deth sègle XIX.
6 nau viatge	Decidim qu'aué visitaram er antic horn de caudea e çò de Joanchiquet de Vilamòs e un aute dia ja i tornaram entàs mines.
6 nau viatge	En Vilamòs, donc, mos i entretiem ua estona.
6 nau viatge	Ei un pòble damb ues vistes uniques deth massís dera Maladeta.
6 nau viatge	Denòte un urbanisme qu'enquia hè pòc auie estat pro respectuós.
6 nau viatge	Maugrat tot, li cau d'arregraïr que, a despiet d'era mala hèta, encara s'escoten es esqueres de bères vegades.
6 nau viatge	Passejam pes carrèrs e aumplim es carabasses enes lauaders.
6 nau viatge	Jamès non auia vist uns lauaders publics tan grani.
6 nau viatge	Aué enes sues parets non i retronís pas confidéncies ne petòfies e enes sues aigües non s'i miralhen ròstres damb mocadors, ne es caps des arramades abeurant-s'i, mès segur qu'anticaments auien auut fòrça vida.
6 nau viatge	Deuie èster eth lòc d'amassada des hemnes, un espaci sense òmes a on eth prètzhèt ingrat de lauar ròba damb aguestes aigües tan heredes s'adocie damb cançons e fòrça blagadissa.
6 nau viatge	En ecomusèu de çò de Joanchiquet, en carrèr major, recorrem es crambes d'ua casa tradicionau aranesa ancorada a principis deth sègle XX e comentam damb ua gent damb qui compartim era visita era capitada dera Val d'Aran de cercar alternatiues ath torisme dera nhèu.
6 nau viatge	Son laudables es hites que s'an mercat damb era recuperacion der auviatge industriau, era reabilitacion des camins vielhi, era promocion des sòns refugis damb inciatiues coma era Setau Sagèth, era metuda en marcha des autobusi que pugen e baishen era val a bon prètz, eca.
6 nau viatge	Un aute còp ena entrada de Vilamòs, deisham es edificis naui ena quèrra e començam a filar de cap a Begòs, un des pòbles mès singulars e autentics des qu'auem vist ena Val d'Aran.
6 nau viatge	Ei petit e compacte, e enquia aué non s'i an bastit edificis naui causa que, en tot campar es maquines que trapam escavant en un camp apròp des cases, semble que non durarà cap guaire.
6 nau viatge	En Arròs vedem fòrça cases naues, totes barrades, e mos crotzam per edart damb er antic Sindic d'Aran, Carlos Barrera6, que ges der Archiu Generau d'Aran.
6 nau viatge	Tan lèu er òme ges en carrèr s'i aprèsse ua hemna deth pòble.
6 nau viatge	Per çò que veigui non se coneishen cap mès, totun, se saluden damb un punet e era hemna, que parle en aranés, lo felicite pera sua gestion politica.
6 nau viatge	Me shaute aguesta proximitat des politics damb era gent des petiti pòbles deth Pirenèu e me pensi que calerie profitar era baisha demografia entà implantar ua naua manèra de hèr politica.
6 nau viatge	Mès participatiua e consensuada.
6 nau viatge	Mos calerie saber optimizar aguesta diferéncia pr'amor que, se non, passe coma pertot: es politics hèn çò que vòlen sense auer en compde era pensada des ciutadans e se daurís eth perider entre es uns e es auti.
6 nau viatge	Un perider qu'en Pirenèu, en èster es relacions mès estretes, a viatges còsten herides doloroses.
6 nau viatge	Espròves ne da eth remolin malautís que se crèe cada quate ans pendent es eleccions municipaus.
6 nau viatge	Serie causa de saber es estadistiques des Centres d'Atencion Primària pr'amor que sò convençuda que pendent era campanha electorau s'aumenten es atacs de còr e es malauties deth sistèma nerviós.
6 nau viatge	Betlan tanben ei un pòble petit.
6 nau viatge	Deisham era glèisa ara quèrra.
6 nau viatge	Se ve plan clara era diferéncia entre era part vielha e era part naua.
6 nau viatge	Era vielha ei plan pòc suenhada.
6 nau viatge	Se ve que non se govèrne es sòs des pòbles d'apròp de Baqueira.
6 nau viatge	De hèt aué mo n'encuedam que Baqueira e Vielha son es dus pòls qu'irràdien riquesa en sòn entorn.
6 nau viatge	Es sòns pòbles se ven mès cuedadi, mès lèu non sauven arren dera vida de pagès.
6 nau viatge	Son pòbles de postau, mès les manque autenticitat.
6 nau viatge	En cambi es d'aguesta banda dera solana, des terçons de Marcatosa e Irissa, encara sauven es aires de pòble antic.
6 nau viatge	Se ven mès deishats, mès tanben mès autentics.
6 nau viatge	En Mont s'i a bastit un carrèr nau damb era idia de hèr-i cases en cada costat.
6 nau viatge	Aguesta urbanizacion aurà ua vista esplendida de Vielha, que se ve ath hons dera val.
6 nau viatge	Atau coma se guardèssem un ortofòtomapa, des d'aguest guardader se percep plan ben era situacion estrategica deth caplòc d'Aran.
6 nau viatge	Ei plaçada ena confluéncia de tres vals: era deth Garona de cap a autan, per a on arribèrem des deth Palhars en tot sautar eth pòrt dera Bonaigua; era deth Garona de cap a cogant, qu'ei per a on auem vengut aué e qu'acabe en França; e era der arriu Nere, que comunique damb Aragon a trauèrs deth tuc d'Alfred.
6 nau viatge	Deman haram un tram d'aguesta val entà sautar tara Nauta Ribagorça.
6 nau viatge	En arribar en Vielha mos demanam se a on vam a dormir.
6 nau viatge	Eth lóc entà sopar l'auem clar, ena crespelaria Eth Hurat deth passeg dera Libertat, a on trebalhè pendent cinc mesi hè mès de vint ans.
6 nau viatge	Des d'alavetz tostemp qu'è podut i è tornat.
6 nau viatge	Es pescajons que codine Pepi son es mielhors.
6 nau viatge	Mielhors quitament qu'es dera Bretanha francesa, a on s'endonvièren.
6 nau viatge	Pendent eth darrèr tram de caminada l'è explicat a Nuri qu'un des pescajons doci que mès me shauten ei er Imperiau.
6 nau viatge	Sabi pas s'encara a eth madeish nòm.
6 nau viatge	Ei farcit de chicolate delit, marmelada, talhocs de banana, ahragues e nòdes, e en mestrar-lo s'ahlamège damb Cointreau.
6 nau viatge	Mès tanben i a eth de crèma d'espinards, eth de fardadetes de caulet, eth d'estofat de vedèra, eth de poth damb hormatge rabinat, eth de cambaròts damb baudròi, eth de tonina damb tomata…
6 nau viatge	Anaram a sopar aquiu pr'amor que sabi qu'a Nuri li shautarà, mès tanben pr'amor qu'aguest an mos cau hestejar que dejà hè dètz ans que cada ostiu anam de trauessada pes montanhes des Pirenèus.
6 nau viatge	Per tant, eth lòc entà sopar l'auem clar.
6 nau viatge	Ara, a on vam a dormir?
6 nau viatge	Era aufèrta de Vielha ei pro ampla.
6 nau viatge	Per quin establiment decidir-se?
6 nau viatge	Cela e Espinàs heren jadilha ena aubèrja de Serrano, mès en tot cercar per Internet non la trapè enlòc.
6 nau viatge	Segontes eth libre d'Espinàs, siguec eth darrèr lòc a on dormiren.
6 nau viatge	Dempús de guardar es oraris dera crespelaria, tiram passeg dera Libertat ensús damb era idia de demanar a bèth un per aguesta aubèrja.
6 nau viatge	Abantes de gésser dera carretèra rambalhosa deth centre de Vielha, mos trapam ath dauant ua casa que semble trèta d'un conde de hades.
6 nau viatge	Ei er otèl El Ciervo.
6 nau viatge	Hè vint ans que ja m'i auia fixat, en aguest edifici, mès non lo rebrembaua tan singular.
6 nau viatge	Poirie èster un edifici d'un pòble des Aups.
6 nau viatge	Ena façada, pintada de verd, s'i a diboishat un gran arbe damb huelhes de tardor, e cèrvis.
6 nau viatge	Totes es hièstres damb paravents an es sòns geranis vermelhs.
6 nau viatge	En cada gradon dera escala de pèira d'accès i a casalons de husta en miniatura, petiti fanalets blanqui e ena pòrta d'entrada, ua corona de flors.
6 nau viatge	Entram entà demanar se i a ua cramba liura.
6 nau viatge	Tanlèu trauessam era nèira me n'encuedi qu'aguest otèl, luenh d'auer un aspècte engüegiu d'ua fabrica d'òstes en sèria, ei tant originau que de seguit m'atrè.
6 nau viatge	M'envasís un caliu de causa suenhada, d'ambient nadalenc…
6 nau viatge	En salon d'entrada, en un mòble hèt a mida, i a paus damb manges diferents entà qui volgue anar a passejar.
6 nau viatge	En ua tauleta entorada de sofàs e fautilhs estampadi de floretes, i a un modelhon de bona literatura: Gustave Flaubert, Fiodor Dostoievski, Garcia Márquez…
6 nau viatge	Ath costat des libres trapam ua plata damb mericles de diuèrsa gradacion e uns quants punts de libre, a disposicion des clients.
6 nau viatge	Jamès non auia vist cap ua causa parièra.
6 nau viatge	Ei era casa de Hansel e Gretel, dera Blancanhèus e es sèt nanos…
6 nau viatge	E òc, ja ac sabi, era decoracion heregue era exageracion, mès quan s'an caushigat ues quantes aubèrges e otèls e en toti s'alende era madeisha uniformitat corrècta, s'arregraís era diferéncia.
6 nau viatge	Ath delà, eth prètz per persona ei de 27 euros damb er esdejuar e er IVA includidi.
6 nau viatge	Non mos ac pensam dus viatges!
6 nau viatge	Non cau díder qu'era cramba seguís eth madeish biais de hèr der otèl damb encant.
6 nau viatge	Non i manque detalh.
6 nau viatge	Poirie gésser ena portada de quinsevolh revista de decoracion.
6 nau viatge	Es parets son pintades de blu, es mòbles de blanc damb petites frises blues que hèn conjunt damb es parets, eth tèrra e eth solèr de naut son de husta…
6 nau viatge	Dejà apolidides, perhumades e descansades, gessem tà víuer era Vielha nocturna caminant mens de cinquanta mètres enquiath restaurant de Pepi.
6 nau viatge	En veder-me entrar, hè eth madeish sorriscle de suspresa que hè cada viatge que la vengui a veir.
6 nau viatge	Tan petit qu'ei eth sòn restaurant e tant exagerada qu'ei era.
6 nau viatge	Tot ac hè ar en gròs.
6 nau viatge	Parle e arrís ampolosaments, està tostemp fantastica, e enes aclinaments qu'a anat desvolopant ath long dera vida, coma er esquí e eth gòlf, a acabat en tot arténher un nivèu plan naut.
6 nau viatge	Tanben codine e estime de manèra desmesurada…
6 nau viatge	Ei era sòrta de persona apassionada que me shaute.
6 nau viatge	Encara que me còste, m'estauviarè es referéncies ara biòca e passarè dirèctaments tath temps que passèrem a taula dempús de minjar.
6 nau viatge	Lo compartim damb era.
6 nau viatge	Ditz qu'en trenta ans que hè qu'amie eth negòci, jamès non auie vist arren parion.
6 nau viatge	Se campe que i a mens toristes e, es que i a, non despenen en restaurants e otèls.
6 nau viatge	Se demoren enes campings, enes aubèrges e enes refugis, e mingen çò que crompen en supermercat.
6 nau viatge	Ditz qu'ei ua crisi que comencèc damb eth cambi dera pessèta ar euro, e que s'a vist aumentada damb er aument des ipotèques.
6 nau viatge	Tot aquerò hè qu'es costums dera gent agen cambiat.
6 nau viatge	D'ua banda era aufèrta de viatges economics entà d'auti punts deth planeta hè que s'inclinen per aguesta opcion.
6 nau viatge	De un aute costat, era gent preferís hèr es vacances repartides ath long der an.
6 nau viatge	Era conseqüéncia ei que se susvelhe mès era pòcha e ja non i a aqueres aglomeracions deth mès d'agost.
6 nau viatge	Dempús dera crisi economica, era convèrsa derive de cap as energies positiues e negatiues que Pepi se regule damb isamants.
6 nau viatge	N'a ena coishinèra e en matalàs deth lhet, e ena sòla des sabates.
6 nau viatge	Ditz que li va plan ben, mès a jo me hè a pensar que quinsevolh dia, passejant per Vielha, la traparè aganchada en un fanau.
6 nau viatge	Ager ath ser vedí qu'era darrèra edicion deth libre d'Espinàs non includís era etapa dera Nauta Ribagorça.
6 nau viatge	Es edicions antiques si, mès non aguesta pr'amor que, de hèt, eth viatge a pè des dus escrivans comencèc ena hònt dera Figuereta del Pallars Jussà e acabèc en pòble de Les, dera Val d'Aran.
6 nau viatge	Era rèsta deth recorrut pera Nauta Ribagorça lo heren en coche e per aguest motiu Espinàs lo suprimic ena colleccion A pè…
6 nau viatge	En cambi Cela òc qu'inclusís aguest parçan e per aquerò a compdar d'ara sonque mentarè ada eth ath principi de cada capitol.
6 nau viatge	Ei domatge pr'amor que m'aurie shautat contunhar includint-i frases d'Espinàs, mès mos cau respectar es darrères edicions des autors.
6 nau viatge	Que dit açò, ei causa de saber que me comence a copar eth cap era mia obsession entà descríuer es biòques d'aguesta trauessada e, per tant, un còp mès me reprimirè e non explicarè er esdejuar dera casa de chicolate de Hansel e Gretel.
6 nau viatge	Quin hestau!
6 nau viatge	Un bufet presentat damb delicatesa rusta mos demore en aguest ambient de conde e, renunciant ara prudéncia de quinsevolh excursionista experimentat e maugrat saber qu'aué coronaram eth pic mès naut dera trauessada, coma se dancèssen jos es ordes d'ua bagueta, parves miraculoses van passant des plates tara mia sièta.
6 nau viatge	Sonque diderè qu'a estat impressionant!
6 nau viatge	A compdar d'aciu, que cadun imagine çò que volgue.
6 nau viatge	Eth camin de cap ath pòrt arrinque en madeish centre de Vielha, donques non mos cau que trauessar era carretèra principau que crotze era vila entà arribar-i.
6 nau viatge	Qu'ei eth madeish camin que seguiren ua bona part des mèns viatgèrs predecessors, que ja alavetz se planhien der isolament que patie era Val d'Aran.
6 nau viatge	Ceferí Rocafort er an 1900, parlant de Vielha, didie:
6 nau viatge	Eth tunèu que Rocafort reïvindicaue se comencèc a bastir eth 1924, mès es òbres s'anèren estancant.
6 nau viatge	Josep Capdevila Isus (1924),7 un senhor de Peramea qu'entrevisté un viatge, m'expliquèc que i auie hèt era mili er an 1946.
6 nau viatge	Era sua mission ère de protegir es òbres des escometudes des maquis.
6 nau viatge	Rebrembe qu'alavetz ja s'auien trapat es tunèus des dus costats, e que sonque demoraue hèr er estralh deth darrèr quilomètre dera banda sud.
6 nau viatge	Semble qu'eth tunèu se traucaue en tot començar pera vòuta deth solèr de naut e qu'ath principi sonque mesuraue dus mètres de nautada.
6 nau viatge	Dempús, damb barrinades e a pic e pala s'anaue afonant eth solèr, e es arròcs se les auien de hèr a seguir damb uns vagonets plaçadi uns mètres mès enjós, entara pòrta deth nòrd.
6 nau viatge	Hèr er estralh ère, donc, anar uedant eth solèr.
6 nau viatge	Eth camin deth pòrt per a on aué passaram, donc, se tenguec enquia 1948, que siguec quan fin finau s'acabèren es òbres deth tunèu, damb 5,3 quilomètres de longada.
6 nau viatge	Un tunèu qu'atau coma veiram en arribar en espitau de Vielha, lèu aurà un germà gran ath sòn costat.
6 nau viatge	Pr'amor qu'eth vielh a demorat desfasat.
6 nau viatge	Non ei pro segur e era sua estretèsa obligue a qué es camions sonque poguen passar en ua soleta direccion, pera quau causa les cau demorar enes grani parcatges abilitadi en ambdues entrades enquia qu'eth sòn semafòr se mete verd tà trauessar-lo.
6 nau viatge	Ath principi dera pujada, des dera Central Hidràulica del Tunel de Vielha e pendent ua bona estona, mos entristís encuedar-mo'n qu'eth famós camin deth pòrt non se recupère seguint eth sòn recorrut ancestrau.
6 nau viatge	En sòrta d'açò s'a de pujar per uns trams drets e sense cap de gràcia.
6 nau viatge	Açò si, s'i an invertit molti esfòrci ena abilitacion de pònts, guardaders, e pannèus damb eth quilometratge, era mitat des quaus ja s'an maumetut peth pas des lauegi o peth vent d'aguestes nautades.
6 nau viatge	Anam guanhant nivèu en tot balhar era esquia as vistes deth hons dera val, damb es pòbles de Vielha, Casau, Gausac, Montcorbau, Mont, e es montanhes septentrionaus deth darrèr.
6 nau viatge	A compdar dera cabana deth Pontet, a 1.566 m, ja seguim tostemp eth camin tradicionau.
6 nau viatge	Quan arribam en aguesta nautada mo n'encuedam que trapàuem mens era nautor dera nauta montanha.
6 nau viatge	Es vals mos shauten, quitament arribe un moment en qué te dèishes portar pes comoditats des aubèrges e es hestaus pantangruelics, mès ei ena nauta montanha a on es nòsti passi, era respiracion e eth còs mos encaishen mielhor.
6 nau viatge	En bèth moment, en silenci minerau e en aire net d'aguestes nautades entenem era endilhada d'un shivau, causa que desvelhe eth comentari que Nuri hè cada viatge que ve shivaus e vaques peishent es nautes pastures.
6 nau viatge	Mès ara seguida campam en ua clòta ua ègua blanca mòrta, e acabe sentenciant: "…se non siguesse pes pericles…" E alavetz m'explique era istòria d'un viatge que pugèc ena montanha damb es sòns nebots entà veir se com estauen es vaques de casa, quan les agarrèc ua tempèsta d'ostiu.
6 nau viatge	Eth cèu retronie e queiguien pericles pertot.
6 nau viatge	Es dus nebots èren mòrts de pòur.
6 nau viatge	Comencèc a peiregar e era, entà protegir-les, formèc ua cabana damb eth sòn còs e les hiquèc ath dejós.
6 nau viatge	Damb era esquia arturaue es pèires que queiguien damb fòrça rabiosa e dempús, encara qu'en arribar en casa se la chaupèc damb òli de còp, auec pendent un mes era esquia adolorida.
6 nau viatge	Coma que tant ara ua coma ara auta mos shauten es istòries, l'arregraïsqui era sua damb ua que liegí en un libre deth coneishut excursionista Juli Soler Santaló.
6 nau viatge	Tanben ei un hèt reau.
6 nau viatge	Auec lòc eth mes de noveme de 1902.
6 nau viatge	Semble qu'ua parelha dera val de Boí, acabadi de maridar, heren jadilha en espitau de Vielha pr'amor que londeman auien de trauessar eth pòrt.
6 nau viatge	Les calie arribar en França a on harien de sasoèrs pendent er iuèrn.
6 nau viatge	M'imagini que non deueren clucar un uelh pera net pr'amor que s'entenie eth fòrt temporau qu'auie començat dehòra.
6 nau viatge	Eth vent hège bàter es hiestrons der ostau, nheuaue de boni talents, e eth hered ère terrible.
6 nau viatge	A punta de dia, maugrat er avertiment des ostalèrs, era parelha comencèc era pujada tath pòrt.
6 nau viatge	Non tornèren e un gojat que les auie acompanhat pendent un tram, mès que dempús arreculèc, assegurèc que damb aqueth temporau ne peth mau de morir non poirien cap passar eth pòrt.
6 nau viatge	Ne aqueth dia, ne es següents, ne ath long der iuèrn, arrés non les campèc enlòc.
6 nau viatge	Eth cadavre d'era lo trapèren ena planhèra deth Hòro, seigut e arraulit, perfèctaments sauvat.
6 nau viatge	Era nhèu l'auie enlençolada.
6 nau viatge	Eth d'eth non i auec manèra de trapar-lo.
6 nau viatge	Siguec precisaments Juli Soler Santaló qui lo localizèc, mès dejà en còr der ostiu.
6 nau viatge	Ère ath hons d'un barranc, miei minjat pes carraunhaires.
6 nau viatge	Qu'ei qu'es pòrts non perdonen es imprudéncies.
6 nau viatge	Antoni M. Alcover, que i passèc en 1906 en tot hèr era sua excursion filologica, torne ara madeisha tragèdia, mès tanben a moltes autes, e acabe riblant:
6 nau viatge	Un fiulet de marmòta mos hè a tornar ena realitat.
6 nau viatge	Ath prumèr fiulet se n'i higen dus mès.
6 nau viatge	Es marmòtes s'avisen es ues as autes deth perilh que representam Nuri e jo e de ressabuda s'entuten enes nhadèrs orientadi tà meddia.
6 nau viatge	Ath nòste entorn tot son prats aupins.
6 nau viatge	Un shinhau mès enjós campam ua barralha de pèires en miei deth verd.
6 nau viatge	Ei ua pleta a on s'amassaue era vegada.
6 nau viatge	Possiblaments tanben i auie auut un òrri a on es pastors rebastauen es oelhes e crabes pendent es mesi d'ostiu.
6 nau viatge	As 2.240 m de nautada, abantes de començar un tram de tartèrs, passam entre miei de gersièrs.
6 nau viatge	Èren cargadi de fruts, mès son verds e mos demoram damb es ganes de becassejar-les.
6 nau viatge	Dempús dejà superat eth tram mès peiregós, arribam ena val prealabla ath pòrt.
6 nau viatge	Ei mès dubèrta, a tartèrs en andús costats, mès era partida deth miei ei mès verda e eth camin ei comòde.
6 nau viatge	Ja arribant en pòrt, encuedant-me dera sua duresa e nautor, compreni que pendent sègles era Val d'Aran demorèsse tant isolada.
6 nau viatge	Pr'amor qu'eth pòrt era mitat der an demoraue barrat pera nhèu, mès era auta mitat ère tan naut que non toti lo podien trauessar.
6 nau viatge	Compreni qu'eth vin e er òli que se consomie ena val arribèsse des dera Conca de Tremp gràcies as mulatèrs que passauen eth pòrt dera Bonaigua; compreni qu'es aranesi se restaquèssen mès damb es vesins deth nòrd que damb es deth sud; compreni era sua diferéncia de lengua e de govèrn; e compreni que pendent tanti ans reivindiquèsen eth tunèu.
6 nau viatge	Er an 1903 Juli Soler Santaló, ores abantes d'auer trapat ath gojat mòrt en pòrt, escriuie:
6 nau viatge	Davant d'aquesta construcció i formant carrer, hi ha un altre edifici que es destina a cort per als animals, ensems que de dipòsit d'herba pel llarg hivern.
6 nau viatge	Així com a l'estiu es veu sempre concorregut pels nombrosos traginers, que amb sos animals de bast fan el tràfec d'aprisionament de la Vall d'Aran, durant els sis mesos que resta tancat el port per les neus, una solitud gelada regna en aquell arraconat desert: sols algun atrevit viatger s'hi refà de les penalitats passades o es prepara per sofrir les vinents."
6 nau viatge	Ja baishant deth pòrt que hè de frontèra entre era Val d'Aran e era Nauta Ribagorça, campam er espitau de Vielha des de naut.
6 nau viatge	Reauments ei un lòc esquiu, qu'encara se me'n hè mès quan pensi enes penalitats qu'a vist ath long dera istòria.
6 nau viatge	Entà des.hèir es pensaments escurs l'expliqui a Nuri qu'en passat as viatgèrs se les balhaue pan e hormatge abantes de començar era pujada tath pòrt e qu'ara, en arrebrembe d'aguest costum, cada an, eth dia dera amassada de Santa Quitèria, se hè çò de madeish damb es qui vien en sòn ermitòri.
6 nau viatge	Un ermitòri que, per cèrt, aué vedem insignificant.
6 nau viatge	Ath costat se lhèuen montanhes de çò qu'an trèt de laguens dera tèrra mentre traucauen eth tunèu, mès tanben de sable, de ciment e de dèishes.
6 nau viatge	Sabi pas se com s'estarà tot açò quan s'acaben es òbres.
6 nau viatge	Malerosaments non ne demori arren de bon.
6 nau viatge	Era darrèra notícia ei que haràn quèir eth mitic Espitau de Vielha e qu'enes naui burèus des òbres i dauriràn ua aubèrja.
6 nau viatge	Non m'ac posqui creir e non m'ac voi cap creir.
6 nau viatge	Ei possible qu'ajam aguest mensprètz peth nòste patrimòni?
6 nau viatge	Pes camins vielhi, pera natura, pes edificis emblematics…
6 nau viatge	Quan arribam en refugi era prumèra que mos salude ei Cana, ua gosseta mastin plan sociabla.
6 nau viatge	Darrèr sòn ges Genís Roca damb eth sòn arridolet prigond e mos abraçam fòrt pr'amor que hège temps que non mos vedíem.
6 nau viatge	Genís pendent molti ans siguec guida de nauta montanha e monitor d'esquí ena Val d'Aran.
6 nau viatge	Ei dubèrt e festiu, ena val toti lo conèishen.
6 nau viatge	Coma que ja ei massa gran entà contunhar escalant damb es clients, amiar-les tàs tucs mès nauts deth Pirenèu o de trauessada damb esquís de montanha o raquetes, a seguit era tradicion des mitics guides des Aups e s'a establit en aguest refugi entà contunhar estacat ara montanha.
6 nau viatge	L'amien eth e era sua companha.
6 nau viatge	Elena.
6 nau viatge	Ath ser, en tot hèr era cauhada, rebrembam amistats e experiéncies viscudes comunes des ans que jo hèja de garda deth refugi d'Amitges e eth passaue damb es sòns clients, parlam deth mon des refugis, d'anecdòtes de montanha…, enquia qu'arriben uns amics sòns e Nuri e jo mo'n vam a dormir.
6 nau viatge	Plan d'ora ath maitin, dempús d'auer deishat un coche en Pont de Suert, arriben en refugi de Conangles Javi Ballabriga e Luisa Capilla, a qui es amics apèren Lu.
6 nau viatge	Auíem convengut damb aguesta parelha que mos acompanharien aguesti dus darrèrs dies de trauessada.
6 nau viatge	De hèt Javi ja s'i higèc en dues etapes anteriores.
6 nau viatge	Esdejoam amassa e, dempús de dider-mos adiu de Genís, d'Elena e de Cana, començam era jornada.
6 nau viatge	Eth prumèr tram, des der espitau de Vielha enquia Senet, coïncidís damb ua part dera rota des Pedals de Foc, ua trauessada en bicicleta tot terren qu'enròde eth Parc Nacional d'Aigüestortes.
6 nau viatge	Trauessam es hagedes esplendides dera val de Barrabés.
6 nau viatge	Aguesta val s'alongue des de Molières e Conangles enquiath barrejadís deth Noguera Ribagorçana damb eth Noguera de Tor.
6 nau viatge	Lèu deisham ara quèrra era entrada ena fantastica val de Bisiberri.
6 nau viatge	Cela, ena narracion deth sòn viatge de 1956 ditz que s'i desvièc e Juli Soler Santaló tanben.
6 nau viatge	De hèt Soler Santaló i anèc dus dies abantes de trapar ath gojat accidentat en pòrt de Vielha.
6 nau viatge	Ère agost e s'estaue de vacances.
6 nau viatge	Dormie ena pension de çò de Ros de Senet, des d'a on cada dia gessie d'excursion.
6 nau viatge	Un dia pugèc enes estanhs deth Bisiberri damb un mainatge de dotze ans que li hège de guida, un aute enes estanhs d'Anglos e en espitau deth pòrt de Vielha damb un aute guida, dempús sautèc tara Val d'Aran peth pòrt de Vielha e siguec quan localizèc eth còs deth gojat…
6 nau viatge	Ei estonant qu'en aqueri tempsi tostemp se contractaue un guida e mulatèrs, atau coma ara se hè en fòrça airaus montanhencs deth planeta.
6 nau viatge	De hèt, eth dia que Soler Santaló arribèc en Senet ac hec acompanhat d'uns mulatèrs plan especiaus.
6 nau viatge	Èren dues hemnes de Senet que, damb era ajuda d'un somèr, li cargauen er equipatge.
6 nau viatge	Vaquí era possada des hemnes deth naut Pirenèu.
6 nau viatge	Tostemp les a calgut trebalhar en tota sòrta de prètzhèts, per mès durs que siguen.
6 nau viatge	En ua auta escadença ja m'è referit a hemnes que les calec hèr era contrabanda, qu'ei un des prètzhèts mès faissucs pr'amor des distàncies a recórrer, eth desnivèu a despassar, era nautada des recorruts, eth perilh des guardies civius e eth pes que s'a de cargar.
6 nau viatge	Ager me referia ara gojata que moric en pòrt perque l'auie de trauessar entà arribar en França, a on harie de sasoèra.
6 nau viatge	Noguera Ribagorçana.
6 nau viatge	Pensant en açò e en aquerò, auem arribat en airau de léser de Senet.
6 nau viatge	Se hè estranh de trapar aguesti jòcs entà mainatges en un pòble tan petit, mès quan liegi en un pannèu que Senet ei ua Entitat Municipal Descentralitzada, ac compreni.
6 nau viatge	D'aguest tipe d'Entitats ena vegueria de l'Alt Pirineu i Aran n'i a 43 e en totau de Catalonha 58.
6 nau viatge	En Tornafort, eth mèn pòble, ne creèren ua er an 2005 e des d'alavetz ne sò alcaldesa.8 Èm coma un petit ajuntament laguens deth nòste municipi, deth quau n'auem delegades bères competéncies.
6 nau viatge	Es EMD neisheren pr'amor qu'es pòbles damb comunaus coma pastures e bòsqui ne podessen auer suenh de manèra mès dirècta.
6 nau viatge	Aué, damb era devarada deth sector primari, aguesti comunaus dan pòc, mès es pòbles qu'èm EMD, coma que tostemp mos auem autogerit, contunham amorassant eth nòste patrimòni e aquerò s'apercep.
6 nau viatge	En generau son pòbles mès suenhadi.
6 nau viatge	Mès, çò de mès important ei qu'es sòns vesins senten un fòrt arraïtzament e era autoestima plan nauta.
6 nau viatge	Espròves ne da era existéncia dera Associació La Boixeriga, damb sedença en Senet, que susvelhe que non se hèsquen bestieses ena val de Barravés.
6 nau viatge	En Senet mos recep eth silenci qu'auem trapat ena majoritat de nuclis dera trauessada.
6 nau viatge	De pògui balcons ne pengen geranis e de pògues humenèjes ne ges hum.
6 nau viatge	Ei un silenci acompanhat deth son dera natura: era aigua dera hònt que rage tu per tu e manten es coms ath limit dera sua cabença; eth piuladís de bèth petit audèth; era esquera agudenta o grèu de bèth cap de bestiar.
6 nau viatge	Senet ei coneishut pr'amor que tàs entorns de Sant Joan encara se baishen falhes e pr'amor qu'en antic ressèc s'i a inaugurat un Centre d'Informació del Parc Nacional d'Aigüestortes i Estany de Sant Maurici.
6 nau viatge	Coma que cap des quate i auíem estat, entram tà veir era exposicion permanenta d'aguest Centre.
6 nau viatge	Se titole Els animals i els éssers humans.
6 nau viatge	De la competència a la convivència.
6 nau viatge	A trauèrs de pantalhes interactiues, de pannèus luminosi e de diuèrsi recorsi, s'explique se com ei e se com a estat era relacion entre es òmes, es animaus e eth miei naturau.
6 nau viatge	Çò que mès me shaute ei eth jòc deth "toca, toca".
6 nau viatge	En ues huelhes giratòries per un costat se mòstre era pèth qu'auem de tocar e per aute era fòto der animau a que tanh.
6 nau viatge	Son es pèths qu'es òmes an tengut entà hèr-se vestits o sabates: oelha, vaca, conilh e shivau.
6 nau viatge	Me rebrembe es jòcs de Kim qu'es pairs, scouts de tota era vida, mos hègen as mèns frairs e a jo quan èrem petiti.
6 nau viatge	Jòcs entà arreconéisher diferenti gosti damb es uelhs caperadi, de memorizacion visuau…
6 nau viatge	M'i passaria tot eth maitin…mès eth pòrt de Gelada mos demore.
6 nau viatge	Mos assegure qu'atau lo traparam.
6 nau viatge	Gessem deth pòble e, en seguir era Ruta de la Fauna, tiram tà naut entre parets de pèira seca.
6 nau viatge	Juli Soler Santaló escriuec qu'en agost de 1903 des de Senet enquia Boí i auie "cinc hores de dolent camí de matxo."
6 nau viatge	Ja veiram se guaires ores dedicaram nosati a un camin que sègles endarrèr auie estat tant important.
6 nau viatge	Pr'amor que servie autant entà aprovedir ara val de Boí damb productes d'Aragon, dera Val d'Aran e de França, coma entà vier a véner en aguesti airaus es excedents dera val.
6 nau viatge	Javi me comente que des de Senet bèth dia se poirà seguir un camin parallel ath Noguera Ribagorçana enquia Pont de Suert passant per Vilaller.
6 nau viatge	El Consell Comarcal de l'Alta Ribagorça encara ei en tot daurir-lo.
6 nau viatge	Mo n'encuedam que serà ua varianta plan interessanta dera nòsta rota en cas que bèth un volgue sautar-se era val de Boí.
6 nau viatge	Ath long dera Ruta de la Fauna, que coïncidís damb eth camin vielh enquiara cabana d'Artigalonga, vam trapant ua senhalizacion plan curiosa.
6 nau viatge	Ues estaques damb ues peades d'isard de color blu mos indiquen eth camin e uns pannèus interpretatius sagen de mostrar-mos es animaus que s'estan en aguesta zòna.
6 nau viatge	E digui que sonque ac sagen pr'amor qu'era màger part de pannèus son maumetudi.
6 nau viatge	Ath cap d'uns ans de botar-lo ja hè pena.
6 nau viatge	Lèu es pannèus non se pòden liéger pr'amor que o èren de mala qualitat o non an sostengut es incleméncies deth temps pirenenc, o dilhèu se clauèren pòc e quinsevolh vaca en tot gratar-s'i les a hèt a quèir, o ben a passat un pòcvau que l'a escometut sense compassion.
6 nau viatge	En aguest cas se tracte dera prumèra suposicion.
6 nau viatge	S'installèren ues estaques damb uns supòrts sus es quaus i auie peades, hemses e d'autes rèstes d'animaus hètes de ceramica, e ara mès dera mitat des ceramiques ja non i son e, es que i son, non s'entenen.
6 nau viatge	Non sabes jamès s'aquerò que s'i represente ei ua carrolha de pin, ua henda, ua peada, un animau…
6 nau viatge	E aquerò que, coma que me shauten es jòcs que supausen desfisi, mos passam ua bona estona pelejant sus eth tèma.
6 nau viatge	Mès non ne sabem trèir eth tarlat e contunham eth camin.
6 nau viatge	Tot doç vam guanhant vistes aerianes de Senet, der arriu Noguera Ribagorçana que des deth sègle XIII hè frontèra damb Aragon, e des pòbles que, coma se siguessen granes esposcades der arriu, lo campen des dera auta banda: Aneto, Bono, Estet, Forcat…
6 nau viatge	Enes pastures de Planaverd gessem deth bòsc e començam a trapar es prumèrs prats de dalh.
6 nau viatge	Un shinhau mès ensús, ena cabana d'Artigalonga, es pastures ja son abondiues.
6 nau viatge	Aquiu s'i a bastit un arrecès d'ostiu entàs pastors.
6 nau viatge	Segontes liegem en uns pannèus que recuelhem deth solèr, aciu madeish s'i auie semiat uerdi, segle e truhes, causa que desvelhe un comentari a Nuri que dejà l'è entenut en d'autes ocasions: "vida de pena!."
6 nau viatge	Aumplim es carabasses en uns coms a tocar dera cabana e, dempús, mos premanim tà repilhar eth camin.
6 nau viatge	Mès aciu s'acaben es senhaus dera Ruta de la Fauna e, maugrat qu'era gojata deth Centre d'Interpretacion mos a assegurat que i auie mèrques enquiath pòrt, non ne trapam cap.
6 nau viatge	Ath maxim, de quan en quan trapam bèra hita.
6 nau viatge	Concludim qu'era gojata deth punt d'informacion non a pujat enquiath pòrt de Gelada perque, se siguesse atau, saberie que non ei mercat.
6 nau viatge	Aumens de moment.
6 nau viatge	En tot contunham era pujada tath pòrt, rebrembi qu'aquerò, er an que damb Nuri mercàuem camins vielhi entà que dempús passèsse era brigada tà desboscar-les, mos passaue soent.
6 nau viatge	Arribàuem en un pòble, cercàuem un pairin e li demanàuem se a on ère eth camin vielh entà anar tà tau lòc e en quin estat se trapaue.
6 nau viatge	Es pairins mos indicauen a on se trapaue eth camin vielh e mos assegurauen que se trapaue ben mès, quan lo seguíem, lo trapàuem talhat per un antic esbodenament, caperat per un bósc espés, curbit d'ortigues assassines o envasit per sadiques arromingueres que t'aganchauen sense permeter-te auançar.
6 nau viatge	Autaments, era majoritat de viatges mos didien que non calie que i anèssem pr'amor qu'eth camin ère perdut.
6 nau viatge	Eth sòn estat ère plan dolent e non lo traparíem ne peth mau de morir, pera quau causa çò de mielhor que poiríem hèr ère desbrembar-mo'n de cercar-lo e deishar-lo posar en patz.
6 nau viatge	Coma s'eth camin s'auesse mòrt e non lo podéssem shordar.
6 nau viatge	Dempús, en cambi, i auie camins que non estauen tan mau coma tot açò.
6 nau viatge	Per tant, comencè a cercar ua explicacion as indicacions tostemp erronèes des nòsti saberuts informadors.
6 nau viatge	Pendent un temps teorizè sus eth tèma e establí ua gradacion.
6 nau viatge	Quan es pairins mos didien "ei pro ben" volie díder que sonque s'i podie passar damb era ajuda d'un podàs; se didien "non lo traparatz cap" volie díder qu'ère de besonh ua desboscadora; e quan didien "ei totauments perdut" significaue que o ben non i passaues se non ère damb ua ressèga, o ben se trapaue plan ben.
6 nau viatge	Mès me cau arreconèisher qu'era teoria se desanaue ara minima.
6 nau viatge	Sòrt de Nuri, qu'un còp mès me hec a gésser de dobtes.
6 nau viatge	Era, que pendent es convèrses damb es pairins sonque les hège cabau quan mos indicauen a on ère eth camin vielh, mès dempús les ignoraue sense contemplacions quan mos explicauen er estat en qué se trapaue, me hec a veir qu'aqueri vielhs jamès reconeisherien a ues hemnes joenes e que non n'auien ne idia de se com estaue eth camin pr'amor que hège mès de quaranta ans que non i passauen.
6 nau viatge	Per aquerò didien çò de prumèr que les venguie entath cap.
6 nau viatge	Dessús deth pòrt trapam un grop d'ègües que profiten er aire que cor ad aguestes nautades entà refrescar-se.
6 nau viatge	Son pro grasses e, immobils, semblen estar-se entà que les hescam fòtos damb es montanhes ath hons.
6 nau viatge	Param a dinar uns mètres per dejós dera auta banda deth pòrt entà sauvar-mos der aire que tant shaute as shivaus.
6 nau viatge	Seiguem sus era èrba esterosa des prats aupins.
6 nau viatge	Mès enjós, entre es pales verdes estriades pes règues deth pas deth bestiar, pèish ua vegada de oelhes.
6 nau viatge	Mentre que treiguem es bosses damb eth minjar comentam qu'era gent dera Ribagorça non pronóncien Gelada, senon Txelada, e diden txent en sòrta de gent, txou en sòrta de jòu o metxe en sòrta de mètge.
6 nau viatge	Comentam qu'ei plan divertit remercar es diuèrses pronóncies des idiòmes e guardar d'endonviar d'a on ei cada persona.
6 nau viatge	En cas deth català ei fantastic entener-lo a parlar damb acccent italian per un alguerés, francés per un rosselhonés, balearic per un malhorquin, valencian per un alacantin…
6 nau viatge	Çò de curiós ei que i a variantes que sonque capten es aurelhes adondades.
6 nau viatge	Coma que Javi e Lu son neishuts en Lhèida, Nuri en Palhars e jo en Barcelona, mo n'encuedam que soent es de Barcelona quan arriben en Palhars o ena Ribagorça didem que s'i parle lheidatan quan, en cambi, un palharés e un lheidatan trapen ues diferéncies abismaus entre er un e er aute dialècte.
6 nau viatge	Enes parçans dera plana de Lhèida se barren plan mès es vocaus que non pas per ací naut.
6 nau viatge	E supausi que çò de madeish li arribarà a un que parle catalan occidentau e escote un catalan orientau.
6 nau viatge	Ei possible que li sone parièr un parlar de Berga e un parlar de Girona quan, en cambi, un berguedan e un gironin jamès non se confonerien entre eri.
6 nau viatge	Les trèigui eth libre de Cela e les liegi era pensada qu'auie er escrivan galhèc sus eth catalan e que, justaments ager, coma que liegia eth capitol des etapes que mès o mens hèm, soslinhè.
6 nau viatge	En contra de çò qu'es auti demorauen, Cela ditz que respècte eth catalan e que s'aurie d'ensenhar enes escòles.
6 nau viatge	Non desbrembem qu'aquerò ac escriuie en plen franquisme.
6 nau viatge	Ditz qu'eth castelhan "lengua que los españoles no castellanos – que formamos legión y somos mayoria – admitimos como común y apta y suficiente para entendernos entre todos", ei damnatjós de nomentar-la lengua oficial pr'amor que "es impopular y le perjudica en el afecto de los non castellanos."
6 nau viatge	Tan lèu que començam a minjar, mos estone de veir se com ua des oelhes dera vegada que pèish uns mètres mès enjós se dessepare deth grop e, pro decidida, puge pala ensús de cap a nosati.
6 nau viatge	Puge tant energicaments e en linha dreta que per un moment èm per lheuar-mos entà deishar-la passar.
6 nau viatge	Non s'arture enquia que l'auem a tocar e alavetz se demore pauhicada ath nòste dauant.
6 nau viatge	Mos guarde damb insoléncia, era quau causa mos provòque un esclat d'arrir.
6 nau viatge	Mès non ac vedíem guaire clar.
6 nau viatge	Qué li pase ad aguesta bèstia?
6 nau viatge	Eth sòn comportament ei plan estranh pr'amor qu'eth bestiar ovin ei mèsalèu espaventable.
6 nau viatge	Era oelha mos estúdie un moment e, ara seguida, s'aboque ena bossa de plastic ueda a on Javi i portaue eth mòs.
6 nau viatge	Ara es arridolets son ilarants.
6 nau viatge	Quina bèstia mès estranha!
6 nau viatge	Era soleta explicacion que trapam ei era que balhe Nuri.
6 nau viatge	Ditz qu'aguesta oelha ei dessalada e en tot veir que remenauem bosses, s'a pensat que i portàuem era sau que les pòrten es elevaires cada quinze dies.
6 nau viatge	Era oelha non se'n va enquia que Nuri se lhèue damb mina menaçadora e la hè tà dehòra damb quate renècs de pagès que non gausi a reprodusir.
6 nau viatge	Passat er incident, Lu mos alègre eth dinar damb ua botelha de vin que portaue amagada laguens eth morralet.
6 nau viatge	Quina bona pensada!
6 nau viatge	Coma que non auem veires, Nuri mos explique ua manèra de béuer dera botelha sense qué i deishem es baues, ne enlordim eth vin.
6 nau viatge	L'ac ensenhèc sa pair quan ère petita.
6 nau viatge	Alavetz era e es sòns frairs, quan tocaue dalhar era èrba, hègen es minjades en prat e compartien beguda e minjar.
6 nau viatge	Sa pair les ensenhèc aguest sistèma entà non enlordir era aigua.
6 nau viatge	Ei plan efectiu.
6 nau viatge	Qu'ei qüestion de méter era punta deth dit pòdo e eth guinhaire ena boca dera botelha de manèra que se tape era mitat e entre es dits e era auta mitat se forme un triangle.
6 nau viatge	Pishe un galet damb eth celh ideau entà béuer sense abocar-te eth vin per dessús.
6 nau viatge	Lu ac sage e un gisclet de vin li va a parar ena aurelha:
6 nau viatge	Atapís bé, recony!
6 nau viatge	Guarda que n'ètz de fates!
6 nau viatge	Quan Javi ac sage se l'escape er arrir e tanben s'empòrte tà casa un parelh de taques de vin.
6 nau viatge	Li demani a Nuri s'en Enviny es pastors fabricauen beçulls entà bèuer era aigua o era lèit.
6 nau viatge	Per estranh que semble, non sap se de qué li parli.
6 nau viatge	Javi e Lu, que n'an vist pera val Ferrera e de Cardós, l'aclarissen que son uns palons hèti damb escòrça de beç.
6 nau viatge	Alavetz Nuri rebrembe auer-ne campat bèth un, mès non en sòn pòble.
6 nau viatge	Lèu campam eth bordalat miei amagat ath hons dera val, ath dauant de Boí e Taüll.
6 nau viatge	Campam se com es verds des prats qu'entoren es pòbles son mès clars qu'es dera nauta montanha.
6 nau viatge	Ei coma s'era proximitat des cases transformèsse era èrba.
6 nau viatge	A miei camin trauessam es bòrdes d'Erill.
6 nau viatge	Bères ues son miei enronades mès, totun, non podem deishar d'admirar era sua beresa.
6 nau viatge	S'està ena simplicitat des elements: pèires esposcades de liquèns, rustes labades qu'an sostengut milèrs de nheuades, hustes fossilizades peth pas deth temps…
6 nau viatge	Ar entorn des bòrdes i creishen pets de lop gigants, grani coma pilòtes de fotbòl.
6 nau viatge	Fin finau arribam ena val de Boí, era "traca" finau dera trauessada, era guina deth pastís, era sedença deth romanic reconeishuda pera UNESCO.
6 nau viatge	Tota ua val que, ath còp, ei un municipi de nauta montanha: Son 1.100 abitants distribuïdi per nau nuclis, mès es que demoren enes disseminadi de Cabanasses e Caldes de Boí.
6 nau viatge	Gent qu'abantes viuie dera pagesia e qu'ara balhen servici ath torisme tirat peth Parc Nacional d'Aigüestortes, pera estacion d'esquí aupin de Boí- Taüll, peth balneari de Caldes e, des deth 30 de noveme der an 2000, tanben peth romanic.
6 nau viatge	A!, e pera baishada de falhes tar entorn de Sant Joan!
6 nau viatge	Era imatge nocturna des grani troncs resinosi baishant alugadi per ua penent ena penombra dera net ei indesbrembabla.
6 nau viatge	Ua sèrp de huec en movement.
6 nau viatge	En Erill me n'encuedi que se m'an acabat es piles deth GPS.
6 nau viatge	Coma que non sabi se guaire hè, ei possible que non se m'age sauvat eth recorrut d'aué e me calgue tornar-lo a hèr.
6 nau viatge	È anat enregistrant ena gravadora era descripcion dera rota, mès aquerò non ei pro.
6 nau viatge	M'embèstii damb jo madeisha per auer badat, mès en tot hèr era visita dera glèisa de Santa Eulàlia lèu me'n desbrembi.
6 nau viatge	Ena absida centrau s'i expause ua còpia des figures dera devarada.
6 nau viatge	M'aurie shautat mès de veir es originaus pr'amor qu'ena reproduccion i trapi mens era rusticitat d'aqueth soc de husta talhada en bona lua, eth trebalh der escultor e era patina de vielh des hustes policromades, mès entà veder-les me calerà anar tà Barcelona e tà Vic.
6 nau viatge	Era visita en Centre d'Interpretació demore entà ua auta ocasion.
6 nau viatge	Aué non auem temps e ei domatge pr'amor que toti ne parlen plan ben.
6 nau viatge	Pendent er an aufrissen un servici pro bon de visites guidades en quate idiòmes enes glèises romaniques dera val: Sant Climent e Santa Maria de Taüll, Sant Joan de Boí, Santa Eulàlia d'Erill la Vall, Sant Feliu de Barruera e era Nativitat de Durro.
6 nau viatge	Pendent era Setmana Santa e en ostiu tanben se daurissen tath public Santa Maria de Cardet, Sant Quirc de Durro e era Assumpció de Cóll.
6 nau viatge	Trauessam eth pòble.
6 nau viatge	Ei plan apraiat e hè gòi.
6 nau viatge	Non mos crotzam cap damb arrés.
6 nau viatge	Ena gessuda deth pòble param a contemplar es uarts deth costat deth camin vielh.
6 nau viatge	Quina meravilha!
6 nau viatge	Aquerò tanben ei patrimòni dera umanitat!
6 nau viatge	Cada un ei ua òbra d'art.
6 nau viatge	Damb es sòns cornèrs sauvadi tà èrbes aromatiques, es ringlères de tomates e mongetères trelhades, es costats farcidi damb tota sòrta de flors, es socs simetrics damb es sòns caulets de capuret e caulets entàs garies, es laitugues, es peberòts, es aubergines…
6 nau viatge	Es uarts son un mon particular, un present sensoriau cargat de color, d'aròmes, de gosti, de textures e de sons naturaus.
6 nau viatge	Jamès non me cansaria de guardar-les.
6 nau viatge	En pòga estona arribam en Boí.
6 nau viatge	Aguest pòble ja ei tota ua auta causa.
6 nau viatge	Aciu òc que i a trafec: otèls, taxis tot terren, toristes, era Casa del Parc Nacional…
6 nau viatge	Era vertat ei que quan baishes d'un lòc tan solitari coma eth pòrt de Gelada aguest ambient estabordís un shinhau.
6 nau viatge	Per aquerò non mos entretiem ena sua glèisa.
6 nau viatge	Contunham era nòsta trauessada que, a compdar d'ara, aurà dues nauetats.
6 nau viatge	Era ua ei que des d'aciu seguiram era senhalizacion deth Camí de l'Aigua.
6 nau viatge	Forme part dera Xarxa de Camins de l'Alta Ribagorça.
6 nau viatge	Tot e que comence en Caldes de Boí, nosati l'agarram en quilomètre 21 e lo seguiram enquia Pont de Suer.
6 nau viatge	Baishe parallel ar arriu Noguera de Tor.
6 nau viatge	Era dusau ei qu'auram ua naua companhia.
6 nau viatge	Sense hèr arren entà mo'la guanhar, comence a seguir-mos ua gosseta de caçaires.
6 nau viatge	Aguest hèt me produsís ua sensacion de finau d'etapa, de barrar eth cercle, d'adiu ara trauessada d'aguestes dues setmanes.
6 nau viatge	Pr'amor que, talament coma hè uns dies començaua a caminar tara hònt dera Figuereta e m'i lauaua era cara atau coma hec Cela cinquanta ans endarrèr, ara fin d'aguest viatge me trapi en un situacion semblabla ara d'aguest escrivan.
6 nau viatge	Segontes liegem ena sua narracion deth viatge, ada eth tanben se li higec un gosset, qu'en sòn libre siguec un hiu conductor important.
6 nau viatge	Ère "un perrillo sin amo, un mil leches sentimental, peludo y pícaro, que probablemente tuvo un bisabuelo setter y distinguido".
6 nau viatge	Lo trape en Esterri d'Àneu, lo batie damb eth nòm de Llir e amassa trauèssen eth pòrt dera Bonaigua e era Val d'Aran, enquia que, ena gessuda deth tunèu de Vielha, un coche li flòque un patac e l'aucís.
6 nau viatge	Era nòsta ei ua gosseta independenta de peu cuert e plapat que, mès que seguir-mos, hè eth madeish camin que nosati.
6 nau viatge	Damb era diferéncia qu'era se desvie de contunh de cap ath bòsc o tàs marges deth costat tant que nosati seguim ua linha mès coerenta.
6 nau viatge	Se diderie qu'era gosseta ei un shinhau dispersada.
6 nau viatge	Demori qu'eth sòn finau non sigue coma eth de Llir.
6 nau viatge	Decidim hèr jadilha en Barruera e londeman acabar era caminada enquia Pont de Suert.
6 nau viatge	Barruera ei eth caplòc dera val de Boí.
6 nau viatge	Me semble qu'era soleta gasolinèra e farmàcia dera val son en aguest pòble.
6 nau viatge	Des diuèrsi otèls, mos inclinam per otèl Farré d'Avall.
6 nau viatge	Coma qu'era gosseta mos demore dehòra, demanam ath gojat der otèl se sap de bèth caçaire qu'age perdut ua gosseta.
6 nau viatge	Quan trè eth cap pera pòrta entà veir ara nòsta companha, se met a arrir.
6 nau viatge	Era gosseta se ditz Pèrla e semble que tostemp seguís ara gent que cor per aguesti camins.
6 nau viatge	Mos assegure que non mos cau patir per era, tornarà tà Boí sense cap de problèma.
6 nau viatge	Li hè quate amanhagades, li va a cercar un tròç de magreta e dempús li mane que torne tà Boí, causa qu'era gosseta semble qu'enten perfèctaments pr'amor que vire en redon e despareish carrèr enlà.
6 nau viatge	Ath ser, ara ora de sopar, en minjador sonque i èm nosati e ua parelha dera tresau edat.
6 nau viatge	Quan eth gojat que mos mèstre sap qu'èm deth Palhars Sobirà, s'establís ua grana complicitat.
6 nau viatge	Ramon Jordana mos explique qu'aguesta dimenjada es sòns pairs non i son e es hilhs amien er otèl.
6 nau viatge	Ei un gojat escarrabilhat.
6 nau viatge	Resulte que coneish joeni deth Palhars pr'amor qu'estudièc damb bèri uns ena Seu d'Urgell.
6 nau viatge	E eth se met a arrir.
6 nau viatge	Quauqu' uns estudiauen entà èster gardes forestaus, uns estudis qu'en Palhars s'estèren de mòda pendent un temps.
6 nau viatge	Se didie que crubaues fòrça e non te calie hèr arren en tot eth dia, era quau causa semble qu'ère çò qu'era majoritat des joeni desirauen en aqueri moments.
6 nau viatge	Mos explique qu'es sòns pairs, a despart der otèl, an ua ueitantea de vaques e que, maugrat qu'eth hec estudis d'ostalaria, li shaute mès auer suenh deth bestiar que non pas trebalhar en otèl.
6 nau viatge	L'agrade er elevatge e s'i vò dedicar, era quau causa celebram en tot brindar damb vin dera casa.
6 nau viatge	Dempús de trauessar era Val d'Aran a on er elevatge practicaments a despareishut, ei un plaser enténer qu'un joen vò hèr de pagès.
6 nau viatge	Non passe guaire soent.
6 nau viatge	Ramon comente qu'aué ath meddia ère damb eth bestiar ena montanha e mos a vist que crotzauem er erbós pòrt de Gelada.
6 nau viatge	Nosati que mos pensàuem qu'èrem solets e resulte que bèth un mos campaue damb binòcles.
6 nau viatge	Arrés non a dit arren, mès toti auem pensat en aqueth moment en qué quan er un, quan er aute s'a desviat deth camin entà hèr es sòns besonhs.
6 nau viatge	Dilhèu alavetz Ramon auie es alongavistes enes uelhs…
6 nau viatge	Coma que deman ei eth darrèr dia dera trauessada, mos permetem era licéncia de hèr ua copa en pub deth pòble, qu'ei ath cant der otèl.
6 nau viatge	Se ditz Espai l'Era.
6 nau viatge	Qu'ei un lòc espectacular.
6 nau viatge	Ua antica aira damb es sues bòrdes e palhèrs s'a convertit en un bar de tapes, un pub e ua discotèca a on se celèbren concèrts de manèra regulara.
6 nau viatge	Era reforma s'a amiat a tèrme damb un dessenh modèrn, mès respectuós damb era construccion tradicionau.
6 nau viatge	Eth resultat ei tant atractiu que non mo'n podem estar de felicitar ath gojat qu'ac amie, Carles Fontova.
6 nau viatge	Coma non podie èster d'auta manèra, tanben coneish gent deth Sobirà e lèu conversam damb era fraternitat qu'ua estona abantes ac hègem damb eth gojat der otèl.
6 nau viatge	Carles ei un joen entreprenaire damb inquietud e talents de balhar vida ara val e a tot eth parçan.
6 nau viatge	Enquiath pic que, pr'amor de poder influïr enes politiques locaus e arturar es excèssi urbanistics, enes passades eleccions un grop de joeni botèren ua lista electorau, guanhèren bères regidories, e an votz e vòt en ajuntament e en Consell Comarcal.
6 nau viatge	Parlam des iniciatiues qu'an sorgit en aguesti parçans entà arturar era especulacion: eth Blòc per la Vall ena val de Boí, era Vall Fosca Activa ena val Fosca, Pallars Viu en Palhars Sobirà…
6 nau viatge	Parlam dera gent joena que, a despiet d'auer estudiat e trebalhat dehòra, an apostat pes sues arraïtzes e an tornat ena montanha tà dinamizar-la damb prepauses tant interessantes coma originaus.
6 nau viatge	Entre eth gojat der otèl, que se vò dedicar ar elevatge; eth gojat deth pub, qu'esparg energia, e era afectuosa campanhia des mèns bons amics de trauessada, aué ei un aute dia que me'n vau a dormir damb ua felicitat impregnada de confiança en futur.
6 nau viatge	Ja auem arribat en darrèr dia dera trauessada!
6 nau viatge	Jamès mos auíem lheuat tan tard mès, maugrat açò, eth gojat der otèl s'a adormit e quan arribam en minjador encara non i è. Apareish de seguit, mès sense prèsses.
6 nau viatge	Se mos presente damb un pijama estampat de vaques leitères, badalhant, esperluat e damb es uelhs laganhosi.
6 nau viatge	Damb aguest atractiu modelet mos mèstre un esdejuar de tostades damb alh e tomata, magreta salada, un bon porro de vin…
6 nau viatge	Un hestau!
6 nau viatge	En dider-mos adiu li demanam s'eth hèt de mestrar-mos er esdejuar en pijama ei entà aufrir un ambient autenticaments casalèr e s'esclate a arrir.
6 nau viatge	Dejà ena pòrta, mos demane que saludem as sòns amics deth Palhars de part de Ramon de çò de Farré de Barruera.
6 nau viatge	Començam a caminar tàs nau deth maitin.
6 nau viatge	Eth solei encara non a arribat ath hons dera val, mès coma que Javi s'a penjat ath darrèr deth morralet ua preciosa cardossa, ei coma s'auéssem eth nòste solei particular.
6 nau viatge	Atau coma hèn en moltes cases des Pirenèus, la clauarà ena pòrta de casa, mès non entà que non i entren es bruishes – qu'ei er usatge tradicionau -, senon pr'amor que hè polit.
6 nau viatge	Seguim eth passeg de Barruera deth cant der arriu.
6 nau viatge	Eth darrèr viatge que m'estè per aciu encara non ère prèst.
6 nau viatge	Entre er arriu e eth carrèr asfaltat s'an bastit ues ièrles erboses damb diferents arbes deth parçan.
6 nau viatge	En un i a ceridèrs, en un aute hereishos, beces, pins, eca.
6 nau viatge	Qu'ei ua bona idia e segur que quan es arbes siguen mès grani non demorarà tant enregdit.
6 nau viatge	Ara seguida passam peth Salencar de Barruera, tanben coneishut peth Forco o es Arenals.
6 nau viatge	S'a urbanizat damb pònts, palanques de husta e plafons explicatius.
6 nau viatge	Semble un jardin japonés.
6 nau viatge	Qu'ei polit com un sò, damb pibos e sauses blanqui ath costat, bòses que subergessen dera aigua, vimes e saüquèrs…
6 nau viatge	En aquest airau umit, creat gràcies as sediments apileradi dera restanca, s'i arturen pendent uns dies es audèths que vien d'Euròpa enes sues migracions de cap ath sud.
6 nau viatge	A mida qu'anam auançant peth Cami de l'Aigua mo n'encuedam dera grana inversion economica que deu auer comportat aguesta iniciatiua.
6 nau viatge	Ath delà d'açò eth resultat ei plan positiu e credem qu'ei un recorrut qu'era gent seguirà pr'amor que non a cap de complicacion.
6 nau viatge	Qu'ei long, mès comòde e planèr.
6 nau viatge	Rebrembi, per exemple, er abocador de tarcums e era gravèra que i auie enes entorns de Barruera en direccion tà Boí, reconvertida en un bucolic camin costejat d'arbes.
6 nau viatge	Qu'ei qu'aguesti parçans apòsten fòrt per un torisme ample.
6 nau viatge	Daurissen itineraris a pè o en bicicleta tot terren; prebotgen es hèstes populares; s'inauguren petiti ecomusèus e centres d'interpretacion…
6 nau viatge	Aciu s'an proposat de difusar eth sòn romanic e en pògui ans era val de Boí s'a convertit en ua hita mondiau.
6 nau viatge	Ua part deth patrimòni sauvat en musèus forans ara torne en forma de reproduccions entàs sòns emplaçaments originaus, era quau causa enriquís era visita en un conjunt arquitectonic caracterizat pera uniformitat estilistica, pera bona conservacion des edificis e pera quantitat de glèises en tant de pòc espaci.
6 nau viatge	En Taüll n'auie auut quate!.
6 nau viatge	Tot amassa respon ath passat esplendorós dera baronia des senhors d'Erill.
6 nau viatge	O sigue qu'era conclusion ei qu'aguesti parçans hèn plan mès gòi qu'eth que deuien hèr en 1956.
6 nau viatge	I manque un shinhau mès de gent, mès creigui que tot va coma cau.
6 nau viatge	Dilhèu tanben manque que mès toristes non se limiten cap a viatjar damb coche e baishar-ne sonque quan les cau hèr ua fòto, senon que l'aparquen entà caminar ua estona.
6 nau viatge	Era percepcion qu'auràn des lòcs serà totauments desparièra.
6 nau viatge	Espinàs tanben ne parle, dera diferéncia entre caminar e anar en coche:
6 nau viatge	Però cal aturar-se un moment i tenir la pau necessària per a respirar al ritme dels arbres – alehores el món us correspon i us confessa els seus petits i preciosos secrets."
6 nau viatge	Entà Cela e Espinàs era manèra de viatjar a pè implicaue ua filosofia de vida que Cela definie coma vagabundaje.
6 nau viatge	Ne parlè hè uns dies, ath principi dera trauessada.
6 nau viatge	Sense entrar en divagacions sus se çò que hèm aguesti dies ei vagabondar, anar d'excursion, viatjar, hèr torisme, espòrt o quinsevolh auta causa, çò qu'ei clar ei que caminar ei víuer era vida a un aute ritme.
6 nau viatge	A un ritme en qué non impòrten es quilomètres.
6 nau viatge	Es quilomètres servissen ara tecnologia des coches.
6 nau viatge	Entà qui camine era distància se compde en ores aproximades.
6 nau viatge	Se ges a punta de dia, non pr'amor que se sigue pressat o per pòur de s'i estar massa, senon pr'amor que cau húger dera lardor deth solei deth meddia, des tempèstes deth vrèspe e dera arribada dera net.
6 nau viatge	Caminar abantes que gesque eth solei, de manèra leugèra, avigorada; caminar ath còr deth dia, a plen solei, sense sen de méter un pas dauant er aute; caminar ath vrèspe, dempús deth cansament dera jornada, mès sabent qu'era recompensa dera pòsa ei a tocar.
6 nau viatge	En tot caminar, eth contacte damb aquera natura luenh des nòstes vides vidantes ei absolut.
6 nau viatge	Tornam a èster conscients dera nòsta petitesa, deth planeta tèrra quan de nets campam eth cèu estelat, deth nèisher e deth morir, e deth passat dera umanitat.
6 nau viatge	Pr'amor que caminaue un australopithecus afarensis hè uns 3,4 milions d'ans e aué contunham caminant.
6 nau viatge	De hèt, caminàuem abantes qu'eth cervèth se comencèsse a desvolopar.
6 nau viatge	Eth bipedisme siguec anterior ath desvolopament deth cervèth.
6 nau viatge	Prumèr mos metérem a caminar entà trapar animaus mòrts e fruts, e dempús comencèrem a pensar.
6 nau viatge	E caminaue Nietzsche quan concebec eth sòn Zaratrustra e caminaue Joan Brossa trauessant a pè Barcelona, eth que credie qu'ena vida era mesura de tot la balhauen es sabates, pedestau dera sua poesia a ras dera tèrra.
6 nau viatge	E proòms coma Aristòtil, Rousseau, Kierkegaard, Thoreau, Jünger, Heidelberg o Benjamin sosquèren sus eth hèt d'anar a pè.
6 nau viatge	Qu'ei que caminar ei interessant pr'amor que trebalhes era fòrça de volentat, pr'amor qu'ei un acte inofensiu, non contaminant, gratuït, t'aumplís de libertat e de felicitat e, ath delà, ei salutós.
6 nau viatge	Baishe era pression sanguina, normalize eth pols, amendrís eth colesteròl, hè a pèrder pes e rejoenís es globilhons vermelhi.
6 nau viatge	Bèth un didec que quan camines, en realitat ac hès entà tu madeish.
6 nau viatge	Quina grana vertat.
6 nau viatge	Quan caminam ores seguides, dies sancers, ei des pògui moments dera nòsta vida en qué pensam damb prigondor.
6 nau viatge	A jo caminant m'an vengut fòrça idies, hè hargat projèctes e è desnishat cornèrs amagadi de jo madeisha.
6 nau viatge	En tot caminar es mèns companhs e companhes de viatges s'an mercat intencions e an prenut granes decisions pr'amor que, en caminar, en realitat hèm ua arturada enes nòstes vides.
6 nau viatge	Dempús, quan s'acabe era excursion o era trauessada, tornam tara superficialitat pr'amor que, vaquí ua estranha contrarietat, viuem tant acceleradaments que non auem temps entad arren.
6 nau viatge	Eth caminar, donc, mos aprèsse ath ritme naturau des mamifèrs, e eth resultat d'aguesta regression tàs origines tostemp ei espectaculara.
6 nau viatge	Caminant tornam a tier temps entà parlar relaxadaments damb era gent que trapam a miei camin, damb nosati madeishi e damb es companhs de viatge.
6 nau viatge	E parlar damb es companhs de viatge ei çò que hèm aué, en tot profitar qu'eth camin ei planèr, long e agradiu.
6 nau viatge	Lèu tostemp entre bòsqui de ribèra seguim eth cors der arriu sense encuedar-mo'n deth temps.
6 nau viatge	Eth hèt qu'ager e aué mos acompanhen Javi e Lu ei coma ua alendada d'aire fresc.
6 nau viatge	Dempús de tants dies damb Nuri, s'arregraïssen convèrses naues.
6 nau viatge	Damb Lu parlam ua longa estona dera valor de toti es trebalhs, per insignificanti que semblen.
6 nau viatge	Ua telefonista agradiua e eficienta quan telefònes entà planher-te qu'Internet non va, eth telefon ei espatracat o hè dus dies que non as lum, te pòt alegrar eth dia e estauviar-te fòrça mau sang.
6 nau viatge	Ua arridalha e era amabilitat d'ua dependenta d'uns grani magazèms pòt hèr un gran plaser entà un uman estressat.
6 nau viatge	Un forestau que hè ben eth sòn trebalh pòt estauviar huecs e mielhorar tot un bòsc que, de refús, mielhorarà er ecosistèma.
6 nau viatge	Nuri, pera sua banda, explique anecdòtes deth Palhars o dera sua vida que, maugrat que jo ja les è entenut bèri còps, tostemp son interessantes.
6 nau viatge	Atau va passant era estona.
6 nau viatge	En bèth moment deisham ara dreta, ena auta banda der arriu, eth pòble de Cóll e, ara quèrra e mès ensús Sarais, un pòble abandonat per a on passè hè un parelh d'ans.
6 nau viatge	Alavetz encara i demorauen bères parets quilhades, mès entà pòc de temps.
6 nau viatge	Coma succedís en toti es pòbles abandonadi des Pirenèus, es arromingueres gigantes, es gèdres e es arbes que creishen laguens des cases se va avalant çò de pòc que demore.
6 nau viatge	Alavetz era glèisa, dedicada a Sant Llorenç, encara sostiège ua campana des dues que i auie en campanau d'espadanha, mès eth losat ère afonat.
6 nau viatge	Dilhèu ara ja non demore ne era campana…
6 nau viatge	Mès endauant passam de long er observatòri d'audèths deth Salencar de Llesp, atau coma era restanca bastida en 1951 entà aprovedir d'aigua era centrau idroelectrica de Pont de Suert.
6 nau viatge	Era contemplacion d'aguest airau umit e dera restanca mos hè a encuedar-mo'n d'ua paradòxa.
6 nau viatge	Pr'amor qu'era construccion dera restanca supausèc un gran revolum ecologic mès, ath còp, afavoric era formacion d'aguesta zòna umida damb grana biodiversitat.
6 nau viatge	En un pannèu informatiu de diboishi didactics campam qu'entre era vegetacion i traparam ranoncles, bòga, hereishos, sauses, casse martinenc…; entre es mamifèrs destaque era lueira, era arrata d'aigua o era geneta; laguens dera aigua i trapam era truieta d'arriu o eth barbèu ròi; per çò que tanh as audèths ei facil que i pogam campar eth corbàs marin, eth lit de còth verd, era pora d'aigua, er arnièr, eth bernat pescaire…; d'anfibis veiram grapauds, salimanes o era gargolha verda, e, de reptils, era sèrp verda e auriòla, era sèrp d'aigua, era vibora pirenenca o era cernalha roquèra…
6 nau viatge	Tot un mon gràcies ara aigua.
6 nau viatge	Se com mos ac viraríem sense era?
6 nau viatge	Lèu sense encuedar-mo'n, arribam en poligon industriau de Pont de Suert.
6 nau viatge	Eth Camí de l'Aigua encara contunhe enquiara hònt dera Mena, mès enlà dera vila, deth sòn Centre de Fauna e deth monastèri de Lavaix, mès nosati mos arturam aciu.
6 nau viatge	En Pont de Suert, coma mos passèc en Sort, en Esterri, enes pistes d'esquí de Baqueira e en d'autes viles pirenenques, çò prumèr que vedem son es grues entre es edificis en construccion.
6 nau viatge	Coma que passam tara auta banda der arriu peth pònt de dauant es escòles, per un moment me pensi qu'es grues semblen escolans damb eth braç quilhat.
6 nau viatge	Passat er arriu mos plaçam de patac ena bibliotèca e ena part antica deth pòble.
6 nau viatge	Entà jo ei era mès polida.
6 nau viatge	Deisham endarrèr era glèisa vielha – un temple barròc bastit entre es sègles XIII e XVIII dedicat ara Assumpcion de Maria – e tiram carrèr amont enquia que gessem ena plaça Major, presidida pera Casa dera Vila.
6 nau viatge	En uns huelhetons propagandistics que trapam ena Casa dera Vila liegem que Pont de Suert ei eth caplòc deth municipi e tanben deth parçan dera Nauta Ribagorça.
6 nau viatge	En Pont i demoren ues 2.600 persones distribuïdes entre era vila e 24 nuclis agregadi.
6 nau viatge	Tara plaça Major daurís es pòrtes er otèl-restaurant Mestre, que mos impressione pera quantitat de tèsti que pengen des balcons.
6 nau viatge	Ne compdam cent quaranta un, repartidi en quate balcons.
6 nau viatge	Non me voleria veir coma encargada d'adaiguar-les cada dia!.
6 nau viatge	En carrèr Major mos entretiem en tot liéger es pannèus interpretatius.
6 nau viatge	Fin finau vam a gésser ena glèisa naua dera Assumpcion, un edifici estranh dessenhat tàs ans cinquanta per qui alavetz ère eth president dera ENHER, er engenhaire de pòrts, canaus e camins Eduardo Torroja, e er arquitècte Rodríguez Mijares.
6 nau viatge	Coma me succedís damb d'auti edificis d'aguesta zòna des Pirenèus bastidi en temps des idroelectriques, non posqui passar-me'n de veir ua incomòda estetica damb era peada franquista.
6 nau viatge	Aguestes heredes geometries, eth dur ciment armat, eth campanau sovietic, era pèira de barrina extrèta dera nauta montanha, eth besonh d'amuishar eth progrès gloriós d'aqueth Pont de Suert des ans cinquanta envasit per trebalhadors andalosi…
6 nau viatge	En cambi òc que me hè gràcia eth nòm d'un restaurant deth costat.
6 nau viatge	Se ditz Les Cumbres.
6 nau viatge	Qu'ei justaments mentre que comentam aguest nòm quan mo n'encuedam qu'ei era ora de dinar.
6 nau viatge	S'a acabat era trauessada, s'an acabat es vacances, e cau hestejà'c com cau.
6 nau viatge	Mos estarie ben de visitar era colleccion d'Art Sacre de la Ribagorça dera glèisa vielha o eth Centre de Fauna des entorns, mès eth dia non balhe tad arren mès e er arrat que mos rome peth vrente .
6 nau viatge	Tanben aurie estat pro ben d'anar a hèr jadilha en Monastèri de Lavaix, talament coma ac hec Francisco de Zamora eth 1788, mès aquerò non serà cap possible pr'amor qu'aué eth monastèri son ues pardies que de quan en quan demoren caperades pes aigües dera restanca d'Escales.
6 nau viatge	Atau donc, començam a cercar se a on podem hèr era darrèra minjada dera rota e, sense pensar-mos-ac dus viatges, assautam a un caminaire.
6 nau viatge	Mos ditz qu'entà minjar de carta anem tà çò de Prades e qu'entà minjar un bon menú mos dirigigam tà çò de Costa.
6 nau viatge	Ores mès tard encara èm seigudi en çò de Prades.
6 nau viatge	Eth temps que passam a taula dempús de minjar ei tant agradiu que non mos ven eth moment de lheuar-mos entà tornar tath Palhars.
6 nau viatge	Arrim en constatar que Cela e Espinàs comencèren era rota minjant e nosati la barram madeish.
6 nau viatge	Ei evident qu'as uns e as auti mos pèrd era goludaria.
6 nau viatge	Tanben comentam per darrèr còp es diferéncies entre çò que trapèren Cela e Espinàs e çò qu'auem trapat nosati.
6 nau viatge	I a un moment deth libre d'Espinàs en qué, parlant de Rialp, escriu:
6 nau viatge	Erosaments Espinàs s'enganhèc pr'amor qu'aué, cinquanta ans mès tard, Rialp s'a anat apraiant, coma tanti e tanti pòbles qu'auem passat, e de pardies ne demoren pògues.
6 nau viatge	E çò de madeish mos a arribat damb es monastèris e es glèises.
6 nau viatge	Alavetz se trapauen en un penible estat d'abandon mentre qu'ara molti se son restauradi.
6 nau viatge	Er an 1956 eri coneisheren un parçan plan poblat que començaue a miralhar-se enes ciutats.
6 nau viatge	Guairi cambis que i a auut d'alavetz ençà!
6 nau viatge	Aqueth an en Sort auien proïbit eth magràs pr'amor qu'era gent portaue era cara caperada.
6 nau viatge	Èren tempsi de dictadura.
6 nau viatge	Alavetz encara demorauen pagèsi que jargauen berreta, faisha e esclòps, se desplaçauen damb somèrs, laurauen damb bòs e aucien dus o tres porcèths cada an.
6 nau viatge	Ara de pagèsi lèu non ne demore e, se bèth un laure, ac hè damb tractor.
6 nau viatge	E alavetz dilhèu i auie un telefon per pòble mentre qu'ara n'i a un per abitant, e es trebalhadors andalosi des idroelectriques ludien es relòtges damb er orgulh deth qui ara se'n hè d'ordenador portatil o d'agenda digitau.
6 nau viatge	Enes sòns libres tanben parlen des hemnes qu'ena Val d'Aran lauauen en lauader public.
6 nau viatge	Ara toti an lauadora.
6 nau viatge	O parlen des riques expressions deth lenguatge.
6 nau viatge	Hè cinquanta ans es dialèctes d'aci naut èren plan rics, mentre qu'ara er estandard, es mieis de comunicacion e era desparicion dera vida de pagès les apraubissen.
6 nau viatge	Es ans cinquanta deth sègle passat supausèren un punt d'inflexion.
6 nau viatge	Coma qu'es abitants d'aguesti parçans desirauen es comoditats des granes ciutats e aciu non les podien arténher, abandonèren es pòbles des sòns pair-sénhers.
6 nau viatge	Totun, ara aguesta tendéncia s'a estancat.
6 nau viatge	Ja non i a cases que barren tà húger de cap as ciutats e molti joeni se premanissen eth sòn futur en Pirenèu pr'amor que n'aprècien es valors, s'i senten arraïtzadi e, coma auem vist en liéger es testimònis de sègles passadi, s'i viu mielhor que jamès.
6 nau viatge	E mielhor que jamès mos estam nosati dempús deth dinar, mès a arribat eth moment de lheuar- se e gésser tath carrèr.
6 nau viatge	Javi e Lu, abantes de vier en refugi de Comangles, auien deishat un coche dauant madeish dera glèisa naua deth Pont de Suert.
6 nau viatge	En cargar eth morralet en pòrtabagatge treigui es libres de Cela e Espinàs.
6 nau viatge	Dempús de lieger- les pendent tanti dies ara me còste de separar-me'n, encara que sigue per ues ores.
6 nau viatge	Per aquerò tan lèu que me boti en sèti deth darrèr, me les flòqui ena hauda.
6 nau viatge	Ua estona mès tard laguens deth coche i reine era cauma.
6 nau viatge	Javi amie e Lu dormís ath sòn costat.
6 nau viatge	Nuri tanben hè era meddiada.
6 nau viatge	Darrèr deth veire dera hièstra es fotogrames des paisatges se succedissen er un darrèr der aute.
6 nau viatge	Non m'i fixi guaire.
6 nau viatge	Hè tanti dies que vau a pè qu'era vista non s'adapte ara velocitat e acabi en tot clucar es uelhs.
6 nau viatge	Ena escurina encara m'arriben intervaus de clarors e ombres que se filtren a trauèrs des paupetes.
6 nau viatge	Ara prumeria m'i entretengui, mès lèu es mèns pensaments passegen pes libres qu'è ena hauda.
6 nau viatge	M'è arribat a sénter tant apròp, d'aguesti escrivans!
6 nau viatge	M'è hèt mèns es sòns libres enquiath punt de descurbir es hònts que consultèren entà escríuer bèri uns des sòns passatges e, tanben, un parelh d'aspèctes susprenents.
6 nau viatge	D'ua banda è entenut que Cela de bèra manèra siguec eth mèstre d'Espinàs en mon des viatges a pè.
6 nau viatge	A despart qu'eth galhec ère dotze ans mès gran, damb eth libre Viaje a la Alcarria (1948) comencèc ua tradicion de libres de viatges que dempús imitarien d'auti escrivans, entre eri Espinàs.
6 nau viatge	Uns viatges per airaus ruraus e prigonds, seguint carretères, damb un esperit e ua jarga mès de gandiaire que non pas d'esportista.
6 nau viatge	Coma qu'eth viatge peth Pirenèu ère eth prumèr que hège Espinàs, enes cartes prealables ara aventura Cela lo conselhèc de se com auie d'anar vestit, deth bagatge que li calie cargar, dera longada des etapes, deth tipe de viatge que realizarien…
6 nau viatge	Cela l'ensenhèc a caminar damb passi longs e seguidi o a lheuar-se d'ora entà non patir eth solei deth meddia, mès tanben influencièc a Espinàs en bèri recorsi literaris.
6 nau viatge	Eth catalan, atau coma hège eth galhec, adoptèc eth recors d'exprimir-se en tresau persona jos eth fausnòm de "barceloní" en sòrta de "viajero", d'escríuer era narracion en present, de simular ua pretenuda "solitud" ath long deth viatge, d'includir brèus dialògs sense preambuls, de repetir soent eth subjècte des oracions…
6 nau viatge	De un aute costat, è arribat en ua conclusion que jamès m'auria imaginat e, encara ara, que m'estone ben-ben.
6 nau viatge	Entà jo que Cela, prèmi Nobel de literatura er an 1989, escriuec eth sòn libre en tot basar-se en d'Espinàs, e ac hec sense cap tipe d'escrupul, sense reconeishè'c e sense arregraïr-l'ac.
6 nau viatge	Eth hèt que tenguesse eth libre d'Espinàs ei aisit de dedusir en tot tier en compde qu'eth de Cela se publiquèc ueit ans mès tard qu'eth d'eth catalan e que, ath delà, Cela, segontes semble, pendent eth viatge non prenec guaires nòtes.
6 nau viatge	Mès çò que trapi estonant ei que Cela non se copèsse eth cap en dissimulà'c e tanpòc non s'esforcèsse en aluenhar-se'n, enquiath punt qu'eth parallelisme entre es anecdòtes qu'expliquen er un e er aute depasse eth hèt qu'auessen viatjat amassa.
6 nau viatge	Encara qu'es experiéncies viscudes siguessen es madeishes, er orde en moment d'explicar-les, era importància que se balhe a un ahèr o a un aute, es paragrafs lèu calcadi, er estudi des hònts erudites que tengueren er un e er aute, arren, ei evident qu'eth resultat, se Cela non auesse emplegat eth libre d'Espinàs coma guida, aurie estat parion.
6 nau viatge	E aquerò que Cela endónvie era mitat de çò qu'explique, mentre qu'Espinàs sage de limitar-se a racondar era realitat viscuda.
6 nau viatge	Eth viatge lo heren amassa damb era companhia de dus amics e, a compdar de Les, seguiren en coche, mès Cela non ac explique atau.
6 nau viatge	Cela endónvie, dèishe volar era imaginacion, e entre çò qu'anaue liegent deth libre d'Espinàs, çò que rebrembaue e era sua fantastica verbositat, escriuec eth sòn viatge.
6 nau viatge	Eth resultat son dues òbres agradiues de liéger.
6 nau viatge	S'ath delà se hè er exercici de trapar-i es similituds e es diferéncies, era experiéncia pòt èster divertida e singulara, pr'amor qu'ei eth solet còp, aumens en aguest airau, qu'un madeish viatge a estat racondat per dus escrivans.
6 nau viatge	E uns escrivans, per cèrt, d'estils plan desparièrs.
6 nau viatge	Pr'amor que s'Espinàs ei concís e sòbri, Cela ei claufit e dens; s'er un escriu coma un poeta seriós damb pincelades d'un contengut sentit der umor, er aute ac hè coma un joglar borlesc damb brèus reflexions serioses.
6 nau viatge	Quin parelh!
6 nau viatge	E jo… qui sò?
6 nau viatge	Me semble que fin finau comenci a vedè'c clar.
6 nau viatge	Dilhèu simplaments sò "era que camine"?
6 nau viatge	Òc, non ei un mau nòm.
6 nau viatge	Me senti plan erosa de poder desplaçar-me a pè e actuauments grana part deth mèn trebalh se base en aguesta activitat, o sigue que ja m'està ben: "era que camine".
6 nau viatge	Me demani se com se batiarà era persona que torne a hèr eth viatge d'aciu a cinquanta ans.
6 nau viatge	Se quan serà?
6 nau viatge	Eth 2056!.
6 nau viatge	Vè-'t'ac a saber se com traparà aguesti parçans…
Romèu-e-Julieta_WEB	Ena beròia Verona, a on se passèren aguesti amors, dues familhes rivaus e dera nauta noblesa, auien vessat, per çò des sòns òdis mutuaus, fòrça sang innocenta.
Romèu-e-Julieta_WEB	Es sòns hilhs paguèren era pena d’aguestes rancures que les heren a vier era sua mòrt e era fin deth sòn trist amor.
Romèu-e-Julieta_WEB	Solet dues ores se tardarà ena scèna aguest òdi secular de races.
Romèu-e-Julieta_WEB	Seguitz d’aurelha aguesta trista trama, e supliratz damb era vòsta atencion çò que li manque ara tragèdia.
Romèu-e-Julieta_WEB	Ua plaça de Verona.
Romèu-e-Julieta_WEB	A fe de Diu, Gregòri, que non auem de jocar eth cap.
Romèu-e-Julieta_WEB	Aquerò que mos convertirie en bèsties de carga.
Romèu-e-Julieta_WEB	Te voi díder que, se mos fustiguen, auem de respóner.
Romèu-e-Julieta_WEB	Òc, deishar anar era aubarda.
Romèu-e-Julieta_WEB	Jo, se me piquen, que gessi de seguit.
Romèu-e-Julieta_WEB	Mès que non ei aisit de picar-te entà que gesques.
Romèu-e-Julieta_WEB	Qu’ei pro quinsevolh idòl de çò des Montesqui entà hèr-me gésser.
Romèu-e-Julieta_WEB	Aquerò que dides de gésser qu’ei húger.
Romèu-e-Julieta_WEB	Es gossets d’aguesta casa prumèr me hèn gésser e dempús m’arturen.
Romèu-e-Julieta_WEB	Quan tumi de bocadents damb hemna o varon de çò des Montesqui, me sarri contra era paret.
Romèu-e-Julieta_WEB	Qu’ei ua pegaria!
Romèu-e-Julieta_WEB	Se te sarres contra era paret, fin finau queiràs d’esquia.
Romèu-e-Julieta_WEB	Qu’ei vertat, e ei condicion des fèbles.
Romèu-e-Julieta_WEB	Es Montesqui ath miei deth carrèr e es sues hemnes en trepader.
Romèu-e-Julieta_WEB	Aguesta discòrdia qu’ei des nòsti patrons.
Romèu-e-Julieta_WEB	Qu’ei parièr.
Romèu-e-Julieta_WEB	Serè un tiran.
Romèu-e-Julieta_WEB	Acabarè prumèr damb es òmes e dempús damb es hemnes.
Romèu-e-Julieta_WEB	Qué vòs díder?
Romèu-e-Julieta_WEB	Çò que volgues.
Romèu-e-Julieta_WEB	Ja sabes que non sò cap gargolha.
Romèu-e-Julieta_WEB	Que non ès ne carn ne peish.
Romèu-e-Julieta_WEB	Que ja ei trèta era espada; entra tu en luta, e jo te defenerè.
Romèu-e-Julieta_WEB	Se per qué huges, virant-te d’esponèra?
Romèu-e-Julieta_WEB	Pr’amor de non espaurir-te.
Romèu-e-Julieta_WEB	Tu, espaurir-me a jo?
Romèu-e-Julieta_WEB	Anem de forma legau.
Romèu-e-Julieta_WEB	Dèisha-les començar ada eri.
Romèu-e-Julieta_WEB	Vau a hèr-les ua potèla en passar, e veiram se com s’ac cuelhen.
Romèu-e-Julieta_WEB	Veiram se gausen.
Romèu-e-Julieta_WEB	Jo me lecarè eth dit, e be ne serà de vergonhós s’ac tolèren.
Romèu-e-Julieta_WEB	Gentilòme, vos lecatz eth dit pr’amor que passam nosati?
Romèu-e-Julieta_WEB	Gentilòme, qu’ei vertat que me lèqui eth dit.
Romèu-e-Julieta_WEB	Gentilòme, vos lecatz eth dit pr’amor que passam nosati?
Romèu-e-Julieta_WEB	A Gregòri) Èm laguens dera legalitat, se didem que òc?
Romèu-e-Julieta_WEB	A Samson) Plan que non.
Romèu-e-Julieta_WEB	Gentilòme, non me lecaua eth dit pr’amor que passàuetz vosati, mès era vertat ei que me lo lèqui.
Romèu-e-Julieta_WEB	Vos formar tapatge, gentilòme?
Romèu-e-Julieta_WEB	Ne tà pèisher, senhor mèn.
Romèu-e-Julieta_WEB	Se lo voletz formar, que sò aciu as vòstes ordes.
Romèu-e-Julieta_WEB	Eth mèn patron ei tan brave coma eth vòste.
Romèu-e-Julieta_WEB	Mès milhor, impossible.
Romèu-e-Julieta_WEB	Plan ben, gentilòme.
Romèu-e-Julieta_WEB	A Samson) Ditz-li qu’eth nòste ei milhor, donques qu’aciu s’aprèsse un parent deth mèn patron.
Romèu-e-Julieta_WEB	Qu’ei milhor eth nòste, gentilòme.
Romèu-e-Julieta_WEB	Mentida!
Romèu-e-Julieta_WEB	S’ètz òme, treiguetz eth vòste acèr.
Romèu-e-Julieta_WEB	Engainatz, nècis.
Romèu-e-Julieta_WEB	Vos pelejatz sense saber se per qué.
Romèu-e-Julieta_WEB	Per qué desengainatz es vòsti acèrs?
Romèu-e-Julieta_WEB	Benvolio, vòs veir era tua mòrt?
Romèu-e-Julieta_WEB	Que sagi de padegar-les.
Romèu-e-Julieta_WEB	Engaina tu, e non cèrques imaginacions.
Romèu-e-Julieta_WEB	Parlar-me de patz quan è er acèr ena man!
Romèu-e-Julieta_WEB	Que m’ei mès odiosa tau paraula qu’eth madeish lunfèrn, mès que Montesco, mès que tu.
Romèu-e-Julieta_WEB	Vene, covard.
Romèu-e-Julieta_WEB	S’amasse gent d’un e de un aute grop.
Romèu-e-Julieta_WEB	Qué ei aguest rambalh?.
Romèu-e-Julieta_WEB	Balhatz-me era mia espada.
Romèu-e-Julieta_WEB	Quina espada?
Romèu-e-Julieta_WEB	Çò que te conven ei ua cròça.
Romèu-e-Julieta_WEB	Capuleto infame!, dèisha-me passar, hè-te enlà!
Romèu-e-Julieta_WEB	Non te deishare hèr un solet pas mès.
Romèu-e-Julieta_WEB	Rebèls, enemics dera patz e vessadors de sang umana!
Romèu-e-Julieta_WEB	Non voletz enténer?
Romèu-e-Julieta_WEB	Fères umanes qu’amortatz ena hònt sagnosa des vòstes venes eth lardor des vòstes ires, deishatz de seguit, en solèr, es armes fratricides, e escotatz era mia senténcia.
Romèu-e-Julieta_WEB	Tres còps, per vagues quimères e futils motius, auetz ensagnat es carrèrs de Verona, en tot hèr as sòns abitants, enquia e tot as mès illustres e grèus, agarrar es rolhades lances, e cargar damb eth hèr es sues mans envielhides pera patz.
Romèu-e-Julieta_WEB	Se tornatz a trebolar eth repaus dera nòsta ciutat, responeratz damb es vòsti caps.
Romèu-e-Julieta_WEB	Qu’ei pro de moment.
Romèu-e-Julieta_WEB	Retiratz-vos toti.
Romèu-e-Julieta_WEB	Tu, Capuleto, vieràs damb jo.
Romèu-e-Julieta_WEB	Tu, Montesco, vieràs a trapar-me d’aciu ua estona ena audiéncia, a on te parlarè mès longaments.
Romèu-e-Julieta_WEB	Pena de mòrt ad aqueth que s’estongue aciu.
Romèu-e-Julieta_WEB	Qui a tornat a començar era anciana istòria?
Romèu-e-Julieta_WEB	Es vailets deth tòn enemic èren ja lutant damb es nòsti quan arribè, e sigueren inutils es mèns esfòrci entà separar-les.
Romèu-e-Julieta_WEB	Teobaldo se lancèc sus jo, quilhant eth hèr que brandie er aire menspredador des sòn furors.
Romèu-e-Julieta_WEB	Ath sorrolh des estocades acodís gent d’ua part e d’auta enquia qu’eth Prince separèc a uns e a d’auti.
Romèu-e-Julieta_WEB	DE MONTESCO siguesse present!
Romèu-e-Julieta_WEB	E as vist a Romèu?
Romèu-e-Julieta_WEB	Sonque mancaue ua ora entà qu’eth solei gessesse pes daurades pòrtes d’Orient, quan gessí a passejar, solet damb es mies causes, entath bòsc de sicomòrs que creish ar Oèst dera ciutat.
Romèu-e-Julieta_WEB	Aquiu qu’ère eth tòn hilh.
Romèu-e-Julieta_WEB	Tanlèu lo vedí, me filè entada eth, mès se calèc en çò de mès intèrn deth bòsc.
Romèu-e-Julieta_WEB	E coma que me’n sai de qué en bèri casi era companhia ei sobrèra, seguí eth mèn camin e es mies pensades, en tot húger d’eth damb eth madeish gust qu’eth de jo.
Romèu-e-Julieta_WEB	Diden que i va soent aquiu, entà amassar es sòns plors damb era arrosada deth maitin e entà condar as bromes es sues lutes, e a penes eth solei, alegria deth mon, destape es ombrius pavilhons deth lhet noviau dera auròra, hug Romèu dera lum e entorne entà casa, s’embarre ombriu ena sua cramba, e entà evitar era lum deth dia, cree de forma artificiua ua net.
Romèu-e-Julieta_WEB	Que me hè fòrça dò deth sòn estat e serie un dolor qu’era sua rason non artenhesse véncer es sòns capricis.
Romèu-e-Julieta_WEB	Sospechatz era causa, oncle?
Romèu-e-Julieta_WEB	Que non la sai ne la posqui endonviar.
Romèu-e-Julieta_WEB	Non l’as pogut arrincar cap explicacion?
Romèu-e-Julieta_WEB	Ne jo, ne arrés.
Romèu-e-Julieta_WEB	Sabi pas se pensi ben o mau, mès eth ei eth solet conselhèr d’eth madeish.
Romèu-e-Julieta_WEB	Se sauve damb avarícia eth sòn secret e se consumís en eth, coma eth boton herit peth verme abans de desvolopar-se e encantar ath solei damb era sua beresa.
Romèu-e-Julieta_WEB	Quan jo me’n sàpia dera encausa deth sòn mau, sajarè de botar-i remèdi.
Romèu-e-Julieta_WEB	Anem, esposa.
Romèu-e-Julieta_WEB	Qu’as maitiat fòrça.
Romèu-e-Julieta_WEB	Tan joen ei eth dia?
Romèu-e-Julieta_WEB	Encara non an tocat es nau.
Romèu-e-Julieta_WEB	Tristes ores, guaire doçaments caminatz!
Romèu-e-Julieta_WEB	Non ère eth mèn pair que gessie ara d’aciu?
Romèu-e-Julieta_WEB	Òc-ben.
Romèu-e-Julieta_WEB	Romèu?
Romèu-e-Julieta_WEB	Eth hèt d’èster mancat d’aquerò que les harie cuertes.
Romèu-e-Julieta_WEB	Ahèrs d’amor?
Romèu-e-Julieta_WEB	Desviacions.
Romèu-e-Julieta_WEB	D’amors?
Romèu-e-Julieta_WEB	Era mia amna patís er implacable rigor des sòns desdenhs.
Romèu-e-Julieta_WEB	Per qué, se pinten cèc ar Amor, sap alistar tant estranhes corsères sivans era sua volentat?
Romèu-e-Julieta_WEB	Tà on anem a minjar aué?
Romèu-e-Julieta_WEB	Diu me n’age!
Romèu-e-Julieta_WEB	Conda-me çò que s’a passat.
Romèu-e-Julieta_WEB	Mès non, que ja ac sai.
Romèu-e-Julieta_WEB	Qu’auem trapat ar amor ath cant der òdi; amor disonant, òdi aimant; estranha confusion dera natura, caòs sense forma, matèria grèu ath còp que leugèra, fòrta e fèbla, hum e plom, huec gelat, salut que s’aflaquís, sòmi que velhe, esséncia desconeishuda.
Romèu-e-Julieta_WEB	Que non me posqui avedar a tau amor.
Romèu-e-Julieta_WEB	Te n’arrisses?
Romèu-e-Julieta_WEB	Valgue’m Diu!
Romèu-e-Julieta_WEB	Non, cosin.
Romèu-e-Julieta_WEB	Non arrisqui, mèsalèu plori.
Romèu-e-Julieta_WEB	De qué, amna generosa?
Romèu-e-Julieta_WEB	Dera tua desesperacion.
Romèu-e-Julieta_WEB	Qu’ei gatge der amor.
Romèu-e-Julieta_WEB	S’agrèuge eth pes des mies penes, en saber que tu tanben les sentes.
Romèu-e-Julieta_WEB	Amor qu’ei huec ventat pera aura d’ua alendada, huec qu’uscle e ahlamege enes uelhs der aimant.
Romèu-e-Julieta_WEB	O mèsalèu ei torrent desbordat qu’acreishen es lèrmes.
Romèu-e-Julieta_WEB	Qué mès poirè díder d’eth?
Romèu-e-Julieta_WEB	Diderè qu’ei lhocaria sabenta, hèu qu’empodoe, doçor embriagadora.
Romèu-e-Julieta_WEB	Queda-te.
Romèu-e-Julieta_WEB	Adishatz, cosin.
Romèu-e-Julieta_WEB	Que voi vier damb tu.
Romèu-e-Julieta_WEB	Cara, qu’eth vertadèr Romèu deu èster en bèth aute lòc.
Romèu-e-Julieta_WEB	Ditz-me eth nòm dera tua estimada.
Romèu-e-Julieta_WEB	Vòs enténer gemiments?
Romèu-e-Julieta_WEB	Gemiments!
Romèu-e-Julieta_WEB	Graciosa idia!
Romèu-e-Julieta_WEB	Ditz-me formauments se qui ei?
Romèu-e-Julieta_WEB	Ditz-me formauments?…
Romèu-e-Julieta_WEB	Ò, quina frasa tan crudèu!
Romèu-e-Julieta_WEB	Díder-li que hèsque testament ad aqueth que patís orriblaments.
Romèu-e-Julieta_WEB	Cosin, sò encamardat d’ua hemna.
Romèu-e-Julieta_WEB	Enquia aciu que ja i arribi.
Romèu-e-Julieta_WEB	Qu’ac as endonviat.
Romèu-e-Julieta_WEB	Sò encamardat d’ua hemna beròia.
Romèu-e-Julieta_WEB	E serà aisit hèr balestada en aguesta diana tan beròia?
Romèu-e-Julieta_WEB	Que serien en bades es mies balestades, pr’amor qu’era, tan casta coma Diana era caçaira, evitarà totes es mainadenques flèches deth rapaç alat.
Romèu-e-Julieta_WEB	Eth sòn pudor li servís d’armadura.
Romèu-e-Julieta_WEB	Hug des paraules d’amor, evite er encontre de d’auti uelhs, que non la venç er aur.
Romèu-e-Julieta_WEB	Qu’ei rica, pr’amor qu’ei beròia.
Romèu-e-Julieta_WEB	Prauba, pr’amor que quan morisque, sonque restaràn dèishes dera sua perfeccion sobeirana.
Romèu-e-Julieta_WEB	Dilhèu ei estacada a Diu mejançat bèth vòt de castetat?
Romèu-e-Julieta_WEB	Que non ei estauvi çò de sòn, ei degalhada, pr’amor qu’amague sevèraments era sua beresa, e prive d’era ath mon.
Romèu-e-Julieta_WEB	Ei massa discreta, massa beròia, incapable de complàder-se en mèn torment, mès qu’a en òdi ar amor, causa dera mia mòrt.
Romèu-e-Julieta_WEB	Dèisha de pensar en era.
Romèu-e-Julieta_WEB	Mòstra-me se com deishar de pensar.
Romèu-e-Julieta_WEB	Sigues liure.
Romèu-e-Julieta_WEB	Tacha era guardada en d’autes.
Romèu-e-Julieta_WEB	Atau encara luderà mès era sua beresa.
Romèu-e-Julieta_WEB	Damb era masca nera ressaute mès era blancor deth ròstre.
Romèu-e-Julieta_WEB	Jamès desbrembe eth don dera vista aqueth qu’un còp l’a perdut.
Romèu-e-Julieta_WEB	Era beresa mès perfècta que jo vedessa, sonque serie un libre a on liéger qu’ère màger era perfeccion dera mia adorada.
Romèu-e-Julieta_WEB	Adishatz!
Romèu-e-Julieta_WEB	Que non sabes ensenhar-me a desbrembar.
Romèu-e-Julieta_WEB	Ne sò solide fòrça que poirè esbauçar era tua opinion.
Romèu-e-Julieta_WEB	Es dus ètz madeish nòbles, e non auríetz d’èster dissonants.
Romèu-e-Julieta_WEB	Qué responetz ara mia peticion?
Romèu-e-Julieta_WEB	Ja è contestat.
Romèu-e-Julieta_WEB	Era mia hilha ven d’arribar en mon.
Romèu-e-Julieta_WEB	Non a que catorze ans, e non vierà madura entath matrimòni, enquia que se passen aumens dus ostius.
Romèu-e-Julieta_WEB	Que n’a d’autes de mès joenes e ja son mairs.
Romèu-e-Julieta_WEB	Es arbes massa dorius non prospèren.
Romèu-e-Julieta_WEB	Jo è botat es mies esperances ena tèrra e aguestes esperances floriràn.
Romèu-e-Julieta_WEB	Ça que la, Paris, sondeja-li tu era sua volentat.
Romèu-e-Julieta_WEB	S’era consentís, jo consentirè tanben.
Romèu-e-Julieta_WEB	Que non pensi opausar-me a qu’era aliste damb tota libertat entre es dera sua classa.
Romèu-e-Julieta_WEB	Aguesta net, sivans costum immemoriau, recebi en casa as mèns amics, un d’eri qu’ètz vos.
Romèu-e-Julieta_WEB	Disiri que caushiguetz aguesta net eth lumedan modèst dera mia casa, a on veiratz lúder umanes esteles.
Romèu-e-Julieta_WEB	Vos, coma joen vigorós, que non caucatz coma jo es tralhes der iuèrn hered, gaudiratz de tot.
Romèu-e-Julieta_WEB	Aquiu enteneratz un cor de beròies puncèles.
Romèu-e-Julieta_WEB	Escotatz-les, vedetz-les e alistatz entre totes ara mès perfècta.
Romèu-e-Julieta_WEB	Dilhèu dempús d’un atentiu examèn, vos semblarà era mia hilha ua de tantes.
Romèu-e-Julieta_WEB	Tu, (ath vailet) vè recorrent es carrèrs de Verona, e a toti aqueri qu’es sòns nòms veiràs escrits en aguest papèr, convida-les tad aguesta net ena mia casa.
Romèu-e-Julieta_WEB	Se’n van Capuleto e Paris).
Romèu-e-Julieta_WEB	Donques que serà aisit trapar-les a toti!
Romèu-e-Julieta_WEB	Eth sabatèr qu’ei condemnat a tier era verga, eth sarte era forma, eth pintor eth pincèu, eth pescaire es hilats, e jo a cercar a toti aqueri qu’es sòns nòms son escrits aciu.
Romèu-e-Julieta_WEB	Qu’es sabents m’ajuden.
Romèu-e-Julieta_WEB	Anem.
Romèu-e-Julieta_WEB	Non digues aquerò.
Romèu-e-Julieta_WEB	Un huec n’amòrte a un aute, un dolor aucís a un aute dolor, e ua pena anciana a ua auta de naua.
Romèu-e-Julieta_WEB	Un nau amor que te pòt guarir de un aute d’ancian.
Romèu-e-Julieta_WEB	Hè qu’absorbisquen es tòns uelhs un nau podom e er ancian perderà era sua acrimonia.
Romèu-e-Julieta_WEB	Era huelha deth sicomòr qu’ei excellenta entad aquerò.
Romèu-e-Julieta_WEB	Me vòs díder entà qué?
Romèu-e-Julieta_WEB	Entàs uassi de mans e pès.
Romèu-e-Julieta_WEB	Ès hòl?
Romèu-e-Julieta_WEB	Hòl!
Romèu-e-Julieta_WEB	Que sò estacat de mans e pès coma es hòls, embarrat en un croton aspre, ahaimat, foetat e tormentat.
Romèu-e-Julieta_WEB	Bon dia.
Romèu-e-Julieta_WEB	Sabetz liéger, gentilòme?
Romèu-e-Julieta_WEB	Plan que òc, era mia pròpria fortuna ena mia misèria.
Romèu-e-Julieta_WEB	Estranha vantaria!
Romèu-e-Julieta_WEB	Dilhèu l’auetz aprenut sense libre: mès, sabetz liéger çò que ditz aciu?
Romèu-e-Julieta_WEB	Sonque s’ei clar eth concèpte e era letra tanben.
Romèu-e-Julieta_WEB	De vertat?
Romèu-e-Julieta_WEB	Que Diu vos age.
Romèu-e-Julieta_WEB	Demora, sajarè de lieger-lo.
Romèu-e-Julieta_WEB	Ludenta reünion!
Romèu-e-Julieta_WEB	E a on ei era hèsta?
Romèu-e-Julieta_WEB	Aquiu.
Romèu-e-Julieta_WEB	A on?
Romèu-e-Julieta_WEB	Ena mia casa, entà sopar.
Romèu-e-Julieta_WEB	En quina casa?
Romèu-e-Julieta_WEB	Ena deth mèn patron.
Romèu-e-Julieta_WEB	Çò prumèr que t’auia d’auer preguntat ei eth sòn nòm.
Romèu-e-Julieta_WEB	Que vo’lo vau a díder sense trebucs.
Romèu-e-Julieta_WEB	Se cride Capuleto e ei generós e ric.
Romèu-e-Julieta_WEB	Se non ètz Montesco, podetz vier a béuer ena hèsta.
Romèu-e-Julieta_WEB	Rosalia qu’adòres, vierà en aguesta hèsta damb totes es bereses de Verona.
Romèu-e-Julieta_WEB	Aquiu la poiràs veir e comparar-la damb ua auta que jo te mostrarè, e eth cigne te semblarà agaça.
Romèu-e-Julieta_WEB	Que non permet tant indigna traïcion era santetat deth mèn amor.
Romèu-e-Julieta_WEB	Qu’usclen es mies vertadères lèrmes , qu’usclen es mèns uelhs (qu’abans s’estofauen) se tau eretgia cometen.
Romèu-e-Julieta_WEB	I pòt auer ua auta causa mès beròia qu’era?
Romèu-e-Julieta_WEB	Eth solei, qu’ac ve tot, non l’a vist dempús era creacion deth mon.
Romèu-e-Julieta_WEB	Es tòns uelhs non ven senon çò que les agrade.
Romèu-e-Julieta_WEB	Que vas a pesar ara ena tua balança a ua hemna mès beròia qu’aguesta, e veiràs se com era tua senhora pèrd es quirats deth sòn pes, en comparèr damb era.
Romèu-e-Julieta_WEB	I anarè, mès que non voi veir tau causa, senon gaudir ena contemplacion deth mèn cèu.
Romèu-e-Julieta_WEB	Hilhuquèra, a on ei era mia hilha?
Romèu-e-Julieta_WEB	Que vengue ena mia ajuda era paciéncia qu’è demostrat pendent dotze ans.
Romèu-e-Julieta_WEB	Que ja la cridè.
Romèu-e-Julieta_WEB	Va, Anhèth!
Romèu-e-Julieta_WEB	Va, Parpalhòla!.
Romèu-e-Julieta_WEB	Mon Diu.
Romèu-e-Julieta_WEB	A on deu èster aguesta mainada?
Romèu-e-Julieta_WEB	Va, Julieta…
Romèu-e-Julieta_WEB	Qui me cride?
Romèu-e-Julieta_WEB	Ta mair.
Romèu-e-Julieta_WEB	Senhora, que sò aciu.
Romèu-e-Julieta_WEB	Didetz-me se qué se passe?
Romèu-e-Julieta_WEB	Se passe que…
Romèu-e-Julieta_WEB	Hilhuquèra, dèisha-mos soletes ua estona…
Romèu-e-Julieta_WEB	Mès, non, demora-te.
Romèu-e-Julieta_WEB	Voi qu’entenes era nòsta convèrsa.
Romèu-e-Julieta_WEB	Era mia hilha qu’ei en ua edat decisiua.
Romèu-e-Julieta_WEB	Plan que òc.
Romèu-e-Julieta_WEB	Non me’n brembi de quina edat a exactaments.
Romèu-e-Julieta_WEB	Encara non a complit es catorze.
Romèu-e-Julieta_WEB	Quan arribe eth dia des Angels?
Romèu-e-Julieta_WEB	D’aciu dues setmanes.
Romèu-e-Julieta_WEB	Siguen pars o impars, aguest dia, en escurir, hè Julieta es ans.
Romèu-e-Julieta_WEB	Mon Diu!
Romèu-e-Julieta_WEB	Era madeisha edat aurien era e era mia Susanna.
Romèu-e-Julieta_WEB	Mès Susanna qu’ei ja en cèu.
Romèu-e-Julieta_WEB	Non meritaua jo tanta felicitat.
Romèu-e-Julieta_WEB	Donques, tau qu’anaua dident, harà catorze ans era tarde des Angels.
Romèu-e-Julieta_WEB	Plan que les harà!
Romèu-e-Julieta_WEB	Que me’n brembi fòrça ben.
Romèu-e-Julieta_WEB	Hè onze ans, quan eth terratrèm, li treiguérem era popa.
Romèu-e-Julieta_WEB	Jamès confoni aqueth dia damb cap aute der an.
Romèu-e-Julieta_WEB	Dejós deth colomèr, seiguda ath solei, trempè eth mèn cimeron damb aloès.
Romèu-e-Julieta_WEB	Vos e eth mèn patron èretz en Mantua.
Romèu-e-Julieta_WEB	M’en brembi tan ben!
Romèu-e-Julieta_WEB	Donques òc, era pèga d’era, tastèc eth cimeron e lo trapèc tant amargant… be se’n metec de furiosa contra jo!.
Romèu-e-Julieta_WEB	Tremolaue eth colomèr!, que ja hè onze ans d’aquerò.
Romèu-e-Julieta_WEB	Ja se tenguie de pès, ja corrie… estramuncant a viatges.
Romèu-e-Julieta_WEB	Per cèrt, qu’eth dia abans s’auie hèt ua bonha en front, e eth mèn marit (que Diu l’age ena sua glòria), damb quina gràcia lheuèc ara mainada e li didec: “Vai, as queigut de bocadents?
Romèu-e-Julieta_WEB	Non queiràs atau quan te vengue eth sen. Vertat Julieta?” Òc, responec era innocenta, en tot netejar-se es lèrmes.
Romèu-e-Julieta_WEB	Eth temps que hè tornar vertats as burles.
Romèu-e-Julieta_WEB	Mil ans que viuessa, m’en brembaria d’aquerò.
Romèu-e-Julieta_WEB	Qu’ei pro.
Romèu-e-Julieta_WEB	Cara-te, se te platz.
Romèu-e-Julieta_WEB	Plan, cararè.
Romèu-e-Julieta_WEB	Que Diu te favorisque, donques qu’ès era mainada mès beròia qu’è elevat jamès.
Romèu-e-Julieta_WEB	Be ne serie de gran eth mèn plaser de veder-te maridada!
Romèu-e-Julieta_WEB	Encara non è pensat en tant aunor.
Romèu-e-Julieta_WEB	Que ja pòs pensar en maridar-te.
Romèu-e-Julieta_WEB	I a en Verona mairs de familha menores que tu, e jo madeisha n’èra quan a penes auia era tua edat.
Romèu-e-Julieta_WEB	En dues paraules, aspira ara tua man eth galhard Paris.
Romèu-e-Julieta_WEB	Era mia mainada!
Romèu-e-Julieta_WEB	Vai, quin pretendent!
Romèu-e-Julieta_WEB	S’ei que semble de cera.
Romèu-e-Julieta_WEB	Que non a flor mès polida era primauèra de Verona.
Romèu-e-Julieta_WEB	Aquerò ua flor!
Romèu-e-Julieta_WEB	Òc que n’ei de flor, certaments.
Romèu-e-Julieta_WEB	Voleria saber se l’estimaràs.
Romèu-e-Julieta_WEB	Aguesta net a de vier.
Romèu-e-Julieta_WEB	Que veiràs escrit ena sua cara tot er amor que te profèsse.
Romèu-e-Julieta_WEB	Guarda eth sòn ròstre e era armonia des sòns traits.
Romèu-e-Julieta_WEB	Es sòns uelhs serviràn de comentari ad aquerò qu’age de confús en libre dera sua persona.
Romèu-e-Julieta_WEB	Aguest libre d’amor, non religat encara, merite ua esplendida cobèrta.
Romèu-e-Julieta_WEB	Era mar qu’a estat hèta entath peish.
Romèu-e-Julieta_WEB	Tota beresa guanhe en contier ua auta beresa.
Romèu-e-Julieta_WEB	Es dauradi ornaments deth libre esmalten era daurada narracion.
Romèu-e-Julieta_WEB	Tot aquerò qu’eth age, serà tòn.
Romèu-e-Julieta_WEB	Arren perderàs en èster era sua hemna.
Romèu-e-Julieta_WEB	Arren?, que serie ua asenada sonque de pensà’c.
Romèu-e-Julieta_WEB	Poiràs arribar a estimar a Paris?
Romèu-e-Julieta_WEB	Ac pensarè, s’ei qu’eth hèt de veir predispause a estimar.
Romèu-e-Julieta_WEB	Mès era flècha des mèns uelhs solet aurà era fòrça que li prèste era aubediéncia.
Romèu-e-Julieta_WEB	Es òstes s’aprèssen.
Romèu-e-Julieta_WEB	Eth sopar ei premanit.
Romèu-e-Julieta_WEB	Vos criden.
Romèu-e-Julieta_WEB	Era senhora que hè manca.
Romèu-e-Julieta_WEB	Ena codina que son en tot díder mil molonades dera hilhuquèra.
Romèu-e-Julieta_WEB	Tot qu’ei prèst.
Romèu-e-Julieta_WEB	Vos supliqui que vengatz de seguit.
Romèu-e-Julieta_WEB	Anem ath tòn darrèr Julieta.
Romèu-e-Julieta_WEB	Eth Comde mos demore.
Romèu-e-Julieta_WEB	Gojata.
Romèu-e-Julieta_WEB	Pensa ben çò que vas a hèr.
Romèu-e-Julieta_WEB	ROMÈU, MERCUTIO, BENVOLIO, e masques damb halhes alugades.
Romèu-e-Julieta_WEB	Prononciaram eth discurs qu’auíem premanit, o entraram sense preliminars?
Romèu-e-Julieta_WEB	Arren de marregades.
Romèu-e-Julieta_WEB	Entad arren mos hè cap manca un Cupido de lhauna damb vena coma mocador e damb arc, espantaudèths de puncèles.
Romèu-e-Julieta_WEB	Entad arren repetir damb eth bohaire, damb votz paurosa, un prològ inutil.
Romèu-e-Julieta_WEB	Que mos mesuren damb eth compàs que volguen, e hescam nosati uns quants cambiaments de balh.
Romèu-e-Julieta_WEB	Datz-me ua tèda.
Romèu-e-Julieta_WEB	Que non voi barar.
Romèu-e-Julieta_WEB	Eth qu’ei ena escurina a besonh de lum.
Romèu-e-Julieta_WEB	Arren d’aquerò Romèu, te cau barar.
Romèu-e-Julieta_WEB	Plan que non.
Romèu-e-Julieta_WEB	Vosati amiatz sabates de dança, e jo sò coma tres en ua sabata, sense poder botjar-me.
Romèu-e-Julieta_WEB	Demana-li es sues ales a Cupido, e damb eres te lheuaràs dera tèrra.
Romèu-e-Julieta_WEB	Es sues flèches m’an herit de tau sòrta, qu’enquia e tot es sues plumes non son pro entà lheuar-me.
Romèu-e-Julieta_WEB	M’a estacat de tau sòrta, que non posqui passar era linha des mèns dolors.
Romèu-e-Julieta_WEB	Era pena m’estofe.
Romèu-e-Julieta_WEB	Non auries d’auer cargat damb tant de pes er amor, qu’ei plan delicat.
Romèu-e-Julieta_WEB	Delicat er amor!
Romèu-e-Julieta_WEB	Qu’ei massa dur e fòrt e punchent coma eth cardet.
Romèu-e-Julieta_WEB	S’ei dur, sigues tu dur damb eth.
Romèu-e-Julieta_WEB	Se te herís, heris-lo tu tanben e veiràs se com se da per vençut.
Romèu-e-Julieta_WEB	Balhatz-me ua masca entà caperar eth mèn ròstre.
Romèu-e-Julieta_WEB	Ua masca sus ua auta masca!
Romèu-e-Julieta_WEB	Ua tèda!
Romèu-e-Julieta_WEB	Jo, imitant era frasa deth mèn pairin, serè eth qu’amie era lum en aguest ahèr, donques qu’eth gat escaudat hug dera aigua tèba.
Romèu-e-Julieta_WEB	De nets, que toti es gats son neri, coma pro ben didie eth Comde.
Romèu-e-Julieta_WEB	Nosati te treiram d’aguest caudèr d’amor que t’escaudes.
Romèu-e-Julieta_WEB	Au, qu’era lum s’acabe!
Romèu-e-Julieta_WEB	Non, plan.
Romèu-e-Julieta_WEB	Dilhèu ac dobtes?
Romèu-e-Julieta_WEB	Tant que parlam inutilaments, se gasten es tèdes.
Romèu-e-Julieta_WEB	As talents d’entrar en balh?
Romèu-e-Julieta_WEB	Te penses qu’aquerò a bèth sens?
Romèu-e-Julieta_WEB	Qu’auí anet un sòmi.
Romèu-e-Julieta_WEB	E jo un aute aguesta net.
Romèu-e-Julieta_WEB	En qué s’està eth tòn sòmi?
Romèu-e-Julieta_WEB	Comprení era diferéncia que i a entre eth sòmi e era realitat.
Romèu-e-Julieta_WEB	En lhet se sónie facilament.
Romèu-e-Julieta_WEB	Plan que òc t’aurà visitat era reina Mab, hilhuquèra des hades.
Romèu-e-Julieta_WEB	Ei tan petita coma era agata que lutz en anèth d’un còsso.
Romèu-e-Julieta_WEB	Era sua carròça ei arrossegada per shivaus leugèrs coma atòms, e es sòns arrais son pautes de tarantèla, es correges son de vèrmes de seda, es frens d’arrais de lua: uassi de grilhs e hiu de tarantèla formen eth soriac; e un mosquit d’escura liurèa, dus còps mès petit qu’er insècte qu’era agulha subtil trè deth dit dera ociosa dauna, guide er esplendid equipatge.
Romèu-e-Julieta_WEB	Ua crospa d’aueràs forme eth coche elaborat per esquiròu; etèrna hustaria des hades.
Romèu-e-Julieta_WEB	En aguest car va passant de dia e de nets pes caps encamardats, e les hè concéber diuèrsi desirs, e va pes caps des cortesans, e les inspire vanes cortesies.
Romèu-e-Julieta_WEB	Cor pes dits des avocats, e sónien damb plaids.
Romèu-e-Julieta_WEB	Recor es pòts des daunes, e sónien damb punets.
Romèu-e-Julieta_WEB	Camine pes nassi des pretendents, e sónien qu’an artenhut un trabalh.
Romèu-e-Julieta_WEB	Foete damb era punta d’ua codena de porcèth es aurelhes deth caperan, en costar en eres saboroses gatalhèues, senhau cèrt de benefici o canongia pròcha.
Romèu-e-Julieta_WEB	S’aderís ath còth deth soldat, e li hè soniar que venç e trionfe des sòns enemics e les esgòrge damb eth sòn atròç acèr toledan enquia qu’en enténer es sons deth pròche tambor se desvelhe espaurit, prègue un parenòste, e se torne a esclipsar.
Romèu-e-Julieta_WEB	Era reina Mab qu’ei era qu’embolhe de nets es crins des shivaus, e embolhe eth peu des holets, e infècte era jaça dera candida vèrge, e desvelhe en era per prumèr còp impurs pensaments.
Romèu-e-Julieta_WEB	Qu’ei pro, Mercutio.
Romèu-e-Julieta_WEB	Non seguisques damb aguesta parlòta impertinenta.
Romèu-e-Julieta_WEB	Tu plan que lances vent e hum per aguesta boca.
Romèu-e-Julieta_WEB	Qu’arribaratz massa d’ora.
Romèu-e-Julieta_WEB	Cranhi qu’es esteles son de mala encolia, e qu’era mia mala sòrt començarà en aguesta taulejada, enquia qu’arribe era nera mòrt a talhar aguesta inutila existéncia.
Romèu-e-Julieta_WEB	Mès plan, eth pilòt deth mèn vaishèth lo saberà guidar.
Romèu-e-Julieta_WEB	Tà deuant, amics mèns.
Romèu-e-Julieta_WEB	A son de tambors.
Romèu-e-Julieta_WEB	A on pare Caceròla, que ne netege un plat, ne mos ajude en arren?
Romèu-e-Julieta_WEB	Dehòra es bancs.
Romèu-e-Julieta_WEB	Dehòra era veirina.
Romèu-e-Julieta_WEB	Non deishetz de uelh era plata.
Romèu-e-Julieta_WEB	Sauvatz-me un tròç de pastís.
Romèu-e-Julieta_WEB	Didetz-li ath portièr que dèishe entrar a Elena e a Susanna era molinèra.
Romèu-e-Julieta_WEB	Caceròla!
Romèu-e-Julieta_WEB	Que sò aciu, companh.
Romèu-e-Julieta_WEB	M’alègri dera vòsta arribada.
Romèu-e-Julieta_WEB	Vos conviden ath balh es leugèrs pès d’aguestes daunes.
Romèu-e-Julieta_WEB	A barar, donc, joeni.
Romèu-e-Julieta_WEB	Qui pòt resistir-se ara imperiosa temptacion?
Romèu-e-Julieta_WEB	Ne tansevolh aquera que per moninaria ditz qu’a callositats.
Romèu-e-Julieta_WEB	Sigatz planvengudi.
Romèu-e-Julieta_WEB	En d’auti tempsi tanben jo gaudia en tot desguisar- me, e díder ara aurelha des beròies, secrets qu’a viatges non les desengustauen.
Romèu-e-Julieta_WEB	Mès eth temps que s’a hèt a vier damb eth, taus flors.
Romèu-e-Julieta_WEB	M’alègri dera vòsta venguda.
Romèu-e-Julieta_WEB	Que comence era musica.
Romèu-e-Julieta_WEB	Que passen dauant es gojates!
Romèu-e-Julieta_WEB	Comence eth balh) Lum, mès lum!
Romèu-e-Julieta_WEB	Dehòra es taules!
Romèu-e-Julieta_WEB	E arren de huec, que ja hè pro calor.
Romèu-e-Julieta_WEB	Com te shaute eth balh, coquinhon!
Romèu-e-Julieta_WEB	Ua cagira entath mèn cosin, que nosati ja non èm tà dances.
Romèu-e-Julieta_WEB	Quan deishèrem era masca?
Romèu-e-Julieta_WEB	Mon Diu!
Romèu-e-Julieta_WEB	Que ja hè mès de trenta ans.
Romèu-e-Julieta_WEB	Pas tant, cosin.
Romèu-e-Julieta_WEB	Com, se hè dus ans encara non auie arribat ena majoria d’edat?
Romèu-e-Julieta_WEB	Ath sòn vailet).
Romèu-e-Julieta_WEB	Ditz-me, quina dauna ei era qu’enriquís era man d’aguest galant damb tau tresaur?
Romèu-e-Julieta_WEB	Que non la coneishi.
Romèu-e-Julieta_WEB	Era ludentor deth sòn ròstre ofense ara deth solei.
Romèu-e-Julieta_WEB	Que non se merite era tèrra tan sobeiran prodigi.
Romèu-e-Julieta_WEB	Semble entre es autes coma paloma entre agaces.
Romèu-e-Julieta_WEB	Quan acabe eth balh, m’apressarè ada era e sarrarè era sua man damb era mia.
Romèu-e-Julieta_WEB	Non siguec vertadèr eth mèn ancian amor, que jamès beresa coma aguesta vederen es mèns uelhs.
Romèu-e-Julieta_WEB	Per çò dera votz semble Montesco (ath vailet).
Romèu-e-Julieta_WEB	Hè-me a vier era espada.
Romèu-e-Julieta_WEB	Com gause aguest malapèça vier damb masca a trebolar era nòsta hèsta?
Romèu-e-Julieta_WEB	Juri pes uassi deth mèn linhatge que sense cap racacòr li vau a trèir era vida.
Romèu-e-Julieta_WEB	Per qué tanta ira, nebot mèn?
Romèu-e-Julieta_WEB	Ei Romèu?
Romèu-e-Julieta_WEB	Er infame Romèu.
Romèu-e-Julieta_WEB	Qu’ei pro, nebot.
Romèu-e-Julieta_WEB	Qu’ei un perfècte cavalièr, e tota Verona parle dera sua vertut, e encara que m’autregèsses totes es riqueses dera ciutat, jamès l’ofensaria ena mia casa.
Romèu-e-Julieta_WEB	Atau ac pensi.
Romèu-e-Julieta_WEB	Se de vertat m’estimes, bota un alègre ròstre, pr’amor qu’aguesta indignacion e aguesta guardada trebla non hèn entà ua hèsta.
Romèu-e-Julieta_WEB	Òc que hè, quan se cale ena nòsta casa tan ignòble òste.
Romèu-e-Julieta_WEB	Plan qu’ac consentiràs.
Romèu-e-Julieta_WEB	T’ac mani.
Romèu-e-Julieta_WEB	Sonque jo è era autoritat aciu.
Romèu-e-Julieta_WEB	Non mancaue arren mès!
Romèu-e-Julieta_WEB	Favor divin!
Romèu-e-Julieta_WEB	Shordar as mèns òstes laguens dera mia casa!
Romèu-e-Julieta_WEB	Formar tapatge damb eri, sonque per çò de hèr-se veir valent!
Romèu-e-Julieta_WEB	Aquerò qu’ei ua ofensa contra eth nòste linhatge.
Romèu-e-Julieta_WEB	Luenh, luenh d’aciu!
Romèu-e-Julieta_WEB	Qu’ès un rapaç incorregible.
Romèu-e-Julieta_WEB	Que te resultarà cara era tua desaubediéncia.
Romèu-e-Julieta_WEB	Au, qu’ei pro!
Romèu-e-Julieta_WEB	Es mans quietes…
Romèu-e-Julieta_WEB	Hètz a vier lums…
Romèu-e-Julieta_WEB	Jo te harè estar-te quiet.
Romèu-e-Julieta_WEB	Sonque mancarie aquerò!
Romèu-e-Julieta_WEB	A dançar, gojates!
Romèu-e-Julieta_WEB	Es mies cames s’entrementissen ena dura batalha deth mèn sobte furor e dera mia ira comprimida.
Romèu-e-Julieta_WEB	Me’n vau, pr’amor qu’aguesta ofensa que patisqui aué, a d’amiar amargantes hèus.
Romèu-e-Julieta_WEB	Cuelhent era man de Julieta) Se damb era mia man è profanat tan divin autar, desencusatz-me.
Romèu-e-Julieta_WEB	Era mia boca esfaçarà era taca, coma pelegrin rogit, damb un punet.
Romèu-e-Julieta_WEB	Eth pelegrin qu’a errat eth camin encara que semble devòt.
Romèu-e-Julieta_WEB	Eth pelegrin sonque a de punar mans de sant.
Romèu-e-Julieta_WEB	Qu’ei que non a pòts eth sant, madeish qu’eth pelegrin?
Romèu-e-Julieta_WEB	Es pòts deth pelegrin son entà pregar.
Romèu-e-Julieta_WEB	Ò, qué santa!
Romèu-e-Julieta_WEB	Que càmbien, donc, de mestièr, es mies mans e es mèns pòts.
Romèu-e-Julieta_WEB	Que prègue eth pòt e autrejatz-me çò que demani.
Romèu-e-Julieta_WEB	Eth sant enten damb serenor es supliques.
Romèu-e-Julieta_WEB	Donques entenetz-me serena tant qu’es mèns pòts prèguen, e es vòsti me purifiquen.
Romèu-e-Julieta_WEB	Enes mèns pòts quede era mèrca deth vòste pecat.
Romèu-e-Julieta_WEB	Deth pecat des mèns pòts?
Romèu-e-Julieta_WEB	Eri se n’empenaïràn damb un aute punet.
Romèu-e-Julieta_WEB	Que punatz plan santaments.
Romèu-e-Julieta_WEB	Ta mair te cride.
Romèu-e-Julieta_WEB	Qui ei sa mair?
Romèu-e-Julieta_WEB	Era senhora d’aguesta casa, dauna tan sabenta coma vertuosa.
Romèu-e-Julieta_WEB	Jo elevè ara sua hilha, que damb era hè pòc parlàuetz.
Romèu-e-Julieta_WEB	Que li cau fòrça sòs ath que volgue maridar-se damb era.
Romèu-e-Julieta_WEB	Atau, donc, ei Capuleto?
Romèu-e-Julieta_WEB	Destin enemic!
Romèu-e-Julieta_WEB	Partim, donques que s’acabe era hèsta.
Romèu-e-Julieta_WEB	Qu’ei vertat, e pro que me hè dò.
Romèu-e-Julieta_WEB	Non partigatz tan lèu, amics.
Romèu-e-Julieta_WEB	Encara vos demore un sòbri sopar.
Romèu-e-Julieta_WEB	Partitz?
Romèu-e-Julieta_WEB	Plan, donc.
Romèu-e-Julieta_WEB	Que me cau balhar-vos a toti es gràcies.
Romèu-e-Julieta_WEB	Bona net, gentilòmes.
Romèu-e-Julieta_WEB	Lutzes, lutzes aciu!
Romèu-e-Julieta_WEB	Anem a ajaçar-mos.
Romèu-e-Julieta_WEB	Que ja ei fòrça tard, gojats.
Romèu-e-Julieta_WEB	Anem a dormir.
Romèu-e-Julieta_WEB	Hilhuquèra, te’n sabes se qui ei aguest gojat?
Romèu-e-Julieta_WEB	Er eretèr de Fiter.
Romèu-e-Julieta_WEB	E aqueth aute que ges?
Romèu-e-Julieta_WEB	Eth joen Petrucio, se non m’enganhi.
Romèu-e-Julieta_WEB	E eth que vie darrèr… aqueth que non vò dançar?
Romèu-e-Julieta_WEB	Non me’n sai.
Romèu-e-Julieta_WEB	Donques saja de saber-te’n.
Romèu-e-Julieta_WEB	E s’ei maridat, eth sepulcre serà era mia jaça de nòces.
Romèu-e-Julieta_WEB	Amor gessut der òdi, massa lèu t’è vist, sense coneisher-te!
Romèu-e-Julieta_WEB	Massa lèu t’è coneishut!
Romèu-e-Julieta_WEB	Volgue era mia sòrt que consagra eth mèn amor ath solet òme que me cau auer en òdi.
Romèu-e-Julieta_WEB	Se qué dides?
Romèu-e-Julieta_WEB	Vèrsi, que me didec un en tot dançar.
Romèu-e-Julieta_WEB	Que te criden.
Romèu-e-Julieta_WEB	Hè lèu!.
Romèu-e-Julieta_WEB	Cantant) Vedetz se com morís en pièch de Romèu era anciana passion, e com la substituís ua naua passion.
Romèu-e-Julieta_WEB	Julieta que ven a esclipsar damb era sua lum ara beresa qu’aucie d’amors a Romèu.
Romèu-e-Julieta_WEB	Eth, autant estimat coma aimant, cèrque en ua raça enemiga era sua felicitat.
Romèu-e-Julieta_WEB	Era ve, penjant d’enemic am, era èsca saborosa der amor.
Romèu-e-Julieta_WEB	Ne eth ne era pòden declarar eth sòn desir.
Romèu-e-Julieta_WEB	Mès era passion cercarà mieis e escadences entà manifestar-se.
Romèu-e-Julieta_WEB	Com è de partir d’aciu s’eth mèn còr demore en aguestes tàpies e eth mèn còs inèrt vie a cercar eth sòn centre?
Romèu-e-Julieta_WEB	Romèu, cosin mèn!
Romèu-e-Julieta_WEB	Solide se l’a remetut eth sen e se n’a anat a ajaçar-se.
Romèu-e-Julieta_WEB	Que venguie entà aciu: l’è campat de luenh sautant era tàpia d’un uart.
Romèu-e-Julieta_WEB	Cridatz-lo, Mercutio.
Romèu-e-Julieta_WEB	Lo vau a exorcizar coma se siguesse eth diable.
Romèu-e-Julieta_WEB	Romèu, aimant asenat, esclau dera passion!
Romèu-e-Julieta_WEB	Vene en forma d’alend amorós: respon-me damb un vèrs qu’en eth solet rimen bens damb desdenhs, e a on cales ua floreta ara mair der Amor e ath mainatge cèc, que heric damb es sues flèches ath rei Cofetua, e lo hec encamardar d’ua prauba gojata.
Romèu-e-Julieta_WEB	Ves?
Romèu-e-Julieta_WEB	Non respon ne da senhaus de vida.
Romèu-e-Julieta_WEB	Te conjuri per çò des radiants uelhs, e per çò der espaciós front, e per çò des roiencs pòts, e peth brèu pè e es plies cueishes de Rosalia, que campes damb era tua vertadèra forma.
Romèu-e-Julieta_WEB	S’emmaliciarà, se t’enten.
Romèu-e-Julieta_WEB	Ja veiràs com non: s’emmaliciarie, se m’entestèssa a embarrar a un dimòni en cercle dera sua dauna, pr’amor de qué era lo conjurèsse, mès ara veiràs se com non s’emmalície damb tan santa e justa invocacion, coma n’ei eth nòm dera sua aimada.
Romèu-e-Julieta_WEB	Seguis-me; que s’aurà amagat entre aguestes arrames entà passar era net.
Romèu-e-Julieta_WEB	Er amor, coma qu’ei cèc, cèrque tenèbres.
Romèu-e-Julieta_WEB	Se siguesse cèc, mancarie lèu tostemp era sua balestada.
Romèu-e-Julieta_WEB	Bona net.
Romèu-e-Julieta_WEB	Romèu.
Romèu-e-Julieta_WEB	Me’n vau a ajaçar, pr’amor qu’era èrba ei massa hereda entà dormir.
Romèu-e-Julieta_WEB	Partim ja?
Romèu-e-Julieta_WEB	Partim.
Romèu-e-Julieta_WEB	Entà qué entestar-se a cercar ad aqueth que non vò èster trapat?
Romèu-e-Julieta_WEB	Qué ben s’en burle deth dolor des auti, aqueth que jamès sentec dolors!
Romèu-e-Julieta_WEB	Eth solei que ges ja pes balcons d’Orient?
Romèu-e-Julieta_WEB	Ges, beròi solei, e aucís d’enveja damb es tòns arrais ara lua, que s’està palla e uelhimacada pr’amor qu’era tua beresa venç a quinsevolh ninfa deth tòn cor.
Romèu-e-Julieta_WEB	Plan per aquerò se vestís de color auriò.
Romèu-e-Julieta_WEB	Be n’ei de pèc eth que s’orne damb es sues gales passides!
Romèu-e-Julieta_WEB	Qu’ei era mia vida, qu’ei eth mèn amor que campe!
Romèu-e-Julieta_WEB	Com li poiria jo díder qu’ei senhora dera mia amna?
Romèu-e-Julieta_WEB	Arren me didec.
Romèu-e-Julieta_WEB	Mès qu’ei parièr.
Romèu-e-Julieta_WEB	Es sòns uelhs parlauen, e jo responerè.
Romèu-e-Julieta_WEB	Mès quina gausardaria ei era mia, se non me didec arren!
Romèu-e-Julieta_WEB	Es dues esteles mès polides deth cèu li supliquen que les substituisque pendent era sua abséncia.
Romèu-e-Julieta_WEB	S’es sòns uelhs ludessen coma astres en cèu, serie pro era sua lum entà estofar as auti coma era lum deth solei aucís ara d’ua tèda.
Romèu-e-Julieta_WEB	Tau torrent de lum brotoarie des sòns uelhs, que harie desvelhar-se as audèths en plia net, e entonar era sua cançon coma s’auesse arribat era auròra!
Romèu-e-Julieta_WEB	Ara bote era sua man ena maishera.
Romèu-e-Julieta_WEB	Qui la podesse tocar coma eth gant que la capère?
Romèu-e-Julieta_WEB	Ai de jo!
Romèu-e-Julieta_WEB	Qu’a parlat!
Romèu-e-Julieta_WEB	Torni a enténer era sua votz.
Romèu-e-Julieta_WEB	Àngel d’amor que te m’apareishes ath miei dera net, coma nonci des cèus ara estabosida vista des mortaus qu’enludernadi la ven trauessar damb rapid vòl es esfères, e calar-se enes ales des bromes!
Romèu-e-Julieta_WEB	Romèu, Romèu!
Romèu-e-Julieta_WEB	Per qué ès Romèu?
Romèu-e-Julieta_WEB	Per qué non renègues deth nòm de ta pair e de ta mair?
Romèu-e-Julieta_WEB	E se non as vam entà tant, estima-me, e non m’aurè per Capuleto.
Romèu-e-Julieta_WEB	Qué posqui hèr; seguir-la d’aurelha o parlar jo?
Romèu-e-Julieta_WEB	Que non ès tu eth mèn enemic.
Romèu-e-Julieta_WEB	Que n’ei eth nòm de Montesco, qu’amies.
Romèu-e-Julieta_WEB	E qué vò díder Montesco?
Romèu-e-Julieta_WEB	Non ei pè, ne man, ne braç, ne ròstre, ne cap tròç dera natura umana.
Romèu-e-Julieta_WEB	Per qué non cuelhes un aute nòm?
Romèu-e-Julieta_WEB	Era ròsa non deisharie d’èster ròsa e d’espàrger era sua flaira encara que se cridèsse de ua auta manèra.
Romèu-e-Julieta_WEB	Dera madeisha manèra, eth mèn estimat Romèu, encara qu’amièsse un aute nòm, sauvarie totes es bones qualitats dera sua amna, que non li vien per eretatge.
Romèu-e-Julieta_WEB	Dèisha eth tòn nòm, Romèu, e en lòc deth tòn nòm, que non ei arren substanciau, cuelh tota era mia amna.
Romèu-e-Julieta_WEB	Se cuelhi era tua paraula, crida-me eth tòn aimant, e crederè que me sò batiat de nauèth, e qu’è perdut eth nòm de Romèu.
Romèu-e-Julieta_WEB	E qui ès tu que, ath miei des ombres dera net, vies tà suspréner es mèns secrets?
Romèu-e-Julieta_WEB	Que non sai de cèrt eth mèn nòm, donques que tu as en òdi aguest nòm, e se jo podessa, l’arrincaria deth mèn pièch.
Romèu-e-Julieta_WEB	Que son pòques, encara, es paraules qu’è entenut d’aguesta boca, e, ça que la, te reconeishi.
Romèu-e-Julieta_WEB	Qu’ei que non ès Romèu?
Romèu-e-Julieta_WEB	Qu’ei que non ès dera familha des Montesqui?
Romèu-e-Julieta_WEB	Non serè ne ua causa ne era auta, àngel mèn, se quinsevolh des dues te shòrde.
Romèu-e-Julieta_WEB	Com as vengut enquia aciu, e entà qué?
Romèu-e-Julieta_WEB	Es parets d’aguest jardin son nautes e dificiles d’escalar, e aciu poiràs estramuncar damb era mòrt, en èster qui ès, se bèth parent mèn te trapèsse.
Romèu-e-Julieta_WEB	Es parets les sautè damb es ales que me balhèc er amor, qu’ada eth non se resistissen encara es paredaus dera ròca.
Romèu-e-Julieta_WEB	Ne tansevolh cranhi as tòns parents.
Romèu-e-Julieta_WEB	Se te trapen t’auciràn.
Romèu-e-Julieta_WEB	Mès omicides son es tòns uelhs, divessa mia, qu’es espades de vint parents tòns.
Romèu-e-Julieta_WEB	Guarda-me sense racacòr, e eth mèn còs se harà invulnerable.
Romèu-e-Julieta_WEB	Jo daria un mon entà que non te desnishèssen.
Romèu-e-Julieta_WEB	D’eri me defen eth vel tenebrós dera net.
Romèu-e-Julieta_WEB	Que voi mès morir enes sues mans, estimant-me tu, qu’evitar-les e sauvar-me d’eri quan me manque eth tòn amor.
Romèu-e-Julieta_WEB	E qui te guidèc enquia aciu.
Romèu-e-Julieta_WEB	Er amor que me didec a on demoraues.
Romèu-e-Julieta_WEB	D’eth me conselhè, eth guidèc es mèns uelhs que jo l’auia autrejat.
Romèu-e-Julieta_WEB	Sense èster navegaire, te juri que navegaria enquiara plaja mès luenhana des mars per çò de conquistar jòia tan preciosa.
Romèu-e-Julieta_WEB	S’eth mantèl dera net non me caperèsse, eth rubor de vèrge pujarie enes mies caròles, rebrembant es paraules qu’aguesta net m’as entenut.
Romèu-e-Julieta_WEB	En vaganaut voleria corregir-les o desmentir-les.Vanes resisténcies!
Romèu-e-Julieta_WEB	M’estimes?
Romèu-e-Julieta_WEB	Sai que me dideràs que òc, e que jo te crederè.
Romèu-e-Julieta_WEB	E totun aquerò, poiries mancar ath tòn jurament, pr’amor que diden que Jove se n’arrís des perjurs des aimants.
Romèu-e-Julieta_WEB	Que t’estimi fòrça, Montesco, fòrça e non m’ages per leugèra, mèsalèu vau a èster mès fèrma e constanta qu’aqueres que semblen desdenhoses pr’amor que son astutes.
Romèu-e-Julieta_WEB	Te vau a cohessar qu’auria sauvat mès dissimulacion damb tu, se non m’auesses entenut aqueres paraules que, sense pensà’c jo, revelèren tot er amor deth mèn còr.
Romèu-e-Julieta_WEB	Perdona-me, e non jutges leugeresa aguest render-me tan lèu.
Romèu-e-Julieta_WEB	Era solitud dera net qu’ac a costat.
Romèu-e-Julieta_WEB	T’ac juri, estimada mia, pes arrais dera lua qu’argenten era copa d’aguesti arbes.
Romèu-e-Julieta_WEB	Non jures pera lua, qu’en sòn rapid movement càmbie d’aspècte cada mes.
Romèu-e-Julieta_WEB	Non sigue que vages a imitar era sua inconstància.
Romèu-e-Julieta_WEB	Donques per qué jurarè?
Romèu-e-Julieta_WEB	Non hèsques cap jurament.
Romèu-e-Julieta_WEB	S’un cas, jura per tu madeish, pera tua persona qu’ei eth diu qu’adòri e qu’en eth me cau creir.
Romèu-e-Julieta_WEB	Pro qu’eth huec deth mèn amor…!
Romèu-e-Julieta_WEB	Non jures.
Romèu-e-Julieta_WEB	Ara que m’aumplís d’alegria veder-te, non voi aguesta net enténer taus promeses que semblen violentes e massa rapides.
Romèu-e-Julieta_WEB	Que son coma er arrai que s’escandís, a penes apareish.
Romèu-e-Julieta_WEB	Aluenha-te ara: dilhèu quan tornes s’aurà ja daurit, encoratjat pes brises der ostiu, eth capurèth d’aguesta flor.
Romèu-e-Julieta_WEB	Adishatz, e volgue Diu qu’alende en tòn pièch tan doça cauma coma en mèn!
Romèu-e-Julieta_WEB	E non m’autreges mès consolacion qu’aguesta?
Romèu-e-Julieta_WEB	E quina auta te posqui autrejar aguesta net?
Romèu-e-Julieta_WEB	Era tua fe pera mia.
Romèu-e-Julieta_WEB	Abans de qué tu me la demanèsses ja te l’auia autrejat.
Romèu-e-Julieta_WEB	Mès que me hè dò non poder-la-te autrejar un aute còp.
Romèu-e-Julieta_WEB	E plan?
Romèu-e-Julieta_WEB	Qu’ei que me la voleries trèir un aute còp?
Romèu-e-Julieta_WEB	Òc, entà autrejar-la-te un aute viatge, encara qu’aquerò siguesse cobesença de un aute ben que ja tengui.
Romèu-e-Julieta_WEB	Mès era mia afogadura entà autrejar-la-te sancera ei tan prigonda e tan sense limits coma es abismes dera mar.
Romèu-e-Julieta_WEB	Guaire mès autregi, mès voleria autrejar-te!..
Romèu-e-Julieta_WEB	Mès qu’enteni bronit laguens.
Romèu-e-Julieta_WEB	Adishatz!
Romèu-e-Julieta_WEB	Non enganhes era mia esperança…
Romèu-e-Julieta_WEB	Hilhuquèra, que ja vau…
Romèu-e-Julieta_WEB	Sauva-me fidelitat, Montesco mèn.
Romèu-e-Julieta_WEB	Demora un instant, que torni de seguit.
Romèu-e-Julieta_WEB	Net, deliciosa net!
Romèu-e-Julieta_WEB	Sonque cranhi que, per èster de net, non se passe tot aquerò en un deliciós sòmi.
Romèu-e-Julieta_WEB	Pistant un aute còp ena hièstra) Solet te diderè dues paraules.
Romèu-e-Julieta_WEB	S’era finalitat deth tòn amor ei aunèsta, se te vòs maridar, ditz-li deman ath messatgèr que te manarè, de com e quan vòs celebrar era sagrada ceremònia.
Romèu-e-Julieta_WEB	Jo te sacrificarè era mia vida e vierè ath tòn darrèr peth mon.
Romèu-e-Julieta_WEB	Cridant laguens) Julieta!
Romèu-e-Julieta_WEB	Que ja vau…!
Romèu-e-Julieta_WEB	Mès se son tòrtes es tues intencions, te prègui que…
Romèu-e-Julieta_WEB	Que ja vau…!
Romèu-e-Julieta_WEB	Deman vierà eth messatgèr…
Romèu-e-Julieta_WEB	Julieta!
Romèu-e-Julieta_WEB	Pera glòria…
Romèu-e-Julieta_WEB	Bona net.
Romèu-e-Julieta_WEB	Non.
Romèu-e-Julieta_WEB	Com an d’èster bones sense es tòns arrais?
Romèu-e-Julieta_WEB	Er amor va ara cèrca der amor tau qu’er estudiant hug des sòns libres e er amor s’aluenhe der amor tau qu’eth mainatge que dèishe es sòns jòcs entà tornar en estudi.
Romèu-e-Julieta_WEB	Un aute còp ena hièstra) Romèu!
Romèu-e-Julieta_WEB	Romèu!
Romèu-e-Julieta_WEB	Ò, se jo auessa era votz deth caçaire de falconaria, entà cridar de luenh as falcons!
Romèu-e-Julieta_WEB	Se jo podessa parlar a crits penetrarie era mia votz enquiara tuta dera ninfa Eco, e arribarie a ensordir-la repetint eth nòm deth mèn Romèu.
Romèu-e-Julieta_WEB	Be ne sone d’agradiu er accent dera mia aimada ena tranquilla net, protectora des aimants!
Romèu-e-Julieta_WEB	Qu’ei mès doça qu’era musica en ua aurelha atentiua.
Romèu-e-Julieta_WEB	Romèu!
Romèu-e-Julieta_WEB	Amna mia!
Romèu-e-Julieta_WEB	Tàs nau.
Romèu-e-Julieta_WEB	Tà quina ora li cau vier ath mèn vailet deman?
Romèu-e-Julieta_WEB	Que non mancarà.
Romèu-e-Julieta_WEB	Es ores se me haràn sègles enquia qu’arribe aguest moment.
Romèu-e-Julieta_WEB	Sabi pas entà qué t’è cridat.
Romèu-e-Julieta_WEB	Dèisha-me demorar aciu enquia qu’ac penses!
Romèu-e-Julieta_WEB	Damb era alegria de veder-te d’apròp me desbrembarè etèrnaments de çò que pensaua en tot rebrembar era tua doça companhia.
Romèu-e-Julieta_WEB	Entà que contunhe eth tòn desbrembe non è de partir.
Romèu-e-Julieta_WEB	Que hè dia… vè-te’n.
Romèu-e-Julieta_WEB	Mès non voleria que t’aluenhèsses mès qu’eth tròç brèu que consentís aluenhar-se ar auderèth era mainada que lo tie agarrat damb ua còrda de seda, e qu’a còps lo dèishe dera man, e dempús lo recuelh ansiosa, e lo torne a deishar anar.
Romèu-e-Julieta_WEB	Pro que siguessa jo aguest audereth!
Romèu-e-Julieta_WEB	E qué voleria jo senon que ne siguesses?, encara que cranhi qu’es mies amorasses auien d’aucir-te.
Romèu-e-Julieta_WEB	Adishatz, adishatz!
Romèu-e-Julieta_WEB	Qu’ei trista era abséncia e tan doç er adiu que non sai se com arrincar-me des hèrs d’aguesta hièstra.
Romèu-e-Julieta_WEB	Qu’eth saunei repause enes tòns doci uelhs e era patz ena tua amna!
Romèu-e-Julieta_WEB	Pro que siguessa jo eth saunei, pro que siguessa jo era patz qu’en era dormís era tua beresa!
Romèu-e-Julieta_WEB	D’aciu vau tara cèla a on s’està eth mèn pietós confessor pr’amor de demanar-li ajuda e conselh entad aguest ahèr.
Romèu-e-Julieta_WEB	Cèla de fraire Laurenç.
Romèu-e-Julieta_WEB	Ja era auròra arrís guardant se com hug era escura net.
Romèu-e-Julieta_WEB	Ja damb es sòns arrais daure es bromes d’orient.
Romèu-e-Julieta_WEB	Que hug era net damb guiterosi pès, estramuncant e queiguent coma un embriac, en veir era lum deth solei que se desvelhe e puge en car de Titan.
Romèu-e-Julieta_WEB	Abans qu’estene era sua daurada lum, alegrant eth dia e shugant es lèrmes que vessèc era net, me cau aumplir aguest tistèr de plan flairoses flors e d’èrbes delicades.
Romèu-e-Julieta_WEB	Era tèrra qu’ei ath còp cunhèra e sepultura dera natura, e eth sòn sen elève e neurís hilhs de condicions diuèrses, mès cap tan mancat de vertut que non balhe aliment o remèdi o solaç ar òme.
Romèu-e-Julieta_WEB	Que son estranhes es vertuts que vessèc era prodiga man dera natura, en pèires, plantes e èrbes.
Romèu-e-Julieta_WEB	Non i a cap èsser inutil sus era tèrra, per vil e menspredós que semble.
Romèu-e-Julieta_WEB	Ath contrari, er èsser mès nòble se se tie damb mala fin, ei dolent e abominable.
Romèu-e-Julieta_WEB	Eth ben madeish se càmbie en mau e eth valor en vici, quan non se tie entà ua fin vertuosa.
Romèu-e-Julieta_WEB	En aguesta flor que nèish dormissen amagadi, ath còp, medecina e podom, es dus nèishen dera madeisha origina, e era sua flaira comunique deleit e vida as sentits, mès se s’aplique enes pòts, aguesta madeisha flor tant amorosa aucís eth sentit.
Romèu-e-Julieta_WEB	Atau ei era amna umana, dus monarques règnen en era, un era umilitat, er aute era passion; quan aguesta predomine, un vèrme rosigador consumís era planta.
Romèu-e-Julieta_WEB	Bon dia, pair.
Romèu-e-Julieta_WEB	Que Diu t’age.
Romèu-e-Julieta_WEB	Qui me salude damb doces paraules, a punta de dia?
Romèu-e-Julieta_WEB	Lheuat e ad aguestes ores, hè veir, plan, intranquillitat de consciéncia, hilh mèn.
Romèu-e-Julieta_WEB	Enes vistons des ancians s’estan es suenhs velhadors, e a on règne era inquietud com i poirà auer repaus?
Romèu-e-Julieta_WEB	Mès ena jaça a on repause era joenesa, autrú a tota pena e dòu, bohe enes membres deliciosa cauma en mofle saunei.
Romèu-e-Julieta_WEB	Era tua visita tan doriua me hè veir que quauqua trista escadença te hè abandonar tan lèu eth lhet.
Romèu-e-Julieta_WEB	E se non… serà qu’as passat era net desvelhat.
Romèu-e-Julieta_WEB	Qu’ei aquerò, e repausè mielhor que dormint!
Romèu-e-Julieta_WEB	Que Diu te perdone.
Romèu-e-Julieta_WEB	Sigueres damb Rosalia?
Romèu-e-Julieta_WEB	Damb Rosalia?
Romèu-e-Julieta_WEB	Que ja eth sòn nòm non sone doç enes mies aurelhes, ne pensi ja en sòn amor.
Romèu-e-Julieta_WEB	Que hès ben.
Romèu-e-Julieta_WEB	Alavetz, a on sigueres?
Romèu-e-Julieta_WEB	T’ac vau a díder sense trebucs.
Romèu-e-Julieta_WEB	Ena hèsta des nòsti enemics es Capuleti, a on ath còp herí e siguí herit.
Romèu-e-Julieta_WEB	Solet es tues mans poiràn guarir a un e ar aute contendent.
Romèu-e-Julieta_WEB	E damb aquerò veiràs que non sauvi racacòr ath mèn adversari, donques que prègui per eth coma se siguesse eth mèn amic.
Romèu-e-Julieta_WEB	Donques te diderè en dues paraules que sò encamardat dera hilha deth nòble Capuleto, e qu’era me correspon damb madeish amor.
Romèu-e-Julieta_WEB	Que ja ei tot concertat, sonque manque que vos bendigatz aguesta union.
Romèu-e-Julieta_WEB	Dempús vos diderè, mès peth menut, a on e com mos coneishérem e mos jurèrem constància etèrna.
Romèu-e-Julieta_WEB	Ara çò que mos cau ei que mos maridetz de seguit.
Romèu-e-Julieta_WEB	Per vida deth mèn pair sant Francesc!
Romèu-e-Julieta_WEB	Guaire lèu desbremberes a Rosalia, qu’en era auies abans eth tòn amor!
Romèu-e-Julieta_WEB	Er amor des joeni nèish des uelhs e non deth còr.
Romèu-e-Julieta_WEB	Guaire ploreres per Rosalia!
Romèu-e-Julieta_WEB	Encara non a shugat eth solei es bugassi des tòns plors.
Romèu-e-Julieta_WEB	Encara ressonen enes mies aurelhes es tòns planhs.
Romèu-e-Julieta_WEB	Encara se pòt veir en tòn ròstre es tralhes d’ancianes lèrmes.
Romèu-e-Julieta_WEB	Non didies qu’ère mès beròia e gentila que deguna?
Romèu-e-Julieta_WEB	E ara l’as mudat.
Romèu-e-Julieta_WEB	E dempús acusatz d’inconstantes as hemnes!
Romèu-e-Julieta_WEB	Com cercatz fermetat en eres, se vosati les balhatz er exemple de desbrembar?
Romèu-e-Julieta_WEB	Mès vos, qu’ei que non reprovàuetz eth mèn amor damb Rosalia?
Romèu-e-Julieta_WEB	E non me didéretz que hèssa tot çò possible entà estofar aguest amor?
Romèu-e-Julieta_WEB	Non vos emmalicietz damb jo, pr’amor qu’era mia senhora m’estime autant coma jo ada era e respon damb eth sòn amor ath mèn, e era auta non.
Romèu-e-Julieta_WEB	Qu’ei que Rosalia dilhèu endonvièsse era leugeresa deth tòn amor.
Romèu-e-Julieta_WEB	Vene damb jo, inconstant gojat.
Romèu-e-Julieta_WEB	Jo t’ajudarè a arténher çò que desires entà qu’aguesta nòça sigue ligam d’amistat qu’escandisque era rancura des vòstes familhes.
Romèu-e-Julieta_WEB	Va, donc, sense pòsa.
Romèu-e-Julieta_WEB	Anem tot doç entà non estramuncar.
Romèu-e-Julieta_WEB	A on ei Romèu?
Romèu-e-Julieta_WEB	Venguec anet ena sua casa?
Romèu-e-Julieta_WEB	Ena casa de sa pair non i siguec.
Romèu-e-Julieta_WEB	Atau m’ac a dit eth sòn vailet.
Romèu-e-Julieta_WEB	Mon Diu!
Romèu-e-Julieta_WEB	Teobaldo, eth cosin de Capuleto, l’a escrit ua carta ath pair de Romèu.
Romèu-e-Julieta_WEB	Solide serà un panèu de desfiament.
Romèu-e-Julieta_WEB	Donques Romèu solide fòrça que responerà.
Romèu-e-Julieta_WEB	Toti es que saben escríuer pòden respóner a ua carta.
Romèu-e-Julieta_WEB	Voi díder que Romèu saberà tractar coma cau ath patron dera carta.
Romèu-e-Julieta_WEB	Praube Romèu!
Romèu-e-Julieta_WEB	Aguesta ròia e palla mainada l’a trauessat eth còr a estocades, l’a trespassat es aurelhes damb ua cançon d’amor, e eth centre dera amna damb es amples flèches deth volaire Cupido…
Romèu-e-Julieta_WEB	E poirà, eth, resistir a Teobaldo?
Romèu-e-Julieta_WEB	Per qué?
Romèu-e-Julieta_WEB	Qui ei Teobaldo?
Romèu-e-Julieta_WEB	Quauquarren mès qu’eth rei des gats; qu’ei eth mielhor e mès adreit escrimaire.
Romèu-e-Julieta_WEB	Manège era espada coma tu era lengua, sauvant temps, distància e compàs.
Romèu-e-Julieta_WEB	Gran talhador de robetes.
Romèu-e-Julieta_WEB	E qué vos díder damb tot aquerò?
Romèu-e-Julieta_WEB	Mala bèstia s’avale ad aguesti naui elegants qu’an vengut damb gèsti e cortesies a reformar es nòsti ancians costums.
Romèu-e-Julieta_WEB	Ò, peguetat insigna!
Romèu-e-Julieta_WEB	Aciu qu’as a Romèu!
Romèu-e-Julieta_WEB	Aciu qu’as a Romèu!
Romèu-e-Julieta_WEB	Plan desafilada amie era amna.
Romèu-e-Julieta_WEB	Que non ès ne pebe ne huec.
Romèu-e-Julieta_WEB	Ò matèria digna des vèrsi de Petrarca!
Romèu-e-Julieta_WEB	Comparada damb eth sòn amor Laura qu’ère ua sirventa, sonque qu’auec mielhor poèta que la celebrèsse.
Romèu-e-Julieta_WEB	Dido ua gojata, Cleopatra ua gitana, Hero e Elena dues putes, e Ciste, a maugrat des sòns neri uelhs, non poirie competir damb era sua.
Romèu-e-Julieta_WEB	Bon jour, senhor Romèu.
Romèu-e-Julieta_WEB	Ei ua salutacion francesa que correspon as vòstes cauces franceses.
Romèu-e-Julieta_WEB	Anet mos deishères nau de tot dera lua.
Romèu-e-Julieta_WEB	Qué dides de deishar-vos naut de tot dera lua?
Romèu-e-Julieta_WEB	Que te dideres adiu ara francesa.
Romèu-e-Julieta_WEB	Ac entenes ara?
Romèu-e-Julieta_WEB	Perdon, Mercutio.
Romèu-e-Julieta_WEB	Qu’auia bèra causa entà hèr, e non i auie temps entà cortesies.
Romèu-e-Julieta_WEB	De sòrta que tu tanben as cortesies a viatges e doblegues es jolhs?
Romèu-e-Julieta_WEB	Atau, donc, non sò descortés, pr’amor qu’aquerò ei hèr genuflexions.
Romèu-e-Julieta_WEB	Qu’as rason.
Romèu-e-Julieta_WEB	Mès aquerò que parlàuem ei cortesia, non genuflexion.
Romèu-e-Julieta_WEB	Qu’ei que jo sò era flor dera cortesia.
Romèu-e-Julieta_WEB	Per qué non dides era flor e era pinta?
Romèu-e-Julieta_WEB	Pr’amor qu’era flor te la dèishi a tu.
Romèu-e-Julieta_WEB	Cara-te, pèc!
Romèu-e-Julieta_WEB	Ara que t’arreconeishi: ès Romèu, eth nòste ancian e bon amic.
Romèu-e-Julieta_WEB	E non ei milhor açò qu’anar de lamentacions exotiques?
Romèu-e-Julieta_WEB	Qu’ères fòrça pèc damb aguest amor asenat.
Romèu-e-Julieta_WEB	Guarda, guarda.
Romèu-e-Julieta_WEB	E son dus: ua jupa e un burat.
Romèu-e-Julieta_WEB	Pèir!
Romèu-e-Julieta_WEB	Qué?
Romèu-e-Julieta_WEB	Hè-me a vier eth ventalh.
Romèu-e-Julieta_WEB	Bon dia, senhors.
Romèu-e-Julieta_WEB	Bona tarde, beròia dauna.
Romèu-e-Julieta_WEB	Qu’ei qu’auem arribat tath ser?
Romèu-e-Julieta_WEB	Non, mès era man lasciua deth relòtge senhale es dotze.
Romèu-e-Julieta_WEB	Jesús, quin òme!
Romèu-e-Julieta_WEB	Plan ben dit.
Romèu-e-Julieta_WEB	Entà que metèsse a pèrder era sua òbra.
Romèu-e-Julieta_WEB	Jo ac posqui díder, e per cèrt, aguest joen serà ja mès vielh quan lo trapetz que quan començàuetz a cercar-lo.
Romèu-e-Julieta_WEB	Jo que sò Romèu, a manca de un aute mès joen.
Romèu-e-Julieta_WEB	Ac dides de vertat?
Romèu-e-Julieta_WEB	Atau, donc, a manca de un aute mielhor, vos semble joen?
Romèu-e-Julieta_WEB	Se reauments ètz Romèu, vos è de díder en secret ua paraula.
Romèu-e-Julieta_WEB	Dilhèu volerà citar-lo entad aguesta net.
Romèu-e-Julieta_WEB	Ei dilhèu ua gaudimèla, ua gaudimela?…
Romèu-e-Julieta_WEB	L’è trapat!…
Romèu-e-Julieta_WEB	Qué ei çò qu’as trapat?
Romèu-e-Julieta_WEB	Que vieram aquiu tà dinar.
Romèu-e-Julieta_WEB	Que vierè a amassar-me damb vosati.
Romèu-e-Julieta_WEB	Adishatz, beròia vielha; beròia, beròia, beròia.
Romèu-e-Julieta_WEB	Laudat sigue Diu, que se n’anèc aguest.
Romèu-e-Julieta_WEB	Romèu) se qui ei aguest pèc, tan vantat des sues galejades?
Romèu-e-Julieta_WEB	Hilhuquèra, qu’ei un amic mèn que s’escote ada eth madeish e l’agrade d’arrir damb es sues galejades, e que parle mès en ua ora que çò qu’entenes tu en un mes.
Romèu-e-Julieta_WEB	Donques se gause parlar mau de jo, que m’ac pagarà, encara que venguen ena sua ajuda uns auti vint dera sua classa.
Romèu-e-Julieta_WEB	E se jo madeisha non posqui, d’auti treiràn era cara en per de jo.
Romèu-e-Julieta_WEB	Plan que òc.
Romèu-e-Julieta_WEB	Eth plan pèc!
Romèu-e-Julieta_WEB	Dilhèu se pense que jo sò ua hemna d’aguestes?…
Romèu-e-Julieta_WEB	E tu (a Pèir) qu’ès aquiu tan tranquil e dèishes que quinsevolh m’insulte.
Romèu-e-Julieta_WEB	Jo non è vist qu’arrés vos insultèsse, donques que s’ac auessa vist, non m’estaria ua menuta a trèir era espada.
Romèu-e-Julieta_WEB	Arrés me guanhe en valor quan era mia causa ei justa, e quan me favorís era lei.
Romèu-e-Julieta_WEB	Mon Diu!
Romèu-e-Julieta_WEB	Encara sò anutjada e me tremòlen es carns…
Romèu-e-Julieta_WEB	Ua soleta paraula, cavalièr.
Romèu-e-Julieta_WEB	Coma vos didia, era mia senhoreta me mane damb un encargue entà vos.
Romèu-e-Julieta_WEB	Que non vos vau a repetir tot çò que m’a dit.
Romèu-e-Julieta_WEB	Mès s’eth vòste in ei enganhar-la, plan que òc que serà causa indigna, pr’amor qu’era mia senhoreta ei ua gojata joena, e enganhar-la serie ua mala òbra, e non aurie perdon de Diu.
Romèu-e-Julieta_WEB	Hilhuquèra, li pòs jurar ara tua senhora que…
Romèu-e-Julieta_WEB	Plan, plan, atau l’ac diderè, e s’alegrarà fòrça!…
Romèu-e-Julieta_WEB	E qué li vas a díder, s’encara non as entenut arren?
Romèu-e-Julieta_WEB	Ditz-li qu’endónvie bèra desencusa entà vier aguesta tarde a cohessar-se en convent de fraire Laurenç, e eth mos cohessarà e maridarà.
Romèu-e-Julieta_WEB	Cuelh aguest present.
Romèu-e-Julieta_WEB	Que non acceptarè ne un sò horadat, senhor mèn.
Romèu-e-Julieta_WEB	Ja te lo manarè jo.
Romèu-e-Julieta_WEB	Aguesta tarde, donc?
Romèu-e-Julieta_WEB	Que non i mancarà.
Romèu-e-Julieta_WEB	Demora-te darrèr des tàpies deth convent, e abans d’ua ora, eth mèn vailet te harà a vier ua escala de còrda entà poder jo pujar per era enquiath cim dera mia felicitat.
Romèu-e-Julieta_WEB	Adishatz e sigues-me fidèu.
Romèu-e-Julieta_WEB	Jo t’ac pagarè tot.
Romèu-e-Julieta_WEB	Es mèns rebrembes entà Julieta.
Romèu-e-Julieta_WEB	Benedit sigatz.
Romèu-e-Julieta_WEB	Ua paraula mès.
Romèu-e-Julieta_WEB	Qué, hilhuquera?
Romèu-e-Julieta_WEB	Ei de confiança eth vòste vailet?
Romèu-e-Julieta_WEB	Eth mèn vailet ei fidèu coma er aur.
Romèu-e-Julieta_WEB	Plan ben, cavalièr.
Romèu-e-Julieta_WEB	Que non i a senhoreta mès beròia qu’era mia, e se l’auéssetz coneishut de petita…
Romèu-e-Julieta_WEB	A!, per cèrt, vos cau saber que i a ena ciutat un tau Paris que de bon voler l’abordarie.
Romèu-e-Julieta_WEB	Mès era, benedida sigue era sua amna, s’estimarie mès a un grapaud lèg qu’ada eth.
Romèu-e-Julieta_WEB	A viatges me divertisqui en anutjar-la, en tot dider-li que Paris ei mielhor gojat que vos, e se vedéssetz com se bote alavetz!
Romèu-e-Julieta_WEB	Mès esblancossida qu’era cera.
Romèu-e-Julieta_WEB	Didetz-me ara: Romero e Romèu non an era madeisha letra iniciau?
Romèu-e-Julieta_WEB	Qu’ei vertat qu’ambdús comencen per R.
Romèu-e-Julieta_WEB	Aquerò qu’ei burla.
Romèu-e-Julieta_WEB	Ja sai qu’eth vòste nòm comence damb ua auta letra mens aspra…
Romèu-e-Julieta_WEB	Se vedéssetz se quini graciosi equivòcs hè damb eth vòste nòm e damb Romero!
Romèu-e-Julieta_WEB	Pro vos agradarie entener-la.
Romèu-e-Julieta_WEB	Rebrembes a Julieta.
Romèu-e-Julieta_WEB	Plan que les ac balharè mil còps.
Romèu-e-Julieta_WEB	Pèir!
Romèu-e-Julieta_WEB	Qué!
Romèu-e-Julieta_WEB	Cuelh eth ventalh e guida-me.
Romèu-e-Julieta_WEB	Qu’èren es nau quan manè ara hilhuquèra, e didec que tornarie abans de mieja ora.
Romèu-e-Julieta_WEB	Dilhèu non l’aurà trapat?
Romèu-e-Julieta_WEB	Mès òc!
Romèu-e-Julieta_WEB	Be n’ei de bastrusa e guiterosa!
Romèu-e-Julieta_WEB	Sonque eth pensament aurie d’èster nonci der amor.
Romèu-e-Julieta_WEB	Eth cor mès qu’es arrais deth solei que hèn húger es ombres des montes.
Romèu-e-Julieta_WEB	Que ja ei eth solei ena mitat dera carrèra.
Romèu-e-Julieta_WEB	Tres ores s’an passat, dempús es nau enquias dotze, e eth non torne encara.
Romèu-e-Julieta_WEB	S’era auesse sang joena e amna tornarie damb es paraules ena sua boca; mès era vielhesa qu’ei pesada coma un plom.
Romèu-e-Julieta_WEB	Gessen era Hilhuquèra e Pèir) Gràcies a Diu qu’arribe!
Romèu-e-Julieta_WEB	Hilhuquèra mia, estimada hilhuquèra…
Romèu-e-Julieta_WEB	Quines naues me hès a vier?
Romèu-e-Julieta_WEB	Parlères damb eth?
Romèu-e-Julieta_WEB	Que s’en vage Pèir.
Romèu-e-Julieta_WEB	Vè-te’n, Pèir.
Romèu-e-Julieta_WEB	E plan, hilhuquèra estimada.
Romèu-e-Julieta_WEB	Be n’estàs de trista!
Romèu-e-Julieta_WEB	Dilhèu amies males naues?
Romèu-e-Julieta_WEB	Ditz-les-me, aumens, damb cara alègra.
Romèu-e-Julieta_WEB	E se son bones, non les lances a pèrder damb aguesta guardada trebla.
Romèu-e-Julieta_WEB	Que sò plan fatigada.
Romèu-e-Julieta_WEB	Be ne son de trincadi es mèns uassi!
Romèu-e-Julieta_WEB	Ages tu es tòns uassi e jo es mies notícies!
Romèu-e-Julieta_WEB	Parla, per Diu, hilhuquèra mia.
Romèu-e-Julieta_WEB	Senhor, quina prèssa!
Romèu-e-Julieta_WEB	Demora un shinhau.
Romèu-e-Julieta_WEB	Com dides qu’ès sense alend, quan t’ei sobrèr er alend tà dider-me que non l’as?
Romèu-e-Julieta_WEB	Que te tardaries mens en tornà’c a díder qu’en dar-me es notícies.
Romèu-e-Julieta_WEB	Te les as hèt a vier bones o dolentes?
Romèu-e-Julieta_WEB	Quina bona eleccion de marit qu’as auut!
Romèu-e-Julieta_WEB	Vai, eth tau Romèu!
Romèu-e-Julieta_WEB	Encara qu’age milhor cara qu’es auti, encara ei milhor eth sòn pè e era sua man e era sua galhardia.
Romèu-e-Julieta_WEB	Non vau a díder qu’ei era flor des cortesans, mès jo sò qu’ei umil coma ua oelha.
Romèu-e-Julieta_WEB	Qu’as hèt ben, hilha!
Romèu-e-Julieta_WEB	As minjat en casa?
Romèu-e-Julieta_WEB	Cara, cara: aquerò que ja ac sabia.
Romèu-e-Julieta_WEB	Mès qué i a dera nòça?
Romèu-e-Julieta_WEB	Jesús!
Romèu-e-Julieta_WEB	Quin cap eth mèn!
Romèu-e-Julieta_WEB	Ath delà, era esquia…
Romèu-e-Julieta_WEB	Com me mortifiquen es arnelhs!
Romèu-e-Julieta_WEB	Eth tòrt qu’ei tòn que me hès caminar per aguesti endrets daurint-me era sepultura abans d’ora.
Romèu-e-Julieta_WEB	Que me hè fòrça dò des tòns maus, mès acaba de dider-me, estimada hilhuquèra, se qué te responec eth mèn amor.
Romèu-e-Julieta_WEB	A on ei era tua mair?
Romèu-e-Julieta_WEB	Era mia mair?
Romèu-e-Julieta_WEB	Aquiu laguens.
Romèu-e-Julieta_WEB	Vai, quina pregunta!
Romèu-e-Julieta_WEB	Mon Diu!
Romèu-e-Julieta_WEB	Un aute còp i vas tu madeisha entad aguestes comissions.
Romèu-e-Julieta_WEB	Mès, quina confusion!
Romèu-e-Julieta_WEB	Qué ei, a tot darrèr, çò que te didec Romèu?
Romèu-e-Julieta_WEB	Te deisharàn anar soleta a cohessar-te?
Romèu-e-Julieta_WEB	Donques aquiu madeish te maridaràs.
Romèu-e-Julieta_WEB	Vè-te’n ena cèla de fraire Laurenç.
Romèu-e-Julieta_WEB	Que ja te rogisses damb aguesta simpla naua.
Romèu-e-Julieta_WEB	Ve-te’n tath convent.
Romèu-e-Julieta_WEB	Jo vierè per un aute camin entà cercar era escala, que damb era eth tòn aimant li cau escalar eth nin der amor.
Romèu-e-Julieta_WEB	Tara cèla, donc, e jo a minjar.
Romèu-e-Julieta_WEB	E jo entara mia felicitat!
Romèu-e-Julieta_WEB	Que sigue atau, que sigue atau!
Romèu-e-Julieta_WEB	Mès per fòrça penes que venguen non seràn pro entà esbauçar era impression d’aguest moment de ventura.
Romèu-e-Julieta_WEB	Junh es nòstes mans, e se jo la posqui cridar mia, non cranherè ne tansevolh era mòrt, borrèu der amor.
Romèu-e-Julieta_WEB	Arren violent se tarde guaire: ne eth plaser ne era pena.
Romèu-e-Julieta_WEB	Eri madeishi se consumissen, coma eth huec e era povora, en tier-se.
Romèu-e-Julieta_WEB	Era excessiua doçor dera mèu embafe as pòts.
Romèu-e-Julieta_WEB	Estima, donc, damb templança.
Romèu-e-Julieta_WEB	Aciu que i é era dauna; (ges Julieta) eth sòn pè ei tan leugèr que non gastarà jamès era ròca etèrna; tan leugèra que pòt córrer sus es telaranhes sense tricar-les.
Romèu-e-Julieta_WEB	Bona tarde, reverend confessor.
Romèu-e-Julieta_WEB	Romèu te balharà es gràcies en nòm des dus.
Romèu-e-Julieta_WEB	Plan per aquerò lo sò includit ena salutacion.
Romèu-e-Julieta_WEB	Se non, pecarie, eth, d’excès de cortesia.
Romèu-e-Julieta_WEB	Ò Julieta!
Romèu-e-Julieta_WEB	S’era tua felicitat ei coma era mia e la pòs exprimir damb mès art, alègra damb es tues paraules er aire d’aguesta cramba e dèisha qu’era tua votz proclame er astre qu’aué agite era amna des dus.
Romèu-e-Julieta_WEB	Eth vertadèr amor ei mès prodig d’òbres que de paraules: mès ric ena esséncia qu’ena forma.
Romèu-e-Julieta_WEB	Solet eth praube compde eth sòn cabal.
Romèu-e-Julieta_WEB	Eth mèn tresaur ei tan gran que jo non poiria compdar ne tansevolh era mitat.
Romèu-e-Julieta_WEB	Acabem lèu.
Romèu-e-Julieta_WEB	Amic Mercutio, me pensi qu’auríem de hèr pòsa, donques que hè fòrça calor, e es Capuleti van enforismadi, e ja sabes qu’er ostiu hè a borir eth sang.
Romèu-e-Julieta_WEB	Tu qu’ès un d’aguesti òmes que quan entren en ua tauèrna, boten era espada sus era taula, coma dident “pro que non t’aja de besonh”, e dempús, as dues glopades, la trèn, sense qu’arrés les provòque.
Romèu-e-Julieta_WEB	Dides que jo sò d’aguesti?
Romèu-e-Julieta_WEB	Per qué dides aquerò?
Romèu-e-Julieta_WEB	Se n’auesse un aute coma tu, lèu vos auciríetz.
Romèu-e-Julieta_WEB	Qu’ès capable de pelejar sonque per un solet peu dera barba.
Romèu-e-Julieta_WEB	A on arrés veirie escadença de horra, tu que la ves.
Romèu-e-Julieta_WEB	Eth tòn cap qu’ei plen de luta, coma de mijò un ueu, e aquerò, qu’a còps, t’an botat eth cap mofle coma un mijò.
Romèu-e-Julieta_WEB	Lutères damb un pr’amor que te vedec en carrèr e desvelhèc ath tòn gosset qu’ère en tot dormir en solei.
Romèu-e-Julieta_WEB	E damb un sarte pr’amor qu’estreèc era sua ròba naua abans de Pasca e damb un aute pr’amor qu’estacaue es sues sabates damb cintes vielhes.
Romèu-e-Julieta_WEB	Com m’as d’ensenhar, tu, moderacion e prudéncia?
Romèu-e-Julieta_WEB	Guarda, aciu que vien es Capuleti.
Romèu-e-Julieta_WEB	Que m’ei parièr a jo, tè.
Romèu-e-Julieta_WEB	Estatz-vos près de jo, que me cau dider-les dues paraules.
Romèu-e-Julieta_WEB	Que voleria parlar damb un de vosati.
Romèu-e-Julieta_WEB	Sonque parlar?
Romèu-e-Julieta_WEB	Gentilòme, que non deisharè de foter-lo s’ei que i a motiu.
Romèu-e-Julieta_WEB	E non podetz trapar un motiu sense que vo l’autregen?
Romèu-e-Julieta_WEB	Mercutio, tu es d’acòrd damb Romèu.
Romèu-e-Julieta_WEB	D’acòrd!
Romèu-e-Julieta_WEB	Te penses qu’èm musicians?
Romèu-e-Julieta_WEB	Donques encara que ne sigam, non ages cap de dobte de qué en aguesta ocasión vam a desacordar.
Romèu-e-Julieta_WEB	Jo te harè dançar damb eth mèn arc de violin.
Romèu-e-Julieta_WEB	D’acòrd!
Romèu-e-Julieta_WEB	Mon Diu!
Romèu-e-Julieta_WEB	Qu’em entre gent.
Romèu-e-Julieta_WEB	Qu’an es uelhs entad aquerò.
Romèu-e-Julieta_WEB	Adishatz, senhor.
Romèu-e-Julieta_WEB	Aciu que i é eth domaisèl que cercàuem.
Romèu-e-Julieta_WEB	Demora jo aciu madeish s’aguest amie es colors deth vòste linhatge.
Romèu-e-Julieta_WEB	Encara que solide vos seguirà entath camp, e plan per aquerò lo cridatz domaisèl.
Romèu-e-Julieta_WEB	Romèu, solet ua paraula me dèishe díder er òdi que te tengui.
Romèu-e-Julieta_WEB	Teobaldo, taus rasons è entà estimar-te que me hèn perdonar enquia e tot era barbara grossieretat d’aguesta salutacion.
Romèu-e-Julieta_WEB	Jamès è estat infame.
Romèu-e-Julieta_WEB	Que non me coneishes.
Romèu-e-Julieta_WEB	Adishatz.
Romèu-e-Julieta_WEB	Gojat imbèrbe, non sages de desencusar es afronts que m’as hèt.
Romèu-e-Julieta_WEB	Jamès te sò afrontat.
Romèu-e-Julieta_WEB	T’ac digui damb jurament.
Romèu-e-Julieta_WEB	Ath contrari, aué t’estimi mès que jamès e dilhèu te’n sàpies lèu lèu dera rason d’aguesta afeccion.
Romèu-e-Julieta_WEB	Vè-te’n en patz, brave Capuleto, nòm qu’estimi autant coma eth mèn.
Romèu-e-Julieta_WEB	Quina covardia mès estranha!
Romèu-e-Julieta_WEB	Qu’ac decidisquen es estocades.
Romèu-e-Julieta_WEB	Qué vòs de jo?
Romèu-e-Julieta_WEB	Rei des gats, sonque voi ua des tues sèt vides, e dempús pataquejar-te a còps es autes sies.
Romèu-e-Julieta_WEB	Vòs tirassar des aurelhes era tua espada e trèir-la dera gaina?
Romèu-e-Julieta_WEB	Au, lèu, pr’amor que se non, era mia t’escauharà es tues aurelhes abans que la trèigues.
Romèu-e-Julieta_WEB	Que sò damb tu.
Romèu-e-Julieta_WEB	Pòs-te, amic Mercutio.
Romèu-e-Julieta_WEB	Tà dauant, gentilòme.
Romèu-e-Julieta_WEB	Mostratz-me aguesta arrestada (se pelegen).
Romèu-e-Julieta_WEB	Trè era espada, Benvolio.
Romèu-e-Julieta_WEB	Separem-les!
Romèu-e-Julieta_WEB	Quina vergonha, gentilòmes!
Romèu-e-Julieta_WEB	Escotatz, Teobaldo!
Romèu-e-Julieta_WEB	Escota, Mercutio!
Romèu-e-Julieta_WEB	Pro, Teobaldo e Mercutio!
Romèu-e-Julieta_WEB	Que m’an mau herit.
Romèu-e-Julieta_WEB	Malapèsta a Capuleti e Montesqui!
Romèu-e-Julieta_WEB	T’an herit?
Romèu-e-Julieta_WEB	Ua espeladura, arren mès, ua espeladura, mès qu’a besonh de garison.
Romèu-e-Julieta_WEB	A on ei eth mèn page entà que me cèrque a un cirurgian?
Romèu-e-Julieta_WEB	Non te cau pòur.
Romèu-e-Julieta_WEB	Dilhèu era herida serà lèugèra.
Romèu-e-Julieta_WEB	Que non ei tan prigonda coma un putz ne tant ampla coma et lumedan d’ua glèisa, mès qu’ei pro.
Romèu-e-Julieta_WEB	Se deman preguntes per jo, me veiràs tan carat coma un mòrt.
Romèu-e-Julieta_WEB	Que ja sò marinat entar aute mon.
Romèu-e-Julieta_WEB	Mau vèrme s’avale as vòstes dues familhes.
Romèu-e-Julieta_WEB	Mon Diu!
Romèu-e-Julieta_WEB	Qu’un goseet, un arrat, un arratonh, un gat aucisque atau a un òme!
Romèu-e-Julieta_WEB	Un brigand, un coquin que pelege contra es angles e nòrmes dera escrima.
Romèu-e-Julieta_WEB	Per qué te meteres a separar-mos?
Romèu-e-Julieta_WEB	Per dejós deth tòn braç m’a herit.
Romèu-e-Julieta_WEB	Siguec damb bona intencion.
Romèu-e-Julieta_WEB	Hè-me a vier d’aciu, Benvolio, que vau a cuélher ua malagana.
Romèu-e-Julieta_WEB	Mau vèrme s’avale as dues familhes!
Romèu-e-Julieta_WEB	Ja sò ua causa poirida.
Romèu-e-Julieta_WEB	Maudita sigue era discòrdia entre es Montesqui!
Romèu-e-Julieta_WEB	Per tòrt mèn perís aguest nòble cavalièr, tan près parent deth Prince.
Romèu-e-Julieta_WEB	Que sò escarnit per Teobaldo, per Teobaldo qu’a d’èster eth mèn parent en pòc de temps.
Romèu-e-Julieta_WEB	Es tòns amors, Julieta, m’an trèt eth vam e aflaquit eth trempatge deth mèn acèr.
Romèu-e-Julieta_WEB	Que torne) Ai, Romèu!, Mercutio a mòrt!
Romèu-e-Julieta_WEB	E d’aguest dia sagnós ne neisheràn d’auti qu’aumentaràn era còpia des mèns maus.
Romèu-e-Julieta_WEB	Per aquiu torne Teobaldo.
Romèu-e-Julieta_WEB	Que torne viu e trionfant.
Romèu-e-Julieta_WEB	E Mercutio mòrt!
Romèu-e-Julieta_WEB	Hug de jo, doça temperància.
Romèu-e-Julieta_WEB	Solet era ira guide eth mèn braç.
Romèu-e-Julieta_WEB	Teobaldo, aguest mot d’infame que me balhères, jo te l’entorni ara pr’amor qu’era amna de Mercutio ei ja enes bromes cridant ara tua, e tu o jo, o es dus, mos cau seguir-lo ara fòrça.
Romèu-e-Julieta_WEB	Donques vè-te’n tu a acompanhar-lo, pèc, que damb eth anaues tostemps.
Romèu-e-Julieta_WEB	Hug, Romèu, era gent acodís e Teobaldo ei mòrt.
Romèu-e-Julieta_WEB	Non te pòses coma embadoquit.
Romèu-e-Julieta_WEB	Hug, hug.
Romèu-e-Julieta_WEB	Que sò ua trista jogalha dera sòrt.
Romèu-e-Julieta_WEB	Hug, Romèu.
Romèu-e-Julieta_WEB	Per a on aurà hujut Teobaldo, assassin de Mercutio?
Romèu-e-Julieta_WEB	Aciu que jatz mòrt Teobaldo.
Romèu-e-Julieta_WEB	Seguitz-me toti.
Romèu-e-Julieta_WEB	Ac mani en nòm deth Prince.
Romèu-e-Julieta_WEB	Entren eth Prince damb es sòns gardes, Montesqui, Capuleti, eca.
Romèu-e-Julieta_WEB	A on son es promotors d’aguesta luta?
Romèu-e-Julieta_WEB	Illustre Prince, jo que vos posqui racondar çò que se passèc.
Romèu-e-Julieta_WEB	Teobaldo!
Romèu-e-Julieta_WEB	Eth mèn nebot, hilh deth men frair!
Romèu-e-Julieta_WEB	Ò, Prince!
Romèu-e-Julieta_WEB	S’ètz just balhatz-mos sang per sang.
Romèu-e-Julieta_WEB	Ò, nebot mèn!
Romèu-e-Julieta_WEB	Ditz-me era vertat, Benvolio.
Romèu-e-Julieta_WEB	Qui comencèc era horra?
Romèu-e-Julieta_WEB	Teobaldo, que dempús moric a mans de Romèu.
Romèu-e-Julieta_WEB	En bades Romèu damb doces paraules l’exortaue ara concòrdia e li hège a vier en rebrembe es vòstes ordenances: tot aquerò damb fòrça cortesia e tranquil gèst.
Romèu-e-Julieta_WEB	Arren siguec pro tà padegar es furors de Teobaldo, que cèc d’ira, escometèc damb er acèr nud contra eth malerós Mercutio.
Romèu-e-Julieta_WEB	Mercutio lo resistís prumèr damb hèr, e hènt enlà deth sòn costat era sòrt lo vò lançar deth costat de Teobaldo.
Romèu-e-Julieta_WEB	Aguest rapiditat.
Romèu-e-Julieta_WEB	Romèu s’interpause, cridant: “Patz, patz, amics!” Darrèr dera sua lengua va eth sòn braç a interpausar-se entre es armes aucidores, mès còp sec, per dejós d’aguest braç, cale Teobaldo ua estocada que li trè era vida ath praube Mercutio; Teobaldo hug ath mès córrer, mès ath cap d’ua estona torne, e trape a Romèu qu’era sua colèra crèbe.
Romèu-e-Julieta_WEB	Se lancen coma arrais entath combat e abans de poder interpausar-me jo, què Teobaldo e hug Romèu.
Romèu-e-Julieta_WEB	Aguesta qu’ei era vertat lisa e clara, per vida de Benvolio.
Romèu-e-Julieta_WEB	CAPULETO Que non a dit era vertat.
Romèu-e-Julieta_WEB	Ei parent des Montesqui, e era afeccion que les tie l’a obligat a mentir.
Romèu-e-Julieta_WEB	Mès de vint espades se desgainèren contra eth mèn praube nebot.
Romèu-e-Julieta_WEB	Justícia, Prince.
Romèu-e-Julieta_WEB	Se Romèu aucic a Teobaldo, que morisque Romèu.
Romèu-e-Julieta_WEB	Eth aucic a Mercutio, sivans se dedusís deth raconde.
Romèu-e-Julieta_WEB	E qui demane justícia per ua sang de tan naut prètz?
Romèu-e-Julieta_WEB	Coma castic, jo lo despàtrii.
Romèu-e-Julieta_WEB	Es vòstes amnes son caperades pera ràbia, e a maugrat vòste vos è de hèr plorar era mòrt deth mèn parent.
Romèu-e-Julieta_WEB	Serè inaccessible as lèrmes e as prècs.
Romèu-e-Julieta_WEB	Non me digatz ua soleta paraula.
Romèu-e-Julieta_WEB	Que huge Romèu, pr’amor que se non hug lo cuelherà era mòrt.
Romèu-e-Julieta_WEB	Lheuatz eth cadavre.
Romèu-e-Julieta_WEB	Que non serie cleméncia perdonar ar omicida.
Romèu-e-Julieta_WEB	Corretz, corretz ena casa de Fedo, aladi shivaus deth solèi.
Romèu-e-Julieta_WEB	Eth soriac de Faeton vos lance entà cogant.
Romèu-e-Julieta_WEB	Que vengue era doça net a estèner es sòns espèssi ridèus.
Romèu-e-Julieta_WEB	Barra, ò solei, es tòns penetranti uelhs, e dèisha qu’en silenci vengue entà jo eth mèn Romèu, e, invisible, se lance enes mèns braci.
Romèu-e-Julieta_WEB	Er amor ei cèc e estime era net, e ara sua lum misteriosa hèn es sòns rendètz-vos es aimants.
Romèu-e-Julieta_WEB	Vene, majestuosa net, patrona d’umila e nera tunica, e ensenha-me a pèrder en mofle jòc, a on es vèrges empenhen era sua castetat.
Romèu-e-Julieta_WEB	Capèra damb era tua man era blossa sang qu’uscle enes mies caròles.
Romèu-e-Julieta_WEB	Vene, net, vene, Romèu, tu qu’ès era mia vida ath miei d’aguesta net, tu que dauant des sues tenèbres sembles un shinhau de nhèu sus es neres ales deth corbàs.
Romèu-e-Julieta_WEB	Vene, tenebrosa net, amiga des aimants, e entorna-me ath mèn Romèu.
Romèu-e-Julieta_WEB	E quan morisque, convertís tu cada tròç deth sòn còs en ua estela ludenta que servisque d’ornament ath tòn mantèl, tà que toti s’enamoren dera net, desenamorant-se deth solei.
Romèu-e-Julieta_WEB	Que ja è aquerit eth castèth deth mèn amor, mès encara non lo tengui.
Romèu-e-Julieta_WEB	Que ja sò venuda, mès non autrejada ath mèn senhor.
Romèu-e-Julieta_WEB	Quin dia tan long!, tan long coma era vesilha deth dimenge entath mainatge qu’a d’estrear un vestit nau.
Romèu-e-Julieta_WEB	Mès aciu que ven era mia hilhuquèra, e me harà a vier naues d’eth.
Romèu-e-Julieta_WEB	Arribe era hilhuquèra damb ua escala de còrdes) Hilhuquèra, quines naues me hès a vier?
Romèu-e-Julieta_WEB	Aguesta ei era escala que te didec Romèu?
Romèu-e-Julieta_WEB	Ai, ai, era escala!
Romèu-e-Julieta_WEB	Ai, Diu!
Romèu-e-Julieta_WEB	Qué se passe?
Romèu-e-Julieta_WEB	Per qué amies es mans crotzades?
Romèu-e-Julieta_WEB	Ai, senhora!, moric, moric.
Romèu-e-Julieta_WEB	Qu’èm perdudes.
Romèu-e-Julieta_WEB	Non i a remèdi…
Romèu-e-Julieta_WEB	Moric, l’auciren, qu’ei mòrt.
Romèu-e-Julieta_WEB	Mès ei possible en mon tau mauvestat?
Romèu-e-Julieta_WEB	En Romèu i cap.
Romèu-e-Julieta_WEB	Qui poirie pensar tau causa de Romèu?
Romèu-e-Julieta_WEB	E qui ès tu, diable, qu’atau vies a tormentar-me?
Romèu-e-Julieta_WEB	Parièr suplici que solet deu existir en lunfèrn.
Romèu-e-Julieta_WEB	Ditz-me, qué se passe?
Romèu-e-Julieta_WEB	S’a aucit Romèu?
Romèu-e-Julieta_WEB	Ditz-me òc e aguesta paraula qu’ei pro.
Romèu-e-Julieta_WEB	Serà mès omicida que guardada de basilic.
Romèu-e-Julieta_WEB	Ditz que òc o que non, que viu o qu’ei mòrt.
Romèu-e-Julieta_WEB	Damb ua paraula pòs padegar o caumar era mia pena.
Romèu-e-Julieta_WEB	Òc; qu’è vist era herida.
Romèu-e-Julieta_WEB	L’è vista damb es mèns pròpris uelhs.
Romèu-e-Julieta_WEB	Qu’ère mòrt, auriò coma era cera, caperat tot de calhs de sang colistrada.
Romèu-e-Julieta_WEB	Jo cuelhí ua malagana en veder-lo.
Romèu-e-Julieta_WEB	Crèba, còr mèn, crèba!
Romèu-e-Julieta_WEB	Uelhs mèns, jaderatz des d’ara en preson tenebrosa sense tornar a veir era lum deth dia!
Romèu-e-Julieta_WEB	Tèrra, torna entara tèrra!
Romèu-e-Julieta_WEB	Sonque me rèste morir, e qu’un madeish taüt capère es mies rèstes e es de Romèu.
Romèu-e-Julieta_WEB	Ò, Teobaldo amic mèn, cavalièr coma degun!
Romèu-e-Julieta_WEB	Teobaldo!
Romèu-e-Julieta_WEB	Mès, quina confusion ei aguesta que me botes!
Romèu-e-Julieta_WEB	Dides que Romèu a mòrt, e qu’a mòrt Teobaldo, eth mèn doç cosin?
Romèu-e-Julieta_WEB	Que tòque, donc, era trompeta deth Judici Finau.
Romèu-e-Julieta_WEB	S’aguesti dus an mòrt que m’ei parièr que visquen es auti.
Romèu-e-Julieta_WEB	A Teobaldo l’aucic Romèu, e aguest a estat despatriat.
Romèu-e-Julieta_WEB	Mon Diu!
Romèu-e-Julieta_WEB	Atau, donc, Romèu vessèc era sang de Teobaldo?
Romèu-e-Julieta_WEB	Amna de serpiu amagada jos capa de flors!
Romèu-e-Julieta_WEB	Quin dragon auec jamès tant esplendida tuta?
Romèu-e-Julieta_WEB	Polit tiran, diable angelicau, corbàs damb plumes de paloma, anhèth rapaç coma eth lop, matèria vila de forma celèsta, sant maudit, aunèst criminau, en qué pensaues, natura des lunfèrns, quan embarrères en paradís d’aguest còs era amna d’un condemnat?
Romèu-e-Julieta_WEB	Per qué religuères ta polidaments un libre de tan pervèrsa lectura?
Romèu-e-Julieta_WEB	Com, en tan magnific palai, i podec abitar era traïcion e era enganha?
Romèu-e-Julieta_WEB	Es òmes que son toti parièr.
Romèu-e-Julieta_WEB	Non i a en eri vertat, ne fe, ne constància.
Romèu-e-Julieta_WEB	Marridi, perfids…
Romèu-e-Julieta_WEB	A on ei eth mèn escudèr?
Romèu-e-Julieta_WEB	Balha-me ues gotes de licor.
Romèu-e-Julieta_WEB	Damb tants de trebucs vau a envielhir abans de temps.
Romèu-e-Julieta_WEB	Vergonha entà Romèu!
Romèu-e-Julieta_WEB	Maudita lengua que tau paraula gausèc díder!
Romèu-e-Julieta_WEB	En nòble cap de Romèu que non ei possible desaunor.
Romèu-e-Julieta_WEB	En sòn front règne er aunor coma sobeiran monarca.
Romèu-e-Julieta_WEB	Be ne sò de pèga jo qu’abans didia mau d’eth!
Romèu-e-Julieta_WEB	Com pòs desencusar ad aqueth qu’aucic ath tòn cosin?
Romèu-e-Julieta_WEB	E com è de díder mau d’aqueth qu’ei eth mèn espós?
Romèu-e-Julieta_WEB	Aucic ath mèn cosin, pr’amor que se non, eth mèn cosin l’aurie aucit ada eth.
Romèu-e-Julieta_WEB	Entà darrèr, lèrmes mies, tribut qu’enganhosaments aufrí ath dolor, en lòc d’aufrir-lo ath gòi!
Romèu-e-Julieta_WEB	Que viu eth mèn espós que volien aucir, e eth sòn aucidor jaç per tèrra.
Romèu-e-Julieta_WEB	Tà qué es plors?
Romèu-e-Julieta_WEB	Mès me pensi que t’è entenut ua auta paraula que m’enquimère fòrça mès qu’era mòrt de Teobaldo.
Romèu-e-Julieta_WEB	En vaganaut m’esfòrci entà desbrembar-la.
Romèu-e-Julieta_WEB	Era pese sus era mia consciéncia, coma pòt pesar ena amna d’un colpable eth racacòr.
Romèu-e-Julieta_WEB	Tu dideres que Teobaldo auie estat aucit e Romèu despatriat.
Romèu-e-Julieta_WEB	Aguesta paraula despatriat me pese mès qu’era mòrt de dètz Teobaldos.
Romèu-e-Julieta_WEB	Non ère pro damb era mòrt de Teobaldo o ei qu’es penes gaudissen en companhia e jamès vien soletes?
Romèu-e-Julieta_WEB	Per qué quan dideres “a mòrt Teobaldo” non higeres: “ta pair, o ta mair o es dus”?
Romèu-e-Julieta_WEB	Enquia e tot alavetz non aurie estat màger era mia pena.
Romèu-e-Julieta_WEB	Mès díder: Romèu despatriat!
Romèu-e-Julieta_WEB	Aguesta paraula qu’ei pro entà costar era mòrt ath mèn pair e ara mia mair, a Romèu e a Julieta.
Romèu-e-Julieta_WEB	A on son era mia mair e eth mèn pair?
Romèu-e-Julieta_WEB	Ditz-m’ac.
Romèu-e-Julieta_WEB	Plorant eth cadavre de Teobaldo.
Romèu-e-Julieta_WEB	Eri damb es sues lèrmes shugaràn es herides.
Romèu-e-Julieta_WEB	Jo mentretant, plorarè peth despatriament de Romèu.
Romèu-e-Julieta_WEB	Cuelh tu aguesta escala a qui era sua abséncia prive deth sòn doç objècte.
Romèu-e-Julieta_WEB	Era auie d’èster eth camin entath mèn lhet noviau.
Romèu-e-Julieta_WEB	Mès jo morirè vèrge e maridada.
Romèu-e-Julieta_WEB	Adishatz, escala de còrda!
Romèu-e-Julieta_WEB	Adishatz, hilhuquèra!
Romèu-e-Julieta_WEB	Me demore eth talamus dera mòrt.
Romèu-e-Julieta_WEB	Retira-te entara tua cramba.
Romèu-e-Julieta_WEB	Vau a cercar a Romèu sense pèrta de temps.
Romèu-e-Julieta_WEB	Qu’ei amagat ena cèla de fraire LAURENÇ.
Romèu-e-Julieta_WEB	Aguesta net vierà a veder-te.
Romèu-e-Julieta_WEB	Autreja-li en nòm mèn aguest anèth, e ditz-li que voi veir eth sòn darrèr adiu.
Romèu-e-Julieta_WEB	Vene, praube Romèu.
Romèu-e-Julieta_WEB	Didetz-me, pair…
Romèu-e-Julieta_WEB	Se qué ei çò que mane eth Prince?
Romèu-e-Julieta_WEB	I a quauqua pena que jo non aja sentut?
Romèu-e-Julieta_WEB	Te hèsqui a vier era senténcia deth Prince.
Romèu-e-Julieta_WEB	E quina a d’èster, se non ei era de mòrt?
Romèu-e-Julieta_WEB	Non.
Romèu-e-Julieta_WEB	Qu’ei un shinhau mens dura.
Romèu-e-Julieta_WEB	Despatriament!
Romèu-e-Julieta_WEB	Cleméncia, pair.
Romèu-e-Julieta_WEB	Didetz de mòrt.
Romèu-e-Julieta_WEB	Eth despatriament me còste mès temor qu’era mòrt.
Romèu-e-Julieta_WEB	Non me parletz de despatriament.
Romèu-e-Julieta_WEB	Dehòra de Verona non lunfèrn, desesperacion.
Romèu-e-Julieta_WEB	Despatriar-me de Verona ei coma despatriar-me dera tèrra.
Romèu-e-Julieta_WEB	Qu’ei madeish que digatz mòrt que despatriament.
Romèu-e-Julieta_WEB	Damb ua destrau d’aur talhatz era mia tèsta, e dempús vo n’arritz deth còp mortau.
Romèu-e-Julieta_WEB	Ò, be n’ei de nere eth pecat dera ingratitud!
Romèu-e-Julieta_WEB	Eth tòn crim meritaue era mòrt, mès era indulgéncia deth Prince escàmbie era mòrt peth despatriament, e encara non l’ac arregraïsses.
Romèu-e-Julieta_WEB	Tau cleméncia qu’ei crudeutat.
Romèu-e-Julieta_WEB	Eth cèu ei aquiu a on s’està Julieta.
Romèu-e-Julieta_WEB	Un gosset, un arrat, un gat pòden víuer en aguest cèu e veder-la.
Romèu-e-Julieta_WEB	Sonque Romèu non pòt.
Romèu-e-Julieta_WEB	Mès aunor, mès glòria, mès felicitat a ua mosca o a un taban immund qu’a Romèu.
Romèu-e-Julieta_WEB	Eri pòden tocar aquera blanca e meravilhosa man de Julieta, o botar-se enes sòns benedits pòts, en aguesti pòts tan plei de virginau modéstia que cren pecat eth solet hèt de tocar-se.
Romèu-e-Julieta_WEB	Non ac harà Romèu.
Romèu-e-Julieta_WEB	Li manen volar e a enveja des mosques que vòlen.
Romèu-e-Julieta_WEB	Per qué didetz qu’eth despatriament non ei era mòrt?
Romèu-e-Julieta_WEB	Qu’ei que non auíetz bèth podom subtil, bèth hèr agudent que me dèsse era mòrt mès lèu qu’aguesta vila paraula de “despatriat”?
Romèu-e-Julieta_WEB	Aquerò ei çò qu’en lunfèrn se diden es uns as auti es condemnadi.
Romèu-e-Julieta_WEB	E tu, prèire, confessor mèn e eth mèn mielhor amic, ès eth que ven a aucir-me damb aguesta paraula?
Romèu-e-Julieta_WEB	Escota, joen hòl e apassionat.
Romèu-e-Julieta_WEB	Me vas a parlar de nauèth deth despatriament?
Romèu-e-Julieta_WEB	Despatriament!
Romèu-e-Julieta_WEB	Filosofia!
Romèu-e-Julieta_WEB	Se non ei pro entà crear ua auta Julieta, entà arrincar un pòble deth sòn lòc, o entà hèr cambiar era volentat a un prince non me servís d’arren, ne la voi, ne vos vau a escotar.
Romèu-e-Julieta_WEB	A, hilh mèn!
Romèu-e-Julieta_WEB	Es hòls non entenen.
Romèu-e-Julieta_WEB	E com an d’enténer, s’aqueri que son en sòn sen tanpòc an uelhs?
Romèu-e-Julieta_WEB	Te vau a dar un bon conselh.
Romèu-e-Julieta_WEB	Que non podetz parlar de çò que non sentetz.
Romèu-e-Julieta_WEB	Se siguéssetz joen, e nauèth maridat damb Julieta, e l’adoràssetz cègament coma jo, e auéssetz dat mòrt a Teobaldo, e vos despatrièssen, vos arrincaríetz es peus en parlar, e vos arrossegaríetz peth solèr coma jo, mesurant era vòsta sepultura.
Romèu-e-Julieta_WEB	Criden.
Romèu-e-Julieta_WEB	Lhèua-te e amaga-te, Romèu.
Romèu-e-Julieta_WEB	Que non me lheuarè.
Romèu-e-Julieta_WEB	Es bromes des mies alendades m’amaguen des que vien.
Romèu-e-Julieta_WEB	Non entenes?
Romèu-e-Julieta_WEB	Qui ei?…
Romèu-e-Julieta_WEB	Lhèua-te, Romèu que te van a cuélher…
Romèu-e-Julieta_WEB	Que ja vau!…
Romèu-e-Julieta_WEB	Lhèua-te.
Romèu-e-Julieta_WEB	Mès, mon Diu, quina testudaria, quina holia!
Romèu-e-Julieta_WEB	Que ja vau.
Romèu-e-Julieta_WEB	Qui cride?
Romèu-e-Julieta_WEB	Qué vò díder aquerò?
Romèu-e-Julieta_WEB	Laguens) Deishatz-me entrar.
Romèu-e-Julieta_WEB	Sigues planvenguda.
Romèu-e-Julieta_WEB	Didetz-me, sant fraire.
Romèu-e-Julieta_WEB	LAURENÇ lèrmes.
Romèu-e-Julieta_WEB	Madeish s’està era mia senhora: totafèt parièr.
Romèu-e-Julieta_WEB	Funèst amor!
Romèu-e-Julieta_WEB	Sòrt crudèu!
Romèu-e-Julieta_WEB	Madeish qu’eth: plorar e panteishar.
Romèu-e-Julieta_WEB	Lheuatz-vos, lheuatz-vos deth solèr: tietz fermetat d’òme.
Romèu-e-Julieta_WEB	Per amor d’era, per amor de Julieta.
Romèu-e-Julieta_WEB	Lheuatz-vos, e non deishetz anar tan desesperadi ais.
Romèu-e-Julieta_WEB	Hilhuquèra…
Romèu-e-Julieta_WEB	Senhor, era mòrt qu’ac acabe tot.
Romèu-e-Julieta_WEB	Didies sabi pas se qué de Julieta.
Romèu-e-Julieta_WEB	Que li cau?
Romèu-e-Julieta_WEB	Non me cride assassin a jo que taquè damb sang era mainadesa dera nòsta ventura?
Romèu-e-Julieta_WEB	A on ei?
Romèu-e-Julieta_WEB	Se qué ditz?
Romèu-e-Julieta_WEB	Arren, senhor.
Romèu-e-Julieta_WEB	Plorar e plorar.
Romèu-e-Julieta_WEB	Coma s’aguest nòm siguesse bala d’arcabusa que l’aucisse, coma ne siguec era infama man de Romèu qu’aucic ath sòn parent.
Romèu-e-Julieta_WEB	Didetz-me, pair, en quina part deth mèn còs s’està eth mèn nòm?
Romèu-e-Julieta_WEB	Didetz-m’ac, pr’amor que voi saquejar era sua odiosa residéncia.
Romèu-e-Julieta_WEB	Artura aguesta man omicida.
Romèu-e-Julieta_WEB	Ès òme?
Romèu-e-Julieta_WEB	Eth tòn exterior ditz que òc, mès es tòns plors son de hemna e es tues accions de bèstia mancada de liure aubire.
Romèu-e-Julieta_WEB	Que me caus pòur.
Romèu-e-Julieta_WEB	Juri peth mèn sant abit que jo te hèja de volentat mès fèrma.
Romèu-e-Julieta_WEB	Aucir-te dempús d’auer aucit a Teobaldo!
Romèu-e-Julieta_WEB	E aucir, ath delà, ara dauna que solet viu per tu.
Romèu-e-Julieta_WEB	Ditz-me, per qué maudides deth tòn linhatge e deth cèu, e dera tèrra?
Romèu-e-Julieta_WEB	Tot qu’ac vas a pèrder en un virament de uelhs, e desonorar eth tòn nòm e era tua familha e eth tòn amor e eth tòn sen. Qu’as un gran tresaur, tresau d’avar e non lo ties entà reauçar era tua persona, eth tòn amor, eth tòn engenh.
Romèu-e-Julieta_WEB	Aguest nòble apetís tòn qu’ei figura de cera, mancada d’alend viril.
Romèu-e-Julieta_WEB	Eth tòn amor ei perjuri e jurament uet, e profanacion de çò que jurères, e eth tòn enteniment, que tant reauçaue eth tòn amor e era tua fortuna, ei eth qu’avugle e descamine autes poténcies coma eth soldat que s’alugue damb era madeisha povora qu’a, e què victima dera sua pròpria defensa.
Romèu-e-Julieta_WEB	Alenda, Romèu!
Romèu-e-Julieta_WEB	Bremba-te’n de qué Julieta viu, que per era hè un moment auries dat era vida.
Romèu-e-Julieta_WEB	Aquerò qu’ei ua consolacion.
Romèu-e-Julieta_WEB	Teobaldo te cercaue entà aucir-te, e tu l’aucires ada eth.
Romèu-e-Julieta_WEB	Vaquí ua auta consolacion.
Romèu-e-Julieta_WEB	Era lei te condemnaue a mòrt e era senténcia s’escambièc en despatriament.
Romèu-e-Julieta_WEB	Ua auta consolacion mès.
Romèu-e-Julieta_WEB	Quèn sus tu es benediccions deth cèu e tu, coma hemna leugèra, recebes damb mala cara era felicitat que cride ara tua pòrta.
Romèu-e-Julieta_WEB	Jamès favorís Diu as ingrats.
Romèu-e-Julieta_WEB	Vè-te’n a veir ara tua esposa, puja pera escala, coma auíem convengut.
Romèu-e-Julieta_WEB	Solatja-la e hug deth sòn costat abans que hèsque dia.
Romèu-e-Julieta_WEB	Anaràs entà Mantua, e aquiu t’estaràs enquia que se posque divulgar eth tòn maridatge, hètes es patzes entre es vòstes familhes e padegada era indignacion deth Prince.
Romèu-e-Julieta_WEB	Alavetz tornaràs mil còps mès alègre que trist te’n vas ara.
Romèu-e-Julieta_WEB	Vè-te’n, hilhuquèra.
Romèu-e-Julieta_WEB	Mil rebrembes ara tua patrona.
Romèu-e-Julieta_WEB	Hè que toti se retiren lèu, çò que serà mès aisit pr’amor deth desengust qu’an patit aué.
Romèu-e-Julieta_WEB	Ditz-li ada era qu’aquiu vierà Romèu.
Romèu-e-Julieta_WEB	Tota era net m’estaria en tot entener-vos.
Romèu-e-Julieta_WEB	Vau a encoratjar ara mia patrona damb era vòsta venguda.
Romèu-e-Julieta_WEB	Òc; ditz-li que se premanisque entà pelejar-me.
Romèu-e-Julieta_WEB	Que ja se remeten es mies esperances.
Romèu-e-Julieta_WEB	Adishatz.
Romèu-e-Julieta_WEB	Non desbrembes çò que t’è dit.
Romèu-e-Julieta_WEB	Ges abans que hèsque dia, e se gesses dempús, vè-te’n desguisat; e de cap a Mantua.
Romèu-e-Julieta_WEB	Qu’auràs soent naues mies e te’n saberàs de tot aquerò que te pòt interessar.
Romèu-e-Julieta_WEB	Adishatz.
Romèu-e-Julieta_WEB	Sarra-me era man.
Romèu-e-Julieta_WEB	Bona net.
Romèu-e-Julieta_WEB	Eth recent malastre m’a empedit parlar damb era mia hilha.
Romèu-e-Julieta_WEB	Autant era coma jo estimàuem fòrça a Teobaldo.
Romèu-e-Julieta_WEB	Mès era mòrt que ja non a remèdi.
Romèu-e-Julieta_WEB	Ja ei tard entà qu’aguesta net mos veigam, e òc ma hè vos juri que se non siguesse per vos, harie ja ua ora que m’auria calat en lhet.
Romèu-e-Julieta_WEB	Ne tanpòc ei aguesta era ocasión de galantaries senon de dòu.
Romèu-e-Julieta_WEB	Balhatz es mèns rebrembes ara vòsta hilha.
Romèu-e-Julieta_WEB	Paris, vos prometi solemnaments era man dera mia hilha.
Romèu-e-Julieta_WEB	Me pensi qu’era me creirà.
Romèu-e-Julieta_WEB	Vos ac posqui assegurar.
Romèu-e-Julieta_WEB	Esposa mia, abans d’ajaçar-te, vè-te’n a condar-li er amor de Paris, e ditz-li qu’eth proplèu dimèrcles…
Romèu-e-Julieta_WEB	Mès, quin dia auem aué?
Romèu-e-Julieta_WEB	Deluns.
Romèu-e-Julieta_WEB	Deluns!
Romèu-e-Julieta_WEB	Donques que non pòt èster eth dimèrcles.
Romèu-e-Julieta_WEB	Que sigue dijaus.
Romèu-e-Julieta_WEB	Ditz- li qu’eth dijaus se maridarà damb eth comde.
Romèu-e-Julieta_WEB	Ètz content?
Romèu-e-Julieta_WEB	Que non auram hèsta.
Romèu-e-Julieta_WEB	Sonque convidarè a amics intims, pr’amor qu’en èster tan recenta era mòrt de Teobaldo, convidar a fòrça gent semblarie de pòc sentiment.
Romèu-e-Julieta_WEB	Vos semble ben eth dijaus?
Romèu-e-Julieta_WEB	Pro que siguesse deman!
Romèu-e-Julieta_WEB	Entà dauant, donc: que sigue dijaus.
Romèu-e-Julieta_WEB	Avisa a Julieta abans d’ajaçar-te.
Romèu-e-Julieta_WEB	Adishatz, amic.
Romèu-e-Julieta_WEB	Alugatz-me, me’n vau tara cramba.
Romèu-e-Julieta_WEB	Ei tan tard que lèu harà dia.
Romèu-e-Julieta_WEB	Bona net.
Romèu-e-Julieta_WEB	Galaria près deth quarto de Julieta, damb ua hièstra que da tath jardin.
Romèu-e-Julieta_WEB	Tan lèu te’n vas?
Romèu-e-Julieta_WEB	Encara non hè dia.
Romèu-e-Julieta_WEB	Qu’ei eth cant deth rossinhòl, non eth dera alausa eth que sone.
Romèu-e-Julieta_WEB	Totes es nets se pòse a cantar en aqueth miugranèr.
Romèu-e-Julieta_WEB	Qu’ei eth rossinhòl, amor mèn.
Romèu-e-Julieta_WEB	Qu’ei era alausa qu’anóncie era auba; non ei eth rossinhòl.
Romèu-e-Julieta_WEB	Guarda, estimada mia, se com se van tintant es bromes der orient damb es colors dera auròra.
Romèu-e-Julieta_WEB	Que ja s’amòrten es tèdes dera net.
Romèu-e-Julieta_WEB	Ja s’auance eth dia damb pas rapid sus es umides cimes des montes.
Romèu-e-Julieta_WEB	Me cau partir, o se non, aciu me demore era mòrt.
Romèu-e-Julieta_WEB	Que non ei aguesta lum era dera auròra.
Romèu-e-Julieta_WEB	T’ac asseguri.
Romèu-e-Julieta_WEB	Ei un meteòr que despen dera sua lum eth solei entà guidar-te peth camin de Mantua.
Romèu-e-Julieta_WEB	Demora-te.
Romèu-e-Julieta_WEB	Per qué te’n vas tan d’ora?
Romèu-e-Julieta_WEB	Que m’agarren, que m’aucissen!
Romèu-e-Julieta_WEB	Se tu ac manes, que m’ei parièr.
Romèu-e-Julieta_WEB	Diderè qu’aquera lum grisa que veigui aquiu non ei era deth maitin senon eth palle reflèx dera lua.
Romèu-e-Julieta_WEB	Diderè que non ei cant dera alausa eth que ressone.
Romèu-e-Julieta_WEB	Mès voi demorar-me que partir.
Romèu-e-Julieta_WEB	Vene, mòrt, pr’amor que Julieta ac vò.
Romèu-e-Julieta_WEB	Amor mèn, parlem, qu’encara non hè dia.
Romèu-e-Julieta_WEB	Òc, vè-te’n, qu’ei era alausa que cante damb votz aspra e irritada.
Romèu-e-Julieta_WEB	E diden qu’es sòns sons son armoniosi, quan vien entà separar-mos a nosati!
Romèu-e-Julieta_WEB	Diden que càmbie de uelhs coma eth grapaud.
Romèu-e-Julieta_WEB	Pro que cambièsse de votz!
Romèu-e-Julieta_WEB	Maudita sigue era, que me dessepare des tòns atractius.
Romèu-e-Julieta_WEB	Vè-te’n, que cada còp clarege mès era lum.
Romèu-e-Julieta_WEB	As dit era lum?
Romèu-e-Julieta_WEB	Non, que son es tenèbres deth nòste destin.
Romèu-e-Julieta_WEB	Julieta!
Romèu-e-Julieta_WEB	Hilhuquèra!
Romèu-e-Julieta_WEB	Que vie ta mair.
Romèu-e-Julieta_WEB	Ja hè dia.
Romèu-e-Julieta_WEB	Premanis-te e non te negligisses.
Romèu-e-Julieta_WEB	Un punet!
Romèu-e-Julieta_WEB	Adishatz, e me’n vau!
Romèu-e-Julieta_WEB	Te’n vas?
Romèu-e-Julieta_WEB	Senhor mèn, eth mèn doç patron, hè-me a vier naues de tu cada dia, en cada instant.
Romèu-e-Julieta_WEB	Tan pesadi corren es dies malerosi, que cranhi envielhir abans de tornar a veir ath mèn Romèu.
Romèu-e-Julieta_WEB	Adishatz.
Romèu-e-Julieta_WEB	Te harè a vier notícies mies e era mia benediccion per toti es mieis que posca arténher.
Romèu-e-Julieta_WEB	Cres que mos tornaram a veir?
Romèu-e-Julieta_WEB	Òc, e qu’en doci collòquis d’amor rebrembaram es nòstes angónies d’ara.
Romèu-e-Julieta_WEB	Mon Diu!
Romèu-e-Julieta_WEB	Be n’ei de clara era mia tristor!
Romèu-e-Julieta_WEB	Aqueth qu’ei eth tòn còs, o m’enganhen es mèns uelhs?
Romèu-e-Julieta_WEB	Donques tanben a jo te ven es mèns esblancossida e sagnosa.
Romèu-e-Julieta_WEB	Adishatz, adishatz!
Romèu-e-Julieta_WEB	Ò fortuna!, te criden mudabla: ath mèn aimant fidèu que li son parièr es mudances.
Romèu-e-Julieta_WEB	Sigues mudable en bona ora, e atau non l’arturaràs e me lo haràs a vier dempús.
Romèu-e-Julieta_WEB	Laguens) Hilha, ès desvelhada?
Romèu-e-Julieta_WEB	Qui me cride?
Romèu-e-Julieta_WEB	Mair, ès desvelhada encara o te lhèues ara?
Romèu-e-Julieta_WEB	Quina nauetat te hè a vier entà jo?
Romèu-e-Julieta_WEB	Qué ei aquerò, Julieta?
Romèu-e-Julieta_WEB	Que sò malauta.
Romèu-e-Julieta_WEB	Encara plores era mòrt deth tòn cosin?
Romèu-e-Julieta_WEB	Te penses qu’es tues lèrmes li pòden entornar era vida?
Romèu-e-Julieta_WEB	Vana esperança.
Romèu-e-Julieta_WEB	Acaba es tòns plors, qu’encara que sigue senhau d’amor, semble lhocaria.
Romèu-e-Julieta_WEB	Deishatz-me plorar tan dura sòrt.
Romèu-e-Julieta_WEB	Aquerò ei plorar ara pèrta, e non ar amic.
Romèu-e-Julieta_WEB	Plorant ara pèrta, plori tanben ar amic.
Romèu-e-Julieta_WEB	Quin infame, mair?
Romèu-e-Julieta_WEB	Romèu.
Romèu-e-Julieta_WEB	A despart) Guaire distància i a entre eth e un infame!
Romèu-e-Julieta_WEB	Òc, e a on era mia resvenja non lo pòt arténher.
Romèu-e-Julieta_WEB	E jo voleria resvenjar ath mèn cosin.
Romèu-e-Julieta_WEB	Ja mos resvenjaram.
Romèu-e-Julieta_WEB	Non plores.
Romèu-e-Julieta_WEB	Alavetz anarà a hèr-li companhia a Teobaldo, e tu quedaràs contenta e resvenjada.
Romèu-e-Julieta_WEB	Que non serè satisfèta tant que non veiga a Romèu… mòrt…
Romèu-e-Julieta_WEB	Senhora, se trapes a bèth un que s’avengue a balhar eth podom, jo madeisha lo premanirè, e tanlèu lo recebe Romèu, poirà dormir tranquil.
Romèu-e-Julieta_WEB	Enquia e tot eth sòn nòm m’ei odiós quan non l’è apròp entà resvenjar en eth era sang deth mèn cosin.
Romèu-e-Julieta_WEB	Cèrca tu era manèra de premanir eth podom, tant que jo cèrqui ad aqueth que l’a d’administrar.
Romèu-e-Julieta_WEB	Ara escota tu ua notícia agradiua.
Romèu-e-Julieta_WEB	Bona escadença entà notícies agradiues!
Romèu-e-Julieta_WEB	E quina ei, senhora?
Romèu-e-Julieta_WEB	E quin dia ei aguest?
Romèu-e-Julieta_WEB	Donques se passe qu’eth dijaus, peth maitin, d’ora, eth comde Paris, aguest galhard e discrèt cavalièr, se maridarà damb tu ena glèisa de Sant Pèir.
Romèu-e-Julieta_WEB	Donques te juri, pera glèisa de Sant Pèir, e peth Sant Pèir plan pur, que non se maridarà.
Romèu-e-Julieta_WEB	Entà qué aguesta prèssa?
Romèu-e-Julieta_WEB	Maridar-me damb eth quan encara non m’a parlat d’amor?
Romèu-e-Julieta_WEB	Didetz-li ath mèn pair, senhora, qu’encara non voi maridar-me.
Romèu-e-Julieta_WEB	Quan ac hesca, damb jurament vos digui qu’abans serà eth mèn espós Romèu, qu’è en òdi, que Paris.
Romèu-e-Julieta_WEB	Vai, quina notícia me hètz a vier!
Romèu-e-Julieta_WEB	Aciu que vie ta pair.
Romèu-e-Julieta_WEB	Ena còga que què era arrosada, mès quan morís eth hilh deth mèn frair, què era ploja a còps de caudèr.
Romèu-e-Julieta_WEB	Encara non s’a acabat eth batarràs, hilha?
Romèu-e-Julieta_WEB	Eth tòn fèble còs ei vaishèth e mar e vent.
Romèu-e-Julieta_WEB	Enes tòns uelhs que i a marèa de lèrmes, e en aguest mar navègue eth vaishèth des tòns desirs e es tues alendades son eth vent que lo posse.
Romèu-e-Julieta_WEB	Ditz-me, esposa, as complit ja es mies ordes?
Romèu-e-Julieta_WEB	Òc, mès que non ac arregraís.
Romèu-e-Julieta_WEB	Asenada!
Romèu-e-Julieta_WEB	Qué ei aquerò, esposa mia.
Romèu-e-Julieta_WEB	Qué ei aquerò de non voler e non arregrair?
Romèu-e-Julieta_WEB	Qu’ei que non ei capinauta de qué l’ajam trapat coma espós un tan nòble cavalièr?
Romèu-e-Julieta_WEB	Èster capinauta?, non; arregrair, òc.
Romèu-e-Julieta_WEB	Qui li cau èster capinauta d’aquerò qu’aborrís?
Romèu-e-Julieta_WEB	Mès que tostemp s’arregraís era bona volentat, enquia e tot quan mos aufrís çò qu’auem en òdi.
Romèu-e-Julieta_WEB	Quines retoriques son aguestes!
Romèu-e-Julieta_WEB	Premanis-te a vier pes tòns pès eth pròplèu dijaus ena glèisa de Sant Pèir, entà maridar-te damb Paris, e se non, t’amiarè arrossegant-te en ua ensàrria; isterica, nerviosa, palla, pèga!
Romèu-e-Julieta_WEB	As perdut er èsme?
Romèu-e-Julieta_WEB	Cara.
Romèu-e-Julieta_WEB	Pair mèn, de jolhs vos demani que m’escotetz, sonque ua paraula.
Romèu-e-Julieta_WEB	Escotar-te!
Romèu-e-Julieta_WEB	Pèga, malapèsta!
Romèu-e-Julieta_WEB	Escota, dijaus vieràs en Sant Pèir, o non me tornaràs a guardar era cara.
Romèu-e-Julieta_WEB	Non me supliques ne me digues ua paraula mès.
Romèu-e-Julieta_WEB	Eth pos me tremòle.
Romèu-e-Julieta_WEB	Esposa mia, jo tostemp me pensè qu’ère pòca benediccion de Diu eth hèt d’auer ua soleta hilha, mès ara veigui qu’ei ua malediccion, e qu’enquia e tot aguesta ei sobrèra.
Romèu-e-Julieta_WEB	Diu l’age!
Romèu-e-Julieta_WEB	Non la mautractetz, senhor.
Romèu-e-Julieta_WEB	E per qué non?
Romèu-e-Julieta_WEB	Cara-te, e parla damb es tòns egals.
Romèu-e-Julieta_WEB	Qu’ei qu’ofeni ad arrés?…
Romèu-e-Julieta_WEB	Qu’ei qu’ua non pòt parlar?.
Romèu-e-Julieta_WEB	Qu’ès hòl.
Romèu-e-Julieta_WEB	Hòl òc.
Romèu-e-Julieta_WEB	De net, de dia e peth maitin, pera tarde, dormint, velhant, solet e acompanhat, en casa e en carrèr, tostemp a estat eth mèn in maridar-la, e ara que li trapi un joen de grana familha, ric, galhard, discrèt, plen de perfeccions, sivans diden, respon aguesta mecosa que non se vò maridar, que non pòt estimar, qu’ei massa joena.
Romèu-e-Julieta_WEB	Plan, donc, te perdonarè, se non te marides, mès que non demoraràs ua menuta mès aciu.
Romèu-e-Julieta_WEB	Que manque pòc entath dijaus.
Romèu-e-Julieta_WEB	Pensa-t’ac ben.
Romèu-e-Julieta_WEB	Se consentisses, te maridaràs damb eth mèn amic.
Romèu-e-Julieta_WEB	Se non, te penjaràs, demanaràs caritat pes carrèrs, e te moriràs de hame, sense que degun des mèns t’ajude.
Romèu-e-Julieta_WEB	Pensa-t’ac ben, que jo complisqui tostemp es mèns juraments.
Romèu-e-Julieta_WEB	Qu’ei que non i a justícia en cèu que se’n sàpie de tot er abisme des mèns maus?
Romèu-e-Julieta_WEB	Non me dèishes, mair.
Romèu-e-Julieta_WEB	Ajornatz un mes, ua setmana eth maridatge, o se non, eth mèn lhet noviau serà eth sepulcre de Teobaldo.
Romèu-e-Julieta_WEB	Non me digues arren, non te vau a respóner.
Romèu-e-Julieta_WEB	Decidis-te coma volgues.
Romèu-e-Julieta_WEB	Mon Diu!
Romèu-e-Julieta_WEB	Hilhuquèra, se qué me cau hèr?
Romèu-e-Julieta_WEB	Eth mèn espòs ei ena tèrra, era mia fe en cèu.
Romèu-e-Julieta_WEB	E com a de tornar ena tèrra era mia fe, s’eth mèn espós non la mane deth cèu?
Romèu-e-Julieta_WEB	Aconselha-me, padega-me, malerosa de jo!
Romèu-e-Julieta_WEB	Se per qué eth cèu a de tier toti es sòns recursi contra un èsser tan fèble coma jo?
Romèu-e-Julieta_WEB	Qué me dides?
Romèu-e-Julieta_WEB	Ne ua soleta paraula que me solatge?
Romèu-e-Julieta_WEB	Sonque te diderè ua causa.
Romèu-e-Julieta_WEB	Romèu ei despatriat, e se pòt apostar fòrt que non tornarà a veder-te, o tornarà d’amagat en cas que vengue.
Romèu-e-Julieta_WEB	Çò de mielhor serie, donc, sivans me pensi, que te maridèsses damb eth Comde, qu’ei fòrça mès gentil e discrèt cavalièr que Romèu.
Romèu-e-Julieta_WEB	Ne ua agla a tan verds e vius uelhs coma Paris.
Romèu-e-Julieta_WEB	Aguest dusau espós te conven mès qu’eth prumèr.
Romèu-e-Julieta_WEB	E, ath delà, ath prumèr lo pòs dar per mòrt.
Romèu-e-Julieta_WEB	Entà tu, coma se non existisse.
Romèu-e-Julieta_WEB	Parles damb era amna?
Romèu-e-Julieta_WEB	Damb era amna o siga jo maudita.
Romèu-e-Julieta_WEB	Que sigue atau.
Romèu-e-Julieta_WEB	Per qué?
Romèu-e-Julieta_WEB	Per arren.
Romèu-e-Julieta_WEB	Bona consolacion m’as autrejat.
Romèu-e-Julieta_WEB	Vè-te’n, ditz-li ara mia mair qu’è gessut.
Romèu-e-Julieta_WEB	Vau a cohessar-me damb fraire Laurenç, per çò der anug que l’è balhat ath mèn pair.
Romèu-e-Julieta_WEB	Qu’òbres damb sen.
Romèu-e-Julieta_WEB	Vielha infama!
Romèu-e-Julieta_WEB	Avortament des lunferns!
Romèu-e-Julieta_WEB	Quin ei eth màger pecat en tu: voler hèr-me perjura o tacar damb era tua lengua ath madeish que tanti còps botères pes bromes?
Romèu-e-Julieta_WEB	Maudita siga jo se torni a cercar conselh en tu.
Romèu-e-Julieta_WEB	Solet eth mèn confessor me darà empara e consolacion, o aumens fòrces entà morir.
Romèu-e-Julieta_WEB	Dijaus, dides?
Romèu-e-Julieta_WEB	Qu’ei lèu.
Romèu-e-Julieta_WEB	Atau ac vò Capuleto, e jo ac desiri tanben.
Romèu-e-Julieta_WEB	E encara non sabetz s’era nòvia vos estime?
Romèu-e-Julieta_WEB	Era non hè que plorar per Teobaldo e non a temps entà pensar en amors, pr’amor qu’er amor hug des dòus.
Romèu-e-Julieta_WEB	A sa pair l’angoishe qu’era se’n hèsque tant, e plan per aquerò vò hèr era nòça coma mes lèu milhor, pr’amor de talhar aguest deluvi de lèrmes, que poirie semblar mau ara gent.
Romèu-e-Julieta_WEB	Aguesta ei era rason que mos esdeguem.
Romèu-e-Julieta_WEB	Comde Paris, vaquí ara dauna, que vie ena mia cèla.
Romèu-e-Julieta_WEB	Planvenguda, senhora e esposa mia.
Romèu-e-Julieta_WEB	Ne seré quan me marida.
Romèu-e-Julieta_WEB	Aquerò serà lèu lèu; eth dijaus.
Romèu-e-Julieta_WEB	Serà çò que sigue.
Romèu-e-Julieta_WEB	Plan que òc.
Romèu-e-Julieta_WEB	Vietz a cohessar-vos damb eth pair?
Romèu-e-Julieta_WEB	Que me cohessaria damb vos se vos responessa.
Romèu-e-Julieta_WEB	Non me remigatz que m’estimatz.
Romèu-e-Julieta_WEB	Non vos remirè qu’estimi ath pair.
Romèu-e-Julieta_WEB	E li cohessaratz que m’auetz afeccion.
Romèu-e-Julieta_WEB	Que valerie mès aguesta confession ena vòsta esquia, que cara a cara.
Romèu-e-Julieta_WEB	Es lèrmes passissen eth vòste ròstre.
Romèu-e-Julieta_WEB	Que hèn pòca causa es mies lèrmes: non valie guaire eth mèn ròstre abans qu’eres lo maumetessen.
Romèu-e-Julieta_WEB	Mès l’ofensen aguestes paraules qu’es vòsti plors.
Romèu-e-Julieta_WEB	Senhor, ena vertat non i a injúria, e mès se se ditz cara a cara.
Romèu-e-Julieta_WEB	Qu’ei mèn aguest ròstre que d’eth parlatz mau.
Romèu-e-Julieta_WEB	Que serà vòste dilhèu, donques que ja non ei mèn.
Romèu-e-Julieta_WEB	Pair, podetz cuelher- me en confession, o me cau tornar tara Ave Maria?
Romèu-e-Julieta_WEB	Prauba mainada, que sò prèst a cuelher-te ara.
Romèu-e-Julieta_WEB	Non serè jo qui bote trebucs a tau devocion.
Romèu-e-Julieta_WEB	Julieta, adishatz.
Romèu-e-Julieta_WEB	Dijaus, plan d’ora, te desvelharè.
Romèu-e-Julieta_WEB	Barratz era pòrta, pair, e vietz a plorar damb jo: que ja non i a esperança ne remèdi.
Romèu-e-Julieta_WEB	Julieta, que me’n sai dera tua angónia, e tanben a jo me dèishe sense amna.
Romèu-e-Julieta_WEB	Me’n sai de qué dijaus te vòlen maridar damb eth Comde.
Romèu-e-Julieta_WEB	Pair, non me digatz que diden tau causa, s’ath còp non auetz, ena vòsta sabença e prudéncia, ua manèra d’evitar-la.
Romèu-e-Julieta_WEB	E se vos non me consolatz, jo damb un punhau saberè botar-i remèdi.
Romèu-e-Julieta_WEB	Vos, en nòm de Diu, junhéretz era mia man damb era de Romèu, e abans qu’aguesta man, a on siguec estampat per vos eth sòn sagèth, consentisque en ua auta union, o jo taca era sua fe, mos aucirà aguest hèr.
Romèu-e-Julieta_WEB	Conselhatz-me ben, o eth hèr sentenciarà eth plaid que ne es vòsti peublanqui ne era vòsta sciéncia saben resòlver.
Romèu-e-Julieta_WEB	Non vos arturetz: responetz-me o morisqui.
Romèu-e-Julieta_WEB	Hilha mia, pòs-te.
Romèu-e-Julieta_WEB	Encara veigui ua esperança, mès tan alunhada e tan violenta, coma n’ei era tua situacion actuau.
Romèu-e-Julieta_WEB	Mès, donques que preferisses era mòrt abans qu’era nòça damb Paris, passaràs per quauquarren que se retire ara mòrt.
Romèu-e-Julieta_WEB	Se gauses de hè’c, jo te darè eth remèdi.
Romèu-e-Julieta_WEB	Pair, a truca de non maridar-me damb Paris, manatz-me que me lance de naut de tot d’ua tor, que recorra un camin claufit de bandits, que demora e dormisca entre sèrps e ossi, o en un cementèri, entre uassi umans que croishisquen pendent era net, e auriòles esqueletes, o acogatz-me damb un cadavre recent.
Romèu-e-Julieta_WEB	Tot ac harè, per òrre que sigue abans qu’èster infidèu ath jurament que li hi a Romèu.
Romèu-e-Julieta_WEB	Plan: vè-te’n entà casa, simula qu’ès alègra: ditz que te maridaràs damb Paris.
Romèu-e-Julieta_WEB	Un sòn hered cuelherà es tòns membres.
Romèu-e-Julieta_WEB	Non auràs pos ne alendaràs, ne daràs cap senhau de vida.
Romèu-e-Julieta_WEB	S’esblancossiràn es tòns pòts e caròles, e te vierà un pallitge terrós.
Romèu-e-Julieta_WEB	Es tues paupetes se barraràn coma pòrtes dera mòrt que hèn enlà era lum deth dia, e eth tòn còs quedarà regde, immobil, hered coma eth marme d’un sepulcre.
Romèu-e-Julieta_WEB	Atau t’estaràs pendent 42 ores justes, e alavetz te desvelharàs coma d’un sòn agradiu.
Romèu-e-Julieta_WEB	Eth maitin anterior aurà vengut eth nòvi a desvelhar-te, t’aurà creigut mòrta, e vestint-te sivans costum, damb es meilhores gales, t’auràn amiat en taüt dubèrt entath sepulcre des Capuleti.
Romèu-e-Julieta_WEB	Pendent eth tòn sòmi, jo avisarè per carta a Romèu; eth vierà de seguit, e velharam amassa enquia que te desvelhes.
Romèu-e-Julieta_WEB	Aguesta madeisha net Romèu tornarà damb tu en Mantua.
Romèu-e-Julieta_WEB	Qu’ei era soleta manèra de sauvar-te der actuau perilh, s’ei qu’un van e mainadenc temor non t’arture.
Romèu-e-Julieta_WEB	Balha-me eth salèr, e non parlem de temors.
Romèu-e-Julieta_WEB	Aciu que l’as.
Romèu-e-Julieta_WEB	Coratge e sòrt.
Romèu-e-Julieta_WEB	Que Diu m’autrege fòrça, encara que ja la senti en jo madeisha.
Romèu-e-Julieta_WEB	Adishatz, pair mèn.
Romèu-e-Julieta_WEB	A un vailet) Convidaràs a toti es que vagen en aguesta lista.
Romèu-e-Julieta_WEB	Estranha qualitat!
Romèu-e-Julieta_WEB	Vè-te’n, qu’eth temps prèsse, e non auem arren prèst encara.
Romèu-e-Julieta_WEB	Guardatz, be ne vie d’alègra deth convent!
Romèu-e-Julieta_WEB	A Julieta) A on as estat, temarduda?
Romèu-e-Julieta_WEB	Ena confession, a on me n’empenaí d’auer-vos desaubedit.
Romèu-e-Julieta_WEB	Fraire Laurenç me mane que vos demana perdon, ajulhada as vòsti pès.
Romèu-e-Julieta_WEB	Atau ac hèsqui, e a compdar d’ara prometi aubedir tot çò que me manetz.
Romèu-e-Julieta_WEB	Que vedí ad aguest cavalièr ena cèla de fraire Laurenç, e l’autregè tot çò que podie autrejar-li eth mèn amor, sense escarni de dignitat.
Romèu-e-Julieta_WEB	Guaire me n’alègri!
Romèu-e-Julieta_WEB	Lhèua-te, qu’as hèt ben en tot.
Romèu-e-Julieta_WEB	Voi parlar damb eth Comde.
Romèu-e-Julieta_WEB	A un vailet) Ditz-li que vengue.
Romèu-e-Julieta_WEB	Be ne hè de ben aguest fraire ena ciutat!
Romèu-e-Julieta_WEB	Hilhuquèra, vene en mèn quarto, entà que dispausem amassa es gales dera nòvia.
Romèu-e-Julieta_WEB	CAPULETO Non: aquerò que s’a de hèr eth dijaus: encara i a temps.
Romèu-e-Julieta_WEB	Non: ara, ara: deman, lèu lèu ena glèisa.
Romèu-e-Julieta_WEB	CAPULETO A penes auem temps, que ja hè nets.
Romèu-e-Julieta_WEB	Tot qu’ac haram, esposa mia.
Romèu-e-Julieta_WEB	Ajuda a Julieta a vestir-se.
Romèu-e-Julieta_WEB	Jo non me calarè en lhet, e per aguest còp serè eth garda dera casa.
Romèu-e-Julieta_WEB	Qué ei aquerò?
Romèu-e-Julieta_WEB	Toti es vailets an gesssut?
Romèu-e-Julieta_WEB	Vau jo ara cerca de Paris, pr’amor d’avertir-lo de qué deman ei era nòça.
Romèu-e-Julieta_WEB	Aguest cambi d’anament me balhe vams e naua joenesa.
Romèu-e-Julieta_WEB	Òc, hilhuquèra, òc; aguest vestit qu’està mielhor, mès jo voleria demorar- me soleta aguesta net pr’amor de demanar a Diu, en devòtes oracions, que m’illumine e guide en un estat tan plen de perilhs.
Romèu-e-Julieta_WEB	CAPULETO Que trabalhatz fòrça ben, voletz que vos ajuda?
Romèu-e-Julieta_WEB	Non, mair.
Romèu-e-Julieta_WEB	Que ja son escuelhudes es gales que me vestirè deman.
Romèu-e-Julieta_WEB	Ara voleria que me deishéssetz soleta, e qu’era hilhuquèra velhèsse ena vòsta companhia, donques que ja ei pòc eth temps, e manque fòrça causes entà alestir.
Romèu-e-Julieta_WEB	Bona net, hilha.
Romèu-e-Julieta_WEB	Adishatz!
Romèu-e-Julieta_WEB	Qui sap se mos tornaram a vier!
Romèu-e-Julieta_WEB	Ua pòur gelada cor pes mies venes e lèu amòrte en jo er alend vitau.
Romèu-e-Julieta_WEB	Les vau a díder que tornen?
Romèu-e-Julieta_WEB	Hilhuquèra…
Romèu-e-Julieta_WEB	Mès, entà qué cridar-la?
Romèu-e-Julieta_WEB	Jo soleta me cau representar aguesta tragèdia.
Romèu-e-Julieta_WEB	Vene enes mies mans, salèr.
Romèu-e-Julieta_WEB	E s’aguest licor non còste eth sòn efècte, auria d’èster era esposa deth Comde?
Romèu-e-Julieta_WEB	Non, non, jamès: tu qu’ac saberàs empedir.
Romèu-e-Julieta_WEB	Senhalant eth punhau) Aciu, aciu que lo tengui sauvat.. E s’aguest licor siguesse un podom premanit peth fraire entà aucir-me e deishar de cornèr era sua responsabilitat per auer-me maridat damb Romèu?
Romèu-e-Julieta_WEB	Mès eth mèn temor qu’ei en bades.
Romèu-e-Julieta_WEB	S’ei que diden qu’ei un sant!
Romèu-e-Julieta_WEB	Luenh de jo tan baishi pensaments!
Romèu-e-Julieta_WEB	E se me desvelhi embarrada en taüt abans qu’arribe Romèu?
Romèu-e-Julieta_WEB	Quin orror!
Romèu-e-Julieta_WEB	En aqueth estret recinte, sense lum, sense aire… me vau a estofar abans qu’eth arribe.
Romèu-e-Julieta_WEB	E era espaventosa imatge dera mòrt… e era net… e er orror deth lòc…era hòssa des mèns pair-sénhers… aqueri uassi apileradi pendent tants de sègles… eth còs de Teobaldo qu’ei en tot poirir-se plan près de jo… es esperits, que sivans diden, interrompen de nets…eth silenci d’aquera solitud…
Romèu-e-Julieta_WEB	Ai, mon Diu!
Romèu-e-Julieta_WEB	Non serà facil qu’en desvelhar-me, alendant aqueri miasmes, entenent aqueri lugubres gemiments que sòlen destorbar as mortaus, aqueri crits semblables as planhs dera mandragòra quan se l’arrinque deth solèr… non ei facil que jo pèrda era rason e comença a jogar ena mia lhocaria damb es uassi des mèns pair-sénhers, o a despolhar deth sòn vel funerau eth cadavre de Teobaldo, o a pataquejar- me era tèsta damb es tròci dera esqueleta de quauque des mèns illustres majors?
Romèu-e-Julieta_WEB	Vaquí…
Romèu-e-Julieta_WEB	Qu’ei era ombra deth mèn cosin que vie damb er acèr nud, cercant ath sòn aucidor Romèu.
Romèu-e-Julieta_WEB	Pòs-te, Teobaldo!
Romèu-e-Julieta_WEB	Ara santat de Romèu!
Romèu-e-Julieta_WEB	CAPULETO hilhuquèra.
Romèu-e-Julieta_WEB	Ena pastissaria demanen datils e pastissons.
Romèu-e-Julieta_WEB	Qu’entre) Au, non vos arturetz, que ja a sonat per dusau còp eth cant deth poth.
Romèu-e-Julieta_WEB	Ja tòquen a maities.
Romèu-e-Julieta_WEB	Que son es tres.
Romèu-e-Julieta_WEB	Tu, Angela, tie compde des coquilhons, e non vo’n hescatz des despenes.
Romèu-e-Julieta_WEB	Anatz-vo’n a dormir, senhor shordaire.
Romèu-e-Julieta_WEB	Quina pegaria!
Romèu-e-Julieta_WEB	CAPULETO Òc: bon audèth siguéretz en d’auti tempsi!
Romèu-e-Julieta_WEB	Ara gelosia!
Romèu-e-Julieta_WEB	Qué te hès a vier, gojat?
Romèu-e-Julieta_WEB	Sabi pas se qué ei.
Romèu-e-Julieta_WEB	Vè-te’n ath mès córrer: cèrca lenha seca.
Romèu-e-Julieta_WEB	Pèir te diderà a on la pòs trapar.
Romèu-e-Julieta_WEB	Qu’ei vertat, òc ma hè.
Romèu-e-Julieta_WEB	Be n’ei de graciós aguest coquin!
Romèu-e-Julieta_WEB	Ja hè dia.
Romèu-e-Julieta_WEB	Lèu arribarà Paris damb musica, sivans anoncièc.
Romèu-e-Julieta_WEB	Qu’ei aquiu!
Romèu-e-Julieta_WEB	Hilhuquèra, hemna mia, vietz de seguit!
Romèu-e-Julieta_WEB	Sone musica) (Ara hilhuquèra).
Romèu-e-Julieta_WEB	Vè-te’n.
Romèu-e-Julieta_WEB	Desvelha e vestís a Julieta, tant que jo parli damb Paris.
Romèu-e-Julieta_WEB	E non t’entretengues massa, qu’eth nòvi arribe.
Romèu-e-Julieta_WEB	Non t’entretengues.
Romèu-e-Julieta_WEB	Cramba de Julieta.
Romèu-e-Julieta_WEB	Senhoreta!
Romèu-e-Julieta_WEB	Senhoreta!
Romèu-e-Julieta_WEB	Com dormís!
Romèu-e-Julieta_WEB	Senhoreta, nòvia, anhèth mèn!
Romèu-e-Julieta_WEB	Non te desvelhes?
Romèu-e-Julieta_WEB	Que hès ben; dormís entà ueit dies, que deman ja s’encargarà Paris de non deishar-te dormir.
Romèu-e-Julieta_WEB	Mon Diu, e com dormís!
Romèu-e-Julieta_WEB	Mès que me cau desvelhar-la.
Romèu-e-Julieta_WEB	Senhoreta!
Romèu-e-Julieta_WEB	Senhoreta!
Romèu-e-Julieta_WEB	Non mancarie arren mès qu’entrèsse eth Comde e vos trapèsse en lhet.
Romèu-e-Julieta_WEB	Pro que t’espauriries.
Romèu-e-Julieta_WEB	Ditz- me, non ei vertat?
Romèu-e-Julieta_WEB	Qu’ès vestida, e te tornères a ajaçar?
Romèu-e-Julieta_WEB	Senhoreta!
Romèu-e-Julieta_WEB	Senhoreta!…
Romèu-e-Julieta_WEB	Diu mèn!
Romèu-e-Julieta_WEB	Ajuda, qu’era mia patrona s’a mòrt!
Romèu-e-Julieta_WEB	Per qué è viscut jo entà veir aquerò?
Romèu-e-Julieta_WEB	Maudita sigue era ora que neishí.
Romèu-e-Julieta_WEB	Esséncies, lèu!
Romèu-e-Julieta_WEB	Senhor, senhora, acoditz!
Romèu-e-Julieta_WEB	Entrant) Qué ei aguest rambalh?
Romèu-e-Julieta_WEB	Dia nefast!
Romèu-e-Julieta_WEB	CAPULETO Qué se passe?
Romèu-e-Julieta_WEB	Guardatz, guardatz.
Romèu-e-Julieta_WEB	Nefast dia!
Romèu-e-Julieta_WEB	CAPULETO Mon Diu!
Romèu-e-Julieta_WEB	Mon Diu!
Romèu-e-Julieta_WEB	Prauba mainada!
Romèu-e-Julieta_WEB	Vida mia!
Romèu-e-Julieta_WEB	Secors, ajuda!
Romèu-e-Julieta_WEB	Non vos hè vergonha?
Romèu-e-Julieta_WEB	Que ja auie d’auer gessut Julieta.
Romèu-e-Julieta_WEB	Qu’ei qu’ei mòrta!
Romèu-e-Julieta_WEB	Nefast dia!
Romèu-e-Julieta_WEB	CAPULETO Nefast dia!
Romèu-e-Julieta_WEB	Mòrta, mòrta!
Romèu-e-Julieta_WEB	Deishatz-la-me veir!
Romèu-e-Julieta_WEB	Ò, Diu!
Romèu-e-Julieta_WEB	Quin espant!
Romèu-e-Julieta_WEB	Gelada era sua sang, regdes es sòns membres!
Romèu-e-Julieta_WEB	Hugec era ròsa des sòns pòts.
Romèu-e-Julieta_WEB	Jatz trincada coma era flor per prematura e sobta arrosada!
Romèu-e-Julieta_WEB	Ora malerosa!
Romèu-e-Julieta_WEB	Dia maudit!
Romèu-e-Julieta_WEB	CAPULETO Nefast dia!
Romèu-e-Julieta_WEB	Quan pòt vier era nòvia ena glèisa?
Romèu-e-Julieta_WEB	Òc que vierà, mès entà demorar-se aquiu.
Romèu-e-Julieta_WEB	Ena vesilha dera nòça, hilh mèn, venguec era mòrt a hèr-se a seguir ara tua esposa, flor que des.huelhèc rigorosa era Parca.
Romèu-e-Julieta_WEB	Eth mèn gendre e eth mèn eretèr ei eth sepulcre: eth que s’a maridat damb era mia hilha.
Romèu-e-Julieta_WEB	Jo morirè tanben, e eth eretarà tot çò que possedisqui.
Romèu-e-Julieta_WEB	Jo que desiraua autant veir aguest dia, e ara ei atau era vista que m’aufrís!
Romèu-e-Julieta_WEB	CAPULETO Malerós, maudit, nefast dia!
Romèu-e-Julieta_WEB	Era mès terribla ora qu’ena sua peregrinacion a vist eth temps!
Romèu-e-Julieta_WEB	Ua soleta hilha!
Romèu-e-Julieta_WEB	Ua soleta hilha, e era mòrt se la hè a vier!
Romèu-e-Julieta_WEB	Era mia esperança, era mia consolacion, era mia ventura!
Romèu-e-Julieta_WEB	Dia nefast e òrre…!
Romèu-e-Julieta_WEB	Nefast dia!
Romèu-e-Julieta_WEB	E jo burlat, herit, desmaridat, tormentat!
Romèu-e-Julieta_WEB	Com te’n burles de jo, com me cauques damb es tues garres, fèra mòrt!
Romèu-e-Julieta_WEB	Era, eth mèn amor, era mia vida, mòrta ja!
Romèu-e-Julieta_WEB	E jo menspredat, abatut, mòrt!
Romèu-e-Julieta_WEB	Temps crudèu, per qué vengueres damb passi tan caradi a trebolar era alegria dera nòsta hèsta?
Romèu-e-Julieta_WEB	Hilha mia, que mès que hilha ère era mia amna!
Romèu-e-Julieta_WEB	Mòrta!
Romèu-e-Julieta_WEB	Mòrta!, eth mèn tresaur!
Romèu-e-Julieta_WEB	Caratz, que non ei eth planh remèdi de dolor.
Romèu-e-Julieta_WEB	Abans, vos e eth cèu possedíetz ad aguesta puncèla; ara solet eth cèu la possedís e en aquerò i guanhe era puncèla.
Romèu-e-Julieta_WEB	Que non podéretz arrincar era vòsta part ara mòrt.
Romèu-e-Julieta_WEB	Eth cèu sauve entà tostemp era sua.
Romèu-e-Julieta_WEB	Non la volíetz veir aunorada e vantada?
Romèu-e-Julieta_WEB	Entà qué, donc, es vòsti plors, quan Diu la vante e la lhèue mès enlà deth firmament?
Romèu-e-Julieta_WEB	Non estimatz ara vòsta hilha autant coma l’estime Diu.
Romèu-e-Julieta_WEB	Era mielhor esposa non ei era que mès viu en mon, senon era que morís joena e recent maridada.
Romèu-e-Julieta_WEB	Arturatz es vòstes lèrmes.
Romèu-e-Julieta_WEB	Caperatz eth sòn cadavre de romanin, e amiatz-la entara glèisa, sivans costum, ornada damb es sues mielhores gales.
Romèu-e-Julieta_WEB	Era natura mos obligue ath dolor, mès era rason se n’arrís.
Romèu-e-Julieta_WEB	Es preparatius d’ua hèsta se convertissen enes d’un entèrrament; es nòstes alègres musiques en solemne repiquet de mòrts: era taulejada, en minjar de funerau: es imnes en planhs: es flors en ornaments de taüt… tot en çò de contrari.
Romèu-e-Julieta_WEB	Retiratz-vos, senhor, e vos, senhora, e vos, comde Paris.
Romèu-e-Julieta_WEB	Premanitz-vos toti entà acogar aguest cadavre.
Romèu-e-Julieta_WEB	Qu’ei clar qu’eth cèu ei anutjat damb vosati.
Romèu-e-Julieta_WEB	Vedetz se damb paciéncia e mansuetud artenhetz a desarmar era sua colèra.
Romèu-e-Julieta_WEB	Recuelhem es esturments e anem-mo’n.
Romèu-e-Julieta_WEB	Recuelhetz-los, òc, bona gent.
Romèu-e-Julieta_WEB	Que podie èster mès alègre.
Romèu-e-Julieta_WEB	Ò, musicians, musicians!
Romèu-e-Julieta_WEB	E per qué “era patz deth còr”?
Romèu-e-Julieta_WEB	Ò, musicians, pr’amor qu’eth mèn còr ei en tot tocar tostemp “eth mèn dolorós còr”.
Romèu-e-Julieta_WEB	Cantatz ua cançon alègra entà que jo me distrèiga.
Romèu-e-Julieta_WEB	Que non ei aguesta ua escadença tà cançons.
Romèu-e-Julieta_WEB	E per qué non?
Romèu-e-Julieta_WEB	Qu’ei clar que non.
Romèu-e-Julieta_WEB	Alavetz, donc, jo vo’ la vau a dar de vertat.
Romèu-e-Julieta_WEB	Qué mos daràs?
Romèu-e-Julieta_WEB	Non sòs, plan, donques que sò un praube lacai, mès vos darè sentiment.
Romèu-e-Julieta_WEB	Vai damb eth lacai!
Romèu-e-Julieta_WEB	Donques eth guinhauet deth lacai vos mercarà quate punts ena cara.
Romèu-e-Julieta_WEB	Vier entà jo damb cròches e bemòls!
Romèu-e-Julieta_WEB	Jo vos ensenharè era sòlfa.
Romèu-e-Julieta_WEB	E vos la notaratz, s’ei que mo’la voletz ensenhar.
Romèu-e-Julieta_WEB	Engainatz era daga, e treiguetz eth vòste engenh ath sòn lòc.
Romèu-e-Julieta_WEB	Damb eth mèn engenh mès agudent vos trauessarè, e de moment engaini era daga.
Romèu-e-Julieta_WEB	Responetz-me a tot darrèr:
Romèu-e-Julieta_WEB	E qué vò díder “sons d’argent”?
Romèu-e-Julieta_WEB	Per qué li cau èster d’argent ara musica?
Romèu-e-Julieta_WEB	Pr’amor qu’eth son d’argent ei doç.
Romèu-e-Julieta_WEB	Plan ben, e vos, Hugo Ravel, qué didetz d’aquerò?
Romèu-e-Julieta_WEB	Tanpòc està mau.
Romèu-e-Julieta_WEB	E qué dides tu, Jaime Clavija?
Romèu-e-Julieta_WEB	De vertat que non sai se qué díder.
Romèu-e-Julieta_WEB	Vos demani que me desencusetz era pregunta.
Romèu-e-Julieta_WEB	Qu’ei vertat qu’ètz eth cantaire; jo parlarè per vos.
Romèu-e-Julieta_WEB	Se ditz “sons d’argent” pr’amor qu’a musicians dera vòsta classa arrés les pague damb aur, quan tòquen.
Romèu-e-Julieta_WEB	Aguest qu’ei un coquin.
Romèu-e-Julieta_WEB	Atau sigue eth sòn finau.
Romèu-e-Julieta_WEB	Se mos cau fidar en un doç e leugèr sòn, bèra gran felicitat me demore.
Romèu-e-Julieta_WEB	Dempús era auròra, pensaments de gòi agiten eth mèn còr, rei deth mèn pièch, e se passe coma se me dèssen ales entà húger dera tèrra.
Romèu-e-Julieta_WEB	Soniè damb era mia esposa e que me trapaua mòrt.
Romèu-e-Julieta_WEB	Estranh fenomèn: que pense un cadavre!
Romèu-e-Julieta_WEB	Mès damb es sòns punets m’autregèc tau vida que, en desvelhar-me, non m’auria cambiat per un emperaire.
Romèu-e-Julieta_WEB	Ò, be ne son de doces es realitats der amor, quan autant ne son es ombres!
Romèu-e-Julieta_WEB	Entre Baltasar).
Romèu-e-Julieta_WEB	Te hès a vier bèra naua de Verona?
Romèu-e-Julieta_WEB	T’a dat fraire Laurenç bèra carta entà jo?
Romèu-e-Julieta_WEB	Com està eth mèn pair?
Romèu-e-Julieta_WEB	E Julieta?
Romèu-e-Julieta_WEB	Que non me pòt arribar arren de dolent s’era està ben.
Romèu-e-Julieta_WEB	Donques que ja arren de dolent te pòt arribar, pr’amor qu’eth sòn còs repause en sepulcre, e era sua amna ei damb es angels.
Romèu-e-Julieta_WEB	Jatz en panteon dera sua familha.
Romèu-e-Julieta_WEB	E desencusatz-me de qué aja vengut tan lèu a hèr-vos a vier tan mala notícia, mès vos madeish, senhor, m’encarguèretz que vos avertissa de tot.
Romèu-e-Julieta_WEB	Serà vertat?
Romèu-e-Julieta_WEB	Cèu crudèu, jo desfisi eth tòn poder!
Romèu-e-Julieta_WEB	Balhatz-me papèr e pluma.
Romèu-e-Julieta_WEB	Cèrca aguesta tarde shivaus, e anem-mo’n entà Verona aguesta net.
Romèu-e-Julieta_WEB	Arren d’aquerò.
Romèu-e-Julieta_WEB	Dèisha-me en patz, e aubedís.
Romèu-e-Julieta_WEB	Non amies era carta de fraire Laurenç?
Romèu-e-Julieta_WEB	Non.
Romèu-e-Julieta_WEB	Qu’ei parièr.
Romèu-e-Julieta_WEB	Cerca de seguit shivaus, e partim.
Romèu-e-Julieta_WEB	Se’n va Baltasar) Òc, Julieta, aguesta net repausaram amassa.
Romèu-e-Julieta_WEB	Mès com?
Romèu-e-Julieta_WEB	A, lunfèrn, guaire prèst vies en ajuda d’ua amna desesperada!
Romèu-e-Julieta_WEB	Ara me’n brembi que près d’aciu demore un apotecari de celhes arroncilhades e mau aspècte, gran erborista d’èrbes medicinaus.
Romèu-e-Julieta_WEB	Era hame que l’a convertit en esquelèta.
Romèu-e-Julieta_WEB	Deth tet dera sua lugubra tuta i son penjadi ua tortuga, un crocodril, e diuèrses pèths de musclats peishi; e en caishes apilerades, salèrs uets e verdosi, vielhi semes, còrdes de hiu de ralingar, tot plan desseparat entà hèr veir que n’a mès.
Romèu-e-Julieta_WEB	Qu’ac pensè ben, e ara ac vau a executar.
Romèu-e-Julieta_WEB	Me semble qu’aguesta ei era sua casa.
Romèu-e-Julieta_WEB	Qu’a era botiga barrada.
Romèu-e-Julieta_WEB	Òla, ep!
Romèu-e-Julieta_WEB	Qui cride?
Romèu-e-Julieta_WEB	Escota.
Romèu-e-Julieta_WEB	Era tua praubetat qu’ei evidenta.
Romèu-e-Julieta_WEB	T’autrejarè quaranta ducats per ua dòsi de podom que sigue tant actiu que, a penes circule pes venes, escandisque er alend vitau tan rapidaments coma ua bala de canon.
Romèu-e-Julieta_WEB	E ena tua praubetat extrèma, qué t’impòrte era mòrt?
Romèu-e-Julieta_WEB	Pro que se ve plan clara era hame en tòn ròstre e era tristor e era desesperacion.
Romèu-e-Julieta_WEB	Qu’ei qu’eth mon a bèra lei, entà hèr-te ric?
Romèu-e-Julieta_WEB	Se vòs gésser dera praubetat, trinca era lei e recep es mèns sòs.
Romèu-e-Julieta_WEB	Era mia praubetat los recep, non era mia volentat.
Romèu-e-Julieta_WEB	Jo non pagui era tua volentat, senon era tua praubetat.
Romèu-e-Julieta_WEB	Aguest qu’ei er ingredient; des.hètz-lo en aigua o en un licor quinsevolh, beuetz-lo, e queiratz mòrt de seguit, encara qu’ajatz era fòrça de vint òmes.
Romèu-e-Julieta_WEB	Recep es tòns sòs.
Romèu-e-Julieta_WEB	Eri son eth vertadèr podom que còste mès assassinats que toti es podoms que non as de véner.
Romèu-e-Julieta_WEB	Era venda, que la sò hèta jo, non tu.
Romèu-e-Julieta_WEB	Adishatz: crompa pan, e capera-te.
Romèu-e-Julieta_WEB	Non un podom, senon ua beuenda consoladora amii jo entath sepulcre de Julieta.
Romèu-e-Julieta_WEB	Fraire mèn, sant varon!
Romèu-e-Julieta_WEB	LAURENÇ Solide ei fraire Joan que me cride.
Romèu-e-Julieta_WEB	Balhatz-me era sua carta, s’ei que n’amiatz bèra ua.
Romèu-e-Julieta_WEB	Cerquè a un fraire descauç dera nòsta ordre, entà que m’acompanhèsse.
Romèu-e-Julieta_WEB	A tot darrèr lo trapè guarint malauts.
Romèu-e-Julieta_WEB	Era ronda en veder-mos gésser d’ua casa, cranhec qu’en era i auesse pèsta.
Romèu-e-Julieta_WEB	Plan per aquerò se destrantalhèc eth viatge entà Mantua.
Romèu-e-Julieta_WEB	E qui li hec a vier era carta a Romèu?
Romèu-e-Julieta_WEB	Tau pòur auien toti dera pèsta.
Romèu-e-Julieta_WEB	Quin malastre!
Romèu-e-Julieta_WEB	Per vida deth mèn pair Sant Francesc!
Romèu-e-Julieta_WEB	E non ère ua carta inutila, senon damb notícies de gran importancia.
Romèu-e-Julieta_WEB	Que pòt èster plan funèst eth retard.
Romèu-e-Julieta_WEB	Fraire Joan, cèrca-me de seguit ua aishada e hèr-la-me a vier ena cèla.
Romèu-e-Julieta_WEB	De seguit, frair.
Romèu-e-Julieta_WEB	Sonque me cau anar tath cementèri, pr’amor que laguens de tres ores era beròia Julieta se desvelharà deth sòn estavaniment.
Romèu-e-Julieta_WEB	Que s’emmaliciarà fòrça damb jo pr’amor que non è avertit oportunaments a Romèu.
Romèu-e-Julieta_WEB	Tornarè a escríuer a Mantua e mentretant la cuelherè ena mia cèla, demorant a Romèu.
Romèu-e-Julieta_WEB	Praube cadavre viu, embarrat en sepulcre d’un mòrt!
Romèu-e-Julieta_WEB	Balha-me ua halha.
Romèu-e-Julieta_WEB	Hè-te enlà: que non voi èster vist.
Romèu-e-Julieta_WEB	Cala-te ath pè d’aqueth arbilhon, e para era aurelha en solèr entà qu’arrés cauque eth botjadís solèr deth cementèri, sense que jo me’n sàpia.
Romèu-e-Julieta_WEB	Tanlèu n’entenes a bèth un, hè un fiulet.
Romèu-e-Julieta_WEB	Da-me es flors e aubedís.
Romèu-e-Julieta_WEB	Atau ac harè, (a despart) encara que me cau pòur de demorar-me solet en aguest cementèri.
Romèu-e-Julieta_WEB	Que vengui a caperar de flors eth lhet noviau dera flor mès beròia que gessec des mans de Diu.
Romèu-e-Julieta_WEB	Beròia Julieta, que demores entre es cors des angels, recep aguest mèn darrèr rebrembe.
Romèu-e-Julieta_WEB	Tant qu’ères viua, t’estimè: mòrta vengui a ornar damb tristes ofrendes eth tòn sepulcre.
Romèu-e-Julieta_WEB	Eth page fiule) Enteni eth senhau deth page: quauquarrés s’aprèsse.
Romèu-e-Julieta_WEB	Quin pè infernau vie a interrómper, de nets, es mèns pietosi rites?
Romèu-e-Julieta_WEB	E pòrte ua halha alugada!
Romèu-e-Julieta_WEB	Net, capèra-me damb era tua man.
Romèu-e-Julieta_WEB	Balha-me aguesta aishada e aguesta pala.
Romèu-e-Julieta_WEB	Cuelh aguesta carta.
Romèu-e-Julieta_WEB	A penes hèsque dia, sajaràs de qué la recebe fraire Laurenç.
Romèu-e-Julieta_WEB	Era principau rason que m’amie aciu non ei vèir per darrèr viatge eth ròstre dera mia estimada, senon apoderar-me der anèth noviau qu’encara amie en sòn dit, e amiar- lo tostemp coma gatge d’amor.
Romèu-e-Julieta_WEB	Vè-te’n, donc.
Romèu-e-Julieta_WEB	E s’eth curiosèr t’ahisque a seguir es mèns passi, te juri que te harè brigalhs, e espargerè es tòns membres esbocinadi per toti es cornèrs d’aguest cementèri.
Romèu-e-Julieta_WEB	Mès neres e herotges son es mies intencions, que tigres ahaimadi o mars tarabastadi.
Romèu-e-Julieta_WEB	Que non pensi shordar-vos en arren, senhor.
Romèu-e-Julieta_WEB	Qu’ei era mielhor pròva d’amistat que me pòs autrejar.
Romèu-e-Julieta_WEB	Tè, e sigues erós, amic.
Romèu-e-Julieta_WEB	Abominable sen dera mòrt, que t’as avalat era milhor beresa dera tèrra, encara auràs mès aliment!
Romèu-e-Julieta_WEB	Aguest ei Montesco, eth gausat despatriat, er assassin de Teobaldo, deth cosin dera mia dauna, que plan per aquerò moric de pena, segontes diden.
Romèu-e-Julieta_WEB	Plan que òc, aurà vengut aciu entà profanar es cadavres.
Romèu-e-Julieta_WEB	Li vau a talhar era sua diabolica intencion.
Romèu-e-Julieta_WEB	Pòs-te, infame Montesco: non ei pro era mòrt entà detier era tua resvenja e es tòns furors?
Romèu-e-Julieta_WEB	Per qué non te rendes, maudit proscrit?
Romèu-e-Julieta_WEB	Seguis-me que te cau morir.
Romèu-e-Julieta_WEB	Que vengui a morir.
Romèu-e-Julieta_WEB	Nòble joen, non temptes ad aqueth que vie cèc e desalendat.
Romèu-e-Julieta_WEB	Hug de jo: dèisha-me: bremba-te’n d’aqueri que sigueren e ja non son.
Romèu-e-Julieta_WEB	Bremba-te’n e tremola, non me provòques mès, joen asenat.
Romèu-e-Julieta_WEB	Per Diu t’ac demani.
Romèu-e-Julieta_WEB	Non volgues ahíger un nau pecat as qu’aclapen eth mèn cap.
Romèu-e-Julieta_WEB	T’estimi mès de çò que tu te pogues estimar.
Romèu-e-Julieta_WEB	Que sò vengut a lutar contra jo madeish.
Romèu-e-Julieta_WEB	Hug, se vòs sauvar era vida, e arregraís eth conselh d’un hòl.
Romèu-e-Julieta_WEB	Vil despatriat, en bades son aguestes supliques!
Romèu-e-Julieta_WEB	Persutes a provocar-me?
Romèu-e-Julieta_WEB	Ai, Diu, pelegen!
Romèu-e-Julieta_WEB	Ai de jo!
Romèu-e-Julieta_WEB	Que sò mòrt!
Romèu-e-Julieta_WEB	S’as pietat de jo, bota-me en sepulcre de Julieta.
Romèu-e-Julieta_WEB	Òc qu’ac vau a hèr.
Romèu-e-Julieta_WEB	Guardem-li eth ròstre.
Romèu-e-Julieta_WEB	Qu’ei eth parent de Mercutio, eth comde Paris!
Romèu-e-Julieta_WEB	En moment de montar a shivau, qu’ei que non entení, coma entre ombres, díder ath mèn page que s’anauen a maridar Paris e Julieta?
Romèu-e-Julieta_WEB	Siguec realitat o saunei?
Romèu-e-Julieta_WEB	O ei qu’èra hòl e me pensé que me parlauen de Julieta?
Romèu-e-Julieta_WEB	Trionfau sepulcre te demore.
Romèu-e-Julieta_WEB	Tè, sepulcre!, abitacion de lum, praube joen.
Romèu-e-Julieta_WEB	Aquiu dormís Julieta, e era ei pro entà balhar lum e beresa ath mausolèu.
Romèu-e-Julieta_WEB	Jatz tu ath sòn costat: qu’ei un mòrt eth que t’acògue.
Romèu-e-Julieta_WEB	Quan eth moribond s’aprèsse en punt finau, se sòl encoratjar e ad aquerò lo criden eth darrèr bualh.
Romèu-e-Julieta_WEB	Esposa mia, amor mèn, era mòrt que hec a maubé eth nectar des tòns pòts non a pogut véncer deth tot era tua beresa.
Romèu-e-Julieta_WEB	Encara lutz enes tòns uelhs e en tòn ròstre, a on encara era mòrt non a pogut desplegar era sua odiosa bandèra.
Romèu-e-Julieta_WEB	Ara que voi padegar era ombra de Teobaldo que jatz en aguest sepulcre.
Romèu-e-Julieta_WEB	Era madeisha man que braquèc era tua vida va a bracar era deth tòn enemic.
Romèu-e-Julieta_WEB	Julieta, per qué estàs encara tan beròia?
Romèu-e-Julieta_WEB	Dilhèu ei pr’amor qu’eth descarnat monstre t’aufrís es sòns amors e te vò entà que sigues era sua dauna?
Romèu-e-Julieta_WEB	Entà empedí’c dormirè damb tu en aguesta ombriua tuta dera net, en companhia d’aguesti vèrmes que son aué es tues soletes puncèles.
Romèu-e-Julieta_WEB	Aguest que serà eth mèn etèrn repaus.
Romèu-e-Julieta_WEB	Aciu descansarà eth mèn còs, liure dera fatidica lei des astres.
Romèu-e-Julieta_WEB	Recep tu era darrèra guardada des mèns uelhs, era darrèra abraçada des mèns braci, eth darrèr punet des mèns pòts, pòrtes dera vida, que vien a sagerar eth mèn etèrn contracte damb era mòrt.
Romèu-e-Julieta_WEB	Vene, aspre e vencedor pilòt: eth mèn vaishèth, hart de combàter damb es ondades, se vò esclafar contra es malhs.
Romèu-e-Julieta_WEB	Brindem pera mia dauna.
Romèu-e-Julieta_WEB	Ò, guaire grani son es efèctes deth tòn baume, alquimista vertadèr!
Romèu-e-Julieta_WEB	Per Sant Francesc e eth mèn sant abit!
Romèu-e-Julieta_WEB	Aguesta net eth mèn vielh pè va estramuncant damb toti es sepulcres!
Romèu-e-Julieta_WEB	Qui, ad aguestes ores interromp eth silenci des mòrts?
Romèu-e-Julieta_WEB	Un amic vòste, e de tota vertat.
Romèu-e-Julieta_WEB	Que Diu t’age.
Romèu-e-Julieta_WEB	E entà que servís aquera lum, tenguda entà alugar a vèrmes e esquelètes?
Romèu-e-Julieta_WEB	Me semble qu’ei alugada en monument des Capuleti.
Romèu-e-Julieta_WEB	Qu’ei vertat, pair mèn, e aquiu se trape eth mèn patron, que tant estimatz.
Romèu-e-Julieta_WEB	De qui parles?
Romèu-e-Julieta_WEB	De Romèu.
Romèu-e-Julieta_WEB	Guaire temps hè qu’a vengut…?
Romèu-e-Julieta_WEB	Ua mieja ora.
Romèu-e-Julieta_WEB	Seguis-me.
Romèu-e-Julieta_WEB	Donques demora-te, e i anarè jo solet.
Romèu-e-Julieta_WEB	Mon Diu!
Romèu-e-Julieta_WEB	Romèu!
Romèu-e-Julieta_WEB	Mès, mon Diu!
Romèu-e-Julieta_WEB	Quina sang ei aguesta enes gradons deth monument?
Romèu-e-Julieta_WEB	Quines espades sense proprietari, e tacades encara de sang?
Romèu-e-Julieta_WEB	Entre en sepulcre).
Romèu-e-Julieta_WEB	Romèu!
Romèu-e-Julieta_WEB	Palle està coma era mòrt!
Romèu-e-Julieta_WEB	E Paris caperat de sang!…
Romèu-e-Julieta_WEB	Era puncèla se botge.
Romèu-e-Julieta_WEB	Pair, a on ei eth mèn espós?
Romèu-e-Julieta_WEB	Jo me’m brembi d’a on me calie estar, e aquiu sò.
Romèu-e-Julieta_WEB	Mès, a on ei Romèu, pair mèn?
Romèu-e-Julieta_WEB	Enteni bronit.
Romèu-e-Julieta_WEB	Dèisha leu, tu, aguest focus d’infeccion, aguesta jaça de simulada mòrt.
Romèu-e-Julieta_WEB	Era suprèma volentat de Diu a vengut a destrantalhar es mèns plans.
Romèu-e-Julieta_WEB	Seguis-me.
Romèu-e-Julieta_WEB	Eth tòn espós jatz mòrt ath tòn costat, e Paris mòrt tanben.
Romèu-e-Julieta_WEB	Seguis-me entà un devòt convent e non me digues arren mès, pr’amor qu’era gent s’aprèsse.
Romèu-e-Julieta_WEB	Seguis-me, Julieta, que non mos podem arturar aciu.
Romèu-e-Julieta_WEB	Jo me vau a demorar aciu.
Romèu-e-Julieta_WEB	Espós mèn!
Romèu-e-Julieta_WEB	Mès se qué veigui?
Romèu-e-Julieta_WEB	Qu’a enes sues mans ua copa.
Romèu-e-Julieta_WEB	Qu’a pressat era sua mòrt damb podom.
Romèu-e-Julieta_WEB	Crudèu!
Romèu-e-Julieta_WEB	Non me deishèc ua soleta gota entà béuer.
Romèu-e-Julieta_WEB	Mès punarè es sòns pòts que dilhèu contien quauqua rèsta deth podom.
Romèu-e-Julieta_WEB	Lo pune) Encara senti eth calor des sòns pòts.
Romèu-e-Julieta_WEB	Guidatz-me.
Romèu-e-Julieta_WEB	Enteni passi.
Romèu-e-Julieta_WEB	Me cau abreujar (Cuelh eth punhau de Romèu) Doç hèr, repausa en mèn còr, tant que jo morisqui.
Romèu-e-Julieta_WEB	Aciu ei a on ludie era lum.
Romèu-e-Julieta_WEB	Que i a taques de sang.
Romèu-e-Julieta_WEB	Cuelhetz a toti es que trapetz.
Romèu-e-Julieta_WEB	Òrra guardada!
Romèu-e-Julieta_WEB	Mòrt Paris; e Julieta, que hè dus dies acoguèrem coma mòrta, ei en tot sanguejar-se, cauda encara.
Romèu-e-Julieta_WEB	Capuleti e as Montesqui.
Romèu-e-Julieta_WEB	Sonque vedem cadavres, mès que non podem endonviar era encausa dera sua mòrt.
Romèu-e-Julieta_WEB	Qué s’a passat entà desvelhar-me tan d’ora?
Romèu-e-Julieta_WEB	Qué son aguesti crits que sonen per aguesti carrèrs?
Romèu-e-Julieta_WEB	Quina istòria tant estranha e òrra ei aguesta?
Romèu-e-Julieta_WEB	Vo’n sabetz dera causa d’aguesti delictes?
Romèu-e-Julieta_WEB	Mon Diu!
Romèu-e-Julieta_WEB	Esposa mia.
Romèu-e-Julieta_WEB	Non ves córrer era sang dera nòsta hilha?
Romèu-e-Julieta_WEB	Aguest punhau qu’a errat eth camin: deuiue auer-se clauat en pièch deth Montesco e non en dera nòsta innocenta hilha.
Romèu-e-Julieta_WEB	CAPULETO Mon Diu.
Romèu-e-Julieta_WEB	Qu’as maitiat fòrça, Montesco, mès fòrça abans queiguec eth tòn primogenit.
Romèu-e-Julieta_WEB	Poder de naut de tot!
Romèu-e-Julieta_WEB	I a reservada bèra pena mès entara mia trista vielhesa?
Romèu-e-Julieta_WEB	Tu madeish la pòs veir.
Romèu-e-Julieta_WEB	Per qué tanta descortesia, hilh mèn?
Romèu-e-Julieta_WEB	Tietz pendent un moment es vòsti plors, tant que cèrqui era hònt de taus malastres.
Romèu-e-Julieta_WEB	Dempús sajarè de padegar-vos o d’acompanhar-vos enquiara mòrt.
Romèu-e-Julieta_WEB	Mentretant, caratz: qu’era paciéncia arture un moment ath dolor.
Romèu-e-Julieta_WEB	Hètz-me a vier aguesti presoèrs.
Romèu-e-Julieta_WEB	Jo, eth mès umil e, ath còp, eth mès respectable per çò deth mèn estat sacerdotau, encara qu’eth mès sospechós pera ora e eth lòc, vau a acusar-me e a defener-me ath còp.
Romèu-e-Julieta_WEB	Didetz çò que sapiatz.
Romèu-e-Julieta_WEB	Ac diderè brèuments, pr’amor qu’era cuerta vida que me rèste, non consentís longui racondes.
Romèu-e-Julieta_WEB	Romèu s’auie maridat damb Julieta.
Romèu-e-Julieta_WEB	Jo les maridè, e eth madeish dia moric Teobaldo.
Romèu-e-Julieta_WEB	Aguesta mòrt siguec era causa deth despatriament deth maridat e deth dolor de Julieta.
Romèu-e-Julieta_WEB	Vos credéretz padegar-la, maridant-la damb Paris.
Romèu-e-Julieta_WEB	De seguit venguec ena mia cèla, e lhòca e cèga me preguèc que cerquèssa ua manèra d’empedir aguesta dusau nòça, pr’amor que se non, s’aucirie ena mia preséncia.
Romèu-e-Julieta_WEB	Jo l’autregè un narcotic premanit per jo, qu’es sòns efèctes simulauen era mòrt e avertí a Romèu, en ua carta, que venguesse aguesta net (qu’era se desvelharie) a ajudar-me entà desenterrar-la.
Romèu-e-Julieta_WEB	Fraire Joan, a qui autregè era carta, non podec gésser de Verona, per bèth accident sobte.
Romèu-e-Julieta_WEB	Alavetz venguí jo solet, ara ora prevista, entà trèir-la deth mausoleu e hèr-la-me a vier en convent, a on demorarie ath sòn marit.
Romèu-e-Julieta_WEB	Mès quan arribè, pòqui moments abans de qué era se desvelhèsse, trapè mòrts a Romèu e a Paris.
Romèu-e-Julieta_WEB	Se desvelhèc era, e li preguè per Diu que me seguisse e respectèsse era volentat suprèma.
Romèu-e-Julieta_WEB	Era, desesperada, non me seguic, e per çò que semble, s’a aucit ada era madeisha.
Romèu-e-Julieta_WEB	Qu’ei tot çò que sai enquia aciu.
Romèu-e-Julieta_WEB	Deth maridatge pòt balhar testimòni era sua hilhuquèra.
Romèu-e-Julieta_WEB	E se jo delinquí en quauquarren, que sò prèst a sacrificar era mia vida a judici dera lei, que solet en pòques ores poirà auançar era mia mòrt.
Romèu-e-Julieta_WEB	Tostemp vos auem auut coma un sant varon.
Romèu-e-Julieta_WEB	Escotem, ara, ath vailet de Romèu.
Romèu-e-Julieta_WEB	Jo li balhè ath mèn patron era notícia dera mòrt de Julieta.
Romèu-e-Julieta_WEB	Ath mès córrer gessérem de Mantua e arribèrem en aguest cementèri.
Romèu-e-Julieta_WEB	M’autregèc ua carta entà sa pair, e se calèc en sepulcre, alugat e dehòra de se, menaçant- me damb era mòrt, se jo me remissa en quauquarren.
Romèu-e-Julieta_WEB	Voi era carta: e a on ei eth page que cridèc ara ronda?
Romèu-e-Julieta_WEB	Eth mèn patron venguec e caperar damb flors eth sepulcre de Julieta.
Romèu-e-Julieta_WEB	Jo me quedè près d’aquiu, segontes es sues ordes.
Romèu-e-Julieta_WEB	Eth mèn patron lo travèc, pelegèren, e jo partí de seguit a demanar ajuda.
Romèu-e-Julieta_WEB	Aguesta carta confirme es paraules d’aguest benedit fraire.
Romèu-e-Julieta_WEB	En era parle Romèu deth sòn amor e dera sua mòrt: ditz que crompèc podom a un apotecari de Mantua, e que volec morir e descansar damb Julieta.
Romèu-e-Julieta_WEB	Capuleti, Montesqui, aguesta qu’ei era malediccion divina que què sus es vòstes rancures!
Romèu-e-Julieta_WEB	Que non tolère eth cèu era felicitat entà vosati, e jo pèrdi per tòrt vòste a dus parents.
Romèu-e-Julieta_WEB	A toti artenh aué eth castig de Diu.
Romèu-e-Julieta_WEB	Jo encara te darè mès.
Romèu-e-Julieta_WEB	E ath sòn costat ne harè jo ua auta de parièr, entà Romèu.
Romèu-e-Julieta_WEB	Tardiua amistat e reconciliacion, qu’alugue un solei plan trist!
Romèu-e-Julieta_WEB	Seguitz- me: encara mos cau hèr mès: premiar a uns e castigar a d’auti.
Romèu-e-Julieta_WEB	Be n’ei de trista era istòria de Julieta e Romèu!
FANTINA-TA-WEB	Libre prumèr: Un òme just.
FANTINA-TA-WEB	I.- Monsenhor Myriel En 1815, qu’ère avesque de D… eth plan illustre Carles Francés Bienvenu Myriel, un ancian d’uns setanta cinc ans, qu’ocupaue aguesta sedença dempús 1806.
FANTINA-TA-WEB	Encara qu’aguesta circonstància non interèsse bric per çò que hè ath hons d’aquerò que vam a racondar, dilhèu non serà en bades, encara que solet sigue entà èster exactes en tot, indicar aciu er rumors e es petòfies qu’auien circulat sus era sua persona quan arribèc per prumèr viatge ena sua diocèsi.
FANTINA-TA-WEB	Çò que se ditz des òmes, sigue faus o vertadèr, ocupe autant de lòc ena sua destinacion, e sustot ena sua vida, coma aquerò que hèn.
FANTINA-TA-WEB	Eth senhor Myriel qu’ère hilh d’un conselher deth Parlament d’Aix, noblèsa de tòga.
FANTINA-TA-WEB	Se didie que sa pair, en tot pensar qu’eretèsse eth sòn lòc, l’aie maridat plan joen, tàs dètz-e-ueit o vint ans, sivans eth costum fòrça admetut enes familhes dera magistratura.
FANTINA-TA-WEB	Se didie que Carles Myriel, maugrat aguest maridatge, auie hèt a parlar fòrça.
FANTINA-TA-WEB	Qu’ère de bon pòrt, encara que d’estatura petita, elegant, intelligent, e tota era prumèra part dera sua vida l’auien ocupat eth mon e era galantaria.
FANTINA-TA-WEB	Venguec era Revolucion; se precipitèren es eveniments; es familhes restacades ara anciana magistratura, deimadas, perseguides, assetjades, se dispersèren, e Carles Myriel emigrèc entà Italia enes prumèri dies dera revolucion.
FANTINA-TA-WEB	Era sua hemna moric aquiu de tisi, malautia que patie de hège temps.
FANTINA-TA-WEB	Non auien auut hilhs.
FANTINA-TA-WEB	Qué se passèc dempús enes destinacions deth senhor Myriel?
FANTINA-TA-WEB	Er en·honsament dera anciana societat francesa, era queiguda dera sua pròpia familha, es tragics espectacles deth 93, mès espaventosi encara entàs emigradi que les vedien de luenh damb er aument que les conferie eth terror, heren, dilhèu, germiar ena sua amna idies de recés e de solitud?
FANTINA-TA-WEB	Ath miei des distraccions e afeccions qu’ocupauen era sua vida, dilhèu siguec herit còp sec per un d’aguesti patacs misteriosi e terribles qu’a viatges esbaucen, en tot herir-lo en còr, ar òme qu’es catastròfes publiques non l’afectarien, se lo herissen ena sua existéncia o enes sues propietats?
FANTINA-TA-WEB	Arrés ac aurie podut díder; solet se sabie qu’ara sua tornada d’Italia ère prèire.
FANTINA-TA-WEB	En 1804 eth senhor Myriel hège de prèire de Brignolles.
FANTINA-TA-WEB	Tara epòca dera coronacion de Napoleon, un ahèr dera sua parròquia, non se sap exactaments quin, l’amièc entà París; e entre d’autes persones poderoses que sollicitèc era sua empara a favor des sòns parroquians, visitèc ath cardenau Fesch1 .
FANTINA-TA-WEB	Un dia qu’er Emperaire venguec a tier-li ua visita ath sòn oncle, eth digne prèire que demoraue ena avantcramba se trapèc damb Sa Majestat Imperiau.
FANTINA-TA-WEB	Napoleon, encuendant-se’n deth curiosèr qu’aqueth ancian lo guardaue, se virèc, e didec bruscaments:
FANTINA-TA-WEB	Qui ei aguest brave òme que me guarde?
FANTINA-TA-WEB	Majestat, didec eth senhor Myriel, vos que guardatz a un brave òme e jo guardi a un gran òme.
FANTINA-TA-WEB	Cadun de nosati se pòt beneficiar de çò que guarde.
FANTINA-TA-WEB	Aguesta madeisha net er Emperaire demanèc ath Cardenau eth nòm d’aqueth prèire e pòc temps dempús eth senhor Myriel demorèc estonat en saber-se’n que l’auien nomentat avesque de D…
FANTINA-TA-WEB	Qué i auie de vertat ena rèsta des parlòtes restacades ara prumèra part dera vida de M. Myriel?
FANTINA-TA-WEB	Arrés se’n sabie.
FANTINA-TA-WEB	Pòques familhes auien coneishut ara familha Myriel abans dera revolucion.
FANTINA-TA-WEB	M. Myriel li calie patir era sòrt de tot nauèth vengut en ua poblacion petita, a on i a fòrça boques que parlen e pòqui caps que pensen.
FANTINA-TA-WEB	L’ac calie patir, a maugrat d’èster avesque, e precisaments pr’amor qu’ère avesque.
FANTINA-TA-WEB	Ça que la, es parlòtes que se barrejaue eth sòn nòm non èren senon parlòtes, bronit, frases, paraules, petòfies, coma ditz er energic idiòma deth Meddia.
FANTINA-TA-WEB	Sigue coma sigue, tàs nau ans d’episcopat e de residéncia en D… toti aguesti mormolhs, ahèrs de convèrsa qu’ocupen enes prumèrs moments as poblacions e as persones petites, auien ja queigut en desbrembe.
FANTINA-TA-WEB	Arrés aurie gausat parlar d’eres, arrés aurie gausat rebrembar-les.
FANTINA-TA-WEB	M. Myriel auie arribat en D… acompanhat d’ua celibatària, era senhoreta Baptistina, qu’ère era sua fraia e dètz ans mendre qu’eth.
FANTINA-TA-WEB	Era senhora Baptistina ère de cuerta estatura, esblancossida, de fesomia bontadosa; que complie er ideau de çò qu’exprimís era parula respectabla, donques que semble de besonh qu’ua hemna l’age calut èster mair entà èster venerabla.
FANTINA-TA-WEB	Jamès auie estat beròia: era sua vida, qu’auie estat ua seria ininterrompuda de bones òbres, auie acabat per esténer sus era sua persona ua sòrta de blancor e de claretat; mès, en envielhir auie cuelhut çò que se poirie cridar era beresa dera bontat.
FANTINA-TA-WEB	Çò qu’ena sua joenesa auie estat primesa, ena sua maduritat auie vengut en transparéncia qu’a trauèrs d’era se vedie, non ara hemna, senon ar àngel.
FANTINA-TA-WEB	Qu’ère mèsalèu ua amna qu’ua vèrge.
FANTINA-TA-WEB	Era sua persona semblaue hèta dera ombra: a penes auie pro còs pr’amor de qué en eth i auesse un sèxe; qu’ère un shinhau de matèria que contenguie ua ahlama: grani uelhs, tostemps jocadi: ua desencusa entà qu’ua amna s’estèsse ena tèrra.
FANTINA-TA-WEB	Era senhora Magloire ère ua vielheta blanca, gròssa, tostemps esdegada e tostemp estofada, autant per çò dera sua activitat que per çò dera sua asma.
FANTINA-TA-WEB	En arribar installèren a M. Myriel en sòn palai episcopau, damb toti es aunors dispausadi pes decrets imperiaus, que classificauen ar avesque immediataments dempús deth mariscau de camp.
FANTINA-TA-WEB	Er alcalde e eth president li tengueren era prumèra visita, e eth, ath sòn torn, tenguec era prumèra ath generau e ath prefècte.
FANTINA-TA-WEB	II.- Eth senhor Myriel se convertís en Monsenhor Bienvenu.
FANTINA-TA-WEB	Eth palai episcopau de D… ère ath cant der espitau, e ère un ample e polit edifici bastit en pèira a principis deth darrèr sègle per disposicion de monsenhor Enric Puget, doctor en Teologia pera facultat de París e abad de Simore, qu’auie estat avesque de D… en 1712.
FANTINA-TA-WEB	Aguest palai qu’ère ua vertadèra morada senhoriau.
FANTINA-TA-WEB	Tot en eth alendaue un certan aire de granesa: es crambes der avesque, es salons, es crambes interiores, eth pati d’aunor fòrça gran damb galaries d’arcs sivans er ancian costum florentin, es jardins plantadi damb arbes magnifics.
FANTINA-TA-WEB	En minjador, qu’ère ua longa e supèrba galaria deth pis de baish damb gessuda enes jardins, monsenhor Enric Puget auie autrejat eth 29 de junhsèga ua grana taulejada de ceremònia a SS.EE.
FANTINA-TA-WEB	Carles Brulart de Genlis, arquebisbe prince de Embrun; Antòni de Mesgrigny, capochin, avesque de Grasse; Felip de Vendome, gran prior de França, abad de Sant Onorat de Lerins; Francés de Berton de Grillon, avesque baron de Vence; Cesar de Sabran de Forcalquier, avesque senhor de Glandeve e Joan Soanen, prèire der oratòri, avesque senhor de Senez.
FANTINA-TA-WEB	Es retraits d’aguesi sèt reverends personatges ornauen aquera sala, e era data memorabla deth 29 de junhsèga de 1714 ère aquiu escultada en letres d’aur en ua labada de marme blanc.
FANTINA-TA-WEB	Tres dies dempús dera sua arribada, er avesque tiec ua visita ar espitau.
FANTINA-TA-WEB	Acabada era visita, li demanèc ath director que se denhèsse acompanhar-lo entath sòn palai.
FANTINA-TA-WEB	Vint-e-sies, monsenhor.
FANTINA-TA-WEB	Que son es qu’auia compdat, didec er avesque.
FANTINA-TA-WEB	Que me n’auia encuedat.
FANTINA-TA-WEB	Que m’auie semblat madeish.
FANTINA-TA-WEB	Tanben me n’auia encuedat.
FANTINA-TA-WEB	Que ja se m’auie acodit aguesta idia.
FANTINA-TA-WEB	Se qué voletz, monsenhor!, didec eth director, que mos cau resignar.
FANTINA-TA-WEB	Aguesta convèrsa se tenguie en minjador der embaish.
FANTINA-TA-WEB	Guairi lhets credetz que caberien en aguesta sala?
FANTINA-TA-WEB	En minjador de Sa Illustrissima!, sorrisclèc eth director estonat.
FANTINA-TA-WEB	Vint lhets pro que i caberàn, didec coma parlant damb eth madeish; dempús, lheuant era votz, higec: Guardatz, senhor director, aciu, plan que òc, i a un error.
FANTINA-TA-WEB	En espitau ètz vint-e-sies persones repartides en cinc o sies petiti quartos.
FANTINA-TA-WEB	Nosati aciu qu’èm tres e auem lòc entà setanta.
FANTINA-TA-WEB	Que i a un error, vos digui; vos que vos cau era mia casa e jo era vòsta.
FANTINA-TA-WEB	Hètz-me a vier era mia, donques qu’aciu jo sò ena vòsta.
FANTINA-TA-WEB	Monsenhor Myriel non auie bens, donques qu’era sua familha auie estat arroïnada pera revolucion.
FANTINA-TA-WEB	Era sua fraia crubaue ua renda vitalícia de cinc cents francs qu’ère pro entara sua despena personau, e monsenhor Myriel recebie der Estat, coma avesque, ua assignacion de quinze mil francs.
FANTINA-TA-WEB	Eth madeish dia que se cambièc a víuer en espitau, eth prelat determinèc entà tostemp er empleg d’aguesta soma, dera manèra que campe ena nòta que transcriuem aciu, redigida damb era sua man:
FANTINA-TA-WEB	Lista des despenes dera mia casa:
FANTINA-TA-WEB	Pendent tot eth temps qu’ocupèc er avescat de D… monsenhor Myriel non cambièc bric aguest listat.
FANTINA-TA-WEB	Cridaue ad aquerò coma s’a vist, “auer apraiades es despenes dera sua casa”.
FANTINA-TA-WEB	Aquerò siguec acceptat damb absoluda somission pera senhoreta Baptistina.
FANTINA-TA-WEB	Entad aquera santa hemna, monsenhor Myriel ère ath còp eth sòn frair e eth sòn avesque; eth sòn amic sivans era natura, e eth sòn superior, sivans era Glèisa.
FANTINA-TA-WEB	L’estimaue e lo veneraue damb tota era sua simplicitat.
FANTINA-TA-WEB	Quan parlaue, s’inclinaue dauant es sues paraules; quan actuaue, se junhie as sues òbres.
FANTINA-TA-WEB	Solet era sirventa, era senhora Magloire, mormolhaue un shinhau.
FANTINA-TA-WEB	Er avesque, coma s’a podut notar, non s’auie reservat que mil liures, que, amassa damb era assignacion dera senhoreta Baptistina, hègen mil cinc cents francs ar an.
FANTINA-TA-WEB	Damb aguesti mil cinc cents francs viuien aqueres dues hemnes e aqueth ancian.
FANTINA-TA-WEB	E quan bèth prèire deth bordalat venguie en D… er avesque encara trapaue mejans entà obsequiar-lo, gràcies ara sevèra economia dera senhora Magloire e ara intelligenta administracion dera senhoreta Baptistina.
FANTINA-TA-WEB	Bèth dia, hège ja tres mesi que se trapaue en D…, didec er avesque:
FANTINA-TA-WEB	Çò de cèrt ei que damb tot aquerò non vau guaire ample.
FANTINA-TA-WEB	Que ja m’ac pensi, exclamèc era senhora Magloire.
FANTINA-TA-WEB	Coma que Sa Illustrisima non se n’a brembat de reclamar era renda qu’eth departament li deu entà despenes de coche ena poblacion e visites ena diocèsi…
FANTINA-TA-WEB	Aumens atau ac hègen es avesques de d’auti tempsi.
FANTINA-TA-WEB	Be n’auetz de rason, senhora Magloire, didec er avesque.
FANTINA-TA-WEB	E presentèc era sua reclamacion.
FANTINA-TA-WEB	Bèth temps dempús eth conselh generau, en cuélher en consideracion era demana der avesque, li votèc ua soma annau de tres mil francs, damb eth seguent epigraf: “Assignacion a Sa Ilustrisima, er avesque, entà despenes de veitura de shivaus, de corrèus, pòstes e visites pastoraus”.
FANTINA-TA-WEB	Aquerò hèc a cridar fòrça ara classa mieja dera poblacion, e plan per aquerò un senador der Emperi, ancian membre deth Conselh des Cinc Cents, partidari deth 18 brumari, e afavorit près dera ciutat de D… damb ua magnifica senadoria, escriuec ath ministre de cultes, M. Bigot de Preameneu, ua carta irritada e confidenciau, que d’era agarram aguestes linhes autentiques:
FANTINA-TA-WEB	Entà qué, en ua poblacion de mens de quate mil abitants?
FANTINA-TA-WEB	Despenes de veitura!
FANTINA-TA-WEB	Quin besonh n’auem d’aguesti viatges?
FANTINA-TA-WEB	Ne com córrer era pòsta en aguest país montanhós a on non i a carretères, ne se pòt caminar senon a shivau?
FANTINA-TA-WEB	Eth pònt qu’ei sus eth Durence en Chateau- Arnoux a penes pòt sostier es carretes e es bueus.
FANTINA-TA-WEB	Toti aguesti prèires que son madeish: aganidi e ambiciosi de tot.
FANTINA-TA-WEB	Aguest en arribar representèc eth papèr deth brave Apostòl; mès que ja hè coma es auti; ja a besonh de carreta e sera de pòsta.
FANTINA-TA-WEB	Que ja vò eth luxe coma es anteriors avesques.
FANTINA-TA-WEB	Ò, quina còlha aguesta des clèrgues!
FANTINA-TA-WEB	Senhor comde, es causes non anaràn ben enquia qu’er Emperaire mos age desliurat des sotanes.
FANTINA-TA-WEB	Dehòra eth Papa!
FANTINA-TA-WEB	Vai, li didec ara senhoreta Baptistina, eth senhor qu’a començat pes auti, mès a tot darrèr l’a calut acabar per eth madeish.
FANTINA-TA-WEB	Que ja tie apraiades totes es sues òbres de caritat, e aguesti tres mil francs seràn entà nosati.
FANTINA-TA-WEB	Aguest qu’ère eth presupòst de M. Myriel.
FANTINA-TA-WEB	Per çò des drets episcopaus, dispensa d’amonestacions, dispenses de parentiu, predicacions, benediccions de glèises o capèles, maridatges, eca., er avesque les crubaue as rics damb tant de rigor coma prestesa auie en balhar-les-ac as praubi.
FANTINA-TA-WEB	Ath cap de bèth temps, arribèren es aufrenes de sòs.
FANTINA-TA-WEB	Es que n’auien e es que non n’auien acodien ena pòrta de monsenhor Myriel, es uns entà vier a cercar era aumònia, es auti entà depausar-la.
FANTINA-TA-WEB	En mens d’un an er avesque venguec a èster eth tresaurèr de toti es beneficis, e eth caishèr de totes es estreteses.
FANTINA-TA-WEB	Granes somes passauen pes sues mans, mès arren hège que cambièsse o modifiquèsse era sua forma de vida, ne qu’ahigesse era mès minima causa de çò de superflú ad açò que l’ère purament de besonh.
FANTINA-TA-WEB	Luenh d’aquerò, coma que tostemp i a, dejós, mès misèria que fraternitat ensús, tot qu’ère, entà didè’c atau, autrejat abantes d’èster recebut.
FANTINA-TA-WEB	Qu’ère coma era aigua lançada sus ua tèrra seca: per mès sòs que recebesse, jamès n’auie; e quan arribaue era ocasion treiguie es sòns.
FANTINA-TA-WEB	Qu’ei costum qu’es avesques entèsten es sòns escrits e cartes pastoraus damb es sòns nòms de batièg.
FANTINA-TA-WEB	Que haram coma eri e lo cridaram dera madeisha manèra quan sigue era ocasión.
FANTINA-TA-WEB	Per çò d’aute, ar avesque li shautaue aguesta designacion.
FANTINA-TA-WEB	III.- A bon avesque, mau avescat.
FANTINA-TA-WEB	Non pr’amor que monsenhor Bienvenú auesse convertit eth sòn coche en aumoines deishaue de hèr es sues visites pastoraus; e aquerò qu’ei un shinhau pesanta era diocèsi de D…
FANTINA-TA-WEB	Que i a en era pòques planhères e fòrça montanhes, e, coma ja auem dit adès, a penes i a camins.
FANTINA-TA-WEB	Era diocèsi qu’a trenta dues parròquies, quaranta un vicariats e dues centes ueitanta cinc sucursaus.
FANTINA-TA-WEB	Visitar tot aquerò qu’ère un prètzhèt faissuc; mès sa illustrissima s’esdegaue entà tot.
FANTINA-TA-WEB	Quan eth punt que volie visitar ère apròp, i anaue a pè; en tartana quan ère ena planhèra, e coma podie quan ère ena montanha.
FANTINA-TA-WEB	Es dues hemnes l’acompanhauen lèu tostemp, exceptat quan eth camin ère fòrça penible; alavetz i anaue solet.
FANTINA-TA-WEB	Un dia venguec en Senez, qu’ei ua anciana ciutat episcopau, montat en un somèr.
FANTINA-TA-WEB	Era sua bossa, plan aflaquida alavetz, non li permetie ua auta montura ne arren mès luxuós.
FANTINA-TA-WEB	Gessec er alcalde a receber-lo ena pòrta der episcopat, guardant-lo damb uelhs escandalizadi en veder-lo baishar deth somèr.
FANTINA-TA-WEB	Quauques persones arrien ath sòn entorn.
FANTINA-TA-WEB	Senhor alcalde, didec er avesque, e vosati, senhors regidors, pro que sai çò que vos escandalize: vos pensatz qu’ei massa orgulh en un praube prèire presentar-se a shivau en ua cavaladura que siguec era de Jesucrist.
FANTINA-TA-WEB	Vos asseguri qu’ac hi per besonh, non per vanitat.
FANTINA-TA-WEB	Pendent aguesti viatges ère indulgent e pietós, e predicaue mens que conversaue.
FANTINA-TA-WEB	Jamès anaue a cercar guaire luenh es sòns arguments ne es modèls que mentaue.
FANTINA-TA-WEB	As abitants d’un país les mostraue er exemple deth país vesin.
FANTINA-TA-WEB	Enes lòcs a on i auie pòca caritat entàs praubi didie:
FANTINA-TA-WEB	Guardatz as de Briançon.
FANTINA-TA-WEB	Qu’an autrejat as praubi, as veudes e as orfanèls eth hèt de hèr a segar es sòns camps pendent tres dies abans qu’es des auti.
FANTINA-TA-WEB	Les rebastissen a gratis es sues cases quan estàn roïnoses.
FANTINA-TA-WEB	Atau, ei aqueth un país benedit de Diu.
FANTINA-TA-WEB	Pendent tot un sègle de cent ans non i a auut aquiu un solet assassinat.
FANTINA-TA-WEB	Enes bordalats qu’es sòns abitants èren guiterosi, didie:
FANTINA-TA-WEB	Guardatz as d’Embrun.
FANTINA-TA-WEB	As familhes dividides per questions de sòs o d’eretatge les solie díder:
FANTINA-TA-WEB	Guardatz as montanhesi de Devoluy, país tan seuvatge qu’en eth non s’enten un audèth en cinquanta ans.
FANTINA-TA-WEB	Donques ben, quan eth pair se morís en ua familha, es òmes se’n van ara cèrca de fortuna e dèishen es sòns bens as gojates, pr’amor de qué aguestes posquen trapar marit.
FANTINA-TA-WEB	Guardatz ara bona gent dera val de Queyras.
FANTINA-TA-WEB	Que son ues tres mil amnes, mès viuen coma s’aquerò siguesse ua petita republica.
FANTINA-TA-WEB	Aquiu non se’n saben ne deth jutge ne der ussièr.
FANTINA-TA-WEB	Er alcalde ac apraie tot.
FANTINA-TA-WEB	Eth repartís era contribucion, determine era quantitat de cadun a consciéncia, jutge a gratis es diferéncies, dicte es senténcies sense cap de còst, e se l’aubedís, pr’amor qu’ei un òme just entre es òmes simples.
FANTINA-TA-WEB	Sabetz se qué hèn?
FANTINA-TA-WEB	Coma qu’un vilajòt de quinze o vint cases non pòt pagar-se un mèstre, qu’an mèstres d’escòla pagadi per tota era val, que recorren es bordalats, en tot estar-se ueit dies en un, dètz en aute, e ensenhant d’aguesta sòrta.
FANTINA-TA-WEB	Aguesti mèstres vien enes hèires, jo que les è vist.
FANTINA-TA-WEB	Se les arreconeish pes plumes d’escríuer qu’amien enes chapèus.
FANTINA-TA-WEB	Es qu’ensenhen solet a liéger, escríuer e compdar amien dues plumes; es qu’ath delà d’aquerò ensenhen eth latin, amien tres plumes.
FANTINA-TA-WEB	Aguesti son es sabents.
FANTINA-TA-WEB	Mès, quina vergonha èster ignorants!
FANTINA-TA-WEB	Imitatz er exemple des de Queyras.
FANTINA-TA-WEB	Parlaue atau, grèu e pairauments; a manca d’exemples, endonviaue parabòles: qu’anaue dret de cap ara fin que se prepausaue, damb pòques frases e fòrça imatges, qu’ère era eloquéncia madeisha de Jesús, convençuda e convencenta.
FANTINA-TA-WEB	IV.- Es Òbres en armonia damb es Paraules.
FANTINA-TA-WEB	Era sua convèrsa qu’ère afabla e alègra; s’avedaue ara mentalitat des dues ancianes que passauen era vida ath sòn costat: quan arrie, qu’ère eth sòn arridolet eth d’un escolan.
FANTINA-TA-WEB	Era senhora Magloire lo cridaue tostemp “Vòsta Grandesa”.
FANTINA-TA-WEB	Un dia monsenhor se lheuèc deth sòn fautulh e venguec entara bibliotèca pr’amor de cuélher un libre.
FANTINA-TA-WEB	Que s’estaue en ua des estatgères mès nautes, e coma qu’er avesque ère de cuerta estatura, non lo podec arténher.
FANTINA-TA-WEB	Era comdessa de Lo, parenta luenhana sua, lèu jamès deishaue escapar era escadença de mentar ena sua preséncia çò qu’era cridaue “es esperances”des sòns tres hilhs.
FANTINA-TA-WEB	Qu’auie diuèrsi pair-sénhers plan vielhs, pròchi ara mòrt, que d’eri èren es sòns hilhs es eretèrs.
FANTINA-TA-WEB	Eth mès joen auie de recuélher d’ua tia mès de cent mil liures de renda, eth dusau li calie eretar eth titol de duc deth sòn oncle e eth màger auie de succedir ath sòn pairin ena dignitat de senador.
FANTINA-TA-WEB	Er avesque escotaue normauments en silenci aguesti innocenti e desencusables aleujaments mairaus.
FANTINA-TA-WEB	Un viatge, totun, se demorèc mès cogitós que de costum; e en moment qu’era comdessa de Lo renauie es detalhs de totes es sues futures successions, e de totes es sues “esperances”, er avesque l’interrompec damb ua cèrta impaciéncia.
FANTINA-TA-WEB	Mon Diu!, cosin, didec era comdessa, en qué pensaues?
FANTINA-TA-WEB	Pensi, responec er avesque, en ua sentència singulara, qu’ei, me pensi, de Sant Agustin: “Botatz era vòsta esperança en aqueth qu’arrés succedís”.
FANTINA-TA-WEB	En ua auta escadença, en recéber era notificacion de defuncion d’un personatge deth país, a on se vedien en ua ampla plana ath delà des dignitats deth defuntat totes es qualificacions feudaus e nobiliàries de toti es sòns parents: “Be n’a de bones espatles era mòrt!, sorrisclèc.
FANTINA-TA-WEB	A viatges tenguie ua satira leugèra, que lèu tostemp estropaue en sentit seriós.
FANTINA-TA-WEB	Siguec fòrça eloqüent; er ahèr deth sòn sermon qu’ère era caritat: convidèc as rics a ajudar as indigents entà evitar eth lunfèrn, que les pintèc çò de mès espaventós que podec, e entà guanhar eth paradís, que diboishèc adorable e encantador.
FANTINA-TA-WEB	I auie en auditòri un ric mercadèr, retirat ja des sòns negòcis, un shinhau aganit, cridat Geborand, qu’auie guanhat dus milions en tot hèr teles gròsses, baietes e serpilhères.
FANTINA-TA-WEB	M. Geborand non auie balhat ena sua vida ua aumónia a un malerós; mès a compdar d’aguest sermon s’observèc que toti es dimenges autrejaue un quatau as praubes ja ancianes deth pòrge dera catedrau.
FANTINA-TA-WEB	Qu’èren sies es que les calie repartir-se era caritat deth mercadèr.
FANTINA-TA-WEB	Un dia er avesque lo vedec autrejant era sua escassa aumónia, e li didec ara sua fraia damb un arridolet singular:
FANTINA-TA-WEB	Vaquí ath senhor Geborand que crompe un quatau deth paradís.
FANTINA-TA-WEB	Quan se tractaue dera caritat, non arreculaue ne dauant d’ua negatiua, e solie en aguestes escadences díder frases o paraules que hègen reflexionar.
FANTINA-TA-WEB	Un còp, demanaue entàs praubi en ua des principaus reünions dera ciutat que i auie aquiu eth marqués de Champtercier, vielh ric e aganit, qu’auie trapat era manèra d’èster, ath còp, ultrareialista e ultravolterian; qu’ei aguesta ua varietat qu’a existit.
FANTINA-TA-WEB	Er avesque, en arribar entada eth, lo toquèc en braç:
FANTINA-TA-WEB	Eth marqués se virèc e li responec bruscaments:
FANTINA-TA-WEB	Monsenhor, jo qu’è as mèns praubi.
FANTINA-TA-WEB	Un dia ena catedrau prediquèc aguest sermon:
FANTINA-TA-WEB	Balhatz-les-me, li repliquèc er avesque.
FANTINA-TA-WEB	Estimadi frairs mèns, es mèns bravi amics: que i a en França un milion tres centes vint mil cases de campanhards que non an senon tres uets; un milion ueit centes dètz-e-sèt mil que solet n’an dus, era pòrta e ua hièstra; e tres centes quaranta sies mil cabanes que non an senon ua dubertura, era pòrta.
FANTINA-TA-WEB	Aquerò coma conseqüéncia d’ua contribucion que se cride de pòrtes e hièstres.
FANTINA-TA-WEB	Imaginatz-vos aguesti casalòts abitadi per familhes praubes, per hemnes ancianes, per mainatges, e consideratz es febrades e malauties que patiràn.
FANTINA-TA-WEB	Diu autregèc er aire as òmes: era lei les ac ven; que non censuri era lei, mès benedidi a Diu.
FANTINA-TA-WEB	Atau se passe en tot eth país naut deth Delfinat.
FANTINA-TA-WEB	Pasten entà sies mesi, e lo còden damb pàdia seca de vaca.
FANTINA-TA-WEB	En iuèrn talhen aguest pan a còps de destrau, e lo tien en aigua vint-e-quate ores entà poder-lo-se minjar.
FANTINA-TA-WEB	Frairs mèns, sigatz pietosi e vedetz se com patissen d’auti ath vòste entorn.
FANTINA-TA-WEB	En tot auer neishut en Provença, s’auie familiarizat aisidaments damb toti es dialèctes deth Meddia de França, e les parlaue sense cap de dificultat.
FANTINA-TA-WEB	Aquerò agradaue fòrça ath pòble e auie contribusit fòrça a guanhar-se es volentats dera multitud.
FANTINA-TA-WEB	Se trapaue ena cabana o ath miei dera montanha coma se siguesse en çò de sòn.
FANTINA-TA-WEB	Sabie díder es causes mès sublimes enes idiòmes mès vulgars; e parlant totes es lengües, se calaue en totes es amnes.
FANTINA-TA-WEB	Guardem eth camin per a on a passat era fauta.
FANTINA-TA-WEB	En èster un ex-pecador, coma se cridaue ada eth madeish arrint, non auie cap des asprós deth rigor, e professaue plan capinaut, sense hèr-ne cabau de certans arroncilhaments de celhes, ua doctrina que poirie resumir-se en aguestes paraules:
FANTINA-TA-WEB	L’amie e cedís ada era.
FANTINA-TA-WEB	Li cau susvelhar-la, contier-la, reprimir-la; mès, se maugrat a tot què, era fauta atau cometuda qu’ei veniau.
FANTINA-TA-WEB	Qu’ei ua queiguda; mès ua queiguda sus es jolhs, que se pòt transformar e acabar en oracion”.
FANTINA-TA-WEB	Quan vedie que certanes persones cridauen fòrça e s’emmaliciauen lèu:
FANTINA-TA-WEB	Òla, didie arrint, semble qu’aguest ei un gran crim que toti cometen.
FANTINA-TA-WEB	Guarda se com es ipocrites espauridi s’esdeguen a protestar e a meter-se en arrecès.
FANTINA-TA-WEB	Didie:
FANTINA-TA-WEB	Es fautes des hemnes, des hilhs, des vailets, des fèbles, des praubi e des ignorants, son es fautes des marits, des pairs, des patrons, des fòrts, des rics e des sabents.
FANTINA-TA-WEB	Higie tanben:
FANTINA-TA-WEB	As ignorants mostratz-les guaire mès causes mielhor: era societat ei acusada de non balhar era instrucción a gratis: era qu’ei era responsabla dera escurina que còste damb aquerò.
FANTINA-TA-WEB	S’ua amna calada enes tenèbres comet un pecat, eth colpable non ei en realitat eth que peque, senon eth que non esbugasse es tenèbres.
FANTINA-TA-WEB	Coma vedetz, qu’auie ua manèra particulara e estranha de jutjar es causes.
FANTINA-TA-WEB	Sospechi qu’ac auie cuelhut der Evangèli.
FANTINA-TA-WEB	Un dia entenec racondar un plaid celèbre que s’estaue intruint, e que lèu li calerie sentenciar-se.
FANTINA-TA-WEB	Un malerós, per amor a ua hemna e ath hilh que d’era auie auut, mancat de recursi, auie estampat monèda faussa.
FANTINA-TA-WEB	En aquera epòca se castigaue aguest delicte damb era pena de mòrt.
FANTINA-TA-WEB	Era hemna siguec agarrada en méter en circulacion era prumèra moneda faussa fabricada per òme.
FANTINA-TA-WEB	L’auien empresoat, mès que non i auie pròves contra era.
FANTINA-TA-WEB	Solet era podie declarar contra eth sòn aimant e perder-lo en tot cohessar.
FANTINA-TA-WEB	Remic; seguic eth plaid: s’encabornièc a remir; ath fiscau se l’acodic era idia de supausar ua infidelitat der aimant; e damb fragments de cartes plan ben combinadi, artenhec convéncer ad aquera malerosa de qué auie ua rivau e de qué aqueth òme l’enganhaue.
FANTINA-TA-WEB	Alavetz, desesperada pera gelosia, denoncièc ath sòn aimant, ac cohessèc tot e ac provèc tot.
FANTINA-TA-WEB	Aqueth òme qu’ère perdut.
FANTINA-TA-WEB	Ara seguida serie jutjat en Aix damb eth sòn complice.
FANTINA-TA-WEB	Se referie ath hèt e toti s’extasiauen dauant dera abiletat deth representant deth ministèri public.
FANTINA-TA-WEB	En tot mèter en jòc era gelosia auie artenhut que campèsse era vertat per miei dera colèra, e s’anaue a hèr justícia gràcies ath sentiment dera resvenja.
FANTINA-TA-WEB	Er avesque escotèc aquerò en silenci.
FANTINA-TA-WEB	Quan acabèc eth raconde, preguntèc:
FANTINA-TA-WEB	A on se jutjarà ad aguest òme e ad aguesta hemna?
FANTINA-TA-WEB	En tribunau dera Audiéncia.
FANTINA-TA-WEB	E repliquèc:
FANTINA-TA-WEB	Se passèc en D… ua aventura tragica: un òme siguec condamnat a mòrt per assassinat.
FANTINA-TA-WEB	E a on jutjaràn ath fiscau?
FANTINA-TA-WEB	Aquera causa costèc fòrça bronit ena ciutat.
FANTINA-TA-WEB	Era vesilha deth dia acordat entara execucion der acusat eth capelhan dera preson emmalautic.
FANTINA-TA-WEB	Qu’ère de besonh un prèire pr’amor de qué assistisse ar acusat enes sòns darrèri moments.
FANTINA-TA-WEB	S’anèc a cercar a un prèire, que per çò que semble refusèc assistir-lo, en tot díder que non li tanhie aquerò.
FANTINA-TA-WEB	Jo, didec, non è arren a veir damb aguest prètzhèt, ne damb aguest sauta-en-banca; tanben jo sò malaut; ath delà, qu’aguest non ei eth mèn lòc.
FANTINA-TA-WEB	Eth senhor prèire qu’a rason, aguest lòc non ei eth sòn, ei eth mèn.
FANTINA-TA-WEB	Se li referic aguesta responsa ar avesque, que didec:
FANTINA-TA-WEB	Ara seguida partic entara preson, baishèc ena cèla deth sauta-en-banca, lo cridèc peth sòn nòm, li sarrèc era man e li parlèc.
FANTINA-TA-WEB	S’estèc tot eth dia ath sòn costat, sense pensar en minjar ne en dormir, pregant a Diu pera amna der acusat e demanant pera sua pròpia.
FANTINA-TA-WEB	Que li didec es mielhores vertats, que son es mès simples: siguec pair, frair, amic; avesque solet entà benedir.
FANTINA-TA-WEB	L’ensenhèc tot, en tot padegar-lo e consolar-lo.
FANTINA-TA-WEB	Aqueth òme anaue a morir desespertat; era mòrt qu’ère entada eth un abisme.
FANTINA-TA-WEB	De pè e estrementit sus era entrada lugubra dera hòssa, arreculaue orrificat.
FANTINA-TA-WEB	Que non ère pro pèc entà èster absoludaments indiferent.
FANTINA-TA-WEB	Era sua senténcia, era rapida e prigonda secodida auie, de bèra manèra, trincat aciu e enlà aguesta barralha que mos dessepare deth mistèri des causes, e que cridam vida.
FANTINA-TA-WEB	Guardaue de contunh dehòra d’aguest mon a trauèrs d’aqueres estretes clateneres e solet artenhie a veir tenèbres.
FANTINA-TA-WEB	Er avesque li hèc a veir ua lum.
FANTINA-TA-WEB	Londeman, quan vengueren a cercar ar acusat, er avesque qu’ère encara aquiu.
FANTINA-TA-WEB	Lo seguic e se presentèc ara vista deth pòble damb eth sòn vestit violeta, damb era sua crotz episcopau en còth, ath costat d’aqueth miserable tengut e estacat damb còrdes.
FANTINA-TA-WEB	Pugèc damb eth ena carreta, e damb eth pugèc tanben en cadafalc.
FANTINA-TA-WEB	Er acusat, trist e aclapat era vesilha, ère encoratjat e radiant, encara qu’empenaït.
FANTINA-TA-WEB	Sentie qu’era sua amna s’auie reconciliat e auie era esperança en Diu.
FANTINA-TA-WEB	Er avesque l’abracèc e en moment qu’era guilhotina anaue a quèir li didec:
FANTINA-TA-WEB	Aqueth qu’er òme aucís, Diu lo resuscite: aqueth qu’es sòns frairs refusen, l’acuelh eth Pair.
FANTINA-TA-WEB	Pregatz, credetz, entratz ena vida.
FANTINA-TA-WEB	Eth Pair qu’ei quiu.
FANTINA-TA-WEB	Quan baishèc deth cadafalc auie quauquarren ena sua guardada que hec qu’eth pòble li daurisse eth carrèr.
FANTINA-TA-WEB	Que non se sabie se qué ère mès entà admirar d’eth, s’eth sòn pallitge o era sua serenitat.
FANTINA-TA-WEB	En entornar en aquera umila cramba, qu’eth cridaue arrint “eth sòn palai”, li didec ara sua fraia: “Vengui d’oficiar de pontificau”.
FANTINA-TA-WEB	Coma qu’es causes mès sublimes son generauments es mens comprenudes, non manquèc era gent que, comentant era conducta der avesque, didesse qu’aquerò ère “afectacion”.
FANTINA-TA-WEB	O ben que non siguec senon paraules de salon.
FANTINA-TA-WEB	Eth pòble, que jamès ve malícia enes accions vertadèraments santes, quedèc atrendit e admirat.
FANTINA-TA-WEB	Plan que òc: eth cadafalc, quan ei quilhat dauant des nòsti uelhs, de pè, dret, qu’a quauquarren que hèr allucinar.
FANTINA-TA-WEB	Se pòt auer ua cèrta indiferéncia entara pena de mòrt, non prononciar-se ne a favor ne en contra, non díder que òc o que non, mentre non s’a vist ua guilhotina; mès se s’arribe a trapar-ne ua, era bassacada qu’ei violenta: ei de besonh decidir-se e cuelher partida a favor o en contra d’era.
FANTINA-TA-WEB	Es uns l’admiren, coma De Maistre; es auti l’execren, coma Beccaria.
FANTINA-TA-WEB	Era guilhotina qu’ei era concrecion dera lei: se cride vindicta: non ei neutrau, ne vos permet que ne sigatz tanpòc.
FANTINA-TA-WEB	Eth qu’arribe a campar-la, s’estrementís damb era mès misteriosa des entrementides.
FANTINA-TA-WEB	Totes es questions sociaus lhèuen es sòns interrogants ar entorn d’aguesta guinhaueta.
FANTINA-TA-WEB	Eth cadafalc qu’ei ua vision: non ei un taulatge, ne ua maquina, ne un mecanisme inèrt de husta, de hèr e de còrdes.
FANTINA-TA-WEB	Semble qu’ei ua sòrta d’èsser, qu’amie sabi pas se quina ombriua iniciatiua.
FANTINA-TA-WEB	Se diderie qu’aqueri empontaments ven, qu’aquera maquina enten, qu’aqueth mecanisme compren, qu’aquera husta, aqueth hèr e aqueres còrdes an volentat.
FANTINA-TA-WEB	Ena orribla meditacion qu’aquera vista se cale ena amna, eth cadafalc campe terrible e coma s’auesse cosciéncia de çò que hè.
FANTINA-TA-WEB	Eth cadafalc ei eth complice deth borrèu; avale, minge carn, beu sang.
FANTINA-TA-WEB	Atau, donc, era impression que siguec orribla e prigonda: londeman dera execucion, e enquia e tot fòrça dies dempús, er avesque ère aclapat.
FANTINA-TA-WEB	Que s’auie esbugassat era serenitat lèu violenta e eth hantauma dera justícia sociau l’assetjaue.
FANTINA-TA-WEB	Eth, que normauments treiguie de totes es sues accions ua satisfaccion tan pura, semblaue coma se s’acusèsse, en aguesta, coma que se li hèsse dò d’auer-la amiat a tèrme.
FANTINA-TA-WEB	A còps parlaue damb eth madeish e gasulhaue a mieja votz lugubri monològs.
FANTINA-TA-WEB	Vaquí un qu’era sua fraia entenec e recuelhec ua net.
FANTINA-TA-WEB	Non me pensaua qu’aquerò siguesse tan monstruós.
FANTINA-TA-WEB	Dilhèu ei ua fauta encaborniar-se ena lei divina enquiath punt de desbrembar-se’n dera lei umana?
FANTINA-TA-WEB	Solet a Diu li tanh era mòrt.
FANTINA-TA-WEB	Damb quin dret tòquen es òmes aguesta causa desconeishuda?
FANTINA-TA-WEB	Damb eth temps aguestes impressions se solatgèren, e dilhèu se deliren deth tot.
FANTINA-TA-WEB	Ça que la, s’observèc que d’alavetz ençà er avesque evitaue passar pera plaça des execucions.
FANTINA-TA-WEB	A quinsevolh ora se podie cridar a M. Myriel en cabeç des malauts e des moribonds.
FANTINA-TA-WEB	Non ignoraue qu’aqueth ère eth sòn màger déuer e eth sòn màger prètzhèt.
FANTINA-TA-WEB	Es veudes e orfanèls non auien besonh de cridar-lo, que venguie eth madeish.
FANTINA-TA-WEB	Sabie sèir-se e carar pendent longues ores at cant der òme qu’auie perdut ara hemna qu’estimaue, o dera mair qu’auie perdut ath sòn hilh; e dera madeisha manèra que sabie eth moment de carar, sabie tanben er instant que li calie parlar.
FANTINA-TA-WEB	Ò, quin admirable consolador!
FANTINA-TA-WEB	Que non sajaue d’esfaçar eth dolor damb eth desbrembe, senon d’agranir-lo e dignificar-lo mejançant era esperança.
FANTINA-TA-WEB	Didie: “Compde damb era manèra que rebrembatz as defuntadi.
FANTINA-TA-WEB	Non pensetz en aquerò que se poirís.
FANTINA-TA-WEB	Guardatz fixaments, damb atencion, e veiratz era viua lum deth vòste estimat defuntat aquiu ath hons deth cèu”.
FANTINA-TA-WEB	Que sabie conselhar e padegar ar òme desesperat, en tot senhalar damb eth dit ar òme resignat, e transformar eth dolor que guarde ua hòssa, en tot mostrar-li eth dolor que guarde a ua estela.
FANTINA-TA-WEB	V.- De com monsenhor Bienvenu se hège durar massa temps es sues sotanes Era vida privada de M. Myriel qu’ère plia des madeishi pensaments qu’era sua vida publica.
FANTINA-TA-WEB	Entad aqueth que l’auie pogut veir d’apròp, qu’ère un espectacle grèu e sublim aquera praubetat volontària que viuie er avesque de D…
FANTINA-TA-WEB	Coma toti es ancians, e coma era màger part des pensaires, dormie pòc.
FANTINA-TA-WEB	Aguest sòn, encara que cuert, ère prigond.
FANTINA-TA-WEB	Peth maitin pregaue pendent ua ora, dempús didie era sua missa, sigue ena catedrau, sigue ena sua casa.
FANTINA-TA-WEB	Un còp dita era missa, esdejoaue damb un pan de blat chaupat ena lèit des sues vaques.
FANTINA-TA-WEB	Dempús trabalhaue.
FANTINA-TA-WEB	Un avesque qu’ei un òme fòrça ocupat; ei de besonh que recebe cada dia ath secretari der avescat, que normauments ei un canonge, e lèu cada dia a toti es sòns grani vicaris.
FANTINA-TA-WEB	Eth temps que li deishauen liure aguesti negòcis, e es sòns oficis, e eth sòn breviari, lo tenguie prumèr entàs necessitosi, entàs malauts e entàs afligidi; e eth temps qu’aguesti li deishauen liure, lo destinaue ath trabalh.
FANTINA-TA-WEB	Tanlèu hotjaue, semiaue o adaiguaue en sòn jardin, coma liegie o escriuie.
FANTINA-TA-WEB	Sonque tenguie ua soleta paraula entà designar aguestes dues classes de trabalh: lo cridaue jardinejar.
FANTINA-TA-WEB	Tà meddia, quan hège bon temps, gessie e passejaue a pè peth camp o pera ciutat, entrant soent enes crambes praubes.
FANTINA-TA-WEB	Se lo vedie anar solet, entelerit, damb es uelhs baishi, emparat en un gran baston, vestit damb eth sòn vestit violeta, ben folrat e ben caud, cauçat damb miches de color violeta e gròsses sabates, e caperat damb un chapèu camús que deishaue quèir pes sues tres puntes tres plumalhs d’aur de gròssi pendolhs.
FANTINA-TA-WEB	Onsevolhe que campaue i auie hèsta.
FANTINA-TA-WEB	Que s’aurie dit qu’eth sòn pas espargie lum e animacion per aquiu a on passaue.
FANTINA-TA-WEB	Benedie e lo benedien.
FANTINA-TA-WEB	A quinsevolh qu’auesse besonh de quauquarren se l’indicaue era casa der avesque.
FANTINA-TA-WEB	S’arturaue aquiu e delà, parlaue as mainatges e as mainades, e arrie as mairs.
FANTINA-TA-WEB	Visitaue as praubi tant qu’auie sòs, e quan aguesti se l’acabauen, visitaue as rics.
FANTINA-TA-WEB	Coma que se hège a durar es sues sotanes pendent fòrça temps e non volie qu’arrés se n’encuedèsse, jamès se presentaue en public senon damb eth sòn vestit d’avesque, çò qu’en ostiu lo shordaue fòrça.
FANTINA-TA-WEB	Quan tornaue de passèg dinaue.
FANTINA-TA-WEB	Eth dinar que se retiraue ar esdejoar.
FANTINA-TA-WEB	Tath ser, tàs ueit e mieja, sopaue damb era sua fraia, e era senhora Magloire les mestraue era taula.
FANTINA-TA-WEB	Arren mès frugau qu’eth sopar.
FANTINA-TA-WEB	Ça que la, s’er avesque auie convidat a bèth un des sòns prèires, era senhora Magloire profitaue era escadença entà mestrar a sa illustrissima quauque peish excellent des lacs o quauqua caça fina de montanha.
FANTINA-TA-WEB	Quinsevolh prèire qu’ère ua bona desencusa entà un bon sopar: er avesque deishaue hèr.
FANTINA-TA-WEB	Dehòra d’aguesti casi, eth sòn dia a dia se compausaue de quauques legums codudes en aigua e d’ua sopa d’òli.
FANTINA-TA-WEB	Atau se didie ena ciutat: “Quan er avesque non a taula de prèire, qu’a taula de trapista”.
FANTINA-TA-WEB	Dempús de sopar, parlaue pendent mieja ora damb era senhoreta Baptistina e damb era senhora Magloire, dempús se n’anaue entath sòn quarto, e aquiu, o escriuie en ues huelhes o en marge des libres.
FANTINA-TA-WEB	Qu’ère literat e enquia e tot un shinhau erudit.
FANTINA-TA-WEB	Deishèc cinc o sies manuscrits plan curiosi; entre d’auti, ua disertacion sus eth verset deth Genesis: “En principi, er esperit de Diu flotaue sus es aigües”2.
FANTINA-TA-WEB	L’acarèc damb d’auti tres tèxts: eth verset arab que ditz: “Es vents de Diu bohauen”: Flavio Joseph que ditz: “Un vent de naut se precipitaue sus era tèrra”; e, fin fnau, sus era parafrasi caldèua d’Onkelos3, qu’exprimís: “Un vent procedent de Diu bohaue sus era superfícia des aigües”.
FANTINA-TA-WEB	En ua auta disertacion examine es òbres teologiques de Hugo, avesque de Tolemaida, ascendent deth qu’escriu aguest libre, e didie qu’ad aguest avesque li cau atribuir es diuèrses òbres publicades en darrèr sègle, jos eth pseudonim de Barleycourt.
FANTINA-TA-WEB	A viatges, ath miei d’ua lectura, siguesse quin siguesse eth libre qu’auie entre mans, queiguie còp sec en ua prigonda meditacion que d’era non gessie senon entà escríuer quauques linhes.
FANTINA-TA-WEB	Soent aguestes linhes non auien cap relacion damb eth libre que les contenguie.
FANTINA-TA-WEB	Qu’auem ara vista ua nòta escrita per eth en marge d’un libre, titolat: “Correspondéncia de lord Germain damb es generaus Clinton, Cornwallis e es almirants dera estacion d’America.
FANTINA-TA-WEB	Guardatz aguesta nòta: “Ò, vos!, se qui ètz?
FANTINA-TA-WEB	Er Eclesiastés vos cride Totpoderós: es Macabèus vos criden Creador; era Epistòla as Efessis vos cride Libertat; Baruc vos nomente Immensitat; es psalms vos criden Sabença e Vertat; Joan vos cride Lum; es reis vos nomenten Senhor; er Exode vos cride Providéncia; eth Levitic, Santetat; Esdras, Justícia; era creacion vos cride Diu; er òme vos cride Pair; mès Salomon vos cride Misericòrdia, aguest ei eth mès beròi des vòsti nòms”.
FANTINA-TA-WEB	Tàs nau dera net se retirauen es hemnes, e pujauen en estatge principau, a on auien es sues crambes, en tot deishar-lo solet en pis de baish enquiath maitin a vier.
FANTINA-TA-WEB	VI.- Per qui se hège susvelhar era sua casa.
FANTINA-TA-WEB	Ja auem dit qu’era casa que s’estaue ère compausada de dus estatges solet; embaish e principau.
FANTINA-TA-WEB	En embaish i auie tres pèces, d’autes tres en principau, ath dessús, un humarau e darrèr dera casa un jardin.
FANTINA-TA-WEB	Es dues hemnes ocupauen eth principau; er avesque abitaue er embaish.
FANTINA-TA-WEB	Era prumèra pèça que daue entath carrèr li servie de minjador; era dusau de dormitòri, e d’oratòri era tresau.
FANTINA-TA-WEB	Non se podie gésser der oratòri sense passar pera cramba e d’aguesta sense passar peth minjador.
FANTINA-TA-WEB	Ath hons der oratòri i auie ua cramba barrada, damb un lhet, entà quan venguesse un òste.
FANTINA-TA-WEB	Er avesque solie aufrir aguest lhet as prèires de bordalat, quan es sòns negòcis e ahèrs dera parròquia les amiauen entà D….
FANTINA-TA-WEB	I auie, ath delà, en jardin, un estable, qu’ère era anciana codina der ospici e a on er avesque auie dues vaques.
FANTINA-TA-WEB	Siguesse quina siguesse era quantitat de lèit qu’aguestes balhèssen, manaue tostemps, cada maitin, era mitat entàs malauts der espitau.
FANTINA-TA-WEB	Era cramba ère plan grana e plan dificil d’escauhar ena sason hereda.
FANTINA-TA-WEB	Coma qu’en D.. era lenha ère fòrça cara, auie pensat a hèr en estable des vaques ua separacion barrada damb hustes.
FANTINA-TA-WEB	Aquiu passauen es cauhades ena epòca des grani hereds, e plan per aquerò la cridauen “eth salon d’iuèrn”.
FANTINA-TA-WEB	Que non auie en salon d’iuèrn, coma en minjador, d’auti mòbles qu’ua taula de husta blanca cairada e quate cagires de palha.
FANTINA-TA-WEB	Eth minjador ère ornat damb ua anciana veirina pintada de color ròsa ar òli.
FANTINA-TA-WEB	Ua auta veirina semblabla ad aguesta e convenentaments revestida de mantèls blanqui e de fausses dentèles servie d’autar e ornaue er oratòri der avesque.
FANTINA-TA-WEB	Es sòns penitents riqui e es hemnes devòtes de D… auien daurit soent entre eres soscripcions entà crompar un autar nau entar oratòri de sa illustrissima; mès aguest, cada viatge qu’auie cuelhut es sòs de besonh entara òbra, les autrejaue as praubi.
FANTINA-TA-WEB	Auie en sòn oratòri dus reclinatòris de palha e ena cramba un fautulh de braci, tanben de palha.
FANTINA-TA-WEB	A cadua d’aguestes qu’arribaue se desmoblaue ua pèça.
FANTINA-TA-WEB	Se passaue, a viatges, qu’es visites èren dotze.
FANTINA-TA-WEB	Alavetz er avesque dissimulaue es dificultats dera sua situacion, en tot tier-se de pès dauant dera humeneja, s’ère en iuèrn, o passejant peth jardin s’ère en ostiu.
FANTINA-TA-WEB	Qu’auie tanben ena cramba barrada ua cagira; mès, ath delà de mancar-li lèu eth sèti, solet auie tres pautes, çò que la hège inservibla se non siguesse emparada ena paret.
FANTINA-TA-WEB	Era senhoreta Baptistina auie tanben ena sua cramba un gran fautulh des cridadi bergeres4, qu’era sua husta auie estat daurada en d’auti tempsi, e qu’ère folrada de tela pequin florejada; mès que les auie calut pujar-la entath prumèr pis peth balcon, pr’amor qu’era escala ère massa estreta, e non se podie compdar damb eth fautulh enes casi de compromís.
FANTINA-TA-WEB	Eth desir dera senhoreta aurie estat poder crompar ua conjunt de cagires de salon, de velot d’Utretch auriò, damb flors, e un canapè d’acajò de forma de còth de cigne.
FANTINA-TA-WEB	Mès aquerò aurie costat aumens cinc cents francs e coma que non auie estauviat pro entad aguest objectiu, senon solet uns quaranta dus francs e miei en cinc ans, auie acabat per renonciar ad aguest desir.
FANTINA-TA-WEB	Qui ei eth qu’artenh a realizar eth sòn idiau?
FANTINA-TA-WEB	Que non ei possible imaginar-se arren mès simple qu’eth dormitòri der avesque.
FANTINA-TA-WEB	Ua pòrta-hièstra que daue entath jardin; dauant, eth lhet, un lhet coma es der espitau, damb vana, de tela grossièra verda; ena ombra que projectaue eth lhet, darrèr d’un ridèu, es utisi deth cabinet d’atrencadura, en tot hèr veir encara es ancians costums elegants der òme de mon; dues pòrtes, ua près dera humeneja que balhaue eth pas entar oratòri, e ua auta près dera bibliotèca, que daue tath minjador.
FANTINA-TA-WEB	Dauant dera taula eth fautulh de palha; dauant deth lhet un reclinatòri cuelhut dera capèra o oratòri der avesque.
FANTINA-TA-WEB	Dus retraits en marcs ovaus èren penjadi ena part e enes dus costats deth lhet.
FANTINA-TA-WEB	Petites inscripcions daurades sus eth hons escur dera tela, ath cant des figures, indicauen qu’es retraits representauen er un ar abat de Chaliot, avesque de S. Claudi, e er aute ar abat Tourteau, vicari generau d’Agde, abat deth Grand-Champ, dera ordre cirtercenca, diocèsi de Chartres.
FANTINA-TA-WEB	En succedir er avesque, en aguest quarto, as malauts der espitau, auie trapat aquiu aqueri dus retraits e les auie deishat a on s’estauen.
FANTINA-TA-WEB	Qu’èren prèires e, dilhèu, donadors, dus motius entà qu’eth les respectèsse.
FANTINA-TA-WEB	Tot çò que se sabie d’aqueri dus personatges ère qu’auien estat nomentadi peth rei, er un entà un avescat e er aute entà un benefici, en madeish dia, ei a díder, eth 27 d’abriu de 1785.
FANTINA-TA-WEB	En auer despenjat es quadres era senhora Magloire pr’amor de trèir-les eth povàs, er avesque auie trapat aguesta particularitat escrita damb tinta blancosa en un petit tròç de papèr, auriolenc ja per çò deth temps, aganchat damb quate osties darrèr deth retrait der abat de Grand-Champ.
FANTINA-TA-WEB	Caperaue era hièstra un ancian ridèu d’ua tela espessa de lan qu’auie vengut tan vielha, qu’entà evitar era despena d’ua de naua, era senhora Magloire li calec hèr ua grana cosedura, ath mie, en forma de crotz.
FANTINA-TA-WEB	Er avesque ac hège notar soent, en tot díder qu’estaue plan ben aquera crotz en ridèu.
FANTINA-TA-WEB	Totes es crambes dera casa, autant es der estatge de naut coma eth de baish, sense cap d’excepcion, èren blanquinejadi damb caudèa, ara manèra o mòda de casèrna o d’espitau.
FANTINA-TA-WEB	Ça que la, enes darrèri ans era senhora Magloire trapèc, coma veiram mès endauant, jos eth ges, pintures qu’ornauen era cramba dera senhoreta Baptistina.
FANTINA-TA-WEB	Abans d’èster espitau, aquera casa qu’auie estat locutòri deth pòble.
FANTINA-TA-WEB	D’aciu que venguie aqueth ornament.
FANTINA-TA-WEB	Es crambes èren pasimentades damb rajòles vermelhes que se netejauen totes es setmanes, e dauant de toti es lhets i auie un petit tapís de jonc.
FANTINA-TA-WEB	Per çò d’aute, era casa suenhada per dues hemnes alendaue d’un extrèm en aute ua esquista neteja.
FANTINA-TA-WEB	D’eth didie: “Aquerò que non les trè arren as praubi”.
FANTINA-TA-WEB	Que mos cau cohessar, totun, que li restauen, de çò qu’auie possedit en d’auti tempsi, sies cobèrts d’argent e un palon qu’era senhora Magloire vedie relúder damb cèrta satisfaccion cada dia, sus era grana tovalha de tela celha.
FANTINA-TA-WEB	E coma que sajam de pintar aciu ar avesque de D… tau qu’ère, mos cau híger que mès d’un còp se l’auie entenut a díder: “Dificilaments renonciaria a minjar damb cobèrts que non siguessen d’argent”.
FANTINA-TA-WEB	Ad aguestes jòies mos cau ahíger dus grani candelèrs d’argent massís qu’èren er eretatge d’ua tia segona.
FANTINA-TA-WEB	Aqueri candelèrs sostenguien dues candèles de cera, e normauments figurauen sus era humeneja der avesque.
FANTINA-TA-WEB	Quan i auie convidadi entà sopar, era senhora Magloire alugaue es dues candèles e botaue es dus candelèrs sus era taula.
FANTINA-TA-WEB	En cabeç deth lhet, ena cramba madeisha der avesque, i auie un petit calaish, qu’en eth era senhora Magloire sauvaue cada net es sies cobèrts d’argent e es candelèrs.
FANTINA-TA-WEB	Mos cau híger que jamès treiguie era clau.
FANTINA-TA-WEB	Eth jardin, un shinhau estropiat pes construccion pro lèges que ja n’auem parlat, se compausaue de quate carrèrs en crotz que gessien d’un potz que i aie en centre, un aute carrèr hège tot eth torn ath long dera blanca paret que li servie de barralha.
FANTINA-TA-WEB	Aguesti carrèrs deishauen entre eri quate o cinc cairats separadi per ua hilada de potja.
FANTINA-TA-WEB	En tres d’eri, era senhora Magloire cultivaue legums; en quatau er avesque auie semiat flors; aquiu e delà creishien quauqui arbes frutèrs.
FANTINA-TA-WEB	Que valerie mès qu’aquerò produsisse fruts que non flors.
FANTINA-TA-WEB	Senhora Magloire, responec er avesque, vos enganhatz: çò de bèròi que vau autant coma çò d’util.
FANTINA-TA-WEB	E higec dempús d’ua pausa: dilhèu encara mès.
FANTINA-TA-WEB	Aqueth cairat compausat de tres o quate platabandes, tenguie ocupat ar avesque lèu tant coma es sòns libres.
FANTINA-TA-WEB	Passaue aquiu damb plaser ua o dues ores, talhant, sauclant, daurint aquiu e delà horats ena tèrra e botant-i semes en eri.
FANTINA-TA-WEB	Que non ère tant ostil contra es insèctes coma aurie desirat un jardinèr.
FANTINA-TA-WEB	Per çò d’aute, que non auie deguna pretension de botanista.
FANTINA-TA-WEB	Desconeishie es grops e eth solidisme; non sajaue de cap des manères de decidir entre Tournefort5 e eth metòde naturau; non cuelhie partit ne pes utricles contra es cotiledòns, ne per Jussieu contra Linneo.
FANTINA-TA-WEB	Non estudiaue es plantes: li shautauen es flors.
FANTINA-TA-WEB	Respectaue fòrça as sabents; respectaue encara mès as ignorants, e sense mancar jamès a cap d’aguesti dus respèctes, adaiguaue es sues platabandes totes es nets d’ostiu damb un asagador de lhauna pintat de verd.
FANTINA-TA-WEB	Non auie ena casa ne ua soleta pòrta que barrèsse damb clau.
FANTINA-TA-WEB	Era deth minjador, que coma ja auem vist daue entara plaça dera catedrau, auie estat en d’auti tempsi claufida de clauadures e barrolhs, coma era d’ua preson.
FANTINA-TA-WEB	Er avesque hec a trèir toti aqueri hèrs, e era pòrta, autant de dia coma de nets, solet demoraue barrada damb ua simpla bauda.
FANTINA-TA-WEB	Eth prumèr nau vengut, siguesse era ora que siguesse, non li calie hèr senon lheuar-la e entrar.
FANTINA-TA-WEB	Ara prumeria es dues hemnes s’auien espaurit en veir qu’era pòrta non demoraue jamès barrada; mès er avesque les didec: “Se voletz, botatz barrolhs enes portes des vòstes crambes”.
FANTINA-TA-WEB	E, fin finau, vengueren de participar dera confiança de sa illustrissima, o aumens hèr veir que l’auien.
FANTINA-TA-WEB	Solet ara senhora Magloire l’assautauen de quan en quan cèrti temors.
FANTINA-TA-WEB	Per çò que hè ar avesque, eth sòn pensament que vie explicat en aguestes tres linhes, escrites per eth, ath marge d’ua Biblia.
FANTINA-TA-WEB	En un aute libre titolat Filosofia dera Sciéncia medicau auie escrit aguesta auta nòta: “Dilhèu jo non sò mètge coma eri?
FANTINA-TA-WEB	Tanben jo è es mèns malauts; prumèr de tot, toti es sòns, qu’eri criden pacients; dempús, es mèns, que jo cridi malerosi”.
FANTINA-TA-WEB	En un aute lòc auie escrit: “Non preguntetz eth sòn nòm ad aqueth que vos demane asil: Precisaments eth que mès besonh a d’asil ei eth qu’a mès dificultat entà díder eth sòn nòm”.
FANTINA-TA-WEB	Er avesque li toquèc corauments era espatla damb amabilitat e gravetat e didec: “Nisi Dominus custodieret domum in vanum vigilant qui custodiunt eum”.
FANTINA-TA-WEB	Dempús gessec de parlar de ua auta causa.
FANTINA-TA-WEB	Sonque qu’eth nòste li cau èster tranquil”.
FANTINA-TA-WEB	VII.- Cravatte.
FANTINA-TA-WEB	Aciu qu’a eth sòn lòc naturau un hèt que non auem d’ométer, pr’amor qu’ei des que mielhor hèn a conéisher era classa d’òme qu’ère sa illustrissima er avesque de D…
FANTINA-TA-WEB	Dempús dera destruccion dera banda de Gaspar Bes, qu’auie infestat es carisi d’Ollioules, un des sòn lòctenents, cridat Cravatte, se refugièc ena montanha.
FANTINA-TA-WEB	S’amaguèc pendent bèth temps damb es sòns bandits, rèstes dera tropa de Gaspar Bes, en comdat de Niça; dempús passèc entath Piamonte, e dempús tornèc a campar de nauèth en França, pes entorns de Barceloneta.
FANTINA-TA-WEB	Se le vedec prumèr en Jauziers e ara seguida en Tuiles.
FANTINA-TA-WEB	S’amaguèc enes còves de Joug de d’Aigle, e d’aquiu, baishant entà cabanes e bordalats pes barrancs der Ubaye e der Ubayette, arribèc enquia Embrun, entrèc ua net ena catedrau e panèc ena sacristia.
FANTINA-TA-WEB	Es sòns panatòris descoratjauen ath país.
FANTINA-TA-WEB	Se lancèc ena sua recèrca ara gendarmaria, mès en vaganaut: tostemp hugie; e bèri còps resistie ara valenta.
FANTINA-TA-WEB	Qu’ère un audaç miserable.
FANTINA-TA-WEB	En miei deth temor que se suscitaue arribèc er avesque, qu’anaue a hèr era sua visita en Chastelar.
FANTINA-TA-WEB	Er alcalde gessec a receber-lo e li supliquèc que s’en tornèsse: Cravatte ère eth patron dera montanha enquiar Arche, e encara mès enlà; que i auie perilh de vier per aquiu enquia e tot damb escota; qu’ère expausar en vades tres o quate gendarmes.
FANTINA-TA-WEB	S’ei atau, didec er avesque, anarè sense escota.
FANTINA-TA-WEB	Pensatz aquerò, monsenhor?, sorrisclèc er alcalde.
FANTINA-TA-WEB	Partir!
FANTINA-TA-WEB	Partir.
FANTINA-TA-WEB	Solet?
FANTINA-TA-WEB	Solet.
FANTINA-TA-WEB	Monsenhor, que non haratz çò que didetz.
FANTINA-TA-WEB	Que i a aquiu ena montanha, repliquèc er avesque, ua petita parròquia, autant de grana coma era pauma dera man e que non è visitada de hè tres ans.
FANTINA-TA-WEB	Son plan boni amics mèns aqueri bravi e aunèsti pastors; de cada trenta crabes que sauven, ua qu’ei mia; hèn plan polidi cordons de lan de diuèrsi colors, e tòquen es melodies des sues montanhes damb ues petites flaütes damb sies horats.
FANTINA-TA-WEB	Se qué pensarien d’un avesque qu’auesse pòur?
FANTINA-TA-WEB	Qué diderien se non venguessa aquiu?
FANTINA-TA-WEB	Mès, monsenhor, e es panaires?
FANTINA-TA-WEB	Vai!, didec er avesque, qu’ara me’n sai.
FANTINA-TA-WEB	Senhor alcalde, plan per aquerò, d’aguesta vegada ei dilhèu que Jesucrist me hec pastor.
FANTINA-TA-WEB	Qui sap se quini son es projèctes dera Providéncia.
FANTINA-TA-WEB	Monsenhor, que vos panaràn.
FANTINA-TA-WEB	Que non è arren.
FANTINA-TA-WEB	Vos auciràn.
FANTINA-TA-WEB	Ò, mon Diu!
FANTINA-TA-WEB	Se vo’les trapatz!
FANTINA-TA-WEB	Les demanarè aumónia entàs mèns praubi.
FANTINA-TA-WEB	Monsenhor, non i anetz!
FANTINA-TA-WEB	Senhor alcalde, didec er avesque, non ei sonque qu’aquerò?
FANTINA-TA-WEB	Que non sò ne demori en mon entà sauvar era mia vida, senon entà sauvar es amnes.
FANTINA-TA-WEB	Que siguec de besonh accedir ara sua volentat e partic acompanhat solet d’un mainatge que s’aufric entà hèr-li de guida.
FANTINA-TA-WEB	Era sua obstinacion metec sarabat en país e costèc un shinhau d’espant.
FANTINA-TA-WEB	Que non volec hèr-se a vier damb eth ne ara sua fraia ne ara senhora Magloire.
FANTINA-TA-WEB	Trauessèc era montanha en ua mula; non trapèc ad arrés, e arribèc san e en bona santat en territòri des sòns “boni amics” es pastors.
FANTINA-TA-WEB	S’estèc aquiu pendent quinze dies, predicant, administrant, ensenhant e moralizant.
FANTINA-TA-WEB	Quan arribèc eth dia dera sua partença, decidic cantar pontificauments un Te Deum.
FANTINA-TA-WEB	Parlèc d’aquerò ath prèire, mès se qué hèr sense ornaments pontificaus?
FANTINA-TA-WEB	Que non li podien autrejat senon eth servici d’ua mala sacristia de pòble, e quaques vielhes casubles de damasc, plan usades e ornades damb galons faussi.
FANTINA-TA-WEB	Bè!, didec er avesque, non mos tracassem.
FANTINA-TA-WEB	Ja s’apraiarà tot.
FANTINA-TA-WEB	Se cerquèren ornaments enes glèises des entorns, Totes es magnificéncies d’aqueres parròquies umiles que non aurien estat pro entà vestir convenentaments a un chantre d’ua catedrau.
FANTINA-TA-WEB	Se trapauen sense saber com gesser-se’n, quan dus òmes desconeishudi, montadi enes sòns shivaus, amièren e deishèren ena casa deth prèire un gran calaish entar avesque.
FANTINA-TA-WEB	Se dauric aguest calaish e vederen que contenguie ua capa de tissú d’aur, ua mitra ornada de diamants, ua crotz d’arquevesque, ua magnifica cròça e totes es vestimentes episcopaus panades un mes abans ena glèisa de Nòsta Senhora d’Embrun.
FANTINA-TA-WEB	Ena caisha i auie tanben un papèr, qu’èren escrites es següentes paraules: “Cravatte tà monsenhor Bienvenú”.
FANTINA-TA-WEB	Be didia jo qu’aquerò s’apraiarie!, sorrisclèc er avesque.
FANTINA-TA-WEB	Dempús higec arrint: ad aqueth que s’acontente damb eth subrepelís d’un prèire, Diu que li mane ua capa d’arquevesque.
FANTINA-TA-WEB	Diu.
FANTINA-TA-WEB	Monsenhor, gasulhèc eth prèire botjant eth cap, Diu o eth diable.
FANTINA-TA-WEB	Er avesque tachèc es uelhs en prèire e repliquèc damb autoritat:
FANTINA-TA-WEB	Quan entornèc en Chantelar, ath long de tot eth camin gessie era gent a veder-lo per curiosèr.
FANTINA-TA-WEB	En còr dera glèisa trapèc ara senhoreta Baptistina e ara senhora Magloire que lo demorauen e li didec ara sua fraia:
FANTINA-TA-WEB	Auia o non auia jo rason?
FANTINA-TA-WEB	Eth praube prèire anèc a veir as praubi montanhesi damb es mans uedes, e entorne damb eres plies.
FANTINA-TA-WEB	Partí, amiant solet era mia esperança botada en Diu, e è tornat amiant eth tresaur d’ua catedrau.
FANTINA-TA-WEB	Pera net abans de calar-se en lhet tornèc a díder:
FANTINA-TA-WEB	Non cranhem jamès ne as lairons ne as assassins: aguesti son es perilhs exteriors, es petiti perilhs.
FANTINA-TA-WEB	Mos cau crànher a nosati madeishi.
FANTINA-TA-WEB	Es copacaps, aguesti son es lairons; es vicis, aguesti son es assassins.
FANTINA-TA-WEB	Es grani perilhs qu’existissen ath laguens de nosati.
FANTINA-TA-WEB	Qu’ei parièr aquerò que menace era nòsta tèsta o era nòsta bossa!
FANTINA-TA-WEB	Pensem mès que mès e çò que menace era nòsta amna.
FANTINA-TA-WEB	Dempús, en tot virar-se entara sua fraia, didec:
FANTINA-TA-WEB	Fraia mia, jamès per part deth prèire s’a de cuélher precaucions contra eth pròche.
FANTINA-TA-WEB	Çò qu’eth pròche hè, Diu qu’ac permet.
FANTINA-TA-WEB	Preguem-li, demanem-li non per nosati, senon peth nòste frair, que va a quèir en pecat per tòrt nòste.
FANTINA-TA-WEB	Dehòra d’aquerò qu’èren fòrça rars es eveniments ena sua existéncia.
FANTINA-TA-WEB	Racondam çò que sabem; mès normauments passaue era vida en tot hèr es madeishes causes e enes madeishi lòcs.
FANTINA-TA-WEB	Un mes d’un an sòn, se retiraue a ua ora d’un des sòns dies.
FANTINA-TA-WEB	Per çò deth tresaur dera catedrau d’Embrun, que mos arribarie quauque trebuc se preguntèssem per eth.
FANTINA-TA-WEB	Ère compausat de plan bones causes, plan temptadoires e plan bones de tier en profit des malerosi.
FANTINA-TA-WEB	Panades que ja n’auien estat, era mitat, donc, dera aventura qu’ère complida.
FANTINA-TA-WEB	Sonque mancaue cambiar era direccion deth panatòri e hèr-li cuélher eth camin entath costat des praubi.
FANTINA-TA-WEB	Arren, plan que òc, podem afirmar respècte d’aguest ahèr.
FANTINA-TA-WEB	VIII.- Filosofar dempús de béuer.
FANTINA-TA-WEB	Eth senador, que n’auem parlat abans, ère un òme esdegat qu’auie hèt era sua carrèra seguint eth camin mès dret, pr’amor qu’entad arren s’auie preocupat d’aguesti obstacles que meten dificultats o trebucs, e que se criden consciéncia, fe jurada, justícia, déuer.
FANTINA-TA-WEB	Tostemp auie anat de dret entath sòn objectiu, sense hèr-se enlà ne un solet còp dera linha deth sòn progrès e deth sòn interès.
FANTINA-TA-WEB	Qu’ère un ancian procurador, mòfle per çò des sues capitades, pas un mau òme deth tot, que hège guairi favors podie as sòns hilhs, as sòns gendres, as sòns parents e enquia e tot as sòns amics, e que en tot profitar-se’n peth menut deth bon cant dera vida, des bones escadences, des bones utilitats, li semblaue pèc e bèstia tot çò d’aute.
FANTINA-TA-WEB	Qu’auie engenh e ère pro instruit entà creder-se disciple d’Epicuro, en non èster reauments senon un producte de Pigault-Lebrun.
FANTINA-TA-WEB	Se n’arrie brava e agradiuaments des causes infinites e etèrnes, e des “gessudes deth brave avesque”.
FANTINA-TA-WEB	A viatges, damb cèrta amabla autoritat, se n’arrie dauant deth madeish M. Myriel que l’escotaue.
FANTINA-TA-WEB	Sabi pas en quina ceremònia semioficiau eth comde ***, qu’ère eth senador que parlam, e M. Myriel mingèren amassa ena casa deth prefècte.
FANTINA-TA-WEB	Enes dessèrts, eth senador, un shinhau alègre, encara que tostemp digne, exclamèc:
FANTINA-TA-WEB	Moria, senhor avesque, parlem.
FANTINA-TA-WEB	Pòqui viatges se ven un senador e un avesque sense guardar-se de reuelh.
FANTINA-TA-WEB	Qu’èm dus augurs.
FANTINA-TA-WEB	Vos vau a hèr ua confession.
FANTINA-TA-WEB	Jo qu’è era mia filosofia particulara.
FANTINA-TA-WEB	Vos que repausatz en lhet de porpra, senhor senador.
FANTINA-TA-WEB	Eth senador, encoratjat, contunhèc:
FANTINA-TA-WEB	Bè!, sigam boni gojats.
FANTINA-TA-WEB	O boni diables, didec er avesque.
FANTINA-TA-WEB	Vos digui, higec eth senador, qu’eth marqués d’Argens, Porron, Hobbes e M. Naigeon non son entà jo uns brigands.
FANTINA-TA-WEB	Qu’è ena bibliotèca toti aguesti filosòfi, religadi damb cant daurat.
FANTINA-TA-WEB	Tau que vos madeish, senhor comde, interrompec er avesque.
FANTINA-TA-WEB	Eth senador contunhèc:
FANTINA-TA-WEB	Qu’è en òdi a Diderot: ei un ideològ, un declamador e un revolucionari; ath hons, credent en Diu e mès minja-sants que Voltaire.
FANTINA-TA-WEB	Voltaire se trufèc de Needham6 e hec mau; pr’amor qu’es anguiles de Needham demòstren que Diu ei inutil.
FANTINA-TA-WEB	Ua gota de vinagre en un culherada de massa de haria suplís eth fiat lux.
FANTINA-TA-WEB	Supausatz qu’era gota ei mès grana e era culherada tanben plan mès grana encara, e auratz eth mon.
FANTINA-TA-WEB	Er òme qu’ei era anguila, e alavetz entà qué eth Pair Etèrn?
FANTINA-TA-WEB	Senhor avesque, era ipotèsi de Jehovà que me canse.
FANTINA-TA-WEB	Solet servís entà produir persones flaques que non pensen.
FANTINA-TA-WEB	Dehòra aguest Gran Tot que me shòrde!
FANTINA-TA-WEB	Visca Zerò que me dèishe tranquil!
FANTINA-TA-WEB	Entre nosati, entà didè’c tot, e entà cohessar-me damb eth mèn pastor, coma cau, vos cohèssi que non sò pèc.
FANTINA-TA-WEB	Jo que non me posqui tornar lhòco damb eth vòste Jesús, que predique pertot era praubetat e eth sacrifici.
FANTINA-TA-WEB	Conselh d’aganit entàs esquiçadi.
FANTINA-TA-WEB	Praubetat, per qué?
FANTINA-TA-WEB	Sacrifici, entà qué?
FANTINA-TA-WEB	Jamès è vist a un lop que s’immòle pera felicitat de un aute lop.
FANTINA-TA-WEB	Demorem-mos, donc, laguens dera natura.
FANTINA-TA-WEB	Mos trapam naut de tot dera cresta: ajam ua filosofia superiora ara des auti.
FANTINA-TA-WEB	De qué servís èster naut de tot se non s’artenh a veir mès enlà dera punta deth nas des auti?
FANTINA-TA-WEB	Viuem alègraments.
FANTINA-TA-WEB	Era vida qu’ei tot.
FANTINA-TA-WEB	Qu’er òme a un aute avier en un aute lòc, aquiu naut, aquiu baish, a on volgue: jo, que non creigui ua soleta paraula de tot aquerò.
FANTINA-TA-WEB	A!, se me recomanatz era praubetat e eth sacrifici, e per tant me cau tier compde de tot aquerò que hèsqui, e ei de besonh tanben que me copa eth cap sus eth ben e sus eth mau; sus çò de just e çò d’injust; sus eth fas e eth nefas.
FANTINA-TA-WEB	Per qué?
FANTINA-TA-WEB	Pr’amor que me calerà balhar compde des mies accions.
FANTINA-TA-WEB	Quan?
FANTINA-TA-WEB	Dempús dera mia mòrt.
FANTINA-TA-WEB	Vai, quin bon saunei.
FANTINA-TA-WEB	Hètz qu’ua man d’ombra cuelhe un sarpat de cendre.
FANTINA-TA-WEB	Parlem claraments nosati qu’èm es iniciadi, qu’auem quilhat eth vel d’Isis: que non i a ben ne mau, non i a senon vegetacion.
FANTINA-TA-WEB	Cerquem era realitat, apregondim, calem-mos enquiath hons, diables!
FANTINA-TA-WEB	Qu’ei de besonh ventar era vertat, hotjar jos era tèrra e apoderar-se d’era, e quan l’auetz, alavetz òc qu’ètz fòrt e vo n’arritz de tot.
FANTINA-TA-WEB	Jo que sò cairat pera basa, senhor avesque: era immortalitat dera amna qu’ei ua ridicula paradòxa.
FANTINA-TA-WEB	Ò, promesa embelinaira!
FANTINA-TA-WEB	Fidatz-vo’n d’era.
FANTINA-TA-WEB	Be n’ei aguest bilhet de banc que tie Adam!
FANTINA-TA-WEB	S’ei amna, serà àngel, aurà ales blues enes omoplates.
FANTINA-TA-WEB	Discutitz-me, donc: non ei Tertulian qui ditz qu’es benauradi vieràn d’un astre en aute?
FANTINA-TA-WEB	Plan, vò díder que seràn es sautarèths des esteles.
FANTINA-TA-WEB	E dempús veirà a Diu!
FANTINA-TA-WEB	Ta, ta, ta.
FANTINA-TA-WEB	Que non son males pegaries toti aguesti paradisi.
FANTINA-TA-WEB	Diu qu’ei ua fotesa monstra.
FANTINA-TA-WEB	Sacrificar era tèrra peth paradís ei madeish que deishar era caça pera ombra, çò de cèrt per çò de dobtós.
FANTINA-TA-WEB	Èster burlat per çò d’infinit!
FANTINA-TA-WEB	Non!
FANTINA-TA-WEB	Que non sò tan bèstia.
FANTINA-TA-WEB	Sò arren.
FANTINA-TA-WEB	Me cridi eth senhor comde Arren, senador.
FANTINA-TA-WEB	Existia abans deth mèn neishement?
FANTINA-TA-WEB	Non.
FANTINA-TA-WEB	Existirè dempús dera mia mòrt?
FANTINA-TA-WEB	Non.
FANTINA-TA-WEB	Qué sò, donc?
FANTINA-TA-WEB	Un shinhau de povàs agregat e constituit en un organisme.
FANTINA-TA-WEB	Qué me cau hèr ena tèrra?
FANTINA-TA-WEB	Era causida qu’ei mia: patir o gaudir.
FANTINA-TA-WEB	Entà on m’amiarà eth patiment?
FANTINA-TA-WEB	Entà on m’amiarà eth gòi?
FANTINA-TA-WEB	Entath non arren, mès aurè gaudit.
FANTINA-TA-WEB	Era mia eleccion qu’ei hèta.
FANTINA-TA-WEB	Ei de besonh minjar o èster minjat, mingem.
FANTINA-TA-WEB	Que vau mès èster eth dent qu’era èrba, tau ei era mia sabença.
FANTINA-TA-WEB	Dempús d’aquerò que cadun hèsque coma volgue: er enterrador aquiu, eth panteon entà nosati, tot què ena grana hòssa.
FANTINA-TA-WEB	Fin.
FANTINA-TA-WEB	Finis, liquidacion totau, aguest ei eth lòc a on tot acabe.
FANTINA-TA-WEB	Era mòrt qu’ei mòrta, credetz-me.
FANTINA-TA-WEB	Se i a quauquarrés qu’age quauquarren a dider-me sus aquerò, me n’arrisqui d’eth.
FANTINA-TA-WEB	Que son condes de mainatges: eth Bu entàs mainatges; Jehovà entàs òmes.
FANTINA-TA-WEB	Non, eth nòste maitin ei era net.
FANTINA-TA-WEB	Darrèr dera hòssa non i a mès arrens parièrs.
FANTINA-TA-WEB	Ajatz estat Sardanapalo o sant Vicent de Paul, qu’ei madeish.
FANTINA-TA-WEB	Aquerò ei era vertat.
FANTINA-TA-WEB	Viuetz, donc; sustot, viuetz!
FANTINA-TA-WEB	Que vos ac digui de vertat, senhor avesque; jo qu’è era mia filosofia e es mèns filosòfi.
FANTINA-TA-WEB	Jo non me dèishi embolhar per totes aguestes faules.
FANTINA-TA-WEB	Per çò d’aute, as que vien damb es cames en aire, ara mainadèra, as miserables, les cau quauquarren.
FANTINA-TA-WEB	S’avalen, donc, es legendes, es quimères, era amna, era immortalitat, eth paradís, es esteles.
FANTINA-TA-WEB	Que masculhen aquerò, que s’ac mingen damb eth sòn pan sec.
FANTINA-TA-WEB	Qui non a arren, qu’a ath bon Diu.
FANTINA-TA-WEB	Qu’ei çò de mens que pòt auer.
FANTINA-TA-WEB	Jo non m’opausarè ad aquerò, mès me sauvi entà jo a M. Naigeon.
FANTINA-TA-WEB	Eth bon Diu, qu’ei bon entath pòble.
FANTINA-TA-WEB	Er avesque piquèc de mans.
FANTINA-TA-WEB	Aquerò ei çò que se cride parlar, exclamèc.
FANTINA-TA-WEB	Be n’ei d’excellent e meravilhós aguest materialisme!
FANTINA-TA-WEB	A!, non tot aqueth que vò ua causa la tie.
FANTINA-TA-WEB	Quan se possedís, que non ei ua jogalha d’arrés.
FANTINA-TA-WEB	Non se dèishe, un, despatriar bestiauments coma Caton, ne lapidar coma Sant Esteve, ne usclar viu coma Joana d’Arc.
FANTINA-TA-WEB	Quina causa tant agradiua!
FANTINA-TA-WEB	Que non ac digui per vos, senhor senador; ça que la, m’ei impossible non felicitar-vos.
FANTINA-TA-WEB	Vosati es grani senhors qu’auetz, tau qu’auetz dit, ua filosofia peculiara, especiau, entath vòste usatge exclusiu, esquista, rafinada, accessibla solet entàs rics, bona en quinsevolh saussa que se la mèstre, e admirablaments amanida damb es plasers dera vida.
FANTINA-TA-WEB	Aguesta filosofia qu’ei trèta des prigondors e desacogada per cercaires especiaus.
FANTINA-TA-WEB	Mès qu’ètz princes amables e non trapatz mau deth tot, qu’era credença en Diu sigue era filosofia tath pòble, coma, pòc mès o mens, eth plat damb castanhes ei eth piòc trufat deth pòble.
FANTINA-TA-WEB	IX.- Eth frair pintat pera fraia.
FANTINA-TA-WEB	Entà hèr-mo’n ua idia deth parament interior, der avesque de D… e dera manèra qu’aqueres dues santes hemnes sometien es sues accions, es sòs pensaments e enquia es sòns instints de hemnes facilaments espaventables, as abits e as costums der avesque, sense qu’aguest li calesse cuelher-se eth trabalh de parlar entà exprimir eth sòn desir, que no podem hèr arren milhor que transcríuer aciu ua carta dera senhoreta Baptistina ara senhora vescomdessa de Boishevron, era sua amiga dera mainadesa.
FANTINA-TA-WEB	Aguesta carta que ditz atau:
FANTINA-TA-WEB	D… 16 de noveme de 18…
FANTINA-TA-WEB	Estimada senhora: que non se passe un dia que non parlem de vos.
FANTINA-TA-WEB	Qu’ei normauments eth nòste costum, e ara qu’auem, ath delà, ua rason entad aquerò: Guardatz, qu’en lauar e espovassar es solèrs de naut e es parets des nòstes crambes, era senhora Magloire a hèt diuèrses trobalhes: ara es nòsti dus quartos tapissadi de vielh papèr blanquinejat damb caudea, que non estarien mau entà un castèth ar estil deth vòste.
FANTINA-TA-WEB	Era senhora Magloire a esquiçat e arrincat tot eth papèr.
FANTINA-TA-WEB	Ath dejós i auie d’autes causes.
FANTINA-TA-WEB	En mèn salon, a on non i a mòbles, e que mos servís entà esténer era ròba dera bugada, mesure quinze pès de naut e dètz-e-ueit d’ample; eth sòn solèr de naut, pintat en passat damb daurats e ara forra-borra coma en çò de vòste, ère caperat damb ua tela deth temps que siguec espitau.
FANTINA-TA-WEB	Plan, qu’a acoblaments deth temps des nòsti pairins.
FANTINA-TA-WEB	Mès eth mèn gabinet qu’ei eth que mos cau veir.
FANTINA-TA-WEB	Era senhora Magloire a desnishat, aumens dejós de dètz papèrs apegadi es uns ath dessús des auti, pintures, que sense èster bones, son aumens suportables.
FANTINA-TA-WEB	Es ues representen a Telemaco armat cavalièr per Minerva; es autes representen ath madeish Telemaco en un jardin, qu’eth sòn nòm non posqui rebrembar, plan, a on es daunes romanes venguien ua soleta net.
FANTINA-TA-WEB	Qué poiria dider-vos?
FANTINA-TA-WEB	Que i a romans, romanes (aciu ua paraula non comprensibla) e tota era sua acompanhada.
FANTINA-TA-WEB	Era senhora Magloire n’a trèt tarlat de tot aquerò, e aguest ostiu vò apraiar quauques petites avaries e envernissar-lo tot de nauèth, e damb aquerò quedarà eth men quarto coma un vertadèr musèu.
FANTINA-TA-WEB	En cornèr deth humarau a trapat tanben dues consòles de husta, mòda anciana.
FANTINA-TA-WEB	Que sò tant erosa coma tostemp: Eth mèn frair ei tan brave!
FANTINA-TA-WEB	Tot çò qu’a les ac balhe as praubi e as malauts.
FANTINA-TA-WEB	Mos estam un shinhau estrets; eth país ei fòrça dolent en iuèrn, e ei de besonh hèr quauquarren pes que non an arren.
FANTINA-TA-WEB	Nosates èm lèu ben abrigades e ben alugades: ja vedetz que non ei pòca causa.
FANTINA-TA-WEB	Eth mèn frair qu’a es sòns costums pròpis e peculiars.
FANTINA-TA-WEB	Quan parle, ditz qu’un avesque li cau èster atau.
FANTINA-TA-WEB	Guardatz, que jamès barre era pòrta dera casa.
FANTINA-TA-WEB	Qui vò entre, e de seguit se bote en quarto deth mèn frair.
FANTINA-TA-WEB	Que non cranh arren, ne tansevolhe de nets.
FANTINA-TA-WEB	Qu’ei qu’aguest ei eth sòn valor particular, coma ditz eth.
FANTINA-TA-WEB	Non vò que jo cranha per eth, ne que tanpòc age pòur era senhora Magloire.
FANTINA-TA-WEB	S’expause a tota sòrta de perilhs, e non vò que ne tansevolhe simulem que mo n’encuedam.
FANTINA-TA-WEB	Qu’ei de besonh saber-lo compréner.
FANTINA-TA-WEB	Ges encara que ploigue; camine peth miei dera aigua; viatge en iuèrn.
FANTINA-TA-WEB	Non li cau pòur dera net, des camins sospechosi, ne des maus encontres.
FANTINA-TA-WEB	Est an passar se n’anèc a pè eth solet entà un país de lairons.
FANTINA-TA-WEB	Non volec que nosates i anèssem.
FANTINA-TA-WEB	Siguec absent pendent quinze dies.
FANTINA-TA-WEB	Quan entornèc non l’auie arribat arren; se lo credie mòrt, mès gaudie de bona santat e didie: “Vaquí se com m’an panat”.
FANTINA-TA-WEB	E daurint ua maleta, mo’la mostrèc plia de jòies dera catedrau d’Embrun, qu’es panaires l’auien entornat.
FANTINA-TA-WEB	Aguest còp, en tornar, non podí mens que pelejar-lo un shinhau, encara que tient compde de hè’c quan eth coche hège bronit pr’amor qu’arrés mos entenesse.
FANTINA-TA-WEB	Pendent es prumèrs dies me didia a jo madeisha: “Non i a perilhs que l’arturen, ei terrible”, ara que ja i sò acostumada.
FANTINA-TA-WEB	Li hèsqui senhaus ara senhora Magloire entà que non lo contràrie.
FANTINA-TA-WEB	Que se risque coma tostemp.
FANTINA-TA-WEB	Jo me hèsqui a vier ara senhora Magloire, m’embarri ena mia cramba, prègui per eth e m’esclipsi.
FANTINA-TA-WEB	Que sò tranquila, pr’amor que me’n sai que se l’arribèsse bèth malastre serie aguest eth finau dera mia vida.
FANTINA-TA-WEB	Jo qu’anarè en cèu damb eth mèn frair e damb er avesque.
FANTINA-TA-WEB	Ara senhora Magloire l’a costat mès qu’a jo avedar-se ad aquerò que cridaue es sues imprudéncies.
FANTINA-TA-WEB	Mès ara que ja ei hèta ada eres.
FANTINA-TA-WEB	Amassa pregam, amassa auem pòur e amassa mos adormim.
FANTINA-TA-WEB	E de vertat, se qué ei que podem crànher en aguesta casa?
FANTINA-TA-WEB	Que i a tostemp damb nosati quauquarrés qu’ei mès fòrt qu’eth.
FANTINA-TA-WEB	Eth diable poirà passar per era, mès Diu que l’abite.
FANTINA-TA-WEB	E aquerò qu’ei pro entà jo.
FANTINA-TA-WEB	Eth mèn frair ara non li cau dider-me ne ua soleta paraula.
FANTINA-TA-WEB	Lo compreni sense parlar, e mos abandonam ara Providéncia.
FANTINA-TA-WEB	L’è preguntat ath mèn frair es notícies que me demanèretz sus era familha de Faux.
FANTINA-TA-WEB	Ja sabetz qu’eth se’n sap de tot, e qu’a es sòns rebrembes, donques qu’ei tostemp un bon reialista.
FANTINA-TA-WEB	Es de Faux, que son ua anciana familha normanda, dera noblesa de Caen.
FANTINA-TA-WEB	Hè cinc cents ans que i auec un Raul de Faux, un Joan de Faux e un Tomàs de Faux, qu’èren nòbles, e un d’eri senhor de Roquefort.
FANTINA-TA-WEB	Eth darrèr siguec Guido Esteban Alexandre, ère mèstre deth camp, e hège quauqua causa mès damb es shivaus leugèrs de Bretanha.
FANTINA-TA-WEB	Era sua hilha Maria Loïsa se maridèc damb Adrian Carles de Gramon, par de França, coronèl dera garda francesa e lòctenent generau dera armada.
FANTINA-TA-WEB	Que s’escriu Faux, Fauq e Faoucq.
FANTINA-TA-WEB	Estimada senhora, recomandatz-me ath vòste sant parent eth cardenau, entà que m’age presenta enes sues oracions.
FANTINA-TA-WEB	Per çò dera vòsta estimada Silvana qu’a hèt ben en non pèrder en escriuer-me es cuerts instants que s’està ath vòste costat.
FANTINA-TA-WEB	Qu’ei brava, trabalhe sivans es vòsti desirs, m’estime coma tostemps; qu’ei tot çò que desiri, e m’alègri peth rebrembe que me mane a trauèrs de vos.
FANTINA-TA-WEB	Era mia santat que non ei dolenta, e, ça que la, m’aflaquisqui cada còp mès.
FANTINA-TA-WEB	Adishatz: me manque ja eth papèr, e m’obligue a dider-me adiu de vos: mil causes entà toti.
FANTINA-TA-WEB	Baptistina.
FANTINA-TA-WEB	P.D.
FANTINA-TA-WEB	Eth vòste nebodet qu’ei encantador; ager vedec passar un shivau, que l’auien botat genolhères, e preguntaue: “Qué ei çò qu’amie enes pautes?” Qu’ei un gojat plan beròi.
FANTINA-TA-WEB	Eth sòn frairet cor pera cramba en tot tirassar ua escampa vielha coma se siguesse un car, e cridant: “ Va!
FANTINA-TA-WEB	Va!”.
FANTINA-TA-WEB	Coma se pòt veir per aguesta carta, aqueres dues santes hemnes sabien acomodar-se ar anament der avesque, damb aguesta intelligéncia particulara des hemnes que comprenen ar òme mielhor qu’er òme ada eth madeish.
FANTINA-TA-WEB	Eres tremolauen, mès que lo deishauen hèr.
FANTINA-TA-WEB	A viatges era senhora Magloire sajaue de hèr a notar bèra resistència per auança: jamès mentre, ne dempús deth hèt.
FANTINA-TA-WEB	Jamès lo distreiguien, ne tansevolhe damb ua paraula o un senhau, d’un acte qu’auie començat.
FANTINA-TA-WEB	En bèri moments, sense qu’auesse besonh de didè’c, quan eth encara dilhèu auie consciéncia d’eth madeish, tan perfècta ère era sua simplicitat, comprenien es hemnes vagaments qu’actuaue coma avesque: alavetz que non èren senon dues ombres ena casa.
FANTINA-TA-WEB	Lo servien passiuaments, e se les calie desparéisher entà aubedir-lo, desparesihien.
FANTINA-TA-WEB	Sabien damb ua admirabla delicadesa d’intint que cèrts suenhs pòden destorbar.
FANTINA-TA-WEB	Atau, enquia e tot credent-lo en perilh, comprenien, non dideria eth sòn pensament, senon era sua natura, enquiath punt de non velhar per eth.
FANTINA-TA-WEB	Lo fidauen a Diu.
FANTINA-TA-WEB	Ath delà, Baptistina didie, coma venguem de liéger, qu’era fin deth sòn frair serie tanben era sua fin.
FANTINA-TA-WEB	Era senhora Magloire non ac didie, mès se’n sabie.
FANTINA-TA-WEB	X.- Er avesque en preséncia d’ua lum desconeishuda.
FANTINA-TA-WEB	En un temps un shinhau posterior ara data dera carta mentada enes lines precedentes, hec ua causa que, sivans era votz publica ena ciutat, auie estat mès riscada e perilhosa qu’eth sòn passèg pera montanha infestada de bandits.
FANTINA-TA-WEB	Que i auie près de D…, en camp, un òme que viuie solet; aqueth òme, digam de seguit era espaventosa paraula, qu’ère un ancian convencionau7 e se cridaue G…
FANTINA-TA-WEB	Se parlaue deth convencionau G… ena societat, damb ua sòrta d’orror.
FANTINA-TA-WEB	Un convencionau!
FANTINA-TA-WEB	Vos podetz imaginar ua fèra d’aguesta espècia?
FANTINA-TA-WEB	Aquerò se passaue en temps que toti se tutejauen, e que se didie: ciutadan.
FANTINA-TA-WEB	Aqueth òme qu’ère lèu un monstre.
FANTINA-TA-WEB	Non auie votat era mòrt deth rei, mès lèu, lèu ac auie hèt.
FANTINA-TA-WEB	Qu’ère lèu un regicida.
FANTINA-TA-WEB	Auie estat terrible.
FANTINA-TA-WEB	Sabi pas se com ena tornada des princes legitims non s’auien hèt a vier ad aqueth òme entà un tribunau prebostau.
FANTINA-TA-WEB	Que non l’aurien talhat eth cap, plan que òc; que mos cau auer cleméncia; mès, aumens un despatriament perpetuau, ua exemplaritat, a tot darrèr… eca, eca.
FANTINA-TA-WEB	Qu’ère un atèu coma es d’abantes, coma tota era gent d’alavetz.
FANTINA-TA-WEB	Petòfies d’auques sus eth voltor.
FANTINA-TA-WEB	Ère en realitat un voltor, G…?
FANTINA-TA-WEB	Òc, n’ère, se se lo jutjaue per çò qu’auie de foreno ena sua solitud.
FANTINA-TA-WEB	En non auer votat era mòrt deth rei, non auie estat cuelhut enes decrets de despatriament e auie pogut demorar-se en França.
FANTINA-TA-WEB	S’estaue a tres quarts d’ora dera ciutat, luenh de quinsevolh abitatge, separat de quinsevolh camin, sabi pas en quin arrecès d’ua val semisauvatja.
FANTINA-TA-WEB	Auie aquiu, se ditz, ua sòrta de camp, un horat, ua tuta.
FANTINA-TA-WEB	Ne un solet vesin, ne tansevolhe caminaires.
FANTINA-TA-WEB	Dès que s’estaue en aquera val, eth caminòu qu’amiaue ada eth s’auie caperat d’èrba.
FANTINA-TA-WEB	Se parlaue d’aqueth lòc coma dera casa deth borrèu.
FANTINA-TA-WEB	Ça que la, er avesque pensaue e, de quan en quan, en tot guardar er orizon entath lòc qu’un grop d’arbes que senhalaue era val der ancian convencionau, se didie entada eth: “Me calerie tier-li ua visita”.
FANTINA-TA-WEB	Mès, mos ac cau cohessar, aguesta idia, a prumèr còp de uelh fòrça naturau, se l’acodie, dempús d’un moment de reflexion, coma estranha, impossibla e lèu repugnanta.
FANTINA-TA-WEB	Un des 749 membres qu’integrèren era Convencion nacionau.
FANTINA-TA-WEB	Totun, era ronha der anhèth li cau aluenhar ath pastor?
FANTINA-TA-WEB	Non.
FANTINA-TA-WEB	Un dia, a tot darrèr, s’escampilhèc eth rumor ena ciutat de qué ua espècia de pastoret que servie ath convecionau G… en sòn abitatge, auie anat a cercar a un mètge, qu’eth vielh marrit se morie, qu’era paralisi s’auie apoderat d’eth e que non passarie era net.
FANTINA-TA-WEB	Er avesque cuelhec era cròça, se botèc eth sòn pardessús pr’amor qu’era sua sotana ère fòrça rosigada, coma ja auem dit, e tanben per çò deth vent dera net, que non se tardarie a lheuar-se, e partic.
FANTINA-TA-WEB	S’acogaue eth solei, e lèu tocaue ar orizon quan er avesque arribèc en lòc excomunicat, en tot saber-se’n peth batanar un shinhau rapid deth còr que se trapaue près dera tuta dera fèra.
FANTINA-TA-WEB	Sautèc ua trencada, trauessèc un clausa, pugèc ua escala, entrèc en un barratge, hec quauqui passi atrevidaments, e de pic, ath hons d’un camp èrm, darrèr d’un matarràs pro creishut, aubirèc era cavèrna.
FANTINA-TA-WEB	Près der ancian seigut, se trapaue un joen, eth pastoret, que li hège a vier ar ancian un veire de lèit.
FANTINA-TA-WEB	Tant qu’er avesque guardaue ar ancian, aguest lheuèc era votz:
FANTINA-TA-WEB	Gràcies, didec, que ja non me cau arren mès.
FANTINA-TA-WEB	E eth sòn arridolet se separèc deth solei, entà tachar-se en pastoret.
FANTINA-TA-WEB	Er avesque auancèc.
FANTINA-TA-WEB	Per çò deth bronit que hège en caminar, eth vielh, seigut tau qu’ère, virèc eth cap, e eth sòn ròstre miralhèc tota era suspresa que se pòt auer dempús ua longa vida.
FANTINA-TA-WEB	Qui ètz, cavalièr?
FANTINA-TA-WEB	Er avesque responec:
FANTINA-TA-WEB	Me cridi Bienvenú Myriel.
FANTINA-TA-WEB	Bienvenú Myriel!
FANTINA-TA-WEB	Qu’è entenut prononciar aguest nòm.
FANTINA-TA-WEB	Que sò jo.
FANTINA-TA-WEB	Er ancian higec damb un arridolet:
FANTINA-TA-WEB	En aguest cas, qu’ètz eth mèn avesque.
FANTINA-TA-WEB	Un shinhau.
FANTINA-TA-WEB	Entratz, senhor.
FANTINA-TA-WEB	M’alègri fòrça de veir que m’auien enganhat.
FANTINA-TA-WEB	Senhor, repliquèc er ancian, que me vau a guarir deth tot.
FANTINA-TA-WEB	Hec ua pausa e higec: Me morirè en tres ores.
FANTINA-TA-WEB	Dempús, seguic: que sò un shinhau mètge, e me’n sai se com s’aprèsse era darrèra ora.
FANTINA-TA-WEB	Ager solet auia es pès hereds, aué eth hered a pujat enquias jolhs, ara lo senti que vie entara cintura, quan arribe en còr, acabarè.
FANTINA-TA-WEB	Be n’ei de polit eth solei, vertat?
FANTINA-TA-WEB	È dit que m’amièssen aciu pr’amor de dirigir ua darrèra guardada as causes.
FANTINA-TA-WEB	Que me podetz parlar, eth parlar non me canse.
FANTINA-TA-WEB	Qu’auetz hèt ben de vier a tier-li ua visita a un òme que va a morir-se.
FANTINA-TA-WEB	Ei bon qu’en aguest moment aja testimònis.
FANTINA-TA-WEB	Cadun qu’a es sues tisses; jo que m’auria estimat mès arribar enquiar auba, mès a penes me rèsten tres ores.
FANTINA-TA-WEB	Serà de nets.
FANTINA-TA-WEB	E, de vertat, qu’ei parièr!
FANTINA-TA-WEB	Morir qu’ei ua causa plan simpla.
FANTINA-TA-WEB	Non s’a besonh deth maitin entad aquerò.
FANTINA-TA-WEB	Plan, donc: morirè de nets.
FANTINA-TA-WEB	Er ancian se virèc entath pastor.
FANTINA-TA-WEB	Vè-te’n tath lhet, li didec.
FANTINA-TA-WEB	Eth joen entrèc ena cabana.
FANTINA-TA-WEB	Er ancian lo seguie de uelh, e higec coma parlant damb eth madeish:
FANTINA-TA-WEB	Er avesque que non ère esmoigut coma semble que n’aurie d’èster.
FANTINA-TA-WEB	Que non credie sénter a Diu en aquera manèra de morir.
FANTINA-TA-WEB	L’assautèc un caprici de grossièra familiaritat, plan soent en mètges e prèires, mès qu’en eth non ère abituau.
FANTINA-TA-WEB	A tot darrèr, aqueth òme, aqueth convencionau, aqueth representant deth pòble, auie estat un poderós dera tèrra; per prumèr còp ena sua vida, dilhèu, er avesque se sentec de mala encolia.
FANTINA-TA-WEB	Eth convencionau, ça que la, lo campaue damb modèsta cordialitat, qu’en era dilhèu s’aurie pogut aubirar era umilitat que tan ben s’està quan un ei près de covertir-se en povàs.
FANTINA-TA-WEB	Er avesque, ath sòn torn, maugrat que normauments se sauvaue deth curiosèr, que, sivans eth, ère plan près ara ofensa, non podie mens qu’examinar ath convencionau damb ua atencion que, en non auer era sua origina ena simpatia, probablaments l’aurie repotegat era sua consciéncia respècte de quinsevolh aute òme.
FANTINA-TA-WEB	Un convencionau li costaue de bèra manèra er efècte d’un òme dehòra dera lei comuna, e enquia e tot dehòra dera lei dera caritat.
FANTINA-TA-WEB	G…, tranquil, damb eth cap dret e era votz vibranta, ère un d’aguesti grani octogenaris, que son era admiracion deth fisiològ.
FANTINA-TA-WEB	Era revolucion a compdat a fòrça d’aguesti òmes restacadi ara sua epòca.
FANTINA-TA-WEB	Se vedie e s’endonviaue en aqueth ancian ar òme de pròva.
FANTINA-TA-WEB	Tan près ath sòn finau, auie sauvat toti es sòns movements e gèsti d’ua salut perfècta.
FANTINA-TA-WEB	Qu’auie en sòn còp de uelh clar, en sòn accent fèrm, en sòn robust movement d’espatles, quauquarren entà desconcertar ara mòrt.
FANTINA-TA-WEB	Azrael, er àngel mahometan deth sepulcre, qu’aurie hèt repè e aurie creigut que s’enganhaue de pòrta.
FANTINA-TA-WEB	G… semblaue morir perque volie.
FANTINA-TA-WEB	Que i auie libertat ena sua agonia.
FANTINA-TA-WEB	Solet es cames èren immobiles.
FANTINA-TA-WEB	Es pès èren mòrts e hereds, mès eth cap viuie damb tot eth poder dera vida e campaue damb plia luciditat.
FANTINA-TA-WEB	G… se retiraue en aguest grèu moment ath rei deth conde orientau, de carn ena part superiora, de marme de miei còs entà baish.
FANTINA-TA-WEB	Qu’auie aquiu ua pèira.
FANTINA-TA-WEB	Er avesque se seiguec en era.
FANTINA-TA-WEB	Eth convencionau non semblèc notar er amargant sens amagat enes paraules: “a tot darrèr”; mès er arridolet auie despareishut deth sòn ròstre en contestar:
FANTINA-TA-WEB	Senhor, non me felicitetz tan lèu: qu’è votat era fin deth tiran.
FANTINA-TA-WEB	Qu’ère aqueth er accent austèr ena preséncia der accent sevèr.
FANTINA-TA-WEB	Qué voletz díder?, repliquèc er avesque.
FANTINA-TA-WEB	Voi díder qu’er òme a un tiran: era ignorància.
FANTINA-TA-WEB	E jo è votat era fin d’aguest tiran, que gète era faussa autoritat en sòrta dera autoritat que s’empare en çò de vertadèr.
FANTINA-TA-WEB	Er òme que non a d’èster governat senon pera sciéncia.
FANTINA-TA-WEB	E pera consciéncia, higec er avesque.
FANTINA-TA-WEB	Qu’ei madeish.
FANTINA-TA-WEB	Eth convencionau seguic:
FANTINA-TA-WEB	Per çò de Loís XVI, non votè era sua mòrt.
FANTINA-TA-WEB	Que non me creigui damb eth dret d’aucir a un òme, mès me senti damb eth déuer d’exterminar eth mau.
FANTINA-TA-WEB	È votat era fin deth tiran; ei a díder, era fin dera prostitucion entara hemna, era fin dera esclavitud entar òme, era fin dera ignorància entath mainatge.
FANTINA-TA-WEB	È votat era fraternitat, era concòrdia, era auròra.
FANTINA-TA-WEB	È apuat era queiguda des copacaps e des errors.
FANTINA-TA-WEB	Er esbauçament des uns e des auti produsís era lum.
FANTINA-TA-WEB	Nosati auem hèt a quèir eth vielh mon; e aguest vielh mon, gèrla de misèries, en vessar-se sus eth gènre uman, s’a convertit en ua urna d’alegria.
FANTINA-TA-WEB	D’alegria non pura, didec er avesque.
FANTINA-TA-WEB	Poiríetz díder d’alegria trebolada; e auem dempús d’aguesta fatau arreculada entad açò passat, que se cride 1814, alegria estavanida.
FANTINA-TA-WEB	Ai!, èra òbra qu’ère incompleta, que i sò d’acòrd; auem esbauçat er ancian regim enes hèts: non l’auem pogut suprimir complètaments enes idies.
FANTINA-TA-WEB	Que non ei pro destruir es abusi; mos cau modificar es costums.
FANTINA-TA-WEB	Era mòla ja non existís, mès eth vent que la botjaue encara seguís bohant.
FANTINA-TA-WEB	Qu’auetz esbauçat.
FANTINA-TA-WEB	Eth dret qu’a era sua colèra, senhor avesque.
FANTINA-TA-WEB	Ça que la, se digue çò que se digue, era Revolucion francesa ei eth pas mès gran balhat peth gènre uman dès era arribada de Jesucrist.
FANTINA-TA-WEB	Progrès incomplèt, d’acòrd, mès sublim.
FANTINA-TA-WEB	Qu’a trèt totes es inconegudes sociaus, a adocit es anims, a padegat, illustrat: a hèt córrer sus era tèrra torrents de civilizacion.
FANTINA-TA-WEB	Era Revolucion francesa ei era consagracion dera umanitat.
FANTINA-TA-WEB	Er avesque non podec mens que gasulhar:
FANTINA-TA-WEB	E eth 93?
FANTINA-TA-WEB	Ò!, que ja a campat eth 93!
FANTINA-TA-WEB	Demoraua aguesta paraula.
FANTINA-TA-WEB	Pendent mil cinc cents ans s’a estat en tot formar ua broma; ath cap de quinze ans a esclatat era tronada, e vos hètz causa contra er pericle.
FANTINA-TA-WEB	Totun, se tenguec fòrça ben, e repliquèc:
FANTINA-TA-WEB	Eth jutge parle en nòm dera justícia: eth prèire parle en nòm dera pietat, que non ei senon ua justícia mès nauta.
FANTINA-TA-WEB	Un pericle que non deu jamès enganhar-se.
FANTINA-TA-WEB	Loís XVII?
FANTINA-TA-WEB	E higec guardant fixaments ath convencionau:
FANTINA-TA-WEB	Eth convencionau estenec era man e cuelhec eth braç der avesque.
FANTINA-TA-WEB	Loís XVII?
FANTINA-TA-WEB	Veigam.
FANTINA-TA-WEB	Per qui ploratz?
FANTINA-TA-WEB	Peth mainatge innocent?
FANTINA-TA-WEB	Alavetz, plan, jo que plori damb vos.
FANTINA-TA-WEB	Ei peth mainatge reiau?
FANTINA-TA-WEB	Vos demanarè que reflexionetz.
FANTINA-TA-WEB	Eth frair deth bandit Cartucho, mainatge innocent, penjat des eishères ena plaça de Grève enquia qu’eth suplici li costèsse era mòrt, peth solet crim d’èster frair de Cartucho, que non ei entà jo mens digne de pietat qu’er arrèhilh de Loís XV, mainatge innocent martirizat ena tor deth Temple, peth solet crim d’auer estat arrèhilh de Loís XV.
FANTINA-TA-WEB	I auec un moment de silenci; er avesque lèu se n’empenaïe d’auer vengut a tier-li ua visita ath convencionau, e totun, se sentie vaga e estranhaments esmoigut.
FANTINA-TA-WEB	Eth convencionau seguic:
FANTINA-TA-WEB	A, senhor prèire!
FANTINA-TA-WEB	Non vos shaute era aspror dera vertat.
FANTINA-TA-WEB	Crist l’estimaue.
FANTINA-TA-WEB	Cuelhie un soriac e netejaue eth temple.
FANTINA-TA-WEB	Eth sòn soriac plen de relampits qu’ère un rude mentòr de vertats.
FANTINA-TA-WEB	Quan sorrisclaue: Sinite parvulos, que non hège diferéncies entre es mainatges.
FANTINA-TA-WEB	Non s’aurie incomodat perque eth delfin de Barrabàs auesse estat code damb code damb eth delfin d’Eròdes.
FANTINA-TA-WEB	Senhor, era innocéncia qu’a era sua corona en era madeisha.
FANTINA-TA-WEB	Era innocéncia non guanhe arren damb èster nautor.
FANTINA-TA-WEB	Autant d’augusta ei rosigada, coma convertida en flor de lis.
FANTINA-TA-WEB	Ei vertat, didec er avesque damb votz baisha.
FANTINA-TA-WEB	Persuti, didec eth convencionau G…
FANTINA-TA-WEB	Qu’auetz nomentat a Loís XVII.
FANTINA-TA-WEB	Vam a veir: plorem per toti es innocents, per toti es martirs, per toti es mainatges; madeish pes de naut que pes de baish: d’acòrd.
FANTINA-TA-WEB	Mès, alavetz mos cau remontar mès enlà deth 93; e es nòstes lèrmes an de començar abantes de Loís XVII.
FANTINA-TA-WEB	Plorarè pes hilhs de toti es reis damb vos, damb era condicion de qué vos ploretz damb jo per toti es hilhs deth pòble.
FANTINA-TA-WEB	Que plori damb vos, didec er avesque.
FANTINA-TA-WEB	Se hec un nau silenci.
FANTINA-TA-WEB	Eth convencionau siguec qui lo trinquèc.
FANTINA-TA-WEB	Se lheuèc en to apuar-se sus un braç, cuelhèc entre eth pòdo e er guinhaire era sua caròla, coma se hè maquinauments quan s’interrògue e quan se jutge, e interpelèc ar avesque damb ua guardada plia de totes es angónies dera agonia.
FANTINA-TA-WEB	Que siguec aquerò lèu ua explossion.
FANTINA-TA-WEB	Hè fòrça temps qu’eth pòble patís; e, ath delà, que non ei solet aquerò; per qué vietz a preguntar-me e a parlar-me de Loís XVII?
FANTINA-TA-WEB	Jo que non vos coneishi.
FANTINA-TA-WEB	Dès que sò en aguest país demori en aguest arrecès, sense gésser jamès d’aciu, sense veir ad arrés senon ad aguest gojat que me servís.
FANTINA-TA-WEB	Eth vòste nòm, ei vertat, qu’a arribat enquia jo confusaments, e, m’ac cau díder, non pas mau prononciat.
FANTINA-TA-WEB	Mès aquerò non vò díder arren.
FANTINA-TA-WEB	Es persones adreites an tantes manères de hèr-se lòc entre eth pòble!
FANTINA-TA-WEB	A prepaus, non è entenut eth bronit dera vòsta veitura; que l’auretz deishat, plan que òc, darrèr dera clausa, aquiu delà en horcalh deth camin.
FANTINA-TA-WEB	Que non vos coneishia, è dit; m’auetz responut qu’èretz avesque; mès aquerò que non me mòstre arren sus era vòsta persona morau.
FANTINA-TA-WEB	En resumit, que torni a repetir era mia pregunta: se qui ètz?
FANTINA-TA-WEB	A qui parli?
FANTINA-TA-WEB	Qui ètz?
FANTINA-TA-WEB	Er avesque joquèc eth cap e didec:
FANTINA-TA-WEB	Vermis sum.
FANTINA-TA-WEB	Un vèrme en carròça!, gasulhèc eth convencionau.
FANTINA-TA-WEB	Er avesque repliquèc damb doçor:
FANTINA-TA-WEB	Que sigue çò que volgatz, senhor mèn.
FANTINA-TA-WEB	Mès didetz-me, se com eth mèn coche, qu’ei a dues canes darrèr des arbes, se com era mia bona taula, e es mèns familhars e sirvents demòstren qu’era pietat non ei vertut, qu’era cleméncia non ei un déuer, e que 93 non siguec inexorable.
FANTINA-TA-WEB	Abantes de responer-vos, didec, vos demani que me perdonetz.
FANTINA-TA-WEB	Vengui de cométer ua fauta, senhor avesque.
FANTINA-TA-WEB	Ètz ena mia casa, ètz eth mèn òste; me cau auer-vos cortesia.
FANTINA-TA-WEB	Discutitz es mies idies e jo me cau limitar- me a rebàter es vòstes rasonablaments.
FANTINA-TA-WEB	Es vòstes riqueses e es vòsti gòis son auantatges qu’è sus vos ena discussion, mès que non serie bon servir- me d’aguestes armes.
FANTINA-TA-WEB	Vos prometi, donc, non tornar-les a tier.
FANTINA-TA-WEB	E jo vos ac arregraïsqui, didec er avesque.
FANTINA-TA-WEB	Tornem entara explicacion que me demanàuetz.
FANTINA-TA-WEB	A on èrem?
FANTINA-TA-WEB	Que 93 a estat inexorable?
FANTINA-TA-WEB	Eth convencionau començaue a sénter sanglots: era asma dera agonia que se barrege damb es darrères alendades, li bracaue era votz.
FANTINA-TA-WEB	Ça que la, se notaue encara enes sòns uelhs era perfècta luciditat dera sua intelligéncia.
FANTINA-TA-WEB	Seguic:
FANTINA-TA-WEB	Digam encara quauques paraules.
FANTINA-TA-WEB	Dehòra dera Revolucion, que, cuelhuda en sòn ensems, ei ua immensa afirmacion umana, 93, ai!, qu’ei ua còpia.
FANTINA-TA-WEB	Vos semble inexorable; mès, e tota era monarquia, senhor avesque?
FANTINA-TA-WEB	Carrier qu’ei un bandit; mès quin nòm l’autrejatz a Montrevel?
FANTINA-TA-WEB	Joudan Talhacaps ei un monstre, mès que non tant coma eth marqués de Louvois.
FANTINA-TA-WEB	G… repliquèc:
FANTINA-TA-WEB	E eth borrèu li didie ad aquera hemna, mair e hilhuquèra: “Abjura!”, en tot balhar-li a escuélher entre era mòrt deth sòn hilh e era abjuracion.
FANTINA-TA-WEB	Qué ne didetz d’aguest suplici de Tantalo aplicat a ua mair?
FANTINA-TA-WEB	Vau a resumir, o mielhor dit, vau a acabar: Qu’è massa bon jòc; ath delà, me morisqui.
FANTINA-TA-WEB	Òc, es brutalitats deth progrès se criden revolucion.
FANTINA-TA-WEB	Eth convencionau ne tansevolhe sabie que venguie de cuélher ar assaut era ua darrèr era auta totes es trencades interiores der avesque.
FANTINA-TA-WEB	Sonque ne restaue ua, e d’aguesta trencada, recors suprèm dera resisténcia de monsenhor Bienvenú, gesseren aguestes frases qu’en eres campèc tota era rudesa deth començament dera convèrsa:
FANTINA-TA-WEB	Eth progrès li cau creir en Diu.
FANTINA-TA-WEB	Ei mau amiaire deth gènre uman aqueth qu’ei atèu.
FANTINA-TA-WEB	Eth vielh representant deth pòble non responec; s’estrementic; guardèc entath cèu, e ua lèrma gessec lentaments des sòns uelhs.
FANTINA-TA-WEB	Quan es paupetes sigueren plies, era lèrma baishèc, en tot quèir ath long dera livida caròla, e eth moribond didec lèu quèquejant, baish e coma parlant damb eth madeish, era guardada perduda ena prigondor deth firmament.
FANTINA-TA-WEB	Ò, tu!
FANTINA-TA-WEB	Ò, ideau!
FANTINA-TA-WEB	Solet tu existisses!
FANTINA-TA-WEB	Er avesque experimentèc coma ua sòrta d’inexplicabla emocion.
FANTINA-TA-WEB	Se hec ua pausa; er ancian quilhèc un dit entath cèu, e higec:
FANTINA-TA-WEB	Er infinit existís.
FANTINA-TA-WEB	Ei aquiu.
FANTINA-TA-WEB	S’er infinit non auesse un jo, eth jo serie eth sòn limit: non serie infinit; en d’autes paraules, non existirie.
FANTINA-TA-WEB	Mès existís: per tant i a un jo.
FANTINA-TA-WEB	Aguest jo der infinit qu’ei Diu.
FANTINA-TA-WEB	Eth moribond auie prononciat aguestes darrères paraules en votz nauta e damb era estrementida der extasi, coma se vedesse a quauquarrés.
FANTINA-TA-WEB	Qu’ère evident qu’auie viscut en ua menuta es pòques ores que li restauen.
FANTINA-TA-WEB	Çò que venguie de díder l’auie apressat entara mòrt; er instant suprèm, que s’apressaue.
FANTINA-TA-WEB	Er avesque ac comprenec; eth temps pressaue: auie vengut aciu coma prèire; dera extrèma heredor auie passat per grads entà ua extrèma emocion; guardèc aqueri uelhs barradi; cuelhec aquera man vielha, arropida e gelada, e s’inclinèc entath moribond.
FANTINA-TA-WEB	Aguesta ora, didec, qu’ei era ora de Diu.
FANTINA-TA-WEB	Senhor avesque, didec damb ua lentor que dilhèu mès venguie dera dignitat dera amna que der aflaquiment des fòrces fisiques, è passat era mia vida ena meditacion, en estudi e ena contemplacion.
FANTINA-TA-WEB	Auia seishanta ans quan eth mèn país me cridèc e m’ordenèc que me calèssa enes sòns ahèrs.
FANTINA-TA-WEB	Aubedí.
FANTINA-TA-WEB	Que i auie abusi: les combatí.
FANTINA-TA-WEB	I auie tiranies: les esbaucè.
FANTINA-TA-WEB	Auie drets e principis: proclamè es uns e cohessè es auti.
FANTINA-TA-WEB	Eth territòri qu’ère invasit: lo defení.
FANTINA-TA-WEB	França ère menaçada: l’aufrí eth mèn pièch.
FANTINA-TA-WEB	Non èra ric e sò praube.
FANTINA-TA-WEB	Qu’è estat un des patrons der Estat: es caishes des bancs èren plies d’argent e d’aur, enquia tau punt que siguec de besonh emparar es parets, lèu pròches a estarnar-se damb eth pes des metaus preciosi; e mentretant, jo minjaua en carrèr der Arbe Sec a rason de vint-e-dus sòus eth cubèrt.
FANTINA-TA-WEB	È ajudat as oprimits, è aleugerit as que patien.
FANTINA-TA-WEB	È esbocinat eth linçò der autar, mès qu’a estat entà bendar es herides dera patria.
FANTINA-TA-WEB	È sostengut tostemp era marcha progressiua deth gènre uman de cap ara lum e è resistit quauqui viatges es progrèssi crudèus.
FANTINA-TA-WEB	En escadences, è protegit as mèns pròpis adversaris, as vòsti amics.
FANTINA-TA-WEB	Que i a en Peteghem, en Flandes, en madeish lòc qu’es reis merovingis auien eth sòn palai d’ostiu, un convent d’urbanistes, era abadia de Santa Clara de Beaulieu, que sauvè en 1795.
FANTINA-TA-WEB	È complit eth mèn déuer sivans es mies fòrces, e è hèt tot eth ben qu’è pogut.
FANTINA-TA-WEB	A maugrat d’aquerò è estat amiat e vengut, perseguit, calomniat, ridiculizat, acarnissat, maudit e proscrit.
FANTINA-TA-WEB	Ara qu’è ueitanta sies ans e me vau a morir.
FANTINA-TA-WEB	Qué ei çò que me voletz demanar?
FANTINA-TA-WEB	Quinsevolh allusion ad “aqueth vielh maudit de G…” lo hège a quèir en ua prigonda e singulara meditacion.
FANTINA-TA-WEB	Arrés podie díder qu’eth pas d’aqueth esperit dauant deth sòn, e eth reflèx d’aquera grana conciència sus era sua consciéncia non auie influit un shinhau ena sua proximitat ara perfeccion.
FANTINA-TA-WEB	Ei dilhèu eth lòc d’un avesque eth cabeç de tau moribond?
FANTINA-TA-WEB	Evidentaments aquiu non se podie demorar cap conversion.
FANTINA-TA-WEB	Toti aguesti revolucionaris son relapsi.
FANTINA-TA-WEB	E alavetz, entà qué anar-i?
FANTINA-TA-WEB	Qué li calie hèr aquiu?
FANTINA-TA-WEB	Dilhèu ei qu’auie un gran curiosèr de veir se com se hège a vier ua amna eth diable.
FANTINA-TA-WEB	XI.- Ua restriccion.
FANTINA-TA-WEB	S’enganharie qui volesse dedusir d’aquerò que monsenhor Bienvenú ère “un avesque filosòf” o “un prèire chovinista”.
FANTINA-TA-WEB	Eth sòn encontre, çò que lèu poiríem cridar era sua conjuncion, damb eth convencionau G…, li costèc ua sòrta d’admiracion que lo hec mès umil encara, mès que non passèc d’aciu.
FANTINA-TA-WEB	Encara que monsenhor Beinvenú non auie estat jamès un òme politic, dilhèu ei aguesta era escadença d’indicar, plan ara leugèra, quina siguec era sua actitud enes eveniments d’alavetz, en to supausar que monsenhor Beinvenú pensèsse bèth còp en tier ua actitud.
FANTINA-TA-WEB	Anem quaqui ans endarrèr.
FANTINA-TA-WEB	Pòc temps dempús deth nomentaments de M. Myriel entar episcopat, er emperaire lo hec baron der Emperi ath còp qu’a fòrça d’auti avesques.
FANTINA-TA-WEB	Arribèc era preson deth Papa, coma sabem, ena net deth 5 ath 6 de junhsèga de 1809: e en aguesta escadença monsenhor Myriel siguec cridat per Napoleon entath sinòde des avesques de França e d’Italia convocat en París.
FANTINA-TA-WEB	Eth sinòde se celebrèc en Nòsta Senhora, en tot amassar-se per prumèr còp eth 15 de junh de 1811 jos era presidéncia deth cardenau Fesch; e M. Myriel siguec un des nauanta cinc avesque que i acodiren; mès solet assistic en ua session, e en tres o quate conferéncies particulares.
FANTINA-TA-WEB	Avesque d’ua diocèsi montanhenca, demorant tan près dera natura, ena rusticitat e ena nudesa, semblaue coma s’aportèsse ad aqueri eminents personatges idies que cambiauen era temperatura dera assemblada.
FANTINA-TA-WEB	S’entornèc plan d’ora entà D…
FANTINA-TA-WEB	Li preguntèren sus aquera sobtada tornada, e responec:
FANTINA-TA-WEB	Un aute còp didec:
FANTINA-TA-WEB	Se qué voletz?
FANTINA-TA-WEB	Eth hèt ei que non auie agradat.
FANTINA-TA-WEB	Entre d’autes causes estranhes, se l’auie escapat díder ua net, en trapar-se ena casa d’un des collègues mès qualificadi:
FANTINA-TA-WEB	Be ne son de polidi es relòtges!
FANTINA-TA-WEB	Quini tapissi mès beròis!
FANTINA-TA-WEB	Quines liurèes mès luxuoses!
FANTINA-TA-WEB	Que deu èster aquerò quauquarren fòrça inoportun.
FANTINA-TA-WEB	I a persones que an hered!
FANTINA-TA-WEB	I a praubi!
FANTINA-TA-WEB	Didem-ac, encara que sigue de passa: non serie un òdi intelligent er òdi ath luxe, pr’amor qu’implicarie er òdi as arts.
FANTINA-TA-WEB	Totun, enes òmes de glèisa, dehòra dera representacion e des ceremònies, eth luxe ei ua fauta.
FANTINA-TA-WEB	Que semble revelar traits pòc caritatius.
FANTINA-TA-WEB	Un prèire opulent qu’ei un contrasentit; eth prèire li cau èster ath cant des praubi.
FANTINA-TA-WEB	Pòt bèth un èster dia e net heregant es misèries, totes es misèries, toti es malastres, totes es indigéncies, sense hèr-se a vier sus eth madeish un shinhau d’aguesta santa misèria, coma eth povàs deth trabalh?
FANTINA-TA-WEB	Se pòt imaginar a un òme que sigue près d’un brasèr e que non sente calor?
FANTINA-TA-WEB	I a un obrèr que trabalhe sense pòsa en ua harga e que non age ne un solet peu usclat, ne ua ungla ennerida, ne ua gota de sudor, ne ua tralha de cendre en ròstre?
FANTINA-TA-WEB	Era prumèra pròva de caritat en prèire, en avesque mès que mès, qu’ei era prauvetat.
FANTINA-TA-WEB	Aquerò ère çò que pensaue sa illustrissima er avesque de D…
FANTINA-TA-WEB	Se barrejaue plan pòc enes discussion teologiques deth moment, e sauvaue silenci enes questions que son implicadi era Glèisa e er Estat; mès se se l’auesse pressat, mos semble que, mèsalèu, se l’aurie trapat ultramontan que gallican.
FANTINA-TA-WEB	Coma que hèm un retrait, e non volem amagar arrem, mos cau díder que siguec glaciau entà Napoleon quan declinèc.
FANTINA-TA-WEB	Dempús 1813 s’ahigec, o balhèc era sua aprovacion, a totes es manisfestacions ostils ar emperaire.
FANTINA-TA-WEB	Non lo volec veir quan entornèc dera isla d’Elba, e s’abstenguec de manar que se hessen pregàries ena sua diocèsi, per emperaire, pendent es Cent Dies.
FANTINA-TA-WEB	Ath delà dera sua fraia, era senhoreta Baptistina, qu’auie dus frairs: er un generau, er aute prefècte.
FANTINA-TA-WEB	As dus les escriuie soent.
FANTINA-TA-WEB	Siguec rigorós damb eth prumèr, pr’amor qu’en èster encargat d’un comandament en Provença, ena epòca deth desbarcament de Cannes, se botèc ath cap de mil dus cents òmes e perseguic ar emperaire coma se volesse deishar-lo escapar.
FANTINA-TA-WEB	Era sua correspondéncia siguec mès afectuosa damb er aute frair, ancian prefècte, òme brave e digne que viuie en París, ja retirat, en ua casa deth carrèr Casette.
FANTINA-TA-WEB	Mosenhor Bienvenú auec, donc, era sua ora d’esperit de partit, era sua ora d’amarum, era sua broma.
FANTINA-TA-WEB	Era ombra des passions deth moment se miralhèc sus aquera amna grana e afabla, ocupada solet enes causes etèrnes.
FANTINA-TA-WEB	De vertat, semblable òme aurie meritat non auer opinions politiques.
FANTINA-TA-WEB	Que non s’a d’interpretar mau eth nòste pensament; non confonem çò que se cride “opinions politiques” damb era grana aspiracion de progrès, damb era sublima fe patriotica que li cau èster enes nòsti dies e constituir eth hons de tota intelligéncia generosa.
FANTINA-TA-WEB	Sense apregondir en questions que solet tanhen indirèctaments er ahèr d’aguest libre, que didem simplaments aquerò.
FANTINA-TA-WEB	Aurie estat polit que monsenhor Bienvenú non auesse estat reialista: qu’era sua guardada non s’auesse separat ne un solet instant d’aguesta contemplacion serena qu’en era se ven irradiar distintaments, per dessús des simulacions e des òdis d’aguest mon, per dessús des va-e-veni tempestuosi des causes umanes, aguestes tres lums pures: era Vertat, era Justícia, era Caritat.
FANTINA-TA-WEB	Autanplan acceptant que Diu non auie creat a monsenhor Bienvenú entà cargues politics, auríem comprenut e admirat en eth era protèsta en nòm deth dret e dera libertat: era oposicion capinauta, era resisténcia perilhosa e justa a Napoleon omnipotent; mès aquerò que mos shaute respècte as que pugen, mos desenguste respècte as que baishen.
FANTINA-TA-WEB	Mos shaute eth combat mentre i a perilh en eth, e en tot aguest cas, solet es combatents dera prumèra ora an eth dret a èster es exterminadors dera darrèra.
FANTINA-TA-WEB	Eth que non a estat un temardut acusador pendent era prosperitat, li cau carar dauant era catastròfa.
FANTINA-TA-WEB	Eth denonciador der èxit qu’ei eth solet legitim justicièr dera queiguda.
FANTINA-TA-WEB	Per çò que hè a nosati, quan era Providéncia se barrege en ahèr e herís, deisham hèr.
FANTINA-TA-WEB	Es eveniments de 1812 comencen a desarmar-mos.
FANTINA-TA-WEB	En 1813 era covarda rompedura deth silenci d’aqueth còs legislatiu, encoratjat pes catastròfes, deuie indignar, e ère ua fauta aplaudir-la.
FANTINA-TA-WEB	En 1814, duant d’aqueri mariscaus que hègen traïcion, dauant d’aqueth senat que passaue d’ua hanga ena auta, en tot escarnir dempús d’auer divinizat, dauant d’aquera idolatria que viraue era esquia e escopie ar idòl, qu’ère un déuer virar eth cap e abaishar era vista.
FANTINA-TA-WEB	Dehòra d’aquerò, ère e siguec er avesque de D… just en tot, vertadèr, equitatiu, intelligent, umil e digne, benefic e benevòl, que tanben ei ua sòrta de benfasença.
FANTINA-TA-WEB	Qu’ère un prèire, un sabent e un òme.
FANTINA-TA-WEB	Mès mos cau díder, autanplan en aguesta opinion politica que viem de repotegar-li e qu’èm prèsti a jutjar lèu tostemp damb severitat, qu’ère tolerant e aisit, dilhèu mès qu’es madeishi que lo censuram.
FANTINA-TA-WEB	Eth portièr dera casa der Ajuntament auie estat botat en aqueth cargue per emperaire.
FANTINA-TA-WEB	Qu’ère un ancian sergent dera vielha garda, legionari d’Austerlitz, mès bonapartista qu’era agla.
FANTINA-TA-WEB	Aqueth praube diable deishaue anar en cada moment, e sense pensar, paraules qu’es leis d’alavetz qualificauen de paraules sedicioses.
FANTINA-TA-WEB	Dès qu’eth perfil imperiau auie despareishut dera legion d’aunor, jamès se vestie cossent ara ordenança, coma didie eth, pr’amor de qué non li calesse botar-se era sua crotz.
FANTINA-TA-WEB	Auie trèt, eth madeish, devòtaments, era efigia imperiau dera crotz que Napoleon l’auie autrejat, çò qu’auie produsit un trauc ena decoracion, que non volec caperar damb arren.
FANTINA-TA-WEB	Se trufaue en votz nauta de Loís XVIII: “Vielh, gotós, didie, damb cauces d’anglés; anatz-vo’n entà Prusia damb era vòsta barbeta de craba”, en tot considerar-se erós per poder arremassar damb era madeisha imprecacion es dues causes que mès corauments aborrie: Prusia e Anglaterra.
FANTINA-TA-WEB	Fin finau, arribèc a tant que perdec eth sòn cargue.
FANTINA-TA-WEB	Se demorèc sense pan, ath miei deth carrèr, damb era sua hemna e es sòns hilhs.
FANTINA-TA-WEB	Er avesque lo cridèc, lo pelegèc damb doçor e lo nomentèc portièr dera catedrau.
FANTINA-TA-WEB	En nau ans, a truca de santes accions e d’afables manères, monsenhor Bienvenú auie aumplit era ciutat de D… d’ua sòrta de veneracion trenda e filiau.
FANTINA-TA-WEB	Enquia e tot era sua conducta respècte a Napoleon li siguec acceptada, e tacitaments perdonada peth pòble, brava e fèbla vegada qu’adoraue ath sòn emperaire, mès qu’estimaue ath sòn avesque.
FANTINA-TA-WEB	XII.- Solitud de monsenhor Bienvenú.
FANTINA-TA-WEB	Que i a lèu tostemp ar entorn d’un avesque ua còlha de clergadets, madeish qu’ar entorn d’un generau i a un revolum d’oficiaus.
FANTINA-TA-WEB	Aguesti son es qu’eth brave e simple Sant Francés de Sales cride, sabi pas a on, “prèires lenguts”.
FANTINA-TA-WEB	Quinsevolh carrèra, qu’a es sòns aspirants, que naturauments formen era acompanhada des qu’an arribat a tèrme.
FANTINA-TA-WEB	Que non i a poder que non age era sua acompanhada, ne fortuna que non age era sua cort.
FANTINA-TA-WEB	Es cercaires der avier hormiguègen ar entorn deth present esplendid.
FANTINA-TA-WEB	Tota metropòli qu’a eth sòn estat major, tot avesque, un shinhau influent, amie ath sòn darrèr ua volada de querubins seminaristes que hèn era ronda e sauven er orde en palai episcopau, e monten era garda ar arridolet de sa illustrissima.
FANTINA-TA-WEB	Agradar a un avesque qu’ei botar eth pè en estriu entà un subdiaconat.
FANTINA-TA-WEB	Qu’ei de besonh hèr eth camin; er apostolat non mensprède es canongies.
FANTINA-TA-WEB	Atau coma en d’auti mestièrs i a cargues auantatjosi, ena Glèisa i a bones mitres.
FANTINA-TA-WEB	Aguestes les tien avesques que se hèn ben damb era cort; rics, damb rendes, escarrabilhats, acceptadi peth mon, que, plan que òc, saben pregar, mès que tanben saben demanar; pòc escrupulosi de qué ua diocèsi hèsque d’avantcramba ara sua persona; ligams d’union entre era sacristia e era diplomàcia; mèsalèu clèrgues que prèires; mèsalèu prelats qu’avesques: Erós eth que s’aprèsse ada eri!
FANTINA-TA-WEB	Coma que son gent de crèdit, hèn ploir ath sòn entorn, sus es servidors sollicits e sus es favorits, e sus tota aguesta joenesa que sap agradar, es bones parròquies, es prebendes, es archidiaconats, es caperanies e es canongies, tant qu’arriben es dignitats episcopaus.
FANTINA-TA-WEB	En auançar eri madeishi, hèn a progressar as sòn satellits: qu’ei cadun d’eri un sistèma solar en marcha.
FANTINA-TA-WEB	Eth sòn esplendor miralhe sus era sua acompanhada; era sua prosperitat se distribuís entre es sòns protegidi en bones promocions e boni cargues.
FANTINA-TA-WEB	Guaire màger ei era diocèsi deth patron, màger ei era parròquia deth favorit; e dempús, entà Roma per quinsevolh causa.
FANTINA-TA-WEB	Un avesque que sap arribar a èster arquevesque, un arquevesque que sap arribar a cardenau, vos hè a vier coma conclavista; entratz ena Ròta; auetz eth pali; vos vedetz hèt auditor, crambèr, monsenhor.
FANTINA-TA-WEB	Dempús, dès era illustrissima ara eminencia non i a qu’un pas, e entre era eminéncia e era santetat non i a senon eth hum d’un escrutinh.
FANTINA-TA-WEB	Quinsevolh bonet pòt soniar damb era tiara:
FANTINA-TA-WEB	Atau, donc, quin plantolièr d’aspirants en un seminari!
FANTINA-TA-WEB	Guairi mainatges de còr, roiencs, guairi joens presbitèrs amien en cap eth cantre dera leitèra!
FANTINA-TA-WEB	Monsenhor Bienvenú, umil, praube, particular, non se compdaue entre es bones mitres.
FANTINA-TA-WEB	Qu’ère aquerò visible ena complèta abséncia de clèrgues joeni que se notaue ath sòn entorn.
FANTINA-TA-WEB	Ja auem vist qu’en París “non auie crevat”.
FANTINA-TA-WEB	Ne un solet avier pensaue emparar-se en solitari ancian; ne ua ambicion en flor hège era lhocaria de botar-se jos era sua ombra.
FANTINA-TA-WEB	Es sòns canonges e es sòn vicaris qu’èren vielhs, bravi coma eth, madeish qu’eth, tanben un shinhau de pòble, embarradi coma eth en aquera diocèsi sense cap de gessuda entath cardenalat, e que se retirauen ath sòn avesque, damb era diferéncia de qué eri èren limitadi e eth ère perfècte.
FANTINA-TA-WEB	Se comprenie tan perfèctaments era impossibilitat de créisher ath cant de monsenhor Bienvenú, qu’a penes gessien deth seminari es joeni tonsuradi e ordenadi per eth, se hègen recomanar as avesques d’Aix o d’Auch, e se n’anauen ara prèssa, pr’amor que, a tot darrèr, non mos ac cau repetir, toti vòlen que les hègen un còp de man.
FANTINA-TA-WEB	Un sant que s’està en un excès d’abnegacion qu’ei un vesin perilhós.
FANTINA-TA-WEB	Que poirie prò ben comunicar per contagi ua praubetat ingaribla, era anquilòsi des articulacions utiles entar auançament, e fin finau, mès despreniment deth que se vò tier: plan per aquerò se hug d’aguesta vertut ronhosa.
FANTINA-TA-WEB	D’aciu er isolament de monsenhor Bienvenú.
FANTINA-TA-WEB	Viuem en ua societat ombriua.
FANTINA-TA-WEB	Progressar, tau ei era ensenhança que gota a gota què dera corrupcion, a plomb sus nosati.
FANTINA-TA-WEB	Sigue dit de passa, era capitada qu’ei ua causa pro lèja.
FANTINA-TA-WEB	Era sua faussa retirada damb eth mèrit enganhe as òmes de tau manèra qu’entara multitud eth trionf a lèu eth madeish ròstre qu’era superioritat.
FANTINA-TA-WEB	Er èxit, aguest Menecmo8 deth talent, qu’a ua victima qu’enganhe, e ei era istòria.
FANTINA-TA-WEB	Juvenal e Tacit son es solets que mormolhen d’eth.
FANTINA-TA-WEB	Enes nòsti dies a entrat de sirvent ena casa der èxit ua filosofia lèu oficiau qu’amie era liurèa deth sòn patron e hè eth mestièr de lacai ena avantcramba.
FANTINA-TA-WEB	Progressatz: aguesta qu’ei era teoria.
FANTINA-TA-WEB	Prosperitat supause capacitat.
FANTINA-TA-WEB	Guanhatz ara lotaria, e ja ètz un òme abil.
FANTINA-TA-WEB	Eth que progrèsse ei venerat.
FANTINA-TA-WEB	Profitatz era escadença de progressar e auràtz tot çò d’aute; sigatz afortunat e vos crederàn gran.
FANTINA-TA-WEB	Dehòra de cinc o sies excepcions immenses, que son er orgulh e era lum d’un sègle, era admiracion contemporanèa non ei senon miopia: se cuelh eth similor per aur: qu’ei parièr qu’un sigue nauvengut s’arribe ath sòn objectiu eth prumèr.
FANTINA-TA-WEB	Eth vulgar ei un vielh Narcís que s’admire ada eth madeish, e qu’aplaudís tot çò de vulgar.
FANTINA-TA-WEB	Aguesta facultat enòrma que per era un òme ei Moisés, Esquilo, Dante, Miguel Angel o Napoleon, era multitud l’autrege per unanimitat e per aclamacion ad aqueth qu’artenh eth sòn fin, sigue quin sigue eth que volgue.
FANTINA-TA-WEB	Qu’un notari se transforme en diputat; qu’un faus Corneille hèsque de Tiridate9; qu’un eunuc arribe a tier un arèm; qu’un militar acomodat guanhe per edart era batalha decissiua d’ua epòca; qu’un potecari endonvie es sòles de carton entara armada deth Sambre-et-Meuse e aquerisque, damb eth carton venut coma sòla quate centes mil liures de renda; qu’un quincalhèr se maride damb era usura e li venguen d’era coma hilhs sèt o ueit milions de francs; qu’un predicador gerundian arribe a avesque; qu’a un majordòm de bona casa, en gésser deth servici se lo hèsque ministre de finances, qu’ei parièr: es òmes criden ad aquerò gèni, madeish que criden Beresa ara figura de Mosqueton10, e Majestat ara regdor de Claudi.
FANTINA-TA-WEB	Confonen damb es constellacions deth firmament es tralhes estelades que dèishen en tarcum mòfle d’un hanhàs es pautes des piòcs.
FANTINA-TA-WEB	Tragédia de Jean Galbert (1656-1723) Mosso de Porthos ena òbra d’Alexandre Dumas.
FANTINA-TA-WEB	XIII.- Çò que credie.
FANTINA-TA-WEB	Jos eth punt d’enguarda dera ortodoxia, que non mos cau sondar ar avesque de D…
FANTINA-TA-WEB	Dauant d’ua tau amna solet auem respècte.
FANTINA-TA-WEB	Era consciéncia deth just a d’èster creiguda basat ena sua paraula.
FANTINA-TA-WEB	Ath delà, en bères circonstàncies, admetem eth desvolopament possible de totes es bereses dera vertut umana en ua credença desparièra dera nòsta.
FANTINA-TA-WEB	Qué pensaue d’aguest dògma o d’aguest mistèri?
FANTINA-TA-WEB	Aguesti secrets der interior solet sòn coneishudi pera hòssa, a on es amnes entren nudes.
FANTINA-TA-WEB	Mès, qu’èm solid fòrça de qué jamès es dificultats dera fe se resolvien, en eth, damb ipocrisia.
FANTINA-TA-WEB	En diamant que non ei possible cap de poiridura.
FANTINA-TA-WEB	Credie çò mès que podie.
FANTINA-TA-WEB	Çò que òc que mos cau notar ei que dehòra, e entà didè’c atau, pòc mès enla dera sua fe, qu’auie un excès d’amor.
FANTINA-TA-WEB	Plan per aquerò, quia multum amavit, ei per çò que lo jutjauen vulnerable es “òmes seriosi”, es “persones grèus”, e era “gent senada”, locucions favorites deth nòste trist mon qu’en eth er egoïsme recep eth sant e senhau deth pedantisme.
FANTINA-TA-WEB	Qué ère aguest excès d’amor?
FANTINA-TA-WEB	Qu’ère ua benvolença tranquilla, serena, que, passant mès enlà der òme, coma ja auem dit, en escadences se hège extensiua as causes.
FANTINA-TA-WEB	Viuie sense menspredar ad arrés ne hège arren.
FANTINA-TA-WEB	Qu’ère indulgent entad açò creat per Diu.
FANTINA-TA-WEB	Quinsevolh òme, enquia e tot eth mielhor, qu’a en eth madeish ua cèrta duretat irreflexiua que se sauve tostemp entar animau.
FANTINA-TA-WEB	Er avesque de D… mancaue d’aguesta duretat, presenta, totun, en molti prèires.
FANTINA-TA-WEB	Non arribaue enquiath respècte deth brahman entàs èsser viui; mès semblaue auer meditat aguesta frasa der Eclesiastés: “Sabes entà on va era amna des animaus?” Era lejor der aspècte, es diformitats der instint, ne lo trebolauen ne l’indignauen, mèsalèu l’esmovien e lèu l’atrendien.
FANTINA-TA-WEB	Semblaue coma se volesse investigar, mès enlà dera vida aparenta, era encausa, era explicacion o era desencusa d’aqueres diformitats.
FANTINA-TA-WEB	En bèri moments semblaue demanar a Diu commutacions.
FANTINA-TA-WEB	Examinaue sense colèra e damb era guardada deth lingüista que desnishe un palimpsèst, era quantitat de caòs qu’existís encara ena natura.
FANTINA-TA-WEB	Pendent aguestes meditacions deishaue anar a viatges paraules estranhes.
FANTINA-TA-WEB	Era sua fraia l’entenec díder: “Praube animau!
FANTINA-TA-WEB	Per qué amagar aguesti mainajums, lèu divini, dera bontat?
FANTINA-TA-WEB	Son mainajums?
FANTINA-TA-WEB	Que ne siguen.
FANTINA-TA-WEB	Mès aguesti mainajums sublimi an estat es de Sant Francés d’Asís e es de Marco Aurelio.
FANTINA-TA-WEB	Un dia se costèc ua petita luxacion en un pè per non auer volut estronhar a ua hormiga.
FANTINA-TA-WEB	Atau viuie aguest òme just.
FANTINA-TA-WEB	Se mos cau creir çò que se condaue dera sua joenessa e enquia dera sua virilitat, monsenhor Bienvenú auie estat en d’auti tempsi un òme apassionat e dilhèu violent.
FANTINA-TA-WEB	Era sua mansuetud universau, mès qu’un instint naturau ère eth resultat d’ua grana conviccion, calada en sòn còr a trauèrs dera vida, e qu’auie queigut lentaments en eth, pensament a pensament, pr’amor qu’en un caractèr coma ua arròca i pòt auer traucs costadi per gotes d’aigua.
FANTINA-TA-WEB	Aguestes cavitats son indelibles, aguestes formacions son indestructibles.
FANTINA-TA-WEB	En 1815, pensam que ja ac auem dit, auie setanta cinc ans, encara que non ne pareishie que seishanta.
FANTINA-TA-WEB	Non ère naut, ère un shinhau grosset e entà combàter aguesta grossor hège longui passègi a pè; eth sòn pas ère fèrm e eth sòn còs ère leugèraments acorbaishat, detalh que d’eth arren pretenem dedusir.
FANTINA-TA-WEB	Monsenhor Bienvenú auie çò qu’eth pòble cride “ua cara beròia”, mès ère tant amable que hège desbrembar era sua beresa.
FANTINA-TA-WEB	Quan parlaue damb aguesta alegria mainadenca, qu’ère ua des sues gràcies, e que ja auem mentat, costaue un cèrt plaser estar-se ath sòn costat, e semblaue que de tota era sua persona surgentaue alegria.
FANTINA-TA-WEB	Eth sòn ròstre, de bon color e fresc; es sòns dents, perfèctaments blanqui, qu’auie sauvat intacti, e qu’amuishaue quan arrie, li dauen aguest aire franc e aisit que hè a díder d’un òme: “ei un bon gojat”, e d’un ancian: “ei un bon òme”.
FANTINA-TA-WEB	Aguest ère, se vo’n brembatz, er efècte qu’auie costat en Napoleon.
FANTINA-TA-WEB	Ath còp, e entad aqueth que lo vedie per prumèr viatge, non ère senon un bon òme, plan que òc.
FANTINA-TA-WEB	S’experimentaue quauquarren semblable ara emocion que costarie veir a un àngel arridolant-se, daurir lentaments es sues ales sense deishar d’arridolar-se.
FANTINA-TA-WEB	Eth respècte, un respècte inexplicable, penetraue per grads e pujaue enquiath còr de toti es que se l’apressauen, en tot compréner qu’auien ath sòn dauant ua d’aguestes amnes fòrtes, provades e indulgentes, qu’en eres, per çò de gran qu’ei eth pensament, solet pòt ja èster leugèr.
FANTINA-TA-WEB	Coma auem vist, era oracion, era celebracion des oficis religiosi, era aumòina, era consolacion des afligidi, eth cultiu d’un tròç de tèrra, era fraternitat, era frugalitat, era ospitalitat, era generositat, era confiança, er estudi, eth trabalh aumplien toti e cadun des dies dera sua vida.
FANTINA-TA-WEB	Aumplir ei justament era paraula avienta entad aguesta idia; e plan que òc, cadun des dies deth brave avesque ère plen enquia naut de boni pensaments, de bones paraules e de bones convèrses.
FANTINA-TA-WEB	Ça que la, non ère complet, s’eth temps hered e plojós l’empachauen passar de nets, dempús qu’es dues hemnes s’auessen retirat, ua o dues ores en sòn jardin abantes d’adormir-se.
FANTINA-TA-WEB	Semblaue qu’ère entada eth coma ua sòrta de rite premanir-se entath saunei damb era meditacion en preséncia des grani espectacles qu’aufrís eth cèu pendent era net.
FANTINA-TA-WEB	Quauqui còps, a ua ora mès auançada dera net, s’es dues hemnes non dormien, l’entenien passejar doçaments pes carrèrs deth jardin.
FANTINA-TA-WEB	Se trapaue aquiu solet damb eth madeish, recuelhut, tranquil, adorant, comparant era serenor deth sòn còr damb era serenor der etèr, esmoigut enes tenebres pes resplendors visibles des constellacions e pes invisibles resplendors de Diu, daurint era sua amna as pensaments que surgenten de çò desconeishut.
FANTINA-TA-WEB	En aqueri moments, quan ara ora qu’es flors nueitiues aufrissen eth sòn perhum, aufrie eth sòn còr, ardent coma ua lampa ath miei d’ua net estelada, en tot esparger-se en extasi en miei dera irradiacion universau dera cracion; ne eth madeish aurie podut díder çò que se passaue en sòn esperit.
FANTINA-TA-WEB	Sentie quauquarren que se lançaue dehòra d’eth, e quauquarren tanben que baishaue sus eth.
FANTINA-TA-WEB	Misterioses relacions entre es abismes dera amna e es abismes der univèrs.
FANTINA-TA-WEB	Pensaue ena granesa e ena preséncia de Diu; ena eternitat futura, estranh mistèri; ena eternitat passada, mistèri encara mès estranh; en toti es infinits que s’en.honsauen dauant des sòns uelhs en toti es sentits; e sense sajar de compréner çò qu’ei incomprensible, lo guardaue.
FANTINA-TA-WEB	Non estudiaue a Diu; se miralhaue en tot contemplar-lo enes sues òbres.
FANTINA-TA-WEB	Consideraue aqueri magnifics ligams des atòms que balhen aspècte ara matèria; que revelen es fòrces en tot hèr-les manifèstes; que creen es individús ena unitat, es proporcions ena extension, çò d’innumerable en infinit e que pera lum produsissen era beresa.
FANTINA-TA-WEB	Aguesti ligams se formen e se des-hèn de contunh: d’aciu era vida e era mòrt.
FANTINA-TA-WEB	Se seiguie en un banc de husta apegat en ua arradimèra decrepita, e guardaue es astres a trauèrs des braci descarnadi e raquitics des sòns arbes frutèrs.
FANTINA-TA-WEB	Aqueth tròç de tèrra tan praubaments plantat, tan plen de cubèrts e casalons, l’ère pro e sentie estimacion entada eth.
FANTINA-TA-WEB	Qué mès auie de besonh aqueth ancian que repartie es òcis dera sua vida, a on tan pòc lòc i auie entà èster ociós, entre suenhar eth sòn jardin de dia e era contemplacion de nets?
FANTINA-TA-WEB	Aquera estreta clausa qu’auie coma tet eth cèu, non ère pro entà adorar a Diu, ja enes sues òbres beròies, ja enes sublimes?
FANTINA-TA-WEB	Qué mès podie desirar?
FANTINA-TA-WEB	Un petit jardin entà passejar-se e era immensitat entà meditar.
FANTINA-TA-WEB	As sòns pès çò que podie cultivar e recuélher, sus era sua tèsta çò que se pòt estudiar e meditar: quauques flors sus era tèrra e totes es esteles en cèu.
FANTINA-TA-WEB	XIV.- Çò que pensaue.
FANTINA-TA-WEB	Ua paraula entà acabar.
FANTINA-TA-WEB	Coma qu’es detalhs d’aguesta classa, mès que mès enes moments que mos trapam e entà servir-mos d’ua expression modèrna, poirien autrejar ar avesque de D… ua cèrta fesomia “panteïsta” e hèr creir, ja en contra, ja a favor sòn, que tenguie ua d’aguestes filosofies personaus pròpies deth nòste sègle, que surgenten, quauqui viatges, enes anims solitaris e en eri s’arraïtzen, se desvolopen e creishen enquia remplaçar ara religion, mos cau díder, e persutam en aquerò, qu’arrés des qu’an coneishut a monsenhor Bienvenú s’a sentut autorizat a pensar arren de semblable d’eth.
FANTINA-TA-WEB	Çò qu’en aqueth òme miralhaue, qu’ère eth còr.
FANTINA-TA-WEB	Era sua sabença ère hilha dera lum qu’aqueth produsie.
FANTINA-TA-WEB	Cap de sistèma, fòrça òbres: atau ère eth sòn anament.
FANTINA-TA-WEB	Es especulacions abstractes vien a costar vertiges, e arren indique qu’aventurèsse eth sòn esperit enes apocalipsis.
FANTINA-TA-WEB	Er apostòl que pòt èster atrevit, mès er avesque li cau èster timid.
FANTINA-TA-WEB	Dilhèu aurie auut escrupuls de sondar massa eth hons de quauqui problèmes, reservadi de bèra manèra as grani e atrevits pensaires.
FANTINA-TA-WEB	Enes pòrtes der enigma que i a un cèrt orror sagrat: aqueri ombrius camins son aquiu dubèrti, mès quauquarren vos ditz, caminaires dera vida, que non entretz aquiu.
FANTINA-TA-WEB	Malerós qui se cale en eri.
FANTINA-TA-WEB	Es gènis, enes inaudides prigondors dera abstraccion e dera especulacion pura, plaçadi, entà didè’c atau, per dessús des dògmes, prepausen es sues idies a Diu.
FANTINA-TA-WEB	Era sua pregària aufrís audaciosaments era discussion: era sua adoracion interrògue.
FANTINA-TA-WEB	Aguesta qu’ei era religion dirècta, plia d’ansietat e responsabilitat entad aqueri que sagen de tastar es sues escalabroses corsères.
FANTINA-TA-WEB	Era meditacion umana que non a limits.
FANTINA-TA-WEB	Peth sòn compde analise e apregondís eth sòn pròpi enludernament.
FANTINA-TA-WEB	Se poirie díder que per ua sòrta de reaccion esplendida enludèrne, damb eth, ara natura.
FANTINA-TA-WEB	Eth mon misteriós que mos entornège retorne çò que recep: qu’ei probable qu’es contempladors siguen contempladi.
FANTINA-TA-WEB	Sigue çò que sigue, i a sus era tèrra òmes (son òmes?
FANTINA-TA-WEB	Monsenhor Beinvenú que non ère d’aguesti òmes: monsenhor Bienvenú que non ère un gèni.
FANTINA-TA-WEB	Ei vertat qu’aguesti poderosi delèris an era sua utilitat morau e que per aguesti arderosi camins un s’aprèsse ara perfeccion ideau.
FANTINA-TA-WEB	Eth s’estimaue mès era corsèra qu’abrèuge: er Evangèli.
FANTINA-TA-WEB	Que non sajaue de hèr ena sua casubla es plegs dera capa d’Elies, non projectaue cap arrai der avier sus es va-e-veni tenebrosi des eveniments, non sajaue de transformar en ahlama era lum des causes, arren auie de profèta e arren de magic.
FANTINA-TA-WEB	Aquera amna umila estimaue e arren mès.
FANTINA-TA-WEB	Qu’alonguèsse era pregària enquia ua aspiracion suberumana, qu’ei probable; mès jamès se prègue massa, ne s’estime massa, tanpòc.
FANTINA-TA-WEB	E se siguesse ua eretgia pregar mès enlà des tèxts, santa Teresa e sant Jeronim que serien eretges.
FANTINA-TA-WEB	S’inclinaue entà tot aquerò que panteish e entà aquerò qu’expie.
FANTINA-TA-WEB	Er univèrs se l’apareishie coma ua immensa malautia; sentie pertot er escauhament; auscultaue pertot eth patiment, e sense sajar d’endonviar er enigma, sajaue de bendar e guarir era nafra.
FANTINA-TA-WEB	Eth terrible aspècte des causes creades desvolopaue en eth er atrendiment; non se tenguie senon a cercar entada eth e entàs auti era mielhor manèra de plànher e padegar; tot çò qu’existís ère entad aqueth brave e rar prèire un motiu permanent de tristor que sajaue solatjar.
FANTINA-TA-WEB	Que i a òmes que trabalhen ena extraccion der aur, eth trabalhaue ena extraccion dera pietat.
FANTINA-TA-WEB	Era misèria universau qu’ère era sua mina; eth dolor esparjut pertot, qu’ère, entada eth, escadença de bontat.
FANTINA-TA-WEB	Estimatz-vos es uns as auti: en aguesta maxima, qu’ac trapaue tot, non desiraue arren mès, e aguesta ère tota era sua doctrina.
FANTINA-TA-WEB	Un dia, aqueth òme que se credie “filosòf”, aqueth senador que ja auem mentat, li didec ar avesque:
FANTINA-TA-WEB	Guardatz er espectacle qu’aufrís eth mon: guèrra de toti contra toti, eth mès fòrt qu’ei eth mès intelligent.
FANTINA-TA-WEB	Eth vòste “estimatz-vos es uns as auti” qu’ei ua pegaria.
FANTINA-TA-WEB	Donques ben, responec monsenhor Bienvenú sense discutir, s’aquerò ei ua pegaria, era amna li cau embarrar-se en era coma era pèrla laguens dera crospa dera ustra.
FANTINA-TA-WEB	Monsenhor Bienvenú qu’ère simplaments un òme que campaue de dehòra estant es questions misterioses, sense escrutar-les, sense agitar-les e sense perturbar eth sòn pròpi esperit, e qu’auie ena amna eth grèu respècte dera ombra.
FANTINA-TA-WEB	I.- Era net d’un dia de marcha.
FANTINA-TA-WEB	Enes prumèrs dies deth mes d’octubre de 1815, ua ora abantes de cogar-se eth solei, un òme que viatjaue a pè entraue ena petita ciutat de D…
FANTINA-TA-WEB	Es pòqui abitants qu’en aqueth moment èren en tot hèr eth trauc enes sues hièstres o enes neires des sues cases, guardauen ad aqueth viatjaire damb ua cèrta sòrta d’inquietud.
FANTINA-TA-WEB	Qu’aurie estat de mau hèr trapar a un caminaire d’aspècte mès miserable.
FANTINA-TA-WEB	Qu’ère un òme de mejana estatura, grasset e robust, damb tota era fòrça dera sua edat; e coma de quaranta sies e quaranta ueit ans.
FANTINA-TA-WEB	Ua casqueta damb visèra de cuer, calada enquias uelhs, amagaue, en part, eth sòn ròstre cremat peth solei e per aire, e tot caperat de sudor.
FANTINA-TA-WEB	Era sua camisa, d’ua tela celha e auriolenca, cordada en còth damb ua petita pinça d’argent, deishaue veir eth pelut pièch; amiaue ua corbata retortilhada coma ua còrda; un pantalon d’aucassin blu, usat e rosigat, blanc en un jolh, traucat en aute; ua vielha blòda estarnada, pedaçada en ua des manges damb un tròç de tela verda cosuda damb hiu de ralingar; un morralet de soldat ena esquia, plan claufit, plan barrat e nau; ena man un enòrme pau nudós, es pès sense miches, cauçadi damb gròsses sabates damb claus, eth cap esquilat e era barba longa.
FANTINA-TA-WEB	Es sòns peus qu’èren talhadi ath ras, e ça que la, quilhadi, donques que començauen a créisher un shinhau e semblaue que non auien estat talhadi hège bèth temps.
FANTINA-TA-WEB	Arrés lo coneishie.
FANTINA-TA-WEB	Plan que òc, ère forastèr.
FANTINA-TA-WEB	D’a on venguie?
FANTINA-TA-WEB	Deth Meddia; dera aurèra deth mar, dilhèu, pr’amor que hège era sua entrada en D… peth madeish carrèr que sèt abantes auien vist passar a Napoleon, en tot vier de Cannes entà París.
FANTINA-TA-WEB	Aqueth òme deuie auer caminat pendent tot eth dia, donques que semblaue fòrça alassat.
FANTINA-TA-WEB	Quauques ues hemnes der ancian barri exterior, qu’ei en embaish dera ciutat, l’auien vist arturar-se ath cant des arbes deth baloard Gassendi e béuer ena hònt que i a en extrèm deth passèg.
FANTINA-TA-WEB	Que deuie auer fòrça set, pr’amor que quauqui gojats que lo seguien lo vederen posar-se de nauèth e tornar a béuer, dus cents passi mès enlà, ena hònt dera plaça deth Mercat.
FANTINA-TA-WEB	Entrèc en eth e tornèc a gésser un quart d’ora dempús.
FANTINA-TA-WEB	Un gendarme qu’ère seigut ena pòrta, en banc de pèira madeish qu’eth generau Drouot auie pujat eth 4 de mars entà liéger ara multitud ahaimada des abitans de D… era declaracion deth brigand Joan.
FANTINA-TA-WEB	Er òme se treiguec era casqueta e saludèc umilaments ath gendarme.
FANTINA-TA-WEB	Eth gendarme, sense respóner ara sua salutacion, lo guardèc atentiuaments, lo seguic de uelh pendent bèth temps e dempús entrèc ena casa der ajuntament.
FANTINA-TA-WEB	Qu’auie alavetz en D… ua bona aubèrja que, sivans era aficha, se titolaue dera Crotz de Colbas.
FANTINA-TA-WEB	Aquera aubèrja auie coma patron a un tau Joaquim Labarre, òme considerat ena ciutat peth sòn parentiu damb un aute Labarre qu’auie en Grenoble era aubèrja des Tres Daufins.
FANTINA-TA-WEB	Se didie qu’eth generau Bertrand, desguisat de carretèr, auie hèt aquiu frequentes jadilhes en mes de hereuèr, e qu’auie repartit crotzes e sarpats de napoleons ara gent dera ciutat e deth camp.
FANTINA-TA-WEB	Eth hèt ei qu’er emperaire, quan entrèc en Grenoble, non volec ostajar-se en palai dera prefectura e balhèc es gràcies ar alcalde en tot dider-li: “Vau ena casa d’un òme que coneishi”, e se n’anèc entàs Tres Daufins.
FANTINA-TA-WEB	Era glòria d’aguest Labarre se miralhaue a vint-e-cinc lègues de distància sus eth Labarre deth Crotz de Colbas.
FANTINA-TA-WEB	E ena ciutat didien d’eth: “qu’ei eth cosin deth de Grenoble”.
FANTINA-TA-WEB	Se filèc er òme entad aquesta aubèrja, qu’ère era mielhor deth país, e entrèc ena codina, qu’entada era se passaue dirèctaments dès eth carrèr.
FANTINA-TA-WEB	Toti es hornèus qu’èren alugadi e un gran huec usclaue alègraments ena humeneja.
FANTINA-TA-WEB	Er ostalèr, qu’ère ath còp patron dera codina, anaue deth larèr enquias caceròles, plan ocupat en susvelhar un excellent repais, destinat a un carretèrs que s’entenien parlar e arrir sorrolhosaments en ua cramba pròcha.
FANTINA-TA-WEB	Toti es qu’an viatjat se’n saben qu’arrés minge tan ben coma es carretèrs.
FANTINA-TA-WEB	Ua lèbe plan gròssa, ath costat de dues perditzes e dues garies, hège torns en un long rostidor dauant deth huec: enes hornèus codien dues gròsses carpes deth lac de Lauzet, e ua trueita deth lac d’Alloz.
FANTINA-TA-WEB	Qué se passe?
FANTINA-TA-WEB	Lhèt e repais, didec er òme.
FANTINA-TA-WEB	De seguit, repliquèc er ostalèr.
FANTINA-TA-WEB	Qu’è sòs.
FANTINA-TA-WEB	En aguest cas, de seguit que sò damb vos, didec er ostalèr.
FANTINA-TA-WEB	Er òme entornèc era bossa ena blòda; se treiguec eth morralet, lo deishèc en solèr près dera pòrta, sauvèc eth sòn pau ena man e venguec a sèir-se en un petit banc près deth huec.
FANTINA-TA-WEB	Es nets d’octobre que son heredes en D…, qu’ei apròp des montanhes.
FANTINA-TA-WEB	Mentretant, er ostalèr, anant e vient d’un lòc en aute, non hège senon guardar ath viatjaire.
FANTINA-TA-WEB	Se sope lèu?, didec aguest.
FANTINA-TA-WEB	De seguit, didec er ostalèr.
FANTINA-TA-WEB	Tant qu’eth nauèth vengut se cauhaue damb era esquia virada ar ostalèr, aguest treiguec un creion dera pòcha, trinquèc un tròç deth jornau qu’auie sus ua taula petita ath cant dera hièstra, escriuec en marge blanc ua o dues linhes, lo doblèc sense barrar-lo e autregec aqueth papèr a un gojat que semblaue servir-lo alavetz d’ajudant de codina e de vailet.
FANTINA-TA-WEB	Dempús li didec ua paraula ena aurelha deth gojat e aguest partic ath mès córrer de cap ar Ajuntament.
FANTINA-TA-WEB	Eth viatjaire que non auie vist arren d’aquerò.
FANTINA-TA-WEB	Soparam lèu?
FANTINA-TA-WEB	De seguit, tornèc a respóner Labarre.
FANTINA-TA-WEB	Tornèc eth gojat; amiaue un papèr.
FANTINA-TA-WEB	Er ostalèr lo destropèc ara prèssa, coma eth que demore ua responsa.
FANTINA-TA-WEB	Liegec atentiauments, botgèc era tèsta e s’estèc cogitós.
FANTINA-TA-WEB	Fin finau hec ua passa entath viatjaire, que semblaue calat en ues non guaire agradiues ne tranquilles reflexions.
FANTINA-TA-WEB	Bon òme, li didec, que non posqui receber-vos ena mia casa.
FANTINA-TA-WEB	Er òme miei se quilhèc en sòn sèti.
FANTINA-TA-WEB	Com!
FANTINA-TA-WEB	Cranhetz que non paga es despenes?
FANTINA-TA-WEB	Voletz crubar per auança?
FANTINA-TA-WEB	Vos digui qu’è sòs.
FANTINA-TA-WEB	Que non ei aquerò.
FANTINA-TA-WEB	Donques qué?
FANTINA-TA-WEB	Vos qu’auetz sòs.
FANTINA-TA-WEB	Vos sò dit que òc.
FANTINA-TA-WEB	Mès jo, didec er ostalèr, non è crambes tà autrejar-vos.
FANTINA-TA-WEB	Er òme repliquèc tranquillaments:
FANTINA-TA-WEB	Deishatz-me un lòc en estable.
FANTINA-TA-WEB	Que non posqui.
FANTINA-TA-WEB	Per qué?
FANTINA-TA-WEB	Pr’amor qu’es shivaus l’ocupen tot.
FANTINA-TA-WEB	Ac apraiaram dempús de sopar.
FANTINA-TA-WEB	Que non posqui balhar-vos sopar.
FANTINA-TA-WEB	Me morisqui de hame.
FANTINA-TA-WEB	Pagui e voi minjar.
FANTINA-TA-WEB	Jo que non è arren entà balhar-vos, didec er ostalèr.
FANTINA-TA-WEB	Arren?
FANTINA-TA-WEB	E tot aquerò?
FANTINA-TA-WEB	Tot aquerò que ja ei encomanat.
FANTINA-TA-WEB	Per qui?
FANTINA-TA-WEB	Pes carretèrs que son aquiu laguens.
FANTINA-TA-WEB	Guairi son?
FANTINA-TA-WEB	Dotze.
FANTINA-TA-WEB	Aquiu que i a minjar entà vint.
FANTINA-TA-WEB	Ac an encargat tot, e ath delà m’ac an pagat per auança.
FANTINA-TA-WEB	Er òme se seiguec, e sense lheuar era votz didec:
FANTINA-TA-WEB	Que sò ena auberja, è hame e me demori.
FANTINA-TA-WEB	Anatz-vo’n.
FANTINA-TA-WEB	Eth viatjaire ère en aqueth moment ajocat e possaue quauques brases damb era punta deth sòn pau.
FANTINA-TA-WEB	Se virèc bruscaments, e coma que dauric era boca entà replicar, er ostalèr lo guardèc fixaments e higec damb votz baisha:
FANTINA-TA-WEB	Guardatz, qu’ei pro de convèrsa.
FANTINA-TA-WEB	Voletz que vos diga eth vòste nom?
FANTINA-TA-WEB	Vos cridatz Jean Valjean.
FANTINA-TA-WEB	Ara, voletz que vos diga tanben se qué ètz?
FANTINA-TA-WEB	En veder-vos entrar sospechè quauquarren; manè a preguntar ar ajuntament.
FANTINA-TA-WEB	Sabetz liéger?
FANTINA-TA-WEB	En parlar atau Labarre presentaue ath viatjaire, destropat, eth papèr que venguie de vier dera alcaldia enquiara aubèrja.
FANTINA-TA-WEB	Er òme tachèc es vistons en eth.
FANTINA-TA-WEB	Er ostalèr higec dempús ua pausa:
FANTINA-TA-WEB	Que voi èster politic damb toti.
FANTINA-TA-WEB	Anatz-vo’n.
FANTINA-TA-WEB	Se filèc peth carrèr principau; caminaue ar edart, heregant lèu es parets des cases, coma un òme umiliat e trist.
FANTINA-TA-WEB	Non virèc eth cap ne un solet còp.
FANTINA-TA-WEB	S’ac auesse hèt aurie vist ar ostalèr dera Crotz de Cobas en lumendan dera pòrta, entornejat de toti es òstes dera aubèrja parlant alugadi e senhalant-lo damb era man; e enes guardades de maufidança e d’espant deth grop aurie endonviat que lèu lèu era sua arribada serie er eveniment d’aqueth dia ena ciutat.
FANTINA-TA-WEB	Que non vedec arren d’aquerò: es persones aclapades per quauqua pena non guarden ath sòn darrèr.
FANTINA-TA-WEB	Se’n saben pro que les seguís tostemp era sua mala sòrt.
FANTINA-TA-WEB	Caminèc atau pendent bèth temps, ar edart, per carrèrs que non coneishie, desbrembant eth cansament, tau que se passe quan er anim ei trist.
FANTINA-TA-WEB	De pic se sentec esperonat pera hame.
FANTINA-TA-WEB	Era net s’apressaue.
FANTINA-TA-WEB	Guardèc ath sòn entorn entà veir se desnishaue bèth lòc a on estar-se.
FANTINA-TA-WEB	Precisaments tant finau deth carrèr ludie ua lum, ua arrama de pin penjada d’ua pinça de hèr se destacaue sus eth hons blanquinós deth crepuscul.
FANTINA-TA-WEB	S’endralhèc entà aquiu.
FANTINA-TA-WEB	Eth viatjaire s’arturèc un moment, guardèc er interior a trauèrs des veires dera pòrta dera sala baisha dera tauèrna, illuminada per ua petita lampa plaçada sus ua taula, e per un gran huec qu’usclaue ena humeneja.
FANTINA-TA-WEB	Quauqui òmes beuien.
FANTINA-TA-WEB	Eth tauernèr s’escauhaue.
FANTINA-TA-WEB	Era ahlama hège còder eth contengut d’ua marmita de hèr, penjada d’ua cadia en miei deth larèr.
FANTINA-TA-WEB	S’entraue ena tauèrna, que coma ja auem dit ere tanben ua sòrta d’aubèrja, per dues pòrtes.
FANTINA-TA-WEB	Era ua daue tath carrèr, era auta tà un petit corrau plen de hièms.
FANTINA-TA-WEB	Eth viatjaire non gausèc entrar pera pòrta deth carrèr.
FANTINA-TA-WEB	Entrèc en corrau, s’arturèc de nauèth, dempús quilhèc timidaments eth picapòrt e possèc era pòrta.
FANTINA-TA-WEB	Qui ei?, didec eth patron.
FANTINA-TA-WEB	Un que vò sopar e dormir.
FANTINA-TA-WEB	Es dues causes que se pòden hèr aciu.
FANTINA-TA-WEB	Entrèc.
FANTINA-TA-WEB	Toti es que se trapauen ena tauèrna se virèren entada eth.
FANTINA-TA-WEB	Era lum dera lampa l’illuminaue per un costat, eth huec dera humeneja per aute.
FANTINA-TA-WEB	L’examinèren pendent bèth temps tant que se treiguie eth morralet.
FANTINA-TA-WEB	Er ostalèr li didec:
FANTINA-TA-WEB	Aciu qu’auetz huec.
FANTINA-TA-WEB	Eth viatjaire venguec a sèir-se ath cant deth larèr; estenec entath huec es sòns pès adoloridi peth cansament, un agradiu aulor gessie dera marmita.
FANTINA-TA-WEB	Tot çò que se podie veir deth sòn ròstre jos era visèra dera sua casqueta agarrèc un vague aspècte de benèster barrejat damb aguest aute aspècte tan ponhent qu’autrege eth costum deth patiment.
FANTINA-TA-WEB	Era sua mina qu’ère fèrma, energica e trista.
FANTINA-TA-WEB	Qu’ère estranha, ath delà, era compausicion d’aquera fesomia: començaue per semblar umila e acabaue per semblar sevèra.
FANTINA-TA-WEB	Es uelhs ludien jos es celhes, coma eth huec jos eth matarràs.
FANTINA-TA-WEB	Un des qu’èren seigudi ath cant dera taula dera tauèrna ère un pescador qu’abantes de vier ena tuaèrna auie estat en tot deishar eth sòn shivau ena auberja de Labarre.
FANTINA-TA-WEB	Er edart auie hèt qu’aqueth madeish maitin auesse trapat ad aqueth caminaire, de mala mina, entre Brass d’Asse e… (me n’è desbrembat deth nòm, me semble qu’a d’èster Escoiblon).
FANTINA-TA-WEB	Ara plan, en trapar-lo eth viatjaire, que semblaue ja fòrça fatigat, l’auie demanat que li permetesse pujar ena gropa, qu’ad açò eth pescador solet responec doblant eth pas dera sua cavaladura.
FANTINA-TA-WEB	Aguest pescador formaue partida, mieja ora abantes, deth grop qu’enrodaue a Joaquim Labarre, e eth madeish auie condat eth sòn desagradiu encontre peth maitin as òstes dera Crotz de Colbas.
FANTINA-TA-WEB	Deth lòc a on se trapaue li hec ath tauernèr un senhau imperceptible.
FANTINA-TA-WEB	Aguest s’apressèc ada eth e parlèren quauques paraules en votz baisha.
FANTINA-TA-WEB	Er òme, qu’auie tornar a quèir enes sues meditacions.
FANTINA-TA-WEB	Eth viatjaire se virèc, e responec damb doçor: A!, sabetz…?
FANTINA-TA-WEB	Que non m’an admetut ena aubèrja?
FANTINA-TA-WEB	E jo te hèsqui enlà d’aciu.
FANTINA-TA-WEB	Mès, a on voletz que vaja?
FANTINA-TA-WEB	Er òme cuelhec eth sòn pau e eth sòn morralet, e partic.
FANTINA-TA-WEB	En gésser, quauqui mainatges que l’auien seguit dès era Crotz de Colbas, e que semblaue que l’auien demorat, li comencèren a lançar pèires.
FANTINA-TA-WEB	Hec repè encolerit, e les menacèc damb eth pau, e es mainatges se dispersèren coma ua volada d’audèths.
FANTINA-TA-WEB	En quinsevolh lòc.
FANTINA-TA-WEB	Passèc per dauant dera preson.
FANTINA-TA-WEB	Cridèc.
FANTINA-TA-WEB	Se dauric un picapòrt.
FANTINA-TA-WEB	Ua votz li responec:
FANTINA-TA-WEB	Era preson que non ei ua aubèrja.
FANTINA-TA-WEB	Eth picapòrt se tornèc a barrar.
FANTINA-TA-WEB	Entrèc en un carreron qu’entada eth dauen fòrça jardins.
FANTINA-TA-WEB	Quauqui uns, en sòrta de tapia èren barradi per ua petita barta, causa qu’alegraue eth carrèr.
FANTINA-TA-WEB	Entre aguesti jardins e aguestes bartes vedec ua casa d’un solet estatge, qu’era sua hièstra ère illuminada.
FANTINA-TA-WEB	S’apressèc e campèc pera veirina coma auie hèt ena tauèrna.
FANTINA-TA-WEB	Qu’ère ua cramba grana e apolidida, i auie en era un lhet damb vana d’indiana, ua urna en un cornèr, quauques cagires de husta e ua escopeta de dus canons penjada ena paret.
FANTINA-TA-WEB	Ath miei se vedie ua taula premanida entà minjar.
FANTINA-TA-WEB	Un candeler de cuer illuminaue eth cubertaula de tela gròssa, mès blanca, era gèrra d’estanh ludenta coma se siguesse d’argent, plia de vin e ua caceròla escura humejanta.
FANTINA-TA-WEB	Ena taula i auie seigudi un òme coma de quaranta ans, de fesomia alègra e franca, que hège sautar sus es sòns jolhs a un mainatge.
FANTINA-TA-WEB	Près d’eth i auie ua hemna joena, balhant era popa a un aute mainatge.
FANTINA-TA-WEB	Eth pair arrie, eth mainatge tanben arrie, era mair arridolaue.
FANTINA-TA-WEB	Eth forastèr s’estèc un moment cogitós dauant d’aqueth espectacle trende e tranquil.
FANTINA-TA-WEB	Qué se passèc ath sòn laguens?
FANTINA-TA-WEB	Solet eth ac poirie díder.
FANTINA-TA-WEB	Qu’ei probable que pensèsse qu’aquera casa alègra tanben serie ospitalària e qu’aquiu a on vedie tanta felicitat, traparie dilhèu un shinhau de pietat.
FANTINA-TA-WEB	Òme, me semble que truquen.
FANTINA-TA-WEB	Non, responec et marit.
FANTINA-TA-WEB	Truquèc fèblaments damb era man en un des veires.
FANTINA-TA-WEB	Non l’enteneren.
FANTINA-TA-WEB	Hèc un dusau còp.
FANTINA-TA-WEB	Entenec qu’era hemna li didie ath marit:
FANTINA-TA-WEB	Cridèc per tresau viatge.
FANTINA-TA-WEB	Eth marit se lheuèc, cuelhec era candèla e dauric era pòrta.
FANTINA-TA-WEB	Qu’ère un òme naut, miei campanhard, miei menestrau, damb un gran devantau de cuer que li pujaue enquias espatles.
FANTINA-TA-WEB	Ena part de pièch, convertida en ua sòrta de pòcha, amiaue un martèth, un mocador vermelh, ua caisha de tabac e diuèrsi auti objèctes.
FANTINA-TA-WEB	Amiaue era tèsta inclinada entà darrèr, e era camisa dubèrta e eth cothèr virat deishauen nud eth sòn, qu’ère blanc e gròs coma eth d’un taure.
FANTINA-TA-WEB	Er òme responec:
FANTINA-TA-WEB	Brave òme, desencusatz-me, didec eth viatjaire.
FANTINA-TA-WEB	Me poiríetz balhar, pagant plan que òc, un plat de sopa e un cornèr en aqueth cubèrt entà passar era net?
FANTINA-TA-WEB	Me lo poiríetz balhar, pagant?
FANTINA-TA-WEB	Se qui ètz?, preguntèc eth patron dera casa.
FANTINA-TA-WEB	Que vengui de Puy-Moisson.
FANTINA-TA-WEB	Me poiríetz balhar çò que vos demani, pagant?
FANTINA-TA-WEB	Mès, per qué non auetz anat ena aubèrja?
FANTINA-TA-WEB	Que non i auie lòc en era.
FANTINA-TA-WEB	Que non ei possible.
FANTINA-TA-WEB	Aué non a estat dia de hèira, ne de mercat.
FANTINA-TA-WEB	Auetz estat en çò de Labarre?
FANTINA-TA-WEB	E se passe?
FANTINA-TA-WEB	Sabi pas se per qué, mès que non m’a recebut.
FANTINA-TA-WEB	Per qué non auetz anat ena tuaèrna deth carrèr de Chaffaut?
FANTINA-TA-WEB	Eth viatjaire responec damb trebolament:
FANTINA-TA-WEB	Eth trebolament deth forastèr aumentaue per moments.
FANTINA-TA-WEB	Eth ròstre deth menestrau cuelhec ua viua expression de maufidança; guardèc ath viatjaire de cap a pès, e de pic sorrisclèc damb ua sòrta d’estrementida:
FANTINA-TA-WEB	Que tanpòc m’an volut recéber, gasulhèc.
FANTINA-TA-WEB	A!, seratz vos, dilhèu, eth…
FANTINA-TA-WEB	Dauant des paraules deth marit “seratz vos, dilhèu…” era hemna se lheuèc, cuelhec as sòns dus hilhs en braça, se refugièc ara prèssa darrèr deth sòn marit, en tot guardar espaurida ath forastèr, nuda era gòrja, espauridi es uelhs e gasulhant en votz baisha: “Brigand!”.
FANTINA-TA-WEB	Tot aquerò se passèc en mens temps que mos auem tardat en condà’c.
FANTINA-TA-WEB	Ve-te’n.
FANTINA-TA-WEB	Per pietat, repliquèc er òme, un veire d’aigua.
FANTINA-TA-WEB	Un tret òc que te balharè.
FANTINA-TA-WEB	E ath còp barrèc era pòrta violentaments, e eth viatjaire entenec córrer dus gròssi barrolhs.
FANTINA-TA-WEB	Ara seguida se barrèren tanben es hustes dera hièstra e de dehòra estant s’entenet eth bronit d’ua barra de hèr.
FANTINA-TA-WEB	Escurie e eth vent hered des Aups començaue a bohar.
FANTINA-TA-WEB	Ara lum der agonizant dia eth forastèr desnishèc en un des jardins qu’èren ath costat deth carrèr, un casalon o cabana que li semblèc bastida damb tròci de potja.
FANTINA-TA-WEB	Trauessèc decidit eth barratge de husta que cercaue eth jardin e se trapèc laguens d’aguest.
FANTINA-TA-WEB	S’apressèc ena cabana, qu’auie aguesta coma pòrta ua estreta dubertura plan baisha e se retiraue ad aguestes bastisses qu’es mossos quilhen ena vòra des carretères.
FANTINA-TA-WEB	Pensèc que plan que òc aquerò serie ua cabana de mossos caminèrs.
FANTINA-TA-WEB	Sentie hered e hame.
FANTINA-TA-WEB	Qu’ère resignat a patir aguesta, mès contra eth hered volie trapar un arrecès.
FANTINA-TA-WEB	Generauments aguesta sòrta de cabanes non son abitades pes nets.
FANTINA-TA-WEB	Se metec a quate pautes e artenhec entrar ena cabana.
FANTINA-TA-WEB	Qu’ère cauda e, ath delà, trapèc en era un bon lhet de palha.
FANTINA-TA-WEB	Se demorèc per un moment estirat en aquera jaça, sense poder hèr cap de movement, tau ère eth sòn cansament.
FANTINA-TA-WEB	Dempús, coma notèc qu’eth morralet l’incomodaue e ath delà li podie servir d’excellent coishin, se metec a desligar ua des correges.
FANTINA-TA-WEB	En aqueth moment s’entenec un idòl, lheuèc es uelhs e vedec que pera dubertura dera cabana pistaue eth cap d’un mastin enòrme.
FANTINA-TA-WEB	Eth lòc a on se trapaue qu’ère ua gossèra.
FANTINA-TA-WEB	Eth viatjaire qu’ère vigorós e temible; agarrèc eth pau, hec damb eth sòn morralet ua sòrta d’escut e gessec dera cabana coma podec, non sense agranir es traucs deth sòn vestit.
FANTINA-TA-WEB	Gessec tanben deth jardin; mès en tot hèr repè, obligat, entà mantier ath gosset a ua cèrta distància, a recórrer ath manejadís deth pau qu’es mèstres en art criden molinete.
FANTINA-TA-WEB	Que sò mens qu’un gosset.
FANTINA-TA-WEB	Ara seguida se lheuèc e se metec a caminar de nauèth.
FANTINA-TA-WEB	Gessec dera ciutat, en tot demorar trapar quauque arbe o quauque molon de hen que li balhèsse abric.
FANTINA-TA-WEB	Caminèc ua estona damb eth cap clin.
FANTINA-TA-WEB	Quan se vedec luenh de tot abitatge, lheuèc es uelhs e campèc ath sòn entorn.
FANTINA-TA-WEB	Qu’ère en camp, ath sòn dauant i auie un d’aguesti ticolets, caperadi de rastolhs que dempús dera sèga semblen caps esquiladi.
FANTINA-TA-WEB	Er orizon qu’ère nere, non solet per çò dera escurina dera net, senon perque l’entelauen bromes baishes que semblauen emparar-se en ticolet e que pujauen caperant tot eth cèu.
FANTINA-TA-WEB	Ça que la, coma qu’era lua anaue a gésser e flotaue encara en zenit ua rèsta de claretat crepusculara, aqueres bromes formauen naut de tot deth cèu ua sòrta de vòuta blanquinosa que d’era queiguie sus era tèrra ua cèrta claretat.
FANTINA-TA-WEB	Qu’ère, donc, era tèrra mès illuminada qu’eth cèu, çò que còste un efècte particularaments sinistre; e eth ticolet, de praubi e mesquins entorns, se diboishaue vague e descolorit sus eth tenebrós orizon.
FANTINA-TA-WEB	Que non i auie arren en camp ne en ticolet senon un arbe difòrme, qu’es sues arrames se retortilhauen gemegant a quauqui passi deth viatjaire.
FANTINA-TA-WEB	Aqueth òme ère plan luenh de tier aguesti abits delicadi dera intelligéncia e der esperit que mos hèn sensibles ar aspècte misteriós des causes; totun, i auie en aqueth cèu, en aqueth ticolet, en aquera planhura e en aqueth arbe, quauquarren tan prigondaments desconsolador que dempús d’un moment d’immobilitat e de meditacion, eth viatjaire se virèc entà darrèr bruscaments.
FANTINA-TA-WEB	I a moments qu’enquia e tot era natura mos semble ostil.
FANTINA-TA-WEB	Entornèc entara ciutat.
FANTINA-TA-WEB	Es pòrtes de D…, que tenguec sètges pendent es guèrres de religion, ère encara entornejada, en 1815, de vielhes muralhes costejades de tors cairades, que dempús an estat esbauçades.
FANTINA-TA-WEB	Passèc per ua bèrca e entrèc de nauèth ena poblacion.
FANTINA-TA-WEB	Que serien es ueit dera net.
FANTINA-TA-WEB	Caminant atau, arribèc enquiara prefectura e dempús enquiath seminari.
FANTINA-TA-WEB	Quan passèc pera plaça dera catedrau, mostrèc eth punh ara glèisa en senhau de menaça.
FANTINA-TA-WEB	Ena cantoada d’aguest carrèr i auie ua imprimaria.
FANTINA-TA-WEB	Aquiu s’estampèren per prumèr còp es declaracions der emperaire e dera garda imperiau entara armada, vengudes dera isla d’Elba e dictades peth madeish Napoleon.
FANTINA-TA-WEB	Se qué hètz, brave amic?, li preguntèc.
FANTINA-TA-WEB	En aguest banc?, repliquèc.
FANTINA-TA-WEB	Auetz estat soldat?
FANTINA-TA-WEB	Òc, brava hemna, soldat.
FANTINA-TA-WEB	Per qué non vatz ena aubèrja?
FANTINA-TA-WEB	Perque non è sòs.
FANTINA-TA-WEB	A!, didec era marquesa de R…
FANTINA-TA-WEB	Que non è ena pòcha que quate sòs.
FANTINA-TA-WEB	Balhatz-les-me.
FANTINA-TA-WEB	Eth viatjaire cuelhec es quate sòs; era senhora R… contunhèc:
FANTINA-TA-WEB	Damb tan pòca causa que non vos podetz lotjar ena aubèrja.
FANTINA-TA-WEB	Ac auetz sajat, totun?
FANTINA-TA-WEB	Que non ei possible que passetz atau era net.
FANTINA-TA-WEB	Qu’auratz hered, plan, hered e hame.
FANTINA-TA-WEB	Ben, que vos auríen pogut recéber per caritat.
FANTINA-TA-WEB	È trucat a totes es pòrtes.
FANTINA-TA-WEB	E qué?
FANTINA-TA-WEB	De totes m’an hèt enlà.
FANTINA-TA-WEB	Auetz trucat, repetic, a totes es pòrtes?
FANTINA-TA-WEB	Auetz trucat en aquera?
FANTINA-TA-WEB	Non.
FANTINA-TA-WEB	Donques trucatz en era.
FANTINA-TA-WEB	II.- Era prudéncia conselhe ara sabença.
FANTINA-TA-WEB	Aquera net er avesque de D…, dempús de hèr un passèg pera ciutat, s’estèc enquia fòrça tard embarrat en sòn quarto.
FANTINA-TA-WEB	Se tenguie a escríuer ua grana òbra sus es Déuers, que malerosaments a demorat incompleta.
FANTINA-TA-WEB	Arremassaue suenhosaments guaire es Pairs e Doctors an dit sus aguest grèu ahèr: eth sòn libre qu’ère dividit en dues parts: era prumèra, des déuers de toti; era dusau, des déuers de cadun, sivans era classa que pertanhe.
FANTINA-TA-WEB	Es déuers de toti es grani déuers.
FANTINA-TA-WEB	Que n’auem quate, e Sant Matèu les senhale: es déuers entà damb Diu (Sant Mat, IV); es déuers entà damb un madeish (Sant Mat., V, 29, 30); es déuers entà damb eth pròche (Sant Mat., VII, 12); es déuers entà damb es creatures (Sant Mat., VI, 20,25).
FANTINA-TA-WEB	Es auti déuers er avesque les auie trapat indicadi e prescriti en d’autes parts: es des sobeirans e eth des subjèctes ena Epistòla as Romans; des magistrats, des esposes, des mairs e des joeni, en Sant Pèir; des marits, des pairs, des hilhs e des sirvents, ena Epistòla as Efessis; des fidèus, ena Epistòla as Ebrèus; des puncèles, ena Epistòla as Corintis.
FANTINA-TA-WEB	De totes aguestes prescripcions hège laboriosaments un ensemble que volie presentar as amnes.
FANTINA-TA-WEB	Tàs ueit trabalhaue encara, en tot escríuer pro incomòdaments en granes huelhes de papèr, damb un voluminós libre dubèrt sus es jolhs, quan entrèc era senhora Magloire, coma de costum, pr’amor de trèir era plata deth calaish plaçat ath cant deth lhet.
FANTINA-TA-WEB	Ara seguida er avesque, en saber-se’n de qué era taula ère prèsta e de qué sa fraia dilhèu estarie en tot demorar, barrèc eth libre, deishèc eth sòn sèti e entrèc en minjador.
FANTINA-TA-WEB	Era senhora Magloire, plan que òc, venguie de parar era taula.
FANTINA-TA-WEB	Baptistina.
FANTINA-TA-WEB	Es locucions verbaus qu’an eth merit d’exprimir damb ua soleta paraula ua idia, que non serie pro entà explicar-la, dilhèu ua plana.
FANTINA-TA-WEB	Atau, donc, en tot valer-se d’ua d’aguestes locucions, dideram qu’era senhora Magloire auie mina de campanharda, e mina de senhora era senhoreta Baptistina.
FANTINA-TA-WEB	Era senhora Magloire tenguie ua còfa o casqueta blanca en forma de canon, un colar d’aur en còth, soleta jòia de hemna que i auie ena casa, ua samarreta plan blanca que gessie d’un vestit de bura nera damb manges amples e cuertes, estacat ena cintura damb ua cinta verda, e un bavarèl tengut damb esplingues enes dues espatles, sabates gròsses e miches auriòles, coma es que tien es hemnes de Marselha.
FANTINA-TA-WEB	Eth vestit dera senhoreta Baptistina qu’ère talhat pes patrons de mòda de 1806. cintura cuerta, hauda sense vòl, manges damb espatlères e botons.
FANTINA-TA-WEB	Amagaue es sòns peus grisi jos ua aleta retortilhada ara mainadenca.
FANTINA-TA-WEB	Era senhora Magloire qu’auie ua mina intelligenta, viua e bravassa; es dus angles dera sua boca quilhadi de forma desparièra, eth pòt superior un shinhau mès gròs qu’er inferior, li balhauen sabi pas se qué d’aspre e d’imperiós.
FANTINA-TA-WEB	Tant que sa illustrissima caraue, era parlaue decididaments damb ua barrèja de respècte e libertat; mès quan eth senhor parlaue, aubedie passiuaments, coma era senhoreta.
FANTINA-TA-WEB	Era senhoreta Baptistina non parlaue; se limitaue a aubedir e a complàder.
FANTINA-TA-WEB	Enquia e tot quan ère joena, jamès siguec beròia.
FANTINA-TA-WEB	Auie uns grani uelhs bluencs un shinhau gessudi e eth nas long e rebussat, mès tot eth sòn ròstre, era sua persona, ac didérem en començar, alendaue ua inefabla bontat.
FANTINA-TA-WEB	Tostemps auie semblat coma predestinada ara mansuetud; mès, era fe, era caritat, era esperança, aguestes tres vertuts que susciten doç calor ena amna, auien ennautit de man en man aquera mansuetud enquiara santetat.
FANTINA-TA-WEB	Era natura qu’auie hèt d’era solet un anhèth; era religion hec d’era un àngel.
FANTINA-TA-WEB	Prauba e santa hemna!
FANTINA-TA-WEB	Doç avier esbugassat!
FANTINA-TA-WEB	Era senhoreta Baptistina a racondat, autants viatges dempús, çò que se passèc aquera net en palai der avesque, que fòrça persones que viuen, encara rebremben enquias mès petits detalhs.
FANTINA-TA-WEB	En moment qu’er avesque entrèc en minjador, era senhoreta Magloire parlaue damb singulara vivacitat.
FANTINA-TA-WEB	Conversaue damb era senhoreta d’un ahèr que l’ère familhar e qu’er avesque ja i ère acostumat.
FANTINA-TA-WEB	Que se tractaue deth barrolh dera porta principau.
FANTINA-TA-WEB	Se tractaue d’un vagabond de mala mina; se didie qu’auie vengut un òme sospechós, que deuie èster en bèra part dera ciutat e que se podie passar qu’auessen un mau encontre aqueri qu’aquera net se’n desbrembèssen de retirar-se d’ora.
FANTINA-TA-WEB	Se higie qu’era policia èra plan mau organizada, per tòrt de cèrtes rivalitats que i auie entre eth prefècte e er alcalde, que sajauen de hèr-se mau, en tot deishar que se passèssen es eveniments que s’auien d’evitar; e qu’as persones prudentes les tocaue susvelhar çò qu’era policia descuedaue, sauvarse ben e auer suenh de botar es barrolhs e embarrar e tancar ben es pòrtes.
FANTINA-TA-WEB	Era senhora Magloire hec a notar aguesta darrèra frasa, mès er avesque venguie de gésser deth sòn quarto, qu’en eth hège pro hered, e, en to sèir-se ena humeneja, se cauhaue e dilhèu pensaue en ua auta causa plan desparièra dera que formaue eth tema de convèrsa des dues hemnes.
FANTINA-TA-WEB	Non parèc, donc, atencion en cap des paraules que venguie de prononciar era senhora Magloire.
FANTINA-TA-WEB	Aguesta les tornèc a repetir e alavetz era senhoreta Baptistina, en tot voler satisfèr-la, sense desagradar ath sòn frair, gausèc díder timidaments:
FANTINA-TA-WEB	Frair mèn, entenes çò que ditz era senhora Magloire?
FANTINA-TA-WEB	Qu’è entenut vagaments quauquarren, responec er avesque.
FANTINA-TA-WEB	Dempús, miei virant-se en sòn sèti entara anciana, botant ambdues mans sus es jolhs, e lheuant eth sòn ròstre corau e francaments alègre, illuminat peth resplendor deth huec, higec:
FANTINA-TA-WEB	Vam a veir, qué se passe?
FANTINA-TA-WEB	Mos menace quauque perilh?
FANTINA-TA-WEB	Alavetz era senhora Magloire comencèc de nauèth era sua istòria, en tot exagerar-la un shinhau, sense voler e sense encuedar-se’n.
FANTINA-TA-WEB	Se didie qu’un gitano, un maujargat, ua sòrta de mendicant perilhós se trapaue ena ciutat.
FANTINA-TA-WEB	S’auie presentat entà lotjar-se ena aubèrja de Labarre, que non lo volec recéber.
FANTINA-TA-WEB	Se l’auie vist vier entath baloard Gassendi e vagar, en escurir, pes carrèrs.
FANTINA-TA-WEB	Qu’ère un òme damb un morralet e ues còrdes, d’ua mina terribla.
FANTINA-TA-WEB	De vertat?, didec er avesque.
FANTINA-TA-WEB	Aguest convengut en escotar-la alendèc ara senhora Magloire, li semblaue qu’er avesque non ère tan luenh de sénter quauqua alarma; atau, donc, seguic damb accent e gèst trionfant:
FANTINA-TA-WEB	Òc, monenhor, qu’ei tau que vos digui.
FANTINA-TA-WEB	Aguesta net se passarà quauque malastre ena ciutat.
FANTINA-TA-WEB	Toti ac diden.
FANTINA-TA-WEB	Ath delà, coma qu’era policia ei tan dolenta!
FANTINA-TA-WEB	Repeticion inutila.
FANTINA-TA-WEB	Víuer en un país montanhós coma aguest, e non auer pes nets fanaus enes carrèrs!
FANTINA-TA-WEB	Un ges… e dilhèu…
FANTINA-TA-WEB	Jo didia, monsenhor, e era senhoreta didie tanben…
FANTINA-TA-WEB	Jo, interrompec era fraia, que non digui arren.
FANTINA-TA-WEB	Era senhora Magloire seguic coma se non auesse auut cap de protèsta:
FANTINA-TA-WEB	Didíem qu’aguesta casa non ei deth tot segura; que se monsenhor m’ac permet, vau a tier-li ua visita a Paulino Musebois entà que vengue a botar es ancians barrolhs dera pòrta; que son aquiu, per çò qu’ei causa d’a menuta.
FANTINA-TA-WEB	E digui que son de besonh barrolhs, encara que non sigue senon aguesta net, monsenhor, pr’amor qu’ua pòrta que se daurís de dehòra sonque quilhant eth picapòrt, peth prumèr qu’arribe, qu’ei ua causa terribla.
FANTINA-TA-WEB	Dempús, coma que monsenhor a eth costum de díder tostemps qu’entren, e ath delà, coma ara mieja net, valguem Diu!, non cau demanar eth permís…
FANTINA-TA-WEB	En aqueth moment s’entenec picar ena pòrta damb ua cèrta violéncia.
FANTINA-TA-WEB	Tà dauant!, didec er avesque.
FANTINA-TA-WEB	III.- Eroïsme dera aubediéncia passiua.
FANTINA-TA-WEB	Era pòrta se dauric.
FANTINA-TA-WEB	Entrèc un òme.
FANTINA-TA-WEB	Ad aguest òme que ja lo coneishem.
FANTINA-TA-WEB	Entrèc, hec ua passa e se posèc, deishant ath sòn darrèr era pòrta dubèrta.
FANTINA-TA-WEB	Amiaue eth morralet ena esquia; eth pau ena man; enes uelhs ua expression ruda, audaça, cansada e violenta; l’illuminaue eth huec dera humeneja; estaue espaventós.
FANTINA-TA-WEB	Ère ua aparicion sinistra.
FANTINA-TA-WEB	S’estrementic e se demorèc muda e immobila coma ua estatua.
FANTINA-TA-WEB	Era senhoreta Baptistina se virèc, vedec ar òme qu’entraue e miei s’incorporèc de pòur; dempús, virant pòc a pòc eth cap entara humeneja, se botèc a campar a sa frair, e eth sòn ròstre aqueric ara fin un aspècte de prigonda cauma e serenitat.
FANTINA-TA-WEB	Er avesque tachaue en òme ua guardada tranquilla.
FANTINA-TA-WEB	En daurir es pòts, plan que òc, entà preguntar ath nauèth vengut se qué desiraue, aguest apuèc es dues mans en sòn pau, passegèc era sua guardada sus er ancian e sus es dues hemnes, e sense demorar qu’er avesque parlèsse, didec en votz nauta:
FANTINA-TA-WEB	Me cridi Jean Valjean, sò un forçat.
FANTINA-TA-WEB	Qu’è passat ena preson dètz-e- nau ans.
FANTINA-TA-WEB	Sò liure de hè quate dies, e me’n vau entà Pontarlier, qu’ei eth lòc dera mia residéncia.
FANTINA-TA-WEB	Hè quate dies que sò en tot caminar dempús Tolon.
FANTINA-TA-WEB	Aué è caminat dotze lègues a pè.
FANTINA-TA-WEB	Aguesta tarde, en arribar en aguest país, è entrat en ua aubèrja, que d’era m’an hèt enlà per çò deth mèn passapòrt auriolenc, qu’auia presentat en ajuntament.
FANTINA-TA-WEB	Que me calie hè’c atau.
FANTINA-TA-WEB	È anat en ua auta aubèrja e m’an dit: “vè-te’n”.
FANTINA-TA-WEB	Madeish en ua qu’en auta.
FANTINA-TA-WEB	Arrés me vò recéber.
FANTINA-TA-WEB	Qu’è anat ena preson e eth carcerèr non m’a dubèrt.
FANTINA-TA-WEB	Me sò calat en ua gossèra e eth gosset m’a nhacat e m’a hèt enlà d’aquiu, coma se non auessa estat un òme.
FANTINA-TA-WEB	Que semblaue que se’n sabie de se qui èra jo.
FANTINA-TA-WEB	È vengut entath camp pr’amor de dormir ath cèu clar; mès ne aquerò m’a estat possible.
FANTINA-TA-WEB	M’anaua a ajaçar aquiu en ua plaça sus ua pèira, quan ua brava hemna m’a senhalat era vòsta casa e m’a dit: “Picatz aquiu”.
FANTINA-TA-WEB	Qu’è picat.
FANTINA-TA-WEB	Quina casa ei aguesta?
FANTINA-TA-WEB	Ua pension?
FANTINA-TA-WEB	Qu’è sòs, resultat dera mia sodada.
FANTINA-TA-WEB	Cent nau francs e quinze sòus qu’è guanhat ena preson damb eth mèn trabalh pendent dètz-e-nau ans.
FANTINA-TA-WEB	Que pagarè, que m’ei parièr auer sòs.
FANTINA-TA-WEB	Sò cansat, è caminat dotze lègues a pè e è hame; voletz que me demora?
FANTINA-TA-WEB	Senhora Magloire, didec er avesque, botatz un cubèrt mès.
FANTINA-TA-WEB	Er òme hec tres passes e s’apressèc ena candèla qu’ère sus era taula.
FANTINA-TA-WEB	Guardatz, didec, que non m’auetz comprenut ben; non ei aquerò.
FANTINA-TA-WEB	Qu’auratz entenut çò qu’è dit: sò un forçat.
FANTINA-TA-WEB	Vengui dera preson.
FANTINA-TA-WEB	E treiguec dera pòcha ua grana huelha de papèr auriò que destropèc.
FANTINA-TA-WEB	Vaquí eth mèn passapòrt.
FANTINA-TA-WEB	Auriò coma vedetz; aquerò qu’ei pro entà que me hèsquen enlà de pertot.
FANTINA-TA-WEB	Lo voletz liéger?
FANTINA-TA-WEB	Vo’ lo liegerè jo, que sai liéger, n’è aprenut ena preson.
FANTINA-TA-WEB	Aquiu que i a ua escòla entàs que vòlen apréner.
FANTINA-TA-WEB	Guardatz se qué an botat en mèn passapòrt: “Jean Valjean, forçat complit, naturau de…”, aquerò que non hè ath cas… “A estat dètz-e-nau ans ena preson; cinc per panatòri damb violéncia, catorze per auer sajat escapar-se quate còps.
FANTINA-TA-WEB	Qu’ei un òme fòrça perilhós”.
FANTINA-TA-WEB	Ja ac vedetz.
FANTINA-TA-WEB	Toti me vigilen.
FANTINA-TA-WEB	Me voletz recéber?
FANTINA-TA-WEB	Ei aguesta ua pension?
FANTINA-TA-WEB	Voletz balhar-me lhet e sopar?
FANTINA-TA-WEB	Auetz un corrau?
FANTINA-TA-WEB	Era senhora Magloire gessec entà executar es ordes qu’auie recebut.
FANTINA-TA-WEB	Er avesque se virèc entar òme e li didec:
FANTINA-TA-WEB	Er òme comprenec ara fin.
FANTINA-TA-WEB	Era expression deth sòn ròstre, enquia alavetz ombriua e dura, venguec en ua expression d’estonament, de dobte, d’alegria extraordinària.
FANTINA-TA-WEB	Comencèc a gasulhar coma un hòl:
FANTINA-TA-WEB	Ei de vertat?
FANTINA-TA-WEB	Me recebetz?
FANTINA-TA-WEB	Non me hètz enlà?
FANTINA-TA-WEB	A jo?
FANTINA-TA-WEB	A un forçat?
FANTINA-TA-WEB	E non me tutejatz?
FANTINA-TA-WEB	E non me didetz… “vè-te’n, gosset”, coma acostumen a dider-me?
FANTINA-TA-WEB	Jo me pensaua que tanpòc aciu me receberien, plan per aquerò vos è dit de seguit se qui sò.
FANTINA-TA-WEB	Ò!, gràcies ara brava hemna que m’a mostrat aguesta casa!
FANTINA-TA-WEB	Vau a sopar!
FANTINA-TA-WEB	Un lhet!
FANTINA-TA-WEB	Que hè dètz-e-nau ans que non me sò ajaçat en un lhet, e non voleratz que lo dèishe.
FANTINA-TA-WEB	Qu’ètz persones plan dignes e ath delà qu’è sòs: vos pagarè ben.
FANTINA-TA-WEB	Desencusatz-me senhor ostalèr: se com vos cridatz?
FANTINA-TA-WEB	Pagarè tot çò que volgatz.
FANTINA-TA-WEB	Qu’ètz un òme excellent.
FANTINA-TA-WEB	Ètz er ostalèr, vertat?
FANTINA-TA-WEB	Sò, didec er avesque, un prèire que viu aciu.
FANTINA-TA-WEB	Un prèire!, didec er òme.
FANTINA-TA-WEB	Ò, un brave prèire!
FANTINA-TA-WEB	Alavetz, non demanatz sòs?.
FANTINA-TA-WEB	Ètz er capelhan, vertat?
FANTINA-TA-WEB	Eth capelhan d’aguesta grana glèisa?
FANTINA-TA-WEB	Guarda, e ei vertat!
FANTINA-TA-WEB	Qué pèc!
FANTINA-TA-WEB	Non auia vist era vòsta calòta.
FANTINA-TA-WEB	En tot parlar atau auie deishat era saca e eth pau en un cornèr, sauvat eth sòn passapòrt ena pòcha e cuelhut sèti.
FANTINA-TA-WEB	Era senhora Baptistina lo guardaue damb doçor.
FANTINA-TA-WEB	Qu’ètz fòrça uman senhor prèire, seguic dident.
FANTINA-TA-WEB	Vos non menspredatz ad arrés.
FANTINA-TA-WEB	Qu’ei ua grana causa un brave prèire.
FANTINA-TA-WEB	Atau, donc, non auetz besonh de qué vos paga?
FANTINA-TA-WEB	Non, didec er avesque, sauvatz-vos es vòsti sòs.
FANTINA-TA-WEB	E quinze sòus, higec er òme.
FANTINA-TA-WEB	Cent nau francs e quinze sòus.
FANTINA-TA-WEB	Dètz-e-nau ans.
FANTINA-TA-WEB	Dètz-e-nau ans!
FANTINA-TA-WEB	Er avesque alendèc prigondaments.
FANTINA-TA-WEB	Er òme seguic:
FANTINA-TA-WEB	Encara è toti es mèns sòs.
FANTINA-TA-WEB	En quate dies non è despenut que vint-e- cinc sòus, qu’è guanhat ajudant a descargar uns cars en Grasse.
FANTINA-TA-WEB	E, donques qu’ètz prèire, vos vau a díder qu’ena preson auíem un capelhan.
FANTINA-TA-WEB	E bèth dia vedí a un avesque, a monsenhor, coma aquiu lo criden.
FANTINA-TA-WEB	Qu’ère er avesque dera Màger de Marselha.
FANTINA-TA-WEB	Qu’ei eth prèire qu’ei sus es prèires.
FANTINA-TA-WEB	Vos que ja vo’n sabetz; desencusatz-me, jo parli mau; mès aquerò ei tan luenh de jo!
FANTINA-TA-WEB	Ja sabetz se qué èm nosati.
FANTINA-TA-WEB	Er avesque didec era missa ena preson, en un autar, e amiaue ena tèsta ua causa d’aur acabada en punta.
FANTINA-TA-WEB	Qu’ère meddia e ludie eth solei.
FANTINA-TA-WEB	Èrem plaçadi en hilada, pes tres costats, damb es canons e es mèques alugades dauant de nosati.
FANTINA-TA-WEB	Que non ac vedíem guaire ben.
FANTINA-TA-WEB	Er avesque parlèc, mès qu’èrem massa luenh e non l’entenérem.
FANTINA-TA-WEB	Vaquí çò qu’ei un avesque.
FANTINA-TA-WEB	Senhora Magloire, didec er avesque, botatz aguest cubèrt çò de mès près possible ath larèr.
FANTINA-TA-WEB	E, en tot virar-se de cap ath sòn òste: eth vent dera net qu’ei fòrça cru enes Aups, auetz hered, cavalièr?
FANTINA-TA-WEB	Cada còp que prononciaue era paraula cavalièr damb era sua votz doçaments grèu, s’illuminaue era fesomia der òste.
FANTINA-TA-WEB	Cridar cavalièr a un forçat qu’ère balhar un veire d’aigua a un naufragat dera Medusa.
FANTINA-TA-WEB	Era ignominia qu’ei assedegada de consideracion.
FANTINA-TA-WEB	Mau alugue aguesta lum, didec er avesque.
FANTINA-TA-WEB	Senhor prèire, didec er òme; ètz brave; non me menspredatz.
FANTINA-TA-WEB	Me recebetz ena vòsta casa.
FANTINA-TA-WEB	Alugatz es candèles per jo.
FANTINA-TA-WEB	E, ça que la, non vos è amagat d’a on vengui, e que sò un miserable.
FANTINA-TA-WEB	Er avesque qu’ère seigut ath sòn costat, li toquèc doçaments era man:
FANTINA-TA-WEB	Que vos podetz estauviar eth dider-me se qui ètz.
FANTINA-TA-WEB	Aguesta que non ei era mia casa, ei era casa de Jesucrist.
FANTINA-TA-WEB	Aguesta pòrta non pregunte ath qu’entre per era s’a un nòm, senon s’a bèth dolor.
FANTINA-TA-WEB	Patitz, auetz hame e set, donques sigatz benvengut.
FANTINA-TA-WEB	Non m’ac arregraïgatz, non me digatz que vos recebi ena mia casa.
FANTINA-TA-WEB	Aciu que non ei ena sua casa senon eth qu’a besonh d’un asil.
FANTINA-TA-WEB	Atau me cau dider-vos a vos que passatz per aciu: ètz ena vòsta casa, mès que jo ena mia.
FANTINA-TA-WEB	Tot çò que i a aciu qu’ei vòste.
FANTINA-TA-WEB	Entà qué me cau saber eth vòste nom?
FANTINA-TA-WEB	Ath delà, qu’auetz un nòm que, abantes que lo didéssetz ja lo sabia jo.
FANTINA-TA-WEB	Er òme dauric es sòns uelhs estonat.
FANTINA-TA-WEB	De vertat?
FANTINA-TA-WEB	Sabetz se com me cridi?
FANTINA-TA-WEB	Òc, responec er avesque, vos cridatz eth mèn frair.
FANTINA-TA-WEB	A, senhor preire!, exclamèc eth viatjaire.
FANTINA-TA-WEB	Abantes d’entrar aciu auia fòrça hame; mès, ètz tan brave, qu’ara ja non sai se qué è.
FANTINA-TA-WEB	Era hame que se n’a anat.
FANTINA-TA-WEB	Er avesque lo guardèc e didec:
FANTINA-TA-WEB	Auetz patit fòrça?
FANTINA-TA-WEB	Ò!, era giqueta ròia, era bala en pè, ua estrada entà dormir, eth calor, eth hered, eth trabalh, es forçats, es còps, era dobla cadia per arren, eth croton per ua soleta paraula, e autanplan malaut en lhet, era cadia!
FANTINA-TA-WEB	Es gossets, es gossets que son mès erosi!
FANTINA-TA-WEB	Dètz-e-nau ans!
FANTINA-TA-WEB	Ara que n’è quaranta sies, e un passapòrt auriò.
FANTINA-TA-WEB	Aquerò qu’ei tot.
FANTINA-TA-WEB	Òc, repliquèc er avesque, gessetz d’un lòc de tristor.
FANTINA-TA-WEB	Mès sabetz que i a mès alegria en cèu pes lèrmes d’un pecador empenaït que pera blanca vestimenta de cent justi.
FANTINA-TA-WEB	Se gessetz d’aguest lòc de dolors damb pensaments d’òdi e de ràbia contra es òmes, que seratz digne de pietat; mès se gessetz damb pensaments de caritat, de doçor e de patz, valeratz mès que toti nosati.
FANTINA-TA-WEB	Mentretant, era senhora Magloire auie mestrat eth sopar: ua sopa hèta damb aigua, òli, pan e sau, un shinhau de heda, un tròç de moton, higues, un hormatge fresc e un gran pan de chòina.
FANTINA-TA-WEB	Ath repais de costum der avesque l’auie hijut ua botelha de vin annadit de Mauves.
FANTINA-TA-WEB	Ara taula, didec damb vivacitat, sivans acostumaue quan sopaue damb eth quauque forastèr; e hec sèir ar òme ara sua dreta; era senhoreta Baptistina, tranquilla e de manèra naturau, cuehec sèti ara sua quèrra.
FANTINA-TA-WEB	Er òme comencèc a minjar avidaments.
FANTINA-TA-WEB	Era senhora Magloire non auie botat qu’es tres cubèrts absoludaments de besonh.
FANTINA-TA-WEB	Mès qu’ère costum dera casa, quan er avesque auie bèth convidat, botar ena taula es sies cubèrts d’argent, innocenta ostentacion.
FANTINA-TA-WEB	Aguesta graciosa aparença de luxe qu’ère ua sòrta de fantonada, notabla en aquera casa tranquilla e sevèra, qu’ennautie era praubetat enquiara dignitat.
FANTINA-TA-WEB	Era senhora Magloire comprenec era observacion, gessec sense badar boca, e en un virament de uelhs es tres cubèrts demanadi ludien ena tovalha, plaçadi simetricaments dauant de cadun des tres que minjauen.
FANTINA-TA-WEB	IV.- Detalhs sus es hormatjaries de Pontarlier.
FANTINA-TA-WEB	Ara, pr’amor de balhar ua idia de çò que se passèc en aquera taula, non podem hèr arren mielhor que transcríuer aciu un passatge d’ua carta dera senhoreta Baptistina ara senhora Boischevron, qu’en era se referís, peth menut, ara convèrsa entre er avesque e eth forçat.
FANTINA-TA-WEB	Aguest òme non prestaue atencion ad arren.
FANTINA-TA-WEB	Totun, dempús de sopar didec:
FANTINA-TA-WEB	Senhor ministre de Diu, tot aquerò qu’ei massa bon entà jo; mès me cau díder-vos qu’es carretèrs que non m’an permetut minjar damb eri, mingen mielhor que vos.
FANTINA-TA-WEB	Eth mèn frair li responec:
FANTINA-TA-WEB	Trabalhen mès que jo.
FANTINA-TA-WEB	Non, repliquèc er òme, an mès de sòs.
FANTINA-TA-WEB	Vos qu’ètz praube; que ja ac veigui.
FANTINA-TA-WEB	Dilhèu non ètz encara prèire.
FANTINA-TA-WEB	Ètz prèire, aumens?
FANTINA-TA-WEB	A!, se Diu siguesse just, pro que vos meritaríetz èster prèire.
FANTINA-TA-WEB	Diu qu’ei mès que just, didec eth mèn frair.
FANTINA-TA-WEB	Un moment dempús higec:
FANTINA-TA-WEB	Me semble que siguec aquerò çò que responec.
FANTINA-TA-WEB	Dempús seguic:
FANTINA-TA-WEB	Senhor Jean Valjean, anatz entà Pontarlier?
FANTINA-TA-WEB	Damb itinerari forçós.
FANTINA-TA-WEB	Ei de besonh que partisca deman a punta de dia.
FANTINA-TA-WEB	Es nets son heredes e es dies calorosi.
FANTINA-TA-WEB	Vatz, didec eth mèn frair, entà un bon país.
FANTINA-TA-WEB	En temps dera revolucion era mia familha demorèc arroïnada, e jo me refugiè en Franc Comdat, a on viuí pendent bèth temps damb eth trabalh des mies mans.
FANTINA-TA-WEB	Qu’auia bona volentat; trapè en qué tier-me.
FANTINA-TA-WEB	Non me calec senon escuélher.
FANTINA-TA-WEB	I auie magasems de papèr, de pèths, d’esséncies, d’òlis; fabriques de relòtges, d’acèr, de cueire e mès de vint de hèr, que d’eres son notables es de Lods, Chatillon, Audincourt e Beure…
FANTINA-TA-WEB	Me semble que non m’enganhi e que sigueren aguesti es nòms que mentèc eth mèn frair.
FANTINA-TA-WEB	Dempús d’aquerò se virèc entà guardar-me e me dirigic era paraula.
FANTINA-TA-WEB	Estimada fraia, non auem parents en aqueth país?
FANTINA-TA-WEB	Pontarlier, jos er ancian regim.
FANTINA-TA-WEB	Òc, didec eth mèn frair, mès en 93 non i auie parents, ne auie un, qu’es sòns braci; e jo trabalhè.
FANTINA-TA-WEB	Que i a en país de Pontarlier a on anatz, senhor Valjean, ua indústria patriarcau e polida, fraia mia: es hormatjaries, que criden aquiu frutaries.
FANTINA-TA-WEB	Jo li responí:
FANTINA-TA-WEB	Alavetz eth mèn frair, tant que minjaue aqueth òme, l’expliquèc peth menut çò que son es frutaries de Pontarlier, que n’a de dues classes: es granes granges que apertien as rics, e an trenta o quaranta vaques, que produsissen de sèt a ueit mil hormatges en ostiu; e es hormatjaries d’associacion, que son des praubi; ei a díder, des campanhards dera montanha qu’arremassen es sues vaques, e se repartissen es productes.
FANTINA-TA-WEB	Cuelhen ath sòn servici a un hormatgèr, que criden eth “grurin”; aguest recep era lèit que l’autrege cadun des associats tres còps ath dia, e anòte aguestes quantitats en ua taula duplicada; a finaus d’abriu comence eth trabalh enes hormatjaries, e tà mejans de junh es hormatgèrs amien es sues vaques ena montanha.
FANTINA-TA-WEB	Er òme se remetie en tot minjar.
FANTINA-TA-WEB	Eth mèn frair lo hège béuer deth saborós vin de Mauves, qu’eth madeish non gause béuer, donques que diden qu’ei fòrça car; e mentre li comentaue toti aguesti detalhs damb aquera simpla alegria, que ja vo’n sabetz, barrejant es sues paraules damb graciosi gèsti dirigidi entà jo.
FANTINA-TA-WEB	Persutèc fòrça ena bona posicion deth “grurin”, coma se volesse qu’aguest òme comprenesse, sense conselhar-lo dirèctaments, qu’en tau mestièr traparie un asil.
FANTINA-TA-WEB	Ua causa me choquèc.
FANTINA-TA-WEB	Aguest òme ère çò que vos è dit: Plan, donc, eth mèn frair, ne pendent tot eth sopar, ne era rèsta dera net, se s’exceptuen quauques paraules sus Jesús que prononcièc ara sua entrada, didec ua frasa que podesse rebrembar ad aguest òme se qui ère, ne hèr-li veir se qui ère eth mèn frair.
FANTINA-TA-WEB	E aguesta qu’ère, ça que la, ua escadença plan avienta entà dirigir-li un tròç de sermon.
FANTINA-TA-WEB	Quinsevolh aurie pensat que, en tot auer ath costat ad aguest malerós, ère era ocasion de autrejar aliment ara sua amna ath madeish temps qu’ath còs, e de hèr-li quauqua reconvencion ben abonada de morau e de conselh, o de manifestar-li pietat en tot ahiscar-lo a actuar mielhor en avier.
FANTINA-TA-WEB	Mès eth mèn frair, ne tansevolhe li preguntèc d’a on ère, ne quina ère era sua vida.
FANTINA-TA-WEB	Ena sua vida que i é, plan que òc, era sua fauta; e eth mèn frair semblaue voler evitar tot aquerò que li podesse arribar ena sua memòria; enquiath punt de qué, en un moment que parlaue des montanhesi de Pontarlier, qu’an un trabalh leugèr près deth cèu, e que son erosi pr’amor que son innocents, s’arturèc de ressabuda cranhent que i podesse auer en aguestes paraules que se l’escapauen quauquarren que podesse ofensar ar òste.
FANTINA-TA-WEB	A truca de reflexionar me pensi qu’è comprenut çò que se passaue en còr deth mèn frair.
FANTINA-TA-WEB	Valjean, auie tan presenta era sua misèria en esperit, que li calie distreir- lo e hèr-li creir, encara que siguesse pendent un moment, qu’ère ua persona coma quinsevolh auta, e qu’entada eth tot aquerò ère çò de madeish que se passaue cada dia.
FANTINA-TA-WEB	Plan que òc: non ei aquerò compréner ben era caritat?
FANTINA-TA-WEB	Non i a, brava amiga, quauquarren vertaderaments evangelic en aguesta delicadesa que dèishe de cornèr eth sermon, era morau e es allusions?Era pietat mès grana, non s’està, quan un òme a un lòc adolorit, en non tocar aguest lòc?
FANTINA-TA-WEB	Que m’a semblat qu’aguest ère eth pensament intim deth mèn frair.
FANTINA-TA-WEB	En tot cas, çò que posqui díder ei que s’efectiuaments obrèc atau, non lo hec a conéisher ne a jo madeisha: s’estèc madeish que totes es nets, e sopèc damb Valjean damb era madeisha naturalitat, damb era madeisha fesomia qu’auesse sopat damb eth senhor Gedeon, eth prebòst, o damb eth senhor prèire dera parròquia.
FANTINA-TA-WEB	That finau deth sopar, quan mos minjàuem ues higues, piquèren ena porta.
FANTINA-TA-WEB	Qu’ère era senhora Gerbaud damb eth sòn hilh en braça.
FANTINA-TA-WEB	Eth mèn frair punèc ath mainatge en front, e me demanèc quinze sòus qu’auia jo aquiu, pr’amor d’autrejar-les-ac ara senhora Gerbaud.
FANTINA-TA-WEB	Er òme non prestèc cap atencion ad aquerò.
FANTINA-TA-WEB	Non parlaue bric e semblaue cansat.
FANTINA-TA-WEB	Era prauba senhora Gerbaud gessec; eth mèn frair balhèc es gràcies; se virèc entar òme e li didec: “Que deuetz auer besonh de repaus”.
FANTINA-TA-WEB	Era senhora Magloire treiguec eth cubèrt de seguit.
FANTINA-TA-WEB	Jo comprení que mos calie retirar- mos pr’amor de deishar dormir ath viatjaire; e ambdues pugèrem en nòste quarto.
FANTINA-TA-WEB	Mès ara seguida, manè ara senhora Magloire tà que botèsse en lhet d’aguest òme ua pèth de cabiròu dera Seuva Nera qu’è ena mia cramba.
FANTINA-TA-WEB	Es nets que son fòrça heredes, e aguesta pèth escauhe.
FANTINA-TA-WEB	Ei malastre que sigue ja tan rosigada: que li què tot eth peu.
FANTINA-TA-WEB	Eth mèn frair la crompèc quan siguec en Alemania, en Tottlingen près des hònts deth Danubi, ath còp qu’eth guinhauet de mange d’evòri que tengui ena taula.
FANTINA-TA-WEB	Era senhora Magloire tornèc de seguit: preguèrem a Diu en salon a on se penge era rauba blanca e dempús mo n’anèrem cadua en nòste quarto sense badar boca.
FANTINA-TA-WEB	V.- Tranquillitat.
FANTINA-TA-WEB	Monsenhor Bienvenú, dempús de balhar era bona net ara sua fraia, cuelhèc un des dus candelèrs d’argent qu’auie sus era taula, autregèc er aute ath sòn òste e li didec:
FANTINA-TA-WEB	Cavalièr, vos vau a mostrar eth vòste quarto.
FANTINA-TA-WEB	Er òme lo seguic.
FANTINA-TA-WEB	Coma ja sabem per çò qu’auem dit adès, era cramba qu’ère distribuida de tau manèra qu’entà gésser o entrar en oratòri que i auie era cramba s’auie de passar peth dormitòri der avesque.
FANTINA-TA-WEB	En moment que trauessauen aguest quarto, era senhora Magloire barraue er armari der argent qu’ère en cabeç deth lhet.
FANTINA-TA-WEB	Aguest qu’ère eth darrèr suenh qu’auie cada net abantes de calar-se en lhet.
FANTINA-TA-WEB	Er avesque installèc ath sòn òste ena cramba.
FANTINA-TA-WEB	Er òme botèc era lum sus ua tauleta.
FANTINA-TA-WEB	Vai, didec er avesque, que passetz ua bona net.
FANTINA-TA-WEB	Deman, d’ora, abantes de partir, preneratz ua tassa de lèit des nòstes vaques, benben cauda.
FANTINA-TA-WEB	Gràcies, senhor prèire, didec er òme.
FANTINA-TA-WEB	Mès tanlèu auec prononciat aguestes paraules de patz, en un virament de uelhs, sense cap de transicion, hec un movement estranh, qu’aurie espaurit as dues santes hemnes s’auessen estat presentes.
FANTINA-TA-WEB	Encara aué que non ei possible explicar se qué lo possaue en aqueth moment.
FANTINA-TA-WEB	Volie hèr un avertiment o ua menaça?
FANTINA-TA-WEB	Aubedie simplaments a ua sòrta d’impuls instintiu e desconeishut enquia e tot tada eth madeish?
FANTINA-TA-WEB	Çò de cèrt ei que se virèc bruscaments entar ancian, crotzèc es braci e tachant en eth ua guardada sauvatge exclamèc damb votz ronca:
FANTINA-TA-WEB	A!, decididaments me lotjatz ena vòsta casa e tan près de vos!
FANTINA-TA-WEB	Ac auetz pensat ben?
FANTINA-TA-WEB	Qui vos a dit que non sò un assassin?
FANTINA-TA-WEB	Er avesque responec:
FANTINA-TA-WEB	Aquerò qu’ei causa de Diu.
FANTINA-TA-WEB	Quan era cramba ère ocupada, er autar se caperaue damb un gran ridèu de sause que corrie d’un costat en aute der oratòri.
FANTINA-TA-WEB	Er avesque s’ajulhèc en passar per dauant deth ridèu e hec ua brèu oracion.
FANTINA-TA-WEB	Ath cap d’un moment, qu’ère ja en sòn jardin, passejant, cogitós, contemplant damb era amna e damb eth pensament es grani mistèris que Diu desnishe pendent era net as uelhs que s’estan dubèrts.
FANTINA-TA-WEB	Per çò que tanh ar òme, ère tan cansat que ne tansevolh se’n profitèc d’aqueri linçòs tan blanqui.
FANTINA-TA-WEB	Amortèc era lum bohant damb eth nas, coma sòlen hèr es forçadi, e se deishèc quèir, vestit, en lhet, a on demorèc de seguit prigondaments esclipsat.
FANTINA-TA-WEB	Qu’ère miejanet quan er avesque tornaue deth jardin entath sòn quarto.
FANTINA-TA-WEB	Ath cap d’ues menutes, toti dormien en aquera casa.
FANTINA-TA-WEB	VI.- Jean Valjean.
FANTINA-TA-WEB	Jean Valjean se desvelhèc pòc dempús dera miejanet.
FANTINA-TA-WEB	Jean Valjean qu’ère d’ua familha prauba dera Brie.
FANTINA-TA-WEB	Non auie aprenut a liéger ena sua mainadesa; e quan siguec òme, cuelhec eth mestièr de podador en Faverolles.
FANTINA-TA-WEB	Sa mair se cridaue Joana Matieu e sa pair Jean Valjean o Vlajeant, maunòm e contraccion probablaments de (voilà Jean), vaquí a Jean.
FANTINA-TA-WEB	Jean Valjean qu’auie eth caractèr cogitós, encara que non trist, pròpi des amnes afectuoses.
FANTINA-TA-WEB	Era sua natura qu’ère un shinhau adormida, ère un shinhau indiferent, aumens en aparença.
FANTINA-TA-WEB	Perdec plan joen a sa pair e a sa mair.
FANTINA-TA-WEB	Aguesta moric d’ua fèbre puerperau mau suenhada.
FANTINA-TA-WEB	Sa pair, podador coma eth, s’auie aucit en quèir d’un arbe.
FANTINA-TA-WEB	Jean Valjean se trapèc sense mès familha qu’ua fraia de mès edat qu’eth, veuda e damb sèt hilhs entre mainatges e mainades.
FANTINA-TA-WEB	Aguesta fraia qu’auie elevat a Jean Valjean, e tant que visquèc eth sòn marit auec ena sua casa ath sòn frair.
FANTINA-TA-WEB	Eth marit se moric quan eth màger des sèt frairs auie ueit ans e eth mendre un.
FANTINA-TA-WEB	Jean Valjean venguie de complir es vint-e-cinc ans.
FANTINA-TA-WEB	Remplacèc ath pair, e sostenguec ath còp ara sua fraia que l’auie elevat.
FANTINA-TA-WEB	Hec aquerò, simplaments, coma un déuer, e enquia damb cèrta rudesa.
FANTINA-TA-WEB	Era sua joenesa se tenguie, donc, en un trabalh dur e mau pagat.
FANTINA-TA-WEB	Jamès l’auien coneishut cap “nòvia” en país.
FANTINA-TA-WEB	Que non auie auut temps entà encamardar-se.
FANTINA-TA-WEB	Pera net entraue cansat ena sua casa e minjaue era sua sopa sense badar boca.
FANTINA-TA-WEB	Tant que minjaue, sa fraia, era tia Joana, cuelhie soent dera sua escudèla çò de mielhor deth repais, eth tròç de carn, era lesca de heda, eth capuret deth caulet, entà balhar-l’ac a bèth un des sòns hilhs.
FANTINA-TA-WEB	Eth, sense deishar de minjar, inclinat sus era taula, damb eth cap lèu calat ena sieta, damb es sòns longui peus escampilhadi ar entorn dera sieta, e amagant es sòns uelhs, semblaue que non campaue arren; e deishaue hèr.
FANTINA-TA-WEB	Se sa mair se n’auesse sabut d’aguesti petiti panatòris qu’aurie pelejat sevèraments as delinquents.
FANTINA-TA-WEB	Mès Jean Valjean, foreno e rondinaire, pagaue, sense que Joana se’n sabesse, era pinta de lèit a Maria Claudia, e es mainatges evitauen atau eth castig.
FANTINA-TA-WEB	Jean Valjean guanhaue ena sason dera poda dètz-e-ueit sòus diadèrs; e dempús s’emboishaue coma segador.
FANTINA-TA-WEB	Sa fraia tanben trabalhaue ath sòn torn.
FANTINA-TA-WEB	Mès, se qué auie de hèr damb sèth hilhs?
FANTINA-TA-WEB	Aquera familha qu’ère un trist grop entornejat e sarrat pòc a pòc pera misèria.
FANTINA-TA-WEB	Arribèc un iuèrn crudèu; Jean non auie trabalh.
FANTINA-TA-WEB	Era familha non auec pan.
FANTINA-TA-WEB	Ne un solet tròç de pan e sèt mainatges!
FANTINA-TA-WEB	Un dimenge pera net Maubert Isabeau, fornèr dera plaça dera Glèisa en Faverolles, ère a mand d’ajaçar-se quan entenec un patac violent ena pòrta e ena veirina dera sua botiga.
FANTINA-TA-WEB	Acodic, e arribèc a temps de veir passar un braç a trauèrs deth horat dera sua veirina hèt per un còp de punh.
FANTINA-TA-WEB	Eth braç agarrec un pan e se retirèc.
FANTINA-TA-WEB	Isabeau gessec ara prèssa; eth lairon hugec ath mès córrer, mès Isabeau correc tanben e l’agarrèc.
FANTINA-TA-WEB	Eth lairon auie lançat eth pan, mès qu’auie encara eth braç sagnós.
FANTINA-TA-WEB	Qu’ère Jean Valjean.
FANTINA-TA-WEB	Aquerò se passèc en 1795.
FANTINA-TA-WEB	Jean Valjean siguec acusat dauant des tribunaus d’aqueth temps coma er autor d’un “panatòri damb fractura, de nets e en casa abitada”.
FANTINA-TA-WEB	Qu’auie ena sua casa un fusilh que d’eth se’n servie coma eth mielhor tirador deth mon; qu’ère un shinhau afeccionat ara caça furtiua e aquerò lo damnatgèc.
FANTINA-TA-WEB	Pr’amor que i a contra aguesti caçaires ua repulsion legitima.
FANTINA-TA-WEB	Eth caçaire furtiu, madeish qu’eth contrabandèr, qu’ei plan près deth sacamand.
FANTINA-TA-WEB	Ça que la, mos ac cau díder, i a un abisme entre ambdús e eth miserable assassin des ciutats.
FANTINA-TA-WEB	Eth caçaire furtiu s’està en bòsc; eth contrabandèr, enes montanhes o en mar.
FANTINA-TA-WEB	Es ciutats elèven òmes herotges, pr’amor qu’elèven òmes corrompudi.
FANTINA-TA-WEB	Era montanha, eth mar, eth monte elèven òmes sauvatges, qu’en eri se desvolope eth costat herotge; mès lèu tostemp sense destrusir er instint uman.
FANTINA-TA-WEB	Jean Valjean siguec declarat colpable.
FANTINA-TA-WEB	Es paraules deth còdi qu’èren clares.
FANTINA-TA-WEB	Que i a ena nòsta civilizacion moments terribles, e son precisaments aqueri qu’era lei penau pronóncie ua condemnacion.
FANTINA-TA-WEB	Be n’ei de funèbre er instant qu’era societat s’aluenhe e consumís er irreparable abandon d‘un èsser pensaire!
FANTINA-TA-WEB	JeanValjean siguec condamnat a cinc ans de preson.
FANTINA-TA-WEB	Eth 22 d’abriu de 1796 se celebrèc en París era victòria de Montenotte, guanhada peth generau en cap dera armada d’Italia, qu’ada eth eth messatge deth Directòri as Cinc Cents, eth 2 floreau der an IV, cride Bonaparte.
FANTINA-TA-WEB	Aqueth madeish dia se riblèc ua cadia en Bicetre.
FANTINA-TA-WEB	Jean Valjean formaue part d’aguesta cadia.
FANTINA-TA-WEB	Un ancian mosso dera preson, qu’a aué apruprètz nauanta ans se’n brembe encara perfèctaments d’aguest malerós, qu’era sua cadia se riblèc ena extremitat de quatau cordon, en angle nòrd deth pati.
FANTINA-TA-WEB	Qu’ère seigut en solèr coma toti es auti.
FANTINA-TA-WEB	Semblaue que sonque comprenie dera posicion qu’ère orribla.
FANTINA-TA-WEB	Mès qu’ei probable que desnishèsse a trauèrs des vagues idies d’un òme complètaments ignorant, qu’ena sua pena i auie quauquarren d’excessiu.
FANTINA-TA-WEB	Tant qu’a grani còps de martèth riblauen ath sòn darrèr era bala dera sua cadia, ploraue; es lèrmes l’estofauen, l’empedien parlar, e sonque de quan en quan exclamaue: “Jo qu’èra podador en Faverolles”.
FANTINA-TA-WEB	Dempús, somicant e quilhant era sua man dreta, e baishant-la graduauments sèt còps, coma se toquèsse successiuaments sèt caps a desparières nautades, volie díder que çò qu’auie hèt, siguesse çò que siguesse, auie estat entà alimentar e vestir a sèt petites criatures.
FANTINA-TA-WEB	Fin finau, partic entà Tolon, a on arribèc dempús d’un viatge de vint-e-sèt dies, en ua carreta e damb era cadia en còth.
FANTINA-TA-WEB	En Tolon siguec vestit damb ua giqueta ròia; e alavetz s’esfacèc tot çò que s’auie passat ena sua vida, enquia e tot eth sòn nòm, donques que, d’alavetz ençà, ja non siguec Jean Valjean, senon eth numèro 24 601.
FANTINA-TA-WEB	Qué se passèc damb era sua fraia?
FANTINA-TA-WEB	Qué, des sèt mainatges?
FANTINA-TA-WEB	Mès, qui tie compde d’aquerò?
FANTINA-TA-WEB	Qué, deth sarpat de huelhes d’un arbe ressegat peth pè?.
FANTINA-TA-WEB	Era istòria qu’ei tostemps era madeisha.
FANTINA-TA-WEB	Aguesti praubi èssers, aguestes criatures de Diu, sense cap empara, sense guida, sense asil, demorèren a posita der edart: qué mès mos cau saber?
FANTINA-TA-WEB	Se n’anèren cadun peth sòn costat e se submergiren de man en man en aguesta hereda broma que s’entèrren es destins solitaris; tenebroses tenèbres qu’en eres despareishen successiuaments tanti malerosi ena ombriua marcha deth gènre uman.
FANTINA-TA-WEB	Abandonèren aqueth país.
FANTINA-TA-WEB	Era campana de çò qu’auie estat eth sòn pòble les desbrembèc; eth limit de çò qu’auie estat eth sòn camp les desbrembèc; e dempús de quauqui ans de preson, Jean Valjean les desbrembèc tanben.
FANTINA-TA-WEB	En aqueth còr, a on auie existit ua herida, quedèc ua creta e arren mès.
FANTINA-TA-WEB	Tath finau deth quatau an de forçat, recebec notícies a trauèrs de sabi pas quin conduch.
FANTINA-TA-WEB	Quauqu’un que les auie coneishut en sòn país auie vist ara sua fraia: qu’ère en París.
FANTINA-TA-WEB	Demoraue en un miserable carreron, près de Sant Sulpici, en carrèr de Gindre.
FANTINA-TA-WEB	Que non auie damb era senon un solet mainatge, un mainatge petit, eth mendre de toti.
FANTINA-TA-WEB	A on èren es auti?
FANTINA-TA-WEB	Dilhèu ne era sua pròpia mair ac sabie.
FANTINA-TA-WEB	Toti es maitins anaue en ua imprimaria, en carrèr de Sabot, numèro 3, a on trabalhaue de plegadoira, e religaira.
FANTINA-TA-WEB	Li calie èster aquiu tàs sies deth maitin, fòrça abans de qué claregèsse eth dia en iuèrn: Ena madeisha casa dera imprimaria i auie ua escòla, a on amiaue ath sòn hilh, qu’auie sèt ans.
FANTINA-TA-WEB	Mès coma qu’era entraue ena imprimaria tàs sies e era escòla non daurie enquias sèt, eth mainatge li calie demorar ua ora en pati enquia que se daurisse era escòla; en iuèrn, ua ora de nets e ath descubèrt.
FANTINA-TA-WEB	Ena imprimaria non volien qu’entrèsse eth mainatge, donques qu’incomodaue, sivans didien.
FANTINA-TA-WEB	Es obrèrs vedien ad aguesta criatura, en passar peth maitin, seigut en solèr en tot quèir mòrt de saunei, e fòrça còps adormit ena escurina, arraulit sus eth sòn tistèr.
FANTINA-TA-WEB	Es dies de ploja ua vielheta, era portièra, auie pietat deth malerós e lo recuelhie ena sua tuta, a on non i auie senon ua prauba jaça, ua filosa e dus escabèls; eth praubet s’esclipsaue aquiu en un cornèr, en tot apressar-se ath gat pr’amor de sénter mens eth hered.
FANTINA-TA-WEB	Tàs sèt se daurie era escòla e entraue en era.
FANTINA-TA-WEB	Aquerò siguec çò que li dideren a Jean Valjean.
FANTINA-TA-WEB	Se calèc ath sòn lagues aguesta notícia pendent un dia, ei a díder, un moment, un relampit, coma ua hièstra dubèrta de ressabuda entath destin des èssers qu’auie estimat.
FANTINA-TA-WEB	Dempús se barrèc era hièstra; non tornèren a parlar-ne mès, e tot s’acabèc.
FANTINA-TA-WEB	Arren se’n sabèc dempús; non les tornèc a veir; non les trapèc, ne les traparà ena seguida d’aguesta dolorosa istòria.
FANTINA-TA-WEB	Tà finaus d’aguest quatau an, l’arribèc eth sòn torn entara evasion.
FANTINA-TA-WEB	Es sòns camarades l’ajudèren coma se sòl hèr en aquera trista casa, e s’evadic.
FANTINA-TA-WEB	Caminèc errant pendent dus dies en libertat peth camp, s’ei qu’èster perseguit ei èster liure, virar eth cap en cada moment e tanben en mendre bronit, auie pòur de tot: deth tet que humege, der òme que passe, deth gosset qu’idòle, deth shivau que galaupe, dera ora que sone, deth dia perque se ve, dera net perque non se ve, deth camin, dera corsera, des arbes, deth saunei.
FANTINA-TA-WEB	Ena net deth dusau dia siguec hèt presoèr.
FANTINA-TA-WEB	Non auie dormit ne minjat hège trenta sies ores.
FANTINA-TA-WEB	Tath siesau an li tornèc a tocar eth torn dera evasion, mès que non la podec consomar.
FANTINA-TA-WEB	Auie mancat ara lista.
FANTINA-TA-WEB	Se tirèc era canoada e pera net era ronda lo trapèc amagat jos era quilha d’un vaishèth en construccion; hec resisténcia as gardes que l’agarrèren: evasion e rebellion.
FANTINA-TA-WEB	Aguest hèt previst peth còdi especiau siguec castigat damb ua carga suplementària de cinc ans, dus d’eri de doble cadia: totau tretze ans.
FANTINA-TA-WEB	Tath dusau l’arribèc tanben eth sòn torn e lo profitèc, mès que non li gessec mielhor.
FANTINA-TA-WEB	Tres ans mès per aguesta naua temptatiua: totau setze ans.
FANTINA-TA-WEB	A tot darrèr, tath tretzau an, çampar, sagèc de nauèth era sua evasion e siguec agarrat as quate ores: totau dètz-e-nau ans.
FANTINA-TA-WEB	En octobre de 1815 gessec en libertat: auie entrat ena preson en 1796 per auer trincat un veire e auer cuelhut un pan.
FANTINA-TA-WEB	Hescam aciu un cuert parentèsi.
FANTINA-TA-WEB	Aguest qu’ei eth dusau còp qu’aguest autor deth libre, enes sòns estudis sus era question penau e sus era cadia legau, cuelh eth panatòri d’un pan coma punt de partida deth desastre d’un destin.
FANTINA-TA-WEB	Claudi eth mendicant, auie panat un pan; Jean Valjean auie panat un pan.
FANTINA-TA-WEB	Ua estadistica anglesa demòstre qu’en Londres de cada cinc panatòris, quate qu’an per causa immediata era hame.
FANTINA-TA-WEB	Entrèc desesperat; gessec ombriu.
FANTINA-TA-WEB	Que s’auie passat ena sua amna?
FANTINA-TA-WEB	VII.- Era inferioritat dera desesperacion.
FANTINA-TA-WEB	Vam a sajar d’explicà’c.
FANTINA-TA-WEB	Jean ère, coma auem dit, un ignorant; mès que non ère un pèc: Era lum naturau usclaue en sòn interior; e eth malastre, qu’a tanben era sua lum, aumentèc era pòca claretat que i auie en aqueth esperit.
FANTINA-TA-WEB	Jos era influència deth soriac, dera cadia, deth croton, deth trabalh, jos er ardent solei dera preson, ena jaça de hustes deth forçat, s’embarrèc ena sua consciéncia e reflexionèc.
FANTINA-TA-WEB	Se constituic en tribunau.
FANTINA-TA-WEB	Comencèc en tot jutjar-se ada eth madeish.
FANTINA-TA-WEB	Arreconeishec que non ère un innocent castigat injustaments.
FANTINA-TA-WEB	Cohessèc qu’auie cometut ua mala accion, colpabla; que dilhèu non l’aurien remit eth pan se l’auesse demanat, qu’en quinsevolh cas aurie estat mielhor demorar entà artenher-lo dera caritat o deth trabalh, que non ei ua accion que non a replica eth hèt de díder: se pòt demorar quan s’a hame?
FANTINA-TA-WEB	Qu’ei plan rar eth cas der òme que se morís literauments de hame, e qu’erosa o malerosaments er òme ei hèt de sòrta que pòt patir molt e pendent molt de temps, morau e fisicaments, sense que lo herisque era mòrt, que l’aurie calut tier paciéncia, qu’aquerò aurie estat mielhor entàs sòns praubi mainatges, qu’auie estat un acte de holia en eth, malerós criminau, cuélher violentaments ara societat sancera peth còth e imaginar-se que se pòt gésser dera misèria mejançant eth panatòri, qu’ei tostemp ua mala pòrta entà gésser dera miséria, que da era entrada ena infamia, e, plan que òc, auie obrat mau.
FANTINA-TA-WEB	Se preguntèc s’era societat umana podie auer eth dret de hèr patir madeish as sòns membres, en un cas era sua manca de prevision racionau, e en aute era sua impia prevision; e d’apoderar-se entà tostemp d’un òme entre ua manca e un excès; manca de trabalh, excès de castig.
FANTINA-TA-WEB	Se preguntèc se non ère injust qu’era societat tractèsse atau precisaments ad aqueri des sòns membres pejor dotadi en repartiment des bens, e per tant as membres mès digni de consideracion.
FANTINA-TA-WEB	Presentades e resolvudes aguestes questions, jutgèc ara societat e la condemnèc.
FANTINA-TA-WEB	La condemnèc en sòn òdi.
FANTINA-TA-WEB	La hec responsabla dera sua sòrt e se didec que non dobtarie dilhèu en demanar-li compdes bèth còp.
FANTINA-TA-WEB	Se declarèc ada eth madeish que non auie equilibri entre eth mau qu’auie costat e eth qu’auie recebut; en tot concludir, a tot darrèr, qu’eth sòn castig non ère probablaments ua injusticia, mès qu’ère seguraments ua iniquitat.
FANTINA-TA-WEB	Era colèra que pòt èster hòla, absurda; er òme se pòt irritar injustaments; mès que non s’indigne senon quan a rason, ath hons, en bèra causa.
FANTINA-TA-WEB	Jean Valjean se sentie indignat.
FANTINA-TA-WEB	Ath delà, dera societat non auie recebut que maus; jamès auie coneishut arren mès qu’aguesta fesomia airosa que se cride Justícia e qu’ensenhe as que castigue.
FANTINA-TA-WEB	Es òmes non l’auien tocat senon entà mautractar-lo.
FANTINA-TA-WEB	Quinsevolh contacte damb eri auie estat ua herida.
FANTINA-TA-WEB	Jamès, dès era sua mainadesa, exceptuant a sa mair e ara sua fraia, jamès auie trapat ua votz amiga, ua guardada benevòla.
FANTINA-TA-WEB	Atau, de patiment en patiment, venguec a convencer-se de qué era vida ei ua guèrra e en aguesta guèrra, eth, qu’auie estat vençut.
FANTINA-TA-WEB	E en non auer mès arma qu’er òdi, decidic agudar-lo ena preson e hèr-lo-se a vier damb eth, ena sua gessuda.
FANTINA-TA-WEB	Comencèc a vier ena escòla tàs quaranta ans e aprenec a liéger, a escríuer e a compdar.
FANTINA-TA-WEB	Alavetz se’n sabec que fortificar era sua intelligéncia ère fortificar eth sòn òdi, pr’amor qu’en escadences era instrucción e era lum pòden servir d’auxiliars entath mau.
FANTINA-TA-WEB	Que mos cau díder ara ua causa trista.
FANTINA-TA-WEB	Jean, dempús d’auer jutjat ara societat que l’auie costat eth sòn malastre, jutgèc ara Providéncia, qu’auie hèt era societat, e la condemnèc tanben.
FANTINA-TA-WEB	Atau, pendent aguesti dètz-e-nau ans de tortura e d’esclavitud, era sua amna se quilhèc e queiguec ath còp.
FANTINA-TA-WEB	En era entrèren, era lum per un costat, e es tenèbres per aute.
FANTINA-TA-WEB	Jean Valjean non auie, coma auem vist, ua natura maishanta.
FANTINA-TA-WEB	Encara ère brave quan entrèc ena preson.
FANTINA-TA-WEB	Aquiu comdemnèc ara societat, e se’n sabec que se tornaue dolent; condemnèc ara Providéncia e se’n sabec que se hège impiu.
FANTINA-TA-WEB	Aciu, qu’ei de mau hèr passar entà dauant sense meditar un moment.
FANTINA-TA-WEB	Era natura umana se pòt transformar complètaments?
FANTINA-TA-WEB	Er òme, creat brave per Diu, pòt tornar-se dolent per òme?
FANTINA-TA-WEB	Pòt era amna modificar-se complètaments peth destin e tornar-se maishanta en èster dolent eth destin?
FANTINA-TA-WEB	Pòt, eth còr, hèr-se difòrme e contrèir defèctes e malauties incurables jos era pression d’un malastre extraordinari, coma er arrestèth dera esquia jos ua vòuta massa baisha?
FANTINA-TA-WEB	Non i a, en quinsevolh amna umana, non i auie, ena amna de Jean Valjean concrètaments, un prumèr bualh, un element divin, incorruptible en aguest mon, immortau en aute, qu’eth ben pòt desvolopar, alugar, purificar e hèr lúder esplendorosaments, e qu’eth mau non pòt amortar jamès?
FANTINA-TA-WEB	Totes aguestes son questions grèus e escures, qu’ara darrèra de totes quinsevolh fisiològ aurie responut probablaments sense trantalhar que non, s’auesse vist en Tolon enes ores de repaus, qu’èren entà Jean Valjean ores de meditacion que passaue seigut damb es braci crotzadi, emparat en bèth cabestrant, damb er extrèm dera sua cadia metut ena pòcha pr’amor d’empedir que tirassèsse, ad aguest forçat trist, seriós, silenciós e cogitós, paria des leis, que guardaue as òmes damb colèra, condemnat dera civilizacion que campaue entath cèu damb severitat.
FANTINA-TA-WEB	Mès aguest estat dera amna que venguem d’analisar, ère tan clar entà Jean Valjean, coma nosati sajam de presentar-lo as nòsti liegedors?
FANTINA-TA-WEB	Vedie de manèra desparièra aguest malerós, a mida que se formauen, toti es elements que se compausaue era sua vida morau?
FANTINA-TA-WEB	Aguest òme rude e ignorant, s’auie explicat claraments era succession d’idies, que per eres, gradon a gradon auie pujat enquias lugubri espacis qu’èren de hège tanti ans er orizon interior deth sòn esperit?
FANTINA-TA-WEB	Auie consciéncia de tot çò que s’auie passat en eth, e de totes es emocions qu’experimentue?
FANTINA-TA-WEB	Aquerò ei çò que non gausam díder; aquerò ei çò que non credem.
FANTINA-TA-WEB	Que i auie massa ignorància en Jean Valjean entà que, autanplan dempús de tant de malastre, non quedèsse fòrça vaguetat en sòn esperit.
FANTINA-TA-WEB	Ne tansevolhe sabie exactaments en cada moment çò que li passaue ada eth.
FANTINA-TA-WEB	Jean Valjean qu’ère enes tenèbres, patie enes tenèbres, odiaue enes tenèbres, se pòt díder qu’odiaue tot çò que podesse auer ath sòn dauant.
FANTINA-TA-WEB	S’estaue abituauments en aguesta ombra, a paupes, coma un cèc, coma un delirant.
FANTINA-TA-WEB	Sonque de quan en quan recebie de ressabuda, d’eth madeish o der exterior, un impuls de colèra, un aument deth patiment, un palle e rapid relampit qu’illuminaue tota era sua amna, e presentaue, en un virament de uelhs, ath sòn entorn, e entre es resplendors d’ua lum orribla, es neri precipicis e es ombriues perspectiues deth sòn destin.
FANTINA-TA-WEB	Mès passaue eth relampit, arribaue era net, e a on ère eth?
FANTINA-TA-WEB	Ja non ac sabie.
FANTINA-TA-WEB	Era conseqüéncia immediata des penes d’aguesta sòrta, qu’en eres domine era impietat, ei a díder, era estupiditat, ei transformar pòc a pòc, per ua sòrta de transfiguracion estupida, un òme en ua bèstia, e a viatges en ua bèstia herotge.
FANTINA-TA-WEB	Es temptatiues d’evasion de Jean Valjean, successiues e obstinades, que serien pro entà provar aguesta estranha influéncia dera lei penau sus era amna umana.
FANTINA-TA-WEB	Jean Valjean aurie renauit aguestes temptatiues, tant inutiles e tan temeràries, tostemp que se l’auesse presentat era ocasión, sense pensar un solet instant en resultat, ne ena experiéncia aquerida.
FANTINA-TA-WEB	S’escapaue impetuosaments coma eth lop que trape dubèrta era gàbia.
FANTINA-TA-WEB	Er instint li didie: “sauva-te”.
FANTINA-TA-WEB	Era rason l’aurie dit: “demora-te”.
FANTINA-TA-WEB	Actuaue era bèstia.
FANTINA-TA-WEB	Quan ère empresoat de nauèth, era severitat non servie senon entà aumentar era sua irritacion.
FANTINA-TA-WEB	Ua circonstància que non auem de deishar de cornèr ei qu’ère dotat d’ua fòrça fisica, qu’ada era non arribauen ne plan mens es sòns companhs de preson.
FANTINA-TA-WEB	En trabalh entà hèr un cable, entà de tirassar d’ua càbria, Jean Valjean valie autant coma quate òmes.
FANTINA-TA-WEB	Quilhaue e sostenguie enòrmi pesi sus era sua esquia e remplaçaue en bères escadences er esturment cridat càbria o gat, e qu’abantes se cridaue orgulh, d’a on a agarrat eth nòm, sigue dit de passa, eth carrèr de Montorgueil, près deth mercat de París.
FANTINA-TA-WEB	Es sòns companhs lo cridauen Jean Càbria.
FANTINA-TA-WEB	Un còp que s’estaue apraiant eth balcon des Ajuntaments de Tolon, ua des admirables cariatides de Puget que lo sostien, se separèc, e anaue a quèir, quan Jean Valjean, que se trapaue apròp, sostenguec era cariatide damb es espatles e balhèt temps entà que venguessen es obrèrs.
FANTINA-TA-WEB	Era sua agilitat encara ère màger qu’era sua fòrça.
FANTINA-TA-WEB	Certans forçats, hargaires perpetús d’evasions, concludissen a hèr dera fòrça e dera adretia combinades ua vertadèra sciéncia: era sciéncia des musculs.
FANTINA-TA-WEB	Es forçats, etèrns envejosi des mosques e des audèths, practiquen diadèraments aguesta estatica misteriosa.
FANTINA-TA-WEB	Pujar per ua verticau e trapar-i punt d’empara, a on a penes i auie un desnivèu, qu’ère solet un jòc entà Jean Valjean.
FANTINA-TA-WEB	Trapat un angle d’un paredau, damb era tension dera espatla e des lombs, damb es codes e talons en.honsadi enes rugositats dera pèira, se quilhaue, entà didè’c atau, magicaments entà un tresau pis.
FANTINA-TA-WEB	Quauqui viatges pujaue atau enquiath solèr de naut deth croton.
FANTINA-TA-WEB	Jean Valjean parlaue pòc e non arrie jamès.
FANTINA-TA-WEB	Qu’ère de besonh ua emocion plan fòrta entà arrincar-li un o dus còps ar an aguest lugubre arridolet deth forçat, qu’ei coma eth resson d’ua arridalha satanica.
FANTINA-TA-WEB	Semblaue èster tostemp ocupat guardant ua causa terribla.
FANTINA-TA-WEB	Qu’ère de contunh abstrèit, plan que òc.
FANTINA-TA-WEB	A trauèrs des percepcions defectuoses d’ua natura incompleta e d’ua intelligéncia oprimida, coneishie confusaments que i auie quauquarren monstruós sus eth.
FANTINA-TA-WEB	Distinguie, aquiu e delà, en aguesta confusion movedissa e difòrma, ja ath sòn costat, ja luenh, enes planhères inaccessibles, quauque grop, quauque detalh, viuaments illuminat; aciu eth caporau damb era sua verga; aquiu eth gendarme damb eth sòn sabre; mès enlà er arquebisbe damb era sua mitra; naut de tot, coma ua sòrta de solei, er emperaire coronat e resplendent.
FANTINA-TA-WEB	E li semblaue qu’aguesti resplendors luenhants non solet non dissipauen era sua net, senon que la hègen mès funèbra, mès nera.
FANTINA-TA-WEB	Tot aquerò, leis, illusions, hèts, òmes e causes qu’èren un va-e-ven sus era sua tèsta, seguint eth movement complicat e misteriós que Diu imprimís ena civilizacion, passant peth dessús d’eth, e umiliant-lo sense pietat, damb inexorabla indiferéncia.
FANTINA-TA-WEB	Eth reprovat dera lei, amnes queigudes ath hons deth malastre, malerosi perdudi en çò de mès prigond des limbs a on arrés li tache era guardada, senten gravitar sus era sua tèsta tot eth pes dera societat umana, tan formidable entad aqueth qu’ei dehòra d’era, tant espaventosa entad aqueth qu’ei ath sòn dejós.
FANTINA-TA-WEB	En aguesta situacion, Jean Valjean meditaue.
FANTINA-TA-WEB	Soent en sòn trabalh de forçat s’arturaue quauqui moments; meditaue.
FANTINA-TA-WEB	Era sua rason, mès madura, encara que mès trebolada qu’en d’auti tempsi, se revoutaue.
FANTINA-TA-WEB	Tot çò que l’auie arribat li semblaue absurd, tot çò que l’entornejaue li semblaue impossible.
FANTINA-TA-WEB	Se didie: “Aquerò qu’ei un delèri” Guardaue ath caporau dera verga qu’ère de pès, a quauqui passi; eth caporau li semblaue un hantauma, mès, lèu lèu, eth hantauma li fotie un còp de verga.
FANTINA-TA-WEB	Era natura visibla, a penes existie entada eth.
FANTINA-TA-WEB	Lèu se poirie díder damb vertat que non i auie entà Jean ne solei, ne polidi dies d’ostiu, ne cèu ludent, ne fresques maitiades d’abriu.
FANTINA-TA-WEB	Sabi pas se quin dia d’alendades illuminaue abituauments era sua amna.
FANTINA-TA-WEB	Entà resumir çò que se poirie resumir e tradusir en resultats positius de tot aquerò que venguem de díder, mos limitaram a consignar qu’en dètz-e-nau ans Jean Valjean, er inofensiu podador de Faverolles, eth terrible forçat de Tolon, auie arribat a èster capable, gràcies ara constitucion dera preson, de dues classes d’accions dolentes: prumèra, d’ua rapida accion dolenta, irreflexiua, plia de trebolament, hilha der instint, espècia de represalia deth mau patit; e dusau, d’ua mala accion, grèu, seriosa, meditada ena consciéncia des idies fausses que pòt balhar semblable malastre.
FANTINA-TA-WEB	Es sues premeditacions passauen pes tres fases successiues, que solet es natures de cèrta fòrça pòden recórrer: era rason, era volentat, era obstinacion.
FANTINA-TA-WEB	Qu’auie coma mobil era indignacion abituau, er amarum dera amna, eth prigond sentiment dera iniquitat patida, era reaccion, autanplan contra es bravi, es innocents e es justi, s’ei que n’a.
FANTINA-TA-WEB	Eth punt de partença, atau coma eth punt finau d’aguesti pensaments qu’èren er òdi ara lei umana, aguest òdi que se non s’arture en sòn desvolopament per bèth incident providenciau, vie a èster en un temps determinat er òdi ara societat; dempús, er òdi ath gènre uman; dempús er òdi ara creacion, que se manifèste per un desir vague, incessant e brutau de hèr mau, qu’ei parièr a qui, a tot èsser viuent.
FANTINA-TA-WEB	Non sense rason, plan, eth passapòrt de Jean Valjean lo qualificaue d’òme plan perilhós.
FANTINA-TA-WEB	D’un an en aute s’auie anat secant era sua amna, lenta, mès fatauments.
FANTINA-TA-WEB	A amna seca, uelhs secs.
FANTINA-TA-WEB	Quan gessec dera preson, hège dètz-e-nau ans que Jean Valjean non auie vessat ua soleta lèrma.
FANTINA-TA-WEB	VIII.- Era ondada e era ombra.
FANTINA-TA-WEB	Un òme en mar!
FANTINA-TA-WEB	Qu’ei parièr!
FANTINA-TA-WEB	Eth vaishèth non s’arture per aquerò.
FANTINA-TA-WEB	E passe.
FANTINA-TA-WEB	Er òme desapareish e torne a aparéisher, se submergís e torne ara superfícia; sorriscle, estire es braci, mès que non ei entenut; eth vaishèth, tremolant, possat pera tempèsta, contunhe es sues manòbres; es marinèrs e es passatgèrs non ven ar òme submergit; era sua miserabla tèsta non ei qu’un piquet ena immensitat des ondades.
FANTINA-TA-WEB	Es sòns idòls desesperadi ressonen enes prigondors.
FANTINA-TA-WEB	Obsèrve aqueth espèctre d’ua vela que s’aluenhe.
FANTINA-TA-WEB	La guarde, la guarde desesperadaments.
FANTINA-TA-WEB	Mès era vela s’aluenhe, amendrís, despareish.
FANTINA-TA-WEB	Aquiu i ère eth, hè un moment, formaue part dera tripulacion, anaue e venguie peth pònt damb es auti, auie era sua partida d’aire e de solei, ère viu.
FANTINA-TA-WEB	Mès, se qué s’a passat?
FANTINA-TA-WEB	S’esguitlèc, queiguec.
FANTINA-TA-WEB	Tot qu’ei acabat.
FANTINA-TA-WEB	Se trape submergit en mònstre des aigües.
FANTINA-TA-WEB	Jos es sòns pès non i a qu’es ondades que hugen, ondades que se daurissen, que despareishen.
FANTINA-TA-WEB	Aguestes ondades trincades e esbauçades peth vent, l’enròden espaventosaments; es va-e-veni der abisme l’arrossèguen; es liròts dera aigua s’agiten ar entotnr dera sua tèsta; un pòble d’ondades escopís sus eth; confuses cavèrnes menacen d’avalar-lo-se; cada còp que se submergís desnishe precipicis plei d’escurina, ua vegetacion desconeishuda l’agarre, l’embolhe es pès, lo tirasse; sent que va a connaturalizar-se damb er abisme, que ja forme part dera esgluma, que les ondades lo botgen d’un lòc en aute; beu tot eth sòn amarum; er ocean s’acarnisse damb eth entà estofar-lo; era immensitat jògue damb era sua agonia.
FANTINA-TA-WEB	Semble qu’era aigua s’a convertit en òdi.
FANTINA-TA-WEB	Mès lute encara.
FANTINA-TA-WEB	Sage de defener-se, de sostier-se, hè esfòrci, arren.
FANTINA-TA-WEB	Prauba fòrça agotada ja, que pelege damb çò inagotable!
FANTINA-TA-WEB	A on ei eth vaishèth?
FANTINA-TA-WEB	Aquiu delà, luenh.
FANTINA-TA-WEB	Es volades d’aire bohen, es esglumes lo capèren, quilhe era vista; ja non aubire senon era leugeresa des bromes.
FANTINA-TA-WEB	Ena sua agonia assistís ara immensa holia dera mar.
FANTINA-TA-WEB	Que i a audèths enes bromes, madeish que i a angels enes misèries umanes, mès, qué pòden hèr per eth?
FANTINA-TA-WEB	Eri vòlen, canten e s’eleven enes aires, e eth agonize.
FANTINA-TA-WEB	Se ve ja acogat entre dus infinits: eth cèu e er ocean; aguest qu’ei era sua hòssa, er aute, eth sòn susari.
FANTINA-TA-WEB	Escurís; hè ja quauques ores que nade; es sues fòrces s’agoten ja; aqueth vaishèth, aquera causa luenhana a on i a òmes, qu’a despareishut; se trape, donc, solet ena formidabla tuta crepusculara; se submergís, s’estire, se retortilhe; ve ath sòn dejós es indefinibles monstres der infinit; cride.
FANTINA-TA-WEB	Que ja non l’entenen es òmes.
FANTINA-TA-WEB	E a on ei Diu?
FANTINA-TA-WEB	Cride: “Secors!
FANTINA-TA-WEB	Secors”!
FANTINA-TA-WEB	Cride sense pòsa.
FANTINA-TA-WEB	Mès arren en orizon, arren en cèu.
FANTINA-TA-WEB	Implore ar espaci, ara ondada, as aigües, as arròques; tot qu’ei ensordit.
FANTINA-TA-WEB	Suplique ara tempèsta; era tempèsta imperturbabla solet aubedís ar infinit.
FANTINA-TA-WEB	Ath sòn entorn que i é era escurina, era broma, era soletat, eth revolum tempestuós e cèc, eth movement indefinit des temibles ondades; ath sòn laguens, er orror e era fatiga; dejós d’eth, er abisme sense un punt d’empara.
FANTINA-TA-WEB	Ena sua imaginacion acodissen es aventures tenebroses deth cadavre ath miei dera ombra illimitada.
FANTINA-TA-WEB	Eth hered sense cap de contacte lo paralise.
FANTINA-TA-WEB	Es sues mans se crispen e se barren, e agarren, en barrar-se, er arren.
FANTINA-TA-WEB	Vents, bromes, remolins, esteles: To que l’ei parièr!
FANTINA-TA-WEB	Se qué hèr?
FANTINA-TA-WEB	Eth desesperat s’abandone; eth qu’ei alassat cuelh eth camin de morir; se dèishe d’anar, s’autrege ara sòrt e redole entà tostemps enes lugubres prigondors deth sepulcre.
FANTINA-TA-WEB	Ò destin implacable des societats umanes, que perdetz as òmes e as amnes en vòste camin!
FANTINA-TA-WEB	Ocean, qu’en eth què tot çò que dèishe quèir era lei!
FANTINA-TA-WEB	Sinistra desaparicion de tota ajuda!
FANTINA-TA-WEB	Mòrt morau!
FANTINA-TA-WEB	Era mar qu’ei eth gran mistèri.
FANTINA-TA-WEB	Qui lo resuscitarà?
FANTINA-TA-WEB	IX.- Naues quèishes.
FANTINA-TA-WEB	Quan arribèc eth dia de gésser dera preson; quan Jean Valjean entenec ressonar enes sues aurelhes aguestes paraules estranhes “ès liure!”, qu’auec un moment indescriptible: un arrai de viua lum, un arrai dera vertadèra lum des viui entrèc en eth, de sobte.
FANTINA-TA-WEB	Mès que non se tardèc a aflaquir-se aguest arrai.
FANTINA-TA-WEB	Jean Valjean s’auie enludernat damb era idia dera libertat.
FANTINA-TA-WEB	Auie creigut en ua vida naua, mès lèu se’n sabec de çò qu’ei ua libertat damb passapòrt auriò.
FANTINA-TA-WEB	Ath delà, lo demorauen d’auti amarums.
FANTINA-TA-WEB	Eth auie calculat qu’era sua sodada, pendent eth sòn sejorn ena preson, auie pujat a cent setanta un francs; mès qu’ei jus ahíger que s’auie desbrembat enes sòns calculs eth repaus obligat des dimenges e dies de hèsta, qu’en dètz-e-nau ans hègen un amendriment de vint-e-quate francs apuprètz.
FANTINA-TA-WEB	Ath delà, aguesta sodada auie estat redusida, per diuèrses retencions, ara soma de cent nau francs e quinze sòus, que l’auien estat autrejadi ena sua gessuda.
FANTINA-TA-WEB	Mès eth que non ac comprenie e se sentie damatjat; diguem era paraula:
FANTINA-TA-WEB	A londeman dera sua libertat, en Grasse vedec, dauant dera pòrta d’un destilaire de flors d’irangèr, a quauqui òmes que descargauen uns hardèus.
FANTINA-TA-WEB	Aufric eth sòn trabalh.
FANTINA-TA-WEB	N’auien besonh e siguec acceptat.
FANTINA-TA-WEB	Se metec a trabalhar.
FANTINA-TA-WEB	Ère intelligent, robust, leugèr; trabalhaue perfèctaments, eth sòn patron semblaue èster content.
FANTINA-TA-WEB	Mès quan trabalhaue passèc un gendarme, l’observèc e li demanèc es sòns papèrs.
FANTINA-TA-WEB	Li calèc mostrar eth sòn passapòrt auriò.
FANTINA-TA-WEB	Hèt aquerò, Jean Valjean entornèc en sòn trabalh.
FANTINA-TA-WEB	Un moment abantes l’auie preguntat a un companh se guaire guanhaue ath dia: “Trenta sòus”, l’auie responut.
FANTINA-TA-WEB	Arribèc era serada, e coma li calie partir a londeman peth maitin, se presentèc ath patron e li demanèc que li paguèsse.
FANTINA-TA-WEB	Eth patron non badèc boca, e l’autregèc quinze sòus.
FANTINA-TA-WEB	Reclamèc e li responeren: “Qu’ei pro, aquerò, entà tu”.
FANTINA-TA-WEB	Persutèc.
FANTINA-TA-WEB	Eth patron lo guardèc fixaments, e li didec: “Sauva-te dera preson!” Tanben aquiu se credec panat.
FANTINA-TA-WEB	Ara qu’ère eth torn der individú, e li panaue en petit.
FANTINA-TA-WEB	Eth desempresoament que non ei era libertat.
FANTINA-TA-WEB	Aquerò ère çò que s’auie passat en Grasse.
FANTINA-TA-WEB	Ja auem vist se com auie estat recebut en D…
FANTINA-TA-WEB	X.- Er òme desvelhat.
FANTINA-TA-WEB	Tocauen es dues en relòtge dera catedrau quan Jean Valjean se desvelhèc.
FANTINA-TA-WEB	Çò que lo desvelhèc siguec era jaça massa bona.
FANTINA-TA-WEB	S’anauen a complir vint ans que non s’auie ajaçat en un lhet, e encara que non s’auie despolhat, era sensacion qu’ère massa naua entà non trebolar eth sòn saunei.
FANTINA-TA-WEB	Qu’auie dormit mès de quate ores.
FANTINA-TA-WEB	Auie descansat.
FANTINA-TA-WEB	Mès, quan pendent eth dia an agitat autant er anim fòrça sensacions diuèrses; quan s’a pensat, ath còp, en moltes causes, er òme dòrmís, mès que non se torne a adormir un còp s’a desvelhat.
FANTINA-TA-WEB	Eth dromilhon que s’en va mès aisidaments que torne.
FANTINA-TA-WEB	Aquerò siguec çò que l’arribèc a Jean Valjean.
FANTINA-TA-WEB	Que non podec dormir un aute còp, e se metec a meditar.
FANTINA-TA-WEB	Se trapaue en un d’aguesti moments que totes es idies qu’a er esperit se botgen e agiten sense fixar-se.
FANTINA-TA-WEB	Qu’auie ua sòrta de va-e-ven escur en cervèth.
FANTINA-TA-WEB	Es sòns rebrembes anteriors e es sòns rebrembes recents flotauen ena sua tèsta e se crotzauen confusaments, perdent es sues formes, aumentant desmesuradaments e despareishent dempús, còp sec, coma en ua lacuna hangosa e revirada.
FANTINA-TA-WEB	Fòrça idies l’acaçauen, mès entre eres n’auie ua que venguie mès de contunh en sòn esperit e que hège enlà as autes.
FANTINA-TA-WEB	Vam a mostrar, plan que òc, aguesta idia: Que se n’auie encuedat des sies cubèrts d’argent e deth padelon qu’era senhora Magloire auie botat ena taula.
FANTINA-TA-WEB	Aguesti sies cubèrts d’argent l’acaçauen.
FANTINA-TA-WEB	E èren aquiu.
FANTINA-TA-WEB	A quauqui passi.
FANTINA-TA-WEB	En madeish instant que trauessaue eth quarto deth costat entà vier en sòn, era vielha sirventa les botaue en un calaishon en cabeç deth lhet.
FANTINA-TA-WEB	Qu’auie parat fòrça era atencion en aguest calaishon.
FANTINA-TA-WEB	Ara dreta, entrant peth minjador.
FANTINA-TA-WEB	E èren massissi.
FANTINA-TA-WEB	E d’argent ancian.
FANTINA-TA-WEB	Amassa damb eth padelon, que valerien aumens dus cents francs.
FANTINA-TA-WEB	Eth doble de çò qu’auie guanhat en dètz-e-nau ans.
FANTINA-TA-WEB	Qu’ei vertat qu’aurie guanhat mès s’era administracion non l’auesse panat.
FANTINA-TA-WEB	Era sua ment trantalhèc pendent ua ora longa en fluctuacions, qu’en eres i auie bèra luta.
FANTINA-TA-WEB	Sonèren es tres.
FANTINA-TA-WEB	S’estèc pendent bèth temps cogitós en aguesta actitud, sinistra entà quinsevolh que l’auesse observat en aquera escurina, e desvelhat solet eth, en aquera casa que toti dormien.
FANTINA-TA-WEB	En un virament de uelhs baishèc, se treiguec es sabates, que placèc doçaments en tapís près deth lhet; entornèc ena sua prumèra postura de meditacion, e s’estèc immobil.
FANTINA-TA-WEB	En aquera orribla meditacion, es idies qu’auem dit l’assautauen sense pòsa, entrauen, gessien, tornauen, formant ua sòrta de pes ena sua tèsta.
FANTINA-TA-WEB	Ath delà, pensaue tanben, sense saber se per qué, e damb aguesta obstinacion maquinau pròpia deth deliri, en un forçat cridat Brevet, qu’auie coneishut ena preson, e qu’auie uns pantalons aganchadi per ues betrèles de coton hètes a punta d’agulha.
FANTINA-TA-WEB	Eth diboish a cairats d’aguestes betrèles li venguie de contunh ena memòria.
FANTINA-TA-WEB	Seguie en aguesta situacion, e s’aurie estat en era enquia que hesse dia, s’eth relòtge non auesse hèt ua campanada, eth quart o era mieja.
FANTINA-TA-WEB	Non semblèc senon qu’aguesta campanada li didec: “Anem”.
FANTINA-TA-WEB	Se botèc de pè, trantalhèc encara un moment, e escotèc: tot qu’ère en silenci ena casa; alavetz se filèc, a pas brac seguit, entara hièstra, guidat pera lum que penetraue pes henerècles.
FANTINA-TA-WEB	Era net que non ère escura, auie eth plen, qu’ath sòn dauant passauen gròsses bromes possades peth vent que produsien peth dehòra alternatiues de lum e d’ombra, eclipses, illuminacions e peth laguens ua sòrta de crepuscul.
FANTINA-TA-WEB	Aguest crepuscul, pro entà servir de guida e intermitent per çò de bromes, se retiraue as tintes livides que penetren per respiralh d’ua tuta, que sus eth van e vien es caminaires.
FANTINA-TA-WEB	Quan arribèc ena hièstra, Jean Valjean l’examinèc.
FANTINA-TA-WEB	Non auie rèisha, daue tath jardin e non ère barrada, sivans eth costum deth país, senon damb ua bauda.
FANTINA-TA-WEB	La dauric, mès er aire frescolenc e penetrant qu’entrèc bruscaments ena cramba l’obliguèc a barrar-la de seguit.
FANTINA-TA-WEB	Guardèc entath jardin damb aguesta guardada atentiua deth qu’estúdie mèsalèu que guarde.
FANTINA-TA-WEB	Eth jardin qu’ère enrodat per ua paret blanca pro baisha e facil d’escalar.
FANTINA-TA-WEB	Dempús d’auer hèt aguesta guardada, e damb eth gèst d’un òme decidit, se filèc entath lhet, cuelhec eth sòn morralet, lo dauric, lo revirèc, treiguec ua causa que botèc sus eth lhet, se metec es sabates ena pocha, barrèc eth morralet e se lo calèc ena esquia, se botèc era casqueta baishant era visèra entàs uelhs, cerquèc a paupes eth sòn pau e anèc a plaçar-lo en angle dera hièstra; dempús tornèc entath sòn lhet e cuelhet decididaments er objècte qu’auie deishat aquiu: Que semblaue ua barra de hèr cuerta, agudada coma ua pica per un des sòns extrèms.
FANTINA-TA-WEB	Ère ua palanca?
FANTINA-TA-WEB	Ère ua maça?
FANTINA-TA-WEB	Ara lum qu’aurie pogut saber-se que non ère senon un fanau de mina.
FANTINA-TA-WEB	Es forçadi se tenguien a viatges a trèir pèires des ticolets qu’enròden Tolon, e non ei, donc, estranh qu’auessen a man utisi de trabalh des mines.
FANTINA-TA-WEB	Es fanaus de minaire son de hèr massís e acaben en sòn extrèm inferior per un punta que clauen ena arròca.
FANTINA-TA-WEB	Cuelhec, donc, eth fanau ena man dreta, e tient era respiracion, e caminant en silenci se filèc entara pòrta deth quarto deth costat a on ère er avesque, coma ja sap eth lector.
FANTINA-TA-WEB	Trapèc era pòrta entrebadada.
FANTINA-TA-WEB	Er avesque que non l’auie barrat.
FANTINA-TA-WEB	XI.- Çò que hè.
FANTINA-TA-WEB	Jean Valjean escotèc un moment.
FANTINA-TA-WEB	Non s’entenie cap de bronit.
FANTINA-TA-WEB	Possèc era pòrta.
FANTINA-TA-WEB	Era pòrta cedic en silenci.
FANTINA-TA-WEB	Era dubertura qu’ère ja pro entà deishar-li pas.
FANTINA-TA-WEB	Mès que i auie près dera pòrta ua tauleta que formaue un angle damb era, en tot empedir-li era entrada.
FANTINA-TA-WEB	Jean Valjean se n’encuedèc dera dificultat.
FANTINA-TA-WEB	Se decidic e la possèc per tresau viatge damb mès energia qu’es anteriors.
FANTINA-TA-WEB	Aguest còp, ua relha mau chucada de seu costèc ena escurina un bronit raucós e prolongat.
FANTINA-TA-WEB	Jean Valjean tremolèc.
FANTINA-TA-WEB	Eth bronit d’aguesta relha sonèc enes sues aurelhes coma un resson formidable e vibrant, coma era trompeta deth judici finau.
FANTINA-TA-WEB	En temor fantastic deth prumèr moment lèu s’imaginèc qu’aguesta relha s’animaue e recebie ua vida terribla; que lairaue coma un gosset entà cridar a toti e desvelhar as que dormien.
FANTINA-TA-WEB	S’arturèc, tremolant, aclapat; e queiguec, entà didè’c atau, de naut en baish.
FANTINA-TA-WEB	Entenec bàter es sues artéries enes possi coma dus martèths de harga e li semblèc qu’er alend gessie deth sòn pièch coma eth bronit que ges eth vent d’ua cavèrna.
FANTINA-TA-WEB	Credie impossible qu’er idòl d’aquera relha irritada non auesse estrementit tota era casa, coma era secodida d’un tremor de tèrra.
FANTINA-TA-WEB	Era pòrta, possada per eth, auie dat era votz d’alarma, auie cridat; eth vielh se lheuarie, es dues hemnes cridarien, receberien ajuda e abantes d’un quart d’ora eth pòble estarie en movement e era gendarmaria de pès.
FANTINA-TA-WEB	Per un moment se vedec perdut.
FANTINA-TA-WEB	S’estèc immobil, petrificat coma ua estatua de sau, sense gausar hèr cap movement.
FANTINA-TA-WEB	Se passèren quauques menutes.
FANTINA-TA-WEB	Gausèc entrar en quarto; arren s’auie botjat.
FANTINA-TA-WEB	Escotèc; arren se botjaue.
FANTINA-TA-WEB	Eth bronit dera relha rolhada que non auie desvelhat ad arrés.
FANTINA-TA-WEB	Qu’auie passat eth prumèr perilh; mès Jean Valjean ère espaurit e confús.
FANTINA-TA-WEB	Mès, non hec repè.
FANTINA-TA-WEB	Ne tansevolhe en moment que se vedec perdut arreculèc.
FANTINA-TA-WEB	Solet pensèc en acabar çò de mès lèu possible.
FANTINA-TA-WEB	Hec un pas e se trapèc en quarto der avesque.
FANTINA-TA-WEB	En aguest quarto regnaue ua cauma perfècta.
FANTINA-TA-WEB	Se distinguien aciu e delà formes vagues e confuses que de dia èren papèrs esparjudi sus era taula, libres dubèrts, tòms plaçadi er un sus er aute en un escabèl, un fautulh damb quauques ròbes e un reclinatòri, mès qu’en aquera ora non èren senon cornèrs tenebrosi e espacis blanquinosi.
FANTINA-TA-WEB	Jean Valjean auancèc damb precaucion, evitant estramuncar damb es mòbles.
FANTINA-TA-WEB	Entenie ath hons dera cramba era alendada madeisha e tranquilla der avesque esclipsat.
FANTINA-TA-WEB	Còp sec s’arturèc.
FANTINA-TA-WEB	Era natura barrège a còps es sòns efèctes e es sòns espectacles damb es nòstes accions en tot balhar-les ua sòrta d’armonia ombriua e inteligenta, coma se volesse obligar-mos a reflexionar.
FANTINA-TA-WEB	Hège mieja ora qu’eth cèu ère caperat d’ua opaca broma.
FANTINA-TA-WEB	En moment que Jean Valjean s’arturèc dauant deth lhet, se dauric era broma coma s’auesse estat demorant aqueth instant, e un arrai de lua que trauessèc era nauta hièstra venguec a illuminar de ressabuda era esblancossida tèsta der avesque.
FANTINA-TA-WEB	Que dormie tranquillaments.
FANTINA-TA-WEB	Ère miei vestit, entà evitar era heredor des nets des Aups Baishi, damb un vestit escur de lan que li caperaue es braci enquias canèths.
FANTINA-TA-WEB	Auie eth cap emparat ena coishinèra ena actitud der abandon pròpia deth repaus; e deishaue quèir entà dehòra deth lhet era man, ornada der anèth pastorau; aquera man qu’executaue tan santes òbres, tan bones accions.
FANTINA-TA-WEB	Era sua fesomia ère illuminada damb ua vaga expression de satisfaccion, d’esperança, de beatitud.
FANTINA-TA-WEB	Aguesta expression qu’ère mès qu’un arridolet, qu’ère lèu un resplendor.
FANTINA-TA-WEB	En sòn front ludie era indefinibla claretat d’ua lum amagada.
FANTINA-TA-WEB	Era amna des justi en saunei contemple un cèu misteriós.
FANTINA-TA-WEB	Era fesomia der avesque miralhaue aguest cèu.
FANTINA-TA-WEB	Aguest cèu qu’ère era sua consciéncia.
FANTINA-TA-WEB	En moment qu’er arrai de lua venguec a caperar, entà didè’c atau, aguesta claretat interiora, er avesque adormit campèc coma enrodat d’un clar resplendor, mès quedèc, ça que la, velat per ua semilum inefabla.
FANTINA-TA-WEB	Aquera lua, aquera natura adormida, aqueth jardin sense mormolhs, aquera casa tan silenciosa, era ora, eth moment, eth silenci, dauen sabi pas se qué de solemne ath venerable repaus der avesque, e entornejauen damb ua espècia d’aureòla majestuosa e serena es sòn blanqui peus, es sòns uelhs clucadi, eth sòn ròstre qu’exprimie era esperança e era confiança, eth sòn cap d’ancian e eth sòn saunei de mainatge.
FANTINA-TA-WEB	Que i auie lèu divinitat en aqueth òme tant august, sense sabè’c.
FANTINA-TA-WEB	Jean Valjean qu’ère ena ombra damb era sua barra de hèr ena man, de pè, quiet, aclapat dauant d’aqueth ancian resplendent.
FANTINA-TA-WEB	Jamès auie vist ua causa semblabla.
FANTINA-TA-WEB	Aquera confiança l’espaurie.
FANTINA-TA-WEB	Eth mon morau que non pòt presentar un espectacle mès gran: ua consciéncia trebolada e inquieta, pròcha a cométer ua mala accion, contemplant eth saunei d’un just.
FANTINA-TA-WEB	Arrés aurie pogut díder çò que passaue en aqueth moment peth criminau, ne tansevolhe eth madeish se’n sabie.
FANTINA-TA-WEB	Entà sajar d’exprimí’c mos cau combinar mentauments çò de mès violent damb çò de mès leugèr.
FANTINA-TA-WEB	Ena sua fesomia non se podie distinguir arren damb certitud; semblaue exprimir un estonament esquiu.
FANTINA-TA-WEB	Contemplaue aqueth quadre, mès qué pensaue?
FANTINA-TA-WEB	Impossible d’endonvià’c.
FANTINA-TA-WEB	Qu’ère evident qu’ère esmoigut e desconcertat.
FANTINA-TA-WEB	Mès, de quina natura ère aguesta emocion?
FANTINA-TA-WEB	Non deishaue de uelh ar ancian, e era soleta causa que deishaue veir claraments era sua fesomia qu’ère ua extranha indecision.
FANTINA-TA-WEB	Semblaue dobtar entre dus abismes, eth dera perdicion e eth dera sauvacion, entre herir aqueth crani e punar aquera man.
FANTINA-TA-WEB	Ath cap de quauqui instants lheuèc eth braç quèr entath sòn front e se treiguec era casqueta, dempús deishèc anar eth braç, tot doç, e entornèc ara sua meditacion, damb era casqueta ena man quèrra, era barra ena dreta e es peus quilhadi sus eth sòn tenebrós front.
FANTINA-TA-WEB	Eth reflèx dera lua hège visible confusaments, ath dessús dera humeneja, eth crucific, que semblaue daurir es sòns braci a ambdús, en tot benedir a un e perdonar ar aute.
FANTINA-TA-WEB	Còp sec, Jean Valjean se botèc era casqueta, passèc ara prèssa ath long deth lhet sense guardar ar avesque, en tot filar-se de cap ara limanda qu’auie en cabeç; lheuèc era barra de hèr coma entà forçar era sarralha, mès que i auie botada era clau; la dauric e çò de prumèr que trapèc siguec eth petit tistèr damb er argent; lo cuelhec, trauessèc era estança a longues calhamardades, sense cap de precaucion e sense tier compde ja deth bronit, trauessèc era pòrta, entrèc en oratòri, cuelhec eth sòn pau, dauric era hièstra, sautèc, sauvèc er argent en sòn morralet, lancèc eth petit tistèr, trauessèc eth jardin, sautèc era paret coma un tigre e despareishec.
FANTINA-TA-WEB	XII.- Er avesque trabalhe.
FANTINA-TA-WEB	Londemant, a punta de dia, monsenhor Bienvenú se passejaue peth jardin.
FANTINA-TA-WEB	Era senhora Magloire gessec a tot córrer ath sòn encontre tota espaurida.
FANTINA-TA-WEB	Òc, responec er avesque.
FANTINA-TA-WEB	Laudat sigue Diu!, responec era.
FANTINA-TA-WEB	Que non sabia a on ère.
FANTINA-TA-WEB	Aciu que i é. Òc, didec era, mès uet.
FANTINA-TA-WEB	A on ei er argent?
FANTINA-TA-WEB	A!, didec er avesque.
FANTINA-TA-WEB	Ei er argent çò que cercatz?
FANTINA-TA-WEB	Sabi pas.
FANTINA-TA-WEB	Mon Diu!
FANTINA-TA-WEB	Que l’an panat!
FANTINA-TA-WEB	Er òme d’anèt l’a panat.
FANTINA-TA-WEB	E, en un virament de uelhs, damb tota era sua vivacitat, era senhora Magloire correc entar oratòri, entrèc ena cramba e tornèc ath cant der avesque.
FANTINA-TA-WEB	Aguest auie baishat e campaue alendant ua planta de coclearia de Guillons qu’auie esbauçat eth tistèr en èster lançat.
FANTINA-TA-WEB	Un sorriscle dera senhora Magloire lo hec a lheuar.
FANTINA-TA-WEB	Monsenhor, er òme s’a escapat!
FANTINA-TA-WEB	A panat er argent!
FANTINA-TA-WEB	En hèr aguesta exclamacion, es sues guardades se tachèren en un angle deth jardin, qu’en eth se vedien es tralhes dera escalada.
FANTINA-TA-WEB	Eth petit tet dera paret qu’ère trincat.
FANTINA-TA-WEB	Guardatz!, se n’a anat per aquiu: A sautat en carrèr Cochefilet.
FANTINA-TA-WEB	E ère nòste, aguest argent?
FANTINA-TA-WEB	Era senhora Magloire se demorèc estonada.
FANTINA-TA-WEB	Pertanhie as praubi.
FANTINA-TA-WEB	Qui ei aguest òme?
FANTINA-TA-WEB	Un praube, plan que òc.
FANTINA-TA-WEB	Ai, Jesús!
FANTINA-TA-WEB	Que non ac digui per jo, ne pera senhoreta, pr’amor que mos ei parièr, qu’ac digui per sa illustrissima.
FANTINA-TA-WEB	Damb qué minjarà, ara, monsenhor?
FANTINA-TA-WEB	Qu’ei que non i a cubèrts d’estanh?
FANTINA-TA-WEB	Er estanh que putz.
FANTINA-TA-WEB	Alavetz de hèr.
FANTINA-TA-WEB	Er avesque la guardèc coma estonat.
FANTINA-TA-WEB	Era senhora Magloire hec un gèst expressiu:
FANTINA-TA-WEB	Ath cap d’ua estona esdejoaue ena madeisha taula que s’auie seigut Jean Valjean delànet.
FANTINA-TA-WEB	Tant qu’esdejoaue, monsenhor Bienvenú hège notar alègraments ara sua fraia, que non badaue boca, e ara senhora Magloire, que mormolhaue sordaments, que non auie besonh de culhèra ne de forquilha encara que siguessen de husta, entà chaupar un tròç de pan en ua tassa de lèit.
FANTINA-TA-WEB	Eth hèr qu’a mau gust.
FANTINA-TA-WEB	Plan, donc, didec er avesque, cubèrts de husta.
FANTINA-TA-WEB	Tanben ei ua bona idia, didie era senhora Magloire enes sòns va-e- veni, recéber un òme atau, e balhar-li eth lhet ath vòste costat!
FANTINA-TA-WEB	Encara podem balhar gràcies pr’amor que non a hèt arren mès que panar!
FANTINA-TA-WEB	A, mon Diu!
FANTINA-TA-WEB	Tremòli quan me’n brembi.
FANTINA-TA-WEB	Tà dauant, didec er avesque.
FANTINA-TA-WEB	Se dauric era pòrta.
FANTINA-TA-WEB	Un grop estranh e violent campèc en lumedan.
FANTINA-TA-WEB	Tres òmes n’amiauen a un aute agarrat deth còch.
FANTINA-TA-WEB	Es tres òmes qu’èren tres gendarmes.
FANTINA-TA-WEB	Eth quatau qu’ère Jean Valjean.
FANTINA-TA-WEB	Un caporau de gendarmes que semblaue dirigir eth grop ère tanben près dera pòrta.
FANTINA-TA-WEB	Ara seguida, entrèc e se dirigic entar avesque en tot hèr era salutacion militara.
FANTINA-TA-WEB	Monsenhor…, didec.
FANTINA-TA-WEB	Monsenhor!, gasulhèc.
FANTINA-TA-WEB	Que non ei eth prèire!…
FANTINA-TA-WEB	Silenci, didec un gendarme.
FANTINA-TA-WEB	Qu’ei sa illustrissima er avesque.
FANTINA-TA-WEB	A!, qu’ètz aciu!, didec en tot guardar a Jean Valjean.
FANTINA-TA-WEB	M’alègri de veder-vos.
FANTINA-TA-WEB	Vos auia balhat tanben es candelèrs, que son d’argent, e vos pòden valer, plan ben, dus cents francs.
FANTINA-TA-WEB	Per qué non vo’les auetz hèt a vier damb es cubèrts?
FANTINA-TA-WEB	Monsenhor, didec eth caporau des gendarmes, ei vertat çò que didie aguest òme?
FANTINA-TA-WEB	Que l’auem trapat coma s’anèsse hugent, e l’auem detengut enquia veir.
FANTINA-TA-WEB	Qu’auie aguesti cubèrts…
FANTINA-TA-WEB	E vos a dit, interrompec arrint er avesque, que les ac auie autrejat un bon òme, un prèire ancian, qu’auie passat era net ena sua casa?
FANTINA-TA-WEB	Ja ac veigui.
FANTINA-TA-WEB	E l’auetz amiat aciu.
FANTINA-TA-WEB	Que non se passe arren.
FANTINA-TA-WEB	Sivans aquerò, didec eth gendarme, lo podem deishar liure?
FANTINA-TA-WEB	Plan que òc, didec er avesque.
FANTINA-TA-WEB	Es gendarmes deishèren anar a Jean Valjean, que hec repè.
FANTINA-TA-WEB	Plan, te deisham, non ac entenes?, li didec un gendarme.
FANTINA-TA-WEB	Hètz-les-vos a vier.
FANTINA-TA-WEB	E anèc entara humeneja, cuelhec es dus candelèrs d’argent e les autregèc a Jean Valjean.
FANTINA-TA-WEB	Es dues hemnes lo guardauen sense badar boca, sense hèr ne un solet gèst, sense dirigir ua guardada que podesse distrèir ar avesque.
FANTINA-TA-WEB	Ara, didec er avesque, anatz-vo’n en patz.
FANTINA-TA-WEB	E a prepaus, quan tornetz, amic mèn, que non cau que passetz peth jardin, Que podetz entrar e gésser tostemp pera pòrta deth carrèr.
FANTINA-TA-WEB	Qu’ei barrada solet damb picapòrt net e dia.
FANTINA-TA-WEB	Senhors, podetz partir.
FANTINA-TA-WEB	Dempús, en tot virar-se de cap as gendarmes, les didec:
FANTINA-TA-WEB	Es gendarmes gesseren.
FANTINA-TA-WEB	Jean Valjean se demorèc coma un òme a mand de cuélher ua malagana.
FANTINA-TA-WEB	Er avesque s’apressèc ada eth e li didec en votz baisha:
FANTINA-TA-WEB	Jean Valjean, que non rebrembaue auer prometut arren, quedèc estonat.
FANTINA-TA-WEB	Er avesque auie remercat aguestes paraules en prononciar-les, e seguic damb solemnitat:
FANTINA-TA-WEB	Jean Valjean, frair mèn, vos que non apertietz ath mau senon ath ben.
FANTINA-TA-WEB	Jo crompi era vòsta amna; jo la desliuri des neres idies e der esperit de perdicion, e la consagri a Diu.
FANTINA-TA-WEB	XIII.- Gervasiet.
FANTINA-TA-WEB	Jean Valjean gessec deth pòble coma hòl.
FANTINA-TA-WEB	Caminèc precipitadaments peth camp, cuelhent es camins e caminòus que li venguien ath dauant, sense encuedar-se’n de qué en cada moment des.hège eth camin qu’auie hèt.
FANTINA-TA-WEB	Atau siguec errant pendent tot eth maitin, sense minjar e sense auer hame.
FANTINA-TA-WEB	Ua multitud de sensacions naues l’aclapauen.
FANTINA-TA-WEB	Se sentie emmaliciat e non sabie contra qui.
FANTINA-TA-WEB	Non podie distinguir s’ère esmoigut o umiliat.
FANTINA-TA-WEB	Sentie per moments ua estrementida estranha e la combatie en tot opausar-li er endorziment des sòns vint darrèrs ans.
FANTINA-TA-WEB	Aguesta situacion lo fatigaue.
FANTINA-TA-WEB	Vedie damb inquietud que s’aflaquie ath sòn interior era orribla cauma que l’auie hèt aquerir era injusticia deth sòn malastre.
FANTINA-TA-WEB	E se preguntaue damb qué l’escambiarie.
FANTINA-TA-WEB	En bèth moment aurie preferit estar-se presoèr damb es gendarmes, e que tot s’auesse passat de ua auta manèra, solide qu’alavetz non aurie tanta intranquillitat.
FANTINA-TA-WEB	Encara qu’era sason ère auançada, que i auie encara enes arrames quauques flors tardiues qu’era sua flaira, que percebie en camin, li hège vier ena memòria rebrembres dera mainadesa.
FANTINA-TA-WEB	Aguesti rebrembes que l’èren insuportables, autant de temps hège que non l’auien impressionat!
FANTINA-TA-WEB	Tot eth dia l’acacèren revolums de pensaments que non podie exprimir.
FANTINA-TA-WEB	Quan ja eth solei anaue a desaparéisher en orizon e alongaue en solèr enquia e tot era ombra dera mès petita peireta, Jean Valjean se seiguec darrèr d’un matarràs en ua grana planhèra roienca, totafèt desèrta.
FANTINA-TA-WEB	En orizon solet s’aubirauen es Aups; ne tansevolhe eth campanau de bèth bordalat pròche.
FANTINA-TA-WEB	Jean Valjean que serie a ues tres lègues de D…
FANTINA-TA-WEB	Un caminòu que talhaue era planhèra passaue a quauqui passi deth matarràs.
FANTINA-TA-WEB	Ath miei dera sua meditacion, que non aurie contribusit pòc a hèr mès temerosi es sòns liròts entà toti es que l’auessen trapat, entenec un alègre bronit.
FANTINA-TA-WEB	Virèc eth cap e vedec vier peth caminòu a un mainatge savoiard, d’uns dètz ans, que venguie cantant, damb era sua cabreta ath costat e un calaish, damb un monard, ena esquia.
FANTINA-TA-WEB	Eth gojat interrompie de quan en quan eth sòn cant entà jogar damb quauques monedes qu’amiae ena man, e que serie probablaments tot eth sòn capitau.
FANTINA-TA-WEB	Entre aguestes monedes n’auie ua d’argent de dus francs, ei a díder, quaranta sòus.
FANTINA-TA-WEB	Eth gojat s’arturèc près der arbilhon sense veir a Jean Valjean, e lancèc entà naut es monedes, qu’enquia alavetz auie cuelhut damb pro adretia en revèrs dera man.
FANTINA-TA-WEB	Jean Valjean li botèc eth pè ath dessús.
FANTINA-TA-WEB	Mès eth mainatge auie seguit era moneda damb era vista e ac auie vist.
FANTINA-TA-WEB	Que non s’arturèc; venguec dret entar òme.
FANTINA-TA-WEB	Eth lòc qu’ère complètaments solitari.
FANTINA-TA-WEB	Non i auie ua amna en tot çò que podie abastar era vista; ne ena planhèra, ne en camin.
FANTINA-TA-WEB	Solet se sentien es fèbles fiulets d’ua volada d’audèths que trauessaue eth cèu a grana nautada.
FANTINA-TA-WEB	Eth gojat daue era esquia tath solei, qu’illuminaue es sòns peus e tintaue damb ua claretat sagnosa era sauvatja fesomia de Jean Valjean.
FANTINA-TA-WEB	Senhor, didec eth savoiard damb aguesta confiança des mainatges, qu’ei un pilho-malho d’ignorància e d’innocencia.
FANTINA-TA-WEB	Era mia moneda, se vos platz!
FANTINA-TA-WEB	Com te crides?, preguntèc Jean Valjean.
FANTINA-TA-WEB	Gervasiet, senhor.
FANTINA-TA-WEB	Donques, ve-te’n damb Diu, li didec Jean Valjean Senhor, balhatz-me era mia moneda, tornèc a díder eth mainatge.
FANTINA-TA-WEB	Jean Valjean joquèc eth cap e non responec.
FANTINA-TA-WEB	Eth gojat tornèc a díder:
FANTINA-TA-WEB	Era vista de Jean Valjean seguic tachada en solèr.
FANTINA-TA-WEB	Era mia moneda, senhor!
FANTINA-TA-WEB	Era mia moneda!, sorrisclèc ja eth mainatge.
FANTINA-TA-WEB	Eth mèn sòs!
FANTINA-TA-WEB	Semblaue que Jean Valjean non entenie arren.
FANTINA-TA-WEB	Eth gojat lo cuelhec deth cochèr dera blòda e lo secodic, en tot hèr esfòrci, ath còp, entà desseparar era ruda sabata clauetejada que curbie eth sòn tresaur.
FANTINA-TA-WEB	Que voi era mia moneda!, era moneda de quaranta sòus!
FANTINA-TA-WEB	Eth mainatge ploraue.
FANTINA-TA-WEB	Jean Valjean lheuèc eth cap, mès seguic seigut.
FANTINA-TA-WEB	Es sòns uelhs qu’èren trebles.
FANTINA-TA-WEB	Guardèc ath mainatge coma estonat, e dempús se hec a vier era man en pau idolant damb ua terribla votz:
FANTINA-TA-WEB	Qui i é aciu?
FANTINA-TA-WEB	Jo, senhor, responec eth gojat.
FANTINA-TA-WEB	Jo, Gervasiet.
FANTINA-TA-WEB	Voletz quilhar eth pè?
FANTINA-TA-WEB	Mès, vatz a trèir eth pè?
FANTINA-TA-WEB	Tè, lheuatz eth pè!
FANTINA-TA-WEB	Eth gojat lo guardèc espaurit; tremolèc de cap a pès, e dempús de quauqui moments d’estupor, se calèc a córrer damb totes es sues fòrces sense virar eth cap, ne balhar un crit.
FANTINA-TA-WEB	Valjean, ath miei dera sua meditacion, l’entenec somicar.
FANTINA-TA-WEB	Quauqui instants dempús eth mainatge auie despareishut.
FANTINA-TA-WEB	Eth solei s’auie cogat.
FANTINA-TA-WEB	Era ombra creishie ar entorn de Jean Valjean.
FANTINA-TA-WEB	S’auie demorat de pès e non auie cambiat de postura dès que se n’auie anat eth mainatge.
FANTINA-TA-WEB	Era respiracion quilhaue eth sòn pièch a intervaus longui e desparièrs.
FANTINA-TA-WEB	Era sua guardada, tachada dètz o dotze passi entà dauant, semblaue examinar damb prigonda atencion un tròç de rajòla blua que i auie entre era èrba.
FANTINA-TA-WEB	De pic, s’estrementic, sentie ja eth hered dera net.
FANTINA-TA-WEB	En hèr aguest movement vedec era moneda de quaranta sòus qu’eth sòn pè auie sepultat ena tèrra, e que ludie entre quauques pèires.
FANTINA-TA-WEB	Era sua vision li hec er efècte d’ua commocion galvanica.
FANTINA-TA-WEB	Qué ei aquerò?, gasulhèc entre dents.
FANTINA-TA-WEB	Arreculèc tres passi e s’arturèc sense poder separar era vista d’aqueth punt qu’auie caushigat hège un moment, coma s’aquera causa que ludie ena escurina auesse auut un uelh dubèrt e fix en eth.
FANTINA-TA-WEB	Dempús de quauques menutes se lancèc convulsiuaments entara moneda d’argent, la cuelhec e en tot incorporar-se campèc ena luenhor pera planhèra, en tot dirigir es sòns uelhs entà tot er orizon, afogat, coma ua fèra espaurida que cèrque un asil.
FANTINA-TA-WEB	Que non vedec arren.
FANTINA-TA-WEB	Gervasiet!
FANTINA-TA-WEB	Gervasiet!
FANTINA-TA-WEB	Alendèc e partic ara prèssa entà ua direccion, entath lòc per a on auie despareishut eth mainatge.
FANTINA-TA-WEB	Dempús d’auer caminat uns trenta passi se posèc e guardèc.
FANTINA-TA-WEB	Mès que tanpòc vedec arren.
FANTINA-TA-WEB	Alavetz sorrisclèc damb totes es sues fòrces:
FANTINA-TA-WEB	Carèc e demorèc.
FANTINA-TA-WEB	Arren responec.
FANTINA-TA-WEB	Eth camp qu’ère desèrt e trist; Jean Valjean se vedie enrodat solet der espaci.
FANTINA-TA-WEB	Ath sòn entorn non i auie senon ua ombra qu’en era se perdie era sua guardada, un silenci qu’en eth se perdie era sua votz.
FANTINA-TA-WEB	Bohaue un vent glaciau que daue as objèctes ua sòrta de vida lugubra.
FANTINA-TA-WEB	Es arbilhons secodien es sues arrames descarnades damb incredible furia.
FANTINA-TA-WEB	Semblaue que menaçauen e acaçauen a quauqu’un.
FANTINA-TA-WEB	Gervasiet!
FANTINA-TA-WEB	Gervasiet!
FANTINA-TA-WEB	Mès que ja deiue estar fòrça luenh.
FANTINA-TA-WEB	Jean Valjean trapèc a un prèire que anaue a shivau.
FANTINA-TA-WEB	Senhor prèire, auetz vist passar a un gojat?
FANTINA-TA-WEB	Non, didec eth prèire.
FANTINA-TA-WEB	Un que se cride Gervasiet!
FANTINA-TA-WEB	Que non è vist ad arrés.
FANTINA-TA-WEB	Senhor prèire, cuelhetz, entàs praubi.
FANTINA-TA-WEB	Senhor prèire, qu’ei un gojat d’uns dètz ans damb un monard e ua cabreta.
FANTINA-TA-WEB	Anaue caminant.
FANTINA-TA-WEB	Qu’ei un d’aguesti savoiards, ja sabetz…
FANTINA-TA-WEB	Que non l’è vist.
FANTINA-TA-WEB	Gervasiet!
FANTINA-TA-WEB	Non i a quauque bordalat per aquiu?
FANTINA-TA-WEB	M’ac poiríetz díder?
FANTINA-TA-WEB	Entàs praubi, li didec.
FANTINA-TA-WEB	Eth caperan esperonèc ath shivau e hugec espaurit.
FANTINA-TA-WEB	Jean Valjean se calèc a córrer ena direccion qu’auie cuelhut prumèr.
FANTINA-TA-WEB	Seguic, ar edart, un camin guardant, cridant e sorrisclant; mès que non trapèc ad arrés.
FANTINA-TA-WEB	Dus o tres còps correc entà quauqui objèctes que li semblauen ua persona estirada o arraulida: qu’èren matarrassi o arròques ad arràs de tèrra.
FANTINA-TA-WEB	A tot darrèr, s’arturèc en un lòc qu’auie tres corsères.
FANTINA-TA-WEB	Era lua qu’auie gessut.
FANTINA-TA-WEB	Passegèc era sua guardada ena luenhor e cridèc per darrèr viatge: Gervasiet!
FANTINA-TA-WEB	Gervasiet!
FANTINA-TA-WEB	Gervasiet!.
FANTINA-TA-WEB	Es sues votzes s’amortèren ena broma sense desvelhar ne tansevolhe un resson.
FANTINA-TA-WEB	Gasulhèc encara un aute còp: “Gervasiet!”, mès ja damb ua votz fèbla e lèu inarticulada.
FANTINA-TA-WEB	Aqueth que siguec eth sòn darrèr esfòrç; es sues cames se dobleguèren còp sec, coma s’un poder invisible lo sarrèsse damb tot eth sòn pes dera mala consciéncia.
FANTINA-TA-WEB	Queiguec aflaquit sus ua arròca damb es mans en cap e era cara entre es jolhs, e exclamèc:
FANTINA-TA-WEB	Que sò un miserable!
FANTINA-TA-WEB	Eth sòn còr s’estarnèc e petèc en somics.
FANTINA-TA-WEB	Quan Jean Valjean gessec de casa der avesque qu’ère, entà didè’c atau, dehòra de çò qu’auie estat eth sòn pensament enquia alavetz.
FANTINA-TA-WEB	Que non podie explicar-se çò que se passaue en eth.
FANTINA-TA-WEB	Volie resistir era accion angelenca, es doces paraules der ancian: “M’auetz prometut èster un òme aunorat.
FANTINA-TA-WEB	Jo crompi era vòsta amna.
FANTINA-TA-WEB	Jo la desliuri der esperit de perversitat e la consagri a Diu”.
FANTINA-TA-WEB	Coneishie claraments qu’eth perdon d’aqueth prèire ère er atac mès formidable que podie recéber, qu’eth sòn endorziment serie infinit se podesse resistir aquera cleméncia; mès que se cedie, li calerie renonciar ad aqueth òdi cotra es actes des auti òmes qu’auie alimentat ena sua amna pendent tanti ans, aqueth òdi que i trapaue un plaser; qu’en aguesta escadença non auie senon véncer o èster vençut, e qu’auie començat ua luta colossau e definitiua entre era sua mauvestat e era bontat der ancian prèire.
FANTINA-TA-WEB	Dauant d’aguestes meditacions, qu’èren ja un començament de lum, caminaue coma un òme capvirat.
FANTINA-TA-WEB	Mès, mentre caminaue atau damb es uelhs perdudi, auie ua percepcion clara de çò que poirie resultar dera aventura de D…?
FANTINA-TA-WEB	Entenie toti es bronits confusi e misteriosi que conselhen e shòrden ar esperit en cèrti moments dera vida?
FANTINA-TA-WEB	Ua votz li didie ena aurelha que venguie de trauessar era ora solemna deth sòn destin; que ja non auie tèrme mejan entada eth; que se d’alavetz ençà non ère eth mielhor des òmes, serie eth pejor; qu’ère de besonh, entà didè’c atau, lheuar-se a màger nautada qu’er avesque o baishar mès entà baish qu’eth forçat; que se volie èster brave, li calie èster un àngel; se volie èster dolent, li calie èster un monstre.
FANTINA-TA-WEB	E aciu mos cau hèr de nauèth es preguntes que ja mos auem hèt un aute còp.
FANTINA-TA-WEB	Auie ena sua intelligéncia quauqua ombra confusa de çò que passaue per era?
FANTINA-TA-WEB	Plan que òc, eth malastre, sivans ja auem dit, eduque era intelligéncia, mès qu’ei plan dobtós que Jean Valjean siguesse en estat de compréner tot çò que didem.
FANTINA-TA-WEB	Se se l’acodien aguestes idies, les campaue mèsalèu que les percebie, e solet li servien entà costar-li ua confusion inexplicabla, lèu dolorosa.
FANTINA-TA-WEB	En gésser d’aquera casa nera e infòrme que se cride preson, er avesque l’auie costat un dolor ena sua amna, madeish que d’ua viua claretat se herís es uelhs des que vien de gésser des tenebres.
FANTINA-TA-WEB	Era vida futura, era vida possibla se li presentaue dès alavetz pura, esplendida, e l’aumplie d’ansietat.
FANTINA-TA-WEB	Reauments non sabie se qué ère d’eth madeish.
FANTINA-TA-WEB	Eth forçat qu’auie estat enludernat e cegat pera vertut, coma un ihon qu’auesse vist gésser, còp sec, eth solei.
FANTINA-TA-WEB	Çò de cèrt, çò que Jean Valjean vedie sense cap de dobte, ère que ja non ère eth madeish òme; que tot auie cambiat en eth e que non auie estat ena sua man evitar qu’er avesque li parlèsse e l’esmoiguesse.
FANTINA-TA-WEB	En aguesta situacion d’esperit auie trapat a Gervasiet e l’auie panat quaranta sòus.
FANTINA-TA-WEB	Per qué?
FANTINA-TA-WEB	Solide non ac aurie pogut explicar.
FANTINA-TA-WEB	Ère aquera accion un darrèr efècte, un suprèm esfòrç des males idies que s’auie hèt a seguir deth forçat; ua rèsta d’impuls, un resultat de çò que se cride en mecanica fòrça aquerida?
FANTINA-TA-WEB	Qu’ère aquerò; mès qu’ère tanben quauquarren mens.
FANTINA-TA-WEB	Qu’ac podem díder claraments, non ère eth, eth qu’auie panat; que non ère er òme, ère era bèstia que per costum e per instint auie botat estupidaments eth pè sus aquera moneda, tant qu’era intelligéncia lutaue ath miei de tantes mortificacions naues e desconeishudes.
FANTINA-TA-WEB	Quan era intelligéncia se desvelhèc e vedec aguesta accion deth brigand, Jean Valjean hec repè damb angonia e dèc un crit d’espant.
FANTINA-TA-WEB	En panar era moneda ath mainatge s’auie verificat en eth un estranh fenomèn que semblaue impossible ena sua situacion, donques qu’auie hèt ua causa que de hège temps non n’ère capable.
FANTINA-TA-WEB	Siguesse coma siguesse, aguesta darrèra mala accion costèc en eth un efècte decisiu: trauessèc bruscaments eth caòs qu’amiaue ena sua intelligéncia e l’esbugassèc; separèc entà un costat es bromes ombriues e entar aute era lum, e obrèc ena sua amna en estat que se trapaue, tau qu’òbren quauqui reactius quimics sus ua barreja, precipitant un element e clarificant-ne un aute.
FANTINA-TA-WEB	Prumèr de tot, abans d’examinar-se e de reflexionar, aclapat coma eth que cèrque era sua salvacion, sagèc de cercar ath mainatge entà entornar-li es sòns sòs e quan se’n sabec qu’aquerò ère inutil e impossible, s’arturèc desesperat.
FANTINA-TA-WEB	En moment que sorrisclaue: “Sò un miserable”!, venguie de coneisher-se tau quau ère.
FANTINA-TA-WEB	Qu’ère en aqueth instant coma desseparat d’eth madeish; s’imaginaue qu’eth non ère senon un hantauma e qu’auie ath sòn dauant ath hastigós forçat Jean Valjean, en carn e uas, damb eth sòn pau ena man, era sua blòda, eth sòn morralet plen d’objèctes panadi ena esquia, era sua fesomia decidida e carada, era sua imaginacion plia de projèctes abominables.
FANTINA-TA-WEB	Er excès deth malastre, sivans auem hèt notar ja, que l’auien hèt visionaire de bèra manèra.
FANTINA-TA-WEB	Aquerò siguec, donc, ua vision.
FANTINA-TA-WEB	Vedec reauments a Jean Valjean damb era sua sinistra fesomia ath sòn dauant.
FANTINA-TA-WEB	Siguec lèu a mand de preguntar-se se qui ère aqueth òme e l’auec pòur.
FANTINA-TA-WEB	Eth sòn cervèth ère en un d’aqueri moments violents, e totun orriblaments tranquils, qu’era meditacion ei tan prigonda qu’absorbís era realitat; moments que non se ven es objèctes que son ath dauant, e se ven dehòra d’eth madeish es imatges qu’existissen en esperit.
FANTINA-TA-WEB	Se contemplèc, donc, entà didè’c atau, cara a cara, e ath madeish temps, a trauèrs d’aquera allucinacion vedec, coma en ua prigondor misteriosa, ua sòrta de lum que cuelhec ara prumeria coma un fanau.
FANTINA-TA-WEB	En tot examinar damb mès atencion aguesta lum alugada ena sua consciéncia, vedec qu’auie era forma umana e qu’ère er avesque.
FANTINA-TA-WEB	Era sua consciéncia comparèc successiuaments ad aguesti dus òmes plaçadi dauant d’era: er avesque e Jean Valjean.
FANTINA-TA-WEB	Qu’auie estat de besonh, arren mens, eth prumèr, entà véncer ath dusau.
FANTINA-TA-WEB	Per un d’aguesti efèctes singulars, pròpis d’aguesta classa d’extasis, a mida qu’era illusion s’alongaue, er avesque creishie e ludie enes sòns uelhs, e Jean Valjean s’amendrie e despareishie.
FANTINA-TA-WEB	Ath cap de quauqui instants solet quedèc d’eth ua ombra.
FANTINA-TA-WEB	Dempús despareishec deth tot.
FANTINA-TA-WEB	Solet restèc er avesque.
FANTINA-TA-WEB	Jean Valjean plorèc ua bona estona.
FANTINA-TA-WEB	Plorèc damb totes es lèrmes des sòns uelhs, plorèc somicant, plorèc damb era feblesa d’ua hemna, damb eth temor d’un mainatge.
FANTINA-TA-WEB	Tant que ploraue s’alugaue de man en man ua lum en sòn cervèth, ua lum extraordinària, ua lum meravilhosa e terribla ath còp.
FANTINA-TA-WEB	Era sua vida passada, era sua prumèra fauta, era sua longa expiacion, eth sòn abestiment exterior, en sòn endorziment interior, era sua libertat vantada damb tanti plans de resvenja, es scènes dera casa der avesque, era darrèra accion qu’auie cometut, aqueth panatòri de quaranta sòus a un mainatge, crim autant mès colpable, autant mès monstruós pr’amor qu’arribèc dempús deth perdon der avesque, tot aquerò se li presentèc claraments, mès damb ua claretat que non auie coneishut enquia alavetz.
FANTINA-TA-WEB	Examinèc era sua vida e li semblèc orribla, examinèc era sua amna e li semblèc orribla.
FANTINA-TA-WEB	E, ça que la, sus era sua vida e sus era sua amna s’estenie ua leugèra claretat.
FANTINA-TA-WEB	Li semblaue que desnishaue a Satanàs damb era lum deth paradís.
FANTINA-TA-WEB	Guaire s’estèc plorant atau?
FANTINA-TA-WEB	Qué hec dempùs de plorar?
FANTINA-TA-WEB	Entà on anèc?
FANTINA-TA-WEB	Que non mo’n sabem.
FANTINA-TA-WEB	I.- Er an 1817.
FANTINA-TA-WEB	Eth de 1817 qu’ère er an que Loís XVIII, damb un cèrt aplomb reiau, que non ère mancat d’orgulh, cridaue eth vintadusau deth sòn regnat.
FANTINA-TA-WEB	Qu’ère tanben er an qu’auie fama M. Bruguière de Sorsum11.
FANTINA-TA-WEB	Totes es perrucaries, demorant eth povàs e era tornada der audèth reiau, qu’èren pintades de blu e ornades damb flors.
FANTINA-TA-WEB	Qu’ère eth temps innocent qu’eth comde Lynch se seiguie toti es dimenges coma majordòm de fabrica en Sant German des Prats, vestit de par de França, damb eth sòn cordon ròi e eth sòn long nas, e aquera majestat de perfil, caracteristica deth qu’a hèt ua accion brilhanta.
FANTINA-TA-WEB	Era accion brilhanta de M. Lynch que siguec er auer autrejat era ciutat, en èster baile de Burdèu, eth 12 de mars de 1814, massa lèu, ath duc d’Angulema.
FANTINA-TA-WEB	Aguesta accion lo hec par.
FANTINA-TA-WEB	En 1817 era mòda acogaue as mainatges de quate a sies ans en granes casquetes de marroquin, damb aurelhères semblables as mitres des esquimaus.
FANTINA-TA-WEB	Era armada francesa anaue vestida de blanc, ara manèra austriana; es regiments se cridauen legions, e en sòrta de numèro amiauen eth nòm des departaments.
FANTINA-TA-WEB	Napoleon ère en Santa Elena, e coma qu’Anglatèrra li remie era vestimenta verda, se vedie obligat a entornar era sua ròba vielha.
FANTINA-TA-WEB	En 1817 cantaue Pellegrini, dançaue era senhoreta Bigottini, regnaue Potier e Odry non existie encara.
FANTINA-TA-WEB	Madame Saqui succedie a Forioso.
FANTINA-TA-WEB	Encara i auie prusians en França.
FANTINA-TA-WEB	M. Delatot qu’ère un personatge.
FANTINA-TA-WEB	Era legitimitat venguie d’afirmar-se en tot talhar era man e dempús eth cap a Pleignier, a Carbonneau e a Tolleron.
FANTINA-TA-WEB	Eth prince Talleyrand, gran camarlenc, e er abat Loís, nomentat coma ministre d’Isenda, se guardauen e se n’arrien damb era arridalha de dus augurs: ambdús auien celebrat, eth 14 de junhsèga de 1790, era missa dera federacion en camp de Mars; Telleyrand qu’auie oficiat coma avesque, e Loís l’auie ajudat coma diacòn.
FANTINA-TA-WEB	En 1817 ena arberalha deth madeish camp de Mars se vedien gròssi cilindres de husta, expausadi ara ploja, en tot apoiridir-se entre era èrba, pintadi de blu damb rèstes d’agla e d’abelhes qu’auien estat daurades.
FANTINA-TA-WEB	Aguestes rèstes qu’èren es colomnes que dus ans abans auien sostengut eth tron der emperaire en camp de Mai.
FANTINA-TA-WEB	Baron de Sorsum, coneishut pes sues traduccions de Shakespeare.
FANTINA-TA-WEB	Dues o tres d’aguestes colomnes auien despareishut enes fogairons d’aguesti campaments e auien servit entà escauhar es amples mans des kaiserlicks.
FANTINA-TA-WEB	Eth Camp de Mai qu’auie auut d’important que s’auie hestejat en mes de junh e en camp de Mars.
FANTINA-TA-WEB	En aguest an de 1817 qu’èren fòrça populares dues causes: eth Voltaire-Touquet, e era tabaquèra dera Carta.
FANTINA-TA-WEB	Era emocion parisenca mès nauèra qu’ère eth crim de Dautun, qu’auie lançat eth cap de sa frair ena lacuna deth Mercat des Flors.
FANTINA-TA-WEB	Eth ministre de Marina començaue a enquimerar-se per non auer notícies dera malerosa fregata Medusa, qu’auie de caperar de vergonha a Chaumareix, e de glòria a Gericault.
FANTINA-TA-WEB	Eth coronèl Selves hège eth sòn viatge entà Egipte pr’amor de convertir-se en Soliman Bajà.
FANTINA-TA-WEB	Eth palai des Tèrmes, carrèr de Harpe, servie de botiga a un botèr.
FANTINA-TA-WEB	Encara se vedie ena plataforma dera tor octogonau deth palai de Cluny eth calaish de husta que l’auie servit d’observatòri a Messier, astronòm dera marina en temps de Loís XVI.
FANTINA-TA-WEB	Era duquesa de Duras liegie a tres o quate amics en sòn gabinèt amoblat ar estil deth sègle X, e caperat de seda blu celèsta, era Ourika inedita.
FANTINA-TA-WEB	Se delien es N en Louvre.
FANTINA-TA-WEB	Eth pònt d’Austerlitz abdicaue e cuelhie eth nòm de Pont deth Jardin deth Rei, doble enigma qu’amagaue ath còp eth pònt d’Austerlitz e eth Jardin Botanic.
FANTINA-TA-WEB	Loís XVII, cogitós, senhalant damb era ungla en Horaci es eròis que se hèn emperaires e es sabatèrs que se hèn dalfins, auie dus suenhs: Napoleon e Mathurin Brunneau.
FANTINA-TA-WEB	Era Acadèmia Francesa proposaue coma tèma de prèmi era felicitat qu’autrege er estudi.
FANTINA-TA-WEB	M. Bellart qu’ère eloqüent oficiauments.
FANTINA-TA-WEB	Ara sua ombra germiaue eth futur avocat generau de Broe, prometut as sarcasmes de Pau Loís Courier.
FANTINA-TA-WEB	Que i auie un faus Chateaubriand cridat Marchangy demorant que i auesse un faus Marchangy cridat Arlincourt.
FANTINA-TA-WEB	Clara de Alba e Malek-Abel qu’èren es òbres mès notables; e madama Cottin ère considerada coma eth prumèr escrivan dera epòca.
FANTINA-TA-WEB	Er Institut deishaue esfaçar dera sua lista ar academic Napoleon Bonaparte.
FANTINA-TA-WEB	Un reiau decret erigie a Angulema en escòla de Marina, pr’amor qu’en èster eth duc d’Angulema gran almirant, qu’ère evident qu’era ciutat d’Angulema auie per dret totes es qualitats de pòrt de mar, que sense aquerò era monarquia aurie estat en perilh.
FANTINA-TA-WEB	Se tractaue en Conselh de Ministres se s’auien de tolerar es vinhetes que representauen jòcs gimnastics e ornauen es pannèus de Franconi, pr’amor qu’arremassauen as coquins des carrèrs.
FANTINA-TA-WEB	Totes es joenes cantauen Er ermita de Saint-Avelle, letra d’Edmud Geraud.
FANTINA-TA-WEB	Eth Nan Auriò se transformaue en Miralh.
FANTINA-TA-WEB	Eth cafè de Lemblin defenie ar emperaire contra eth cafè de Valois que defenie as Borbons.Venguien de maridar-se eth duc de Berry damb ua princessa de Sicilia; e Loivel li seguie ja es passi.
FANTINA-TA-WEB	Hège un an que s’auie mòrt madama Stael.
FANTINA-TA-WEB	Es gardes de corps fiulauen ara senhoreta Mars.
FANTINA-TA-WEB	Es grani jornaus qu’èren plan petiti.
FANTINA-TA-WEB	Era forma ère redusida, mès era libertat grana.
FANTINA-TA-WEB	Eth Constitucionau ère constitucionau.
FANTINA-TA-WEB	Era Minerva cridaue a Chateaubriand, Chateaubriant.
FANTINA-TA-WEB	Aguesta t hège arrir fòrça ath pòble a cargue deth gran escrivan.
FANTINA-TA-WEB	Enes jornaus venudi escriuien jornalistes prostituidi qu’insultauen as proscrits de 1815; David que non auie talent, ne Arnault engenh, ne Carnot probitat; Soult, non auie guanhat cap batalha e Napoleon reauments non auie gèni.
FANTINA-TA-WEB	Arrés ignòre qu’un despatriat ei plan estranh que recebe es cartes botades ena Pòsta, donques qu’era policia convertís era sua interpretacion en un religiós déuer.
FANTINA-TA-WEB	Plan qu’aquerò non ei nau.
FANTINA-TA-WEB	Descartes pendent eth sòn despatriament se planhie ja, de çò de madeish.
FANTINA-TA-WEB	David escriuec en un jornau belga planhent-se de non recéber es cartes que l’enviauen, çò que semblèc graciós as jornaus reialistes que se’n fotien plan per aquerò deth proscrit.
FANTINA-TA-WEB	Díder: es regicides, o díder: es votants; díder: es enemics, o díder: es aliats; díder: Napoleon, o díder: Buonaparte qu’èren causes que separauen a dus òmes mès qu’un abisme.
FANTINA-TA-WEB	Totes es persones de sen èren d’acòrd que Loís XVIII, cridat “er autor immortau dera Carta”, auie barrat entà tostemp era èra des revolucions.
FANTINA-TA-WEB	En tèrraplen deth Pònt Nau s’escultaue era paraula Redivivo en pedestau que demoraue era estatua d’Enric IV.
FANTINA-TA-WEB	M. Piet daurie en carrèr Therese, numèro 4, eth sòn conciliabul entà assolidar era monarquia.
FANTINA-TA-WEB	Es caps dera dreta didien enes granes crisis: “Ei de besonh escriue a Bacot”.
FANTINA-TA-WEB	Canuel, O’Mahony e Chappedelaine declinauen, non sense eth consentiment deth frair de Loís XVIII, çò que li calie èster dempús “era conspiracion de Bord-de l’eau”.
FANTINA-TA-WEB	Era Esplinga Nera12 conspiraue ath sòn torn.
FANTINA-TA-WEB	Delaverderie s’unie a Trogoff.
FANTINA-TA-WEB	Subergessie Decazes, liberau enquia un cèrt punt.
FANTINA-TA-WEB	Era critica, formant autoritat preferie Lafon a Talma.
FANTINA-TA-WEB	M. de Feletz se signaue A; M. Hoffman signaue Z, e Carles Nodier escriuie Teresa Aubert.
FANTINA-TA-WEB	Que s’auie abolit eth divòrci.
FANTINA-TA-WEB	Es licèus se cridauen collègis; e es collegiaus, damb era flor de lis en còth, se fotien còps per çò deth rei de Roma.
FANTINA-TA-WEB	Era contrapolicia de palai denonciaue a Sa Altesa Reiau, era fraia deth rei, eth retrait, expausat pertot, deth duc d’Orleans, qu’auie mielhor aspècte d’unifòrme de coronèl generau d’ussars, qu’eth duc de Berry d’unifòrme de coronèl generau de dragons, çò que representaue un trebuc.
FANTINA-TA-WEB	Era ciutat de París restauraue ath sòn cargue es dauradi dera copòla des Invalids.
FANTINA-TA-WEB	Es òmes formaus se preguntauen se qué harie, en tau o quau escadença, M. de Trinquelague.
FANTINA-TA-WEB	M. Clausel de Montals se separaue en quauqui punts de M. Clausel de Coussergues.
FANTINA-TA-WEB	M. de Salaberry non ère content.
FANTINA-TA-WEB	Eth comic Picard, qu’ère dera Acadèmia, qu’en era non auie pogut entrar eth comic Molière, hège representar Es dus Filibertos en Odeon, qu’ath sòn frontispici, a maugrat d’auer-se arrincat es letres, se liegie claraments: “TEATRE DERA EMPERAIRITZ”.
FANTINA-TA-WEB	Tot que formaue partit en favor o en contra de Cugnet de Montarlot.
FANTINA-TA-WEB	Fabvrier qu’ère facciós, e Baboux revolucionari.
FANTINA-TA-WEB	Eth librèr Pelicier publicaue ua edicion de Voltaire damb eth titol: Òbres de Voltaire dera Acadèmia francesa, e didie candidaments: “Aquerò qu’atrè as crompaires”.
FANTINA-TA-WEB	Era opinion generau ère que M. Carles Loyson serie eth gèni deth sègle; era enveja començaue a nhacar-lo, signe de glòria, e se l’aplicaue aguest vèrs:
FANTINA-TA-WEB	Encara que Loyson vòle, se ve qu’a pautes.
FANTINA-TA-WEB	Eth cardenau Fesch se remie a dimitir, e administraue era diocèsi de Lyon M. Pins arquebisbe d’Amasia.
FANTINA-TA-WEB	Començaue er ahèr dera val de Dappes en Soïssa e França per ua memòria deth capitan Dufour, generau dempús.
FANTINA-TA-WEB	Saint-Simon, desconeishut, meditaue era sua sublima teoria.
FANTINA-TA-WEB	Que i auie ena Acadèmia de Sciéncies un Fourier celèbre, que ja auie desbrembat era posteritat, e en ua lucana un Fourier escur, que d’eth se’n brembarà er avier.
FANTINA-TA-WEB	Eth nòm de lord Byron començaue a sonar, e ua nòta deth poèma de Millevoye lo daue a conéisher en França en aguesti tèrmes: Un tau lord Baron.
FANTINA-TA-WEB	David de Angers sajaue de dar forma ath marme.
FANTINA-TA-WEB	En Sena humejaue e se botjaue, damb eth bronit d’un gosset que nade, ua causa qu’anaue e venguie jos es hièstres des Tulleries dès eth Pònt Reiau enquiath Pònt de Loís XV; qu’ère un aparelh mecanic que non valie guaire, ua sòrta de jogalha, un sòmi d’un inventor fantastic, ua utopia: un vaishèth de vapor.
FANTINA-TA-WEB	Es parisiens guardauen aguesta inutilitat damb indiferéncia.
FANTINA-TA-WEB	M. de Vaublanc, reformaire der Institut per còp d’estat, reiau orde e còp de horn, autor important de diuèrsi academics, dempús d’auer-les hèt ada eri, eth non podie arténher a èster-ne.
FANTINA-TA-WEB	Eth barri de Sant German e eth pabalhon Marsan desirauen que se nomentèsse prefècte de policia a M. Delaveau, per çò dera sua devocion.
FANTINA-TA-WEB	Dupuytren e Recamier discutien en anfiteatre deth collègi de Medicina e se menaçauen damb eth punh en tot tractar dera divinitat de Crist.
FANTINA-TA-WEB	Cuvier, damb un uelh en Genesis e er aute ena natura, s’esdegaue per agradar ara reaccion ipocrita, en tot botar es fòssils d’acòrd damb es tèxts sagradi, e vantant a Moises amassa damb es mastodonts.
FANTINA-TA-WEB	M. Francés de Neufchateua, digne cultivador dera memòria de Parmentier, hège mil esfòrci entà que pomme de terre se prononcièsse parmentiere, e non ac artenhie.
FANTINA-TA-WEB	Er abate Gregoire, ancian avesque, ancian convencionau e ancian senador, auie passat ena politica reialista ar estat de “infame Gregoire”.
FANTINA-TA-WEB	Aguesta locucion que venguem de tier passar ar estat de ère denonciada coma un neologisme per M. Royer-Collard.
FANTINA-TA-WEB	Encara podie distinguir-se pera sua blancor, en tresau arc deth pònt de Jena, era pèira naua que dus ans abans s’auie caperat era boca dera mina hèta per Blucher entà volar eth pònt.
FANTINA-TA-WEB	Era justícia cridaue ath tribunau a un òme qu’en veir entrar ath comde d’Artois en Nòsta Senhora, auie dit en votz nauta: “Per ma vida, que trapi mens eth temps que vedia a Napoleon e a Talma entrar de bracet en Val-Sauvage.” Paraules sedicioses: sies mesi de preson.
FANTINA-TA-WEB	Es traïdors se presentauen de cara; òmes que s’auien passat ar enemic era vesilha d’ua batalha, non amagauen era recompensa e se vantauen publicaments, a plen dia, damb tot eth cinisme des riqueses e des dignitats: desertors de Ligny e de Quatre-Bras ena ostentacion dera sua infamia, mostrauen era sua adesion monarquica complètaments nuda, desbrembant çò que se ditz enes parets interiores des colomnes pishadores d’Anglatèrra: “Please adjust your dress before leaving”, ei a díder: “cordatz-vos se vos platz abans de gésser”.
FANTINA-TA-WEB	Aquerò ère çò que flotaue confusaments en an 1817, desbrembat ja aué.
FANTINA-TA-WEB	Era istòria que non s’encargue de totes aguestes particularitats, e non pòt, plan, hèr ua auta causa, pr’amor que l’invasirie er infinit.
FANTINA-TA-WEB	Ça que la, aguesti detalhs que se criden menuts, (que non i a hèts petiti ena umanitat, ne huelhes petites ena vegetacion) que son utils.
FANTINA-TA-WEB	Era figura des sègles se compause dera fesomia des ans.
FANTINA-TA-WEB	En aguest an de 1817 quate joeni parisiens representèren “ua bona farsa”.
FANTINA-TA-WEB	II.- Doble quartet.
FANTINA-TA-WEB	Aguesti parisiencs qu’èren un de Tolosa, un aute de Limoges, eth tresau de Cahors e eth quatau de Montauban; mès qu’èren estudiants, e qui ditz estudiants ditz parisiens, donques qu’estudiar en París ei néisher en París.
FANTINA-TA-WEB	Aguesti joeni èren insignificants, toti coneishen eth sòn anament; quate imatges deth prumèr qu’arribe; ne bravi ne dolents, ne sabents ne ignorants, ne gènis ne pècs, arrames d’aguest abriu encantador que se cride vint ans.
FANTINA-TA-WEB	Qu’èren quate Oscars quinsevolhe; donques qu’en aquera epòca encara non se coneishien es Arturs.
FANTINA-TA-WEB	Se gessie d’Ossian; era elegància qu’ère escandinaua e caledoniana; eth gènre anglés pur non auie de prevaler enquia dempús; e eth prumèr des Arturs, Wellington, venguie a penes de guanhar era batalha de Waterloo.
FANTINA-TA-WEB	Aguesti Oscars se cridauen Felix Tholomyés, de Tolosa; Listolier, de Cahors; Fameuil, de Limoges, e Blachevelle, de Montauban.
FANTINA-TA-WEB	Cadun auie, plan que òc, eth sòn amor.
FANTINA-TA-WEB	Blachevelle estimaue a Favorita, cridada atau pr’amor qu’auie estat en Anglatèrra; Listolier adoraue a Dalia, qu’auie cuelhut coma nòm de guèrra un nòm de flor; Fameuil idolatraue a Zefina, abreviacion de Josefina; Tholomyés estimaue a Fantina, cridada era Ròia, per çò des sòns beròis peus, qu’èren coma es arrais deth solei.
FANTINA-TA-WEB	Favorita, Dalia, Zefina e Fantina èren quate embelinaires joenes perhumades e radiantes, un shinhau obrères encara, pr’amor que non auien abandonat deth tot era agulha, distrètes damb es sòns amorets e que sauvauen ena sua fesomia ua rèsta dera serenor deth trabalh e ena sua amna aguesta flor dera aunestetat que suberviu ena hemna ena sua prumèra queiguda.
FANTINA-TA-WEB	Ua des quate se cridaue era joena, pr’amor qu’ère era mendre, e ua auta se cridaue era vielha; era vielha qu’auie vint-e-tres ans.
FANTINA-TA-WEB	E entà non deishar de cornèr arren, dideram qu’es tres prumères èren mès experimentades, mès tranquilles e mès amigues deth rambalh dera vida que Fantina, era Ròia, qu’encara viuie ena sua prumèra illusion.
FANTINA-TA-WEB	Aguestes amnes mau sauvades les escoten; e d’aciu que vien es estramuncades que patissen e es pèires que les lancen.
FANTINA-TA-WEB	Se les oprimís damb er esplendor de tot çò qu’ei immaculat e inaccessible.
FANTINA-TA-WEB	A, s’era senhoreta aristocratica auesse hame!
FANTINA-TA-WEB	Favorita auie coma admiradores a Zefina e a Dalia, per çò d’auer estat en Anglatèrra.
FANTINA-TA-WEB	Qu’auie auut lèu lèu casa pròpia.
FANTINA-TA-WEB	Sa pair ère un vielh professor de matematiques brutau e vantariòu.
FANTINA-TA-WEB	Non ère maridat, e viuie ara que gessie, maugrat era sua edat.
FANTINA-TA-WEB	En èster joen vedec un dia aganchar-se eth vestit d’ua puncèla de servici ena reisheta dera humeneja d’un gabinet, e s’encamardèc d’aguest accident.
FANTINA-TA-WEB	D’eth resultèc Fantina.
FANTINA-TA-WEB	Aguesta trapaue, a viatges, a sa pair, que la saludaue, Un maitin, ua hemna d’edat e aspècte beat entrèc ena sua casa e li didec:
FANTINA-TA-WEB	Non me coneishetz, senhoreta?
FANTINA-TA-WEB	Non.
FANTINA-TA-WEB	Donques que sò era tua mair.
FANTINA-TA-WEB	De seguit dauric un bufet, beuec e mingèc, se hec a vier un matalàs qu’auie e s’installèc aquiu.
FANTINA-TA-WEB	Aguesta mair repotegaira e devòta non parlaue jamès damb Favorita; s’estaue ores sanceres sense badar boca; esdejoaue, dinaue e sopaue coma quate, e baishaue a tier-li ua visita ath portièr, a on passaue ua estona parlant mau dera sua hilha.
FANTINA-TA-WEB	Çò qu’auie atrèt a Dalia entà Listolier, dilhèu tanben entà d’auti, e entara ociositat, qu’ère eth hèt d’auer ungles polides rosades.
FANTINA-TA-WEB	Com podien trabalhar aqueres ungles?
FANTINA-TA-WEB	Era que vò èster vertuosa que non a d’auer pietat des sues mans.
FANTINA-TA-WEB	Per çò de Zefina auie coquistat a Fameuil pera sua manèra graciosa e vantariosa de díder: “Òc, senhor”.
FANTINA-TA-WEB	Es joenes qu’èren camarades; es joenes èren amigues.
FANTINA-TA-WEB	Era filosofia e era sabença son dues causes desparières, e era pròva ei que, deishant de cornèr aguestes particularitats, Favoria, Zefina e Dalia èren filosòfes, e Fantina ère sabenta.
FANTINA-TA-WEB	Sabenta!, se diderà, e Tholomyés?
FANTINA-TA-WEB	Salomon responerie qu’er amor ei part dera sabença.
FANTINA-TA-WEB	Nosati solet dideram qu’er amor de Fantina ère un prumèr amor, un amor unenc, un amor fidèu.
FANTINA-TA-WEB	Fantina ère era soleta des quate que non tutejaue sonque qu’a un òme.
FANTINA-TA-WEB	Fantina ère un d’aguesti èssers que gessen deth hons deth pòble.
FANTINA-TA-WEB	Auie neishut en M… ara vòra deth M…
FANTINA-TA-WEB	Qui èren sa pairs?
FANTINA-TA-WEB	Qui ac sap?
FANTINA-TA-WEB	Arrés auie coneishut a sa pair ne a sa mair.
FANTINA-TA-WEB	Se cridaue Fantina.
FANTINA-TA-WEB	E per qué se cridaue Fantina?
FANTINA-TA-WEB	Arrés sabie cap aute nòm.
FANTINA-TA-WEB	Quan neishec existie encara eth Directòri.
FANTINA-TA-WEB	Que non auie nòm de familha, non auie familha, non auie nòm de batièg, era glèisa que non existie entada era.
FANTINA-TA-WEB	Se cridèc coma volec eth prumèr caminaire que la trapèc damb es pès descauci en carrèr.
FANTINA-TA-WEB	Recebec un nòm, madeish que recebie en sòn front era aigua des bromes es dies de ploja.
FANTINA-TA-WEB	Se la cridèc Fantineta; e arrés sabie arren mès.
FANTINA-TA-WEB	Atau venguec ena vida aguesta creatura umana.
FANTINA-TA-WEB	Tàs dètz ans, Fantina, abandonèc era ciutat e se metec a servir enes casaus des entorns.
FANTINA-TA-WEB	Tàs quinze ans venguec en París entà “cercar fortuna”.
FANTINA-TA-WEB	Fantina ère beròia, e se tenguec pura tot eth temps que podec.
FANTINA-TA-WEB	Qu’ère ua polida ròia damb plan beròis dents, auie coma dòt er aur e es pèrles, mès qu’er aur ère ena sua tèsta e es pèrles ena sua boca.
FANTINA-TA-WEB	E estimèc a Tholomyès.
FANTINA-TA-WEB	Huec de palha entada eth; passion entada era.
FANTINA-TA-WEB	Es carrèrs deth barri latin que frequentauen es estudiants e es modistetes, vederen eth començament d’aguest sòmi.
FANTINA-TA-WEB	Fantina auie hujut hège temps de Tholomyés; mès de sòrta que tostemp lo trapaue enes laberints deth ticolet deth Panteon a on comencen e se desvolopen tantes aventures.
FANTINA-TA-WEB	Que i a ua manèra de húger que semble qu’ei cercar.
FANTINA-TA-WEB	Lèu auec lòc era eglòga.
FANTINA-TA-WEB	Tholomyés.
FANTINA-TA-WEB	Aguest qu’ère eth gèni dera companhia.
FANTINA-TA-WEB	Tholomyès ère er estudiant veteran; ère ric; auie quate mil francs de renda, un escandal d’esplendor ena montanha de Santa Genoveva; Tholomyès qu’ère un vividor de trenta ans, mau suenhat.
FANTINA-TA-WEB	Qu’auie ja arrupes, auie perdut es dents e li començaue ua calvicia, que d’era didie, eth madeish, sense tristor: entrades enes trenta, jolhs enes quaranta.
FANTINA-TA-WEB	Digerie mau e auie un uelh lermós.
FANTINA-TA-WEB	Mès, a mida que perdie era sua joenesa, se rejovenie eth sòn bon umor; remplaçaue es sòns dents damb animades potèles, es sòns peus damb era alegria, era salut damb era ironia, e eth uelh que ploraue qu’ère tostemp arrint.
FANTINA-TA-WEB	Qu’ère anequelit, mès caperat de flors.
FANTINA-TA-WEB	Auie escrit ua pèça que non l’auien admetut en Vaudeville, e compausaue en cada moment vèrsi.
FANTINA-TA-WEB	Ath delà, dobtaue de tot, çò qu’ei ua grana fòrça enes uelhs des aflaquidi.
FANTINA-TA-WEB	Tot e èster, donc, cauvet e ironic, qu’ère eth cap.
FANTINA-TA-WEB	Iron qu’ei ua paraula anglesa que signifique hèr.
FANTINA-TA-WEB	Vierà d’aciu era paraula ironia?
FANTINA-TA-WEB	Lèu harà un an que Fantina, Dalia, Zefina e Favorita mos demanen ua suspresa.
FANTINA-TA-WEB	Les ac auem prometut solemnaments, e mo’la reclamen tostemp, a jo sustot.
FANTINA-TA-WEB	Madeish qu’en Napols es vielhes li diden a San Genaro: Faccia gialluta, fa il miracolo, cara auriolenca, hetz eth miracle!”, nòstes beròies mos diden sense pòsa: “Tholomyés, quan mos haràs a veir era tua suspresa?” Ath còp, es nòsti pairs mos escriuen.
FANTINA-TA-WEB	Mos vedem pressadi per dus costats.
FANTINA-TA-WEB	Me semble qu’ei arribat eth moment.
FANTINA-TA-WEB	Parlem.
FANTINA-TA-WEB	Tholomyés baishèc era votz e gasulhèc misteriosamens quauques paraules tant alègres que des quate boques gessec, a arridalhades, un gran entosiasme, ath còp que Blachevelle exclamaue:
FANTINA-TA-WEB	Qu’ei ua grana idia!
FANTINA-TA-WEB	III.- Quate a quate.
FANTINA-TA-WEB	Qu’ei plan dificil imaginar-se aué çò que hè quaranta ans ère un dinar de camp d’estudiants e modistetes: París que ja non a es madeishi entorns; era vida que poirie cridar-se circumparisenca a cambiat complètaments en miei sègle: aquiu a on ère eth car, ara que i a eth vagon, a on i auie era barca, aué i é eth vaishèth de vapor, e aué se ditz Fecamp coma alavetz se didie Saint-Cloud.
FANTINA-TA-WEB	Eth París de 1862 ei ua ciutat qu’a coma banlègues a tota França.
FANTINA-TA-WEB	Es quate parelhes amièren a tèrme peth menut totes es lhocaries campèstres possibles alavetz.
FANTINA-TA-WEB	Començauen ja es vacances; e ère un clar e arderós dia d’ostiu.
FANTINA-TA-WEB	Era vesilha, Favorita, qu’ère era soleta que sabie escríuer, l’auie escrit a Tholomyés çò que seguís: “Qu’ei plan sanitós gésser de maitiada”.
FANTINA-TA-WEB	E plan per aquerò, se lheuèren toti tàs cinc deth maitin.
FANTINA-TA-WEB	Anèren entà Saint- Cloud en coche; s’arturèren en godilh sec e exclamèren: “Be ne serie de polit s’auesse aigua!” Esdejoèren ena Tete-Noire, a on non se coneishie a Castaing, heren ua partida ara anèra enes arberalhes der estanh gran, pugèren ena lantèrna de Diogenes, joguèren es macarrons ena rotleta deth pònt de Sevres, heren floquets de flors en Punteaux, crompèren fiulets en Neuilly, mingèren pertot coquilhons de poma; plan, donc, que sigueren totafèt erosi.
FANTINA-TA-WEB	Es joènes trimauen e sorrisclauen coma ua agaça escapada.
FANTINA-TA-WEB	Aquerò qu’ère un delèri.
FANTINA-TA-WEB	Edat adorabla!
FANTINA-TA-WEB	Era ala des pica-serps jògue.
FANTINA-TA-WEB	Ò!, qui que sigatz, vo’n brembatz?
FANTINA-TA-WEB	Auetz vengut bèth còp pes matarrassi separant es arrames pr’amor de que passe ua polida tèsta que venguie darrèr de vosati?
FANTINA-TA-WEB	Auetz baishat quauque còp ua pala banhada pera ploja damb ua hemna estimada, que vos arture pera man e sorriscle: “Ai, es mies bòtetes naues!
FANTINA-TA-WEB	Mès mos cau esdegar a díder que manquèc aguesta encantadora contrarietat, un bategat; encara que Favorita auie dit en gésser, damb accent sentenciós e mairau: “es aranhes caminen peth solèr; senhau de ploja, amics mèns”.
FANTINA-TA-WEB	Es quate qu’èren hòlaments beròies.
FANTINA-TA-WEB	Favorita, era amiga de Blachevelle, era des vint-e-etres ans, era vielha, corrie jos es granes arrames verdes des arbes, sautaue es espònes, passaue atrevidaments es matarrassi e presidie aquera hèsta damb era afogadura d’ua divessa des seuves.
FANTINA-TA-WEB	Zefina e Dalia, qu’era fortuna les auie hèt beròies, de sòrta que se hègen valer mès, e se completauen, entà didè’c atau, amassant-se, non se desseparauen, per instint de cocarèla, mèsalèu que per amistat, e emparades era ua ena auta cuelhien actituds angleses.
FANTINA-TA-WEB	Es prumèrs keepsakes venguien de campar; començaue era malenconia des hemnes, coma posterioraments eth byronisme enes òmes, e es peus deth beròi sèxe començauen a quèir lentaments.
FANTINA-TA-WEB	Zefina e Dalia èren pientades damb retortilhs.
FANTINA-TA-WEB	Listolier e Fameuil, entestadi en ua discussion sus es sòns professors, explicauen a Fantina era diferéncia que i auie entre M. Delvincourt e M. Blondeau.
FANTINA-TA-WEB	Seguie Tholomyés dominant eth grop.
FANTINA-TA-WEB	Qu’ère plan alègre, mès deishaue veir eth desir de comandament: era sua alegria qu’auie quauquarren de dictadura; era pèça principau deth sòn vestit qu’èren un pantalons fòrça amples d’alanquin, damb trabatèles de correja teishuda; amiaue un gran baston de dus cents francs, e, coma que s’ac permetie tot, ua causa estranha, cridada cigar, ena boca.
FANTINA-TA-WEB	En non auer arren sagrat entada eth, humaue.
FANTINA-TA-WEB	Aguest Tholomyés qu’ei admirable, didien es auti damb veneracion.
FANTINA-TA-WEB	Quini pantalons!
FANTINA-TA-WEB	Quina energia!
FANTINA-TA-WEB	Per çò que tanh a Fantina, qu’ère era alegria en persona.
FANTINA-TA-WEB	Es sòns blanqui dents auien recebut evidentaments de Diu ua mission: arrir.
FANTINA-TA-WEB	Amiaue ena man, mès qu’en cap, un petit chapèu de palha damb granes cintes blanques.
FANTINA-TA-WEB	Era sua espessa cabeladura ròia, acostumada a flotar e a desligar-se aisidaments, en tot èster de besonh recompausar-la de nauèth, semblaue hèta entà representar era hujuda de Galatea entre es saücs.
FANTINA-TA-WEB	Es sòns pòts rosadi parlauen encantadoraments.
FANTINA-TA-WEB	Hilha d’Icario, rei d’Icaria.
FANTINA-TA-WEB	Eth sòn vestit qu’auie un sabi pas se qué d’embelinaire e de flotant.
FANTINA-TA-WEB	Amiaue un vestit color de malva; sabates color de canèla damb cintes que pujauen en tot hèr ua X pera sua plan blanca micha; e ua sòrta de spencer de mossolina, invencion marselhesa, qu’eth sòn nòm, canesú, corrupcion des paraules quince aout (quinze d’agost), prononciades ena Cannebière, significauen bon temps, calor e meddia.
FANTINA-TA-WEB	Es autes tres, mens timides, sivans ja auem dit, anauen descotades, çò qu’en ostiu, damb chapèus caperadi de flors, a fòrça gràcia e fòrça atraccion; mès ath costat d’aguesti vestits sarradi eth canesú dera ròia Fantina, damb era sua transparéncia, es sues indiscrecions, es sues reticéncies, amagant e ensenhant ath còp, semblaue ua invencion provocatiua dera decéncia.
FANTINA-TA-WEB	Era famosa cort d’amor presidida pera bescomdessa de Cette, era des uelhs de verd mar, aurie balhat probablaments eth prèmi dera cocarèla ad aguest canesú que se presentaue en nòm dera castetat.
FANTINA-TA-WEB	Çò de mès simple ei a viatges çò que se compren mielhor.
FANTINA-TA-WEB	Aquerò ei çò que se passe tostemp.
FANTINA-TA-WEB	Fantina auie un ròstre eludernador, un delicat perfil, es uelhs color blu escur, es paupetes gròsses, es pès ben formadi e petiti, es canèths e es articulacions perfèctaments tornejades, era pèth blanca que deishaue veir pertot es ramificacions bluenques des venes; es caròles mainadenques e fresques, eth còth robust des Junos, eth cogòt fòrt e flexible, es espatles modelades coma per Coustou14, auien en sòn centre ua voluptuosa henerecla, visibla a trauèrs dera mossolina; qu’ère ua alegria velada pera meditacion, ua escultura esquista.
FANTINA-TA-WEB	Jos aqueres trenes e aqueres cintes s’endonviaue ua estatua e ena estatua ua amna.
FANTINA-TA-WEB	Fantina qu’ère beròia sense saber-se’n.
FANTINA-TA-WEB	Es pensaires, preires misteriosi dera beresa, qu’examinen silenciosaments tot, enquiara perfeccion, aurien desnishat en aquera joena, a trauèrs dera transparéncia dera gràcia parisinca, era anciana eufonia sagrada.
FANTINA-TA-WEB	Aquera hilha dera net qu’auie era sua raça.
FANTINA-TA-WEB	Ère beròia jos ambdús aspèctes, eth der estil e eth deth ritme.
FANTINA-TA-WEB	Er estil qu’ei era forma de çò d’ideau, eth ritme qu’ei eth movement.
FANTINA-TA-WEB	Qu’auem dit que Fantina ère era alegria, mès qu’ère tanben eth pudor.
FANTINA-TA-WEB	Nicolàs Coustou (1658-1733), escultor francés.
FANTINA-TA-WEB	Un observaire qu’auesse estudiat peth menut çò que se despenie d’era a trauèrs d’aquera embriaguesa dera edat, dera sason e der amor, aurie trapat ua expression invencibla de pudor e de modestia.
FANTINA-TA-WEB	Estaue tostemp coma un shinhau estonada.
FANTINA-TA-WEB	Aguest cast estonament qu’ère era broma que separaue a Psiquis de Venus.
FANTINA-TA-WEB	Auie es dits blanqui, longui e primi dera vestala que regire es cendres deth huec sagrat damb ua esplinga d’aur.
FANTINA-TA-WEB	Encara que non l’auie remit arren a Tholomyés, sivans veiram mès endauant, eth sòn ròstre en repaus qu’ère sobeiranaments virginau; ua espècia de dignitat grèu, lèu austèra, lo senhorejaue en bèri moments e ere un espectacle singular e admirable veir aparéisher en eth rapidaments era alegria, e ara seguida, eth recuelhement sense transicion.
FANTINA-TA-WEB	Aguesta gravetat sobta, rigorosaments mercada, fòrça viatges, que semblaue eth mensprètz d’ua divessa.
FANTINA-TA-WEB	Eth sòn front, eth sòn nas e era sua maishèra representauen er equilibri linhau, plan desparièr der equilibri de proporcions, e que d’eth resulte era armonia deth ròstre; en intervau, tan caracteristic, que separe era basa deth nas deth pòt superior, auie ua arcadura imperceptibla e encantadora, signe misteriós dera castetat que hec a Barbaròia encamardar-se d’ua Diana des còves d’Iconia.
FANTINA-TA-WEB	IV.- Tholomyés està tant alègre que cante ua cançon espanhòla.
FANTINA-TA-WEB	Aqueth dia que semblaue ua auròra contunha.
FANTINA-TA-WEB	Era natura ère de hèsta e mostraue era sua alegria.
FANTINA-TA-WEB	Es parterres de Saint-Claud embaumauen er aire; era bohada deth Sena botjaue leugèraments es huelhes; es arrames se botjauen damb eth vent; es abelhes saquejauen es gensemins; ua volada de parpalhòles se posaue enes huelhes des tréfols e des civades; er august parc deth rei de França ère ocupat per ua armada de vagabonds, pes audèths.
FANTINA-TA-WEB	En aquera felicitat comuna, parlant, cantant, corrent, barant, acaçant as parpalhòles, agarrant campanèles, banhant es bòtes ena èrba nauta e umida, recebien en cada moment es punets de toti, exceptat Fantina que s’estaue embarrada ena sua vaga resisténcia, cogitosa e respectabla.
FANTINA-TA-WEB	Tu, li didie Favorita, tu que tostemp as bèra causa.
FANTINA-TA-WEB	Aquiu que i ère eth plaser.
FANTINA-TA-WEB	Es passi d’aqueres eroses parelhes qu’èren un aperament ara vida e ara natura, e hègen a gésser de toti es costats er amor e era lum.
FANTINA-TA-WEB	Que i auec ua hada que hec es pradères e es arbes exprèssaments entàs aimants.
FANTINA-TA-WEB	E d’alavetz ençà existís aguesta escòla campanharda des aimants, que comence tostemp, e que s’estarà tant que age camps e estudiants.
FANTINA-TA-WEB	D’aciu vie era popularitat dera primauèra entre es pensaires.
FANTINA-TA-WEB	Eth patrici e eth plebèu, eth duc e par e eth darrèr emplegat, es cortesans e era plèba, coma se didie en d’auti tempsi, son subjèctes d’aguesta hèsta.
FANTINA-TA-WEB	Toti arrissen, toti se cèrquen; que i a en aire ua claretat d’apoteòsi, ua transfiguracion, era der amor!
FANTINA-TA-WEB	Es arbes son dius.
FANTINA-TA-WEB	Es crits, es corregudes pera èrba, es huelhes agarrades ath vòl, aguesti bronits que formen ua melodia, aguestes adoracions que se desnishen ena manèra de prononciar ua sillaba; aguestes cerides arrincades d’ua boca en auta; tot aquerò lutz e se passe en plasers celestiaus.
FANTINA-TA-WEB	Es joenes que hèn ua agradiua despena d’eres madeishes.
FANTINA-TA-WEB	Aquerò pensam que non s’acabarà jamès.
FANTINA-TA-WEB	Es filosòfs, es poètes, es pintors considèren aguesti extasis e non saben se qué hèr, autant les enludernen!
FANTINA-TA-WEB	Dempùs der esdejoar es quate parelhes vengueren a veir, en çò que se cridaue alavetz eth jardin deth Rei, ua planta naua venguda dera India, qu’eth sòn nòm non mo’n brembam de moment, e qu’en aquera epòca possaue a tot París entà Saint-Claud; qu’ère un polit e capriciós arbilhon d’ua tija, qu’es sues innombrables arrames, primes coma hius, endrabades e sense huelhes, èren caperades de milèrs de rosetes blanques; çò que balhaue ara planta er aspècte d’ua cabeladura semiada de flors.
FANTINA-TA-WEB	Tostemp i auie un revolum de gent que l’admiraue.
FANTINA-TA-WEB	Après auer vist er arbilhon, didec Tholomyés: “Vos aufrisqui uns saumets!”, e en tot hèr tractes damb un saumetèr entornèren per Vanves e Issy.
FANTINA-TA-WEB	En Issy, qu’aueren un incident.
FANTINA-TA-WEB	Eth parc Ben Nacionau, qu’ère propietat alavetz deth proveseire Bourguin, ère dubèrt.
FANTINA-TA-WEB	Es joeni trauessèren eth brescat, visitèren ath manequin anacoreta ena sua tuta, tastèren es misteriosi efèctes deth famós gabinet des miralhs, lasciu param digne d’un satir milionari, o de Turcaret convertit en Priapo, e secodiren fòrtaments eth balançader estacat as dus castanhèrs, celebradi per abate de Bernis.
FANTINA-TA-WEB	Quan se balançauen es joenes, era ua darrèr era auta, çò que costaue entre arridalhes generaus movements des vestits que Greuze aurie desirat contemplar, eth tolosan Tholomyés, un shinhau espanhòu, pr’amor que Toulouse ei cosia de Tolosa, cantaue en ton melancolic ua anciana cançon galhega, probablaments inspirada per quauqua joena lançada en ua còrda entre es arbes:
FANTINA-TA-WEB	En balcon des uelhs piste era amna: entà veir çò que mòstres amor me cride.
FANTINA-TA-WEB	Fantina ère era soleta que se remie a balançar-se.
FANTINA-TA-WEB	Deishèren dempús es saumets, e trapèren ua naua diversion: s’embarquèren en Sena, e dès Passi vengueren a pè enquiara barralha dera Estela.
FANTINA-TA-WEB	Qu’èren de pès, sivans auem dit, dempús es cinc deth maitin: mès, bè!, “arrés se canse en dimenge, didie Favorita, en dimenge non mos canse eth trabalh”.
FANTINA-TA-WEB	Que non me shauten aguesti gènis, didec pro aspraments Favorita.
FANTINA-TA-WEB	Beaujon, e qu’era sua linha se desnishaue serpejant peth dessús des arbes des Camps Elisis.
FANTINA-TA-WEB	De quan en quan, preguntaue Favorita:
FANTINA-TA-WEB	E era suspresa?
FANTINA-TA-WEB	Paciéncia, responie Tholomyés.
FANTINA-TA-WEB	V.- Ena casa de Bombarda.
FANTINA-TA-WEB	Cansadi ja des montanhes russes, auien pensat en minjar; e es ueit, un shinhau alassadi, auien entrat en ostau de Bombarda, sucursau qu’auie establit enes Camps Elisis aqueth famós Bombarda, qu’era sua mòstra se vedie alavetz en carrèr de Rivoli, ath cant deth passatge Delorme.
FANTINA-TA-WEB	Aquiu entrèren en un salon gran, encara que mauenjargat, damb cramba e lhet ath hons (les calec acceptar aguest cornèr pr’amor qu’er ostau ère plen), dues hièstres, d’a on se vedien, a trauèrs des olms, eth cai e er arriu, e per a on entraue un magnific solei d’agost; dues taules, qu’en ua d’eres i auie ua montanha de florets, barrejadi damb chapèus de hemna e d’òme, e ena auta es quate parelhes seigudes ar entorn d’un modelhon de siètes, plates, veires e botelhes, salers de cervesa e de vin; pòc orde ena taula e bèth desorde ath dejós:
FANTINA-TA-WEB	Es pès jos era taula, sense pòsa flocauen un estrepit espaventós, ditz Molière.
FANTINA-TA-WEB	Eth solei declinaue e eth talent s’amortaue.
FANTINA-TA-WEB	Es Camps Elisis caperadi de solei e de gent, non èren senon lum e povàs, dues causes que compausen era glòria.
FANTINA-TA-WEB	Es shivaus de Marly, marmes qu’endilhauen, hègen es sues cabiròles en ua broma d’aur.
FANTINA-TA-WEB	Es coches anauen e venguien.
FANTINA-TA-WEB	Un esquadron de gardes de corps, damb era clarineta ath cap de tot, baishaue pera albareda de Neuilly; era bandèra blanca, rosada vagaments peth solei cogant, flotaue ena tor des Tulleries.
FANTINA-TA-WEB	Era plaça dera Concordia, cridada alavetz de Loís XV, ère ar arràs de passejaires.
FANTINA-TA-WEB	Fòrça amiauen era flor de lis d’argent suspenuda d’ua cinta blanca d’aigües, qu’en 1817 encara non auie despareishut des botonadures.
FANTINA-TA-WEB	En duèrsi lòcs, e ath miei des passejaires que formauen rondèu e aplaudien, i auie rondèus de mainades que lançauen en aire ua bòla borbonica, celèbre alavetz, destinada a anatematizar es Cent Dies, e qu’amiaue coma estriuet:
FANTINA-TA-WEB	Entornatz-mos ath nòste pair eth de Gante, entornatz-mos ath nòste pair.
FANTINA-TA-WEB	Marigny, hègen ara anèra, e dauen torns enes shivaus de husta; uns auti beuien; quauqui aprendisi d’imprimaires amiauen casquetes de papèr, e s’entenien es sues arridalhes.
FANTINA-TA-WEB	Tot qu’ère polit.
FANTINA-TA-WEB	Qu’ère aqueth un temps de patz incontestable e de prigonda seguretat reialista; qu’ère era epòca qu’eth prefècte de policia Anglés16 acabaue un infòrme reservat ath rei sus es banlègues de París damb aguestes paraules: “En considarà’c ben tot, senhor, que non mos cau crànher arren d’aguesta gent.
FANTINA-TA-WEB	Son negligents e indolents coma es gats.
FANTINA-TA-WEB	Eth pòble baish des províncies ei inquiet; mès eth de París que non n’ei.
FANTINA-TA-WEB	Son aguesti uns òmes fòrça petiti, senhor, serie de besonh botar-ne dus d’eri, er un sus er aute, enà hèr-ne a un des vòsti granadèrs.
FANTINA-TA-WEB	Non mos cau crànher arren per part dera plèba dera capitau.
FANTINA-TA-WEB	Qu’ei de notar qu’enquia e tot era estatura age amendrit en cinquanta ans: eth pòble des banlègues de París a mens estatura qu’abans dera revolucion.
FANTINA-TA-WEB	Que non ei temible.
FANTINA-TA-WEB	Es prefèctes de policia non credien qu’un gat se podesse transformar en leon; mès aguest qu’ei eth miracle deth pòble de París.
FANTINA-TA-WEB	Eth gat, ça que la, tan menspredat peth comde Anglés, ère fòrça estimat des republiques ancianes; autant, qu’encarnaue enes sòns uelhs era libertat, e atau entà servir de contrapés ara Minerva sense ales deth Pireo, auie ena plaça publica de Corint eth colòs de bronze d’un gat.
FANTINA-TA-WEB	Era innocenta policia dera Restauracion credie plan “brave” ath pòble de París.
FANTINA-TA-WEB	Non ei, totun, tan bon gojat coma se credie.
FANTINA-TA-WEB	Eth parisien ei ath francés çò qu’er atenenc ath grec; arrés dormís mielhor qu’eth; arrés ei mès francaments frivòl, ne mès guiterós; arrés a un aspècte mès oblidós; mès que non cau fidar-se’n.
FANTINA-TA-WEB	Ei deishat d’anar, mès quan a, ath dauant, era glòria, qu’ei admirable ena sua furia.
FANTINA-TA-WEB	Balhatz-li ua lança e auratz eth 10 d’agost; balhatz-li un fusilh, e auratz un Austerlitz.
FANTINA-TA-WEB	Qu’ei eth punt d’empara de Napoleon e eth recurs de Danton.
FANTINA-TA-WEB	Se tracte dera patria?
FANTINA-TA-WEB	S’inscriu.
FANTINA-TA-WEB	Se tracte dera libertat?
FANTINA-TA-WEB	Lhèue barralhes.
FANTINA-TA-WEB	Compde!
FANTINA-TA-WEB	Es sòns peus encoleridi son capables dera epopèia; era sua blòda se convertís en ua capa.
FANTINA-TA-WEB	Fòrça compde!
FANTINA-TA-WEB	Deth prumèr carrèr Greneta que trape ne harà ues horques.
FANTINA-TA-WEB	E quan sone era ora, aguest òme tan petit creish, se lhèue, guarde d’ua manèra terribla e eth sòn alend ei ua tempèsta; deth sòn prim pièch ges un vent plan fòrt entà des.hèir es arrupes des Aups.
FANTINA-TA-WEB	E gràcies ar abitant de París, era revolucion que lo reclute ena armada conquiste Euròpa.
FANTINA-TA-WEB	Jules Anglés (1778-1815), prefècte de policia.
FANTINA-TA-WEB	Quan non a mès cançon qu’era carabassa, non hè senon esbauçar a Loís XVI; hètz-li a cantar era marselhesa e desliurarà eth mon.
FANTINA-TA-WEB	Dempús d’escríuer aguesta nòta en marge der infòrme deth comde Anglés, tornem entàs nòstes quate parelhes.
FANTINA-TA-WEB	Eth repais, coma auem dit, anaue acabant.
FANTINA-TA-WEB	VI.- Er amor de Favorita.
FANTINA-TA-WEB	Paraules de dempús deth minjar e paraules d’amor: autant de mau hèr ei cuélher es ues coma es autes.
FANTINA-TA-WEB	Es paraules d’amor son ahlames, es paraules de dempús deth minjar que son hum.
FANTINA-TA-WEB	Fameuil e Dalia mormolhauen ua cançon; Tholomyés beuie; Zefina arrie; Fantina s’arridolaue ada era; Listolier tocaue ua trompeta de husta crompada en Saint-Cloud.
FANTINA-TA-WEB	Favorita guardaue trendaments a Blachevelle, e didie:
FANTINA-TA-WEB	Blachevelle, t’adòri.
FANTINA-TA-WEB	Aquerò costèc ua pregunta de Blachevelle.
FANTINA-TA-WEB	Qué ei çò que haries, Favorita, se deishèssa d’estimar-te?
FANTINA-TA-WEB	Jo, sorrisclèc Favorita.
FANTINA-TA-WEB	Bè!, non digues aquerò ne de trufaria.
FANTINA-TA-WEB	Se deishèsses d’estimar-me me lançaria entà tu, t’engarraparia, t’arrincaria es uelhs, te daria un banh e te haria a cuélher.
FANTINA-TA-WEB	Favorita seguic:
FANTINA-TA-WEB	Òc, cridaria, cridaria a un garda!
FANTINA-TA-WEB	Autant idolatres tu a Blachevelle?
FANTINA-TA-WEB	Que l’è en òdi, responec Favorita en madeish ton de votz, tant que tornaue a cuélher era sua forquilha.
FANTINA-TA-WEB	Qu’ei aganit.
FANTINA-TA-WEB	Eth que m’agrade ei eth petit deth dauant dera mia casa.
FANTINA-TA-WEB	Ei fòrça beròi aqueth joen, lo coneishes?
FANTINA-TA-WEB	Peth sòn anament que deu èster actor.
FANTINA-TA-WEB	Me chòquen es actors.
FANTINA-TA-WEB	En entrar en casa li ditz sa mair: “Ai, mon Diu, que ja è perdut era tranquillitat.
FANTINA-TA-WEB	Ara cridarà, mès non ves qu’es tòns sorriscles me hèn a vier lhòca?” Pr’amor que, tan lèu entorne en casa, en humarau, ena lucana, en quinsevolh lòc que posque pujar, aquiu se i cale e comence a declamar, e a cantar, e a gesticular, mès tan naut que se l’enten d’ua lèga estant.
FANTINA-TA-WEB	Guanhe vint sòus ath dia en çò d’un procurador, en tot copiar autos e peticions.
FANTINA-TA-WEB	Qu’ei hilh d’un ancian soschantre de Saint-Jacques-du-Haut-Pas.
FANTINA-TA-WEB	Qu’està ben, tè!
FANTINA-TA-WEB	A!, qu’està fòrça ben, e me pensi que vau a alhocardir per aguest gojat.
FANTINA-TA-WEB	Ça que la, li digui a Blachevelle que l’adòri.
FANTINA-TA-WEB	Be ne sò de messorguèra, tè!
FANTINA-TA-WEB	Be ne sò ne messorguèra!
FANTINA-TA-WEB	Favorita hec ua pausa e seguic:
FANTINA-TA-WEB	Dalia, t’ac crederàs?
FANTINA-TA-WEB	Sò trista.
FANTINA-TA-WEB	Tot er ostiu a estat ploiguent, eth vent me met de mala encolia, m’irrite es nèrvis.
FANTINA-TA-WEB	Balchevelle qu’ei fòrça cu sarrat, a penes i a cedes en mercat, sabi pas se qué minjar, qu’è spleen, coma diden es anglesi; Ei tan car eth boder!, e dempús ja ves; qu’ei un orror aquerò, minjar en un quarto a on i a un lhet!
FANTINA-TA-WEB	Qu’ei entà aborrir era vida.
FANTINA-TA-WEB	VII.- Sabença de Tholomyés.
FANTINA-TA-WEB	Non parlem atau sonque per parlar, ne damb massa vivacitat, exclamèc.
FANTINA-TA-WEB	Se volem enludernar, meditem.
FANTINA-TA-WEB	Eth hèt d’improvisar massa, qu’agote totauments era imaginacion, qui molt abrace pòc sarre.
FANTINA-TA-WEB	Senhor, arren de prèssa.
FANTINA-TA-WEB	Balhem-li majestuositat ath nòste sarabat.
FANTINA-TA-WEB	Mingem damb reculhiment: Festina lente.
FANTINA-TA-WEB	Non mos esdeguem.
FANTINA-TA-WEB	Guardatz se qué l’arribe ara primauèra; s’auance e tot se pèrd, tot se gibre.
FANTINA-TA-WEB	Er excès d’afogadura aucís era gràcia e era alegria des hèstes.
FANTINA-TA-WEB	Arren d’afogadura, senhors.
FANTINA-TA-WEB	Grimod de Reyniere qu’ei dera opinion de Talleyrand.
FANTINA-TA-WEB	Tholomyés, dèisha-mos en patz, didec Blachevelle.
FANTINA-TA-WEB	Dehòra eth tiran, exclamèc Fameuil Bombarda, Bombance, Bamboche, cridèc Listolier.
FANTINA-TA-WEB	Eth dimenge qu’existís, repetic Fameuil.
FANTINA-TA-WEB	Nosati qu’èm sòbris, higec Listolier.
FANTINA-TA-WEB	Tholomyés, didec Blachevelle, guarda era mia cauma.
FANTINA-TA-WEB	Tu qu’ès eth marqués d’aguest titol, responec Tholomyés.
FANTINA-TA-WEB	Ua sorda revòuta agitèc eth grop.
FANTINA-TA-WEB	Aguest equivòc de pòc gust costèc er efècte d’ua pèira lançada en ua bassa.
FANTINA-TA-WEB	Eth marqués de Montcalm qu’ère un reialista alavetz celèbre.
FANTINA-TA-WEB	Totes es gargòlhes carèren.
FANTINA-TA-WEB	Amics, seguic Tholomyés damb er accent d’un òme que recupère er emperi, remetetz-vos.
FANTINA-TA-WEB	Que non cau acuélher damb tant d’estupor aguest equivòc ploigut deth cèu.
FANTINA-TA-WEB	Que non tot çò que què d’aguesta manèra, ei de besonh digne d’entosiasme e de respècte.
FANTINA-TA-WEB	Er equivòc qu’ei era secrecion deth talent que vòle: era secrecion què en quinsevolh lòc, e eth talent, dempús d’auer segregat ua peguesa, se remonte e se pèrd en blu deth cèu.
FANTINA-TA-WEB	Ua matèria blanquinosa que què e s’estronhe sus ua arròca que non empedís ath condor que contunhe volant.
FANTINA-TA-WEB	Que non hè entà jo era idia d’insultar ar equivòc.
FANTINA-TA-WEB	Lo respècti ena proporcion des sòns merits, arren mès.
FANTINA-TA-WEB	Es persones mès augustes, mès sublimes e melhores dera umanitat, e enquia e tot dehòra dera umanitat, que s’an entretengut a hèr jòcs de mots.
FANTINA-TA-WEB	Jesucrist ne hec un sus Sant Pèir; Moisés, sus Isaac; Esquilo, sus Polinice; Cleopatra, sus Octavi.
FANTINA-TA-WEB	Admetut aquerò, que torni ara mia exortacion.
FANTINA-TA-WEB	Frairs mèns, vos ac torni a díder: arren d’afogadura, arren de rambalh, arren d’excèssi, ne autaplant en badinades, jòcs de mots e çò d’aute.
FANTINA-TA-WEB	Escotatz-me, que jo è era prudéncia d’Anfiarao e era cauvura de Cesar.
FANTINA-TA-WEB	Que mos cau un limit enquia e tot enes ieroglifics.
FANTINA-TA-WEB	Est modus in rebus.
FANTINA-TA-WEB	Mos cau un limit enquia e tot enes comèdies.
FANTINA-TA-WEB	Senhores mies, vos shauten massa es còques de poma, non n’abusetz.
FANTINA-TA-WEB	Autanplan en aquerò des còques i a d’auer art e bon sens.
FANTINA-TA-WEB	Era gorjaria castigue ath gorjut.
FANTINA-TA-WEB	Gula castiguèc a Gulax.
FANTINA-TA-WEB	Es indigestions que son es encargades per Diu de moralizar as estomacs.
FANTINA-TA-WEB	Non desbrembetz aquerò: cadua des nòstes passions, quitament er amor, a un estomac que mos cau non aumplir massa.
FANTINA-TA-WEB	En tot ei de besonh escríuer a temps era paraula finis, quan surgente s’a de contier, s’a de passar eth barrolh as talents; amiar era prevencion ara fantasia, e embarrar-se un madeish en còs de garda.
FANTINA-TA-WEB	Er òme sabent ei aqueth qu’en bèth moment sap contier-se.
FANTINA-TA-WEB	Fidatz-vos de jo.
FANTINA-TA-WEB	Peth hèt de qué aja estudiat leis, sivans diden es mèns examens, peth hèt de qué sàpia era diferéncia que i a entre era question prebotjada e era question que vie, peth hèt qu’aja sostengut en latin ua tèsi sus era manèra que se daue torment en Roma en temps que Munatius Demens ère questor deth Parricida, peth hèt de qué, sivans semble, vau a èster doctor, non se concludís d’aquerò, de besonh, que jo siga un pèc.
FANTINA-TA-WEB	Vos recomani era moderacion enes desirs.
FANTINA-TA-WEB	Autant de cèrt coma que me cridi Felix Tholomyés, que parli damb rason.
FANTINA-TA-WEB	Erós aqueth que, quan era ora a sonat, cuelh ua decision eroïca, e abdique coma Sila o coma Origenes.
FANTINA-TA-WEB	Favorita lo seguie d’aurelha damb prigonda atencion.
FANTINA-TA-WEB	Felix, didec, be n’ei de polida aguesta paraula!
FANTINA-TA-WEB	Que deu èster latin e significarà madeish que Prosper.
FANTINA-TA-WEB	Tholomyés seguic:
FANTINA-TA-WEB	Quirites, gentlemen, cavalièrs, amics mèns, voletz non senter cap agulhon, desbrembar-vos dera jaça noviau, e desafiar ar amor?
FANTINA-TA-WEB	Arren mès simple.
FANTINA-TA-WEB	Que m’estimi mès a ua hemna, didec Listolier.
FANTINA-TA-WEB	Era hemna!, repliquèc Tholomyés.
FANTINA-TA-WEB	Maufidatz-vos d’era.
FANTINA-TA-WEB	Malerós eth que s’autrege ath còr cambiant d’ua hemna.
FANTINA-TA-WEB	Era hemna qu’ei perfida e recauquilhada!
FANTINA-TA-WEB	Detèste ara sèrp per gelosia deth mestièr; era sèrp qu’ei entara hemna çò qu’era botiga deth dauant entath botiguèr.
FANTINA-TA-WEB	Tholomyés, didec Blachevelle, tu qu’ès embriac.
FANTINA-TA-WEB	Pro que ne siguessa!, didec Tholomyés.
FANTINA-TA-WEB	Donques bota-te alègre, repliquèc Blachevelle.
FANTINA-TA-WEB	Que sò d’acòrd en aquerò, reponec Tholomyés.
FANTINA-TA-WEB	E, aumplint eth sòn veire, se lheuèc:
FANTINA-TA-WEB	Òsca peth vin!
FANTINA-TA-WEB	Nunc te, Bacche canam!
FANTINA-TA-WEB	Desencusatz-me, senhoretes, aquerò ei espanhòu.
FANTINA-TA-WEB	E era pròva, senhors, aciu que l’auetz: tau pòble, tau tonèl.
FANTINA-TA-WEB	Era arròva de Castelha qu’a setze litres; eth cantre d’Alacant, dotze; er almud de Canaries, vint-e-cinc; eth quartau des balears, vint-e-sies; era bota deth tsar Pèir, trenta.
FANTINA-TA-WEB	Òsca aguest tsar qu’ère gran, e òsca era sua bota qu’ei encara mès grana!
FANTINA-TA-WEB	Senhores, un conselh d’amic, se vos semble ben, cuelhetz a un vesin per un aute, çò de mès normau qu’ei enganhar-se.
FANTINA-TA-WEB	Era enamorada que non ei hèta entà arraulir-se e enlordir-se coma ua sirventa anglesa que desvolòpe duretats enes jolhs.
FANTINA-TA-WEB	Que non ei hèta entad aquerò, era doça enamorada li cau enganhar-se alègrament.
FANTINA-TA-WEB	S’a dit: er error qu’ei uman, jo vos digui qu’er error ei un aimant.
FANTINA-TA-WEB	Senhores vos adòri a totes.
FANTINA-TA-WEB	Ò, Zefina!
FANTINA-TA-WEB	Ò, Josefina, figura mès que cachada, seríetz encantadora se non vos guardèssa de perfil!
FANTINA-TA-WEB	Qu’auetz er aspècte d’ua cara fòrça polida, que sus era s’an seigut per enganha.
FANTINA-TA-WEB	Per çò de Favorita, ò ninfes e muses!.
FANTINA-TA-WEB	Un dia que Blachevelle trauessaue er arriuet deth carrèr Guerin Boisseau, vedec a ua joena de miches blanques e plan estirades que mostraue es cames.
FANTINA-TA-WEB	Aguest prològ li shautèc, e Blachevelle estimèc.
FANTINA-TA-WEB	Aquera qu’estimaue ère Favorita.
FANTINA-TA-WEB	Ò, Favorita, tu qu’as es pòts jonics!
FANTINA-TA-WEB	Qu’auie un pintor grèc cridat Euforion, que li meteren de fausnòm eth pintor des pòts.
FANTINA-TA-WEB	Solet aqueth grèc aurie estat digne de pintar era tua boca.
FANTINA-TA-WEB	Guarda, abans que tu que non auie creatura digna d’aguest nòm.
FANTINA-TA-WEB	Tu qu’ès hèta entà recéber era poma, coma Venus, o entà minjar-la-te, coma Eva.
FANTINA-TA-WEB	Era beresa comence en tu.
FANTINA-TA-WEB	Vengui de mentar a Eva, tu ès qui l’a creat.
FANTINA-TA-WEB	Ò, Favorita!, dèishi de tutejar-vos pr’amor que vau dera poesia ara pròssa.
FANTINA-TA-WEB	Que parlàuetz deth mèn nòm hè pòc, aquerò que m’a atrendit; mès, sigam çò que sigam, maufidem-nos des nòsti nòms.
FANTINA-TA-WEB	Que pòden enganhar- se, jo me cridi Felix e non sò erós.
FANTINA-TA-WEB	Es paraules son mentidoires.
FANTINA-TA-WEB	Non acceptem cègaments es indicacions que mos hèn.
FANTINA-TA-WEB	Que serie un error escríuer a Lieja pr’amor d’auer taps e a Pau entà auer gants.
FANTINA-TA-WEB	Miss Dalia, jo, ath vòste lòc, me cridaria Ròsa.
FANTINA-TA-WEB	Ei de besonh qu’era flor flaire ben, e qu’era hemna age talent.
FANTINA-TA-WEB	Que non digui arren de Fantina; ei ua soniaira, ua deliranta, ua passionaria, ua sensitiua: qu’ei un hantauma en forma de ninfa, e damb eth pudor d’ua monja, que se hòravie ena vida de modisteta, mès que s’amague enes illusions; que cante, que prègue, que guarde ath cèu, dilhèu sense saber se qué ve ne se qué hè, e que damb era vista ena immensitat vague per un jardin, a on i a mès audèths des que posquen existir.
FANTINA-TA-WEB	Ò, Fantina!
FANTINA-TA-WEB	Sabe-te’n d’aquerò: jo, Tholomyés, que sò ua illusion; mès non m’enten era ròia hilha des quimères.
FANTINA-TA-WEB	Ath delà d’aquerò, tot en era qu’ei frescor, leugeresa, joenesa, doça e maitiau claretat.
FANTINA-TA-WEB	Ò, Fantina!, gojata digna de cridar-vos Margarida o Pèrla; qu’ètz ua hemna deth mès beròi orient.
FANTINA-TA-WEB	Senhores, un dusau conselh: non vos maridetz.
FANTINA-TA-WEB	Eth matrimòni qu’ei un empeut: en uns qu’agarre ben e en d’auti mau.
FANTINA-TA-WEB	Anatz-vo’n d’aguest risque.
FANTINA-TA-WEB	Mès, bè!, se qué vos digui?
FANTINA-TA-WEB	Es mies paraules que son perdudes.
FANTINA-TA-WEB	Per çò que hè ath matrimòni es hemnes que son incurables; e tot aquerò que pogam díder es sabents non empacharà qu’es hargadores de justets e cimosses contunhen soniant damb marits rics e claufidi de diamants.
FANTINA-TA-WEB	Plan, donc, qu’ei parièr.
FANTINA-TA-WEB	Polides mies, rebrembatz çò que vos vau a díder: minjatz massa sucre.
FANTINA-TA-WEB	Solet auetz ua fauta, ò hemnes!, era de mastulhar tostemp sucre.
FANTINA-TA-WEB	Ò, sèxe rosigaire, es tòns polidi, petiti e blanqui dents qu’ornen eth sucre!
FANTINA-TA-WEB	Mès vos cau saber qu’eth sucre ei ua sau.
FANTINA-TA-WEB	Quinsevolh sau qu’ei secanta.
FANTINA-TA-WEB	Era mès secanta de totes es saus, qu’ei eth sucre.
FANTINA-TA-WEB	Absorbís a trauèrs des venes es liquids dera sang: d’aciu era coagulacion; dempús era solidificacion dera sang; d’aciu es tubercles en paumon; d’aciu era mòrt.
FANTINA-TA-WEB	Qu’ei per aquerò qu’era diabèti acabe ena tisi.
FANTINA-TA-WEB	Atau, donc, non mingetz sucre e viueratz!
FANTINA-TA-WEB	Ara que me dirigisqui as òmes: senhors, hètz conquistes.
FANTINA-TA-WEB	Panatz-vos es uns as auti, sense racacòr, as vòstes aimantes, escambiatz era parelha es uns damb es auti.
FANTINA-TA-WEB	En amor que non i a amics.
FANTINA-TA-WEB	Onsevolhe que i age ua hemna polida, que son dubèrtes es ostilitats.
FANTINA-TA-WEB	Arren de quartèr: guèrra d’extermini.
FANTINA-TA-WEB	Totes es invasions dera istòria son determinades e senhalades pes hemnes.
FANTINA-TA-WEB	Era hemna qu’ei eth dret der òme.
FANTINA-TA-WEB	Romulo panèc es sabines, Guilherm panèc es sajones, Cesar panèc es romanes.
FANTINA-TA-WEB	Er òme que non ei estimat se cernís coma un ihon sus es amors deth pròche.
FANTINA-TA-WEB	Per çò que tanh a jo, a toti aguesti malerosi que son veudes les dirigisqui era sublima declaracion de Bonaparte ara armada d’Italia: “Soldats, vos manque de tot.
FANTINA-TA-WEB	Er enemic ac a”.
FANTINA-TA-WEB	Escopís, Tholomyés, didec Blachevelle.
FANTINA-TA-WEB	Tholomyés s’arturèc.
FANTINA-TA-WEB	Ath còp, aguest, acompanhat de Listelier e de Fameuil, entonèc damb era musica d’ua cançon planherosa, un d’aguesti cants de talhèr, compausat des prumères paraules qu’ara imaginacion se l’acodissen, miei rimadi, miei sense rimar, ueds de sentit, coma eth movement d’un arbe o coma eth bronit deth vent, que nèishen deth bugàs des pipes e despareishen e s’esbugassen coma eth hum qu’eres madeishes dèishen anar.
FANTINA-TA-WEB	Que non ère ua cançon d’aguesta sòrta çò de mès avient entà padegar era improvisacion de Tholomyés; uedec eth sòn veire, l’aumplic de nauèth e tornèc a començar.
FANTINA-TA-WEB	Dehòra era sabença!
FANTINA-TA-WEB	Desbrembatz tot çò que vos è dit.
FANTINA-TA-WEB	Non sigam ne òme de pudor, ne de prudéncia, ne de favor.
FANTINA-TA-WEB	Brindi ara alegria!
FANTINA-TA-WEB	Alegrem- mos.
FANTINA-TA-WEB	Acabem es nòsti cursi de dret damb era holia e era parva.
FANTINA-TA-WEB	Indigestion e Digesto17.
FANTINA-TA-WEB	Que Justinian sigue eth mascle e que Sarabat sigue era femèla!
FANTINA-TA-WEB	Gaudisqui enes abismes!
FANTINA-TA-WEB	Redola, ò creacion!
FANTINA-TA-WEB	Eth mon qu’ei un gran diamant.
FANTINA-TA-WEB	Jo sò erós.
FANTINA-TA-WEB	Es audèths son admirables.
FANTINA-TA-WEB	Quina hèsta tan generau!
FANTINA-TA-WEB	Eth rossinhòl ei un Farinelli a gratis.
FANTINA-TA-WEB	Ostiu, jo te saludi!
FANTINA-TA-WEB	Ò, Luxemburg!
FANTINA-TA-WEB	Ò, Georgiques deth carrèr Madame e dera Almareda der Observatòri!
FANTINA-TA-WEB	Ò, estudiants cogitosi!
FANTINA-TA-WEB	Ò, encantadores hilhuquères, que mentre suenhatz as mainatges, vos divertitz en esboçar a d’auti!
FANTINA-TA-WEB	Es pampes dera America me shautarien, se non auessa a man es vòutes der Odeon.
FANTINA-TA-WEB	Era mia amna vòle entàs seuves vèrges e entàs sabanes.
FANTINA-TA-WEB	Tot qu’ei polit!
FANTINA-TA-WEB	Es mosques bronzinen volatejant ath torn des arrais deth solei.
FANTINA-TA-WEB	En un esternut deth solei qu’a neishut eth colibrí.
FANTINA-TA-WEB	Abraça-me, Fantina.
FANTINA-TA-WEB	S’enganhèc e abracèc a Favorita.
FANTINA-TA-WEB	Recopilacion metodica de Dret amiada a tèrme per Jusnian.
FANTINA-TA-WEB	VIII.- Era mòrt d’un shivau.
FANTINA-TA-WEB	Jo m’estimi mès Bombarda qu’Edon, declarèc Blachevelle.
FANTINA-TA-WEB	Aguest qu’a mès luxe; ei mès asiatic.
FANTINA-TA-WEB	Guardatz, se non, era cramba de baish, qu’a miralhs enes parets.
FANTINA-TA-WEB	A jo que me shauten mès ena sièta, didec Favorita.
FANTINA-TA-WEB	Blachevelle persutèc.
FANTINA-TA-WEB	Plan, donc, er argent qu’ei mès preciós qu’eth uas.
FANTINA-TA-WEB	Exceptat entad aqueri qu’an ua barba d’argent, higec Tholomyés.
FANTINA-TA-WEB	Se hec ua pausa.
FANTINA-TA-WEB	Discutir qu’ei bon, didec Tholomyés, mès pelejar qu’ei mielhor.
FANTINA-TA-WEB	Discutíem sus filosofia.
FANTINA-TA-WEB	E plan?
FANTINA-TA-WEB	A qui preferisses tu, a Descartes o a Espinosa?
FANTINA-TA-WEB	A Desaugiers18, didec Tholomyés.
FANTINA-TA-WEB	Dictada aguesta senténcia, beuec e contunhèc:
FANTINA-TA-WEB	Que sò d’acord en víuer!
FANTINA-TA-WEB	Tot non s’a acabat ena tèrra, donques qu’encara se pòt díder asenades.
FANTINA-TA-WEB	Balhi es gràcies per aquerò as dius immortaus.
FANTINA-TA-WEB	Se mentís, mès s’arrís.
FANTINA-TA-WEB	S’afirme, mès se dobte.
FANTINA-TA-WEB	Çò d’inesperat que ven deth silogisme.
FANTINA-TA-WEB	Aquerò ei polit.
FANTINA-TA-WEB	Que i a tanben aciu baish èssers que saben alègraments daurir e barrar era caisha de suspreses dera parodòxa.
FANTINA-TA-WEB	Aquerò, senhores, que beuetz tan tranquillaments, ei vin de Madeira, sabetz-vo’n; dera cuelheta deth Corral das Freiras, que se trape a tres centes dètz-e-sèt toeses sus eth nivèu deth mar.
FANTINA-TA-WEB	Compde, en béuer!
FANTINA-TA-WEB	Tres centes dètz-e-sèt toeses!
FANTINA-TA-WEB	E eth senhor Bombarda, eth magnific ostejaire, vos autrege tres centes dètz-e-sèt toeses per quate francs e cinquanta centims!
FANTINA-TA-WEB	Fameuil l’interrompec de nauèth.
FANTINA-TA-WEB	Tholomyés, es tues opinons son lei.
FANTINA-TA-WEB	Quin ei eth tòn autor favorit?
FANTINA-TA-WEB	Ber…
FANTINA-TA-WEB	Quin?
FANTINA-TA-WEB	Non.
FANTINA-TA-WEB	Choux.
FANTINA-TA-WEB	E Tholomyés contunhèc:
FANTINA-TA-WEB	Òsca per Bombarda!
FANTINA-TA-WEB	Qu’egalaria a Munofis de Elefanta se podessa cuélher ua clauvissa, e a Tigelion de Queronea se podessa hèr-me a vier ua cortesana grèga.
FANTINA-TA-WEB	Pr’amor que, senhores, tanben en Grecia e en Egipte i auie Bombardas: Apuleyo que mos ac conde.
FANTINA-TA-WEB	Ai!, tostemp es madeishes causes e arren de nauèth.
FANTINA-TA-WEB	Arren de nauèth ena creacion deth Creador.
FANTINA-TA-WEB	Nihil sub sole novum, didec Salomon; amor omnibus idem, didec Virgilio; e Carabina s’embarque damb Carabin ena galiòta de Saint-Cloude, tau qu’Aspasia s’embarcaue damb Pericles ena esquadra de Samos.
FANTINA-TA-WEB	Ua darrèra paraula.
FANTINA-TA-WEB	Sabetz se qué ère Aspasia, senhores?
FANTINA-TA-WEB	Encara que viuec en un temps qu’es hemnes non auien encara amna, qu’ère ua amna: ua amna de color ròsa e porpra, mès ahlamada qu’eth huec, mès fresca qu’era auròra.
FANTINA-TA-WEB	Aspasia ère ua creatura qu’en era se tocauen es dus extrèms dera hemna; qu’ère era prostituta divessa; Socrates, e ath delà, Manon Lescaut.
FANTINA-TA-WEB	Aspasia siguec creada per s’un cas Prometeo auesse besonh d’un mòtle.
FANTINA-TA-WEB	Un còp alugat, Tholomyés, dificilaments s’aurie arturat, se non auesse queigut un shivau en carrèr en aqueth madeish moment.
FANTINA-TA-WEB	Damb era patacada, s’arturèren era carreta qu’aqueth tirassaue e er orador.
FANTINA-TA-WEB	Qu’ère er animau ua vielha ègua, aflaquida, digna der aucidèr, que tirassaue ua carreta fòrça pesanta.
FANTINA-TA-WEB	En arribar dauant dera casa de Bombarda, era bèstia, agotades es fòrces, s’auie remit e hèr un pas mès.
FANTINA-TA-WEB	Aguest incident qu’auie tirat a gent.
FANTINA-TA-WEB	A penes eth menaire, indignat, renegant, jurant, auie auut temps de prononciar damb era energia convenenta era paraula sacramentau arri!, acompanhada d’un impecable còp de soriac, era ègua queiguec entà non tornar-se a lheuar.
FANTINA-TA-WEB	Ath tapatge dera gent, es alègri audidors de Tholomyés virèren eth cap e aguest profitèc era escadença entà acabar eth sòn discurs damb aguest melancolic estriuet:
FANTINA-TA-WEB	Era qu’ère d’aguest mon, qu’en eth es coches e carsan eth madeish destin.
FANTINA-TA-WEB	E Dalia sorrisclèc:
FANTINA-TA-WEB	Praube shivau!, exclamèc Fantina.
FANTINA-TA-WEB	Solide que Fantina se planherà des shivaus!
FANTINA-TA-WEB	Mès, e era suspresa?
FANTINA-TA-WEB	Justaments qu’ei arribat eth moment, responec Tholomyés.
FANTINA-TA-WEB	Senhors, era ora de suspréner ad aguestes daunes, qu’a sonat.
FANTINA-TA-WEB	Senhores, demoratz- mos un moment.
FANTINA-TA-WEB	Era suspresa que comence damb un punet, didec Blachevelle.
FANTINA-TA-WEB	En front, higec Tholomyés.
FANTINA-TA-WEB	Cadun depausèc grèuments un punet en front dera sua estimada; dempús se filèren de cap ara pòrta toti es quate en ringlera, damb eth dit calat sus era boca.
FANTINA-TA-WEB	Favorita piquèc de mans en veder-les gésser.
FANTINA-TA-WEB	Be n’ei de divertit!, didec.
FANTINA-TA-WEB	Non vos i estetz guaire, gasulhèc Fantina, vos demoram.
FANTINA-TA-WEB	IX.- Alègre finau dera alegria.
FANTINA-TA-WEB	Un còp soletes es joenes se meteren ena hièstra de dues en dues, parlant, gaitant eth cap, e parlant entre eres d’ua hièstra en auta.
FANTINA-TA-WEB	Vederen as joeni gésser de bracet de çò dera Bombarda e es quate se virèren, les heren diuèrsi senhaus arrint e despareisheren en aquera polsosa multitud qu’invadís cada setmana es Camps Elisis.
FANTINA-TA-WEB	Non vos tardetz guaire!, cridèc Fantina.
FANTINA-TA-WEB	Qué mos haran a vier?, didec Zefina.
FANTINA-TA-WEB	Solide serà ua causa polida, didec Dalia.
FANTINA-TA-WEB	Voi que sigue d’aur, repliquèc Favorita.
FANTINA-TA-WEB	Lèu lèu se distreigueren damb eth movement e era gent que crotzaue, e que se vedie entre es arrames des grani arbes.
FANTINA-TA-WEB	Qu’ère era ora de gessuda des corrèus e diligéncies.
FANTINA-TA-WEB	Lèu totes es messatgeries deth Meddia e der Oest passauen alavetz pes Camps Elisis.
FANTINA-TA-WEB	Era màger part seguien eth cai, e gessien pera barralha de Passy.
FANTINA-TA-WEB	De menuta en menuta quauqua grana veitura de shivaus pintada d’auriò e nere, pesadaments cargat, damb sorrolhós atelatge, deformat per tòrt de males, maletes e caishes, plia de caps que de seguit despareishien, en tot hèr brigalhs er empeirat crotzaue a trauèrs dera gentada, treiguent bualhs des pèires coma en ua harga, damb eth povàs coma hum, e un cèrt aire de furia.
FANTINA-TA-WEB	Aqueth tarrabastalh alegraue as joenes.
FANTINA-TA-WEB	Favorita exclamèc:
FANTINA-TA-WEB	Quin revolum de gent!
FANTINA-TA-WEB	Semble qu’arrossèguen montanhes de cadies.
FANTINA-TA-WEB	Se passèc qu’ua d’aguestes veitures de shivaus que s’aubiraue non pas guaire ben a trauèrs des arbes, s’arturèc un moment, e ara seguida tornèc a partir a tot galaup.
FANTINA-TA-WEB	Aquerò choquèc a Fantina.
FANTINA-TA-WEB	Favorita arroncilhèc es espatles.
FANTINA-TA-WEB	Aguesta Fantina qu’ei susprenenta.
FANTINA-TA-WEB	Jo la vau a veir per curiosèr.
FANTINA-TA-WEB	Es causes mès simples l’enludèrnen.
FANTINA-TA-WEB	Ua supausicion: jo que sò un viatjaire e li digui ara diligéncia: “Que vau entà dauant, pujarè quan passetz peth cai.” Era diligéncia arribe, me ve, s’arture e pugi.
FANTINA-TA-WEB	Aquerò que se passe cada dia.
FANTINA-TA-WEB	Tu non coneishes era vida, estimada.
FANTINA-TA-WEB	Passèc un cèrt temps.
FANTINA-TA-WEB	A!, didec.
FANTINA-TA-WEB	E era suspresa?
FANTINA-TA-WEB	Qu’ei vertat, higec Dalia, e era famosa suspresa?
FANTINA-TA-WEB	Guaire se tarden!, didec Fantina.
FANTINA-TA-WEB	Quan Fantina venguie mèsalèu d’alendar que de díder aquerò, eth crambèr que les auie mestrat eh repais entrèc.
FANTINA-TA-WEB	Amiaue ena man quauquarren que se retiraue a ua carta.
FANTINA-TA-WEB	Qué ei aquerò?, preguntèc Favorita.
FANTINA-TA-WEB	Eth crambèr responec:
FANTINA-TA-WEB	Per qué non mo l’auetz hèt a vier abans?
FANTINA-TA-WEB	Favorita arrinquèc eth papèr des mans deth crambèr.
FANTINA-TA-WEB	Cara!, didec.
FANTINA-TA-WEB	Trinquèc ara prèssa era envolòpa, dauric era carta e liegec (sabie liéger): Ò!, estimades nòstes!
FANTINA-TA-WEB	Sabetz qu’auem pairs: vosates non compreneratz guaire ben se qué ei aquerò de pairs.
FANTINA-TA-WEB	Atau se criden eth pair e era mair en Còdi Civiu, mainadenc e aunorat.
FANTINA-TA-WEB	Plan, donc, aguesti pairs que ploren; aguesti ancians que mos reclamen; aguesti bravi òmes e aguestes braves hemnes mos criden hilhs prodigs, desiren era nòsta tornada, e mos aufrissen hèr sacrificis.
FANTINA-TA-WEB	Qu’èm vertuosi e les aubedim.
FANTINA-TA-WEB	En moment que liegegatz aquerò, cinc afogadi shivaus mos arrossèguen entàs nòsti pairs e es nòstes mairs.
FANTINA-TA-WEB	Fotem eth camp, coma ditz Bossuet.
FANTINA-TA-WEB	Mo n’anem; auem partit.
FANTINA-TA-WEB	Hugim en braça de Laffitte e enes ales de Caillard19.
FANTINA-TA-WEB	Era diligéncia de Tolosa mos trè deth cant der abisme; er abisme qu’ètz vosates, ò estimades aimantes nòstes!
FANTINA-TA-WEB	Qu’entrem de nauèth ena societat, en déuer, e en orde, ath galaup, a rason de tres lègues per ora.
FANTINA-TA-WEB	L’interèsse ara patria que sigam coma toti, prefèctes, pairs de familha, gardes de Camp e conselhèrs d’Estat.
FANTINA-TA-WEB	Reveratz-mos: que mos sacrificam.
FANTINA-TA-WEB	Ploratz-mos rapidaments e remplaçatz-mos lèu lèu.
FANTINA-TA-WEB	S’aguesta carta vos còste pena, esbocinatz-la.
FANTINA-TA-WEB	Adishatz.
FANTINA-TA-WEB	Empresa de diligéncies LaHEe, Caillard e Cia.
FANTINA-TA-WEB	Pendent dus ans vos auem hèt eroses; non mos sauvetz, donc, rancura.
FANTINA-TA-WEB	Signat: BLACHEVELLE, FAMEUIL, LISTOLIER, FELIX THOLOMYES.
FANTINA-TA-WEB	Post scriptum: eth repais qu’ei pagat.
FANTINA-TA-WEB	Es quate joenes se guardèren.
FANTINA-TA-WEB	Favorita siguec era prumera que trinquèc eth silenci.
FANTINA-TA-WEB	Plan, donc!, sorrisclèc.
FANTINA-TA-WEB	Qu’ei parièr.
FANTINA-TA-WEB	Ei ua bona badinada.
FANTINA-TA-WEB	Ei fòrça graciosa.
FANTINA-TA-WEB	Eth que l’a imaginat que deu èster Blachevelle, repliquèc Favorita.
FANTINA-TA-WEB	Aquerò hè que l’estima encara mès.
FANTINA-TA-WEB	Tan lèu anat, tan lèu estimat.
FANTINA-TA-WEB	Aguesta qu’ei era istòria.
FANTINA-TA-WEB	Non, didec Dalia, aguesta idia qu’ei de Tholomyés, se ve de luenh.
FANTINA-TA-WEB	Visca Tholomyés!, cridèren Dalia e Zefina.
FANTINA-TA-WEB	E s’estarnèren d’arrir.
FANTINA-TA-WEB	Fantina deishec anar tanben era arridalha coma es autes.
FANTINA-TA-WEB	Ua ora dempús, quan ère ja en sòn quarto, plorèc.
FANTINA-TA-WEB	Qu’ère, ja ac auem dit, eth sòn prumèr amor.
FANTINA-TA-WEB	S’auie autrejat sense resèrves a Tholomyés coma a un marit, e era prauba joena ère mair!
FANTINA-TA-WEB	Libre quatau: fidar qu’ei a viatges autrejar.
FANTINA-TA-WEB	I.- Ua mair que se trape damb ua auta.
FANTINA-TA-WEB	En prumèr quatau d’aguest sègle auie en Montfermeil, près de París, ua sòrta d’aubèrja que ja non existís.
FANTINA-TA-WEB	Aguesta aubèrja, a cargue d’ues persones cridades Thenardier, qu’èren marit e hemna, qu’ère plaçada en un carreron titolat deth Boulanger.
FANTINA-TA-WEB	Peth dessús dera pòrta se vedie ua husta clauada descuedadaments ena partet, qu’en era i auie pintat quuquarren que de bèra manèra se retiraue a un òme qu’amiaue ath còth a un aute òme damb granes insignes de generau daurades, e granes esteles argentades; ues plapes ròies volien simular era sang; era rèsta deth quadre qu’ère tot hum e representaue ua batalha.
FANTINA-TA-WEB	Dejós deth quadre se liegie aguesta inscripcion: AUBÈRJA DETH SERGENT DE WATERLOO.
FANTINA-TA-WEB	Arren mès frequent que veir un car o ua carreta ena pòrta d’ua tauèrna, totun aquerò, eth veïcul, o mielhor dit, eth tròç de veïcul que obstruie eth carrèr dauant dera pension deth Sergent de Waterloo, ua tarde dera primauèra de 1818, qu’aurie , plan que òc, cridat era atencion, per çò dera sua massa, de quinsevolh pintor que l’auesse vist.
FANTINA-TA-WEB	Qu’ère era part deth dauant d’un d’aguesti cars que se tien enes païsi de montanha e que servissen entà cargar hustes e socs d’arbes.
FANTINA-TA-WEB	Se compausaue d’un èish massis de hèr, qu’en eth encaishaue un pesant timon, e qu’ère sostengut per dues arròdes desmesurades.
FANTINA-TA-WEB	Tot eth conjunt qu’ère atapit, pesant e difòrme, coma aurie pogut èster era carcassa d’un canon gegant.
FANTINA-TA-WEB	Es camins auien balhat as arròdes, as jelhes, as cubs, ar èish e ath timon d’aqueth encastre gròs, ua capa de lim, un lord e auriolenc revestiment, fòrça semblable ath que de bon voler se tie entà ornar es catedraus.
FANTINA-TA-WEB	Era husta despareishie jos era hanga e eth hèr jos eth hloridor.
FANTINA-TA-WEB	Peth dejós der èish penjaue ua gròssa cadia digna d’un Goliat forçut.
FANTINA-TA-WEB	Aquera cadia hège aubedir, non ja ara biga qu’ère destinada a condusir, senon as mastodonts e mamots qu’auessen pogut arrossegar; qu’auie un cèrt aspècte d’un objècte de preson, mès, d’ua preson ciclòpa e suberumana, e semblaue coma desligada de quauque monstre.
FANTINA-TA-WEB	Homero qu’aurie estacat damb era a Polifemo, e Shakespeare a Caliban.
FANTINA-TA-WEB	Per qué aquera desmesurada carreta ocupaue aqueth lòc en carrèr?
FANTINA-TA-WEB	Prumèr de tot entà obstruir-lo, e dempús entà que s’acabèsse de rovilhar.
FANTINA-TA-WEB	Eth centre dera cadia penjaue, peth dejós, plan pròche ath solèr, e ena mitat, coma sus ua còrda en un balançader i auie seigudes e amassades aquera tarde, en ua union perfècta, dues trendes mainades, era ua coma de dus ans e miei, era auta coma de dètz-e-ueit mesi, era mès petita en braça dera màger.
FANTINA-TA-WEB	Un mocador prudentaments estacat empachaue que queiguessen.
FANTINA-TA-WEB	Per çò d’aute, es dues mainades graciosaments jargades, enquia e tot damb un cèrt suenh, enludernauen, entà didè’c atau; que semblauen dues ròses entre eth hèr vielh; es sòns uelhs qu’èren ua capitada, es sues fresques caròles arrien; ua des mainades ère ròia castanha, era auta bruna; es sues innocentes cares qu’èren dues admiracions encantadores; ua arrominguèra florida que i auie apròp enviaue as caminaires perhums que semblauen que venguien d’eres; era de dètz-e-ueit mesi mostraue eth sòn polit vrente nud damb era casta indecéncia dera mainadesa.
FANTINA-TA-WEB	Peth dessús e ar entorn d’aqueres tèstes delicades, calades ena felicitat e negades de lum, era gegantina carreta, nera per çò deth rovilh, lèu terrible, tota plia de nuds e de lègi angles, s’arredonie coma era boca d’ua cavèrna.
FANTINA-TA-WEB	Uns passi mès enlà, arraulida en lumedan dera pension, era mair, hemna d’aspècte pòc agradiu, encara qu’interessanta en aqueth moment, balançaue as dues mainades mejançant ua longa còrda, en tot protegirles damb era sua guardada temerosa de bèth accident, damb aguesta expression animau e celèsta pròpia dera maternitat.
FANTINA-TA-WEB	En cada va-e-ven, es orribles anères deishauen anar un sorrolh estrident que se retiraue a un crit de colèra; es mainades s’extasiauen, eth solei cogant participaue d’aquera alegria e arren tan beròi coma eth caprici der edart qu’auie hèt d’ua cadia de titans un balançader de querubins.
FANTINA-TA-WEB	Ça que la, ua persona, se l’auie anant apressant quan començaue era prumèra estròfa dera sua cançon, e de pic entenec ua votz que li didie plan près dera sua aurelha:
FANTINA-TA-WEB	Qu’auetz dues beròies mainades, senhora.
FANTINA-TA-WEB	Era hilha d’aquera hemna qu’ère ua des mès beròies que se pòden veir.
FANTINA-TA-WEB	Ère ua mainada de dus a tres ans.
FANTINA-TA-WEB	Per çò dera elegància des sòns ornaments qu’aurie pogut competir damb es autes mainades; amiaue ua casqueta de tela fina, cintes ena blòda, e ath delà lacets ena casqueta.
FANTINA-TA-WEB	Eth plec dera sua pèlha quilhada deishaue veir un both dera cama blanc, sarrat e fèrm.
FANTINA-TA-WEB	Qu’ère admirablaments rosada e ben hèta.
FANTINA-TA-WEB	Era polida mainada ahiscaue eth desir de nhacar enes pomes des sues caròles.
FANTINA-TA-WEB	Des sòns uelhs que non podem díder arren senon que deuien èster plan grani, e qu’auien magnifiques pestanhes.
FANTINA-TA-WEB	Qu’ère adormida.
FANTINA-TA-WEB	Dormie damb aqueth sòn dera absoluda confiança pròpia dera sua edat.
FANTINA-TA-WEB	Es braci des mairs son hèts de trendesa; es mainatges dormissen en eri prigondaments.
FANTINA-TA-WEB	Per çò dera mair, qu’eth sòn aspècte ère praube e trist.
FANTINA-TA-WEB	Amiaue eth vestit d’ua obrèra qu’a era tendéncia a convertir-se en campanharda.
FANTINA-TA-WEB	Qu’ère joena; dilhèu beròia, mès, damb aqueth vestit que non ac semblaue.
FANTINA-TA-WEB	Es sòns peus, que d’eri se desnishaue ua guinsa ròia, semblauen plan espessi; mès s’amagauen sevèraments jos ua casqueta de beata, lèja, estreta, sarrada e estacada jos era maishèra.
FANTINA-TA-WEB	Quan un a bons dents, er arridolet que les hè a veir; mès aquera hemna non arrie.
FANTINA-TA-WEB	Es sòns uelhs semblauen secs de fòrça temps a. Estaue esblancossida, auie ua mina cansada e un shinhau malautissa; guardaue ara sua mainada dormida enes sòns braci damb aguest aire particular dera mair qu’a elevat ath sòn hilh.
FANTINA-TA-WEB	Un ample mocador blu semblable as que tien es invalids, plegat en forma de chal, amagaue pesadaments eth sòn cossatge.
FANTINA-TA-WEB	Qu’ère Fantina.
FANTINA-TA-WEB	Atau ère Fantina: lèu non se l’arreconeishie; ça que la, en examinar-la atentiuaments, se desnishaue tostemp era sua beresa.
FANTINA-TA-WEB	Un plec trist, que semblaue un principi d’ironia, rufaue era sua caròla dreta.
FANTINA-TA-WEB	Per çò deth sòn vestit, aqueth vestit aerian de mossolina e de cintes que semblaue hèt dera alegria, dera holia e dera musica, plen de cascavèls e perhumat de lilàs, s’auie esbugassat, coma era bèra arrosada que se hè veir diamants ara lum deth solei, mès qu’en des.hèir-se, dèishe totafèt nera era arrama que s’estaue.
FANTINA-TA-WEB	Dètz mesi s’auien passat dès era “famosa suspresa”.
FANTINA-TA-WEB	Qué auie arribat pendent aguesti dètz mesi?
FANTINA-TA-WEB	Qu’ei aisit d’endovià’c.
FANTINA-TA-WEB	Fantina s’auie demorat soleta.
FANTINA-TA-WEB	En auer-la abandonat eth pair dera sua hilha (a!, e aguesti pensaments son irrevocables), se trapèc absoludaments isolada, damb eth costum deth trabalh vengut a mens e era aficion ath plaser venguda a mès.
FANTINA-TA-WEB	Ahiscada, pes sues relacions damb Tholomyés, a menspredar eth praube mestièr que sabie, auie descuedat es sòns mieis de trabalh, e totes es pòrtes se li barrèren.
FANTINA-TA-WEB	Non li restèc cap recors: a penes sabie liéger, e non sabie escríuer; ena sua mainadesa non l’auien ensenhat senon a escríuer eth sòn nòm; un memorialista li calec escríuer ua carta a Tholomyés, dempús ua auta, dempús ua tresau.
FANTINA-TA-WEB	Tholomyés non responec a deguna, e bèth dia Fantina entenec a díder as sues amigues, que guardauen ara sua hilha: “Dilhèu se cuelh seriosaments auer aguesti hilhs?
FANTINA-TA-WEB	Aqueth que les engendre arroncilhe es espatles!” Alavetz pensèc que Tholomyés arroncilharie es espatles tanben quan entenesse parlar dera sua hilha, e qu’eth pair non se cuelherie seriosaments aqueth èsser innocent; eth sòn còr se botèc ombriu entà tot aquerò qu’auesse relacion damb aqueth òme.
FANTINA-TA-WEB	Mès, se qué hèr?
FANTINA-TA-WEB	Non sabie entà on filar-se.
FANTINA-TA-WEB	Qu’auie cometut ua fauta; mès eth hons dera sua natura ère, sivans se pòt rebrembar, pudor e vertut.
FANTINA-TA-WEB	Se’n sabec qu’ère a mand de quèir en aclapament e d’esguitlar-se enquiar abisme.
FANTINA-TA-WEB	Se l’acodic era idia de tornar en sòn pòble natau, en M… ara vòra deth M…
FANTINA-TA-WEB	Dilhèu aquiu l’arreconeisherie quauqu’un e l’emplegarie, òc; mès, qu’ère de besonh amagar era sua fauta.
FANTINA-TA-WEB	Alavetz aubirèc confusaments eth besonh possible d’ua separacion encara mès dolorosa qu’era prumèra.
FANTINA-TA-WEB	Se sarrèc eth sòn còr, mès se resolvec.
FANTINA-TA-WEB	Coma veiram, Fantina auie eth herotge valor dera vida.
FANTINA-TA-WEB	Qu’auie renonciat ja coratjosaments as gales; s’auie vestit de percala, plaçant tota era sua seda, toti es sòns ornaments, totes es sues cintes e totes es sues puntes ena sua hilha, era soleta vanitat que li restaue, fòrça santa, plan que òc.
FANTINA-TA-WEB	Venec, donc, tot çò qu’auie, çò que li balhèc dus cents francs; e dempús de pagar es sòns petiti deutes, li restèren uns ueitanta francs apuprètz.
FANTINA-TA-WEB	Tàs vint-e-dus ans, e en un polit maitin de primauèra, deishèc Paris amiant ara sua hilha ena espatla.
FANTINA-TA-WEB	Qui que les auesse vist passar ara ua e ara auta qu’aurie auut pietat d’eres.
FANTINA-TA-WEB	Aquera hemna non auie en mon senon aquera mainada, e aquera mainada non auie en mon senon ad aquera hemna.
FANTINA-TA-WEB	Fantina auie elevat ara sua hilha, e aguesta l’auie alassat eth pièch, que per aquerò tossie un shinhau.
FANTINA-TA-WEB	Que ja non auram era ocasión de parlar de Tholomyés.
FANTINA-TA-WEB	Limitem-mos a díder que vint ans dempús, en temps de Loís Felip, ère un robust avocat de província, important e ric, prudent elector e jurat plan sevèr; tostemp un òme alègre.
FANTINA-TA-WEB	Tath meddia, Fantina, après auer viatjat, de quan en quan, entà descansar ua estona, e mejançant tres sòus per lèga, en çò qu’alavetz se cridauen coches des entorns de París, se trapèc en Montfermeil, en carreron de Boulanger.
FANTINA-TA-WEB	En passar peth dauant dera aubèrja de Thenardier, es dues mainades, tan contentes en sòn balançader monstre, costèren en era ua sòrta d’enludernament, e s’arturèc dauant d’aquera vision d’alegria.
FANTINA-TA-WEB	Qu’auie es sòns encantaments aquera vision.
FANTINA-TA-WEB	Les contemplaue tota esmoiguda.
FANTINA-TA-WEB	Era preséncia des angels qu’ei anóncia deth paradís.
FANTINA-TA-WEB	Credec veir peth dessús d’aquera aubèrja eth misteriós Aciu dera Providéncia.
FANTINA-TA-WEB	Aqueres dues mainades qu’èren, plan que òc, eroses!
FANTINA-TA-WEB	Qu’auetz dues beròies mainades, senhora.
FANTINA-TA-WEB	Era mair lheuèc eth cap e li balhèc es gràcies, e hec a sèir ara caminaira en gradon dera pòrta donques qu’era ère tanben en lumedan.
FANTINA-TA-WEB	Es dues hemnes parlèren.
FANTINA-TA-WEB	Me cridi era senhora Thenardier, didec era mair des dues mainades.
FANTINA-TA-WEB	Qu’auem aguesta aubèrja.
FANTINA-TA-WEB	Dempús, tostemp damb era sua cançon, higec entre dents: Qu’ei de besonh, sò cavalièr, partir entà Palestina.
FANTINA-TA-WEB	Qu’ère era senhora Thenardièr ua hemna rosada, robusta e angulosa, eth tipe dera hemna de soldat en tot eth sòn malastre, encara que, per çò d’un caprici, damb un cèrt aire sentimentau, qu’ère degut as sues lectures novelesques.
FANTINA-TA-WEB	Ère ua amorassa ombruna.
FANTINA-TA-WEB	Es ancianes novèles que se calen enes imaginacions des tauernères que còsten aguesti efèctes.
FANTINA-TA-WEB	Encara ère joena, donques qu’a penes compdaue trenta ans.
FANTINA-TA-WEB	S’aquera hemna qu’ère acorbaishada auesse estat dreta, dilhèu era sua nauta estatura e eth sòn aspècte de colòs ambulant, pròpi des seuves, aurien espaurit ara viatjaira, aurie trebolat era sua confiança e esbugassat çò que vam a racondar.
FANTINA-TA-WEB	Eth destin que se cale encara qu’ua persona sigue de pè o seiguda.
FANTINA-TA-WEB	Era viatjaira racondèc era sua istòria un shinhau modificada.
FANTINA-TA-WEB	Condèc qu’ère ua trebalhadora; qu’eth sòn marit s’auie mòrt; que, en non auer trabalh en París, anaue a cercar-lo dehòra, en sòn país; qu’auie deishat París aqueth madeish maitin a pè; que coma qu’amiaue ara sua hilha se sentie cansada e auie trapat eth coche de Villemomble e i auie pujat; e que de Villemomble enquia Montfermeil auie vengut a pè; qu’era mainada auie caminat un shinhau, mès pas guaire, pr’amor que coma qu’ère tan petita l’auie auut de cuélher, e qu’era jòia s’auie esclipsat.
FANTINA-TA-WEB	E en díder aguesta paraula balhèc ara sua hilha un apassionat punet que la desvelhèc.
FANTINA-TA-WEB	Era mainada dauric es uelhs, uns grani uelhs bluencs coma es de sa mair, e guardèc, que?
FANTINA-TA-WEB	Se poirie díder que se’n saben de qué eri son angels, e nosati solet òmes.
FANTINA-TA-WEB	Dempús, era mainada se metec a arrir e encara que sa mair la volec arturar, s’esguitlèc entath solèr damb era indondabla energia d’un petit èsser que vò córrer.
FANTINA-TA-WEB	Cop sec desnishèc as autes dues sus eth balançader, e treiguec era lengua en senhau d’admiracion.
FANTINA-TA-WEB	Aqueri angels s’avengueren de seguit, e ath cap d’ues menutes, es mainades dera Thenardier jogauen damb era nauèth venguda a hèr traucs en solèr, immens plaser!
FANTINA-TA-WEB	Era nauèth venguda qu’ère plan alègra; era bontat dera mair se trapaue escrita ena alegria dera gojateta; auie cuelhut un palet que li servie de pala, e hotjaue energicaments ua hòssa coma entà ua mosca.
FANTINA-TA-WEB	Era madeisha òbra d’un enterraire que ven a èster causa d’arrir quan la hè un mainatge.
FANTINA-TA-WEB	Com se cride era vòsta mainada?
FANTINA-TA-WEB	Cosette.
FANTINA-TA-WEB	Es dues hemnes seguien parlant.
FANTINA-TA-WEB	Liegetz Eufrasia, non Cosette.
FANTINA-TA-WEB	Era mainada se cridaue Eufrasia, mès d’Eufrasia aui hèt era mair Cosette, per çò d’aguest doç e graciós instint des mairs e deth pòble, que escàmbie Josepa per Pepita, e Fransesca per Paquita.
FANTINA-TA-WEB	Qu’ei aguest un gènre de derivats que pèrd e desconcèrte tota era sciéncia des etimologistes.
FANTINA-TA-WEB	Auem coneishut a ua mairia que deth nòm de Teodora auie vengut a formar eth de Gnon.
FANTINA-TA-WEB	Quina edat a?
FANTINA-TA-WEB	Que harà es tres ans.
FANTINA-TA-WEB	Madeish qu’era mia hilha màger.
FANTINA-TA-WEB	Mentretant, es tres creatures s’auien acorropat damb ua actitud d’ansietat prigonda e de beatitud; que s’auie verificat un eveniment: venguie de gésser deth solèr un verme gran, e les calie pòur, e èren en extasi.
FANTINA-TA-WEB	Es sòns fronts radiants se tocauen, e semblauen tres caps en ua aureòla.
FANTINA-TA-WEB	Aguestes paraules sigueren eth bualh que probablaments demoraue era auta mair pr’amor qu’en tot cuélher era man dera Theardier, la guardèc fixaments, e li didec:
FANTINA-TA-WEB	Voletz tier-me ara mia hilha?
FANTINA-TA-WEB	Era mair de Cosette seguic:
FANTINA-TA-WEB	Guardatz, jo que non posqui hèr-me a vier ara mia hilha en mèn país.
FANTINA-TA-WEB	Eth trabalh que non ac permet.
FANTINA-TA-WEB	Damb ua mainada non i a arren a on emplegar-se.
FANTINA-TA-WEB	Be ne son de ridiculs en mèn país!
FANTINA-TA-WEB	Eth Diu de bontat qu’ei eth que m’a hèt a passar pera vòsta aubèrja.
FANTINA-TA-WEB	Quan vedí as vòstes mainades tan polides, tan compausades e tan contentes, me choquèc.
FANTINA-TA-WEB	Didí entà jo: “Aguesta qu’ei ua bona mair.
FANTINA-TA-WEB	Poiràn èster tres fraies”.
FANTINA-TA-WEB	Ath delà, que jo non me tardarè guaire a tornar.
FANTINA-TA-WEB	Vos voletz encargar dera mia hilha?
FANTINA-TA-WEB	Ja veiram, didec era Thenardier.
FANTINA-TA-WEB	Pagarè sies francs ath mes.
FANTINA-TA-WEB	Alavetz ua votz d’òme cridèc der interior dera aubèrja estant:
FANTINA-TA-WEB	Sies per sèt que son quaranta dus, didec era Thenardier.
FANTINA-TA-WEB	Les balharè, didec era mair.
FANTINA-TA-WEB	Qu’ei de besonh, didie un guerrèr…
FANTINA-TA-WEB	Les pagarè, didec era mair.
FANTINA-TA-WEB	Qu’è ueitanta francs.
FANTINA-TA-WEB	En tot anar a pè me demorarè çò que me cau entà arribar ena mia tèrra.
FANTINA-TA-WEB	Aquiu guanharè sòs, e tanlèu coma arremassa uns sòs, tornarè a cercar ath mèn amor.
FANTINA-TA-WEB	Era votz der òme repliquèc:
FANTINA-TA-WEB	E era mainada a equipament?
FANTINA-TA-WEB	Aguest qu’ei eth mèn marit didec era Thermadier.
FANTINA-TA-WEB	Pro que n’a d’equipament eth mèn tresaur.
FANTINA-TA-WEB	Que ja me n’è sabut de qué ei eth vòste marit.
FANTINA-TA-WEB	Vai, e un bon equipament!
FANTINA-TA-WEB	Qu’ac è aquiu ena mia saca de viatge.
FANTINA-TA-WEB	Que l’ac calerà deishar, tornèc a díder era votz der òme.
FANTINA-TA-WEB	Plan que òc, que l’ac deisharè!, didec era mair.
FANTINA-TA-WEB	Plan ben, didec.
FANTINA-TA-WEB	Alavetz campèc era cara deth patron.
FANTINA-TA-WEB	Er acòrd quedèc barrat.
FANTINA-TA-WEB	Era mair passèc era net ena aubèrja, balhèc es sòns sòs e deishèc ara mainada, estaquèc de nauèth era sua saca de viatge, desaprovedida ja der equipament, e partic a londeman calculant tornar lèu lèu.
FANTINA-TA-WEB	Qu’aguestes separacions se dispausen damb facilitat; mès que còsten era desesperacion.
FANTINA-TA-WEB	Que vengui de veir a ua hemna plorant peth carrèr, qu’ei un dolor.
FANTINA-TA-WEB	Quan era mair de Cosette auec partit, er òme li didec ara sua hemna:
FANTINA-TA-WEB	Damb aquerò pagarè eth mèn deute de cent francs que venç deman.
FANTINA-TA-WEB	Me’n mancauen quaranta.
FANTINA-TA-WEB	Sabes que se non, aurie vengut aciu er escrivan damb ua desencusa?
FANTINA-TA-WEB	Que non as parat un mau param damb es tues mainades.
FANTINA-TA-WEB	Non me pensaua jo qu’agarraria ad aguest arrat, didec era hemna.
FANTINA-TA-WEB	II.- Prumèr contorn de dues figures bòrnies.
FANTINA-TA-WEB	Se qui èren es Thenardier?
FANTINA-TA-WEB	Didem-ac, plan que òc.
FANTINA-TA-WEB	Dempús acabaram eth quadre.
FANTINA-TA-WEB	Pertanhien aguesti dus èsser ad aguesta classa bastarda compausada de persones grossières qu’an arribat a lheuar-se, e de persones intelligentes qu’an queigut e que s’està entre era cridada classa mieja e era cridada inferiora, e que combine quauqu’un des defèctes dera dusau damb lèu toti es vicis dera prumèra sense auer eth generós impuls der obrèr, ne er aunèst orde deth ciutadan.
FANTINA-TA-WEB	Qu’èren d’aguestes natures nanes qu’arriben damb assopliment a èster monstruoses, se bèth còp les escauhe un huec ombriu.
FANTINA-TA-WEB	Auie era hemna eth hons d’un bèstia, e er òme era estòfa d’un gandièr vagabond.
FANTINA-TA-WEB	Ambdús èren, en mès naut grad, capables de cèrta espècia de hastigós progrès que se hè ena amna.
FANTINA-TA-WEB	Que i a amnes que, coma eth cranc, arreculen de contunh entàs tenèbres, que retrograden, mès qu’auancen, ena vida, en tot tier era sua experiéncia en aumentar era sua diformitat, empejorant de contunh, e calant-se mès e mès en ua soja creishenta.
FANTINA-TA-WEB	Aqueth òme e aquera hemna qu’èren d’aguesta sòrta d’amnes.
FANTINA-TA-WEB	Paricularaments Thenardier qu’ère hastigós entath fisonomista.
FANTINA-TA-WEB	A bèri òmes non cau que guardar-les entà maufidar d’eri, donques que se les ve tenebrosi per toti es dus costats.
FANTINA-TA-WEB	Son inquiets peth darrèr e menaçaires peth dauant.
FANTINA-TA-WEB	I a quauquarren en eri de çò desconeishut, sense que se posque respóner de çò qu’an hèt ne de çò que poiràn hèr.
FANTINA-TA-WEB	Les denóncie era ombra que i a ena sua guardada.
FANTINA-TA-WEB	Sonque entener-les prononciar ua paraula o veder-les hèr un gèst s’aubiren ombrius secrets en sòn passat, e ombrius mistèris en sòn avier.
FANTINA-TA-WEB	Eth tau Thenardier, se mos credem çò que didie, qu’auie estat soldat; eth didie que sergent e auie hèt probablaments era campanha de 1815, e encara s’auie comportat pro ben, çampar.
FANTINA-TA-WEB	Dempús veiram çò que i auie de cèrt en aquerò.
FANTINA-TA-WEB	Eth pannèu dera sua aubèrja qu’ère ua allusion a un des sòns hèts d’armes.
FANTINA-TA-WEB	Que l’auie pintat eth madeish, pr’amor qe se’n sabie de tot; plan que òc, mau.
FANTINA-TA-WEB	Barthelemy-Hadot, e dera senhora de Lafayette ena senhora Bournon- Malarme) alugaue era amna aimanta des portières de París, e dilhèu capitaue un shinhau es des entorns.
FANTINA-TA-WEB	Era senhora Thenardier qu’ère pro intelligenta entà liéger tau sòrta de libres, que consitusien eth sòn aliment intellectuau.
FANTINA-TA-WEB	Damb eri estofaue eth pòc cervèth qu’auie, en tot auer aquerit tant qu’ère joeneta, e autanplan un shinhau dempús, ua sòrta d’actitud cogitosa respècte ath sòn marit, coquin de cèrta prigondor, rufiant letrat, mens ena gramatica, grossièr e fin ath còp, mès qu’en punts de sentimentalisme, liegie a Pigault-Lebrun, e “entà tot çò que tanh ath sèxe”, coma didie en sòn argòt, ère pola de Crau complèt e sense barreja.
FANTINA-TA-WEB	Era sua hemna auie coma dotze o quinze ans mens qu’eth.
FANTINA-TA-WEB	Dempús, quan es peus novelescaments ploraires comencèren a blanquir, quan era Megera se desprenec dera Pamela, era Thenardier non siguec ja senon ua gròssa e mala hemna qu’auie saborat estupides novèles.
FANTINA-TA-WEB	Mès que non se liegen pegaries en bades; e d’aquera lectura resultec qu’era sua hilha màger se cridèc Eponina; per çò que tanh ara mendre, era prauba mainada siguec a mand de cridar-se Gulnara, e siguec sabi pas se quina graciosa diversion costada per ua novèla de Deucray-Duminilcridar de cridar-se Azelma.
FANTINA-TA-WEB	Per çò d’aute, dit de passa, que non tot ei ridicul e superficiau ena curiosa epòca que hèm referéncia e que poirie cridar-se dera anarquia des nòms de batièg.
FANTINA-TA-WEB	Ath costat der element novelesc que viem d’indicar, se trape eth simptòma sociau.
FANTINA-TA-WEB	Non ei bric estranh aué qu’eth hilh d’un carretèr se cride Artur, Alfred o Alonso, e qu’eth vescomde (s’encara i a vescomdes) se cride Tomàs, Peir o Santiago.
FANTINA-TA-WEB	Aguesta dislocacion que met eth nom “elegant”ath plebèu, e eth nòm campanhard ar aristrocrata, non ei senon un revolum dera egalitat.
FANTINA-TA-WEB	Era irresistibla penetracion d’aire nau se ve en aquerò coma en tot.
FANTINA-TA-WEB	Jos aguesta discordància aparenta, que i a ua causa grana e prigonda: era revolucion francesa.
FANTINA-TA-WEB	III.- Era lauseta.
FANTINA-TA-WEB	Que non ei pro èster dolent entà prosperar.
FANTINA-TA-WEB	Era aubèrja anaue mau.
FANTINA-TA-WEB	Gràcies as cinquanta sèt francs dera viatjaira, Thenardier podec evitar ua demana e hèr aunor ara sua signatura.
FANTINA-TA-WEB	Tath mes a vier aueren besonh, de nauèth, de sòs, e era hemna se hec a vier entà París, e l’empenhèc en Monte de Pietat, er equipament de Cosette ena quantitat de seishanta francs.
FANTINA-TA-WEB	Quan aueren despenut aquera quantitat, es esposi Thenardier s’anèren avedant a non veir ena mainada senon a ua creatura qu’auien en çò de sòn per caritat, en tot tractar-la coma tau.
FANTINA-TA-WEB	Coma que ja non auie equipament pròpi, la vestiren damb es jargues vielhes e es camises refusades des sues hilhes, ei a díder, damb pelhòts.
FANTINA-TA-WEB	Coma aliment li balhauen es sòbres des auti; ei a díder, un shinhau mielhor qu’ath gosset, e un shinhau pejor qu’ath gat.
FANTINA-TA-WEB	Plan que òc, eth gosset e eth gat qu’èren es sòns acostumadi companhs de taula; Cosette minjaue damb eri jos era taula en ua caceròla de husta madeish qu’era d’eri.
FANTINA-TA-WEB	Sa mair, que s’auie establit, coma veiram dempús, en M… ara vòra deth M…, escriuie, o mielhor dit, manaue escríuer toti es mesi pr’amor d’auer notícies dera sua hilha.
FANTINA-TA-WEB	Es Thenardier responien tostemp: “Cosette qu’ei perfèctaments”.
FANTINA-TA-WEB	Passadi es sies prumèrs mesi, era mair remetec sèt francs entath mes següent, e seguic damb pro exactitud en tot hèr es sues remeses de mes en mes.
FANTINA-TA-WEB	Encara non s’auie acabat er an, quan Thenardier didec: “Guarda quin gran favor mos hè!
FANTINA-TA-WEB	Se qué vò que hescam damb sèt francs?” E l’escriuec en tot demanar-ne enquia dotze.
FANTINA-TA-WEB	Era mair, que li persutauen qu’era sua hilha ère erosa, e que “s’elevaue ben” se sometec, e manèc es dotze francs.
FANTINA-TA-WEB	Cèrtanes natures que non pòden estimar per un costat sense odiar per aute.
FANTINA-TA-WEB	Era tia Thenardier estimaue apassionadaments as sues pròpies hilhes, çò que siguec era encausa de qué auesse en òdi ara forastèra.
FANTINA-TA-WEB	Qu’ei trist pensar qu’er amor d’ua mair pòt auer un costat dolent.
FANTINA-TA-WEB	Eth pòc lòc que Cosette ocupaue ena sua casa li semblaue que lo panaue as sues, e qu’aquera mainada amendrie er aire qu’es sues hilhes alendauen.
FANTINA-TA-WEB	Aquera hemna, coma moltes dera sua mena, auie ua soma d’amorasses e ua soma de còps e d’injuries, entà distribuir cada dia.
FANTINA-TA-WEB	Cosette non hège cap movement que non siguesse causa de qué queiguesse sus era sua tèsta ua ploja de castigs violents e immeritadi: Fèble e timid èsser qu’arren deuie compréner d’aguest mon, ne de Diu, castigada de contunh, pelejada, mautractada, pataquejada, e que vedie ath sòn costat dues petites creatures coma era que viuien coma en un arrai dera auròra.
FANTINA-TA-WEB	En èster era Thenardier dolenta entà Cosette, Eponina e Azelma ne sigueren tanben.
FANTINA-TA-WEB	Es mainatges, ara sua edat, que non son senon exemplars dera sa mair.
FANTINA-TA-WEB	Que non i a mès diferéncia senon qu’era forma ei mès petita.
FANTINA-TA-WEB	Se didie en pòble:
FANTINA-TA-WEB	Be ne son de bona gent es Thenardier!
FANTINA-TA-WEB	Se pensauen que Cosette auie estat abandonada per sa mair.
FANTINA-TA-WEB	Mentretant, Thenardier, en auer-se’n sabut, sabi pas per quini escurs camins, qu’era mainada ère probablaments bastarda e que sa mair non ac podie cohessar, exigic quinze francs ath mes, en tot díder qu’era “creatura” s’anaue hent grana, e que “minjaue” e menaçar damb hèr-la enlà.
FANTINA-TA-WEB	Que li cau aumentar eth pagament”.
FANTINA-TA-WEB	Era mair paguèc enquia es quinze francs.
FANTINA-TA-WEB	D’an en an era mainada creishie, e era sua misèria tanben.
FANTINA-TA-WEB	Tant que Cosette siguec petita, que siguec era que s’amiaue es còps des autes dues mainades; mès dès que comencèc a desvolopar-se un shinhau, ei a díder, quitament abans de qué hesse es cinc ans, venguec a èster era mossa dera casa.
FANTINA-TA-WEB	Tàs cinc ans, se diderà, aquerò qu’ei inversemblable.
FANTINA-TA-WEB	A!, mès qu’ei cèrt.
FANTINA-TA-WEB	Eth patiment sociau que comence en totes es edats.
FANTINA-TA-WEB	No hè guaire auem vist eth procès d’un tau Dumolard, orfanèl convertit en bandit, que dès es cinc ans, sivans s’exprimís enes documents oficiaus, en tot trapar-se solet en mon “trabalhaue entà víuer, e panaue”.
FANTINA-TA-WEB	S’obliguèc, donc, a Cosette a hèr es encargues, escampar es crambes, eth pati, eth carrèr, hèr era vaishèra, e enquia amiar hardèus.
FANTINA-TA-WEB	Es Thenardier se crederen autant mès autorizadi a procedir d’aguesta manèra, donques qu’era mair dera mainada qu’ère encara en M… ara vòra deth M… comencèc a pagar mau, deishant passar quauqui mesi en descubèrt.
FANTINA-TA-WEB	S’aquera mair auesse tornat en Montfermeil ath cap d’aguesti tres ans, non aurie arreconeishut ara sua hilha.
FANTINA-TA-WEB	Cosette, tan fresca e tan beròia quan arribèc en aquera casa, ère alavetz aflaquida e esblancossida, en tot notar- se, ath delà, en era, un cèrt aire de maufidança.
FANTINA-TA-WEB	Que l’auie hèt maufidada era injustícia, e era misèria l’auie tornar lèja.
FANTINA-TA-WEB	Non li restauen senon es sòns beròis uelhs que costauen pietat, pr’amor qu’en èster plan grani, semblaue qu’en eri se vedie màger quantitat de tristor.
FANTINA-TA-WEB	Qu’ère malastre veir en iuèrn ad aquera prauba mainada, qu’encara non auie sies ans, arraulida jos es vielhs pelhòcs de percala traucadi, escampar eth carrèr a punta deth dia, damb ua enòrma escampa enes sues manetes plies de macadures e ua lèrma enes sòn grani uelhs.
FANTINA-TA-WEB	En pòble la cridauen era Lauseta.
FANTINA-TA-WEB	Eth pòble, que li shauten es imatges, se compladie en balhar aguest nòm ad aqueth petit èsser, non mès gran qu’un audèth, que tremolaue, s’espaurie e s’arraulie, desvelhat eth prumèr en casa e en bordalat, tostemp eth prumèr en carrèr o en camp abantes dera auba.
FANTINA-TA-WEB	Sonque qu’era prauba lauseta non cantaue jamès.
FANTINA-TA-WEB	I.- Istòria d’un procès enes boletes de colars neres.
FANTINA-TA-WEB	Vo’n brembaratz qu’aquerò siguec en 1818.
FANTINA-TA-WEB	Fantina auie abandonat eth sòn país coma uns dètz ans abans.
FANTINA-TA-WEB	M… ara vòra deth M… qu’auie cambiat d’aspècte.
FANTINA-TA-WEB	Tant que Fantina baishaue de man en man de misèria en misèria, eth sòn pòble natau qu’auie prosperat.
FANTINA-TA-WEB	De temps d’agua passada, M… ara vòra deth M… auie coma indústria especiau era imitacion deth jaiet anglés e des boletes de veire neres d’Alemania.
FANTINA-TA-WEB	Semblabla indústria non auie hèt senon vegetar per çò dera carestia des prumères matèries, çò que redondaue en prejudici dera man d’òbra.
FANTINA-TA-WEB	Mès quan Fantina arribèc en M… s’auie costat ua transformacion inaudida en aquera produccion de “articles neri”.
FANTINA-TA-WEB	Tara fin de 1815, un òme, un desconeishut, auie vengut a establir-se en pòble e auie concebut era idia de substituir en aquera fabricacion era goma laca pera resina, e entàs braçalets sustot, es pendolhs simplaments enlaçadi damb es pendolhs sòudadi.
FANTINA-TA-WEB	Aguest petit cambi que siguec ua revolucion, donques que rebaishèc prodigiosaments eth prètz dera matèria prumèra: çò que, prumèr, permetie pujar eth dera man d’òbra, benefici entath país; dusau, mielhorar era fabricacion, profit entath consomidor, e tresau, véner a mès baish prètz, triplicant es ganhs, auantatge entath fabricant.
FANTINA-TA-WEB	De sòrta que, per ua idia s’obtenguien tres resultats.
FANTINA-TA-WEB	En mens de tres ans s’auie hèt ric er autor d’aquet procediment, causa excellenta, e ath de là d’aquerò, qu’ac auie enriquit tot ath sòn entorn.
FANTINA-TA-WEB	Qu’ère forastèr en departament.
FANTINA-TA-WEB	Arren se sabie dera sua origina, e plan pòc des sòns començaments.
FANTINA-TA-WEB	De tan petit capitau botat ath servici d’ua idia engenhosa, fecundada per orde e pera prevision, auie trèt era sua fortuna, e era fortuna de tot eth parçan.
FANTINA-TA-WEB	Per çò que semble, era madeisha tarde qu’aqueth personatge hège, escuraments, era sua entrada en petit pòble de M… ara vòra deth M… tath ser d’ua tarde de deseme, amiant eth morralet ena esquia e un pau d’arrominguèra ena man, venguie de crevar un violent incendi ena casa municipau.
FANTINA-TA-WEB	Aqueth òme se lancèc en huec, e sauvèc, damb perilh dera sua vida, a dus mainatges, que dempús resultèc qu’èren es hilhs deth capitant dera gendarmaria; çò que hec que non li demanèssen eth sòn passapòrt.
FANTINA-TA-WEB	D’alavetz se sabec eth sòn nòm.
FANTINA-TA-WEB	Se cridaue er oncle Magdalena.
FANTINA-TA-WEB	II.- Er oncle Magdalena.
FANTINA-TA-WEB	Qu’ère un òme coma de quaranta ans, de mina distrèta, mès brave.
FANTINA-TA-WEB	Aquerò qu’ei tot çò que se podie díder d’eth.
FANTINA-TA-WEB	Gràcies as rapids projèctes d’aquera indústria qu’auie restaurat tant admirablaments, M… ara vòra deth M… s’auie convertit en un considerable centre de negòcis.
FANTINA-TA-WEB	Espanha, que consumís fòrça boletes de colars neri, encargaue ad aqueth pòble crompes immenses cada an.
FANTINA-TA-WEB	M… ara vòra deth M…, per çò deth sòn comerç lèu hège competéncia a Londres e Berlin.
FANTINA-TA-WEB	Es beneficis der oncle Magdalena ère taus, que tath dusau an podec ja bastir ua gran fabrica, qu’en era i auie dus grani talhèrs, un entàs òmes, e un aute entàs hemnes.
FANTINA-TA-WEB	Aquiu que podie vier quinsevolh qu’auesse hame, solide i traparie trabalh e pan.
FANTINA-TA-WEB	Er oncle Magdalena les demanaue as òmes bona volentat e as hemnes costums purs, e a toti probitat.
FANTINA-TA-WEB	Qu’auie dividit es talhèrs pr’amor de separar es sèxes, e qu’es gojates e es hemnes siguessen mès tranquilles.
FANTINA-TA-WEB	En aguest punt qu’ère inflexible.
FANTINA-TA-WEB	Ère era soleta causa que mostraue ua cèrta intolerància.
FANTINA-TA-WEB	E era sua severitat ère autant mès fondada, pr’amor que, en tot èster M… ara vòra deth M…, un pòble de garnison abondauen es escadences de corrupcion en eth.
FANTINA-TA-WEB	Ath delà d’aquerò, era sua arribada qu’auie estat un benefici e era sua preséncia coma ua providéncia.
FANTINA-TA-WEB	Abantes d’arribar er oncle Magdalena, tot s’esbauçaue en parçan; d’alavetz ençà tot que viuie era salutosa vida deth trabalh.
FANTINA-TA-WEB	Ua fòrta circulacion ac encoratjaue e ac penetraue tot.
FANTINA-TA-WEB	Era guitèra e era misèria qu’èren desoneishudes.
FANTINA-TA-WEB	Non i auie pòcha tant escassa, que non auesse un shinhau de sòs, ne casa tan prauba que non i auesse un shinhau d’alegria.
FANTINA-TA-WEB	Er oncle Magdalena emboishaue a toti.
FANTINA-TA-WEB	Sivans auem dit, ath miei d’aquera ectivitat, que d’era n’ère era encausa e er èish, er oncle Magdalena que hège era sua fortuna; mès, causa pro singulara en un òme dedicat tan solet ath comerç, non mostraue qu’ère aqueth era sua tòca principau.
FANTINA-TA-WEB	Semblaue que pensaue fòrça enes auti, e pòc en eth madeish.
FANTINA-TA-WEB	En 1820 se li coneishie ua soma de sies cents trenta mil francs e se n’auie despenut mès d’un milion entath pòble e entàs praubi.
FANTINA-TA-WEB	Er espitau qu’ère mau dotat, auie pagat dètz lhets.
FANTINA-TA-WEB	M… ara vòra deth M… qu’ère dividida ena part nauta o era baisha.
FANTINA-TA-WEB	Pagaue dera sua pòcha as dus mèstres ua gratificacion dobla deth mesquin sòu oficiau, e, en auer-se’n estonat bèth un d’aquerò li responec: “Es dus prumèrs foncionaris der Estat son era hilhuquèra e eth mèstre d’escòla”.
FANTINA-TA-WEB	Auie fondat, a cargue sòn, ua sala asil, causa enquia alavetz desconeishuda en França, e ua caisha d’ajuda entàs trabalhadors vielhs e espeadi.
FANTINA-TA-WEB	Coma qu’era sua fabrica ère un centre, un nau barri, qu’en eth i auie un bon nombre de familhes praubes qu’auien surgentat ara prèssa ath sòn entorn, establic entada eri ua farmàcia a gratis.
FANTINA-TA-WEB	Enes prumèri tempsi, quan se lo vedec començar, es braves amnes didien: “qu’ei un gausat que vò enriquir-se”.
FANTINA-TA-WEB	Quan vederen qu’enriquie eth país abans qu’enriquir-se ada eth madeish, es madeishes amnes didien: “ei un ambiciós”.
FANTINA-TA-WEB	Çò que semblaue autant mès probable, pr’amor qu’aqueth òme ère religiós, e enquia practicaue era devocion damb cèrta regularitat, causa plan ben vista en aqueri tempsi.
FANTINA-TA-WEB	Toti es dimenges anaue ena missa.
FANTINA-TA-WEB	Eth deputat deth districte, que pertot flairaue competéncies, non s’estèc guaire a enquimerar-se per aquera religion.
FANTINA-TA-WEB	Aguest deputat, qu’auie estat membre deth Còs Legislatiu der Emperi, participaue des idies religioses d’un pair der Oratòri coneishut damb eth nòm de Fouché, duc d’Otranto, que d’eth ère protegit e amic.
FANTINA-TA-WEB	A pòrta barrada se n’arrie polidaments de Diu.
FANTINA-TA-WEB	Mès quan vedec ath ric fabricant Magdalena vier ena missa des sèt, aubirèc en eth a un candidat possible, e decidic superar-lo: cuelhec un confessor jesuïta, e anec entara missa major e entàs vespres.
FANTINA-TA-WEB	En aqueri tempsi era ambicion qu’ère literauments ua carrèra entath campanau.
FANTINA-TA-WEB	Eth praube, madeish qu’eth ric, treigueren eth sòn profit d’aquera competéncia, donques qu’er illustre deputat paguèc tanben dus lhets en espitau, que damb aquerò heren un totau de dotze.
FANTINA-TA-WEB	Ça que la, en 1819, correc era votz un maitin, peth pòble, de qué a prepausa deth prefècte, e en consideracion as servicis hèti ath país, er oncle Magdalena serie nomentat peth rei alcalde de M… ara vòra deth M…
FANTINA-TA-WEB	Es que l’auien declarat “ambiciós”, profitèren era escadença, que toti desirauen, d’exclamar: “Vai!, que ja ac didia jo”.
FANTINA-TA-WEB	Aguesta exclamacion se repetic per tot M… ara vòra deth M…
FANTINA-TA-WEB	Era notícia qu’auie fondament.
FANTINA-TA-WEB	Dies dempús arribèc eth nomentament en Monitor.
FANTINA-TA-WEB	A londeman renoncièc er oncle Magdalena.
FANTINA-TA-WEB	En aqueth madeish an 1819, es productes deth nau procediment endonviat per Magdalena figurèren ena exposicion dera indústria; per infòrme deth jurat, eth rei nomentèc ar endonviaire cavalìer dera Legion d’Aunor.
FANTINA-TA-WEB	Un nau rumor ena poblacion: “Vai!, era crotz qu’ère çò que volie!” Er oncle Magdalena renoncièc ara crotz.
FANTINA-TA-WEB	Decididaments aqueth òme qu’ère ua enigma.
FANTINA-TA-WEB	Coma auem vist, eth parçan li deuie fòrça; es praubi l’ac deuien tot: ère tant util, que non se podie hèr mens qu’estimar-lo, e tant afable, que non se podie hèr mens qu’aimar-lo; es sòns trabalhadors, en particular, l’adorauen, e Magdalena admetie aguesta adoracion coma ua espècia de gravetat melancolica.
FANTINA-TA-WEB	Quan siguec reputat ric “es persones dera bona societat” lo saludèren, e en pòble se lo cridèc senhor Magdalena (es sòns trabalhadors e es mainatges, lo cridauen coma tostemp oncle Magdalena, e ère çò que mès li shautaue).
FANTINA-TA-WEB	Es invitacions ploiguien sus eth a mida qu’anaue pujant: “era societat” lo cridaue.
FANTINA-TA-WEB	Es petiti salons penjadi de M… ara vòra deth M… que non cau desbrembar, auien estat barradi enes prumèri tempsi entar artesan, se dauriren de land en land entath milionari.
FANTINA-TA-WEB	Li heren mil invitacions.
FANTINA-TA-WEB	A totes se remic.
FANTINA-TA-WEB	Alavetz es braves amnes non auien inconvenent en exclamar: “qu’ei un òme ignorant, de baisha educacion.
FANTINA-TA-WEB	Pro que se ve se per qué hè aquerò.
FANTINA-TA-WEB	Que non saberie comportar-se entre persones decentes.
FANTINA-TA-WEB	Ne tansevolhe sabem se sap liéger”.
FANTINA-TA-WEB	Quan se lo vedec guanhar sòs, se didec: “qu’ei un negociant”.
FANTINA-TA-WEB	Quan se lo vedec despéner es sòns ganhs, se didec: “ei un ambiciós”.
FANTINA-TA-WEB	Quan se lo vedec hèr enlà es aunors se didec: “ei un aventurèr”.
FANTINA-TA-WEB	Quan se lo vedec refusar ara societat, se didec: “qu’ei un bèstia”.
FANTINA-TA-WEB	En 1820, cinc ans dempús dera sua arribada en M… ara vòra deth M… èren tan notables es servicis qu’auie hèt ath país, e tant unanime eth vòt de tot eth parçan, qu’eth rei lo nomentèc de nauèth alcalde dera ciutat.
FANTINA-TA-WEB	De nauèth renoncièc; mès eth prefècte non admetec era sua renóncia; li preguèren es notables, li supliquèc eth pòble en plen carrèr, e era insisténcia siguec tan viua, que, fin finau, li calec acceptar.
FANTINA-TA-WEB	Aquera que siguec era tresau fasa deth sòn enlairament.
FANTINA-TA-WEB	Er oncle Magdalena auie vengut a èster eth senhor Magdalena; eth senhor Magdalena auie vengut a èster eth senhor alcalde.
FANTINA-TA-WEB	III.- Quantitats depausades en çò de Laffitte.
FANTINA-TA-WEB	Magdalena, ath delà d’aquerò, seguic viuent damb era madeisha simplicitat deth prumèr dia.
FANTINA-TA-WEB	Qu’auie es peus grisi, era guardada grèu, era portadura cansada der obrèr, e eth ròstre cogitós d’un filosòf.
FANTINA-TA-WEB	Normauments amiaue chapèu d’ales amples e un ample abric de teishut celh, cordat enquiara barba.
FANTINA-TA-WEB	Complie damb es sues foncions d’alcalde e dehòra d’eres s’estaue en solitari.
FANTINA-TA-WEB	Que parlaue damb pòca gent.
FANTINA-TA-WEB	Hugie des compliments, saludaue de passa, s’esguitlaue lèu, arridolaue entà evitar parlar, e autrejaue entà evitar d’arridolar.
FANTINA-TA-WEB	Es hemnes didien d’eth: “Be n’ei de bon os!”.
FANTINA-TA-WEB	Eth sòn esvagament qu’ère passejar peth camp.
FANTINA-TA-WEB	Minjaue lèu tostemp solet damb un libre dubèrt ath sòn dauant, qu’en eth liegie.
FANTINA-TA-WEB	Qu’auie ua petita e escuelhuda bibliotèca, li shautauen es libres: es libres que son amics hereds e segurs.
FANTINA-TA-WEB	A mida que damb era riquesa aquerie temps liure deth trabalh, semblaue que se’n profitaue d’eth entà cultivar eth sòn esperit.
FANTINA-TA-WEB	Dès qu’ère en M… ara vòra deth M… se vedie qu’era sua manèra de parlar s’auie hèt mès fina, mès escuelhuda, mès doça.
FANTINA-TA-WEB	Soent amiaue damb eth ua escopeta enes sòns passegi, mès que raraments se’n servie d’era.
FANTINA-TA-WEB	Quan atau se passaue per edart, qu’auie un afustatge tant infalible, qu’espaurie.
FANTINA-TA-WEB	Jamès aucie a un animau inofensiu; jamès tirèc a un auderet.
FANTINA-TA-WEB	Maugrat non èster ja joen, se didie qu’auie fòrces prodigioses.
FANTINA-TA-WEB	Aufrie dar un còp de man ad aqueth que n’auie de besonh; lheuaue a un shivau, desencalaue ua arròda blocada, arturaue, pes còrnes, a un taure escapat.
FANTINA-TA-WEB	Amiaue tostemp es pòches plies de menudalha quan gessie de casa e uedes en arribar.
FANTINA-TA-WEB	Quan passaue per quauque bordalat, es mainatges deishadi d’anar corrien alègraments ath sòn darrèr, e l’enrodauen coma ua broma de mosquits.
FANTINA-TA-WEB	Se sospechaue qu’auie viscut en d’auti temps era vida deth camp, donques que se’n sabie de tota sòrta de secrets utils, que comunicaue as campanhards.
FANTINA-TA-WEB	Les ensenhaue a destruir era arraja des horments, en tot balançar es tistèrs e negant es henudes deth solèr damb ua solucion de sau comuna e a extirpar et quisson en tot suspéner pertot, enes parets e enes losats, enes palhèrs e enes cases, romanin en flor.
FANTINA-TA-WEB	Desliuraue ua tuta de conilhs des arrats sonque damb era flaira d’un petit porcèth de Berberia que metie en era.
FANTINA-TA-WEB	En veir bèth dia ara gent deth país fòrça ocupada en trèir ortigues, guardèc aqueth molon de plantes desarraïzades e ja seques, e didec: “que son mòrtes.
FANTINA-TA-WEB	Ça que la, serien profitoses se les sabessen tier.
FANTINA-TA-WEB	Quan era ortiga ei naua, era sua huelha qu’ei ua excelenta legum; quan ei vielha, qu’a filaments e fibres coma eth canam e eth lin.
FANTINA-TA-WEB	Era tela d’ortiga serie tan bona coma era tela de canam.
FANTINA-TA-WEB	Pataquejada, era ortiga que’ei bona entàs audèths; moluda ei bona entàs animaus de còrna.
FANTINA-TA-WEB	Eth seme dera ortiga barrejat damb eth ferratge, que dar lustre ath peu des animaus; era sua arraïc barrejada damb sau, còste un polit color auriolenc.
FANTINA-TA-WEB	Ath delà, qu’ei un excellent hen que se pòt segar dus còps.
FANTINA-TA-WEB	E qué a de besonh era ortiga?
FANTINA-TA-WEB	Un shinhalet de tèrra sense cap de suenh de cultiu.
FANTINA-TA-WEB	Eth seme què solet a mida que va madurant, e ei de mau hèr recuelher-lo, mès arren mès.
FANTINA-TA-WEB	Damb pòc de trabalh era ortiga que serie utila; se la mensprède, e ei damnatjosa.
FANTINA-TA-WEB	Alavetz se l’aucís.
FANTINA-TA-WEB	Guairi òmes se retiren ara ortiga!.
FANTINA-TA-WEB	Dempús d’ua pausa, higec: amics mèns, brembatz-vo’n d’aquerò; que non i a ne males èrbes ne maus òmes.
FANTINA-TA-WEB	Quan vedie era pòrta d’ua glèisa vestida de nere, entraue cercant en era un enterrament, coma d’auti cèrquen un batièg.
FANTINA-TA-WEB	Per çò dera sua grana bontat lo tirassauen eth veudatge e eth malastre des auti; se calaue entre es amics afligidi, entre es familhes endolades, entre es prèires que gemegauen ar entorn d’un taüt.
FANTINA-TA-WEB	Semblaue que shautauen as sòns pensaments aqueres salmodias funèbres, plies dera vision der aute mon; damb es uelhs tachadi en cèu, escotaue damb ua sòrta d’aspiracion a toti es mistèris der infinit, aqueres votzes tristes que cantauen ath cant der escur abisme dera mòrt.
FANTINA-TA-WEB	Executaue ua seria d’accions bones, en tot amagar-se coma se siguessen dolentes.
FANTINA-TA-WEB	Entraue d’amagat, pes tardes, enes cases, e pujaue furtiuaments es escales.
FANTINA-TA-WEB	Un praube diable, en entornar ena sua tuta, vedie qu’era sua pòrta auie estat dubèrta, bèth còp forçada ena sua abséncia.
FANTINA-TA-WEB	Eth praube òme s’espaurie e pensaue: “bèth maufactor qu’aurà entrat aciu”.
FANTINA-TA-WEB	Eth maufactor qu’auie entrat ère er oncle Magdalena.
FANTINA-TA-WEB	Ère afable e trist.
FANTINA-TA-WEB	Eth pòble didie: “ aguest qu’ei un òme ric que non a mina capinauta: un òme erós que non a mina de content”.
FANTINA-TA-WEB	Se pretenguie per quauqu’uns qu’ère un personatge misteriós, e afirmauen que jamès auie entrat arrés en sòn quarto, qu’ère ua vertadèra cèla d’anacoreta, moblada damb relòtges de sable aladi, e ornada de uassi en crotz e d’esqueletes.
FANTINA-TA-WEB	Se repetie autant aquerò, que quauques joenes elegantes e malicioses de M… ara vòra deth M… vengueren un dia ena sua casa e li dideren: “Senhor alcalde mostratz-mos eth vòste quarto; se ditz qu’ei ua tuta”.
FANTINA-TA-WEB	Arric e les introdusic de seguit en aquera “tuta”, damb era quau causa demorèren pro castigades peth sòn curiosèr, donques qu’ère ua cramba ornada de forma simpla damb mòbles de nòdes de cajó, plan lègi, coma toti es mòbles d’aguesta sòrta, e tapissada de papèr de dotze sòus.
FANTINA-TA-WEB	Arren les podie chocar d’aquiu se non siguessen dus candelabres de forma anciana qu’èren sus era humeneja e que semblauen d’argent “donques qu’èren contrastadi” observacion que demòstre ben er esperit des pòbles petiti.
FANTINA-TA-WEB	Se mormolhaue qu’auie somes “immenses” plaçades en çò de Laffitte, damb era particularitat de qué èren tostemp ara sua immediata disposicion, de tau manèra que, eth senhor Magdalena poirie arribar en un maitin en çò de Laffitte, signar un recebut e hèr-se a vier dus o tres milions de francs en dètz menutes.
FANTINA-TA-WEB	En realitat, sivans auem dit, aguesti “dus o tres milions” se redusien a sies cents trenta o quaranta mil francs.
FANTINA-TA-WEB	IV.- Eth senhor Magdalena de dòu.
FANTINA-TA-WEB	En començar er an 1821 anoncièren es jornaus era mòrt deth senhor Myriel, avesque de D… cridat de fausnòm “monsehor Bienvenú”, que s’auie mòrt en aulor de santetat ara edat de ueitanta dus ans.
FANTINA-TA-WEB	Er avesque de D… entà híger aciu un detalh qu’es jornaus deishèren d’anar, ère, quan moric, cèc de hège fòrça ans, e content de trapar-se cèc pr’amor qu’era sua fraia ère ath sòn costat.
FANTINA-TA-WEB	Didem-ac de passa; èster cèc e èster estimat, qu’ei, plan que òc, en aguest mon qu’arren i a complet, ua des formes mès estranhaments perfècta dera felicitat.
FANTINA-TA-WEB	Auer de contunh ath nòste costat a ua hemna, a ua hilha, a ua fraia, a un èsser encantador, qu’ei aquiu, precisaments pr’amor que auem besonh d’eth, e pr’amor que non se pòt estar sense nosati, saber qu’èm indispensables entad aqueth èsser que n’auem besonh, poder mesurar de contunh era sa estimacion pera quantitat de preséncia que mos balhe, e díder: “ Donques que me consagre tot eth sòn temps, ei qu’è tot eth sòn còr”.
FANTINA-TA-WEB	Veir eth pensament a manca dera fesomia, verificar era fidelitat d’un èsser en eclipsi deth mon, percéber era carrinclada d’un vestit coma un bronit d’ales, sénter es va-e-veni, gésser, entrar, parlar, cantar; e pensar qu’un ei eth centre d’aguesti passi, d’aguesta paraula; d’aguest cant; mostrar en cada moment era sua pròpia atraccion saber-se’n un autant mès poderós guaire s’ei mès impotent e vier a èster ena escurina, er astre qu’ath sòn entorn gravite aqueth àngel; que i a pòques felicitats qu’egalen ad aguesta.
FANTINA-TA-WEB	Eth gòi suprèm dera vida ei era conviccion de qué èm estimadi, estimadi per çò de nosati madeishi; mielhor dit, estimadi a maugrat de nosati madeishi; aguesta conviccion que l’a eth cèc.
FANTINA-TA-WEB	Èster, en sòn malastre, servit, qu’ei èster amorassat.
FANTINA-TA-WEB	Li manque quauquarren?
FANTINA-TA-WEB	Non.
FANTINA-TA-WEB	Auer amor que non ei pèrder era lum.
FANTINA-TA-WEB	E quin amor!
FANTINA-TA-WEB	Un amor format totafèt de vertut.
FANTINA-TA-WEB	Que non i a ceguetat a on i a certitud.
FANTINA-TA-WEB	Era amna cerque ara amna a paupes e la trape.
FANTINA-TA-WEB	E aquera amna trapada e experimentada ei ua hemna: vos sostie ua man, qu’ei era sua; ua boca heregue eth vòste front, qu’ei era sua boca; entenetz près de vosati ua alendada, qu’ei era.
FANTINA-TA-WEB	Auè’c tot en era, dempús eth sòn culte enquiara sua pietat, non èster jamès abandonat, auer aguesta doça feblesa que vos ajude, emparar-se en aguesta cana indestructibla, tocar a trauèrs des sues mans era Providéncia, e poder tier-la enes braci coma a un Diu paupable, quina felicitat!
FANTINA-TA-WEB	Que non se’escambiarie aguesta ombra per tota era claretat!
FANTINA-TA-WEB	Era amna àngel qu’ei aquiu, de contunh aquiu: se se dessepare qu’ei entà tornar; s’esbugasse coma eth saunei, e torne a campar coma era realitat; se sent eth calor dera sua preséncia que s’aprèsse, vedetz-la.
FANTINA-TA-WEB	Que i a en era ua efusion de serenor, d’alegria, d’extasi; ei un arrai de lum ena net.
FANTINA-TA-WEB	Mil suenhs petiti, arrens que son enòrmes en aqueth uet; es mès inefables accents dera votz femenina tengudi entà mimar-mos, e suplint per nosati en univèrs estavanit.
FANTINA-TA-WEB	Un que se sent amorassat ena amna.
FANTINA-TA-WEB	Arren ve, mès s’arreconeish adorat.
FANTINA-TA-WEB	Qu’està en un paradís de tenèbres.
FANTINA-TA-WEB	D’aqueth paradís auie passat monsenhor Bienvenú entar aute.
FANTINA-TA-WEB	Era anóncia dera mòrt siguec reproduida peth jornau locau de M… ara vòra deth M…, e eth senhor Magdalena se presentèc a londeman tot vestit de nere, damb gasa en chapèu.
FANTINA-TA-WEB	Que se vedec en pòble eth sòn dòu, e se comentèc.
FANTINA-TA-WEB	Semblèc coma un indici dera origina deth senhor Magdalena.
FANTINA-TA-WEB	Se dedusic qu’auie bèth parentiu damb eth venerable avesque.
FANTINA-TA-WEB	E era plan petita banlèga de Sant German, dera localitat, decidic hèr arturar era quarantena que l’auie impausat ath senhor Magdalena, parent probable d’un avesque.
FANTINA-TA-WEB	Eth senhor Magdalena coneishec çò que vos auia auançat, enes màger reveréncies que li heren es hemnes vielhes, e enes arridolets mès frequents que li dirigiren es joenes.
FANTINA-TA-WEB	Ua tarde, cèrta degana d’aqueth petit cercle aristocratic, damb curiosèr per dret d’ancianitat, gausèc demanar-li:
FANTINA-TA-WEB	Ère dilhèu, eth senhor alcalde, cosin deth defuntat avesque de D…?
FANTINA-TA-WEB	Non, senhora.
FANTINA-TA-WEB	Donques, repliquèc era veuda, non amiatz dò per eth?
FANTINA-TA-WEB	Responec:
FANTINA-TA-WEB	Magdalena responec:
FANTINA-TA-WEB	Qu’ei qu’ena mia joenesa siguí lacai dera sua familha.
FANTINA-TA-WEB	Es saboiards s’ac condauen es uns as auti, e per aquiu ne passaue fòrça.
FANTINA-TA-WEB	V.- Teunhes relampits en orizon.
FANTINA-TA-WEB	Pòc a pòc, e damb eth temps, s’anèren esbugassant totes es oposicions.
FANTINA-TA-WEB	S’auien escampilhat dès era prumeria contra eth senhor Magdalena, per tòrt d’aguesta lei que patissen tostemp es que s’enautissen, injúries e calomnies que dempús non sigueren senon petòfies, dempús malícies, e que fin finau s’esbugassèren deth tot: eth respècte venguec a èster acomplit, unanim, corau, e i auec un moment, en 1821, qu’aguestes paraules “eth senhor alcalde” se prononciauen en M… ara vòra deth M… lèu damb eth madeish accent qu’aguestes autes: “eth senhor avesque”, èren prononciades en D… en 1815.
FANTINA-TA-WEB	Se venguie de dètz lègues de distància entà consultar ath senhor Magdalena.
FANTINA-TA-WEB	Apraiaue es diferéncies, suspenie es plaids, reconciliaue as enemics.
FANTINA-TA-WEB	Toti lo cuelhien coma jutge des sòns drets.
FANTINA-TA-WEB	Semblaue qu’auie ena sua amna eth tròn dera lei naturau.
FANTINA-TA-WEB	Aquerò siguec coma un contagi de veneracion qu’en sies o sèt ans s’estenec per tot eth país.
FANTINA-TA-WEB	Un òme solet, ena poblacion e en districte, se desliurèc absoludaments d’aqueth contagi, e hesse çò que siguesse eth senhor Magdalena, s’estaue revoutat, coma s’ua sòrta d’instint incorruptible e imperturbable lo desvelhèsse e l’enquimerèsse.
FANTINA-TA-WEB	Se diderie qu’existís, plan que òc, en certans òmes, un vertadèr instint bestiau, pur e intègre coma quinsevolh instint, que cree era simpatia e era antipatia, que separe fatauments ues natures de d’autes, que non trantalhe, que non se trebòle, ne care, ne se desmentís jamès; clar ena sua escurina, infalible, imperiós, refractari a toti es conselhs dera intelligéncia e a toti es dissolvents dera rason, e que de quinsevolh manèra que venguen es destins, avertís secretaments ar òme-gosset que lo possedís era preséncia der òme-gat e, ar òme-vop, era preséncia der òme- leon.
FANTINA-TA-WEB	Fòrça còps, quan eth senhor Magdalena passaue tranquil per un carrèr, corau, entornejat des benediccions de toti, se passaue qu’un òme de nauta estatura, vestit damb ua levita grisa escura, armat damb un gròs paishon e caperat damb chapèu de copa aplanada, se viraue de pic a guardar-lo e lo seguie damb era vista enquia que despareishie, crotzant es braci, secodint lentaments eth cap e quilhant es pòts enquiath nas, sòrta de gèst significatiu que se poirie revirar coma: “Mès, se qui ei aguest òme?
FANTINA-TA-WEB	Sò segur d’auer-lo vist en bèth lòc.
FANTINA-TA-WEB	Aguest personatge, grèu, damb gravetat lèu menaçaira, qu’ère d’aqueri que, per mès ara prèssa que se les guarde, criden era atencion der observador.
FANTINA-TA-WEB	Se cridaue Javert, e ère dera policia.
FANTINA-TA-WEB	Se tenguie en M… ara vòra deth M… as foncions penibles, encara qu’utiles, d’inspector.
FANTINA-TA-WEB	Non sabie es antecedents de Magdalena; li deuie eth cargue qu’ocupaue ara proteccion deth senhor Chabouillet, secretari deth ministre d’Estat, comde Anglés, alavetz prefècte de policia en París; e quan arribèc en M… ara vòra deth M… qu’ère ja hèta era fortuna deth gran manufacturèr, e er oncle Magdalena s’auie convertit ja en senhor Magdalena.
FANTINA-TA-WEB	Certans policièrs qu’an ua fesomia particulara, que se complique damb ua aspècte de baishesa barrejat damb un cèrt aire d’autoritat; Javert qu’auie aguesta fesomia, mens era baishesa.
FANTINA-TA-WEB	Qu’èm convençudi de qué, se siguessen es amnes visibles a trauèrs des uelhs, se veirie de forma desparièra ua causa estranha, e ei que cadun des individús dera espècia umana se correspon a quauqua des espècies dera creacion animau; alavetz se poirie conéisher aisidaments era vertat, a penes aubirada peth pensaire, de qué, dera ustra enquiara agla, deth porcèth enquiath tigre, toti es animaus son presents en òme.
FANTINA-TA-WEB	E cadun d’eri ei en un òme; e enquia e tot, en escadences, fòrça d’eri ath còp.
FANTINA-TA-WEB	Es animaus non son senon es figures des nòstes vertuts e des nòsti vicis, errants dauant des nòsti uelhs; es hantaumes visibles des nòstes amnes.
FANTINA-TA-WEB	Diu que mos ac mòstre entà hèr-mos a reflexionar.
FANTINA-TA-WEB	Mès que, coma qu’es animaus non son qu’ombres, Diu (e entà qué?
FANTINA-TA-WEB	Ça que la, as nòstes amnes, en èster realitats e auer ua fin que les ei pròpia, Diu que les a balhat intelligéncia, ei a díder, les a hèt susceptibles d’educacion.
FANTINA-TA-WEB	Era educacion sociau, ben comprenuda, que pòt trèir tostemp d’ua amna, quina que sigue, tota era utilitat que contengue.
FANTINA-TA-WEB	Que s’a de compréner, quan didem jos eth punt d’enguarda concret dera vida terrèstra aparenta, e sense prejutjar era question prigonda dera personalitat anteriora o ulteriora des èssers umans, que non son er òme.
FANTINA-TA-WEB	Eth jo visible que non autorize de cap manèra ath pensaire entà remir eth jo latent.
FANTINA-TA-WEB	Hèta aguesta excepcion, seguim.
FANTINA-TA-WEB	Plan, donc, se per un moment s’admet damb nosati qu’en quinsevolh òme i a ua d’aguestes espècies animaus dera creacion, que mos serà plan aisit díder se qui ère er inspector de policia Javert.
FANTINA-TA-WEB	Es campanhards d’Asturies se pensen qu’en cada ventrada de loba nèish un gosset, qu’ei aucit per sa mair, pr’amor que se non, tanlèu coma venguesse gran, s’avalarie as auti frairs.
FANTINA-TA-WEB	Que se li balhe un ròstre uman ad aguest hilh de loba, e auram a Javert.
FANTINA-TA-WEB	Javèrt auie neishut en ua preson, d’ua embelinaira, qu’eth sòn marit ère ena preson.
FANTINA-TA-WEB	Quan auec creishut, se pensèc que se trapaue dehòra dera societat e se desesperèc per non poder entrar en era jamès.
FANTINA-TA-WEB	Se n’encuedèc qu’era societat tie irremissiblaments dehòra d’era a dues classes d’òmes: es que l’escometen e es que la susvelhen; que non auie ua auta eleccion senon entrar en ua d’aguestes dues classes; ath còp, sentie ath sòn laguens un cèrt hons de regidesa, de regularitat e de probitat, complicat damb un inexplicable òdi entad aguesta raça de gitanos que d’era venguie.
FANTINA-TA-WEB	Entrèc, donc, ena policia, e progressèc.
FANTINA-TA-WEB	Tàs quaranta ans que ja ère inspector.
FANTINA-TA-WEB	Ena sua joenesa auie estat emplegat enes presons deth Meddia.
FANTINA-TA-WEB	Et ròstre uman de Javert consistie en un nas camús, damb dues prigondes hièstres qu’entada eres s’estenien, campant enes sues dues caròles, enòrmes pursères.
FANTINA-TA-WEB	Qu’impressionauen desagradiuaments eth prumèr viatge que se vedien aqueres dues seuves e aqueres dues cavèrnes.
FANTINA-TA-WEB	Quan Javert arrie, çò qu’ère estranh e terrible, es sòns pòts primi se desseparauen e deishauen veir, non solet es dents, senon tanben es anhiues; e ath torn deth sòn nas se formaue un plec celh e herotge coma sus eth morre d’ua fèra carnivòra.
FANTINA-TA-WEB	Javert seriós, qu’ère un gosset de caça; quan arrie qu’ère un tigre.
FANTINA-TA-WEB	Ath delà d’aquerò, qu’auie pòc crani, fòrça maishèra; es peus l’amagauen eth front e li queiguien sus es celhes; qu’auie entre es uelhs ua rufa centrau permanenta, coma ua estela de colèra, era guardada escura, era boca recuelhuda e temibla, era mina de comandament herotge.
FANTINA-TA-WEB	Qu’ère format aguest òme de dus sentiments plan simples e relatiuaments plan bravi, mès qu’eth convertie lèu en dolents a truca d’exagerar-les; eth respècte ara autoritat, e er òdi ara revòuta.
FANTINA-TA-WEB	Menspredaue e auie en òdi a toti aqueri qu’auien depassat, encara que siguesse un solet còp, eth limit legau deth mau.
FANTINA-TA-WEB	Qu’ère absolut e non admetie excepcions.
FANTINA-TA-WEB	D’un costat, didie: “Eth foncionari que non se pòt enganhar; eth magistrat jamès s’enganhe”.
FANTINA-TA-WEB	Der aute costat, didie: “Aguesti que son irremediablaments perdudi, que non se pòt demorar arren de bon d’eri”.
FANTINA-TA-WEB	Qu’ère completaments d’acòrd damb era opinion d’aguesti òmes radicaus, qu’atribuissen ara lei umana eth poder de hèr, o s’ac voletz, de desnishar dimònis, e que bote ua Estigia en çò de mès baish dera societat.
FANTINA-TA-WEB	Qu’ère estoïc, seriós austèr, pensaire, lugubre, umil e capinaut coma es fanatics.
FANTINA-TA-WEB	Tota era sua vida se resumie en aguestes dues paraules: velhar e susvelhar.
FANTINA-TA-WEB	Qu’auie introdusit era linha dreta en aquerò que i a de mès torçat en mon; auie era consciéncia dera sua utilitat, era religion des sues foncions, e ère espion coma se pòt èster prèire.
FANTINA-TA-WEB	Malerós aqueth que queiguie enes sues mans!
FANTINA-TA-WEB	Qu’aurie estat capable d’agarrar a sa pair en hùger dera preson e de denonciar a sa mair en húger dera preson; e ac aurie hèt damb aguesta sòrta de satisfaccion interiora que da era vertut.
FANTINA-TA-WEB	Ahigem qu’amiaue ua vida de privacions, d’isolament, d’abnegacion, de castetat, sense cap divertiment jamès.
FANTINA-TA-WEB	Qu’ère eth déuer implacable, era policia comprenuda coma es espartans comprenien a Esparta; ua vigilància inexorabla, ua aunestetat herotge, un espion de marme, Bruto empeutat en Vidocq20.
FANTINA-TA-WEB	Tota era persona de Javert exprimie ar òme qu’espie e que s’amague.
FANTINA-TA-WEB	Era escòla mistica de Jusèp de Maistre, qu’en aquera epòca adaiguaue damb ua nauta cosmogonia es jornaus cridadi radicaus, auirie dit, plan que òc, que Javert n’ère un simbòl.
FANTINA-TA-WEB	Non se li vedie eth front, que despareishie dejós deth chapèu; non se li vedien es uelhs, que se perdien jos es celhes; non se li vedie era barba, que se calaue ena corbata; non se li vedien es mans, que demorauen entre es manges; non se li vedie eth paishon, pr’amor que l’amiaue jos era levita.
FANTINA-TA-WEB	Mès, venguda era escadença, se vedien, de pic, gésser d’aquera ombra, coma d’ua emboscada, un front angulós e estret, ua guardada funèsta, ua barba manaçaira, ues mans enòrmes e un paishon monstruós.
FANTINA-TA-WEB	Enes sòns moments de léser, qu’èren pòc frequents, encara qu’auie en òdi as libres, liegie; d’aciu que non siguesse totafèt illetrat, çò que se vedie en un cèrt enfasi qu’auie enes sues paraules.
FANTINA-TA-WEB	Ancian forçat francés (1775-18).
FANTINA-TA-WEB	Que non auie cap de vici, ja ac auem dit.
FANTINA-TA-WEB	Quan ère content d’eth madeish, s’autrejaue un povàs de tabac.
FANTINA-TA-WEB	Atau ère eth ligam que l’estacaue ara umanitat.
FANTINA-TA-WEB	Sense cap d’esfòrç se comprenerà que Javert ère er espant de tota aguesta classa qu’era estadistica annau deth Ministèri de Justícia designe jos eth nòm de: “persones sense mestièr coneishut”.
FANTINA-TA-WEB	Eth nòm de Javert les hège húger sonque prononciar-lo, eth ròstre de Javert, en aparéisher, les petrificaue.
FANTINA-TA-WEB	Tau ère aguest òme de formidable.
FANTINA-TA-WEB	Javert qu’ère coma un uelh tostemp tachat sus eth senhor Magdalena: un uelh plen de sospeches e conjectures.
FANTINA-TA-WEB	Eth senhor Magdalena venguec, fin finau, d’encuedar-se’n; mès, çampar, semblabla causa que siguec plan pòc entada eth.
FANTINA-TA-WEB	Ne ua soleta pregunta li hec a Javert.
FANTINA-TA-WEB	Ne lo cercaue ne lo refusaue; e patie, sense hèr veir que se’n sabie, aquera guardada incomòda e lèu pesanta.
FANTINA-TA-WEB	Per quauques paraules isolades que se l’escapauen a Javert s’endonviaue qu’auie cercat secretaments, damb aguest curiosèr pròpi dera raça que se dèishe amiar autant deth destin coma dera volentat, totes es tralhes e antecedents qu’er oncle Magdalena auie pogut deishar en d’auti lòcs.
FANTINA-TA-WEB	Semblaue saber-se’n, e a viatges didie damb paraules embolhades, que quauqu’un auie cuelhut determinadi unifòrmes en bèth país sus bèra familha qu’auie despareishut.
FANTINA-TA-WEB	Un viatge l’arribèc que didie parlant damb eth madeish: “ Me pensi que l’è cuelhut”.
FANTINA-TA-WEB	Dempús se demorèc tres dies cogitós, sense badar boca.
FANTINA-TA-WEB	Semblaue que s’auie trincat eth hiu qu’auie creigut cuélher.
FANTINA-TA-WEB	Ath delà d’aquerò, e açò ei un correctiu de besonh entath sens massa absolut que podessen hèr veir quauques paraules, arren i pòt auer de complètaments infalible en ua creatura umana; e ei pròpi der instint precisaments eth poder èster confonut, descaminat, desorientat.
FANTINA-TA-WEB	Sense aquerò, que serie superior ara intelligéncia, e alavetz vierie qu’es bèsties aurien mielhor lum qu’er òme.
FANTINA-TA-WEB	Magdalena, damb eth motiu de çò que vam a díder.
FANTINA-TA-WEB	VI.- Er oncle Fauchelevent.
FANTINA-TA-WEB	Eth senhor Magdalena, en tot passar un maitin per un carreron non empeirat de M… ara vòra de M… entenec un sarabat e, en veir a un grop a cèrta distància, s’apressèc ada eth: un vielh cridat er oncle Fauchelevent venguie de quèir jos eth sòn car, qu’eth sòn shivau s’auie rendut.
FANTINA-TA-WEB	Eth tau Fauchelevent qu’ère un des rars enemics qu’auie eth senhor Magdalena en aquera epòca.
FANTINA-TA-WEB	Quan Magdalena arribèc en país, Fauchelevent, ancian escrivan e campanhard lèu letrat, auie un comèrç que començaue a devarar.
FANTINA-TA-WEB	Fauchelevent vedec aqueth simple obrèr que s’enriquie, tant qu’eth, patron, s’arroïnaue; e plan per aquerò s’aumplic d’enveja e hec tostemp tot aquerò qu’ère ena sua man entà damnatjar a Magdalena.
FANTINA-TA-WEB	En auer-se arroïnat, e en non demorar-li senon un car e un shivau, e en trapar-se, ath delà, sense familha e sense hilhs, s’auie hèt carretèr entà poder víuer.
FANTINA-TA-WEB	Eth shivau qu’auie trincades es dues pautes e non se podie quilhar.
FANTINA-TA-WEB	Er ancian auie queigut entre es arròdes e tan malerosa auie estat era sua queiguda que tot eth pes dera veitura, qu’anaue fòrça cargada, gravitaue sus eth sòn pièch.
FANTINA-TA-WEB	Er oncle Fauchelevent deishaue anar planhosi ais.
FANTINA-TA-WEB	Que l’auien sajat de trèir, mès en bades.
FANTINA-TA-WEB	Un esfòrç desordenat, ua ajuda mau entenuda, ua secodida en faus, podien acabar damb eth.
FANTINA-TA-WEB	Non auie mès remèdi que desliurar-lo en tot lheuar era veitura peth dejós.
FANTINA-TA-WEB	Javert, qu’auie arribat en moment der accident, auie manat a cercar a un cabestrant.
FANTINA-TA-WEB	Eth senhor Magdalena arribèc e toti se heren enlà damb respècte.
FANTINA-TA-WEB	Secors!, cridèc eth vielh Fauchelevent.
FANTINA-TA-WEB	Eth senhor Magdalena se virèc entàs concurrents.
FANTINA-TA-WEB	Non i a un cabestrant?, didec.
FANTINA-TA-WEB	Que l’an anat a cercar, didec un campanhard.
FANTINA-TA-WEB	Guaire se tardaràn en her-lo-se a vier?
FANTINA-TA-WEB	Un quart d’ora!, sorrisclèc Magdalena.
FANTINA-TA-WEB	Qu’auie ploigut era vesilha e eth solèr ère umid, e eth car s’en.honsaue en solèr cada còp mès, e cachaue mès e mès eth pièch deth vielh carretèr.
FANTINA-TA-WEB	Qu’ère evident qu’abans de cinc menutes auirie es costelhes trincades.
FANTINA-TA-WEB	Que non auem mès remèdi.
FANTINA-TA-WEB	Mès alavetz serà ja tard.
FANTINA-TA-WEB	Qu’ei que non vedetz qu’eth car s’en.honse?
FANTINA-TA-WEB	Bon Diu!
FANTINA-TA-WEB	Guardatz, didec Magdalena, encara rèste dejós deth car pro espaci entà que passe un òme e lo quilhe damb era esquia.
FANTINA-TA-WEB	Sonque miei menuta e se poirà trèir ad aguest praube òme.
FANTINA-TA-WEB	I a bèth un qu’age punhs e còr?
FANTINA-TA-WEB	Li balharè cinc loïsi d’aur.
FANTINA-TA-WEB	Dètz loïsi, didec Magdalena.
FANTINA-TA-WEB	Arrés badèc boca en grop.
FANTINA-TA-WEB	Es assistents baisheren es uelhs.
FANTINA-TA-WEB	Un d’eri gasulhèc:
FANTINA-TA-WEB	Eth madeish silenci.
FANTINA-TA-WEB	Eth senhor Magdalena se virèc e arreconeishec a Javert.
FANTINA-TA-WEB	Que li calerie èster plan fòrt.
FANTINA-TA-WEB	I a eth perilh de quedar estronhat.
FANTINA-TA-WEB	Tè!, didec Magdalena, vint loïsi!
FANTINA-TA-WEB	Que non ei que les manque bona volentat, didec ua votz.
FANTINA-TA-WEB	Javert seguic:
FANTINA-TA-WEB	Qu’ei era fòrça.
FANTINA-TA-WEB	Magdalena s’espauric.
FANTINA-TA-WEB	Magdalena.
FANTINA-TA-WEB	Qu’ère un forçat.
FANTINA-TA-WEB	A!, didec Magdalena.
FANTINA-TA-WEB	Deth forçat de Tolon.
FANTINA-TA-WEB	Magdalena s’esblancossic.
FANTINA-TA-WEB	Mentretant eth car s’anaue en.honsant lentaments.
FANTINA-TA-WEB	Que m’estofi!
FANTINA-TA-WEB	Se me trinquen es costelhes!
FANTINA-TA-WEB	Un cabrestant!
FANTINA-TA-WEB	Quinsevolh causa!
FANTINA-TA-WEB	Magdalena campèc ath sòn entorn.
FANTINA-TA-WEB	Cap des assistents se botgèc.
FANTINA-TA-WEB	Javert repliquèc:
FANTINA-TA-WEB	A!, que m’estronhe, cridèc eth vielh.
FANTINA-TA-WEB	Magdalena lheuec eth cap, trapèc es uelhs de falcon de Javert, tostemp tachadi en eth, vedec as campanhards e arric tristaments.
FANTINA-TA-WEB	De seguit, sense badar boca, se metec de jolhs, e abans qu’era multitud auesse pogut hèr un crit, ja ère jos eth car.
FANTINA-TA-WEB	Que i auec un moment espaventós d’expectacion e de silenci.
FANTINA-TA-WEB	Li cridauen:
FANTINA-TA-WEB	Oncle Magdalena, gessetz d’aciu.
FANTINA-TA-WEB	Eth madeish vielh Fauchelevent li didec:
FANTINA-TA-WEB	Senhor Magdalena, anatz-vo’n!
FANTINA-TA-WEB	Que seratz estronhat vos tanben!
FANTINA-TA-WEB	Magdalena non responec.
FANTINA-TA-WEB	Es concurrents trantalhauen.
FANTINA-TA-WEB	De ressabuda, se vedec esmover-se era enòrma massa de gent, eth car se lheuaue doçaments, es arròdes gessien lèu deth ralh.
FANTINA-TA-WEB	S’entenec ua votz estofada qu’exclamaue: “Lèu, ajudatz!” Qu’ère Magdalena que venguie de hèr eth darrèr esfòrç.
FANTINA-TA-WEB	Toti se precipitèren.
FANTINA-TA-WEB	Era abnegacion d’un de solet autregèc fòrça e valor a toti.
FANTINA-TA-WEB	Eth car siguec quilhat per vint braci: eth vielh Fauchelevent s’auie sauvat.
FANTINA-TA-WEB	Magdalena se lheuèc.
FANTINA-TA-WEB	Qu’ère esblancossit, encara que li baishauen es pisharretes dera sudor.
FANTINA-TA-WEB	Eth sòn vestit ère estarnat e caperat de hanga.
FANTINA-TA-WEB	Toti plorauen; eth vielh li punaue es jolhs e lo cridae eth bon Diu.
FANTINA-TA-WEB	Magdalena qu’auie en sòn ròstre sabi pas se quina expression de patiment erós e celestiau, e tachaue era sua vista tranquilla sus Javert, que lo seguie guardant.
FANTINA-TA-WEB	VII.- Fauchelevent se hè jardiner en París.
FANTINA-TA-WEB	Fauchelevent s’auie dislocat era vertelha ena queiguda.
FANTINA-TA-WEB	Er oncle Magdalena lo hec a vier en ua infirmaria qu’auie bastit entàs sòns trabalhadors en edifici madeish dera fabrica, qu’ère assistida per dues fraies dera caritat.
FANTINA-TA-WEB	A londeman, d’ora, er ancian se trapèc un bilhet de mil francs sus era tauleta de net, damb aguesta linha escrita dera man der oncle Magdalena: “Vos crompi eth vòste car e eth vòste shivau”.
FANTINA-TA-WEB	Eth car s’auie espatracat e eth shivau s’auie mòrt.
FANTINA-TA-WEB	Fauchelevent se guaric; mès era cama li quedèc anquilosada.
FANTINA-TA-WEB	Eth senhor Magdalena, per recomanacion des fraies e deth capelhan, hec emboishar ar òme de jardinèr en un convent de monges deth barri de Sant Antoni en París.
FANTINA-TA-WEB	Bèth temps dempús, eth senhor Magdalena siguec nomentat alcalde.
FANTINA-TA-WEB	Eth prumèr còp que Javert vedec ath senhor Magdalena revestit dera banda que li balhaue tota era autoritat sus era poblacion, experimentèc era sòrta d’estrementida que senterie un mastin que flairèsse un lop jos es vestits deth sòn patron.
FANTINA-TA-WEB	Dempús aqueth moment hugec d’eth tot çò que podec; e quan es besonhs deth servici l’exigien tu per tu, e non podie mens que trapar-se damb eth senhor alcalde, li parlaue damb un respècte prigond.
FANTINA-TA-WEB	Era prosperittat creada per oncle Magdalena en M… ara vòra deth M… qu’auie, ath delà des signes visibles qu’auen indicat, un aute simptòma, que per non èster visible non ère mens significatiu; simptòma que non enganhe jamès: Quan era poblacion patís, quan manque eth trabalh, quan eth comèrç ei nul, eth contribuent se resistís ar impòst per penuria, dèishe passar es tèrmes, e er Estat despen fòrça sòs en procediments coercitius e reintegraments.
FANTINA-TA-WEB	Quan eth trabalh ei abondiu, quan eth país ei erós e ric, er impòst se pague comòdaments, e còste pòc ar Estat.
FANTINA-TA-WEB	Se pòt díder qu’era misèria e era riquesa publiques an un termomètre infalible enes despenes de percepcion der impòst.
FANTINA-TA-WEB	En sèt ans es despenes de percepcion der impòst auien baishat es tres quartes parts en districte de M… ara vòra deth M… çò qu’ère encausa de qué se mentèsse soent aguest districte entre toti es districtes per M. de Villele, alavetz ministre de Finances.
FANTINA-TA-WEB	Tau ère era situacion deth país quan entornèc en eth Fantina.
FANTINA-TA-WEB	Arrés se’n brembaue d’era; mès, erosaments era pòrta dera fabrica deth senhor Magdalena ère coma un ròstre amic.
FANTINA-TA-WEB	Se presentèc e siguec admetuda en obrador des hemnes.
FANTINA-TA-WEB	VIII.
FANTINA-TA-WEB	Era senhora Victurnien despen trenta cinc francs en per dera moralitat.
FANTINA-TA-WEB	Quan Fantina vedec que viuie damb eth sòn trabalh, qu’auec un moment d’alegria.
FANTINA-TA-WEB	Guanhar-se era vida aunèstaments, quin favor deth cèu!
FANTINA-TA-WEB	Repilhèc vertadèraments eth gust deth trabalh.
FANTINA-TA-WEB	Se crompèc un miralh, s’alegrèc de veir en eth era sua joenesa, es sòns beròis peus, es sòns polits dents; desbrembèc fòrça causes; non pensèc senon en Cosette e en avier possible, e siguec lèu erosa.
FANTINA-TA-WEB	Loguèc un quartet e lo moblèc a credit sus eth sòn futur trabalh, rèsta des sòns costums de desòrdre.
FANTINA-TA-WEB	Ara prumeria, coma auem vist, pagaue exactaments as Thenardier; e coma que no sabie sonque signar, entà escriuer-les se vedie obligada a valer-se d’un memorialista.
FANTINA-TA-WEB	Escriuie soent, e aquerò se vedec.
FANTINA-TA-WEB	Se comencèc a díder en votz baisha, en talher des hemnes, que Fantina “escriuie cartes”, e qu’auie “cèrtes manères”.
FANTINA-TA-WEB	Arrés mielhor entà espiar es accions des auti qu’aqueri que non an arren a veir damb eres.
FANTINA-TA-WEB	Per qué aqueth cavalièr non vie senon en escurir?
FANTINA-TA-WEB	Per qué eth senhor N… non penge era clau en sòn respectiu pòrtaclaus dera portaria eth dijaus?
FANTINA-TA-WEB	Per qué va tostemp per carrèrs hòraviadi?
FANTINA-TA-WEB	Per qué era senhora baishe deth coche de loguèr abans d’arribar en casa?
FANTINA-TA-WEB	Per qué envie a quèrrer un petit quasèrn de papèr de cartes quan a plia era paperèra?”, eca.
FANTINA-TA-WEB	Que i a èssers qu’entà saber-se’n des secrets de taus enigmes, qu’a tot darrèr les son totafèt indiferents, despenen mès sòs, mès temps, e se cuelhen mès trabalh, de çò que costarie executar dètz bones accions; e tot aquerò ac hèn a gratis, per plaser, sense qu’eth sòn curiosèr recebe mès paga qu’eth curiosèr.
FANTINA-TA-WEB	Que seguiràn ad aguest o ad aqueth pendent dies sancèrs, haràn longues ores de garda enes cantoades, entre es arbes, de nets, damb hered e damb ploja, corromperàn vailets, embriagaràn a menaires e a lacais, cromparàn ara puncèla, haràn era aquisicion d’un portièr, entà qué?
FANTINA-TA-WEB	Entad arren.
FANTINA-TA-WEB	Per acarnament de veir, de saber vides de d’autú, per pura prusor interiora de mormolhar.
FANTINA-TA-WEB	Qu’ei plan trist, de vertat.
FANTINA-TA-WEB	Cèrtes persones son dolentes solet per besonh de parlar.
FANTINA-TA-WEB	Era sua paraula, convèrsa en salon, parlòta ena avantcramba, qu’ei coma aguestes humeneges que consumissen lèu era lenha: qu’an besonh de fòrça combustible, e eth combustible qu’ei eth pròche.
FANTINA-TA-WEB	S’observèc, donc, a Fantina.
FANTINA-TA-WEB	S’en saberen qu’en obrador, entre es autes, se viraue soent entà secar-se ua lèrma.
FANTINA-TA-WEB	Qu’èren es moments que pensaue ena sua hilha, e dilhèu tanben en òme qu’auie estimat.
FANTINA-TA-WEB	Qu’ei ua òbra dolorosa era de trincar es ombrius ligams deth passat.
FANTINA-TA-WEB	Se descurbic tanben qu’escriuie aumens dus còps at mes tostemp damb era madeisha envolòpa, e qu’afranquie es cartes.
FANTINA-TA-WEB	S’artenhèc auer ua envolòpa que didie: “Ath senhor Thenardier, ostejaire en Montfermeil”.
FANTINA-TA-WEB	Heren a parlar ena tauèrna ath memorialista vielh que non podie aumplir eth sòn estomac de vin nere, sense desliurar eth sòn pièch de secrets.
FANTINA-TA-WEB	En resumit, se sabec que Fantina auie un hilh “que deuie èster ua sòrta de hilha”.
FANTINA-TA-WEB	Que i auec ua comaire que hec eth viatge entà Montferneil, parlèc damb es Thenardier, e didec ara sua tornada: “Que m’a costat es mèns trenta cinc francs, mès que me’n sai de tot.
FANTINA-TA-WEB	È vist ara creatura”.
FANTINA-TA-WEB	Era comaire que hec aquerò, qu’ère ua gorgona, cridada senhora Victurnien, garda e portèra dera vertut de toti.
FANTINA-TA-WEB	Era senhora Victurnien, hemna de cinquanta sies ans, qu’auie recurbida era masca dera sua lejor damb era masca dera sua vielhesa, votz de crabòt e esperit irregular.
FANTINA-TA-WEB	Semblabla vielha, qu’auie estat joena, causa admirabla.
FANTINA-TA-WEB	Ena sua joenesa, en plen 93, se maridèc damb un fraire hujut deth convent damb casqueta ròia, e que passèc des bernardins entàs jacobins.
FANTINA-TA-WEB	Ère flaca, seca, aspra, punchenta, espinosa, leù verinosa; tostemp brembant-se deth sòn fraire, que d’eth ère veuda, e que l’auie adondat e plegat fòrça.
FANTINA-TA-WEB	Qu’ère ua ortiga qu’en era s’avertie eth rasonament deth fraire.
FANTINA-TA-WEB	Quan era Restauracion, se hec devòta, mès, tant enèrgicaments, qu’es capelhanòts li perdonèren era sua nòça damb eth fraire.
FANTINA-TA-WEB	Aguesta tau senhora Victurnien siguec, donc, era que passèc entà Montfermeil, e tornèc dident: “È vist ara mainada”.
FANTINA-TA-WEB	Tanti passi que les calec temps; Fantina amiaue ja un an ena fabrica quan un maitin era contramèstra der obrador l’autregèc, de part deth senhor alcalde, cinquanta francs, en tot dider-li que ja non formaue partida deth talhèr, e qu’eth senhor alcalde la convidaue a gésser dehòra deth país.
FANTINA-TA-WEB	Aquerò se passèc precisaments en madeish dia qu’es Thenardier, dempús d’auer demanat dotze francs en lòc de sies, venguien d’exigir-ne quinze en sòrta de dotze.
FANTINA-TA-WEB	Fantina demorèc espaurida.
FANTINA-TA-WEB	Non podie gésser deth pòble, deuie eth loguèr dera casa e des mòbles.
FANTINA-TA-WEB	Cinquanta francs que non èren pro entà resòlver aguesti deutes.
FANTINA-TA-WEB	Gasulhèc quauques paraules de suplica, mès era contramèstra li hec a veir qu’auie de gésser de seguit der obrador.
FANTINA-TA-WEB	Ath delà d’aquerò, Fantina non ère qu’ua trabalhadora mejana.
FANTINA-TA-WEB	Oprimida pera vergonha, mès que pera desesperacion, deishèc er obrador e entrèc ena sua casa.
FANTINA-TA-WEB	Era sua fauta qu’ère, donc, coneishuda de toti.
FANTINA-TA-WEB	Que non se sentie damb fòrces entà díder ua soleta paraula.
FANTINA-TA-WEB	L’aconselhèren qu’anesse a tier-li ua visita ar alcalde; mès que non gausèc.
FANTINA-TA-WEB	Er alcalde li balhaue cinquanta francs pr’amor qu’ère brave e la hège enlà, perque ère just.
FANTINA-TA-WEB	Se sometec, donc, ath sòn decret.
FANTINA-TA-WEB	IX.- Capitada dera senhora Victurnien.
FANTINA-TA-WEB	Era veuda deth fraire servic, donc, entà quauquarren.
FANTINA-TA-WEB	Per çò deth senhor Magdalena, que non se’n sabec d’aquerò.
FANTINA-TA-WEB	Qu’aguestes son es combinacions que n’ei plia era vida.
FANTINA-TA-WEB	Eth senhor Magdalena non acostumaue a entrar lèu jamès en talhèr des hemnes.
FANTINA-TA-WEB	Auie metut ath cap de tot d’aguest obrador a ua celibatària vielha que l’auie dit eth capelhan, e qu’auie tota era sua confiança en aquera contramèstra, persona respectabla totafèt, fèrma, equitabla, intègra, plia dera caritat que s’està en autrejar; mès que non auie en madeish grad era caritat que s’està en compréner e e perdonar.
FANTINA-TA-WEB	Eth senhor Magdalena fidaue en era.
FANTINA-TA-WEB	Es milhors òmes se ven obligadi, normauments, a delegar era sua autoritat; en usatge d’era, e damb era conviccion de qué obraue ben, era contramèstra amiec a tèrme eth procès, jutgèc, condamnèc e executèc a Fantina.
FANTINA-TA-WEB	Per çò des cinquanta francs, les ac balhèc d’ua quantitat qu’eth senhor Magdalena li fidaue entà aumòines e ajudes as trabalhadores, e que d’aquerò non ne balhaue compde.
FANTINA-TA-WEB	Fantina s’aufric coma sirventa ena localitat e anèc de casa en casa.
FANTINA-TA-WEB	Arrés l’admetec.
FANTINA-TA-WEB	Non auie pogut deishar eth pòble.
FANTINA-TA-WEB	Eth vendeire, que li deuie es mòbles, quini mòbles!, li didec: “se vo n’anatz vos harè cuélher per panaira”.
FANTINA-TA-WEB	Eth propietari que li deuie eth loguèr li didec: “Qu’ètz joena e beròia, podetz pagar”.
FANTINA-TA-WEB	Dividic es cinquanta francs entre eth vendeire e eth propietari; l’entornèc ad aqueth es tres quataus parts des mòbles, non demorant-se senon damb çò de besonh, e se trapèc sense trabalh, sense profession, sense auer mès qu’eth sòn lhet, e deuent encara cent francs apuprètz.
FANTINA-TA-WEB	Se botèc a cóser camises entàs soldats dera garnison, que damb aquerò guanhaue dotze sòus ath dia: era sua hilha n’i costaue dètz.
FANTINA-TA-WEB	Alavetz siguec quan comencèc a pagar mau as Thenardier.
FANTINA-TA-WEB	Ça que la, ua anciana que l’alugaue era lum quan entornaue de nets, li mostrèc er art de viuer ena misèria.
FANTINA-TA-WEB	Darrèr deth víuer damb pòca causa, vie eth víuer damb er arren: son dues crambes; era prumèra escura, era dusau tenebrosa.
FANTINA-TA-WEB	Arrés coneish eth partit que certans èssers fèbles, qu’an envielhit ena misèria e ena aunestetat, saben trèir d’un sò.
FANTINA-TA-WEB	Qu’arribe aquerò a èster enquia e tot un talent.
FANTINA-TA-WEB	Fantina aqueric aguest sublim talent, e repilhèc un shinhau de valor.
FANTINA-TA-WEB	En aquera epòca li didie ara sua vesia: ”Bè!, que pensi jo que, en non dormir que cinc ores e trabalhar tot çò d’aute ena cosedura, tostemp vierè a guanhar lèu entà pan.
FANTINA-TA-WEB	Ath delà, quan s’està trist que se minge mens.
FANTINA-TA-WEB	Ena sua misèria, auer auut ara sua hilha qu’aurie estat ua estranha felicitat.
FANTINA-TA-WEB	Pensèc en hèr-la-se a vier, mès, entà qué?
FANTINA-TA-WEB	Entà hèr-la participar ena sua nudesa?
FANTINA-TA-WEB	Ath delà, les deuie as Thenardier; com pagar?
FANTINA-TA-WEB	E eth viatge, com pagar-lo?
FANTINA-TA-WEB	Era vielha que l’auie balhat çò que poiríem díder leçons dera vida indigenta, qu’ère ua brava hemna cridada Margarida, devòta damb bona devocion, prauba e caritatiua damb es praubi, e enquia damb es rics; sabie escríuer pro entà signar Marjarrita, e credie en Diu, çò que constitusís era sciéncia.
FANTINA-TA-WEB	Aguesta vida qu’a un londeman.
FANTINA-TA-WEB	Quan anaue peth carrèr comprenie qu’era gent viraue eth cap en passar e la senhalaue damb eth dit; toti la guardauen e arrés la saludaue; eth mensprètz, agre e hered des caminaires, se li calaue enes entralhes e ena amna coma un vent gelat.
FANTINA-TA-WEB	Enes petites poblacions un malastre que se trape expausat ath sarcasme e ath curiosèr de toti.
FANTINA-TA-WEB	En París, aumens, arrés te coneish, e aguesta escurina qu’ei coma un vestit.
FANTINA-TA-WEB	Com desiraue entornar entà París!
FANTINA-TA-WEB	Mès qu’ère impossible!
FANTINA-TA-WEB	Qu’ère de besonh acostumar-se ath mensprètz, coma s’auie acostumat ara indigéncia.
FANTINA-TA-WEB	De man en man anèc cuelhent ua resolucion.
FANTINA-TA-WEB	Dempús de dus o tres mesi, secodic era vergonha e comencèc a gésser coma s’arren s’auesse passat.”Que m’ei parièr”, didec.
FANTINA-TA-WEB	Era senhora Victurnien quan la vedie pàssar per dejós dera sua hièstra, notaue era misèria “d’aquera creatura” botada, gràcies ada era, “en sòn lòc” e se felicitaue.
FANTINA-TA-WEB	Es dolents qu’an ua felicitat nera.
FANTINA-TA-WEB	Er excès de trabalh fatigaue a Fantina, e l’aumentèc era petita tos seca que patie.
FANTINA-TA-WEB	Un dia li didie ara sua vesia Margarida: “Tocatz, veiratz se guaire caudes è es mans”.
FANTINA-TA-WEB	Ça que la, quan pes maitins se pientaue damb un vielh piente trincat, es sòns beròis peus, que ludien coma era seda hloisha, qu’auie es sues menutes d’erosa cocarèla.
FANTINA-TA-WEB	X.- Seguida dera capitada.
FANTINA-TA-WEB	A Fantina li dèren eth viatge tà finaus d’iuèrn; passèc er ostiu e tornèc er iuèrn.
FANTINA-TA-WEB	Dies cuerts, mens trabalh.
FANTINA-TA-WEB	En iuèrn non hè calor, non i a lum, non i a meddia, era tarde s’amasse damb eth maitin; tot qu’ei broma baisha, crepuscul; era hièstra ei entelada, non se ve clar.
FANTINA-TA-WEB	Eth cèu qu’ei un badavèspre; tot eth dia qu’ei ua tuta; eth solei a era mina d’un praube.
FANTINA-TA-WEB	Er iuèrn convertís en pèira era aigua deh cèu e et còr der òme.
FANTINA-TA-WEB	Es sòns creditors l’assetjauen.
FANTINA-TA-WEB	Fantina guanhaue plan pòc, es sòns deutes auien aumentat.
FANTINA-TA-WEB	Es Thenardier, mau pagadi, l’escriuien en cada moment cartes qu’eth sòn contengut l’aclapaue, e l’arroïnaue.
FANTINA-TA-WEB	Un dia l’escriueren qu’era sua petita Cosette ère complètaments nuda, damb eth hered que hège, que li calie un abric de lan, e qu’ère de besonh que sa mair manèsse dètz francs entada era.
FANTINA-TA-WEB	Recebec era carta e l’estronhèc enes sues mans tot eth dia.
FANTINA-TA-WEB	Pera net entrèc en çò d’un perruquèr que demoraue en un cornèr deth carrèr, e se treiguec eth piente.
FANTINA-TA-WEB	Es sòns admirables peus ròis li queigueren enquias anques.
FANTINA-TA-WEB	Polit peu!, sorrisclèc eth perruquèr.
FANTINA-TA-WEB	Guaire me balharatz per eth?, didec era.
FANTINA-TA-WEB	Dètz francs.
FANTINA-TA-WEB	Copatz-lo.
FANTINA-TA-WEB	Crompèc un vestit de lan e l’envièc as Thenardier, que se meteren furiosi.
FANTINA-TA-WEB	Qu’ère sòs çò qu’eri volien.
FANTINA-TA-WEB	Li balhèren eth vestit a Eponina, e era prauba lauseta seguic arraulida.
FANTINA-TA-WEB	Fantina pensèc: “era mia mainada ja non a hered.
FANTINA-TA-WEB	Que l’è vestida damb es mèns peus”.
FANTINA-TA-WEB	Tenguie ues petites casquetes redones, qu’amagauen era sua tèsta tosquirada, e que damb eres encara estaue pòlida.
FANTINA-TA-WEB	Començaue a surgentar alavetz un trabalh tenebrós en còr de Fantina.
FANTINA-TA-WEB	Quan vedec que ja non podie pientar-se, comencèc a auer en òdi a tot çò que l’entornejaue.
FANTINA-TA-WEB	Qu’auie participat pendent fòrça temps dera veneracion de toti entar oncle Magdalena; e totun aquerò, a truca de repetir-se qu’eth auie estat qui la hec enlà e era encausa deth sòn malastre, venguec a odiar- lo mès qu’ad arrés.
FANTINA-TA-WEB	Quan passaue per dauant dera fabrica, as ores qu’es trabalhadores èren ena pòrta, simulaue arrir e cantar.
FANTINA-TA-WEB	Fantina cuelhec un aimant, eth prumèr que se presentèc, un òme que non estimaue, per despieit, damb era ràbia en còr.
FANTINA-TA-WEB	Qu’ère un miserable, un guiterós indigent, que la mautractaue, e que la deishèc tau qu’era l’auie cuelhut, damb desengust.
FANTINA-TA-WEB	Fantina adoraue ara sua hilha.
FANTINA-TA-WEB	A mida qu’anaue devarant, coma mès ombriu se hège tot ath sòn entorn, mès miralhaue ath hons dera sua amna aqueth doç angelet.
FANTINA-TA-WEB	Fantina didie: “Quan siga rica qu’aurè ara mia Cosette damb jo”, e arrie.
FANTINA-TA-WEB	Era tos non la deishaue, e sentie sudors ena esquia.
FANTINA-TA-WEB	Bèth dia recebec ua carta des Thenardier redigida en aguesti tèrmes: Cosette ei malauta d’ua malautia que i a en pòble.
FANTINA-TA-WEB	Qu’a çò que diden ua fèbra miliara.
FANTINA-TA-WEB	Li cau medicaments cars, çò que mos arroïne, e ja non podem pagar mès.
FANTINA-TA-WEB	Se non mos manatz quaranta francs en ueit dies, era mainada s’aurà mòrt.
FANTINA-TA-WEB	S’estarnèc a arridalhades, e li didec ara sua anciana vesia:
FANTINA-TA-WEB	Guarda, tè!
FANTINA-TA-WEB	Quaranta francs!
FANTINA-TA-WEB	Ei a díder, dus napoleons d’aur!
FANTINA-TA-WEB	Be ne son de pècs aguesti campanhards!
FANTINA-TA-WEB	Ça que la, se filèc de cap ara escala, près d’un hiestron, e liegec de nauèth era carta.
FANTINA-TA-WEB	De seguit baishèc era escala, e gessec corrent e sautant, tostemp arrint.
FANTINA-TA-WEB	Qué vos cau entà estar-vos tant alègra?
FANTINA-TA-WEB	Un que la trapèc li didec:
FANTINA-TA-WEB	Fantina responec:
FANTINA-TA-WEB	Campanhards, a tot darrèr!
FANTINA-TA-WEB	En passar pera plaça vedec a fòrça gent qu’enrodaue un coche, d’ua forma capriciosa, que sus eth peroraue un òme vestit de vermelh.
FANTINA-TA-WEB	Qu’ère un mostraire de mariòtes, dentista en exercici, qu’aufrie ath public dentadures completes, òpi, povassi e elixirs.
FANTINA-TA-WEB	Fantina s’amassèc ath grop, e se metec a arrir coma es auti, damb aquera arenga qu’amiaue argòt entara racalha e entara gent fina.
FANTINA-TA-WEB	Eth arrincacaissaus vedec ad aquera beròia joena arrint, e sorrisclèc de pic:
FANTINA-TA-WEB	Qu’auetz uns beròis dents, joena alègra!
FANTINA-TA-WEB	E quines son es pales?, preguntèc Fantina.
FANTINA-TA-WEB	Quin orror!, exclamèc Fantina.
FANTINA-TA-WEB	Dus napoleons d’aur!, gasulhèc ua vielha qu’ère seiguda aquiu.
FANTINA-TA-WEB	Reflexionatz, estimada!
FANTINA-TA-WEB	Dus napoleons que son quauquarren.
FANTINA-TA-WEB	S’eth còr vos ac conselhe, vietz a tier-me ua visita aguesta tarde ena aubèrja dera Cubèrta d’Argent, a on me traparatz.
FANTINA-TA-WEB	Comprenetz, aquerò?
FANTINA-TA-WEB	Com se dèishe anar peth pòble a gent atau?
FANTINA-TA-WEB	Arrincar-me es dus dents deth dauant!
FANTINA-TA-WEB	Aquerò que serie orrible!
FANTINA-TA-WEB	Es peus tornen a créisher, mès es dents!
FANTINA-TA-WEB	A, monstre!
FANTINA-TA-WEB	Abans me lançaria d’un cincau pis en carrèr.
FANTINA-TA-WEB	M’a dit que serie aguesta tarde ena Cubèrta d’Argent.
FANTINA-TA-WEB	E guaire balhaue?, preguntèc Margarida.
FANTINA-TA-WEB	Dus napoleons d’aur.
FANTINA-TA-WEB	Que son quaranta francs.
FANTINA-TA-WEB	Òc, didec Fantina, quaranta francs.
FANTINA-TA-WEB	Se demorèc cogitosa, e se calec enes sues causes.
FANTINA-TA-WEB	Ath cap d’un quart d’ora deishec era cosedura, e tornèc a liéger era carta des Thenardier ena escala.
FANTINA-TA-WEB	En tornar a entrar, li didec a Margarida, que trabalhaue ath sòn costat: Qué ei ua fèbre miliara?
FANTINA-TA-WEB	Vo’n sabetz?
FANTINA-TA-WEB	Òc, responec era vielha.
FANTINA-TA-WEB	Qu’ei ua malautia.
FANTINA-TA-WEB	E s’a besonh de fòrça medecines?
FANTINA-TA-WEB	Ò!, medecines terribles.
FANTINA-TA-WEB	E en qué consistís?
FANTINA-TA-WEB	Qu’ei ua erupcion coma d’autes.
FANTINA-TA-WEB	E ataque solet as mainatges?
FANTINA-TA-WEB	Mès que mès as mainatges.
FANTINA-TA-WEB	E se’n morís fòrça?
FANTINA-TA-WEB	Fòrça, didec Margarida.
FANTINA-TA-WEB	Fantina gessec, e anèc un còp mès a liéger era carta ena escala.
FANTINA-TA-WEB	A londeman, coma que Margarida entrèsse en quarto de Fantina abantes de hèr-se dia, donques que tostemp trabalhauen amassa, e d’aguesta sòrta non alugauen qu’ua candèla entàs dues, trapèc a Fantina esblancossida, gelada.
FANTINA-TA-WEB	Non s’auie calat en lhet.
FANTINA-TA-WEB	Era casqueta l’auie queigut sus es jolhs.
FANTINA-TA-WEB	Era lum auie usclat tota era net, e ère lèu agotada.
FANTINA-TA-WEB	Senhor!
FANTINA-TA-WEB	Qué se passe?
FANTINA-TA-WEB	Dempús guardèc a Fantina que viraue entada era era sua tèsta sense peus.
FANTINA-TA-WEB	Dès era vesilha Fantina auie envielhit dètz ans.
FANTINA-TA-WEB	Jesús!, didec Margarida.
FANTINA-TA-WEB	Qué vos cau, Fantina?
FANTINA-TA-WEB	Arren, responec Fantina.
FANTINA-TA-WEB	Ath contrari.
FANTINA-TA-WEB	Era mia mainada non se morirà d’aguesta espaventosa malautia per manca de medicaments.
FANTINA-TA-WEB	Que sò contenta.
FANTINA-TA-WEB	Jesús, mon Diu!, didec Margarida.
FANTINA-TA-WEB	Aquerò qu’ei ua riquesa.
FANTINA-TA-WEB	Les è guanhat, didec Fantina.
FANTINA-TA-WEB	Ath còp arric.
FANTINA-TA-WEB	Era candèla alugaue eth sòn ròstre.
FANTINA-TA-WEB	Qu’ère un arridolet sagnós.
FANTINA-TA-WEB	Ua saliua roienca gessie pès extrèms des pòts, e ena boca auie un horat nere.
FANTINA-TA-WEB	Es dus dents l’auien estat arrincadi.
FANTINA-TA-WEB	Manèc, donc, es quaranta francs entà Montfermeil.
FANTINA-TA-WEB	Cosette non ère malauta.
FANTINA-TA-WEB	Fantina lancèc eth sòn miralh pera hièstra.
FANTINA-TA-WEB	Hège ja temps qu’auie deishat era sua cela deth dusau pis per un cornèr, barrat damb un picapòrt, jos eth losat, ua d’aguestes lucanes qu’eth losat forme angle en solèr, e que cada instant estramunque eth cap damb eth.
FANTINA-TA-WEB	Fantina non auie ja lhet, e li restaue un pelhòt, que cridaue vana, un matalàs en solèr e ua cagira desmargada.
FANTINA-TA-WEB	Un rosèr qu’auie, se l’auie secat, desbrembat en un cornèr, e en aute se vedie ua gèrra que li servie entà botar aigua, que se gelaue en iuèrn e que quedauen mercadi es diferents nivèus de liquid per cercles de gèu.
FANTINA-TA-WEB	Fantina auie perdut eth pudor, dempús perdec era elegància, e a tot darrèr, enquia e tot er agençament: gessie damb era jarga lorda; e, ja per manca de temps, ja per indiferéncia, no recosie era sua ròba.
FANTINA-TA-WEB	A mida que se trincauen es talons, anaue calant es miches enes sabates, çò que se vedie per certans plecs perpendiculars.
FANTINA-TA-WEB	Pedaçaue en sòn corsatge vielh e rosigat damb tròci de coton que s’estarnaue ath mendre movement.
FANTINA-TA-WEB	Es persones a qui les deuie li formauen “escandals” non la deishauen en patz.
FANTINA-TA-WEB	Se les trapaue en carrèr e les tornaue a trapar enes escales.
FANTINA-TA-WEB	Se passaue es nets plorant e pensant qu’auie es uelhs plan ludents e sentie un dolor seguit ena esquia ath cant dera omoplata quèrra.
FANTINA-TA-WEB	Tossie fòrça; Odiaue prigondaments ar oncle Magdalena, e non se planhie.
FANTINA-TA-WEB	Se passaue, en tot cóser, dètz-e-sèt ores ath dia; mès un contratista de trabalh des presons, que hège trabalhar a mès baish prètz as presoères, hec de ressabuda abaishar es prètzi, e damb aquerò se redusic eth jornau des trabalhadores liures a nau sòus.
FANTINA-TA-WEB	Dètz-e-sèt ores de trabalh diadèr e nau sòus!
FANTINA-TA-WEB	Es sòns creditors èren mès implacables que jamès.
FANTINA-TA-WEB	Eth vendeire, qu’auie recuperat lèu toti es mòbles, li didie: “Quan me pagaràs, coquina?” Qué mès se podie voler d’era, mon Diu!
FANTINA-TA-WEB	Se trapaue assetjada e s’anaue desvolopant en era quauquarren de fèra.
FANTINA-TA-WEB	Alavetz tanben Thenardier l’escriuec en tot dider-li que l’auie demorat fòrça temps damb massa bontat; qu’auie besonh de cent francs de pic; que se non les ac manaue, meterie en carrèr ara petita Cosette, encara que convalescenta dera sua malautia, damb hered, pes camins, tà que siguesse d’era çò que siguesse, e que crevèsse se tau ère eth sòn desir.
FANTINA-TA-WEB	Vai, didec, venem era rèsta.
FANTINA-TA-WEB	Era malerosa se hec hemna dera vida.
FANTINA-TA-WEB	XI.- Christus nos liberavit.
FANTINA-TA-WEB	Se qué ei aguesta istòria de Fantina?
FANTINA-TA-WEB	A qui?
FANTINA-TA-WEB	Ara misèria.
FANTINA-TA-WEB	Ara hame, ath hered, ar abandon, ar isolament, ara nudetat.
FANTINA-TA-WEB	Be n’ei de dolorós aguest mercat!
FANTINA-TA-WEB	Ua amna per un tròç de pan: era misèria aufrís, era societat accèpte.
FANTINA-TA-WEB	Era santa lei de Jesucrist govèrne era nòsta civilizacion, mès que non la penetre encara.
FANTINA-TA-WEB	Se ditz qu’era esclavitud a despareishut dera civilizacion europèa e ei un error.
FANTINA-TA-WEB	Qu’encara existís; solet que non pese ja senon sus era hemna, e se cride prostitucion.
FANTINA-TA-WEB	Pese sus era hemna, ei a díder, sus era gràcia, sus era feblesa, sus era beresa, sus era maternitat.
FANTINA-TA-WEB	Que non ei aguesta ua des mendre ignominies der òme.
FANTINA-TA-WEB	En punt qu’auem arribat d’aguest dolorós drama, arren li rèste a Fantina de çò qu’ère en d’auti tempsi.
FANTINA-TA-WEB	Que s’aconvertit en marme, en vier a èster hanga.
FANTINA-TA-WEB	Qui la tòque, sent hered.
FANTINA-TA-WEB	Passe, vos tie e non sap se qui ètz: ei era figura desaunorada e sevèra, era vida e er orde sociau que l’an dit era sua darrèra paraula.
FANTINA-TA-WEB	Que l’a arribat tot çò que li podie arribar.
FANTINA-TA-WEB	Tot qu’ac a sentut, tot ac a patit, tot ac a experimentat, tot ac tengut, tot ac a perdut, tot ac a plorat.
FANTINA-TA-WEB	Qu’ei resignada, damb aguesta resignacion, que se retire ara indiferécia, tau qu’era mòrt se retire ath saunei.
FANTINA-TA-WEB	Arren evite, arren cranh.
FANTINA-TA-WEB	Que quèigue sus era tota era broma, e que passe per era tot er ocean, qu’ei parièr.
FANTINA-TA-WEB	Ei una esponga chaupada.
FANTINA-TA-WEB	Atau s’ac pense era, aumens.
FANTINA-TA-WEB	A!, Qué son aguesti destins atau lançadi e possadi confusaments?
FANTINA-TA-WEB	Entà on van?
FANTINA-TA-WEB	Per qué son atau?
FANTINA-TA-WEB	Eth que se’n sap de tot aquerò, que ve ena escurina.
FANTINA-TA-WEB	Ei solet: se cride Diu.
FANTINA-TA-WEB	XII.- Es òcis deth senhor Bamatabois.
FANTINA-TA-WEB	Que i a en totes es poblacions petites, e particularaments en M… ara vòra deth M…ua classa de joeni que consumissen cinc centes liures de renda ena província, damb era madeisha mina qu’es sòns egals avalen en París dus cent mil francs cada an.
FANTINA-TA-WEB	Qu’apertien aguesti èssers ara grana espècia neutra; impotents, parasits, nuls, qu’an un shinhau de terren, un shinau de pegaria e un shinhau de bualh, que serien rudes en un salon, e se cren cavalièrs en ua tauèrna; que diden: es mèns prats, es mèns bòsqui, es mèns colons; que fiulen as actritzes deth teatre entà hèr veir que son persones de gust; que pelegen damb es oficiaus dera garnison entà demostrar que son gent que s’ac vau; que cacen, humen, dancen, beuen, flairen a tabac, hèn ath bilhard, guarden as viatjaires que baishen dera diligéncia, demoren en cafè, mingen en ostau, an un gosset que rosigue es uassi dejós dera taula, e ua aimanta que mèstre es plats ath dessús; qu’estauvien ua sodada, exagèren es mòdes; admiren era tragédia, mensprèden as hemnes, gasten es bòtes vielhes, còpien a Londres a trauèrs de París, e a París a trauèrs de Pont-a-Musson, envielhissen enlordidi, non trabalhen, non servissen entad arren e tanpòc damnatgen guaire.
FANTINA-TA-WEB	D’eri, se siguessen mès rics, se diderie: “son elegants”; se siguessen mès praubi: “son fenantièrs”.
FANTINA-TA-WEB	Tau que son, se les cride simplaments “desocupadi”.
FANTINA-TA-WEB	Entre aguesti desocupadi, que n’a de hastigosi e hastigadi, de filosofastres e coquins.
FANTINA-TA-WEB	En aqueri tempsi, un elegant se compausaue d’un gran cothèr, ua grana corbata, un relòtge damb pendolhs, tres justets suberpausadi de colors desparièrs, eth blu e eth ròi interiors, un frac de color d’oliva, ua cintura cuerta e de coa de merluça, damb dues hilades de botons d’argent, sarradi es uns damb es auti e pujant enquiara espatla, e un pantalon de color d’oliva mès clar, ornat enes sues dues costures damb un nombre de bandes indeterminat, mès tostemp impar, qu’oscillaue d’ua a onze, limit que non se podie depassar jamès.
FANTINA-TA-WEB	En aquera epòca es mostachas volien díder persona non militara e es esperons caminaire.
FANTINA-TA-WEB	Qu’ère era epòca dera luta entre es republiques dera America meridionau e eth rei d’Espanha, de Bolivar contra Morillo.
FANTINA-TA-WEB	Es chapèus d’ales cuertes qu’èren reialistes e se cridauen capfoguèrs; es liberaus amiauen chapèus d’ala ampla, que se cridauen bolivars.
FANTINA-TA-WEB	Ueit o dètz mesi dempús de çò qu’auem racondat enes planes precedentes, enes prumèri dies de 1823, ua tarde qu’auie nheuat, un d’aguesti elegants, un d’aguesti desocupadi “d’idies braves”, donques qu’amiaue un capfoguèr, e venguie, ath delà, ben enfaishat en ua d’aqueres granes capes que complementauen, en temps hered, eth vestit de mòda, se divertie en fustigar a ua hemna que passaue, en vestit de balh, tota despeitrinada e damb flors ena tèsta, per dauant dera pòrta deth cafè des oficiaus.
FANTINA-TA-WEB	Aqueth elegant humaue, donques qu’aguesta ère decididaments era mòda.
FANTINA-TA-WEB	Cada còp qu’era hemna passaue peth sòn dauant, li lançaue, damb ua bohada de hum deth sòn cigar, un apostròf, qu’eth credie graciós e agudent, coma: “be n’ès de lèja!
FANTINA-TA-WEB	Quan t’amagues?
FANTINA-TA-WEB	Que non as dents, eca, eca,”.
FANTINA-TA-WEB	Era hemna, trist espèctre vestit, qu’anaue e venguie sus era nhèu, non li responie, ne tansevolhe lo guardaue, e non per aquerò recorrie damb mens regularitat eth sòn camin, que la plaçaue cada cinc menutes jos eth sarcasme, coma eth soldat que va e ven en ua carrèra de baguetes.
FANTINA-TA-WEB	Eth pòc efècte que costaue, ahisquèc, plan que òc, ar ociós, que profitant un moment qu’era hemna se viraue, venguec ath sòn darrèr a pas de lop, e estofant er arrir, s’ajoquèc, cuelhec un sarpat de nhèu e l’ac botèc bruscaments ena esquia entre es sòns dus muscles nudi.
FANTINA-TA-WEB	Era joena hec un idòl, se virèc, sautèc coma ua fèra e se lancèc sus er òme en tot clauar-li es ungles en ròstre damb es mès espaventoses paraules que se pòden enténer en un còs de garda.
FANTINA-TA-WEB	Aqueri escarnis, vomegadi per ua votz rangolhosa per aiguardent, gessien hastigosaments dera boca d’ua hemna, que li mancauen, plan, es dus dents deth dauant.
FANTINA-TA-WEB	Qu’ère Fantina.
FANTINA-TA-WEB	Era hemna quilhèc eth cap, e era sua votz furiosa se padeguèc en un virament de uelhs.
FANTINA-TA-WEB	Es sòns uelhs se meteren veirencs; d’esblancossida venguec a palla, e tremolaue damb entrementides de terror.
FANTINA-TA-WEB	Qu’auie coneishut a Javert.
FANTINA-TA-WEB	Er elegant profitèc era escadença entà escapar-se.
FANTINA-TA-WEB	XIII.- Solucion de quauques quèstions de policia municipau.
FANTINA-TA-WEB	Javert hec enlà as concurrents, des.heiguec eth cercle e se metec a caminar a longues calhamardades entara oficina de policia, qu’ère en extrèm dera plaça, arrossegant ath sòn darrèr ara miserabla.
FANTINA-TA-WEB	Era se deishèc amiar maquinauments.
FANTINA-TA-WEB	Ne eth ne era badauen boca.
FANTINA-TA-WEB	Eth revolum d’espectadors, en paroxisme dera alegria, les seguie damb es sues facècies.
FANTINA-TA-WEB	Era suprèma misèria qu’ei tostemp escadença d’obscenitats.
FANTINA-TA-WEB	En arribar ena oficina de policia, qu’ère ua sala baisha, escauhada per un horneth de cauhatge e vigilada per un garda, damb ua pòrta de veire grasilhada que daue tath carrèr, Javert dauric era pòrta, entrèc damb Fantina, e barrèc ath sòn darrèr, damb gran trebolament des curiosi, que se quilheren sus era punta des pès, e alonguèren eth còth pera reisha escura deth còs de garda, sajant de veir.
FANTINA-TA-WEB	Eth curiosèr qu’ei ua gojardaria.
FANTINA-TA-WEB	Veir qu’ei avalar.
FANTINA-TA-WEB	Eth sergent dera garda botèc ua lum sus ua taula.
FANTINA-TA-WEB	Aguesta sòrta de hemnes que son totafèt abandonades, pes nòstes leis, ara discrecion dera policia, que d’eres ne hè çò que vò; les castigue coma les semble, e confisque, a gust sòn, aguestes dues tristes causes que se criden era sua industria e era sua libertat.
FANTINA-TA-WEB	Javert qu’estaue impassible: en sòn ròstre grèu non se miralhaue cap emocion.
FANTINA-TA-WEB	E, ça que la, se trapaue prigonda e grèuments encaborniat.
FANTINA-TA-WEB	Qu’ère aqueth un d’aguesti moments qu’exercie, sense depéner d’arrés, mès damb toti es escrupuls d’ua consciéncia sevèra, eth sòn temible poder discrecionau.
FANTINA-TA-WEB	En aqueth moment comprenie qu’eth sòn sèti d’agent de policia ère un tribunau.
FANTINA-TA-WEB	Jutjaue, e, ath delà, condamnaue.
FANTINA-TA-WEB	Cridaue ena sua ajuda a totes es idies que i auie en sòn esperit, pr’amor d’amiar ben era gran causa que hège.
FANTINA-TA-WEB	Coma mès examinaue eth hèt d’aquera joena, se sentie mès indignat.
FANTINA-TA-WEB	Qu’ère evident que venguie de veir que se cometie un crim: venguie de veir en carrèr ara societat, representada per un propietari elector, insultada e escometuda per ua creatura excludida de quinsevolh dret.
FANTINA-TA-WEB	Ua prostituta qu’auie atemptat contra un ciutadan.
FANTINA-TA-WEB	Ac auie vist eth, eth, Javert.
FANTINA-TA-WEB	Escriuie, donc, en silenci.
FANTINA-TA-WEB	Cuelhetz a tres òmes e amiatz ad aguesta joena entath croton.
FANTINA-TA-WEB	Dempús, en tot virar-se de cap a Fantina, higec: que n’auetz entà sies mesi.
FANTINA-TA-WEB	Era malerosa s’estrementic.
FANTINA-TA-WEB	Sies mesi, sies mesi de preson!, sorrisclèc.
FANTINA-TA-WEB	Sies mesi de guanhar sèt sòus per dia!
FANTINA-TA-WEB	Qué l’arribarà a Cosette, era mia hilha, era mia hilha?
FANTINA-TA-WEB	Les deui mès de cent francs as Thenardier, senhor inspector, non vo’n sabetz?
FANTINA-TA-WEB	Fantina s’arrosseguèc pes rajòles banhades pes bòtes plies de hanga de toti aqueri òmes, sense lheuar-se, amassant es mans e hènt grani passi damb es jolhs.
FANTINA-TA-WEB	Senhor Javert, didec, vos demani perdon.
FANTINA-TA-WEB	Vos asseguri que jo non n’è auut eth tòrt.
FANTINA-TA-WEB	S’auéssetz vist eth principi de çò que se passèc.
FANTINA-TA-WEB	Vos juri per Diu que non n’è auut eth tòrt.
FANTINA-TA-WEB	Aqueth cavalìer, que non coneishia, me lancèc nhèu ena esquia.
FANTINA-TA-WEB	I a dret a que mos meten nhèu ena esquia quan caminam tranquillaments peth carrèr sense hèr cap de mau a degun?
FANTINA-TA-WEB	Plan per aquerò m’enforismè.
FANTINA-TA-WEB	Sò un shinhau malauta, guardatz; ath delà, hège fòrça estona que m’escarnie: “ès lèja, non as dents!” Ja me’n sai que non è dents.
FANTINA-TA-WEB	Jo que non hèja arren; didia ath mèn laguens: “ei un cavalièr que se divertís” Que siguí prudenta damb eth; non li didí arren.
FANTINA-TA-WEB	Alavetz me metec era nhèu.
FANTINA-TA-WEB	Senhor Javert, senhor inspector mèn, non i a arrés qu’ac age vist entà dider-vos qu’ei vertat çò que digui?.
FANTINA-TA-WEB	Qu’aurè het mau d’emmaliciar- me; mès, ja vedetz, en prumèr moment arrés ei patron d’un madeish; que i a enventides.
FANTINA-TA-WEB	Ei crudèu sénter sus un madeish ua causa tan hereda quan un mens s’ac demore.
FANTINA-TA-WEB	Qu’è cometut ua fauta en lançar eth chapèu d’aqueth senhor.
FANTINA-TA-WEB	Mès, se per qué se n’a anat?
FANTINA-TA-WEB	Jo li demanaria perdon.
FANTINA-TA-WEB	Ò, mon Diu!, que non me costarie bric demanar-li perdon.
FANTINA-TA-WEB	Desencusatz-me aguest còp, senhor Javert.
FANTINA-TA-WEB	Guardatz, non sabetz aquerò, enes presons non se guanhen que sèt sòus, que non ei eth tòrt deth govèrn; mès eth cas ei que guanhen sèt sòus; e guardatz que jo me cau pagar cents francs, e se non me manarà ara mia hilha.
FANTINA-TA-WEB	Mon Diu, jo que non la posqui auer damb jo!
FANTINA-TA-WEB	Ei tan vergonhós çò que hèsqui!
FANTINA-TA-WEB	Ò, era mia Cosette!
FANTINA-TA-WEB	Ò, eth mèn àngel dera santa Vèrge!
FANTINA-TA-WEB	Qué serie d’era?.
FANTINA-TA-WEB	Guardatz, es Thenardier, es ostejaires, es campanhadrs que non comprenen es mies rasons.
FANTINA-TA-WEB	Qu’an besonh de sòs.
FANTINA-TA-WEB	Non me botetz ena preson.
FANTINA-TA-WEB	Que mos cau auer pietat d’aguestes creatures, eth mèn brave senhor Javert.
FANTINA-TA-WEB	Se siguesse grana, que ja se guanharie era vida; mès que non pòt aqueth àngel.
FANTINA-TA-WEB	Jo que non sò ua mala hemna, ath hons.
FANTINA-TA-WEB	Que non ei eth vici ne era guitèra es qu’an hèt de jo çò que vedetz.
FANTINA-TA-WEB	Se beui aiguardent ei pera mia misèria.
FANTINA-TA-WEB	Non me shaute, mès me padègue.
FANTINA-TA-WEB	Quan jo èra mès erosa, se m’auessen examinat es mèns armaris s’aurie vist pro ben que non èra ua hemna coquèla que se platz deth desòrdre.
FANTINA-TA-WEB	Jo qu’auia ròba blanca, fòrça ròba blanca.
FANTINA-TA-WEB	Ajatz pietat de jo, senhor Javert.
FANTINA-TA-WEB	Fantina parlaue atau, ajulhada, agitada pes somics, cèga pes lèrmes, nuda era gòrja, retortilhant-se es mans, estossegant damb ua tos seca e braca, gasulhant en votz baisha damb era votz dera agonia.
FANTINA-TA-WEB	Eth gran dolor qu’ei un arrai divin e terrible que transfigure as miserables.
FANTINA-TA-WEB	En aqueth moment Fantina auie tornat a èster beròia.
FANTINA-TA-WEB	En bèri moments s’arturaue e punaue trendaments eth leviton deth policia.
FANTINA-TA-WEB	Qu’aurie atrendit a un còr de pèira; mès non atrendic un còr de pau.
FANTINA-TA-WEB	Anem, didec Javert, que ja t’è entenut.
FANTINA-TA-WEB	As acabat ja?
FANTINA-TA-WEB	Ara anem.
FANTINA-TA-WEB	Que n’as entà sies mesi!
FANTINA-TA-WEB	Ne eth Pair Etèrn en persona poirie hèr arren en aquerò.
FANTINA-TA-WEB	Quan Fantina entenec es solèmnes paraules “ne eth Pair Etèrn en persona poirie hèr arren” comprenec qu’era senténcia s’auie dictat.
FANTINA-TA-WEB	Demorèc aclapada complètaments, e queiguec gasulhant:
FANTINA-TA-WEB	Perdon!
FANTINA-TA-WEB	Javert virèc era esquia.
FANTINA-TA-WEB	Es soldats la cuelheren des braci.
FANTINA-TA-WEB	Quauques menutes abans auie entrat ena sala un òme sense qu’arrés se n’encuedèsse.
FANTINA-TA-WEB	Auie barrat era pòrta e s’auie apressat entà escotar es supliques desesperades de Fantina.
FANTINA-TA-WEB	Un moment, se vos platz.
FANTINA-TA-WEB	Javert lheuèc era vista, e arreconeishec ath senhor Magdalena.
FANTINA-TA-WEB	Perdonatz, senhor alcalde…
FANTINA-TA-WEB	Aguestes paraules, “senhor alcalde”, costèren en Fantina un efècte estranh.
FANTINA-TA-WEB	Se lheuèc ara prèssa coma un espèctre que ges dera tèrra, refusèc as soldats que la tenguien des braci, se dirigic entath senhor Magdalena, abans que la podessen arturar, e guardant-lo fixaments damb mina hòraviada, exclamèc:
FANTINA-TA-WEB	Qu’ès tu eth senhor alcalde!
FANTINA-TA-WEB	Inspector Javert, botatz ad aguesta hemna en libertat.
FANTINA-TA-WEB	Dempús s’estarnèc d’arrir e l’escopic en ròstre.
FANTINA-TA-WEB	Eth senhor Magdalena se limpièc era cara, e didec:
FANTINA-TA-WEB	Javert se pensèc que s’auie tornat hòl.
FANTINA-TA-WEB	Experimentèc en aqueth moment, ua darrèr dera auta, e lèu barrejades, es emocions mès fòrtes qu’auie sentut ena sua vida.
FANTINA-TA-WEB	Veir a ua hemna dera vida escopir en ròstre a un alcalde qu’ère ua causa tan monstruosa, qu’autaplan enes sues suposicions mès estranhes aurie creigut un sacrilègi era sua possibilitat.
FANTINA-TA-WEB	Ath delà, ath hons deth sòn pensament hège un comparèr terrible entre çò qu’ère aquera hemna, e çò que podie èster er alcalde, e alavetz entrevedie damb orror qu’arren auie de notable en tan prodigiós atemptat.
FANTINA-TA-WEB	Mès quan vedec ar alcalde, ath magistrat, limpiar-se tranquillaments eth ròstre, e l’entenec a díder: “botatz ad aguesta hemna en libertat”, sentec coma un enludernament d’estupor; li manquèren eth pensament e era paraula: er estonament, qu’auie passat entada eth des limits de çò de possible.
FANTINA-TA-WEB	Se demorèc mut.
FANTINA-TA-WEB	Es paraules der alcalde non auien hèt mens efècte en Fantina.
FANTINA-TA-WEB	Quilhèc eth sòn braç nud, en entener-les, e s’agarrèc ara clau deth horneth, coma ua persona que trantalhe.
FANTINA-TA-WEB	Guardèc vagaments ath sòn entorn e se metec a parlar en votz baisha, coma se parlèsse entada era madeisha.
FANTINA-TA-WEB	En libertat!
FANTINA-TA-WEB	Que me dèishen partir!
FANTINA-TA-WEB	Que non vaja sies mesi ena preson!
FANTINA-TA-WEB	Qui ac a dit?
FANTINA-TA-WEB	Ei possible que s’age dit aquerò?
FANTINA-TA-WEB	Ac è entenut mau?
FANTINA-TA-WEB	Que non serà eth monstre der alcalde!
FANTINA-TA-WEB	Auetz estat vos, senhor Javert, eth qu’a dit que me boten en libertat?
FANTINA-TA-WEB	Ò, jo vos condarè e me deisharatz partir!
FANTINA-TA-WEB	Aguest monstre d’alcalde, aguest coquin vielh qu’ei era encausa de tot!
FANTINA-TA-WEB	Guardatz, senhor Javert, que m’a balhat eth viatge pes parlòtes d’un grop de coquines que son en talhèr.
FANTINA-TA-WEB	Aquerò qu’ei terrible!
FANTINA-TA-WEB	Dar eth viatge a ua prauba joena que trabalhe aunèstaments!
FANTINA-TA-WEB	Jo que non auia guanhat çò de besonh, e plan per aquerò venguec eth mèn malastre.
FANTINA-TA-WEB	Que vos ac vau a explicar.
FANTINA-TA-WEB	Guanhatz, per exemple, dotze sòus per ua camisa; e baishe eth prètz a nau sòus; ja non ei possible víuer.
FANTINA-TA-WEB	Alavetz mos cau anar per a on se posque.
FANTINA-TA-WEB	Jo auia ara mia petita Cosette, e me sò vista obligada a hèr-me hemna dera vida.
FANTINA-TA-WEB	Ara compreneratz com ei qu’a eth tòrt de tot, eth marrit alcalde.
FANTINA-TA-WEB	Jo qu’è caushigat eth chapèu d’aqueth cavalièr dauant deth cafè des oficiaus; mès abans m’auie lançat a pèrder un vestit damb era nhèu.
FANTINA-TA-WEB	Nosates non auem qu’un vestit de seda entà gésser de nets.
FANTINA-TA-WEB	Ja vedetz que non ac è hèt mau de bon voler, vertat, senhor Javert?
FANTINA-TA-WEB	Guaires hemnes i a pejores que jo, e que son mès eroses!
FANTINA-TA-WEB	Ò, senhor Javert!, vos ètz eth qu’a dit que me boten en libertat, non ei vertat?
FANTINA-TA-WEB	Informatz-vo’n, parlatz damb eth mèn ostalèr; que pagui ben, e vos diderà que sò aunèsta.
FANTINA-TA-WEB	Mon Diu!, vos demani perdon: qu’è tocat sense voler era clau dera humeneja, e a gessut eth hum.
FANTINA-TA-WEB	Eth senhor Magdalena la seguie d’aurelha damb prigonda atencion.
FANTINA-TA-WEB	Tant que Fantina parlaue, qu’auie metut es dits ena pòcha deth sòn justet, auie trèt era borsa e l’auie daurida; mès qu’ère ueda, e se l’auie sauvat un aute còp.
FANTINA-TA-WEB	Dempús li didec a Fantina:
FANTINA-TA-WEB	Guaire auetz dit que deuetz?
FANTINA-TA-WEB	Fantina, que solet guardaue a Javert, se virèc e didec:
FANTINA-TA-WEB	E dempús, en tot dirigir-se as soldats:
FANTINA-TA-WEB	Te parli jo a tu?
FANTINA-TA-WEB	Auetz vist com l’è escopit ena cara?
FANTINA-TA-WEB	Ath marrit der alcalde!
FANTINA-TA-WEB	Vies entà meter-me pòur; mès que jo non è pòur.
FANTINA-TA-WEB	Ad aqueth que cranhi qu’ei ath senhor Javert.
FANTINA-TA-WEB	Me cau pòur eth mèn brave senhor Javert.
FANTINA-TA-WEB	E parlant atau se virèc entà Javert:
FANTINA-TA-WEB	Ei de besonh, senhor inspector, èster just, e me pensi que n’ètz, senhor inspector.
FANTINA-TA-WEB	Çò que s’a passat qu’ei plan simple.
FANTINA-TA-WEB	Un cavalièr se divertís en botar un shinhau de nhèu en pitrau d’ua hemna; aquerò hè arrir as oficiaus, qu’an talents de trufaria; e nosates solet servim entà qu’aguesti senhors se disvertisquen.
FANTINA-TA-WEB	Vos presentatz, vos cau restablir er orde, vos hètz a vier ara hemna qu’a fautat, mès coma qu’ètz brave, reflexionatz e didetz que me boten en libertat, pera mia hilha; pr’amor que sies mesi ena preson m’empacharien balhar de minjar ara mia mainada.
FANTINA-TA-WEB	Aué è cridat, donques que me heren mau; me susprenec era heredor dera nhèu; e coma vos è dit, non me trapi ben, è tossiquèra e senti ena gòrja coma ua bòla que m’uscle; eth mètge me ditz que me suenha.
FANTINA-TA-WEB	Balhatz-me era vòsta man, tocatz aciu, non cranhetz arren.
FANTINA-TA-WEB	De ressabuda apraièc eth desòrdre des sòns vestits; deishèc anar es plecs dera pelha que s’auie quilhat enquia près deth jolh, e se dirigic entara pòrta, dident en votz baisha as soldats, e botjant amigablaments eth cap:
FANTINA-TA-WEB	Hilhs, eth senhor inspector a dit que me deishetz anar, e me’n vau.
FANTINA-TA-WEB	Metec era man en picaport.
FANTINA-TA-WEB	Ua passa mès e ja ère en carrèr.
FANTINA-TA-WEB	Javert enquiad aguest moment s’auie estat de pès, quiet, damb es uelhs tachadi en solèr, plaçat ath miei d’aguesta scèna coma ua estatua trèta deth sòn lòc que demore que se le bote en un aute.
FANTINA-TA-WEB	Eth bronit deth picapòrt lo hec desvelhar, entà didè’c atau.
FANTINA-TA-WEB	Quilhèc eth cap damb ua expression d’autoritat sobeirana; expression autant mès terribla coma mès baisha ei era autoritat, herotge ena bèstia sauvatge, atròç en òme que non ei arren.
FANTINA-TA-WEB	Garda, sorrisclèc, qu’ei que non vedetz qu’aguesta coquina se’n va?
FANTINA-TA-WEB	Jo, didec Magdalena.
FANTINA-TA-WEB	Fantina, en enténer era votz de Javert, tremolèc e deishèc anar eth picapòrt tau qu’un lairon dèishe anar er objècte panat quan ei susprenut in fraganti.
FANTINA-TA-WEB	Ara votz de Magdalena se virèc, e sense badar boca, sense alendar tansevolhe, era sua guardada passèc de Magdalena a Javert, de Javert a Magdalena, sivans parlaue er un o er aute.
FANTINA-TA-WEB	Qu’ère de besonh que Javert siguesse, coma se sòl díder, “asenat” entà que gausèsse repotegar ath garda, qu’ac auie hèt, dempús dera indicacion der alcalde, entà méter a Fantina en libertat.
FANTINA-TA-WEB	Auie desbrembat que se trapaue dauant der alcalde?Auie acabat per dider-se ada eth madeish qu’ua autoritat ère impossible qu’auesse balhat ua orde semblabla, e qu’er alcalde auie dit, sense voler, ua causa per ua auta?
FANTINA-TA-WEB	Siguesse çò que siguesse, quan eth senhor Magdalena prononcièc aguest jo, er inspector de policia se virèc entada eth, palle, hered, damb es pòts bluencs, era guardada desesperada, agitat per ua tremolor imperceptibla, e li didec, causa inaudida!, damb eth cap clin, mès damb era votz fèrma:
FANTINA-TA-WEB	Senhor, aquerò que non pòt èster.
FANTINA-TA-WEB	Com!, didec Magdalena.
FANTINA-TA-WEB	Aguesta malerosa qu’a escarnit a un ciutadan.
FANTINA-TA-WEB	Inspector Javert, responec eth senhor Magdalena damb votz conciliadora e tranquilla, escotatz.
FANTINA-TA-WEB	Qu’ètz un brave òme, e non è cap de dificultat d’explicar-vos çò que hèsqui.
FANTINA-TA-WEB	Que vatz a enténer era vertat.
FANTINA-TA-WEB	Passaua jo pera plaça quan amiàuetz ad aguesta hemna; encara i auie quauqui grops; m’an informat; me’n sai de tot, eth ciutadan ei qui a fautat, e eth que li calie auer estat arrestat.
FANTINA-TA-WEB	Javert responec.
FANTINA-TA-WEB	Aguesta miserabla que vie d’insultar-vos.
FANTINA-TA-WEB	Plan, aquerò que me tanh a jo, didec Magdalena.
FANTINA-TA-WEB	Inspector Javert, responec eth senhor Magdalena, era prumèra justícia qu’ei era consciéncia.
FANTINA-TA-WEB	È entenut ad aguesta hemna e sai çò que hèsqui.
FANTINA-TA-WEB	E jo, senhor alcalde, non compreni çò que veigui.
FANTINA-TA-WEB	Alavetz tietz-vos a aubedir.
FANTINA-TA-WEB	Magdalena responec damb doçor:
FANTINA-TA-WEB	Escotatz, donc.
FANTINA-TA-WEB	Non s’estarà ena preson ne un solet dia.
FANTINA-TA-WEB	Me hè dò auer d’opousar-me ath senhor alcalde; qu’ei eth prumèr còp qu’ac hèsqui ena mia vida; mès que me serà permetut observar que sò laguens des limits des mies atribucions.
FANTINA-TA-WEB	Que parli deth hèt deth ciutadan.
FANTINA-TA-WEB	Jo ac vedí.
FANTINA-TA-WEB	Aguesta hemna se lancèc sus eth senhor Bamatabois, qu’ei elector e propietari d’aguesta polida casa de pèira, damb tres estatges, que hè cantoada ena explanada.
FANTINA-TA-WEB	Pr’amor que…, plan, que i a causes en aguest mon!
FANTINA-TA-WEB	Mès aquerò ei un hèt de policia que s’a passat en carrèr, que m’apertie; e, plan que òc, retengui a Fantina.
FANTINA-TA-WEB	Eth hèt de qué parlatz qu’ei un hèt de policia municipau, que d’eth jo sò jutge sivans es articles nau, onze, quinze e seishanta sies deth Còdi de Procediments.
FANTINA-TA-WEB	Ordeni, donc, qu’aguesta hemna quede en libertat.
FANTINA-TA-WEB	Javert hec eth darrèr esfòrç.
FANTINA-TA-WEB	Mès senhor alcalde…
FANTINA-TA-WEB	Senhor, permetetz…
FANTINA-TA-WEB	Ne ua soleta paraula.
FANTINA-TA-WEB	Ça que la…
FANTINA-TA-WEB	Gessetz d’aciu, didec Magdalena.
FANTINA-TA-WEB	Saludèc prigondaments ar alclde, e gessec.
FANTINA-TA-WEB	Fantina se hec enlà un shinhau dera pòrta e lo vedec passar ath sòn costat damb estupor.
FANTINA-TA-WEB	Era joena qu’ère sometuda a ua estranha emocion.
FANTINA-TA-WEB	Venguie de veder-se disputada per dus poders opausats.
FANTINA-TA-WEB	Auie presenciat era luta d’aqueri dus òmes qu’auien enes sues mans era sua libertat, era sua vida, era sua amna, era sua hilha: er un l’arrossegaue entara ombra, er aute la guidaue entara lum.
FANTINA-TA-WEB	En aguesta luta, campada a trauèrs des granes dimensions que l’autrejaue eth temor, se presentauen ada era aqueri dus òmes coma dus gigants: er un que parlaue coma eth diable, er aute coma un àngel.
FANTINA-TA-WEB	Er àngel auie vençut ath diable, e (precisaments aquerò la hège tremolar), er àngel, eth liberador qu’ère er òme qu’auie en òdi, er alcalde qu’auie considerat coma autor de toti es sòns maus, eth senhor Magdalena.
FANTINA-TA-WEB	S’auie, donc, enganhat?
FANTINA-TA-WEB	Li calie cambiar toti es sòns sentiments?…
FANTINA-TA-WEB	Que non ac sabie, tremolaue.
FANTINA-TA-WEB	Escotaue estabordida, guardaue estonada, e a cada paraula que didie Magdalena sentie que se des.heiguien ath sòn laguens es orribles tenèbres der òdi e que neishie en sòn còr quauquarren consolador, inefable, quauquarren qu’ère alegria, confiança, amor.
FANTINA-TA-WEB	Vos è entenut.
FANTINA-TA-WEB	Que non sabia arren de çò qu’auetz dit.
FANTINA-TA-WEB	Creigui e compreni que tot ei vertat.
FANTINA-TA-WEB	Ignoraua tanben qu’auéssetz abandonat es mèns talhèrs.
FANTINA-TA-WEB	Per qué non venguéretz entà jo?
FANTINA-TA-WEB	Mès jo que pagarè ara es vòsti deutes, e harè que vengue era vòsta hilha o qu’anetz a cercar-la.
FANTINA-TA-WEB	Demoraratz aciu o en París a on volgatz.
FANTINA-TA-WEB	Jo me n’encuedi dera vòsta hilha e de vos; que non trabalharatz mès, se non voletz: vos balharè toti es sòs qu’ajatz de besonh.
FANTINA-TA-WEB	Que tornaratz a èster aunorada en èster erosa.
FANTINA-TA-WEB	Ath delà de qué, e vos ac digui d’ara, se tot s’a passat coma didetz, e jo m’ac creigui, non auetz deishat d’èster vertuosa e santa dauant de Diu.
FANTINA-TA-WEB	Prauba hemna!
FANTINA-TA-WEB	Aquerò qu’ère plan mès de çò que Fantina podie resistir.
FANTINA-TA-WEB	Víuer damb Cosette!
FANTINA-TA-WEB	Deishar aquera vida infama!
FANTINA-TA-WEB	Viuer, liura, rica, erosa, aunèsta damb Cosette.Veir desvolopar-se de pic, ath miei dera sua misèria, totes aguestes realitats celestiaus!
FANTINA-TA-WEB	Era prauba hemna guardèc, coma pègaments, ar òme que li parlaue, e solet podec alendar dus o tres còps: Ò, ò, ò!
FANTINA-TA-WEB	Se li doblegueren es cames e queiguec de jolhs dauant de Magdalena e abans de qué eth ac podesse empedir sentec que li cuelhie era man e botaue en era es sòns pòts.
FANTINA-TA-WEB	Dempús s’estavanic.
FANTINA-TA-WEB	I.- Començament deth repaus.
FANTINA-TA-WEB	Eth senhor Magdalena hec a vier a Fantina ena infirmaria qu’auie ena sua pròpia casa, e l’autregèc as fraies, que l’ajacèren.
FANTINA-TA-WEB	Fantina qu’auec ua grana fèbre, e se passèc ua part dera net delirant e parlant en votz nauta, mès, fin finau, s’esclipsèc.
FANTINA-TA-WEB	Londeman tà meddia se desvelhèc; e en enténer ua respiracion près deth sòn lhet, separèc es ridèus e vedec ath senhor Magdalena de pè, guardant quauquarren per dessús deth sòn cap.
FANTINA-TA-WEB	Aguesta guardada qu’ère pietosa, angoishanta, suplicanta.
FANTINA-TA-WEB	Fantina seguic era sua direccion e vedec que se tachaue en un crucific que i auie ena paret.
FANTINA-TA-WEB	Magdalena s’auie transfigurat, a uelhs de Fantina, e se li presentaue coma entornejat de lum.
FANTINA-TA-WEB	Qu’ère calat en ua sòrta d’oracion.
FANTINA-TA-WEB	Era joena lo guardèc ua longa estona sense gausar interromper-lo, e ara fin, li didec timidaments:
FANTINA-TA-WEB	Qué hètz aciu?
FANTINA-TA-WEB	Li cuelhec eth pos e didec:
FANTINA-TA-WEB	Com vatz?
FANTINA-TA-WEB	Ben; qu’è dormit, e me pensi que sò milhor.
FANTINA-TA-WEB	Que hèja oracion ath martir qu’ei aquiu naut.
FANTINA-TA-WEB	E higec mentauments: “pregant-li pera martir qu’ei aciu baish”.
FANTINA-TA-WEB	Qu’auetz patit fòrça, prauba mair, li didec.
FANTINA-TA-WEB	Ò!, non vos planhetz, ara qu’auetz era dòt des escuelhidi.
FANTINA-TA-WEB	Atau ei coma es òmes convertissen en angels as sòns semblables: que non ei eth sòn tòrt, qu’ei que non saben obrar de ua auta manèra.
FANTINA-TA-WEB	Guardatz, eth lunfèrn que gessetz, qu’ei era prumèra forma deth cèu; e per era vos cau començar.
FANTINA-TA-WEB	Javert auie escrit aquera net ua carta, e l’auie botat, eth madeish, en burèu de corrèus de M…ara vòra deth M…
FANTINA-TA-WEB	Qu’ère entà París, e era envolòpa didie: “Tath senhor Chabouillet, secretari deth senhor prefècte de policia”.
FANTINA-TA-WEB	Coma era notícia der ahèr deth còs de garda s’auie escampilhat pera poblacion, d’autes persones que vederen era carta abans de gésser, e qu’arreconeisheren era letra de Javert ena envolòpa, se pensèren que manaue era sua dimission.
FANTINA-TA-WEB	Magdalena s’esdeguèc a escríuer as Thenardier.
FANTINA-TA-WEB	Fantina les deuie cent vint francs.
FANTINA-TA-WEB	Les manèc tres cents francs, en tot dider-les que se crubèssen d’aguesta quantitat, e que manèssen de seguit ara mainada entà M… ara vòra deth M… a on ère sa mair.
FANTINA-TA-WEB	Aguesta quantitat enludernèc a Thenardier.
FANTINA-TA-WEB	Diable!, li didec ara sua hemna.
FANTINA-TA-WEB	Que non mos cau deishar anar ara mainada.
FANTINA-TA-WEB	Aguest auderèth mos balharà eth producte d’ua vaca de lèit.
FANTINA-TA-WEB	Ac endónvii: bèth innocent s’aurà encamardat de sa mair.
FANTINA-TA-WEB	Responec enviant un compde de cinc cents e mès francs, plan ben hèt.
FANTINA-TA-WEB	En aguest compde figurauen, per mès de tres cents francs, un deth mètge e un aute der apotecari, qu’auien assistit e medicat, en dues longues malauties, a Eponina e a Azelma.
FANTINA-TA-WEB	Cosette, sivans ja auem dit, que non auie estat malauta.
FANTINA-TA-WEB	Mès tot s’apraièc damb ua substitucion de nòms.
FANTINA-TA-WEB	Thenardier botèc dejós deth compde: “recebi a compde 300 francs”.
FANTINA-TA-WEB	Fantina non acabaue de milhorar; seguie ena infirmaria.
FANTINA-TA-WEB	Es fraies, ara prumeria, non auien recebut ne suenhat ad aguesta joena “celibatària” senon damb hàstig.
FANTINA-TA-WEB	Qui age vist es baishi relèus de Reims, rebrembarà era expression que trèn eth pòt inferior es vèrges prudentes quan contemplen as vèrges vanitoses.
FANTINA-TA-WEB	Aguest ancian mensprètz des vestales entàs cortesanes, qu’ei un des mès prigonds instints dera dignitat femenina; e es fraies l’auien experimentat, damb era severitat que les balhaue era religion.
FANTINA-TA-WEB	Un dia es fraies l’enteneren díder, delirant:
FANTINA-TA-WEB	Qu’è estat pecadora; mès quan aja ara mia hilha damb jo serà eth senhau de qué Diu m’a perdonat.
FANTINA-TA-WEB	Mentre sò estada dolenta, non è volut auer a Cosette ath mèn costat; pr’amor que non auria pogut resistir era sua trista guardada.
FANTINA-TA-WEB	E, ça que la, per era, qu’èra dolenta; plan per aquerò me pensi que me pedonarà Diu.
FANTINA-TA-WEB	Receberè era benediccion de Diu quan Cosette sigue ath mèn costat.
FANTINA-TA-WEB	La guardarè e me consolarà veir era sua innocéncia.
FANTINA-TA-WEB	Qu’ei un àngel; que non se’n sap d’arren, fraies mies.
FANTINA-TA-WEB	Ara sua edat qu’encara non s’an perdut es ales.
FANTINA-TA-WEB	Veirè lèu ara mia Cosette?
FANTINA-TA-WEB	Magdalena la visitaue dus còps ath dia, e cada viatge li preguntaue:
FANTINA-TA-WEB	Era responsa qu’ère:
FANTINA-TA-WEB	Dilhèu deman peth maitin.
FANTINA-TA-WEB	Ò!, didie, be ne serè d’erosa!
FANTINA-TA-WEB	E era palla fesomia dera mair ludie per un instant.
FANTINA-TA-WEB	Venguem de díder que non se remetie; peth contrari, eth sòn estat semblaue que s’agreujaue cada setmana.
FANTINA-TA-WEB	Era nhèu que l’auien botat entre es dus omoplates l’auie costat ua brusca retencion dera transpiracion, e de seguit s’auie manifestat violentaments era malautia qu’ère latenta hège ja tanti ans.
FANTINA-TA-WEB	Se començaue alavetz a seguir enes tractaments des malauties deth pièch es indicacions de Laennec.
FANTINA-TA-WEB	Eth mètge auscultèc a Fantina, e botgèc tristaments eth cap.
FANTINA-TA-WEB	Magdalena li preguntèc:
FANTINA-TA-WEB	Eth senhor Magdalena s’estrementic.
FANTINA-TA-WEB	Fantina li preguntèc:
FANTINA-TA-WEB	Magdalena hec un esfòrç entà arrir.
FANTINA-TA-WEB	E qué?
FANTINA-TA-WEB	Non a un hilh que desire veir?, didec eth mètge.
FANTINA-TA-WEB	Donques hètz que vengue lèu.
FANTINA-TA-WEB	Qué a dit eth mètge?
FANTINA-TA-WEB	Ò!, didec era, qu’a rason; mès, se qué hen aguesti Thenardier que non envien ara mia Cosette?
FANTINA-TA-WEB	Ò!, vierà!
FANTINA-TA-WEB	Ara fin veirè era felicitat ath mèn cant.
FANTINA-TA-WEB	Cosette estaue delicada entà meter-se de camin en iuèrn; e ath delà auie ua petita porcion de petits deutes d’aliments e de d’autes causes de prumèr besonh, qu’es sues factures ère en tot arremassar, eca.
FANTINA-TA-WEB	Magdalena, e s’ei de besonh, i anarè jo madeish.
FANTINA-TA-WEB	E escriuec, en tot dictar-li Fantina, aguesta carta que li hec a signar: Senhor Thenardier: Autrejaratz a Cosette ath dador.
FANTINA-TA-WEB	Se vos pagaràn toti aguesti petits deutes.
FANTINA-TA-WEB	Qu’è er aunor d’enviar-vos es mèns respèctes.
FANTINA-TA-WEB	Fantina.
FANTINA-TA-WEB	En aguest temps se passèc un grèu incident.
FANTINA-TA-WEB	En bades talham e lauram çò de milhor possible eth soc misteriós qu’ei hèta era nòsta vida; era vena nera deth destin se presentarà tostemp en eth.
FANTINA-TA-WEB	II.- De com Jean se pòt convertit en Champ.
FANTINA-TA-WEB	Un maitin, eth senhor Magdalena ère en sòn burèu ocupat en apraiar, damb temps, certans ahèrs dera alcaldia, per s’un cas se decidisse a hèr eth viatge entà Montfermeil, quan entrèren a dider-li qu’er inspector de policia Javert li volie parlar.
FANTINA-TA-WEB	En enténer prononciar eth sòn nòm non podec Magdalena evitar cèrta impression desagradiua.
FANTINA-TA-WEB	Dempús era question dera oficina de policia, Javert s’auie hèt enlà d’eth, mès que jamès, e non l’auie tornar a veir.
FANTINA-TA-WEB	Qu’entre, didec.
FANTINA-TA-WEB	Javert entrèc.
FANTINA-TA-WEB	Magdalena s’estèc seigut ath cant dera humeneja, damb era pluma ena man e era guardada sus ua liassa qu’ère en tot huelhetar e anotar, e que contenguie es actes de diuèrses contravencions ara policia urbana.
FANTINA-TA-WEB	Non se botgèc quan entrèc Javert.
FANTINA-TA-WEB	Que non podie mens que pensar ena pruaba Fantina, e li semblèc que li calie mostrar-se hered damb er inspector.
FANTINA-TA-WEB	Aguest saludèc respectuosaments ar alcalde que li daue era esquia, e que sense guardar-lo seguie anotant era sua liassa.
FANTINA-TA-WEB	Javert hec tres passi en burèu, e s’arturèc sense badar boca.
FANTINA-TA-WEB	Un fisionomista acostumat ath caractèr de Javert, e qu’auesse estudiat pendent temps ad aqueth sauvatge, botat ath servici dera civilizacion, aquera combinacion estranha deth tipe roman e der espartan, deth fraire e deth caporau d’esquadra, aqueth espion incapable de mentir, aqueth policièr vèrge; un fisionomista, didem, que se’n sabesse dera sua secreta e anciana aversion entà Magdalena, e era peleja qu’auie auut damb eth per ahèr de Fantina, s’aurie demanat, en veir a Javert en aqueth moment: “Qué s’a passat?” Qu’ère evident entà quinsevolh que coneishesse aqueth caractèr dret, franc, sincèr, aunèst, austèr e herotge, que Javert venguie d’experimentar ua grana commocion interiora pr’amor qu’eth sòn ròstre pintaue tostemp çò qu’amiaue ena sua amna.
FANTINA-TA-WEB	Coma toti es òmes violents, qu’ère cuelhut de sobtes variacions.
FANTINA-TA-WEB	Era sua fesomia non auie estat jamès tant incomprensibla, tant estranha.
FANTINA-TA-WEB	Demorèc sense díder ua soleta paraula, sense hèr un movement, damb ua vertadèra umilitat e damb ua resignacion tranquilla, a que Magdalena se virèsse; seren, grèu, damb eth chapèu ena man, eth cap clin, e damb ua expression, entre era deth soldat dauant der oficiau, e era der acusat dauant deth jutge.
FANTINA-TA-WEB	Toti es ressentiments, toti es rebrembes que s’auesse pogut creir qu’amiaue s’auien esfaçat: en sòn ròstre impenetrable e unifòrme coma ua pèira, solet s’aubiraue ua lugubra tristor.
FANTINA-TA-WEB	Era sua actitud alendaue umilitat e fermetat, e quauqua causa coma ua opression valerosaments patida.
FANTINA-TA-WEB	Plan, donc, qué se passe, Javert?
FANTINA-TA-WEB	Fin finau Magdalena deishèc era pluma, e se virèc un shinhau.
FANTINA-TA-WEB	Javert s’estèc encara un moment silenciós coma se siguesse abstreigut; dempús didec damb ua sòrta de trista solemnitat, que non excludie era simplicitat:
FANTINA-TA-WEB	Se passe, senhor alcalde, que s’a cometut ua accion colpabla.
FANTINA-TA-WEB	Quina?
FANTINA-TA-WEB	Un agent inferior dera autoritat, qu’a fautat ath respècte a un magistrat dera manèra mès grèu.
FANTINA-TA-WEB	E vengui, complint damb eth mèn déuer, a botà’c en vòste coneishement.
FANTINA-TA-WEB	Qui ei er agent?, preguntèc eth senhor Magdalena.
FANTINA-TA-WEB	Jo, didec Javert.
FANTINA-TA-WEB	Vos?
FANTINA-TA-WEB	E qui ei eth magistrat agraviat per agent?
FANTINA-TA-WEB	Vos, senhor alcalde.
FANTINA-TA-WEB	Magdalena se lheuèc deth sòn fautulh.
FANTINA-TA-WEB	Magdalena, estonat, dauric era boca; mès, Javert l’interrompec:
FANTINA-TA-WEB	Dideratz que jo posqui presentar era mia dimission; mès aquerò que non ei pro.
FANTINA-TA-WEB	Presentar era dimission qu’ei un hèt aunèst.
FANTINA-TA-WEB	Jo è cometut ua fauta, que meriti un castig e me cau èster destituit.
FANTINA-TA-WEB	Après ua pausa, higec: Senhor alcalde, er aute dia siguéretz plan sevèr damb jo, injustaments, siguetz-ne, aué, damb justícia.
FANTINA-TA-WEB	Mès, se per qué?, exclamèc eth senhor Magdalena.
FANTINA-TA-WEB	Quin embolh ei aguest?
FANTINA-TA-WEB	Qué me voletz díder?A on ei er acte colpable qu’auetz executat contra jo?
FANTINA-TA-WEB	Qué m’auetz hèt?
FANTINA-TA-WEB	Quina fauta auetz cometut contra jo?
FANTINA-TA-WEB	Vos acusatz, voletz èster substituit…
FANTINA-TA-WEB	Destituit, didec Javert.
FANTINA-TA-WEB	Destituit, d’acòrd, mès que non ac compreni.
FANTINA-TA-WEB	Qu’ac vatz a compréner.
FANTINA-TA-WEB	Ara prefectura de policia de París.
FANTINA-TA-WEB	Me denonciéretz?
FANTINA-TA-WEB	Magdalena, que non ère guaire mès alègre que Javert, se metec a arrir.
FANTINA-TA-WEB	Coma un alcalde qu’a usurpat es atribucions dera policia?, didec.
FANTINA-TA-WEB	Coma ancian forçat, responec Javert.
FANTINA-TA-WEB	Er alcalde perdec era sang dera cara.
FANTINA-TA-WEB	Javert, que non auie lheuat es uelhs, seguic:
FANTINA-TA-WEB	Atau m’ac pensaua.
FANTINA-TA-WEB	Que hège bèth temps qu’auia aguesta idia.
FANTINA-TA-WEB	Era vòsta retirada, es indagacions qu’auetz practicat en Faverolles, era vòsta fòrça, era aventura deth vielh Fauchelevent, era vòsta adretia en tir, era vòsta cama que coishege un shinhau… e qué me sai!
FANTINA-TA-WEB	Pegaries!
FANTINA-TA-WEB	Mès fin finau vos cuelhí per un tau Jean Valjean.
FANTINA-TA-WEB	Un tau, didetz?…
FANTINA-TA-WEB	Quin nòm?…
FANTINA-TA-WEB	Jean Valjean: un forçat que jo auia vist hè vint ans quan èra ajudant de garda de racalha en Tolon.
FANTINA-TA-WEB	En gésser dera preson aguest tau Jean Valjean, çampar, panèc a un avesque, e dempús cometec un aute panatòri a man armada e en despoblat contra un praube mainatge.
FANTINA-TA-WEB	Que hè ueit ans que s’a amagat sabi pas com, e lo perseguien.
FANTINA-TA-WEB	Jo que m’auia pensat…
FANTINA-TA-WEB	Plan, donc, qu’ac è hèt.
FANTINA-TA-WEB	Era colèra me possèc, e vos denonciè ara prefectura.
FANTINA-TA-WEB	E qué vos an responut?
FANTINA-TA-WEB	Qu’èra hòl.
FANTINA-TA-WEB	E vos qué didetz?
FANTINA-TA-WEB	Qu’an rason.
FANTINA-TA-WEB	Qu’ei bon que vo’n sapiatz.
FANTINA-TA-WEB	Javert contunhèc:
FANTINA-TA-WEB	Vos vau a condar çò que s’a passat, senhor alcalde.
FANTINA-TA-WEB	Enes entorns d’Ailly-le-Haut-Clocher i auie un òme que cridauen oncle Champmathieu.
FANTINA-TA-WEB	Ère un miserable, que non tiraue era atencin d’arrés, pr’amor qu’arrés se’n sap de com viu aguesta gent.
FANTINA-TA-WEB	Aguesta tardor, Champmathieu siguec detengut per un panatòri de pomes en… mès qu’ei parièr a on.
FANTINA-TA-WEB	Eth hèt ei que i auec eth panatòri, en tot escalar ua paret, e trincar quauques arrames des arbes.
FANTINA-TA-WEB	Siguec detengut quan encara amiaue quauques arrames enes mans, e se lo heren a vier ena preson.
FANTINA-TA-WEB	Enquia aquiu que non i auie senon un acte correccionau; mès ara veiratz çò que i a de providenciau en ahèr.
FANTINA-TA-WEB	En tot trapar-se era preson en mau estat, eth jutge dispausèc que Champmathieu siguesse amiat entara preson provinciau d’Arras.
FANTINA-TA-WEB	En aguesta preson i auie un ancian forçat, cridat Brevet, qu’ère empresoat sabi pas per qué, e que tenguie eth cargue de carcerèr, donques que se portaue ben.
FANTINA-TA-WEB	Tant lèu entrèc Champmathieu sorrisclèc: “Macarèu!
FANTINA-TA-WEB	Jo que coneishi ad aguest òme: qu’auem estat companhs de collègi.
FANTINA-TA-WEB	Guardatz-me bon òme: ètz Jean Valjean” “Jean Valjean!
FANTINA-TA-WEB	Quin Jean Valean!” Champmathieu se hège eth despistat.
FANTINA-TA-WEB	Que siguérem aquiu amassa”.
FANTINA-TA-WEB	Champmathieu remís, mès ja podetz imaginar çò que se passarie.
FANTINA-TA-WEB	Se heren investigacions; s’examinèc er ahèr, e ara fin se desnishèc que Champmathieu, hè uns trenta ans, siguec podador en Faverolles e en d’auti lòcs.
FANTINA-TA-WEB	Aquiu se perdec era sua tralha.
FANTINA-TA-WEB	Bèth temps dempús campèc en Auvernh; dempús se lo vedec en París a on, sivans diden, siguec carretèr, e auec ua hilha bugadèra, encara qu’aquerò non ei provat; e darrèraments venguec en aguest país.
FANTINA-TA-WEB	Plan, donc, abans de vier ena preson per panatòri consumat, qué ère Jean Valjean?
FANTINA-TA-WEB	Podador.
FANTINA-TA-WEB	A on?
FANTINA-TA-WEB	En Faverolles.
FANTINA-TA-WEB	Un aute hèt.
FANTINA-TA-WEB	Arren mès naturau qu’en gésser dera preson sagèsse de cuélher eth nòm dera mair entà amagar-se, e cambièsse eth sòn nòm peth de Jean Mathieu.
FANTINA-TA-WEB	Vie dempús entà Auvernh.
FANTINA-TA-WEB	Era prononciacion deth país càmbie eth nòm de Jean per Chan, e se cride ChanMathieu.
FANTINA-TA-WEB	Eth nòste òme cuelh aguesta denominacion, e se transforme en Champmathieu.
FANTINA-TA-WEB	Me comprenetz, vertat?
FANTINA-TA-WEB	Se hèn investigacions en Faverolles.
FANTINA-TA-WEB	Era familha de Jean Valjean a despareishut, non se sap se qué l’a arribat ada era.
FANTINA-TA-WEB	Ja sabetz qu’en aguestes classes dera societat i a fòrça familhes que despareishen.
FANTINA-TA-WEB	Per mès que se cerque, arren des descurbís; aguesta gent, quan non son hanga, que son povàs.
FANTINA-TA-WEB	E ath delà, coma qu’eth començament d’aguesta istòria amie data de trenta ans, que ja non i a arrés en Faverolles que coneishe a Jean Valjean.
FANTINA-TA-WEB	Se demanen infòrmes a Tolon, a on solet rèsten, damb Brevet, dus presoèrs condamnadi a perpetuitat, Cochepaille e Chenildieu, qu’agen vist a JeanValjean.
FANTINA-TA-WEB	Se les trè dera preson e se les hè comparéisher: se les met ath dauant eth supausat Champmathieu, e non dobten un solet moment.
FANTINA-TA-WEB	Entada eri, madeish qu’entà Brevet, aqueth qu’ei Jean Valjean.
FANTINA-TA-WEB	A era madeisha edat, cinquanta quate ans, era madeisha estatura, eth madeish aspècte, qu’ei eth madeish òme.
FANTINA-TA-WEB	Precisament en aguesti moments manè jo era denonciacion ena prefectura de París, e me responeren qu’auia pèrdut eth sen, donques que Jean Valjean ère en Arras en poder dera justícia.
FANTINA-TA-WEB	Ja podetz veir se guaire m’estonarie a jo que me pensaua auer ath mèn costat a JeanValjean!
FANTINA-TA-WEB	Escriuí ath jutge d’instrucción: me cridèc, me presentèc a Champmathieu…
FANTINA-TA-WEB	E qué?…
FANTINA-TA-WEB	Javert responec damb era madeisha tristor e imperturbabilitat:
FANTINA-TA-WEB	Senhor, era vertat ei era vertat.
FANTINA-TA-WEB	Que jo madeish l’è coneishut.
FANTINA-TA-WEB	Magdalena li preguntèc en votz baisha:
FANTINA-TA-WEB	N’ètz solide fòrça?
FANTINA-TA-WEB	Ò!, solide.
FANTINA-TA-WEB	S’estèc un moment cogitós, cuelhent e deishant maquinauments damb es dits petites quantitats de povàs deth sablièr que i auie ena taula, e higec dempús:
FANTINA-TA-WEB	E enquia e tot ara, dempús qu’è vist ath vertadèr Jean Valjean, non compreni se com è pugut creir ua auta causa.
FANTINA-TA-WEB	Vos demani perdon, senhor alcalde.
FANTINA-TA-WEB	En dirigir Javert aguesta frasa suplicanta ath madeish que hège tres setmanes l’umilièc en còs de garda, e l’auie dit “anatz-von’n d’aciu”, aqueth òme capinaut parlaue damb simplicitat e dignitat.
FANTINA-TA-WEB	Magdalena solet responec ara sua suplica damb aguesta sobta pregunta.
FANTINA-TA-WEB	E qué ditz aguest òme?
FANTINA-TA-WEB	Ai, senhor, qu’ei un mau negòci aguest; se de vertat ei Jean Valjean, qu’a reïncidit.
FANTINA-TA-WEB	Escalar ua paret, trincar un arbe, panar pomes, que son fautes leugères en un mainatge, delictes en un òme, crims en un forçat; crims qu’en eri i a de tot: panatòri e escalament.
FANTINA-TA-WEB	Er ahèr que non pertanh ja ara policia correccionau, senon ara Audiéncia; non se castigarà damb uns dies de preson, senon a perpetuitat.
FANTINA-TA-WEB	E ath delà, qu’a sus eth eth panatòri deth savoian, que ja gesserà ara lum.
FANTINA-TA-WEB	Macarèu!, que i a tela, dideratz, vertat?
FANTINA-TA-WEB	Òc, entà un aute que non siguesse Jean Valjean; mès aguest, qu’ei plan astut, plan coquin, e tanben en aquerò que l’è arreconeishut.
FANTINA-TA-WEB	Un aute senterie apròp eth huec, cridarie, s’agitarie, coma s’agite eth topin près deth huec; que non voleria èster Jean Valjean, eca.
FANTINA-TA-WEB	Mès eth semble que non ac comprene.
FANTINA-TA-WEB	Non ditz senon que “jo sò Champmathieu”e non ges d’aquiu.
FANTINA-TA-WEB	Qu’està coma estabordit, enlordit.
FANTINA-TA-WEB	Ò, eth papèr que vò representar qu’ei bon; mès qu’ei parièr, donques que i a pròves.
FANTINA-TA-WEB	A estat arreconeihut per quate persones; eth maudit serà condamnat.
FANTINA-TA-WEB	Ei ara en tribunau d’Arras e m’i cau anar de testimòni; que ja è estat citat.
FANTINA-TA-WEB	Eth senhor Magdalena s’auie virat entara taula, auie cuelhut un aute còp era laissa e la huelhetaue tranquillaments, e escriuent, coma un òme fòrça ocupat.
FANTINA-TA-WEB	En tot virar-se dempús entà Javert, li didec:
FANTINA-TA-WEB	Qu’ei pro, Javert.
FANTINA-TA-WEB	Toti aguesti detalhs que non m’interèssen.
FANTINA-TA-WEB	Que perdem eth temps, e auem fòrça ahèrs urgents.
FANTINA-TA-WEB	Vos cau anar de seguit en çò dera tia Buseaupied, que ven èrbes ena cantoada deth carrèr de Saint- Saulve.
FANTINA-TA-WEB	Li dideratz que presente era sua queisha contra eth carretèr Pèir Chesnelong, qu’ei un òme bèstia, qu’a estat a mand de hèr a cuélher ad aguesta hemna e ath sòn hilh.
FANTINA-TA-WEB	Qu’ei de besonh que se lo castigue.
FANTINA-TA-WEB	Anaratz de seguit en çò de M. Charcellay, carrèr de Montre-de-Champinhy.
FANTINA-TA-WEB	Dempús vos informaratz des fautes dera policia que m’an denonciat, en carrèr Guiboirg, ena casa dera veuda Doris, e en carrèr de Garraud-blancena, casa dera senhora Renata de Bossé, e ne haratz acta.
FANTINA-TA-WEB	Mès qu’auetz fòrça trabalh, non vatz a partit?
FANTINA-TA-WEB	Non m’auetz dit que vos cau anar en Arras entad aguest ahèr en ueit o dètz dies?
FANTINA-TA-WEB	Fòrça mès lèu, senhor.
FANTINA-TA-WEB	Quin dia?
FANTINA-TA-WEB	Magdalena hec un movement imperceptible E guaire temps se tardarà aguest ahèr?
FANTINA-TA-WEB	Un dia, coma molt.
FANTINA-TA-WEB	Era senténcia se prononciarà a mès tardar deman pera net, mès jo que non demorarè era sentencia; tanlèu balha era mia declaracion, tornarè.
FANTINA-TA-WEB	Plan, donc, didec eth senhor Magdalena.
FANTINA-TA-WEB	E se hec adiu de Javert damb un movement dera man.
FANTINA-TA-WEB	Javert non se botgèc.
FANTINA-TA-WEB	Magdalena se lheuèc.
FANTINA-TA-WEB	Desencusatz-me, senhor… didec.
FANTINA-TA-WEB	Qué voletz?, preguntèc Magdalena.
FANTINA-TA-WEB	Que me cau rebrembar-vos ua causa.
FANTINA-TA-WEB	Quina?
FANTINA-TA-WEB	Que me cau èster destituit.
FANTINA-TA-WEB	Javert, ètz un òme d’aunor e vos aprècii.
FANTINA-TA-WEB	Exageratz era vòsta fauta.
FANTINA-TA-WEB	Ath delà d’aquerò, aguesta qu’ei ua ofensa que tanh a jo solet.
FANTINA-TA-WEB	Vos meritatz ascéner, non baishar.
FANTINA-TA-WEB	Vos aconselhi que sauvetz eth vòste destin.
FANTINA-TA-WEB	Javert guardèc ath senhor Magdalena damb era sua candida guardada, qu’ath sòn trauèrs semblaue desnishar-se era sua consciéncia e didec damb votz tranquilla:
FANTINA-TA-WEB	Senhor, que non posqui accedir.
FANTINA-TA-WEB	Vos torni a díder, contestèc Magdalena, qu’aquerò me tanh a jo solet.
FANTINA-TA-WEB	Mès Javert, calat en sòn prepaus, seguic:
FANTINA-TA-WEB	Per çò d’exagerar, credetz-vo’n que non exageri: escotatz se com pensi.
FANTINA-TA-WEB	È sospechat de vos injustaments.
FANTINA-TA-WEB	En aquerò que non i a arren de particular, donques qu’eth nòste déuer ei precisaments sospechar, encara que i age abús de sospecha respècte d’un superior.
FANTINA-TA-WEB	Mès sense pròves, en un accès de colèra, damb er in de resvenjar-me, vos è denonciat coma forçat a vos, a un òme respectable, a un magistrat.
FANTINA-TA-WEB	Aquerò qu’ei grèu, fòrça grèu.
FANTINA-TA-WEB	Qu’è ofensat ena vosta persona ara autoritat, jo que sò agent sòn.
FANTINA-TA-WEB	Se bèth un des mèns subordinadi auesse hèt çò que jo, l’auria declarat indigne deth sòn cargue, l’auria destituit.
FANTINA-TA-WEB	Plan, donc, (demoratz un shinhau, senhor alcalde) è estat sevèr fòrça viatges, pendent era mia vida, damb es auti, e ça que la, ère just, obraua ben.
FANTINA-TA-WEB	Ara, se non siguessa sevèr damb jo madeish, tota aguesta justícia se convertirie en injustícia.
FANTINA-TA-WEB	Me cau èster jo desparièr des auti?
FANTINA-TA-WEB	Non.
FANTINA-TA-WEB	Per qué è d’èster dable entà castigar as auti e non entà castigar-me a jo madeish?
FANTINA-TA-WEB	Que seria un miserable, e es que me criden eth brigand de Javert qu’aurien rason.
FANTINA-TA-WEB	Senhor, non desiri que me tractetz damb bontat, era vòsta bontat m’a hèt passar fòrça maus moments quan se dirigie entàs auti; que non la voi entà jo.
FANTINA-TA-WEB	Era bontat que consistís en balhar-li era rason ara hemna dera vida contra eth ciutadan, ar agent de policia contra er alcalde, ar inferior contra eth superior, jo que la cridi bontat de mau gènre.
FANTINA-TA-WEB	Damb aguesta bontat que se desorganize era societat.
FANTINA-TA-WEB	Mon Diu!
FANTINA-TA-WEB	Be n’ei d’aisit èster brave, mès guaire dificil ei èster just!
FANTINA-TA-WEB	S’auéssetz estat aqueth que jo me pensaua, que non aurie estat ua bona causa entà vos.
FANTINA-TA-WEB	Ja vo n’auríetz sabut; e jo me cau tractar a jo madeish tau que tractaria a un aute quinsevolh.
FANTINA-TA-WEB	Quan reprimia as maufactors, quan castigaua as miserables, m’è dit fòrça còps a jo madeish: “s’estramunques, se bèth còp quès en fauta, que non aurà pietat entà tu”.
FANTINA-TA-WEB	È estramuncat, è queigut en fauta, autant de pejor.
FANTINA-TA-WEB	Tè, que sò despedit, perdut, expulsat.
FANTINA-TA-WEB	Qu’està ben; è mans e trabalharè era tèrra; m’ei parièr.
FANTINA-TA-WEB	Era convenença deth servici exigís un exemple: Demani simplaments era destitucion der inspector Javert.
FANTINA-TA-WEB	Aguestes rasons sigueren prononciades damb un accent umil, fèrm, desesperat, de conviccion, qu’autrejaue ua cèrta granor ad aqueth òme estranh.
FANTINA-TA-WEB	Ja veiram, didec Magdalena.
FANTINA-TA-WEB	E l’estenèc era man.
FANTINA-TA-WEB	Javert hec repè, e didec en ton decidit:
FANTINA-TA-WEB	Perdon, senhor, mès aquerò que non s’a de hèr.
FANTINA-TA-WEB	Un alcalde non da era man a un espion.
FANTINA-TA-WEB	E higec entre dents: espion, òc; deth moment qu’è abusat dera policia, non sò qu’un espion.
FANTINA-TA-WEB	Dempús saludèc prigondaments, e se filèc de cap ara pòrta.
FANTINA-TA-WEB	Aquiu se virèc, e damb eth cap clin, didec:
FANTINA-TA-WEB	Gessec.
FANTINA-TA-WEB	Seguirè en mèn cargue enquia que siga remplaçat.
FANTINA-TA-WEB	I.- Sòr Simplicia.
FANTINA-TA-WEB	Non toti es incidents que vam a racondar, s’an sabut en M… ara vòra deth M…
FANTINA-TA-WEB	Mès es pòques causes que s’an pogut aubirar d’eri, qu’an deishat ena poblacion tan prigonds rebrembes, que quedarie ua grana lacuna en aguest libre se non les racondèssem peth menut.
FANTINA-TA-WEB	Fantina, sivans eth sòn costum.
FANTINA-TA-WEB	Abans d’entrar a veder-la hec cridar a sòr Simplicia.
FANTINA-TA-WEB	Es dues religioses que se n’encuedauen dera infirmaria, latzaristes coma totes es fraies dera Caritat, se cridauen sòr Perpetua e sòr Simplicia.
FANTINA-TA-WEB	Sòr Perpetua ère eth tipe de beata provinciana, ua ruda fraia dera Caritat qu’auie entrat ena casa de Diu coma s’entre en quinsevolh emplèc.
FANTINA-TA-WEB	Ère religiosa dera madeisha manèra qu’aurie pogut estar codinèra; causa que non ei extraodinària.
FANTINA-TA-WEB	Es ordres monastiques receben de bon voler aguesta ruda hanga des províncies, que se modèle plan ben cuelhent era forma de capuchina o d’ursulina.
FANTINA-TA-WEB	Era sua rudesa se tie enes besonhs materiaus dera devocion.
FANTINA-TA-WEB	Era transformacion d’un boièr en un carmelita que non a arren d’estranh: que se passe d’ua profession en auta sense trabalh: eth hons comun dera ignorància deth bordalat e deth claustre qu’ei ua preparacion, e bote at madeish nivèu ath campanahrd e ath fraire: solet aumentant un shinhau era blòda, que vie ja un abit.
FANTINA-TA-WEB	Sòr Perpetua ère ua robusta religiosa, de Marines, près de Pontoise, que parlaue un francés barrejat damb patués, salmejaue, idolaue, ensucraue era tisana mès o mens, sivans era màger o mendre devocion o era ipocresia des malauts; tractaue ad aguesti de manèra ruda, repotegaue as moribonds, en foter-les lèu damb eth crist ena cara, e tormentaue as agonizants damb oracions airoses; ua beata, ara fin, atrevida, aunèsta e rabiosa.
FANTINA-TA-WEB	Sòr Simplicia qu’ère blanca coma era cera.
FANTINA-TA-WEB	Ath cant de sòr Perpetua, qu’ère era candèla de cera ath cant dera candèla de seu.
FANTINA-TA-WEB	Arrés aurie pogut díder era sua edat, jamès auie estat joena e semblaue que non serie jamès vielha.
FANTINA-TA-WEB	Qu’ère ua persona (non gausam díder ua hemna) afabla, austèra, ben educada, hereda, que non auie mentit jamès.
FANTINA-TA-WEB	Se mostraue tant amabla que semblaue fragila; mès qu’ère mès fòrta qu’era pèira de barrina.
FANTINA-TA-WEB	Tocaue leugèraments as malesori damb es sòns dits primi e perfècti.
FANTINA-TA-WEB	Qu’auie, entà didè’c atau, quauquarren silenciós ena sua votz: parlaue solet quan ère de besonh e auie un metau de votz que poirie bastir d’un confessionari, e embelinar d’un salon.
FANTINA-TA-WEB	Aguesta delicadesa s’embarraue ena bura d’estamina, en veir en aguest rude contacte un rebrembe contunhú de Diu e deth cèu.
FANTINA-TA-WEB	Persutem en ua particularitat.
FANTINA-TA-WEB	Non auie mentit jamès, non auie dit jamès, per cap d’interès, ne autanplan indiferentaments, ua causa que non siguesse vertat, era santa vertat: aguest qu’ère eth trait desparièr de sòr Simplicia, eth sagèth especiau dera sua vertut, e ère lèu celèbre ena congregacion per aguesta veracitat imperturbabla.
FANTINA-TA-WEB	Eth pair Sicard parle de sòr Simplicia en ua carta dirigida ath sord e mut Massieu.
FANTINA-TA-WEB	Per mès sincèrs e purs que sigam, tostemp auem sus eth nòste candor era plapa de quauqua mentideta.
FANTINA-TA-WEB	Era que non l’auie.
FANTINA-TA-WEB	Mès, existís dilhèu ua mentida insignificanta, innocenta?
FANTINA-TA-WEB	Era mentida qu’ei er absolut deth mau.
FANTINA-TA-WEB	Mentir pòc, que non ei possible; eth que mentís, mentís damb tota era extension dera mentida; era mentida ei precisaments era forma deth dimòni.
FANTINA-TA-WEB	Satanàs qu’a dus nòms: se cride Satanàs, e se cride Mentida.
FANTINA-TA-WEB	Aguestes qu’èren es sues idies sus era mentida, e ada eres acoblaue era sua conducta.
FANTINA-TA-WEB	D’aciu venguie aquera puretat que se desnishaue a trauèrs dera sua blancor, e que ludie tanben enes sòns pòts e enes sòns uelhs.
FANTINA-TA-WEB	Eth sòn arridolet e era sua guardada auien, podem díder, aguesta madeisha blancor transparenta.
FANTINA-TA-WEB	Ne ua tela d’aranha, ne un granet de povàs interrompien era diafanitat dera sua consciéncia.
FANTINA-TA-WEB	En entrar ena congregacion de Sant Vicents auie cuelhut eth nòm de Simplicia per pròpia eleccion.
FANTINA-TA-WEB	Segesta, mentida que l’auesse sauvat.
FANTINA-TA-WEB	Eth modèu corresponie ara amna dera sua imitadora.
FANTINA-TA-WEB	Sòr Simplicia, quan entrèc ena ordre, qu’auie dus defèctes, que d’eri s’anèc corregint de man en man; qu’ère goluda e li shautaue recéber cartes.
FANTINA-TA-WEB	Non liegie senon un libre d’oracions en caractèrs gròssi e en latin.
FANTINA-TA-WEB	Non comprenie eth latin, mès que comprenie eth libre.
FANTINA-TA-WEB	Era pietosa beata auie cuelhut estimacion a Fantina, desnishant probablaments en era ua vertut latenta, e s’auie dedicat lèu exclusiuaments a suenhar-la.
FANTINA-TA-WEB	Magdalena se hec a vier a despart a sòr Simplicia e li recomanèc a Fantina damb un accent singular, que d’eth era fraia s’en brembèc dempús.
FANTINA-TA-WEB	Deishant de seguit a sòr Simplicia s’apressèc entà Fantina que demoraue diadèraments era sua visita coma se demore un arrai de solei e d’alegria, e didie as beates: “Que non viui senon quan eth senhor alcalde ei aciu”.
FANTINA-TA-WEB	Aqueth dia auie fòrça fèbre.
FANTINA-TA-WEB	Lèu.
FANTINA-TA-WEB	E Cosette?
FANTINA-TA-WEB	Eth responec arrint:
FANTINA-TA-WEB	Magdalena s’estèc damb Fantina coma tostemp.
FANTINA-TA-WEB	Mès s’i estèc ua ora en sòrta de mieja damb gran plaser dera joena.
FANTINA-TA-WEB	Hec mil supliques a toti entà qu’arren li manquèsse ara malauta, e se podec veir que i auec un moment qu’era sua fesomia venguec fòrça ombriua.
FANTINA-TA-WEB	Mès s’expliquèc aquerò quan se sabec qu’eth mètge, en apressar-se ara sua aurelha, l’auie dit: “que pèrd fòrça”.
FANTINA-TA-WEB	Dempús entrèc en burèu der alcalde e eth mosso lo vedec examinar damb atencion un mapa itinerari de França qu’ère penjat en sòn burèu e escríuer quauqui numèros damb creion en un papèr.
FANTINA-TA-WEB	II.- Perspicàcia de maese Scaufflaire.
FANTINA-TA-WEB	Deth burèu venguec entar aute costat dera poblacion ena casa d’un flamenc, deth mèstre Scauffläuer o Scaufflaire, segontes ac escriuien en francés, que logaue shivaus e “veitures de shivaus a volentat”.
FANTINA-TA-WEB	Entà vier ena casa de Scaufflaire eth camin mès brac qu’ère un carrèr pòc frequentat qu’en eth viuie eth capelhan dera parròquia de Magdalena.
FANTINA-TA-WEB	Aguest prèire ère, segontes didie, un òme digne, respectable e de bon conselh.
FANTINA-TA-WEB	En moment que Magdalena arribèc dauant dera casa deth prèire, non i auie en carrèr senon un caminaire, que notèc aquerò que seguís: eth senhor Magdalena, dempús d’auer depassat era casa deth prèire, s’arturèc, s’estèc quiet, hec repè e des.heiguec eth camin enquiara pòrta deth presbitèri, qu’ère plan ruda e auie un picapòrt de hèr.
FANTINA-TA-WEB	Botèc era man en picapòrt e lo quilhèc: s’arturèc de nauèth, e s’estèc coma cogitós quauqui instants; e en sòrta de deishar quèir eth picapòrt damb fòrça, lo deishèc anar doçaments, e repilhèc eth camin damb ua prèssa que non amiaue abans.
FANTINA-TA-WEB	Mèstre Scaufflaire, li preguntèc, auetz un bon shivau?
FANTINA-TA-WEB	Senhor, didec eth flamenc, toti es qu’è, que son bons.
FANTINA-TA-WEB	Que voi díder un shinvau que posque córrer vint lègues en un dia.
FANTINA-TA-WEB	Moria!, didec eth flamenc.
FANTINA-TA-WEB	Vint lègues?
FANTINA-TA-WEB	Macareu!
FANTINA-TA-WEB	Macareu!
FANTINA-TA-WEB	Vint lègues.!
FANTINA-TA-WEB	Damb un cabriolet?
FANTINA-TA-WEB	E guaire temps li cau repausar dempús deth viatge?
FANTINA-TA-WEB	Que me calerie entornar a londeman, qu’ei de besonh.
FANTINA-TA-WEB	Entà hèr eth madeish recorrut?
FANTINA-TA-WEB	Vedetz?, li didec.
FANTINA-TA-WEB	Senhor alcalde, responec eth flamenc, que posqui complaser-vos.
FANTINA-TA-WEB	È un shivalet blanc, que deuetz auer vist passar bèth còp; un shivalet deth Baish Bolonhés.
FANTINA-TA-WEB	Qu’ei un arrai; lo voleren hèr shivau de sera, mès sautaue e lançaue a toti en solèr.
FANTINA-TA-WEB	Se pensauen qu’ère faus, e non sabien se qué hèr damb eth; lo crompè jo e lo botè en un cabriolet, e ac endonviè, donques que precisaments ère aquerò çò qu’er animau volie; ei moishet coma ua malva, e cor coma eth vent.
FANTINA-TA-WEB	Que serie impossible montar-lo pr’amor que non vò èster shivau de sera.
FANTINA-TA-WEB	Cadun qu’a es sues ambicions: tirassar, òc; amiar a un cavalièr, non; aquerò ei çò que, çampar, pense aguest shivau.
FANTINA-TA-WEB	E harà eth viatge?
FANTINA-TA-WEB	Correrà es vint lègues a tròt seguit e en mens de ueit ores.
FANTINA-TA-WEB	Didetz-les.
FANTINA-TA-WEB	En prumèr lòc, li balharatz un repaus d’ua ora a miei camin; li balharatz minjar, e i aurà quauquarrés present tant que minge, pr’amor d’empedir qu’eth mosso dera aubèrja li pane era civada; donques qu’è campat qu’enes aubèrges era civada sòl èster beguda mès soent pes mossos que minjada pes shivaus.
FANTINA-TA-WEB	Ac harè.
FANTINA-TA-WEB	Dempús… ei entà vos eth cabriolet?
FANTINA-TA-WEB	E sabetz menar?
FANTINA-TA-WEB	Plan, donc, vieratz solet e sense bagatges entà non cargar ath shivau.
FANTINA-TA-WEB	D’acòrd.
FANTINA-TA-WEB	Aprovat.
FANTINA-TA-WEB	Ath delà, me balharatz trenta francs ath dia e pagaratz es dies de repaus.
FANTINA-TA-WEB	Ne un cèntim mens, e anarà a compde vòste eth minjar deth shivau.
FANTINA-TA-WEB	Aciu qu’auetz dus dies per auança.
FANTINA-TA-WEB	En quatau lòc, entad aguest viatge que serie massa pesant un cabriolet, e cansarie massa ath shivau.
FANTINA-TA-WEB	Vos calerà avier-vos ath mèn tilbury.
FANTINA-TA-WEB	Que i sò d’acòrd.
FANTINA-TA-WEB	E hè hered…
FANTINA-TA-WEB	Ei leugèr, mès està descubèrt.
FANTINA-TA-WEB	Que m’ei parièr.
FANTINA-TA-WEB	Qu’ei qu’èm en iuèrn…
FANTINA-TA-WEB	Magdalena non responec: eth flamenc contunhèc:
FANTINA-TA-WEB	Magalena seguic en silenci.
FANTINA-TA-WEB	Eth mèstre Scaufflaire higec:
FANTINA-TA-WEB	Magdalena lheuèc eth cap, e didec:
FANTINA-TA-WEB	E pòt plòir…
FANTINA-TA-WEB	Plan ben, didec Scaufflaire, e dempús gratant damb era ungla deth dit ua plapa que i auie ena taula, didec damb era mina indiferenta qu’es flamencs saben barrejar tan ben damb era sua finor: mès ara que se m’acodís.
FANTINA-TA-WEB	Non m’auetz dit entà on vatz.
FANTINA-TA-WEB	Entà on va eth senhor alcalde?
FANTINA-TA-WEB	A eth vòste shivau boni braci?, didec Magdalena.
FANTINA-TA-WEB	Òc, senhor.
FANTINA-TA-WEB	L’auratz de tier un shinhau enes baishades.
FANTINA-TA-WEB	Plan, qu’ei parièr.
FANTINA-TA-WEB	Les voletz crompar?
FANTINA-TA-WEB	Non.
FANTINA-TA-WEB	Mès que voi deishar un gatge entà tot er eveniment.
FANTINA-TA-WEB	Guaire còsten eth tilbury e eth shivau?
FANTINA-TA-WEB	Cinc cents francs.
FANTINA-TA-WEB	Donques aciu que les auetz.
FANTINA-TA-WEB	Eth mèstre Scaufflaire sentec alavetz non auer dit mil francs.
FANTINA-TA-WEB	A on deu anar eth senhor alcalde?
FANTINA-TA-WEB	Eth flamenc cridèc ara sua hemna e li condèc çò que s’auie passat.
FANTINA-TA-WEB	Celebrèren eth conselh.
FANTINA-TA-WEB	Que va entà París, didec era hemna.
FANTINA-TA-WEB	Non m’ac pensi, didec eth marit.
FANTINA-TA-WEB	Eth flamenc lo cuelhec e meditèc sus eth.
FANTINA-TA-WEB	Cinc, sies, ueit e mieja, aguesti que deuen èster es relèus de pòsta.
FANTINA-TA-WEB	Dempús, en tot virar-se de cap ara sua hemna, didec: que ja ac sai.
FANTINA-TA-WEB	Donques qué?
FANTINA-TA-WEB	Saint-Paul, e ueit e mieja de Saint Paul enquia Arras.
FANTINA-TA-WEB	Que va entà Arras.
FANTINA-TA-WEB	Mentretant, Magdalena auie entornat entà casa, en tot seguir eth camin mès long, coma s’era pòrta deth presbitèri siguesse entada eth ua temptacion que li calie evitar.
FANTINA-TA-WEB	Pugèc ena sua cramba e s’embarrèc, çò que non auie arren de particular, pr’amor que solie ajaçar-se plan d’ora.
FANTINA-TA-WEB	Ça que la, era portièra dera fabrica, qu’ère ath còp eth solet vailet deth senhor Magdalena, observèc qu’amortèc era lum tàs ueit e mieja, e l’ac didec ath caishèr quan entrèc, en tot preguntar-li:
FANTINA-TA-WEB	Està malaut eth senhor alcalde?
FANTINA-TA-WEB	Eth caishèr viuie precisaments en ua cramba qu’ère dejós dera deth senhor Magdalena.
FANTINA-TA-WEB	Non ne hec cabau de çò que li didec era portièra, s’ajacèc e s’esclipsèc.
FANTINA-TA-WEB	Tara mieja net se desvelhèc sobtaments; qu’auie entenut entre saunei un bronit ath dessús deth sòn lhet.
FANTINA-TA-WEB	Metec atencion, e desnishèc qu’èren passi coma de quauqu’un que se passegèsse peth quarto de naut.
FANTINA-TA-WEB	Parèc era aurelha, e arreconeishec es passi deth senhor Magdalena, çò que li semblèc plan estranh, donques que normauments non s’entenie cap de bronit abans dera ora qu’acostumaue a lheuar-se er alcalde.
FANTINA-TA-WEB	Eth caishèr se seiguec sus eth lhet, se desvelhèc complètaments, guardèc, e a trauèrs des veires dera hièstra vedec ena paret deth dauant eth reflèx roienc d’ua hièstra illuminada; en saber-se’n pera direccion des arrais qu’ère era hièstra deth senhor Magdalena.
FANTINA-TA-WEB	Eth reflèx tremolaue coma se venguesse mèsalèu d’ua ahlama de humeneja que d’ua lum.
FANTINA-TA-WEB	En aqueth reflèx non se desnishaue era ombra der encastre des veirines, çò qu’indicaue qu’ère dubèrta de lan en lan era hièstra: causa estranha en tot tier en compde eth hered que hège.
FANTINA-TA-WEB	Eth caishèr se tornèc a esclipsar, e en desvelhar-se dues ores dempús, entenec eth madeish pas lent e regular sus eth sòn quarto.
FANTINA-TA-WEB	Era hièstra seguie dubèrta.
FANTINA-TA-WEB	Vam a veir ara qué se passaue en quarto deth senhor Magdalena.
FANTINA-TA-WEB	III.- Ua tronada jos un crani.
FANTINA-TA-WEB	Valjean.
FANTINA-TA-WEB	Ja en ua auta escadença qu’auem apregondit un shinhau en “eth laguens” d’aquera consciéncia: tornem a apregondir-i de nauèth.
FANTINA-TA-WEB	Que non ac haram sense baticòr, pr’amor que non i a arren mès terrible qu’un estudi semblable.
FANTINA-TA-WEB	Era vista der esperit non pòt trapar en nunlòc mès resplendors e mès tenèbres qu’en òme; que non se pòt tachar en arren que sigue mès espaventós, mès complicat, mès misteriós, mès infinit.
FANTINA-TA-WEB	Que i a un espectacle mès gran qu’eth deth mar, e ei eth deth cèu; e i a un espectacle mès gran qu’eth deth cèu, e ei er interior dera amna.
FANTINA-TA-WEB	Escríuer eth poèma dera cosciéncia umana, encara que sigue a prepaus d’un solet òme, a prepaus der òme mès insignificant, que serie júnher, hóner totes es epopèies en ua de soleta, grandiosa e complèta.
FANTINA-TA-WEB	Era consciéncia qu’ei eth caòs des quimères, des ambicions, des temptatiues, eth horn des delèris, era tuta des idies vergonhoses, eth pandemonium des sofismes, eth camp de batalha des passions.
FANTINA-TA-WEB	Se mos calèssem, a determinades ores, a trauèrs deth ròstre livid d’un èsser uman que reflexione; se guardèssem darrèr d’aqueth ròstre, en aquera amna, en aquera escurina, desnisharíem jos eth silenci exterior, combats de gigants coma en Homero, lutes de dragons e de gèdres, bromes de hantaumes coma en Milton; espiraus visionaires coma en Dante.
FANTINA-TA-WEB	Que non i a arren mès ombriu qu’aguest infinit qu’amie er òme ath sòn laguens, e qu’ada eth se referís damb desesperacion era sua volentat e es accions dera sua vida.
FANTINA-TA-WEB	Dante trapèc bèth dia ua pòrta sinistra que lo hec a dobtar; nosati èm ara, tanben, en lumedan d’ua pòrta qu’ath sòn dauant trantalham.
FANTINA-TA-WEB	Mès, mos cau entrar.
FANTINA-TA-WEB	Qu’auem pòques causes a ahíger ad aquerò que sap eth lector de çò que l’arribèc a Jean Valjean dempús dera aventura de Gervasillo.
FANTINA-TA-WEB	A compdar d’aquiu que siguec un aute òme; eth desir der avesque se vedec realizat; en aqueth criminau se costèc quauquarren mès qu’ua transformacion; se costèc ua transfiguracion.
FANTINA-TA-WEB	Aguestes dues idies qu’èren tant estretaments junhudes en sòn esperit que non formauen senon ua de soleta; ambdues èren madeish absorbentes e imperioses, e senhorejauen es mès petiti des sòns actes.
FANTINA-TA-WEB	Lèu tostemp èren d’acòrd entà dictar-li era corsèra que li calie seguir; es dues l’arrossegauen entara escurina, lo hègen brave e simple, lo conselhauen madeish.
FANTINA-TA-WEB	Mès quauqui viatges divergien; e alavetz, er òme coneishut per Magdalena, non dobtadue a sacrificar era prumèra ara segona, era sua escuretat ara sua vertut.
FANTINA-TA-WEB	Atau, maugrat tota era sua resèrva, tota era sua prudéncia, auie sauvat es candelèrs der avesque, auie amiat dòu pera sua mòrt, auie cridat e interrogat a toti es savoians que passauen, auie cuelhut infòrmes sus totes es familles de Faverolles, e auie sauvat era vida ath vielh Fauchelevent, a maugrat des sues terribles insinuacions de Javert.
FANTINA-TA-WEB	Credie, coma ja auem dit, e cossent en aquerò damb toti es òmes sabents, justi e sants, qu’eth déuer qu’auem entà nosati madeishi non ei eth prumèr des déuers.
FANTINA-TA-WEB	Es dues idies que dirigien ad aguest òme, que sòns dolors vam racondant, non auien tengut jamès ua luta tan grèu.
FANTINA-TA-WEB	Eth, qu’ac comprenec confusa, mès prigondaments, dempús es prumères paraules que prononcièc Javert en entrar en sòn quarto; e quan entenec prononciar eth nòm qu’auie sepultat jos uns vels tant espessi, demorèc arraulit d’estupor, e coma capvirat dauant tan sinistre e inesperat còp deth destin.
FANTINA-TA-WEB	A trauèrs d’aguest estupor sentec era estrementida que precedís as granes secodides; se dobleguèc coma ua ausina quan s’aprèsse era tempèsta, coma un soldat abantes der assaut, e vedec vier, sus era sua tèsta, bromes ombriues prenhades d’arrais e belugues.
FANTINA-TA-WEB	En enténer a Javert, eth sòn prumèr pensament siguec vier en Arras, denonciar-se ada eth madeish, trèir a Champmathieu dera preson e remplaçar-lo: aguesta idia que siguec entada eth dolorosa, ponchenta coma ua incision en carn viua; mès se passèc, e se didec: “Veiram, veiram!” Reprimic aguest prumèr movement de generositat, e arreculèc dauant der eroïsme.
FANTINA-TA-WEB	Plan que òc, aurie estat mès eroïc, que dempús des santes paraules der avesque, dempús de tanti ans de penaïment e d’abnegacion, ath miei d’ua peniténcia tant admirablaments començada, aguest òme, ena preséncia d’ua crisi tan terribla, non auesse dobtat un solet moment e auesse partit damb eth madeish pas entad aqueth espatladèr qu’ath sòn hons i auie eth cèu: aquerò, didem, qu’aurie estat mès eroïc, mès que non siguec atau.
FANTINA-TA-WEB	Mos cau dar compde exacte de çò que se passaue en aquera amna, e copiar simplaments çò qu’auie en era.
FANTINA-TA-WEB	En prumèr moment, er instint de convervacion siguec eth qu’artenhec era victòria, recuelhec es sues idies, estofèc es sues emocions; considerèc era preséncia de Javert, en conéisher era magnitud deth perilh; ajornèc quinsevolh resolucion damb era fermetat der espant; meditèc sus çò que li calie hèr, e tornèc aquerir era sua cauma, dera madeisha manèra qu’un gladiator torne a cuélher eth sòn escut.
FANTINA-TA-WEB	Era rèsta deth dia la passèc en madeish estat, alimentant un remolin ath sòn laguens, e hènt veir ua tranquillitat prigonda peth dehòra: que non hec senon cuélher çò que podem cridar “mesures de conservacion”.
FANTINA-TA-WEB	Eth sòn cervèth qu’ac vedie tot confús: tot pataquejaue ath sòn laguens; eth sòn trebolament ère tau, que non podie distinguir era forma de cap idia: non aurie pogut díder arren d’eth madeish, sonque que venguie de recéber un gran còp.
FANTINA-TA-WEB	Anèc, coma auie per costum, a veir a Fantina, e alonguèc era visita ath cant d’aqueth lhet de dolor, per un instint de bontat, en tot dider- se que li calie obrar atau, e recomanar-la as fraies per s’un cas li calesse partir.
FANTINA-TA-WEB	Se’n sabec vagaments que dilhèu li calerie anar entà Arras; e, sense estar-ne decidit, de cap manèra, a hèr aguest viatge, se didec que, estant coma estaue, ar abric de tota sospecha, non auie cap inconvement d’èster testimòni de çò que se passèsse; e manèc premanir eth tilbury de Scaufflaire pr’amor d’èster premanit entà quinsevolh eveniment.
FANTINA-TA-WEB	Mingèc damb fòrça talents.
FANTINA-TA-WEB	Entornèc en sòn quarto e se recuelhec en eth madeish.
FANTINA-TA-WEB	Examinèc era sua situacion e la credec extraordinària; autant extraordinària qu’ath miei dera sua meditacion, e per un impuls de cranhença lèu inexplicable se lheuèc dera cagira e passèc eth barrolh dera pòrta.
FANTINA-TA-WEB	Cranhie qu’entrèsse quauqua causa; se protegie contra tot çò possible.
FANTINA-TA-WEB	Un moment dempús, amortèc era lum.
FANTINA-TA-WEB	E qui?
FANTINA-TA-WEB	Era sua consciéncia, ei a díder, Diu.
FANTINA-TA-WEB	Totun aquerò, en prumèr moment se hec illusions; se credec segur e solet: damb eth barrolh passat se pensèc inaccesible; damb era lum amortada se tenguec per invisible.
FANTINA-TA-WEB	Alavetz cuelhec possession d’eth madeish: Apuèc es codes sus era taula e eth cap sus es mans e meditèc ena escurina.
FANTINA-TA-WEB	Deliri?
FANTINA-TA-WEB	Qué è entenut?
FANTINA-TA-WEB	Ei vertat qu’è vist a Javert e que m’a dit tot aquerò?
FANTINA-TA-WEB	Qui pòt èster aguest Champmathieu?
FANTINA-TA-WEB	Se retire a jo?
FANTINA-TA-WEB	Ei aquerò possible?
FANTINA-TA-WEB	Quan pensi qu’ager èra traquil e tan luenh de dobtar d’arren!
FANTINA-TA-WEB	Qué hèja jo ager ad aguestes ores?
FANTINA-TA-WEB	Qué i a en aguest incident?
FANTINA-TA-WEB	Quina serà era sua solucion?
FANTINA-TA-WEB	Qué harè?”.
FANTINA-TA-WEB	Aguestes preguntes qu’èren eth sòn torment.
FANTINA-TA-WEB	Eth sòn cap auie perdut era fòrça de besonh entà retier es idies, e passauen per eth coma es ondades: en bades les volie detier sarrant eth front damb ambdues mans.
FANTINA-TA-WEB	En aguest revolum, qu’esbauçaue era sua volentat e era sua rason, cercaue ua evidéncia e ua resolucion; mès que non ne treiguec arren senon angoisha.
FANTINA-TA-WEB	Usclaue era sua tèsta; se filèc de cap ara hièstra e la dauric complètaments: que non i auie ne ua soleta estela en cèu.
FANTINA-TA-WEB	Tornèc a sèir-se ena cagira.
FANTINA-TA-WEB	Atau passèc era prumèra ora.
FANTINA-TA-WEB	De man en man comencèren a formar-se e a fixar-se ena sua ment quauques idies vagues; e alavetz podec entreveir damb era precision dera realitat, non tot er ensems dera sua situacion, mès òc quauqui detalhs.
FANTINA-TA-WEB	Comencèc per arreconéisher que per mès extraordinària e critica que siguesse aguesta situacion, ère eth patron absolut d’era.
FANTINA-TA-WEB	Damb aquerò, luenh d’amendrir, aumentèc eth sòn estupor.
FANTINA-TA-WEB	A despart der objècte sevèr e religiós que proposaue enes sues accions, tot çò qu’auie hèt, pendent aqueth dia, non auie auut mès finalitat qu’apregondir ua hòssa entà acogar en era eth sòn nòm.
FANTINA-TA-WEB	Solet era idia de qué aquerò se podesse passar, lo hège tremolar.
FANTINA-TA-WEB	E s’en aqueri moments l’auessen dit qu’arribarie un dia que ressonarie aguest nòm e enes sues aurelhes; qu’es odioses paraules “Jean Valjean” gesserien, de pic, des tenèbres e se quilharien ath sòn dauant; qu’en aquera grana lum alugada entà dissipar eth mistèri que l’entornejaue, miralharie sobtament sus era sua tèsta; e que, totun, tau nòm non lo menaçarie; semblabla lum non costarie senon ua escurina mès espessa; aqueth vel trincat aumentarie eth mistèri; aqueth tremor de tèrra assolidarie eth sòn edifici, aqueth prodigiós incident non aurie mès resultat, s’eth volie, que hèr era sua existéncia, ath còp, mès clara e mès impenetrabla; e dera sua confrontacion damb eth hantauma de Jean Valjean, eth brave e digne ciutadan senhor Magdalena gesserie mès aunorat, mès tranquil e mès respectat que jamès; se bèth un l’auesse dit aquerò, l’aurie virat era esquia en tot tier aguestes paraules per asenades.
FANTINA-TA-WEB	Plan, donc, tot aquerò venguie d’arribar; tot aguest modelhon d’impossibles, qu’ère ja un hèt; Diu auie permetut qu’aguesti absurds se convertissen en realitats!
FANTINA-TA-WEB	Li semblaue que venguie de desvelhar-se d’un sòn e que s’anaue esguitlant per ua penent ath miei dera net, de pè, tremolós, arreculant en bades dauant dera aurèra d’un abisme.
FANTINA-TA-WEB	Vedie claraments, ena ombra, a un desconeishut, a un estranh, qu’eth destin confonie damb eth e lo possaue entar abisme ath sòn lòc.
FANTINA-TA-WEB	Qu’ère de besonh entà que se barrèsse er abisme que queiguesse quauquarrés, eth o er aute.
FANTINA-TA-WEB	Non auie mès remèdi que cedir ath destin.
FANTINA-TA-WEB	Era claretat venguec a èster completa en sòn cervèth, e se’n sabec: qu’eth sòn lòc ère uet ena preson, e encara lo demoraue; qu’eth panatòri a Gervasillo l’arrossegaue ada eth; qu’aqueth lòc uet lo demorarie e lo tirassarie enevitabla e fatauments enquia que l’ocupèsse.
FANTINA-TA-WEB	Coma que tot aquerò ère tan violent e tant estranh, se costèc en eth un d’aguesti movements indescriptibles que solet arriben dus o tres còps ena vida d’un òme; espècia d’estrementida dera consciéncia que remò toti es dobtes deth còr, que se compause d’ironia, d’alegria, de desesperacion e que se poirie cridar “arrir interior”.
FANTINA-TA-WEB	Aluguèc de pic era lum.
FANTINA-TA-WEB	Qué me cau pòur?
FANTINA-TA-WEB	Qué è de pensar d’aquerò?
FANTINA-TA-WEB	Que sò sauvat: tot qu’ei acabat.
FANTINA-TA-WEB	Non auie senon ua pòrta miei dubèrta, que per era poirie entrar eth mèn passat ena mia naua vida: aguesta pòrta que rèste ara barrada entà tostemp!
FANTINA-TA-WEB	Aguest Javert que m’acace hè ja temps; aguest terrible instint que semblaue auer-me endonviat, e me seguie pertot; aguest gosset de caça tostemp ara demora sus jo, que ja ei complètaments desorientat.
FANTINA-TA-WEB	Qu’està satisfèt e me deisharà en patz; que ja a ath sòn Jean Valjean!
FANTINA-TA-WEB	Qui se’n sap, ath delà, se pensarà deishar aguesta poblacion!
FANTINA-TA-WEB	E tot s’a passat sense era mia intervencion!
FANTINA-TA-WEB	Jo que non è soniat en aquerò entad arren.
FANTINA-TA-WEB	Bè!, dilhèu ei aguest un eveniment malerós?
FANTINA-TA-WEB	Es que me vedessen se pensarien que m’a arribat un catastròfa.
FANTINA-TA-WEB	E mès que mès, s’arribe quauquarren dolent entà bèth un, que non ei eth mèn tòrt.
FANTINA-TA-WEB	Era Providéncia qu’ac a hèt, e per tant, aquerò ei çò que vò que se passe, aumens aparentaments.
FANTINA-TA-WEB	Qu’ei qu’è jo eth dret de desordenar çò qu’era ordene?
FANTINA-TA-WEB	Qué ei çò que voi ara?
FANTINA-TA-WEB	En qué me vau a méter?
FANTINA-TA-WEB	Que non m’a cridat arrés.
FANTINA-TA-WEB	E non sò content!
FANTINA-TA-WEB	Donques se qué cerqui?
FANTINA-TA-WEB	Era fin qu’aspiri hè tanti ans, eth sòmi des mies nets, er objècte des mies oracions, qu’ei era seguretat.
FANTINA-TA-WEB	Donques que ja la è: Diu qu’ac vò; e non me cau revoutar ara contra era volentat de Diu.
FANTINA-TA-WEB	E per qué ac vò?
FANTINA-TA-WEB	Entà que jo contunhe çò qu’è començat, entà que hèsca eth ben, entà que donga un gran e coratjós exemple, entà que se digue, ara fin,que i a auut quauqua part de felicitat en aguesta peniténcia qu’è patit, en aguesta vertut qu’è tornat.
FANTINA-TA-WEB	Qu’ei decidit; deishem anar es eveniments; deishem obrar a Diu”.
FANTINA-TA-WEB	D’aguesta manèra se parlaue enes prigondors dera sua consciéncia, inclinat sus çò que poirie cridar-se eth sòn pròpi abisme.
FANTINA-TA-WEB	Se lheuec dera cagira e se botèc a passejar pera cramba.
FANTINA-TA-WEB	Que ja è cuelhut ua resolucion!” Mès, non sentec cap alegria.
FANTINA-TA-WEB	Ath contrari.
FANTINA-TA-WEB	Voler enebir ara imaginacion que entorne a ua idia, qu’ei madeish que voler enebir ath mar qu’entorne ena plaja.
FANTINA-TA-WEB	Entath marinèr aguest fenomèn se cride marèa; entath colpat se cride racacòr: Diu botge es amnes madeish qu’er ocean.
FANTINA-TA-WEB	Qu’ei cèrt qu’er òme se parle ada eth madeish: non i a cap èsser pensaire que non ac age experimentat.
FANTINA-TA-WEB	Se pòt díder qu’eth mistèri mès gran e magnific deth Vèrb, ei eth que realize quan en interior der òme va deth pensament entara consciéncia, e torne dera consciéncia entath pensament.
FANTINA-TA-WEB	En aguest sens solet s’an d’enténer es paraules tengudes soent en aguest capitol, “didec”, “exclamèc”; se didie, se parlaue ada eth madeish, sense qu’eth silenci exterior se trinquèsse.
FANTINA-TA-WEB	Laguens de nosati que i a un gran rambalh; tot parle en nosati, exceptat dera boca.
FANTINA-TA-WEB	Es realitats dera amna que non dèishen d’èster realitats, encara que siguen invisibles e non paupables.
FANTINA-TA-WEB	Se preguntèc, donc, a on ère dera sua resolucion.
FANTINA-TA-WEB	S’interroguèc sus “aquera resolucion irrevocabla”, e se co.hessèc qu’er apraiament qu’auie hèt en sòn esperit ère monstruós, pr’amor que “deishar passar es eveniments”, “deishar obrar ath bon Diu” qu’ère simplaments ua idia orribla.
FANTINA-TA-WEB	Deishar que siguesse entà dauant aqueth error deth destin e des òmes, non empedir-lo, ajudar-lo damb eth silenci, non hèr arren, a tot darrèr, qu’ère ua enòrma injustícia, er arràs dera indignitat ipocrita, un crim baish, miserable, abjècte, vil.
FANTINA-TA-WEB	E seguic preguntant-se: se preguntèc sevèraments se qué ère çò qu’auie entenut en dider-se: “È artenhut eth mèn objectiu!” Arreconeishec qu’era sua vida auie, plan que òc, un objectiu.
FANTINA-TA-WEB	Mès quin?
FANTINA-TA-WEB	Amagar eth sòn nòm?
FANTINA-TA-WEB	Enganhar ara policia?
FANTINA-TA-WEB	E entad aquerò, entà ua causa tant petita, auie hèt tot çò qu’auie hèt?
FANTINA-TA-WEB	Non auie, dilhèu, un aute objectiu, qu’ère eth gran, eth vertadèr: sauvar, non ja era sua persona, senon era sua amna; èster brave e aunèst; èster un just?
FANTINA-TA-WEB	Non ère aquerò, mès que mès, non ère aquerò solet çò qu’auie volut eth, e er avesque l’auie manat?
FANTINA-TA-WEB	Barrar era pòrta ath sòn passat!
FANTINA-TA-WEB	Mès que non la barraue; la tornaue a daurir damb ua accion infama: tornaue a èster panaire, e panaire deth gènre mès odiós!
FANTINA-TA-WEB	Li panaue a un aute era sua existéncia, era sua vida, era sua patz, era sua lum deth solei!
FANTINA-TA-WEB	Qu’ère, donc, un assassin: aucie morauments a un malerós, lo condamnaue ad aguesta orribla mòrt des viui, ad aguesta mòrt a cèu dubèrt, que se cride preson.
FANTINA-TA-WEB	Ça que la, autrejar-se, sauvar ad aguest òme, objècte de tan funèst error, cuélher eth sòn nòm, tornar a èster per obligacion eth presoèr Jean Valjean, qu’ère vertadèraments acabar era sua resurreccion e barrar entà tostemp eth lunfèrn que gessie.
FANTINA-TA-WEB	Quèir, aparentaments, en aguest lunfèrn, qu’ère en realitat gésser d’eth.
FANTINA-TA-WEB	Li calie complir aguest déuer; pr’amor que non aurie hèt arren se non lo complie, e era sua vida serie inutila, era sua peniténcia eneficaça, absoludaments estèrla e sense cap objectiu.
FANTINA-TA-WEB	Se’n sabie qu’er avesque ère aquiu damb eth, autant mès present coma qu’ère mòrt: er avesque lo guardaue fixaments, e se non complie eth sòn dèuer, er alcalde Magdalena, damb totes es sues vertuts, li serie odiós, e, en comparèr, eth presoèr Jean Valjean serie un òme admirable e pur.
FANTINA-TA-WEB	Es òmes veirien era sua masca, er avesque vedie eth sòn ròstre; es òmes veirien era sua vida, er avesque vedie era sua consciéncia.
FANTINA-TA-WEB	Li calie, donc, vie en Arras, desliurar ath faus JeanValjean, e denonciar ath vertadèr.
FANTINA-TA-WEB	A!, aguest qu’ère eth màger des sacrificis, era victòria mès dolorosa, eth darrèr e mès dificil pas; mès que li calie dar-lo!
FANTINA-TA-WEB	Crudèu destin!
FANTINA-TA-WEB	Non entrar ena santetat dauant es uelhs de Diu, sense tornar a entrar ena infàmia dauant es uelhs deth mon!
FANTINA-TA-WEB	Plan, donc, didec, vau a cuélher aguesta resolucion!
FANTINA-TA-WEB	Vau a sauvar ad aguest òme.
FANTINA-TA-WEB	Prononcièc aguestes paraules sense encuedar-se’n de qué parlaue naut.
FANTINA-TA-WEB	Cuelhec es sòns libres, les verifiquèc e les apraièc; lancèc en huec un paquet de recebuts de comerciants arreculadi que li deuien, e escriuec e barrèc ua carta, qu’ena envolòpa quinsevolh aurie pogut liéger: Ath senhor Laffitte, banquèr, carrèr d’Artois.
FANTINA-TA-WEB	París.
FANTINA-TA-WEB	Qui l’auesse vist executar toti aguesti actes en miei de tan grèu meditacion, non aurie sospechat çò que passaue per eth.
FANTINA-TA-WEB	Solet, a viatges, se botjauen es sòns pòts; uns auti còps lheuaue eth cap e tachaue es uelhs en un punt quinsevolh dera paret, coma se i auesse precisaments aquiu quauquarren que volesse esclarir, o quauqu’un que sagèsse d’interrogar.
FANTINA-TA-WEB	Es sues idies non auien cambiat.
FANTINA-TA-WEB	Seguie estant claraments eth sòn déuer escrit en luminoses letres que reludien dauant des sòns uelhs, e virauen tau qu’era sua guardada: Va!
FANTINA-TA-WEB	Balha eth tòn nòm!
FANTINA-TA-WEB	Denoncia-te!
FANTINA-TA-WEB	Vedie tanben, e coma se se botgèssen dauant sòn damb formes sensibles, es dues idies qu’auien estat enquia alavetz era nòrma dera sua vida: amagar eth sòn nòm, santificar era sua amna.
FANTINA-TA-WEB	Per prumèr còp se li presentauen absoludaments desparières e comprenie era sua diferéncia.
FANTINA-TA-WEB	Arreconeishie qu’ua d’eres ère de besonh bona, tant qu’era auta poirie vier a èster dolenta; qu’aguesta ère eth sacrifici, aquera era personalitat: qu’ua li didie: eth pròche, e era auta li didie: jo; qu’ua venguie dera lum, e era auta des tenèbres.
FANTINA-TA-WEB	Ambdues lutauen entre eres, e eth ac vedie.
FANTINA-TA-WEB	A mida que reflexionaue, anauen creishent dauant es uelhs deth sòn esperit e auien ja colossaus dimensions: li semblaue que les vedie lutar laguens d’eth madeish en aqueth infinit qu’auem parlat abans, en miei dera escurina e dera lum; ua, divessa; era auta, giganta.
FANTINA-TA-WEB	Qu’ère plan espaurit, mès credie que capitarie era bona idia.
FANTINA-TA-WEB	Coneishie qu’auie arribat en dusau moment decisiu dera sua consciéncia e deth sòn destin: qu’er avesque auie mercat era prumèra fasa dera sua naua vida, e Champmathieu mercarie era dusau; dempús dera gran crisi, era gran pròva.
FANTINA-TA-WEB	Mentretant, era fèbre, padegada un instant, lo tornèc a invasir de man en man.
FANTINA-TA-WEB	Mil sentiments l’assautauen, mès l’assolidauen encara mès ena sua resolucion.
FANTINA-TA-WEB	Bèth còp se didec que cuelhie er ahèr damb massa calor; pr’amor que Champmathieu non ère bric important, e, a tot darrèr, auie cometut un panatòri.
FANTINA-TA-WEB	E se responec: “S’aguest òme a panat quauques pomes, qu’a un mes de preson; çò qu’ei plan mens qu’era cadia.
FANTINA-TA-WEB	E qui ac sap?
FANTINA-TA-WEB	A panat?
FANTINA-TA-WEB	Ei provat?
FANTINA-TA-WEB	Eth nòm de Jean Valjean l’aclape e semble que lo dispense des pròves.
FANTINA-TA-WEB	Non sòlen pensar atau es fiscals?
FANTINA-TA-WEB	En un aute moment pensèc que se se denonciaue ada eth madeish, dilhèu se comprenerie er eroïsme dera sua accion; s’aurien en compde es sòns sèt ans d’aunestetat, e tot çò qu’auie hèt peth país e l’autrejarien era gràcia.
FANTINA-TA-WEB	Mès aguesta suposicion s’esbugassèc de seguit; e arric amaraments en tot pensar qu’eth panatòri des quaranta sòus a Gervasillo lo hège reïncident; qu’aguest crim reapareisherie, e qu’era lei lo condemnarie a preson de per vida.
FANTINA-TA-WEB	Comencèc a pèrder totes es illusions; s’aluenhèc mès e mès dera tèrra e cerquec eth consolamente, era fòrça en un aute lòc.
FANTINA-TA-WEB	Se didec que li calie complir eth sòn déuer; que dilhèu non serie mès malerós dempús de complir-lo que dempús d’auer-lo eludit; que se deishaue passar es eveniments, se seguie en M… ara vòra deth M… era sua consideracion, eth sòn bon nòm, es sues bones òbres, era deferéncia e era veneracion publiques, era sua caritat, es sues riqueses, era sua popularitat serien fondamentades sus un crim; e quina tranquillitat poirien dar causes tan santes unides ara marridesa?
FANTINA-TA-WEB	Mès, se realizaue eth sòn sacrifici, ara preson, ath cavalet de tortura, ara cadia, ara casqueta verda, ath trabalh sense pòsa, ara vegonha sense pietat, s’amassarie tostemp ua idia celestiau.
FANTINA-TA-WEB	Fin finau, se didec qu’eth sòn destin ère aguest; qu’eth non ère patron de desapraiar çò que ven apraiat de naut e que li calie escuélher en tot cas entre era vertut exteriora unida ara abominacion interiora, o era santitat interiora unida ara infàmia exteriora.
FANTINA-TA-WEB	Eth sòn valor non s’amendrie dauant dera luta de tan lugubres idies; mès eth sòn cervèth se fatigaue e a maugrat sòn, començaue a pensar en d’autes causes, en causes indiferentes.
FANTINA-TA-WEB	Es sòns possi bategauen fòrtaments: seguie passejant.
FANTINA-TA-WEB	Sonèren es dotze en relòtge dera parròquia, e dempús en eth der Ajuntament.
FANTINA-TA-WEB	Compdèc es dotze campanades enes dus relòtges; comparèc eth son des dues campanes, e se’n brembèc en aqueth moment que quauqui dies abans auie vist en un magazèm de hèr ua campana vielha qu’auie escultat aguest nòm: Antoni Albin de Romainville.
FANTINA-TA-WEB	Auec hered.
FANTINA-TA-WEB	Dempús entornèc en sòn estupor, e li calec hèr un gran esfòrç entà rebrembar çò que pensaue abantes de qué sonèssen es dotze.
FANTINA-TA-WEB	Fin finau ac artenhec.
FANTINA-TA-WEB	Alavetz se’n brembèc de Fantina.
FANTINA-TA-WEB	Aciu comencèc ua naua crisi.
FANTINA-TA-WEB	A!, exclamèc.
FANTINA-TA-WEB	E aguesta prauba hemna?
FANTINA-TA-WEB	Sonque è considerat eth mèn interès particular, se me cau carar o denonciar-me, amagar era mia persona o sauvar era mia amna, èster un magistrat menspredós e respèctat, o un presoèr menspredat e venerable; ei a díder, que non è gessut de jo!
FANTINA-TA-WEB	Mès, mon Diu, tot aquerò non ei senon egoïsme!
FANTINA-TA-WEB	Que poiràn èster desparières formes d’egoïsme; mès, a tot darrèr, qu’ei egoïsme pur.
FANTINA-TA-WEB	E se pensèsse un shinhau enes auti?
FANTINA-TA-WEB	Era caritat que comence pes auti.
FANTINA-TA-WEB	Tè, vam a veir.
FANTINA-TA-WEB	En tot trèir-me a jo, barrar-me, desbrembar-me, qué se passarie damb tot aquerò?
FANTINA-TA-WEB	Se me denóncii, m’agarren; ges en libertat Champmathieu; me manen ena preson, e dempús, qué se passarà aciu?
FANTINA-TA-WEB	A!, aciu que ja un país, un pòble, fabriques, indústria, obrèrs, òmes, hemnes, ancians, mainatges, praubi.
FANTINA-TA-WEB	Jo è creat tot aquerò, l’è balhat vida; On que sigue que i age ua humeneja que humeje è botat jo era lenha en huec e era parva en topin; jo qu’è creat eth benèster, era circulacion, eth credit; abantes non i auie arren; jo è balhat vida, encoratjat, fecundat, estimulat e enriquit eth país.
FANTINA-TA-WEB	Se despareishi, tot que se morís.
FANTINA-TA-WEB	E aguesta hemna qu’a patit tant, qu’a tanti merits ena sua queiguda, e qu’eth sòn malastre l’è costat jo sense voler?
FANTINA-TA-WEB	Non li deui quauquarren ad aguesta hemna en reparacion ath mau que l’è costat?
FANTINA-TA-WEB	Se jo desparieshi, que se passarà?
FANTINA-TA-WEB	Era mair se morirà; era mainada, Diu se’n sap se qué l’arribarà.
FANTINA-TA-WEB	Aquerò ei çò que se passarà se me denóncii.
FANTINA-TA-WEB	E se non me presenti?
FANTINA-TA-WEB	Ei un panaire.
FANTINA-TA-WEB	Non me posqui hèr era illusion de qué non a panat: a panat.
FANTINA-TA-WEB	Jo me demori aciu.
FANTINA-TA-WEB	En dètz ans guanharè dètz milions; les repartisqui en país: non è arren mèn: non trabalhi, donc, entà jo.
FANTINA-TA-WEB	Era creishenta prosperitat de toti, era indústria que se desvelhe, es manufactures e es maquines que se multipliquen hèn erosi a cent, a mil familhes; eth país s’abite; se creen bordalats a on solet i auie bòrdes; se creen bòrdes a on non i auie arren; despareish era misèria e damb era er escandal, era prostitucion, eth panatòri, er assassinat, toti es vicis, toti es crims.
FANTINA-TA-WEB	Aguesta prauba mair eduque ara sua hilha; e i a tot un país ric e aunèst.
FANTINA-TA-WEB	A!, qu’èra hòl, pensaua un absurd quan sajaua de denonciar-me.
FANTINA-TA-WEB	Que me cau medità’c ben e non esdegar-me.
FANTINA-TA-WEB	Per qué m’aurie de shautar mès hèr-me eth gran, eth generós?
FANTINA-TA-WEB	Que serie aguest un papèr de melodrama, simplaments de melodrama.
FANTINA-TA-WEB	Jo que non auia pensat senon en jo, en jo solet.
FANTINA-TA-WEB	E entà sauvar d’un castig, dilhèu un shinhau exagerat, encara que just ath hons, a un panaire, a un maufactor sens dobte, a de perir tot un país, a de morir aguesta hemna en espitau, e a de restar era sua hilha abandonada en carrèr, coma se siguesse un gosset?
FANTINA-TA-WEB	A!, aquerò que serie abominable; sense qu’era mair age vist ara sua hilha, sense qu’era hilha coneishe a penes a sa mair, s’a de passar tot aquerò per aguest coquin panaire, que solide meritarà era cadia per quauquarren mès que peth panatòri des pomes?
FANTINA-TA-WEB	Quini escrupuls son aguesti que sauven a un colpat e sacrifiquen a innocents, que sauven a un vielh vagabond, que solet li rèsten uns ans de vida e non serà mès malerós ena preson qu’ena sua casa, e sacrifiquen a tota ua poblacion, a mairs, a hemnes e a mainatges?
FANTINA-TA-WEB	Aguesta prauba Cosette que non a ad arrés senon a jo en mon e que demorarà en aguest mon arraulida de hered ena casòta des Thenardier!
FANTINA-TA-WEB	Un aute brigand de diferenta manèra!
FANTINA-TA-WEB	Mancarè, donc, ath mèn déuer, respècte de tota aguesta gent?
FANTINA-TA-WEB	Anarè a denonciar-me?
FANTINA-TA-WEB	Harè aguesta solemna pegaria?
FANTINA-TA-WEB	Se lheuèc e tornèc a passejar: aguest còp semblaue èster content.
FANTINA-TA-WEB	Atau coma es diamants solet se trapen enes prigondors dera tèrra, es vertats solet se trapen enes prigondors deth pensament.
FANTINA-TA-WEB	Li semblaue que dempús d’auer baishat en aguestes prigondors, dempús d’auer caminat a paupes en çò de mès nere des tenèbres, venguie de trapar un diamant, ua vertat, que l’auie ena sua man, e que l’enludernaue en campar-la.
FANTINA-TA-WEB	Ara que sò ena vertat: qu’è era solucion.
FANTINA-TA-WEB	Me calie decidir-me, e ja me sò decidit.
FANTINA-TA-WEB	Demorem.
FANTINA-TA-WEB	Non trantalhem, non hem repè; donques qu’atau conven, non ath mèn interès, senon ar interès generau.
FANTINA-TA-WEB	Que sò Magdalena, me demori Magdalena.
FANTINA-TA-WEB	Malerós deth qu’ei Jean Valjean!
FANTINA-TA-WEB	Aquest que non sò jo.
FANTINA-TA-WEB	Jo non coneishi ad aguest òme; sabi pas se qui ei; se i a quauqu’un que sigue Jean Valjean ara, que s’ac hèsque coma pogue; a jo que m’ei parièr.
FANTINA-TA-WEB	Aguest ei un nòm de fatalitat que flòte ena net; se s’arture e què sus un cap, autant pejor entada eth”.
FANTINA-TA-WEB	A!, me padegue cuélher ua resolucion.
FANTINA-TA-WEB	Se guardèc alavetz en miralh qu’ère ath dessús dera humeneja, e didec:
FANTINA-TA-WEB	Dempús hec quauqui passi, e se posèc còp sec.
FANTINA-TA-WEB	I a encara quauqui hius que m’estaquen ad aguest Jean Valjean; e me cau trincar-les.
FANTINA-TA-WEB	Metec era clau en ua sarralha qu’eth sòn horat a penes se vedie, pr’amor qu’ère amagat entre es ombres escures deth diboish de papèr que caperaue era paret.
FANTINA-TA-WEB	Se dauric un amagader, ua sòrta d’armariet plaçat entre er angle dera paret e eth canon dera humeneja.
FANTINA-TA-WEB	Sonque auie en aqueth calaish uns pelhòts: ua saca blua, un pantalon vielh, un morralet e un pau gròs d’arrominguera, damb viròla enes dus extrèms.
FANTINA-TA-WEB	Valjean ena epòca que passèc per D… en octobre de 1815, qu’aurien arreconeishut aisidaments toti aqueri pelhòts.
FANTINA-TA-WEB	Se les auie sauvat, madeish qu’es candelèrs d’argent, pr’amor d’auer tostemp present eth sòn punt de partença.
FANTINA-TA-WEB	Mès amagaue çò qu’ère dera preson, e deishaue veir çò qu’ère der avesque.
FANTINA-TA-WEB	Dirigic ua guardada furtiua entara pòrta, coma se cranhèsse que la daurisse quauquarrés, a maugrat deth barrolh, e dempús, damb un movement viu e brusc, damb un solet braçat, sense guardar ne tansevolhe aqueri objèctes que s’auie sauvat tanti ans damb suenh e perilh, ac agarrèc tot, pelhòts, pau e morralet, e lo lancèc en huec.
FANTINA-TA-WEB	Eth morralet, en consumir-se amassa damb es pelhòts que contenguie, qu’auie deishat veir ua causa que ludie en cendre.
FANTINA-TA-WEB	En tot apressar-se, que s’aurie pogut veir ua moneda d’argent.
FANTINA-TA-WEB	Plan que òc, ère era moneda de quaranta sòus panada ath savoian.
FANTINA-TA-WEB	Mès eth, que non guardaue eth huec; seguie passejant damb eth madeish pas.
FANTINA-TA-WEB	De ressabuda, era sua vista se tachèc en es dus candelers d’argent que damb era ahlama reludien vagaments ath dessús dera humeneja.
FANTINA-TA-WEB	Me cau destruir aquerò.” E cuelhec es candelers.
FANTINA-TA-WEB	S’inclinèc près dera humeneja e s’escahuèc un instant.
FANTINA-TA-WEB	Remoiguec eth huec damb un des candelers.
FANTINA-TA-WEB	En aguest moment li semblèc enténer, laguens d’eth, ua votz que cridaue:
FANTINA-TA-WEB	Acaba çò que hès!
FANTINA-TA-WEB	Destruís aguesti candelers!
FANTINA-TA-WEB	Desbremba ar avesque!
FANTINA-TA-WEB	Desbremba-te’n de tot!
FANTINA-TA-WEB	Pèrd a Champmathieu!
FANTINA-TA-WEB	Tot se passe ben!
FANTINA-TA-WEB	Alegra-te’n!
FANTINA-TA-WEB	Que ja ei resolvut; un òme, un ancian que non sap se qué li vòlen, que dilhèu non a hèt arren; un innocent qu’eth sòn solet crim ei eth tòn nòm, serà condemnat, acabarà es sòns dies ena abjeccion e en orror!
FANTINA-TA-WEB	Plan ben!
FANTINA-TA-WEB	Sigues un òme respectable.
FANTINA-TA-WEB	Queda-te estant er alcalde illustre e aunorat, enriquís ath pòble, alimenta as indigents, educa as orfanèls, garda-te erós, vertuós e admirat; e mentretant, tant que tu ès aciu entornejat d’alegria e de lum, un aute tierà era tua giqueta ròia, amiarà eth tòn nòm ena ignominia, e arrossegarà era tua cadia ena preson!
FANTINA-TA-WEB	Òc, que tot ei plan ben apraiat!
FANTINA-TA-WEB	Mès era votz que non s’auie acabat, e seguic atau:
FANTINA-TA-WEB	Ath tòn entorn i aurà fòrça votzes que haràn tapatge, que parlaràn naut, que te benediràn; e non i aurà qu’un èsser que te maudigue enes tenèbres!
FANTINA-TA-WEB	Plan, donc, escota, infame.
FANTINA-TA-WEB	Aguesta votz, fèbla ara prumeria, e que s’auie lheuat de çò mès prigond dera sua consciéncia, qu’auie vengut a èster per grads, sorrolhosa e formidabla enquiath punt de creir que l’entenie de diferenta manèra, pera audida.
FANTINA-TA-WEB	Li semblaue qu’auie gessut d’eth madeish, e que li parlaue ja de dehòra estant; e credec enténer es sues darrères paraules tan claraments, que guardèc ath sòn entorn damb cèrta espècia de terror.
FANTINA-TA-WEB	I a quaquarrés aquiu?, preguntèc damb votz estofada e nauta.
FANTINA-TA-WEB	Be ne sò de pèc!
FANTINA-TA-WEB	Qu’ei que non i pòt auer arrés!
FANTINA-TA-WEB	Deishèc es candelers ena humeneja e entornèc ad aqueth passèg monotòn e lugubre qu’auie desvelhat, de pic, ath caishèr que dormie ena cramba inferiora.
FANTINA-TA-WEB	Ath cap de quauqui instants ja non sabie a on ère dera sua meditacion.
FANTINA-TA-WEB	Arreculaue madeish d’espaurit dauant es dues resolucions qu’auie cuelhut.
FANTINA-TA-WEB	Es dues idies que lo conselhauen li semblauen quina mès funèsta.
FANTINA-TA-WEB	Quina fatalitat estropaue aquera enganha personau respècte de Champmathieu!
FANTINA-TA-WEB	Veder-se precipitat peth madeish mejan que semblaue auer escuelhut era Providéncia entà padegar-lo!
FANTINA-TA-WEB	I auec un moment que pensèc en avier.
FANTINA-TA-WEB	Denonciar-se!
FANTINA-TA-WEB	Autrejar-se!
FANTINA-TA-WEB	Se pintèc damb immensa desesperacion tot çò que li calie abandonar, e tot çò que li calie tornar a aquerir.
FANTINA-TA-WEB	Li calie dider-se adiu d’aquera vida tan bona, tan pura, de tot, der aunor, dera libertat.
FANTINA-TA-WEB	Ja non poirie passejar-se peth camp, ne enténer es cants des audèths ena primauèra, ne dar aumòina as petitets, ne sénter era doçor des guardades d’amor e d’arreconeishement que se tachauen en eth!
FANTINA-TA-WEB	Qu’aurie d’abandonar aquera casa qu’auie bastit; aqueth quartet qu’auie apraiat entada eth!
FANTINA-TA-WEB	Tot se li presentaue alavetz encantador.
FANTINA-TA-WEB	Ja non liegerie aqueri libres, ja non escriuerie en aquera tauleta de husta tan blanca!
FANTINA-TA-WEB	Era portièra, qu’ère era sua soleta sirventa, non li pujarie ja eth cafè peth maitin!
FANTINA-TA-WEB	En sòrta d’aquerò, passarie pera preson eth cep, era giqueta ròia, era cadia en pè, eth trabalh, eth croton, eth lhet de hustes e toti es orrors coneishudi!
FANTINA-TA-WEB	Ara sua edat e dempús de çò qu’auie estat!
FANTINA-TA-WEB	Se siguesse joen encara!
FANTINA-TA-WEB	Mès ancian, e èster tutejat per toti, umiliat peth carcerèr, estovat peth cap de vara!
FANTINA-TA-WEB	Amiar es pès nuds en sabates herrades; presentar peth maitin e pera tarde era sua cama ath martèth dera ronda qu’examine es orsets!
FANTINA-TA-WEB	Patir eth curiosèr des estranhs, que les diderien: “ Aguest qu’ei eth famós Jean Valjean, que siguec alcalde de M… ara vòra deth M…!” E, pera net, caperat de sudor, ablasigat de cansament, damb era casqueta verda sus es uelhs, pujar de dus en dus, jos eth soriac deth caporau, era escala de ponton flotant!
FANTINA-TA-WEB	Ò, quina misèria!
FANTINA-TA-WEB	Pòt dilhèu eth destin èster dolent coma un èsser intelligent, e vier a èster monstruós coma eth còr uman?
FANTINA-TA-WEB	Atau, donc, tostemp venguie a quèir en madeish dilèma que formaue era basa dera sua meditacion: estar-se en paradís e èster un dimòni o entrar en lunfèrn e èster un àngel!
FANTINA-TA-WEB	Qué hèr, gran Diu, qué hèr?
FANTINA-TA-WEB	Eth torment, que s’auie creigut liure, tornèc a desencadiar-se e es sues idies tornèren a confoner-se e cuelheren aguest caractèr d’estupiditat pròpi dera desesperacion.
FANTINA-TA-WEB	Eth nom de Romainville se presentaue de contunh ara sua imagnacion en dus vèrsi d’ua cançon qu’auie entenut hège temps.
FANTINA-TA-WEB	Pensaue que Romainville ei un petit bòsc près de París, a on vien es aimants a cuélher lilàs en mes d’abriu.
FANTINA-TA-WEB	Seguie passejant e trantalhant, madeish exteriora qu’interioraments.
FANTINA-TA-WEB	Passejaue coma un mainatge que comence a caminar solet.
FANTINA-TA-WEB	En quauqui moments, lutant damb eth sòn cansament, hège un esfòrç entà ordenar era sua intelligéncia.
FANTINA-TA-WEB	Sajaue de presentar-se definitiuaments e per darrèr viatge eth problèma que sus eth, entà didè’c atau, auie queigut aclapat de fatiga.
FANTINA-TA-WEB	Deuie denonciar-se?
FANTINA-TA-WEB	Li calie carar?
FANTINA-TA-WEB	Que non artenhie a veir arren de forma clara.
FANTINA-TA-WEB	Es vagui rasonaments que se succedien en sòn deliri, tremolauen e s’esbugassauen successiuaments, en tot convertir-se en hum.
FANTINA-TA-WEB	Solet sabie que quinsevolha que siguesse era solucion que cuelhesse, de besonh, e sense qu’ac podesse evitar, quauquarren en eth s’anaue a morir, ja entrèsse en sepulcre pera dreta o pera quèrra, ja passèsse pera agonia dera sua felicitat o pera agonia dera sua vertut.
FANTINA-TA-WEB	Atau lutaue ath miei dera angoisha aqueth malerós.
FANTINA-TA-WEB	Mil ueit cents ans abantes er èsser misteriós que se resumissen tota era santetat e toti es patiments dera umanitat, mentre es olivèrs tremolauen botjadi peth vent der infinit, auie hèt enlà pendent bèth temps, dera sua man er orrorós calitz que se li presentaue plen d’ombres e de tenèbres enes prigondors caperades d’esteles.
FANTINA-TA-WEB	IV.- Formes que cuelh eth dolor pendent eth saunei.
FANTINA-TA-WEB	S’esclipsèc e sonièc.
FANTINA-TA-WEB	Aguest sòmi, coma lèu toti, non se restacaue ara sua situacion senon per ues remòtes connexions funèstes e doloroses que li costèren ua grana impression.
FANTINA-TA-WEB	Aquera malajadilha l’afectèc tan viuaments, que dempús l’escriuec, e l’auem trapat en quauqui papèrs que deishèc escrits.
FANTINA-TA-WEB	Que mos semble oportun transcriuer-les aciu textuauments.
FANTINA-TA-WEB	Quin que siguesse aguest sòmi, era istòria d’aquera net non serie completa se passèssem de long aguesta ombriua aventura d’ua amna malauta.
FANTINA-TA-WEB	Vam, donc, a referir-la.
FANTINA-TA-WEB	Ena envolòpa didie çò que seguís: Sòmi qu’auí aquera net:
FANTINA-TA-WEB	Parlàuem e trapàuem a quauqui caminaires.
FANTINA-TA-WEB	Parlèrem d’ua vesia qu’auíem auut, e que estant-se en quarto der embaish, trabalhaue damb ua hièstra tostemp dubèrta.
FANTINA-TA-WEB	Pendent era nòsta convèrsa sentíem eth hered que costaue aquera hièstra dubèrta.
FANTINA-TA-WEB	Que non i auie arbes en aqueth camp.
FANTINA-TA-WEB	Passèc un òme près de nosati.
FANTINA-TA-WEB	Ère un òme nud, de color de cendre, montat en un shivau de color de tèrra.
FANTINA-TA-WEB	Ère cauvet; se vedie en sòn crani ua sòrta de venes que lo crotzauen.
FANTINA-TA-WEB	Amiaue ena man ua vergueta flexibla, coma d’ua arradimèra, e pesaue coma eth hèr.
FANTINA-TA-WEB	Passèc peth cant nòste e non didec arren.
FANTINA-TA-WEB	Eth mèn frair me didec: Anem peth camin hons.
FANTINA-TA-WEB	Que i auie un camin hons, qu’en eth non se vedie ne un matarràs, ne ua soleta èrba.
FANTINA-TA-WEB	Tot qu’ère color de tèrra, autanplan eth cèu.
FANTINA-TA-WEB	Ath cap de quauqui passi arrés me responec quan parlè e, alavetz, me n’encuedé qu’eth mèn frair ja non venguie damb jo.
FANTINA-TA-WEB	Vedí un pòble e entrè en eth: me pensi que deuie èster Romainville.
FANTINA-TA-WEB	Eth prumèr carrèr que vedí ère desèrt; passè entà un aute.
FANTINA-TA-WEB	Darrèr dera cantoada i auie un òme de pè, emparat ena paret.
FANTINA-TA-WEB	Li preguntè: Quin país ei aguest?
FANTINA-TA-WEB	A on sò?
FANTINA-TA-WEB	Er òme non responec.
FANTINA-TA-WEB	Vedí dubèrta era pòrta d’ua casa e entrè.
FANTINA-TA-WEB	Era prumèra cramba ère desèrta; entrè ena dusau, e darrèr dera pòrta i auie un òme apuat ena paret.
FANTINA-TA-WEB	Li preguntè: De qui ei aguesta casa?
FANTINA-TA-WEB	A on sò?
FANTINA-TA-WEB	Er òme non responec.
FANTINA-TA-WEB	Era casa auie jardin, e entrè en jardin.
FANTINA-TA-WEB	Qu’ère desèrt; mès, darrèr deth prumèr arbe i auie un òme de pè.
FANTINA-TA-WEB	Li preguntè: Quin jardin ei aguest?
FANTINA-TA-WEB	A on sò?
FANTINA-TA-WEB	Er òme non responec.
FANTINA-TA-WEB	Recorrí dempús eth pòble e vedí qu’ère gran.
FANTINA-TA-WEB	Toti es carrèrs ère desèrti; totes es pòrtes èren dubèrtes.
FANTINA-TA-WEB	Ne un solet èsser viuent passaue pes carrèrs, ne se botjaue enes cases, ne se passejaue pes jardins.
FANTINA-TA-WEB	Mès, darrèr de cada cantoada, de cada pòrta, de cada arbe, i auie un òme de pè e en silenci.
FANTINA-TA-WEB	Non se’n vedie qu’un de solet ath còp, e toti me guardauen en passar.
FANTINA-TA-WEB	Gessí deth pòble e caminè peth camp.
FANTINA-TA-WEB	Ath cap d’ua estona virè eth cap e vedí ua grana multitud que venguie darrèr mèn.
FANTINA-TA-WEB	Arreconeishí a toti es qu’auia vist en pòble: qu’auien uns caps extraordinaris; semblaue que caminauen fòrça doçaments, e ça que la, anauen mès de prèssa que jo.
FANTINA-TA-WEB	Que non hègen cap de bronit en caminar, e en un instant m’artenheren e m’enrodèren.
FANTINA-TA-WEB	Es sòns ròstres qu’èren de color de tèrra.
FANTINA-TA-WEB	Alavetz, eth prumèr que jo auia vist en pòble, me didec: Entà on vatz, non vo’n sabetz qu’ètz mòrt hè ja fòrça temps?.
FANTINA-TA-WEB	Aquiu se desvelhèc.
FANTINA-TA-WEB	Qu’ère arraulit de hered.
FANTINA-TA-WEB	Eth vent hered deth maitin hège virar es huelhes dera hièstra dubèrta.
FANTINA-TA-WEB	Era lum s’auie amortat: era lum que s’acabaue.
FANTINA-TA-WEB	Era net qu’ère encara escura.
FANTINA-TA-WEB	Se lheuèc e se botèc ena hièstra.
FANTINA-TA-WEB	Non se vedien esteles en cèu.
FANTINA-TA-WEB	Dera hièstra estant, s’aubiraue eth pati dera casa e eth carrèr.
FANTINA-TA-WEB	Cara!
FANTINA-TA-WEB	Que non i a esteles en cèu; mès que son ena tèrra.
FANTINA-TA-WEB	Lèu s’esbugassèc aguest trebolament, e un dusau còp, que venguèc de desvelhar-lo, li hec a veir qu’aqueres dues esteles èren es fanaus d’ua veitura de shivaus qu’era sua forma podec distinguir ara sua lum.
FANTINA-TA-WEB	Eth bronit qu’auie entenut qu’èren es cascos deth shivau en empeirat.
FANTINA-TA-WEB	Qui vie aciu tan lèu?” En aguest moment truquèren ena pòrta dera sua cramba.
FANTINA-TA-WEB	Qui?
FANTINA-TA-WEB	Jo, senhor alcalde!
FANTINA-TA-WEB	Ua votz responec:
FANTINA-TA-WEB	E, en arreconéisher era votz dera portièra, didec:
FANTINA-TA-WEB	E qué?
FANTINA-TA-WEB	Qué se passe?
FANTINA-TA-WEB	Senhor, que van a tocar es cinc deth maitin.
FANTINA-TA-WEB	E qué?
FANTINA-TA-WEB	Qu’ei aciu era veitura de shivaus.
FANTINA-TA-WEB	Quina veitura?
FANTINA-TA-WEB	Eth tilbury.
FANTINA-TA-WEB	Quin tilbury?
FANTINA-TA-WEB	Non auetz manat vier ad aguesta ora un tilbury?
FANTINA-TA-WEB	Non.
FANTINA-TA-WEB	Donques eth menaire ditz que vie a quèrrer ath senhor alcalde.
FANTINA-TA-WEB	Quin menaire?
FANTINA-TA-WEB	Eth deth senhor Scaufflaire.
FANTINA-TA-WEB	Scaufflaire!
FANTINA-TA-WEB	A, òc!, responec.
FANTINA-TA-WEB	Eth senhor Scaufflaire!
FANTINA-TA-WEB	S’era vielha l’auesse vist en aqueth moment, solide que s’aurie espaurit.
FANTINA-TA-WEB	Que i auec dempús un long silenci.
FANTINA-TA-WEB	Se metec a examinar damb ua mina estupida era ahlama dera candèla, e a cuélher era cera honuda que i auie ath sòn entorn entà hèr boletes damb es dits.
FANTINA-TA-WEB	Era vielha s’estèc en tot demorar, enquia que gausèc díder:
FANTINA-TA-WEB	Senhor, qué me cau dider-li ath menaire?
FANTINA-TA-WEB	Didetz-li que plan ben, qu’ara baishi.
FANTINA-TA-WEB	V.- Es armadures des arròdes.
FANTINA-TA-WEB	Eth servici de corrèus d’Arras entà M… ara vòra deth M… encara se hège en aquera epòca, coma en temps der Emperi, en petiti cabriolets de dues arròdes folradi de cuer falbe peth laguens, suspenudi en ressòrts e damb dus sètis, un entath menaire e er aute entà un viatjaire.
FANTINA-TA-WEB	Es arròdes qu’èren armades d’aguesti longui paus ofensius qu’encara se sauven en Alemania.
FANTINA-TA-WEB	Eth calaish dera correspondéncia, qu’ère ua grana caisha alongada, ère plaçat darrèr deth cabrilolet e formant damb eth un solet còs.
FANTINA-TA-WEB	Aguest calaish qu’ère pintat de nere, e eth cabriolet d’auriò.
FANTINA-TA-WEB	Aguestes cagires, que non an cap retirada damb es modèrnes veitures, presentauen un aspècte difòrme e tortuós; quan se les vedie passar de luenh ena extension der orizon, semblauen un d’aqueri insèctes que se criden termites, que damb un petit còs arrossèguen un gran apendix posterior.
FANTINA-TA-WEB	Ça que la, caminaue damb rapiditat.
FANTINA-TA-WEB	Eth corrèu gessie d’Arras totes es nets, tara ua, dempús que passaue eth de París, e arribaue en M… ara vòra deth M… un shinhau abans des cinc deth maitin.
FANTINA-TA-WEB	Aquera net, eth corrèu que venguie peth camin de Hesdin, en virar un carrèr, quan entraue en pòble, tumèc damb un tilbury tirassat per un shivau blanc qu’anaue en direccion contrària, amiat solet per un òme estropat ena sua capa.
FANTINA-TA-WEB	Era arròda deth tilbury recebec un còp plan fòrt.
FANTINA-TA-WEB	Eth menaire cridèc entà qu’er òme s’arturèsse, mès eth viatjaire non l’entenec e seguic eth sòn camin, a tròt seguit.
FANTINA-TA-WEB	Guarda quina prèssa qu’a er òme!, didec eth menaire.
FANTINA-TA-WEB	Entà on anaue?
FANTINA-TA-WEB	Que non ac aurie pogut díder.
FANTINA-TA-WEB	Per qué s’esdegaue tant?
FANTINA-TA-WEB	Non ac sabie.
FANTINA-TA-WEB	Anaue ara aventura qu’auie ath sòn dauant.
FANTINA-TA-WEB	Entà on?
FANTINA-TA-WEB	Entà Arras, plan; mès que tanben poirie anar entà un aute lòc.
FANTINA-TA-WEB	Se’n sabie per moments, e tremolaue.
FANTINA-TA-WEB	S’amagaue ena escurina dera net coma en ua tuta.
FANTINA-TA-WEB	Qu’auie en eth dues fòrces, era ua que lo tirassaue e era auta que lo refusaue.
FANTINA-TA-WEB	Qui ei que non a entrat, aumens un còp ena sua vida, ena tuta escura de çò desconeishut?
FANTINA-TA-WEB	Encara non auie resolvut, ne decidit, ne hèt arren: cap acte dera sua consciéncia auie estat definitiu.
FANTINA-TA-WEB	Qu’ère, ne mès ne mens, coma en prumèr moment.
FANTINA-TA-WEB	Tà qué anaue entà Arras?
FANTINA-TA-WEB	Se didie madeish que s’auie dit en logar eth cabriolet: que quin que siguesse eth resultat non aurie cap inconvenent en veir e jutjar es causes per eth madeish; que, ath delà, aquerò ère plan prudent entà saber se qué se passarie; que non se podie decidir arren sense auer observat e comparat; de luenh, es mendre objèctes que semblen montanhes; e, ara fin, que quan aurie vist a Champmathieu, s’ère un miserable, era sua consciéncia traparie un consolament en tot veder-lo vier ena preson; qu’encara que siguesse aquiu Javert e es presoèrs Brevet, Chenildieu e Cochepaille que l’auien arreconeishut, ja non l’arreconeisherien; que Javert ère ja fòrça aluenhat de tota sospecha; que totes es conjectures e suposicions èren tachades en Champmathieu, e que non i a arren mès temardut qu’er error; que non auie, donc, arren a crànher; que serie aqueth un moment critic, mès que se’n gesserie; que, mès que mès, auie eth sòn destin enes sues mans, per dolent que siguesse, e qu’ère patron der sua sòrt.
FANTINA-TA-WEB	Aguesta idia ère era sua principau empara.
FANTINA-TA-WEB	Mès s’auem de díder era vertat, que s’aurie estimat mès non vier en Arras.
FANTINA-TA-WEB	E, ça que la, i venguie.
FANTINA-TA-WEB	En clarejar eth dia, qu’ère en camp ras.
FANTINA-TA-WEB	M… ara vòra deth M… se vedie ja fòrça luenh ena sua esquia.
FANTINA-TA-WEB	Guardèc se com blanquinejaue er orizon; guardèc, sense veir, se com passauen per dauant des sòns uelhs es heredes ombres d’ua maitiada d’iuèrn.
FANTINA-TA-WEB	Eth maitin qu’a es sòns espèctres, coma era net.
FANTINA-TA-WEB	Non les vedie; mès per ua espècia de penetracion, lèu fisica, es neri perfils des arbes e des ticolets aumentauen era tristor e er estat violent dera sua amna.
FANTINA-TA-WEB	Eth tròt deth shivau, es cascavèls des arriatges e es arròdes hègen un bronit lent e monotòn, bronit qu’ei agradiu quan un ei alègre, e lugubre quan ei trist.
FANTINA-TA-WEB	Eth shivau ère, coma auie dit Scaufflaire, de raça bolonhesa, de gran cap, gran vrente e pòc còth, mès de pièch dubèrt, anques amples, cama seca e fina e pè fèrm; raça lèja, mès robusta.
FANTINA-TA-WEB	Auie corrut cinc lègues en dues ores e non auie ua soleta gota de sudor.
FANTINA-TA-WEB	Eth viatjaire non auie baishat deth tilbury.
FANTINA-TA-WEB	Vatz guaire luenh?, preguntèc.
FANTINA-TA-WEB	Eth viatjaire responec sense gésser dera sua meditacion:
FANTINA-TA-WEB	Per qué?
FANTINA-TA-WEB	Vietz de guaire luenh?
FANTINA-TA-WEB	Cinc lègues d’aciu.
FANTINA-TA-WEB	Per qué didetz, a!
FANTINA-TA-WEB	Eth viatjaire baishèc de seguic dera veitura.
FANTINA-TA-WEB	Qué didetz?
FANTINA-TA-WEB	Guardatz.
FANTINA-TA-WEB	Plan que òc, era arròda qu’ère fòrça espatracada.
FANTINA-TA-WEB	Eth patac dera sera corrèu l’auie trincat dus arrais e esbauçat e cub, qu’auie perdut era mairitz.
FANTINA-TA-WEB	Amic, didec ath mosso, i a aciu bèth carretèr?
FANTINA-TA-WEB	Òc, senhor.
FANTINA-TA-WEB	Anatz a cercar-lo, se vos platz.
FANTINA-TA-WEB	Que s’està a dus passi d’aciu.
FANTINA-TA-WEB	Ep!, mèstre Bourgaillard!
FANTINA-TA-WEB	Eth mèstre Bourgaillard, eth carretèr, qu’ère en lumedan dera pòrta.
FANTINA-TA-WEB	Podetz apraiar aguesta arròda de seguit?
FANTINA-TA-WEB	Òc, senhor.
FANTINA-TA-WEB	Quan poirè partir?
FANTINA-TA-WEB	Deman.
FANTINA-TA-WEB	Deman!
FANTINA-TA-WEB	Que me cau trabalhar un dia sancer.
FANTINA-TA-WEB	Auetz prèssa?
FANTINA-TA-WEB	Fòrça.
FANTINA-TA-WEB	Me cau partir en ua ora, coma molt.
FANTINA-TA-WEB	Qu’ei impossible, senhor.
FANTINA-TA-WEB	Pagarè tot çò que volgatz.
FANTINA-TA-WEB	Impossible.
FANTINA-TA-WEB	Aumens en dues ores!
FANTINA-TA-WEB	Impossible aué.
FANTINA-TA-WEB	Que cau hèr dus arrais e un cub.
FANTINA-TA-WEB	Es mèns ahèrs non me permeten demorar enquia deman.
FANTINA-TA-WEB	Com?
FANTINA-TA-WEB	Que non ètz carretèr?
FANTINA-TA-WEB	Òc, senhor.
FANTINA-TA-WEB	E non auetz ua arròda entà vener-me, e poiria partir de seguit?
FANTINA-TA-WEB	Ua arròda soleta?
FANTINA-TA-WEB	Que non n’è cap de hèta entath vòste cabriolet.
FANTINA-TA-WEB	Plan, donc, venetz-me un parelh d’arròdes.
FANTINA-TA-WEB	Qu’ei que non totes es arròdes s’ajusten a toti es èishi.
FANTINA-TA-WEB	Sajatz de hè’c, ça que la.
FANTINA-TA-WEB	Qu’ei inutil.
FANTINA-TA-WEB	Solet è entà véner dues arròdes de carreta.
FANTINA-TA-WEB	E non auetz un cabriolet que logar-me?
FANTINA-TA-WEB	Que tietz bon compde des veitures que vos lòguen!
FANTINA-TA-WEB	Donques, venetz-lo-me.
FANTINA-TA-WEB	Que non l’è.
FANTINA-TA-WEB	Com!
FANTINA-TA-WEB	Ne ua veitura quinsevolhe?
FANTINA-TA-WEB	Aguest qu’ei un país plan praube.
FANTINA-TA-WEB	Jo è ena casa ua carreta vielha d’un cavalièr, que me l’a balhat entà que l’ac sauva, e me’n servisca d’era cada trenta sies dies.
FANTINA-TA-WEB	Jo que vo’ la logaria, a jo que m’ei parièr.
FANTINA-TA-WEB	Mès calerie que non la vedesse passar eth sòn patron; e, ath delà, ei ua carreta grana, e a besonh de dus shivaus.
FANTINA-TA-WEB	Cuelherè shivaus de pòsta.
FANTINA-TA-WEB	Entà on anatz?
FANTINA-TA-WEB	Entà Arras.
FANTINA-TA-WEB	E voletz arribar aué?
FANTINA-TA-WEB	Cuelhent shivaus de pòsta?
FANTINA-TA-WEB	E per qué non?
FANTINA-TA-WEB	Ei parièr qu’arribetz tàs quate deth maitin?
FANTINA-TA-WEB	Non, plan.
FANTINA-TA-WEB	Amiatz passapòrt?
FANTINA-TA-WEB	Plan, donc, cuelhent shivaus de pòsta non arribaratz en Arras abans de deman.
FANTINA-TA-WEB	Qu’èm en camin de trauèssa.
FANTINA-TA-WEB	Es relèus son mau servidi; es shivaus son en camp.
FANTINA-TA-WEB	Qu’èm ath delà ena sason de laurar e s’a besonh de fòrça parelhs, e s’agarren es shivaus de quinsevolh lòc, encara que siguen es de pòsta.
FANTINA-TA-WEB	Vos calerà demorar tres o quate ores en cada arrèst e, ath delà, anaratz ath pas, pr’amor que i a fòrça penents en camin.
FANTINA-TA-WEB	Vai!
FANTINA-TA-WEB	I anarè a shivau.
FANTINA-TA-WEB	Desatalatz; cercats-me ua sera.
FANTINA-TA-WEB	Òc, mès, tie era sera aguest shivau?
FANTINA-TA-WEB	Que’ ei vertat, me rebrembatz que non la tie.
FANTINA-TA-WEB	Alavetz…
FANTINA-TA-WEB	Mès, posqui trapar aciu un shivau de loguèr?
FANTINA-TA-WEB	Un shivau entà vier en Arras d’ua tirada?
FANTINA-TA-WEB	Que vos calerie un shivau coma es que non son aciu; e vos calerie crompar-lo abans, donques que non ètz coneishut.
FANTINA-TA-WEB	Ath dela, que, ne logat ne crompat, lo traparíetz per cinc cents ne per mil francs.
FANTINA-TA-WEB	Qué me cau hèr?
FANTINA-TA-WEB	Deman que serà tard.
FANTINA-TA-WEB	Diable!
FANTINA-TA-WEB	Non passe per aciu eth corrèu que va entà Arras?
FANTINA-TA-WEB	A quina ora passe?
FANTINA-TA-WEB	Deman, tara net.
FANTINA-TA-WEB	E vos cau tot un dia entà compausar aguest arròda?
FANTINA-TA-WEB	Tot un dia!
FANTINA-TA-WEB	E botant-se a trabalhar dues òmes?
FANTINA-TA-WEB	Encara que se’n botèsse dètz.
FANTINA-TA-WEB	Se se podessen estacar es arrais damb còrdes…
FANTINA-TA-WEB	Es arrais òc, mès eth cub non.
FANTINA-TA-WEB	I a bèth logaire de coches en pòble?
FANTINA-TA-WEB	Non, senhor.
FANTINA-TA-WEB	Eth viatjaire sentec ua alegria immensa.
FANTINA-TA-WEB	Era Providéncia influie en eveniment, plan que òc.
FANTINA-TA-WEB	Era auie trincat era arròda e l’arturaue en camin.
FANTINA-TA-WEB	Ça que la, en non voler cedir ad aguesta prumèra indicacion, acabaue de hèr guairi esfòrci èren possibles entà contunhar-lo, e auie agotat leiau e escrupulosaments toti es mieis.
FANTINA-TA-WEB	Non auie hèt repè ne dauant dera estacion, ne dauant deth cansament, ne dauant dera despena: que non i auie arren de qué colpar-se.
FANTINA-TA-WEB	Se non anaue mès luenh, que non ère eth sòn tòrt.
FANTINA-TA-WEB	Non depenie era sua arturada dera sua volentat, senon dera Providéncia.
FANTINA-TA-WEB	Alendèc, e alendèc liuraments per prumèr còp dès era visita de Javert.
FANTINA-TA-WEB	Li semblèc qu’era man de hèr que li sarraue eth còr hège vint ores, lo deishaue en libertat.
FANTINA-TA-WEB	Credie que Diu lo protegie.
FANTINA-TA-WEB	S’era sua convèrsa damb eth carretèr s’auesse produsit en un quarto dera aubèrja, se non auesse auut testimònis; s’arrés l’auesse entenut, tot qu’aurie acabat aquiu e ei plan probable que non auéssem que racondar degun des eveniments que seguissen.
FANTINA-TA-WEB	Mès, aguesta convèrsa se passèc ath miei deth carrèr.
FANTINA-TA-WEB	Quinsevolh collòqui en carrèr còste inevitablaments un rondèu; i a fòrça persones que solet vòlen èster espectadors.
FANTINA-TA-WEB	Tant que discutie damb eth carretèr, s’auien arturat quauques caminaires, e entre eri un gojat qu’arrés se n’auie fixat, e que se separèc deth grop ath mès córrer.
FANTINA-TA-WEB	Aguestes simples paraules prononciades per ua vielha, guidada per un mainatge, lo heren sudar abondiuaments.
FANTINA-TA-WEB	Credec veir era man que l’auie deishat reaparéisher ena ombra, dispausada a cuelher-lo de nauèth.
FANTINA-TA-WEB	Òc, brava hemna, voi logar un cabriolet.
FANTINA-TA-WEB	Responec:
FANTINA-TA-WEB	E higec ara prèssa.
FANTINA-TA-WEB	Mès, que non n’a cap en pòble.
FANTINA-TA-WEB	Eth viatjaire s’estrementic.
FANTINA-TA-WEB	Era man fatau l’auie cuelhut un aute còp.
FANTINA-TA-WEB	Era vielha auie, plan que òc, jos un cubèrt ua sòrta de tartana.
FANTINA-TA-WEB	Òc que n’a, didec era vielha.
FANTINA-TA-WEB	A on?, preguntèc eth carretèr.
FANTINA-TA-WEB	Ena mia casa, responec era vielha.
FANTINA-TA-WEB	Qu’ei un car orrible, ei apuat en madeish èish; ei vertat qu’es sèti son penjadi damb correges; que plò madeish laguens que dehòra; es arròdes estàn hlorides e rolhades pera umitat; que non vierà mès enlà qu’eth tilbury; qu’ei ua anticalha.
FANTINA-TA-WEB	Aguest cavalièr harà mau se vò servir-se’n d’eth; eca.
FANTINA-TA-WEB	Paguèc çò que li dideren; deishèc eth tulbury ath carretèr entà que l’apraièsse entara sua tornada; hec atalar eth shivau blanc ena tartana, pugèc e seguic eth camin qu’amiaue dès eth maitin.
FANTINA-TA-WEB	En moment que se metec en marcha era tartana, se cohessèc qu’auie auut ua alegria en creir que non poirie vier mès enlà.
FANTINA-TA-WEB	Per qué s’auie d’alegrar de hèr repè?
FANTINA-TA-WEB	Que hège aguest viatge voluntariaments, sense qu’arrés l’obliguèsse ad aquerò.
FANTINA-TA-WEB	E certaments non succederie arren qu’eth non volesse.
FANTINA-TA-WEB	Hesdin entenec ua votz que lo cridaue:
FANTINA-TA-WEB	Arturatz-vos,!
FANTINA-TA-WEB	Arturatz-vos!
FANTINA-TA-WEB	Arturèc era tartana damb un viu movement, que i auie quauquarren febriue convulsiu, que se retiraue ara esperança.
FANTINA-TA-WEB	Qu’ère eth gojat dera vielha.
FANTINA-TA-WEB	Senhor, didec, jo è estat eth que vos a proporcionat aguesta veitura.
FANTINA-TA-WEB	E qué?
FANTINA-TA-WEB	Que non m’auetz dat arren.
FANTINA-TA-WEB	A!, qu’ès tu, mala pèça!, didec.
FANTINA-TA-WEB	Donques tanpòc te darè arren ara.
FANTINA-TA-WEB	Aquissèc ath shivau e partic a bon tròt.
FANTINA-TA-WEB	Auie perdut fòrça temps en Hesdin, e lo volec recuperar.
FANTINA-TA-WEB	Eth shivau ère coratjós e tirassaue coma dus; mès qu’ère eth mes de hereuèr, auie ploigut, es camins estauen fòrça mau, e ath delà, era tartana ère plan mès pesanta e dura qu’eth tilbury.
FANTINA-TA-WEB	En Saint-Paul hec desatalar ena prumèra aubèrja que trapèc e manèc amiar eth shivau en estable.
FANTINA-TA-WEB	Sivans l’auie prometut a Scaufflaire, s’estèc près dera gripia tant que minjaue eth shivau, en tot pensar en causes plan tristes e confuses.
FANTINA-TA-WEB	Era ostatgèra entrèc en estable, e li didec:
FANTINA-TA-WEB	Vatz a esdejoar?
FANTINA-TA-WEB	Ei vertat!
FANTINA-TA-WEB	Qu’è boni talents.
FANTINA-TA-WEB	Ua sirventa gròssa, flamenca, botec de seguit un cubèrt.
FANTINA-TA-WEB	Per qué ei tant amargant aguest pan?
FANTINA-TA-WEB	Un carretèr qu’ère minjant en ua auta taula.
FANTINA-TA-WEB	Eth viatjaire li didec:
FANTINA-TA-WEB	Eth carretèr ère aleman e non lo comprenec.
FANTINA-TA-WEB	Eth viatjaire tornèc en estable, ath cant deth sòn shivau.
FANTINA-TA-WEB	Qué hège en camin?
FANTINA-TA-WEB	En qué pensaue?
FANTINA-TA-WEB	Madeish que peth maitin, guardaue se com passauen es arbes, es losats des cabanes, es camps cultivadi, era perspectiua deth paisatge que variaue en cada marrèc deth camin.
FANTINA-TA-WEB	Aguesta qu’ei ua satisfaccion que complatz fòrça viatges ara amna, e la desencuse de pensar.
FANTINA-TA-WEB	Qué i pòt auer mès melancolic que veir fòrça objèctes per prumèr e darrèr viatge?
FANTINA-TA-WEB	Viatjar qu’ei néisher e morir en cada instant.
FANTINA-TA-WEB	Dilhèu ena region mès vaga deth sòn esperit comparaue aqueri orizonts variables damb era existéncia der òme.
FANTINA-TA-WEB	Totes es causes dera vida hugen entà tostemp dauant de nosati; se barregen era claretat e es ombres; dempús d’ua lum viua, vie un eclipsi; er òme guarde, cor, estire es mans entà cuélher çò que passe; cada incident qu’ei un marrèc deth camin e lèu arribe era vielhesa.
FANTINA-TA-WEB	Se sent, fin finau, coma ua secodida; se ve tot nere; se distinguís ua pòrta escura, er ombriu shivau dera vida que mos amie, s’arture: e se ve quauque èsser velat e desconeishut que lo desjunh enes tenèbres.
FANTINA-TA-WEB	Eth crepuscul començaue ja, quan es mainatges que gessien dera escòla vederen entrar ath viatjaire en Tinques.
FANTINA-TA-WEB	Mos cau díder qu’aqueri èren des dies mès cuerts der an.
FANTINA-TA-WEB	Non s’arturèc en Tinques.
FANTINA-TA-WEB	Quan gessie deth pòble, un caminèr manòbra qu’ère en tot botar pèira ena carretèra, lheuèc eth cap, e didec:
FANTINA-TA-WEB	Be n’ei de cansat aguest shivau!
FANTINA-TA-WEB	Plan que òc, era prauba bèstia sonque podie anar ja ath pas.
FANTINA-TA-WEB	Arturèc eth shivau e preguntèc:
FANTINA-TA-WEB	Anatz entà Arras?
FANTINA-TA-WEB	Donques se seguitz atau, qu’arribaratz a bona ora!
FANTINA-TA-WEB	Guaire rèste d’aciu enquia Arras?
FANTINA-TA-WEB	Ues sèt lègues longues.
FANTINA-TA-WEB	Com!
FANTINA-TA-WEB	Era guida de pòstes non mèrque que cinc lègues e quart.
FANTINA-TA-WEB	A!, responec eth manòbra caminèr.
FANTINA-TA-WEB	Qu’ei que non sabetz que son en tot compausar eth camin?
FANTINA-TA-WEB	Lo traparatz bracat en un quart de lèga, e non poiratz anar mès luenh.
FANTINA-TA-WEB	De vertat?
FANTINA-TA-WEB	Aquiu vos calerà cuélher tara quèrra eth camin que va entà Careney; trauessatz er arriu e en arribar en Camblin tornaratz a cuélher era dreta, peth camin de Mont-Saint-Eloi enquia Arras.
FANTINA-TA-WEB	Mès, se harà de nets e me perderè.
FANTINA-TA-WEB	Ètz deth país?
FANTINA-TA-WEB	Non.
FANTINA-TA-WEB	Donques tot qu’ei camin de trauèssa.
FANTINA-TA-WEB	Guardatz, cavalièr, voletz que vos balha un conselh?
FANTINA-TA-WEB	Eth vòste shivau ei alassat, entornatz-vo’n entà Tinques, i a ua bona aubèrja, ajaçatz-vos e deman vieratz entà Arras.
FANTINA-TA-WEB	Que m’i cau èster aguesta net.
FANTINA-TA-WEB	Aquerò qu’ei diferent.
FANTINA-TA-WEB	Un gojat vos guidarà peth camin.
FANTINA-TA-WEB	Seguic eth conselh deth caminèr, hec repè, e mieja ora dempús passèc peth madeish lòc, mès ath tròt long d’un bon shivau qu’auie agregat ath sòn.
FANTINA-TA-WEB	Un mosso de shivaus, que se cridaue postilhon anaue seigut dauant dera veitura.
FANTINA-TA-WEB	Ça que la, vedie que perdie temps.
FANTINA-TA-WEB	Hège ja nets.
FANTINA-TA-WEB	Entrèren ena trauèssa.
FANTINA-TA-WEB	Eth camin ère plan dolent.
FANTINA-TA-WEB	Li didec ath postilhon:
FANTINA-TA-WEB	Tostemp ath tròt, e dobla estrea.
FANTINA-TA-WEB	En ua bassacada se trinquèc eth balancièr.
FANTINA-TA-WEB	Senhor, didec eth postilhon, que s’a trincat eth balancièr, e non sai se com atalar as shivaus; aguest camin ei plan dolent de nets; se voletz vier a dormir en Tinques poiram èster deman, d’ora, en Arras.
FANTINA-TA-WEB	Auetz ua còrda e ua guinhaueta?, responec.
FANTINA-TA-WEB	Òc, senhor.
FANTINA-TA-WEB	Braquèc ua rama d’un arbe, e hec un balancièr.
FANTINA-TA-WEB	Qu’auie perdut vint menutes; mès partic ath galaup.
FANTINA-TA-WEB	Era planhèra qu’ère tenebrosa, ua broma baisha e escura s’arrossegaue pes ticolets, en tot desprener-se coma hum; es bromes eren blanquinoses e un fòrt vent que venguie deth mar hège en orizont eth madeish bronit que hèn es mòbles en movement.
FANTINA-TA-WEB	Guaires causes tremòlen ar impuls d’aguestes ventades dera net!
FANTINA-TA-WEB	Eth hered se li calaue: non auie minjat dès era vesilha.
FANTINA-TA-WEB	Rebrembaue vagaments un aute viatge nueitiu pes planhères qu’enròden a D… hège ueit ans.
FANTINA-TA-WEB	Li semblaue qu’auie estat ager.
FANTINA-TA-WEB	Toquèc ua ora en un campanau luenhant, e preguntèc ath gojat:
FANTINA-TA-WEB	Quina ora ei aguesta?
FANTINA-TA-WEB	Es sèt, senhor; tàs ueit que seram en Arras.
FANTINA-TA-WEB	Alavetz se hec per prumer còp ua reflexion que l’estranhèc que non se l’auesse acodit abans: qu’ère inutil tot eth trabalh que se cuelhie, donques que non sabie era ora dera vista; que li calie auer-se informat; qu’ère plan ridicul aquerò de vier endauant sense saber s’eth viatge serie util.
FANTINA-TA-WEB	Dempús se hec diuèrsi calculs; qu’ordinariaments es sessions deth tribunau comencen tàs nau deth maitin; que non deuerie èster longa aquera vista; qu’en èster tot redusit a un panatòri de pomes, serie cuerta; que solet i aurie dempús ua question d’identificacion; quate o cinc declaracions e quauqua paraula des avocats; qu’arribarie quan ja tot serie acabat!
FANTINA-TA-WEB	Eth postilhon aquissaue ath shivau.
FANTINA-TA-WEB	Era net se hège cada còp mès escura.
FANTINA-TA-WEB	VI.- Sor Simplicia a hèr a temptar.
FANTINA-TA-WEB	En aqueth madeish moment Fantina qu’ère plia d’alegria.
FANTINA-TA-WEB	Auie passat ua mala net.
FANTINA-TA-WEB	Era tossiquèra contunhe, er aument de fèbre e eth deliri non l’auien deishat.
FANTINA-TA-WEB	Peth maitin, quan la visitèc eth mètge, qu’ère en tot delirar.
FANTINA-TA-WEB	Eth doctor ère espaurit e auie encargat que l’avisessèn quan tornèsse eth senhor Magdalena.
FANTINA-TA-WEB	Era joena s’estèc tot eth maitin trista, parlèc pòc e s’entretenguec a doblar eth linçò en tot hèr en votz baisha uns calculs que semblauen de distàncies.Es sòns uelhs èren en.honsadi e fixi.
FANTINA-TA-WEB	Semblauen lèu amortadi; mès, a viatges ludien e resplendien coma esteles.
FANTINA-TA-WEB	Per çò que semble, en apressar-se determinades ores ombriues, era claretat deth cèu nègue ad aqueri que se trapen abandonadi dera claretat dera tèrra.
FANTINA-TA-WEB	Ben.
FANTINA-TA-WEB	Que voleria veir ath senhor Magdalena.
FANTINA-TA-WEB	Quauqui mesi abans, en moment que Fantina venguie de pèrder era darrèra rèsta de pudor, de vergonha e d’alegria, qu’ère era ombra d’era madeisha; alavetz qu’ère eth sòn espèctre.
FANTINA-TA-WEB	Era malautia fisica auie completat era òbra dera malautia morau.
FANTINA-TA-WEB	Aquera joena de vint-e-cinc ans auie eth front arropit, es caròles passides, eth nas ahilat, es dents descarnadi, era color plombada, eth còth uassut, es claviculas gessentes, es membres demacradi, era pèth terrosa e es sòns peus ròis barrejadi damb quauqui uns de grisi.
FANTINA-TA-WEB	Com improvise era vielhesa eth mau!
FANTINA-TA-WEB	Fantina comencèc a enquimerar-se tàs dues e mieja.
FANTINA-TA-WEB	Quina ora ei, fraia?
FANTINA-TA-WEB	Toquèren es tres.
FANTINA-TA-WEB	Arrés entrèc; era pòrta non se dauric.
FANTINA-TA-WEB	S’estèc atau un quart d’ora damb era vista tachada ena pòrta, quieta e tient-se er alend.
FANTINA-TA-WEB	Sor Simplicia non gausue parlar-li.
FANTINA-TA-WEB	Eth relòtge dera glèisa toquèc es tres e quart: Fantina se deishèc anar sus eth coishin.
FANTINA-TA-WEB	Non badèc boca e se metec a plegar eth linçò.
FANTINA-TA-WEB	Que se vedie claraments eth sòn pensament, mès non pronociaue cap nòm; non se planhie; non acusaue ad arrés.
FANTINA-TA-WEB	Solet tossie d’ua manèra lugubra.
FANTINA-TA-WEB	Semblaue que l’anaue caperant ua broma escura.
FANTINA-TA-WEB	Auie era sang dera cara perduda; es sòns pòts auien vengut a èster bluencs; ça que la, en bèri moments arridolaue.
FANTINA-TA-WEB	Donques que ja m’en vau deman, que hè mau de non vier aué!
FANTINA-TA-WEB	Sonèren es cinc.
FANTINA-TA-WEB	Era religiosa entenec que didie en votz baisha e lenta:
FANTINA-TA-WEB	Sor Sinplicia ère tanben estonada deth retard deth senhor Magdalena.
FANTINA-TA-WEB	Fantina guardaue eth cèu deth lhet estant.
FANTINA-TA-WEB	Semblaue que volie rebrembar quauqua causa.
FANTINA-TA-WEB	De ressabuda se metec a cantar damb ua votz fèbla coma ua bohada.
FANTINA-TA-WEB	Era religiosa escotèc, aquerò ère çò que cantaue:
FANTINA-TA-WEB	Passejant pes carrèrs cromparam causes de polit color.
FANTINA-TA-WEB	Bluenc ei eth liri, rosades es ròses.
FANTINA-TA-WEB	Que visque eth mèn amor!
FANTINA-TA-WEB	Era vèrge Maria ager ena mia casa, damb mantèl brodat me venguec a visitar.
FANTINA-TA-WEB	Passejant pes carrèr cromparam mès.
FANTINA-TA-WEB	Ò, qué polides causes vam a crompar!
FANTINA-TA-WEB	Brava e santa Vèrge, près dera mia casa apolidí ua cunhèra damb cintes sens par, e encara que Diu era sua estela de mès claretat me balhèsse, ad aguest mainatge lo voleria mès.
FANTINA-TA-WEB	Qué hèr damb era tela que se n’anèc a crompar tath nauèth neishut?
FANTINA-TA-WEB	Der arriu enes aigües era ròba lauatz, sense tacar-la bric, sense bric l’arropir.
FANTINA-TA-WEB	Ua polida chambra e un bèth cendal, que de polides flors la pensi botar.” “Mès, se qué hèr, qu’eth mainatge non campe ja?” “Hètz ues teles e m’amortalhatz” Passejant pes carrèrs cromparam causes de polit color.
FANTINA-TA-WEB	Bluenc ei eth liri, rosades es ròses.
FANTINA-TA-WEB	Que visque eth mèn amor!
FANTINA-TA-WEB	Aguesta cançon qu’ère ua anciana romança d’hilhuquèra que solie adormir a Cosette e que non l’auie acodit en sòn esperit enes cinc ans que hège que non auie vist ara sua mainada.
FANTINA-TA-WEB	Fantina cantèc damb ua voz tan trista e tan doça qu’ahiscaue es lèrmes enquia e tot dera religiosa.
FANTINA-TA-WEB	Era fraia, acostumada ara austeritat sentec que li gessie ua lèrma.
FANTINA-TA-WEB	Sor Simplicia manèc a ua sirventa pr’amor de preguntar ara portièra s’auie entornat eth senhor alcalde, e se vierie lèu ena infirmaria.
FANTINA-TA-WEB	Era sirventa tornèc dempús de quauques menutes.
FANTINA-TA-WEB	Fantina seguie immobila coma s’atenguesse solet as sues causes.
FANTINA-TA-WEB	Era sirventa didec en votz plan baisha a sor Simplicia qu’eth senhor Magdalena auie gessut peth maitin abans des sies a maugrat deth hered, en un tilbury tirassat per un shivau blanc, qu’auie gessut solet, enquia e tot sense menaire; que non se sabie eth camin qu’auie cuelhut; que quauqui uns didien que l’auien vist peth camin d’Arras, e d’auti peth de París; qu’en partir auie estat coma tostemps, fòrça amable, mès que l’auie dit ara portièra que non lo demorèsse aquera net.
FANTINA-TA-WEB	Tant qu’es dues hemnes, damb era esquia virada tath lhet de Fantina, parlauen en votz baisha, era fraia preguntant e era sirventa conjecturant, Fantina, damb era viuetat febriu pròpia de certanes malauties organiques, qu’en eres se combinen es movements liuri dera salut damb era espaventosa feblesa dera mòrt, se botèc de jolhs sus eth lhet, en tot emparar es sues crispades mans ena coishinèra, e escotèc treiguent eth cap entre es ridèus.
FANTINA-TA-WEB	En un virament de uelhs exclamèc:
FANTINA-TA-WEB	Parlatz deth senhor Magdalena?
FANTINA-TA-WEB	Per qué parlatz en votz baisha?
FANTINA-TA-WEB	Per qué non vie?
FANTINA-TA-WEB	Responetz-me, cridèc Fantina.
FANTINA-TA-WEB	Era sirventa gasulhèc:
FANTINA-TA-WEB	Era portièra m’a dit que non poirà vier aué.
FANTINA-TA-WEB	Hilha mia, didec era fraia, estatz-vos quieta e ajaçatz-vos.
FANTINA-TA-WEB	Ac voi saber.
FANTINA-TA-WEB	Non poirà vier?
FANTINA-TA-WEB	Per qué?
FANTINA-TA-WEB	Didetz qu’ei ocupat en Ajuntament.
FANTINA-TA-WEB	Era sirventa s’esdeguèc a díder ara reliosa ena aurelha:
FANTINA-TA-WEB	Sor Simplicia se rogic leugèraments: era sirventa li proposaue ua mentida.
FANTINA-TA-WEB	Ath delà d’aquerò, credie que díder era vertat ara malauta serie costar-li un gran dolor; çò que podie èster grèu en estat de Fantina.
FANTINA-TA-WEB	Aguest rubor que non se tardèc guaire.
FANTINA-TA-WEB	Era fraia dirigic ara joena era sua guardada tranquilla e trista, e didec:
FANTINA-TA-WEB	Eth senhor alcalde a partit dehòra dera poblacion.
FANTINA-TA-WEB	Fantina se lheuèc, e se seiguec sus es sòns talons.
FANTINA-TA-WEB	A partit!, sorrisclèc.
FANTINA-TA-WEB	Qu’a anat a cercar a Cosette!
FANTINA-TA-WEB	Botjaue es braci, pregaue en votz baisha.
FANTINA-TA-WEB	Quan acabèc era sua oracion didec:
FANTINA-TA-WEB	Fraia mia, vau a ajaçar-me un aute còp; que harè tot çò que volgatz.
FANTINA-TA-WEB	Adés qu’è estat dolenta; vos demani perdon per auer parlat naut.
FANTINA-TA-WEB	Ja sai que me hè mau parlar naut; mès, fraia mia, ja vedetz que sò plan contenta.
FANTINA-TA-WEB	Diu ei plan brave; eth senhor Magdalena tanben ei brave: guardatz qu’a anat a cercar ara mia Cosette en Montfermeil.
FANTINA-TA-WEB	Hilha mia, didec era religiosa, repausatz ara, e non parletz mès.
FANTINA-TA-WEB	Qu’a gessut aguest maitin entà París; e de vertat que non a besonh de passar per París: Montfermeil ei un shinhau ara quèrra.
FANTINA-TA-WEB	Vo’n brembatz com me didie ager quan jo li parlaua de Cosette: “lèu, lèu”?
FANTINA-TA-WEB	Que me volie balhar ua suspresa.
FANTINA-TA-WEB	Ja sabetz que m’auie hèt a signar ua carta entà recuelher-la des Thenardier.
FANTINA-TA-WEB	Non dideràn arren, non ei vertat?, e autrejaràn a Cosette, donques que se les pague.
FANTINA-TA-WEB	Es autoritats non permeterien que se demorèssen damb era mainada en auer-les pagat.
FANTINA-TA-WEB	Sò plan erosa; que vau ben; ja non sò malauta; veirè a Cosette; enquia e tot è hame.
FANTINA-TA-WEB	Vosates non podetz imaginar-vos com s’estime as hilhs!
FANTINA-TA-WEB	Be ne serà de beròia!
FANTINA-TA-WEB	Qu’a uns dits rosats tan petiti!
FANTINA-TA-WEB	Qu’aurà ara ues mans tan polides!
FANTINA-TA-WEB	Tar an auie ues mans tan petitetes!
FANTINA-TA-WEB	A!, que deu èster ja plan nauta!
FANTINA-TA-WEB	A sèt ans.
FANTINA-TA-WEB	Que ja ei ua senhoreta.
FANTINA-TA-WEB	Jo la cridi Cosette; mès eth sòn nòm qu’ei Eufrasia.
FANTINA-TA-WEB	Aguest maitin guardaua jo eth povàs qu’auie ena humeneja e pensaua que lèu la veiria.
FANTINA-TA-WEB	Mon Diu!
FANTINA-TA-WEB	Be nei de trist passar fòrça ans sense veir a un hilh!
FANTINA-TA-WEB	Pr’amor que mos cau saber qu’era vida non ei etèrna.
FANTINA-TA-WEB	Ò, be n’ei de brave eth senhor alcalde, que l’a anat a cercar!
FANTINA-TA-WEB	Ei vertat que hè fòrça hered?
FANTINA-TA-WEB	S’aurà hèt a vier era sua capa, aumens?
FANTINA-TA-WEB	Vierà deman, vertat?
FANTINA-TA-WEB	Deman que serà un dia de hèsta.
FANTINA-TA-WEB	Deman peth maitin, fraia mia, me rebrembaratz que bota era vestimenta de dentèles.
FANTINA-TA-WEB	Jo qu’è hèt eth camin de Montfermeil a pè.
FANTINA-TA-WEB	Eth senhor a anat plan luenh per jo; mès es diligéncies van fòrça de prèssa.
FANTINA-TA-WEB	Deman serà aciu damb Cosette.
FANTINA-TA-WEB	Guaire i a d’aciu a Montfermeil?
FANTINA-TA-WEB	Era fraia que non auie ne idia des distàncies responec:
FANTINA-TA-WEB	Me pensi que poirà èster de tornada deman.
FANTINA-TA-WEB	Deman!
FANTINA-TA-WEB	Deman!, didec Fantina.
FANTINA-TA-WEB	Que veirè ara mia Cosette deman!
FANTINA-TA-WEB	Ja vedetz, brava religiosa de Diu misericordiós que non sò malauta.
FANTINA-TA-WEB	Sò hòla.
FANTINA-TA-WEB	Bararia, se voléssetz.
FANTINA-TA-WEB	Se bèth un l’auesse vist un quart d’ora abans non l’arreconeisherie.
FANTINA-TA-WEB	Ère rogida; parlaue en votz viua e naturau, tot eth sòn ròstre s’auie convertit, entà didè’c atau, en un arridolet.
FANTINA-TA-WEB	Arrie per moments parlant en votz baisha.
FANTINA-TA-WEB	Alegria de mair qu’ei lèu alegria de mainatge.
FANTINA-TA-WEB	Fantina botèc eth cap en coishin, e didec a mieja votz:
FANTINA-TA-WEB	Òc, ajaça-te, tie paciéncia, donques que vas a veir ara tua hilha.
FANTINA-TA-WEB	Simplicia qu’a rason.
FANTINA-TA-WEB	Toti es que son aciu qu’an rason.
FANTINA-TA-WEB	Era fraia barrèc es ridèus en creir que s’adormie.
FANTINA-TA-WEB	Entre es sèt e es ueit arribèc eth mètge.
FANTINA-TA-WEB	En non enténer cap de bronit se pensèc que Fantina dormie, entrèc damb compde e s’apressèc de puntetes en lhet.
FANTINA-TA-WEB	Separèc un shinhau es ridèus e desnishèc es grani uelhs de Fantina, que lo guardauen tranquillaments.
FANTINA-TA-WEB	Era joena didec:
FANTINA-TA-WEB	Guardatz, que i a eth lòc just.
FANTINA-TA-WEB	Eth mètge se pensèc que deliraue; era higec:
FANTINA-TA-WEB	Eth mètge cridèc a despart a sòr Simploicia, que l’ac expliquèc tot, en tot dider-li qu’eth senhor Magdalena auie partit pendent un o dus dies, e qu’en dobte, non auie creigut convenent desenganhar ara malauta, que se pensaue qu’auie anat entà Montfermeil; ath delà, que podie èster vertat.
FANTINA-TA-WEB	Ja veiratz, quan se desvelhe peth maitin li balharè eth bon dia e pera net, coma que non dormisqui, la veirè dormir.
FANTINA-TA-WEB	Eth sòn tranquil sòn me harà un gran ben.
FANTINA-TA-WEB	Balhatz-me era man, li didec eth mètge.
FANTINA-TA-WEB	Estenec eth braç e exclamèc arrint:
FANTINA-TA-WEB	A!, qu’ei vertat, non vo’n sabetz?
FANTINA-TA-WEB	Que ja sò ben.
FANTINA-TA-WEB	Eth mètge s’estonèc; qu’ère mielhor; era opression qu’ère mendre; eth pos auie cuehut era sua primitiua fòrça.
FANTINA-TA-WEB	Ua sòrta de naua vida remetie aqueth còs aflaquit.
FANTINA-TA-WEB	Eth mètge li recomanèc silenci, e que s’evitèsse quinsevolh emocion penibla.
FANTINA-TA-WEB	Receptèc ua infusion de quinina pura; e entath cas que tornèsse era fèbre pera net, ua dòsi calmanta.
FANTINA-TA-WEB	En partir li didec ara fraia:
FANTINA-TA-WEB	Aquerò que va mielhor.
FANTINA-TA-WEB	S’er alcalde tornesse deman damb era mainada, qui se’n sap?
FANTINA-TA-WEB	Que i a crisis tant estonantes; s’an vist garisons hètes per granes alegries, e encara que sai qu’aguesta ei ua malautia organica plan auançada, tanben sai que i a en aquerò fòrça mistèri.
FANTINA-TA-WEB	Dilhèu se sauvarie.
FANTINA-TA-WEB	VII.- Eth viatjaire, en arribar ath finau deth sòn viatge, cuelh es sues precaucions entà entornar-se’n.
FANTINA-TA-WEB	Qu’èren lèu es ueit deth ser quan era tartana qu’auem deishat en camin entrèc pera pòrta dera casa de Pòstas de Arras.
FANTINA-TA-WEB	Er òme qu’auem seguit enquiad aguest moment, baishèc, responec damb mina distrèta as atencions des vailets dera aubèrja, se hec adiu deth postilhon damb eth shivau de refresc que s’auie hèt a vier, e eth madeish amièc ath blanc entara bòrda; dempús possèc era pòrta d’ua sala baisha e se seiguec en tot apuar es codes en ua taula.
FANTINA-TA-WEB	Qu’auie tengut catorze ores en un viatge que sonque demoraue tier-n’i sies.
FANTINA-TA-WEB	Se didie que non ère eth sòn tòrt; mès, ath hons, non ac sentie atau.
FANTINA-TA-WEB	Eth vailet ditz qu’eth vòste shivau ei fòrça alassat.
FANTINA-TA-WEB	Era ostatgèra entrèc.
FANTINA-TA-WEB	Voletz minjar o ajaçar-vos?
FANTINA-TA-WEB	Eth viatjaire hec un gèst negatiu.
FANTINA-TA-WEB	Aciu trinquèc eth silenci.
FANTINA-TA-WEB	Era ostatgèra l’amièc entath burèu, a on presentèc eth sòn passapòrt, e preguntèc se poirie vier aquera net entà M… ara vòra deth M… en corrèu; precisaments eth sèti ère desocupat, e lo cuelhec.
FANTINA-TA-WEB	Non poirà tornar a viatjar deman peth maitin?
FANTINA-TA-WEB	Ò!, qu’a besonh, aumens, de dus dies de repaus.
FANTINA-TA-WEB	Non ei aguesta era casa de pòsta?, preguntèc.
FANTINA-TA-WEB	Òc, senhor.
FANTINA-TA-WEB	Cavalièr, didec er emplegat, non manquetz tara ua en punt.
FANTINA-TA-WEB	Dempús gessec dera aubèrja e comencèc a caminar pera poblacion.
FANTINA-TA-WEB	Que non auie estat jamès en Arras; es carrèrs èren escurs, anaue ar edart; mès s’encaborniaue a non demanar as caminaires.
FANTINA-TA-WEB	Passèc er arriuet de Chinchon e se trapèc en un didau de carrerons que se perdec; mès en veir a un òme damb un fanau, se decidic a preguntar-li, non sense auer campat abans a dreta e quèrra, coma se cranhèsse que quauquarrés entenesse era sua pregunta.
FANTINA-TA-WEB	Amic, didec, me haratz eth favor de dider-me a on ei era audiéncia?
FANTINA-TA-WEB	Non ètz d’aciu?, responec eth caminaire qu’ère un vielh.
FANTINA-TA-WEB	Plan, donc, seguitz-me.
FANTINA-TA-WEB	E aquiu se ven es causes?
FANTINA-TA-WEB	Plan que òc, cavalièr; era prefectura qu’ère eth palai der avesque abantes dera revolucion.
FANTINA-TA-WEB	Eth senhor de Conzié, qu’ère avesque er an ueitanta dus, hec ua gran sala, qu’ei a on aué s’amasse eth tribunau.
FANTINA-TA-WEB	Pendent eth camin er òme contunhèc:
FANTINA-TA-WEB	A fe de Diu qu’arribatz a temps, higec; qu’auetz sòrt.Vedetz aguestes quate hièstres?
FANTINA-TA-WEB	Son es dera sala deth tribunau.
FANTINA-TA-WEB	I a lum; atau, donc, non aurà acabat.
FANTINA-TA-WEB	Que deu èster un ahèr long, e aurà audiéncia de nets.
FANTINA-TA-WEB	Auetz interès en aguesta causa?
FANTINA-TA-WEB	Ei ua causa criminau?
FANTINA-TA-WEB	Ètz testimòni?
FANTINA-TA-WEB	Responec:
FANTINA-TA-WEB	Aquerò qu’ei ua auta causa, didec er òme.
FANTINA-TA-WEB	Non vos cau senon pujar ena escala principau.
FANTINA-TA-WEB	Seguic es indicacions deth vielh, e quauques menutes dempús ère en ua sala, a on i auie fòrça gent e diuèrsi grops, formadi en part per avocats damb tòga, que mormolhauen aciu e delà.
FANTINA-TA-WEB	Qu’ei causa que sarre eth còr veir aguesti grops d’òmes vestidi de nere, que parlen en votz baisha, ara pòrta dera sala deth tribunau.
FANTINA-TA-WEB	Qu’ei fòrça estranh trapar caritat e pietat enes sues paraules; ça que la, se trapen condemnes per auança.
FANTINA-TA-WEB	Taus grops se presenten ad aqueri que les obsèrven coma ombrius abelhèrs, o coma esperits bronzinants que bastissen en comun tota sòrta d’edificis tenebrosi.
FANTINA-TA-WEB	Era sala qu’ère ua espaciosa cramba illuminada per ua soleta lampa: qu’auie estat ua sala deth palai der avesque e servie d’avantcramba deth tribunau.
FANTINA-TA-WEB	Ua pòrta de dues huelhes barrada en aqueth moment, la separaue dera sala que se trapauen es jutges entà deliberar.
FANTINA-TA-WEB	Cavalièr, li didec, en qué s’estàn?
FANTINA-TA-WEB	Que ja s’a acabat, didec er avocat.
FANTINA-TA-WEB	S’a acabat?
FANTINA-TA-WEB	Didec aguesta paraula damb tau accent qu’er avocat se virèc.
FANTINA-TA-WEB	Dilhèu ètz quauque parent?
FANTINA-TA-WEB	Non.
FANTINA-TA-WEB	Que non coneishi ad arrés.
FANTINA-TA-WEB	I a auut condemna?
FANTINA-TA-WEB	Que non ère possible ua auta causa.
FANTINA-TA-WEB	A preson?
FANTINA-TA-WEB	A galèra perpetua.
FANTINA-TA-WEB	Quina identitat?, responec er avocat.
FANTINA-TA-WEB	Que non i auie cap identificacion a hèr.
FANTINA-TA-WEB	Aguesta hemna auie aucit ath sòn hilh, s’a provat er infanticidi; eth jurat a desestimat eth carge de premeditacion, e a estat condemnada a galèra entà tota era sua vida.
FANTINA-TA-WEB	Mès, ei ua hemna?, didec.
FANTINA-TA-WEB	Plan que òc, era Limosin.
FANTINA-TA-WEB	De qué parlatz, donc?
FANTINA-TA-WEB	D’arren.
FANTINA-TA-WEB	Per çò der aute procès qu’a començat hè un parelh d’ores.
FANTINA-TA-WEB	Quin?
FANTINA-TA-WEB	Ò!, aguest ei plan clar, tanben: un coquin, un recidivaire, un forçat qu’a panat.
FANTINA-TA-WEB	Sabi pas eth sòn nòm; mès qu’a era mina de bandit: sonque pera sua figura jo lo manaria entara preson.
FANTINA-TA-WEB	E se pòt entrar ena sala?
FANTINA-TA-WEB	Me pensi que non.
FANTINA-TA-WEB	I a fòrça gent.
FANTINA-TA-WEB	Totun, s’a suspenut era audiéncia:
FANTINA-TA-WEB	Per a on s’entre?
FANTINA-TA-WEB	Per aguesta pòrta grana.
FANTINA-TA-WEB	Er avocat lo deishèc.
FANTINA-TA-WEB	En pòqui instants, lèu simultanèaments, auie experimentat totes es emocions possibles.
FANTINA-TA-WEB	Es paraules indiferentes d’aqueth avocat l’auien trauessat eth còr coma agulhes de gèu, coma puntes de huec.
FANTINA-TA-WEB	Quan se’n sabec que non auie acabat era causa, alendèc; mès, que non poirie auer dit se çò que sentie ere alegria o dolor.
FANTINA-TA-WEB	S’apressèc a quauqui grops e escotèc çò que didien.
FANTINA-TA-WEB	En auer fòrça causes, eth president auie senhalat entad aqueth dia dues des mès simples e brèus.
FANTINA-TA-WEB	Que s’auie vist prumèr era der infanticidi e alavetz se vedie era deth forçat, deth recidivaire, deth “shivau de retorn”.
FANTINA-TA-WEB	Aqueth òme qu’auie panat ues pomes; mès aquerò non ère encara ben provat, çò qu’ère ben provat ère qu’auie estat forçat en Tolon.
FANTINA-TA-WEB	Que s’auien acabat er interrogatòri e es declaracions des testimònis, mès encara mancauen era acusacion deth ministèri public e era defensa der avocat, que damb aquerò se harien es dotze dera net dilhèu, abantes de que s’acabèsse era vista.
FANTINA-TA-WEB	Er acusat gesserie probablaments condemnat; eth fiscau qu’ère fòrça eloquent e non perdie cap ahèr d’aguesti: ère un joen de talent que hège vèrsi.
FANTINA-TA-WEB	Se daurirà lèu era pòrta?
FANTINA-TA-WEB	Que non se daurirà.
FANTINA-TA-WEB	Com!
FANTINA-TA-WEB	Non se tornarà a daurir quan seguisque era vista?
FANTINA-TA-WEB	Era vista que ja contunhe; mès era pòrta non se daurirà.
FANTINA-TA-WEB	Per qué?
FANTINA-TA-WEB	Pr’amor qu’era sala ei plia.
FANTINA-TA-WEB	E non i a un solet lòc?
FANTINA-TA-WEB	Ne un de solet.
FANTINA-TA-WEB	Era pòrta ei barrada e arrés pòt entrar.
FANTINA-TA-WEB	Eth portièr higec, dempús un moment de silenci:
FANTINA-TA-WEB	E, en díder aquerò, virèc era esquia.
FANTINA-TA-WEB	Eth nòste òme se retirèc damb eth cap clin, trauessèc era avantcramba e baishèc era escala, tot doç, coma trantalhant en cada gradon.
FANTINA-TA-WEB	Qu’ei probable qu’auesse ua sòrta de conselh damb eth madeish.
FANTINA-TA-WEB	Era violenta luta que se produsie en sòn interior dès era vesilha, que non s’auie acabat; cada moment se l’acodie ua causa naua.
FANTINA-TA-WEB	Quan arribèc ena tauleta dera escala, s’apressèc ena balustrada e crotzèc es braci.
FANTINA-TA-WEB	De ressabuda, se descordèc era levita, treiguec era sua cartèra, cuelhec un creion, arrinquèc ua huelha e escriuec ara prèssa, ara lum deth fanau, aguestes paraules: “ Eth senhor Magdalena, alcalde de M… ara vòra deth M… “ Dempús pugèc era escala, a tot córrer, trauessèc era multitud, se dirigic entath portièr, li balhèc eth papèr e li didec damb votz de comandament:
FANTINA-TA-WEB	Hètz-vos a vier aquerò entath senhor president.
FANTINA-TA-WEB	Eth portièr cuelhec eth papèr, lo guardèc e aubedic.
FANTINA-TA-WEB	VIII.- Entrada de favor.
FANTINA-TA-WEB	Er alcalde M… ara vòra deth M… qu’auie aquerit, sense saber-se’n, ua cèrta celebritat.
FANTINA-TA-WEB	Hège sèt ans qu’era sua reputacion de vertut s’estenie peth Baish Bolonhés, e auie passat es limits d’aqueth tan petit parçan, en tot arribar enquias dues o tres províncies pròches.
FANTINA-TA-WEB	Ath delà deth gran servici qu’auie hèt ena capitau reformant era indústria des boletes de colars neres, non auie degun des cent quaranta un ajuntaments deth districte que non li deuesse quauque favor, donques que tanben auie ajudat a protegir era indústria des auti districtes.
FANTINA-TA-WEB	Qu’auie sostengut damb eth sòn credit e es sòns hons era fabrica de tuls de Bolonha, era de hilats de lin a maquina de Frevent e es telèrs idraulics de Boubers de Riu Canche.
FANTINA-TA-WEB	Pertot se prononciaue damb veneracion eth sòn nòm.
FANTINA-TA-WEB	Arras e Douai auien enveja der alcalde dera petita poblacion d’M… ara vòra deth M…
FANTINA-TA-WEB	Eth magistrat dera audiéncia de Douai que presidie eth tribunau d’Arras, se’n sabie, coma toti, d’aqueth nòm tan prigond e universauments respectat; e quan eth portièr, daurint discrètaments era pòrta que comunicaue damb era sala de vista, s’inclinèc darrèr deth fautulh deth president, e l’autregec eth papèr que viem de díder, en tot híger: “Aguest cavalièr desire assistir ara vista”, eth president hec un movement de deferéncia, cuelhec era pluma, escriuec quauques paraules en madeish papèr, e l’ac balhèc ath portièr dident:
FANTINA-TA-WEB	Qu’entre.
FANTINA-TA-WEB	Eth malerós, qu’era sua vida vam racondant, s’auie demorat de pè ena pòrta dera sala, en madeish lòc e ena madeisha actitud qu’eth portièr l’auie deishat, e entenec ath miei dera sua meditacion ua votz que li didie:
FANTINA-TA-WEB	Me voletz hèr er aunor de seguir-me?
FANTINA-TA-WEB	Qu’ère eth portièr que l’auie virat era esquia uns instants abantes, e qu’ara lo saludaue prigondaments.
FANTINA-TA-WEB	Li balhèc eth papèr, eth lo dauric, e coma qu’ère près dera lampa, podec liéger: “Eth president deth tribunau presente es sòns respèctes ath senhor Magdalena”.
FANTINA-TA-WEB	Quauques menutes dempús èren en ua sòrta de gabinet d’aspècte sevèr, illuminat damb dus fanaus qu’èren ath dessús d’ua taula caperada d’un tapís verd.
FANTINA-TA-WEB	Eth portièr l’auie deishat solet.
FANTINA-TA-WEB	Qu’auie arribat eth moment suprèm.
FANTINA-TA-WEB	Sajaue de recuelher-se en eth madeish e non se’n gessie.
FANTINA-TA-WEB	Enes moments qu’er òme a mès besonh de pensar enes realitats doloroses dera vida, ei precisaments quan es hius deth pensament se trinquen, en cervèth.
FANTINA-TA-WEB	Qu’ère en madeish lòc qu’es jutges delibèren e condemnen.
FANTINA-TA-WEB	Guardaue damb ua tranquillitat estupida aqueth recinte pacific e temible qu’en eth s’auien trincat tantes vides, qu’en eth ressonarie eth sòn nòm, e qu’eth sòn destin trauessaue en aqueth moment.
FANTINA-TA-WEB	Guardèc dempús ena paret, se guardèc ada eth madeish, en tot estonar-se de trapar-se en aqueth lòc e d’èster eth madeish.
FANTINA-TA-WEB	S’apressèc ena paret e se posèc dauant d’un quadre nere que contenguie, caperada damb un veire, ua carta autografa de Joan Nicolàs Pache, corregidor de París e ministre, datada, plan que òc, per ua confusion, eth 9 de junh der an II, e qu’en era Pache enviaue ar ajuntament era lista des ministres e deputats arrestadi enes sues pròpies cases.
FANTINA-TA-WEB	Se bèth l’auesse vist en aqueth moment s’aurie pensat, plan, qu’aquera carta l’interessaue, pr’amor que non la deishaue de uelh, dempús d’auer-la liejut dus o tres còps.
FANTINA-TA-WEB	Mès que la liegec sense hèr-ne cabau.
FANTINA-TA-WEB	Que pensaue en Fantina e en Cosette.
FANTINA-TA-WEB	Sense deishar era sua meditacion, se virèc e vedec eth boton de coeire dera pòrta que lo separaue dera sala.
FANTINA-TA-WEB	Lèu se n’auie desbrembat d’aguesta pòrta.
FANTINA-TA-WEB	Tachèc era sua guardada, enquia alavetz tranquilla, en aqueth boton, se hòravièc dempús, e de man en man s’anèc aumplint d’espant.
FANTINA-TA-WEB	Gròsses gotes de sudor gessien des sòns peus e corrien pes sòns possi.
FANTINA-TA-WEB	Deishèc anar dempús, damb ua espècia d’autoritat, e ath còp de revòuta, un sorriscle indescriptible, que volie díder: “Moria!
FANTINA-TA-WEB	Ja non ère en aqueth quarto; que ja ère dehòra.
FANTINA-TA-WEB	Se trapèc en un correder long, estret, bracat per gradons e hiestrons que formauen tota sòrta d’angles, e illuminat, aciu e delà, damb fanaus semblables a lampetes de malauts; qu’ère eth correder per a on auie entrat.
FANTINA-TA-WEB	Alendèc, escotèc, non entenec cap bronit, e hugec coma se l’acacèssen.
FANTINA-TA-WEB	Dempús d’auer recorrut quauqui marrècs deth correder, parèc de nauèth era aurelha.
FANTINA-TA-WEB	Eth madeish silenci e era madeisha ombra l’entornejauen.
FANTINA-TA-WEB	Qu’ère estofat, tremolaue; li calec emparar-se ena paret.
FANTINA-TA-WEB	Era pèira qu’ère hereda e li gelèc era sudor deth front e se quilhèc tremolant.
FANTINA-TA-WEB	Meditèc.
FANTINA-TA-WEB	Qu’auie meditat pendent tota era net, pendent tot eth dia; solet podie enténer ua votz que li didie: “Praube de tu!”Atau se passèc un quart d’ora.
FANTINA-TA-WEB	Fin finau, joquèc eth cap, alendèc damb angónia, deishèc anar es braci e hec repè.
FANTINA-TA-WEB	Caminèc tot doç e coma aclapat per quauque pes, coma se bèth un l’auesse agarrat ena sua hujuda e lo hesse entornar.
FANTINA-TA-WEB	Entrèc de nauèth ena sala de deliberacions e çò que vedec prumèr siguec eth boton dera pòrta qu’ère de coeire brilhantat e ludie, entada eth, coma ua estela orribla.
FANTINA-TA-WEB	Lo guardèc tau qu’ua oelha guarde a un tigre.
FANTINA-TA-WEB	Non podie deishar de uelh aqueth boton.
FANTINA-TA-WEB	De quan en quan hège un pas e s’apressaue ena pòrta.
FANTINA-TA-WEB	Qu’ère ena sala dera audiéncia.
FANTINA-TA-WEB	IX.- Un lòc a on comencen a formar-se es conviccions.
FANTINA-TA-WEB	Qu’ère era sala un vast recinte a penes illuminat; ja silenciós, ja plen d’un vague rumor, tot er aparelh d’un procès criminau se desplegaue, damb era sua mesquina e lugubra gravetat, en miei dera multitud.
FANTINA-TA-WEB	En un extrèm dera sala, precisaments en madeish que s’estaue eth, es jutges, damb mina distrèta, damb era tòga usada, se mossegauen es ungles e barrauen es paupetes; en aute extrèm ua multitud esquiçada; avocats en tota sòrta d’actituds; soldats de fesomia tan dura coma aunèsta; ua estrada plia de plapes, un solèr de naut lord, taules caperades damb ua tela mès auriolenca que verda; pòrtes ennerides pes mans; quauqui claus ena paret; fanaus de tauèrna que balhauen mès tofa que claretat; enes taules, quauques candèles de seu, en candelers de coeire; era escurina, era lejor, era tristor; e tot aquerò costaue ua impression grèu e augusta, pr’amor que se desnishaue aguesta gran causa umana que se cride lei, e aguesta gran causa divina que se cride justícia.
FANTINA-TA-WEB	En tot aqueth revolum de gent, arrés ne hec cabau d’eth.
FANTINA-TA-WEB	Totes es guardades se fixauen en un solet punt, en un banc de husta plaçat apròp d’ua petita pòrta, ara quèrra deth president.
FANTINA-TA-WEB	En aqueth banc, illuminat per diuèrses candèles, que i auie un òme entre dus gendarmes.
FANTINA-TA-WEB	Aqueth qu’ère er acusat.
FANTINA-TA-WEB	Non lo cerquèc, lo vedec.
FANTINA-TA-WEB	E credec veder-se ada eth madeish, envielhit, non damb eth sòn madeish ròstre, mès damb eth madeish aspècte, damb es sòns peus quilhadi, damb aquera guardada sauvatge e inquieta, damb aquera blòda qu’amiaue eth dia qu’entrèc en D… plen d’òdi, e amagant ena sua amna aqueth espaventós tresaur de pensaments orribles, apileradi pendent tanti ans ena preson.
FANTINA-TA-WEB	Ath bronit d’aguesta pòrta, eth president virèc eth cap; e se’n sabec qu’eth qu’auie entrat ère er alcalde de M… ara vòra deth M… lo saludèc.
FANTINA-TA-WEB	Eth, a penes se n’encuedèc.
FANTINA-TA-WEB	Hège vint-e-sèt ans auie vist madeish qu’alavetz: as jutges, as escrivans, as gendarmes, ad aquera multitud de caps crudèuments curiosi.
FANTINA-TA-WEB	Que tornaue a trapar aqueth espectacle lugubre; es madeishes causes qu’existien, que se botjauen, que viuien.
FANTINA-TA-WEB	Aquerò non ère un esfòrç dera sua memòria, ne ua pintura dera sua imaginacion; qu’èren vertadèrs gendarmes, vertadèrs jutges, vertadèrs espectadors, vertadèrs òmes de carn e uas.
FANTINA-TA-WEB	Aquerò existie, plan que òc: vedie reaparéisher, revíuer en tota era sua realitat orribla es scènes monstruoses deth sòn passat.
FANTINA-TA-WEB	Tot aquerò ère çò qu’auie ath sòn dauant.
FANTINA-TA-WEB	E per un caprici tragic deth sòn destin que l’estrementie, e lèu lo hège vier hòl, auie ath sòn dauant a un qu’ère eth madeish.
FANTINA-TA-WEB	Aqueth òme que jutjauen, lo coneishien toti per Jean Valjean.
FANTINA-TA-WEB	Tot ère madeish: eth madeish aparelh, era madeisha ora dera net, lèu es madeishes cares des jutges e des soldats e des espectadors.
FANTINA-TA-WEB	Solet ath dessús deth cap deth president i auie un crucific que non ère enes tribunaus quan eth siguec condemnat.
FANTINA-TA-WEB	Alavetz Diu qu’ère absent.
FANTINA-TA-WEB	I auie darrèr sòn ua cagira e se deishèc quèir en era, cranhent que lo podessen veir; e se profitèc d’ua liassa de papèrs qu’auie ena taula des jutges entà amagar eth sòn ròstre as espectadors.
FANTINA-TA-WEB	Podie, donc, veir sense èster vist.
FANTINA-TA-WEB	Alavetz se calèc en sentiment dera realitat, e se remetec: venguec en aguesta fasa de cauma que se pòt escotar.
FANTINA-TA-WEB	Eth senhor Barmatabois qu’ère un des jurats.
FANTINA-TA-WEB	Cerquèc a Javert e non lo trapèc.
FANTINA-TA-WEB	Era taula der escrivan l’amagaue era vista deth banc des testimònis; e ath delà, sivans auem dit ja, era sala ère pòc illuminada.
FANTINA-TA-WEB	En moment qu’entrèc, eth defensor acabaue era sua peroracion.
FANTINA-TA-WEB	Era atencion des espectadors ère fòrça excitada; era vista s’auie tardat ja tres ores.
FANTINA-TA-WEB	Que hège tres ores qu’aquera multitud vedie acorbaishar-se de man en man jos eth pes d’ua semblança orribla, a un òme, a un desconeishut, a un èssèr miserable, prigondaments estupid, prigondaments adreit.
FANTINA-TA-WEB	Aqueth òme qu’ère un vagabond qu’auie estat agarrat en camp damb ua rama cargada de pomes madures, arrincada d’un pomèr d’un clòsa pròcha, cridada eth clòsa de Pierron.
FANTINA-TA-WEB	Qui ère aqueth òme?
FANTINA-TA-WEB	S’auie procedit a hèr ua investigacion: auien estat escotadi es testimònis, auien estat confòrmi, e es hèts s’auien esclarit.
FANTINA-TA-WEB	Era acusacion didie:
FANTINA-TA-WEB	Non solet auem aciu a un panaire de fruits, un sautabaranhes; qu’auem ath dauant a un bandit, un recidivant, un ancian forçat, un marrit des mès perilhosi, un maufactor cridat Jean Valjean, que perseguís era justícia de hè ja temps, e que hè ueit ans, en gésser dera preson de Tolon cometec un panatòri en un camp ras, a man armada, contra era persona d’un gojat cridat Gervasillo; crimen previst en article 383 deth còdi penau, que peth sòn crim mos reservam jutjar-lo quan s’age averiguat era identitat legau dera sua persona.
FANTINA-TA-WEB	Vie de cométer un nau panatòri, çò que constituís era recidiva.
FANTINA-TA-WEB	Condemnatz-lo ara peth darrèr crim; dempús serà jutjat peth crim ancian.
FANTINA-TA-WEB	Er acusat seguie coma estonat per aguesta acusacion, e dauant dera unanimitat des testimònis.
FANTINA-TA-WEB	Hège gèsti e signes negatius, o guardaue atentituaments entath solèr de naut.
FANTINA-TA-WEB	Parlaue damb dificultat e responie damb trebolament; mès tota era sua persona, des pès enquiath cap, remie es hèts allegadi.
FANTINA-TA-WEB	Qu’estaue coma un pèc en preséncia d’aqueres intelligéncies formades en posicion de batalha at sòn entorn; coma un estrangèr ath miei d’aquera societat que l’enrodaue.
FANTINA-TA-WEB	E totun aquerò, d’aquiu podie gésser entada eth un avier orrible; era versemblança que creishie per moments; e aquera multitud guardaue damb mès ansietat qu’eth madeish, era senténcia plia de calamitats que menaçaue eth sòn cap mès e mès.
FANTINA-TA-WEB	Ua eventualitat deishaue veir coma possible era pèna de mòrt, se s’arreconeishie era identitat, se sus eth panatòri a Gervasillo queiguie ua condemna.
FANTINA-TA-WEB	Qué ère, donc, aqueth òme?
FANTINA-TA-WEB	De quina natura ère era sua apatia?
FANTINA-TA-WEB	Ère pèc o astut?
FANTINA-TA-WEB	Comprenie massa o non comprenie arren?
FANTINA-TA-WEB	Questions que dividien ara multitud e que semblaue que dividie tanben ath jurat.
FANTINA-TA-WEB	En aqueth procès i auie orror o intriga; eth drama qu’ère non solet ombriu senon escur.
FANTINA-TA-WEB	Eth defensor auie parlat pro ben en aguest lengatge provincian qu’a estat pendent temps era eloqüéncia deth forum que tenguien en d’auti tempsi es avocats, madeish en París qu’en Romorantin o en Montbrison, e qu’aué, en auer-se hèt classic, lo tien solet es oradors oficiaus, que les conven, pera sua sonora gravetat e pera sua frasa majestuosa; lengatge qu’en eth, eth marit se cride espós; era hemna, esposa; París, eth centre des arts e dera civilizacion; eth rei, eth monarca; er avesque, un sant pontifèx; eth fiscau, er eloquent interprèt dera vindicta publica; es oradors, era votz que ven d’entener-se; eth sègle de Loís XVI, eth gran sègle; un teatre, eth temple de Molpomene; era familha reiau, era augusta sang des nòsti reis; un concèrt, ua solemnitat musicau; eth comandant generau dera província, er illustre guerrèr que…, eca; es alumnes deth seminari, aguesti trendi levites; es errors imputadi as jornaus, era impostura que destille eth sòn podom enes colomnes d’aguesti organs, eca, eca.
FANTINA-TA-WEB	Er avocat, donc, auie començat peth panatòri des pomes, causa de mau hèr entà un bon estil; mès eth madeish Benigne Bossuet se vedec obligat a mentar a ua garia en ua oracion funèbra e ac hec damb eloqüéncia.
FANTINA-TA-WEB	Er avocat auie afirmat qu’eth panatòri des pomes non ère pro provat.
FANTINA-TA-WEB	Eth sòn client, que coma defensor persutaue a cridar-lo Champmathieu, non auie estat vist quan escalaue era paret ne quan trincaue era rama (qu’er avocat cridaue damb mès gust ram), mès eth didie que l’auie trapat en solèr e recuelhut.
FANTINA-TA-WEB	A on ère era pròva de çò de contrari?
FANTINA-TA-WEB	Plan que òc, aguesta rama auie estat arrincada e panada dempús d’escalar, e lançada peth panaire espaurit; sense cap de dobte i auie auut un panaire, mès, qué provaue qu’aguest panaire siguesse Champmathieu?
FANTINA-TA-WEB	Ua soleta causa.
FANTINA-TA-WEB	Qu’auie estat un forçat.
FANTINA-TA-WEB	Er avocat non remie qu’aquerò semblaue malerosaments ben provat: er acusat auie estat en Faverolles; er acusat auie estat podador; eth nòm de Champmathieu poirie pro ben auer coma origina Jean Mathieu; tot aquerò qu’ère vertat; ath delà, quate testimònis arreconeishien, sense cap de dobte, de forma definida, en Champmathieu ath forçat Jean Valjean.
FANTINA-TA-WEB	Ad aguestes indicacions, ad aguesti testimònis, er avocat non podie opausar senon era negatiua deth sòn client, negatiua interessada; mès, autanplan supausant que siguesse Jean Valjean, provaue aquerò que siguesse er autor deth panatòri des pomes?
FANTINA-TA-WEB	Aquerò qu’ère coma molt ua presumpcion, non ua pròva.
FANTINA-TA-WEB	Eth defensor, “ena sua bona fe”, li calie convier qu’er acusat auie adoptat un “mau sistèma de defensa”.
FANTINA-TA-WEB	Era confession en aguest punt qu’aurie estat fòrça mielhor, e solide l’aurie autrejat era indulgéncia des jutges; eth sòn defensor l’ac auie conselhat; mès er acusat s’auie remit tu per tu, en pensar sauvar-se, plan, en tot remí’c tot.
FANTINA-TA-WEB	Aquerò qu’ère mau hèt, mès, non s’auie de tier en compde era sua pòca intelligéncia?
FANTINA-TA-WEB	Aqueth òme qu’ère visiblaments estupid.
FANTINA-TA-WEB	Era sua longa permanéncia ena preson, era sua grana misèria dehòra dera preson l’auien enlordit, eca; se defenie mau; mès, ère aguesta ua rason entà condemnar-lo?
FANTINA-TA-WEB	Per çò deth panatòri de Gervasillo, er avocat non li calec parlar d’eth, donques que non ère ena causa.
FANTINA-TA-WEB	Er avocat concludie, suplicant ath jurat e ath tribunai, que se credien provada era identitat de Jean Valjean, l’apliquèssen era correccion de policia que s’aplique as transgressors d’un edicte e non eth castig terrible d’un recidivant.
FANTINA-TA-WEB	Felicitèc ath defensor pera sua “leiautat”, se’n profitèc d’era abilaments e ataquèc ar acusat per totes es concessions qu’auie hèt.
FANTINA-TA-WEB	Er avocat semblaue auer acceptat qu’er acusat ère Jean Valjean, e eth fiscau cuelhec acta d’aguestes paraules.
FANTINA-TA-WEB	Aguesta part dera acusacion ère, donc, un hèt acceptat e non podie remir-se.
FANTINA-TA-WEB	Dempús, damb ua abila antonomasia, remontant-se ara origina e as causes dera criminalitat, tronèc contra era immoralitat dera escòla romantica, qu’ère alavetz en sòn apogèu, jos eth nòm d’escòla satanica, que l’auien autrejat es critics dera Quottidienne e deth Oriatribuic, non sense versemblança, ara influéncia d’aguesta literatura pervèrsa, eth delicte de Chanpmathieu, o entà didè’c mielhor, de JeanValjean.
FANTINA-TA-WEB	Agotades aguestes consideracions gessec de parlar de Jean Valjean.
FANTINA-TA-WEB	Qui ère aguest Jean Valjean?
FANTINA-TA-WEB	Un monstre vomegat, eca.
FANTINA-TA-WEB	Eth modèu d’aguesta sòrta de descripcions se trape ena relacion de Teramenes, que non ei util ena tragèdia, mès que hè diadèraments grani servicis ara eloqüéncia forense.
FANTINA-TA-WEB	Er auditòri es es jurats “s’estrementiren”.
FANTINA-TA-WEB	Acabada aguesta descripcion, eth fiscau seguic damb un movement oratòri, a prepaus entà ahiscar enquia çò de sublime, eth dia a vier, era afogadura deth Jornau dera Prefectura:
FANTINA-TA-WEB	E ei un òme semblable, eca, eca.
FANTINA-TA-WEB	Gervasillo, eca, eca.
FANTINA-TA-WEB	E ei un òme semblable ath que, agarrat ena via publica en flagrant delicte de panatòri a quauqui passi d’ua paret escalada, en tot auer encara ena man eth còs deth delicte, encara remís eth panatòri e era escalada, e ac remís tot, enquia e tot eth sòn nòm, enquia e tot era sua identitat!
FANTINA-TA-WEB	Ath delà de mil proves que non mos cau repetir l’arreconeishen quate testimònis: Javert, er intègre inspector de policia Javert; e tres des sòns ancians companhs d’ignominia, es forçats Brevet, Chenildieu e Cochepaille.
FANTINA-TA-WEB	Qué se pòt opausar ad aguesta unamitat?
FANTINA-TA-WEB	E remís!
FANTINA-TA-WEB	Quin encabormiament!
FANTINA-TA-WEB	Senhors jurats: que haratz justícia, eca.
FANTINA-TA-WEB	Tant que parlaue eth fiscau, er acusat escotaue damb era boca dubèrta, damb ua sòrta d’estonament non exemp d’admiracion.
FANTINA-TA-WEB	Qu’ère, plan que òc, susprenut de qué un òme podesse parlar atau.
FANTINA-TA-WEB	De quan en quan, enes moments mès “energics” dera acusacion, en aqueri instants qu’era eloqüéncia que non se pòt contier se desborde en un torrent d’epitèts e entornège ar acusat coma ua tormenta, botjaue doçaments era tèsta, de dreta a quèrra, coma hènt ua sòrta de trista e muda protesta que damb era s’acontentaue dès era prumeria dera vista.
FANTINA-TA-WEB	Es espectadors qu’èren pròches ada eth l’enteneren a díder dus o tres còps a mieja votz:
FANTINA-TA-WEB	Vaquí eth resultat de non auer-se informat deth senhor Baloup!
FANTINA-TA-WEB	Eth fiscau hec a notar ath jurat aguesta actitud estupida, calculada evidentaments, e que hège veir non era imbecillitat senon era astúcia, eth costum d’enganhar ara justícia que metie en evidéncia “era prigonda perversitat” d’aqueth òme e acabèc en tot reservar-se entar ahèr de Gervasillo, e demanant un sevèr castig.
FANTINA-TA-WEB	De moment, aguest qu’ère, coma auem dit, era cadia perpetua.
FANTINA-TA-WEB	Eth defensor se lheuèc; comencèc complimentant ath “ministèri public” per çò dera sua “admirabla paraula”, e dempús responec coma podec, mès fèblaments: se’n sabie que s’en.honsaue eth terren jos es sòns pès.
FANTINA-TA-WEB	X.- Eth sistèma de negatiues.
FANTINA-TA-WEB	Arribèc eth moment de barrar eth debat.
FANTINA-TA-WEB	Auetz bèra causa a allegar ena vòsta defensa?
FANTINA-TA-WEB	Eth president la repetic.
FANTINA-TA-WEB	Alavetz l’entenec er acusat; semblèc que l’auie comprenut.
FANTINA-TA-WEB	Hec un movement coma se se desvelhèsse d’un sòmi, passegèc era vista ath sòn entorn, guardèc ath public, as gendarmes, ath sòn avocat, as jurats, ath tribunau; botèc era sua monstruosa man sus era parabanda qu’ère dauant dera sua banqueta e guardèc de nauèth, e dempús, en tot dirigir era vista entath fiscau, comencèc a parlar.
FANTINA-TA-WEB	Parlèc coma un torrent; es paraules se l’escapauen dera sua boca incoerentes, impetuoses, embolhades, confuses, coma se l’acodissen en massa enes sòns pòts entà gésser d’un còp.
FANTINA-TA-WEB	Guardatz se qué didec:
FANTINA-TA-WEB	Me cau díder quauquarren.
FANTINA-TA-WEB	Jo qu’è estat carretèr en París, e è estat ena casa deth senhor Baloup.
FANTINA-TA-WEB	Era mia profession qu’ère plan dura: es carretèrs trabalhen tostemp ar aire liure enes patis, o jos es cubèrts enes boni talhèrs, mès jamès en lòcs barradi, donques qu’an besonh de fòrça espaci.
FANTINA-TA-WEB	En iuèrn passen tant de hered qu’un li cau pataquejar-se es braci pr’amor d’escauhar-se; mès aquerò que non shaute as patrons, pr’amor que diden que se pèrd eth temps.
FANTINA-TA-WEB	Manejar eth hèr quan son geladi es carrèrs qu’ei plan dur.
FANTINA-TA-WEB	Atau s’acaben lèu es òmes; e un, que se hè vielh quan encara ei joen.
FANTINA-TA-WEB	E tàs quaranta ans, òme rosigat.
FANTINA-TA-WEB	Ja n’auia cinquanta tres e ac passaua fòrça mau.
FANTINA-TA-WEB	E ath delà d’aquerò, son tan dolents es obrèrs!
FANTINA-TA-WEB	Quan un non ei joen lo criden, per quinsevolh causa, coquin vielh, saumet vielh!
FANTINA-TA-WEB	Jo non guanhaua senon trenta sòus ath dia: que me pagauen çò de mens que podien; es patrons se’n profitauen dera mia edat.
FANTINA-TA-WEB	Ath delà, jo auia ua hilha qu’ère bugadèra en arriu; guanhaue pòc, mès qu’es dus anauen tirant.
FANTINA-TA-WEB	Mès era qu’auie tanben fòrça trabalh.
FANTINA-TA-WEB	Ère tot eth dia calada en ua batoira enquia miei còs, damb ploja, damb nhèu, damb un vent que bracaue era cara.
FANTINA-TA-WEB	Quan gelaue qu’ère madeish, li calie lauar; pr’amor que i a fòrça gent que non a pro ròba, e demore de seguit; e se non lauaue perdie es clients.
FANTINA-TA-WEB	Es hustes que son mau junhudes, e entre, era aigua, pertot.
FANTINA-TA-WEB	Lauèc tanben pendent bèth temps en espitau des mainatges trobadi, a on arribe era aigua per tuèus.
FANTINA-TA-WEB	Aquiu que non i a batoires.
FANTINA-TA-WEB	Se laue dauant deth tuèu, e s’esclarís en estanh; coma qu’aquiu ei barrat que s’a mens hered, mès era ruscada d’aigua cauda ei plan dolenta, e hè a pèrder era vista.Venguie era prauba tàs sèt dera tarde e se calaue en lhet pr’amor qu’ère agotada.
FANTINA-TA-WEB	Eth sòn marit l’estovaue era codena.
FANTINA-TA-WEB	Ja s’a mòrt: qu’auem estat plan malerosi.
FANTINA-TA-WEB	Qu’ère ua joena que non anaue as balhs, tostemp en casa.
FANTINA-TA-WEB	Me’n brembi un dia, dimarts de Carnaval, que ja ère ajaçada tàs ueit.
FANTINA-TA-WEB	Aciu qu’ac auetz.
FANTINA-TA-WEB	Jo que digui era vertat.
FANTINA-TA-WEB	Non vos cau senon preguntar-me.
FANTINA-TA-WEB	A!, òc, preguntatz!
FANTINA-TA-WEB	Jo sò plan bastrús!
FANTINA-TA-WEB	París qu’ei un lunfèrn.
FANTINA-TA-WEB	Qui coneish ath senhor Champmathieu?
FANTINA-TA-WEB	Ja vos è dit qu’eth senhor Baloup.
FANTINA-TA-WEB	Preguntatz en casa des Baloup.
FANTINA-TA-WEB	Sabi pas se qué voletz mès.
FANTINA-TA-WEB	Er òme carèc e s’estèc de pès.
FANTINA-TA-WEB	Auie parlat damb votz nauta, ronca, precipitada, dura, damb ua sòrta de simplicitat irritada e sauvatge.
FANTINA-TA-WEB	Un còp, s’interrompec entà saludar a quauquarrés entre es espectadors.
FANTINA-TA-WEB	Es afirmacions que lançaue, entà didè’c atau, dera sua boca, gessien coma ua sòrta de sanglòt violent, e acompanhaue cadua damb un gèst semblable ad aqueth que hè eth lenhaire en crebassar era husta.
FANTINA-TA-WEB	Tanlèu acabèc, er auditòri se metec a arrir.
FANTINA-TA-WEB	Eth guardèc ath public, vedec que se n’arrien e sense compréner arren se metec tanben a arrir.
FANTINA-TA-WEB	Be n’ère de trist aqueth espectacle.
FANTINA-TA-WEB	Eth president qu’ère un òme atentiu e benevòl, parlèc ath sòn torn.
FANTINA-TA-WEB	Rebrembec as “senhors jurats” qu’eth senhor Baloup, ancian patron carretèr, que damb eth auie trabalhat er acusat, auie estat citat inutilaments.
FANTINA-TA-WEB	Qu’ère en falhita e non auie pogut vier.
FANTINA-TA-WEB	Dempús, en tot virar-se de cap ar acusat, li conselhèc qu’escotèsse çò que l’anaue a díder, e higec:
FANTINA-TA-WEB	Era vòsta situacion vos exigís que reflexionetz.
FANTINA-TA-WEB	Sus vos, que pesen es mès grèus presompcions, e vos pòden amiar conseqüéncies granes.
FANTINA-TA-WEB	Peth vòste interès vos demani, per darrèr còp, que vos expliquetz claraments sus aguesti hèts: prumèr: auetz escalat era barralha de Pierron, trincat ua arrama, e panat pomes, ei a díder, auetz cometut un panatòri damb escalada?
FANTINA-TA-WEB	Òc o non?
FANTINA-TA-WEB	Dusau: ètz er ex forçat Jean Valjean?
FANTINA-TA-WEB	Òc o non?
FANTINA-TA-WEB	Dauric era boca, se virèc entath president e didec:
FANTINA-TA-WEB	Prumèr de tot…
FANTINA-TA-WEB	Dempús guardèc era sua casqueta, guardèc entath solèr de naut e carèc.
FANTINA-TA-WEB	Acusat, didec eth fiscau damb votz sevèra, tietz compde.
FANTINA-TA-WEB	Que non responetz ad arren de çò que vos pregunten.
FANTINA-TA-WEB	Eth vòste trebolament vos condemne.
FANTINA-TA-WEB	Qu’ei evident que non vos cridatz Champmathieu; qu’ètz eth forçat Jean Valjean, amagat jos eth nòm de Jean Mathieu qu’èi eth cognòm dera vòsta mair; qu’auetz estat en Auvernha, e qu’ètz naturau de Faverolles a on èretz podador.
FANTINA-TA-WEB	Qu’ei evident qu’auetz panat, damb escalada, pomes madures ena clòsa de Pierron.
FANTINA-TA-WEB	Es senhors jurats apreciaràn aguesti hèts.
FANTINA-TA-WEB	Qu’ètz plan dolent!
FANTINA-TA-WEB	Aquerò ei çò que volia díder, e non sabia com: jo que non è panat arren.
FANTINA-TA-WEB	Que sò un òme que non pòt minjar cada dia.
FANTINA-TA-WEB	Venguia d’Ally, anaua peth camin dempús d’ua tronada qu’auie assolat eth camp e es badines se desbordauen, e non se vedien peth dessús des sables senon es puntes dera èrba; ath costat deth camin trapè ua rama damb pomes en solèr, e la cuelhí sense saber que me harie a vier un castig.
FANTINA-TA-WEB	Hè tres mesi que sò presoèr, e que m’interrogatz.
FANTINA-TA-WEB	Dempús d’aquerò, que non sai se qué díder; se parle contra jo; me diden: ”Contesta!” Eth gendarme, qu’ei un bon gojat, me fot damb eth code, e me ditz en votz baisha: “Contesta”.
FANTINA-TA-WEB	Jo non sai explicar-me; que non è estudis; que sò un praube.
FANTINA-TA-WEB	Aquerò ei çò qu’ei injust de non veir.
FANTINA-TA-WEB	Que non è panat; è cuelhut deth solèr ua causa.
FANTINA-TA-WEB	Didetz Jean Valjean, Jean Mathieu, jo que non les coneishi: que serà deth pòble.
FANTINA-TA-WEB	È trabalhat en çò deth senhor Baloup en baloard der espitau.
FANTINA-TA-WEB	Me cridi Champmathieu.
FANTINA-TA-WEB	Qu’ètz fòrça mau intencionadi en dider-me a on è neishut.
FANTINA-TA-WEB	Jo que non ac sai; pr’amor que non toti an ua casa entà vier en mon.
FANTINA-TA-WEB	Aquerò que serie plan comòde.
FANTINA-TA-WEB	Me pensi qu’era mia mair e eth mèn pair anauen pes camins e non sai arren mès.
FANTINA-TA-WEB	Quan èra mainatge me cridauen Petit, ara me criden Vielh.
FANTINA-TA-WEB	Aguesti que son es mèns nòms de batièg.
FANTINA-TA-WEB	Agarratz-ac coma volgatz.
FANTINA-TA-WEB	Que sò estat en Auvernha, que sò estat en Faverolles.
FANTINA-TA-WEB	Macareu!
FANTINA-TA-WEB	E qué?
FANTINA-TA-WEB	Ei impossible auer estat en Auvernha e en Faverolles sense auer estat abantes ena preson?
FANTINA-TA-WEB	Vos digui que non è panat, e que sò er oncle Champmathieu.
FANTINA-TA-WEB	È estat ena casa deth senhor Baloup; aquiu que i è demorat.
FANTINA-TA-WEB	Que me shordatz damb es vòstes pegaries.
FANTINA-TA-WEB	Per qué ètz tant acarnassidi damb jo?
FANTINA-TA-WEB	Eth fiscau auie estat de pès e, en tot dirigir-se ath president, li didec:
FANTINA-TA-WEB	Senhor president: Dempús d’enténer es negatiues confuses e plan abiles der acusat, que vò passar per pèc, mès que non ac artenherà, l’ac avisam, demanam ath tribunau que volgue cridar de nauèth as condemnadi Brevet, Cochepaille e Chenildieu e ar inspector de policia Javert, pr’amor d’interrogar-les, per darrèr viatge, sus era identitat der acusat, e deth forçat Jean Valjean.
FANTINA-TA-WEB	Me cau avertir ath fiscau de sa Majestat, didec eth president, qu’er inspector Javert, cridat pes sues obligacions ena capitau d’un districte pròche, a deishat aguesta ciutat tanlèu hec era sua declaracion.
FANTINA-TA-WEB	Que l’auem balhat licéncia entad aquerò damb eth consentiment deth ministèri public e deth defensor der acusat.
FANTINA-TA-WEB	Qu’ei vertat, senhor president, didec eth fiscau.
FANTINA-TA-WEB	En abséncia deth senhor Javert, creigui que me cau rebrembar as senhors jurats çò qu’a declarat aciu madeish hè pòques ores.
FANTINA-TA-WEB	Javert ei un òme estimat qu’aunore damb rigorosa e estreta probitat un destin inferior, mès important.
FANTINA-TA-WEB	Guardatz es tèrmes dera sua declaracion: “Que non è besonh de presompcions moraus ne de pròves materiaus que desmentisquen es negatiues der acusat.
FANTINA-TA-WEB	Lo coneishi perfèctaments.
FANTINA-TA-WEB	Aguest òme non se cride Champmathieu: qu’ei un ancian forçat plan dolent e plan temut, cridat Jean Valjean.
FANTINA-TA-WEB	Lo botèren en libertat en acabar era sua condemna, damb sentiment.
FANTINA-TA-WEB	Qu’a patit dètz-e- nau ans de trabalhs forçadi per panatòri qualificat.
FANTINA-TA-WEB	Cinc o sies còps sagèc d’escapar-se.
FANTINA-TA-WEB	Ath delà deth panatòri de Gervasillo e de Pierron, sospechi que ne cometèc un aute ena casa de sa illustrissima eth defuntat avesque de D…
FANTINA-TA-WEB	Que l’è vist fòrça còps quan èra ajudant de garda-racalha dera preson de Tolon.
FANTINA-TA-WEB	Aguesta declaracion tan contundenta costèc ua viua impression en public e en jurat.
FANTINA-TA-WEB	Eth fiscau concludic persutant que, a manca de Javert, siguessen entenudi de nauèth e interrogadi solemnaments es tres testimònis Brevet, Cochepaille e Chenildieu.
FANTINA-TA-WEB	Eth president dèc ua orde a un portièr des estrades, e un moment dempús se dauric era pòrta deth quarto des testimònis.
FANTINA-TA-WEB	Eth portièr, acompanhat d’un gendarme, prèst a ajudar-lo, hec passar ath condemnat Brevet.
FANTINA-TA-WEB	Er auditòri ère en suspens; toti es còrs batanauen coma s’auessen ua soleta vida.
FANTINA-TA-WEB	Eth forçat Brevet amiaue eth vestit nere e gris des presons centraus.
FANTINA-TA-WEB	Qu’ère un òme d’uns seishanta ans qu’amiue mina de coquin e aspècte d’òme de negòcis, qualitats qu’a viatges van amassa.
FANTINA-TA-WEB	Ena preson, a on l’auien hèt a vier naui delictes, auie arribat a èster carcerèr, o ua causa semblabla.
FANTINA-TA-WEB	Ère un òme qu’es sòns caps didien: “Que vò hèr-se dable”.
FANTINA-TA-WEB	Es capelhans balhauen testimòni des sòns costums religiosi.
FANTINA-TA-WEB	Non mos cau desbrembar qu’aquerò se passaue en temps dera Restauracion.
FANTINA-TA-WEB	Brevet joquèc eth cap.
FANTINA-TA-WEB	Mès, autanplan en òme vengut malerós pera lei, pòt restar, quan era misericòrdia divina ac permet, un sentiment d’aunor e d’equitat.
FANTINA-TA-WEB	Apeli ad aguest sentiment en aguest instant decissiu.
FANTINA-TA-WEB	S’existís encara en vos, coma me pensi, reflexionatz abans de responer-me; consideratz d’un costat que podetz hèr a pèrder ad aguest òme, e per aute que podetz ajudar ara justícia.
FANTINA-TA-WEB	Eth moment ei solemne e encara auetz temps de hèr repè se vos auetz enganhat.
FANTINA-TA-WEB	Acusat, lheuatz-vos.
FANTINA-TA-WEB	Brevet, guardatz ben ar acusat; amassatz es vòsti rebrembes e didetz ena vòsta consciéncia se persutatz a reconéisher en aguest òme ath vòste ancian companh de preson JeanValjean.
FANTINA-TA-WEB	Brevet guardèc ar acusat, e dempús se virèc entath tribunau.
FANTINA-TA-WEB	Òc, senhor president.
FANTINA-TA-WEB	Jo l’è arreconeishut eth prumèr, e persuti en aquerò.
FANTINA-TA-WEB	Aguest òme qu’ei Jean Valjean, qu’entrèc ena preson de Tolon en 1796 e gessec en 1815.
FANTINA-TA-WEB	Jo gessí un an dempús.
FANTINA-TA-WEB	Ara qu’a er aspècte de bastrús, çò que deu èster per causa dera edat; ena preson qu’ère plan sornut.
FANTINA-TA-WEB	Lo coneishi positiuaments.
FANTINA-TA-WEB	Anatz-vo’n entath vòste lòc, didec eth president.
FANTINA-TA-WEB	Entrèc Chenildieu, forçat a perpetuitat coma indicaue era sua giqueta ròia e era sua casqueta verda.
FANTINA-TA-WEB	Patie era sua pena ena preson de Tolon, d’a on auie vengut entà declarar en aguesta causa.
FANTINA-TA-WEB	Qu’ère de petita estatura, coma de cinquanta ans, escarrabilhat, arropit, auriolenc, nerviós, descarat; qu’auie en toti es sòns membres e en tot eth còs ua sòrta de feblesa malautissa, e ena guardada ua fòrça immensa.
FANTINA-TA-WEB	Es sòns companhs lo cridauen Remisqui a Diu.
FANTINA-TA-WEB	Eth president li hec es madeishes preguntes qu’a Brevet.
FANTINA-TA-WEB	En moment que li rebrembèc qu’era sua infàmia non li permetie jurar, Chenildieu lheuèc eth cap e guardèc ath public descaradaments.
FANTINA-TA-WEB	Eth president lo pelegèc entà que se remetesse, e li preguntèc, coma a Brevet, se coneishie ar acusat.
FANTINA-TA-WEB	Chenildieu s’estarnèc en ua arridalhada.
FANTINA-TA-WEB	Pro que lo coneishi!
FANTINA-TA-WEB	Te shòrdes, ancian camarada?
FANTINA-TA-WEB	Anatz-vo’n en vòste sèti, didec eth president.
FANTINA-TA-WEB	Eth portièr hec entrar a Cochepaille, qu’ère un aute forçat a perpetuitat que venguie dera preson, jargat de ròi, madeish que Chenildieu; qu’ère naturau de Lorda, un miei os des Pirenèus.
FANTINA-TA-WEB	Qu’auie suenhat ua vegada ena montanha e de pastor auie vengut a bandolèr; non ère mens sauvatge e semblaue mès pèc qu’er acusat.
FANTINA-TA-WEB	Qu’ère un d’aguesti èssers malerosi qu’era natura comence a formar bèsties, e era societat les acabe hènt forçadi.
FANTINA-TA-WEB	Eth president sagèc d’esmover-lo damb quauques paraules patetiques e grèus, e li preguntèc, coma as auti dus, se persutaue a creir, sense cap de dobte, que coneishie ad aguest òme.
FANTINA-TA-WEB	Qu’ei Jean Valjean, didec Cochepaille.
FANTINA-TA-WEB	Cabria per çò de fòrt qu’ère.
FANTINA-TA-WEB	Cada afirmacion d’aguesti tres òmes, evidentaments sincèrs e de bona fe, auie costat en auditòri un mormolh de mau auguri entar acusat; mormolh que creishie e se tardaue mès temps, cada còp qu’ua naua declaracion venguie a balhar mès fòrça ara anteriora.
FANTINA-TA-WEB	Er acusat les auie entenut damb aguesta expression d’estonament que, sivans era acusacion, ère eth sòn principau miei de defensa.
FANTINA-TA-WEB	Quan entenec era prumèra, es gendarmes qu’èren ath sòn costat l’enteneren a díder entre dents: “A!, ben!
FANTINA-TA-WEB	Acusat, auetz entenut?
FANTINA-TA-WEB	Qué vos cau díder?
FANTINA-TA-WEB	Eth president li preguntèc:
FANTINA-TA-WEB	E responec:
FANTINA-TA-WEB	Entre eth public s’estarnèc un rumor qu’arribèc equiath jurat.
FANTINA-TA-WEB	Digui… que… magnific!
FANTINA-TA-WEB	Portièrs, didec eth president, hètz carar ara gent.
FANTINA-TA-WEB	Brevet, Chenildieu, Cochepaille!
FANTINA-TA-WEB	Guardatz aciu!
FANTINA-TA-WEB	Toti es qu’enteneren aquera votz demorèren geladi; tan planhós, tan terrible ère eth sòn accent.
FANTINA-TA-WEB	Totes es guardades se virèren entath lòc d’a on auie gessut.
FANTINA-TA-WEB	En lòc destinat as espectadors importants i auie un òme que venguie de lheuar-se, e, en tot trauessar era pòrta dera parabanda que lo separaue deth tribunau s’auie metut de pès en miei dera sala.
FANTINA-TA-WEB	Eth president, eth fiscau, eth senhor Bamatabois, vint persones l’arreconeisheren e exclamèren ath còp:
FANTINA-TA-WEB	Eth senhor Magdalena!
FANTINA-TA-WEB	XI.- Champmathieu cada còp mès admirat.
FANTINA-TA-WEB	Plan que òc, ère eth.
FANTINA-TA-WEB	Era lum der escrivan illuminaue eth sòn ròstre.
FANTINA-TA-WEB	Amiaue eth chapèu ena man, eth sòn vestit non ère descompausat, amiaue era levita cordada damb suenh.
FANTINA-TA-WEB	Estaue plan esblancossit e tremolaue leugèraments.
FANTINA-TA-WEB	Es sòns peus, grisi, encara en moment qu’arribèc en Arras, qu’auien vengut complètaments blanqui.
FANTINA-TA-WEB	Qu’auien vengut peublanqui en ua ora.
FANTINA-TA-WEB	Toti es caps se virèren.
FANTINA-TA-WEB	Era sensacion que siguec indescriptibla.
FANTINA-TA-WEB	I auec en auditòri un moment de dobte.
FANTINA-TA-WEB	Era votz auie estat tan penetranta e aqueth òme semblaue tan tranquil qu’en prumèr moment arrés comprenec çò qué s’auie pàssat.
FANTINA-TA-WEB	Se demanèren toti se qui auie cridat; non podien creir qu’aqueth òme tan tranquil siguesse eth qu’auie hèt un sorriscle tant òrre.
FANTINA-TA-WEB	Abans qu’eth president auesse dit ua paraula, abans qu’es gendarmes e es portièrs auessen pogut hèr un gèst, er òme, que toti cridauen encara eth senhor Magdalena, s’auie auançat de cap as testimònis Cochepaille, Brevet e Chenildieu, e les auie dit:
FANTINA-TA-WEB	Non m’arreconeishetz?
FANTINA-TA-WEB	Es tres demorèren suspenudi e indiquèren damb un movement de cap que non l’arreconeishien.
FANTINA-TA-WEB	Cochepaille, intimidat, hec ua salutacion militara.
FANTINA-TA-WEB	Eth senhor Magdalena se virèc entàs jurats e didec damb votz tranquilla:
FANTINA-TA-WEB	Senhors jurats, ordenatz méter en libertat ar acusat.
FANTINA-TA-WEB	Senhor president, manatz que m’agarren.
FANTINA-TA-WEB	Er òme que cercatz non ei aguest; que sò jo.
FANTINA-TA-WEB	Jo sò Jean Valjean.
FANTINA-TA-WEB	Ne ua soleta boca alendaue.
FANTINA-TA-WEB	Ara prumèra commocion d’estonament s’auie succedit un silenci sepulcrau.
FANTINA-TA-WEB	Que se sentie ena sala aguest temor religiós que cuelh ara multitud quan va a arribar quauqua causa grana.
FANTINA-TA-WEB	Ça que la, eth ròstre deth president alendaue simpatia e tristor; qu’auie escambiat un gèst rapid damb eth fiscau, e quauques paraules en votz baisha damb es assessors.
FANTINA-TA-WEB	Se dirigic dempús entath public, e preguntèc damb un accent que siguec comprenut per toti:
FANTINA-TA-WEB	I a bèth mètge entre es presents?
FANTINA-TA-WEB	Eth fiscau cuelhec era paraula.
FANTINA-TA-WEB	Toti coneishetz, aumens pera sua reputacion, ath respectable senhor Magdalena, alcalde de M… ara vòra deth M…
FANTINA-TA-WEB	Se i a bèth mètge en auditòri, hem costat ath senhor president pr’amor de demanar-li qu’examine ath senhor Magdalena e l’amie entara sua casa.
FANTINA-TA-WEB	Eth senhor Magdalena non deishèc acabar ath fiscau.
FANTINA-TA-WEB	Ara seguida, botam es paraules que prononcièc, cuelhudes literauments, tau coma sigueren escrites de seguit per un testimòni d’aquera scèna; tau coma se conserven encara ena audida de toti es que les enteneren hè quaranta ans.
FANTINA-TA-WEB	Vos balhi es gràcies, senhor fiscau, mès que non sò hòl.
FANTINA-TA-WEB	Qu’ac vatz a veir.
FANTINA-TA-WEB	Qu’èretz a mand de cométer un gran error, deishatz ad aguest òme; complisqui damb eth mèn déuer en denonciar-me, donques que jo sò aguest malerós criminau.
FANTINA-TA-WEB	Que sò eth solet que i ve clar aciu, e vos digui era vertat.
FANTINA-TA-WEB	Diu jutge de naut estant çò que hèsqui en aguest moment; aquerò qu’ei pro entà jo.
FANTINA-TA-WEB	Me podetz cuélher, donques que sò aciu.
FANTINA-TA-WEB	Jo, guardant peth mèn pròpi interès, me sò amagat pendent long temps damb un aute nòm; qu’è vengut a èster ric, m’an hèt alcalde; è volut víuer entre es òmes aunèsti, mès que semble qu’aquerò ja ei impossible.
FANTINA-TA-WEB	Que i a fòrça causes que non posqui díder ara: non vos posqui condar era mia vida; bèth dia se coneisherà.
FANTINA-TA-WEB	Qu’è panat ath senhor avesque, ei vertat; è panat a Gervasillo, ei vertat.
FANTINA-TA-WEB	Qu’auetz auut rason en díder que Jean Valjean ère un brigand; mès qu’eth tòrt non ei solet sòn.
FANTINA-TA-WEB	Credetz-me, senhors jutges, un òme tant umiliat coma jo non li cau plànher-se dera Providéncia ne conselhar ara societat; mès era infàmia que d’era auia volut gésser ei fòrça grana; era preson que hè ath forçat.
FANTINA-TA-WEB	Reflexionatz sus aquerò, se voletz.
FANTINA-TA-WEB	Abans de vier ena preson èra un òme de pòble plan pòc intelligent, ua espècia d’idiòta: era preson que me transformèc.
FANTINA-TA-WEB	Èra estupid e me hi maudit; èra un tròç de soc, me hi un tidon.
FANTINA-TA-WEB	Era bontat e era indulgéncia me sauvèren dera perdicion que m’auie arrossegat era severitat.
FANTINA-TA-WEB	Mès, desencusatz-me, que non podetz compréner çò que digui.
FANTINA-TA-WEB	En çò de mèn, enes cendres dera humeneja traparatz era moneda de quaranta sòus que panè, hè sèt ans, a Gervasillo.
FANTINA-TA-WEB	Que non è arren mès a díder; cuelhetz-me.Veigui qu’eth senhor fiscau botge eth cap, coma dident: “Eth senhor Magdalena s’a tornat hòl”.
FANTINA-TA-WEB	Que non me credetz!
FANTINA-TA-WEB	Aquerò ei çò de mès trist.
FANTINA-TA-WEB	Plan, donc, aguesti non m’arreconeishen?
FANTINA-TA-WEB	Voleria que siguesse aciu Javert: eth que m’arreconeisherie.
FANTINA-TA-WEB	En virar-se dempús entàs tres testimònis, les didec:
FANTINA-TA-WEB	Jo que vos coneishi.
FANTINA-TA-WEB	Brevet, vo’n brembatz…?
FANTINA-TA-WEB	Te’n brembes d’aqueres betrèles de quarrats qu’auia ena preson?
FANTINA-TA-WEB	S’interrompec, dobtèc un moment, e didec:
FANTINA-TA-WEB	Brevet hec un movement de suspresa e lo guardèc, de cap a pès, espaurit.
FANTINA-TA-WEB	Contesta: non ei vertat?
FANTINA-TA-WEB	Qu’ei vertat, responec Chenildieu.
FANTINA-TA-WEB	E, en tot dirigir-se a Cochepaille, li didec:
FANTINA-TA-WEB	Cochepaille, tu qu’as, près dera sagnada deth braç quèr, ua data escrita en letres blues damb povora usclada.
FANTINA-TA-WEB	Aguesta data qu’ei era deth desbarcament der emperaire en Cannes eth 10 de mars de 1815.
FANTINA-TA-WEB	Hè-mos a veir era manja.
FANTINA-TA-WEB	Aquiu qu’ère era data.
FANTINA-TA-WEB	Eth malerós se virèc entar auditòri e entàs jutges, damb un arridolet qu’encara esmò a pietat as que lo vederen quan lo rebremben.
FANTINA-TA-WEB	Qu’ère er arridolet dera capitada, mès tanben er arridolet dera desesperacion.
FANTINA-TA-WEB	Ja vedetz, didec, que sò Jean Valjean.
FANTINA-TA-WEB	Non i auie ja, en aqueth recinte, jutges, ne acusadors, ne gendarmes; non auie sonque uelhs tachadi e còrs esmoigudi.
FANTINA-TA-WEB	Arrés se’n brembaue deth papèr que li calie representar, eth fiscau desbrembèc qu’ère aquiu entà acusar, eth president que i ère entà presidir, eth defensor que i ère entà deféner.
FANTINA-TA-WEB	Non se hec deguna pregunta, non intervenguec cap autoritat.
FANTINA-TA-WEB	Es espectacles sublimi se senhoregen dera amna e convertissen a toti es presents en vulgars espectadors.
FANTINA-TA-WEB	Dilhèu degun se podie explicar çò qu’experimentaue; degun podie díder que vedie aciu ua gran lum, e ça que la, ath sòn laguens toti se sentien enludernadi.
FANTINA-TA-WEB	Qu’ère evident qu’auien ath dauant a Jean Valjean.
FANTINA-TA-WEB	Era sua aparicion qu’auie estat pro entà esclarir aqueth negòci tant escur, quauqui moments abans.
FANTINA-TA-WEB	Sense besonh de cap explicacion, tota aquera multidud comprenec de seguit, coma per ua sòrta de revelacion dirècta, era granor der òme que s’autrejaue entà evitar que siguesse codemnat un aute ath sòn lòc.
FANTINA-TA-WEB	Es detalhs, es dobtes, es dificultats possibles se perdèren en aquera lum: era impression passèc ara prèssa, mès que siguec irreversibla.
FANTINA-TA-WEB	Que non voi trebolar, pendent mès temps, ara audiéncia, didec Jean Valjean.
FANTINA-TA-WEB	Que me’n vau, donques que non m’agarren.
FANTINA-TA-WEB	Qu’è fòrça causes a hèr.
FANTINA-TA-WEB	Eth senhor fiscau sap se qui sò e entà on vau, e me pòt hèr a cuélher quan volgue.
FANTINA-TA-WEB	Se filèc de cap ara pòrta.
FANTINA-TA-WEB	Ne ua soleta votz se lheuèc, ne un solet braç s’estenec entà arturar-lo.
FANTINA-TA-WEB	Toti se heren enlà: Jean Valjean auie en aqueth moment aguesta superioritat qu’obligue ara multitud a hèr repè dauant d’un òme.
FANTINA-TA-WEB	Passèc entre era gent tot doç: que non se sap se qui dauric era pòrta; mès çò de cèrt ei qu’ère dubèrta quan arribèc ada era.
FANTINA-TA-WEB	Aquiu se virèc e didec:
FANTINA-TA-WEB	Senhor fiscau, que sò ara vòsta disposicion.
FANTINA-TA-WEB	E, en tot dirigir-se ar auditòri, higec:
FANTINA-TA-WEB	Toti credetz que sò digne de pietat, vertat?
FANTINA-TA-WEB	Mon Diu!
FANTINA-TA-WEB	Quan pensi en çò qu’è estat a mand de hèr, me creigui digne d’enveja.
FANTINA-TA-WEB	Totun aquerò, m’estimaria mès qu’arren de tot aquerò s’auesse passat.
FANTINA-TA-WEB	Gessec; era pòrta se barrèc tau que s’auie daurit pr’amor qu’es que hèn quauqua causa grana son tostemp segurs de trapar a quauquarrés que les servisque entre era multitud.
FANTINA-TA-WEB	Ua ora dempús, eth veredicte deth jurat declaraue innocent a Champmathieu que, botat en libertat de seguit, partic estonat, en tot creir que toti èren hòls e sense compréner arren d’aquerò qu’auie vist.
FANTINA-TA-WEB	I.- Deth miralh qu’en eth vedec eth senhor Magdalena es sòns peus.
FANTINA-TA-WEB	Començaue a hèr-se de dia.
FANTINA-TA-WEB	Fantina auie passat ua net de fèbre e d’insòmi, crossada per beròies esperances; peth maitin s’esclipsèc.
FANTINA-TA-WEB	Sor Simplicia, qu’auie passat era net en velha, profitèc aqueth sòmi entà premanir ua naua pocion de quinina; e hège quauques menutes qu’ère en laboratòri dera infirmaria, damb es sues drògues e es sues fiòles, en tot guardar-les plan près pr’amor d’aguesta leugèra broma qu’esparg eth crepuscul ar entorn des objèctes.
FANTINA-TA-WEB	De ressabuda, virèc eth cap e hec un sorriscle: eth senhor Magdalena auie entrat silenciosaments e ère ath sòn dauant.
FANTINA-TA-WEB	Qu’ètz vos, senhor alcalde!, sorrisclèc.
FANTINA-TA-WEB	Com està aguesta prauba hemna?, responec eth, en votz baisha.
FANTINA-TA-WEB	Que non està mau en aguest moment.
FANTINA-TA-WEB	Mès qu’auem estat espauridi.
FANTINA-TA-WEB	E li condèc çò que s’auie passat; que Fantina ère fòrça mau era vesilha, mès que ja ère mielhor, donques que se pensaue qu’eth senhor alcalde auie anat a quèrrer ara mainada en Montfermeil.
FANTINA-TA-WEB	Sor Simplicia non gausèc preguntar ath senhor alcalde; mès que se’n sabec pro ben que non venguie d’aquiu.
FANTINA-TA-WEB	Plan ben, auetz hèt ben en non desenganhar-la, didec.
FANTINA-TA-WEB	Diu que mos inspirarà, didec.
FANTINA-TA-WEB	Er alcalde s’estèc un moment cogitós.
FANTINA-TA-WEB	Mès que non li poiram mentir, didec era religiosa, a mieja votz.
FANTINA-TA-WEB	Magdalena.
FANTINA-TA-WEB	Er edart hec que sor Simplicia lheuèsse es uelhs.
FANTINA-TA-WEB	Peublanc?, didec eth.
FANTINA-TA-WEB	Mon Diu!, exclamèc.
FANTINA-TA-WEB	Qué vos a arribat?
FANTINA-TA-WEB	Qu’auetz vengut peublanc!
FANTINA-TA-WEB	Eth senhor Magdalena lo cuelhec enes sues mans, e didec:
FANTINA-TA-WEB	Ei vertat.
FANTINA-TA-WEB	Eth senhor Magdalena preguntèc:
FANTINA-TA-WEB	La posqui veir?
FANTINA-TA-WEB	Se non vos vedesse enquia alavetz, didec timidaments sor Simplicia, non se’n saberie qu’auetz ja entornat; que serie aisit hèr-la demorar damb paciéncia, e quan arribèsse era sua hilha se pensarie qu’auetz vengut damb era.
FANTINA-TA-WEB	Que non mos calerie mentir bric entad aquerò.
FANTINA-TA-WEB	Non, hilha, que me cau veder-la.
FANTINA-TA-WEB	Dilhèu siga jo eth qu’a prèssa.
FANTINA-TA-WEB	Era religiosa hec veir, aumens, que non se n’auie fixat en aguest “dilhèu” que balhaue un significat tant escur e particular as paraules deth senhor alcalde, e responec damb votz respectuosa e jocant es uelhs:
FANTINA-TA-WEB	Alavetz que podetz entrar, qu’ei adormida.
FANTINA-TA-WEB	Hec de seguit quauques observacions sus ua pòrta que barraue mau e qu’eth sòn bronit podie desvelhar ara malauta; dempús entrèc en quarto de Fantina, s’apressèc en lhet e separèc es ridèus.
FANTINA-TA-WEB	Qu’ère esclipsada.
FANTINA-TA-WEB	Er alend gessie dera sua boca damb aqueth bronit lugubre, pròpi des malauts, qu’espaurís as pruabes mairs quan velhen pendent era net ath costat deth sòn hilh adormit o moribond.
FANTINA-TA-WEB	Mès aquera respiracion penibla a penes trebolaue era inefabla serenitat deth sòn ròstre, que se transfiguraue pendent eth sòmi.
FANTINA-TA-WEB	Tot eth sòn còs tremolaue damb un movement semblable ath d’ues ales prèstes a daurir-se e a hèr-la-se a vier; ales que se sentien, mès invisibles.
FANTINA-TA-WEB	En veder-la alavetz non s’aurie pogut pensar qu’ère ua malauta lèu desengatjada.
FANTINA-TA-WEB	Semblaue mèsalèu que se n’anaue, que non que se morie.
FANTINA-TA-WEB	Quan s’aprèsse ua man entà cuélher ua flor, era arrama tremole, e semble que hug e que s’aufrís ath còp.
FANTINA-TA-WEB	Eth còs uman qu’a quauquarren d’aguesta tremolor quan arribe er instant qu’es dits misteriosi dera mòrt van a cuélher era amna.
FANTINA-TA-WEB	Eth senhor Magdalena s’estèc pendent un moment immobil, près deth lhet, guardant alternatiuaments ara malauta e ath crucific, madeish que dus mesi abans eth dia que la vedec per prumèr còp en asil.
FANTINA-TA-WEB	Es dus èren ena madeisha actitud: era dormie, eth pregaue; mès, en aqueri dus mesi, es peus de Fantina auien vengut grisi e es de Magdalena blanqui.
FANTINA-TA-WEB	Fantina dauric es uelhs, lo vedec, e didec tranquillaments e arrint:
FANTINA-TA-WEB	E Cosette?
FANTINA-TA-WEB	II.- Fantina erosa.
FANTINA-TA-WEB	Fantina non hec ne un solet movement de suspresa ne d’alegria, donques qu’en aqueth moment ère, era madeisha, tot alegria.
FANTINA-TA-WEB	Aguesta pregunta tan simpla “e Cosette?”, que siguec hèta damb ua fe tan prigonda, damb tanta seguretat, damb ua abséncia tan completa d’inquietud e de dobte, que non credec de besonh mès paraules.
FANTINA-TA-WEB	Me’n sabia, seguic, qu’èretz aquiu; dormia, mès que vos vedia.
FANTINA-TA-WEB	Que hè fòrça temps que vos veigui, que vos seguisqui damb era vista pes nets.
FANTINA-TA-WEB	Qu’ètz en ua sòrta de glòria, e vos entornegen milèrs de figures celestiaus.
FANTINA-TA-WEB	E tachèc era sua guardada en crucific.
FANTINA-TA-WEB	Mès, higec, a on ei Cosette?
FANTINA-TA-WEB	Hilha mia, didec, padegatz-vos; era vòsta hilha qu’ei aquiu.
FANTINA-TA-WEB	Erosaments eth mètge, qu’ère avertit, venguec ena sua ajuda.
FANTINA-TA-WEB	Es uelhs de Fantina s’illuminèren e curbiren de claretat tot eth sòn ròstre.
FANTINA-TA-WEB	Era joena crotzèc es mans, exprimint tota era violéncia e doçor d’ua arderosa oracion.
FANTINA-TA-WEB	Ò!, sorrisclèc.
FANTINA-TA-WEB	Hètz-la-me a vier.
FANTINA-TA-WEB	Trenda illusion de mair.
FANTINA-TA-WEB	Encara non, didec eth mètge; en aguest moment non.
FANTINA-TA-WEB	Qu’auetz un shinhau de fèbre.
FANTINA-TA-WEB	Era vista dera vòsta hilha vos agitarie e vos harie mau.
FANTINA-TA-WEB	Mès que mès, vos cau remeter-vos.
FANTINA-TA-WEB	Era l’interrompec bruscaments:
FANTINA-TA-WEB	Que ja sò ben!
FANTINA-TA-WEB	Vos digui que ja sò ben!
FANTINA-TA-WEB	Que voi veir ara mia hilha!
FANTINA-TA-WEB	Ac voi.
FANTINA-TA-WEB	Ja vedetz, didec eth mètge, se com vos exaltatz.
FANTINA-TA-WEB	Tant que seguitz atau, m’opausarè a qué veigatz ara vòsta hilha.
FANTINA-TA-WEB	Que non ei pro que la veigatz; vos cau víuer entada era.
FANTINA-TA-WEB	Quan sigatz mielhor vo’la portarè jo madeish.
FANTINA-TA-WEB	Era prauba mair joquèc eth cap.
FANTINA-TA-WEB	Senhor doctor, vos demani perdon; vos demani perdon umilaments.
FANTINA-TA-WEB	Bèth temps a, que non auria parlat coma ac è hèt, mès que m’an arribat autanti malastres, que non sai se qué digui.
FANTINA-TA-WEB	Me’n sai que cranhetz era emocion; demorarè tot çò que volgatz, mès vos asseguri que non me harà mau veir ara mia mainada.
FANTINA-TA-WEB	Que sò en tot veder-la, e non la dèishi de uelh d’ager tath ser.
FANTINA-TA-WEB	Se me la presentèssen li parlaria tranquillaments; non m’esmoiria.
FANTINA-TA-WEB	Non ei normau qu’aja desirs de veir ara mia hilha, que l’a calut anar a cercar exprèssaments en Montfermeil?
FANTINA-TA-WEB	Que non sò anujada; me’n sai que vau a èster erosa.
FANTINA-TA-WEB	Tota era net è estat campant bromes blanques e persones que me guardauen arrint.
FANTINA-TA-WEB	Quan eth mètge volgue me haràn a vier a Cosette.
FANTINA-TA-WEB	Que ja non è fèbre, ja sò lèu guarida; me’n sai que ja non è arren; mès que vau a hèr coma se siguesse malauta, e non botjar-me entà contentar as senhores que me suenhen.
FANTINA-TA-WEB	E quan veiguen que sò tranquilla dideràn: “mos cau hèr-li a vier era sua hilha”.
FANTINA-TA-WEB	Eth senhor Magdalena s’auie seigut en ua cagira près dera hièstra.
FANTINA-TA-WEB	Fantina se virèc entada eth, esdegant-se entà semblar tranquilla, e hèr veir qu’ère “brava” sivans didie en aquera feblesa deth mau que hè ath malaut semblable a un mainatge, entà que, en veder-la tan tranquilla, non trapèssen cap dificultat entà portar-li a Cosette.
FANTINA-TA-WEB	A maugrat d’aquerò, e autanplan contentant-se, non podie passar-se’n de hèr mil preguntes ath senhor Magdalena.
FANTINA-TA-WEB	Auetz auut un bon viatge, senhor alcalde?
FANTINA-TA-WEB	Be n’auetz estat de brave!
FANTINA-TA-WEB	Que l’auetz anat a cercar!
FANTINA-TA-WEB	Didetz-me solet se com està?
FANTINA-TA-WEB	A auut un bon viatge?
FANTINA-TA-WEB	Que ja non m’arreconeisherà!
FANTINA-TA-WEB	Que m’aurà desbrembat dempús tant de temps!
FANTINA-TA-WEB	Praubeta!
FANTINA-TA-WEB	Es mainatges non an memòria, que son coma es audèths.
FANTINA-TA-WEB	Aué ven ua causa e deman ua auta e non pensen en arren.
FANTINA-TA-WEB	Auie ròba blanca?
FANTINA-TA-WEB	L’auien agençat es Thernadier?
FANTINA-TA-WEB	Ère ben neurida?
FANTINA-TA-WEB	Ò!, Guaire è passat, s’ac vedéssetz, en hèr-me totes aguestes preguntes pendent eth temps dera mia miséria!
FANTINA-TA-WEB	Ara tot que s’a acabat; ja sò contenta.
FANTINA-TA-WEB	Com desiri veder-la!
FANTINA-TA-WEB	Senhor alcalde, ei beròia?
FANTINA-TA-WEB	Non ei vertat qu’ei plan beròia era mia hilha?
FANTINA-TA-WEB	Que deuetz auer auut fòrça hered ena diligéncia.
FANTINA-TA-WEB	Non me la podetz hèr a vier un moment?
FANTINA-TA-WEB	Se la harien a seguir de seguit.
FANTINA-TA-WEB	Didetz-ac, vos que manatz aciu.
FANTINA-TA-WEB	Eth senhor Magdalena, en tot cuelher-li era man, didec:
FANTINA-TA-WEB	Cosette ei beròia, està ben, la veiratz lèu; mès padegatz-vos.
FANTINA-TA-WEB	Plan que òc, quauqui còps de tos interrompien a Fantina en cada moment.
FANTINA-TA-WEB	Fantina carèc, en pensar-se qu’auie comprometut damb quauqua paraula apassionada era confiança que volie inspirar e se metec a parlar de causes indiferentes.
FANTINA-TA-WEB	Qu’ei plan polit Montfermeil, non ei vertat?
FANTINA-TA-WEB	En ostiu se hèn aquiu fòrça viatges d’esvagament.
FANTINA-TA-WEB	Les va ben eth negòci as Thenardier?
FANTINA-TA-WEB	Que non i deu vier guaira gent ena sua casa.
FANTINA-TA-WEB	Qu’ei ua sòrta de tauèrna aquera aubèrja.
FANTINA-TA-WEB	Eth senhor Magdalena la tenguie dera man, guardant-la damb ansietat; se vedie qu’auie vengut aciu pr’amor de dider-li quauquarren que hège dobtar ath sòn esperit.
FANTINA-TA-WEB	Eth mètge auie hèt era sua visita e s’auie retirat.
FANTINA-TA-WEB	Solet sor Simplicia, s’auie demorat damb es dus.
FANTINA-TA-WEB	Ath miei d’aqueth silenci exclamèc Fantina:
FANTINA-TA-WEB	Que l’enteni, mon Diu, l’enteni!
FANTINA-TA-WEB	Qu’ère ua mainada que jogaue en pati: ua mainada dera portièra o de quinsevolh obrèra: Que siguec un d’aguesti edarts que se passen tostemp, e que semble que formen partida deth mistèri qu’enròde es misteris lugubres.
FANTINA-TA-WEB	Era mainada anaue e venguie, corrie entà hèr enlà eth hered, arrie e cantaue en votz nauta.
FANTINA-TA-WEB	A on ei que non se barregen es jòcs des mainatges!
FANTINA-TA-WEB	Ò, didec Fantina, qu’ei era mia Cosette!
FANTINA-TA-WEB	Arreconeishi era sua votz!
FANTINA-TA-WEB	Era mainada s’aluenhèc dera madeisha manèra que s’auie apressat; s’amortèc era votz, mès Fantina quedèc en tot escotar quauqui moments.
FANTINA-TA-WEB	Dempús se caperèc d’ombra eth sòn ròstre e eth senhor Magdalena entenec que didie en votz baisha:
FANTINA-TA-WEB	Que hè mau eth mètge de non deishar-me veir ara mia hilha!
FANTINA-TA-WEB	Be ne seram d’eroses!
FANTINA-TA-WEB	Qu’auram un jardinet, eth senhor Magdalena m’ac a prometut.
FANTINA-TA-WEB	Era mia mainada jogarà en jardin.
FANTINA-TA-WEB	Quan comuniarà per prumèr còp?
FANTINA-TA-WEB	Se metec a compdar damb es dits.
FANTINA-TA-WEB	Un, dus, tres, quate… qu’a sèt ans.
FANTINA-TA-WEB	En cinc ans qu’amiarà un vel blanc e miches coma era nhèu; que semblarà ua hemneta.
FANTINA-TA-WEB	Ò, fraia mia!
FANTINA-TA-WEB	Be ne sò de pèga, que sò en tot pensar ena prumèra comunion dera mainada!
FANTINA-TA-WEB	E se metec a arrir.
FANTINA-TA-WEB	Eth senhor Magdalena auie deishat anar era man de Fantina e escotaue es sues paraules coma eth qu’escote eth vent, damb es uelhs entà baish e er esperit negat en prigondes reflexions.
FANTINA-TA-WEB	Mès, de pic, lheuèc eth cap perque Fantina auie deishat de parlar: Fantina qu’ère orrificada.
FANTINA-TA-WEB	Non parlaue, non alendaue, s’auie incorporat; eth sòn muscle ossós gessie dehòra dera camisa; eth sòn ròstre, tant alègre uns moments abans, ère bluenc; era sua guardada semblaue tachada en quauqua causa formidabla apareishuda en aute costat deth quarto; es sòns uelhs èren dubèrts desmesuradaments peth terror.
FANTINA-TA-WEB	Qué vos cau, Fantina?, didec Magdalena.
FANTINA-TA-WEB	Se virèc e vedec a Javert.
FANTINA-TA-WEB	III.- Javert content.
FANTINA-TA-WEB	Guardatz se qué s’auie passat.
FANTINA-TA-WEB	Venguien de tocar es dotze e mieja quan eth senhor Magdalena gessec dera sala deth tribunau d’Arras.
FANTINA-TA-WEB	Tornèc ena aubèrja, just en moment oportun entà partir damb eth corrèu qu’eth sòn sèti, rebrembarà eth lector, auie cuelhut.
FANTINA-TA-WEB	Pòc abans des sies deth matin arribèc en M… ara vòra deth M…e eth sòn prumèr trabalh siguec botar era carta tath senhor Laffitte en corrèu, e dempús vier a tier-li ua visita a Fantina.
FANTINA-TA-WEB	Mès, a penes auec abandonat era sala dera audiéncia, eth fiscau, remetut dera prumèra suspresa, cuelhec era paraula entà deplorar er acte de lhocaria deth respectable alcalde de M… ara vòra deth M… , declarar qu’es sues conviccions non s’auien modificat en arren per aguest incident, que s’esclaririe dempús, e demanar, mentretant, era condemnacion de Champmathieu, qu’ère evidentaments eth vertadèr Jean Valjean.
FANTINA-TA-WEB	Era insisténcia deth fiscau qu’ère visiblaments en contradiccion damb es sentiments de toti, deth public, deth tribunau e deth jurat.
FANTINA-TA-WEB	Ath defensor li costèc pòc trabalh refusar eth sòn discurs, e assegurar que, per çò des revelacions deth senhor Magdalena, ei a díder, deth vertadèr Jean Valjean, er ahèr auie cambiat complètaments, e eth jurat non auie ath dauant senon a un innocent.
FANTINA-TA-WEB	Er avocat defensor treiguec d’aguest incident quauques epifonemes, malerosaments massa ancianes, sus es errors judiciaus, eca.
FANTINA-TA-WEB	Ara seguida que siguec botat en libertat Champmathieu, eth fiscau s’embarrèc damb eth president, e parlèren “sus eth besonh d’apoderar-se dera persona deth senhor alcalde de M… ara vòra deth M…” Aguesta frasa que i a tantes de qu’ei deth fiscau, e ei escrita deth sòn punh e letra en document dera relacion enviat entath tribunau superior.
FANTINA-TA-WEB	Passada era prumèra emocion, eth president hec pòques objeccions.
FANTINA-TA-WEB	Li calie qu’era justícia siguesse eth sòn cors.
FANTINA-TA-WEB	Ath delà, entà didè’c tot, encara qu’eth president ère un bon òme, pro intelligent, qu’ère, ath còp, plan reialista, lèu furibond, e auie notat qu’er alcalde de M… ara vòra deth M…, parlant deth desbarcament de Cannes, auesse dit er emperaire e non Bonaparte.
FANTINA-TA-WEB	S’expedic, donc, era orde de preson, e eth fiscau la manèc entà M… ara vòra deth M… damb un messatgèr, ath mès córrer, en tot encargar-ne d’era ar inspector Javert.
FANTINA-TA-WEB	Eth messatgèr qu’ère tanben un individú dera policia, plan esdegat, e, en dues menutes, li hec saber a Javert çò que s’auie passat en Arras.
FANTINA-TA-WEB	Qui non coneishesse a Javert e l’auesse vist en moment qu’entrèc ena infirmaria, que non aurie endonviat, solide, çò que se passaue, e l’aurie trapat coma tostemp.
FANTINA-TA-WEB	Qu’estaue hered, tranquil, grèu, damb es sòns peus grisi perfèctaments alisadi sus es possi; e auie pujat era escala damb era sua lentor de costum.
FANTINA-TA-WEB	Mès qui lo coneishesse e l’auesse examinat atentiuaments, qu’aurie tremolat.
FANTINA-TA-WEB	Era fivèla dera sua corbata de cuer, en sòrta d’estar en cogòt, qu’ère ena aurelha quèrra.
FANTINA-TA-WEB	Aquerò revelaue ua agitacion extraordinària.
FANTINA-TA-WEB	Javert qu’ère un òme complet; non permetie cap arrupa ne ena sua obligacion, ne en sòn unifòrme; metodic damb es maufactors, regde damb es botons dera sua ròba.
FANTINA-TA-WEB	Entà amiar mau botada era fivèla dera sua corbata, qu’ère de besonh qu’experimentèsse ua d’aguestes emocions que se pòden cridar tèrratrems interiors.
FANTINA-TA-WEB	Auie anat ena fabrica tranquillaments; auie demanat un caporau e quate soldats en còs de garda mès pròche; auie deishat as soldats en pati e auie hèt que lo guidèsse, entath quarto de Fantina, era portièra, qu’ac hec sense cap de temor, donques qu’ère acostumada a veir gent armada que cercaue ath senhor alcalde.
FANTINA-TA-WEB	Quan arribèc en quarto de Fantina, lheuèc eth picapòrt e possèc era pòrta damb eth suenh d’un infermièr o d’un espion e entrèc.
FANTINA-TA-WEB	Parlant damb propietat, que non podem díder qu’entrèc.
FANTINA-TA-WEB	Ena articulacion deth braç se vedie eth punh de plomb deth sòn enòrme paishon que despareishie peth darrèr deth sòn còs.
FANTINA-TA-WEB	S’estèc atau lèu ua menuta, sense hèr notar era sua preséncia.
FANTINA-TA-WEB	De ressabuda, Fantina lheuèc es uelhs, lo vedec e hec que se virèsse eth senhor Magdalena.
FANTINA-TA-WEB	En moment qu’era guardada de Magdalena trapèc era de Javert, aguest, sense botjar-se, sense apressar-se, se botèc espaventós.
FANTINA-TA-WEB	Cap sentiment uman que pòt èster tant òrre coma eth dera alegria.
FANTINA-TA-WEB	Era seguretat d’auer en poder sòn a Jean Valjean hec aparéisher ena sua fesomia tot çò qu’auie ena amna.
FANTINA-TA-WEB	Eth hons remoigut pugèc ena superfícia.
FANTINA-TA-WEB	Era umiliacion d’auer perdut era tralha e d’auer-se enganhat respècte de Champmathieu despareishie dauant der orgulh d’auer endonviat dès era prumeria, e d’auer auut er instint tant exacte.
FANTINA-TA-WEB	Era alegria de Javert s’estarnèc en tota era sua extension: en sòn front estret se pintèc era fermetat dera capitada; campèc, ara fin, ena plenitud orribla d’ua resvenja satisfèta.
FANTINA-TA-WEB	Javert qu’ère ena sua glòria en aqueth moment.
FANTINA-TA-WEB	Credie, sense saber se per qué, per ua sòrta d’intuicion confusa dera sua importància e deth sòn trionf, que personificaue era justícia, era lum e era vertat, en desvolopament dera sua mission celesta de esbauçar eth mau.
FANTINA-TA-WEB	Li servien e l’emparauen en aqueth moment, d’ua manèra eficaça, era autoritat, era rason, era causa jutjada, era consciéncia legau, era vindicta publica, totes es esteles; protegie er orde; hège gésser er arrai dera lei; resvenjaue ara societat; prestaue ajuda ad açò d’absolut; l’entornejaue era glòria.
FANTINA-TA-WEB	Ena sua victoria encara i auie ua rèsta deth desfiament e deth combat; de pès, capinaut, reludent, brilhaue damb era bestialitat suberumana d’un arcàngel herotge; era ombra terribla dera accion qu’executaue hège visibles ena sua nerviosa man es vagui bualhs dera espada sociau; content e indignat, qu’auie jos es sòns pès eth crim, eth vici, era revòuta, era perdicion, eth lunfèrn; enludernaue, exterminaue, arrie.
FANTINA-TA-WEB	Que i auie, plan que òc, ua cèrta granor en aqueth àngel monstruós.
FANTINA-TA-WEB	Eth Javert espaventós, que non auie arren d’innòble.
FANTINA-TA-WEB	Era probitat, era sinceritat, eth candor, era conviccion, era idia deth déuer, son causes que, en tot enganhar-se, pòden èster repugnantes; mès, autanplan repugnantes, que son granes; era majestat pròpia dera consciéncia umana subsistís en orror; son vertuts qu’an un vici, er error.
FANTINA-TA-WEB	Er impiu e aunèst plaser d’un fanatic, ath miei dera atrocitat, que sauve quauque resplendor lugubre, mès respectable.
FANTINA-TA-WEB	Sense saber-se’n, Javert, ena sua felicitat qu’ère digne de pietat, coma quinsevolh ignorant que capite.
FANTINA-TA-WEB	Qu’ei impossible trapar arren mès terrible qu’aquera fesomia qu’en era se pintaue tot çò que se pòt cridar dolent e bon.
FANTINA-TA-WEB	Era autoritat recupère es sòns drets.
FANTINA-TA-WEB	Fantina non auie vist a Javert deth dia qu’eth senhor alcalde l’auie desliurat des sues mans.
FANTINA-TA-WEB	Eth sòn cervèth malaut non se podie explicar arren; mès que non dobtèc un moment que venguie a cercar-la.
FANTINA-TA-WEB	No podec tier era visita d’aquera hastigosa persona, se sentec perduda, e caperant-se eth ròstre damb es mans, exclamèc angoishada:
FANTINA-TA-WEB	Senhor Magdalena, sauvatz-me!
FANTINA-TA-WEB	Ja sai se qué voletz.
FANTINA-TA-WEB	Padegatz-vos, que non vie per vos.
FANTINA-TA-WEB	E dempús, en tot dirigir-se a Javert, li didec:
FANTINA-TA-WEB	Javert responec:
FANTINA-TA-WEB	Anem, lèu!
FANTINA-TA-WEB	Eth ton que prononcièc aguestes paraules siguec frenetic e herotge.
FANTINA-TA-WEB	Javert non didec, “anem, lèu!” Didec: “Anelèu!” Era ortografia que non ei pro entà exprimir aguest ton; aquerò que non siguec ua paraula umana; que siguec un bram.
FANTINA-TA-WEB	Non hec çò qu’acostumaue; non parlèc bric; non mostrèc era orde de preson.
FANTINA-TA-WEB	Jean Valjean, qu’ère entada eth ua sòrta d’enemic misteriós e impaupable; un combatent tenebrós que lutaue hège cinc ans sense poder-lo véncer.
FANTINA-TA-WEB	Aguesta preson que non ère un principi, ère un finau.
FANTINA-TA-WEB	En didè’c, non se botgèc, mès li tachèc a Jean Valjean aquera guardada que tachaue as criminaus, coma un gancho, e damb era quau solie atreir-les enes sues mans violentaments.
FANTINA-TA-WEB	En enténer eth crit de Javert, Fantina auie dubèrt es uelhs.
FANTINA-TA-WEB	Javert s’auancèc enquiath miei deth quarto e cridèc.
FANTINA-TA-WEB	Anem!, vieràs?
FANTINA-TA-WEB	Solet didec:
FANTINA-TA-WEB	Javert!…
FANTINA-TA-WEB	Javert l’interrompec:
FANTINA-TA-WEB	Era malerosa joena guardèc ath sòn entorn.
FANTINA-TA-WEB	Que non i auie arrés mès, qu’era religiosa e er alcalde.
FANTINA-TA-WEB	A qui, donc, tutejaue Javert tant ignominiosaments?
FANTINA-TA-WEB	Solet ada era.
FANTINA-TA-WEB	Tremolèc!
FANTINA-TA-WEB	Alavetz vedec ua causa extraordinària, de tau manèra extraordinària, que non se podie comparar damb arren de çò qu’auie vist enes mès tenebrosi deliris dera fèbre.
FANTINA-TA-WEB	Vedec ar espion Javert cuélher ar alcalde peth còth; vedec ath senhor alcalde ajocar eth cap.
FANTINA-TA-WEB	Credec qu’eth mon deishaue d’existir.
FANTINA-TA-WEB	Javert, plan, auie agarrat a Jean Valjean peth còth.
FANTINA-TA-WEB	Senhor alcalde, exclamèc Fantina.
FANTINA-TA-WEB	Que ja non i a aciu cap senhor alcalde.
FANTINA-TA-WEB	Jean Valjean non sagèc de separar eth sòn còth dera man que lo tenguie.
FANTINA-TA-WEB	Crida-me senhor inspector.
FANTINA-TA-WEB	Parla naut, responec; a jo que se me parle naut.
FANTINA-TA-WEB	Jean Valjean seguic baishant era votz:
FANTINA-TA-WEB	Me cau demanar-vos un favor…
FANTINA-TA-WEB	Valjean se virèc entada eth, e li didec ara prèssa e en votz baisha:
FANTINA-TA-WEB	Te digui que me parles naut.
FANTINA-TA-WEB	Qu’ei que voi que sonque ac entenatz vos…
FANTINA-TA-WEB	A jo que m’ei parièr, aquerò.
FANTINA-TA-WEB	Jo que non escoti.
FANTINA-TA-WEB	Autrejatz-me tres dies!
FANTINA-TA-WEB	Pagarè çò que calgue; m’acompanharatz, se voletz.
FANTINA-TA-WEB	Te’n vòs arrir?, didec Javert.Vai, non te hèja tan bèstia!
FANTINA-TA-WEB	Me demanes tres dies entà escapar-te!
FANTINA-TA-WEB	Dides qu’ei entà vier a quèrrer ara hilha d’aguesta hemna?
FANTINA-TA-WEB	A!, Plan, donc, qu’està ben!
FANTINA-TA-WEB	Fantina s’estrementic.
FANTINA-TA-WEB	Era mia hilha!, Anar a cercar ara mia hilha?
FANTINA-TA-WEB	Qu’ei que non ei aciu?
FANTINA-TA-WEB	Fraia, responetz-me, a on ei Cosette?
FANTINA-TA-WEB	Voi ara mia hilha!
FANTINA-TA-WEB	Senhor Magdalena!
FANTINA-TA-WEB	Senhor alcalde!
FANTINA-TA-WEB	Javert fotèc un còp de pè en solèr.
FANTINA-TA-WEB	Aguesta que ne vau quate!
FANTINA-TA-WEB	Vos carar, briganta?
FANTINA-TA-WEB	Diable de país qu’es forçats son magistrats e es hemnes publiques son suenhades coma comdesses!
FANTINA-TA-WEB	Mès que ja cambiarà tot aquerò!
FANTINA-TA-WEB	A fe de Diu que ja ère ora!
FANTINA-TA-WEB	Te digui que ja non i a aciu senhor Magdalena ne senhor alcalde.
FANTINA-TA-WEB	Sonque i a un panaire, un bandit, un forçat cridat Jean Valjean, e ei aguest que tengui agarrat.
FANTINA-TA-WEB	Aquerò ei çò que i a.
FANTINA-TA-WEB	Fantina s’incorporec còp sec en tot apuar-se enes sòns flaqui braci e enes sues mans, guardèc a Valjean, guardèc ara religiosa, dauric era boca coma entà parlar, gessec ua roncadera deth hons dera sua gòrja, tumèren es sòns dents, estenec es braci damb angonia daurint convulsiuaments es sues mans e paupant ath sòn entorn coma eth que s’afògue, e dempús queiguec a plomb sus era coishinèra.
FANTINA-TA-WEB	Qu’ère mòrta.
FANTINA-TA-WEB	Qu’auetz assassinat ad aguesta hemna.
FANTINA-TA-WEB	Acabaram ja?, didec Javert furiós.
FANTINA-TA-WEB	Que non sò entà enténer rasons.
FANTINA-TA-WEB	Estauviem-mos tot aquerò.
FANTINA-TA-WEB	Era garda demore; baishem de seguit, o mani que t’amien estacat.
FANTINA-TA-WEB	I auie en un cornèr deth quarto un lhet vielh de hèr, en fòrça mau estat, que servie entà ajaçar-se es religioses enes nets de velha.
FANTINA-TA-WEB	JeanValjean se dirigic ada eth, trinquéc en un moment eth cabeç, ja fòrça espatracat, causa aisida entàs sues fòrces, agarrèc era barra mèstra e guardèc a Javert.
FANTINA-TA-WEB	Javert arreculèc entara pòrta.
FANTINA-TA-WEB	Vos conselhi que non me distreiguetz en aguesti moments.
FANTINA-TA-WEB	Çò de cèrt ei que Javert tremolaue.
FANTINA-TA-WEB	Pensèc cridar ara garda qu’amiaue; mès Jean Valjean poirie profitar-se’n entà húger.
FANTINA-TA-WEB	S’estèc, donc, de pes, cuelhec eth sòn paishon pera punta e s’emparèc en gahon dera pòrta sense deishar de uelh a Jean Valjean.
FANTINA-TA-WEB	Aguest metec eth code en cabeç deth lhet, apuèc eth front ena man e contemplèc eth cadavre immobil e regde de Fantina, en tot estar-se atau uns moments abstrèt, mut e sense pensar en arren probablaments.
FANTINA-TA-WEB	En sòn ròstre e ena sua actitud se desnishaue solet eth sentiment dera pietat.
FANTINA-TA-WEB	Après ua cuerta meditacion s’inclinèc entà Fantina, e li parlèc en votz baisha.
FANTINA-TA-WEB	Qué li didec?
FANTINA-TA-WEB	Qué podie díder aqueth òme criminau ad aquera hemna mòrta?
FANTINA-TA-WEB	Quines paraules èren aqueres?
FANTINA-TA-WEB	Arrés les entenec.
FANTINA-TA-WEB	Les entenec eth cadavre?
FANTINA-TA-WEB	Que i a illusions que son realitats sublimes.
FANTINA-TA-WEB	Çò qu’ei dehòra de quinsevolh dobte ei que sor Simplicia, solet testimóni de çò que se passèc aquiu, a racondat diuèrsi còps, que tant que Jean Valjean li parlaue a Fantina, vedec campar claraments un inefable arridolet en aqueri esblancossidi pòts e en aqueri vistons vagui qu’alendauen er estonament dera hòssa.
FANTINA-TA-WEB	Jean Valjean cuelhec damb es dues mans eth cap de Fantina e lo placèc ena coishinèra, madeish qu’ac aurie hèt ua mair damb eth sòn hilh; dempús l’estaquèc eth cordon dera camisa, botèc es sòns peus ena casqueta de dormir; hèt aquerò, li barrèc es uelhs.
FANTINA-TA-WEB	Era mòrt qu’ei era entrada ena gran lum.
FANTINA-TA-WEB	Era man de Fantina queiguie dehòra deth lhet.
FANTINA-TA-WEB	Jean Valjean s’ajulhèc dauant d’era, la lheuèc doçaments e la punèc.
FANTINA-TA-WEB	Dempús se metec de pès, e virant-se entà Javert, li didec:
FANTINA-TA-WEB	Que sò prèst.
FANTINA-TA-WEB	V.- Ua hòssa a prepaus.
FANTINA-TA-WEB	Javert se hec a vier a Jean Valjean ena preson deth pòble.
FANTINA-TA-WEB	Er empresoament deth senhor Magdalena costèc en pòble de M… ara vòra deth M… ua sensacion, o, entà didè’c mielhor, ua commocion extraordinària.
FANTINA-TA-WEB	Que mos hè dò non poder amagar qu’en enténer aguesa frasa: ei un forçat, lèu toti l’abandonèren.
FANTINA-TA-WEB	En mens de dues ores se desbrembèc tot çò qu’auie hèt; e non siguec ja senon un forçat.
FANTINA-TA-WEB	Qu’ei just díder tanben que non se’n sabien de çò que s’auie passat en Arras.
FANTINA-TA-WEB	Pendent tot eth dia non s’enteneren en pòble que convèrses coma aguesta:
FANTINA-TA-WEB	Non ac sabetz?
FANTINA-TA-WEB	Qu’ère un forçat complit.
FANTINA-TA-WEB	Qui?
FANTINA-TA-WEB	Er alcalde.
FANTINA-TA-WEB	Eth senhor Magdalena?
FANTINA-TA-WEB	De vertat?
FANTINA-TA-WEB	Non se cride Magdalena.
FANTINA-TA-WEB	Bujena.
FANTINA-TA-WEB	Mès, mon Diu!
FANTINA-TA-WEB	Qu’ei empresoat.
FANTINA-TA-WEB	Empresoat!
FANTINA-TA-WEB	Ena preson, demorant que lo transferissen.
FANTINA-TA-WEB	Que lo transferissen?
FANTINA-TA-WEB	Entà on?
FANTINA-TA-WEB	Que ja m’ac pensaua.
FANTINA-TA-WEB	Aguest òme qu’ère massa brave, massa perfècte, massa amable; renonciaue as decoracions e balhaue sòs a toti es coquins que trapaue.
FANTINA-TA-WEB	Tostemp m’auia pensat que tot aquero amagaue ua mala vida.
FANTINA-TA-WEB	Enes salons, mès que mès, abondauen aguestes scènes.
FANTINA-TA-WEB	M’alègri: quina leçon entàs bonapartistes!
FANTINA-TA-WEB	Jornau ultrareialista (1819-1827).
FANTINA-TA-WEB	Atau s’esbugassèc aguest hantauma que s’auie cridat senhor Magdalena.
FANTINA-TA-WEB	Solet tres o quate persones dera poblacion sauvèren fidèuments era sua memòria.
FANTINA-TA-WEB	Era vielha portièra que l’auie servit ne siguec ua d’eres.
FANTINA-TA-WEB	Era net d’aguest madeish dia era vielha ère seiguda en sòn quarto, espaurida encara, e reflexionant tristaments.
FANTINA-TA-WEB	Era fabrica auie estat barrada pendent tot eth dia, era pòrta-cochèra ère damb eth barrolh passat, eth carrèr, desèrt.
FANTINA-TA-WEB	Que non i auie ena casa senon es dues religioses, sor Perpetua e sor Simplicia, que velhauen a Fantina.
FANTINA-TA-WEB	Tara ora qu’eth senhor Magdalena auie per costum recuelher-se, era brava dera portièra se lheuèc maquinauments, cuelhec era clau deth quarto deth sòn patron, qu’ère en un calaish e eth candeler que tenguie totes es nets entà pujar era escala; pengèc era clau en clau qu’ac solie hèr e botèc eth candeler ath costat, coma se siguesse en tot demorar-lo.
FANTINA-TA-WEB	De seguit tornèc a sèir-se e se metec a reflexionar.
FANTINA-TA-WEB	Era prauba vielha auie hèt tot aquerò sense saber se qué hège.
FANTINA-TA-WEB	Senhor mèn Jesucrist!
FANTINA-TA-WEB	Qu’è botat era clau en clau!
FANTINA-TA-WEB	Ath cap de dues ores gessec dera sua meditacion e didec:
FANTINA-TA-WEB	En aqueth moment se dauric era veirina dera portaria, passèc ua man, cuelhec era clau e aluguèc era lum en ua candèla.
FANTINA-TA-WEB	Era portièra lheuèc es uelhs, se quedèc estabordida e estofèc un sorriscle ena sua gòrja.
FANTINA-TA-WEB	Que coneishie aquera man, aqueth braç, aquera manja.
FANTINA-TA-WEB	Qu’ère eth senhor Magdalena.
FANTINA-TA-WEB	Mon Diu!
FANTINA-TA-WEB	Senhor alcalde, didec, ara fin, jo vos hèja…
FANTINA-TA-WEB	S’arturèc, donques qu’eth finau dera frasa aurie estat ua fauta de respècte as sòns principis.
FANTINA-TA-WEB	Jean Valjean, que seguie estant entada era eth senhor alcalde.
FANTINA-TA-WEB	Ena preson, didec Jean Valjean acabant era frasa.
FANTINA-TA-WEB	Plan que òc, qu’èra en era, mès è trincat un hèr dera hièstra, me sò deishat quèir de naut de tot d’un losat, e ja sò aciu.
FANTINA-TA-WEB	Vau a pujat en mèn quarto; avisatz a sor Simplicia, que deu èster, plan, ath cant d’aguesta prauba hemna.
FANTINA-TA-WEB	Era vielha aubedic ara prèssa.
FANTINA-TA-WEB	Non se sap se com artenhec entrar en pati, sense cridar, entà que li daurissen era pòrta dera cochera.
FANTINA-TA-WEB	Auie e amiaue damb eth ua clau mèstra que damb era daurie ua pòrta laterau; mès que deuien auer-lo escorcolhat e l’ac aurien trèt.
FANTINA-TA-WEB	Aguest punt que non ei encara clar.
FANTINA-TA-WEB	Pugèc era escala deth sòn quarto; en arribar naut deishèc era candèla en darrèr gradon, dauric era pòrta en tot hèr pòc de sorrolh e venguec ena escurina a barrar era hièstra e es hustes; dempús gessec, cuelhec era lum e entrèc en sòn quarto.
FANTINA-TA-WEB	Guardèc ar entorn dera sua taula, ena sua cagira, en sòn lhet, que non s’auie des.hèt en tres dies.
FANTINA-TA-WEB	Que non i auie cap senhau deth desòrdre dera darrèra net que siguec aciu.
FANTINA-TA-WEB	Era portièra auie “apraiat eth sòn quarto”; mès qu’auie recuelhut d’entre es cendres e botat suenhosaments sus era taula es dues viròles deth baston, e era moneda de quaranta sòus ennerida peth huec.
FANTINA-TA-WEB	Cuelhec ua huelha de papèr e escriuec: “Aguestes son es viròles deth mèn baston, e es quaranta sòus panadi a Gervasiet, qu’è parlat ath tribunau”.
FANTINA-TA-WEB	E botèc en aguest papèr era moneda d’argent e es dus tròci de hèr, de sòrta que siguesse çò de prumèr que se vedesse en entrar en quarto.
FANTINA-TA-WEB	Treiguec d’un armari ua camisa vielha e l’estarnèc, en tot estropar enes sòns bocins es dus candelers d’argent.
FANTINA-TA-WEB	Que hège tot aquerò tot doç e sense agitacion, e en estropar es candelers der avesque qu’ère en tot minjar un tròç de pan nere.
FANTINA-TA-WEB	Serie probablaments eth pan dera preson que s’auie hèt a vier en evadir-se.
FANTINA-TA-WEB	Entratz, didec Jean Valjean.
FANTINA-TA-WEB	Piquèren dus còp ena pòrta.
FANTINA-TA-WEB	Qu’ère sor Simplicia.
FANTINA-TA-WEB	Estaue esblancossida, auie es uelhs rogidi; era lum trantalhaue ena sua man.
FANTINA-TA-WEB	Enes emocions d’aqueth dia, era religiosa s’auie convertit en hemna.
FANTINA-TA-WEB	Qu’auie plorat; tremolaue.
FANTINA-TA-WEB	Que lo podetz liéger, didec eth.
FANTINA-TA-WEB	Fraia, manaratz aquest papèr ath senhor prèire.
FANTINA-TA-WEB	Eth papèr es destropat.
FANTINA-TA-WEB	Era joena lo guardèc.
FANTINA-TA-WEB	Sor Simplicia liegec: “Prègui ath senhor prèire que tengue compde de tot çò que dèishi aciu.
FANTINA-TA-WEB	Que calerà pagar es còsti dera mia causa e er acogament dera hemna que s’a mòrt aué.
FANTINA-TA-WEB	Era fraia volec parlar, mès qu’a penes podec gasulhar quauques paraules.
FANTINA-TA-WEB	Ça que la, didec:
FANTINA-TA-WEB	Non voletz veir per darrèr viatge ad aguesta prauba malerosa?
FANTINA-TA-WEB	A penes venguec de díder aguestes paraules, s’entenec un gran sarabat ena escala; un revolum de passi; era vielha portièra didie damb era sua votz mès fòrta:
FANTINA-TA-WEB	Ça que la, i a lum en aguest quarto.
FANTINA-TA-WEB	Un òme responec:
FANTINA-TA-WEB	Arreconeisheren era votz de Javert.
FANTINA-TA-WEB	Eth quarto ère dispausat de sòrta que en daurir-se era pòrta amagaue er angle dera paret dreta.
FANTINA-TA-WEB	Jean Valjean amortèc en un bohada era lum e s’amaguèc en aqueth angle.
FANTINA-TA-WEB	Sor Simplicia queiguec de jolhs près dera taula.
FANTINA-TA-WEB	Se dauric era pòrta.
FANTINA-TA-WEB	Entrèc Javert.
FANTINA-TA-WEB	Era religiosa non lheuèc es sòns uelhs.
FANTINA-TA-WEB	Qu’ère en tot pregar.
FANTINA-TA-WEB	Javert vedec ara fraia e s’arturèc en sec.
FANTINA-TA-WEB	Mos cau rebrembar qu’er element de Javert, eth miei qu’alendaue ère era veneracion a quinsevolh autoritat.
FANTINA-TA-WEB	Qu’ère un èsser omogenèu que non admetie de cap des manères ne objeccions ne restriccions.
FANTINA-TA-WEB	Credie qu’era autoritat eclesiastica ère era prumèra de totes; e ère religiós, superficiau e regde en aguest punt, coma en toti es auti.
FANTINA-TA-WEB	Un prèire, dauant des sòns uelhs, qu’ère un esperit infalible; ua religiosa, ua creatura impecabla.
FANTINA-TA-WEB	Ambdús qu’èren amnes embarrades en aguest mon damb ua soleta pòrta, que non se daurie senon entà dar pas ara vertat.
FANTINA-TA-WEB	En veir a sor Simplicia, era sua prumèra intencion siguec de retirar-se.
FANTINA-TA-WEB	Mès, qu’anaue a complir un déuer que lo tirassaue poderosaments en sentit contrari.
FANTINA-TA-WEB	Era sua dusau intencion siguec quedar-se, e hèr aumens ua pregunta a sor Simplicia, que non auie mentit ena sua vida.
FANTINA-TA-WEB	Javert se’n sabie e la veneraue especiauments per aquerò.
FANTINA-TA-WEB	Fraia, didec, ètz soleta en aguest quarto?
FANTINA-TA-WEB	Sor Simplicia, lheuèc es uelhs, e responec:
FANTINA-TA-WEB	Desencusatz-me, didec Javert, se persuti; qu’ei eth mèn déuer; non auratz vist aguesta net a un òme que s’a escapat, e que cercam?
FANTINA-TA-WEB	Non auetz vist a un òme cridat Jean Valjean?
FANTINA-TA-WEB	Era fraia responec:
FANTINA-TA-WEB	Mentie.
FANTINA-TA-WEB	Non.
FANTINA-TA-WEB	Desencusatz, didec Javert e se retirèc en tot saludar prigondaments.
FANTINA-TA-WEB	Ò, santa joena!
FANTINA-TA-WEB	Que non ètz d’aguest mon hè fòrça ans; qu’auetz trapat ena lum as vòstes fraies, es vèrges e as vòsti frairs, es angels: qu’aguesta mentida vos sigue compdada en paradís.
FANTINA-TA-WEB	Era afirmacion de sor Simplicia siguec entà Javert ua causa tan decisiua que non vedec era singularitat de qué era candèla que s’auie amortat humejaue ath dessús dera taula.
FANTINA-TA-WEB	Ua ora dempús, un òme, a trauèrs des arbes e dera broma, s’aluenhaue de M… ara vòra deth M… en direccion entà París.
FANTINA-TA-WEB	Aqueth òme qu’ère Jean Valjean.
FANTINA-TA-WEB	Se sabec dempús, peth testimòni de dus o tres mulatèrs que lo trapèren, qu’amiaue un paquet, e qu’ère jargat damb ua blòda.
FANTINA-TA-WEB	E d’a on auie trèt aguesta blòda?
FANTINA-TA-WEB	Que non se sap pas.
FANTINA-TA-WEB	Mès quauqui dies abantes auie mòrt un vielh ena infirmaria dera fabrica e n’auie deishat ua.
FANTINA-TA-WEB	Dilhèu siguesse era madeisha.
FANTINA-TA-WEB	Ua paraula finau sus Fantina.
FANTINA-TA-WEB	Toti qu’auem ua mair: era tèrra.
FANTINA-TA-WEB	Fantina entornèc entara sua mair.
FANTINA-TA-WEB	Eth prèire credec, e dilhèu auie rason, que çò de mielhor ère reservar, de çò qu’auie deishat Jean Valjean, era màger quantitat possibla entàs praubi.
FANTINA-TA-WEB	A tot darrèr, de qui se tractaue?
FANTINA-TA-WEB	D’un forçat e d’ua hemna publica.
FANTINA-TA-WEB	Plan per aquerò simplifiquèc tot çò que podec er acogament de Fantina, e lo redusic ad aquerò estrictaments de besonh que se cride era hòssa comuna.
FANTINA-TA-WEB	Fantina, donc, siguec acogada ena trencada, a gratis, deth cementèri, en clòt qu’ei de toti e de cadun, e a on se trapen es praubi.
FANTINA-TA-WEB	Mès Diu que sap a on cercar era amna: S’acoguèc a Fantina enes tenebres, entre es prumèrs uassi que se vederen; passèc pera promiscuitat des cendres; siguec lançada ena hòssa publica.
FANTINA-TA-WEB	Eth sòn taüt siguec coma eth sòn lhet.
WEB-ETH-BUSCON	Jo, senhora, que sò de Segovia.
WEB-ETH-BUSCON	Ma pair se didie Clemente Pablo, naturau deth madeish pòble; que Diu l'age en cèu.
WEB-ETH-BUSCON	Siguec, tau que toti diden, de mestièr barbèr, encara qu'es sòns pensaments èren tan nauti que s'avergonhaue de qué lo cridessen atau, en tot díder qu'eth ère tondeire de carilhons e sarte de barbes.
WEB-ETH-BUSCON	Diden qu'ère de fòrça bona soca, e sivans eth beuie qu'ère causa entà creir.
WEB-ETH-BUSCON	Siguec maridat damb Aldonza de San Pedro, hilha de Diego de San Juan e arrèhilha d'Andres de San Cristobal1 .
WEB-ETH-BUSCON	Se sospechaue en pòble que non ère cristiana vielha2, a maugrat de campar damb peublancs e trincada, mès era, per çò des noms e fausnoms des sòns pair-sénhers, volec hèr veir qu'ère descendenta de boni crestians.Qu'auec bona disposicion entà letrat; hemna d'amigues e còlhes, e de pòqui enemics, donques qu'enquia e tot es tres enemics dera amna non les auec coma taus; persona de valor e arreconeishuda per çò qu'ère.
WEB-ETH-BUSCON	Patic grani trabalhs nauèth maridada, e tanben dempús, pr'amor que males lengues didien qu'eth mèn pair botaue eth dus de bastons entà trèir er as d'oros3.
WEB-ETH-BUSCON	Se provèc qu'a toti es que les hège era barba a raser, tant que les balhaue era aigua, en tot lheuar-les era cara tath lavatòri, un frairet mèn de sèt ans li treiguie damb adretia eth medoth des pòches deth vestit.
WEB-ETH-BUSCON	Moric er angelet d'ua repassada que li fotèren ena preson.
WEB-ETH-BUSCON	Ath mèn pair li hec fòrça dò, per èster tan simpatic que panaue es volentats a toti.
WEB-ETH-BUSCON	Per aguestes e d'autes foteses siguec empresoat, e es rigors dera justícia, que d'eri er òme non se pòt deféner, lo treigueren pes carrèrs 4.
WEB-ETH-BUSCON	De miei entà baish aqueri senhors lo tractèren regaladaments.
WEB-ETH-BUSCON	Anaue ara brida damb bèstia segura e a pas seguit, damb compde e bon dia.
WEB-ETH-BUSCON	Mès de miei entà naut, sonque díder çò que sap hèr un borrèu en ues costelhes.
WEB-ETH-BUSCON	Li fotèren dues centes foetades, que dètz ans dempús encara se li compdauen peth dessús dera ròba.
WEB-ETH-BUSCON	Eth que les ac balhaue se botjaue mès qu'eth, causa que semblèc plan ben; se divertic un shinhau damb es laudances qu'entenie que li hègen sus es sues bones carns, que l'estaue fòrça ben era vermelhor.
WEB-ETH-BUSCON	Era mia mair, donc, non auec malastres!
WEB-ETH-BUSCON	Un dia, en tot laudar-la-me ua vielha que m'elevèc, didie qu'ère tant agradiua qu'embelinaue a toti es que la tractauen.
WEB-ETH-BUSCON	E didie, non sense rom rom:
WEB-ETH-BUSCON	Ath sòn temps, hilh, es imens èren coma soleis, es uns gessents e es auti cogants, e era majoritat, en madeish dia, gessents e cogants.
WEB-ETH-BUSCON	Se didie que adobaue puncèles, ressuscitaue peus caperant peublancs, engrassie cames damb moralhs dera cama postissi.
WEB-ETH-BUSCON	E hège cabeladures entàs cauvets; poblaue maishères damb dents; a tot darrèr, viuie d'apolidir òmes e ère adobaira de còssi.
WEB-ETH-BUSCON	Entà uns ère tresau, prumèra entà d'auti e flux entàs sòs de toti.
WEB-ETH-BUSCON	Veir, donc, era cara arridolenta qu'era tenguie en enténer tot aquerò, qu'ère entà balhar toti mil gràcies a Diu.
WEB-ETH-BUSCON	Que i auec fòrça desavens entre es mèns pairs sus a qui me calie imitar en mestièr, mès jo, que tostemp auia auut pensaments de cavalièr, dès era mainadesa, jamès me tenguí ne a un ne ar aute.
WEB-ETH-BUSCON	Eth mèn pair me didie:
WEB-ETH-BUSCON	Hilh, aquerò d'estèr panaire non ei un ofici vulgar senon liberau.
WEB-ETH-BUSCON	E ath cap d'ua estona, en auer alendat, didie gesticulant:
WEB-ETH-BUSCON	Qui non pane en mon, que non viu.
WEB-ETH-BUSCON	Per qué te penses qu'es ussièrs e es jutges mos an tant en òdi?
WEB-ETH-BUSCON	Uns còps mos despàtrien, d'auti mos foeten e d'auti mos pengen…, que non ac posqui díder sense lèrmes (ploraue coma un mainatge eth brave vielh, en tot brembar-se'n des còps que l'auien batanat es costelhes), pr'amor que no volien qu'aquiu a on s'estauen i auesse d'auti panaires qu'eri e es sòns ajudants.
WEB-ETH-BUSCON	Mès de tot mos desliurèc era bona astúcia.
WEB-ETH-BUSCON	Ena mia joenesa tostemp m'estaua enes glèises, e non per èster un bon crestian.
WEB-ETH-BUSCON	Fòrça viatges m'auessen plorat en saumet s'auessa cantat en cavalet de tortura.
WEB-ETH-BUSCON	Jamès cohessè senon quan ac manaue era Santa Mair Gleisa.
WEB-ETH-BUSCON	Que siguí empresoat per quistaire de camins e siguí a mand de qué me entapissèssen era gargamèra e d'acabar toti es mens negòcis damb dètz-e-sèt meravedís: dètz de còrda e sies de canam.
WEB-ETH-BUSCON	Mès de tot m'a trèt, eth non badar boca, eth ssst e es nons a tot.
WEB-ETH-BUSCON	E damb aquerò e eth mèn mestièr, è sostengut a ta mair çò de mès aunèstaments qu'è podut.
WEB-ETH-BUSCON	Sostier-me a jo?, didec era, fòrça emmaliciada.
WEB-ETH-BUSCON	Que sò jo que vos a sostengut a vos, e vos a trèt des presons damb adretia e vos a sauvat en eres damb sòs.
WEB-ETH-BUSCON	Se non cohessàuetz, ère de bon voler o pes beuendes que jo vos balhaua?
WEB-ETH-BUSCON	Gràcies as mèns salèrs d'encantaments!
WEB-ETH-BUSCON	E se non cranhèssa que m'entenessen en carrèr, jo dideria aquerò de quan vos entrè pera humeneja o vos treiguí peth losat.
WEB-ETH-BUSCON	Heren es patzes quan les didí que jo volia apréner decididaments causes bones e vier entà dauant damb es mèns boni pensaments, e qu'entad aquerò me botèssen ena escòla, donques que sense saber liéger ne escríuer non se podie hèr arren.
WEB-ETH-BUSCON	Les semblèc ben çò que didia, encara qu'ac comentèren ua estona entre es dus.
WEB-ETH-BUSCON	Ma mair se n'anèc entà laguens e ma pair venguec a tosquirar a un (atau ac didec eth), sabi pas s'era barba o era pòcha; çò de mès normau èren es dues causes.
WEB-ETH-BUSCON	E jo me demorè solet, balhant gràcies a Diu pr'amor que m'auie hèt hilh de pairs tan gelosi deth mèn ben.
WEB-ETH-BUSCON	Libre Prumèr: Capitol II: De com venguec ena escòla e çò qu'en era l'arribèc.
WEB-ETH-BUSCON	Ath londeman ja ère crompat eth quasèrn e s'auie parlat damb eth mèstre.
WEB-ETH-BUSCON	Anè, senhora, entara escòla; me recebec plan alègre en tot dider-me qu'auia mina d'òme agudent e de bon compréner.
WEB-ETH-BUSCON	Jo, damb aquerò, entà non desmentir-lo hi fòrça ben era leçon aqueth maitin.
WEB-ETH-BUSCON	Me hège sèir eth mèstre ath sòn costat, guanhaua era lata6, era majoritat des dies per vier abantes, e partia eth darrèr pr'amor de hèr quauqui encargues ara senhora, qu'atau cridàuem ara hemna deth mèstre.
WEB-ETH-BUSCON	Que les tenguia a toti conquistadi damb aguestes amorasses; me favorien massa, e damb aquerò creishec era enveja enes auti mainatges.
WEB-ETH-BUSCON	M'apressaua a toti, as hilhs de cavalièrs e persones principaus, e mès que mès a un hilh d'Alfonso Coronel de Zuñiga, que damb eth hèja eth vrespalh.
WEB-ETH-BUSCON	Venguia en çò de sòn es dies de hèsta tà jogar e l'acompanhaua cada dia.
WEB-ETH-BUSCON	Es auti, o ben pr'amor que non les parlaua o pr'amor que les semblaue massa punt7 eth mèn, tostemps me botauen nòms tanhenti ath mestièr de ma pair.
WEB-ETH-BUSCON	Es uns me cridauen senhor Raser, es auti senhor Ventosa; n'auie que didie, entà dissimular era enveja, que non m'estimaue pr'amor que ma mair l'auie shurlat8 dues frairetes petites de nets; un aute didie qu'ath mèn pair l'auien hèt a vier en çò de sòn pr'amor de netejar era casa d'arrats (per cridar-lo gat).
WEB-ETH-BUSCON	Uns me didien "zape" quan passaua e d'auti "mizz".
WEB-ETH-BUSCON	Un aute didie:
WEB-ETH-BUSCON	Jo li lancè dues aubergines a ta mair quan siguec avesca9.
WEB-ETH-BUSCON	A tot darrèr, a maugrat que me rosigauen es talons, jamès m'insultèren, gràcies a Diu.
WEB-ETH-BUSCON	E encara que jo m'embestiaua, dissimulaua; tot ac tenguia, enquia qu'un dia un gojat gausèc dider-me a votzes hilh de puta e d'embelinaira; per çò que, coma que m'ac didec tan clar (que s'ac ausse dit mès dissimulat auria passat d'aquerò) agarrè ua pèira e lo descaborlè.
WEB-ETH-BUSCON	Venguí entà ma mair ath mès córrer pr'amor de qué m'amaguèsse; li condè eth cas; me didec:
WEB-ETH-BUSCON	Qu'ac heres plan ben; hè-les a veir se qui ès; solet t'enganhères en non preguntar-li se qui l'ac auie dit.
WEB-ETH-BUSCON	Quan entení aquerò, coma que tostemp auia auut nauti pensaments, me virè entada era e li demanè que me didesse se lo podia desmentir damb vertat, o que me didesse se m'auie concebut a prètzhèt d'entre molti o s'èra hilh de ma pair.
WEB-ETH-BUSCON	Arric e didec:
WEB-ETH-BUSCON	A, ça que la!
WEB-ETH-BUSCON	Aquerò sabes dìder?
WEB-ETH-BUSCON	Que non seràs pèc; be n'as de gràcia!
WEB-ETH-BUSCON	Que heres fòrça ben de trincar-li eth cap, qu'aguestes causes, encara que siguen vertat, non s'an de díder.
WEB-ETH-BUSCON	Jo damb aquerò me demorè coma mòrt e me balhè per vedèth de legitim maridatge, decidit a cuélher çò que podessa en pòqui dies e anar-me'n de casa deth mèn pair:
WEB-ETH-BUSCON	Dissimulè, venguec eth mèn pair, guaric ath gojat, lo padeguèc e me hec a vier entara escòla, a on eth mèstre me recebec damb ira enquia que, en enténer era causa dera peleja, se solatgèc en tot considerar era rason qu'auia auut.
WEB-ETH-BUSCON	Damb tot aquerò, tostemp me visitaue aqueth hilh deth senhor Alonso de Zuñiga, que se cridaue senhor Diego, pr'amor que m'estimaue ben, que damb eth jo escambiaua es gaudrofes s'èren mielhor es mies, li balhaua de çò que jo dinaua e non li demanaua arren de çò qu'eth minjaue, li crompaua estampes, l'ensenhaua a pelejar, jogaua damb eth ath taure, e l'entretenguia tostemp.
WEB-ETH-BUSCON	Atau qu'era majoritat des dies, sa pairs deth cavalieret, en veir se guaire se divertie damb era mia companhia, pregauen as mèns que me deishèssen damb eth tà dinar e sopar e enquia e tot a dormir fòrça dies.
WEB-ETH-BUSCON	Se passèc, donc, un des prumèrs dies que i auie escòla tà Nadau, que en tot vier peth carrèr un òme que se cridaue Poncio de Aguirre, qu'auie fama de convertit, que d'eth, senhor Dieguito me didec:
WEB-ETH-BUSCON	Adishatz, crida-lo Poncio Pilato e bota-te a córrer.
WEB-ETH-BUSCON	Jo, entà agradar ath mèn amic, lo cridè Poncio Pilato.
WEB-ETH-BUSCON	S'estarnèc a córrer er òme ath mèn darrèr damb un guinhauet desengainat entà aucir-me, de sòrta que me calèc botar-me en çò deth mèstre cridant.
WEB-ETH-BUSCON	Entrèc er òme ath mèn darrèr e me defenec eth mèstre pr'amor de qué non m'aucisse, en tot assegurar-li que me castigarie.
WEB-ETH-BUSCON	E atau, dempús (encara qu'era senhora li preguèc per jo, esmoiguda de çò que jo la servia, non hec capitada), en tot manar-me descordar e foetar-me, didie après cada foetada:
WEB-ETH-BUSCON	Dideratz mès Poncio Pilato?
WEB-ETH-BUSCON	Jo contestaua:
WEB-ETH-BUSCON	Non, senhor.
WEB-ETH-BUSCON	E ac responí vint viatges dempús autrestantes foetades que me fotèc.
WEB-ETH-BUSCON	Me demorè tant escalabrat de díder Poncio Pilato e damb tanta pòur, qu'en tot manar-me díder eth dia a vier, coma de costum, es oracions as auti, en arribar en Credo (vedetz era innocenta malícia), en moment de díder "patic jos eth poder de Poncio Pilato", en brembar-me'n que non auia de díder mès Pilato, didí: "patic jos eth poder de Poncio de Aguirre".
WEB-ETH-BUSCON	Li dèc ath mèstre tau arrir en enténer era mia simplicitat e veir era pòur que l'auia auut, que m'abracèc e hec ua signatura tà perdonar-me es foetades des dus prumèrs còps que les meritèsse.
WEB-ETH-BUSCON	Damb aquerò partí jo fòrça content.
WEB-ETH-BUSCON	Entre aguestes foteses me passè bèth temps aprenent a liéger e a escríuer.
WEB-ETH-BUSCON	Arribèc (per non shordar mès) eth carnaval, e en tot sajar eth mèstre de qué se divertissen es sòns gojats, ordenèc que i auesse rei de pothi10.
WEB-ETH-BUSCON	Ac hèrem a sòrts entre dotze senhaladi per eth, e me toquèc a jo.
WEB-ETH-BUSCON	Avisè as mèns pairs tà que me cerquèssen ròbes avientes.
WEB-ETH-BUSCON	Ère gris damb plapes e eth qu'anaue ath dessús queiguie pertot.
WEB-ETH-BUSCON	Que non mos cau saber era edat, mès deuie auer arrèhilhs a patacs.
WEB-ETH-BUSCON	Dera sua raça non sai senon que sospechi qu'ère de judiu pr'amor que se le vedie pauruc e malerós.
WEB-ETH-BUSCON	Venguien ath mèn darrèr es auti mainatges toti mudadi.
WEB-ETH-BUSCON	Passèrem pera plaça (encara me cau pòur eth rebrembe), en arribar près des taules des verdugalhs (que Diu mos age), agarrèc eth mèn shivau un capuret d'ua taula, e en un virament de uelhs se l'avalèc.
WEB-ETH-BUSCON	Era vendeira (que tostemp son desvergonhades) comencèc a cridar; ne vengueren d'autes e damb eres tafurèls, e quilhant coges, carròbies, naps, tanes e d'auti verdugalhs, comencèren a tustar ath praube rei.
WEB-ETH-BUSCON	Jo, en veir qu'ère ua batalha de naps e que non s'auie de hèr a shivau, comencè a baishar; mès li fotèren tau còp ath shivau ena cara que, en voler dreçar-se, queiguec damb jo en un (parlant damb perdon) gotèr.
WEB-ETH-BUSCON	Me botè tau que VM se deu imaginar.
WEB-ETH-BUSCON	Ja es mèns gojats s'auien armat de pèires e les lançauen contra es vendeires e n'escalabrèren a dues.
WEB-ETH-BUSCON	Jo, mentretant, après auer queigut en gotèr, èra era persona mès de besonh ena peleja.
WEB-ETH-BUSCON	Venguec eth justícia, comencèc a cuélher era informacion, agarrèc as vendeires e gojats entà saber-se'n de quines armes auien e treiguent-les-ac, pr'amor que quauqui uns auien trèt dagues des qu'amiauen tara hèsta e d'auti espades petites.
WEB-ETH-BUSCON	Venguec entà jo e, en veir que non n'auia cap, pr'amor que me les auien trèt e les auien botat laguens ua casa entà secar-les, amassa damb era capa e eth chapèu, me demanèc, coma digui, es armes, que jo li responí, tot lord, que se non èren ofensiues entàs nassi, jo non n'auia de cap auta classa.
WEB-ETH-BUSCON	Voi cohessar a VM que quan comencèren a lançar-me es troishi, naps, eca, que, coma que jo amiaua plomes en chapèu, en tot imaginar-me que m'auien tengut per ma mair e que li tirauen ada era, tau qu'auien hèt d'auti còps, coma pèc e gojat comencè a díder: "Fraies, a maugrat qu'amia plomes, non sò Aldonza de San Pedro, ma mair (coma s'eres non ac deishèssen de veir pera planta e eth ròstre).
WEB-ETH-BUSCON	Era pòur e eth malastre que m'auien vengut tant ara imprevista me desencusèren dera ignorància.
WEB-ETH-BUSCON	Mès, tornant entar ussièr, me volec amiar entara preson, e non m'i amièc pr'amor que non trapaue per a on agarrar-me (tau m'auia botat de hanga).
WEB-ETH-BUSCON	Es uns partiren per un costat e es auti per aute, e jo venguí entà casa, dès era plaça, martirizant guairi nassi trapaua peth camin.
WEB-ETH-BUSCON	Entrè en era, les condè as mèns pairs tot çò que s'auie passat e s'enventiren autant dera manèra que venguia que me voleren mautractar.
WEB-ETH-BUSCON	Jo balhaua eth tòrt as dues lègues de shivau exprimit que me balhèren.
WEB-ETH-BUSCON	Sajaua satisfer- les e, en veir que non ac artenhia, gessí dera sua casa e venguí a tier-li ua visita ath mèn amic senhor Diego, que trapè ena sua escalabrat, e as sòns pairs decididi a non her-lo vier mès ena escòla.
WEB-ETH-BUSCON	Aquiu me'n sabí de qué eth shivau, en veder-se embarrat, s'esdeguèc a hèr un parelh de còps de pè, e de tant aflaquit se l'esquincèren es dues pautes e se vedec semiat entar an a vier ena hanga, près d'expirar.
WEB-ETH-BUSCON	Escriuí ara mia casa que non auia besonh de tornar ena escòla pr'amor que, encara que non sabia escríuer pro ben, entath mèn assag d'èster cavalièr çò que se demanaue ère escríuer mau, e plan que òc, renonciaua ara escòla entà non costar-les despenes e ara sua casa entà estauviar-les penes.
WEB-ETH-BUSCON	Les avisè d'a on e damb qui me demoraua e de qué enquia que me balhèssen eth permís non les veiria.
WEB-ETH-BUSCON	Decidic, donc, senhor Alonso botar ath sòn hilh en pension de familha, d'un costat per hèr-lo enlà dera vida comòda, e der aute per estauviar-se de suenhar-lo.
WEB-ETH-BUSCON	Se'n sabèc de qué i auie en Segovia un licenciat Cabra qu'auie de mestièr elevar a hilhs de cavalièrs, e aquiu envièc eth sòn e a jo entà que l'acompanhèssa e lo servissa.
WEB-ETH-BUSCON	Venguérem, eth prumèr dimenge de Quareme, en poder dera hame viua, pr'amor que tau misèria non admet cap elògi.
WEB-ETH-BUSCON	Eth ère un clèrgue sarpatana12, long solet ena estatura, un cap petit, es uelhs en.honsadi en cogòt, que semblaue que guardaue per cofes13, tant en-honsats e escurs qu'ère un bon lòc eth sòn, entà botigues de mercadèrs; eth nas, de còs de sant, minjat eth pic, entre Roma e França 14, donques que se l'ac auie minjat per ues bubes de raumàs, que non sigueren de vici pr'amor que còsten sòs; era barba descolorida per pòur dera vesia boca, que de tanta hame semblaue menaçar-la de minjar-la-se; es dents, n'i mancaue sabi pas guairi, e me pensi que per guiterosi e vagabondi se les auie despatriat; eth còth long coma d'estruci, damb un nòde tan gessut que semblaue que se n'anaue a quèrrer minjar pressat peth besonh; es braci secs; es mans coma un hèish de sirments cada ua.
WEB-ETH-BUSCON	Campat de miei entà baish semblaue ua forquilha o un compàs, damb dues cames longues e primes.
WEB-ETH-BUSCON	Era sua manèra de caminar, eth parlar fèble, era barba grana, que jamès se l'arrasaue per non despéner, e eth didie qu'ère tant eth hàstic que li hège, veir era man deth barbèr pera sua cara, qu'abantes se deisharie aucir que perméter tau causa.
WEB-ETH-BUSCON	Li talhaue es peus un gojat de nosati.
WEB-ETH-BUSCON	Amiaue un bonet es dies de solei, ratat e damb mil gatoneres e plapes de greish; ère d'ua causa que deuec èster tela, damb es laguens plei de caspa.
WEB-ETH-BUSCON	Era sotana, sivans didien quauqui uns, ère miraculosa pr'amor que non se sabie de quin color ère.
WEB-ETH-BUSCON	Es uns, en veder-la tan sense peu, l'auien per de pèth de gargolha; d'auti didien qu'ère illusion; d'apròp semblaue nera e de luenh bluenca.
WEB-ETH-BUSCON	L'amiaue sense cinta; non i auie cothèr ne punhets.
WEB-ETH-BUSCON	Que semblaue, damb tot aquerò e es peus longui e era sotana e eth bonet, un clèrgue regular lanut.
WEB-ETH-BUSCON	Cada sabata podie èster hòssa d'un filistèu.
WEB-ETH-BUSCON	E, donc, era sua cramba?
WEB-ETH-BUSCON	Qu'encara non i auie tarantéles.
WEB-ETH-BUSCON	Esconjuraue es arrats per pòur que non li ratèssen quauqui crostons que se sauvaue.
WEB-ETH-BUSCON	Eth lhet l'auie en solèr, e dormie tostemps d'un costat per non gastar es linçòs.
WEB-ETH-BUSCON	Ara fin, qu'ère archipraube e protomisèria.
WEB-ETH-BUSCON	En poder d'aguest, donc, venguí, e en sòn poder m'estè damb senhor Diego, e era net qu'arribèrem mos mostrèc era nòsta cramba e mos hec ua charrada cuerta, qu'autanplan per non gastar temps non se tardèc mès.
WEB-ETH-BUSCON	Mos didec çò que mos calie hèr.
WEB-ETH-BUSCON	Siguèrem tengudi ad açò enquiara ora de dinar.
WEB-ETH-BUSCON	Roma = camús.
WEB-ETH-BUSCON	Eth refectòri ère ua estança coma miei picotin.
WEB-ETH-BUSCON	Se seiguien en ua madeisha taula enquia cinc cavalièrs.
WEB-ETH-BUSCON	Jo guardè prumèr per çò des gats, e coma que non les vedí, li demanè se per qué non n'auie a un vailet antic, que, d'aflaquit, ère ja damb era mèrca dera pension.
WEB-ETH-BUSCON	Comencèc a atrendir-se e didec:
WEB-ETH-BUSCON	Se com gats?
WEB-ETH-BUSCON	Donques qui vos a dit qu'es gats son amics de dejuni e peniténcies?
WEB-ETH-BUSCON	Be se ve qu'ètz nau aciu!
WEB-ETH-BUSCON	Qué tie aguest refectòri de jeronimos15 entà que s'estonguen aciu?
WEB-ETH-BUSCON	Jo, damb aquerò, me comencè a aclapar, e mès m'espaurí quan me n'encuedè que toti es que s'estauen ena pension, de hège temps, èren coma punchucs de sabatèr, damb ues cares que semblaue que s'arrasauen damb diaquilon16.
WEB-ETH-BUSCON	Se seiguec eth licenciat Cabra e hec era benediccion.
WEB-ETH-BUSCON	Mingèren un repaish etèrn, sense principi ne fin.
WEB-ETH-BUSCON	Se heren a vier bolhon en ues tasses de husta, tan clar, qu'en minjar-ne ua d'eres perilhaue Narciso17 mès qu'ena hònt.
WEB-ETH-BUSCON	Notè er in qu'es aflaquidi dits se lançauen a nadar darrèr un cede orfanèl e solet, qu'ère en solèr.
WEB-ETH-BUSCON	Didie Cabra a cada glopassada:
WEB-ETH-BUSCON	Qu'ei certan que non i a arren coma era ola, diguen çò que diguen; tot çò d'aute qu'ei vici e goludaria.
WEB-ETH-BUSCON	E treiguent era lengua, la passejaue pera mostacha, lecant-la, que damb aquerò deishaue era barba blavida de bolhon.
WEB-ETH-BUSCON	En vier de didè'c, s'avalèc era sua tassa, dident:
WEB-ETH-BUSCON	Tot aquerò qu'ei salut, e tanben engenh.
WEB-ETH-BUSCON	Mau engenh t'acabe!, didia jo ath mèn laguens, quan vedí a un gojat miei esperit e aflaquit, damb ua sièta de carn enes mans que semblaue que se l'auie trèt d'eth madeish.
WEB-ETH-BUSCON	I auie un nap perdut ath costat dera carn (pòca), e didec eth mèstre en veder-lo:
WEB-ETH-BUSCON	Nap, auem?
WEB-ETH-BUSCON	Que non i a perditz entà jo que lo supère.
WEB-ETH-BUSCON	Minjatz, que m'alègri de veder-vos minjar.
WEB-ETH-BUSCON	E, agarrant eth guinhauet pera còrna18, lo ponchèc damb era punta e hent-lo campar dauant deth nas, se lo hec a vier en procession per dauant dera cara, botjant eth cap dus còps, e didec:
WEB-ETH-BUSCON	Reauments solatge, e son coraus19.
WEB-ETH-BUSCON	Qu'ère un gran vantaire des verdugalhs.
WEB-ETH-BUSCON	Repartic entà cadun tan pòc vedèth que damb aquerò que se les apeguèc enes ungles e çò que les demorèc entre es dents, me pensi que se consumic tot, deishant uedes es tripes des participants.
WEB-ETH-BUSCON	Cabra les guardaue e didie:
WEB-ETH-BUSCON	Minjatz, qu'ètz gojats e m'alègri de veir es vòsti boni talents.
WEB-ETH-BUSCON	Guarde VM quina sauça entàs que badalhauen de hame!
WEB-ETH-BUSCON	Que se demore aquerò entàs vailets, que tanben les cau minjar, non ac volgam tot entà nosati.
WEB-ETH-BUSCON	Mau t'age Diu e çò qu'as minjat, malerós, didia jo, que tau menaça as costat as mies tripes!
WEB-ETH-BUSCON	Hec era benediccion e didec:
WEB-ETH-BUSCON	Au, deishem lòc entara genteta tà que s'assadore, e anatz-vo'n enquias dues a hèr exercici, non sigue que vos hèsque mau çò qu'auetz minjat.
WEB-ETH-BUSCON	Alavetz non me podí tier er arrir, en tot daurir tota era boca.
WEB-ETH-BUSCON	Mos seiguérem nosati, e jo, que vedí eth negòci mauparat e qu'es mies tripes demanauen justícia, coma qu'estaua mès san e fòrt qu'es auti, escometí era sièta, coma l'escometèren toti, e m'avalè de tres crostons es dus e ua pèth.
WEB-ETH-BUSCON	Comencèren es auti a rondinar, e, per tòrt deth rambalh, entrèc Cabra, dident:
WEB-ETH-BUSCON	Minjatz coma frairs, donques que Diu vos balhe eth perqué.
WEB-ETH-BUSCON	Non pelegetz, que n'i a entà toti.
WEB-ETH-BUSCON	Entornèc entath solei e mos deishèc solets.
WEB-ETH-BUSCON	Asseguri a VM que vedí a un d'eri, que se cride Jurre, viscaïn, autant desacostumat ja de com e per a on se minjaue, qu'ua crospeta que cuelhec se la hec a vier dus viatges enes uelhs, e entre tres non endonviauen a encaminar-li es mans ena boca.
WEB-ETH-BUSCON	Demanè jo de béuer, qu'es auti, per çò d'èster lèu en dejun, non ac hègen, e me balhèren un veire damb aigua, e encara non l'auia amiat ena boca que, coma se siguesse lavatge de comunion, me lo treiguec eth gojat espiritat que didí.
WEB-ETH-BUSCON	Me lheuè damb fòrça dolor d'amna, en veir qu'èra en ua casa a on se brindaue pes tripes e sense rason20.
WEB-ETH-BUSCON	Me venguec talents d'anar de còs, encara que non auia minjat; digui, de poder hè'c, e demanè pes latrines a un antic, e me didec:
WEB-ETH-BUSCON	Coma qu'aguesti lòcs non son de besonh en aguesta casa, non les auem.
WEB-ETH-BUSCON	Per un viatge qu'ac pogatz hèr, tant que sigatz aciu, ac poiratz hèr en quinsevolh lòc; que sò aciu dès hè dus mesi e non è hèt tau causa senon eth dia qu'entrè, tau qu'ara vos, e de çò que sopè ena mia casa era net abantes.
WEB-ETH-BUSCON	Com harè veir jo era mia tristesa e pena?
WEB-ETH-BUSCON	Siguec tanta, qu'en tot considerar çò de pòc qu'auie d'entrar en mèn còs, non gausè, encara que n'auia talents, hèr gésser arren d'eth.
WEB-ETH-BUSCON	Mos entretenguérem enquiara net.
WEB-ETH-BUSCON	Me didie senhor Diego que com ac harie entà convéncer as tripes de qué auie minjat, pr'amor que non lo volien creir.
WEB-ETH-BUSCON	Anaue era gent estavanida en aquera casa coma en d'autes cargada d'estomac.
WEB-ETH-BUSCON	Arribèc era ora de sopar; eth vrespalh s'auie passat en blanc, e eth sopar ja non se passèc en blanc, se passèc en nere: panses e ametles e candelh d'òli e dues benediccions, pr'amor que se didesse que sopàuem damb benediccion.
WEB-ETH-BUSCON	Sopèren e sopèrem toti e non sopèc arrés.
WEB-ETH-BUSCON	Mos calèrem en lhet e en tota era net podérem, ne jo ne senhor Diego, dormir, eth sajant de planher-se a sa pair e demanar que lo treiguessen d'aquiu e jo conselhant-lo de qué ac hesse; encara que fin finau li didí:
WEB-ETH-BUSCON	Senhor, sabetz de vertat s'èm viui?
WEB-ETH-BUSCON	Pr'amor que jo me pensi qu'ena peleja damb es vendeires de verdugalhs mos auciren, e qu'èm amnes en Espurgatòri.
WEB-ETH-BUSCON	E atau, qu'ei sobrèr díder que mos trèigue eth vòste pair, se bèth un non prègue per nosati tà que mos perdonen e mos trèigue de penes damb quauqua missa en un autar privilegiat21.
WEB-ETH-BUSCON	Entre aguestes parlòtes e un shinhau que dormírem, arribèc era ora de lheuar-mos.
WEB-ETH-BUSCON	Sonèren es sies e cridèc Cabra a leçon; venguérem e l'entenérem toti.
WEB-ETH-BUSCON	Me manèren liéger eth prumèr nominatiu as auti, e ère tau era mia hame que m'esdejoè damb era mitat des paraules, en tot minjar-les-me.
WEB-ETH-BUSCON	E tot aquerò creirà qui sabesse çò que me condèc eth mosso de Cabra, en tot díder qu'un Quareme tumèc damb fòrça òmes, es uns botant es pès, es auti es mans e es auti tot eth còs en lumedar dera sua casa, e aquerò pendent fòrça estona, e fòrça gent venguie solet entad açò deth dehòra; e en tot preguntar un dia a un se qué volie (pr'amor que Cabra s'embestièc de qué l'ac demanèssa) responec qu'uns auien ronha e es auti sidoles e que en botar-les en aguesta casa se morien de hame, de sòrta que ja non minjauen d'aciu entà deuant.
WEB-ETH-BUSCON	M'assegurèc qu'ère vertat, e jo, que coneishí era casa, m'ac creigui.
WEB-ETH-BUSCON	Ac digui pr'amor que non semble ua exageracion çò que didí.
WEB-ETH-BUSCON	E tornant tara leçon, la dèc e la decorèrem22.
WEB-ETH-BUSCON	E cotunhèc tostemp en aquera manèra de víuer qu'è condat.
WEB-ETH-BUSCON	Solet higec en repaish heda ena ola, per non sai se qué li dideren un dia de cavalerositat aquiu dehòra.
WEB-ETH-BUSCON	E atau, auie ua caisha de hèr, tota horadada, la daurie e botaue un tròç de heda e la tornaue a barrar e la deishaue penjada d'ua còrda laguens era ola, entà que balhèsse un shinhau de gust damb era heda a trauèrs des horats e restèsse era heda entar aute dia.
WEB-ETH-BUSCON	Li semblèc dempús que damb aquerò se despenie massa, e hec que solet pistèsse era heda ena ola.
WEB-ETH-BUSCON	Se sentie era ola coma assadorada pera heda e nosati minjàuem quauques sospeches de magreta.
WEB-ETH-BUSCON	Qu'ac passàuem, damb aguestes causes, coma vos podetz imaginar.
WEB-ETH-BUSCON	Senhor Diego e jo mos vedérem tant ath cap deth carrèr que, donques qu'en un mes non auíem trapat remèdi entà minjar, lo cerquèrem entà non auer de lheuar-mos d'ora; e atau, planegèrem díder qu'auíem bèth mau.
WEB-ETH-BUSCON	Non gausèrem díder fèbre, pr'amor que se non l'auíem ère aisit de desnishar era enganha.
WEB-ETH-BUSCON	Mau de cap o caishaus ère pòca causa.
WEB-ETH-BUSCON	Didérem, a tot darrèr, que mos hège mau era tripa e que mos trapàuem fòrça mau per non auer anat de còs en tres dies, fidadi qu'a truca de non gastar dus sòs en ua medecina, non cercarie remèdi.
WEB-ETH-BUSCON	Mes eth diable ac disposèc de ua auta manèra, pr'amor que n'auie ua que l'auie eretat de sa pair, que siguec especiaire.
WEB-ETH-BUSCON	Comencèren per senhor Diego; eth malerós se botgèc, e era vielha, en sòrta de botar-l'ac ath laguens, gessec com un trait per entre era camisa e era esquia e li fotèc damb eth en cogòt, e venguec a èster garnidura de dehòra en sòrta d'ester folradura deth laguens.
WEB-ETH-BUSCON	Se demorèc eth gojat cridant; venguec Cabra e, en veder-lo, didec que me botèssen a jo er aute, que dempús tornarien damb senhor Diego.
WEB-ETH-BUSCON	Jo me resistia, mès siguec en bades, pr'amor que, tient-me Cabra e d'auti, me lo calèc era vielha, qu'ada era de retorn lancè en tota era cara.
WEB-ETH-BUSCON	S'emmalicièc Cabra damb jo e didec que me harie enlà de casa, que pro ben se vedie qu'ère tot ua enganha.
WEB-ETH-BUSCON	Jo pregaua a Diu que s'embestièsse autant, que me hesse enlà de casa, mès non ac volec atau era mia sòrt.
WEB-ETH-BUSCON	E damb aquerò non mos valien desencuses.
WEB-ETH-BUSCON	Metec ena casa ara vielha, coma patrona dera aubèrja, pr'amor de qué codinèsse e mestrèsse as escolans, e dec eth viatge ath mosso perque lo trapèc, un diuendres ath maitin, damb uns brigalhs de pan ena robeta.
WEB-ETH-BUSCON	Çò que passèrem damb era vielha Diu s'en sap.
WEB-ETH-BUSCON	Ère tan sorda que non entenie arren; entenie per senhaus; cèga, e tan grana pregadoira qu'un dia se li despengèc eth rosari ena ola e mo'l hec a vier damb eth bolhon mès devòt qu'è minjat.
WEB-ETH-BUSCON	Es uns didien: "cedes neri!
WEB-ETH-BUSCON	Dilhèu son d'Etiopia" Un aute didie: "Cedes de dòu!
WEB-ETH-BUSCON	Qui se les aurà mòrt?"
WEB-ETH-BUSCON	Eth mèn patron siguec eth prumèr que s'avalèc un compde deth rosari, e, en masculhar-lo, se trinquèc un dent.
WEB-ETH-BUSCON	Es diuendres solie mestrar uns ueus damb tanta barba, a truca des sòns peus e peublanqui, que poirien semblar corregidors o avocats23.
WEB-ETH-BUSCON	Pr'amor que botar eth padelon e trapar ua escudelha de bolhon empeirat ère normau.
WEB-ETH-BUSCON	Mil còps trapè jo babaus, paus e hius, qu'era hilaue, ena ola.
WEB-ETH-BUSCON	E tot ac botaue entà que hesse preséncia ena tripa e la holèsse.
WEB-ETH-BUSCON	Passèrem en aguest trabalh enquiath Quareme; arribèc eth Quareme, e ena sua entrada venguec malaut un companh.
WEB-ETH-BUSCON	Cabra, per non despéner, se tardèc de cridar ath mètge enquia qu'eth malaut demanaue ja confession mès que ua auta causa.
WEB-ETH-BUSCON	Cridèc alavetz a un ajudant de mètge, que li cuelhec eth pos e didec qu'era hame l'auie guanhat era partida entà aucir ad aqueth òme.
WEB-ETH-BUSCON	Li balhèren eth Sacrament, e eth praube, quan lo vedec (que hège un mes que non parlaue), didec:
WEB-ETH-BUSCON	Senhor mèn Jesucrist, que m'a calut veder-vos entrar en aguesta casa entà convencer-me de qué non ei eth lunfèrn.
WEB-ETH-BUSCON	Se m'estampèren aguestes rasons en còr.
WEB-ETH-BUSCON	Moric eth praube gojat, l'acoguèrem plan praubaments, per èster forastèr, e mos demorèrem toti espauridi.
WEB-ETH-BUSCON	S'espargèc peth pòble eth cas, venguec ena aurelha de senhor Alonso Coronel e, coma que non auie un aute hilh, se desenganhèc des mentides de Cabra e comencèc a creir es rason de dues ombres, que ja èrem redusidi a tan miserable estat.
WEB-ETH-BUSCON	Mos treiguec dera aubèrja e, en tot auer-mos ath sòn dauant, demanaue per nosati.
WEB-ETH-BUSCON	Mos didérem adiu des companhs, que mos seguien damb es desirs e damb es uelhs, en tot hèr era pena deth que se demore en Argel, vedent que son rescatadi pera Trinitat24 es sòns companhs.
WEB-ETH-BUSCON	Entrèrem ena casa de senhor Alonso e mos calèren en dus lhets damb fòrça compde, pr'amor de qué non s'espargèssen es uassi de tan rosigadi pera hame.
WEB-ETH-BUSCON	Heren a vier batedors tà que mos cerquèssen es uelhs per tota era cara, e a jo, coma qu'eth mèn trabalh auie estat màger e era hame imperiau, donques que me tractauen coma vailet, en ua bona estona non me les trapèren.
WEB-ETH-BUSCON	Heren a vier mètges e ordenèren que mos netegèssen damb coa de vop eth povàs des boques, coma se siguessem retaules, e be n'èrem de retaules!
WEB-ETH-BUSCON	Manèren que mos balhèssen aliments solids e bolhons.
WEB-ETH-BUSCON	Qui poirà condar, ara prumèra lèit d'ametles e ath prumèr audèth, era lumenària que botèren es tripes de contentes?
WEB-ETH-BUSCON	Que tot ère nau entada eres.
WEB-ETH-BUSCON	Manèren es mètges que pendent nau dies degun parlèsse fòrt ena nòsta cramba, pr'amor que, coma qu'es estomacs èren tohudi, sonaue en eri eth resson de quinsevolh paraula.
WEB-ETH-BUSCON	Damb aguesti e d'auti aprovediments comencèrem a revier e cuélher er alend, mès jamès podien es maishères desdoblar-se, qu'estauen primes e plegades, e atau se balhèc era orde de qué cada dia les dèssen forma damb eth pilador.
WEB-ETH-BUSCON	Ath cap de quaranta dies mos lheuèrem a hèr es prumèri passi, e autanplan semblàuem ombres de d'auti òmes, e per çò d'èster auriosi e magri, seme des Pairs der èrm25.
WEB-ETH-BUSCON	Mos tenguíem tot eth dia a balhar gràcies a Diu per auer-mos rescatat dera captivitat deth plan fèr Cabra, e pregàuem ath Senhor que cap crestian queiguesse enes sues mans crudèus, s'un cas, minjant, mo'n brembàuem bèth còp des taules deth mau pupillèr, mos aumentaue era hame autant qu'acreishíem eth còst aqueth dia.
WEB-ETH-BUSCON	Solíem condar a senhor Alonso se com en sèir-mos ena taula mos didie causes sus era goludaria (sense qu'eth l'auesse coneishut ena sua vida), e arrie fòrça quan li condàuem qu'en manament de Non auciràs, i calaue perditzes e capons, garies e totes es causes que non mos volie balhar, e, plan que òc, era hame, donques que semblaue qu'ère pecat aucir-la, e enquia herir-la, sivans regatejaue eth repaish.
WEB-ETH-BUSCON	Damb tot aquerò se passèren tres mesi, e, ara fin, sagèc senhor Alonso manar ath sòn hilh entà Alcalà pr'amor d'estudiar çò que li mancaue dera Gramatica.
WEB-ETH-BUSCON	Me didec a jo se i volia vier, e jo, que non desiraua ua auta causa senon gésser dera tèrra a on s'entenesse eth nòm d'aqueth maudit perseguidor d'estomacs, m'aufrí a servir ath sòn hilh tau qu'ac hèja.
WEB-ETH-BUSCON	Ath delà, li balhèc un sirvent coma majordòm pr'amor de qué li governèsse era casa e tenguesse compde des sòs des despenes, que mos autrejaue remetudi en cedules qu'enviaue a un òme que se cridaue Julian Merluza.
WEB-ETH-BUSCON	Botèrem eth hardèu en car d'un Diego Monje; qu'ère un miei lhetet e un aute de còrdes damb arròdes entà calar-lo dejós deth mèn e deth majordòm, que se cridaue Baranda, cinc matalassi, ueit linçòs, ueit coishins, quate tapissi, ua mala damb ròba blanca, e es autes menudalhes de casa.
WEB-ETH-BUSCON	Er ostalèr ère sarrasin e lairon, qu'en tota era mia vida auia vist gosset e gat amassa damb era patz qu'aqueth dia.
WEB-ETH-BUSCON	Hec ua grana hèsta, e coma qu'eth e es sirvents deth carretèr èren d'acòrd entà engusar (que ja auien arribat abantes damb er hardèu, donques que nosati venguíem mès darrèr), s'apressèc ath coche, me balhèc a jo era man entà gésser der estriu, e me didec s'anaua a estudiar.
WEB-ETH-BUSCON	Jo li responí que òc; me metec ath laguens, e i auie dus brigands damb ues hemnetes; un caperan pregant; un vielh mercadèr, aganit, sajant de desbrembar-se'n de sopar pressaue as sòns uelhs pr'amor de qué s'adormissen en dejun; hège veir que badalhaue en tot díder: "Mès m'engrassís un shinhau de jadilha que guairi faisans a en mon."
WEB-ETH-BUSCON	Dus estudiant sirvents, des de mantilha27, damb er arrat peth vrente, auien campat pera aubèrja entà avalar quauquarren.
WEB-ETH-BUSCON	Eth mèn patron, donc, coma mès nauèth ena aubèrja e gojat, didec:
WEB-ETH-BUSCON	Senhor ostalèr, balhatz-me çò qu'auetz entà jo e es mèns vailets.
WEB-ETH-BUSCON	Toti èm vailets de VM, dideren de pic es brigands, e vos auem de servir.
WEB-ETH-BUSCON	Adishatz, òstalèr, guardatz ad aguest cavalièr que vos arregraïrà tot çò que hèssetz.
WEB-ETH-BUSCON	Uedatz era recodina.
WEB-ETH-BUSCON	E, en tot díder aquerò, venguec un e li treiguec era capa, e didec:
WEB-ETH-BUSCON	Posatz-vos, VM, senhor mèn.
WEB-ETH-BUSCON	E la placèc en un banc de pèira.
WEB-ETH-BUSCON	Didec ua des hemnes:
WEB-ETH-BUSCON	Quina bona portadura de cavalièr!
WEB-ETH-BUSCON	E va a estudiar?
WEB-ETH-BUSCON	Ei, VM, eth sòn vailet?
WEB-ETH-BUSCON	Jo responí, en tot creir qu'ère tau qu'ac didien, que jo e er aute n'èrem.
WEB-ETH-BUSCON	Me demanèren eth sòn nòm, e tan lèu lo didí, un des estudiants venguec entada eth, miei plorant, e en tot balhar-li ua abraçada sarrada, didec:
WEB-ETH-BUSCON	Ò, eth mèn senhor Diego, qui m'aurie dit a jo, hè ara dètz ans, que veiria a VM d'aguesta sòrta?
WEB-ETH-BUSCON	Malerós de jo, que sò en tau estat que non m'arreconeisheratz!
WEB-ETH-BUSCON	Eth se demorèc estonat, e jo tanben, qu'auríem jurat es dus non auer-lo vist ena nòsta vida.
WEB-ETH-BUSCON	Er aute companh anaue guardant a senhor Diego ena cara, e didec ath sòn amic:
WEB-ETH-BUSCON	Ei aguest eth senhor que de sa pair me didéretz vos tantes causes?
WEB-ETH-BUSCON	Qu'a estat entà nosati un gran gòi de coneisher-vos!
WEB-ETH-BUSCON	Diu vos age!
WEB-ETH-BUSCON	E comencèc a senhar-se.
WEB-ETH-BUSCON	Qui aurie dit que non s'auien elevat entre nosati?
WEB-ETH-BUSCON	Senhor Diego se l'aufric fòrça, e tant que li demanaue eth sòn nòm, gessec er ostalèr e botèc es tovalhes, e endonviant era engusa didec:
WEB-ETH-BUSCON	Deishatz aquerò, que ja ne parlaram dempús de sopar, que se herede.
WEB-ETH-BUSCON	Es estudiants dideren:
WEB-ETH-BUSCON	Sope, VM, que tant qu'a nosati mos premanissen çò que sigue, vos mestraram era taula.
WEB-ETH-BUSCON	Jesús, didec senhor Diego, seiguetz, se vos platz.
WEB-ETH-BUSCON	E ad aquerò responeren es brigands, sense parlar entre eri.
WEB-ETH-BUSCON	Dempús, senhor, qu'encara non ei tot prèst.
WEB-ETH-BUSCON	Jo, quan vedí as uns convidadi e as auti que se convidauen, m'aclapè e cranhí çò que se passèc.
WEB-ETH-BUSCON	Pr'amor qu'es estudiants cuelheren era ensalada, qu'ère un rasonable plat, e guardant ath mèn patron, dideren:
WEB-ETH-BUSCON	Que no ei rason qu'a on age un cavalièr tan principau se demoren aguestes daunes sense minjar.
WEB-ETH-BUSCON	Mane, VM, que les hèsquen a vier un mòs.
WEB-ETH-BUSCON	Eth, en tot hèr de galant, les convidèc.
WEB-ETH-BUSCON	Se seigueren, e entre es dus estudiants e eres, en quate nhacades, non deishèren senon un capuret, que se mingèc senhor Diego.
WEB-ETH-BUSCON	E quan l'ac balhauen, aqueth maudit estudiant didec:
WEB-ETH-BUSCON	Qu'auec VM un pairin, oncle de ma pair, que jamès mingèc letugues, e son dolentes entara memòria, e mès que mès de nets, e aguestes non son tan bones.
WEB-ETH-BUSCON	E tant que didie aquerò s'avalèc un panet, e er aute, un aute.
WEB-ETH-BUSCON	E es hemnes?
WEB-ETH-BUSCON	Donques ja s'auien avalat un pan, e eth que mès minjaue ère eth prèire, mès sonque damb es uelhs.
WEB-ETH-BUSCON	Se seigueren es brigands damb miei crabòt padenat e dus talhs de heda e un parelh de colombs codudi, e dideren:
WEB-ETH-BUSCON	Mès pair, se qué ètz aquiu?
WEB-ETH-BUSCON	Vietz e cuelhetz, qu'eth mèn senhor Diego mos convide a toti.
WEB-ETH-BUSCON	Valguem Diu!, qu'era glèisa li cau èster era prumèra.
WEB-ETH-BUSCON	Sonque dider-l'ac, se seiguec.
WEB-ETH-BUSCON	Ja, quan vedec eth mèn patron que toti s'auien plaçat, se comencèc a aclapar.
WEB-ETH-BUSCON	S'ac repartiren tot e a senhor Diego li balhèren sabi pas se quini uassi e ales en tot díder que "deth crabòt eth uasset e der audèth es aletes" e qu'ac didie er arrepevèri.
WEB-ETH-BUSCON	Damb tot açò nosati mingèrem arrepervèris e eri audèths.
WEB-ETH-BUSCON	Çò d'aute s'ac avalèren eth prèire e es auti.
WEB-ETH-BUSCON	Didien es brigands:
WEB-ETH-BUSCON	Non sopetz guaire, senhor, que vos harà mau.
WEB-ETH-BUSCON	E contunhaue eth maudit estudiant:
WEB-ETH-BUSCON	E ath delà, qu'ei de besonh hèr-se a minjar pòc, tara vida d'Alcalà.
WEB-ETH-BUSCON	Jo e er aute vailet pregàuem a Diu que les amièsse en soquèr e que deishèssen quauquarren.
WEB-ETH-BUSCON	E en auer-s'ac minjat tot e eth caperan repassat es uassi des auti, tornèc eth brigand e didec:
WEB-ETH-BUSCON	Ò, pecador de jo!
WEB-ETH-BUSCON	Non auem deishat arren entàs vailets.
WEB-ETH-BUSCON	Vietz aciu.
WEB-ETH-BUSCON	Tè, senhor ostalèr, balhatz-les tot çò qu'auéssetz, vaquí un doblon.
WEB-ETH-BUSCON	Que VM me perdone, senhor cavalièr, mès que deuetz sabèr pòca causa de cortesia.
WEB-ETH-BUSCON	Dilhèu non coneishetz ath mèn senhor cosin?
WEB-ETH-BUSCON	Qu'eth les balharà as sòns vailets e enquia e tot as nòsti se le auéssem, coma mos a balhat a nosati.
WEB-ETH-BUSCON	E virant-se de cap a senhor Diego, qu'ère estonat, didec:
WEB-ETH-BUSCON	Non vos emmaliciètz, senhor, que non vos coneishien.
WEB-ETH-BUSCON	Malediccions li lançè, sense fin, quan vedí tan grana simulacion.
WEB-ETH-BUSCON	Lheuèren es taules e toti li dideren a senhor Diego que se calèsse en lhet.
WEB-ETH-BUSCON	Eth volie pagar eth sopar e li preguèren que non ac hesse, que ja ac harie peth maitin.
WEB-ETH-BUSCON	S'estèren ua estona en tot parlar; li preguntèc eth sòn nòm ar estudiant, e eth didec que se cridaue Coronèl.
WEB-ETH-BUSCON	Que repause en lunfèrn, onsevolhe que sigue).
WEB-ETH-BUSCON	Vedec ar avar que dormie e didec:
WEB-ETH-BUSCON	E VM vòl arrir?
WEB-ETH-BUSCON	Donques hescam quauqua burla ad aguest mau vielh, que non s'a minjat qu'ua poma en tot eth camin, e ère fòrça bona.
WEB-ETH-BUSCON	Es brigands dideren:
WEB-ETH-BUSCON	Que Diu age ath licenciat; hescatz-ac, qu'ei de rason.
WEB-ETH-BUSCON	Damb aquerò, s'apressèc e li treiguec ath praube vielh, de dejós es pes, ues biaces, e en tot remenar-les trapèc ua caisha, e coma se siguesse tambor de guèrra arremassèc ara gent.
WEB-ETH-BUSCON	Vengueren toti e, daurint-la, vedec qu'èren boniqueries.
WEB-ETH-BUSCON	Treiguec totes es que i auie e ath sòn lòc i botèc pèires, paus e tot çò que trapèc, e ath dessús dus o tres gipassi e un tròç de teule.
WEB-ETH-BUSCON	Barrèc era caisha e la placèc a on ère, e didec:
WEB-ETH-BUSCON	Donques encara non ei pro, qu'eth vielh a ua bota.
WEB-ETH-BUSCON	Treiguec eth vin e desengainant ua coishinèra deth nòste coche, dempús d'auer botat un shinhau de vin ath dejós, l'aumplic de lan e d'estopa, e la barrèc.
WEB-ETH-BUSCON	Damb tot aquerò, vengueren toti a calar-se en lhet sonque pera ora e mieja que restaue, e er estudiant ac metec tot enes biaces, e en plec deth mantèl li botèc ua gran pèira, e se n'anec a dormir.
WEB-ETH-BUSCON	Arribèc era ora de caminar; se desvelheren toti, e eth vielh encara dormie.
WEB-ETH-BUSCON	Lo cridèren e, en lheuar-se, non podie apitar eth plec deth mantèl.
WEB-ETH-BUSCON	Guardèc çò qu'ère, e er ostalèr, de bon voler, lo pelegèc, dident:
WEB-ETH-BUSCON	Diu m'on age!
WEB-ETH-BUSCON	Non trapèretz ua auta causa tà hèr-vos a vier, pair, senon aguesta pèira?
WEB-ETH-BUSCON	Qué les semble a VMs se non ac auessa vist?
WEB-ETH-BUSCON	Qu'ei causa qu'estimi en mès de cent ducats, pr'amor qu'ei contra eth mau d'estomac.
WEB-ETH-BUSCON	Juraue e perjuraue qu'eth non auie metut aquerò en plec deth mantèl.
WEB-ETH-BUSCON	Didien es estudiants:
WEB-ETH-BUSCON	Non demane mès qu'un chavo.
WEB-ETH-BUSCON	E responec un brigand:
WEB-ETH-BUSCON	Non, que non se burlarie dauant de nosati d'aguest cavalièr; encara qu'ostalèr, se'n sap de çò que hè.
WEB-ETH-BUSCON	Deishe VM governar-se, qu'ei ena man…
WEB-ETH-BUSCON	Aguesti les balharè per aubèrja, qu'ad aguesti tafurèls damb quate reiaus se les tape era boca.
WEB-ETH-BUSCON	Mos demorèrem espauridi dera despena.
WEB-ETH-BUSCON	Esdejoèrem un mòs, e eth vielh cuelhec es sues biaces e, pr'amor de qué non vedéssem çò que treiguie e pr'amor de non repartir damb arrés, les desliguèc ena escurina dejós eth mantèl, e en tot agarrar un tròç de gipassi se lo fotèc ena boca e li calèc ua nhacada damb eth miei dent qu'auie, e lèu lo perdec.
WEB-ETH-BUSCON	Comencèc a escopir e a hèr gèsti de hàstic e de dolor; mos apressèrem toti ada eth, e eth caperan eth prumèr, en tot dider-li se qué li passaue.
WEB-ETH-BUSCON	Se comencèc a balhar a Satanàs, deishèc quèir es biaces; s'apressèc ada eth er estudiant, e didec:
WEB-ETH-BUSCON	Vade retro, guarda era crotz!
WEB-ETH-BUSCON	Un aute dauric un breviari; li heren creir qu'ère endemoniat, enquia qu'eth madeish didec que n'ère, e demanèc que li deishèssen esclarir era boca damb un shinhau de vin, qu'eth amiaue ena bota.
WEB-ETH-BUSCON	Lo deishèren, e en tot trèir-la, la dauric; e metent en un veire un shinhau de vin, gessec damb era lan e era estopa un vin sauvatge, tan barbat e pelut que non se podie béuer ne colar.
WEB-ETH-BUSCON	Alavetz venguec de pèrder era paciéncia eth vielh, mès en veir es desgahonades arridalhes, hec per carar e pujar en car damb es tafarèls e es hemnes.
WEB-ETH-BUSCON	Es estudiants e eth prèire se calèren en dus saumets, e nosati pugèrem en coche, e sonque començar a caminar qu'es uns e es auti comencèren a hèr-mos burla, en tot declarar çò que s'auie passat.
WEB-ETH-BUSCON	Er ostalèr didie:
WEB-ETH-BUSCON	Senhor nau, damb pòques estrenes coma aguesta envielhiratz.
WEB-ETH-BUSCON	Eth caperan didie:
WEB-ETH-BUSCON	Que sò prèire; aquiu delà vos ac pagarè damb misses.
WEB-ETH-BUSCON	E eth maudit estudiant cridaue:
WEB-ETH-BUSCON	Senhor cosin, eth pròplèu viatge rascatz-vos quan vos mengen e non dempús.
WEB-ETH-BUSCON	Er aute didie:
WEB-ETH-BUSCON	Ronha de VM, senhor Diego.
WEB-ETH-BUSCON	Nosati non ne hérem cabau; Diu se'n sap se guaire embestiadi anàuem.
WEB-ETH-BUSCON	Damb aguestes e d'autes causes, arribèrem ena vila; hérem jadilha en ua aubèrja, e en tot eth dia, qu'arribèrem tàs nau, venguérem de condar eth sopar passat, e jamès ne treiguérem tarlat des despenes.
WEB-ETH-BUSCON	Abantes que hesse net gessérem dera aubèrja entara casa que mos auien logada, qu'ère dehòra dera pòrta de Santiago, pati d'estudiants a on n'i a fòrça amassa, encara qu'aguesta mos i estàuem solet tres estatjants desparièrs.
WEB-ETH-BUSCON	Qu'ère eth patron e ostalèr des que cren en Diu per cortesia o en faus; morisqui les criden en pòble.
WEB-ETH-BUSCON	Me recebec, donc, er ostalèr damb pejor cara que se jo siguessa eth plan Sant Sacrament.
WEB-ETH-BUSCON	Sabi pas s'ac hec pr'amor de qué comencèssem a tier-li respècte o per èster eth sòn naturau, donques que non ei guaire qu'age mala condicion aqueth que non a bona lei.
WEB-ETH-BUSCON	Placèrem eth nòste hardèu, apraièrem es lhets e çò d'aute, e dormírem aquera net.
WEB-ETH-BUSCON	Trinquèc era auba, e vaquí en camisa a toti es estudiants dera aubèrja a demanar eth dret de patent ath mèn patron.
WEB-ETH-BUSCON	Eth, que non sabie se qué ère, me preguntèc qué volien, e jo, mentretant, per s'un cas, m'acomodè entre dus matalassi e solet treiguia miei cap tà dehòra, que semblaua ua tartuga.
WEB-ETH-BUSCON	Demanèren dues dotzenes de reiaus; les ac balhèren e damb tant de sòs comencèren un tapatge de mil diables, dident:
WEB-ETH-BUSCON	Òsca eth companh!, e que sigue admetut ena nòsta amistat!
WEB-ETH-BUSCON	Que gaudisque des preeminéncies deth veteran.
WEB-ETH-BUSCON	Que posque auer ronha, anar mascarat e patir era hame que toti.
WEB-ETH-BUSCON	E damb aquerò (guardatz, senhor, quini privilègis!
WEB-ETH-BUSCON	Ath mèn patron lo pairinèren uns collegiaus coneishudi de sa pair e entrèc en sòn grop, mès jo, que me calie entrar en un aute de desparièr e èra solet, me cuelhec era tremoladera.
WEB-ETH-BUSCON	Entrè en pati, e encara non i auia botat eth pè, que s'acarèrem damb jo e comencèren a díder: "Nau!".
WEB-ETH-BUSCON	Jo, entà dissimular, m'estarnè d'arrir, coma se non ne hessa cabau; mès que non siguec pro, pr'amor que, en tot apressar-se a jo ueit o nau, comencèren a arrir-se'n.
WEB-ETH-BUSCON	Me pugèc era sang en cap; jamès Diu ac permetesse, pr'amor que de seguit se metec un qu'ère ath mèn costat es mans en nas e en tot hèr-se enlà, didec:
WEB-ETH-BUSCON	Qu'encara ei per ressuscitar aguest Latzèr, sivans putz.
WEB-ETH-BUSCON	E damb aquerò toti se heren enlà tapant-se eth nas.
WEB-ETH-BUSCON	VMs qu'an rason, que putz fòrça.
WEB-ETH-BUSCON	Les hec arrir e, en tot desseparar-se, ja n'auie amassadi enquia un centenat.
WEB-ETH-BUSCON	Comencèren a hèr roncar era gargamèra e mutinar-se, e ena tossiquèra e en daurir e barrar des boques, vedí que se premanien escopits.
WEB-ETH-BUSCON	En tot aquerò, un manchegàs refredat me'n hec a vier un de terrible, dident:
WEB-ETH-BUSCON	Guarda!
WEB-ETH-BUSCON	Jo alavetz, que me vedí perdut, didí:
WEB-ETH-BUSCON	Èra per díder te, mès siguec tanta era bataria e ploja que queiguec sus jo, que non podí acabar era paraula.
WEB-ETH-BUSCON	Jo amiaua eth ròstre caperat damb era capa, e tan cibla, que toti tirauen entà jo, e qu'ère de veir damb quin afustatge.
WEB-ETH-BUSCON	Èra nheuat de cap a pès, mès un brigand, en veder-me caperat e que non auia arren ena cara, venguec entà jo dident tot embestiat:
WEB-ETH-BUSCON	Qu'ei pro, non li dètz damb eth pau!
WEB-ETH-BUSCON	E jo, sivans me tractauen, me pensè qu'ac harien.
WEB-ETH-BUSCON	Me descaperè per veir çò que passaue, e ath còp, eth que balhaue es votzes me fotèc un escopit entre es dus uelhs.
WEB-ETH-BUSCON	Aciu que cau veir es mies penes.
WEB-ETH-BUSCON	Lheuèc era infernau gent tau rambalh que m'aclapèren, e jo, sivans çò que me lancèren, des sòns estomacs, ath dessús, me pensè qu'entà estauviar de mètges e potingues demoren as naui entà purgar-se.
WEB-ETH-BUSCON	Voleren, dempús d'aquerò, meter-me pecigades mès que non auie lòc sense hèr-se a seguir enes sues mans era mitat deth fard dera mia nera capa, ja blanca pes mèns pecats.
WEB-ETH-BUSCON	Me deishèren, e anaua hèt un gibrelh vielh de pura saliua.
WEB-ETH-BUSCON	M'entornè entà casa, qu'a penes l'endonviè, e siguec ua sòrt que siguesse de maitin, pr'amor que sonque tumè damb dus o tres gojats, que deuien èster de bona pasta pr'amor que sonque me lancèren quate o sies escopits e dempús me deishèren.
WEB-ETH-BUSCON	Jo, que cranhí qu'ac hesse, didí:
WEB-ETH-BUSCON	Tietz-vos, ostalèr, que non sò Ecce-Homo.
WEB-ETH-BUSCON	Pro que non ac auessa dit, pr'amor que me fotèc dues liures de còps, tustant sus es mies espatles damb es peces qu'auie.
WEB-ETH-BUSCON	Damb aguesta ajuda hijuda, miei desgahonat, pugè entà naut; e en tot cercar per a on cuélher era sotana e era capa pr'amor de me les trèir, se passèc fòrça estona.
WEB-ETH-BUSCON	A tot darrèr, me lo treiguí e me metí en lhet e lo pengè en ua hurga.
WEB-ETH-BUSCON	Venguec eth mèn patron e coma que me vedec dormint e non se'n sabie dera hastigosa aventura, s'emmalicièc e comencèc a chinar-me es peus tant ara prèssa que, damb un shinhau mès, me desveilhi cauvet.
WEB-ETH-BUSCON	Me lheuè cridant e planhent- me, e eth, damb mès colèra, didec:
WEB-ETH-BUSCON	Ei aguesta ua bona manèra de servir, Pablos?
WEB-ETH-BUSCON	Que ja ei ua auta vida.
WEB-ETH-BUSCON	Jo, en enténer díder "ua auta vida", me pensè qu'èra mòrt, e didí:
WEB-ETH-BUSCON	Pro m'encoratge VM enes mèns trabalhs.
WEB-ETH-BUSCON	Vedetz se com s'està aguesta sotana e capa, qu'a servit de mocador as màger nassi que s'an vist passar jamès, e guardatz aguestes costelhes.
WEB-ETH-BUSCON	E damb aquerò petè en somics.
WEB-ETH-BUSCON	Pablos, daurís eth uelh que padenen carn.
WEB-ETH-BUSCON	Hè per tu, qu'aciu non as un aute pair ne mair.
WEB-ETH-BUSCON	Li condè tot çò que s'auie passat e me manèc despolhar e anar-me'n entara mia cramba (qu'ère a on dormien quate vailets des òstes dera casa).
WEB-ETH-BUSCON	Mès, quan comencen es malastres entà un, semble que jamès s'acaben, que vien encadenadi e es uns se hen a vie as auti.
WEB-ETH-BUSCON	Vengueren a ajaçar-se es auti vailets e, saludant-me toti, me preguntèren s'èra malaut pr'amor qu'èra ja en lhet.
WEB-ETH-BUSCON	Jo les condè eth cas e, de pic, coma s'en eri non i auesse cap de mau, se comencèren a senhar, dident:
WEB-ETH-BUSCON	Ne entre luterans se passarie aquerò.
WEB-ETH-BUSCON	I a tanta marridesa?
WEB-ETH-BUSCON	Un aute didie:
WEB-ETH-BUSCON	Eth prèire n'a eth tòrt per non botar-i remèdi.
WEB-ETH-BUSCON	Arreconeisheríetz as que i èren?
WEB-ETH-BUSCON	Jo responí que non, e les arregraí eth favor que me mostrauen.
WEB-ETH-BUSCON	Damb aquerò acabèren de despolhar-se, s'ajacèren, amortèren era lum, e jo me dormí, donques que me semblaue qu'èra damb ma pair e es mèns frairs.
WEB-ETH-BUSCON	Deuien èster es dotze qu'un d'eri me desvelhèc cridant, dident:
WEB-ETH-BUSCON	Ai, que m'aucissen, lairons!
WEB-ETH-BUSCON	S'entenien en sòn lhet, entre aguesti crits, uns còps de soriac.
WEB-ETH-BUSCON	Qué ei aquerò?
WEB-ETH-BUSCON	E sonque trèir eth cap, damb ua còrda me fotèren ua foetada en tota era esquia.
WEB-ETH-BUSCON	Comencè a planher-me; me volí lheuar, se planhie er aute tanben; me fotien a jo solet.
WEB-ETH-BUSCON	E comencè a díder:
WEB-ETH-BUSCON	Justícia de Diu!
WEB-ETH-BUSCON	Mès èren tan frequentes es foetades sus jo, que ja non me restèc, pr'amor que m'auia abaishat es hlaçades, un aute remèdi senon botar-me dejós eth lhet.
WEB-ETH-BUSCON	Ac hi atau, e de pic es tres que dormien comencèren a cridar tanben, e coma que sonauen es foetades, jo me pensè que bèth un de dehòra mos fotie a toti.
WEB-ETH-BUSCON	Mentretant, aqueth maudit qu'ère ath mèn cant se passèc en mèn lhet e defequèc en eth, e ac curbic, en tot entornar-se'n en sòn.
WEB-ETH-BUSCON	Cessèren es foetades e se lheuèren cridant es quate, dident:
WEB-ETH-BUSCON	Qu'ei ua gran brigandalha, e non s'a de demorar atau!
WEB-ETH-BUSCON	Jo encara èra jos eth lhet planhent-me coma un gosset aganchat ena pòrta, tant arropit que semblaua un can lebrèr damb ua rampilhada.
WEB-ETH-BUSCON	Heren veir es auti que barrauen era pòrta, e jo alavetz gessí d'a on èra e pugè en mèn lhet, preguntant se les auien hèt mau.
WEB-ETH-BUSCON	Toti se planhien de mòrt.
WEB-ETH-BUSCON	M'ajacè, me caperè e tornè a dormir, e coma m'estornejaua en sòmis, quan me desvelhè me trapè enlordit e hèt un privat.
WEB-ETH-BUSCON	Se lheuèren toti e jo cuelhí coma desencusa es foetades pr'amor de non vestir-me.
WEB-ETH-BUSCON	Que non i auie diable que me botgèsse d'esponera.
WEB-ETH-BUSCON	Èra confonut, considerant, que dilhèu, damb era pòur e eth trebolèri, sense senter-me'n, auia hèt aquera viletat, o entre sòmis.
WEB-ETH-BUSCON	A tot darrèr, jo me trapaua innocent e colpable e non sabia se desencusar-me.
WEB-ETH-BUSCON	Es companhs s'apressèren a jo, planhent-se e dissimulant fòrça, tà preguntar-me se com me trapaua; jo les didí que fòrça mau, pr'amor que m'auien balhat ben ben foetades.
WEB-ETH-BUSCON	Les preguntè se qué s'auie podut passar, e eri didien:
WEB-ETH-BUSCON	Òc ma hè que non s'escape, qu'eth matematic29 mos ac diderà.
WEB-ETH-BUSCON	Mès, deishant aquerò, vejam s'ètz nafrat, pr'amor que vos planhíetz fòrça.
WEB-ETH-BUSCON	E en tot díder aquerò lheuèren era ròba damb er in d'escarnir-me.
WEB-ETH-BUSCON	Ei possible, Pablos, que non me'n gesca de tu?
WEB-ETH-BUSCON	Son es ueit, e encara en lhet?
WEB-ETH-BUSCON	Lheua-te, macarèu!
WEB-ETH-BUSCON	E didie un:
WEB-ETH-BUSCON	E se VM non s'ac cre, lheuatz-vos, amic.
WEB-ETH-BUSCON	E cuelhie era ròba.
WEB-ETH-BUSCON	E quan vederen que non auie remèdi per aqueth camin, didec un:
WEB-ETH-BUSCON	Còs de Diu e com putz!
WEB-ETH-BUSCON	Senhor Diego didec madeish, pr'amor qu'ère vertat, e dempús, darrèr sòn, toti comencèren a guardar s'auie ena cramba bèth urinal.
WEB-ETH-BUSCON	Didien que non se podie estàr aquiu.
WEB-ETH-BUSCON	Didec un:
WEB-ETH-BUSCON	Donques, be n'ei de bon aquerò entà auer d'estudiar!
WEB-ETH-BUSCON	Guardèren es lhets e les tirassèren entà veir ath dejós, e dideren:
WEB-ETH-BUSCON	Plan que òc, jos eth de Pablos que i a quauquarren; hem-lo a vier en un des nòsti e guardem jos eth sòn.
WEB-ETH-BUSCON	Jo que vedia pòc remèdi en negòci e que m'anauen a méter man, hi veir que m'auie cuelhut un atac de còr: m'agarrè as paus, hi potèles…
WEB-ETH-BUSCON	Eri que se'n sabien deth mistèri, sarrèren damb jo, dident:
WEB-ETH-BUSCON	Qu'ei malastre!
WEB-ETH-BUSCON	Senhor Diego me cuelhec eth dit còr30 e, fin finau, entre es cinc me lheuèren, e en quilhar es linçòs siguec tant er arrir de toti en veir es nauèths non ja colombets31 senon colombs grani, que s'en.honsaue era estança.
WEB-ETH-BUSCON	Praube d'eth, didien es brigands (jo hèja veir qu'èra estavanit); tire-lo, VM, d'aguest dit còr.
WEB-ETH-BUSCON	Es auti sagèren balhar ua auta garrotada enes cames, e didien:
WEB-ETH-BUSCON	Eth praubet ara sens dobte s'a enlordit, quan l'a arribat er atac.
WEB-ETH-BUSCON	Qui diderà çò que jo sentia, damb era vergonha, eth dit desarticulat e damb perilh de qué me fotèssen garrotades!
WEB-ETH-BUSCON	Fin finau, de pòur de que me les balhèssen, que ja m'auien es còrdes enes cames, hi veir qu'auia revengut, e encara qu'ac hi rapid, coma qu'es brigands anauen damb malícia, ja m'auien hèt dus dits de senhau en cada cama.
WEB-ETH-BUSCON	Me deishèren en tot díder:
WEB-ETH-BUSCON	Jesus, be n'ètz d'escanaulit!
WEB-ETH-BUSCON	Jo ploraua de ràbia, e eri didien de bon voler:
WEB-ETH-BUSCON	Mès vau era vòsta salut qu'er auer-vos enlordit.
WEB-ETH-BUSCON	Cara.
WEB-ETH-BUSCON	E alavetz me botèren en lhet, après auer-me lauat, e se n'anèren.
WEB-ETH-BUSCON	Jo non hèja que pensar com lèu ère pejor çò que m'auie arribat en Alcalà un dia que çò que m'arribèc damb Cabra.
WEB-ETH-BUSCON	Tà meddia me vestí, netegè era sotana çò de mielhor possible, en tot lauar-la damb parracs, e demorè ath mèn patron que, en arribar, me preguntèc se com estaua.
WEB-ETH-BUSCON	Mingèren toti es dera casa e jo, encara que pòc e de mala encòlia.
WEB-ETH-BUSCON	E dempús, en tot arremassar-me damb toti en correder, es auti vailets, dempús de hèr-me trufaria, declarèren era burla.
WEB-ETH-BUSCON	L'arriren toti, se doblèc eth mèn escarni, e didí ath mèn laguens: "Compde, Pablos, alèrta".
WEB-ETH-BUSCON	Prepausè hèr vida naua, e atau, vengudi amics, viuérem d'aciu entà dauant toti es dera casa coma frairs, e en aguestes escòles e patis arrés m'enquimerèc mès.
WEB-ETH-BUSCON	Libre Prumèr: Capitol VI: Sus es crudeutats dera patrona, e es coquinaries que hec.
WEB-ETH-BUSCON	De tant pensar en eth, venguí a èster brigand damb es brigands, e mès que toti, se podia.
WEB-ETH-BUSCON	Sabi pas s'ac artenhí, mès asseguri a VM que hi tot çò que podí.
WEB-ETH-BUSCON	Prumèr, jo condamnè a mòrt a toti es porcèths qu'entrèssen ena casa e as porics dera patrona que d'eth corrau passèssen en mèn quarto.
WEB-ETH-BUSCON	Se passèc qu'un dia entrèren dus porcèths de çò de mielhor qu'auia vist ena mia vida.
WEB-ETH-BUSCON	Jo èra en tot jogar damb es auti vailets, e les entení gronhar, e didí a un:
WEB-ETH-BUSCON	Vietz e vedetz se qui gronhe ena nòsta casa.
WEB-ETH-BUSCON	I anèc, e didec que dus porcèths.
WEB-ETH-BUSCON	Jo, que non l'entení, m'emmaliciè tant que gessí aquiu dident qu'ère massa coquinaria vier a gronhar en casa des auti.
WEB-ETH-BUSCON	E en tot díder aquerò, li calè, a pòrta barrada, era espada peth pièch a cadun, e dempús les ablasiguèrem.
WEB-ETH-BUSCON	Entà que non s'entenesse eth tapatge que hègen, toti amassa hègem grani crits coma se siguéssem cantant e atau expirèren enes nòstes mans.
WEB-ETH-BUSCON	Treiguérem es vrentes, recuelhérem era sang, e damb matalassi de palha les ahlamèrem en corrau, de sòrta que quan vengueren es patrons ja ère tot prèst, encara que mau, mens es vrentes, qu'encara non èren acabades de hèr es botifarres.
WEB-ETH-BUSCON	E non per manca de prèssa, plan, pr'amor que per non pèrder temps les auíem deishat damb era mitat de çò qu'auien laguens, e mo'les mingèrem era màger part d'eres tau que les amiauen hètes eth porcèth ena tripa.
WEB-ETH-BUSCON	Se'n sabec, donc, senhor Diego deth cas, e s'embestièc damb jo de sòrta qu'obliguèc as òstes (que non se podien tier d'arrir) a vier-me a quèrrer.
WEB-ETH-BUSCON	Me preguntaue senhor Diego se qué dideria se m'acusauen e me cuelhie era justícia, e ad açò responí que dideria qu'èra mòrt de hame, qu'ei era desencusa des estudiants; e que se non servie, dideria que coma qu'entrèren sense trucar ena pòrta, coma se siguessen ena sua casa, me pensè qu'èren nòsti.
WEB-ETH-BUSCON	Arriren toti pes desencuses.
WEB-ETH-BUSCON	Didec senhor Diego:
WEB-ETH-BUSCON	A fe de Diu, Pablos, qu'auetz talents de garrolha.
WEB-ETH-BUSCON	E me gessie era amna d'alegria, pr'amor qu'èrem dus es endravadi32: mos auíem conjurat contra eth cerèr.
WEB-ETH-BUSCON	Jo èra eth cererèr Judes33, de cap a pès, que dès alavetz ereti sabi pas per quin amor ath panatge, aguest mestièr.
WEB-ETH-BUSCON	Era carn non seguie enes mans dera patrona era orde retorica, pr'amor que tostemps anaue de mès a mens; non ère bric carnau, senon que, de pur penitenta ère enes uassi.
WEB-ETH-BUSCON	E quan podie hicar craba o oelha non hicaue vedèth, e s'auie uassi, non entraue causa greishosa.
WEB-ETH-BUSCON	Enes Pasques, tà diferenciar, pr'amor de qué se podesse veir qu'era ola ère grassa, solie calar-i tròci de candèla coma greish e atau didie qu'es sues oles èren grasses, peth cap de candela.
WEB-ETH-BUSCON	E ère vertat, sivans m'ac hec a veir un blese que jò mastulhè un dia.
WEB-ETH-BUSCON	Era didie, quan jo èra dauant:
WEB-ETH-BUSCON	Patron mèn, de vertat que non i a mielhor servici qu'eth de Pablitos, se non siguesse tan coquin; sauvatz-lo-vos, que pro que se pòt tier era sua coquinaria pera sua fidelitat; se hè a vier çò de mielhor dera plaça.
WEB-ETH-BUSCON	Jo, plan per aquerò, didia d'era çò de madeish e atau tenguíem enganhada ara casa.
WEB-ETH-BUSCON	Se se crompaue òli ar engròs, carbon o heda, n'amagàuem era mitat, e quan mos semblaue, didíem era patrona e jo:
WEB-ETH-BUSCON	Moderese, VM, enes despenes, que de vertat se s'esdeguen tant non n'aurà pro damb era fortuna deth Rei.
WEB-ETH-BUSCON	Que ja s'a acabat er òli o eth carbon.
WEB-ETH-BUSCON	Autant de rapid a despareishut.
WEB-ETH-BUSCON	Mane, VM, crompar-ne mès e òc ma hè que s'a de lúder de ua auta manèra.
WEB-ETH-BUSCON	Balhatz-li sòs a Pablitos.
WEB-ETH-BUSCON	Me les balhauen e les veníem era mitat panada, e de çò que crompàuem ne cisalhàuem era auta mitat; e atau se passaue en tot, e se bèth còp crompaua jo quauquarren ena plaça ath prètz que valie, mos pelejàuem de bon voler era patrona e jo.
WEB-ETH-BUSCON	Era didie:
WEB-ETH-BUSCON	Non me digues, Pablitos, qu'aquerò son dus quarts de salada.
WEB-ETH-BUSCON	Jo hèja que ploraua, daua votzes, m'anaua a plànher ath mèn senhor, e lo pressaua pr'amor de qué envièsse ath majordòm tà saber-se'n, entà que carèsse era patrona, que de bon voler persutaue.
WEB-ETH-BUSCON	Venguien e se'n sabien, e damb aquerò asseguràuem ath patron e ath majordòm, e se demorauen arregraïdi de jo, e dera patrona per çò der in de susvelhar es sòns bens.
WEB-ETH-BUSCON	Li didie senhor Diego, plan satisfèt, de jo:
WEB-ETH-BUSCON	Be siguesse Pablitos tant aplicat de vertut coma n'ei de fidar!
WEB-ETH-BUSCON	Tot aquerò ei era leiautat que me didetz vos d'eth?
WEB-ETH-BUSCON	Les tenguérem d'aguesta sòrta, shurlant-les coma sangsugues.
WEB-ETH-BUSCON	Jo apostarè que VM s'espaurís dera soma de sòs que se sauvaue ath cap der an.
WEB-ETH-BUSCON	Aquerò que deuie èster molt, mès que non deuie obligar a restitucion, pr'amor qu'era patrona cohessaue e comuniaue de ueit en ueit dies e jamès vedí tralha d'imaginacion de tornar arren ne tier racacòr, tot e qu'ère, coma digui, ua santa.
WEB-ETH-BUSCON	Amiaue tostemp un rosari en còth, tan gran, qu'ère mès de baish prètz cargar un hèish de lenha.
WEB-ETH-BUSCON	D'eth penjauen fòrça manats d'imatges, crotzes e compdes de perdons que hègen bronit de cascavèl.
WEB-ETH-BUSCON	Benedie es oles e, en escumejar, hège crotzes damb eth padelon.
WEB-ETH-BUSCON	Jo me pensi que les conjuraue entà trèir-les es esperits, donques que carn non n'auie.
WEB-ETH-BUSCON	En totes es imatges didie que pregaue cada net pes sòns benfactors, compdaue mès de cents sants coma avocats sòns, e de vertat qu'auie de besonh de totes aguestes ajudes pr'amor de trèir-se deth dessús tot çò que pecaue.
WEB-ETH-BUSCON	Començaue peth Just Jutge e acabaue damb eth Conquibules, que didie era, e damb era Salve Regina.
WEB-ETH-BUSCON	Didie es oracions en latin, de bon voler, pr'amor de hèr-se a veir innocenta, de sòrta que mos estarnàuem d'arrir toti.
WEB-ETH-BUSCON	Qu'auie d'autes adreties; ère conquerenta de volentats e ussièr de gusti, qu'ei madeish que petofièra; mès se desencusaue damb jo dident que li venguie de raça, coma ath rei de França guarir gautissons.
WEB-ETH-BUSCON	Vos pensaratz que tostemp èrem en patz?
WEB-ETH-BUSCON	Donques, qui non se'n sap de qué dus amics, se son avariciosi, e se son amassa, les cau sajar d'enganhar er un ar aute?
WEB-ETH-BUSCON	Demorèrem enemics coma gats e gats, qu'ena recodina ei pejor que gats e gossets.
WEB-ETH-BUSCON	Jo, que me vedí ja mau damb era patrona, e que non la podia enganhar, cerquè naues formes de divertir-me e tumè damb çò qu'es estudiants criden córrer o desrabar.
WEB-ETH-BUSCON	Damb tot aquerò m'arribèren causes plan gracioses, pr'amor qu'anant ua net tàs nau (que i va pòca gent) peth carrèr Major, campè ua confitaria e en era un tistèr de panses sus eth taulèr, e cuelhent enventida, l'agarrè e me calè a córrer.
WEB-ETH-BUSCON	Eth confiteire venguec ath mèn darrèr, e d'auti vailets e vesins.
WEB-ETH-BUSCON	Jo, coma qu'anaua cargat, vedí que, a maugrat d'auer-les auantatge, m'agarrarien, en en virar ua cantoada, me seiguí sus eth e m'estropè damb era capa era cama e comencè a díder, damb era cama ena man, simulant èster un praube:
WEB-ETH-BUSCON	Ai!, que Diu vos perdone!, que m'auetz caushigat!
WEB-ETH-BUSCON	M'enteneren aquerò e en arribar, comencè a díder: "Per tan nauta Senhora" e çò de costum dera "ora amendrida"34 e "aire apoiridit"35.
WEB-ETH-BUSCON	Eri venguien desalenadi, e me dideren:
WEB-ETH-BUSCON	Va per aciu un òme, frair?
WEB-ETH-BUSCON	Aquiu dauant, que m'a caushigat, laudat sigue Diu.
WEB-ETH-BUSCON	S'esdeguèren damb aquerò e se n'anèren; me demorè solet, me hi a vier eth tistèr entà casa, condè era burla, e non voleren creir que s'auie passat atau, encara qu'ac celebrèren fòrça.
WEB-ETH-BUSCON	Plan per aquerò, les convidè entà ua auta net a veder-me cuélher caishes.
WEB-ETH-BUSCON	Vengueren, e en encuedar-se'n eri qu'es caishes èren laguens era botiga e que no les podia cuélher damb era man, ac dèren per impossible, e mès per èster-i eth confiteire, per çò que l'auie arribat ar aute des panses, en alèrta.
WEB-ETH-BUSCON	Venguí, donc, e hènt repè dotze passi damb era man ena espada, qu'ère un estòc celh, venguí ath mès còrrer, e en arribar ena botiga, didí:
WEB-ETH-BUSCON	E lancè ua estocada per dauant deth confiteire.
WEB-ETH-BUSCON	Eth se deishèc quèir demanant confession, e jo claué era estocada en ua caisha e la treiguí damb era espada e partí damb era.
WEB-ETH-BUSCON	Mès, en tot virar es uelhs, coma que demorèren escampilhades en gésser era caisha es qu'èren ar entorn, se n'encuedèc dera burla, e comencèc a senhar-se que non acabaue.
WEB-ETH-BUSCON	Cohèssi que jamès arren me shautèc tant.
WEB-ETH-BUSCON	Didien es companhs que jo non solet podia mantier era casa damb çò que corria, qu'ei madeish que díder panar, en nòm endravat.
WEB-ETH-BUSCON	Jo, coma qu'èra gojat e entenia que me laudauen er engenh, que me'n gessia d'aguestes coquinaries, m'encoratjaua entà hèr-ne fòrça mès.
WEB-ETH-BUSCON	Cada dia me hèja a vier era cencha plia de gèrres des monges, que les demanaua entà béuer e me les hèja a seguir; les convencí de qué non balhèssen arren sense gatge prumèr.
WEB-ETH-BUSCON	E atau, prometí a senhor Diego e a toti es companhs, de trèir ua net es espades ara madeisha ronda36.
WEB-ETH-BUSCON	Se senhalèc se quina auie d'èster, e venguérem amassa, jo ath dauant, e en tot aubirar ara justícia, venguí damb un aute vailet dera casa, plan enventit, e didí:
WEB-ETH-BUSCON	Justícia?
WEB-ETH-BUSCON	Responeren:
WEB-ETH-BUSCON	Ei eth corregidor?
WEB-ETH-BUSCON	Dideren que òc.
WEB-ETH-BUSCON	Me calè de jolhs e didí:
WEB-ETH-BUSCON	Senhor, enes vòstes mans ei eth mèn remèdi e era mia resvenja e fòrça profit entara causa publica; volgue VM entener-me dues paraules solets, s'ei que voletz ua grana presa.
WEB-ETH-BUSCON	Jo li didí:
WEB-ETH-BUSCON	Senhor, jo è vengut de Sevilla seguint a sies òmes, es mès maufactors deth mon, toti lairons e tuaires d'òmes, e entre eri vie un qu'aucic a ma mair e a un frair mèn entà panar-les, e aquerò qu'ei provat; e vien acompanhant, sivans les è entenut a díder, a ua espiona francesa; e enquia e tot sospechi, per çò que les è entenut a díder, qu'ei… (e baishant mès era votz didí) Antoni Perez.
WEB-ETH-BUSCON	Damb aquerò, eth corregidor hec un bot entà naut, e didec:
WEB-ETH-BUSCON	E a on son?
WEB-ETH-BUSCON	Senhor, en bordèl; non s'arture VM, qu'es amnes de ma mair e frair vos ac pagaràn en oracions, e eth Rei aciu.
WEB-ETH-BUSCON	Jesús, didec, non mos arturem.
WEB-ETH-BUSCON	Tè, seguitz-me toti!
WEB-ETH-BUSCON	Balhatz-me un escut.
WEB-ETH-BUSCON	Jo alavetz li didí, en tot hèr-lo enlà un aute còp:
WEB-ETH-BUSCON	Senhor, que se perderà VM se hè aquerò, pr'amor qu'ei de besonh que toti VMs entren sense espades, e un a un, qu'eri son enes estances e amien pistoles, e en veir entrar damb espades, coma que se'n saben que solet les pòt amiar era justícia, tiraràn.
WEB-ETH-BUSCON	Damb dagues qu'ei miehor e cuelher-les es braci peth darrèr, qu'èm fòrça gent.
WEB-ETH-BUSCON	Li semblèc ben ath corregidor eth plan, pera cobesença dera presa.
WEB-ETH-BUSCON	Damb tot aquerò venguérem près, e eth corregidor, avertit, manèc que jós ues èrbes metessen toti, amagades, es espades, en un camp qu'ei lèu dauant era casa; les deishèren e caminèren.
WEB-ETH-BUSCON	Jo, qu'auia avisat ar aute que deishar-les eri e cuelher-les eth siguesse ua soleta causa, ac hec atau; e entrant me demorè darrèr de toti, e barrejadi eri damb d'auta gent qu'entraue, hi repè e me filè per un carreron que ges en Vitoria, que ne un gosset lebrèr m'artenherie.
WEB-ETH-BUSCON	Eri entrèren e non vederen arren, pr'amor que non auie qu'estudiants e tafarèls (qu'ei madeisha causa), comencèren a cercar-me, e en non trapar-me, sospechèren çò que siguec, e en tot vier a cercar es sues espades, non ne trapèren deguna.
WEB-ETH-BUSCON	Be ne hec de diligéncies damb eth rector eth corregidor!
WEB-ETH-BUSCON	Aquera net correren toti es patis reconeishent es cares e cercant es armes.
WEB-ETH-BUSCON	Vengueren en casa, e jo, tà que non m'arreconeishessen, èra estirat en lhet damb ua còfa e ua candèla ena man e un Crist ena auta e un companh clèrgue ajudant-me a morir, e es auti pregant es letanies.
WEB-ETH-BUSCON	Venguec eth rector e era justícia, e vedent er espectacle, gesseren, sense saber qu'aquiu i auie eth qu'auie costat er ahèr.
WEB-ETH-BUSCON	Non guardèren arren, mèsalèu eth rector me hec un respons; preguntèc s'èra ja sense parlar, e li dideren que òc; e damb aquerò partiren desesperadi per non trapar tralha, en tot jurar eth rector de remeter-lo tath jutge se lo trapauen, e eth corregidor de penjar-lo siguesse qui siguesse.
WEB-ETH-BUSCON	Me lheuè deth lhet, e enquia aué non s'a acabat de hestejar era burla en Alcalà.
WEB-ETH-BUSCON	E entà non alongar-me mès, dèishi de condar se com hège monte37 era plaça deth pòble, pr'amor que de caishes de tondeires e argentèrs e taules de frutères (que jamès desbrembarè er escarni de quan siguí rei de pothi) sostenguie era humeneja de casa pendent tot er an.
WEB-ETH-BUSCON	Me cari es rendes qu'auia sus es havaraus, vinhes e uarts, en toti aqueri entorns.
WEB-ETH-BUSCON	Damb aquerò e d'autes causes, comencè a cuélher fama de coquin e escarrabilhat entre toti.
WEB-ETH-BUSCON	Me favorien es cavalièrs e a penes me deishauen servir a senhor Diego, que tostemp l'auí eth respècte qu'ère de besonh pera grana estimacion que m'auie.
WEB-ETH-BUSCON	Libre Prumèr: Capitol VII: Dera partida de senhor Diego, e naues sus era mòrt de sa pair e mair, e era resolucion que cuelhec tà amiar entà dauant es sues causes.
WEB-ETH-BUSCON	En aguest temps, l'arribèc a senhor Diego ua carta de sa pair, qu'ena sua envolòpa ne venguie ua auta d'un oncle mèn cridat Alonso Ramplon, òme estacat a tota vertut e plan coneishut en Segovia per çò qu'ère relacionat damb era justícia, donques que, guaires justícies aquiu s'auien hèt de quaranta ans ençà, auien passat pes sues mans.
WEB-ETH-BUSCON	Qu'ère borrèu, entà díder era vertat, mès ua agla en sòn mestièr; qu'en veder-lo actuar, a un que li venguien talents de deishar-se penjar.
WEB-ETH-BUSCON	Aguest, donc, m'escriuec ua carta en Alcalà, de Segovia estant, d'aguesta sòrta:
WEB-ETH-BUSCON	Me hè dò de balhar-vos naues de pòc gust.
WEB-ETH-BUSCON	Vòste pair moric hè ueit dies damb era màger valor qu'age mòrt cap òme en mon; ac digui jo pr'amor d'auer-lo penjat.
WEB-ETH-BUSCON	Pugèc en saumet e sense botar eth pè en estriu; l'estaue eth gipon vaquèr38 que semblaue hèt expressaments entada eth, e coma qu'auie aquera portadura, arrés lo vedie, damb es Cristos dauant39, que non pensèsse que l'anauen a penjar.
WEB-ETH-BUSCON	Anaue fòrça esdegat guardant entàs hièstres e hènt cortesies as que deishauen eth sòn prètzhèt pr'amor de guardar-lo; s'apraièc dus còps era mostacha; manaue repausar as confessors e les laudaue çò que didien de bon.
WEB-ETH-BUSCON	Arribèc ena N de pau40, botèc un pè ena escala, non pugèc a quate pautes ne a plaser e en tot veir un gradon trincat, se virèc entath justícia e didec que manèsse apraiar-lo entà bèth aute, que non toti auien eth sòn hitge.
WEB-ETH-BUSCON	Que non vos saberè laudar pro se guaire ben les semblèc a toti.
WEB-ETH-BUSCON	Se seiguec naut de tot, tirassèc es rufes dera ròba entà darrèr, cuelhec era còrda e se la botèc en nòde.
WEB-ETH-BUSCON	E en veir qu'eth prèire lo volie predicar, virat entada eth, li didec: "Pair, que jo ac balhi ja per dit; vietz entath Credo, e hem lèu, que non voleria patir guaire".
WEB-ETH-BUSCON	Se hec atau; m'encarguèc que li placèssa era capucha de costat e que li netegèssa era barba.
WEB-ETH-BUSCON	Jo ac hi atau.
WEB-ETH-BUSCON	Queiguec sense arropir es cames ne hèr cap de gèst; se demorèc d'ua gravetat que non se podie demanar mès.
WEB-ETH-BUSCON	Lo hi a tròci e li balhè es camins per sepultura41.
WEB-ETH-BUSCON	Dera vòsta mair, qu'encara ei viua, lèu vos posqui díder madeish, pr'amor qu'ei presoèra ena Inquisicion de Toledo, donques que desenterraue es mòrts sense èster bescantaira.
WEB-ETH-BUSCON	Li trapèren ena sua casa mès cames, braci e caps qu'en ua gleisòla de miracles.
WEB-ETH-BUSCON	E çò de mens que hège ère reméter virginitats e contrahèr puncèles.
WEB-ETH-BUSCON	Diden que se presentarà en un auto judiciau eth dia dera Trinitat, damb quate centes de mòrt43.
WEB-ETH-BUSCON	Me hè dò que mos desaunore a toti, e mès que mès a jo, qu'a tot darrèr sò ministre deth Rei e non m'estan ben aguesti parentius.
WEB-ETH-BUSCON	Hilh, aciu qu'a restat sai pas quines propietats amagades deth vòste pair; dilhèu quate cents ducats tot.
WEB-ETH-BUSCON	Eth vòste oncle que sò jo, e çò que jo è serà entà vos.
WEB-ETH-BUSCON	Plan per aquerò, podetz vier aciu, que damb tot çò que sabetz de latin e retorica, seràtz eth mielhor en art de borrèu.
WEB-ETH-BUSCON	Responetz-me lèu, e mentretant, que Diu vos age".
WEB-ETH-BUSCON	Non posqui remir que sentí fòrça eth nau escarni, mès me n'alegrè en part (autant pòden es vicis enes pairs, que padeguen des sòns malastres, per granes que siguen, as hilhs).
WEB-ETH-BUSCON	Venguí ath mès córrer entà senhor Diego, qu'ère en tot liéger era carta de sa pair, qu'en era li didie que venguesse e que non me hesse a vier a jo ena sua companhia, ahiscat pes coquinaries mies qu'auie entenut a díder.
WEB-ETH-BUSCON	Me didec qu'auie decidit anar-se'n e hèr tot çò que li demanaue sa pair, qu'ada eth li hège dò de deishar- me e a jo mès; me didec que m'acomodarie damb un aute cavalièr amic sòn, entà que lo servissa.
WEB-ETH-BUSCON	Jo, en tot aquerò, arrint, li didí:
WEB-ETH-BUSCON	Senhor, que ja sò un aute, e auti es mèns pensaments, que voleria auer mès volada e mès autoritat.
WEB-ETH-BUSCON	Pr'amor que, s'enquia ara auia coma toti era mia pèira en rotlèu44, ara qu'è a ma pair.
WEB-ETH-BUSCON	Li declarè com auie mòrt tant aunèstaments coma eth mès capinaut, com l'atalhonèren e heren moneda, com m'auie escrit eth mèn senhor oncle, eth borrèu, sus aquerò e sus era preson de mama, qu'ada eth, coma que se'n sabie de jo, me podí desnishar sense vergonha.
WEB-ETH-BUSCON	Se planhèc fòrça e me didec se qué pensaua hèr.
WEB-ETH-BUSCON	Usclè era carta pr'amor que, se dilhèu la perdia, non la liegesse arrés, e comencè a premanir era mia partida entà Segovia, damb era fin de cuélher eth mèn eretatge e conéisher as mèns parents pr'amor de húger d'eri.
WEB-ETH-BUSCON	Venguec eth dia de hèr-me enlà dera mielhor vida que me semble qu'è passat.
WEB-ETH-BUSCON	Diu se'n sap çò que sentí en deishar a tanti amics e passionadi, qu'èren sense nombre.
WEB-ETH-BUSCON	Vení çò de pòc qu'uia amagat, entath camin, e damb era ajuda de quauques enganhes hi enquia sies cents reiaus.
WEB-ETH-BUSCON	Loguè ua mula e gessí dera aubèrja, a on ja non tornaria a hèr hangues.
WEB-ETH-BUSCON	Qui condarà es angónies deth sabatèr per çò de fidat, es sollicituds dera patrona pera sodada, es votzes der ostalèr per arrendament?
WEB-ETH-BUSCON	Un didie: "Tostemp m'ac didec eth còr!".
WEB-ETH-BUSCON	Un aute: "Be me didien a jo qu'aguest ère un trichaire!".
WEB-ETH-BUSCON	A tot darrèr, jo gessí tan benvist deth pòble que deishè ara mitat plorant pera mia abséncia e ara auta mitat arrint-se des que plorauen.
WEB-ETH-BUSCON	Jo m'anaua esdegant peth camin pensant en aguestes causes, quan en passar Torote, me trapè damb un òme qu'anaue en un macho de bast, que parlaue damb eth solet damb tanta prèssa e tant embelinat, qu'a despièt de trapar-me ath sòn costat non me vedie.
WEB-ETH-BUSCON	Lo saludè e me saludèc; li preguntè entà on anaue, e dempús de balhar-mos eres responses, comencèrem a parlar de se baishaue eth turc45 e des fòrces deth Rei.
WEB-ETH-BUSCON	Comencèc a díder de quina manèra se podie conquistar era Tèrra Santa e com se guanharie Argel, qu'en aguesti discursi me n'encuedè qu'ère capvirat pera causa publica e per govèrn.
WEB-ETH-BUSCON	Aciu que l'auérem, e comencèc a alendar e a díder:
WEB-ETH-BUSCON	Mès me còsten a jo aguesti estats qu'ath Rei, pr'amor que hè catorze ans que sò en un ahèr que, se non siguesse impossible coma n'ei, ja serie tot apraiat.
WEB-ETH-BUSCON	Donques quina causa pòt èster, li didí jo, que, en tot èster tan convenenta, sigue impossible e non se posque hèr.
WEB-ETH-BUSCON	Qui li ditz a VM, didec dempús, que non se posque hèr?
WEB-ETH-BUSCON	De poder-se hèr, se pòt hèr, mès que sigue impossible ei ua auta causa.
WEB-ETH-BUSCON	E se non siguesse per costar dò, li dideria a VM se qué ei; mès que ja se veirà, pr'amor qu'ara ac pensi estampar damb d'auti petiti trabalhs, que damb eri li balhi ath Rei era manèra de guanhar Ostende per dus camins.
WEB-ETH-BUSCON	Pro pòt veir VM qu'era dificultat de tot s'està en aguest tròç de mar…, donques jo balhi era orde de shurlar-lo tot, damb espongues e trèir-lo d'aquiu.
WEB-ETH-BUSCON	Ad arrés l'ac è dit que non age hèt madeish, qu'a toti les dar per arrir.
WEB-ETH-BUSCON	Que non harà tau causa era mar, qu'ac è tot fòrça estudiat, me responec, e non cau díder arren, pr'amor que jo è ua pensada entà en.honsar era mar per aqueth costat dotze estats46.
WEB-ETH-BUSCON	Non gausè replicar de pòur que me didesse qu'auie recursi entà esbauçar eth cèu.
WEB-ETH-BUSCON	Non auia vist ena mia vida tan gran hòl.
WEB-ETH-BUSCON	Me didie que Joanelo47 non auie hèt arren, qu'eth sajaue ara de hèr a pujar tota era aigua deth Tajo entà Toledo d'ua manèra mès aisida.
WEB-ETH-BUSCON	E sabut çò qu'ère, didec que per art d'encantament: Guarde VM qui entenec tau causa en mon!
WEB-ETH-BUSCON	E a tot darrèr me didec:
WEB-ETH-BUSCON	E non pensi executar es causes se prumèr eth Rei non me da ua comenda, que pro que me la meriti, e è un executòri48 plan aunèst.
WEB-ETH-BUSCON	Jo seguí entà dauant en tot estarnar-me d'arrir damb es pensaments que se tenguie, quan, juri per Diu, de luenh estant vedí a ua mula destacada e un òme ath sòn costat a pè, que guardant un libre hège ues regues que mesuraue damb un compàs.
WEB-ETH-BUSCON	Hège virades e guimbets d'un costat en aute, e de quan en quan, botant un dit sus er aute, hège damb eri mil causes, sautant.
WEB-ETH-BUSCON	Jo cohèssi que me semblèc pendent ua bona estona (me posè de luenh entà veder-lo) qu'ère embelinaire, e lèu non gausaua passar.
WEB-ETH-BUSCON	Ara fin me decidí, e en arribar près, m'entenec, barrèc eth libre, e botant eth pè en estriu, s'esguitlèc e queiguec.
WEB-ETH-BUSCON	Lo lheuè e me didec:
WEB-ETH-BUSCON	Que non cuelhí ben era proporcion entà her era circonferéncia tà pujar.
WEB-ETH-BUSCON	Jo non comprení çò que me didec e dempús cranhí çò qu'ère, pr'amor que mès asenat òme non an jetat entralhes de mair.
WEB-ETH-BUSCON	Me preguntèc s'anaua entà Madrid en linha dreta o se i anaua per camins circonflèxi.
WEB-ETH-BUSCON	Jo, encara que non lo comprení, li didí que circonflèxi.
WEB-ETH-BUSCON	Me demanèc se de qui ère era espada qu'amiaua ath costat.
WEB-ETH-BUSCON	Li responí que mia, e guardant-la, didec:
WEB-ETH-BUSCON	Aguesti esparvèrs49 les calerie èster mès longs, entà defener-se des talhs que se formen damb es estocades.
WEB-ETH-BUSCON	E comencèc a meter-me ua parlòta tan grana que me forcèc a demanar-li quin ère esth sòn mestièr.
WEB-ETH-BUSCON	Me didec qu'eth ère mèstre d'escrima e qu'ac harie bon en quinsevolh lòc.
WEB-ETH-BUSCON	Jo, ahiscat entà arrir, li didí:
WEB-ETH-BUSCON	Donques, de vertat, per çò que jo vos vedí hèr en camp abantes, que mès vos hèja embelinaire, en veir es cercles.
WEB-ETH-BUSCON	Ei possible, li didí jo, que i age matematica en aquerò?
WEB-ETH-BUSCON	Non solet matematica, didec, mès filosofia, teologia, musica e medecina.
WEB-ETH-BUSCON	Era darrèra que ne sò solide fòrça, donques que se tracte d'aucir en aguest art.
WEB-ETH-BUSCON	Non hescatz burla, me didec, qu'ara apreni jo eth rabòt50 contra era espada, en tot hèr es lames majores que tien en eres es espiraus dera espada.
WEB-ETH-BUSCON	Que non compreni arren de çò que me didetz, arren en absolut.
WEB-ETH-BUSCON	Donques aguest libre les ditz, me responec, que se titole Graneses dera espada, e ei fòrça bon e ditz miracles; e entà que vos ac credetz, en Rejas, que haram jadilha, damb dues rostidoires me veiratz hèr meravilhes.
WEB-ETH-BUSCON	E non dobtetz que quinsevolh que liegesse aguest libre aucirà a toti es que volguesse.
WEB-ETH-BUSCON	O ben aguest libre ensenhe a èster pèstes as òmes o ben l'escriuec quauque doctor.
WEB-ETH-BUSCON	Com doctor?
WEB-ETH-BUSCON	Pro que me comprenetz, me didec: qu'ei un gran sabent e encara sò per díder mès.
WEB-ETH-BUSCON	E damb aguestes parlòtes arribèrem en Rejas.
WEB-ETH-BUSCON	Baishèrem en ua aubèrja e en baishar m'avertic damb granes votzes que hessa un angle obtús damb es cames, e qu'en tot redusir-les a linhes parallèles me metessa perpendicular en solèr.
WEB-ETH-BUSCON	Er ostalèr, que me vedec arrir e lo vedec ada eth, me demanèc s'ère indi aqueth cavalièr, que parlaue d'aguesta sòrta.
WEB-ETH-BUSCON	Me pensè, damb aquerò, que me tornaua hòl.
WEB-ETH-BUSCON	S'apressèc alavetz entar ostalèr, e li didec:
WEB-ETH-BUSCON	Senhor, balhatz-me dues rostidoires entà dus o tres angles, que de seguit vo'les entornarè.
WEB-ETH-BUSCON	Que non son audèths!, didec en tot virar-se entà jo.
WEB-ETH-BUSCON	Guarde VM çò qu'ei eth non saber.
WEB-ETH-BUSCON	Balhatz-me es rostidoires, que non les voi qu'entà manejar ua espada; que dilhèu vos valerà mès çò que me veiratz hèr a jo aué que tot çò qu'auetz guanhat ena vòsta vida.
WEB-ETH-BUSCON	Plan, es rostidoires èren ocupades e mos calèc cuélher dus padelons.
WEB-ETH-BUSCON	Hège un guimbet e didie:
WEB-ETH-BUSCON	Damb aguest compàs artenhi mès e guanhi es grads deth perfil.
WEB-ETH-BUSCON	Ara me'n profiti deth movement reticent entà aucir eth naturau.
WEB-ETH-BUSCON	Ad aguesta li calie èster cotelada e ad aguest talh51.
WEB-ETH-BUSCON	Me didec a tot darrèr:
WEB-ETH-BUSCON	Non venguie de didè'c, que d'un quarto gessec un mulatàs mostrant es aueranèrs, damb un chapèu empeutat en un para-solei e ua vèsta d'elan jos ua raubeta sòlta e plia de cintes, tòrt de cames, ar estil d'agla imperiau, era cara damb un per signum crucis de inimicis suis, era barba plan longa, damb ua mostacha de parabanda e ua daga damb mès rèishes qu'un locutòri de monges.
WEB-ETH-BUSCON	E, guardant en soler, didec:
WEB-ETH-BUSCON	Jo è estat examinat d'escrima e n'amii era carta, e peth solei qu'escauhe es pans, que hèsqui brigalhs a qui tractèsse mau a tanti boni hilhs que tien era adretia ena escrima.
WEB-ETH-BUSCON	Metetz era man ena espada, se l'amiatz, e veigam quina ei era adretia vertadèra, e deishatz-vos de padelons.
WEB-ETH-BUSCON	Eth praube deth mèn companh dauric eth libre, e didec en votz nauta:
WEB-ETH-BUSCON	Aguest libre qu'ac ditz, e ei estampat damb era licéncia deth Rei, e jo sostierè qu'ei vertat çò que ditz, damb eth padelon e sense eth padelon, aciu e en quinsevolh lòc, e, se non, mesurem-ac.
WEB-ETH-BUSCON	E treiguec eth compàs, e comencèc a díder:
WEB-ETH-BUSCON	Aguest angle ei obtús.
WEB-ETH-BUSCON	E alavetz eth mèstre d'escrima treiguec era daga, e didec:
WEB-ETH-BUSCON	Non sai se qui ei Angle ne Obtús, ne è entenut aguesti nòms ena mia vida, mès damb aguesta ena man lo harè brigalhs.
WEB-ETH-BUSCON	Non me podetz arténher, que vos è guanhat es grads deth perfil.
WEB-ETH-BUSCON	Botèren ath brave òme ena sua cramba, e a jo damb eth; sopèrem e mos ajacèrem toti es dera casa.
WEB-ETH-BUSCON	E tàs dues dera maitiada, se lheue en camisa e comence a caminar ena escurina pera estança, hènt guimbets e dident en lengua matematica mil asenades.
WEB-ETH-BUSCON	Me desvelhèc a jo, e ath delà d'aquerò, baishèc entar ostalèr pr'amor de qué li balhèsse lum, en tot díder qu'auie trapat er objècte segur entara estocada sagital pera còrda53.
WEB-ETH-BUSCON	Er ostalèr se daue ath diable pr'amor d'auer-lo desvelhat, e autant lo shordèc que lo cridèc hòl.
WEB-ETH-BUSCON	E damb aquerò pugèc e me didec que se me volia lheuar veiria eth param tan famós qu'auie trapat contra eth turc e es sues simitarres.
WEB-ETH-BUSCON	E didie que dempús l'ac volie mostrar ath Rei, per èster en favor des catolics.
WEB-ETH-BUSCON	Jo cuelhí eth mèn camin entà Madrid e eth se didec adiu de jo per vier entà un aute lòc.
WEB-ETH-BUSCON	E en èster ja un tròç luenh, hec repè ara prèssa, e cridant-me a votzes, en tot èster en camp a on non mos entenie arrés, me didec ena aurelha:
WEB-ETH-BUSCON	Per vida de VM, que non digatz arren des plan nauti secrets que vos è comunicat en matèria d'adretia, e sauvatz-les entà vos, donques qu'ètz intelligent.
WEB-ETH-BUSCON	Jo li prometí de hè'c, s'entornèc de jo, e jo comencè a arrir deth secret tan graciós.
WEB-ETH-BUSCON	Caminè mès d'ua lèga sense trapar a cap persona.
WEB-ETH-BUSCON	Venguia jo pensant ath mèn laguens enes moltes dificultats qu'auia entà tier aunestetat e vertut, pr'amor que prumèr me calie caperar era pòca que n'auien auut es mèns pairs, e dempús artenher- ne tanta que me'n sabessen per era.
WEB-ETH-BUSCON	E me semblaue tan ben aguesti pensaments aunoradi, que me les arregraïa a jo madeish.
WEB-ETH-BUSCON	Didia tot solet: "Mès se m'a d'arregraïr a jo, que non è auut de qui apréner vertut ne a qui retirar-me en era, qu'ad aqueth que l'erete de sa pair-sénhers".
WEB-ETH-BUSCON	En aguestes rasons e discursi m'estaua, quan me tumè damb un clèrgue plan vielh, en ua mula, qu'anaue camin de Madrid.
WEB-ETH-BUSCON	Comencèrem a parlar e dempús me preguntèc que d'a on venguia; jo li didí que d'Alcalà.
WEB-ETH-BUSCON	Maudigue Diu, didec, a tan mala gent que i a en aguest pòble, donques que non i a entre toti un solet òme de discurs.
WEB-ETH-BUSCON	E eth, fòrça emmaliciat, didec:
WEB-ETH-BUSCON	Dòcti?
WEB-ETH-BUSCON	Jo li diderè a VM guaire dòcti son, qu'en auer hèt pendent mès de catorze ans, en Majadahonda, a on hi de sacristan, es galejades tath Corpus e eth Neishement, non me premièren enes panèus ues cançonetes, e tà que veigatz era asenada, vo'les vau a liéger, que jo me'n sai que gaudiratz.
WEB-ETH-BUSCON	Pastors, non ei ua polida facècia?
WEB-ETH-BUSCON	Qué mès aurie podut díder, me didec, er inventor des facècies?
WEB-ETH-BUSCON	Guardatz guairi mistèris embarre aquera paraula pastors: me costèc mès d'un mes d'estudi.
WEB-ETH-BUSCON	Qu'ei causa admirabla!
WEB-ETH-BUSCON	Mès solet senhali que cride VM senhor san Corpus Criste, e Corpus Christi non ei sant senon eth dia dera institucion deth Sacrament.
WEB-ETH-BUSCON	Be n'ei de polit aquerò!, me responec hent burla; jo vos ac mostrarè en calendari, e ei canonizat e apostarè en aquerò eth cap.
WEB-ETH-BUSCON	Non podí persutar, perdut d'arrir en veir era soma ignorància; abantes li didí que cèrtanaments èren dignes de quinsevolh prèmi e que non auia entenut causa tan graciosa ena mia vida.
WEB-ETH-BUSCON	Non?, didec de pic; donques escotatz un trocet d'un libret qu'è hèt tàs onze mil vèrges a on a cada ua l'è compausat cinquanta octaves, causa rica.
WEB-ETH-BUSCON	Jo, pr'amor de desencusar-me d'enténer tan milion d'octaves, li preguè que non me didesse causes sublimes.
WEB-ETH-BUSCON	E atau, me comencèc a recitar ua comèdia qu'auie mès jornades qu'eth camin de Jerusalem.
WEB-ETH-BUSCON	Me didie:
WEB-ETH-BUSCON	La hi en dus dies, e vaquí eth borrolhon.
WEB-ETH-BUSCON	E i auie enquia vint-e-cinc planes de papèr.
WEB-ETH-BUSCON	Eth titol ère Era Arca de Noé.
WEB-ETH-BUSCON	Se hège tota entre pothi e arrats, saumets, aguinèus, lops e singlars, coma enes faules d'Esopo.
WEB-ETH-BUSCON	Jo li laudè era traça e era invencion, e ad aquerò me responec:
WEB-ETH-BUSCON	Aquerò qu'ei causa mia, mès non se n'a hèt cap auta de parièra en mon e era nauetat ei mès que tot; e se jo artenhi a hèr-la representar, que serà ua causa famosa.
WEB-ETH-BUSCON	Com se poirà representar, didí jo, se les cau entrar as madeishi animaus e eri non parlen?
WEB-ETH-BUSCON	Aquiu s'està era dificultat, que se non siguesse atau, i aurie causa mès nauta?
WEB-ETH-BUSCON	Mès que pensi hèr-la tota de papagais, mèrles e agaces, que parlen, e meter-i entar intermedi monards.
WEB-ETH-BUSCON	Plan que òc, qu'ei causa nauta aguesta.
WEB-ETH-BUSCON	Que n'è hèt d'autes encara mès nautes, didec, entà ua hemna que jo estimi.
WEB-ETH-BUSCON	E vaquí nau cents e un sonets e dotze quatrins (que semblaue que compdaue escuts per meravedís) hèti as cames dera mia dauna.
WEB-ETH-BUSCON	Jo li didí que se les ac auie vist eth, e me didec que non auie hèt tau causa pes ordenacions qu'auie recebut, mès que òc de pensament.
WEB-ETH-BUSCON	Li didia que vedia lèbes, e eth gessie:
WEB-ETH-BUSCON	Donques començarè per un, a on la compari ad aguest animau.
WEB-ETH-BUSCON	E ara seguida començaue; e jo, entà blaimar-li era pensada, didia:
WEB-ETH-BUSCON	Non vedetz aquera estela que se ve de dia?
WEB-ETH-BUSCON	Ad açò didec:
WEB-ETH-BUSCON	En acabar aguest, vos diderè eth sonet trenta, qu'en eth la cridi estela, que non semble senon que se'n sap des instints d'eri.
WEB-ETH-BUSCON	M'aclapè tant de veir que non podia mentar ua causa qu'eth non auesse hèt ua asenada, que quan vedí qu'arribàuem en Madrid, non me tenguia de content, en tot pensar-me que de vergonha cararie; mès siguec ath revés, donques qu'entà hèr veir çò qu'ère, quilhèc era votz en entrar pes carrèrs.
WEB-ETH-BUSCON	Jo li demanè qu'ac deishèssse, en tot meter-li peth dauant que s'es mainatges flairauen a un poèta non restarie troish que non venguesse darrèr nòstre, per èster declaradi hòls en ua normativa qu'auie gessut contra eri, d'un que ne siguec e se retirèc tara bona vida.
WEB-ETH-BUSCON	Me demanèc que l'ac liegessa se l'auia, fòrça aclapat.
WEB-ETH-BUSCON	Li prometí qu'ac haria ena aubèrja.
WEB-ETH-BUSCON	Venguérem en ua, a on eth acostumaue a hèr jadilha, e trapèrem ena pòrta mès de dotze cècs.
WEB-ETH-BUSCON	Es uns l'arreconeisheren pera flaira e es auti pera votz.
WEB-ETH-BUSCON	Li balhèren un modelhon de benvengudes; les abracèc a toti, e dempús es uns comencèren a demanar-li oracions entath Just Jutge en vèrs grèu e sonor, de manèra que costèsse hèr gesti; d'auti demanèren des amnes; e per aciu s'esguitlèc, en tot recéber ueit reiaus de senhau de cada un.
WEB-ETH-BUSCON	Les didec adiu e me didec:
WEB-ETH-BUSCON	Mès de tres cents reiaus me balharàn es cècs; e atau, damb eth permís de VM, me retirarè ara un shinhau, pr'amor de hèr-ne bères ues d'eres, e en vier de dinar escotaram era normativa.
WEB-ETH-BUSCON	Ò, vida miserabla!
WEB-ETH-BUSCON	Se retirèc ua estona tà estudiar eretgies e foteses entàs cècs.
WEB-ETH-BUSCON	Mentretant, se hec era ora de dinar, dinèrem, e dempús me demanèc que li liegessa era normativa.
WEB-ETH-BUSCON	Jo, coma que non auia ua auta causa a hèr, la treiguí e l'ac liegí.
WEB-ETH-BUSCON	E la boti aciu, per auer-me semblat agudenta e convenenta ad açò que se volec avertir en era.
WEB-ETH-BUSCON	Didie atau:
WEB-ETH-BUSCON	Normativa dera decepcion contra es poètes malautissi, alaps e insipids.
WEB-ETH-BUSCON	Li costèc ath sacristan eth mielhor arrir deth mon, e didec:
WEB-ETH-BUSCON	Que non m'auia explicat ben!
WEB-ETH-BUSCON	Per Diu, que me pensè que parlaue de jo e ei solet contra es poètes insipids.
WEB-ETH-BUSCON	Deishè eth prològ e comencè eth prumèr capitol, que didie:
WEB-ETH-BUSCON	E entad açò senhalam cases d'empenaïts.
WEB-ETH-BUSCON	E donques qu'eth mon ei praube e a besonhs, ordenam usclar es cançons des poètes, coma vetes vielhes, pr'amor de trèir er aur, argent e pèrles, donques qu'ena màger part des vèrsi hèn as sues daunes de toti es metaus, coma estutues de Nabuco."
WEB-ETH-BUSCON	Aciu que non ac podec tier eth sacristan e metent-se de pè, didec:
WEB-ETH-BUSCON	Mès non, senon trèir-mos es propietats!
WEB-ETH-BUSCON	Non sigatz entà dauant, que sus aquerò pensi recórrer ath Papa e despene tot çò qu'è.
WEB-ETH-BUSCON	Que serie bon que jo, en tot èster gleisèr, me calèsse patir aguest escarni.
WEB-ETH-BUSCON	Senhor, aguesta normativa ei hèta de trufaria, que non a fòrça ne prèsse, per èster mancada d'autoritat.
WEB-ETH-BUSCON	Pecador de Jo!, didec plan enventit, que m'ac auríetz podut díder e m'auríetz estauviat era màger pena deth mon.
WEB-ETH-BUSCON	Sabetz çò qu'ei trapar-se un òme damb ueit centes mil cançons comptades e enténer aquerò?
WEB-ETH-BUSCON	Seguitz, VM, e que Diu vos perdone eth desengust que m'auetz costat.
WEB-ETH-BUSCON	Contunhè, dident: "Item, en tot avertir que dempús que deishèren d'èster morisqui (a maugrat qu'encara se'n sauven quauques relíquies) s'an metut de pastors, e plan per açò s'estàn es animaus aflaquidi de béuer es sues lèrmes, sorrostidi damb es sues amnes alugades, e tant encaborniadi ena sua musica que non pèishen, ordenam que dèishen eth tau mestièr, en tot senhalar ermitatges as amics de solitud.
WEB-ETH-BUSCON	E as auti, per èster mestièr alègre e de facècia, que se tenguen a mossos de mules."
WEB-ETH-BUSCON	Quauqui conàs, cornut, pederasta e judiu, didec en votz nauta, ordenèc tau causa!
WEB-ETH-BUSCON	E se me'n sabessa qui ère li haria ua satira damb taus cançons que li harien dò ada eth e a toti es que les vedessen.
WEB-ETH-BUSCON	Guardatz se qué ben l'estarie a un òme imbèrbe coma jo, er ermitatge!
WEB-ETH-BUSCON	O a un òme sacristan e servidor de garrafons vier mosso de mules!
WEB-ETH-BUSCON	Au, senhor, que son granes penes aguestes.
WEB-ETH-BUSCON	Ja li è dit a VM, repliquè, que son burles, e que les auetz de cuéher coma taus.
WEB-ETH-BUSCON	Contunhè dident: "Que per méter trebucs as grani panatòris, manàuem que non se passèssen cançons d'Aragon entà Castelha, ne d'Italia entà Espanha, jos era pena de méter ben vestit ath poèta que tan causa hesse, e, s'ac tornaue a hèr, de hèr-lo vier net ua ora".
WEB-ETH-BUSCON	Aquerò li hec fòrça gràcia, donques qu'eth amiaue ua sotana damb peublancs, de tan vielha, e damb tanta hanga qu'entà acogar-lo non ère de besonh senon botar-l'ac ath dessús.
WEB-ETH-BUSCON	Damb era capa, se podie hiemar dues propietats.
WEB-ETH-BUSCON	E atau, miei arrint, li didí que tanben manauen auer entre es desesperadi que se pengen e desbaucen, as hemnes que s'encamarden, sense mès, des poètes, e coma taus non les acoguèssen en lòc sagrat.
WEB-ETH-BUSCON	E qu'en tot avertir era grana cuelheta de quatrins, cançons e sonets qu'auie auut en aguesti ans fertils, manauen qu'es liasses que pes sòns pòqui merits s'escapauen des botigues d'espècies, venguessen enes latrines sense apellacion.
WEB-ETH-BUSCON	E fin finau, manam a toti es poètes, ar ensems, que se hèsquen enlà de Jupiter, Venus, Apolo e d'auti dius, jos era pena de qué les auràn coma avocats ara ora dera sua mòrt".
WEB-ETH-BUSCON	A toti es qu'enteneren era normativa les semblèc fòrça ben çò que didie, e toti me demanèren hèr-la a conéisher.
WEB-ETH-BUSCON	Solet eth sacristan comencèc a jurar per vida des vrespes solemnes, introibos e Chiries, qu'ère ua satira contra eth, per çò que didie des cècs, e qu'eth sabie mielhor çò que calie hèr qu'arrés.
WEB-ETH-BUSCON	E a tot darrèr, didec:
WEB-ETH-BUSCON	Que sò òme jo que s'a estat un ua estança damb Liñan, e è dinat mès de dus còps damb Espinel.
WEB-ETH-BUSCON	E qu'auie estat en Madrid tan près de Lope de Vega coma n'ère de jo, e qu'auie vist a senhor Alonso de Ercilla mil viatges, e qu'auie en çò de sòn un retrait deth divin Figueroa, e qu'auie crompat es caucetes que deishèc Padilla quan venguec fraire, e qu'aué en dia encara les amiaue, encara qu'en mau estat.
WEB-ETH-BUSCON	Les mostrèc, e aquerò hec arrir autant a toti, que non volien gésser dera aubèrja.
WEB-ETH-BUSCON	Fin finau, ja èren es dues, e coma qu'eth camin ère de besonh, gessèrem de Madrid.
WEB-ETH-BUSCON	Jo me didí adiu d'eth, maugrat que me hège dò, e comencè a caminar entath pòrt.
WEB-ETH-BUSCON	Volec Diu que, pr'amor de qué non venguessa pensant en causes dolentes, me tumèssa damb un soldat.
WEB-ETH-BUSCON	Venguie en còs e amna, eth còth en chapèu, es pantalons viradi, era camisa ena espada, era espada ena espatla, es sabates ena pòcha interiora, espardenhes e caucetes de coton, es sòns salèrs55 en cinturon e quauqui papèrs en caishes de hèr blanc56.
WEB-ETH-BUSCON	De seguit comencèrem a parlar, en tot preguntar-me se venguia dera Cort; li didí que, de passa, auia estat en era.
WEB-ETH-BUSCON	Que non cau, didec ara seguida, qu'ei pòble entà gent ignòble.
WEB-ETH-BUSCON	Mès m'estimaria, per Crist!, estar-me en un lòc, damb era nhèu ena cintura, armat, minjant husta, que patint es enganhes que se hèn a un òme de ben.
WEB-ETH-BUSCON	E en vier en aguest lòc deth diable mos amien entara sopa e entath coche des praubi en Sant Felip, a on cada dia en rondèus se hè conselh d'estat, e guèrra, de pès, e a camp dubèrt.
WEB-ETH-BUSCON	E, en vida, mos hèn soldats coma amnes en pena pes cementèris, e se demanam esvagament mos envien entara comèdia, e se auantatges, entàs jogaires.
WEB-ETH-BUSCON	E damb aquerò, minjats de pedolhs e parasits, tornam d'aguesta sòrta a pregar as morisqui e erètges damb es nòsti còssi57.
WEB-ETH-BUSCON	Qué estimen, didec emmaliciat, se m'i sò estat jo aquiu sies mesi pr'amor d'arténher ua bandèra, dempús vint ans de servicis e auer perdut era mia sang en servici deth Rei, tau qu'ac hèn veir aguestes herides?
WEB-ETH-BUSCON	E volec descordar-se.
WEB-ETH-BUSCON	E didí:
WEB-ETH-BUSCON	Senhor mèn, descordar-se mès, qu'ei mostrar eth cu, mès que mostar herides.
WEB-ETH-BUSCON	Me semble que volie hèr veir coma herides de pica quauques emorroïdes.
WEB-ETH-BUSCON	Dempús, enes garrons, me mostrèc uns auti dus senhaus, e didec qu'èren bales, e jo treiguí dus senhaus mèns qu'auien estat sidoles.
WEB-ETH-BUSCON	E es bales pòqui viatges rosiguen garrons.
WEB-ETH-BUSCON	Qu'ère esbuderat de bèth còp que li fotèren pr'amor que s'esclipsaue en tot hèr era garda e didie qu'ère d'un esclafit.
WEB-ETH-BUSCON	Se treiguec eth chapèu e m'amuishèc eth ròstre; cauçaue dètz-e-sèt punts de cara, qu'autrestanti n'auie d'ua cotelada que l'esmiejaue eth nas.
WEB-ETH-BUSCON	Auie uns auti tres talhs que la hègen vier mapa, de tantes regues.
WEB-ETH-BUSCON	Aguestes me les heren, didec, defenent Paris, ath servici de Diu e deth Rei, que per eth è atalhonat eth mèn ròstre, e non è recebut que bones paraules, qu'ara se balhen per males òbres.
WEB-ETH-BUSCON	Liegetz aguesti papèrs, me didec, per vida deth licenciat, que non a gessut en campanha, òc ma hè!, òme tan senhalat.
WEB-ETH-BUSCON	E didie vertat, pr'amor que n'ère senhalat de tanti còps.
WEB-ETH-BUSCON	Comencèc a trèir tuèus de hèr blanc e a mostrar-me papèrs que solide èren de un aute que l'auie cuelhut eth nòm.
WEB-ETH-BUSCON	Jo les liegí e didí mil causes entà laudar-lo, e que ne tansevolhe eth Cid ne Bernardo auien hèt çò qu'eth.
WEB-ETH-BUSCON	Hec un guimbet en aquerò, e didec:
WEB-ETH-BUSCON	Hèr madeish que jo?, per Diu!, ne çò que Garcia de Paredes, Julian Romero e uns auti òmes de ben, mau que li pese ath diable!
WEB-ETH-BUSCON	Sai qu'alavetz non auie artilheria, valgue'm Diu!, que non auesse auut Bernardo entà ua ora en aguest temps.
WEB-ETH-BUSCON	Preguntatz en Flandes pera hèta deth Mellado, e veiratz se qué vos diden.
WEB-ETH-BUSCON	Dilhèu ei VM?, li didí jo.
WEB-ETH-BUSCON	E eth responec:
WEB-ETH-BUSCON	Donques qui, se non?.
WEB-ETH-BUSCON	Non vedetz era cròca qu'è enes dents?
WEB-ETH-BUSCON	Non parlem d'aquerò, que non està ben qu'er òme se vante.
WEB-ETH-BUSCON	En aguestes convèrses, mos trapèrem un ermita en saumet, damb ua barba tan longa que hège hangues damb era, aflaquit e vestit de tela ròia.
WEB-ETH-BUSCON	Saludèrem damb eth Deo gratias de costum, e comencèc a laudar es horments e en eri era misericòrdia de Diu.
WEB-ETH-BUSCON	Gessec eth soldat, e didec:
WEB-ETH-BUSCON	A, pair!, mès espesses è vist jo es piques sus jo, e, per Crist!, que hi ena casaca d'Amberes çò que podí; òc, juri per Diu!
WEB-ETH-BUSCON	Er ermita lo repoteguec tà que non jurèsse tant, qu'ad açò didec:
WEB-ETH-BUSCON	Pair, plan se ve que non ètz soldat, donques me repotegatz peth mèn pròpi mestièr.
WEB-ETH-BUSCON	Er ermita li didec:
WEB-ETH-BUSCON	E a on deishèc VM era casaca d'Amberes, qu'aguesta mèsalèu se retire as casaques des Navas, e serie de mès abric era d'Amberes?
WEB-ETH-BUSCON	Arric fòrça eth soldat dera pregunta, e er ermita dera sua nudetat, e damb tot aquerò arribèrem ena pala deth pòrt, er ermita pregant eth rosari en ua carga de lenha hèta bòles, de sòrta qu'a cada avemaria, sonaue un còp; eth soldat anaue comparant es malhs as castèths qu'auie vist, e campant quin lòc ère mès fòrt e a on s'auie de plantar era artilheria.
WEB-ETH-BUSCON	Jo anaua guardant autant eth rosariòt der ermita, damb es compdes de grana mida, coma era espada deth soldat.
WEB-ETH-BUSCON	Ò, com volaria jo damb povora ua grana part d'aguest pòrt, didie, e haria ua bona òbra entàs caminaires!
WEB-ETH-BUSCON	Que non i a arren mielhor que hèr bones òbres, didie er ermita.
WEB-ETH-BUSCON	E alendaue fòrt quan acabaue.
WEB-ETH-BUSCON	Anaue pregant entre se, a fiulets, oracions de serpent.
WEB-ETH-BUSCON	Esdegadi per aguestes causes, arribèrem en Cercedilla.
WEB-ETH-BUSCON	Entrèrem ena aubèrja es tres amassa, ja escurint; manèrem que premanissen eth sopar (ère diuendres) e, mentretant, er ermita, didec:
WEB-ETH-BUSCON	Demorem ua estona, qu'era ociositat ei era mair des vicis; diguem avemaries.
WEB-ETH-BUSCON	E deishèc anar dera manja es cartes.
WEB-ETH-BUSCON	Eth soldat didec:
WEB-ETH-BUSCON	Non, joguem enquia cent reiaus qu'amii, coma amics.
WEB-ETH-BUSCON	Jo, cobejós, didí que ne jogaria autrestanti, e er ermita, per non demorar mau, acceptèc, e didec qu'aquiu amiaue es sòs der òli dera lampa, qu'èren enquia dus cents reiaus.
WEB-ETH-BUSCON	Jo cohèssi que me pensè èster era sua machòta e beuer-lo-me, mès atau li vage en toti es sòns assagi ath turc.
WEB-ETH-BUSCON	Siguec eth jòc ath parar, e çò de mielhor siguec que didec que non sabie aqueth jòc e hec que l'ac ensenhèssem.
WEB-ETH-BUSCON	Mos deishèc, eth benaurós, hèr dus mans de jòc, e dempús mo'la fotèc de tau manèra que non deishèc un sò ena taula.
WEB-ETH-BUSCON	Que mos eretèc en vida; se hège a vier, eth panaire, es sòs damb es paumets dera man que hège gòi.
WEB-ETH-BUSCON	Perdie ua apòsta simpla e ne guanhaue dotze de bones.
WEB-ETH-BUSCON	Eth soldat metie en cada jogada dotze juraments e autrestanti maugrats, folradi en renecs.
WEB-ETH-BUSCON	Jo me rosigaua es ungles, e eth fraire tenguie es sues enes mèns sòs.
WEB-ETH-BUSCON	Non deishaue sant que non cridèsse; es nòstes cartes èren coma eth Messies, que jamès venguien e les demoràuem tostemp.
WEB-ETH-BUSCON	Venguec de pelar-mos; li volérem apostar sus es vestits, e eth, après auer-me guanhat a jo sies cents reiaus, qu'ère tot çò qu'amiaua, e ath soldat es cent, didec qu'aquerò ère esvagament e qu'èrem es pròches, e que non volie tractar de cap auta causa.
WEB-ETH-BUSCON	Non juretz, didie, qu'a jo, pr'amor que m'encomanaua a Diu, m'a anat ben.
WEB-ETH-BUSCON	Maldespièch de tau!, didie eth praube portabandères (qu'eth me didec alavetz que n'ère), entre luterans e morisqui me sò vist, mès jamès è patit tau despolha.
WEB-ETH-BUSCON	Eth arrie mentretant.
WEB-ETH-BUSCON	Tornèc a trèir eth rosari entà pregar.
WEB-ETH-BUSCON	Jo, que ja non auia un sò horadat, li demanè que me balhèsse sopar, e que paguèsse enquia Segovia era aubèrja entàs dus, pr'amor qu'anàuem in puribus.
WEB-ETH-BUSCON	Didec qu'ac harie.
WEB-ETH-BUSCON	S'avalèc seishanta ueus, non vedí tau causa ena mia vida!
WEB-ETH-BUSCON	Didec qu'anaue a calar-se en lhet.
WEB-ETH-BUSCON	Dormírem toti en ua sala damb d'auta gent que s'estaue aquiu, pr'amor qu'es crambes èren ocupades per d'auti.
WEB-ETH-BUSCON	Jo m'ajacè damb fòrça tristor; e eth soldat cridèc ar ostalèr e l'encomanèc es sòns papèrs, que les amiaue enes tuèus de hèr blanc, e un paquet de camises jubilades.
WEB-ETH-BUSCON	Mos ajacèrem; eth pair se senhèc e nosati mos senhèrem d'eth.
WEB-ETH-BUSCON	S'esclipsèc; jo m'estè desvelhat, pensant se com trèir-li es sòs.
WEB-ETH-BUSCON	Eth soldat parlaue en sòmis des cent reiaus, coma se non les auesse perdut.
WEB-ETH-BUSCON	Se hec era ora de lheuar-se.
WEB-ETH-BUSCON	Demanè jo lum ara prèssa; me la heren a vier, e eth paquet entath soldat, mès non s'en brembèren des papèrs.
WEB-ETH-BUSCON	Eth praube portabandères esbaucèc era casa a crits, en tot demanar que li balhèssen es servicis.
WEB-ETH-BUSCON	Eth ostalèr se trebolèc e coma que toti didíem que les ac balhèsse, partic ath córrer e tornèc damb tres bacines, dident:
WEB-ETH-BUSCON	Vaquí, ua tà cada un.
WEB-ETH-BUSCON	Voletz mès servicis?
WEB-ETH-BUSCON	Qu'eth entenec que mos auie cuelhut colica.
WEB-ETH-BUSCON	Guarda, donc, que se lheuèc eth soldat damb era espada darrèr der ostalèr, en camisa, jurant que l'aucirie pr'amor que hège burla d'eth, qu'auie estat ena batalha de Lepanto, ena de Sant Quintin, e en d'autes, en tot hèr-li a vier bacines en sòrta des papèrs que l'auie dat.
WEB-ETH-BUSCON	Toti gessérem ath sòn darrèr pr'amor d'arturar-lo, e lèu non podíem.
WEB-ETH-BUSCON	Didie er ostalèr:
WEB-ETH-BUSCON	Senhor, VM demanèc servicis; jo que non sò obligat a saber qu'en lengatge des soldats se cride atau as papèrs des gèstes.
WEB-ETH-BUSCON	Lo padeguèrem e lo hérem a vier entara sala.
WEB-ETH-BUSCON	Er ermita, pauruc, se demorèc en lhet, en tot díder qu'er espant l'auie tumat.
WEB-ETH-BUSCON	Paguèc per nosati e gessérem deth pòble de cap ath pòrt, embestiadi deth finau deth viatge der ermita e de veir que non l'auíem podut trèir es sòs.
WEB-ETH-BUSCON	Mos tumèrem damb un genovés, voi díder damb un d'aguesti anticristi des monedes d'Espanha58, que pujaue eth pòrt damb un page ath darrèr, e eth damb un para-solei, coma un gran amonedat.
WEB-ETH-BUSCON	Entamenèrem convèrsa damb eth; tot ac amiaue entà tèmes de meravedís, qu'ei gent que, plan que òc, neishec entàs borses.
WEB-ETH-BUSCON	Comencèc a nomentar a Visanzon, e s'ère bon o non balhar sòs a Visanzon, de sòrta qu'eth soldat e jo li preguntèrem se qui ère aqueth cavalièr.
WEB-ETH-BUSCON	Ad açò responcec, en tot arrir:
WEB-ETH-BUSCON	Qu'ei un pòble d'Italia, a on s'amassen es òmes de negòcis, qu'aquiu cridam tafurèls de pluma, pr'amor que boten es prètzi que govèrnen era moneda.
WEB-ETH-BUSCON	D'aquerò treiguérem eth tarlat de qué en Visanzon se mèrque eth compàs as musicians d'ungla59.
WEB-ETH-BUSCON	E tot ac juraue pera sua consciéncia; encara que jo pensi qu'era consciéncia en un mercadèr ei coma era virginitat en ua gaudimèla, que la ven sense auer-la.
WEB-ETH-BUSCON	Arrés, lèu, tie consciéncia, de toti es d'aguest peu; pr'amor que coma entenen a díder que mossègue per pòca causa, an hèt tà deishar-la en melic en néisher.
WEB-ETH-BUSCON	En aguestes convèrses, vedérem es murs de Segovia, e a jo me luderen es uelhs, a maugrat dera memòria, que, damb es eveniments de Cabra, me contradidie era alegria.
WEB-ETH-BUSCON	Arribè en pòble e ena entrada vedí a ma pair en camin, demorant vier en bosses, hèt trocets, entà Josafad.
WEB-ETH-BUSCON	M'atrendí, e entrè un shinhau desparièr de com auia gessut, damb era barba en tot insinuar-se e ben vestit.
WEB-ETH-BUSCON	Deishè era companhia; e en tot considerar se qui coneisherie mielhor en pòble ath mèn oncle, dehòra der entorn, non trapè ad arrés que me'n podessa servir.
WEB-ETH-BUSCON	Preguntè a fòrça gent per Alonso Ramplon, e arrés me balhaue rason d'eth, en tot díder que non lo coneishien.
WEB-ETH-BUSCON	M'alegrè fòrça de veir tanti òmes de ben en mèn pòble, quan, en estar- me en aquerò, entení ath pregonèr ahilant era gargamèra e ath mèn oncle hènt des sues.
WEB-ETH-BUSCON	Venguie ua procession de despolhadi, toti sense capucha, dauant deth mèn oncle, e eth, landrejant, damb un soriac ena man, tocant un pasacarrèrs public enes costelhes de cinc laüts, mès qu'amiauen còrdes espesses en sòrta de còrdes musicaus.
WEB-ETH-BUSCON	Jo, que vedia aquerò damb un òme qu'auia dit, en tot preguntar per eth, qu'èra jo un gran cavalièr, vedí ath mèn brave oncle que, en tot tachar en jo es uelhs, pr'amor que passaue apròp, s'acometèc a abraçar-me, cridant-me nebot.
WEB-ETH-BUSCON	Me pensè que me moria de vergonha; non me didí adiu d'aqueth que m'estaua.
WEB-ETH-BUSCON	Venguí damb eth e me didec:
WEB-ETH-BUSCON	Que pòs vier aciu tant que complisqui damb aguesta gent; que ja èm de tornada e aué dinaràs damb jo.
WEB-ETH-BUSCON	Jo, que me vedia a shivau, e que damb aquera cordada semblaria pòc mens qu'un foetat, didí que lo demoraria aquiu; e atau, me hi enlà tant avergonhat, que se non auesse depenut d'eth, eth crubament deth mèn eretage, non l'auria parlat mès ena mia vida ne l'auessa campat mès entre era gent.
WEB-ETH-BUSCON	Entrèrem en era e me didec:
WEB-ETH-BUSCON	Que non ei un palai era aubèrja, mès jo vos prometi, nebot, qu'ei avienta entà apraiar es mèns ahèrs.
WEB-ETH-BUSCON	Pugèrem per ua escala, que solet demorè se qué m'arribarie naut de tot, entà veir se se diferenciaue en quauquarren dera forca.
WEB-ETH-BUSCON	Entrèrem en ua cramba tan baisha, que caminàuem per era damb eth cap clin, coma es que receben benediccions.
WEB-ETH-BUSCON	Pengèc eth soriac en un clau, qu'ère damb d'auti que penjauen còrdes, laci, guinhauets, crochets e d'auti utisi deth mestièr.
WEB-ETH-BUSCON	Me didec que me treiguessa era capa e que me seiguessa; jo li didí que non n'auia eth costum.
WEB-ETH-BUSCON	Diu se'n sap quina ère era infamia deth mèn oncle, que me didec qu'auia auut sòrt de tumar damb eth en tan bona escadença, donques que dinaria ben, qu'auie convidat a uns amics.
WEB-ETH-BUSCON	Autant m'an valut a jo es animes aué, coma a tu es foetadi: encaisha.
WEB-ETH-BUSCON	Se heren ues potèles er un ar aute.
WEB-ETH-BUSCON	Se rebussèc eth malvat aumonaire era casaca, e se demorèc damb ues cames tòrtes ara manèra des cauces de tela, e comencèc a dançar e a díder que s'auie vengut Clemente.
WEB-ETH-BUSCON	Eth mèn oncle didec que non, quan, valguem Diu, estropat en un liròt, e damb uns esclòps, entrèc ua gralha d'aglan, voi díder, un porcelièr.
WEB-ETH-BUSCON	Me'n sabí pera (damb perdon) còrna qu'amiaue ena man.
WEB-ETH-BUSCON	Mos saludèc ara sua manèra e darrèr sòn entrèc un brun querrèr e guèrch, damb un chapèu damb mès pala qu'un monte e mès copa qu'un escarèr, era espada damb mès esparvèrs qu'era caça deth Rei, ua vèsta de pèth d'elan.
WEB-ETH-BUSCON	Amiaue era cara a punts, donques per tòrt des herides l'auie tota cosuda.
WEB-ETH-BUSCON	Entrèc e se seiguec, en tot saludar as de casa; e ath mèn oncle li didec:
WEB-ETH-BUSCON	Òc ma hè, Alonso, qu'ac an pagat ben eth Romo e eth Garroso.
WEB-ETH-BUSCON	Gessec eth des animes, e didec:
WEB-ETH-BUSCON	Quate ducats li balhè jo a Flechilla, borrèu d'Ocaña, pr'amor de qué esperonèsse eth saumet, e pr'amor de que non amièsse eth soriac de tres sòles, quan me foetèren.
WEB-ETH-BUSCON	Valguem Diu!, didec er agent municipau, que l'ac paguèc jo de sobres a Juanazo en Murcia, pr'amor qu'anaue eth saumet a pas de lit e eth brigand me les fotèc de sòrta que non se lheuèren que blaus.
WEB-ETH-BUSCON	E eth porcelièr, arrufant es espatles, didec:
WEB-ETH-BUSCON	Que son vèrges encara es mies espatles.
WEB-ETH-BUSCON	A cada porcèth l'arribe eth sòn Sant Martin, didec er aumonaire.
WEB-ETH-BUSCON	D'aquerò me'n posqui vantar jo, didec eth mèn oncle, entre toti aqueri que tien eth soriat, donques que, ath que se m'encomane, li hèsqui çò que cau.
WEB-ETH-BUSCON	Seishanta me balhèren es d'aué e se heren a vier ues foetades d'amic, damb eth soriac petit.
WEB-ETH-BUSCON	Jo que vedí guaire aunorada ère era gent que parlaue damb eth mèn oncle, cohèssi que me rogí, de sòrta que non podí dissimular era vergonha.
WEB-ETH-BUSCON	Ac vedec er agent municipau e didec:
WEB-ETH-BUSCON	Ès eth pair que patic er aute dia, que li balhèren quauqui còps ena esquia?60 Jo li responí que non èra òme que patie coma eri.
WEB-ETH-BUSCON	Qu'ei eth mèn nebot, mèstre en Alcalà, un gran òme.
WEB-ETH-BUSCON	Me demanèren perdon en tot aufrir-me tot d'amorasses.
WEB-ETH-BUSCON	Jo me delia ja per minjar e per crubar eth mèn eretatge e hèr-me enlà deth mèn oncle.
WEB-ETH-BUSCON	Parèren es taules; e damb ua petita còrda, en un chapèu, tau que pugen era almoina es dera preson, pujauen eth minjar d'un cerèr qu'ère darrèr dera casa, en ues rosigades siètes e cantres e gèrres esberecades.
WEB-ETH-BUSCON	Qu'arrés poirà encarir eth mèn sentiment e escarni.
WEB-ETH-BUSCON	Se seigueren a dinar, ena punta dera taula eth demandaire.
WEB-ETH-BUSCON	Didie: "Era Glèisa en lòc mielhor; seigatz-vos, pair", hec era benediccion eth mèn oncle e coma qu'ère hèt a senhar esquies, mès semblauen assagi de foetades que de crotzes.
WEB-ETH-BUSCON	E es auti mos seiguérem sense orde.
WEB-ETH-BUSCON	Non voi díder çò que mingèrem; sonque que tot èren causes entà béuer.
WEB-ETH-BUSCON	Se'n passèc per erbèr er agent municipau, tres de pur vin nere.
WEB-ETH-BUSCON	Brindèc per jo eth porcelièr; me cuelhie es rasons ath vòl e hège mès glopassades que paraules didíem toti.
WEB-ETH-BUSCON	Que non i auie memòria d'aigua e mens encara volentat d'auer-la.
WEB-ETH-BUSCON	Campèren ena taula cinc pastissi de quate meravedís.
WEB-ETH-BUSCON	E, agarrant un isòp, après auer trèt era pasta de fuèlh, dideren toti un respons, damb eth sòn requiem aeternam, pera amna deth defunt que d'eth èren aqueres carns.
WEB-ETH-BUSCON	Didec eth mèn oncle:
WEB-ETH-BUSCON	Ja vo'n brembatz, nebot, çò que vos escriuí deth vòste pair.
WEB-ETH-BUSCON	Me venguec entath cap; eri mingèren, mès jo me passè damb es mores dera pasta de fuèlh, e me demorè damb eth costum; e atau, tostemp que mingi pastissi prègui ua avemaria per aqueth que Diu l'age.
WEB-ETH-BUSCON	Se frequentèren soent dues gèrres; e ère tau çò que heren er agent e eth des animes, que se botèren es sues de tau sòrta, qu'en vier ua plata de saucisses que semblauen dits de neres, didec un:
WEB-ETH-BUSCON	Be n'ei de nera era ola!
WEB-ETH-BUSCON	Ja s'estaue de tau sòrta eth mèn oncle, qu'en tot alongar era man e agarrar-ne ua, didec, damb era votz aspra e rangolhosa, damb un uelh miei clucat e er aute nadant en most:
WEB-ETH-BUSCON	Nebot, per aguest pan de Diu que creèc ara sua imatge e semblança, que non è minjat en tota era mia vida mielhor carn nera.
WEB-ETH-BUSCON	Heren a vier bolhon, e eth des animes agarrèc damb es dues mans ua tassa, dident: "Diu benedic era neteja", e en tot quilhar-la entà shurlar-la-se, en sòrta de hèr-la-se a vier ena boca, ac hec en carilhon, e en vessar-se s'usclèc damb eth bolhon e se botèc tot de naut en baish qu'ère de vergonha.
WEB-ETH-BUSCON	Eth, en veder-se atau, sagèc de lheuar-se, e coma que li pesaue tant eth cap, se volec apuar sus era taula, qu'ère d'aguestes que se botgen; la hec a seguir, e plapegèc as auti; e après aquerò didie qu'eth porcelièr l'auie possat.
WEB-ETH-BUSCON	Eth porcelièr que vedec qu'er aute li queiguie ath dessús, se lheuèc e quilhant era còrna, li fotèc, damb era, ua cornada.
WEB-ETH-BUSCON	S'agarrèren a còps de punh, e en tot èster amassa es dus e tier eth demandaire nhacat en un carilhon, damb es virades e alteracion, eth porcelièr vomeguèc tot çò qu'auie minjat sus es barbes deth dera demana.
WEB-ETH-BUSCON	Eth mèn oncle, qu'ère mès en sòn sen, didie se qui s'auie hèt a vier ena casa a tanti clèrgues.
WEB-ETH-BUSCON	Jo que les vedí ja que somauen e multiplicauen, metí en patz era luta, desaganchè as dus, e lheuè deth solèr ar agent, que ploraue damb grana tristor; metí ath mèn oncle en lhet, que hec cortesia a un candelabre de pau qu'auie, en tot pensar-se qu'ère un convidat; li treiguí era còrna ath porcelièr, que, donques qu'es auti dormien, non lo podia hèr a carar, dident que li balhèssen era còrna, pr'amor que non i auie arrés que se'n sabesse mès tonades damb era e que lo volie tocar damb er orgue.
WEB-ETH-BUSCON	A tot darrèr, jo me desseparè d'eri enquia que vedí qu'èren esclipsadi.
WEB-ETH-BUSCON	Gessí de casa; m'esdeguè tota era tarde en veir era mia tèrra, passè pera casa de Cabra, me'n sabí de qué ja s'auie mòrt, e non gausè demanar de qué, en tot saber que i a hame en mon.
WEB-ETH-BUSCON	Tornè tà casa pera net, en auer-me tardat quate ores, e ne trapè a un, desvelhat, caminant a quate pautes pera estança en tot cercar era pòrta e dident qu'auien perdut era casa.
WEB-ETH-BUSCON	Lo lheuè, e deishè dormir as auti enquias onze dera net, que se desvelhèren; e en tot estirar-se preguntèc eth mèn oncle se quina ora ère.
WEB-ETH-BUSCON	Responec eth porcelièr (qu'encara non s'auie recuperat dera peta) que non ère qu'era meddiada e que hège fòrça caumàs.
WEB-ETH-BUSCON	Eth demandaire, coma podec, didec que li balhèssen era sua caisheta: "Fòrça s'an alegrat es animes pr'amor de tier ath vòste cargue eth mèn guanhapan"; e partic, en sòrta d'entara pòrta, entara hièstra e coma que vedec esteles comencèc a cridar as auti damb granes votzes, en tot díder qu'eth cèu ère estelat tà meddia, e que i auie un gran eclipsi.
WEB-ETH-BUSCON	Se senhèren toti e punèren eth tèrra.
WEB-ETH-BUSCON	Jo, que vedí era brigandalha deth demandaire, m'escandalizè fòrça e me prepausè sauvar-me de semblabes òmes.
WEB-ETH-BUSCON	Damb aguestes viletats e infamies que vedia jo, ja m'acreishie fòrça punts eth desir de veder-me entre gent principau e cavalièra.
WEB-ETH-BUSCON	Les hi enlà a toti un a un çò de mielhor que podí, ajacè ath mèn oncle, que, encara que non auie peta auie embriaguesa, e jo m'acomodè sus es mèns vestits e d'autes ròbes des que Diu age, qu'èren per aquiu.
WEB-ETH-BUSCON	Passèrem d'aguesta sòrta era net.
WEB-ETH-BUSCON	Ath londeman sagè, damb eth mèn oncle, de saber-me'n deth mèn eretatge e crubar-lo.
WEB-ETH-BUSCON	Era estança ère, sigue pes vomiscalhes des petes, sigue pes aigues qu'auien hèt sense beuer-ne, hèta ua tauèrna de vins vomegadi.
WEB-ETH-BUSCON	Se lheuèc, tractèrem longaments des mies causes, e pro que me costèc, per èster tant embriac e rustic.
WEB-ETH-BUSCON	Ara fin artenhí que me balhèsse notícia d'ua part deth mèn eretatge, encara que non de tot, e, atau, me la balhèc d'uns tres cent ducats que ma pair auie guanhat damb es sues mans, e les auie deishat ena fidança d'ua brava hemna qu'ara sua ombra se panaue dètz lègues ar entorn.
WEB-ETH-BUSCON	Entà non fatigar a VM, vos diderè que crubè e me metí ena pòcha es mèns sòs, qu'eth mèn oncle non s'auie begut ne despenut, que siguec plan estranh, pèr èster òme de tan pòca rason, pr'amor que se pensaue que jo me graduaria damb aguesti sòs, e que, en tot estudiar, poiria vier cardenau, que coma ère ena sua man hèr-les61, non li semblaue dificil.
WEB-ETH-BUSCON	Me didec, en veir que ja les auia:
WEB-ETH-BUSCON	Hilh Pablos, que serà eth tòn tòrt se non progrèsses ne ès brave, donques que ties a qui retirar-te.
WEB-ETH-BUSCON	Amies sòs; jo non te mancarè, pr'amor que tot çò que servisqui e tot çò qu'è, qu'ac voi entà tu.
WEB-ETH-BUSCON	L'arregraí fòrça era sua ofèrta.
WEB-ETH-BUSCON	Passèrem eth dia en parlòtes absurdes e en tier es visites des personatges mentadi.
WEB-ETH-BUSCON	Se passèren era tarde jogant ath uasset eth mèn oncle, eth porcelièr e eth demandaire.
WEB-ETH-BUSCON	Aguest que jogaue misses coma se siguesse ua auta causa.
WEB-ETH-BUSCON	Qu'ère de veir se com barrejauen eth uasset: en tot agarrar-lo en aire ath que lo laçaue e cunherant-lo en canèth, se lo tornauen a balhar.
WEB-ETH-BUSCON	Que treiguien deth uasset coma des cartes, entara fabrica dera set62, pr'amor que tostemp i auie ua gèrra ath miei.
WEB-ETH-BUSCON	Se hec de nets; eri partiren; mos ajacèrem eth mèn oncle e jo, cada un en sòn lhet, que ja s'auie aprovedit entà jo d'un matalàs.
WEB-ETH-BUSCON	Trinquèc eth dia e abantes qu'eth se desvelhèsse jo me lheuè e me n'anè entà ua aubèrja, sense que m'entenesse; tornè entà barrar era pòrta peth dehòra e li lancè era clau pera gatonera.
WEB-ETH-BUSCON	Coma è dit, me n'anè entà ua aubèrja pr'amor d'amagar-me e estar-me tranquil tà vier ena Cort.
WEB-ETH-BUSCON	Li deishè ena estança ua carta barrada que li didia era mia partida e es perqués, en tot avisar-lo tà que non me cerquèsse, pr'amor que ja non l'auria de veir bric mès.
WEB-ETH-BUSCON	Cort.
WEB-ETH-BUSCON	Partie aqueth maitin dera aubèrja un mulatèr, damb carga, entara Cort.
WEB-ETH-BUSCON	Amiaue un saumet; me lo loguèc e gessí tà demorar-lo ena pòrta dehòra deth lòc.
WEB-ETH-BUSCON	Gessec, me botè en saumet e comencè era mia jornada.
WEB-ETH-BUSCON	Pensaua jo qu'anaua entara cort, a on arrés me coneishie, qu'ère çò que mès me padegaue, e que me calie valer-me aquiu dera mia adretia.
WEB-ETH-BUSCON	Me prepausè penjar es abits en arribar e trèir vestits naui cuerti, sivans er usatge.
WEB-ETH-BUSCON	Mès tornem entàs causes qu'eth mèn oncle hège, ofensat pera carta, que didie d'aguesta sòrta:
WEB-ETH-BUSCON	Jo sagi d'èster un deth mèn linhatge, pr'amor que dus ei impossible, se non ei que venga enes vòstes mans, e m'atalhonetz, coma hètz damb d'auti.
WEB-ETH-BUSCON	Non preguntètz per jo ne me nomentètz, pr'amor que voi remir era sang qu'auem.
WEB-ETH-BUSCON	Servitz ath Rei e adishatz."
WEB-ETH-BUSCON	Que non me cau encarir es renecs e opròbis que diderie contra jo.
WEB-ETH-BUSCON	Tornem entath mèn camin.
WEB-ETH-BUSCON	Jo qu'anaua cavalièr damb er ase dera Mancha, e desirós de non tumar- me damb arrés, quan, de luenh vedí vier a un gentilòme a pas seguit, damb era sua capa, espada ajustada, cauces estacades e bòtes, e, çampar, de bon pòrt, eth cothèr dubèrt, mès de trincat que de mòtle, eth chapèu de costat.
WEB-ETH-BUSCON	Sospechè qu'ère quauqui cavalièr que deishaue darrèr eth sòn coche, e atau, en vier ena sua nautada, lo saludé.
WEB-ETH-BUSCON	Me guardèc e didec:
WEB-ETH-BUSCON	Vierà VM, senhor licenciat, en aguest ase damb fòrça mès repaus que jo damb tot eth mèn aparelh.
WEB-ETH-BUSCON	Jo me pensè qu'ac didie peth coche e mossos que deishaue ath sòn darrèr, e didí:
WEB-ETH-BUSCON	De vertat, senhor, que jo sò qu'ei mès tranquil eth caminar qu'eth coche, pr'amor qu'encara que VM venguesse damb eth qu'amiatz ath darrèr damb comoditat, aqueres bassacades que hèn, que shòrden.
WEB-ETH-BUSCON	Quin coche deth darrèr?, didec eth, fòrça alugat.
WEB-ETH-BUSCON	E, en virar-se entà darrèr, coma que hec fòrça, li queigueren es cauces, pr'amor que se li trinquèc ua agulha qu'amiaue, que l'auie tan soleta que, après veder-me mòrt d'arrir de veder-lo, me'n demanèc ua de prestada.
WEB-ETH-BUSCON	Per Diu, senhor, se VM non demore as sòns mossos, jo non vos poirè secórrer, pr'amor que vengui tanben solet estacat damb ua agulha.
WEB-ETH-BUSCON	Se hè burla VM, didec eth, damb es cauces trincades ena man, anatz-vo'n, que non compreni aquerò des mossos.
WEB-ETH-BUSCON	E se hec veir autant en aquerò d'èster praube, que me cohessèc, en mieja lèga que caminèrem, que, se non li hèja eth favor de deishar-lo pujar en saumet pendent ua estona, non l'ère possible vier mès entà dauant, per çò qu'ère alassat de caminar damb es cauces enes punhs; e, esmoigut de pietat, baishè e, coma qu'eth non podie deishar es cauces, me calèc ajudar-lo a pujar.
WEB-ETH-BUSCON	E m'espaurí de çò que desnishè en tòcament, pr'amor que, pera part deth darrèr, que curbie era capa, amiaue es cauces folrades d'anca blossa.
WEB-ETH-BUSCON	Eth, que se'n sabec de çò que l'auia vist, tot discrèt, se prevenguec dident:
WEB-ETH-BUSCON	Senhor licenciat, que non ei haria tot çò qu'ei blanc.
WEB-ETH-BUSCON	Dilhèu vos semblèc, en veir eth còth dubèrt e era mia portadura, qu'èra un comde d'Irlos.
WEB-ETH-BUSCON	Damb aguestes huelhes se capèren en mon çò que vos auetz paupat.
WEB-ETH-BUSCON	Jo li didí que plan solide m'auie persuadit de causes plan desparières des que vedia.
WEB-ETH-BUSCON	Donques encara non a vist arren VM, repliquèc, que i a tantes causes tà veir en jo, coma n'è, pr'amor que non caperi arren.
WEB-ETH-BUSCON	Vaquí a un cavalièr hèt e dret, de familha montanharda, que, s'atau coma sostengui era noblèsa me sostenguessa jo, que non i aurie mès crabes entà mólher.
WEB-ETH-BUSCON	Mès ja, senhor licenciat, sense pan ne carn non se sostie era bona sang, e pera misericòrdia de Diu toti l'an vermelha e non pòt èster hilh de quauquarren aqueth que non a arren.
WEB-ETH-BUSCON	Ja me n'è encuedat des executòries, pr'amor que, en demorar-me en dejun un dia, non me voleren balhar, per era, en ua tauèrna, dus talhs; guarda que dider-me que non a letres d'aur!
WEB-ETH-BUSCON	Valerie mès er aur enes gachets qu'enes letres, e ei de mès profit.
WEB-ETH-BUSCON	E, ça que la, i a pòques letres en aur.
WEB-ETH-BUSCON	Qu'è venut enquia e tot era mia sepultura, per non auer a on quèir mòrt, qu'era propietat de ma pair Toribio Rodriguez Vallejo Gomez de Ampuero (que toti aguesti nòms auie), se perdec en ua garantida.
WEB-ETH-BUSCON	Sonque eth senhor m'a restat entà véner e sò tan malerós que non trapi ad arrés qu'age besonh d'eth, donques qu'eth que non l'amie dauant l'amie dempús, madeish qu'eth adobador, sarclador, penon, e d'auti atau.67 Cohèssi que, a maugrat qu'anauen barrejadi damb arridalhes, es malastres deth mentat cavalièr m'esmoigueren.
WEB-ETH-BUSCON	Li preguntè se com se cridaue e entà on anaue e entà qué: didec que toti es nòms de sa pair: senhor Toribio Rodriguec Vallejo Gomez de Ampuero e Jordan.
WEB-ETH-BUSCON	Que non se vedec jamès nòm tan campanut, donques qu'acabaue en lan e començaue en don, coma enes batalhs.
WEB-ETH-BUSCON	E jamès, quan entri en era, me manquen cent reiaus ena bossa, lhet, minjar e alegries enebides68, pr'amor qu'er engenh ena Cort ei pèira filosofau, que hè vier aur tot çò que tòque.
WEB-ETH-BUSCON	Jo vedí eth cèu dubèrt e, en ton d'esvagament entath camin, li preguè que me condèsse com e damb qui e de quina manèra viuien ena Cort es que non auien arren, coma eth, donques que me semblaue de mau hèr en aguesti tempsi, que non solet se contente cada un damb es sues causes, senon qu'encara vòlen es des auti.
WEB-ETH-BUSCON	Que n'a fòrça d'aguesti, didec, e fòrça des auti.
WEB-ETH-BUSCON	Qu'ei era vantaria era clau mèstra que daurís totes es volentats en taus pòbles.
WEB-ETH-BUSCON	E pr'amor de qué comprenetz ben çò que digui, paratz era aurelha as mèns eveniments e as mies traces, e gesseratz d'aguest dobte.
WEB-ETH-BUSCON	Çò de prumèr que vos cau saber ei qu'ena Cort i a tostemp eth mès pèc e eth mès sabent, eth mès ric e eth mès praube, e es extrèms de totes es causes; que dissimule as dolents e amague as bravi, e qu'en era i a ua sòrta de gent coma jo, que non se les coneish arraïc ne mòble, ne cap auta soca que provenguen es taus.
WEB-ETH-BUSCON	Entre nosati mos diferenciam damb diuèrsi nòms: es uns mos cridam cavalièrs insipidi; es auti, ròis, maladrets, necis, trantalhants e canini.
WEB-ETH-BUSCON	Qu'ei eth nòste avocat er engenh; pagam era majoritat des viatges er estomac de uet, qu'ei massa trabalh hèr a vier era parva en mans de d'auti.
WEB-ETH-BUSCON	Èm er espant des taulejades, quèra des tauèrnes, càncer des oles e convidadi ara fòrça.
WEB-ETH-BUSCON	Mos sostiem atau der aire, e èm contenti.
WEB-ETH-BUSCON	Qu'èm gent que minjam un pòrre e semble que mingem un capon.
WEB-ETH-BUSCON	Vierà un a tier-mos ua visita en casa e traparà es nòstes estances plies de uassi de vedèth e d'audèths, pelalhes de fruta, era pòrta atapida de plumes e pèths de lapinons; que tot aquerò ac agarram pera net en pòble pr'amor d'onorar-mos damb aquerò de dia.
WEB-ETH-BUSCON	Mos pelejam en entrar er òste: "ei possible que non siga jo poderós entà arténher qu'escampe aguesta mossa?
WEB-ETH-BUSCON	Perdone VM, qu'an dinat aquiu uns amics, e aguesti vailets…", eca.
WEB-ETH-BUSCON	Qui non se'n sap de nosati se pense qu'ei atau, e passe per convit.
WEB-ETH-BUSCON	E, donc, qué diderè dera manèra de minjar en cases des auti.?
WEB-ETH-BUSCON	Sonque badar boca un, ja mo'n sabem dera sua casa, li tiem ua visita, e tostemp ara ora de nhacar, quan mo'n sabem qu'ei ena taula.
WEB-ETH-BUSCON	Li didem que mos hè a vier era sua simpatia, perque tau enteniment…eca.
WEB-ETH-BUSCON	Se mos pregunten s'auem dinat, s'eri encara non an començat, didem que non; se mos conviden, non demoram ua dusau escadença, pr'amor qu'aguestes demores mos an costat grani dejunis.
WEB-ETH-BUSCON	Se ja an començat, didem que òc; e, a maugrat que talhe plan ben eth audèth, eth pan o era carn qui que siguesse, pr'amor de hèr-mos a vier era escadença d'avalar un mòs, didem:
WEB-ETH-BUSCON	Ara permete-me VM, que vos voi servir de mèstre-sala, que solie, que Diu l'age en cèu (e nomentam un senhor defuntat, duc o comde), gaudir mès de veder-me talhonar que de minjar.
WEB-ETH-BUSCON	En díder aquerò, agarram eth guinhauet e talhucam petiti bocins, e a tot darrèr didem:
WEB-ETH-BUSCON	Ò!, be ne flaire de ben!
WEB-ETH-BUSCON	Plan que haria escarni ara codinèra se non lo tastèssa.
WEB-ETH-BUSCON	Be se i hé ara codina!
WEB-ETH-BUSCON	E dident e hènt, se'n va en assagi era mitat dera sièta: eth nap per èster nap, era heda per èster heda, e tot per èster çò qu'ei.
WEB-ETH-BUSCON	Quan mos manque aquerò, que ja auem era sopa de bèth convent premanida; non mo'la prenem en public, senon d'amagat, en tot hèr creir as fraires qu'ac hèm mès per devocion que per besonh.
WEB-ETH-BUSCON	Que mos cau veir a un de nosati en ua casa de jòc, damb quin suenh servís e esdègue es candèles, hè vier bacines, com bote es cartes e solemnize es causes deth que guanhe, tot per un trist reiau d'estrea.
WEB-ETH-BUSCON	Sabem per còr, per çò que tanh a vestir-mos, tota era roberia vielha.
WEB-ETH-BUSCON	E tau qu'en auti lòcs i a ora senhalada entara oracion, que l'auem nosati entà adobar-mos.
WEB-ETH-BUSCON	Que vos cau vèir peth maitin era diuersitat de causes qu'apraiam; donques que, coma qu'auem d'enemic declarat ath solei, pr'amor que mos desnishe es pedaci, cosedures e liròts, mos metem, dubèrtes es cames, peth maitin, dauant eth sòn arrai, e ena ombra deth solèr campam es ombres que hèn es pelhòts e es filmes des entrecueishes.
WEB-ETH-BUSCON	Que cau veir se com treiguem cotelades deth darrèr entà poblar çò deth dauant; e solem amiar era part deth darrèr tan pacifica, per manca de cotelades, que se demore en pures serpilhères.
WEB-ETH-BUSCON	Que se'n sap solet era capa, e mos sauvam des dies de vent, e de pujar per escales clares o a shivau.
WEB-ETH-BUSCON	Estudiam postures contra era lum, pr'amor que, en dia clar, caminam damb es cames plan sarrades, e hèm es reveréncies sonque damb es cauilhàs, pr'amor que se desseparam es jolhs, se veirà eth bendatge.
WEB-ETH-BUSCON	Non i a causa en tot eth nòste còs que non age estat ua auta causa e que non age istòria.
WEB-ETH-BUSCON	Verbi gratia: pro ve VM, didec, aguesta robeta; donques prumèr siguec teles, arrèhilhes d'ua capa e besarrèhilhes d'ua capucha, qu'ei çò que siguec ara prumeria, e ara demore gésser entà sòles de miches e d'autes causes.
WEB-ETH-BUSCON	Es emboishi de teles, prumèr son liròtets, en auer estat tovalhòles, e abantes camises, hilhes de linçòs; e, dempús de tot, les tiem coma papèr, e en papèr escriuem, e dempús hèm d'eth betum entà resuscitar es sabates, que d'incurables les è vist jo revier damb aguesta sòrta de medicaments.
WEB-ETH-BUSCON	E, donc, qué diderè dera manèra que pera net mos hèm enlà des lutzes, pr'amor de qué non se veiguen es capes cuertes rosigades e es robetes sense peus; que non i a mès peu en eres qu'en un calhau, qu'ei Diu servit de balhar-les-mos ena barba e trèir-les-mos dera capa.
WEB-ETH-BUSCON	Mès, per non despéner en barbèrs, sajam tostemp demorar que un aute de nosati age tanben tinhassa e alavetz mo'la treiguem er un der aute, cossent damb er Evangèli: "Ajudatz-vos tau que boni frairs".
WEB-ETH-BUSCON	Tiem compde de non vier es uns pes cases des auti, se mo'n sabem de qué quauqu'un tracte era madeisha gent que un aute.
WEB-ETH-BUSCON	Que vos cau veir se com van es estomacs d'afogadi.
WEB-ETH-BUSCON	Èm obligadi a caminar a shivau un còp ath mès, encara que sigue en un ase, pes carrèrs publics; e obligadi a anar en coche un còp ar an, encara que sigue ena part deth darrèr.
WEB-ETH-BUSCON	Mès, se bèth còp vam laguens eth coche, mos cau díder que tostemp ei en estriu, damb eth cap sancer dehòra, hènt cortesies pr'amor que mos veiguen toti, e parlant as amics e coneishudi, encara que guarden de cap a un aute costat.
WEB-ETH-BUSCON	Se mos pique eth còs dauant d'ues daunes, auem assopliment entà gratar-mos en public sense que se veigue; s'ei ena cueisha, condam que vedérem un soldat trauessat de tau part enquia tau part, e senhalam damb es mans aqueres parts que mos piquen, gratant-les en sòrta de mostrar-les.
WEB-ETH-BUSCON	Mos lheuam, e en tot apressar-mos en ua cantoada hènt veir que mos quilham entà veir quauquarren, mos gratam.
WEB-ETH-BUSCON	Qué diderè deth mentir?
WEB-ETH-BUSCON	Jamès se trape vertat ena nòsta boca.
WEB-ETH-BUSCON	Encaisham ducs e comdes enes convèrses, es uns coma amics, es auti coma deueires; e avertim qu'es taus senhors, o son defuntadi o s'estan plan luenh.
WEB-ETH-BUSCON	E çò qu'ei mès de notar ei que jamès mos encamardam senon de pane lucrando69, qu'enebís era orde a daunes atrasentes per beròies que siguen; e, atau, tostemp èm en tot hestejar, damb ua tauernèra pera parva, damb ua ostalèra pera aubèrja, damb era qu'apraie cothèrs peth cothèr que se hè a vier er òme.
WEB-ETH-BUSCON	E maugrat que minjant tan pòc e beuent tan mau, non se pòt complir damb tantes, a tot darrèr totes son contentes.
WEB-ETH-BUSCON	Eth que ve aguestes bòtes mies, com se pensarà que son de cavalìer en ues cames a peu, sense caucetes ne ua auta causa?
WEB-ETH-BUSCON	E qui vedesse aguest cothèr, per qué s'a de pensar que non è camisa?
WEB-ETH-BUSCON	Pr'amor que tot aquerò li pòt mancar a un cavalièr, senhor licenciat, mès cothèr dubèrt e midonat, non.
WEB-ETH-BUSCON	Prumèr, pr'amor qu'aquerò ei gran ornament dera persona e dempús d'auer-lo virat d'un costat en aute, ei de guanhapant, pr'amor que se sope er òme en midon damb eth hons en shugarda, lecant-lo damb adretia.
WEB-ETH-BUSCON	E fin finau, senhor licenciat, un cavalièr des nòsti li cau amiar mès fautes qu'ua prenhada de nau mesi, e damb aquerò viu ena Cort; e tan lèu se ve en prosperitat e damb sòs coma en espitau.
WEB-ETH-BUSCON	Mès, a tot darrèr, se viu, e eth que se sap manejar ei rei, per pòca causa qu'age.
WEB-ETH-BUSCON	Autant me'n sabí des estranhes manères de víuer deth cavalièr, e autant m'i calè, que, esdegat damb eres e damb d'autes, me'n venguí a pè enquia Rozas, a on hérem jadilha.
WEB-ETH-BUSCON	Sopèc damb jo eth mentat cavalièr, que non amiaue un sò horadat e jo me tenguia obligat pes sòns avisi, pr'amor que damb eri daurí es uelhs entà fòrça causes, en tot inclinar-me entara vida embolhaira.
WEB-ETH-BUSCON	Li didí es mèns desirs abantes de calar-mos en lhet; m'abracèc mil viatges, en tot díder que tostemp auie demorat qu'es sues rasons costarien impression en un òme de tan bon enteniment.
WEB-ETH-BUSCON	S'aufric entà introdusir-me ena Cort, damb es auti confraires d'enganhes, e ena aubèrja en companhia de toti.
WEB-ETH-BUSCON	Ac acceptè, sense declarar-li es escuts qu'amiaua, senon solet cent reiaus.
WEB-ETH-BUSCON	Que damb eri n'auí pro, damb era bona òbra que l'auia hèt e hèja, tà obligar-lo entara mia amistat.
WEB-ETH-BUSCON	Entrèrem ena Cort tàs dètz deth maitin; anèrem a baishar, sivans çò acordat, ena casa des amics de senhor Toribio.
WEB-ETH-BUSCON	Arribèc ena pòrta; truquèc, lo dauric ua vielheta plan praubaments vestida, ròstre coma crospa de nòde, gravada de picòta era cara, cargada d'espatles e d'ans.
WEB-ETH-BUSCON	Preguntèc pes amics, e responec, damb un sorriscle artificiós, qu'auien anat a riflar.
WEB-ETH-BUSCON	Mos estèrem solets enquia que sonèren es dotze, en tot despéner eth temps en encoratjar-me eth entara vida barata, e jo en atier a tot.
WEB-ETH-BUSCON	Tàs dotze e mieja, entrèc pera pòrta un hantauma vestit damb ròba de dòu enquias pès, lèu coma Arias Gonzalo, qu'embafèc eth madeish Portugal de vestits de dòu.
WEB-ETH-BUSCON	Se parlèren es dus de manèra frairau, que d'aquerò ne venguec eth balhar-me ua abraçada e auferir-se-me.
WEB-ETH-BUSCON	Parlèrem ua estona, e treiguec un gant damb dètz-e-sèt reiaus e ua carta, que damb era, en tot díder qu'ère licéncia de demanar entà un praube, les auie arremassat.
WEB-ETH-BUSCON	Uedèc eth gant e ne treiguec un aute, e les doblèc ara manèra de mètge.
WEB-ETH-BUSCON	Jo li preguntè se per qué non se les botaue, e didec per èster ambdús d'ua man, qu'ère era estratagèma entà tier gants.
WEB-ETH-BUSCON	Damb tot aquerò, me n'encuedè que non se treiguie era capa, e preguntè, per èster nau, pr'amor de saber-me'n dera causa d'èster tostemp estropat damb era capa, e ad aquerò responec:
WEB-ETH-BUSCON	Hilh, qu'è ena esquia ua gatonèra, acompanhada d'un pedaç de tela de lan e ua plapa d'òli; qu'en mèn hardèu, quinsevolha que sigue era direccion que caminetz, jamès gesseratz dera Mancha, que semble que hèsqui diligéncies entàs ihons o que m'amorassi damb quauqui candelhs70.
WEB-ETH-BUSCON	Aguest tròç de capa qu'ac dissimule tot.
WEB-ETH-BUSCON	Se treiguec era capa, e vedí que dejós dera sotana amiaue ua grana bonha.
WEB-ETH-BUSCON	Jo me pensè qu'èren es cauces, pr'amor que s'i retirauen, quan eth, en entrar a espiugar-se, se rebussèc e vedí qu'èren dus bocins de carton qu'amiaue estacadi ena cintura e encaishadi enes cueishes, de sòrta que hègen aparença dejós eth dòu; pr'amor qu'eth tau non amiaue camisa ne teles, qu'a penes auie entà espiugar sivans venguie de nud.
WEB-ETH-BUSCON	Entrèc en espiugador e tornèc damb ua tauleta coma es que se placen enes sacristies, que didie: "Espulgador ocupat", pr'amor de qué non entrèsse quauquarrés.
WEB-ETH-BUSCON	Balhè gràcies a Diu, en veir se guaire les balhèc as òmes entà hèr-les escarrabilhadi, donques que les auie trèt es riqueses.
WEB-ETH-BUSCON	Didec que non, e que per manca de pelhòts s'estaue, hège quinze dies en lhet, de mau de caucetes, senhor Lorenzo Iñiguez de Pedroso.
WEB-ETH-BUSCON	Qu'èrem en aquerò, quan venguec un damb es sues bòtes de camin e eth sòn vestit escur, damb un chapèu, recuelhudes es pèlhes pes dus costats.
WEB-ETH-BUSCON	Se'n sabec dera mi venguda pes auti e me parlèc plan corauments.
WEB-ETH-BUSCON	Se treiguec era capa, e amiaue (guarde VM, qui s'ac aurie pensat!
WEB-ETH-BUSCON	Non podí tier-me d'arrir e eth, dissimuladaments, didec:
WEB-ETH-BUSCON	Tietz-vos as armes e non vo n'arriratz.
WEB-ETH-BUSCON	Jo apostaria que non sabetz se per qué amii aguest chapèu damb era ala cuelhuda entà naut.
WEB-ETH-BUSCON	Jo didí que per galantaria, e per balhar lòc ara vista.
WEB-ETH-BUSCON	Mèsalèu entà empedir-la, didec; sabetz-vo'n qu'ei pr'amor que non tie cinta d'ornament, e qu'atau non se ve.
WEB-ETH-BUSCON	E en tot díder aquerò, treiguec mès de vint cartes e autrestanti reiaus, dident que non auie podut balhar aqueres cartes.
WEB-ETH-BUSCON	Amiaue cada ua un reiau de pòrt, e èren hètes per eth madeish.
WEB-ETH-BUSCON	Metie era signatura de qui li semblèsse, escriuie naues que s'inventaue, entàs persones mès aunorades, e les ac balhaue en aqueth vestit, crubant es pòrts.
WEB-ETH-BUSCON	E aquerò ac hège cada mes, causa que m'espauric de veir aguesta nauetat dera vida.
WEB-ETH-BUSCON	Entrèren dempús uns auti dus, er un damb ua robeta de tela, longa enquia mieges cauces, e era capa deth madeish, quilhant eth cothèr pr'amor que non se vedesse era tela basta, qu'ère trincada.
WEB-ETH-BUSCON	Es cauces èren de tela fina, mès non i auie mès de çò que se vedie, e çò d'aute de robeta vermelha.
WEB-ETH-BUSCON	Aguest venguie cridant damb er aute, qu'amiaue ua tela estropada sus eth còth e era esquia per non auer cothèr, e uns salèrs per non auer capa, e ua cajada damb ua cama estropada en liròts e pelhòts, pr'amor que non auie qu'ua cauça.
WEB-ETH-BUSCON	Se hège soldat, e n'auie estat enes campaments e enquia ena mar.
WEB-ETH-BUSCON	Condaue estranhs servicis, e a truca de soldat entraue en quinsevolh lòc.
WEB-ETH-BUSCON	Didie eth dera robeta:
WEB-ETH-BUSCON	Que me deuetz era mitat, o aumens ua gran partida, e se non me la balhatz, juri a Diu….!
WEB-ETH-BUSCON	Non jurètz a Diu, didec er aute, qu'en arribar en casa non sò coish e vos foterè damb aguesta cajada mil còps.
WEB-ETH-BUSCON	Se hè non hè, damb es pegaries acostumades, s'escometèren er un ar aute e, en tot agarrar-se, gesseren damb bocins de vestits enes mans ara prumèra tirassada, e non calec guaire.
WEB-ETH-BUSCON	Les amièrem en soquèr e les preguntèrem era causa dera sua peleja.
WEB-ETH-BUSCON	Didec eth soldat:
WEB-ETH-BUSCON	Burles a jo?
WEB-ETH-BUSCON	Non vo'n haratz a vier ne miei!
WEB-ETH-BUSCON	Sàpien VMs qu'en tot demorar-me aué en Sant Salvador, venguec un mainatge entad aguest praubet e li didec que s'èra jo eth portabandères Joan de Lorenzana, e didec que òc, pr'amor que se n'encuedèc qu'amiaua sabi pas qué enes mans.
WEB-ETH-BUSCON	Jo que de seguit comprení era tricha, acceptè.
WEB-ETH-BUSCON	Recebí er encargue e, damb eth, dotze mocadors, e li responí a sa mair, que les enviaue a bèth òme d'aguest nòm.
WEB-ETH-BUSCON	Ara que me'n demane era mitat.
WEB-ETH-BUSCON	Jo ne peth mau de morir ac harè.
WEB-ETH-BUSCON	Toti que les an d'esbocinar es mèns nassi.
WEB-ETH-BUSCON	Se jutgèc era causa a favor sòn.
WEB-ETH-BUSCON	Sonque se li contradidec çò de mocar-se damb eri, en tot manar-li que les autregèsse ara vielha, pr'amor d'onorar ara comunautat hènt damb eri uns cothèrs e uns acabadi de manges que representèssen e hessen veir qu'èren camises; donques qu'eth mocar-se ère enebit ena orde, se non siguesse en aire, o de sageta a còp de dit cap ath cèu.
WEB-ETH-BUSCON	Qu'ère de veir, arribada era net, se com mos ajacèrem en dus lhets, tan sarradi que semblàuem uns utísi en emboish.
WEB-ETH-BUSCON	Se passèc eth sopar en blanc.
WEB-ETH-BUSCON	Era majoritat ne se despolhèren, que, damb ajaçar-se tau que caminauen de dia, ja compliren damb eth precèpte de dormir nudi.
WEB-ETH-BUSCON	Trinquèc eth dia, e mos botèrem toti ath trabalh.
WEB-ETH-BUSCON	Ja èra jo tan content damb eri coma se toti siguéssem frairs (qu'aguest assopliment e doçor se trape tostemp enes causes dolentes).
WEB-ETH-BUSCON	Qu'ère de veir se com un se botaue era camisa dotze còps, dividida en dotze liròts, tan que didie ua oracion en cadun, coma un prèire que se vestís.
WEB-ETH-BUSCON	A bèth un se li perdie ua cama enes carrerons des cauces e l'atrapaue pistant a on mens convenguie.
WEB-ETH-BUSCON	Bèth aute demanaue ajuda entà botar-se eth gipon, e en mieja ora se podie manejar damb eth.
WEB-ETH-BUSCON	Acabat aquerò, que non siguec pòc de veir, toti cuelheren agulha e hiu pr'amor de hèr quate punts en un esquinç o aute.
WEB-ETH-BUSCON	Qui, entà pedaçar-se jos eth braç, tirassant-lo, se hège ua L. Qui, calat de jolhs, pedaçant un cinc de nombre, secorrie es caucetes.
WEB-ETH-BUSCON	Un aute, entà plegar era entrecueisha, en tot botar eth cap en era, se hège un camishèth.
WEB-ETH-BUSCON	Non pintèc tant estranhes postures Bosco coma jo vedí, pr'amor qu'eri cosien e era vielha les hège a vier es materiaus, liròts e parracs de diuèrsi colors, que s'auie hèt a seguir eth soldat.
WEB-ETH-BUSCON	S'acabèc era ora deth remèdi (qu'atau la cridauen eri) e s'anauen campant es uns as auti entà veir çò que podie demorar mau parat.
WEB-ETH-BUSCON	Decidiren gésser dehòra, e jo didí qu'abantes tracèssen eth mèn vestit, pr'amor que me volia despéner cent reiaus en un, e trèir-me era sotana.
WEB-ETH-BUSCON	Aquerò non, dideren eri; es sòs que se balhen tath depaus, e vestim-lo de çò qu'auen ena resèrva.
WEB-ETH-BUSCON	Dempús, senhalem-li era sua diocèsi en pòble, a on solet eth cèrque e rafine.
WEB-ETH-BUSCON	Que me semblèc ben; depausè es sòs e, en un instant, dera sotaneta me heren robeta de dòu de tela, e escuerçant era capeta, se demorèc ben.
WEB-ETH-BUSCON	Çò que sobrèc de tela lo botèren en un chapèu vielh retintat; li placèren de mocador de còth uns cotons de tintèr plan ben plaçadi.
WEB-ETH-BUSCON	Me treigueren eth cothèr e era capeta e ath sòn lòc i meteren ues cauces escometudes damb cotelades, sonque peth dauant, que des costats e deth darrèr èren ues camoces.
WEB-ETH-BUSCON	Es mieges caucetes de seda encara non èren caucetes, pr'amor que non artenhien que quate dits dejós es jolhs; e aguesti quate dits curbie ua bòta justa sus era cauceta vermelha que jo amiaua.
WEB-ETH-BUSCON	Eth cothèr ère tot dubèrt, de tant esbocinat; me lo botèren e dideren:
WEB-ETH-BUSCON	Eth cothèr ère rosigat peth darrèr e pes costats.
WEB-ETH-BUSCON	VM, se quauqu'un vos campe, vos calerà virar-vos damb eth, tau qu'era flor de tornasòl damb eth solei; se siguessen dus e campèssen pes dus costats vos vatz retirant; e entàs deth darrèr, amiatz tostemp eth chapèu queigut sus eth cogòt, de sòrta qu'era ala capère eth còth e desnishe solet eth front, e se bèth un preguntèsse se per qué vatz atau li responetz que pr'amor que podetz vier damb era tèsta plan nauta pertot.
WEB-ETH-BUSCON	Me balhèren ua caisha damb hiu nere e blanc, seda, cordilh, agulha e didau, tela, vestidures e d'auti retalhets, e un guinhauet.
WEB-ETH-BUSCON	Me meteren un esperon ena cinta, esca e peirard en ua bossa de cuer, dident:
WEB-ETH-BUSCON	Damb aguesta caisha podetz anar pertot, sense besonh d'auer amics ne deveires; en aguesta s'embarre tot eth nòste remèdi.
WEB-ETH-BUSCON	Cuelhetz-la e sauvatz-la.
WEB-ETH-BUSCON	Me senhalèren coma casèrna entà hèr-me a vie era vida, era de Sant Loís; e atau, comencè era mia jornada, en tot gésser de casa damb es auti, mès per èster nau me balhèren entà començar era engusa, coma pairin, eth madeish que me hec a vier e me convertic.
WEB-ETH-BUSCON	Gessérem de casa damb pas brac seguit, es rosaris ena man; cuelhérem eth camin peth mèn barri senhalat.
WEB-ETH-BUSCON	A toti que hègem cortesies; as òmes mos treiguíem eth chapèu, en tot desirar hèr madeish damb es sues capes; as hemnes les hègem reveréncies, que se vanten, damb eres e damb es paternitats, fòrça71.
WEB-ETH-BUSCON	A un li didie eth mèn brave preceptor: "Deman me hèn a vier es sòs"; a un aute: "Demore VM un dia, pr'amor qu'eth banc me tie en paraules".
WEB-ETH-BUSCON	Bèth un li demanaue era capa, bèth aute lo pressaue peth cinturon; e damb açò me'n sabí qu'ère tant amic des sòns amics, que non auie arren de sòn.
WEB-ETH-BUSCON	Caminàuem ath biscòrn d'un trepader en aute pr'amor de non tumar damb cases de creditors.
WEB-ETH-BUSCON	Ja li demanaue, bèth un, eth loguèr dera casa, bèth aute eth dera espada e un aute eth des linçòs e camises, de sòrta que vedí qu'ère cavalièr de loguèr, coma ua mula.
WEB-ETH-BUSCON	Se passèc, donc, que vedec de luenh a un òme que non lo deishaue de uelh, sivans didec, per un deute, mès que non auie sòs.
WEB-ETH-BUSCON	E entà que non l'arreconeishesse deishèc anar darrèr es aurelhes eth peu, qu'amiaue recuelhut, e se demorèc damb cabeladura, entre ermita e cavalièr lanut; se fotèc un pedaç en un uelh e gessec de parlar en italian damb jo.
WEB-ETH-BUSCON	Tot aquerò podec hèr tant qu'er aute venguie, qu'encara non l'auie vist, per èster ocupat damb pegaries damb ua vielha.
WEB-ETH-BUSCON	Digui de vertat que vedí ar òme hèr torns, coma un gosset que vò ajaçar-se; se hège mès crotzes qu'un medecinaire, e se n'anèc dident:
WEB-ETH-BUSCON	Jesús, me pensè qu'ère eth.
WEB-ETH-BUSCON	Jo me moria d'arrir de veir era figura deth mèn amic.
WEB-ETH-BUSCON	Aquerò que son es arrengaments de remir deutes.
WEB-ETH-BUSCON	Aprenetz, frair, donques que veiratz mil causes d'aguestes en pòble.
WEB-ETH-BUSCON	Passèrem entà dauant e en ua cantoada, per èster peth maitin, cuelhérem dus talhs d'aguissat e aiguardent d'ua fanaudèla, que mo'lo balhèc a gratis, dempús de balhar-li era planvenguda ath mèn dondaire.
WEB-ETH-BUSCON	E me didec:
WEB-ETH-BUSCON	Damb aquerò que ja non mos cau preocupar deth dinar, aué; e, aumens, aquerò que ja non mos pòt mancar.
WEB-ETH-BUSCON	Ad aquerò responec:
WEB-ETH-BUSCON	Qu'as pòca fe ena religion e ena orde des canins.
WEB-ETH-BUSCON	Que non manque eth Senhor as corbassi ne as agaces ne autanplan as escriveires, e mancarie as esperrecadi?
WEB-ETH-BUSCON	Qu'as pòc estomac.
WEB-ETH-BUSCON	Ei vertat, didí, mès cranhi fòrça auer pòc o arren en eth.
WEB-ETH-BUSCON	Qu'èrem en aquerò, e sonèc un relòtge es dotze; e coma que jo èra nau en ahèr, non les hec gràcia as mies tripes er aguissat, e auia hame tau que se non auessa minjat.
WEB-ETH-BUSCON	Renauida, donc, era memòria pera ora, me virè entath companh e didí:
WEB-ETH-BUSCON	Frair, aquerò dera hame qu'ei un dur noviciat; qu'ère hèt er òme tà minjar mès qu'ua sidola, e m'an metut a dejunis.
WEB-ETH-BUSCON	Se vos non lo sentetz, qu'ac compreni, donques que, elevat damb hame de mainatge, coma er aute rei damb podom, vos sostietz ja en era.
WEB-ETH-BUSCON	Que non veigui que vos esdeguètz entà masculhar, e atau, donc, jo que me tierè a hèr çò que poga.
WEB-ETH-BUSCON	Còs de Diu, repliquec, damb vos!
WEB-ETH-BUSCON	Sonen ara es dotze, e ja auetz tanta prèssa?
WEB-ETH-BUSCON	Qu'auetz fòrça puntuaus es talents e era sua execucion, e les cau amiar damb paciéncia quauques pagues endarrierades.
WEB-ETH-BUSCON	Non, que minjar tot eth dia ac hèn es animaus!
WEB-ETH-BUSCON	Non ei escrit que jamès un cavalièr age auut diarrèes; pr'amor qu'abantes, de tan mau aprovedidi, non mos aprovedim.
WEB-ETH-BUSCON	Ja vos è dit que Diu jamès manque ad arrés.
WEB-ETH-BUSCON	E s'auetz tanta prèssa, jo me'n vau entara sopa de Sant Jeronimo, a on s'i estan aqueri fraires grassi e ben alimentadi, e aquiu aumplire eth peirèr.
WEB-ETH-BUSCON	Se me voletz seguir, vietz, e se non, cadun ara sua.
WEB-ETH-BUSCON	Adishatz, didí jo, que non son tan cuertes es mies fautes, que s'agen de suplir damb es dèishes des auti.
WEB-ETH-BUSCON	Cada un peth sòn carrèr.
WEB-ETH-BUSCON	Eth mèm amic venguie caushigant fòrt, e guardant-se es pès; treiguec ues mores de pan qu'amiaue tostemp, entara escadença, en ua caisheta, e se les escampilhèc pera barba e peth vestit, de sòrta que semblaue qu'auie minjat.
WEB-ETH-BUSCON	Jo ja venguia estossegant e limpiant-me es dents, per dissimular eth mèn flaquitge, netejant-me era mostacha, acorbaishat e damb era capa sus eth muscle quèr jogant damb eth rosari trincat, que n'ère pr'amor que non auie que dètz compdes.
WEB-ETH-BUSCON	Toti es que me vedien se pensauen qu'auia dinat, e se siguesse de pedolhs qu'ac aurien endonviat.
WEB-ETH-BUSCON	Anaua jo fidat enes mèns escuts, a maugrat qu'auia racacòr per èster contra era orde minjar ath sòn cargue eth que viu minjant a gratis en mon.
WEB-ETH-BUSCON	Jo qu'èra decidit a trincar eth dejuni, e arribè damb aquerò ena cantoada deth carrèr de Sant Lois, a on s'estaue un confiturièr.
WEB-ETH-BUSCON	Campaue un pastís de ueit meravedís, e damb aquera flaira deth horn que tumèc damb eth mèn nas, de pic, me demorè, tau qu'èra, coma eth gosset lebrèr damb era flaira dera caça, botadi es uelhs en eth.
WEB-ETH-BUSCON	Lo guardè damb tanta afogadura, que se sequèc eth pastís coma un que l'auessen tirat mau de uelh.
WEB-ETH-BUSCON	Aquiu que cau veir es traces que jo hèja pr'amor de panar-lo; me decidí un aute còp a pagar-lo.
WEB-ETH-BUSCON	En tot aquerò sonèc era ua.
WEB-ETH-BUSCON	M'aclapè de sòrta que decidí assadorar-me en ua tauèrna des qu'èren per aquiu.
WEB-ETH-BUSCON	S'apressèc entà jo en veder-me, que, sivans m'estaua, siguec de mau hèr arreconeisher-me.
WEB-ETH-BUSCON	Jo l'abracè; me preguntèc se com anaua; li didí dempús:
WEB-ETH-BUSCON	A!, senhor licenciat, guaires causes me cau condar-vos!
WEB-ETH-BUSCON	Sonque me hè dò que pr'amor que me cau partir aguesta net non ac poirè hèr.
WEB-ETH-BUSCON	Tanben me hè dò a jo, repliquèc, e se non siguesse per èster ja tard e que vau damb prèssa entà dinar, me posaria un shinhau mès, mès que me demore era mia fraia maridada e eth sòn marit.
WEB-ETH-BUSCON	Qu'ei que s'està aciu era mia senhora Anna?
WEB-ETH-BUSCON	Encara qu'ac aja de deishar tot, tè, que voi hèr çò que me cau per obligacion.
WEB-ETH-BUSCON	Duarí es uelhs en enténer que non auie dinat.
WEB-ETH-BUSCON	Venguí damb eth e li comencè a condar qu'ua hemneta qu'eth auie estimat fòrça en Alcalà, me'n sabia jo d'a on ère, e que li podia balhar entrada jo ena sua casa.
WEB-ETH-BUSCON	Que se l'aganchèc de seguit ena amna eth convit, que siguec d'engenh tractar de causes que l'agradauen.
WEB-ETH-BUSCON	Parlant de tot aquerò arribèrem ena sua casa.
WEB-ETH-BUSCON	Entrèrem; jo m'aufrí fòrça ath sòn cunhat e fraia, e eri, en tot pensar-se que jo venguia convidat per çò d'arribar ad aquera ora, comencèren a díder que s'auessen sabut qu'aurien un tan bon òste aurien premanit quauquarren.
WEB-ETH-BUSCON	Jo profitè era escadença e me convidè, en tot díder que jo èra de casa e un vielh amic que li shordarie que lo tractèssen damb compliments.
WEB-ETH-BUSCON	Se seigueren e me seiguí; e entà qu'er aute ac amièsse mielhor, donques que ne m'auie convidat ne l'auie passat peth cap, de quan en quan gessia jo damb era gojateta, dident que m'auie preguntat per eth e que l'auie ena sua amna e d'autes mentides d'aguesta sòrta; e damb aquerò amiaue mielhor eth veder-me avalar, pr'amor que tant estralh coma jo hi en elan, non l'aurie hèt ua bala ena d'ua vèsta de pèth.
WEB-ETH-BUSCON	Arribèc era ola, e me la mingè en dues nhacades lèu tota, sense malícia, mès damb prèssa tan fèra, que semblaue qu'enquia e tot entre es dents non l'auia ben segura.
WEB-ETH-BUSCON	Diu ei testimòni, que non se minge un còs eth modelhon dera Antiga de Valladolid, que lo des.hè en vint-e-quate ores73, mès ràpid que jo m'avalè eth presupòst ordinari; donques que siguec tant ara prèssa coma un extraordinari de corrèus.74 Eri pro que se'n deuien encuedar des fères gorjades deth bolhon e dera manèra d'escuralhar era escudilha, dera persecucion des uassi e der esbauçament dera carn.
WEB-ETH-BUSCON	E se cau díder era vertat, entre burla e jòc, empeirè era pòcha interiora de crostons.
WEB-ETH-BUSCON	Se lheuèc era taula; mos hérem enlà eth licenciat e jo pr'amor de parlar dera visita ara casa dera dita.
WEB-ETH-BUSCON	Jo que l'ac facilitè fòrça.
WEB-ETH-BUSCON	E en tot parlar damb eth en ua hièstra, hi veir que me cridauen deth carrèr, e didí:
WEB-ETH-BUSCON	A jo, senhor?
WEB-ETH-BUSCON	Que ja baishi.
WEB-ETH-BUSCON	Li demanè licéncia, en tot dider-li que tornaua lèu.
WEB-ETH-BUSCON	S'estèc en tot demorar-me enquia aué, pr'amor que despareishí per çò deth pan minjat e era companhia des.hèta.
WEB-ETH-BUSCON	Me trapèc fòrça mès còps, e me desencusè damb eth, condant-li mil messorgues que non hèn ath cas.
WEB-ETH-BUSCON	Venguí pes carrèrs de Diu, arribè ena pòrta de Guadalajara, e me seiguí en un banc qu'an enes sues pòrtes es mercadèrs.
WEB-ETH-BUSCON	Volec Diu que venguessen ena botiga dues des que demanen prestat pera cara, caperades de miei uelh, damb era sua vielha e paget.
WEB-ETH-BUSCON	Preguntèren s'auie bèth velot (terciopelo) de labor extraordinari.
WEB-ETH-BUSCON	Jo comencè dempús, entà ahiscar era convèrsa, a jogar damb eth mot, de terci e pelado e pelo e apelo e pospelo, e non deishè un uas san entara rason.
WEB-ETH-BUSCON	Sentí que les auie balhat era mia libertat quauqua assegurança sus quauquarren dera botiga, e jo, coma que non auia arren a pèrder, les aufrí çò que volessen.
WEB-ETH-BUSCON	Regategèren, en tot díder que non cuelhien de qui non se'n sabien.
WEB-ETH-BUSCON	Jo me profitè dera escadença, en tot díder qu'auie estat ua gausardaria aufrir-les arren, mès que me hessen eth favor d'acceptar ues teles que m'auien enviat de Milan, que pera net les ac harie a vier un page, que les didí qu'ère mèn, per èster dauant demorant ath sòn patron, qu'ère en ua auta botiga, que per aquerò ère descapuchat.
WEB-ETH-BUSCON	E pr'amor de qué me tenguessen coma òme important e coneishut, non hèja que trèir-me eth chapèu a toti es jutges audidors e cavalièrs que passauen, e sense conéisher ad arrés les hèja cortesies coma se les tractèssa familharaments.
WEB-ETH-BUSCON	Eres s'eissorbèren damb aquerò e damb es cent escuts en aur que treiguí, des que m'auia hèt a vier, hènt veir qu'anaua a balhar aumòina a un praube que me la demanec.
WEB-ETH-BUSCON	Dideren d'anar-se'n, pr'amor que ja ère tard, e atau me demanèren licéncia, en tot avertir-me damb secret qu'auie de vier eth page.
WEB-ETH-BUSCON	Jo les demanè per favor e coma en gràcia un rosari estropat en aur qu'amiaue era mès beròia d'eres, damb era desencusa de qué l'auia de tornar a veir ath londeman sense manca.
WEB-ETH-BUSCON	Regategèren de balhar-lo- me; jo les aufria en gatge es cent escuts, e me dideren era sua casa; e damb er in de panotejar-me en mès, se fidèren de jo e me preguntèren era mia aubèrja, en tot díder que non podie entrar page ena sua a quinsevolh ora, per èster gent importanta.
WEB-ETH-BUSCON	Jo les amiè peth carrèr Major, e en entrar en eth des Carretas, alistè era casa que me semblèc mès grana e mielhor.
WEB-ETH-BUSCON	Auie un coche sense shivaus ena pòrta.
WEB-ETH-BUSCON	Les didí qu'ère aquera e qu'aquiu s'estaue casa e coche e patron entà servir-les.
WEB-ETH-BUSCON	Me nomentè Alvaro de Cordoba e entrè pera pòrta dauant des sòns uelhs.
WEB-ETH-BUSCON	E me'n brembi que quan gessérem dera botiga, cridè a un des pages damb grana autoritat, damb era man.
WEB-ETH-BUSCON	Hi veir que li didia que se demorèssen toti e que me demorèssen aquiu (qu'atau didí jo qu'ac auia dit); e era vertat ei que li demanè s'ère vailet deth comendador, eth mèn oncle.
WEB-ETH-BUSCON	Didec que non; e damb aquerò, m'acomodè es vailets des auti coma un bon cavalièr.
WEB-ETH-BUSCON	Venguec era net e tornèrem en casa toti.
WEB-ETH-BUSCON	Entrè e trapè ath soldat des liròts damb ua candèla de cera que li balhèren entà acompanhar a un defunt e se l'auie het a vier.
WEB-ETH-BUSCON	Se cridaue aguest, Magazo, naturau de Olias; qu'auie estat capitan en ua comèdia e combatut damb morisqui en ua dança.
WEB-ETH-BUSCON	As de Flandes les didie qu'auie estat ena China; e as de China, en Flandes.
WEB-ETH-BUSCON	Sajaue formar un armada e jamès sabec trèir-se es piudes en era.
WEB-ETH-BUSCON	Nomenaue castèths e a penes les auie vist enes monedes de ueitaus.
WEB-ETH-BUSCON	Hestejaue fòrça era memòria de senhor Juan de Austria, e l'entení jo díder fòrça còps de Luis Quijada qu'auie estat aunor des sòns amics.
WEB-ETH-BUSCON	Nomenaue turcs, galions e capitans, toti es qu'auie liejut en ues cançons qu'anauen d'aquerò; e coma que non sabie arren de mar, donques que non auie de navau que çò de minjar naps, didec, condant era batalha qu'auie vençut senhor Juan en Lepanto, qu'aqueth Lepanto siguec un morisc plan valent, donques que non sabie eth praubet qu'ère nòm deth mar.
WEB-ETH-BUSCON	Que passàuem damb eth fòrça bones estones.
WEB-ETH-BUSCON	Entrèc dempús eth mèn companh, des.hèti es nassi e damb tot eth cap estropat, plen de sang e plan lord.
WEB-ETH-BUSCON	Li demanèrem se qué l'auie arribat, e didec qu'auie anat ena sopa de Sant Jeronimo e que demanèc dobla racion, en tot díder qu'ère entà ues persones aunorades e praubes.
WEB-ETH-BUSCON	Les ac treigueren de d'auti aumonaires entà autrejar-les-ac, e eri, embestiadi, lo seguiren, e vederen que, en un cornèr darrèr dera pòrta, s'estaue shirlant damb grana afogadura.
WEB-ETH-BUSCON	E, sus s'estaue ben hèt d'enganhar entà avalar e panar a d'auti entà un madeish, se lheuèren votzes e damb eres paishons, e darrèr des paishons bonhes e còps ena sua prauba tèsta.
WEB-ETH-BUSCON	L'escometèren damb gèrres, es herides deth nas les ac costèc un, damb ua escudilha de pau, que l'ac balhèc entà que la flairèsse damb mès pressa qu'era qu'ère de besonh.
WEB-ETH-BUSCON	Li treigueren era espada, gessec, damb es crits, eth portièr e encara non artenhie a botar-les en patz.
WEB-ETH-BUSCON	Plan, donc, se vedec en tant de perilh eth praube frair, que didie: "Ja tornarè çò que m'è minjat"!, e encara non ère pro, que ja non didien senon que demanaue entà d'auti e non se se vantaue de sopon75.
WEB-ETH-BUSCON	Que sò graduat de bachelièr en arts per Sigüenza!".
WEB-ETH-BUSCON	Se metec eth portièr entremiei, en veir qu'un vielhet qu'ère aquiu didie que, encara qu'acodie ara sopa, ère descendent des gòts e que'auie parents.
WEB-ETH-BUSCON	Aciu lo deishèc, pr'amor qu'eth companh ère ja dehòra desempesant es uassi.
WEB-ETH-BUSCON	Entrèc Merlo Diaz, damb era cinta hèta un rambalh de veires de hanga e de cristau, que, demanant bèuer enes torns des monges, auie cuelhut pòc temor de Diu.
WEB-ETH-BUSCON	Mès lo superèc senhor Lorenzo de Pedroso, qu'entrèc damb ua capa fòrça bona, qu'auie escambiat en ua taula de jòcs pera sua, que non li caperarie un peu ath que se la hec a vier, per èster desbardada.
WEB-ETH-BUSCON	Solie aguest trèir-se era capa, hènt veir que volie jogar, e meter-la damb es autes, e dempús, coma que non hège partida tornaue a cuélher era sua capa e cuelhie era que li semblaue mielhor e se n'anaue.
WEB-ETH-BUSCON	Ac solie hèr enes jòcs d'anèl e de bòls.
WEB-ETH-BUSCON	Mès aquerò non siguec arren en veir entrar a senhor Cosme, entornejat de gojats damb taques d'òli, càncer e lepra, nafradi e manpòts, que s'auie hèt medecinaire damb ues senhades e oracions qu'auie aprenut d'ua vielha.
WEB-ETH-BUSCON	Que guanhaue aguest per toti, pr'amor que s'eth que venguie a guarir-se non amiaue bonha dejós era capa, non sonaue sòs enes pòches interiores, o non piulauen quauqui capons, non auie arren a hèr.
WEB-ETH-BUSCON	Qu'auie assolat miei règne.
WEB-ETH-BUSCON	Hège creir çò que volie, donques que non a neishut mielhor artiste en art de mentir; autant, qu'enquia e tot per edart non didie era vertat.
WEB-ETH-BUSCON	Parlaue deth Mainatge Jesús, entraue enes cases damb eth Deo gracias, didie çò de "Er Esperit Sant sigue damb toti vosati"…
WEB-ETH-BUSCON	Amiaue tot er auviatge der ipocrita: un rosari damb uns compdes frisons; ara suspresa, hège que se le vedesse per dejós dera capa un tròç de cilici esposcat de sang deth nas; hège creir, gratant-se, qu'es pedolhs èren cilicis e qu'era hame canina èren dejunis volentaris.
WEB-ETH-BUSCON	Condaue temptacions; en tot nomenar ath diable didie: "Diu mos liure e mos sauve"; punaue eth solèr en entrar ena glèisa; se cridaue ada eth madeish indigne; non lheuaue es uelhs as hemnes, mès es pèlhes òc.
WEB-ETH-BUSCON	Damb aguestes causes, amiaue ath pòble de tau sòrta, que s'encomanauen ada eth, e ère coma encomanar-se ath diable.
WEB-ETH-BUSCON	Pr'amor qu'eth ère jogaire e çò d'aute (cèrtans les criden, e per fausnòm trichaires).
WEB-ETH-BUSCON	Juraue en nòm de Diu, bèth còp en vaganaut e bèth aute en uet.
WEB-ETH-BUSCON	Pr'amor que per çò que hè as hemnes, auie sies hilhs e prenhades dues ermites.
WEB-ETH-BUSCON	Ara fin, des manaments de Diu, es que non trincaue, les estarnaue.
WEB-ETH-BUSCON	Venguec Polanco hènt gran rambalh, e demanèc era sua saca ròia, crotz grana, barba longa postissa e campaneta.
WEB-ETH-BUSCON	Anaue, de nets, d'aguesta sòrta, dident: "Brembatz- vo'n dera mòrt e hètz ben as animes…" Damb aquerò arremassaue fòrça aumoines e entraue enes cases que vedie dubèrtes; se non i auie trebucs ne tetimònis, panaue çò qu'auie; se lo trapauen tocaue era campaneta e didie damb era sua votz qu'eth hege veir plan penitenta: "Brembatz-vo'n, frairs…" eca.
WEB-ETH-BUSCON	Totes aguestes adreties de panar e manères extraordinàries coneishí, pendent un mes, en eri.
WEB-ETH-BUSCON	Tornem ara ad açò de qué les mostrè eth rosari e les condè eth conde.
WEB-ETH-BUSCON	Qu'era anaue pes cases en tot díder qu'ère d'ua puncela prauba e que se des.heiguie d'eth entà poder minjar.
WEB-ETH-BUSCON	E ja auie entà cada causa era sua enganha e era sua tricha.
WEB-ETH-BUSCON	Ploraue era vielha a cada pas, clauilhaue es mans e alendaue d'amarum; cridaue a toti hilhs.
WEB-ETH-BUSCON	Amiaue ath dessús d'ua plan bona camisa, gipon, ròba, pèlha e capa, ua saca de pèlhes trincades, d'un amic ermita que s'estaue enes pales d'Alcalà.
WEB-ETH-BUSCON	Aguesta governaue eth tropèl, conselhaue e amagaue.
WEB-ETH-BUSCON	Volec, donc, eth diable, que jamès ei ociós en causes tanhentes as sòns sirvents, qu'en tot vier a véner sabi pas quina sòrta de ròba e d'autes causilhòtes en ua casa, arreconeishec un, sabi pas quina propietat sua.
WEB-ETH-BUSCON	Hec a vier ar ussièr, e agarrèren ara vielha, que se cridaue era mair Lambruscas76.
WEB-ETH-BUSCON	Cohessèc ara seguida tot eth cas e didec se com viuíem toti e qu'èrem cavalièrs de rapina.
WEB-ETH-BUSCON	La deishèc er ussièr ena preson, e venguec en casa, e trapèc en era a toti es mèns companhs e a jo entre eri.
WEB-ETH-BUSCON	Amiaue mieja dotzea d'agents, borrèus d'a pè, e se hec a vier tot eth collègi panaire ena preson, a on se vedec en gran perilh era cavalaria.
WEB-ETH-BUSCON	Mos botèren, sonque entrar, a cadun, dus parelhs d'orsets e mos calèren en un croton.
WEB-ETH-BUSCON	Jo, que ja me vedia aquiu, me profitè des sòs qu'amiaua e, en tot trèir un doblon, li didí ath carcerèr:
WEB-ETH-BUSCON	Senhor, escotatz en secret.
WEB-ETH-BUSCON	E entà qu'ac hesse, li balhè er escut coma subornacion.
WEB-ETH-BUSCON	Supliqui a VM, li didí, qu'age pietat d'un òme de ben.
WEB-ETH-BUSCON	Jo me'n saberè dera malautia e, se non ei urgent, baisharatz ath param77.
WEB-ETH-BUSCON	Jo coneishí era simulacion, e li responí umil.
WEB-ETH-BUSCON	Que non voi condar er arrir tan gran que, ena preson e pes carrèrs, auie damb nosati; pr'amor que, coma mos amiauen estacadi e a empossades, es uns sense capes e es auti arrossegant-les, se vedien uns còssi adobadi de colors, e es auti rosadi de vin nere e blanc.
WEB-ETH-BUSCON	A un, pr'amor d'agarrar-lo per ua part segura, per èster tan maumetut, er agent l'agarraue dera madeisha carn, e ne aquiu i trapaue arren entà agarrar, sivans l'auie de rosigada era hame.
WEB-ETH-BUSCON	D'auti anauen deishant as agents enes sues mans es bocins de ròba e teles; en trèir era còrda que venguien estacadi, gessien apegadi es pelhòts.
WEB-ETH-BUSCON	Ara fin, jo venguí, ena net, a hèr jadilha ena sala des linhatges.
WEB-ETH-BUSCON	Me balhèren eth mèn lhetet.
WEB-ETH-BUSCON	Qu'ère de veir se com quauqui uns dormien engainadi, sense trèir-se arren; d'auti se despolhauen d'un còp, coma serpents, tot çò qu'amiauen ath dessús; bèri uns jogauen.
WEB-ETH-BUSCON	E, a tot darrèr, embarradi, s'amortèc era lum.
WEB-ETH-BUSCON	Mo'n desbrembèrem de toti es orsets.
WEB-ETH-BUSCON	Que calie veir as que non auien lhet vier e agarrar des pès ar ajaçat e trèir-lo arrossegant entath miei dera sala e calar-se en lhet, e aqueth tier a un aute entà acomodar-se.
WEB-ETH-BUSCON	Eth servici qu'ère en mèn cabeç; me vedí obligat, pressat pes mèns nasi, a dider-les que cambièssen entà un aute costat era bacina.
WEB-ETH-BUSCON	E les shautèsse o non, coma se m'auessen cuelhut era mida ena bacina, auérem paraules.
WEB-ETH-BUSCON	Tenguí eth mestièr d'auançat, qu'ei mielhor èster-ne, a viatges, d'ua cogotada que d'un règne, e li botè a un mieja cinta ena cara.
WEB-ETH-BUSCON	Eth, en lheuar-se lèu lèu, la vessèc, e eth tapatge desvelhèc ara concurréncia.
WEB-ETH-BUSCON	Que mos usclàuem a còps de cinta ena escurina, e ère tanta era mala aulor, que les calèc lheuar-se a toti.
WEB-ETH-BUSCON	Se lheuèc un gran rambalh.
WEB-ETH-BUSCON	Er alcaide, en sospechar que se l'escapauen quauqui vassals, pugèc ath mès córrer, armat, damb tota era sua quadrilha; dauric era pòrta, entrèc era lum e s'informèc deth cas.
WEB-ETH-BUSCON	Toti me condamnèren; jo me desencusè dident qu'en tota era net non auia clucat un uelh.
WEB-ETH-BUSCON	Eth carcerèr, en tot semblar-li que pr'amor de non deishar-me cabussar ath hons78 li balharia un aute doblon, m'agarrèc peth cas e me manèc baishar aquiu.
WEB-ETH-BUSCON	Jo decidí deishar-me amiar, abantes que tornar a pecigar era saca mès de çò que ja n'ère.
WEB-ETH-BUSCON	Siguí amiat entà baish; me receberen damb rambalh e alegria es amics.
WEB-ETH-BUSCON	Aquera net dormí un shinhau desabrigat.
WEB-ETH-BUSCON	Trinquèc eth dia e gessérem deth croton.
WEB-ETH-BUSCON	Mos vedérem es cares, e çò de prumèr que mos siguec amuishat siguec hèr era neteja, coma s'en ua net ac auessa jo enlordit tot, jos era pena de burla pesada fina.
WEB-ETH-BUSCON	Jo balhè dempús sies reiaus; es mèns companhs non auien arren entà balhar, e atau, se demorèren remetudi entara net.
WEB-ETH-BUSCON	I auie en croton un mosso guèrch, naut, damb mostacha, prim de cara, cargat d'esquia e foetades en era.
WEB-ETH-BUSCON	Amiaue mès hèr que Vizcaya, dus parelhs d'orsets e ua cadia de portada.
WEB-ETH-BUSCON	Lo cridauen eth Jayan79.
WEB-ETH-BUSCON	Didie qu'ère empresoat per causes d'aire, e atau, me pensaua jo s'ère de quauqua pompa, graile o ventalh, e li didia s'ère per quauquarren d'aquerò.
WEB-ETH-BUSCON	Responie que non.
WEB-ETH-BUSCON	Qu'èren causes deth darrèr.
WEB-ETH-BUSCON	Jo me pensè que volie díder pecats vielhs, e desnishè que per badacuol.
WEB-ETH-BUSCON	Quan er alcaide lo pelejaue per quauqua coquinaria, lo cridaue encargat de borrèu e depositari generau de colpes.
WEB-ETH-BUSCON	D'auti viatges lo menaçaue dident:
WEB-ETH-BUSCON	Per qué te risques, praubet, damb eth que t'a de hèr hum?
WEB-ETH-BUSCON	Diu ei Diu, que t'aucisque peth camin.
WEB-ETH-BUSCON	Qu'auie cohessat aguest, e ère tan maudit, qu'amiàuem toti es darrèrs damb colars de ponches, tau qu'es mastins, e non i auie qui gausèsse hèr pets, per pòur de brembar-li a on ère eth cu.
WEB-ETH-BUSCON	Aguest hège amistat damb un aute que cridauen eth Trepado.
WEB-ETH-BUSCON	Didie qu'ère empresoat per liberalitats; e, comprenut, ère de cuélher damb es mans çò que trapaue.
WEB-ETH-BUSCON	Aguest auie estat mès foetejat qu'un shivau: noi auie borrèu que non auesse assajat era man en eth.
WEB-ETH-BUSCON	Amiaue era cara damb tantes cotelades, que, entà desnishar-se punts, non lo guanharie un flux.
WEB-ETH-BUSCON	Auie es aurelhes retalhades e apegadi es nassi, encara que non tan ben coma era cotelada que les ac esmiejaue.
WEB-ETH-BUSCON	Ad aguesti s'arremassauen uns auti quate òmes, rapinairi coma leons d'armes, toti damb orsets, gent de foetades e galères, chilindron80 legitim.
WEB-ETH-BUSCON	Didien eri que lèu poirien díder qu'auien servit ath sòn rei per mar e per tèrra.
WEB-ETH-BUSCON	Que non poiratz creir era alegria que demorauen era sua escadença.
WEB-ETH-BUSCON	Se hec de nets.
WEB-ETH-BUSCON	Mo n'anèrem sauvadi ena darrèra pòcha interiora dera casa.
WEB-ETH-BUSCON	Amortèren era lum; jo me calè dempús dejós era estrada.
WEB-ETH-BUSCON	Comencèren a fiular dus d'eri, e un aute a fóter còps de còrda.
WEB-ETH-BUSCON	Es bravi cavalièrs que vederen eth negòci endravat, se sarrèren de tau manèra es carns dejunes (dinar, sopars e esdejoars de ronha e pedolhs), que i caberen toti en ua henerecla dera estrada.
WEB-ETH-BUSCON	Qu'èren coma lendes enes peus o cimes en lhet.
WEB-ETH-BUSCON	Sonauen es còps ena taula; carauen es mentadi.
WEB-ETH-BUSCON	Es brigands, que vederen que non se planhien, deishèren de balhar foetades e comencèren a lançar tòchos, pèires e reblatges qu'auien recuelhut.
WEB-ETH-BUSCON	E aciu que l'auérem, qu'un l'arribèc en cogòt de senhor Toribio e li quilhèc un holador de dus dits.
WEB-ETH-BUSCON	Comencèc a cridar que l'aucien.
WEB-ETH-BUSCON	Es brigands, pr'amor que non s'entenessen es sòns sorriscles, cantauen toti amassa e hègen tapatge damb es cadies.
WEB-ETH-BUSCON	Eth, pr'amor d'amagar-se, s'agarrèc as auti entà calar-se ath dejós.
WEB-ETH-BUSCON	E aquiu se vedec se com, damb era fòrça que hègen, les sonauen es uassi.
WEB-ETH-BUSCON	Qu'acabèren era sua vida es robetes; ja non demoraue de pè un solet pelhòt.
WEB-ETH-BUSCON	Se heren tan frequentes es pèires e calhaus, que, en pòc de temps, auie eth mentat senhor Toribio mès còps en cap qu'ua robeta dubèrta81.
WEB-ETH-BUSCON	E en non trapar remèdi entath peiregalh e veder-se sense santetat, près de morir coma Sant Esteban, didec que lo deishèssen gésser, qu'eth pagarie dempús e balharie es sòns vestits coma penhora.
WEB-ETH-BUSCON	S'avengueren, e a maugrat des auti, que se defenien damb eth, escalabrat e coma podec, se lheuèc e passèc ath mèn costat.
WEB-ETH-BUSCON	Es auti, pr'amor d'acordar ara prèssa hèr çò de madeish, ja auien es caps damb mès teules que peus.
WEB-ETH-BUSCON	Aufriren es sòns vestits entà pagar era patent, en veir qu'ère mielhor entrar en lhet despolhadi que heridi.
WEB-ETH-BUSCON	E atau, aquera net les deishèren e peth maitin les demanèren que se despolhèssen e se vedec que de toti es vestits amassa non se podie hèr ua mèca a un candelh.
WEB-ETH-BUSCON	S'estèren en lhet, voi díder estropadi damb ua hlaçada, qu'ère era que criden ruana, a on toti se trèn es piudes.
WEB-ETH-BUSCON	Comencèren dempús a sénter er abric dera hhaçada, donques que i auie pedolhs damb hame canina, e uns auti que, en un braç dejun d'eri, trincauen eth dejun de ueit dies; n'auie de frisones e d'auti que se podien méter ena aurelha d'un taure.
WEB-ETH-BUSCON	Se pensèren qu'aqueth maitin serien eth vrespalh d'eri; se treigueren era hlaçada, en tot maudíder era sua fortuna, des.hent-se eth còs de pures engarrapades.
WEB-ETH-BUSCON	Jo gessí deth croton, en tot dider-les que me desencusèssen se non les hèja guaira companhia, pr'amor que m'interessaue de non hèr-la-se.
WEB-ETH-BUSCON	Li tornè a repassar es mans deth carcerèr damb tres de ueit e, en saber se qui ère er escrivan dera causa, lo manè cridar per un tafurèl.
WEB-ETH-BUSCON	Venguec, lo botè en ua estança e li comencè a díder, dempús d'auer tractat sus era causa, que jo auia un shinhau de sòs.
WEB-ETH-BUSCON	Lo supliquè entà que me lo sauvèsse, e que, per çò que hège ath cas, favorisse era causa d'un cavalièr malerós que, per enganha, s'auie calat en tau delicte.
WEB-ETH-BUSCON	Creigue VM, didec, dempús auer pescat es sòs, que tot eth jòc ei entre nosati, e que s'un hè per non èster òme de ben, pòt hèr fòrça mau.
WEB-ETH-BUSCON	Qu'è jo mès gent en galeres a gratis, peth mèn plaser, que letres i a en procès.
WEB-ETH-BUSCON	Partic damb aquerò e se virèc dera pòrta entant tà demanar-me quauquarren entath brave Diego Garcia, er ussièr, que calie carar-lo damb mordassas d'argent, e me punchèc sai pas se qué deth reportaire, coma ajuda tà que se mingèsse era clausula sancera.
WEB-ETH-BUSCON	Didec:
WEB-ETH-BUSCON	Un reportaire, senhor, damb sonque rufar es celhes, lheuar era votz, balhar un còp de pè pr'amor de hèr tier atencion ar alcaide distrèt, hèr ua accion, esbauce a un crestian.
WEB-ETH-BUSCON	M'ac balhè per sabut e ahigí uns auti cinquanta reiaus; e, en pagament, me didec que m'adrecèssa eth cothèr dera capa, e dus remèdis entath raumàs qu'auia pera heredor deth croton; e a tot darrèr me didec, guardant-me damb orsets:
WEB-ETH-BUSCON	Estauviatz-vos es copacaps, que, damb ueit reiaus que balhetz ar alcaide, vos aleugerirà; qu'aguesta gent non hè bones òbres senon per interès.
WEB-ETH-BUSCON	Me queiguec ben er avertiment.
WEB-ETH-BUSCON	Fin finau, partic.
WEB-ETH-BUSCON	Me deishaue entrar en çò de sòn.
WEB-ETH-BUSCON	Qu'auie ua balena per hemna e dues hilhes deth diable, lèges e pègues, e dera vida, a maugrat des sues cares.
WEB-ETH-BUSCON	Se passèc qu'eth carcerèr (se cridaue Blandones de Sant Pablo, e era hemna Ana Moraez) venguec a dinar, en tot èster jo aquiu, plan emmaliciat e bohant.
WEB-ETH-BUSCON	Que non volec dinar.
WEB-ETH-BUSCON	Era hemna, cranhent un gran malastre, s'apressèc ada eth, e s'emmalicièc tant damb es acostumades importunitats, que didec:
WEB-ETH-BUSCON	Qui li cau èster, senon eth brigand panaire d'Almendros, eth logaire, que m'a dit, en tot parlar damb eth per çò der arrendament, que vos non ètz neta?
WEB-ETH-BUSCON	Tantes coes m'a trèt eth brigand?, didec era; peth sègle deth mèn pairin, que non ètz òme, donques non li pelères es barbes.
WEB-ETH-BUSCON	Cridi jo as sues mosses tà que me netegen?
WEB-ETH-BUSCON	E virant-se de cap a jo, didec:
WEB-ETH-BUSCON	Valguem Diu, que non poirà dider-me que sò judiua coma eth, que, per quate sòs que tie, dus son de pòcvau, e es auti ueit meravedís, d'ebrèu.
WEB-ETH-BUSCON	Òc ma hè, senhor Pablos, que se jo ac auessa entenut, l'auria rebrembat qu'eth a enes sues espatles era crotz de Sant Andrés.
WEB-ETH-BUSCON	Alavetz, plan aclapat, er alcaide responec:
WEB-ETH-BUSCON	Ai, hemna, que carè pr'amor que didec qu'en aguesta n'auíetz vos dues o tres madèishes!
WEB-ETH-BUSCON	Que çò de lord non ac didec per çò de porcèth, senon per çò deth non minjar.
WEB-ETH-BUSCON	Donques, didec qu'èra judiua?
WEB-ETH-BUSCON	E damb aguesta paciència ac didetz, boni tempsi?
WEB-ETH-BUSCON	Atau sentetz er aunor de dauna Ana Moraez, hilha de Esteban Rubio e Juan de Madrid82, qu'ac sap Diu e toti?
WEB-ETH-BUSCON	Com!
WEB-ETH-BUSCON	Hilha, didí jo, de Juan de Madrid?
WEB-ETH-BUSCON	De Juan de Madrid, eth d'Auñon.
WEB-ETH-BUSCON	Per Diu, didí jo, qu'eth brigand que didec tau causa ei un judiu, mespredable e cornut.
WEB-ETH-BUSCON	E virant-me entada eres:
WEB-ETH-BUSCON	Juan de Madrid, senhor mèn, qu'en cèu sigue, siguec cosin german de ma pair.
WEB-ETH-BUSCON	E balharè jo espròves de qui ei e com; e aquerò me tòque a jo.
WEB-ETH-BUSCON	E se gesqui dera preson, jo lo harè desdider-se cent còps ath brigand.
WEB-ETH-BUSCON	Qu'è executòria en pòble, tanhent a ambdús, damb letres d'aur.
WEB-ETH-BUSCON	Que s'alegrèren deth nau parent e s'encoratgèren damb aquerò dera executòria.
WEB-ETH-BUSCON	E ne jo l'auia, ne sabia se qui èren.
WEB-ETH-BUSCON	Comencèc eth marit a voler informar-se'n deth parentiu peth menut.
WEB-ETH-BUSCON	Jo, pr'amor de qué non me cuelhesse en mentida, hi veir que m'enventia d'anuèg, renegant e jurant.
WEB-ETH-BUSCON	Me tengueren, en tot dider-me que non parlarien mès d'aquerò.
WEB-ETH-BUSCON	Jo, de quan en quan, gessia de díder coma per descuet:
WEB-ETH-BUSCON	Juan de Madrid!
WEB-ETH-BUSCON	Burlant es pròves que jo n'è d'eth!
WEB-ETH-BUSCON	Uns auti còps didia:
WEB-ETH-BUSCON	Juan de Madrid, eth màger!
WEB-ETH-BUSCON	E caraua un shinhau mès.
WEB-ETH-BUSCON	Ara fin, damb aguestes causes, er alcaide me balhaue de minjar e dormir ena sua casa, e er escriveire, sollicitat d'eth e subornat damb es sòs, ac hec tan ben, que treigueren ara vielha dauant de toti en un palafré ròi83, ara brida, damb un musician de colpes dauant84.
WEB-ETH-BUSCON	Eth pregon ère: "Ad aguesta hemna, per panaira!"
WEB-ETH-BUSCON	Que l'amiaue eth compas ena esquia eth borrèu, sivans çò que l'auien ordenat es senhors des tògues.
WEB-ETH-BUSCON	Ara seguida venguien toti es mèns companhs, enes saumets portaires d'aigua, sense chapèus e es cares descaperades.
WEB-ETH-BUSCON	Les treiguien entà avergonhar-les, e cadun, de pur trincat, amiaue era sua vergonha tà dehòra.
WEB-ETH-BUSCON	Les despatrièren pendent sies ans.
WEB-ETH-BUSCON	Jo gessí en fidança, gràcies ar escriveire.
WEB-ETH-BUSCON	E eth letrat reportaire non se descuedèc, pr'amor que cambièc eth ton, parlèc baish e rangolhós, aufric rasons e gasulhèc clausules sanceres.
WEB-ETH-BUSCON	Gessí dera preson.
WEB-ETH-BUSCON	Me trapè solet e sense es amics; encara que m'avisèren qu'anauen entà Sevilla a cargue dera caritat, jo que non les volí seguir.
WEB-ETH-BUSCON	Decidí vier entà ua aubèrja, a on trapè a ua gojata ròia e blanca, espiaira, alègra, a viatges endravada e a viatges trèta e gessuda85.
WEB-ETH-BUSCON	Blesejaue un shinhau; auie pòur des arrats; se vantaue de mans e, pr'amor de les mostrar, tostemp aluserpie es candèles, esmiejaue era parva ena taula, ena glèisa tostemp i auie botades es sues mans, peth carrèr anaue mostrant tostemp quina casa ère d'un e quina der aute; ena estrada de contunh auie ua esplinga tà meter-la-se ena tòca; se se jogaue a bèth jòc, ère tostemp eth de pizpirigaña86, per èster causa de mostrar mans.
WEB-ETH-BUSCON	Hège que badalhaue, de bon voler, sense auer-ne talents, pr'amor d'amuishar es dents e hèr crotzes ena boca.
WEB-ETH-BUSCON	A tot darrèr, auie ja tota era casa tan chaspada qu'emmaliciaue enquia e tot a sa pairs.
WEB-ETH-BUSCON	Me lotgèren fòrça ben ena sua casa, pr'amor qu'auien era intencion de logar-la, damb plan bona ròba, a tres òstes: un que siguí jo, er aute un portugués, e un catalan.
WEB-ETH-BUSCON	Me heren ua bona acuelhuda.
WEB-ETH-BUSCON	A jo que non me semblèc mau era gojata entath plaser, ath delà dera comoditat de trapar-la-me en casa.
WEB-ETH-BUSCON	Se passèc que tachè es uelhs en era; les condaua condes que jo auia estudiat entà entretier; les hèja a vier naues, encara que non n'auesse; les mestraua en tot aquerò qu'ère a gratis.
WEB-ETH-BUSCON	Les didí que me'n sabia de sortilègis e qu'èra un necromant, que podia hèr que semblèsse qu'era casa s'esbauçaue o s'ahlamaue e d'autes causes qu'eres, coma bones credentes, s'avalèren.
WEB-ETH-BUSCON	Tirassè volentat en toti, arregraïda, mès non enamorada, donques que, per çò que non anaua tan ben vestit coma calie, a maugrat que ja m'auia mielhorat era ròba gràcies ar alcaide, que visitaua tostemp, sauvant eth parentiu e eth pan que me li minjaua, non hègen de jo eth cas qu'ère de rason.
WEB-ETH-BUSCON	Manè, entà acreditar-me de ric qu'ac dissimulaue, que venguessen ena mia casa uns amics a cercar-me quan non èra en era.
WEB-ETH-BUSCON	Entrèc un, eth prumèr, preguntant peth senhor Ramiro de Guzman, qu'atau didí qu'ère eth mèn nòm, pr'amor qu'es amics m'auien dit que non calie mudar-se es nòms e qu'ère util.
WEB-ETH-BUSCON	Ara fin preguntèc per senhor Ramiro, "un òme de negòcis ric, qu'a hèt ara dus negòcis damb eth rei".
WEB-ETH-BUSCON	Que non m'arreconeisheren en aquerò es ostalères e responeren qu'aquiu non s'estaue senon un Ramiro de Guzman, mès trincat que ric, petit de còs, lèg de cara e praube.
WEB-ETH-BUSCON	Qu'ei aguest eth que jo digui, repliquèc.
WEB-ETH-BUSCON	E non voleria mès renda ath servici de Diu que era qu'eth tie a mès de dus mil ducats.
WEB-ETH-BUSCON	Les condèc d'autes enganhes, se demorèren espaurides, e eth les deishèc ua cedula d'escambi simulada, qu'ère entà crubar jo, nau mil escuts.
WEB-ETH-BUSCON	Crederen era riquesa era mair e era gojata e me senhalèren dempús entà marit.
WEB-ETH-BUSCON	Venguí jo damb grana dissimulacion, e en tot entrar me balhèren era cedula dident:
WEB-ETH-BUSCON	Es sòs e er amor que non se pòden amagar, senhor Ramiro.
WEB-ETH-BUSCON	Com ei que mos amague VM se qui ei, en tot tier-mos tanta volentat?
WEB-ETH-BUSCON	Jo hi veir que m'auia desengustat per çò de deishar era cedula e venguí ena mia cramba.
WEB-ETH-BUSCON	Qu'ère de veir se com, en creir qu'auia sòs, me didien que tot m'estaue ben, hestejauen es mies paraules e non auie tau gràcia coma era mia.
WEB-ETH-BUSCON	Jo, que les vedí tant embucades, li declarè era mia volentat ara gojata e era m'escotèc plan contenta, en tot dider-me mil galantaries.
WEB-ETH-BUSCON	Mos hérem enlà, e ua net hi entà confirmar-les mès ena mia riquesa: m'embarrè ena mia estança, qu'ère desseparada dera sua solet damb un tenhat plan prim, e treiguent cinquanta escuts les condè sus era taula tanti còps qu'enteneren condar sies mil escuts.
WEB-ETH-BUSCON	Que siguec veder-me damb tant de sòs compdat, tot çò que podia desirar entada eres, pr'amor que s'esdeguèren a desvelhar-se entà regalar-me e servir-me.
WEB-ETH-BUSCON	Eth portugués se cridaue o sinhor Vasco de Meneses, cavalièr der abecedari, voi díder de Christus87.
WEB-ETH-BUSCON	Amiaue era sua capa de dò, bòtes, còth petit e mostaches granes.
WEB-ETH-BUSCON	Que s'usclaue per dauna Berenguela de Robledo, qu'atau se cridaue.
WEB-ETH-BUSCON	L'encamardaue en tot tier-li convèrses e alendar mès qu'ua beata en sermon de Quareme.
WEB-ETH-BUSCON	Cantaue mau, e tostemp anaue pelejant damb eth, eth catalan, qu'ère era creatura mès trista e miserabla que Diu creèc; minjaue a terçanes, de tres en tres dies, e un pan tan dur qu'a penes lo podie mossegar un maudit.
WEB-ETH-BUSCON	Qu'aspiraue ad çò de mès naut, e se non ère peth hèt de non hèr ueus non li mancaue ua auta causa entà èster ua garia, pr'amor que cacalejaue notablaments.
WEB-ETH-BUSCON	Coma que vederen es dus que jo anaua tant entà dauant, heren per díder mau de jo.
WEB-ETH-BUSCON	Eth portugués didie qu'èra un ronhós, tafurèl, desabrigat; eth catalan me tractaue de covard e ignòble.
WEB-ETH-BUSCON	Jo me'n sabia de tot e a viatges les seguia d'aurelha, mès non gausaua responer-les.
WEB-ETH-BUSCON	Ara fin, era gojata me parlaue e recebie es mies cartes d'amor.
WEB-ETH-BUSCON	Començaua per çò de mès normau: "Aguest atreviment, era vòsta grana beresa…"; Didia çò de me "uscli", sajaua de "penar", m'aufria coma esclau, signaua damb eth còr e era sageta…
WEB-ETH-BUSCON	A tot darrèr, arribèrem as tutejaments, e jo, entà alimentar mès eth credit dera mia qualitat, gessí de casa e logué ua mula, e rebocat e cambiant era votz, venguí ena auberja e preguntè per jo madeisn, dident que se s'estaue aquiu VM eth senhor Ramiro de Guzman, senhor de Valcerrado e Villorete.
WEB-ETH-BUSCON	Que s'està aciu, didec era gojata, un cavalier d'aguest nòm, petit de còs.
WEB-ETH-BUSCON	E, pes detalhs, didí jo qu'ère eth, e les demanè que li didessen que Diego de Solorzana, eth marjordòm que siguec des tresaureries, passaue a hèr es crubaments e l'auie vengut a punar es mans.
WEB-ETH-BUSCON	Damb aquerò, partí, e tornè entà casa ath cap d'ua estona.
WEB-ETH-BUSCON	Me balhèren er encargue.
WEB-ETH-BUSCON	Damb aquerò era gojata s'acabèc de tuar, cobejosa de marit tan ric, e hec tà que venguessa a parlar-li, tara ua dera net, per un correder que queiguie en un losat, a on ère era hièstra dera sua estança.
WEB-ETH-BUSCON	Eth diable, qu'ei agudent en tot, manèc que venguda era net, jo, ahiscat tà gaudir dera escadença, pugè en correder, e per passar d'eth entath losat se passèc que m'eslissè e queiguí en losat d'un vesin escriveire e eth patac siguec tan fòrt que trinquè es teules e se demorèren estampades enes mies costelhes.
WEB-ETH-BUSCON	Eth tapatge desvelhèc a mieja casa e, pensant-se qu'èren lairons (que son luèrs d'eri es d'aguest mestièr), pugèren en losat.
WEB-ETH-BUSCON	Jo, en veir aquerò, me volí amagar darrèr ua humeneja e aquerò siguec aumentar era presentida, pr'amor qu'er escriveire e dus mossos e un frair me moleren a còps e m'estaquèren ara vista dera mia dauna, sense que podessa hèr cap diligéncia.
WEB-ETH-BUSCON	Mès era arrie fòrça, pr'amor que coma jo l'auia dit que sabia hèr burles e embelinaments, se pensèc qu'ac hèja per gràcia e necromància e non hège que dider-me que pugèssa, que ja ère pro.
WEB-ETH-BUSCON	Damb aquerò, e damb es paus e còps de punh que me balhèren, sorrisclaua; e era encara se pensaue que tot ere enganha e non venguie d'arrir.
WEB-ETH-BUSCON	Comencèc dempús a instruir eth procès judiciau e, pr'amor que me sonèren ues claus ena pòcha interiora, didec e escriuec qu'èren claus fausses e encara que les vedec, sense qu'auesse remèdi de qué non ne siguessen.
WEB-ETH-BUSCON	Li didí qu'èra senhor Ramiro de Guzman e arric fòrça.
WEB-ETH-BUSCON	Jo, trist, pr'amor que m'auia vist molut a còps dauant era mia dauna, e me vedí empresoat sense motiu e damb mau nòm, non sabia se qué hèr.
WEB-ETH-BUSCON	Me calaua de jolhs, e ne per aguestes ne pes autes n'auie pro damb er escriveire.
WEB-ETH-BUSCON	Tot aquerò se passaue en losat, qu'aguesti individús, autanplan naut de tot des teules lheuen faussi testimònis.
WEB-ETH-BUSCON	Balhèren era orde de baishar-me e ac heren per ua hièstra que daue entà ua estança que hège de codina.
WEB-ETH-BUSCON	Libre Tresau: Capitol VI; Seguís eth conde, damb d'auti diuèrsi eveniments.
WEB-ETH-BUSCON	Non cluquè un uelh en tota era net, en veir eth mèn malastre, que non siguec vier a quèir en losat, senon enes mans der escriveire.
WEB-ETH-BUSCON	E quan me'n brembaua des claus fausses e des huelhes qu'auie escrit ena causa, me n'encuedaua que non i a arren que creishe tant, coma era colpa en poder d'un escriveire.
WEB-ETH-BUSCON	Me passè era net sajant de resòlver plans; a viatges m'inclinaua per demanar-l'ac a Jesucrist, e en tot considerar çò que l'arribèc ada eth encara viu, non gausè.
WEB-ETH-BUSCON	Mil còps me volí desligar, mès m'entenie de seguit e pujaue a veder-me es nuds, que mès velhaue eth pensant se com hargarie era enganha que jo en mèn profit.
WEB-ETH-BUSCON	Maitièc a punta de dia e se vestic a ua ora qu'arrés ena casa s'auie encara lheuat, senon eth e es testimònis.
WEB-ETH-BUSCON	Agarrèc era cinta e me tornèc a repassar es costelhes, en tot repotegar-me eth mau vici de panar coma qui se'n sabesse pro ben.
WEB-ETH-BUSCON	Èrem en aquerò, eth fotent-me e jo a mand de balhar-li ada eth sòs, qu'ei era sang que se harguen semblables diamants88, quan, ahiscadi e forçadi pes prècs dera mia estimada, que m'auie vist quèir e pataquejar, desenganhada de qué non ère embelinament senon malastre, entrèren eth portugués e eth catalan; e en veir er escriveire que me parlauen, desgainant era ploma, les volec méter coma complices en ahèr.
WEB-ETH-BUSCON	Eth portugués non se podec tier, e lo tractèc mau, de paraula, dident qu'eth ère un cavalièr "fidalgo de casa du rei", e que jo èra un "òme muito fidalgo" e qu'ère ua canalharia tier-me estacat.
WEB-ETH-BUSCON	Me comencèc a desligar e ath punt er escriveire sorrisclèc: "Resisténcia!
WEB-ETH-BUSCON	Es dus, ara fin, me desliguèren, e en veir er escriveire que non auie arrés que l'ajudèsse, didec:
WEB-ETH-BUSCON	Juri per Diu qu'aquerò non se pòt hèr damb jo e que se non siguessen VMs es que son, les poirie costar car!
WEB-ETH-BUSCON	Manatz acontentar ad aguesti testimònis e tietz en compde que les servisqui sense cap interès.
WEB-ETH-BUSCON	Jo vedí dempús era letra; treiguí ueit reiaus e les ac balhè, e enquia e tot siguí a mand d'entornar-li es còps que m'auie fotut; mès, pr'amor de non cohessar que les auia recebut, lo deishè, e partí damb eri, balhant gràcies pera mia libertat e rescat.
WEB-ETH-BUSCON	Entrè en casa damb era cara heregada de lampits e era esquia un shinhau embestiada pes patacs.
WEB-ETH-BUSCON	Arrie fòrça eth catalan e li didie ara gojata que se maridèsse damb jo entà virar er arrepervèri ath revés, e que non venguesse cornut e pataquejat, senon pataquejat e cornut.
WEB-ETH-BUSCON	Me tractauen de resolvut e batanat, pes còps; que me tenguien escarnit damb aguesti equivocs.
WEB-ETH-BUSCON	S'entraua a tier-les ua visita, sajauen de seguit de parlar de batans; uns auti còps, de lenha e husta.
WEB-ETH-BUSCON	Jo, que me vedí avergonhat e escarnit, e que ja anauen aubirant era enganha de çò de ric, comencè a planificar gésser de casa; e, entà non pagar era parva, ne eth lhet ne era aubèrja, que ja pujaue quauqui reiaus, e trèir eth mèn hardèu liure, tractè damb un licenciat Brandalaga, naturau de Hornillos e damb uns auti dus amics sòns, que venguessen ua net a detier-me.
WEB-ETH-BUSCON	Arribèc eth dia senhalat e li dideren ara ostalèra que venguien de part deth Sant Ofici e calie secret.
WEB-ETH-BUSCON	Tremolèren totes, per çò que jo m'auia hèt necromant damb eres.
WEB-ETH-BUSCON	En gésser jo carèren; mès, en veir que me hèja a vier eth hardèu, demanèren era embarga peth deute, e les responeren qu'èren propietats dera Inquisicion.
WEB-ETH-BUSCON	Damb aquerò non badèc boca amna terrenau.
WEB-ETH-BUSCON	Les deishèren gésser e s'estèren dident que tostemp ac auien cranhut.
WEB-ETH-BUSCON	Condauen ath catalan e portugués çò d'aqueri que me venguien a quèrrer; didien ambdús qu'èren diables e que jo auia parentiu damb es diables89.
WEB-ETH-BUSCON	E quan les condèren çò des sòs que jo auia compdat, didien que semblauen sòs, mès que non n'èren; que n'èren fòrça segurs.
WEB-ETH-BUSCON	Jo treiguí era mia ròba e parva a gratis.
WEB-ETH-BUSCON	Hi per manèra, damb es que m'ajudèren, de cambiar d'abit e botar-me cauces florejades e vestits ar usatge, cothèrs grani e uns lacais en petit: dus lacaiets qu'alavetz èren en usatge.
WEB-ETH-BUSCON	M'encoratgèren ad aquerò, en tot meter-me ath dauant eth profit que me vierie se me maridèssa damb ostentacion, coma es rics, e qu'ère causa que se passaue soent ena Cort.
WEB-ETH-BUSCON	E autanplan ahigeren qu'eri m'encaminarien ena part convenenta e que m'estèsse ben, e damb un miei entà guidar-se e arténher era fin.
WEB-ETH-BUSCON	Jo, malerós cobejós de pèisher hemna, me decidí.
WEB-ETH-BUSCON	Visitè sabi pas guaires enquants publics e crompè eth mèn assortiment de maridar.
WEB-ETH-BUSCON	Me'n sabí d'a on se logauen shivaus e me calè en un, eth prumèr dia, e non trapè lacai.
WEB-ETH-BUSCON	Gessí entath carrèr Major e me botè dauant ua botiga d'ornaments, hènt veir que ne causia quauqu'un.
WEB-ETH-BUSCON	S'apressèren dus cavalièrs, cada un damb eth sòn lacai.
WEB-ETH-BUSCON	Me preguntèren se ne causia un d'argent qu'auia enes mans; jo deishè anar era pròsa e damb mil cortesies les arturè ua estona.
WEB-ETH-BUSCON	Ara fin, dideren que se'n volien anar entath Prado a esvagar-se un shinhau, e jo, que se les semblaue ben, les acompanharia.
WEB-ETH-BUSCON	Li didí ath mercadèr que se venguien aciu es mèns pages e un lacai, que les encaminèsse entath Prado.
WEB-ETH-BUSCON	Balhè senhes dera liurèa e me botè entre es dus e caminèrem.
WEB-ETH-BUSCON	Jo anaua pensant qu'ad arrés que mos veiguesse l'ère possible saber de qui èren es lacais, ne qui ère eth que non n'amiaue.
WEB-ETH-BUSCON	Gessí de parlar plan fòrt des hèstes de tornegi de Talavera e d'un shivau d'un color blanc-bluenc; les vantaua fòrça ath shivau rodanejo90 que demoraua de Cordoba.
WEB-ETH-BUSCON	En tumar damb bèth page, lacai o shivau, les arturaua e les demanaua de qui n'èren, e les didia des senhaus e se lo volien véner; lo hèja virar dus torns en carrèr e encara que no l'auesse li botaua ua fauta en fren e didia çò que calie hèr entà botar-i remèdi.
WEB-ETH-BUSCON	E volec era fortuna qu'auessa fòrça escadences de hèr aquerò.
WEB-ETH-BUSCON	E coma qu'es auti venguien embadoquidi e, çampar, dident: "Qui deu èster aguest cavalièr vantariòu?
WEB-ETH-BUSCON	Arribèrem en Prado e, en tot entrar, treiguí eth pè der estriu e metí eth talon per dehòra e comencè a passejar.
WEB-ETH-BUSCON	Amiaua era capa sus era espatla e eth chapèu ena man.
WEB-ETH-BUSCON	Toti me guardauen; bèth un didie: "Aguest jo que l'è vist a pè"; un aute: "Tè, polit va eth raubaire".
WEB-ETH-BUSCON	Jo hèja coma que non entenia arren, e passejaua.
WEB-ETH-BUSCON	S'apressèren es dus entà un coche de daunes e me demanèren que hessa coquinaries ua estona.
WEB-ETH-BUSCON	Les deishè era part des gojates e cuelhí er estriu de mair e tia.
WEB-ETH-BUSCON	Qu'èren es vielhetes alègres, era ua de cinquanta e era auta un punt mens.
WEB-ETH-BUSCON	Les didí mil trendeses, e m'escotauen; que non i a hemna, per vielha que sigue, qu'age autanti ans coma presompcion.
WEB-ETH-BUSCON	Les prometí presents e les preguntè sus er estat d'aqueres daunes, e responeren que puncèles, e se vedie ena convèrsa.
WEB-ETH-BUSCON	Jo didí çò de normau: que les vedessen plaçades coma se meritauen; e les agradèc fòrça era paraula plaçades.
WEB-ETH-BUSCON	Me preguntèren, dempús d'açò, en qué m'entretenguia ena Cort.
WEB-ETH-BUSCON	Jo les didí qu'en húger d'un pair e mair que me volien maridar contra era mia volentat damb ua hemna lèja, pèga e mau neishuda, per çò dera dòt.
WEB-ETH-BUSCON	E jo, senhores, m'estimi mès ua hemna neta, despolhada, qu'ua judiua poderosa, que, pera bontat de Diu, eth mèn eretatge vau apuprètz quate mil ducats de renda e, se me'n gesqui damb un plaid qu'amii entre mans, non aurè besonh d'arren.
WEB-ETH-BUSCON	Gessec de seguit era tia:
WEB-ETH-BUSCON	Ai, senhor, se com vos estimi!
WEB-ETH-BUSCON	Non vos maridètz senon ath vòste gust e damb hemna de raça, que vos prometi que, en non èster jo plan rica, non è volut maridar ara mia neboda, a maugrat d'auer-li gessut rics maridatges, per non èster de qualitat.
WEB-ETH-BUSCON	Era qu'ei prauba, non a senon sies mil ducats de dòt, mès non deu arren ad arrés en sang.
WEB-ETH-BUSCON	Que me semble fòrça ben, didí jo.
WEB-ETH-BUSCON	Jo, que vedí era ocasion, didí que trapaua mens as mèns pages, per non auer a qui manar a quèrrer ues caishes qu'auia92.
WEB-ETH-BUSCON	M'ac arregraïren, e jo les demanè que venguessen ena Casa del Campo eth dia a vier, que jo les convidaria a bèra vianda hereda.
WEB-ETH-BUSCON	Acceptèren de seguit; me dideren era sua casa e me preguntèren era mia.
WEB-ETH-BUSCON	E damb tot aquerò, se hec enlà eth coche, e jo e es companhs comencèrem a caminar entà casa.
WEB-ETH-BUSCON	Me resistí un shinhau, encara que pòc, e sopè damb eri, en tot hèr baishar a cercar as mèns vailets e jurar que les balharia eth viatge.
WEB-ETH-BUSCON	Sonèren es dètz e jo didí qu'ère ora de certanes fiançalhes e que, atau, me dessen licéncia.
WEB-ETH-BUSCON	Partí, demorant d'acòrd entà veder-mos pera tarde, ena Casa del Campo.
WEB-ETH-BUSCON	Venguí a entornar eth shivau ath logatari e d'aquiu entà casa.
WEB-ETH-BUSCON	Me trapè as companhs jogant as cartes.
WEB-ETH-BUSCON	Les condè eth cas e er acòrd convengut, e decidírem enviar eth vrespalh sense manca e despéner dus cents reiaus en eth.
WEB-ETH-BUSCON	Mos calèrem en lhet damb aguestes pensades.
WEB-ETH-BUSCON	Jo cohèssi que non podí dormir en tota era net damb eth compde que me calie tier damb era dòt.
WEB-ETH-BUSCON	E çò que mès me hège trantalhar ère hèr damb eth ua casa o balhar-lo a renda, que non sabia jo se qué serie mielhor e de mès profit.
WEB-ETH-BUSCON	Trinquèc eth dia, e mos esdeguèrem entà premanir as vailets, argent e vrespalh.
WEB-ETH-BUSCON	Plan, donc, coma qu'es sòs ac artenhen tot e non i a arrés que les pèrde eth respècte, en pagar-l'ac ar encargat deth servici d'un senhor, me balhèc argent, e lo serviren eth e tres vailets.
WEB-ETH-BUSCON	Se passèc eth maitin en tot dreçar tot aquerò de besonh, e pera tarde jo ja auia logat eth mèn shivalet.
WEB-ETH-BUSCON	Cuelhí eth camin, ara ora senhalada, entara Casa del Campo.
WEB-ETH-BUSCON	Amiaua tota era cinta plia de papèrs, coma memoriaus, e descordadi sies botons dera robeta, e pistant uns papèrs.
WEB-ETH-BUSCON	Arribè, e ja èren aquiu es mentades e es cavalièrs tanben.
WEB-ETH-BUSCON	Me receberen eres damb fòrça amor e eri cridant-me de vos, en senhau de familiaritat.
WEB-ETH-BUSCON	Auia dit que me cridaua senhor Filipe Tristan, e pendent tot eth dia non s'entenie ua auta causa que senhor Filipe per aciu, senhor Filipe per aquiu.
WEB-ETH-BUSCON	Jo comencè dident que m'auia trapat tant ocupat damb es ahèrs de Sa Majestat e damb es compdes deth mèn eretatge qu'auia cranhut non poder complir; e que, atau, les avisaua de qué ère un vrespalh improvisat.
WEB-ETH-BUSCON	Tant qu'aquerò, arribèc er encargat damb es causes, argent e vailets; es auti e eres non hègen que guardar-me e carar.
WEB-ETH-BUSCON	Li manè qu'anèsse entara glorieta e premanisse es causes aquiu, que mentretant vieríem entar estanh.
WEB-ETH-BUSCON	Vengueren entà jo es vielhes pr'amor de hèr-me presents, e m'alegrè de veir as gojates descaperades, donques que non è vist, dès qu'eth Senhor me creèc, tan polida causa coma aquera qu'en era auia jo planificat eth maridatge: blanca, ròia, vermelha, boca petita, dents menuts e sarradi, bon nas, uelhs ametladi e verds, nauta de còs, polides manetes e blecassudeta.
WEB-ETH-BUSCON	Era auta que non estaue mau, mès auie mès assopliment, e me balhaue sospeches de potonejada..
WEB-ETH-BUSCON	Sabi pas, mès coma que jo non voi as hemnes tà conselhères o bofones, senon entà ajaçar-me damb eres, e se son lèges e discretes ei madeish qu'ajaçar-se damb Aristoteles o Seneca o damb un libre, me les hèsqui a vier que siguen ben entar art deth lhet; pr'amor que, encara que sigue pèga, be ne sap de causes s'a jo me sap ben.
WEB-ETH-BUSCON	Aquerò me padeguèc.
WEB-ETH-BUSCON	Arribèrem près dera glorieta, e en passar per ua arrominguèra, se m'aganchèc era garnidura deth cothèr e s'estarnèc un shinhau.
WEB-ETH-BUSCON	Venguec era gojata, e me lo recuelhec damb ua esplinga d'argent, e didec era mair que manèssa eth cothèr en çò de sòn tath londeman, qu'aquiu l'adobarie dauna Ana, qu'atau se cridaue era gojata.
WEB-ETH-BUSCON	Qu'ère tot perfècte; fòrça tà vrespalhar, caud e hered, frutes e doci.
WEB-ETH-BUSCON	S'apressèc entà jo, e coma èra en aqueth abit, non hège que guardar- me.
WEB-ETH-BUSCON	Les parlèc as hemnes e les tractèc de cosies; e mentretant non hège que virar-se e guardar-me.
WEB-ETH-BUSCON	Jo m'estaua parlant damb er encargat, e es auti dus, qu'èren es sòns amics, èren en tot conversar damb eth.
WEB-ETH-BUSCON	Les preguntèc, sivans se vedec dempús, eth mèn nòm, e eri dideren:
WEB-ETH-BUSCON	Senhor Filipe Tristan, un cavalièr plan aunèst e ric.
WEB-ETH-BUSCON	Lo vedí jo que se senhaue.
WEB-ETH-BUSCON	Ara fin, dauant d'eres e de toti, venguec entà jo e didec:
WEB-ETH-BUSCON	VM me perdone, per Diu, que vos hèja, enquia enténer eth vòste nòm, plan diferent de çò qu'ètz; que non è vist causa tan semblabla a un vailet que jo auí en Segovia, que se cridaue Pablillos, hilh d'un barbèr deth madeish lòc.
WEB-ETH-BUSCON	Arriren toti fòrça, e jo m'esdegué pr'amor de qué non me desmentisse era color, e li didí qu'auia talents de veir ad aqueth òme, donques que m'auie dit ja fòrça gent, que l'auia ua grana retirada.
WEB-ETH-BUSCON	Jesus!, didec senhor Diego.
WEB-ETH-BUSCON	Com retirada?
WEB-ETH-BUSCON	Era estatura, eth parlar, er anament, enquia e tot aguest senhau deth front, qu'en VM deu èster herida e en eth siguec un còp de pau que li fotèren en vier a panar ues garies.
WEB-ETH-BUSCON	Que non è vist arren de parièr!
WEB-ETH-BUSCON	Digui, senhor, qu'ei d'admirar, que non è vist causa tan semblabla.
WEB-ETH-BUSCON	Ath diable!, didí jo; e non pengèren ad aguest guanhapan?
WEB-ETH-BUSCON	Alavetz es vielhes, tia e mair, dideren que com ère possible qu'un cavalièr tan principau se retirèsse autant a un tafarèl tan baish coma aqueth.
WEB-ETH-BUSCON	E entà que non sospechèssa arren d'eres, didec era ua:
WEB-ETH-BUSCON	Non coneishi guaire ben a senhor Filipe, qu'ei qui mos lotgèc per orde deth mèn marit, que siguec un gran amic sòn, en Ocaña.
WEB-ETH-BUSCON	E higie:
WEB-ETH-BUSCON	Que non s'ac crederà VM: era sua mair ère embelinaira e un shinhau gaudimèla, e sa pair lairon e eth sòn oncle borrèu, e eth, eth mès ignòble òme e mès mau inclinat tafurèl deth mon.
WEB-ETH-BUSCON	Jo didia damb uns assagi d'arrir:
WEB-ETH-BUSCON	Gran brigand!
WEB-ETH-BUSCON	Hilh de puta tafarèl!
WEB-ETH-BUSCON	Qu'èra, encara qu'ac dissimulaua, coma en brases.
WEB-ETH-BUSCON	Sagèrem de vier entath lòc.
WEB-ETH-BUSCON	Jo e es auti non mos didérem adiu, e senhor Diego entrèc damb eres en coche.
WEB-ETH-BUSCON	Les preguntèc se per qué deth vrespalh e d'estar-se damb jo; e era mair e era tia dideren que jo auia un eretatge de tanti ducats de renda e que me volia maridar damb Anica; que s'informèsse e vedesse s'ère causa, non solet acertada, senon de fòrça aunor entà tot eth sòn linhatge.
WEB-ETH-BUSCON	Alavetz passèren peth camin enquiara sua casa, qu'ère en carrèr der Arenal entà Sant Filipe.
WEB-ETH-BUSCON	Nosati partírem entà casa amassa, coma era auta net.
WEB-ETH-BUSCON	Me demanèren que joguèssa, cobejosi de pelar-me.
WEB-ETH-BUSCON	Jo vedí es sues intencions e me seiguí.
WEB-ETH-BUSCON	Treigueren es cartes: èren mercades.
WEB-ETH-BUSCON	Perdí ua man.
WEB-ETH-BUSCON	Hi tricharies en jòc e les guanhè apuprètz tres cents reiaus; e atau, me didí adiu e partí entà casa.
WEB-ETH-BUSCON	Me trapè as mèns companhs, licenciat Brandalagas e Pedro Lopez, qu'èren en tot estudiar en uns dats enganhes evidentes.
WEB-ETH-BUSCON	En veder-me, ac deishèren, desirosi de preguntar-me se com m'auie anat.
WEB-ETH-BUSCON	Jo venguia preocupat e emmaliciat; sonque les didí que m'auia trapat en un gran trebuc.
WEB-ETH-BUSCON	Les condè se com m'auia tumat damb senhor Diego e çò que m'auie passat.
WEB-ETH-BUSCON	Me solatgèren, en tot conselhar-me que dissimulèssa e non deishèssa de cornèr era pretension ne peth mau de morir.
WEB-ETH-BUSCON	Alavetz, mo'n sabérem que se jogaue ena casa d'un vesin especièr ath jòc de parar.
WEB-ETH-BUSCON	Jo l'entenia alavetz rasonablaments, pr'amor qu'auia mès flors qu'un mai93 e ensems de cartes hètes polides.
WEB-ETH-BUSCON	Decidírem vier entà balhar-les eth mòrt (qu'atau se didie er acogar ua bossa); manè as amics per auança, entrèren ena estança e dideren se les shautarie jogar damb un fraire que venguie d'arribar entà guarir-se ena casa d'ues cosies sues, que venguie malaut e amiaue sòs e ua cauça de doblons.
WEB-ETH-BUSCON	Agudèren toti era aurelha e sorrisclèren:
WEB-ETH-BUSCON	Que vengue eth fraire en bona ora!
WEB-ETH-BUSCON	Qu'ei òme brave ena ordre, repliquèc Pedro Lopez e, coma qu'ei dehòra se vò entretier, qu'eth ac hè, mès que mès, pera convèrsa.
WEB-ETH-BUSCON	Que vengue, e sigue çò que sigue.
WEB-ETH-BUSCON	Mos cau que non entre arrés de dehòra, per çò dera cautèla, didec Brandalagas.
WEB-ETH-BUSCON	Que non ac cau díder, responec er ostalèr; ne tansevolhe es vailets.
WEB-ETH-BUSCON	Damb aquerò, se demorèren eri segurs deth cas, e creiguda era mentida.
WEB-ETH-BUSCON	Vengueren es escolans, e ja m'estaua jo damb ua còfa ena tèsta, pr'amor de dissimular era coroneta94 e hèr veir qu'èra malaut; me perhumè damb hum de palha e m'arrasè es tercianes95, e eth mèn abit de fraire, ues lunetes e era barba, que per èster rebracada non quège mau.
WEB-ETH-BUSCON	Entrè plan umilaments, me seiguí, comencèc eth jòc.
WEB-ETH-BUSCON	Eri qu'ac hègen ben; anauen es tres contra jo, mès se demorèren moishi es tres, pr'amor que jo, que sabia mès qu'eri, les hi tau repassada qu'en tres ores, me hi a vier mès de mil tres cents reiaus.
WEB-ETH-BUSCON	Autregè estrees e, damb eth mèn "laudat sigue Nòste Senhor", me didí adiu, en tot dider-les que non cuelhessen escandal per veder-me jogar, qu'ère esvagament e non ua auta causa.
WEB-ETH-BUSCON	Es auti, qu'auien perdut tot çò qu'amaiauen, se balhauen ath diable.
WEB-ETH-BUSCON	Me didí adiu, e gessérem dehòra.
WEB-ETH-BUSCON	Arribèrem en casa tara ua e mieja e mos ajacèrem dempús d'auer repartit es guanhs.
WEB-ETH-BUSCON	Me solatgè damb aquerò un shinhau, per tot çò que m'auie arribat e, ath londeman, me lheuè pr'amor de cuélher eth mèn shivau e non ne trapè degún entà logar; alavetz me'n sabí que n'auie fòrça d'auti coma jo.
WEB-ETH-BUSCON	Li botè quate reiaus ena man, pr'amor de qué, tant qu'eth sòn patron ère ena glèisa me deishèsse hèr dus torns a shivau peth carrèr Arenal, qu'ère eth dera mia dauna.
WEB-ETH-BUSCON	S'avenguec, pugè en shivau e balhè dus torns carrèr ensús e carrèr enjós sense veir arren; e, en balhar eth tresau torn, pistèc dauna Ana.
WEB-ETH-BUSCON	Jo que la vedí, e non me'n sabia der anament deth shivau ne èra bon genet, volí hèr galantaria: li fotí dues patacades, tirassè des brides; se quilhèc e, hènt dus còps de pè, arrinque a córrer e me fot a jo peth dessús es aurelhes en ua bassa.
WEB-ETH-BUSCON	Ò!, hilh de puta!
WEB-ETH-BUSCON	Be siguéssetz un valenzuela!96 Aguestes temeritats que m'an d'acabar.
WEB-ETH-BUSCON	M'auien dit es abiletats e volí calar es còrnes en eth.
WEB-ETH-BUSCON	Amiaue ja eth lacai eth shivau, que s'arturèc dempús.
WEB-ETH-BUSCON	Jo tornè a pujar; e, per çò deth tapatge, auie pistat senhor Diego Coronel, que s'estaue ena madeisha casa qu'es sues cosies.
WEB-ETH-BUSCON	Jo en veder-lo, perdí era sang dera cara.
WEB-ETH-BUSCON	Me preguntèc se s'auie passat arren; didí que non, encara qu'amiaua maumetuda ua cama.
WEB-ETH-BUSCON	Me pressaue eth lacai, pr'amor de qué non gessesse eth sòn patron e ac vedesse, donques que li calie vier en palai.
WEB-ETH-BUSCON	E sò tan maleròs que, tant que me didie eth lacai que mo n'anèssem, arribèc peth darrèr eth letrat, e, en tot arreconéisher eth sòn rossin, escomet ath lacai e comencèc a balhar-li còps de punh, dident en votz nauta que quina coquinaria ère aquera d'autrejar eth sòn shivau ad arrés.
WEB-ETH-BUSCON	E çò de pejor siguec que, virant-se de cap a jo, didec que me n'anèssa damb Diu, fòrça emmaliciat.
WEB-ETH-BUSCON	Tot se passaue ara vista dera mia dauna e de senhor Diego: que non s'a vist en tanta vergonha cap condemnat.
WEB-ETH-BUSCON	Qu'èra plan trist de veir dus malastres tan grani en un pam de tèrra.
WEB-ETH-BUSCON	Ara fin, me calèc descavalgar; pugèc eth letrat e partic.
WEB-ETH-BUSCON	E jo, entà dissimular, me demorè parlant, deth carrèr estant, damb senhor Diego, e didí:
WEB-ETH-BUSCON	Jamès auia pujat en tan mala bèstia.
WEB-ETH-BUSCON	Que s'està aquiu eth mèn shivau marron en Sant Filipe, e ei esfolissat ena carrèra e en tròt.
WEB-ETH-BUSCON	E didí se com jo lo montaua e lo hèja parar; dideren qu'aquiu n'auie un que non ac haria, e ère aguest d'aguest licenciat.
WEB-ETH-BUSCON	Volí sajà'c.
WEB-ETH-BUSCON	Que non se pòt creir se guaire dur ère des anques; e damb mala sera, que siguec un miracle non aucir-me.
WEB-ETH-BUSCON	Òc que ne siguec, didec senhor Diego; e, totun, semble que se'n sent VM d'aguesta cama.
WEB-ETH-BUSCON	Òc que me'n senti, didí jo; e voleria vier a cuélher eth mèn shivau e vier entà casa.
WEB-ETH-BUSCON	Era gojata se demorèc satisfèta e damb pena pera mia queiguda, mès senhor Diego cuelhec mala sospecha de çò deth letrat, e siguec totafèt causa deth mèn malastre, ath delà de d'auti molti que m'arribèren.
WEB-ETH-BUSCON	Me demorè coma mòrt, sense saber se quin conselh cuélher entath mèn remèdi.
WEB-ETH-BUSCON	Didia ath mèn laguens: "Maudit qui fide en propietat mau guanhada, que se'n va tau que vie!
WEB-ETH-BUSCON	Malerós de jo!
WEB-ETH-BUSCON	Qué harè?"
WEB-ETH-BUSCON	Non sabia se vier a cercar-les, se dar part ara justícia.
WEB-ETH-BUSCON	Aquerò non me semblaue ben, pr'amor que, se les agarrauen, harien a veir çò der abit e d'autes causes, e ère morir ena forca.
WEB-ETH-BUSCON	Entà seguir-les, non sabia a on.
WEB-ETH-BUSCON	Ara fin, pr'amor de non pèrder tanben eth maridatge, que ja jo me consideraua remediat damb era dòt, decidí demorar-me e sarrar-lo damb fòrça.
WEB-ETH-BUSCON	Dinè, e pera tarde logué eth mèn shivalet e venguí entath carrèr; e coma que non amiaua lacai, per non estar-me sense eth, demoraua ena cantoada, abantes d'entrar, a veir se passaue quauque òme qu'ac semblèsse, e en passar, partia ath sòn darrèr, en tot hèr-lo lacai sense èster-ne; e quan arribaua ara fin deth carrèr, me botaua darrèr dera cantonada enquia que passèsse un aute qu'ac semblèsse; me calaua ath darrèr e hèja un aute torn.
WEB-ETH-BUSCON	Sabi pas se siguec era fòrça dera vertat d'èster jo eth madeish tafurèl que sospechaue senhor Diego, o se siguec era sospecha deth shivau deth letrat, o se qué siguec, mès senhor Diego se metec a investigar qui èra e de qué viuia e m'espiaue.
WEB-ETH-BUSCON	A tot darrèr, autant hec, que, peth mès extraordinari camin deth mon se'n sabec dera vertat; pr'amor que jo pressaua per çò deth maridatge, pes papèrs, bravaments, e eth, aculat d'eres, qu'auien eth desir d'acabà'c, en vier a me quèrrer, se tumèc damb etl licenciat Flechilla, que siguec eth que me convidèc a dinar quan jo èra damb es cavalièrs.
WEB-ETH-BUSCON	E aguest, embestiat per coma jo non l'auia tornat a veir, parlant damb senhor Diego e sabent se com auia estat jo eth sòn vailet, li didec dera manèra que me trapèc quan me hec a vier a dinar e que non hège ne dus dies que m'auie trapat a shivau plan ben plantat, e l'auia condat se com me maridaua plan ricaments.
WEB-ETH-BUSCON	Non demorèc mès senhor Diego, e entornant-se entara sua casa, se trapèc a dus cavalièrs d'abit e cadia, amics mèns, ath cant dera Puerta del Sol, e les condèc çò que se passaue e les didec que se premanissen e, en veder-me pera net en carrèr, que m'estovèssen era codena; e que m'arreconeisherien ena capa qu'eth amiaue, donques que l'amiaria jo.
WEB-ETH-BUSCON	Se meteren d'acòrd, e, en entrar en carrèr, me trapèren e hègen veir es tres que per edart, que jamès m'auria pensat qu'èren tant amics mèns coma alavetz.
WEB-ETH-BUSCON	Mos estèrem en convèrsa, parlant de çò que poiríem hèr aquera net, enquiara avemaria97.
WEB-ETH-BUSCON	Alavetz, en tot dider-se adiu es dus, se filèren de cap a baish, e jo e senhor Diego mos demorèrem solets e mos endralhèrem entà Sant Filipe.
WEB-ETH-BUSCON	En arribar ena entrada deth carrèr dera Paz, didec senhor Diego:
WEB-ETH-BUSCON	Per vida de senhor Filipe, escambiem-mos es capes, pr'amor que m'interèsse passar per aciu e que non m'arreconeishen.
WEB-ETH-BUSCON	Plan, donc, didí jo.
WEB-ETH-BUSCON	Cuelhí era sua innocentaments e li balhè era mia.
WEB-ETH-BUSCON	Tanlèu me desseparè d'eth damb era sua capa, qu'eth diable hè que dus que lo demorauen tà balhar-li còps damb era espada per ua hemnasa, en compréner pera capa que jo èra senhor Diego, se lheuen e comencen ua ploja de còps d'espada contra jo.
WEB-ETH-BUSCON	Jo cridè, e ena votz e ena cara vederen que non èra jo.
WEB-ETH-BUSCON	Hugeren, e jo me demorè en carrèr damb es còps d'espada.
WEB-ETH-BUSCON	Dissimulè tres o quate bonhes qu'auia e me posè ua estona, donques que non gausè entrar en carrèr, de pòur.
WEB-ETH-BUSCON	A tot darrèr, tàs dotze, qu'ère ara ora que solia parlar damb era, venguí ena pòrta; e, apressant-se, m'escomet un des que me demorauen de part de senhor Diego, damb un paishon, me fotèc dus còps enes cames e m'amorrèc en solèr; e vie er aute e me balhe ua tonda d'aurelha a aurelha e me trè era capa, e en tot deishar-me en solèr, didec:
WEB-ETH-BUSCON	Atau paguen es tafurèls mentiders mau neishudi!
WEB-ETH-BUSCON	Comencè a cridar e demanar confession; e coma que non sabia se qué se passaue, encara que sospechaua pes paraules que dilhèu ère er ostalèr que m'auie gessut damb aquerò dera Inquisicion, o eth carcerèr burlat, o es mèns companhs hugidi…; e, plan, jo demoraua de tantes parts era cotelada, que non sabia entà qui lançar-la; mès jamès sospechè de senhor Diego e de çò que se passaue; balhaua votzes:
WEB-ETH-BUSCON	As lairons de capes!
WEB-ETH-BUSCON	En tot aquerò venguec era justícia; me lheuèren e, en veir era mia cara damb ua trencada d'un pam e sense capa ne saber çò qu'ère, m'agarrèren entà hèr-me a vier a guarir.
WEB-ETH-BUSCON	Me botèren ena casa d'un barbèr, me guaric, me preguntèren a on m'estaua, e me heren a vier entà aquiu.
WEB-ETH-BUSCON	M'ajacèren, e m'estè aquera net confonut, en veir era mia cara en dus bocins e tan nafrades es cames pes paus, que no me podia tier en eres ne me les sabia, panat, e de manèra que ne tansevolhe podia seguir as amics, ne tractar de maridatge, ne estar ena Cort, ne estar dehòra.
WEB-ETH-BUSCON	Libre Tresau: Capitol VIII: Dera sua garison e de d'auti eveniments rari.
WEB-ETH-BUSCON	Vaquí qu'ath maitin campe en mèn cabeç era ostalèra de casa, fòrça vielha, e arropida e plia d'ornaments, que semblaue ua higa hariada, mainada se l'ac demanauen, damb era sua cara cròca, entre chufla e castanha seca, blecassuda, barbuda, guèrcha e desafilada; non li mancaue guaire entà vier a èster ua bruèisha.
WEB-ETH-BUSCON	Qu'auie bona fama en lòc, e se botaue a dormir damb aguesta fama98 e damb guairi ac volessen; ère entremeteira.
WEB-ETH-BUSCON	Se cridaue era Paloma; logaue era sua casa e ère intermediària entà logar-ne d'autes.
WEB-ETH-BUSCON	En tot er an non se uedaue era aubèrja de gent.
WEB-ETH-BUSCON	Qu'ère causa de veir se com adondaue a ua gojata a caperar-se, çò de prumèr mostrant-li quines causes auie de desnishar dera sua cara.
WEB-ETH-BUSCON	Ara qu'auie bona dentadura, qu'arrisse tostemp, autanplan enes dòus; ara de bones mans, l'ensenhaue a manejar-les; ara ròia, ua secodida de cabeladura e un agach extremat de peu peth mantèl e era tòca; as de boni uelhs, polides dances damb es vistons miei clucadi, e elevacions guardant de cap a naut.
WEB-ETH-BUSCON	Pr'amor que tractaue en matèria d'ornaments, entrauen corbassi99 e les corregie es cares, de sòrta que, en entrar enes sues cases, de tan blanques non les arreconeishien ne es sòns marits.
WEB-ETH-BUSCON	Apolidie mans e gòrges coma parets, apraiaue dents, arrincaue era borra.
WEB-ETH-BUSCON	Qu'auie un beuratge que cridaue Herodes, pr'amor que damb eth aucie es mainatges en vrente e hège mau amainadar, e mau emprenhar.
WEB-ETH-BUSCON	En aquerò qu'ère mès extremada, ère en apraiar virginitats e adobar puncèles.
WEB-ETH-BUSCON	En solet ueit dies que m'estè en casa, la vedí hèr tot aquerò.
WEB-ETH-BUSCON	E, entà resumir tot çò qu'ère, ensenhaue a arroïnar as galants, e arrepervèris tà que didessen es hemnes.
WEB-ETH-BUSCON	Aquiu les didie se com les calie hèr tà profitar era escadença de cuélher era jòia: es gojates per gràcia; es mosses per deute; es vielhes per respècte e obligacion.
WEB-ETH-BUSCON	Ensenhaue peticions entà sòs, sense mès, e peticions entà cadies e anèths.
WEB-ETH-BUSCON	Mentaue ara Vidaña, era sua competidora en Alcalà, e ara Plañosa, en Burgos, a Montañones era de Salamanca.
WEB-ETH-BUSCON	Aquerò ac è dit pr'amor que se m'age pietat de veir enes mans que venguí e s'avaloren mielhor es rasons que me didèc; e comencèc per aguestes paraules, que tostemp parlaue damb arrepervèris:
WEB-ETH-BUSCON	D'a on trèn e non meten, hilh senhor Filipe, lèu lèu arriben ath hons; de taus povassi taus hangassi; de taus nòces, taus còques.
WEB-ETH-BUSCON	Jo que non t'enteni ne me'n sai dera tua manèra de víuer.
WEB-ETH-BUSCON	Ès gojat, non m'espaurís que hèsques quauques coquinaries, sense tier en compde que, dormint, mos endralham de cap ara hòssa: jo coma plan vielha, t'ac posqui díder.
WEB-ETH-BUSCON	Se qué ei que me diguen a jo qu'as degalhat fòrça propietats sense saber com, e que t'an vist aciu ja d'estudiant, ja de trufaire, e ja de cavalièr, e tot per tòrt des companhies!
WEB-ETH-BUSCON	Guarda, pegason, que se t'enquimerauen hemnes, pro que te'n sabes que jo sò eth fidèu entà tostemp100, en aguesta tèrra, d'aguesta merça, e que me sostengui des postures101, atau des qu'ensenhi coma des que meti, e que mos trapam damb eres en casa; e non vier d'un trufaire en un aute trufaire, dempús ua de doça en ua auta tafurèla que despen es pèlhes damb qui hè es sues manges102.
WEB-ETH-BUSCON	Jo te juri que t'auries estauviat fòrça ducats se t'auesses encomanat a jo, donques que non sò bric amiga des sòs.
WEB-ETH-BUSCON	E per mèns pair-sénhers e difunts, e atau aja jo bona fin, qu'autaplan çò que me deues dera aubèrja non t'ac demanaria ara, se non siguesse per ues candeletes e èrbes (qu'apraiaue en pocions, sense èster especieira, e, se l'untauen es mans103, s'untaue e gessie de nets pera humeneja.104) Jo, que vedí qu'auie acabat era convèrsa e eth sermon en tot demanar-me, que, en èster era sua tissa, acabèc en era e non comencèc, coma hèn toti, non m'espaurí dera visita, que non me l'auie hèt un aute còp tant qu'auia estat òste sòn, senon solet un dia que me venguec a balhar satisfaccions de qué auie entenut qu'auien dit sabi pas se quina sòrta d'encantaments e que la voleren agarrar e amaguèc eth carrèr; venguec a desenganhar-me e a díder qu'ère ua auta qu'auie eth sòn nom.
WEB-ETH-BUSCON	Jo li condè es sòns sòs e en tant que les ac balhaua, eth malastre, que jamès me desbrembe, e eth diable, que se'n brembe de jo, planegèren que la venguessen a detier per concubina e se'n sabien qu'er amic ère ena casa.
WEB-ETH-BUSCON	Entrèren ena mia estança, coma que me vederen en lhet e ada era damb jo, s'embarrèren damb era e damb jo e me fotèren quate o sies empenches e m'arrosseguèren dehòra deth lhet.
WEB-ETH-BUSCON	Ada era l'auien agarrada uns auti dus, en tot dider-li rofiana e bruèisha.
WEB-ETH-BUSCON	Qui ac diderie d'ua hemna que hège aguesta sòrta de vida!
WEB-ETH-BUSCON	As votzes der ussièr e as mèns planhs, er amic d'era, qu'ère un frutèr qu'ère ena cramba deth laguens, comencèc a córrer.
WEB-ETH-BUSCON	Eri, que lo vederen e se'n saberen per çò que didie un aute òste de casa que jo tanben n'èra, se filèren contra eth brigand, e l'agarrèren, e me deishèren a jo, repelat e pataquejat; e a maugrat des mèns trebucs, arria damb tot aquerò qu'es tafurèls didien ena Guida.
WEB-ETH-BUSCON	Pr'amor qu'un la guardaue e didie:
WEB-ETH-BUSCON	Be vos estarà de ben era mitra!, mair, e be m'alegrarè de veder-vos consagrar tres mil naps ath vòste servici!
WEB-ETH-BUSCON	Un aute:
WEB-ETH-BUSCON	Que ja tien es plumes alistades es bailes, tà qu'entrètz esplendida.
WEB-ETH-BUSCON	Fin finau, se heren a vier ath brigand e les estaquèren a ambdús.
WEB-ETH-BUSCON	Me demanèren perdon e me deishèren solet.
WEB-ETH-BUSCON	Mès contunhe eth jòc damb eth sens de pòstura qu'ensenhe as sues escolanes: es postures sexuaus qu'eres hèn.
WEB-ETH-BUSCON	Mès, sivans es nòtes d'ua sirventa que se demorèc en casa, jo maufidè deth sòn empresonament, pr'amor que me didec sabi pas se qué de volar, e d'autes causes que non me sonèren ben.
WEB-ETH-BUSCON	M'estè en casa en tot guarir-me pendent ueit dies, e a penes podia gésser; me meteren dotze punts ena cara e me calec cuéher cajades.
WEB-ETH-BUSCON	Me trapè sense sòs, pr'amor qu'es cent reiaus se despeneren ena garison, minjar e aubèrja.
WEB-ETH-BUSCON	Atau, donc, entà non hèr mès despena en non tier mès sòs, decidí gésser de casa damb dues cajades e véner eth mèn vestit, cothèrs e gipons, qu'ère tot plan bon.
WEB-ETH-BUSCON	Ac hi e me crompè damb aquerò que me dèren ua vèsta vielha de pèth de craba e un justet d'estopa famós, eth mèn mantèl de praube adobat e long, es mies cauces e sabates granes, era capeta deth mantèl ena tèsta; amiaua un Crist de bronze penjat en còth e un rosari.
WEB-ETH-BUSCON	Un mendicant, que ne sabie fòrça, m'ensenhèc a demanar damb votz e frases afligides; e, atau, ac comencè a practicar pes carrèrs.
WEB-ETH-BUSCON	Me cosí en gipon seishanta reiaus que me sobrèren; e damb aquerò me tenguí a praube, fidat ena mia bona pròsa.
WEB-ETH-BUSCON	Caminè pendent ueit dies pes carrèrs, idolant d'aguesta manèra, damb votz afligida e lheuant pregàries: "Balhatz-li, bravi crestians, sirvents deth Senhor, ath praube estropiat e nafrat; que me veigui e me desiri".
WEB-ETH-BUSCON	Aquerò didia es dies de cada dia, mès es dies de hèsta començaua damb votz desparièra, e didia: "Fidèus crestians e devòti deth Senhor!
WEB-ETH-BUSCON	Per tan nauta princesa coma era Reina des Angels, Mair de Diu, balhatz-li ua aumoina ath praube mutilat e maumetut dera man deth Senhor!"
WEB-ETH-BUSCON	E me posaua un shinhau, qu'ei plan important, e dempús higia: "Un mau aire, en ora baisha, trabalhant en ua vinha, me travèc es mèns membres, qu'èra san e en bona santat coma n'ètz vosati, e que ne sigatz, laudat sigue eth Senhor!"
WEB-ETH-BUSCON	E venguien damb aquerò es monedes ath mès córrer, e guanhaua fòrça sòs.
WEB-ETH-BUSCON	E mès n'auria guanhat, se non se m'auesse trauessat un gojatòt mau carat, manpòt de braci e que demanaue damb paraules pòc corrèctes.
WEB-ETH-BUSCON	Didie damb votz rangolhosa, acabant damb un sorriscle: "Brembatz-vo'n, sirvents de Crist, deth castigat deth Senhor pes sòns pecats!
WEB-ETH-BUSCON	Balhatz-li ath praube çò que Diu recebe!".
WEB-ETH-BUSCON	E higie: "Peth brave Jesú!
WEB-ETH-BUSCON	Jo me n'encuedè, e non didí mès Jesús, senon que li treiguia era s, e aquerò botjaue mès es còrs.
WEB-ETH-BUSCON	Fin finau, jo cambiè es frasetes e arremassaua fòrça sòs.
WEB-ETH-BUSCON	Amiaua botades ambdues cames en ua bossa de cuer, e estropades, e es mies dues cajades.
WEB-ETH-BUSCON	Dormia en portau d'un cirurgian damb un aumonaire de cantoada, un des màger brigands que Diu creèc.
WEB-ETH-BUSCON	Ère plan ric, e ère coma eth nòste rector; guanhaue mès que toti; auie ua ernia plan grana, e s'estacaue damb ua còrda eth braç peth dessús, e semblaue qu'auie era man holada e manpòta, e fèbre, tot amassa.
WEB-ETH-BUSCON	Se botaue ajaçat capensús ath sòn lòc, e damb era ernia dehòra, tan grana coma ua bòla de pònt, didie: "Guardatz era praubetat e eth present que hè Diu ath crestian!".
WEB-ETH-BUSCON	Se passaue ua hemna didie: "A, polida senhora, que Diu sigue ena sua amna!".
WEB-ETH-BUSCON	E era majoritat, pr'amor que les cridèsse atau li balhauen aumòina e passauen per aquiu encara que non siguesse eth sòn camin de visites.
WEB-ETH-BUSCON	Se passaue un soldadet: "A!, senhor capitan!
WEB-ETH-BUSCON	En fin, vantaue terriblaments.
WEB-ETH-BUSCON	Qu'auie ua manèra diferenta de demanar eth dia des sants; e hi tanta amistat damb eth, que me desnishèc un secret qu'en dus dies venguérem rics.
WEB-ETH-BUSCON	E ère, qu'aguest tau praube auie tres mainatges petiti que recuelhien aumòina pes carrèrs e rapiauen çò que podien; li balhauen compde ada eth, e tot ac sauvaue.
WEB-ETH-BUSCON	Anaue a miges damb dus mainatges deth tirador105 enes panatòris que hègen d'eth, e cuelhí era madeisha pensada, e eth m'apressèc ara genteta avienta.
WEB-ETH-BUSCON	Me trapè, en mens d'un mes, damb dus cents reiaus liures.
WEB-ETH-BUSCON	E, a tot darrèr, me declarèc pr'amor de qué anèssem amassa, eth màger secret e era màger imaginacion qu'auie cabut en un mendicant, e la hérem es dus.
WEB-ETH-BUSCON	E ère que panàuem mainatges, cada dia, entre dus, quate o cinc; les pregonauen e gessíem nosati a preguntar es senhes, e didíem: "Per cèrt, senhor, que me lo trapè a tau ora, e que se non arribi a temps, que lo hè a cuélher un car; en casa que i é".
WEB-ETH-BUSCON	Mos balhauen era recompensa, e venguíem a enriquir-mos de manèra que jo me trapè damb cinquanta escuts, e ja guarit des cames, encara que les amiaua estropades.
WEB-ETH-BUSCON	Determinè gésser dera Cort, e cuélher eth mèn camin entà Toledo, a on ne coneishia ne me coneishie arrés.
WEB-ETH-BUSCON	Fin finau, me decidí: crompè un vestit marron, cothèr e espada, e me didí adiu de Valcazar, qu'ère eth mendicant que didí, e cerquè pes aubèrges damb qué podia vier entà Toledo.
WEB-ETH-BUSCON	Me trapè en un endret ua companhia de comediants qu'anauen entà Toledo.
WEB-ETH-BUSCON	Amiauen tres cars, e volec Diu qu'entre es companhs n'auesse un que n'auie estat mèn der estudi d'Alcala, e auie renegat e s'auie botat en mestièr.
WEB-ETH-BUSCON	Li didí que volia vier aquiu e gésser dera Cort; e a penes er òme m'arreconeishie per çò dera cotelada e non hège que senhar-se de jo per signum crucis.
WEB-ETH-BUSCON	A tot darrèr mos hérem amics, pes mèns sòs, pr'amor d'arténher des auti un lòc entà vier damb eri.
WEB-ETH-BUSCON	Qu'anàuem barrejadi hemnes e òmes, e ua entre eres, era dançaira, que tanben hège de reines e papèrs importants enes comèdies, me semblèc ua grana malabèstia.
WEB-ETH-BUSCON	Se passèc que venguec eth sòn marit ath mèn cant, e jo, sense pensar a qui li parlaua, ahiscat peth desir d'amor e de auer-la, li didí:
WEB-ETH-BUSCON	Ad aguesta hemna, com li poiríem parlar pr'amor de despéner en era vint escuts, que m'a shautat per èster beròia?
WEB-ETH-BUSCON	Que non m'està ben a jo de didè'c, que sò eth sòn marit, didec er òme, ne tractar sus aquerò; mès, sense passion, que non n'è deguna, vos pòdetz despéner en era quinsevolh sòs, pr'amor que taus carns non i son en mon, ne tan jogaira.
WEB-ETH-BUSCON	Me queiguec ben era responsa der òme e me n'encuedè qu'aguesti son des que didec un brigand que complissen eth precèpte de Sant Pau d'auer hemnes coma se non les auessen, en tot tòrcer era senténcia maliciosaments.
WEB-ETH-BUSCON	Jo gaudí d'era escadença, li parlè, e me preguntèc a on anaua e quauquarren sus era mia vida.
WEB-ETH-BUSCON	Fin finau, dempús fòrça paraules, deishèrem acordadi entà Toledo es ahèrs.
WEB-ETH-BUSCON	Que mos divertíem fòrça peth camin.
WEB-ETH-BUSCON	Jo, en tot cas, comencè a representar un tròç dera comèdia de Sant Alejo, que me'n brembaua de quan gojat, e lo representè de sòrta que les costè enveja.
WEB-ETH-BUSCON	E sabent, per çò que li didí jo ath mèn companh qu'anaue ena companhia, es mèns malastres e incomoditats, me didec se volia entrar ena dança damb eri.
WEB-ETH-BUSCON	Me laudèren autant era vida de comediant, e jo, qu'auia besonh d'aimant e m'auie semblat ben era gojata, convenguí per dus ans damb eth director.
WEB-ETH-BUSCON	Didí per escrit que m'estaria damb eth e me balhèc era mia part e representacions.
WEB-ETH-BUSCON	E en tot aquerò, arribèrem en Toledo.
WEB-ETH-BUSCON	Me dèren entà estudiar tres o quate lausenges e papèrs d'òme adult, que hègen damb era mia votz.
WEB-ETH-BUSCON	Jo tenguí compde en tot e lancè era prumèra lausenja en lòc.
WEB-ETH-BUSCON	Ère sus ua nau, que totes ne son, que venguie esbauçada e sense aprovediment; didia çò de "aguest ei eth pòrt", cridaua ara gent "senat", demanaua desencuses des mies fautes e silencis, e entrè.
WEB-ETH-BUSCON	I auec ua aprobacion moderada, e ara fin campè ben en teatre.
WEB-ETH-BUSCON	Representèrem ua comedia d'un actor nòste; que jo m'admirè de qué siguessen poètes, pr'amor que me pensaua qu'èster-ne, ère causa d'òmes plan sabents e dòcti e non de gent tan extrèmaments ignoranta.
WEB-ETH-BUSCON	E aquerò ei de tau manèra que non i a director que non escrigue comèdies ne actor que non hèsque era sua farsa de mores e crestians; que m'en brembi jo qu'abantes, se non èren comèdies de Lope de Vega e Ramon, non i auie ua auta causa.
WEB-ETH-BUSCON	Ara fin, se hec era comèdia eth prumèr dia, e no la comprenec arrés; ath dusau, la comencèrem, e volec Diu que comencèsse damb ua guèrra, e gessia jo armat e damb escut, que, se non, auria acabat a mans de codonhs poiridi, tanes e melons.
WEB-ETH-BUSCON	Non s'a vist tau revolum, e aquerò s'ac meritaue era comèdia, donques que hège a vier un rei de Normandia, sense prepaus, en abit d'ermita, e metie dus lacais entà hèr arrir e ena conclusion non auie que maridar-se toti e aquiu va. A tot darrèr auérem eth nòste prèmi.
WEB-ETH-BUSCON	Toti tractèrem fòrça mau ath nòste companh poèta, e mès que mès jo, en tot dider-li que vedesse de çò que mos auíem escapat e que s'escalabrèsse.
WEB-ETH-BUSCON	Me didec, jurant per Diu, que non i auie arren de sòn ena comèdia, senon que damb un tròç cuelhut d'un e aute tròç de un aute auie hèt aquera capa de praube, de pedaci, e qu'eth mau non auie estat senon ena manèra d'ajuntà'c.
WEB-ETH-BUSCON	Me cohessèc qu'as farsans que hègen comèdies tot les obligaue a restitucion, donques se profitauen de tot çò qu'auien representat, e qu'ère plan aisit, e qu'er interès de trèir tres cents o quate cents reiaus les possaue entad aguesti risques; ath delà, coma caminauen per aguesti lòcs, les liegien es uns e es auti comèdies: "Les cuelhérem entà veder-les, mo'les hérem a vier e solet damb híger ua pegaria o trèir ua causa ben dita, didem qu'ei nòsta".
WEB-ETH-BUSCON	E me didec se com non auie auut cap farsant jamès que sabesse hèr ua cançon de ua auta manèra.
WEB-ETH-BUSCON	Que non me semblèc mau era idia, e jo cohèssi que m'incinè entada era, per senter- me coma dable entara poesia; ath delà, auia jo coneishença de quauqui poètes e auia liejut a Garcilaso; e atau, decidí meter-me en art.
WEB-ETH-BUSCON	E damb aquerò e era farsanta e representar, me passaua era vida.
WEB-ETH-BUSCON	Dempús un mes que hège qu'èrem en Toledo, en tot hèr comèdies bones e corregir es errors passadi, jo que ja m'auia hèt un nòm, e auíem arribat a cridar-me Afonsete, que ja auia dit que me cridaua Alfonso; e per un aute nòm me cridèren eth Crudèu, per èster-ne ua figura qu'auia hèt, damb grana acceptacion des mosquetèrs e racalha vulgara.
WEB-ETH-BUSCON	Auia ja tres parelhs de vestits e autors que me pretenien prelevar dera companhia.
WEB-ETH-BUSCON	Parlaua de compréner de comèdia, murmuraua des famosi, repotegaua es gèsti a Pinedo, balhaua eth mèn vòt ath repaus naturau de Sanchez, cridaua polit a Morales, me demanauen era opinion en ornament des teatres e entà dessenhar era scenografia.
WEB-ETH-BUSCON	Se bèth un venguie a liéger comèdia, jo qu'èra eth que l'escotaue.
WEB-ETH-BUSCON	A tot darrèr, encoratjat damb aguest aplaudiment, me desverginè de poèta en un petit romanç e dempús hi un intermedi, e non semblèc mau.
WEB-ETH-BUSCON	Gausè hèr ua comèdia e, pr'amor que non deishèsse èster ua causa divina, la hi de Nòsta Senhora deth Rosari.
WEB-ETH-BUSCON	En fin, era mia comèdia se hec e shautèc fòrça.
WEB-ETH-BUSCON	Non m'en gessia de tant trabalhar, donques qu'acodien a jo enamoradi, es uns pes cançons de celhes e es auti de uelhs, quauqu'un damb sonets de man e quauqu'un damb romances de cabeladures.
WEB-ETH-BUSCON	Entà cada causa auia eth sòn prètz, encara que, coma qu'auie d'autes botigues, pr'amor de qué venguessen ena mia, ac hèga a baish prètz.
WEB-ETH-BUSCON	Nadalets?
WEB-ETH-BUSCON	Boria en sacristans e ordinaris de monges; cècs me sostenguien de pura oracion, ueit reiaus de cada ua; e me'n brembi que hi alavetz era deth Justo Juez, grèu e sonora, qu'ahiscaue a gesti.
WEB-ETH-BUSCON	Escriuí entà un cèc, que les treiguec ath sòn nòm, es famoses que comencen:
WEB-ETH-BUSCON	Amen.
WEB-ETH-BUSCON	Qu'èra enventit damb totes aguestes causes, ric e prospèr, e tau, que lèu aspiraua ja a èster director.
WEB-ETH-BUSCON	Auia era mia casa fòrça ben apraiada, pr'amor qu'auia decidit, entà tier tapissaria de baish prètz, en ua pensada de diable, crompar ridèus de tauèrnes, e penjar-les.
WEB-ETH-BUSCON	Me costèren vint-e-cinc o trenta reiaus, e èren mès tà veir qu'es qu'a eth rei, donques qu'a trauèrs d'aguesti s'i vedie de tan trincadi e pes auti non se veirà arren.
WEB-ETH-BUSCON	Un dia m'arribèc era mielhor causa deth mon, que, a maugrat que sigue entà escarni mèn, me cau condar-la.
WEB-ETH-BUSCON	Jo me retiraua ena mia aubèrja, eth dia qu'escriuia comèdia, en humarau, e aquiu m'estaua e aquiu minjaua; pujaue ua gojata damb era parva e me la deishaue aquiu.
WEB-ETH-BUSCON	Jo auia coma costum escríuer en tot interpretar fòrt, coma s'ac hessa en scenari.
WEB-ETH-BUSCON	Manec eth diable que, ara ora en punt qu'era gojata pujaue pera escala, qu'ère estreta e escura, damb es siètes e era ola, jo èra en ua scèna de mauta, e cridaua en tot compausar era mia comèdia, e didia:
WEB-ETH-BUSCON	Que se pensèc era gojata, qu'ère galega, e entenec a díder "baishe ath tòn darrèr" e "me dèishe", qu'ère vertat e que l'avisaua.
WEB-ETH-BUSCON	Vò húger e, damb eth trebolament, se caushigue era pèlha e ròde tota era escala, vèsse era ola e trinque es plats e ges ath mès córrer entath carrèr dident qu'un os aucie a un òme.
WEB-ETH-BUSCON	E per lèu que jo acodí, ja ère tot eth vesiat damb jo preguntant per os; e autanplan condant-les jo qu'auie estat ua errança dera mossa, pr'amor qu'ère çò qu'è dit dera comèdia, encara non ac volien creir; non dinè aqueth dia.
WEB-ETH-BUSCON	Se'n saberen es companhs, e siguec hestejat eth conde ena ciutat.
WEB-ETH-BUSCON	E d'aguestes causes me n'arribèc fòrça tant que m'estè en mestièr de poèta e non gessí deth mau estat.
WEB-ETH-BUSCON	Se passèc, donc, qu'ath mèn director (que tostemps van a parar en aquerò), en saber-se'n qu'en Toledo l'auie anat ben, l'embarguèren, sabi pas se per quini deutes e lo meteren ena preson, e damb aquerò mos desseparèrem toti e cadun partic entath sòn costat.
WEB-ETH-BUSCON	Jo, se voi díder era vertat, encara qu'es companhs me volien guidar entà d'autes companhies, coma que non aspiraua a semblables mestièrs e estar-me en eri ère per besonh, donques que me vedia damb sòs e ben calat, non sagè ua auta causa que repausar.
WEB-ETH-BUSCON	Me didí adiu d'eri; partiren, e jo, qu'entení gésser de mala vida, en non èster farsant, se non ac cuelh VM per anuèg, venguí a èster galant de monges enes rèishes des locutòris, coma ua còfa, e entà didè'c mès clar, me hi pretendent d'Anticrist106, qu'ei madeish que galant de monges.
WEB-ETH-BUSCON	Qu'auí era escadença de trapar aquerò pr'amor qu'ua, qu'ara sua demana auia jo hèt fòrça nadalets, s'afoguèc en un acte deth Corpus de jo, en veder-me representar un Sant Joan Evangelista (que n'ère devòta era).
WEB-ETH-BUSCON	Me cuedaue era hemna damb suenh e auie dit que solet sentie qu'èra farsant, pr'amor que jo auia hèt a veir qu'èra hilh d'un gran cavalièr, e li hèja pietat.
WEB-ETH-BUSCON	Ara fin, me determinè a escriuer-li aquerò:
WEB-ETH-BUSCON	Mès per agradar a VM que per hèr çò que m'interessaue, è deishat era companhia; que, entà jo, quinsevolh companhia sense era vòsta qu'ei soletat.
WEB-ETH-BUSCON	Ja serè autant mès vòste, guaire mès siga jo madeish.
WEB-ETH-BUSCON	Avisatz-me quan ajatz locutòri, e saberè justaments quan aurè eth plaser, eca…
WEB-ETH-BUSCON	Me responec d'aguesta sòrta:
WEB-ETH-BUSCON	Podem díder que vos auetz remetut; non rèste ara senon perseverança que se mesure damb era que jo aurè.
WEB-ETH-BUSCON	Eth locutòri non serà aué, mès non dobtetz de vier entàs vespres, qu'aquiu mos veiram, e dempús pes hièstres, e dilhèu poirè jo hèr bèra enganha ara abadesa.
WEB-ETH-BUSCON	E adishatz, eca…
WEB-ETH-BUSCON	Me hec gòi eth papèr, pr'amor que reauments era monja auie bon entenement e ère beròia.
WEB-ETH-BUSCON	Dinè e me botè eth vestit que damb eth solia hèr es galants enes comèdies.
WEB-ETH-BUSCON	Me filè dret de cap ara glèisa, preguè, e dempús comencè a repassar toti es laci e horats deth hilat damb es uelhs, per se campaue, quan, Diu e en ora bona, que mès ère diable e en ora mala, entení er ancian senhau: comence a tossir, e jo a tossir; e i auie ua tossiquèra de Barrabàs.
WEB-ETH-BUSCON	Mos retiràuem a un raumàs e semblaue qu'auien lançat pebe ena glèisa.
WEB-ETH-BUSCON	A tot darrèr, jo ja èra cansat de tossir, quan pistèc en hilat ua vielha tossint, e me n'encuedè deth mèn malastre; qu'ei un senhau perilhós enes convents, donques que, madeish qu'ei senhau entàs gojates, ei costum entàs vielhes, e i a òmes que se pensen qu'ei piulet deth rossinhòl e li ges dempús sisclet de corbàs.
WEB-ETH-BUSCON	M'estè fòrça estona ena glèisa, enquia que comencèren es vespres.
WEB-ETH-BUSCON	Les seguí d'aurelha totes, que per aquerò criden as enamorats de monges "solemnes enamoradi", per çò qu'an de vespres, e an tanben que jamès gessen deth contentament des vespres (vesilhes), pr'amor que non les vie eth dia jamès.
WEB-ETH-BUSCON	Non vos crederatz es parelhs de vespres que jo entení.
WEB-ETH-BUSCON	Qu'èra damb dues bròques de gargamèra mès deth qu'auia quan entrè enes amors, de tant estirar-me entà veir, gran companh deth sacristan e escolan, e plan ben considerat deth vicari, qu'ère òme d'umor.
WEB-ETH-BUSCON	Caminaua tant estirat, que semblaue qu'esdejoaua rostidoires e que minjaua sagetes.
WEB-ETH-BUSCON	Venguí entàs hièstres, e aquiu, maugrat èster ua placeta plan grana, ère de besonh cuélher lòc entàs dotze, coma entà ua comèdia naua: borie de devòti.
WEB-ETH-BUSCON	Ara fin, me botè a on podí; e se podien veir, coma causes estranhes, es diferentes postures des aimants.
WEB-ETH-BUSCON	Bèth un, sense parpelejar, guardant, damb era sua man botada ena espada e era auta damb eth rosari, ère coma figura de pèira en sepulcre; bèth aute, lheuades es mans e estenudi es braci coma Sant Francesc d'Asis, recebent es nafres; un aute, damb era boca mès dubèrta qu'era dera hemna quistaira, sense badar boca, li mostraue ara sua estimada es sues entralhes a trauès dera gargamèra; un aute, apegat ena paret, hènt patir es malons, semblaue mesurar-se damb era cantoada; bèth aute se passejaue coma se l'auessen d'estimar peth pas deth macho; un aute, damb ua carteta ena man, ara manèra de caçaire damb carn, semblaue que cridaue a falcon.
WEB-ETH-BUSCON	Es gelosi èren en aute costat; aguesti, es uns èren en rondèus arrint e guardant ada eres; d'auti, liegent cançons e mostrant-les-ac; d'auti, entà dar gelosia, passauen peth dauant der edifici damb ua hemna ena man; e d'auti, parlauen damb ua mossa des qu'envien cartes que li balhauen un encargue.
WEB-ETH-BUSCON	Aquerò se passaue ena part de baish e nòsta, mès ena de naut, a on s'estauen es monges, qu'ère causa de veir tanben; pr'amor qu'es hièstres èren ua tor plia de henerecles e ua paret damb deshilats, que ja semblaue sablièr ja salèrs de perhum.
WEB-ETH-BUSCON	Qu'èren toti es horats pobladi de bosòles; aquiu se vedie un ragost, ua man e aquiu delà un pè; en aute costat i auie causes de dissabte: caps e lengües, maugrat que i mancauen es cerverets; en aute costat campaue quincalharia: ua mostraue eth rosari, ua auta botjaue eth mocador, en un aute lòc i penjaue un gant, aquiu delà i gessie un liston verd.
WEB-ETH-BUSCON	Es ues parlauen un shinhau fòrt, d'autes tossien; bèra ua hège eth senhau des capelièrs, coma se treiguesse aranhes, blequejant.
WEB-ETH-BUSCON	En ostiu qu'ei de veir se com, non solet s'escauhen ath solei, senon que s'usclen; qu'ei polit veder-les ada eres tan crues e ada eri tan uscladi.
WEB-ETH-BUSCON	En iuèrn se passe, damb era umiditat, que neishen a quauqu'un de nosati creishons e arbilhons en còs.
WEB-ETH-BUSCON	Que non i a nhèu que se mos escape, ne ploja que mos passe de long; e tot aquerò, ara fin, ei entà veir a ua hemna a trauèrs de hilats e veirines, coma uas de sant; qu'ei coma encamardar-se d'un tord ena gàbia, se parle, e, se care, d'un retrait.
WEB-ETH-BUSCON	Es favors que son toti tocaments, que jamès arriben a mès: un tustadeta damb es dits.
WEB-ETH-BUSCON	Meten eth cap clin en brescat e se meten a hèr galantaries pes arquières.
WEB-ETH-BUSCON	Jòguen ara amagadera.
WEB-ETH-BUSCON	E veder- les parlar baishet e coma se preguèssen!
WEB-ETH-BUSCON	E patir a ua vielha que pelege, a ua portièra que mane e a ua tornèra que mentís!
WEB-ETH-BUSCON	E çò de mielhor ei veir se com an gelosia des d'aquiu dehòra, en tot dider-mos qu'eth vertadèr amor ei eth sòn, e es causes tant endemoniades que tien entà provà'c.
WEB-ETH-BUSCON	A tot darrèr, jo ja cridaua "senhora" ara abadesa, "pair" ath vicari e "frair" ath sacristan, causes totes que, damb eth temps e eth cors, artenh un desesperat.
WEB-ETH-BUSCON	Me comencèren a emmaliciar es tornères damb hèr-me enlà e es monges damb mendicar- me.
WEB-ETH-BUSCON	Considerè se guaire me costaue eth lunfèrn, qu'a d'auti se les balhe a tan baish prètz e en aguesta vida, per camins tant aisidi.
WEB-ETH-BUSCON	Vedia que me condemnaua a punhats e que me n'anaua entath lunfèrn per solet eth sens deth tacte.
WEB-ETH-BUSCON	Se parlaua, solia, pr'amor de qué non m'entenessen es auti qu'èren enes brescats, apressar autant damb eri eth cap, qu'enes dus dies a vier amiaua es hèrs estampadi en front, e parlaua coma prèire que ditz es paraules dera consagracion.
WEB-ETH-BUSCON	Non me vedie arrés que no me didesse: "Maudit sigues brigand d'abits!
WEB-ETH-BUSCON	Tot aquerò me hège reflexionar e lèu èra determinat a deishar ara monja, maugrat perdèssa eth mèn guanhapan.
WEB-ETH-BUSCON	E me determinè eth dia de Sant Joan Evangelista, pr'amor que venguí de saber-me'n çò que son es monges.
WEB-ETH-BUSCON	E non volgue VM saber mès senon qu'es Baptistes totes enrauquiren de bon voler, e treigueren taus votzes, que, en sòrta de cantar era missa, la gemeguèren; non se lauèren es cares e se vestiren de vielh.
WEB-ETH-BUSCON	E es devòts des Bautistes, pr'amor de desautorizar era hèsta, se heren a vier banquets en sòrta de cagires, ena glèisa, e fòrça tafurèls der escorjador.
WEB-ETH-BUSCON	Quan vedí qu'es ues per un sant e es autes per aute, les tractauen indecentaments, treiguent-li ara mia monja, damb era intencion de degalhar-les, cinquanta escuts de causes de labor, caucetes de seda, bossetes d'ambre e doci, cuelhí eth mèn camin entà Sevilla, cranhent que, se me demoraua mès, veiria néisher mandragòres enes locutòris.
WEB-ETH-BUSCON	Passè eth camin de Toledo enquia Sevilla prospèraments, pr'amor que, coma jo auia ja es mèns principis de trichaire e amiaua dats trucadi tà trèir un o un aute numèro sivans era apòsta, e auia era man amagadoira d'un costat (donques que prenhada de quate ne jasilhaue tres), amiaua un gran aprovediment de cartons ampli e longui pr'amor d'auer mèrques trichaires des cartes, e atau, es sòs non se m'escapauen.
WEB-ETH-BUSCON	Dèishi de díder fòrça d'autes flors, donques que, se les diguessa totes, que m'aurien mès per floret que per òme; e tanben, pr'amor qu'abantes siguec balhar qu'imitar, e que condar vicis que d'eri hugen es òmes.
WEB-ETH-BUSCON	Mès dilhèu declarant jo bères badinades e manères de parlar, s'estaràn mès avisadi es ignorants, e es que liegeren eth mèn libre seràn enganhadi per tòrt sòn.
WEB-ETH-BUSCON	Fides pas, òme, de balhar tu er ensems de cartes, pr'amor que te la trucaràn en un virament de uelhs.
WEB-ETH-BUSCON	Sauva era carta de tocaments, gratades o bruniments, que damb eri se coneishen es azards.
WEB-ETH-BUSCON	E se siguesses tafarèl, liegeire, tie en compde que, en codines e escudaries, punchen damb ua esplinga o dobleguen es azards, pr'amor d'arreconeisher-les pes henudes.
WEB-ETH-BUSCON	Se tractèsses damb gent aunèsta, tie compde dera carta, que dès era sua estampada siguec concebuda en pecat, e que, en amiar trauessat eth papèr, ditz çò que ven ara seguida.
WEB-ETH-BUSCON	Non te'n fides dera carta neta, que, tath que hè tricharia, çò de mès sabonat ei lord.
WEB-ETH-BUSCON	Avertís que, ara carteta, eth que hè es cartes non doblegue mès arquejades es figures, dehòra des reis, qu'es autes cartes, pr'amor qu'eth tau plec ei pes tòns sòs defuntadi.
WEB-ETH-BUSCON	Prumèr de tot, guarda que non den de naut es cartes qu'excludís eth que da e saja que non se demanen cartes ne damb es dits ena carta ne damb es prumères letres dera paraula.
WEB-ETH-BUSCON	Que non voi hèr lum de mès causes; aguestes son pro entà saber-te'n que te cau víuer damb cautèla, pr'amor qu'ei cèrt que son infinites es triches que te cari.
WEB-ETH-BUSCON	Jo, donc, damb aguest lengatge e damb aguestes flors, arribè en Sevilla; damb es sòs des companhs, guanhè eth loguèr des mules, e era parva e es sòs damb es òstes des aubèrges.
WEB-ETH-BUSCON	Venguí dempús a calar-me ena aubèrja deth Moro, a on me trapèc un condiscipul mèn d'Alcalà, que se cridaue Mata, e ara se didie, per semblar-li nòm de pòc bronit, Matorral.
WEB-ETH-BUSCON	Qu'ère tuaire a sòu e botiguèr de cotelades, e non l'anaue mau.
WEB-ETH-BUSCON	Qu'amiaue era mòstra d'eres ena cara e, per aqueres que l'auien dat, acordaue era mida e prigondor des qu'auie de dar eth.
WEB-ETH-BUSCON	Didie: "Non i a mèstre coma eth ben cotelat"; e auie rason, pr'amor qu'era cara ère ua cuera (gipon de cuer), e eth, un cuer107.
WEB-ETH-BUSCON	I anè.
WEB-ETH-BUSCON	Arribèrem ena sua aubèrja, e didec:
WEB-ETH-BUSCON	Tè, treiguetz-vos era capa, e semblatz òme, que veiratz aguesta net toti es hilhs de Jevilla.
WEB-ETH-BUSCON	E tà que non vos hègen badacuol, abaishatz-vos aguest cothèr e aguest cargament d'espatles; era capa queiguda, que tostemp vam nosati de capa queiguda; aguest muset, d'avitz, gèsti entà un costat e entar aute; e hèsque VM des j, h, e des h, j. Didetz damb jo: jerida, mojino, jumo, paheria, mohar, habalí e harro de vin.
WEB-ETH-BUSCON	Ac cuelhí per còr.
WEB-ETH-BUSCON	Beuetz, me didec, aguesta mieja azumbre108 de vin pur, que, se non balhatz bugassada, non semblaratz tuaire a sòu.
WEB-ETH-BUSCON	En èster jo damb tot aquerò, empeguit per çò qu'auia begut, entrèren quate d'eri, damb cares plies de cretes, en tot balançar-se ath caminar, non caperadi damb es ca- pes senon faishadi pes lombs; es chapèus inclinadi sus eth front, quilhades es pèlhes deth dauant, que semblauen diadèmes; un parelh de hèrs de shivau sancers coma gar- nidura de dagues e espades; es gaines, en convèrsa damb eth cauilhar dret; es uelhs esbauçadi, era vista fòrta; mostachas ahilades coma còrnes, e barbes turques, coma shivaus.
WEB-ETH-BUSCON	So110 compair, responec eth mèn preceptor.
WEB-ETH-BUSCON	Se seigueren; e, entà preguntar se qui èra jo, non badèren boca, senon qu'un guardèc a Matorrales, e, daurint era boca, e possant entà jo eth cant de baish, me senhalèc.
WEB-ETH-BUSCON	Ad aquerò eth mèn mèstre de novicis lo satisfec agarrant-se era barba e guardant entà baish.
WEB-ETH-BUSCON	E damb aquerò se lheuèren toti e m'abracèren, e jo ada eri, que siguec madeish que se tastèssa quate vins desparièrs.
WEB-ETH-BUSCON	Se hec era ora de sopar; vengueren a mestrar uns tafurèls qu'es bravi criden "canhons"111.
WEB-ETH-BUSCON	Mos seiguérem ena taula; campèc alavetz era tapera112; comencèren, per hèr-me era planvenguda, a béuer en aunor mèn, que jo, enquia que lo vedí begut, non me'n sabia que n'auia tanta.
WEB-ETH-BUSCON	Venguec pèish e carn, e tot coma estimulacions entà béuer mès.
WEB-ETH-BUSCON	I auie un com en solèr plen de vin, e aquiu se calaue de bocadents eth que volie hèr-ne era rason; m'acontentèc era taceta; damb dues glopassades, non auec òme que coneishesse ar aute.
WEB-ETH-BUSCON	E ath mèn companh, damb aguestes causes, se li desgahonèc eth relòtge deth cap e didec, un shinhau raucós, agarrant un pan damb es dues mans e guardant ara lum:
WEB-ETH-BUSCON	Per aguesta, qu'ei era cara de Diu, e per aquera lum que gessec dera boca der àngel, que se VMs vòlen, aguesta net auem de dar eth viatge ar agent que seguic ath praube Tuerto.
WEB-ETH-BUSCON	Se lheuèc entre eri ua cridadissa insatisfèta, e, desgainant es dagues, ac jurèren bo- tant es mans cadun sus eth cant deth com, e lançant-se sus eth de bocadents, dideren:
WEB-ETH-BUSCON	Atau coma beuem aguest vin, mos cau béuer-li era sang a tot espiaire.
WEB-ETH-BUSCON	Qui ei aguest Alonso Alvarez, preguntè, que tant s'a sentut era sua mòrt?
WEB-ETH-BUSCON	Gojat, didec un, lutador valent, mosso de mans e bon companh.
WEB-ETH-BUSCON	Anem, que me retempten es diables!
WEB-ETH-BUSCON	Damb aquerò gessérem de casa tara mauta d'agents municipaus.
WEB-ETH-BUSCON	Jo, coma qu'èra autrejat ath vin e auia renonciat peth sòn poder ath mèn sen, non me n'encuedè deth perilh que me calaua.
WEB-ETH-BUSCON	Venguérem en carrèr dera Mar, a on s'acarèc damb nosati era ronda.
WEB-ETH-BUSCON	Sonque aubirar-la, treigueren es espades e l'escometeren.
WEB-ETH-BUSCON	Jo hi madeish e nete- gèrem dus còssi d'agents des sues maudites amnes ena prumèra escometuda.
WEB-ETH-BUSCON	Er ussièr botèc era justícia enes sòns pès e partit carrèr ensús cridant.
WEB-ETH-BUSCON	Non lo podérem seguir, per èster fòrça cargadi.
WEB-ETH-BUSCON	E, a tot darrèr, mos acuelhérem ena Catedrala, a on mos emparèrem deth rigor dera justícia e dormírem çò de besonh entà esbugassar eth vin que borie enes cascos.
WEB-ETH-BUSCON	E remetudi ja en nòste sen, m'espauria jo de veir qu'auesse perdut era justícia dus agents e hujut er ussièr d'ua carrolha d'arradim, qu'alavetz n'èrem nosati.
WEB-ETH-BUSCON	Mos ac passàuem ben ena glèisa, pr'amor que, ara flaira des acuelhudi114, vengueren ninfes, que se despolhauen entà vestir-mos.
WEB-ETH-BUSCON	Se m'afeccionèc era Grajales; me vestic de nauèth damb es sòns colors.
WEB-ETH-BUSCON	Me shautèc fòrça, e mielhor que totes, aguesta vida; e atau prepausè navigar damb ànsia damb era Grajal enquia morir.
WEB-ETH-BUSCON	Estudié era forma de víuer d'aguesti tafarèls, e en pòqui dies èra rabí des auti rofians.
WEB-ETH-BUSCON	Era justícia non se descuedaue de cercar-mos; mos rondaue era pòrta, mès, totun, a compdar dera mieja net, rondàuem nosati desguisadi.
WEB-ETH-BUSCON	Jo, que vedí que se tardaue massa aguest negòci, e mès se tardaue era fortuna en acaçar-me, non per escarmentat, que non sò tan senat, senon per cansament, coma obstinat pecador, determinè, en tot consultà'c prumèr damb era Grajal, de vier entà Indias damb era, a veir se, mudant mon e tèrra, mielhoraue era mia sòrt.
WEB-ETH-BUSCON	E m'anèc pejor, coma veirà VM ena dusau part, pr'amor que jamès mielhore eth sòn estat qui mude solet eth lòc, e non era vida e es costums.
WEB-ODISSEA	I Concili des dius.
WEB-ODISSEA	Exortacion de Minerva a Telemac.
WEB-ODISSEA	Parla-me, Musa, d’aqueth baron de multifòrme engenh que, dempús d’esbauçar era sagrada ciutat de Troia, anèc caminant pendent fòrça temps, vedec es poblacions e s’en sabec des costums de fòrça òmes e patic en sòn interior un gran nombre de trebucs ena sua navegacion peth mar, donques que sajaue de sauvar era sua vida e era tornada des sòns companhs entara pàtria.
WEB-ODISSEA	Mès, enquia e tot atau, non les podec desliurar, tau que desiraue, e toti periren per çò des sues pròpries lhocaries.
WEB-ODISSEA	Insensati!
WEB-ODISSEA	Se mingèren es vaques deth Solei, hilh de Hiperion; eth quau non permetec que les arribèsse eth dia dera tornada.
WEB-ODISSEA	Ò divessa, hilha de Zèus!
WEB-ODISSEA	Ja en aqueth temps, es qu’auien artenhut escapar d’ua mòrt òrra èren enes sues cases, dehòra deth perilh dera guèrra e deth mar; e sonque Ulisses, que tan gran besonh sentie d’autrejar-se ara sua pàtria e de veir ara sua esposa, se trapaue retengut ena ueda tuta per Calipso, era ninfa venerabla, era divina entre es divinitats, que desiraue tier-lo coma espós.
WEB-ODISSEA	Enes ans a vier arribèc fin finau era epòca qu’es dius auien decretat qu’entornèsse ena sua pàtria, en Itaca, encara que, totun aquerò, non botarie punt finau as sòns trebucs, ne tansevolh dempús d’auer-se amassat damb es sòns.
WEB-ODISSEA	E toti es dius lo planhien, exceptat de Neptun, que s’estèc de contunh emmaliciat contra Ulisses enquia qu’er eròi non arribèc ena sua tèrra.
WEB-ODISSEA	Mès alavetz se n’auie anat Neptun entath luenhant pòble des etiòps (que son es darrèrs des òmes e formen dus grops, que demoren respectiuament en Solei cogant e en Solei gessent) entà assistir a ua ecatòmba de taures e d'anhèths.
WEB-ODISSEA	Tant qu’aqueth se divertie en tot campar eth hestau, s’amassèren es autes divinitats en palai de Zèus Olimpic.
WEB-ODISSEA	E siguec eth prumèr a tier era paraula eth pair des òmes e des dius, donques qu’ath sòn laguens auie present ar illustre Egiste qu’auie aucit eth famós Orestes Agamemnonida.
WEB-ODISSEA	En tot rebrembar-se’n d’eth, les parlèc as immortaus d’aguesta manèra:
WEB-ODISSEA	De quina manèra colpen es mortaus as dius!
WEB-ODISSEA	Diden qu’es causes dolentes les arriben de nosati, e son eri es que se hèn a vier damb es sues lhocaries malastres non decretadi peth destin.
WEB-ODISSEA	Atau se passèc damb Egiste, que, en opausar-se ara volontat deth fado, se maridèc damb era hemna legitima der Atrida e aucic ad aguest eròi quan entornaue entara sua pàtria, a maugrat de qué se’n sabie dera terribla mòrt que patirie dempús.
WEB-ODISSEA	Nosati madeish l’auíem manat a Mercuri, eth susvelhant Argicida, pr’amor d’avertir-li de qué non aucisse ad aqueth, ne cuelhesse ara sua esposa; donques qu’Orestes Atrida auie de cuéher resvenja tanlèu arribada era sua joenessa e sentut eth desir de tornar ena sua tèrra.
WEB-ODISSEA	Li responec Minerva, era divessa des uelhs ludents: “Pair nòste Saturn, eth mès excèls des que govèrnen!
WEB-ODISSEA	Aqueth jatz ena hòssa per çò d’auer patit ua mòrt plan justificada.
WEB-ODISSEA	Atau perisque aqueth qu’actue dera madeisha manèra!
WEB-ODISSEA	Mès se me sarre eth còr peth prudent e malerós Ulisses, que, hè força temps, patís penes luenh des sòns, en ua isla pataquejada pes ondades, en centre deth mar; isla poblada d’arbes, qu’en era a eth sòn ostau ua divessa, era hilha deth terrible Atlant, que se’n sap de totes es prigondors deth mar e sostie es granes colomnes que separen era tèrra e eth cèu.
WEB-ODISSEA	Era hilha d’aguest diu retie ath malerós e aclapat Ulisses, sense deishar de vantar-lo damb trendes e seductores paraules entà que se’n desbrembe d’Itaca; mès, er eròi, qu’ei desirós de veir eth hum deth sòn país natau, ja sent er in de morir.
WEB-ODISSEA	E a tu, Zèus Olimpic, non se t’esmò eth còr?
WEB-ODISSEA	Non t’ère agradiu Ulisses quan hège sacrificis ath cant des vaishèths des aquèus?
WEB-ODISSEA	Li responec Zèus, qu’amolone es bromes: “Quines paraules deishères anar dera tua boca!
WEB-ODISSEA	Com vòs que m’en desbremba deth divin Ulisses, que pera sua intelligéncia subergés de toti es mortaus e tostemp aufric fòrça sacrificis as immortaus dius que possedissen er ample cèu?
WEB-ODISSEA	Mès Neptun, que cenh era tèrra, li sauve viua e constanta rancura pr’amor qu’avuglèc ath ciclòp, ath deifòrme Polifem; qu’ei eth mès fòrt de toti es ciclòps e neishec dera ninfa Toosa, hilha de Forcis que govèrne en mar estèrle, dempús qu’aguesta se junhèsse damb Neptun en ua prigonda tuta.
WEB-ODISSEA	D’alavetz ençà, Neptun, que secodís era tèrra, encara que non s’age prepausat aucir a Ulisses, hè que vage errant luenh dera sua patria.
WEB-ODISSEA	Li responec Minerva, era divessa des grani uelhs: “Pair nòste Saturn, eth mès excèls des que govèrnen!
WEB-ODISSEA	Se les platz as benauradi dius qu’eth prudent Ulisses entorne ena sua casa, manem-li a Mercuri, eth messatgèr Argicida, ena isla de Ogigia; e que li digue çò de mès lèu possible ara ninfa de beròies trenes era decision qu’auem cuelhut, entà qu’er eròi se bote en camin.
WEB-ODISSEA	Jo, mentretant, en tot vier en Itaca, ahiscarè viuament ath sòn hilh e li boharè valor en pièch entà que cride as aquèus ena agora e enebisque era entrada en palai a toti es pretendents, que de contunh esgòrgen oelhes e buèus.
WEB-ODISSEA	Dit aquerò, se caucèc es daurades e divines ales que l’amiauen sus eth mar e sus era tèrra damb era velocitat deth vent; cuelhec era fornida lança, de punta de bronze, fòrta, longa, robusta, que damb era, era hilha deth poderós pair esbauce files sanceres d’eròis quan s’emmalicie damb eri.
WEB-ODISSEA	Baishèc ara prèssa des cims der Olimp, e en tot filar-se de cap ath pòble d’Itaca, se posèc en lumedan dera casa d’Ulisses, just dauant deth pati; Minerva agarraue era bronzinada lança e auie cuelhut era figura d’un estrangèr, de Mentes, rei des tafis.
WEB-ODISSEA	Trapèc as capinauts pretendents; qu’entà divertir-se hègen as dats dauant dera pòrta dera casa, seigudi sus cuèrs de buèus qu’eri madeishi auien aucit.
WEB-ODISSEA	Que siguec eth prumèr en encuedar-se’n dera preséncia dera divessa eth deiforme Telemac; donques qu’ère ath miei des pretendents, damb eth còr aclapat, e auie eth pensament fixe en sòn valerós pair per s’un cas, en vier, hesse enlà ad aqueri e recuperèsse era dignitat reiau e eth domeni des sues riqueses.Taus causes meditaue, seigut entre es pretendents, quan vedec a Minerva.
WEB-ODISSEA	Ara seguida venguec dret entath vestibul, fòrça indignat ath sòn laguens per çò qu’un òste li calesse demorar pendent tant de temps ena pòrta, cuelhec dera man ara divessa, li cuelhec era bronzinada lança e li didec aguestes alades paraules:
WEB-ODISSEA	Parlant atau, comencèc a caminar, e Palas Minerva l’anèc seguint.
WEB-ODISSEA	Ja en interior der excèls palai, Telemac emparèc era lança en ua colomna nauta, en tot botar-la en ua ornada lancèra a on i auie moltes lances deth pacient Ulisses; hec sèir ara divessa en un fautulh, dempús d’esténer en solèr un tapís brodat e de plaçar er escabèl entàs pès; e se hec a vier entada eth ua hargada cagira; en tot botà’c tot a despàrt des pretendents entà qu’ar òste non li desagradèsse era parva, shordat peth revolum d’aqueri barons capinauts, e eth, ath sòn torn, lo podesse interrogar sus eth sòn pair absent.
WEB-ODISSEA	Ua esclaua les balhèc eth lauamans, qu’amiaue en ua magnifica gèrra d’aur e vessèc en ua plata d’argent, e les botèc ath dauant ua ornada taula.
WEB-ODISSEA	Era venerabla sirventa les hec a vier pan e deishèc sus era taula un bon nombre de minjars, en tot obsequiar-les damb aqueri qu’auie reservat.
WEB-ODISSEA	Eth mosso les servic plats de carn de tota sòrta e botèc ath sòn costat daurades copes.
WEB-ODISSEA	E un erald s’apressaue soent entà mestrar-les eth vin.
WEB-ODISSEA	Mentretant, entrèren es orgulhosi pretendents.
WEB-ODISSEA	Tanlèu s’aueren seigut en orde en cagires e fautulhs, es eralds les balhèren eth lauamans, es esclaues amolonèren eth pan enes tistèrs, es mossos aumpliren es vaishères e toti es convidadi agarrèren es parves que les auien mestrat.
WEB-ODISSEA	Satisfèti es talents de minjar e de béuer, tengueren eth sòn pensament en d’autes causes: eth cant e era dança, que son es ornaments dera taulejada.
WEB-ODISSEA	Er erald botèc era beròia citara enes mans de Femi, qu’obligauen a cantar dauant des pretendents.
WEB-ODISSEA	E mentre Femi començaue ath son dera citara un beròi cant, Telemac li didec aguestes rasons a Minerva, era des ludents uelhs, dempús d’apressar eth sòn cap ara divessa entà qu’es auti non l’entenessen:
WEB-ODISSEA	T’anujaràs damb jo per çò que te vau a díder?
WEB-ODISSEA	Aguesti sonque s’estan pera citara e peth cant; e non les còste arren, donques que degalhen impunidament era riquesa de un aute, era d’un baron qu’es sòns blanqui uassi se poirissen en continent pera accion dera ploja o lo remenen es ondades en sen deth mar.
WEB-ODISSEA	Se lo vedessen arribar en Itaca, s’estimarien mès auer es pès leugèrs qu’èster rics d’aur e de vestits.
WEB-ODISSEA	Mès aqueth que ja se moric, victima deth crudèu destin, e non s’a de demorar era sua arribada, encara que beth un des òmes terrestres afirme qu’encara tornarà: qui ès e de quin país vies?
WEB-ODISSEA	A on se trape era tua ciutat e es tòns pairs?
WEB-ODISSEA	En quin vaishèth arribères?
WEB-ODISSEA	Com te heren a vier es marinèrs en Itaca?
WEB-ODISSEA	Qui son?
WEB-ODISSEA	Donques que non me pensi qu’ages vengut caminant.
WEB-ODISSEA	Ditz-me tanben era vertat de tot aquerò entà que me’n sàpia.
WEB-ODISSEA	Vies ara per prumèr viatge o as estat ja òste deth mèn pair?
WEB-ODISSEA	Li responec Minerva, era divessa des ludents uelhs: “De tot aquerò te vau a informar peth menut.
WEB-ODISSEA	Me vanti d’èster Mentes, hilh deth bellicós Anquiale, e de regnar sus es tafis, aimants de manejar es rems.
WEB-ODISSEA	Que sò vengut ena mia galèra, damb era mia gent, donques que navegui per esglumós mar entà uns òmes que parlen un aute lenguatge: que vau entà Temesa pr’amor d’amiar bronze, e ludent hèr.
WEB-ODISSEA	Ancorè era embarcacion près deth camp, abans d’arribar ena ciutat, en pòrt Retro qu’ei ath pè des seuvós Neio.
WEB-ODISSEA	Qu’em aunoradi de qué es nòsti ancessors s’autrejauen fòrça ospitalitat de tostemp, tau que l’ac pòs demanar ar eròi Laertes; eth quau, sivans m’an dit, ja non vie ena poblacion, senon que demore en camp, en tot tormentar-se pes penes, e a ua anciana esclaua que li premanís era parva e li balhe era beuenda quan se li cansen es membres d’arrossegar-se pera fertila vinha.
WEB-ODISSEA	Qu’è vengut pr’amor que m’assegurèren qu’eth tòn pair ère en tot tornar ena poblacion, mès solide qu’ac deuen empedir es divinitats, en tot botar obstacles ath sòn retorn; qu’eth divin Ulisses non a despareishut encara dera fertila tèrra, donques qu’ei viu e ei arturat en vast mar, en ua isla que ges entre ondades, dès que queiguec en mans d’òmes crudèus e sauvatges que lo retien a maugrat sòn.
WEB-ODISSEA	Que vau ara a predíder çò que se passarà, sivans es dius m’ac inspiren en interior e jo pensi que s’a de verificar pr’amor que non sò endonviaire ne adreit interprèt de sòmis: Aqueth non s’estarà long temps dehòra dera sua pàtria, encara que lo subjecten ligams de hèr.
WEB-ODISSEA	Abans traparà bèth mejan entà tornar, donques qu’ei fòrça engenhós.
WEB-ODISSEA	Au, parla e ditz- me damb sinceritat s’ès hilh d’Ulisses.
WEB-ODISSEA	Qu’ei extraordinària era tua retirada en ròstre e enes beròis uelhs d’Ulisses; e pro que m’en brembi, donques que mos amassàuem soent abans de qué s’embarquèsse entà Troia, a on anèren es princes aquèus enes concaves naus.
WEB-ODISSEA	Li responec eth prudent Telemac: “Te vau a parlar, ò òste, damb grana sinceritat.
WEB-ODISSEA	Era mia mair afirme que sò hilh d’aqueth, e sabi pas arren mès; qu’arrés artenhèc a conéisher per eth madeish eth sòn linhatge.
WEB-ODISSEA	Pro que siguessa descendent d’un òme erós qu’envielhesse ena sua casa, enrodat des sues riqueses!
WEB-ODISSEA	Li repliquec Minerva, era divessa des ludents uelhs: “Es dius que non deuen d’auer dispausat qu’eth tòn linhatge sigue escur, quan Penelope t’a amainadat tau qu’ès.
WEB-ODISSEA	Mès, au, parla e ditz-me damb sinceritat: quina taulejada, quina amassada ei aguesta, e quin besonh n’as d’autrejar-la?
WEB-ODISSEA	Qu’ei que se celebre un hestau o un maridatge?, donques que non mos trapam en un hestau a pagar truca truquet.
WEB-ODISSEA	Li responec eth prudent Telemac: “Òste!
WEB-ODISSEA	Que cambièc dempús era volontat des dius, es quaus, maquinant maus, an hèt d’Ulisses eth mès ignorat de toti es òmes; que jo non m’aclaparia de tau sòrta, s’auesse acabat era vida entre es sòns companhs, en país de Troia, o en braça des sòns amics dempús que s’acabèc era guèrra, pr’amor qu’alavetz toti es aquèus l’aurien bastit un tumulus e aurie legat ath sòn hilh ua glòria immensa.
WEB-ODISSEA	Ara que despareishec sense fama, agarrat pes Harpies; era sua mòrt siguec amagada e desconeishuda; e sonque me deishèc penes e plors.
WEB-ODISSEA	E non me planhi solet per eth, pr’amor qu’es dius m’an manat d’autes calamitats funèstes.
WEB-ODISSEA	Toti es illustres que govèrnen enes isles, en Duliqui, en Same e ena seuvosa Jacinta, e guairi govèrnen ena aspra Itaca, toti pretenen ara mia mair e arroïnen era nòsta casa.
WEB-ODISSEA	Li responec Minerva plan indignada: “Ò dius!
WEB-ODISSEA	Quina manca te hè er absent Ulisses, entà que bote es sues mans sus aguesti desvergonhadi pretendents!
WEB-ODISSEA	Se tornèsse e campèsse dauant deth lumedan d’aguesta casa, damb eth sòn casco, eth sòn escut e es sues dues lances, coma eth prumèr viatge que lo vedí ena mia, beuent e divertint-se, quan tornèc d’Efira, deth palai d’Ilo Mermerida, (que anèc aquiu ena sua velèra nau per çò d’un podom mortau que podesse tintar es bronzinades flèches; mès Ilo, cranhent as sempitèrns dius, non l’ac autregèc e l’ac autregèc eth mèn pair que l’estimaue fòrça) se, donc, en mostrar-se atau, se trapèsse Ulisses damb es pretendents, que serie cuèrta era vida d’aguesti e fòrça amares es sues nòces.
WEB-ODISSEA	Mès qu’ei botat en mans des dius s’a de tornar e cuélher resvenja en sòn palai, e t’exòrti a que, plan que òc, medites se com haràs enlà d’aciu as pretendents.
WEB-ODISSEA	Escota-me, se te platz, e para atencion as mies paraules.
WEB-ODISSEA	Deman convòca ena agora as eròis aquèus, parla-les a toti e que ne siguen testimònis es pròpries divinitats.
WEB-ODISSEA	Ahisca as pretendents entà que se hèsquen enlà, vient entara sua casa; e s’ara tua mair er esperit la botge a maridar-se de nauèth, que torne entath palai deth sòn poderós pair e aquiu li premaniràn es nòces e l’apraiaràn ua dòt tant abondosa coma li cau amiar ua hilha estimada.
WEB-ODISSEA	Tanben a tu te balharè un conselh prudent, per s’un cas te decidisses a seguir-lo: Premanís era milhor embarcacion que trapes, damb vint remèrs; vè-te’n a preguntar peth tòn pair, qu’era sua abséncia se hè ja tan longa, e dilhèu bèth mortau te parlarà deth madeish o arribarà enes tues aurelhes era fama que vie de Zèus e ei era que mès esparg era glòria des òmes.
WEB-ODISSEA	Vè-te’n prumèrament entà Pilos e pregunta ath divin Nestòr; e d’aquiu estant fila es tòns passi entà Esparta, entath ròi Menelau, qu'a estat eth darrèr d’arribar, des aquèus de bronzinades armadures.
WEB-ODISSEA	S’entenesses díder qu’eth tòn pair viu encara e que pense entornar, tie-te pendent un an mès, encara que sigues aclapat; mès se te didessen qu’ei mòrt e que ja non existís, torna sense pòsa entara tua pàtria, bastis-li un tumulus, hè-li es funeralhas que se li deuen, e cerca-li ara tua mair un aute espós.
WEB-ODISSEA	E tanlèu ages amiat en compliment totes aguestes causes, medita ena tua ment e en tòn còr se com auciràs as pretendents en palai: se damb enganha o ara descubèrta; donques que te cau non hèr pegaries, que ja non ès un mainatge.
WEB-ODISSEA	Dilhèu non te’n sabes de guaira glòria a guanhat dauant des òmes eth divin Orestes, dès qu’aucic ath parricida, ath fraudulós Egiste, que l’auie assassinat ath sòn illustre pair?
WEB-ODISSEA	Tanben tu, amic, donques que veigui qu’ès galhard e de nauta estatura, te cau èster fòrt entà qu’es qu’an de vier te lauden.
WEB-ODISSEA	Li responec eth prudent Telemac: “Que me dides aguestes causes d’ua manèra tan benevòla, coma un pair ath sòn hilh, que jamès les poirè desbrembar.
WEB-ODISSEA	Li responec Minerva, era divessa de ludents uelhs: “Non m’artures, en opausar-te ath mèn desir de partir de seguit.
WEB-ODISSEA	En díder aquerò, partic Minerva, era des ludents uelhs: se n’anèc era divessa, volant coma un audèth, dempús de bohar en esperit de Telemac valor e audàcia, e d’ahiscar-li encara mès eth rebrembe deth sòn pair.
WEB-ODISSEA	Telemac, considerant ena sua ment çò que l’auie arribat, se demorèc estonat, donques que ja sospechèc qu’auie parlat damb ua divinitat.
WEB-ODISSEA	E aqueth baron, que se retiraue a un diu, s’esdeguèc a amassar-se damb es pretendents.
WEB-ODISSEA	Dauant d’aguesti, que l’escotauen seigudi e silenciosi, cantaue er illustre poèta era tornada deplorabla que Palas Minerva auie premanit as aquèus quan partiren de Troia.
WEB-ODISSEA	Era discrèta Penelope, hilha d’Icari, entenec de naut estant dera casa era divina cançon, que l’arribaue ena amna; e baishèc pera longa escala, mès non soleta, pr’amor que l’acompanhauen dues esclaues.
WEB-ODISSEA	Quan era divina entre es hemnes arribèc a on èren es pretendents, se posèc jos era colomna que tenguie eth tet solidament bastit, damb es caròles caperades per un esplendid vel e ua aunèsta pincèla en cada costat.
WEB-ODISSEA	E damb lèrmes enes sòns uelhs, li parlèc atau ath divin poèta:
WEB-ODISSEA	Donques que te’n sabes de moltes autes hètes d’òmes e de dius, que divertissen as mortaus e son celebrades pes poètes, canta-les quauqu’ua d’eres seigut aquiu, en centre, e que l’escoten toti en silenci e beuent vin; mès dèisha aguest cant trist que me sarre eth còr en pièch, donques que me cuelh ua gran pena.
WEB-ODISSEA	Que tau ei era persona que d’era patisqui era sollitud, per çò de brembar-me’n tostemp d’aqueth baron qu’era sua fama ei grana ena Helade e en centre d’Argos”.
WEB-ODISSEA	Li repliquèc eth prudent Telemac: “Mair mia!
WEB-ODISSEA	Per qué li vòs enebir ar amable poèta que mos divertisque dera manèra que l’inspire era sua ment?
WEB-ODISSEA	Que non son es poètes es colpables, senon Zèus que distribuís es sòns presents as barons d’engenh dera manèra que vò.
WEB-ODISSEA	Que non s’a de repotegar a Femi perque cante era sòrt malerosa des danaus, donques qu’es òmes lauden damb preferéncia eth cant mès nau qu’arribe enes sues aurelhes.
WEB-ODISSEA	Resigna-te en tòn còr e en tòn esperit en enténer aguest cant, donques que non siguec Ulisses eth solet que perdec en Troia era esperança de tornar; que n’auec molti d’auti que tanben periren.
WEB-ODISSEA	Mès, torna ja entara tua cramba.
WEB-ODISSEA	S’en tornèc Penelope, fòrça estonada, entara sua cramba, en tot remenar ath sòn laguens es discrètes paraules deth sòn hilh.
WEB-ODISSEA	E tanlèu auec pujat es escales damb es esclaues, s’estarnèc en somics per Ulisses, eth sòn estimat espós, enquia que Minerva, era des ludents uelhs, li bohèc enes sues paupetes eth doç saunei.
WEB-ODISSEA	Es pretendents hègen sarabat ena escura sala e toti desirauen ajaçar-se damb Penelope en sòn madeish lhet.
WEB-ODISSEA	Mès eth prudent Telemac comencèc a dider-les:
WEB-ODISSEA	Gaudim ara deth hestau e que cessen es vòsti crits; donques qu’ei plan beròi escotar a un poèta coma aguest, que se retire tant damb era sua votz as pròpries divinitats.
WEB-ODISSEA	En trincar eth dia, mos amassaram ena agora entà que jo vos diga sense trebucs que gescatz deth palai: premanitz-vos d’auti hestaus e minjatz-vos es vòsti bens, en tot convidar-vos successiua e reciprocament enes vòstes cases.
WEB-ODISSEA	Atau didec; e toti se sarrèren es pòts, en tot admirar-se de qué Telemac les parlèsse damb tanta audàcia.
WEB-ODISSEA	Mès Antinoo, hilh d’Eupites, li responec dident: “Telemac!
WEB-ODISSEA	Li responec eth prudent Telemac: “Antinoo!
WEB-ODISSEA	T’anujaratz dilhèu per çò que vau a díder?
WEB-ODISSEA	Qu’ei vertat que m’agradarie èster-ne, se Zèus m’ac balhèsse.
WEB-ODISSEA	Te penses dilhèu qu’eth hèt de regnar ei eth pejor malastre entàs òmes?
WEB-ODISSEA	Que non ei dolent èster rei, pr’amor qu’era casa deth madeish s’enriquís rapidament e era sua persona se ve aunorada.
WEB-ODISSEA	Li responec Eurimac, hilh de Polibe: “Telemac!
WEB-ODISSEA	Qu’ei botat enes mans des dius quin des aquèus a d’èster eth rei d’Itaca, enrodada de mar; mès tu seguís gaudint des tòns bens, govèrna en tòn palai, e jamès, mentre Itaca sigue abitada, arribe cap òme a trèir-te es tòns bens contra era tua volontat.
WEB-ODISSEA	E ara, brave Telemac, te voi preguntar per òste.
WEB-ODISSEA	D’a on venguec tau subjècte?
WEB-ODISSEA	De quina tèrra se vante d’èster?
WEB-ODISSEA	En quin país se trapen era sua familha e era sua pàtria?
WEB-ODISSEA	T’a dat naues sus era tornada deth tòn pair o a vengut damb eth solet prepaus de crubar bèth deute?
WEB-ODISSEA	Com ei que se lheuèc e partic tant ara prèssa, sense demorar que lo coneishéssem?
WEB-ODISSEA	Responec eth prudent Telemac: “Eurimac!
WEB-ODISSEA	Que ja s’a acabat era esperança dera tornada deth mèn pair; e non me creigui es naues, venguen d’a on venguen, ne me’n hèsqui des prediccions que hè un endonviaire qu’era mia mair cride en sòn palai.
WEB-ODISSEA	Atau parlèc Telemac, encara qu’ena sua ment auie arreconeishut ara divessa immortau.
WEB-ODISSEA	Tornèren es pretendents a divertir-se damb era dança e eth beròi cant, e atau demorauen qu’arribèsse era escura net.
WEB-ODISSEA	Que venguec aguesta quan encara se divertien, e alavetz se n’anèren e s’ajacèren enes sues cases.
WEB-ODISSEA	Telemac pugèc ena sua cramba de naut que s’auie bastit entada eth laguens deth beròi pati en un lòc visible de pertot; e se filèc dret entara sua jaça, en tot meditar ath sòn laguens fòrça causes.
WEB-ODISSEA	L’acompanhaue, damb tèdes alugades enes sues mans, Euriclèa, hilha d’Ops Pisenorida, era de casti pensaments; ara quau auie crompat Laertes en d’auti tempsi, a penes arribada ena pubertat, peth prètz de vint buèus; e en palai l’aunorèc coma a ua casta esposa, mès jamès s’ajacèc damb era pr’amor que non se shordèsse era sua hemna.
WEB-ODISSEA	Aquera, donc, illuminaue a Telemac damb tèdes alugades, per èster era esclaua que mès l’estimaue e era que l’auie elevat de mainatge; e, en tot arribar, dauric era pòrta dera cramba fòrtament bastida.
WEB-ODISSEA	Telemac se seiguec en lhet, se treiguec era delicada tunica e l’ac botèc enes mans ara prudenta anciana; que, dempús d’apraiar es plecs, la pengèc en un clau que i auie en ornat lhet, e de seguit gessec dera cramba, barrèc era pòrta, en tot tirar der anèth d’argent, e passèc eth barrolh mejançant ua correja.
WEB-ODISSEA	E Telemac, ben caperat per un vel de oelha, pensèc pendent tota era net en viatge que Minerva l’auie conselhat.
WEB-ODISSEA	II Agora des itacensi.
WEB-ODISSEA	Partença de Telemac.
WEB-ODISSEA	Tanlèu se descurbic era hilha deth maitin, era Auròra de rosadi dits, er estimat hilh d’Ulisses se lheuèc deth lhet, se vestic, se pengèc ena espatla era agudenta espada, estaquèc as sòns beròis pès beròies sandales, e, semblable pera sua portadura a ua divinitat, gessec dera cramba.
WEB-ODISSEA	De seguit manèc qu’es eralds de votz sonora, cridèssen ena agora as aquèus de longa cabeladura.
WEB-ODISSEA	Se hec era crida e comencèren a amassar-se rapidament.
WEB-ODISSEA	E tanlèu aueren acodit e sigueren amassadi, Telemac venguec ena agora damb era bronzinada lança ena man e dus gossets de leugèrs pès que lo seguien, en tot ornar-lo Minerva damb tau gràcia divina qu’en veder-lo arribar tot eth pòble lo contemplaue damb estonament, e se seiguec ena cagira de sa pair donques qu’es ancians li heren lòc.
WEB-ODISSEA	Que siguec eth prumèr en arengar-les er eròi Egipti, que ja ère acorbaishat pera vielhesa e se’n sabie de moltes causes.
WEB-ODISSEA	Un hilh sòn plan estimat, eth bellicós Antife, auie anat en Ilion, era de beròis shivaus, enes concaves naus deth divin Ulisses; e eth herotge Ciclòp l’aucic ena prigonda tuta e hec d’eth eth darrèr d’aqueri sopars.
WEB-ODISSEA	Que n’auie d’auti tres er ancian (un, Eurinome, que se trapaue entre es pretendents, e es auti cultivauen es camps deth sòn pair) mès non per aquerò s’auie desbrembat d’Antife e per eth ploraue e s’afligie.
WEB-ODISSEA	Egipti, donc, les arenguèc, vessant lèrmes, e les parlèc atau:
WEB-ODISSEA	Ne un solet còp siguec convocada era nòsta agora, ne en era auérem cap session, dès qu’eth divin Ulisses partic enes concaves naus.
WEB-ODISSEA	Qui ei eth qu’ara mos amasse?
WEB-ODISSEA	Ei joen o ancian aqueth que lo prèsse un besonh tan gran?
WEB-ODISSEA	Recebec bèra naua de qué era armada torne e vò manifestar-mos publicament aquerò que sabec abans que nosati?
WEB-ODISSEA	O vò expausar e díder quauquarren qu’ei d’interès deth pòble?
WEB-ODISSEA	Ena mia pensada que deu èster un baron aunèst e profitós.
WEB-ODISSEA	Atau les parlèc.
WEB-ODISSEA	Se vantèc deth presagi er estimat hilh d’Ulisses, que ja non s’estèc guaire temps seigut: damb er in d’arengar-les, se lheuèc ath miei dera agora e er erald Pisenor, que sabie dar prudents conselhs, li botèc eth scèptre ena man.
WEB-ODISSEA	Telemac, en tot dirigir-se prumèr ath vielh, s’exprimic d’aguesta sòrta:
WEB-ODISSEA	Que non ei luenh aguest òme e ara te’n saberàs de qué aqueth qu’a amassat ath pòble sò jo, que me trapi fòrça aclapat.
WEB-ODISSEA	Cap naua è recebut dera tornada dera armada, entà que vos posca díder publicament aquerò qu’è sabut abans que d’auti, e tanpòc voi expausar ne díder cap causa que sigue d’interès deth pòble: que se tracte d’un ahèr particular mèn, dera dobla pena qu’entrèc ena mia casa.
WEB-ODISSEA	Era ua ei que perdí ath mèn excellent progenitor, que regnaue sus toti vosati damb era doçor d’un pair; era auta, era actuau, mès importanta encara, lèu esbauçarà era mia casa e acabarà damb era mia riquesa.
WEB-ODISSEA	Que non sò jo capable de hè’c (solide deui èster feble e me manque valor marciau), que ja haria enlà ad aguesta gentada s’auessa pro vams, donques que s’an cometut accions intolerables e era mia casa se pèrd dera pejor manèra.
WEB-ODISSEA	Participatz vosati ena mia indignacion, cuelhetz vergonha dauant des vesins presents e cranhetz que vos perseguisque era colèra des dius, anujadi pes males òbres.
WEB-ODISSEA	Vos ac prègui per Zèus Olimpic e per Temis, era quau a dissolut e amasse es agores des òmes: non contunhetz, amics; deishatz que patisca solet era trista pena; se non ei qu’eth mèn pair, er excellent Ulisses, age volgut mau e costat maus as aquèus de beròies armadures e vosati ara, entà resvenjar-vos en jo, m’ajatz en òdi e me costetz maus, en tot ahiscar ad aguesti.
WEB-ODISSEA	Que serie milhor que toti amassa vos avaléssetz es mies proprietats e es mies vegades, pr’amor que se tau héssetz dilhèu bèth dia se pagaràn, donques que vieria pera ciutat en tot repotegar-vos damb paraules e reclamar-vos es bens enquia que toti me siguessen entornadi.
WEB-ODISSEA	Atau parlèc encolerit; e, vessant lèrmes, lancèc eth scèptre en solèr.
WEB-ODISSEA	Cuelhec pietat eth pòble, e toti carèren; sense qu’arrés gausèsse respóner a Telemac damb aspres paraules, exceptat d’Antinoo, que responec dident:
WEB-ODISSEA	Qué as dit entà otratjar-mos?
WEB-ODISSEA	Tu que vòs caperar-mos d’opròbis.
WEB-ODISSEA	Mès eth tòrt non ei des aquèus que pretenen ara tua mair, senon d’era, qu’actue damb grana astúcia.
WEB-ODISSEA	Que ja hè tres ans, e arribarà eth quatau, que se burle dera animositat qu’es aquèus amien en sòn pièch.
WEB-ODISSEA	A toti les balhe esperances, e a cada un en particular li hè promeses e l’envie messatges; mès que son fòrça desparièrs es pensaments que se botgen ena sua ment.
WEB-ODISSEA	E enquia e tot s’endonvièc aguesta auta enganha: se metec a tèisher en palai ua gran tela subtila e interminabla, e alavetz mos parlèc d’aguesta sòrta: Joeni, pretendents mèns!
WEB-ODISSEA	Donques que s’a mòrt eth divin Ulisses, demoratz, entà instar es mies nòces, qu’acaba aguesta tela, (non sigue que perda inutilament es hius), damb era fin de qué age susari er eròi Laertes en moment fatau dera espauridora mòrt.
WEB-ODISSEA	Non se passe que s’indigne quauqu’ua des aquèes deth pòble, se ve acogar sense mortalha a un òme qu’a possedit tanti bens!
WEB-ODISSEA	Atau didec, e eth nòste esperit generós se deishèc persuadir.
WEB-ODISSEA	Des d’aqueth moment s’estaue tot eth dia trabalhant era gran tela, e pera net, tanlèu coma s’alugaue damb halhes, des.heiguie çò qu’auie teishut.
WEB-ODISSEA	D’aguesta sòrta artenhec amagar era enganha e qu’es sues paraules siguessen creigudes pes aquèus pendent tres ans; mès, en arribar eth quatau an, e tornèren a passar es sasons, mos ac revelèc ua des hemnes que se’n sabie pro ben de çò que se passaue, e descurbírem a Penelope en tot des.hèir era esplendida tela.
WEB-ODISSEA	Atau siguec coma, a maugrat sòn, li calèc acabar-la.
WEB-ODISSEA	Escota, donc, çò que te responen es pretendents, pr’amor de qué te’n sàpies tu e tanben toti es aquèus.
WEB-ODISSEA	Hè qu’era tua mair entorne ena sua casa, e mana-li que cuelhe coma espós ad aqueth que li conselhe sa pair e ada era li plague.
WEB-ODISSEA	Minerva l’autregèc tant abondiuament ( auer adretia enes labors fines, gaudir de bon sen, e valer-se d’astúcies que jamès auem entenut a díder qu’auessen es anteriores aquèes Tiro, Alemena, Micene, era de beròia diadèma, pr’amor que deguna d’eres concebec pensaments semblables as de Penelope) non s’aurà decidit per çò mès convenent, donques qu’es tòns bens e riqueses seràn avalades mentre seguisque damb eth prepaus qu’es dius li bohèren en pièch.
WEB-ODISSEA	Li responec eth prudent Telemac: “Antinoo!
WEB-ODISSEA	Que non è cap motiu entà hèr enlà dera mia casa, contra era sua volontat, ara que me balhèc er èsser e m’elevèc.
WEB-ODISSEA	Eth mèn pair dilhèu encara ei viu en ua auta tèrra, o dilhèu ei mòrt; mès que me serà de mau hèr restituir a Icari moltes causes se de bon voler li mani ara mia mair.
WEB-ODISSEA	E alavetz non solet patirè malastres per çò dera abséncia deth mèn pair, senon qu’es dius m’en costaràn d’auti; pr’amor qu’era mia mair, en gésser de casa, invocarà as odioses Furies, e queirà sus jo era indignacion des òmes.
WEB-ODISSEA	Jamès, per tant, balharè jo semblabla orde.
WEB-ODISSEA	Se vos anuge era animositat çò que se passe, premanitz d’auti hestaus e minjatz-vos es vòsti bens, en tot convidar-vos successiua e reciprocament enes vòstes cases.
WEB-ODISSEA	Atau parlèc Telemac; e eth gran Zeùs li manèc dues agles que se meteren a volar des deth cim d’un monte.
WEB-ODISSEA	Ambdues volauen plan pròches, damb es ales estenudes, e tan rapides coma eth vent; e en trapar-se ath miei dera rambalhosa agora, virèren de seguit, en tot bàter es espesses ales, en tot guardar entà toti en cap, coma presagi de mòrt, en tot rosigar-se damb es ungles eth cap e eth còth, e se filèren entara dreta per dessús des cases e a trauèrs dera ciutat.
WEB-ODISSEA	Se quedèren toti es presents fòrça estonadi de veir damb es sòns pròpris uelhs ad aguesti audèths, e meditauen ath sòn laguens qué se poirie passar; quan er ancian eròi Haliterses Mastorida, eth solet que destacaue ena sua edat per çò de conéisher es auguris e explicar es causes fataus, les arenguèc damb benvolença, dident:
WEB-ODISSEA	Qu’ei gran eth malastre qu’ad aguesti les menace, pr’amor qu’Ulisses non serà guaire temps luenh de nosati, senon que ja dilhèu se trape apròp e les menace a toti era mòrt e eth destin; e tanben les arribarà maus a molti des que demoren en Itaca, que se ve de luenh.
WEB-ODISSEA	Abans de qué arribe aquerò, pensem en com les poiríem hèr cessar des sòns excèssi, o qu’ac hèsquen de bon voler, que serie plan milhor entada eri.
WEB-ODISSEA	Donques que non ac vaticini sense sabè’c, senon que m’en sai fòrça; e vos asseguri qu’ar eròi se l’a complit tot çò que jo l’è vaticinat, quan es aquèus s’embarquèren entà Ilion e partic damb eri er engenhós Ulisses.
WEB-ODISSEA	Li responec Eurimac, hilh de Polibe: “Ò ancian!
WEB-ODISSEA	Torna entara tua casa e vaticina-les as tòns hilhs çò que volgues, pr’amor de qué en avier non patisquen cap de mau; mès en aguestes causes me’n sai jo de vaticinar fòrça milhor que tu madeish.
WEB-ODISSEA	Molti audèths se botgen dejós deth solei, mès non toti son malastrucs.
WEB-ODISSEA	Ulisses moric luenh de nosati, e tu auries d’auer perit damb eth, e d’aguesta manèra non haries tanti vaticinis ne ahiscaries ar irritat Telemac, demorant que mane bèth present ara tua casa.
WEB-ODISSEA	Aquerò qu’ara te vau a díder, se complirà: se tu, que te’n sabes de fòrça causes ancianes, enganhèsses damb es tues paraules ad aguest òme mès joen e l’ahisquèsses a que s’estongue anujat, prumèrament serà màger era sua afliccion pr’amor que non per çò des prediccions li serà aisit actuar de ua auta manèra; e a tu, ò ancian, te meteram ua multa entà que te sigue de mau hèr pagar-la e te còste grèu pena.
WEB-ODISSEA	Jo madeish, dauant de toti vosati, li darè a Telemac un conselh: que l’ordene ara sua mair qu’entorne ena casa pairau e aquiu li premaniràn es nòces e ua dòt tant abondiua coma a d’ester era d’ua hilha estimada.
WEB-ODISSEA	Non me pensi qu’enquia alavetz deishem de cornèr es joeni aquèus era nòsta laboriosa pretension, donques que non cranhem absoludament ad arrés, ne tansevolh a Telemac a maugrat dera sua facóndia; ne mos guarim dera vana profecia que mos hès e que per era mos ès encara mès odiós.
WEB-ODISSEA	Es sòns bens seràn avaladi dera pejor manèra, coma enquia ara, sense que jamès se l’imdemnize, mentre Penelope entretengue as aquèus entà arrecular era nòça.
WEB-ODISSEA	Li responec eth prudent Telemac: “Eurimac e guairi ètz illustres pretendents!
WEB-ODISSEA	Que non vos è de suplicar ne arengar mès sus aguest ahèr, pr’amor qu’ara ja se’n saben es dius e toti es aquèus.
WEB-ODISSEA	Mès, au, balhatz-me ua embarcacion velèra e vint companhs que me daurisquen camin aciu e enlà deth mar.
WEB-ODISSEA	Vierè en Esparta e ena sablosa Pilos entà preguntar pera tornada deth mèn pair, qu’era sua abséncia se hè ja tan longa; e dilhèu bèth mortau me parlarà d’eth o arribarà enes mies aurelhes era fama que vie de Zèus e ei era que mès esparg era glòria des òmes.
WEB-ODISSEA	Dempús de parlar atau, cuelhec sèti.
WEB-ODISSEA	Alavetz se lheuèc Mentor, er amic der illustre Ulisses (aguest, en embarcar-se l’auie encargat tota era sua casa entà qu’es sòns aubedissen ar ancian e eth l’ac sauvèsse tot e en bon estat), e benevòl les arenguèc d’aguesta sòrta:
WEB-ODISSEA	Degun rei qu’agarre eth scèptre, sigue brave, ne mofle, ne suau, ne se tengue en causes justes; senon ath cotrari, actue tostemp damb crudeutat e amie a tèrme accions nefastes; pr’amor que ja non se’n brembe arrés deth divin Ulisses entre es ciutadans que sus eri regnaue damb era doçor deth sòn pair.
WEB-ODISSEA	Li responec Leocrite Evenorida: “Mentor pervèrs e insensat!
WEB-ODISSEA	Qué dideres!
WEB-ODISSEA	Ahiscar-les a que mos hèsquen desistir!
WEB-ODISSEA	Que les serie de mau hère enquia e tot a un nombre màger d’òmes, lutar contra nosati pr’amor de privar-mos des taulejades.
WEB-ODISSEA	Donques que s’eth madeish Ulisses d’Itaca vient en persona, trapèsse as illustres pretendents minjant en palai e decidisse ath sòn laguens hèr-les enlà dera sua casa, non s’alegrarie era sua esposa de qué auesse tornat, encara qu’ac desirèsse fòrça, donques qu’aquiu madeish receberie er eròi indigna mòrt se sagèsse de combàter damb tanti barons.
WEB-ODISSEA	De vertat que non as parlat coma ac auies de hèr.
WEB-ODISSEA	Mès, au, desseparatz-vos e tornatz enes vòsti ahèrs.
WEB-ODISSEA	Atau didec, e ara seguida dissolec era agora.
WEB-ODISSEA	S’escampilhèren toti entà tornar enes sues cases e es pretendents se filèren entara casa deth divin Ulisses.
WEB-ODISSEA	Telemac s’aluenhèc entara plaja e, dempús de lauar-se es mans en esglumós mar, preguèc a Minerva dident:
WEB-ODISSEA	Tau siguec era sua pregària.
WEB-ODISSEA	Se l’apressèc Minerva, qu’auie cuelhut er aspècte e era votz de Mentor, e li didec aguestes alades paraules:
WEB-ODISSEA	Que non seràs en futur ne covard ne imprudent, s’ei qu’as eretat era bona animositat qu’auie eth tòn pair entà amiar a tèrme es sues accions e paraules; se siguesse atau, eth viatge non serà en bades, ne demorarà sense hèr.
WEB-ODISSEA	Mès, se non ès hilh d’aqueth e de Penelope, non me pensi qu’arribes a realizar çò que desires.
WEB-ODISSEA	Que son pòqui es hilhs que se retiren as sòns pairs, era majoritat gessen pejors, e sonque quauqui uns les auantatgen.
WEB-ODISSEA	Mès tu, coma que non seràs en futur ne covard ne imprudent, ne te manque era inteligéncia d’Ulisses, pòs concéber era esperança d’acabar taus òbres.
WEB-ODISSEA	Non te’n hèsques, donc, de çò que decidisquen o mediten es insensats pretendents; aguesti que non an sen ne practiquen era justícia, e non saben que se les aprèsse era mòrt e eth nere fado entà que toti acaben eth madeish dia.
WEB-ODISSEA	Aguest viatge que desires començar, non se tardarà guaire temps: que sò tant amic tòn per çò deth tòn pair, apraiarè ua velèra nau e vierè damb tu.
WEB-ODISSEA	Torna ena tua casa, barreja-te entre es pretendents e ordena que premanisquen viures en vaishères avientes, en tot botar eth vin en anfòres e era haria, qu’ei era sustentacion des òmes, en fòrts odres; e mentretant, amassarè, en tot recórrer era poblacion, as que de bon voler te volguen acompanhar.
WEB-ODISSEA	Atau parlèc Minerva, hilha de Zèus; e Telemac non se demorèc guaire dempús qu’auec escotat era votz dera divessa.
WEB-ODISSEA	Venguec ena sua casa damb eth còr sarrat, e trapèc as capinauts pretendents qu’esgorjauen crabes e rostien porcèths ena encencha deth pati.
WEB-ODISSEA	Alavetz, Antinoo, arrint, gessec ar encontre de Telemac, lo cuelhec dera man e li didec aguestes paraules:
WEB-ODISSEA	Non decidisques en tòn pièch males accions o paraules, e minja e beu damb jo coma ac as hèt enquia ara.
WEB-ODISSEA	Li repliquec eth prudent Telemac: “Antinoo!
WEB-ODISSEA	Que non ei possible que jo m’estonga carat entre vosati, tan supèrbs, e minja e m’alègra tranquillament.
WEB-ODISSEA	Non ei pro qu’es pretendents m’ajatz destruit moltes e excellentes causes, mentre siguí gojat?
WEB-ODISSEA	Ara que ja sò òme e me’n sai de çò que se passe, escotant tot çò que diden es auti, e creish en mèn pièch era animositat, sajarè d’autrejar-vos males mòrts, ja sigue acodint en Pilos, ja sigue en aguesta poblacion.
WEB-ODISSEA	Didec, e deishèc anar era sua man dera d’Antinoo.
WEB-ODISSEA	Es pretendents, qu’anauen premanint era taulejada laguens dera casa, se burlauen de Telemac e l’insultauen damb es sues paraules.
WEB-ODISSEA	E un d’aqueri joeni supèrbs parlèc d’aguesta sòrta:
WEB-ODISSEA	E un auti des joeni supèrbs didec ara seguida: “Qui sap se, dempús de partir ena concava nau, morirà luenh des sòns, en tot vagar coma Ulisses?
WEB-ODISSEA	Atau didien.
WEB-ODISSEA	Telemac baishèc ena ampla e nauta cramba deth sòn pair a on i auie molons d’aur e de bronze, vestits sauvadi en arques e ua grana quantitat de flairós òli.
WEB-ODISSEA	Aquiu èren es tenalhes deth doç vin vielh, plies de beuenda blossa e divina e emparades ordenadament ena paret, per s’un cas bèth dia entornèsse Ulisses ena sua casa, dempús d’auer patit nombroses penes.
WEB-ODISSEA	Era pòrta auie dues huelhes solidament adaptades e subjèctades pera clauadura; e ath sòn costat se trapaue dia e net, en tot susvelhà’c tot damb prevenguda ment, ua sirventa: Euriclèa, hilha d’Ops Pisenorida.
WEB-ODISSEA	Alavetz Telemac la cridèc ena cramba e li didec:
WEB-ODISSEA	Au, bota-me en anfòres doç vin, aqueth que sigue mès suau dempús deth que sauvaues entad aqueth malerós; demorant tostemp que torne Ulisses, d’alègre linhatge, per auer-se desliurat dera mòrt e deth destin.
WEB-ODISSEA	Aumplís dotze anfòres e barra-les damb es sues cubertères.
WEB-ODISSEA	Separa tanben vint mesures de haria de horment e bota-les en odres ben cosudi.
WEB-ODISSEA	Que sonque te’n sàpies tu.
WEB-ODISSEA	Que sigue tot apraiat e amassa, donques que vierè a cuelher-lo en escurir, tanlèu era mia mair s’ajace.
WEB-ODISSEA	Atau parlèc.
WEB-ODISSEA	S’estarnèc en somics era sua sirventa Euriclèa, e, alendant, li didec aguestes alades paraules:
WEB-ODISSEA	Com se t’a acodit tau causa?
WEB-ODISSEA	A on vòs anar per tèrres luenhanes, en èster hilh unigenit e fòrça estimat?
WEB-ODISSEA	Ulisses, eth d’alègre linhatge, moric luenh dera pàtria, en un pòble desconeishut.
WEB-ODISSEA	Tanlèu te’n vages, aguesti maquinaràn causes dolentes entà aucir-te damb bèra enganha e repartir-se dempús tot çò de tòn.
WEB-ODISSEA	Li responec eth prudent Telemac: “Padega-te, ostalèra; qu’aguesta decision non s’a cuelhut sense qu’un diu se’n sàpie.
WEB-ODISSEA	Tau didec; e era anciana prestèc eth solemne jurament des dius.
WEB-ODISSEA	E en vier de jurar, era, sense pèrder temps, botèc eth vin enes anfòres e era haria enes odres ben cosudi; e Telemac tornèc a pujar e s’amassèc damb es pretendents.
WEB-ODISSEA	Alavetz Minerva, era divessa des ludents uelhs, ordenèc ua auta causa.
WEB-ODISSEA	Cuelhec era figura de Telemac, recorrec era ciutat, parlèc damb diuèrsi barons e les encarguèc qu’en escurir s’amassèssen ath costat deth vaishèth.
WEB-ODISSEA	Demanèc tanben ua velèra nau ath hilh illustre de Froni, a Noemon, e aguest l’ac autregèc de bon voler.
WEB-ODISSEA	Se coguèc eth solei e es tenèbres ocupèren toti es camins.
WEB-ODISSEA	En aqueth moment era divessa botèc en mar era leugèra embarcacion e placèc en era guairi esturments amien es naus de molti bancs.
WEB-ODISSEA	L’amièc dempús entà un extrèm deth pòrt, s’amassèren molti e excellents companhs, e Minerva les ahisquèc a toti.
WEB-ODISSEA	Alavetz Minerva, era divessa de ludents uelhs, ordenèc ua auta causa.
WEB-ODISSEA	Anèc en palai deth divin Ulisses, bohèc as pretendents un doç saunei, les empeguic era ment mentre beuien, e hec qu’es copes les queiguessen des mans.
WEB-ODISSEA	Toti s’esdeguèren a vier ena ciutat e ajaçar-se, donques que non sigueren guaire temps seigudi dès qu’eth saunei les queiguec sus es paupetes.
WEB-ODISSEA	E Minerva, era de ludents uelhs, qu’auie cuelhut era figura e era votz de Mentor, li didec a Telemac dempús de cridar-lo entà dehòra deth sòn palai:
WEB-ODISSEA	Es tòns companhs, de beròies armadures, ja s’an seigut enes bancs entà remar, e solet demoren es tues ordes.
WEB-ODISSEA	Anem-mo’n e non demorem mès entà començar eth viatge”.
WEB-ODISSEA	Quan atau auec parlat, Palas Minerva se metec a caminar ara prèssa, e Telemac anèc seguint es tralhes dera divessa.
WEB-ODISSEA	Arribèren ena nau e en mar, e trapèren ara vòra as companhs de longa cabeladura.
WEB-ODISSEA	E er esforçat e divin Telemac les parlèc dident:
WEB-ODISSEA	Quan atau auec parlat, comencèc a caminar e es auti lo seguiren.
WEB-ODISSEA	De seguit s’ac heren a vier tot e ac carguèren ena nau de molti bancs, coma er estimat hilh d’Ulisses ac auie manat.
WEB-ODISSEA	Ara seguida s’embarquèc Telemac, precedit per Minerva que cuelhec sèti ena popa e eth ath sòn costat, mentre es companhs treiguien es amarres e s’acomodauen enes bancs.
WEB-ODISSEA	Minerva, era des ludents uelhs, les manèc prospèr vent: eth fòrt Zefir, que ressonaue peth vinós mar.
WEB-ODISSEA	Telemac exortèc as sòns companhs, en tot ordenar-les qu’apraièssen es viures e era sua orde siguec complida.
WEB-ODISSEA	Issèren eth pau d’auet, lo meteren trauessèr, l’estaquèren damb còrdes, e de seguit despleguèren era blanca vela damb correges ben torçades.
WEB-ODISSEA	Holèc eth vent era vela, e es porporades ondades ressonauen ath torn dera quilha, tant qu’era nau corrie seguint eth sòn rumb.
WEB-ODISSEA	Tanlèu aueren estacat es aparelhs ara velòça nau nera, lheuèren vaishères ar arràs de vin e heren libacions as sempitèrns dius e mès que mès ara hilha de Zèus, era des ludents uelhs.
WEB-ODISSEA	E era nau seguic eth sòn rumb pendent tota era net e era auròra seguenta.
WEB-ODISSEA	III Çò de Pilos.
WEB-ODISSEA	Ja eth solei deishaue eth plan polit lac, en tot pujar entath bronzinat cèu pr’amor d’alugar as immortaus dius e as òmes sus era tèrra fertila; quan Telemac e es sòns arriberen en Pilos, era ben bastida ciutat de Nelèu, e trapèren ena arriba deth mar as abitants, qu’immolauen taures de peu nere ad aqueth que secodís era tèrra, ath diu dera cerulenca cabeladura.
WEB-ODISSEA	I auie nau sètis, e en cada un i auie seigudi cinc cents òmes e se sacrificauen nau taures.
WEB-ODISSEA	Mentre es pilis usclauen es cueishes entath diu, dempús de tastar es entralhes, es d’Itaca atraquèren en pòrt, amainèren es veles dera ben proporcionada nau, l’ancorèren e sautèren en tèrra.
WEB-ODISSEA	Telemac desbarquèc, precedit de Minerva.
WEB-ODISSEA	E era divessa des ludents uelhs trinquèc eth silenci damb aguestes paraules:
WEB-ODISSEA	Que ja non te cau mostrar vergonha per arren, en auer trauessat eth mar pr’amor de saber notícies sus eth tòn pair: en quin lòc ei amagat e quina sòrta l’a arribat.
WEB-ODISSEA	Responec eth prudent Telemac: “Mentor!
WEB-ODISSEA	Com vòs que m’aprèssa ada eth, com posqui vier a saludar-lo?
WEB-ODISSEA	Li didec Minerva, era divessa des ludents uelhs: “Telemac!
WEB-ODISSEA	Quan atau auec parlat, Palas Minerva pressèc eth sòn pas e Telemac l’anèc seguint.
WEB-ODISSEA	Arribèren a on ère era assemblada des barons pilis enes sètis: aquiu s’auie seigut Nestòr damb es sòns hilhs e ath sòn entorn es companhs premanien era taulejada, ja rostint era carn, ja botant-la enes rostidors.
WEB-ODISSEA	E tanlèu vederen as òstes, s’auancèren toti amassa, les saludèren damb es mans e les convidèren a sèir-se.
WEB-ODISSEA	Pisistrat Nestorida siguec eth prumèr que se les aprèssèc, e en tot cuelher-les es mans, les hec sèir ena taulejada en ues mofles pèths, sus eth sable deth mar, apròp deth sòn frair Trasimedes e deth sòn pròpri pair.
WEB-ODISSEA	De seguit les balhèc part des entralhes, vessèc vin en ua copa d’aur e, en tot aufrir-la a Palas Minerva, hilha de Zèus qu’amie era egida, li didec atau:
WEB-ODISSEA	Lhèua es tòns prècs ath sobeiran Neptun, donques qu’en vier aciu mos auetz trapat damb eth hestau que celebram en aunor sòn.
WEB-ODISSEA	Mès, tanlèu hescatz era libacion e ajatz pregat coma ei just, balha-li ad aguest era copa de vin entà que lo libe tanben, donques que supausi que tanben prègue as dius; pr’amor que toti es òmes auem besonh des divinitats.
WEB-ODISSEA	En díder aquerò, li botèc ena man era copa de doç vin.
WEB-ODISSEA	Minerva s’alegrèc de veir era prudéncia e era equitat deth baron que li daue era copa d’aur ada era abans qu’a Telemac.
WEB-ODISSEA	E de seguit li hec fòrça supliques ath sobeiran Neptun:
WEB-ODISSEA	Non te remisques a amiar a tèrme çò qu’ara te demanam.
WEB-ODISSEA	Tau siguec eth sòn prèc, e era madeisha complic çò que venguie de demanar.
WEB-ODISSEA	Autregèc de seguit era beròia copa dobla a Telemac, e er estimat hilh d’Ulisses preguèc de manèra semblabla.
WEB-ODISSEA	Rostidi ja es quarts deth dauant, les retirèren, les dividiren en parts e celebrèren ua gran taulejada.
WEB-ODISSEA	E quan aueren satisfèt eth desir de minjar e de bèuer, Nestòr, eth cavalièr gereni, comencèc a dider-les:
WEB-ODISSEA	Se qui ètz?
WEB-ODISSEA	D’a on arribéretz, navegant pes umidi camins?
WEB-ODISSEA	Li responec eth prudent Telemac, fòrça alugat, donques qu’era madeisha Minerva li bohèc audàcia en pièch pr’amor de qué preguntèsse peth sòn absent pair e aquerisse gloriosa fama entre es òmes:
WEB-ODISSEA	Preguntes d’a on èm.
WEB-ODISSEA	Donques jo t’ac vau a díder.
WEB-ODISSEA	Viem d’Itaca, plaçada ath pè de Neio, e er ahèr que mos posse non ei public, senon particular.
WEB-ODISSEA	Que vam darrèr dera gran fama deth mèn pair, per s’un cas enteneres a parlar deth divin e pacient Ulisses; eth quau, sivans diden, esbaucèc era ciutat troiana, en tot combàter amassa damb tu.
WEB-ODISSEA	De toti es que lutèren contra es teucri, mo’n sabem d’a on patiren era deplorabla mòrt; mès Zèus a volut qu’era d’aqueth sigue ignorada: arrés mos pòt indicar clarament a on peric, ne s’a perit en continent, a mans des sòns enemics, o en mar, entre es ondades d’Anfitrite.
WEB-ODISSEA	Plan per aquerò sò vengut a abraçar es tòns jolhs, per s’un cas volesses condar-me era trista mòrt d’aqueth, ja sigue pr’amor qu’ac as vist damb es tòns uelhs, ja sigue perque te l’age condat bèth pelegrin, que sense ventura lo paric era sua mair.
WEB-ODISSEA	E non rebaishes arren per respècte o pietat que m’ages; ath contrari, ditz-me ben tot aquerò qu’ages vist.
WEB-ODISSEA	Li responec Nestòr, eth cavalièr gereni: “Ò amic!
WEB-ODISSEA	Me hès a vier ena memòria es calamitats qu’en aqueth pòble patírem es aquèus, indomdables de valor, uns còps vagant enes naus per ombriu mar a on mos auie amiat Aquilles ara cèrca de butin e d’autes combatent ath torn dera gran ciutat deth rei Priam.
WEB-ODISSEA	Patírem, ath delà, fòrça malastres.
WEB-ODISSEA	Quin des mortaus òmes ac poirie referir peth menut?
WEB-ODISSEA	Encara que, en tot arturar-te aciu cinc o sies ans, te tenguesses a preguntar guairi maus patiren aquiu es divins aquèus, non te serie possible saber-te’n de toti; senon que, abans d’acabar, ja cansat, partiries entara tua pàtria.
WEB-ODISSEA	Nau ans siguérem tramant fòrça maus contra eri e botant ath sòn entorn assetjaments de tota sòrta, e a penes alavetz botèc fin Zèus as nòsti trabalhs.
WEB-ODISSEA	Aquiu non i auec arrés qu’en prudéncia se volesse egalar damb eth divin Ulisses, damb eth tòn pair, qu’entre toti subergessie pes sues astúcies de tota sòrta, se reaument ès tu eth sòn hilh, donques que me sò quedat estonat en contemplar-te.
WEB-ODISSEA	Que son semblables, atau madeish, es tues paraules as sues e non se crederie qu’un joen podesse parlar de forma tan parièra.
WEB-ODISSEA	Jamès Ulisses e jo siguérem en desacòrd en arengar ena agora o en conselh: senon que, en auer era madeisha animositat, conselhàuem damb intelligéncia e prudenta decision as aquèus entà que tot se passèsse dera milhor manèra.
WEB-ODISSEA	Mès, tanlèu coma, dempús d’auer destruit era ciutat de Priam, mos embarquèrem enes naus e ua divinitat dispersèc as aquèus, Zèus ordic ena sua ment que siguesse luctuosa era tornada des aquèus; que non toti auien estat senadi e justi, e plan per aquerò les arribèc a molti ua funèsta sòrt pera pernicioss colèra dera divessa des ludents uelhs, hilha deth poderós pair, eth quau suscitèc entre es Atridas ua gran batalha.
WEB-ODISSEA	Cridèren ena agora as aquèus, mès temeraria e inoportunament (que siguec en cogar-se eth solei e toti vengueren ar arràs de vin), e les expausèren era rason d’auer congregat ath pòble.
WEB-ODISSEA	Menelau exortèc a toti es aquèus a pensar en tornar ena pàtria a trauèrs der ample mar; causa que non agradèc a Agamemnon, donques que volie arturar ath pòble e padegar damb granes ecatòmbes era terribla colèra de Minerva.
WEB-ODISSEA	Ò pèc!
WEB-ODISSEA	Non endonviaue que non la poirie convéncer, pr’amor que non càmbie còp sec era ment des dius!
WEB-ODISSEA	Atau, ambdús, dempús de discutir damb dures paraules, seguien de pès; e es aquèus, de beròies armadures, se lheuèren costant un sarabat immens, pr’amor qu’autant er un coma er aute auien es sòns partidaris.
WEB-ODISSEA	Aquera net la passèrem en tot resòlver enes nòsti cervèths grèus prepausi des uns contra es auti, donques que ja Zèus mos premanie funèstes calamitats.
WEB-ODISSEA	En trincar eth dia, botèrem es naus en mar divin e embarquèrem es nòsti bens e es hemnes d’estreta cintura.
WEB-ODISSEA	Era mitat deth pòble se demorèc aquiu damb er Atrida Agamemnon, pastor d’òmes; e era rèsta mos calèrem en mar, pr’amor qu’ua Mosa caumèc eth mar, abondós en grani peishi.
WEB-ODISSEA	Tanlèu arribèrem en Tenedos, aufrírem sacrificis as dius damb eth desir d’entornar enes nòstes cases; mès Zèus encara non auie ordenat era tornada e suscitèc, ò crudèu!, ua naua e perniciosa peleja.
WEB-ODISSEA	E es qu’acompanhauen a Ulisses, rei prudent e sagaç, tornèren enes concaves naus entà complàder de nauèth a Agamemnon Atrida.
WEB-ODISSEA	Mès jo, damb es naus que me seguien amassa, seguí hugent, donques que comprení que quauqua divinitat pensaue hèr-mos mau.
WEB-ODISSEA	Hugec tanben eth bellicós hilh de Tidèu, damb es sòns, dempús d’ahiscar-les a que lo seguissen, e se mos amassèc un shinhau mès tard eth ròi Menelau, que mos trapèc en Lesbos mentre discutíem sus era longa navegacion que mos demoraue, ei a díder, se passaríem per dessús dera escalabrosa Quios, entara isla de Psiria pr’amor de deishar ad aguesta darrèra ena quèrra, o per dejós dera prumèra ath long deth ventós Mimant.
WEB-ODISSEA	Comencèc a bohar un sonor vent, e es naus, regant damb grana rapiditat eth camin abondós en peishi, arribèren de nets en Gereste; aquiu l’aufrírem a Neptun un gran nombre de cueishes de taure per çò d’auer hèt era trauessada deth dilatat mar.
WEB-ODISSEA	Que ja ère eth quatau dia quan es companhs de Diomedes Tidida, dondaire de shivaus, se posèren en Argos damb es sues ben proporcionades naus; mès jo cuelhí era rota de Pilos e jamès me manquèc eth vent dès qu’un diu lo manèsse entà que bohèsse.
WEB-ODISSEA	Atau venguí, hilh mèn, sense saber arren, ignorant se guairi aquèus se sauvèren e guairi periren.
WEB-ODISSEA	Mès, tot aquerò qu’entení condar dès qu’arribè en mèn palai, ac saberàs ara, ei just; que non t’è d’amagar arren.
WEB-ODISSEA	Diden qu’an arribat ben es valerosi mirmidons, qu’amiaue eth hilh illustre deth magnanim Aquilles; qu’atau madeish amièc a pòrt erosament Filoctetes, hilh illustre de Peant; e qu’Idomenèu amièc entà Creta a toti es sòns companhs qu’escapèren des combats sense qu’eth mar l’en treiguesse ne un de solet.
WEB-ODISSEA	Der Atrida vosati madeish auratz entenut condar, encara que demoratz tan luenh, com venguec e com Egiste l’apraièc ua deplorabla mòrt.
WEB-ODISSEA	Mès qu’ac paguèc d’ua manèra lamentabla.
WEB-ODISSEA	Be n’ei de bon entath que morís deishar a un hilh!
WEB-ODISSEA	Atau Orestes s’a resvenjat der assassin de sa pair, deth dolós Egiste, qu’auie aucit ath sòn illustre progenitor.
WEB-ODISSEA	Li responec eth prudent Telemac: “Nestòr Nelida, glòria insigna des aquèus!
WEB-ODISSEA	Aqueth cuelhec bona resvenja e es aquèus espargeràn era sua excèlsa glòria qu’arribarà en coneishement des òmes futurs.
WEB-ODISSEA	Pro que m’auessen autrejat es dius fòrça entà castigar era penibla supèrbia des pretendents, que m’insulten en tot maquinar orribles accions!
WEB-ODISSEA	Li responec Nestòr, eth cavalièr gereni: “Ò amic!
WEB-ODISSEA	Donques que me rebrembes aquerò qu’as condat, diden que son molti es que, pretenent ara tua mair, cometen a despiet tòn, accions marrides en palai.
WEB-ODISSEA	Ditz-me se te sometes de bon voler e t’a en òdi era gent deth pòble, per çò revelat per un diu.
WEB-ODISSEA	Qui se’n sap se bèth dia castigarà aguesti excèssi eth tòn pròpri pair vient solet o amassa damb toti es aquèus?
WEB-ODISSEA	Li repliquèc eth prudent Telemac: “Ò ancian!
WEB-ODISSEA	Ja non me pensi que se complisquen taus causes.
WEB-ODISSEA	Li didec Minerva, era divessa des ludents uelhs: “Telemac!
WEB-ODISSEA	Quines paraules deishères anar dera tua boca!
WEB-ODISSEA	Que l’ei aisit a ua divinitat, quan ac vò, sauvar a un òme enquia e tot de luenh estant.
WEB-ODISSEA	E jo m’estimaria mès restituir-me ena mia casa e veir lúder eth dia dera tornada, en tot auer passat fòrça maus, que perir tanlèu coma arribèssa ena mia casa; coma Agamemnon, que moric en param que li hèren Egiste e era sua pròpria esposa.
WEB-ODISSEA	Li responec eth prudent Telemac: “Mentor!
WEB-ODISSEA	Non parlem mès de taus causes, encara que sigam aclapadi.
WEB-ODISSEA	Que ja era tornada d’aqueth non se pòt realizar; pr’amor qu’es immortaus deuen d'auer-li enviat era mòrt e eth nere destin.
WEB-ODISSEA	Mès ara voi interrogar a Nestòr e hèr-li ua auta pregunta, donques qu’en justícia e prudéncia depasse a toti e diden qu’a regnat pendent tres generacions d’òmes; de sòrta que, en contemplar-lo, me semble un immortau.
WEB-ODISSEA	Ò Nestòr Nelida!
WEB-ODISSEA	Ditz-me era vertat.
WEB-ODISSEA	Com moric eth plan poderós Atrida Agamemnon?
WEB-ODISSEA	A on ère Menelau?
WEB-ODISSEA	Quina sòrta de mòrt siguec era que tramèc eth dolós Egiste, entà que perisse un baron que tant lo depassaue?
WEB-ODISSEA	Li responec Nestòr, eth cavalièr gereni: “Te diderè, hilh mèn, era pura vertat.
WEB-ODISSEA	Que ja te pòs imaginar se com arribèc eth hèt.
WEB-ODISSEA	S’eth ròi Menelau Atrida, en tornar de Troia, auesse trapat en palai a Egiste, viu encara, ne tan solet aurie caperat de tèrra eth cadavre d’aguest; lançat ena planhèra, luenh dera ciutat, l’aurien esbocinat es gossets e es audèths rapinaires, sense que lo plorèsse cap des aquèes, donques qu’auie cometut ua mauvestat plan grana.
WEB-ODISSEA	Pr’amor que mentre nosati mos estàuem aquiu, realizant fòrça hètes bellicoses, eth s’estaue tranquil en çò de mès prigond d’Argos, tèrra elevadoira de shivaus, e aplicaue tota era sua fòrça en sedusir damb es sues paraules ara esposa d’Agamemnon.
WEB-ODISSEA	Ara prumeria era divina Clitemnestra refusèc cométer eth infame hèt, pr’amor qu’auie boni sentiments e l’acompanhaue un poèta qu’er Atrida, en partir entà Troia, l’encarguèc tu per tu que la sauvèsse.
WEB-ODISSEA	Mès, quan arribèc eth moment que, complint-se eth fado des dius, auie de perir, Egiste amièc ath poèta entà ua isla desabitada a on l’abandonèc entà que siguesse presa e peishèu des audèths rapinaires; e se hec a vier de bon voler entara sua casa ara hemna, que tanben ac desiraue, en tot usclar dempús grana quantitat de cueishes enes sagradi autars des dius e penjar moltes figures, teishuts e aur, per auer-se’n gessut ena sua empresa que jamès s’auie demorat poder amiar a tèrme.
WEB-ODISSEA	Venguíem, donc, de Troia er Atrida e jo, navegant amassa e damb bona amistat; mès, tanlèu arribèrem en sagrat monte de Suni, apròp d’Atenes, Febo Apòllo aucic damb es sues suaus flèches ath pilòt de Menelau, a Frontis Onetorida, qu’alavetz auie enes sues mans eth timon deth vaishèth, e depassaue a toti en art de governar ua embarcacion quan campauen es tempèstes.
WEB-ODISSEA	Atau siguec se com, a maugrat deth sòn desir de seguir eth camin, se vedec obligat a arturar-se entà acogar ath sòn companh e hèr-li es funeralhas.
WEB-ODISSEA	Dempùs, trauessant eth vinós mar enes concaves naus, podec arribar ara prèssa en naut ticò de Malea, e eth poderós Zèus li hec dificil eth camin en tot manar-li vents de sonora bohada e ondades holades, enòrmes, que semblauen montanhes.
WEB-ODISSEA	Alavetz eth diu dispersèc es naus e a quauques ues les amièc entà Creta a on demorauen es cidons, ath costat des corrents deth Iardan.
WEB-ODISSEA	Que i a en escur mar ua arròca escalabrosa e nauta que ges en mar près de Gortina: aquiu eth Noto lance es ondades contra eth ticò dera quèrra, contra Fest, e ua arròca petita trinque era gran ondada.
WEB-ODISSEA	Menelau, damb cinc naus de cerulenca proa, amarrèc en Egipte, a on eth vent e eth mar l’auien amiat; e mentre damb es sues galères anaue romant per estranhs païsi, amassant riqueses e fòrça aur, Egiste tramèc en palai aqueres deplorables accions.
WEB-ODISSEA	Sèt ans regnèc aguest en Micenes, rica en aur, e tenguec dominat ath pòble, dempús dera mòrt der Atrida.
WEB-ODISSEA	Mès, malerosament, en ueitau an venguec d’Atenes eth divin Orestes que hec perir ar assassin de sa pair, ath dolós Egiste.
WEB-ODISSEA	Dempús d’aucir-lo, Orestes autregèc as aquèus ua taulejada funèbra enes funeralhas dera sua odiosa mair e eth covard Egiste; e aqueth dia arribèc Menelau, valent en combat damb fòrça riqueses, tantes coma eth vaishèth podie amiar.
WEB-ODISSEA	E tu, amic, non t’estongues massa temps dehòra dera tua casa, en auer deishat en era riqueses e uns òmes tan supèrbs; non sigue que se repartisquen es tòns bens e se les avalen e dempús eth viatge te sigue inutil.
WEB-ODISSEA	Mès jo t’exòrti e t’ahisqui a que files es tòns passi entà Menelau; eth quau hè pòc de temps que tornèc de lòcs d’a on era gent non demore tornar quan ei desviada pes tempèstes en un mar immens e òrre.
WEB-ODISSEA	Atau s’exprimic.
WEB-ODISSEA	Se coguèc eth solei e venguec era escurina.
WEB-ODISSEA	E alavetz parlèc Minerva, era des ludents uelhs:
WEB-ODISSEA	Tot qu’ac as condat discrètament.
WEB-ODISSEA	Mès, au, barratz era lengua e barrejatz vin, entà que, dempús de hèr-li era libacion a Neptun a as auti dius immortaus, pensem en ajaçar-mos, donques que ja ei era ora.
WEB-ODISSEA	Atau parlèc era hilha de Zèus, e toti l’aubediren.
WEB-ODISSEA	Es eralds li balhèren lauamans; uns gojats aumpliren es vaishères e distribuiren eth vin as presents, dempús d’auer aufrit en copes es primicies; e dempús de lançar es lengües en huec, se meteren de pès e heren libacions.
WEB-ODISSEA	Aufrides aguestes e auent begut guaire desirauen, Minerva e eth deifòrme Telemac se retirèren ena concava nau.
WEB-ODISSEA	Mès Nestòr les arturèc, en tot repotegar-les damb aguestes paraules:
WEB-ODISSEA	Que non me manquen mantèls ne linçòs.
WEB-ODISSEA	Li didec Minerva, era divessa des uelhs ludents: “Que parlères ben, ancian estimat, e ei convenent que Telemac t’aubedisque pr’amor qu’ei çò de milhor que pòt hèr.
WEB-ODISSEA	Vierà, donc, damb tu entà dormir en tòn palai, e jo tornarè en nere vaishèth pr’amor d’encoratjar as companhs e ordenar-les tot çò que sigue avient.
WEB-ODISSEA	Aquiu m’ajaçarè en concau e nere vaishèth, e en trincar eth dia, m’apressarè entàs magnanims caucons qu’en sòn país me cau crubar un deute non petit.
WEB-ODISSEA	Dit aquerò, partic Minerva, era des ludents uelhs, coma se siguesse ua agla; e toti s’estonèren en campà’c.
WEB-ODISSEA	S’admirèc tanben er ancian quan ac vedec damb es sòns pròpris uelhs e, sarrant-li era man a Telemac, prononcièc aguestes paraules:
WEB-ODISSEA	Non cranhi qu’en futur sigues covard o feble, donques que ja de tan joen t’acompanhen e guiden es madeishi dius.
WEB-ODISSEA	Pr’amor qu’aguesta divinitat non ei ua auta, d’aqueres que possedissen olimpics ostaus, qu’era hilha de Zèus, era plan gloriosa Tritogenia, era que tanben aunoraue ath tòn esforçat pair entre es aquèus.
WEB-ODISSEA	Tau siguec era sua pregària, qu’entenec Palas Minerva.
WEB-ODISSEA	Nestòr, eth cavalièr gereni, se botèc dauant des sòns hilhs e des sòns gendres, e damb eri s’endralhèc entath palai.
WEB-ODISSEA	Tanlèu coma arribèren ena illustra casa deth rei, se seigueren per orde en cagires e fautulhs.
WEB-ODISSEA	Ara seguida les aumplic eth vielh ua vaishèra de doç vin, qu’auie estat onze ans en ua tenalha que dauric era sirventa; lo barrejaue, donc, er ancian e, hènt libacions, li pregaue fervorosament ara hilha de Zèus, qu’amie era egida.
WEB-ODISSEA	Hètes es libacions e auent begut toti guaire voleren, se n’anèren enes sues respectiues cases; mès Nestòr, eth cavalièr gereni, hec que Telemac, er estimat hilh deth divin Ulisses, s’ajacèsse aquiu, en un mofle lhet, dejós deth sonor portau, e qu’ath sòn costat dormisse eth bellicós Pisistrat, capitan d’òmes, qu’ère en palai eth solet hilh que se conservaue fradin.
WEB-ODISSEA	E Nestòr dormic, ath sòn torn, en interior dera excèlsa casa, a on se trapaue eth lhet qu’en eth, era sua esposa, era reina, l’apraièc era jaça.
WEB-ODISSEA	Mès, a penes campèc era hilha deth maitin, era Auròra de rosadi dits, se lheuèc deth lhet Nestòr, eth cavalièr gereni, e anèc a sèir-se sus ues pèires plan polides, blanques, lustrades d’òli, qu’èren dauant deth portau e en eres se seiguie abans Nelèu, conselhèr parièr as dius; mès ja aguest, vençut pera Parca, se trapaue en Orto, e alavetz eth qu’ocupaue aqueth lòc ère Nestòr, eth cavalièr gereni, eth protector des aquèus, qu’ena sua man agarraue eth scèptre.
WEB-ODISSEA	Ath sòn entorn s’amassèren es sòns hilhs, qu’anauen gessent des crambes (Equefron, Estrati, Persèu, Arete, Trasimedes, parièr a un diu, e er eròi Pisistrat qu’arribèc eth siesau), e toti amassa acompanhèren ath deifòrme Telemac e lo heren sèir ath costat der ancian.
WEB-ODISSEA	Alavetz comencèc a dider-les Nestòr, eth cavalièr gereni:
WEB-ODISSEA	Complitz lèu eth mèn desir, entà que sense tardar-se me hèsca propícia a Minerva, qu’acodic visiblament en gran hestau que celebrèren en aunor deth diu.
WEB-ODISSEA	Atau parlèc, e toti se pressèren a aubedir-lo.
WEB-ODISSEA	Venguec deth camp era vedèra; arribèren deth vaishèth es companhs deth ben proporcionat Telemac; se presentèc eth bronzinaire en tot hèr-se a vier ena man bronzinades herralhes (er enclutge, eth martèth e es ben bastides estialhes), utisi deth sòn mestièr que damb eri trabalhaue er aur; venguec tanben Minerva entà assistir ath sacrifici; e Nestòr, er ancian cavalièr, autregèc er aur, e er artesan, dempús de premanir-lo, lo vessèc ar entorn des còrnes dera vedèra entà qu’era divessa s’alegrèsse de veir tau ornament.
WEB-ODISSEA	Estrate e eth divin Equefron se heren a vier era vedèra agarrant-la pes còrnes; Arete gessec dera sua cramba damb un gibrelh florejat, plen d’aigua entà lauar-se, en ua man, e un tistèr damb es pèces ena auta.
WEB-ODISSEA	Er intrepid Trasimedes amiaue ua agudenta destrau entà herir ara vedèra; Persèu tenguie eth recipient entà recuélher era sang; e Nestòr, er ancian cavalièr, comencèc a vessar era aigua e a escampilhar es pèces, e, aufrint es primicies, pregaue damb gran fervor a Minerva e lançaue en huec es peus deth cap dera victima.
WEB-ODISSEA	Hèta era pregària e esparjudes es pèces, aqueth hilh de Nestòr, eth magnanim Trasimedes, li fotèc d’apròp un còp ara vedèra e li braquèc damb era destrau es tendons deth còth, en tot deishar-la sense fòrces; e cridèren es hilhes e irèues de Nestòr, e tanben era sua venerabla esposa, Euricide, qu’ère era màger des hilhes de Climene.
WEB-ODISSEA	Ara seguida quilhèren deth solèr ara vedèra, en tot tier-la nauta e l’esgorgèc Pisistrat, prince des òmes.
WEB-ODISSEA	Tanlèu coma era vedèra perdec tota era sang, es uassi quedèren sense fòrça, l’esbocinèren, li talhèren dempús es cueishes en tot hè’c sivans eth rite, e, dempùs de onher-les damb grèish pes dus costats, e de caperar-les damb tròci de carn, er ancian les botèc sus era lenha alugada e les esposquèc damb vin nere.
WEB-ODISSEA	Près d’eth, uns gojats amiauen enes sues mans rostidors de cinc puntes.
WEB-ODISSEA	Usclades es cueishes, tastèren es entralhes, dividiren era rèsta en tròci plan petits, les traussèren damb ponchons e les rostiren, en tot tier damb es mans es agudentes verguetes.
WEB-ODISSEA	Mentretant, lauaue a Telemac era beròia Policasta, hilha mendre de Nestòr Nelida.
WEB-ODISSEA	Dempùs de lauar-lo e onher-lo damb fòrça òli, li vestic un polit mantèl e ua tunica; e Telemac gessec deth banh, damb eth còs semblable ath des dius, e venguec a sèir-se ath costat de Nestòr, pastor de pòbles.
WEB-ODISSEA	Rostidi es quarts deth dauant, les treigueren deth huec; e, en sèir-se toti, celebrèren era taulejada.
WEB-ODISSEA	Barons excellents se lheuauen entà abocar eth vin en daurades copes.
WEB-ODISSEA	E un còp assadorat eth desir de minjar e de béuer, Nestòr, eth cavalièr gereni, comencèc a dider-les:
WEB-ODISSEA	De tau sòrta parlèc.
WEB-ODISSEA	Eri l’escotèren e aubediren, atelant rapidament ath car es velòci shivaus.
WEB-ODISSEA	Era sirventa les hec a vier eth pan, vin e era parva coma era que sòlen minjar es reis, escolans de Zèus.
WEB-ODISSEA	Pugèc Telemac en magnific car e ath sòn darrèr Pisistrat Nestorida, prince d’òmes, que cuelhec damb ua man es retnes e foetèc as shivaus entà qu’arrinquèssen.
WEB-ODISSEA	E aguesti volèren gaujosi entara planhèra, deishant ath sòn darrèr era excèlsa ciutat de Pilos e non cessant en tot eth dia d’agitar era joata.
WEB-ODISSEA	Se cogaue eth solei e es tenèbres començauen a ocupar es camins, quan arribèren en Feras, ena casa de Diocles, hilh d’Orsiloc, qu’auie engendrat Alfèu.
WEB-ODISSEA	Aquiu dormiren aquera net, en tot acceptat era ospitalitat que Diocles se pressèc a aufrir-les.
WEB-ODISSEA	Mès, a penes se descurbic era hilha deth maitin, era Auròra de rosadi dits, atelèren es shivaus, pugèren en hargat car e lo guidèren peth vestibul e portau sonor.
WEB-ODISSEA	Pisistrat foetèc as shivaus, entà qu’arrinquèssen, e aguesti volèren gaujosi.
WEB-ODISSEA	E en auer arribat ena planhèra per un semiat de horment, de seguit acabèren eth viatge: damb tau rapiditat les amièren es vigorosi shvaus!
WEB-ODISSEA	Eth solei se coguèc e es tenèbres ocupèren toti es camins.
WEB-ODISSEA	A penes arribèren ena cavernosa e vasta Lacedemonia, se filèren drets de cap ath palai deth gloriós Menelau e lo trapèren damb molti amics celebrant era taulejada dera dobla nòça deth sòn hilh e dera sua illlustra hilha.
WEB-ODISSEA	Ad aguesta la manaue ath hilh d’Aquilles, esbauçador d’esquadrons; pr’amor qu’aquiu en Troia prestèc eth sòn consentiment e li prometec autrejar-l’ac, e es dius heren que fin finau es nòces s’amièssen a tèrme.
WEB-ODISSEA	La manaue, donc, damb shivaus e cars, ara gloriosa ciutat des mirmidons a on aqueth regnaue.
WEB-ODISSEA	E ath còp maridaue damb ua hilha d’Alectòr, venguda d’Esparta, ath sòn hilh, eth fòrt Megapentes, que ja en edat madura auie procreat damb ua esclaua; pr’amor qu’a Helena non l’autregeren es divinitats ua auta descendéncia qu’era amabla Hermione, qu’auie era beresa dera daurada Venus.
WEB-ODISSEA	Atau se divertien hestejant era taulejada, laguens deth gran palai de nauti tets, es vesins e amics deth gloriós Menelau.
WEB-ODISSEA	Un divin poèta les cantaue ath sòn dera citara, e tanlèu coma tocaue eth preludi, dus dançaires hègen viroletes ath miei dera gent.
WEB-ODISSEA	Alavetz siguec quan es dus joeni, er eròi Telemac e er illustre hilh de Nestòr, arturèren es shivaus en vestibul deth palai.
WEB-ODISSEA	Les vedec, en gésser deth madeish, eth nòble Eteonèu, diligent servidor der illustre Menelau, e anèc pera casa entà dar-li era naua ath pastor d’òmes.
WEB-ODISSEA	E, en tot arribar ena sua preséncia, les didec aguestes alades paraules:
WEB-ODISSEA	Li repliquèc, cuelhut de veementa indignacion, er eròi Menelau: “Abans non ères tan pèc Eteonèu Boetida; ara dides pegaries coma un gojat.
WEB-ODISSEA	Tanben nosati, enquia qu’artenhérem arribar aciu, mingérem ospitalariament ena taula de d’auti barons; e pro que volgue Zèus desliurar-mos de taus malastres en futur.
WEB-ODISSEA	Tau didec.
WEB-ODISSEA	Eteonèu gessec ath mès córrer deth palai e cridèc a d’auti diligents servidors entà que l’acompanhèssen.
WEB-ODISSEA	De seguit desatelèren as shivaus, que sudauen dejós dera joata, les estaquèren enes sòns pessebres e les balhèren espelta, barrejada damb blanca civada; apropèren eth car enes reludentes parets, e heren passar as òstes en aquera divina casa.
WEB-ODISSEA	Eri caminauen estonadi en veir eth palai deth rei, escolan de Zèus; pr’amor que resplendie damb era ludentor deth solei o dera lua eth palai excellent deth gloriós Menelau.
WEB-ODISSEA	Dempús que s’assadorèren de contemplar-lo damb es sòns uelhs, anèren a lauar-se en uns banhs fòrça beròis.
WEB-ODISSEA	Un còp lauadi e onhudi d’òli pes esclaues, que les botèren tuniques e lanudi mantèls, s’acomodèren enes cagires ath costat der Atrida Menelau.
WEB-ODISSEA	Ua esclaua les balhèc eth lauamans, qu’amiaue ua magnifica gèrla d’aur e vessèc en ua plata de d’argent, e botèc ath sòn dauant ua ornada taula.
WEB-ODISSEA	Eth sirvent les mestrèc plats de carn de tota sòrta e botèc a posita d’eri daurades copes.
WEB-ODISSEA	Eth ròi Menelau, en tot saludar-les damb era man, les parlèc d’aguesta sòrta:
WEB-ODISSEA	Atau didec; e les aufric damb es sues mans un gròs lomb de buèu rostit, que l’auien mestrat ada eth entà aunorar-lo.
WEB-ODISSEA	Aqueri cuelheren es parves qu’auien ath dauant.
WEB-ODISSEA	E quan aueren satisfèt es talents de minjar e de bèuer, Telemac li parlèc atau ath hilh de Nestòr, en tot apressar eth cap entà qu’es auti non se’n sabessen:
WEB-ODISSEA	Atau deu èster peth laguens eth palai de Zèus Olimpic.
WEB-ODISSEA	Be se’n poirie condar de causes!
WEB-ODISSEA	Eth ròi Menelau, en compréner çò qu’aqueth didie, les parlèc damb aguestes alades paraules:
WEB-ODISSEA	Cap mortau pòt competir damb Zèus, qu’es sòs palais e possessions son etèrns; mès entre es òmes n’aurà que rivalizen damb jo e d’auti que non m’egalen enes riqueses que me hi a vier enes mèns vaishèths, complidi eth ueitau an, dempús d’auer patit e vagat fòrça, donques qu’enes mies peregrinacions siguí en Chipre, en Fenicia, enes tèrres egipcies, etiòpes, sidònes e erembes e en Libia, a on es anherèths trèn es còrnes plan lèu e es oelhes anhèren tres còps ar an.
WEB-ODISSEA	Aquiu jamès les manque, ne ath patron ne ath pastor, hormatge, carn o doça lèit, pr’amor qu’es oelhes son tostemp prèstes a èster rebastades en quinsevolh moment.
WEB-ODISSEA	Tant que jo anaua perdut per aqueres tèrres e amassaua fòrça bens, un aute m’aucic ath mèn frair d’amagat, còp sec, damb enganha que deuec tramar era sua pervèrsa esposa, e plan per aquerò viui ara sense alegria entre es riqueses que possedisqui.
WEB-ODISSEA	Plan que òc, auratz entenut condar causes as vòste pairs, qui que siguessen, donques que patí fòrça e arroïnè ua magnifica casa, plan bona entà èster abitada, que contenguie abondosi e preciosi bens.
WEB-ODISSEA	Pro que demorèssa en aquest palai damb solet era tresau part de çò qu’è, e s’auessen sauvat es que periren ena vasta Troia, luenh d’Argos, era elevadoira de shivaus.
WEB-ODISSEA	Mès, encara que plori e è pietat de toti (fòrça còps, seigut ena sala, me vien es lèrmes o dèishi de plorar pr’amor que me cansen es terribles somics), per degun vèssi tantes lèrmes ne m’aclapi tant coma per un, e en brembar-me’n d’eth, aborrisqui eth dormir e eth minjar, donques que cap aquèu patic çò qu’Ulisses li calec patir e passar: entada eth auien d’èster es dolors e entà jo ua pena contunha e inoblidabla per tòrt dera sua prolongada abséncia e pera ignorància qu’auem de s’ei viu o ei mòrt.
WEB-ODISSEA	Atau parlèc, e hec que Telemac sentesse eth desir de plorar per sa pair: en enténer aquerò sus eth sòn progenitor, li venguec enes sòns uelhs ua lèrma que queiguec en solèr; e alavetz, lheuant damb es dues mans eth porporat mantèl, l’ac botèc dauant deth ròstre.
WEB-ODISSEA	Menelau se n’encuedèc e se demorèc trantalhant ena sua ment e en sòn còr entre demorar a qu’eth madeish hesse mencion deth sòn pair o interrogar-lo prumèr e hèr-lo a temptar en cada causa.
WEB-ODISSEA	Mentre taus pensament romauen pera sua ment e peth sòn còr, gessec Helena dera sua perhumada cramba de naut tet, semblabla a Diana, era qu’amie er arc d’aur.
WEB-ODISSEA	Li botèc Adrasta un fautulh bastit de fòrma beròia, li treiguec Alcip un tapís de delicada lan e li hec a vier Filo eth petit tistèr de plata que l’auie dat Alcandra, hemna de Polibe, eth quau demoraue en Tebas, era d’Egipte, qu’enes sues cases i a fòrça riqueses.
WEB-ODISSEA	Polibe li regalèc a Menelau dus platejades banhères, dus trespès e dètz talents d’aur; e per un aute costat li balhèc era hemna a Helena aguesti beròis presents: ua filosa d’aur e un tistèr redon, d’argent, damb es cants d’aur.
WEB-ODISSEA	Era esclaua deishèc, donc, eth petit tistèr plen de hiu ja debanat; e botèc dessús era filosa damb lan de color violacèu.
WEB-ODISSEA	Se seiguec Helena en fautulh, qu’auie un escabèl entàs pès, e de seguit interroguèc ath sòn marit damb aguestes paraules:
WEB-ODISSEA	M’enganharè o serà vertat aquerò que vau a díder?
WEB-ODISSEA	Eth còr me mane parlar.
WEB-ODISSEA	Jamès vedí a cap persona, ne òme ne hemna, tan retirada a ua auta (que me demori estonada en contemplar-lo!
WEB-ODISSEA	Li responec eth ròi Menelau: “Que se m’auie acodit, ò hemna, çò que supauses; que taus èren es pès d’aqueth, e es mans, e era guardada, e eth cap, e eth peu que lo curbie.
WEB-ODISSEA	Alavetz Pisistrat Nestorida parlèc dident: “Menelau Atrida, escolan de Zèus, prince d’òmes!
WEB-ODISSEA	Qu’ei vertat qu’ei hilh deth que dides, mès qu’ei discrèt e non crè avient, en auer vengut per prumèr viatge, díder paraules frivòles dauant tòn, qu’era tua votz escotèrem damb eth madeish plaser que se siguesse d’ua divinitat.
WEB-ODISSEA	Li responec eth ròi Menelau: “Ò dius!
WEB-ODISSEA	Qu’a arribat ena mia casa eth hilh der estimat baron que per jo tenguec tantes e tan dures lutes e ath quau m’auia prepausat estimar, quan tornèsse, mès qu’a cap aute des aquèus, s’eth poderós Zèus Olimpic permetesse que mos trapèssem ena pàtria, en tot trauessar eth mar damb es velòces naus.
WEB-ODISSEA	E mos auríem tractat soent e, tostemp amics e erosi, arren mos aurie separat enquia que s’estenesse sus nosati era ombriua broma dera mòrt.
WEB-ODISSEA	Atau didec, e a toti les ahisquèc eth desir de plorar.
WEB-ODISSEA	Ploraue era aquèa Helena, hilha de Zèus; plorauen Telemac e Menelau Atrida; e eth hilh de Nestòr non se demorèc damb es uelhs secs de lèrmes, donques que li venguie ena memòria er irreprochable Antiloc ath quau auie aucit eth hilh illustre dera resplendent Auròra.
WEB-ODISSEA	E, brembant-se deth madeish, prononcièc aguestes alades paraules:
WEB-ODISSEA	Mos didie er ancian Nestòr, quan en palai se parlaue de tu, parlant es uns damb es auti, qu’en prudéncia depasses as auti mortaus.
WEB-ODISSEA	Ara, donc, bota en practica, s’ei possible, aqueth conselh mèn.
WEB-ODISSEA	Non m’agrade planher-me pendent eth sopar; quan trinque era Auròra, hilha deth maitin, non me serà desagradiu que se plore ad aqueth que s’a mòrt en compliment deth sòn destin, donques que solet aguest aunor les rèste as praubi mortaus: qu’es sòns se braquen era cabeladura e regolegen de lèrmes es caròles.
WEB-ODISSEA	Li responec eth ròi Menelau: “Amic!
WEB-ODISSEA	Qu’as parlat coma ac harie un baron senat qu’auesse mès edat.
WEB-ODISSEA	De pair ès hilh, e plan per aquerò t’exprimisses damb grana prudéncia.
WEB-ODISSEA	Qu’ei aisit conéisher era descendéncia deth baron que Zèus l’a destinat era felicitat, dès que se maride o dès qu'a neishut; dera madeisha manèra que’ara l’a autrejat a Nestòr de contunh, cada dia, que gaudisque dera agradiua vielhesa en palai e de qué es sòns hilhs siguen discrèts e fòrça adreits en manejament dera lança.
WEB-ODISSEA	Atau parlèc.
WEB-ODISSEA	Les autregèc eth lauamans Asfalion, diligent servidor deth gloriós Menelau, e ara seguida se tengueren ara parva qu’auien ath dauant.
WEB-ODISSEA	Alavetz Helena, hilha de Zèus, ordenèc ua auta causa.
WEB-ODISSEA	Botèc en vin que beuien ua dròga contra es plors e era colèra, que hège desbrembar toti es maus.
WEB-ODISSEA	Aqueth que la prenesse dempús de barrejar-la ena vaishèra, non artenherà qu’en tot eth dia li queigue ua soleta lèrma enes caròles, encara que damb es sòns pròpris uelhs veigue morir a sa pair o a sa mair o esgorjar damb eth bronze ath sòn frair o enquia e tot ath sòn hilh.
WEB-ODISSEA	Tant excellentes e ben premanides drògues sauvaue en sòn poder era hilha de Zèus per çò d’auer-les-ac autrejat era egipcia Polidamna, hemna de Ton, qu’era sua fertila tèrra ne produís moltes, e era barreja d’ues ei salutosa e era de d’autes damnatjosa.
WEB-ODISSEA	Aquiu cada individú ei un mètge que subergés pera sua sabença entre toti es òmes, donques que vien deth linhatge de Peon.
WEB-ODISSEA	E Helena, tanlèu auec botat era dròga, manèc abocar eth vin e tornèc a parlar-les d’aguesta sòrta:
WEB-ODISSEA	De vertat qu’eth diu Zèus, qu’ac pòt tot, a viatges mos mane bens, a viatges mos mane maus; minjatz ara, seigudi en aguesta sala, e gauditz dera convèrsa, que jo vos vau a dider causes oportunes.
WEB-ODISSEA	Que non poiria condar ne referir toti es trabalhs deth pacient Ulisses e vau a condar solet aquerò, qu’eth fòrt baron realizèc e patic en pòble troian a on tanti maus patíretz es aquèus.
WEB-ODISSEA	Se costèc vergonhoses herides, se metec ena espatla vils liròts, coma se siguesse un servent, e entrèc ena ciutat d’amples carrèrs a on demorauen es sòns enemics.
WEB-ODISSEA	Atau, amagant era sua identitat, transfigurat en un aute òme que se retiraue a un vagabond, que non n’ère tau, plan que òc, près des naus aquèes, siguec coma entrèc ena ciutat de Troia.
WEB-ODISSEA	Toti se deishèren enganhar e jo soleta l’arreconeishí e l’interroguè, mès eth, damb es sues arts, s’escapaue.
WEB-ODISSEA	Mès quan l’auí lauat e onhut d’òli, e l’autregè un vestit, e li prometí damb fèrm jurament qu’a Ulisses non se lo descurbirie as troians enquia qu’arribèsse de nauèth enes tendes e enes velères naus, alavetz me referic tot çò qu’auien tramat es aquèus.
WEB-ODISSEA	E dempús d’aucir damb eth bronze de longa punta a un bon nombre de troians, entornèc entàs aquèus, en tot hèr-se a vier eth coneishement de fòrça causes.
WEB-ODISSEA	Li responec eth ròi Menelau: ”Òc, hemna, qu’ac as condat damb fòrça exactitud.
WEB-ODISSEA	M’en sabí dera manèra de pensar e de sénter de fòrça eròis, donques qu’è recorrut gran part dera tèrra; mès es mèns uelhs jamès poderen trapar a un òme qu’auesse eth còr d’Ulisses, d’esperit pacient.
WEB-ODISSEA	Be ne hec e ne patic de causes aqueth fòrt baron laguens deth shivau dera ornada husta, qu’eth sòn interior ocupàuem es milhors aquèus entà amiar as troians era carnisseria e era mòrt!
WEB-ODISSEA	Que vengueres tu en persona (pr’amor que te deuec botjar bèra musa que desiraue balhar glòria as troians) e te seguie Deifobo, semblable as dius.
WEB-ODISSEA	Tres còps passères, tocant era ueda emboscada e cridant peth sòn nòm as milhors aquèus que des sues hemnes simulaues era votz.
WEB-ODISSEA	Jo e eth Tidida, que damb eth divin Ulisses èren ath laguens, t’entenérem quan mos crideres e volíem gésser o respóner de laguens estant; mès Ulisses ac empedic e mos arturèc a maugrat deth nòste desir.
WEB-ODISSEA	Li repliquèc eth prudent Telemac: “Atrida Menelau, escolan de Zèus, prince d’òmes!
WEB-ODISSEA	Mès dolorós ei que sigue atau, donques que cap, pr’amor que deguna d’aguestes causes lo desliurèc d’ua mòrt deplorabla, ne l’aurie evitat a maugrat d’auer un còr de hèr.
WEB-ODISSEA	Didec.
WEB-ODISSEA	Era aquèa Helena manèc as esclaues que botèssen lhets dejós deth portau, les aprovedissen de beròies vanes de porpra, estenessen per dessús es mantèls e deishèssen en eri cotonejades tuniques entà abrigar-se.
WEB-ODISSEA	Es pincèles gesseren deth palai damb halhes alugades e apraièren es lhets, e un erald acompanhèc as òstes.
WEB-ODISSEA	Mès, a penes campèc era hilha deth maitin, era Auròra de rosadi dits, Menelau, valent en combat, se lheuèc deth lhet, se botèc es sòns vestits, se pengèc ena espatla era agudenta espada, caucèc es sòns blanqui pès damb beròies sandales, e, semblable a un diu, gessec dera cramba, se seiguec ath cant de Telemac, lo cridèc e li didec atau:
WEB-ODISSEA	Qué t’a possat a vier aciu, ena divina Lacedemonia, a trauèrs der ample mar?
WEB-ODISSEA	Ei un ahèr deth pòble o un ahèr pròpri tòn?
WEB-ODISSEA	Li responec eth prudent Telemac: “Atrida Menelau.
WEB-ODISSEA	Que sò vengut per se me podesses dar bèra naua deth mèn pair.
WEB-ODISSEA	Se consumís tot çò dera mia casa e se pèrden es riques eréncies: eth palai ei plen d’òmes marridi que, en preténer ara mia mair e comportar-se damb grana insoléncia aucissen de contunh oelhes des mies abondoses vegades e es agils buèus de tornejadi còrnes.
WEB-ODISSEA	Plan per aquerò vengui a abraçar es tòns jolhs, per se me volesses condar era mòrt trista d’aqueth, autant se l’as vist damb es tòns pròpris uelhs, coma se l’as entenut condar a bèth pelegrin, que sense ventura l’amainadèc era sua mair.
WEB-ODISSEA	E non dèishes de dider-m’ac per mès respècte e pietat que m’ages; ath contrari, ditz-me tot çò qu’as vist.
WEB-ODISSEA	E eth ròi Menelau li responec plan indignat: “Ò dius”!
WEB-ODISSEA	Qu’ei vertat que sagen de dormir en lhet d’un baron plan esforçat aqueri òmes tan covards.
WEB-ODISSEA	Atau coma ua cèrvia botèc as sòns hilhets nauèth neishudi ena tuta d’un valent leon e se n’anèc a pèisher pes bòsqui e e es erbosi vals, e eth leon tornèc ena tuta e balhet as dus petiti cèrvis indigna mòrt, dera madeisha manèra, tanben Ulisses les a de balhar ad aqueri vergonhosa mòrt.
WEB-ODISSEA	Pro que se mostrèsse, ò pair Zèus, Minerva, Apòllo!, tau coma ère quan era ben bastida Lesbos se lheuèc contra eth Filomelida, en ua discusion, e pelegec damb eth, e l’amorrèc en solèr, dera quau causa s’alegrèren toti es aquèus; se, en tot mostrar-se atau, se trapèsse Ulisses damb es pretendents, que serie cuerta era vida d’aguesti e es nòces les resultarien fòrça amargantes.
WEB-ODISSEA	Mès en aquerò que me preguntes e supliques que te conda, non voleria separar-me dera vertat ne enganhar-te; e de guaires causes me referic eth veraç ancian deth mar, non te cararè ne te n’amagarè ne ua de soleta.
WEB-ODISSEA	Que i a en rambalhós mar ua isla, dauant der arriu Egipte, que la criden Faro e se trape tan luenh d’eth coma eth camin que pòt hèr pendent un dia ua concava nau, se la posse un sonor vent.
WEB-ODISSEA	Qu’a era isla un magnific pòrt que d’eth se lancen en mar es ben proporcionades naus dempús de cuèlher aigua en ua hònt prigonda.
WEB-ODISSEA	Ja totes es resèrves se m’anauen agotant e tanben amendrie era animositat des òmes; mès me sauvèc ua divessa que cuelhec pietat de jo: Idotea, hilha deth fòrt Protèu, ancian des mars; era quau, en tot botjar-se-li eth còr, me venguec a trapar tant que romaua solet e luenh des mèns òmes que vagauen contunhament pera isla pescant damb corvadi ams, pr’amor qu’er arrat les romaue peth vrente.
WEB-ODISSEA	S’arturèc Idotea e me didec aguestes paraules:
WEB-ODISSEA	Ès atau, tan simple e descuedat?
WEB-ODISSEA	Tau parlèc, e jo li responí d’aguesta sòrta: “Te vau a díder, sigues quina sigues des divesses, que non sò arturat de bon voler, senon qu’aurè pecat contra es immortaus qu’abiten er ample cèu.
WEB-ODISSEA	Me responec de seguit era divessa entre es divesses: “Ò forastèr!
WEB-ODISSEA	Te vau a informar damb grana sinceritat.
WEB-ODISSEA	Vie soent en aguest lòc eth veraç ancian deth mar, er immortau Protèu egipci, coneish es prigondors de tot eth mar e ei servidor de Neptun: diden qu’ei eth mèn pair, que siguec eth que m’engendrèc.
WEB-ODISSEA	Se, en tot èster ara demora, artenhesses agarrar-lo de quinsevolh manèra, te diderie eth camin que te cau seguir, quina serà era sua durada e com poiràs entornar ena pàtria, trauessant eth mar abondós en peishi.
WEB-ODISSEA	Te vau a instruir damb grana sinceritat.
WEB-ODISSEA	Quan eth solei, seguint eth sòn cors, arribe en centre deth cèu, eth veraç ancian des mars, amagat per neres e rambalhoses ondades, saute en tèrra possat pera bohada deth Zefir.
WEB-ODISSEA	De seguit s’ajace ena prigonda tuta e ath sòn entorn se boten a dormir, totes amassa, es fòques de nudi pès, hilhes dera beròia Halosidne, que gessen der esglumós mar exalant era fòrta flaira deth mar plan prigond.
WEB-ODISSEA	Aquiu t’è d’amiar, en trincar eth dia, pr’amor que te botes ajaçat e, amassa damb tu es tòns amics, en degut orde; entad aquerò alistaràs a tres companhs, es milhors qu’ages enes naus de molti bancs.
WEB-ODISSEA	Te vau a díder totes es astúcies der ancian.
WEB-ODISSEA	Prumèr de tot compdarà es fòques, en tot passejar-se entre eres; e dempús de compdar-les de cinc en cinc e de guardar-les a totes, s’ajaçarà en centre coma un pastor ath miei deth ramat.
WEB-ODISSEA	Tanlèu coma lo veigatz adormit, tietz compde d’auer fòrça e valor, subjectatz-lo aquiu madeish encara que desire e sage d’escapar-se.
WEB-ODISSEA	Quan auec dit aquerò, se calèc en agitat mar.
WEB-ODISSEA	Jo me filè entàs naus que se trapauen sus eth sable deth litorau, mentre eth mèn còr remenaue diuèrsi prepausi.
WEB-ODISSEA	A penes arribè en mèn vaishèth e en mar, premanírem eth sopar; venguec de seguit era divina net e mos ajacèrem ena plaja.
WEB-ODISSEA	E, tanlèu se desnishèc era hilha deth maitin, era Auròra de rosadi dits, me n’anè entara vòra deth mar, d’amples camins, en tot hèr ferventes supliques as dius; e me hi a vier as tres companhs qu’en eri auia mès confiança entà quinsevolh ahèr.
WEB-ODISSEA	Tanlèu arribèrem, hec que mos estiréssem per orde laguens des horats e mos botèc ath dessús es pèths de fòca.
WEB-ODISSEA	Que siguec eth tau param fòrça molest, pr’amor qu’era mala flaira des fòques, elevades en mar, mos aclapaue terriblament.
WEB-ODISSEA	Qui poirie ajaçar-se ath cant d’un montre marin?
WEB-ODISSEA	Mès era mos sauvèc en tot endonviar un bon remèdi: mos botèc enes nassi un shinhau d’ambrosia, que, deishant anar ua flaira doça, treiguec era pudor d’aqueri monstres.
WEB-ODISSEA	Tot eth maitin siguérem demorant damb esperit pacient; enquia que fin finau es fòques gesseren amassa deth mar e s’estirèren per orde ena arriba.
WEB-ODISSEA	Qu’ère meddia quan arribèc er ancian deth mar: trapèc as grasses fòques e se passegèc entre eres e les compdèc.
WEB-ODISSEA	Eth compde des cetacèus lo comencèc per nosati sense qu’en sòn còr sospechèsse era enganha e s’ajacèc tanben.
WEB-ODISSEA	Alavetz l’escometèrem damb immensa cridadissa e toti li metérem man.
WEB-ODISSEA	Que desbrembèc eth vielh es sòns dolosi artificis: se transformèc successiuament en pelut leon, en dragon, en pantèra e en corporent sanglièr; dempús se mos convertic en aigua liquida e enquia e tot en arbe d’excèls cimalh.
WEB-ODISSEA	Mès, coma que l’auíem fòrtament estacat, damb fèrma animositat, s’engüegèc fin finau aqueth astut vielh e me parlèc d’aguesta sòrta:
WEB-ODISSEA	Quin des dius te conselhèc entà que me tenguesses contra era mia volontat, en tot formar-me tau param?
WEB-ODISSEA	Se qué vòs?
WEB-ODISSEA	Per qué parles d’aguesta manèra damb era intencion d’enganhar-me?
WEB-ODISSEA	Sabes que, arturat en aguesta isla de hè fòrça temps, non sai de cap des manères botar fin a tau situacion e ja eth mèn esperit s’aflaquís.
WEB-ODISSEA	E de seguit me responec d’aguesta manèra: “qu’auries d’auer aufrit, abans d’embarcar-te, beròis sacrificis a Zèus e as auti dius entà arribar sense demora ena tua pàtria, navegant peth vinós mar.
WEB-ODISSEA	Mès, totun aquerò, li responí dident:
WEB-ODISSEA	Per qué me preguntes taus causes?
WEB-ODISSEA	Que non te cau coneisher-les a tu, ne explorar eth mèn pensament; e m’imagini que non seràs guaira estona sense plorar tanlèu te’n sàpies de tot.
WEB-ODISSEA	Fòrça d’aqueri periren e molti se sauvèren.
WEB-ODISSEA	Solet dus capitans des aquèus, de bronzinades armadures, an perit ena tornada; pr’amor qu’es que periren enes batalhas tu madeish ac vederes.
WEB-ODISSEA	Un, encara viu, se trape arturat en ample mar.
WEB-ODISSEA	Aiax peric damb es sues naus de longui rems; e s’aurie desliurat dera mòrt, encara qu’aborrit per Minerva, se non auesse deishat anar ua expression supèrba que li costèc un gran mau: didec que, a despiet des dius, s’escaparie deth gran abisme deth mar.
WEB-ODISSEA	Neptun entenec es sues vantarioses paraules e, de seguit, agarrant damb es sues robustes mans eth trident, pataquegèc era arròca Girea e la partic en dues: un des tròci se quedèc aquiu, e er aute, qu’en eth li calec sèir-se a Aiax anteriorament entà recéber gran mau, queiguec en mar e se hec a vier ar eròi entar immens e prigond mar.
WEB-ODISSEA	E aquiu moric, dempús d'auer begut era salada aigua deth mar.
WEB-ODISSEA	Eth tòn frair evitèc as fados enes concaves naus, pr’amor que lo sauvèc era venerabla Juno.
WEB-ODISSEA	Mès, quan anaue a arribar en excèls monte de Malea, lo cuelhec ua tempèsta, que l’amièc peth mar, abondós en peishi, mentre gemegaue rambalhosamen, entà un extrèm deth camp a on antigament, auec Tiestes era casa qu’abitaue alavetz Egiste Tiestida.
WEB-ODISSEA	Ja des d’aquiu li semblèc era tornada segura e, coma qu’es dius li tornèren a enviar prospèr vent, arribèren lèu enes sues cases.
WEB-ODISSEA	Agamemnon cauishiguèc alègre eth solèr dera sua pàtria, que tocaue e punaue, e des sòns uelhs regolejauen ardentes lèrmes en contemplar damb alegria aquera tèrra.
WEB-ODISSEA	Mès lo vedec des de naut un agachaire, botat aquiu peth dolós Egiste que l’auie prometut coma gratificacion dus talents d’aur, eth quau hège ja un an que susvelhaue (non siguesse qu’Agamemnon arribèsse sense èster avertit e mostrèsse eth sòn impetuós valor); e de seguit venguec en palai entà avisar ath pastor d’òmes.
WEB-ODISSEA	E Egiste tramèc de seguit un enganhós param: alistèc entre eth pòble a vint òmes valents e les placèc en emboscada, mentre que, per un aute costat, ordenaue que se premanisse ua taulejada.
WEB-ODISSEA	Venguec dempús a convidar a Agamemnon, pastor d’òmes, damb shivaus e cars, remenant en sòn cervèth indigni prepausi.
WEB-ODISSEA	E se hec a vier ar eròi, que non sospechaue arren dera mòrt que l’auien premanit, li balhèc eth minjar e li treiguec era vida coma s’aucís a un buèu dauant deth pessebre.
WEB-ODISSEA	Sentí esbauçar-se eth mèn còr e, seigut en sable, ploraua e non volia víuer ne contemplar ja era lum deth solei.
WEB-ODISSEA	Mès, quan m’assadorè de plorar e retortilhar-me peth solèr, me parlèc atau eth verai ancian des mars:
WEB-ODISSEA	M’alegrè ath mèn laguens, encara que me sentia afligit, e li parlè ar ancian damb aguestes alades paraules:
WEB-ODISSEA	Menta-me ara ath tresau baron, aqueth que, viu encara, se trape arturat en ample mar o dilhèu ja ei mòrt.
WEB-ODISSEA	Lo vedí en ua isla e ploraue abondosament: qu’ei en palai dera ninfa Calipso, que lo retie ara fòrça, e non l’ei possible arribar ena sua pàtria perque non dispause de naus aprovedides de rems ne de companhs que l’amien per ample lomb deth mar.
WEB-ODISSEA	Jo m’endralhè entàs vaishèths, damb es mèns divins companhs, e eth mèn còr consideraue diuèrsi prepausi.
WEB-ODISSEA	Quan arribèrem ena mia embarcacion e en mar, premanírem eth sopar; lèu escuric e mos ajacèrem ena plaja.
WEB-ODISSEA	E tanlèu gessec era hilha deth maitin, era Auròra de rosadi dits, hérem es ben proporcionades naus en mar divin e les botèrem es sòns paus e veles; dempús, se seigueren es mèns companhs ordenadament enes bancs e comencèren a herir damb es rems ar esglumós mar.
WEB-ODISSEA	Tornè a arturar es naus en Egipte, arriu qu’es celestiaus ploges neurissen, e sacrifiquè complides ecatòmbes.
WEB-ODISSEA	Padegada era ira des sempitèrns dius, bastí un tumulus a Agamemnon pr’amor de qu’era sua glòria siguesse inextinguibla.
WEB-ODISSEA	En acabar aguestes causes, cuelhí era tornada e es immortaus m’autregeren prospèr vent e m’amièren damb rapiditat entara mia estimada pàtria.
WEB-ODISSEA	Li responec eth prudent Telemac: “Atrida!
WEB-ODISSEA	Non m’artures mès temps.
WEB-ODISSEA	Eth present que me balhes que sigue quauquarren que se posque sauvar.
WEB-ODISSEA	Es shivaus non pensi amiar-les entà Itaca, senon que te les vau a deishar entath tòn ornament, donques que regnes sus ua grana planhèra qu’en era i a fòrça lòtus, jonçara, horment, espelta e blanca civada plan frèsca.
WEB-ODISSEA	Itaca non a lòcs espaciosi a on se posque córrer, ne cap prat, qu’ei tèrra entà poder pèisher es crabes e mès agradiua qu’era que neurissen as shivaus.
WEB-ODISSEA	Atau didec.
WEB-ODISSEA	Arric Menelau, valent ena luta, e, en tot amorassar-lo damb era man, li parlèc d’aguesta sòrta:
WEB-ODISSEA	Pro se ve en aquerò que dides era nòbla sang que procedisses.
WEB-ODISSEA	Cambiarè eth present, donques qu’ac posqui hèr, e de guaires causes se sauven en mèn palai te balharè era mès preciosa e beròia.
WEB-ODISSEA	T’autrejarè eth present d’ua vaishèra hargada, tota de plata damb es cants d’aur, qu’ei òbra de Vulcan e me l’autregèc er eròi Fedime, rei des sinòdes, quan m’acuelhec ena sua casa mentre tornaua jo entara mia.
WEB-ODISSEA	Atau parlauen aguesti.
WEB-ODISSEA	Es convidadi anèren arribant ena casa deth divin rei: uns amiauen oelhes, d’auti vin; e es sues esposes, que ludien beròies cintes en cap, se heren a vier eth pan.
WEB-ODISSEA	D’aguesta sòrta se tenguien, laguens deth palai, a premanir era parva.
WEB-ODISSEA	Mentretant s’esvagauen es pretendents en palai d’Ulisses, lançant disqui e javelines en hargat pasiment a on acostumauen a hèr es sues insolentes accions.
WEB-ODISSEA	Antinoo ère seigut e tanben eth deifòrme Eurimac, qu’èren es principaus des pretendents e depassauen a toti en valentia.
WEB-ODISSEA	E venguec a trapar-se Noemon, hilh de Froni; eth quau, en tot dirigir-se a Antinoo, l’interroguèc damb aguestes paraules:
WEB-ODISSEA	Mo’n sabem, dilhèu, de quan Telemac tornarà dera arenosa Pilos?
WEB-ODISSEA	Partic ena mia nau e ara n’è besonh entà anar ena vasta Elide, qu’aquiu è dotze ègües de vrente e beròis muls encara sense adondar, e voleria hèr-me’n a vie quauqu’un entà adondar-lo”.
WEB-ODISSEA	Atau les parlèc; e se demorèren estonadi, donques que non se’n sabien de qué Telemac auesse cuelhut era rota de Pilos, era ciutat de Nelèu; senon que se pensauen qu’ere en camp, vedent es oelhes, o ena cabana des porcèths.
WEB-ODISSEA	Mès fin finau, Antinoo, hilh d’Eupites, li responec dident: “parla damb sinceritat.
WEB-ODISSEA	Quan partic e quini joeni alistadi d’Itaca lo seguiren?
WEB-ODISSEA	O son dilhèu òmes damb sodada e esclaus sòns?
WEB-ODISSEA	Pr’amor que tanben ac podec hèr d’aguesta manèra.
WEB-ODISSEA	Ditz.me era vertat d’aquerò, entà que jo m’en sàpia: te panèc era nera nau ara fòrça e a desgrat tòn, o l’ac autregeres de bon voler quan venguec a parlar-te.
WEB-ODISSEA	Noemon, hilh de Froni, li responec d’aguesta sòrta: “l’ac autregè jo madeish e de bon voler.
WEB-ODISSEA	Qué aurie hèt bèth aute, se l’ac auesse demanat un baron tan illustre e plen de suenhs?.
WEB-ODISSEA	Qu’aurie estat plan dificil de remir-l’ac.
WEB-ODISSEA	Dit aquerò, se n’anèc Noemon ena casa deth sòn pair.
WEB-ODISSEA	S’indignèren en sòn còr supèrb Antinoo e Eurimac; e es auti pretendents se seigueren damb eri, deishant de jogar.
WEB-ODISSEA	E dauant de toti parlèc Antinoo, hilh d’Eupites, qu’ère afligit e auie es neres entralhes plies de colèra e es uelhs semblables ath reludent huec:
WEB-ODISSEA	Gran hèta a realizat orgulhosament Telemac damb aguest viatge!
WEB-ODISSEA	E mos pensàuem que non l’amiarie a tèrme!
WEB-ODISSEA	Contra era volontat de molti se n’anèc eth gojat, en tot auer artenhut botar ua nau e alistar as milhors deth pòble.
WEB-ODISSEA	A compdar d’ara serà un perilh entà toti nosati; pro que Zèus l’aflaquisse es fòrces, abans qu’arribe ena flor dera joenessa.
WEB-ODISSEA	Atau les didec.
WEB-ODISSEA	Toti ac aprovèren, en tot ahiscar-lo a botà’c en marcha; e, lheuant-se, partiren de seguit entath palai d’Ulisses.
WEB-ODISSEA	Non se tardèc Penelope en saber-se’n des prepausi qu’es pretendents formauen en secret, donques que l’ac didec er erald Medont, qu’entenec çò que parlauen dès er exterior deth pati, mentre aquiu ordien era trama.
WEB-ODISSEA	Entrèc, donc, ena casa entà condar- l’ac a Penelope; e aguesta, en veder-lo en lumedan, li didec:
WEB-ODISSEA	Damb quina fin te manen es illustres pretendents?
WEB-ODISSEA	Dilhèu entà dider-les as esclaues deth divin Ulisses que dèishen eth trabalh e les premanisquen eth hestau?
WEB-ODISSEA	Pro que deishèssen de pretener-me e de frequentar aguesta casa, celebrant aué era sua darrèra taulejada.
WEB-ODISSEA	Ò vosati, es que, en tot amassar-vos soent, consumitz es molti bens que formen era eréncia deth prudent Telemac; qu’ei que non enteneres díder as vòsti pairs, quan encara èretz mainatges, de quina manèra les tractaue Ulisses que, ad arrés ofensèc ne deishèc anar en pòble paraules ofensiues, coma acostumen a hèr es reis divins, qu’aborrissen a uns òmes e n’estimen a d’auti?
WEB-ODISSEA	Alavetz li responec Medont, qu’auie senadi pensaments: “Pro que siguesse aguest, ò reina, eth màger mau.
WEB-ODISSEA	Mès es pretendents ne tramen ara un de mès gran e mès grèu, que volgue Zèus que non s’amie a tèrme.
WEB-ODISSEA	Tau didec.
WEB-ODISSEA	Penelope sentec aflaquir-se es sòns jolhs e eth sòn còr, s’estèc ua bona estona sense poder parlar, se l’aumpliren de lèrmes es uelhs e era votz sonora se li braquèc.
WEB-ODISSEA	Mès, a tot darrèr li calec respóner damb aguestes paraules:
WEB-ODISSEA	Per qué partic eth mèn hilh?
WEB-ODISSEA	Que non auie cap besonh d’embarcar-se enes naus de leugèr cors, que servissen as òmes coma shivaus en mar e trauèssen era grana extension dera aigua.
WEB-ODISSEA	Dident aquerò, se n’anèc entara casa d’Ulisses.
WEB-ODISSEA	Siguec cuelhuda Penelope peth dolor, que destruís era animositat, e ja non podec estar-se seiguda ena cagira, encara que n’auie moltes ena casa; senon que se seiguec en lumedan deth hargat recinte e se planhie de tau sòrta qu’inspiraue pietat.
WEB-ODISSEA	Ath sòn entorn se planhien totes es esclaues deth palai, atau es joenes coma es vielhes.
WEB-ODISSEA	E les didec Penelope, mentre vessaue abondoses lèrmes: “Escotatz-me, amigues; pr’amor qu’er Olimp m’a dat mès penes qu’a cap auta que neishec damb jo e s’elevèren damb jo: abans perdía a un illustre espós qu’auie un còr de leon e depassaue a toti es danaus en tota sòrta d’excelléncies, baron illustre qu’era sua fama s’espargie pera Helade e per tot Argos; e ara es tempèstes s’auràn hèt a vier deth palai ath mèn hilh estimat, sense glòria e sense que ne tansevolh m’en sabessa dera sua partença.
WEB-ODISSEA	Crudèus!
WEB-ODISSEA	A deguna de vosates se l’acodic hèr-me lheuar deth lhet, se vo’n sabíetz damb certitud qu’aqueth s’embarcaue ena concava e nera nau!
WEB-ODISSEA	Pr’amor que se me n’auessa sabut de qué premanie aguest viatge, s’aurie demorat en casa, per desirós que siguesse de partir, o m’aurie deishat mòrta en palai.
WEB-ODISSEA	Li didec alavetz Euriclèa, era sua hilhuquèra estimada: “Mainada estimada!
WEB-ODISSEA	Ja m’aucisques damb eth crudèu bronze, ja me dèishes viua en palai, arren te voi amagar.
WEB-ODISSEA	Jo m’en sabí de tot e li balhè a Telemac tot çò que m’auie ordenat (pan e doç vin) mès me hec prestar jurament de qué non t’ac dideria enquiath dotzau dia o enquia que te cuelhesse eth desir de veder-lo o entenesses díder qu’auie partit, damb era fin d’evitar que plorèsses, damnatjant atau eth tòn beròi còs.
WEB-ODISSEA	Mès ara, puja damb es tues esclaues naut de tot dera casa, laua-te, enròda eth tòn còs damb vestits purs, prèga a Minerva hilha de Zèus, qu’amie era egida, e era divessa sauvarà ath tòn hilh dera mòrt.
WEB-ODISSEA	Atau li didec e li caumèc es plors, artenhent qu’es sòns uelhs deishèssen de plorar.
WEB-ODISSEA	Se lauèc Penelope, enrodèc eth sòn còs damb vestits purs, pugèc damb es esclaues naut de tot dera casa, botèc es teishudi en un tistèr, e preguèc d’aguesta manèra ara divessa Minerva:
WEB-ODISSEA	Tanlèu auec acabat de parlar hec un crit; e era divessa escotèc era sua pregària.
WEB-ODISSEA	Es pretendents formauen rambalh ena escura sala, e un des orgulhosi joeni didec d’aguesta sòrta:
WEB-ODISSEA	Atau parlèc; mès que non se’n sabien de çò que se passaue laguens.
WEB-ODISSEA	E Antinoo les arenguèc dident:
WEB-ODISSEA	Deishatz toti de prononciar paraules insolentes; non se passe que bèth un l’ac vage a condar a Penelope.
WEB-ODISSEA	Dit aquerò, alistèc es vint òmes mès esforçadi e partic damb eri ena arriba deth mar, a on i auie era velèra nau.
WEB-ODISSEA	Prumèr de tot meteren era nera embarcacion en mar prigond, dempús li botèren eth pau e es veles, ara seguida apraièren es rems damb correges de cuèr, en tot hè’c coma s’auie de hèr, despleguèren mès tard es blanques veles e es sòns valents servidors les heren a vier es armes.
WEB-ODISSEA	Anclèren era nau, dempús d’amiar-la laguens deth mar; sautèren en tèrra e se meteren a minjar, demorant qu’arribèsse era tarde.
WEB-ODISSEA	Mentretant, era prudenta Penelope jadie en pis superior e ère en dejun, sense auer minjat ne begut, pensant tostemp s’eth sòn irreprochable hilh s’escaparie dera mòrt o lo harien perir es orgulhosi pretendents.
WEB-ODISSEA	E tot aquerò que pense un leon en veder-se assetjat pera multitud d’òmes que formen ath sòn entorn un perilhós cercle, atau se remenaue Penelope ena sua ment quan la cuelhec eth saunei.
WEB-ODISSEA	Dormic estirada, e toti es sòns membres se relaxèren.
WEB-ODISSEA	Alavetz Minerva, era des ludent uelhs, ordenèc ua auta causa.
WEB-ODISSEA	Hec un hantauma que se retiraue a ua hemna, a Iftima, hilha deth magnanim Icari, que damb era ère maridat Eumele, qu’auie era sua casa en Feras; e l’envièc ena casa deth divin Ulisses, pr’amor d’acabar de bèra manèra damb es plors e es gemiments de Penelope, que se planhie en tot somicar.
WEB-ODISSEA	Entrèc, donc, esguitlant-se pera correja deth barrolh, se li botèc sus eth cap e li didec aguestes paraules:
WEB-ODISSEA	Li responec era prudenta Penelope dès es pòrtes deth saunei, a on ère doçament adormida: “Fraia!
WEB-ODISSEA	Tà qué as vengut?
WEB-ODISSEA	Me dides qu’acaba era mia afliccion e es moltes penes que trebolen era mia ment e eth mèn esperit!
WEB-ODISSEA	Abans auia perdut a un illustre espós qu’auie era animositat d’un leon e depassaue a toti es danaus en tota sòrta d’excelléncies, baron illustre qu’era sua fama s’espargie pera Helade e per tot Argos; e ara eth mèn hilh estimat partic en ua concava nau, encara mainatge, non experimentat en trabalh e en parlar.
WEB-ODISSEA	Per aguest me planhi encara mès que per aqueth; per aguest tremoli, e cranhi que l’arribe bèth mau en país d’aqueri a on anèc o en mar.
WEB-ODISSEA	Er escur hantauma li responec dident: “Cuelh coratge e non sentes en tòn pièch cap temor.
WEB-ODISSEA	Quan auec dit aquerò, se n’anèc pera sarralha dera pòrta coma ua bohada de vent.
WEB-ODISSEA	Se desvelhèc era hilha d’Icari e se l’alegrèc eth còr perque auie auut tan clar saunei ena escurina dera net.
WEB-ODISSEA	Ja es pretendents s’auien embarcat e navegauen pera liquida planhèra, maquinant ath sòn laguens ua mòrt crudèu entà Telemac.
WEB-ODISSEA	Que i a en mar ua isla peiregosa, ath miei d’Itaca e dera aspra Same (Asteris) que non ei extensa, mès a pòrts de dobla entrada, excellents entà qu’atraquen es vaishèths.
WEB-ODISSEA	Aquiu es aquèus se meteren en emboscada entà demorar a Telemac.
WEB-ODISSEA	Era Auròra se lheuaue deth lhet, deishant ar illustre Titon, pr’amor d’amiar era lum as immortaus e as mortaus, quan es dius s’amassèren en assemblada, sense que manquèssse Zèus qu’eth sòn poder ei plan gran.
WEB-ODISSEA	E Minerva, en tot amiar ena memòria es molti malastres d’Ulisses, les ac referic as divinitats; en tot interessar-se per eròi, que se trapaue alavetz en palai dera ninfa:
WEB-ODISSEA	Degun rei, qu’amie eth scèptre, sigue benigne, mofle, doç, emplegue er enteniment en causes justes; abans, ath contrari, actue tostemp o damb crudeutat e amie a tèrme accions funèstes; donques qu’arrés se’n brembe deth divin Ulisses, entre es ciutadans que sus eri regnaue damb era doçor d’un pair.
WEB-ODISSEA	Se trape en ua isla tormentat per fòrtes penes: en palai dera ninfa Calipso, que lo retie ara fòrça; e non l’ei possible arribar ena pàtria perque li manquen naus aprovedides de rems e companhs que l’amien pera ampla esquia deth mar.
WEB-ODISSEA	Li responec Zèus, qu’amolone es bromes: “Hilha mia!
WEB-ODISSEA	Quines paraules se t’escapèren dera boca!
WEB-ODISSEA	Qu’ei que non formères tu madeisha aguest projècte: qu’Ulisses, en tornar ena sua tèrra, se resvenjarie d’aqueri?
WEB-ODISSEA	Didec; e, en tot dirigir-se a Mercuri, eth sòn hilh estimat, li parlèc d’aguesta sòrta: “Mercuri!
WEB-ODISSEA	Donques qu’en çò d’aute ès tu eth messatgèr, vè-te’n a dider-li ara ninfa de beròies trenes era nòsta fèrma decision (qu’Ulisses entorne ena sua pàtria) pr’amor de qu’er eròi comence eth camin de tornada sense èster acompanhat ne per dius ne per òmes mortaus: navegant en ua barca hèta damb gran nombre de ligams e hustes, arribarà en vint dies e patint fòrça trabalhs ena fertila Esqueria, ena tèrra des feacis, que per çò deth sòn linhatge son pròches as dius; e eri l’aunoraràn coraument, coma a ua divinitat, e lo manaràn en un vaishèth entara sua pàtria, dempús de regalar-li bronze, aur en abondáncia, vestits, e tantes causes coma jamès treiguec de Troia s’auesse arribat indemne e auent obtengut era part deth butin que li corresponesse.
WEB-ODISSEA	Atau parlèc.
WEB-ODISSEA	Eth messatgèr Argicida non siguec desaubedient: còp sec, estaquèc enes sòns pès es daurades e divines ales, que l’amiauen sus eth mar e sus era tèrra immensa damb era rapiditat deth vent, e cuelhèc era verga que damb era adormís es uelhs des òmes que vò, o desvelhe as que dormissen.
WEB-ODISSEA	Quan auec arribat en aquera isla tan luenhana, gessec deth violacèu mar, sautèc en tèrra, seguic eth sòn camin entara vasta tuta a on demoraue era ninfa de beròies trenes, e la trapèc ath laguens.
WEB-ODISSEA	Usclaue ena casa un gran huec e era flaira deth cèdre e der arbe dera vida, qu’en eth s’usclauen, s’espargie pera isla enquia fòrça luenh; mentre era, cantan damb votz beròia, teishie en interior damb era filosa d’aur.
WEB-ODISSEA	Ar entorn der arbe dera vida auie creishut ua verda seuva de pibos, albars e cipresièrs flairosi, a on nidauen audèths de longues ales: chots, gavèques e cornièrs marins, d’ampla lengua, que se tien as causes deth mar.
WEB-ODISSEA	Aquiu madeish, ath costat dera madeisha tuta, s’estenie ua vinha florissenta, cargada d’arradims; e quate hònts gessien, plan près era ua dera auta, en tot deishar córrer en totes direccions es sues aigües cristallines.
WEB-ODISSEA	Se vedien enes entorns verds e divertidi prats de margarides e apis; e, en arribar aquiu, enquia e tot un immortau s’auesse admirat, en sénter que se l’alegraue eth còr.
WEB-ODISSEA	S’arturèc er Argicida entà contemplar aquerò; e dempús d’admirà’c, entrèc ena ampla tuta, e siguec arreconeishut per Calipso, era divina entre es divesses, dès que se l’auie presentat ada era (es dius immortaus se coneishen, encara que visquen separadi); mès non trapèc ath magnanim Ulisses, qu’ère en tot plorar ena arriba, a on tanti viatges, consumint eth sòn esperit damb lèrmes, gemiments e dolors, tachaue es sòns uelhs en mar estèrle e s’estarnaue en somics.
WEB-ODISSEA	E Calipso, era divina entre es divesses, hec sèir a Mercuri en un esplendid e magnific sèti, e l’interroguèc d’aguesta sòrta:
WEB-ODISSEA	Abans non la solies frequentar.
WEB-ODISSEA	Ditz-me çò que vòs, donques qu’era mia animositat m’ahisque a realizà’c, se posqui e se pòt hèr.
WEB-ODISSEA	En auer parlar d’aguesta manèra, era divessa li botèc dauant ua taula, qu’auie aumplit d’ambrosia, e barregèc eth ròi nectar.
WEB-ODISSEA	Aquiu mingèc e beuec eth messatgèr Argicida.
WEB-ODISSEA	E quan auec sopat e remetut era sua amna damb eth minjar, li responec a Calipso damb aguestes paraules:
WEB-ODISSEA	T’ac vau a díder damb sinceritat, donques qu’atau ac vòs.
WEB-ODISSEA	Zèus m’ordenèc que venguessa, sense que jo ac desiressa: qui trauessarie de bon voler tanta aigua salada que non se pòt mesurar, mès que mès, sense que i age per aquiu cap ciutat qu’en era es mortaus hèsquen sacrificis as dius e les immolen selèctes ecatòmbes?
WEB-ODISSEA	Mès que non l’ei possible a cap diu ne desaubedir ne deishar sense efècte era volontat de Zèus, qu’amie era egida.
WEB-ODISSEA	Ditz que i a damb tu un baron, qu’ei eth mès malerós de guairi combateren ath torn dera ciutat de Priam pendent nau ans e, en detzau, en auer-la esbauçat, tornèren entàs sues cases; mès ena tornada ofenseren a Minerva e era divessa hec que se lheuèsse un vent desfavorable e granes ondades.
WEB-ODISSEA	En aguestes trapèren era mòrt es sòns esforçadi companhs; e ada eth l’amièren aciu es vents e es ondades.
WEB-ODISSEA	Tau didec.
WEB-ODISSEA	S’estrementic Calipso, era divina entre es divesses, e responec damb aguestes alades paraules: “Qu’ètz, ò dius, marridi e gelosi coma arrés, donques qu’auetz enveja des divesses que non s’en hèn de dormir damb er òme qu’an cuelhut coma espós.
WEB-ODISSEA	Atau, quan era Auròra de rosadi dits agarrèc a Orion, l’auéretz enveja vosati es dius, que viuetz sense suenhs, enquia qu’era casta Diana, era deth tron d’aur, l’aucic en Ortigia en tot cuelher-lo damb es sues doces flèches.
WEB-ODISSEA	Atau madeish, quan Ceres, era de beròies trenes, cedint as impulsi deth sòn còr, s’amassèc en amor e ena jaça damb Iasion en ua tèrra naua laurada sonque tres còps, Zèus, que non se tardèc en saber-se’n, aucic ar eròi en tot herir-lo damb er ardent arrai.
WEB-ODISSEA	E atau tanben m’auetz enveja, ò dius, pr’amor qu’ei damb jo un òme mortau; que lo sauvè quan anaue vagant solet e montat en ua quilha, dempús que Zèus li henesse era nau, ath miei deth vinós mar, en tot lançar contra era madeisha er ardent arrai.
WEB-ODISSEA	Aquiu acabèren era vida es sòns companhs; mès ada eth l’amièren enquia aciu es vents e es ondades.
WEB-ODISSEA	E l’acuelhí amigablament, lo tenguí e li didí soent que lo haria immortau e liure dera vielhesa entà tostemp.
WEB-ODISSEA	En auer dit aquerò, partic eth poderós Argicida; e era venerabla ninfa, entenut eth messatge de Zèus, anèc a trapar ath magnanim Ulisses.
WEB-ODISSEA	Lo trapèc seigut ena plaja, que s’estaue aquiu, sense qu’es sòns uelhs se sequèssen des contunhs plors, e consumie era sua doça existéncia alendant pera tornada; pr’amor qu’era ninfa ja non l’ère agradiua.
WEB-ODISSEA	Obligat a hèr jadilha ena escura tuta, dormint damb era ninfa que l’estimaue sense qu’eth l’estimèsse, passaue eth dia seigut enes arròques dera arriba deth mar e, consumint era sua amna en lèrmes, alendades e dolors, tachaue es uelhs en mar estèrle e vessaue lèrmes abondiues.
WEB-ODISSEA	E, en arturar-se près d’eth, li didec d’aguesta sòrta era divina entre es divesses:
WEB-ODISSEA	Non plores mès ne consumisques era tua vida, donques que de bon voler te deisharè partir.
WEB-ODISSEA	Au, braca granes hustes; en tot junher-les damb eth bronze, forma ua espandida barca e capèra-la damb solèr de husta, entà que t’amie per escur mar.
WEB-ODISSEA	Tau didec.
WEB-ODISSEA	S’estrementic eth pacient Ulisses e responec damb aguestes alades paraules:
WEB-ODISSEA	De tau sòrta parlèc.
WEB-ODISSEA	Arric Calipso, era divina entre es divesses; e, amorassant-lo damb era man, li didec aguestes paraules:
WEB-ODISSEA	Que se’n sàpie era Tèrra e de naut er ample Cèu e era aigua dera Estigia (qu’ei eth jurament mès gran e terrible entàs benauradi dius): non maquinarè contra tu cap perniciós mau e pensi que me cau conselhar-te tot çò que entà jo madeisha pensaria se siguessa en tan gran besonh.
WEB-ODISSEA	Quan atau auec parlat, era divina entre es divesses se metec a caminar ara prèssa e Ulisses anèc seguint es esclaus dera divinitat.
WEB-ODISSEA	Arribèren ena prigonda tuta era divessa e eth baron, aguest s’acomodèc ena cagira d’a on s’auie lheuat Mercuri e era ninfa li mestrèc tota sòrta d’aliments, atau de minjar coma de bèuer, d’aqueri que se neurissen es mortaus òmes.
WEB-ODISSEA	Dempús se seiguec era dauant d’Ulisses, e li mestrèren es sirventes ambrosia e nectar.
WEB-ODISSEA	Cada un agarrèc era parva qu’auie ath dauant; e, tanlèu s’aueren assadorat de minjar e de bèuer, Calipso, era divina entre es divesses, trinquèc eth silenci e didec:
WEB-ODISSEA	Ulisses fecond en recorsi!
WEB-ODISSEA	Atau, donc, desires anar-te’n de seguit entara tua casa e entara tua pàtria?
WEB-ODISSEA	Que sigues, a maugrat de tot, erós.
WEB-ODISSEA	Mès, s’era tua intelligéncia sabesse es maus qu’auràs de patir abans d’arribar ena tua pàtria, te demoraries damb jo, susvelhant aguesta casa, e series immortau, encara que siguesses desirós de veir ara tua esposa que d’era patisses era sollitud cada dia.
WEB-ODISSEA	Li responec er engenhós Ulisses: “Non t’anuges damb jo, venerabla divinitat!
WEB-ODISSEA	Pro coneishi qu’era prudenta Penelope t’ei inferiora en beresa e estatura, en èster, era, mortau e tu immortau e exempta dera vielhesa.
WEB-ODISSEA	Ça que la, desiri de contunh vier ena mia casa e veir lúder eth dia dera mia tornada.
WEB-ODISSEA	Atau parlèc.
WEB-ODISSEA	Se coguèc eth solei e venguec era escurina.
WEB-ODISSEA	Se retirèren alavetz en çò mès prigond dera tuta; e aquiu, plan amassa, trapèren en amor era alegria.
WEB-ODISSEA	Li balhèc ua gran destrau que podesse manejar, de bronze, ahilada des dus costats, damb un beròi mange d’olivèr ben ajustat; l’autregèc dempús ua aissa ben ornada; e se lo hec a vier en extrèm dera isla, a on auien creishut nauti arbes (pibos, ambars, e auets que pugen entath cèu) toti es quaus èren secs de hège fòrça temps e èren plan durs e a prepaus entà mantier-se enes aigües.
WEB-ODISSEA	E tanlèu coma l’auec ensenhat a on creishien aqueri grani arbes, Calipso, era divina entre es divesses, entornèc ena sua casa.
WEB-ODISSEA	Ulisses se metec a bracar socs e lèu acabèc era sua faena.
WEB-ODISSEA	Ne hec quèir vint, que trinquèc damb eth bronze, polic damb abiletat e adretic mejançant un nivèu.
WEB-ODISSEA	Calipso, era divina entre divesses, li hec a vier ues barrines que damb eres trauquèc er eròi totes es pèces que junhec dempús, en tot assegurar-les damb claus e clauilhes.
WEB-ODISSEA	Guaire ample ei eth redon hons d’un vaishèth de carga, qu’auesse bastit un adreit artesan, atau de gran hec Ulisses era sua barca.
WEB-ODISSEA	Harguèc dempús era cubèrta, en tot adaptar-la a espesses bigues e dar-li acabament damb ua capa de longues hustes; botèc en centre un pau damb era sua corresponenta vela, e fabriquèc un timon entà governar era barca.
WEB-ODISSEA	Ad aguesta la protegic pertot damb còiles entreteishudes, que siguessen defensa des ondades, e l’avitalhèc damb abondosa husta.
WEB-ODISSEA	Mentretant, Calipso, era divina entre es divesses, li hec a vier ròba entàs veles; e Ulisses les construic damb grana abiletat.
WEB-ODISSEA	E, estacant ena barca còrdes, cordilhs e bolines, la lancèc mejançant unes trauèsses de husta en divin mar.
WEB-ODISSEA	Tath quatau dia ja ère tot acabat, e tath cincau li didec adiu dera isla era divina Calipso, dempús de lauar-lo e vestir-lo damb perhumades vestimentes.
WEB-ODISSEA	L’autregèc era divessa un oire de nere vin, un aute gran d’aigua, ua saca de viures e fòrça d’autes causes agradiues ath paladar; e li manèc favorable e tranquil vent.
WEB-ODISSEA	Content despleguèc es veles eth divin Ulisses, e, en tot sèir-se, comencèc a governar abilament era barca damb eth timon, sense qu’eth dromilhon queiguesse enes sues paupetes, tant que contemplaue es Pleiades, eth Bootes, que se cògue cada tarde, e era Ossa, cridada eth Car coma fausnòm, era quau vire tostemp en madeish lòc, agache a Orion e ei era soleta que non se banhe en Ocean; pr'amor que l’auie ordenat Calipso, era divina entre es divesses, qu’auesse ara Ossa ena man quèrra pendent era trauessada.
WEB-ODISSEA	Dètz-e-sèt dies naveguèc, trauessant eth mar, e tath dètz-e-setau podec veir es ombrius montes des feacis ena part mès pròcha, en tot campar coma un escut ath miei der ombriu mar.
WEB-ODISSEA	Eth poderós Neptun, que secodís era tèrra, tornaue alavetz d’Etiopia e vedec a Ulisses de luenh, dès es montes Solimos, donques que se l’apareishec navegant peth mar.
WEB-ODISSEA	S’aluguèc de rabia era divinitat e, botjant eth cap, parlèc ath sòn laguens d’aguesta sòrta:
WEB-ODISSEA	Solide auràn cambiat es dius es sòns prepausi per çò que hè a Ulisses, mentre jo m’estaua entre es etiòps.
WEB-ODISSEA	Que ja ei ath costat dera tèrra des feacis a on ei fatau que se desliure deth volum de malastres que l’an artenhut.
WEB-ODISSEA	Didec; e, agarrant eth trident damb era man, amassèc es bromes e trebolèc eth mar; suscitèc grani remolins de tota sòrta de vents; caperèc de bromes era tèrra e eth mar, e era net queiguec deth cèu.
WEB-ODISSEA	Bohèren ath còp er Euro, eth Noto, er impetuós Zefir e eth Borèas, que, neishut en etèr, quilhe granes ondades.
WEB-ODISSEA	Alavetz s’aflaquiren es jolhs e eth còr d’Ulisses; e er eròi, gemegant, li parlaue atau ath sòn magnanim esperit:
WEB-ODISSEA	Qué m’arribarà fin finau?
WEB-ODISSEA	Cranhi que siguen vertadères es prediccions dera divessa, que m’asseguraue qu’auria de passar grani trebucs en mar abans d’arribar ena tèrra pàtria, pr’amor qu’ara tot se complís.
WEB-ODISSEA	Damb quines bromes a barrat Zèus er ample cèu!
WEB-ODISSEA	E a trebolat eth mar; e s’aumenten es remolins de tota sòrta de vents.
WEB-ODISSEA	Ara me demore, solide, ua crudèu mòrt.
WEB-ODISSEA	Ò, un e mil còps erosi es danaus que periren ena vasta Troia, lutant entà complàder as Atridas!
WEB-ODISSEA	Pro qu’auessa perit jo tanben, en tot complir-se eth mèn destin, eth dia que gran nombre de teucri me lançauen bronzinades lances ath costat deth cadavre deth Pelida!
WEB-ODISSEA	Mentre didie aquerò, venguec ua grana ondada que de naut de tot queiguec sus Ulisses e hec qu’era barca trasbastèsse.
WEB-ODISSEA	Siguec lançat er eròi luenh dera barca; es sues mans deishèren eth timon, arribèc un terrible remolin de barrejadi vents que trinquèc eth pau pera mitat, e era vela queiguec en mar a grana distància.
WEB-ODISSEA	Fòrça temps s’estèc Ulisses submergit, que non podec gésser a flotason de seguit pera grana fòrça des ondades e perque li shordauen es vestits que l’auie autrejat era divina Calipso.
WEB-ODISSEA	Emergic, fin finau, deishant anar dera boca era aigua que tanben li baishaue deth cap en sonors gisclets.
WEB-ODISSEA	Mès, encara que cansat, non se’n desbrembèc dera barca, senon que, botjant-se damb fòrça entre es ondades, l’agarrèc e se seiguec ath miei entà evitar era mòrt.
WEB-ODISSEA	Es granes ondades amiauen era barca d’un costat en aute, sivans eth corrent.
WEB-ODISSEA	Dera madeisha manèra qu’eth Borèas dera tardor arrossègue pera planhèra a uns fruits, que se barregen entre eri espessi, atau es vents amiauen era barca peth mar, d’un costat en aute; uns còps eth Noto la lançaue entath Borèas, entà que se lo hesse a vier, e d’auti er Euro la deishaue ath Zefir entà qu’aguest la perseguisse.
WEB-ODISSEA	Mès lo vedec Ino Leucotea, hilha de Cadme, era de pès beròis, qu’abans auie estat mortau dotada de votz e alavetz, demorant enes prigondors deth mar, gaudie d’aunors divins.
WEB-ODISSEA	E coma que cuelhesse pietat d’Ulisses, en contemplar-lo perdut e aclapat pera fatiga, se transformèc en corbàs, gessec volant der abisme deth mar e, posant-se ena barca bastida damb moltes ligadures, li didec aguestes paraules:
WEB-ODISSEA	Per qué Neptun, que secodís era tèrra, s’anugèc tan fèrament damb tu e te còste nombrosi maus?
WEB-ODISSEA	Que non poirà anequelir-te per mès qu’ac volgue.
WEB-ODISSEA	Hè çò que te vau a díder, donques que me pensi que non te manque prudéncia: trè-te es vestits, dèisha era barca entà que se la hesquen a vier es vents e, nadant damb es mans, saja d’arribar ena tèrra des feacis, a on eth fado a dispausat que te sauves.
WEB-ODISSEA	Cuelh, esten aguest vel immortau dejós deth tòn pièch e non cranhes patir, ne tanpòc morir.
WEB-ODISSEA	Dites aguestes paraules era divessa l’autregèc eth vel e, transfigurada en corbàs, tornèc a submergir-se en prigond mar e es neres ondades la caperèren.
WEB-ODISSEA	Mès eth pacient divin Ulisses ère trantalhant e, gemegant, li parlèc atau ath sòn magnanim còr:
WEB-ODISSEA	Non sigue que bèth un des immortaus me pare un param, quan me balhe era orde de qué dèisha era barca.
WEB-ODISSEA	Taus causes remenaue ena sua ment e en sòn còr, quan Neptun, que secodís era tèrra, quilhèc ua gran ondada, de mau resistir, nauta coma un tet, e l’amièc contra er eròi.
WEB-ODISSEA	Dera madeisha manèra qu’er impetuós vent remene un molon de palha seca, en tot esparger-la per un costat e per aute, atau destrantalhèc era ondada es granes hustes dera barca.
WEB-ODISSEA	Mès Ulisses agarrèc ua des hustes e se botèc ath sòn dessús; se despolhèc des vestits que l’auie autrejat era divina Calipso, estenec rapidament eth vel dejós deth sòn pièch e se deishèc quèir ena aigua capenjós, damb es braci dubèrts, desirós de nadar.
WEB-ODISSEA	Lo vedec eth poderós diu que secodís era tèrra e, botjant eth cap, parlèc entada eth d’aguesta sòrta:
WEB-ODISSEA	Dit aquerò, piquèc damb eth soriac as shivaus e partic entà Egas, a on possedís era illustra casa.
WEB-ODISSEA	Alavetz Minerva, hilha de Zèus, ordenèc ua auta causa.
WEB-ODISSEA	Barrèc eth camin as vents e les ordenèc que se padeguessen e dormissen; e, en hèr bohar ath rapid Borèas, trinquèc es ondades enquia qu’Ulisses, d’alègre linhatge, en tot desliurar-se dera mòrt e des Parcas, arribèsse enes feacis, aimants de manejar es rems.
WEB-ODISSEA	Dus dies damb es sues nets caminèc perdut er òme sus es denses ondades, e eth sòn còr li hec presentir era mòrt diuèrsi viatges.
WEB-ODISSEA	Mès, tanlèu coma era Auròra, de beròies trenes, hec arribar eth tresau dia, cessèren es vents, venguec ua cauma tranquilla e Ulisses podec veir, de naut de tot d’ua gran ondada e avedant era vista, qu’era tèrra se trapaue apròp.
WEB-ODISSEA	Coma agradiua se presente as hilhs era vida d’un pair qu’ère prostrat pera malautia e patie grani dolors, en tot consumir-se pendent fòrça temps per çò dera persecucion deth funèst fado, s’es dius lo desliuren deth mau; d’aguesta manèra apareishec entà Ulisses era tèrra e eth bòsc.
WEB-ODISSEA	Bramauen es immenses ondades, pataquejant de fòrma orribla era arida còsta, e tot ère caperat de salada esgluma; pr’amor qu’aquiu non i auie pòrts, a on es naus s’acuelhessen, ne tansevolh cales seques, senon arribes escalabroses, arròques e malhs.
WEB-ODISSEA	Alavetz s’aflaquiren es jolhs e eth còr d’Ulisses, e er eròi, gemegant, li parlaue atau ath sòn magnanim esperit:
WEB-ODISSEA	Dempús que Zèus m’autregèc que vedessa era inesperada tèrra, e acabè de regar aguest abisme, non desnishi cap lòc a on posca gésser d’aguest blanc mar.
WEB-ODISSEA	Per dehòra i a agudents malhs qu’ath sòn entorn bramen es ondades impetuosament, e era arròca se lhèue lisa; e aciu ei eth mar tan prigond que non posqui assegurar-me damb es pès entà desliurar-me deth mau.
WEB-ODISSEA	Non se passe que, quan siga prèst a gésser, ua gran ondada m’agarre e me lance contra eth peiregós malh, e era mia temptatiua sigue en bades.
WEB-ODISSEA	Mentre taus pensaments remenaue ena sua ment, ua ondada l’amièc enquiara aspra arriba.
WEB-ODISSEA	Aquiu s’aurie esbocinat era pèth e trincat es uassi, se Minerva, era divinitat des ludents uelhs, non l’auesse suggerit en sòn pensament çò qu’amièc a tèrme: se lancèc entara arròca, l’agarrèc damb ambdues mans, e, gemegant, s’estèc agarrat ada era enquia qu’era enòrma ondada auec passat.
WEB-ODISSEA	D’aguesta sòrta l’evitèc; e en refluir, li fotèc tau escometuda, que lo lancèc en mar e fòrça entà laguens.
WEB-ODISSEA	Dera madeisha manèra qu’eth pofre quan lo trèn dera sua amagadera, amie pegades enes tentaculs moltes peiretes, atau era pèth des fòrtes mans d’Ulisses se desgarrèc e quedèc enes arròques, mentre lo caperaue ua immensa ondada.
WEB-ODISSEA	E aquiu aurie acabar eth malerós Ulisses, contra aquerò dispausat peth fado, se Minerva, era divinitat des ludents uelhs, non l’auesse inspirat prudéncia.
WEB-ODISSEA	Gessec en flotason, e en tot hèr-se enlà des ondades que se trinquen damb tarrabastalh era arriba, nadèc ath long dera vòra, guardant ara tèrra, per s’un cas vedie ua plaja o un pòrt de mar.
WEB-ODISSEA	Mès, coma arribèsse, nadant, ena desbocadura d’un arriu de beròi corrent, eth lòc li semblèc optimum per çò de non auer arròques e formar un refugi contra eth vent.
WEB-ODISSEA	E en veir qu’ère un arriu que desbocaue, li supliquèc atau en sòn còr:
WEB-ODISSEA	Que vengui entà tu damb tant de desir, hugent deth mar e des menaces de Neptun.
WEB-ODISSEA	Qu’ei digne de respècte enquia e tot entàs immortaus dius er òme que se presente perdut, coma jo arribi ara ath tòn corrent e as tòns jolhs dempús d’auer passat molti trebucs.
WEB-ODISSEA	Taus sigueren es sues paraules.
WEB-ODISSEA	De seguit suspenec er arriu eth sòn corrent, padeguèc es ondades, hec regnar era cauma ath sòn dauant e sauvèc a Ulisses ena desbocadura.
WEB-ODISSEA	Qu’auie Ulisses tot eth còs holat, dera sua boca e deth nas rajaue aigua deth mar en abondor; e, mancat d’alend e de votz se quedèc estirat e sense fòrces pr’amor qu’eth terrible cansament l’aclapaue.
WEB-ODISSEA	Quan ja alendèc e se remetec, desliguèc eth vel dera divessa e lo lancèc en arriu que corrie entath mar.
WEB-ODISSEA	Se hec a vier eth vel ua ondada grana ena direccion deth corrent e lèu Ino l’auec enes sues mans.
WEB-ODISSEA	Ulisses se separèc der arriu, se botèc as pès d’uns joncs, punèc era fertila tèrra, e, gemegant, li parlaue atau ath sòn magnanim esperit:
WEB-ODISSEA	Que non patisqui?
WEB-ODISSEA	Qué ei çò que fin finau m’arribarà?
WEB-ODISSEA	Se passi era shordaira net ath cant der arriu, dilhèu era gelada e era frèsca arrosada acaben damb jo; donques que sò tant aflaquit qu’a penes posqui respirar, e ua brisa glaciau vie der arriu abans dera auba.
WEB-ODISSEA	Dempús de medità’c, li semblèc coma milhor eth darrèr pensament.
WEB-ODISSEA	Se n’anec, donc, entara seuva que trapèc apròp dera aigua, en un ticolet, e se metec dejós de dus arbilhons qu’auien neishut en madeish lòc e èren un olivastre e un olivèr.
WEB-ODISSEA	Ne era umida bohada deth vent passaue a trauèrs d’eri, ne eth reludent solei les herie damb es sòns arrais, ne era ploja les penetraue deth tot: tant espessi e entrelaçadi auien creishut.
WEB-ODISSEA	Ath sòn dejós se calèc Ulisses e de seguit s’apraièc damb es sues mans ua ampla jaça, pr’amor qu’auie tanta abondor de huelhes seques que n’auie pro entà abrigar a dus o tres òmes en çò de mès fòrt der iuèrn per mès rigorós que siguesse aguest.
WEB-ODISSEA	S’alegrèc fòrça eth pacient Ulisses de veder-les, s’ajacèc ath miei e se caperèc damb multitud d’eres.
WEB-ODISSEA	Atau coma eth que viu en un luenhant camp e non a vesins, amague un tidon ena nera cendra pr’amor de conservar eth huec e non auer d’anar a alugar-lo en un aute lòc, d’aguesta manèra se caperèc Ulisses damb era huelharasca.
WEB-ODISSEA	E Minerva li bohèc enes uelhs doç dromilhon e li barrèc es paupetes entà que, çò de mès lèu, se desliurèsse deth penible cansament.
WEB-ODISSEA	Tant qu’atau dormie eth pacient e divin Ulisses, rendut peth dromilhon e eth cansament, Minerva se n’anec entath pòble e entara ciutat des feacis, es quaus abitèren ancianament ena espaciosa Hiperea, ath cant des Ciclòps, barons supèrbi que les costauen maus pr’amor qu’èren mès fòrts e robusti.
WEB-ODISSEA	D’aquiu les treiguec Nausitoo, semblable a un diu: les amièc entara Esqueria, luenh des òmes industriosi, a on s’establiren; bastic un mur ar entorn dera ciutat, bastic cases, bastic temples entàs divinitats e repartic es camps.
WEB-ODISSEA	Mès ja alavetz, vençut pera Parca, auie baishat en Orto e regnaue Alcinoo, qu’es sòns conselhs èren inspiradi pes pròpris dius; e entath palai d’aguest se filèc Minerva, era divessa des ludents uelhs, pensant ena tornada deth magnanim Ulises.
WEB-ODISSEA	Entrèc era divesa ena cramba hargada damb gran finesa qu’en era dormie ua pincèla que se retiraue as immortaus per çò dera sua beresa e eth sòn anament: Nausicaa, hilha deth magnanim Alcinoo; ath cant d’era, en un e un uate costat dera entrada, se trapauen dues esclaues qu’es Gràcies auien dotat de beresa, e es magnifiques huelhes dera pòrta èren miei barrades.
WEB-ODISSEA	Minerva se lancèc, coma ua bohada de vent, en lhet dera joena; se botèc sus eth sòn cap e comencèc a parlar-li, en tot cuélher er aspècte dera hilha de Dimant, eth celèbre marin, qu’auie era edat de Nausicaa e l’ère plan agradiua.
WEB-ODISSEA	D’aguesta sòrta transfigurada, didec Minerva, era des ludents uelhs:
WEB-ODISSEA	Per qué era tua mair t’amainadèc tan mofla?
WEB-ODISSEA	Qu’amies descuedades es esplendides vestimentes e ja ei près eth tòn maridatge, qu’en eth te cau amiar polidi vestits, e les ac cau balhar tanben ad aqueri que t’amien; qu’atau s’artenh gran fama entre es òmes e s’alègren eth pair e era venerabla mair.
WEB-ODISSEA	Anem, donc, a lauar, tanlèu trinque eth dia, e t’acompanharè e t’ajudarè entà qu’ac ages tot de seguit apraiat; que non s’a de tardar guaire eth tòn celibat, donques que ja te pretenen es milhors de toti es feacis, qu’eth sòn linhatge ei tanben eth tòn.
WEB-ODISSEA	Au, ahisca ath tòn illustre pair entà qu’ordene premanir abans de trincar eth dia es mules e eth car qu’en eth amiaràs es cordons, es tuniques e es esplendidi cobrelhets.
WEB-ODISSEA	Quan atau auec parlat, Minerva, era des ludents uelhs, se n’anèc entar Olimp, a on diden qu’ei era casa perenna e segura des divinitats, qu’ada era ne l’agiten es vents, ne era ploja la banhe, ne era nhèu la capère (pr’amor qu’eth temps ei de contunh seren e sense bromes), e en cambi, l’enròde esplendorosa claretat: en era gaudissen de perdurabla felicitat es benauradi dius.
WEB-ODISSEA	S’arturèc Nausicaa plan près de sa pair e atau li didec:
WEB-ODISSEA	Non voleries apraiar-me un car naut, de fòrtes arròdes, qu’en eth posca transportar en arriu, entà lauar-les es beròis vestits qu’è lordi?
WEB-ODISSEA	A tu te conven amiar vestimenta neta quan delibères damb es barons importants en conselh.
WEB-ODISSEA	Atau didec; pr’amor que li hec vergonha mentar es florissentes nòces ath sòn pair.
WEB-ODISSEA	Mès eth, en comprenè’c tot, li responec d’aguesta sòrta:
WEB-ODISSEA	Dites aguestes paraulas, dèc era orde as esclaus, que de seguit l’aubediren.
WEB-ODISSEA	Premaniren dehòra dera casa un car de fòrtes arròdes, pròpri entà mules; e, amiant ad aguestes, les junheren ena joata.
WEB-ODISSEA	Mentretant, era pincèla treiguie dera cramba es esplendids vestits e les plaçaue en polit car.
WEB-ODISSEA	Era sua mair li botèc en un tistèr tota sòrta de parves agradiues; li botèc vin en cuèr de craba; e quan aquera pugèc en car, l’autregèc òli liquid en ua botelha d’aur pr’amor de qué s’onhesse damb es sues esclaues.
WEB-ODISSEA	Nausicaa cuelhec eth soriac e, agarrant es lustrades retnes, foetèc es mules entà que corresssen.
WEB-ODISSEA	Arrinquèren aguestes damb tarrabastalh e trotèren agilament, amiant es vestits e era pincèla, que non anaue soleta senon acompanhada des sues sirventes.
WEB-ODISSEA	Tanlèu arribèren en plan beròi corrent der arriu, a on i auie uns lauadèrs perennes damb abondosa aigua cristallina entà lauar enquia e tot aquerò mès lord, desatelèren es mules e les amièren entath rambalhós arriu entà que peishèssen era doça grama.
WEB-ODISSEA	Cuelheren es vestits deth car, les amièren ena aigua prigonda e les cauishiguèren enes piles, en tot competir es ues damb es autes damb adretia.
WEB-ODISSEA	Dempús que les aueren netejat, en tot treir- les eth lorditge, les esteneren en orde enes arròques dera còsta, qu’eth mar lauaue soent.
WEB-ODISSEA	Ara seguida se banhèren, se onheren damb greishós òli e se meteren a minjar ara vòra der arriu, mentre es vestits se secauen jos es arrais deth solei.
WEB-ODISSEA	A penes es esclaues e Nasicaa s’aueren assadorat de minjar, se treigueren es vels e hèren ara pilòta; e entre eres, Nausicaa, era des blanqui braci, comencèc a cantar.
WEB-ODISSEA	Tau qu’ua Diana, que se complatz en lançar flèches, va peth plan naut monte Taigeto o per Erimanto, a on se deleite perseguint as sanglièrs o as velòci cèrvis, e enes sòns jòcs cuelhen partida es ninfes agrèstes, hilhes de Zèus, qu’amie era egida, en tot gaudir Latona contemplant-ac; e aquera lhèue eth cap e eth front per dessús des autes e ei aisit distinguir-la, encara que totes son beròies; dera madeisha manèra era pincèla, celibatària encara, subergessie entre es esclaues.
WEB-ODISSEA	Mès quan ère a mand de tornar ena sua casa atelant es mules e plegant es beròis vestits, Minerva, era des ludents uelhs, ordenèc ua auta causa entà qu’Ulisses gessesse deth saunei e vedesse ad aquera pincèla de beròis uelhs, que l’auie d’amiar ena ciutat des feacis.
WEB-ODISSEA	Se desvelhèc alavetz eth divin Ulisses e, en sèir-se, remenaue ena sua ment e en sòn còr aguesti pensaments:
WEB-ODISSEA	Quini òmes deuen abitar aguesta tèrra que sò arribat?
WEB-ODISSEA	Seràn violents, sauvatges e injusti, o ospitalaris e temerosi des dius?
WEB-ODISSEA	D’aquiu estant s’enten eth sarabat des joenes ninfes que demoren enes nauti cims des montanhes, enes hònts des arrius e enes lòcs restancosi caperadi d’èrba.
WEB-ODISSEA	Me trapi, dilhèu, apròp d’òmes de votz articulada?
WEB-ODISSEA	Parlant atau, eth divin Ulisses gessec d’entre es arbilhons e ena poblada seuva trinquèc damb era sua man ua arrama huelhuda que damb era podesse caperar-se es vergonhes.
WEB-ODISSEA	Se metc en marcha madeish qu’un sauvatge leon, fidat enes sues fòrces, va caminant a maugrat dera ploja o deth vent, e l’usclen es uelhs, e se lance sus es buèus, es oelhes o es agrèsti cèrvis, pr'amor qu'eth vrente l’ahisque a anar en ua solida casa entà escométer ath bestiar; dera madeisha manèra s’auie de presentar Ulisses as pincèles de beròies trenes, encara qu’anaue despolhat, donques qu’eth besonh lo possaue.
WEB-ODISSEA	E campèc orrible, lèg pera hanga deth mar; e totes hugeren, en tot escampilhar-se pes prominentes arribes.
WEB-ODISSEA	Mès se quedèc solet e quieta era hilha d’Alcinoo, pr’amor que Minerva li balhèc animositat e desliurèc deth temor as sòns membres.
WEB-ODISSEA	S’estèc, donc, dauant der eròi, sense húger; e Ulisses meditaue se convenie pregar-li ara pincèla de beròis uelhs, en tot abraçar-la pes jolhs, o suplicar-li de luenh estant e damb doces paraules, que li mostrèsse era ciutat e li balhèsse quauquarren entà vestir-se.
WEB-ODISSEA	A tot darrèr li semblèc que çò de milhor serie pregar-li de luenh estant, damb doces frases: non se passèsse que s’irritèsse era pincèla se l’abraçaue es jolhs.
WEB-ODISSEA	E ath madeish temps prononcièc aguestes doces e insinuantes paraules:
WEB-ODISSEA	S’ès ua des divinitats que possedissen er ample cèu, te retires fòrça a Diana, hilha de Zèus, per çò dera tua beresa, granesa e anament; e se neisheres des òmes qu’abiten era tèrra, erós mil còps eth tòn pair, era tua venerabla mair e es tòns frairs, pr’amor qu’eth sòn esperit se deu alegrar fòrça quan ven a tau descendent gésser enes dances.
WEB-ODISSEA	E plan erós en sòn còr, mès que cap aute, aqueth qu’artenhe, destacant pera esplendor des sues donacions noviaus, hèr-te a vier ena sua casa coma esposa.
WEB-ODISSEA	Que jamès s’aufric as mèns uelhs un mortau semblable, ne òme ne hemna, e me sò demorat estonat en contemplar-te.
WEB-ODISSEA	Solet un còp vedí quauquarren que se podesse comparar, en un joen plançard de palmèra, que creishec en Delos, ath cant der autar d’Apòllo (que siguí aquiu damb nombrós pòble, en aqueth viatge que d’eth s’auien de seguir funèsti maus entà jo): de sòrta qu’en campar ath plançard me demorè estonat fòrça temps, donques que jamès auie brotoat dera tèrra ua tija coma aguesta; dera madeisha manèra te contempli damb admiracion, ò hemna, e me ties embadoquit e me cau pòur abraçar es tòns jolhs, encara que siga aclapat per ua gran pena.
WEB-ODISSEA	Ager podí gésser deth vinós mar, dempús de vint dies d’estar-me en eth, e qu’en eth me vedía a posita des ondades e des velòci remolins dès que deishè era isla de Ogigia; e bèth immortau m’a lançar aciu, entà que patisca naui malastres, que non demori qu’aguesti s’agen acabat, senon qu’es dius m’en deuen premanir fòrça mès encara.
WEB-ODISSEA	Mòstra-me era poblacion e balha-me un liròt entà estacar-lo-me ath torn deth còs, s’ei que n’as bèth un que t’ages hèt a vier entà estropar era ròba.
WEB-ODISSEA	Li responec Nausicaa, era des blanqui braci: “Forastèr!
WEB-ODISSEA	Donques que non me sembles ne vil ne insensat, te cau saber qu’eth madeish Zèus distribuís era felicitat as bravi e as dolents, e se te manèc aguestes penes te les cau patir pacientament; mès ara, qu’as arribat ena nòsta ciutat e en nòste país, non te mancarà ne vestit ne cap auta causa que per dignitat li cau obtier un miserable suplicant.
WEB-ODISSEA	Didec, e balhèc aguesta orde as esclaues, de beròies trenes: “Posatz-vos, esclaues!
WEB-ODISSEA	Entà on hugetz, per çò de veir a un òme?
WEB-ODISSEA	Dilhèu vos pensatz qu’ei un enemic?
WEB-ODISSEA	Que non existís ne existirà jamès un mortau terrible que vengue a atacar era tèrra des feacis, donques qu’ad aguesti les estimen fòrça es immortaus.
WEB-ODISSEA	Que viuem separadament e mos enròde eth rambalhós mar; èm es darrèrs des òmes, e cap aute mortau a comèrç damb nosati.
WEB-ODISSEA	Aguest qu’ei un malerós que vie perdut e mos cau ajudar-lo, pr’amor que toti es forastèrs e praubi son de Zèus e un petit don que se les hèsque l’ei agradiu.
WEB-ODISSEA	De tau sòrta parlèc.
WEB-ODISSEA	S’arturèren es esclaues e, en tot encoratjar-se mutuaument, hèren sèir a Ulisses en un lòc abrigat, sivans aquerò dispausat per Nausicaa, hilha deth magnanim Alcinoo; deishèren apròp d’eth un mantèl e ua tunica entà que se vestisse; l’autregeren en botelha d’aur, òli liquid, e l’ahisquèren a lauar-se en corrent der arriu.
WEB-ODISSEA	E alavetz eth divin Ulisses les parlèc dident:
WEB-ODISSEA	Aluenhatz-vos un shinhau pr’amor de qué me laua era hanga deth mar enes mies espatles e me onha dempús damb er òli, que d’eth hè fòrça temps qu’eth mèn còs n’ei mancat.
WEB-ODISSEA	Jo non posqui cuélher eth banh dauant de vosates, donques que me harie vergonha despolhar-me entre joenes de beròies trenes”.
WEB-ODISSEA	Atau s’exprimic.
WEB-ODISSEA	Eres se heren enlà e l’ac anèren a condar a Nausicaa.
WEB-ODISSEA	Mentretent, eth divin Ulisses se lauaue en arriu, en tot trèir deth sòn còs era hanga deth mar que li caperaue era esquia e es amples espatles, e se netejaue eth cap dera esgluma qu’en eth l’auie deishat er mar estèrle.
WEB-ODISSEA	Mès dempús que, ja lauat, se onhec damb eth greishós òli e se botèc es vestits qu’era pincèla, liura encara, l’autregesse, Minerva, hilha de Zèus, hec que campesse mès naut e mès gròs, e que deth sòn cap pengèssen entortilhadi peus que se retirauen a flors de jacint.
WEB-ODISSEA	E dera madeisha manèra qu’er òme expèrt, ath quau Vulcan e Palas Minerva l’an ensenhat arts de tota sòrta, sus er aur e era plata que d’eri ne hè beròis trabalhs, atau Minerva difonec era gràcia peth cap e pes espatles d’Ulisses.
WEB-ODISSEA	Aguest, en hèr-se enlà un shinhau, se seiguec era arriba deth mar e ludie per çò dera sua gràcia e beresa.
WEB-ODISSEA	S’admirèc era pincèla e les didec as esclaues de beròies trenes:
WEB-ODISSEA	Ara prumeria se m’aufric coma un èsser mespredable, mès ara se retire as dius que possedissen er ample cèu.
WEB-ODISSEA	Pro qu’a tau baron se lo podesse cridar marit mèn, demorant aciu; pro que volesse demorar-se damb nosati!
WEB-ODISSEA	Atau parlèc.
WEB-ODISSEA	Eres l’escotèren e l’aubediren, en tot hèr-li a vier ar eròi aliments e beuenda.
WEB-ODISSEA	E eth pacient Ulisses beuec e mingèc damb aviditat, donques que hège temps qu’ère en dejun.
WEB-ODISSEA	Alavetz Nausicaa, era des blanqui braci, ordenèc d’autes causes: botèc en beròi car era ròba ben plegada, junhec es mules de fòrtes bates, montèc era maddisha e, cridant a Ulisses, l’exortèc d’aguesta manèra:
WEB-ODISSEA	Mès actua d’aguesta manèra, donques que me semble que non ès mancat de sen: mentre anem peth camp, per terrens cultivadi per òme, camina de forma leugèra damb es esclaues darrèr deth car e jo te mostrarè eth camin que puge entara ciutat, qu’ei enrodada per un naut mur damb tors e a en un e un aute costat un beròi pòrt d’estreta entrada a on son amiades es concaves embarcacions, pr’amor que i a lòc segur entà totes.
WEB-ODISSEA	Ara vòra d’un magnific temple de Neptun se trape era agora, hargada damb pèires carrejades, prigondament en.honsades: aquiu sauven es esturmens des neres naus, es ancores e es cables, e agusen es rems; pr’amor qu’es feacis non se tien as arcs e as carcais, senon as paus e rems e as vaishèths proporcionadi que damb eri reguen es mars.
WEB-ODISSEA	Ara que voi evitar es sòns amargantes dites; non se passe que dempús me repotegue bèth un (pr’amor que i a ena poblacion òmes plan insolents) o dilhèu bèth aute parle d’aguesta manèra en trapar-mos: “Qui ei aguest forastèr tan naut e tan beròi que seguís a Nausicaa?
WEB-ODISSEA	A on l’a trapat?
WEB-ODISSEA	Que deu èster eth sòn espós.
WEB-ODISSEA	Dilhèu age recuelhut a un òme de luenhanes tèrres qu’anarie errant per çò d’auer-se perdut dera sua nau, pr’amor que non n’a en aguesti entorns; o dilhèu ei un diu que, en tot accedir as sues moltes demanes, baishèc deth cèu e lo tierà damb era cada dia.
WEB-ODISSEA	Qu’ei milhor qu’era age anat a cercar marit en un aute endret e mesprède eth pòble des feacis, qu’en eth la pretenen molti e illustres barons.” Atau dideràn e me calerà patir semblables otratges.
WEB-ODISSEA	E jo tanben m’anujaria contra aquera qu’atau hèsse; contra era que, a despièt de sa pair e de sa mair encara vius, s’amassèsse damb òmes abans d’auer contreigut public maridatge.
WEB-ODISSEA	Ò forastèr, compren ben aquerò que te vau a dìder, entà que lèu obtengues deth mèn pair que t’autrege companhs e t’amien entara tua pàtria.
WEB-ODISSEA	Traparàs en camin un beròi bòsc d’albars, consagrat a Minerva, qu’en eth i a ua hònt e ath sòn entorn s’esten un prat: aquiu qu’a eth men pair un camp e ua vinha floressenta, tan pròcha ara ciutat que se pòt enténer eth crit que se balhe en era.
WEB-ODISSEA	Sè-te en aqueth lòc e demora que nosates, entrant ena poblacion, arribem en palai deth mèn pair.
WEB-ODISSEA	Dempús qu’entres en palai e en pati deth madeish, trauessa era sala ath mès córrer enquia qu’arribes a on era mia mair, seiguda ara lum deth huec, d’esquia en ua colomna, hile lan porpra, causa admirabla de veir, e a, ath sòn darrèr, as esclaues.
WEB-ODISSEA	Aquiu apressat ena madeisha colomna, se lhèue eth tron qu’en eth se sè eth mèn pair e beu vin coma un immortau.
WEB-ODISSEA	Passa per dauant d’eth e esten es tòns braci entàs jolhs dera mia mair, entà que lèu comence eth dia dera tua tornada ena pàtria, encara que se trape luenh.
WEB-ODISSEA	Dident aquerò, heric damb eth lustrat soriac es mules, que deishèren de seguit eth cors der arriu, donques que trotauen fòrça ben e alongauen eth pas ena carrèra.
WEB-ODISSEA	Nausicaa amiaue es retnes, entà que la podessen seguir a pè es esclaues e Ulisses, e ahiscaue damb grana discrecion as mules.
WEB-ODISSEA	Se cogaue ja eth solei quan arribèren en magnific bòsc consagrat a Minerva.
WEB-ODISSEA	Ulisses se seiguec en eth e ara seguida supliquèc d’aguesta sòrta ara hilha deth gran Zèus:
WEB-ODISSEA	Indomdabla divinitat!
WEB-ODISSEA	Escota-me ara, donques que jamès ac heres quan me mautractaue eth gloriós diu que bat era tèrra.
WEB-ODISSEA	Tau siguec era sua pregària, qu’escotèc Palas Minerva.
WEB-ODISSEA	Mès era divessa non se l’apareishec encara, pr’amor que cranhie ath sòn oncle pairau, que siguec viuament irritat contra Ulisses, mentre er eròi non arribèc ena sua pàtria.
WEB-ODISSEA	Mentre atau pregaue eth pacient divin Ulisses, era pincèla ère amiada entara ciutat pes vigoroses mules.
WEB-ODISSEA	A penes auec arribat ena gloriosa casa deth sòn pair, s’arturèc en lumedan; es sòns frairs, semblables as dius, se meteren ath sòn entorn, desatelèren es mules e se heren a vier es vestits laguens dera casa.
WEB-ODISSEA	E era se filèc de cap ara sua cramba a on alugaue eth huec era anciana Eurimedusa d’Apira, era sua sirventa, qu’en d’auti tempsi auien amiat d’aquiu enes cancaves naus e alistat entà aufrir-l’ac coma present a Alcinoo, que regnaue sus toti es feacis e ère escotat peth pòble coma se siguesse un diu.
WEB-ODISSEA	Aguesta siguec era qu’elevèc a Nausicaa en palai; e alavetz l’alugaue eth huec e li premanie eth sopar.
WEB-ODISSEA	En aqueth moment se lheuaue Ulisses, entà vier ena ciutat; e Minerva, que l’estimaue fòrça, l’enrodèc en abondosa broma: non siguese que bèth un des magnanims feacis, en trapar-lo en camin, lo repoteguèsse damb paraules e li preguntèsse se qui ère.
WEB-ODISSEA	Mès, en entrar er eròi ena agradiua poblacion, gessec a trapar-lo Minerva, era divessa des ludents uelhs, transfigurada en ua joena pincèla qu’amiaue un cantre, e se posèc ath sòn dauant.
WEB-ODISSEA	E eth divin Ulisses li hec aguesta pregunta:
WEB-ODISSEA	Pòs amiar-me en palai d’Alcinoo, que regne sus aguesti òmes?
WEB-ODISSEA	Li reponec Minerva, era divessa des ludents uelhs: “”Jo te mostrarè, forastèr venerable, eth palai que parles, donques qu’ei près dera casa deth mèn illustre pair.
WEB-ODISSEA	Camina sense badar boca, e jo te mostrarè eth camin; mès non guardes as òmes ne les hèsques preguntes, pr’amor que ne son massa tolerants damb es forastèrs ne acuelhen amistosament ad aqueri que vien de un aute país.
WEB-ODISSEA	Quan atau auec parlat, Palas Minerva caminèc a longues camalhardades e Ulisses anèc seguint es passi dera divessa.
WEB-ODISSEA	E es feacis, illustres navegants, non se n’encuedèren de qué caminèsse pera ciutat entre eri, donques que non ac permetec Minerva, era terribla divinitat des trenes beròies, era quau, en tot tier era benvolencça, lo caperèc damb ua broma divina.
WEB-ODISSEA	Estonat contemplaue Ulisses es pòrts, es naus ben proporcionades, es agoras d’aqueri eròis e es murs grani, nauti, aprovedidi de barralhes, qu’ère causa admirabla de veir.
WEB-ODISSEA	Mès, tanlèu arribèren en magnific palai deth rei, Minerva, era divessa des ludents uelhs, comencèc a parlar-li d’aguesta sòrta:
WEB-ODISSEA	Ja ena sala, traparàs prumèr ara reina, qu’eth sòn nòm ei Arete e procedís des madeishi ancessors qu’engendrèren ath rei Alcinoo.
WEB-ODISSEA	En un principi, engendrèren a Nausitoo eth diu Neptun, que secodís era tèrra, e Peribea, era mès beròia des hemnes, hilha mendre deth magnanim Euridemont, qu’en d’auti tempsi auie regnat sus orgulhosi Gegants.
WEB-ODISSEA	Mès aguest perdec ath sòn pòble marrit e eth madeish peric; e Neptun auec d’aquera un hilh, eth magnanim Nausitoo, que dempús governèc sus es feacis.
WEB-ODISSEA	Nausitoo engendrèc a Rexenor e a Alcinoo: mès, en èster eth prumèr nauèth maridat e sense hilhs barons, siguec aucit per Apòllo, eth der arc de plata, e deishèc en palai ua soleta hilha, Arete, qu’Alcinoo cuelhec coma esposa e ei aunorada per eth coma deguna des hemnes dera tèrra que govèrnen era sua casa e viuen sometudes as sòns marits.
WEB-ODISSEA	Atau, tan coraument, a estat e ei aunorada pes sòs hilhs, peth madeish Alcinoo e pes ciutadans, que la contemplen coma a ua divessa e la saluden damb coraus paraules quan va pera ciutat.
WEB-ODISSEA	Qu’ei fòrça intelligenta e apraie es litigis des hemnes que per eres sent benvolencça, e enquia e tot es litigis des òmes.
WEB-ODISSEA	Quan Minerva, era des ludents uelhs, auec dit aquerò, se n’anèc per dessús deth mar; e, en tot gésser dera encantadora Esqueria, arribèc en Maraton e en Atenes, era d’amples carrèrs, e entrèc ena tan solidament bastida ciutat d’Erecteu.
WEB-ODISSEA	Ja Ulisses filaue es sòns passi entara gloriosa casa d’Alcinoo e, en arribar dauant deth bronzinat lumedan, meditèc ath sòn laguens fòrça causes; pr’amor qu’era casa gloriosa deth magnanim Alcinoo ludie damb era lum deth solei o dera lua.
WEB-ODISSEA	A dreta e quèrra corrien dus murs de bronze, dès eth lumedan enquiath hons; naut de tot d’aguesti i auie ua cornissa de materiau bluenc; pòrtes d’aur barrauen peth laguens era casa solidament bastida; es dus montants èren d’argent e començauen en bronzinat lumedan; s’emparaue en eres un lindau de plata, e er anèth dera pòrta ère d’aur.
WEB-ODISSEA	I auie en ambdús costats uns gossets de plata e d’aur, immortaus e exempti entà tostemp dera vielhesa, que Vulcan auie fabricat damb grana intelligéncia entà que sauvèssen era casa deth magnanim Alcinoo.
WEB-ODISSEA	I auie fautulhs apressadi en ua e un auta des parets, qu’era sua seguida arribaue sense pòsa dès eth lumedan enquia çò de mès hons, e les caperauen delidadi tapissi abilament teshudi, òbra des hemnes.
WEB-ODISSEA	Se seiguien aciu es princes des feacis entà béuer e minjar, donques que soent celebrauen taulejades.
WEB-ODISSEA	Sus pedestaus plan ben hèti se trapauen de pès uns mainatges d’aur, qu’alugauen de nets, damb halhes alugades enes mans, as convidadi que i auie ena casa.
WEB-ODISSEA	Qu’a cinquanta esclaues Alcinoo en sòn palai: ues trincauen damb era mòla eth ròi horment; d’autes tèishien teles e, seigudes, hènt virar era fusada, en tot botjar es mans coma se siguessen huelhes d’excèls bananèr, e es ben hargades teles ludien coma se destilessen òli liguid.
WEB-ODISSEA	Dera madeisha manèra qu’es feacis son expèrts sus toti es òmes en amiar ua velèra nau peth mar, atau es hemnes subergessen en gran manèra en fabricar ròba, pr’amor que Minerva les a autrejat eth saber hèr plan beròis trabalhs e possedissen un gran engenh.
WEB-ODISSEA	En exterior deth pati, apròp des pòrtes, i a un gran jardin de quate jornaus, e ath sòn entorn s’esten un romegàs pes dus costats.
WEB-ODISSEA	Aquiu a creishut arbes grani e florissentts: perèrs, miugranèrs, pomèrs d’esplendides pomes, doces higuères e verts olivèrs.
WEB-ODISSEA	Era pera envielhís sus era pera, era poma sus era poma, er arradim sus er arradim e era higa sus era higa.
WEB-ODISSEA	Aquiu an plantat ua vinha fòrça fructifèra e ua part des sòns arradims se sequen ath solei en un lòc abrigat e planèr, a d’auti les verenhen, a d’auti les cauishiguen, e dauant son es verds, que dèishen quèir era flor, e aqueri que comencen a ennerir-se.
WEB-ODISSEA	Aquiu, ath hons deth uart, creishen rengs de legums de tota sòrta, tostemp ufanosi.
WEB-ODISSEA	Que i a en eth dus hònts: ua cor per tot eth uart; era auta va entar excèls ostau e ges dejós deth lumedan, a on vien a cercar era aigua es ciutadans.
WEB-ODISSEA	Taus èren es esplendidi presents des dius en palai d’Alcinoo.
WEB-ODISSEA	S’arturèc eth pacient e divin Ulisses entà contemplar tot aquerò; e dempús d’admirà’c, passèc rapidament eth lumedan, entrèc ena casa e trapèc as dirigents e princes des feacis aufrint damb es sues copes libacions ath susvelhant Argicida, qu’ère eth darrèr que l’ac hègen quan ja auien decidit ajaçar-se; mès eth pacient e divin Ulisses caminèc peth palai, enrodat ena espèssa broma que lo caperèc Minerva, enquia arribar aquiu a on èren Arete e eth rei Alcinoo.
WEB-ODISSEA	Alavetz estirèc Ulisses es sòns braci entàs jolhs d’Arete, se dissipèc era divina broma, amudiren toti es dera casa en veir ad aqueth òme que contemplauen admiradi, e Ulisses comencèc era sua pregària d’aguesta sòrta:
WEB-ODISSEA	Dempús d’auer patit fòrça, vengui entath tòn espós, entàs tòns jolhs e entà toti aguesti convidadi, as quaus volguen es dius autrejar-les víuer erosament e poder legar es sòns bens as hilhs que dèishen enes sòns palais atau coma tanben es aunors qu’eth pòble les age autrejat.
WEB-ODISSEA	Dit aquerò, se seiguec ath cant deth huec deth larèr, en cendre; e toti amudiren e demorèren en silenci.
WEB-ODISSEA	Mès, fin finau, er ancian eròi Equenèu qu’ère eth de mès edat entre es barons feacis e destacaue per çò dera sua eloqüéncia, en saber-se’n de moltes e plan ancianes causes, les arenguèc benevòlament e les didec:
WEB-ODISSEA	Que non ei bon ne digne entà tu, qu’er òste sigue seigut en solèr, sus eth cendre deth larèr; e aguesti se trapen intimidadi demorant que parles.
WEB-ODISSEA	Au, donc, lhèua- te, hè-li seir en ua cagira de claus d’argent, e ordena as eralds que barregen vin entà aufrir libacions a Zèus, que se vante damb er arrai, diu qu’acompanhe as venerables suplicants.
WEB-ODISSEA	Quan entenec aquerò era sagrada potestat d’Alcinoo, agarrant damb era sua man ath prudent e sagaç Ulisses, lo lheuèc deth costat deth huec e lo hec sèir en ua cagira esplendida, en tot ordenar que l’ac deishèsse un hilh sòn, eth valerós Laodament, que se seiguie ath sòn costat e l’ère fòrça estimat.
WEB-ODISSEA	Ua esclaua li balhèc eth lauamans, qu’amiaue ua magnifica gèrra d’aur e vessèc ena plata d’argent, e botèc dauant d’Ulisses ua apolidida taula.
WEB-ODISSEA	Era venerabla sirventa li hec a vier pan e deishèc sus era taula un bon nombre d’aliments, en tot obsequiar-lo damb aqueri qu’auien reservadi.
WEB-ODISSEA	Eth pacient e divin Ulisses comencèc a béuer e a minjar; e alavetz eth poderós Alcinoo li didec ar erald:
WEB-ODISSEA	Atau s’exprimic.
WEB-ODISSEA	Pontonoo aboquèc eth doç vin e lo distribuic a toti es presents, dempús d’auer aufrit en copes es primicies.
WEB-ODISSEA	E quan aueren hèt era libacion e begut tot çò que poderen, Alcinoo les arenguèc d’aguesta sòrta:
WEB-ODISSEA	Ara qu’auetz sopat, anatz-vo’n toti a ajaçar-vos enes vòstes cases: deman, en trincar eth dia, cridaram a un màger nombre d’ancians, tractaram ath forastèr coma òste en palai, aufriram as divinitats beròis sacrificis, e parlaram dera partença d’aqueth entà que posque, sense fatigues ne trebucs, en tot acompanhar-lo nosati, arribar rapida e alègrament ena sua pàtria, encara que sigue plan luenh, e non age de patir cap mau abans d’entornar en sòn país; pr’amor que, ja ena sua casa, patirà çò qu’eth fado e es grèus Parcas dispausèren en hilar es hius quan sa mair l’amainadèc.
WEB-ODISSEA	E se siguesse un des immortaus, qu’a baishat deth cèu, mos deuen premanir bèra causa es dius; pr’amor qu’enquia ara, tostemp se mos an apareishut clarament quan les aufrim sacrificis, e mingen, seigudi damb nosati, aquiu a on minjam es auti.
WEB-ODISSEA	Li responec er engenhós Ulises: “Alcinoo!
WEB-ODISSEA	Pensa ua auta causa, donques que non sò semblable ne en còs ne en amna as immortaus que possedissen er ample cèu, senon as mortaus òmes: que me posqui semblar damb es mies penes as barons que d’eri vo’n sapiatz qu’an tengut malastres per volontat des dius.
WEB-ODISSEA	Mès deishatz-me sopar, encara que me senta aclapat; que non i a causa tant importanta coma eth vrente, que mos obligue a pensar en eth, encara que mos trapem fòrça afligidi o damb er esperit plen de penes coma me trapi en aguesti moments, mos ahisque tostemp a minjar e a béuer, e en aguesti moments me hè desbrembar toti es mèns trabalhs, ordenant-me que l’assadora.
WEB-ODISSEA	E vosati, pressatz-vos, tanlèu arribe era Auròra, e hètz que jo, ò malerós, torna ena mia pàtria, encara qu’aja patit fòrça.
WEB-ODISSEA	Atau didec.
WEB-ODISSEA	Toti aprovèren es sues paraules e conselhèren qu’er òste siguesse amiat entara sua pàtria, donques que tot aquerò que didie ère pro rasonable.
WEB-ODISSEA	Hètes es libacions e en auer begut toti çò que volèren, se n’anèren enes sues respectiues cases; mès eth divin Ulisses se demorèc en palai e ath sòn costat se seigueren Arete e eth deifòrme Alcinoo, mentre es esclaues retirauen çò qu’auien servit entara taulejada.
WEB-ODISSEA	Arete, era des blanqui braci, siguec era prumèra en parlar, pr’amor que, en contemplar es beròis vestits d’Ulisses, arreconeishèc eth mantèl e era tunica qu’auie hargat amassa damb es sues sirventes.
WEB-ODISSEA	E de seguit li didec ar eròi aguestes alades paraules:
WEB-ODISSEA	Prumèr de tot te voi preguntar jo madeisha.
WEB-ODISSEA	Qui ès e de quin país vies?
WEB-ODISSEA	Qui te balhèc aguesti vestits?
WEB-ODISSEA	Li responec er engenhós Ulisses: “Que serie de mau hèr, ò reina, condar peth menut es mèns malastres, donques que me les manèren en abondor es dius celestiaus; mès te vau a parlar d’aquerò que me preguntes e m’interrògues.
WEB-ODISSEA	I a en mar ua isla luenhana, Ogigia, a on demore era hilha d’Atlant, era dolosa Calipso, de beròies trenes, divessa poderosa que non se hè damb degun des dius ne des mortaus òmes; mès a jo, ò malerós, me hec a vier ena sua casa bèra musa, dempús que Zèus henesse era mia velòça nau ath miei deth vinós mar, en tot lançar contra era er ardent arrai.
WEB-ODISSEA	Periren es mèns esforçadi companhs, mès jo m’agarrè ena quilha deth vaishèth, anè errant pendent nau dies e ena dètzau e escura net m’amièren es dius ena isla Ogigia a on s’està Calipso, de beròies trenes, terribla divessa: aguesta me cuelhec, me tractèc sollicita e amorosament, me tenguec e me didec soent que me harie immortau e exemptat dera vielhesa entà tostemp, sense que jamès auesse artenhut persuadir-me.
WEB-ODISSEA	Aquiu siguí pendent sèt ans, e adaigüè de contunh damb lèrmes es divines vestimentes que me balhèc Calipso.
WEB-ODISSEA	Mès quan arribèc eth ueitau an, m’ahisquèc e me convidèc a partir; ja sigue per bèth messatge de Zèus, ja sigue perque eth sòn pensament auie cambiat.
WEB-ODISSEA	Me manèc en ua barca de husta damb fòrça estacadures, me dèc abondós pan e vin doç, me botèc vestits divins e me manèc favorable e tranquil vent.
WEB-ODISSEA	Naveguè pendent dètz-e-sèt dies, trauessant eth mar; tath dètz- e-ueitau podí veir es ombrius montes dera vòsta tèrra e a jo, ò malerós, se m’alegrèc eth còr.
WEB-ODISSEA	Mès encara auia de trapar fòrça trebucs que m’amiarie Neptun, que secodís era tèrra: eth diu lheuèc vents contraris, en tot empedir-me eth camin, e botgèc eth mar immens; de tau sòrta qu’es ondades non me permetien a jo, que daua prigondes alendades, demorar ena barca, e aguesta siguec esbauçada lèu lèu pera tempèsta.
WEB-ODISSEA	Alavetz nadè, trauessant er abisme, enquia qu’eth vent e era aigua m’amièren en vòste país.
WEB-ODISSEA	En gésser deth mar, era ondada m’aurie clauat contra era tèrra fèrma, en tot lançar- me contra un malh en un lòc funèst; mès arreculè nadant e arribè en un arriu, qu’eth sòn endret me semblèc fòrça bon per non auer arròques e formar coma un refugi contra es vents.
WEB-ODISSEA	Me deishè quèir sus era tèrra, en tot recuperar er alend; mès arribèc era divina net e m’aluenhè der arriu, que neurissen es celestiaus ploges, me calè a dormir entre uns arbilhons, dempús d’auer amolonat huelhes ath mèn entorn, e me bohèc un diu un saunei plan prigond.
WEB-ODISSEA	Aquiu, entre es huelhes e damb eth còr trist, dormí pendent tota era net, tot eth maitin e eth meddia; e en cogar-se eth solei me deishèc eth doç saunei.
WEB-ODISSEA	Vedí alavetz as sirventes dera tua hilha jogant ena plaja amassa damb era, que se retiraue a ua divessa.
WEB-ODISSEA	Li supliquè e non li manquèc eth bon sen, coma non se demorarie que demostrèsse enes sues accions ua persona joena que se trapèsse en aguesta situacion, donques qu’es joeni tostemp hèn inconscientament.
WEB-ODISSEA	M’autregèc abondós pan e vin nere, ordenèc que me lauèssen en arriu e me balhèssen aguesti vestits.
WEB-ODISSEA	Li responec Alcinoo en tot díder: “Òste!
WEB-ODISSEA	Li responec er engenhós Ulisses: “Ò eròi!
WEB-ODISSEA	Li responec Alcinoo dident: “Òste!
WEB-ODISSEA	Que non i a en mèn pièch un còr de tau sòrta que s’irrite sense motiu, e çò de milhor ei tostemp çò mès just.
WEB-ODISSEA	Pro que, peth pair Zèus, Minerva e Apòllo!, en èster eth qu’ès, auesses cuelhut ara mia hilha coma esposa e siguesses cridat gendre mèn, en tot demorar-te damb nosati.
WEB-ODISSEA	Te balharia casa e riqueses, se de bon voler te demorèsses; que contra era tua volontat cap feaci t’a d’arturar, donques qu’aquerò non agradarie ath pair Zèus.
WEB-ODISSEA	E a compdar d’ara decidisqui, entà que te’n sàpies, qu’era tua partença se harà deman: mentre dormisques, vençut peth dromilhon, es companhs remaràn per mar en cauma enquia qu’arribes ena tua pàtria e ena tua casa, o entà aquiu a on volguesses, encara que sigue plan mès luenh qu’Eubea; era quau diden que se trape fòrça luenh es ciutadans que la vederen quan amièren ath ròi Radamant a visitar Tici, hilh dera tèrra; arribèren aquiu en un solet dia e sense cansar-se acabèren eth viatge e entornèren enes sues cases.
WEB-ODISSEA	Tau didec; s’alegrèc eth pacient e divin Ulisses e, pregant, parlèc d’aguesta manèra:
WEB-ODISSEA	Atau aguesti conversauen.
WEB-ODISSEA	Arete, era des blanqui braci, manèc as esclaues que botèssen un lhet dejós deth portau, l’aprovedissen de beròies vanes de porpra, estenessen per dessús tapissi, e deishèssen cotonejades tuniques entà abrigar-se.
WEB-ODISSEA	Es pincèles gesseren deth palai damb halhes alugades, e en acabar de premanir diligentament eth lhet, se presentèren a Ulisses e lo cridèren damb aguestes paraules:
WEB-ODISSEA	Atau dideren, e li semblèc agradiu dormir.
WEB-ODISSEA	D’aguesta sòrta eth pacient Ulisses dormic aquiu, en mofle lhet, dejós deth sonor portau.
WEB-ODISSEA	E Alcinoo s’ajacèc en interior dera excèlsa casa, e ath sòn costat era reina, dempús de premanir-li lhet e jaça.
WEB-ODISSEA	Tanlèu campèc era hilha deth maitin, era Auròra de rosadi dits, se lheuèren deth lhet Alcinoo e Ulisses, eth d’alègre linhatge, assolador de ciutats.
WEB-ODISSEA	Era sagrada potestat d’Alcinoo se botèc dauant de toti es auti, e amassa se filèren entara agora, qu’es feacis auien bastit apròp des naus.
WEB-ODISSEA	Quan arribèren se seigueren en ues pèires trabalhades, es uns ath costat des auti; mentretant, Palas Minerva, transfigurada en erald deth prudent Alcinoo, recorrie era ciutat e pensaue ena tornada deth magnanim Ulisses ena sua pàtria.
WEB-ODISSEA	E era divessa, apressant-se a cada baron, les dirigie aguestes paraules:
WEB-ODISSEA	Dident aquerò, les possaue eth còr e era animositat.
WEB-ODISSEA	Era agora e es sòns sètis s’aumpliren lèu de barons que s’anauen amassant, e èren en gran nombre es que contemplauen damb admiracion ath prudent hilh de Laertes, pr’amor que Minerva difonec era gràcia peth cap e pes espatles d’Ulisses e hec que semblèsse mès naut e mès gròs entà qu’a toti es feacis les siguesse agradiu, temible e venerable, e amièsse a tèrme es molti jòcs que damb eri l’auien de provar.
WEB-ODISSEA	E tanlèu coma acodiren es ciutadans, un còp amassadi toti, Alcinoo les arenguèc d’aguesta sòrta:
WEB-ODISSEA	Aguest forastèr, que sabi pas se qui ei, arribèc perdut en mèn palai (ja vengue des òmes d’Orient o d’Occident), e mos suplique tu per tu que cuelhem era decision d’amiar-lo entara sua pàtria.
WEB-ODISSEA	Esdeguem-mos, donc, entà amiar-lo, coma ac auem hèt anteriorament damb fòrça d’auti; pr’amor que degun des que vengueren ena mia casa, li calec estar-se massa temps alendant pera tornada.
WEB-ODISSEA	Au, donc, botem en mar divin ua nera nau sense estrear e alistem d’entre eth pòble es cinquanta dus joeni qu’agen estat mès excellents enquia ara.
WEB-ODISSEA	E, estacant ben es rems enes bancs, gesquen dera embarcacion e premanisquen de seguit ua taulejada en mèn palai; qu’a toti les vau a balhar en abondor.
WEB-ODISSEA	Aquerò ordeni as joeni; mès, a vosati reis qu’amiatz eth scèptre, vietz ena mia beròia casa entà que hestegem ena sala ath nòste òste.
WEB-ODISSEA	Qu’arrés se remisque.
WEB-ODISSEA	Quan atau auec parlat, se metec en marcha; lo seguiren es reis, qu’amiauen eth scèptre, e er erald anèc a cridar ath divin poèta.
WEB-ODISSEA	Es cinquanta dus joeni alistadi, complint era orde deth rei, se filèren entara arriba der estèrle mar; e, quan arribèren a on ère era nera embarcacion, la lancèren en prigond mar, botèren eth pau e es veles, e estaquèren es rems damb correges, en tot hè’c tot de manèra avienta.
WEB-ODISSEA	Despleguèren dempús es blanques veles, anclèren era nau ena prigonda aigua, e ara seguida se n’anèren entara gran casa deth prudent Alcinoo.
WEB-ODISSEA	Entada eri immolèc Alcinoo dotze oelhes, ueit porcèths de blanqui dents e dus flexibles buèus: toti sigueren esbocinadi e premanidi, e se premanic un agradiu repais.
WEB-ODISSEA	Campèc er erald damb er amable poèta qu’era Musa estimaue fòrça e l’auie dat un ben e un mau: lo privèc dera vista e l’autregèc eth doç cant.
WEB-ODISSEA	Pontonoo lo botèc ath miei des convidadi en ua cagira de claus de plata, en tot apropar-la ena excèlsa colomna; e er erald li pengèc en un clau era sonora citara, mès amont deth cap, l’ensenhèc a agarrar-la damb es mans e l’apressèc un petit tistèr, ua polida taula e ua copa de vin entà que beuesse tostemp que volesse.
WEB-ODISSEA	Toti agarrèren era parva qu’auien ath dauant.
WEB-ODISSEA	E, a penes assadorat eth desir de minjar e de béuer, era Musa ahisquèc ath poèta tà que celebrèsse era glòria des guerrèrs damb un cant qu’era sua fama arribaue alavetz en ample cèu: era disputa d’Ulisses e deth Pelida Aquilles, qu’aueren ena esplendida taulejada en aunor des dius damb orribles paraules, mentre eth rei d’òmes Agamemnon s’alegraue ath sòn laguens en veir que pelejauen es milhors des aquèus; donques que Febo Apòllo l’ac auie pronosticat ena divina Pito, quan er eròi passèc eth lumedan de pèira e anèc a consultar- lo en tot dider-li qu’a compdar d’aqueth moment començarie a resolver-se era calamitat entre teucri e danaus per çò dera decision deth gran Zèus.
WEB-ODISSEA	Tau ère çò que cantaue eth gloriós poèta.
WEB-ODISSEA	Ulisses cuelhec damb era sua robusta man eth gran mantèl de color porpra e se lo botèc per dessús deth cap, caperant eth sòn ròstre beròi, donques que li hège vergonha que gessessen lèrmes des sòns uelhs dauant des feacis; E quan eth divin poèta deishèc de cantar, se shuguèc es lèrmes, se treiguec eth mantèl deth cap, e, cuelhent ua copa dobla, hec libacions as divinitats.
WEB-ODISSEA	Mès, quan aqueth tornèc a començar, Ulisses se caperèc de nauèth eth cap e tornèc a plorar.
WEB-ODISSEA	Arrés se n’encuedèc que vessaue lèrmes, exceptat d’Alcinoo; eth quau, seigut ath sòn cstat, lo vedec e se n’encuedèc, entenent tanben qu’alendaue prigondament.
WEB-ODISSEA	E alavetz didec eth rei as feacis, aimants de manejar es rems:
WEB-ODISSEA	Quan atau auec parlat se metec en marcha, e es auti lo seguiren.
WEB-ODISSEA	Er erald pengèc deth clau era sonora citara e, cuelhent dera man a Demodòc, lo treiguec dera casa e l’anèc guidant, peth madeish camin qu’auien anat es nòbles feacis, entà admirar es jòcs.
WEB-ODISSEA	Se filèren toti entara agora, seguidi d’un revolum de gent; e aquiu se meteren de pès molti e vigorosi joeni.
WEB-ODISSEA	Se lheuèren Acreonèu, Ociale, Elatrèu, Nautèu, Primnèu, Anquiale, Eretmèu, Pontèu, Toon, Anabesinèu e Anfiale, hilh de Polinèu Tectonida; se lheuèc tanben Euriale, parièr a Mart, funèst entàs mortaus, e Naubolides, eth mès excellent en còs e beresa de toti es feacis dempús der irreprochable Laodamant; e se lheuèren, a tot darrèr, es tres hilhs der illustre Alcinoo: Laodamant, Halie e Clitonèu, semblable a un diu.
WEB-ODISSEA	Comencèren en tot provar-se ena corsa.
WEB-ODISSEA	Partiren ath madeish temps dera rega, e volauen leugèrs e quilhauen povàs pera planhèra.
WEB-ODISSEA	Se provèren d’auti ena fatigosa luta, e Euriale vencec a guairi en era subergessien.
WEB-ODISSEA	En saut, que siguec Anfiale superior as auti; en lançament deth disc subergessec Elatrèu sus toti; e ena bòxa, Laodamant, eth brave hilh d’Alcinoo.
WEB-ODISSEA	E quan toti s’aueren divertit damb es jòcs, Laodamant, hilh d’Alcinoo, les parlèc atau:
WEB-ODISSEA	Euriale li responec de seguit: “Laodamant!
WEB-ODISSEA	Que son fòrça avientes es tues rasons.
WEB-ODISSEA	A penes ac entenec, s’auancèc eth brave hilh d’Alcinoo, se botèc ath miei de toti e li didec a Ulisses:
WEB-ODISSEA	Li responec er engenhós Ulisses: “Laodamant!
WEB-ODISSEA	Per qué m’ordenatz taus causes entà hèr- me burla?
WEB-ODISSEA	Mès qu’enes jòcs era mia amna se tier as sues penes, que son moltes es qu’è patit e tengut.
WEB-ODISSEA	Mès Euriale li responec, en tot repotegar-lo, d’aguesta sòrta: “Òste!
WEB-ODISSEA	Non me pensi, de vertat, que sigues un baron instruit enes molti jòcs que se tien entre es òmes; mèsalèu te retires a un capitan de marinèrs traficants, que s’està assiduament ena nau de molti bancs entà brembar-se’n dera carga e susvelhar es mèrces e es guanhs degudi as rapines.
WEB-ODISSEA	En tot guardar-lo damb treble ròstre, li repliquèc er engenhós Ulisses: “Òste!
WEB-ODISSEA	Que parlères mau e me sembles un insensat.
WEB-ODISSEA	Es dius non an repartit dera madeisha manèra a toti es òmes es sòn amables presents: beresa, engenh e eloqüéncia.
WEB-ODISSEA	Un òme, inferior peth sòn aspècte, receb d’ua divinitat er ornament dera eloqüéncia e ja toti se compladen en guardar-lo, quan les arengue damb fèrma votz e doça modéstia, e lo contemplen coma a un musa se va caminant pera ciutat; mentre que, ath contrari, un aute se retire as immortaus pera sua portadura e non a cap gràcia ena forma de parlar.
WEB-ODISSEA	Atau eth tòn aspècte ei irreprochable e un diu non t’aurie configurat de ua auta manèra; mès era tua intelligéncia qu’ei ruda.
WEB-ODISSEA	M’as ahiscat er in en pièch en dider-me causes inconvenentes.
WEB-ODISSEA	Que non sò ignorant enes jòc, coma tu dides, mèsalèu me pensi que me poirien compdar entre es prumèrs mentre auí confiança ena mia joenessa e enes mies mans.
WEB-ODISSEA	Didec; e, lheuant-se impetuosament sense deishar eth mantèl, cuelhec un disc màger, mès o plan mès pesant qu’es que solien lançar es feacis.
WEB-ODISSEA	Lo hec virar un shinhau, e lo lancèc deth robust braç, e era pèira gessec fiulant e damb tanta fòrça qu’es feacis, illustres navegants que tien longui rems, s’inclinèren en solèr.
WEB-ODISSEA	Eth disc, corrent velòç dès que lo deishèc anar era man, depassèc es senhaus de toti es lançaments.
WEB-ODISSEA	E Minerva, transfigurada en baron, botèc eth senhau convenent e les didec atau:
WEB-ODISSEA	Atau parlèc.
WEB-ODISSEA	S’alegrèc eth divin Ulisses, en tot padegar-se per trapar laguens deth circ, a un companh benevòl.
WEB-ODISSEA	E alavetz les didec as feacis, damb votz mès doça:
WEB-ODISSEA	E ena rèsta des jòcs, aqueth que li posse eth sòn còr a provar-se damb jo, que vengue aciu (donques que m’auetz emmaliciat fòrtament) pr’amor qu’enes còps de punh, ena luta o ena corsa, ad arrés refusi d’entre toti es feacis, exceptat de Laodamant, qu’ei eth mèn lotjaire: qui lutarie damb aqueth que l’acuelh amistosament?
WEB-ODISSEA	Insensat e miserable ei aqueth que provòque enes jòcs ath que l’a recebut coma òste en tèrra estranha, donques que damb aquerò se damnatge ada eth madeish.
WEB-ODISSEA	Des auti non ne refusi a degun ne les mesprèdi; senon que me prepausi coneisher-les e provar-me damb toti cara a cara; donques que non sò totafèt inèpte en quinsevolh jòc que se trape en usatge entre es òmes.
WEB-ODISSEA	Sai manejar ben er ornat arc, e seria eth que prumèr heririe a un òme se lo lancèsse contra un revolum d’enemics, encara qu’un gran nombre de companhs siguessen ath mèn costat lançant flèches.
WEB-ODISSEA	Eth solet que solie vencer-me quan es aquèus mos servíem der arc aquiu en pòble des troians, qu’ère Filoctetes; mès vos asseguri que depassi amplament a toti es auti, a guairi mortaus viuen actuaument e mingen pan en mon, pr’amor que damb es ancians barons non gausaria competir (ne damb Hercules, ne damb Eurite ecalense) qu’enquia e tot competien damb es immortaus.
WEB-ODISSEA	Plan per aquerò moric eth gran Eurite en edat joena e non podec arribar a vielh en sòn palai: que l’aucic Apòllo, irritat de qué lo desfisèsse a tirar damb er arc.
WEB-ODISSEA	Damb era lança arribi a on un aute non arribarà damb ua flècha.
WEB-ODISSEA	Atau s’exprimic.
WEB-ODISSEA	Toti amudiren e quedèren silenciosi.
WEB-ODISSEA	E solet Alcinoo li parlèc d’aguesta sòrta:
WEB-ODISSEA	Que non mos desagradèren es tues paraules donques que damb eres te prepausères mostrar eth valor qu’as, anujat de qué aguest òme te repoteguèsse laguens deth circ, en èster atau que cap mortau que pensèsse rasonablament botarie cap repotec ara tua bravesa.
WEB-ODISSEA	Mès ara, cuelh atencion as mies paraules entà que, quan sigues ena tua casa e, minjant damb era tua esposa e es tòns hilhs, t’en brembes dera nòsta adretia, li posques condar a bèth eròi quines òbres mos assignèc Zèus a compdar des nòsti ancessors.
WEB-ODISSEA	Que non èm irreprochables ena bòxa ne ena luta, senon fòrça rapids en córrer e excellents en governar naus, e tostemp mos agraden es taulejades, era citara, es balhs, es vestits nets, es banhs cauds e eth lhet.
WEB-ODISSEA	Mès, au, dançaires feacis, gessetz es mès abils a dançar; pr’amor de qué er òste les digue as sòns amics, en tornar ena sua casa, guaire depassam as auti òmes ena navegacion, ena corsa, en balh e en cant.
WEB-ODISSEA	Tau didec eth deifòrme Alcinoo.
WEB-ODISSEA	Se lheuèc er erald e anèc a hèr-se a vier deth palai deth rei era citara.
WEB-ODISSEA	Se lheuèren tanben nau jutges, qu’auien estat alistadi entre es ciutadans e s’encargauen de tot aquerò que hè as jòcs; e de seguit aplanèren eth solèr e formèren un ample e beròi rondèu.
WEB-ODISSEA	Tornèc er erald e se hec a vier era citara entà Demodòc; aguest se metec ath miei, e es adolescents adreits ena dança, en botar-se ath sòn entorn, heriren damb es pès eth divin circ.
WEB-ODISSEA	E Ulisses contemplaue damb grana admiracion es rapids cambiaments que hègen damb es pès.
WEB-ODISSEA	Mès eth poèta, pulsant era citara, comencèc a cantar de forma beròia es amors de Mart e Venus, era dera beròia corona: se com se junhèren d’amagat e per prumèr viatge ena casa de Vulcan, e com aqueth li hec presents e fama ara jaça maridau deth sobeiran diu.
WEB-ODISSEA	Eth Solei, que vedec era amorosa copulacion, anèc de seguit a condar-l’ac a Vulcan; e aguest, en enténer era agudenta naua, se filèc de cap ara sua harga, en tot agitar ath sòn laguens prepausi sinistres, botèc dessús deth talh era enòrma enclusa, e fabriquèc uns laci intrincables entà que s’estèssen fèrms aquiu a on les auie deishat.
WEB-ODISSEA	Dempús que, cuelhut de colèra contra Mart, bastic aguesta enganha, partic entara cramba qu’auie eth lhet e estenec es laci en cercle e pertot ar entorn des pès deth lhet e penjant des bigues ua sòrta de hius de tarantèla qu’arrés aurie pogut veir, encara que siguesse un des benauradi dius, per çò d’auer-les hargat eth, damb grana astúcia.
WEB-ODISSEA	E tanlèu venguec de subjectar era enganha ar entorn deth lhet, hèc veir que s’endralhaue entà Lemnos, ciutat ben bastida, qu’ei entada eth era mès agradiua des tèrres.
WEB-ODISSEA	Non en bades ère Mart ara demora, e quan vedec que Vulcan, er illustre artesan, s’aluenhaue, se n’anèc entath palai d’aguest gloriós diu, avid der amor de Citerèa, era de beròia corona.
WEB-ODISSEA	Venus, nauèth venguda deth costat de sa pair, eth poderós Saturn, se trapaue seiguda; e Mart, entrant ena casa, la cuelhec dera man e li didec atau:
WEB-ODISSEA	Atau s’exprimic; e ada era li siguec agradiu ajaçar-se.
WEB-ODISSEA	Non se tardèc a presentar-se eth gloriós Coish d’ambdús pès, que tornèc abans d’arribar ena tèrra de Lemnos, pr’amor qu’eth Solei ère ja ara demora e l’avisèc.
WEB-ODISSEA	Venguec ena sua casa damb eth còr trist, s’arturèc en lumedan e, cuelhut de herotja colèra, cridèc d’ua manèra tant orribla, que l’enteneren toti es dius:
WEB-ODISSEA	Vietz a presenciar aguestes causes ridicules e intolerables: Venus, hilha de Zèus, m’escarnís de contunh, a jo, que sò coish, en tot estimar ath perniciós Mart pr’amor qu’ei galhard e a es pès sans, tant que jo neishí feble; mès d’aquerò arrés n’a eth tòrt senon es mèns pairs que non m’aurien d’auer engendrat.
WEB-ODISSEA	Veiratz se com s’an ajaçat en mèn lhet e dormissen, amorosament junhudi, e jo m’aclapi en contemplà’c.
WEB-ODISSEA	Mès non demori que les dure eth jàder d’aguesta sòrta ne tansevolh pendent brèus instants, encara que s’estimen fòrça: lèu voleràn es dus non dormir, mès es enganhosi laci les subjectaràn enquia qu’eth pair me restituisque integrament era dòt que l’autregè pera sua hilha desvergonhada.
WEB-ODISSEA	Tau didec; e es dius s’amassèren ena casa de pasiment de bronze.
WEB-ODISSEA	Campèc Neptun, que sarre era tèrra; se presentèc tanben en brave Mercuri; arribèc atau madeish eth sobeirant flechaire Apòllo.
WEB-ODISSEA	Es divesses se demorèren, per pudor, cada ua ena sua casa.
WEB-ODISSEA	S’arturèren es dius, autrejadors de bens, en lumedan; e un arridolet inacabable se lheuèc entre es benauradi dius en veir er artifici der engenhós Vulcan.
WEB-ODISSEA	E un d’eri li didec ath qu’auie mès apròp:
WEB-ODISSEA	Atau aguesti conversauen.
WEB-ODISSEA	Mès eth sobeiran Apòllo, hilh de Zèus, li parlèc a Mercuri d’aguesta manèra:
WEB-ODISSEA	Li responec eth messatgèr Argicida: “Pro que se passèsse aquerò qu’as dit, ò sobeiran flechaire Apòllo!
WEB-ODISSEA	Encara que m’estropèssen triple numèro d’intrencables laci, e vosati es dius e enquia e tot totes es divesses me siguéssetz guardant, se jo podessa dormir damb era daurada Venus!”.
WEB-ODISSEA	Atau s’exprimic; e se lheuèc un nau arridolet entre es immortaus dius.
WEB-ODISSEA	Mès Neptun non arrie, senon que li suplicaue de contunh a Vulcan, er illustre artesan, que deishèsse en libertat ath diu Mart.
WEB-ODISSEA	E, en tot parlar-li, li didie aguestes alades paraules:
WEB-ODISSEA	Li repliquèc alavetz eth gloriós Coish d’ambdús pès: “Non me manes tau causa, ò Neptun, que sarres era tèrra, donques que non ei bona era caucion que se prèste pes dolents.
WEB-ODISSEA	Dit aquerò, era fòrça de Vulcan les treiguec es laci.
WEB-ODISSEA	Eri, en veder-se liures d’eri, qu’èren tan fòrts, se lheuèren sense demora e partiren, eth entà Tracia e era alègra Venus entà Chipre e Pafos, a on a un bòsc e un perhumat autar: aquiu es Gràcies la lauèren, l’onheren damb er òli divin qu’emberís as sempitèrns dius e li botèren beròis vestits que deishauen admirat ad aqueth que les contemplaue.
WEB-ODISSEA	Tau ère çò que cantaue eth gloriós poèta, e s’alegrauen d’entener-lo Ulisses e es feacis, que tien rems longui e son illustres navegants.
WEB-ODISSEA	Alcinoo ordenèc alavetz que Halie e Laodamant dancèssen solets, donques que damb eri non competie arrés.
WEB-ODISSEA	De seguit cuelheren enes sues mans ua polida pilòta de color porpra, que les auie het er engenhós Polibe; e er un, en meter-se entà darrèr, la lançaue entàs ombriues bromes, e er aute, hènt un bot, l’agarraue aisidamant abans de tornar a tocar damb es sòns pès en solèr.
WEB-ODISSEA	Tanlèu coma se provèren en lançar era pilòta dretament, se meteren a dançar ena fertila tèrra, en tot alternar soent.
WEB-ODISSEA	Aplaudiren es auti joeni qu’èren en circ, e se formèc ua gran cridadissa.
WEB-ODISSEA	E alavetz eth divin Ulisses li parlèc a Alcinoo d’aguesta sòrta:
WEB-ODISSEA	Prometeres demostrar qu’es vòsti dançaires son excellents e ac as complit.
WEB-ODISSEA	Tau didec.
WEB-ODISSEA	S’alegrèc era sagrada potestat d’Alcinoo e de seguit les parlèc atau as feacis, aimants de manejar es rems:
WEB-ODISSEA	Que me semble er òste plan senat.
WEB-ODISSEA	Au, donc, aufrim-li es dons dera ospitalitat, qu’ei aquerò que mos cau hèr.
WEB-ODISSEA	Dotze illustres reis governatz coma princes ara poblacion e jo sò eth tretzau: que se hesque a vier cada un un mantèl ben lauat, ua tunica e un talent d’aur; e anem toti amassa a autrejar-les ar òste entà que, en veder-les enes sues mans, assistisque ath sopar damb eth còr alègre.
WEB-ODISSEA	Atau les arenguèc.
WEB-ODISSEA	Toti l’aplaudiren e, metent es mans ara òbra, li manèren as sòns respectius eralds entà que li hessen a vier es presents.
WEB-ODISSEA	E Euriale responec d’aguesta sòrta:
WEB-ODISSEA	Jo padegarè ar òste, tau que m’ordenes, e li balharè aguesta espada de bronze, qu’a eth punh de plata e ath sòn entorn ua gaina d’evòri nauèth rebracat.
WEB-ODISSEA	En díder aquerò, botèc enes mans d’Ulisses era espada ornada de claus de plata e prononcièc aguestes alades paraules:
WEB-ODISSEA	Se bèra des mies paraules t’a shordat, que se la hèsque a vier çò mès lèu possible es impetuosi remolins.
WEB-ODISSEA	Li responec er engenhós Ulisses: “Fòrça salutacions te balhi jo tanben, amic!
WEB-ODISSEA	Didec; e se calèc ena espatla aquera espada ornada de claus de plata.
WEB-ODISSEA	En cogar-se eth solei, ja Ulisses auie ath sòn dauant polidi presents.
WEB-ODISSEA	Les introduiren ena casa d’Alcinoo es esdegadi eralds e s’encarguèren d’eri es hilhs der illustre rei, que transportèren es plan beròis presents entà on ère era sua venerabla mair.
WEB-ODISSEA	Tornèren toti en palai, precedidi pera sagrada potestat d’Alcinoo, e se seigueren en nautes cagires.
WEB-ODISSEA	Calatz en huec un caudèr de bronze e escauhatz aigua entà que se laue er òste e en veir plaçadi en orde toti es presents que vien d’amiar-li es gloriosi feacis, s’alègre damb era taulejada e eth cant deth poèta.
WEB-ODISSEA	Atau didec.
WEB-ODISSEA	Arete manèc as esclaues que botèssen un gran trespès en huec.
WEB-ODISSEA	Eres amièren en ardent huec un trespès que se tenguie entàs banhs, meteren aigua en caudèr e, recuelhent era lenha, l’aluguèren dejós.
WEB-ODISSEA	Es ahlames enrodèren eth vrente deth caudèr e s’escauhèc era aigua.
WEB-ODISSEA	Mentretant treiguec Arete dera sua cramba ua arca plan beròia e botèc en era es beròis dons (vestits e aur) que s’auien hèt a vier es feacis, e ath delà un mantèl e ua beròia tunica.
WEB-ODISSEA	E ara seguida li parlèc ar eròi damb aguestes alades paraules:
WEB-ODISSEA	A penes entenec aguestes paraules eth pacient divin Ulisses, ajustèc era tapa e li hec un complicat nud que l’auie ensenhat a hèr era venerabla Circe.
WEB-ODISSEA	Ara seguida lo convidèc era sirventa a banhar-se en ua pila; e Ulisses vedec de bon grad eth banh caud, perque non suenhaue ara sua persona dès que partic dera casa de Calipso, era de beròis peus; qu’en era siguec atengut tostemp coma un diu.
WEB-ODISSEA	Li responec er engenhós Ulisses: “Nausicaa, hilha deth magnanim Alcinoo!
WEB-ODISSEA	Didec, e venguec a sèir-se ath costat deth rei Alcinoo, quan se se distribuien es porcions e se mestraue eth vin.
WEB-ODISSEA	Campèc er erald damb er amable poèta Demodòc, tant aunorat pera gent, e lo hec sèir ath miei des convidadi, en tot apressar-lo ena excèlsa colomna.
WEB-ODISSEA	E alavetz, er engenhós Ulisses, bracant un tròç dera esquia d’un porcèth de blanqui dents, que d’eth restaue encara era màger part e ère caperat d’abondós greish, li parlèc ar erald d’aguesta sòrta:
WEB-ODISSEA	Atau didec; e er erald botèc era carn enes mans der eròi Demodòc, que, en receber-la, sentec que se l’alegraue era amna.
WEB-ODISSEA	Toti agarrèren es parves qu’auien ath dauant.
WEB-ODISSEA	E quan aueren satisfèc es talents de minjar e de béuer, er engenhós Ulisses li parlèc a Demodòc d’aguesta sòrta:
WEB-ODISSEA	Jo te laudi mès qu’a cap aute mortau, donques que t’aurà ensenhat era Musa, hilha de Zèus, o eth madeish Apòllo, per çò dera beresa deth tòn cant er edart des aquèus e tot aquerò qu’amièren a tèrme, patiren e suportèren, coma se tu en persona ac auesses vist o l’ac auesses entenut referir a quauqu’un d’eri.
WEB-ODISSEA	Mès, au, passem en un aute ahèr e canta se com ère dispausat eth shivau de husta bastit per Epèu damb era ajuda de Minerva; maquina enganhosa qu’eth divin Ulisses amièc ena acropòlis, dempús d’aumplir-la damb guerrèrs qu’arroïnèren a Troia.
WEB-ODISSEA	Atau parlèc; e eth poèta, botjat per divin impuls, entonèc un cant qu’eth sòn començament ère qu’es aquèus se heren ena mar enes sues naus de molti bancs, dempús d’auer alugat eth campament, mentre quauqui uns ja se trapauen damb eth plan celèbre Ulisses ena agora des teucri, amagadi peth shivau qu’eri madeishi amièren arrossegant- lo entara acropòlis.
WEB-ODISSEA	Cantèc se com es aquèus, gessent deth shivau, assolèren era ciutat; cantèc, tanben, se com, escampilhadi es uns per un costat e es auti per aute, anauen esbauçant era excèlsa ciutat, mentre qu’Ulisses, coma se siguesse Mart, agarraue eth camin dera casa de Deifobe, amassa damb eth deifòrme Menelau.
WEB-ODISSEA	E referic se com aqueth auie gausat sostier un terrible combat, que d’eth artenhèc era victòria peth favor dera magnanima Minerva.
WEB-ODISSEA	Tau siguec çò que cantèc er gloriós poèta; e mentretant, se consumie Ulisses, e es lèrmes vessauen des sòns uelhs e regolejauen pes sues caròles; dera madeisha manèra que plore ua hemna, abraçada ath sòn marit que queiguec dauant dera sua poblacion e dera sua gent entà que desliuressen deth dia crudèu dera ciuat e des hilhs (en veder-lo moribund e palpitant se li cale ath dessús e s’estarne en crits, es contraris la pataquegen damb es piques ena esquia en tot hèr-li a vier era esclavitud pr’amor de que patisque trabalhs e malastres, e eth dolor des.hè es sues maishères), atau Ulisses vessaue des sòns uelhs tantes lèrmes que botjaue a compasion.
WEB-ODISSEA	A toti les passèc sense avertir que vessaue lèrmes, mens a Alcinoo; et quau, seigut ath sòn costat, se n’encuedèc e notèc, entenent ath delà que alendaue prigondament.
WEB-ODISSEA	E de seguit les didec as feacis, aimants de manejar es rems:
WEB-ODISSEA	Que dèishe Democòc de tocar era melodiosa citara, pr’amor que dilhèu aquerò que cante non ei agradiu a toti es auditors.
WEB-ODISSEA	Dès que comencèrem eth sopar e se lheuèc eth divin poèta, er òste non a deishat de vessar doloroses lèrmes: solide li venguec ena amna bèra pena.
WEB-ODISSEA	Mès, au, qu’acabe aqueth entà que mos alegrem toti, atau es lotjaires der òste coma eth madeish òste; qu’ei çò de milhor que se pòt hèr, donques qu’aguestes causes s’an premanti entath venerable òste, era sua amiada a tèrme e es presents que l’auem hèt coma mòstra d’estimacion.
WEB-ODISSEA	Que cau tractar coma a un frair ar òste e ath suplicant, s’auem un shinhau de sen. E atau, non as d’amagar tanpòc damb astut designi çò que vau a preguntar-te, senon que serà plan milhor qu’ac manifèstes.
WEB-ODISSEA	Ditz-me eth nòm que te cridauen ena tua poblacion eth tòn pair e era tua mair, es abitants dera ciutat e es vesins des entorns; que toti es òmes bravi o dolents les cau auer eth sòn, dès qu’an neishut, pr’amor qu’es pairs ac impausen a toti aqueri qu’amainaden.
WEB-ODISSEA	Nomenta-me tanben eth tòn país, eth tòn pòble e era tua ciutat, pr’amor qu’es nòsti vaishèths, en voler complir eth tòn prepaus damb era sua intelligéncia, t’amien aquiu; pr’amor qu’entre es feacis non i a pilòts, ne es sues naus son aprovedides de timons coma era rèsta de vaishèths, senon que ja saben eres es pensaments e eth voler des òmes, coneishen es ciutats e es fertils camps de toti es païsi, trauèssen rapidament er abisme deth mar, encara que quinsevolh bugàs o broma baisha les capère, e non cranhen recéber cap mau o perder-se; encara que l’è entenut a díder ath mèn pair Nausitoo que Neptun mos guarde damb maus uelhs pr’amor qu’amiam sense recéber cap mau a toti es òmes, e afirmaue qu’eth diu harie naufragar en escur mar un ben bastit vaishèth des feacis, en tornar d’amiar a quauquarrés, e caperarie era vista dera ciutat damb ua grana montanha.
WEB-ODISSEA	Atau s’exprimie er ancian, mès eth diu ac complirà o non, sivans volgue.
WEB-ODISSEA	Ditz-me per qué plores e te planhes ath tòn laguens quan entenes referir er edart des aquèus, des danaus e d’Ilion.
WEB-ODISSEA	Que l’ac dèren es divinitats, que decidiren era mòrt d’aqueri òmes entà que servissen as deth futur coma argument des sòns cants.
WEB-ODISSEA	Dilhèu perderes dauant d’Ilion a bèth estimat, coma ath tòn gendre o ath tòn soèr, que son es persones mès estimades dempús des estacades damb nosati pera sang e eth linhatge?
WEB-ODISSEA	IX Relats a Alcinoo.
WEB-ODISSEA	Ciclopèa.
WEB-ODISSEA	Li responec er engenhós Ulisses: “Rei Alcinoo, eth mès illustre de toti es ciutadans!
WEB-ODISSEA	De vertat qu’ei beròi enténer a un pòèta coma aguest, qu’era sua votz se retire ara d’ua musa.
WEB-ODISSEA	Non pensi que i age ua causa tant agradiua coma veir qu’era alegria regne en pòble e entre es convidadi, seigudi ordenadament en palai dauant des taules aprovedides de pan e de carn, escoten ath poeta, tant qu’eth servidor trè eth vin dera vaishèra e va aumplint es copes.
WEB-ODISSEA	Tau espectacle me semble plan beròi.
WEB-ODISSEA	Mès t’ahisquèc er in a preguntar-me es mèns luctuosi malastres, entà que plora encara mès e m’estarna en somics.
WEB-ODISSEA	Quina serà era causa que condarè prumèr, quina darrèr, en èster tanti es malastres que me manèren es celestiaus dius?
WEB-ODISSEA	Prumèr de tot, voi dider-vos eth mèn nòm entà que vo’n sapiatz e, a compdar d’ara, dempús que m’aja desliurat deth dia crudèu, siga jo eth vòste òste, a maugrat de demorar en ua casa qu’ei plan luenh.
WEB-ODISSEA	Que sò Ulisses Laertiada, tan coneishut des òmes pera mia astúcia de tota sòrta; e era mia glòria arribe enquiath cèu.
WEB-ODISSEA	Demori en Itaca, que se ve de luenh: en era i a eth monte Nerite, frondós e esplendid, e ath sòn entorn i a nombroses isles pròches entre eres coma Duliqui, Same e era seuvosa Jacinte.
WEB-ODISSEA	Itaca non se lhèue guaire sus eth mar, ei plaçada mès luenhana, entar Occident (es autes, un shinhau desseparades, s’inclinen entar Orient e eth Meddia), ei aspra, mès bona elevaira de joeni; e jo non posqui trapar arren que sigue mès doç qu’era mia pàtria.
WEB-ODISSEA	Calipso, era divina entre es divinitats, m’arturèc aquiu, en uedes tutes, en tot voler que siguessa eth sòn espós; e dera madeisha manèra era dolosa Circe d’Eea m’acuelhec anteriorament en sòn palai, desirant tanben cuelher-me coma marit; ne aquera ne aguesta artenheren convencer-me.
WEB-ODISSEA	Que non i arren mès doç qu’era pàtria e qu’es pairs, encara que se demore en ua casa opulenta, mès luenhana, en un país estranh, desseparat d’aqueri.
WEB-ODISSEA	Mès te vau a condar era mia tornada, plia de trebucs, era quau m’ordenèc Zèus dès que gessí de Troia.
WEB-ODISSEA	Exortè ara mia gent tà que mos retirèssem ara prèssa, e es plan pècs non se deishèren persuadir.
WEB-ODISSEA	Beueren fòrça, e tant que esgorjauen ena plaja gran nombre de oelhes e de buèus, de retorçadi còrnes, es cicons anèren a cridar a d’auti cicons vesins sòns; aguesti èren mès nombrosi e mès fòrts, e demorauen en interior deth país e sabien pelejar a shivau damb es òmes e enquia e tot a pè aquiu a on siguesse de besonh.
WEB-ODISSEA	Arribèren autants peth maitin, coma son es huelhes e flors que pèishen ena primauèra; e ja se mos formèc a nosati, ò malerosi!, eth funèst destin que mos auie ordenat Zèus damb era fin de qué patíssem multitud de maus.
WEB-ODISSEA	Se meteren en orde de batalha, mos ataquèren ath costat des velòces naus, e mos heríem recipròcament damb es bronzinades lances.
WEB-ODISSEA	Tant que s’estèc eth maitin e anèc aumentant era lum deth sagrat dia, podérem resistir eth sòn atac, encara qu’èren superiors en nombre.
WEB-ODISSEA	Mès dempús, quan eth solei se filèc de cap ara còga, es cicons derrotèren as aquèus, en tot hèr-les húger.
WEB-ODISSEA	Mès non comencèren a botjar-se es concaves naus enquia auer cridat tres còps a cada un des malerosi companhs qu’acabèren era sua vida ena planhèra, heridi pes cicons.
WEB-ODISSEA	Zèus, qu’amolone es bromes, suscitèc contra es vaishèths eth vent Borèas e ua tempèsta des.hèita caperèc de bromes era tèrra e eth mar, e era net queiguec deth cèu.
WEB-ODISSEA	Es naus anauen de trauèrs, hent cabuçades; e eth fòrt vent esquincèc es veles en tres o quate tròci.
WEB-ODISSEA	Alavetz amainèrem es naus, donques que cranhíem era nòsta perdicion; e ath mès córrer, a fòrça de rems, amièrem ad aqueres ena tèrra fèrma.
WEB-ODISSEA	Aquiu siguérem ajaçadi dus dies damb es sues respectiues nets, en tot rosigar-mos era animositat era fatiga e es penes.
WEB-ODISSEA	Mès, quan era Auròra, de polides trenes, mos hec a vier eth tresau dia, quilhèrem es paus, despengèrem es blanques veles e mos seiguérem enes naus, qu’èren amiades peth vent e pes pilòts.
WEB-ODISSEA	E auria arribat sauve e segur ena tèrra pàtria, s’eth corrent des ondades e eth Borèas, que me desvièren en doblar eth cap de Malea, non m’auessen obligat a vagar luenh de Citera.
WEB-ODISSEA	Sautèrem en tèrra, cuelhérem aigua, e lèu es companhs comencèren a minjar amassa, enes veleres naus.
WEB-ODISSEA	E dempús d’auer tastat es aliments e era beuenda, manè a quauqui companhs (dus barons qu’alistè e hi que les acompanhèsse un tresau qu’ère erald) entà que se’n sabessen de qui èren es òmes que minjauen eth pan en aquera tèrra.
WEB-ODISSEA	Partiren de seguit e s’amassèren damb latofagi, que non tramèren, plan que òc, era perdicion des nòsti amics; mès les balhèren entà minjar, lòtus, e guairi tastèren eth fruit deth madeish, doç coma era mèu, ja non volien balhar notícies ne tornar-se’n; mèsalèu desirauen estar-se damb es lotofagi, minjant lòtus, sense brembar-se’n de tornar entara pàtria.
WEB-ODISSEA	Mès les amiè ara fòrça entàs concaves naus, e, encara que plorauen, les arrosseguè e les estaquè dejós des bancs.
WEB-ODISSEA	E ordenè qu’era rèsta de fidèus companhs s’esdeguessen a entrar enes velòces embarcacions: non siguesse que bèth un mingèsse lòtus e non pensèsse ena tornada.
WEB-ODISSEA	Ac heren de seguit, e, en tot sèir-se enes bancs, comencèren a herir damb es rems er esglumós mar.
WEB-ODISSEA	Que non an agoras entà amassar-se entà deliberar, ne tanpòc leis, senon que demoren enes cims des nauti montes, laguens d’hotjades tutes; cada un mane sus es sòns hilhs e es sues hemnes, e non se hèn es uns damb es auti.
WEB-ODISSEA	Non se ven en era ne vegades ne camps lauradi, senon qu’eth terren ei tostemp èrm e sense laurar, non i a òmes, e i a fòrça crabes.
WEB-ODISSEA	Pr’amor qu’es Ciclòps non an naus de ròies proes, ne an artesants que les bastisquen naus de molti bancs (coma es naus que transpòrten mèrces a diuèrses poblacions enes frequents viatges qu’es òmes hèn peth mar, en tot trapar-se es uns as auti), es quaus aurien pogut hèr qu’aquera isla siguesse fòrça poblada, que non ei dolenta e balharie ath sòn temps fruits de tota sòrta, donques qu’a ath costat der esglumós mar prats umidi e trendes e aquiu era vinha jamès se perderie.
WEB-ODISSEA	Era part der interior ei plana e se pòt laurar; e se poirie segar, ena sason oportuna, semiats fòrta nauti per èster eth solèr plan ric.
WEB-ODISSEA	Possedís era isla un comòde pòrt, a on non son de besonh es amarres, ne cau lançar es ancores, ne estacar còrdes; pr’amor que, en abordar aquiu, un ei sauve de tot, enquia qu’era animositat des marinèrs les ahisque a partir e eth vent bohe.
WEB-ODISSEA	Nau de tot deth pòrt rage ua hònt d’aigua neta, ath dejós d’ua tuta qu’ath sòn entorn an creishut arbes.
WEB-ODISSEA	Aquiu, donc, mos amièren es naus e bèth diu mos deuec guidar en aquera net escura qu’en era non vedíem arren, pr’amor qu’era broma ère abondosa ar entorn des vaishèths e era lua non ludie en cèu, que caperauen es bromes.
WEB-ODISSEA	Arrés vedec damb es sòns uelhs era isla ne es granes ondades que se trincauen ena tèrra, enquia qu’es naus de molti bancs aueren abordat.
WEB-ODISSEA	Alavetz pleguèrem totes es veles, sautèrem ena arriba deth mar e, en autrejar- mos ath saunei, demorèrem que campèsse era divina Auròra.
WEB-ODISSEA	Alavetz es ninfes, hilhes de Zèus qu’amie era egida, lheuèren crabes entà que podessen minjar es mèns companhs.
WEB-ODISSEA	Ara seguida cuelhérem des vaishèths es corvadi arcs e es flèches de longa punta, mos distribuirem en tres grops, tirèrem, e lèu ua divinitat mos aprovedic d’abondosa caça.
WEB-ODISSEA	Qu’èren dotze es naus que me seguien e a cada ua li corresponeren nau crabes, en tot desseparar-ne dètz, entà jo solet.
WEB-ODISSEA	E ja tot eth dia, enquiara còga deth solei, siguérem seigudi, minjant carn en abondor e beuent vin doç; qu’eth ròi liquid encara non mancaue enes naus, pr’amor que n’auíem hèt un gran aprovediment en cuélher era gran ciutat des cicons.
WEB-ODISSEA	D’aquiu estant, tachàuem es uelhs ena tèrra des Ciclòps, qu’èren apròp, e vedíem eth hum e enteníem es votzes que balhauen, e es belecs des oelhes e des crabes.
WEB-ODISSEA	Quan eth solei se coguèc e arribèc era net, mos ajacèrem ena vòra deth mar.
WEB-ODISSEA	Mès, tanlèu se descurbic era hilha deth maitin, era Auròra des rosadi dits, les cridè en assemblada e les didí aguestes rasons:
WEB-ODISSEA	Eri s’embarquèren de seguit e, en sèir-se per orde enes bancs, comencèren a herir damb es rems er esglumós mar.
WEB-ODISSEA	E tanlèu arribèrem en aquera tèrra, qu’ère pròcha, vedérem en un des extrèms e lèu tocant ath mar, ua excèlsa tuta, qu’ada era balhauen ombra quauqui laurèrs.
WEB-ODISSEA	Qu’ère un monstre orrible e non se retiraue as òmes que viuen de pan, senon a un seuvós cim qu’entre nauti montes campèsse isolat des auti cims.
WEB-ODISSEA	Que me hec Maron esplendidi presents, donques que me regalèc sèt talents d’aur ben hargat, ua vaishèra de plata e dotze anfòres d’un vin doç e blos, beuenda de dius, que non coneishien es sòns sirvents ne es sues esclaues senon sonque eth, era sua esposa e ua codinèra.
WEB-ODISSEA	Quan beuien aguest ròi licor, doç coma era mèu, metien ua copa deth madeish damb vint copes d’aigua; e dera vaishèra gessie ua flaira tan doça e divina, que non sense pena s’aurie renonciat a tastar-lo.
WEB-ODISSEA	D’aguest vin amiaua un gran oire complètament plen e ath delà parves en un morralet; donques que ja d’eth prumèr moment s’imaginèc era mia animositat generosa que se mos presentarie un òme dotat d’extraordinària fòrça, sauvatge, e desconeishedor dera justícia e des leis.
WEB-ODISSEA	Entrèrem e mos metérem a contemplar damb admiracion, e ua a ua, totes es causes: qu’auie superficies cargades de hormatges; es estables rebossauen d’anhèths e crabòts, en tot trapar-se embarradi a despart des grani, es mejans e es nauèth neishudi; e regolejaue eth serum de totes es vaishères, gèrres e gibrelhs, que li servien entà rebastar.
WEB-ODISSEA	Es companhs comencèren a suplicar-me que mos héssem a vier quauqui hormatges e que partíssem; e que dempús, en trèir rapidament es crabòts e es anhèths des estables, e amiar-les ena velèra nau, reguéssem de nauèth eth salat mar.
WEB-ODISSEA	Mès jo non me deishé convéncer (qu’aurie estat fòrça milhor cuélher eth sòn conselh) damb eth prepaus de veir ad aqueth e veir se m’aufrie es dons dera ospitalitat.
WEB-ODISSEA	Mès era sua aparicion non auie d’èster agradiua as mèns companhs.
WEB-ODISSEA	Amiaue ua gran carga de lenha seca entà premanir eth sòn repais, e la descarguèc laguens dera tuta damb tau tarrabastalh que nosati, cuelhudi pera pòur, mos refugièrem ara prèssa en çò mès interior dera tuta.
WEB-ODISSEA	Dempús botèc ena espaciosa tuta totes es oelhes qu’auie de rebastar, deishant ena pòrta, laguens deth recinte de nautes parets, es mardans e es bocs.
WEB-ODISSEA	Dempús barrèc era pòrta damb ua gran pèira que quilhèc damb fòrça e que non l’aurien pogut botjar vint-e-dus cars de quate arròdes.
WEB-ODISSEA	Autant de gran ère era pèira que botèc ena pòrta d’entrada!
WEB-ODISSEA	Se seiguec de seguit, rebastèc as oelhes e as belegaires crabes, tot coma cau, e a cada ua li botèc eth sòn hilhet.
WEB-ODISSEA	Mentretant, en tot calhar era mitat dera blanca lèit, l’amolonèc en petits tistèrs de vime, e vessèc era rèsta en uns veires entà beuer-la-se quan volesse sopar.
WEB-ODISSEA	Acabadi lèu lèu taus trabalhs, aluguèc eth huec e, en veder-mos, mos hec aguestes preguntes:
WEB-ODISSEA	Se qui ètz?
WEB-ODISSEA	D’a on auetz vengut navegant per umidi camins?
WEB-ODISSEA	Mos trincaue eth còr eth temor que mos produic era sua grèu votz e eth sòn aspècte monstruós.
WEB-ODISSEA	Mès, ça que la, responí d’aguesta sòrta:
WEB-ODISSEA	Mos vantam d’èster guerrèrs d’Agamemnon Atrida qu’era sua glòria ei immensa dejós deth cèu (tan grana ciutat a esbauçat e a tanti òmes a hèt perir!
WEB-ODISSEA	Respècta, donc, as dius, baron excellent; que nosati èm ara es tòns suplicants.
WEB-ODISSEA	Qu’ès un pèc o vies de luenhanes tèrres quan m’exòrtes a crànher as dius e a sauvar-me dera sua colèra; qu’es Ciclòps non ne hèn cabau de Zèus, qu’amie era egida, ne des benauradi dius, pr’amor qu’èm mès poderosi qu’eri; e jo non te perdonaria ne a tu ne as tòns companhs per temor ara enemistat de Zèus, s’eth mèn in non m’ac manèsse.
WEB-ODISSEA	Mès era sua intencion non me passèc inavertida a jo, que sai tantes causes e de nauèth li parlè damb enganhoses paraules:
WEB-ODISSEA	Eth Ciclòp, damb animositat crudèu, non me responec; mès, en tot lheuar- se còp sec, estenec era man entàs companhs, n’agarrèc a dus e, coma se siguessen cadèls, les lancèc en solèr damb tanta violéncia qu’eth cervèth gessec entath solèr e banhèc eth tèrra.
WEB-ODISSEA	Ara seguida les esbocinèc es membres, se premanic un sopar e se metec a minjar coma un ahaimat leon, non deishant ne es intestins, ne era carn, ne es uassi.
WEB-ODISSEA	Nosati contemplàuem aqueth òrre espectacle damb lèrmes enes uelhs, lheuant es nòstes mans entà Zèus, pr’amor qu’era desesperacion s’auie calat ath nòste laguens.
WEB-ODISSEA	Eth Ciclòp, tanlèu auec aumplit eth sòn enòrme vrente, avalant carn umana e beuent lèit soleta, s’ajacèc ena tuta estirant-se ath miei des oelhes.
WEB-ODISSEA	Alavetz cuelhí en mèn còr eth prepaus d’apressar-me ada eth e, treiguent era agudenta espada que penjaue dera mia cueisha, herir-lo en pièch a on es entralhes enròden eth hitge, en tot paupar-lo abans; mès m’arturèc ua auta consideracion.
WEB-ODISSEA	Qu’auríem, plan que òc, perit aquiu d’espaventosa mòrt, per çò de non poder trèir damb es nòstes mans era gran pèira qu’eth Ciclòp placèc ena entrada.
WEB-ODISSEA	E atau, alendant, demorèrem que campèsse era divina Auròra.
WEB-ODISSEA	Acabades lèu taus trabalhs, metec man a dus mès des mèns companhs, e damb eri se premanic er esdejoar.
WEB-ODISSEA	E en acabar de minjar, treiguec dera tuta eth bestiar, en tot remòir damb facilitat era arròca enòrma dera pòrta; mès de seguit la tornèc a plaçar, dera madeisha manèra que se bote en un carcais era tapa.
WEB-ODISSEA	Mentre eth Ciclòp ahiscaue damb gran tarrabastalh as sues vegades entath monte, jo me demorè pensant en sinistres prepausi, pr’amor de veir se de bèra manèra me podia resvenjar e Minerva m’autregesse era victòria.
WEB-ODISSEA	Fin finau me semblèc qu’era milhor solucion serie aguesta.
WEB-ODISSEA	Estirada en solèr der estable se vedie ua gran branca d’olivèr verd, qu’eth Ciclòp auie bracat entà hér-la-se a vier quan se sequèsse.
WEB-ODISSEA	Nosati, en campar-la, la comparàuem damb eth pau d’un nere e ample vaishèth de transpòrt, de vint rems, que trauèsse er abisme deth mar: tan longa e tan gròssa se mos presentèc ara vista.
WEB-ODISSEA	M’apresè ada era e braquè ua estaca coma d’ua braça de longada, que l’autregè as companhs en tot ordenar-les que la polissen.
WEB-ODISSEA	Tanlèu la deishèren lisa, amolè ua des sues puntes, l’enduresí, en tot passar-la per ardent huec, e l’amaguè suenhosament dejós des abondius hièms qu’auie escampilahdi pera tuta.
WEB-ODISSEA	Ordenè alavetz que s’alistèssen per sòrts as que, amassant-se damb jo, gausarien quilhar era estaca e clauar-la en uelh deth Ciclòp quan eth doç saunei lo vencesse.
WEB-ODISSEA	Les queiguec era sòrt as quate que jo madeish auria alistat entà tau ocasión, e m’amassè damb eri en tot formar jo eth cincau deth grop.
WEB-ODISSEA	Pera tarde tornèc eth Ciclòp damb eth bestiar de beròies lanes, que venguie de pèisher, e hec entrar ena espaciosa tuta a totes es grasses bèsties, sense deishar-ne a cap laguens dera encencha; ja sigue perque sospechèsse de jo, ja sigue perque beth diu l’ac auesse manat.
WEB-ODISSEA	Barrèc era pòrta damb era gran pèira; se seiguec, rebastèc as oelhes e as belegaires crabes, tot coma cau, e a cada un li botèc eth sòn hilhet.
WEB-ODISSEA	Acabades rapidament aguestes causes, agarrèc a d’auti dus amics mèns e damb eri se premanic eth sopar.
WEB-ODISSEA	Ath cap d’ua ora m’apressè ath Ciclòp e, amiant ena man ua copa de vin nere, li parlè d’aguesta sòrta:
WEB-ODISSEA	Te l’amiaua entà hèr ua libacion en cas de cuelhesses pietat de jo e me manèsses entà casa, mès tu t’anuges de mala manèra.
WEB-ODISSEA	Crudèu!
WEB-ODISSEA	Atau li didí.
WEB-ODISSEA	Cuelhec eth vin e se lo beuec.
WEB-ODISSEA	E l’agradèc tant eth divin licor que m’en demanèc mès.
WEB-ODISSEA	E quan es bugassi deth vin enrodèren era ment deth Ciclòp, li didí damb doces paraules: “Ciclòp!
WEB-ODISSEA	Eth mèn nòm ei Arrés; e Arrés me cride era mia mair, eth mèn pair e toti es mèns companhs”.
WEB-ODISSEA	Atau estirat, pleguèc eth sòn còth e lo vencec eth dromilhon, que tot ac venc: li gessie dera gòrja eth vin damb tròci de carn umana, e eructaue per çò d’èster cargat de beuenda.
WEB-ODISSEA	Alavetz metí era estaca dejós der abondós brasèr, entà escauhar-la, e encoratgè damb es mies paraules as companhs, non siguesse que quauqu’un, cuelhut pera pòur se retirèsse.
WEB-ODISSEA	Mès quan era estaca d’olivèr, per èster verda, ère a mand d’usclar e reludie intensament, venguí e la treiguí deth huec; m’enrodèren es mèns amics, e ua divinitat mos bohèc grana audàcia.
WEB-ODISSEA	Eri, cuelhent era estaca d’olivèr, la clauèren per agudenta punta en uelh deth Ciclòp; e jo, en tot lheuar- me la hèja virar per aute costat.
WEB-ODISSEA	Dera manèra qu’un òme trauque damb era barrina eth pau d’un vaishèth, d’auti lo botgen per dejós damb ua correja, qu’agarren pes dues extremitats, e aqueth vire contunhament, atau nosati, agarrant era estaca d’alugada punta, la hègem virar en uelh deth Ciclòp e era sang gessie ath torn deth pau caud.
WEB-ODISSEA	L’usclèc eth caud bugàs paupetes e celhes, e es sòns vistons èren usclant e es sues arraïcs crepitauen pera accion deth huec.
WEB-ODISSEA	Atau coma eth bronzinaire, entà balhar eth trempatge qu’ei era fòrça deth hèr, submergís en aigua hereda ua gran fauç o ua destrau que carrincle granament, dera madeisha manèra carrinclaue eth uelh deth Ciclòp ath torn dera estaca d’olivèr.
WEB-ODISSEA	Hec eth Ciclòp un fòrt e òrre sorriscle, ressonèc era arròca e nosati, espauridi, hugérem ara prèssa; mès eth s’arrinquèc era estaca, tota tacada de sang, la lancèc furiós luenh d’eth e se metec a cridar damb nauti crits as Ciclòps que demorauen enes entorns, laguens de tutes, enes ventosi ticolets.
WEB-ODISSEA	En enténer es sues votzes acodiren molti, es uns per un costat e es auti per aute, e s’arturèren dauant dera tuta e li preguntèren se qué l’angoishaue.
WEB-ODISSEA	Dilhèu bèth òme se hè a vier es tues oelhes contra eth tòn desir?
WEB-ODISSEA	O, dilhèu, t’aucissen damb enganha o damb fòrça?
WEB-ODISSEA	Eth Ciclòp, gemegant per çò des grani dolors que patie, caminèc a paupes, treiguec era pèira dera pòrta e se seiguec ena entrada, estirant es sòns braci per s’un cas artenhie agarrar a quauquarrés que gessesse damb es oelhes: tan pèc demoraue que jo siguessa!
WEB-ODISSEA	Pensè en tota sòrta d’enganhes e d’artificis, donques que se tractaue dera vida e un gran mau ère imminent, e fin finau me semblèc era milhor decision era que vau a dider.
WEB-ODISSEA	Qu’auie uns mardans ben neuridi, beròis, grani, d’espessa e escura lan; e, sense badar boca, les estaquè de tres en tres, en tot entrelaçar vimes d’aqueri que sus eri dormie eth mostruós e injust Ciclòp: e atau, eth deth centre amiaue a un òme e es auti dus anauen en ambdús costats entà que sauvèssen as mèns companhs.
WEB-ODISSEA	Tres mardans amiauen, per tant, a cada baron; mès jo, en veir qu’auie un aute mardan que subergessie entre totes es bèsties, lo monti pera esquia, m’èsguitli enquiath lanut vrente e me demori agarrat damb es dues mans ena plan abondosa lan, en tot estar-me en aguesta postura damb pacienta animositat.
WEB-ODISSEA	Atau, alendant, demorèrem era aparicion dera divina Auròra.
WEB-ODISSEA	Eth sòn patron, aclapat pes dolors, paupaue era esquia de totes es bèsties, qu’èren de pès, e eth pèc non se n’encuedèc qu’es mens companhs anauen estacadi enes pitraus des lanuts animaus.
WEB-ODISSEA	Eth darrèr en cuélher eth camin dera pòrta siguec eth mèn mardan, cargat dera sua lan e de jo madeish que pensaua en moltes causes.
WEB-ODISSEA	E eth robust Polifeme lo paupèc e atau li didec:
WEB-ODISSEA	Per qué gesses dera tuta eth darrèr de toti?
WEB-ODISSEA	Jamès te demorères darrèr des oelhes, senon que, caminant a pas seguit, peishies eth prumèr es trendes flors dera èrba, arribaues eth prumèr enes corrents des arrius e ères eth que prumèr desiraues tornar en estable en escurir.
WEB-ODISSEA	Mès, ara vies, peth contrari, eth darrèr de toti.
WEB-ODISSEA	Plan que òc traparàs mens eth uelh deth tòn patron, qu’avuglèc un òme marrit amassa damb es sòns perniciosi companhs, en tot pertorbar-li era ment damb eth vin, Arrés, mès me pensi qu’encara non s’aurà desliurat d’ua terribla mòrt.
WEB-ODISSEA	S’auesses es mèns sentiments e podesses parlar, entà indicar-me a on s’està entà evitar era mia ràbia!
WEB-ODISSEA	Quan siguérem un shinhau desseparadi dera tuta e deth corrau, baishè deth mardan e desliguè as amics.
WEB-ODISSEA	De seguit agarrèrem aqueres gròsses bèsties de pautes leugères e, hent torns, arribèrem ena nau.
WEB-ODISSEA	Es nòsti companhs s’alegrèren de veder-mos a nosati, que mos auíem desliurat dera mòrt, e comencèren a somicar e gemegar pes auti.
WEB-ODISSEA	Mès jo, en hèr-les un senhau damb era celha, les enebí es plors e les manè que carguèssen de seguit ena nau moltes d’aqueres bèsties de beròia lan e tornèssem a regar era aigua salada.
WEB-ODISSEA	S’embarquèren de seguit, e, en tot sèir-se per orde enes bancs, tornèren a herir damb es rems er esglumós mar.
WEB-ODISSEA	E, en trapar-se tan luenh coma quan se dèishe d’enténer a un òme que cride, li parlè ath Ciclòp damb aguestes mordentes paraules:
WEB-ODISSEA	Non auies de tier era tua gran fòrça entà minjar-te ena prigonda tuta as amics d’un baron sense defensa.
WEB-ODISSEA	S’agitèc eth mar per çò dera queiguda dera gran pèira e es ondades, en refluir des deth mar, possèren era nau entath continent e l’amièren en tèrra fèrma.
WEB-ODISSEA	Mès jo, agarrant damb es dues mans un plan long gancho, lo lancè en mar e ordenè as mèns companhs, en tot hér-les damb eth cap un senhau silenciós, que sarréssem damb es rems pr’amor de desliurar-mos d’aqueth perilh.
WEB-ODISSEA	S’acorbaishèren toti e comencèren a remar.
WEB-ODISSEA	Mès, quan siguérem laguens deth mar, a ua distància dobla qu’era d’abans, li parlè ath Ciclòp, a maugrat qu’es companhs m’enrodauen e sajauen de dissuadir-me damb doces paraules es uns per un costat e es auti per opausat.
WEB-ODISSEA	Per qué vòs irritar ad aguest òme herotge que damb aquerò que lancèc en mar hec tornar era nau en tèrra fèrma a on mos pensàuem trapar era mòrt?
WEB-ODISSEA	S’entenesse que quauquarrés cride o parle, mos esbauçarie eth cap e eth hustam dera nau, en tot lançar- mos un aspre blòc.
WEB-ODISSEA	Mès non artenheren trincar era fermetat dera mia decision, e, damb eth còr irritat, li parlè un aute còp damb aguestes paraules:
WEB-ODISSEA	Se compliren es ancians pronostics.
WEB-ODISSEA	Que i auec aciu un endonviaire excellent e gran, Teleme Eurimida, eth quau destacaue en art endonviaire e arribèc ena sua veilhesa profetizant entre es Ciclòps: aguest, donc, me vaticinèc çò que se passe aué: que seria privat dera vista pera man d’Ulisses.
WEB-ODISSEA	Mès demoraua jo qu’arribèsse un baron de grana estatura, galhard, de molta fòrça; e ei un òme petit, mespredable e amendrit eth que m’avuglèc eth uelh, en tot dominar-me damb eth vin.
WEB-ODISSEA	Mès, au, torna, Ulisses, entà que t’aufrisca es dons dera ospitalitat e exòrta ath gloriós diu que bat era tèrra, a que t’amie entara pàtria; que sò eth sòn hilh e eth se vante d’èster eth mèn pair.
WEB-ODISSEA	E eth Ciclòp preguèc de seguit ath sobeiran Neptun, lheuant es mans entar estelat cèu:
WEB-ODISSEA	Mès s’eth destin vò que torne a veir as sòns e ara sua ben bastida casa e ara sua pàtria, que sigue tard e mau, en nau d’autrú, dempús de pèrder a toti es companhs, e que trape naui problèmes ena sua casa”.
WEB-ODISSEA	Ara seguida cuelhec eth Ciclòp ua grana pèira, encara mès grana qu’era auta, la lancèc, en tot hè’c damb grana fòrça, darrèr deth nòste vaishèth de bluenca proa, e manquèc pòc entà que non artenhesse ena extremitat deth govèrn dera nau.
WEB-ODISSEA	E cuelhent dera concava embarcacion es bèsties deth Ciclòp, mo’les repartírem de sòrta qu’arrés se demorèsse sense era sua part.
WEB-ODISSEA	E en aguest repartiment que hec deth bestiar, es mèns companhs, de beròies armadures, m’assignèren eth mardan, ath delà de çò d’aute que me corresponie; e jo lo sacrifiquè ena plaja en aunor de Zèus, qu’amolone es bromes, e regne sus toti, en tot usclar en aunor sòn ambdúes espatles.
WEB-ODISSEA	Mès eth diu, sense hèr-ne cabau des sacrificis, meditaue se com poirien arribar a perder-se totes es mies naus, de molti bancs, amassa damb es fidèus companhs.
WEB-ODISSEA	E ja tot eth dia, enquiara còga deth solei, siguérem seigudi, minjant carn en abondor e beuent vin doç.
WEB-ODISSEA	Quan eth solei se coguèc e venguec era net, mos ajacèrem ena arriba deth mar.
WEB-ODISSEA	Mès, a penes se descurbic era hilha deth maitin, era Auròra de rosadi dits, ordenè as mèns companhs que pugèssen ena nau e desliguèssen es amarres.
WEB-ODISSEA	S’embarquèren de seguit e, en sèir-se per orde enes bancs, tornèren a herir damb es rems er esglumós mar.
WEB-ODISSEA	A Eolo li neisheren dotze hilhs en palai: sies hilhes e sies hilhs florissents; e autregèc aqueres ad aguesti entà que siguessen es sues esposes.
WEB-ODISSEA	Toti amassa, ath costat der estimat pair e dera sua venerabla mair, gaudissen d’ua contunha taulejada qu’en era se mèstren moltes parves.
WEB-ODISSEA	Pendent eth dia se flaire ena casa era aulor der aguisat e ressone tota damb era flaüta; e pera net dormís cada un damb era sua pudica hemna, sus tapissi, en emberit lhet.
WEB-ODISSEA	Arribèrem, donc, ena ciutat e enes sues magnifiques cases, e Eolo me tractèc coma a un amic pendent un mes e me hec preguntes sus moltes causes (sus Ilion, sus es naus aquèes, sus era tornada des aquèus) e de tot aquerò l’informè degudament.
WEB-ODISSEA	Quan volí partir e li demanè que me didesse adiu, non se remic e premanic eth mèn viatge.
WEB-ODISSEA	M’autregèc alavetz, embarradi en un cuèr d’un buèu de nau ans qu’abans auie esgorjat, es bohades des bramaires vents; pr’amor que Saturn l’auie hèt arbitre d’eri, damb era facultat d’apasimar o d’ahiscar ath que volesse.
WEB-ODISSEA	E estaquèc aguest cuèr ena concava nau damb un reludent hiu de plata, de sòrta que non gessie ne eth mendre fiulet; en tot manar-me eth Zefir entà que, bohant, amièsse es nostes naus e a nosati en eres.
WEB-ODISSEA	Mès, en sòrta de succedir atau, mos auie de pèrder era nòsta pròpria imprudéncia.
WEB-ODISSEA	Alavetz me sentí fatigat e me rendec eth doç saunei; pr’amor qu’auia governat sense pòsa eth timon dera nau, que non volí fidar ad arrés des amics entà qu’arribéssem mès lèu.
WEB-ODISSEA	Es companhs parlauen es uns damb es auti sus aquerò que jo amiaua en mèn palai, en tot imaginar-se qu’ère aur e plata, recebudi coma present deth magnanim Eòlo Hipotada.
WEB-ODISSEA	E quauqu’un d’eri didec d’aguesta sòrta ad aqueth qu’auie mès pròche:
WEB-ODISSEA	Guaire estimat e aunorat ei aguest baron, de toti es òmes que demoren enes ciutats e tèrres a on arribe!
WEB-ODISSEA	Que s’a het a vier molti e valuosi objèctes deth butin de Troia, mentre qu’es auti, enquia e tot auent hèt eth madeish viatge, tornaram en casa damb es mans uedes.
WEB-ODISSEA	E ara Eòlo, en tot obsequiar-lo coma a un amic, acabe d’autrejar-li aguestes causes.
WEB-ODISSEA	Prevalec aguest mau conselh e, desligant es mèns amics eth cuèr, s’escapèren damb grana fòrça toti es vents.
WEB-ODISSEA	De seguit cuelhec as naus ua tempèsta e les amièc entath mar: eri plorauen, en veder-se luenh dera pàtria; e jo, rebrembant, meditè en mèn irreprochable esperit, se m’auia de lançar deth vaishèth e morir en mar, o pati’c tot en silenci e demorar-me entre es vius.
WEB-ODISSEA	Qu’ac patí, me demorè en vaishèth e, caperant-me, m’ajacè de nauèth.
WEB-ODISSEA	Es naus tornèren a èster amiades entara isla Eolia pera funèsta tempèsta que prebotgèc eth vent, mentre que gemegauen toti es que m’acompanhauen.
WEB-ODISSEA	Mès, tanlèu auérem tastat eth minjar e era beuenda, cuelhí a un erald e a un companh e, en tot filar-mos de cap ath palai d’Eòlo, trapèrem ad aguest, que celebraue ua taulejada damb era sua esposa e es sòns hilhs.
WEB-ODISSEA	Ja ena casa, mos seiguérem en lumedan, apròp des pòrtes, e eri s’estonèren en veder-mos e mos heren aguestes preguntes:
WEB-ODISSEA	Quin funèst diu t’acace?
WEB-ODISSEA	Toti amudiren e, fin finau, eth pair me responec:
WEB-ODISSEA	Que non m’ei permetut cuélher ath mèn suenh e assegurar-li era vida a un baron que s’a hèt odiós as benauradi dius.
WEB-ODISSEA	Dempús seguírem entà dauant, damb eth còr sarrat.
WEB-ODISSEA	E ja anaue agotant era animositat des òmes aqueth shordaire remar, degut ara nòsta peguesa, donques que non vedíem cap mejan de tornar ena nòsta pàtria.
WEB-ODISSEA	Aquiu un òme que non dormisse, poirie guanhar dues sodades: ua sauvant buèus; e era auta hènt a pèisher nombroses oelhes.
WEB-ODISSEA	Autant abondius son es peishèus de dia e de nets!
WEB-ODISSEA	Tanlèu arribèrem en magnific pòrt, qu’ère enrodat pes dus costats per escalabroses arròques e auie enes sòns extrèms arribes granes e opausades que deishauen un estret pas, toti amièren ad aguest es concaves naus e les amarrèren en concau pòrt, plan amassa, pr’amor qu’aquiu non se quilhen ondades ne granes ne petites e ua tranquilla cauma regne ath sòn entorn; mès jo deishè era mia nera embarcacion dehòra deth pòrt, ath costat d’un des extrèms e manè estacar es amarres en ua arròca.
WEB-ODISSEA	Pugè dempús en un aspre guardadèr e d’aquiu estant non aubirè labors de buèus ne d’òmes, senon sonque eth hum que se lheuaue dera tèrra.
WEB-ODISSEA	Volí enviar a quauqui companhs entà que se’n sabessen de quini òmes minjauen pan en aqueth parçan, e n’alistè a dus, en tot hèr-les acompanhar per un erald que siguec eth tresau.
WEB-ODISSEA	Partiren e, seguint un camin planèr per a on es cars amiauen era lenha des nauti montes dera ciutat, pòc abans d’arribar ena poblacion trapèren a ua pincèla, era gloriosa hilha deth lestrigon Antifates, que baishaue ena hònt Artacia, de beròi corrent, pr’amor qu’aquiu anauen a aprovedir-se d’aigua es ciutadans.
WEB-ODISSEA	Anèren dempús ena magnifica casa, trapèren laguens ara esposa, qu’ère nauta coma eth cim d’un monte, e cuelheren pòur.
WEB-ODISSEA	Era hemna cridèc ath sòn marit, er illustre Antifates qu’ère ena agora, e aguest maquinèc contra es mèns companhs ua crudèu mòrt: en tot agarrar-ne rapidament a un, se premanic damb eth eth sopar, tant qu’es auti dus tornauen ath mès córrer entàs vaishèths.
WEB-ODISSEA	Antifates cridèc pera ciutat e, en entener-lo, acodiren de pertot molti e fòrts lestrigons, que non semblauen òmes senon gegants, e de naut estant lançauen pèires fòrça pesantes: lèu formèc enes naus un terrible tarrabastalh costat ath còp pes crits des que morien e pera trincadissa des vaishèths; e es lestrigons, trauessant as òmes coma se siguessen peishi, se les hegen a vier entà celebrar un òrre hestau.
WEB-ODISSEA	Mentre atau les aucien en prigond pòrt, treiguí era agudenta espada qu’amiua ath costat dera cama e braquè es amarres deth mèn vaishèth de bluenca proa.
WEB-ODISSEA	Ara seguida exortè as mèns companhs, en tot ordenar-les que batessen es rems entà desliurar-mos d’aqueth perilh; e toti foetèren eth mar per pòur dera mòrt.
WEB-ODISSEA	Damb satisfaccion hugérem ena mia nau dès es granes arròques enquiath mar; mès era rèsta de naus se perderen en aqueth lòc, totes ath còp.
WEB-ODISSEA	Arribèrem dempús ena isla d’Eea, a on demoraue Circe, era de beròies trenes, divessa poderosa, dotada de votz, fraia carnau deth terrible Eetes; pr’amor qu’ambdús sigueren engendradi peth Solei, qu’alugue as mortaus, e an per mair a Perse, hilha der Ocean.
WEB-ODISSEA	Apressèrem silenciosament eth vaishèth ena arriba, en tot hèr-lo entrar en un ample pòrt, e quauqua divinitat mos deuec amiar.
WEB-ODISSEA	Sautèrem en tèrra, mos estèrem estiradi dus dies damb es sues nets, e mos rosigauen era animositat eth cansament e es penes.
WEB-ODISSEA	Mès, tanlèu era Auròra, de beròies trenes, mos hec a vier eth tresau dia, agarrè era mia lança e era mia agudenta espada e partí de seguit entà un guardadèr, a veir s’artenhia veir labors d’òmes mortaus o percéber era votz des madeishi.
WEB-ODISSEA	E, en auer pujat en ua nautada escalabrosa, me posè e se m’apareishec eth hum que se quilhaue dera espaciosa tèrra, en palai de Circe, entre ua espèssa euseda e ua seuva.
WEB-ODISSEA	En moment qu’aubirè eth nere hum, me venguec ena ment eth desir de vier jo madeish a saber-me’n; mès, en pensà’c milhor, decidí tornar ena arriba, a on se trapaue era velèra nau, dispausar que mingèssen es companhs e manar-ne a quauqui uns entà que s’informèssen.
WEB-ODISSEA	Comencè era tornada, e ja èra a pòca distància deth corvat vaishèth, quan bèth diu cuelhec pietat de veder-me solet, e hec gésser en camin un cèrvi de nauti còrnes; que dès es peishèus dera seuva baishaue entar arriu pr’amor de béuer, donques que l’auie cuelhut era calor deth solei.
WEB-ODISSEA	A penes se presentèc, l’acertè damb era lança ena esquia, de tau sòrta qu’eth bronze lo trauessèc complètament.
WEB-ODISSEA	Queiguec eth cèrvi, demorant estirat en povàs, e perdec era vida.
WEB-ODISSEA	M’apressè ada eth e li treiguí era bronzinada lança, en tot botar-la en solèr.
WEB-ODISSEA	Arrinquè dempús arrametes e vimes, e formè ua còrda coma d’ua braça, ben entortilhada pes dus costats, que damb era podí estacar amassa es pès dera enòrma bèstia.
WEB-ODISSEA	Me la pengè en còth e endralhè es mèns passi entara nera nau, en tot emparar-me ena pica; donques que non l’auria pogut sostier ena esquia sonque damb era auta man, per çò d’èster tan grana aquera pèça.
WEB-ODISSEA	Que non baisharam ena casa de Pluton, encara que sigam aclapadi, enquia que mos arribe eth dia fatau.
WEB-ODISSEA	Dempús que s’aueren deleitat en contemplar-lo damb es sòns pròpris uelhs, se lauèren es mans e premaniren ua taulejada esplendida.
WEB-ODISSEA	E ja tot eth dia, enquiara còga deth solei, siguérem seigudi, minjant carn en abondor e beuent doç vin.
WEB-ODISSEA	Quan se coguèc eth solei e arribèc era net, mos ajacèrem ara vòra deth mar.
WEB-ODISSEA	Mès, tanlèu se descurbic era hilha deth maitin, era Auròra de rosadi dits, amassè en assemblada as mèns amics e les parlè d’aguesta sòrta:
WEB-ODISSEA	Ò amics!
WEB-ODISSEA	A toti se les trincaue eth còr, en brembar-se’n des hèts deth lestrigon Antifates e des violéncies deth herotge Ciclòp, que se minjaue as òmes, e s’estarnèren en somics rambalhosament, e vessant abondoses lèrmes, encara qu’entad arren les serviren es sòns plors.
WEB-ODISSEA	Hérem sòrts en un bronzinat casco e, coma gessesse era deth magnanim Eurilòc, partic damb vint-e-dus companhs que plorauen; e mos deishèren a nosati, que tanben somicauem.
WEB-ODISSEA	Laguens d’ua val e en un lòc visible vederen eth palai de Circe, bastit de pèira trabalhada.
WEB-ODISSEA	Ath sòn entorn i auie lops de montanha e leons, que Circe les auie encantat, autrejant-les funèstes drògues; mès aguesti animaus non escometèren as mèns òmes, senon que, en lheuar-se, vengueren a amorassar-les damb es sues coes plan longues.
WEB-ODISSEA	Dera manèra qu’es gossets amorassen ath sòn patron quan torne deth hestau, pr’amor que les hè a vier quauquarren que satisfè eth sòn apetís, atau es lops, de fòrtes ungles, e es leons vengueren a amorassar as mèns amics, que s’espauriren de veir tan espaventosi monstres.
WEB-ODISSEA	En arribar ena casa dera divessa de beròies trenes, s’arturèren en vestibul e enteneren a Circe que damb votz clara cantaue en interior, mentre trabalhaue ua tela grana, divina e tan fina, eleganta e esplendida, coma son es labors des divesses.
WEB-ODISSEA	E Polites, capitan d’òmes, qu’ère entà jo eth mès estimat e respectable des companhs, comencèc a parlar-les d’aguesta sòrta:
WEB-ODISSEA	En interior ei en tot cantar polidament bèra divessa o hemna que trabalhe ua gran tela, e hè ressonar tot eth pasiment.
WEB-ODISSEA	Circe se lheuèc de seguit, dauric era magnifica pòrta, les cridèc e la seguiren toti imprudentament; a excepcion d’Eurilòc, que se demorèc dehòra per pòur d’ester enganhat.
WEB-ODISSEA	Quan les auec ath laguens, les hec sèir en cagires e fautulhs, apraièc un brolhon de hormatge, haria e mèu frèsca damb vin de Pramnio, e metec en eth drògues pernicioses entà qu’es mèns desbrembèssen totafèt era tèrra pàtria.
WEB-ODISSEA	Les ac balhèc, lo beueren, e, ara seguida, les toquèc damb ua vergueta e les embarrèc en porcarias.
WEB-ODISSEA	E auien eth cap, era votz, es peus e eth còs coma es porcèths, mès era sua ment demorèc tan sancera coma abans.
WEB-ODISSEA	Atau sigueren embarradi e toti plorauen; e Circe les autregèc entà minjar, haves, aglas e eth fruit deth cornèr, qu’ei çò que mingen es porcèths, que se meten ena tèrra.
WEB-ODISSEA	Mès que non l’ère possible díder arren, a maugrat deth sòn desir, pr’amor qu’auie eth sòn còr en un grèu dolor; es uelhs se l’aumpliren de lèrmes e era sua animositat solet pensaue en somicar.
WEB-ODISSEA	Toti lo contemplàuem estonadi e li hègem preguntes, enquia que fin finau mos condèc era pèrta des auti companhs:
WEB-ODISSEA	Aquiu, quauqua divessa o hemna cantaue damb votz sonora, en tot trabalhar ua gran tela.
WEB-ODISSEA	La cridèrem a votzes.
WEB-ODISSEA	Se lheuèc de seguit, dauric era magnifica pòrta, les cridèc, e la seguiren toti imprudentament; mès jo me demorè dehòra, cranhent que i auesse ua enganha.
WEB-ODISSEA	Jo alavetz, en tot penjar-me ena espatla era grana e bronzinada espada, de punh de plata, e cuelhent er arc, l’ordenè que sense demora m’amièsse peth camin qu’auien seguit.
WEB-ODISSEA	Mès eth comencèc a suplicar-me, abraçant damb es dues mans es mèns jolhs; e entre somics me didie aguestes alades paraules:
WEB-ODISSEA	Non me hèsques a vier aquiu, sense voler; dèisha-me aciu, pr’amor que me’n sai de qué non tornaràs ne te haràs a vier a cap des tòns companhs.
WEB-ODISSEA	E, cuelhent-me dera man, me parlèc dident:
WEB-ODISSEA	Entà on vas per aguestes nautades, solet e sense conéisher eth parçan?
WEB-ODISSEA	Es tòns amics an estat embarradi en palai de Circe, coma porcèths, e se trapen en porcarias solidament bastides.
WEB-ODISSEA	Dilhèu les vòs desliurar?
WEB-ODISSEA	Donques non me pensi que tornes, mèsalèu te demoraràs aquiu a on son es auti.
WEB-ODISSEA	Au, que te voi evitar quinsevolh mau, te voi sauvar: cuelh aguest excellent remèdi, que harà enlà deth tòn cap eth crudèu dia, e vé-te’n entara casa de Circe qu’es sues males intencions te vau a condar integraument.
WEB-ODISSEA	Te premanirà ua barreja e te botarà drògues en minjar; mès, totun aquerò, non te poirà encantar donques qu’ac empedirà eth remèdi que vas a recéber.
WEB-ODISSEA	Te vau a díder ara çò qu’arribarà dempús.
WEB-ODISSEA	Quan Circe te herisque damb era sua plan longa verga, trè era agudenta espada qu’amies ath costat, e ataca-la coma se la volesses aucir.
WEB-ODISSEA	Alavetz, cuelhent bèth temor entà tu, te convidarà a que t’ajaces damb era: tu non te remisques a compartir eth lhet dera divessa, entà que desliure as tòns amics e t’acuelhe benignament, mès hè-li jurar solemnament que non maquinarà contra tu cap aute funèst mau: non sigue que, quan te despolhes des armes, te trèigue eth valor e era fòrça”.
WEB-ODISSEA	Qu’auie nera era arraïc e ère blanca coma era lèit era sua flor, la criden moly es dius, e ei fòrça dificil d’arrincar entà un mortau; mès es divinitats ac pòden tot.
WEB-ODISSEA	Arribat en palai dera divessa de polides trenes, m’arturè en lumedan e comencè a cridar; era divessa entenec era mia votz e, lheuant-se còp sec, dauric era magnifica pòrta e me cridèc; e jo, damb eth còr angoishat, anè ath sòn darrèr.
WEB-ODISSEA	Quan m’auec hèt passar, me hec sèir en ua cagira d’argentadi claus, beròia, hargada, damb un escabèl entàs pès; e en ua copa d’aur me premanic era barreja entà que beuessa, metent en era cèrta dròga e maquinant ena sua ment causes pervèrses.
WEB-ODISSEA	Mès, tanlèu coma me la balhèc e me la beuí, sense qu’artenhesse encantar-me, me toquèc damb era verga tant que me didie aguestes paraules:
WEB-ODISSEA	Atau parlèc.
WEB-ODISSEA	Desgainè alavetz era espada qu’amiaua ath costat e ataquè a Circe, coma desirant aucir-la.
WEB-ODISSEA	Era deishèc anar òrres crits, se lancèc en solèr, m’abracèc es jolhs e me dirigic entre somics aguestes alades paraules:
WEB-ODISSEA	A on se trapen era tua ciutat e es tòns pairs?
WEB-ODISSEA	Que sò estonada qu’ages begut es mies drògues sense quedar encantat, donques que cap aute les podec resistir, tanlèu coma les preneren e passèren era barralha des dents.
WEB-ODISSEA	Que i a en tòn pièch ua animositat indomdabla.
WEB-ODISSEA	Qu’ès solide aqueth Ulisses de moltifòrme engenh, que m’en parlaue tostemp er Argicida, qu’amie daurada verga, en tot assegurar-me que vieries quan tornèsses de Troia ena nera e velèra nau.
WEB-ODISSEA	Com ei que me demanes que siga benevòl, dempús de qué en aguest madeish palai convertires as mens amics en porcèths e ara me deties a jo, maquines enganhes e m’ordenes qu’entra ena tua cramba e me cala en tòn lhet entà privar-me deth valor e dera fòrça, tanlèu dèisha es armes?
WEB-ODISSEA	Jurèc de seguit, tau que l’ac demanaua.
WEB-ODISSEA	E dempus qu’auec prestat eth jurament, pugè en magnific lhet de Circe.
WEB-ODISSEA	Ua se tenguie a caperar es fautulhs damb beròis tapissi de porpra, en tot deishar enes pès un teishut de lin; ua auta plaçaue dauant des sètis, argentades taules, botant ath dessús petits tistèrs d’aur; ua tresau barrejaue eth doç e suau vin en ua vaishèra de plata e lo distribuien en daurades copes; e era quatau se hège a vier aigua e alugaue un gran huec dejós deth trespès a on aquera se cauhaue.
WEB-ODISSEA	E quan era aigua boric laguens deth reludent bronze, m’amièc entara banhèra e aquiu me lauèc, en tot lançar-me era deliciosa aigua deth gran trespès en cap e enes espatles enquia trèir-me des membres era fatiga que rosigue era animositat.
WEB-ODISSEA	Dempús que m’auec lauat e onhut damb abondós òli, me vestic un beròi mantèl e ua tunica, e m’amièc, entà que me seiguessa, entà ua cagira d’argentadi claus, beròia, hargada e aprovedida d’un escabèl entàs pès.
WEB-ODISSEA	Ua esclaua me balhèc lauamans que se hège a vier en ua magnifica gèrra d’aur e vessèc ena plata d’aurgen e me botèc dauant ua apolidida taula.
WEB-ODISSEA	Era venerabla codinèra se hec a vier eth pan, e deishèc ena taula ua gran quantitat de parva, en tot obsequiar-me damb aquera qu’auie reservada.
WEB-ODISSEA	Circe me convidèc a minjar, mès que non volec era ara mia animositat e me demorè quiet, pensant en d’autes causes, pr’amor qu’eth men còr auie era presentida de malastres.
WEB-ODISSEA	Quin baron, que siguesse rasonable, gausarie tastar eth minjar e era beuenda abans de desliurar as sòns amics e contemplar- les damb es sòns pròpris uelhs?
WEB-ODISSEA	Circe gessec deth palai damb era verga ena man, dauric es pòrtes dera porcaria e treiguec as mèns companhs en figura de porcèths de nau ans.
WEB-ODISSEA	Se placèren dauant e era caminèc entre eri, en tot onher-les damb ua naua dròga: ara seguida queigueren des sòns membres es peus de porcèth qu’abans les auie hèt créisher era perniciosa dròga administrada pera venerabla Circe, e es mèns amics tornèren a èster òmes, mès encara mès joeni e plan mès beròis, e mès nauti.
WEB-ODISSEA	Se formèc entre toti eri un doç plor, era casa ressonaue fòrtament e era madeisha divessa li calèc cuélher pietat.
WEB-ODISSEA	E arturant-se dauant de jo, didec d’aguesta sòrta era divina entre es divesses:
WEB-ODISSEA	Ulisses, fecond en recorsi!
WEB-ODISSEA	Cuelhí eth camin entara velèra nau entara vòra deth mar, e trapè en aquera as mèns fidèus companhs, que se planhien tristament e vessauen abondoses lèrmes.
WEB-ODISSEA	Atau coma es vederes qu’an eth sòn estable en camp, sauten e van amassa ar encontre des gregales vaques que tornen en estable dempús d’assadorar-se d’èrba; e ja es barralhes non les arturen, senon que, bramant sense pòsa, corren ar entorn des mairs: dera madeisha manèra, en veder-me damb es sòns pròpris uelhs, m’enrodèren plorant, donques qu’era sua animositat les costèc lèu eth madeish efècte que s’auessen arribat ena sua pàtria e ena sua ciutat, ena aspra Itaca a on neisheren e s’elevèren.
WEB-ODISSEA	E, somicant, me didien aguestes alades paraules:
WEB-ODISSEA	Eurilòc siguec eth solet que sagèc arturar as sòns companhs, en tot dider-les aguestes alades paraules:
WEB-ODISSEA	Entà on vam?
WEB-ODISSEA	Per qué cercatz eth vòste mau, vient en palai de Circe qu’a toti transformarà en porcèths, lops o leons entà que li suvelhem, a desgrat nòste, era sua espaciosa casa?
WEB-ODISSEA	Jo remenaua ena mia ment desgainar era espada de longa punta, qu’amiaua en costat e foter-li d’un còp eth cap peth solèr, encara qu’Eurilòc ère parent mèn plan pròche; mès me tengueren es amics, es uns per un costat e es auti per opausat, en tot dider-me damb doces paraules:
WEB-ODISSEA	E Eurilòc non se demorèc près deth concau vaishèth, pr’amor que mos anèc seguint, espaurit pera mia terribla menaça.
WEB-ODISSEA	Dempús que se vederen es uns as auti e condèren çò que s’auie passat, comencèren a somicar e era casa ressonaue ath sòn entorn.
WEB-ODISSEA	Era divina entre es divesses se posèc alavetz ath mèn costat e me parlèc d’aguesta manèra:
WEB-ODISSEA	Ulisses, fecond en recorsi!
WEB-ODISSEA	Ara arturatz es abondosi plors: que ja me’n sai de guaires fatigues auetz passat en mar, abondós en peishi, e guairi enemics vos heren mau ena tèrra.
WEB-ODISSEA	Mès, au, minjatz parves e beuetz vin enquia que remetatz era vòsta animositat qu’auíetz en pièch quan deishèretz era vòsta pàtria, era escalabrosa Itaca.
WEB-ODISSEA	Aquiu mos demorèrem dia darrèr dia pendent un an sancer e tostemp auérem enes taulejades carn en abondància e doç vin.
WEB-ODISSEA	Mès quan passèc er an e tornèren a succedir-se es sasons, dempús de passar es mesi e de passar molti dies, me cridèren es fidèus companhs e me parlèren d’aguesta sòrta:
WEB-ODISSEA	E tot aqueth dia enquiara còga deth solei, siguérem seigudi, minjant carn en abondància e beuent doç vin.
WEB-ODISSEA	Quan eth solei se coguèc e arribèc era net, s’ajacèren es companhs enes escures sales.
WEB-ODISSEA	E, en tot parlar-li, li didia aguestes alades paraules:
WEB-ODISSEA	Complis-me era tua promesa de manar-me entà casa.
WEB-ODISSEA	E era divina entre es divesses me responec ara seguida: “Laertida, d’alègre linhatge!
WEB-ODISSEA	Ulisses, fecond en recorsi!
WEB-ODISSEA	Non vos demoretz pendent mès temps en aguesta casa, a desplasença vòsta.
WEB-ODISSEA	Mès abans vos cau partir entara casa de Pluton e dera venerabla Preserpina, pr’amor de consultar era amna deth teban Tiresies, endonviaire cèc, qu’es sues paraules se sauven sanceres.
WEB-ODISSEA	Sentí que se me trincaue eth còr e, seigut en lhet, ploraua e non volia víuer ne tornar a veir era lum deth solei.
WEB-ODISSEA	Mès quan me cansè de plorar e de botjar-me peth lhet, li responí damb aguestes paraules:
WEB-ODISSEA	Me responec de seguit era divina entre es divesses: “Laertiada, d’alègre linhatge!
WEB-ODISSEA	Ulisses fecond en recorsi!
WEB-ODISSEA	Non te’n hèsques deth desir d’auer qui guide eth nere vaishèth: issa eth pau dera vela, desliga es amples veles e demora-te seigut, qu’era bohada deth Borèas amiarà era nau.
WEB-ODISSEA	E quan ages trauessat er Ocean e arribes aquiu a on i a ua plaja estreta e bòsqui consagradi a Proserpina e nauti albars e estèrles saücs, artura era nau en Ocean, de prigondi remolins, e endralha-te entara casa de Pluton.
WEB-ODISSEA	Aquiu eth Piriflegeton e eth Cocite, qu’ei un arriuet d’aigua dera Estigia, amien es sues aigües entar Aqueront; e i a ua arròca en aqueth lòc a on confluissen aqueri rambalhosi arrius.
WEB-ODISSEA	En apressa-te, donc, en aguest endret, coma t’ac mani, ò eròi, daurís un horat qu’age un code per cada costat; hè ath sòn entorn ua libacion a toti es mòrts, prumèr damb aiguamèu, dempús damb doç vin e eth tresau còp damb aigua; e esposca-lo damb blanca haria.
WEB-ODISSEA	Amia moltes supliques as inutils caps des mòrts e vòta que, en arribar en Itaca, les sacrificaràs en palai ua vaca que non a parit, era milhor que i age, e aumpliràs eth lenhèr de causes excellentes, coma present sòn; e tanben qu’a Tiresies l’immolaràs a despart un mardan complètament nere que subergesque enes vòstes vegades.
WEB-ODISSEA	Tanlèu ages invocat damb es tues pregàries ath gloriós pòble des defuntats, sacrifica un mardan e ua oelha nera, virant eth ròstre entar Erebo, e dessepara-te un shinhau deth corrent der arriu: aquiu acodiràn moltes amnes d’aqueri que moriren.
WEB-ODISSEA	Exòrta de seguit as tòns companhs e ordena-les qu’espelhen es bèsties, en tot agarrar-les deth solèr a on jaderàn esgorjades peth crudèu bronze, e que les usclen rapidament, en tot hèr-li vòts ath poderós Pluton e ara venerable Preserpina.
WEB-ODISSEA	E tu, desgaina era tua espada, sè-te e non permetes qu’es estèrles caps des mòrts s’aprèssen ara sang enquia qu’ages interrogat a Tiresies.
WEB-ODISSEA	Circe me vestic un mantèl e ua tunica; e se botèc ampla vestimenta blanca, fina e beròia, cenhec era cintura damb polit cinturon d’aur e velèc eth sòn cap.
WEB-ODISSEA	Jo caminè pera casa e ahisquè as mèns companhs, en tot apressar-me ada eri e parlar-les damb doces paraules:
WEB-ODISSEA	Mès ne d’aquiu me podí hèr a vier indemnes a toti es companhs.
WEB-ODISSEA	Un tau Elpenor, eth mès joen de toti, que ne ère massa valent enes combats, ne ère guaire senat, en vier a cercar era frèsca dempús que se carguèsse de vin, s’auie ajaçat a despart des sòns companhs ena sagrada casa de Circe; e en enténer era cridadissa e eth sarabat des camarades que començauen a botjar- se, se lheuèc còp sec, se li desbrembèc hèr repè pr’amor de baishar pera longa escala, queiguec deth solèr de naut, se li trinquèren es uassi rodet deth còth e era sua amna baishèc en Orto.
WEB-ODISSEA	A toti se les trincaue eth còr e, en sèir-se aquiu madeish, plorauen e se chinauen es peus.
WEB-ODISSEA	Mès, que non ne treigueren cap profit des sues lamentacions.
WEB-ODISSEA	E en hè’c, artenhèc passar inavertida plan aisidament, donques que qui poirie veir damb es sòns pròpris uelhs a ua divessa que va o ven, s’ada era non li platz?
WEB-ODISSEA	Per darrèr dera nau de bluenca proa bohaue favorable eth vent, que holaue es veles; brave companh que mos manèc Circe, era de polides trenes, divinitat poderosa dotada de votz.
WEB-ODISSEA	Plaçadi cada un des aparelhs en sòn lòc avient, mos seiguérem ena nau.
WEB-ODISSEA	Ad aguesta l’amiaue eth vent e eth pilòt, e pendent eth dia anèc caminant a veles desplegades, enquia que se coguèc eth solei e es tenèbres ocupèren toti es camins.
WEB-ODISSEA	Aquiu que i a eth pòble e era ciutat de Cimeries entre bromes, sense que jamès eth Solei resplendent les illumine damb es sòns arrais, ne quan puge entath cèu estelat, ne quan torne deth cèu entara tèrra, pr’amor qu’ua net perniciosa s’esten entre miserables mortaus.
WEB-ODISSEA	En tau endret arribèc eth nòste vaishèth, que treiguérem ena plaja; e nosati, agarrant es oelhes, caminèrem ath long deth corrent der Ocean enquia arribar en lòc que mos indiquèc Circe.
WEB-ODISSEA	Ara seguida les supliquè damb fervor as inutils caps des mòrts, e votè que, quan arribèssa en Itaca, les sacrificaria en palai ua vaca sense parir, era milhor que i auesse, e coma present aumpliria eth lenhèr de causes excellentes, e tanben qu’a Tiresias l’immolaria a despart un mardan complètament nere que subergessesse entre es nòstes vegades.
WEB-ODISSEA	Dempús d’auer pregat damb vòts e supliques ath pòble des defuntats, cuelhí es bèsties, les esgorgè ath dessús deth horat, correc era sang nera e de seguit se congreguèren, gessent der Erebo, es amnes des defuntadi: hemnes joenes, gojats, ancians qu’en d’auti tempsi patiren fòrça maus, trendes pincèles damb er in angoishat per penes recentes, e fòrça barons qu’auien perit ena guèrra, heridi per bronzinades lances, e mostrauen sagnoses armadures: se botjauen toti damb plan grana cridadissa ar entorn deth horat, uns per un costat e es auti per aute; e, en veder-les, se senhoregèc de jo eth palle terror.
WEB-ODISSEA	Exortè as companhs e les balhè era orde de qué espelhèssen as bèsties, en tot agarrar-les deth solèr a on jadien esgorjades peth crudèu bronze, e les usclèssen de seguit, hènt vòts ath poderós Pluton e ara venerabla Preserpina; e jo, desgainant era espada qu’amiaua ath costat, me seiguí e non permetí qu’es inutils caps des mòrts s’apressèssen ena sang abans qu’auessa interrogat a Tiresies.
WEB-ODISSEA	En veder-lo, plorè, cuelhí pietat d’eth en mèn còr, e, parlant-li, li didí aguestes alades paraules:
WEB-ODISSEA	Com ei que vengueres enes tenèbres caliginoses?
WEB-ODISSEA	Ulisses, fecond en recorsi!
WEB-ODISSEA	Me hec mau era volontat de bèth diu e er excès de vin.
WEB-ODISSEA	En auer-me ajaçat ena casa de Circe, non pensè en hèr repè, pr’amor de baishar pera longa escala, e queiguí deth tet de naut; se me trinquèren es uassi rodet deth còth, e era mia amna baishèc entar Orco.
WEB-ODISSEA	Ara te supliqui en nòm des que demorèren ena tua casa e non son presents, (dera tua esposa, deth tòn pair, que t’elevèc quan ères mainatge, e de Telemac, eth solet hilh que deishères en palai): sai que, en partir d’aciu, dera casa de Pluton, arturaràs era ben bastida nau, ena isla Eea; donques jo te prègui, ò rei, qu’en arribar en era te’n brembes de jo.
WEB-ODISSEA	Non te’n vages deishant eth mèn còs sense plorar-lo ne acogar-lo, pr’amor de que non excite contra tu era colèra des dius; ath contrari, uscla eth mèn cadavre amassa damb es armes que tenguia e bastis-me un tumulus era arriba der esglumós mar, pr’amor que d’aguest òme malerós n’agen notícia en futur.
WEB-ODISSEA	Plorè en veder- la, en tot cuélher pietat en mèn còr; mès damb tot aquerò, a maugrat de senter-me fòrça aclapat, non permetí que s’apressèsse ara sang abans d’interrogar a Tiresies.
WEB-ODISSEA	M’arreconeishec, e me parlèc d’aguesta manèra:
WEB-ODISSEA	Ulisses, fecond en recorsi!
WEB-ODISSEA	Per qué, ò malerós, as deishat era lum deth solei e vies a veir as mòrts en aguesta region desagradiua?
WEB-ODISSEA	Me hi enlà e botè ena gaina era espada d’argentadi claus.
WEB-ODISSEA	Eth gloriós endonviaire beuec era nera sang, e me parlèc de seguit damb aguestes paraules:
WEB-ODISSEA	Se les deishèsses indemnes, en tier-te solet a premanir era tua tornada, encara arribaríetz en Itaca, dempús de patir fòrça fatigues; mès, se les costèsses maus, dès aguest moment t’anóncii era pèrta dera nau e era des tòns amics.
WEB-ODISSEA	E encara que tu te desliures, arribaràs tard e mau, en auer perdut a toti es tòns companhs, en ua nau autrú, e traparàs en tòn palai ua auta plaga: uns òmes supèrbs, que se mingen es tòns bens e pretenen ara tua divina esposa, ara quau l’aufrissen presents de nòces.
WEB-ODISSEA	Tu, en arribar, resvenjaràs es sòns excèssi, mès après auer dat mòrt ena tua casa as pretendents, ja damb astúcia, ja cara a cara damb er agudent bronze, cuelh un manejable rem e camina enquia que trapes ad aqueri òmes que jamès vederen eth mar, ne mingen parves premanides damb sau, ne coneishen es naus de ròies proes, ne se’n saben des manejables rems que son coma es ales des vaishèths.
WEB-ODISSEA	Entad aquerò te diderè un senhau plan clar, que non te passarà inavertit.
WEB-ODISSEA	Quan trapes a bèth aute caminant e te digue qu’amies un ventador sus era galharda espatla, claua en solèr eth manejable rem, hè-li ath sobeiran Neptun beròis sacrificis d’un mardan, un taure e un porcèth, e torna entà casa, a on sacrificaràs sagrades ecatòmbes as divinitats que possedissen er ample cèu, a totes sivans eth sòn orde.
WEB-ODISSEA	T’arribarà mès endauant e luenh deth mar, ua plan doça mòrt, que te treirà era vida quan sigues aclapat pera agradiua vielhesa; e ath tòn entorn es ciutadans serà erosi.
WEB-ODISSEA	Aguestes causes solide les decretèren es pròpris dius.
WEB-ODISSEA	Mès, au, parla e respon sincèrament.
WEB-ODISSEA	Que veigui era amna dera mia defuntada mair, que s’està silenciosa dauant dera sang, sense que gause guardar cara a cara ath sòn hilh ne dirigir-li era votz.
WEB-ODISSEA	Ditz-me, ò rei, se com me poirà arreconéisher”.
WEB-ODISSEA	Mès m’estè quiet enquia que venguec era mia mair e beuec era sang nera.
WEB-ODISSEA	M’arreconeishec de seguit e me didec entre somics aguestes alades paraules:
WEB-ODISSEA	Com as baishat en vida en aguesta escurina tenebrosa?
WEB-ODISSEA	Qu’ei de mau hèr qu’es èssers viui posquen contemplar aguesti lòcs, separadi coma son per grani arrius, per impetuosi corrents e, sustot, per Ocean, que non se pòt trauessar a pè senon en ua nau ben bastida.
WEB-ODISSEA	Vies dilhèu de Troia, dempús de vagar fòrça temps damb era nau e es amics?
WEB-ODISSEA	Eth besonh m’apressèc ena casa de Pluton, pr’amor de consultar era amna de Tiresies eth teban; mès encara non me sò apropat ena Acaia, ne entrè ena mia tèrra, donques que vau errant e patint malastres dès que seguí ath divin Agamemnon enquia Ilion, era de beròis shivaus, pr’amor de combàter damb es troians.
WEB-ODISSEA	Mès, au, parla e respon sincèrament: quin fado dera espauridora mòrt te hec perir?
WEB-ODISSEA	Parla-me deth mèn pair e deth hilh que deishè, e ditz-me s’era mia dignitat reiau la sauven eri o l’a bèth aute baron, perque se pensen que ja non è de tornar.
WEB-ODISSEA	Arrés possessedís encara era tua beròia autoritat reiau: Telemac cultive en patz eth tòn eretatge e va a dignes taulejades, coma l’ac cau hèr eth baron qu’administre justícia, donques que toti lo conviden.
WEB-ODISSEA	Eth tòn pair se demore en camp, sense baishar ena ciutat, e non a lhet, ne jaça, ne hlaçades, ne vanes esplendides: senon qu’en iuèrn dormís entre es esclaus dera casa, en cendre, ath cant det larèr, amiant miserables vestits; e, tanlèu arribe er ostiu e era fructifèra tardor, se li boten pertot, ena fertila vinha umils lhets de huelhes seques, a on jatz afligit e aumente es sues penes deplorant era tua sòrt, ath delà de patir es trebucs dera vielhesa que ja l’a arribat.
WEB-ODISSEA	Volí alavetz realizar eth prepaus, qu’auia format en mèn esperit, d’abraçar era amna dera mia defuntada mair.
WEB-ODISSEA	Tres còps m’apressè ada era, donques qu’er in m’ahiscaue a abraçar-la; tres còps se n’anèc volant d’entre es mies mans coma ua ombra o un sòmi.
WEB-ODISSEA	Alavetz sentí en mèn còr un dolor qu’anaue aumentant, e li didí ara mia mair aguestes alades paraules:
WEB-ODISSEA	Per qué huges quan m’aprèssi a tu, desirós d’agarra-te, damb era fin de qué ena madeisha casa de Pluton mos lancem enes braci er un der aute e mos assadorem de tristi plors?
WEB-ODISSEA	Que non t’enganhe Proserpina, hilha de Zèus, senon qu’aquesta ei era condicion des mortaus quan se morissen: es nèrvis ja non tien junhudi era carn e es uassi, pr’amor que les consumís era viua fòrça des ardentes ahlames tanlèu coma era vida dèishe era blanca ossamenta; e era amna se’n va volant, coma un saunei.
WEB-ODISSEA	S’amassèren en revolum ar entorn dera nera sang, e jo pensaua de quina manèra les poiria interrogar separadament.
WEB-ODISSEA	A tot darrèr me semblèc qu’era milhor decision serie era següenta: desgainè era espada de longa punta qu’amiaua ath costat e non permetí que beuessen, ath madeish temps, era ennerida sang.
WEB-ODISSEA	Alavetz s’anèren apressant successiuament, me declarèren eth sòn respectiu linhatge, e a totes les hi preguntes.
WEB-ODISSEA	S’auie encamardat d’un arriu qu’ère eth mès beròi des que corren peth mon, eth divin Enipèu, e frequentaue es lòcs pròches ath sòn beròi corrent; mès Neptun, que cenh e bat era tèrra, cuelhent era figura d’Enipèu, s’ajacèc damb era ena desbocadura deth rambalhós arriu.
WEB-ODISSEA	Era ondada porprada, grana coma ua montanha, s’enrodèc ath torn d’ambdús, e amaguèc ath diu e ara hemna mortau.
WEB-ODISSEA	Neptun li desliguèc ara pincèla eth virginau cinturon e li bohèc dromilhon.
WEB-ODISSEA	Mès, tanlèu coma auec realizat es sòns amorosi desirs, li cuelhec era man e li didec aguestes paraules: “Vanta-te, hemna, damb aguest amor.
WEB-ODISSEA	Ath long der an amainadaràs hilhs illustres, donques que jamès son estèrles es unions des immortaus.
WEB-ODISSEA	Suenha-les e eleva-les.
WEB-ODISSEA	Ara torna ena tua casa e non sages de nomentar-me, donques que solet entà tu sò Neptun, que secodís era tèrra”.
WEB-ODISSEA	Quan auec dit aquerò, se submergic en agitat mar.
WEB-ODISSEA	Tiro quedèc prenhs e amainadèc a Pelias e a Nelèu, que serien esforçadi servidors deth gran Zèus, e viueren Pelias, ric en bestiar, ena extensa Iaolco, e Nelèu, ena sablosa Pilos.
WEB-ODISSEA	Ath delà, era reina des hemnes auec de Cretèu d’auti hilhs: Eson, Feres e Amitaon, que combatie en car.
WEB-ODISSEA	Amainadèc a dus hilhs, Anfion e Zeto, es prumèrs que fondèren e bastiren es tors de Tebas, era des sèt pòrtes; pr’amor que non aurien pogut abitar aquera vasta ciutat sense cap tor, a maugrat d’èster eri plan esforçadi.
WEB-ODISSEA	Amainadèc dempús ara illustra Pere, encantament des mortaus, que siguec pretenuda per toti es sòns vesins; mès Nelèu s’entestèc en non dar-la senon ad aqueth que l’amièsse de Filace es vaques de retortilhadi còrnes e espaciós front deth robust Ifiele: prètzhèth dificil d’amiar a tèrme.
WEB-ODISSEA	Sonque un gloriós poèta prometec amiar-les; mès eth fado funèst des dius, amassa damb ues fòrtes cadies e es boèrs deth camp, l’ac empediren.
WEB-ODISSEA	Ad aguesti les mantie vius era amna tèrra, e son aunoradi per Zèus dejós dera madeisha; de sòrta que viuen e morissen alternatiuament, donques qu’eth dia que viu un, se morís er aute e vicevèrsa.
WEB-ODISSEA	Ambdús gaudissen des madeishi aunors qu’es dius.
WEB-ODISSEA	Qu’auie amainadat a dus hilhs de cuerta vida: Oto, parièr a un diu, e eth plan celèbre Efialtes; que sigueren es màger òmes qu’elevèc era fertila tèrra e es mès galhards, s’exceptuam er illustre Orion, pr’amor qu’as nau ans auie ja nau codes d’ample e nau braces de nautada.
WEB-ODISSEA	Oto e Efialtes menacèren as immortaus der Olimp damb hèr-les arribar eth revolum dera impetuosa guèrra.
WEB-ODISSEA	Que volèren botar era Osa sus er Olimp, e ath dessús dera Osa eth huelhós Pelion, pr’amor de qu’eth cèu les siguesse accessible.
WEB-ODISSEA	E aurien artenhut eth sòn prepaus, s'auessen arribat ena flor dera joenessa, mès eth hilh de Zèus, qu’amainadèc Latona, era de beròia cabeladura, les aucic a ambdús abans qu’eth pelhasson florisse dejós des sòns possi e qu’era sua barba se caperèsse de peus.
WEB-ODISSEA	E non poiria díder ne nomentar a totes es hemnes e hilhes d’eròis que vedí dempús, pr’amor qu’abans arribarie ath són finau era net divina.
WEB-ODISSEA	Mès que ja ei ora de dormir, autant s’èm ena velèra nau a on son es companhs, coma se mos estam aciu.
WEB-ODISSEA	Tau siguec çò que condèc Ulisses.
WEB-ODISSEA	Amudiren es auditors en escur palai, e se demorèren en silenci, cuelhudi peth plaser d’entener-lo.
WEB-ODISSEA	Mès Arete, era des blanqui braci, trinquèc eth silenci e les didec:
WEB-ODISSEA	Qué vos semble aguest òme per çò dera sua portadura, estatura e sen?
WEB-ODISSEA	Qu’ei eth mèn òste, mès d’aguest aunor n’ètz participants toti.
WEB-ODISSEA	Alavetz er ancian eròi Equenèu, qu’ère eth de mès edat des feacis, les parlèc d’aguesta sòrta:
WEB-ODISSEA	Arren mos a dit era senada reina que non sigue avient e convenent.
WEB-ODISSEA	Alcinoo li responec d’aguesta manèra: “Que se complirà çò que didetz tant que viua e regna entre es feacis, aimants de manejar es rems.
WEB-ODISSEA	Er òste, encara que sigue desirós d’entornar ena sua pàtria, que se resigne a estar-se aciu enquia deman, damb era fin de premanir-li toti es presents.
WEB-ODISSEA	Er engenhós Ulisses responec dident: “Rei Alcinoo, eth mès illustre de toti es ciutadans!
WEB-ODISSEA	Alavetz Alcinoo li responec, en tot parlar-li d’aguesta sòrta: “Ò Ulisses!
WEB-ODISSEA	En veder-te non sospecham que sigues un impostor ne un mentidèr, coma fòrça d’auti qu’elève era escura tèrra; es quaus, escampilhadi pertot, formen mentides qu’arrés artenh desnishar: tu que das beresa as paraules, as un excellent engenh e heres eth raconde damb tanta abiletat coma un poèta, en tot condar-mos es deplorables trebucs de toti es aquèus e de tu madeish.
WEB-ODISSEA	Mès, au, parla e ditz-me sincerament se vederes a quauqui uns des deifòrmes amics que t’acompanhèren entà Ilion e aquiu receberen era fatau mòrt.
WEB-ODISSEA	Era net qu’ei longa, immensa, e encara non a arribat era ora de recuelher-se en palai.
WEB-ODISSEA	Li responec er engenhós Ulisses: “Rei Alcinoo!, eth mès illustre de toti es ciutadans!
WEB-ODISSEA	Que i a ores avientes entà longui relats e ores destinades ath saunei; mès s’encara as era volontat d’escotar-me, non me remisqui a referir-te d’auti hèts encara mès miserables: es malastres des mèns companhs que, dempús d’auer escapat dera luctuosa guèrra contra es teucri, moriren quan tornauen ena sua pàtria pr’amor qu’atau ac volec ua hemna pervèrsa.
WEB-ODISSEA	M’arreconeishec tanlèu beuec era nera sang e de seguit se metec a plorar damb totes es lèrmes des sòns uelhs: que vessaue abondoses lèrmes e m’aufrie es mans damb er in d’abraçar-me; mès que ja non gaudie deth fèrm vigor, ne dera fòrça qu’abans auie enes flexibles membres.
WEB-ODISSEA	En vedè’c, plorè, e, cuelhent pietat ath mèn laguens, li didí aguestes alades paraules:
WEB-ODISSEA	Quina fatau espècia dera espauridora mòrt t’a hèt perir?
WEB-ODISSEA	Ulisses, fecond en recorsi!
WEB-ODISSEA	Ne Neptun m’aucic enes naus, en tot costar eth fòrt vent, ne òmes enemics acabèren damb jo ena tèrra fèrma; que siguec Egiste que me premanic era mòrt e eth fado, donc, cossent damb era mia esposa funèsta, me cridèc ena sua casa, me balhèc minjar e me treiguec era vida coma s’aucís a un buèu ath costat deth pessebre.
WEB-ODISSEA	Que morí d’aguesta manera, patint ua deplorabla mòrt, e ath mèn entorn sigueren assassinadi es mèns companhs, uns darrèr des auti, coma ena casa d’un òme ric e poderós son esgorjadi es porcèths de blanqui dents entà ua taulejada de nòces, un hestau de divertiment, o ua taulejada esplendida.
WEB-ODISSEA	Que ja as vist eth mortalatge d’un revolum d’òmes que son aucidi isoladament en dur combat, mès qu’auries cuelhut era màger pietat s’auesses contemplat aqueth espectacle, en veir se com jadíem ena sala ar entorn dera vaishèra e des taules plies; e com eth solèr manaue sang de pertot.
WEB-ODISSEA	Entení era miserabla votz de Casandra, hilha de Priam, ara quau aucie, ath mèn costat, era dolosa Clitemnestra; e jo, en solèr, e moribond, lheuaua es braci entà agarrar-li era espada.
WEB-ODISSEA	Mès era pògavergonha se n’anèc dempús, sense que se dignèsse baishar-me es paupetes ne badar-me era boca, encara que me vedie baishar entara casa de Pluton.
WEB-ODISSEA	Atau, donc, que non i a arren tant òrre ne vergnhós coma era hemna que concebís en sòn esperit prepausi coma es d’aquera, que cometec era orribla accion de tramar era mòrt contra eth sòn espós legitim.
WEB-ODISSEA	Mès a tu, ò Ulisses, non t’arribarà era mòrt per tòrt dera tua hemna, donques qu’era prudenta Penelope, hilha d’Icari, ei fòrça senada e es sòns prepausi son rasonables.
WEB-ODISSEA	La deishèrem nauèth maridada quan partírem entara guèrra e daue era popa ath sòn hilh, mainatjon encara, eth quau se deu trapar ara erós e content, en nombre des òmes.
WEB-ODISSEA	E eth sòn pair, tornant entara pàtria, lo veirà; e eth abraçarà a sa pair, coma ei just.
WEB-ODISSEA	Mès era mia esposa non deishèc que m’assadorèssa contemplant damb aguesti uelhs ath mèn, donques que premanic era mia mòrt.
WEB-ODISSEA	Ua auta causa te vau a díder que botaràs en tòn còr: en cuélher pòrt ena tèrra pàtria, hètz-ac d’amagat e non ara descubèrta, pr’amor que ja non mos auem de fidar des hemnes.
WEB-ODISSEA	Per qué me hès aguesta pregunta?
WEB-ODISSEA	M’arreconeishec era amna der Eacida, eth de pès leugèrs, e planhent-se me didec aguestes alades paraules:
WEB-ODISSEA	Ulisses, fecond en recorsi!
WEB-ODISSEA	Malerós!
WEB-ODISSEA	Quina auta hèta màger qu’es passades remenes en tòn interior?
WEB-ODISSEA	Qu’è vengut per çò der oracle de Tiresies, per s’un cas me balhèsse bèth conselh entà arribar ena escalabrosa Itaca; qu’encara non me sò apressat ena Acaia, ne è entrat ena mia tèrra, senon que patisqui malastres de contunh.
WEB-ODISSEA	Mès tu, ò Aquiles, ès eth mès erós des òmes que neisheren e an de néisher, pr’amor qu’abans, quan viuies, es aqueus t’aunoràuem coma a ua divinitat, e ara, en èster aciu, govèrnes poderosament sus es defuntats.
WEB-ODISSEA	Mès, au, parla-me deth mèn illustre hilh: ditz-me s’anèc ena guèrra entà èster eth prumèr enes batalhes, o se demorèc en casa.
WEB-ODISSEA	Conda-me tanben s’enteneres quauquarren deth gloriós Pelèu e se sauve era dignitat reiau entre nombrosi mirmidons, o lo mesprèden ena Helade e en Ptia pr’amor qu’era vielhesa l’aflaquic es sòns pès e es sues mans.
WEB-ODISSEA	Pro que lo podessa veir, ara lum deth solei, en èster jo coma èra ena vasta Troia, quan aucia guerrèrs plan fòrts, en tot combàter pes Aquèus!
WEB-ODISSEA	Quan auíem assemblada enes entorns de Troia, parlaue tostemp abans qu’arrés e sense enganhar-se; e normaument solet eth divin Nestòr e jo lo depassàuem.
WEB-ODISSEA	Mès, quan lutàuem damb es bronzinades armes ena planhèra des troians, jamès se demoraue entre molti guerrèrs ne entre eth revolum de gent; senon que s’auançaue ara prèssa un bon tròç, sense cedir ad arrés en valor, e aucie a gran nombre d’òmes en terrible combat.
WEB-ODISSEA	Que non poiria díder ne nomentar a guairi guerrèrs aucic, lutant pes aquèus, mes te diderè qu’aucic damb eth bronze a un baron coma er eròi Euripil Telefida, qu’ath sòn entorn sigueren aucits molti des sòns companhs cetèus per çò des presents que s’auien enviat a ua hemna.
WEB-ODISSEA	Encara non è vist a un òme mès galhard, exceptat deth divin Memnon.
WEB-ODISSEA	Sonque era amna d’Aiax Telamoni s’estaue un sinhau aluenhada, anujada perque l’auia vençut en judici que se celebraue près des naus enta adjudicar es armes d’Aquilles; judici prepausat pera venerabla mair der eròi e acceptat pes teucri e Palas Minerva.
WEB-ODISSEA	Pro que non l’auessa vençut en aguest judici!
WEB-ODISSEA	Per taus armes sauve era tèrra en sòn sen un cap coma eth d’Aiax; que, per çò dera sua galhardia e des sues hètes, subergessie entre es danaus dempús der irreprochable Pelida.
WEB-ODISSEA	Mès alavetz li didí damb doces paraules:
WEB-ODISSEA	Non auries, ne enquia e tot dempús de mòrt, de depausar era colèra que contra jo cuelheres per çò des pernicioses armes?
WEB-ODISSEA	Es dius les convertiren en ua plaga contra es aquèus, donques que perires tu que tau baloard ères entà toti.
WEB-ODISSEA	As aquèus mos a deishat era tua mòrt totafèt afligidi, autant coma era deth Pelida Aquilles.
WEB-ODISSEA	Mès qu’arrés n’auec eth tòrt, senon Zèus que, en sòn gran òdi contra es bellicosi danaus, t’impausèc semblable destin.
WEB-ODISSEA	Deilhèu d’aquiu m’aurie dit bèra causa, encara que siguesse irritat, o aumens l’ac auria dit jo ada eth, mès en mèn pièch m’ahiscaue eth men còr a veir es amnes des auti mòrts.
WEB-ODISSEA	Aquesti, es uns seigudi e es auti de pès ath sòn entorn, expausauen es sues causes ath soberiran ena casa d’amples pòrtes de Pluton.
WEB-ODISSEA	Auie set e non artenhie cuélher era aigua entà bèuer: guairi còps baishaue eth cap er ancian damb era intencion de béuer, autrestanti despareishie era aigua shurlada pera tèrra; era quau se mostraue nera ath torn des sòns pès e un diu la secaue.
WEB-ODISSEA	Ath dessús d’eth penjauen es fruits de nauti arbes (perèrs, pomèrs d’esplendides pomes, higuères e verds olivèrs); e quan eth vielh lheuaue es braci entà agarrar-les, eth vent se les hège a vier entàs ombriues bromes.
WEB-ODISSEA	Hège fòrça damb es pès e damb es mans e anaue conduint era pèira entath cim d’un monte; mès, quan ja li mancaue pòc entà doblegar-la, ua fòrça poderosa hège arrecular era orgulhosa pèira que queiguie redolant entara planhèra.
WEB-ODISSEA	Tornaue alavetz a possar-la, hènt fòrça, e era sudor li regolejaue es membres e eth povàs se lheuaue sus eth sòn cap.
WEB-ODISSEA	Ath sòn entorn s’entenie era cridadissa des mòrts (coma se siguessen audèths) que hugien espauridi entà pertot; e Hercules, parièr ara tenebrosa net, amiaue despolhat er arc damb era flècha sus era còrda, e viraue es uelhs coma s’anèsse a tirar.
WEB-ODISSEA	Amiaue ath torn deth pièch un baudrièr d’aur, d’òrra vision, qu’en eth s’auien hargat òbres admirables: ossi, sauvatges sanglièrs, leons de reludents uelhs, lutes, combats, mortalatges e omicidis.
WEB-ODISSEA	Ne eth madeish que damb era sua adretia bastic aqueth baudrièr, n’aurie pogut hèr cap aute de parièr.
WEB-ODISSEA	M’arreconeishec Hercules, a penes me vedec damb es sòns uelhs, e planhent-se me didec aguestes alades paraules:
WEB-ODISSEA	Ulisses, fecond en recorsi!
WEB-ODISSEA	A malerós!
WEB-ODISSEA	Plan que òc te deu perseguir bèth fado funèst, coma eth que jo patia quan m’alugauen es arrais deth solei.
WEB-ODISSEA	Encara qu’era hilh de Zèus, me calèc patir fòrça maus per çò de trapar-me sometut a un òme plan inferior que me manaue penibles trabalhs.
WEB-ODISSEA	E auria vist as òmes ancians que desiraua conèisher (a Tesèu e a Peritoo, hilhs gloriosi des divinitats); mès se congreguèc, abans qu’arribèssen, un gran nombre de defuntats damb grana cridadissa e eth palle temor me cuelhec, cranhent qu’era illustra Preserpina non me manèsse der Orco eth cap dera Gorgona, monstre òrre.
WEB-ODISSEA	Tornè de seguit entath vaishèth e ordenè as mèns companhs que pugèssen e que desliguèssen es amarres.
WEB-ODISSEA	S’embarquèren ara seguida e se seigueren enes bancs.
WEB-ODISSEA	Ara seguida braquèrem troncs e, afligidi, e vessant lèrmes, celebrèrem es funeralhas en lòc mès naut dera arriba.
WEB-ODISSEA	E tanlèu auérem usclat eth cadavre e es armes deth defuntat, li bastírem un tumulus, damb era sua corresponenta cibla, e clauèrem ena part mès nauta eth manejable rem.
WEB-ODISSEA	E botada ath miei de nosati, didec atau era divina entre es divesses:
WEB-ODISSEA	E ja tot eth dia, enquiara còga deth solei, siguérem seigudi, minjant carn en adondància e beuent doç vin.
WEB-ODISSEA	Tanlèu se coguèc eth solei e arribèc era net, es auti s’ajacèren apròp des amarres deth vaishèth.
WEB-ODISSEA	A jo Circe me cuelhec dera man, me hec entrar separadament des mèns amics e, en tot acomodar-se ath mèn costat, me preguntèc tot çò que m’auie arribat; e jo l’ac condè tot ordenadament.
WEB-ODISSEA	Alavetz me didec aguestes paraules era venerabla Circe:
WEB-ODISSEA	Escota ara çò que te vau a díder e un diu en persona t’ac rebrembarà mès tard.
WEB-ODISSEA	Qu’arribaràs prumèr enes Sirenes, qu’encanten a guairi òmes van a trapar-les.
WEB-ODISSEA	Aqueth qu’imprudentament s’aprèsse ada eres e enten era sua votz, ja non torne a veir ara sua esposa ne as sòns hilhs petits que l’enròden d’alegria quan torne ena sua casa; senon que l’embruishen es Sirenes damb eth sonor cant, seigudes en ua pradèra e auent ath sòn entorn un molon de uassi d’òmes poiridi qu’era sua pèth se va consumint.
WEB-ODISSEA	Passa de long e tapa-les es aurelhes as tòns companhs damb cera blanca, pr’amor de qu’arrés les entene; mès se tu desirèsses entener-les, hè que t’estaquen ena velèra embarcacion de pès e mans, dret e apressat ath pau dera vela e qu’es còrdes siguen estacades ath pau; e atau te poiràs deleitar en tot escotar as Sirenes.
WEB-ODISSEA	E en cas de qué supliques o manes as tòns companhs que te dèishen anar, que t’estaquen damb mès ligams encara.
WEB-ODISSEA	En un se quilhen arròques enòrmes, que contra eres bramen es immenses ondades dera bluenca de uelhs Anfitrite: les criden Erratiques es benauradi dius.
WEB-ODISSEA	Per aquiu non passen es audèths sense perilh, ne enquia e tot es timides palomes qu’amien era ambrosia ath pair Zèus; pr’amor que cada còp era lisa arròca n’agarre a quauqu’ua e eth pair ne mane ua auta entà completar eth nombre.
WEB-ODISSEA	Cap embarcacion, en arribar aquiu, pòt escapar sauva; pr’amor qu’es ondades deth mar e es tempèstes, cargades de perniciós huec, se hèn a vier eth hustatge deth vaishèth e es còssi des òmes.
WEB-ODISSEA	Sonque artenhèc passar aqueres arròques ua nau, que regaue eth mar, Argos, per toti tan celebrada, en tornar deth país d’Eetes; e tanben ad aguesta l’aurien escalabrat es ondades contra era grana arròca, se Juno non l’auesse hèt passar, per çò dera sua afeccion a Jason.
WEB-ODISSEA	Er un artenh er ample arriu damb eth sòn agudent pic, coronat pera grisa bromassa que jamès l’abandone; de sòrta qu’eth cim non s’arribe a aclarir jamès, ne tansevolh en ostiu, ne ena tardor.
WEB-ODISSEA	Cap òme mortau, encara qu’auesse vint mans e madeish nombre de pès, poirie pujar en tau escuèlh ne baishar d’eth, pr’amor qu’era arròca ei ta lisa que semble brunida.
WEB-ODISSEA	Ath miei der escuèlh i a ua tuta ombriua que guarde entà cogant, entar Erebo, e entada eth meteratz eth rumb dera concava nau, illustre Ulisses.
WEB-ODISSEA	Ne tansevolh un òme joen, que tirèsse er arc des dera concava nau, poirie arribar damb es sòns traits ena prigonda tuta.
WEB-ODISSEA	Aquiu demore Escila, que ganhòle terriblament, damb votz que se retire a ua gosseta nauèth neishuda, e ei un monstre pervèrs qu’arrés s’alègre de veir, encara que siguesse un diu eth que se trapèsse damb era.
WEB-ODISSEA	Qu’a dotze pès, toti difòrmes, e sies còthi plan longs, cada un damb un orrible cap qu’ena sua boca i a tres hilères d’abondosi e sarradi dents, plei de nera mòrt.
WEB-ODISSEA	Qu’ei en.honsada enquiara mitat deth còs ena prigonda tuta, trè es caps dehòra d’aqueth òrre lunfèrn, e, remenant ar entorn der escuèlh pesque daufins, gossets de mar, e tanben, s’ac pòt arténher, quauqu’un des monstres majors qu’elève en grana quantitat era rambalhosa Anfitrite.
WEB-ODISSEA	Per aquiu jamès passèc ua embarcacion qu’es sòns marinèrs podessen vantar- se d’auer escapat indemnes; pr’amor qu’Escila agarre damb es sòns caps a toti es òmes dera bluenca proa dera nau.
WEB-ODISSEA	Que i a aquiu ua higuèra bòrda grana e ramuda; e ath sòn pè era divina Caribdis shurle era teba aigua.
WEB-ODISSEA	Tres còps ath dia la lance dehòra e tres còps la torne a shurlar d’ua manèra orribla.
WEB-ODISSEA	Que non sigues aquiu quan la shurle, donques que ne Neptun, que secodís era tèrra, poirie desliurar-te dera perdicion.
WEB-ODISSEA	Encara penses en òbres e trabalhs bellics, e non vòs cedir ne enquia e tot dauant des immortaus dius?
WEB-ODISSEA	Escila que non ei mortau, senon ua plaga imperibla, grèu, terribla, crudèu e invencibla.
WEB-ODISSEA	Contra era que non i a defensa: húger deth sòn costat ei çò de milhor.
WEB-ODISSEA	Se, en tot armar-te, demorèsses ath cant dera arròca, cranhi que se lançarà e t’agarrarà damb es sòns caps a autrestanti barons.
WEB-ODISSEA	Te cau hèr, per tant, qu’eth tòn vaishèth passe leugèr e invocar, en crits, a Crateis, mair d’Escila, que les amainadèc tau plaga as mortaus; e aguesta la tierà, entà que non vos escomete de nauèth.
WEB-ODISSEA	Que son sèt es vacades, autrestantes es beròies vegades de oelhes, e cada ua ei formada per cinquanta caps.
WEB-ODISSEA	Aguest bestiar non se reprodusís ne se morís, e es sues pastores son dues divinitats, dues ninfes de beròies trenes: Faetusa e Lampetia; es quaus paric deth Solei era divina Neera.
WEB-ODISSEA	Era venerabla mair, dempús que les amainadèc e les auec elevat, se les hec a vier ena isla de Trinacria, fòrça luenh, entà que sauvèssen es oelhes deth sòn pair e es vaques de retortilhadi còrnes.
WEB-ODISSEA	S’ad aguestes les deishèsses indemnes, en tot tier-te solet a premanir era tua tornada, encara arribaríetz en Itaca, dempús de passar molti trebucs.
WEB-ODISSEA	Mès, se les costèsses bèth mau, ja te digui qu’era nau e es tòns amics periràn.
WEB-ODISSEA	Era divina entre es divesses se calèc ena isla, e jo, en tot filar-me de cap ath vaishèth, ordenè as mèns companhs que pugèssen ena nau e desliguèssen es amarres.
WEB-ODISSEA	S’embarquèren de seguit e, en seir-se per orde enes bancs, comencèren a herir damb es rems er esglumós mar.
WEB-ODISSEA	Per darrèr dera nau de bluenca proa bohaue prospèr vent que holaue es veles; un bon companh que mos manèc Circe, era de beròies trenes, divinitat poderosa, qu’ère amiada peth vent e peth pilòt.
WEB-ODISSEA	Alavetz les dirigi era paraula as companhs, damb eth còr trist, e les parlè d’aguesta sòrta:
WEB-ODISSEA	Que non ei bon que siguen solet un o dus es que coneishen es vaticinis que me revelèc Circe, era divina entre es divesses; e vos ac vau a condar, pr’amor que, en saber-vo’n d’eri, o morigam o mos sauvem, en tot desliurar-mos dera mòrt e deth destin.
WEB-ODISSEA	Que mos ordene mès que mès ignorar es votzes des Sirenes e eth florit prat qu’en eth se trapen.
WEB-ODISSEA	Me manifestèc que sonque jo me cau entener-les; mès estacatz-me damb fòrti laci, de pès e sarrat ena part inferiora deth pau dera vela (entà que m’estonga aquiu sense poder botjar-me) e qu’es còrdes s’estaquen ath pau.
WEB-ODISSEA	Alavetz cessèc eth vent, regnèc ua cauma tranquilla e bèra divinitat adormic es ondades.
WEB-ODISSEA	Se lheuèren es mèns companhs, amainèren es veles e les botèren ena concava nau; e, en auer-se seigut de nauèth enes bancs, emblanquien era aigua, en tot agitar-la damb es rems de punta polida.
WEB-ODISSEA	Lèu s’escauhèc era cera, donques que li calec cedir ara gran fòrça e as arrais deth sobeiran Solei Hiperionida, e anè tapant damb era es aurelhes de toti es companhs.
WEB-ODISSEA	M’estaquèren aquesti ena nau, de pès e mans, dret e cachat ena part inferiora deth pau dera vela; estaquèren es còrdes ad aguest; e, en sèir-se enes bancs, tornèren a herir damb es rems er esglumós mar.
WEB-ODISSEA	Hèrem auançar era nau rapidament e, en trapar-mos plan près dera arriba qu’aquiu aurien arribat moltes votzes, non se les amaguèc as Sirenes qu’era leugèra embarcacion navegaue a pòca distància e comencèren un sonor cant:
WEB-ODISSEA	Aprèssa-te e artura era nau entà qu’entenes era nòsta votz.
WEB-ODISSEA	Se sentec eth mèn cor damb talents d’entener-les, e botgè es celhes, ordenant as mèns companhs que me desliguèssen; mès toti s’inclinèren e se meteren a remar.
WEB-ODISSEA	E, en lheuar-se de pic Perimedes e Eurilòc, m’estaquèren damb naui laci, que me tenguien mès fòrtament.
WEB-ODISSEA	Quan deishèrem darrèr es Sirenes e ja non s’entenien ne era sua votz ne eth sòn cant, se treigueren es mèns fidèus companhs era cera des aurelhes e me desliguèren.
WEB-ODISSEA	Es mèns, espauridi, heren volar es rems que queigueren damb gran sarabat en corrent; e era nau s’arturèc pr’amor que ja es mans non batien es longui rems.
WEB-ODISSEA	Ua ora dempús amonestè as companhs, en tot apropar-me ada eri e parlar-les damb doces paraules:
WEB-ODISSEA	Que non èm nauvengudi en patir malastres e aguest que se mos presente non ei màger qu’eth patit quan eth Ciclòp, damb era sua poderosa fòrça, mos embarrèc ena aquera tuta.
WEB-ODISSEA	Mès d’aquiu mos escapèrem tanben peth mèn valor, decision e prudéncia que m’imagini que toti rebrembaratz.
WEB-ODISSEA	Au, hescam tot çò que vos vau a díder.
WEB-ODISSEA	Vosati, seigudi enes bancs, batetz damb es rems es granes ondades deth mar; a veir se Zèus mos autrege escapar-mos d’aguesta, en tot desliurar-mos dera mòrt.
WEB-ODISSEA	E a tu, pilòt, te vau a balhar ua orde que sauvaràs ena tua memòria, donques que govèrnes eth timon dera concava nau.
WEB-ODISSEA	Que non les parlè d’Escila, plaga inevitabla, pr’amor qu’es companhs non deishèssen de remar, amagant-se laguens deth vaishèth.
WEB-ODISSEA	Mès, que non la podí veir en nunlòc e es mèns uelhs se cansèren de guardar pertot, escorcolhant era escura arròca.
WEB-ODISSEA	En vomegar-la deishaue un sord mormolh, en tot remenar-se tota coma en un caudèr qu’ei sus un gran huec, e era esgluma queiguie des cims d’ambús escuèlhs.
WEB-ODISSEA	Mès, a penes shurlaue era aigua deth mar, se mostraue agitada interiorament, era malheda sonaue enes entorns damb espaventós rambalh e ath hons se descurbie era tèrra barrejada damb cerulèa arena.
WEB-ODISSEA	Eth palle temor se senhoregèc des mèns, e mentre contemplàuem a Caribdis, temerosi dera mòrt, Escila m’agarrèc dera cocava nau as sies companhs que mès subergessien pera sua fòrça e pes sues mans.
WEB-ODISSEA	Quan volí virar es uelhs entara velèra nau e entàs amics, ja vedí en aire es pès e es mans des qu’èren agarradi naut de tot e me cridauen damb eth còr afligit, prononciant eth mèn nòm per darrèr viatge.
WEB-ODISSEA	Dera madeisha manèra qu’eth pescador, en lançar deth promontòri era esca as peishi mejançant era sua longa lata, e tanlèu agarre un peish lo trè rapidament; d’aguesta manèra, es mèns companhs, tremolant tanben, èren amiadi entàs arròques e aquiu, ena entrada dera tuta, se les avalaue Escila, mentre cridauen e estirauen es braci en aquera luta orribla.
WEB-ODISSEA	De tot çò que patí, peregrinant peth mar, aguest espectacle siguec eth mès malerós que vederen es mèns uelhs.
WEB-ODISSEA	Deth mar estant, ena nera nau, entení es brams des vaques embarrades enes estables e es belecs des oelhes, e m’en brembè des paraules der endonviaire cèc Tiresies, eth teban, e de Circe d’Eea, era quau m’encarguèc molt que hugessa dera isla deth Solei, qu’alègre as mortaus, dident qu’aquiu mos demore eth mès terrible des malastres.
WEB-ODISSEA	A toti se les trincaue eh còr e Eurilòc me responec de seguit damb aguestes odioses paraules:
WEB-ODISSEA	Pera net se lhèuen fòrts vents, perilh des naus.
WEB-ODISSEA	Entà on anaram, pr’amor de desliurar-mos d’ua mòrt crudèu, se de pic arribe un tempèri suscitat per Noto o per impetuós Zefir, que son es prumèrs en destruir ua nau enquia e tot contra era volontat des sobeirans dius?
WEB-ODISSEA	Me n’encuedè alavetz que bèth diu meditaue costar-mos mau e, en tot dirigir-me ad aqueth, li didí aguestes alades paraules:
WEB-ODISSEA	Que me pressatz fòrça, donques que sò solet.
WEB-ODISSEA	Tanlèu coma acabèren de prestar eth jurament, arturèrem era ben bastida nau ath hons deth pòrt, ath costat d’ua hònt d’aigua doça; e es companhs desembarquèren, e dempús premaniren plan abilament era parva.
WEB-ODISSEA	Ja satisfèt eth desir de minjar e de béuer, plorèren, en rebrembar- se’n des sòns amics que s’auie avalat Escila dempús d’agarrar-les dera concava embarcacion; e mentre plorauen les arribèc un doç dromilhon.
WEB-ODISSEA	Quan era net auec arribat en sòn tèrç darrèr e ja es esteles declinauen, Zèus, qu’amolone es bromes, suscitèc un vent impetuós e ua tempèsta des.hèta, caperèc de bromes era tèrra e eth mar, e era net queiguec deth cèu.
WEB-ODISSEA	A penes se desnishèc era hilha deth maitin, era Auròra de rosadi dits, metérem era nau en un lòc segur, en tot amiar-la entà ua prigonda tuta, a on es Ninfes auien sètis e beròis lòcs entara dança.
WEB-ODISSEA	Ara seguida les amassè a toti en assemblada e les parlè d’aguesta manèra:
WEB-ODISSEA	Pendent un mes sancer bohèc de contunh eth Noto, sense que se lheuèssen d’auti vents dehòra der Euro e eth Noto; e mentre non les manquèc pan e ròi vin, s’abstengueren de tocar es vaques per çò deth desir de sauvar era vida.
WEB-ODISSEA	Mès tanlèu coma s’agotèren toti es viures dera nau, se vederen obligadi a caminar errants darrèr de bèra presa (peishi o audèths, quan les arribèsse enes mans), pescant damb corvadi ams, pr’amor qu’er arrat les romaue peth vrente; jo me filè entara isla damb era fin de pregar as dius qu’abiten en Olimp, es quaus bohèren enes mies paupetes doç saunei.
WEB-ODISSEA	E mentretant, Eurilòc comencèc a parlar damb es amics, pr’amor de dar-les aguest perniciós conselh:
WEB-ODISSEA	Totes es mòrts son odioses as malerosi mortaus, mès cap auta ei tan miserabla coma morir de hame e complir d’aguesta sòrta eth pròpri destin.
WEB-ODISSEA	Au, agarrem es mès excellentes vaques deth Solei e aufrim un sacrifici as dius que possedissen er ample cèu.
WEB-ODISSEA	S’artenhéssem entornar en Itaca, era tèrra pàtria, li bastiríem un ric temple ath Solei, hilh de Hiperion, botant en eth moltes e valuoses ofrendes.
WEB-ODISSEA	Ara seguida, en auer agarrat es mès excellentes entre es vaques deth Solei, qu’èren près d’aquiu (pr’amor qu’es beròies vaques de retortilhadi còrnes e ample front peishien a pòca distància dera nau de bluenca proa) se meteren ath sòn entorn e preguèren as dius, dempús d’arrincar trendes huelhes d’ua nauta ausina pr’amor que ja non auien guaira civada ena nau de molti bancs.
WEB-ODISSEA	Acabada era pregària, esgorgèren e espelhèren as bèsties; dempús les braquèren es cueishes, les onheren abondosament per un costat e per aute e les caperèren de tròci de carn; e, coma qu’èren mancadi de vin entà vessar-lo en sagrat huec, heren libacions damb aigua mentre rostien es intestins.
WEB-ODISSEA	Rostides es cueishes, tastèren es entralhes, e, dividint era rèsta en tròci plan petiti, la placèren enes rostidores.
WEB-ODISSEA	En apressar-me en corvat vaishèth, arribèc entà jo era doça flaira deth greish usclat e, alendant, cridè d’aguesta sòrta as immortaus dius:
WEB-ODISSEA	De seguit eth Solei, damb eth cor irritat, parlèc d’aguesta sòrta as immortaus:
WEB-ODISSEA	Castigatz as companhs d’Ulisses Laertidada, pr’amor que, orgulhosi, an aucit es mies vaques; e jo me compladia en veder-les autan quan pujaua en estelat cèu, coma quan tornaua de nauèth deth cèu ena tèrra.
WEB-ODISSEA	Lèu es dius mostrèren prodigis: es cuèrs serpejauen, es carns rostides e es crues bramauen enes rostideres, e s’entenien votzes coma de vaques.
WEB-ODISSEA	Que non naveguèc era embarcacion guaira estona, pr’amor que bohèc de seguit er estrident Zefir, e, en tot desligar-se, costèc ua grana tempèsta: un remolin trinquèc es dus cables deth pau, que queiguec entà darrèr, e toti es aparelhs s’amassèren ena sentina.
WEB-ODISSEA	Eth pau, en quèir ena popa, heric eth cap deth pilòt, en tot estronhar-li toti es uassi; queiguec eth pilòt des d’eth taulatge, coma saute un cabusaire, e era sua amna generosa se separèc des membres.
WEB-ODISSEA	Zèus lancèc un tron e ath còp un arrai contra era nòsta nau; aguesta s’estrementic, en èster herida per arrai de Zèus, en tot aumplir-se de flaira de sofre; e es mèns òmes queigueren ena aigua.
WEB-ODISSEA	Es ondades se les heren a vier ar entorn deth nere vaishèth e un diu les privèc dera tornada ena sua pàtria.
WEB-ODISSEA	Sus eth pau se trapaue ua còrda de cuèr de buèu: estaquè damb era eth pau e era quilha e, seigut entre es dues, me deishè amiar pes perniciosi vents.
WEB-ODISSEA	Tota era net siguí a posita des ondades, e en gésser eth solei arribè en escuèlh d’Escila e ena òrra Caribdis qu’ère en tot shurlar era salada aigua deth mar; mès jo me lancè ena higuèra bòrda e m’agarrè coma ua arrata-cauda, sense que podessa assegurar es pès en cap lòc ne pujar en arbe, pr’amor qu’èren luenh es arraïcs e a ua grana nautada es longues e gròsses arrames que hègen ombra a Caribdis.
WEB-ODISSEA	Me tenguí, donc, fòrtament agarrat, demorant que Caribdis entornèsse eth pau e era quilha; e aguesti campèren, fin finau, en tot complir-se eth mèn desir.
WEB-ODISSEA	Ara ora qu’eth jutge se lhèue ena agora, dempús d’auer decidit moltes causes de joeni litigants, se deishèren veir es hustatges dehòra ja de Caribdis.
WEB-ODISSEA	Me deishè anar de pès e mans e queiguí damb gran sarabat ath miei dera aigua, ath costat des plan longues hustes; e, seiguent-me sus eres, me metí a remar damb es braci.
WEB-ODISSEA	E non permetec eth pair des dius e des òmes que me vedesse Escila; donques que non m’auria desliurat d’ua terribla mòrt.
WEB-ODISSEA	Mès, entà qué condar era rèsta?
WEB-ODISSEA	Tau siguec çò qu’Ulisses condèc.
WEB-ODISSEA	Amudiren es auditors e, cuelhudi peth plaser d’escotar-lo, se quedèren silenciosi en escur palai.
WEB-ODISSEA	Mès Alcinoo li responec dident:
WEB-ODISSEA	Donques qu’arribères ena mia casa, de pasiment de bronze e naut tet, me pensi que tornaràs ena tua patria sense auer de vagar mès, encara que siguen tan nombrosi es maus qu’enquia ara as patit.
WEB-ODISSEA	De tau sòrta les exortèc Alcinoo, e a toti les agradèc aquerò qu’auie dit.
WEB-ODISSEA	Gesseren alavetz entà ajaçar-se enes sues respectiues cases, e tanlèu se descurbic era hilha deth maitin, era Auròra de rosadi dits, se filèren ara prèssa entara nau, en tot hèr-se a vier en era eth viril bronze.
WEB-ODISSEA	Era sagrada potestat d’Alcinoo venguec tanben, e eth madeish placèc es presents dejós des bancs: non siguesse que se hèsse mau quauqu’un des òmes quan, entà botjar era embarcacion, sarréssen damb es rems.
WEB-ODISSEA	Ara seguida se filèren entath palai d’Alcinoo e se tengueren a premanir era taulejada.
WEB-ODISSEA	Entada eri era sagrada potestat d’Alcinoo sacrifiquèc un buèu ath Saturn Zèus, eth diu des ombriues bromes, que regne sus toti.
WEB-ODISSEA	Usclades es cueishes celebrèren un esplendid hestau, e cantèc eth divin poèta, Demodòc, tant aunorat peth pòble.
WEB-ODISSEA	Mès Ulisses viraue soent eth cap entath solei reludent, damb grana afogadura de qué se coguèsse, donques que ja desiraue anar entara sua pàtria.
WEB-ODISSEA	Dera madeisha manèra qu’eth laurador l’apetís eth sopar dempús de passar eth dia trincant, damb era parelha de neri buèus e eth solid arair, ua tèrra èrma, e se li cògue eth solei plan ath sòn gust entà anar-se’n a minjar, e, en caminar, sent eth cansament des sòns jolhs, atau, tant agradiuament, vedec Ulisses que se cogaue eth solei.
WEB-ODISSEA	E de seguit, en tot dirigir-se as feacis, aimants de manejar rems, e mès que mès a Alcinoo, les parlèc d’aguesa sòrta:
WEB-ODISSEA	Aufritz es libacions, didetz-me adiu san e en bona santat, e vosati demoratz-vos damb alegria.
WEB-ODISSEA	Que ja s’a complit tot çò qu’eth mèn in desiraue: era mia partença e es amistosi presents; que volguen es dius qu’aguesti siguen entà jo felicitat e que trapa en mèn palai ara mia irreprochabla esposa, e en bona santat as mèns amics.
WEB-ODISSEA	Atau s’exprimic.
WEB-ODISSEA	Toti aplaudiren es sues paraules e conselhèren que se hèssen a vier ar òste ena sua pàtria donques que parlaue rasonablament.
WEB-ODISSEA	E alavetz era potestat d’Alcinoo li didec ar erald:
WEB-ODISSEA	Atau parlèc.
WEB-ODISSEA	Pontonoo barregèc eth vin doç coma era mèu e lo mestrèc a toti, en tot aufrir-lo successiuament: eri lo libauen, dès es sòns respectius sètis, as benauradi dius que possedissen er ample cèu; e eth divin Ulisses, lheuant-se, botèc enes mans d’Arete ua copa dobla, tant que li didie aguestes alades paraules:
WEB-ODISSEA	Jo m’en vau.
WEB-ODISSEA	Dit aquerò, eth divin Ulisses passèc eth lumedan.
WEB-ODISSEA	Era potestat d’Alcinoo lo hec acompanhar per un erald entà que l’amièsse ena velèra nau, ena arriba deth mar.
WEB-ODISSEA	E Arete li manèc tanben quauques esclaues: ua l’amiaue eth mantèl plan net e ua tunica; ua auta, era solida arca; e era tresau, pan e ròi vin.
WEB-ODISSEA	Quan aueren arribat ena nau e en mar, es illustres marinèrs, agarrant aguestes causes amassa damb era beuendas e es viures, ac placèren tot ena concava embarcacion e esteneren ua tela de lin enes hustes dera popa pr’amor qu’Ulisses podesse dormir prigondament.
WEB-ODISSEA	Pugèc aguest e s’ajacèc en silenci.
WEB-ODISSEA	Es auti se seigueren en orde enes bancs, desliguèren dera pèira era amarra deth vaishèth e en tot inclinar-se, foetèren eth mar damb es rems; mentre queiguie enes paupetes d’Ulisses un prigond saunei, leugèr, doç, plan semblable ara mòrt.
WEB-ODISSEA	Dera madeisha manèra qu’es shivaus d’ua quadriga se lancen a córrer en un camp, foetadi peth soriac e, lheuant es pès, acaben lèu lèu era sua carrèra, atau se lheuaue era popa deth vaishèth e deishaue ath sòn darrèr, fòrça agitades, es ondades deth rambalhós mar.
WEB-ODISSEA	Corrie eth vaishèth damb un caminar segur e parièr, e ne en esparvèr, qu’ei er audèth mès leugèr, l’aurie acompanhat atau, corrent damb tanta velocitat, talhaue es ondades deth mar e amiaue a un baron qu’en conselh se retiraue as dius; eth quau auec era animositat aclapada fòrça còps, ja combatent damb es òmes, ja regant es temibles ondades, mès alavetz dormie placidament, desbrembat de tot patiment.
WEB-ODISSEA	Quan gessie era mès rutilanta estela, era que de manèra especiau anóncie era lum dera Auròra, hilha deth maitin, alavetz era nau, regadora deth mar, arribèc ena isla.
WEB-ODISSEA	Que i a en país d’Itaca eth pòrt de Forcis, er ancian deth mar, format per dus costats proeminents e escalabrosi que se junhen enes puntes e protegissen exteriorament es granes ondades contra es vents de funèsta bohada; e en interior es concaves naus, de molti bancs, s’estan sense amarres tanlèu arriben en ancoratge.
WEB-ODISSEA	Ath finau deth pòrt i a un olivèr de longues huelhes e plan apròp ua tuta agradiua, ombriua, consagrada as ninfes que se criden Naiades.
WEB-ODISSEA	Aquiu i a vaishères e anfòres de pèira a on es abelhes fabriquen es sues bresques.
WEB-ODISSEA	Aquiu se pòt veir uns telèrs tanben de pèira, plan longs, a on tèishen es ninfes mantèls de color de porpra.
WEB-ODISSEA	Aquiu era aigua neish sense pòsa.
WEB-ODISSEA	En aguest lòc, que ja anteriorament coneishíen, vengueren a posar-se; e era embarcacion anaue rapida e encalèc ena plaja, gessent dera aigua enquiara mitat.
WEB-ODISSEA	Taus èren es remèrs que pes sues mans ère amiada!
WEB-ODISSEA	A penes aueren sautat dera nau de beròis bancs en tèrra fèrma, comencèren treiguent dera concava nau a Ulisses damb era esplendida vana e era tela de lin, e lo botèren ena arena, autrejat encara ath saunei; e ara seguida, desembarcant es riqueses qu’es feacis l’auien autrejat en tornar ena sua pàtria, gràcies ara magnanima Minerva, les amolonèren totes ath pè der olivèr, un shinhau desseparades deth camin: non siguesse que bèth caminant s’apressèsse ada eres mentre dormie Ulisses e l’en panèsse bèra ua.
WEB-ODISSEA	Dempús d’aquerò, entornèren es feacis entath sòn país.
WEB-ODISSEA	Mès Neptun, que secodís era tèrra, non desbrembèc es menaces qu’en un principi l’auie hèt a Ulisses, semblable a un diu, e volec explorar era volontat de Zèus.
WEB-ODISSEA	Que ja non serè aunorat mès entre es immortaus dius, donques que non m’aunoren bric ne tansevolh es mortaus, es feacis, que son deth mèn pròpri linhatge.
WEB-ODISSEA	Li responec Zèus, qu’amolone es bromes: “A, poderós diu que bat era tèrra!
WEB-ODISSEA	Qué dideres!
WEB-ODISSEA	Non te mesprèden es dius, donques que serie de mau hèr herir damb eth mesprètz ath mès ancian e mès illustre.
WEB-ODISSEA	Mès se dèishe d’aunorar-te bèth un des òmes, per çò de fidar enes sues fòrces e en sòn poder, qu’ei ena tua man era resvenja.
WEB-ODISSEA	Li responec Neptun, que secodís era tèrra: “Que ja auria obrat coma me conselhes, ò diu des ombriues bromes, mès m’espaurís era tua colèra e sagi d’evitar-la.
WEB-ODISSEA	Repliquèc Zèus, qu’amolone es bromes: “Ò estimat!
WEB-ODISSEA	A penes ac entenec Neptun, que secodís era tèrra, partic entà Esqueria a on demoren es feacis, e aquiu s’arturèc.
WEB-ODISSEA	Mentretant, es feacis, que tien longui rems e son illustres navegants, parlauen entre eri damb alades paraules.
WEB-ODISSEA	E un d’eri s’exprimic d’aguesta sòrta en tot dirigir-se ath sòn vesin:
WEB-ODISSEA	Qui encadenèc en mar era velèra nau que tornaue ena patria e ja se desnishaue tota”?
WEB-ODISSEA	Taus sigueren es sues paraules, pr’amor que non sabien se qué s’auie passat.
WEB-ODISSEA	Alavetz Alcinoo les arenguèc d’aguesta sòrta:
WEB-ODISSEA	Que s’an complit es ancianes prediccions deth mèn pair, que didie que Neptun mos guardaue de reuèlh pr’amor que amiàuem sense recéber cap mau a toti es òmes; e asseguraue qu’eth diu harie naufragar en escur mar ua plan beròia nau des feacis, quan tornèssen d’amiar a quauqu’un, e caperarie era vista dera ciutat damb ua grana montanha.
WEB-ODISSEA	Atau ac afirmaue er ancian e ara tot se complís.
WEB-ODISSEA	Au, hèm tot çò que vos vau a díder.
WEB-ODISSEA	Atau parlèc.
WEB-ODISSEA	Cuelheren pòur e premaniren es taures.
WEB-ODISSEA	E mentretant, es capitans e princes deth pòble feaci pregauen ath sobeiran Neptun, en tot estar-se de pès ar entorn deth sòn autar.
WEB-ODISSEA	Ulisses se desvelhèc deth sòn saunei ena tèrra pàtria, que d’era auie estat absent fòrça temps, e non podec arreconeisher-la pr’amor qu’ua divessa (Palas Minerva, era hilha de Zèus) l’enrodèc damb ua broma pr’amor de hèr-la inconeishabla e hèr-lo sabedor de tot: non siguesse qu’era sua esposa, es ciutadans e es amics l’arreconeishessen abans qu’es pretendents paguèssen totafèt es sòns excèssi.
WEB-ODISSEA	Plan per aquerò tot se li presentaue ath rei en ua auta forma, atau es longui camins, coma es pòrts comòdes entà ancorar, es arròques escalabroses e es arbes florissents.
WEB-ODISSEA	Er eròi se metec de pès e contemplèc era pàtria tèrra, mès de seguit gemeguèc e, baishant es braci, se pataquegèc es cueishes tant qu’alendaue e didie d’aguesta sòrta:
WEB-ODISSEA	Quini òmes deuen abitar aguesta tèrra que vengui d’arribar?
WEB-ODISSEA	Seràn violents, sauvatges e injusti, o ospitalaris e temerosi des dius?
WEB-ODISSEA	A on poirè amiar tantes riqueses?
WEB-ODISSEA	Entà on anarè perdut?
WEB-ODISSEA	Pro que m’auessa demorat aquiu, damb es feacis, pr’amor qu’alavetz m’aurie arribat un aute des magnanims reis, que, en receber-me amistosament, m’aurie enviat entara mia pàtria.
WEB-ODISSEA	Ara que non sai ne a on botar aguestes causes, ne hè de deishar-les aciu: no sigue causa que se les hèsquen a vier d’auti òmes.
WEB-ODISSEA	Ò dius!
WEB-ODISSEA	Que non èren, donc, senadi ne justi deth tot es capitans e princes feacis, donques que m’an amiat en aguesta auta tèrra; dideren que m’amiarien entà Itaca, que se ve de luenh, e non ac an complit.
WEB-ODISSEA	Que les castigue Zèus, eth diu des suplicants, que susvelhe as òmes e impause castigs as que pequen.
WEB-ODISSEA	Parlant atau, compdèc es plan beròis trespès, es caudèrs, er aur e es beròies vestidures teishudes; e, encara qu’arren trapèc mens, ploraue pera sua pàtria tèrra, en tot arrossegar-se ena arriba deth rambalhós mar e alendar fòrça.
WEB-ODISSEA	Se l’apressèc alavetz Minerva, ena figura d’un joen pastor de oelhes, tan delicat coma eth hilh d’un rei; amiaue enes espatles un mantèl doble, plan beròi; enes nets pès, sandales; e ena man, ua lança.
WEB-ODISSEA	Ulisses s’alegrèc de veder-la, gessec ath sòn encontre e li didec aguestes alades paraules:
WEB-ODISSEA	Donques qu’ès eth prumèr òme que me trapi en aguest lòc, salut!, e pro que non vengues damb mala intencion contra jo; mèsalèu, sauva aguestes causes, e sauva-me a jo, que t’ac pregui coma a un diu e m’ajolhi ath tòn dauant.
WEB-ODISSEA	Mès ditz-me damb vertat entà que jo m’en sàpia: Quina tèrra ei aguesta?
WEB-ODISSEA	Quin pòble?
WEB-ODISSEA	Quini òmes i a en parçan?
WEB-ODISSEA	Minerva, era divinitat de ludents uelhs, li responec dident: “Forastèr!
WEB-ODISSEA	Qu’ès un pèc o vies de luenh quan me demanes per aguesta tèrra, qu’eth sòn nòm non ei tant escur, donques que la coneishen plan molti autant des que viuen en costat per a on ges era Aurora e eth Solei, coma des que demoren en aute costat, entath tenebrós occident.
WEB-ODISSEA	Qu’ei, de vertat, aspra e impròpria entara equitacion; mès non complètament estèrla, encara que petita, donques que produís horment en abondància e tanben vin; jamès li manque era ploja ne era feconda arrosada; qu’ei plan avienta entà pèisher crabes e buèus; i a bòsqui de tota sòrta, e a beuradèrs que jamès s’agoten.
WEB-ODISSEA	D’aguesta sòrta parlèc.
WEB-ODISSEA	S’alegrèc eth pacient divin Ulisses, en tot vantar-se dera sua patria que nomentaue Palas Minerva, hilha de Zèus qu’amie era egida.
WEB-ODISSEA	E prononcièc de seguit aguestes alades paraules, en tot amagar-li era vertat, hènt-li un relat simulat, pr’amor que tostemp remenaue ena sua ment idies plan astutes:
WEB-ODISSEA	D’autrestantes ne deishè as mèns hilhs e vau en tot húger pr’amor qu’aucí ath hilh estimat d’Idomenèu, a Orsilòc, eth de pès leugèrs, que depassaue ena leugeresa des sòns pès as òmes industriosi dera vasta Creta; eth quau volec privar-me deth butin de Troia que per eth tantes fatigues auia patit, ja combatent damb es òmes, ja regant es terribles ondades, per çò de non auer-me prestat a complàder ath sòn pair, en tot servir-lo en pòble des troians, a on jo èra capitan de d’auti companhs.
WEB-ODISSEA	Coma en cèrta escadença eth tornaue deth camp, li clauè era bronzinada lança, en tot auer estat ara demora damb un amic ath costat d’un camin: ua escura net caperaue eth cèu, cap òme tachèc era sua atencion en nosati e atau quedèc amagat que se l’auesse dat mòrt.
WEB-ODISSEA	Dempús d’aucir-lo damb er agudent bronze, partí entara nau d’uns illustres fenicis que les supliquè e demanè, en tot autrejar-les bona part deth butin, que m’amièssen entà Pilos o entara divina Elide, a on exercissen eth sòn domèni es epèus.
WEB-ODISSEA	Mès era fòrça deth vent les horavièc, a maugrat sòn, donques que non me volien enganhar; e, perdudi, arribèrem aciu de nets.
WEB-ODISSEA	Atau s’exprimic.
WEB-ODISSEA	Arric Minerva, era divinitat de ludents uelhs, l’amorassèc damb era man e, transfigurant-se en ua hemna beròia, nauta e adreita en fines labors, li didec aguestes alades paraules:
WEB-ODISSEA	Temerari, astut, incansable ena enganha!
WEB-ODISSEA	Ne enquia e tot ena tua pàtria auies de renonciar ara frauda e as paraules enganhoses, que tostemp sigueren deth tòn gust?
WEB-ODISSEA	Mès, au, non ne parlem mès, qu’ambdús èm expèrts en astúcies; pr’amor que se tu subergesses fòrça entre es òmes per çò deth tòn conselh e des tues paraules, jo sò celebrada entre es divinitats per çò dera mia prudéncia e era mia astúcia.
WEB-ODISSEA	Mès encara non as arreconeishut en jo a Palas Minerva, hilha de Zèus, que tostemp t’ajudi e te protegisqui enes tòns ahèrs e hi que les siguesses agradiu as feacis.
WEB-ODISSEA	Li responec er engenhós Ulisses: “Qu’ei de mau hèr, ò divessa, qu’un mortat en trapar- se damb tu, artenhe coneisher-te, encara que siguesse plan sabent, pr’amor que cuelhes era figuara que vòs.
WEB-ODISSEA	Pro me’n sai de qué me sigueres propícia quan es aquèus lutàuem en Troia, mès dempús qu’arroïnèrem era excélsa ciutat de Priam, partírem enes naus e un diu dispersèc as aquèus, jamès t’è vist, ò hilha de Zèus, ne me n’è encuedat que pugesses en mèn vaishèth pr’amor d’estauviar-me bèth malastre.
WEB-ODISSEA	Ath contrari, caminè perdut de contunh, en tot auer eth mèn pièch trauessat de dolor, enquia qu’es dius me desliureren dera desgràcia; e tu, en ric pòble des feacis, m’encoratgères damb es tues paraules e m’amières entara poblacion.
WEB-ODISSEA	Li responec Minerva, era divinitat des ludents uelhs: “Tostemp sauves en tòn pièch eth madeish sen, e non te posqui abandonar ena desgràcia pr’amor qu’es afable, perspicaç e senat.
WEB-ODISSEA	Quinsevolh que tornèsse dempús d’auer vagat tant, desirarie veir en sòn palai as sòns hilhs e ara sua esposa, mès a tu non te platz saber-te’n d’eri ne preguntar per eri enquia qu’ages provat ara tua hemna, que s’està ena casa e consumís es dies e es nets tristament, donques que plore de contunh.
WEB-ODISSEA	Mès, au, te vau a mostrar era tèrra d’Itaca entà que te convences.
WEB-ODISSEA	Quan atau auec parlat, era divessa dissipèc era broma, apareishec eth país e eth pacient e divin Ulisses s’alegrèc, en tot gaudir dera sua tèrra, e punèc eth fertil solèr.
WEB-ODISSEA	E ara seguida preguèc as ninfes, damb es mans lheuades:
WEB-ODISSEA	Ja me pensaua que non vos tornaria a veir.
WEB-ODISSEA	Li didec alavetz Minerva, era divessa des ludents uelhs: “Cuelh coratge e non te’n hèsques per aquerò.
WEB-ODISSEA	Quan atau auec parlat, entrèc era divessa ena ombriua tuta e anèc ara cèrca des amagaders; e Ulisses li hec a vier totes es causes (er aur, eth dur bronze e es vestits ben hèts) que l’auien regalat es feacis.
WEB-ODISSEA	Tanlèu sigueren plaçades de forma convenenta, Minerva, era hilha de Zèus, qu’amie era egida, barrèc era entrada damb ua pèira.
WEB-ODISSEA	Se seigueren dempús enes arraïcs deth sagrat olivèr e deliberèren sus er extermini des orgulhosi pretendents.
WEB-ODISSEA	Minerva, era divessa de ludents uelhs, siguec era que trinquèc eth silenci prononciant aguestes paraules:
WEB-ODISSEA	Ulisses, fecond en recorsi!
WEB-ODISSEA	Er engenhós Ulisses li responec dident: “Ò dius!
WEB-ODISSEA	Plan que òc anaua a perir en palai, damb eth madeish fado funèst d’Agamemnon Atrida, se tu, ò divessa, non m’auesses instruit convenentament sus aguestes causes.
WEB-ODISSEA	Mès, tè, hè un plan entà que les castiga e bota ath mèn costat, en tot bohar-me fortalesa e audàcia, coma en aqueth temps qu’esbauçàuem es ludentes moralhes dera ciutat de Troia.
WEB-ODISSEA	Mès, au, te vau a hèr inconeishable entà toti es mortaus: arropirè era beròia pèth des tòns agils membres, talharè deth tòn cap es peus, te botarè uns pelhòts que li còsten orror ath que te veigue e harè ronhosi es tòns uelhs, abans tan polidi, entà que te retires a un èsser mespredable dauant de toti es pretendents e dera tua esposa e deth hilh que deishères en palai.
WEB-ODISSEA	Apressa-te sustot ath porcelèr, ath susvelhant des tòns porcèths, que t’estime fòrça e adòre ath tòn hilh e ara prudenta Penelope.
WEB-ODISSEA	Lo traparàs seigut entre es porcèths, que pèishen ath cant dera arròca deth Corbàs, ena hònt d’Aretusa, minjant abondosi aglans e beuent aigües trebles, es dues causes que hèn créisher en eri eth florissent grossor.
WEB-ODISSEA	Li responec er engenhños Ulisses: “E per qué non l’ac dideres, donques qu’era tua ment ac sabie tot?
WEB-ODISSEA	Li reponec Minerva, era divessa des ludent uelhs: “Non te cau pòur per eth.
WEB-ODISSEA	Jo madeisha me lo hi a vier entà que, vient aquiu, aquerisse fama; e non passe cap trebuc, senon que s’està plan tranquil en palai der Atrida, auent totes es causes en abondor.
WEB-ODISSEA	Dic aquerò, lo toquèc Minerva damb ua vergueta.
WEB-ODISSEA	Era divessa l’arropic era beròia pèth enes agils membres, li talhèc en cap es peus, li botèc era pèth de tot eth còs de tau forma que semblaue un ancian, li hec ronhosi es uelhs, abans tan beròis, li vestic uns pelhòts e ua tunica, qu’èren rosigadi, lords e tacadi de manèra leja peth hum; li botèc ath dessús eth cuèr gran, ja sense pelhaçon, d’ua velòça cervia e l’autregèc un pau e un maujargat morralet plen de traucs, damb era sua correja retortilhada.
WEB-ODISSEA	Dempús de deliberar atau, se separèren, en tot anar-se’n Minerva entara divina Lacedemonia a on se trapaue eth hilh d’Ulisses.
WEB-ODISSEA	Ulisses, deishant eth pòrt, comencèc un aspre camin per lòcs seuvosi, entre uns ticolets, entà a on l’auie indicat Minerva que traparie ath porcelèr; eth quau ère, entre toti es sirvents deth divin Ulisses, eth que damb màger sollicitud li suenhaue es bens.
WEB-ODISSEA	Lo trapèc seigut en vestibul dera pleta excèlsa, beròia e grana, bastida en un lòc descubèrt, qu’auie bastit eth porcelèr entàs porcèths der absent rei, sense era ajuda dera sua senhora ne der ancian Laertes, en tot tier pèires carrejades e hèr ua tampa damb ua bartàs espinós.
WEB-ODISSEA	Botèc dehòra dera pleta, aciu e delà, ua longa fila d’espesses estaques, qu’auie bracat deth còr d’ues ausines; e bastic laguens dotze porcarias, totes amassa, qu’en eres se metien es porcèths.
WEB-ODISSEA	En cada ua auie embarrades cinquanta truges, que s’ajacen en solèr; e es mascles passauen era net dehòra, estant eth nombre fòrça mendre pr’amor qu’es pretendents, parièrs as dius, les amendrien en tot minjar-se tostemp eth milhor des porcèths grassi, que les manaue eth porcelèr.
WEB-ODISSEA	Qu’èren es porcèths tres cents setanta.
WEB-ODISSEA	Ath sòn costat se trapauen de contunh quate gossets, semblables a fères, qu’auie elevat eth porcelèr, majorau des pastors.
WEB-ODISSEA	Aguest talhaue alavetz un cuèr de buèu de color viu e hège ues sandales, en tot ajustar-se-les as sòns pès; e des auti pastors, tres s’auien filat entà diuèrsi lòcs damb es porcades des porcèths e eth quatau auie estat enviat entàra ciutat per Eumèu pr’amor d’amiar-les as orgulhosi pretendents er obligat porcèth qu’immolarien entà assadorar damb era carn er apetís.
WEB-ODISSEA	Còp sec, es ganholaires gossets vederen a Ulisses, e ganholant, correren a trapar-lo; mès er eròi se seiguec astutament e deishèc quèir eth baston qu’amiaue ena man.
WEB-ODISSEA	Alavetz dilhèu aurie patit un vergonhós malastre ath costat des sòns pròpris estables; mès eth porcelèr seguic de seguit damb pès leugèrs as gossets e, trauessant ara prèssa eth lumedan a on li queiguec dera man aqueth cuèr, les cridèc, les hec enlà a peirades, a cada un peth sòn costat, e parlèc ath rei d’aguesta manèra:
WEB-ODISSEA	Que manquèc pòc entà qu’es gossets vos estrossegèssen còp sec, e damb aquerò m’auríes costat un gran opròbi.
WEB-ODISSEA	Que ja es dius me tien adolorit e me hèn gemegar per ua causa plan desparièra; pr’amor que mentre plori e m’aclapi, pensant en mèn patron, parièr a un diu, me cau elevar aguesti grassi porcèths entà que se les mengen d’auti; e dilhèu eth sigue ahaimat e camine peregrin per pòbles e ciutats de gent d’estranh lenguatge, s’ei qu’encara viu e contemple era lum deth solei.
WEB-ODISSEA	Parlant atau, eth divin porcelèr l’amièc entara cabana, lo hec passar laguens, e lo hec sèir, dempús d’escampilhar peth solèr fòrça arrames seques, es quaus caperèc damb era pèth d’ua craba grana, peluda e tupida, que li servie de jaça.
WEB-ODISSEA	S’alegrèc Ulisses deth recebement que li hège Eumèu, e li parlèc d’aguesta sòrta:
WEB-ODISSEA	E tu li responeres atau, porcelèr Eumèu: “Ò forastèr!
WEB-ODISSEA	Que non posqui mespredar ar òste que se presente, encara que sigue mès miserable que tu, pr’amor que toti es forastèrs e praubi son de Zèus.
WEB-ODISSEA	Quinsevolh causa que les autregem les ei agradiua, encara qu’age d’èster petita; pr’amor qu’atau les sòlen hèr es sirvents, tostemp temerosi quan govèrnen patrons joeni.
WEB-ODISSEA	Pr’amor qu’es divinitats arturèren, plan que òc, era tornada deth mèn, eth quau, en estimar-me extrèmament, m’aurie dat ua possession, ua cass, un peculi e ua hemna beròia; que tot aquerò ac autrege un patron benevòl ath sòn sirvent, quan aguest a trabalhat fòrça per eth e es divinitats hèn prosperar era sua òbra coma heren prosperar aguesta que me tengui.
WEB-ODISSEA	Que m’ajudarie fòrça eth mèn patron s’envielhisse aciu; mès moric ja: pro qu’auesse perit complètament eth linhatge de Helena que per era a tanti òmes les trinquèren es jolhs!
WEB-ODISSEA	Parlant atau, s’agarrèc era tunica damb eth cinturon, se n’anèc entas porcarias a on èren es porcades des porcèhts, tornèc damb dus, e les sacrifèc as dus, les rossic e, dempús d’esbocinar-les, les calèc enes rostidors.
WEB-ODISSEA	Quan era carn siguec ja rostida, l’ac hec a vier a Ulisses, cauda encara e enes madeishi rostidors, en tot esposcar-la de blanca haria; botèc en ua copa de gèdra vin doç coma era mèu, se seiguec dauant d’Ulisses, e, en tot convidar-lo, li parlèc d’aguesta sòrta:
WEB-ODISSEA	Mès as benauradi dius non les son agradiues es òbres pervèrses, senon qu’aunoren era justícia e es accions senades des barons.
WEB-ODISSEA	E enquia e tot quan es barons dolents e enemics invadissen eth país autrú e, en tot permeter-les Zèus que se hèsquen a vier eth butin, tornen ena pàtria damb es naus plies; encara qu’aguesti senten qu’un fòrt temor dera resveja divina les sarre eth còr.
WEB-ODISSEA	Mès es pretendents deuen saber bèra causa dera deplorabla mòrt d’aqueth, per çò dera votz de bèra divininat qu’agen entenut, quan non vòlen demanar de forma avienta eth maridatge, ne anar-se’n entàs sues cases; mèsalèu fòrça tranquils consumissen es bens orgulhosa e immoderadament.
WEB-ODISSEA	En cap des dies e des nets, que vien de Zèus, n’an pro damb sacrificar solet ua victima, ne enquia e tot dues; e agoten eth vin, en tot beuer-lo sense cap moderacion.
WEB-ODISSEA	Pr’amor qu’es proprietats deth mèn patron èren abondoses, autant coma era des eròis que demoren en nere continent o ena madeisha Itaca e ne enquia e tot amassa, era de vint òmes la poirien egalar.
WEB-ODISSEA	Que te la vau a dider.
WEB-ODISSEA	Dotze vacades i a ena pleta, e autrestantes vegades de oelhes, de porcèths e de crabes qu’amien a pèisher aquiu es pastors e gent a sodada.
WEB-ODISSEA	Aciu pèishen onze ramats nombrosi de crabes ena extremitat deth camp, e les susvelhen boni pastors, cada un des quaus amie cada dia as pretendents ua bèstia, aquera des ben neurides crabes que li semble milhor.
WEB-ODISSEA	Atau parlèc.
WEB-ODISSEA	Ulisses, sense badar boca, se pressaue a minjar era carn e beuie vin damb aviditat, en tot maquinar maus contra es pretendents.
WEB-ODISSEA	Dempús qu’auec sopat e se l’auie remetut era animositat damb eth repais, li dèc Eumèu era copa que tenguie entà bèuer, plia de vin.
WEB-ODISSEA	L’acceptèc er eròi e, en tot alegrar-se ath sòn laguens, prononcièc aguestes alades paraules:
WEB-ODISSEA	Qui siguec eth que te crompèc damb es sòns bens e ère tan ric e poderós, sivans dides?
WEB-ODISSEA	Didies que per çò der aunor d’Agamemnon.
WEB-ODISSEA	Nomenta-me-lo per s’un cas en bèth lòc auessa coneishut ad aguest òme.
WEB-ODISSEA	Li responec eth porcelèr, majorau des pastors: “Ò vielh!
WEB-ODISSEA	A cap vagabond qu’arribe damb notícies deth mèn patron, li balharàn credit ne era hemna d’aguest ne eth sòn hilh; pr’amor qu’es que van errants e an besonh d’ajuda mentissen e se remissen a parlar sincèrament.
WEB-ODISSEA	Tot aqueth que, peregrinant, arribe en pòble d’Itaca, va a condar-li petòfies ara mia senhora; e aguesta l’acuelh amistosament, li hè preguntes sus cada tema, e de seguit somique e vèsse lèrmes des sòns uelhs, coma ei costum ena hemna qu’eth sòn marit a mòrt en ua auta tèrra.
WEB-ODISSEA	Tu madeish, ò ancian, endonviaries lèu lèu quinsevolh relacion, se te balhèssen un mantèl e ua tunica entà vestir-te.
WEB-ODISSEA	Mès ja es gossets e es velòci audèths an agut de separar-li era pèth des uassi, e era amna l’aurà deishat; o dilhèu es peishi se l’avalèren en mar e es sòns uassi jaden ena plaja, laguens d’un gran molon d’arena.
WEB-ODISSEA	De tau sòrta moric aqueth e mos a deishat penes a toti es sòns amics e mès que mès a jo, que ja non traparè un patron tan benevòl en cap lòc a on vaja, ne enquia e tot se me n’anèssa entara casa deth mèn pair e dera mia mair a on neishí e eri m’elevèren.
WEB-ODISSEA	Li parlèc alavetz eth pacient divin Ulisses: “Ò amic!
WEB-ODISSEA	Donques que te remisses a tot, assegurant qu’aqueth ja non tornarà, e era tua animositat s’està incredula; non sonque te voi repetir senon enquia jurar-te qu’Ulisses tornarà.
WEB-ODISSEA	Per çò dera bona naua revestitz-me d’un mantèl e d’ua tunica, que siguen beròies vestimentes, tanlèu coma aqueth arribe en sòn palai; pr’amor qu’abans non acceptaria arren, a maugrat deth gran besonh que me trapi.
WEB-ODISSEA	Que m’ei tant odiós coma es pòrtes der Orco, aqueth que, cedint ara misèria, conde mentides.
WEB-ODISSEA	E tu li responeres atau, porcelèr Eumèu: “Ò ancian!
WEB-ODISSEA	Ne aurè de pagar presents per çò dera bona naua, ne Ulisses tornarà ena sua casa; mès beu tranquil, cambiem de convèrsa e non me hèsques a vier tau ahèr ena memòria; qu’era mia amna s’afligís cada còp qu’enteni mentar ath mèn venerable patron.
WEB-ODISSEA	Per çò d'aguest mainatge me planhi jo de contunh, per Telemac, qu’engendrèc Ulisses: dera madeisha manèra qu’es divinitats l’elevèren coma a un plançard, pensè que mès endauant non serie entre es òmes inferior a sa pair, senon tan digne d’admiracion per sòn còs e pera sua gentilesa; mès, en auer-li capvirat quauqu’un des immortaus o des òmes eth bon sen que gaudie, se n’a anat ena divina Pilos ara cèrca de notícies sus eth sòn progenitor, e es illustes pretendents li premanissen params entà quan torne, damb era fin de qué despareishe d’Itaca sense cap glòria eth linhatge d’Arcesi, parièr as dius.
WEB-ODISSEA	Mès deishem-ac, ja sigue capturat, ja s’age escapat pr’amor qu’eth Saturn age estenut eth sòn braç sus eth madeish.
WEB-ODISSEA	Au, ancian, ditz-me es tues preocupacions, e ditz-me era vertat d’aquerò entà que jo m’en sàpia: Qui ès e de quin país vies?
WEB-ODISSEA	A on se trapen era tua ciutat e es tòns pairs?
WEB-ODISSEA	En quina embarcacion arribères?
WEB-ODISSEA	Com es marinèrs t’amièren en Itaca?
WEB-ODISSEA	Qui èren?
WEB-ODISSEA	Li responec er engenhós Ulisses: “De tot aquerò te vau a informar peth menut.
WEB-ODISSEA	S’auéssem minjar e doç vin entà molt de temps, e mos demorèssem a celebrar hestaus en aguesta cabana mentre es auti se n’anèssen a trabalhar, non me serie aisit referir-te pendent tot er an guairi malastres a patit eth mèn esperit pera volontat des dius.
WEB-ODISSEA	D’auti molti hilhs li neisheren tanben e s’elevèren en palai, toti legitims, dera sua esposa, mentre qu’a jo m’amainadèc ua hemna crompada qu’ère era sua concubina; mès m’auie era madeisha consideracion Castor Hilacida qu’as sòns hilhs legitims, e que me vanti d'èster eth sòn hilh, e l’aunorauen es cretensi coma a un diu pera sua felicitat, pes sues riqueses e pera sua gloriosa descendéncia.
WEB-ODISSEA	Quan es mortaus Parcas se lo heren a vier ena casa de Pluton, es sòns hilhs magnanims repartiren entre eri era riquesa, hènt a sòrts sus es madeishes, e m’autregeren plan pòc, ua soleta casa.
WEB-ODISSEA	Cuelhí ua hemna de gent plan rica, sonque peth mèn valor, donques que non èra jo mespredable, ne timid ena guèrra.
WEB-ODISSEA	Ara que ja ac è perdut tot; ça que la, en veir era palha coneisheràs eth semiat, encara que me tengue aclapat un gran malastre.
WEB-ODISSEA	Me balhèren Mart e Minerva audàcia e valor entà destruir as contraris, en cap escadença que me cale alistar as òmes mès valents e amiar-les en ua emboscada, maquinant maus contra es enemics, eth mèn esperit generós me botèc era mòrt dauant des uelhs; senon que, en tot lançar-me ena luta plan abans que cap aute, èra eth prumèr qu’aucia damb era lança ar enemic que non me depassèsse ena leugeresa des pès.
WEB-ODISSEA	D’aguesta manèra me comportaua ena guèrra.
WEB-ODISSEA	Que non me shautauen es labors campanhardes, ne eth suenh dera casa qu’elève hilhs illustres, senon solet es naus damb es sòns rems, es combats, es pulides flèches e es sagetes; causes tristes e òrres entàs auti mès agradiues entà jo, per çò d’auer-me dat bèth diu aguesta inclinacion; que non toti trapam deleit enes madeishes accions.
WEB-ODISSEA	Ja abans qu’es aquèus botèssen eth pè en Troia, auia capitanejat nau còps vaishèths rapids e òmes contra gent estrangèra, e totes es causes arribauen enes mies mans en gran abondor.
WEB-ODISSEA	Mès quan dispausèc eth divin Zèus aquera expedicion odiosa, qu’en era a tanti barons les triquèren es jolhs, mos ordenèren a jo e ath gloriós Idomenèu que siguéssem capitans des vaishèths que partien enta Ilion, e non i auec manèra de remir-se pera pòur d’aquerir mala fama entre eth pòble.
WEB-ODISSEA	Aquiu lutèrem es aquèus pendent nau ans e en arribar eth dètzau, assolada per nosati era ciutat de Priam, partírem enes naus entàs nòstes cases; mès un diu dispersèc as aquèus.
WEB-ODISSEA	E eth generós Zèus meditèc maus contra jo, malerós, que siguí gaudint solet un mes damb es mèns hilhs, era mia legitima esposa e es mies riqueses; pr’amor que dempús m’amièc era animositat a navegar entà Egipte, premanint degudament es vaishèths damb es companhs, parièrs as dius.
WEB-ODISSEA	Premaní nau vaishèths e lèu s’amassèc era gent de besonh.
WEB-ODISSEA	Tath setau dia pugèrem enes vaishèths e, partint dera espaciosa Creta, naveguèrem pera bohada d’un prospèr e fòrt Borèas, tant aisidament coma se mos amièsse eth corrent.
WEB-ODISSEA	Cap des naus recebec maus e toti èrem en eres sans e en bona santat, pr’amor qu’eth vent e es pilòts les amiauen.
WEB-ODISSEA	En cinc dies arribèrem en arriu Egipte, de beròi corrent, e en eth arturè es concaves naus.
WEB-ODISSEA	Alavetz, dempús d’ordenar as fidèus companhs que se demorèssen entà susvelhar es embarcacions, manè espions enes lòcs avients pr’amor d’explorar eth parçan.
WEB-ODISSEA	Mès es mèns, cedint ara insoléncia de seguir eth sòn pròpri impuls, comencèren a devastar es beròis camps des egipcis; e se hègen a vier es hemnes e es mainatges, e aucien as barons.
WEB-ODISSEA	Non se tardèc era cridadissa en arribar ena ciutat.
WEB-ODISSEA	Es sòns abitants, en enténer es crits, vengueren a trincar deth dia: eth camp s’aumplic d’infantaria, de cavalièrs e de reludent bronze; Zèus, que se vante damb er arrai, les manèc as mèns companhs era perniciosa hujuda; e ja, dès aqueth moment arrés gausèc resistir, pr’amor qu’es maus mos cercauen pertot.
WEB-ODISSEA	Aquiu mos auciren damb er agudent bronze a molti òmes, e a d’auti se les heren a vier entà obligar-les a trabalhar en benefici des ciutadans.
WEB-ODISSEA	A jo eth madeish Zèus me botèc ena amna aguesta decision (pro que m’auessa mòrt alavetz e s’auesse complit eth mèn fado aquiu, en Egipte, pr’amor qu’eth malastre m’auie de perseguir encara): de seguit me treiguí deth cap eth ben hargat casco e des espatles er escut, lancè era lança luenh des mans e venguí entàs shivaus deth rei, ath quau abracè pes jolhs, en tot punar-les.
WEB-ODISSEA	Eth rei me protegic e me sauvèc; pr’amor que, en hèr-me pujar en car qu’anaue montat, m’amièc entara sua casa tant qu’es mèns uelhs vessauen lèrmes.
WEB-ODISSEA	M’escometèren molti damb es sues lances de herèisho e sagèren d’aucir-me, donques qu’èren fòrça emmaliciadi; mès aqueth les hec enlà, cranhent era colèra de Zèus ospitalari, eth quan s’anuge en grana manèra per çò des males accions.
WEB-ODISSEA	Aquiu m’estè pendent sèt ans e amassè fòrça riqueses entre es egipcis, pr’amor que toti me balhauen bèra causa.
WEB-ODISSEA	Mès, quan arribèc eth ueitau, se presentèc un fenici plan patrifassièr e falaç, que ja les auie costat a d’auti òmes molti maus; e, en tot persuadir- me damb eth sòn engenh, m’amièc entà Fenicia a on se trapauen era sua casa e es sòns bens.
WEB-ODISSEA	Me calec seguir-lo, encara que ja sospechaua bèra causa, e m’embarquè en sòn vaishèth.
WEB-ODISSEA	Anaue aguest peth mar bohat per un prospèr e fòrt Borèas, ara nautada de Creta; mentre meditaue Zèus com l’amiarie ara perdicion.
WEB-ODISSEA	Se les hègen a vier es ondades ath torn deth nere vaishèth e un diu les privèc dera tornada ena pàtria.
WEB-ODISSEA	Mès a jo, encara qu’aclapat ena mia animositat, eth pròpri Zèus me lancèc enes mans deth pau dera nau, pr’amor que podessa escapar-me dera desgràcia.
WEB-ODISSEA	Abraçat ath pau siguí jogalha des perniciosi vents pendent nau dies; e ath dètzau, en ua net escura, ua gran ondada me lancèc ena tèrra des tesprotes.
WEB-ODISSEA	Aquiu er eròi Fidon, rei des testropes, m’acuelhec graciosament; pr’amor qu’en auer-se presentat eth sòn hilh a on jo me trapaua, m’amièc ena casa deth sòn pair, quan ja me rendien eth hered e eth cansament, e m’autregèc un mantèl e ua tunica entà que me vestissa.
WEB-ODISSEA	Higec qu’Ulisses se trapaue en Dodona entà saber-se’n pera nauta ausina dera volontat de Zèus per se serie avient que tornèsse manifèstament o d’amagat en ric país d’Itaca, que d’eth s’auie absentat pendent fòrça temps.
WEB-ODISSEA	E jurèc ena mia preséncia, aufrint libacions ena sua casa, que ja auien botat en mar era nau e èren prèsti es companhs entà amiar-lo ena sua pàtria tèrra.
WEB-ODISSEA	Mès sbans se didec adiu de jo, donques que s’aufric per edart ua nau de marinèrs tesprotes qu’anaue entà Duliqui, abondosa en horment.
WEB-ODISSEA	Les ordenèc que m’amièssen damb tota sollicitud entath rei Acaste; mès eri cuelheren ua pervèrsa decision, pr’amor de qué encara me queiguessen ath dessús tota sòrta de malastres e trebucs.
WEB-ODISSEA	Tanlèu era nau reguèc eth mar, siguec ja luenh dera tèrra, decidiren qu’auie arribat entà jo eth dia dera esclavitud; e, despolhant-me deth mantèl e dera tunica qu’amiaua botadi, me vestiren aguesti miserables pelhòts e aguesta tunica, plia de traucs, qu’ara campes damb es tòns uelhs.
WEB-ODISSEA	Pera tarde arribèrem enes camps d’Itaca, que se ve de luenh; alavetz, m’estaquèren fòrtament ara nau de molti bancs damb ua còrda retortilhada, e ara seguida sautèren en tèrra e sopèren ena arriba deth mar.
WEB-ODISSEA	Mès es pròpris dius me desliguèren aisidament des còrdes; e alavetz, calant-me jo es pelhòts ena testa, m’esguitlè peth bronit timon, me lancè en mar, nadè damb es dues mans, e lèu me trapè aluenhat d’aqueri e dehòra de posita.
WEB-ODISSEA	E tu li responeres atau, porcelèr Eumèu: “A, òste sense ventura!
WEB-ODISSEA	Que m’as esmoigut prigondament era mia animositat en condar-me tan peth menut guaire patires e guaire vaguères d’un costat en aute.
WEB-ODISSEA	Mès que non me semble qu’ages parlat coma cau en aquerò que tanh a Ulisses, ne me convenceràs damb es tues paraules.
WEB-ODISSEA	Qué ei çò que t’obligue, en èster qui ès, a mentir inutilament?
WEB-ODISSEA	Que sai pro ben a qué tier-me per çò que hè ara tornada deth mèn patron, eth quau les deuec èster fòrça odiós a totes es divinitats quan aguestes non voleren qu’acabèsse es sòns dies entre es teucri, ne enes braci des sòns amics dempús qu’acabèc era guèrra; pr’amor qu’alavetz es aquèus l’aurien bastit un tumulus e aurie legat ath sòn hilh ua glòria immensa.
WEB-ODISSEA	Ara qu’a despareishut sense fama, agarrat pes Harpies.
WEB-ODISSEA	Mès jo demori separat, ath costat des porcèths, e sonque vau entara ciutat quan era prudenta Penelope me cride pr’amor que li hèn a vier de bèth lòc quinsevolh naua: seigudi es d’aquiu e damb eth nauèth vengut, li hèn tota sòrta de preguntes, autant es que son tristi per çò dera longa abséncia deth rei, coma aqueri que se n’alègren donques que s’avalen impunament es sòns bens; mès a jo non m’agrade escorcolhar ne preguntar arren dès que m’enganhèc damb es sues paraules un òme etòl, que, auent vagat per moltes regions per tòrt d’un omicidi, arribèc ena mia casa e lo tractè afectuosament.
WEB-ODISSEA	M’assegurèc qu’auie vist a Ulisses en Creta, ath cant d’Idomenèu, a on reparaue eth mau qu’enes sues embarcacions l’auien costat es tempèstes; e didec qu’arribarie entar ostiu e entara tardor damb moltes riqueses, e amassa damb es sòns companhs parièrs as dius.
WEB-ODISSEA	Li responec er engenhòs Ulisses: “Qu’ès fòrça incredul, de vertat, quan ne damb jurament è pogut arténher que fidèsses en jo e credesses tot çò qu’è dit.
WEB-ODISSEA	Mès, au, hèm un convengut e per dessús de nosati que siguen testimònis es dius, qu’an era sua casa en Olimp.
WEB-ODISSEA	Li responec eth divin porcelèr: “Ò òste!
WEB-ODISSEA	Qu’auria bona fama e guanharia bona opinion de vertut entre es òmes, ara e en avier, se, dempús d’auer-te hèt a vier ena mia cabana e de presentar-te es dons d’ospitalitat, t’anèssa a aucir, o a privar-te dera existéncia.
WEB-ODISSEA	Damb quina disposicion pregaria jo a Zèus!
WEB-ODISSEA	Atau aguesti conversauen.
WEB-ODISSEA	Mentretant, s’apressèren es porcèths damb es sòns pastors, qu’embarrèren es truges enes porcarias, entà que dormissen; e un grunhit immens s’entenec mentre es porcèths s’acomadauen enes estables.
WEB-ODISSEA	Alavetz eth divin porcelèr les balhèc aguesta orde as sòns companhs:
WEB-ODISSEA	En díder aquerò, braquèc lenha damb eth fòrt bronze, mentre es pastors se hègen a vier un plan gròs porcèth de cinc ans que deishèren ath cant deth larèr, e eth porcelèr non se’n desbrembèc des immortaus, donques qu’auie boni sentiments: les aufric es primicies, lançant en huec quauqui peus deth porceth de blanqui dents, e demanèc a toti es dius qu’eth prudent Ulisses tornèsse ena sua casa.
WEB-ODISSEA	Dempús lheuèc eth braç e damb un soc d’ausina qu’auie deishat en bracar era lenha, heric ath porcèth, que queiguec sense vida.
WEB-ODISSEA	Eri l’esgorgèren, l’usclèren e ara seguida lo talhèren a tròci, Eth porcelèr comencèc cuelhent ua part de cada membre der animau, estropèc en abondós greish es tròci crus, e, en tot esposcar-les de haria, les lancèc en huec.
WEB-ODISSEA	Dividiren era rèsta de tròci mès petits que placèren enes rostidors, les rostiren suenhosament e, en retirar-les deth huec, les meteren toti amassa sus era taula.
WEB-ODISSEA	Se lheuèc entà hèr es parts eth porcelèr, qu’era sua ment ère tan justa, e, repartint es tròci, n’aufric uns as Ninfes e a Mercuri, hilh de Maia, as quaus les hèc vòts, e distribuic era rèsta entre es minjaires, en tot aunorar a Ulisses damb er ample lomb deth porcèth de blanqui dents, e aguest obsèqui l’alegrèc er esperit ath sòn patron.
WEB-ODISSEA	Ara seguida er engenhós Ulisses li parlèc dident:
WEB-ODISSEA	Didec, sacrifiquèc es primicies as sempitèrns dius e, libant eth nere vin, botèc era copa enes mans d’Ulisses, assolador de ciutats, qu’ath costat dera sua racion ère seigut.
WEB-ODISSEA	Les repartic eth pan Mesauli, ath quau eth porcelèr auie contractat eth solet, per çò dera abséncia deth sò patron e sense era ajuda dera sua senhora ne der ancian Laertes, en tot crompar-lo a un bandit damb es sòns pròpris bens.
WEB-ODISSEA	Toti meteren es mans ena parva qu’auien ath dauant.
WEB-ODISSEA	E quan aueren satisfèt eth desir de minjar e de bèuer, Mesauli treiguec eth pan, e eri, harts de pan e carn, partiren sense demora entath lhet.
WEB-ODISSEA	Que siguec ua net dolenta e sense lua, qu’en era Zèus hec plòir sense pòsa, e eth plojós Zefir bohèc de contunh e damb fòrça.
WEB-ODISSEA	E Ulisses parlèc d’aguesta sòrta, en tot hèr a temptar ath porcelèr pr’amor de veir se se treirie eth mantèl entà autrejar-lo-se o ahiscarie a quauqu’un des sòn companhs entà qu’ac hesse atau, donques que tant de suenh cuelhie per eth:
WEB-ODISSEA	Que vau a díder quauques paraules entà gloriar-me, qu’ad aquerò m’ahisque eth perturbador vin; pr’amor qu’enquia e tot ath mès senat lo hè a cantar e a arrir trendament, l’ahisque a barar e lo botge a revelar causes que mès valerie tier-les amagades.
WEB-ODISSEA	Mès, coma que ja comencè a parlar, non vau a carar aquerò que rèste entà díder.
WEB-ODISSEA	Qu’èren es sòns capitans Ulisses e Menelau Atrida, anaua coma tresau cap, pr’amor qu’eri madeishi m’ac ordenèren.
WEB-ODISSEA	Tanlèu coma arribèrem près dera ciutat e deth sòn naut mur, mos estirèrem en uns espèssi matarrassi, entre es canavères d’un pantan, en tot amagar-mos dejós des armes.
WEB-ODISSEA	Que siguec ua net dolenta, glaciau; pr’amor que bohaue eth Borèas, queiguie de naut ua nhèu menuda e hereda, coma era arrosada, e se condensaue eth gèu ath torn des escuts.
WEB-ODISSEA	Es auti, qu’amiauen hlaçades e tuniques, èren en tot dormir tranquillament damb es espatles caperades pes escuts; mès jo, en partir, cometí era pegaria d’autrejar eth mantèl as mèns companhs, pr’amor que non me pensaua qu’auessa de patir hered, e m’endralhè sonque damb er escut e un esplendid vestit.
WEB-ODISSEA	Mès, tanlèu coma era net auec arribat ath sòn tèrç darrèr e ja es esteles declinauen, toquè damb eth code a Ulisses, qu’ère apròp e m’atenguec de seguit, e li didí d’aguesta sòrta:
WEB-ODISSEA	Ulisses, fecond en recorsi!
WEB-ODISSEA	Que ja non me compdaràn en nombre des viuents, donques qu’eth hered me rend.
WEB-ODISSEA	Que non è mantèl.
WEB-ODISSEA	Lèu se l’aufric ara sua animositat un recors, en èster coma ère tan senhalat autant en conselhar coma en combàter; e, en tot parlar-me hloish, prononcièc aguestes paraules: “Cara!
WEB-ODISSEA	Non sigue que t’entene quauqu’un des aquèus.” Didec, e emparant-se sus es codes, lheuèc eth cap e comencèc a parlar d’aguesta manèra:
WEB-ODISSEA	Un sòmi divin se me presentèc mentre dormia.
WEB-ODISSEA	M’estropè en sòn vestit, m’ajacè alègrament e de seguit apareishec era Auròra, de daurat tron.
WEB-ODISSEA	E tu li responeres atau, porcelèr Eumèu: “Ò vielh!
WEB-ODISSEA	Eth relat que vies de hèr qu’ei irreprochable, e arren as dit que sigue inutil o inconvenent: plan per aquerò non te mancarà ne vestit ne cap auta causa qu’age d’auer eth malerós suplicant que mos ges ar encontre; mès, a penes hèsque dia tornaràs a secodir es tòns pelhòts, pr’amor qu’aciu non auem mantèls e tuniques entà cambiar-mos, senon que cada un amie botadi es sòns.
WEB-ODISSEA	Dites aguestes paraules, se lheuèc, botèc ath costat deth huec un lhet entar òste e l’aumplic de pèths de oelha e de crabes.
WEB-ODISSEA	D’aguesta manèra s’ajacèc Ulisses e ath sòn costat es joeni pastors; mès ath porcelèr non l’agradèc auer aquiu eth sòn lhet e dormir dessaparat des porcèths; senon que s’armèc e se dispausèc a gésser, e s’alegrèc Uisses de veir damb quina sollicitud susvelhaue es bens ena sua abséncia.
WEB-ODISSEA	Eumèu comencèc a penjar enes sues robustes espatles era agudenta espada; se vestic dempús un mantèl plan espés, abric contra eth vent; cuelhec de seguit era pèth d’ua craba grana e ben neurida; e, fin finau, agarrèc un agudent dard entà defener-se des gossets e des òmes.
WEB-ODISSEA	E se n’anèc a ajaçar-se en uet d’un naut ticolet, a on es porcèths de blanqui dents dormien ar abric deth Borèas.
WEB-ODISSEA	Mentretant, se filèc Pallas Minerva entara vasta Lacedemonia, pr’amor de hèr-li saber era tornada ath hilh illustre deth magnanim Ulisses e ahiscar-lo a que tornèsse ena sua casa.
WEB-ODISSEA	Trapèc a Telemac e ar ilustre hilh de Nestòr ajaçadi en vestibul dera casa de Menelau: eth Nestorida ère vençut peth dromilhon; mès que non s’auien senhorejat de Telemac es doçors deth madeish, pr’amor que pendent era net immortau lo desvelhaue era preocupacion pera sòrta que l’auesse pogut arribar ath sòn pair.
WEB-ODISSEA	E, posant-se ath sòn costat, didec Minerva, era des uelhs ludents:
WEB-ODISSEA	Que non ei bon que demores dehòra dera tua casa, en auer deishat en era riqueses e uns òmes tan supèrbs: non sigue que se repartissen es tòns bens e se les mingen, e dempús eth viatge te sigue inutil.
WEB-ODISSEA	Demana-li damb fòrça a Menelau que te dèishe partir çò de mès lèu possible, pr’amor de veir se trapes encara en palai ara tua gloriosa mair; pr’amor que ja eth sòn pair e es sòns frairs l’ahisquen a que se maride damb Eurimac, eth quau depasse en presents a toti es pretendents e va aumentant era aufrida dòt: non se passe que, a maugrat tòn, se hèsquen a vier dera tua casa bèth objècte de valor.
WEB-ODISSEA	Pro t’en sabes de quina animositat a en sòn pièch era hemna: que desire hèr prosperar era casa d’aqueth que l’a cuelhut coma esposa; e ne des hilhs prumèrs ne deth marit defuntat que damb eth se maridèc vèrge, se’n brembe mès, ne pregunte per eri.
WEB-ODISSEA	Mès tu, en tornar aquiu, encarga tot çò de tòn as tues sirventes que te semblen milhor, enquia qu’es divinitats te balhen illustra esposa.
WEB-ODISSEA	Ua auta causa te vau a díder, que sauvaràs en tòn còr.
WEB-ODISSEA	Es mès eminents des pretendents s’embosquèren, entà demorar era tua arribada, en estret que i a entre Itaca e era escalabrosa Samos; donques que te vòlen aucir quan entornes ena tèrra pàtria; mès me pensi que non se passarà atau e qu’abans aurà era tèrra en sòn sen a bèth un des pretendents que s’avalen es tòns bens.
WEB-ODISSEA	Plan per aquerò, hè qu’eth vaishèth passe a bèra distància des isles e navega pendent era net; e aqueth des immortaus que te sauve e te protegís, boharà darrèr deth tòn vaishèth prospèr vent.
WEB-ODISSEA	Tanlèu arribes ena còsta d’Itaca, mana ara nau e a toti es tòns companhs ena ciutat; e hè-te a vier mès que mès ath porcelèr, que sauve es tòns porcèths e t’estime fòrça.
WEB-ODISSEA	Quan atau auec parlat, partic Minerva entath vast Olimp.
WEB-ODISSEA	Telemac desvelhèc ath Nestorida deth sòn doç saunei, en tot botjar-lo damb eth pè, e li didec aguestes paraules:
WEB-ODISSEA	Mès Pisistrate Nestorida li repliquèc: “Telemac!
WEB-ODISSEA	Encara que mos volgam esdegar entà hèr eth viatge, non ei possible guidar as shivaus pendent era net; e ja lèu trincarà eth dia.
WEB-ODISSEA	Atau li parlèc; e de seguic venguec era Auròra, de daurat tron.
WEB-ODISSEA	Alavetz se les apressèc Menelau, valent enes combats, que s’auie lheuat deth lhet, deth costat de Helena, era de beròia cabeladura.
WEB-ODISSEA	Que non l’auie vist er estimat hilh d’Ulisses, quan s’apressèc er eròi a caperar eth sòn còs damb era beròia tunica, se botèc eth gran mantèl de robustes espatles e gessec ath sòn encontre.
WEB-ODISSEA	E, arturant-se ath sòn costat, li parlèc atau eth hilh estimat d’Ulisses:
WEB-ODISSEA	Li responec Menelau, valent ena luta: “Telemac!
WEB-ODISSEA	Que non te vau a arturar guaire temps, donques que desires anar-te’n; pr’amor que m’ei tan odiós aqueth que, en recéber a un òste, l’estime sense mesura, coma aqueth que l’aborrís en extrèm; que vau mès èster moderat en totes es causes.
WEB-ODISSEA	Autant de mau actue damb er òste aqueth que l’ahisque tà que se’n vage quan non se’n vò anar, coma aqueth que lo retie se l’ei urgenta era partença.
WEB-ODISSEA	Que se l’a de tractar amistosament tant qu’ei entre nosati, e dider-li adiu quan vò partir.
WEB-ODISSEA	Mès demora que hèsca a vier e bota en car beròis presents que posques veir tu damb es tòns pròpris uelhs, e mana as hemnes que premanisquen en palai eth minjar damb es abondoses provisions qu’auem en madeish; donques que i a ath còp, aunor, glòria e profit en que mingen es òstes abans de partir pera immensa tèrra.
WEB-ODISSEA	Li respomec eth prudent Telemac: “Menelau Atrida, escolan de Zèus, prince d’òmes!
WEB-ODISSEA	En enténer aquerò, Menelau, valent ena luta, ordenèc de seguit ara sua esposa e as esclaues que premanissen eth minjar en palai damb es abondoses provisions qu’en eth se sauvauen.
WEB-ODISSEA	Dempús arribèc Eteonèu Boetida, que venguie de lheuar-se, donques que non demoraue guaire luenh; e, en auer-li ordenat Menelau, valent ena batalha, qu’aluguèsse eth huec e rostisse era carn, aubedic de seguit.
WEB-ODISSEA	Menelau baishèc dempús en ua cramba perhumada, sense vier solet, pr’amor que l’acompanhèren Helena e Megapentes.
WEB-ODISSEA	En arribar a on èren es objèctes preciosi, er Atrida cuelhec ua copa dobla e manèc ath sòn hilh Megapentes que se hesse a vier ua vaishèra d’argent; e Helena se posèc ath costat des arques qu’en eres se trapauen es tuniques de molti brodats, qu’era en persona auie hargat.
WEB-ODISSEA	E caminèren un aute còp peth palai enquia amassar-se damb Telemac, ath quau eth ròi Menelau li parlèc d’aguesta sòrta:
WEB-ODISSEA	Zèus, eth gloriós espós de Juno, te permete hèr eth viatge coma desire eth tòn còr.
WEB-ODISSEA	De guaires causes se sauven en mèn palai, te vau a autrejar era mès beròia e preciosa.
WEB-ODISSEA	Te vau a hèr eth present d’ua vaishèra hargada, tota d’argent e damb es bòrds d’aur, qu’ei òbra de Vulcan e me l’autregèc er eròi Fedime, rei des sidonis, quan m’acuelhec ena sua casa en tornar jo entara mia.
WEB-ODISSEA	Dident aquerò, er eròi Atrida li botèc ena man era copa dobla; eth fòrt Megapentes li hec a vier era esplendida vaishèra que li deishèc ath dauant; e Helena, era de beròies caròles, venguec damb era tunica enes mans e li parlèc d’aguesta manèra:
WEB-ODISSEA	Dident aquerò, l’ac botèc enes sues mans e eth ac recebec damb alegria.
WEB-ODISSEA	Er eròi Pisistrate cuelhec es presents e les botèc en tistèr deth car, dempús de contemplar-les toti damb admiracion.
WEB-ODISSEA	Dempús eth ròi Menelau se les hec a vier as dus en palai, a on se seigueren en cagires e fautulhs.
WEB-ODISSEA	Ua esclaua les balhèc eth lauamans, qu’amiaue ua magnifica gèrla d’aur e vessèc ena hònt de plata, e botèc ath sòn dauant ua ornada taula.
WEB-ODISSEA	Era venerabla codinèra les hec a vier pan e deishèc ena taula un bon nombre de parves, en to obsequiar-les damb aqueres qu’aui reservades.
WEB-ODISSEA	Ath sòn costat eth Boetida bracaue era carn e repartie es porcions; e eth hilh deth gloriós Menelau distribuie eth vin.
WEB-ODISSEA	Toti calèren era man ena parva qu’auien ath dauant.
WEB-ODISSEA	E a penes aueren satisfèt eth desir de minjar e de bèuer, Telemac e er illustre hilh de Nestòr atelèren es shivaus, pugèren en hargat car e lo guidèren peth vestibul e eth portau sonor.
WEB-ODISSEA	Ath sòn darrèc venguec eth ròi Menelau Atrida, amiant ena sua dèstra ua copa d’aur, plia de vin doç, entà que hesse era libacion abans de partir; e, en tot arturar-se dauant deth car, les ac presentèc e les didec:
WEB-ODISSEA	Li responec eth prudent Telemac: “Quan arribem aquiu, ò escolan de Zèus, li dideram a Nestòr tot aquerò que mos encargues.
WEB-ODISSEA	Pro que me siguesse possible, en arribar en Itaca, condar-li a Ulisses, ena sua casa, que vengui deth tòn palai, en tot auer recebut tota sòrta de pròves d’amistat e amiar damb jo molti e excellents objèctes preciosi!”.
WEB-ODISSEA	Quan acabèc de parlar, passèc per dessús sòn, entara dreta, ua agla qu’amiaue enes ungles ua auca domestica, blanca, enòrma, agarrada de bèth corrau; la seguien, cridant, òmes e hemnes; e, en arribar ath costat deth car, virèc era volada entara dreta, dauant madeish des shivaus; en veder-la s’alegrèren; a toti se les alegrèc era sua animositat en pièch, e Pisistrate Nestorida didec d’agueta sòrta:
WEB-ODISSEA	Atau parlèc.
WEB-ODISSEA	Menelau, estimat de Mart, se botèc a pensar se com li responerie convenentament; mès Helena, era de longa tunica, se l’auancèc prononciant aguestes paraules:
WEB-ODISSEA	Didec, e heric damb eth foet as shivaus.
WEB-ODISSEA	Aguesti, qu’èren plan afogadi, arrinquèren de seguit entath camp, a trauèrs dera ciutat, e en tot eth dia non cessèren d’agitar era sua joata.
WEB-ODISSEA	Se cogaue eth solei e es tenèbres comencèren a ocupar es camins quan arribèren en Feras, ena casa de Diocles, hilh d’Orsilòc, ath quau auie engendrat Alfèu.
WEB-ODISSEA	Aquiu dormiren aquera net, en tot acceptar era ospitalitat de Diocles.
WEB-ODISSEA	Mès, tanlèu se descurbic era hilha deth maitin, era Auròra de rosadi dits, atelèren es shivaus, pugèren en hargat car e lo guidèren peth vestibul e peth portau sonor.
WEB-ODISSEA	Pisistrate foetèc as shivaus entà qu’arrinquèssen, e aguesti volèren gaujosi.
WEB-ODISSEA	Lèu arribèren ena excèlsa ciutat de Pilos, e alavetz Telemac li parlèc d’aguesta sòrta ath hilh de Nestòr:
WEB-ODISSEA	Com poiries complir, coma prometeres, aquerò que te vau a díder?.
WEB-ODISSEA	Que mos gloriam d’èster entà tostemp e reciprocament òstes der un e der aute, per çò dera amistat des nòsti pairs; qu’auem era madeisha edat, e aguest viatge encara aurà aumentat mès era concòrdia entre nosati.
WEB-ODISSEA	Donques non m’amies, ò escolan de Zèus, mès endauant d’a on se trape eth mèn vaishèth.
WEB-ODISSEA	Tau didec.
WEB-ODISSEA	Eth Nestorida pensèc ena sua amna com poirie amiar a tèrme, d’ua manèra avienta, çò qu’auie prometut.
WEB-ODISSEA	E en pensà’c ben, li semblèc que çò de milhor serie aquerò que seguís: hec virar as shivaus entà on i auie eth vaishèth ena arriba deth mar; cuelhec deth car es valuosi presents (es vestits e er aur) qu’auie autrejat Menelau, e les deishèc ena popa deth vaishèth; e, en tot exortar a Telemac, li didec aguestes alades paraules:
WEB-ODISSEA	Dident d’aguesta manèra, virèc es shivaus de beròis crins entara ciutat des pilis, e lèu arribèc ena sua casa.
WEB-ODISSEA	Mentretant, Telemac balhaue ordes as sòns companhs e les exortaue dident:
WEB-ODISSEA	Atau les didec; e eri l’escotèren e l’aubediren, donques que, en entrar de seguit ena nau, cuelheren sèti enes bancs.
WEB-ODISSEA	Se tenguie Telemac en taus causes, hège vòts e sacrificaue en aunor de Minerva ath costat dera popa dera nau, quan se li presentèc un estrangèr que venguie hugent d’Argos, a on auie aucit a un òme, e ère endonviaire, deth linhatge de Melampo.
WEB-ODISSEA	Aguest auie viscut anteriorament en Pilos, elevadora de oelhes, ric entre es sòns abitants e abitèc ua beròia casa; mès se n’anèc dempús en un aute país, hugent dera sua pàtria e deth magnanim Nelèu, eth mès intelligent des viuents, que li retenguec ara fòrça moltes e riques causes pendent un an sancer.
WEB-ODISSEA	Pendent aguest an s’estèc Melampo estacat damb dures cadies en palai de Filace en Pilos, passant fòrça trebucs, per çò dera grèu fauta que, entà artènher ara hilha de Nelèu, l’aui ahiscat a cométer ua divessa: era òrra Furia.
WEB-ODISSEA	Fin finau se desliurèc dera Parca, se hec a vier es bramaires vaques de Filace entà Pilos, castiguèc per aquera mala accion ath deifòrme Nelèu, e, dempús d’amiar ena sua casa era hemna entath frair, se n’anèc entà un aute pòble, entà Argos, tèrra elevadora de shivaus, a on eth fado auie dispausat que demorèsse regnant sus molti aquèus.
WEB-ODISSEA	Aquiu cuelhec hemna, bastic ua excèlsa casa e li neisheren esforçadi hilhs: Antifates e Mantio.
WEB-ODISSEA	Antifates engendrèc ath magnanim Oiclèu e aguest a Anfiarau, eth qu’encoratjaue as guerrèrs; ath quau, autant Zèus, qu’amie era egida, coma Apòllo estimèren coraument damb ua grana amistat; mès que non arribèc ena vielhesa, en auer mòrt en Tebas per çò des presents qu’auie recebut era sua hemna.
WEB-ODISSEA	Sigueren es sòns hilhs Alemeon e Anfilòc.
WEB-ODISSEA	De un aute costat, Mantio engendrèc a Polifides e a Clito: ad aguest era Auròra, de daurat tron, l’agarrèc per çò dera sua beresa, pr’amor d’auer-lo entre es immortaus; e ath magnanim Polifedes lo hec Apòllo eth mès excellent des endonviaires entre es òmes dempús que moric Anfiarau.
WEB-ODISSEA	Mès, coma Polifides s’anugèsse damb sa pair, emigrèc entà Hiperesia e, demorant aquiu, balhaue oracles a toti es mortaus.
WEB-ODISSEA	Qu’ère un hilh d’aguest, cridat Teoclimene, eth qu’alavetz se presentèc a Telemac.
WEB-ODISSEA	Lo trapèc pregant e aufrint libacions ath costat deth nere vaishèth, e, en tot parlar-li, li didec aguestes alades paraules:
WEB-ODISSEA	Donques que te trapi sacrificant en aguest lòc, te prègui per aguesti sacrificis, peth diu e tanben peth tòn cap e eth des companhs que te seguissen, que me digues era vertat de tot çò que te pregunta, sense amagar-me arren: Qui ès e de quin país vies?
WEB-ODISSEA	Li responec eth prudent Telemac: “De tot, forastèr, te vau a informar damb sinceritat.
WEB-ODISSEA	Per çò dera mia familha sò d’Itaca e auí per pair a Ulisses, se non m’an enganhat; mès que ja aqueth deu auer acabat de manèra deplorabla.
WEB-ODISSEA	Li didec alavetz Teoclimene, parièr a un diu: “Tanben jo deishè era pàtria per çò d’auer aucit a un baron dera mia tribú, qu’es sòns frairs e companhs son molti en Argos, tèrra elevadora de shivaus, e gaudissen de gran poder entre es aquèus; e ara hugi d’eri, evitant era mòrt e era nera Parca, donques qu’eth mèn fado ei vier errant entre es òmes.
WEB-ODISSEA	Li responec eth prudent Telemac: “Non te refusarè deth vaishèth, donques que desires embarcar-te.
WEB-ODISSEA	Dit aquerò, l’agarrèc era bronzinada lança que deishèc estirada en taulatge dera concava nau; pugèc ena nau, regadora deth mar, se seiguec ena popa e botèc apròp d’eth a Teoclimene.
WEB-ODISSEA	De seguit deishèren anar es amarres: Telemac, exortant as sòs companhs, les ordenèc qu’apraièssen es causes, e l’aubediren toti diligentament.
WEB-ODISSEA	Issèren eth pau d’auet, lo meteren en trauessèr, l’estaquèren damb còrdes, e ara seguida esteneren era blanca vela damb correges ben retortilhades.
WEB-ODISSEA	Minerva, era de ludents uelhs, li manèc prospèr vent que bohaue impetuosament, pr’amor qu’eth vaishèth corresse e trauessèsse çò de mès lèu possible era salada aigua deth mar.
WEB-ODISSEA	Atau passèren per dauant de Crunos e deth Calcir, de beròi cabal.
WEB-ODISSEA	Se coguèc eth solei e es tenèbres ocupèren toti es camins.
WEB-ODISSEA	Era nau, possada peth favorable vent de Zèus, s’apressèc a Feas e passèc ath long dera divina Elide, a on dominen es epèus.
WEB-ODISSEA	E d’aquiu Telemac botèc rumb entàs isles Agudes, damb eth temor de se se desliurarie dera mòrt e serie hèt presoèr.
WEB-ODISSEA	Mentretant, Ulisses e eth divin porcelèr sopauen ena cabana e ath sòn costat es auti òmes.
WEB-ODISSEA	E a penes satisfèren eth desir de minjar e de béuer, Ulisses (provant s’eth porcelèr encara lo tractarie damb amistosa sollicitud, en tot demanar-li que se demorèsse aquiu, en estable, o l’ahiscarie a que se n’anèsse ena ciutat), les parlèc d’aguesta manèra:
WEB-ODISSEA	Tanlèu hèsque dia, me’n voi anar ena ciutat entà demanar caritat e non èster costós ne entà tu ne entàs tòns amics.
WEB-ODISSEA	Conselha-me ben e balha-me un guida expèrt que m’amie; e vagarè pera poblacion, obligat peth besonh, entà veir se quauquarrés me balhe ua copa de vin e un bocin de pan.
WEB-ODISSEA	En vier en palai deth divin Ulisses, li poirè comunicar naues a Penelope e barrejar-me damb es supèrbs pretendents a veir se me balhen repais, donques que dispausesn de nombrosa parva.
WEB-ODISSEA	Jo les serviria ben tanlèu m’ac manèssen.
WEB-ODISSEA	E tu, plan afligit, li parlères d’aguesta manèra, porcelèr Eumèu: “Ai, òste!
WEB-ODISSEA	Com t’a vengut en cervèth tau pensament?
WEB-ODISSEA	Solide vòs perir aquiu, quan decidisses entrar entre eth revolum des pretendents qu’era sua insoléncia e orgulh arribèc naut de tot deth cèu.
WEB-ODISSEA	Es sòns sirvents que non son coma tu, donques que tostemp les servissen joeni ricament vestidi de mantèls e tuniques, de reludentes cabeladures e beròi ròstre; e es taules son plies de pan, de carn e de vin.
WEB-ODISSEA	Demora-te damb nosati, qu’arrés s’anuge de qué sigues present: ne jo, ne cap des mèns companhs.
WEB-ODISSEA	Li responec eth pacient divin Ulisses: “Pro que sigues, ò Eumèu, tant estimat deth pair Zèus coma de jo; donques que botes punt e finau ara mia fatigosa e miserabla errància!
WEB-ODISSEA	Que non i a arren tan dolent entàs òmes coma era vida erranta: per çò deth funèst vrente passen es òmes moltes fatigues, quan les aclapen era vagància, eth malastre e es penes.
WEB-ODISSEA	Mès ara, donques que me reties, en tot ordenar-me que demora era arribada d’aqueth, au, ditz-me s’era mair deth divin Ulisses e eth sòn pair, qu’en partir deishèc enes pòrtes dera vielhesa, viuen encara e gaudissen des arrais deth solei o ja an mòrt e se trapen ena casa de Pluton”.
WEB-ODISSEA	Li didec alavetz eth porcelèr, majorau des pastors: “De tot, ò òste, te vau a informar peth menut.
WEB-ODISSEA	Laertes encara viu e ena sua casa prègue de contunh a Zèus qu’era amna se li separe des membres; pr’amor que patís grani dolors per çò dera abséncia deth sòn hilh e pera mòrt dera sua legitima e prudenta esposa, que l’aumplic de tristesa e l’a auançat era vielhesa.
WEB-ODISSEA	Era qu’auèc ua deplorabla mòrt pera pena que sentie peth sòn gloriós hilh; pro que non perisque d’aguesta manèra cap auta persona que, demorant en aguest parçan, sigue amiga mia e me tracte coma tau.
WEB-ODISSEA	Mentre viuec, encara qu’aclapada, gaudia jo de preguntar-li e consultar-li fòrça causes, pr’amor que m’auia elevat amassa damb Ctimene, era de longa tunica, era sua hilha illustra, qu’amainadèc era darrèra: amassa mos elevèrem, e èra jo aunèst lèu coma era sua hilha.
WEB-ODISSEA	En arribar ena desirabla pubertat, a Ctimene la maridèren en Same, en tot recéber per aquerò fòrça dons; e a jo me botèc aquera un mantèl e ua tunica, vestits beròis, m’autregèc caucèr, me manèc entath camp e encara m’estimèc mès eth sòn còr.
WEB-ODISSEA	Ara me manque era sua ajuda, mès es benaurades divinitats hèn prospèra era òbra que me tengui, que d’era mingi e beui, e enquia e tot autregi aumòina as venerables suplicants.
WEB-ODISSEA	Li responec er engenhós Ulisses: “Ò dius!
WEB-ODISSEA	Com, encara mainatge, ò porcelèr Eumèu, te calec vagar tan luenh dera tua pàtria e des tòns pairs!
WEB-ODISSEA	Li didec alavetz eth porcelèr, majorau des pastors: “Òste!
WEB-ODISSEA	Donques que me preguntes sus aquerò, escota-me e gaudís, seigut e beuent vin.
WEB-ODISSEA	Aguestes nets son longues, que i a en eres temps entà dormir e temps entà deleitar-se escotant relats, e a tu non te cau anar entath lhet abans dera ora, donques qu’ei dolent dormir massa.
WEB-ODISSEA	Des auti, aqueth qu’eth sòn còr l’ac conselhe, que gesque e que s’ajace; e, tanlèu trinque eth dia, qu’esdejoe e se’n vage damb es porcèths deth sòn patron.
WEB-ODISSEA	Nosati, beuent e minjant ena cabana, devertim-mos en tot renauir era memòria des nòsti tristi malastres; donques que trape plaser en rebrembe des trebucs patidi, aqueth que patic fòrça e anèc errant pendent bèth temps.
WEB-ODISSEA	Te vau, donc, a parlar d’aquerò que me preguntes e interrògues.
WEB-ODISSEA	Jamès se patís hame en aqueth pòble e cap mau aborrible les arribe as miserables mortaus: quan envielhissen es òmes d’ua generacion, se presenten Apòllo, qu’amie arc de plata, e Diana, e les van aucint damb doces flèches.
WEB-ODISSEA	I a ena isla dues ciutats, que s’an repartit tot eth territòri, e en ambdues regnaue eth mèn pair, Ctesi Ormenida, parièr as immortaus.
WEB-ODISSEA	I auie alavetz ena casa deth mèn pair ua hemna fenicia, beròia, nauta e adreita en irreporchables trabalhs; e es astuti fenicis la sedusiren.
WEB-ODISSEA	Un, que la trapèc lauant, se junhèc damb era, ath cant dera concava nau, en amor e en concubinatge, çò que les trebole era ment as febles hemnes, encara que siguen trabalhadores.
WEB-ODISSEA	Li preguntèc alavetz se qui ère, e d’a on auie vengut; e era hemna, senhalant de seguit era nauta casa deth mèn pair, li responec d’aguesta sòrta:
WEB-ODISSEA	Tanlèu coma aueren acabat de prestar jurament, era hemna les dirigic de nauèth era paraula e les didec:
WEB-ODISSEA	Sauvatz ena vòsta ment çò convengut e esdegatz-vos a crompar es viures entath viatge.
WEB-ODISSEA	E tanlèu eth vaishèth sigue plen de viures, que vage quauqu’un en sòn palai entà dider-l’ac; e me harè a vier guaire aur poga.
WEB-ODISSEA	Se demorèren es fenicis un an sancer damb nosati e crompèren fòrça causes entara concava nau; mès, tanlèu siguec cargada e en disposicion de partir, li manèren un messatge entà dider-l’ac ara hemna.
WEB-ODISSEA	Se presentèc ena casa deth mèn pair un òme molt sagaç, qu’amiaue un collaret d’aur encastrat d’ambar, e, mentre es esclaues e era mia venerabla mair lo cuelhien enes mans, lo contemplauen damb es sòns uelhs e l’aufrien prètz, aqueth hec un senhau ara hemna e tornèc de seguit ena concava nau.
WEB-ODISSEA	Era fenicia, en tot cuelher-me era man, me treiguec deth palai e, coma trapèsse en vestibul es copes e es taules des convidadi que frequentauen era casa deth men pair e qu’alavetz auien vengut a sèir-se ena assemblada deth pòble, se hec a vier tres copes qu’amaguèc en sòn sen; e jo simplament l’anè seguint.
WEB-ODISSEA	Se cogaue eth solei e es tenèbres ocupauen toti es camins, en moment que nosati, caminant a pas seguit, arribèrem en famós pòrt a on se trapaue era velòça embarcacion des fenicis.
WEB-ODISSEA	Mos heren pujar, s’embarquèren toti, comencèc era navegacion pera liquida planhèra e Zèus mos manèc prospèr vent.
WEB-ODISSEA	Naveguèrem seguit per espaci de cinc dies damb es sues nets, quan Saturn Zèus mos hec a vier eth setau dia, Diana, que se complatz en lançar flèches, heric ara hemna, e aguesta queiguec damb tarrabastalh ena sentina, coma se siguesse ua gaveta.
WEB-ODISSEA	La lancèren en mar, coma peishèu de fòques e peishi; e jo me demorè damb eth còr sarrat.
WEB-ODISSEA	Eth vent e es ondades mos amièren entà Itaca, e aciu Laertes me crompèc damb es sòns bens.
WEB-ODISSEA	Ulisses, eth d’alègre linhatge, li responec damb aguestes paraules: “Eumèu!
WEB-ODISSEA	Qu’as esmoigut prigondament eth mèn còr en condar-me peth menut es maus que patires.
WEB-ODISSEA	Atau aguesti conversauen.
WEB-ODISSEA	Se meteren dempús a dormir, mès que non s’i estèren guaire, pr’amor qu’arribèc era Auròra, de beròi tron.
WEB-ODISSEA	Es companhs de Telemac, quan ja era nau s’apressèc en tèrra, amainèren es veles, baishèren rapidament eth pau, e amièren eth vaishèth, a truca de rems, entar ancoratge.
WEB-ODISSEA	E tanlèu aueren satisfèt eth desir de minjar e de béuer, eth prudent Telemac comencèc a dider-les:
WEB-ODISSEA	Li didec alavetz Teoclimene, parièr a un diu: “E jo, estimat hilh, entà on anarè?
WEB-ODISSEA	Entà quina casa des barons, que govèrnen ena aspra Itaca?
WEB-ODISSEA	Li responec eth prudent Telemac: “En d’autes circonstàncies te manaria entara mia casa, a on non manquen recorsi entà ostatjar ath forastèr; mès ara que serie çò de pejor entà tu, pr’amor que jo non i serè e era mia mair tanpòc t’a de veir, pr’amor qu’en palai non se mòstre soent as pretendents, senon que viu retirada ena cramba superiora, trabalhant ua tela.
WEB-ODISSEA	Te vau a indicar un baron qu’ena sua casa pòs vier: Eurimac, illustre hilh deth prudent Polibo, ath quau es itacensi guarden coma a un diu, pr’amor qu’ei, plan que òc, eth milhor de toti e desire maridar-se damb era mia mair e arténher era dignitat reiau qu’auec Ulisses.
WEB-ODISSEA	Non auie acabat de parlar, quan volèc naut de tot, entara dreta, un esparvèr, eth rapid messatgèr d’Apòllo; eth quau desplomaue a ua paloma qu’auie entre es sues garres, en tot deishar quèir es plumes en tèrra entre era nau e eth madeish Telemac.
WEB-ODISSEA	Alavetz Teoclimene cridèc ad aguest, a despart des sòns companhs, li cuelhec era man e li didec:
WEB-ODISSEA	Non sense ordenà’c un diu, volèc er audèth pera tua dreta, donques que, guardant-lo de cara, è comprenut qu’ei endonviaire.
WEB-ODISSEA	Didec; e li parlèc atau a Pirèu, eth sòn fidèu amic: “Pirèu Clitida!
WEB-ODISSEA	Li responec Pirèu, senhalat pera sua lança: “Telemac!
WEB-ODISSEA	Quan atau auec parlat, pugèc ena nau e ordenèc as sòns companhs que lo seguissen e que desliguessen es amarres.
WEB-ODISSEA	Aguesti s’embarquèren de seguit e se seigueren per orde enes bancs.
WEB-ODISSEA	Telemac se caucèc ues sandales e cuelhec deth taulatge deth vaishèth era lança fòrta e de bronzinada punta tant qu’ès marinèrs deishauen anar es amarres.
WEB-ODISSEA	S’embarquèren e naveguèren damb eth rumb entara poblacion, coma ac auie ordenat Telemac, hilh estimat deth divin Ulisses.
WEB-ODISSEA	E eth partic a pas seguit entara pleta a on auie innombrables porcèths, qu’ath sòn costat passaue era net eth porcelèr, que tant estimat ère des sòns patrons.
WEB-ODISSEA	Tanlèu arribèc era lum dera auròra, Ulisses e eth divin porcelèr aluguèren huec ena cabana e premaniren er esdejoar, dempús de dider-les adiu as pastors que partien damb es porcèths amassadi en porcades.
WEB-ODISSEA	Quan Telemac arribèc ena pleta, es gossets ganholaires lo saludauen, sense que degun ganholèsse.
WEB-ODISSEA	Se n’encuedèc Ulisses de qué es gossets botjauen era coa, entenec eth sorrolh des cauishigades, e de seguit li didec a Eumèu aguestes alades paraules:
WEB-ODISSEA	Encara non auie acabat de prononciar aguestes paraules, quan eth sòn estimat hilh se posèc en lumedan.
WEB-ODISSEA	Se lheuèc estonat eth porcelèr, li queigueren es veires que damb eri se tenguie a barrejar eth nere vin, anèc ar encontre deth sòn senhor, e li punèc eth cap, es beròis uelhs e ambdues mans, en tot vessar abondoses lèrmes.
WEB-ODISSEA	Dera madeisha manèra qu’eth pair amorós abrace ath hilh unigenit que li neishec ena vielhesa e que per eth a passat moltes penes, quan aguest entorne de luenhants païsi dempús d’ua abséncia de dètz ans; atau eth divin porcelèr sarraue ath deifòrme Telemac e lo punaue, coma s’eth joen s’auesse desliurat dera mòrt.
WEB-ODISSEA	E somicant, li didie aguestes alades paraules:
WEB-ODISSEA	Que non pensaua tornar-te a veir, dès que partires ena nau entà Pilos.
WEB-ODISSEA	Mès, tè, entra, hilh estimat, entà qu’eth mèn esperit gaudisque en contemplar-te, donques qu’ès ena mia cabana, nauèth arribat de d’autes tèrres.
WEB-ODISSEA	Pr’amor que non vies soent a veir es camps e es pastors, senon que te demores ena ciutat: autant t’agrade tachar era vista ena multitud de funèsti pretendents!”.
WEB-ODISSEA	Quan atau auec parlat, li cuelhec era bronzinada lança; e Telemac entrèc peth lumedan de pèira.
WEB-ODISSEA	Eth sòn pair Ulisses volec cedir eth sèti ath qu’arribaue, mès Telemac l’ac enebic damb aguestes paraules:
WEB-ODISSEA	Atau li didec, e er eròi tornèc a sèir-se.
WEB-ODISSEA	Entà Telemac, eth porcelèr estenec per tèrra arrames verdes e les caperèc damb ua pèth, qu’en era s’acomodèc er estimat hilh d’Ulisses.
WEB-ODISSEA	Toti agarrèren era parva qu’auien ath dauant.
WEB-ODISSEA	E ja satisfèt eth desir de minjar e de bèuer, Telemac parlèc d’aguesta sòrta ath divin porcelèr:
WEB-ODISSEA	D’a on t’a arribat aguest òste?
WEB-ODISSEA	Com es marinèrs l’an amiat aciu en Itaca?
WEB-ODISSEA	Qui son?
WEB-ODISSEA	E tu li responeres atau, porcelèr Eumèu: “Ò hilh!
WEB-ODISSEA	De tot te vau a díder era vertat.
WEB-ODISSEA	Se vante d’auer un linhatge ena espaciosa Creta, e ditz qu’a caminat errant per moltes poblacions des mortaus pr’amor qu’eth sòn fado atau ac dispausèc.
WEB-ODISSEA	Li responec eth prudent Telemac: “Eumèu!
WEB-ODISSEA	De vertat que hè fòrça pena çò que vies de díder.
WEB-ODISSEA	Com vau a cuélher ena mia casa ath forastèr?
WEB-ODISSEA	Jo sò joen e non è confiança enes mies mans entà refusar ad aqueth que l’otratge; e era mia mair amie en sòn pièch era animositat trantalhanta entre demorar-se ath mèn costat e suenhar era casa, per respècte ath lhet conjugau e temor de qué diderà era gent, o anar-se’n damb aqueth que sigue eth milhor de aquèus que la pretenen en palai e li hèsque mès donacions.
WEB-ODISSEA	Mès, donques qu’aguest òste arribèc ena tua casa, l’autrejarè un mantèl e ua tunica, vestits beròis, li balharè ua espada de dobla lama e sandales entàs sòns pès, e lo manarè aquiu a on eth tòn còr e era sua animositat s’estimen mès.
WEB-ODISSEA	E se vòs, suenha-lo tu, en tot tier-lo ena pleta; que jo te manarè vestits e minjar de tota sòrta entà que minge e non sigue gravós ne entà tu ne entàs tòns companhs.
WEB-ODISSEA	Li didec alavetz eth pacient divin Ulisses: Ò amic!
WEB-ODISSEA	Donques qu’ei just que te contesta, se m’esbocine eth còr quan t’enteni parlar des iniquitats que, sivans didetz, maquinen es pretendents en tòn palai, contra era tua volontat e en èster qui ès.
WEB-ODISSEA	Ditz-me se te sometes de bon voler, o t’a dilhèu en òdi era gent deth pòble per çò qu’a revelat ua divinitat, o dilhèu te planhes des tòns frairs; pr’amor que damb era ajuda d’aguesti, quinsevolh òme lute confiadament, encara que sigue grana era luta que se suscite.
WEB-ODISSEA	Pro que, damb era animositat qu’è, gaudissa dera tua joenessa e siguessa hilh der illustre Ulisses o siguessa Ulisses en persona que, vagant, tornèsse ena sua pàtria (pr’amor qu’encara ei possible qu’atau sigue) que me bracarie eth cap un baron enemic, se non me convertissa alavetz en ua calamitat entà toti aqueri, en tot filar-me de cap ath palai d’Ulisses Laertiada.
WEB-ODISSEA	Li responec eth prudent Telemac: “Ò forastèr.
WEB-ODISSEA	Que vau a informar-te damb grana sinceritat.
WEB-ODISSEA	Que non me hi odiós entà que s’anugèsse damb jo tot eth pòble; ne tanpòc m’è de plànher des frairs, que damb era sua ajuda quinsevolh òme lute confiadament encara que sigue grana era luta que se suscite, pr’amor qu’eth Saturn hec que siguessen tostemp unigenits es deth mèn linhatge.
WEB-ODISSEA	Arcesi engendrèc a Laertes, eth sòn solet hilh; aguest non engendrèc qu’ath mèn pair Ulisses; e Ulisses, dempús d’auer-me engendrat a jo solet, me deishèc en palai e non gaudic dera mia companhia.
WEB-ODISSEA	Plan per aquerò i a ena mia casa innombrables enemics.
WEB-ODISSEA	Guaires presones distinguides govèrnen enes isles, en Duliqui, en Same e ena seuvosa Zacinte, e guairi govèrnen ena aspra Itaca, toti pretenen ara mia mair e arroïnen era nòsta casa.
WEB-ODISSEA	Era mia mair ne refuse es odioses nòces, ne sap botar fin a taus causes.
WEB-ODISSEA	E aqueri mingen e agòten es mies proprietats, e lèu acabaràn damb jo madeish.
WEB-ODISSEA	Mès er ahèr s’està enes mans des dius.
WEB-ODISSEA	E ara tu, ancian, ve-te’n ara prèssa e ditz-li ara discrèta Penelope que sò san e en bona santat e qu’è arribat de Pilos.
WEB-ODISSEA	E tu li responeres atau, porcelèr Eumèu: “Compreni, e l’ac ordenes ad aqueth que te compren.
WEB-ODISSEA	Li responec eth prudent Telemac: “Qu’ei plan trist, mès deishem-lo, encara que mos hège dò, donques que se tot se hesse a gust des mortaus, alistaríem prumèr que ludesse eth dia dera tornada deth mèn pair.
WEB-ODISSEA	Didec, e pressèc ath porcelèr; eth quau agarrèc es sandales e, en estacar-se-les enes pès, partic entara ciutat.
WEB-ODISSEA	Non deishèc Minerva d’avertir qu’eth porcelèr Eumèu gessie dera pleta, e s’apressèc ad aguesta, en tot transfigurar-se en ua hemna beròia, nauta e damb adretia en delicades labors.
WEB-ODISSEA	S’arturèc en lumedan dera cabana e se l’apareishec a Ulisses, sense que Telemac la vedesse, ne se n’encuedèsse dera sua arribada, pr’amor qu’es dius non se hèn visibles entà toti.
WEB-ODISSEA	Mès Ulisses la vedec e tanben es gossets, que non ganholèren senon que hugeren entà un aute lòc dera pleta.
WEB-ODISSEA	Hec Minerva un senhau damb es celhes; la comprenec Ulisses e gessec dera cabana, passant eth naut mur deth pati.
WEB-ODISSEA	Se posèc dempús dauant dera divinitat e entenec a Minerva que li didie:
WEB-ODISSEA	Ulisses, fecond en recorsi!
WEB-ODISSEA	Didec Minerva; e, en tot tocar-lo damb era vergueta d’aur, li caperèc eth pièch damb ua tunica e un mantèl net, e l’aumentèc era talha e eth vigor joen.
WEB-ODISSEA	Er eròi recuperèc tanben eth sòn color brun, se l’arredoniren es caròles e se l’enneric eth peu dera barba.
WEB-ODISSEA	Hèt aquerò, era divessa partic, e Ulisses tornèc ena cabana.
WEB-ODISSEA	Lo vedec estonat eth sòn hilh estimat, que se trebolèc, virèc es uelhs entà un aute costat, per s’un cas aquera persona siguesse bèra divinitat, e li didec aguestes alades paraules:
WEB-ODISSEA	Qu’es un aute en comparèr d’abans, pr’amor que se t’an cambiat es tòns vestits e eth tòn còs non semble eth qu’auies.
WEB-ODISSEA	Plan que òc deues èster un des dius que possedissen er ample cèu.
WEB-ODISSEA	Sigues, donc, propici, damb era fin de qué pogam aufrir-te sacrificis agradius e dauradi presents de delicada labor.
WEB-ODISSEA	Li responec eth pacient divin Ulisses: “Que non sò cap diu.
WEB-ODISSEA	Per qué me confones damb es immortaus?
WEB-ODISSEA	En díder aquerò, punèc ath sòn hilh e deishèc qu’es lèrmes, qu’enquia alavetz auie arturat, li baishèssen pes caròles enquiath solèr.
WEB-ODISSEA	Mès Telemac, coma qu’encara non ère convençut de qué aqueth siguesse eth sòn pair, li responec de nauèth damb aguestes paraules:
WEB-ODISSEA	Li repliquèc er engenhós Ulisses: “Telemac!
WEB-ODISSEA	Que non cau que t’admires d’aguesta manèra, ne que t’estones d’auer ath tòn pair aciu laguens; pr’amor que ja non vierà cap aute Ulisses, pr’amor qu’Ulisses sò jo, tau coma me ves ara, qu’en auer patit e vagat fòrça, torni en vinten an ena pàtria tèrra.
WEB-ODISSEA	Aquerò qu’as vist qu’ei òbra de Minerva, que govèrne enes batalhes; era quau me transfòrme ath sòn gust, donques qu’ac pòt hèr; e uns còp me càmbie en un vagabond e d’auti en un joen que curbís eth sòn còs damb beròis vestits.
WEB-ODISSEA	Dites aguestes paraules, se seiguec.
WEB-ODISSEA	Telemac abracèc ath sòn pair, entre somics e lèrmes.
WEB-ODISSEA	A ambdús les venguec desirs de plorar e plorèren rambalhosament, planhent mès qu’es audèths (agles o corbassi de corvades ungles) quan es pagesi les trèn es hilhets qu’encara non volauen: d’aguesta manèra, vessèren aqueri tantes lèrmes que botjauen a pietat, e, autrejadi as plors les aurie deishat eth solei en cogar-se, se Telemac non auesse dit còp sec ath sòn pair:
WEB-ODISSEA	Qui se vanten d’èster?
WEB-ODISSEA	Li didec alavetz eth pacient divin Ulisses: “Jo te condarè, ò hilh, era vertat.
WEB-ODISSEA	M’amièren es feacis, navegants illustres que sòlen amiar a guairi òmes arriben ena sua tèrra; me transportèren peth mar ena sua velèra nau mentre dormia e me deishèren en Itaca, en tot auer-me autrejat esplendidi presents (bronze, aur en abondància e vestits teishuts) que se trapen en ua tuta per volontat des dius.
WEB-ODISSEA	E sò vengut aciu, per conselh de Minerva, damb era fin de qué tramem era mòrt des nòsti enemics.
WEB-ODISSEA	Li responec eth prudent Telemac: “Ò pair!
WEB-ODISSEA	Tostemp è entenut a díder qu’ès famós per çò deth valor des tues mans e pera prudéncia des tòns conselhs; mès qu’ei plan gran açò que dideres e me ties estonat, que non podessen dus òmes solets lutar contra molti e esforçadi barons.
WEB-ODISSEA	Pr’amor qu’aqueri non son un desenat just, ne dus solet, senon fòrça mès, e lèu te’n saberàs deth nombre.
WEB-ODISSEA	De Duliqui vengueren cinquanta e dus mossos escuelhudi, as quaus acompanhen es sòns sirvents; d’auti vint-e-quate joeni son de Same; de Zacinte i a vint joeni aquèus; e dera madeisha Itaca, dotze, toti illustres; e son damb eri er erald Medonte, un divin poèta e dus sirvents adreits en art d’atalhonar.
WEB-ODISSEA	Se barram damb toti es que se trapen laguens, non se passe qu’ara qu’as arribat pagues d’ua manèra plan amara e terribla eth prepaus de castigar es sues hètes.
WEB-ODISSEA	Li responec eth pacient e divin Ulisses; “Te vau a díder ua causa; escota-me.
WEB-ODISSEA	Li didec ath sòn torn eth pacient Ulisses: “Que non s’estaràn guaire temps separadi dera acarnissada luta, tanlèu era fòrça de Mart actue coma jutge en palai entre es pretendents e nosati.
WEB-ODISSEA	Ara tu, a penes campe era Auròra, ve-te’n entà casa e barreja-te damb es supèrbs pretendents; a jo eth porcelèr m’amiarà mès tard ena poblacion, transformat en vielh e miserable vagabond.
WEB-ODISSEA	Se m’otratgèssen en palai, patís en còr qu’amies en tòn pièch eth hèt de qué jo patisca maus tractaments.
WEB-ODISSEA	E se vedesses que me hèn enlà, en tot arrossegar-me peth palai pes pès, o me herissen damb sagetes, tie’c tanben.
WEB-ODISSEA	Ordena-les solet, en tot amonestar-les damb doces paraules, que boten fin as sues lhocaries; mès eri non ne haràn cabau, donques que ja les arribèc eth dia fatau.
WEB-ODISSEA	Ua auta causa te vau a díder que sauvaràs en tòn còr: tanlèu coma era sabenta Minerva m’ac inspire, te harè un senhau damb eth cap; en encuedar-te’n, hè-te a vier es marciaus armes que i a en palai, bota-les ath hons dera mia cramba, e enganha as pretendents damb doces paraules quan, en non veder-les, te pregunten per eres: “Que les è amiat luenh deth hum, pr’amor que ja non semblen es que deishèc Ulisses en partir entà Troia; senon que son enlaidies ena part qu’artenhèc eth lardor deth huec.
WEB-ODISSEA	Ath delà, eth Saturn me suggeric ena ment aguesta auta rason mès poderosa: non se passe que, en tot embriagar-vos, entamenetz ua discussion, vos herigatz es uns as auti, e enlaidigatz eth hestau e noviatge; que ja eth hèr, per eth solet, atrè ar òme”.
WEB-ODISSEA	Li repliquèc eth sòn illustre hilh: “Ò pair!
WEB-ODISSEA	M’imagini que lèu te serà coneishuda era mia animositat, que non ei era praubetat d’esperit çò que me senhorege; mès non me pensi qu’aquerò que prepauses age d’èster auantatjós entà nosati e te convidi a medità’c.
WEB-ODISSEA	Que caminaràs fòrça temps e en bades se vòs hèr a temptar a cada un, en tot vier pes camps; mentre aqueri, plan tramquils en palai s’avalen es nòsti bens orgulhosa e immoderadament.
WEB-ODISSEA	Atau aguesti conversauen.
WEB-ODISSEA	Mentretant, arribaue en Itaca era ben bastida nau qu’auie amiat de Pilos a Telemac e a toti es sòns companhs; es quaus, tanlèu arribèren en prigond pòrt, treigueren era nera embarcacion en tèrra fèrma, e, dempús de hèr-se a vier es aparelhs uns diligents servidors, transportèren es magnifics presents entara casa de Cliti.
WEB-ODISSEA	Dempús envièren un erald ena casa d’Ulisses, entà que li balhèsse notícies ara prudenta Penelope de com Telemac ère en camp e auie ordenat qu’eth vaishèth naveguèsse entara ciutat, pr’amor d’evitar qu’era illustra reina, cranhent en sòn còr, vessèsse trendes lèrmes.
WEB-ODISSEA	Se trapèren er erald e eth divin porcelèr, que venguien entà balhar era madeisha naua, e tanlèu arribèren ena casa deth divin rei, didec er erald ath miei des esclaues: “Ò reina!
WEB-ODISSEA	Que ja a arribat de Pilos eth tòn estimat hilh.” Eth porcelèr s’apressèc a Penelope, li referic tot çò qu’eth sòn hilh l’auie ordenat que li didesse e, hèta era encomana, entornèc entàs sòns porcèths, deishant darrèr era barralha e eth palai.
WEB-ODISSEA	Es pretendents afligidi e confonudi, gesseren deth palai, trauessèren eth nau mur deth pati e se seigueren dauant dera pòrta.
WEB-ODISSEA	E Eurimac, hilh de Polibo, comencèc a arengar- les:
WEB-ODISSEA	Qu’a hèt ua grana hèta Telemac damb aqueth viatge!
WEB-ODISSEA	E didíem que non l’amiarie a tèrme!
WEB-ODISSEA	A penes auec dit aguestes paraules, quan Anfinom, virant-se en sòn lòc, vedec qu’eth vaishèth entraue en plan prigond pòrt e es marinèrs amainauen es veles o auien eth rem ena man.
WEB-ODISSEA	E damb un arridolet, les didec as sòns companhs:
WEB-ODISSEA	Atau parlèc.
WEB-ODISSEA	Se lheuèren toti, anèren era arriba deth mar, treigueren de seguit era nau en tèrra fèrma e es diligents servidors se heren a vie es aparelhs.
WEB-ODISSEA	Ara seguida se filèren toti entara agora, sense deishar que se seiguesse damb eri cap aute òme, ne joen ne ancian.
WEB-ODISSEA	E Antinoo, hilh d’Eupites, les parlèc d’aguesta sòrta:
WEB-ODISSEA	Pendent eth dia, es gaites èren seigudi enes ventosi cims, en tot succedir-se sense pòsa; e dempús de cogar-se eth solei, jamès passèrem era net en tèrra fèrma, pr’amor que, vient peth mar ena velèra nau enquiara aparicion dera divina Auròra, èren ara demora dera arribada de Telemac pr’amor d’agarrar-lo e acabar damb eth; e mentretant l’amièc entara sua casa bèra divinitat.
WEB-ODISSEA	Mès, tramem ara bèra causa entà que li pogam balhar deplorabla mòrt: non sigue que se mos escape, donques que me pensi que mentre visque non s’amiaràn a tèrme es nòsti prepausi, pr’amor qu’eth mos depasse en sòn conselh e intelligéncia e nosati non mos auem guanhat era simpatia deth pòble.
WEB-ODISSEA	Au, abans de qué Telemac amasse as aquèus ena agora (e me pensi que non deisharà de hè’c, senon que sauvarà era sua colèra, e, lheuant-se ath miei de toti, les condarà que tramèrem contra eth ua mòrt orribla, sense qu’artehéssem agarrar-lo; e es auti, en entener-lo, non laudaràn aguestes males accions e dilhèu mos còsten bèth mau e mos hèsquen enlà dera nòsta tèrra, e mos calgue anar entà un aute país), preveigam aquerò en tot dar-li mòrt en camp, luenh dera ciutat, o en camin; apoderem-mos des sòns bens e eretatges pr’amor de repartir-mo-les equitatiuament; e autregem eth palai ara sua mair e ad aqueth que se maride damb era, entà que lo possedisquen en comun.
WEB-ODISSEA	Atau parlèc.
WEB-ODISSEA	Toti amudiren e demorèren en silenci, enquia que les arenguèc er illustre hilh deth rei Niso Aretiada, Anfinome, qu’auie vengut dera erbosa Duliqui, abondosa en horment, ère ath cap des pretendents e ère eth mès agradiu entà Penelope perque es sues paraules revelauen boni sentiments.
WEB-ODISSEA	Aguest, donc, les arenguèc damb benvolença dident:
WEB-ODISSEA	Jo que non voleria aucir d’aguesta manèra a Telemac, pr’amor qu’ei ua causa grèu destruir eth linhatge des reis; senon consultar prumèr era volontat des dius.
WEB-ODISSEA	De tau manèra s’exprimic Antinome e a toti les agradèc aquerò qu’auie dit.
WEB-ODISSEA	Se lheuèren de seguit, vengueren ena casa d’Ulisses e, en arribar, cuelheren sèti enes ornades cagires.
WEB-ODISSEA	Venguec ena sala, en tot acompanhar-la es sues esclaues.
WEB-ODISSEA	Quan era divina entre es hemnes auec arribat a on èren es pretendents, se posèc ath cant dera colomna que sosteguie eth tet solidament bastit, damb es caròles caperades per un esplendid vel, e escridassèc a Antinoo, en tot dider-li d’aguesta sòrta:
WEB-ODISSEA	Diden en pòble d’Itaca que subergesses as dera tua edat en conselh, e ena paraula, mès que non ès certament coma eri se pensen.
WEB-ODISSEA	Dessenat!
WEB-ODISSEA	Per qué maquines com dar-li mòrt a Telemac e non te n’encuedes des suplicants, es quaus an coma testimòni a Zèus?
WEB-ODISSEA	Que non ei just que trametz maus es uns contra es auti.
WEB-ODISSEA	Dilhèu ignores qu’eth tòn pair venguec aciu hujut, damb gran temor deth pòble?
WEB-ODISSEA	Qu’ère aguest fòrça irritat contra eth, pr’amor qu’auie anat damb es pirates tafis a balhar maus as tesprotes, es nòsti aliats; e lo volien aucir, e arrincar-li eth còr, e apoderar-se des sòns molti e agradiues bens; mès Ulisses les tenguec e empedic qu’ac hessen, a maugrat deth sòn desir.
WEB-ODISSEA	Li responec Eurimac, hilh de Polibo: “Hilha d’Icari!
WEB-ODISSEA	Discrèta Penelopè!
WEB-ODISSEA	Padega era tua animositat e non te’n hèsques per taus causes.
WEB-ODISSEA	Que non i a cap òme, ne l’aurà, ne tansevolh neisherà, que bote es sues mans en tòn hilh Telemac mentre visca jo e veiga era lum aciu ena tèrra.
WEB-ODISSEA	Çò que vau a díder, s’amiarà a tèrme: lèu era sua nera sang correrie ath torn dera mia lança.
WEB-ODISSEA	Atau li parlèc entà padegar-la; mès tanben maquinaue era mòrt de Telemac.
WEB-ODISSEA	E Penelope se n’anec de nauèth entara esplendida cramba superiora, a on plorèc per Ulisses, eth sòn estimat espós, enquia que Minerva, era des ludents uelhs, li bohèc enes paupetes eth doç saunei.
WEB-ODISSEA	En escurir, eth divin porcelèr tornèc ath costat d’Ulisses e deth sòn hilh, es quaus auien sacrificat un porcèth d’un an e premanien eth sopar.
WEB-ODISSEA	Alavetz se les apressèc Minerva e, tocant damb era sua vergueta a Ulisses Laertiada, lo convertic un aute còp en ancian e li caperèc eth còs damb miserables vestits: non siguesse qu’eth porcelèr, en veder-lo cara a cara, l’arreconeishesse, e, en sòrta de sauvar ena naua en sòn pièch, partisse entà anonciar-la ara discrèta Penelope.
WEB-ODISSEA	Telemac siguec eth prumèr de parlar e didec atau: “Qu’as arribat ja, divin Eumèu!
WEB-ODISSEA	Qué se ditz pera poblacion?
WEB-ODISSEA	E tu li responeres atau, porcelèr Eumèu: “Que non siguí per investigar ne per preguntar taus causes mentre caminaua pera ciutat; pr’amor que tanlèu coma li balhè era naua, m’ahisquèc era mia animositat a tornar ara prèssa.
WEB-ODISSEA	Se trapèc damb jo un erald, diligent messatgèr des tòns companhs, que siguec eth prumèr que li parlèc ara tua mair.
WEB-ODISSEA	Tanben m’en sai de ua auta causa, qu’è vist damb es mèns uelhs.
WEB-ODISSEA	En tornar, quan ja me trapaua mès naut qu’era ciutat, en ticolet de Mercuri, vedí qu’ua velèra nau baishaue en nòste pòrt; e en era i auie multitud d’òmes, e ère cargada d’escuts e de lances de dobla lama.
WEB-ODISSEA	Atau s’exprimic.
WEB-ODISSEA	Arric er esforçat e divin Telemac e virèc es uelhs entath sòn pair, en tot sajar de qué non lo vedesse eth porcelèr.
WEB-ODISSEA	Acabada era faena e premanida era taulejada, mingèren, e ad arrés li manquèc era respetiua porcion.
WEB-ODISSEA	E ja satisfèt eth desir de minjar e de bèuer, pensèren en ajaçar-se e receberen eth don deth saunei.
WEB-ODISSEA	Tanlèu se descurbic era hilha deth maitin, era Auròra de rosadi dits, Telemac, hilh estimat deth divin Ulisses, se caucèc enes sòns pès beròies sandales, agarrèc ua fòrta lança que s’adaptaue ara sua man, e, en dispausar-se a partir entara ciutat, li parlèc d’aguesta sòrta ath porcelèr:
WEB-ODISSEA	M’en vau entara ciutat, entà que me veigue era mia mair; donques que non me pensi que dèishe eth trist plor, ne eth luctuós gemiment, enquia que me veigue de nauèth.
WEB-ODISSEA	A tu te mani qu’amies ath malerós òste ena poblacion, damb era fin de qué demane caritat en era entà minjar, e aqueth que volgue li balharà un croston de pan e ua copa de vin; pr’amor que jo è era animositat aclapada e non me posqui tier a toti es òmes.
WEB-ODISSEA	Li responec er engenhós Ulisses: “Amic!
WEB-ODISSEA	Tanben jo m’estimi mès que non m’arturen, pr’amor que l’ei milhor a un praube demanar caritat pera ciutat que pes camps.
WEB-ODISSEA	Me balharà causes eth que volgue.
WEB-ODISSEA	Per çò dera mia edat ja non sò entà demorar-me ena pleta e aubedir a un patron en totes es causes que me manèsse.
WEB-ODISSEA	Atau s’exprimic.
WEB-ODISSEA	Gessec Telemac dera pleta, caminant a pas leugèr e maquinant maus contra es pretendents.
WEB-ODISSEA	Quan arribèc en comòde palai, apressèc era lança en ua nauta colomna e entrèc mès entà laguens, en tot passar eth lumedan de pèira.
WEB-ODISSEA	Lo vedec, era prumèra de totes, Euriclèa, era sua hilhuquèra, que se tenguie a caperar damb pèths es ornadadi sètis, e correc a trapar-lo vessant lèrmes.
WEB-ODISSEA	Atau madeish s’amassèren ath sòn entorn es autes esclaues d’Ulisses, de pacienta animositat; e totes l’abracèren, punant-li eth cap e es espatles.
WEB-ODISSEA	Gessec dera sua cramba era discrèta Penelope, que se retiraue a Diana o ara daurada Venus; e, plan plorosa, botèc es braci sus eth hilh estimat, li punèc eth cap e es polidi uelhs, e didec, somicant, aguestes alades paraules:
WEB-ODISSEA	Que ja me pensaua que non te tornaria a veir quan te n’anères ena nau entà Pilos, d’amagat e contra eth mèn desir, ara cèrca de naues sus eth tòn pair.
WEB-ODISSEA	Li responec eth prudent Telemac: “Mair mia!
WEB-ODISSEA	Atau li didec; e cap paraula gessec des pòts de Penelope.
WEB-ODISSEA	Se lauèc aguesta, caperèc eth sòn còs damb vestits purs, e hec vòt de sacrificar a toti es dius perfèctes ecatòmbes, se Zèus permetie qu’auesse compliment era resvenja.
WEB-ODISSEA	Telemac gessec deth palai damb era sua lança ena man e dus gossets d’agils pès que lo seguiren.
WEB-ODISSEA	E Minerva botèc en eth tau gràcia divina que, en veder-lo arribar, tot eth pòble lo contemplaue damb admiracion.
WEB-ODISSEA	Lèu l’enrodèren es supèrbs pretendents, prononciant bones paraules e pensant ath sòn laguens causes dolentes; mès se hec enlà deth grop d’aguesti e venguec a sèir-se a on èren Mentor, Antifo e Haliterses, ancians companhs deth sòn pair, que li heren preguntes sus moltes causes.
WEB-ODISSEA	Se les presentèc Pirèu, distinguit pera sua lança, qu’amiaue ar òste ena agora, a trauèrs dera ciutat; e Telemac non s’estèc luenh d’aguest, senon que de seguit lo botèc ath sòn costat.
WEB-ODISSEA	Pirèu siguec eth prumèr de parlar e didec d’aguesta sòrta:
WEB-ODISSEA	Li responec eth prudent Telemac: “Pirèu!
WEB-ODISSEA	Encara non sabem se com acabaràn es causes.
WEB-ODISSEA	Dident atau, se hec a vier ath malerós òste ena sua casa.
WEB-ODISSEA	Arribadi en comòde palai, deishèren es sòns mantèls en cagires e fautulhs, e anèren a lauar-se en ues banhères plan polides.
WEB-ODISSEA	E un còp lauadi e onhudi damb òli pes esclaues, que les botèren tuniques e lanudi mantèls, gesseren deth banh e se seigueren enes cagires.
WEB-ODISSEA	Ua esclaua les dèc lauamans, qu’amiaue en un magnifica gèrla d’aur e vessèc en ua plata d’argent, e botèc ath sòn duant ua apolidida taula.
WEB-ODISSEA	Era venerabla codinèra les hec a vier pan e deishèc ena taula tota sòrta de parva, en tot obsequiar-les damb aquera qu’ère reservada.
WEB-ODISSEA	Se seiguec era mair dauant des dus joeni, apròp dera colomna qu’en era s’emparaue eth tet dera abitacion; e, inclinada en ua cagira, se metec a trèir dera filosa fini hius.
WEB-ODISSEA	Aqueri meteren man ena parva qu’auien ath dauant.
WEB-ODISSEA	E quan aueren satisfèt eth desir de minjar e de bèuer, era discrèta Penelope comencèc a parlar-les d’aguesta sòrta:
WEB-ODISSEA	Li responec eth prudent Telemac: “Jo te condarè, ò mair, era vertat.
WEB-ODISSEA	Anèrem entà Pilos pr’amor de veir a Nestòr, pastor d’òmes; eth quau me recebec en sòn excèls palai e me tractèc tan sollicita e amorosament coma un pair ath hilh que torne dempús d’ua longa abséncia.
WEB-ODISSEA	Damb tau sollicitud m’acuelheren eth e es sòns gloriosi hilhs!
WEB-ODISSEA	Mès m’assegurèc que non auie entenut que cap òme dera tèrra parlèsse deth pacient Ulisses, viu o mòrt; e me manèc entar Atrida Menelau, famós pera sua lança, en tot autrejar-me shivaus e un solid car.
WEB-ODISSEA	Que vedí aquiu ara aquèa Helena, que siguec era encausa, pera volontat des dius, de qué tantes fatigues patissen aquèus e teucri.
WEB-ODISSEA	Non se tardèc a preguntar-me Menelau, valent ena luta, quina ere era causa que m’amiaue en Lacedemonia; jo l’ac condè tot sincèrament, e alavetz me responec damb aguestes paraules:
WEB-ODISSEA	Atau coma ua cèrvia botèc es sòns hilhets nauèth neishudi ena tuta d’un valent leon e se n’anec a pèisher en bòsc e enes erboses vals, e eth leon tornèc e s’avalèc as petits cèrvis; d’aguesta manèra tanben Ulisses les a de dar ad aqueri vergonhosa mòrt.
WEB-ODISSEA	Pro que se mostrèsse, ò pair Zèus, Minerva, Apòllo!, tau qu’ère quan ena ben bastida Lesbos se lheuèc contra eth Filomelida, en ua discussion, e lutèc damb eth, e l’amorrèc en solèr damb fòrça, que d’aquerò se n’alegrèren toti es aquèus; se, en mostrar-se atau, se trapèsse Ulisses damb es pretendents, serie cuerta era vida d’aguesti e es nòces les serien fòrça amargantes.
WEB-ODISSEA	Mès en aquerò que me preguntes e supliques que te conda, non voleria separar-me dera vertat ne enganhar-te; e de guaires causes me referic eth veraç ancian des mars, non me cararè ne te n’amagarè deguna.
WEB-ODISSEA	Taus sigueren es sues paraules; e era sentèc qu’en pièch se l’esmoiguie eth còr.
WEB-ODISSEA	Alavetz Teoclimene, parièr a un diu, les didec d’aguesta sòrta:
WEB-ODISSEA	Aqueth non se’n sap d’arren clarament; mès escota es mies paraules, que jo te vau a hèr ua prediccion cèrta e non t’è d’amagar arren.
WEB-ODISSEA	Que siguen testimònis prumèr Zèus entre es dius e dempús era taula ospitalària e era casa der irreprochable Ulisses, qu’en era è arribat, de qué er eròi ja se trape ena sua pàtria tèrra, seigut o botjant-se; qu’a coneishement d’aguestes marrides accions, e maquine maus contra toti es pretendents.
WEB-ODISSEA	Li responec era discrèta Penelope.
WEB-ODISSEA	Atau aguesti conversauen.
WEB-ODISSEA	Mentretant, se divertien es pretendents, dauant deth palai d’Ulisses, lançant discs e lances en hargat pasiment a on acostumauen a hèr es sues insolències.
WEB-ODISSEA	Mès quan siguec era ora de sopar e arribèren de pertot bèsties amiades pes pastors que les solien amiar, didec Medonte, er erald que mès grat les ère as pretendents e qu’assistie as sues taulejades:
WEB-ODISSEA	Atau les parlèc; e eri se lheuèren e aubediren es sues paraules.
WEB-ODISSEA	Arribadi en comòde palai, deishèren es sòns mantèls en cagires e fautulhs, e sacrifiquèren oelhes plan creishudes, grasses crabes, gròssi porcèths e ua gregària vaca, en tot premanir damb aquerò era sua taulejada.
WEB-ODISSEA	Mentretant, se dispausauen eth divin Ulisses e eth porcelèr a partir deth camp entara ciutat.
WEB-ODISSEA	E eth porcelèr, majorau des pastors, comencèc a díder:
WEB-ODISSEA	Li responec er engenhós Ulisses: “Qu’ac compreni, que i sò d’acòrd, l’ac manes ad aqueth que te compren.
WEB-ODISSEA	Anem, donc, e guida-me enquia qu’arribem.
WEB-ODISSEA	E s’as bracat bèth baston, autreja-me-lo entà apuar-me; donques que vos è entenut díder qu’eth caminòu ei fòrça resquilhós”.
WEB-ODISSEA	Didec, e se metec ena espatla era mauhargada museta plia de traucs, damb era sua correja retortilhada.
WEB-ODISSEA	Eumèu l’autregèc eth pau que desiraue; e ara seguida comencèren a caminar; se demorèren aquiu, susvelhant era pleta, es gossets e es pastors; mentre qu’Eumèu amiaue entara ciutat ath sòn rei, transformat en un vielh e miserable vagabond que s’emparaue en un baston e amiaue eth còs revestit de pelhòts.
WEB-ODISSEA	Mès quan, recorrent er aspre camin, se trapèren a pòca distància dera ciutat e arribèren ena hargada hònt de clares aigües, que d’era cuelhien era aigua es ciutadans (ère òbra d’Itaco, Nerito e Polictor; l’enrodaue per toti es costats un bòsc d’aubars, que se neurissen dera umiditat; vessaue era aigua, plan fresca, de naut de tot d’ua arròca; e ena sua part superiora s’auie bastit un autar entàs ninfes, a on toti es caminants hègen sacrificis), se trapèc damb eri eth hilh de Doli, Melanti, qu’amiaue es milhores crabes des sues vegades entath sopar des pretendents e lo seguien dus pastors.
WEB-ODISSEA	Tanlèu les vedec, les repoteguèc damb paraules menaçaires e grossières, qu’esmoigueren eth còr d’Ulisses:
WEB-ODISSEA	Se me lo balhèsses entà sauvar era mia pleta, escampar er estable e amiar-les eth forratge as crabòts, beuerie lèit e harie vrente.
WEB-ODISSEA	Mès, coma que ja ei expèrt en males òbres, non volerà tier-se ath trabalh; mèsalèu anarà demanant caritat pera ciutat entà aumplir eth sòn vrente insadorable.
WEB-ODISSEA	Atau didec; e, en apressar-se, li fotèc un cop de pè ena anca, hòlament; mès que non lo podec trèir deth camin, senon qu’er eròi s’estèc fèrm.
WEB-ODISSEA	Alavetz se l’acodic a Ulisses escometer-lo e trèir-li era vida damb eth pau, e quilhar-lo un shinhau e estronhar-li eth cap en solèr.
WEB-ODISSEA	Mès fin finau patic er otratge e tenguec era colèra en sòn còr.
WEB-ODISSEA	Eth porcelèr repoteguèc ad aqueth, en tot guardar-lo cara a cara, e preguèc fervorosament lheuant es mans:
WEB-ODISSEA	Hilhes de Zèus!
WEB-ODISSEA	Li repliquèc eth crabèr Melanti: “Ò dius!
WEB-ODISSEA	Se qué ditz aguest gossset, que sonque se’n sap de causes dolentes!
WEB-ODISSEA	Un dia me lo harè a vier luenh d’Itaca, en un nere vaishèth de molti bancs, entà que, venent-lo, me balhe un bon guanh.
WEB-ODISSEA	Quan atau auec parlat, les deishèc darrèr, donques que caminauen pòc a pòc, e arribèc de seguit en palai deth rei.
WEB-ODISSEA	Ara seguida entrèc en eth, se seiguec ath miei des pretendents, dauant d’Eurimac, qu’ère eth que mès estimaue.
WEB-ODISSEA	Li mestrèren uns tròci de carn aqueri que se tenguien ad aquerò, e l’amièc pan era venerabla codinèra.
WEB-ODISSEA	Mentretant, s’artureren Ulisses e eth divin porcelèr ath costat deth palai, e enteneren es sons dera ueda citara donques que Femi començaue a cantar.
WEB-ODISSEA	E agarrant aqueth era man deth porcelèr, li parlèc d’aguesta sòrta:
WEB-ODISSEA	Qu’ei aguesta, plan que òc, era beròia casa d’Ulisses, e serie aisit coneisher-la encara que siguesse enrodada de moltes autes.
WEB-ODISSEA	Qu’a mès d’un estatge, enròde eth sòn pati un naut mur, es pòrtes son ben ajustades e son de dues huelhes: cap òme mespredarie ua casa semblabla.
WEB-ODISSEA	E tu li responeres atau, porcelèr Eumèu: “Qu’ac auràs coneishut aisidament, donques que tanpòc te manque discrecion entàs autes causes.
WEB-ODISSEA	Mès, au, deliberem sus qué podem hèr.
WEB-ODISSEA	Li responec eth pacient divin Ulisses: “Compreni, me n’encuedi, qu’ac manes ad aqueth que te compren.
WEB-ODISSEA	Mès, auança-te tu e jo me demorarè, que ja è provat çò que son es còps e es herides e era mia animositat a patit per çò de molt que me calec patir autant en mar coma ena guèrra; que vengue, donc, aguest mau darrèr des auti.
WEB-ODISSEA	Atau aguesti conversauen.
WEB-ODISSEA	E un gosset, qu’ère ajaçat, lheuèc eth cap e es aurelhes: qu’ère Argos, eth gosset deth divin Ulisses, qu’aquest auie elevat, encara que dempús non ne treiguec cap profit d’eth, pr’amor que li calec partir entara sagrada Ilion.
WEB-ODISSEA	Anteriorament l’amiauen es joeni a acaçar crabes, cèrvis e lèbes; mès alavetz, en abséncia deth sòn patron, jadie abandonat sus es hiems de muls e de buèus, que deishauen ath cant dera pòrta damb era fin de qué es sirvents d’Ulisses lo cuelhessen entà hiemar es dilatadi camps: aquiu ère estirat Argos, tot plen de lagastes.
WEB-ODISSEA	En veir qu’ Ulisses s’apressaue, lo saludèc damb era coa e deishèc quèir ambdues aurelhes, mès ja non podec gésser ar encontre deth sòn patron; e aguest, quan lo vedec, se shuguèc ua lèrma qu’aisidament artenhec amagar-li a Eumèu, ath quau hec dempús aguesta pregunta:
WEB-ODISSEA	E tu li responeres atau, Eumèu: “Aquest can apertenguec a un òme que s’a mòrt luenh de nosati.
WEB-ODISSEA	Se siguesse tau quau ère en còs e ena activitat quan Ulisses lo deishèc en partir entà Troia, lèu admiraries era sua leugeresa e eth sòn vigor: que non se l’escapaue cap fèra que lheuèsse, ne enquia e tot en çò de mès complicat dera seuva, donques qu’ère fòrça adreit entà seguir ua tralha.
WEB-ODISSEA	Dident aquerò, entrèc peth comòde palai e se filèc dret de cap ara sala, entàs illustres pretendents.
WEB-ODISSEA	Alavetz era Parca dera nera mòrt s’apoderèc d’Argos, dempús que tornèsse a veir a Ulisses tath vintau an.
WEB-ODISSEA	Avertic eth deifòrme Telemac, fòrça abans qu’arrés, era arribada deth porcelèr; e, en tot hèr-li un senhau, lo cridèc ath sòn costat.
WEB-ODISSEA	Telemac, dauant d’aguest, qu’ère seigut.
WEB-ODISSEA	E dempús li mestrèc er erald parva e pan, en trèir-la d’un petit tistèr.
WEB-ODISSEA	Pòc dempús d’Eumèu, entrèc Ulisses en palai, transfigurat en un vielh e miserable vagabond que s’emparaue en baston e amiaue lègi vestits.
WEB-ODISSEA	E Telemac cridèc ath porcelèr e li didec, dempús d’agarrar un pan sancer deth tistèr e tanta carn coma podec enes sues mans:
WEB-ODISSEA	Atau s’exprimic.
WEB-ODISSEA	Se n’anèc eth porcelèr en entener-lo e, arribat en lòc qu’ère Ulisses, li didec aguestes alades paraules:
WEB-ODISSEA	Li responec er engenhós Ulisses: “Zèus sobeiran!
WEB-ODISSEA	Didec; cuelhec era parva damb es dues mans, la botèc dauant des sòns pès, ath dessús dera maujargada museta, e mingèc mentre eth poèta cantaue en palai; de manèra que quan acabèc eth sopar, eth divin poèta arribaue ja ath finau deth sòn cant.
WEB-ODISSEA	Es pretendents comencèren a hèr rambalh ena sala, e Minerva s’apressèc a Ulisses Laertiada en tot ahiscar-lo a que les demanèsse quauquarren e anèsse recuelhent crostons, entà saber- se’n quini d’eri èren justi e quini marridi, encara que degun s’auie de desliurar dera roïna.
WEB-ODISSEA	Venguec, donc, er eròi a demanar-li a cada baron, començant pera dreta, e a toti les alongaue era man coma se demanèsse caritat de hège long temps.
WEB-ODISSEA	Eri, cuelhent pietat, li dauen aumoina, lo guardauen damb estranhesa e se preguntauen es uns as auti se qui ère e d’a on auie vengut.
WEB-ODISSEA	Eth crabèr de Melanti les parlèc d’aguesta sòrta:
WEB-ODISSEA	Atau les parlèc; e Antinoo repoteguèc ath porcelèr d’aguesta sòrta: “A, famós porcelèr!
WEB-ODISSEA	Per qué l’amières ena ciutat?
WEB-ODISSEA	Dilhèu non auem pro vagabonds, que son mendicants inoportuns e pèsta des hestaus?
WEB-ODISSEA	E tu li responeres atau, ò porcelèr, damb aguestes paraules: “ Antinoo!
WEB-ODISSEA	Que non parles coma cau, encara que sigues nòble.
WEB-ODISSEA	Qui anarie en cap lòc a cridar ad arrés, se non siguesse ad aqueri qu’exercissen era sua profession en pòble: un endonviaire, un mètge entà guarir es malauties, un hustèr o un divin poèta que mos alègre cantant?
WEB-ODISSEA	Didec; e li parlèc a Antinoo damb aguestes alades paraules: “Antinoo!
WEB-ODISSEA	De vertat que ties compde de jo coma se siguesses un pair damb eth sò hilh, quan damb dures votzes me manes hèr enlà deth palai ad aguest òste!
WEB-ODISSEA	Que non permeten es dius qu’atau se passe!
WEB-ODISSEA	Cuelh bèra causa e autreja-l’ac, que non t’ac enebisqui, mèsalèu te convidi a hè’c; e non cranhes que s’anugen era mia mair, ne cap des esclaus que demoren ena casa deth divin Ulsses.
WEB-ODISSEA	Antinoo li responec dident: “Telemac, mauparlat, incapable de moderar era tua impetuositat!
WEB-ODISSEA	Qué as dit?
WEB-ODISSEA	Atau parlèc; e li mostrèc, en cuelher-lo de dejós dera taula, er escabèl qu’en eth s’apuaue es sòns nets pès quan assistie enes taulejades.
WEB-ODISSEA	Mès toti es auti li balhèren bèra causa, de sòrta qu’era museta s’aumplic de pan e de carn.
WEB-ODISSEA	E ja Ulisses anaue a tornar en lumedan entà minjar-se çò que l’auien dat es aquèus, mès s’arturèc dauant d’Antinoo e li didec aguestes paraules:
WEB-ODISSEA	Plan per aquerò te cau, mès encara qu’es auti, dar-me pan; e jo espargerè era tua fama pera tèrra immensa.
WEB-ODISSEA	En d’auti tempsi, tanben jo siguí erós entre es òmes, abitè ua rica casa, e balhè fòrça còps aumòina as vagabonds, quinsevolh que siguesse e se trapèsse en besonh que se trapèsse; alavetz auia innombrables esclaus e fòrça d’autes causes que damb eres es òmes viuen comòdes e gaudissen fama d’opulents.
WEB-ODISSEA	Mès Zèus Saturn m’arroïnèc, pr’amor qu’ac volec atau, en tot ahiscar-me a vier en Egipte damb errants pirates; viatge long, qu’en eth auia de trapar era mia perdicion.
WEB-ODISSEA	Tanlèu arturè en arriu Egipte es concaves naus, dempús d’ordenar as fidèus companhs que se demorèssen entà susvelhar es embarcacions, manè espions enes paratges avients entà explorar eth parçan.
WEB-ODISSEA	Mès es mèns, en tot cedir ara insoléncia per çò de seguir eth sòn pròpri impuls, comencèren a devastar es beròis camps des egipcis; e se heren a vier es hemnes e es mainatges, e aucien as barons.
WEB-ODISSEA	Non se tardèc eth clamor a arribar ena ciutat.
WEB-ODISSEA	Es sòns abitants, en auer entenut es crits, vengueren a punta de dia: eth camp s’aumplic d’infantaria, de cavalièrs e de reludent bronze.
WEB-ODISSEA	Zèus, que se vante damb er arrai, manèc as mèns companhs era perniciosa hujuda; e ja, d’alavetz, arrés gausèc resistir, pr’amor qu’es maus mos enrodauen pertot.
WEB-ODISSEA	Aquiu mos auciren damb er agudent bronze a molti òmes, e a d’auti se les heren a vier entà obligar-les a trabalhar en benefici des ciutadans.
WEB-ODISSEA	Antinoo li responec dident: “Quin diu mos a hèt a vier aguesta pèsta, aguest amarum dera taulejada?
WEB-ODISSEA	Demora-te aciu, ath miei, a distància dera mia taula: non se passe que lèu vages en amargant Egipte e en Chipre, per èster un vagabond tant audaç e tan pòcavergonha.
WEB-ODISSEA	Li didec arreculant, er engenhós Ulisses: “Ò dius!
WEB-ODISSEA	De vertat qu’eth pensament qu’as non se correspon damb era tua preséncia.
WEB-ODISSEA	Atau s’exprimic.
WEB-ODISSEA	S’irritèc Antinoo encara mès en sòn còr, e, tachan-li era guardada, li didec aguestes alades paraules:
WEB-ODISSEA	Atau parlèc; e, cuelhent er escabèl, l’ac lancèc e l’acertèc ena espatla dreta, apròp dera esquia.
WEB-ODISSEA	Ulisses s’estèc fèrm coma ua arròca, sense qu’eth còp d’Antinoo lo hesse trantalhar; mès botgèc en silenci eth cap, en tot botjar ath sòn laguens sinistres prepausi.
WEB-ODISSEA	Arreculèc de seguit entath lumedan, se seiguec, botèc en solèr era museta qu’amiaue claufida, e les didec as pretendents:
WEB-ODISSEA	Degun baron a dolor ena sua amna ne cap pena, en èster herit quan lute pes sues proprietats, pes sòns buèus o pes sues blanques oelhes; mès Antinoo me heric a jo per çò der odiós e funèst vrente, que tanti maus les còste as òmes.
WEB-ODISSEA	Taus sigueren es sues paraules.
WEB-ODISSEA	Toti senteren veementa indignacion e quauqu’un d’aqueri supèrbs gojats parlèc d’aguesta sòrta:
WEB-ODISSEA	Que non actuères ben, herint ath malerós vagabond.
WEB-ODISSEA	Insensat!
WEB-ODISSEA	E se, per edard, siguesse bèra celestiau divinitat…?
WEB-ODISSEA	Atau parlauen es pretendents, mès Antinoo non ne hec cabau des sues paraules.
WEB-ODISSEA	Telemac sentec en sòn pèch ua grana pena per aqueth còp, sense que per aquerò li quieguesse cap lèrma des uelhs en solèr; mès botgèc en silenci eth cap, en tot agitar ath sòn laguens sinistres prepausi.
WEB-ODISSEA	Quan era discrèta Penelope entenec díder qu’ar òste l’auie herit Antinoo en palai, parlèc atau ath miei des sues esclaues: “Pro qu’Apòllo, celèbre peth sòn arc, te herisse a tu dera madeisha manèra.
WEB-ODISSEA	Li responec era discrèta Penelope: “Estimada!
WEB-ODISSEA	Toti son aborribles pr’amor que tramen accions marrides; mès Antinoo n’ei lèu autant coma era nera Parca.
WEB-ODISSEA	De tau sòrta parlèc, seiguda ena sua cramba entre es sirventes, tant qu’eth divin Ulisses sopaue.
WEB-ODISSEA	E cridant dempús ath divin porcelèr, li didec d’aguesta sòrta:
WEB-ODISSEA	E tu li responeres atau, porcelèr Eumèu: “Pro se carèssen es aquèus, ò reina; pr’amor que conde taus causes qu’encantarie eth tòn còr.
WEB-ODISSEA	Tres dies damb es sues nets l’auí ena mia cabana, pr’amor que siguí eth prumèr qu’acodic en escapar-se deth vaishèth, mès enquia e tot atau non podec acabar eth raconde des sòns malastres.
WEB-ODISSEA	Dera madeisha manèra que se contemple ath poèta, que, instruit pes dius, les cante as mortaus agradius relats, e eri s’assadoren en entener-lo cantar; atau me tenguie a jo transportat mentre s’estèc ena mia pleta.
WEB-ODISSEA	Assegure que siguec òste deth pair d’Ulisses e que demore en Creta a on ei eth linhatge de Minos.
WEB-ODISSEA	Li responec era discrèta Penelope: Vè, hè-lo vier entà qu’ac conde ena mia preséncia.
WEB-ODISSEA	Que s’alègren es auti seigudi ena pòrta o aciu ena sala, donques qu’an eth còr alègre pr’amor qu’es sòns bens, eth pan e eth doç vin, se sauven intègres enes sues cases, se non ei que s’ac mingen es sirvents; mentre qu’eri vien un dia darrèr der aute en nòste palai, mos esgòrgen es buèus, es oelhes e es grasses crabes, celèbren esplendides taulejades, beuen eth vin hòlament e atau se consumissen moltes des causes, pr’amor que non auem un òme coma Ulisses que siguesse capable de desliurar era nòsta casa dera roïna.
WEB-ODISSEA	Atau didec, e Telemac esternudèc tan fòrt qu’eth palai ressonèc orriblament.
WEB-ODISSEA	Arric Penelope e de seguit li didec a Eumèu aguestes alades paraules:
WEB-ODISSEA	Non ves qu’eth mèn hilh esternudèc a totes es mies paraules?
WEB-ODISSEA	Aquerò vò díder que non se deisharà d’amiar a tèrme eth mortalatge des pretendents, sense que cap s’escape dera mòrt e deth fado.
WEB-ODISSEA	Atau s’exprimic; se n’anèc eth porcelèr en entenè’c e, apressant-se a on ère Ulisses, li didec aguestes alades paraules:
WEB-ODISSEA	Te cride era discrèta Penelope, mair de Telemac, pr’amor que, encara qu’aclapada pes malastres, era sua animositat l’ahisque a hèr-te quauques preguntes sus eth sòn espós.
WEB-ODISSEA	Li responec eth pacient Ulisses: “Eumèu!
WEB-ODISSEA	Ara madeish, mentre caminaua jo pera casa, sense hèr-li cap mau ad arrés, me fotèc aguest baron un dolorós còp e non ac empedic ne Telemac ne cap aute.
WEB-ODISSEA	Tau didec.
WEB-ODISSEA	Eth porcelèr se n’anèc en enténer aguestes paraules.
WEB-ODISSEA	E ja trauessaue eth lumedan, quan Penelope li parlèc d’aguesta sòrta:
WEB-ODISSEA	Per qué se remís eth vagabond?
WEB-ODISSEA	Sent contra bèth un un gran temor o a vergonha en palai per d’auti motius?
WEB-ODISSEA	E tu li responeres atau, porcelèr Eumèu: “Que parle rasonablament e ditz çò que un aute pensarie en sòn cas, en tot voler evitar era insoléncia de barons tan supèrbs.
WEB-ODISSEA	Te convide a que demores enquiara còga deth solei.
WEB-ODISSEA	Atau parlèc.
WEB-ODISSEA	Eth divin porcelèr se n’anèc entath grop de pretendents, tanlèu coma li didec a Penelope guaire desiraue, e ara seguida li dirigic a Telemac aguestes alades paraules, en tot apropar eth cap entà qu’es auti non l’entenessen:
WEB-ODISSEA	Li responec eth prudent Telemac: “Atau se harà, ancian.
WEB-ODISSEA	Tau didec.
WEB-ODISSEA	Se seiguec Eumèu de nauèth ena ben polida cagira e dempús que satisfesse eth desir de minjar e de bèuer entornèc damb es sòns porcèths, deishant darrèr era barralha e era casa claufida de convidadi.
WEB-ODISSEA	E se divertien aguesti damb era dança e damb eth cant, donques que ja era tarde auie arribat.
WEB-ODISSEA	Arribèc dempús un vagabond qu’anaue per tot eth pòble; eth quau demanaue caritat ena ciutat d’Itaca, se distinguie per çò deth sòn vrente golard, (pr’amor que minjaue e beuie sense pòsa) e se trapaue mancat de fòrça e de vigor, encara qu’auie ua bona preséncia.
WEB-ODISSEA	Arnèu qu’ère eth sòn nòm, qu’en néisher l’auie botat era sua venerabla mair; mès toti es joeni lo cridauen Iro, pr’amor que hège es causes que li manauen.
WEB-ODISSEA	Se prepausèc eth tau individú, quan arribèc, hèr enlà a Ulisses dera sua pròpria casa e l’insultèc damb aguestes alades paraules:
WEB-ODISSEA	Non te n’encuedes que toti me guinhen eth uelh, en tot ahiscar- me a que t’arrossèga, e non ac hèsqui pr’amor que me hè vergonha?
WEB-ODISSEA	En tot guardar-lo damb treble ròstre, li responec er engenhós Ulisses: “Malerós!
WEB-ODISSEA	Que non te còsti cap mau, ne de paraula ne d’òbra; ne m’opausi a que te balhen, encara que sigue molt.
WEB-ODISSEA	En aguest lumedan que i a lòc entàs dus e non as d’envejar es causes de un aute; me semble qu’ès un vagabonsd coma jo, e son es divinitats es qu’autregen era opuléncia.
WEB-ODISSEA	Li responec, plan anujat, eth vagabond Iro: “Ò dius!
WEB-ODISSEA	Guaire precipitadament parle eth golard, que se retire ara vielheta deth horn!
WEB-ODISSEA	Que poiria tramar quauques causes dolentes contra eth: en tot pataquejar-lo damb es mèns braci, li treiria es dents dera maishèra entath solèr coma ua truja que destruís es semiats.
WEB-ODISSEA	Sarra-te ara, pr’amor de qué mos jutgen en combat.
WEB-ODISSEA	De tau sòrta s’escridassauen ambdús damb grana animositat en polit lumedan, dauant des nautes pòrtes.
WEB-ODISSEA	Se n’encuedèc era sagrada potestat d’Antinoo e damb un doç arridolet les didec as pretendents:
WEB-ODISSEA	Jamès auem auut ua diversion coma era que mos an hèt a vier es dius en aguesta casa.
WEB-ODISSEA	Atau s’exprimic.
WEB-ODISSEA	Toti se lheuèren arrint e se meteren ar entorn des dus pelhosi vagabonds.
WEB-ODISSEA	E Antinoo, hilh d’Eupites, les didec d’aguesta sòrta:
WEB-ODISSEA	Atau s’exprimic Antinoo e a toti les agradèc çò que didec.
WEB-ODISSEA	Mès er engenhós Ulisses, meditant enganhes, les parlèc d’aguesta sòrta:
WEB-ODISSEA	Atau les didec; e toti jurèren, coma les manaue; e tanlèu coma aueren acabat de prestar eth jurament, er esforçat e divin Telemac les parlèc d’aguesta sòrta:
WEB-ODISSEA	S’eth tòn còr e era tua animositat valenta t’ahisquen a trèir ad aguest deth miei, non cranhes a cap aute des aquèus; pr’amor que li calerie lutar damb molti ad aqueth que te pataquegèsse.
WEB-ODISSEA	Que sò jo aciu eth que balhe era ospitalitat, e apròven es mies paraules es reis Antinoo e Eurimac, ambdús prudents”.
WEB-ODISSEA	Atau les didec; e toti ac aprovèren.
WEB-ODISSEA	Ulisses se sarrèc es pelhòts, e mostrèc es sòns muscles beròis e grani; tanben apareisheren es amples espatles, eth pièch e es fòrts braci; e Minerva, botant-se ath sòn costat, l’aumentèc es membres ath pastor d’òmes.
WEB-ODISSEA	S’admirèren fòrça es pretendents, e un d’eri li didec ath qu’auie ath sòn costat:
WEB-ODISSEA	Tau muscle a deishat veir eth vielh, en trèir-se es pelhòts.
WEB-ODISSEA	Atau didien; e a Iro se li trebolèc era animositat miserablament.
WEB-ODISSEA	Mès, totun aquerò, lo sarrèren ara fòrça es sirvents, e lo treigueren plen de temor, donques qu’es carns li tremolauen enes sòns membres.
WEB-ODISSEA	E Antinoo li responec, parlant d’aguesta manèra:
WEB-ODISSEA	Aquerò que vau a díder se complirà.
WEB-ODISSEA	Atau parlèc; e a Iro l’aumentèc era tremoladera qu’agitaue es sòns membres.
WEB-ODISSEA	L’amièren entath centre e ambdús lutaires lheuèren es braci.
WEB-ODISSEA	Alavetz pensèc eth pacient e divin Ulisses se li foterie tau còp a Iro que l’anèsse queiguent era amna en solèr, o li foterie mès doçament, en tot amorrar-lo en solèr.
WEB-ODISSEA	E dempús de considerà’c ben, li semblèc que çò de milhor serie foter-li doçament, entà non èster arreconeishut pes aquèus.
WEB-ODISSEA	Mès Ulisses agarrèc a Iro peth pè e, arrossegant-lo contra era barralha, li botèc un baston ena man e li dirigic aguestes alades paraules:
WEB-ODISSEA	Didec; e, en tot penjar-se dera espatla era maujargada museta plia de traucs, damb era sua còrda retortilhada, se n’anèc entath lumedan e aquiu cuelhèc sèti.
WEB-ODISSEA	E entrant es auti, qu’arrien gaujosament, lo hestegèren damb aguestes paraules:
WEB-ODISSEA	Atau dideren; e eth divin Ulisses gaudic deth presagi.
WEB-ODISSEA	Antinoo li botèc ath dauant un vrente plan gran, plen de greish e de sang, e Anfinome li mestrèc dus pans, qu’auie cuelhut deth tistèr, l’aufric vin ena copa d’aur, e li parlèc d’aguesta sòrta:
WEB-ODISSEA	Que sigues erós en avier, donques que tanti maus t’aclapen ara”.
WEB-ODISSEA	Li responec er engenhós Ulisses: “Anfinome!
WEB-ODISSEA	Que me sembles plan discrèt, coma hilh de tau pair.
WEB-ODISSEA	Qu’arribèc enes mies aurelhes era bona fama qu’eth duliquense Niso auie gaudit de valent e de ric; diden qu’eth t’a engendrat, e de vertat qu’eth tòn anament ei eth d’un baron afable.
WEB-ODISSEA	Plan per aquerò te vau a díder ua causa, e tu cuelh atencion e escota-me.
WEB-ODISSEA	Era tèrra non elève a cap èsser inferior ar òme, entre aqueri qu’alenden e se botgen sus era tèrra.
WEB-ODISSEA	Non s’imagine er òme qu’a de patir malastres mentre es divinitats l’autregen era felicitat e es sòns jolhs se botgen; mès quan es benauradi dius li manen eth malastre, li cau tier-lo, a maugrat sòn, damb animositat pacienta, pr’amor qu’ei tau eth pensament des barons terrèstres que càmbie sivans eth dia que les hè a vier eth pair des òmes e des dius.
WEB-ODISSEA	Tanben jo, en d’auti tempsi, deuí auer estat erós entre es òmes; mès cometí repetides mauvestats, en tot valer-me dera mia fòrça e deth mèn poder e fidant en mèn pair e enes mèns frairs…
WEB-ODISSEA	Arrés, per tant, a d’èster injust en cap causa; mèsalèu li cau gaudir sense sorrolh des presents qu’es dius l’autregen.
WEB-ODISSEA	Veigui qu’es pretendents maquinen fòrça mauvestats, en tot consumir es possessions e otratjar ara esposa d’un baron que ne sò solide fòrça non serà guaire temps desseparat des sòns amics e dera sua pàtria, donques que ja se trape plan près de nosati.
WEB-ODISSEA	Atau parlèc; e, hèta era libacion, beuec eth doç vin e botèc de nauèth era copa enes mans deth prince d’òmes.
WEB-ODISSEA	Mès alavetz, entornèc ena cagira qu’ocupaue abans.
WEB-ODISSEA	Mentretant, Minerva, era divessa des ludents uelhs, botèc en còr dera discrèta Penelope, hilha d’Icari, eth desir de mostrar-se as pretendents, entà que se les alegrèsse era animositat e siguesse era, mès aunèsta que jamès damb eth sòn espós e damb eth sòn hilh.
WEB-ODISSEA	Arric Penelope sense cap motiu e proferic aguestes paraules:
WEB-ODISSEA	Era mia animositat desire çò qu’abans non volia: que me mòstra as pretendents, encara qu’a toti les è en òdi.
WEB-ODISSEA	Li responec Eurinome, era codinèra: “Òc, hilha mia, qu’ei plan avient tot çò que vies de díder.
WEB-ODISSEA	Vè, hè-li ath tòn hilh un avertiment e non l’amagues arren, mès abans laua eth tòn còs e onh es tues caròles: non te presentes damb eth ròstre lèg per çò des lèrmes, donques que non ei bon afligir-se tostemp e sense pòsa, encara qu’eth tòn hilh ja a era edat que demanaues quan les pregaues as divinitats que lo podesses veir damb era barba creishuda”.
WEB-ODISSEA	Li responec era discrèta Penelope: “Eurinome!
WEB-ODISSEA	Encara que sigues sollicita deth mèn ben, non me conselhes taus causes (que laua eth mèn còs e que me onha d’òli) pr’amor que destruiren era mia beresa es dius que demoren en Olimp quan aqueth se n’anèc enes concaves naus.
WEB-ODISSEA	Atau parlèc; e era vielha partic peth palai entà dider-l’ac as hemnes e ordenar-les que se presentessen.
WEB-ODISSEA	Alavetz Minerva, era divessa des ludents uelhs, ordenèc ua auta causa.
WEB-ODISSEA	Li bohèc un doç saunei ara hilha d’Icari, que se quedèc estirada en lhet e totes es articulacions se li relaxèren; e ara seguida, era divina entre es divesses la favoric damb immensi dons, entà que l’admirèssen es aquèus: prumèr de tot li lauèc eth beròi ròstre damb ambrosia, qu’aumente era beresa, dera madeisha manèra que se onh Citerea, era de polida corona, quan vie en amable còr des Gràcies; e dempús, hec que semblèsse mès nauta e mès grassa, e qu’era sua blancor depassèsse ara der evòri nauèth hargat.
WEB-ODISSEA	Dempús d’aquerò, partic era divina entre es divesses.
WEB-ODISSEA	Arribèren en interior dera casa, damb gran sarabat, es pincèles de blanqui braci; e eth doç saunei deishèc a Penelope, que se shuguèc es caròles damb es mans e parlèc d’aguesta sòrta:
WEB-ODISSEA	Dident aquerò, baishèc dera magnifica cramba superiora, sense qu’anèsse soleta, senon acompanhada de dues esclaues.
WEB-ODISSEA	Quan era divina entre es hemnes arribèc a on èren es pretendents, se posèc dauant dera colomna que sostenguie eth tet solidament bastit, damb es caròles caperades per un esplendid vel e ua aunèsta pincèla en cada costat.
WEB-ODISSEA	Es pretendents senteren aflaquir-se es sòns jolhs, fascinada era sua amna per amor, e toti desirauen ajaçar-se damb Penelope en sòn madeish lhet.
WEB-ODISSEA	Mès era li parlèc d’aguesta sòrta a Telemac, eth sòn hilh estimat:
WEB-ODISSEA	Que ja non as ne fermetat de volontat ne sen. Quan ères mainatge, remenaues ena tua intelligéncia pensaments mès senadi; mès ara qu’ès gran per auer arribat ena flor dera joenessa, e qu’un estrangèr, en contemplar era tua estatura e era tua beresa, considerarie erós ath baron que d’eth ès hilh, non mòstres ne dreta volontat ne tanpòc sen. Quina accion non a auut lòc en aguesta casa, a on permeteres que se mautractèsse a un òste d’aguesta manera!
WEB-ODISSEA	Qué se passarà s’er òste que se trape ena nòsta casa ei objècte d’ua vexacion tan penibla?
WEB-ODISSEA	Li responec eth prudent Telemac: “Mair mia!
WEB-ODISSEA	Que non me còste indignacion que sigues irritada; mès que ja ath mèn laguens coneishi e compreni fòrça causes bones e dolentes, pr’amor qu’enquia ara è estat un mainatge.
WEB-ODISSEA	Ça que la, m’ei impossible apraià’c tot prudentament, donques que me trebolen aqueri que se sèn ath mèn costat, pensant causes marrides, e non è a degun que m’ajude.
WEB-ODISSEA	Eth combat der òste damb Iro non se hec per çò d’auè’c acordat es pretendents, e siguec aqueth eth qu’auec mès fòrça.
WEB-ODISSEA	Atau aguesti conversauen.
WEB-ODISSEA	E Eurimac parlèc damb aguestes paraules a Penelope:
WEB-ODISSEA	Discrèta Penelope!
WEB-ODISSEA	Li responec era discrèta Penelope: “Eurimac!
WEB-ODISSEA	Es mèns atractius (era beresa e era gràcia deth mèn còs) les destruiren es immortaus quan es aquèus partiren entà Ilion, e partic damb eri eth mèn espós Ulisses.
WEB-ODISSEA	S’aguest, en tornant, suenhesse era mia vida, màger e mès beròia serie era mia glòria.
WEB-ODISSEA	Ara sò aclapada per tanti maus que me manèc bèth diu.
WEB-ODISSEA	Qu’ei vertat qu’Ulisses, en deishar era pàtria tèrra, me cuelhec pera dèstra e me parlèc d’aguesta sòrta:
WEB-ODISSEA	Sabi pas, per tant, se bèth diu me deisharà tornar o perirè en Troia.
WEB-ODISSEA	Tot çò d’aciu demorarà ath tòn compde; bremba-te’n, mentre sigues en palai, deth mèn pair e dera mia mair, coma ac hès ara o encara mès pendent era mia abséncia; e tan lèu veigues qu’eth nòste hilh age barba, marida-te damb eth que volgues e abandona aguesta casa.” Atau parlèc aqueth e tot se va complint.
WEB-ODISSEA	Arribarà era net que s’aurà de celebrar eth maridatge tant odiós entà jo, ò malerosa!
WEB-ODISSEA	Mès ua pena terribla m’arribe en còr e ena amna, pr’amor qu’abans d’ara non se comportauen atau es pretendents.
WEB-ODISSEA	Atau didec; e eth pacient divin Ulisses gaudic de qué les treiguesse es presents e les vantèsse es amnes damb doces paraules, quan èren plan desparièrs es prepausi qu’ena sua intelligéncia remenaue.
WEB-ODISSEA	Li responec Antinoo, hilh d’Eupites: “Hilha d’Icari!
WEB-ODISSEA	Prudenta Penelope!
WEB-ODISSEA	Atau s’exprimic Antinoo; a toti les agradèc tot çò que didec, e cada un manèc ath sòn pròpri erald enquia que li hesse a vier es presents.
WEB-ODISSEA	Eth d’Antinoo l’amièc ua tunica grana, plan beròia, qu’auie dotze fivèles d’aur subjectades per dus anèths retortilhadi de forma beròia.
WEB-ODISSEA	Eth d’Eurimac s’esdeguèc a hèr-li a vier un collaret magnificament hargat, d’aur encastrat en ambre, que se retiraue a un solei.
WEB-ODISSEA	Dus servidors li heren a vier a Euridamant uns pendents de tres pèires precioses granes coma uelhs, esplendides, de graciosa ludentor.
WEB-ODISSEA	Un sirvent se hec a vier dera casa deth prince Pisandre Polictorida un collaret, qu’ère un ornament plan beròi, e d’auti aquèus se heren a vier ath sòn torn d’auti presents.
WEB-ODISSEA	Era divina entre es hemnes tornèc dempús ena sua cramba superiora damb es esclaues, que se heren a vier es magnifics presents; e eri tornèren a calar-se ena dança e eth beròi cant, ara demora de qué arribèsse era net.
WEB-ODISSEA	Escuric quan encara se divertien, e alavetz placèren ena sala tres halhes entà qu’aluguèssen, amolonèren ath sòn entorn lenha seca bracada hège temps, plan dura, e talhada recentament damb eth bronze, barregèren tèdes damb era madeisha, e es esclaues d’Ulisses, d’animositat pacienta, s’encargauen per torns de pèisher eth huec.
WEB-ODISSEA	Ada eres, er engenhós Ulisses, d’alègre linhatge, les didec d’aguesta sòrta:
WEB-ODISSEA	Anatz-vo’n ena cramba dera venerabla reina e hètz virar era fusada, e alegratz-la, seigudes ath sòn quarto, o cardatz lan damb es vòstes mans; jo me tierè a alugar a toti es que se trapen aciu.
WEB-ODISSEA	Atau didec; eres arriren, en tot guardar-se es ues as autes, e lo pelegèc grossièrament Melante, era de beròies caròles, qu’auie engendrat Dolie e auie elevat e educat Penelope, coma a ua hilha sua, en tot balhar-li tot çò que podie alegrar era sua animositat; mès totun aquerò, non compartie es penes de Penelope e s’amassaue damb Eurimac, que d’eth ère era sua aimanta.
WEB-ODISSEA	Aguesta, donc, repoteguèc a Ulisses damb injurioses paraules:
WEB-ODISSEA	Tu qu’ès mancat de sen e en sòrta d’anar-te’n a dormir en ua harga o ena Lesque, parles aciu longament e damb audàcia dauant de tanti barons, sense qu’era tua animositat se trebole: o eth vin t’a capvirat er èsme, o as aguest caractèr, e aguesta ei era encausa de qué digues pegaries.
WEB-ODISSEA	Dilhèu t’a capvirat era victòria qu’artenheres contra eth vagabond Iro?
WEB-ODISSEA	Dident atau, espauric damb es sues paraules as hemnes.
WEB-ODISSEA	Se n’anèren totes pera casa e es cames non les ajudauen per çò deth gran temor, donques que se pensauen qu’auie parlat seriosament.
WEB-ODISSEA	E Ulisses se demorèc ath cant des alugades tèdes, suenhant de mantier era lum e dirigint era guardada as que se trapauen aquiu; mentre qu’en sòn pièch remenaue d’auti prepausi que non deishèren d’amiar-se a tèrme.
WEB-ODISSEA	Mès tanpòc permetec Minerva aqueth còp qu’es illustres pretendents s’abstenguessen complètament dera dolorosa injúria, damb era fin de qué era pena tormentèsse encara mès eth còr d’Ulisses Laertiada.
WEB-ODISSEA	E Eurimac, hilh de Polibo, comencèc a parlar entà hèr burla d’Ulisses, en tot costar-les granes arridalhes as sòn companhs:
WEB-ODISSEA	Non sense era volontat des dius venguec aguest òme ena casa d’Ulisses.
WEB-ODISSEA	Didec; e ara seguida li parlèc d’aguesta sòrta a Ulisses, assolador de ciutats: “Òste!
WEB-ODISSEA	Voleries servir-me en un cornèr des mèns camps, se te cuelhessa a sodada (e te l’autrejaria complidamant) estacant tanques e plantant arbes grani?
WEB-ODISSEA	Jo te balharia pan pendent tot er an, e vestits, e caucèr entàs tòns pès.
WEB-ODISSEA	Li responec er engenhós Ulisses: “Eurimac!
WEB-ODISSEA	E dera madeisha manèra, se Saturn suscitèsse ua guèrra en quinsevolh lòc e jo auessa un escut, dues lances e un casco de bronze que s’adaptèsse as mèns possi, me veiries barrejat entre es que milhor e mès endauant lutèssen, e ja non me pelejaries per çò deth mèn vrente coma ara.
WEB-ODISSEA	Mès tu que te compòrtes damb grana insoléncia, as ua animositat crudèu e dilhèu te penses èster gran e fòrt, pr’amor qu’ès entre pòqui e non des milhors.
WEB-ODISSEA	Atau parlèc.
WEB-ODISSEA	S’irritèc Eurimac encara mès ath laguens deth sòn còr, e, tachan-li ua trebla guardada, li didec aguestes alades paraules: “A, miserable!
WEB-ODISSEA	Lèu te vau a méter eth castig que te merites per çò dera tua audàcia que parles dauant de tanti barons e sense qu’era tua animositat se trebole: o eth vin te capvirèc eth sen, o as aguest caractèr, e aguesta ei era encausa de qué digues pegaries.
WEB-ODISSEA	Acabant de parlar, cuelhec un escabèl; mès, coma Ulisses, cranhent-lo, se seiguesse enes jolhs der duliquense Anfinome, l’acertèc ath servidor de copes ena man dreta: era gèrla d’aguest queiguec en tèrra damb gran tarrabastalh, e eth madeish anèc a parar, cridant, d’esquia en povàs.
WEB-ODISSEA	Es pretendents formauen rambalh ena escura sala, e un d’eri li didec ath qu’auie mès apròp:
WEB-ODISSEA	E er esforçat e divin Telemac les parlèc dident: “Malerosi!
WEB-ODISSEA	Vietz a èster lhòcos e era vòsta animositat ja non pòt dissimular es efèctes deth minjar e deth vin; que beth diu vos deu ahiscar, plan que òc.
WEB-ODISSEA	Aquerò les didec; e toti se mosseguèren es pòts; admirant-se de qué Telemac les parlèsse damb tanta audàcia.
WEB-ODISSEA	E Anfinome, er illustre hilh deth rei Niso Aretiada, les arenguèc d’aguesta sòrta:
WEB-ODISSEA	Qu’arrés s’emmalície, en tot opausar d’autes rasons a çò qu’a dit Telemac; e non mautractetz ar òste, ne a cap des esclaus que demoren ena casa deth divin Ulisses.
WEB-ODISSEA	Atau parlèc; e eth sòn discors les agradèc a toti.
WEB-ODISSEA	Mès dempús qu’aueren hèt era libacion e begut guaire desirauen, cada un se n’anèc ena sua respectiua casa.
WEB-ODISSEA	XIX Collòqui d’Ullises e Penelope.
WEB-ODISSEA	Se demorèc en palai eth divin Ulisses e, amassa damb Minerva, pensaue en mortalatge des pretendents, quan, còp sec li didec a Telemac aguestes alades paraules:
WEB-ODISSEA	Mos cau amiar entà laguens es marciaus armes e enganhar as pretendents damb doces paraules quan les trapen mens e te pregunten per eres: “Que me les è het a vier luenh deth hum, pr’amor que ja non semblen es qu’Ulisses deishèc quan partic entà Troia; senon que son enlordides ena part qu’artenhèc era lardor deth huec.
WEB-ODISSEA	Ath delà, quauqua divinitat me suggeric ena ment aguesta auta rason mès poderosa: non sigue que, en tot embriagar-vos, entamenetz ua discussion, vos herigatz es uns as auti, e mascarètz eth hestau e eth noviatge.
WEB-ODISSEA	Atau s’exprimic.
WEB-ODISSEA	Telemac aubedic ath sòn pair e, cridant ara sua hilhuquèra Euriclèa, li didec d’aguesta sòrta:
WEB-ODISSEA	Au, tie-me embarrades as hemnes enes sues crambes, mentre jo me hèsqui a vier en un aute quarto es armes deth mèn pair, pr’amor qu’ena sua abséncia arrés les suenhe e eth hum les enlordís.
WEB-ODISSEA	Enquia ara sò estat un mainatge.
WEB-ODISSEA	Li responec era sua hilhuquèra Euriclèa: “Ò hilh!
WEB-ODISSEA	Pro qu’ages artenhut era prudéncia entà suenhar era casa e sauvar eth tòn eretatge.
WEB-ODISSEA	Atau didec; e ne ua soleta paraula gessec des pòts d’Euriclèa, que barrèc es pòrtes des comòdes crambes.
WEB-ODISSEA	Ulisses e eth sòn illustre hilh s’esdeguèren a amiar entá laguens es cascos, es bonhadi escuts e es agudentes lances; e les precedie Palas Minerva damb ua lampa d’aur, que daue ua lum plan beròia.
WEB-ODISSEA	E Telemac li didec còp sec a sa pair:
WEB-ODISSEA	Qu’ei gran eth prodigi que contempli damb es mèns uelhs: es parets deth palai, es beròies entrecolomnes, es vigues d’auet e es pilars nauti, campen ena mia vista coma se siguessen ardent huec.
WEB-ODISSEA	Li responec er engenhós Ulisses: “Cara, refrena eth tòn pensament e non m’interrògues; mès d’aguesta manèra sòlen actuar, plan, es dius qu’abiten en Olimp.
WEB-ODISSEA	Ara ajaça-te.
WEB-ODISSEA	Atau parlèc; e Telemac se n’anèc peth palai, ara lum des reludentes halhes, e se recuelhec ena sua cramba a on acostumaue a dormir quan eth doç dromilhon lo vencie; aquiu s’ajacèc entà demorar qu’arribèsse era divina Auròra.
WEB-ODISSEA	Mès eth divin Ulisses se demorèc ena sala, e ath costat de Minerva pensaue en mortalatge des pretendents.
WEB-ODISSEA	Gessec deth sòn quarto era discrèta Penelope, que se retiraue a Diana o ara daurada Venus, e li botèren ath cant deth larèr eth fautulh, damb ornaments d’evòri e d’argent, qu’en eth se seiguie; eth quau auie estat fabricat ancianament per artesan Icmali, que li botèc un escabèl entàs pès, aganchat ath madeish e caperat per ua grana pèth.
WEB-ODISSEA	Aquiu se seiguec era discrèta Penelope.
WEB-ODISSEA	Arribèren de laguens dera casa es pincèles de blanqui braci, retirèren er abondós pan, es taules, e es copes que beuien es supèrbs pretendents, e, lançant en tèrra es brases des lumenèrs, amolonèren en eri ua gran quantitat de lenha entà que i auesse lum e calor.
WEB-ODISSEA	E Melante repoteguèc a Ulisses per dusau viatge:
WEB-ODISSEA	Mos shordaràs encara, caminant pera casa pendent era net e espiant as hemnes?
WEB-ODISSEA	En tot guardar-la damb trèble ròstre, exclamèc er engenhós Ulisses: “Malerosa!
WEB-ODISSEA	Per qué m’escometes d’aguesta manèra, damb animositat irritada?
WEB-ODISSEA	Dilhèu perque sò lord, amii miserables vestits e demani caritat pera poblacion?
WEB-ODISSEA	Eth besonh me posse ad aquerò, e atau son es vagabonds e es mendicants.
WEB-ODISSEA	Pr’amor qu’en ua auta epòca tanben jo siguí erós entre es òmes, abitè ua rica casa e en moltes escadences autregè caritat as vagabonds, qui que siguesse, e se trapèsse en besonh que se trapèsse.
WEB-ODISSEA	Alavetz possedia innombrables sirvents e fòrça d’autes causes que damb eres es òmes viuen comòdament e gaudissen de fama d’opulents.
WEB-ODISSEA	Mès Zèus Saturn m’arroïnèc, pr’amor qu’atau ac volec.
WEB-ODISSEA	Non se passe que tanben tu, ò hemna, vages a pèrder tota era beresa que per era subergesses entre es esclaues; qu’era tua patrona, en irritar-se, s’emmalície damb tu; o qu’arribe Ulisses, donques qu’encara i a esperança de qué torne.
WEB-ODISSEA	Atau parlèc.
WEB-ODISSEA	L’entenec era discrèta Penelope e li responec ara sua esclaua dident:
WEB-ODISSEA	Gosseta desvergonhada!
WEB-ODISSEA	Que non se m’amague era mala accion qu’ès en tot hèr e que pagaràs damb eth tòn cap.
WEB-ODISSEA	Didec; e ara seguida li dirigic aguestes paraules a Eurinome, era codinèra: “Eurinome!
WEB-ODISSEA	Atau parlèc.
WEB-ODISSEA	S’esdeguèc Eurinome a hèr-se a vier ua polida cagira, la caperèc damb ua pèth, e en era cuelhec sèti eth pacient e divin Ulisses.
WEB-ODISSEA	Alavetz trinquèc eth silenci era discrèta Penelope, parlant d’aguesta sòrta:
WEB-ODISSEA	Prumèr de tot te vau a hèr aguestes preguntes: Qui ès e de quin país vies?
WEB-ODISSEA	Li responec er engenhós Ulisses: “Ò hemna!
WEB-ODISSEA	Cap des mortaus dera vasta tèrra te poirie censurar, pr’amor qu’era tua glòria arribe enquiar ample cèu coma era d’un rei illustre e temerós des dius, que govèrne sus molti e esforçadi òmes, hè trionfar era justícia, e jos eth sòn govèrn era nera tèrra produís horment e civada, es arbes se carguen de fruita, es oelhes anhèren robusti hilhets, eth mar da peishi, e son erosi es pòbles que l’estan sometudi.
WEB-ODISSEA	Mès ara, que mos trapam ena tua casa, hètz-me d’autes preguntes, e non te’n hèsques per saber-te’n deth mèn linhatge, ne dera mia pàtria: non sigue que damb eth rebrembe s’aumenten es penes deth tòn còr, donques que sò estat fòrça malerós.
WEB-ODISSEA	Li responec de seguit era discrèta Penelope: “Òste!
WEB-ODISSEA	Es mèns atractius (era beresa e era gràcia deth mèn còs) les destruiren es immortaus quan es aquèus partiren entà Ilion e partic damb eri eth mèn espós.
WEB-ODISSEA	S’aguest, en tornar, suenhèsse era mia vida, màger e mès beròia serie era mia glòria; pr’amor que sò aclapada per tanti maus coma me manèc bèth diu.
WEB-ODISSEA	Guaires personalitats govèrnen enes isles, en Duliqui, en Same e ena seuvosa Zacinte, e guairi viuen en Itaca, que se ve de luenh, me pretenen contra era mia volontat e arroïnen era nòsta casa.
WEB-ODISSEA	Plan per aquerò non me tengui des òstes, ne des suplicants, ne des eralds, que son ministres publics; senon que, patint era sollitud d’Ulisses, se me consumís era animositat.
WEB-ODISSEA	Eri me prèssen entà maridar-me, e jo trami enganhes.
WEB-ODISSEA	Prumèr me suggeric un diu que me tenguessa a téisher en palai ua gran tela fina e inacababla, e alavetz les parlè d’aguesta sòrta: Joeni, pretendents mèns!
WEB-ODISSEA	Donques que s’a mòrt eth divin Ulisses, demoratz, entà ahiscar es mies nòces, qu’acaba aguesta tela, (non sigue que se me pèrden inutilament es hius), damb era fin de qué age susari er eròi Laertes en moment fatau dera espauridora mòrt.
WEB-ODISSEA	Non sigue que s’anuge damb jo bèra aquèa deth pòble, se ve acogar sense susari a un òme qu’a possedit tanti bens!
WEB-ODISSEA	Atau les didí e era sua animositat generosa se deishèc convéncer.
WEB-ODISSEA	Dès aqueth moment me passaua et dia hargant era gran tela e pera net, tanlèu coma m’alugaua damb halhes, des.heiguia çò qu’auia teishut.
WEB-ODISSEA	D’aguesta manèra artenhí amagar era enganha e qu’es mies paraules siguessen creigudes pes aquèus pendent tres ans; mès, a penes arribèc eth quatau an e tornèren a succedir-se es sasons, dempús de passar es mesi e de passar molti dies, alavetz, gràcies as gossetes des mies esclaues que d’arren ne hèn cabau, vengueren a susprener-me e me repoteguèren damb es sues paraules.
WEB-ODISSEA	Atau siguec coma, a desgrat mèn, me vedí en besonh d’acabar era tela.
WEB-ODISSEA	Ara ne m’ei possible evitar es nòces, ne trapi cap aute conselh que me servisque.
WEB-ODISSEA	Es mèns pairs desiren pressar eth mèn maridatge e eth mèn hilh sent fòrça pena en veir se com s’avalen es nòsti bens, donques que ja ei un òme apte entà governar ua casa e Zèus l’autrege glòria.
WEB-ODISSEA	Li responec er engenhós Ulisses: “Ò venerabla esposa d’Ulisses Laertida!
WEB-ODISSEA	Non deisharàs d’interrogar-me sus eth mèn linhatge?
WEB-ODISSEA	Plan, donc, t’ac vau a díder, encara que damb aquerò aumentes es penes que m’aclapen; pr’amor qu’atau l’arribe ar òme que, coma jo, a estat fòrça temps dehòra dera sua pàtria, peregrinant per tantes ciutats e patint fatigues.
WEB-ODISSEA	Mès totun, te parlarè d’aquerò que me preguntes e m’interrògues.
WEB-ODISSEA	Aquiu s’entenen barrejades diuèrses lengües, pr’amor que demoren en aqueth país es aquèus, es magnanims cretensi indigènes, es cidons, es doris, que son divididi en tres tribús, e es divins pelasgui.
WEB-ODISSEA	Entre es ciutats se trape Cnose, gran ciutat, qu’en era regnèc pendent nau ans Minos, que parlaue damb eth gran Zèus e siguec pair deth mèn pair, deth magnanim Deucalion.
WEB-ODISSEA	Aguest m’engendrèc a jo e ath rei Idomenèu, que venguec en Ilion enes concaves naus, amassa damb es Atridas; eth mèn illustre nòm ei Eton e sò eth mès joen des dus frairs, donques qu’aqueth ei eth màger e eth mès valent.
WEB-ODISSEA	En Cnose coneishí a Ulisses e encara l’aufrí es dons dera ospitalitat.
WEB-ODISSEA	Er eròi se filaue entà Troia quan era fòrça deth vent lo hec enlà de Malea e l’amièc entà Creta; e alavetz ancorèc es sòns vaishèths en un pòrt perilhós, ena desbocadura d’Amnise, a on ei era tuta d’Ilitia, e damb molti trebucs artenhèc escapar dera tormenta.
WEB-ODISSEA	Entrèc de seguit pera ciutat e preguntèc per Idomenèu, qu’ère, sivans afirmaue, eth sòn òste estimat e venerat; mès ja era Auròra auie campat dètz o onze còps dès qu’auie partit entà Ilion damb es sues concaves naus.
WEB-ODISSEA	De seguit l’amiè entath palai, li balhè digna ospitalitat, lo tractè sollicita e amistosament (donques qu’ena nòsta casa regnaue era abondància) e hi qu’ada eth e as sòns companhs se les balhèsse haria e nere vin en comun deth pòble, e tanben buèus entà que les sacrifiquèssen e satisfèssen d’aguesta manèra eth sòn apetís.
WEB-ODISSEA	Es divins aquèus s’estèren damb nosati pendent dotze dies, pr’amor que bohaue eth Borèas tan fòrt que lèu non se podie èster ne enquia e tot en tèrra.
WEB-ODISSEA	Que lo deuec ahiscar bèra divinitat malevòla.
WEB-ODISSEA	De tau sòrta hège eth sòn relat, en tot referir fòrça causes fauces que semblauen vertadères; e a Penelope, en entener-lo, li vessauen es lèrmes des uelhs e se li des.heiguie eth còs.
WEB-ODISSEA	Dera madeisha manèra qu’enes nautes montanhes se des.hè era nhèu quan bohe eth Euro, dempús de qué eth Zefir la hec quèir, e eth corrent des arrius creish damb era nhèu que se hon; atau se honien damb es plors es beròies caròles de Penelope, que ploraue peth sòn marit, en tot auer-lo ath sòn costat.
WEB-ODISSEA	Ulisses, encara qu’ath sòn laguens auie pietat dera sua hemna, que somicaue, tenguec es uelhs tan fèrms laguens des paupetes coma se siguessen de cuèr o de hèr, e artenhèc damb astúcia que non li gessessen es lèrmes.
WEB-ODISSEA	E Penelope, dempús que s’auec assadorat de plorar e de somicar, tornèc a parlar-li damb aguestes paraules:
WEB-ODISSEA	Li responec er engenhós Ulisses: “Ò hemna!
WEB-ODISSEA	Qu’ei de mau hèr de condà’c dempús de tant de temps, pr’amor que ja hè vint ans dès que partic e deishèc era mia pàtria; ça que la, te vau a díder com me lo presente eth mèn còr.
WEB-ODISSEA	Qu’amiaue eth divin Ulisses un mantèl de lan, doble, de color porpra, damb un daurat fermalh de dus traucs; ena part deth dauant deth mantèl i auie brodat un gosset qu’amie enes sues pautes deth dauant un petit cèrvi, guardant-lo com se resistie; e a toti les estonaue que, en èster es dus d’aur, aqueth guardèsse ath petit cèrvi qu’estofaue, e aguest resistisse damb es pès, volent húger.
WEB-ODISSEA	Ar entorn deth còs d’Ulisses vedí ua esplendida tunica que se retiraue a ua arida capa de ceba, tan leugèra ère!
WEB-ODISSEA	Mès me cau dider-te ua causa que sauvaràs ena memòria: sabi pas se ja Ulisses amiaue aguesti vestits ena sua casa o les ac autregèc bèth companh, quan anaue ena velèra nau, o dilhèu bèth òstejaire; pr’amor qu’Ulisses auie fòrça amics, donques qu’èren pòqui es aquèus que se li podessen comparar.
WEB-ODISSEA	Tanben jo li regalè ua bronzinada espada, un beròi mantèl doble de color porpra, e ua tunica de tela; dempús d’aquerò anè a dider-li adiu damb gran respècte enquiara sua nau de molti bancs.
WEB-ODISSEA	L’acompanhaue un erald un shinhau mès vielh qu’eth e te vau a díder com ère: gessut d’espatles, de nere ròstre e peu retortilhat, e eth sòn nòm Euribates.
WEB-ODISSEA	Atau li didec, e se l’aumentèc eth desir de plorar, pr’amor que Penelope arreconeishec es senhaus qu’Ulisses auie descrit tant acertadament.
WEB-ODISSEA	E quan siguec cansada de plorar e de somicar, li responec damb aguestes paraules:
WEB-ODISSEA	Encara que ja abans t’auia pietat, a compdar d’ara as d’èster estimat e venerat en aguesta casa; donques que jo madeisha l’autregè aguesti vestits que dides, en tot trèir-les ben plegadi dera mia cramba, e les botè eth lustrat fermalh, entà que li servisse d’ornament a Ulisses.
WEB-ODISSEA	Li responec er engenhós Ulisses: “Ò venerabla esposa d’Ulisses Laertiada!
WEB-ODISSEA	Non mortifiques mès eth tòn beròi còs, ne consumisques era tua animositat, plorant ath tòn marit; encara que per aquerò non me cau repotegar-te, pr’amor qu’era hemna acostume a somicar quan perdec ath baron que damb eth se maridèc vèrge e que deth sòn amor auec hilhs, encara que non sigue coma Ulisses, que, sivans diden, ei apròp (en opulent país des tesprotes) e pòrte moltes e excellentes preciositats qu’a artenhut recuélher entre eth pòble.
WEB-ODISSEA	Perdec as sòns fidèus companhs e era concacava nau en vinós mar, en vier dera isla de Tinacria, pr’amor que contra eth s’anugèren Zèus e eth Solei, qu’as sues vaques auien aucit es sòns companhs.
WEB-ODISSEA	E s’aurie estat aquiu Ulisses fòrça temps, se non l’auesse semblat mès util anar-se’n pera vasta tèrra entà arremassar riqueses; donques qu’enes sues astúcies depasse a toti es òmes mortaus e damb eth non pòt rivalizar arrés.
WEB-ODISSEA	Atau m’ac didec Fidon, rei des tesprotes, e jurèc ena mia preséncia, en tot hèr libacions ena sua casa, que ja auie botat era nau en mar e èren a mand es companhs entà amiar-lo ena sua tèrra.
WEB-ODISSEA	Mès abans m’envièc a jo, pr’amor que s’aufric per edart un vaishèth de barons tesprotes qu’anaue entà Duliqui, era abondosa en horment.
WEB-ODISSEA	E me mostrèc toti es bens qu’Ulisses auie arremassat, que damb eri se poirie mantier un òme e es sòns descendents enquiara dètzau generacion: autants objèctes preciosi i auie en palai d’aqueth rei!
WEB-ODISSEA	Higec qu’Ulisses ère en Dodona entà saber-se’n pera nauta ausina dera volontat de Zèus entà veir se serie convenent vier de forma manifèsta o d’amagat ena sua pàtria, que d’era tant de temps hè que se trape absent.
WEB-ODISSEA	Li responec era discrèta Penelope: “Pro que se complisse tot çò que dides, ò forastèr, que lèu te’n saberies dera mia amistat, pr’amor que te balharia tanti presents que te considerarie erós qui damb tu se trapèsse.
WEB-ODISSEA	Mès era mia amna qu’a era presentida d’aquerò que se passarà: ne Ulisses tornarà en aguesta casa, ne tu artenheràs que l’amien ena tua; que non i a en palai arrés que govèrne, en èster coma ère Ulisses (s’ei que non siguec tot un sòmi) entà acuélher e amiar as venerables òstes.
WEB-ODISSEA	Mès, vosates, sirventes, lauatz ar òste e premanitz-li un lhet, damb hlaçades e vanes esplendides; entà que, en tot escauhar-se ben, demore era aparicion dera Auròra, de daurat tron.
WEB-ODISSEA	Deman, de bon maitin, banhatz-lo e onhetz-lo; e que minge aciu laguens, en aguesta sala, ath costat de Telemac.
WEB-ODISSEA	E compde damb aqueth que damb furiosa animositat lo shordèsse, pr’amor que serà era darrèra accion que hèsque per mès irritat que se bote.
WEB-ODISSEA	Com saberies, ò òste, se depassi as autes hemnes en intelligéncia e prudent conselh, se deishèssa qu’atau, tan lord e miserablament vestit, mingèsses en palai?
WEB-ODISSEA	Li responec er engenhós Ulisses: “Ò venerabla hemna d’Ulisses Laertiada!
WEB-ODISSEA	Es hlaçades e es vanes esplendides que les è aborrides dès que deishè es nheuadi montes de Creta e partí ena nau de longui rems.
WEB-ODISSEA	M’ajaçarè coma abans, quan passaua es nets sense clucar un uelh; pr’amor qu’en moltes d’aqueres nets repausé en ua ignòbla jaça, demorant era aparicion dera divina Auròra, de beròi tron.
WEB-ODISSEA	Li responec era discrèta Penelope: “Òste estimat!
WEB-ODISSEA	Jamès a vengut ena mia casa un baron de tan bon sen entre es amigables òstes que vengueren de luenh ena mia casa; tau perpicàcia e sen hèn veir es tues paraules.
WEB-ODISSEA	Qu’è ua anciana de prudent esperit, que siguec era que neuric e elevèc ad aqueth malerós, dempús de receber-lo enes sòns braci quan era sua mair l’amainadèc: aguesta te lauarà es pès encara qu’es sues fòrces siguen ja amendrides.
WEB-ODISSEA	Atau parlèc.
WEB-ODISSEA	Era vielha se caperèc eth ròstre damb es dues mans, s’estarnèc en ardents somics e didec aguestes planhoses rasons:
WEB-ODISSEA	Solide que Zèus te cuelhec mès en òdi qu’a cap aute òme, a maugrat de qué era tua animositat ei tan temerosa des divinitats.
WEB-ODISSEA	Cap mortau usclèc tantes grasses cueishes en aunor de Zèus, que se vante damb er arrai, ne li sacrifiquèc tantes e tan selèctes ecatòmbes, coma tu l’as aufrit pregant-li que te balhèsse agradiua vielhesa e te deishèsse elevar ath tòn illustre hilh; e ara t’a privat, a tu solet, de veir era lum deth dia dera tornada.
WEB-ODISSEA	Dilhèu se burlèren deth mèn senhor es sirventes de luenhant patron qu’ath sòn palai arribèc, coma se burlen de tu, ò forastèr, aguestes gossetes qu’es sues dolentes e abondoses infamies vòs evitar en non permeter-les que te lauen; e plan per aquerò me mane qu’ac hesca jo, non cèrtament contra eth mèn desir, era hilha d’Icari, era discrèta Penelope.
WEB-ODISSEA	Atau, donc, te lauarè es pès per consideracion ara pròpria Penelope e a tu madeish; pr’amor que senti qu’ath mèn laguens m’esmoven era animositat es tòns malastres.
WEB-ODISSEA	Li responec er engenhós Ulisses: “Ò anciana!
WEB-ODISSEA	Taus sigueren es sues paraules.
WEB-ODISSEA	Era vielha cuelhec un reludent caudèr qu’en eth acostumaue a lauar es pès, botèc grana quantitat d’aigua hereda e vessèc sus era d’auta de cauda.
WEB-ODISSEA	Mentretant se seiguec Ulisses ath cant deth larèr e se virèc entara part escura, donques qu’ara imprevista li venguec ena sua amna eth temor de qué era anciana, en agarrar-li eth pè, l’avertisse ua cèrta creta dera herida que l’auie hèt un sanglièr damb eth sòn blanc dent, quan auie vengut aqueth en Parnasso, entà veir a Autolic e as sòns hilhs.
WEB-ODISSEA	Qu’ère aguest eth pair illustre dera mair d’Ulisses, e subergessie entre es òmes en panar e jurar, presents que l’auie hèt eth pròpri Mercuri qu’en sòn aunor usclaue agradiues cueishes d’anhèths e de crabòts; plan per aquerò eth diu l’assistie benevòl.
WEB-ODISSEA	Quan anteriorament auie anat Autolic ena opulenta poblacion d’Itaca, trapèc a un mainatge nauèth neishut dera sua hilha; e, dempús de sopar, Euriclèa l’ac botèc enes jolhs, e li parlèc d’aguesta manèra:
WEB-ODISSEA	E Autolic responec dident: “Gendre, hilha mia!
WEB-ODISSEA	Botatz-li eth nòm que vos vau a díder.
WEB-ODISSEA	Coma qu’arribè aciu dempús d’auer-me irritat damb molti òmes e hemnes, en tot anar pera fertila tèrra, sigue Ulisses eth nòm que se’l cride.
WEB-ODISSEA	Plan per aquerò i anèc Ulisses: entà qu’aqueth l’autregèsse es esplendids dons; Autolic e es sòns hilhs lo receberen coraument, damb sarrada de mans e doces paraules; e Anfitèa, era sua mairia mairau, l’abracèc e li punèc eth cap e es beròis uelhs.
WEB-ODISSEA	Autolic ordenèc de seguit as sòns gloriosi hilhs que premanissen eth repais; e, en auer eri complit era exortacion, se heren a vier un buèu de cinc ans.
WEB-ODISSEA	Ara seguida l’esgorgèren e lo premaniren, l’esmiegèren tot, lo dividiren damb grana adretia en bocins petits que meteren en rostidor e dempús distruibuiren es racions.
WEB-ODISSEA	Tot eth dia, enquiara còga deth solei, celebrèren eth hestau; e ad arrés li manquèc era sua porcion.
WEB-ODISSEA	E tanlèu coma eth solei se coguèc e arribèc era net, s’ajacèren e receberen eth don deth saunei.
WEB-ODISSEA	A penes arribèc era hilha deth maitin, era Auròra de rosadi dits, es hilhs d’Autolic e eth divin Ulisses se n’anèren a caçar en tot hèr-se a vier es gossets.
WEB-ODISSEA	Se filèren entath naut monte Parnasso, caperat de bòsc, e lèu arribèren enes sòns ventosi cims.
WEB-ODISSEA	Ja eth solei herie damb es sòns arrais es camps, gessent deth placid e prigond corrent der Ocean, quan es caçaires penetrèren en ua val: qu’anauen dauant es gossets, que mautauen era caça; darrèr, es hilhs d’Autolic, e damb aqueri, mès a pòca distància des gossets, eth divin Ulisses, brandint ua grana lança.
WEB-ODISSEA	En aqueth lòc i auie ajaçat un sanglièr, ath miei d’ua espessor tan densa que ne era umida bohada deth vent passaue a trauèrs sòn; ne la herien es arrais deth reludent solei, ne era ploja se calaue deth tot, atau ère de densa!, en auer en era ua grana quantitat de huelhes seques amolonades.
WEB-ODISSEA	Eth bronit des passi des òmes e des gossets, que s’apressanuen caçant, arribec enquiath sanglièr, e aguest deishèc es matarrassi, e venguec a trapar-les damb es crins deth còth quilhadi e es uelhs lançant huec, e s’arturèc près d’eri.
WEB-ODISSEA	Ulisses, que siguec eth prumèr en escometer-lo, lheuèc damb era sua man robusta era enòrma lança, en tot desirar herir-lo; mès s’auancèc eth sanglièr, li fotèc un còp sus eth jolh, e, coma escometèsse oblicuament, hereguèc damb eth sòn dent fòrça carn, sense arribar en uas.
WEB-ODISSEA	Alavetz Ulisses l’acertèc ena espatla dreta, l’ac trauessèc damb era punta dera sua reludenta lança, e er animau quedèc estirat en povàs e perdec era vida.
WEB-ODISSEA	Es estimats hilhs d’Autolic s’amassèren ar entorn d’Ulisses, parièr a un diu, pr’amor d’ajudar-lo.
WEB-ODISSEA	Li bendèren abilament era herida, sequèren era nera sang damb ua conjuracion, e tornèren toti entà casa.
WEB-ODISSEA	Autolic e es sòns hilhs, dempús de guarir-lo ben, li heren esplendidi presents; e lèu damb mutuau alegria, lo manèren entà Itaca.
WEB-ODISSEA	Eth pair e era venerabla mair d’Ulisses s’alegrèren dera sua tornada e li preguntèren fòrça causes e qué l’auie passat pr’amor que amiaue aquera creta; e eth les referic peth menut com, en auer vengut en Parnasso entà caçar damb es hilhs d’Autolic, lo heric un sanglièr damb eth sòn blanc dent.
WEB-ODISSEA	Quan toquèc era vielha damb eth paumet dera man aguesta creta, l’arreconeishec e deishèc anar eth pè d’Ulisses: tumèc era cama contra eth caudèr, ressonèc eth bronze, s’inclinèc eth recipient entà darrèr, e era aigua vessèc en tèrra.
WEB-ODISSEA	Mès de seguit cuelhec a Ulisses dera barba e li parlèc atau:
WEB-ODISSEA	Didec; e virèc es uelhs entà Penelope, en tot voler dider-li qu’auie laguens dera sua casa ath sòn marit.
WEB-ODISSEA	Mès era non se n’encuedèc dès era part opausada, pr’amor que Minerva li distreiguec eth pensament.
WEB-ODISSEA	Ulisses, agarrant deth còth ara anciana damb era man dreta, damb era auta se la hec a vier entada eth e li didec aguestes paraules:
WEB-ODISSEA	Per qué me vòs pèrder?
WEB-ODISSEA	Òc, tu m’elevères enes tòns pièchs, e ara, dempús de passar moltes fatigues, sò arribat en vintau an ena pàtria tèrra.
WEB-ODISSEA	Mès, donques qu’ac compreneres e un diu t’ac bohèc ena tua ment, cara e qu’arrés se’n sàpie en palai.
WEB-ODISSEA	Çò que vau a díder s’amiarà a tèrme.
WEB-ODISSEA	Li responec era prudenta Euriclèa: “Hilh mèn!
WEB-ODISSEA	Quines paraules deishères anar dera tua boca!
WEB-ODISSEA	Pro te’n sabes de qué era mia animositat ei fèrma e indomdabla, e sauvarè eth secret coma ua solida pèira o coma eth hèr.
WEB-ODISSEA	Ua auta causa te voi díder que sauvaràs en tòn còr.
WEB-ODISSEA	Li responec er engenhós Ulisses: “Hilhuquèra!
WEB-ODISSEA	Entà qué nomentar-les?
WEB-ODISSEA	Que non t’ac cau hèr.
WEB-ODISSEA	Jo madeish les observarè entà coneisher-les ua a ua.
WEB-ODISSEA	Atau didec; e era vielha se n’anèc peth palai a cercar aigua entà lauar-li es pès, pr’amor qu’era prumèra l’auie vessat tota.
WEB-ODISSEA	Dempús que l’auec lauat e onhut damb abondós òli, Ulisses apressèc de nauèth era cagira en huec, entà escauhar-se, e se caperèc era creta damb es pelhòts.
WEB-ODISSEA	Alavetz trinquèc eth silenci era discrèta Penelope, parlant d’aguesta sòrta:
WEB-ODISSEA	Encara te vau a hèr quauques preguntes, plan pòques; pr’amor que lèu serà era ora de dormir placidament, entad aqueth qu’artenhe agarrar era sòn, encara que sigue aclapat.
WEB-ODISSEA	A jo que me da un diu ua pena immensa, pr’amor que pendent eth dia me complasi en plorar, somicar e hèr es mies labors e era des sirventes dera casa; mès, a penes arribe era net, e toti s’ajacen, me cali en mèn lhet e fòrtes e ponhentes inquietuds me assetgen eth sarrat còr e m’ahisquen es somics.
WEB-ODISSEA	Eth mèn hilh, mentre siguec un gojat, non volec que me maridèssa e me n’anèssa d’aguesta casa deth mèn espós; mès ara, que ja ei gran per auer arribat ena flor dera joenessa, desire que dèisha eth palai, en veir damb indignacion qu’es sòns bens son avaladi pes aquèus.
WEB-ODISSEA	Mès, au, escota e hèr-me a vier eth dromilhon.
WEB-ODISSEA	Que i a ena casa vint auques que mingen horment barrejat damb aigua e jo gaudisqui en tot contemplar-les; mès, vaquí que baishèc deth monte ua agla grana, de corvat bèc, e, trincant-les eth còth, les aucic a totes; demorèren aguestes estirades en molon e pugèc aquera en divin etèr.
WEB-ODISSEA	Jo, encara qu’en sòmis, plorè e cridè, e es aquèes, de beròies trenes, s’anèren amassant ath mèn entorn, tant que me planhia perque era agla auesse aucit as auques, que botjaue a pietat.
WEB-ODISSEA	Alavetz era agla tornèc a vier, se posèc en bòrd deth tet, e me padeguèc dident en votz umana:
WEB-ODISSEA	Li responec er engenhós Ulisses: “Ò hemna!
WEB-ODISSEA	Li responec era discrèta Penelope: “Òste!
WEB-ODISSEA	Que i a sòmis insondables e de lenguatge escur, e non se complís tot çò qu’anoncien as òmes.
WEB-ODISSEA	Que i a dues pòrtes entà leugèrs sòmis: ua, bastida de còrna; e era auta, d’evòri.
WEB-ODISSEA	Es que vien damb eth polit evòri mos enganhen, en tot portar-mos paraules sense cap efècte; e es que vien deth polimentat còrna anóncien, ath mortau que les ve, causes que reaument s’an de complir.
WEB-ODISSEA	Mès, non me pensi qu’eth mèn terrible sòmi age gessut d’aguest darrèr, que mos serie plan grat entà jo e entath mèn hilh.
WEB-ODISSEA	Ua auta causa te vau a díder que sauvaràs en tòn còr.
WEB-ODISSEA	Non se tardarà a lúder era malastrosa auròra que m’a d’aluenhar dera casa d’Ulisses, pr’amor que jo voi aufrir as pretendents un concors: eth jòc des anères, qu’aqueth fixaue en linha dreta e en nombre de dotze, laguens deth sòn palai, coma se siguessen es puntaus d’un vaishèth en bastiment, e de plan luenh hège passar ua flècha pes anères.
WEB-ODISSEA	Ara, donc, les convidarè ad aguesta peleja e aqueth que mès aisidament manege er arc, l’arme e hèsque passar ua flècha peth uet des anères, serà eth que vengue damb jo, deishant aguesta casa qu’en era venguí de pincèla, qu’ei tan beròia, tan aprovedida, e que d’era m’imagini que m’en brembarè enquia e tot en sòmis”.
WEB-ODISSEA	Li responec er engenhós Ulisses: “Ò venerabla hemna d’Ulisses Laertiada!
WEB-ODISSEA	Li didec alavetz era discrèta Penelope: “Òste!
WEB-ODISSEA	Se volesses deleitar-me damb es tues paraules, seigut ath mèn costat, ena sala, non queirie cèrtament eth dromilhon enes mèns uelhs; mès que non ei possible qu’es òmes siguen sense dormir pr’amor qu’es dius an ordenat qu’es mortaus dera fertila tèrra tenguen ua part deth temps en cada causa.
WEB-ODISSEA	Me’n vau entara cramba superiora e m’ajaçarè en mèn lhet tan luctuós, que tostemps ei adaiguat de lèrmes dès qu’Ulisses partic entà veir aquera Ilion perniciosa e nefasta.
WEB-ODISSEA	Aquiu repausarè.
WEB-ODISSEA	Dident aquerò, pugèc ena esplendida cramba superiora, sense que i anèsse soleta, donques que l’acompanhauen es esclaues.
WEB-ODISSEA	E, en tot arribar damb eres naut de tot dera casa, se metec a plorar per Ulisses, eth sòn estimat marit, enquia que Minerva, era de ludents uelhs, li bohèc enes paupetes et doç dromilhon.
WEB-ODISSEA	S’ajacèc ath sòn torn eth divin Ulisses en vestibul dera casa: estirèc era pèth crua d’un buèu, botèc ath dessús fòrça d’autes pèths de oelhes sacrificades pes aquèus, e, tanlèu coma jadèc, lo caperèc Eurinome damb un mantèl.
WEB-ODISSEA	Mentre Ulisses ère ajaçat e en velha e pensaue maus contra es pretendents, gesseren deth palai, arrint e peguejant es ues damb es autes, es hemnes que damb eri se solien amassar.
WEB-ODISSEA	Er eròi sentec qu’eth còr se l’esmoiguie, e pensèc fòrça causes ena sua ment e en sòn esperit, donques qu’ère en tot trantalhar se se lançaue contra es sirventes e les aucie o deishaue que per darrèr viatge s’amassèssen damb es orgulhosi pretendents; e mentretant, eth còr li ganholaue des de laguens.
WEB-ODISSEA	Coma era gosseta que camine ar entorn dera sua canhada, laire e desire escométer quan ve a un òme que non coneish; atau, en presenciar damb indignacion aqueres males accions, ganholaue interiorament eth còr d’Ulisses.
WEB-ODISSEA	E aguest, pataquejant-se eth pièch, lo repoteguèc damb aguestes paraules:
WEB-ODISSEA	Tau didec, en tot repotegar ath sòn laguens eth sòn còr que tostemp se mostraue pacient e aubedient; mès Ulisses se botjaue ja entà un costat ja entar aute.
WEB-ODISSEA	Dera manèra que, quan un òme rostís en un gran e alugat huec un vrente plen de greish e de sang, lo vire e revire aquiu e enlà damb era fin d’acabar lèu; atau se botjaue Ulisses entà un e un aute costat, tant que pensaue de quina manèra artenherie botar es mans sus es desvergonhadi pretendents, en tot trapar-se solet contra tanti.
WEB-ODISSEA	Mès se l’apressèc Minerva, qu’auie baishat deth cèu, e, transfigurant-se en ua hemna, se posèc sus eth sòn cap e li parlèc dident:
WEB-ODISSEA	Li responec er engenhós Ulisses: “Òc, qu’ei plan oportun, ò divessa, tot çò que vies de díder; mès era mia animositat me hè a pensar se com artenherè botar es mans sus es desvergonhadi pretendents, en tot trapar-me solet, mentre qu’eri son tostemp toti amassadi en palai.
WEB-ODISSEA	Que pensi tanben ua auta causa encara mès importanta: s’artenhi aucir-les, pera volontat de Zèus e dera tua, a on me poirè refugiar?
WEB-ODISSEA	Li didec alavetz Minerva, era divessa des ludents uelhs: “Malerós!
WEB-ODISSEA	Un se fide d’un companh mortau, qu’ei pejor e que non sap dar conselhs; e jo sò ua divessa que te susvelhe en toti es tòns trabalhs.
WEB-ODISSEA	Te vau a parlar mès clarament.
WEB-ODISSEA	Encara que mos enrodèssen cinquanta companhies d’òmes de votz articulada, desirosi d’acabar damb nosati lutant, te serie possible hèr-te a vier es sòns buèus e es sues grasses oelhes.
WEB-ODISSEA	Atau li parlèc; e, a penes l’auec bohat eth saunei enes paupetes d’Ulisses, era divina entre es divesses entornèc en Olimp.
WEB-ODISSEA	Quan ar eròi lo vencie eth dromilhon, que dèishe er esperit liure d’inquietuds e relaxe es membres, se desvelhaue era sua aunèsta esposa, que s’estarnèc en somics, en tot sèir-se ena mofla jaça.
WEB-ODISSEA	E quan era sua animositat se cansèc de somicar, era divina entre es hemnes li manèc a Diana aguesta suplica:
WEB-ODISSEA	Pro que, lançant-me ua flècha en pièch, ara madeish me treiguesses era vida; o qu’ua tempèsta me cuelhesse, en tot hèr-me a vier entàs ombrius caminòus, e me deishèsse quèir enes confinhs deth refluent Ocean, dera madeisha manèra qu’es tronades se heren a vier as hilhes de Pandarèu!
WEB-ODISSEA	Quan, per çò d’auer-les aucit es dius as pairs, se demorèren orfanèles en palai, era divessa Venus les elevèc damb hormatge, doça mèu e suau vin; les dotèc Juno de beresa e prudéncia sus totes es autes hemnes; les balhèc era casta Diana bona estatura, e les entrainèc Minerva enes labors delicades.
WEB-ODISSEA	Mès, mentre era divessa Venus se filaue de cap ath vast Olimp a demanar-li a Zèus, que se vante damb er arrai, florissentes nòces entàs pincèles (donques qu’aqueth diu ac sap tot e coneish eth destin favorable o advèrs des mortaus), les agarrèren es Harpies e les ac balhèren as odioses Furies coma esclaues.
WEB-ODISSEA	Que me hèsquen desparéisher dera madeisha manèra es que demoren en olimpics palais o que m’aucisque Diana, era de beròies trenes, pr’amor que jo entra ena odiosa tèrra, auent dauant des mèns uelhs a Ulisses e non aja d’alegrar era ment de cap aute òme inferior.
WEB-ODISSEA	Quinsevolh mau ei suportable, encara que passem eth dia plorant e damb eth còr trist, se de nets arribe eth saunei, que mos hè a vier eth desbrembe des causes bones e dolentes en barrar-mos es uelhs.
WEB-ODISSEA	Mès a jo que me mane bèth diu perniciosi sòmis.
WEB-ODISSEA	Atau didec; e de seguit se descurbic era Auròra, de daurat tron.
WEB-ODISSEA	Ulisses entenec es votzes que Penelope deishaue anar damb es sòns plors; meditèc dempús e li semblèc coma se l’auesse ath costat deth sòn cap per çò d’auer-lo arreconeishut.
WEB-ODISSEA	Ara seguida recuelhec eth mantèl e es pèths qu’ère ajaçat sus eres, e ac botèc tot en ua cagira deth palai, treiguec entà dehòra era pèth de buèu e, lheuant es mans, li dirigic a Zèus aguesta suplica:
WEB-ODISSEA	Tau siguec era sua pregària.
WEB-ODISSEA	L’entenec eth poderós Zèus e ara seguida li manèc un tron dès eth reludent Olimp, de naut de tot des bromes, que li costèc a Ulisses ua prigonda alegria.
WEB-ODISSEA	Qu’èren dotze es que trabalhauen sollicitament aquiu, en tot fabricar haries de civada e de horment, que son er aliment des òmes; mès totes repausauen ja, per çò d’auer molut era sua part corresponenta de horment, exceptat d’ua qu’encara non auie acabat pr’amor qu’ère plan aflaquida.
WEB-ODISSEA	Aguesta, donc, arturèc era mòla e didec aguestes paraules, que sigueren un senhau entath sòn patron:
WEB-ODISSEA	Qu’as manat un fòrt tron dès eth cèu estelat e non i a cap broma; solide que deu èster un senhau que li hès a bèth un.
WEB-ODISSEA	Autreja- me tanben a jo, aguesta miserabla, çò que te vau a demanar.
WEB-ODISSEA	Atau s’exprimic; e s’alegrèc eth divin Ulisses damb eth presagi e eth tron manat per Zèus, donques que pensèc que poirie castigar as colpables.
WEB-ODISSEA	Es autes esclaues, en tot amassar-se ena beròia casa d’Ulisses, alugauen en larèr eth huec infatigable.
WEB-ODISSEA	Telemac, baron parièr a un diu, se lheuèc deth lhet, se vestic, pengèc era agudenta espada ena sua espatla, estaquèc enes sòns nets pès ues beròies sandales e agarrèc era fòrta lança de bronzinada punta.
WEB-ODISSEA	Gessec dempús, e, en tot posar-se en lumedan, li didec a Euriclèa:
WEB-ODISSEA	Aunorèretz laguens dera casa ar illustre òste, en tot dar-li jaça e sopar, o jatz per aquiu sense qu’arrés lo suenhe?
WEB-ODISSEA	Li responèc era prudenta Euriclèa: “Non l’acuses ara, hilh mèn, donques que non n’a eth tòrt.
WEB-ODISSEA	Er òste s’estèc seigut e beuent vin enquia que volec; e per çò deth minjar, didec que ja non auie hame, e siguec era madeisha que li hec era pregunta.
WEB-ODISSEA	Tanlèu coma decidic ajaçar-se, ordenèc era tua mair as esclaues que li premanissen ua jaça; mès, coma qu’ei tan praube e malerós, non volec repausar en un lhet ne entre vanes e hlaçades e s’estirèc en vestibul sus ua pèth crua de buèu e d’autes de oelhes.
WEB-ODISSEA	Atau li didec; Telemac gessec deth palai damb era sua lança ena man e dus gossets de leugèrs pès que lo seguien; e se n’anèc ena agora, entà amassar-se damb es aquèus de beròies armadures.
WEB-ODISSEA	Alavetz, era divina entre es hemnes, Euriclèa, hilha d’Ops Pisenorida, comencèc a ordenar d’aguesta manèra as esclaues:
WEB-ODISSEA	Atau les parlèc; e eres l’escotèren e aubediren.
WEB-ODISSEA	Vint esclaues se filèren de cap ara hònt d’aigües prigondes e es autes se meteren a trabalhar diligentament laguens dera casa.
WEB-ODISSEA	Se presentèren pòc dempús es sirvents des aquèus e talhèren lenha damb gran assopliment; tornèren dera hònt es esclaues; e de seguit arribèc eth porcelèr damb tres porcèths, es milhors de guairi auie ath sòn suenh.
WEB-ODISSEA	Eumèu deishèc que peishèssen en beròi tancat e li parlèc a Ulisses damb doces paraules:
WEB-ODISSEA	De tau sòrta conversauen; se les apressèc eth crabèr Melanti, que s’auie hèt a vier es milhors crabes des sues vegades entath dinar des pretendents e l’acompanhauen dus pastors.
WEB-ODISSEA	E, estacant as crabes ath costat deth sonor lumedan, li didec a Ulisses aguestes mordaces paraules:
WEB-ODISSEA	Mos shordaràs encara en aguesta casa, demanant caritat as barons?
WEB-ODISSEA	Qu’ei que non te’n vòs anar?
WEB-ODISSEA	Atau s’exprimic.
WEB-ODISSEA	Er engenhós Ulisses non ne hec cabau; mès botgèc eth cap silenciosament, en tot agitar ath sòn laguens sinistres prepausi.
WEB-ODISSEA	Que siguec eth tresau en arribar, Fileti, majorau des pastors, qu’amiaue ua vaca prènhs e gròsses crabes.
WEB-ODISSEA	Es marinèrs, qu’amien a toti es que se presenten, les auien transportat.
WEB-ODISSEA	E, estacant aqueth es bèsties dejós deth sonor portau, se posèc ath costat deth porcelèr e l’interroguèc d’aguesta manèra:
WEB-ODISSEA	Qui ei aguest forastèr nauèth vengut ena nòsta casa?
WEB-ODISSEA	A quini òmes se vante de pertànher?
WEB-ODISSEA	A on ei era sua familha e era sua pàtria tèrra?
WEB-ODISSEA	Malerós!
WEB-ODISSEA	Didec; e, arturant-se ath cant d’Ulisses, lo saludèc damb era man dreta e li parlèc damb aguestes alades paraules:
WEB-ODISSEA	Que sigues erós en avier, donques qu’ara t’aclapen tanti maus.
WEB-ODISSEA	Ò pair Zèus!
WEB-ODISSEA	Dès que te vedí, comencè a sudar e se m’aupliren es uelhs de lèrmes, en tot brembar-me’n d’Ulisses; pr’amor que m’imagini qu’aqueth vague entre es òmes, caperat damb uns pelhòts parièrs, s’ei qu’encara viu e gaudís dera lum deth solei.
WEB-ODISSEA	Aué es vaques son innombrables e a cap òme li poirie aumentar mès eth bestiar vacun d’ample front; mès uns estranhs me manen que les hèsca a vier vaques entà minjar-se-les, e non se tien ath hilh dera casa, ne cranhen era resvenja des divinitats, pr’amor que ja desiren repartir-se es possessions deth rei qu’era sua aubséncia se hè ja tan longa.
WEB-ODISSEA	Plan soent era mia animositat remene en pièch aguestes idies: que non ei bon qu’en vida deth hilh me’n vaja entà un aute pòble, en tot emigrar damb es vaques entara gent d’un país estranh; mès que m’ei fòrça dur demorar-me, sauvant es vaques entà d’auti e patint penes.
WEB-ODISSEA	Li responec er engenhós Ulisses: “Boèr!
WEB-ODISSEA	Li didec alavetz eth boèr: Ò òste!
WEB-ODISSEA	Eumèu preguèc a toti es dius qu’eth prudent Ulisses tornèsse ena sua casa.
WEB-ODISSEA	Atau aguesti didien.
WEB-ODISSEA	Es pretendents maquinauen contra Telemac era mòrt e eth destin, quan còp sec campèc un audèth ena sua quèrra, ua agla capinauta, damb ua timida paloma entre es garres.
WEB-ODISSEA	E Anfinome les arenguèc, dident:
WEB-ODISSEA	Aguest prepaus (era mòrt de Telemac) que non aurà bona capitada entre nosati; mès, au, pensem ja en minjar”.
WEB-ODISSEA	De tau sòrta s’exprimic Anfinome, e a toti les agradèc çò qu’auie dit.
WEB-ODISSEA	Tornant, donc, entath palai deth divin Ulisses, deishèren es sòns mantèls en cagires e fautulhs; sacrifiquèren oelhes plan creishudes, grasses crabes, porcèth gròssi e ua gregala vaca; rostiren e distribuiren es entralhes; barregèren eth vin ena vaishèra; e eth porcelèr les mestrèc es copes.
WEB-ODISSEA	Fileti, majorau des pastors, les repartic eth pan en beròis tistèrs; e Melanti les mestraue eth vin.
WEB-ODISSEA	E toti meteren man ena parva qu’auien ath dauant.
WEB-ODISSEA	Telemac, damb astuta intencion, hec sèir a Ulisses laguens dera solida casa, ath cant deth lumedan de pèira, a on s’auie plaçat ua prauba cagira e ua taula petita; li mestrèc part des entralhes, li vessèc vin en ua copa d’aur e li parlèc d’aguesta sòrta:
WEB-ODISSEA	Jo te desliurarè des escarnis e des mans de toti es pretendents; pr’amor qu’aguesta casa non ei publica, senon d’Ulisses que l’aqueric entà jo.
WEB-ODISSEA	Taus sigueren es sues paraules e toti se mossegèren es pòts, en tot admirar-se de qué Telemac les parlèsse damb tanta audàcia.
WEB-ODISSEA	Alavetz Antinoo, hilh d’Eupites, didec d’aguesta sòrta:
WEB-ODISSEA	Complim, encara qu’ei dura, era orde de Telemac, que damb un ton tan menaçaire vie de parlar-mos.
WEB-ODISSEA	Atau parlèc Antinoo; mès Telemac non ne hec cabau des sues paraules.
WEB-ODISSEA	Mentretant, ja es eralds amiauen pera ciutat era sagrada ecatòmba des divinitats; e es aquèus, de longa cabeladura, s’amassauen en ombriu bòsc consagrat ar arquèr Apòllo.
WEB-ODISSEA	Tanlèu coma es pretendents aueren rostit es quarts deth dauant, les retirèren deth huec, en tot dividir-les en parts, e celebrèren ua gran taulejada.
WEB-ODISSEA	A Ulisses li mestrèren es que se tenguien ad aquerò, ua part tan complida coma era qu’ada eri madeishi les toquèc en sòrt; pr’amor qu’atau ac ordenèc Telemac, eth hilh estimat deth divin Ulisses.
WEB-ODISSEA	Tanpòc deishèc alavetz Minerva qu’es illustres pretendents s’abstenguessen per complèt dera dolorosa injúria, damb era fin de qué era pena li tormentèsse encara mès eth còr d’Ulisses Laertiada.
WEB-ODISSEA	Que se trapaue entre eri un òme pervèrs cridat Ctesipe, qu’auie era sua casa en Same, e, fidant enes sues possessions immenses, sollicitaue ara esposa d’Ulisses, absent alavetz de hège long temps.
WEB-ODISSEA	Aguest tau, les didec as capinauts pretendents:
WEB-ODISSEA	Que ja hè fòrça estona qu’eth forastèr a ua part parièra ara nòsta, coma cau; que non serie decorós ne just privar deth hestau as òstes de Telemac, siguen qui siguessen es que venguen en sòn palai.
WEB-ODISSEA	En auer parlat atau, li lancèc damb man fòrta ua pauta de buèu, qu’agarrèc d’un tistèr; Ulisses evitèc eth còp, en tot ajocar leugèrament eth cap, e de seguit arric damb un arridolet sardonic; e era pauta tumèc contra eth ben bastit mur.
WEB-ODISSEA	Ara seguida repoteguèc Telemac a Ctesipe damb aguestes paraules:
WEB-ODISSEA	Qu’a estat plan milhor entà tu non acertar ath forastèr, perque aguest age evitat eth còp; pr’amor que jo t’auria trauessat damb era mia lança e eth tòn pair t’aurie hèt aciu es funeralhas en sòrta de celebrar eth tòn maridatge.
WEB-ODISSEA	Per tant, qu’arrés se compòrte insolentament laguens dera casa, que ja coneishi moltes causes, bones e dolentes, encara qu’abans siguessa un mainatge.
WEB-ODISSEA	E se toleram çò que vedem (que siguen esgorjades es oelhes, e se beue vin, e se minge pan) ei pera dificultat de qué un solet non pòt frenar a molti.
WEB-ODISSEA	Atau parlèc.
WEB-ODISSEA	Toti amudiren e demorèren silenciosi.
WEB-ODISSEA	Mès ara fin les didec Agelau Menastorida:
WEB-ODISSEA	Qu’arrés s’anuge, en tot opausar rasons contràries a çò dit justament per Telemac; e non mautractetz ar òste, ne a cap esclau des que demoren ena casa deth divin Ulisses.
WEB-ODISSEA	A Telemac e ara sua mair les dideria ues doces paraules, se siguesse agradiu ath còr d’ambdús.
WEB-ODISSEA	Mentre en vòste pièch demoraue er esperit que tornèsse eth divin Ulisses, non mos podíem indignar per çò dera demora, ne perque s’entretenguesse ena casa as pretendents, e encara aurie estat milhor qu’Ulisses venguesse e tornèsse en sòn palai.
WEB-ODISSEA	Mès ara que ja ei evident que non tornarà.
WEB-ODISSEA	Li responec eth prudent Telemac: “Non, per Zèus e pes trabalhs deth mèn pair qu’a perit o va errant luenh d’Itaca!, que non ajorni, ò Agelau, es nòces dera mia mair; mèsalèu l’exòrti a maridar-se damb aqueth que, estant-li agradiu, li hèsque plan molti presents, mès que me harie vergonha hèr-la enlà deth palai contra era sua volontat e damb dures paraules.
WEB-ODISSEA	Taus sigueren es paraules de Telemac.
WEB-ODISSEA	Palas Minerva botgèc as pretendents a ua arridalhada e les capvirèc era rason.
WEB-ODISSEA	Arrien damb arridalha forçada, s’avalauen sagnoses carns, se les aumpliren es uelhs de lèrmes e era sua animositat presagiaue eth plor.
WEB-ODISSEA	Alavetz Teoclimene, parièr a un diu, les didec d’aguesta sòrta:
WEB-ODISSEA	Quin ei eth mau que patitz?
WEB-ODISSEA	Ua net escura vos enròde eth cap, e eth ròstre, e es jolhs; campen es gemiments, se banhen de lèrmes es caròles; e autant es murs coma es entrecolomnes apareishen esposcadi de sang.
WEB-ODISSEA	En taus tèrmes les parlèc; e toti arriren doçament.
WEB-ODISSEA	Alavetz Eurimac, hilh de Polibo, comencèc a dider-les:
WEB-ODISSEA	Li responec Teoclimene, parièr a un diu: “Eurimac!
WEB-ODISSEA	Que non voi que m’acompanhen.
WEB-ODISSEA	Quan auec dit aquerò, gessec deth comòde palai e se n’anèc ena casa de Pirèu, que l’acuelhec benevòlament.
WEB-ODISSEA	Es pretendents se guardauen es uns as auti e escridassauen a Telemac, en tot burlar-se’n des sòns òstes.
WEB-ODISSEA	E entre es joeni supèrbs n’auec qui parlèc d’aguesta manèra:
WEB-ODISSEA	Arrés a damb es sòns òstes mès malastre que tu.
WEB-ODISSEA	Un qu’ei tau qu’aguest mendicant vagabond, damb besonh de qué li balhen pan e vin, e inutil entà tot, sense fòrces, carga inutila dera tèrra; e er aute s’a lheuat entà prononciar vaticinis.
WEB-ODISSEA	Atau didien, mès Telemac non ne hec cabau d’aguestes paraules, senon que guardaue silenciosament a sa pair, demorant eth moment qu’auie de botar es mans sus es desvergonhats pretendents.
WEB-ODISSEA	Era discrèta Penelope, hilha d’Icari, manèc plaçar eth sòn magnific fautulh dauant des òmes, e entenie tot çò que se parlaue ena sala.
WEB-ODISSEA	E es pretendents arrien e se premanien era parva que siguec doça e agradiua, donques que sacrifiquèren multitud de bèsties; mès cap sopar siguec tan trist coma eth que lèu les anaue a balhar era divèssa e er esforçat baron, donques qu’auien estat es prumèrs en maquinar accions marrides.
WEB-ODISSEA	Minerva, era divessa des ludents uelhs, li bohèc en còr dera discrèta Penelope, hilha d’Icari, qu’ena pròpria casa d’Ulisses les treiguesse as pretendents er arc e eth blancós hèr; damb era fin de celebrar eth concors qu’auie d’èster eth preludi deth sòn mortalatge.
WEB-ODISSEA	Pugèc Penelope era nauta escala dera casa; cuelhec damb era sua robusta e beròia man ua magnifica clau corvada, de bronze, damb eth mange d’evòri; e se n’anèc damb es sirventes entara cramba mès interiora a on sauvaue es objèctes preciosi deth rei (bronze, aur e hèr hargat) e tanben eth flexible arc e eth carcais entàs flèches, qu’en eth i auie moltes e doloroses sagetes; presents ambdús que l’auie hèt a Ulises eth sòn òste Ifito Euritida, parièr as dius, quan s’amassèc damb eth en Lacedemonia.
WEB-ODISSEA	Se trapèren en Mesena, ena casa deth bellicós Orsiloc.
WEB-ODISSEA	Ulisses venguie a crubar un deute de tot eth pòble, pr’amor qu’es mesenis s’auien hèt a vier d’Itaca, en naus de molti bancs, tres centes oelhes damb es sòns pastors: plan per aquerò, Ulisses, qu’encara ère joen, hec coma embaishador aguest viatge long, manat peth sòn pair e per d’auti ancians.
WEB-ODISSEA	Ath sòn torn, Ifito anaue ara cèrca de dotze ègües de vrente damb es sòns polins, pacientes en trabalh, qu’abans l’auien panat e que dempús auie d’èster era encausa dera sua mòrt e miserable destin; pr’amor que, en auer vengut Hercules, hilh de Zèus, baron d’animositat esforçada que sabie hèr granes hètes, aguest l’aucic ena sua madeisha casa, a maugrat d’auer-lo coma òste.
WEB-ODISSEA	Marrit!
WEB-ODISSEA	Que non cranhèc era resvenja des dius, ne respectèc era taula que li botèc eth en persona: l’aucic e sauvèc en sòn palai es ègües de fòrtes bates.
WEB-ODISSEA	Quan Ifito anaue, donc, a cercar es mentades ègües, se trapèc damb Ulisses e li balhèc er arc qu’ancianament auie amiat eth gran Eurito e qu’aguest leguèc ath sòn hilh en morir ena sua excèlsa casa; e Ulisses, ath sòn torn, l’autregèc a Ifito ua ahilada espada e ua fòrta lança; presents qu’aurien costat entre es dus ua grana amistat, mès es eròis non artenheren veder-se ena taula er un dauant der aute, pr’amor qu’eth hilh de Zèus aucic abans a Ifito Euritida, parièr as immortaus.
WEB-ODISSEA	E eth divin Ulisses amiaue ena sua pàtria er arc que l’auie autrejat Ifito, mès que non lo volec cuélher quan partic entara guèrra enes neres naus; e lo deishèc en palai coma rebrembe deth sòn estimat òste.
WEB-ODISSEA	En moment qu’era divina entre es hemnes arribèc ena cramba e botèc eth pè en lumedan d’ausina qu’en d’auti tempsi auie polit er artesan damb grana adretia e auie adretit mejançant un nivèu, en tot arténher es dus paus qu’en eri auie d’encaishar era esplendida pòrta; desliguèc era correja der anèth, metec era clau e hec córrer es barrolhs dera pòrta, possant-la entà laguens.
WEB-ODISSEA	Carrinclèren es huelhes coma brame un buèu que pèish ena pradera (autant de sorrolh causèc era beròia pòrta damb era possada dera clau!
WEB-ODISSEA	Penelope pugèc en excèls taulatge a on èren es arques des perhumats vestits; e, estirant eth braç, despengèc d’un clau er arc damb er esplendid embalatge que l’estropaue.
WEB-ODISSEA	Se seiguec aquiu madeish, en tot tier-lo enes sòns jolhs, plorèc sorrolhosament e treiguec der embalatge er arc deth rei.
WEB-ODISSEA	Amassa damb Penelope, amiauen es sirventes ua caisha damb fòrça hèr e bronze que se tenguie entàs jòcs deth rei.
WEB-ODISSEA	Quan era divina entre es hemnes arribèc a on èren es pretendents, se posèc dauant dera colomna que sostenguie eth tet, solidament bastit, damb es caròles caperades per un esplendid vel e ua pincèla aunèsta en cada costat.
WEB-ODISSEA	E alavetz les dirigic era paraula as pretendents, en tot parlar-les d’aguesta sòrta:
WEB-ODISSEA	Taus sigueren es sues paraules; e manèc de seguit a Eunèu, eth divin porcelèr, qu’aufrisse as pretendents er arc e eth blanc hèr.
WEB-ODISSEA	Eumèu lo recebec plorant e lo botèc en tèrra; e dera part contrària eth boèr, en veir er arc deth sòn patron, plorèc taben.
WEB-ODISSEA	E Antinoo les repoteguèc, en tot dider-les d’aguesta sòrta:
WEB-ODISSEA	A miserables!
WEB-ODISSEA	Per qué, vessant lèrmes, ahiscatz era animositat d’aguesta hemna, quan ja la tie sometuda en dolor dès que perdec ath sòn espós?
WEB-ODISSEA	Minjatz aquiu, en silenci, o anatz-vo’n a plorar dehòra; deishant aguest trabalhat arc qu’a d’èster era causa d’un concors fatigós entàs pretendents, donques que me semble que serà de mau hèr armar-lo.
WEB-ODISSEA	Que non i a entre toti es que mos trapam aciu un òme coma siguec Ulisses.
WEB-ODISSEA	Atau les parlèc, mès ath sòn laguens auie era esperança d’armar er arc e hèr passar era flècha a trauèrs deth hèr; encara qu’auie de provar, abans qu’arrés, era sageta despedida pera man d’Ulisses, ath quau ère en tot otratjar en sòn palai e enquia e tot ahiscar as sòns companhs entà que tanben ac hessen.
WEB-ODISSEA	Mès er esforçat e divin Telemac les dirigic era paraula e didec:
WEB-ODISSEA	De vertat que Zèus Saturn m’a entornat eth sen. Que me ditz era mia estimada mair, en èster tan discrèta, que se n’anarà damb un aute e gesserà d’aguesta casa; e jo arrisqui e m’alègri damb animositat insensata.
WEB-ODISSEA	Au, pretendents, donques que vos demore aguest concors per ua hemna, que non n’a cap auta parièra en país aquèu, ne ena sagrada Pilos, ne en Argos, ne en Micenes, ne ena madeisha Itaca, ne en escur continent, coma vosati madeishi sabetz.
WEB-ODISSEA	Per qué me cau a jo laudar ara mia mair?
WEB-ODISSEA	Tè, donc, non arreculètz era luta damb desencuses e non vos tardetz en hèr era pròva d’armar er arc, entà que toti vos veigam.
WEB-ODISSEA	Didec; e botant-se de pès, se treiguec eth porprat mantèl e despengèc dera sua espatla era agudenta espada.
WEB-ODISSEA	Ara seguida comencèc a clauar es anères, daurint entada eres un gran soc, alinhant-les damb ua còrda, e botant tèrra en ambdús costats.
WEB-ODISSEA	Toti se demorèren estonadi en veir damb quin orde les plaçaue, sense auer vist jamès aqueth jòc.
WEB-ODISSEA	De seguit se n’anèc entath lumedan e sagèc d’estirar er arc.
WEB-ODISSEA	Tres còps lo botgèc, damb eth desir d’armar-lo, e tres còps li calec abandonar eth sòn prepaus; encara que sense pèrder era esperança d’estirar era còrda e hèr passar era flècha a trauèrs deth hèr.
WEB-ODISSEA	E l’aurie armat, tirassant damb grana fòrça era còrda per quatau viatge; mès Ulisses l’ac enebic damb un senhau e li contenguec eth sòn desir.
WEB-ODISSEA	Alavetz parlèc d’aguesta manèra er esforçat e divin Telemac:
WEB-ODISSEA	O aurè d’èster en avier roïn e feble, o sò encara massa joen e non posqui fidar enes mèns braci entà refusar ad aqueth que m’otratge.
WEB-ODISSEA	Parlant atau, botèc er arc en solèr, en tot apressar-lo as hustes dera pòrta qu’èren solidament junhudes e ben trabalhades; deishèc era velòça sageta emparada en beròi anèth; e tornèc entath sèti qu’ocupaue abans.
WEB-ODISSEA	E Antinoo, hilh d’Eupites, les parlèc d’aguesta sòrta:
WEB-ODISSEA	De tau sòrta s’exprimic Antinoo e a toti les agradèc çò qu’auie dit.
WEB-ODISSEA	Se lheuèc, eth prumèr, Liodes, hilh d’Enope, eth quau ère eth prèire des pretendents e acostumaue a sèir-se ena parth deth hons, ath cant dera magnifica vaishèra, en èster eth solet qu’auie en òdi es iniquitats e eth que s’emmaliciaue contra es auti pretendents.
WEB-ODISSEA	Que siguec eth, que cuelhec er arc e era velòça flècha.
WEB-ODISSEA	De seguit se filèc de cap ath lumedan e provèc er arc; mès que non lo podec armar, pr’amor qu’abans se li cansèren es mans, mofles e non enregdides, de tant estirar.
WEB-ODISSEA	E de seguit les parlèc atau as auti pretendents:
WEB-ODISSEA	Que non lo posqui armar; que l’agarre un aute.
WEB-ODISSEA	Aguest arc privarà dera animositat e dera vida a molti princes, pr’amor qu’ei milhor era mòrt que víuer sense realizar eth prepaus que mos amasse aciu de contunh e que mos hè demorar dia darrèr dia.
WEB-ODISSEA	Ara cada un demore ena sua amna que se li complirà eth desir de maridar-se damb Penelope, era esposa d’Ulisses; mès, tanlèu coma veigue e pròve er arc, ja se pòt tier a preténer a ua auta aquèa, de beròia tunica, en tot sollicitar-la damb presents de nòca.
WEB-ODISSEA	Dites aguestes paraules, hec enlà d’eth er arc, en tot apropar-lo enes hustes dera pòrta, qu’èren solidament junhudes e ben trabalhades, deishèc era velòça sageta emparada en beròi anèth, e tornèc en sèti qu’ocupaue abans.
WEB-ODISSEA	E Antinoo lo repoteguèc, en tot dider-li d’aguesta sòrta:
WEB-ODISSEA	Quines paraules tan grèus e shordaires se t’escapèren dera tua boca!
WEB-ODISSEA	Que m’indignè en entener-les.
WEB-ODISSEA	Dides qu’aguest arc privarà dera animositat e dera vida as princes, sonque perque tu non sabes armar-lo.
WEB-ODISSEA	Tau siguec çò que manèc.
WEB-ODISSEA	Melanti se metec de seguit a alugar eth huec, placèc ath cant deth larèr un fautulh damb un pelhòt e treiguec ua gran bòla de greish que i auie en interior.
WEB-ODISSEA	En tot onher-lo damb greish e escauhar-lo damb era lum, anèren provant er arc toti es joeni; mès que non artenheren armar-lo, pr’amor que les mancaue gran part dera fòrça qu’entad aquerò ère de besonh.
WEB-ODISSEA	E ja solet demorauen entà provà’c Antinoo e eth deifòrme Eurimac, qu’èren es princes entre es pretendents e a toti les depassauen en fòrça.
WEB-ODISSEA	Alavetz gesseren amassa dera casa eth boèr e eth porcelèr deth divin Ulisses; les seguic aguest e les didec doces paraules tanlèu deisheren ath darrèr era pòrta e eth pati:
WEB-ODISSEA	Vos vau a revelar çò que pensi o ac tierè amagat?
WEB-ODISSEA	Eth mèn còr m’ordene qu’ac diga.
WEB-ODISSEA	Ajudaríetz a Ulisses, s’arribèsse còp sec pr’amor que bèra divinitat mo’lo hesse a vier?
WEB-ODISSEA	Vos botaríetz de part des pretendents o deth pròpri Ulisses?
WEB-ODISSEA	Responetz tau qu’eth vòste còr o era vòsta animositat vos dicten”.
WEB-ODISSEA	Didec alavetz eth boèr.
WEB-ODISSEA	Pro se complisse aguest vòt: que torne aqueth baron, amiat per bèra divinitat.
WEB-ODISSEA	Eumèu supliquèc tanben a toti es dius qu’eth prudent Ulisses tornèsse ena sua casa.
WEB-ODISSEA	Quan er eròi se’n sabec dera manèra de pensar d’ambdús, les parlèc de nauèth d’aguesta sòrta:
WEB-ODISSEA	M’en sai de qué entre es mèns esclaus sonque vosati desiràuetz era mia tornada, donques que non è entenut que cap aute hesse vòts entà que tornèssa en aguesta casa.
WEB-ODISSEA	Vos vau a revelar damb sinceritat çò que vam a hèr.
WEB-ODISSEA	Se, per çò d’ordenà’c un diu, perissen enes mies mans es illustres pretendents, vos cercarè ua esposa, vos balharè bens e ua casa a cada un, bastides ath costat dera mia, e seratz en avier coma companhs e frairs de Telemac.
WEB-ODISSEA	A penes auec dit aguestes paraules, hec enlà es pelhòts pr’amor de mostrar-les era extensa creta.
WEB-ODISSEA	Ulisses, ath sòn torn, les punèc eth cap e es mans.
WEB-ODISSEA	E autrejadi as plors les aurie deishat eth solei enquia cogar-se, s’eth pròpri Ulisses non les auesse padegat, en tot parlar-les d’aguesta sòrta:
WEB-ODISSEA	Entraratz en palai, mès non amassa, senon un darrèr der aute: jo prumèr e vosati dempús.
WEB-ODISSEA	Sabetz-vo’n d’un senhau que vau a dar-vos e qu’ei aguest: es auti, es illustres pretendents non an de perméter que me balhen er arc e er carcais; mès tu, divin Eumèu, hè-te-lo a vier pera cramba, bota-lo enes mies mans, e ditz-les as hemnes que barren es solides pòrtes des crambes e que se quauqu’ua entenesse gemecs o rambalh d’omes laguens des parets dera nòsta sala, que non piste e que se demore aquiu, en silenci, ath cant deth sòn trabalh.
WEB-ODISSEA	Parlant atau, entrèc peth comòde palai e s’anèc a sèir en madeish lòc qu’abans ocupaue.
WEB-ODISSEA	Dempús entrèren tanben es dus esclaus deth divin Ulisses.
WEB-ODISSEA	Ja Eurimac manejaue er arc, en tot hèr-lo virar e escauhar-lo, ara per aguest costat, ara per aute, en resplendor deth huec.
WEB-ODISSEA	Mès ne enquia e tot atau artenhèc armar-lo; per çò que, en sénter grana angonia en sòn còr gloriós, alendèc e didec d’aguesta sòrta:
WEB-ODISSEA	Qu’ei grana era pena que senti per jo e per toti vosati.
WEB-ODISSEA	Alavetz Antinoo, hilh d’Eupites, li parlèc dident; “Eurimac!
WEB-ODISSEA	Que non serà atau e tu madeish t’en sabes.
WEB-ODISSEA	Ara, mentre se celèbre ena poblacion era hèsta sagrada deth diu, qui artenherà montar er arc?
WEB-ODISSEA	Botatz-lo en tèrra tranquillament e que s’estonguen clauades totes es anères, pr’amor que non me pensi que se les hèsque a vier degun des que frequenten eth palai d’Ulisses Laertiada.
WEB-ODISSEA	Mès, au, que comence eth sirvent a repartir es copes entà que hescam era libacion, e deishem ja eth corvat arc.
WEB-ODISSEA	D’aguesta manèra s’exprimic Antinoo e a toti les agradèc çò que prepausaue.
WEB-ODISSEA	Es eralds les balhèren es aguamans e uns gojats aumpliren es vaishères e distribuiren eth vin dempús d’aufrir en copes es primicies.
WEB-ODISSEA	Tanlèu se heren es libacions e beuec cada un tot çò que volec, er engenhós Ulisses, meditant enganhes, les parlèc d’aguesta sòrta:
WEB-ODISSEA	Atau didec.
WEB-ODISSEA	Toti senteren grana indignacion, cranhent qu’armèsse eth trabalhat arc.
WEB-ODISSEA	E Antinoo lo repoteguèc, parlant-li d’aguesta sòrta:
WEB-ODISSEA	Tu que non as bric d’èsme.
WEB-ODISSEA	Non ei pro entà tu estar-te seigut tranquillament en hestau damb nosati, es illustres, sense que se te prive de cap des causes dera taulejada, e escotar es nostes paraules e convèrses que non enten cap aute òste o vagabond?
WEB-ODISSEA	Solide qu’eth doç vin te capvire, donques que sòl damnatjar ad aqueth que se lo beu sense mesura.
WEB-ODISSEA	Eth vin damnatgèc ar illustre centaure Eurition quan venguec en país des lapites e se trapèc en palai deth magnanim Piritoo.
WEB-ODISSEA	Tanlèu coma siguec capvirat peth vin, alhocardit, amièc a tèrme pervèrses accions ena casa de Piritoo; es eròis, cuelhudi de dolor, se lancèren sus eth e, arrossegant-lo entara pòrta, li braquèren damb eth crudèu bronze es aurelhes e eth nas; e siguec atau, damb era intelligència capvirada e patint eth castig dera sua fauta damb animositat hòla.
WEB-ODISSEA	Aguesta siguec era origina dera luta des centaures damb es òmes; mès que siguec aqueth eth que se hec a vier prumèr eth malastre per çò d’auer-se aumplit de vin.
WEB-ODISSEA	D’aguesta manèra, t’anóncii a tu un gran malastre s’arribes a armar er arc; donques que non i aurà arrés que te defene en aguest pòble, e lèu te manaram en nera nau entath rei Equeto, plaga de toti es mortaus, que d’eth non as d’escapar-te san e en bona santat.
WEB-ODISSEA	Alavetz era discrèta Penelope li parlèc dident: “Antinoo!
WEB-ODISSEA	Que non ei digne ne just que s’otratge as òstes de Telemac, siguen es que siguen es que venguen en aguest palai.
WEB-ODISSEA	Dilhèu te penses que s’er òste, fidant enes sues mans e ena sua fòrça, armèsse eth gran arc d’Ulisses, m’amiarie ena sua casa entà tier-me coma hemna pròpria?
WEB-ODISSEA	Li responec Eurimac, hilh de Polibo: “Hilha d’Icari!
WEB-ODISSEA	Discrèta Penelope!
WEB-ODISSEA	Que non mos pensam qu’aguest se t’age d’amiar, ne pensam qu’aquerò serie rasonable, mès que mos hè vergonha era dita des òmes e des hemnes; non se passe qu’exclame bèth aquèu pejor que nosati: “Òmes plan inferiors pretenen ara esposa d’un baron excellent e non pòden armar er hargat arc; mèntre qu’un vagabond qu’arribèc errant, l’armèc aisidament e hec passar era flècha a trauèrs deth hèr.
WEB-ODISSEA	Didec alavetz era discrèta Penelope: “Eurimac!
WEB-ODISSEA	Que non ei possible qu’en pòble gaudisquen de bona fama aqueri qu’otratgen a un baron principau, en tot avalar-se tot çò que i a ena sua casa: per qué mos hètz meritants d’aguesti opròbis?
WEB-ODISSEA	Er òste ei naut e vigorós, e se vante d’auer per pair a un òme de bon linhatge.
WEB-ODISSEA	Au, autrejatz-li eth trabalhat arc, e a veir qué se passe.
WEB-ODISSEA	Li responec eth prudent Telemac: “Mair mia!
WEB-ODISSEA	Cap des aquèus a poder superior ath mèn entà dar o refusar er arc ad aqueth que jo volga, entre toti es que govèrnen ena aspra Itaca o enes isles pròches ara Elide, tèrra fertila de shivaus: per tant, cap d’aguesti me poirie obligar, en tot opausar-se ara mia volontat, se volessa dar-li, fin finau, aguest arc ar òste encara que siguesse entà que se lo hesse a vier.
WEB-ODISSEA	Estonada se n’anèc Penelope ena sua cramba, en tot botar ena sua amna es discrètes paraules deth sòn hilh.
WEB-ODISSEA	E tanlèu auec arribat ena sua cramba superiora damb es esclaues, plorèc per Ulisses, eth sòn estimat espós, enquia que Minerva, era des ludents uelhs, li bohèc enes paupetes eth doç saunei.
WEB-ODISSEA	Mentretant, eth divin porcelèr agarrèc eth corvat arc entà her-lo-se a vier ar òste; mès toti es pretendents comencèren a repotegar-lo laguens dera sala, e un d’aqueri joeni supèrbs li parlèc d’aguesta sòrta:
WEB-ODISSEA	Atau didien; e eth tornèc a méter er arc en madeish lòc, espaurit de qué lo repoteguèssen tanti òmes laguens dera sala.
WEB-ODISSEA	Mès Telemac lo menacèc, en tot cridar-li dès er aute costat:
WEB-ODISSEA	Seguís endauant damb er arc, que lèu te n’encuedaries de qué non as obrat ben aubedint a toti: non se passe que, enquia e tot èster mès joen, te lance entath camp e te herisca a peirades, donques que te depassi en fòrça.
WEB-ODISSEA	Atau les parlèc; e toti es pretendents lo receberen damb doces risetes, en tot desbrembar era sua terribla colèra contra Telemac.
WEB-ODISSEA	Eth porcelèr cuelhec er arc, trauessèc era sala e, posant-se ath costat deth prudent Ulisses, l’ac botèc enes sues mans.
WEB-ODISSEA	Ara seguida, cridèc ara hilhuquèra Euriclèa e li parlèc d’aguesta manèra:
WEB-ODISSEA	Atau li didec; e cap paraula gessec des pòts d’Euriclèa, que barrèc es pòrtes des comòdes crambes.
WEB-ODISSEA	Fileti, ath sòn torn, gessec dera casa silenciosament, anèc a barrar es pòrtes deth ben cercat pati e, coma qu’auie trapat dejós deth portau eth cable de papirus d’ua concava embarcacion, les estaquèc damb eth madeish.
WEB-ODISSEA	Dempús tornèc a entrar e se seiguec en madeish lòc qu’ocupaue abans, damb es uelhs tachadi en Ulisses.
WEB-ODISSEA	Que ja aguest manejaue er arc, en tot hèr-li torns pertot e provant aciu e delà: non siguesse qu’era quèra auesse rosigat era còrna pendent era abséncia deth rei.
WEB-ODISSEA	E un des presents li didec ath qu’ère mès apròp:
WEB-ODISSEA	De tau sòrta s’exprimien es pretendents.
WEB-ODISSEA	Mès er engenhós Ulisses, tanlèu auec provat e examinat eth gran arc de pertot, coma un adreit citarista e cantaire tempère aisidament damb era clauilha naua era còrda formada peth retortihat intestin d’ua pelha qu’abans auie estacat d’un e der aute costat: d’aguesta manèra, sense cap esfòrç, armèc Ulisses eth gran arc.
WEB-ODISSEA	Dempús provèc era còrda, en tot agarrar-la damb era man dreta, e se deishèc enténer un beròi son plan semblable ara votz d’ua arongleta.
WEB-ODISSEA	Senteren alavetz es pretendents gran pena e a toti se les cambièc eth color.
WEB-ODISSEA	Zèus deishèc anar un gran tron coma senhau e s’alegrèc eth pacient divin Ulisses de qué eth hilh der artesan Saturn li manèsse aqueth presagi.
WEB-ODISSEA	Cuelhec er eròi ua velòça flècha qu’ère ath dessús dera taula, pr’amor qu’es autes se trapauen en interor deth carcais, encara que lèu lèu les auien de provar es aquèus.
WEB-ODISSEA	E en tot acomodar-la ar arc, estirèc ath còp era còrda, aquiu madeish seigut ena cagira; afustèc ena diana, deishèc anar era sageta e non errèc cap des anèths, des d’eth prumèr trauc enquiath darrèr: era flècha, qu’eth bronze hège poderosa, les trauessèc totes e gessec entà dehòra.
WEB-ODISSEA	Dempús d’aquerò li didec a Telemac:
WEB-ODISSEA	Que non t’anuge er òste qu’ei en tòn palai: ne manquè era balestada, ne me costèc gran trabalh armar er arc.
WEB-ODISSEA	Es mies fòrces son intègres encara, non coma es pretendents, qu’en tot mespredar-me, m’otratjauen.
WEB-ODISSEA	Didec, e hec un senhau damb es celhes.
WEB-ODISSEA	E Telemac, er estimat hilh deth divin Ulisses, cenhic era agudenta espada, agarrèc era sua lança, e, armat de reludent bronze, se metec de pès ath costat dera cagira, ath cant deth sòn pair.
WEB-ODISSEA	E ath madeish temps se despolhèc des pelhòts er engenhós Ulisses, sautèc en gran lumedan damb er arc e eth carcais plen de velòces flèches e, escampilhant-les dauant des sòns pès, les parlèc d’aguesta sòrta as pretendents:
WEB-ODISSEA	Didec, a afustèc era amarganta sageta entà Antinoo.
WEB-ODISSEA	Lheuaue aguest ua beròia copa d’aur, de dues anses, e l’auie ja enes mans entà béuer vin, sense qu’era idia dera mòrt preocupèsse ath sòn esperit: qui poirie pensar qu’entre tanti convidadi, un solet òme, per valent que siguesse, l’auie de balhar tan mala mòrt e nere fado?
WEB-ODISSEA	Pr’amor qu’Ulisses, en tot acertar-li ena gòrja, lo heric damb era flècha e era punta gessec peth trende cogòt.
WEB-ODISSEA	Queiguec Antinoo, en recéber era herida, li queiguec era copa des mans, e gessec deth sòn nas ua espés gisclet de sang umana.
WEB-ODISSEA	Ara seguida, possèc era taula, damb un còp de pè, e escampilhèc era parva peth solèr, a on eth pan e era carn rostida s’enlordiren.
WEB-ODISSEA	En veder-lo queigut, es pretendents formèren un gran tarrabastalh laguens deth palai; deishèren es cagires e, botjant-se pera sala, recorreren damb es uelhs es ben hargades parets; mès que non i auie un solet escut, ne ua fòrta lança que cuélher damb es mans.
WEB-ODISSEA	E escridassèren a Ulisses damb irades votzes:
WEB-ODISSEA	Que hès mau en tirar er arc contra es òmes.
WEB-ODISSEA	Mès que ja non te traparàs en d’auti concorsi: ara te demore ua terribla mòrt.
WEB-ODISSEA	Atau parlauen, en tot pensar qu’auie aucit ad aqueth òme sense voler.
WEB-ODISSEA	Que non pensauen es plan pècs, qu’era roïna ère tanben sus eri.
WEB-ODISSEA	Mès, en tot acarar-se ada eri damb treble ròstre, les didec er engenhós Ulisses:
WEB-ODISSEA	Non pensàuetz que tornaria deth pòble troian ena mia casa, e mentretant m’arroïnàuetz era casa, forçàuetz as hemnes esclaues e, en èster jo viu, preteníetz ara mia hemna; sense crànher as dius qu’abiten en vast cèu, ne crànher cap resvenja per part des òmes.
WEB-ODISSEA	Atau s’exprimic.
WEB-ODISSEA	Toti se senteren possedidi deth palle temor e cada un cercaue entà on hugirie entà desliurar-se d’ua mòrt espaventosa.
WEB-ODISSEA	E Eurimac siguec eth solet que responec dident:
WEB-ODISSEA	En guardar-lo damb ròstre treble, li respone er engenhós Ulisses: “Eurimac!
WEB-ODISSEA	Encara que toti me balhèssetz eth vòste patrimòni complèt, en tot ahíger ath delà çò qu’auetz d’auti bens de desparièra procedéncia, ne enquia e tot atau s’abstierien es mies mans d’aucir enquia que toti es pretendents ajatz pagat complidament es vòsti excèssi.
WEB-ODISSEA	Tau didec; e toti senteren aflaquir-se es sòns jolhs e eth sòn còr.
WEB-ODISSEA	Mès Eurimac parlèc un aute còp entà dider-les:
WEB-ODISSEA	Que non tierà quietes aguest òme es sues mans indomdades: en auer cuelhut eth trabalhat arc e eth carcais, tirarà enquia que mos aucisque a toti.
WEB-ODISSEA	Pensem, donc, en combàter.
WEB-ODISSEA	Trieguetz es espades, botatz es taules coma empara des sagetes, que còsten rapida mòrt, e escometem-lo toti amassa a veir s’artenhem hèr-lo enlà deth lumedan e dera pòrta e podem partir entara ciutat, a on se formarie un gran rambalh.
WEB-ODISSEA	Dident atau, desgainèc era espada de bronze, agudenta e de dobla lama, e escometèc contra aqueth, cridant d’ua manèra espaventosa.
WEB-ODISSEA	Mès ath madeish temps li tirèc eth divin Ulisses ua sageta e, en tot acertar-li en pièch , ath cant dera popeta, li clauèc en hitge era velòça flècha.
WEB-ODISSEA	Queiguec en solèr era espada qu’agarraue Eurimac e aguest, trantalhant e hènt torns, queiguec sus era taula e hec quèir era parva e era copa dobla; dempús, angoishat en sòn esperit heric damb eth front eth tèrra e pataquegèc damb es pès era cagira; e fin finau era escura broma s’estenèc sus es sòns uelhs.
WEB-ODISSEA	Tanben Anfinome venguec dret de cap ath gloriós Ulisses, damb era espada desgainada, entà veir se podie hèr-lo enlà dera pòrta.
WEB-ODISSEA	Mès Telemac lo prevenguec en tot lançar-li era bronzinada lança, que se li clauèc ena esquia, entre es espatles, e li trauessèc eth pìèch; e aqueth queiguec rambalhosament de bocadents.
WEB-ODISSEA	Se retirèc Telemac de seguit, deishant era longa pica clauada en Anfinome; pr’amor que cranhèc que, tant que se l’arrincaue, lo herisse quauqu’un des aquèus damb era punta o era lama dera espada.
WEB-ODISSEA	Venguec corrent, e arribèc de seguit a on se trapaue eth sòn pair e, posant-se près d’eth, li didec aguestes alades paraules:
WEB-ODISSEA	Te vau a portar un escut, dues lances e un casco de bronze que s’adapte as tòns possi.
WEB-ODISSEA	E ath còp me meterè jo tanben es armes e n’autrejarè d’autes ath porcelèr e ath boèr; donques qu’ei milhor èster armadi”.
WEB-ODISSEA	Atau li didec.
WEB-ODISSEA	Aubedic Telemac e partic entara cramba a on èren es magnifiques armes.
WEB-ODISSEA	Cuelhec quate escuts, ueit lances e quate cascos de bronze ornadi damb es espèssi crins de shivau; e, en hèr-s’ac a vier tot, tornèc de seguit a on ère eth sòn pair.
WEB-ODISSEA	Prumèr protegic Telemac eth sòn còs damb eth bronze; les balhèc de seguit beròies armadures as dus esclaus entà que se vestissen; e dempús se placèren toti ath costat deth prudent e sagaç Ulisses.
WEB-ODISSEA	Mentre er eròi auec flèches entà defener-se, anèc afustant e herint sense pòsa ena sua pròpria casa as pretendents, qu’anauen queiguent un darrèr der aute.
WEB-ODISSEA	Mès, en moment que se l’acabèren es sagetes ath rei, que les lançaue, apropèc er arc en ua colomna dera sala solidament bastida, en tot apuar-lo en lustrat mur; se metec ena espatla un escut de quate pèths, caperèc era sua robusta tèsta damb un casco qu’eth sòn plumalh de crins de shivau ondejaue terribament naut de tot, e agarrèc dues fòrtes lances de bronzinada punta.
WEB-ODISSEA	Que i auie ena ben hargada paret un hiestron damb un lumedan fòrça mès naut qu’eth pasiment dera sala solidament bastida; que daue entà un carreron e lo barrauen ues hustes perfèctament junhudes.
WEB-ODISSEA	Ulisses manèc que lo susvelhesse eth divin porcelèr, demorant-se de pès ath sòn costat, per èster aquera era soleta gessuda.
WEB-ODISSEA	E Agelau les parlèc a toti damb aguestes paraules:
WEB-ODISSEA	Non poirie bèth un pujar en hiestron, parlar-li ara gent e formar lèu lèu un gran rambalh?
WEB-ODISSEA	Mès eth crabèr Melanti li repliquèc: “Que non ei possible, ò Agelau, escolan de Zèus.
WEB-ODISSEA	Que se trape eth hiestron plan près dera beròia pòrta qu’amie entath pati, era gessuda en carreron qu’ei dificila e un solet òme que siguesse esforçat serie pro entà arturar-mos a toti.
WEB-ODISSEA	Dident d’aguesta sòrta, eth crabèr Melanti pugèc ena cramba d’Ulisses pera escala deth palai.
WEB-ODISSEA	Cuelhec dotze escuts, parièr nombre de lances e autrestanti bronzinadi cascos ornadi damb espessi crins de shivau; e, en tot hèr-lo-se a vier tot, lo botèc enes mans des pretendents.
WEB-ODISSEA	S’aflaquiren es jolhs e eth còr d’Ulisses quan vedec que cuelhien es armes e brandien es longues piques; donques qu’ère gran eth trabalh que se li presentaue.
WEB-ODISSEA	E de seguit li dirigic a Telemac aguestes alades paraules:
WEB-ODISSEA	Li responec eth prudent Telemac: “Ò pair!
WEB-ODISSEA	Que jo n’auí eth tòrt, e non cap aute, donques que deishè dubèrta era pòrta solidament bastida dera cramba.
WEB-ODISSEA	Vé-te’n tu, divin Eumèu, entà barrar era pòrta e sabe-te’n de qui hè taus causes, s’ei ua hemna o Melanti, eth hilh de Doli, que jo me pensi qu’ei”.
WEB-ODISSEA	Atau aguesti conversauen, quan eth crabèr Melanti tornèc entara cramba pr’amor de trèir d’autes magnifiques armes.
WEB-ODISSEA	Se n’encuedèc eth divin porcelèr e de seguit li didec a Ulisses qu’ere ath sòn costat:
WEB-ODISSEA	Ulisses, fecond en recorsi!
WEB-ODISSEA	Aqueth òme perniciós que sospechàuem torne entara cramba.
WEB-ODISSEA	Ditz-me clarament se me cau aucir-lo, en cas que siga jo eth mès fòrt, e hèr-lo-te a vier aciu, entà que pague es molti excèssi que cometec ena tua casa”.
WEB-ODISSEA	De tau sòrta parlèc; e eri l’escotèren e l’aubediren, en tot filar-se de cap ara cramba sense que se n’encuedèsse Melanti, que ja ère en era.
WEB-ODISSEA	L’agarrèren ocupat a cuélher armes en çò de mès hons dera cramba e se meteren respectiuamanet ara dreta e ara querra dera entrada, dauant dera pòrta, e, a penes eth crabèr Melanti anaue a passar eth lumedan dera pòrta damb un beròi casco en ua des sues mans e un escut ena auta, qu’er eròi Laertes auie amiat ena sua joenessa e que se trapaue abandonat e damb es correges descosudes; aqueri se lancèren ath sòn dessús, l’agarrèren e se lo heren a vier entà laguens, en tot arrossegar-lo pera cabeladura; de seguit lançant-lo contra eth solèr, angoishat en sòn còr, e, retortilhant-li entà darrèr es pès e es mans, l’estaquèren damb ua còrda, sivans auie dispausat eth hilh de Laertes, eth pacient divin Ulisses; l’estaquèren damb ua còrda ben retortilhada e lo quilhèren ena part superiora d’ua colomna, ath costat des bigues.
WEB-ODISSEA	E siguec alavetz quan, hènt burla d’eth, li dideres atau, porcelèr Eumèu:
WEB-ODISSEA	Atau se demorèc Melanti, penjat deth funèst laç; e aqueri s’armèren de seguit, barrèren era esplendida cramba e vengueren entàth prudent e sagaç Ulisses, en tot meter-se ath sòn costat, alendant valor.
WEB-ODISSEA	Qu’èren, donc, quate es deth lumedan, e molti e fòrts es de laguens dera sala.
WEB-ODISSEA	Lèu arribèc Minerva, hilha de Zèus, qu’auie cuelhut er aspècte e era votz de Mentor.
WEB-ODISSEA	Ulisses s’alegrèc en veder-la e li didec aguestes paraules:
WEB-ODISSEA	De tau sòrta parlèc, a maugrat d’auer arreconeishut a Minerva, qu’encoratge as guerrèrs.
WEB-ODISSEA	Pera sua part, l’escridassauen es pretendents ena sala, començant per Agelau Damastorida, que les didec atau.
WEB-ODISSEA	Tau didec.
WEB-ODISSEA	Se l’aumentèc a Minerva er anuèg que sentie en sòn còr e ahisquèc a Ulisses damb airoses votzes:
WEB-ODISSEA	Didec; mès que non li balhèc complètament era trantalhanta victòria, pr’amor que desiraue provar era fòrça e eth vigor d’Ulisses e deth sòn gloriós hilh.
WEB-ODISSEA	E, cuelhent er aspècte d’ua arongla, comencèc a volar e s’anèc a posar en ua des bigues dera esplendida casa.
WEB-ODISSEA	Mentretant, ahiscauen as auti pretendents Agelau Damastorida, Eurinome, Anfimedont, Depoptoleme, Pisandre Polictorida e eth valerós Polibo, qu’èren es mès senhaladi per çò dera sua bravesa entre es qu’encara viuien e lutauen per sauvar era sua existéncia; pr’amor qu’ara rèsta les auien hèt quèir es respectiues fèches qu’er arc auie deishat anar.
WEB-ODISSEA	E Agelau les parlèc a toti damb aguestes paraules:
WEB-ODISSEA	Que ja aguest òme tierà es sues mans indomdables, pr’amor que Mentor se n’anèc, dempús de prononciar inutiles fanfarronades, e tornen a èster solets en lumedan dera pòrta.
WEB-ODISSEA	Per tant, non lancetz toti de còp era longa pica; au, que la lancen prumèr aguesti sies, per s’un cas Zèus mos autrege herir a Ulisses e arténher glòria.
WEB-ODISSEA	Atau les parlèc; lancèren es sues lances damb grana fòrça aqueri qu’auie ordenat, e hec Minerva que toti es traits siguessen en bades.
WEB-ODISSEA	Ua acertèc en ua colomna dera cramba solidament bastida, ua auta ena pòrta fòrtament ajustada, e ua auta heric eth mur damb era lança de herèisho qu’eth bronze hège poderosa.
WEB-ODISSEA	Atau s’exprimic; e eri lancèren es agudentes lances, en tot afustar entà dauant.
WEB-ODISSEA	Ulisses aucic e Demoptoleme, Telemac a Euriades, eth porcelèr a Elato e eth boèr a Pisandre, es quaus nhaquèren amassa era vasta tèrra.
WEB-ODISSEA	Arreculèren es pretendents entath hons dera sala; e Ulisses e es sòns correren a trèir des cadavres es lances que les auien clauat.
WEB-ODISSEA	Es pretendents tornèren a tirar damb gran fòrça es agudentes lances, mès Minerva hec qu’era màger part des traits siguessen en bades.
WEB-ODISSEA	Ua acertèc ena colomna dera cramba solidament bastida, ua auta ena pòrta fòrtament ajustada, e era auta heric eth mur damb era lança de herèisho qu’eth bronze hège poderosa.
WEB-ODISSEA	Anfimedont heric a Telemac en punhet, mès molt leugèrament, donques qu’eth bronze solet hereguèc era pèth, e Ctesipo artenhèc qu’era sua ingenta lança engarrapèsse era espatla a Eumèu per dessús der escut; mès era arma volèc entar aute costat e queiguec en tèrra.
WEB-ODISSEA	Eth prudent e sagaç Ulisses e es que se trapauen damb eth, lancèren un aute còp es sues agudentes lances contra eth revolum de pretendents.
WEB-ODISSEA	Ulisses, assolador de ciutats, heric a Euridamant, Telemac a Anfimedont e eth porcelèr a Polibo; e mentretant eth boèr acertèc eth pièch de Ctesipo e, vantant-se, parlèc d’aguesta manèra:
WEB-ODISSEA	Non cedisques jamès ar impuls dera tua pegaria entà parlar vantariosament; mèsalèu, dèisha era paraula as divinitats, que son fòrça mès poderoses.
WEB-ODISSEA	Atau parlèc eth pastor de buèus, de retortilahdi còrnes; e mentretant, Ulisses li fotie era sua lança ath Damastorida.
WEB-ODISSEA	Telemac heric ath sòn torn a Leocrit Evenorida, en tot clauar-li era lança en hitge, qu’eth bronze trauessèc complètament; e eth baron queiguec de bocadents, tumant era cara damb eth solèr.
WEB-ODISSEA	Minerva, de naut deth tet estant, lheuèc era sua egida, perniciosa entàs mortaus, e era animositat de toti es pretendents demorèc espaurida.
WEB-ODISSEA	Hugien aguesti pera sala coma es vaques dera vegada qu’agite eth botjaire taban ena sason primauerau, quan es dies son plan longs.
WEB-ODISSEA	E aqueri, dera madeisha manèra qu’uns voltors de retortilhades ungles e corvadi bècs baishen deth monte e escometen as audèths que, temerosi de demorar-se enes bromes, an baishat ena planhèra; e les perseguissen e aucissen sense que posquen resistir-se ne húger, mentre es òmes s’alègren presenciant era cuelhuda: de semblabla manèra escometèren ena sala contra es pretendents, fotent còps a dreta e quèrra; es qu’èren heridi en cap deishauen anar prigondes alendades, e eth solèr rajaue sang pertot.
WEB-ODISSEA	Mentretant, Liodes correc entà Ulisses, l’abracèc es jolhs e comencèc a suplicar-li damb aguestes alades paraules:
WEB-ODISSEA	Jo t’asseguri qu’as hemnes deth palai arren de dolent les didí ne les hi jamès; ath contrari, tenguia as pretendents que de tau manèra se comportauen.
WEB-ODISSEA	Mès que non m’aubediren enes tèrmes de qué es sues mans s’abstenguessen des males òbres; e d’aquiu que s’an hèt a vier damb es sues iniquitats ua mòrt deplorabla.
WEB-ODISSEA	Dident aquerò, agarrèc damb era robusta man era espada qu’Agelau, en morir, auie lançat en tèrra, e li fotèc un còp en cogòt; e eth cap queiguec en povàs, mentre Liodes parlaue encara.
WEB-ODISSEA	Mès se desliurèc dera nera Parca eth poèta Femi Terpiada; eth quau, possat peth besonh, cantaue dauant des pretendents.
WEB-ODISSEA	Se trapaue de pès ath cant deth hiestron, damb era sonora citara ena man, e remenaue en sòn còr dues decisions: o gésser dera cramba e sèir-se ath costat deth ben bastit autar deth gran Zèus, protector dera encencha, a on Laertes e Ulisses usclèren tantes cueishes de buèus; o córrer entà Ulisses, abraçar-li es jolhs e dirigir-li supliques.
WEB-ODISSEA	En tot pensà’c ben, li semblèc milhor tocar-li es jolhs a Ulisses Laertiada.
WEB-ODISSEA	E deishant en solèr era concava citara, entre era vaishèra e era cagira d’ornaments de plata, correc entà Ulisses, l’abracèc es jolhs e comencèc a suplicar-li damb aguestes alades paraules:
WEB-ODISSEA	Tu madeish auràs racacòr mès tard per auer-li trèt era vida a un poèta coma jo, que canti as dius e as òmes.
WEB-ODISSEA	Jo qu’è aprenut tot çò qu’un diu m’ensenhèc ena ment cançons de tota sòrta e sò capable d’entonar-les ena tua preséncia coma se siguesses ua divinitat: non volgues, donc, esgorjar-me.
WEB-ODISSEA	Atau parlèc; e, en entener-lo eth vigorós e divin Telemac, li didec ath sòn pair, qu’ère apròp:
WEB-ODISSEA	Atau didec; e l’entenec eth discrèt Medonte, que se trapaue arraulit dejós d’ua cagira, en tot caperar-se damb un cuèr de buèu entà evitar era nera Parca.
WEB-ODISSEA	Correc de seguit entà Telemac, l’abracèc es jolhs e comencèc a suplicar-li damb aguestes alades paraules:
WEB-ODISSEA	Aquest que sò jo.
WEB-ODISSEA	Li didec arrint er engenhós Ulisses: “Padega-te, donques qu’aguest te desliurèc e sauvèc entà que t’en sabesses ath tòn laguens e podesses díder as auti guaire depassen es bones accions as dolentes.
WEB-ODISSEA	Atau les parlèc; e ambdús gesseren dera sala e se seigueren ath cant der autar de Zèus, guardant pertot e cranhent recéber era mòrt en cada moment.
WEB-ODISSEA	Ulisses escorcolhaue damb era sua guardada tota era cramba per s’un cas auesse quedat viu quauqu’un d’aqueri òmes, en tot desliurar-se dera nera mòrt.
WEB-ODISSEA	Mès les vedec a tanti coma èren, queigudi toti entre era sang e eth povàs.
WEB-ODISSEA	Coma es peishi qu’es pescadors trèn der esglumós mar, ena corvada arriba, en un infinit hilat, jaden amolonadi ena arena, desirosi des ondades, e eth reludent solei les agarre era vida; atau eren estiradi es pretendents es uns sus es auti.
WEB-ODISSEA	Alavetz er engenhós Ulisses li didec a Telemac:
WEB-ODISSEA	Atau s’exprimic.
WEB-ODISSEA	Telemac aubedic ath sòn pair e, picant ena pòrta, li parlèc d’aguesta sòrta ara hilhuquèra Euriclèa:
WEB-ODISSEA	Tau didec; e cap paraula gessec dera boca d’Euriclèa, que dauric es pòrtes des comòdes crambes, comencec a caminar, precedida per Telemac, e trapèc a Ulisses entre es cadavres d’aqueri qu’auie aucit, tot tacat de sang e de povàs.
WEB-ODISSEA	Dera madeisha manèra qu’un leon qu’acabe d’avalar-se un buèu, se presente damb eth pièch e es costats des maishères tacadi de sang, e còste orror ad aqueri que lo ven; atau auie de tacadi Ulisses es pès e mans.
WEB-ODISSEA	Quan era vedec es cadavres e aqueth mar de sang, comencèc a deishar anar exclamacions d’alegria pr’amor que contemplaue ua grana hèta; mès Ulisses l’ac empedic e li tenguec eth sòn vam de cridar, en tot dider-li aguestes alades paraules:
WEB-ODISSEA	Alègra-te en tòn esperit, mès tè-te e non dèishes anar exclamacions d’alegria; que non ei pietós alegrar-se pera mòrt d’aguesti barons.
WEB-ODISSEA	Que les hec perir eth fado des dius e es sues òbres pervèrses, pr’amor que non respectauen a cap òme sus era tèrra, dolent o brave, qu’arribèsse ada eri; plan per aquerò es sues iniquitats les an hèt a vier ua deplorabla mòrt.
WEB-ODISSEA	Li responec Euriclèa, era sua hilhuquèra estimada: “Jo te diderè, ò hilh, era vertat.
WEB-ODISSEA	Penelope.
WEB-ODISSEA	Telemac non hè guaire qu’arribèc ena joenessa, e era sua mair non li deishaue auer comandament sus es hemnes.
WEB-ODISSEA	Atau li parlèc; e era vielha se n’anèc peth palai entà comunicar-les era orde as hemnes e manar-les que se presentèssen.
WEB-ODISSEA	Alavetz cridèc er eròi a Telemac, ath boèr e ath porcelèr, e les didec aguestes alades paraules:
WEB-ODISSEA	E ara seguida que netegen aguestes damb aigua e esponges de molti traucs, es magnifiques cagires e es taules.
WEB-ODISSEA	Atau les ac encarguèc.
WEB-ODISSEA	Arribèren totes es hemnes amassa, es quaus alendauen grèument e vessauen abondoses lèrmes.
WEB-ODISSEA	Comencèren treiguent es cadavres des qu’auien mòrt e les botèren es uns dessús des auti dejós deth portau, en ben barrat pati: Ulisses les ac manèc, en tot pressar-les, e eres se vederen obligades a transportar-les.
WEB-ODISSEA	Dempús netegèren damb aigua e damb esponges de molti traucs, es magnifiques cagires e es taules.
WEB-ODISSEA	Telemac, eth boèr e eth porcelèr passèren era rascleta peth pasiment dera sala solidament bastida e es esclaues se heren a vier es raspadures e les lancèren dehòra.
WEB-ODISSEA	Quan aueren botat en orde tota era sala, treigueren aqueri es esclaues deth palai entà un lòc estret, entre era rotonda e e era beròia tanca deth pati, d’a on non ère possible que s’escapèssen.
WEB-ODISSEA	Eth prudent Telemac les didec as auti:
WEB-ODISSEA	De tau sòrta parlèc; e, estacant ena excèlsa colomna era còrda d’ua nau de bluenca proa, enrodèc damb era era rotonda, en tot estacar-la naut de tot pr’amor de què cap esclaua arribèsse damb es sòns pès en solèr.
WEB-ODISSEA	Atau coma es corbassi d’amples ales o es palomes, que, en entrar en un tanca, tumen damb un hilat plaçat en un matarràs, trapen en era er odiós lhet; atau es esclaues auien es caps en linha e dus ligams ath torn deth sòn còth, entà que morissen dera manèra mès deplorabla.
WEB-ODISSEA	Solet agitèren es pès pendent un brèu espaci de temps, que non siguec de vertat de longa durada.
WEB-ODISSEA	Dempús treigueren a Melanti entath vestibul e eth pati; li braquèren damb eth crudèu bronze eth nas e es aurelhes; l’arrinquèren es parts venerianes, entà qu’es gossets les esbocinèssen crues; e l’amputeren es mans e es pès, damb animositat irritada.
WEB-ODISSEA	Dempús d’aquerò, se lauèren es mans e es pès, e tornèren a entrar ena casa d’Ulisses, donques qu’èra òbra ère ja acabada.
WEB-ODISSEA	Alavetz li didec er eròi ara sua hilhuquèra Euriclèa:
WEB-ODISSEA	Hè-te a vier sofre, medecina contra eth mau, e tanben huec, entà sofrar era casa.
WEB-ODISSEA	Li responec era sua hilhuquèra Euriclèa: “Òc, hilh mèn, qu’ei oportun çò que vies de díder.
WEB-ODISSEA	Li responec er engenhós Ulisses: “Sustot que s’alugue huec en aguesta sala”.
WEB-ODISSEA	Tau didec; e non lo desaubedic era sua hilhuquèra Euriclèa, donques que li hec a vier huec e sofre.
WEB-ODISSEA	Ara seguida sofrèc Ulisses era sala, es autes crambes e eth pati.
WEB-ODISSEA	Era vielha partic pera beròia casa d’Ulisses entà cridar as hemnes e ordenar-les que se presentèssen.
WEB-ODISSEA	Lèu gesseren deth palai damb halhes alugades, enrodèren a Ulisses e lo saludèren e abracèren, en tot punar-li eth cap, es espatles e es mans que l’agarrauen damb es sues; e un doç desir de plorar e d’alendar s’apoderèc der eròi, donques qu’ath sòn laguens les arreconeishec a totes.
WEB-ODISSEA	Fòrça alègra se filèc era vielha entara cramba superiora entà dider-li ara sua senhora qu’auie laguens dera casa ar estimat espós.
WEB-ODISSEA	A penes arribèc, botjant fèrmament es jolhs e hènt sauts damb es pès, s’inclinèc sus eth cap de Penelope e li didec aguestes paraules:
WEB-ODISSEA	Li responec era discrèta Penelope: “Hilhuquèra estimada!
WEB-ODISSEA	Es dius que t’an capvirat; qu’eri pòden empeguir ath mès discrèt e dar-li prudéncia ath simple, e ara t’an herit a tu qu’eth tòn esperit ei tan senat.
WEB-ODISSEA	Per qué te’n burles de jo, que patisqui ath mèn laguens innombrables penes, en tot referir-me enganhes e desvelhar-me deth doç saunei que m’auie cuelhuda per çò d’auer-se difonut pes mies paupetes?
WEB-ODISSEA	Non è descansat d’aguesta manèra dès qu’Ulisses se n’anèc entà veir aquera Ilion perniciosa e nefasta.
WEB-ODISSEA	Li responec era sua hilhuquèra Euriclèa: “Que non hèsqui burla, hilha estimada; qu’ei vertat que venguec Ulisses e a arribat en aguesta casa, tau que t’ac digui: qu’ère aqueth òste que toti insultauen en palai.
WEB-ODISSEA	Atau parlèc.
WEB-ODISSEA	S’alegrèc Penelope e, sautant deth lhet, abracèc ara vielha, comencèc a vessar lèrmes des uelhs, e didec aguestes alades paraules:
WEB-ODISSEA	Li responec era sua hilhuquèra Euriclèa: “Que non ac è vist, non m’en sai, sonque entení er alend des que queiguien mòrts; pr’amor que nosates mos estèrem totes, espaurides, en çò de mès prigond dera cramba damb es pòrtes barrades, enquia qu’eth tòn hilh Telemac venguec dera sala e me cridèc per orde deth sòn pair.
WEB-ODISSEA	Trapè a Ulisses de pès entre es cadavres, qu’èren estiradi en dur solèr, ath sòn entorn, es uns dessús des auti: que se t’alegrarie era amna de veder-lo tacat de sang e de povàs, coma un leon.
WEB-ODISSEA	Ara toti jaden amolonadi ena pòrta deth pati e Ulisses a alugat un gran huec, sofre era magnifica casa e me manèc entà cridar-te.
WEB-ODISSEA	Seguis-me, donc, pr’amor de qué ambdús aumpligatz eth vòste còr d’alegria, donques que patíretz tanti maus.
WEB-ODISSEA	Li responec era discrèta Penelope.
WEB-ODISSEA	Non cantes victòria encara, en tot alegrar-te damb excès.
WEB-ODISSEA	Pro ben te’n sabes de guaire grata ère era sua venguda a toti es deth palai e mès que mès a jo e ath hilh qu’engendrèrem; mès era naua non ei cèrta coma tu la balhes, senon que bèth un des immortaus a aucit as illustres pretendents, anujat de veir es sues doloroses injúries e es sues marrides accions.
WEB-ODISSEA	Que non respectauen a cap òme ena tèrra, dolent o brave, que s’apressèsse ada eri; e d’aquiu, per çò des sues iniquitats, an patit tau malastre.
WEB-ODISSEA	Li responec de seguit era hilhuquèra Euriclèa: “Hilha mia!
WEB-ODISSEA	Quines paraules se t’escapèren dera tua boca, en díder que jamès tornarà en casa eth tòn marit, quan ja ei ath cant deth larèr!
WEB-ODISSEA	Eth tòn esperit qu’ei tostemp incredul.
WEB-ODISSEA	Mès, tè, te vau a revelar un aute senhau clar: era creta dera herida que li costèc eth sanglièr damb eth sòn blanc dent.
WEB-ODISSEA	L’arreconeishí quan lo lauaua e t’ac volí díder; mès eth, damb sagaça prevision, m’ac empedic en tot caperar-me era boca damb es sues mans.
WEB-ODISSEA	Li responec era discrèta Penelope: “Hilhuquèra estimada!
WEB-ODISSEA	Per causes que sàpies, qu’ei dificil que descurbisques es projèctes des dius sempitèrns.
WEB-ODISSEA	Didec atau; e baishèc dera cramba superiora, remenant ath sòn laguens moltes causes: s’interrogarie ath sòn marit de luenh estant, o se, en tot apressar-se ada eth, li punarie eth cap e li cuelherie es mans.
WEB-ODISSEA	Dempús qu’entrèc ena sala, trauessant eth lumedan de pèira, se seiguec dauant d’Ulisses, ath resplendor deth huec, ena paret opausada; pr’amor qu’er eròi se trapaue seigut d’esquia a ua nauta colomna, damb era guardada entà baish, demorant se li parlarie era sua illustra esposa tanlèu lo vedesse.
WEB-ODISSEA	Mès Penelope s’estèc fòrça temps en silenci pr’amor qu’auie eth còr estonat; uns còps, en tot guardar-lo fixament as uelhs, vedie qu’aquera ère reaument era sua portadura; e d’auti non l’arreconeishie per çò des miserables vestits qu’amiaue.
WEB-ODISSEA	E Telemac la repoteguèc damb aguestes votzes:
WEB-ODISSEA	Per qué t’estàs tant desseparada deth mèn pair, en sòrta de sèir-te ath sòn costat, e hèr-li preguntes, e saber-te’n de tot?
WEB-ODISSEA	Cap hemna se demorarie atau, damb era animositat fèrma, luenh deth sòn espós; quan aguest, dempús de patir tanti malastres torne en vintau an ena pàtria tèrra.
WEB-ODISSEA	Li responec era discrèta Penelope: “Hilh mèn!
WEB-ODISSEA	Qu’è aclapada era mia animositat en pièch, e non li poiria díder ua soleta paraula, ne hér-li preguntes, ne guardar-lo cara a cara.
WEB-ODISSEA	Atau s’exprimic.
WEB-ODISSEA	Arric eth pacient Ulisses e de seguit li dirigic a Telemac aguestes alades paraules:
WEB-ODISSEA	Dèisha ara tua mair que me mete a pròva laguens deth palai; pr’amor que dilhèu d’aguesta manèra m’arreconeishe mès aisidament.
WEB-ODISSEA	Coma que vau lord e amii miserables vestits, m’a en pòca causa e encara non cre que siga aqueth.
WEB-ODISSEA	Meditem ara entà que tot se hèsque dera milhor manèra.
WEB-ODISSEA	Pr’amor que s’eth qu’aucís a un òme deth pòble, que non dèishe ath sòn darrèr guaires venjaires, hug e dèishe as sòns estimats e ara sua pàtria tèrra; nosati auem aucit ad aqueri qu’èren eth sosteniment dera ciutat, as mès illustres joeni d’Itaca.
WEB-ODISSEA	Li responec eth prudent Telemac: “Que cau qu’ac veigues tu madeish, pair estimat, pr’amor que diden qu’eth tòn conselh ei en totes es causes eth mès excellent e que cap des òmes mortaus rivalizarie damb tu.
WEB-ODISSEA	Li responec er engenhós Ulisses: “Donques te vau a díder çò que pensi qu’ei mès convenent.
WEB-ODISSEA	Començatz per lauar-vos, botatz-vos es tuniques e ordenatz as esclaues que se vestisquen en palai; e ara seguida eth divin poèta, cuelhent era sonora citara, mos guidarà ena alègra dança; de sòrta que, en entenè’c de dehòra bèth passejaire o vesin, se pensarà que celebrem es nòces.
WEB-ODISSEA	Non sigue qu’era gran naua dera mòrt des pretendents s’escampilhe pera ciutat abans de qué gescam entàs nosti camps plei d’arbes.
WEB-ODISSEA	Atau les didec; e eri l’escotèren e l’aubediren.
WEB-ODISSEA	Comencèren per lauar-se e botar-se es tuniques, se mudèren es hemnes, e eth divin poèta toquèc era citara e les botgèc a toti eth desir deth doç cant e dera excèlsa dança.
WEB-ODISSEA	Lèu ressonèc era gran casa damb eth rambalh des pès des òmes e des hemnes de beròia cintura qu’èren en tot dançar.
WEB-ODISSEA	E es de dehòra, en entener-lo, solien exclamar:
WEB-ODISSEA	Malerosa!
WEB-ODISSEA	Atau parlauen, pr’amor qu’ignorauen çò que s’auie passat laguens.
WEB-ODISSEA	Alavetz, Eurinome, era codinèra, lauèc e onhec damb òli ath magnanim Ulisses ena sua casa, e li botèc un beròi mantèl e ua tunica; e Minerva ornèc damb grana beresa eth cap d’Ulisses e hec que campèsse mès naut e mès gròs, e que dera sua tèsta pengèssen retortilhadi peus que se retirauen a flors de jacint.
WEB-ODISSEA	E atau coma er òme expèrt, ath quau Vulcan e Minerva l’an ensenhat arts de tota sòrta, enròde d’aur era plata e hè polidi trabalhs; dera madeisha manèra, Minerva difonèc era gràcia peth cap e pes espatles d’Ulisses.
WEB-ODISSEA	Er eròi gessec deth banh damb eth còs semblable ath des immortaus; se tornèc a sèir ena cagira qu’ocupaue abans, dauant dera sua esposa, e li didec aguestes paraules:
WEB-ODISSEA	Aqueri que demoren en olimpics palais t’autregèren un còr mès dur qu’a d’autes hemnes.
WEB-ODISSEA	Li responec era discrèta Penelope: “Malerós!
WEB-ODISSEA	Ne me tengui en molt ne me tengui en pòc, ne m’admiri massa; pr’amor que m’en sai pro ben de com ères quan partires d’Itaca ena nau de longui rems.
WEB-ODISSEA	Que parlèc d’aguesta sòrta pr’amor de hèr a temptar ath sòn marit; mès Ulisses, irritat, li didec ara aunèsta esposa:
WEB-ODISSEA	De vertat que me hè grana pena aquerò que vies de díder.
WEB-ODISSEA	Qui m’a desplaçat eth lhet?
WEB-ODISSEA	Que li serie de mau hèr enquia e tot ath mès adreit, se non venguesse un diu a cambiar-lo aisidament de lòc; mès degun des mortaus que viuen aué ne enquia e tot entre es mès joeni, lo botjarie aisidament, pr’amor que i a un gran senhau en hargat lhet que hi jo madeish e non cap aute.
WEB-ODISSEA	Que creishec laguens deth pati un olivèr de longues huelhes, robust e florissent, qu’auie era espessor d’ua colomna.
WEB-ODISSEA	Ath sòn entorn harguè es parets dera mia cramba, en tot tier multitud de pèires; la caperè damb un excellent tet e la barrè damb solides pòrtes, fèrmament ajustades.
WEB-ODISSEA	Dempús braquè eth ramatge d’aqueth olivèr de longues huelhes; apolidí damb eth bronze eth sòn tronc dès era arraïc, en tot hè’c adreitament e abilament; l’adretí mejançant un nivèu entà convertir-lo en pè deth lhet, e lo trauquè tot damb ua barrina.
WEB-ODISSEA	En tot començar per aguest pè, seguí fabricant e apolidint eth lhet enquia acabar-lo; l’ornè damb aur, plata e evòri; e estení ath sòn laguens ues atrasentes correges de pèth de buèu, tintades de porpra.
WEB-ODISSEA	Atau li didec; e Penelope sentec aflaquir-se es sòns jolhs e eth sòn còr, en arreconéisher es senhaus qu’Ulisses auie descrit damb tanta certitud.
WEB-ODISSEA	De seguit correc ath sòn encontre, vessant lèrmes; li lancèc es braci ath torn deth còth, lo punèc en cap e li didec:
WEB-ODISSEA	Mès non t’anuges damb jo, ne t’irrites se non t’abracè, coma ara, tanlèu coma sigueres ena mia preséncia; qu’era mia animositat, aciu laguens deth pièch, cranhie espaurida que venguesse quauque òme a enganhar-me damb es sues paraules, pr’amor que son molti es que tramen pervèrses astúcies.
WEB-ODISSEA	Era aquèa Helena, hilha de Zèus, non s’aurie junhut jamès en amor e concubinatge damb un estranh, s’auesse sabut qu’es bellicosi aquèus l’auien d’amiar de nauèth ena sua casa e ena sua pàtria tèrra.
WEB-ODISSEA	Que la deuec ahiscar bèth diu a realizar aquera vergonhosa accion; pr’amor qu’anteriorament jamès auie pensat cométer era deplorabla fauta que siguec era origina des nòstes penes.
WEB-ODISSEA	Parlant d’aguesta sòrta, se l’aumentèc eth desir de somicar, e Ulisses ploraue, abraçat ara sua doça e aunèsta esposa.
WEB-ODISSEA	Atau coma era tèrra apareish agradiua as qu’arriben nadant pr’amor que Neptun les en.honsèc en mar era ben bastida embarcacion, en tot hèr-la jogalha deth vent e des granes ondades; e uns pòqui artenheren gésser der esglumós mar en continent, plen eth còs de hanga, cauishiguen era tèrra plan alègres pr’amor que se ven liures d’aqueth malastre; dera madeisha manèra l’ère agradiua a Penelope era vista der espós e non li treiguie deth còth es sòns blanqui braci.
WEB-ODISSEA	Plorant les aurie trapat era Auròra de rosadi dits, se Minerva, era divessa des ludent uelhs, non auesse ordenat ua auta causa: alonguèc era net, quan ja arribaue ath sòn finau, e arturèc en Ocean ara Auròra, de daurat tron, en non permeter-li atelar es shivaus de pès leugèrs qu’amien era lum as òmes, Lampo e Faetonte, que son es polins qu’amien ara Auròra.
WEB-ODISSEA	E alavetz li didec ara sua esposa er engenhós Ulisses:
WEB-ODISSEA	Qu’encara non auem arribat ena fin de toti es trabalhs, donques que manque ua auta òbra plan grana, longa e difila, que me cau amair a tèrme.
WEB-ODISSEA	Atau m’ac vaticinèc era amna de Tiresies eth dia que baishè ena casa de Pluton en tot sajar era tornada des mens companhs e dera mia pròpria.
WEB-ODISSEA	Li responec era discrèta Penelope: “Eth lhet que l’auràs quan volgues, donques qu’es dius te heren tornar ena tua casa ben bastida e ena tua pàtria tèrra.
WEB-ODISSEA	Li responec er engenhós Ulisses: “Malerosa!
WEB-ODISSEA	Per qué m’ahisques tant damb es tues supliques, entà que t’ac explica?
WEB-ODISSEA	T’ac vau a díder peth menut.
WEB-ODISSEA	Que non s’alegrarà era tua animositat de saber-se’n, coma jo tanpòc me n’alegri, pr’amor que Tiresies m’ordenèc que recorressa moltes poblacions, amiant ena man un manejable rem, enquia arribar en aqueri òmes que jamès vederen eth mar, ne mingen parva assasonada damb sau, ne coneishen es naus de ròies proas, ne se’n saben des manejables rems que son coma es ales des vaishèths.
WEB-ODISSEA	Entad aquerò me dèc un senhau plan clar, que non t’è d’amagar.
WEB-ODISSEA	M’ordenèc que, quan trapa a un aute caminant e me digue qu’amii un ventador sus era galharda espatla, claua en tèrra eth manejable rem, li hèsca a Neptun beròis sacrificis d’un moton, un taure e ua truja, e torna en aguesta casa a on aufrirè sagrades ecatòmbes as immortaus dius que possedissen er ample cèu, a toti peth sòn orde.
WEB-ODISSEA	Que m’arribarà mès endauant e luenh deth mar, ua doça mòrt, que me treirà era vida quan ja siga aclapat pera vielhesa; e ath mèn entorn es ciutadans seràn erosi.
WEB-ODISSEA	Atau aguesti conversauen.
WEB-ODISSEA	Mentretant, Eurinome e era hilhuquèra apraiauen eth lhet damb mofles ròbes, en tot alugar-se damb halhes.
WEB-ODISSEA	Quan acabèren de hèr eth lhet diligentament, era vielha tornèc en palai entà ajaçar-se e Eurinome, era codinèra, anèc dauant d’eri, damb ua halha ena man, enquia qu’arribèren en lhet noviau, en tot retirar- se de seguit.
WEB-ODISSEA	E ambdús esposi arribèren plan alègres en lòc a on se trapaue er ancian lhet.
WEB-ODISSEA	Alavetz Telemac, eth boèr e eth porcelèr deishèren de dançar, manèren que cessèssen tanben es hemnes, e s’ajacèren toti en escur palai.
WEB-ODISSEA	Dempús qu’es esposi aueren gaudit deth desirable amor, s’autregeren ath delèit dera convèrsa.
WEB-ODISSEA	Era divina entre es hemnes referic guaire auie patit en palai en contemplar era catèrva de funèsti pretendents, que per eri s’esgorjauen buèus e grasses oelhes, mentre s’avalauen er abondós vin des tenalhes.
WEB-ODISSEA	Ulisses, d’alègre linhatge, condèc ath sòn torn guairi maus les auie inferit a d’auti òmes e guaires penes auie patit enes sòns pròpris malastres.
WEB-ODISSEA	E era se compladie d’entener-lo e eth saunei non li venguec enes sòns uelhs enquia que s’acabèc eth relat.
WEB-ODISSEA	Comencèc condant-li se com vencec as cicons; e l’anèc referint era sua arribada en fertil país des lotofagui; tot aquerò que hec eth Ciclòp e com eth cuelhec resvenja per çò d’auer-se avalat despietosament as fòrts companhs; com passèc ena isla d’Eolo, que l’acuelhec benevòl, enquia qu’arribèc era ora de dider-li adiu, mès eth fado non auie dispausat qu’er eròi tornèsse encara ena pàtria e ua tempèsta l’agarrèc de nauèth e l’amièc peth mar, abondós en peishi, mentre alendaue prigondament; e com, des d’aquiu, arribèc en pòrt de Teopile, era ciutat des lestrigons, que l’esbaucèren es vaishèths e l’auciren a toti es sòns companhs, de beròies armadures, en tot escapar-se solet Ulisses damb era sua nera nau.
WEB-ODISSEA	Li didec dempùs es enganhes e multiples astúcies de Circe; e l’expliquèc dempùs se com auie anat ena sua nau de molti bancs ena escura casa de Pluton entà consultar ara amna deth teban Tiresies, e com podec veir aquiu as sòns companhs e ara mair que l’amainadèc e l’elevèc pendent era sua mainadesa; com entenec mès tard eth cant des Sirenes, de votz sonora; com passèc pes arròques Erratiques, pera òrra Caribdis e pera arròca d’Escila, que d’era jamès poderen es òmes escapar indemnes; com es sòns companhs auciren es vaques deth Solei; com eth poderós Zèus heric era velèra nau damb er ardent arrai, en auer perit toti es esforçadi companhs e desliurar-se eth dera perniciosa mòrt: com arribèc ena isla d’Ogigia e ena ninfa Calipso, era quau lo retenguec en uedes tutes, desirosa de cuelher-lo coma marit, l’alimentèc e li didec fòrça còps que lo harie immortau e lo desliurarie etèrnament dera vielhesa, sense que jamès artenhesse convencer-lo; e com, patint molti trebucs, arribèc enes feacis, que l’aunorèren coraument, coma se siguesse un diu, e l’amièren en ua nau entara pàtria tèrra, dempús de regalar-li bronze, aur en abondor e vestits.
WEB-ODISSEA	Aquerò siguec era darrèra causa que mentèc, quan ja lo vencie eth doç dromilhon, que relaxe es membres e dèishe era animositat liura d’inquietuds.
WEB-ODISSEA	Dempús Minerva, era divessa des ludents uelhs, ordenèc ua auta causa.
WEB-ODISSEA	Alavetz se lheuèc Ulisses deth mofle lhet e li didec ara sua esposa aguestes paraules:
WEB-ODISSEA	Es dus auem patit molti trebucs; tu aciu, plorant pera mia tornada tan abondosa en fatigues; e jo patint es malastres que me manèc Zèus e es auti dius entà arturar-me luenh dera pàtria quan desiraua tornar ada era.
WEB-ODISSEA	Mès, donques que mos auem amassat de nauèth en aguest desirat lhet, tu suenharàs es mèns bens en palai; e jo, entà reméter eth bestiar qu’es supèrbs pretendents s’avalèren, agarrarè un gran nombre de bèsties e es aquèus me n’autrejaràn d’autes enquia qu’aumplim toti es estables.
WEB-ODISSEA	Didec; caperèc es sues espatles damb era magnifica armadura, e, en tot hèr lheuar a Telemac, ath boèr e ath porcelèr, les manèc que cuelhessen es marciaus armes.
WEB-ODISSEA	Eri non deishèren d’aubedir-lo: s’armèren toti damb eth bronze, dauriren era pòrta e gesseren dera casa, precedidi per Ulisses.
WEB-ODISSEA	Que ja era lum s’escampilhaue pera tèrra; mès les caperèc Minerva damb ua escura broma e les treiguec dera ciutat rapidament.
WEB-ODISSEA	Eth cilen Mercuri cridaue as amnes des pretendents, amiant ena sua man era verga daurada qu’adormís es uelhs de guairi vò o desvelhe as que dormissen.
WEB-ODISSEA	La tenguie alavetz entà botjar e guidar as amnes e aguestes lo seguien proferint rambalhosi crits.
WEB-ODISSEA	Dera madeisha manèra qu’es arrates-caudes vòlen sorrisclant en çò mès prigond d’ua vasta tuta se bèth un d’eri se separe der arradim penjat dera arròca, donques que se traven es uns damb es auti; atau es amnes caminauen cridant, e eth benefic Mercuri, que les precedie, se les hege a vier per escurs caminòus.
WEB-ODISSEA	Trauessèren en prumèr lòc es corrents der Ocean e era arròca de Leucade, dempús es pòrtes deth Solei e eth país des Sòmis, e lèu arribèren ena pradèra d’asfodeli a on demoren es amnes, que son imatges des defuntats.
WEB-ODISSEA	Se trapèren aquiu damb es amnes d’Aquilles, hilh de Pelèu, de Patrocle, der irreprochable Antilòc e d’Aiax, que siguec eth mès excellent de toti es danaus, en còs e beresa, dempús der illustre Pelida.
WEB-ODISSEA	Aguesti caminauen ar entorn d’Aquilles; e se les aprèssèc, plan aclapada, era amna d’Agamemnon Atrida, qu’ath sòn entorn s’amassauen guairi ena casa d’Egiste periren damb er eròi, complint eth sòn destin.
WEB-ODISSEA	E era amna deth Pelida siguec era que parlèc prumèr, dident d’aguesta sòrta:
WEB-ODISSEA	Mos pensàuem qu’entre toti es eròis ères tostemp eth mès estimat per Zèus, que se vante damb er arrai, pr’amor que governaues sus molti e fòrts barons aquiu en Troia, a on es aquèus patírem grani malastres; e, ça que la, t’auie d’arténher abans de temps era funèsta Parca, que d’era arrés se’n pòt desliurar dempús d’auer neishut.
WEB-ODISSEA	Pro que se t’auesse presentat era mòrt e eth destin en país teucre, quan gaudies dera dignitat suprèma que damb era exercies eth comandament; pr’amor qu’alavetz toti es aquèus t’aurien erigit un tumulus, e l’auries legat ath tòn hilh ua immensa glòria.
WEB-ODISSEA	Li responec era amna der Atrida:”Erós tu, ò hilh de Pelèu, Aquilles semblable as dius, que morires en Troia, luenh d’Argos, e ath tòn entorn moriren, defenent-te, d’auti plan valents troians e aquèus; e tu jadies en solèr sus un gran espaci, enrodat en un revolum de povàs e desbrembat der art de guidar as cars!
WEB-ODISSEA	Nosati lutèrem pendent tot eth dia e per arren deth mon auríem suspenut eth combat; mès Zèus mos obliguèc a deishà’c, en tot manar-mos ua tormenta.
WEB-ODISSEA	Dempús d’auer amiat eth tòn beròi còs entàs naus, lo botèrem en un tumulus, lo lauèrem damb aigua teba e l’onhérem; e es danaus, en tot enrodar-te, vessauen fòrça e arderoses lèrmes e se bracauen es cabeladures.
WEB-ODISSEA	Que tanben venguec era tua mair, que gessec deth mar, damb es immortaus divesses marines, quan enteneren era naua: se lheuèc en mar ua cridadissa e tau tremoladera les entrèc a toti es aquèus, que s’aurien lançat enes concaves naus se non les auesse arturat un òme que sabie moltes e ancianes causes, Nestòr, qu’era sua opinion ère considerada tostemp coma era milhor.
WEB-ODISSEA	Aguest, donc, en tot arengar-les damb benvolença, les parlèc dident:
WEB-ODISSEA	Atau s’exprimic; e es magnanims aquèus suspeneren era hujuda.
WEB-ODISSEA	T’enrodèren es hilhes der ancian mar, planhent-se de tau sòrta que botjauen a pietat, e se meteren divini vestits.
WEB-ODISSEA	Es nau Muses entonèren eth cant funèbre, alternant damb era sua beròia votz, e non auries vist a cap aquèu que non plorèsse: autant les esmoiguie era cantaira Musa!
WEB-ODISSEA	Dètz-e-sèt dies damb es sues nets te plorèrem, autant es immortaus dius coma es mortaus òmes, e en dètz-e-ueitau dia t’autregérem as ahlames, en tot esgorjar ath tòn entorn e en gran abondor gròsses oelhes e buèus de retortilhadi còrnes.
WEB-ODISSEA	Usclèc eth tòn cadavre, ornat damb vestimenta de diu, damb grana quantitat d’enguent e de doça mèu; s’agitèren damb es sues armes multitud d’aquèus, es uns a pè e es auti en cars, ath torn deth lenhèr qu’en eth t’usclères; e se formèc un gran rambalh.
WEB-ODISSEA	Dempús qu’era ahlama de Vulcan acabèsse de consumir-te, ò Aquilles, e se mostrèc era Auròra, recuelhérem es tòns blanqui uassi, illustre Aquilles, amassa damb es de Patrocle Menetiada, e a despart es d’Antilòc, que siguec eth companh que mès estimères dempús deth defuntat Patrocle.
WEB-ODISSEA	Ath torn des rèstes, era sagrada armada des aquèus bastic un tumulus gran e gloriós en un lòc prominent, ena arriba deth dilatat Helesponto; entà que lo podessen veir a longa distància, dès eth mar, es òmes qu’ara viuen e que neisheràn en avier.
WEB-ODISSEA	Era tua mair botèc en torneg, cossent damb es dius, beròis prèmis entath concors que auien de celebrar es aquèus mès importants.
WEB-ODISSEA	Tu sigueres enes funeralhes de molti eròis quan, per çò dera mòrt de bèth rei, se cenhen es joeni e s’apraien entàs jòcs funèbres; totun aquerò, que t’auries estonat fòrça ena tua animositat en veir guaire beròis èren es qu’en tòn aunor establic era divessa Tetis, era des pès argentadi, pr’amor que tostemp sigueres fòrça estimat pes divinitats.
WEB-ODISSEA	Atau, donc, ne morint as perdut era tua fama; e aguesta, ò Aquilles, perdurarà entre toti es òmes.
WEB-ODISSEA	Mentre conversauen d’aguesta manèra, se les presentèc eth messatgèr Argicida guidant es amnes des pretendents qu’auie aucit Ulisses.
WEB-ODISSEA	Ambdús, tanlèu les vederen, vengueren fòrça estonadi a trapar-les.
WEB-ODISSEA	Era amna der Atrida Agamemnon arreconeishec ath hilh estimat de Melanèu, ath plan illustre Anfimedont, qu’eth sòn òste auie estat ena casa qu’aguest abitaue en Itaca, e li comencèc a parlar d’aguesta manèra:
WEB-ODISSEA	Qué vos a arribat qu’entratz ena escura tèrra tants e tan illustres barons, e toti dera madeisha edat?
WEB-ODISSEA	Se s’alistèssen ena poblacion, non se’n traparie d’auti de tant illustres.
WEB-ODISSEA	Dilhèu Neptun vos aucic enes vòstes naus, en tot deishar anar eth fòrt vent e lheuar granes ondades?
WEB-ODISSEA	O dilhèu uns òmes enemics acabèren damb vosati en continent pr’amor que vos hègetz a vier es sòns buèus e es sues magnifiques vegades de oelhes o perque lutàuetz entà apoderar-vos dera sua ciutat e des sues hemnes?
WEB-ODISSEA	Respon ad aquerò que te digui, donques que me vanti d’èster òste tòn.
WEB-ODISSEA	Non te’n brembes que venguí aquiu, ena vòsta casa, ath cant deth deifòrme Menelau, entà exortar a Ulisses a que mos seguisse entà Ilion enes naus de molti bancs?
WEB-ODISSEA	Li didec ath sòn torn era amna d’Anfimedont: “Atrida plan gloriós, rei d’òmes Agamemnon!
WEB-ODISSEA	Que m’en brembi de tot aquerò que dides, ò escolan de Zèus, e te vau a condar peth menut de quina manèra arribèrem ath tèrme dera nòsta vida.
WEB-ODISSEA	Que preteníem ara esposa d’Ulisses, absent alavetz de hège fòrça temps, e ne refusaue es odioses nòces ne les volie celebrar, en tot premanir-mos era mòrt e era nera Parca; e alavetz imaginèc ena sua intelligéncia aguesta naua enganha.
WEB-ODISSEA	Se metec a téisher en palai ua gran tela subtila e interminabla, e alavetz mos parlèc d’aguesta sòrta: Joeni, pretendents mèns!
WEB-ODISSEA	Donques que s’a mòrt eth divin Ulisses, demoratz, entà instar es mies nòces, a qu’acaba aguesta tela (non se passe que me pèrden inutilament es hius) damb era fin de qué age susari er eròi Laertes en moment fatau dera sua espauridora mòrt.
WEB-ODISSEA	Entà que non s’anuge quauqu’ua des aquèes deth pòble, se ve acogar sense susari a un òme qu’a possedit tanti bens.
WEB-ODISSEA	Atau didec, e era nòsta animositat generosa se deishèc persuadir.
WEB-ODISSEA	Des d’aqueth moment, se passaue eth dia hargant era tela, e pera net, tanlèu coma s’alugaue damb es halhes, des.heiguie çò qu’auie teishut.
WEB-ODISSEA	D’aguesta manèra artenhèc amagar era enganha e qu’es sues paraules siguessen creigudes pes aquèus pendent tres ans; mès, en arribar eth quatau an e tornèren a succedir-se es sasons, dempús de passar es mesi e molti dies, mos ac revelèc ua des hemnes, que se’n sabie pro ben de çò que se passaue, e susprenérem a Penelope des.heiguent era esplendida tela.
WEB-ODISSEA	Atau siguec com, a desgrat sòn, se vedec en besonh d’acabar-la.
WEB-ODISSEA	Quan, dempús de téisher e lauar era gran tela, mos mostrèc aquera tela que se retiraue ath solei o ara lua, bèra funèsta divinitat se hec a vier a Ulisses de bèra part des confinhs deth camp a on eth porcelèr auie era sua casa.
WEB-ODISSEA	Aquiu venguec tanben eth hilh estimat deth divin Ulisses, quan tornèc de Pilos ena sua nera nau; e, en tot acordar balhar mala mòrt as pretendents, vengueren ena gloriosa ciutat, e Ulisses entrèc eth darrèr, pr’amor que Telemac s’auancèc un shinhau.
WEB-ODISSEA	Eth porcelèr acompanhèc a Ulisses; e aguest, damb es sòns praubi pelhòts semblaue un vielh e miserable mendicant que s’emparaue en baston e amiaue lègi vestits.
WEB-ODISSEA	Cap des nòsti lo podec arreconéisher, ne enquia e tot es mès vielhs, quan se presentèc còp sec; e lo mautractàuem, en tot dirigir-li injurioses paraules e fotent-li patacs.
WEB-ODISSEA	Damb animositat pacienta patie Ulisses que se li piquèsse e injurièsse en sòn pròpri palai; mès, tanlèu l’ahisquèc Zèus, qu’amie era egida, comencèc a trèir des parets, ajudat de Telemac, es magnifiques armes que deishèc ena sua cramba, barrant es barrolhs; e dempús, damb refinada astúcia, li conselhèc ara sua esposa que mos treiguesse as pretendents er arc e eth blanquinós hèr damb era fin de celebrar un concors qu’auie d’èster entà nosati, ò malerosi, eth preludi deth mortalatge.
WEB-ODISSEA	Arrés artenhèc armar era còrda deth fòrt arc, pr’amor que mos mancaue molta part deth vigor que s’auie besonh entad aquerò.
WEB-ODISSEA	Quan eth gran arc anaue a arribar enes mans d’Ulisses, toti li repotegàuem ath porcelèr entà que non l’ac balhèsse, encara qu’ac demanèsse; e tan solet Telemac, encoratjant-lo, ordenèc que l’ac autregesse.
WEB-ODISSEA	Eth pacient divin Ulisses l’agarrèc damb es sues mans, l’armèc damb gran assopliment, e hec passar era flècha a trauèrs deth hèr; ara seguida se n’anèc en lumedan, espargèc peth solèr es velòces flèches, en tot lançar terribles guardades, e aucic ath rei Antinoo.
WEB-ODISSEA	Mès de seguit tirèc contra es auti es doloroses flèches, afustant en sòn front; e anauen queiguent es uns darrèr des auti.
WEB-ODISSEA	Li responec era amna der Atrida: “Erós hilh de Laertes!
WEB-ODISSEA	Ulisses, fecond en recorsi!
WEB-ODISSEA	Tu acertères a possedir ua esposa plan vertuosa.
WEB-ODISSEA	Coma qu’era irreprochabla Penelope, hilha d’Icari, a auut tant excellents sentiments e a sauvat era memòria d’Ulisses, eth baron que damb eth se maridèc vèrge, jamès se perderà era gloriosa fama dera sua vertut e es immortaus inspiraràn as òmes dera tèrra graciosi cants en aunor dera discrèta Penelope.
WEB-ODISSEA	Atau conversauen ena casa de Pluton, laguens des prigondors dera tèrra.
WEB-ODISSEA	Mentretant, Ulisses e es sòns, baishant dera ciutat, arribèren lèu ena polida e ben cultivada proprietat de Laertes, qu’aguest auie crompat en d’auti tempsi dempús de passar fòrça trebucs.
WEB-ODISSEA	Aquiu se trapaue era casa der ancian, damb un cubertèr ath sòn entorn a on anauen a minjar, a sèir-se e a dormir es sirvents pròpris d’aqueth; sirvents que li hègen guaires labors èren deth sòn gust.
WEB-ODISSEA	Ua vielha siciliana lo suenhaue damb grana sollicitud aquiu en camp, luenh dera ciutat.
WEB-ODISSEA	En arribar, donc, en tau endret, Ulisses les parlèc d’aguesta manèra as sòns servidors e ath sòn hilh:
WEB-ODISSEA	Dident atau, autregèc es marciaus armes as sirvents.
WEB-ODISSEA	Partiren aguesti a pas seguit entath casalon e Ulisses se filèc de cap ath uart, abondós en fruits, entà hèr aquera pròva.
WEB-ODISSEA	E, baishant en gran uart, non trapèc a Doli, ne a cap des esclaus, ne as hilhs d’aguest; pr’amor que toti auien gessut a cuélher espins blanqui entà hèr era tanca deth uart, e er ancian Doli les guidaue.
WEB-ODISSEA	Plan per aquerò trapèc en ben cultivat uart ath sòn pair solet, apraiant ua planta.
WEB-ODISSEA	Vestie Laertes ua tunica lorda, rosigada e miserabla; amiaue estacades enes cames ues sandales de pèth de vaca, cosuda coma proteccion contra es heregades, e enes mans gants per tòrt des arrominguères; e caperaue era sua angoishada tèsta damb ua casqueta de pèth de craba.
WEB-ODISSEA	Quan eth pacient divin Ulisses lo vedec aclapat pera vielhesa e damb tan gran dolor d’esperit, se posèc ath pè d’un naut perèr e li gesseren es lèrmes.
WEB-ODISSEA	Dempús se trapèc trantalhant ath sòn laguens, sense saber se punar e abraçar ath sòn pair, condar-l’ac tot e explicar-li se com auie arribat ena pàtria tèrra; o interrogar-lo prumèr damb era fin de hèr aquera pròva.
WEB-ODISSEA	Damb aguesta intencion se n’anèc Ulisses dret de cap ada eth madeish, qu’ère damb eth cap clin hotjant ar entorn d’ua planta.
WEB-ODISSEA	E, posant-se ath sòn costat, li parlèc atau eth sòn illustre hilh:
WEB-ODISSEA	Que non te manque adretia entà cultivar eth uart, donques qu’en aguest se trape tot plan ben suenhat e non se ve cap planta, ne higuèra, ne vid, ne olivèr, ne perèr, ne lòc entàs legums, que non sigue dera madeisha manèra.
WEB-ODISSEA	Ua auta causa te vau a díder, mès non per aquerò t’anuges en tòn còr: que non as tant de suenh de tu madeish, pr’amor que non solet t’aclape era trista vielhesa, senon qu’ès lord e maujargat.
WEB-ODISSEA	Que non serà, plan que òc, per tòrt dera tua ociositat qu’un senhor t’age en semblable abandon; e, ath delà, arren de servil se ve en tu, pr’amor que, pera tua portadura e granesa, te retires a un rei, a un baron que dempús de lauar-se e de minjar age de dormir en un mofle lhet; que tau ei eth costum des ancians.
WEB-ODISSEA	Mès, au, parla e respon sincèrament: De qui ès sirvent?
WEB-ODISSEA	De qui ei eth uart que cultives?
WEB-ODISSEA	Ditz-me de vertat, entà que m’en sàpia, se reaument sò arribat en Itaca; tau que m’assegurèc un òme que trapè en vier e que non deu èster guaire senat, pr’amor que non auec paciéncia entà referir-me quauques causes ne entà escotar es mies paraules quan li preguntè se cèrt òste mèn encara viu e existís o ja ei mòrt e se trape ena casa de Pluton.
WEB-ODISSEA	Que t’ac vau a condar a tu: cuelh atencion e escota-me.
WEB-ODISSEA	Ena mia pàtria lotgè en d’auti tempsi a un baron qu’arrribèc ena nòsta casa; e jamès degun mortau des que vengueren de tèrres luenhanes a lotjar-se ena mia casa me siguec mès grat: se vantaue d’èster naturau d’Itaca e didie que Laertes Arcesiada ère eth sòn pair.
WEB-ODISSEA	Jo madeish l’amiè entath palai, li balhè digna ospitalitat, tractant-lo sollicita e amistosament (pr’amor qu’ena mia casa regnaue era abondància) e li hi es presents ospitalaris que convenien a tau persona.
WEB-ODISSEA	Li responec eth sòn pair, damb es uelhs plei de lèrmes: “Forastèr!
WEB-ODISSEA	Qu’ès de vertat ena tèrra que preguntes; mès que la tien dominada uns òmes insolents e marridi, e te seràn en bades aguesti presents qu’ad aqueth l’aufrires.
WEB-ODISSEA	Se lo trapèsses viu en pòble d’Itaca, non te diderie adiu sense correspóner as tòns presents damb d’auti dons e ua bona ospitalitat, coma ei just que se hèsque damb aqueth qu’anteriorament mos deishèc obligadi.
WEB-ODISSEA	Mès, au, parla e respon sincèrament: guairi ans hè qu’acuelheres ad aguest maleros òste, ath mèn hilh malerós, s’ei que tot non a estat un sòmi.?
WEB-ODISSEA	Aluenhat des sòns amics e dera sua pàtria tèrra, o se l’avalèren es peishi en mar o siguec presa, en continent, des fères e des audèths: e ne era sua mair l’enlençolèc, plorant damb jo que l’engendrèrem; ne era sua rica hemna, era discrèta Penelope, panteishèc sus eth tumulus deth sòn marit, coma ère just, ne li barrèc es uelhs; que taus son es aunors degudi as mòrts.
WEB-ODISSEA	Ditz-me tanben era vertat sus aquerò, entà que m’en sàpia: Qui ès e de quin país vies?
WEB-ODISSEA	A on se trapen era tua ciutat e es tòns pairs?
WEB-ODISSEA	A on ei eth rapid vaishèth que t’a amiat damb es tòns companhs parièrs as dius?
WEB-ODISSEA	Li responec er engenhós Ulisses: “De tot aquerò te vau a informar peth menut.
WEB-ODISSEA	Que neishí en Alibant, a on è ua magnifica casa, e sò hilh d’Afidant Polipemonida; eth mèn nòm ei Eperite; bèth diu m’a separat de Sicania entà amiar-me aciu a maugrat mèn, e era mia nau ei près deth camp, abans d’arribar ena poblacion.
WEB-ODISSEA	Que ja hè cinc ans qu’Ulisses partic d’aquiu e deishèc era mia pàtria.
WEB-ODISSEA	Malerós!
WEB-ODISSEA	Taus sigueren es sues paraules, e ua nera broma de pena enrodèc a Laertes que cuelhec cendre damb es dues mans e la lancèc sus eth sòn cap peublanc, alendant grèument.
WEB-ODISSEA	S’esmoiguec eth còr d’Ulisses; sentec er eròi ardenta picor en nas en contemplar ath sòn pair, e hènt un bot, lo punèc e li didec:
WEB-ODISSEA	Mès que cessen es tòns plors, es tòns somics e es tues lèrmes.
WEB-ODISSEA	Li responec er engenhós Ulisses: “Prumèr de tot que veiguen es tòns uelhs era herida qu’en Parnaso me hec un sanglièr damb eth sòn blanc dent, quan tu e era mia mair venerabla me manéretz entà Utolic, eth mèn estimat pairin pairau, entà recéber es dons qu’en vier aciu me prometec autrejar.
WEB-ODISSEA	E, s’ac desires, te nomentarè es arbes qu’un còp me regalères en aguest ben cultivat uart: pr’amor que jo, qu’èra mainatge, te seguia e te les demanaua un darrèr der aute; e, en passar entre eri, me les mostraues e me didies eth sòn nom.
WEB-ODISSEA	Atau li didec; e Laertes sentec aflaquir-se es sòns jolhs e eth sòn còr, en arreconéisher es senhaus qu’Ulisses auie descrit damb tau certitud.
WEB-ODISSEA	Abracèc ath sòn hilh; e eth pacient divin Ulisses sarrèc entada eth ar ancian, que se trapaue sense alend.
WEB-ODISSEA	E quan Laertes tornèc a alendar e se remetec, responec damb agueste paraules:
WEB-ODISSEA	Vosati es dius vos estatz encara en Olimp, s’ei vertat qu’es pretendents receberen eth castig dera sua temerària insolència.
WEB-ODISSEA	Li responec er engenhós Ulisses: “Cuelh coratge e non te’n hèsques d’aguestes causes.
WEB-ODISSEA	Prononciades aguestes paraules, se filèren de cap eth beròi casalon.
WEB-ODISSEA	Quan aueren arribat ena comòda casa, trapèren a Telemac, ath boèr e ath porcelèr ocupadi en talhar fòrça carn e en barrejar eth nere vin.
WEB-ODISSEA	De seguit era esclaua siciliana lauèc e onhec damb òli ath magnanim Laertes laguens dera casa, en tot botar-li dempús un beròi mantèl sus es espatles; e Minerva s’apressèc e hec que li creishessen es membres ath pastor d’òmes, de sòrta que semblèsse mès naut e mès fòrt qu’abans.
WEB-ODISSEA	Quan gessec deth banh, s’admirèc Ulisses de veder-lo tan parièr as immortaus dius e li didec aguestes alades paraules:
WEB-ODISSEA	Atau aguesti conversauen.
WEB-ODISSEA	Quan es auti acabèren era faena e premaniren era taulejada, se seigueren per orde en cagires e faustulhs.
WEB-ODISSEA	E tanlèu comencèren a préner era parva, arribèc er ancian Doli damb es sòns hilhs (qu’arribauen cansadi de tant trabalhar), pr’amor qu’auie gessut a cridar-les era sua mair, era vielha siciliana, que les auie elevat e suenhaue ar ancian doçament dès qu’aqueth auec arribat ena vielhesa.
WEB-ODISSEA	Tanlèu coma vederen a Ulisses e l’arreconeisheren en sòn esperit, se posèren estonadi laguens dera casa; e Ulisses les parlèc en tot laudar-les damb doces paraules:
WEB-ODISSEA	Atau s’exprimic.
WEB-ODISSEA	Doli venguec dret entada eth damb es braci dubèrti, cuelhec era man d’Ulisses, l’ac punèc en punhet, e li dirigic aguestes alades paraules:
WEB-ODISSEA	Donques qu’as tornat entà nosati que desiràuem era tua tornada (encara que ja perdíem era esperança) e es madeishi dius t’an amiat, san e en bona santat, que sigues erós e qu’es divinitats t’autregen tota sòrta de ventures.
WEB-ODISSEA	Li responec er engenhós Ulisses: “Ò ancian!
WEB-ODISSEA	Que ja se’n sap.
WEB-ODISSEA	Atau li parlèc; e Doli venguec a sèir-se ena sua hargada cagira.
WEB-ODISSEA	Dera madeisha manèra s’apressèren a Ulisses es hilhs de Doli, lo saludèren damb paraules, li cuelheren es mans e se seigueren per orde apròp deth sòn pair.
WEB-ODISSEA	Mentre aguesti minjauen aquiu ena casa, anèc era Fama anonciant rapidament per tota era ciutat era òrra mòrt e eth fado des pretendents.
WEB-ODISSEA	Tanlèu es ciutadans l’entenien, s’anauen presentant toti ena casa d’Ulisses, es uns per un costat e es auti per aute, en tot deishar anar crits e gemiments.
WEB-ODISSEA	Treigueren es mòrts; e dempús d’acogar cada un as sòns e d’autrejar aqueri de d’autes ciutats as pescadors entà que se les hessen a vier enes velères naus, se filèren de cap ara agora toti amassa, damb eth còr trist.
WEB-ODISSEA	Quan aueren acodit e se trapauen en assemblada, se lheuèc Eupites a parlar; pr’amor que non podie tier era pena que sentie ena amna peth sòn hilh Antinoo, que siguec eth prumèr qu’aucic Ulisses.
WEB-ODISSEA	E, vessant lèrmes, les arenguèc dident:
WEB-ODISSEA	Que siguec grana era òbra que maquinèc aguest baron contra es aquèus.
WEB-ODISSEA	Se hec a vier a molti e valents òmes enes sues naus e perdec es concaves naus e as òmes; e, en tornar, a aucit as mès illustres entre es cefaleni.
WEB-ODISSEA	Mès, au, anem ath sòn encontre abans que s’escape entà Pilos o entara divina Elide, a on govèrnen es epèus, pr’amor que non mos veigam perpetuaument confonudi.
WEB-ODISSEA	Que serà vergonhós que se’n sàpien d’aguestes causes es deth futur; e, se non castiguéssem as aucidors des nòsti hilhs e des nòsti frairs, non me serie agradiua era vida e pro que me morissa çò mès lèu possible entà èster abans damb es defuntadi.
WEB-ODISSEA	Atau les didec, vessant lèrmes; e botgèc a pietat a toti es aquèus.
WEB-ODISSEA	Mès alavetz se presentèren Medonte e eth divin poèta, qu’en desvelhar-se auien gessut dera casa d’Ulisses; se meteren ath miei, e er estonament les cuelhec as assistents.
WEB-ODISSEA	E eth discrèt Medonte les parlèc d’aguesta manèra:
WEB-ODISSEA	Jo madeish vedí a un diu immortau que se trapaue près d’eth, e ère en tot semblable a Mentor.
WEB-ODISSEA	Atau s’exprimic; e toti se senteren cuelhudi de palle temor.
WEB-ODISSEA	Ara seguida les dirigic era paraula er ancian eròi Haliterses Mastorida, eth solet que coneishie eth passat e eth futur.
WEB-ODISSEA	Aguest, donc, les arenguèc damb benvolença dident:
WEB-ODISSEA	Per çò dera vòsta colpabla feblesa arribèren taus causes, amics: que jamès vos deishèretz persuadir per jo, ne per Mentor, pastor d’òmes, quan vos exortàuem a botar fin as holies des vòsti hilhs; e aguesti, damb eth sòn perniciós orgulh, cometeren ua gran fauta, avalant-se es bens e otratjant ara hemna d’un baron illustre que se pensauen que ja non tornarie.
WEB-ODISSEA	E ara, pro que se hesse çò que vos vau a díder.
WEB-ODISSEA	Atau les didec.
WEB-ODISSEA	Se lheuèren damb grana cridadissa mès dera mitat; e era rèsta, que se demorèren aquiu pr’amor que non les agradèc era arenga e, peth contrari, les convencèc Eupites, correren rapidament a cuélher es armes.
WEB-ODISSEA	E Eupites cuelhec eth comandament, en tot deishar-se amiar pera sua simplicitat: pensaue resvenjar era mòrt deth sòn hilh e ja non auie de tornar ena poblacion, pr’amor qu’ère dispausat qu’aquiu dehòra lo cuelhesse eth fado.
WEB-ODISSEA	Mentre aquerò se passaue, li didec Minerva a Zèus Saturn: “Pair nòste, Saturn, eth mès excèls des que govèrnen!
WEB-ODISSEA	Respon-me ad aquerò que te vau a preguntar.
WEB-ODISSEA	Quin ei eth prepaus qu’interiorament t’as format?
WEB-ODISSEA	Li responec Zèus, qu’amolone es bromes: “Hilha mia!
WEB-ODISSEA	Per qué me preguntes taus causes?
WEB-ODISSEA	Non formères tu madeisha aguest projècte d’Ulisses, entà que, en cuélher tèrra, se resvengèsse d’aqueri?
WEB-ODISSEA	Hè ara çò que volgues; mès jo te diderè çò qu’ei mès oportun.
WEB-ODISSEA	Damb taus paraules l’ahisquèc a hèr çò qu’era desiraue; e Minerva baishèc ara prèssa des cims der Olimp.
WEB-ODISSEA	Tau didec.
WEB-ODISSEA	Gessec un des hilhs de Doli, aubedint a Ulisses; se posèc en lumedan, e, en veder-les a toti ja pròches, li dirigic ar eròi aguestes alades paraules: “Que ja son apròp; cuelhem es armes çò de mès lèu possible”.
WEB-ODISSEA	Atau les parlèc.
WEB-ODISSEA	Se lheuèren e se vestiren era armadura es quate damb Ulisses, es sies hilhs de Doli e ath delà, encara qu’èren peublanqui, Laertes e Doli, pr’amor qu’eth besonh les obliguèc a èster guerrèrs.
WEB-ODISSEA	E quan s’aueren revestit eth reludent bronze, dauriren era pòrta e gesseren dera casa, precedidi per Ulisses.
WEB-ODISSEA	Alavetz se les apressèc Minerva, hilha de Zèus, qu’auie cuelhut era figura e era votz de Mentor.
WEB-ODISSEA	Eth pacient e divin Ulisses s’alegrèc de veder-la e de seguit li didec a Telemac, eth sòn hilh estimat:
WEB-ODISSEA	Atau s’exprimic.
WEB-ODISSEA	Se compladec Laertes e didec aguestes paraules: “Quin dia aguest entà jo, estimadi dius!
WEB-ODISSEA	Be n’ei de grana era mia alegria!
WEB-ODISSEA	Alavetz Minerva, era des ludents uelhs, se posèc ath sòn costat e li parlèc d’aguesta sòrta: “Ò, Arcesiada, eth mès estimat de toti es mèns amics!
WEB-ODISSEA	En díder atau, li bohèc gran valor Palas Minerva.
WEB-ODISSEA	Incontinenti lheuèc es sòns prècs ara hilha deth gran Zèus, brandic e tirèc era fòrta lança, e heric a Eupites a trauèrs deth casco de bronzinades mentonères, que non artenhèc a detier era arma, pr’amor que siguec trauessat peth bronze.
WEB-ODISSEA	Eupites queiguec damb tarrabastalh e es sues armes ressonèren.
WEB-ODISSEA	Ulisses e eth sòn illustre hilh s’auien lançat contra es enemics qu’anauen dauant, e les herien damb espades e lances de dobla lama.
WEB-ODISSEA	E a toti les aurien aucit, en tot privar-les de tornar enes sues cases, se Minerva, era hilha de Zèus, qu’amie era egida, non auesse lheuat era sua votz e arturat a tot eth pòble:
WEB-ODISSEA	Atau didec Minerva; e toti se senteren cuelhudi peth palle temor.
WEB-ODISSEA	Tanlèu s’entenec era votz dera divinitat, es armes volèren des mans e queigueren en tèrra, e es itacensi, desirosi de sauvar era vida, entornèren entara poblacion.
WEB-ODISSEA	Eth pacient divin Ulisses cridèc orriblament e, ajocant-se, se lancèc a perseguir-les coma ua agla de naut vòl.
WEB-ODISSEA	Mès eth Saturn deishèc anar un ardent arrai, que queiguec dauant dera divessa de ludents uelhs, hilha deth poderós pair.
WEB-ODISSEA	E alavetz Minerva, era de ludents uelhs, li didec a Ulisses:
WEB-ODISSEA	Ulisses, fecond en recorsi!
WEB-ODISSEA	Atau parlèc Minerva; e Ulisses, plan alègre ath sòn laguens, complic era orde.
WEB-ODISSEA	E dempús, era pròpria Palas Minerva, hilha de Zèus qu’amie era egida, qu’auie cuelhut er aspècte e era votz de Mentor, hec que jurèssen era patz ambdues parts.
MISERABLES-V-WEB	Libre prumèr: Era guèrra laguens de quate parets.
MISERABLES-V-WEB	Temple.
MISERABLES-V-WEB	Es dues barralhes mès memorables entar observador des malauties sociaus non apertien ath periòde que se passe era accion d’aguest libre.
MISERABLES-V-WEB	Aguestes dues barralhes, simbòl ambdues, jos desparièrs aspèctes, d’ua terribla situacion, surgentèren pendent era fatau insurreccion de junh de 1848, era guèrra mès grana enes carrèrs qu’a vist era istòria.
MISERABLES-V-WEB	Se passe a viatges que, enquia e tot contra es principis, contra era libertat, contra era egalitat e era fraternitat, contra eth vòt universau, eth govèrn de toti per toti, dès era prigondor dera sua angónia, deth sòn descoratjament, dera sua nudesa, dera sua fèbre, des sues afliccions, des sòns miasmes, dera sua ignorància, des sues tenèbres, aguesta gran desesperada, era mainadalha, protèste, e era populaça balhe era batalha ath pòble.
MISERABLES-V-WEB	Que son dies lugubres; pr’amor que i a tostemp, en aguesta madeisha deméncia, un cèrt grad de dret; que i a quauquarren de suicidi en aguest düèl, e aguestes paraules, que se considèren autrestantes injúries, mendicant, mainadalha, oclocràcia, populaça, pròven, ai!, mèsalèu era culpa des que regnen qu’era des que patissen; mèsalèu era culpa des privilegiadi qu’era des deseretadi.
MISERABLES-V-WEB	Nosati jamès prononciam aguestes paraules sense dolor e respècte; pr’amor que quan era filosofia apregondís es hèts que corresponen, trape en eri soent fòrça grandeses ath costat de misèries.
MISERABLES-V-WEB	Atenes qu’ère ua oclocràcia; es mendicants formèren era Olanda, era populaça sauvèc fòrça còps a Roma, e era mainadalha seguie a Jesucrist.
MISERABLES-V-WEB	Era desesperacion d’aguest revolum de gent que patís, e que vèsse sang; es sues violéncies contraries as principis que formen era sua vida; es sues escometudes ath dret, son còps d’estat populars, e les cau reprimir.
MISERABLES-V-WEB	Er òme brave se sacrifique en hè’c, e combat ad aguesta multitud per çò de madeish que l’estime.
MISERABLES-V-WEB	Mès, guaire excusable li semble a maugrat de combater-la!
MISERABLES-V-WEB	Com la venère tant que la resistís!
MISERABLES-V-WEB	Qu’ei coma d’aguesti moments estranhs que, obrant coma s’a d’obrar, se sent quauquarren que desconcèrte, e que lèu tostemp descoratge a seguir entà dauant, Que’ei de besonh persutar; mès era consciéncia, satisfèta e tot, se trape trista, en tot complicar-se era execucion deth déuer damb era angónia dera amna.
MISERABLES-V-WEB	Çò que se passèc en junh de 1848 siguec, esdeguem-nos a didè’c, un hèt a despart, e lèu impossible de classificar ena filosofia dera istòria.
MISERABLES-V-WEB	Totes es paraules que viem d’escriuer son sobrères, en tot tractar-se d’aguesta revòuta extraordinària, a on se vedec era santa ansietat deth trabalh reclamant es sòns drets.
MISERABLES-V-WEB	Que siguec de besonh combàter-lo, e ère un déuer de hè’c, pr’amor qu’atacaue ara republica; mès, ath hons, qué siguec junh de 1848?
MISERABLES-V-WEB	Ua revòuta deth pòble contra eth madeish.
MISERABLES-V-WEB	Tant que non se dèishe de uelh er ahèr, non i a cap digression.
MISERABLES-V-WEB	Atau, permetetz-mos cridar pendent un moment era atencion deth lector entàs dues barralhes, soletes ena sua classa, que viem de nomentar, e que caracterizèren aquera insurreccion.
MISERABLES-V-WEB	Ua barraue era entrada dera banlèga de Sant Antòni; ua auta empachaue apressar-se ena banlèga deth Temple.
MISERABLES-V-WEB	Es persones, que dauant des sues cases surgentèren, damb un polit cèu bluenc de junhsèga, aqueres dues terribles òbres mèstres dera guèrra civila jamès les desbrembaràn.
MISERABLES-V-WEB	Era barralha de Sant Antòni ère monstruosa.
MISERABLES-V-WEB	Auie tres còssi e era sua amplada non baishaue de sèt cents pès.
MISERABLES-V-WEB	Barraue d’un angle en aute era ampla bocadura dera banlèga, ei a díder, tres carrèrs; en forma de barranc, dentada, bracada a tròci, damb ua immensa henuda coma merlet, damb es sòns puntaus a manèra de bastion, damb es sòns gessents aquiu e delà, fòrtaments apuada enes dus grani molons de cases dera banlèga, se quilhauen coma ua cauçada ciclopèa en hons dera terribla plaça qu’a vist eth 14 de junhsèga.
MISERABLES-V-WEB	Dètz-e-nau barralhes se succedien ena prigondor des carrèrs darrèr d’aguesta barralha mair.
MISERABLES-V-WEB	Sonque veder-la, se sentie ena banlèga er immens patiment agonizant, quan ei arribat en aguest moment de rambalh qu’era desesperacion vò convertir-se en catastròfa.
MISERABLES-V-WEB	De qué ère hèta aquera barralha?
MISERABLES-V-WEB	Des tarcums de tres cases de sies estatges, esbauçades de bon voler, didien uns; eth prodigi de totes es colères, didien es auti.
MISERABLES-V-WEB	Q’auie eth lamentable aspècte de totes es construccions der òdi: era roïna.
MISERABLES-V-WEB	Un que se podie preguntar: qui a bastit aquerò?
MISERABLES-V-WEB	E tanben: qui a esbauçat aquerò?
MISERABLES-V-WEB	Qu’ère era òbra improvisada dera fermentacion.
MISERABLES-V-WEB	Aciu!
MISERABLES-V-WEB	Aguesta pòrta!
MISERABLES-V-WEB	Aguesta rèisha!
MISERABLES-V-WEB	Aqueth losat!
MISERABLES-V-WEB	Aguest lumedan!
MISERABLES-V-WEB	Aguest cauhadèr trincat!
MISERABLES-V-WEB	Aguesta marmita espatracada!
MISERABLES-V-WEB	Balhatz- mos-ac tot!
MISERABLES-V-WEB	Lançatz-ac tot!
MISERABLES-V-WEB	Lançatz-ac rodant, lançatz, hotjatz, esbauçatz, esbauçatz-ac tot!
MISERABLES-V-WEB	Qu’ère era cooperacion der empeirat, deth calhau, dera biga, dera barra de hèr, deth liròt vielh, der estatge en.honsat, dera cagira sense cu, deth troish de caulet, deth pelhòt, dera maudicion.
MISERABLES-V-WEB	Qu’ère ua barreja de çò de gran damb çò de petit.
MISERABLES-V-WEB	Ère er abisme parodiat peth tapatge.
MISERABLES-V-WEB	Era massa ath costat der atòm; era tela de paret arrincada e era tassa trincada; era fraternitat menaçaira de toti es tarcums; Sisifo auie lançat aquiu era sua arròca e Job eth sòn teule.
MISERABLES-V-WEB	Qu’ère, en resumit, ua causa terribla.
MISERABLES-V-WEB	Era acropolis des descamisats.
MISERABLES-V-WEB	Carretes volcades accidentauen era baishada.
MISERABLES-V-WEB	Ua immensa veitura de shivaus ère aquiu expausada, d’un costat en aute, damb er èish entà naut, e semblaue ua guinhauetejada en aqueth frontispici tumultuós.
MISERABLES-V-WEB	Un omnibus, pujat alègraments a fòrça de braci ath dessús d’aguest modelhon de causes, coma s’es arquitèctes de tant orribla bastissa auessen volgut ahiger-li era burla ar espant, aufrie era sua lança a non sabem se quini shivaus der aire.
MISERABLES-V-WEB	Aquera gigantèsca massa, alluvion dera revòuta, l’enventie ar esperit era Osa sus Pelion de totes es revolucions; 93 sus 89, eth 9 de termidor sus eth 10 d’agost; eth 18 de brumari sus eth 21 de gèr; vrenhari sus pradal; 1848 sus 1830.
MISERABLES-V-WEB	Eth lòc que s’ac valie, e semblabla barralha qu’ère digna d’aparéisher en punt madeish d’a on auie despareishut era Bastilha.
MISERABLES-V-WEB	S’er ocean bastisse restanques, que serien d’aguesta sòrta.
MISERABLES-V-WEB	Era furia dera ondada qu’ère imprimida en aqueth immens parapet.
MISERABLES-V-WEB	Aciu era ondada qu’ère era multitud.
MISERABLES-V-WEB	Se credie veir eth revolum de gent petrificat.
MISERABLES-V-WEB	Se credie enténer bronzinar, per dessús dera barralha, sus un brunhon, es enòrmes abelhes tenebroses deth progrès violent.
MISERABLES-V-WEB	Ère aquerò un conjunt de mauvestats?
MISERABLES-V-WEB	Ère ua bacanala?
MISERABLES-V-WEB	Ère ua fortalesa?
MISERABLES-V-WEB	Er vertige semblaue auer-la bastit damb es sues ales.
MISERABLES-V-WEB	Se vedien, en un pilho-malho plen de desesperacion, cavalets de losats, tròci de humaraus damb eth sòn papèr pintat, veirines sanceres demorant eth canon sus es dèishes, humeneges, armaris, taules, bancs, tarrabastalh orrible!, e aguestes mil causes que mensprède enquia e tot eth vagabond, e que contien ath còp eth furor e er arren.
MISERABLES-V-WEB	Qu’auríem pogut díder qu’ère eth pelhòt d’un pòble; pelhòt de husta, de hèr, de bronze, de pèira; e qu’era banlèga de Sant Antòni l’auie lançat ena sua pòrta damb ua colossau escampada, en tot hèr dera sua misèria era sua barralha.
MISERABLES-V-WEB	Peiròtes semblables a talhs, shènes dislocades, bastiments de bigues en forma de horques; arròdes orizontaus gessent des tarcums, amalgamauen ar edifici dera anarquia era ombriua figura des ancians suplicis patidi peth pòble.
MISERABLES-V-WEB	Era barralha de Sant Antòni ac agarraue tot: d’era gessie guaire era guèrra civila pòt lançar en cap dera societat.
MISERABLES-V-WEB	Non ère un combat, senon un paraxisme.
MISERABLES-V-WEB	Es carabines que defenien eth reduch, qu’entre eres i auie quauqui trabucs, enviauen tròci de rajòla, uassets, botons, enquia e tot baudetes des tauletes de net; projectils perilhosi per çò deth coeire.
MISERABLES-V-WEB	Era barralha qu’ère furiosa; retronie es aires damb un sarabat indicible; en bèri instants, provocant ara armada, se caperaue de gent e de tempèsta; la coronaue un revolum de caps ahlamejant; un hormiguér borie ath laguens; auie ua cresta espinosa de fusilhs, sabres, paus, destraus, piques e baionetes; ua ampla bandèra ròia carrinclaue ar impuls deth vent; s’entenien es crits de comandament, es cançons d’atac, es redoblaments deth tambor, es sorriscles des hemnes e es arridalhades tenebroses des mendicants.
MISERABLES-V-WEB	Qu’ère descomunau e semblaue èster viua; coma deth lomb d’un animau electric, gessie d’era un bualh d’arrais.
MISERABLES-V-WEB	Er esperit de revolucion caperaue damb era sua broma aqueth cimalh a on ressonaue era votz deth pòble, semblabla ara de Diu.
MISERABLES-V-WEB	Ua estranha majestat se despenie d’aqueth titanic tistèr de tarcums!
MISERABLES-V-WEB	Qu’ère ath còp un modelhon de dèishes e eth Sinaí.
MISERABLES-V-WEB	Coma ja auem dit abans, atacaue, en nòm dera revolucion, a qué?
MISERABLES-V-WEB	Ara revolucion.
MISERABLES-V-WEB	Aquera barralha, er edart, eth desorde, er aclapament, er error, çò desconeishut, auie ath sòn dauant ara Assemblada Constitusenta, ara soberania deth pòble, ath sufragi universau, ara nacion, ara Republica; qu’ère era Carabassa desfisant ara Marselhesa.
MISERABLES-V-WEB	Era banlèga e eth reduch s’ajudauen mutuauments.
MISERABLES-V-WEB	Eth reduch servie de dorsièr tara banlèga, e era banlèga d’empara entath reduch.
MISERABLES-V-WEB	Se mostraue era grana barralha coma un escuèlh, a on auie de tumar era estrategia des generaus d’Africa.
MISERABLES-V-WEB	Es sues tutes, es sues excrecéncies, es sues vorrugues, es sues gibes, gesticulauen, entà didè’c atau, e se n’arrien damb burla jos eth hum.
MISERABLES-V-WEB	Era mitralha se perdie en aquerò difòrme; es obusi se submergien e gahonauen aquiu; es bales non hègen senon ampliar es traucs.
MISERABLES-V-WEB	De qué servie disparar contra eth caòs?
MISERABLES-V-WEB	E es regiments, acostumadi as mès terribles visions dera guèrra, guardauen damb uelhs inquiets aqueth reduch, espècia de fèra, sanglièr en çò de quilhat, montanha en çò d’enòrme.
MISERABLES-V-WEB	A un quart de lèga d’aquiu, dera cantoada deth carrèr Vielh deth Temple, que desboque en baloard, près deth Chateau d’Eau, se se treiguie atrevidaments eth cap dehòra dera punta formada pera façada deth magasem Dallemagne, se vedie ena luenhor, mès enlà deth canau, en carrèr que puge es pales de Belleville, ath finau dera cauçada, ua paret estranha qu’arribaue ath dusau còs des façades des cases, espècia de guidon entre es edificis dera dreta e dera quèrra, coma s’eth carrèr auesse plegat per eth madeish era sua paret mès nauta entà barrar-se bruscaments.
MISERABLES-V-WEB	Aguesta paret ère bastida de calades, e ère dreta, perpendiculara, nivelada damb escuaire, tirada a còrda.
MISERABLES-V-WEB	Li mancaue, plan que òc, eth fondament; mès, coma en cèrtes parets romanes, aquerò non damnatjaue era sua regda arquitectura.
MISERABLES-V-WEB	S’endonviaue era prigondor en veir era sua nautada.
MISERABLES-V-WEB	Era cornissa qu’ère matematicaments parallèla ara basa.
MISERABLES-V-WEB	Se distinguie de tròç en tròç, sus era grisa superfícia, arquières lèu invisibles, semblables a hius neri, e separades es ues des autes per espacis egals.
MISERABLES-V-WEB	Eth carrèr, enquia a on artenhie era vista, ère desèrt, totes es pòrtes e hièstres barrades.
MISERABLES-V-WEB	Se quilhaue ath hons aquera barralha, que transformaue eth carrèr en carreron sense gessuda; paret immobila e tranquilla, a on non se vedie ad arrés, ne s’entenie arren; ne tansevolhe un crit, eth mès lèu bronit, ua bohada.
MISERABLES-V-WEB	Que semblaue un sepulcre.
MISERABLES-V-WEB	Qu’ère era barralha dera banlèga deth Temple.
MISERABLES-V-WEB	Enquia e tot es mès atrevits, tanlèu qu’arribauen en aqueth lòc e la vedien, non podien mens de botar-se cogitosi dauant dera misteriosa aparicion.
MISERABLES-V-WEB	Qu’ère ua causa plan proporcionada; es parts ajustauen e encaishauen perfèctaments; eth tot rectilinèu, simetric e funèbre.
MISERABLES-V-WEB	Que i auie aquiu sciéncia e tenèbres.
MISERABLES-V-WEB	Se vedie qu’eth cap dera barralha ère un geomètre o un espèctre.
MISERABLES-V-WEB	Se la guardaue e se parlaue en votz baisha.
MISERABLES-V-WEB	De quan en quan, se quauqu’un, siguesse soldat, oficiau o representant deth pòble, s’aventuraue a trauessar era solitària cauçada, s’entenie un fiulet agudent e fèble, e eth caminaire queiguie herit o mòrt; o se se’n desliuraue, se vedie era bala calar-se en quauque hiestron barrat, en uet entre dues pèires, o en ges dera paret.
MISERABLES-V-WEB	A viatges era bala ère de canon pr’amor qu’era gent dera barralha auie hèt de dus tròci de tuèus de bronze, des deth gas, caperadi en un extrèm damb estopa e cendres, canonets.
MISERABLES-V-WEB	Non se despenie inutilaments era povora; lèu toti es trets hègen capitada.
MISERABLES-V-WEB	I auie aquiu e delà quauqui cadavres, e basses de sang en empeirat.
MISERABLES-V-WEB	M’en brembi d’ua parpalhòla blanca que volaue d’un costat en aute.
MISERABLES-V-WEB	Er ostiu que non abdique jamès.
MISERABLES-V-WEB	Enes entorns, er estatge des pòrtes-cocheres qu’ère plen de heridi.
MISERABLES-V-WEB	Es soldats dera colomna d’atac, amolonadi darrèr dera espècia de bast que forme, ena entrada dera banlèga deth Temple, eth pònt sus eth canau, campauen, grèus e cogitosi, aqueth lugubre reduch, aqueth objècte immobil, impassible, d’a on gessie era mòrt.
MISERABLES-V-WEB	Quauqui uns s’arrossegauen capenjós, enquia çò de mès naut dera corba deth pònt, tient compde que non se vedessen es sòns chacòs.
MISERABLES-V-WEB	Eth valent coronèl Monteynard admiraue, estrementit, aguesta barralha.
MISERABLES-V-WEB	Be n’ei de ben hèta!, li didie a un representant.
MISERABLES-V-WEB	Semble porcelana.
MISERABLES-V-WEB	Covards!, s’entenie cridar.
MISERABLES-V-WEB	Mès que non se dèishen veir!
MISERABLES-V-WEB	Non s’atrevissen a presentar-se!
MISERABLES-V-WEB	Era barralha dera banlèga deth Temple, defenuda per ueitanta òmes e atacada per dètz mil, resistic tres dies.
MISERABLES-V-WEB	Degun d’aqueri ueitanta covards pensèc húger; toti periren, exceptat eth cap, Barthelemy, que dempús ne parlaram.
MISERABLES-V-WEB	Era barralha de Sant Antòni ère eth tumult des trons; era deth Temple qu’ère eth silenci.
MISERABLES-V-WEB	Entre ambdús reduchs i auie era madeisha diferéncia qu’entre çò formidable e çò sinistre.
MISERABLES-V-WEB	Er un semblaue era boca d’ua fèra, er aute ua masca.
MISERABLES-V-WEB	En tot adméter qu’era gigantèsca e tenebrosa insurreccion de junh ère compausada d’ua colèra e d’un enigma, se sentie ena prumèra barralha ath dragon, e darrèr dera dusau ara esfinx.
MISERABLES-V-WEB	Dus òmes auien bastit aqueres dues fortaleses: er un cridat Cournet, e er aute Barthelemy.
MISERABLES-V-WEB	Cournet hec era barralha de Sant Antòni, e Barthelemy era deth Temple.
MISERABLES-V-WEB	Cada ua ère era imatge deth sòn constructor.
MISERABLES-V-WEB	Cournet auie elevada estatura, amples espatles, ròstre roeienc, fòrça colossau, còr atrevit, amna leiau, guardada sincèra e terribla.
MISERABLES-V-WEB	Qu’ère intrepit, energic, airós, violent; eth mès corau des òmes, eth mès formidable des combatents.
MISERABLES-V-WEB	Era guèrra, era luta, era peleja, qu’èren eth son aire alendable, e lo botauen de bona encolia.
MISERABLES-V-WEB	Auie estat oficiau de marina, e enes sòns gèsti e votz s’endonviaue que gessie der ocean e que venguie dera tempèsta.
MISERABLES-V-WEB	Er auragan l’acompanhaue ath miei des combats.
MISERABLES-V-WEB	Sense tier en compde eth gèni, auie en Cournet quauquarren de Danton; atau coma, prescindint dera divinitat, auie en Danton quauquarren de Hercules.
MISERABLES-V-WEB	Barthelemy, flac, de prauba constitucion, palle, carat, qu’ère ua espècia de tafurèl tragic, que boetejat per un munipau, l’espièc, lo demorèc e l’aucic, en tot auer estat en preson tàs dètz-e-sèt ans.
MISERABLES-V-WEB	Gessec e hec ua barralha.
MISERABLES-V-WEB	Londres, Barthelemy aucic a Cournet.
MISERABLES-V-WEB	Que siguec un düèl funèbre.
MISERABLES-V-WEB	Bèth temps dempús, cuelhut en ua d’aguestes misterioses aventures a on se barrege era passion, catastròfa qu’en era era justícia francesa ve circonstàncies atenuantes e era justícia anglesa solet ve era mòrt, Barthelemy siguec penjat.
MISERABLES-V-WEB	Era ombriua contruccion sociau ei hèta de manèra que, gràcies as privacions materiaus, gràcies ara escurina morau, aqueth malerós èsser qu’auie ua intelligéncia, fèrma solide, dilhèu grana, comencèc pera preson en França, e acabèc ena horca en Anglatèrra.
MISERABLES-V-WEB	Barthelemy, enes escadences solemnes, non arboraue qu’ua bandèra: era nera.
MISERABLES-V-WEB	II.- De com en abisme non se pòt hèr senon parlar.
MISERABLES-V-WEB	Setze ans s’auien passat ena sosterranha educacion dera revòuta, e junh de 1848 sabie mès que junh de 1832.
MISERABLES-V-WEB	Era barralha deth carrèr dera Chanvrerie qu’ère solet un esbòç e un embrion, comparada damb es dues colossaus barralhes que viem de descríuer; mès, entara sua epòca qu’ère formidabla.
MISERABLES-V-WEB	Es insurrèctes, jos era inspeccion d’Enjolras, pr’amor que Mario non vedie ja arren, auien profitat era net.
MISERABLES-V-WEB	Era barralha auie estat non solet reparada, senon aumentada.
MISERABLES-V-WEB	Que l’auien quilhat dus pès mès.
MISERABLES-V-WEB	Quauques barres de hèr entre es pèires semblauen lances en pè de guèrra.
MISERABLES-V-WEB	Bilhèstres de diuèrses classes, vengudes de diuèrsi lòcs e ahijudes, complicauen era carcassa exteriora.
MISERABLES-V-WEB	Eth reduch auie estat restaurat abilaments, peth laguens coma paret, e peth dehòra coma bartàs.
MISERABLES-V-WEB	S’auie hèt er apraiament dera barralha; era sala der embaish ère liura de trebucs, era codina convertida en espitau, era garison des heridi practicada; s’auie recuelhut era povora escamplilhada peth solèr e pes taules, s’auien honut bales, fabricat cartuches, premanit bendes, distribuit es armes queigudes, netejat er interior deth reduch, trèt es dèishes, hèts a vier es cadavres.
MISERABLES-V-WEB	As mòrts se les botèc en carreron de Mondetour, que d’eth es insurrèctes seguien estant es patrons.
MISERABLES-V-WEB	Pendent fòrça temps s’a vist era sang en empeirat.
MISERABLES-V-WEB	Entre es mòrts i auie quate gardes nacionaus des entorns, qu’es sòns unifòrmes manèc recuélher Enjolras.
MISERABLES-V-WEB	Aguest auie conselhat dues ores de saunei.
MISERABLES-V-WEB	Un conselh d’Enjolras qu’ère ua consigna, e totun aquerò, sonque s’en profitèren d’eth tres o quate persones.
MISERABLES-V-WEB	Feuilly tenguec aguestes dues ores en gravar aguesta inscripcion ena paret que daue tara tauèrna.
MISERABLES-V-WEB	ES PÒBLES!
MISERABLES-V-WEB	Lèu toti es heridi podien e volien combàter encara.
MISERABLES-V-WEB	I auie ena codina, que coma auem dit, hège d’espitau, sus un baiard, format de matalassi e de hèishi de palha, cinc òmes grèuments heridi, entre eri dus gardes municipaus.
MISERABLES-V-WEB	Ad aguesti darrèrs se les atenguec prumèr.
MISERABLES-V-WEB	Aguesta qu’ei era sala des mòrts, didec Enjolras.
MISERABLES-V-WEB	En interior d’aguesta sala, a penes illuminada per ua candèla, entath hons, en trapar-se era taula mortuòria darrèr deth pau, i auie Javert e Mabeuf; er un de pès, e er aute estirat, semblauen ua espècia de crotz grana e un shinhau vaga.
MISERABLES-V-WEB	Era lança der omnibus, trincada pes trets des fusilhs, ère encara prèsta a penjar en era ua bandèra, e Enjolras, qu’auie era qualitat, pròpia d’un cap, d’executar tostemp çò que didie, estaquèc en aguesta asta eth vestit traucat e sagnós de Mabeuf.
MISERABLES-V-WEB	Non ère possible premanir era parva, donques que non i auie pan ne carn.
MISERABLES-V-WEB	Es cinquanta òmes dera barralha, enes setze ores que hège qu’èren aquiu, s’auien minjat lèu es mesquines provisions dera tauèrna.
MISERABLES-V-WEB	En un moment determinat, tota barralha que resistís se convertís inevitablaments en carràs dera Medusa.
MISERABLES-V-WEB	Siguec de besonh resignar-se ara hame.
MISERABLES-V-WEB	Qu’èren es prumères ores deth 6 de junh, d’aguest dia espartan, que Joana, ena barralha de Sant Merry, entornejada d’insurrèctes que demanauen pan, responie a toti es combatents:
MISERABLES-V-WEB	Entà qué?
MISERABLES-V-WEB	Que son es tres; e tàs quate ja seram mòrts.
MISERABLES-V-WEB	Coma que non auie arren entà minjar, Enjolras enebic que se beuesse.
MISERABLES-V-WEB	Treiguec eth vin e botèc er aigüardent racionat.
MISERABLES-V-WEB	S’auie trapat ena tuta quinze botelhes ermeticaments sagerades.
MISERABLES-V-WEB	Combeferre les examinèren.
MISERABLES-V-WEB	Eth darrèr diguec tant que pujauen:
MISERABLES-V-WEB	Aquerò qu’a er aspècte de vertadèr vin, observèc Bossuet.
MISERABLES-V-WEB	Enjolras, a maugrat des mormolhs, enebic es quinze botelhes e, entà qu’arrés les toquèsse, e se les considerèsse coma sagrades, les manèc plaçar dejós dera taula a on jadie Mabeuf.
MISERABLES-V-WEB	Començaue a hèr-se dia.
MISERABLES-V-WEB	Venguie d’amortar-se era halha que s’auie tornat a plaçar en un alveòl de calades.
MISERABLES-V-WEB	Er interior dera barralha, ua sòrta de petit pati cuelhut ath carrèr, ère negat en tenèbres, e se retiraue, a trauèrs deth vague orror crepuscular, a un vaishèth abandonat.
MISERABLES-V-WEB	Es combatents enes sòns va-e-veni, se botjauen aquiu coma formes neres.
MISERABLES-V-WEB	Per dessús d’aguest orrible nin d’ombres, es estatges des cases mudes se diboishauen lividaments, e ena part superior se vedien blanquir es humeneges.
MISERABLES-V-WEB	Eth cèu aufrie aguest polit matís indecís entre blanc e blu.
MISERABLES-V-WEB	Es audèths volatejauen, cantant alègraments.
MISERABLES-V-WEB	Era casa nauta que formaue eth hons dera barralha, guardant entà autant, auie en sòn losat un reflèx de color ròsa.
MISERABLES-V-WEB	En hiestron deth tresau estatge, er aire deth maitin agitaue es peus blancs sus eth cap der òme mòrt.
MISERABLES-V-WEB	M’alègri qu’agen amortat era halha, li didie Courfeyrac a Feuilly.
MISERABLES-V-WEB	Que me shordaue veder-la plegar-se a impuls deth vent, donques que semblaue qu’auie pòur.
MISERABLES-V-WEB	Era lum des halhes ei coma era prudéncia des òmes covards; alugue mau, pr’amor que tremòle.
MISERABLES-V-WEB	Era auba desvelhe es anims coma desvelhe as audèths.
MISERABLES-V-WEB	Toti parlauen.
MISERABLES-V-WEB	Se qué ei eth gat?
MISERABLES-V-WEB	Un correctiu.
MISERABLES-V-WEB	Dempús de hèr Diu ar arrat, hec de seguit ath gat.
MISERABLES-V-WEB	Eth gat qu’ei era fe d’errates der arrat.
MISERABLES-V-WEB	Er arrat, mès eth gat, qu’ei era pròva revisada e corregida dera creacion.
MISERABLES-V-WEB	Combeferre, entornejat d’estudiants e d’obrèrs, parlaue des mòrts, de Joan Prouvaire, de Bahorel, de Mabeuf, enquia de Cabuc, e dera tristor severa d’Enjolras.
MISERABLES-V-WEB	Didie:
MISERABLES-V-WEB	Harmodio e Aristogon, Bruto e Quereas, Stephanus, Cromwell, Carlòta Corday, Sand, toti an auut, dempús de balhar eth còp, eth sòn moment d’angónia.
MISERABLES-V-WEB	Eth nòste còr ei tan prèst a estrementir-se, e era vida umana ei un mistèri tan gran, que, enquia e tot en cas d’un omicidi civic, d’un omicidi desliurador, s’ei que i son, eth racacòr d’auer herit a un òme depasse era alegria d’auer servit ath gènre uman.
MISERABLES-V-WEB	E ua menuta dempús, coma sòl passar normauments enes convèrses, per ua transicion qu’autregeren es vèrsi de Prouvaire, Combeferre se metec a comparar entre eri as traductors des Georgicas, a Raux damb Cournand, a Cournand damb Delille, indicant es passatges reviradi per Malfilatre, mès que mès es prodigis dera mòrt de Cesar.
MISERABLES-V-WEB	Eth nòm de Cesar l’amièc naturauments a parlar de Bruto.
MISERABLES-V-WEB	Cesar, didie Combeferre, se meritèc quèir.
MISERABLES-V-WEB	Ciceron tractèc damb severitat a Cesar, e auie rason entà hè’c.
MISERABLES-V-WEB	Aquera severitat non ei era diatriba.
MISERABLES-V-WEB	Quan Zoilo insulte a Homero; quan Mevio insulte a Virgili; quan Visé insulte a Molière; quan Pope insulte a Shakespeare; quan Freron insulte a Voltaire, se complís ua anciana lei d’enveja e d’òdi; es gènis atiren era injúria; es grani òmes son tostemp mès o mens insultadi.
MISERABLES-V-WEB	Mès Zoilo e Ciceron son dues entitats desparières.
MISERABLES-V-WEB	Ciceron hec damb eth pensament era madeisha justícia que Bruto damb era espada.
MISERABLES-V-WEB	Per çò que me tanh a jo, vituperi aguesta darrèra justícia; mès era antiquitat l’admetie.
MISERABLES-V-WEB	Cesar, violador de Rubicon, conferint, coma vengudes de’eth, es dignitats que procedien deth pòble, non leuant-se quan entraue eth senat, observaue, segontes ditz Eutropio, era conducta d’un rei, e lèu d’un tiran, regia ac paene tyrannica.
MISERABLES-V-WEB	Qu’ère un gran òme; autant pejor, o autant milhor, donques qu’era leçon, atau, ei mès elevada.
MISERABLES-V-WEB	Es sues vint-e-tres herides m’afècten mens qu’era saliua gargalhada en front de Jesucrist.
MISERABLES-V-WEB	Cesar qu’ei immolat pes punhaus des senadors; Crist ei boetejat pes sirvents.
MISERABLES-V-WEB	Aquiu, a on ei màger er escarni, se sent a Diu.
MISERABLES-V-WEB	Ò, Cidateneo!
MISERABLES-V-WEB	Ò, Mirrino!
MISERABLES-V-WEB	Ò, Probalinto!
MISERABLES-V-WEB	Ò, gràcies dera Eantide!
MISERABLES-V-WEB	Qui me balharà eth prononciar es vèrsi de Homero, coma un grèc de Laurio o d’Edapteon?
MISERABLES-V-WEB	III.- Claror e ombra.
MISERABLES-V-WEB	Enjolras auie anat a hèr un reconeishement, en tot gésser peth carreron de Mondetour, e serpejar era vòra des cases.
MISERABLES-V-WEB	Es insurrèctes qu’èren plei d’esperança.
MISERABLES-V-WEB	Era manèra coma auien refusat er atac dera net les ahiscaue lèu a menspredar per auança er atac deth maitin.
MISERABLES-V-WEB	Lo demorauen arrint, e credien ena capitada autant coma ena causa que sostenguien.
MISERABLES-V-WEB	De un aute costat, les anaue a arribar, plan que òc, ua ajuda, e compdauen damb era.
MISERABLES-V-WEB	Empossadi per aguesta facilitat de profecia victoriosa, qu’ei ua des fòrces deth francés ena luta, dividien en tres fases segures eth dia, pròche a clarejar: Tàs sies deth maitin era union d’un regiment qu’ère causa hèta; tàs dotze, era insurreccion de tot París; tara còga, era revolucion.
MISERABLES-V-WEB	S’entenie era campana de Sant Merry, que non auie cessat ua soleta menuta de picar a tòcasenh dès era vesilha; çò que provaue qu’era auta barralha, era grana, era de Joana, seguie resistint.
MISERABLES-V-WEB	Totes aguestes esperances se comunicauen d’un grop en aute en ua sòrta de mormolh, ath còp alègre e formidable, que se retiraue ath bronzinadís belicós d’un brunhon.
MISERABLES-V-WEB	Enjolras campèc de nauèth.
MISERABLES-V-WEB	Tornaue deth sòn ombriu passèg d’agla ena escurina exteriora.
MISERABLES-V-WEB	Escotèc un instant era expression d’aquera alegria, damb es braci crotzadi e era man ena boca.
MISERABLES-V-WEB	Dempús, fresc, e rosat, ath miei dera blancor maitiau creishenta, didec:
MISERABLES-V-WEB	Tota era armada de París ei en armes.
MISERABLES-V-WEB	Era tresau part dera armada s’està sus era barralha que defenetz, e ath delà era Garda Nacionau.
MISERABLES-V-WEB	Qu’è distinguit es chacòs deth cincau de linha, e es bandères dera siesau legion.
MISERABLES-V-WEB	En ua ora seratz atacadi.
MISERABLES-V-WEB	Per çò que hè ath pòble, que mostrèc ager efervescéncia, mès aué ja non se botge.
MISERABLES-V-WEB	Non mos cau demorar arren; ne ua banlèga, ne un regiment.
MISERABLES-V-WEB	Qu’ètz abandonadi.
MISERABLES-V-WEB	Aguestes paraules queigueren sus es rambalhosi grops, costant er efècte dera prumèra gota dera tempèsta que què sus un eishame.
MISERABLES-V-WEB	Toti se quedèren muts.
MISERABLES-V-WEB	I auec un moment d’inexplicable silenci, qu’en eth s’aurie entenut volar ara mòrt.
MISERABLES-V-WEB	Aguest moment siguec brac.
MISERABLES-V-WEB	Ua votz que gessec deth hons des grops, cridèc a Enjolras:
MISERABLES-V-WEB	Plan, donc.
MISERABLES-V-WEB	Elevem era barralha a vint pès de nautada, e morim toti.
MISERABLES-V-WEB	Ciutadans, hem era protesta des cadavres.
MISERABLES-V-WEB	Mostrem que s’eth pòble abandone as republicans, es republicans non abandonen ath pòble.
MISERABLES-V-WEB	Aquera paraula exprimie, en tot dedusir-se dera penibla broma d’ansietats individuaus, eth pensament de toti, e atau siguec acuelhuda damb afogades aclamacions.
MISERABLES-V-WEB	Jamès s’a sabut eth nòm dera persona que parlèc atau; quauqu’ un d’aguesti que van jargadi damb blòda, ignorat, desconeishut, desbrembat; un eròi deth moment; aguest gran anonim que se barrege tostemp enes crisis umanes e enes genesis sociaus, e que, en un moment determinat, pronóncie damb ton sublim es paraules decisiues, esbugassant-se enes tenèbres, dempús de representar pendent ua menuta, era claror d’un relampit, ath pòble e a Diu.
MISERABLES-V-WEB	Aguesta inexorabla resolucion ère tant unanima entre es revoutadi deth 6 de junh de 1832, que lèu ara madeisha ora, ena barralha de Sant Merry, se lançaue aguest crit, conservat pera istòria, e que d’eth hè referéncia eth procès:
MISERABLES-V-WEB	Mos balhen o non ajuda, qu’ei parièr!
MISERABLES-V-WEB	IV.- Cinc mens, e un mès.
MISERABLES-V-WEB	Dempús qu’eth desconeishut que decretèc “era protèsta des cadavres” auec parlat, e per çò dera formula deth sentiment comun, surgentèc de toti es pòts un crit d’estranha satisfaccion; un crit terrible, funèbre peth sentit e trionfau per accent.
MISERABLES-V-WEB	Visca era mòrt!
MISERABLES-V-WEB	Morigam aciu toti.
MISERABLES-V-WEB	Per qué toti?, didec Enjolras.
MISERABLES-V-WEB	Toti!
MISERABLES-V-WEB	Toti!
MISERABLES-V-WEB	Era posicion, didec Enjolras, qu’ei bona, era barralha ei excellenta.
MISERABLES-V-WEB	Trenta òmes qu’ei pro; entà qué sacrificar-ne quaranta?
MISERABLES-V-WEB	Pr’amor qu’arrés volerà anar-se’n, repliquèren toti.
MISERABLES-V-WEB	Ciutadans, exclamèc Enjolras damb cèrta vibracion, lèu de colèra, ena votz: era republica non ei pro rica en òmes entà hèr despenes inutiles.
MISERABLES-V-WEB	Era vantaria qu’ei ua degalhada.
MISERABLES-V-WEB	Eth déuer, respècte a quauqui uns, ei anar- se’n, e s’a de complir coma quinsevolh aute déuer.
MISERABLES-V-WEB	Enjolras, er òme-principi, auie sus es sòns coreligionaris aguesta sòrta d’omnipoténcia que vie de çò absolut; e totun aquerò, comencèren a entener-se mormolhs.
MISERABLES-V-WEB	Qu’ac diguen es que cranhen non èster mès que trenta.
MISERABLES-V-WEB	Es mormolhs aumentèren.
MISERABLES-V-WEB	Era barralha qu’ei enrodada pertot.
MISERABLES-V-WEB	Mens peth canton des Mercats, didec Enjolras.
MISERABLES-V-WEB	Eth carrèr Mondetour ei liure, e seguint eth de Predicadors, se pòt arribar en Mercat des Innocents.
MISERABLES-V-WEB	E aquiu, higec ua auta votz deth grop, non i aurà manèra d’escapar-se.
MISERABLES-V-WEB	Traparam quauqua patrolha de tropa de linha, o des entorns, qu’en veir a un òme de blòda e casqueta, preguntarà: “D’a on vies?
MISERABLES-V-WEB	Ath cap d’un moment gesseren.
MISERABLES-V-WEB	Enjolras amiaue enes sues mans es quate unifòrmes qu’auie manat sauvar, e Combeferre lo seguie damb es correges e es chacòs.
MISERABLES-V-WEB	N’auem entà quate persones.
MISERABLES-V-WEB	E lancèc en solèr desempeirat es quate unifòrmes.
MISERABLES-V-WEB	Arrés se botgèc en aqueth estoic auditòri.
MISERABLES-V-WEB	Va!, didec, mos cau auer quauquarren de pietat.
MISERABLES-V-WEB	Sabetz de qué se tracte aciu?
MISERABLES-V-WEB	Donques que se tracte des praubes hemnes.
MISERABLES-V-WEB	A veir.
MISERABLES-V-WEB	I a o non esposes, hilhs, mairs que brecen era cunhèra damb es sòns pès, e qu’an ath sòn entorn molons de mainatges?
MISERABLES-V-WEB	Aqueth d’entre vosati que non a sentut jamès eth calor deth sen mairau, que lhèue era man.
MISERABLES-V-WEB	A!, voletz morir?
MISERABLES-V-WEB	Tanben jo, jo que vos parli; mès que non voi veir ath mèn costat espèctres de hemnes, retortilhant-se ena sua desesperacion.
MISERABLES-V-WEB	Moritz, s’ac desiratz, mès non costetz era mòrt.
MISERABLES-V-WEB	Es suicidis, coma eth que se verificarà aciu, son sublimes; mès eth suicidi lo cau redusir a estrets limits, e per çò que s’estene as vòsti parents, cuelh eth nòm d’assassinat.
MISERABLES-V-WEB	Pensatz enes capets rossets; pensatz enes peus blanqui.
MISERABLES-V-WEB	Escotatz.
MISERABLES-V-WEB	Enjolras ven de dider-me qu’a vist, hè pòc, ena cantoada deth carrèr deth Cigne, ua hièstra d’un cincau estatge alugada, e a trauèrs des veires, era trantalhanta ombra d’un cap d’anciana qu’auie mina d’auer passat era net demorant.
MISERABLES-V-WEB	Dilhèu sigue era mair de quauqu’un de vosati.
MISERABLES-V-WEB	Plan, donc, aguest que se’n vage; que s’esdègue a anar-se’n a cercar ara sua mair, e dider-li: “Mair, que sò aciu!”.
MISERABLES-V-WEB	E que se’n vage tranquil, donques que non per aquerò deisharam nosati de complir eth nòste déuer.
MISERABLES-V-WEB	Quan se sosten as parents damb eth trabalh des sòns braci, non i a dret a sacrificar-se, donques qu’ei egal que desertar dera familha.
MISERABLES-V-WEB	Mès, e es qu’an hilhs, fraies!
MISERABLES-V-WEB	Auetz pensat ben en aquerò?
MISERABLES-V-WEB	Desfisatz ara mòrt, moritz; perfècte.
MISERABLES-V-WEB	Mès, e deman?
MISERABLES-V-WEB	Aquiu rèsten aguestes joenes, sense pan…
MISERABLES-V-WEB	Terrible avier!
MISERABLES-V-WEB	Er òme demane caritat, era hemna ven.
MISERABLES-V-WEB	A!, aguesti èssers tan beròis, tan plei de gràcia e doçor que se ornen eth cap damb casquetes de flors, que nèguen era casa de castetat, que canten, que parlen, que son coma un perhum viu, que demòstren era existència d’angels en cèu damb era puretat des vèrges sus era tèrra; aguesta Joana, aguesta Loïsa, aguesta Lola, adorables a aunèstes creatures, era vòsta benediccion e eth vòste orgulh… van, mon Diu!, a auer hame.
MISERABLES-V-WEB	Qué voletz que vos diga?
MISERABLES-V-WEB	Que i a un mercat de carn umana; e entà aluenhar-les d’eth non seràn pro es vòstes mans d’espèctres, tremoles ath sòn entorn!
MISERABLES-V-WEB	Pensatz en carrèr, pensatz en empeirat, caperat de passejaires; pensatz enes botigues, que peth sòn dauant passen e tornen a passar hemnes despeitrinades e negades ena hanga.
MISERABLES-V-WEB	Tanben aguestes hemnes an estat pures.
MISERABLES-V-WEB	Es qu’auetz fraies, pensatz en eres!
MISERABLES-V-WEB	Era misèria, era prostitucion, es municipaus, Sant Latzèr, taus son es abismes que se daurissen dauant d’aguestes delicades e beròies joenes, fragiles meravilhes de pudor, gràcia e beresa mès fresques qu’es lilàs deth mes de mai.
MISERABLES-V-WEB	Qu’auetz mòrt!
MISERABLES-V-WEB	Non ètz ja ath sòn costat!
MISERABLES-V-WEB	Amics, tietz, aumens, pietat!
MISERABLES-V-WEB	Se pense, de costum, tan pòc enes hemnes, enes maleroses hemnes!
MISERABLES-V-WEB	Se ditz que non an recebut era educacion des òmes, se les empedís liéger, pensar, tier-se ara politica…
MISERABLES-V-WEB	Mès, les empacharatz que vagen aguesta tarde ena Morgue, e qu’arreconeishen aquiu es vòsti cadavres?
MISERABLES-V-WEB	Que mos cau qu’es qu’agen familha siguen boni gojats, mos hèsquen ua sarrada de mans, e se’n vagen, en tot deishar- mos aciu solets damb era nòsta òbra.
MISERABLES-V-WEB	Compreni que s’a d’auer besonh de valor entà anar-se’n: qu’ei de mau hèr; mès, guaire mès dificultat, mès merit.
MISERABLES-V-WEB	Se ditz: “Qu’è un fusilh, sò ena barralha, e me demori.” Que son causes que se diden lèu lèu; mès, amics mèns, i a un deman, e aguest deman non harà dia entà vosati, e òc entàs vòstes familhes.
MISERABLES-V-WEB	E guairi patiments!
MISERABLES-V-WEB	Vo’n sabetz de çò qu’ei d’un beròi mainatge, san, damb caròles rosades, que pique, tume e arrís, e exale ua frescor doça en punar-lo, tanlèu se l’abandone?
MISERABLES-V-WEB	Que n’è vist un qu’a penes quilhaue deth solèr.
MISERABLES-V-WEB	Sa pair auie mòrt, e ues praubes gents l’auie acuelhut per caritat.
MISERABLES-V-WEB	Mès eth cas ei que non auien pan ne tansevolhe entada eri e eth mainatge ère tostemp ahaimat.
MISERABLES-V-WEB	Ere iuèrn.
MISERABLES-V-WEB	Non ploraue.
MISERABLES-V-WEB	Se lo vedie apressar-se en horneth a on jamès i auie huec, e qu’eth sòn tuèu, coma sabetz, s’apegue damb betum auriò.
MISERABLES-V-WEB	Eth praube mainatge arrincaue damb es sòns ditets un shinhau d’aqueth betum e se lo minjaue.
MISERABLES-V-WEB	Auie era respiracion ronca, era cara livida, es cames hloishes e eth vrente bonhut.
MISERABLES-V-WEB	Non didie arren.
MISERABLES-V-WEB	Se li parlauen non responie.
MISERABLES-V-WEB	Que ja ei mòrt.
MISERABLES-V-WEB	L’amièren a morir en ospici de Necker, e estant jo aquiu d’intèrn lo vedí.
MISERABLES-V-WEB	Ara, se i a entre vosati pairs, pairs que considèren un gòi anar a passejar eth dimenge, amiant ena sua robusta man era maneta deth sòn hilh, que s’imagine en aguest mainatge eth sòn.
MISERABLES-V-WEB	Compde!
MISERABLES-V-WEB	Me semble encara veder-lo despolhat ena taula de disecacions anatomiques, damb es costelhes pistant jos era pèth, coma es hòsses jos era èrba d’un cementèri.
MISERABLES-V-WEB	Se li trapèc ua causa semblabla ath lim en estomac, e cendre enes dents.
MISERABLES-V-WEB	Sagem de consultar era nòsta consciéncia e eth nòste còr.
MISERABLES-V-WEB	Era estadistica demòstre qu’era mortalitat des mainatges abandonadi ei deth cinquanta e cinc per cent.
MISERABLES-V-WEB	Ac torni a díder; aciu se tracte des esposes, des hilhs, des petitonhs.
MISERABLES-V-WEB	Se parle dilhèu des vòstes persones?
MISERABLES-V-WEB	Felicitacions!
MISERABLES-V-WEB	Mès non ètz solets en mon.
MISERABLES-V-WEB	I a d’autes persones qu’en eres mos cau pensar, e non auem d’èster egoïstes.
MISERABLES-V-WEB	Toti joquèren eth cap damb ua mina ombriua.
MISERABLES-V-WEB	Estranhes contradiccions deth còr uman enes moments mès sublimes!
MISERABLES-V-WEB	Combeferre, que parlaue atau, non ère orfanèl.
MISERABLES-V-WEB	Se’n brembaue des mairs des auti, e desbrembaue ara sua.
MISERABLES-V-WEB	Qu’anaue a morir; ère egoïsta.
MISERABLES-V-WEB	Mario, en dejun, damb fèbre, successiuaments burlat en totes es sues esperances, encaishat en dolor, eth mès ombriu des naufragis, saturat d’emocions violentes, e sentent apressar-se era fin, qu’ère cada còp mès calat en aguest visionari estupor que precedís tostemp era ora fatau, volontariaments acceptada.
MISERABLES-V-WEB	Un fisiològ qu’aurie pogut estudiar en eth es simptòmes creishents d’aguesta absorcion febrila, coneishuda e classificada pera sciéncia, e qu’ei respècte ath patiment, çò qu’era voluptuositat ei respècte deth plaser.
MISERABLES-V-WEB	Tanben era desesperacion a eth sòn extasi, e aguest ère er extasi de Mario.
MISERABLES-V-WEB	Assistie a tot çò qu’aquiu se passaue coma s’ac contemplèsse de dehòra estant.
MISERABLES-V-WEB	Segontes auem dit abans, es causes que se passauen ath sòn dauant, se li figurauen luenhanes; encara que distinguie eth conjunt, non percebie es menudalhes.
MISERABLES-V-WEB	Vedie as qu’anauen e venguien a trauèrs d’un immens resplendor.
MISERABLES-V-WEB	Es votzes arribauen ada eth, coma se gessessen deth hons d’un abisme.
MISERABLES-V-WEB	Aquerò, ça que la, l’esmoiguec.
MISERABLES-V-WEB	Que i auie en aquera scèna quauquarren que se calec en eth e lo desvelhèc.
MISERABLES-V-WEB	Era sua soleta idia qu’ère morir, e non volie distrèir-se d’era ne un solet instant; mès comprenec en sòn somnambulisme funèbre, que peth solet hèt de perder-se, non l’ère enebit sauvar a quauqu’un.
MISERABLES-V-WEB	Lheuèc era sua votz:
MISERABLES-V-WEB	Enjolras e Combeferre qu’an rason, didec.
MISERABLES-V-WEB	Arren de sacrificis inutils.
MISERABLES-V-WEB	Pensi coma eri, e mos cau esdegar.
MISERABLES-V-WEB	Çò que Combeferre vos a dir non admet cap de replica.
MISERABLES-V-WEB	Entre vosati i a quauqui uns qu’an familha, mairs, fraies, esposes, hilhs.
MISERABLES-V-WEB	Que gesquen, donc, des files.
MISERABLES-V-WEB	Arrés se botgèc.
MISERABLES-V-WEB	Enjolras eth cap dera barralha se guardaue a Mario coma ath sòn salvador.
MISERABLES-V-WEB	Ac ordeni, cridèc Enjolras.
MISERABLES-V-WEB	Vos ac prègui, didec Mario.
MISERABLES-V-WEB	Acabatz, didec Combeferre; en un quart d’ora ja non aurà temps.
MISERABLES-V-WEB	Ciutadans, seguic Enjolras, aciu que regne era republica, e damb aquerò eth sufragi universau.
MISERABLES-V-WEB	Designatz vosati madeishi as persones que se n’an d’anar.
MISERABLES-V-WEB	S’aubedic aguesta orde.
MISERABLES-V-WEB	Que son cinc!, exclamèc Mario.
MISERABLES-V-WEB	Non i auie que quate unifòrmes.
MISERABLES-V-WEB	Plan!, dideren es cinc.
MISERABLES-V-WEB	Que’ ei de besonh que se demore un.
MISERABLES-V-WEB	Tu qu’as ua esposa que t’estime.
MISERABLES-V-WEB	Tu as ara tua anciana mair.
MISERABLES-V-WEB	Tu non as pair ne mair, qué serà des tòns tres frairets?
MISERABLES-V-WEB	Tu ès pair de cinc hilhs.
MISERABLES-V-WEB	Tu qu’as eth dret a víuer, donques que sonque as dètz-e-sèt ans.
MISERABLES-V-WEB	Moriries massa d’ora.
MISERABLES-V-WEB	Es granes barralhes revolucionàries èren centres d’eroïsme.
MISERABLES-V-WEB	Çò d’inverosimil semblaue aquiu simple e aqueri òmes non s’admirauen es uns des auti.
MISERABLES-V-WEB	Acabatz, repetic Courfeyrac.
MISERABLES-V-WEB	Deth grop estant li cridèren a Mario:
MISERABLES-V-WEB	Nomentatz vos eth que li cau quedar-se.
MISERABLES-V-WEB	Òc, dideren es cinc; elegitz e aubediram.
MISERABLES-V-WEB	Mario non se credie ja capable de cap emocion, e totun, dauant dera idia de causir un òme entara mòrt, tota era sua sang refluic en sòn còr.
MISERABLES-V-WEB	S’aurie botat esblancossit, s’ei que l’auesse estat encara possible esblancossir-se mès.
MISERABLES-V-WEB	Se dirigic as cinc, que lo demorauen damb un arridolet enes pòts, e cadun, ludent enes sòns uelhs aguesta grana ahlama que se ve ath hons dera istòria enes Termopiles, li cridaue:
MISERABLES-V-WEB	Jo!, jo!, jo!.
MISERABLES-V-WEB	Mario les compdèc, coma estupid.
MISERABLES-V-WEB	Que non i auie remèdi; èren cinc!
MISERABLES-V-WEB	Dempús tachèc era guardada enes quate unifòrmes.
MISERABLES-V-WEB	Eth cincau òme s’auie sauvat.
MISERABLES-V-WEB	Mario lheuèc es uelhs, e arreconeishec ath senhor Fauchelevent.
MISERABLES-V-WEB	Jean Valjean venguie d’entrar ena barralha.
MISERABLES-V-WEB	Sigue per çò der avís recebut, sigue per instint, sigue degut ar edart, arribaue peth carreron de Mondetour, e gràcies ath sòn unifòrme de garda nacionau arrés l’auie botat cap de trebuc.
MISERABLES-V-WEB	Eth centinèla qu’es insurrèctes auien botat en carrèr de Mondetour non credec que li calèsse dar eth senhau d’alarma, en tot tractar-se d’un garda nacionau solet.
MISERABLES-V-WEB	Lo deishèc entrar en carrer, en tot dider-se entada eth: “Probablaments ei un refòrç, e s’es causes van mau, un presoèr”.
MISERABLES-V-WEB	Eth moment qu’ère massa grèu entà qu’eth centinèla podesse distrèir-se deth sòn déuer e separar-se deth sòn lòc d’observacion.
MISERABLES-V-WEB	En entrar Jean Valjean en reduch, arrés avertic en eth, donques que toti es uelhs èren tachadi enes cinc individús elegidi, e enes quate unifòrmes.
MISERABLES-V-WEB	Jean Valjean ac auie vist e entenut tot; e treiguent-se silenciosaments eth sòn unifòrme, lo lancèc, sivans quede racondat.
MISERABLES-V-WEB	Era emocion siguec indescriptibla.
MISERABLES-V-WEB	Qui ei aguest òme?, preguntèc Bossuet.
MISERABLES-V-WEB	Un òme que sauvi as auti, responec Combeferre.
MISERABLES-V-WEB	Mario higec damb votz grèu:
MISERABLES-V-WEB	Lo coneishi.
MISERABLES-V-WEB	Que ja non calie mès garantida.
MISERABLES-V-WEB	Enjolras se virèc entà JeanValjean:
MISERABLES-V-WEB	Sigatz planvengut, ciutadan.
MISERABLES-V-WEB	E higec:
MISERABLES-V-WEB	Supausi que saberatz que vam a morir.
MISERABLES-V-WEB	Enjolras amassaue ena sua persona era plenitud dera revolucion, e ça que la, ère tant incomplet coma ac pòt èster çò d’absolut.
MISERABLES-V-WEB	Qu’auie massa de Sant-Just e non pro d’Anacharsis Cootz.
MISERABLES-V-WEB	Totun, ena societat des amics der A B C, eth sòn esperit auie acabat per experimentar era influéncia des idies de Combeferre.
MISERABLES-V-WEB	Hège bèth temps que, gessent de man en man dera forma estreta deth dògma, cedie ara possada deth progrès, arribant a acceptar, coma evolucion definitiua e magnifica, era transformacion dera grana republica francesa ena immensa republica umana.
MISERABLES-V-WEB	Per çò que tanh as mieis immediats, dada era situacion violenta, les volie tanben violents; en aguesta part non auie variat e s’estaue fidèu ara escòla epica e formidabla, que se resumís en numèro: 93.
MISERABLES-V-WEB	Enjolras ère de pès ena escala de calades, damb un code emparat en canon dera sua carabina.
MISERABLES-V-WEB	Meditaue e de quan en quan s’estrementie, coma se sentesse passar un alend misteriós…
MISERABLES-V-WEB	Enes lòcs que visite era mòrt sòlen notar-se aguesti efèctes des ancian trespès.
MISERABLES-V-WEB	Des sòns vistons, que miralhauen era guardada interiora, gessien coma ua especia d’alhames comprimides.
MISERABLES-V-WEB	De ressabuda lheuèc eth cap; es sòns peus ròis queigueren entà darrèr coma es der àngel sus eth car ombriu des esteles, e semblables ara cabeladura d’un leon, chinada en forma d’aureòla resplendenta.
MISERABLES-V-WEB	Enjolras parlèc atau:
MISERABLES-V-WEB	Ciutadans: vos imaginatz er avier?
MISERABLES-V-WEB	Es carrèrs des ciutats negadi de lum, arrames verdes enes lumedans, es nacions fraies, es òmes justi, es ancians benedint as mainatges, eth passat estimant ath present, es pensadors en completa libertat, es credents parièrs entre eri; coma religion, eth cèu; coma prèire a Diu; era consciéncia umana venguda a èster autar, amortat er òdi; era fraternitat deth talhèr e dera escòla; coma penalitat e recompensa, era notorietat; eth trabalh, eth dret, era patz entà toti; Non mès sang vessada, non mès guèrres, es mairs eroses!
MISERABLES-V-WEB	Eth prumèr pas qu’ei dominar era matèria; eth dusau, realizar er ideau.
MISERABLES-V-WEB	Reflexionatz en çò qu’a hèt ja eth progrès.
MISERABLES-V-WEB	Totun, er òme a estenut es sòns hilats, es hilats sagrats des intelligéncies, e a acabat cuelhent en eri as mostres.
MISERABLES-V-WEB	Auem adondat era idra, e l’auem dat eth nòm de bugàs; auem adondat ath dragon, cridant-lo locomotòra; qu’èm a mand d’adondar eth falcon, donques que ja ei queigut enes nòstes mans, e auem escambiat eth sòn nòm peth de glòb.
MISERABLES-V-WEB	Eth dia qu’aguesta òbra de Prometeo s’acabe, junhent definitiuaments er òme, ath car dera sua volontat, era tripla quimèra anciana, era idra, eth dragon e eth falcon, aguest dia serà patron dera aigua, deth huec e der aire, e vierà a èster entara rèsta dera creacion animada çò qu’entada eth èren en d’auti tempsi es dius mitologics.
MISERABLES-V-WEB	Fòrça, e endauant!
MISERABLES-V-WEB	Entà on anem, ciutadans?
MISERABLES-V-WEB	Entara sciéncia convertida en govèrn, entara fòrça des causes venguda en soleta fòrça publica; entara lei naturau damb era sua sancion e era sua penalitat en era madeisha, e promulgada pera evidéncia; entà ua aubada de vertat que correspone ath neishement deth dia.
MISERABLES-V-WEB	Caminam entara union des pòbles; caminam entara unitat der òme.
MISERABLES-V-WEB	Non mès ficciones; non mès parasits; Çò de reau governat per çò de vertadèr; aguesta qu’ei era finalitat.
MISERABLES-V-WEB	Era civilizacion celebrarà es sues assemblades en miei d’Euròpa, e dempús, en centre des continents, en un gran Parlament dera intelligéncia.
MISERABLES-V-WEB	Que ja auem vist quauquarren semblable ad aquerò.
MISERABLES-V-WEB	Es anfictions auien dètz assemblades ar an, ua en Delfos, mansion des dius; ua auta enes Termopiles, mansion des eròis.
MISERABLES-V-WEB	Euròpa qu’aurà es sòns anfictions, e eth glòb les aurà tanben ath sòn torn.
MISERABLES-V-WEB	França amie ath sòn laguens aguest avier sublim.
MISERABLES-V-WEB	Qu’ei era gestacion deth sègle XIX.
MISERABLES-V-WEB	Çò qu’esbocèc Grecia s’ac vau que sigue acabat per França.
MISERABLES-V-WEB	Escota-me, Feuilly, valent obrèr, òme deth pòble, òme des pòbles.
MISERABLES-V-WEB	Te veneri!
MISERABLES-V-WEB	Òc, tu ves damb claretat es futures edats: òc, qu’as rason.
MISERABLES-V-WEB	Te mancaue eth pair e era mair, Feuilly, e as adoptat coma mair ara umanitat, e coma pair eth dret.
MISERABLES-V-WEB	Vas a morir aciu, ei a díder a trionfar.
MISERABLES-V-WEB	Ciutadans!
MISERABLES-V-WEB	Se passe çò que se passe; vencem o sigam vençudi, vam a hèr ua revolucion.. Atau coma es incendis illuminen a tota ua ciutat, es revolucions illuminen a tot eth gènre uman.
MISERABLES-V-WEB	E quina revolucion haram?
MISERABLES-V-WEB	Que vengui de dider-vos-ac: era dera vertat.
MISERABLES-V-WEB	Jos eth punt d’enguarda politic, non i a qu’un principi: era soberanetat der òme sus eth madeish.
MISERABLES-V-WEB	Aguesta sobeiranetat deth jo sus eth jo se cride Libertat.
MISERABLES-V-WEB	Tanlèu dues o mès d’aguestes sobeiranetats s’amassen, comence er Estat.
MISERABLES-V-WEB	Cada sobeiranetat autrege ua part d’era madeisha entà formar eth dret comun; ua part qu’ei parièra entà toti.
MISERABLES-V-WEB	Aguesta identitat de concessions hètes pes individús en benefici de toti, se cride Egalitat.
MISERABLES-V-WEB	Eth dret comun non ei senon era proteccion de toti, irradiant sus eth dret de cada individú.
MISERABLES-V-WEB	Aguesta proteccion se cride Fraternitat.
MISERABLES-V-WEB	Eth punt d’interseccion de totes aguestes sobeiranetats que s’amassen, ei çò que recep eth nòm de Societat.
MISERABLES-V-WEB	En èster aguesta interseccion ua union, eth punt que se verifique qu’ei un nud.
MISERABLES-V-WEB	D’aquiu çò que se denomine ligam sociau.
MISERABLES-V-WEB	Quauqui uns diden contracte sociau, e vie a èster çò de madeish, donques qu’era paraula contracte se forme etimologicaments damb era idia de ligam.
MISERABLES-V-WEB	Metem-mos d’acòrd per çò que hè ara egalitat; pr’amor qu’eth lòc qu’era libertat ei eth cim, era egalitat ei era basa.
MISERABLES-V-WEB	Era egalitat, ciutadans, non vò díder tota era vegetacion ath madeish nivèu; ua societat de mates granes e d’ausines petites; un ensems d’envejosi pelejant-se; civilaments, era egalitat signifique eth camin dubèrt a totes es aptituds; politicaments, eth madeish pes entà toti es vòts; religiosaments, eth madeish dret entà totes es consciéncies.
MISERABLES-V-WEB	Era egalitat qu’a eth sòn òrgan, e aguest òrgan ei era instruccion a gratis e obligatòria.
MISERABLES-V-WEB	Eth dret ar alfabet; per aquiu cau començar.
MISERABLES-V-WEB	Era escòla prumària impausada a toti; era escòla segondària aufrida a toti; tau ei era lei.
MISERABLES-V-WEB	Dera escòla identica ges era societat egala.
MISERABLES-V-WEB	Ensenhament!
MISERABLES-V-WEB	Lum!
MISERABLES-V-WEB	Lum!
MISERABLES-V-WEB	Dera lum emane tot, e tot torne ada era.
MISERABLES-V-WEB	Ciutadans!
MISERABLES-V-WEB	Eth sègle XIX ei gran; mès eth sègle XX serà erós.
MISERABLES-V-WEB	Alavetz non i aurà arren que se retire ara anciana istòria; non s’aurà de crànher arren, coma aué, ua conquista, ua invasion, ua usurpacion, ua rivalitat de nacions a man armada, ua interrupcion de civilizacion per un maridatge de reis; non s’aurà de crànher un neishement enes tiranies ereditàries, un repartiment de pòbles acordat en congrèssi, ua desmembracion per en.honsament dera dinastia, un combat de dues religions en trapar-se cara a cara; non s’aurà ja de crànher era hame, era espleitacion, era prostitucion per misèria, era misèria per manca de trabalh, eth cadafalc, era guilhotina, es batalhes, e toti aguesti panatòris “deth dilhèu” ena sèuva des eveniments.
MISERABLES-V-WEB	Regnarà era felicitat.
MISERABLES-V-WEB	Eth gènre uman complirà era sua lei, coma eth glòb terrèstre complís era sua; era armonia entre era amna e er astre se restablirà; era amna gravitarà ar entorn dera vertat, coma er astre ar entorn dera lum.
MISERABLES-V-WEB	Amics, era ora qu’èm e que vos parli, ei ua ora ombriua; mès que son atau es terribles condicions dera conquista der avier.
MISERABLES-V-WEB	Ua revolucion qu’ei un peatge.
MISERABLES-V-WEB	L’ac afirmam d’aguesta barralha estant.
MISERABLES-V-WEB	D’a on gesserà eth crit d’amor, senon de naut de tot deth sacrifici?
MISERABLES-V-WEB	Ò, frairs mèns!
MISERABLES-V-WEB	Aciu ei eth ligam d’union des que pensen e des que patissen; aguesta barralha non ei hèta de calades, ne de bigues, ne de hèr vielh; qu’ei hèta de dus molons, un d’idies, er aute de dolors.
MISERABLES-V-WEB	Era misèria trape en era çò d’ideau.
MISERABLES-V-WEB	Eth dia s’abrace damb era net, e li ditz: “Vau a morir damb tu, tu vas a renéisher damb jo”.
MISERABLES-V-WEB	D’aguesta sarrada abraçada de totes es afliccions surgente era fe.
MISERABLES-V-WEB	Es patiments amien aciu era sua agonia e es idies era sua immortalitat.
MISERABLES-V-WEB	Aguesta agonia e aguesta immortalitat se barrejaràn e formaràn era nòsta mòrt.
MISERABLES-V-WEB	Frairs, eth que se morís aciu, se morís ena irradiacion der avier, e nosati baisham en ua hòssa illuminada pera auròra.
MISERABLES-V-WEB	Enjolras s’arturèc; qu’ère mèsalèu ua interrupcion qu’era fin deth sòn discurs.
MISERABLES-V-WEB	Es sòns pòts seguien botjant-se en silenci coma se contunhèsse parlant damb eth madeish e es sòns companhs, atentius e delirosi des sues paraules, non lo deishauen de uelh.
MISERABLES-V-WEB	Non i auec aplaudiments, mès se parlèc en votz baisha pendent fòrça temps.
MISERABLES-V-WEB	VI.- Mario esquiu, e Javert laconic.
MISERABLES-V-WEB	Diguem çò que se passaue en pensament de Mario.
MISERABLES-V-WEB	Mos cau tier en compde er estat dera sua amna.
MISERABLES-V-WEB	Coma viem d’indicar, entada eth tot s’auie redusit a ua vision.
MISERABLES-V-WEB	Es sues idies èren confuses.
MISERABLES-V-WEB	Mario, tornem-ac a díder, se trapaue jos era ombra des granes ales tenebroses, dubèrtes sus es agonizants.
MISERABLES-V-WEB	Sentie que se l’auie calat eth sepulcre ath laguens, e li semblaue qu’ère en aute costat deth mur, non vedent ja es cares des viui senon damb es uelhs d’un mòrt.
MISERABLES-V-WEB	Com e per qué se trapaue aquiu eth senhor Fauchelevent?
MISERABLES-V-WEB	Qué venguie a hèr ena barralha?
MISERABLES-V-WEB	Mario non sagèc d’endonviar arren de tot aquerò, pr’amor qu’en èster pròpi dera nòsta desesperacion estener-se per tot çò que mos enròde, trapaue logic que toti venguessen a morir en aqueth lòc.
MISERABLES-V-WEB	Pensèc, ça que la, en Cosette damb indicibla angónia.
MISERABLES-V-WEB	Ath delà, eth senhor Fauchelevent non li parlèc, ne tansevolh lo guardèc, e enquia e tot semblèc non auer entenut arren quan Mario, lheuant era votz, didec: “Lo coneishi”.
MISERABLES-V-WEB	Aguesta actitud deth senhor Fauchelevent aleugerie a Mario d’un gran pes, e enquia dideríem que li shautaue, se, tractant-se de taus impressions, se podesse tier aguesta paraula.
MISERABLES-V-WEB	Que s’auie sentut tostemp incapable de parlar ad aqueth òme enigmatic, qu’ère entada eth, ath còp, equivòc e imponent.
MISERABLES-V-WEB	Ath delà, hège fòrça temps que non l’auie vist; çò que, amassa damb era portadura timida e reservada de Mario, aumentaue encara mès era sua resèrva.
MISERABLES-V-WEB	Es cinc òmes designadi gesseren dera barralha peth carreron de Mondetour, desguisadi perfectaments de gardes nacionaus.
MISERABLES-V-WEB	Un d’eri partic plorant.
MISERABLES-V-WEB	Toti, abans de partir, balhèren ua abraçada d’adiu as que se demorauen.
MISERABLES-V-WEB	Quan aqueri cinc òmes, entornadi ena vida, partiren, Enjolras pensèc en sentenciat a mòrt, e entrèc ena sala der embaish.
MISERABLES-V-WEB	Javert, estacat ath pau, semblaue cogitós.
MISERABLES-V-WEB	Vòs quauquarren?, li preguntèc Enjolras.
MISERABLES-V-WEB	Javert contestèc:
MISERABLES-V-WEB	Quan m’aucitz?
MISERABLES-V-WEB	Demora.
MISERABLES-V-WEB	En aguest moment auem de besonh toti es nòsti cartoches.
MISERABLES-V-WEB	Alavetz balhatz-me aigua.
MISERABLES-V-WEB	Vòs quauquarren mès?, preguntèc de nauèth Enjolras.
MISERABLES-V-WEB	Que sò mau en aguest pau, responec Javert.
MISERABLES-V-WEB	Qu’auetz auut coratge de deishar-me passar aciu tota era net!
MISERABLES-V-WEB	Estacatz-me coma volgatz, mès me pensi que non i aurà cap inconvenent que se m’estire coma aguest aute sus ua taula.
MISERABLES-V-WEB	E damb un movement de cap indicaue eth cadavre deth senhor Mabeuf.
MISERABLES-V-WEB	Rebrembatz-vo’n qu’ath hons dera sala i auie ua taula grana, a on s’auien honut bales e premanit cartoches, mès, plan, un còp emplegada tota era povora e premanidi toti es cartoches, aquera taula restaue liura.
MISERABLES-V-WEB	Per orde d’Enjolras, quate insurrectes destaquèren a Javert deth pau, en tot amiar, mentretant, un aute, ua baioneta apuada sus eth sòn pièch.
MISERABLES-V-WEB	Li deishèren es mans estacades darrèr, l’estaquèren es pès damb ua còrda prima, mès fòrta, de manèra que podesse hèr passi de quinze poces, coma se hè damb es que van a pujar en cadafalc, e se l’amièc entara taula deth hons, tient-lo aquiu, e estacant-lo perfèctaments pera mitat deth còs.
MISERABLES-V-WEB	Entà màger seguretat, mejançant ua còrda fixada en còth, se higec ath sistèma de ligadures que li botaue ena impossiblitat d’escapar-se, aguesta sòrta de ligam, cridat enes presons gamarra, que vient deth cogòt, se bifurque en estomac e arribe enquias mans dempús d’auer passar entre es cames.
MISERABLES-V-WEB	Tant qu’estacauen a Javert, un òme, en lumedan dera pòrta, lo campaue damb singulara atencion.
MISERABLES-V-WEB	Era ombra que formaue aqueth òme hec virar eth cap a Javert.
MISERABLES-V-WEB	Lheuèc es uelhs e arreconeishec a Jean Valjean.
MISERABLES-V-WEB	Sense era mendre estrementida, les joquèc de nauèth damb orgulh e se limitèc a díder:
MISERABLES-V-WEB	Qu’ei naturau.
MISERABLES-V-WEB	VII.- De com era situacion s’anèc agreujant.
MISERABLES-V-WEB	Eth dia auançaue rapidaments; mès es hièstres e es pòrtes s’estauen barrades.
MISERABLES-V-WEB	Qu’ère era auròra, non eth desvelhament.
MISERABLES-V-WEB	Es tropes, coma auem dit, auien desocupat er extrèm deth carrèr dera Chanvrerie, qu’en aguesti moments semblaue liure, e qu’autrejaue ath caminaire ua tranquillitat sinistra.
MISERABLES-V-WEB	Eth carrèr de Sant Dionisi ère mut, atau qu’eth passèg des esfinxs en Tebas.
MISERABLES-V-WEB	Ne un solet èsser viuent se vedie enes horcalhs qu’emblanquie un arrai de lum.
MISERABLES-V-WEB	Arren i a tan lugubre coma aguesta claror des carrèrs desèrts.
MISERABLES-V-WEB	Encara que non s’aubiraue ad arrés, ça que la, s’entenie.
MISERABLES-V-WEB	Se notaue a bèra distància un movement misteriós.
MISERABLES-V-WEB	Qu’ère evident qu’er instant critic ère a mand d’arribar.
MISERABLES-V-WEB	Coma era vesilha, de nets, es centinèles se replegauen, mès aguest còp non ne restèc degun.
MISERABLES-V-WEB	Enjolras, avisat peth centinèla que li calèc observar es Mercats, cranhent èster susprenut per aqueth costat, cuelhec ua resolucion grèu.
MISERABLES-V-WEB	Manèc hèr ua auta barralha en petit carreron de Mondetour, qu’auie estat liure enquia alavetz.
MISERABLES-V-WEB	Entad aquerò li calec desempeirar quauques mètres mès de carrèr.
MISERABLES-V-WEB	D’aguesta sòrta, era barralha, tapiada en tres carrèrs, eth de Chanvrerie peth dauant, eth deth Cigne e eth Petit Truanderie pera quèrra, e eth de Mondetour pera dreta, ère lèu inexpugnabla; encara que de vertat, constitusie un fatau embarrament.
MISERABLES-V-WEB	Auie tres fronts, mès cap gessuda.
MISERABLES-V-WEB	Se distribusic a toti ua racion d’aiguardent.
MISERABLES-V-WEB	Arren mès curiós qu’ua barralha premanint-se a recéber er atac.
MISERABLES-V-WEB	Cadun aliste eth lòc coma en teatre.
MISERABLES-V-WEB	S’ajacen, apuen es codes, s’emparen e enquia e tot quauqui uns hèn fautulhs damb es calades.
MISERABLES-V-WEB	S’era cantoada d’ua paret shòrde, toti s’aluenhen d’era; se subergés un angle protector, ada eth s’acuelhen.
MISERABLES-V-WEB	Molti se premanissen a lutar seigudi, en tot voler estar- se comòdes entà aucir e entà morir.
MISERABLES-V-WEB	Ena funèsta guèrra de junh de 1848, un insurrècte qu’auie un afustatge terrible, e que hège huec d’ua terrassa estant, auie manat que li hessen a vier un fautulh ara manèra Voltaire, e en eth moric per un casco de mitralha.
MISERABLES-V-WEB	Tanlèu eth cap ordene era accion de combat, toti es movements desordenadi cèssen.
MISERABLES-V-WEB	Non mès empossades, non mès rondèus, non mès a desparts; tot çò que borís enes anims, convergís e se càmbie en ansietat, demorant era escometuda.
MISERABLES-V-WEB	Abans deth perilh, ua barralha qu’ei eth caòs; pendent eth perilh, ei era disciplina.
MISERABLES-V-WEB	Deth perilh nèish er orde.
MISERABLES-V-WEB	Dès qu’Enjolras cuelhec era sua carabina de dus canons e se botèc en ua sòrta de merlet que s’auie reservat, toti carèren.
MISERABLES-V-WEB	S’entenec un bronit de còps secs que ressonauen confusaments en tota era extension dera barralha.
MISERABLES-V-WEB	Qu’ère que se montauen es fusilhs.
MISERABLES-V-WEB	Per çò d’aute, regnaue aciu mès granesa d’animositat e mès confiança que jamès.
MISERABLES-V-WEB	Er excès de sacrifici arrefortilhe; non auien ja cap esperança, mès les restaue era desesperacion.
MISERABLES-V-WEB	Era desesperacion, darrèra arma qu’a viatges autrege era victòria; Virgili qu’ac a dit.
MISERABLES-V-WEB	Es recursi suprèms emanen des resolucions extrèmes.
MISERABLES-V-WEB	Embarcar-se ena mòrt, sòl èster a viatges era forma d’evitar eth naufragi, e era tapa deth taüt se convertís en aguest cas ena taula de sauvacion.
MISERABLES-V-WEB	Non demorèren guaire temps.
MISERABLES-V-WEB	Eth movement se comencèc a entener de manèra clara peth costat de Sant Leu, encara que non se retiraue ath deth prumèr atac.
MISERABLES-V-WEB	Aguest còp eth carrinclar des cadies, er alarmant rumor d’ua massa, era trepidacion deth bronze en sautar sus er empeirat, espècia de sorrolh solemne, anoncièren que s’apressaue quauqua sinistra carcassa de hèr.
MISERABLES-V-WEB	S’estrementiren es entralhes d’aqueri ancians e tranquils carrèrs, dubèrts e bastidi entara fecunda circulacion des interèssi e des idies, e non entà que rodèssen per eri damb monstruós estrepit es cars de guèrra.
MISERABLES-V-WEB	Apareishec ua peça d’artilharia.
MISERABLES-V-WEB	Es artilhèrs l’amiauen, plaçada ja sus es assemblatges, e sense er armon.
MISERABLES-V-WEB	Dus d’aqueri anauen ath cant der afust, quate possauen es arròdes e d’auti seguien ara caisha.
MISERABLES-V-WEB	Se vedie humejar era mecha alugada.
MISERABLES-V-WEB	Huec!, cridèc Enjolras.
MISERABLES-V-WEB	Tota era barralha hec huec, e era detonacion siguec espaventosa; ua tempèsta de hum enrodèc e escuric era pèça d’artilharia e as òmes.
MISERABLES-V-WEB	Dempús de quauqui instants s’esbugassèc era broma, e eth canon e es òmes tornèren a campar.
MISERABLES-V-WEB	Es artilhèrs venguien de plaçar-lo dauant dera barralha, doçaments, damb tota règla, sense cap precipitacion.
MISERABLES-V-WEB	Non i auie ne un solet herit.
MISERABLES-V-WEB	De seguit eth cap, emparant-se ena culassa entà lheuar eth tret, se metec a afustar eth canon damb era gravetat d’un astronòm qu’afuste er alongavistes.
MISERABLES-V-WEB	Òsca pes artilhèrs!, cridèc Bossuet.
MISERABLES-V-WEB	E tota era barralha aplaudic.
MISERABLES-V-WEB	Un moment dempús, era pèça, perfèctaments plaçada ath miei deth carrèr, coma se didessem a shivau sus er arriuet, ère ja en bataria.
MISERABLES-V-WEB	Se daurie dauant dera barralha ua formidabla boca.
MISERABLES-V-WEB	Plan, plan!, didec Courfeyrac.
MISERABLES-V-WEB	Aciu que ven çò de gròs.
MISERABLES-V-WEB	Dempús deth còp de papir, era punhada.
MISERABLES-V-WEB	Era armada esten era sua garra entà nosati.
MISERABLES-V-WEB	Era barralha se senterà secodida fòrtaments.
MISERABLES-V-WEB	Es fusilhs non hèn que paupar, eth canon agarre.
MISERABLES-V-WEB	Qu’ei ua pèça de ueit, deth metòde modèrn, e de bronze, higec Combeferre.
MISERABLES-V-WEB	Aguesta sòrta de pèces, per pòc que depasse era proporcion de dètz parts d’estanh en cent de coeire son expausades a crebar.
MISERABLES-V-WEB	Er excès d’estanh les atendrís massa, e alavetz se forme escrauats ena audida.
MISERABLES-V-WEB	Entà evitar aquerò, e poder forçar era carga, dilhèu calerie tornar entath procediment deth sègle XIV, e curbir extèrnaments era pèça damb un sistèma d’anèths d’acèr, sense sòudadura, dès era culassa enquias assemblatges.
MISERABLES-V-WEB	Mentretant, se bote remèdi ad aguest defècte dera mielhor manèra possibla.
MISERABLES-V-WEB	Entà conéisher a on son es escrauats dera audida deth canon, se hè usatge dera sonda; encara qu’ei mielhor tier era estela mobila de Gribeauval.
MISERABLES-V-WEB	En sègle XVI, observèc Bossuet, se ralhauen es canons.
MISERABLES-V-WEB	Òc, responec Combeferre, aquerò aumente era poténcia balistica, mès amendrís era precision deth tret.
MISERABLES-V-WEB	En tret a cuerta distància, era trajectòria non a era tension deguda, e en tot exagerar-se era parabòla, eth camin deth projectil non ei pro rectilinèu entà poder herir es objèctes intermèdis, a maugrant d’èster un besonh deth combat, qu’era sua importància creish damb era proximitat der enemic e era precipitacion des trets.
MISERABLES-V-WEB	Aguesta manca de tension de corba deth projectil enes canons ralhats deth sègle XVI s’estaue ena escassetat dera carga; e es cargues petites, enes maquines que parlam, son ua exigéncia des besonhs balistics, taus coma, per exemple, era conservacion des afusti.
MISERABLES-V-WEB	En resumit, eth canon, aguest despòta, non pòt hèr tot çò que vò; era fòrça qu’ei ua grana feblesa.
MISERABLES-V-WEB	Ua bala de canon non va a mès de sies centes lègues per ora, era lum ne recor setanta mil en ua menuta.
MISERABLES-V-WEB	Autanta ei era superioritat de Jesucrist sus Napoleon.
MISERABLES-V-WEB	Tornatz a cargar!, didec Enjolras.
MISERABLES-V-WEB	Com receberie era carcassa dera barralha er atac dera artilharia?
MISERABLES-V-WEB	Aguesta qu’ère era question.
MISERABLES-V-WEB	Era ansietat ère prigonda en reduch.
MISERABLES-V-WEB	Gessec eth tret, e sonèc era detonacion.
MISERABLES-V-WEB	Present!, cridèc ua votz damb alegria.
MISERABLES-V-WEB	Arribaue peth costat deth carrèr deth Cigne e auie estat escarrabilhat entà sautar era barralha accessòria qu’ère dauant deth laberint dera Petita Truanderie.
MISERABLES-V-WEB	Gavroche costèc ena barralha mès efècte qu’era bala.
MISERABLES-V-WEB	Aguesta s’auie perdut enes tarcums, artenhent coma molt trincar u arròda der omnibus e acabar damb era carreta vielha d’Anceau.
MISERABLES-V-WEB	Es dera barralha, en veir aquerò, s’estarnèren d’arrir.
MISERABLES-V-WEB	Contunhatz, didec Bossuet as artilhèrs.
MISERABLES-V-WEB	VIII.- Era causa se met seriosa.
MISERABLES-V-WEB	Toti enrodèren a Gavroche.
MISERABLES-V-WEB	Qué vies a hèr aciu?
MISERABLES-V-WEB	Tè, li responec eth tafurèl.
MISERABLES-V-WEB	E vos?
MISERABLES-V-WEB	E guardèc fixaments a Mario damb era sua gausardaria epica.
MISERABLES-V-WEB	Es sòns uelhs s’agranien per efècte dera arrogànta luciditat que despenien es orbites.
MISERABLES-V-WEB	Mario contunhèc damb un accent sevèr:
MISERABLES-V-WEB	Qui t’a dit que tornèsses?
MISERABLES-V-WEB	Supausi qu’auràs autrejat era mia carta.
MISERABLES-V-WEB	Non deishaue d’escoder-li a Gavroche çò de passat damb aquera carta: pr’amor que, damb era prèssa de tornar entara barralha, mèsalèu qu’autrejar-la, çò que hec siguec des.hèr-se d’era.
MISERABLES-V-WEB	Non podie mens que dider-se ath sòn laguens que l’auie fidat damb sobrada leugeresa ad aqueth desconeishut, qu’eth sòn ròstre non artenhec ne tansevolhe distinguir a maugrat d’amiar descubèrta era cara.
MISERABLES-V-WEB	En resumit, se repotegaue interioraments, e cranhie es cargues que Mario li podesse hèr.
MISERABLES-V-WEB	Entà gésser deth trebuc alistèc eth miei mès simple, que siguec eth de mentir abominablaments.
MISERABLES-V-WEB	Ciutadan, autregè era carta ath portèr.
MISERABLES-V-WEB	Mario, en enviar aquera carta, s’auie prepausat dues causes: dider-se adiu de Cosette, e sauvar a Gavroche.
MISERABLES-V-WEB	Qu’auec d’acontentar-se damb era mitat de çò que volie.
MISERABLES-V-WEB	Era enviada dera sua carta e era preséncia deth senhor Fauchelevent ena barralha, qu’aufrien ua cèrta correlacion, que non deishèc de presentar-se ath sòn esperit, e li didec a Gavroche, en tot mostrar-li ad aqueth:
MISERABLES-V-WEB	Coneishes ad aqueth òme?
MISERABLES-V-WEB	Non, responec Gavroche.
MISERABLES-V-WEB	Es confuses e fèbles conjectures qu’auien començat a formar-se en esperit de Mario, s’esbugassèren.
MISERABLES-V-WEB	Dilhèu coneishie eth es opinions deth senhor Fauchelevent?
MISERABLES-V-WEB	Plan ben poirie èster republican e d’aciu era sua preséncia en lòc de combat.
MISERABLES-V-WEB	Gavroche ère ja en aute extrèm dera barralha, cridant:
MISERABLES-V-WEB	Eth mèn fusilh!
MISERABLES-V-WEB	Courfeyrac ordenèc que l’ac autregèssen.
MISERABLES-V-WEB	Gavroche avertic as “camarades” (atau les cridaue) qu’eth blocatge dera barralha ère causa hèta; qu’ada eth l’auie costat fòrça arribar.
MISERABLES-V-WEB	Un batalhon de linha, qu’es sòns pabalhons èren ena Petita Truanderie, tenguie ocupada era gessuda deth carrèr deth Cigne; e per aute costat, era garda municipau, que s’auie calat en carrèr de Predicadors.
MISERABLES-V-WEB	Dauant i auie era majoritat dera armada.
MISERABLES-V-WEB	Quan auec balhat aguestes notícies, higec Gavroche:
MISERABLES-V-WEB	Vos balhi eth permís entà que les fotetz fòrt.
MISERABLES-V-WEB	Ua companhia d’infantaria de linha ocupèc er extrèm deth carrèr, darrèr dera peça.
MISERABLES-V-WEB	Es soldats desempeirauen era cauçada e bastien aquiu damb calades ua paret baisha, espècia de parapet, depassaue es dètz-e-ueit poses de nautada, e daue tath front dera barralha.
MISERABLES-V-WEB	En angle quèr d’aguest parapet se vedie eth cap d’un batalhon des entorns, format en colomna barrada en carrèr de Sant Dionisi.
MISERABLES-V-WEB	Enjolras, dès eth sòn guardadèr, credec enténer aguest bronit particular que se hè en trèir dera mala es caishes de mitralha e vedec ath cap cambiar er afustatge e inclinar leugèraments era boca deth canon tara quèrra.
MISERABLES-V-WEB	Dempús, es artilhèrs se meteren a cargar era pèça.
MISERABLES-V-WEB	Eth cap madeish cuelhec eth detonador e se l’apressèc ena aurelha.
MISERABLES-V-WEB	Baishatz eth cap!, cridèc Enjolras.
MISERABLES-V-WEB	Toti de jolhs ena barralha!
MISERABLES-V-WEB	Seguint atau, era barralha lèu lèu serie destruida.
MISERABLES-V-WEB	I auec un rumor de consternacion.
MISERABLES-V-WEB	Empachem aumens era dusau mitralhada, didec Enjolras.
MISERABLES-V-WEB	Eth cap ère un polit sergent d’artilharia, joen, ròi, de ròstre tranquil, damb aguesta mina intelligenta pròpia dera arma predestinada e terribla, qu’a truca de perfeccionar-se en orror, li cau acabar entà aucir ena guèrra.
MISERABLES-V-WEB	Combeferre, de pès ath cant d’Enjolras, guardaue ad aqueth joen.
MISERABLES-V-WEB	Quin malastre!, didec.
MISERABLES-V-WEB	Be ne son d’orribles aguesti masèls!
MISERABLES-V-WEB	Fin finau, quan non i age reis, non i aurà guèrres.
MISERABLES-V-WEB	Enjolras, tu afustes ad aguest sergent, mès non lo guardes.
MISERABLES-V-WEB	Imagina-te a un polit joen.
MISERABLES-V-WEB	Qu’ei intrepid non i a cap de dobte, se ve que pense.
MISERABLES-V-WEB	Son plan instruits aguesti artilhèrs.
MISERABLES-V-WEB	Qu’aurà pair, mair, familha; solide deu estimar.
MISERABLES-V-WEB	Represente uns vint-e-cinc ans.
MISERABLES-V-WEB	Que poirie èster eth tòn frair.
MISERABLES-V-WEB	N’ei, didec Enjolras.
MISERABLES-V-WEB	Òc, seguic Combeferre, e tanben eth mèn.
MISERABLES-V-WEB	Non l’aucim, donc.
MISERABLES-V-WEB	Dèisha-me.
MISERABLES-V-WEB	Çò qu’ei de besonh, ei de besonh.
MISERABLES-V-WEB	E ua lèrma rodèc doçaments pes caròles de marme d’Enjolras.
MISERABLES-V-WEB	Ath còp sarrèc eth gisclet dera sua carabina e gessec eth tret.
MISERABLES-V-WEB	Er artilhèr virèc dus còps sus eth madeish, estiradi es braci e quilhat eth cap coma entà aspirar aire; dempús queiguec de costat sus era peça, sense tornar a botjar- se.
MISERABLES-V-WEB	Li gessie dera esquia un arriuet de sang.
MISERABLES-V-WEB	Era bala l’auie trauessat eth pièch de costat a costat.
MISERABLES-V-WEB	Qu’ère mòrt.
MISERABLES-V-WEB	Se crotzauen es avisi ena barralha.
MISERABLES-V-WEB	Era pèça d’artilharia anaue a començar de nauèth, e damb aquera mitralha tot que s’aurie acabat en un quart d’ora.
MISERABLES-V-WEB	Qu’ère absoludaments de besonh amortir es trets.
MISERABLES-V-WEB	Mos cau méter aquiu un matalàs, didec Enjolras.
MISERABLES-V-WEB	Non n’auem cap, responec Combeferre.
MISERABLES-V-WEB	Les tien es heridi.
MISERABLES-V-WEB	Jean Valjean seigut en un cantoada dera tauèrna, damb es fusilh entre es cames, non auie cuelhut partida enquia alavetz en arren de çò que se passaue.
MISERABLES-V-WEB	Semblaue non enténer as combatents que didien, en tot referir-se ada eth.
MISERABLES-V-WEB	Un fusilh inutil.
MISERABLES-V-WEB	En balhar era orde Enjolras, Jean Valjean se lheuèc.
MISERABLES-V-WEB	Rebrembarà eth lector que quan arribèc eth revolum de gent en carrèr dera Chanvrerie, ua vielha, per pòur as bales, auie penjat dera hièstra un matalàs, Aguesta hièstra pertanhie a un humarau e ère sus eth losat d’ua casa de sies estatges, un shinhau dehòra dera barralha.
MISERABLES-V-WEB	Eth matalàs, botat de trauèrs, e apuat per dejós sus dus paus der estieneder de ròba, ère sostengut per dessús per dues còrdes, que semblauen, de luenh estant, dus hius, estacadi a claus fixi en lumedan deth humarau.
MISERABLES-V-WEB	Se vedien pro ben es dues còrdes, coma se siguessen dus peus.
MISERABLES-V-WEB	Valjean.
MISERABLES-V-WEB	Enjolras, que venguie de cargar de nauèth era sua, l’ac autregec.
MISERABLES-V-WEB	Jean Valjean afustèc ath humarau e tirèc.
MISERABLES-V-WEB	Ua des còrdes èra trincada, e eth matalàs non penjaue ja que d’un hiu.
MISERABLES-V-WEB	Jean Valjean tirèc eth dusau tret, e era dusau còrda tumèc contra es veires deth humarau.
MISERABLES-V-WEB	Eth matalàs s’esguitlèc entre es du paus der estieneder e queiguec en carrèr.
MISERABLES-V-WEB	Era barralha aplaudic.
MISERABLES-V-WEB	Toti cridèren:
MISERABLES-V-WEB	Un matalàs!
MISERABLES-V-WEB	Un matalàs!
MISERABLES-V-WEB	Òc, didec Combeferre, mès qui se lo harà a vier?
MISERABLES-V-WEB	Eth matalàs auie queigut, plan, dehòra dera barralha, entre es assetjadi e es assetjadors; e coma qu’era mòrt deth sergent d’artilharia auie exasperat ara tropa, es soldats, de hège uns moments, s’auien estirat capenjós darrèr dera linha de calades quilhada per eri; e entà suplir eth silenci forçós dera pèça, auien daurit huec contra era barralha.
MISERABLES-V-WEB	Es insurrèctes non responien ad aquera descarga de fusilhs, pr’amor d’estauviar era municion.
MISERABLES-V-WEB	Era fusilhada tumaue contra era barralha; mès aumplie de bales eth carrèr, qu’auie un aspècte terrible.
MISERABLES-V-WEB	Jean Valjean gessec pera henuda, entrèc en carrèr, trauessèc aqueth auracan de bales, venguec en matalàs, lo cuelhec, se lo metec ena esquia, e entornèc entara barralha.
MISERABLES-V-WEB	Hèt aquerò, se demorèc era descarga de mitralha.
MISERABLES-V-WEB	Non se tardèc guaire.
MISERABLES-V-WEB	Eth canon vomeguèc damb un bram era sua carga, mès que non auec repompit.
MISERABLES-V-WEB	Era mitralha s’amortesic en matalàs.
MISERABLES-V-WEB	S’auie artenhut er efècte previst, e era barralha s’auie sauvat.
MISERABLES-V-WEB	Bossuet campaue e arrie.
MISERABLES-V-WEB	Qu’ei immorau, exclamèc, qu’un matalàs age tan grana vertut!
MISERABLES-V-WEB	Qu’ei era capitada dera feblesa contra era fòrça!
MISERABLES-V-WEB	Mès, totun aquerò, òsca peth matalàs qu’anulle es cascos dera mitralha.
MISERABLES-V-WEB	X.- Auròra.
MISERABLES-V-WEB	En aqueth moment se desvelhaue Cosette.
MISERABLES-V-WEB	Era sua cramba ère estreta, apraiada, discrèta, damb ua grana hièstra entà orient, que daue ath pati interior dera casa.
MISERABLES-V-WEB	Cosette non sabie arren de çò que se passaue en París.
MISERABLES-V-WEB	Non ère aquiu era vesilha, e ja s’auie retirat en sòn quarto quan era tia Santos didec: “Semble que i a rambalh”.
MISERABLES-V-WEB	Dormic pòques ores, mès fòrça ben.
MISERABLES-V-WEB	Auec agradius sauneis, contribusint dilhèu ad aquerò era blancor deth sòn lhet.
MISERABLES-V-WEB	Se l’auie apareishut Mario negat de claror, e coma qu’en desvelhar-se li daue eth solei enes uelhs, s’imaginèc que seguie soniant.
MISERABLES-V-WEB	Eth sòn prumèr pensament quan gessec d’aquera fantasia, siguec d’alegria.
MISERABLES-V-WEB	Cosette se sentic tranquilla.
MISERABLES-V-WEB	Experimentaue, coma Jean Valjean quauques ores abans, aguesta reaccion dera amna que non vò, ne peth mau de morir, eth malastre; e se metec damb totes es sues fòrces a demorar, sense saber se per qué.
MISERABLES-V-WEB	Còp sec l’assautèc ua angónia indicibla.
MISERABLES-V-WEB	Hège tres dies que non auie vist a Mario!
MISERABLES-V-WEB	Mès pensèc qu’aurie recebut era sua carta, que sabie a on ère, e que, coma qu’ère esdegat, traparie era manèra d’apressar-se ada era, e plan lèu, dilhèu aguest madeish maitin.
MISERABLES-V-WEB	Qu’ère ja eth dia fòrça clar, mès per çò dera disposicion orizontau der arrai de lum, pensèc que trincaue eth dia.
MISERABLES-V-WEB	Li calie lheuar-se, donc, entà recéber a Mario.
MISERABLES-V-WEB	Sentie que l’ère impossible víuer sense Mario, e li semblaue pro rason aguesta entà que venguesse.
MISERABLES-V-WEB	Non auie cap de trebuc.
MISERABLES-V-WEB	Er argument qu’ère concludent.
MISERABLES-V-WEB	Que ja amiaue tres dies de patiment!
MISERABLES-V-WEB	Tres dies sense veir a Mario!
MISERABLES-V-WEB	Atrocitat inaudida!
MISERABLES-V-WEB	Diu que l’auie volut hèr a temptar, mès era pròva s’auie acabat, e Mario arribarie, amiant bones naues.
MISERABLES-V-WEB	Atau ei era joenesa, se shugue lèu es uelhs, e en tot considerar inutil eth dolor, non l’accèpte.
MISERABLES-V-WEB	Era joenesa ei er arridolet der avier dauant d’un desconeishut, dauant d’un madeish.
MISERABLES-V-WEB	Arren entada era mès naturau qu’èster erosa; semble qu’era sua respiracion ei formada d’esperança.
MISERABLES-V-WEB	Per çò d’aute, Cosette non podie rebrembar çò que Mario l’auie dit a prepaus d’aquera abséncia, que solet s’auie de tardar un dia, ne com l’ac auie explicat.
MISERABLES-V-WEB	I a pensaments que se divertissen dera madeisha manèra a compde nòste, en tot amagar-se en ua crambeta deth cervèth.
MISERABLES-V-WEB	En vaganaut correm ath sòn darrèr; era memòria non artenh a cuélher ar hugitiu.
MISERABLES-V-WEB	Cosette non deishaue de sénter un cèrt despièch en notar qu’eth rebrembe l’ère rebèl, pr’amor que jutjaue criminau, en era, eth desbrembe des paraules que Mario auie prononciat.
MISERABLES-V-WEB	Se pòt, en bèth cas, introdusir ath lector ena cramba noviau, mès non en dormitòri d’ua vèrge.
MISERABLES-V-WEB	A penes gausarie de hè’c eth vers, e non ac a de sajar ne tansevolhe era pròsa.
MISERABLES-V-WEB	Qu’ei er interior d’ua flor encara barrada; ei era blancor ena ombra; ei era cellula intima d’un encara non dubèrt liri, qu’er òme non a de guardar mentre non l’age guardat eth solei.
MISERABLES-V-WEB	Era hemna, encara capuret, qu’ei sagrada.
MISERABLES-V-WEB	Era jaça innocenta que se desnishe era adorabla seminudesa qu’a pòur d’era madeisha, eth blanc pè que se refúgie ena pantofla, era gòrja que se vele dauant d’un miralh, coma s’eth miralh auesse uelhs, era camisa que s’esdègue a pujar e a amagar es espatles ath mendre bronit d’un mòble que carrincle, o d’un car que passe, es cintes estacades, es crochets cordadi, es cordons estacadi, era estrementida deth hered e deth pudor, era espècia d’espant que hèn veir toti es movements, era inquietud lèu alada a on arren i a tà crànher, es fases successiues deth vestit tan beròies coma es brometes dera auròra; totes aguestes causes que non ei convenent descriuer-les, e ja ei pro solet d’indicar-les.
MISERABLES-V-WEB	Era guardada der òme li cau mostrar-se encara mès religiosa dauant d’ua joena que ges deth lhet que dauant d’ua estela que campe en orizon.
MISERABLES-V-WEB	Era possibilitat d’arténher s’a de convertir en un aument deth respècte.
MISERABLES-V-WEB	Era borra deth percec, eth povàs dera prua, eth radiant cristau dera nhèu, era ala dera parpalhòla espovasada de plumes, son objèctes grossièrs se se comparen damb aguesta castetat qu’encara non sap qu’ei casta.
MISERABLES-V-WEB	Era joena qu’ei un esbòç de sòmi, e non ei encara ua estatua.
MISERABLES-V-WEB	Era sua cramba s’amague ena part ombriua der ideau.
MISERABLES-V-WEB	Er indiscrèt tacte dera guardada materialize aguesta vaga penombra.
MISERABLES-V-WEB	Contemplar, en aguest cas, qu’ei profanar.
MISERABLES-V-WEB	Un conde orientau ditz que Diu auie hèt blanca ara ròsa; mès qu’en auer- la campat Adan en moment d’entredaurir-se cuelhec vergonha e se botèc rosada.
MISERABLES-V-WEB	Nosati èm des que se senten cuelhudi dauant des joenes e des flors, pr’amor que les jutjam dignes de veneracion.
MISERABLES-V-WEB	Cosette se vestic de seguit e se pientèc, causa qu’ère plan simpla en aqueth moment, pr’amor qu’alavetz non se crespauen eth peu damb coishinets ne se metien crinolines en cap.
MISERABLES-V-WEB	Dempús dauric era hièstra e campèc ar entorn, demorant veir un tròç de carrèr, ua cantoada de casa o d’empeirat, e veir en era a Mario.
MISERABLES-V-WEB	Mès que non se vedie arren de çò que se passaue dehòra, donques qu’eth pati interior ère enrodat de parets, e sense mès gessuda qu’uns jardins.
MISERABLES-V-WEB	Cosette didec qu’aqueri jardins èren òrres, e per prumèr còp ena sua vida li semblèren lèges es flors.
MISERABLES-V-WEB	Plan mès l’aurie shautat veir eth mendre tròç de carrèr, e atau cuelhec era decision de dirigir es uelhs entath cèu, coma se credesse que Mario podie tanben vier d’aquiu.
MISERABLES-V-WEB	De ressabuda comencèc a plorar; e non ère efècte dera emocion dera sua amna, senon conseqüéncia des esperances agotades, resultat dera sua situacion.
MISERABLES-V-WEB	Sentec confusaments sabi pas se qué d’orrible, d’aguestes visions qu’amie er aire en eth; e didec ath sòn laguens que non ère segura d’arren; que perder-se de vista ère, totun, perder-se; e era idia de qué Mario podesse vier entada era deth cèu se l’acodic non ja damb colors agradius, senon lugubres.
MISERABLES-V-WEB	Toti dormien encara ena casa.
MISERABLES-V-WEB	Regnaue un silenci de província e non s’auie daurit cap hiestron.
MISERABLES-V-WEB	Era portaria ère barrada.
MISERABLES-V-WEB	Era tia Santos encara non s’auie lheuat, e Cosette supausèc naturauments que se passarie madeish damb sa pair.
MISERABLES-V-WEB	Qu’ère de besonh tot aquerò qu’auie patit, e aquerò qu’alavetz patie, entà qualificar ath sòn laguens ad aguest de dolent, per auer-la hèt a vier aciu; mès, compdaue damb Mario, pr’amor qu’er eclipsi d’aguesta lum ère impossible tu per tu.
MISERABLES-V-WEB	Qu’èren es trets deth canon contra era barralha.
MISERABLES-V-WEB	I auie, a pòqui pès per dejós dera hièstra de Cosette, ena anciana cornissa nera dera paret, un nin d’irongletes, un shinhau gessent, de sòrta que se podie, de naut estant, veir er interior d’aqueth petit paradís.
MISERABLES-V-WEB	Era mair, alavetz, caperaue damb es ales en forma de ventalh, as sòns hilhets, e eth pair volatejaue, anaue, tornaue, hènt-se a vier en bec minjar e punets.
MISERABLES-V-WEB	Eth gessent dia dauraue aqueth erós nin; era grana lei, “Multiplicatz-vos”, se vedie aquiu arridolenta e augusta, banhant era glòria deth maitin eth doç mistèri.
MISERABLES-V-WEB	Cosette, damb es peus negadi de solei e era amna plia de quimères, illuminada laguens per amor, e dehòra pera auròra, s’inclinèc mecanicaments; e lèu sense gausar cohessar que pensaue ath còp en Mario, se metec a guardar aqueri audèths, aquera familha, aqueth mascle e aquera femèla, aquera mair e aqueri hilhs, damb aguesta prigonda inquietud qu’es nins còsten enes vèrges.
MISERABLES-V-WEB	XI.- Eth tret de fusilh precís e que non aucís ad arrés.
MISERABLES-V-WEB	Eth huec dera tropa contunhaue, en tot alternar era fusilharia e era mitralha, sense guaire mau, a tot darrèr.
MISERABLES-V-WEB	Solet patie era part nauta dera façada de Corinto; de man en man anaue perdent era sua forma era hièstra deth prumèr estatge e es humaraus deth losat, crivilhadi de cascos de mitralha e de bales.
MISERABLES-V-WEB	Es combatents plaçadi aquiu les calec anar-se’n.
MISERABLES-V-WEB	Per çò d’aute, aguesta qu’ei era tactica que s’obsèrve enes atacs as barralhes; se tire pendent fòrça temps, pr’amor d’agotar es municions des insurrèctes, se quèn ena fauta de respòner as trets.
MISERABLES-V-WEB	Quan se coneish, per çò der amendriment d’aguesti, que ja non an bales ne povora, se hè er assaut.
MISERABLES-V-WEB	Enjolras non auie queigut en param, e era barralha non responie.
MISERABLES-V-WEB	A cada descarga, Gavroche se uedaue era gauta damb era lenga, senhau de gran mensprètz.
MISERABLES-V-WEB	Plan, didie, esbocinatz era tela, pr’amor qu’auem besonh de bendes.
MISERABLES-V-WEB	Que vies a èster difús, praube òme.
MISERABLES-V-WEB	Ena batalha que i a mistèris coma en balh de masques.
MISERABLES-V-WEB	Probablaments eth silenci deth reduch començaue a costar inquietud entre es assetjaires, e eth temor de quauque incident imprevist ahisquèc en eri eth desir de veir clar ath trauèrs d’aqueth molon de calades e de saber çò que se passaue darrèr d’aquera paret impassibla que recebie es trets sense dignar-se respóner.
MISERABLES-V-WEB	Còp sec, es insurrèctes campèren un casco que reflectie es arrais deth solei en losat d’ua casa vesia.
MISERABLES-V-WEB	Qu’ère un pompièr que, emparat en ua humeneja, semblaue èster aquiu de centinèla, dominant damb era sua guardada tota era barralha.
MISERABLES-V-WEB	Qu’ei un testimòni incomòde, didec Enjolras.
MISERABLES-V-WEB	Jean Valjean auie entornat era carabina a Enjolras, mès qu’auie eth sòn fusilh.
MISERABLES-V-WEB	Sense badar boca, afustèc ath pompièr, e ua segonda dempús, eth casco, herit pera bala queiguec damb estrepit en carrèr.
MISERABLES-V-WEB	Eth pompièr espaurit s’aluenhèc ath mès córrer.
MISERABLES-V-WEB	Lo substituic un aute observador.
MISERABLES-V-WEB	Qu’ère oficiau.
MISERABLES-V-WEB	Er oficiau non persutèc mès, en tot desparéisher damb era madeisha rapiditat qu’eth pompièr.
MISERABLES-V-WEB	Aguest còp se comprenec er advertiment, e arrés remplacèc ad aqueri dus.
MISERABLES-V-WEB	Que s’auie renonciat a espiar era barralha.
MISERABLES-V-WEB	Valjean.
MISERABLES-V-WEB	Jean Valjean non responec.
MISERABLES-V-WEB	XII.- Eth desorde, partidari der orde.
MISERABLES-V-WEB	Bossuet didec en votz baisha a Combeferre:
MISERABLES-V-WEB	Non a responut ara mia pregunta.
MISERABLES-V-WEB	Qu’ei un òme que hè eth ben a trets, observèc Combeferre.
MISERABLES-V-WEB	Es que sauven quauque rebrembe d’aguesta epòca, ja luenhana, se’n saben de qué era garda nacionau des entorns combatec valerosaments contra es insurreccions.
MISERABLES-V-WEB	Se mostrèc particularaments acarnassida e intrepida enes jordades de junh de 1832.
MISERABLES-V-WEB	Es boni tauernèrs de París e des entorns, establiments deishaue era revòuta sense parròquia, qu’es sòns s’enforismauen dauant der espectacle dera sua sala de balh desèrta, en tot sacrificar-se en per der orde representat pera tauèrna de baisha categoria.
MISERABLES-V-WEB	En aqueth temps, vulgar e eroïc ath còp, dauant des idies qu’auien es sòns cavalièrs, se quilhauen es sòns interèssi damb es sòns paladins.
MISERABLES-V-WEB	Eth prosaïsme deth motiu non treiguie arren ara bravura deth movement.
MISERABLES-V-WEB	Es banquèrs, en veir amendrir es sòns molons d’escuts, entonauen era Marselhesa.
MISERABLES-V-WEB	Se vessaue liricaments era sang en per deth taulatge, defenent damb afogadura lacedemonica era botiga, aguest immens diminutiu dera patria.
MISERABLES-V-WEB	Ath hons, mos ac cau reconéisher, tot qu’ère grèu aquiu.
MISERABLES-V-WEB	Es elements sociaus entrauen ena luta, tant qu’arribe entada eri eth dia d’entrar en equilibri.
MISERABLES-V-WEB	Ua auta des causes que caracterizauen aquera epòca ère era anarquia barrejada damb eth governamentalisme (nòm barbar deth partit corrècte).
MISERABLES-V-WEB	Se defenie er orde damb disciplina.
MISERABLES-V-WEB	Eth tambor tocaue ara crida de pic, per orde o caprici de tau o quau coronèl dera Garda Nacionau; eth capitan Tau marchaue entath combat per inspiracion; eth garda nacionau Quau gessie entath camp en favor dera sua idia e pelejaue ara sua.
MISERABLES-V-WEB	Enes moments de crisi, enes jornades, se seguie mens es conselhs des caps qu’es des instints.
MISERABLES-V-WEB	Que i auie ena armada der orde vertadèrs guerrilhèrs, es uns d’espada, coma Fannicot; es auti de pluma, coma Enric Fonfrede.
MISERABLES-V-WEB	Era civilizacion, representada malerosaments en aquera epòca, mèsalèu per un ensems d’interèssi, que per un grop de principis, ère, o se credie, en perilh e lançaue eth crit d’alarma.
MISERABLES-V-WEB	A viatges, era afogadura arribaue enquiara exterminacion.
MISERABLES-V-WEB	Un piquet dera Garda Nacionau se constituie per autoritat privada, en conselh de guèrra, e jutjaue e executaue en cinc menutes as insurrèctes que queiguien presoèrs.
MISERABLES-V-WEB	Un tribunau improvisat d’aguesta sòrta jutgèc e condemnèc a Joan Prouvaire.
MISERABLES-V-WEB	Herotja lei de Lynch, que cap partit a eth dret de lançar en cara as auti, donques qu’atau s’aplique pera republica en America, coma pera monarquia en Euròpa.
MISERABLES-V-WEB	Se complicaue aguesta lei de Lynch damb es enganhes que daue lòc.
MISERABLES-V-WEB	Un cèrt dia de revòuta, un joen poèta, cridat Pau Amand Garnier, siguec acaçat ena Plaça Reiau per un soldat damb era baioneta calada e non podec evitar era mòrt senon refugiant-se ena pòrta- cochera deth numèro 6.
MISERABLES-V-WEB	S’entenie cridar: “Ad aguest, qu’ei sansimonian!”, e lo volien aucir.
MISERABLES-V-WEB	Eth 6 de junh de 1832, ua companhia de gardes nacionaus des entorns, que comandaue eth capitan Fannicot, se hec deimar per pur caprici en carrèr dera Chanvrerie.
MISERABLES-V-WEB	Eth hèt, encara qu’estranh, cònste en sumari format a conseqüéncia d’aquera insurreccion.
MISERABLES-V-WEB	Eth capitan Fannicot, ciutadan impacient e gausat, espècia de guerrilhèr der orde, d’aguesti que viem de caracterizar, fanatic e indomdat partidari deth govèrn, non se podec tier deth gust de hèr huec abans dera ora fixada, e dera ambicion de cuélher era barralha eth solet, ei a díder, damb era sua companhia.
MISERABLES-V-WEB	Exasperat pera aparicion successiua dera bandèra ròia e dera levita vielha de Mabeuf, que cuelhec pera bandèra nera, criticaue en votz nauta as generaus e as caps des còssi, que, amassadi en conselh, non credien arribat encara eth moment der assaut definitiu e deishauen, sivans era frasa celèbra d’un d’eri, “coder-se era insurreccion ena sua pròpia saussa”.
MISERABLES-V-WEB	Per çò que hè ada eth, li semblaue era barralha ja prèsta; e coma ei naturau, qu’aquerò qu’ei prèst quèigue, ac volec sajar.
MISERABLES-V-WEB	Comandaue a òmes tan decididi coma eth, a “furiosi”, segontes era expression d’un testimòni.
MISERABLES-V-WEB	Quan mens se demoraue, eth capitan lancèc ara sua gent contra era barralha.
MISERABLES-V-WEB	Aguest movement, executat damb mielhor desir qu’estratégia, li costèc car ara companhia de Fannicot.
MISERABLES-V-WEB	Abans qu’arribèsse enes dus tèrci deth carrèr, ua descarga generau dera barralha la recebec, e quate des mès audaci que corrien en cap, sigueren mòrts, a usclar pèth, ath pè madeish deth reduch.
MISERABLES-V-WEB	Alavetz, aqueth peloton de gardes nacionaus, valents, mès sense era tenacitat militara, li calec arrecular, dempús de quauque trantalhament, deishant ath sòn darrèr quinze cadavres.
MISERABLES-V-WEB	Aqueth instant de trantalhada dèc temps as insurrectes tà tornar a cargar es armes, e ua auta descarga, plan mortifèra, artenhec ara companhia abans que podesse virar era cantoada deth carrèr, qu’ère eth sòn arrecès.
MISERABLES-V-WEB	Pendent un moment se vedec cuelhuda entre dues mitralhes e recebec eth huec deth canon, qu’en non auer orde en contra, seguie damb es sòns trets.
MISERABLES-V-WEB	Er intrepid e imprudent Fannicot siguec ua des victimes d’aguesta mitralha.
MISERABLES-V-WEB	L’aucic eth canon, ei a díder, er orde.
MISERABLES-V-WEB	Aguest atac, mès furiós que formau, irritèc a Enjolras.
MISERABLES-V-WEB	Pècs!, cridèc.
MISERABLES-V-WEB	Enjolras parlaue coma vertadèr generau dera revòuta.
MISERABLES-V-WEB	Era insurreccion e era repression non luten damb es madeishes armes.
MISERABLES-V-WEB	Era insurreccion, que s’agòte lèu, non a senon un numèro limitat de trets e de combatents.
MISERABLES-V-WEB	Qu’ei impossible remplaçar ua cartuchèra que se uede, o un òme que crèbe.
MISERABLES-V-WEB	Era repression, coma que compde damb era armada, non se tie des òmes; e coma qu’a eth parc de Vincennes, que l’ei parièr degalhar povora e bales.
MISERABLES-V-WEB	Era repression dispause de tanti regiments coma defensors i a ena barralha, e de tanti arsenaus coma cartuchères tien es insurrèctes.
MISERABLES-V-WEB	Que son, donc, lutes d’un contra cent, qu’acaben tostemps esbauçant era barralha; Se non ei qu’era revolucion, surgentant ara valenta, non vengue a lançar ena balança era sua ahlamada espada d’arcàngel.
MISERABLES-V-WEB	XIII.
MISERABLES-V-WEB	Clarors passatgères.
MISERABLES-V-WEB	En caòs de sentiments e passions que defenen ua barralha, que se trape de tot; valentia, joenesa, orgulh, entosiasme, ideau, convicccion, acarnissament de jogaire, e mès que mès, intermiténcies d’esperança.
MISERABLES-V-WEB	Ua d’aguestes intermiténcies, ua d’aguestes vagues estrementides d’esperança, s’experimentèc, còp sec, quan mens se pensaue, ena barralha dera Chanvrerie.
MISERABLES-V-WEB	Qu’ei sabut qu’en maitin deth 6 de junh era insurreccion auec pendent ua o dues ores, ua cèrta recrudescéncia.
MISERABLES-V-WEB	Era obstinacion dera campana de Sant Merry ahisquèc quauques illusions.
MISERABLES-V-WEB	Enes carrèrs de Poirier e de Gravilliers se comencèren a quilhar barralhes.
MISERABLES-V-WEB	Dauant dera pòrta de Sant Martin, un joen, armat damb ua carabina, ataquèc, solet, a un esquadron de cavalaria.
MISERABLES-V-WEB	Ath descubèrt, ath miei deth baloard, botèc un jolh en solèr, afustèc, tirèc, aucic ath que manaue er esquadron, e tornèc dident: “Un aute mès que ja non mos harà cap de mau”.
MISERABLES-V-WEB	Siguec guinhauetejat.
MISERABLES-V-WEB	En carrèr de Sant Dionisi, ua hemna plaçada darrèr d’ua hièstra miei barrada hège huec contra era garda municipau; en cada tret se vedien tremolar es huelhes dera hièstra.
MISERABLES-V-WEB	Un gojat de catorze ans qu’amiaue es pòches plies de cartuches, siguec agarrat en carrèr dera Cossonnerie.
MISERABLES-V-WEB	Diuèrsi còssi dera Garda sigueren atacadi.
MISERABLES-V-WEB	Ena entrada deth carrèr Bertin-Poirée, un huec de fusilharia plan viu, e totafèt imprevist, acuelhec a un regiment de coirassadi, qu’ath sòn cap marchaue eth generau Cavaignac de Baragne.
MISERABLES-V-WEB	En carrèr Planche- Mibray, se lancèren des darrèrs estatges, sus era tropa, testi d’argila vielha e utisi de codina, çò qu’ère un mau senhau; autant que, en comunicar-li aguest hèt ath mariscau Soult, eth veteran de Napoleon se metec cogitós en tot brembar-se’n dera frasa de Suchet en Saragossa: “Qu’èm perdudi quan es vielhes mos lancen es sòns orinaus sus eth cap”.
MISERABLES-V-WEB	S’ajornèc entà dempús de qué aguesti bualhs s’amortèssen er atac as barralhes Maubuée, Chanvrerie e Sant Marry, pr’amor d’auer-se-les a veir damb eres soletes, e d’acabar fin finau damb tot.
MISERABLES-V-WEB	Se lancèren colomnes entàs carrèrs a on i auie fermentacion, escampant es grani, escorcolhant es petits, a dreta e quèrra, ja damb precaucion e lentor, ja ath pas de carga.
MISERABLES-V-WEB	Era tropa esbauçaue es pòrtes des cases d’a on auien hèt huec, e ath còp piquets de cavalaria escampilhauen as grops des baloards.
MISERABLES-V-WEB	Non se hèc aguesta repression sense ramblah, sense aguest estrepit tumultuós, pròpi des patacs entre era armada e eth pòble.
MISERABLES-V-WEB	Aquerò ère çò que percebie Enjolras enes intervaus dera fusilharia e dera mitralha.
MISERABLES-V-WEB	Auie vist, ath delà, passar pera cantoada deth carrèr heridi en baiards, e didec a Courfeyrac:
MISERABLES-V-WEB	Aguesti heridi non son d’aciu.
MISERABLES-V-WEB	Era esperança se tardèc pòc; aquera claror non s’estèc a eclipsar-se.
MISERABLES-V-WEB	En mens de mieja ora, çò qu’auie en aire s’esbugassèc; siguec coma un relampit sense pericle, e es insurrèctes senteren tornar a quèir sus eri aguesta espècia de lausa de plom qu’era indiferéncia deth pòble lance sus es que s’encabornien a resistir, ja abandonadi.
MISERABLES-V-WEB	S’auie avortat eth movement generau, que semblèc aubirar-se vagaments; e atau, era atencion deth ministre dera Guèrra e era estratégia des generaus podie concentrar-se ja enes tres o quate barralhes qu’encara resistien.
MISERABLES-V-WEB	Eth solei pujaue en orizon.
MISERABLES-V-WEB	Un insurrècte interpelèc a Enjolras:
MISERABLES-V-WEB	Qu’auem hame.
MISERABLES-V-WEB	De vertat vam a morir aciu sense minjar?
MISERABLES-V-WEB	XIV.- A on se liegerà eth nòm dera aimanta d’Enjolras.
MISERABLES-V-WEB	Courfeyrac, seigut ena sua calada ath cant d’Enjolras, seguie escarnint ath canon, e cada còp que passaue, damb eth sòn monstruós tapatge, aguesta ombriua broma de projectils que se cridaue era mitralha, li lançaue ua glopassada d’escarnis.
MISERABLES-V-WEB	Aquerò que non ei un tron, ei tosssiquèra.
MISERABLES-V-WEB	E toti arrien ath sòn entorn.
MISERABLES-V-WEB	Courfeyrac e Bossuet, qu’era sua animositat s’aumentaue damb eth perilh, substituien, coma era senhora Scarron, era galejada per aliment, e a manca de vin, abocauen a toti alegria.
MISERABLES-V-WEB	Qu’admiri a Enjolras, didie Bossuet.
MISERABLES-V-WEB	Era sua impassibla temeritat me meravilhe.
MISERABLES-V-WEB	Que s’està solet, e plan per aquerò dilhèu ei un shinhau trist.
MISERABLES-V-WEB	Enjolras se planh dera sua granor, que l’obligue a estar-se veude.
MISERABLES-V-WEB	Toti nosati auem, mès o mens, aimantes que mos tornen lhòcos, ei a díder, valents.
MISERABLES-V-WEB	Quan s’està encamardat coma un tigre, non ei estranh que se pelege coma un leon.
MISERABLES-V-WEB	Atau mos resvenjam des males passades que mos jòguen es senhores grisetes.
MISERABLES-V-WEB	Roldan se hè aucir entà dar-li un desengust a Angelica.
MISERABLES-V-WEB	Toti es nòsti actes eroïcs vien des nòstes hemnes.
MISERABLES-V-WEB	Un òme sense hemna qu’ei ua pistòla sense pèira; era hemna ei qui hè disparar ar òme.
MISERABLES-V-WEB	Plan, donc: Enjolras non a hemna: non ei encamardat, e totun aquerò, trape era manèra d’èster intrepid.
MISERABLES-V-WEB	Qu’ei ua causa inaudida, poder èster hered coma era nhèu e gausat coma eth huec.
MISERABLES-V-WEB	Non auie acabat encara d’arrir Bossuet, quan Courfeyrac cridèc:
MISERABLES-V-WEB	Nauetat!
MISERABLES-V-WEB	E damb era votz d’un portièr en acte d’anonciar, higec:
MISERABLES-V-WEB	Me cridi Pèça de Ueit.
MISERABLES-V-WEB	Plan que òc, un nau personatge venguie de gésser ena scèna.
MISERABLES-V-WEB	Damb aquerò començaue ja a aparéisher eth desenlaç.
MISERABLES-V-WEB	Dempús, es dues pèces, perfèctaments servides, tirauen de cara ath reduch, e es descargues barrades de batalhon de linha e deth des entorns protegien ara artilharia.
MISERABLES-V-WEB	S’entenien tanben canonades a cèrta distància; e se passaue que, ath còp qu’aguestes dues pèces s’acarnassien ena barralha deth carrèr dera Chanvrerie, ues autes dues boques de huec, ua en carrèr de Sant Dionisi e era auta en carrèr Aubry-le-Boucher, crivilhauen eth reduch de Sant Merry.
MISERABLES-V-WEB	Es quate canons hègen resson lugubraments.
MISERABLES-V-WEB	Es gossets ombrius dera guèrra se responien mutuauments damb es sòns idòls.
MISERABLES-V-WEB	Chanvrerie, ua tiraue damb mitralha e era auta damb bala.
MISERABLES-V-WEB	Aguesta darrèra auie er afustatge un shinhau mès naut, e eth tret ère calculat de sòrta qu’era bala herisse era extremitat dera aresta superiora dera barralha, la hesse quèir, e lancèsse es tròci des calades sus es insurrèstes coma se siguessen cascos de mitralha.
MISERABLES-V-WEB	Aguesta direccion deth tret auie coma objècte aluenhar as combatents deth dessús deth reduch, en tot obligar-les a agropar-se en interior; ei a díder, qu’aquerò anonciaue er assaut.
MISERABLES-V-WEB	Un còp esforiadi es combatents de naut dera barralha pes bales, e des hièstres dera tauèrna pera mitralha, es colomnes d’atac poirien auançar peth carrèr sense que les afustèssen, e dilhèu enquia e tot sense èster vistes, escalar rapidaments eth reduch, coma era net anteriora, e dilhèu cuelher-lo ara suspresa.
MISERABLES-V-WEB	Toti èren prèsti.
MISERABLES-V-WEB	Era barralha que pendent tant de temps s’auie tengut silenciosa, hec huec desesperadaments en tot succedir-se sèt o ueit descargues damb ua sòrta de ràbia barrejada d’alegria; eth carrèr s’aumplic d’un hum plan espés; e ath cap de quauques menutes per entre aqueth bromadís henut d’ahlames se podec distinguir confusaments as dues tresaus parts des artilhèrs estiradi jos es arròdes des canons.
MISERABLES-V-WEB	Que vam ben, didec Bossuet a Enjolras.
MISERABLES-V-WEB	Victòria!
MISERABLES-V-WEB	Enjolras, botjant eth cap, responec:
MISERABLES-V-WEB	Semble que Gavroche entenec açò darrèr.
MISERABLES-V-WEB	XV.- Gavroche dehòra dera barralha.
MISERABLES-V-WEB	Gavroche auie cuelhut dera tauèrna un tistèr d’aqueri que se tien entà botar botelhes, e gessent pera henuda, s’ocupaue tranquillaments en uedar en sòn tistèr es catuchères des gardes nacionaus mòrts en declive deth reduch.
MISERABLES-V-WEB	Qué hès aquiu?, didec Courfeyrac.
MISERABLES-V-WEB	Gavroche lheuèc eth cap.
MISERABLES-V-WEB	Ciutadan, aumplisqui eth mèn tistèr.
MISERABLES-V-WEB	Non ves era mitralha?
MISERABLES-V-WEB	Gravroche responec:
MISERABLES-V-WEB	Qu’ei parièr; que plò.
MISERABLES-V-WEB	Qué mès?
MISERABLES-V-WEB	Li cridèc Courfeyrac:
MISERABLES-V-WEB	Entra!
MISERABLES-V-WEB	De seguit!
MISERABLES-V-WEB	E, en un bot, se calèc en carrèr.
MISERABLES-V-WEB	Coma uns vint d’aguesti jadien aciu e delà en tota era longada deth carrèr, sus er empeirat; qu’èren vint cartuchères entà Gavroche, e ua provision de cartuches entara barralha.
MISERABLES-V-WEB	Eth hum formaue en carrèr coma un bromadís.
MISERABLES-V-WEB	Qui que sigue qu’age vist ua broma en un carís de montanhes, entre dues nautades perpendiculares, se pòt imaginar aqueth hum embarrat e coma condensat per dues ombriues linhes de cases nautes.
MISERABLES-V-WEB	Pujaue tot doç e se renauie de contunh, en tot resultar d’aquerò ua escurina graduau, qu’envolopaue era lum deth solei ath miei deth dia.
MISERABLES-V-WEB	Es combatents se distinguien a penes d’un extrèm ar aute deth carrèr, a maugrat dera braca distància que i auie.
MISERABLES-V-WEB	Jos es plecs d’aqueth vel de hum, e gràcies ara sua petitesa, podec auançar peth carrèr sense que lo vedessen, e desocupar es sèt o ueit prumères cartuchères sense guaire perilh.
MISERABLES-V-WEB	S’arrossegaue capenjós, caminaue a quate pautes, cuelhie eth tistèr damb es dents, se retorcie, s’esguitlaue, ondulaue, serpejaue d’un cadavre en aute e uedaue era cartuchèra coma un monard daurís un nòde.
MISERABLES-V-WEB	Dera barralha estant, a maugrat d’èster encara pro apròp, non gausauen cridar-li que tornèsse, per pòur de cridar era atencion entada eth.
MISERABLES-V-WEB	Ena pòcha deth cadavre d’un caporau trapèc un salèr de povora.
MISERABLES-V-WEB	Entara set, didec en tot sauvar-lo-se.
MISERABLES-V-WEB	A truca de seguir auançant, arribèc a on era broma dera fusilharia venguie a èster transparenta, autant qu’es tiradors dera tropa de linha, caladi darrèr deth sòn parapet de calades e es deth batalhon des entorns en angle deth carrèr, notèren que se botjaue quauquarren entre eth hum.
MISERABLES-V-WEB	Dimònis!, didec Gavroche.
MISERABLES-V-WEB	M’aucissen as mèns mòrts.
MISERABLES-V-WEB	Ua auta bala arrinquèc bualhs der empeirat ath sòn costat.
MISERABLES-V-WEB	S’un ei lèg en Nanterre, eth tòrt ei de Voltaire; e se ne sò o non, eth tòrt ei de Rousseau.
MISERABLES-V-WEB	De seguit cuelhec eth tistèr, tornèc entada eth, sense pèrder ne un solet des cartuches qu’auien queigut en solèr e sense pòur des trets, anèc a desocupar ua auta cartuchèra.
MISERABLES-V-WEB	Era quatau bala non l’artenhec tanpòc.
MISERABLES-V-WEB	Gavroche cantèc:
MISERABLES-V-WEB	Era alegria ei mès èsser, per tòrt de Voltaire; se tan praube sò jo, eth tòrt ei de Rousseau.
MISERABLES-V-WEB	Atau seguic pendent bèth temps.
MISERABLES-V-WEB	Er espectacle qu’ère ath còp espaventós e entretengut.
MISERABLES-V-WEB	Gavroche, diana des bales, se trufaue des fusilhs.
MISERABLES-V-WEB	Semblaue divertir-se fòrça.
MISERABLES-V-WEB	Qu’ère eth parrat picotejant as caçaires.
MISERABLES-V-WEB	A cada descarga responie damb ua cançon.
MISERABLES-V-WEB	L’afustauen sense pòsa, e non lo tocauen jamès.
MISERABLES-V-WEB	Es gardes nacionaus e es soldats arrien en afustar-lo.
MISERABLES-V-WEB	Se lançaue en solèr, tornaue e lheuar-se, s’amagaue en angle d’ua pòrta; dempús sautaue, despareishie, tornaue a aparéisher, hugie, se tornaue a presentar, responie ara mitralha en tot calar- se eth pòdo en nas e estenent es auti dits e, mentretant, panaue es cartuches, uedaue es cartuchères e aumplie eth sòn tistèr.
MISERABLES-V-WEB	Es insurrèctes, lèu sense alendar, lo seguien de uelh.
MISERABLES-V-WEB	Era barralha tremolaue tant qu’eth cantaue.
MISERABLES-V-WEB	Non ère un mainatge, ne un òme, qu’ère ua hada en forma de tafurèl; se podie díder eth nan invulnerable dera peleja.
MISERABLES-V-WEB	Es bales corrien ath sòn darrèr, mès eth, qu’ère mès escarrabilhat qu’eres.
MISERABLES-V-WEB	Jogaue ua sòrta de terrible jòc ara amagadera damb era mòrt; e cada viatge qu’er espèctre apressaue eth sòn ròstre nud, eth coquin li fotie un còp de papirus.
MISERABLES-V-WEB	Ça que la, ua bala mielhor dirigida o mès traïdora qu’es autes acabèc per arténher ad aqueth gojat, espècia de huec presomptuós.
MISERABLES-V-WEB	Se vedèc trantalhar a Gavroche, e dempús quèir.
MISERABLES-V-WEB	Tota era barralha lancèc un crit.
MISERABLES-V-WEB	Mès que i auie quauquarren d’Anteo en aqueth pigmèu; entath tafurèl, tocar er empeirat ei coma entath gigant tocar era tèrra.
MISERABLES-V-WEB	Gavroche non auie queigut senon entà tornar-se a lheuar.
MISERABLES-V-WEB	S’incorporèc, ua longa linha de sang li rajaue pera cara.
MISERABLES-V-WEB	Quilhèc es braci entà naut, guardèc entath punt d’a on auie gessut eth tret, e se metec a cantar:
MISERABLES-V-WEB	Non podec acabar.
MISERABLES-V-WEB	Ua auta bala deth madeish tirador talhèc era frasa ena sua gòrja.
MISERABLES-V-WEB	Aguest còp queiguec damb eth ròstre contra eth solèr e non se botgèc mès.
MISERABLES-V-WEB	Era grana amna d’aqueth mainatge auie volat.
MISERABLES-V-WEB	XVI.- A on se veirà qu’eth frair pòt vier a èster pair.
MISERABLES-V-WEB	I auie alavetz en jardin deth Luxembourg (pr’amor qu’era guardada deth drama li cau estener-se pertot), dus mainatges que venguien cuelhudi dera man.
MISERABLES-V-WEB	Er un podie auer sèt ans e er aute cinc.
MISERABLES-V-WEB	Banhadi pera ploja, auien alistat es passègi per a on daue eth solei.
MISERABLES-V-WEB	Eth màger amiaue ath mès petit; ambdús èren caperadi de pelhòts e esblancossidi.
MISERABLES-V-WEB	Eth mès petit didie:
MISERABLES-V-WEB	Qu’è hame.
MISERABLES-V-WEB	Se trapauen solets en jardin, pr’amor qu’era policia auie manat barrar eth brescat d’aguest, per çò dera revòuta, e ère desèrt.
MISERABLES-V-WEB	Es tropes qu’auien hèt jadilha en eth, auien partit entath combat.
MISERABLES-V-WEB	Com ei qu’èren aquiu aqueri mainatges?
MISERABLES-V-WEB	Dilhèu s’auien escapat d’un còs de garda miei dubèrt; dilhèu enes entorns, ena barralha deth Lunfèrn, ena planhèra der Observatòri, o ena vesia horcalhada que senhorege eth fronton, a on se lièg: Invenerunt parvulum pannis involutum, i auesse bèra barraca de sauta-en-banca, que d’era auien hujut; dilhèu era vesilha pera tarde, evitant era vigilància des inspectors deth jardin ath còp de barrar eth brescat, s’auessen demorat e passat era net en ua d’aguestes garites a on se liegen es jornaus.
MISERABLES-V-WEB	Eth cas ei que vaganuen per aquiu, e que semblauen liures.
MISERABLES-V-WEB	Vagar e semblar liure qu’ei estar perdut; e plan, aqueri mainatges n’èren.
MISERABLES-V-WEB	Qu’èren es madeishi qu’era sua sòrt auie enquimerat autant a Gavroche, e qu’eth lector rebrembarà.
MISERABLES-V-WEB	Es hilhs de Thenardier que s’estauen damb era tia Magnon, atribuidi ath senhor Gillenormand, e ara, huelhes queigudes de totes aguestes arrames sense arraïcs, e que rodauen peth solèr possades peth vent.
MISERABLES-V-WEB	Aguesti dus èssers apertenguien ja ara estadistica des “mainatges abandonadi” qu’era policia enregistre, recuelh, hòravie e torne a trapar enes carrèrs de París.
MISERABLES-V-WEB	Sonque en un dia de tanta confusion se compren qu’aqueri miserables mainatges siguessen en jardin deth Luxembourg.
MISERABLES-V-WEB	S’es inspectors les auessen vist, aurien hèt enlà d’aquiu ad aqueri pelhòts.
MISERABLES-V-WEB	Es mainatges praubi non entren enes jardins publics; a maugrat que, coma mainatges que son, aurien d’auer eth dret as flors.
MISERABLES-V-WEB	Aguesti se trapauen aquiu gràcies a auer-se manat barrar eth brescat.
MISERABLES-V-WEB	Qu’èren de contraband.
MISERABLES-V-WEB	S’auien esguitlat en jardin e se demorèren laguens.
MISERABLES-V-WEB	Es inspectors non dèishen de susvelhar, encara que se barre eth brescat; se supause que seguissen foncionant; mès era vigilància ei mendre, enquia e tot nulla.
MISERABLES-V-WEB	Es inspectors, aqueth dia, en tot participar dera publica ansietat, e mès ocupadi en çò d’exterior qu’en çò d’interior, non se cuedauen deth jardin, e atau non vederen a dus delinqüents.
MISERABLES-V-WEB	Era vesilha auie ploigut, e tanben un shinhau peth maitin; mès en junh, es botarràssi, non se calen en solèr.
MISERABLES-V-WEB	A penes se ve, ua ora dempús dera tormenta, que tant polit e roienc dia a vessat lèrmes.
MISERABLES-V-WEB	Eth solèr se seque tan lèu coma es caròles d’un mainatge.
MISERABLES-V-WEB	En aguest istant de solstici, era lum deth meddia ei, didem-ac atau, ponchanta.
MISERABLES-V-WEB	Se senhorege de tot.
MISERABLES-V-WEB	Se duplique e se superpause ara tèrra damb ua sòrta de succion.
MISERABLES-V-WEB	Se diderie qu’eth solei a set.
MISERABLES-V-WEB	Un botarràs qu’ei un veire d’aigua.
MISERABLES-V-WEB	Era ploja qu’ei beguda ath còp.
MISERABLES-V-WEB	Peth maitin tot qu’ei arriuets que corren, pera tarde, povàs que se quilhe.
MISERABLES-V-WEB	Arren i a autant admirable coma eth verdor qu’era ploja laue e eth solei seque; qu’ei coma sénter er ambient ath còp fresc e caud.
MISERABLES-V-WEB	Es jardins e es pradères damb era aigua enes sòns arraïcs e eth solei enes sues flors, se convertissen en brasèrs d’incens, e exalen ath còp toti es sòns perhums.
MISERABLES-V-WEB	Tot arrís, cante e s’aufrís.
MISERABLES-V-WEB	Un que se sent doçaments embriac.
MISERABLES-V-WEB	Era primauèra ei un paradís provisionau e eth solei ajude ar òme a tier paciéncia enquia qu’arribe eth definitiu.
MISERABLES-V-WEB	Causa estranha!, er infinit qu’ei pro.
MISERABLES-V-WEB	Ignoren aguest gran besonh der òme, çò de finit, qu’admet eth ligam.
MISERABLES-V-WEB	Non se’n bremben de çò de finit, qu’admet eth progrès, eth trabalh sublim.
MISERABLES-V-WEB	Hug dera sua ment çò indefinit, que neish dera combinacion umana e divina de çò infinit e çò finit.
MISERABLES-V-WEB	Sonque meter-se dauant dera immensitat, arrissen.
MISERABLES-V-WEB	Entàda eri non i a alegria senon extasi.
MISERABLES-V-WEB	Abismar-se, aguesta ei era sua vida.
MISERABLES-V-WEB	En sòn concèpte, era istòria dera umanitat non ei qu’un plan dividit en fraccions, a on non se trape eth Tot; eth vertadèr.
MISERABLES-V-WEB	Tot qu’ei dehòra.
MISERABLES-V-WEB	Entà qué brembar-se’n d’aguesta menudalha qu’ei er òme.?
MISERABLES-V-WEB	Didetz qu’er òme patís, e non a arren d’impossible; mès, ça que la, guardatz se com se quilhe Aldebaran.
MISERABLES-V-WEB	Didetz qu’ara mair se l’a agotat era lèit, qu’eth nauèth neishut s’està morint; non sai ua soleta paraula; mès, totun, consideratz aguesta admirabla rosassa que forme era blancor der auet examinada damb eth microscòpi!
MISERABLES-V-WEB	Comparatz damb aquerò eth mès ric encaish!
MISERABLES-V-WEB	Aguesti pensaires non se desbremben d’estimar.
MISERABLES-V-WEB	Ei tant, çò qu’influís en eri eth zodiac, que les empedís veir ath mainatge que plore.
MISERABLES-V-WEB	Diu les eclipse era amna.
MISERABLES-V-WEB	Ei ua familha d’intelligéncies ath còp petites e granes.
MISERABLES-V-WEB	Horacio se condaue en aguest grop, e Goethe, e dilhèu tanben Lafontaine.
MISERABLES-V-WEB	Magnifics egoïstes der infinit, espectadors tranquils deth dolor, que non ven a Neron se hè bon temps, qu’ada eri eth solei les amague eth fogairon, que guardarien guilhotinar cercant en suplici un efècte de lum; que non entenen ne eth crit, ne eth somic, ne er arranguilh, ne eth tòc d’alarma, entada eri tot ei pro ben, donques que i a eth mes de mai que se declaren satisfèts tant que luden sus es sòns caps bromes de purpla e aur, e que son decididi a èster erosi tant qu’es astres luden e canten es audèths.
MISERABLES-V-WEB	Se les compararie a còsi tenebrosi que dèishen anar arrais de lum.
MISERABLES-V-WEB	Ne tansevolh sospèchen que son dignes de pietat; e ça que la, ne son; pr’amor qu’eth que non plore, non i ve.
MISERABLES-V-WEB	Qu’ei de besonh admirar-les e planher-se d’eri, coma planheríem e admiraríem a un èsser que siguesse ath còp net e dia, que non auesse uelhs jos es celhes, e qu’ath miei deth sòn front ludesse un astre.
MISERABLES-V-WEB	Cossent damb quauqui uns, era indiferéncia d’aguesti pensadors qu’ei ua filosofia superiora.
MISERABLES-V-WEB	D’acòrd; mès en aguesta superioritat que i é era imperfeccion.
MISERABLES-V-WEB	Se pòt èster immortau e coish; testimòni, Vulcano.
MISERABLES-V-WEB	Çò d’incomplet immens qu’ei ena natura.
MISERABLES-V-WEB	Qui se’n sap s’eth solei non ei un cec?
MISERABLES-V-WEB	Alavetz, donc, de qui fidar-se’n?
MISERABLES-V-WEB	Solem quis dicere falsum audeat?
MISERABLES-V-WEB	Com s’an d’enganhar certans gènis, certans Altissims en forma umana, certans òmes-astres?
MISERABLES-V-WEB	Com aquerò qu’ei a tan grana nautada, en cim, naut de tot, en cenit; çò que mane ara tèrra tanta claror, a de veir pòc, a de veir mau, non a de veir?
MISERABLES-V-WEB	Non ei aquerò entà desesperar-se?
MISERABLES-V-WEB	Non.
MISERABLES-V-WEB	Donques qué i a per dessús deth solei?
MISERABLES-V-WEB	Diu.
MISERABLES-V-WEB	Eth 6 de junh de 1832 tàs onze deth maitin, eth Luxembourg, solitari e despoblat, qu’ère polit.
MISERABLES-V-WEB	Es terrasses e es partèrres s’enviauen ath miei dera lum, perhums e resplendors.
MISERABLES-V-WEB	Es arrames, hòles ena claretat deth meddia, semblauen voler abraçar-se.
MISERABLES-V-WEB	I auie enes sicomors un revolum de bosquetes; es parrats celebrauen eth sòn trionf; uns auti audereths pujauen pes castanhèrs, picotejant enes horats dera crospa.
MISERABLES-V-WEB	Era platabanda acceptaue era legitima monarquia des liris.
MISERABLES-V-WEB	Eth mès august des perhums qu’ei eth que ges dera blancor.
MISERABLES-V-WEB	S’alendaue era flaira aromatica des clavèls.
MISERABLES-V-WEB	Es vielhs chots de Maria de Medicis sentien er amor sus es nauti arbes.
MISERABLES-V-WEB	Eth solei dauraue, tintaue de purpra e alugaue es tulipes, que non son arren mès que totes es varietats dera ahlama venguda en huec.
MISERABLES-V-WEB	Ar entorn des bancs de tulipes volatejauen es abelhes, bualhs d’aguestes flors-ahlama.
MISERABLES-V-WEB	Tot qu’ère gràcia e alegria, enquia e tot era ploja pròcha; aguesta, reincidenta, que d’era s’auien de profitar es liris e es maire-seuves non auie arren d’alarmant, es arongles hègen era graciosa menaça de volar baish.
MISERABLES-V-WEB	Eth qu’ère aquiu alendaue felicitat; era vida flairaue ben; tota aquera natura exalaue eth candor, eth secors, era assisténcia, era paternitat, era amorassa, era auròra.
MISERABLES-V-WEB	Es pensaments que queiguien deth cèu èren doci coma era maneta d’un mainatge que se pune.
MISERABLES-V-WEB	Es estatues, jos es arbes, nudes e blanques, amiauen vestits d’ombra, traucadi de lum; qu’èren deveses damb pelhòts de solei, donques qu’es arrais les penjauen de pertot.
MISERABLES-V-WEB	Ar entorn der estanh gran era tèrra ère seca ja, e enquia e tot cauda.
MISERABLES-V-WEB	Se botjaue pro vent entà lheuar, aciu e delà, petits remolins de povàs; e quauques huelhes auriòles, rèstes dera darrèra tardor, s’acaçauen alègraments, coma es mainatges enes sòns jòcs.
MISERABLES-V-WEB	Era abondor dera claror qu’auie sabi pas se qué de padegant.
MISERABLES-V-WEB	Gràcies ath sable non i auie ua plapa de lim, gràcies ara ploja non i auie un gram de cendre.
MISERABLES-V-WEB	Es florets venguien de lauar-se; tot eth velot, tot eth satin, toti es vernisi, tot eth aur que ges dera tèrra en forma de flors, s’aufrien ara vista ena sua màger puretat.Tota aquera magnificéncia alendaue era netedat.
MISERABLES-V-WEB	Eth gran silenci dera natura erosa aumplie eth jardin.
MISERABLES-V-WEB	Silenci celèste, compatible damb mil musiques, amanhagades des nins, bronzinadís des eishames, palpitacions deth vent.
MISERABLES-V-WEB	Tota era armonia dera sason se completaue en un agradiu conjunt.
MISERABLES-V-WEB	Es entrades e gessudes dera primauèra se verificauen en sòn orde regular; acabauen es lilàs e començauen es jansemins; quauques flors s’arreculauen; e peth contrari, s’auançauen quauqui insèctes: era avantgarda des parpalhòles ròies de junh fraternizaue damb era rèragarda des parpalhòles blanques de mai.
MISERABLES-V-WEB	Es platanèrs mudauen era pèth.
MISERABLES-V-WEB	Era brisa formaue ondulacions enes magnifics grops de castanhèrs.
MISERABLES-V-WEB	Er espectacle qu’ère esplendid.
MISERABLES-V-WEB	Un veteran deth quartèr vesin que guardaue a trauèrs deth brescat, didie:
MISERABLES-V-WEB	Tota era natura esdejoaue; era creacion s’auie seigut ena taula, donques que ja ère era ora.
MISERABLES-V-WEB	Era gran tovalha blua qu’ère estenuda en cèu, e era gran tovalha verda ena tèrra.
MISERABLES-V-WEB	Eth solei alugaue a giorno.
MISERABLES-V-WEB	Diu mestraue era taulejada universau.
MISERABLES-V-WEB	Cada èsser auie eth sòn aliment o eth sòn pastison.
MISERABLES-V-WEB	Eth colom trapaue semes; eth pinçon, milh; era cardalina, anagalids; eth pança- ròia, babaus; era abelha, flors; era mosca infusòris; era garia, mosques.
MISERABLES-V-WEB	Se minjauen tanben de quan en quan es uns as auti; tau ei eth mistèri deth mau barrejat damb eth ben; mès ne un solet animau auie er estomag uet.
MISERABLES-V-WEB	Es dus mainatges abandonadi auien arribat ath cant der estanh; e, coma se les espaurisse aquera lum, sajauen d’amagar-se; qu’ei er instint deth praube e deth fèble dauant dera magnificéncia, encara impersonau; e se calèren darrèr dera cabana des cignes.
MISERABLES-V-WEB	Se vedie lum sus es losats peth cant des Mercats, e sonaue ena luenhor ua campana, que semblaue cridar.
MISERABLES-V-WEB	Es mainatges non dauen indicis de notar arren d’aquerò.
MISERABLES-V-WEB	Qu’è hame.
MISERABLES-V-WEB	Lèu ath madeish temps qu’es dus mainatges, s’apressaue ua auta parelha en estanh.
MISERABLES-V-WEB	Qu’ère un aunèst vesin de cinquanta ans, qu’amiaue dera man a un aute aunèst vesin de sies; Plan que òc, eth pair acompanhat deth hilh.
MISERABLES-V-WEB	Er aunèst vesin de sies ans auie ua enòrma còca.
MISERABLES-V-WEB	En aquera epòca, cèrtes cases riberenques, en carrèr de Madame e en deth Lunfèrn, possedien ua clau deth Luxembourg, que d’era gaudien es logataris quan eren barradi es brescats, tolerància que dempús s’a suprimit.
MISERABLES-V-WEB	Aqueth pair e aqueth hilh gessien sense cap de dobte d’ua d’aguestes cases.
MISERABLES-V-WEB	Qu’ère aguest un ciutadan; dilhèu eth madeish que Mario, bèth dia, ath miei dera sua amorosa fèbre, auie entenut, ath cant deth madeish estanh, conselhar ath sòn hilh “qu’evitèsse es excèssi”.
MISERABLES-V-WEB	Auie ua mina afabla e capinauta, e era sua boca, sense badar-se jamès, arrie tostemp.
MISERABLES-V-WEB	Aguest arridolet mecanic, costat per massa maishèra e pòca pèth, mòstre, mès qu’era amna, es dents.
MISERABLES-V-WEB	Eth mainatge, damb era sua còca nhacada, sense seguir minjant, semblaue desengustat.
MISERABLES-V-WEB	Amiaue er unifòrme de garda nacionau, solide per çò dera revòuta, e eth pair anaue vestit de paisan, per prudéncia.
MISERABLES-V-WEB	S’arturèren eth pair e eth hilh ath cant der estanh, a on se regaudien es cignes.
MISERABLES-V-WEB	Aqueth ciutadan semblaue professar ua admiracion especiau entad aguesti animaus.
MISERABLES-V-WEB	Se retiraue ada eri ena manèra de caminar.
MISERABLES-V-WEB	S’es dus praubets s’auessen metut a escotar, e auessen auut edat entà compréner, aurien pogut recuélher es paraules d’un òme grèu.
MISERABLES-V-WEB	Eth pair li didie ath hilh:
MISERABLES-V-WEB	Eth sabent s’acontente damb pòca causa.
MISERABLES-V-WEB	Cuelh eth mèn exemple.
MISERABLES-V-WEB	Non me shaute era pompa.
MISERABLES-V-WEB	Que dèishi aguesta faussa ludentor entàs amnes mau organizades.
MISERABLES-V-WEB	Qué ei aquerò?, preguntèc eth mainatge.
MISERABLES-V-WEB	Eth pair responec:
MISERABLES-V-WEB	Que son es saturnalas.
MISERABLES-V-WEB	Aguest qu’ei eth començament, didec.
MISERABLES-V-WEB	E higec, dempús un brac silenci:
MISERABLES-V-WEB	Era anarquia qu’entre en aguest jardin.
MISERABLES-V-WEB	Per qué plores?, preguntèc eth pair.
MISERABLES-V-WEB	Non è mès hame, responec eth mainatge.
MISERABLES-V-WEB	Eth pair cuelhec un aspècte ombriu.
MISERABLES-V-WEB	Que non te cau auer hame tà minjar-te ua còca.
MISERABLES-V-WEB	Non m’agrade era còca.
MISERABLES-V-WEB	Qu’ei dura.
MISERABLES-V-WEB	Non la vòs?
MISERABLES-V-WEB	Non.
MISERABLES-V-WEB	Eth pair li mostrèc as cignes.
MISERABLES-V-WEB	Lança-lo ad aguesti palmipids.
MISERABLES-V-WEB	Eth mainatge trantalhèc.
MISERABLES-V-WEB	Sigues uman.
MISERABLES-V-WEB	Te cau auer pietat des animaus.
MISERABLES-V-WEB	E agarrant era còca des mans deth mainatge, la lancèc en estanh.
MISERABLES-V-WEB	Era còca queiguec pro près dera aurèra.
MISERABLES-V-WEB	Es cignes èren luenh, ath miei der estanh, e ocupadi en quauqua auta presa; atau, donc, non auien vist ath ciutadan ne ara còca.
MISERABLES-V-WEB	Eth ciutadan, en saber-se’n de qué aguest darrèr corrie perilh de perder-se, e preocupat per un naufragi inutil, s’autregèc a ua agitacion telegrafica que venguec a cridar era atencion des cignes.
MISERABLES-V-WEB	Divisèren quauquarren que subrenadaue, virèren de romb, coma vaishèths que son, e se filèren entara còca doçaments, damb aguesta augusta majestat qu’ei avienta as animaus blanqui.
MISERABLES-V-WEB	En aqueth moment eth rambalh luenhant dera ciutat aumentèc de ressabuda.
MISERABLES-V-WEB	Aguest còp i auie quauquarren de sinistre.
MISERABLES-V-WEB	I a bohades de vent que parlen damb mès claretat que d’autes.
MISERABLES-V-WEB	Era que bohaue alavetz se hec a vier enquia aciu claraments redobles de tambor, crits, descargues sarrades, e es lugubres responses dera campana e deth canon.
MISERABLES-V-WEB	Coïncidic aquerò damb ua broma nera qu’amaguèc eth solei en un virament de uelhs.
MISERABLES-V-WEB	Es cignes encara non auien arribat ena còca.
MISERABLES-V-WEB	Arreculem, didec eth pair, ataquen es Tulheries.
MISERABLES-V-WEB	Cuelhec de nauèth era man deth sòn hilh.
MISERABLES-V-WEB	Dempús seguic:
MISERABLES-V-WEB	Des Tulheries enquiath Luxembourg non i a mès distància qu’era que separe era dignitat deth rei dera dignitat deth par.
MISERABLES-V-WEB	Non ei grana.
MISERABLES-V-WEB	Es fusilhades van a plòir.
MISERABLES-V-WEB	Campèc era broma.
MISERABLES-V-WEB	E dilhèu tanben va a descargar era ploja.
MISERABLES-V-WEB	Era arrama dusau qu’ei condemnada.
MISERABLES-V-WEB	Tornem ara prèssa.
MISERABLES-V-WEB	Voleria veir as cignes minjar-se era còca, didec eth mainatge.
MISERABLES-V-WEB	Eth pair responec:
MISERABLES-V-WEB	Que serie ua imprudéncia.
MISERABLES-V-WEB	E se hec a vier ath ciutadanet.
MISERABLES-V-WEB	Mentretant, e ath madeish temps qu’es cignes, es mainatges vagabonds s’auien apressat ara còca.
MISERABLES-V-WEB	Flotaue aguesta sus era aigua.
MISERABLES-V-WEB	Tant qu’eth mès petit non deishaue de uelh ara còca, eth màger tachaue era vista en ciutadan.
MISERABLES-V-WEB	Es cignes, en veir ar enemic, s’esdeguèren, e en pressar-se, costèren un efècte d’ondades util entath pescadoret.
MISERABLES-V-WEB	Era aigua refluic ath sòn dauant, e ua des sues mofles ondulacions concentriques possèc leugèraments era còca entara vergueta deth mainatge.
MISERABLES-V-WEB	Aguest tocaue era còca ath còp qu’arribauen es cignes; eth gojat fotec un còp viu, lo tirassec entada eth, espauric as cignes, lo cuelhec e se lheuèc.
MISERABLES-V-WEB	Era còca ère banhada, mès es mainatges auien hame e set.
MISERABLES-V-WEB	Eth màger lo dividic en dues parts, ua grana e era auta petita; cuelhec era petita entada eth, autregèc era grana ath sòn frair, e li didec:
MISERABLES-V-WEB	Hè-te a baishar aquerò per erbèr.
MISERABLES-V-WEB	XVII.- Mortuus pater filium moriturum expectat.
MISERABLES-V-WEB	Que s’auie lançat Mario dehòra dera barralha seguit de Combeferre; mès que ja ere tard.
MISERABLES-V-WEB	Gavroche ère ja mòrt.
MISERABLES-V-WEB	Combeferre s’encarguèc deth tistèr damb es cartuches e Mario deth mainatge.
MISERABLES-V-WEB	Ai!, pensaue que çò qu’eth pair de Gavroche auie hèt per sa pair, eth ac hège peth hilh; encara que Thenardier s’auie hèt a vier a sa pair viu, e eth se lo hège a vier mòrt.
MISERABLES-V-WEB	Courfeyrac se treiguec era corbata, e bendèc eth front de Mario.
MISERABLES-V-WEB	Qu’ère pro entar ancian e entath mainatge.
MISERABLES-V-WEB	Combeferre distribuic es cartuches deth tistèr que s’auie hèt a vier.
MISERABLES-V-WEB	Aquerò autrejaue a cada òme quinze trets mès.
MISERABLES-V-WEB	Jean Valjen seguie en madeish lòc sense botjar-se.
MISERABLES-V-WEB	Enjolras.
MISERABLES-V-WEB	Que trape era manèra de non combàter en aguesta barralha.
MISERABLES-V-WEB	Çò que non l’empedís defener-la, responec Enjolras.
MISERABLES-V-WEB	Er eroïsme qu’a es sòns tipes originaus, repliquèc Combeferre.
MISERABLES-V-WEB	E Courfeyrac, qu’ac auie entenut, higec:
MISERABLES-V-WEB	Qu’ei un gènre desparièr der oncle Mabeuf.
MISERABLES-V-WEB	Qu’ei interessant notar qu’eth huec que se hège contra era barralha a penes trebolaue es anims en interior.
MISERABLES-V-WEB	Es que jamès an format partida deth revolum qu’ei aguesta sòrta de guèrra, non se pòden imaginar es singulars moments de tranquillitat que se barregen damb aguestes terribles convulsions.
MISERABLES-V-WEB	Se va e se ven, se parle, se diden badinades, se passe eth temps.
MISERABLES-V-WEB	Eth reduch deth carrèr dera Chanvrerie, ac tornam a díder, semblaue fòrça tranquil en interior.
MISERABLES-V-WEB	Totes es peripecies e totes es fases auien estat, o èren a mand d’agotar-se.
MISERABLES-V-WEB	Era posicion, per çò de critica, s’auie convertit en menaçaira, e vierie a èster, probablaments, desesperada.
MISERABLES-V-WEB	A mida qu’era situacion s’escurie, era lum eroïca tintaue de purpra, mès e mès, era barralha.
MISERABLES-V-WEB	Enjolras, grèu, la dominaue, ena actitud d’un joen espartan, en tot consagrar era sua espada nuda ar ombriu gèni Epidotas.
MISERABLES-V-WEB	Combeferre, damb eth mocador estacat ena cinta, guarie as heridi.
MISERABLES-V-WEB	Bossuet e Feuilly hègen cartuches damb era povora deth salèr que Gavroche trapèc ena pòcha deth caporau; e Bossuet li didie a Feuilly:
MISERABLES-V-WEB	Lèu agarraram eth passapòrt entà un aute planeta.
MISERABLES-V-WEB	Courfeyrac, seigut enes calades que s’auie sauvat ath cant d’Enjolras, dispausaue e apraiue tot un arsenau, eth sòn paishon d’estòc, eth sòn fusilh, dues pistòles d’arçon e es punhs, tot damb eth suenh d’ua joena que bote en orde es sòns utisi de cabinet.
MISERABLES-V-WEB	Jean Valjean, mut, guardaue era paret qu’auie ath sòn dauant.
MISERABLES-V-WEB	Un obrèr se tenguie sus era tèsta damb ua còrda un chapèu de palha dera tia Hucheloup, “per pòur des arrais deth solei”, didie.
MISERABLES-V-WEB	Es joeni dera Cogourde d’Aix, parlotauen alègrament es uns damb es auti, coma s’auessen prèssa de parlar patués per darrèr viatge.
MISERABLES-V-WEB	Joly, qu’auie despenjat eth miralh dera veuda Hucheloup, examinaue en eth era sua lengua.
MISERABLES-V-WEB	Quauqui combatents, en auer desnishat crostons de pan, lèu hloridi, en un tirador, se les minjauen damb talents.
MISERABLES-V-WEB	Mario se sentie inquiet, pensant en çò que sa pair li diderie.
MISERABLES-V-WEB	XVIII.- Er ihon convertit en prèsa.
MISERABLES-V-WEB	Persutem en un hèt psicologic pròpi des barralhes.
MISERABLES-V-WEB	Quinsevolh que sigue era estranha tranquillitat interiora que viem de parlar, era barralha, entàs que son ath sòn laguens, que seguís estant coma ua vision.
MISERABLES-V-WEB	Que i a quauquarren d’apocalipsi ena guèrra civila; totes es bromes de çò desconeishut se barregen damb aguesti terribles resplendors; es revolucions son esfinxs, e qui que sigue qu’age estat en ua barralha se pense qu’a auut un sòmi.
MISERABLES-V-WEB	Çò que se sent en taus lòcs ei, coma ja auem indicat a prepaus de Mario, e dempús veiram es conseqüéncies, mès o mens qu’era vida.
MISERABLES-V-WEB	Ja dehòra dera barralha, un non sap se qué a presenciat aquiu.
MISERABLES-V-WEB	Un qu’a estat terrible, e ac igmore.
MISERABLES-V-WEB	A estat enrodat d’idies que combatien, qu’auien ròstres umans, e eth cap deth patriòtes s’a illuminat damb era claror der avier.
MISERABLES-V-WEB	Aquiu i auie cadavres estiradi e hantaumes de pè.
MISERABLES-V-WEB	Es ores qu’èren colossaus e semblauen ores d’eternitat.
MISERABLES-V-WEB	Que s’a viscut ena mòrt.
MISERABLES-V-WEB	S’a vist passar ombres.
MISERABLES-V-WEB	Qué ère tot aquerò?
MISERABLES-V-WEB	I auie aquiu mans sagnoses; un espaventós tapatge, e tanben un orrible silenci; boques dubèrtes que cridauen, e d’autes boques dubèrtes que non didien ua soleta paraula; s’estaue ath miei deth hum, dilhèu ath miei dera net.
MISERABLES-V-WEB	Un se pense auer tocat eth sinistre bòrd des prigondors desconeishudes e se guarde un es ungles, a on apareishen coma plapes vermelhes.
MISERABLES-V-WEB	Que s’a desbrembat tot.
MISERABLES-V-WEB	Tornem en carrèr dera Chanvrerie.
MISERABLES-V-WEB	Còp sec, entre dues descargues, s’entenec eth son luenhant dera ora.
MISERABLES-V-WEB	Son es dotze, didec Combeferre.
MISERABLES-V-WEB	Pujatz calades ena casa, e plaçatz-les ath bòrd dera hièstra e des humaraus.
MISERABLES-V-WEB	Era mitat dera gent tàs fusilhs e era auta mitat tàs pèires.
MISERABLES-V-WEB	Non auem de pèrder ua soleta menuta.
MISERABLES-V-WEB	Aquerò deuie èster eth cap d’ua colomna.
MISERABLES-V-WEB	E de quina?
MISERABLES-V-WEB	Dera der atac, plan que òc.
MISERABLES-V-WEB	Es sapaires pompièrs, encargadi d’esbauçar era barralha, les cau precedir tostemp as soldats que l’an d’escalar.
MISERABLES-V-WEB	Era orde d’Enjolras siguec executada damb era diligenta exactitud, pròpia des vaishèths e des barralhes, es dus solets lòcs de combat d’a on ei impossible húger.
MISERABLES-V-WEB	En mens d’ua menuta, es dues tresaus parts des calades qu’Enjolras auie hèt apilerar ena pòrta de Corinto sigueren pujades en prumèr estatge e en humarau, e abans que se passèsse ua auta menuta, aqueres calades, plaçades artisticaments ua sus era auta, tapiauen, enquiara mitat dera sua nautada, era hièstra d’un e es lucanes der aute.
MISERABLES-V-WEB	Feuilly, principau constructor, auec suenh de deishar quauqui intervaus entàs canons des fusilhs.
MISERABLES-V-WEB	Aguesta sòrta de parapet enes hièstres se podec formar damb tanta màger facilitat, pr’amor qu’era mitralha auie cessat.
MISERABLES-V-WEB	Es dues pèces tirauen ara damb bala entath centre deth reduch, pr’amor de daurir un horat e s’ère possible, ua bèrca entar assaut.
MISERABLES-V-WEB	Quan es calades, destinades ara defensa, sigueren en sòn lòc, Enjolras manèc hèr a vier entath prumèr estatge es botelhes qu’auie plaçat dejós dera taula a on ère Mabeuf.
MISERABLES-V-WEB	Qui, donc, beuerà aquerò?, preguntèc Bossuet.
MISERABLES-V-WEB	Eri, responec Enjolras.
MISERABLES-V-WEB	Se tapièc de seguit era hièstra der estatge der embaish, e se premaniren es trauèrses de hèr que servien entà barrar de nets, peth laguens, era pòrta dera tauèrna.
MISERABLES-V-WEB	Era fortalesa qu’ère acabada.
MISERABLES-V-WEB	Damb es calades que restèren se barrèc era henuda.
MISERABLES-V-WEB	Coma qu’es defensors d’ua barralha se ven tostemp obligadi a economizar es municions, e es assetjaires se’n saben, aguesti combinen eth sòn plan damb ua sòrta de cauma irritanta, en tot expausar-se abans dera ora ath huec, encara que de forma mès aparenta que reau, e cuelhent tot eth temps qu’an de besonh.
MISERABLES-V-WEB	Es preparatius der atac se hèn tostemp damb ua cèrta lentor metodica; dempús que ven eth pericle.
MISERABLES-V-WEB	Aguesta lentor permetec a Enjolras revisà’c e perfeccionà’c tot.
MISERABLES-V-WEB	Sabie que, ja que semblables òmes anauen a morir, era sua mòrt auie d’èster ua òbra mèstra.
MISERABLES-V-WEB	Didec a Mario:
MISERABLES-V-WEB	Qu’èm es dus caps.
MISERABLES-V-WEB	Se placèc Mario de susvelhant naut de tot dera barralha.
MISERABLES-V-WEB	Que non arriben es esposcs as heridi, didec.
MISERABLES-V-WEB	Apressatz destraus en prumèr estatge pr’amor d’escuerçar era escala.
MISERABLES-V-WEB	Les auem?
MISERABLES-V-WEB	Òc, didec Feuilly.
MISERABLES-V-WEB	Guaires?
MISERABLES-V-WEB	Dues destraus e ua còrda de canam.
MISERABLES-V-WEB	Plan ben.
MISERABLES-V-WEB	Qu’èm vint-e-sèt òmes dables entath combat.
MISERABLES-V-WEB	Trenta quate.
MISERABLES-V-WEB	Mo’n sobren ueit.
MISERABLES-V-WEB	Auetz a man aguesti ueit fusilhs cargadi coma es auti.
MISERABLES-V-WEB	Ena cinta es sabres e es pistòles.
MISERABLES-V-WEB	Vint òmes ena barralha.
MISERABLES-V-WEB	Sies emboscadi en humarau e ena hièstra deth prumèr estage pr’amor de hèr huec contra es assetjaires a trauèrs des arquières des calades.
MISERABLES-V-WEB	Ne un solet trabalhador inutil.
MISERABLES-V-WEB	Dempús, quan eth tambor tòque a escotelatge, qu’es vint der embaish se precipiten ena barralha.
MISERABLES-V-WEB	Es qu’arriben prumèr se plaçaràn milhor.
MISERABLES-V-WEB	Dades aguestes ordes, se virèc entà Javert e li didec:
MISERABLES-V-WEB	Non te penses que non me’n brembi de tu.
MISERABLES-V-WEB	E botant ua pistòla sus era taula, higec:
MISERABLES-V-WEB	Aciu madeish?, preguntèc ua votz.
MISERABLES-V-WEB	Non; non barregem aguest cadavre damb es nòsti.
MISERABLES-V-WEB	Se pòt trauessar era petita barralha deth carreron de Mondetour.
MISERABLES-V-WEB	Non a que quate pès de nautada.
MISERABLES-V-WEB	Er òme qu’ei ben estacat.
MISERABLES-V-WEB	Se l’amiarà e se l’executarà aquiu.
MISERABLES-V-WEB	Se presentèc Jean Valjean.
MISERABLES-V-WEB	Qu’ère barrejat en grop des insurrèctes.
MISERABLES-V-WEB	Gessec e li didec a Enjolras:
MISERABLES-V-WEB	Ètz eth cap?
MISERABLES-V-WEB	M’auetz balhat es gràcies hè pòc.
MISERABLES-V-WEB	Montmercy e vos.
MISERABLES-V-WEB	En nòm dera Republica.
MISERABLES-V-WEB	Pensatz que meriti recompensa?
MISERABLES-V-WEB	Plan que òc.
MISERABLES-V-WEB	Donques vo’n demani ua.
MISERABLES-V-WEB	Quina?
MISERABLES-V-WEB	Era de permeter-me de lheuar-li era tapa deth cervèth ad aguest òme.
MISERABLES-V-WEB	Qu’ei just.
MISERABLES-V-WEB	I a quauqu’un que non i sigue d’acòrd?
MISERABLES-V-WEB	E dirigint-se a Jean Valjean, li didec:
MISERABLES-V-WEB	Vos autregi eth policièr.
MISERABLES-V-WEB	Jean Valjean, plan, s’apoderèc de Javert en tot sèir-se en extrèm dera taula.
MISERABLES-V-WEB	Cuelhec era pistòla e un fèble bronit sec anoncièc que venguie de motar-la.
MISERABLES-V-WEB	Lèu ath madeish instant s’entenec eth son d’ua corneta.
MISERABLES-V-WEB	Atencion!, cridèc Mario, de naut dera barralha estant.
MISERABLES-V-WEB	Que non auetz mielhor salut que jo.
MISERABLES-V-WEB	Toti dehòra!, cridèc Enjolras.
MISERABLES-V-WEB	Entà dempús.
MISERABLES-V-WEB	XIX.- Era resvenja de JeanValjean.
MISERABLES-V-WEB	Quan Jean Valjean se quedèc solet damb Javert, desliguèc era còrda que sometie ath presoèr pera mitat deth còs, e qu’eth nud ère hèt dejós dera taula.
MISERABLES-V-WEB	Ara seguida l’indiquèc que se lheuèsse.
MISERABLES-V-WEB	Jean Valjean agarrèc a Javert dera ròba, tau que s’agarrarie a ua somèr dera brida, arrossegant-lo ath sòn darrèr, gessec dera tauèrna tot doç, pr’amor que Javert, per çò des sues traves qu’amiaue botades enes cames, non podie hèr senon passi plan cuerts.
MISERABLES-V-WEB	Jean Valjean amiaue era pistòla ena man.
MISERABLES-V-WEB	Trauessèren d’aguesta sòrta eth trapèci interior dera barralha.
MISERABLES-V-WEB	Es insurrèctes, toti atentius ar atac que s’anaue a produir, èren viradi d’esquia.
MISERABLES-V-WEB	Sonque Mario, en costat der extrèm quèrre deth parapet, les vedec passar.
MISERABLES-V-WEB	Aqueth ensems de pacient e borrèu s’illuminèc damb era lum sepulcrau dera sua amna.
MISERABLES-V-WEB	Jean Valjean, encara que damb un cèrt trabalh, li hec escalar a Javert, estacat e tot, sense deishar-lo ne un solet instant, era petita trencada deth carreron de Mondetour.
MISERABLES-V-WEB	Un còp depassat aguest parapet, se trapèren solets en carrèr.
MISERABLES-V-WEB	Arrés les vedie.
MISERABLES-V-WEB	Er angle que formauen es cases les amagaue as uelhs des insurrèctes.
MISERABLES-V-WEB	A quauqui passi d’aquiu i auie, apileradi, es cadavres vengudi dera barralha.
MISERABLES-V-WEB	Me semble qu’arreconeishi ad aguesta gojata.
MISERABLES-V-WEB	Dempús se virèc entà Jean Valjean.
MISERABLES-V-WEB	Javert responec:
MISERABLES-V-WEB	Resvenja- te.
MISERABLES-V-WEB	Jean Valjean treiguec ua guinhaueta dera pòcha, e la dauric:
MISERABLES-V-WEB	Ua sagnada!, exclamèc Javert.
MISERABLES-V-WEB	Qu’as rason, te convie mès.
MISERABLES-V-WEB	Jean Valjean talhèc era gabarra que Javert amiaue en còth, ara seguida talhèc es còrdes des canèths, e fin finau, en tot inclinar-se, hec madeish damb es des pès.
MISERABLES-V-WEB	Dempús, metent-se un aute còp dret, li didec:
MISERABLES-V-WEB	Qu’etz liure.
MISERABLES-V-WEB	Javert non ère òme que s’estonèsse facilaments.
MISERABLES-V-WEB	Ça que la, a maugrat d’èster senhor d’eth madeish, non podec mens de senter-se esmoigut.
MISERABLES-V-WEB	Se demorèc damb era boca dubèrta e quiet.
MISERABLES-V-WEB	Jean Valjean seguic:
MISERABLES-V-WEB	Non pensi que posca gésser d’aciu.
MISERABLES-V-WEB	Totun aquerò, se per edart gessessa, demori, damb eth nòm de Fauchelevent, en carrèr der Òme Armat, numèro 7.
MISERABLES-V-WEB	Tie compde.
MISERABLES-V-WEB	Anatz-vo’n, didec Jean Valjean.
MISERABLES-V-WEB	Javert repliquèc:
MISERABLES-V-WEB	As dit Fauchelevent, en carrèr der Òme Armat?
MISERABLES-V-WEB	Numèro 7.
MISERABLES-V-WEB	Javert repetic a mieja votz:
MISERABLES-V-WEB	Numèro 7.
MISERABLES-V-WEB	Se cordèc era levita, cuelhec cèrta actitud militara, hec mieja virada, crotzèc es braci en tot apuar era barba en ua des mans, e se metec a caminar en direccion des Mercats.
MISERABLES-V-WEB	Jean Valjean lo seguie de uelh.
MISERABLES-V-WEB	Dempús de hèr quauqui passi, Javert se virèc e cridèc a Jean Valjean:
MISERABLES-V-WEB	Me shordatz.
MISERABLES-V-WEB	Qu’ei mielhor que m’aucigatz.
MISERABLES-V-WEB	Javert, sense encuedar-se’n, non tutejaue ja a Jean Valjean.
MISERABLES-V-WEB	Anatz-vo’n, didec Jean Valjean.
MISERABLES-V-WEB	Javert s’aluenhèc de man en man.
MISERABLES-V-WEB	Quan Javert despareishec Jean Valjean descarguèc era pistòla en aire.
MISERABLES-V-WEB	De seguit entrèc de nauèth ena barralha, e didec:
MISERABLES-V-WEB	Ja non i a remèdi.
MISERABLES-V-WEB	Veigam se qué s’auie passat mentretant.
MISERABLES-V-WEB	Mario, mès ocupat en aquerò de dehòra qu’en aquerò de laguens, non auie guardat enquia alavetz, damb atencion, ar espion estacat en hons escur dera sala der embaish.
MISERABLES-V-WEB	Quan lo vedec ara lum deth dia, trauessant era barralha de cap ara mòrt, l’arreconeishec.
MISERABLES-V-WEB	L’assautèc un rebrembe sobtat.
MISERABLES-V-WEB	Se’n brembèc der inspector deth carrèr Pontoise, e des dues pistòles que l’auie autrejat e que d’eres se n’auie servit ena madeisha barralha; e non solet s’en brembèc deth ròstre senon enquia e tot deth nòm.
MISERABLES-V-WEB	Totun, qu’ère un rebrembe bromós e confús, coma totes es sues idies.
MISERABLES-V-WEB	Enjolras!
MISERABLES-V-WEB	Qué?
MISERABLES-V-WEB	Com se cride aguest òme?
MISERABLES-V-WEB	Qui?
MISERABLES-V-WEB	Er agent de policia.
MISERABLES-V-WEB	Te’n sabes deth sòn nòm?
MISERABLES-V-WEB	Plan que òc.
MISERABLES-V-WEB	Que mos ac a dit.
MISERABLES-V-WEB	Com se cride?
MISERABLES-V-WEB	Javert.
MISERABLES-V-WEB	Mario se lheuèc.
MISERABLES-V-WEB	En aqueth moment s’entenec eth tret de pistòla.
MISERABLES-V-WEB	Jean Valjean tornèc a campar, e cridèc:
MISERABLES-V-WEB	Qu’auem acabat.
MISERABLES-V-WEB	Un hered glaciau se calèc en còr de Mario.
MISERABLES-V-WEB	XX.- A on se veirà qu’es mòrts non an mens rason qu’es vius.
MISERABLES-V-WEB	Era agonia dera barralha anaue a començar.
MISERABLES-V-WEB	Tot ajudaue a aumentar era tragica majestat d’aqueth moment suprèm; mil tapatges misteriosi en aire, era bohada des masses armades que se botjauen enes carrèrs amagats ara vista, eth galaup intermitent des shivaus, era bassacada des pèces d’artilharia en marcha, es descargues seques e es canonades que se crotzauen en laberint de París, eth hum daurat dera batalha pujant per dessús des losats, crits luenhants, vagui, terribles, relampits menaçaires pertot, era campana de Sant Merly qu’ara semblaue somicar, era doçor dera sason, er esplendor deth cèu plen de solei e de bromes, era beresa deth dia, e er espaventós silenci des cases.
MISERABLES-V-WEB	Pr’amor que, dempús era vesilha, es dues hilères de cases deth carrèr dera Chanvrerie s’auien convertit en muralhes, e muralhes d’aspècte herotge.
MISERABLES-V-WEB	Es pòrtes, es hièstres, es hiestrons, tot qu’ère barrat.
MISERABLES-V-WEB	En aqueri tempsi, tan desparièrs des actuaus, quan auie arribat era ora qu’eth pòble auie de esboderar ua situacion massa longa, o acabar damb ua carta autrejada, o damb un país legau; quan era colèra universau d’espargie ena atomosfèra; quan era ciutat consentie ena revòuta des sues calades; quan era insurreccion hège arrir ara classa mieja gasulhant-li eth senhaue ena aurelha; alavetz, er abitant, calat, diguem-ac atau, ena revòuta, ajudaue ath combatent, e era casa fraternizaue damb era fortalesa improvisada que servie d’empara.
MISERABLES-V-WEB	Quan era situacion non auie encara madurat; quan era insurreccion non auie estat consentida decididaments; quan era massa refusaue eth movement, ai des combatents!
MISERABLES-V-WEB	Era ciutat se convertie en desèrt, ar entorn des revoutadi, es amnes se gelauen, es asils se barrauen e eth carrèr se cambiaue en carís entà ajudar ara armada a cuélher era barralha.
MISERABLES-V-WEB	Non se hè caminar a un pòble, de ressabuda, mès ara prèssa qu’eth vò.
MISERABLES-V-WEB	Malerós qui acodís a mejans violents!
MISERABLES-V-WEB	Un pòble non se dèishe manejar.
MISERABLES-V-WEB	Alavetz abandone era insurreccion ada era madeisha, e guarde as insurrèctes coma apestadi, e era casa ei un talús, era pòrta ua repulsa, era façada un mur; mès un mur que ve, enten e se hè eth sord.
MISERABLES-V-WEB	Poirie entredaurir-se e sauvar-vos.
MISERABLES-V-WEB	Non.
MISERABLES-V-WEB	Aguest mur qu’ei un jutge.
MISERABLES-V-WEB	Vos guarde e vos condemne.
MISERABLES-V-WEB	Be n’ei d’ombriu er aspècte d’aguestes cases barrades!
MISERABLES-V-WEB	Era vida, que se trape aquiu coma en suspension, persevère.
MISERABLES-V-WEB	Arrés a gessut d’aquiu hè vint-e-quate ores, mès que tanpòc manque arrés.
MISERABLES-V-WEB	Laguens d’aquera ròca van, vien, se lheuen; se viu en familha, beuen, mingen, an pòur.
MISERABLES-V-WEB	Era pòur, causa terribla!, desencuse semblable anament pòc ospitalari; e er espant que se sent ei ua circonstància atenuanta.
MISERABLES-V-WEB	A viatges, se n’a vist d’exemples d’aquerò, era pòur se convertís en passion; er espant se pòt escambiar en furia, tau qu’era prudéncia en ràbia.
MISERABLES-V-WEB	D’aquiu aguesta paraula tan prigonda: Aguesti moderadi rabiosi.
MISERABLES-V-WEB	I a resplendors de suprèm espant, d’a on ges, coma un hum lugubre, era colèra.
MISERABLES-V-WEB	Jamès son contenti.
MISERABLES-V-WEB	Comprometen as òmes pacifics.
MISERABLES-V-WEB	Coma se non auéssem ja pro revolucions!
MISERABLES-V-WEB	Qué an vengut a hèr aciu?
MISERABLES-V-WEB	Que cèrquen era manèra de sauvar-se, e se non la trapen, pejor entada eri; eth tòrt qu’ei sòn.
MISERABLES-V-WEB	Que s’ac an meritat.
MISERABLES-V-WEB	Arren d’aquerò mos tanh.
MISERABLES-V-WEB	Pr’amor que, e eth nòste praube carrèr?
MISERABLES-V-WEB	Com mo l’an crivilhat de bales!
MISERABLES-V-WEB	Qu’ei un ensems de perdudi.
MISERABLES-V-WEB	Sustot, non daurigatz era pòrta”.
MISERABLES-V-WEB	E era casa cuelh er aspècte d’ua hòssa.
MISERABLES-V-WEB	Er insurrècte agonize dauant d’aquera pòrta, ve arribar era mitralha e es sabres desgainadi, se cride, se’n sap de qué l’escoten, mès que non vieràn a daurir-lo.
MISERABLES-V-WEB	Que i a aquiu parets que poirien protegir-lo; i a aquiu òmes que poirien sauvar-lo e son parets damb aurelhes de carn, e òmes damb entralhes de pèira.
MISERABLES-V-WEB	A qui acusar?
MISERABLES-V-WEB	Ad arrés e a toti.
MISERABLES-V-WEB	As tempsi incomplets que viuem.
MISERABLES-V-WEB	Era utopia se transforme tostemps, peth sòn compde, en insurreccion, passant de protèsta filosofica a protèsta armada, de Minerva a Pallas.
MISERABLES-V-WEB	Era utopia que se despaciente e vie a èster revòuta, sap se qué la demore; çò de normau ei qu’arribe massa d’ora.
MISERABLES-V-WEB	Alavetz se resigne e accèpte estoïcaments, en sòrta dera capitada, era catastròfa.
MISERABLES-V-WEB	Servís, sense planher- se, e enquia desencuse as que renèguen d’era; era sua magnanimitat qu’ei consentir en abandon.
MISERABLES-V-WEB	Ei indomdabla contra er obstacle, e indulgenta contra era ingratitud.
MISERABLES-V-WEB	E ei, plan, ingratitud?
MISERABLES-V-WEB	Òc, jos eth punt d’enguarda deth gènre uman.
MISERABLES-V-WEB	Non, jos eth punt d’enguarda der individú.
MISERABLES-V-WEB	Eth progrès qu’ei era manèra d’èster der òme.
MISERABLES-V-WEB	Era vida generau dera espècia umana se cride eth Progrès; eth pas collectiu dera especia umana, se cride eth Progrès.
MISERABLES-V-WEB	Eth progrès camine; hè eth gran viatge uman e terrestre entà çò de celestiau e divin; qu’a es sòns moments de pòsa qu’en eri s’arremasse era vegada que s’auie arreculat; a es sues sasons qu’en eres medite, dauant d’ua tèrra de Canaan esplendida que descurbís còp sec eth sòn orizon; a es sues nets qu’en eres dormís e ua des mès doloroses ansietats deth pensaire ei veir era ombra ena amna umana, e tocar, ath miei des tenèbres, sense qu’et progrès adormit arténhe desvelhar-lo.
MISERABLES-V-WEB	Qui se desespère que hè mau.
MISERABLES-V-WEB	Eth progrès se desvelhe infaliblaments; e en resumit, se poirie díder que camine, enquia e tot adormit, per çò deth sòn desvolopament.
MISERABLES-V-WEB	Quan se torne a veir de pès, se ve mès naut.
MISERABLES-V-WEB	Èster tostemp seren que non depen der arriu ne deth progrès.
MISERABLES-V-WEB	Non quilhetz cap barralha, non lancetz cap arròca, pr’amor qu’er obstacle hè esglumar era aigua e borir era umanitat.
MISERABLES-V-WEB	D’aciu es revòutes; mès dempùs d’aguestes revòutes se ve guaire camin s’a recorrut.
MISERABLES-V-WEB	Enquia qu’er orde, que non ei ua auta causa qu’era patz universau, se trape restablit; enquia qu’era armonia e era union regnen, eth progrès harà, per etapes, es revolucions.
MISERABLES-V-WEB	Qué ei, donc, eth progrès?
MISERABLES-V-WEB	Que viem de didè’c.
MISERABLES-V-WEB	Mos ac cau cohessar sense pena; er individú qu’a eth sòn interès desparièr, e pòt, sense crimen, actuar en favor d’aguest interès e defener-lo.
MISERABLES-V-WEB	Eth present a era sua quantitat d’egoïsme; era vida momentanèaments a eth sòn dret e non ei obligada a sacrificar-se de contunh per avier.
MISERABLES-V-WEB	Era generacion, que li tòque actuauments balhar eth torn ath mon, non se trape constituida en déuer d’escuerçar eth sòn viatge per d’autes generacions que, s’ac guardam ben, son parières ada era, e qu’eth sòn moment vierà mès endauant.
MISERABLES-V-WEB	Sò joen, e sò encamardat; sò vielh, e voi repausar; sò pair de familha, trabalhi, prospèri, amii endauant boni negòcis, è cases de loguèr, crubi sòs der Estat, sò erós, è hemna e hilhs, estimi totes aguestes causes, desiri víuer, deishatz- me tranquil.” D’aciu, en bères ores, aguesta prigonda indiferéncia entara magnanima avantgarda deth gènre uman.
MISERABLES-V-WEB	Ath delà d’aquerò, era utopia, mos i cau èster d’acòrd, ges dera sua radiosa esfèra quan cuelh partida pes armes.
MISERABLES-V-WEB	En tot èster era vertat de deman, cuelh prestada era mentida d’ager coma norma de conducta: era batalha.
MISERABLES-V-WEB	En tot èster er avier, actue coma eth passat.
MISERABLES-V-WEB	En tot èster era idia pura, se convertís en camin de hèt.
MISERABLES-V-WEB	Complique eth sòn eroïsme damb ua violéncia, que li cau respòner; violéncia d’ocasión e de recurs, contraria as principis, e que per era se castigaue fatauments.
MISERABLES-V-WEB	Era utopia, un còp revòuta, lute, en tot amiar ena man er ancian còdi militar, fusilhe as espions, execute as traïdors, suprimís èssers viuents e les lance enes tenèbres desconeishudes.
MISERABLES-V-WEB	Se servís dera mòrt, causa tostemp grèu!.
MISERABLES-V-WEB	Semble qu’era utopia a perdut era fe ena irradiacion, qu’ei era sua força irresistibla e incorruptibla.
MISERABLES-V-WEB	Manege era espada; e coma que tota espada a dues huelhes, en herir damb era ua se herís damb era auta.
MISERABLES-V-WEB	Hèta aguesta explicacion, sense cap tipe de consideracion, mos ei impossible deishar d’admirar, capiten o non, as gloriosi combatents der avier, as martirs dera utopia.
MISERABLES-V-WEB	Encara que pèrden, son venerables; e dilhèu era sua majestat ei màger en aguest darrèr cas.
MISERABLES-V-WEB	Era victòria, en sens deth progrès, merite er aplaudiment des pòbles, mès ua derròta eroïca merite era sua simpatia.
MISERABLES-V-WEB	Era ua qu’ei magnifica, era auta sublima.
MISERABLES-V-WEB	Entà nosati, que preferim eth martir ara capitada, Joan Brown ei mès gran que Whashington, e Pisacane mès gran que Garibaldi.
MISERABLES-V-WEB	Qu’ei de besonh que quauquarrés sigue pes vençudi.
MISERABLES-V-WEB	S’acuse as revolucionaris de semiar era pòur.
MISERABLES-V-WEB	Quinsevolh barralha semble un atemptat.
MISERABLES-V-WEB	Se criminalizen es sues teories, se maufide deth sòn objectiu, se cranh era sua dusau intencion, se denóncie era sua consciéncia.
MISERABLES-V-WEB	Se les critique que quilhen, bastissen e apilèren contra eth hèt sociau regnant un pilèr de misèries, dolors, iniquitats, escarnis, desesperacion, e qu’arrinquen, des prigondors, peiregalhs de tenèbres entà formar parapets e combàter en eri.
MISERABLES-V-WEB	Çò de mielhor, plan que òc, ei era solucion pacifica.
MISERABLES-V-WEB	En resumit, coma ac cau cohessar; quan se ve er empeirat, se pense en os, e ei ua bona volentat de qué era societat s’espaurís.
MISERABLES-V-WEB	Mès que depen dera societat sauvar-se ada era madeisha; e era sua pròpia bona volentat apelam nosati.
MISERABLES-V-WEB	Estudiar eth mau amigablaments, hèr-lo a veir e dempús guarir-lo: ad aquerò la convidam.
MISERABLES-V-WEB	Sigue coma sigue, enquia e tot queigudi, e sustot queigudi, que son augusti aguesti òmes que, en toti es punts der univèrs, es uelhs tachadi en França, luten pera grana òbra damb era inflexibla logica der ideau.
MISERABLES-V-WEB	Autregen era sua vida a gratis peth progrès; complissen era volentat dera Providéncia, executen un acte religiós.
MISERABLES-V-WEB	Ara ora convenguda, damb tant desinterès coma un actor que l’arribe eth sòn torn, en tot aubedir ath mèstre de scèna divin, baishen ena hòssa e accèpten aguest combat sense esperança, aguesta desaparicion estoïca entà amiar enquias sues esplendides e suprèmes conseqüéncies universaus eth magnific movement uman, irresistiblaments començat eth 14 de junhsèga de 1789; aguesti soldats que son prèires.
MISERABLES-V-WEB	Era Revolucion francesa ei un gèst de Diu.
MISERABLES-V-WEB	Per çò d’aute, i a (ei convenent híger aguesta distincion as ja indicades en un aute capitol) es insurreccions acceptades que se criden revolucions, e es insurreccions refusades que se criden revòutes.
MISERABLES-V-WEB	Ua insurreccion que crèbe ei ua idia que patís eth sòn examen dauant deth pòble.
MISERABLES-V-WEB	S’eth pòble dèishe quèir era bòla nera, era idia qu’ei un frut sec; era insurreccion ei ua planta assecada.
MISERABLES-V-WEB	Combàter a cada intimacion, e tostemp qu’era utopia ac desire, non ei pròpi des pòbles.
MISERABLES-V-WEB	Es nacions non an de contunh eth temperament des eròis e des martirs.
MISERABLES-V-WEB	Que son positiues.
MISERABLES-V-WEB	A priori, era insurreccion les repugne; prumèr, pr’amor que soent eth sòn resultat ei ua catastròfa; dusau, perque tostemp eth sòn punt de partença ei ua abstraccion.
MISERABLES-V-WEB	Pr’amor que tostemp, e aquerò ei polit, es que se sacrifiquen ac hèn per ideau, sonque per ideau.
MISERABLES-V-WEB	Ua insurreccion ei ua afogadura.
MISERABLES-V-WEB	Era afogadura pòt vie a èster colèra, e plan per aquerò s’acodís as armes.
MISERABLES-V-WEB	Mès quinsevolh insurreccion qu’afuste a un govèrn o a un regim, bote era guardada mès naut.
MISERABLES-V-WEB	Atau, donc, vam a persutar en aquerò; çò que combatien es caps dera insurreccion de 1832, e mès que mès es joeni afogadi deth carrèr dera Chanvrerie, non ère precisaments a Loís Felip.
MISERABLES-V-WEB	Era màger part d’eri, quan parlauen damb tota sinceritat, li hègen justícia as qualitats d’aqueth rei, punt miei entre era monarquia e era revolucion; arrés l’auie en òdi.
MISERABLES-V-WEB	Eth resultat de París sense rei ei eth mon sense despòta.
MISERABLES-V-WEB	Atau pensauen e eth sòn objectiu, plan que òc luenhant, dilhèu vague, ère totun, gran.
MISERABLES-V-WEB	Atau ei, plan.
MISERABLES-V-WEB	Un se sacrifique per aguesti hantaumes que, entàs sacrificadi, son lèu tostemp illusions.
MISERABLES-V-WEB	Mès illusions qu’ada eres, a tot darrèr, se barrege tota era certitud umana.
MISERABLES-V-WEB	Er insurrècte poetize e daure era insurreccion.
MISERABLES-V-WEB	Se lance en aguesti tragics eveniments en tot embriagar-se damb aquerò que se va a hèr.
MISERABLES-V-WEB	Qui ac pòt saber?
MISERABLES-V-WEB	Dilhèu i age capitada.
MISERABLES-V-WEB	Que son es mens.
MISERABLES-V-WEB	An ath sòn dauant a tota ua armada; mès defenen eth dret, era lei naturau, era soberania der individú sus eth madeish, qu’era sua abdicacion ei impossibla, era justícia, era vertat, e se siguesse eth cas, morissen coma es tres cents espartans.
MISERABLES-V-WEB	Non se pense en D. Quijote, senon en Leonidas.
MISERABLES-V-WEB	E van tà dauant; e un còp comprometudi, ja non arreculen.
MISERABLES-V-WEB	Se lancen de cap, en èster era sua esperança ua victòria inaudida, era revolucion consumada, eth progrès liure, er agraniment deth gènre uman, era emancipacion universau; e en darrèr cas, es Termopilas.
MISERABLES-V-WEB	Soent aguesti combats en favor deth progrès se frustren, e acabam de díder se per qué.
MISERABLES-V-WEB	Era gent se mòstre refractària ar impuls des paladins.
MISERABLES-V-WEB	Es masses pesantes, es multituds, fragils peth sòn pròpi pes, cranhen es aventures, e i a quauquarren d’aventura en çò d’ideau.
MISERABLES-V-WEB	Ath delà d’aquerò, non mos cau desbrembar qu’entren tanben en jòc es interèssi, pòc amics de çò d’ideau e de çò de sentimentau.
MISERABLES-V-WEB	A viatges eth còr qu’ei paralisat per estomac.
MISERABLES-V-WEB	Era granesa e beresa de França s’està en que produsís mens vrente qu’es auti pòbles; se tie mès aisidaments era cintura.
MISERABLES-V-WEB	Qu’ei era prumèra que se desvelhe e era darrèra que s’adormís.
MISERABLES-V-WEB	Va entà dauant.
MISERABLES-V-WEB	Li shaute desnishar terren.
MISERABLES-V-WEB	Aquerò se passe pr’amor qu’ei artista.
MISERABLES-V-WEB	Çò d’ideau non ei senon eth punt culminant dera logica, atau coma era beresa non ei qu’eth cim dera vertat.
MISERABLES-V-WEB	Es pòbles artistes son tanben es pòbles conseqüents.
MISERABLES-V-WEB	Estimar era beresa qu’ei veir era lum.
MISERABLES-V-WEB	Plan per aquerò era tèda d’Euròpa, ei a díder, era civilizacion, siguec amiada prumèr per Grècia, que la transpassèc a Italia, e aguesta, ath sòn torn, hec madeish damb França.
MISERABLES-V-WEB	Pòbles divini, radiants de lum!
MISERABLES-V-WEB	Vitai lampada tradunt.
MISERABLES-V-WEB	Causa admirabla!
MISERABLES-V-WEB	Era poesia d’un pòble ei er element deth sòn progrès.
MISERABLES-V-WEB	Era quantitat de civilizacion se mesure pera quantitat d’imaginacion.
MISERABLES-V-WEB	Mès un pòble civilizador li cau conservar-se varonil.
MISERABLES-V-WEB	Corinto, òc; Sibaris, non.
MISERABLES-V-WEB	Eth que s’efemine s’avilís.
MISERABLES-V-WEB	Ne dilettante ne virtuose, senon artista.
MISERABLES-V-WEB	En matèria de civilizacion, non s’a de cercar eth rafinament senon çò de sublim.
MISERABLES-V-WEB	Damb aguesta condicion, se balhe ath gènre uman eth modèl der ideau.
MISERABLES-V-WEB	Er ideau modèrn qu’a eth sòn tipe en art, e es sòns mejans ena sciéncia.
MISERABLES-V-WEB	Damb era ajuda dera sciència se realizarà aguesta vision augusta des poètes: era beresa sociau.
MISERABLES-V-WEB	Se rebastirà er Eden damb A+B.
MISERABLES-V-WEB	Ath punt qu’ei arribada era civilizacion, çò d’exacte ei un element de besonh de çò d’esplendid, e er organ scientific non solet servís, senon que complète eth sentiment artistic.
MISERABLES-V-WEB	Era fantasia li cau calcular.
MISERABLES-V-WEB	Er art, qu’ei qui conquiste, li cau auer de punt d’empara ara sciéncia, qu’ei qui marche.
MISERABLES-V-WEB	Era solidesa dera montura qu’impòrte.
MISERABLES-V-WEB	Er esperit modèrn ei eth gèni dera Grècia damb eth gèni dera India per ligam: Alexandre sus er elefant.
MISERABLES-V-WEB	Es races petrificades en dògma, o desmoralizades peth lucre, son impròpies entà dirigir era civilizacion.
MISERABLES-V-WEB	Era genuflexion duant dera idòla o dauant der escut, atròfie eth muscle que camine e era volontat de marcha.
MISERABLES-V-WEB	Era absorcion ieratica o comerciau amendrís eth radi d’un pòble, abaishe eth sòn orizon en abaishar eth sòn nivèu, e li trè eth coneishement, ath còp uman e divin, dera fin universau, que consitusís es nacions misionères.
MISERABLES-V-WEB	Babilònia non a ideau, ne Cartago tanpòc.
MISERABLES-V-WEB	Atenes e Roma an e sauven, enquia a trauèrs dera espesa net des sègles, aureòles de civilizacion.
MISERABLES-V-WEB	França ei un pòble damb es madeishes qualitats que Grècia e Italia.
MISERABLES-V-WEB	Qu’ei atenensa per çò der amor ara beresa, e romana per çò der amor ara granesa.
MISERABLES-V-WEB	Ath delà, ei bona e s’autrege sense racacòr.
MISERABLES-V-WEB	Està de bona encolia entara abnegacion e eth sacrifici damb fòrça mès freqüéncia qu’es auti pòbles.
MISERABLES-V-WEB	Mès aguesta bona encolia, tan lèu coma l’agarre la dèishe.
MISERABLES-V-WEB	E d’aciu eth gran perilh entad aqueri que corren, quan era non vò senon caminar, o entàs que caminen, quan era vò estar-se quieta.
MISERABLES-V-WEB	França qu’a es sues requeigudes de materialisme, e en bèri moments es idies que meten trebucs ad aguest cervèth sublim, non mòstren arren que se retire ara granesa francesa, e son des dimensions d’un Missouri, o d’ua Carolina deth Sud.
MISERABLES-V-WEB	Quin remèdi?
MISERABLES-V-WEB	Eth gigant represente eth papèr deth nan.
MISERABLES-V-WEB	Era immensa França a es sòns capricis de mainatge.
MISERABLES-V-WEB	Qu’ei tot.
MISERABLES-V-WEB	Paciéncia.
MISERABLES-V-WEB	Es pòbles, coma es astres, qu’an eth sòn dret d’eclipsi.
MISERABLES-V-WEB	Qu’ei parièr, damb era condicion de qué era lum torne, e qu’er eclipsi non vengue a èste ua net.
MISERABLES-V-WEB	Aubada e ressurreccion son sinonims.
MISERABLES-V-WEB	Era reaparicion dera lum qu’ei identica ara perseverància deth jo.
MISERABLES-V-WEB	Hem a veir aguesti hèts damb cauma.
MISERABLES-V-WEB	Era mòrt ena barralha o era hòssa en despatriament, qu’ei un besonh acceptable entath sacrifici.
MISERABLES-V-WEB	Eth vertadèr nòm deth sacrifici ei eth desinterès.
MISERABLES-V-WEB	Qu’es abandonadi se dèishen abandonar, qu’es despatriadi se dèishen despatriar, e limitem-nos a suplicar as grani pòbles que non arreculen massa luenh, quan hèn repè.
MISERABLES-V-WEB	Que non cau, jos era desencusa de tornar ara rason, auançar massa pendent era devarada.
MISERABLES-V-WEB	Era materia existís, e era menuta e es interèssi e eth vrente existissen tanben; mès non s’an d’escotar es conselhs deth vrente, coma se siguessen es solets sabents.
MISERABLES-V-WEB	Era vida momentanèa qu’a eth sòn dret, plan que òc; mès era vida permanenta qu’a tanben eth sòn.
MISERABLES-V-WEB	Ai!, eth hèt d’auer pujat non empedís eth hèt de quèir.
MISERABLES-V-WEB	Exemples d’aquerò n’auem mès des que voleríem, se trapen en istòria.
MISERABLES-V-WEB	Ua nacion ei illustra, cuelh deth gust de çò ideau; e dempús minge era hanga e li shaute.
MISERABLES-V-WEB	Ua paraula mès abans de tornar ena batalha.
MISERABLES-V-WEB	Ua batalha coma era que racondam en aguest moment, non ei ua auta causa qu’ua convulsion entar ideau.
MISERABLES-V-WEB	Eth progrés damb trebucs qu’ei malautís, e semble aguesta sòrta d’epilèpsies tragiques.
MISERABLES-V-WEB	Qu’auem auut d’estramuncar damb era guèrra civila, aguesta malautia deth progrés.
MISERABLES-V-WEB	Qu’ei ua des fases fataus, ath còp acte e entreacte d’aguest drama, qu’eth sòn èish ei un condemnat sociau, e qu’eth sòn vertadèr titol ei: eth progrés.
MISERABLES-V-WEB	Eth progrés!
MISERABLES-V-WEB	Aguest sorriscle, que lançam soent, embarre tot eth nòste pensament; e en aguest punt deth drama qu’auem arribat, en auer d’experimentar encara mès d’ua pròva era idia qu’abrace, dilhèu mos sigue permetut, se non hèr córrer eth vel, aumens deishar entreveir clarament era lum.
MISERABLES-V-WEB	Punt de partença: era matèria.
MISERABLES-V-WEB	Punt d’arribada: era amna.
MISERABLES-V-WEB	Ath començament, era idra; ath finau, er àngel.
MISERABLES-V-WEB	XXI.- Es eròis.
MISERABLES-V-WEB	Còp sec eth tambor dèc eth senhau der atac.
MISERABLES-V-WEB	Era escometuda siguec er auragan.
MISERABLES-V-WEB	Era vesilha, ath miei dera escurina, es assetjaires s’auien apressat ena barralha silenciosaments, coma ua boa.
MISERABLES-V-WEB	Ara, ara lum deth dia, en aqueth ample carrèr, era suspresa qu’ère deth tot impossibla; ath delà, era viua fòrça ère desmascada; eth canon auie començat a rugir, e era armada se precipitèc sus eth reduch.
MISERABLES-V-WEB	Ara era furia qu’ère abiletat.
MISERABLES-V-WEB	Ua poderosa colomna d’infantaria de linha, talhada a intervaus egals pera garda nacionau e municipau a pè, e emparada en masses prigondes, que s’entenien sensen veder-les, desboquèc en carrèr a pas de carga, tocant es tambors e es clarins, damb baionetes calades e es sapaires dauant de tot; e imperturbabla jos es projectils queiguec sus era barralha damb eth pes d’ua biga de bronze sus un paredau.
MISERABLES-V-WEB	Eth paredau se tenguec fèrm.
MISERABLES-V-WEB	Es insurrèctes heren huec impetuosaments, e eth reduch escalat mostrèc ua cabeladura de relampits.
MISERABLES-V-WEB	Er assaut siguec tan furibond, qu’en un moment se vedec era barralha plia d’assetjaires; mès se secodic d’era as soldats, coma eth leon as gossets, e non se curbic de combatents senon d’esgluma, coma er escuèlh, entà tornar a campar dempús atalussada, nera e formidabla.
MISERABLES-V-WEB	Era colomna, en auer d’arrecular, s’estèc en formacion en carrèr, ath descubèrt, mès terribla; e responec ath reduch damb ua espaventosa descarga de fusilharia.
MISERABLES-V-WEB	Tot aqueth qu’age vist huecs artificiaus rebrembarà era manja de fusades volaires, que se cride tistèret.
MISERABLES-V-WEB	Que s’imagine eth lector aguest tistèret o floret, non verticau, senon orizontau, damb ua bala de fusilh o de canon ena punta de cada tija de huec e lançant era mòrt en des.hèir-se es sòns arradims d’arrais.
MISERABLES-V-WEB	Era barralha qu’ère ath dejós.
MISERABLES-V-WEB	Des dus costats i auie era madeisha resolucion.
MISERABLES-V-WEB	Eth valor qu’ère lèu barbar, en tot complicar-se damb ua sòrta de ferocidad eroïca, que començaue peth sacrifici d’un madeish.
MISERABLES-V-WEB	Qu’ère era epòca qu’un garda nacionau lutaue damb un zoave.
MISERABLES-V-WEB	Era tropa volie acabar lèu lèu; era insurreccion volie lutar.
MISERABLES-V-WEB	Era acceptacion dera agonia en tota era fòrça dera joenesa e dera santat, convertís era intrepiditat en frenesí.
MISERABLES-V-WEB	Cadun aquiu auie er agraniment dera ora suprèma.
MISERABLES-V-WEB	Eth carrèr se curbic de cadavres.
MISERABLES-V-WEB	En un des extrèms dera barralha s’estaue Enjolras, e en aute Mario.
MISERABLES-V-WEB	Enjolras, qu’amiaue en cap tota era barralha, se sauvaue e se metie ar arrecés des bales; tres soldats queigueren, un darrèr der aute, ath pè deth sòn merlet sense ne tansevolhe auer-lo vist.
MISERABLES-V-WEB	Mario combatie ath descubèrt, en tot vier a èster eth blanc des fusilhs enemics, pr’amor que mès dera mitat deth sòn còs subergessie deth reduch.
MISERABLES-V-WEB	Non i a un prodig màger qu’un aganit que s’autrege ara degalhada; ne i a arrés mès terrible ena luta qu’er òme pensador.
MISERABLES-V-WEB	Mario apareishie formidable e cogitós.
MISERABLES-V-WEB	Qu’ère ena batalha coma en un sòmi.
MISERABLES-V-WEB	Semblaue un hantauma tirant trets.
MISERABLES-V-WEB	S’agotauen es cartuches, mès non es escarnis des assetjadi.
MISERABLES-V-WEB	Courfeyrac ère damb era tèsta descubèrta.
MISERABLES-V-WEB	Qué n’as hèt deth chapèu?, li preguntèc Bossuet.
MISERABLES-V-WEB	Courfeyrac responec:
MISERABLES-V-WEB	Qu’an artenhut treir-me-lo a canonades.
MISERABLES-V-WEB	A viatges didien causes de mès naut nivèu.
MISERABLES-V-WEB	Com se pòt compréner, cridaue amaraments Feuilly, ad aguesti òmes, (e mentaue es nòms, nòms coneishudi, e enquia celèbres, quauqui uns dera anciana armada), que s’auien aufrit a amassar-se damb nosati, jurant que mos ajudarien; que s’auien compremetut jos era sua paraula d’aunor; que son es nòsti generaus e que mos abandonen!
MISERABLES-V-WEB	Combeferre se limitaue a respóner damb ua brèu arridalha:
MISERABLES-V-WEB	Aqueth reduch, tau qu’ère bastit, e admirablaments sostengut, qu’ère de vertat ua d’aguestes posicions a on un escabòt d’òmes resistissen a ua legion.
MISERABLES-V-WEB	Se succediren es assauts.
MISERABLES-V-WEB	Er orror anaue aumentant.
MISERABLES-V-WEB	Chanvrerie, ua luta digna dera muralha de Tròia.
MISERABLES-V-WEB	Aqueri òmes escanaulidi, rosigadi, cansadi, que non auiien minjat hège vint-e-quate ores, que tanpòc auien dormit, que solet compdauen damb uns quanti trets mès, que se paupauen es pòches uedes de cartuches, heridi lèu toti, bendat eth cap o eth braç damb un liròt florit e nerós, que des sues caucetes traucades gessie sang, armadi a penes de maus fusilhs e de sabres vielhs desdentats, se convertiren en titans.
MISERABLES-V-WEB	Dètz còps siguec atacat e escalat eth reduch, e cap viatge artenheren a cuelher-lo.
MISERABLES-V-WEB	Entà hèr-se’n ua idia d’aguesta luta, que serie convenent imaginar-se eth huec calat en un pialèr de valors terribles, e que se contemple er incendi.
MISERABLES-V-WEB	Non ère un combat, senon er interior d’un horn; es boques alendauen ahlames, es ròstres auien quauquarren d’extraordinari.
MISERABLES-V-WEB	Era forma umana que semblaue aquiu impossibla; es combatents ludien, e ère monstruós veir anar e vier entre eth vermelhós hum, aqueres salimanes dera peleja.
MISERABLES-V-WEB	Renonciam a condar es scènes successiues e simultanèes d’aqueth grandiós masèl.
MISERABLES-V-WEB	Sonque era epopeia a eth dret a amiar dotze mil vèrsi damb ua batalha.
MISERABLES-V-WEB	Se combatie còs a còs, pam a pam, a trets de pistòla, a còps de sabre, a còps de punh, de luenh, d’apròp, de naut, de baish, de pertot, des losats dera casa, des hièstres dera tauèrna, des respiralhs des cerèrs a on s’auien retirat quauqui uns.
MISERABLES-V-WEB	Qu’èren un contra setanta.
MISERABLES-V-WEB	Era façada de Corinto, a miei esbauçar, qu’ère orribla.
MISERABLES-V-WEB	Era hièstra tatoada de mitralha, auie perdut veires e marcs, e non ère qu’un enòrme trauc, precipitadaments tapat damb calades.
MISERABLES-V-WEB	Bossuet siguec mòrt, e madeish Feuilly, Joly e Courfeyrac.
MISERABLES-V-WEB	Combeferre trauessat eth pièch per tres còps de baioneta en moment que quilhaue a un soldat herit, non auec temps que tà guardar eth cèu, e expirèc.
MISERABLES-V-WEB	Mario, tostemp combatent, ère tan crivilhat de herides, mès que mès en cap, qu’eth ròstre despareishie ena sang, e s’aurie pogut díder que l’amiaue caperat damb un mocador vermelh.
MISERABLES-V-WEB	Enjolras ère eth solet que se trapaue indemne.
MISERABLES-V-WEB	Quan non auie armes estenie era man dreta e quèrra, e un insurrècte l’en balhaue ua quinsevolh.
MISERABLES-V-WEB	Non li restaue qu’un tròç de quate espades, ua mès que Francés I en Marignan.
MISERABLES-V-WEB	Homero ditz: “Diomedes esgòrge a Axilo, hilh de Teutranide que s’estaue ena erosa Arisba: Eurialo, hilh de Menisteo, extermine a Dresos e Ofeltios, a Esepo e a Pedaso, eth qu’era naiada Abarbarea amainadèc der irresponsable Bucoliente; Ulises amorre en solèr a Pedites de Perosa; Antiloco a Ablero; Polipetes a Astialo; Polidamas a Oto de Cilene, e Teucro a Aretaonte.
MISERABLES-V-WEB	Megantios morís trauessat pera lança d’Euripides.
MISERABLES-V-WEB	Agamenon, rei des eròis, amorre en solèr a Elatos, oriund dera atalussada ciutat que banhe eth sonor arriu Satnois.” Enes nòsti ancians poèmes, Esplandian ataque damb ua tèda de huec ath gigant marqués de Swantibore, que se defen lançant pèires ath shivau damb es tors que trape a man.
MISERABLES-V-WEB	Es nòstes ancianes frèsques pintures mos mòstren as dus ducs de Bretanha e de Borbon, armadi, damb es sòns escuts de guèrra, a shivau, e apressant-se er un ar aute, agarrada era destrau de combat, damb masques, bòtes e mofles de hèr, er un estropat d’ermina e er aute de blu; Bretanha damb eth leon entre es dues còrnes dera corona, e Borbon damb un casco de visèra que se retiraue a ua monstruosa flor de lis.
MISERABLES-V-WEB	Mès, entà èster capinaut, non s’a besonh d’amiar, coma Ivon, eth casco ducau, ne d’auer ena man, coma Esplandian, ua ahlama viua, ne d’auer portat d’Epiro, coma Files, pair de Polidamas, ua bona armadura, present deth rei des òmes, Eufetes; qu’ei pro d’autrejar era vida per ua conviccion o per ua leiautat.
MISERABLES-V-WEB	Vedetz aguest soldat simple, ager campanhard de Beauce o de Limosin, que ronde, damb era macheta ath costat, ar entorn des hilhuquères deth Luxembourg?
MISERABLES-V-WEB	Vedetz aguest estudiant esblancossit, inclinat sus un emboish d’anatomia, o sus un libre, ròi adolescent que se talhe era barba damb estalhants?
MISERABLES-V-WEB	Cuelhetz a ambdús; bohatz-les ath laguens era alendada deth déuer, metetz-les cara a cara ena horcalhada de Boucherat o en carreron sense gessuda de Plache-Mibray; qu’un combatisque per bandèra, e er aute peth sòn ideau; que s’imaginen es dus que luten pera patria; era luta serà colossau, e era ombra que costaràn en gran camp epic a on pelege era umanitat aguest gomós e aguest estudiantet, egalarà era ombra que projècte Megarionte, rei de Licia, plia de tigres, pelejant còs a còs damb er immens Ajax, rivau des dius.
MISERABLES-V-WEB	XXII.- Pam a pam.
MISERABLES-V-WEB	Quan non restèren vius mès caps qu’Enjolras e Mario enes dus extrèms dera barralha, eth centre, qu’auien sostengut pendent tant de temps Courfeyrac, Joly, Bossuet, Feuilly e Combeferre, cedic.
MISERABLES-V-WEB	Eth canon sense daurir ua bèrca tà passar, auie agranit pro era part mieja deth reduch.
MISERABLES-V-WEB	Eth cant superior dera paret auie despareishut, en tot esbauçar-se per çò des trets; e es dèishes que queiguien, ja interioraments, ja exterioraments, vengueren a formar, apilerant-se enes dus costats, due declivitats: ua laguens e ua auta dehòra.
MISERABLES-V-WEB	Era declivitat exteriora presentaue as assetjaires un plan inclinat.
MISERABLES-V-WEB	Sagèren hèr aquiu un assaut definitiu, e aguest còp gessec ben.
MISERABLES-V-WEB	Era massa quilhada de baionetes, marchant a pas gimnastic, arribèc damb irresistibla possada, e er espés front de batalha dera colomna d’atac campèc entre eth hum, naut de tot deth talús.
MISERABLES-V-WEB	Alavetz ja non i auec remèdi.
MISERABLES-V-WEB	Eth grop d’insurrèctes que defenie eth centre, arreculèc en desorde.
MISERABLES-V-WEB	Se desvelhèc alavetz en quauqui uns er ombriu amor ara vida.
MISERABLES-V-WEB	En veder-se era diana d’aquera sèuva de fusilhs, ja non volien morir.
MISERABLES-V-WEB	Qu’ei ua menuta qu’er instint de conservacion hé sorriscles e qu’er animau reapareish en òme.
MISERABLES-V-WEB	Qu’èren sarradi ena casa de sies estatges que servie de hons ath reduch.
MISERABLES-V-WEB	Aguesta casa podie èster entada eri era sauvacion.
MISERABLES-V-WEB	Se trapaue barrada e coma tapiada de naut en baish.
MISERABLES-V-WEB	Abans qu’era tropa de linha siguesse en interior deth reduch, qu’auie temps entà daurir-se e barrar-se ua pòrta; entad aquerò qu’ère pro era durada d’un relampit; e era pòrta dera casa, miei dubèrta de ressabuda e barrada de seguit, qu’ère era vida entad aqueri desesperadi.
MISERABLES-V-WEB	Per darrèr dera casa i auie carrèrs, era possibla hujuda, er espaci.
MISERABLES-V-WEB	Se meteren a picar damb era culassa des fusilhs e damb eth pè contra era pòrta, cridant, sorrisclant, suplicant, amassant es mans.
MISERABLES-V-WEB	Arrés dauric.
MISERABLES-V-WEB	Eth cap mòrt les guardaue deth hiestron deth tresau estatge.
MISERABLES-V-WEB	Mès Enjolras, Mario e uns auti sèt o ueit mès que les seguien, correren entà protegir-les.
MISERABLES-V-WEB	Enjolras auie cridat as soldats: “Quiets!”, e coma qu’un oficiau non aubedie era intimacion, Enjolras lo deishèc mòrt en un virament de uelhs.
MISERABLES-V-WEB	Se trapaue ara en un petit pati interior deth reduch, emparat ena casa de Corinto, damb era espada en ua man e era carabina ena auta, en tot tier dubèrta era pòrta dera tauèrna, qu’empedie trauessar as assetjaires.
MISERABLES-V-WEB	D’aquiu estant cridèc as desesperadi:
MISERABLES-V-WEB	Non i a qu’ua soleta pòrta dubèrta.
MISERABLES-V-WEB	Aguesta.
MISERABLES-V-WEB	Toti se filèren tath laguens.
MISERABLES-V-WEB	Enjolras, executant damb era sua carabina, que d’era se servie coma se siguesse un baston, çò qu’es expèrts criden molinet, parèc es còps des baionetes ath torn e dauant sòn, e entrèc eth darrèr.
MISERABLES-V-WEB	Que i auec un instant orrible, en tot voler penetrar es soldats e barrar es insurrèctes.
MISERABLES-V-WEB	Era pòrta se barrèc a tot darrèr damb tanta violéncia, qu’en encastrar-se en gahon, deishèc veir talhadi e apegadi en lumedan es cinc dits d’un soldat que s’auie agarrat ada era.
MISERABLES-V-WEB	Mario se demorèc dehòra; ua bala venguie de trincar-li era clavicula e se sentec marejat e queiguec.
MISERABLES-V-WEB	Enjolras, en non veir a Mario entre es que se refugièren ena tauèrna, auec era madeisha idia.
MISERABLES-V-WEB	Mès auien arribat en punt que non restaue a cadun mès temps qu’eth de pensar ena sua pròpia sòrt.
MISERABLES-V-WEB	Enjolras tenguec era barra dera pòrta, metec eth barrulh, li dèc dus torns ara clau, hèc çò de madeish damb eth cadenat tant que peth costat de dehòra atacauen furiosaments es soldats damb es culasses des fusilhs, e es sapaires damb es sues destraus.
MISERABLES-V-WEB	Començaue eth sètge dera tauèrna.
MISERABLES-V-WEB	Es soldats, mos ac cau díder, èren alugadi de colèra.
MISERABLES-V-WEB	Era mòrt deth sergent d’artilharia les auie irritat; e çò qu’encara ère mès terrible, enes pòques ores anteriores ar atac, auie circulat entre eri era notícia de qué es insurrèctes mutilauen as presoèrs, e que se vedie ena tauèrna eth cadavre d’un soldat sense cap.
MISERABLES-V-WEB	Aguesta sòrta de rumors fataus acompanhe ordinàriaments as guèrres civiles, e un d’aguesta sòrta costèc mès endauant era catastròfa deth carrèr de Transnonain.
MISERABLES-V-WEB	Quan era pòrta siguec esbauçada, Enjolras les didec as sòns:
MISERABLES-V-WEB	Venem-mos cars!
MISERABLES-V-WEB	Dempús s’apressèc ena taula a on èren estiradi Mabeuf e Gavroche.
MISERABLES-V-WEB	Ua man pistaue per dejós dera tela, penjant entath solèr.
MISERABLES-V-WEB	Qu’ère era der ancian.
MISERABLES-V-WEB	Enjolras s’inclinèc e punèc aquera man venerabla, madeish qu’eth dia abans auie punat eth front.
MISERABLES-V-WEB	Sigueren es dus solets punets que balhèc ena sua vida.
MISERABLES-V-WEB	Entà resumir: era barralha auie lutat coma ua pòrta de Tebas; era tauèrna lutèc coma ua casa de Saragossa.
MISERABLES-V-WEB	Semblables resisténcies que son herotges.
MISERABLES-V-WEB	Arren de quartèr.
MISERABLES-V-WEB	Arren de capitulacion.
MISERABLES-V-WEB	Se vò morir damb era condicion d’aucir.
MISERABLES-V-WEB	Quan Suchet ditz:
MISERABLES-V-WEB	Capitulatz.
MISERABLES-V-WEB	Palafox respon:
MISERABLES-V-WEB	Dempús dera guèrra deth canon, era deth guinhauet.
MISERABLES-V-WEB	Arren manquèc ena cuelhuda per assaut dera tauèrna de Hucheloup; ne es calades ploiguent dès es hièstres e deth losat sus es assetjaires, e exasperant as soldats damb estronhaments orribles; ne es trets dès es tutes e humaraus; ne eth furor der atac; ne era ràbia dera defensa; ne fin finau, quan cedic era pòrta, era frenetica deméncia der extermini.
MISERABLES-V-WEB	Es assetjaires, en precipitar-se laguens dera tauèrna, non trapèren un solet combatent.
MISERABLES-V-WEB	Era escala en espirau, talhada a còps de destrau, jadie ath miei dera sala der embiash; quauqui heridi venguien d’expirar; es qu’encara viuien èren en estatge principau; e aquiu, peth horat deth tet qu’auie servit d’encaish entara escala, comencéc un espaventós huec.
MISERABLES-V-WEB	Qu’èren es darrèrs cartuches.
MISERABLES-V-WEB	Un còp alugadi, sense povora ja, ne bales, aqueri formidables agonizants, agarrèc cadun ena man dues des botelhes reservades per Enjolras, qu’auem mentat abans, e heren cara ar enmic damb aguestes masses orriblaments fragiles.
MISERABLES-V-WEB	Qu’èren botelhes d’aiguafòrt.
MISERABLES-V-WEB	Racondam es hèts lugubres deth masèl tau que son.
MISERABLES-V-WEB	Er assetjat, ai!, que se servís de tot.
MISERABLES-V-WEB	Eth huec grèc non a desaunorat a Arquimedes, ne era pèga honuda a Bayardo.
MISERABLES-V-WEB	Era guèrra qu’ei tot espant, e non i a en era arren qu’alistar.
MISERABLES-V-WEB	Era fusilharia des assetjaires, encara que damb eth trebuc d’auer de filar- se de baish entà naut, qu’ère mortifèra.
MISERABLES-V-WEB	Lèu eth cant deth horat deth tet se vedec enrodat de caps de mòrts d’a on corrie era sang en forma de ròis e humejants hius.
MISERABLES-V-WEB	Eth tapatge qu’ère indicible; un hum espés e ardent escampilhaue lèu era net sus aqueth combat.
MISERABLES-V-WEB	Non i auie ja òmes en aquera luta, ara infernau.
MISERABLES-V-WEB	Non èren gigants contra colòssi.
MISERABLES-V-WEB	Se retiraue mès aquerò a Milton e a Dante qu’a Homero.
MISERABLES-V-WEB	Dimònis atacauen, e hantaumes resistien.
MISERABLES-V-WEB	Qu’ère er eroïsme monstre.
MISERABLES-V-WEB	XXIII.- Orestes en dejun e Pilades embriac.
MISERABLES-V-WEB	En resumit, pujant es uns sus es auti, ajudant-se damb era esqueleta dera escala, escalant pes parets, agarrant-se en solèr de naut, guinhauetejant ath cant madeish dera trampa as darrèri que resistien, uns vint des assetjaires, entre soldats, gardes nacionaus e gardes municipaus, desfiguradi era màger part pes herides recebudes en ròstre en realizar aquera terrible ascension, cegadi pera sang, furiosi, sauvatges, se calèren ena sala der estatge principau.
MISERABLES-V-WEB	Non restaue aquiu qu’un òme de pès: Enjolras.
MISERABLES-V-WEB	Sense cartuches ne espada, non auie ena sua man qu’eth canon dera sua carabina, qu’era sua culassa auie trincat sus eth cap des qu’entrauen.
MISERABLES-V-WEB	S’auie plaçat de manèra qu’eth bilhard lo separèsse des sòns enemics, hènt repè entar angle dera sala e aquiu, damb era guardada capinauta, eth cap quilhat e aqueth tròç d’arma ena man, inspiraue encara pro temor entà qu’arrés gausèsse apressar-se.
MISERABLES-V-WEB	S’entenec cridar:
MISERABLES-V-WEB	Qu’ei eth cap.
MISERABLES-V-WEB	Ei eth qu’a aucit ar artilhèr.
MISERABLES-V-WEB	Donques que s’a botat aquiu, qu’està perfèctaments.
MISERABLES-V-WEB	Que se demore.
MISERABLES-V-WEB	Fusilhem-lo en aguest madeish lòc.
MISERABLES-V-WEB	Fusilhatz-me, didec Enjolras.
MISERABLES-V-WEB	Era audàcia d’ua mòrt eroïca qu’esmò tostemps as òmes.
MISERABLES-V-WEB	Tanlèu Enjolras crotzèc es braci, en tot acceptar era fin que se li premanie, eth tapatge ensordaire dera luta cessèc ena sala, e aqueth caòs se convertic còp sec en ua espècia de solemnitat sepulcrau.
MISERABLES-V-WEB	Semblaue qu’era menaçadora majestat d’Enjolras, desarmat e quiet, pesaue sus eth tumult, e que, damb era soleta autoritat dera sua guardada tranquilla, aqueth joen, eth solet que non auie estat herit, magnific, sagnós, beròi, indiferent coma se siguesse invulnerable, obligaue ad aquera sinistra gent a aucir-lo damb respècte.
MISERABLES-V-WEB	Era sua beresa, ennautada en aqueth moment pera sua arrogància, deishaue anar ua ludentor plan viua, coma s’eth cansament, madeish qu’es herides, non auessen cap de poder sus eth, dempús des orribles vint-e-quate ores qu’auien transcorrut, s’estaue fresc e rosat.
MISERABLES-V-WEB	Dilhèu se referisse a Enjolras eth testimòni que didec dempús dauant deth conselh de guèrra:
MISERABLES-V-WEB	Que i auie un insurrècte qu’entení cridar Apolo.
MISERABLES-V-WEB	Un garda nacionau que l’afustaue baishèc eth canon deth fusilh, dident:
MISERABLES-V-WEB	Me semble que vau a fusilhar a ua flor.
MISERABLES-V-WEB	Ara seguida un sergent cridèc:
MISERABLES-V-WEB	Afustatz!
MISERABLES-V-WEB	Intervenguec un oficiau.
MISERABLES-V-WEB	Demoratz, didec.
MISERABLES-V-WEB	E higec, en tot dirigir-se a Enjolras:
MISERABLES-V-WEB	Voletz que vos benden es uelhs?
MISERABLES-V-WEB	Non.
MISERABLES-V-WEB	Ètz vos, de vertat, eth qu’aucic ath sergent d’artilharia?
MISERABLES-V-WEB	Hège un moment que s’auie desvelhat Grantaire.
MISERABLES-V-WEB	Grantaire, coma rebrembarà eth lector, dormie dès era vesilha ena sala nauta dera tauèrna, seigut en ua cagira, e apuaue era part superiora deth còs en ua taula.
MISERABLES-V-WEB	Realizaue damb tota era sua energia era anciana metafòra, defuntat de tauèrna.
MISERABLES-V-WEB	Er orrible filtre der aiguardent, cervesa e absinti l’auie aletargat.
MISERABLES-V-WEB	Coma qu’era taula qu’auie ath sòn dauant ère petita e non podie servir entara barralha, l’ac auien deishat.
MISERABLES-V-WEB	Seguie ena madeisha postura damb eth pièch inclinat e eth cap emparat en braç, enrodat de veires, gèrles e botelhes.
MISERABLES-V-WEB	Dormie en aguest sòn prigond der os entutat o dera sangsuga ja harta.
MISERABLES-V-WEB	Ne eth huec des fusilhs, ne eth deth canon, ne era mitralha que penetraue pera hièstra ena sala a on ère, ne er immens revolum der assaut lo desvelhèren.
MISERABLES-V-WEB	Sonque de quan en quan responie ath canon damb un roncadís.
MISERABLES-V-WEB	Semblaue demorar aquiu qu’ua bala l’estauvièsse eth trabalh de daurir de nauèth es uelhs.
MISERABLES-V-WEB	Ath sòn entorn jadien quauqui cadavres, e a còp de uelh non se lo distinguie d’aqueri qu’èren autrejadi ath sòn prigond dera mòrt.
MISERABLES-V-WEB	Eth tapatge non desvelhe a un embriac, mès òc eth silenci.
MISERABLES-V-WEB	Qu’ei ua observacion que s’a hèt mès d’un còp.
MISERABLES-V-WEB	Efècte semblable ath d’ua veitura de shivaus ath galaup, que s’arture còp sec.
MISERABLES-V-WEB	Es que dormien laguens dera veitura se desvelhen alavetz.
MISERABLES-V-WEB	Era embriaguesa qu’acabe se retire a un ridèu que se cor.
MISERABLES-V-WEB	Se ve en conjunt e d’un solet còp tot aquerò qu’amagaue.
MISERABLES-V-WEB	Tot s’aufrís de ressabuda ara memòria, e er embriac, que non se’n sap d’arren de çò que s’a passat hè vint-e-quate ores, non a acabat encara de daurir es paupetes quan ja ei ath pas de tot.
MISERABLES-V-WEB	Es idies l’acodissen damb sobta luciditat; era opacitat dera embriaguesa, espècia de leishiu qu’escurís eth cervèth, s’esbugasse, e dèishe pas ara clara e distinta percepcion dera realitat.
MISERABLES-V-WEB	Retirat coma ère Grantaire en un cornèr, e ath recès dera taula de bilhard, es soldats, que non deishauen de uelh a Enjolras, non l’auien vist; e ja eth sergent se premanie a repetir era orde “afustatz!”, quan entenec ara imprevista cridar damb votz robusta:
MISERABLES-V-WEB	Visca era Republica!
MISERABLES-V-WEB	Aciu que sò jo.
MISERABLES-V-WEB	Grantaire s’auie lheuat.
MISERABLES-V-WEB	Aucitz-ne a dus d’un còp, didec.
MISERABLES-V-WEB	E virant-se entà Enjolras, higec damb timiditat:
MISERABLES-V-WEB	Ac permetes?
MISERABLES-V-WEB	Enjolras li sarrèc era man damb un arridolet.
MISERABLES-V-WEB	Non auie acabat d’arrir quan sonèc era detonacion.
MISERABLES-V-WEB	Non hec senon inclinar eth cap.
MISERABLES-V-WEB	Grantaire queiguec as sòns pès coma herit d’un pericle.
MISERABLES-V-WEB	Uns instants dempús, es soldats hègen enlà as darrèrs insurrèctes que s’auien refugiat naut de tot dera casa.
MISERABLES-V-WEB	Tirauen de laguens des humaraus, a trauèrs d’un brescat de husta.
MISERABLES-V-WEB	Se lutaue en losat.
MISERABLES-V-WEB	Se lançauen còssi pes hièstres, quauqui uns encara vius.
MISERABLES-V-WEB	Un òme de blòda, que lancèren d’aguesta nautada transpassat eth vrente d’ua baionetada, se retortilhaue en solèr damb er estertor dera agonia.
MISERABLES-V-WEB	Un soldat e un insurrècte s’esguitlauen amassa pera pala deth losat, sense voler deishar-se, e queiguien fòrta e herotjaments abraçadi.
MISERABLES-V-WEB	Ena tuta, ua luta dera madeisha sòrta.
MISERABLES-V-WEB	Crits, trets, còps de pè espaventosi, e dempús eth silenci.
MISERABLES-V-WEB	S’auie cuelhut era barralha.
MISERABLES-V-WEB	XXIV.- Presoèr.
MISERABLES-V-WEB	Mario qu’ère presoèr, plan.
MISERABLES-V-WEB	Presoèr de Jean Valjean.
MISERABLES-V-WEB	Jean Valjean non auie cuelhut mès part en combat qu’eth de riscar era sua vida.
MISERABLES-V-WEB	Sense eth, en aquera suprèma fasa dera agonia, arrés aurie pensat enes heridi.
MISERABLES-V-WEB	Gràcies ada eth, present coma era providéncia pertot pendent eth masèl, es que queiguien èren quilhadi, amiadi ena sala der embaish e guaridi.
MISERABLES-V-WEB	En es intervaus reparaue era barralha.
MISERABLES-V-WEB	Mès arren que podesse retirar-se a un còp, a un atac, ne tansevolhe a ua defensa personau, gessec des sues mans.
MISERABLES-V-WEB	Caraue e ajudaue.
MISERABLES-V-WEB	Per çò d’aute, a penes auie ua escarraunhada.
MISERABLES-V-WEB	Es bales l’auien respectat.
MISERABLES-V-WEB	S’eth suicidi entrèc un shinhau en plan que se prepausèc en dirigir-se en aquera hòssa, era capitada non l’auie artenhut.
MISERABLES-V-WEB	Mès que dobtam de qué auesse pensat en suicidi, acte contra era religion.
MISERABLES-V-WEB	Jean Valjean, ath miei dera espessa broma deth combat, non semblaue veir a Mario, encara que non lo deishaue de uelh un solet instant.
MISERABLES-V-WEB	Quan un còp de bala hec quèir a Mario, Jean Valjean sautèc damb era agilitat d’un tigre, se lancèc sus eth coma se se tractèsse d’ua presa e se lo hec a vier.
MISERABLES-V-WEB	Eth remolin der atac ère alavetz concentrat tan violentaments en Enjolras, e ena pòrta dera tauèrna, qu’arrés vedec a Jean Valjean, amiar en braça a Mario, estavanit, trauessar eth solèr desempeirat dera barralha, e desparéisher darrèr der angle dera casa de Corinto.
MISERABLES-V-WEB	Eth lector rebrembarà aguest angle, que formaue ua sòrta de gessent en carrèr, e protegie contra es bales, era mitralha e enquia es guardades, quauqui pès quarrats de terren.
MISERABLES-V-WEB	Que i a, a viatges, enes incendis ua abitacion que non uscle, e enes mars mès agitadi, darrèr d’un ticolet, o ath finau d’ua sòrta de trebucs, un corneret tranquil.
MISERABLES-V-WEB	En aguesta espècia d’arrecès deth trapèci interior dera barralha auie agonizat Eponina.
MISERABLES-V-WEB	Peth moment, e dilhèu pendent dues o tres menutes, aquera tela de paret qu’ère un arrecès; mès com gésser e desliurar-se deth masèl?
MISERABLES-V-WEB	S’en brembèc dera angónia qu’auie experimentat ueit ans abans, en carrèr de Polonceau, e de quina manèra auie artenhut gésser deth trebuc; mès s’alavetz siguec dificil, ara qu’ère impossible.
MISERABLES-V-WEB	Auie ath sòn dauant aquera casa sorda e implacabla de sies estatges, que non semblaue abitada que per òme mòrt deth hiestron; ara dreta i auie era barralha pro baisha que barraue era Petita Truanderie; e encara que non aufrie mès dificultat sauvar aguest obstacle, s’endonviaue per dessús deth parapet ua hilèra de puntes de baionetes.
MISERABLES-V-WEB	Qu’ère era tropa de linha plaçada en aute costat dera barralha, e ara demora.
MISERABLES-V-WEB	Qu’ère clar que passar eth parapet equivalie a vier a cercar ua descarga sarrada, e que quinsevolh cap que gausèsse mostrar-se naut dera paret de calades servirie de diana a seishanta trets de fusilh.
MISERABLES-V-WEB	Ara quèrra i auie eth camp de combat.
MISERABLES-V-WEB	Darrèr der angle dera paret i auie era mòrt.
MISERABLES-V-WEB	Que podie hèr?
MISERABLES-V-WEB	Sonque un audèth aurie pogut gésser d’aquiu.
MISERABLES-V-WEB	E ère de besonh decidir-se de seguit, trapar ua manèra, cuélher ua resolucion.
MISERABLES-V-WEB	A quauqui passi d’aqueth lòc se combatie, e erosaments toti s’acarnissauen en un punt unenc, ena pòrta dera tauèrna; mès se se l’acodie a un soldat, solet a un, hèr eth torn ara casa, o atacar-la peth costat, tot s’aurie acabat.
MISERABLES-V-WEB	Jean Valjean guardèc era casa deth dauant, dempús era barralha dera dreta, e a tot darrèr, eth solèr damb era violéncia dera angústia suprèma, desesperat e coma s’auesse volgut daurir un horat damb es uelhs.
MISERABLES-V-WEB	A truca de guardar, se diboishèc e arribèc a aquerir forma dauant d’eth ua causa vagaments perceptibla en tau agonia, coma s’era vista auesse poder entà hèr brotoar er objècte demanat.
MISERABLES-V-WEB	Vedec a pòqui passi, e ath pè deth petit parapet, susvelhat e gardat per dehòra damb rigor, jos un en.honsament de calades que l’amagauen en part, ua rèisha de hèr plaçada a nivèu de tèrra e ara nautada der estatge.
MISERABLES-V-WEB	Aguesta rèisha formada per fòrts barrons transversaus, auie uns dus pès quarrats.
MISERABLES-V-WEB	Eth marc de calades que la sostenguie auie estat arrincat, e ère coma desencaishada.
MISERABLES-V-WEB	Ath trauèrs des barrons s’entrevedie ua dubertura escura, semblabla ath canon d’ua humeneja o ath cilindre d’ua cistèrna.
MISERABLES-V-WEB	Se i lancèc Jean Valjean.
MISERABLES-V-WEB	Era sua sciéncia des evasions l’illuminèc eth cervèth, claraments.
MISERABLES-V-WEB	Regnaue aquiu ua patz prigonda, silenci absolut, net.
MISERABLES-V-WEB	Li venguec en cap era impression qu’auie passat en d’auti tempsi quan auie sautat deth carrèr en convent.
MISERABLES-V-WEB	Sonque qu’ara non amiaue damb eth a Cosette senon a Mario.
MISERABLES-V-WEB	Libre dusau: Er intestin de Leviatan.
MISERABLES-V-WEB	I.- Era tèrra apraubida peth mar.
MISERABLES-V-WEB	París lance annauments vint-e-cinc milions ena aigua.
MISERABLES-V-WEB	E pensa que non ac didem en sentit metaforic.
MISERABLES-V-WEB	Com e de quina manèra?
MISERABLES-V-WEB	De dia e de nets.
MISERABLES-V-WEB	Damb quina finalitat?
MISERABLES-V-WEB	Damb cap finalitat.
MISERABLES-V-WEB	Damb quina idia?
MISERABLES-V-WEB	Sense pensar en cap idia.
MISERABLES-V-WEB	Entà qué?
MISERABLES-V-WEB	Entad arren.
MISERABLES-V-WEB	Mejançant quin organ?
MISERABLES-V-WEB	Menjançant eth sòn intestin.
MISERABLES-V-WEB	E quin ei eth sòn intestin?
MISERABLES-V-WEB	Er escolader.
MISERABLES-V-WEB	Era sciéncia, dempús d’auer caminat a paupes pendent fòrça temps, se’n sap aué qu’eth mès fecund e eficaç des abonatges ei er uman.
MISERABLES-V-WEB	Es chinesi, didem-ac entara nòsta vergonha, ac sabien abans que nosati.
MISERABLES-V-WEB	Cap campanhard chinés (atau ac ditz Eckeberg) torne dera ciutat sense hèr-se a vier enes dus extrèms deth sòn bambó, dus ferrats plei de çò que nosati cridam inmondícies.
MISERABLES-V-WEB	Gràcies ar abonatge uman, era tèrra ei encara en China tan joena coma enes tempsi d’Abraham.
MISERABLES-V-WEB	Eth horment chinés da enquia cent ueitanta grans per un.
MISERABLES-V-WEB	Non i a cap abonatge comparable en fertilitat ath detritus d’ua capitau.
MISERABLES-V-WEB	Ua grana ciutat qu’ei eth mielhor des hiemèrs.
MISERABLES-V-WEB	Tier ara ciutat entar abonatge dera planhura, que serie assegurar-se ua capitada infalibla.
MISERABLES-V-WEB	S’eth nòste aur son hièms, es nòsti hièms son aur.
MISERABLES-V-WEB	Que se hè d’aguest aur-hièms?
MISERABLES-V-WEB	Se lo lance en abisme.
MISERABLES-V-WEB	S’envie, damb granes despenes, convòis de vaishèths entà recuélher en pòl austral es excrements des petrels e pingüins, e se lance en mar er incalculable element d’opuléncia que s’a ath costat.
MISERABLES-V-WEB	Tot er abonatge uman e animau que pèrd eth mon, entornat entara tèrra en sòrta d’entath mar, que serie pro entà alimentar ath mon.
MISERABLES-V-WEB	Aguesti modelhons d’inmondícies des cantoades, aguesti cars de lordères que bassaquegen pendent era net pes carrèrs, aguesti orribles botes deth muladar, aguesti pudesencs arriuets de hanga qu’amague er empeirat, sabetz se qué ei?
MISERABLES-V-WEB	Qu’ei eth prat florit, era èrba verda, eth serpol, eth timonet, era sàlvia; ei era cacèra, eth bestiar, eth bram de satisfaccion des bueus pendent era serada; ei hen flairós, horment daurat, pan ena vòsta taula, sang cauda enes vòstes venes; qu’ei salut, alegria, vida.
MISERABLES-V-WEB	Entornatz tot aquerò en gran crusòl, e gesserà d’eth era vòsta abondància.
MISERABLES-V-WEB	Era alimentacion des planhères forme er aliment des òmes.
MISERABLES-V-WEB	Que serà era òbra dera vòsta ignorància.
MISERABLES-V-WEB	Era estadistica a calculat que sonque França vèsse cada an en Atlantic per boca des sòns arrius cinc cents milions.
MISERABLES-V-WEB	Damb aguesti cinc cents milions, compde, se curbirie era quatau part des despenes deth budgèt; e ça que la, ei tau era abiletat der òme, que s’estime mès deishar de cornèr aquerò, en tot autrejar-les ar arriuet.
MISERABLES-V-WEB	Era esséncia madeisha deth pòble, aciu de goterer en goterer, aquiu delà en ondades, se la hen a vier ath sòn darrèr aguest miserable vessament des nòsti escoladers enes arrius, e aguest gigantesc desbocament des nòsti arrius en ocean.
MISERABLES-V-WEB	Cada sanglòt des nòsti escoladers mos còste mil francs.
MISERABLES-V-WEB	Que son dues es conseqüéncies: era tèrra apraubida e era aigua empestada.
MISERABLES-V-WEB	Era hame gessent deth soc e era malautia der arriu.
MISERABLES-V-WEB	Sabem aué, e sense cap de dobte, qu’eth Tamesis empodoe a Londres.
MISERABLES-V-WEB	Un doble aparelh tubular, aprovedit de valvules e restanques, aspirant e espelint, un sistèma de drenatge elementau, simple entath paumon der òme, e que foncione ja en diuèrsi pòbles d’Anglatèrra, serie pro entà hèr-mos a vier entàs nòstes ciutats era aigua blossa des camps, e amiar entàs nòsti camps era aigua rica des ciutats, e d’aguesta manèra profitaríem es cinc cents milions de francs que se lancen.
MISERABLES-V-WEB	Se pense en d’autes causes.
MISERABLES-V-WEB	Eth procediment actuau damnatge en tot voler beneficiar.
MISERABLES-V-WEB	Era intencion qu’ei bona, mès eth resultat trist.
MISERABLES-V-WEB	Se cre purificar era ciutat e s’emmalautís as abitants.
MISERABLES-V-WEB	Un escolader qu’ei ua enganha.
MISERABLES-V-WEB	Quan pertot, eth drenatge, damb era sua dobla foncion, en tot restituir çò que s’agarre, age remplaçat er escolader, simple lauatge apraubidor, alavetz, combinant-se aquerò damb es donades dera naua economia sociau, eth producte dera tèrra serà doble, e eth problèma dera misèria se padegarà considerablaments.
MISERABLES-V-WEB	Mos cau ahíger era supression des parasitismes, e quedarà resolvut.
MISERABLES-V-WEB	Er amendriment, òc.
MISERABLES-V-WEB	Euròpa s’arroïne per consompcion.
MISERABLES-V-WEB	Auem dit çò que se perd en França.
MISERABLES-V-WEB	Ara plan, coma que París contie era vintau part dera poblacion francesa totau, e en èster er abonatge de París eth mès ric de toti, non s’arribe encara en numèro vertader evaluant en vint- e-cinc milions era part que correspon ara capitau enes cinc cents que França degalhe annauments.
MISERABLES-V-WEB	Aguesti vint-e-cinc milions, tengudi en ajudes e gòis, doblarien er esplendor de Paris.
MISERABLES-V-WEB	Era ciutat les consumís en escoladers.
MISERABLES-V-WEB	Atau, podem díder, qu’era gran prodigalitat de París, es sues meravilhoses hèstes, es sues holies de Beaujon, es sues orgies, eth sòn aur vessat a mans plies, eth sòn luxe, era sua magnificéncia, qu’ei eth sòn escolader.
MISERABLES-V-WEB	Atau, donc, ena ceguetat d’ua mala economia politica se negue e se dèishe arrossegar peth corrent e se dèishe pèrder enes abismes der ocean eth benèster de toti.
MISERABLES-V-WEB	Calerie que i auesse hilats de Sant Cloud entara riquesa publica.
MISERABLES-V-WEB	Economicaments, es hèts se pòden resumir atau: Paris, mautraucat.
MISERABLES-V-WEB	París, aguesta ciutat modèl, modèl des capitaus ben bastides, e dera que cada pòble sage d’auer-ne ua còpia, metropòli de çò ideau, augusta patria dera iniciatiua, der impuls e der assag, centre e ostau des intelligéncies, ciutat-nacion, brunhon der avier, admirable barreja de Babilonia e de Corinto, hè, jos eth punt d’enguarda que viem de considerar, rufar es espatles a un campanhard de Fo-Kian.
MISERABLES-V-WEB	Imitatz a París e vos arroïnaratz.
MISERABLES-V-WEB	Aguestes estonantes inaptituds non son naues; eth necitge en present cas ven de fòrça endarrèr.
MISERABLES-V-WEB	Es ancians òbren coma es modèrns.
MISERABLES-V-WEB	Quan era campanha de Roma siguec arroïnada pes escoladers romans, Roma agotèc es recursi d’Italia; e un còp uedada Italia en sòn escolader, se passèc madeish damb Sicilia, Cerdenha e Africa.
MISERABLES-V-WEB	Er escolader de Roma que s’a avalat eth mon.
MISERABLES-V-WEB	Aguest escolader aufrie era sua gargamèra ara ciutat e ar univèrs.
MISERABLES-V-WEB	Urbi et Orbi.
MISERABLES-V-WEB	Ciutat etèrna.
MISERABLES-V-WEB	Gotèr insondable.
MISERABLES-V-WEB	Entàs besonhs des operacións que parlam, París qu’a ath sòn dejós a un aute París.
MISERABLES-V-WEB	Damb es sues artèries e circulacion, qu’ei hanga, mancant solet era forma umana.
MISERABLES-V-WEB	Pr’amor que non s’a de vantar ad arrés, ne tansevolh a un gran pòble.
MISERABLES-V-WEB	A on i a de tot, se trape era ignomínia ath cant dera sublimitat; e se París contie a Atenes, era ciutat des lums; a Tiro, era ciutat potenta; a Esparta, era ciutat vertuosa; a Ninive, era ciutat des prodigis, contie tanben a Lutecia, era ciutat de lim.
MISERABLES-V-WEB	Ath delà d’aquerò, eth sagèth deth sòn poder ei tanben aquiu estampat; era titanica sentina de París realice, ath miei des monuments, aguest ideau estranh realizat ena umanitat per quauqui òmes, taus coma Maquiavelo, Bacon e Miraveau: çò de grandós abjècte.
MISERABLES-V-WEB	Eth solèr sosterranh de París, s’era guardada podesse penetrar era sua superfícia, presentarie er aspècte d’ua madrepòra colossau.
MISERABLES-V-WEB	Era esponja non a mès traucs e correders qu’eth tròç de tèrra de sies lègues de circuit a on repause era anciana grana ciutat.
MISERABLES-V-WEB	Sense parlar des catacombes que sòn ua vòuta a despart; sense parlar deth confús brescat de canoades deth gas; sense condar eth vast sistèma de tuèus que distribuissen era aigua enes hònts publiques, es escoladers son, per eri madeishi, enes dues arribes, un prodigiós hilat sosterranh; laberint qu’eth sòn hiu ei era penent.
MISERABLES-V-WEB	II.- Era anciana istòria der escolader.
MISERABLES-V-WEB	Se mos imaginam a París quilhat coma ua tapa, eth hilat sosterranh des escoladers, campat a vista d’audèth, diboisharà enes dues arribes ua espècia de soca gròssa, empeutada en arriu.
MISERABLES-V-WEB	Ena arriba dreta, er escolader deth centre serà eth tronc d’aguesta tija, es conduchs segondaris seràn es arrames, e es carrerons sensen gessuda es arrametes.
MISERABLES-V-WEB	Era figura qu’ei abreujada e non deth tot exacta; pr’amor qu’er angle rècte, qu’ei er angle abituau en aguesta sòrta de ramificacions sosterranhes, ei plan estranh ena vegetacion.
MISERABLES-V-WEB	Mos formaram ua imatge mès avienta d’aguest estranh plan geometric, en tot imaginar-mos veir en solèr, un hons de tenèbres, quauque estranh alfabèt orientau, en desorde, e qu’es sues letres disfòrmes siguessen sòudades ues damb es autes, coma ar edart, ja sigue per sòns angles, ja sigue per sòns extrèms.
MISERABLES-V-WEB	Es tarcums e es escoladers representauen un gran papèr ena Edat Mieja, en baish Emperi e en ancian Orient.
MISERABLES-V-WEB	Era pèsta neishie d’eri e es despòtes anauen a morir aquiu.
MISERABLES-V-WEB	Es multituds guardauen lèu damb temor religiós aguestes jaces de poiridura, cunhères monstruoses dera mòrt.
MISERABLES-V-WEB	Eth clòt des vèrmes de Benarés non ère mens vertiginós qu’eth des Leons de Babilonia.
MISERABLES-V-WEB	Teglatfalasar, sivans es libres rabinics, juraue peth tarcum de Ninive.
MISERABLES-V-WEB	Der escolader de Munster hège gésser Joan de Leide era sua faussa lua, e deth potz-escolader ded Negscheb, eth sòn menecmo orientau.
MISERABLES-V-WEB	Mokanna, eth profèta amagat deth Korasan, hège gésser eth sòn famós solei.
MISERABLES-V-WEB	Era istòria des òmes se miralhe ena istòria des escoladers.
MISERABLES-V-WEB	Es gemonies èren es ostentacions de Roma.
MISERABLES-V-WEB	Er escolader de París qu’a estat ua anticalha formidabla, en tot servir ja de sepulcre, ja d’asil.
MISERABLES-V-WEB	Eth crimen, era intelligéncia, era protèsta sociau, era libertat de consciéncia, eth pensament, eth panatòri, tot çò qu’es leis umanes perseguissen o an perseguit, s’a amagat en aguest horat; es maillotins2 en sègle XIV, es tauromaquics en sègle XV, es ugonots en XVI, es illuminadi de Morin en XVII, es chauffeurs3 en XVIII.
MISERABLES-V-WEB	Eth bòsc auie era tuta, e París er escolader.
MISERABLES-V-WEB	Eth brigand, aguest coquin gal, acceptaue er escolader coma sucursau dera cort des Miracles, e pera net, ignòble e herotge, entraue en vomitòri Maubuée coma en ua cramba.
MISERABLES-V-WEB	Qu’ère normau qu’es qu’auien coma punt de trabalh diadèr eth carreron sense gessuda de Vide-Set (neteja-pòches), o eth carrèr de Coupe-Gorge (talhacòchi) auesse coma domicili nueitiu eth pontet deth Chemin-Vert (camin-verd), o era tuta de furets Hurepoix.
MISERABLES-V-WEB	D’aciu vien multitud de rebrembes.
MISERABLES-V-WEB	Hantaumes de tota sòrta frequenten aguesti longui correders solitaris; pertot era poiridura e eth miasma; aciu e delà un respiralh, a on Villon, de laguens estant parle damb Rabelais, plaçat dehòra.
MISERABLES-V-WEB	Er escolader, en ancian París, qu’ei eth punt d’amassada de toti es anequeliments e de toti es assagi.
MISERABLES-V-WEB	Era economia politica ve en eri un detritus, e era filosofia sociau un resultat.
MISERABLES-V-WEB	Er escolader ei era consciéncia dera poblacion.
MISERABLES-V-WEB	Tot se file entada eth, e aquiu se mesure.
MISERABLES-V-WEB	En aguest lòc livid que i a tenèbres, mès non secrets.
MISERABLES-V-WEB	Cada causa a aquiu era sua forma vertadèra, o aumens era sua forma definitiua.
MISERABLES-V-WEB	Eth modelhon d’immondícies pòt allegar a favor sòn que non ei mentidèr.
MISERABLES-V-WEB	Era ingenuitat s’a refugiat aquiu.
MISERABLES-V-WEB	En eth se trape era masca de Basili; mès se ve eth carton e eth bramaire, çò d’interior e çò d’exterior apareishen, e damb er auçament d’un aunorat lim.
MISERABLES-V-WEB	Apròp que i é eth nas postís de Scapin.
MISERABLES-V-WEB	Totes es lordaries dera civilizacion, quan ja non servissen, quèn en clòt de vertat, a on va a parar er immens vessament sociau.
MISERABLES-V-WEB	Se neguen en eth, mès ath còp se hèn a veir.
MISERABLES-V-WEB	Aquera barreja qu’ei ua confession.
MISERABLES-V-WEB	Non mès fausses aparences; ja non i a potingues ne desguisament possibles; era lordèra se trè era camisa; nudesa absoluda, dissipacion d’illusions; aquerò qu’ei, sonque aquerò qu’ei, damb era sinistra figura d’aquerò que s’acabe.
MISERABLES-V-WEB	Realitat e desaparicion.
MISERABLES-V-WEB	Tot çò qu’abantes se pimpalhaue ara s’enlordís.
MISERABLES-V-WEB	Eth darrèr vel s’a arrincat.
MISERABLES-V-WEB	Un escolader qu’ei un cinic.
MISERABLES-V-WEB	Ac ditz tot.
MISERABLES-V-WEB	Aguesta sinceritat dera immondícia qu’a quauquarren de bon e solatge era amna.
MISERABLES-V-WEB	Quan s’a viscut en tot auer de tier er espectacle dera grana importància que s’autregen ena tèrra era rason d’Estat, eth jurament, era sabença politica, era justícia umana, era probitat professionau, es austeritats de situacion, es tògues incorruptibles, solatge entrar en un escolader e veir era hanga qu’a vengut a èster tot aquerò.
MISERABLES-V-WEB	Ath delà, ensenhe.
MISERABLES-V-WEB	Que viem de didè’c: era istòria passe per escolader.
MISERABLES-V-WEB	Es masèls, coma eth dera net de Sant Bartolomé, se filtren gota a gota pes calades.
MISERABLES-V-WEB	Es grani assassinats publics, es masèls politics e religiosi trauèssen aguest sosterranh dera civilizacion e lancen en eth es sòns cadavres.
MISERABLES-V-WEB	Entath pensaire, toti es assassins politics son aquiu, ena orribla penombra, de jolhs, damb un tròç de susari coma devantau, lauant lugubraments damb era esponga es taques des sòns crims.
MISERABLES-V-WEB	Loís XI qu’ei aquiu en companhia de Tristan.
MISERABLES-V-WEB	Francés I e Duprat, Carles IX e sa mair, Richelieu e Loís XIII, Louvois, Letellier, Hebert e Maillard, engarrapen es pèires tà veir s’artenhen que despareishe era tralha des sues accions.
MISERABLES-V-WEB	Jos es vòutes s’enten era escampa d’aguesti espèctres.
MISERABLES-V-WEB	Se respire en eres era enòrma pudentor des catastròfes sociaus.
MISERABLES-V-WEB	Se ven enes cantoades reflèxi roiencs.
MISERABLES-V-WEB	Cor aquiu ua aigua terribla a on s’an lauat mans sagnoses.
MISERABLES-V-WEB	Er observador sociau li cau entrar en aguesti endrets ombrius, donques que formen partida deth sòn laboratòri.
MISERABLES-V-WEB	Era filosofia qu’ei eth microscòpi deth pensament.
MISERABLES-V-WEB	Tot vò húger d’era, mès arren se desliure deth sòn examen.
MISERABLES-V-WEB	Qu’ei inutil capvirar es causes.
MISERABLES-V-WEB	Quin ei eth costat que s’aufrís ath public quan se capvire ua causa?
MISERABLES-V-WEB	Eth dera vergonha.
MISERABLES-V-WEB	Era filosofia acace damb era sua guardada leiau ath mau, e non li permet que s’esbugasse en arren.
MISERABLES-V-WEB	En eclipsi des causes que despareishen, en amendriment des causes que s’amòrten, tot qu’ac coneish.
MISERABLES-V-WEB	Endónvie era porpra pes pedaci, e ara hemna peth pelhòt.
MISERABLES-V-WEB	Damb eth sòn escolader rebastís era ciutat, e damb eth lim es costums.
MISERABLES-V-WEB	Deth tèst dedusís era anfòra o eth cantre.
MISERABLES-V-WEB	Coneish pera mèrca d’ua ungla en pergamin era diferéncia entre era juderia dera Judengasse, e era juderia deth Gheto.
MISERABLES-V-WEB	III.- Bruneseau.
MISERABLES-V-WEB	Er escolader de París qu’ère ena Edat Mejana ahèr de legendes.
MISERABLES-V-WEB	En sègle XVI Enric II sagec un reconeishement que li gessec mau.
MISERABLES-V-WEB	Non hè cent ans, sivans testifique Mercier, qu’er escolader quedèc abandonat ada eth madeish, e venguec a èster çò que bravaments podec.
MISERABLES-V-WEB	Er ancian París ère autrejat as discussions, as indecisions e as assagi.
MISERABLES-V-WEB	Pendent fòrça temps siguec pro pèc.
MISERABLES-V-WEB	Dempús venguec eth 89 tà mostrar se com recupèren eth talent es ciutats.
MISERABLES-V-WEB	Mès antigaments, era ciutat auie plan pòc enteniment; non sabie desvolopar es sòns negòcis ne morau ne materiauments, e madeish ignoraue com auie de balajar es immondícies, que com extirpar es abusi.
MISERABLES-V-WEB	Pertot se trapaue bèth trebuc, de tot surgentaue era discussion.
MISERABLES-V-WEB	Per exemple, er escolader ère refractari a quinsevolh itinerari.
MISERABLES-V-WEB	Non arribaue a orientar-se milhor en tarcumèr, qu’entener-se ena ciutat: naut de tot çò d’inteligible, dejós çò de complicat, era confusion des lengües sus era confusion des sosterranhs; Babel sus Dedalo.
MISERABLES-V-WEB	A viatges se l’acodie ar escolader de París desbordarse, coma s’aguest desconeishut Nil s’emmalicièsse de ressabuda.
MISERABLES-V-WEB	I auie, e aquerò ère infame, inondacions der escolader.
MISERABLES-V-WEB	Pendent moments aguest estomac dera civilizacion digerie mau; er escolader refluie ena gòrja dera ciutat, e París auie eth sabor dera sua hanga.
MISERABLES-V-WEB	Aguestes semblances der escolader damb eth racacòr, qu’èren bones, pr’amor qu’èren autrestanti avertiments; mès se recebien mau, pr’amor qu’era ciutat s’emmaliciaue perque eth sòn lim mostrèsse tau audàcia, e non s’avenguie damb aqueth gust de lordères.
MISERABLES-V-WEB	Eth remèdi qu’ère digerir-les milhor.
MISERABLES-V-WEB	Era inondacion de 1802 qu’ei un des actuaus rebrembes des parisencs octogenaris.
MISERABLES-V-WEB	Arribèc ena maxima prigondor en carrèr de Sant Pèir, a on se quilhèc tres pès per dessús des rajòles dera restanca, e ara maxima extension deth carrèr de Sabino, a on se mostrèc en ua longada de dus cents trenta ueit mètres.
MISERABLES-V-WEB	A principis deth sègle actuau, er escolader de París ère encara un lòc misteriós.
MISERABLES-V-WEB	Eth lim que non pòt jamès gaudir de bona reputacion; mès en aguest cas era mala fama arribaue enquia enquimerar.
MISERABLES-V-WEB	París se’n sabie confusaments de qué auie ath sòn dejós un sosterranh orrible.
MISERABLES-V-WEB	Se parlaue d’eth coma d’aquera monstruosa bassa de Tebas, a on abondauen escolopendres de quinze pès de longada, e qu’aurie pogut servir de banh a Behemoth.
MISERABLES-V-WEB	Es granes bòtes des trabalhadors des potzi non riscauen mès enlà de certans punts coneishudi.
MISERABLES-V-WEB	Qu’ère encara pròche eth temps qu’es cars de lordères, que, de naut d’eri estant, Sainte-Foix fraternizaue damb eth marqués de Crequi, se uedauen simplaments en escolader.
MISERABLES-V-WEB	Per çò que hè ara neteja, se fidaue aguest suenh ara ploja, qu’en sòrta d’escampar apileraue mès lordères.
MISERABLES-V-WEB	Roma, aumens, deishaue quauqua poesia ath sòn escolader, en tot autrejar-li eth nòm de gemonias; París escarnie ath sòn, en tot cridar-lo eth clòt pudesenc.
MISERABLES-V-WEB	Era sciéncia e era supersticion èren aguest còp d’acòrd.
MISERABLES-V-WEB	Eth clòt pudesenc non repugnaue mens ara igiena qu’ara legenda.
MISERABLES-V-WEB	Eth hantauma, er espavental, gessie jos eth fetid arc der escolader de Mauffetard; es cadavres des Marmousets auien estat lançadi en tarcumèr dera Barillerie; Fagon atribuic era terribla fèbre maligna de 1685 ara gran henuda der escolader deth Marais, que s’estèc duberta enquia 1833 en carrèr de Sant Loís, lèu dauant dera mòstra deth Messagèr Galant.
MISERABLES-V-WEB	Era restanca deth carrèr dera Mortellerie ère celèbra pes pudentors que gessien d’aquiu; damb era sua rèisha de hèr, qu’es sues puntes se retirauen a ua ringlèra de dents, semblaue en aguest fatau carrèr un dragon que lançaue eth sòn alend infernau sus es òmes.
MISERABLES-V-WEB	Era imaginacion populara aumentaue er ombriu tarcumèr parisenc damb ua cèrta barreja d’infinit.
MISERABLES-V-WEB	Eth tarcumèr ère mancat de hons.
MISERABLES-V-WEB	Qu’ère eth lunfèrn.
MISERABLES-V-WEB	Era idia d’explorar aguestes regions leproses non se l’acodic ne tansevolh ara policia.
MISERABLES-V-WEB	Qui gausarie atrevir-se damb aqueth desconeishut?
MISERABLES-V-WEB	Qui gausarie lançar era lata en aqueres tenèbres, o començar un viatge d’exploracion en semblable abisme?
MISERABLES-V-WEB	Se presentèc, totun, ua persona.
MISERABLES-V-WEB	Er escolader qu’auec eth sòn Cristobal Colon.
MISERABLES-V-WEB	Un dia, ère er an 1805, en ua d’aguestes rares aparicions qu’er emperaire hège en París, eth ministre der Interior venguec a veder-lo.
MISERABLES-V-WEB	S’entenie en Carrousel eth bronit des sabres de toti aqueri soldats extraordinaris dera grana Republica e deth gran Emperi; i auie un modelhon d’eròis ena pòrta de Napoleon; òmes deth Rhin, dera Escalda, deth Nil e der Adige; companhs de Joubert, de Desaix, de Marceau, de Hoche, de Kleber; aerostati de Fleurus, granadèrs de Maguncia, pontonèrs de Genova, ussars, qu’auien vist es Piramides, artilhèrs, qu’auien esposcat es bales de Junot, coirassadi, que cuelheren ar assaut era esquadra ancorada en Zuiderzée; quauqu’un auie seguit a Bonaparte en pònt de Lodi; quauqu’un auie acompanhat a Murat ena trencada de Mantua, e non mancauen quauqui uns des que precediren a Lannes en barranc de Montebello.
MISERABLES-V-WEB	Tota era armada dera epòca se trapaue aquiu, en pati des Tulheries, representada per partides, e susvelhant a Napoeon, qu’alavetz descansaue.
MISERABLES-V-WEB	Qu’ère era ludenta epòca qu’era grana armada auie ath sòn darrèr a Marengo, e ath sòn dauant a Austerlitz.
MISERABLES-V-WEB	Que vò hèr ua causa, senhor.
MISERABLES-V-WEB	Quina?
MISERABLES-V-WEB	Visitar es escoladers de París.
MISERABLES-V-WEB	Aguest òme existie; e se cridaue Bruneseau.
MISERABLES-V-WEB	IV.- Detalhs ignoradi.
MISERABLES-V-WEB	Se realizèc era visita.
MISERABLES-V-WEB	Siguec ua formidabla campanha; ua batalha nueitiua contra era pèsta e era asfixia.
MISERABLES-V-WEB	Que siguec ath còp un viatge d’exploracion.
MISERABLES-V-WEB	Ua des persones que i assistiren, obrèr intelligent, plan joen alavetz, condaue encara, hè quauqui ans, es curiosi detalhs que Bruneseau li semblèc qu’auie de deishar de cornèr en sòn infòrme ath prefècte de policia, coma causa indigna der estil administratiu.
MISERABLES-V-WEB	Es procediments desinfectants èren encara en aquera epòca plan rudimentaris.
MISERABLES-V-WEB	A penes Bruneseau auec passat es prumères articulacions deth hilat sosterranh, quan, de vint trabalhadors, ueit se remiren a seguir tà dauant.
MISERABLES-V-WEB	Era operación qu’ère complicada; entà hèr era visita les calie anar netejant; les calie, donc, netejar e fixar cada punt ath madeish temps.
MISERABLES-V-WEB	Les calie anotar es escolaments, compdar es rèishes e es boques, senhalar es juntures, indicar es corrents enes punts de division, reconéisher es circonscripcions respectiues des diuèrsi depausi, sondar es petits escoladers que son empeutadi en principau, mesurar era nautada de cada correder e era amplada, madeish ena arrincada de vòuta, qu’ena installacion de fustatges; determinar, fin finau, es ordenades dera nivelacion de cada escolament, sigue dès eth fustatge der escolader, sigue dès er estatge deth carrèr.
MISERABLES-V-WEB	S’auançaue peniblaments, e mès d’un còp es escales de baishada se submergiren en un mètre de hanga.
MISERABLES-V-WEB	Es lantèrnes agonizauen enes miasmes.
MISERABLES-V-WEB	De quan en quan calie hèr-se a vier a bèth trabalhador estavordit.
MISERABLES-V-WEB	S’estramuncaue en quauqui lòc damb un precipici, e se passaue, pr’amor qu’eth solèr s’auie en.honsat, qu’er empeirat s’auie esbauçat, en tot transformar-se er escolader en potz damb eth hons de sable.
MISERABLES-V-WEB	Non se trapaue eth punt solid; e en auer despareishut bruscaments un òme, costèc fòrça de trèir-lo.
MISERABLES-V-WEB	Per conselh de Fourcroy, s’alugauen de tant en tant, enes lòcs sufisentaments sanejadi, grani tistèrs plei d’estopa banhada de resina.
MISERABLES-V-WEB	Era paret, de quan en quan, ère caperada d’excrescéncies difòrmes, que se poirien cridar tumors, pr’amor qu’enquia e tot es pèires semblauen malautes en aqueth lòc sense ventilacion.
MISERABLES-V-WEB	Bruneseau actuèc ena sua exploracion de naut en baish.
MISERABLES-V-WEB	Qu’ère eth limit a on s’auie arturat Filibert Delorme, encargat per Enric II de visitar eth tarcumèr sosterranh de París.
MISERABLES-V-WEB	Aquera pèira senhalaue eth sègle XVI en escolader.
MISERABLES-V-WEB	Bruneseau desnishèc era man d’òbra deth sègle XVII en conduch deth Ponceau, e en eth deth carrèr vielh deth Temple, qu’es sues vòutes s’auien bastit entre 1600 e 1650; e era man d’òbra deth sègle XVIII ena seccion en oèst deth canau collector, encaishat e caperat en vòuta en 1740.
MISERABLES-V-WEB	Aguestes dues vòutes, mès que mès era mens anciana, era de 1740, èren mès ralhades e decrepites qu’era maçonaria deth tarcumèr deth centre, bastit en 1412, epòca qu’er arriuet d’aigua de Menilmontant siguec elevat ara dignitat d’escolader principau de París, promocion analòga ara d’un campanhard que siguesse nomentat prumèr ajuda de cramba deth rei; Gros-Jean convertit en Lebel.
MISERABLES-V-WEB	Se credec arreconéisher aquiu e delà, mès que mès jos eth palai de Justícia, alveòls d’ancians crotons practicadi en madeish escolader.
MISERABLES-V-WEB	Orribles in pace.
MISERABLES-V-WEB	Un anèl de hèr penjaue d’un d’aguesti alveòls.
MISERABLES-V-WEB	Se les barrèc a toti damb parets.
MISERABLES-V-WEB	Entre es causes que se trapèren, n’auie de plan estranhes; per exemple, era esqueleta d’un orangotan que despareishec deth Jardin Botanic en 1800, desaparicion probablaments restacada damb era famosa e incontestabla aparicion deth diable en carrèr des Bernardos, eth darrèr an deth sègle XVIII.
MISERABLES-V-WEB	Eth praube diable acabèc estofant-se en escolader.
MISERABLES-V-WEB	Dejós deth long correder cintrat qu’amie entà Arche-Marion, se trapèc ua cistalha de pelhaire, fòrça ben sauvada, que deishèc estonadi as intelligents.
MISERABLES-V-WEB	Pertot, eth lim qu’es trabalhadors manejauen damb singulara valentia, abondaue en objèctes preciosi, en jòies d’aur e d’argent, en peiraries e monedes.
MISERABLES-V-WEB	Un gigant qu’auesse hèt passar peth sedaç aqueth escolader, qu’aurie apilerat era riquesa des sègles.
MISERABLES-V-WEB	En punt divisòri des dues juntures deth carrèr deth Temple e deth carrèr de Sant Avoye, se recuelhec ua midalha ugonòta de coeire, qu’auie en ua cara un porcèth damb tòca de cardenau e ena auta un lop damb era tiara ena tèsta.
MISERABLES-V-WEB	Era trobalha mès estonanta siguec ena entrada der escolader principau.
MISERABLES-V-WEB	Aguesta entrada s’auie barrat en d’auti tempsi damb ua rèisha que solet ne restaue es gahons.
MISERABLES-V-WEB	D’un d’aguesti gahons penjaue ua sòrta de pelhòt infòrme e lord, que, sense cap de dobte, arturat aquiu en quèir, flotaue ena ombra, e acabaue de hèr-se brigalhs.
MISERABLES-V-WEB	Bruneseau apressèc era lantèrna e l’examinèc.
MISERABLES-V-WEB	Era corona ère de marqués, e es sèt letres significauen Laubespine.
MISERABLES-V-WEB	Se’n saberen de qué auien ara vista un tròç deth susari de Marat.
MISERABLES-V-WEB	Marat quan joen, auie auut es sues aventures amoroses, mès que mès quan formaue partida dera casa deth comde d’Artois, coma veterinari.
MISERABLES-V-WEB	D’aguesti amors damb ua senhora principau, istoricaments comprovadi, l’auie quedat aqueth linçò; s’en qualitat de dèishes o de rebrembe, ac ignoram.
MISERABLES-V-WEB	Quan siguec mòrt, coma qu’ère eth solet linçò fin qu’auie ena sua casa, se l’enterrèc estropat en eth.
MISERABLES-V-WEB	Es vielhes enlençolèren ath tragic Amic deth pòble en linçò, teatre bèth dia des sues voluptuositats.
MISERABLES-V-WEB	Breneseau passèc endauant.
MISERABLES-V-WEB	Se deishèc eth pelhòt aquiu a on ère sense ne tansevolhe tocar-lo.
MISERABLES-V-WEB	Siguec mensprètz o respecte?
MISERABLES-V-WEB	Marat que se meritaue es dues causes.
MISERABLES-V-WEB	Ath delà, eth destin auie estampat aquiu eth sòn sagèth sufisentaments, e non s’auie de barrejar cap man estranha.
MISERABLES-V-WEB	Per çò d’aute, les cau deishar as causes deth sepulcre eth lòc qu’alisten.
MISERABLES-V-WEB	En resumit, era reliquia qu’ère plan singulara.
MISERABLES-V-WEB	Ua marquesa auie dormit aquiu, e Marat, estropat en era, passèc peth Panteon pr’amor de vier a servir de minjar as arrats der escolader.
MISERABLES-V-WEB	Aqueth esquinç de cramba, qu’es sòns plecs aurie diboishat en d’auti tempsi alègraments Watteau, auie acabat per èster digne de qué en eth se tachèsse era guardada de Dante.
MISERABLES-V-WEB	Era inspeccion completa der escolader de París se tardèc sèt ans, de 1805 enquia 1812.
MISERABLES-V-WEB	De passa, Bruneseau projectaue, dirigie e acabaue trabalhs considerables; en 1808 baishèc eth fustatge de Ponceau, e creant pertot naues linhes, hec auançar er escolader en 1809; per dejós deth carrèr de Sant Dionisi enquiara pòrta des Innocents; en 1810 per dejós deth carrèr de Froidmanteau e deth Salpetriere; en 1811per dejós deth carrèr de Nau, des Petits- Pères, deth deth Mail, deth d’Echarpe, dera Plaça Reiau; e en 1812 per dejós deth carrèr dera Patz e dera cauçada d’Antin.
MISERABLES-V-WEB	Ath madeish temps hège desinfectar e assanir tot eth hilat.
MISERABLES-V-WEB	Dès eth dusau an, Bruneseau se hec a vier coma auxiliar ath sòn gendre Nargaud.
MISERABLES-V-WEB	D’aguesta sòrta era vielha societat netegèc a principis d’aguest sègle eth sòn hons interior e vestic de gala eth sòn escolader.
MISERABLES-V-WEB	Er escolader guanhèc en aquerò.
MISERABLES-V-WEB	Aquerò, ac tornam a díder, qu’ère en d’auti tempsi.
MISERABLES-V-WEB	V.- Progrès actuau.
MISERABLES-V-WEB	Aué er escolader ei net, hered; es sues linhes son dretes, eth sòn estil ei corrècte.
MISERABLES-V-WEB	Lèu realize er ideau de çò que se considère en Anglatèrra damb era paraula “respectable”.
MISERABLES-V-WEB	Non se dessepare des normes, a eth color grisenc, se trape dessenhat en linha dreta; anàuem a díder qu’està de vint-e- cinc esplingues.
MISERABLES-V-WEB	Se semble a un aprovedidor vengut a èster conselhèr d’Estat.
MISERABLES-V-WEB	Se ve en eth lèu clar.
MISERABLES-V-WEB	Era hanga se compòrte damb decéncia.
MISERABLES-V-WEB	Er escolader actuau qu’ei polit; regne en eth er estil mès blos; er alexandrin classic rectilinèu que, expulsat dera poesia, semble auer-se refugiat ena arquitectura, pr’amor que se vò barrejar en totes es pèires d’aguesta longa vòuta tenebrosa e blanquinosa; cada abisme qu’ei ua vòuta; eth carrèr de Rivoli ei artistic enquia e tot en escolader.
MISERABLES-V-WEB	Per çò d’aute, en cap de lòc s’està mès ath sòn lòc era linha geometrica qu’ena trencada que recep es hiems d’ua grana ciutat.
MISERABLES-V-WEB	Aquiu tot li cau subordinar-se ath camin mès cuert.
MISERABLES-V-WEB	Er escolader a cuelhut aué un cèrt aspècte oficiau.
MISERABLES-V-WEB	Era madeisha policia, enes sòns infòrmes, non li manque ath respècte.
MISERABLES-V-WEB	Es paraules que lo caracterizen en lengatge administratiu son dignes e nautes.
MISERABLES-V-WEB	Çò qu’abans se cridaue tripa, se cride ara galaria; çò qu’abans se cridaue clòt, aué amie eth nòm de respirador.
MISERABLES-V-WEB	Villon non arreconeisherie ja era sua anciana casa, in extremis.
MISERABLES-V-WEB	Aguest hilat de sosterranhs qu’a tostemps, se supause, era sua immemoriau poblacion de rosegaires, mès nombrosa que jamès; de quan en quan un arrat vielh piste eth cap per escolader, e examine as parisencs; mès enquia e tot aguesta immondícia s’adonde, en tot trapar-se satisfèta deth sòn vòutat palai.
MISERABLES-V-WEB	Non rèste arren en escolader dera sua primitiua ferocitat.
MISERABLES-V-WEB	Er ploja, qu’enlordie eth tarcumèr ancian, laue eth modèrn.
MISERABLES-V-WEB	Ça que la, non cau fidar- se’n guaire.
MISERABLES-V-WEB	Es miasmes l’abiten encara.
MISERABLES-V-WEB	Qu’ei abans ipocrita qu’irreprensible.
MISERABLES-V-WEB	Per mès que s’entèste era prefectura de policia e era de Sanitat, a maugrat de toti es procediments tengudi, exale tostemp ua cèrta flaira vaga e sospechosa, coma Tartufo dempús dera confession.
MISERABLES-V-WEB	Mos cau convier, totun, que, coma era neteja ei un aumenatge qu’eth tarcumèr tribute ara civilizacion, e coma que, d’aguest punt d’enguarda, era consciéncia de Tartufo ei un progrès se se compare damb er estable d’Augias4, er escolader de París a milhorat.
MISERABLES-V-WEB	Qu’ei quauquarren mès que progrès; ei ua transformacion.
MISERABLES-V-WEB	Qui a hèt aguesta revolucion?
MISERABLES-V-WEB	Er òme que toti tien desbrembat, e que viem de brembrar: Bruneseau.
MISERABLES-V-WEB	VI.- Progrès futur.
MISERABLES-V-WEB	Era construccion der escolader de París non a estat ua òbra insignificanta.
MISERABLES-V-WEB	Es darrèrs dètz sègles an trabalhat en eth sense acabar-lo, coma tanpòc an pogut acabar París.
MISERABLES-V-WEB	Er escolader seguís pas a pas eth desvolopament de París.
MISERABLES-V-WEB	Qu’ei, ena tèrra, ua sòrta de polip tenebrós de mil artèries que creish peth dejós ath còp qu’era ciutat creish peth dessús.
MISERABLES-V-WEB	Tostemp qu’era ciutat daurís un nau carrèr, er escolader alongue eth braç.
MISERABLES-V-WEB	Era vielha monarquia non auie bastit que vint-e-tres mil mètres d’escolader; en aguest punt auie arribat París eth 1èr.
MISERABLES-V-WEB	En tot partir d’aguesta epòca, que d’era ne tornaram a parlar, era òbra a estat utila e energicaments reformada e continuada.
MISERABLES-V-WEB	Napoleon a bastit (es numèros non dèishen d’èster curiosi) quate mil ueit cents trenta sies mètres; Loís Felip, ueitanta nau mil vint; era republica de 1848, vint-e-tres mil ueitanta un; er actuau govèrn, setanta mil cinc cents; Totau, enquiath dia d’aué, dus cents vint-e-sies mil sies cents dètz mètres.
MISERABLES-V-WEB	Setanta lègues d’escolader; entralhes enòrmes de París.
MISERABLES-V-WEB	Ramificacion escura e jamès en devarada; construccion ignorada e immensa.
MISERABLES-V-WEB	Se passe, donc, qu’eth laberint sosterranh de París ei aué mès deth doble deth qu’ère a començament deth sègle.
MISERABLES-V-WEB	Hè pena imaginar-se era perseverança e es esfòrci qu’a calut hèr entà amiar aguest tarcumèr en punt de perfeccion relatiua que se trape ara.
MISERABLES-V-WEB	Damb un gran trabalh auien pogut eth vielh prebostat monarquic, e, enes darrèri ans deth sègle XVIII, eth corregiment revolucionari, arribar a bastir es cinc lègues d’escolader qu’existien abans de 1806.
MISERABLES-V-WEB	Trebucs de tota sòrta dificultauen tau operación; es uns, pròpis dera natura deth terren; es auti, inerents as madeishi copacaps dera poblacion laboriosa de París.
MISERABLES-V-WEB	Se trape París bastit sus un terren que se resistís ara aishada, ara piòcha, a quinsevolh trabalh uman.
MISERABLES-V-WEB	Arren mès de mau hèr que perforar e penetrar aguesta formacion geologica qu’ada era se superpause era meravilhosa formacion istorica cridada París.
MISERABLES-V-WEB	Per çò dera man d’òbra, jos quinsevolh manèra que s’entèste e s’aventure en aguest terren d’alluvion, es resisténcies abonden.
MISERABLES-V-WEB	Qu’ei tèrragila liquida; son manantiaus viui, arròques dures, lim mofle e prigond qu’era sciéncia especiau designe damb eth nòm de mostarda.
MISERABLES-V-WEB	Ja ei un arriuet que hè crebar de ressabuda ua vòuta començada, e negue as trabalhadors; ja ei ua irrupcion de tèrragila que se daurís camin e se precipite damb era fòrça d’ua cascada, en tot trincar coma eth veire es mès fòrts fustatges.
MISERABLES-V-WEB	Nauèraments, en Villette, quan siguec de besonh, sense interrómper era navigacion ne cambiar era mair der arriuet, hèr a passar er escolader collector per dejós deth canau de Sant Martin, se dauric ua crebassa en depaus principau, en tot quèir còp sec era aigua en sosterranh, sense que siguessen pro es pompes entà arturar era inondacion.
MISERABLES-V-WEB	Que siguec de besonh hèr-se a vier un bus, que, damb fòrça trabalh, artenhec fin finau tapar era crebassa que i auie en madeish trauc deth depaus.
MISERABLES-V-WEB	Près deth Sena, e tanben pro luenh d’aguest arriu, coma per exemple en Belleville, en carrèr Grand e en passatge Luniere, i a sable sense hons a on un òme se pòt esguitlar e desparéisher a uelhs vedents.
MISERABLES-V-WEB	A mès de tot aquerò, er estofament costat pes miasmes, es esbauci que sepulten en vida e es en.honsaments sobtes.
MISERABLES-V-WEB	Que cau ahíger tanben eth tifus, que d’eth es trabalhadors s’impregnen de man en man.
MISERABLES-V-WEB	Enes nòsti dies, dempús d’auer dubèrt era galaria de Clichy, damb andana entà recéber era canoada deth Ourcq, trabalh executat en trencada, a dètz mèstres de prigondor; dempús d’auer, a maugrat des esbauçaments, e damb era ajuda des excavacions, fòrça viatges pudesenques, e des empontaments, format era vòuta dera Bièvre d’ençà eth baloard der Espitau enquiath Sena; dempús d’auer, damb era finalitat de desliurar París des aigües torrenciaus deth Montmartre, e dar gessuda ad aguesta badina fluviau de nau ectares que se poirie jos era barralha des Martirs; dempús d’auer, repetim, bastit era linha der escolader dera barralha Blanca entath camin d’Aubervilliers, en quate mesi, dia e net, ara prigondor d’onze mètres; dempús d’auer, causa jamès vista!, hèt sosterranhaments un escolader en carrèr Barre-du-bec, sense trencada, a sies mètres dejós deth solèr, eth conductor Monnot moric.
MISERABLES-V-WEB	Non i a bulletins entad aguesti actes de bravesa, mès utils, totun, qu’eth brutau masèl des camps de batalha.
MISERABLES-V-WEB	Es escoladers de París èren luenh d’èster en 1832 çò que son aué.
MISERABLES-V-WEB	Bruneseau auie balhat era possada; mès que s’auie de besonh eth colèra entà determinar era vasta construccion que dempús s’a amiat a tèrme.
MISERABLES-V-WEB	Estone enténer a díder, per exemple, qu’en 1821, der escolader deth centre, cridat eth Canau Gran, coma en Venecia, se corrompie encara ar aire liure, en carrèr de Gourdes.
MISERABLES-V-WEB	En 1823 siguec quan era ciutat de París trapèc enes sues pòches es dus cents seishanta sies mil francs e sies centims de besonh entà caperar semblabla immondicia.
MISERABLES-V-WEB	Es tres potzi absorbents deth Combat, dera Cunette e de Sant Mandé, damb es sòns abismes, aparelhs, potzi perdudi e ramaus depuradors, non artenhen qu’enquia 1836.
MISERABLES-V-WEB	Eth tarcumèr de París a estat hèt de nauèth, e, coma ja auem dit, s’a doblat de vint-e-cinc ans ençà.
MISERABLES-V-WEB	Hè trenta ans, ena epòca dera insurreccion deth 5 e 6 de junh, ère encara, en fòrça lòcs, lèu er escolader ancian.
MISERABLES-V-WEB	Fòrça carrèrs qu’aué formen combes, èren alavetz cauçades damb henerecles.
MISERABLES-V-WEB	Soent se vedie, en punt a on anauen a parar es penents d’un carrèr o d’un horcalh, granes rèishes quarrades e aprovedides de gròssi barrons qu’eth hèr ludie pes passi dera multitud, perilhosi e resquilhosi entàs cavalaries des cars.
MISERABLES-V-WEB	En 1832, er ancian tarcumèr gotic mostraue encara cinicaments es sues boques en fòrça carrèrs, coma: era Estela, Sant Loís, eth Temple, Vielha deth Temple, Nòsta Senhora de Nazareth, Folie Mericourt, Quai des Flors, Petit-Musc, Normandia, Pònt-aux-Biches, Marais, Sant Martin, Nòsta Senhora des Victòries, Montmartre, Grange Bataliere, Camps Elisis, Jacob e Tournon.
MISERABLES-V-WEB	Qu’èren enòrmes dubertures de pèira, a viatges entornejades de pèires de cantons, damb ua impudéncia monumentau.
MISERABLES-V-WEB	París, en 1806, non auie lèu mès escoladers qu’en 1663; cinc mil tres centes vint-e-ueit toeses.
MISERABLES-V-WEB	Dempús de Breneseau, er 1 de ger de 1832 n’auie quaranta mil tres cents mètres.
MISERABLES-V-WEB	De 1806 a 1831 se n’auie bastit annauments, apuprètz, sèt cent cinquanta mètres.
MISERABLES-V-WEB	Enes ans posteriors s’a hèt cada an, de ueit a dètz mil mètres de galaries, tot de maçonaria, damb banh de caudea idraulica e fondaments de beton.
MISERABLES-V-WEB	Ath delà deth progrès economic qu’auem indicat adès, s’assòcien greus problèmes d’igiena publica en aguesta immensa question: er escolader de París.
MISERABLES-V-WEB	París qu’ei entre dues capes: ua d’aigua e ua auta d’aire.
MISERABLES-V-WEB	Era capa d’aigua s’esten enquia ua prigondor fòrça grana, mès que ja a estat sondada dus còps, que ven dera capa de gres verd, plaçat entre era creta e era calcària jurasica, que se pòt representar per un disc, qu’eth sòn radi mesure vint-e- cinc lègues.
MISERABLES-V-WEB	Multitud d’arrius e arriuets regolegen aciu; en un veire d’aigua deth potz de Grevelle se beu eth Sena, eth Marne, eth Yonne, eth Oise, er Aisne, eth Cher, eth Vienne e eth Loira.
MISERABLES-V-WEB	Era capa d’aigua ei salutosa; que ven prumèr deth cèu e dempús dera tèrra.
MISERABLES-V-WEB	Era capa d’aire ei malsana, ven der escolader.
MISERABLES-V-WEB	Toti es miasmes der escolader se barregen ena respiracion dera ciutat; d’aciu eth mau alend.
MISERABLES-V-WEB	Er aire que se respire ath cant d’un tarcumèr, ei provat scientificaments, ei mès blos qu’er aire que se respire en París.
MISERABLES-V-WEB	En bèth moment, damb era ajuda deth progrès, dempús que se perfeccione eth mecanisme, e qu’era lum s’esparge, s’emplegarà era capa d’aigua entà purificar era capa d’aire; ei a díder, entà lauar er escolader.
MISERABLES-V-WEB	Se sap que per aguesta paraula “lauar er escolader” entenem: restituir era hanga ara tèrra, es hiems ath solèr, er abonatge as camps.
MISERABLES-V-WEB	Resultarà d’aguest solet hèt, entà tota era comunautat sociau, er amendriment dera misèria e er aument dera salut.
MISERABLES-V-WEB	Aué per aué, era irradiacion des malauties de París s’escampilhe a cinquanta lègues ar entorn deth Louvre, en tot cuelher-lo coma centre d’aguest cercle contagiós.
MISERABLES-V-WEB	Se poirie díder que de hè dètz sègles er escolader ei era malautia de París.
MISERABLES-V-WEB	Er escolader ei eth vici qu’era ciutat a ena sang.
MISERABLES-V-WEB	Er instint popular non s’a enganhat jamès.
MISERABLES-V-WEB	Eth mestièr de mosso de potz ère en d’auti tempsi lèu tan perilhós e lèu tan repugnant entath pòble, coma eth d’esquarteraire, reputat tan orriblaments pendent tant de temps, e que se deishaue entath borrèu.
MISERABLES-V-WEB	S’auie besonh dera estimulacion d’ua paga extra entà qu’eth pareder se decidisse a baishar en aguest pudesenc abisme; se botaue era escala de mala encolia, e ère normau díder: baishar en escolader qu’ei coma entrar ena hòssa.
MISERABLES-V-WEB	Libre tresau: Hanga e amna ath madeish temps.
MISERABLES-V-WEB	I.- Er escolader e es sues suspreses.
MISERABLES-V-WEB	Se trapaue Jean Valjean en escolader de París.
MISERABLES-V-WEB	Ua auta semblança de París damb eth mar.
MISERABLES-V-WEB	Era transicion qu’ère inaudida.
MISERABLES-V-WEB	Ath miei madeish dera ciutat, Jean Valjean auie gessut d’era, e en un virament de uelhs, en temps precís entà lheuar ua tapa e tornar-la a deishar quèir, auie passat dera lum as tenèbres, deth meddia ara miejanet, deth bronit ath silenci, deth remolin des trons ar estancament dera hòssa, e per ua peripecia plan mès prodigiosa qu’era deth carrèr Polonceau, deth màger perilh ara seguretat absoluda.
MISERABLES-V-WEB	Queiguda sobta en ua tuta, desaparicion enes crotons de París.
MISERABLES-V-WEB	Deishar aqueth carrèr, a on pertot se vedie era mòrt, per ua sòrta de sepulcre, a on auie de trapar era vida, que siguec un extranh instant.
MISERABLES-V-WEB	S’estèc quauques segondes coma estavordit, escotant estonat.
MISERABLES-V-WEB	S’auie daurit còp sec dauant des sòns uelhs era trampa dera sauvacion, en tot cuelher-lo, digam-ac atau, a traïcion era bontat celèsta.
MISERABLES-V-WEB	Adorables emboscades dera Providéncia!
MISERABLES-V-WEB	Era sua prumèra sensacion siguec qu’ère cèc.
MISERABLES-V-WEB	Ara imprevista non vedec arren.
MISERABLES-V-WEB	Li semblèc tanben qu’en ua menuta s’auie quedat sord.
MISERABLES-V-WEB	Non entenie eth mendre bronit.
MISERABLES-V-WEB	Eth frenetic auragan de sang e de resvenja que se desvolopaue a quauqui passi d’aquiu non arribaue ada eth, que ja ac auem dit, gracies ar espessor dera tèrra que lo separaue deth teatre des eveniments, senon amortat e confús, un rumor ena prigondor.
MISERABLES-V-WEB	Era soleta causa que coneishec siguec que caushigaue en tèrra fèrma; mès que l’ère pro aquerò.
MISERABLES-V-WEB	Estirèc un braç, dempús er aute e toquèc era paret en ambdús costats, d’a on dedusic qu’eth correder ère estret.
MISERABLES-V-WEB	S’esguitlèc, e dedusic qu’era rajòla ère banhada.
MISERABLES-V-WEB	Auancèc un pè damb precaucion, en tot crànher trapar un horat, un potz perdut, quauque precipici, e atau s’assegurèc de qué es rajòles se perlongauen.
MISERABLES-V-WEB	Ua bohada d’aire pudesenc l’indiquèc quin ère eth sòn ostau actuau.
MISERABLES-V-WEB	Ath cap de quauqui instants ja non ère cèc.
MISERABLES-V-WEB	Un shinhau de lum queiguie deth respiralh qu’auie entrat, e ja era sua guardada s’auie acostumat ara tuta.
MISERABLES-V-WEB	Comencèc a distinguir quauqua causa.
MISERABLES-V-WEB	Eth correder que s’auie enterrat (cap auta paraula pòt exprimir milhor era situacion) ère barrat damb paret ena sua esquia.
MISERABLES-V-WEB	Qu’ère un d’aguesti carrerons sense gessuda qu’era lengua especialista cride ajustaments.
MISERABLES-V-WEB	Auie ath sòn dauant ua auta paret; paret de tenèbres.
MISERABLES-V-WEB	Era claror deth respiralh s’acabaue a dètz o dotze passi deth punt que se trapaue Jean Valjean, e a penes reflectie ua blancor palla a quauqui mètres dera umida paret der escolader.
MISERABLES-V-WEB	Mès enlà era opacitat qu’ère massissa; semblaue ua causa orribla calar-se en era, e era entrada auie er aspècte d’immersion.
MISERABLES-V-WEB	Ça que la, se podie entrar en aquera paret de bromassa, e enquia e tot li calie hè’c de seguit.
MISERABLES-V-WEB	Jean Valjean calculèc qu’aquera rèisha qu’eth auie vist jos es calades ère possible que la vedessen tanben es soldats.
MISERABLES-V-WEB	Tot que depenie d’aguest edart, donques qu’arren empachaue qu’es sodats baishèssen en potz e l’escorcolhèssen.
MISERABLES-V-WEB	Non auie de pèrder ne ua soleta menuta.
MISERABLES-V-WEB	Recuelhec a Mario deth solèr, se lo botèc ath dessús e se metec en marcha, en tot penetrar decididaments en aquera escurina.
MISERABLES-V-WEB	Era vertat ei que non èren tan segurs coma Jean Valjean se pensaue.
MISERABLES-V-WEB	Les demoraue dilhèu perilhs de ua auta sòrta, e de non mens granor.
MISERABLES-V-WEB	Dempús deth revolum fulgurant dera luta, era tuta des miasmes e des emboscades; dempús deth caòs, eth tarcumèr.
MISERABLES-V-WEB	Jean Valjean auie queigut d’un cercle deth lunfèrn en un aute.
MISERABLES-V-WEB	Quan auec caminat cinquanta passi, li calec arturar-se.
MISERABLES-V-WEB	Se l’acodie un dobte.
MISERABLES-V-WEB	Eth correder anaue a parar en un aute ramau que damb eth estramuncaue transversauments.
MISERABLES-V-WEB	Apareishien aquiu dus camins.
MISERABLES-V-WEB	Quin li calie alistar?
MISERABLES-V-WEB	Eth dera dreta o eth dera quèrra?
MISERABLES-V-WEB	Com se podie orientar en aqueth nere laberint?
MISERABLES-V-WEB	Eth hiu d’aguest laberint, sivans didérem abans, qu’ei eth penent; en tot seguir-lo se va entar arriu.
MISERABLES-V-WEB	Jean Valjean ac comprenec, plan que òc.
MISERABLES-V-WEB	Pensèc qu’ère probablaments en escolader des Mercats; que s’alistaue era quèrra e seguie eth penent, arribarie abans d’un quart d’ora en quauqua boca ath cant deth Sena, entre eth Pont-au-Change e eth Pont Nau, ei a díder qu’apareisherie ath miei deth dia en punt mès concorrut de París; dilhèu en ua horcalhada.
MISERABLES-V-WEB	Qu’ère milhor calar-se en laberint, fidar-se’n dera escurina, e encomanar-se ara Providéncia entara gessuda.
MISERABLES-V-WEB	Pugèc eth penent, e cuelhec ara dreta.
MISERABLES-V-WEB	Quan auec doblat er angle dera galaria, era luenhana claror deth respiralh despareishec, eth ridèu de tenèbres tornèc a quèir sus eth e de nauèth quedèc cèc.
MISERABLES-V-WEB	Seguic, totun, auançant, e tan rapidaments coma podie.
MISERABLES-V-WEB	Es dus braci de Mario entornejauen eth còth de Jean Valjean, e es sòns pès penjauen peth darrèr.
MISERABLES-V-WEB	Jean Valjean tenguie es braci damb ua man, e damb era auta anaue paupant era paret.
MISERABLES-V-WEB	Era maishèra de Mario tocaue e se pegaue ara sua, per çò dera sang.
MISERABLES-V-WEB	Sentie córrer peth dessús d’eth e penetrar sus es vestits un arriuet tèbe que procedie de Mario.
MISERABLES-V-WEB	Ça que la, era sensacion de calor umit ena aurelha pròcha ara boca deth herit, indicaue qu’aguest alendaue, e per tant viuie.
MISERABLES-V-WEB	Eth correder per a on caminaue ara Jean Valjean ère mens estret qu’eth prumèr.
MISERABLES-V-WEB	Li costaue trabalh caminar.
MISERABLES-V-WEB	Era ploja deth dia anterior non s’auie encara secat, e formaue un petit torrent en centre dera palissada, de sòrta que li calie apressar-se ena paret pr’amor de non botar es pès ena aigua.
MISERABLES-V-WEB	Anaue d’aguesta sòrta ath miei des tenèbres.
MISERABLES-V-WEB	Se retiraue as èssers nueitius que marchen a paupes en çò d’invisible, perdudi sosterranhaments enes venes dera ombra.Totun aquerò, de man en man, sigue perque d’auti respiralhs luenhants manèssen quauqua lum flotant en aquera opaca broma, sigue perque es sòns uelhs s’auien acostumat ara escurina, comencèc a entreveir confusaments, ja era paret qu’anaue sarrat, ja era vòuta que peth sòn dejós passaue.
MISERABLES-V-WEB	Es vistons se dilaten enes tenèbres e acaben en tot percéber claror, dera madeisha manèra qu’era amna se dilate en malastre e acabe trapant a Diu en era.
MISERABLES-V-WEB	Qu’ère de mau hèr dirigir eth rumb.
MISERABLES-V-WEB	Eth traçat des escoladers reflectís, didem-ac atau, eth des carrèrs superpausats.
MISERABLES-V-WEB	Que i auie en París d’aquera epòca dus mil dus cents carrèrs.
MISERABLES-V-WEB	Imaginatz-vos dejós d’aguesta sèuva de tenebroses arrames que se cride er escolader.
MISERABLES-V-WEB	Eth sistèma d’escoladers existent alavetz, plaçat tot dret, aurie mesurat ua longada d’onze lègues.
MISERABLES-V-WEB	Auem dit abans qu’eth hilat actuau, gràcies ara activitat especiau des darrèrs trenta ans, non compde mens de seishanta lègues.
MISERABLES-V-WEB	Jean Valjean comencèc per enganhar-se.
MISERABLES-V-WEB	Se pensèc qu’ère dejós deth carrèr de Sant Dionisi, e non ère atau malerosaments.
MISERABLES-V-WEB	Que i a jos aguest carrèr un escolader vielh de pèira, qu’ei deth temps de Loís XIII, e va dret de cap ar escolader collector der escolader gran, damb un solet angle entara dreta, ara nautada dera anciana Cort des Miracles, e un solet ramau, er escolader de Sant Martin, qu’es sòns quate braci se talhen en crotz.
MISERABLES-V-WEB	Mès eth ramau dera Petita Truanderie qu’era sua entrada ère pròcha ara tauèrna de Corinto, non s’a comunicat jamès damb eth sosterranh deth carrèr de Sant Dionisi; va a parar en escolader Montmartre, qu’ère a on s’auie calat Jean Valjean.
MISERABLES-V-WEB	Abondauen aquiu es possibilitats de hòraviar-se.
MISERABLES-V-WEB	Er escolader Montmartre ei un des mès complicadi der ancian hilat.
MISERABLES-V-WEB	Erosaments Jean Valjean auie deishat darrèr er escolader des Mercats, qu’eth sòn plan geometric se retire a ua multitud de penjadors gessents entreteishudi; mès auie ath sòn dauant mès d’un encontre complicat, e mès d’ua cantoada de carrèr (pr’amor que son carrèr, plan) que campauen ena escurina coma punts d’interrogacion.
MISERABLES-V-WEB	Prumèr, ara sua quèrra, eth vast escolader Platriere, espècia de garròt chinés, qu’amie e embolhe eth sòn caòs de T e de Z per dejós dera casa de Pòstes e der edifici dera lòtja enquiath Sena, a on acabe en Y. Dusau, ara sua dreta, eth correder en linha corba deth carrèr deth Quadrant, damb es sòns tres dents, que son autrestanti carrerons sense gessuda.
MISERABLES-V-WEB	Tresau, ara sua quèrra, eth ramau deth Mail, complicat, lèu ena entrada, per ua sòrta de horcalh, e anant, ath biscorn, a parar ena gran cripta exutòria deth Louvre, esmiejada e ramificada en toti es sentits; fin finau, ara sua dreta, eth carreron sense gessuda deth carrèr des Jeuneurs, sense tier en compde es petits privats aciu e delà abans d’arribar en escolader deth centre qu’ère eth solet capable d’amiar-lo en bèra gessuda pro luenhana entà poder-la considerar segura.
MISERABLES-V-WEB	Se Jean Valjean auesse auut ua leugèra nocion de tot çò que viem de díder, aurie coneishut lèu, sonque tocant era paret, que non ère ena galaria sosterranha deth carrèr de Sant Dionisi.
MISERABLES-V-WEB	De man en man, mos ac cau cohessar, un cèrt orror s’apoderaue d’eth.
MISERABLES-V-WEB	Era ombra que l’enrodaue se calaue en sòn esperit.
MISERABLES-V-WEB	Caminaue en miei d’un enigma.
MISERABLES-V-WEB	Er aqüaduc der escolader qu’ei formidable; se crotzen es sues canoades rapidaments.
MISERABLES-V-WEB	Qu’a quauquarren de lugubre veder-se negat en aguest París de tenèbres.
MISERABLES-V-WEB	Jean Valjean li calie trapar, e lèu endonviar, eth sòn camin sense veder-lo.
MISERABLES-V-WEB	En aqueth lòc desconeishut, cada pas que hège podie èster eth darrèr dera sua vida.
MISERABLES-V-WEB	Com podie gésser d’aquiu?
MISERABLES-V-WEB	Traparie eth lòc?
MISERABLES-V-WEB	E en aguest cas, arribarie a temps?
MISERABLES-V-WEB	Aquera colossau esponga sosterranha damb alveòls de pèira, se deisharie penetrar e traucar?
MISERABLES-V-WEB	Estramuncarie en bèth nud inesperat d’escurina?
MISERABLES-V-WEB	Lo demoraue çò d’embolhat e insuperable?
MISERABLES-V-WEB	Moririen aquiu, Mario d’emorragia, e eth de hame?
MISERABLES-V-WEB	Acabarien per hòraviar-se ambdús, quedant redusidi a esqueletes en aqueri logubres lòcs?
MISERABLES-V-WEB	Ac ignoraue.
MISERABLES-V-WEB	A cap d’aguestes preguntes que se hège eth, sabie se qué respóner.
MISERABLES-V-WEB	Er intestin de París qu’ei un espatlader.
MISERABLES-V-WEB	Estaue, coma eth profèta, en vrente d’un monstre.
MISERABLES-V-WEB	Còp sec se sentec estonat.
MISERABLES-V-WEB	Quan mens s’ac demoraue, e sense auer deishat de caminar en linha dreta, se n’encuedèc que ja non pujaue; era aigua der arriuet li tocaue es talons e non era punta des pès.
MISERABLES-V-WEB	Er escolader ara baishaue.
MISERABLES-V-WEB	Per qué?
MISERABLES-V-WEB	Anaue, donc, a arribar de pic en Sena?
MISERABLES-V-WEB	Aguest perilh qu’ère gran; mès encara ère magèr eth d’arrecular.
MISERABLES-V-WEB	Seguic auançant.
MISERABLES-V-WEB	Non se dirigie entath Sena.
MISERABLES-V-WEB	Eth petit coishin que forme eth solèr de París ena arriba dreta, vèsse un des sòns vessants en Sena, e er aute en espatlader gran.
MISERABLES-V-WEB	Eth cim d’aguest coishin, que determine era division des aigües, diboishe ua linha plan capriciosa.
MISERABLES-V-WEB	Eth punt culminant, lòc a on se dividissen es escolaments, son en escolader de Sant Avoye, mès enlà deth carrèr de Michel-le-Comte, en escolader deth Louvre, près des baloards, e en escolader de Montmartre, près des Mercats.
MISERABLES-V-WEB	En aguest punt culminant auie arribat Jean Valjean.
MISERABLES-V-WEB	Se filaue de cap ath tarcumèr deth centre, e ère en bon camin, encara que sense saber-se’n.
MISERABLES-V-WEB	Atau evitèc eth quadruple param que li parauen ena escurina es quate laberints mentadi.
MISERABLES-V-WEB	Un moment dempús coneishec que se desseparaue deth París petrificat pera revòuta, a on es barralhes auien suprimit era circulacion, e qu’anaue per dejós deth París viu e normau.
MISERABLES-V-WEB	De ressabuda entenec sus era sua tèsta coma eth bronit d’un tron luenhant, mès seguic.
MISERABLES-V-WEB	Qu’èren es veïculs que rodauen.
MISERABLES-V-WEB	Sivans es sòns calculs, hège mieja ora, apuprètz, que caminaue e non auie pensat encara en descansar, en tot contentar-se de cambiar era man que sostenguie a Mario.
MISERABLES-V-WEB	Era escurina ère mès prigonda que jamès; mès aguesta escurina lo padegaue.
MISERABLES-V-WEB	Còp sec vedec era sua ombra ath sòn dauant.
MISERABLES-V-WEB	Se destacaue sus un ròi clar que tintaue vagaments era palissada e era vòuta, e que s’esguitlaue, a dreta e quèrra, pes dues parets viscoses deth correder.
MISERABLES-V-WEB	Se virèc estonat.
MISERABLES-V-WEB	Darrèr d’eth, ena part deth correder que venguie de deishar, a ua distància que li semblèc immensa, ludie, ralhant es tenèbres, ua espècia d’astre orrible que semblaue guardar-lo.
MISERABLES-V-WEB	Qu’ère era lugubra estela dera policia que se quilhaue en tarcumèr.
MISERABLES-V-WEB	II.- Explicacion.
MISERABLES-V-WEB	Eth 6 de junh se dispausèc ua mautada des escoladers.
MISERABLES-V-WEB	Se cranhie qu’es vençuts se refugièssen en eri, e eth prefècte Gisquet siguec er encargat d’escorcolhar eth París amagat, tant qu’eth generau Bugeaud escampaue eth París public; dobla operación qu’exigic ua dobla estrategia dera fòrça publica representada dessús pera armada, e dejós pera policia.
MISERABLES-V-WEB	Tres partides d’agents e de mossos de potzi explorèren eth tarcumèr sosterranh de París; era prumèra era arriba dreta, era dusau era quèrra, e era tresau era Cité.
MISERABLES-V-WEB	Es agents èren armadi de carabines, machetes, espades e punhaus.
MISERABLES-V-WEB	Aguesta ronda venguie de visitar era galaria corba e es tres carrerons sense gessuda que se trapen jos eth carrèr deth Quarrant.
MISERABLES-V-WEB	Tant qu’era ronda escorcolhaue aguesti carrerons, Jean Valjean auie estramuncat damb era entrada dera galaria, e en veir qu’ère mès estreta qu’eth correder principau, non entrèc en era, senon que seguic entà dauant.
MISERABLES-V-WEB	Es dera policia en deishar era galaria deth Quarrant, auien creigut enténer caushigades ena direccion deth tarcumèr deth centre.
MISERABLES-V-WEB	Èren, plan, es caushigades de Jean Valjean.
MISERABLES-V-WEB	Eth sergent que comandaue era ronda lheuèc era lantèrna, e toti se meteren a guardar, ath miei dera broma, entath costat d’a on venguie eth bronit.
MISERABLES-V-WEB	Entà Jean Valjean siguec aguesta ua menuta d’indicibla angonia.
MISERABLES-V-WEB	Erosaments, encara qu’eth vedie perfèctaments era lantèrna, aguesta lo vedie ada eth mau.
MISERABLES-V-WEB	Era lantèrna qu’ère era lum e eth ère era ombra.
MISERABLES-V-WEB	Se trapaue, eth, plan luenh, e confonut en hons escur deth sosterranh.
MISERABLES-V-WEB	Se sarrèc ena paret, e s’arturèc.
MISERABLES-V-WEB	Per çò d’aute, Jean Valjean non auie era mendre idia de çò que se botjaue ena sua esquia.
MISERABLES-V-WEB	Era insomnia, era manca d’aliment, es emocions, l’auien hèt a passar tanben ada eth en estat visionari.
MISERABLES-V-WEB	Vedie un resplendor; e ath cant d’aguest resplendor, larves.
MISERABLES-V-WEB	Qué significaue aquerò?
MISERABLES-V-WEB	Non ac comprenie.
MISERABLES-V-WEB	En auer-se arturat Jean Valjean, eth bronit cessèc.
MISERABLES-V-WEB	Es òmes dera ronda escotauen e non entenien, guardauen e non vedien.
MISERABLES-V-WEB	Consultèren entre eri.
MISERABLES-V-WEB	I auie alavetz en aqueth punt der escolader de Montmartre ua sòrta de horcalhada, cridada de servici, que s’a suprimit dempús per tòrt deth petit lac interior format aquiu pes aigües de ploja des nauères tronades.
MISERABLES-V-WEB	Era ronda se podec agropar en aguesta horcalhada.
MISERABLES-V-WEB	Eth resultat dera conferéncia celebrada pes gossets de garda siguec decidir que s’auien enganhat, que non auie auut cap bronit, que non i auie aquiu arrés, qu’ère inutil calar-se en tarcumèr deth centre, que serie pèrder eth temps; mès que les calie esdegar-se entà vier en Sant Merry, pr’amor que se i auie quauquarren entà hèr e quauque bousingot (republican) que mautar, ère en aquera part.
MISERABLES-V-WEB	De quan en quan es partits meten naues sòles as sues ancianes injúries.
MISERABLES-V-WEB	En 1832, era paraula bousingot ère eth punt d’enlaç entre era paraula jacobin, ja desbrembada, e era paraula demagòg, lèu inusitada alavetz, e que dempús a servit tan ben.
MISERABLES-V-WEB	Eth sergent dèc era orde de virar entara quèrra, en tot filar-se de cap ara vessant deth Sena.
MISERABLES-V-WEB	Se se les auesse acodit dividir-se en dus grops e marchar en sens opausadi, Jean Valjean aurie queigut enes sues mans.
MISERABLES-V-WEB	Aquerò siguec a mand de passar.
MISERABLES-V-WEB	Ei probable qu’es instruccións dera prefectura, en preveir eth cas d’un combat, e supausar as insurrectes en gran nombre, enebissen ara ronda fraccionar-se.
MISERABLES-V-WEB	Es gossets conilhèrs, donc, se meteren en marcha de nauèth, deishant ath sòn darrèr a Jean Valjean.
MISERABLES-V-WEB	De tot aqueth movement aguest non vedec senon er eclipse dera lantèrna, que s’amaguèc en un virament de uelhs.
MISERABLES-V-WEB	Abans de partir eth sergent, entara tranquillitat dera consciéncia dera policia, descarguèc era carabina en direccion deth lòc qu’ocupaue Jean Valjean.
MISERABLES-V-WEB	Era detonacion rodèc de resson en resson ena cripta, coma eth borborigme d’aquera tripa titanica.
MISERABLES-V-WEB	Un tròç de ges que queiguec en arriuet, e hec sautar era aigua a pòqui passi de Jean Valjean, l’avertic qu’era bala auie dat ena vòuta dessús deth sòn cap.
MISERABLES-V-WEB	Caushigades lentes e a compàs ressonèren pendent bèth temps ena palissada, en tot esbugassar-se a mida qu’aumentaue era distància; de seguit eth grop de formes neres se perdec ena ombra; ua lum oscillèc esboçant ena vòuta un arc roienc qu’amendric, e dempús despareishec.
MISERABLES-V-WEB	III.- Era dobla caça.
MISERABLES-V-WEB	Que mos cau hèr, ara policia d’aqueth temps, era justícia de díder, qu’autanplan enes circonstàncies publiques mès grèus, complie imperturbablaments eth sòn déuer d’inspeccion e de vigilància.
MISERABLES-V-WEB	Ua revòuta non ère as sòns uelhs ua desencusa entà destibar es retnes as maufactors, e negligir era societat peth motiu de qué eth govèrn ère en perilh.
MISERABLES-V-WEB	Eth servici ordinari se desvolopaue a maugrat des prètzhèts extraordinaris, e sense ressentir-se bric.
MISERABLES-V-WEB	Ath miei d’un incalculable eveniment politic, ja començat, era pression d’ua revolucion posssibla, non distrèt per çò dera insurreccion ne dera barralha, er agent seguie era tralha ath panaire.
MISERABLES-V-WEB	Quauquarren semblable ad aquerò se passaue pendent era tarde deth 6 de junh ara vòra deth Sena, en ribàs dera quèrra, un shinhau mès enlà deth pònt des Invalids.
MISERABLES-V-WEB	Aué ja non i a aquiu ribàs.
MISERABLES-V-WEB	Er aspècte d’aqueri entorns qu’a cambiat.
MISERABLES-V-WEB	En ribàs, dus òmes, deseparadi ua cèrta distància, semblauen observar-se, en tot evitar-se mutuauments.
MISERABLES-V-WEB	A mida qu’eth qu’anaue dauant sajaue d’aluenhar-se, metie eth que venguie darrèr interès en susvelhar-lo mès d’apròp.
MISERABLES-V-WEB	Qu’ère coma ua partida d’escacs que se jògue de luenh e silenciosaments.
MISERABLES-V-WEB	Non semblauen shordar-se; es dus caminauen tot doç, coma se cadun cranhesse, en tot pressar-se massa, qu’eth sòn companh enventisse eth pas.
MISERABLES-V-WEB	Era presa qu’ère sornaruda, e ère avisada.
MISERABLES-V-WEB	S’observauen es proporcions degudes entre era presa perseguida e eth gosset perseguidor.
MISERABLES-V-WEB	Eth que sajaue d’eclipsar-se auie mala traça e ua figura raquitica; eth que lo volie cuélher ère d’estatura nauta e aspecte dur, e mostraue èster fòrça foreno.
MISERABLES-V-WEB	Eth prumèr, coma eth mès fèble, evitaue trapar-se damb eth dusau; mès, ath còp, ère furiós; es que l’auessen pogut examinar d’apròp aurien vist enes sòns uelhs era ombriua ostilitat dera hujuda e era menaça dera pòur.
MISERABLES-V-WEB	Eth ribàs se trapaue desèrt; non passaue arrés per aquiu, ne tansevolh se vedie ath barquèr o ath descargador de lenha enes barcos camusi amarradi aquiu e delà.
MISERABLES-V-WEB	Non se podie distinguir ben ad aqueri dus òmes senon deth cai deth dauant, e campadi atau, eth qu’anaue dauant aurie apareishut coma un èsser eriçat, estarnat e inclinat, enquimerat e tremolant jos ua blòda pedaçada, e er aute coma un personatge classic e oficiau, damb era levita dera autoritat cordada enquiara barba.
MISERABLES-V-WEB	Quina finalitat se prepausaue eth darrèr?
MISERABLES-V-WEB	Probablaments autrejar ath prumèr ròba d’abric.
MISERABLES-V-WEB	Quan un òme vestit per Estat n’acace a un aute d’esquiçat, qu’ei damb era finalitat de convertir-lo en òme vestit tanben per Estat.
MISERABLES-V-WEB	Era question que s’està en color.
MISERABLES-V-WEB	Eth vestit blu se considère gloriós, eth ròi qu’ei desagradiu.
MISERABLES-V-WEB	Que i a ua porpra que ven de baish.
MISERABLES-V-WEB	S’er aute li permetie anar dauant e non l’agarraue encara, qu’ère, sivans semblaue, damb era esperança de veder-lo filar-se de cap a quauque rendètz-vos significatiu o quauque grop que siguesse ua bona presa.
MISERABLES-V-WEB	Se definís aguesta dificila operación damb era frasa: seguir en ringlèra.
MISERABLES-V-WEB	Çò que hè probable aguesta conjectura ei qu’er òme dera levita cordada, en veir dès eth ribàs un coche de loguèr qu’anaue uet, l’indiquèc quauquarren ath menaire.
MISERABLES-V-WEB	Aguest comprenec, en saber-se’n evidentaments damb qui se les tenguie, cambièc de direccion, e se metec a seguir tot doç de naut deth cai estant ad aqueri dus òmes.
MISERABLES-V-WEB	D’aquerò non se n’encuedèc eth personatge de mala traça que caminaue dauant.
MISERABLES-V-WEB	Manobrant cadun ara sua, damb ua estrategia irreprensibla s’apressauen aqueri dus individús en un penent deth cai que baishaue entath ribàs, e permetie as menaires, ena sua tornada de Passy, amiar as shivaus en arriu tà que beuessen.
MISERABLES-V-WEB	Aguest penent s’a suprimit dempús pr’amor qu’atau ac exigie era simetria.
MISERABLES-V-WEB	Es shivaus se morissen de set, mès era vista se recree.
MISERABLES-V-WEB	Ère de supausar qu’er òme de blòda pujarie peth penent, pr’amor de sajar d’evadir-se enes Camps Elisis, lòc plen d’arbes, mès, totun, fòrça frequentat per agents de policia, e a on er aute traparie facilaments qui l’ajudèsse.
MISERABLES-V-WEB	Aguest punt deth cai ei a pòca distància dera casa qu’eth coronèl Brack se hec a vier de Moret enquia París en 1824, e denominada casa de Francés I.
MISERABLES-V-WEB	A pròp i a un còs de garda.
MISERABLES-V-WEB	Damb gran estonament deth que l’observaue, aqueth òme non cuelhec eth penent deth beurader, senon que seguic auançant peth ribàs ath cant deth cai.
MISERABLES-V-WEB	Plan que òc, era sua posicion s’anaue botant plan critica.
MISERABLES-V-WEB	Qué podie hèr, ath delà de non lançar-se en Sena?
MISERABLES-V-WEB	Ja non auie manèra de tornar a pujar entath cai; ne rampa, ne escala; e èren pròches ath lòc, senhalat per angle der arriu entath pònt de Jena, a on eth ribàs, cada còp mès estret, acabaue en forma de lengua e se perdie jos era aigua.
MISERABLES-V-WEB	Aquiu evidentaments se traparie bloquejat entre eth mur perpendicular ara dreta er arriu ara quèrra e dauant e darrèr era autoritat.
MISERABLES-V-WEB	Qu’ei vertat qu’er acabament deth ribàs ère amagat ara vista per un molon de dèishes de sies o sèt pès de nautada, resultat de non se sap se quin tipe d’esbauçament.
MISERABLES-V-WEB	Mès, demoraue aqueth òme amagar-se de vertat en un lòc a on, entà descurbir-lo, ère pro hèr eth torn peth molon?
MISERABLES-V-WEB	Aquerò qu’aurie estat ingenú.
MISERABLES-V-WEB	Ne podie pensar en aquerò, donques qu’era ingenuitat des panaires non artenh aguest punt.
MISERABLES-V-WEB	Aguest darrèr profitèc eth moment que ne vedie ne ère vist, e deishant de cornèr tota simulacion, se metec a caminar ara prèssa.
MISERABLES-V-WEB	Lèu arribèc enes dèishes e hec eth torn ath molon, en tot arturar-se de seguit estonat.
MISERABLES-V-WEB	Er òme que perseguie non ère aquiu.
MISERABLES-V-WEB	Eclipse totau der òme de blòda.
MISERABLES-V-WEB	Qué s’auie hèt, donc?
MISERABLES-V-WEB	Er òme dera levita cordada caminèc enquiar extrèm deth ribàs e s’estèc aquiu un moment cogitós, damb es punhs sarradi e escorcolhant-ac tot damb es uelhs.
MISERABLES-V-WEB	De ressabuda se dèc un còp en front pr’amor que venguie de percéber, en punt a on acabaue era tèrra e començaue era aigua, ua rèisha de hèr gròssa e baisha, cintrada e aprovedida d’ua enòrma clauadura e tres gahons massissi.
MISERABLES-V-WEB	Aquera rèisha, espècia de pòrta ena part inferiora deth cai, daue entar arriu, madeish qu’eth ribàs.
MISERABLES-V-WEB	Per dejós passaue un arriuet nere qu’anaue a desbocar en Sena.
MISERABLES-V-WEB	Coma que non ère pro guardar, sagèc de possar-la, la secodic, e era rèisha resistic tenaçaments.
MISERABLES-V-WEB	Qu’ère probable que l’acabèssen de daurir encara que non s’auie entenut cap de bronit, causa estranha en tractar-se d’ua rèisha tan plia de rovilh; en tot cas, non i auie cap de dobte de qué l’auien tornat a barrar; e aquerò demostraue qu’era persona entara qu’auie virat es gahons, amiaue, non un passa-pertot, senon ua clau.
MISERABLES-V-WEB	Lèu aguesta evidéncia assautèc er esperit der òme que s’esdegaue a violentar era rèisha, pr’amor que s’estarnèc indignat damb aguest epifonèma:
MISERABLES-V-WEB	Aquerò qu’ei massa!
MISERABLES-V-WEB	Ua clau deth govèrn!
MISERABLES-V-WEB	E dit aquerò, demorant, sabi pas se veir gésser ath dera blòda o entrar a d’auti, se calèc ara demora darrèr deth molon de dèishes damb era pacienta ràbia deth gosset de mòstra.
MISERABLES-V-WEB	Dera sua part, eth veïcul de carga, que seguie totes es sues evolucions, s’arturèc ath costat deth parapet.
MISERABLES-V-WEB	Eth menaire, en veir que non serie causa d’ua o de dues menutes, estaquèc eth sac de civada ath morre des sòns shivaus, aguest sac tan coneishut des parisencs, qu’es govèrns, didem-ac de passa, les ac sòlen botar.
MISERABLES-V-WEB	Jena virauen eth cap abans d’aluenhar-se entà guardar un moment aqueri dus detalhs deth paisatge immobils; er òme en ribàs, e eth coche en cai.
MISERABLES-V-WEB	IV.- Damb era crotz ena esquia.
MISERABLES-V-WEB	Jean Valjean se metec de nauèth en marcha e ja non se tornèc a arturar.
MISERABLES-V-WEB	Qu’ère ua marcha que se hège cada còp mès incomòda.
MISERABLES-V-WEB	Eth nivèu des vòutes varie; era nautada mieja ei d’uns cinc pès e sies poces, e a estat calculada entara estatura d’un òme.
MISERABLES-V-WEB	Jean Valjean se vedie obligat a inclinar-se, per pòur de qué Mario tumèsse contra era vòuta.
MISERABLES-V-WEB	A cada moment l’ère de besonh inclinar-se, dempús se tornaue a quilhar e anaue de contunh paupant era paret.
MISERABLES-V-WEB	Era umiditat des pèires e era viscositat dera palissada qu’èren maus punts d’empara, ja sigue entara man, ja entath pè.
MISERABLES-V-WEB	Estramuncaue en orrible escolader dera ciutat.
MISERABLES-V-WEB	Es reflexi intermitents des bohades d’aire non campauen senon en fòrça longui intervaus, e tan fèbles qu’eth solei ena sua màger fòrça se cuelhie coma era lua.
MISERABLES-V-WEB	To çò d’aute qu’ère broma, miasma, opacitat.
MISERABLES-V-WEB	Jean Valjean auie hame e set; mès que mès set; e aquiu, coma ena mar, auie abondor d’aigua non potabla.
MISERABLES-V-WEB	Era sua fòrça prodigiosa, coma ja sabem, e plan pòc aflaquida pera edat, gràcies a ua vida casta e sòbria, començaue, totun, a abandonar-lo.
MISERABLES-V-WEB	Lo cuelhie era fatiga, e a mida que perdie fòrça, aumentaue eth pes dera carga.
MISERABLES-V-WEB	Mario, dilhèu mòrt, pesaue, coma pesen es còssi inèrts.
MISERABLES-V-WEB	Jean Valjean lo tenguie de manèra qu’eth pièch quedèsse liure, e qu’era respiracion se podesse hèr tostemp çò de mielhor possible.
MISERABLES-V-WEB	Sentie esguitlar-se es arrats entre es sues cames.
MISERABLES-V-WEB	Un s’espauric enquiath punt de voler nhacar-lo.
MISERABLES-V-WEB	De quan en quan l’arribauen bohades d’aire frescolenc provientes des boques der escolader, que li costauen de nauèth anims.
MISERABLES-V-WEB	Que poirien èster es tres dera tarde quan entrèc en tarcumèr deth centre.
MISERABLES-V-WEB	Ara prumeria l’estonèc aqueth agraniment sobte.
MISERABLES-V-WEB	Se trapèc bruscaments en ua galaria qu’es sues dues parets non tocaue damb es braci estenudi, e jos ua vòuta fòrça mès nauta qu’eth.
MISERABLES-V-WEB	Plan que òc, qu’ère er escolader gran qu’a ueit pès d’amplada per sèt de nautada.
MISERABLES-V-WEB	En punt qu’er escolader Montmartre s’amasse damb eth deth centre, ues autes dues galaries sosterranhes, era deth carrèr Provença e era der Abbatoir formen ua horcalhada.
MISERABLES-V-WEB	Entre aguestes quate vies, un mens sagaç aurie trantalhat.
MISERABLES-V-WEB	Jean Valjean alistèc era mès ampla; ei a díder, er escolader deth centre.
MISERABLES-V-WEB	Mès li tornaue era idia de se li calie mès pujar que baishar, o çò de contrari.
MISERABLES-V-WEB	Virèc, donc, tara quèrra.
MISERABLES-V-WEB	Que siguec ua sòrt entada eth; donques que s’enganhe eth que se pense qu’era banlèga deth centre a dues gessudes, ua entà Bercy, e ua auta entà Passy.
MISERABLES-V-WEB	Er escolader gran, que non ei senon er ancian arriuet Menilmontant, va a parar, pujant, en un carreron sense gessuda, ei a díder, en sòn ancian punt de partença, ena sua origina, ath pè deth ticolet Menilmontant.
MISERABLES-V-WEB	Non se comunique dirèctaments damb eth ramau que recuelh es aigües de París en barri de Popincourt, e desboque en Sena per escolader Amelot, mès amont dera anciana ièrla de Louviers.
MISERABLES-V-WEB	Aguest ramau, que complète er escolader collector, se trape desseparat d’eth, jos eth carrèr madeish de Menilmontant, a trauèrs d’un massís, que senhale eth punt de division des aigües arriu tà baish e arriu tà naut.
MISERABLES-V-WEB	Se Jean Valjean auesse optat per pujar aurie arribat, dempús de mil esfòrci, mòrt de espisament, ena escurina, en ua paret, e serie perdut.
MISERABLES-V-WEB	De vertat, arreculant un shinhau, en tot calar-se en correder des Monges deth Calvari, a condicion de non trantalhar ena pauta d’auca sosterranha dera horcalhada Boucherat; cuelhent peth correder de Sant Loís, dempús ara quèrra, peth ramau de Sant Gil, e virant dempús entara dreta, damb eth suenh d’evitar era galaria de Sant Sebastian, aurie pogut arribar en escolader d’Amelot, e d’aquiu, damb era condicion de non descaminar-se ena espècia de F que i a jos era Bastilha, gésser en Sena ath cant der Arsenal.
MISERABLES-V-WEB	Mès entad aquerò li calie conéisher ath hons en totes es sues ramificacions e dubertures, era enòrma madrepòra der escolader.
MISERABLES-V-WEB	Ara plan, Jean Valjean, ac tornam a díder, ignoraue era disposicion der orrible tarcumèr que per eth anaue alavetz, e se l’auessen preguntat a on se trapaue, aurie responut qu’ena net.
MISERABLES-V-WEB	Eth sòn instint lo guidèc perfèctaments.
MISERABLES-V-WEB	Deishèc ara dreta es dus correders que se ramifiquen en forma de shèta jos eth carrèr Laffitte e eth de Sant Jòrdi, e eth long correder bifurcat dera cauçada d’Antin.
MISERABLES-V-WEB	Mès enlà d’un afluent, qu’ère, çampar, eth ramau dera Magdalena, s’arturèc.
MISERABLES-V-WEB	Qu’ère fòrça fatigat.
MISERABLES-V-WEB	Un respiralh pro ample, probablaments eth deth carrèr d’Anjou, daue ua lum lèu viua.
MISERABLES-V-WEB	Eth ròstre sagnós deth joen apareishec ara lum palla deth respiralh coma se siguesse ath hons d’ua hòssa.
MISERABLES-V-WEB	Auie es uelhs clucadi, es peus apegadi enes possi, coma pincèus secs de color ròi, es mans queigudes e mòrtes, es membres hereds, era sang calhada enes clòts dera boca.
MISERABLES-V-WEB	Un bostòc de sang s’auie format en laç dera corbata; era camisa se calaue enes herides e era tela deth vestit heregaue era carn viua.
MISERABLES-V-WEB	Jean Valjean, cuelhent damb era punta des dits era ròba e separant-la, li botèc era man en pièch, e vedec qu’eth còr encara bategaue.
MISERABLES-V-WEB	Esquincèc era camisa, bendèc es herides çò de milhor que podec e arturèc era sang que corrie; dempús, en tot inclinar-se sus Mario, que seguie inconscient, e lèu sense respiracion, lo guardèc ara dobtosa claror der aire damb un òdi indicible.
MISERABLES-V-WEB	En descordar eth vestit de Mario, auie trapat ena sua pòcha dues causes: eth pan que jadie en eth, desbrembat dès era vesilha, e era cartèra deth joen.
MISERABLES-V-WEB	Se mingèc eth pan, e dauric era cartèra.
MISERABLES-V-WEB	Ena prumèra plana vedec es quate linhes escrites per Mario.
MISERABLES-V-WEB	Didien, coma se rebrembarà:
MISERABLES-V-WEB	Jean Valjean liegec aguestes quate linhes, e s’estèc un moment coma bocabadat en eth madeish, repetint a mieja votz: “Carrèr des Monges deth Calvari, numèro 6, senhor Gillenormand.” Tornèc a plaçar era cartèra ena pòcha de Mario.
MISERABLES-V-WEB	Qu’auie minjat, e se sentie remetut.
MISERABLES-V-WEB	Carguèc un aute còp eth joen, l’apuèc suenhosaments eth cap ena sua espatla dreta e seguic baishant per escolader.
MISERABLES-V-WEB	Er escolader gran, dirigit sivans eth talweg dera val de Menilmontant, qu’a apuprètz dues lègues de longada, e ei enrajolat en ua grana part deth sòn trajècte.
MISERABLES-V-WEB	Era tòrcha deth nòm des carrèrs de París que damb eri mostram ath lector era marcha sosterranha de Jean Valjean, non la tenguie aguest.
MISERABLES-V-WEB	Non sabie ne era zòna dera ciutat que trauessaue, ne eth camin qu’auie caminat.
MISERABLES-V-WEB	Sonque peth pallitge creishent des arrais de lum que de quan en quan l’illuminauen, se’n sabie de qué eth solei se retiraue der empeirat, e de qué eth dia non se tardarie a declinar.
MISERABLES-V-WEB	A on i a mens cases e carrèrs, er escolader qu’a mens respiralhs.
MISERABLES-V-WEB	Se condensaue era escurina ar entorn de Jean Valjean; mès, totun aquerò, seguic auançant a paupes ena ombra.
MISERABLES-V-WEB	Còp sec aquera ombra cuelhec un caractèr terrible.
MISERABLES-V-WEB	Se passe a viatges, en certanes còstes de Bretanha o d’Escocia, qu’un òme, viatjaire o pescaire, caminant pendent era marèa baisha pera sablèra, a quauqua distància dera arriba, se n’encuede còp sec de qué hè estona que camine penosaments.
MISERABLES-V-WEB	Era plaja ei coma resinosa; s’apegue ada era era sòla des sabates; non semble sable senon cambaliga.
MISERABLES-V-WEB	Eth sable non presente senhaus d’umiditat, e ça que la, a cada pas, en quilhar eth pè, eth tohut que dèishe s’aumplís d’aigua.
MISERABLES-V-WEB	Per çò d’aute, era vista non a avertit cap cambiament.
MISERABLES-V-WEB	Era immensa plaja ei tranquilla; eth sable sauve eth madeish aspècte; arren distinguís eth solèr solid deth non solid; er alègre bromadís des pesolhs de mar contunhe sautant tumultuosaments sus es pès deth caminaire.
MISERABLES-V-WEB	Er òme seguís eth sòn camin, tostemp entà dauant, caushigant damb fòrça e sajant d’apressar-se ara còsta.
MISERABLES-V-WEB	Non ei enquimerat.
MISERABLES-V-WEB	Per qué n’a d’estar?
MISERABLES-V-WEB	Sonque sent coma s’era pesantor des sòns pès s’aumentèsse a cada pas que hè.
MISERABLES-V-WEB	Còp sec s’en.honse… dus o tres poces.
MISERABLES-V-WEB	Qu’ei que non va peth bon camin.
MISERABLES-V-WEB	S’arture entà orientar-se.
MISERABLES-V-WEB	Se guarde es pès: es pès an despareishut jos eth sable.
MISERABLES-V-WEB	Les trè, vò arrecular, arrecule e s’en.honse un shinhau mès.
MISERABLES-V-WEB	Eth sable l’arribe en cauilhar.
MISERABLES-V-WEB	Damb un esfòrç ges d’aquiu e se file de cap ara quèrra: eth sable l’arribe a mieja cama.
MISERABLES-V-WEB	Damb un aute esfòrç se file entara dreta: eth sable l’arribe enes garres.
MISERABLES-V-WEB	Alavetz se’n sap damb indicible orror que s’a metut en un sablàs botjadís, en aguest miei espaventós a on non pòt caminar er òme ne nadar eth peish.
MISERABLES-V-WEB	S’amie bèra carga la lance, coma eth vaishèth quan se l’aprèsse era tormenta; mès que ja non i a temps: eth sable li depasse es jolhs.
MISERABLES-V-WEB	Cride, botge eth chapèu o eth mocador: eth sable puge cada còp mès.
MISERABLES-V-WEB	S’era sablèra ei desèrta, s’era tèrra se trape massa luenhana, s’eth banc de sable damb era sua mala fama esfórie as caminaires, se non i a eròis enes entorns, s’acabèc, rèste josterrat en vida.
MISERABLES-V-WEB	Aguesta sòrta d’en.honsament qu’ei eth sepulcre convertit en marèa que puge deth hons dera tèrra entà un èsser viu.
MISERABLES-V-WEB	Cada menuta qu’ei ua sepultura inexorabla.
MISERABLES-V-WEB	Eth malerós sage de sèir-se, d’estirar-se, d’arrossegar-se, e aguesti diuèrsi movements ajuden a josterrar-lo mès lèu.
MISERABLES-V-WEB	S’incorpòre e s’en.honse; sent que baishe…
MISERABLES-V-WEB	Cride, suplique, se tòrç es braci, se desespère.
MISERABLES-V-WEB	Eth sable l’arribe en vrente, eth sable l’arribe en pièch; qu’ei un bust.
MISERABLES-V-WEB	Lhèue es mans, lance pantèishi furiosi, encastre es ungles en solèr, coma entà agarrar-se en aqueth cendre, s’empare enes codes, en tot voler desliurar-se d’aqueth estug limós, somique freneticaments: eth sable puge tostemp.
MISERABLES-V-WEB	L’arribe enes espatles, dempús en cogòt; non se le ve ja mès qu’eth ròstre.
MISERABLES-V-WEB	Era sua boca se daurís entà cridar, e s’aumplis de sable.
MISERABLES-V-WEB	Silenci.
MISERABLES-V-WEB	Encara guarden es uelhs, e eth sable les cègue.
MISERABLES-V-WEB	Net.
MISERABLES-V-WEB	Dempús eth front va baishant; ua rèsta de peus s’estrementís sus eth sable; ges ua man, engarrape era superficia, s’agite e despareish.
MISERABLES-V-WEB	Sinistre eclipse d’un òme.
MISERABLES-V-WEB	A viatges eth cavalièr s’en.honse damb eth shivau, o eth carretèr damb eth sòn veïcul: tot que perís aquiu.
MISERABLES-V-WEB	Qu’ei eth naufragi dehòra dera aigua.
MISERABLES-V-WEB	Ei era tèrra estofant ar òme.
MISERABLES-V-WEB	Era tèrra penetrada per ocean, se convertís en param.
MISERABLES-V-WEB	S’aufrís ara vista coma ua planhèra, e se daurís coma ua ondada.
MISERABLES-V-WEB	Er abisme qu’a traïcions d’aguesta sòrta.
MISERABLES-V-WEB	Se filtraue era aigua en certans terrens subjacents, e fòrtaments erosionables; era palissada, siguesse de rajòla coma enes escoladers ancians, siguesse de caudea idraulica e beton, coma enes galaries modèrnes, en non auer ja punt d’empara, cedie; e en un solèr d’aguesta sòrta, cedir qu’ei estarnar-se, qu’ei en.honsar-se.
MISERABLES-V-WEB	Era palissada despareishie en bèra extension.
MISERABLES-V-WEB	Era henerecla que se formaue, boca d’un abisme de lim, auie en lengatge tecnic eth nòm de fontis (en.honsament).
MISERABLES-V-WEB	Qu’ei eth sable botjadís des aurères deth mar que se trape còp sec dejós dera tèrra; ei era sablèra deth mont de Sant Miquèu en un escolader.
MISERABLES-V-WEB	Eth solèr umitejat qu’ei coma en fusion; ne ei tèrra, ne ei aigua.
MISERABLES-V-WEB	Era prigondor sòl èster fòrça grana, e arren i a mès terrible que semblable encontre.
MISERABLES-V-WEB	Se domine era aigua, era mòrt qu’ei rapida, per tòrt dera immersion; se domine era tèrra, era mòrt ei lenta en tot realizar-se per en.honsament.
MISERABLES-V-WEB	Se pòt compréner er orror d’ua mòrt d’aguesta sòrta?
MISERABLES-V-WEB	Se desparéisher ei espaventós en sable deth mar, qué se passarà en escolader?
MISERABLES-V-WEB	En sòrta der aire liure, dera claror deth dia, deth ludent orizon, deth bronit, d’aguestes bromes que s’espargen pera vida, d’aguesti vaishèths que se ven de luenh, dera esperança jos totes es formes, des probables caminaires, dera ajuda possibla enquiara darrèra menuta; en sòrta de tot aquerò, era sordesa, era ceguetat, ua vòuta nera, ua hòssa ja dubèrta, era mòrt ena hanga jos ua tapa, er estofament lent pera immondícia, ua caisha de pèira a on era asfixia vos agarre damb era sua garra de lim, era pudentor barrejada damb er sargalh, eth lim en sòrta deth sable, er idrogèn sulfurèu en sòrta der auracan, era lordèra en sòrta der ocean.
MISERABLES-V-WEB	E eth torment de cridar, de croishir es dents, de tòrcer-se, d’agitar-se, d’agonizar, damb aguesta enòrma ciutat ath dessús d’autrú a tot!
MISERABLES-V-WEB	Non i a cap orror que supère ath de morir atau!
MISERABLES-V-WEB	Era mòrt trape a viatges era compensacion dera sua atrocitat en cèrta dignitat terribla.
MISERABLES-V-WEB	Se pòt èster gran en fogairon e en naufragi, qu’ei possibla ua actitud sublima, atau ath miei des ahlames, coma ath miei des ondades; aquiu, en abismar-se, que i a transfiguracion.
MISERABLES-V-WEB	Aciu, non.
MISERABLES-V-WEB	Aciu era mòrt ei lorda.
MISERABLES-V-WEB	Umilie er expirar.
MISERABLES-V-WEB	Es suprèmes visions flotantes que son abjèctes.
MISERABLES-V-WEB	Era hanga ei sinonim de vergonha.
MISERABLES-V-WEB	Ei petit, lèg, infame.
MISERABLES-V-WEB	Morir en ua bota de malvesia, coma Clarence, que se pòt acceptar; mès morir ena hòssa de mosso de potz coma Escoubleau, a!, qu’ei orrible.
MISERABLES-V-WEB	Agonizar en lim, quin hàstic!
MISERABLES-V-WEB	Ath madeish temps que se morís s’esposque.
MISERABLES-V-WEB	Que i a pro tenèbres entà imaginar-se eth lunfèrn, e pro hanga entà imaginar-se un hanhàs; de sòrta qu’eth moribond non sap se se va a convertir en espèctre o en grapaud.
MISERABLES-V-WEB	Enes autes parts, eth sepulcre qu’ei sinistre; aciu qu’ei disfòrme.
MISERABLES-V-WEB	Era prigondor des en.honsaments variaue coma tanben era sua longada e densitat, per çò dera mès o mens mala qualitat deth terren.
MISERABLES-V-WEB	Ja auie tres o quate pès de prigondor, ja ueit o dètz, ja non se trapaue eth hons.
MISERABLES-V-WEB	En en.honsament de Luniere, un òme s’aurie tardat un dia a desparéisher, tant qu’aurie estat avalat en cinc menutes peth hanhàs de Phelippeaux.
MISERABLES-V-WEB	Era hanga se tie mès o mens, sivans ei mès o mens densa.
MISERABLES-V-WEB	Un mainatge se sauve aquiu a on un òme se pèrd.
MISERABLES-V-WEB	Era prumèra lei de sauvacion ei despolhar-se de tota sòrta de carga.
MISERABLES-V-WEB	Eth mosso de potz que sentie cedir eth solèr jos es sòns pès, lançaue eth sac damb es utisi deth mestièr, o eth tistèr o eth ferrat.
MISERABLES-V-WEB	Es fontis provenguien de diuèrses causes: friabilitat deth solèr; quauque esbauç a ua prigondor dehòra dera posita der òme; es violents batarrassi der ostiu, era ondada incessanta der iuèrn, era ploja menuda e contunha.
MISERABLES-V-WEB	Eth pes des cases vesies en un terren marlós o sablós hège inclinar es vòutes des galaries sosterranhes; o ben se passaue qu’era pallissada crebaue e se daurie damb terribla fòrça.
MISERABLES-V-WEB	D’aguesta manèra, er aplanament deth Panteon esbaucèc, hè un sègle, part des vòutes dera montanha de Santa Genoveva.
MISERABLES-V-WEB	Quan un escolader s’en.honsaue jos era pression des cases, eth desorde, en bères escadences, pujaue en carrèr per ua espècia de henerecles, coma dents de ressèga entre es calades; henerecles que formauen ua linha serpejanta en tota era longada dera vòuta henuda.
MISERABLES-V-WEB	Se passaue a viatges qu’er esbauç interior non se vedie per cap henuda exteriora.
MISERABLES-V-WEB	Alavetz, praubi mossos de potzi!, pr’amor qu’en entrar sense cap precaucion en escolader, èren expausadi a eclipsar-se.
MISERABLES-V-WEB	Es ancians registres hèn mencion de quauqui eclipsis d’aguesta sòrta, e enquia menten es nòms des victimes; entre d’auti, eth mosso de potz que despareishec en en.honsament dejós deth carrèr de Careme-Prenant, cridat Blas Poutrain, eth darrèr sepulturèr deth cementèri coneishut per er Osari des Innocents en 1785, epòca qu’eth cementèri auec eth sòn finau.
MISERABLES-V-WEB	Se passèc ua causa analòga ath joen e elegant bescomde d’Escoubleau, mentat abans, que siguec un des eròis en sètge de Lheida, a on se hec er assaut, damb miches de seda e ua banda de violins en cap.
MISERABLES-V-WEB	Escoubleau, susprenut ua net ena casa dera sua cosia, era duquessa de Sourdis, s’estofèc en en.honsament der escolader de Bautreillis, a on s’auie refugiat en tot húger deth duc.
MISERABLES-V-WEB	Era senhora de Sourdís, quan li condèren aguesta mòrt, demanèc eth sòn salèr, e se desbrembèc de plorar a truca d’alendar saus.
MISERABLES-V-WEB	En taus casi non i a amor que resistisque er alend der escolader.
MISERABLES-V-WEB	Hero se remís a lauar eth cadavre de Leandro.
MISERABLES-V-WEB	Tisbe se tape eth nas dauant de Piramo, e ditz: “Uf!”.
MISERABLES-V-WEB	VI.- Eth hanhàs.
MISERABLES-V-WEB	Se trapaue Jean Valjean ath cant d’un abisme de lim.
MISERABLES-V-WEB	Aguesta sòrta d’esbauçaments èren alavetz fòrça frequents en escolader des Camps Elisis, que se sometie damb dificultat as trabalhs idraulics, e sauvaue pòc es construccions sosterranhes, per çò dera excessiua fluiditat deth solèr.
MISERABLES-V-WEB	Aguesta fluiditat dèishe ath darrèr era inconsisténcia des sables madeishi deth barri de Sant Jòrdi, qu’an auut besonh de fondaments d’arròca en beton, e des capes argiloses infectades peth gas deth barri des Martirs, tan liquides que non s’an pogut hèr a passar per dejós dera galaria deth madeish nòm, senon mejançant un tuèu de fondaria.
MISERABLES-V-WEB	Quan en 1836 se hec quèir ena banlèga de Sant Onorat, entà tornar-se a bastir er ancian escolader de pèira, a on vedem ara a Jean Valjean, eth sable botjadís que forme eth solèr interior des Camps Elisis enquiath Sena, s’opausèc, e hec durar era operación sies mesi, damb gran escandal des vesins, mès que mès des vesins qu’an palais e veitures.
MISERABLES-V-WEB	Es òbres, ath delà de dificiles, sigueren perilhoses; encara qu’ei vertat que i auec quate mesi e miei de ploja, e tres creishudes deth Sena.
MISERABLES-V-WEB	Er en.honsament que trapèc Jean Valjean venguie deth bategat dera vesilha.
MISERABLES-V-WEB	Er empeirat, mau sostengut peth sable subjacent, s’auie rebaishat, en tot hèr que s’estanquèsse aquiu era aigua.
MISERABLES-V-WEB	Seguic era filtracion, e dempús er esbauç.
MISERABLES-V-WEB	Era palissada, arrincada deth sòn lòc, se submergic en lim.
MISERABLES-V-WEB	Enquia quina extension?
MISERABLES-V-WEB	Qu’ei impossible de didè’c.
MISERABLES-V-WEB	En aqueth punt era escurina qu’ère mès espessa qu’en tot es auti.
MISERABLES-V-WEB	Ère un clòt de lim en ua tuta de net.
MISERABLES-V-WEB	Jean Valjean sentec que li mancauen es rajòles, e entrèc en aqueth hangàs.
MISERABLES-V-WEB	Aigua ena superfícia, lim en hons.
MISERABLES-V-WEB	Mes que li calie passar.
MISERABLES-V-WEB	Hèr repè qu’ère deth tot impossible.
MISERABLES-V-WEB	Mario qu’ère expirant, e Jean Valjean agotat.
MISERABLES-V-WEB	Ath delà d’aquerò, entà on anarie?
MISERABLES-V-WEB	Jean Valjean seguic endauant; autant mès, pr’amor qu’eth clòt semblaue ara prumeria pòc prigond.
MISERABLES-V-WEB	Mès a mida qu’auançaue, es sòns pès se submergien.
MISERABLES-V-WEB	Lèu eth lim l’arribèc a mieja cama, e era aigua per dessús des jolhs.
MISERABLES-V-WEB	Seguic, ça que la, e damb es braci lheuats sostenguec a Mario sus era aigua.
MISERABLES-V-WEB	Eth lim li depassaue ja es cueishes, e era aigua era cintura.
MISERABLES-V-WEB	Impossible arrecular.
MISERABLES-V-WEB	Qu’aurie costat trabalh a Mario e a Jean Valjean gésser d’aquiu, enquia e tot solets.
MISERABLES-V-WEB	Era aigua l’arribaue enes eishères.
MISERABLES-V-WEB	Se’n sabie qu’anaue a trasbastar e a penes se podie botjar en clòt de lim a on ère.
MISERABLES-V-WEB	Era densitat, qu’ère eth sosten, ère tanben eth trebuc.
MISERABLES-V-WEB	Amiaue tostemp quilhat a Mario sus era aigua, e damb grani esfòrci seguie entà dauant; mès non sense submergir-se mès, enquiath punt que non li restaue visible senon eth cap e es braci que sostenguien ath joen.
MISERABLES-V-WEB	Enes ancians quadres deth deluvi, i a ua mair que hè aquerò madeish damb eth sòn hilh.
MISERABLES-V-WEB	Encara contunhèc en.honsant-se; e entà desliurar-se dera aigua e poder alendar, metie eth cap entà darrèr.
MISERABLES-V-WEB	Se quauqu’un l’auesse vist en aquera escurina, s’aurie pensat veir ua masca flotant ena ombra.
MISERABLES-V-WEB	Aubiraue vagaments, per dessús d’eth, eth cap penjant e eth ròstre livid de Mario.
MISERABLES-V-WEB	Hec un esfòrç desesperat, e lancéc eth pè tà dauant.
MISERABLES-V-WEB	Eth pè estramunquèc damb quauquarren solid, en un punt d’empara; que ja ère ora!.
MISERABLES-V-WEB	S’assolidèc damb ua espècia de furia en aqueth punt d’empara, çò que li costèc er efècte deth prumèr gradon d’ua escala entà pujar de nauèth ena vida.
MISERABLES-V-WEB	Eth punt d’empara qu’era hanga l’aufric en moment suprèm, qu’ère eth començament dera auta vessant dera palissada, qu’auie cedit sense trincar- se, acorbaishant-se laguens dera aigua coma ua taula d’ua soleta pèça.
MISERABLES-V-WEB	Es empeirats ben bastits, formen vòuta e an aguesta sòrta de fermetat.
MISERABLES-V-WEB	Eth fragment dera palissada, en part submergit, mès solid, qu’ère ua vertadèra rampa; era vida qu’ère sauvada.
MISERABLES-V-WEB	Jean Valjean pugèc per aqueth plan inclinat, e lèu arribèc en aute costat deth hanhàs.
MISERABLES-V-WEB	En gésser dera aigua estramunquèc en ua pèira e queiguec de jolhs.
MISERABLES-V-WEB	Que li semblèc just e s’estèc aquiu pendent ues menutes, damb era amna abismada ena contemplacion divina.
MISERABLES-V-WEB	Se lheuèc tremolant, gelat, infècte, doblegant-se jos eth pes deth moribond qu’amiaue damb eth, caperat de hanga, e damb era amna negada d’ua estranha claror.
MISERABLES-V-WEB	VII.- Eth naufragi ara vista deth pòrt.
MISERABLES-V-WEB	Se metec un aute còp en marcha.
MISERABLES-V-WEB	Per çò d’aute, encara que non deishèc era sua vida en hanhàs, que semblaue que i auie deishat era fòrça.
MISERABLES-V-WEB	Aqueth suprèm sacrifici l’auie agotat; e ère tau era sua fatiga que, cada tres o quate passi, li calie recuperar er alend e apuar-se ena paret.
MISERABLES-V-WEB	Un còp li calec sèir-se ena banqueta pr’amor de cambiar de posicion a Mario, e credec que ja non tornarie a lheuar-se.
MISERABLES-V-WEB	Mès s’eth vigor s’auie mòrt en eth, non atau era energia.
MISERABLES-V-WEB	Se lheuèc.
MISERABLES-V-WEB	Caminèc desesperadaments, lèu de prèssa; caminaue d’aguesta sòrta uns cent passi, sense quilhar eth cap, lèu sense alendar; e de pic estramunquèc ena paret.
MISERABLES-V-WEB	Qu’auie arribat en un angle der escolader damb eth cap baish, e d’aciu era tumada.
MISERABLES-V-WEB	Lheuèc es uelhs, e ena estremitat deth sosterranh, ath sòn dauant, luenh, plan luenh, percebec era claror.
MISERABLES-V-WEB	Aguest còp non ère era claror terribla, senon era claror bona e blanca: eth dia.
MISERABLES-V-WEB	Jean Valjean vedie era gessuda.
MISERABLES-V-WEB	Ua amna condemnada, qu’ath miei des ahlames aubirèsse còp sec era gessuda deth lunfèrn, experimentarie çò qu’experimentèc Jean Valjean.
MISERABLES-V-WEB	Volarie coma siguesse damb es sues ales cremades entara pòrta.
MISERABLES-V-WEB	Jean Valjean non sentec ja fatiga, non sentec ja eth pes de Mario; se remeteren es sues cames d’acèr e se metec a córrer, mèsalèu que caminar.
MISERABLES-V-WEB	A mida que s’apressaue distinguie mielhor era gessuda.
MISERABLES-V-WEB	Qu’ère un arc cintrat, mens naut qu’era vòuta, que per grads anaue amendrint, e mens ample qu’era galaria, que s’anaue estretint tant qu’era vòuta baishaue.
MISERABLES-V-WEB	Eth tunèu acabaue damb forma d’embut: conclusion viciosa, imitada des presons, logica en ua preson, illogica en un escolader, e que dempús s’a anat corregint.
MISERABLES-V-WEB	Jean Valjean arribèc ena pòrta.
MISERABLES-V-WEB	Aquiu se posèc.
MISERABLES-V-WEB	Qu’ère era gessuda, mès non podie gésser.
MISERABLES-V-WEB	Qu’ère barrat er arc damb ua fòrta rèisha, e era rèisha que, çampar, viraue plan pòqui viatges sus es sòns gahons, ère estacada ath lumedan de pèira mejançant ua gròssa clauadura, plia de rovilh que semblaue un enòrme malon.
MISERABLES-V-WEB	Se vedie eth horat dera clau, e eth massís barrolh prigondaments encaishat en ua placa de hèr.
MISERABLES-V-WEB	En aute costat dera rèisha, ar aire liure, er arriu, eth dia, eth ribàs plan estret, mès sufisent entà anar-se’n.
MISERABLES-V-WEB	Es cais luenhants; París, aguest abisme a on ei tant aisit amagar-se, eth vast orizon, era libertat.
MISERABLES-V-WEB	Ena dreta, arriu enjós, se distinguie eth pònt de Jena, e ena quèrra, arriu ensús, eth pònt des Invalids.
MISERABLES-V-WEB	Eth lòc aurie estat a prepaus entà demorar era net e evadir-se.
MISERABLES-V-WEB	Qu’ère un des punts mès solitaris de París; eth ribàs dauant deth Gros- Caillou.
MISERABLES-V-WEB	Es mosques entrauen e gessien a trauèrs des barrons dera rèisha.
MISERABLES-V-WEB	Que deuien èster es ueit e mieja dera tarde.
MISERABLES-V-WEB	Eth dia anaue a desparéisher.
MISERABLES-V-WEB	Jean Valjean placèc a Mario ath cant dera paret, ena part seca dera palissada, dempús se filèc de cap ara rèisha, e agarrèc damb es sues mans es barrons.
MISERABLES-V-WEB	Era secodida siguec frenetica, era commocion nulla.
MISERABLES-V-WEB	Era rèisha non se botgèc.
MISERABLES-V-WEB	Jean Valjean les anèc provant er un darrèr der aute, pr’amor de veir s’aumens ne podie arrincar eth que siguesse mens solid, e convertir- lo en palanca entà quilhar era porta o trincar era clauadura.
MISERABLES-V-WEB	Cap barron cedic.
MISERABLES-V-WEB	Es dents deth tigre laguens des sòns alveòls non an màger solidesa.
MISERABLES-V-WEB	Aguest obstacle qu’ère invencible.
MISERABLES-V-WEB	Non i auie manèra de daurir era pòrta.
MISERABLES-V-WEB	Quina serie era sua decision?
MISERABLES-V-WEB	S’auie d’acabar tot aquiu entada eth?
MISERABLES-V-WEB	Per çò que hè a arrecular, a des.hèr er orrible camin ja recorrut, non auie fòrces entà hè’c.
MISERABLES-V-WEB	Ath delà d’aquerò, com trauessar de nauèth eth hanhàs d’a on auie gessut lèu per miracle?
MISERABLES-V-WEB	E depassat eth hanhàs, non ère aquiu era ronda dera policia, que d’era non ère aisit desliurar-se’n dus còps?
MISERABLES-V-WEB	E entà on anarie dempús?
MISERABLES-V-WEB	Quina direccion cuelherie?
MISERABLES-V-WEB	En tot seguir eth penent non arribarie en fin prepausat.
MISERABLES-V-WEB	E enquia e tot supausant que trapèsse ua auta pòrta, non serie tanben barrada damb ua rèisha o de ua auta manèra?
MISERABLES-V-WEB	Totes es gessudes se trapauen, plan que òc, madeish qu’aquera.
MISERABLES-V-WEB	Er edart auie hèt que siguesse dubèrta era rèisha per a on auie entrat; mès qu’ère evident que totes es autes boques der escolader serien barrades.
MISERABLES-V-WEB	Sonque auie artenhut evadir-se entà quèir en ua auta preson.
MISERABLES-V-WEB	Non li restaue mès remèdi que poirir-se aquiu.
MISERABLES-V-WEB	Valjean, qu’ère inutil.
MISERABLES-V-WEB	Dempús de tanta fatiga, er anequeliment.
MISERABLES-V-WEB	Ambdús èren cuelhudi ena ombriua e immensa tela dera mòrt, e Jean Valjean sentie córrer pes sòns neri hius, en tot estrementir-se enes tenèbres, era espaventosa aranha.
MISERABLES-V-WEB	Virèc era esquia ara rèisha e se deishèc anar en solèr ath cant de Mario, que seguie immobil.
MISERABLES-V-WEB	Calec dempús eth sòn cap entre es sòns jolhs.
MISERABLES-V-WEB	Non i auie cap manèra de gésser.
MISERABLES-V-WEB	Qu’ère era darrèra gota der amarum.
MISERABLES-V-WEB	En qué pensaue pendent aqueth prigond aclapament?
MISERABLES-V-WEB	Que pensaue en Cosette.
MISERABLES-V-WEB	VIII.- Era hauda dera levita estarnada.
MISERABLES-V-WEB	Repartim.
MISERABLES-V-WEB	Qui podie èster en aqueth lugubre lòc?
MISERABLES-V-WEB	Arren se retire mès ath saunei qu’era desesperacion, e Jean Valjean creec èster en tot soniar.
MISERABLES-V-WEB	Non auie entenut passi.
MISERABLES-V-WEB	Ère sòmi o realitat?
MISERABLES-V-WEB	Lheuèc es uelhs.
MISERABLES-V-WEB	Un òme qu’ère ath sòn dauant.
MISERABLES-V-WEB	Anaue vestit damb blòda e descaus.
MISERABLES-V-WEB	Amiaue es sabates ena man quèrra, pr’amor que solide se les auie trèt entà arribar enquia Jean Valjean sense èster entenut.
MISERABLES-V-WEB	Jean Valjean non trantalhèc un moment.
MISERABLES-V-WEB	A maugrat de cuelher-lo tant ara imprevista, arreconeishec ar òme.
MISERABLES-V-WEB	Qu’ère Thenardier.
MISERABLES-V-WEB	Encara que s’auie desvelhat, digam-ac atau, en un virament de uelhs, Jean Valjean, acostumat a víuer ar agach, e practic enes còps ara imprevista qu’ei de besonh parar rapid, recuperèc de seguit tota era sua preséncia d’animositat.
MISERABLES-V-WEB	Ath delà de qué era situacion non podie empejorar, donques que i a angónies que non an aument possible, ne tansevolh eth madeish Thenardier ahigerie escurina ada aquera tenebrosa net.
MISERABLES-V-WEB	Que i auec un moment de demora.
MISERABLES-V-WEB	Thenardier, lheuant era man dreta ara nautada deth front en forma de pantalha, arroncilhèc es celhes e guinhèc es uelhs, ço que, acompanhat d’un leugèr arroncilhament dera boca caracterizaue era atencion sagaça d’un òme que volie conéisher a un aute.
MISERABLES-V-WEB	Non ac artenhec.
MISERABLES-V-WEB	Coma auem dit abans, Jean Valjean viraue era esquia ara claror, e ère ath delà tan desfigurat, tan plen de hanga e de sang, que ne enquia e tot ath miei deth dia l’aurie arreconeishut quauquarrés.
MISERABLES-V-WEB	Ath contrari de Thenardier; aguest, alugat eth ròstre pera lum dera rèisha, livida, ei vertat, mès fixa, sautèc, coma ditz era energica metafòra vulgara, de seguit, enes uelhs de Jean Valjean.
MISERABLES-V-WEB	Aguesta diferéncia de posicions qu’ère pro entà dar quauque auantatge a Jean Valjean en misteriós düèl qu’anaue a produsir-se.
MISERABLES-V-WEB	Er encontre qu’ère entre Jean Valjean damb masca e Thenardier sense era.
MISERABLES-V-WEB	Thenardier parlèc prumèr.
MISERABLES-V-WEB	De qué te vòs servir entà gésser.
MISERABLES-V-WEB	Jean Valjean non responec.
MISERABLES-V-WEB	Thenardier contunhèc:
MISERABLES-V-WEB	Qu’ei impossible daurir aguesta pòrta, e ça que la, te cau anar-te’n.
MISERABLES-V-WEB	Plan, didec Jean Valjean.
MISERABLES-V-WEB	Plan, donc, repartim-mos es guanhs.
MISERABLES-V-WEB	Qué vòs díder?
MISERABLES-V-WEB	Qu’as aucit ad aguest òme; plan.
MISERABLES-V-WEB	Jo qu’è era clau.
MISERABLES-V-WEB	Thenardier senhalaue damb eth dit a Mario.
MISERABLES-V-WEB	Non te coneishi, seguic, mès que voi ajudar-te.
MISERABLES-V-WEB	Jean Valjean comencèc a compréner.
MISERABLES-V-WEB	Guarda, tornèc a díder Thenardier.
MISERABLES-V-WEB	Non auràs aucit ad aguest òme sense campar çò qu’auie ena pòcha.
MISERABLES-V-WEB	Autreja-me era mitat e te daurisqui era pòrta.
MISERABLES-V-WEB	Vòs veir aquerò que t’a d’autrejar era gessuda?.
MISERABLES-V-WEB	Donques guardà’c.
MISERABLES-V-WEB	Jean Valjean se demorèc estonat, non gausant a creir ena realitat de çò que vedie.
MISERABLES-V-WEB	Qu’ère era Providéncia damb formes orribles; ère er àngel brave que surgentaue ath sòn dauant ena figura de Thenardier.
MISERABLES-V-WEB	Cuelh, didec, t’autregi ath delà era còrda.
MISERABLES-V-WEB	Entà qué?
MISERABLES-V-WEB	Tanben te calerà ua pèira; mès dehòra ne traparàs.
MISERABLES-V-WEB	E entà qué me cau aguesta pèira?
MISERABLES-V-WEB	Mès camarada, com as pogut desliurar-te der anhàs?
MISERABLES-V-WEB	Bè!, que pudes.
MISERABLES-V-WEB	Dempús d’ua brèu pausa higec:
MISERABLES-V-WEB	Te hèsqui ua pregunta darrèr dera auta, e hès ben en non contestar- me.
MISERABLES-V-WEB	Qu’ei un assag entà quan compareishes dauant deth jutge.
MISERABLES-V-WEB	Ath dela, eth que care non ditz arren.
MISERABLES-V-WEB	Encara que non veiga era tua cara ne sapia eth tòn nòm, non te penses que non sai çò que ès e çò que vòs.
MISERABLES-V-WEB	Plan.
MISERABLES-V-WEB	As estropiat ad aguest gojat, e ara voleries amagar-lo en bèth lòc; per exemple, en arriu, qu’ei eth gran amagatòri.
MISERABLES-V-WEB	Vau a trèir-te deth trebuc.
MISERABLES-V-WEB	Que me shaute ajudar ara gent importanta.
MISERABLES-V-WEB	Ath madeish temps d’aprovar eth silenci de Jean Valjean, se vedie que sajaue d’excitar-lo tà que parlèsse.
MISERABLES-V-WEB	Lo possèc ena espatla, de sòrta que, en tot virar-se, lo podesse examinar de perfil; e tostemp a mieja votz, didec:
MISERABLES-V-WEB	Ara que m’en brembi, ès un animau.
MISERABLES-V-WEB	Jean Valjean non badèc boca.
MISERABLES-V-WEB	Thenardier, quilhant enquiath nòde dera gòrja eth pelhòt que li servie de corbata, gèst que complete era mina d’importància d’un òme grèu, contunhèc:
MISERABLES-V-WEB	Plan, que pòt èster qu’actuèsses damb sen; pr’amor que deman es obrèrs, en vier a tapar eth tohut, aurien estramuncat damb eth cadavre; e hiu per hiu, filament per filament, dilhèu arribèssen enquia tu.
MISERABLES-V-WEB	Quauquarrés a entrat en escolader.
MISERABLES-V-WEB	Qui?
MISERABLES-V-WEB	Per a on a gessut?
MISERABLES-V-WEB	Se l’a vist gésser?
MISERABLES-V-WEB	Era policia qu’a talent.
MISERABLES-V-WEB	Er escolader ei desleiau e denóncie.
MISERABLES-V-WEB	Semblabla trobalha qu’ei ua raretat e cride era atencion; pòques persones se servissen der escolader entàs sòns negòcis, tant qu’er arriu ei de toti.
MISERABLES-V-WEB	Er arriu qu’ei era vertadèra sepultura.
MISERABLES-V-WEB	Ath cap d’un mes se pesque ar òme damb es hilats de Saint- Cloud.
MISERABLES-V-WEB	E qué impòrte?
MISERABLES-V-WEB	Qu’ei hèt un malastre.
MISERABLES-V-WEB	Qui l’a aucit?
MISERABLES-V-WEB	París.
MISERABLES-V-WEB	E ne tansevolh actue era justícia.
MISERABLES-V-WEB	Qu’as obrat de meravilha.
MISERABLES-V-WEB	Coma mès blagaire ère Thenardier, mès mut se tornaue Jean Valjean.
MISERABLES-V-WEB	Thernardier li botèc de nauèth era man sus es espatles.
MISERABLES-V-WEB	Qu’acabaram eth nòste ahèr.
MISERABLES-V-WEB	Repartim.
MISERABLES-V-WEB	Se notaue ua causa estranha.
MISERABLES-V-WEB	Es formes de Thenardier non auien arren de simples.
MISERABLES-V-WEB	Estaue coma violent.
MISERABLES-V-WEB	Que non ère aisit endoviar era encausa.
MISERABLES-V-WEB	Se trapauen solets, e Jean Valjean supausèc que i aurie mès bandits amagadi en bèth cornèr, non guaire luenh, e que Thenardier non volie repartir damb eri.
MISERABLES-V-WEB	Acabem, didec Thenardier, guaire amiaue aguest gojat ena pòcha?
MISERABLES-V-WEB	Jean Valjean metec era man ena sua.
MISERABLES-V-WEB	Ja sabem qu’eth sòn costum ère d’amiar-la tostemp plan aprovedida; atau l’ac exigie era vida de recorsi sobtes que se vedie condemnat.
MISERABLES-V-WEB	Aguest còp, totun, en botar-se, era vesilha pera net, er unifòrme de garda nacionau, s’auie desbrembat, calat coma ère en lugubres pensaments, de hèr-se a vier era cartèra.
MISERABLES-V-WEB	Sonque auie ues quantes monedes ena pòcha deth justet plen de hanga.
MISERABLES-V-WEB	Lo uedec ena palissada, e èren un loís d’aur, dus napoleons e cinc o sies sòus.
MISERABLES-V-WEB	Thenardier alonguèc eth pòt inferior damb ua contorsion de còth significatiua.
MISERABLES-V-WEB	Que l’as aucit lèu a gratis, didec.
MISERABLES-V-WEB	E se metec a paupar damb tota familiaritat es pòches de Jean Valjean e es de Mario.
MISERABLES-V-WEB	Jean Valjean, encaborniat especiauments en qué non li balhèsse era claror en ròstre, lo deishaue qu’escorcolhèsse.
MISERABLES-V-WEB	Ath còp qu’actuaue en vestit de Mario, Thenardier, damb era adretia d’un espoliador, trapèc era manèra d’arrincar-ne, sense que Jean Valjean se n’encuedèsse, un tròç, e amagar-lo dejós dera blòda, calculant, sens dobte, que li poirie servir bèth còp entà conéisher ar òme assassinat e ar assassin.
MISERABLES-V-WEB	Per çò des sòs, non trapèc mès des trenta sòus.
MISERABLES-V-WEB	Qu’ei vertat, didec, aquerò ei tot.
MISERABLES-V-WEB	Qu’ei parièr!
MISERABLES-V-WEB	Qu’ei escampar massa barat ara gent.
MISERABLES-V-WEB	De seguit treiguec de nauèth era clau.
MISERABLES-V-WEB	Ara, amic mèn, cau que te’n vages.
MISERABLES-V-WEB	Ja as pagat, ges.
MISERABLES-V-WEB	E se metec a arrir.
MISERABLES-V-WEB	Qu’en hèt de proporcionar a un desconeishut era ajuda d’aquera clau, e en tot daurir-li era rèisha, lo guidèsse era intencion pura e desinteresada de sauvar a un assassin, i a mès d’un motiu entà dobtà’c.
MISERABLES-V-WEB	Jean Valjean, damb era ajuda de Thenardier, placèc de nauèth a Mario sus es sues espatles, e dempús eth dusau se filèc de cap ara rèisha de puntetes, indicant ath prumèr que lo seguisse; guardèc entà dehòra, se metec eth dit ena boca e s’estèc quauques segondes escotant.
MISERABLES-V-WEB	Satisfèt dera sua observacion, calec era clau ena clauadura.
MISERABLES-V-WEB	Eth flastièth s’esguitlèc e era pòrta virèc sus es sòns gahons, sense hèr eth mendre bronit, plan pòc a pòc.
MISERABLES-V-WEB	Se vedie qu’era rèisha e es sòns gahons, sucadi d’òli, se daurien mès soent de çò qu’un aurie pensat.
MISERABLES-V-WEB	Qu’ère ua suavitat sinistra, qu’en era se presentien es va-e-veni furtius, es entrades e gessudes silencioses des òmes nueitius, e es caushigades des lops deth crimen.
MISERABLES-V-WEB	Plan que òc, er escolader ère confabulat damb aquera banda misteriosa.
MISERABLES-V-WEB	Aquera taciturna rèisha qu’ère ua recaptaira.
MISERABLES-V-WEB	Thenardier entredauric era pòrta pro entà que gessesse Jean Valjean, tornèc a barrar, dèc dus torns ara clau ena sarralha e se calec un aute còp enes tenèbres, sense hèr mès bronit que se siguesse ua bohada.
MISERABLES-V-WEB	Semblaue caminar damb es pautes cotonejades deth tigre.
MISERABLES-V-WEB	Jean Valjean se trapèc dehòra.
MISERABLES-V-WEB	IX.- De com Mario li semble mòrt a ua persona que lo coneish.
MISERABLES-V-WEB	Placèc a Mario en un ribàs.
MISERABLES-V-WEB	Qu’èren dehòra!
MISERABLES-V-WEB	Darrèr quedauen es miasmes, era escurina, er orror; ara les negaue er aire liure, blos, plen de vida, banhat d’alegria, respirable.
MISERABLES-V-WEB	Enes entorns eth silenci; mès qu’ère eth tranquil silenci deth solei, amagat jos bluencs orizons.
MISERABLES-V-WEB	Era ora deth crepuscul qu’auie passat, e s’apressaue ara prèssa era net, desliuradoira e amiga de guairi an besonh d’ua capa d’ombra entà gésser de quauqua ansiosa situacion.
MISERABLES-V-WEB	Eth cèu s’aufrie pertot coma ua cauma enòrma.
MISERABLES-V-WEB	Er arriu arribaue enquias pès de Jean Valjean damb eth trende mormolh d’un punet.
MISERABLES-V-WEB	S’entenie eth dialòg aerian des nins que se balhauen era bona net enes olms des Camps Elisis.
MISERABLES-V-WEB	Quauques esteles esposcant feblaments eth blu palle deth cenit, e visibles solet ara meditacion, formauen ena immensitat cuerts e imperceptibles resplendors.
MISERABLES-V-WEB	Era net desplegaue sus eth cap de Jean Valjean totes es sues doçors der infinit.
MISERABLES-V-WEB	Qu’ère era ora indecisa e delicada, que non ditz ne shò ne arri.
MISERABLES-V-WEB	I auie ja pro escurina entà poder eclipsar-se a ua cèrta distància, e pro dia encara entà coneisher-se d’apròp.
MISERABLES-V-WEB	Pendent quauques segondes se sentec Jean Valjean vençut irresistiblaments per tota aquera serenitat augusta e vantaira.
MISERABLES-V-WEB	I a cèrtes menutes de desbrembe qu’eth patiment dèishe d’aclapar ath miserable; que tot s’abisme ena idia; qu’era patz, coma se siguesse era net, capere ath pensaire, e jos eth crepuscul qu’irradie, e a imitacion deth cèu que s’illumine, era amna s’aumplís d’esteles.
MISERABLES-V-WEB	Jean Valjean non podec mens que contemplar era ombra immensa e vaga que s’estenie per dessús d’eth; e cogitós, cuelhie en majestuós silenci der etèrn cèu un banh d’extasi e d’oracion.
MISERABLES-V-WEB	Dempús, viuaments, coma se l’assautèsse eth sentiment deth déuer, s’inclinèc entà Mario, e cuelhent aigua ena pauma dera man, l’esposquèc eth ròstre damb quauques gotes.
MISERABLES-V-WEB	Es paupetes de Mario non se botgèren, e ça que la, era sua boca entredubèrta alendaue.
MISERABLES-V-WEB	Jean Valjean anaue a calar un aute còp era man en arriu, quan de ressebauda sentec aguest trebuc que se sent en auer ath sòn darrèr quauqua persona sense veder-la.
MISERABLES-V-WEB	En un aute lòc auem indicat ja aguesta impression, sabuda de toti.
MISERABLES-V-WEB	Se virèc.
MISERABLES-V-WEB	Coma pòc abantes, i auie, plan, ua persona darrèr de Jean Valjean.
MISERABLES-V-WEB	Qu’ère un òme de nauta estatura, estropat en ua levita longa, damb es braci crotzadi, e amiant ena man dreta ua macheta damb punh de plom.
MISERABLES-V-WEB	Ère de pès, a cuerta distància deth grop que formauen Jean Valjean e Mario.
MISERABLES-V-WEB	Damb era ajuda dera ombra, s’aufrie ara vista coma ua aparicion.
MISERABLES-V-WEB	Un òme simple s’aurie espaurit per çò deth crepuscul, e un òme de reflexion, per çò dera macheta.
MISERABLES-V-WEB	Jean Valjean arreconeishec a Javert.
MISERABLES-V-WEB	Javert.
MISERABLES-V-WEB	Javert, dempús dera sua inesperada gessuda dera barralha, s’endralhèc entara prefectura de policia, dèc compde de tot, de paraula, ath prefècte en persona, e contunhèc dempús eth sòn servici, qu’implicaue, sivans era nòta que se le trapèc, cèrta inspeccion deth ribàs dera arriba dreta enes Camps Elisis, que ja hège temps que cridaue era atencion dera policia.
MISERABLES-V-WEB	Aquiu vedec a Thenardier, e se metec a seguir-lo.
MISERABLES-V-WEB	Çò d’aute que ja ac sabem.
MISERABLES-V-WEB	Se compren tanben qu’eth hèt de daurir aquera rèisha a Jean Valjean ère ua astúcia de Thenardier.
MISERABLES-V-WEB	Thenardier sentie tostemp aquiu a Javert.
MISERABLES-V-WEB	Er òme espiat qu’a ua flaira que non l’enganhe.
MISERABLES-V-WEB	Que li calie lançar quauquarren que rosigar ad aqueth gosset conilhèr.
MISERABLES-V-WEB	Un assassin, quina trobalha!
MISERABLES-V-WEB	Non conven desaprofitar taus fortunes.
MISERABLES-V-WEB	Thenardier, en hèr a gésser, ath sòn lòc, a Jean Valjean, autrejaue ua presa ara policia, qu’atau deisharie de perseguir-lo, e lo desbrembarie dauant d’un ahèr de mès importància; recompensaue a Javert dera sua demora, çò que vante tostemp a un espion, guanhaue trenta francs e se prometie mentretant ua aisida evasion.
MISERABLES-V-WEB	Jean Valjean qu’auie passat d’un escuèlh en aute.
MISERABLES-V-WEB	Javert non arreconeishec a Jean Valjean, que coma auem dit, non se retiraue ada eth madeish.
MISERABLES-V-WEB	Qui ètz?
MISERABLES-V-WEB	Qui?
MISERABLES-V-WEB	Jean Valjean.
MISERABLES-V-WEB	Javert cuelhec era macheta entre es dents, dobleguèc era esquia, inclinèc eth còs, placèc enes espatles de Jean Valjean es sues dues robustes mans, que s’encaishèren aquiu coma se siguessen dus avitzi, l’examinèc e l’arreconeishec.
MISERABLES-V-WEB	Lèu se tocauen es sòns ròstres.
MISERABLES-V-WEB	Era guardada de Javert qu’ère terribla.
MISERABLES-V-WEB	Inspector Javert, didec, que sò enes vòstes mans.
MISERABLES-V-WEB	Ath de là, dès aguest maitin me creigui presoèr vòste.
MISERABLES-V-WEB	Non vos è dat era adreça dera mia casa entà sajar dempús d’evadir-me.
MISERABLES-V-WEB	Cuelhetz-me.
MISERABLES-V-WEB	Sonque vos demani ua causa.
MISERABLES-V-WEB	Javert semblaue non escotar.
MISERABLES-V-WEB	Qu’auie tachat es sòns vistons en Jean Valjean.
MISERABLES-V-WEB	Era barba espessa possaue es pòts entath nas, senhau de meditacion herotge.
MISERABLES-V-WEB	A tot darrèr, deishèc a Jean Valjean, se lheuèc de pic, cuelhec de nauèth era macheta e, coma en un sòmi, gasulhèc, mèsalèu que prononcièc, aguesta pregunta:
MISERABLES-V-WEB	Qué hètz aciu?
MISERABLES-V-WEB	Qui ei aguest òme?
MISERABLES-V-WEB	Seguie sense tutejar ja a Jean Valjean.
MISERABLES-V-WEB	Jean Valjean responec, e eth ton dera sua votz semblèc desvelhar a Javert: Precisaments d’eth vos volia parlar.
MISERABLES-V-WEB	Dispausatz dera mia persona coma volgatz; mès abantes, ajudatz-me a amiar-lo en çò de sòn.
MISERABLES-V-WEB	Qu’ei tot çò que vos demani.
MISERABLES-V-WEB	Eth ròstre de Javert se contreiguec, coma l’arribaue tostemp que quauquarrés semblèsse qu’ère capable d’ua concession.
MISERABLES-V-WEB	Totun, non responec negatiuaments.
MISERABLES-V-WEB	Qu’ei eth que cridauen damb eth nòm de Mario.
MISERABLES-V-WEB	Se coneishie per aquerò ar espion per excelléncia qu’ac auie observat, entenut, comprenut e recuelhut tot, en creir morir; qu’espiaue enquia e tot ena agonia, e que damb eth pè en prumèr gradon deth sepulcre, auie cuelhut nòtes.
MISERABLES-V-WEB	Cuelhec era man de Mario e li prenec eth pos.
MISERABLES-V-WEB	Qu’ei un herit, didec Jean Valjean.
MISERABLES-V-WEB	Ei un mòrt, didec Javert.
MISERABLES-V-WEB	Jean Valjean responec:
MISERABLES-V-WEB	Non.
MISERABLES-V-WEB	Encara…
MISERABLES-V-WEB	Vo l’auetz hèt a vier aciu dès era barralha?, observèc Javert.
MISERABLES-V-WEB	Calie qu’era sua preocupacion siguesse mès prigonda entà non persutar en aquera hujuda a trauèrs der escolader, e ne tansevolhe notar eth silenci de Jean Valjean dempús dera sua pregunta.
MISERABLES-V-WEB	Jean Valjean, dera sua part, semblaue non auer qu’un pensament.
MISERABLES-V-WEB	Non me’n brembi com se cride.
MISERABLES-V-WEB	Jean Valjean escorcolhèc era levita de Mario, treiguec era cartèra, la dauric ena plana a on Mario auie escrit damb creion, e l’ac mostrèc a Javert.
MISERABLES-V-WEB	Qu’auie encara pro claror en aire entà que se podesse liéger; ath delà de qué es uelhs de Javert auien era fosforescència felina des audèths nueitius.
MISERABLES-V-WEB	Liegec es pòques linhes escrites per Mario, e didec entre dents:
MISERABLES-V-WEB	Gillenormand, carrèr des Monges deth Calvari, numèro 6.
MISERABLES-V-WEB	Javert se sauvèc era cartèra de Mario.
MISERABLES-V-WEB	Ath cap d’un moment, eth veïcul, baishant pera pala deth beurader ère ja en ribàs.
MISERABLES-V-WEB	Mario siguec plaçat en sèti deth hons, e Javert e Jean Valjean ocupèren es sètis deth dauant.
MISERABLES-V-WEB	Deishèren es cais e entrèren enes carrèrs.
MISERABLES-V-WEB	Eth menaire, perfil nere en sèti deth coche, aquissaue as sòns aflaquidi shivaus.
MISERABLES-V-WEB	Silenci glaciau laguens dera veitura.
MISERABLES-V-WEB	Mario, immobil, damb eth còs apuat en un des cornèrs, eth cap queigut sus eth pièch, es braci penjant e es cames dretes, semblaue non demorar ja qu’eth taüt.
MISERABLES-V-WEB	Se diderie que Jean Valjean ère hèt d’ombra e Javert de pèira; e en aqueth tenebrós veïcul, qu’era sua part interiora, cada còp que passaue dauant d’un fanau, se tintaue d’ua lum livida, coma se venguesse d’un relampit intermitent, er edart auie amassat e coma botat ua dauant dera auta, es tres immobilitats tragiques: eth cadavre, er espèctre e era estatua.
MISERABLES-V-WEB	X.- Era tornada deth hilh prodig dera sua vida.
MISERABLES-V-WEB	Mario.
MISERABLES-V-WEB	Javert siguec eth prumèr que baishèc, e dempús d’assegurar-se qu’aquera ère era casa que cercaue, quilhèc eth pesant picapòrt de hèr dera pòrta- cochera, que figuraue sivans er estil ancian, un mardan e un satir cara a cara, e lo deishèc quèir damb fòrça.
MISERABLES-V-WEB	S’entredauric a penes era pòrta, e Javert la possèc.
MISERABLES-V-WEB	Eth portièr campèc a mieges, badalhant, entre adormit e desvelhat, damb ua candèla ena man.
MISERABLES-V-WEB	Toti dormien ena casa.
MISERABLES-V-WEB	En Marais que s’ajacen lèu, mès que mès enes dies de revòuta.
MISERABLES-V-WEB	Aqueth brave e vielh barri, espaurit pera revolucion, se refúgie en saunei, atau coma es mainatges quan entenen “que vie eth òme deth sac”, se capèren eth cap damb es linçòs deth lhet.
MISERABLES-V-WEB	Tant que l’amiauen atau, Jean Valjean metec era man jos es vestits esquinçadi deth joen, li toquèc eth pièch, e s’assegurèc de qué eth còr bategaue encara, e enquia e tot bategaue encara damb mens feblesa, coma s’eth movement deth coche auesse costat en eth cèrta renovacion dera vida.
MISERABLES-V-WEB	Demore aciu un que se cride Gillenormand?
MISERABLES-V-WEB	I demore.
MISERABLES-V-WEB	Qué voletz?
MISERABLES-V-WEB	Li hèm a vier eth sòn hilh.
MISERABLES-V-WEB	Eth sòn hilh!, didec eth portièr estonat.
MISERABLES-V-WEB	Qu’ei mòrt.
MISERABLES-V-WEB	Jean Valjean.
MISERABLES-V-WEB	Javert seguic:
MISERABLES-V-WEB	Anèc ena barralha, e aciu que l’auetz.
MISERABLES-V-WEB	Ena barralha!, exclamèc eth portièr.
MISERABLES-V-WEB	Se deishèc aucir.
MISERABLES-V-WEB	Anatz a desvelhar a sa pair.
MISERABLES-V-WEB	Eth portièr non se botjaue.
MISERABLES-V-WEB	Anatz, ja!
MISERABLES-V-WEB	E higec:
MISERABLES-V-WEB	Deman que i aurà acogament aciu.
MISERABLES-V-WEB	Entà Javert, es incidents abituaus deth servici public èren classificadi per categories, causa qu’ei eth principi dera prevision e dera vigilància; e cada eveniment a era sua especiau distribucion.
MISERABLES-V-WEB	Es hèts possibles se trapauen de bèra manèra laguens de tiradors, d’a on gessien, s’ère eth cas, en quantitats variables.
MISERABLES-V-WEB	Classificaue atau es eveniments deth carrèr; bronit, revòuta, magràs, acogament.
MISERABLES-V-WEB	Eth portièr se limitèc a desvelhar a Vasco, Vasco desvelhèc a Nicolassa e Nicolassa desvelhèc ara senhoreta Gillenormand.
MISERABLES-V-WEB	Per çò deth pairin, lo deishèc dormir, en tot calcular que se’n saberie lèu lèu d’aqueth malastre.
MISERABLES-V-WEB	Se pugèc a Mario en prumèr estatge, e lo botèren en un canapè vielh dera avantcramba deth senhor Gillenormand.
MISERABLES-V-WEB	Mentre Vasco anaue a cercar un mètge, e Nicolassa daurie es armaris dera ròba blanca, Jean Valjean sentec que Javert lo tocaue ena espatla.
MISERABLES-V-WEB	Comprenec e baishèc seguit der inspector de policia.
MISERABLES-V-WEB	Entrèren en coche, e eth menaire ocupèc eth sòn sèti.
MISERABLES-V-WEB	Inspector Javert, didec Jean Valjean, autrejatz-me ua auta causa.
MISERABLES-V-WEB	Quina?, preguntèc damb duretat Javert.
MISERABLES-V-WEB	Deishatz qu’entre un moment ena mia casa.
MISERABLES-V-WEB	Menaire, carrèr der Òme Armat, numèro 7.
MISERABLES-V-WEB	XI.- Commocion en çò d’absolut.
MISERABLES-V-WEB	Non tornèren a badar boca en tot eth camin.
MISERABLES-V-WEB	Qué volie Jean Valjean?
MISERABLES-V-WEB	Acabar çò qu’auie començat; avertir a Cosette, dider-li a on ère Mario, balhar-li dilhèu quauqua indicacion utila, cuélher, se podie, quauques disposicions suprèmes.
MISERABLES-V-WEB	Per çò que tanhie ada eth personauments, qu’ère un ahèr acabat; l’auie agarrat Javert, e non se resistie.
MISERABLES-V-WEB	Quinsevolh aute, en parièra situacion, aurie pensat dilhèu vagaments ena còrda de Thenardier e enes barrons deth prumèr croton a on entrèsse; mès dempús de çò que l’arribèc damb er avesque, i auie en Jean Valjean, en tractar-se d’un atemptat, encara que siguesse contra eth madeish, ua prigonda trantalhada religiosa.
MISERABLES-V-WEB	Eth suicidi, misteriosa via de hèt en çò de desconeishut, que pòt contentar, enquia un cèrt punt, era mòrt dera amna, qu’ère impossible en Jean Valjean.
MISERABLES-V-WEB	Ena entrada deth carrèr der Òme Armat, eth coche s’arturèc pr’amor que non permetie era estretesa eth transit des veitures.
MISERABLES-V-WEB	Javert e Jean Valjean baishèren.
MISERABLES-V-WEB	Eth menaire li hec a veir umilaments ath “senhor inspector” qu’eth velot d’Utrecht dera veitura ère tacat dera sang der òme assassinat, e de hanga der assassin.
MISERABLES-V-WEB	Aquerò ère era soleta causa qu’auie comprenut.
MISERABLES-V-WEB	E higec que l’ac auien d’indemnizar.
MISERABLES-V-WEB	En tot trèir ath còp eth sòn quadèrn, li supliquèc ath senhor inspector qu’auesse era bontat d’escriuer-li en eth ues quantes paraules laudables.
MISERABLES-V-WEB	Javert refusèc eth quadèrn que l’aufrie eth menaire, e didec:
MISERABLES-V-WEB	Guaire te deui, compdant eth temps d’arturada e deth viatge?
MISERABLES-V-WEB	Ueitanta francs, senhor inspector.
MISERABLES-V-WEB	Javert treiguec dera pòcha quate napoleons, e didec adiu ara veitura.
MISERABLES-V-WEB	Se filèren peth carrèr, que coma de costum, se trapaue desèrt.
MISERABLES-V-WEB	Javert seguie a Jean Valjean.
MISERABLES-V-WEB	Arribèren en numèro 7; Jean Valjean piquèc e se dauric era pòrta.
MISERABLES-V-WEB	Plan ben, didec Javert; pujatz.
MISERABLES-V-WEB	E higec damb estranha expression e coma se li costèsse esfòrç parlar atau:
MISERABLES-V-WEB	Vos demori.
MISERABLES-V-WEB	Jean Valjean guardèc a Javert.
MISERABLES-V-WEB	Aquera manèra d’actuar non hège as abits der inspector de policia; mès, decidit coma ère Jean Valjean a autrejar-se e acabar d’un còp, non deuie susprener-lo guaire que Javert auesse en aqueth cas ua cèrta confiança capinauta, era confiança deth gat qu’autrege ar arrat ua libertat dera longitud dera sua garra.
MISERABLES-V-WEB	Possèc era pòrta, entrèc ena casa, cridèc ath portièr qu’ère ja ajaçat:
MISERABLES-V-WEB	Que sò jo!, e pugèc en prumèr estatge.
MISERABLES-V-WEB	Un còp aquiu, hec ua pausa cuerta.
MISERABLES-V-WEB	Totes es vies doloroses qu’an es sues estacions.
MISERABLES-V-WEB	Era hièstra dera escala, qu’ère d’ua soleta pèça, ère corruda.
MISERABLES-V-WEB	Coma en moltes cases ancianes, era escala auie vistes entath carrèr.
MISERABLES-V-WEB	Eth fanau plaçat dauant dera casa deth numèro 7 comunicaue cèrta claror as gradons, çò qu’equivalie a ua estauvi de lum.
MISERABLES-V-WEB	Jean Valjean, sigue entà respirar, sigue maquinauments, treiguec eth cap pera hièstra, e guardèc tot eth carrèr, qu’ère cuert, e que recebie era lum deth fanau d’un extrèm ar aute.
MISERABLES-V-WEB	Jean Valjean se demorèc estonat; non se vedie ad arrés.
MISERABLES-V-WEB	Javert se n’auie anat.
MISERABLES-V-WEB	XII.- Eth pairin.
MISERABLES-V-WEB	Vasco e eth portièr auien amiat entath salon a Mario, que seguie estirat e immobil en canapè a on se l’auie botat quan arribèc.
MISERABLES-V-WEB	Eth mètge qu’ère ja aquiu.
MISERABLES-V-WEB	Era senhoreta Gillenormand s’auie lheuat.
MISERABLES-V-WEB	Quan auec passat eth prumèr orror, ua cèrta filosofia dera situacion se dauric camin entath sòn esperit, en tot hèr-se veir ena exclamacion: “Aquerò qu’auie d’acabar atau!” Encara que non completèc eth pensament damb era frasa: “Pro qu’ac auia dit!”, tenguda en aguesti casi.
MISERABLES-V-WEB	Per orde deth mètge, s’auie apraiat un lhet de còrdes ath costat deth canapè.
MISERABLES-V-WEB	Eth mètge examinèc a Mario, e dempús d’assegurar-se de qué seguien es batecs deth pos, de qué eth joen non auie en pitrau cap herida prigonda, e de qué era sang des pòts venguie des hòsses nasaus, lo hec plaçar en lhet, sense coishin, damb eth cap ath madeish nivèu qu’eth còs, e enquia e tot un shinhau mès baish, e eth bust nud, pr’amor de facilitar era respiracion.
MISERABLES-V-WEB	Era senhoreta Gillenormand, en veir qu’anaue a despolhar a Mario, se retirèc, e se metec a pregar eth rosari en sòn quarto.
MISERABLES-V-WEB	Eth còs non auie recebut cap lesion interiora; ua bala, amortesida en tocar ena cartèra, s’auie desviat e en esguitlar-se pes costelhes, auie dubèrt ua henuda d’orrible aspècte, mès sense prigondor, e per tant sense perilh.
MISERABLES-V-WEB	Eth long passèg sosterranh auie acabat de esmalhancar era clavicula trincada, e aquerò presentaue diuèrses complicacions.
MISERABLES-V-WEB	Auie es braci guinhauetejadi; mès cap talh desfiguraue eth sòn ròstre.
MISERABLES-V-WEB	Ça que la, eth cap ère caperat de herides.
MISERABLES-V-WEB	Serien perilhoses aguestes herides?
MISERABLES-V-WEB	S’arturauen ena superfícia?
MISERABLES-V-WEB	Arribauen en crani?
MISERABLES-V-WEB	Non se podie díder encara.
MISERABLES-V-WEB	Qu’ère un simptòma grèu qu’aurien costat er estavaniment, e non tostemps un se desvelhe d’aguesti estavaniments.
MISERABLES-V-WEB	Ath delà, era emorràgia auie aflaquit ath herit.
MISERABLES-V-WEB	Dera cintura entà baish l’auie protegit era barralha.
MISERABLES-V-WEB	Vasco e Nicolassa s’ocupauen a estarnar tela e premanir bendatges.
MISERABLES-V-WEB	Nicolassa les cosie, e Vasco les estropaue.
MISERABLES-V-WEB	Sus ua taula, ath cant d’un lhet, i auie tres candèles alugades e er estug de cirurgia ère aquiu dubèrt.
MISERABLES-V-WEB	Eth mètge lauèc eth ròstre e es peus de Mario damb aigua hereda.
MISERABLES-V-WEB	En un instant eth farrat quedèc tintat de ròi.
MISERABLES-V-WEB	Eth portièr alugaue.
MISERABLES-V-WEB	Eth mètge semblaue meditar tristaments.
MISERABLES-V-WEB	De quan en quan hège un senhau negatiu damb eth cap, coma se responesse a quauqua pregunta interiora.
MISERABLES-V-WEB	Aguesti misteriosi dialògs deth mètge damb eth madeish son de mau senhau entath malaut.
MISERABLES-V-WEB	En moment qu’eth mètge netejaue eth ròstre e tocaue a penes damb eth dit es paupetes tostemp barrades de Mario, se dauric era pòrta deth hons, en tot aparéisher en lumedan ua figura nauta e palla.
MISERABLES-V-WEB	Qu’ère eth pairin.
MISERABLES-V-WEB	Era revòuta hège dus dies que tenguie plan inquiet, indignat e preocupat ath senhor Gillenormand.
MISERABLES-V-WEB	Era net anteriora non auie clucat un uelh, e en tot eth dia s’auie vist liure de fèbre.
MISERABLES-V-WEB	Pera net s’ajacèc d’ora, en tot recomanar que metesse eth barrolh en tota era casa, e aclapat de fatiga acabèc per quedar-se rdclipsat.
MISERABLES-V-WEB	Es ancians qu’an eth saunei leugèr; eth quarto deth senhor Gillenormand ère ara seguida deth salon, e atau, a maugrat des precaucions que se cuelheren, eth bronit lo desvelhèc.
MISERABLES-V-WEB	Estonat de veir era lum a trauèrs des henerecles dera pòrta, deishèc era jaça e se filèc de cap ath salon a paupes.
MISERABLES-V-WEB	Qu’ère en lumedan, damb era man apuada ena pòrta miei dubèrta, eth cap un shinhau inclinat entà dauant, eth còs estropat en ua blòda blanca e estirada coma un susari, espaurit; e auie era mina d’un hantauma guardant er interior d’un sepulcre.
MISERABLES-V-WEB	Vedec eth lhet, e sus eth matalàs ad aqueth joen sagnós, blanc coma era cera, damb es uelhs barradi, era boca dubèrta, es pòts descoloridi, nud enquiara cintura, plen de herides, immobil e enrodat de lums.
MISERABLES-V-WEB	Eth pairin sentec de cap a pès era estrementida que son capables d’experimentar membres ossificadi; es sòns uelhs, qu’era sua còrnia ère auriòla per çò dera vielhesa, se velèren damb ua espècia de reflèx veirenc; tota era sua cara cuelhec, en un virament de uelhs, es formes terroses d’un cap d’esqueleta, es sòns braci queigueren coma se les auesse mancat eth ressòrt que les tenguie suspenudi; se vedec er estupor ena separacion des dits des sues tremoloses mans, e es sòns jolhs formèren un angle, permetent entreveir pera dubertura dera blòda es praubes cames nudes der ancian, eriçades de blanc pelhasson.
MISERABLES-V-WEB	Senhor, didec Vasco, acaben de portar ath senhoret.
MISERABLES-V-WEB	Mario!
MISERABLES-V-WEB	Ei mòrt, non?
MISERABLES-V-WEB	Ei mòrt!, cridèc er ancian damb ua votz terribla.
MISERABLES-V-WEB	A, bandit!
MISERABLES-V-WEB	Eth mètge, en arràs dera ansietat sauvèc silenci.
MISERABLES-V-WEB	Qu’ei mòrt!
MISERABLES-V-WEB	Ei mòrt!
MISERABLES-V-WEB	S’a deishat aucir enes barralhes… per òdi contra jo!
MISERABLES-V-WEB	Per resvenjar-se de jo!
MISERABLES-V-WEB	A, sagnós!
MISERABLES-V-WEB	Guardatz se com torne ena casa deth sòn pairin!
MISERABLES-V-WEB	Miserable de jo!
MISERABLES-V-WEB	Qu’ei mòrt!
MISERABLES-V-WEB	Trauessat, guinhauetejat, esgorjat, exterminat, talhat a tròci, non lo vedetz?
MISERABLES-V-WEB	Brigand!
MISERABLES-V-WEB	Sabie que lo demoraua, qu’auia hèt apraiar eth sòn quarto e penjar en cabeç deth mèn lhet eth sòn retrait de quan ère mainatge!
MISERABLES-V-WEB	Sabie que non li calie senon tornar, e que non è deishat de cridar-lo pendent aguesti ans, e que totes es nets me seiguia en larèr, damb es mans enes jolhs, sense saber se qué hèr, e que per eth m’auia convertit en pèc!
MISERABLES-V-WEB	Sabies aquerò!
MISERABLES-V-WEB	Sabies que sonque damb entrar e díder “que sò jo”, ères eth patron, e jo t’aubediria, e haries çò que volguesses deth pèc deth tòn pairin!
MISERABLES-V-WEB	Ac sabies, e as dit: “Non, ei un reialista, e non i anarè!” E te n’as anat entàs barralhes, e t’as deishat aucir per dolenteria!
MISERABLES-V-WEB	Entà resvenjar-te de çò que te didí a prepaus deth senhor duc de Berry.
MISERABLES-V-WEB	Qu’ei ua conducta infama!
MISERABLES-V-WEB	E dempús un que s’ajace e dormís tranquil entà trapar-se, en desvelhar-se, damb eth sòn arrehilh mòrt!
MISERABLES-V-WEB	Eth mètge, que començaue a alarmar-se pes dus, deishèc un moment a Mario, e en tot vier ena hièstra, cuelhec ath senhor Gillenormand deth braç.
MISERABLES-V-WEB	Se virèc eth pairin, lo guardèc damb uelhs que semblauen agranir-se e surgentar sang, e li didec damb cauma:
MISERABLES-V-WEB	Cavalièr, vos balhi es gràcies.
MISERABLES-V-WEB	Que sò tranquil, sò un òme, è vist era mòrt de Loís XVI, e sabi tier es malastres.
MISERABLES-V-WEB	Escriveires, avocats, oradors, tribuns, discusions, progrèssi, lums, drets der òme, libertat d’imprimaria, qu’auratz tot aquerò, e ça que la, vedetz se com vos hèn a vier en casa as vòsti hilhs.
MISERABLES-V-WEB	A, Mario!
MISERABLES-V-WEB	Qu’ei abominable!
MISERABLES-V-WEB	Aucit!
MISERABLES-V-WEB	Mòrt abantes que jo!
MISERABLES-V-WEB	E en ua barralha!
MISERABLES-V-WEB	A, bandit!
MISERABLES-V-WEB	Escotatz, doctor.
MISERABLES-V-WEB	Me semble que vos estatz en nòsti barri.
MISERABLES-V-WEB	Òc, vos coneishi perfèctaments.
MISERABLES-V-WEB	Dera mia hièstra estant, veigui passar eth vòste coche.
MISERABLES-V-WEB	Escotatz.
MISERABLES-V-WEB	Que haríetz mau en creir que sò irritat.
MISERABLES-V-WEB	Non ei possible irritar-se contra un mòrt.
MISERABLES-V-WEB	Serie ua estupiditat.
MISERABLES-V-WEB	Qu’ei un mainatge qu’è criat.
MISERABLES-V-WEB	Jo ja èra un vielh, quan eth encara ère petitet.
MISERABLES-V-WEB	Jogaue enes Tulheries damb eth sòn carriòt, e entà qu’es inspectors non cridèssen, anaua jo caperant damb eth mèn baston es traucs qu’eth hège ena tèrra.
MISERABLES-V-WEB	Un dia cridèc “Dehòra Lois XVIII”, e se n’anèc.
MISERABLES-V-WEB	Non ei eth mèn tòrt.
MISERABLES-V-WEB	Qu’ère rosat e roienc.
MISERABLES-V-WEB	Sa mair a mòrt.
MISERABLES-V-WEB	Non auetz notat que toti es mainatges son roiencs?
MISERABLES-V-WEB	Per qué serà aquerò?
MISERABLES-V-WEB	Qu’ei hilh d’un d’aguesti bandits deth Loira; mès es mainatges non pòden respóner des crims des sóns pairs.
MISERABLES-V-WEB	M’en brembi de quan ère atau de petitet.
MISERABLES-V-WEB	Be li costaue prononciar era letra d!
MISERABLES-V-WEB	Ena doçor der accent se l’aurie creigut un audèth.
MISERABLES-V-WEB	Un dia, dauant de Hercules Farnesio, se formèc un rondèu entà admirar-lo, be n’ère de beròi!
MISERABLES-V-WEB	Eth sòn cap se retiraue as que se ven enes quadres.
MISERABLES-V-WEB	Jo quilhaua era votz, e li botaua pòur damb eth baston mès eth se’n sabie de qué non èra emmaliciat de vertat.
MISERABLES-V-WEB	Peth maitin, quan entraue en mèn quarto solia repotegar; mès era sua preséncia me costaue er efècte deth solei.
MISERABLES-V-WEB	Que non i a defensa contra aguesti mecosi.
MISERABLES-V-WEB	Un còp vos an cuelhut, ja non vos tòrnen a soltar.
MISERABLES-V-WEB	Era vertat ei que non i auie causa tant estimada coma aguest mainatge.
MISERABLES-V-WEB	Vier ara a parlar-me des vòsti Lafayette, des vòsti Benjamin Constant e deth vòste sabatèr Simon que me l’assassinen!
MISERABLES-V-WEB	Aquerò que non pòt quedar atau.
MISERABLES-V-WEB	S’apressèc entà Mario, que seguie livid e immobil, e qu’ath sòn costat auie tornat eth mètge, e comencèc de nauèth a torcer-se es braci.
MISERABLES-V-WEB	Es blanqui pòts der ancian s’agitauen maquinauments, e d’eri gessien, a manèra de bohades en arranguilh, paraules sense connexion, qu’a penes s’entenien:
MISERABLES-V-WEB	A, brigand!
MISERABLES-V-WEB	Clubista!
MISERABLES-V-WEB	Setembrista!
MISERABLES-V-WEB	Qu’èren repotecs en votz baisha, dirigides per un agonizant a un cadavre.
MISERABLES-V-WEB	De man en man, sivans se passe en totes es tempèstes interiores, era seguida de paraules se restablic; mès, semblaue qu’eth pairin non auie ja fòrces entà prononciar-les, e era sua votz ère tan sorda e amortada coma se venguesse der aute costat der abisme.
MISERABLES-V-WEB	Que m’ei parièr, donques que jo tanben vau a morir!
MISERABLES-V-WEB	E quan pensi que non i a en París ua hemna que non s’auesse alegrat de laurar era felicitat d’aguest miserable!
MISERABLES-V-WEB	Un pèc, qu’en sòrta de divertir-se e de gaudir dera vida, se n’a anat a combàter, e s’a deishat mitralhar; per qui?
MISERABLES-V-WEB	En defensa de qui?
MISERABLES-V-WEB	Dera republica!
MISERABLES-V-WEB	En sòrta d’anar a barar ena Chaumiere, coma an de hèr es joeni!
MISERABLES-V-WEB	Entà qué l’a valgut auer vint ans?
MISERABLES-V-WEB	Era republica!, teishut de pegaries.
MISERABLES-V-WEB	Praubes mairs, amainadatz, donc, beròis mainatges!
MISERABLES-V-WEB	Vai, qu’ei mòrt.
MISERABLES-V-WEB	Seràn dus acogaments ena pòrta-cochera.
MISERABLES-V-WEB	T’as deishat botar atau per amor ath generau Lamarque!
MISERABLES-V-WEB	Quini favors t’auie hèt, aguest generau Lamarque?
MISERABLES-V-WEB	Un fanfarron!
MISERABLES-V-WEB	Un blagaire!
MISERABLES-V-WEB	Qu’ei entà tornar-se hòl.
MISERABLES-V-WEB	Comprenetz aquerò as vint ans?
MISERABLES-V-WEB	E sense guardar entà darrèr, tà veir s’en mon restauen persones que n’auessen besonh!
MISERABLES-V-WEB	Ara es praubi vielhs les calerà morir solets!
MISERABLES-V-WEB	Creba aquiu, en aguest cornèr ihon!
MISERABLES-V-WEB	Plan, donc, fòrçà milhor; ac demoraua, me vau a morir sense remèdi.
MISERABLES-V-WEB	Que sò massa vielh, qu’è cent ans, mil ans…
MISERABLES-V-WEB	De hè fòrça temps arrés me pòt disputar eth dret a morir.
MISERABLES-V-WEB	Damb aguest còp, tot que s’a acabat.
MISERABLES-V-WEB	Tot s’a acabat, quina felicitat!
MISERABLES-V-WEB	Entà qué aguest amoniac e aguest molon de drògues!
MISERABLES-V-WEB	Qu’ei trabalh perdut, mètge pèc!
MISERABLES-V-WEB	Anatz-vo’n, qu’ei mòrt, completaments mòrt.
MISERABLES-V-WEB	Qu’ac digui jo, que me’n sai d’aquerò; jo, que tanben sò mòrt.
MISERABLES-V-WEB	Eth miserable non a hèt es causes a mieges.
MISERABLES-V-WEB	Òc; era epòca actuau ei infama; e atau pensi de vosati, des vòstes idies, des vòsti sistèmes, des vòsti mèstres, des vòsti oraculs, des vòsti doctors, des vòsti escriveires, des vòsti filosòfi e de totes es revolucions qu’espaurissen d’ençà seishanta ans es bromes de corbassi des Tulheries!
MISERABLES-V-WEB	E ja qu’as estat implacable en tot deishar-te aucir atau, jo non auré ne tansevolh eth desengust dera tua mòrt!
MISERABLES-V-WEB	Entenes, assassin?
MISERABLES-V-WEB	En aqueth moment dauric Mario doçaments es paupetes, e era sua guardada, velada encara per estonament letargic, se tachèc en senhor Gillenormand.
MISERABLES-V-WEB	Mario!, cridèc er ancian.
MISERABLES-V-WEB	Mario!
MISERABLES-V-WEB	Mainatge dera mia amna!
MISERABLES-V-WEB	Daurisses es uelhs, me guardes, ès viu; gràcies!
MISERABLES-V-WEB	E queiguec estabordit.
MISERABLES-V-WEB	Libre quatau: Javert desorientat.
MISERABLES-V-WEB	Javert s’aluenhèc tot doç deth carrèr der Òme Armat.
MISERABLES-V-WEB	Enquia alavetz Javert, des dues actituds de Napoleon, sonque auie adoptat era que hè a veir ua animositat decidida, es braci crotzadi sus eth pièch; Que l’ère desconeishuda era que mòstre incertitud; ei a díder, es mans cuelhudes ath darrèr.
MISERABLES-V-WEB	Que s’auie costat en eth un gran cambi; tota era sua persona, lenta e ombriua, amiaue eth sagèth dera ansietat.
MISERABLES-V-WEB	Se metec enes carrèrs mès silenciosi.
MISERABLES-V-WEB	Ça que la, seguie ua direccion.
MISERABLES-V-WEB	Cuelhec peth camin mès cuert entath Sena, arribèc en cai des Olms, passèc peth costat, deishèc ath sòn darrèr era Grève, e s’arturèc a bèra distància deth còs de garda deth Chatelet, en angle deth pònt de Nòsta Senhora.
MISERABLES-V-WEB	Eth Sena, entre eth pònt de Nòsta Senhora e eth Pònt au Change en un costat, e es cais dera Megisserie e des Flors en aute, forme ua espècia de lac quarrat que trauèsse un remolin.
MISERABLES-V-WEB	Aguest punt deth Sena qu’ei plan cranhut pes marinèrs.
MISERABLES-V-WEB	Arren mès perilhós qu’aguest remolin qu’era sua furia aumentauen en aquera epòca es estaques deth molin deth pònt, aué esbauçat.
MISERABLES-V-WEB	Es dus pònts, tan pròches er un der aute, hèn que sigue encara mès gran eth perilh, e era aigua se precipite d’ua manèra formidabla per dejós des vòutes.
MISERABLES-V-WEB	En tot acumular-se aquiu, posse es barrons, coma entà arrincar-les damb gròsses còrdes liquides.
MISERABLES-V-WEB	Es òmes que quèn en aqueth remolin non tornen a aparéisher; en tot estofar-se aquiu es mès adreits nadadors.
MISERABLES-V-WEB	Javert apuèc es dus codes en parapet, era barba enes dues mans, e tant qu’es sues ungles se contreiguien maquinauments enes poblades pursères, se metec a meditar.
MISERABLES-V-WEB	Javert patie orriblaments.
MISERABLES-V-WEB	Hège ues ores qu’era unitat d’objectiu auie cessat en eth.
MISERABLES-V-WEB	Se sentie trebolat; aqueth cervèth, tan limpid ena sua madeisha ceguetat, auie perdut era transparéncia; velaue aqueth veire ua broma.
MISERABLES-V-WEB	Quan trapèc tant impensablaments a Jean Valjean en ribàs deth Sena, i auec en eth quauquarren deth lop que s’apodère de nauèth dera sua presa, e deth gosset que torne a trapar ath sòn patron.
MISERABLES-V-WEB	Ath sòn dauant vedie dus camins, ambdús madeish drets; mès qu’èren dus, e aquerò l’espaurie, pr’amor qu’en tota era sua vida non auie coneishut senon ua linha dreta.
MISERABLES-V-WEB	E ara, ad arràs dera angonia, aqueri dus camins èren contraris e s’escludien mutuauments.
MISERABLES-V-WEB	Quin serie eth vertadèr?
MISERABLES-V-WEB	Era sua situacion qu’ère inexplicabla.
MISERABLES-V-WEB	Déuer era vida a un maufactor; adméter e pagar aguest deute; èster, a maugrat deth madeish, man a man damb ua persona perseguida pera justícia, e pagar-li un servici damb un aute servici; deishar que li didessen: “Ve-t’en”, e díder ath sòn torn: “sigues liure”; sacrificar per motius personaus eth déuer, aguesta obligacion generau e sénter en aqueri motius personaus quauquarren de generau tanben, e dilhèu quauquarren de superior; véner ara societat per èster fidèu ara sua consciéncia; era realizacion de taus absurds e era sua acumulacion en eth, en sòn individú, aquerò l’espaurie.
MISERABLES-V-WEB	A on auie arribat era sua personalitat?
MISERABLES-V-WEB	Se cercaue e non se trapaue.
MISERABLES-V-WEB	Qué li calie hèr ara?
MISERABLES-V-WEB	Se li semblaue mau autrejar a Jean Valjean, non mens mau ère deishar-lo liure.
MISERABLES-V-WEB	En prumèr cas, er òme dera autoritat baishaue mès qu’er òme dera preson; en dusau, un presoèr se suberpausaue ara lei, e la caushigaue.
MISERABLES-V-WEB	En ambdús casi, eth desaunor ère entada eth.
MISERABLES-V-WEB	Quinsevolh decision que cuelhesse, que i auie devarada.
MISERABLES-V-WEB	Eth destin qu’a cèrtes extremitats perpendiculares ad açò d’impossible, mès enlà des quaus era vida non ei qu’un precipici.
MISERABLES-V-WEB	Javert qu’ère en ua d’aguestes extremitats.
MISERABLES-V-WEB	L’aclapaue auer de pensar.
MISERABLES-V-WEB	Era madeisha violéncia de totes aguestes emocions contradictòries l’obligaue ad aquerò.
MISERABLES-V-WEB	Eth pensament!
MISERABLES-V-WEB	Causa inusitada entada eth, e que li costaue un dolor indicible.
MISERABLES-V-WEB	Totun aquerò, li calie examinar era consciéncia, dempús de taus bassacades, e erigir-se en jutge d’eth madeish.
MISERABLES-V-WEB	S’estrementie en considerar çò qu’auie hèt, decidint, contra toti es reglaments de policia, contra tota organización sociau e judiciau, contra eth Còdi sancèr, deishar en libertat a un òme.
MISERABLES-V-WEB	Que l’auie convengut aquerò; auie botat es sòns negòcis particulars dauant des negòcis publics.
MISERABLES-V-WEB	Non ère inqualificabla tau conducta?
MISERABLES-V-WEB	Cada còp que fixaue era ment en aquera accion sense nòm, l’escometie ua tremoladera generau.
MISERABLES-V-WEB	Quina decision li calie cuélher?
MISERABLES-V-WEB	Sonque li restaue un recurs: tornar ara prèssa en carrèr der Òme Armat e cuélher a Jean Valjean.
MISERABLES-V-WEB	Qu’ère clar que non li calie hèr qu’aquerò.
MISERABLES-V-WEB	Ça que la, non podie.
MISERABLES-V-WEB	Quauquarren li barraue eth camin per aqueth costat.
MISERABLES-V-WEB	E qué ère aqueth quauquarren?
MISERABLES-V-WEB	I a en mon ua causa desparièra des tribunaus, des senténcies executòries, dera policia e dera autoritat?
MISERABLES-V-WEB	Es idies de Javert se confonien.
MISERABLES-V-WEB	Un presoèr sagrat!
MISERABLES-V-WEB	Javert.
MISERABLES-V-WEB	Non ei orrible que Javert e Jean Valjean, er òme hèt entath rigor e er òme hèt entath patiment, ambdús sometudi ara lei, auessen arribat en extrèm de suberpausar-se ada era?
MISERABLES-V-WEB	Com!
MISERABLES-V-WEB	Se passauen atrocitats d’aguesta sòrta, e arrés serie castigat!
MISERABLES-V-WEB	Jean Valjean, mès fòrt que tot er orde sociau, serie liure, e Javert seguirie minjant eth pan deth govèrn!
MISERABLES-V-WEB	De man en man era sua meditacion cuelhie un caractèr terrible.
MISERABLES-V-WEB	Tanben aurie pogut introduir ena sua consciéncia quauque cargue per çò der insurrècte amiat entath carrèr des Monges deth Calvari, mès que non pensaue en eth.
MISERABLES-V-WEB	Era fauta mendre se perdie entre era màger.
MISERABLES-V-WEB	De un aute costat, se tractaue d’un òme evidentaments mòrt, e damb era mòrt s’acabe era persecucion legau.
MISERABLES-V-WEB	Jean Valjean ère eth pes qu’aclapaue eth sòn esperit.
MISERABLES-V-WEB	Jean Valjean lo desconcertaue.
MISERABLES-V-WEB	Es axiòmes qu’auien estat es punts d’empara de tota era sua vida, queiguien per tèrra dauant d’aqueth òme.
MISERABLES-V-WEB	Era generositat tenguda damb eth que lo deishaue ablasigat.
MISERABLES-V-WEB	Era figura deth senhor Magdalena s’aubiraue per darrèr dera de Jean Valjean, en tot suberpausar-se ambdues, e non fomar-ne qu’ua de soleta, qu’ère venerabla.
MISERABLES-V-WEB	Javert sentie penetrar ena sua amna quauquarren orrible: era admiracion entà un presoèr.
MISERABLES-V-WEB	Mès, ei possible respectar a un presoèr?
MISERABLES-V-WEB	Non, e a maugrat d’aquerò, eth lo respectaue.
MISERABLES-V-WEB	Per mès esfòrci que hège, li calie cohessar ath sòn laguens era sublimitat d’aqueth miserable.
MISERABLES-V-WEB	Aquerò qu’ère odiós.
MISERABLES-V-WEB	Un maufactor benefic, un presoèr compassiu, doç, clement, compensant eth mau damb eth ben, er òdi damb eth perdon, era resvenja damb era pietat; preferint perder-se a pèrder a sòn enemic; sauvant ath que l’auie herit, de jolhs en çò de mès naut dera vertut, mès apròp der àngel que der òme: qu’ère un monstre qu’era sua existéncia non podie remir ja Javert.
MISERABLES-V-WEB	Impossible qu’aquero seguisse atau.
MISERABLES-V-WEB	Qu’ei de besonh convier qu’eth non s’auie rendut de bon voler ad aqueth monstre, ad aqueth àngel infame, ad aqueth eròi orrible, que li costaue autanta indignacion coma estonament.
MISERABLES-V-WEB	Vint còps, quan anauen en coche en companhia de Jean Valjean, eth tigre legau auie rugit en eth.
MISERABLES-V-WEB	A còps auie sentut temptacions de lançar-se sus Jean Valjean, agarrar-lo e devorar-lo, ei a díder, empresoar-lo.
MISERABLES-V-WEB	I auie arren mès simple?
MISERABLES-V-WEB	Sonque damb cridar dauant deth prumèr còs de garda: “Un presoèr qu’a hujut!” E dempús cridar as gendarmes e dider-les: “Vos autregi ad aguest òme”; partint e deishant-lo aquiu, sense tornar a ocupar-se dera sòrt deth criminau, tot qu’ère acabat; era lei podie dispausar deth presoèr coma volguesse.
MISERABLES-V-WEB	Quina causa mès justa?
MISERABLES-V-WEB	Javert auie pensat en tot aquerò, ac auie volut méter en execucion, agarrar ad aqueth òme; e alavetz, madeish qu’ara, estramunquèc damb ua barralha insuperabla; cada còp qu’era man der inspector de policia se quilhaue convulsiuaments entà agarrar a Jean Valjean peth còth, aquera man, coma se la tirassèsse un pes enòrme, auie tornat a quèir, e ath hons deth sòn pensament entenie ua votz, ua votz estranha que li cridaue: “Plan; autreja ath tòn salvador, e hè-te a seguir de seguit eth lauamans de Ponç Pilat e laua-te”.
MISERABLES-V-WEB	Un presoèr qu’ère eth sòn benfactor!
MISERABLES-V-WEB	Mès, per qué auie permetut qu’aqueth òme li perdonèsse era vida?
MISERABLES-V-WEB	Qu’auie eth dret a morir ena barralha, e aurie d’auer usat aguest dret.
MISERABLES-V-WEB	Era sua màger angonia qu’ère era desaparicion dera certitud.
MISERABLES-V-WEB	Sentie coma se li manquèssen es arraïcs.
MISERABLES-V-WEB	Eth Còdi non ère qu’un papèr banhat ena sua man.
MISERABLES-V-WEB	L’escometien escrupuls d’ua sòrta desconeishuda.
MISERABLES-V-WEB	Se costaue en eth ua revelacion sentimentau totafèt desparièra dera afirmacion legau, era sua mesura unenca enquia alavetz.
MISERABLES-V-WEB	Non l’ère pro ja estar-se ena anciana aunorabilitat.
MISERABLES-V-WEB	Un orde de hèts inesperadi surgentaue e lo sometie.
MISERABLES-V-WEB	Qu’ère entara sua amna un mon nau: eth benefici acceptat e entornat, era abnegacion, era misericòrdia, era indulgéncia, es violéncies costades pera pietat, era austeritat, era acceptacion des persones; non mès senténcies definitiues, non mès condemnes; era possibilitat d’ua lèrma enes uelhs dera lei; cèrta justícia, sivans Diu, contraria ara justícia, sivans es òmes.
MISERABLES-V-WEB	Aubiraue enes tenèbres ena imponenta gessuda d’un solei morau desconeishut, e experimentaue ath còp er orror e er enludernament de semblable espectacle.
MISERABLES-V-WEB	Ihon obligat a dirigir guardades d’agla.
MISERABLES-V-WEB	Qu’ère, donc, vertat que i auie excepcions, qu’era autoritat podie desconcertar-se, qu’era règla podie arrecular duant d’un hèt, que tot non cabie en tèxt dera lei, que çò imprevist se hège aubedir, qu’era vertut d’un presoèr podie esténer un ligam ara vertut d’un emplegat public, que çò monstruós podie èster divin, qu’eth destin auie emboscades d’aguesta classa, e qu’eth madeish Javert non ère ar arrecès d’ua suspresa!
MISERABLES-V-WEB	Se vedie en besonh de reconéisher damb desesperacion qu’era bontat existie.
MISERABLES-V-WEB	Aqueth presoèr auie estat brave; e tanben eth, causa inaudida!, venguie d’èster-ne.
MISERABLES-V-WEB	S’anaue, donc, depravant.
MISERABLES-V-WEB	Se consideraue covard, e auie pòur d’eth madeish.
MISERABLES-V-WEB	Ara plan; venguie de cométer ua fauta.
MISERABLES-V-WEB	Com l’auie pogut cométer?
MISERABLES-V-WEB	Com s’auie passat tot aquerò?
MISERABLES-V-WEB	Ne eth madeish se’n sabie.
MISERABLES-V-WEB	S’agarraue eth cap damb es dues mans; mès a maugrat des sòns esfòrci non artenhie explicar-s’ac.
MISERABLES-V-WEB	Eth, plan que òc, auie auut tostemp era intencion de méter a Jean Valjean a disposicion dera lei, que d’era n’ère captiu, e que d’era, Javert, ère esclau.
MISERABLES-V-WEB	Jamès, tant que l’auec enes sues mans, l’auie arribat eth pensament de deishar-lo anar.
MISERABLES-V-WEB	Ac hec, donc, de bèra manèra, en contra dera sua volentat, e sense saber se qué hège.
MISERABLES-V-WEB	Interrogatòri terrible!
MISERABLES-V-WEB	Se hège preguntes, se daue responses, e aguestes responses l’espaurien.
MISERABLES-V-WEB	Se preguntaue: “Qué a hèt aguest presoèr, qu’è perseguit sense pòsa, e que m’a auut jos es sòns pès, que podie e li calie resvenjar-se, autant per rancónia coma per seguretat, deishant-me era vida, perdonant-me?
MISERABLES-V-WEB	Eth sòn déuer?
MISERABLES-V-WEB	Non.
MISERABLES-V-WEB	Quauquarren mès.
MISERABLES-V-WEB	E jo, en tot perdonar-lo tanben, qué è hèt?
MISERABLES-V-WEB	Eth mèn déuer?
MISERABLES-V-WEB	Non.
MISERABLES-V-WEB	Quauquarren mès.
MISERABLES-V-WEB	I a, donc, quauquarren per dessús deth déuer?” En arribar aciu s’espaurie; era sua balança se desgahonaue; un des platets queiguie en abisme, e er aute se quilhaue entath cèu, e Javert sentie eth madeish terror tant peth que pujaue coma peth que baishaue.
MISERABLES-V-WEB	Sense auer en eth arren que podesse cridar-se volterian, o filosòf, o incredul; plen, ath contrari, instintiuaments de respècte entara Glèisa establida, non la coneishie, ça que la, senon coma un fragment august der edifici sociau.
MISERABLES-V-WEB	Er orde qu’ère eth sòn dògma e l’ère pro.
MISERABLES-V-WEB	Dès era edat adulta e dès que comencèc a tier eth sòn cargue, botèc ena politica lèu tota era sua religion.
MISERABLES-V-WEB	Consideraue (e guarda que tiem aciu es paraules sense era mendre ironia, ena accepcion mès formau) er espionatge coma un sacerdòci.
MISERABLES-V-WEB	Auie un superior, qu’ère M. Gisquet; a penes auie pensat enquia aqueth dia en aguest aute superior: Diu.
MISERABLES-V-WEB	Eth hèt predominant entada eth ère, qu’acabaue de cométer ua espaventosa infraccion.
MISERABLES-V-WEB	Auie autrejat era libertat a un criminau reïncident, a un presoèr.
MISERABLES-V-WEB	Les auie panat as leis un òme que les apertenguie.
MISERABLES-V-WEB	Arren mens qu’aquerò auie hèt, non se comprenie ada eth madeish.
MISERABLES-V-WEB	Ne tansevolhe concebie es rasons dera sua manèra d’obrar.
MISERABLES-V-WEB	L’agitaue ua espècia de vertige.
MISERABLES-V-WEB	Enquia alavetz auie viscut damb era fe cèga qu’engendre era probitat tenebrosa.
MISERABLES-V-WEB	L’abandonaue aguesta fe; li mancaue aguesta probitat.
MISERABLES-V-WEB	Totes es sues credences s’esbugassauen.
MISERABLES-V-WEB	Quauques vertats, que non volie escotar, l’assetjauen inexorablaments.
MISERABLES-V-WEB	En avier li calie èster un aute òme.
MISERABLES-V-WEB	Patie es estranhs dolors d’ua consciéncia cèga, còp sec entornada entara lum.
MISERABLES-V-WEB	Vedie aquerò que li repugnaue veir.
MISERABLES-V-WEB	Se trapaue uet, inutil, segregat dera sua vida passada, esbauçat, dissolvut.
MISERABLES-V-WEB	En eth s’auie mòrt era autoritat e non auie ja cap rason d’èster.
MISERABLES-V-WEB	Situacion terribla era de senter-se esmoigut!
MISERABLES-V-WEB	Èster de granit e dobtar!
MISERABLES-V-WEB	Èster era estatua deth castig honuda d’un còp en motle dera lei, e trapar de ressabuda que jos eth pièch de bronze i a quauquarren d’absurd e de rebèl que se retire lèu a un còr!
MISERABLES-V-WEB	Pagar un ben damb un aute ben, encara qu’enquia alavetz s’auie creigut qu’aqueth ben ère eth mau!
MISERABLES-V-WEB	Èster eth gosset de garda e lecar!
MISERABLES-V-WEB	Èster eth gèu e delir-se!
MISERABLES-V-WEB	Èster es estialhes, e convertir-se en man!
MISERABLES-V-WEB	Sénter de pic qu’es dits se daurissen entà deishar anar ara presa!
MISERABLES-V-WEB	Orribla situacion!
MISERABLES-V-WEB	Er òme projectil sense saber ja eth camin, e arreculant!
MISERABLES-V-WEB	Non i auie que dues manères de gésser de tan violent estat.
MISERABLES-V-WEB	Era auta…
MISERABLES-V-WEB	Javert deishèc eth parapet, e quilhant eth cap, se filèc damb pas fèrm entath còs de garda senhalat per un fanau en ua des cantoades dera plaça deth Chatelet.
MISERABLES-V-WEB	Guardèc peth hiestron, e en veir que i auie laguens un municipau, entrèc.
MISERABLES-V-WEB	Es emplegadi de policia se coneishen entre eri ena manèra que possen era pòrta d’un còs de garda.
MISERABLES-V-WEB	Javert didec eth sòn nòm, mostrèc era sua tarjeta ath municipau e se seiguec ath cant d’ua taula, que sus era i auie ua pluma, tintèr e papèr, per s’un cas calie hèr quauque sumari eventuau, e tanben entà escríuer es infòrmes de rondes nueitiues.
MISERABLES-V-WEB	Era taula deth còs de garda, damb era sua cagira de palha, qu’ei ua espècia d’institucion; existís en toti es còssi de garda, e sòns constants ornaments son: ua plata de bois plia de bren de ressega e ua caisha de carton damb envolòpes roienques.
MISERABLES-V-WEB	Qu’ei er estatge baish der estil oficiau.
MISERABLES-V-WEB	Per era comence era literatura der Estat.
MISERABLES-V-WEB	OBSERVACIONs ENTATH BEN DETH SERVICI Prumèr.
MISERABLES-V-WEB	Supliqui ath senhor prefècte que campe aguestes linhes.
MISERABLES-V-WEB	Dusau.
MISERABLES-V-WEB	Es detengudi que vien dera sala dera Audiencia se tren es sabates, e s’estan descauci en solèr de malons tant que se les escorcòlhe.
MISERABLES-V-WEB	Fòrça tossissen quan se les amie entar embarrament.
MISERABLES-V-WEB	Aquerò còste despenes d’infirmaria.
MISERABLES-V-WEB	Tresau.
MISERABLES-V-WEB	Quatau.
MISERABLES-V-WEB	Non se compren se per qué eth reglament especiau dera preson des Madelonetes enebís ath presoèr qu’age ua cagira, enquia e tot pagant- la.
MISERABLES-V-WEB	Cincau.
MISERABLES-V-WEB	Siesau.
MISERABLES-V-WEB	Es detengudi, cridadi ganholaires, perque criden as auti ena rèisha, exigissen dus sòus de cada presoèr per pregonar eth sòn nòm damb votz clara.
MISERABLES-V-WEB	Qu’ei un panatòri.
MISERABLES-V-WEB	Setau.
MISERABLES-V-WEB	Per un hiu correder se retien dètz sòus ath presoèr en talher des teishinèrs.
MISERABLES-V-WEB	Qu’ei un abús deth contratista, pr’amor qu’era tela, sense aquerò, non ei mens bona.
MISERABLES-V-WEB	Ueitau.
MISERABLES-V-WEB	Non està ben qu’es que van a visitar era Fòrça, agen de trauessar eth pati des panairets entà vier en locutòri de Santa Maria Egipciaca.
MISERABLES-V-WEB	Nauau.
MISERABLES-V-WEB	Ei cèrt que diadèraments s’enten as gendarmes referir en pati dera prefectura es interrogatòris des detengudi.
MISERABLES-V-WEB	En un gendarme, que deuerie èster sagrat, semblabla revelacion ei ua fauta grèu.
MISERABLES-V-WEB	Dètzau.
MISERABLES-V-WEB	Era senhora Henry qu’ei ua brava hemna; era sua cantina ei neta; mès que non ei convenent qu’ua hemna posque dispausar deth secret deth croton.
MISERABLES-V-WEB	Aquerò non ei digne dera Conserjeria d’ua grana civilizacion.
MISERABLES-V-WEB	Javert tracèc es anteriores linhes damb man fèrma e escritura corrècta, sense ométer ua soleta coma, e hènt carrinclar eth papèr jos era sua pluma.
MISERABLES-V-WEB	Ath pè signèc:
MISERABLES-V-WEB	JAVERT, Inspector de prumèra classa.
MISERABLES-V-WEB	En còs de garda dera plaça deth Chatelet.
MISERABLES-V-WEB	Sequèc era tinta fresca, doblèc eth papèr en forma de carta, li botèc ua envolòpa, escriuec ath dessús: Nota entara Administracion; Lo deishèc sus era taula, e gessec deth còs de garda.
MISERABLES-V-WEB	Era pòrta se barrèc ath sòn darrèr.
MISERABLES-V-WEB	Es codes, coma abantes, sus eth parapet; era actitud identica.
MISERABLES-V-WEB	Semblaue que non s’auie botjat.
MISERABLES-V-WEB	Escurina completa.
MISERABLES-V-WEB	Qu’ère eth moment sepulcrau que seguís ara miejanet.
MISERABLES-V-WEB	Bromes espesses amagauen es esteles.
MISERABLES-V-WEB	Eth cèu auie un aspècte sinistre.
MISERABLES-V-WEB	Non se vedie ua soleta lum enes cases dera Cité, non passaue arrés; es carrèrs e es cais a on era vista podie arténher, qu’èren desèrts; Nòsta Senhora e es tors deth palai de Justícia semblauen lineaments dera net.
MISERABLES-V-WEB	Un fanau alugaue era muralheta deth cai.
MISERABLES-V-WEB	Es perfils des pònts s’anauen esbugassant enes tenèbres es uns darrèr des auti.
MISERABLES-V-WEB	Er arriu auie creishut damb es ploges.
MISERABLES-V-WEB	Er endret que s’auie apuat Javert ère, coma se rebrembarà, plaçat per dessús deth remolin deth Sena, perpendicularaments ara formidabla espirau des ondades que se destaquen e se tornen a estacar coma un avitz sense fin.
MISERABLES-V-WEB	Javert joquèc eth cap e guardèc.
MISERABLES-V-WEB	Tot qu’ère nere.
MISERABLES-V-WEB	Non se distinguie arren.
MISERABLES-V-WEB	S’entenie eth bronit dera esgluma, mès que non se vedie er arriu.
MISERABLES-V-WEB	A viatges semblaue que campaue en aqueth prigond revolum ua lum que serpejaue vagaments.
MISERABLES-V-WEB	Qu’ei era vertut qu’a era aigua de cuélher era lum, sabi pas a on, ath miei dera net complèta, e convertir-la en serp.
MISERABLES-V-WEB	Era claror non se tardaue en esbugassar-se, e tot tornaue a èster confús e nere.
MISERABLES-V-WEB	Era immensitat que semblaue èster dubèrta aquiu.
MISERABLES-V-WEB	Dejós, aquerò non ère aigua, senon abisme.
MISERABLES-V-WEB	Era muralha deth cai, dreta, confusa, barrejada damb eth bugàs e amagant-se de seguit costaue er efècte d’ua muralha der infinit.
MISERABLES-V-WEB	Non se vedie arren; mès se sentie era heredor ostil dera aigua e era flaira especiau des pèires banhades.
MISERABLES-V-WEB	Que pujaue der abisme ua aulor sauvatja.
MISERABLES-V-WEB	Era creishuda der arriu, que s’endonviaue mèsalèu que veder-se, eth tragic mormolh des ondades, era enòrma escurina des vòutes deth pònt, era queiguda imaginabla d’aqueth ombriu precipici, tot qu’ère plen d’orror.
MISERABLES-V-WEB	Eth solet bronit qu’ère eth dera aigua.
MISERABLES-V-WEB	Còp sec se treiguec eth chapèu e lo botèc ena muralheta deth cai.
MISERABLES-V-WEB	Ara seguida campèc de pès sus eth parapet ua figura nauta e nera, que de luenh quinsevolh caminaire retardat aurie pogut cuélher per un hantauma, s’inclinèc entath Sena, tornèc a incorporar-se e queiguec dempús a plom enes tenèbres.
MISERABLES-V-WEB	Libre cincau: Er arrèhilh e eth pairin.
MISERABLES-V-WEB	I.- A on se torne a veir er arbe damb er emplastre de zinc.
MISERABLES-V-WEB	Coma rebrembarà eth lector, eth senhor Boulatruelle ei aqueth manòbra de camins de Montfermeil, esboçat ja en aqueres parts tenebroses d’aguest libre.
MISERABLES-V-WEB	Se tenguie a causes diuèrses, quina mès trebla.
MISERABLES-V-WEB	Trincaue pèires e panaue as viatjaires en camin reiau.
MISERABLES-V-WEB	Picapeirèr e panaire, soniaue de contunh damb tresaurs acogadi en bòsc de Montfermeil, e demoraue eth dia mens pensat trapar sòs ath pè de quauque arbe.
MISERABLES-V-WEB	Mentretant, lo cercaue ena pòcha des caminaires.
MISERABLES-V-WEB	Peth moment, totun, qu’ère prudent.
MISERABLES-V-WEB	Que venguie de desliurar-se’n d’ua de bona; pr’amor que, sivans auem dit en un aute lòc, lo cuelheren en un humarau de Jondrette damb es auti bandits.
MISERABLES-V-WEB	Mès, coma qu’auer un vici a de servir entà quauquarren, era sua embriaguesa l’auie sauvat.
MISERABLES-V-WEB	Non se podec saber s’ère aquiu en qualitat de panat o de panaire; d’a on gessec era providéncia de “non a lòc”, fondada en sòn estat evident d’embriaguesa aquera terribla net.
MISERABLES-V-WEB	Partic de seguit entath sòn camin de Gagny e Ligny entà ocupar-se de lançar pèira, jos era vigilància der Estat, aclapat, cogitós, desengustat peth panatòri que siguec a mand de perder-lo, e cada còp damb mès afeccion ath vin, eth sòn salvador.
MISERABLES-V-WEB	Per çò dera viua emocion qu’experimentèc, ath cap de pòc temps d’auer entornat ena sua cabana de manòbra de camins, ne vam a condar era encausa.
MISERABLES-V-WEB	Un maitin que Boulatruelle se filaue, coma de costum, entath sòn trabalh, e dilhèu entath lòc a on ère ara demora, vedec entre es arrames a un òme qu’ère d’esquia ada eth, mès qu’era sua mina, per çò que podec jutjar de luenh e ara lum deth crepuscul, non l’ère deth tot desconeishuda.
MISERABLES-V-WEB	Boulatruelle, encara qu’embriac, auie ua memòria excellenta; arma defensiua indispensabla entà tot eth qu’ei en luta damb er orde legau.
MISERABLES-V-WEB	Per çò d’aute, Boulatruelle, en tot prescindir dera identitat que non li siguec possible fixar, hec comparèrs e formèc calculs.
MISERABLES-V-WEB	Aqueth òme non ère deth país, e acabaue d’arribar a pè evidentaments; pr’amor que cap veïcul public anaue ad aqueres ores entà Montfermeil.
MISERABLES-V-WEB	Qu’auie caminat tota era net.
MISERABLES-V-WEB	D’a on venguie?
MISERABLES-V-WEB	Era distància non deuie èster guaire grana, pr’amor que non amiaue morralet ne hardèu.
MISERABLES-V-WEB	Sens dobte venguie de París.
MISERABLES-V-WEB	Per qué ère en aqueth bòsc e ada aquera ora?
MISERABLES-V-WEB	Qué lo hège vier aquiu?
MISERABLES-V-WEB	Boulatruelle pensèc en tresaur.
MISERABLES-V-WEB	A truca de tormentar era sua memòria, rebrembèc vagaments auer auut ja, fòrça ans abantes, ua auta alèrta d’aguesta sòrta damb motiu d’un òme que se li figurèc que poirie èster aqueth madeish.
MISERABLES-V-WEB	Tant que meditaue, auie baishat eth cap, coma cedint ara pression deth pensament; çò que, encara que naturau, siguec pòc abil.
MISERABLES-V-WEB	Quan lo lheuèc non vedec ja arren.
MISERABLES-V-WEB	Er òme auie despareishut en bòsc e enes dubtoses tintes deth crepuscul.
MISERABLES-V-WEB	Moria!, didec Boulatruelle, ja l’oishinarè.
MISERABLES-V-WEB	Jo desnisharè era parròquia d’aquest parroquian.
MISERABLES-V-WEB	Jo saberè se qué vie a cercar aciu aguest passejaire de Patron Minette.
MISERABLES-V-WEB	En mèn bòsc, arrés a un secret sense que jo non lo saja d’averiguar.
MISERABLES-V-WEB	Cuelhec era sua piòsha, qu’ère plan agudenta, e gasulhèc entre dents:
MISERABLES-V-WEB	Que i a aciu damb qué escorcolhar era tèrra e ad aguest òme.
MISERABLES-V-WEB	Ath cap de cent passi, eth dia, que començaue a aclarir, l’ajudèc.
MISERABLES-V-WEB	Peades estampades aquiu e delà en sable, èrbes esbocinades, matarrassi trincadi, trendes arrames doblegades e que tornauen e quilhar-se damb era graciosa lentor d’ua polida joena qu’estire es sòns braci en desvelhar-se, l’indiquèren ua tralha.
MISERABLES-V-WEB	La seguic, mès que non se tardèc a perder-la.
MISERABLES-V-WEB	Mentretant eth temps passaue.
MISERABLES-V-WEB	Se calèc en bòsc, e arribèc en ua sòrta de ticolet.
MISERABLES-V-WEB	Un caçaire maitièr que crotzaue ena luenhor d’un costat en aute, fiulant er aire de Guillery, l’inspirèc era idia de pujar en un arbe.
MISERABLES-V-WEB	Encara que vielh, ère agil.
MISERABLES-V-WEB	Era idia qu’ère bona.
MISERABLES-V-WEB	Ara seguida lo perdec de vista.
MISERABLES-V-WEB	Eth desconeishut entrèc o mèsalèu s’esguitlèc en ua clariana pro luenhana, amagada per grani arbes, mès que Boulatruelle coneishie perfèctaments pr’amor qu’auie notat aquiu, apròp d’un gran molon de pèires de mòla, un castanhèr malaut, damb un emplastre de zinc apegat ena soca.
MISERABLES-V-WEB	Aguesta clariana ère era madeisha, cridada en d’auti tempsi, era propietat Blaru.
MISERABLES-V-WEB	Eth molon de pèires, qu’era sua finalitat ignoram, e qu’ère en aqueth endret hè trenta ans, deu estar encara aquiu, solide.
MISERABLES-V-WEB	Non i a longevitat coma era d’un molon de pèires, exceptat era palissada de hustes, e mès, s’amasse era circonstància de provisionau.
MISERABLES-V-WEB	Qu’ei era rason mès fòrta entà perpetuar-se!
MISERABLES-V-WEB	Boulatruelle, damb era rapiditat que da era alegria, se deishèc quèir, en sòrta de baishar, der arbe.
MISERABLES-V-WEB	Qu’auie trapat era tuta, e solet li restaue ara apoderar-se dera fèra.
MISERABLES-V-WEB	Eth famós tresaur, objècte des sòns sòmis, qu’ère aquiu probablaments.
MISERABLES-V-WEB	Non ère ua causa aisida arribar ena clariana.
MISERABLES-V-WEB	Pes caminous caushigadi, plei de biscòrns, se tardaue un shinhau mès d’un quart d’ora.
MISERABLES-V-WEB	En linha dreta, peth monte, aquiu fòrça espés, espinós e agressiu, se podie tardar ua mieja ora longa.
MISERABLES-V-WEB	Boullatruelle non ac comprenec.
MISERABLES-V-WEB	Creiguec ena linha dreta; illusion optica respectabla, mès que pèrd a fòrça persones.
MISERABLES-V-WEB	Eth monte, eriçat e tot, li semblèc eth mielhor camin.
MISERABLES-V-WEB	Cuelhem peth carrèr de Rivoli des Lops, didec.
MISERABLES-V-WEB	Se filèc decididaments entre es matarrassi.
MISERABLES-V-WEB	Ath pè deth barranc i auie aigua que li calec trauessar.
MISERABLES-V-WEB	Non vedec ad arrés.
MISERABLES-V-WEB	Boulatruelle correc en molon de pèires.
MISERABLES-V-WEB	Per çò que tanh ar òme, ne era sua ombra.
MISERABLES-V-WEB	S’auie escapat.
MISERABLES-V-WEB	Entà on?
MISERABLES-V-WEB	Impossible d’endonvià’c.
MISERABLES-V-WEB	Çò de mès dolorós ère que darrèr deth molon de pèires, ath pè der arbe damb era mèrca de zinc, se notaue era tèrra remoiguda, e i auie ua shada desbrembada o abandonada, en un clòt.
MISERABLES-V-WEB	Eth clòt qu’ère uet.
MISERABLES-V-WEB	Lairon!, cridèc Boulatruelle quilhant e sarrant es punhs.
MISERABLES-V-WEB	Mario s’estèc fòrça temps entre era mòrt e era vida.
MISERABLES-V-WEB	Pendent quauques setmanes auec fèbre acompanhada de deliri, e simptòmes cerebraus de quauqua gravetat, costadi mèsalèu pera commocion des herides ena ment, que pes madeishes herides.
MISERABLES-V-WEB	Repetic eth nòm de Cosette pendent nets sanceres en miei dera loquacitat lugubra que da era fèbre, e damb era ombriua obstinacion der agonizant.
MISERABLES-V-WEB	Era amplada de quauques lesions siguec un perilh important, pr’amor qu’era supuracion des nafres podie tostemp entrar ath laguens e aucir ath malaut, en tot auer, ath delà, cèrtes influéncies atmosferiques.
MISERABLES-V-WEB	A cada cambi deth temps, ath mendre auracan, eth mètge s’espaurie.
MISERABLES-V-WEB	Sustot, sajatz qu’eth herit non experimente cap emocion, repetie.
MISERABLES-V-WEB	Es guariments èren complicadi e dificils, donques qu’en aquera epòca non se coneishie encara era manèra de fixar es aparelhs e bendatges damb esparadrap.
MISERABLES-V-WEB	Nicolassa despenèc en desfilats un linçò ”dera mida deth tet”, didie.
MISERABLES-V-WEB	Costèc fòrça qu’es locions de clor e de nitrat d’argent empedissen era gangrèna.
MISERABLES-V-WEB	Cada dia, un e enquia dus còps, un cavalièr damb es peus blanqui e decentaments vestit (taus èren es senhes deth portièr), venguie entà saber- se’n deth malaut, e deishaue entàs garisons un gran paquet de desfilats.
MISERABLES-V-WEB	Fin finau, eth 7 de seteme, ath cap de quate mesi, dia a dia, compdadi dès era fatau net que l’auien amiat moribond ena casa deth sòn pairin, eth mètge declarèc que responie de Mario.
MISERABLES-V-WEB	Comencèc era convalescéncia.
MISERABLES-V-WEB	Ça que la, li calec estar-se encara mès de dus mesi estirat en un fautulh, per çò des accidents costadi pera fractura dera clavicula.
MISERABLES-V-WEB	Que i a tostemp ua nafra, era darrèra, que non vò barrar-se, e qu’alongue era garison damb gran engüeg deth pacient.
MISERABLES-V-WEB	En cambi, aquera longa malautia e era non mens longa convalescéncia, lo desliurèren des investigacions judiciaus.
MISERABLES-V-WEB	En estat actuau dera societat toti qu’an era sua part de culpa enes revòutes, e plan per aquerò toti senten eth besonh de barrar es uelhs.
MISERABLES-V-WEB	Que serà bon híger qu’er inqualificable edicte de Gisquet, manant as mètges que denoncièssen as herits, indignèc de tau sòrta ath public, e ath rei en prumèr lòc, qu’es herits se trapèren caperadi e protegidi per aquera indignacion.
MISERABLES-V-WEB	Exceptat es qu’auien estat agarradi en lòc deth combat, degun se vedec enquimerat pes conselhs de guèrra.
MISERABLES-V-WEB	Se deishèc, donc, a Mario, tranquil.
MISERABLES-V-WEB	Eth senhor Gillenormad patic ara prumeria totes es angónies, entà experimentar dempùs toti es extasis.
MISERABLES-V-WEB	Costèc fòrça empedir-li que passèsse es nets sanceres ath cant deth malaut.
MISERABLES-V-WEB	Manèc plaçar eth sòn colossau fautulh ath costat deth lhet de Mario, e exigic qu’era sua hilha tenguesse era mielhor tela dera casa entà hèr compresses e bendatges.
MISERABLES-V-WEB	Era senhoreta Gillenormand, obrant coma persona prudenta, e ja grana, trapèc era manèra d’economizar era tela fina, deishant ath pairin ena credença de qué l’aubedien.
MISERABLES-V-WEB	Eth senhor Gillenormand non permetec que li demostrèssen que treiguien mielhors desfilats dera tela basta que dera batista, e dera usada que dera naua.
MISERABLES-V-WEB	Assistie a toti es garisons qu’eth pudor enebie ara senhoreta Gillenormand presenciar.
MISERABLES-V-WEB	Quan se talhauen es carns mòrtes damb es estalhants, exclamaue: “Ai!
MISERABLES-V-WEB	Ai!” Arren mès interessant que veder-lo balhar ath herit damb ua man tremolosa ua tassa de tè.
MISERABLES-V-WEB	Eth dia qu’eth facultatiu l’anoncièc que Mario ère dehòra de perilh, li manquèc pòc ath brave ancian entà vier lhòco.
MISERABLES-V-WEB	L’autregèc tres loïsi de gratificacion ath portièr.
MISERABLES-V-WEB	Pera net, en entrar en sòn quarto, barèc ua gavota, imitèc es castanhòles damb es ditz pòdo e guinhaire, e cantèc aguesti estriuets:
MISERABLES-V-WEB	Joana qu’ei eth nòm dera pastora que cèc adore eth mèn còr.
MISERABLES-V-WEB	D’aquiu es sues flèches eth Diu claue, e aquerò me posse entà cantar, era sau e era gràcia que damb eth a Diana era mia beroia Joana ei en tot véncer.
MISERABLES-V-WEB	Enquia alavetz non auie creigut vertadèraments en Diu.
MISERABLES-V-WEB	A cada naua fasa dera convalescéncia que s’anaue notant mès e mès, eth pairin hège mil lhocaries.
MISERABLES-V-WEB	Executaue multitud d’accions maquinaus impregnades d’alegria; pujaue e baishaue es escales sense saber perqué.
MISERABLES-V-WEB	Ua vesia, non lèja per cèrt, se demorèc estonada en recéber peth maitin un gran nhoquet de flors; eth senhor Gillenormand l’ac auie manat, e eth marit, usclant de gelosia, auec ua seriosa explicacion damb era sua hemna.
MISERABLES-V-WEB	Eth senhor Gillenormand s’encabornièc dus o tres còps a hèr sèir a Nicolassa sus es sòns jolhs.
MISERABLES-V-WEB	Cridaue a Mario, senhor baron, e sorrisclaue: “Visca era republica!”.
MISERABLES-V-WEB	A cada instant preguntaue ath mètge:
MISERABLES-V-WEB	Non ei vertat que ja non i a perilh?
MISERABLES-V-WEB	Guardaue a Mario damb uelhs de mairia.
MISERABLES-V-WEB	Quan minjaue, lo contemplaue empeguit.
MISERABLES-V-WEB	Non se coneishie, non hège merits d’eth madeish per arren.
MISERABLES-V-WEB	Mario qu’ère eth patron dera casa; en arràs dera sua alegria qu’auie abdicat, en tot vier a èster er arrèhilh deth sòn arrèhilh.
MISERABLES-V-WEB	Qu’ère eth mès venerable des mainatges.
MISERABLES-V-WEB	Per pòur de fatigar o de shordar ath convalescent, se metie ath darrèr entà prodigar-li es sòns arridolets.
MISERABLES-V-WEB	Qu’ère content, joiós, dehòra de se; s’auie rejovenit.
MISERABLES-V-WEB	Es sòns peus blanqui reauçauen damb suau majestat era lucida alegria que surgentaue deth sòn ròstre.
MISERABLES-V-WEB	Que i a non sabem se quina auròra enes doces expansions dera vielhesa.
MISERABLES-V-WEB	Dès qu’ère sense fèbre, e per tant sense deliri, non auie tornat a prononciar aguest nòm; semblaue que non pensaue ja en eth, e precisaments eth sòn silenci venguie de tot çò de contrari.
MISERABLES-V-WEB	Tota era sua amna se concentraue en aguest pensament: Cosette.
MISERABLES-V-WEB	Non sabie se qué auie estat d’era; es eveniments deth carrèr dera Chanvrerie vagauen coma ua broma ena sua memòria; es confusi nòms d’Eponina, Gavroche, Mabeuf, es Thenardier e toti es sòns amics estropats lugubraments en hum dera barralha, flotauen en sòn esperit; era estranha aparicion deth senhor Fauchelevent en aquera sagnosa aventura li costaue er efècte d’un enigma en ua tempèsta; non comprenie era sua pròpia vida; non sabie com ne per qui auie estat sauvat, tanpòc ac sabien es persones que l’entornejauen.Tot çò que poderen dider-li ei que l’auien amiat de nets en ua veitura de loguèr en carrèr des Monges deth Calvari.
MISERABLES-V-WEB	Passat, present, avier: bromes, idies vagues en sòn enteniment; mès ath miei d’aquera bromassa i auie un punt immobil, ua linha clara e precisa, ua causa de granit, ua decision, ua volentat: trapar a Cosette.
MISERABLES-V-WEB	Entada eth era idia dera vida non ère desparièra dera idia de Cosette.
MISERABLES-V-WEB	E auie decidit, ath hons deth sòn còr, que non acceptarie ua causa sense era auta.
MISERABLES-V-WEB	Era sua decision definitiua e invariabla s’estaue en exigir de quinsevolh que volesse obligar- lo a contunhar viuent, deth sòn pairin, dera sòrt, enquia deth lunfèrn, era restitucion der Eden perdut.
MISERABLES-V-WEB	Non ignoraue es dificultats que li calie lutar.
MISERABLES-V-WEB	Que i a un detalh que non podem passar en silenci, e ei qu’es suenhs e bailines deth sòn pairin non lo captivauen e a penes l’esmoiguien.
MISERABLES-V-WEB	Prumèr de tot, non ère en secret de toti; e dempús, enes sues meditacions de convalescent, encara dilhèu alhocardides, mesfidaue d’aquera sollicitud coma d’ua causa estranha e naua, encaminada a dominar-lo.
MISERABLES-V-WEB	Se tenguie, donc, hered.
MISERABLES-V-WEB	Eth pairin prodigaue en vaganaut es sòns nonagenaris arridolets.
MISERABLES-V-WEB	Mario didie ath sòn laguens qu’er ancian seguirie tan complasent, mentre qu’eth joen non parlèsse; mès que, tanlèu se parlèsse de Cosette, tot cambiarie d’aspècte, e era vertadèra actitud deth senhor Gillenormand camparie sense masques vantarioses.
MISERABLES-V-WEB	Resisténcia tenaça, e en resumit, era negatiua.
MISERABLES-V-WEB	Mario sajaue de protegir-se per auança.
MISERABLES-V-WEB	E dempús, a mida qu’anaue recuperant fòrces, reneishien es sòns ancians greuges, se daurien de nauèth es envielhides nafres dera sua memòria, pensaue en passat, en coronèl Pontmercy e s’interpausaue entre eth e eth senhor Gillenormand, e eth resultat ère que non podie demorar cap ben de qui auie estat tant injust e tan dur damb sa pair.
MISERABLES-V-WEB	Era sua salut e era aspror entath sòn pairin seguien era madeisha proporcion.
MISERABLES-V-WEB	Er ancian se n’encuedaue, e patie sense badar boca.
MISERABLES-V-WEB	Eth senhor Gillenormand observaue tanben, encara que non didie arren, que Mario, dès era sua tornada en tet pairau, non auie prononciat un solet còp era paraula pair.
MISERABLES-V-WEB	Qu’ei vertat que non la subsituie era de senhor; mès trapaue era manèra de non díder ne ua causa ne era auta, en tot balhar-li ua cèrta virada as frases.
MISERABLES-V-WEB	Que non i auie cap dobte de qué s’apressaue ua crisi.
MISERABLES-V-WEB	Aquerò se cride arreconéisher eth terren.
MISERABLES-V-WEB	Se passèc un maitin qu’eth senhor Gillenormand, a prepaus d’un jornau que l’arribèc ena man, parlèc leugèraments dera Convencion, e lancèc un epifonèma reialista contra Danton, Saint-Just e Robespierre.
MISERABLES-V-WEB	Es òmes de 93 qu’èren gigants, didec Mario damb severitat.
MISERABLES-V-WEB	Er ancian carèc, e non tornèc a badar boca en tot eth dia.
MISERABLES-V-WEB	Mario qu’auie present tostemp ar inflexible pairin des sòns prumèrs ans, vedec en aqueth silenci ua prigonda concentracion de colèra, augurèc ua luta acarnassida, e aumentèc ath sòn laguens eth pensament des preparatius deth combat.
MISERABLES-V-WEB	En cas de negatiua, s’arrincarie es aparelhs, desgahonarie era sua clavicula, deisharie ath decubèrt es nafres qu’encara non s’auien barrat, e refusarie tot aliment.
MISERABLES-V-WEB	Es herides qu’èren era sua municion.
MISERABLES-V-WEB	Cosette o era mòrt.
MISERABLES-V-WEB	Demorèc eth moment favorable damb era paciéncia pròpia des malauts.
MISERABLES-V-WEB	Aguest moment qu’arribèc.
MISERABLES-V-WEB	III.- Mario ataque.
MISERABLES-V-WEB	Un dia eth senhor Gillenormand, tant qu’era sua hilha apraiaue es salers e es tasses en marme dera comòda, inclinat sus Mario, li didie damb era màger trendesa:
MISERABLES-V-WEB	Guarda, estimat, se jo siguessa en tòn lòc m’estimaria mès ara era carn qu’eth peish.
MISERABLES-V-WEB	Ua palaiga fregida qu’ei bon ath començament dera convalescéncia; mès dempús, en lheuar-se ja eth malaut, non i a arren coma ua costelha.
MISERABLES-V-WEB	Mario, que s’auie ja remetut lèu deth tot, hec un esfòrç, s’incorporèc en lhet, apuèc es mans sus era vana, guardèc ath sòn pairin de cara, cuelhec ua mina terribla, e didec:
MISERABLES-V-WEB	Aquerò me premanís entà comunicar-vos ua causa.
MISERABLES-V-WEB	Quina?
MISERABLES-V-WEB	Que me voi maridar.
MISERABLES-V-WEB	Ja m’ac pensaua, didec eth pairin deishant anar ua arridalhada.
MISERABLES-V-WEB	Com, que ja vos ac pensàuetz?
MISERABLES-V-WEB	Òc, ja m’ac pensaua.
MISERABLES-V-WEB	Qu’auràs era tua gojateta.
MISERABLES-V-WEB	Eth senhor Gillenormand contunhèc:
MISERABLES-V-WEB	Òc, que veiràs complidi es tòns desirs; qu’auràs ad aguesta polida mainada.
MISERABLES-V-WEB	Era ven cada dia, jos era forma d’un senhor ja ancian, entà saber- se’n de tu.
MISERABLES-V-WEB	Dès qu’ès herit, passe eth temps plorant e hènt desfilats.
MISERABLES-V-WEB	Que me n’è informat e se passe que demore en carrèr der Òme Armat, numèro 7.
MISERABLES-V-WEB	Donques que l’estimes?
MISERABLES-V-WEB	Fòrça ben, que l’auràs.
MISERABLES-V-WEB	Aquerò esbauce toti es tòns plans.
MISERABLES-V-WEB	Auies format era tua petita conspiracion, en tot dider-te ath tòn laguens: “Vau a manifestar era mia volentat, sense embuts, crudaments, ad aguest pairin, ad aguesta momia dera Regéncia e deth Directòri, ad aguest ancian bohabren, ad aguest Dorante en Geronte.
MISERABLES-V-WEB	Tanben eth a auut es sues leugereses, es sòns amors, es sues floretes, es sues Cosettes.
MISERABLES-V-WEB	Tanben eth a amorassat e a arrossegat era ala e a minjat eth pan des vint ans, li calerà rebrembar-se’n.
MISERABLES-V-WEB	Qu’ac vam a veir.
MISERABLES-V-WEB	Batalha”.
MISERABLES-V-WEB	T’aufrisqui ua costelha, e me respones que te vòs maridar.
MISERABLES-V-WEB	Còp d’efècte.
MISERABLES-V-WEB	Te pensaues, solide, que i aurie ramblah, en tot desbrembar- te’n de qué sò un vielh covard.
MISERABLES-V-WEB	Qué dides ara?
MISERABLES-V-WEB	Qu’es bocabadat.
MISERABLES-V-WEB	Non demoraues trapar ath pairin mès saumet encara que tu, e as perdut atau eth discurs que pensaues dirigir-me.
MISERABLES-V-WEB	Tè, senhor avocat, aquerò qu’ei entà desesperar-se.
MISERABLES-V-WEB	Plan, donc, pejor que pejor; ràbia.
MISERABLES-V-WEB	Qu’è seguit eth corrent deth tòn destin, pèc!
MISERABLES-V-WEB	Escota.
MISERABLES-V-WEB	È cuelhut infòrmes, pr’amor que tanben jo è eth mèn punt de sornut, e me’n sai de qué ei beròia e formau.
MISERABLES-V-WEB	Çò deth lancèr qu’ei pura invencion.
MISERABLES-V-WEB	A hèt un pilèr de desfilats de tela, vau un Perú, t’adore, e s’auésses mòrt, qu’auríem estat tres; eth sòn taüt aurie acompanhat ath mèn.
MISERABLES-V-WEB	Dès que t’è vist milhor, se m’acodic hèr-la-te a vier, atau, de ressabuda, en cabeç deth tòn lhet; mès solet enes novèles s’introdusís d’aguesta manèra as joenes ena cramba a on jaden es sòns galants heridi.
MISERABLES-V-WEB	Ena vida reau non existís tau costum.
MISERABLES-V-WEB	Qué aurie dit era tua tia?
MISERABLES-V-WEB	Era màger part deth temps ères despulhat.
MISERABLES-V-WEB	Pregunta a Nicolassa, que non s’a separat de tu un solet moment, s’ère possible qu’ua hemna s’apressèsse en tòn lhet.
MISERABLES-V-WEB	E ath delà, qué aurie dit eth mètge.
MISERABLES-V-WEB	Ua joena beròia non ei eth milhor remèdi contra era fèbre.
MISERABLES-V-WEB	Fin finau, entà qué parlar-ne mès?
MISERABLES-V-WEB	Qu’ei acabat er ahèr; cuelh-la.
MISERABLES-V-WEB	Te sembli herotge?
MISERABLES-V-WEB	È vist que non m’estimaues, e m’è dit ath mèn laguens: “qué poiria hèr entà qu’aguest animau m’estimèsse?
MISERABLES-V-WEB	Autrejar-li era sua Cosette, e alavetz li calerà estimar- me un shinhau.” A!, te pensaues qu’eth pairin se shordarie, cridarie, diderie non!, velarie damb era sua colèra tota aguesta auròra de felicitat!
MISERABLES-V-WEB	Arren d’aquerò.
MISERABLES-V-WEB	Cosette e er amor: d’acòrd.
MISERABLES-V-WEB	Jo que non desiri ua auta causa.
MISERABLES-V-WEB	Cavalièr, cuelhetz-vos era molestia de maridar-vos.
MISERABLES-V-WEB	Sigues erós, hilh dera mia amna!
MISERABLES-V-WEB	E dit aquerò, er ancian s’estarnèc en somics.
MISERABLES-V-WEB	Es plors que son ua des manères dera suprèma felicitat.
MISERABLES-V-WEB	Pair mèn!, exclamèc Mario.
MISERABLES-V-WEB	A!, donques que m’estimes!, didec er ancian.
MISERABLES-V-WEB	Fin finau, eth pairin quequegèc:
MISERABLES-V-WEB	Vai, que ja non ei emmaliciat, que ja a dit pair mèn.
MISERABLES-V-WEB	Pair mèn, ara que sò ben, me semble que la poiria veir.
MISERABLES-V-WEB	Tanben ac auia previst.
MISERABLES-V-WEB	La veiràs deman.
MISERABLES-V-WEB	Pair mèn!
MISERABLES-V-WEB	Qué?
MISERABLES-V-WEB	Per qué non aué?
MISERABLES-V-WEB	Que sigue aué, d’acòrd.
MISERABLES-V-WEB	M’as dit tres còps “pair mèn”, e sigue ua causa pera auta.
MISERABLES-V-WEB	De seguit te la haràn a vier.
MISERABLES-V-WEB	Que ja ac auia previst, cre-me.
MISERABLES-V-WEB	Aquerò a estat ja botat en vèrs.
MISERABLES-V-WEB	En desenlaç dera elegia deth Malaut d’Andrés Chenier, d’Andrés Chenier, qu’esgorgèren es mauvad… es gigants deth 93.
MISERABLES-V-WEB	S’imaginèc eth senhor Gillenormand veir un leugèr arroncilhament de celhes en Mario, que, de vertat, mos ac cau díder, ja non l’escotaue, negat en amorós extasi, e pensant plan mès en Cosette qu’en 1793.
MISERABLES-V-WEB	Eth pairin, cranhent auer introdusit tan dehòra de temps a Chenier en dialòg, didec ara prèssa:
MISERABLES-V-WEB	Esgorgèren, non ei era paraula avienta.
MISERABLES-V-WEB	Eth hèt ei qu’es grani gènis revolucionaris, non èren mauvadi.
MISERABLES-V-WEB	Aquerò qu’ei incontestable; qu’èren eròis, macareu!, se’n sabien que Andrés Chenier les shordaue un shinhau, e lo heren gilhot…
MISERABLES-V-WEB	Ei a díder, qu’aguesti grani òmes, eth 7 de termidor, per interés deth ben public, supliquèren a Andrés Chenier que se deishèsse….
MISERABLES-V-WEB	Eth senhor Gillenormand, cuelhut, çampar, entre dus huecs pera sua pròpia frasa, non podec contunhar.
MISERABLES-V-WEB	Non podent acabar era frasa, ne hèr repè, profitèc er instant qu’era sua hilha apraiaue eth coishin de Mario e, capvirat damb tan viues emocions, gessec tan lèu coma lo deishèren es sòns ans, dehòra dera cramba, barrec era pòrta ath sòn darrèr, e alugat eth ròstre, rogit, treiguent saliva pera boca, descompausadi es uelhs, se trapèc cara a cara damb Vasco que netejaue es bòtes ena avantcramba, l’agarrèc deth còth e li cridèc furiós:
MISERABLES-V-WEB	Per toti es dimònis deth lunfèrn!
MISERABLES-V-WEB	L’assassinèren aqueri bandits!
MISERABLES-V-WEB	A qui, senhor?
MISERABLES-V-WEB	A Andres Chenier.
MISERABLES-V-WEB	Òc, senhor, s’esdeguèc a díder Vasco, espaurit.
MISERABLES-V-WEB	IV.- A on se veirà qu’era senhoreta Gillenormand s’avenguèc ara fin a qu’eth senhor Fauchelevent entrèsse amiant un paquet dejós deth braç.
MISERABLES-V-WEB	Cosette e Mario se tornèren a veir.
MISERABLES-V-WEB	Renonciam a descríuer era entrevista.
MISERABLES-V-WEB	Apareishec en lumedan; semblaue que l’entornejaue un baran.
MISERABLES-V-WEB	Adorabla!, exclamèc.
MISERABLES-V-WEB	Dempús se moquèc tarabastosaments.
MISERABLES-V-WEB	Cosette qu’ère embriagada de plaser, miei espaurida, en cèu.
MISERABLES-V-WEB	Qu’auie aguest trebolament que balhe era felicitat.
MISERABLES-V-WEB	Gasulhaue, ja esblancossida, ja alugada, en tot voler lançar-se enes braci de Mario, e sense gausar de hè’c.
MISERABLES-V-WEB	S’avergonhaue d’estimar dauant de tanta gent.
MISERABLES-V-WEB	Non i a pietat entàs aimants erosi; s’està ath cant d’eri quan mès s’estimarien èster solets.
MISERABLES-V-WEB	Entà qué les cau tantes persones?
MISERABLES-V-WEB	Darrèr de Cosette auie entrat un òme de peus blanqui, grèu, e totun arridolent, encara qu’eth sòn arridolet auie un cèrt caire vague e dolorós.
MISERABLES-V-WEB	Qu’ère eth senhor Fauchelevent; ère Jean Valjean.
MISERABLES-V-WEB	Eth portièr non podie, de cap des manères, imaginar-se, en aquera persona ben jargada, en aqueth notari probable, ar orrible individú que surgentèc dauant sòn era net deth 7 de junh, rosigat, plen de hanga, hastigós, damb masca de lim e de sang, amiant en braça a Mario estavanit; e ça que la, era sua flaira de portièr qu’ère excitada.
MISERABLES-V-WEB	Quan eth senhor Fauchelevent arribèc damb Cosette, non podec mens de díder en votz baisha ara sua hemna:
MISERABLES-V-WEB	Sabi pas per qué, mès me semble qu’è vist un aute còp aguesta cara.
MISERABLES-V-WEB	Eth senhor Fauchelevent, en quarto de Mario, s’estaue coma a despart e ath cant dera pòrta.
MISERABLES-V-WEB	Amiaue jos eth braç un paquet plan semblable a un tòm en ueitau, damb cubertadèr de papèr verd, un shinhau hlorit.
MISERABLES-V-WEB	E qué!, responec en madeish ton eth senhor Gillenormand que l’auie entenut.
MISERABLES-V-WEB	Que deu èster bèth sabent.
MISERABLES-V-WEB	Qué tie aquerò de particular?
MISERABLES-V-WEB	Ei eth sòn tòrt?
MISERABLES-V-WEB	Eth senhor Boulard, que coneishí, non gessie jamès sense un libròt, atau coma l’amie eth senhor.
MISERABLES-V-WEB	E saludant, didec en votz nauta:
MISERABLES-V-WEB	Senhor Tranchelevent…
MISERABLES-V-WEB	Eth senhor “Tranchelevent” s’inclinèc en senhau d’assentiment.
MISERABLES-V-WEB	Ahèr acabat, didec eth pairin.
MISERABLES-V-WEB	Que vos permetem adorar-vos.
MISERABLES-V-WEB	Non auec lòc entà repetì’c, pr’amor que de seguit comencèc eth mormolh.
MISERABLES-V-WEB	Se parlaue en votz baisha, Mario emparat en fautulh e Cosette de pès ath sòn costat.
MISERABLES-V-WEB	Diu mèn!, didie Cosette, vos torni a veir.
MISERABLES-V-WEB	Qu’ès tu!
MISERABLES-V-WEB	Qu’ètz vos!
MISERABLES-V-WEB	Anar a combàter d’aguesta sòrta!
MISERABLES-V-WEB	E per qué?
MISERABLES-V-WEB	Ei orrible.
MISERABLES-V-WEB	En quate mesi non è viscut.
MISERABLES-V-WEB	Ò!, quin malastre auer cuelhut part en aguesta batalha!
MISERABLES-V-WEB	Qué vos auia hèt jo?
MISERABLES-V-WEB	Vos perdoni, mès damb era condicion de qué serà eth darrèr còp.
MISERABLES-V-WEB	Ara madeish, quan mos an avisat que venguéssem, me pensè de nauèth que m’anaua a morir, mès qu’ère d’alegria.
MISERABLES-V-WEB	Èra tan trista!
MISERABLES-V-WEB	Non m’arturè entà vestir-me; e atau que te deui semblar orrorosa.
MISERABLES-V-WEB	Qué dideràn es vòsti pairs en veir qu’amii eth còth tan estronhat!
MISERABLES-V-WEB	Mès, parlatz!
MISERABLES-V-WEB	Mos estam encara en carrèr der Òme Armat.
MISERABLES-V-WEB	Auíetz, donc, ua longa herida ena espatla!
MISERABLES-V-WEB	M’an assegurat que i cabie ath laguens eth punh.
MISERABLES-V-WEB	Ath delà, semble que vos an talhat carn damb es estalhants.
MISERABLES-V-WEB	Aquerò òc qu’ei orrorós.
MISERABLES-V-WEB	Qu’è plorat damb totes es lèrmes des mèns uelhs.
MISERABLES-V-WEB	Non compreni se com se pòt patir tant.
MISERABLES-V-WEB	Quin aspècte de bontat era deth vòste pairin!
MISERABLES-V-WEB	Non vo’n hescatz, non vos apuetz en code, que vos haratz mau.
MISERABLES-V-WEB	Ò!, be ne sò d’erosa!
MISERABLES-V-WEB	Que s’a acabat entà nosati eth malastre.
MISERABLES-V-WEB	Sò ua pèga.
MISERABLES-V-WEB	Volia dider-vos causes que non sai.
MISERABLES-V-WEB	M’estimatz coma abantes?
MISERABLES-V-WEB	Mos estam en carrèr der Òme Armat.
MISERABLES-V-WEB	Aquiu non i a jardin.
MISERABLES-V-WEB	Eth mèn passatemps s’estaue en hèr bendes.
MISERABLES-V-WEB	Vaqui, cavalièr; guardatz se com per vòste tòrt se m’a format en aguest dit ua callositat.
MISERABLES-V-WEB	Àngel!, exclamèc Mario.
MISERABLES-V-WEB	Àngel qu’ei era soleta paraula der idiòma que non se rosigue jamès.
MISERABLES-V-WEB	Eth senhor Gillenormand se virèc entàs qu’èren en quarto, e les didec:
MISERABLES-V-WEB	E, apressant-se entà Mario e Cosette, les didec en votz baisha:
MISERABLES-V-WEB	Tutejatz-vos.
MISERABLES-V-WEB	Non vos violentetz.
MISERABLES-V-WEB	Era senhoreta Gillenormand contemplaue damb cèrt estupor aguesta irrupcion de claror en sòn laguens de celibatària.
MISERABLES-V-WEB	Mès aqueth estupor non auie arren d’agressiu, non ère de cap manèra era guardada ipocrita e envejosa d’un vielh vop corrut; qu’ère era guardada pèga d’ua prauba innocenta, de cinquanta sèt ans; ère era vida sense objectiu, contemplant er amor, aguesta capitada.
MISERABLES-V-WEB	S’estèc uns instants en silenci, e dempús higec:
MISERABLES-V-WEB	Guarda era felicitat des auti.
MISERABLES-V-WEB	En tot dirigir-se alavetz entà Cosette, exclamèc:
MISERABLES-V-WEB	Qu’ei preciosa!
MISERABLES-V-WEB	Preciosa!
MISERABLES-V-WEB	Qu’ei ua òbra de Greuze.
MISERABLES-V-WEB	E tieràs tu solet aguest semblable tresaur, coquin?
MISERABLES-V-WEB	A!, brigand!
MISERABLES-V-WEB	Que t’as desliurat d’ua bona.
MISERABLES-V-WEB	Se jo auessa quinze ans mens, mo’la disputaríem a còps de sabre.
MISERABLES-V-WEB	Senhoreta, que sò enamorat de vos, e non ei bric estranh que ne siga, donques que tau ei eth vòste dret.
MISERABLES-V-WEB	E quina nòça, quina nòça mès polida vam a celebrar!
MISERABLES-V-WEB	Era nòsta parròquia qu’ei Sant Dionisi deth Santissim Sacrament; mès obtierè ua dispensa entà que vos maridetz en San Pau, qu’ei ua glèisa mielhor.
MISERABLES-V-WEB	La bastiren es jesuites.
MISERABLES-V-WEB	Vos semblarà plan polida.
MISERABLES-V-WEB	Qu’ei en tot guardar tara hònt deth cardenau de Birague.
MISERABLES-V-WEB	Era òbra mèstra dera arquitectura jesuitica se trape en Namur.
MISERABLES-V-WEB	Que vos calerà vier a veder-la quan sigatz maridadi.
MISERABLES-V-WEB	Que s’ac vau, eth viatge.
MISERABLES-V-WEB	Senhoreta, sò d’acòrd damb era vòsta manèra de pensar; voi que se mariden, donques qu’entad aquerò les a creat Diu.
MISERABLES-V-WEB	Demorar-se celibatària ei meritòri, mès hered.
MISERABLES-V-WEB	Era Biblia ditz: multiplicatz-vos.
MISERABLES-V-WEB	Entà sauvar ath pòble que s’a besonh de Joana d’Arc; mès entà que non s’acabe era espècia, s’a besonh dera tia Antonia.
MISERABLES-V-WEB	Maridatz-vos, donc, beròies.
MISERABLES-V-WEB	De qué servís estar-se celibatàries?
MISERABLES-V-WEB	Sai pro ben que s’a ua capelha a despart ena gleisa e que toti s’inclinen dauant dera Cofradia dera Vèrge; mès, per Diu!, un bon marit, gojat beròi e de profit, e ath cap d’un an un mainatjon grasset e roienc, que pope per quate, qu’es sòns muscles non capien enes mans per grassets, e que jògue damb petits pès rosadi en sen mairau, arrint damb er arridolet dera auròra; aquerò vau mès qu’amiar un ciri ena glèisa e cantar: Turris Eburnea.
MISERABLES-V-WEB	Atau, limitant eth cors de cavilacions tantes, Alcipo, sense cap de dobte, en pòc temps te marides.
MISERABLES-V-WEB	A prepaus.
MISERABLES-V-WEB	Qué, pair mèn?
MISERABLES-V-WEB	Non auies un amic intim?
MISERABLES-V-WEB	Òc, Courfeyrac Qué se n’a hèt d’eth?
MISERABLES-V-WEB	A mòrt.
MISERABLES-V-WEB	Que vau mès atau.
MISERABLES-V-WEB	Qu’ei bocada esquista aguesta coquina.
MISERABLES-V-WEB	Ei ua òbra mèstra aguesta Cosette!
MISERABLES-V-WEB	Plan mainada e plan senhora ath còp; malastre que non amie mès titol qu’eth de barona, pr’amor qu’a neishut marquesa.
MISERABLES-V-WEB	E quines pestanhes qu’a!
MISERABLES-V-WEB	Hilhs mèns, convencetz-vos de qué ei vertat çò que se passe ath vòste entorn e laguens de vosati.
MISERABLES-V-WEB	Estimatz-vos enquia empeguir-vos.
MISERABLES-V-WEB	Er amor qu’ei era pegaria des òmes e eth talent de Diu.
MISERABLES-V-WEB	Adoratz-vos.
MISERABLES-V-WEB	Ara me n’encuedi.
MISERABLES-V-WEB	Mès dera mitat des mies rendes son vitalícies.Tant que jo viua, tot anarà ben; mès, dempús que jo morisca, d’aciu a uns vint ans, a!, praubets!, non auratz un sò.
MISERABLES-V-WEB	Aguestes polides e blanques mans senhora barona, se veiràn dilhèu obligades a tier-se a prètzhèts que non son dera vòsta classa.
MISERABLES-V-WEB	S’entenec, en arribar aciu, ua votz grèu e tranquilla que didie:
MISERABLES-V-WEB	Era senhoreta Eufrasia Fauchelevent qu’a sies cents mil francs.
MISERABLES-V-WEB	Qu’ère era votz de Jean Valjean.
MISERABLES-V-WEB	Non auie badat boca encara; arrés semblaue encuedar-se’n, ne tansevolh que siguesse aquiu, e eth s’estaue de pès e immobil darrèr de toti aqueri èssers erosi.
MISERABLES-V-WEB	Qui ei era senhoreta Eufrasia?, preguntèc eth pairin coma espaurit.
MISERABLES-V-WEB	Que sò jo, responec Cosette.
MISERABLES-V-WEB	Sies cent mil francs!, repliquèc eth senhor Gillenormand.
MISERABLES-V-WEB	Mens catorze o quinze mil, dilhèu, didec Jean Valjean.
MISERABLES-V-WEB	Jean Valjean lo dauric de seguit; qu’ère ua liassa de bilhets de Banc.
MISERABLES-V-WEB	Les compdec, e i auie cinc cents bilhets de mil francs, e cent setanta ueit de cinc cents: Totau: cinc cents ueitanta quate mil francs.
MISERABLES-V-WEB	Bon libre!, didec eth senhor Gillenormand.
MISERABLES-V-WEB	Cinc cents ueitanta quate mil francs!, mormolhèc entre dents era tia.
MISERABLES-V-WEB	Aquerò aplane fòrça causes, non ei vertat senhoreta Gillenormand màger?, preguntèc eth pairin.
MISERABLES-V-WEB	Aguest diable de Mario qu’a anat a estramuncar ena region des sòmis damb ua bruneta milionària!
MISERABLES-V-WEB	Fidatz-vo’n ara des amors des joeni!
MISERABLES-V-WEB	Es estudiants, vaquí, trapen gangues de sies cent mil francs.
MISERABLES-V-WEB	Ne tansevolhe Rothchild.
MISERABLES-V-WEB	Cinc cents ueitanta quate mil francs, repetie a mieja vota era senhoreta Gillenormand.
MISERABLES-V-WEB	Cinc cents ueitanta quate mil francs!
MISERABLES-V-WEB	Que manque pòc entàs sies cents mil.
MISERABLES-V-WEB	Eth lector aurà comprenut, sense qu’ajam de explicà’c longaments, que Jean Valjean, dempús deth resultat obtengut en çò de Champmathieu, podec, gràcies ara sua prumèra hujuda de quauqui dies, vier entà París e trèir a temps dera casa de Laffitte era soma qu’auie guanhat, jos eth nòm de senhor Magdalena, en M… de M…; e que, temerós de que l’agarrèssen, çò que non se tardèc a passar, auie amagat aquera soma, en tot enterrar-la en bòsc de Montfermeil, en lòc que criden era propietat Blaru.
MISERABLES-V-WEB	Era quantitat, consistenta en sies cents trenta mil francs, tota en bilhets de banc, hège pòc volum e cabie en ua caisha; sonque que, entà preservar aguesta dera umiditat, l’auie plaçat en un còfre petit d’ausina, plia de esteres de castanhèr.
MISERABLES-V-WEB	En madeish còfre sauvèc un aute tresaur; es candelers der avesque.
MISERABLES-V-WEB	Se rebrembarà que se hèc a vier aguesti candelers en húger de M…
MISERABLES-V-WEB	Er òme que Boulatruelle vedec ua net per prumèr viatge qu’ère Jean Valjean.
MISERABLES-V-WEB	Dempús, cada còp que Jean Valjean auie besonh de sòs, l’anaue a cercar ena clariana Blaru; d’aciu es abséncies qu’auem parlat.
MISERABLES-V-WEB	Quan vedec a Mario convalescent, en presentir que s’apressaue era ora qu’aqueri sòs podien èster utils, venguec a cercar-les.
MISERABLES-V-WEB	Ja deuetz saber com e per qué lo tornèc a veir Boulatruelle en bòsc, encara qu’aguest còp de maitiada e non de tarde.
MISERABLES-V-WEB	Boulatruelle heretèc era shada.
MISERABLES-V-WEB	Valjean cuelhec entada eth es cinc cents francs.
MISERABLES-V-WEB	Era diferéncia entre era soma e es sies cents trenta mil francs retiradi dera casa de Laffitte representaue es despenes de dètz ans, de 1823 enquia 1833.
MISERABLES-V-WEB	Es cinc que s’estèc en convent non l’auien costat que cinc mil francs.
MISERABLES-V-WEB	Per çò d’aute, Jean Valjean que ja non auie de crànher arren de Javert.
MISERABLES-V-WEB	Auie entenut condar, e ac vedec confirmat en Monitor, eth cas d’un inspector de policia, cridat Javert, que trapèren estofat dejós d’un vaishèth camús de lauadaria, entre eth Pònt au Change e eth Pònt Nau.
MISERABLES-V-WEB	Un escrit qu’auie deishat eth tau inspector, òme, plan, irreprensible e fòrça apreciat pes sòns caps, hège veir qu’un accès d’alienacion mentau auie estat era encausa deth suicidi.
MISERABLES-V-WEB	Se premanic tot entath maridatge.
MISERABLES-V-WEB	Qu’èren en mes de deseme.
MISERABLES-V-WEB	Passèren quauques setmanes de perfècta e inefabla felicitat.
MISERABLES-V-WEB	Eth pairin non ère eth mens erós.
MISERABLES-V-WEB	Emplegaue es sòns boni quarts d’ora en tot contemplar a Cosette.
MISERABLES-V-WEB	Be n’ei d’admirabla era mainada!, didie.
MISERABLES-V-WEB	E quina portadura tan doça e innocenta amie!
MISERABLES-V-WEB	En tota era mia vida è vist gojata mès preciosa.
MISERABLES-V-WEB	Mès endauant qu’aurà vertuts damb flaira de violeta.
MISERABLES-V-WEB	Qu’ei ua des Gràcies.
MISERABLES-V-WEB	Mos cau viuer nòblaments damb tau creatura.
MISERABLES-V-WEB	Mario, hilh mèn, baron e ric; dèisha-te de defensar plaids; t’ac demani.
MISERABLES-V-WEB	Cosette e Mario auien passat, còp sec, deth sepulcre entath paradís.
MISERABLES-V-WEB	Era transicion auie estat tant inesperada que sonque er enludernament les empedic pèrder eth sentit.
MISERABLES-V-WEB	Comprenes quauquarren de tot aquerò?, preguntaue Mario a Cosette.
MISERABLES-V-WEB	Non, responie Cosette; mès me semble que Diu mos guarde.
MISERABLES-V-WEB	Jean Valjean hec, aplaudic, concilièc e facilitec tot, en tot possar era felicitat de Cosette damb tanta sollicitud e alegria, aumens aparentaments, coma era joena madeisha.
MISERABLES-V-WEB	Era circonstància d’auer estat corregidor l’ajudèc a resòlver un problèma delicat, qu’eth sòn secret l’apertenguie ada eth solet: er estat civil de Cosette.
MISERABLES-V-WEB	Díder secaments era sua origina, qui ac sap?, dilhèu siguesse un trebuc entath maridatge.
MISERABLES-V-WEB	Eth sabec aplanar es dificultats en tot apraiar a Cosette ua familha de persones ja defuntades, çò qu’ère era mielhor manèra d’evitar reclamacions.
MISERABLES-V-WEB	Cosette qu’ère era darrèra hilha d’un tronc ja sec.
MISERABLES-V-WEB	Deuie eth sòn neishement, non ada eth, senon a un aute Fauchelevent, frair sòn.
MISERABLES-V-WEB	Es dus frairs auien estat jardinèrs deth convent deth carrèr Postas.
MISERABLES-V-WEB	Es braves monges autregèren infòrmes excellents; pòc dables e sense inclinacion a sondejar es questions de paternitat, non se’n saberen jamès, de segur, de quin des dus Fauchelevent ère hilha Cosette.
MISERABLES-V-WEB	Dideren çò que se volec, e ac dideren damb afogadura.
MISERABLES-V-WEB	Jean Valjean hec que se lo designèsse, jos eth nòm de Fauchelevent, coma tutor de Cosette, damb eth senhor Gillenormand en classa de tutor substitut.
MISERABLES-V-WEB	Per çò des cinc cents ueitanta quate mil francs, qu’ère un legat hèt a Cosette per ua persona, ja defuntada, e que desiraue mantier-se desconeishuda.
MISERABLES-V-WEB	Eth legat primitiu auie estat de cinc cents nauanta quate mil francs; mès se’n despeneren dètz mil ena educacion dera senhoreta Eufrasia; era mitat pagada ar indicat convent.
MISERABLES-V-WEB	Aguest legat, depausat en mans d’un tresau, s’auie d’autrejar a Cosette en èster màger d’edat, o quan se maridèsse.
MISERABLES-V-WEB	Tot aquerò qu’ère fòrça acceptable, coma se pòt veir, e mès, emparant-se en apuprètz miei milion de francs.
MISERABLES-V-WEB	Qu’auie escampilhades aciu e delà quauques singularitats; mès que se hec era vista gròssa.
MISERABLES-V-WEB	Un des interessadi auie es uelhs bendats per amor, e es auti pes sies cents mil francs.
MISERABLES-V-WEB	Cosette se’n sabec de qué non ère hilha d’aqueth ancian, qu’auie cridat pair pendent tant de temps.
MISERABLES-V-WEB	Qu’ère solet un parent, e eth sòn vertadèr pair, er aute Fauchelevent.
MISERABLES-V-WEB	En quinsevolh auta escadença aquerò l’aurie herit; mès en aqueri moments suprèms d’inefabla felicitat, siguec a penes ua brometa, qu’er arràs d’alegria esbugassèc de seguit.
MISERABLES-V-WEB	Qu’auie a Mario.
MISERABLES-V-WEB	Ath còp d’esbugassar-se entada era era personalitat der ancian, surgentaue era deth joen.
MISERABLES-V-WEB	Aquesta qu’ei era vida.
MISERABLES-V-WEB	Cosette, de un aute costat, ère acostumada de hège temps a veir enigmes ath sòn entorn; quinsevolh qu’age auut ua mainadesa misteriosa, se trape tostemp dispausat a cèrtes privacions.
MISERABLES-V-WEB	Seguic, ça que la, cridant “pair” a Jean Valjean.
MISERABLES-V-WEB	Cosette, en sòn amorós extasi, se sentie afogada peth senhor Gillenormand, plan qu’eth, vertadèraments, l’aumplie de madrigals e de presents.
MISERABLES-V-WEB	Mentre Jean Valjean bastie entà Cosette ua situacion normau ena societat, e un estat ar arrecès de quinsevolh atac, eth senhor Gillenormand suenhaue eth tistèr dera nòça.
MISERABLES-V-WEB	Arren lo divertie mès que mostrar-se esplendid.
MISERABLES-V-WEB	Dèc a Cosette un vestit de punta de Binche qu’auie amiat era sua mairia.
MISERABLES-V-WEB	Daurie damb tapatge recipients pamparruts plei de vestits e ornaments de totes es sues hemnes, des sues aimantes e de totes es sues mairies.
MISERABLES-V-WEB	Pequins, damassi, lustrines, moèrres de colors, vestits de seda de Tours ahlamejada, mocadors dera India brodadi d’un aur que se pòt lauar, delfines sense revés en pèces, puntes de Genova e d’Alençon, jòies de dates ancianes, caishes d’ivòri entà doci damb diboishi microscòpics de batalhes, cintes d’infinites classes, tot l’ac regalaue a Cosette; e Cosette, estonada, calada d’amor entà Mario e d’arregraïment entath senhor Gillenormand, soniaue damb ua felicitat sense limits, entres satins e velots.
MISERABLES-V-WEB	Eth sòn tistèr de nòça se l’apareishie sostengut pes serafins.
MISERABLES-V-WEB	Era sua amna se perdie en blu deth cèu damb ales d’encaish de Malines.
MISERABLES-V-WEB	Era embriaguesa des enamoradi non ère egalada, ac auem dit, mès que per extasi deth pairin.
MISERABLES-V-WEB	Que i auie coma un concèrt de trompetes e clarins en carrèr des Monges deth Calvari.
MISERABLES-V-WEB	Cada maitin ua naua aufrena deth pairin a Cosette.
MISERABLES-V-WEB	Un dia Mario, que profitaue damb gust era escadença de díder causes grèus ath miei dera sua felicitat, didec a prepaus deth, sabi pas quin, incident:
MISERABLES-V-WEB	Es òmes dera revolucion son tan grani, qu’an ja eth prestigi des sègles, coma Caton e Focion, e cada un d’eri semble ua anciana memòria.
MISERABLES-V-WEB	Un memoire antique).
MISERABLES-V-WEB	Muer-antic!, (Muer antique), exclamèc er ancian.
MISERABLES-V-WEB	Gràcies, Mario.
MISERABLES-V-WEB	Precisaments cercaua aguesta idia.
MISERABLES-V-WEB	De tot aguest noviatge treiguie reflexions eth pairin.
MISERABLES-V-WEB	Qu’ei bon er amor, damb aguesti apondis.
MISERABLES-V-WEB	Era felicitat qu’a besonh de çò de superflú, pr’amor qu’era, per era soleta, non ei mès que çò de besonh, e ei convenent assasonar-la damb articles de pur luxe.
MISERABLES-V-WEB	Un palai e eth sòn còr.
MISERABLES-V-WEB	Eth sòn còr e eth Louvre.
MISERABLES-V-WEB	Eth sòn còr e es hònts de Versalles.
MISERABLES-V-WEB	Balhatz-me era pastora dera mia amna, e sajatz que sigue duquessa.
MISERABLES-V-WEB	Hètz- me a vier Filis coronada de flors, e dotatz-la damb cent mil francs de renda.
MISERABLES-V-WEB	Ua bucolica, qu’està ben; mès jos colomnes de marme e d’aur.
MISERABLES-V-WEB	Era felicitat tot cort se retire ath pan tot cort.
MISERABLES-V-WEB	Se minge e pro.
MISERABLES-V-WEB	Non voi çò de superflú, çò d’inutil, çò d’extravagant, çò de massa, çò que non servís d’arren.
MISERABLES-V-WEB	Me’n brembi d’auer vist ena catedrau d’Estrasbourg un relòtge tan naut coma ua casa de tres estatges, que tocaue era ora, qu’auie era bontat de tocar era ora, mès qu’eth sòn aspècte non indicaue qu’aguest siguesse eth sòn destin, e que dempús d’auer tocat es dotze deth dia o dera net, ei a díder, era ora deth solei e der amor, o era que volgatz, mostraue era lua e es esteles, era tèrra e eth mar, es audèths e es peishi, Febo e Febé, e ua catèrva de causes que gessien d’ua cavitat ena paret, e es dotze apostòls, e er emperaire Carles V, e Eponina e Sabino, sense compdar un molon de figuretes daurades tocant era trompeta.
MISERABLES-V-WEB	Donques qu’encara l’ère sobrer ua multitud de campanes que lançaue ath vòl cada moment sense saber se per qué.
MISERABLES-V-WEB	Qué vau en comparèr de tantes meravilhes, un mau relòtge, capable solet de tocar es ores?
MISERABLES-V-WEB	Que sò dera madeisha pensada qu’eth gran relòtge d’Estrasbourg, e lo preferisqui ath dera Sèuva Nera.
MISERABLES-V-WEB	Eth senhor Gillenormand desbarraue especiauments quan se tractaue dera nòça, e tot eth noviatge deth sègle XVIII auie cabuda enes sòns ditirambes.
MISERABLES-V-WEB	Vosati non vo’n sabetz der art des hèstes.
MISERABLES-V-WEB	En aguesti tempsi non sabetz passar un dia de bona encolia.
MISERABLES-V-WEB	Eth vòste sègle XIX ei superficiau, e non coneish era noblesa ne era riquesa.
MISERABLES-V-WEB	Qu’ei uet de tot.
MISERABLES-V-WEB	Era vòsta classa mieja qu’ei alapa, incolòra, inodòra e infòrma.
MISERABLES-V-WEB	Sòmis de persones vulgares que s’establissen, coma diden; un polit gabinet damb ornaments encara frèsqui e de husta pintada e indiana.
MISERABLES-V-WEB	Plaça!, plaça!, eth senhor Grigou se maride damb era senhoreta Grippesou.
MISERABLES-V-WEB	Quina sumptuositat!
MISERABLES-V-WEB	Quin esplendor!
MISERABLES-V-WEB	Un loís d’aur apegat a un ciri.
MISERABLES-V-WEB	Tau ei era epòca.
MISERABLES-V-WEB	Me’n vau mès enlà des Sarmatas.
MISERABLES-V-WEB	A!, de 1787, eth dia que vedí ath duc de Rohan, prince de Leon, duc de Chabot, duc de Montbazon, marqués de Soubise, bescomde de Thouars, par de França, anar entà Longchamps en ua carraca, predidí tot aquerò.
MISERABLES-V-WEB	Eth resultat que non podie èster cap aute.
MISERABLES-V-WEB	En sègle actuau se hèn negòcis, se jògue ara Borsa, se guanhe sòs, e son es òmes miserables.
MISERABLES-V-WEB	Polir e envernissar era superfícia qu’ei era finalitat dominanta.
MISERABLES-V-WEB	Decreti ara epòca actuau aguesta divisa: “Neteja lorda”.
MISERABLES-V-WEB	Mario, non te’n hèsques, dèisha-me parlar.
MISERABLES-V-WEB	Jo non parli mau deth tòn pòble, coma ves; ath contrari, se m’aumplís era boca en mentar-lo; mès per çò que hè ara classa mejana, ò!, dèisha-me espovassar-li eth povàs un shinhau.
MISERABLES-V-WEB	Qu’ei evident qu’eth qu’estime mielhor, estòve era codena mielhor.
MISERABLES-V-WEB	Ac digui e ac torni a díder; aué se maride era gent, mès que non ac sap hèr.
MISERABLES-V-WEB	Òc, fòrça òc; trapi mens era gentilesa des ancianes costums.
MISERABLES-V-WEB	Tot ac trapi mens: aquera elegància, aquera cavalerositat, aqueres manères tant educades e gracioses, aqueth luxe; era musica formant partida dera nòça; naut era simfonia, baish eth tamborin; es balhs, es alègres hèstes, es madrigales alambicades, es cançons, es huecs artificiaus, era arridalha sense mentida, eth diable e era sua acompanhada, es grani laci de cintes.
MISERABLES-V-WEB	Trapi mens era cambaliga dera nòvia.
MISERABLES-V-WEB	Era cambaliga dera nòvia ei cosia dera cinta de Venus.
MISERABLES-V-WEB	Sus qué vire era guèrra de Tròia?
MISERABLES-V-WEB	Redena, sus era cambaliga de Helena.
MISERABLES-V-WEB	Per qué se lute?
MISERABLES-V-WEB	Per qué eth divin Diomedes trinque en cap de Merineo eth gran casco de bronze de dètz puntes?
MISERABLES-V-WEB	Per qué Aquiles e Hector crotzen es sues lances?
MISERABLES-V-WEB	Pr’amor que Helena a deishat que París l’estaque era cambaliga.
MISERABLES-V-WEB	Homero harie era Iliada damb era cambaliga de Cosette.
MISERABLES-V-WEB	Meterie en sòn poèma a un vielh blagaire coma jo, e lo cridarie Nestor.
MISERABLES-V-WEB	Amics mèns, en d’auti tempsi, ena mia epòca, es maridatges se celebrauen coma cau.
MISERABLES-V-WEB	Prumèr de tot un bon contracte e dempús un suculent repais.
MISERABLES-V-WEB	Dès que gessie Cuyacio entraue Gamache.
MISERABLES-V-WEB	Pr’amor que, caralh!, er estomac ei un animau que demane çò que l’apertie de dret, e vò tanben auer era sua nòça.
MISERABLES-V-WEB	Se sopaue ben, en tot sèir-se ena taula ath cant d’ua hemna beròia, sense tòca e despeitrinada.
MISERABLES-V-WEB	Ò!, e quines boques mès polides e alègres!
MISERABLES-V-WEB	Quina alegria regnaue enes mèns tempsi!
MISERABLES-V-WEB	Era joenesa qu’ère un floret; tot joen acabaue per un flòc de lilàs o de ròses.
MISERABLES-V-WEB	Eth guerrèr se convertie en pastor, e s’ère per edart capitan de dragons, trapaue era manèra de cridar-se Florian.
MISERABLES-V-WEB	I auie talents d’estar polit, en abondar es brodats en vestit e era coloreta en ròstre.
MISERABLES-V-WEB	Eth simple ciutadan auie portadura de flor, e eth marqués de pèira preciosa.
MISERABLES-V-WEB	Non se tenguien es bòtes.
MISERABLES-V-WEB	E atau ufanosi e lustradi, presumidi e gomosi, amiauen espada ath costat.
MISERABLES-V-WEB	Qu’ère eth colibrí damb bec e ungles.
MISERABLES-V-WEB	Qu’ère eth temps des Indies galantes.
MISERABLES-V-WEB	Delicadesa e magnificéncia: es dus caractèrs d’aqueth sègle.
MISERABLES-V-WEB	E, còs de Diu!, mos divertíem.
MISERABLES-V-WEB	Aué predomine era seriositat.
MISERABLES-V-WEB	Eth ciutadan ei aganit, e era ciutadana beata.
MISERABLES-V-WEB	Be n’ei de malerós eth vòste sègle!
MISERABLES-V-WEB	Se harie enlà d’eth as Gràcies per trapar-les massa nudes.
MISERABLES-V-WEB	Ai!, s’amague era beresa coma se siguesse un defècte.
MISERABLES-V-WEB	Es alumnes de Tersicore deuen èster grèus, es vòsti rigodons son doctrinaris.
MISERABLES-V-WEB	Era majestat abans qu’arren.
MISERABLES-V-WEB	Eth gran ton qu’ei amiar era barba calada laguens dera corbata.
MISERABLES-V-WEB	Er ideau d’un gojatet de vint ans que se maride, s’està en retirar-se a Royer-Collard.
MISERABLES-V-WEB	E sabetz çò que s’artenh damb aguesta majestat exagerada?
MISERABLES-V-WEB	Apetitir-se.
MISERABLES-V-WEB	Qu’ei vertat qu’era alegria non ei solet alègra, senon grana.
MISERABLES-V-WEB	Mès, aumens, siguetz aimants dera bona encolia, diables!
MISERABLES-V-WEB	Maridatz-vos, donques que vos maridatz, damb era fèbre, era irreflexion e eth sarabat dera felicitat.
MISERABLES-V-WEB	Ena glèisa, gravetat, plan que òc.
MISERABLES-V-WEB	Mès acabada era ceremònia, damb mil a shivau!, que serie de besonh enrodar en un sòmi magic ara nòvia.
MISERABLES-V-WEB	Un maridatge li cau èster règi e quimeric, en tot passejar-se eth ceremoniau dera catedrau de Reims ena pagoda de Chanteloup.
MISERABLES-V-WEB	Me còste orror ua nòça prosaica.
MISERABLES-V-WEB	Còs de Crist!, aguest dia, aumens, pujatz en Olimp e convertitz-vos en dius.
MISERABLES-V-WEB	A!, poiríetz èster silfides, jòcs e arridalhes, e ètz simples volgaritats!
MISERABLES-V-WEB	Amics mèns, tot nauèth maridat li cau èster eth prince Aldobrandini.
MISERABLES-V-WEB	Profitatz aguesta menuta, unenca ena vida, entà volar en cèu damb es cignes e es agles, encara que vos calgue tornar a quèir londeman en prosaïsme des gargolhes.
MISERABLES-V-WEB	Era nòça que non ei eth govèrn dera casa.
MISERABLES-V-WEB	Ò!, se manegèssa ath mèn gust aguesta, que serie magnifica.
MISERABLES-V-WEB	S’entenerien violins enes arbes.
MISERABLES-V-WEB	Aciu qu’auetz eth mèn programa: cèu blu e sòs.
MISERABLES-V-WEB	Barrejaria ena hèsta es divinitats campanhardes; convocaria as driades e as nereides.
MISERABLES-V-WEB	Era nòça d’Anfititre, ua broma rosada, ninfes damb elegants pientats e despolhades, un academic dedicant cançons ara divessa, e ua carròssa tirassada per monstres marins.
MISERABLES-V-WEB	Anaue dauant Triton, e treiguie dera sua concha es agradius sons qu’as ninfes enamoren.
MISERABLES-V-WEB	Tant qu’eth pairin, ath miei dera sua lirica efusion, s’escotaue ada eth madeish, Cosette e Mario, en tot guardar-se damb completa libertat, sentien ua doça embriaguesa.
MISERABLES-V-WEB	Era senhora Gillenormand campaue tot aquerò damb era sua impassibilitat abituau.
MISERABLES-V-WEB	En cinc o sies mesi non auie cessat de recéber emocions; Mario entornat, Mario caperat de sang, Mario vengut d’ua barralha, Mario mòrt e dempús viu, Mario reconciliat, Mario maridant-se damb ua milionària.
MISERABLES-V-WEB	Es sies cents mil francs sigueren era sua darrèra suspresa, e de seguit recuperèc era sua indiferenta cauma.
MISERABLES-V-WEB	Anaue, coma abantes, as oficis, pregaue eth rosari, liegie eth sòn libre d’oracions, acompanhaue damb eth mormolh des sues Ave Marias ar aute mormolh des I love you, e vedie vagaments a Mario e a Cosette coma dues ombres.
MISERABLES-V-WEB	Era ombra qu’ère era.
MISERABLES-V-WEB	Que i a un cèrt estat d’ascetisme inèrt, qu’en eth era amna, neutralizada per embarràs, trape mens ad aquerò que poirie cridar-se eth prètzhèt de víuer, non percep, se s’exceptuen es tremolors dera tèrra e es catastròfes, cap des impressions umanes, ne es impressions agradiues, ne es penibles.
MISERABLES-V-WEB	Aguesta devocion, didie eth senhor Gillenormand ara sua hilha, se retire ath rodament de cap.
MISERABLES-V-WEB	Tu non coneishes arren dera vida.
MISERABLES-V-WEB	Non alendes males flaires, mès que tanpòc n’alendes de bones.
MISERABLES-V-WEB	Per çò d’aute, es sies cents mil francs auien fixat era indecision dera anciana senhora.
MISERABLES-V-WEB	Sa pair ère tant acostumat a deishar-la de cornèr que non la consultèc sus eth maridatge de Mario.
MISERABLES-V-WEB	Qu’auie cedit ath prumèr impuls, coma hège tostemp, non auent, convertit de despòta en esclau, mès qu’un pensament: satisfèr a Mario.
MISERABLES-V-WEB	Dera tia non se n’auie brembat entad arren, e aquerò, monotòna e tot, coma ère era senhoreta Gillenormand, non deishèc de herir-la.
MISERABLES-V-WEB	Plan que òc; era senhoreta Gillenormand ère rica, e sa pair non n’ère.
MISERABLES-V-WEB	Non didec ad arrés era sua decision; e ei probable que s’eth maridatge auesse estat praube, l’aurie deishat praube.
MISERABLES-V-WEB	Mès eth miei milion de francs de Cosette shautèc ara tia, e cambièc era sua manèra de pensar respècte d’aqueth parelh d’enamoradi.
MISERABLES-V-WEB	Se dispausèc qu’es esposi demorèssen ena casa deth pairin.
MISERABLES-V-WEB	Eth senhor Gillenormand volec absoludaments cedir-les eth sòn quarto qu’ère eth mès beròi dera casa.
MISERABLES-V-WEB	Aquero me rejovenirà, didie.
MISERABLES-V-WEB	Qu’ei un ancian projècte.
MISERABLES-V-WEB	La moblèc damb cèrta galantaria anciana, e li hec caperar eth tet e tapissar eth solèr damb ua tela d’extraordinari merit, que conservaue d’ua pèça, e que credie qu’ère d’Utrecht; auie eth hons de satin, e coma ornament flors de velot.
MISERABLES-V-WEB	VII.- Efèctes de sòmi barrejadi damb era felicitat.
MISERABLES-V-WEB	Es aimants se vedien diadèraments.
MISERABLES-V-WEB	Era convalescéncia de Mario ac auie exigit atau; e es fautulhs deth carrèr des Monges deth Calvari, mielhors entàs dialògs amorosi qu’es cagires de palha deth carrèr der Òme Armat, auien contribuit a que s’assolidèsse aguest costum.
MISERABLES-V-WEB	Mario e eth senhor Fauchelevent se vedien, mès que non se parlauen.
MISERABLES-V-WEB	Que semblaue un plan convengut.
MISERABLES-V-WEB	Tota joena a besonh d’un vailet de companhia.
MISERABLES-V-WEB	Cosette non aurie pogut anar ena casa de Mario sense eth senhor Fauchelevent; de sòrta qu’aguest, entà Mario, ère era condicion de Cosette, condicion qu’eth acceptaue.
MISERABLES-V-WEB	En discutir sus politica, encara que vagaments e sense determinar arren, jos eth punt d’enguarda dera milhora generau dera sòrt de toti, arribauen a dider-se quauquarren mès que òc e non.
MISERABLES-V-WEB	Un viatge, damb motiu der ensenhament, que Mario volie que siguesse gratuit e obligatòri, multiplicat jos totes es formes, prodigat a toti coma er aire e eth solei; en resumit, respirable entath pòble sancer, sigueren dera madeisha pensada, e lèu se meteren a conversar.
MISERABLES-V-WEB	Mario se n’encuedèc alavetz qu’eth senhor Fauchelevent parlaue ben, e enquia e tot damb un nautada de lengatge.
MISERABLES-V-WEB	Li mancaue, ça que la, sabi pas qué.
MISERABLES-V-WEB	Eth senhor Fauchelevent auie quauqua causa de mens qu’er òme de mon, e quauqua causa de mès.
MISERABLES-V-WEB	Mario, ath sòn laguens, li hège tot un ensems de preguntes mudes ad aqueth senhor Fauchelevent, qu’ère entada eth simplaments benevòl e hered.
MISERABLES-V-WEB	Se l’acodien de quan en quan dobtes sus es sòns pròpis rebrembes.
MISERABLES-V-WEB	Que i auie ena sua memòria un trauc, un punt nere, un abisme dubèrt per quate mesi d’agonia, e en eth s’auien perdut fòrça causes.
MISERABLES-V-WEB	Se preguntaue s’ère plan segur d’auer vist ath senhor Fauchelevent, a un òme tan grèu e seren, ena barralha.
MISERABLES-V-WEB	E non ère aguest eth solet estupor qu’es aparicions e desaparicions deth passat l’auien deishat en esperit; ne s’a de pensar qu’ère liure d’aguestes insisténcies dera memòria que mos obliguen, enquia e tot estant erosi, enquia e tot estant satisfèts, a guardar melancolicaments entà darrèr.
MISERABLES-V-WEB	Eth cap que non se vire a contemplar es orizons ja esbugassadi non embarre ne pensament ne amor.
MISERABLES-V-WEB	A viatges Mario se cuelhie era cara entre es mans, e eth vague e tumultuós passat velaue eth crepuscul qu’auie en sòn cervèth.
MISERABLES-V-WEB	Vedie quèir de nauèth a Mabeuf, entenie a Gavroche cantar jos era mitralha, sentie enes sòns pòts eth hered deth front d’Eponina, es ombres de toti es sòns amics, Enjolras, Courfeyrac, Jean Prouvaire, Combeferre, Bossuet, Grantaire, surgentauen ath sòn dauant, en tot desparéisher de seguit.
MISERABLES-V-WEB	Aqueri èssers estimadi, chaupadi de dolor, valents, ja graciosi, ja tragics, èren creacions dera sua fantasia?
MISERABLES-V-WEB	Auien existit reauments?
MISERABLES-V-WEB	Era revòuta s’ac auie hèt a vier tot en sòn hum.
MISERABLES-V-WEB	Es granes fèbres còsten aguesti sòmis.
MISERABLES-V-WEB	Se preguntaue, se paupaue e s’agitaue eth vertige de totes aguestes realitats esbugassades.
MISERABLES-V-WEB	A on èren, donc, aqueri èssers?
MISERABLES-V-WEB	Auien mòrt, sense restar-ne un de solet?
MISERABLES-V-WEB	Ua queiguda enes tenèbres, que d’era ère eth solet que s’auie sauvat.
MISERABLES-V-WEB	Li semblaue era desaparicion que se ve en córrer era cortina d’un teatre.
MISERABLES-V-WEB	Que n’auem d’aguestes baishades de cortina ena vida.
MISERABLES-V-WEB	Diu passe entar acte seguent.
MISERABLES-V-WEB	Per çò que hège ada eth, ère era madeisha persona qu’abantes?
MISERABLES-V-WEB	Praube alavetz, ara ric, abandonat hège pòc, auie ja ua familha; desesperat nauèraments, anaue a maridar-se en uns dies damb Cosette.
MISERABLES-V-WEB	Li semblaue qu’auie crotzat a trauèrs d’un sepulcre, entrant, en eth, nere, e gessent blanc.
MISERABLES-V-WEB	Es auti s’auien demorat ena ombra.
MISERABLES-V-WEB	En bèri moments, aqueri èssers deth passat, en tot aparéisher, formauen un rondeù ath sòn entorn, e l’escurien; mès pensaue en Cosette, e tornaue a estar-se tranquil; qu’auie besonh d’aguesta felicitat entà esfaçar dera sua memòria semblabla catastròfa.
MISERABLES-V-WEB	Eth senhor Fauchelevent figuraue lèu en aqueth cortègi de mòrts.
MISERABLES-V-WEB	Li costaue a Mario creir qu’eth Fauchelevent dera barralha siguesse eth madeish personatge qu’eth Fauchelevent de carn e uassi, tan grèuments seigut ath cant de Cosette.
MISERABLES-V-WEB	Eth prumèr qu’ère dilhèu ua d’aguestes malajadilhes que se passen enes ores deth sòn deliri.
MISERABLES-V-WEB	Ath delà d’aquerò, atenguda era diferencia de manères d’èster, non auie possibilitat de qué Mario dirigisse quauqua pregunta ath senhor Fauchelevent.
MISERABLES-V-WEB	Ne l’ère aisit que l’arribèsse tau idia.
MISERABLES-V-WEB	Qu’auem mentat abans aguest detalh tan caracteristic.
MISERABLES-V-WEB	Dus òmes possessors d’un secret, e que per ua espècia de tacit convengut non parlen d’eth ne ua soleta paraula, qu’ei mens estranh de çò que semble.
MISERABLES-V-WEB	Sonque un còp sagèc Mario de trincar aqueth silenci.
MISERABLES-V-WEB	Hec intervier ena sua convèrsa eth carrèr dera Chanvrerie e virant-se entath senhor Fauchelevent, li didec:
MISERABLES-V-WEB	Coneishetz perfèctaments aguest carrèr, vertat?
MISERABLES-V-WEB	Quin carrèr?
MISERABLES-V-WEB	Eth dera Chanvrerie.
MISERABLES-V-WEB	Fauchelevent dera manèra mès naturau deth mon.
MISERABLES-V-WEB	Qu’a estat ua allucinacion.
MISERABLES-V-WEB	VIII.- Investigacions inutiles.
MISERABLES-V-WEB	Mario d’auti ahèrs.
MISERABLES-V-WEB	Mario desiraue trapar ad aguesti dus òmes, pr’amor que non podie concéber era idia de maridatge e felicitat damb era de desbrembar-les, en tot semblar-li qu’aguesti deutes de gratitud, non pagadi, projectarien ua ombra ena sua vida, tan luminosa d’ara endauant.
MISERABLES-V-WEB	Que l’ère impossible deishar ath sòn darrèr taus partides ath descubèrt; e volie, abantes d’entrar alègraments en avier, recéber era quitança deth passat.
MISERABLES-V-WEB	Eth hèt de qué Thenardier siguesse un infame, non empedie qu’auesse sauvat ath coronèl Pontmercy.
MISERABLES-V-WEB	Thenardier qu’ère un bandit entà toti, exceptat entà Mario, qu’ignoraue era vertadèra scèna deth camp de batalha de Waterloo, e non sabie, donc, que sa pair, encara que li deuie era vida a Thenardeir, non li deuie, en atencion as circonstàncies particulares d’aqueth hèt, cap gratitud.
MISERABLES-V-WEB	Es diuèrsi agents qu’empleguèc Mario non artenheren desnishar era tralha de Thenardier.
MISERABLES-V-WEB	Per part d’aguest individú er eclipse semblaue complet.
MISERABLES-V-WEB	Era Thenardier s’auie mòrt ena preson pendent eth procès.
MISERABLES-V-WEB	Thenardier e era sua hilha Azelma, solets personatges que quedauen d’aqueth deplorable grop, auien despareishut de nauèth enes tenèbres.
MISERABLES-V-WEB	Er abisme sociau de çò desconeishut s’auie tornat a barrar silenciosaments sus eth sòn cap, e ne tansevolhe se vedie ena superfícia aguesta estrementida, aguesta tremolor, aguesti escurs cercles concentrics qu’anóncien qu’a queigut quauquarren, e que se pòt lançar era lata.
MISERABLES-V-WEB	Era mòrt dera Thenardier, era absolucion dera Boulatrelle e era hujuda deth Soniesòs, e des principaus acusadi, auien hèt avortar, o pòc mens, eth procès restacat ara emboscada deth casalon Gorbeau.
MISERABLES-V-WEB	Eth tribunau l’auie calut contentar-se damb dus subaltèrns.
MISERABLES-V-WEB	Panchaud, alias Primaverau, alias Colmenero, e Demiliar, alias Dus Milèrs, que sigueren condemnadi a dètz ans de preson, en tot èster-ne a cadia perpetua es sòns complices hujudi e contumaci.
MISERABLES-V-WEB	Contra Thenardier, cap e autor dera trama, requeiguec, tanben per contumàcia, senténcia de mòrt.
MISERABLES-V-WEB	Aguesta senténcia qu’ère era soleta causa que quedaue sus Thenardier, e era sua sinistrra claror, escampilhada sus aguest nòm, costaue er efècte d’ua candèla alugant un taüt.
MISERABLES-V-WEB	Per çò d’aute, era pena capitau, lançant ath hons der abisme a Thenardier, que, plan que òc, volie burlar era vigilància dera justícia, espessie encara mès es tenèbres que caminaue estropat.
MISERABLES-V-WEB	Per çò der aute, ei a díder, der individú qu’auie sauvat a Mario, es investigacions dèren ara prumeria bèth resultat, e dempús deishèren de dar- lo de cap manèra.
MISERABLES-V-WEB	S’artenhec trapar era veitura qu’auie amiat a Mario en carrèr des Monges deth Calvari era net deth 6 de junh.
MISERABLES-V-WEB	Eth menaire declarèc qu’eth 6 de junh, per orde d’un agent de policia, s’auie plaçat, des tres dera tarde enquiara net, en cai des Camps Elisis, per dessús dera gessuda der escolader gran; que tàs nau dera net, era rèisha der escolader que da entath ribàs s’auie dubèrt, en to gésser per era un òme damb un aute ena esquia, que semblaue èster mòrt; qu’er agent, plaçat aquiu ara demora, auie cuelhut presoèrs a ambdús, e qu’es tres entrèren ena veitura de cap ath carrèr des Monges deth Calvari, a on se deishèc ath mòrt; qu’aguest mòrt ère eth madeish Mario, que coneishie perfèctaments, encara qu’ara viu; que dempús s’auien tornat a méter en marcha, en tot ordenar-li parar a pòqui passi dera pòrta des Archius, e que aquiu, ath miei deth carrèr, li paguèren e li dideren adiu, en tot hèr-se a vier er agent ar aute individú.
MISERABLES-V-WEB	Aquerò ère tot çò que sabie, e higec qu’era net ère plan escura.
MISERABLES-V-WEB	Mario, ja ac auem dit, non se’n brembaue d’arren.
MISERABLES-V-WEB	Sonque hège memòria de qué l’auien cuelhut per darrèr damb man energica, en moment de quèir en solèr; era rèsta non existie entada eth.
MISERABLES-V-WEB	Se remetec ena casa deth senhor Gillenormand.
MISERABLES-V-WEB	Que se perdie en conjectures.
MISERABLES-V-WEB	Non podie dobtar dera sua identitat.
MISERABLES-V-WEB	Com se comprenie, donc, qu’en auer queigut en carrèr dera Chanvrerie, er agent de policia lo recuelhesse en ribàs deth Sena, ath cant deth pònt des Invalids?
MISERABLES-V-WEB	E com?
MISERABLES-V-WEB	A trauèrs der escolader.
MISERABLES-V-WEB	Inaudida abnegacion!
MISERABLES-V-WEB	En desnishar tot aquerò se filauen totes es recèrques de Mario; e enquiara data, ne eth mendre indici, ne era mès leugèra tralha sus aguest òme, eth sòn sauvador.
MISERABLES-V-WEB	Mario, encara qu’auie de sauvar en aguesta part fòrça resèrva, acodic ena madeisha prefectura de policia.
MISERABLES-V-WEB	Aquiu, madeish qu’en d’auti punts, es donades que se recuelheren non aclaren arren.
MISERABLES-V-WEB	Era prefectura sabie mens qu’eth menaire.
MISERABLES-V-WEB	Non s’auie aquiu cap notícia d’apreension realizada eth 6 de junh ena rèisha der escolader gran; non s’auie recebut cap infòrme, e atau se consideraue tau hèt pura fabula, atribuint era sua invencion ar automedonte (menaire).
MISERABLES-V-WEB	Un menaire ara caça d’estrees ei capable enquia e tot d’auer imaginacion.
MISERABLES-V-WEB	Ça que la, eth hèt ère cèrt, e Mario non lo podie méter en dobte sense méter en dobte ath còp era sua pròpia identitat, coma viem de díder.
MISERABLES-V-WEB	Tot, en aguest estranh enigma, qu’ère inexplicable.
MISERABLES-V-WEB	Qué s’auie passat damb aguest òme, personatge misteriós, qu’eth menaire vedec gésser der escolader gran, damb Mario estavanit ena esquia, e qu’er agent, plaçat ara demora, agarrèc en madeish acte de voler sauvar a un insurrècte?
MISERABLES-V-WEB	Qué s’auie passat tanben damb er agent?
MISERABLES-V-WEB	Per qué aguest agent auie sauvat silenci?
MISERABLES-V-WEB	Aurie artenhut húger aqueth òme?
MISERABLES-V-WEB	Aurie corromput ar agent?
MISERABLES-V-WEB	E en tau cas, se com non daue senhaus de vida, en tot acodir entà Mario que l’ac deuie tot?
MISERABLES-V-WEB	Eth desinterès non ère mens prodigiós qu’era abnegacion.
MISERABLES-V-WEB	Per qué non se presentaue?
MISERABLES-V-WEB	Dilhèu non auie besonh de recompensa; mès era gratitud deth beneficiat non l’està de mès ath benfactor.
MISERABLES-V-WEB	Aurie mòrt?
MISERABLES-V-WEB	Quina sòrta d’òme ère?
MISERABLES-V-WEB	Quina figura auie?
MISERABLES-V-WEB	Arrés ac podie díder.
MISERABLES-V-WEB	Eth menaire se limitaue a díder qu’era net ère plan escura.
MISERABLES-V-WEB	Vasco e Nicolassa, en son trebolament, non auien tachat es uelhs senon en senhoret caperat de sang.
MISERABLES-V-WEB	Demorant que l’ajudarien enes sues investigacions, hec conservar Mario es vestits sagnosi qu’amiaue botadi quan l’amièren ena casa deth sòn pairin, e en examinar era levita, se vedec qu’un des pelhòts ère trincat.
MISERABLES-V-WEB	Ne mancaue un tròç.
MISERABLES-V-WEB	Ua tarde parlaue Mario, dauant de Cosette e de Jean Valjean, de tota aguesta singulara aventura, deth pilèr de donades qu’auie recuelhut e dera inutilitat des sòns esfòrci.
MISERABLES-V-WEB	Lo despacientaue eth ròstre hered deth senhor Fauchelevent e exclamèc damb ua vivacitat que lèu auie era vibracion de colèra:
MISERABLES-V-WEB	Òc, aguest òme, qui que sigue, a estat sublim.
MISERABLES-V-WEB	Sabetz se qué a hèt?
MISERABLES-V-WEB	A intervengut coma er arcàngel.
MISERABLES-V-WEB	Li a calut lançar-se ath miei deth combat, que me treiguesse d’aquiu, que daurisse er escolader, que baishèsse en eth damb jo.
MISERABLES-V-WEB	Li a calut caminar mès de lèga e mieja per orribles galaries sosterranhes, acorbaishat, ath miei des tenèbres, ath trauèrs des tarcumèrs.
MISERABLES-V-WEB	Mès de lèga e mieja, senhor, damb un cadavre ena esquia!
MISERABLES-V-WEB	E per qué?
MISERABLES-V-WEB	Sense cap aute objècte que sauvar aqueth cadavre.
MISERABLES-V-WEB	E eth cadavre qu’èra jo.
MISERABLES-V-WEB	Didec, plan que òc, ath sòn laguens: “Dilhèu en aguest miserable age encara ua rèsta de vida, e entà sauvar aguest praube bualh vau a aventurar era mia existéncia.” E non la risquèc un còp, senon vint!
MISERABLES-V-WEB	Cada pas qu’ère un perilh.
MISERABLES-V-WEB	Era pròva ei que l’agarrèren en gésser der escolader.
MISERABLES-V-WEB	Sabetz qu’aguest òme a hèt tot aquerò?
MISERABLES-V-WEB	E sense demorar cap recompensa.
MISERABLES-V-WEB	Qué èra jo?
MISERABLES-V-WEB	Un insurrècte, un vençut.
MISERABLES-V-WEB	Ò!, s’es sies cents mil francs de Cosette siguessen mèns…
MISERABLES-V-WEB	Que son vòsti, interrompec Jean Valjean.
MISERABLES-V-WEB	Plan, donc, seguic Mario, les autrejaria per trapar ad aguest òme.
MISERABLES-V-WEB	Jean Valjean sauvèc silenci.
MISERABLES-V-WEB	Libre siesau: era net toledana.
MISERABLES-V-WEB	I.- Eth 16 de hereuèr de 1833.
MISERABLES-V-WEB	Era net deth 16 ath 17 de hereuèr de 1833 siguec ua net benedida.
MISERABLES-V-WEB	Sus es sues tenèbres se vedie arrir eth cèu.
MISERABLES-V-WEB	Que siguec era net de nòça de Mario e Cosette.
MISERABLES-V-WEB	Eth dia s’auie passat en arràs dera felicitat.
MISERABLES-V-WEB	Non auie estat era hèsta imaginada peth pairin; ei a díder, ua bruisheria damb grops de querubins e de cupidos sus es caps de nòvis; un maridatge digne de figurar ena mòstra d’ua pòrta; mès auie estat un dia tranquil e alègre.
MISERABLES-V-WEB	En 1833 era mòda des maridatges non ère era qu’aué.
MISERABLES-V-WEB	França non auie cuelhut encara d’Anglatèrra aguesta esquista delicatesa de hèr a vier ara sua hemna, de húger en gésser dera glèisa, d’amagar-se avergonhadi dera felicitat, e de combinar era conducta deth qu’a hèt falhita damb es delícies deth Cantic des cantics.
MISERABLES-V-WEB	Encara non s’auie comprenut guaira castetat e decéncia i a en secodir eth sòn paradís en ua sera de pòsta, en interrómper eth sòn mistèri damb es espets de foets deth menaire, en escuélher entara jaça noviau un mau lhet d’aubèrja, e en deishar ath sòn darrèr, ena vulgar cramba, a tant era net, eth mès sagrat des rebrembes dera vida, confonudi damb es convèrses deth menaire de diligéncia e era Maritornes dera aubèrja.
MISERABLES-V-WEB	Ena dusau mitat deth sègle XIX qu’èm, non ei pro eth corregidor damb era sua banda, eth prèire damb era sua casubla, era lei e Diu; li cau, entà qu’era ceremònia sigue completa, eth menaire de Longjumeau, damb giqueta blua de virades roienques, e botons de cascavèl damb punhets de cuer, pantalon de pèth verd, galons faussi, chapèu vernissat, peu long e plen de povàs, soriac enòrma, bòtes de tres sòles, e uns quants renecs as shivaus normands de coa recuelhuda, entà armonizar eth conjunt.
MISERABLES-V-WEB	En aquera epòca se credie, causa estranha!, qu’eth maridatge ei ua hèsta intima e sociau; qu’en ua taulejada patriarcau non se hè a pèrder ua solemnitat domestica; qu’era alegria, enquia e tot estant excessiua sense depassar es limits dera decéncia, non damnatge era felicitat; e que, a tot darrrèr, ei bon, e excite era veneracion veir qu’era fusion des dus destins d’a on a de gésser ua familha comence ena casa, e qu’era cramba noviau sigue en avier coma un testimòni dera fè jurada.
MISERABLES-V-WEB	S’auie, donc, eth pòc pudor de maridar-se ena sua casa.
MISERABLES-V-WEB	Eth maridatge de Mario e Cosette, seguint aguesta mòda, aué abolida, se hec ena casa deth senhor Gillenormand.
MISERABLES-V-WEB	A maugrat de çò de naturau e vulgar dera matèria, es amonestacions, er apraiament de papèrs, es diligéncies ena part civila, es tramits ena part eclesiastica, aufrissen tostemp bèra complicacion.
MISERABLES-V-WEB	Non podec èster tot prèst abantes deth 16 de hereuèr.
MISERABLES-V-WEB	Ara plan, peth pur plaser d’èster exactes, dideram qu’eth 16 de hereuèr ère dimars de magràs, causa que costèc trantalhades e escrupuls, mès que mès ena senhoreta Gillenormand.
MISERABLES-V-WEB	Dimars de magràs!, exclamèc eth pairin.
MISERABLES-V-WEB	Plan milhor!
MISERABLES-V-WEB	Se te marides en magràs non i aurà desagraïts ena tua casa.
MISERABLES-V-WEB	Mès qu’ei pro eth dia 16.
MISERABLES-V-WEB	Dilhèu vòs ajornar era nòça, Mario?
MISERABLES-V-WEB	De cap manèra, responec er encamardat joen.
MISERABLES-V-WEB	Maridem-mos, donc, didec eth pairin.
MISERABLES-V-WEB	Se hec eth maridatge eth dia 16, a maugrat dera alegria publica.
MISERABLES-V-WEB	Ploiguie; mès eth cèu a tostemp un cornèr blu ath servici dera felicitat, qu’es aimants ven, enquia e tot estant era rèsta dera poblacion jos eth paraigües.
MISERABLES-V-WEB	Gillenormand, es cinc cents ueitanta quate mil francs.
MISERABLES-V-WEB	Per çò que hè a Jean Valjean, i auie ena casa deth senhor Gillenormand un polit quarto moblat exprèssaments entada eth, e Cosette li didec damb tant irresistible accent: “Pair acceptatz-lo, vos ac demani”, que Jean Valjean decidic vier a abitar-lo.
MISERABLES-V-WEB	Uns dies abans deth fixat entath maridatge, l’arribèc a Jean Valjean un trebuc.
MISERABLES-V-WEB	Que s’auie hèt mau en dit pòdo dera man dreta; e, sense èster causa grèu, coma que non volec qu’arrés l’ac guarisse, ne qu’arrés vedesse ne tansevolh en qué s’estaue eth mau, li calèc estropar-se era man damb ua benda, e amiar eth braç suspenut en un mocador, per çò que non li siguec possible signar.
MISERABLES-V-WEB	Ac hec, en sòn lòc, eth senhor Gillenormand, coma tutor substitut de Cosette.
MISERABLES-V-WEB	Non amiaram ath lector entath corregiment ne entara glèisa.
MISERABLES-V-WEB	Non se seguís enquia aquiu a dus enamoradi, e eth costum ei virar era esquia ath drama dès que se fistone damb eth nhòc de nòvi.
MISERABLES-V-WEB	Mos limitaram, donc, a cuélher nòta d’un incident que, sense encuedar-se’n era acompanhada nupciau, se passèc en passar deth carrèr des Monges deth Calvari ara glèisa de Sant Pau.
MISERABLES-V-WEB	S’apraiaue alavetz er extrèm deth nòrd deth carrèr de Sant Loís, e ère interceptat a compdar deth carrèr deth Parc Reiau, non podent, donc, es coches anar dirèctaments entà Sant Pau.
MISERABLES-V-WEB	Les calec cambiar er itinerari, e çò de mès simple qu’ère tòrcer peth baloard.
MISERABLES-V-WEB	Un des convidadi observèc que, en èster dimars de magràs, i aurie aquiu ua grana acumulacion de veitures.
MISERABLES-V-WEB	Per qué?, preguntèc eth senhor Gillenormand.
MISERABLES-V-WEB	Pes masques.
MISERABLES-V-WEB	Perfèctaments, didec eth pairin.
MISERABLES-V-WEB	Anem per aguest costat.
MISERABLES-V-WEB	Aguesti joeni, en maridar-se entraràn ena part seriosa dera vida, e ei bon que se premanisquen vedent abans es masques.
MISERABLES-V-WEB	Se seguic eth camin deth baloard.
MISERABLES-V-WEB	Ena prumèra berlina anauen Cosette e era senhoreta Gillenormand, damb eth senhor Gillenormand e Jean Valjean.
MISERABLES-V-WEB	Ena dusau anaue Mario, separat encara, cossent damb eth costum establit, dera nòvia.
MISERABLES-V-WEB	Era acompanhada nupciau, gessent deth carrèr des Monges deth Calvari, li calec formar partida dera longa procession de coches que rodauen dera Magdalena enquiara Bastilha, e dera Bastilha enquiara Magdalena.
MISERABLES-V-WEB	Es masques abondauen en baloard, a maugrat que ploiguie a intervaus.
MISERABLES-V-WEB	París, damb era bona encolia der iuèrn de 1833, s’auie desguisat de Venecia.
MISERABLES-V-WEB	Aué non se ven dimars de magràs d’aguesta sòrta.
MISERABLES-V-WEB	Coma que pendent eth dia tot ei pur carnaval, non i a carnavals.
MISERABLES-V-WEB	Es horcalhades èren plies de gent, e es hièstres de curiosi.
MISERABLES-V-WEB	Se vedien coronades d’espectadors es terrasses des vòutes des teatres.
MISERABLES-V-WEB	Ath delà des masques, se guardaue aquera desfilada, pròpia deth dimars de magràs madeish que de Longchamps, de veïculs de tota sòrta, mès o mens luxuosi, qu’anauen ordenadamentrs, er un darrèr der aute, coma caladi en ralhs d’un camin de hèr, en tot aubedir, sometudi, es reglaments de policia.
MISERABLES-V-WEB	Es qu’ocupen aguesti veïculs son, ath còp, actors e espectadors.
MISERABLES-V-WEB	Quauqui municipaus, plaçadi enes extrèms, tenguien compde de qué non s’interrompessen es dues interminables files paraleles, que se botjauen en sens contrari, es dus arrius de veitures que corrien, un entà naut e er aute entà baish, un cercant era cauçada d’Antin e er aute era banlèga de Sant Antoni.
MISERABLES-V-WEB	Es coches damb escuts d’armes, qu’apertenguien a pars de França e d’embaishadors, caminauen peth centre dera cauçada, anant e vient sense qu’arrés les shordèsse.
MISERABLES-V-WEB	Gaudien deth madeish privilègi quauques comparses magnifiques, mès que mès era deth Buèu Gròs.
MISERABLES-V-WEB	Ath miei d’aquera alegria parisenca, Anglatèrra hège fiular eth sòn slagèth; era sera de pòsta de lord Seymour, repotegada pes fausnòms dera populaça, passaue metent un gran tapatge.
MISERABLES-V-WEB	Enes dues files qu’es gardes municipaus a shivau recorrien coma mastins, i auie fòrça berlines de familha, plies de ties e de mairies, damb graciosi grops de mainatges d’ambdús sèxes e de sies a sèt ans d’edat, desguisadi, que semblauen saber-se’n que formauen oficiauments part dera alegria publica, penetradi dera dignitat deth sòn desguisament e grèus coma autrestanti foncionaris.
MISERABLES-V-WEB	De quan en quan arribaue quauque obstacle ena procession de veïculs, arturant-se ua des hilères enquia qu’er obstacle despareishie.
MISERABLES-V-WEB	Eth trebuc d’un solet coche qu’ère pro entà paralisar tota era linha.
MISERABLES-V-WEB	Dempús se metien en marcha de nauèth.
MISERABLES-V-WEB	Es veitures dera nòça èren ena fila que se dirigie entara Bastilha peth costat dret deth baloard.
MISERABLES-V-WEB	En punt mès naut deth carrèr de Pontaux-Chouxi i auec ua arturada.
MISERABLES-V-WEB	Lèu ath madeish instant, en aute extrèm, era auta hilèra qu’anaue tara Magdalena, s’arturèc tanben.
MISERABLES-V-WEB	Que i auie aquiu un veïcul cargat de masques.
MISERABLES-V-WEB	Aguesti veïculs, o mielhor dit, aguesti cars de masques, son fòrça coneishudi des parisencs.
MISERABLES-V-WEB	Non se pòt suprimir, en un dimars de magràs, o ara mitat deth Quareme, sense que s’entre en sospeches e se digue: “Aciu que i a bèra enganha.
MISERABLES-V-WEB	Ua multitud de casandres e arlequins, toti es gènres grotesqui possibles, deth turc enquiath sauvatge, diuèrsi Hercules sostient marquesses, verduraires qu’obligarien e Rabelais a tapar-se es aurelhes, atau coma es bacantes hègen abaishar es uelhs a Aristofanes; perruques de lin, faishes rosades, chapèus d’ala longa, lunetes amagadoires, tricòrnis, crits ara gent d’a pè, braci en gèrra, era imprudéncia desbocada, un caòs de pòca- vergonhes amiadi per un menaire ornat de flors; que tau ei aguesta institucion.
MISERABLES-V-WEB	Grecia auie besonh dera careta de Tespis, e França auie besonh dera veitura de Vadé.
MISERABLES-V-WEB	Tot servís entà parodiar-se, enquia e tot era madeisha parodia.
MISERABLES-V-WEB	Era saturnala, aguesta fesomia dera anciana beresa, s’aumente progressiuaments enquia arribar ath dimars de magràs; e era bacanala, en d’auti tempsi coronada de pampols, negada de solei, mostrant un cimeron de marme en ua seminudesa divina, aué entorada enes pelhòts umidi deth nòrd, a vengut a convertir-se en careta.
MISERABLES-V-WEB	Era tradicion des veitures de masques se remonte enquias mès luenhants tempsi dera monarquia.
MISERABLES-V-WEB	Aué, aguesta multitud de persones, de bona encolia, ocupe quauque ancian veïcul, qu’ena sua part superiora se placen preferentaments, o aclapen damb eth sòn pes, en tumultuós grop, un coche descubèrt.
MISERABLES-V-WEB	Vint se calen en un veïcul entà sies individús, non perdonant ne tansevolhe eth lòc deth menaire, ne era mostachèra, ne era lança.
MISERABLES-V-WEB	Son de pè, estiradi, seigudi, damb es cames crotzades o penjades dehòra deth coche.
MISERABLES-V-WEB	Es hemnes ocupen es jolhs des òmes.
MISERABLES-V-WEB	Se ven de luenh, per dessús de nombrosi caps, aguestes piramides de furiosi; montanhes d’alegria ath miei deth sarabat.
MISERABLES-V-WEB	Eth catecisme des verduleires baishe d’aquiu, e es sues leçons s’escampilhen peth pòble.
MISERABLES-V-WEB	Atau cargat desmesuradaments, era veitura qu’a un cèrt aire de conquista.
MISERABLES-V-WEB	En era se sorriscle, se vocalize, s’idòle, se rugís, se balhe còps de pè en arràs dera felicitat; era alegria qu’ei herotja, eth sarcasme se repartís a dreta e quèrra, era gadalesa enludèrne coma ua porpra; dus rossins tirassen dera comparsa; qu’ei era apoteòsi deth descarament; ei eth car trionfau der arrir.
MISERABLES-V-WEB	Un arrir massa cinic entà èster franc.
MISERABLES-V-WEB	Aqueres veitures de gent sense pudor, a on se ve coma ua capa de tenèbres, hèn meditar ath filosòf.
MISERABLES-V-WEB	Laguens se percep quauquarren qu’a ua cèrta retirada ath govèrn, e se tòque damb eth dit ua afinitat misteriosa entre es òmes publics e enes hemnes publiques.
MISERABLES-V-WEB	Qu’ei trist pensar que de tantes pegaries vengue un tot d’alegria, qu’escalonant era ignominia sus er opròbi s’agolodisque ath pòble; qu’er espionatge, servint de cariatida ara prostitucion, divertisque ara racalha; qu’era multitud li shaute veir passar sus es quate arròdes d’ua veitura ad aguest monstruós grop, miei ornament, miei pelhòts, ludentor e lordèra, que ganhòle e que cante; aplaudint un espectacle, ua glòria compausada de totes es vergonhes; qu’ei trist pensar que non i a hèsta entara gent s’era policia non trè a lúder aguestes espècies de idres dera alegria damb vint caps.
MISERABLES-V-WEB	Mès, quin remèdi?
MISERABLES-V-WEB	Aguesti cars de hanga, ornadi de cintes e de flors, son escarnidi e amnistiadi pera arridalha publica.
MISERABLES-V-WEB	Era arridalha de toti qu’ei complice dera degradacion universau.
MISERABLES-V-WEB	Cèrtes hèstes mausanes convertissen ath pòble en populaça; e era populaça, coma es tirants, a besonh de bofons.
MISERABLES-V-WEB	Eth rei qu’a a Roquelaure, e era multitud a Palhassa.
MISERABLES-V-WEB	París ei ua ciutat hòla tostemp que dèishe d’èster era ciutat sublima.
MISERABLES-V-WEB	En París, eth carnaval forme partida dera politica.
MISERABLES-V-WEB	París, mos ac cau díder, consentís que lo divertisquen encara qu’es mejans siguen infames.
MISERABLES-V-WEB	Non demane as sòns senhors (quan n’a) senon ua causa: que li balhen era hanga damb coloreta.
MISERABLES-V-WEB	Roma qu’ère madeish.
MISERABLES-V-WEB	Estimaue a Neron, aguest istrion titanic.
MISERABLES-V-WEB	D’un costat deth baloard en aute era veitura des masques artenhec veir era dera nòvia.
MISERABLES-V-WEB	Guarda!, didec ua masca, qu’ei ua nòça.
MISERABLES-V-WEB	Ua nòça d’enganha, observèc un aute.
MISERABLES-V-WEB	E, en tot trapar-se massa luenh entà poder interpelar as nòvis, e en crànher ath delà cridar era atencion des municipaus, es dues masques dirigiren era vista entà un aute costat.
MISERABLES-V-WEB	Ath cap d’un instant era multitud comencèc a perseguir damb fiulets, sivans er ancian costum, ara comparsa; e es dues masques que venguien de parlar, amassa damb es sòns companhs entamenèren ua luta de gòrja damb eth pòble, agotant toti es projectils deth repertòri des Mercats: orrible tiroteig de metafòres entre era carnavalada e era racalha.
MISERABLES-V-WEB	Mentretant, ues autes dues masques dera madeisha veitura, un espanhòu de descomunau nas damb enèrmes mostaches neres, e ua verduleira escanaulida, encara ena flor dera vida, damb careta, auien botat era atencion ena nòça e pendent aquera peiregada d’escarnis, parlèren en votz baisha.
MISERABLES-V-WEB	Eth sòn dialòg se perdie en miei deth revolum de gent.
MISERABLES-V-WEB	Era ploja auie banhat era veitura; e amassa damb eth vent de hereuèr, que non a arren de placid, ère era encausa de qué era joena, despeitridada coma anaue, tremolèsse, e tossisse, tant que responie ar espanhòu.
MISERABLES-V-WEB	Vaquí eth dialòg:
MISERABLES-V-WEB	Ditz-me.
MISERABLES-V-WEB	Eth qué, pair?
MISERABLES-V-WEB	Ves ad aguest vielh?
MISERABLES-V-WEB	Quin vielh?
MISERABLES-V-WEB	Aqueth que vie en prumer coche dera nòça, en aguest costat.
MISERABLES-V-WEB	Eth qu’amie eth braç metut en un modador nere?
MISERABLES-V-WEB	Eth madeish.
MISERABLES-V-WEB	E qué?
MISERABLES-V-WEB	Ne sò solide fòrça de qué lo coneishi.
MISERABLES-V-WEB	Que me pengen se non lo coneishi.
MISERABLES-V-WEB	Non.
MISERABLES-V-WEB	E ath nòvi?
MISERABLES-V-WEB	En aguest coche non i va cap nòvi.
MISERABLES-V-WEB	Que òc.
MISERABLES-V-WEB	Se non ei que sigue er aute vielh.
MISERABLES-V-WEB	Saja de veir ara nòvia inclinant-te mès.
MISERABLES-V-WEB	Non posqui.
MISERABLES-V-WEB	Qu’ei parièr.
MISERABLES-V-WEB	Te digui que coneishi ath deth braç bendat.
MISERABLES-V-WEB	E qué se passe se lo coneishes?
MISERABLES-V-WEB	Sabi pas.
MISERABLES-V-WEB	Que non me shauten a jo es vielhs.
MISERABLES-V-WEB	Lo coneishi!
MISERABLES-V-WEB	Coneish-lo tot çò que volgues.
MISERABLES-V-WEB	Com diables assistís ena nòça?
MISERABLES-V-WEB	Tanben nosati i assistim.
MISERABLES-V-WEB	D’a on vie aguesta nòça?
MISERABLES-V-WEB	Dilhèu jo ac sai?
MISERABLES-V-WEB	Escota.
MISERABLES-V-WEB	Qué?
MISERABLES-V-WEB	Te calerie hèr ua causa.
MISERABLES-V-WEB	Quina?
MISERABLES-V-WEB	Baishar deth nòste coche e seguir aguesta nòça.
MISERABLES-V-WEB	Entà que?
MISERABLES-V-WEB	Entà saber a on se dirigís e çò qu’ei.
MISERABLES-V-WEB	Esdega-te.
MISERABLES-V-WEB	Que non posqui deishar eth coche.
MISERABLES-V-WEB	Per qué?
MISERABLES-V-WEB	Pr’amor que sò logada.
MISERABLES-V-WEB	Diables!
MISERABLES-V-WEB	Que li deui un dia de verduleira ara prefectura.
MISERABLES-V-WEB	Ei vertat.
MISERABLES-V-WEB	Pro que te’n sabes.
MISERABLES-V-WEB	Plan que òc.
MISERABLES-V-WEB	Aué me pague eth govèrn.
MISERABLES-V-WEB	Ça que la, aguest vielh me putz.
MISERABLES-V-WEB	Donques tu que non ès cap mainatge.
MISERABLES-V-WEB	Qu’ei en prumèr coche.
MISERABLES-V-WEB	E qué?
MISERABLES-V-WEB	En coche dera nòvia.
MISERABLES-V-WEB	Qué mès?
MISERABLES-V-WEB	Per tant, qu’ei sa pair.
MISERABLES-V-WEB	E a jo qué m’impòrte?
MISERABLES-V-WEB	Te digui qu’ei sa pair.
MISERABLES-V-WEB	D’acòrd.
MISERABLES-V-WEB	Escota.
MISERABLES-V-WEB	Escoti.
MISERABLES-V-WEB	Jo non posqui gésser senon damb masca.
MISERABLES-V-WEB	Non se me coneish.
MISERABLES-V-WEB	M’estonqui amagat.
MISERABLES-V-WEB	Deman ja non se permeten masques, pr’amor qu’ei dimercles de cendre, e seria en perilh de qué m’agarren.
MISERABLES-V-WEB	Que me cau tornar ena mia tuta.
MISERABLES-V-WEB	Tu qu’ès liura.
MISERABLES-V-WEB	Non deth tot.
MISERABLES-V-WEB	Aumens mès que jo.
MISERABLES-V-WEB	Plan.
MISERABLES-V-WEB	Qué ei çò que vòs?
MISERABLES-V-WEB	Que te’n sapies a on a anat aguesta nòça.
MISERABLES-V-WEB	A on va?
MISERABLES-V-WEB	Ja ac sai.
MISERABLES-V-WEB	A on va, donc?
MISERABLES-V-WEB	Ath Quadrant Blu.
MISERABLES-V-WEB	Non ei aguest eth camin.
MISERABLES-V-WEB	Ara Rapée.
MISERABLES-V-WEB	O en un aute lòc.
MISERABLES-V-WEB	Pr’amor qu’ei liure.
MISERABLES-V-WEB	Dilhèu es nòces non son liures?
MISERABLES-V-WEB	Que i a mès causes encara.
MISERABLES-V-WEB	Ua agulha en un palhèr.
MISERABLES-V-WEB	Dilhèu ei possible?
MISERABLES-V-WEB	Ne sigue o non, t’ac calerà hèr, m’entenes, Azelma?
MISERABLES-V-WEB	Es dues hilères seguiren de nauèth enes dus costats deth baloard eth sòn movement en sentit invèrs e eth coche des masques deishèc de uelh ath coche dera nòvia.
MISERABLES-V-WEB	II.- Jean Valjean seguís malaut.
MISERABLES-V-WEB	A qui l’ei possible realizar eth sòn sòmi?
MISERABLES-V-WEB	Cosette e Mario auien estat escuelhudi.
MISERABLES-V-WEB	Cosette en corregiment e ena glèisa estèc radianta de beresa e d’amor.
MISERABLES-V-WEB	L’auie vestit era tia Santos, ajudada de Nicolassa.
MISERABLES-V-WEB	Sus un cotilhon de tafatàs blanc, amiaue botat eth vestit de dentèla de Binche, en tot reauçar era sua beresa un vel de punt d’Anglatèrra, un colar de pèrles fines e ua corona de color iranja, tot blanc.
MISERABLES-V-WEB	Qu’ère un candor esquist dilatant-se e transfigurant-se en claror.
MISERABLES-V-WEB	S’aurie dit qu’ère ua vèrge pròcha a convertir-se en divessa.
MISERABLES-V-WEB	Eth pairin, damb eth cap quilhat, magnific, arremassant mès que jamès en sòn vestit e enes sues manères tota era elegància deth temps de Barras, amiaue a Cosette.
MISERABLES-V-WEB	Remplaçaue a Jean Valjean, que, per çò deth sòn braç, non podie dar era man ara nòvia.
MISERABLES-V-WEB	Jean Valjean, vestit de nere, e damb er arridolet enes pòts, les seguie.
MISERABLES-V-WEB	Senhor Fauchelevent, didie eth pairin, guardatz quin dia tan polit.
MISERABLES-V-WEB	Vòti peth finau des afliccions e des penes.
MISERABLES-V-WEB	D’ara endauant non a d’auer tristor en nunlòc.
MISERABLES-V-WEB	Redena!
MISERABLES-V-WEB	Decreti que regne era alegria.
MISERABLES-V-WEB	Eth mau non a eth dret d’existir, pr’amor qu’aguest, ath hons, ei brave.
MISERABLES-V-WEB	Totes es misèries umanes s’estan en lunfèrn, cridat tanben es Tulheries deth Diable.
MISERABLES-V-WEB	Ja vedetz que non estauvii aué es frases demagogiques; Se ben es mies opinions politiques se redusissen ara a desirar que toti es òmes siguen rics, ei a díder, erosi.
MISERABLES-V-WEB	Guardaue a Mario, guardaue aquera multitud de gent amassada, guardaue ath cèu, semblant coma temerosa de desvelhar- se, e atau, estonada e inquieta, estaue encara mès beròia.
MISERABLES-V-WEB	En tornar, entrèren amassa en prumèr veïcul, en tot plaçar-se Mario ath cant de Cosette, e dauant, eth senhor Gillenormand e Jean Valjean.
MISERABLES-V-WEB	Era senhoreta Gillenormand ocupèc eth dusau coche.
MISERABLES-V-WEB	Donques qu’ei vertat!
MISERABLES-V-WEB	Donques qu’amii eth tòn nòm!
MISERABLES-V-WEB	Aguesti dus èssers ludien.
MISERABLES-V-WEB	Se trapauen ena menuta irrevocabla e unenca, en enludernant punt d’interseccion de tota era joenesssa e de tota era alegria.
MISERABLES-V-WEB	Se realizauen es vèrsi de Jean Prouvaire.
MISERABLES-V-WEB	Non arribauen entre es dus as quaranta ans.
MISERABLES-V-WEB	Qu’ère era idealizacion deth matrimòni; es dus joeni semblauen dus liris.
MISERABLES-V-WEB	Non se vedien, senon que se contemplauen.
MISERABLES-V-WEB	Cosette vedie a Mario en un baran, e Mario a Cosette en un autar e sus aqueth autar e en aqueth baran, se barrejauen es dues apoteòsis ath hons, sabi pas com, darrèr d’ua broma entà Cosette e d’un resplendor entà Mario, estaue çò d’ideau, çò vertadèr, era citacion deth poton e deth sòmi, era jaça nupciau.
MISERABLES-V-WEB	Toti es torments passadi se convertien entada eri en felicitat presenta.
MISERABLES-V-WEB	Les semblaue qu’es desengusti, es insòmis, es lèrmes, es angónies, es terrors, era desesperacion, en tot transformar-se en amorasses e arrais de lum, hègen encara mès agradiua era agradiua ora que s’apressaue.
MISERABLES-V-WEB	Be n’ei de bon auer patit!
MISERABLES-V-WEB	Sense es malastres anteriors serie mens grana ara era sua felicitat.
MISERABLES-V-WEB	Era longa agonia deth sòn amor auie auut ua ascencion per tèrme.
MISERABLES-V-WEB	Un madeish encantament negaue aqueres dues amnes, damb ua cèrta nuança de voluptuositat en Mario, e de pudor en Cosette.
MISERABLES-V-WEB	Se didien en votz baisha:
MISERABLES-V-WEB	Tornaram a veir amassa eth nòste jardinet deth carrèr Plumet.
MISERABLES-V-WEB	Es plecs deth vestit de Cosette descansauen sus Mario.
MISERABLES-V-WEB	Semblable dia qu’ei ua barreja inefabla de sòmis e de realitat.
MISERABLES-V-WEB	Se tien e se formen suposicions.
MISERABLES-V-WEB	Que i a encara pro temps entà endonviar.
MISERABLES-V-WEB	Indicibla emocion era d’un dia qu’a miei maitin se pense ena miejanet!
MISERABLES-V-WEB	En carrèr de Sant Antòni, dauant de Sant Pau, s’arturaue era gent entà veir, a trauèrs deth hiestron deth coche, tremolar es flors d’irangèr sus eth cap de Cosette.
MISERABLES-V-WEB	Entrèren dempús en carrèr des Monges deth Calvari.
MISERABLES-V-WEB	Mario, sense separar-se de Cosette, pugèc, damb mina de capitada, era madeisha escala per a on l’auien amiat moribond.
MISERABLES-V-WEB	Es praubi, acorropadi ath cant dera pòrta e repartint-se es aumònies, les benedien.
MISERABLES-V-WEB	Pertot non se vedie que flors.
MISERABLES-V-WEB	Credien enténer votzes en infinit; auien a Diu en sòn còr; eth destin se les apareishie coma un tet d’esteles; sus era sua tèsta aubirauen era claror deth solei gessent.
MISERABLES-V-WEB	Còp sec sonèc eth relòtge.
MISERABLES-V-WEB	Mario campèc eth graciós braç nud de Cosette, e era sua rosada gòrja entrevelada pes dentèles deth vestit, e era joena, en veir era guardada deth sòn espós, sentec que se rogie tota.
MISERABLES-V-WEB	Qu’auien estat convidadi fòrça ancians amics dera familha Gillenormand, e toti s’apilerauen ar entorn de Cosette, en tot cridar-la, ath mès poder, senhora barona.
MISERABLES-V-WEB	Er oficiau Teodul Gillenormand, ja capitan, auie vengut de Chartres, a on se trapaue de garnison, pr’amor d’assistir ara nòça deth sòn cosin Pontmercy.
MISERABLES-V-WEB	Cosette non lo coneishec.
MISERABLES-V-WEB	Cosette non auie mostrat jamès mès afeccion a Jean Valjean; e tant qu’eth senhor Gillenormand exprimie era sua alegria damb aforismes e maximes, era exalaue er amor e era bontat coma un perhum.
MISERABLES-V-WEB	Qu’ei pròpi des persones eroses desirar qu’es auti tanben ne siguen.
MISERABLES-V-WEB	S’auie premanit ua taulejada en minjador.
MISERABLES-V-WEB	Un enlumetat a giorno qu’ei era ocasion de besonh entà ua grana alegria.
MISERABLES-V-WEB	Es persones eroses non accèpten era broma ne era escurina.
MISERABLES-V-WEB	Non vòlen èster neres.
MISERABLES-V-WEB	Era net, òc; es tenèbres, non.
MISERABLES-V-WEB	A manca de solei, ei de besonh proporcionar-les un.
MISERABLES-V-WEB	Eth minjador escampilhaue arrais de lum pertot.
MISERABLES-V-WEB	En centre, sus era taula blanca e resplendenta, ua aranha de Venecia damb tota sòrta d’audèths de colors, bluencs, violeta, ròis, verds, caladi ath miei des bogies.
MISERABLES-V-WEB	Ar entorn dera aranha, garlandes; ena pared miralhs; objèctes de cristau, vaishèra, porcelana, faiances, cubèrts e candelers d’argent, tot qu’enludernadue damb eth sòn resplendor.
MISERABLES-V-WEB	Es tohuts entre es candelers qu’èren ocupadi per nhòcs, damb tau profusion, qu’a on non i mancaue ua lum i auie ua flor.
MISERABLES-V-WEB	Jean Valjean s’auie seigut en salon darrèr dera pòrta, qu’era sua huelha lèu l’amagaue.
MISERABLES-V-WEB	A quauqui moments abantes de sèir-se ena taula, Cosette li hec ua grana salutacion, en tot cuélher entre es dits eth cotilhon deth sòn vestit de nòvia, e li preguntèc s’ère content.
MISERABLES-V-WEB	Òc, responec JeanValjean.
MISERABLES-V-WEB	Alavetz arritz.
MISERABLES-V-WEB	Jean Valjean hec un arridolet.
MISERABLES-V-WEB	Ara seguida anoncièc Vasco qu’era sopa ère ja servida.
MISERABLES-V-WEB	Cosette, entrèren en minjador, e s’anèren plaçant ar entorn dera taula.
MISERABLES-V-WEB	Dus grani fautulhs figurauen a dreta e quèrra dera nòvia, eth prumèr entath senhor Gillenormand, e eth dusau entà Jean Valjean.
MISERABLES-V-WEB	Eth senhor Gillenormand se seiguec, mès er aute fautulh s’estèc uet.
MISERABLES-V-WEB	Se cerquèc damb era guardada ath senhor Fauchelevent.
MISERABLES-V-WEB	Non ère aquiu.
MISERABLES-V-WEB	Eth senhor Gillenormand interpellèc a Vasco:
MISERABLES-V-WEB	Sabes a on ei eth senhor Fauchelevent?
MISERABLES-V-WEB	Senhor, responec Vasco, precisaments ven de gésser, en tot encargar- me que li didessa ath patron que patie un shinhau dera man malauta, çò que l’empedie minjar damb eth senhor baron e era senhora barona.
MISERABLES-V-WEB	Que pregaue que lo desencusèssen e que vierie deman a prumèra ora.
MISERABLES-V-WEB	Aqueth fautulh uet heredèc pendent un instant era efusion dera taulejada nupciau; mès s’eth senhor Fauchelevent s’auie absentat, eth senhor Gillenormand se trapaue aquiu, e eth pairin valie per dus.
MISERABLES-V-WEB	Didec qu’eth senhor Fauchelevent hège ben d’ajaçar-se d’ora, se li shordaue era man, e que non s’ac valie de hèr-se’n.
MISERABLES-V-WEB	Aguesta declaracion que siguec pro.
MISERABLES-V-WEB	Ath delà, se qué ei un angle escur en miei de tanta irradiacion d’alegria?
MISERABLES-V-WEB	Cosette e Mario se trapauen en un d’aguesti moments egoïstes e erosi que totes es facultats se concentren ena percepcion dera felicitat.
MISERABLES-V-WEB	Ath senhor Gillenormand se l’acodic ua bona idia.
MISERABLES-V-WEB	Redena!
MISERABLES-V-WEB	Donques qu’ei uet aguest fautulh, vene tu en eth, Mario.
MISERABLES-V-WEB	Era tua tia, encara qu’age eth dret a retier-te ath sòn costat, t’ac permeterà.
MISERABLES-V-WEB	Eth fautulh qu’ei tòn.
MISERABLES-V-WEB	Era lei e er amor atau ac dispausen.
MISERABLES-V-WEB	Fortunato ath cant de Fortunata.
MISERABLES-V-WEB	I auec un aplaudiment generau.
MISERABLES-V-WEB	Mario ocupèc ath costat de Cosette eth sèti destinat a Jean Valjean; e es causes s’apraièren de manèra que Cosette, ara prumeria trista pera abséncia d’aqueth, acabèc alegrant-se deth cambiament.
MISERABLES-V-WEB	Damb tau de remplaçar-lo Mario, Cosette non aurie trapat mens ne ath madesh Diu.
MISERABLES-V-WEB	Botèc eth sòn polit pè, cauçat de satin blanc, sus eth pè de Mario.
MISERABLES-V-WEB	Un còp ocupat eth fautulh, se desbrembèc ath senhor Fauchelevent; e ath cap de cinc menutes, coma se non manquèsse arrés, es arridalhes e era alegria regnauen d’un extrèm en aute dera taula.
MISERABLES-V-WEB	Enes dessèrts, eth senhor Gillenormand, de pè, damb ua copa de champanha ena man, miei plia, pr’amor qu’era tremolor des sòns nauanta dus ans non la vessèsse, brindèc pes nòvis.
MISERABLES-V-WEB	Non vos desliuraretz de dus sermons, exclamèc.
MISERABLES-V-WEB	Peth maitin auetz entenut eth deth prèire, aguesta net enteneratz eth deth pairin.
MISERABLES-V-WEB	Escotatz-me, vos vau a balhar un conselh: adoratz-vos.
MISERABLES-V-WEB	Jo non me’n vau pes arrames, senon que vau ad açò qu’ei important: siguetz erosi!
MISERABLES-V-WEB	Ena creacion non i a mès sabents qu’es tortores.
MISERABLES-V-WEB	Es filosòfi, diden: “Moderatz era vòsta alegria.” Jo vos digui: “Balhatz-li enventida.
MISERABLES-V-WEB	Que voleria hèr-les avalar era sua filosofia.
MISERABLES-V-WEB	Dilhèu ena vida pòden èster sobrèrs es perhums, es capurets de ròsa miei dubèrts, es rossinhòls cantant, es huelhes verdes, era auròra?
MISERABLES-V-WEB	Er amor pòt èster jamès sobrèr?
MISERABLES-V-WEB	En agradar-se mutuauments i pòt auer excès?
MISERABLES-V-WEB	Compde, Estela, qu’ès massa beròia!
MISERABLES-V-WEB	Compde, Nemorino, qu’ès massa beròi!
MISERABLES-V-WEB	Asenades!
MISERABLES-V-WEB	Coma se per mès que se gaudisque non siguesse tostemp pòc!
MISERABLES-V-WEB	Coma s’era vida non semblèsse tostemp cuerta, e madeish era felicitat!…
MISERABLES-V-WEB	Moderatz era vòsta alegria!
MISERABLES-V-WEB	Que se’n vagen ath diable toti es filosòfi!
MISERABLES-V-WEB	Era sabença s’està en divertir-se.
MISERABLES-V-WEB	Divertitz-vos.
MISERABLES-V-WEB	Divertim-mos.
MISERABLES-V-WEB	Èm erosi pr’amor qu’èm bravi, o èm bravi pr’amor qu’èm erosi?
MISERABLES-V-WEB	Eth Sancy amie aguest nòm pr’amor qu’a apertengut a Harlay de Sancy, o pr’amor que pese cent sies carats?
MISERABLES-V-WEB	Sabi pas; qu’abonden ena vida aguesti problèmes; mès çò qu’interèsse ei auer eth Sancy e era felicitat.
MISERABLES-V-WEB	Siguem erosi, sense calar-mos en discusions.
MISERABLES-V-WEB	Aubedim cègaments ath solei.
MISERABLES-V-WEB	Qué ei eth solei?
MISERABLES-V-WEB	Er amor; e qui ditz amor a dit hemna.
MISERABLES-V-WEB	Era hemna qu’ei omnipotenta.
MISERABLES-V-WEB	Preguntatz-li ad agues demagòg de Mario se non ei esclau d’aguesta tiraneta de Cosette.
MISERABLES-V-WEB	E de bon voler, eth coquin!
MISERABLES-V-WEB	Era hemna!
MISERABLES-V-WEB	Que non i a degun Robespierre capable de tier-la.
MISERABLES-V-WEB	Era hemna regne.
MISERABLES-V-WEB	A compdar d’aué non sò mès reialista que d’aguest tron.
MISERABLES-V-WEB	Qué ei Adam?
MISERABLES-V-WEB	Eth regne d’Eva.
MISERABLES-V-WEB	Entà Eva non i a 89.
MISERABLES-V-WEB	Era revolucion hec brigalhs, coma se siguessen de palha, eth scèptre reiau coronat d’ua flor de lis, eth scèptre imperiau coronat d’un glòb, eth sceptre de hèr de Carlemanh, eth sceptre d’aur de Loís eth Gran; tot s’acabèc, tot rodèc peth solèr, mès revoutatz-vos contra aguest mocadoret brodat que flaire a pachuli!
MISERABLES-V-WEB	Gaudirè de veder-vos.
MISERABLES-V-WEB	Sajatz-ac.
MISERABLES-V-WEB	D’a on vie era sua solidesa?
MISERABLES-V-WEB	De qué ei un tròç de tela.
MISERABLES-V-WEB	Qu’ètz eth sègle XIX!
MISERABLES-V-WEB	E qué?
MISERABLES-V-WEB	Nosati èrem deth sègle XVIII, tan pècs coma vosati!
MISERABLES-V-WEB	Non vos pensetz qu’er univèrs a progressat guaire, pr’amor qu’eth vòste aucidèr de gent se cride eth colèra morbo, e eth vòste balh era casqueta; a tot darrèr tostemp mos calerà estimar as hemnes.
MISERABLES-V-WEB	Vos desfisi a que gescats d’aguest cercle.
MISERABLES-V-WEB	Aguestes coquines son es vòsti angels.
MISERABLES-V-WEB	Òc; er amor, era hemna e eth punet, qu’ei un cercle que d’eth, ac torni a díder, vos desfisi a gésser.
MISERABLES-V-WEB	Per çò que hè a jo, de boni talents tornaria a entrar en eth.
MISERABLES-V-WEB	Qui de vosati a vist lheuar-se entar infinit, padegant-ac tot as sòns pès, era estela de Venus, era grana cocarèla der abisme, era Celimena der ocean?
MISERABLES-V-WEB	Er ocean!
MISERABLES-V-WEB	Terrible Alcestes!
MISERABLES-V-WEB	Plan donc, en vaganaut s’agite; pr’amor que campe Venus, e li cau arrir.
MISERABLES-V-WEB	A maugrat d’èster fèra, se somet.
MISERABLES-V-WEB	Atau èm toti.
MISERABLES-V-WEB	Mario combatie hè sies mesi, e aué se maride.
MISERABLES-V-WEB	Fòrça ben.
MISERABLES-V-WEB	Mario, Cosette, òc, qu’auetz rason.
MISERABLES-V-WEB	Existitz er un entar aute, avalatz-vos en tot estimar-vos, hètz-mos crebar d’enveja per non imitar-vos, idolatratz-vos.
MISERABLES-V-WEB	Agarratz enes vòsti dus becs es arrametes de felicitat que i a ena tèrra, e bastitz-vos un nin entà tota era vida.
MISERABLES-V-WEB	Redena!, estimar, èster estimat.
MISERABLES-V-WEB	Quin plaser quan un ei joen!
MISERABLES-V-WEB	Non vos pensetz qu’ac auetz endonviat.
MISERABLES-V-WEB	Tanben jo è soniat, tanben jo è alendat, tanben jo è auut amna, radianta de lum.
MISERABLES-V-WEB	Er amor qu’ei un mainatge de sies mil ans, damb eth dret a ua grana barba blanca.
MISERABLES-V-WEB	Matusalen qu’ei plan petit dauant de Cupido.
MISERABLES-V-WEB	Er òme e era hemna estimen de hè seishanta sègles.
MISERABLES-V-WEB	Eth diable, coma qu’ei maligne, s’a calat a aborrir ar òme, e er òme, mès maligne qu’eth diable, sa metut a estimar ara hemna.
MISERABLES-V-WEB	D’a on l’arribat un ben màger qu’eth mau que l’a hèt eth diable.
MISERABLES-V-WEB	Er amor ei tant ancian coma eth paradís terrenau.
MISERABLES-V-WEB	Era invencion, amics mèns, qu’ei vielha, e ça que la, sauve tota era sua nauetat.
MISERABLES-V-WEB	Profitatz-vo’n.
MISERABLES-V-WEB	Siguetz Dafnis e Cloe, tant qu’arribe eth temps de qué sigatz Filemon e Baucis.
MISERABLES-V-WEB	Comportatz-vos de manèra que quan sigatz amassa non vos manque arren, e que Cosette sigue eth solei de Mario, e Mario er univèrs entà Cosette.
MISERABLES-V-WEB	Cosette, qu’er arridolet deth vòste marit sigue eth bon temps; Mario, qu’es lèrmes dera tua hemna siguen era ploja, e que non plòigue jamès ena vòsta casa.
MISERABLES-V-WEB	Auetz panat ara lotaria eth bon numèro, er amor en sacrament; qu’auetz eth prèmi gròs, sauvatz-lo-vos jos clauadura, non lo degalhetz; adoratz-vos e non ne hescaz cabau des auti.
MISERABLES-V-WEB	Credetz-me.
MISERABLES-V-WEB	Eth sen vos parle a trauèrs dera mia boca, e eth sen non mentís.
MISERABLES-V-WEB	Sigatz er un entar aute coma ua religion.
MISERABLES-V-WEB	Amics mèns, visca era hemna!
MISERABLES-V-WEB	Que sò vielh, sivans diden; mès qu’estone veir aguesti hums de joen que jo senti.
MISERABLES-V-WEB	Voleria anar a enténer es calamèles enes bòsqui.
MISERABLES-V-WEB	M’embriague er espectacle d’aguesti joeni beròis e erosi.
MISERABLES-V-WEB	Me maridaria de boni talents se trapèssa damb qui.
MISERABLES-V-WEB	Qu’ei impossible imaginar que Diu mos age destinat entà ua auta causa qu’idolatrar, crossar, hestejar, èster colom, èster gal, picotejar ara sua aimada dès eth maitin enquiara net, a guardar-se ena sua hemneta, a èster capinaut, a trionfar, a gasulhar; que tau ei er objècte dera vida.
MISERABLES-V-WEB	Atau pensàuem nosati quan èrem joeni.
MISERABLES-V-WEB	E òc ma hè!
MISERABLES-V-WEB	Be n’èren de beròies es hemnes que i auie en aquera epòca!
MISERABLES-V-WEB	Quini margalhons!
MISERABLES-V-WEB	Quini brotons de flors!
MISERABLES-V-WEB	Qu’èren era mia vinha.
MISERABLES-V-WEB	Va, donc, estimatz-vos!
MISERABLES-V-WEB	Hilhs mèns, recebetz era benediccion deth vòste pairin.
MISERABLES-V-WEB	Era net se passèc alègraments.
MISERABLES-V-WEB	Era bona encolia der ancian balhèc eth ton ara hèsta, e toti sagèren de correspóner ad aquera cordialitat lèu centenària.
MISERABLES-V-WEB	Se dancèc un shinhau, s’arric fòrça; que siguec ua nòça ar estil ancian.
MISERABLES-V-WEB	Er estil ancian qu’ère aquiu representat ena persona deth senhor Gillenormand.
MISERABLES-V-WEB	I auec sarabat, e dempús silenci.
MISERABLES-V-WEB	Es nòvis despareisheren.
MISERABLES-V-WEB	Mos arturam aciu.
MISERABLES-V-WEB	I deu auer resplendors dessús d’aguestes cases.
MISERABLES-V-WEB	Era alegria que contie deu passar ath trauèrs des parets, convertida en claror, e irradiar vagaments enes tenèbres.
MISERABLES-V-WEB	Impossible qu’aguesta hèsta sagrada e fatau non mane celèsti arrais entar infinit.
MISERABLES-V-WEB	Er amor qu’ei eth crusòl sublim a on se verifique era fusion der òme e dera hemna; d’eth ges er èster un, er èster triple, er èster finau, era trinitat umana.
MISERABLES-V-WEB	Aguest neishement de dues amnes en ua que deu costar emocion ena ombra.
MISERABLES-V-WEB	Er aimant qu’ei prèire, era vèrge capvirada s’espaurís.
MISERABLES-V-WEB	Quauqua part d’aguesta alegria puge enquia Diu.
MISERABLES-V-WEB	A on i a reauments matrimòni, ei a díder, amor, que i a idealisme.
MISERABLES-V-WEB	Ua jaça nupciau qu’ei un matís d’auròra enes tenèbres.
MISERABLES-V-WEB	Se li siguesse balhat ara vista materiau percéber es visions, ja terribles, ja agradiues dera vida superiora, probablaments veirie as formes dera net, as desconeihudi aladi, as viatgèrs bluencs de çò invisible, inclinar satisfèts es sòns caps ombrius ar entorn dera casa luminosa, mostrant-se es uns as auti e benedint ara timida e virginau esposa, e damb eth reflèx dera felicitat umana enes sòns divins ròstres.
MISERABLES-V-WEB	S’en aguesta ora suprèma, es esposi, enludernadi peth delèit, e que se cren solets, escotèssen, entenerien en sòn quarto un bronit confús d’ales.
MISERABLES-V-WEB	Era perfècta felicitat supause era solidaritat des angels.
MISERABLES-V-WEB	Era escura cramba qu’a per tet tot eth cèu.
MISERABLES-V-WEB	Aguestes felicitats son es soletes vertadères.
MISERABLES-V-WEB	Non i a alegria dehòra d’aguestes alegries.
MISERABLES-V-WEB	Er amor qu’ei, eth madeish, sonque extasi.
MISERABLES-V-WEB	Tot çò d’aute plore.
MISERABLES-V-WEB	Estimar o auer estimat: qu’ei pro.
MISERABLES-V-WEB	Non demanetz arren mès.
MISERABLES-V-WEB	Non i a ua auta pèrla que cercar enes mars tenebrosi dera vida.
MISERABLES-V-WEB	Estimar qu’ei ua consomacion.
MISERABLES-V-WEB	III.- Era inseparabla.
MISERABLES-V-WEB	Qué s’auie hèt de Jean Valjean?
MISERABLES-V-WEB	Ara seguida d’auer hèt er arridolet, en tot cedir ara graciosa intimacion de Cosette, Jean Valjean profitèc un instant qu’arrés lo guardaue, gessec deth salon e entrèc ena avantcramba.
MISERABLES-V-WEB	Qu’ère era madeisha avantcramba a on, ueit mesi abantes, auie entrat caperat de hanga, de sang e de povàs, en tot hèr-se a vier ar arrèhilh en casa deth sòn pairin.
MISERABLES-V-WEB	Er ancian acoblament ère ornat damb huelhes e flors, e es musicians ocupauen eth fautulh a on s’auie botat a Mario.
MISERABLES-V-WEB	Vasco, vestit de nere, damb es cauces cuertes e es miches e es gants blanqui, botaue garlandes de ròses ar entorn des plates qu’anauen a servir-se.
MISERABLES-V-WEB	Es hièstres deth minjador dauen tath carrèr.
MISERABLES-V-WEB	Jean Valjean s’estèc quauques menutes de pè e immobil ena escurina, dauant d’aqueres hièstres illuminades.
MISERABLES-V-WEB	Qu’ère en tot escotar.
MISERABLES-V-WEB	Eth confús tapatge dera taulejada arribaue enquia eth.
MISERABLES-V-WEB	Entenie era votz nauta e magistrau deth pairin, es violins, eth sorrolh des siètes e des veires, es arridalhades, e en miei de tot aqueth alègre rumor, distinguie era doça votz de Cosette.
MISERABLES-V-WEB	Deishèc eth carrèr de Monges deth Calvari e se filèc de cap ath der Òme Armat, cuelhent es carrèrs de Sant Loís, Santa Caterina e Mantèls Blanqui.
MISERABLES-V-WEB	Encara que mès long, ère eth camin madeish per a on, hège tres mesi, entà evitar es tarcums e eth lim deth carrèr Vielh deth Temple, acostumaue a vier cada dia damb Cosette, dès eth carrèr der Òme Armat enquiath de Monges deth Calvari.
MISERABLES-V-WEB	Aguesta darrèra circonstància l’exemptaue d’escuélher cap aute itinerari.
MISERABLES-V-WEB	Jean Valjean entrèc ena sua casa.
MISERABLES-V-WEB	Aluguèc era candèla e pugèc.
MISERABLES-V-WEB	Era cramba qu’ère ueda; enquia e tot mancaue era tia Santos.
MISERABLES-V-WEB	Es caushigades de Jean Valjean hègen enes quartos mès bronit que de costum.
MISERABLES-V-WEB	Toti es armaris èren dubèrts.
MISERABLES-V-WEB	Entrèc en quarto de Cosette.
MISERABLES-V-WEB	Eth lhet, sense hèr, aufrie as sòns uelhs er espectacle de matalassi enrotladi e coishins sense cobèrta, en tot hèr veir qu’arrés tornarie a ajaçar-se en aqueth lhet.
MISERABLES-V-WEB	Eth lhet dera tia Santos presentaue eth madeish aspècte de deishadesa; sonque un lhet ère hèt, e semblaue demorar a quauqu’un: eth de Jean Valjean.
MISERABLES-V-WEB	Se trapèc dempús damb eth sòn, e botèc era candèla sus ua taula.
MISERABLES-V-WEB	S’apressèc en lhet e es sòns uelhs, sabi pas se per edart o de bon voler, se tachèren ena inseparabla, que l’auie dat gelosia a Cosette, ena maleta, que d’era non se separaue jamès.
MISERABLES-V-WEB	Eth 5 de junh, en arribar en carrèr der Òme Armat, l’auie plaçat en ua tauleta, ath costat deth sòn cabeç.
MISERABLES-V-WEB	Treiguec d’era, de man en man, es vestits que dètz ans abans auie vengut Cosette de Montfermeil; prumèr eth vestit nere, dempús eth mocador tanben nere, ara seguida es sabates de mainada, tan grani, que lèu encara li podien servir a Cosette, per çò dera petitesa deth sòn pè, era samarreta de bombasina, es cotilhons de punt de micha, eth devantau e es miches de lan.
MISERABLES-V-WEB	Aguestes darrères a on se vedie encara senhalada era forma d’ua cama de mainatge, excedien a penes era mida dera man de Jean Valjean.
MISERABLES-V-WEB	Qu’ère eth, qu’auie amiat en Montfermeil aguesti vestits de dòu entà Cosette.
MISERABLES-V-WEB	A mida que les treiguie dera maleta, les anaue botant sus eth lhet.
MISERABLES-V-WEB	Es sòns pensaments qu’èren autrestanti rebrembes.
MISERABLES-V-WEB	En iuèrn, en deseme, damb mès hered que de costum, ère en tot tremolar era mainada miei nuda, a penes estropada en pelhòts, damb es pès bluencs e caladi en uns maus esclòps, e eth l’auie hèt deishar aqueri pelhòts entà vestir-se de dòu.
MISERABLES-V-WEB	Era mair se deuec alegrar ena hòssa en veir ara sua hilha de dòu per era, e sustot, en veder-la vestida e abrigada.
MISERABLES-V-WEB	Pensaue ena sèuva de Montfermeil, qu’auie trauessat en companhia de Cosette.
MISERABLES-V-WEB	Pensaue ena duretat deth temps, enes arbes sense huelhes, en bòsc sense audèths, en cèu sense solei; totun aquerò, qu’auie estat un encantament.
MISERABLES-V-WEB	En arribar aciu era sua blanca e venerabla tèsta queiguec sus eth lhet; aqueth vielh còr estoïc semblèc trincar-se; eth sòn ròstre s’en.honsèc, entà didè’c atau, enes vestits de Cosette, e se quauquarrés auesse estat alavetz ena escala, aurie entenut somics.
MISERABLES-V-WEB	IV.- Immortale jecur.
MISERABLES-V-WEB	Jacob non lutèc damb er àngel qu’ua net.
MISERABLES-V-WEB	Guaire còps auem vist a Jean Valjean lutant en miei des tenèbres a usclar dents damb era sua consciéncia!
MISERABLES-V-WEB	Combat inaudit!
MISERABLES-V-WEB	En bèri moments eth pè s’esguitle, en d’auti eth solèr s’en.honse.
MISERABLES-V-WEB	Guaire còps era consciéncia, en tot precipitar-lo entath ben, l’auie sarrat e ablasigat!
MISERABLES-V-WEB	Guaire còps era vertat inexorabla l’auie calat eth jolh en pièch!
MISERABLES-V-WEB	Guaire còps, esbauçat pera fòrça dera lum, auie implorat d’era eth perdon!
MISERABLES-V-WEB	Guaire còps aquera lum implacabla, alugada en eth, e sus eth, per avesque, l’auie enludernat, tant que desiraue èster cèc!
MISERABLES-V-WEB	Guaire còps, en çò de mès cru dera luta, s’auie tornat a lheuar, agarrant-se ara arròca, apuant-se en sofisma, arrossegant-se peth povàs, ja senhor, ja esclau d’aguesta consciéncia!
MISERABLES-V-WEB	Guaire còps, dempús de trantalhar, dempús d’un rasonament traïdor e especiós der egoïsme, auie entenut ara consciéncia cridar-li: “Cambeta!
MISERABLES-V-WEB	Miserable!” Guaire còps eth sòn pensament refractari s’auie agitat convulsiuaments jos era evidéncia deth déuer!
MISERABLES-V-WEB	Resisténcia a Diu.
MISERABLES-V-WEB	Sudors funèbres.
MISERABLES-V-WEB	Quines herides secretes, qu’eth solet vedie destilar sang!
MISERABLES-V-WEB	Quines nafres ena sua lamentabla existéncia!
MISERABLES-V-WEB	Guaire còps s’auie lheuat sagnós, aclapat, estronhat, illuminat, damb era desesperacion en còr e era serenor ena amna!
MISERABLES-V-WEB	Vençut, se sentie vencedor.
MISERABLES-V-WEB	Mès, ai!, quina patz mès lugubra dempús d’ua luta tant ombriua!
MISERABLES-V-WEB	Era consciéncia ei, donc, infatigabla e invencibla.
MISERABLES-V-WEB	Se li presentaue ua question dolorosa.
MISERABLES-V-WEB	Es predestinacions non van tostemp dretes; non se desvolòpen tostemp en linha dreta dauant deth predestinat, senon qu’an carrerons sense gessuda, horcalhades escures, alarmantes pera dificultat dera sua eleccion.
MISERABLES-V-WEB	Jean Valjean s’auie arturat ena mès perilhosa d’aguestes horcalhades.
MISERABLES-V-WEB	Qu’auie arribat en suprèm punt que se talhen es caminòus deth ben e deth mau.
MISERABLES-V-WEB	Qu’auie ath sòn dauant aguesta tenebrosa interseccion.
MISERABLES-V-WEB	Coma l’auie arribat en d’autes peripecies doloroses, se daurien dus camins ath sòn dauant, er un plen d’atractius, era aute de terrors.
MISERABLES-V-WEB	Per quin li calie decidir- se?
MISERABLES-V-WEB	Ei, donc, vertat, qu’en auer garison entara amna, non n’ei entara sòrt?
MISERABLES-V-WEB	Causa orribla!
MISERABLES-V-WEB	Un destin ingarible!
MISERABLES-V-WEB	Era question qu’ère aguesta: De quina manèra se tierie Jean Valjean dauant dera felicitat de Cosette e de Mario?
MISERABLES-V-WEB	Eth ère qui auie volut, qui auie costat aquera felicitat, encara que l’esbocinèsse es entralhes; e alavetz, en tot contemplar-la podie sénter era satisfaccion que senterie un armèr en arreconéisher era mèrca dera sua fabrica en un guinhauet, en tot treir-lo-se humejant deth pièch.
MISERABLES-V-WEB	E ère òbra sua.
MISERABLES-V-WEB	Mès un còp formada, un còp existenta aquera felicitat, qué li calie hèr a Jean Valjean?
MISERABLES-V-WEB	Tractar-la coma ua causa que l’apertenguie?
MISERABLES-V-WEB	Cosette qu’ère ja de un aute; mès retierie Jean Valjean tot aquerò que podie retier dera joena?
MISERABLES-V-WEB	Seguirie estant era espècia de pair qu’auie estat enquia aciu?
MISERABLES-V-WEB	Se calarie tranquillaments ena casa de Cosette?
MISERABLES-V-WEB	Amassarie sense badar boca eth sòn passat ad aqueth avier?
MISERABLES-V-WEB	Se presentarie, coma assistit d’un dret, entà sèir-se, velat eth ròstre, en aqueth luminós larèr?
MISERABLES-V-WEB	Cuelherie, arrint-se’n, era man d’aqueri innocents enes sues mans tragiques?
MISERABLES-V-WEB	Meterie a cauhar ena humeneja deth salon Gillenormand es sòns pès, qu’arrossegauen ath sòn darrèr era infamanta ombra dera lei?
MISERABLES-V-WEB	Entrarie a participar dera sòrt reservada a Cosette e a Mario?
MISERABLES-V-WEB	S’espessirie era escurina sus eth sòn pròpi front, e vierie a espàrger ua broma ena d’aqueri joeni, a intercalar era sua catastròfa entre aqueres dues felicitats?
MISERABLES-V-WEB	Seguirie en sòn silenci?
MISERABLES-V-WEB	En resumit, serie, ath costat d’aqueri dus joeni erosi, eth sinistre mut deth destin?
MISERABLES-V-WEB	Que cau èster acostumat as còps dera fatalitat entà gausar lheuar es uelhs, quan cèrtes questions se presenten ena sua orribla nudetat.
MISERABLES-V-WEB	Eth ben e eth mau se trapen darrèr d’aguest sevèr punt d’interrogacion.
MISERABLES-V-WEB	Jean Valjean qu’ère acostumat ara pròva, e guardèc fixaments era esfinx.
MISERABLES-V-WEB	Examinèc eth terrible problèma en toti es sòns aspèctes.
MISERABLES-V-WEB	Cosette, divina creatura, qu’ère era taula de sauvacion d’aqueth naufragat.
MISERABLES-V-WEB	Qué li calie hèr?
MISERABLES-V-WEB	Agarrar-se fòrtaments ada era, o deishar-la anar?
MISERABLES-V-WEB	Se çò de prumèr, se desliuraue deth desastre, tornaue a veir era lum, era aigua salada s’esguitlaue des sòns vestits e des sòns peus, s’auie sauvat, viuie.
MISERABLES-V-WEB	Se çò de dusau, alavetz er abisme.
MISERABLES-V-WEB	S’aconselhaue d’aguesta sòrta dolorosaments damb eth sòn pensament.
MISERABLES-V-WEB	Mielhor dit, combatie furiós, ath sòn laguens, ja damb era sua volentat, ja damb es sues conviccions.
MISERABLES-V-WEB	Que siguec ua sòrt entà Jean Valjean auer pogut plorar.
MISERABLES-V-WEB	Aquerò dilhèu l’illuminèc.
MISERABLES-V-WEB	Ara prumeria, ça que la, era tempèsta cuelhec un aspècte orrible, en tot desencadiar-se damb mès violéncia qu’era que lo possèc entà Arras.
MISERABLES-V-WEB	Eth passat tornaue a campar ath sòn dauant; comparaue e somicaue.
MISERABLES-V-WEB	Un còp dubèrta era enclusa des lèrmes, aqueth desesperat se sentec coma arturat.
MISERABLES-V-WEB	Ai!, ena luta entre er egoïsme e eth déuer, quan arreculam atau, pas a pas, dauant deth nòste ideau incommutable, hòraviadi, acarnissadi, desesperadi per auer de cedir, disputant eth terren, demorant ua hujuda possibla, cercant ua gessuda, be n’ei de brusca e sinistra era resisténcia deth pè dera muralha que surgente darrèr de nosati!
MISERABLES-V-WEB	Sénter er obstacle dera sagrada ombra!
MISERABLES-V-WEB	Era obsession inexorabla de çò invisible!
MISERABLES-V-WEB	Era consciéncia non desistís jamès.
MISERABLES-V-WEB	Bruto, Caton, cuelhetz eth partit que volgatz.
MISERABLES-V-WEB	Era consciéncia non a limits, en èster, coma ei, Diu.
MISERABLES-V-WEB	Se lance en aguest potz eth trabalh de tota era vida, era fortuna, era riquesa, es capitades, era libertat, era patria, eth benèster, eth repaus, era alegria.
MISERABLES-V-WEB	Qu’ei pòc, ei pòc encara!
MISERABLES-V-WEB	Uedatz eth vas en redon!
MISERABLES-V-WEB	Vessatz era urna!
MISERABLES-V-WEB	Encara ei pòc.
MISERABLES-V-WEB	Serà de besonh qu’acabetz per lançar eth còr.
MISERABLES-V-WEB	Qu’ei que non ei digne de perdon eth que fin finau sucombís?
MISERABLES-V-WEB	I pòt auer dret en aquerò d’inagotable?
MISERABLES-V-WEB	Es cadies que non acaben jamès, son dilhèu compatibles damb era fòrça umana?
MISERABLES-V-WEB	Qui vituperarie eth hèt de qué Sisifo e Jean Valjean cridèssen: “qu’ei pro”?
MISERABLES-V-WEB	Era aubediéncia dera matèria ei limitada peth heregament.
MISERABLES-V-WEB	Non i aurà un limit ara aubediéncia der esperit?
MISERABLES-V-WEB	S’eth movement perpetú ei impossible, per qué s’a d’exigir era abnegacion perpetua?
MISERABLES-V-WEB	Eth prumèr pas non ei arren; eth darrèr qu’ei eth de mau hèr.
MISERABLES-V-WEB	Qué ère çò de Champmathieu ath costat deth maridatge de Cosette e es sues conseqüéncies?
MISERABLES-V-WEB	Qué valie çò de tornar ena preson en comparèr damb er arren qu’ara anaue a negar-se?
MISERABLES-V-WEB	Ena devarada, eth prumèr gradon qu’ei ombriu, eth dusau ei nere!
MISERABLES-V-WEB	Com non hè enlà alavetz eth ròstre?
MISERABLES-V-WEB	Eth martiri qu’ei ua sublimacion corrosiua.
MISERABLES-V-WEB	Ei un torment que santifique.
MISERABLES-V-WEB	Se pòt consentir en eth ara prumeria; sèir-se en tron de hèr rosent, sarrar-se era corona de hèr rosent, acceptar eth glòb de hèr rosent, agarrar eth scèptre de hèr rosent; mès, encara manque vestir-se eth mantèl d’ahlames; e non arribe eth moment qu’era carn miserabla se revòute, e qu’abdique eth suplici?
MISERABLES-V-WEB	Jean Valjean entrèc, a tot darrèr, ena cauma dera prostracion.
MISERABLES-V-WEB	Impausar era sua preson ad aqueri dus beròis joeni, o consomar eth sòn irremediable esbauçament.
MISERABLES-V-WEB	En un costat eth sacrifici de Cosette; en aute eth sòn.
MISERABLES-V-WEB	Quina siguec era sua resolucion?
MISERABLES-V-WEB	Quina siguec era responsa definitiua que dèc ath sòn laguens ar incorruptible interrogatòri dera fatalitat?
MISERABLES-V-WEB	Quina pòrta se decidic a daurir?
MISERABLES-V-WEB	Quina part dera sua vida resolvec condemnar?
MISERABLES-V-WEB	Entre aqueri abismes insondables que l’enrodauen, quina siguec era sua eleccion?
MISERABLES-V-WEB	Era sua meditacion vertiginosa se tardèc tota era net.
MISERABLES-V-WEB	Atau s’estèc dotze ores, es dotze ores d’ua longa net d’iuèrn, sense lheuar eth cap ne badar boca, immobil coma un cadavre, tant qu’eth sòn pensament rodaue peth solèr o pujaue pes bromes, ja idra, ja agla.
MISERABLES-V-WEB	En veder-lo quiet, s’aurie dit qu’ère mòrt; de ressabuda s’estrementic convulsiuaments, e era sua boca, pegada as vestits de Cosette, estampèc punets en eri, senhau de qué encara viuie.
MISERABLES-V-WEB	Libre setau: Era darrèra gota deth calitz der amarum.
MISERABLES-V-WEB	I.- Eth setau cercle e eth ueitau cèu.
MISERABLES-V-WEB	Es hèstes de londeman des nòces que son solitàries.
MISERABLES-V-WEB	Se respècte eth recuelhument des nòvis, e un shinhau tanben eth sòn dromilhon arreculat.
MISERABLES-V-WEB	Eth tarrabastòri des visites e des felicitacions non comence qu’enquia dempús.
MISERABLES-V-WEB	Eth 17 de hereuèr, depassauen es dotze quan Vasco, damb eth tovalhon e eth plumalh dejós deth braç, tengut a alestir era avantcramba, entenec un bronit leugèr ena pòrta.
MISERABLES-V-WEB	Non auien tocat era campaneta, anament discrèt en semblable dia.
MISERABLES-V-WEB	Vasco dauric, e vedec ath senhor Fauchelevent.
MISERABLES-V-WEB	Se lo hec passar en salon, a on encara ère tot desordenat, e qu’aufrie er aspècte deth camp de batalha dera hèsta dera vesilha.
MISERABLES-V-WEB	Redena!, didec Vasco, que mos auem desvelhat tard.
MISERABLES-V-WEB	S’a lheuat eth vòste patron?, preguntèc Jean Valjean.
MISERABLES-V-WEB	Com li va eth braç ath senhor?, preguntèc Vasco ath sòn torn.
MISERABLES-V-WEB	Que va mielhor.
MISERABLES-V-WEB	S’a lheuat eth vòste patron?
MISERABLES-V-WEB	Quin?
MISERABLES-V-WEB	Er ancian o eth nau?
MISERABLES-V-WEB	Eth senhor de Pontmercy.
MISERABLES-V-WEB	Eth senhor baron?, didec Vasco, damb era sua mina de vanitós.
MISERABLES-V-WEB	Mario, didem-ac de passa, republicant militant, sivans venguie de demostrar, qu’ère ara baron a maugrat sòn.
MISERABLES-V-WEB	S’auie verificat ena familha ua petita revolucion sus aguest titol; eth senhor Gillenormand e Mario s’auien escambiat es papèrs, e eth prumèr argumentaue en per, e eth dusau en contra.
MISERABLES-V-WEB	Ça que la, eth coronèl Pontmercy auie escrit qu’eth sòn hilh amiarie eth sòn titol, e Mario aubedic.
MISERABLES-V-WEB	Eth senhor baron?, repetic Vasco.
MISERABLES-V-WEB	Vau a veir.
MISERABLES-V-WEB	Fauchelevent lo demore.
MISERABLES-V-WEB	Non.
MISERABLES-V-WEB	Non li digatz que sò jo.
MISERABLES-V-WEB	A!, exclamèc Vasco.
MISERABLES-V-WEB	Que li voi costar ua suspresa.
MISERABLES-V-WEB	E gessec.
MISERABLES-V-WEB	Jean Valjean se demorèc solet.
MISERABLES-V-WEB	Viem de díder qu’eth salon ère tot desordenat.
MISERABLES-V-WEB	En solèr se vedien flors de totes es classes, queigudes des flòcs qu’ornauen es plates e deth pientat.
MISERABLES-V-WEB	Es candèles, totafèt agotades, higien as cristaus des aranhes estalactites de cera.
MISERABLES-V-WEB	Cap mòble ère ath sòn lòc.
MISERABLES-V-WEB	Enes cornèrs, tres o quate cagires, pròches e formant rondèu, coma se volessen seguir ua convèrsa.
MISERABLES-V-WEB	Er encastre qu’ère alègre.
MISERABLES-V-WEB	Es rèstes d’ua hèsta sauven encara ua cèrta gràcia.
MISERABLES-V-WEB	Era alegria auie regnat aquiu.
MISERABLES-V-WEB	En aqueres cagires sense orde, ath miei d’aqueres flors ja passides, ara lum d’aqueri candelèrs ara amortadi, era imaginacion auie bastit magics palais.
MISERABLES-V-WEB	Eth solei succedie ara aranha e es sòns arrais penetrauen alègraments en salon.
MISERABLES-V-WEB	Se passèren quauques menutes.
MISERABLES-V-WEB	Jean Valjean s’estaue quiet en lòc a on l’auie deishat Vasco.
MISERABLES-V-WEB	Qu’ère plan esblancossit, e auie es uelhs tant en.honsadi jos es orbites per çò der insòmi que lèu despareishien.
MISERABLES-V-WEB	Es arrupes dera levita nera hègen a veir qu’auie passat era net sense clucar un uelh.
MISERABLES-V-WEB	Se vedie enes codes aqueth pelhaçon blanc que s’apegue ara tela damb eth heregament dera ròba.
MISERABLES-V-WEB	Jean Valjean guardaue enes sòns pès era hièstra diboishada en pasiment pes arrais deth solei.
MISERABLES-V-WEB	En enténer eth bronit dera pòrta lheuèc es uelhs.
MISERABLES-V-WEB	Tanpòc eth auie dormit.
MISERABLES-V-WEB	Qu’ètz vos, pair!, exclamèc en veir a Jean Valjean.
MISERABLES-V-WEB	E aguest pèc de Vasco, damb era sua mina misteriosa!
MISERABLES-V-WEB	Mès que vietz massa d’ora.
MISERABLES-V-WEB	A penes son es dotze e mieja.
MISERABLES-V-WEB	Cosette encara dormís.
MISERABLES-V-WEB	Era paraula pair, dita ath senhor Fauchelevent per Mario, significaue: felicitat suprèma.
MISERABLES-V-WEB	Be ne sò de content de veder-vos!
MISERABLES-V-WEB	Bon dia, pair.
MISERABLES-V-WEB	Com va aguesta man?
MISERABLES-V-WEB	Mielhor, vertat?
MISERABLES-V-WEB	E satisfèt dera responsa que se daue ada eth madeish, didec:
MISERABLES-V-WEB	Qu’auem parlat fòrça de vos.
MISERABLES-V-WEB	Cosette vos estime tant!
MISERABLES-V-WEB	Non vo’n desbrembetz de qué auetz aciu eth vòste quarto.
MISERABLES-V-WEB	Que ja n’ei pro deth carrèr der Òme Armat.
MISERABLES-V-WEB	Qu’ei pro.
MISERABLES-V-WEB	Com vos decidires per aqueth carrèr tan vielh e tan lèg, damb ua barralha a on hè hered e non se pòt entrar?
MISERABLES-V-WEB	Vieratz a installar-vos aciu, e d’aué ja, o s’emmaliciarà Cosette.
MISERABLES-V-WEB	Era se prepause amiar-vos a toti dera barba, que vos avisi.
MISERABLES-V-WEB	Ja auetz vist eth vòste quarto; qu’ei ath costat deth nòste, e da tàs jardins.
MISERABLES-V-WEB	S’a apraiat era sarralha, eth lhet ei prèst; non manque senon que vengatz.
MISERABLES-V-WEB	Cosette a botat près deth lhet un fautulh ancian, folrat de velot d’Utretch, que li a dit: “aufris-li es braci”.
MISERABLES-V-WEB	Totes es primauères un rossinhòl nide en grop de càcies que i a dauant des nòstes hièstres.
MISERABLES-V-WEB	Aquiu serà en dus mesi.
MISERABLES-V-WEB	Qu’auratz eth sòn nin ena dreta, e eth nòste ena quèrra.
MISERABLES-V-WEB	Pera net cantarà eth rossinhòl, peth dia parlarà Cosette.
MISERABLES-V-WEB	Eth vòste quarto guarde entar orient, Cosette botarà en eth es vòsti libres, eth viatge deth capitan Cook, eth de Vancouver, e es autes causes que vos apertien.
MISERABLES-V-WEB	I a ua petita maleta que m’an dit qu’estimatz fòrça; plan, donc, li sò destinat un lòc d’aunor.
MISERABLES-V-WEB	Qu’auetz conquistat ath mèn pairin, l’agradatz fòrça.
MISERABLES-V-WEB	Mos estaram toti amassa.
MISERABLES-V-WEB	Sabetz hèr ath whist?
MISERABLES-V-WEB	S’ei atau, eth mèn pairin traparà en vos tot aquerò que desire.
MISERABLES-V-WEB	Es dies que jo vaja ath tribunau amiaratz a Cosette de passèg, l’amiaratz deth braç, coma hègetz en d’auti tempsi en Luxembourg.
MISERABLES-V-WEB	Qu’èm decididi a èster fòrça erosi; e vos formaratz part dera nòsta felicitat.
MISERABLES-V-WEB	Entenetz, pair?
MISERABLES-V-WEB	Supausi qu’aué esdejoaratz damb nosati.
MISERABLES-V-WEB	Senhor, didec Jean Valjean, me cau comunicar-vos ua causa.
MISERABLES-V-WEB	Eth limit des sons agudents perceptibles pòt estar madeish dehòra der abastament der esperit que dera matèria.
MISERABLES-V-WEB	Aguestes paraules: Que sò un ancian presoèr, en gésser des pòts deth senhor Fauchelevent e en entrar ena audida de Mario, qu’anauen mès enlà de çò possible.
MISERABLES-V-WEB	Li semblèc que venguien de dider-li quauquarren, mès que non s’en sabec de qué.
MISERABLES-V-WEB	Se demorèc bocabadat.
MISERABLES-V-WEB	Alavetz avertic qu’aqueth òme estaue espaventós.
MISERABLES-V-WEB	Non è arren ena man.
MISERABLES-V-WEB	Mario guardèc eth dit.
MISERABLES-V-WEB	Jamès è auut arren, higec JeanValjean.
MISERABLES-V-WEB	Plan que òc, non se vedie aquiu eth senhau de cap herida.
MISERABLES-V-WEB	Jean Valjean seguic:
MISERABLES-V-WEB	Qu’ère convenent que non assistissa ath vòste maridatge, e m’è hèt enlà d’eth, tot çò qu’è pogut.
MISERABLES-V-WEB	È simulat aguesta herida entà evitar faussetats, entà non invalidar es contractes matrimoniaus, entà non auer de signar.
MISERABLES-V-WEB	Qué vò díder aquerò?, preguntèc Mario entre dents.
MISERABLES-V-WEB	Aquerò vò díder, responec Jean Valjean, qu’è estat ena preson.
MISERABLES-V-WEB	Me vatz a hèr tornar hòl!, exclamèc Mario espaurit.
MISERABLES-V-WEB	Senhor de Pontmercy, didec Jean Valjean, è estat dètz-e-nau ans ena preson per panatòri.
MISERABLES-V-WEB	Dempús me condemnèren a cadena perpetua, tanben per panatòri, coma reïncident, e en aguesti moments vau hujutiu.
MISERABLES-V-WEB	Mario hège vani esfòrci entà arrecular dauant dera realitat, entà resistir ara evidéncia; que li calie cedir ada era.
MISERABLES-V-WEB	Comencèc a compréner, e coma se passe tostemps en aguesti casi, depassèc eth limit de çò vertadèr, e entrevedec en avier un orrible destin.
MISERABLES-V-WEB	Didetz-ac tot, tot!, exclamèc.
MISERABLES-V-WEB	Qu’ètz eth pair de Cosette!
MISERABLES-V-WEB	E hec dus passi entà darrèr damb un movement d’orror indicible.
MISERABLES-V-WEB	Me creiratz.
MISERABLES-V-WEB	Pair de Cosette jo!
MISERABLES-V-WEB	En nòm de Diu vos juri que non.
MISERABLES-V-WEB	Senhor baron de Pontmercy, que sò un campanhard de Faverolles.
MISERABLES-V-WEB	Me guanhaua era vida podant arbes.
MISERABLES-V-WEB	Non me cridi Fauchelevent, senon Jean Valjean.
MISERABLES-V-WEB	Cap parentat m’amasse damb Cosette.
MISERABLES-V-WEB	Padegatz-vos.
MISERABLES-V-WEB	E qui me demòstre…?
MISERABLES-V-WEB	Jo, donques qu’ac digui.
MISERABLES-V-WEB	Mario guardèc ad aqueth òme; estaue lugubre e tranquil.
MISERABLES-V-WEB	Era mentida non podie gésser de semblabla cauma.
MISERABLES-V-WEB	Çò glaciau qu’ei sincèr.
MISERABLES-V-WEB	Era vertat se sentie en aquera heredor sepulcrau.
MISERABLES-V-WEB	Vos creigui, didec Mario.
MISERABLES-V-WEB	Jean Valjean inclinèc eth cap coma en testimòni d’aguesta frasa, e seguic: Que sò pair de Cosette?
MISERABLES-V-WEB	Un estranh.
MISERABLES-V-WEB	Hè dètz ans ignoraua qu’existie.
MISERABLES-V-WEB	Que l’estimi fòrça, ei vertat.
MISERABLES-V-WEB	Quan un, ja vielh, a vist créisher aguesti angels, ei normau que les estime.
MISERABLES-V-WEB	Es viatjaires se cren pairins de toti es mainatges.
MISERABLES-V-WEB	Supausi que non me consideraratz desprovedit completaments de còr.
MISERABLES-V-WEB	Ère orfanèla.
MISERABLES-V-WEB	Non auie pair ne mair.
MISERABLES-V-WEB	Auie besonh de jo, e plan per aquerò l’è consagrat tot eth mèn amor.
MISERABLES-V-WEB	Es mainatges son tan fèbles, que quinsevolh, enquia e tot estant un òme dera mia classa, les pòt servir de protector.
MISERABLES-V-WEB	Qu’è complit aguest dèuer damb Cosette.
MISERABLES-V-WEB	Non me pensi qu’aquerò merite eth nòm de bona accion; mès s’ac merite, jo l’è executada.
MISERABLES-V-WEB	Guardatz aguesta circonstància atenuanta.
MISERABLES-V-WEB	Aué Cosette dèishe era mia casa, e damb aquerò es nòsti camins se separen, e en avier non posqui hèr arren per era.
MISERABLES-V-WEB	Cosette qu’ei ja era senhora de Pontmercy.
MISERABLES-V-WEB	Era sua providéncia a cambiat, en tot guanhar, plan que òc, damb eth cambiament.
MISERABLES-V-WEB	Per çò des sies cents mil francs, encara que non me parletz d’eri, m’auanci ath vòste pensament.
MISERABLES-V-WEB	Qu’ei un depaus.
MISERABLES-V-WEB	Com se cridaue enes mies mans aguest depaus?
MISERABLES-V-WEB	Qu’ei parièr.
MISERABLES-V-WEB	Entorni eth depaus, e non se m’a d’exigir arren mès.
MISERABLES-V-WEB	Complèti era restitucion en tot díder eth mèn vertadèr nòm.
MISERABLES-V-WEB	Atau me conven.
MISERABLES-V-WEB	Ja vo’n sabetz se qui sò.
MISERABLES-V-WEB	E Jean Valjean tachèc era vista en Mario.
MISERABLES-V-WEB	Çò que Mario experimentaue ère tumultuós e incoerent.
MISERABLES-V-WEB	Toti auem auut moments atau; moments de confusion qu’es idies se dispèrsen, e que didem çò de prumèr que se mos acodís, e que non ei tostemp çò de mès oportun.
MISERABLES-V-WEB	Mario ère estonat damb era naua situacion que surgentaue ath sòn dauant, e se metec a parlar ad aqueth òme coma se se tractèsse d’ua persona possada per òdi per auer-li hèt tau confession.
MISERABLES-V-WEB	Mès, plan, exclamèc, per qué me hètz aguesta confession?
MISERABLES-V-WEB	Qui vos obligaue a desnishar era arcana dera vòsta vida?
MISERABLES-V-WEB	Que vos ac podíetz sauvar.
MISERABLES-V-WEB	Arrés vos a denonciat.
MISERABLES-V-WEB	Non vos perseguissen.
MISERABLES-V-WEB	Non se sap a on paratz.
MISERABLES-V-WEB	Solide qu’auetz quauqua rason que vos botge a meter-vos atau de manifèst.
MISERABLES-V-WEB	Acabatz.
MISERABLES-V-WEB	Que i a mès aciu de çò que semble.
MISERABLES-V-WEB	Per qué m’auetz hèt aguesta revelacion?
MISERABLES-V-WEB	Quin motiu vos a possat a hè’c?
MISERABLES-V-WEB	Quin motiu?, responec Jean Valjean damb ua votz tan baisha e tan sorda, que s’aurie dit que parlaue damb eth madeish, mèsalèu que damb Mario.
MISERABLES-V-WEB	Quin motiu a obligat ath presoèr a díder: sò un presoèr?
MISERABLES-V-WEB	Plan, donc, eth motiu ei estranh, plan que òc.
MISERABLES-V-WEB	Que m’a possat ad aquerò era onorabilitat.
MISERABLES-V-WEB	Eth mèn màger malastre, sabetz-vo’n, qu’ei un hiu qu’ei clauat en mèn còr, e damb un ligam plan fòrt.
MISERABLES-V-WEB	Aguesti hius jamès son mès solids que quan un ei vielh.
MISERABLES-V-WEB	Tota era vida se trinque ar entorn; eri resistissen.
MISERABLES-V-WEB	S’auessa pogut arrincar aguest hiu, trincar-lo, desligar eth nud o talhar-lo, anar-me’n luenh, plan luenh, que seria sauvat; sonque damb partir d’aciu qu’ère pro.
MISERABLES-V-WEB	Que i a diligéncies en carrèr de Bouloi.
MISERABLES-V-WEB	Ètz erosi e me’n vau.
MISERABLES-V-WEB	È sajat de trincar aguest hiu, tirassant d’eth, e a resistit, e non s'a trincat; m’arrincaue eth còr ath madeish temps.
MISERABLES-V-WEB	Alavetz didí: “Non ei possible que demora en un aute lòc.
MISERABLES-V-WEB	Me cau estar aciu.” Mès qu’auetz rason, sò un pèc; per qué non demorar-me, desbrembant-ac tot?
MISERABLES-V-WEB	M’aufritz un quarto ena vòsta casa; era senhora de Pontmercy m’estime fòrça; l’a dit ad aguest fautulh: “Aufris-li es braci!” Eth vòste pairin desire era mia companhia, mos estaram toti jos eth madeish tet, minjaram amassa, darè eth braç a Cosette… ara senhora de Pontmercy, perdon, qu’ei eth costum…
MISERABLES-V-WEB	Era madeisha casa, era madeisha taula, eth madeish larèr, era madeisha humeneja en iuèrn, eth madeish passèg en ostiu, be n’ei de deliciosa aguesta perspectiua!, be n’ei d’erosa aguesta existència!
MISERABLES-V-WEB	Viueram en familha.
MISERABLES-V-WEB	En familha!
MISERABLES-V-WEB	En prononciar aguesta paraula, JeanValjean cuelhec un aspècte herotge.
MISERABLES-V-WEB	Crotzèc es braci, tachèc era vista en solèr coma se lo volesse traucar, daurir as sòns pes un abisme, e exclamèc damb votz tonanta:
MISERABLES-V-WEB	En familha!
MISERABLES-V-WEB	Non.
MISERABLES-V-WEB	Non è familha.
MISERABLES-V-WEB	Non sò dera vòsta.
MISERABLES-V-WEB	Non sò dera familha des òmes.
MISERABLES-V-WEB	Que sò sobrèr enes cases a on se viu en comun.
MISERABLES-V-WEB	Que i a familhes, mès non entà jo.
MISERABLES-V-WEB	Sò eth malerós, eth bastard.
MISERABLES-V-WEB	A penes me’n sai de s’è auut pairs.
MISERABLES-V-WEB	Eth dia qu’è maridat ad aguesta mainada tot s’a acabat; l’è vist erosa, l’è vist amassada ar òme qu’estime, e près d’ambdús ad aguest ancian brave; reünion des angels jos er alègre tet d’aguesta casa, e m’è dit entà jo madeish: “Tu non i as d’entrar” Que m’ère aisit de mentir, plan que òc, e seguir enganhant-vos jos eth nòm de senhor Fauchelevent.
MISERABLES-V-WEB	Tant qu’a estat entath ben d’era, è carat; mès aué se tracte solet deth mèn ben, non auia de contunhar en silenci.
MISERABLES-V-WEB	Qu’ei pro de non badar boca, e es causes aurien anat coma enquia aciu.
MISERABLES-V-WEB	Me preguntatz se qui m’a obligat a parlar.
MISERABLES-V-WEB	Vos responi qu’era consciéncia.
MISERABLES-V-WEB	Ja sabetz guaire aisit ère entà jo carar-me.
MISERABLES-V-WEB	È passat era net en tot esforçar-me en convencer-me tà hè’c.
MISERABLES-V-WEB	Impossible!
MISERABLES-V-WEB	Ei tant extraordinària era mia conducta, que non m’admire er estonament que vos còste.
MISERABLES-V-WEB	Òc, qu’è passat era net cercant rasons; se me n’a acodit quauques d’excellentes; mès non è artenhut trincar eth hiu qu’estaque eth mèn còr ne impausar silenci ad aguest que parle en votz baisha quan sò solet.
MISERABLES-V-WEB	Qu’ei per aquerò qu’è vengut a desnishar-vos-ac tot, o lèu tot; pr’amor que tot aquerò que tanh solet ath mèn individú, m’ac sauvi.
MISERABLES-V-WEB	Vo’n sabetz de çò essenciau.
MISERABLES-V-WEB	Vos è revelat eth mèn secret.
MISERABLES-V-WEB	Eth mistèri que m'enrodaue qu’a deishat d’èster-ne entà vos.
MISERABLES-V-WEB	Pro que m’a costat decidir-me, è lutat tota era net.
MISERABLES-V-WEB	Vos pensatz que non è hèt era reflexion de qué non se tractaue d’un ahèr coma eth de Champmathieu, de qué, amagant eth mèn nòm, ad arrés damnatjaua, de qué eth nòm de Fauchelevent m’autorizèc a amiar-lo eth vertadèr Fauchelevent, en recompensa d’un servici, de qué podia plan ben seguir tient-lo, e èster erós en quarto que m’aufrítz, sense shordar ad arrés, damb era soleta idia de qué, tant que vos auíetz a Cosette, jo demoraua jos eth madeish tet qu’era.
MISERABLES-V-WEB	Cadun aurie auut era sua felicitat proporcionada.
MISERABLES-V-WEB	En tot seguir estant eth senhor Fauchelevent, tot s’apraiaue.
MISERABLES-V-WEB	Tot, exceptat era mia amna.
MISERABLES-V-WEB	Ath mèn entorn, alegria; ath hons dera mia amna, tenèbres.
MISERABLES-V-WEB	Non ei pro d’èster erós, cau èster content.
MISERABLES-V-WEB	Ena vòsta casa eth respècte s’aurie dividit entre peus blanqui, que son venerables, e peus blanqui qu’an estampada ua plapa!
MISERABLES-V-WEB	Enes vòstes ores mès intimes, en aguesti moments d’efusion des còrs, estant amassa es quate, eth vòste parin, vosati dus e jo, i aurie aquiu un desconeishut!
MISERABLES-V-WEB	E compartint era vòsta existéncia, eth mèn solet suenh aurie d’èster eth que non se lheuèsse era tapa deth mèn terrible potz!
MISERABLES-V-WEB	Jo, un mòrt, m’impausaria a vosati, qu’ètz plei de vida!
MISERABLES-V-WEB	Que serie madeish que condemnar-vos damb jo.
MISERABLES-V-WEB	Vos, Cosette e jo auríem estat tres caps damb era casqueta verda!
MISERABLES-V-WEB	Non vos estrementitz?
MISERABLES-V-WEB	Atau non sò senon eth mès malerós des òmes; e en aute cas auria estat eth mès monstruós.
MISERABLES-V-WEB	Cométer cada dia eth madeish crim!
MISERABLES-V-WEB	Mentir cada dia!
MISERABLES-V-WEB	Embromar de contunh era vòsta felicitat!
MISERABLES-V-WEB	Comunicar-vos de contunh eth mèn escarni!
MISERABLES-V-WEB	A vosati, es mèns estimats, es mèns innocents hilhs…!
MISERABLES-V-WEB	Donques que carar ei aisit?
MISERABLES-V-WEB	Donques que sauvar silenci ei ua causa simpla?
MISERABLES-V-WEB	Non, non ei ua causa simpla.
MISERABLES-V-WEB	Que i a un silenci que mentís.
MISERABLES-V-WEB	E auia de mentir, èster mentidèr, indigne, vil, traïdor, en salon, ena taula, en larèr, pertot, de nets, de dia, guardant cara a cara a Cosette e responent ara arridalha der àngel damb era arridalha deth condemnat!
MISERABLES-V-WEB	Entà qué?
MISERABLES-V-WEB	Entà èster erós!
MISERABLES-V-WEB	Entà èster erós, jo!
MISERABLES-V-WEB	Dilhèu è aguest dret?
MISERABLES-V-WEB	Non apertengui ara corporacion des viuents, senhor.
MISERABLES-V-WEB	Jean Valjean s’arturèc.
MISERABLES-V-WEB	Mario seguie escotant.
MISERABLES-V-WEB	Non se pòt interrómper tau encadenament d’idies e d’angústies.
MISERABLES-V-WEB	Jean Valjean baishèc era votz de nauèth; mès non ère ja era votz sorda, qu’ère era sinistra.
MISERABLES-V-WEB	Me preguntatz se per qué parli, quan ne me denóncien ne me perseguissen.
MISERABLES-V-WEB	A!, que sò denonciat, plan!
MISERABLES-V-WEB	Sò perseguit, plan.
MISERABLES-V-WEB	Per qui?
MISERABLES-V-WEB	Per jo.
MISERABLES-V-WEB	Jo madeish m’è barrat eth pas.
MISERABLES-V-WEB	Jo me comuniqui er impuls, jo me meti es orsets, jo m’executi.
MISERABLES-V-WEB	Non i a mielhor carcerèr qu’un madeish.
MISERABLES-V-WEB	E cuelhent era sua levita entre es mans contunhèc:
MISERABLES-V-WEB	Guardatz, non vos semble qu’aguestes mans son capables de retier fòrtaments eth cochèr d’aguesta levita, sense que i age manèra de qué la dèishen?
MISERABLES-V-WEB	Plan donc!
MISERABLES-V-WEB	Era garra dera consciéncia ei encara mès dura.
MISERABLES-V-WEB	Entà èster erós, senhor, s’a besonh de non compréner eth déuer; pr’amor que, un còp comprenut, ei implacable.
MISERABLES-V-WEB	Se diderie que castigue ath que lo compren, quan lo recompense en tot meter-lo en un lunfèrn, a on sent ath sòn costat a Diu.
MISERABLES-V-WEB	Es entralhes s’estarnen; mès era patz interiora ven de seguit.
MISERABLES-V-WEB	E damb indicible accent, higec:
MISERABLES-V-WEB	Senhor de Pontmercy, aquerò non a cap sen; sò un òme aunèst.
MISERABLES-V-WEB	En tot degradar-me dauant des vòsti uelhs, m’ennautisqui enes mèns; mès aquerò non siguec arren en comparèr.
MISERABLES-V-WEB	Òc, un òme aunèst.
MISERABLES-V-WEB	Non ne seria se peth mèn tòrt auéssetz seguit estimant-me; ara que me menspredatz, ne sò.
MISERABLES-V-WEB	Qu’è era fatalitat de qué, en non poder jamès possedir qu’ua consideracion panada, aguesta consideracion m’umilie e aclape interioraments, en tot auer besonh, entath mèn pròpi respècte, eth mensprètz des auti.
MISERABLES-V-WEB	Alavetz lheui eth front.
MISERABLES-V-WEB	Que sò un presoèr qu’aubedís ara sua consciéncia; cas estranh, ja ac sabi.
MISERABLES-V-WEB	Mès, quin remèdi?
MISERABLES-V-WEB	È contreigut compromisi damb jo madeish e les complisqui.
MISERABLES-V-WEB	I a encontres que mos estaquen e edarts que mos possen peth camin deth déuer.
MISERABLES-V-WEB	Senhor de Pontmercy, que me n’a arribat d’aguestes causes ena vida.
MISERABLES-V-WEB	Quan un s’orrorise deth madeish enquia aguest extrèm, non a eth dret entà hèr-ne as auti participants, sense saber-se’n, deth sòn orror, entà lançar-les en sòn precipici, entà caperar-les damb era sua casaca ròia, entà embarrassar solapadaments damb era sua miséria era felicitat deth pròche.
MISERABLES-V-WEB	Qu’ei odiós apressar-se as que son sans, e tocar-les ena ombra damb nafra invisibla.
MISERABLES-V-WEB	En vaganaut Fauchelevent me prestèc eth sòn nòm; que non è eth dret d’amiar-lo, e encara qu’eth age pogut balhar-lo-me, jo non ac è pogut adméter.
MISERABLES-V-WEB	Un nòm qu’ei ua personalitat.
MISERABLES-V-WEB	Ja vedetz, senhor, qu’è pensat e liejut quauquarren, en èster, coma sò, un simple campanhard; e vedetz tanben que me sai explicar e que me n’encuedi des causes.
MISERABLES-V-WEB	M’è autrejat ua educacion ara mia manèra.
MISERABLES-V-WEB	Òc, sostrèir un nòm, e caperar-se damb eth, qu’ei mau hèt.
MISERABLES-V-WEB	Tan gran delicte ei panar letres der alfabet, coma panar ua pòcha o un relòtge.
MISERABLES-V-WEB	Èster ua signatura faussa en carn e uas, ua clau faussa viua; entrar ena casa des persones aunèstes faussejant era sarralha; non guardar jamès senon de trauèrs, trapar-me infame ath hons deth mèn còr!
MISERABLES-V-WEB	Non, non, non, non!
MISERABLES-V-WEB	Que vau mès patir, brotoar sang, plorar, arrincar-se era pèth dera carn damb es ungles, passar es nets enes convulsions dera agonia, rosigar-se eth vrente e era amna.
MISERABLES-V-WEB	Plan per aquerò vos è condat çò que vietz d’enténer.
MISERABLES-V-WEB	De bon voler, coma didetz.
MISERABLES-V-WEB	Alendèc peniblaments, e prononcièc dempús aguesta darrèra frasa:
MISERABLES-V-WEB	Entà víuer!, didec Mario.
MISERABLES-V-WEB	Se hec un silenci.
MISERABLES-V-WEB	Es dus carauen, en.honsadi cadun en un abisme de pensaments.
MISERABLES-V-WEB	S’auie seigut Mario ath cant d’ua taula, apuaue er angle dera boca en un des sòns dits doblegat.
MISERABLES-V-WEB	Jean Valjean anaue e venguie.
MISERABLES-V-WEB	S’arturèc duant d’un miralh, e se quedèc quiet.
MISERABLES-V-WEB	Dempús, coma se responesse a un rasonament interior, didec, guardant aqueth miralh, a on se vedie:
MISERABLES-V-WEB	Mentre qu’ara me senti aleugerit!
MISERABLES-V-WEB	Se metec de nauèth a caminar, en tot dirigir-se entar aute extrèm deth salon.
MISERABLES-V-WEB	En moment de virar-se, notèc que Mario lo guardaue caminar, e li didec damb un accent indescriptible:
MISERABLES-V-WEB	Qu’arrossègui un shinhau era cama.
MISERABLES-V-WEB	Ja compreneratz per qué.
MISERABLES-V-WEB	Se virec deth tot, e seguic:
MISERABLES-V-WEB	E ara, imaginatz-vos que non è dit arren, que sò eth senhor Fauchelevent, que demori ena vòsta casa, que sò dera familha, qu’è eth mèn quarto, que vos acompanhi en esdejoar en blòda, qu’ena tarde anam es tres entath teatre, qu’acompanhi ara senhora Pontmercy entàs Tulheries e entara plaça Reiau; en resumit, que me credetz parièr a vos; e eth dia mens pensat, quan sigam amassa, tant que parlam, tant qu’arrim, entenetz prononciar eth nòm de Jean Valjean, e vedetz gésser dera ombra era man espaventosa dera policia que m’arrinque bruscaments deth vòste costat.
MISERABLES-V-WEB	Carèc de nauèth; Mario s’auie lheuat damb ua estrementida.
MISERABLES-V-WEB	Qué didetz?
MISERABLES-V-WEB	Mario non artenhec daurir es pòts.
MISERABLES-V-WEB	Vedetz quina rason è auut en parlar.
MISERABLES-V-WEB	Sigatz erosi, viuetz en cèu, sigatz er àngel der aute àngel, e contentatz-vos damb aquerò, sense encuedar-vos deth miei qu’un praube condemanat a alistat entà estarnar-se eth pièch e complir damb eth sòn déuer.
MISERABLES-V-WEB	Qu’auetz ath vòste dauant, senhor, a un òme miserable.
MISERABLES-V-WEB	Qu’ei inutil, responec Jean Valjean.
MISERABLES-V-WEB	Se pensen que sò mòrt, e pro.
MISERABLES-V-WEB	Es mòrts non son sometudi a vigilància dera policia.
MISERABLES-V-WEB	Se les dèishe poirir tranquillaments.
MISERABLES-V-WEB	Era mòrt equival ath perdon.
MISERABLES-V-WEB	Non è besonh que d’un perdon, eth dera mia consciéncia.
MISERABLES-V-WEB	En aqueth moment era pòrta se dauric de man en man en extrèm opausat deth salon, e se deishèc veir eth cap de Cosette.
MISERABLES-V-WEB	Sonque s’aubiraue eth sòn candid ròstre; qu’ère admirablaments esperluada, e auie es paupetes holades encara peth dromilhon.
MISERABLES-V-WEB	Hec eth movement d’un audèth que trè eth cap dehòra deth nin, guardèc prumèr ath sòn espós, dempús a Jean Valjean, e les cridèc arrint:
MISERABLES-V-WEB	Apostaria que parlàuetz de politica.
MISERABLES-V-WEB	Quin malastre!
MISERABLES-V-WEB	Qu’ère un arridolet ath hons d’ua ròsa.
MISERABLES-V-WEB	Jean Valjean s’estrementic.
MISERABLES-V-WEB	Cosette radianta de felicitat e de beresa, seguie guardant-les.
MISERABLES-V-WEB	Vos è cuelhut in fraganti, didec Cosette.
MISERABLES-V-WEB	Vengui d’enténer a trauèrs dera pòrta es paraules deth mèn pair Fauchelevent: Era consciéncia… eth compliment deth déuer…
MISERABLES-V-WEB	Que non i a cap de dobte.
MISERABLES-V-WEB	Parlàuetz de politica, e non voi aquerò.
MISERABLES-V-WEB	Parlar de politica londeman dera nòça!
MISERABLES-V-WEB	Non me semble just.
MISERABLES-V-WEB	T’enganhes, Cosette, responec Mario.
MISERABLES-V-WEB	Parlàuem de negòcis.
MISERABLES-V-WEB	Cercàuem era mielhor manèra de plaçar es tòns sies cents mil francs, e…
MISERABLES-V-WEB	M’admetetz?
MISERABLES-V-WEB	E trauessant decididaments eth lumedan entrèc en salon.
MISERABLES-V-WEB	Enes cèus dauradi des ancians quadres gotics que i a angels vestidi atau.
MISERABLES-V-WEB	I auie un viatge un rei e ua reina.
MISERABLES-V-WEB	Ò!, be ne sò de contenta!
MISERABLES-V-WEB	E dit aquerò, saludèc a Mario e a Jean Valjean.
MISERABLES-V-WEB	Ja vedetz, seguic, me vau a installar près de vosati en un fautulh; laguens de mieja ora esdejoaram, parlaratz tot çò que volgatz; que ja sai qu’es òmes les cau tractar fòrça causes; serè prudenta.
MISERABLES-V-WEB	Mario la cuelhec deth braç e li didec damb doçor:
MISERABLES-V-WEB	Que parlam de negòcis.
MISERABLES-V-WEB	A prepaus, didec Cosette, è dubèrt era mia hièstra, e acabe d’arribar en jardin ua volada de parrats.
MISERABLES-V-WEB	Vos pensàuetz qu’anaua a díder de masques?
MISERABLES-V-WEB	Non, qu’ei dimèrcles de cendre.
MISERABLES-V-WEB	Erosaments non i a dimèrcles de cendre entàs audèths.
MISERABLES-V-WEB	Que son numèros e t’enguejaràs.
MISERABLES-V-WEB	Be n’ei de polida era corbata que t’as botat aué, Mario!
MISERABLES-V-WEB	Non, non m’engüejarè.
MISERABLES-V-WEB	Te digui que òc.
MISERABLES-V-WEB	Que non.
MISERABLES-V-WEB	Parlatz vosati, e entà jo qu’ei pro.
MISERABLES-V-WEB	Vos escotarè encara que non vos comprena.
MISERABLES-V-WEB	Quan ua enten es votzes des persones qu’estime, non li cau compréner es sues paraules.
MISERABLES-V-WEB	Èster amassa, qu’ei tot çò que voi, e me quedarè damb vosati, per qué non?
MISERABLES-V-WEB	Amor mèn, impossible.
MISERABLES-V-WEB	Impossible?
MISERABLES-V-WEB	Fòrça ben, repliquèc era joena.
MISERABLES-V-WEB	Vos auria dit tantes causes!
MISERABLES-V-WEB	Per exemple, qu’eth pairin encara dormís, qu’era tia se n’a anat entà missa, qu’era humeneja deth quarto deth mèn pair Fauchelevent hè hum, que Nicolassa a cridat ar escura humenejes, qu’era tia Santos e Nicolassa an començat ja a manholar, que Nicolassa s’en burle deth quequejadís dera tia Santos.
MISERABLES-V-WEB	Donques qu’ei impossible?
MISERABLES-V-WEB	Qui perderà en jòc?
MISERABLES-V-WEB	Va, Mario, amor mèn, dèisha que me demora damb vosati.
MISERABLES-V-WEB	Te juri qu’auem besonh d’estar-mos solets.
MISERABLES-V-WEB	Dilhèu sò jo quauquarrés?
MISERABLES-V-WEB	Jean Valjean non badaue boca.
MISERABLES-V-WEB	Cosette se virèc entada eth.
MISERABLES-V-WEB	Çò de prumèr que voi, pair, ei que me balhetz ua abraçada.
MISERABLES-V-WEB	Com caratz atau, en sòrta de defener-me a jo?
MISERABLES-V-WEB	Vai un pair tan singular!
MISERABLES-V-WEB	Ja vedetz que sò fòrça malerosa en mèn nau estat.
MISERABLES-V-WEB	Eth mèn marit me batane.
MISERABLES-V-WEB	Va, ua abraçada e un punet, lèu.
MISERABLES-V-WEB	Jean Valjean s’apressèc.
MISERABLES-V-WEB	Cosette se virèc entà Mario: A vos, aguesta potèla.
MISERABLES-V-WEB	De seguit aufric eth sòn front a Jean Valjean.
MISERABLES-V-WEB	Jean Valjean hec un pas entada era.
MISERABLES-V-WEB	Cosette hec repè, en tot exclamar:
MISERABLES-V-WEB	Be n’ètz de palle, pair!
MISERABLES-V-WEB	Vos hè mau eth braç?
MISERABLES-V-WEB	Que ja està ben.
MISERABLES-V-WEB	Auetz dormit mau?
MISERABLES-V-WEB	Non.
MISERABLES-V-WEB	Ètz trist?
MISERABLES-V-WEB	Non.
MISERABLES-V-WEB	Vai!
MISERABLES-V-WEB	Un punet.
MISERABLES-V-WEB	E l’aufric de nauèth eth front.
MISERABLES-V-WEB	Jean Valjean punèc aqueth front, a on ludie un celestiau reflèx.
MISERABLES-V-WEB	Arritz ara.
MISERABLES-V-WEB	Jean Valjean aubedic.
MISERABLES-V-WEB	Semblaue er arridolet d’un espèctre.
MISERABLES-V-WEB	Que ja ei ora de qué me defenetz contra eth mèn marit.
MISERABLES-V-WEB	Cosette… comencèc a quequejar Mario.
MISERABLES-V-WEB	Pair, emmaliciatz-vos.
MISERABLES-V-WEB	Didetz-li que me cau quedar; qu’ath mèn dauant pro que se pòt parlar.
MISERABLES-V-WEB	Donques qu’ei que me credetz pèga?
MISERABLES-V-WEB	Ath delà me shaute er ahèr!
MISERABLES-V-WEB	Negòcis, plaçar es sòs en un banc, grana causa!
MISERABLES-V-WEB	Òc, senhor, me voi quedar.
MISERABLES-V-WEB	Mario, guarda-me, non me trapes aué polida?
MISERABLES-V-WEB	E damb un movement d’espatles adorable, e un cèrt aire esquist de resvenja, tachèc es uelhs en Mario.
MISERABLES-V-WEB	I auec coma un relampit entre aqueri dus èssers.
MISERABLES-V-WEB	Importaue pòc que non siguessen solets.
MISERABLES-V-WEB	T’estimi!, didec Mario.
MISERABLES-V-WEB	T’adori!
MISERABLES-V-WEB	E sense poder resistir-se, s’abracèren estretaments.
MISERABLES-V-WEB	Aquerò non, repliquèc Mario damb ton suplicant.
MISERABLES-V-WEB	Donques non?
MISERABLES-V-WEB	Mario cuelhec ua inflexion de votz grèu.
MISERABLES-V-WEB	Cosette, t’asseguri qu’ei impossible.
MISERABLES-V-WEB	A!, me parlatz damb aguest accent, cavalièr.
MISERABLES-V-WEB	Està ben!
MISERABLES-V-WEB	Me’n vau.
MISERABLES-V-WEB	Pair, non m’auetz apuat.
MISERABLES-V-WEB	Senhor marit, senhor papa, qu’ètz uns tirans.
MISERABLES-V-WEB	L’ac vau a condar ath pairin.
MISERABLES-V-WEB	Se pensatz que vau a tornar e dider-vos pegaries, vos enganhatz.
MISERABLES-V-WEB	Aciu a on me vedetz, qu’è eth mèn orgulh.
MISERABLES-V-WEB	Vos demori.
MISERABLES-V-WEB	Ja vos convenceratz que sense jo vos vatz a engüejar.
MISERABLES-V-WEB	Me’n vau, e ac hèsqui perfèctaments.
MISERABLES-V-WEB	Gessec.
MISERABLES-V-WEB	Que sò furiosa.
MISERABLES-V-WEB	Era pòrta se tornèc a barrar, e tot quedèc de nauèth en tenèbres.
MISERABLES-V-WEB	Que siguec a manèra d’un arrai de solei hòraviat enes caminòus dera net.
MISERABLES-V-WEB	Mario s’assegurèc de qué era pòrta ère ben barrada.
MISERABLES-V-WEB	Prauba Cosette!, gasulhèc.
MISERABLES-V-WEB	Quan se’n sàpie…
MISERABLES-V-WEB	Cosette!
MISERABLES-V-WEB	Òc, ei vertat, l’ac vatz a díder tot; qu’ei just.
MISERABLES-V-WEB	Non auia pensat en aquerò.
MISERABLES-V-WEB	Que s’a fòrces entà ua causa e non se n’a entà ua auta.
MISERABLES-V-WEB	Vos ac demani, senhor, vos ac demani per çò de mès sagrat, balhatz-me era vòsta paraula de non dider-li arren.
MISERABLES-V-WEB	Non ei pro que vo’n sapiatz vos?
MISERABLES-V-WEB	Mès era ignore aguestes causes, e s’espauririe.
MISERABLES-V-WEB	Un forçat!
MISERABLES-V-WEB	S’aurie d’explicar-l’ac; s’aurie de dider-li: ei un òme qu’a estat ena preson.
MISERABLES-V-WEB	Era vedec passar un dia era cadia.
MISERABLES-V-WEB	Ò, mon Diu!
MISERABLES-V-WEB	Se deishèc quèir en un fautulh e amaguèc eth ròstre entre es mans.
MISERABLES-V-WEB	Non se l’entenie; mès per çò deth movement des espatles se vedie que ploraue.
MISERABLES-V-WEB	Lèrmes silencioses; lèrmes terribles.
MISERABLES-V-WEB	Enes somics que i a quauquarren de sufocacion.
MISERABLES-V-WEB	Damb un movement convulsiu s’emparèc en fautulh coma entà alendar, e Mario podec veir eth sòn ròstre banhat en lèrmes, e l’entenec a díder tan baish qu’era sua votz semblaue gésser d’un abisme sense hons:
MISERABLES-V-WEB	Me voleria morir!
MISERABLES-V-WEB	Padegatz-vos, didec Mario; sauvarè eth vòste secret entà jo solet.
MISERABLES-V-WEB	E mens atrendit dilhèu de çò que li calie, encara qu’obligat hège ua ora a familiarizar-se damb aquera terribla revelacion; en veir pòc a pòc convertir- se eth senhor Fauchelevent en un presoèr, captivat de man en man per aquera realitat lugubra, e amiat, pera penent naturau dera situacion, a mesurar er intervau que desseparaue a ambdús, higec:
MISERABLES-V-WEB	M’ei impossible non dider-vos arren deth depaus que tan fidèlaments e aunèstaments m’auetz autrejat.
MISERABLES-V-WEB	Qu’ei un acte de probitat.
MISERABLES-V-WEB	Meritatz que se vos recompense.
MISERABLES-V-WEB	Fixatz vos madeish era quantitat, e non vo’n hescatz s’ei plan nauta.
MISERABLES-V-WEB	Gràcies, senhor, didec Jean Valjean damb doçor.
MISERABLES-V-WEB	Tot s’a acabat, o pòc mens.
MISERABLES-V-WEB	Ua soleta causa me rèste…
MISERABLES-V-WEB	Quina?
MISERABLES-V-WEB	Que serie çò de mielhor, responec heredaments Mario.
MISERABLES-V-WEB	Non tornarè a veder-la, didec Jean Valjean.
MISERABLES-V-WEB	E se dirigic entara pòrta.
MISERABLES-V-WEB	Metec era man ena sarralha, eth flastièth cedic, en tot daurir-se era pòrta pro entà que passèsse Jean Valjean, s’estèc un moment quiet, dempús barrèc de nauèth e s’acarèc damb Mario.
MISERABLES-V-WEB	Non ère ja palle senon livid.
MISERABLES-V-WEB	Era sua votz auie cuelhut cèrta estranha serenor.
MISERABLES-V-WEB	S’ac permetetz, senhor, vierè a veder-la.
MISERABLES-V-WEB	Vos asseguri qu’ac desiri fòrça.
MISERABLES-V-WEB	Sense aquerò, sense eth besonh de veir a Cosette, non vos auria hèt aguesta confession.
MISERABLES-V-WEB	Me n’auria anat simplaments…
MISERABLES-V-WEB	Mès en voler estar-me en pòble a on viu Cosette e seguir vedent-la, m’a semblat que me calie desnishar-vos-ac tot.
MISERABLES-V-WEB	Me comprenetz, vertat?
MISERABLES-V-WEB	Qu’ei rasonable aquerò que digui.
MISERABLES-V-WEB	Nau ans hè que non mos separam; era nòsta prumèra cramba siguec aqueth casalon deth baloard, dempús eth convent, apròp deth Luxembourg.
MISERABLES-V-WEB	Aquiu la vedéretz per prumèr còp.
MISERABLES-V-WEB	Rebrembaratz eth sòn chapèu de pelussa blu.
MISERABLES-V-WEB	Dempús mos desplacèrem en barri des Invalids, a on i auie ua rèisha e un jardin en carrèr Plumet.
MISERABLES-V-WEB	Dera mia cramba estant, l’entenia tocar eth piano.
MISERABLES-V-WEB	Tau a estat era mia vida.
MISERABLES-V-WEB	Er un sense er aute, jamès.
MISERABLES-V-WEB	Nau ans e quauqui mesi s’a tardat aquerò.
MISERABLES-V-WEB	Qu’èra entada era un pair, e se credie era mia hilha.
MISERABLES-V-WEB	Sabi pas se me compreneratz, senhor Pontmercy; mès vos asseguri que me serie de mau hèr anar-me’n ara e non tornar a veder-la, non parlar-li mès, quedar-me sense arren en mon.
MISERABLES-V-WEB	Se non vos semblèsse mau, vieria de quan en quan a veir a Cosette.
MISERABLES-V-WEB	Non ac haria soent, ne m’estaria aciu guaire temps.
MISERABLES-V-WEB	Balharíetz era orde de qué me recebesse ena saleta deth prumèr estatge, e enquia e tot entraria pera pòrta deth darrèr, era des vailets, se non siguesse reparable.
MISERABLES-V-WEB	Que valerie mès, me pensi, qu’entrèsse per a on entren toti.
MISERABLES-V-WEB	Çò d’essenciau ei, senhor, que voleria veir quauque còp a Cosette, tan pòqui còps coma volguéssetz.
MISERABLES-V-WEB	Metetz-vos en mèn lòc; non è senon ada era ena tèrra.
MISERABLES-V-WEB	Ath delà de qué, se non tornèssa, s’estranharie.
MISERABLES-V-WEB	Çò que poirè hèr ei vier pera tarde quan comence ja a escurir.
MISERABLES-V-WEB	Vieratz totes es tardes, didec Mario, e Cosette vos demorarà.
MISERABLES-V-WEB	Be n’ètz de brave!, responec Jean Valjean.
MISERABLES-V-WEB	II.- Dempús dera revelacion eth dobte.
MISERABLES-V-WEB	Mario ère capvirat.
MISERABLES-V-WEB	Era espècia d’antipatia que tostemp auie sentut entath supausat pair de Cosette qu’ère ja explicada.
MISERABLES-V-WEB	Trapaue en aqueth personatge un sabi pas qué d’enigmatic, que l’avertie eth sòn instint, e er enigma qu’ère era pejor des vergonhes, era preson.
MISERABLES-V-WEB	Eth senhor Fauchelevent qu’ère eth presoèr Jean Valjean.
MISERABLES-V-WEB	En avier, era felicitat de Mario e de Cosette non poirie prescindir d’aqueth testimòni?
MISERABLES-V-WEB	Ère aguest un hèt consomat?
MISERABLES-V-WEB	Formaue part deth sòn maridatge era acceptacion de Jean Valjean?
MISERABLES-V-WEB	Non i auie ja remèdi?
MISERABLES-V-WEB	S’auie maridat tanben Mario damb eth hujutiu dera preson?
MISERABLES-V-WEB	Per mès que s’ajuste ua corona de lum e d’alegria, per mès que se taste era ora mès erosa dera existéncia, es bassacades d’aguesta sòrta harien estrementir ath madeish arcàngel en sòn extasi, ath madeish semidiu ena sua glòria.
MISERABLES-V-WEB	Coma se passe tostemp damb es cambis de situacion d’aguesta sòrta que viem racondar, Mario se preguntaue se non aurie quauquarren de responsabilitat.
MISERABLES-V-WEB	Era sua prevision, era sua prudéncia aurien patit un volontari eclipsi?
MISERABLES-V-WEB	Dilhèu.
MISERABLES-V-WEB	S’aurie entestat, sense era precaucion de besonh, sense aclarir pro ben es circonstàncies dera persona, ena aventura amorosa, qu’eth sòn tèrme ère eth maridatge damb Cosette?
MISERABLES-V-WEB	Coneishie (e per aguesta sòrta d’estudis successius der òme sus eth madeish, ei coma era vida mos aprovedís de quauque ensenhament), coneishie, didem, eth costat quimeric e visionari dera sua natura; espècia de broma interiora pròpia de fòrça organizacions, qu’enes excèssi dera passion e deth dolor se dilate per çò d’alterar-se era temperatura dera amna, e nègue ar òme enquiath punt de convertir-lo en ua consciéncia banhada peth bromadís.
MISERABLES-V-WEB	Mès d’un còp auem indicat aguest element caracteristic dera individualitat de Mario.
MISERABLES-V-WEB	Com pòt èster que non auesse dit ua soleta paraula d’aquerò a Cosette, e mès en èster un eveniment tan recent e terrible?
MISERABLES-V-WEB	Com pòt èster que non auesse mentat ne tansevolh as Thenardier, sustot eth dia que trapèc a Eponina?
MISERABLES-V-WEB	Que li costaue trabalh explicar-se ara eth silenci d’alavetz.
MISERABLES-V-WEB	Se l’explicaue, totun, rebrembant eth sòn trebolament, era sua embriaguesa ath cant de Cosette, er amor absorbint-ac tot, aqueth embelinament mutuau en çò d’ideau, e dilhèu tanben coma era quantitat imperceptibla de rason barrejada damb aqueth estat violent, encara qu’agradiu, dera amna, un vague e sord instint d’amagar e d’abolir ena sua memòria era orribla aventura qu’eth sòn contacte cranhie, qu’en era li repugnaue representar cap papèr, e que d’eth non podie èster ne cronista ne testimòni, sense èster ath còp acusador.
MISERABLES-V-WEB	Plan, donc, passat e analisat tot, resultaue que, enquia e tot en cas d’auer referit eth param deth casalon Gorbeau a Cosette, de mentar-li as Thenardier, e enquia d’auer desnishat que Jean Valjean ère un forçat, aurie estat pro entada eth tà que cambièsse?
MISERABLES-V-WEB	Entà que cambièsse Cosette?
MISERABLES-V-WEB	Aurie eth arreculat?
MISERABLES-V-WEB	L’aurie adorat mens?
MISERABLES-V-WEB	Aurie deishat de cornèr eth maridatge?
MISERABLES-V-WEB	Non.
MISERABLES-V-WEB	Arren auie, donc, que sénter e repotegar-se.
MISERABLES-V-WEB	Que i a un Diu entad aguesti embriacs que se criden es enamoradi.
MISERABLES-V-WEB	Mario auirie seguit, cèc, eth camin qu’auie alistat damb era vista clara.
MISERABLES-V-WEB	Er amor l’auie bendat es uelhs entà amiar-lo: entà on?, entath paradís.
MISERABLES-V-WEB	Era antipatia de Mario entath senhor Fauchelevent, transformat en Jean Valjean, se barrejaue ara damb idies orribles, qu’entre eres, ei just qu’ac digam, i auie quauquarren de pietat, e enquia de suspresa.
MISERABLES-V-WEB	Eth lairon, e eth lairon reïncident, auie restituit un depaus, e quin depaus?
MISERABLES-V-WEB	Sies cents mil francs, que solet eth n’auie notícia, e que podec plan ben sauvar-se.
MISERABLES-V-WEB	Auie hèt tot çò de contrari, ère delator d’eth madeish.
MISERABLES-V-WEB	Qui l’obligaue a denonciar-se?
MISERABLES-V-WEB	Se se sabie eth sòn vertadèr nòm ei pr’amor qu’eth ac auie dit.
MISERABLES-V-WEB	Entath condemnat, era masca non ei era masca; qu’ei un abric.
MISERABLES-V-WEB	Un nòm faus ei era seguretat, e eth auie renonciat ath que l’amagaue.
MISERABLES-V-WEB	Que podie, en èster un forçat, amagar-se entà tostemp en sen d’ua familha aunèsta, e s’auie resistit ad aguesta temptacion.
MISERABLES-V-WEB	E per qué?
MISERABLES-V-WEB	Per escrupuls de consciéncia.
MISERABLES-V-WEB	Es sues paraules explicatòries auien er irresistible accent dera realitat.
MISERABLES-V-WEB	En resumit, qui que siguesse aqueth òme, incontestablaments se l’auie de considerar coma ua consciéncia que se desvelhaue.
MISERABLES-V-WEB	Qu’auie en eth cèrta misteriosa reabilitacion, encara enes sòn començaments; e, sivans totes es aparences, hège fòrça temps qu’er excrupul dominaue ena sua amna.
MISERABLES-V-WEB	Taus accèssi de çò de just e çò de bon non son pròpis de natures vulgares.
MISERABLES-V-WEB	Eth desvelhar dera consciéncia indique ua amna grana.
MISERABLES-V-WEB	Jean Valjean qu’ère sincèr.
MISERABLES-V-WEB	Aguesta sinceritat visibla, paupabla, incontestabla e encara evidenta peth dolor que li costaue, hège inutiles es recèrques.
MISERABLES-V-WEB	Estranha inversion des situacions!
MISERABLES-V-WEB	Qué surgentaue entà Mario deth senhor Fauchelevent?
MISERABLES-V-WEB	Era maufidança.
MISERABLES-V-WEB	E de Jean Valjean?
MISERABLES-V-WEB	Era confiança.
MISERABLES-V-WEB	En misteriós balanç que Mario hège d’aqueth individú, en tot comparar eth déuer e er auer, volie arribar en un resultat; Mès se sentie coma estropat en ua tempèsta.
MISERABLES-V-WEB	S’esdegaue a dedusir ua idia clara de Jean Valjean, e en tot perseguir-lo, entà didè’c atau, ath hons deth sòn pensament, lo perdie e non lo tornaue a trapar senon en bromadís fatau.
MISERABLES-V-WEB	Et depaus restituit aunèstaments e era probitat dera confession qu’èren accions meritòries e costauen coma un resplendor ena broma; aguesta de seguit se tornaue un aute còp nera.
MISERABLES-V-WEB	Qué venguie a èster era aventura deth humarau de Jondrette?
MISERABLES-V-WEB	Per qué ara arribada dera justícia, aqueth òme, en sòrta de presentar ua denóncia, auie hujut?
MISERABLES-V-WEB	Mario trapaue aguest còp era responsa: pr’amor qu’aqueth òme ère un forçat qu’anaue hujut.
MISERABLES-V-WEB	Ua auta pregunta: per qué auie vengut aqueth òme ena barralha?
MISERABLES-V-WEB	Pr’amor que Mario vedie aparéisher ara claraments aguest rebrembe ar impuls des sues emocions, coma era tinta simpatica quan s’aprèsse en huec.
MISERABLES-V-WEB	Encara qu’ère aquiu, non combatie.
MISERABLES-V-WEB	Qué auie, donc, vengut a hèr?
MISERABLES-V-WEB	Dauant d’aguesta pregunta surgentaue un espèctre e daue era responsa.
MISERABLES-V-WEB	Javert.
MISERABLES-V-WEB	Mario rebrembaue perfèctaments era funèbra vision de Jean Valjean arrossegant dehòra dera barralha a Javert, estacat, e entenie encara ath darrèr der angle deth carreron Mondetour er orrible tret de pistòla.
MISERABLES-V-WEB	Que i auie, plan, òdi entre er espion e eth presoèr.
MISERABLES-V-WEB	Er un shordaue ar aute; e Jean Valjean auie vengut ena barralha entà resvenjar-se.
MISERABLES-V-WEB	Arribèc tard.
MISERABLES-V-WEB	Probablaments se’n sabie de qué Javert auie estat hèt presoèr.
MISERABLES-V-WEB	Era resvenja corsa qu’a penetrat en diuèrses prigondors e domine aquiu; ei tan simpla que non espaurís as amnes convertides ath ben d’ua manèra incomplèta; e tau ei er anament d’aguesta sòrta de persones, qu’un criminau, en camin de penediment, pòt auer escrupul de panar e non de resvenjar-se.
MISERABLES-V-WEB	Jean Valjean auie aucit a Javert, aumens semblaue evident.
MISERABLES-V-WEB	Ua darrèra pregunta, que non trapaue responsa, a maugrat de senter-la coma ues estialhes.
MISERABLES-V-WEB	Per qué era existéncia de Jean Valjean auie anat tant de temps junhuda a Cosette?
MISERABLES-V-WEB	Qué significaue era òbra ombriua dera Providéncia en botar ad aquera mainada en contacte damb semblable òme?
MISERABLES-V-WEB	Se harguen en cèu cadies dobles, e Diu se complatz en amassar ar àngel damb eth dimòni?
MISERABLES-V-WEB	Pòden èster companhs de quarto, en misteriós empresonament dera misèria, un crim e ua innocéncia?
MISERABLES-V-WEB	Pòden, en carís de condemnadi que se cride eth destin uman, passar en tot tocar-se dus fronts, er un candid, e er aute formidable; er un banhat damb es divines nuances dera auba, e er aute entà tostemp palle damb era sinistra ludentor d’un etèrn relampit?
MISERABLES-V-WEB	Qui auie determinat aquera union inexplicabla?
MISERABLES-V-WEB	Com, per quin prodigi s’auie establit tau comunautat de vida entre era celestiau mainada e eth vielh forçat?
MISERABLES-V-WEB	Qui auie estacat er anhèth ath lop, e çò qu’encara ère mès incomprensible, eth lop ar anhèth?
MISERABLES-V-WEB	Pr’amor qu’eth lop estimaue ar anhèth; pr’amor qu’er èsser herotge adoraue ath fèble; pr’amor que, pendent nau ans, er àngel auie auut coma punt d’empara ath monstre.
MISERABLES-V-WEB	Era mainadesa e era adolescéncia de Cosette, eth sòn virginau desvolopament de vida e de lum, auien trapat arrecès en aquera abnegacion disfòrme.
MISERABLES-V-WEB	Aciu es questions se des.huelhauen, entà didè’c atau, en enigmes innombrables, es abismes se daurien ath hons des abismes, e en voler Mario apregondir en Jean Valjean sentie vertige.
MISERABLES-V-WEB	Qué ère, donc, aqueth òme eriçat de precipicis?
MISERABLES-V-WEB	Es ancians simbòls deth Genesis son etèrns.
MISERABLES-V-WEB	Ena societat umana, tau coma existís aué, e enquiath dia qu’ua claror màger l’altere, i aurà tostemp dus òmes, un superior e un aute sosterranh; un caminant entath ben, Abel; un aute decantant-se entath mau, Cain.
MISERABLES-V-WEB	Aqueth bandit, religiosaments absorbit ena adoracion d’ua vèrge, velhant per era, educant-la, susvelhant-la, dignificant-la e estropant-la, en èster, eth, impur, ena puretat?
MISERABLES-V-WEB	Jean Valjean formant eth còr de Cosette?
MISERABLES-V-WEB	Era figura tenebrosa tient-se exclusiauments a preservar de tota ombra e de tota broma era gessuda d’un astre?
MISERABLES-V-WEB	Aqueth qu’ère eth secret de Jean Valjean, e tanben de Diu.
MISERABLES-V-WEB	Dauant d’aguesti dus secrets, Mario arreculaue.
MISERABLES-V-WEB	De bèra manèra, er un lo padegaue sus er aute.
MISERABLES-V-WEB	Era Providéncia, en aquera aventura, ère tan visibla coma Jean Valjean.
MISERABLES-V-WEB	Diu qu’a es sòns esturments e se’n servís der utís que vò.
MISERABLES-V-WEB	Non ei responsable dauant der òme.
MISERABLES-V-WEB	Coneishem nosati es misteriosi camins dera Providéncia?
MISERABLES-V-WEB	Jean Valjean auie trabalhat ena perfeccion de Cosette, en tot contribusir un shinhau a formar era sua amna; aquerò qu’ère incontestable.
MISERABLES-V-WEB	E qué?
MISERABLES-V-WEB	D’un obrèr orrible auie resultat ua òbra admirabla.
MISERABLES-V-WEB	Diu que hè es miracles que vò.
MISERABLES-V-WEB	Volec tier a un òme des antecedents de Jean Valjean en desvolopament dera graciosa mainada.
MISERABLES-V-WEB	Mès, encara que siguesse estranh eth colaborador, quin compde mos cau demanar-li?
MISERABLES-V-WEB	Ei eth prumèr còp qu’es hiems ajuden ara primauèra a hèr era ròsa?
MISERABLES-V-WEB	Mario se responie ada eth madeish, e qualificaue de bones es sues responses.
MISERABLES-V-WEB	Non auie gausat insistir damb Jean Valjean sus es punt que viem d’indicar, encara que se sauvaue pro ben de reconéisher que li mancaue atreviment entad aquerò.
MISERABLES-V-WEB	Adoraue a Cosette, la possedie.
MISERABLES-V-WEB	Cosette qu’ère pura coma es angels.
MISERABLES-V-WEB	Quina aclaracion li calie mès?
MISERABLES-V-WEB	Cosette qu’ère ua lum, e era lum amie en era era claror.
MISERABLES-V-WEB	Mario ac auie tot.
MISERABLES-V-WEB	Qué mès podie desirar?
MISERABLES-V-WEB	Dilhèu tot non ei pro?
MISERABLES-V-WEB	Es negòcis personaus de Jean Valjean non li tanhien, sustot dès eth moment dera declaracion solemna deth miserable: “Non sò arren de Cosette.
MISERABLES-V-WEB	Jean Valjean qu’ère un simple caminaire, coma auie dit eth madeish.
MISERABLES-V-WEB	Passaue, donc, e qui que siguesse, eth sòn papèr s’auie acabat.
MISERABLES-V-WEB	En futur, Mario complirie es foncions dera Providéncia ath costat de Cosette.
MISERABLES-V-WEB	Cosette auie trapat enes regions sublimes ath sòn egal, ath sòn aimant, ath sòn espòs, ath sòn celestiau companh.
MISERABLES-V-WEB	En quilhar-se enes nautades, alada e transfigurada, deishaue ath sòn darrèr, ena tèrra, era sua crisalida ueda e orribla: Jean Valjean.
MISERABLES-V-WEB	En quinsevolh cercle d’idies que virèsse Mario, totstemp campaue eth sòn orror entà Jean Valjean.
MISERABLES-V-WEB	Orror sagrat, dilhèu; pr’amor que, sivans auem insinuat, sentie cèrt quid divinum en aqueth òme.
MISERABLES-V-WEB	Dempús deth darrèr des òmes que i a eth forçat.
MISERABLES-V-WEB	Eth presoèr non figure, didem-ac atau, entre es viuents.
MISERABLES-V-WEB	Era lei l’a privat de tota era quantitat d’umanitat que li pòden treir a un òme.
MISERABLES-V-WEB	Mario, enes questions penaus, admetie, encara que democrata, eth sistèma inexorable, e auie sus aqueri qu’era lei herís, totes es idies dera lei.
MISERABLES-V-WEB	Non auie hèt encara, mos ac cau díder, toti es progrèssi.
MISERABLES-V-WEB	Non ère encara capable de distinguir entre çò escrit per òme e çò escrit per Diu; entre era lei e eth dret.
MISERABLES-V-WEB	Non auie examinat ne ponderat eth dret que s’apròpie er òme de dispausar de çò irrevocable e çò irreparable.
MISERABLES-V-WEB	Non l’irritaue era paraula vindicta.
MISERABLES-V-WEB	Li semblaue naturau que cèrtes infraccions dera lei escrita siguessen seguides de penes etèrnes, e acceptaue coma procediment de civilizacion era condemna sociau.
MISERABLES-V-WEB	Çò que non significaue que mès endauant deishèsse d’auançar infaliblaments, donques qu’eth sòn anament ère brave, e ère compausat, ath hons, de progrès latent.
MISERABLES-V-WEB	Damb es idies qu’alavetz professaue, Jean Valjean ère entada eth disfòrme e repugnant.
MISERABLES-V-WEB	Qu’ère eth reprobat, eth forçat.
MISERABLES-V-WEB	Aguest còp li costaue er efècte dera trompeta deth judici finau, e dempús d’auer considerat pendent fòrça temps a Jean Valjean, eth sòn darrèr gèst siguec virar eth cap.
MISERABLES-V-WEB	Vade retro.
MISERABLES-V-WEB	Mario, qu’ei de besonh persutar en aquerò, encara qu’interroguèsse a Jean Valjean enquiath punt de dider-li ad aguest: “Me cohessatz”, non l’auie hèt dues o tres preguntes decisiues; e non pr’amor que non se l’acodissen, que òc qu’auie passat, senon pr’amor que l’inspirauen un cèrt panic.
MISERABLES-V-WEB	Eth humarau de Jondrette?
MISERABLES-V-WEB	Era barralha?
MISERABLES-V-WEB	Javert?
MISERABLES-V-WEB	Qui pòt saber a on aurien arribat es revelacions?
MISERABLES-V-WEB	Jean Valjean non semblaue èster òme capable d’arrecular.
MISERABLES-V-WEB	E qui sap se Mario, dempús d’empossar-lo, non aurie desirat retier-lo?
MISERABLES-V-WEB	Non mos a arribat a toti qu’en circonstàncies suprèmes, eth hèt de hèr ua pregunta, e tapar-mos ara seguida es aurelhes entà non enténer era responsa?
MISERABLES-V-WEB	Aguestes debilitats que son pròpies mès que mès des enamoradi.
MISERABLES-V-WEB	Non ei prudent interrogar enquiath hons as persones plaçades en situacions sinistres, sustot quan era part indisolubla dera nòsta vida se trape fatauments barrejada damb eres.
MISERABLES-V-WEB	Des explicacions desesperades de Jean Valjean podie surgentar quauqua lum espaventosa.
MISERABLES-V-WEB	Era fatalitat que n’a d’aguestes solidaritats, qu’en eres era mèrca deth crim s’esculte ena madeisha innocéncia pera ombriua lei des reflèxi colorants.
MISERABLES-V-WEB	Es mès candides figures pòden sauvar entà tostemps era reverberacion d’un vesiat orrible.
MISERABLES-V-WEB	Damb rason o sense era, Mario l’auie calut pòur.
MISERABLES-V-WEB	Sabie ja massa, e mèsalèu volie estabordir-se qu’illustrar-se.
MISERABLES-V-WEB	En arràs dera desesperacion, amiaue a Cosette enes sòns braci, clucant es uelhs entà non veir a Jean Valjean.
MISERABLES-V-WEB	Aguest òme qu’ère era net; net palpitanta e terribla.
MISERABLES-V-WEB	Com gausar cercar ath hons?
MISERABLES-V-WEB	Qu’ei atròç dirigir preguntes ara ombra.
MISERABLES-V-WEB	Qui sap qué podie respóner?
MISERABLES-V-WEB	Era auba que poirie pèrder etèrnaments era sua blancor.
MISERABLES-V-WEB	En tau situacion d’esperit, qu’ère entà Mario ua perplexitat dolorosa pensar qu’aqueth òme se heregarie en futur, encara qu’a penes, damb Cosette.
MISERABLES-V-WEB	Se repotegaue ara non auer hèt aguestes formidables preguntes, que dauant d’eres auie arreculat, e que d’eres aurie pogut resultar ua decision implacable e definitiua.
MISERABLES-V-WEB	Se trapaue massa brave e generós; en resumit, massa fèble; feblèsa que l’ahisquèc a consentir en ua imprudéncia.
MISERABLES-V-WEB	S’auie deishar esmòver; qu’ère eth sòn tòrt.
MISERABLES-V-WEB	Aurie pura e simplaments auer aluenhat dera sua casa a Jean Valjean.
MISERABLES-V-WEB	Qué harie ara?
MISERABLES-V-WEB	Es visites de Jean Valjean li repugnauen prigondaments.
MISERABLES-V-WEB	Qué significaue aqueth òme ena sua casa?
MISERABLES-V-WEB	Aguesta pregunta lo botaue de nauèth ath cant der abisme, que non gausaue apregondir; enquia e tot cranhie sondejar-se ada eth madeish.
MISERABLES-V-WEB	Auie aufrit en un moment de commocion, de febresa; Jean Valjean compdaue damb era sua promesa; e cau complir era paraula que de da, encara que se dongue a un forçat.
MISERABLES-V-WEB	Totun aquerò, eth sòn principau déuer qu’ère entà Cosette.
MISERABLES-V-WEB	Mario resolvie aguest confús agropament d’idies en sòn cervèth, en tot passar d’ua en auta, e estonant-li totes.
MISERABLES-V-WEB	D’a on resultaue, entada eth, ua agitacion prigonda; agitacion que li costèc fòrça amagar-l’ac a Cosette; mès er amor, qu’ei un talent, l’ajudèc a arténhè’c.
MISERABLES-V-WEB	Per çò d’aute, hec sense objècte aparent quauques preguntes a Cosette, candida coma ua paloma, e sense sospechar arren.
MISERABLES-V-WEB	Guaire Mario auie entrevist e supausat, que era vertat.
MISERABLES-V-WEB	Aquera ortiga sinistra auie estimat e protegit ad aqueth liri.
MISERABLES-V-WEB	Libre ueitau: Eth crepuscul dera tarde.
MISERABLES-V-WEB	I.- Eth prumèr estatge.
MISERABLES-V-WEB	Londeman, quan començaue a escurir, Jean Valjean cridèc ara pòrta- cochera dera casa deth senhor Gillenormend.
MISERABLES-V-WEB	Vasco lo recebec trapant-se aquiu coma un ex profeso e per orde de quauqu’un.
MISERABLES-V-WEB	A viatges qu’ei pro damb díder a un vailet: “Demora a Tau”.
MISERABLES-V-WEB	Quedar-me aciu baish, responec Jean Valjean.
MISERABLES-V-WEB	Vau a avisar ara senhora.
MISERABLES-V-WEB	Era cramba que Jean Valjean entrèc ère un prumèr estatge voutat e umid, que servie a viatges de cerèr e que daue tath carrèr, damb eth solèr de rajòles ròies e ua mala hièstra que permetie a penes eth pas a uns praubi arrais de lum a trauèrs des barrons de hèr.
MISERABLES-V-WEB	Non ère aguest quarto d’aqueri qu’eth vop, eth plumalh e era escampa shorden.
MISERABLES-V-WEB	Eth povàs jadie aciu tranquil.
MISERABLES-V-WEB	Es aranhes abondauen liuraments.
MISERABLES-V-WEB	Ua polida tela, desplegada damb luxe, plan nera e damb ornaments de mosques mòrtes, viraue ar entorn d’un des veires dera hièstra.
MISERABLES-V-WEB	Era sala, petita e baisha de tet, ère moblada damb ues quantes botelhes uedes, apilerades en un cornèr.
MISERABLES-V-WEB	Era paret, rebocada d’auriò, s’anaue espelant ara prèssa.
MISERABLES-V-WEB	Se vedie ath hons ua humeneja de husta, pintada de nere, alugada, çò qu’indicaue que s’auie compdat damb era responsa de JeanValjean: “Baish”.
MISERABLES-V-WEB	Vasco, venguec, placèc sus era humenja ua candèla alugada e se retirèc, sense que Jean Valjean, damb eth cap clin enquia tocar eth pièch, se n’auesse encuedat d’arren.
MISERABLES-V-WEB	Còp sec se lheuèc coma espaurit.
MISERABLES-V-WEB	Cosette ère ath sòn darrèr.
MISERABLES-V-WEB	Non l’auie vist entrar, mès auie sentut qu’entraue.
MISERABLES-V-WEB	Se virèc e la contemplèc damb extasi.
MISERABLES-V-WEB	Qu’estaue adorablaments beròia; mès çò qu’eth guardaue d’aquera manèra, non ère era beresa materiau, senon era amna.
MISERABLES-V-WEB	Pair, exclamèc Cosette, m’en sabia des vòstes rareses, mès jamès m’auria imaginat qu’arribèssen a tant.
MISERABLES-V-WEB	Vai, quina idia!
MISERABLES-V-WEB	Ditz Mario que vos auetz entestat que vos receba aciu.
MISERABLES-V-WEB	Òc, me sò entestat.
MISERABLES-V-WEB	Ja me demoraua aguesta responsa.
MISERABLES-V-WEB	Plan ben.
MISERABLES-V-WEB	Comencem peth principi.
MISERABLES-V-WEB	Pair, punatz-me.
MISERABLES-V-WEB	E l’aufric era caròla.
MISERABLES-V-WEB	JeanValjean s’estèc quiet.
MISERABLES-V-WEB	Non vos botjatz.
MISERABLES-V-WEB	Declari qu’era vòsta actitud ei era d’ua persona que se sent colpada.
MISERABLES-V-WEB	Vos perdoni, totun.
MISERABLES-V-WEB	Jesucrist a dit: presentatz era auta caròla.
MISERABLES-V-WEB	Aciu que l’auetz.
MISERABLES-V-WEB	E li presentèc era auta caròla.
MISERABLES-V-WEB	Jean Valjean non se botgèc; semblaue clauat en solèr.
MISERABLES-V-WEB	Aquero vie a èster seriós, didec Cosette.
MISERABLES-V-WEB	Qué vos è dit?
MISERABLES-V-WEB	Dinaratz damb nosati.
MISERABLES-V-WEB	Que ja è dinat.
MISERABLES-V-WEB	Non ei vertat.
MISERABLES-V-WEB	Harè qu’eth senhor Gillenormand vos pelege.
MISERABLES-V-WEB	Es pairins son es encargadi de pelejar as pairs.
MISERABLES-V-WEB	Tè, pujatz damb jo en salon.
MISERABLES-V-WEB	Lèu.
MISERABLES-V-WEB	Impossible.
MISERABLES-V-WEB	En arribar aciu, Cosette perdec terren.
MISERABLES-V-WEB	Impossible!
MISERABLES-V-WEB	Per qué?
MISERABLES-V-WEB	Aciu s’està plan mau.
MISERABLES-V-WEB	Sabes…
MISERABLES-V-WEB	Sabetz, senhora, que sò estranh, qu’è es mèns capricis.
MISERABLES-V-WEB	Cosette balhèc un còp de mans.
MISERABLES-V-WEB	Senhora…!
MISERABLES-V-WEB	Sabetz…!
MISERABLES-V-WEB	Guaires nauetats!
MISERABLES-V-WEB	Qué signifique aquerò?
MISERABLES-V-WEB	Qu’auetz volgut èster senhora e n’ètz.
MISERABLES-V-WEB	Entà vos non, pair.
MISERABLES-V-WEB	Deishatz de cridar-me pair.
MISERABLES-V-WEB	Com?
MISERABLES-V-WEB	Cridatz-me senhor Jean, Jean se voletz.
MISERABLES-V-WEB	Non ètz ja pair ne jo sò Cosette!
MISERABLES-V-WEB	Que vos crida senhor Jean!
MISERABLES-V-WEB	Qué signifiquen aguesti cambis?
MISERABLES-V-WEB	Quina revolucion ei aguesta?
MISERABLES-V-WEB	Qué s’a passat?
MISERABLES-V-WEB	Guardatz-me ena cara.
MISERABLES-V-WEB	E non acceptatz un quarto en aguesta casa!
MISERABLES-V-WEB	Eth quarto que vos auia destinat!
MISERABLES-V-WEB	Quin mau vos è hèt?
MISERABLES-V-WEB	En qué vos è ofensat?
MISERABLES-V-WEB	S’a passat quauquarren?
MISERABLES-V-WEB	Arren.
MISERABLES-V-WEB	E alavetz?
MISERABLES-V-WEB	Tot qu’ei coma abantes.
MISERABLES-V-WEB	Per qué vos cambiatz eth nòm?
MISERABLES-V-WEB	Tanben vos auetz cambiat eth vòste.
MISERABLES-V-WEB	Arric coma abantes e higec:
MISERABLES-V-WEB	Non compreni absoludaments arren.
MISERABLES-V-WEB	Aquerò qu’artenh era estupiditat.
MISERABLES-V-WEB	Li demanarè permís ath mèn marit entà que sigatz eth senhor Jean, e demori que consentirà.
MISERABLES-V-WEB	Me desengustatz fòrça.
MISERABLES-V-WEB	Es capricis non deuen arribar enquia costar pena ara vòsta mainada, ara vòsta Cosette.
MISERABLES-V-WEB	Non auetz eth dret d’èster dolent, vos qu’ètz tan brave.
MISERABLES-V-WEB	Jean Valjean non responec.
MISERABLES-V-WEB	Li cuelhec era viuaments es dues mans, e damb un movement irresistible, en tot lheuar-les ath nivèu deth sòn ròstre, les sarrèc contra eth sòn còth, per dejós dera barba, prigond senhau d’amor.
MISERABLES-V-WEB	Ò!, li didec, sigatz brave!
MISERABLES-V-WEB	E seguic: guardatz çò que jo cridi èster brave: mostrant-vos amable, vietz a víuer damb nosati; aciu i a audèths coma en carrèr Plumet; deishatz aguest trauc en carrèr der Òme Armat; non volgatz qu’endonvia charrades; sigatz coma toti, esdejoatz, dinatz ena nòsta companhia, sigatz eth mèn pair.
MISERABLES-V-WEB	Eth retirèc es mans.
MISERABLES-V-WEB	Cosette s’incomodèc:
MISERABLES-V-WEB	Non auetz besonh ja de pair; auetz marit.
MISERABLES-V-WEB	Donques que non è besonh de pair!
MISERABLES-V-WEB	S’era tia Santos siguesse aciu, repliquèc Jean Valjean coma aqueth que cèrque testimònis perque li cau agarrar-se enquia d’un peu, serie era prumèra que convierie que sò òme capriciós.
MISERABLES-V-WEB	Que non i a arren de nau en tot aquerò.
MISERABLES-V-WEB	Tostemp m’a agradat eth mèn cornèr.
MISERABLES-V-WEB	Mès, s’aciu hè hered; s’a penes se ve!
MISERABLES-V-WEB	M’opausi decididaments a que me digatz vos.
MISERABLES-V-WEB	Quan venguia, didec Jean Valjean, vedí en carrèr de Sant Loís un mòble plan polit.
MISERABLES-V-WEB	Qu’ei ena casa d’un ebanista.
MISERABLES-V-WEB	Se jo siguessa hemna e beròia, non deisharia d’aquerir-lo.
MISERABLES-V-WEB	Un tocador ara mòda, de pau de ròsa, e encastrat damb un miralh fòrça gran e diuèrsi tiradors.
MISERABLES-V-WEB	Un mòble de gust.
MISERABLES-V-WEB	Ò!, quina peguesa!, repliquèc Cosette.
MISERABLES-V-WEB	Qu’ère ua Gràcia imitant a un gat.
MISERABLES-V-WEB	Sò dehòra, contunhèc.
MISERABLES-V-WEB	D’ager, que me hètz rabiar toti.
MISERABLES-V-WEB	Non compreni ua soleta paraula.
MISERABLES-V-WEB	Vos non me defenetz de Mario, ne Mario me sostie contra vos; que sò soleta.
MISERABLES-V-WEB	Apraii eth mèn quarto, en tot méter en aquerò toti es sentits, e me deishatz menspredada.
MISERABLES-V-WEB	Encargui a Nicolassa un dinar de familha, e me contesten que non se pòt hèr.
MISERABLES-V-WEB	E eth mèn pair Fauchelevent vò que lo crida senhor Jean, e que lo receba en ua vielha e umida tuta, qu’es sues parets an barba, e a on en sòrta de cristaus i a botelhes uedes, e en sòrta de ridèus telaranhes!
MISERABLES-V-WEB	Qu’ètz un òme estranh, que i sò d’acòrd; ei eth vòste caractèr; mès non a d’auer ua trèva entàs que se mariden?
MISERABLES-V-WEB	Vatz, donc, a víuer plan content en vòste abominable carrèr der Òme Armat.
MISERABLES-V-WEB	Be n’è passat jo en eth de males estones!
MISERABLES-V-WEB	Quina rancura auetz contra jo?
MISERABLES-V-WEB	Me costatz fòrça pena, vai!
MISERABLES-V-WEB	E en tot formalizar-se còp sec, tachèc era vista en Jean Valjean e higec:
MISERABLES-V-WEB	Vos hè dò que siga erosa?
MISERABLES-V-WEB	Era candidesa, sense saber-se’n, se cale a viatges en çò de mès prigond.
MISERABLES-V-WEB	Aguesta pregunta, simpla entà Cosette, qu’ère prigonda entà Jean Valjean.
MISERABLES-V-WEB	Cosette volie solet engarrapar, e esbauçaue.
MISERABLES-V-WEB	Jean Valjean s’esblancossic.
MISERABLES-V-WEB	Era sua felicitat qu’ère er objècte dera mia vida.
MISERABLES-V-WEB	Diu ara, me la pòt trèir sense que li hesca cap manca ad arrés.
MISERABLES-V-WEB	Cosette, qu’ès erosa, e, era mia mission s’a acabat.
MISERABLES-V-WEB	A!, Que m’auetz dit ès!, exclamèc cosette.
MISERABLES-V-WEB	E se lancèc enes sòns braci.
MISERABLES-V-WEB	Gràcies, pair!, li didec Cosette.
MISERABLES-V-WEB	Aquera escometuda anaue a tornar-se dolorosa entà Jean Valjean.
MISERABLES-V-WEB	A on vatz?, preguntèc Cosette.
MISERABLES-V-WEB	Jean Valjean responec:
MISERABLES-V-WEB	Me retiri, senhora, vos demoren.
MISERABLES-V-WEB	E deth lumedan estant, higec:
MISERABLES-V-WEB	Vos è tutejat.
MISERABLES-V-WEB	Didetz-li ath vòste marit que non me tornarà a passar.
MISERABLES-V-WEB	II.- De mau entà pejor.
MISERABLES-V-WEB	Jean Valjean tornèc londeman ara madeisha ora.
MISERABLES-V-WEB	Cosette non li hec preguntes, ne mostrèc admiracion, ne didec que sentie hered, ne parlèc mau dera sala; evitèc ath còp cridar-lo pair e senhor Jean; deishèc que la tractèsse de vos e de senhora.
MISERABLES-V-WEB	Se vedec, totun, qu’ère mens alègra.
MISERABLES-V-WEB	Enquia e tot aurie estat trista, mès que non l’ère possible.
MISERABLES-V-WEB	Probablaments auie auut damb Mario ua d’aguestes convèrses qu’er òme estimat ditz çò que vò, e sense explicar arren, satisfè er objècte deth sòn amor.
MISERABLES-V-WEB	Eth curiosèr des enamoradi non va guaire mès enlà deth sòn amor.
MISERABLES-V-WEB	Era sala baisha ère un shinhau mès eleganta.
MISERABLES-V-WEB	Nicolassa es telaranhes.
MISERABLES-V-WEB	Es visites contunhèren estant diadères.
MISERABLES-V-WEB	Jean Valjean non auec valor entà veir enes paraules de Mario arren mès qu’era letra.
MISERABLES-V-WEB	Mario, ath sòn torn, s’engenhèc de sòrta que tostemp se trapaue absent quan venguie Jean Valjean.
MISERABLES-V-WEB	Es persones dera casa s’acostumèren ad aguest nau caprici deth senhhor Fauchelevent.
MISERABLES-V-WEB	Era tia Santos contribuic ad aquerò, en tot repetir “qu’eth sòn patron auie estat tostemp atau”.
MISERABLES-V-WEB	Eth pairin decretèc qu’ère “un extravagant”.
MISERABLES-V-WEB	Aquerò siguec pro.
MISERABLES-V-WEB	Ath delà de qué tàs nauanta ans non son possibles ja es relacions amistoses; tot qu’ei juxtaposicion; un nauèth vengut qu’ei ua trebuc.
MISERABLES-V-WEB	Non i a lòc entada eth; toti es costums son ja adoptadi.
MISERABLES-V-WEB	Eth senhor Gillenormand s’alegrèc de veder-se liure deth senhor Fauchelevent o Tranchelevent, e higec:
MISERABLES-V-WEB	Aguesta sòrta d’extravagants qu’ei plan comuna.
MISERABLES-V-WEB	Executen tota classa de rareses sense motiu.
MISERABLES-V-WEB	Eth marqués de Canaples qu’ère encara pejor, pr’amor que crompèc un palai entà víuer enes humaraus.
MISERABLES-V-WEB	Son aparences fantastiques de cèrt tipe de gent.
MISERABLES-V-WEB	Arrés entrevedec era sinistra realitat.
MISERABLES-V-WEB	Qui podie endonviar semblabla causa?
MISERABLES-V-WEB	Que i a restanques atau ena India.
MISERABLES-V-WEB	Era aigua presente un aspècte extraordinari, inexplicable, estrementint-se sense que la posse eth vent, mostrant agitacion, quan li calerie èster tranquilla.
MISERABLES-V-WEB	Se guarde era sua superfícia, e non se ve era idra que s'arrossègue ath hons.
MISERABLES-V-WEB	Fòrça òmes qu’an tanben un monstre secret, un mau qu’alimenten, un dragon que les rosigue, ua desesperacion qu’abite ena sua net.
MISERABLES-V-WEB	Aguest individú se retire as auti; va e ven, en tot ignorar-se qu’amie ath sòn laguens un orrible dolor parasit que l’avale damb es sòns mil dents, enquia deishar-lo mòrt.
MISERABLES-V-WEB	Jos aguest punt d’enguarda, er òme ei coma un remolin, a on era aigua, encara qu’estancada, a ua grana prigondor.
MISERABLES-V-WEB	De quan en quan se nòte ua cèrta commocion incomprensibla ena superfícia.
MISERABLES-V-WEB	Se forme ua ondada misteriosa, que despareish e torne dempús a aparéisher.
MISERABLES-V-WEB	Ua bambolha d’aire puge e crèbe.
MISERABLES-V-WEB	Qu’ei era respiracion der animau desconeishut.
MISERABLES-V-WEB	Quauqui costums estranhs; per exemple, arribar ara ora qu’es auti ja se’n van, amagar-se quan es auti se dèishen veir, non abandonar jamès era capa de tristor, cercar eth passèg solitari, preferir eth carrèr desèrt, non barrejar- se enes convèrses, evitar es lòcs concorrudi e es hèstes, semblar que s’està ben e víuer praubaments, auer, encara que ric, era clau dera sua casa ena pòcha e era candèla ena portaria, entrar pera pòrta faussa, pujar pera escala secreta; totes aguestes singularitats insignificantes, ondades, bambolhes d’aire, plecs hujutius ena superfícia, provien fòrça còps d’un hons formidable.
MISERABLES-V-WEB	Diuèrses setmanes se passèren atau.
MISERABLES-V-WEB	De man en man entrèc Cosette en ua vida naua; eth matrimòni cree relacions, es visites son era sua conseqüéncia de besonh, e eth suenh dera casa ocupe ua grana part deth temps.
MISERABLES-V-WEB	Per çò des plasèrs dera naua vida, non èren costosi entà Cosette, donques que solet se redusien a un: estar damb Mario.
MISERABLES-V-WEB	Era sua principau glòria ère gésser damb eth e non separar-se deth sòn costat.
MISERABLES-V-WEB	Ambdús sentien un plasèr cada viatge màger en passejar-se cuelhudi deth braç, de cara ath solei, de cara ara gent, es dus solets.
MISERABLES-V-WEB	Cosette experimentèc ua contrarietat.
MISERABLES-V-WEB	Era tia Santos non hec bones amistats damb Nicolassa e se n’anèc.
MISERABLES-V-WEB	Per çò deth pairin, era sua santat qu’ère excellenta; Mario defenie de quan en quan cèrtes causes; era senhoreta Gillenormand passaue agradiuaments ath cant dera naua familha era vida laterau que li semblaue pro.
MISERABLES-V-WEB	Jean Valjean venguie cada dia.
MISERABLES-V-WEB	Substituit eth vos peth tu, e es expressions senhora e senhor Jean pes deth sòn tracte familhar ancian, lo trapaue Cosette desparièr d’abantes.
MISERABLES-V-WEB	Ça que la, l’estimaue fòrça, e Jean Valjean se’n sabie.
MISERABLES-V-WEB	Un dia era joena li didec, de ressabuda:
MISERABLES-V-WEB	Qu’èretz eth mèn pair, e non n’ètz ara; èretz eth mèn oncle, e auetz deishat d’èster-ne; èretz eth senhor Fauchelevent, e ètz eth senhor Jean.
MISERABLES-V-WEB	Qui ètz, donc?
MISERABLES-V-WEB	Non me shauten aguestes causes.
MISERABLES-V-WEB	Se non vos coneishessa me costaríetz pòur.
MISERABLES-V-WEB	De man en man s’anèc avedant a alongar es visites, coma se profitèsse era autorizacion des dies, qu’anauen tanben creishent.
MISERABLES-V-WEB	Arribaue mès d’ora, e se didie adiu mès tard.
MISERABLES-V-WEB	Bèth dia didec Cosette maquinauments:
MISERABLES-V-WEB	Pair!
MISERABLES-V-WEB	Un relampit d’alegria illuminèc er ombriu ròstre de Jean Valjean.
MISERABLES-V-WEB	Cridatz-me Jean, siguec era sua soleta responsa.
MISERABLES-V-WEB	A!, qu’ei vertat, didec Cosette arrint.
MISERABLES-V-WEB	Senhor Jean.
MISERABLES-V-WEB	II.- Un rebrembe deth jardin deth carrèr Plumet.
MISERABLES-V-WEB	Que siguec eth darrèr còp.
MISERABLES-V-WEB	Dempús d’aquera claror, arribèc er escandiment absolut.
MISERABLES-V-WEB	Se vedie, en tot demanà’c eth madeish, despossedit successiuaments de totes es sues alegries; e era sua màger misèria s’estaue en qué, dempús d’auer perdut a Cosette de còp, en un solet dia, li calie ara anar-la perdent de man en man un aute còp.
MISERABLES-V-WEB	Era vista acabe per avedar-se ara escurina d’ua cramba.
MISERABLES-V-WEB	Era aparicion de Cosette qu’ère cada dia, qué mès li calie?
MISERABLES-V-WEB	Concentraue era sua existéncia en aquera ora, en tot tier-la en èster seigut ath sòn costat, en guardar-la sense badar boca, o ben en parlar-li des ans passadi, dera sua mainadesa, deth convent e des sues amiguetes de d’auti tempsi.
MISERABLES-V-WEB	Ua tarde…
MISERABLES-V-WEB	Qu’ère un des prumèrs dies d’abriu, qu’eth calor altèrne damb era frescor.
MISERABLES-V-WEB	Eth solei desplegaue encara tota era sua pompa; es jardins qu’enrodauen es hièstres de Mario e de Cosette experimentauen era emocion deth despertar; era arrominguera anaue a florir, es violetes ornauen es vielhes parets, es boques de lop arrien enes henerecles des pèires, començauen a pistar entre era èrba es bellorites e es ranunculus, es parpalhòles blanques der an gessien ena scèna e eth vent, aguest trobador dera etèrna nòça, assajaue enes arbes eth preludi dera grana sinfonia maitiau que se cride era primauèra.
MISERABLES-V-WEB	Mario li didec a Cosette:
MISERABLES-V-WEB	Anem, donc.
MISERABLES-V-WEB	Non sigam ingrats.
MISERABLES-V-WEB	Auem prometut hèr ua visita en nòste jardin deth carrèr Plumet.
MISERABLES-V-WEB	E volèren coma dues arongles ara cèrca deth cèu primaverau.
MISERABLES-V-WEB	Eth jardin deth carrèr Plumet les costaue er efècte dera auba.
MISERABLES-V-WEB	Qu’auien ja ath sòn darrèr, ena vida, quauquarren qu’ère coma era primauèra deth sòn amor.
MISERABLES-V-WEB	Era casa deth carrèr Plumet pertanhie encara a Cosette, donques qu’encara non s’auie acabat eth tèrme deth loguèr.
MISERABLES-V-WEB	Aquiu es rebrembes deth passat les heren desbrembar eth present.
MISERABLES-V-WEB	Monges deth Calvari.
MISERABLES-V-WEB	Se seiguec en silenci, e demorèc ua ora.
MISERABLES-V-WEB	Cosette non tornaue.
MISERABLES-V-WEB	Abaishèc eth cap e se n’anèc.
MISERABLES-V-WEB	Se trapaue Cosette tant embriagada damb aqueth passèg peth “sòn jardin”, e tan contenta d’auer “viscut un dia en passat”, qu’era tarde seguenta non parlèc de ua auta causa.
MISERABLES-V-WEB	Ne tansevolh se n’encuedèc de qué non auie vist a Jean Valjean.
MISERABLES-V-WEB	Com i auetz anat?, li preguntèc aguest.
MISERABLES-V-WEB	A pè.
MISERABLES-V-WEB	E com auetz tornat?
MISERABLES-V-WEB	En un coche de loguèr.
MISERABLES-V-WEB	Jean Valjean observaue hège bèth temps era estretesa que viuien es esposi, e aquerò lo hec a pensar.
MISERABLES-V-WEB	Era economia de Mario ère rigorosa, e Jean Valjean cuelhie aguesta paraula en sens absolut.
MISERABLES-V-WEB	Aventurèc ua pregunta.
MISERABLES-V-WEB	Per qué non auetz coche pròpi?
MISERABLES-V-WEB	Qu’ètz rics.
MISERABLES-V-WEB	Sabi pas, responec Cosette.
MISERABLES-V-WEB	Madeish s’a passat damb era tia Santos, contunhèc Jean Valjean.
MISERABLES-V-WEB	Per qué?
MISERABLES-V-WEB	Qu’ei pro damb Nicolassa.
MISERABLES-V-WEB	Mès non auetz puncèla.
MISERABLES-V-WEB	Non è a Mario?
MISERABLES-V-WEB	Casa pròpia, vailets, veitures, lòtges ena opèra, tot aquerò vos calerie, donques qu’arren ei massa polit entà vos.
MISERABLES-V-WEB	Per qué non trèir profit dera riquesa?
MISERABLES-V-WEB	Que seríetz fòrça mès erosa.
MISERABLES-V-WEB	Cosette non responec arren.
MISERABLES-V-WEB	Es visites de Jean Valjean non s’abreujauen, abantes ath contrari.
MISERABLES-V-WEB	Tostemp que JeanValjean desiraue perlongar era sua visita e hèr desbrembar era ora, alistaue coma tèma de convèrsa er elògi de Mario, en tot trapar-lo beròi, nòble, valerós, plen d’engenh, eloquent, brave.
MISERABLES-V-WEB	Qu’auie volums sancers en aguestes cinc letres: Mario.
MISERABLES-V-WEB	Obrant d’aguesta sòrta artenhie Jean Valean estar-se aquiu pro temps.
MISERABLES-V-WEB	L’ère tan doç veir a Cosette, e desbrembà’c tot ath sòn costat!
MISERABLES-V-WEB	Era soleta medecina entara sua nafra.
MISERABLES-V-WEB	Quan se passaue aquerò Jean Valjean se n’anaue plan cogitós.
MISERABLES-V-WEB	I auie, donc, quauquarren de vertat en comparèr dera crisalida que se l’acodic a Mario?
MISERABLES-V-WEB	Ère, donc, Jean Valjean ua crisalida persistenta en visitar ara sua parpalhòla?
MISERABLES-V-WEB	Un dia s’estèc mès temps de çò qu’acostumaue d’auti viatges.
MISERABLES-V-WEB	Londeman notèc que non i auie huec ena humeneja; e entà explicar aguesta manca, hec era reflexion de qué, en trapar-se en mes d’abriu, es hereds s’auien acabat.
MISERABLES-V-WEB	Mon Diu!
MISERABLES-V-WEB	Be ne hè de hered aciu!, exclamèc Cosette en entrar.
MISERABLES-V-WEB	Bè!, didec Jean Valjean.
MISERABLES-V-WEB	Ètz vos que l’a manat a Vasco que non alugue?
MISERABLES-V-WEB	Lèu arribarà eth mes de mai.
MISERABLES-V-WEB	Mès se s’alugue eth huec enquia eth mes de junh!
MISERABLES-V-WEB	Que m’a semblat qu’ère inutil Ua de tantes rareses!, responec Cosette.
MISERABLES-V-WEB	Cuelhec es fautulhs e les botèc en lòc de tostemp, ath cant dera humeneja.
MISERABLES-V-WEB	Quan se lheuaue entà partir, li didec Cosette:
MISERABLES-V-WEB	Eth mèn marit me prepausèc ager ua causa que m’a hèt gràcia.
MISERABLES-V-WEB	Quina?
MISERABLES-V-WEB	Me didec: “Cosette, qu’auem trenta mil francs de renda, vint-e-sèt mil tòns, e tres mil que m’a assignat eth mèn pairin”.
MISERABLES-V-WEB	Dempús li preguntè, ath mèn torn: “Per qué me dides aquerò?” E me respoonec: “Entath mèn govèrn”.
MISERABLES-V-WEB	Jean Valjean non badèc boca.
MISERABLES-V-WEB	Cosette demoraue d’eth, dilhèu, ua explicacion; mès l’entenec calat en un tenebrós silenci.
MISERABLES-V-WEB	Partic entath carrèr der Òme Armat, en tot èster tau era absorcion deth sòn enteniment, que s’enganhèc de pòrta, e en sòrta d’entrar ena sua casa, entrèc ena casa vesia, sense encuedar-se’n enquia qu’arribèc en dusau estatge.
MISERABLES-V-WEB	Comencèc a hèr conjectures.
MISERABLES-V-WEB	Qu’ère evident que Mario auie dobtes sus era origina des sies cents mil francs, e que cranhie dera puretat dera sua procedéncia.
MISERABLES-V-WEB	Qui se’n sap?
MISERABLES-V-WEB	Dilhèu auie descubèrt que venguien d’eth, de Jean Valjean, e li repugnèsse acceptar ua riquesa sospechosa; preferint víuer praubi a disfrutar d’un capitau que supausaue mau aquerit.
MISERABLES-V-WEB	Ath delà, Jean Valjean començaue a veir vagaments que li didien adiu.
MISERABLES-V-WEB	Londeman experimentèc en entrar ena sala baisha coma ua bassacada.
MISERABLES-V-WEB	Non se vedie ne tansevolh ua cagira.
MISERABLES-V-WEB	Qué ei aquerò?, didec Cosette tanlèu entrèc.
MISERABLES-V-WEB	Non i a fautulhs.
MISERABLES-V-WEB	Se les an hèt a vier, responec Jean Valjean.
MISERABLES-V-WEB	Donques aquerò qu’ei massa!
MISERABLES-V-WEB	Jean Valjean mormolhèc:
MISERABLES-V-WEB	Jo l’è dit a Vasco que se les hèsque a vier.
MISERABLES-V-WEB	Per qué?
MISERABLES-V-WEB	Perque non vau a estar-me qu’un moment.
MISERABLES-V-WEB	Que non ei motiu entà estar-mos de pès.
MISERABLES-V-WEB	Supausi que Vasco auie besonh des fautulhs.
MISERABLES-V-WEB	Entà qué?
MISERABLES-V-WEB	Entath salon.
MISERABLES-V-WEB	Qu’auratz gent aguesta net.
MISERABLES-V-WEB	Ad arrés.
MISERABLES-V-WEB	Jean Valjean non podec articular ua paraula mès.
MISERABLES-V-WEB	Hèr-se a vier es fautulhs!
MISERABLES-V-WEB	Be n’ètz d’estranhs!
MISERABLES-V-WEB	Adishatz, gasulhèc Jean Valjean.
MISERABLES-V-WEB	Non didec “adishatz, Cosette” Mès li manquèren fòrces entà díder:
MISERABLES-V-WEB	Gessec aclapat de dolor.
MISERABLES-V-WEB	Aguest còp ac auie comprenut.
MISERABLES-V-WEB	A londeman non venguec.
MISERABLES-V-WEB	Cosette non se n’encuedèc enquiara net.
MISERABLES-V-WEB	Vai!, didec, eth senhor Jean non a vengut aué.
MISERABLES-V-WEB	Tanpòc venguec eth dia a vier.
MISERABLES-V-WEB	Cosette a penes se preocupèc d’aquerò; passèc ben era cauhada, dormic perfèctaments, coma de costum, e solet en lheuar-se pensèc en aquera abséncia.
MISERABLES-V-WEB	Ère tant erosa!
MISERABLES-V-WEB	Nicolassa se hec a vier era responsa deth senhor Jean.
MISERABLES-V-WEB	Non ère malaut, senon plan ocupat.
MISERABLES-V-WEB	Ja tornarie, e lèu, çò de mès lèu possible.
MISERABLES-V-WEB	L’avisaue de qué anaue a her un viatge, ancian costum sòn, coma era senhora non ignoraue, en tot acabar per suplicar-li que non auesse pòur, e que non pensèsse en eth.
MISERABLES-V-WEB	Nicolassa, en entrar ena casa deth senhor Jean, l’auie repetit es madeishes paraules dera sua patrona.
MISERABLES-V-WEB	Que hè dus dies que non i vau, observèc Jean Valjean damb doçor.
MISERABLES-V-WEB	III.- Era atraccion e era extincion.
MISERABLES-V-WEB	Enes darrèri mesi dera prumauèra e es prumèrs der ostiu de 1833, es pòqui passejaires deth Marais, es botiguèrs e es ociosi que s’arturen enes pòrtes, observauen a un ancian vestit de nere, que toti es dies, ara madeisha ora, abantes d’escurir, gessie deth carrèr der Òme Armat, peth cant deth carrèr dera Santa Crotz dera Bretonnerie, passaue peth dauant deth de Mantèls Blanqui, arribaue en Santa Caterina, e un còp en eth d’Echarpe, viraue ara quèrra, e entraue en eth de Sant Loís.
MISERABLES-V-WEB	Aquiu caminaue tot doç, damb eth còth estirat, sense veir ne enténer arren, tachada tostemp era vista en un punt invariable, que semblaue entada eth estelat, e que non ère un aute qu’er angle deth carrèr des Monges deth Calvari.
MISERABLES-V-WEB	Coma mès s’apressaue en aquera cantoada, mès ludentor auie enes sòns uelhs, e ua espècia d’alegria illuminaue es sòns vistons coma ua auròra interiora; qu’auie ua cèrta mina de fascinacion e de trendesa; es sòns pòts se botjauen coma se parlèssen a ua persona sense veder-la; arrie vagaments, e caminaue plan doç.
MISERABLES-V-WEB	S’aurie dit que, encara que desiraue arribar, ac cranhie ath còp.
MISERABLES-V-WEB	Quan non i auie qu’ues quantes cases entre eth e eth carrèr qu’atau semblaue tirassar-lo, alentie eth pas enquiath punt de creder-lo-se immobil.
MISERABLES-V-WEB	Eth trantalhament deth cap e era direccion fixa des vistons rebrembauen era agulha que cèrque eth pòl.
MISERABLES-V-WEB	Mès, per mès obstinacion que botèsse en arrecular era arribada, aguesta s’auie d’arribar.
MISERABLES-V-WEB	En tocar eth carrèr des Monges deth Calvari s’arturaue, tremolaue, passaue eth cap, damb ua sòrta de timiditat ombriua, mès enlà dera cantoada, e guardaue damb ansietat tragica quauqua causa semblabla ath descurbiment de çò impossible, e ara reverberacion d’un paradís barrat.
MISERABLES-V-WEB	Dempús ua lèrma, que de man en man s’anaue condensant en angle des paupetes, pro pesada ja entà quèir, s’esguitlaue pes sues caròles, en anar a parar quauque viatge ena boca, a on er ancian notaue eth sòn sabor amargant.
MISERABLES-V-WEB	S’estaue d’aquera manèra ues quantes menutes, coma se siguesse de pèira, e dempús hège repè peth madeish camin e damb era madeisha lentor, en tot amortar-se era sua guardada a mida que s’aluenhaue.
MISERABLES-V-WEB	Pòc a pòc deishèc er ancian de vier enquiara cantoada des Monges deth Calvari.
MISERABLES-V-WEB	S’arturaue ena mitat deth camin en carrèr de Sant Loís, ja mès luenh, ja mès apròp.
MISERABLES-V-WEB	Un dia se demorèc ena cantoada deth carrèr de Santa Caterina, e guardèc d’aquiu estant es Monges derth Calvari.
MISERABLES-V-WEB	Dempús botgèc silenciosaments eth cap de dreta a quèrra, entà indicar que non deuie hèr cèrta causa, e arreculèc.
MISERABLES-V-WEB	Lèu non podec arribar ne tansevolh en carrèr de Sant Loís.
MISERABLES-V-WEB	En carrèr Pavée secodie eth cap e se’n tornaue.
MISERABLES-V-WEB	Lèu non li siguec possible passar deth carrèr des Tres Pabalhons.
MISERABLES-V-WEB	De seguit li calguec contentar-se damb arribar en eth de Mantèls Blanqui.
MISERABLES-V-WEB	Que semblaue un pendul qu’es sues oscilacions, per manca de còrda, se van abracant enquia que fin finau s’arture.
MISERABLES-V-WEB	Cada dia gessie de casa ara madeisha ora, hège eth madeish trajècte, mès que ja non l’acabaue; e dilhèu sensen saber-se’n, l’anaue abracant de contunh.
MISERABLES-V-WEB	Eth sòn ròstre exprimie aguesta idia ironica: entà qué?
MISERABLES-V-WEB	Es vistons se l’auien amortat, e tanben era lèrma ère agotada.
MISERABLES-V-WEB	Ja non se condensaue en angle des paupetes; aqueri uelhs cogitosi s’estauen secs.
MISERABLES-V-WEB	Er ancian estiraue tostemp eth cap; era barba solie botjar-se, e hège pena veir es arrupes deth sòn descarnat cogòt.
MISERABLES-V-WEB	Quan hège mau temps, amiaue jos eth braç un paraigües que non daurie.
MISERABLES-V-WEB	Es braves hemnes deth barri didien: “Qu’ei un innocent”.
MISERABLES-V-WEB	Es mainatges lo seguien, arrint.
MISERABLES-V-WEB	Libre nauau: Suprèma ombra, suprèma auròra.
MISERABLES-V-WEB	I.- Pietat entàs malerosi e indulgéncia entàs erosi.
MISERABLES-V-WEB	Terribla causa qu’ei era felicitat!
MISERABLES-V-WEB	Ath miei des sues jòies, ath miei des satisfaccions que còste era possession d’aguest faus objècte dera vida, ahisque a desbrembar eth vertadèr, qu’ei eth déuer.
MISERABLES-V-WEB	Ça que la, haríem mau d’acusar a Mario.
MISERABLES-V-WEB	Mario, ac auem dit, abans de maridar-se non l’auie preguntat arren ath senhor Fauchelevent, e dempús cranhèc preguntar a Jean Valjean.
MISERABLES-V-WEB	Sentec era promesa que se deishèc arrossegar pera malerosa situacion d’aguest, e fòrça còps didec ath sòn laguens qu’auie obrat mau autrejant aquera gràcia ara desesperacion.
MISERABLES-V-WEB	Se limitèc, donc, a aluenhar de man en man a Jean Valjean dera sua casa, e a esfaçar, çò de possible, eth sòn rebrembe der esperit de Cosette.
MISERABLES-V-WEB	Sagèc, de bèra manèra, de plaçar-se tostemp entre Cosette e Jean Valjean, segur de qué atau era joena, en non veder-lo, deisharie de pensar en eth.
MISERABLES-V-WEB	Qu’ère mès qu’era extincion, ère er eclipsi.
MISERABLES-V-WEB	Mario hège çò que credie de besonh e just.
MISERABLES-V-WEB	Credie que l’assistien, entà aluenhar a Jean Valjean, sense duresa, mès tanben sense feblesa, grèus rasons, quauques ues d’eres ja s’an indicat, e d’autes s’indicaràn ath sòn moment.
MISERABLES-V-WEB	Er edart lo metec en contacte, pendent era realizacion d’un des sòns plaids, damb un ancian emplegat dera casa de Lafitte, e aqueric sense cercar-les misterioses notícies que, encara que non podec apregondir, per consideracion ath secret que se l’auie fidat, e ara perilhosa situacion dera persona interessada, lo plaçauen, ara lum deth sòn critèri, en indispensable déuer de restituir es sies cents mil francs ath sòn propietari.
MISERABLES-V-WEB	Lo cercaue, entad aquerò, damb tota discrecion, en tot abstier-se mentretant de tocar açò que guardaue coma un depaus.
MISERABLES-V-WEB	Cosette que non ère en taus interioritats., mès tanben merite desencuses.
MISERABLES-V-WEB	Que i auie de Mario entada era un terrible magnetisme, que l’obligaue a executar coma per instint, e lèu maquinauments es desirs deth sòn espós.
MISERABLES-V-WEB	Sentie, ena part relatiua ath “senhor Jean” un desir de Mario, e se conformaue damb eth.
MISERABLES-V-WEB	En aguest cas era sua aubediéncia qu’ère non brembar-se’n de çò que Mario desbrembaue, e ac hège sense esfòrç, sense saber eth perqué, e sense que calgue condemnar-la.
MISERABLES-V-WEB	Era sua amna s’auie confonut enquia tau punt damb era deth sòn marit que çò que se caperaue d’ombra en pensament de Mario, s’escurie tanben en eth de Cosette.
MISERABLES-V-WEB	A maugrat d’aquerò, ei just díder que, respècte ara persona de Jean Valjean, aguest desbrembe e aguesta extincion non èren senon superficiaus.
MISERABLES-V-WEB	Cosette ère capvirada mès que cap auta causa.
MISERABLES-V-WEB	Ath hons, estimaue fòrça ath qu’auie cridat pendent fòrça temps pair, mès qu’estimaue mès ath sòn marit.
MISERABLES-V-WEB	Aquerò ère çò qu’auie alterat un shinhau era balança deth sòn còr, en tot inclinar-la solet entà un costat.
MISERABLES-V-WEB	Mario la padegaue, en tot dider-li:
MISERABLES-V-WEB	Qu’ei absent, supausi.
MISERABLES-V-WEB	Non avisèc qu’anaue a començar un viatge?
MISERABLES-V-WEB	Dus o tres còps manèc a Nicolassa en carrèr der Òme Armat, entà que preguntèsse s’eth senhor Jean Valjean auie tornat deth sòn viatge; e d’orde de Jean Valjean se li responec que non.
MISERABLES-V-WEB	De un aute costat, es dus joeni auien estat absents.
MISERABLES-V-WEB	Auien anat en Vernon, pr’amor que Mario volec que Cosette l’acompanhèsse ena visita ath sepulcre de sa pair.
MISERABLES-V-WEB	Mario artenhec de man en man separar a Cosette de Jean Valjean.
MISERABLES-V-WEB	Digam, entà acabar, que çò que, en bèri casi, se cride damb massa duretat, ingratitud des hilhs, non ei tostemps tan reprensible coma se cre.
MISERABLES-V-WEB	Qu’ei era ingratitud dera natura.
MISERABLES-V-WEB	Era natura, ac auem dit en un aute lòc, “guarde entà dauant”.
MISERABLES-V-WEB	Era natura dividís as viuents en èssers que vien, e èssers que van.
MISERABLES-V-WEB	Es que se’n van dirigissen era vista entara ombra, e es que vien la dirigissen entara lum.
MISERABLES-V-WEB	D’aciu un cèrt desviament, fatau enes vielhs, involontari enes joeni.
MISERABLES-V-WEB	Aguest desviament, insensible ara prumeria, aumente lentaments coma tota separacion d’arrames.
MISERABLES-V-WEB	Es arrames, sense quèir deth tronc, s’aluenhen.
MISERABLES-V-WEB	Que non ei eth sòn tòrt.
MISERABLES-V-WEB	Era joenesa va entà on ei era alegria: entàs hèstes, entàs lòcs luminosi, entàs amors; era vielhesa entath tèrme dera sua carrèra.
MISERABLES-V-WEB	Non se dèishen de uelh, mès que ja non existís eth ligam estret.
MISERABLES-V-WEB	Es joeni senten eth hered dera vida e es ancians eth dera hòssa.
MISERABLES-V-WEB	Non acusem, donc, as joeni.
MISERABLES-V-WEB	II.- Darrères palpitacions dera lampa sense òli.
MISERABLES-V-WEB	Un dia JeanValjean baishèc era escala, hec tres passi en carrèr, se seiguec en un canton, en madeish canton a on Gavroche ena net deth 5 ath 6 de junh l’auie trapat cogitós; se posèc aquiu ues quantes menutes, e dempús tornèc a pujar.
MISERABLES-V-WEB	Que siguec era darrèra oscillacion deth pendul.
MISERABLES-V-WEB	Eth dia a vier non gessec, e ar aute dia sauvèc lhet.
MISERABLES-V-WEB	Era portièra que li premanie eth sòn pòc aliment, consistent en quaqui caulets o truhes damb un shinhau de lard, guardèc eth plat d’argila ordinària e didec:
MISERABLES-V-WEB	Mès se non auetz minjat ager, brave òme!
MISERABLES-V-WEB	Òc qu’è minjat, responec Jean Valjean.
MISERABLES-V-WEB	Era sièta ei tau que la deishè.
MISERABLES-V-WEB	Guardatz era gèrra d’aigua; qu’ei ueda.
MISERABLES-V-WEB	Çò que demòstre qu’auetz begut, non qu’ajatz minjat.
MISERABLES-V-WEB	Que non auia talents que d’aigua.
MISERABLES-V-WEB	Deman minjarè.
MISERABLES-V-WEB	O er an que ven.
MISERABLES-V-WEB	Per qué non minjatz ara?
MISERABLES-V-WEB	Per qué deishà’c entà deman?
MISERABLES-V-WEB	Menspredar eth mèn repais!
MISERABLES-V-WEB	Menspredar es mies truhes tan ben amanides!
MISERABLES-V-WEB	Vos prometi que me les minjarè.
MISERABLES-V-WEB	Que me tietz emmaliciada, responec era portièra.
MISERABLES-V-WEB	Jean Valjean non vedie lèu ua auta creatura umana qu’aquera brava hemna.
MISERABLES-V-WEB	Que i a en París carrèrs per a on arrés passe, e cases a on non i va arrés.
MISERABLES-V-WEB	Tau ère eth carrèr der Òme Armat, e era casa de Jean Valjean.
MISERABLES-V-WEB	En temps qu’encara gessie crompèc un crucific de coeire, e lo placèc dauant deth lhet.
MISERABLES-V-WEB	Era vista deth crucific qu’ei tostemp un aleugerament entara amna.
MISERABLES-V-WEB	Se passèc ua setmana sense que Jean Valjean hèsse un passèg peth quarto.
MISERABLES-V-WEB	Qu’ère de contunh en lhet.
MISERABLES-V-WEB	Era portièra li didec ath sòn marit:
MISERABLES-V-WEB	Eth brave òme de naut ja non se lhèue ne minge.
MISERABLES-V-WEB	Non durarà guaire.
MISERABLES-V-WEB	Es desengusti!, es desengusti!…
MISERABLES-V-WEB	Arrés me treirà deth cap qu’era sua hilha s’a maridat mau.
MISERABLES-V-WEB	Eth portièr repliquèc damb er accent dera soberania maritau:
MISERABLES-V-WEB	S’ei ric, que cride a un mètge, se non n’ei, que non lo cride.
MISERABLES-V-WEB	E se n’a un?
MISERABLES-V-WEB	Tanben se morirà, didec eth portièr.
MISERABLES-V-WEB	Quin malastre!
MISERABLES-V-WEB	Un ancian tan net!
MISERABLES-V-WEB	Qu’ei en dusau estatge, li didec.
MISERABLES-V-WEB	Entratz sense pòur, pr’amor que coma eth malerós non se botge deth lhet, era clau deu estar tostemp ena pòrta.
MISERABLES-V-WEB	Eth mètge vedec a Jean Valjean e li parlèc.
MISERABLES-V-WEB	Quan baishèc, era portièra venguec a preguntar peth pacient.
MISERABLES-V-WEB	Està fòrça grèu, didec eth doctor.
MISERABLES-V-WEB	Qué l’a arribat?
MISERABLES-V-WEB	Tot e arren.
MISERABLES-V-WEB	Quauqui uns se morissen d’aquerò.
MISERABLES-V-WEB	Qué vos a dit?
MISERABLES-V-WEB	Qu’estaue ben.
MISERABLES-V-WEB	Tornaratz?
MISERABLES-V-WEB	Ua tarde Jean Valjean, en tot emparar-se damb dificultat en code, se cuelhec era man e non notèc eth pos; era sua respiracion ère braca, e s’interrompie en cada moment; se’n sabec qu’estaue mès fèble que jamès.
MISERABLES-V-WEB	Alavetz, jos era pression sens dobte de quauqua idia suprèma, hec un esfòrç, s’incorporèc e se vestic.
MISERABLES-V-WEB	Se metec eth vestit d’obrèr, pr’amor que, en non gésser ja, lo preferie as auti.
MISERABLES-V-WEB	Li calec posar-se diuèrsi viatges e sudèc fòrça abantes de calar es braci enes manges dera blòda.
MISERABLES-V-WEB	Dauric era maleta, treiguec es causes de Cosette e les estenec sus eth lhet.
MISERABLES-V-WEB	Es candelers der avesque qu’èren ath sòn lòc, ena humeneja.
MISERABLES-V-WEB	Treiguec d’un calaish dues candèles de cera e les botèc en eri.
MISERABLES-V-WEB	Dempús, encara que non auie escurit, pr’amor qu’ère ostiu, les aluguèc.
MISERABLES-V-WEB	Que se ven, ath miei deth dia, candèles atau alugades ena cramba a on i a bèth defunt.
MISERABLES-V-WEB	Cada pas, en botajar-se d’un lòc en aute, l’extenuaue, e se vedie obligat a sèir-se.
MISERABLES-V-WEB	Non ère era fatiga ordinària que supause, dempús d’un cèrt consum, eth sòn renauiment; qu’ère era rèsta de movements possibles; ère era vida agotant-se en grani esfòrci que non auie de reproducir-se.
MISERABLES-V-WEB	Ua des cagires a on se deishèc quèir ère plaçada dauant deth miralh, tan fatau entada eth e tan providenciau entà Mario, a on auie liejut era carta de Cosette.
MISERABLES-V-WEB	Se guardèc en aqueth miralh e non s’arreconeishec.
MISERABLES-V-WEB	Auie ueitanta ans; abantes deth maridatge de Mario solet ne pareishie cinquanta; de sòrta que, en tan brèu tèrme, auie envielhit trenta ans mès.
MISERABLES-V-WEB	Çò que se vedie en sòn front non èren es arrupes dera edat; qu’ère eth senhau misteriós dera mòrt, era cavitat dera implacabla garra.
MISERABLES-V-WEB	Es sues caròles penjauen; eth color terrós dera sua cara anonciaue ja era proximitat dera hòssa; es dus angles dera boca s’en.honsauen coma era masca qu’es ancians escultauen sus es sepulcres.
MISERABLES-V-WEB	Guardaue ath cèu en senhau de planh; se l’aurie cuelhut per un d’aguesti grani èssers tragics, victimes deth destin inexorable.
MISERABLES-V-WEB	Se trapaue ena darrèra fasa dera agonia, fase qu’en era ja eth dolor non cor, senon que s’està, entà didè’c atau, calhat; i a sus era amna coma un calh de desesperacion.
MISERABLES-V-WEB	Auie barrat era net.
MISERABLES-V-WEB	Hèt aquerò s’estavanic.
MISERABLES-V-WEB	Se virèc dempús entath lhet, e seigut tostemp, donques que non podie estar-se de pès, tachèc es uelhs en vestidet nere e enes auti objèctes que l’èren tant estimadi.
MISERABLES-V-WEB	Es contemplacions d’aguesta sòrta se tarden ores que semblen menutes.
MISERABLES-V-WEB	Còp sec sentec ua tremolor e, en imaginar-se qu’anaue a morir-se, s’emparèc ena taula qu’alugauen es candelers der avesque, e cuelhec era pluma.
MISERABLES-V-WEB	Coma que ne era pluma ne era tinta auien servit de hège fòrça temps, es puntes dera prumèra qu’èren doblegadi, e era dusau ère seca; per çò que li calec lheuar-se e botar ues gotes d’aigua en tintèr; aquerò ac hec en tot arturar-se e sèir-se dus o tres còps; e dempús li calec escríuer damb eth dorsièr dera pluma.
MISERABLES-V-WEB	De quan en quan se secaue eth front.
MISERABLES-V-WEB	Li tremolaue era man.
MISERABLES-V-WEB	Vaquí es linhes qu’escriuec pòc a pòc: “Cosette, te benedisqui.
MISERABLES-V-WEB	T’ac vau a explicar tot.
MISERABLES-V-WEB	Eth tòn marit qu’a aut rason en hèr-me a veir que me calie partir; encara que s’age enganhat un shinhau en aquerò qu’a creigut, qu’a auut rason.
MISERABLES-V-WEB	Ei excellent.
MISERABLES-V-WEB	Estima-lo tostemp fòrça quan jo ja non existisca.
MISERABLES-V-WEB	Senhor de Pontmercy, estimatz tostemp ara mia estimada mainada.
MISERABLES-V-WEB	Cosette, aguest papèr serà trapat e veiràs en eth es numèros, s’ei qu’è fòrces entà rebrembar-les.
MISERABLES-V-WEB	Escota; aguesti sòs que son tòns.
MISERABLES-V-WEB	Qu’ac vas a saber tot.
MISERABLES-V-WEB	Eth jaiet blanc ven de Noruega; eth jaiet nere d’Anglatèrra; es granadures neres d’Alemania.
MISERABLES-V-WEB	Eth jaiet ei mès leugèr, mès preciós, mès car.
MISERABLES-V-WEB	En França se pòden hèr imitacions coma en Alemania.
MISERABLES-V-WEB	S’a besonh d’un petit enclutge de dus poces quarrats e ua lampa d’esperit de vin entà moflar era cera.
MISERABLES-V-WEB	Era cera en d’auti tempsi s’elaboraue damb resina e nere de hum, e costaue quate francs era liura.
MISERABLES-V-WEB	Se m’acodic hèr-la damb goma-laca e terebentina.
MISERABLES-V-WEB	Còste solet trenta sòus, e ei preferible.
MISERABLES-V-WEB	Es fibèles se hèn damb veire violat que s’apègue, mejançant aguesta cera, en ua petita plancha de hèr nere.
MISERABLES-V-WEB	Espanha ne crompe en grana quantitat.
MISERABLES-V-WEB	Non podec seguir.
MISERABLES-V-WEB	Era pluma li queiguec des dits; l’escometec un d’aguesti somics desesperadi que pujauen per instants de çò mès prigond deth sòn pièch.
MISERABLES-V-WEB	Eth malerós s’agarrèc eth cap entre es mans e se calèc ena meditacion.
MISERABLES-V-WEB	Ja non la veirè mès.
MISERABLES-V-WEB	Qu’ei un arridolet qu’a passat sus jo.
MISERABLES-V-WEB	Vau a sepultar-me ena net sense tansevolhe tornar-la a veir.
MISERABLES-V-WEB	Ua menuta, un instant, enténer era sua votz, tocar era sua ròba, guardar-la, ada era, àngel, e dempùs morir!
MISERABLES-V-WEB	Era mòrt que non ei arren; mès morir sense veder-la!
MISERABLES-V-WEB	Qu’ei orrible!
MISERABLES-V-WEB	Pòt aquerò damnatjar a quauqu’un?
MISERABLES-V-WEB	Non, tot que s’a acabat entà jo, tot.
MISERABLES-V-WEB	Solet entà tostemp.
MISERABLES-V-WEB	Mon Diu!
MISERABLES-V-WEB	Mon Diu!
MISERABLES-V-WEB	Non la tornarè a veir”.
MISERABLES-V-WEB	En aqueth moment piquèren ena pòrta.
MISERABLES-V-WEB	IV.- A on se veirà que i a botelhes de tinta bones entà trèir es taques.
MISERABLES-V-WEB	Eth madeish dia, mielhor dit, era madeisha tarde, quan Mario deishaue era taula e entraue en sòn gabinet pr’amor d’examinar uns ahèrs, l’autregèc Vasco ua carta, en tot dider-li:
MISERABLES-V-WEB	Era persona que l’a escrit demore ena avantsala.
MISERABLES-V-WEB	Cosette s’auie cuelhut deth braç deth pairin, e hège un torn peth jardin.
MISERABLES-V-WEB	Que i a cartes que, madeish que quauqui òmes, an mala mina.
MISERABLES-V-WEB	Papèr bast, forma grossièra de barrar-les; sonque veir quauques missives, que repugnen.
MISERABLES-V-WEB	Era carta que s’auie hèt a vier Vasco tanhie ad aguesta classa.
MISERABLES-V-WEB	Mario la cuelhec e li venguec flaira de tabac, en tot desvelhar en eth ua sòrta de rebrembes.
MISERABLES-V-WEB	Guardèc era envolòpa: Ath senhor baron Pommerci.
MISERABLES-V-WEB	Ena sua casa.
MISERABLES-V-WEB	Coneishut eth tabac, li siguec aisit conéisher era letra.
MISERABLES-V-WEB	Se poirie díder que der estonament gessen a viatges relampits.
MISERABLES-V-WEB	Un d’aguesti relampits illuminèc a Mario.
MISERABLES-V-WEB	Era flaira, misteriosa auxiliara dera memòria, venguie de hèr revíuer en eth tot un mon.
MISERABLES-V-WEB	Qu’ère eth madeish papèr, era madeisha manèra d’estropar- lo, eth color identic dera tinta, era coneishuda letra; mès que mès, non i auie enganha en tabac; Se presentaue dauant des sòns uelhs eth humarau de Jondrette.
MISERABLES-V-WEB	Atau, estranh edart!
MISERABLES-V-WEB	Ua des dues tralhes qu’auie cercat tant, que darrèraments l’auie hèt trabalhar damb fòrça, que credie perduda entà tostemp, se l’apareishie quan mens s’ac demoraue.
MISERABLES-V-WEB	Dauric ara prèssa era carta, e liegec çò que seguís: Senhor baron: S’er Èsser Suprèm m’auesse dat talent, qu’auria pogut èster eth baron Thenard, membre der Institut (Acadèmia de Sciéncies); mès que non ne sò.
MISERABLES-V-WEB	Me cridi solet coma eth; erós s’aguest rebrembe me recomane a vòsta excelléncia de vòstes bontats.
MISERABLES-V-WEB	Eth benefici que m’aunoretz serà recipròc.
MISERABLES-V-WEB	Qu’è un secret que tanh a un individú, e aguest individú vos tanh a vos.
MISERABLES-V-WEB	Eth secret qu’ei ara vòsta disposicion, en tot desirar er aunor d’èster-vos util.
MISERABLES-V-WEB	Eth santuari dera vertut non pòt coabitar mès temps damb eth crim, sense tacar-se.
MISERABLES-V-WEB	Demori ena avantsala es ordes deth senhor baron.
MISERABLES-V-WEB	Que sò, damb eth màger respècte.
MISERABLES-V-WEB	Era signatura dera carta ère “Thenard” Signatura vertadèra, encara qu’abreujada.
MISERABLES-V-WEB	Per çò d’aute, er estil e era ortografia completauen era revelacion.
MISERABLES-V-WEB	Non ère possible dobtar.
MISERABLES-V-WEB	Era emocion de Mario siguec prigonda.
MISERABLES-V-WEB	Dempús deth movement de suspresa, experimentèc un movement de felicitat.
MISERABLES-V-WEB	S’artenhie trapar ara ar aute que cercaue, eth sòn salvador, qu’ère tot çò que podie desirar.
MISERABLES-V-WEB	Dauric un calaish des sòns papèrs, cuelhec quauqui bilhets de Banc, se les sauvèc ena pòcha, tornèc a tancar, e tirèc dera campaneta.
MISERABLES-V-WEB	Vasco pistèc eth cap.
MISERABLES-V-WEB	Hètz que passe, didec Mario.
MISERABLES-V-WEB	Vasco anoncièc:
MISERABLES-V-WEB	Eth senhor Thenard.
MISERABLES-V-WEB	Eth personatge introdusit per Vasco, d’edat auançada, auie eth nas gròs, era barba calada ena corbata, lunetes verdes e dobles, eth peu queigut sus eth front enquiath neishement des celhes, coma era perruca des menaires anglesi dera gent de gran ton.
MISERABLES-V-WEB	Eth pèu qu’ère blanc.
MISERABLES-V-WEB	Ère vestit de nere de cap a pès; ròba plan rosigada, mès neta; dera pòcha li gessien ues quantes herratalhes, damb pretensions de sagèth de relòtge.
MISERABLES-V-WEB	Amiaue ena man un chapèu vielh.
MISERABLES-V-WEB	Anaue un shinhau acorbaishat, e era giba dera sua esquia s’aumentaue damb era prigonda salutacion.
MISERABLES-V-WEB	Çò qu’estonaue a prumèr còp de uelh ère qu’era levita d’aguest personatge, massa ampla, encara que suenhosaments cordada, non semblaue hèta entada eth.
MISERABLES-V-WEB	Permetetz-mos ua brèu digression.
MISERABLES-V-WEB	Aguest logatàri de ròba se cridaue eth cambista, nòm que l’auien dat es panaires parisencs, non coneishent-lo damb cap aute.
MISERABLES-V-WEB	Qu’auie un vestuari complet, avient entàs diferentes classes de persones.
MISERABLES-V-WEB	De cada clau deth sòn magasèm penjaue, rosigada e descolorida, ua condicion sociau; aciu eth vestit de magistrat; aquiu eth de prèire; aquiu delà eth de banquèr; en un cornèr er unifòrme de militar retirat; en un aute eth vestit de literari; mès enlà eth d’òme d’Estat.
MISERABLES-V-WEB	Eth cambista qu’ère eth sauvaròba der immens drama qu’es coquins representen en París.
MISERABLES-V-WEB	Era sua casa ère era decoracion d’a on gessie eth panatòri, e per a on entraue era engusa.
MISERABLES-V-WEB	Un brigand anaue caperat de pelhòts, deishaue trenta sòus, e alistaue, sivans eth papèr que s’auie prepausat executar, eth vestit avient.
MISERABLES-V-WEB	Quan eth brigand baishaue era escala que ja auie mina de persona decenta.
MISERABLES-V-WEB	A londeman entornaue era ròba, e eth cambista, que fidaue tot as panaires, non ère panat jamès.
MISERABLES-V-WEB	Aguesti vestits qu’auien un inconvenent, ei a díder: qu’en non èster premanidi entàs que les amiauen, les anauen a uns amples, a d’auti estrets, ad arrés coma cau.
MISERABLES-V-WEB	Tot brigand qu’excedie dera estatura mejana, o qu’ère massa gròs o massa prim, estaue mau damb era ròba deth cambista, que sonque s’auie prepausat complàder as òmes ordinaris.
MISERABLES-V-WEB	Mesurèc era espècia peth modèu deth prumèr coquin que li venguec a man, que non ère ne gròs ne prim, ne gran ne petit.
MISERABLES-V-WEB	D’aquiu es dificultats d’adaptar es vestits as parroquians.
MISERABLES-V-WEB	Autant pejor entàs excepcions!
MISERABLES-V-WEB	Eth der òme d’Estat, per exemple, nere de naut en baish, qu’aurie estat massa ample entà Pitt, e massa estret entà Castelcicala.
MISERABLES-V-WEB	Ath costat didie: ancian embaishador, e i auie ua nòta que copiam madeish: “En ua caisha a despart, ua perruca ben crespada, lunetes verdes, sagèths de relòtge, e dus canons de pluma d’un poce de long, estropadi en coton.” Tot aquerò apertenguie ar òme d’Estat, ancian embaishador.
MISERABLES-V-WEB	Se Mario ausse coneishut es institucions amagades de París, non l’aurie costat trabalh desnishar en estranh personatge que Vasco venguie d’anonciar, eth vestit der òme d’Estat deth magasem deth cambista.
MISERABLES-V-WEB	Eth desengust experimentat per Mario, en veir entrar a un òme desparièr deth que demoraue, requeiguec sus eth nauèth vengut.
MISERABLES-V-WEB	L’examinèc de cap a pès, pendent era sua salutacion, e li preguntèc secaments:
MISERABLES-V-WEB	Qué vos cau?
MISERABLES-V-WEB	Me semble que non è auut abantes d’ara er aunor de veir ath senhor baron.
MISERABLES-V-WEB	Me pensaue que l’auia trapat, hè quauqui ans, ena casa dera senhora princessa de Bagration, e enes salons de sa senhoria eth bescomde Dambray, par de França.
MISERABLES-V-WEB	Mario escotaue damb atencion ad aqueth òme, espiant er accent e eth gèst, mès arren li didie era sua prononciacion nassau, totafèt desparièra deth ton de votz agre e sec que se pensèc anaue a entèner.
MISERABLES-V-WEB	Qu’ère desorientat.
MISERABLES-V-WEB	Alavetz siguec en casa de Chateaubriand, A!
MISERABLES-V-WEB	Qu’ei pla afable.
MISERABLES-V-WEB	Eth front de Mario s’anaue metent cada còp mès sevèr.
MISERABLES-V-WEB	Jamès è auut er aunor de visitar ath senhor Chateaubriand.
MISERABLES-V-WEB	Qué voletz?
MISERABLES-V-WEB	Senhor baron, dignatz-vos escotar-me.
MISERABLES-V-WEB	Que i a en America, en un país que tèrme damb Panamà, un vilatge cridat Joya.
MISERABLES-V-WEB	En centre i a un pati a on i a es viures e es municions.
MISERABLES-V-WEB	En sòrta de hièstres, arquières; arren de pòrta principau; tien era escala entà pujar deth solèr ena prumèra terrassa, e d’aguesta ena dusau e ena tresau; madeish entà baishar en pati interior; es pòrtes des quartos son trampes.
MISERABLES-V-WEB	De nets se barren aguestes trampes, se tren es escales, es boques des carabines pisten pes arquières, e era entrada qu’ei impossibla.
MISERABLES-V-WEB	De dia, casa; de nets, ciutadèla.
MISERABLES-V-WEB	Ueit cents abitants, tau ei eth bordalat de Joya.
MISERABLES-V-WEB	Per qué tantes precaucions?
MISERABLES-V-WEB	Perque eth país ei perilhós, per çò des antropofags que n’ei plen.
MISERABLES-V-WEB	Alavetz, per qué vien aquiu?
MISERABLES-V-WEB	Pr’amor qu’ei un país meravilhós; perque se trape aur en eth.
MISERABLES-V-WEB	Escotatz, senhor baron.
MISERABLES-V-WEB	Que sò un ancian diplomaitc fatigat.
MISERABLES-V-WEB	Qué mès?
MISERABLES-V-WEB	Senhor baron, er egoïsme qu’ei era lei deth mon.
MISERABLES-V-WEB	Eth gosset deth praube laire darrèr deth deth ric, e eth gosset deth ric darrèr deth deth praube.
MISERABLES-V-WEB	Cadun entada eth.
MISERABLES-V-WEB	Eth blanc des òmes ei er interès, e er asiman ei er aur.
MISERABLES-V-WEB	Qué mès?
MISERABLES-V-WEB	Acabatz.
MISERABLES-V-WEB	Que voleria vier a establir-me en Joya.
MISERABLES-V-WEB	Eth viatge ei long e car, e è besonh de quauqui sòs.
MISERABLES-V-WEB	E qué m’impòrte aquerò?, preguntèc Mario.
MISERABLES-V-WEB	Non a liejut eth senhor baron era mia carta?
MISERABLES-V-WEB	Que i auie quauquarren de vertat en aquerò, pr’amor qu’eth hèt ère que Mario, en tot fixar-se solet ena letra, a penes auie campat çò que didie era carta.
MISERABLES-V-WEB	Non rebrembaue arren.
MISERABLES-V-WEB	Hège ua menuta qu’es paraules, esposa e hilha, auien tornar a nudar eth hiu des sues conjectures, e auie tachada en aqueth individú ua guardada penetranta, coma era deth jutge sus un presomptiu acusat.
MISERABLES-V-WEB	Se limitèc a respóner:
MISERABLES-V-WEB	Sigatz mès explicit.
MISERABLES-V-WEB	Eth desconeihut metec es mans ena pòcha deth pantalon, quilhèc eth cap sense redreçar era esquia, e examinèc ath sòn torn a Mario a trauèrs deth veire verd des sues lunetes.
MISERABLES-V-WEB	Plan ben, senhor baron.
MISERABLES-V-WEB	Vau a èster mès explicit.
MISERABLES-V-WEB	Un secret!
MISERABLES-V-WEB	Un secret.
MISERABLES-V-WEB	Qu’ei que me tanh a jo?
MISERABLES-V-WEB	Un shinhau.
MISERABLES-V-WEB	Quin ei aguest secret?
MISERABLES-V-WEB	Mario non deishaue de sondar ath sòn interlocutor tant que l’entenie.
MISERABLES-V-WEB	Que comenci a gratis, didec eth desconeishut.
MISERABLES-V-WEB	Parlatz.
MISERABLES-V-WEB	Mario s’estrementic.
MISERABLES-V-WEB	Ena mia casa?
MISERABLES-V-WEB	Non.
MISERABLES-V-WEB	Assassin e lairon.
MISERABLES-V-WEB	Guarda, senhor baron, que non parli de hets ancians, anuladi pera prescripcion dauant dera lei, e per empenaïment dauant de Diu.
MISERABLES-V-WEB	Parli de hèts recents, de hèts actuaus, de hèts ignoradi encara pera justícia.
MISERABLES-V-WEB	Seguisqui.
MISERABLES-V-WEB	Aguest subjècte s’a introdusit ena vòsta confiança, e lèu ena vòsta familha damb un nòm faus.
MISERABLES-V-WEB	Vau a dider-vos eth sòn vertadèr nòm.
MISERABLES-V-WEB	Vo’lo vau a díder a gratis.
MISERABLES-V-WEB	Escoti.
MISERABLES-V-WEB	Se cride Jean Valjean.
MISERABLES-V-WEB	Ac sai.
MISERABLES-V-WEB	Vos vau a díder, tanben a gratis, se qui ei.
MISERABLES-V-WEB	Didetz-ac Un ancian forçat.
MISERABLES-V-WEB	Qu’ac sai.
MISERABLES-V-WEB	Vo’n sabetz dès qu’è auut er aunor de dider-vos-ac.
MISERABLES-V-WEB	Non.
MISERABLES-V-WEB	Qu’ac sabia d’abantes.
MISERABLES-V-WEB	Eth ton hered de Mario, aquera replica per dus viatges, ac sai, eth sòn laconisme que repugnaue eth dialòg, desvelhèren en desconeishut ua colèra sorda.
MISERABLES-V-WEB	Tachèc en Mario, d’amagat, ua guardada furiosa, que solet se tardèc un instant; mès, enquia e tot rapida, qu’ère dera sòrta de guardades que se coneishen en auer-les campat un còp, e non se l’escapèc ath joen.
MISERABLES-V-WEB	Cèrts resplendors non pòden emanar senon de cèrtes amnes.
MISERABLES-V-WEB	Es vistons, hièstra deth pensament, les reflectís, e d’arren servissen es lunetes.
MISERABLES-V-WEB	Que serie coma botar un cristau ath lunfèrn.
MISERABLES-V-WEB	Eth desconeishut seguic, tostemp arrint:
MISERABLES-V-WEB	Non gausi desmentir ath senhor baron.
MISERABLES-V-WEB	En tot cas, vos cau saber que sò ath cap deth carrèr.
MISERABLES-V-WEB	Ara çò que vau a revelar-vos sonque ac sai jo, e tanh ara senhora barona.
MISERABLES-V-WEB	Qu’ei un secret extraordinari que vau sòs.
MISERABLES-V-WEB	Vo l’aufrisqui a vos abantes qu’ad arrés, e de bon prètz.
MISERABLES-V-WEB	Vint mil francs.
MISERABLES-V-WEB	Me’n sai d’aguesti secrets, coma me’n sai des auti, didec Mario.
MISERABLES-V-WEB	Eth personatge sentec eth besonh de rebaishar un shinhau:
MISERABLES-V-WEB	Senhor baron, balhatz-me dètz mil francs, e parli.
MISERABLES-V-WEB	Vos torni a díder que non vo’n hescatz.
MISERABLES-V-WEB	Es uelhs d’aqueth òme luderen de nauèth; dempus exclamèc:
MISERABLES-V-WEB	De quinsevolh manèra me cau minjar aué.
MISERABLES-V-WEB	Senhor baron, vau a parlar.
MISERABLES-V-WEB	Parli.
MISERABLES-V-WEB	Balhatz-me vint francs.
MISERABLES-V-WEB	Mario lo guardèc fixaments.
MISERABLES-V-WEB	Eth mèn nòm?
MISERABLES-V-WEB	Thenar…
MISERABLES-V-WEB	Dièr.
MISERABLES-V-WEB	Com?
MISERABLES-V-WEB	Thenardièr.
MISERABLES-V-WEB	Qui vos a…
MISERABLES-V-WEB	En perilh eth sanglar s’erice, er escrauat se hè eth mòrt, era Garda veterana forme eth quadre; eth nòste òme se metec a arrir.
MISERABLES-V-WEB	Dempús secodic d’ua paumada un shinhau de povàs que i auie ena manja dera sua levita.
MISERABLES-V-WEB	Mario seguic:
MISERABLES-V-WEB	Genflot, er espanhòu Alvarez e era tia Balizartd.
MISERABLES-V-WEB	Era tia qué?
MISERABLES-V-WEB	E auetz auut ua aubèrja en Montfermeil.
MISERABLES-V-WEB	Ua aubèrja!
MISERABLES-V-WEB	Jamès.
MISERABLES-V-WEB	E vos digui qu’ètz Thenardier.
MISERABLES-V-WEB	Ac remisqui.
MISERABLES-V-WEB	E qu’ètz un miserable.
MISERABLES-V-WEB	Cuelhetz.
MISERABLES-V-WEB	Mario treiguec dera pòcha un bilhet de Banc e l’ac lancèc ena cara.
MISERABLES-V-WEB	Gràcies!
MISERABLES-V-WEB	Perdon!
MISERABLES-V-WEB	Cinc cents francs, senhor baron!
MISERABLES-V-WEB	E aqueth òme, estonat, saludant e cuelhent eth bilhet, l’examinèc:
MISERABLES-V-WEB	Cinc cents francs, repetic alugat.
MISERABLES-V-WEB	Dempús exclamèc damb un movement sobtat:
MISERABLES-V-WEB	Plan, donc, dehòra desguisaments.
MISERABLES-V-WEB	E damb era rapiditat d’un monard, en tot calar-se entà darrèr es peus, arrincant-se es lunetes, treiguent deth nas e escamotejant es dus canons de pluma, nomentadi adès, e que s’an vist figurar en ua auta plana d’aguest libre, se treiguec eth ròstre coma se treirie quinsevolh chapèu.
MISERABLES-V-WEB	Es sòns uelhs s’aluguèren; eth front, desparièr, henut, damb protuberàncies en diuèrsi lòcs, orriblaments arropit ena sua part superiora, se hec a veir sancer: eth nas tornèc a èster agudent coma un bec; tornèc a aparéisher eth perfil herotge e sagaç der òme de rapina.
MISERABLES-V-WEB	E redrecèc er arrestèth dera esquia.
MISERABLES-V-WEB	Thenardier, pr’amor qu’ère eth, s’auie quedat estonat, e enquia e tot s’aurie trebolat, s’ei que siguesse capable d’aquerò.
MISERABLES-V-WEB	Volec costar estonament, e ère eth que s’auie estonat.
MISERABLES-V-WEB	Vedie per prumèr còp ath baron de Pontmercy, e a maugrat deth sòn desguisament, aguest baron l’auie arreconeishut, e ac auie hèt ath hons.
MISERABLES-V-WEB	Entà màger suspresa sua, non solet ère eth baron Pontmercy ath pas dera sua istòria, senon dera de Jean Valjean.
MISERABLES-V-WEB	Qui ère, donc, aqueth joen lèu imbèrbe, tan glaciau e tan generós, que sabie es nòms des persones, que sabie toti es sòns nòms, que les daurie era sua pòcha, que tractaue a brigands coma un jutge, e les daue sòs coma a ua victima?
MISERABLES-V-WEB	Rebrembaratz que Thenardier, encara qu’en d’auti tempsi vesin de Mario, non l’auie vist jamès, çò qu’ère plan frequent en París.
MISERABLES-V-WEB	Auie entenut a parlar as sues hilhes vagaments d’un joen plan praube, cridat Mario, que s’estaue ena casa; e l’auie escrit sense coneisher-lo era carta que ja sap eth lector.
MISERABLES-V-WEB	Non podie existir cap relacion entada eth, entre eth Mario d’aquera epòca e eth senhor baron Pontmercy.
MISERABLES-V-WEB	Per çò d’aute, era sua hilha Azelma, que l’encarguèc de cercar era tralha des nòvis deth 16 de hereuèr, e es sues pròpies investigacions, l’aclariren fòrça causes, e deth hons des tenèbres que l’enrodauen auie artenhut cuélher mès d’un misteriós hiu.
MISERABLES-V-WEB	A fòrça de trabalh artenhec descurbir, o aumens endonviar qui ère er òme qu’auie trapat bèth dia en escolader gran.
MISERABLES-V-WEB	Der òme li costèc pòc arribar en nòm.
MISERABLES-V-WEB	Sabie qu’era senhora barona Pontmercy ère Cosette; mès en aguesta part se prepausaue obrar damb tota discrecion.
MISERABLES-V-WEB	Tanpòc li restaue cap aute recurs, pr’amor qu’ignoraue era vertadèra origina dera joena.
MISERABLES-V-WEB	Entrevedie, plan, quauque neishement bastard, pr’amor qu’era istòria de Fantina l’auie semblat tostemp plia d’ambigüitats; mès, qué ne treirie de parlar?
MISERABLES-V-WEB	Que li paguèssen car eth sòn silenci?
MISERABLES-V-WEB	Possedie, o credie possedir, un secret de fòrça mès valor; e sivans es aparences, aquerò de gésser dident ath baron de Pontmercy sense cap de pròva: “Era vòsta esposa ei hilha bastarda”, non costarie cap aute resultat que hèr-li a vier era colèra deth marit, exprimida en còps de pè sus es sues anques.
MISERABLES-V-WEB	Ena ment de Thenardier, era convèrsa damb Mario non auie començat encara.
MISERABLES-V-WEB	Se vedec obligat a hèr repè, a modificar era sua estratégia, a abandonar ua posicion e a cambiar de front; mès arren d’essenciau ère encara comprometut, e auie ja cinc cents francs ena pòcha.
MISERABLES-V-WEB	Entàs òmes dera sòrta de Thenardier quinsevolh dialòg qu’ei un düèl.
MISERABLES-V-WEB	Quina ère era situacion que s’auie de calar?
MISERABLES-V-WEB	Non sabie a qui parlaue, mès òc de çò que parlaue.
MISERABLES-V-WEB	Passèc rapidaments era revista interiora des sues fòrces, e dempús d’auer dit “sò Thenardier”, demorèc.
MISERABLES-V-WEB	Mario meditaue.
MISERABLES-V-WEB	A tot darrèr auie ath sòn dauant a Thenardier, ar òme que tant auie desirat trapar, e podie complir er encargue deth coronèl Pontmercy.
MISERABLES-V-WEB	L’umiliaue qu’aguest eròi li deuesse quauquarren ad aguest bandit, e qu’era letra de cambi virada deth hons dera hòssa per sa pair contra eth, siguesse encara ath descubèrt.
MISERABLES-V-WEB	Li semblaue tanben, ena situacion complèxa deth sòn esperit respècte a Thenardier, que se li presentaue era escadença de resvenjar ath coronèl deth malastre d’auer estat sauvat per un individú tan vil e tan pervèrs.
MISERABLES-V-WEB	Ça que la, se sentie content, donques que fin finau anaue a desliurar era ombra deth coronèl d’aqueth creditor indigne, çò que se li figuraue equivalent a trèir era memòria de sa pair dera preson pes deutes.
MISERABLES-V-WEB	Ad aguest déuer s’en ahigie un aute; eth d’averiguar, s’ère factible, era origina dera fortuna de Cosette.
MISERABLES-V-WEB	Era escadença semblaue que l’arribaue enes mans.
MISERABLES-V-WEB	Dihèu Thenardier sabie quauquarren.
MISERABLES-V-WEB	Dilhèu serie util sondar er interior d’aguest òme.
MISERABLES-V-WEB	Per aciu comencèc.
MISERABLES-V-WEB	Mario trinquèc eth silenci.
MISERABLES-V-WEB	Thenardier, vos è dit eth vòste nòm.
MISERABLES-V-WEB	Ara, voletz que vos diga eth secret que sajàuetz desnishar-me?
MISERABLES-V-WEB	Tanben jo è arremassat es donades, e vos convenceratz de qué sai mès que vos.
MISERABLES-V-WEB	Jean Valjean, coma didéretz, ei assassin e lairon.
MISERABLES-V-WEB	Lairon, pr’amor que panèc a un ric fabricant, en tot èster era encausa dera sua roïna: eth senhor Magdalena.
MISERABLES-V-WEB	Assassin, pr’amor qu’aucic ar agent de policia Javert.
MISERABLES-V-WEB	Non compreni, senhor baron, didec Thenardier.
MISERABLES-V-WEB	Me vatz a compréner.
MISERABLES-V-WEB	Escotatz.
MISERABLES-V-WEB	Demoraue en un districte de Pas de Calais, tàs ans 1822, un òme qu’auie auut sabi pas quina anciana tumada damb era justícia, e que jos eth nòm de senhor Magdalena s’auie corregit e reabilitat.
MISERABLES-V-WEB	Aguest òme ère, en tota era fòrça dera expression, un just.
MISERABLES-V-WEB	Dera sua part, encara que segondariaments, e de bèra manèra, per edart, amassèc tanben ua riquesa considerabla.
MISERABLES-V-WEB	Qu’ère eth pair des praubi.
MISERABLES-V-WEB	Fondaue espitaus, daurie escòles, visitaue as malauts, dotaue as joeni, sostenguie as veudes, adoptaue as orfanèls: qu’ère coma eth tutor deth país.
MISERABLES-V-WEB	Se remic a adméter era crotz, e lo nomentèren alcalde.
MISERABLES-V-WEB	Un forçat complit se’n sabie deth secret d’ua pena qu’auie cometut en d’auti tempsi aqueth òme; lo denonciéc; que siguec era encausa de qué l’agarrèssen, e en tot profitar-se’n dera sua preson entà vier en París, artenhec qu’eth banquèr Laffitte (me’n sai de boca deth madeish caishèr) l’autregèsse mejançant ua signatura faussa, ua soma de mès de miei milion qu’apertenguie ath senhor Magdalena.
MISERABLES-V-WEB	Eth presoèr que panèc ath senhor Magdalena ère Jean Valjean.
MISERABLES-V-WEB	Per çò der aute hèt, arren vos cau dider-me.
MISERABLES-V-WEB	Jean Valjean aucic ar agent Javert d’un tret de pistòla.
MISERABLES-V-WEB	Jo, que vos parle, èra aquiu.
MISERABLES-V-WEB	Mès non se tardèc a arrir de nauèth.
MISERABLES-V-WEB	Thenardier se limitèc a dider-li a Mario:
MISERABLES-V-WEB	Senhor baron, mos auem enganhat de camin.
MISERABLES-V-WEB	Com?, repliquèc Mario.
MISERABLES-V-WEB	Remitz aquerò?
MISERABLES-V-WEB	Que son es hèts.
MISERABLES-V-WEB	Son quimères.
MISERABLES-V-WEB	Era confiança que m’aunore eth senhor baron m’impause eth déuer de dider-l’ac.
MISERABLES-V-WEB	Sustot era vertat e era justícia.
MISERABLES-V-WEB	Non m’agrade veir acusar ad arrés injustaments.
MISERABLES-V-WEB	Senhor baron, Jean Valjean non a panat ath senhor Magdalena, ne a aucit a Javert.
MISERABLES-V-WEB	Guarda tu!
MISERABLES-V-WEB	En qué vos basatz?
MISERABLES-V-WEB	En dus rasons.
MISERABLES-V-WEB	Quines?.
MISERABLES-V-WEB	Parlatz.
MISERABLES-V-WEB	Magdalena e Jean Valjean son era madeisha persona.
MISERABLES-V-WEB	Qué me didetz!
MISERABLES-V-WEB	Valjean, ei er autor dera sua mòrt.
MISERABLES-V-WEB	Qué voletz díder?
MISERABLES-V-WEB	Javert se suicidèc.
MISERABLES-V-WEB	Provatz-ac!
MISERABLES-V-WEB	Provatz-ac!, cridèc Mario dehòra de se.
MISERABLES-V-WEB	Pont-au-Change.
MISERABLES-V-WEB	Mès, provatz-ac!
MISERABLES-V-WEB	Qu’è era mia liassa, didec tranquillaments.
MISERABLES-V-WEB	E higec:
MISERABLES-V-WEB	Senhor baron, per interès vòste è volut conéisher ath hons a Jean Valjean.
MISERABLES-V-WEB	Torni a díder que Jean Valjean e eth senhor Magdalena èren era madeisha persona e que Javert a mòrt a mans de Javert; quan atau m’exprimisqui ei pr’amor que me sobren es pròves.
MISERABLES-V-WEB	Non pròves manuscrites, que poirien èster sospechoses, senon pròves estampades.
MISERABLES-V-WEB	Tant que parlaue, treiguie Thenardier dera sua liassa dus numèros de jornaus, auriolencs, estronhadi e flairant a tabac.
MISERABLES-V-WEB	Un d’aguesti numèros, trincat per çò des plecs e lèu esbocinant-se, semblaue plan mès ancian qu’er aute.
MISERABLES-V-WEB	Eth lector les coneish.
MISERABLES-V-WEB	Un, eth mès ancian, qu’ère un numèro dera Bandèra Blanca deth 25 de junhsèga de 1823, qu’eth sòn tèxt s’a pogut veir en planes anteriores d’aguesta òbra, e provada era identitat deth senhor Magdalena e era de Jean Valjean.
MISERABLES-V-WEB	Er aute ère un Monitor deth 15 de junh de 1832, a on se racondaue eth suicidi de Javert, en tot ahíger que resultaue d’un infòrme verbau der agent ath prefècte, que hèt presoèr ena barralha deth carrèr dera Chanvrerie, auie degut era sua vida ara magnanimitat d’un insurrècte, que, a posita dera sua pistòla, en sòrta de lheuar-li era tapa deth cervèth auie tirat ara aire.
MISERABLES-V-WEB	Mario liegec.
MISERABLES-V-WEB	Non i auie cap de dobte; era data ère cèrta, era pròva irrefutabla; aqueri dus jornaus non s’auien estampat exprèssaments entà apuar es afirmacions de Thenardier.
MISERABLES-V-WEB	Era nòta deth Monitor auie estat comunicada oficiauments pera prefectura de policia.
MISERABLES-V-WEB	Mario non podie dobtar.
MISERABLES-V-WEB	Es notícies deth depenent de Laffitte èren fausses, e eth madeish s’auie enganhat.
MISERABLES-V-WEB	Jean Valjean, en tot agranir-se de ressabuda, gessie dera broma.
MISERABLES-V-WEB	Mario non podec tier un crit d’alegria:
MISERABLES-V-WEB	Alavetz aguest malerós ei un òme admirable!
MISERABLES-V-WEB	Alavetz aguest capitau ère vertadèraments sòn!
MISERABLES-V-WEB	Qu’ei Magdalena, era providéncia de tot un país!
MISERABLES-V-WEB	Ei Jean Valjean, eth sauvador de Javert!
MISERABLES-V-WEB	Un eròi!
MISERABLES-V-WEB	Un sant!
MISERABLES-V-WEB	Ne un eròi ne un sant, didec Thenardier.
MISERABLES-V-WEB	E higec damb eth ton d’aqueth que comence a notar que vau:
MISERABLES-V-WEB	Padeguem-mos.
MISERABLES-V-WEB	Lairon, assassin: aguestes paraules que Mario credie qu’auien despareishut, e qu’entrauen de nauèth en scèna, queigueren sus eth coma un blòc de gèu.
MISERABLES-V-WEB	Encara?, preguntèc.
MISERABLES-V-WEB	Tostemp, responec Thenardier.
MISERABLES-V-WEB	Jean Valjean non a panat ath senhor Magdalena, mès qu’ei un panaire, non a aucit a Javert, mès qu’ei un assassin.
MISERABLES-V-WEB	Voletz parlar d’aqueth miserable panatòri de hè quaranta ans, expiat, coma resulte des vòsti jornaus, per tota ua vida d’empenaïment, d’abnegacion e de vertut?
MISERABLES-V-WEB	Que digui assassinat e panatòri, senhor baron.
MISERABLES-V-WEB	Repetisqui que parli de hèts actuaus.
MISERABLES-V-WEB	Çò que vos vau a revelar ei absoludaments desconeishut.
MISERABLES-V-WEB	Qu’ei inedit.
MISERABLES-V-WEB	Dilhèu desnishetz en aquerò era origina deth capitau abilaments aufrit per Jean Valjean ara senhora barona.
MISERABLES-V-WEB	Digui abilaments, pr’amor que non demòstre peguesa, dera sua part, aquerò de calar-se, mejançant era donacion, en ua familha aunèsta, participant des sues comoditats, e ath còp amagar eth sòn crim, gaudir de çò panat, hèr desparéisher eth sòn nòm.
MISERABLES-V-WEB	Que vos poiria interrómper aciu, observèc Mario, mès seguitz.
MISERABLES-V-WEB	Senhor baron, ac vau a díder tot; dèishi era recompensa ara vòsta generositat.
MISERABLES-V-WEB	Eth secret que vau aur massís.
MISERABLES-V-WEB	Me preguntaratz: “Per qué non t’as dirigit a Jean Valjean?” Per ua rason plan simpla.
MISERABLES-V-WEB	Joya, vos è preferit, donques qu’ètz ric, ada eth que ja non a arren.
MISERABLES-V-WEB	Sò un shinhau cansat; permetetz-me cuélher ua cagira.
MISERABLES-V-WEB	Mario se seiguec, e l’indiquèc que se seiguesse.
MISERABLES-V-WEB	Thenardier ac hec en un fautulh damb mina satisfèta, cuelhec es sòns dus jornaus, les metec laguens dera borsa, e didec en tot referir-se ara Bandèra Blanca:
MISERABLES-V-WEB	Be me n’a costat de trabalh trapar aguest!
MISERABLES-V-WEB	Dempús crotzèc es cames e s’apuèc; actitud pròpia des persones segures de çò que van a díder; en tot entrar en matèria d’aguesta manèra, damb votz grèu e accentuada:
MISERABLES-V-WEB	Senhor baron, eth 6 de junh de 1832, hè un an apuprètz, eth dia dera revòuta, i auie un òme en escolader gran de París, peth costat a on desboque en Sena, entre eth pònt de Jena e eth des Invalids.
MISERABLES-V-WEB	Mario apressèc còp sec era sua cagira ara de Thenardier.
MISERABLES-V-WEB	Aguest notèc eth movement, e seguic damb era lentor d’un orador qu’ei senhor des sòns audidors, e que sent era palpitacion der adversari a cada ua des sues paraules.
MISERABLES-V-WEB	Aguest òme, obligat a amagar-se per rasons d’autús ara politica, auie alistat er escolader coma eth sòn domicili, e auie ua clau dera rèisha.
MISERABLES-V-WEB	Qu’ère, ac torni a díder, eth 6 de junh, tàs ueit, apuprètz, dera net.
MISERABLES-V-WEB	Er òme entenec sorrolh en escolader.
MISERABLES-V-WEB	Pro estonat s’amaguèc e espièc.
MISERABLES-V-WEB	Qu’èren bronits de passi, quauquarrés caminaue ath miei des tenèbres, en tot auançar entada eth.
MISERABLES-V-WEB	Que i auie en escolader un aute òme.
MISERABLES-V-WEB	Era rèisha de gessuda non ère luenh, e era escassa claror qu’entraue per era li permetec conéisher ath nauèth vengut, e veir qu’amiaue quauquarren ena esquia.
MISERABLES-V-WEB	Caminaue doblegat.
MISERABLES-V-WEB	Qu’ère un ancian forçat, e amiaue ena esquia un cadavre.
MISERABLES-V-WEB	Evident delicte der assassinat, se n’auesse.
MISERABLES-V-WEB	Per çò deth panatòri, qu’ei causa normau; non s’aucís un òme a gratis.
MISERABLES-V-WEB	Eth forçat anaue a lançar aqueth cadavre en arriu.
MISERABLES-V-WEB	Mos cau hèr veir que, abantes d’arribar ena rèisha de gessuda, eth forçat, que venguie d’un punt luenhant der escolader, deuec estramuncar, plan, damb un anhàs espaventós, a on semble qu’aurie pogut deishar eth cadavre, mès a londemant es trabalhadors des potzi, trabalhant en anhàs, aurien descubèrt ar òme assassinat, çò que que non volie, plan que òc, er assassin.
MISERABLES-V-WEB	S’estimèc mès trauessar er anhàs damb era sua carga, en tot costar-li immensi esfòrci, e riscar d’ua manèra incredibla era sua pròpia existéncia.
MISERABLES-V-WEB	Non compreni se com artenhec gésser d’aquiu viu.
MISERABLES-V-WEB	Dempús seguic:
MISERABLES-V-WEB	Senhor baron, er escolader non ei eth deth Camp de Mart.
MISERABLES-V-WEB	Aquiu i manque tot, autanplan lòc.
MISERABLES-V-WEB	Aquiu, quan l’ocupen dus òmes, qu’ei de besonh que se trapen.
MISERABLES-V-WEB	Aquerò siguec çò que se passèc.
MISERABLES-V-WEB	Eth domiciliat e eth caminaire les calec balhar-se es bones nets, er un e er aute sense cap de talents.
MISERABLES-V-WEB	Eth caminaire li didec ath domiciliat: “Ves çò qu’amii ena esquia; me cau gésser d’aciu; qu’as era clau; balha-la-me”.
MISERABLES-V-WEB	Eth forçat ère òme d’extraordinàries fòrces, e non i auie manèra de resistir-lo.
MISERABLES-V-WEB	Ça que la, eth qu’auie era clau, parlamentèc, sonque entà guanhar temps.
MISERABLES-V-WEB	Examinèc ath mòrt; mès sonque podec averiguar qu’ère joen, de bona portadura, damb aparença de persona rica, e qu’ère tot desfigurat pera sang.
MISERABLES-V-WEB	Tant que parlaue trapèc era manèra de trincar e arrincar, sense qu’er assassin se n’encuedèsse, un tròç deth pelhòt dera levita que vestie er òme assassinat.
MISERABLES-V-WEB	Document justificatiu coma compreneratz; hiu entà desnishar eth camishèth e provar eth crim ath criminau.
MISERABLES-V-WEB	Se sauvèc ena pòcha eth document, e daurint era rèisha, deishèc gésser ath forçat damb era sua pesanta carga.
MISERABLES-V-WEB	Dempús barrèc de nauèth, e se metec en lòc segur, sense importar-li bric eth desenlaç dera aventura, e sustot sense convier-li estar-se aquiu quan er assassin lancèsse eth cadavre en arriu.
MISERABLES-V-WEB	Ara ac veiratz clar.
MISERABLES-V-WEB	Eth qu’amiaue eth cadavre ère Jean Valjean; eth qu’auie era clau, vos parle en aguest moment; e eth tròç dera levita…
MISERABLES-V-WEB	Thenardier acabèc era frasa en tot trèir dera pòcha e tier-la ara nautada des uelhs, agarrat entre es dus pòdos e es dus ensenhadors, un tròç de tela nera, tota plia de plapes escures.
MISERABLES-V-WEB	S’auie lheuat Mario, esblancossit, alendant a penes, damb era vista tachada en tròç de tela nera; e sense badar boca, sense deishar de uelh aqueth tròç, arreculèc entara paret, cercant darrèr sòn damb era man dreta, a paupes, ua clau qu’ère ena sarralha d’un armari, ath cant dera humeneja.
MISERABLES-V-WEB	Trapèc era clau, dauric er armari e metec eth braç sense virar eth ròstre ne separar era vista de Thenardier.
MISERABLES-V-WEB	Mentretant, aguest contunhaue:
MISERABLES-V-WEB	Senhor baron, qu’è granes rasons entà pensar qu’eth joen assassinat ère un opulent estrangèr, tirassat per Jean Valjean en ua emboscada, e portador d’ua soma enòrma.
MISERABLES-V-WEB	Ara seguida, arrincant eth tròç de tela des mans de Thenardier, s’abaishèc e l’ajustèc en pelhòt trincat.
MISERABLES-V-WEB	S’ajustaue perfèctaments., eth tròç completaue era levita.
MISERABLES-V-WEB	Thenardier se quedèc petrificat, e didec entada eth:
MISERABLES-V-WEB	Que l’è hèta bona.
MISERABLES-V-WEB	Mario, lheuant-se tremolós, desesperat, radiant, metec era man ena pòcha, e se filèc enventit entà Thenardier damb eth punh, qu’apuèc lèu en ròstre deth bandit, plen de bilhets de cinc cents e de mil francs.
MISERABLES-V-WEB	Qu’ètz un infame!
MISERABLES-V-WEB	Ètz un mentidèr!
MISERABLES-V-WEB	Un calumniaire!
MISERABLES-V-WEB	Un mauvat!
MISERABLES-V-WEB	Venguíetz a acusar ad aguest òme e l’auetz justificat; volíetz perder-lo e auetz artenhut solet glorificar-lo.
MISERABLES-V-WEB	Vos qu’ètz eth panaire!
MISERABLES-V-WEB	Jo vos è vist, Thenardier Jondrette, ena tuta deth baloard der Espitau.
MISERABLES-V-WEB	Me’n sai de vos pro entà amiar-vos ena preson, e mès luenh encara, se volessa.
MISERABLES-V-WEB	Cuelhetz aguesti mil francs, bandit.
MISERABLES-V-WEB	E lancèc un bilhet de mil francs as pès de Thenardier.
MISERABLES-V-WEB	A!, Jondrette Thenardier, vil e indigne!
MISERABLES-V-WEB	Que vos servisque aquerò de leçon, comerçant de secrets, mercadèr de mistèris, desenterrador de uassi, miserable!
MISERABLES-V-WEB	Cuelhetz ath delà aguesti cinc cents francs, e anatz-vo’n d’aciu!
MISERABLES-V-WEB	Waterloo vos protegís.
MISERABLES-V-WEB	Waterloo!
MISERABLES-V-WEB	Òc, assassin!
MISERABLES-V-WEB	D’un generau, didec Thenardier lheuant eth cap.
MISERABLES-V-WEB	D’un coronèl!, repliquèc Mario furiós.
MISERABLES-V-WEB	Non daria un sò per un generau.
MISERABLES-V-WEB	E venguíetz aciu a cométer infàmies!
MISERABLES-V-WEB	Vos digui que sus vos pesen toti es crims.
MISERABLES-V-WEB	Anatz-vo’n!
MISERABLES-V-WEB	Despareishetz!
MISERABLES-V-WEB	Sigatz erós, qu’ei tot çò que desiri.
MISERABLES-V-WEB	A, monstre!
MISERABLES-V-WEB	Cuelhetz tanben aguesti tres mil francs.
MISERABLES-V-WEB	Deman, deman madeish, partiratz entà America, damb era vòsta hilha, pr’amor qu’era vòsta hemna ei mòrta, abominable mentidèr.
MISERABLES-V-WEB	Susvelharè era vòsta partida, bandit, e, en moment de partir vos autrejarè vint mil francs mès.
MISERABLES-V-WEB	Anatz- vo’n entà que vos pengen en un aute lòc!
MISERABLES-V-WEB	E Thenardier gessec sense compréner ua soleta paraula, estonat e content de veder-se aclapat jos saques d’aur, e herit en cap per aquera peiregada de bilhets de Banc.
MISERABLES-V-WEB	Acabam ja damb aguest personatge.
MISERABLES-V-WEB	Dus dies dempús des eveniments que racondam, gessec, gràcies a Mario, entà America, cambiant-se eth nòm e acompanhat dera sua hilha Azelma.
MISERABLES-V-WEB	Mario, sivans l’auie aufrit, hèc entà Nova York a favor sòn ua letra de vint mil francs.
MISERABLES-V-WEB	Era misèria morau de Thenardier qu’ère irremediabla; atau, siguec en America çò qu’auie estat en Euròpa.
MISERABLES-V-WEB	Eth contacte d’un òme pervèrs qu’ei pro a viatges entà estropiar ua bona accion, e que gesque d’era ua causa dolenta.
MISERABLES-V-WEB	Damb es sòs de Mario, Thenardier se hec negrèr.
MISERABLES-V-WEB	Cosette!
MISERABLES-V-WEB	Cosette!, exclamèc.
MISERABLES-V-WEB	Vene!
MISERABLES-V-WEB	Lèu!
MISERABLES-V-WEB	Anem-mo’n.
MISERABLES-V-WEB	Vasco, un coche.
MISERABLES-V-WEB	Vene, Cosette.
MISERABLES-V-WEB	A, mon diu!
MISERABLES-V-WEB	Qu’ei eth qui m’a sauvat era vida!
MISERABLES-V-WEB	Non perdem ua menuta!.
MISERABLES-V-WEB	Mete-te eth chal.
MISERABLES-V-WEB	Cosette credec que s’auie capvirat, e aubedic.
MISERABLES-V-WEB	Anaue e venguie a grani passi, e abraçaue a Cosette, dident:
MISERABLES-V-WEB	A!, be ne sò de malerós!
MISERABLES-V-WEB	Ena enventida dera sua imaginacion, Mario començaue a entreveir en Jean Valjean ua nauta e ombriua figura.
MISERABLES-V-WEB	Ua vertut inausida s’apareishie ath sòn dauant, suprèma e doça, umila ena sua immensitat.
MISERABLES-V-WEB	Eth forçat se transfiguraue en Crist.
MISERABLES-V-WEB	Mario ère enludernat damb aqueth prodigi.
MISERABLES-V-WEB	Non sabie precisaments se qué vedie, mès òc qu’ère gran.
MISERABLES-V-WEB	Eth coche non se tardèc a arribar.
MISERABLES-V-WEB	Mario hec pujar a Cosette, e se calèc de seguit laguens.
MISERABLES-V-WEB	Menaire, didec, carrèr der Òme Armat, numèro 7.
MISERABLES-V-WEB	Eth coche partic.
MISERABLES-V-WEB	A, quina felicitat!, exclamèc Cosette.
MISERABLES-V-WEB	Eth carrèr der Òme Armat.
MISERABLES-V-WEB	Anem a veir ath senhor Jean.
MISERABLES-V-WEB	A ta pair, Cosette!
MISERABLES-V-WEB	A ta pair, donques que n’ei aué mès que jamès.
MISERABLES-V-WEB	Cosette, qu’ac endonvii tot.
MISERABLES-V-WEB	Queiguec sens dobte enes sues mans, e venguec ena barralha entà sauvar-me.
MISERABLES-V-WEB	Coma qu’era sua mission ei èster un àngel, de passa sauvèc a d’autes persones, sauvèc a Javert.
MISERABLES-V-WEB	Me treiguec d’aqueth abisme entà autrejar-me a tu.
MISERABLES-V-WEB	M’amièc sus es sues espatles a trauèrs der escolader.
MISERABLES-V-WEB	A!, que sò eth màger des ingrats!
MISERABLES-V-WEB	Cosette, dempús d’auer estat era tua providéncia, ne siguec era mia.
MISERABLES-V-WEB	Imagina-te que i auie aquiu un espaventós anhàs a on estofar-se cent còps, a on estofar-se en lim, Cosette, e lo trauessèc damb jo enes espatles.
MISERABLES-V-WEB	Jo qu’èra estavanit; non vedia, non entenia, non podia saber arren dera mia pròpia aventura.
MISERABLES-V-WEB	Vam a hèr-lo a vier en casa, a tier-lo damb nosati, volgue o non; non tornarà a desseparar- se deth nòste costat.
MISERABLES-V-WEB	S’ei que lo trapam, s’ei que non age partit.
MISERABLES-V-WEB	Passarè era rèsta dera mia vida venerant-lo.
MISERABLES-V-WEB	Que s’aurà passat tau que t’è dit, vertat, Cosette?
MISERABLES-V-WEB	Gavroche l’autrejarie era mia carta.
MISERABLES-V-WEB	Tot s’explique, comprenes?
MISERABLES-V-WEB	Cosette non comprenie ua soleta paraula.
MISERABLES-V-WEB	Qu’as rason, siguec era sua responsa.
MISERABLES-V-WEB	Mentretant, eth coche anaue rodant.
MISERABLES-V-WEB	V.- Net que dèishe entreveir eth dia.
MISERABLES-V-WEB	En enténer picar ena pòrta, Jean Valjean se virèc e didec damb votz fèbla:
MISERABLES-V-WEB	Endauant.
MISERABLES-V-WEB	Se dauric era pòrta e apareisheren Cosette e Mario.
MISERABLES-V-WEB	Cosette se precipitèc en quarto.
MISERABLES-V-WEB	Mario s’estèc en lumedan, de pès e apuat contra es trauèrses dera pòrta.
MISERABLES-V-WEB	Jean Valjean, dehòra de se, quequejaue:
MISERABLES-V-WEB	Cosette!
MISERABLES-V-WEB	Qu’ei era!
MISERABLES-V-WEB	Qu’ètz vos, senhora!
MISERABLES-V-WEB	Qu’ès tu!
MISERABLES-V-WEB	A, mon Diu!
MISERABLES-V-WEB	E en tot senter-se abraçat per Cosette, higec:
MISERABLES-V-WEB	Qu’ès tu, òc!
MISERABLES-V-WEB	Me perdones, donc!
MISERABLES-V-WEB	Mario, baishant es paupetes entà arturar eth torrent de lèrmes, hec un pas, e gasulhèc entre es sòns pòts sarradi convulsiauaments entà que non surgentèssen somics:
MISERABLES-V-WEB	Pair mèn!
MISERABLES-V-WEB	E vos tanben me perdonatz!, didec Jean Valjean.
MISERABLES-V-WEB	Mario non trapaue paraules, e aqueth higec:
MISERABLES-V-WEB	Gràcies.
MISERABLES-V-WEB	Que me shòrden, didec.
MISERABLES-V-WEB	Jean Valjean, extasiat, non s’opausaue.
MISERABLES-V-WEB	Cosette, en non compréner que confusaments es motius d’aguest cambiament, redoblaue es sues amorasses, coma se volesse pagar eth deute de Mario.
MISERABLES-V-WEB	Jean Valjean mormolhaue:
MISERABLES-V-WEB	Be n’èm d’ignorants!
MISERABLES-V-WEB	Me pensaua non tornar-la a veir.
MISERABLES-V-WEB	Guardatz, senhor de Pontmercy, qu’en madeish moment qu’entràuetz didia: “Que s’a acabat tot!
MISERABLES-V-WEB	Vaquí eth sòn vestidet, sò un miserable, e non tornarè a veir mès a Cosette.” Didia aquero tant que pujàuetz era escala.
MISERABLES-V-WEB	Non ei vertat que m’auia tornat pèc?
MISERABLES-V-WEB	Enquia quin grad n’ei un d’estupid!.
MISERABLES-V-WEB	Un que non tie en compde era bontat infinita de Diu.
MISERABLES-V-WEB	Diu didec: “Te penses que te van a abandonar, pèc?
MISERABLES-V-WEB	Non.
MISERABLES-V-WEB	Non pòt èster aquerò.
MISERABLES-V-WEB	Aguest praube vielh a besonh deth sòn àngel.” E er àngel venguec, e è tornat a veir a Cosette, ara mia estimada Cosette!
MISERABLES-V-WEB	A!, be n’èra de malerós!
MISERABLES-V-WEB	S’estèc un instant sense poder parlar; dempús seguic:
MISERABLES-V-WEB	De vertat, qu’auia besonh de veir a Cosette ua estoneta de quan en quan.
MISERABLES-V-WEB	Un còr qu’a besonh de uas entà rosigar.
MISERABLES-V-WEB	Ça que la, me’n sabia qu’èra sobrer, e didia ath mèn laguens: “non an besonh de tu, demora-te en un cornèr, arrés a eth dret a eternizar-se”.
MISERABLES-V-WEB	A!, Diu dera mia amna!
MISERABLES-V-WEB	Que l’è tornat a veir!
MISERABLES-V-WEB	Sabes, Cosette, qu’eth tòn marit ei un beròi gojat?
MISERABLES-V-WEB	A!, amies un polit cochèr brodat.
MISERABLES-V-WEB	Perfèctaments.
MISERABLES-V-WEB	Eth diboish me shaute.
MISERABLES-V-WEB	L’a escuelhut eth tòn espós, vertat?
MISERABLES-V-WEB	Te calerà crompar chals de cachemir.
MISERABLES-V-WEB	Senhor de Pontmercy, permetetz-me que la tutèja; que serà per pòc de temps.
MISERABLES-V-WEB	Cosette, ath sòn torn, li didec:
MISERABLES-V-WEB	Quin malastre deishar-mos d’aguesta manèra!
MISERABLES-V-WEB	A on auetz anat?
MISERABLES-V-WEB	Per qué auetz estat absent tant de temps?
MISERABLES-V-WEB	Abantes, es vòsti viatges a penes se tardauen tres o quate dies.
MISERABLES-V-WEB	Qu’è manat a Nicolassa, e tostemp li responien: “ei dehòra.” Quan auetz entornat?
MISERABLES-V-WEB	Per qué non mos avisèretz?
MISERABLES-V-WEB	Sabetz qu’estatz fòrça capvirat?
MISERABLES-V-WEB	Mau pair!
MISERABLES-V-WEB	Malaut e sense dider-mos-ac!
MISERABLES-V-WEB	Tè, Mario, cuelh era sua man e veiràs qu’ei plan hereda.
MISERABLES-V-WEB	Jean Valjean.
MISERABLES-V-WEB	Cosette, non l’entenes?
MISERABLES-V-WEB	Non l’entenes que me demane perdon?
MISERABLES-V-WEB	Sabes se qué m’a hèt, Cosette?
MISERABLES-V-WEB	Que m’a sauvat era vida.
MISERABLES-V-WEB	Mès encara: t’a autrejat a jo.
MISERABLES-V-WEB	E dempús de sauvar-me, dempús d’autrejar-te a jo, Cosette; sabes se qué a hèt dera sua persona?
MISERABLES-V-WEB	S’a sacrificat.
MISERABLES-V-WEB	Tau ei eth sòn anament.
MISERABLES-V-WEB	Era barralha, er escolader, aguest horn, aguest tarcumèr, tot qu’ac a trauessat per jo, per tu, Cosette, en tot sauvar-me de mil mòrts, qu’aluenhaue de jo e acceptaue entada eth.
MISERABLES-V-WEB	En eth se trapen totes es classes de valor, de vertut, d’eroïsme.
MISERABLES-V-WEB	Cosette, aguest òme ei er àngel!
MISERABLES-V-WEB	Silenci, silenci!, gasulhèc a penes Jean Valjean.
MISERABLES-V-WEB	Mès vos, exclamèc Mario, damb ua cèrta colèra plia de veneracion, per qué non ac auetz dit?
MISERABLES-V-WEB	Qu’ei eth vòste tòrt tanben.
MISERABLES-V-WEB	Sauvatz era vida des persones, e ac tietz amagat!
MISERABLES-V-WEB	E jos era desencusa de trèir-vos era masca, vos calumniatz!
MISERABLES-V-WEB	Qu’ei orrible.
MISERABLES-V-WEB	Qu’è dit era vertat, responec Jean Valjean.
MISERABLES-V-WEB	Non, repliquèc Mario; era vertat ei tota era vertat, e non auetz dit senon ua part.
MISERABLES-V-WEB	Qu’èretz eth senhor Magdalena, entà qué amagà’c?
MISERABLES-V-WEB	Auetz sauvat a Javert, entà qué amagà’c?
MISERABLES-V-WEB	Jo vos deuia era vida, entà qué amagà’c?
MISERABLES-V-WEB	Pr’amor que pensaua coma vos, e sabia qu’auíetz rason, que me calie partir.
MISERABLES-V-WEB	Se vos auessa condat çò der escolader, m’auríetz retengut ath vòste costat.
MISERABLES-V-WEB	Me calie, donc, carar.
MISERABLES-V-WEB	Parlant, tot se contrariaue.
MISERABLES-V-WEB	Se contrariaue!
MISERABLES-V-WEB	Tot!
MISERABLES-V-WEB	Qué ei çò que se contrariaue?, repliquèc Mario.
MISERABLES-V-WEB	Dilhèu vos imaginatz que vos vam a deishar aciu?
MISERABLES-V-WEB	Non.
MISERABLES-V-WEB	Vos haram a vier damb nosati.
MISERABLES-V-WEB	Mon Diu!
MISERABLES-V-WEB	Mon Diu!
MISERABLES-V-WEB	Quan pensi que me n’è sabut d’aquerò per edart!
MISERABLES-V-WEB	Vos vam a hèr a vier damb nosati.
MISERABLES-V-WEB	Formaratz part de nosati madeishi.
MISERABLES-V-WEB	Qu’ètz sa pair e eth mèn.
MISERABLES-V-WEB	Non vos estaratz ne un dia mès en aguesta casa orribla.
MISERABLES-V-WEB	Deman ja non seratz aciu.
MISERABLES-V-WEB	Deman, didec Jean Valjean, non serè aciu ne tanpòc ena vòsta casa.
MISERABLES-V-WEB	Qué voletz díder?, repliquèc Mario.
MISERABLES-V-WEB	S’acabaràn es viatges.
MISERABLES-V-WEB	Mos apertietz e non vos deisharam.
MISERABLES-V-WEB	Aguest còp qu’ei de bon voler, higec Cosette.
MISERABLES-V-WEB	Vos treigui d’aciu.
MISERABLES-V-WEB	E se cau tierè era fòrça.
MISERABLES-V-WEB	E arrint hèc veir que cuelhie ar ancian en braça.
MISERABLES-V-WEB	Eth vòste quarto està coma estaue, seguic.
MISERABLES-V-WEB	Se sabéssetz com de polit s’a metut eth jardin!
MISERABLES-V-WEB	Guaires flors!
MISERABLES-V-WEB	Es corsères caperades de sable der arriu, a on se ven quauques clòsques violetes.
MISERABLES-V-WEB	Minjaratz es mies ahragues.
MISERABLES-V-WEB	So jo que les adaigüii.
MISERABLES-V-WEB	E non mès senhora ne senhor Jean.
MISERABLES-V-WEB	Viueram en republica; toti mos parlaram de tu.
MISERABLES-V-WEB	Non ei vertat, Mario?
MISERABLES-V-WEB	Pair, se sabéssetz quin desengust!
MISERABLES-V-WEB	Un papach-ròs auie hèt eth sòn nin en un trauc dera paret, e un orrible gat se l’a avalat.
MISERABLES-V-WEB	Eth mèn praube papach-ròs, que treiguie eth cap deth sòn trauc entà guardar-me!
MISERABLES-V-WEB	Que plorè, òc, senhor, e de boni talents auria aucit ath gat.
MISERABLES-V-WEB	Mès ara arrés plore ja, toti arrissen, toti son erosi.
MISERABLES-V-WEB	Vatz a vier damb nosati.
MISERABLES-V-WEB	Be se n’alegrarà eth pairin!
MISERABLES-V-WEB	Qu’auratz eth vòste tròç en jardin e lo cultivaratz, e veiram s’es vòstes ahragues son milhores qu’es mies.
MISERABLES-V-WEB	Un còp en casa, harè tot çò que volgatz, e m’aubediratz fòrça, plan que òc.
MISERABLES-V-WEB	Jean Valjean l’escotaue sense entener-la.
MISERABLES-V-WEB	Percebie era musica dera sua votz sense lèu compréner eth sentit des sues paraules, e ua d’aguestes gròsses lèrmes, ombriues pèrles dera amna, se formaue doçaments enes sòns uelhs.
MISERABLES-V-WEB	Diu ei brave!, gasulhèc.
MISERABLES-V-WEB	Pair mèn!, didec Cosette.
MISERABLES-V-WEB	Jean Valjean contunhèc:
MISERABLES-V-WEB	Plan que òc que serie deliciós víuer amassa.
MISERABLES-V-WEB	Auetz arbes plei d’audèths.
MISERABLES-V-WEB	Me passejaria damb Cosette.
MISERABLES-V-WEB	Be n’ei d’agradiu passar era vida en companhia des persones que s’estimen, balhar-les eth bon dia, entener- les cridar en jardin!
MISERABLES-V-WEB	Dès eth maitin que se gaudís dera sua preséncia.
MISERABLES-V-WEB	Cadun cultivarie un petit tròç.
MISERABLES-V-WEB	Era me harie minjar es sues ahragues e jo li balharia es mies ròses.
MISERABLES-V-WEB	Que serie deliciós, mès…
MISERABLES-V-WEB	S’arturèc, e dempús didec baishant mès era votz:
MISERABLES-V-WEB	Non i a remèdi.
MISERABLES-V-WEB	Valjean la remplacèc damb un arridolet.
MISERABLES-V-WEB	Cosette cuelhec es dues mans der ancian entre es sues.
MISERABLES-V-WEB	Mon Diu!, exclamèc.
MISERABLES-V-WEB	Ètz malaut?
MISERABLES-V-WEB	Patitz?
MISERABLES-V-WEB	Non.
MISERABLES-V-WEB	Sonque que…
MISERABLES-V-WEB	Se pose`c.
MISERABLES-V-WEB	Sonque que…?
MISERABLES-V-WEB	Que me vau a morir de seguit.
MISERABLES-V-WEB	Cosette e Mario s’estrementiren.
MISERABLES-V-WEB	A morir!, exclamèc Mario.
MISERABLES-V-WEB	Cosette, non ères en tot parlar?
MISERABLES-V-WEB	Seguís, parla-me mès.
MISERABLES-V-WEB	Parla, qu’entena era tua votz!
MISERABLES-V-WEB	Òc, didec Jean Valjean.
MISERABLES-V-WEB	Alendèc e, arrint de nauèth repliquèc:
MISERABLES-V-WEB	Mario, petrificat, guardaue ar ancian.
MISERABLES-V-WEB	Cosette lancèc un crit espantoriant.
MISERABLES-V-WEB	Pair!
MISERABLES-V-WEB	Pair mèn!
MISERABLES-V-WEB	Viueratz, òc, viueratz.
MISERABLES-V-WEB	Jo ac voi!
MISERABLES-V-WEB	Ac entenetz?
MISERABLES-V-WEB	Jean Valjean lheuèc es uelhs e les tachèc en era damb adoracion.
MISERABLES-V-WEB	Ò!, òc, enebis-me que me morisca.
MISERABLES-V-WEB	Sabi pas.
MISERABLES-V-WEB	Dilhèu t’aubedisque.
MISERABLES-V-WEB	Anaua a morir quan entrèretz es dus, e era mòrt arturèc eth sòn còp.
MISERABLES-V-WEB	Me semblèc que me remetia.
MISERABLES-V-WEB	Qu’ètz plen de fòrça e de vida, observèc Mario.
MISERABLES-V-WEB	Dilhèu vos pensatz que se morís tant aisidaments?
MISERABLES-V-WEB	Qu’auetz auut desengusti e non les tornaratz a auer.
MISERABLES-V-WEB	Vos demani perdon de jolhs.
MISERABLES-V-WEB	Viueratz, e damb nostati e pendent fòrça temps.
MISERABLES-V-WEB	Vos recuperam.
MISERABLES-V-WEB	Qu’èm dus qu’en avier eth sòn solet pensament serà laurar era vòsta felicitat!
MISERABLES-V-WEB	Ja vedetz, didec Cosette plorant.
MISERABLES-V-WEB	Mario assegure que non moriratz.
MISERABLES-V-WEB	Jean Valjean contunhaue arrint.
MISERABLES-V-WEB	Senhor de Pontmercy, encara que me recuperéssetz, empacharie aquerò que siguessa çò que sò?
MISERABLES-V-WEB	Non; Diu qu’a pensat coma vos e coma jo, e Eth non càmbie de dictamen.
MISERABLES-V-WEB	Qu’ei bon que me’n vaja.
MISERABLES-V-WEB	Era mòrt ac apraie tot.
MISERABLES-V-WEB	Diu se’n sap mielhor que nosati de çò que mos conven.
MISERABLES-V-WEB	Sigatz erosi, qu’eth senhor de Pontmercy tengue a Cosette, qu’era joenesa se maride damb eth maitin, que i age ath vòste entorn, hilhs mèns, lilàs e rossinhòls, qu’era vòsta vida sigue ua polida potja illuminada peth solei, qu’es encantaments deth cèu nèguen era vòsta amna, e que jo, que ja non servisqui entad arren, me morisca; tot aquerò s’armonize perfèctaments.
MISERABLES-V-WEB	Vai, sigam rasonables; que ja non i a remèdi.
MISERABLES-V-WEB	Hè ua ora auí un estavaniment, e dempús, aguesta net passada, me sò begut tota aguesta gèrra d’aigua.
MISERABLES-V-WEB	Be n’ei de brave eth tòn marit, Cosette!
MISERABLES-V-WEB	Damb eth te va mielhor que damb jo.
MISERABLES-V-WEB	S’entenec bronit ena pòrta.
MISERABLES-V-WEB	Qu’ère eth mètge qu’entraue.
MISERABLES-V-WEB	Bon dia e adishatz, doctor, didec Jean Valjean.
MISERABLES-V-WEB	Mario s’apressèc entath mètge, e li dirigic aguesta soleta paraula:
MISERABLES-V-WEB	Cavalièr…
MISERABLES-V-WEB	Mès ena manèra de prononciar-la, i auie ua pregunta completa.
MISERABLES-V-WEB	Eth mètge responec damb ua expressiua guardada.
MISERABLES-V-WEB	I auec un silenci.
MISERABLES-V-WEB	Toti es còrs èren sarradi.
MISERABLES-V-WEB	Jean Valjean se virèc entà Cosette e se metec a contemplar-la coma se volesse apilerar rebrembes entara eternitat.
MISERABLES-V-WEB	Ena prigonda ombra que ja auie baishat, encara l’ère possible er extasi guardant a Cosette.
MISERABLES-V-WEB	Era reverberacion d’aqueth doç ròstre illuminaue era sua esblancossida cara.
MISERABLES-V-WEB	En sepulcre que i pòt auer tanben enludernaments.
MISERABLES-V-WEB	Eth mètge li cuelhec eth pos.
MISERABLES-V-WEB	Cosette.
MISERABLES-V-WEB	E, en tot inclinar-se ena aurelha de Mario, higec en votz baisha:
MISERABLES-V-WEB	Qu’ei massa tard.
MISERABLES-V-WEB	Jean Valjean, sense deishar de uelh a Cosette, considerèc ath mètge e a Mario damb serenor.
MISERABLES-V-WEB	S’entenec gésser dera sua boca aguesta frasa a penes articulada:
MISERABLES-V-WEB	Arren impòrte morir, mès eth non víuer qu’ei orrible.
MISERABLES-V-WEB	De pic se lheuèc.
MISERABLES-V-WEB	Aguesti renauiments de fòrça son a viatges senhau dera agonia.
MISERABLES-V-WEB	Caminèc damb pas decidit entara paret, hèc enlà a Mario e ath mètge que lo volien ajudar, despengèc eth crucific de coeire, se tornèc a sèir damb tota era libertat de movements d’ua persona en completa santat, e didec, lheuant era votz e botant eth crucific sus era taula:
MISERABLES-V-WEB	Aguest qu’ei eth gran martir.
MISERABLES-V-WEB	Dempús, eth sòn pièch se rendec; sentec que li trantalhaue eth cap, coma se l’escometèsse eth vertige dera hòssa, e apuades es mans enes jolhs, se metec a engarrapar damb es ungles era tela deth pantalon.
MISERABLES-V-WEB	Cosette li sostenguie es espatles e somicaue, procurant en vaganaut de parlar-li.
MISERABLES-V-WEB	Se distinguie entre es paraules, barrejades damb aguesta saliua lugubra qu’acompanhe es plòrs, frases d’aguesta sòrta: “Pair, non mos abandonetz.
MISERABLES-V-WEB	Se poirie díder qu’era agonia serpege.
MISERABLES-V-WEB	Va e ven, s’auance entath sepulcre e arrecule entara vida.
MISERABLES-V-WEB	Que i a quauquarren de trantalhament en acte de morir.
MISERABLES-V-WEB	Jean Valjean, dempús d’aqueth miei sincòpa, se padeguèc, secodic eth front coma entà esbugassar es tenèbres que s’anauen apilerant aquiu, e recrubèc ua completa luciditat.
MISERABLES-V-WEB	Cuelhec era manja deth vestit de Cosette e la punèc.
MISERABLES-V-WEB	Se remet, doctor, se remet!, cridèc Mario.
MISERABLES-V-WEB	Ambdús ètz bravi, didec Jean Valjean.
MISERABLES-V-WEB	Vau a explicar-vos çò que m’a costat pena viua, senhor Pontmercy, que non ajatz volgut tocar aguesti sòs.
MISERABLES-V-WEB	Aguesti sòs son dera vòsta hemna.
MISERABLES-V-WEB	Aguesta ei ua des rasons, hilhs mèns, que me sò alegrat mès de veder-vos.
MISERABLES-V-WEB	Eth jaiet nere ven d’Anglatèrra e er jaiet blanc de Noruega.
MISERABLES-V-WEB	En papèr que vedetz aciu, que i é tot aquerò.
MISERABLES-V-WEB	Entàs braçalets endonviè substituir es pendolhs simplaments enlaçadi as pendolhs sòudadi.
MISERABLES-V-WEB	Qu’ei mès polit, mielhor e mens car.
MISERABLES-V-WEB	Ja compreneratz guaire sòs se pòt gastar.
MISERABLES-V-WEB	Atau, eth capitau de Cosette, qu’ei tòn, legitimaments tòn.
MISERABLES-V-WEB	Vos condi aguesti detalhs entà qué vos padeguetz.
MISERABLES-V-WEB	Cosette, damb fòrça suavitat li botèc un coishin jos eth còs.
MISERABLES-V-WEB	JeanValjean contunhèc:
MISERABLES-V-WEB	Senhor de Pontmercy, non cranhetz arren, vos ac prègui.
MISERABLES-V-WEB	Es sies cents mil francs son de Cosette.
MISERABLES-V-WEB	Se non gaudíssetz d’eri, serie perdut tot eth trebalh dera mia vida.
MISERABLES-V-WEB	Qu’auem artenhut fabricar damb singulara perfeccion es colharets e rivalizàuem damb es de Berlin.
MISERABLES-V-WEB	Quan va a morir ua persona que mos ei estimada, es guardades se tachen en era coma entà retier-la.
MISERABLES-V-WEB	Es dus joeni, muts d’angónia, en non saber se qué díder ara mòrt, desesperadi e tremolosi, èren de pès dauant der ancian; Cosette daue era man a Mario.
MISERABLES-V-WEB	Jean Valjean s’amortaue per instants.
MISERABLES-V-WEB	Se lo vedie baishar e apressar-se en orizon des tenèbres.
MISERABLES-V-WEB	Era sua respiracion ère ja intermitenta e interrompuda per un shinhau d’arranguilh.
MISERABLES-V-WEB	Li costaue trabalh cambiar de posicion eth braç, e es pès auien perdut tot eth movement.
MISERABLES-V-WEB	Ath còp qu’era misèria des membres e era postracion deth còs creishien, tota era majestat dera amna ludie, en tot desplegar-se sus eth sòn front.
MISERABLES-V-WEB	Era lum deth mon desconeishut ère ja visibla enes sòns vistons.
MISERABLES-V-WEB	Eth sòn ròstre venguie a èster palle, mès seguie tostemp arridolent.
MISERABLES-V-WEB	Non ère aquera era vida, qu’ère ua auta causa.
MISERABLES-V-WEB	Er alend devaraue, ath còp qu’era guardada se sublimaue.
MISERABLES-V-WEB	Se diderie un cadavre damb ales.
MISERABLES-V-WEB	Li hec un senhau a Cosette entà que s’apressèsse, e dempús a Mario.
MISERABLES-V-WEB	Qu’ère, plan que òc, era darrèra menuta dera sua darrèra ora.
MISERABLES-V-WEB	E se metec a parlar-les damb ua votz tan baisha que semblaue vier de luenh, coma s’en aqueth moment i auesse ja ua paret divisòria entre eri e eth.
MISERABLES-V-WEB	Aprèssa-te, apressatz-vos es dus.
MISERABLES-V-WEB	Vos estimi fòrça.
MISERABLES-V-WEB	Ò!, quin plaser morir atau!
MISERABLES-V-WEB	Tu tanben m’estimes Cosette.
MISERABLES-V-WEB	Jo sabia que te restaue tostemp un amor entad aguest vielh.
MISERABLES-V-WEB	Guaire t’arregraïsqui, mainada mia, aguest coishin!
MISERABLES-V-WEB	Me ploraràs, non ei vertat?
MISERABLES-V-WEB	Mès que non sigue massa.
MISERABLES-V-WEB	Non voi qu’ages vertadèrs desengusti.
MISERABLES-V-WEB	Esdegatz-vos, estimats mèns!
MISERABLES-V-WEB	Me desbrembaua dider-vos que es fibèles sense clauets produsien mès qu’arren.
MISERABLES-V-WEB	Era gròssa, es dotze cadies, costaue dètz francs e se venie a setanta.
MISERABLES-V-WEB	No deuetz, donc, estonar-vos des sies cents mil francs, senhor Pontmercy.
MISERABLES-V-WEB	Que son sòs guanhadi aunèstaments.
MISERABLES-V-WEB	Que podetz èster rics sense cap repugnància.
MISERABLES-V-WEB	Vos calerà que crompetz ua veitura, qu’anetz de quan en quan enes teatres.
MISERABLES-V-WEB	Cosette, entà tu vestits polits de balh, entàs vòsti amics boni minjars.
MISERABLES-V-WEB	Sigatz erosi.
MISERABLES-V-WEB	Me tenguia adès a escríuer a Cosette; ja traparà era mia carta.
MISERABLES-V-WEB	L’autregi es dus candelers que son sus era humeneja.
MISERABLES-V-WEB	Son d’argent; mès entà jo que son d’aur, de diamants e convertissen es candèles en ciris.
MISERABLES-V-WEB	Sabi pas s’eth que me les balhèc ei satisfèt de jo en cèu.
MISERABLES-V-WEB	Jo è hèt tot çò qu’è pogut.
MISERABLES-V-WEB	Hilhs mèns, non desbrembetz que sò un praube, e vos encomani que me hescatz enterrar en prumèr cornèr de tèrra qu’age a man, damb solet ua pèira coma labada.
MISERABLES-V-WEB	Qu’ei era mia volentat.
MISERABLES-V-WEB	Sus era pèira non escultetz cap nòm.
MISERABLES-V-WEB	Se Cosette volesse vier aquiu de quan en quan l’ac arregaïrè.
MISERABLES-V-WEB	Vos tanben, senhor Pontmercy.
MISERABLES-V-WEB	Me cau cohessar-vos que non tostemp vos è auut afeccion; vos demani perdon.
MISERABLES-V-WEB	Ara, era e vos non ètz qu’ua soleta causa entà jo.
MISERABLES-V-WEB	Vos ac arregraïsqui, donques que veigui que haratz erosa a Cosette.
MISERABLES-V-WEB	Se vo’n sabéssetz senhor Pontmercy, se guaire a estat eth mèn amor entada era!
MISERABLES-V-WEB	Es sues beròies caròles rosades qu’èren era mia alegria; tanlèu la vedia un shinhau esblancossida ja èra trist.
MISERABLES-V-WEB	I a ena comòda un bilhet de cinc cents francs.
MISERABLES-V-WEB	Qu’ei entàs praubi.
MISERABLES-V-WEB	Cosette, ves eth tòn vestidet aquiu sus eth lhet?
MISERABLES-V-WEB	L’arreconeishes?
MISERABLES-V-WEB	Non hè que dètz ans d’aquerò.
MISERABLES-V-WEB	Com passe eth temps!
MISERABLES-V-WEB	Qu’auem estat plan erosi.
MISERABLES-V-WEB	Hilhs mèns, non ploretz, que non me’n vau guaire luenh; d’aquiu estant vos veirè.
MISERABLES-V-WEB	Cosette, te’n brembes de Montfermeil?
MISERABLES-V-WEB	Ères en bòsc e auies pòur.
MISERABLES-V-WEB	Te’n brembes quan jo cuelhí era ansa deth farrat plen d’aigua?
MISERABLES-V-WEB	Qu’ei eth prumèr còp que toquè era tua prauba maneta.
MISERABLES-V-WEB	Be n’ère de hereda!
MISERABLES-V-WEB	Alavetz, es vòstes mans, senhoreta, tirauen a ròies, aué luden pera sua blancor.
MISERABLES-V-WEB	E era pipa?
MISERABLES-V-WEB	Te’n brembes?
MISERABLES-V-WEB	La cridaues Caterina, e te hège dò de non auer-la-te hèt a vier en convent.
MISERABLES-V-WEB	Guaire còps me heres arrir, àngel mèn!
MISERABLES-V-WEB	Quan auie ploigut lançaues en arriuet manats de palha, e les guardaues com corrien.
MISERABLES-V-WEB	Un dia te balhèren ua raqueta de vime e un volant damb plumes auriòles, blues e verdes.
MISERABLES-V-WEB	Se t’aurà desbrembat, solide.
MISERABLES-V-WEB	Be n’ères de coquina!
MISERABLES-V-WEB	Non heges que jogar.
MISERABLES-V-WEB	Te penjaues es guindols enes aurelhes.
MISERABLES-V-WEB	Que son causes passades.
MISERABLES-V-WEB	Es bòsqui qu’un a trauessat damb era sua estimada mainada, es arbes que les an protegit deth solei, es convents que les an sauvat des òmes, es innocents arridolets dera mainadesa; tot non ei qu’ua ombra.
MISERABLES-V-WEB	M’imaginè qu’aguestes causes m’apertenguien, e aquiu siguec eth mau.
MISERABLES-V-WEB	Es Thenardier an estat plan pervèrsi; mès que mos cau perdonar-les.
MISERABLES-V-WEB	Cosette, a arribat eth moment de dider-te eth nòm de ta mair.
MISERABLES-V-WEB	Se cridaue Fantina.
MISERABLES-V-WEB	Reten aguest nòm: Fantina.
MISERABLES-V-WEB	Ajolha-te cada còp que lo pronóncies.
MISERABLES-V-WEB	Era patic fòrça, e t’estimaue enquiar extrèm.
MISERABLES-V-WEB	Eth sòn malstre siguec tan gran coma ei grana era tua felicitat.
MISERABLES-V-WEB	Diu qu’ac volec atau.
MISERABLES-V-WEB	Diu mos ve deth cèu a toti, e se’n sap, ath miei des sues ludentes esteles, de tot çò que hè.
MISERABLES-V-WEB	Me’n vau, donc, es mèns estimadi mainatges.
MISERABLES-V-WEB	Estimatz-vos tostemp fòrça.
MISERABLES-V-WEB	En mon lèu non i a ua auta causa que hèr.
MISERABLES-V-WEB	Pensaratz bèth còp en praube vielh que s’a mòrt aciu.
MISERABLES-V-WEB	Cosette mia, que non ei eth mèn tòrt de qué non t’aja vist pendent tant de temps.
MISERABLES-V-WEB	Eth còr se m’esbauçaue.
MISERABLES-V-WEB	Anaua enquiara cantoada deth carrèr, sense importar-me çò que pensèssen es caminaires; qu’èra coma hòl; un viatge venguí sense chapèu.
MISERABLES-V-WEB	Hilhs mèns, comenci a veir treble; encara me calerie dider-vos fòrça causes, mès qu’ei parièr.
MISERABLES-V-WEB	Pensatz un shinhau en jo.
MISERABLES-V-WEB	Qu’ètz èssers benedidi.
MISERABLES-V-WEB	Non sai se qué se sent, mès me semble que veigui claror.
MISERABLES-V-WEB	Apressatz-vos mès.
MISERABLES-V-WEB	Que morisqui erós.
MISERABLES-V-WEB	Balhatz-me es vòsti caps, estimats, plan estimats, entà botar ath dessús es mies mans.
MISERABLES-V-WEB	Cosette e Mario curbien es sues mans de punets.
MISERABLES-V-WEB	Qu’ère mòrt.
MISERABLES-V-WEB	Era escurina dera net ère tau, que non s’aubirauen es esteles.
MISERABLES-V-WEB	Sens dobte ena ombra quauque àngel immens, de pès, e damb es ales desplegades ère en tot demorar era sua amna.
MISERABLES-V-WEB	VI.- Era èrba amagada e era ploja esfacen.
MISERABLES-V-WEB	Que i a en cementèri deth Pair Lachaise, près dera hòssa comuna, luenh deth barri elegant dera ciutat des sepulcres, luenh de totes aguestes hòsses, hilhes deth caprici, qu’ostenten, ath cant dera eternitat, es orribles mòdes dera mòrt, en un angle desèrt, ath pè d’ua anciana paret, jos un gran tèish que per eth pugen es arrominguères de campaneta, ath miei der agram e dera mossa, ua pèira.
MISERABLES-V-WEB	Aguesta pèira non se trape mens expausada qu’es autes ara lèpra deth temps, as efèctes dera umiditat, deth liquen e des immundícies des audèths.
MISERABLES-V-WEB	Era aigua la bote verda e er aire nera.
MISERABLES-V-WEB	Non ei pròcha a cap caminòu, ne agrade vier per aqueth canton per çò dera nautada dera èrba, e perque de seguit se banhen es pès.
MISERABLES-V-WEB	Quan la nèguen es arrais de solei, pugen en era es ludèrts.
MISERABLES-V-WEB	Ath sòn entorn s’estrementissen es civades, agitades peth vent, e ena primauèra canten en arbe es bosquetes.
MISERABLES-V-WEB	Era pèira està nuda.
MISERABLES-V-WEB	Cap nòm se lieg en era.
MISERABLES-V-WEB	Sonque, hè fòrça ans, ua man escriuec aquiu, damb creion, aguesti quate vèrsi, que s’anèren tornant de man en man illegibles per çò dera ploja e deth povàs, e que dilhèu ja non existiràn:
MISERABLES-V-WEB	Dormís.
MISERABLES-V-WEB	Era sòrt lo perseguic ruda; moric en pèrder era prenda dera sua amna.
MISERABLES-V-WEB	Longa expiacion, era pena agudenta siguec; e atau artenhec era pauma.
WEB-ALEGRES-COMAIRES	Qu’ei en bades, sir Huc, que non hètz per manera de convencer-me.
WEB-ALEGRES-COMAIRES	Amiarè era causa ena cramba estelada.
WEB-ALEGRES-COMAIRES	Enquia e tot s’eth se cridés vint viatges sir Joan Falstaff, non se n’arririe de jo, Robert Shallow, escudèr.
WEB-ALEGRES-COMAIRES	Escudèr deth comdat de Glocester, jutge de patz, e “coram”.
WEB-ALEGRES-COMAIRES	Òc, cosin Slender, e tanben “cust-alorum”.
WEB-ALEGRES-COMAIRES	Ai, e “ratolorum!” tanben, gentilòme de neishença, Mèstre Parson, que signe “armigero” en tota sòrta d’escritures, cambiaments, rebuts, citacions e contractes; “armigero” pertot.
WEB-ALEGRES-COMAIRES	Òc, qu’ei atau coma signam, e atau auem signat, sense pòsa, de tres sègles ençà.
WEB-ALEGRES-COMAIRES	Qu’ac heren abans qu’eth, toti es sòns descendents, e dempús d’eth ac haràn toti es sòns ancessors; e toti amassa vos mostraràn sus era sua casaca ua dotzena de bestiòles blanques.
WEB-ALEGRES-COMAIRES	Qu’ei ua casaca de quan es crabes hègen lan.
WEB-ALEGRES-COMAIRES	Sus ua vielha casaca s’i pòden, plan ben, trapar bestiòles blanques de temps de memòria perduda.
WEB-ALEGRES-COMAIRES	Ua causa que se restaque fòrça ben damb era auta; aguesti animaus son normaus entar òme e vien a èster un simbèu de trendesa.
WEB-ALEGRES-COMAIRES	Es bèsties que vos parlàuem non son senon luci d’arrius; çò de mès interessant ei qu’era casaca sigue vielha.
WEB-ALEGRES-COMAIRES	Cosin, vos en poiria trèir bèth quartèr?
WEB-ALEGRES-COMAIRES	Plan que òc, se vos maridèssetz.
WEB-ALEGRES-COMAIRES	Se vò bèth quartèr, acabarà en tot mauméter era casaca.
WEB-ALEGRES-COMAIRES	Arren d’aquerò.
WEB-ALEGRES-COMAIRES	Pera vòsta Dauna!
WEB-ALEGRES-COMAIRES	Mès qu’ei parièr, deishem-ac de cornèr; que non ei aquerò çò que mos interèsse.
WEB-ALEGRES-COMAIRES	S’eth cavalièr Falstaff a cometut quauqua dolenteria contra vos, jo, membre dera Glèisa, me tierè damb tota era mia amna entà botar entre vosati arrengaments e acòrds.
WEB-ALEGRES-COMAIRES	Non; se n’a de saber eth Conselh; qu’ei que i a auut un cas de violéncia.
WEB-ALEGRES-COMAIRES	Non conven cap qu’eth Conselh judge casi de violéncia; actes semblables non hèn veir desbrembe deth temor de Diu; eth Conselh, vo’n cau saber, jutge es contravencions aquiu a on ei clar eth desbrembe deth temor de Diu e non pas es casi de violéncia; sabetz-vo’n ben.
WEB-ALEGRES-COMAIRES	A, peth mèn nòm!, se jo siguessa encara joen, aquerò s’acabarie a punta d’espada.
WEB-ALEGRES-COMAIRES	Que vau mès qu’es vòsti amics venguen a espada e acaben aguest negòci; e ath delà, jo coï en mèn cervèth un projècte que poirie èster d’ua sabença excellenta.
WEB-ALEGRES-COMAIRES	I a ua cèrta Anna Page, hilha deth senhor Jòrdi Page qu’ei ua flor virginau d’amabilitat.
WEB-ALEGRES-COMAIRES	Era senhoreta Anna Page?, qu’a era cabeladura bruna, e parle damb ua doçor femenina.
WEB-ALEGRES-COMAIRES	Qu’ei aquerò; e ei eth mielhor partit que se posque desirar, e eth sòn pairin (que Diu lo cride ena resurreccion des benauradi) l’autregèc en moment dera mòrt sèt centes liures de bona casta, d’aur e d’argent, pr’amor qu’era ne gaudisque tanlèu arribe as dètz-e-sèt ans.
WEB-ALEGRES-COMAIRES	Que serie ua bona pensada que, acornerant es vòstes quimères, venguéssetz a demanar era nòça deth senhor Abraham e dera senhoreta Anna Page.
WEB-ALEGRES-COMAIRES	Eth sòn pairin li deishèc sèt centes liures?
WEB-ALEGRES-COMAIRES	Òc, e sa pair qu’ei òme entà autrejar-li mès gran cabal encara.
WEB-ALEGRES-COMAIRES	Me’n sai dera joena puncèla, e me semble qu’ei dotada erosament des gràcies dera natura.
WEB-ALEGRES-COMAIRES	Sèt centes liures e es esperances; Aquerò plan qu’ei èster ben dotada.
WEB-ALEGRES-COMAIRES	Vai, anem a tot darrèr a veir ar aunorat senhor Page.
WEB-ALEGRES-COMAIRES	Ei ena casa Falstaff?
WEB-ALEGRES-COMAIRES	Entà qué enganhar-mos?
WEB-ALEGRES-COMAIRES	Mensprèdi ath mentidèr, coma se siguesse un òme faus o un òme que non didesse era vertat.
WEB-ALEGRES-COMAIRES	Eth cavalièr, sir Joan, ei en çò de Page; vos prègui que vos deishetz amiar per aqueri que vos estimen ben.
WEB-ALEGRES-COMAIRES	Vau a trucar ena pòrta entà preguntar ath senhor Page.
WEB-ALEGRES-COMAIRES	Truque) A Maria!
WEB-ALEGRES-COMAIRES	Que Diu vos benedisque!
WEB-ALEGRES-COMAIRES	Qui ei?
WEB-ALEGRES-COMAIRES	Ua benediccion de Diu, e un amic vòste, e eth jutge Shallow, e vaquí tanben ath joen senhor Slender que dilhèu vos poirà condar ua istòria naua, se siguéssetz avient entara causa.
WEB-ALEGRES-COMAIRES	Shallow, fòrça gràcies peth butin dera cacilha que m’auetz manat.
WEB-ALEGRES-COMAIRES	Que sò content de veir Vòstes Senhories en perfècta santat.
WEB-ALEGRES-COMAIRES	Senhor Page, sò content de veder-vos; mil benediccions entath vòste magnanim còr!
WEB-ALEGRES-COMAIRES	Qu’auria volut qu’auesse estat milhor eth frut dera caça, mès que la cuelhérem en contra dera lei.
WEB-ALEGRES-COMAIRES	Com està era brava senhoreta Page?
WEB-ALEGRES-COMAIRES	Ara e tostemp vos estimi de tot còr, tè, de tot còr.
WEB-ALEGRES-COMAIRES	Senhor, fòrça gràcies.
WEB-ALEGRES-COMAIRES	Que sò jo qui vos balhe es gràcies; vos agrade o non, que sò jo qui vos balhe es gràcies.
WEB-ALEGRES-COMAIRES	So plan content de veder-vos, plan brave senhor Slender.
WEB-ALEGRES-COMAIRES	Senhor, com està eth vòste lebrèr?
WEB-ALEGRES-COMAIRES	Que non s’a pogut desnishar ben era causa, senhor.
WEB-ALEGRES-COMAIRES	Plan; qué podetz díder vos, qué podetz díder!
WEB-ALEGRES-COMAIRES	Qué a de díder eth, plan!
WEB-ALEGRES-COMAIRES	Que siguec per tòrt vòste, per tòrt vòste.
WEB-ALEGRES-COMAIRES	Qu’ei un gosset admirable.
WEB-ALEGRES-COMAIRES	Non, senhor; qu’ei sonque un gosset.
WEB-ALEGRES-COMAIRES	Senhor, ei un bon can e un can polit; non podem díder mès, ei bon e polit!
WEB-ALEGRES-COMAIRES	Ei aciu sir Joan Falstaff?
WEB-ALEGRES-COMAIRES	Aquerò ei çò que li cau díder a un crestian.
WEB-ALEGRES-COMAIRES	Que m’a ofensat, senhor Page.
WEB-ALEGRES-COMAIRES	Se hè non hè, eth ja ac a cohessat, senhor.
WEB-ALEGRES-COMAIRES	Ua causa ei cohessar e era auta reparar, non ei atau, senhor Page?
WEB-ALEGRES-COMAIRES	M’a ofensat, òc, m’a ofensat, per çò deth mèn nòm; en ua paraula, m’a hèt ua ofensa.
WEB-ALEGRES-COMAIRES	Credetz-me: Robert Shallow, escudèr, cohèsse qu’ei ofensat.
WEB-ALEGRES-COMAIRES	Entren sir Joan Falstaff, Bardolf, Nym e Pistòla.
WEB-ALEGRES-COMAIRES	Vaquí sir Joan.
WEB-ALEGRES-COMAIRES	Vai, senhor Shallow, voletz, donc, acodir ath rei en plaid contra jo?
WEB-ALEGRES-COMAIRES	Cavalièr, auetz lutat contra es mèns sirvents, aucit ath mèn isard, e en.honsat era pòrta dera caseta deth garda.
WEB-ALEGRES-COMAIRES	Mès que non è punat ara vòsta hilha.
WEB-ALEGRES-COMAIRES	Que non ei aquerò.
WEB-ALEGRES-COMAIRES	Vos calerà respóner d’aguesta trincada.
WEB-ALEGRES-COMAIRES	De seguit; jo qu’è hèt aguestes trincades.
WEB-ALEGRES-COMAIRES	Vaquí era mia responsa.
WEB-ALEGRES-COMAIRES	Eth tribunau resolverà era question.
WEB-ALEGRES-COMAIRES	Que serie milhor que degun s’en sabesse; se n’arriràn de vos.
WEB-ALEGRES-COMAIRES	Pauca verba, sir Joan, e estatz-vos tranquil.
WEB-ALEGRES-COMAIRES	Bones paraules?
WEB-ALEGRES-COMAIRES	Çò que convengue.
WEB-ALEGRES-COMAIRES	Slender, vos è bonhat era tèsta; quin tòrt alegatz contra jo?
WEB-ALEGRES-COMAIRES	Entà díder era vertat, l’amie ena mia tèsta era bonha que me héretz, e atau tanben, era que me heren es brigands panotejaires ath vòste servici, que se criden Pistòla, Nym e Bardolf.
WEB-ALEGRES-COMAIRES	Me heren a vier entara tauèrna, m’embriaguèren, e me panèren, a tot darrèr, tot çò qu’amiaua ena pòcha.
WEB-ALEGRES-COMAIRES	S’ei qu’ère hormatge de Bambury!
WEB-ALEGRES-COMAIRES	Au, au, ara non ne parlem d’aquerò.
WEB-ALEGRES-COMAIRES	Com s’enten açò, Mefistòfol!
WEB-ALEGRES-COMAIRES	Coma volgatz, mès ara non ne parlem d’aquerò.
WEB-ALEGRES-COMAIRES	A tot darrèr, misèria.
WEB-ALEGRES-COMAIRES	Coma se didéssem pauca, pauca.
WEB-ALEGRES-COMAIRES	Misèria, vaquí.
WEB-ALEGRES-COMAIRES	Ò!, a on ei Simple, eth mèn vailet?
WEB-ALEGRES-COMAIRES	Vo’n sabetz, cosin?
WEB-ALEGRES-COMAIRES	Tranquillitat, per amor de Diu!
WEB-ALEGRES-COMAIRES	Sagem d’entener-mos.
WEB-ALEGRES-COMAIRES	Se non m’enganhi, que i a tres arbitres en aguest negòci, ei a díder: i a eth senhor Page, videlicet, senhor Page; i sò jo, videlicet jo; e fin finau, e a tot darrèr, i a eth tresau, er ostalèr dera Camaliga.
WEB-ALEGRES-COMAIRES	Que son tres entà enténer er ahèr e redigir ua concòrdia entre eri.
WEB-ALEGRES-COMAIRES	Perfèctament; jo escriuerè sus es mies tauletes ua exposicion der ahèr.
WEB-ALEGRES-COMAIRES	E EVANS ara seguida trebalharam entà resòlver era qüestion damb era màger prudéncia que pogam.
WEB-ALEGRES-COMAIRES	Pistòla?
WEB-ALEGRES-COMAIRES	Vos escoti damb era aurelha avedada.
WEB-ALEGRES-COMAIRES	Peth diable e era sua mairia!
WEB-ALEGRES-COMAIRES	Pistòla, cuelhéretz era borsa deth senhor Slender?
WEB-ALEGRES-COMAIRES	Òc, ac juri pes mès gants, me l’a cuelhut, e se non siguesse vertat aquerò que digui, que bric mès me capère era mia cramba espaciosa!
WEB-ALEGRES-COMAIRES	E m’a panat sèt groats en pèces de sies pences, e sies carolus de lhauna, e dus schillings deth rei Eduard crompadi a rason de dus shillings e dus pence cadun a Jacob, eth molinèr.
WEB-ALEGRES-COMAIRES	Òc, pes mèns gants!
WEB-ALEGRES-COMAIRES	Pistòla, eth hèt ei fondamentat ena vertat sincèra?
WEB-ALEGRES-COMAIRES	Qu’ei fondamentat ena enganha, donques que s’està en panar ua borsa.
WEB-ALEGRES-COMAIRES	A Evans).
WEB-ALEGRES-COMAIRES	Silenci, hilh des sèrres galeses!
WEB-ALEGRES-COMAIRES	A Falstaff) Senhor, autrejatz- PISTÒLA me poder lutar contra aguesta espada de hèr.
WEB-ALEGRES-COMAIRES	Asseguri que tu as mentit pera barba; que mentires, ò pipòt de nhèu, qu’as dit mentida.
WEB-ALEGRES-COMAIRES	Alavetz, per mèns gants, a estat aguest aute.
WEB-ALEGRES-COMAIRES	Vaquí çò que me cau dider-vos.
WEB-ALEGRES-COMAIRES	Tietz compde, senhor, e deishatz de parlar.
WEB-ALEGRES-COMAIRES	Per mòn capèth, qu’ei aguest, donc; aguest der alugament dera cara.
WEB-ALEGRES-COMAIRES	A Bardolf) Qué responetz òme de porpra?
WEB-ALEGRES-COMAIRES	Qui, jo, senhor?
WEB-ALEGRES-COMAIRES	Digui qu’eth galant senhor s’embriaguèc enquia pèrder es cinc “sentences” dera natura.
WEB-ALEGRES-COMAIRES	Vos calie díder es cinc sentits!
WEB-ALEGRES-COMAIRES	A, mon Diu!
WEB-ALEGRES-COMAIRES	E qu’en tot èster embriag, senhor, l’auràn, coma se sòl díder, embolhat, e atau, a tot darrèr, s’aurà hèt eth jòc.
WEB-ALEGRES-COMAIRES	Òc, eth dia des hèts tanben parlàuetz latin.
WEB-ALEGRES-COMAIRES	Mès qu’ei parièr; dempús de çò que m’a passat, non voi cuélher ua peta bric mès se non ei damb persones aunèstes, polides e religioses.
WEB-ALEGRES-COMAIRES	Se m’embriagui serà damb gent qu’age temor de Diu e non damb vils embriacs.
WEB-ALEGRES-COMAIRES	Tè; Diu me n’age, d’aquerò se’n ditz ua intencion vertuosa.
WEB-ALEGRES-COMAIRES	Ja auetz entenut, senhors, que tot a estat remit.
WEB-ALEGRES-COMAIRES	Ja ac auetz entenut.
WEB-ALEGRES-COMAIRES	Era senhoreta Anna Page entre, en tot hèr-se a vier vin.
WEB-ALEGRES-COMAIRES	Non, hilha mia, hètz-vos a vier eth vin, que ja beueram aquiu laguens.
WEB-ALEGRES-COMAIRES	Ò cèu, qu’ei era senhoreta Anna Page!
WEB-ALEGRES-COMAIRES	Qu’ètz vos, senhora Ford.
WEB-ALEGRES-COMAIRES	A fe de Diu, senhora Ford, ètz admirablament planvenguda.
WEB-ALEGRES-COMAIRES	Permetetz- me, estimada senhora…
WEB-ALEGRES-COMAIRES	Hemna, balhatz era planvenguda as senhors.
WEB-ALEGRES-COMAIRES	Vietz, senhors, minjaratz cadun ua part d’un pastís de caça, plan caud.
WEB-ALEGRES-COMAIRES	Anem, çampar estofaram totes es peleges en veire.
WEB-ALEGRES-COMAIRES	Balharia quaranta schillings per auer a man eth mèn libre de sonets e cançons.
WEB-ALEGRES-COMAIRES	Entre Simple).
WEB-ALEGRES-COMAIRES	Simple, vos aciu?
WEB-ALEGRES-COMAIRES	D’a on vietz?
WEB-ALEGRES-COMAIRES	En tot vier per aguest camin que serà milhor que mèstra jo madeish, vertat?
WEB-ALEGRES-COMAIRES	Vos non auetz ath dessús tanpòc eth vòste libre d’enigmes?
WEB-ALEGRES-COMAIRES	L’auetz?
WEB-ALEGRES-COMAIRES	Alicia Shortcake era vesilha de Totsants, abans de Sant Miquèu?
WEB-ALEGRES-COMAIRES	Eth libre d’enigmes?
WEB-ALEGRES-COMAIRES	Com pòt èster?
WEB-ALEGRES-COMAIRES	Vietz, cosin; apressatz-vos, cosin.
WEB-ALEGRES-COMAIRES	Vos demoram.
WEB-ALEGRES-COMAIRES	Que me cau dider-vos ua causa, mon cosin.
WEB-ALEGRES-COMAIRES	I a, entà didè’c atau, ua proposicion, ua sòrta de proposicion hèta d’ua manèra vaga per sir Huc qu’ère aquiu.
WEB-ALEGRES-COMAIRES	Me comprenetz?
WEB-ALEGRES-COMAIRES	Òc, òc; me portarè d’ua manèra rasonabla, e s’era causa n’ei tanben, harè çò que me demane era rason.
WEB-ALEGRES-COMAIRES	Òc, mès hètz per manèra d’entener-me.
WEB-ALEGRES-COMAIRES	Qu’ei çò que hèsqui, senhor.
WEB-ALEGRES-COMAIRES	Tietz compde des avertiments que vos hèsque, senhor Slender.
WEB-ALEGRES-COMAIRES	Non; que voi hèr çò que me digue eth cosin Shallow.
WEB-ALEGRES-COMAIRES	Desencusatz-me, se vos platz; coma qu’eth ei eth jutge de patz, e jo non sò arren!
WEB-ALEGRES-COMAIRES	Mès que non ei aguest eth cas; era qüestion s’està en vòste maridatge.
WEB-ALEGRES-COMAIRES	Aguest qu’ei eth punt, amiguet.
WEB-ALEGRES-COMAIRES	Anna Page.
WEB-ALEGRES-COMAIRES	Podetz estimar ad aguesta hemna?
WEB-ALEGRES-COMAIRES	Hètz-mos-ac saber damb era vòsta boca o damb es vòsti pòts, pr’amor qu’un filosòf tie qu’es pòts son ua part dera boca; per tant parlatz clar e net.
WEB-ALEGRES-COMAIRES	Sentetz un corrent amorós entara puncèla?
WEB-ALEGRES-COMAIRES	Cosin Abraham Slender, la poiratz estimar?
WEB-ALEGRES-COMAIRES	Atau ac digui, senhor; jo harè tot çò que li cau a un òme que vò actuar rasonablament.
WEB-ALEGRES-COMAIRES	Podetz decantar eth vòste desir entada era?
WEB-ALEGRES-COMAIRES	Que non ei aquerò!
WEB-ALEGRES-COMAIRES	Pes amnes benaurades deth paradís!
WEB-ALEGRES-COMAIRES	Aquerò ei çò que mos auetz de díder: s’a ua bona dòt, vos i voleratz maridar?
WEB-ALEGRES-COMAIRES	Que haria causes encara mès granes se m’ac conselhéssetz, cosin, tant que non contravenguessen eth fòr dera rason.
WEB-ALEGRES-COMAIRES	Per amor de Diu!
WEB-ALEGRES-COMAIRES	Guardatz-me, comprenetz-me, estimat cosin; çò que hèsqui ei entath vòste ben.
WEB-ALEGRES-COMAIRES	Vos sentetz capable d’estimar ara puncèla?
WEB-ALEGRES-COMAIRES	M’i maridarè, senhor, pr’amor que vos m’ac recomanatz.
WEB-ALEGRES-COMAIRES	S’er amor non ei gran ara prumeria, eth cèu ja lo harà amendrir quan mos coneisham milhor, quan sigam maridats e ajam fòrça escadences de coneisher-mos er un ar aute.
WEB-ALEGRES-COMAIRES	Demori qu’era familiaritat generarà eth mensprètz.
WEB-ALEGRES-COMAIRES	Mès se me didetz: “maridatz-vos”, me maridarè; en aquerò que i sò dissolvut, e d’ua manèra plan dissolvuda.
WEB-ALEGRES-COMAIRES	Se vò díder “resolvut”, era sua intencion qu’ei bona.
WEB-ALEGRES-COMAIRES	Òc, me semble qu’eth mèn parent amiaue bona intencion.
WEB-ALEGRES-COMAIRES	Qu’ère atau, o se non que me pengen, tè!
WEB-ALEGRES-COMAIRES	Vaquí a Anna, era gentila puncèla.
WEB-ALEGRES-COMAIRES	Que voleria vier a èster joen per amor de vos, senhoreta Anna.
WEB-ALEGRES-COMAIRES	Que non me morisqui de hame; vos balhi es gràcies, de vertat.
WEB-ALEGRES-COMAIRES	A Simple) Anatz, amic; a tot darrèr ètz eth mèn vailet; anatz a mestrar ath mèn cosin Shallow.
WEB-ALEGRES-COMAIRES	Simple se’n va) Un jutge de patz pòt auer a viatges besonh deth vailet d’un coneishut sòn, vertat?
WEB-ALEGRES-COMAIRES	Non è que tres vailets e un pòcvau, e aquerò se tardarà enquia qu’era mair sigue mòrta, mès, qu’ei parièr.
WEB-ALEGRES-COMAIRES	Aué eth dia viui ara manèra d’un praube gentilòme.
WEB-ALEGRES-COMAIRES	Peth mèn aunor, non minjarè pas.
WEB-ALEGRES-COMAIRES	Entratz, senhor, vos ac prègui.
WEB-ALEGRES-COMAIRES	Que m’estimaria mès romar per aciu.
WEB-ALEGRES-COMAIRES	Fòrça gràcies.
WEB-ALEGRES-COMAIRES	Er aute dia en tot hèr exercici d’armes damb un mèstre d’escrima me hi un sèt ena barba; que hérem tres passades d’arma per un aguisat de pruhes coetes; d’alavetz ençà que non posqui tier eth bugàs dera parva cauda.
WEB-ALEGRES-COMAIRES	Per qué ganhòlen atau es vòsti gossets?
WEB-ALEGRES-COMAIRES	Romen ossi pera ciutat?
WEB-ALEGRES-COMAIRES	Me pensi que òc, senhor, n’è entenut a parlar bèra causa.
WEB-ALEGRES-COMAIRES	Qu’ei un divertiment que me shaute fòrça, mès m’agarraria mès rapid ara peleja que cap auta creatura neishuda en Anglatèrra.
WEB-ALEGRES-COMAIRES	Vos cau pòur quan vedetz a un os en libertat, vertat?
WEB-ALEGRES-COMAIRES	Òc, plan, senhor.
WEB-ALEGRES-COMAIRES	Ò, jo que i sò avedat, e de quina manera!
WEB-ALEGRES-COMAIRES	Vint còps è vist eth Sackerson en libertat, e l’è agarrat pera cadia.
WEB-ALEGRES-COMAIRES	Mès es hemnes, guardatz, vos ac prometi, quan lo ven, ensordissen a crits e idòls; es hemnes, òc ma hè, non lo pòden tier; qu’ei evident que son tanben ues bèsties pro lèges.
WEB-ALEGRES-COMAIRES	Vietz, estimat senhor Slender, vietz; qu’èm en tot demorar-vos.
WEB-ALEGRES-COMAIRES	Que non voi minjar; fòrça gràcies, senhor.
WEB-ALEGRES-COMAIRES	Non, non, se vos platz; mostratz-me eth camin.
WEB-ALEGRES-COMAIRES	Passatz, donc, senhor.
WEB-ALEGRES-COMAIRES	Qu’ètz vos, senhoreta Anna, que li cau passar prumèr.
WEB-ALEGRES-COMAIRES	De cap des manères, senhor; passatz, vos ac prègui.
WEB-ALEGRES-COMAIRES	Senhor, vos ac prègui.
WEB-ALEGRES-COMAIRES	Que m’estimi mès èster mancat de civisme que pesat.
WEB-ALEGRES-COMAIRES	Qu’ètz vos madeisha que li hè un mau as bones formes, òc ma hè.
WEB-ALEGRES-COMAIRES	Anatz entà dauant, tot dret, e demanatz peth camin qu’amie entara casa deth doctor Caius.
WEB-ALEGRES-COMAIRES	Aquiu traparàtz a ua senhora Quickly que i servís en qualitat de hilhuquèra, o de sirventa, o de codinèra, o d’alisaira, o de ruscaira, o de repassadora.
WEB-ALEGRES-COMAIRES	Plan ben, senhor.
WEB-ALEGRES-COMAIRES	Pòs-te; encara i a quauquarren mès important, autreja-li aguesta carta.
WEB-ALEGRES-COMAIRES	Qu’ei ua hemna plan intima dera senhoreta Anna Page.
WEB-ALEGRES-COMAIRES	Aguesta carta qu’ei entà demanar-li e pregar-li que servisque es pretensions deth vòste senhor dauant dera senhoreta Anna.
WEB-ALEGRES-COMAIRES	Anatz-i ath mès córrer, se vos platz.
WEB-ALEGRES-COMAIRES	Vau a acabar de dinar; ara mos haràn a vier eth hormatge e es pomes.
WEB-ALEGRES-COMAIRES	Ostalèr dera Camaliga!
WEB-ALEGRES-COMAIRES	Se qué ditz eth gròs monument?
WEB-ALEGRES-COMAIRES	Plan que òc, ostalèr, me cau hèr enlà a quauqu’un des mèns vailets.
WEB-ALEGRES-COMAIRES	Da-les eth viatge, ò formidable Hercules; que romen, que cuelhen era frèsca.
WEB-ALEGRES-COMAIRES	Ath tròt, ath tròt.
WEB-ALEGRES-COMAIRES	Vivint aciu, estuaviarè dètz liures per setmana, mès o mens.
WEB-ALEGRES-COMAIRES	Qu’ès un Cesar, un Kaiser, un emperaire, un empaperaire, coma volgues.
WEB-ALEGRES-COMAIRES	Cuelherè a Bardolf ath mèn servici; daurirà es botes e harà quèir eth vin.
WEB-ALEGRES-COMAIRES	È parlat coma cau, Hector gigantesc?
WEB-ALEGRES-COMAIRES	Òc, hètz-ac, estimat ostalèr.
WEB-ALEGRES-COMAIRES	Qu’ei dit; ja me pòt seguir.
WEB-ALEGRES-COMAIRES	A Bardolf) Te voi veir hènt escumejar era cervesa e apraiant eth vin.
WEB-ALEGRES-COMAIRES	Que non è qu’ua paraula; seguis-me.
WEB-ALEGRES-COMAIRES	Bardolf, seguis-lo.
WEB-ALEGRES-COMAIRES	Un barman qu’ei un bon mestièr.
WEB-ALEGRES-COMAIRES	Vè-te’n.
WEB-ALEGRES-COMAIRES	Adishatz.
WEB-ALEGRES-COMAIRES	Qu’ei era vida qu’auia desirat tostemp.
WEB-ALEGRES-COMAIRES	Òc ma he!
WEB-ALEGRES-COMAIRES	Manejarà era sheta?
WEB-ALEGRES-COMAIRES	Qu’a artenhut era beuenda.
WEB-ALEGRES-COMAIRES	Non hè gràcia?
WEB-ALEGRES-COMAIRES	Sò content.
WEB-ALEGRES-COMAIRES	Jo non n’è eth tòrt d’aguesta caisha de podom: eth sòn panatòri qu’ei tanben possible; eth sòn panatòri qu’ei coma ua cançon facila, non cau guaire temps.
WEB-ALEGRES-COMAIRES	Era gràcia s’està en panar damb pòc esfòrç.
WEB-ALEGRES-COMAIRES	Tè!, que cau èster prudent.
WEB-ALEGRES-COMAIRES	Plan ben, senhors, que ja è lèu un trauc enes talons.
WEB-ALEGRES-COMAIRES	Per qué, donc, dèishatz que se passe.
WEB-ALEGRES-COMAIRES	Que non i a remèdi; Me cau caçar eth conilh; me cau hèr un cambi.
WEB-ALEGRES-COMAIRES	Es corbassi joeni les cau auer parva.
WEB-ALEGRES-COMAIRES	Qui de vosati coneish ath Ford d’aguesta ciutat?
WEB-ALEGRES-COMAIRES	Jo de vista; qu’ei de bona familha.
WEB-ALEGRES-COMAIRES	Eth mèn estimat gojat, te vau a díder a on sò.
WEB-ALEGRES-COMAIRES	A dues iardes, e mès.
WEB-ALEGRES-COMAIRES	Non hèsques trufaria ara, Pistòla.
WEB-ALEGRES-COMAIRES	De hèt, per çò deth vrente sò a dues iardes mès o mens; mès non sò enes lordères; que sò en un compromís.
WEB-ALEGRES-COMAIRES	En resumit, vò díder que sò in love dera hemna de Ford; sò en tot guardar es sues distraccions; es sòns discursi, es sues òbres, es sues guardades intencionades d’invitacion; jo que posqui bastir era accion deth sòn estil familhar; e era ardenta votz deth sòn anament, entà èster prononciada corrèctament en anglés, ei “Jo sò Sir Joan Falstaff”.
WEB-ALEGRES-COMAIRES	Qu’a estudiat era sua volentat, e l’a botjat tà dehòra dera aunestetat.
WEB-ALEGRES-COMAIRES	Era ancora qu’ei prigonda; passarà aguesta euforia?
WEB-ALEGRES-COMAIRES	Ara, eth sòn impuls manifèst amie totes es normes deth sòn marit; eth qu’a ua legion d’angels.
WEB-ALEGRES-COMAIRES	E autrestanti diables ath sòn darrèr.
WEB-ALEGRES-COMAIRES	E “entada era, un gojat”, digui jo.
WEB-ALEGRES-COMAIRES	Eth humour s’aumente; qu’ei bon; Aguesti angels m’anaràn ben.
WEB-ALEGRES-COMAIRES	Vaquí ua carta que li sò escrita damb toti es ets e uts; e dempús, ua auta entara hemna de Page, qu’ara madeish ven de calar-me doces uelhadetes e de recórrer eth mèn còs damb ua guardada intelligenta.
WEB-ALEGRES-COMAIRES	Era lum des sòns uelhs venguie a daurar tan lèu eth mèn lhet coma eth mèn vrente majestuós.
WEB-ALEGRES-COMAIRES	Tau qu’eth solei dessús deth hiemèr.
WEB-ALEGRES-COMAIRES	Era imatge s’està meravilhosament.
WEB-ALEGRES-COMAIRES	Ò, qu’a passat revista as mèns encants exteriors damb ua expression d’aviditat tan grana, qu’eth calor des sues guardades m’alugaue coma un miralh ardent.
WEB-ALEGRES-COMAIRES	Vaquí ua carta entada era.
WEB-ALEGRES-COMAIRES	Tanben era tie compde dera borsa; qu’ei ua vertadèra Guyana, tèrra d’aur e de munificéncia.
WEB-ALEGRES-COMAIRES	Jo serè eth crubador de taxes de totes dues, e eres seràn es mies pagadores; seràn es mies Indies Orientaus e Occidentaus e jo comerçarè damb es dus païsi.
WEB-ALEGRES-COMAIRES	Tu vè-te’n, e pòrta aguesta carta ara senhora Page, e tu, aguesta, ara senhora Ford.
WEB-ALEGRES-COMAIRES	Que seram poderosi, gojats, seram poderosi.
WEB-ALEGRES-COMAIRES	S’aquerò se passèsse qu’eth diable s’ac hèsque a vier tot!
WEB-ALEGRES-COMAIRES	Voi mantier era conducta d’un òme de bona reputacion.
WEB-ALEGRES-COMAIRES	Que non me voi mascarar damb aguesta baishesa; quedatz-vos era carta.
WEB-ALEGRES-COMAIRES	A Robin) Tè, brigand, hè-te a vier lèu lèu aguesti messatges; vòla, coma FALSTAFF era mia barqueta de cap ara arriba d’aur.
WEB-ALEGRES-COMAIRES	As dus auti) Vosati, brigands, dehòra d’aciu; corretz, despareishetz coma flòcs de nhèu.
WEB-ALEGRES-COMAIRES	Au, acuelhetz-vos en un aute costat, viratz- me era esquia.
WEB-ALEGRES-COMAIRES	Cercatz un arrecès, recuelhetz es causes.
WEB-ALEGRES-COMAIRES	Pr’amor que Falstaff vò seguir eth delèri deth sègle, guanhar fortuna coma un francés, mès que brigands, e ac harà eth solet, sonque damb eth sòn page galonat.
WEB-ALEGRES-COMAIRES	Qu’es voltors treiguen es tòns budèths!
WEB-ALEGRES-COMAIRES	Damb ua botelha, e damb daus trucadi, pertot someterè ath ric e ath praube.
WEB-ALEGRES-COMAIRES	Jo voi qu’era pòcha me sone, e que tu, ath còp, te trapes mancat de tota causa, miserable turc dera Frigia.
WEB-ALEGRES-COMAIRES	Ena mia tèsta s’i calen operacions que mos autrejaràn resvenja.
WEB-ALEGRES-COMAIRES	Vòs arténher resvenja?
WEB-ALEGRES-COMAIRES	Òc, peth cèu e peth sòn astre!
WEB-ALEGRES-COMAIRES	Damb era lengua o damb eth glavi?
WEB-ALEGRES-COMAIRES	Damb totes dues causes.
WEB-ALEGRES-COMAIRES	E jo, madeish, è talents de condar a Ford que Falstaff, marrida creatura, se decidís a bailinar ara sua colometa, cuélher eth sòn aur, e solhar eth talamus estimat.
WEB-ALEGRES-COMAIRES	Non deisharè heredar era causa.
WEB-ALEGRES-COMAIRES	Ahiscarè era colèra de Page tà que tengue es podoms.
WEB-ALEGRES-COMAIRES	Li balharè icterícia; aguest escambi de color amie efèctes perilhosi.
WEB-ALEGRES-COMAIRES	Vaquí eth vertadèr qué.
WEB-ALEGRES-COMAIRES	Qu’ès eth diu Mart des maucontenti; jo t’ajudarè; passa tà dauant.
WEB-ALEGRES-COMAIRES	M’entenes, Joan Rugby?
WEB-ALEGRES-COMAIRES	Joan Rugby!
WEB-ALEGRES-COMAIRES	Se venguesse e trapèsse a bèth un en casa, l’enteneríem, coma de costum, oféner era paciéncia de Diu e er anglés de lei.
WEB-ALEGRES-COMAIRES	Vau a hèr eth nhau.
WEB-ALEGRES-COMAIRES	Vè-te’n, e jo te prometi qu’aguesta net, peth trabalh, minjaram ua bona parva ara calor deth larèr.
WEB-ALEGRES-COMAIRES	Qu’ei un bon gojat, serviciau, çò de mès agradiu que pòt èster un vailet en ua casa; e jo ne responi, non hè d’espieta ne còste peleges.
WEB-ALEGRES-COMAIRES	Eth sòn màger defècte qu’ei pregar de contunh; per aguest costat qu’ei un shinhau temardut, mès cadun qu’a eth sòn defècte.
WEB-ALEGRES-COMAIRES	Deishem-ac anar.
WEB-ALEGRES-COMAIRES	Didetz que Pèir Simple ei eth vòste nòm?
WEB-ALEGRES-COMAIRES	Òc, a manca de un aute de milhor.
WEB-ALEGRES-COMAIRES	E senhor Slender ei eth nòm deth vòste patron?
WEB-ALEGRES-COMAIRES	Justament.
WEB-ALEGRES-COMAIRES	Qu’ei que non amie ua barbòta redona coma eth cotèth d’un guantèr?
WEB-ALEGRES-COMAIRES	Un òme de doç temperament, non ei atau?
WEB-ALEGRES-COMAIRES	Òc, sense cap de dobte, mès que sap botjar es mans tan ben coma SIMPLE quinsevolh que trapèssetz d’aciu a on vos estatz enquia aquiu a on s’està eth.
WEB-ALEGRES-COMAIRES	Que s’a batut damb eth gardabòsc.
WEB-ALEGRES-COMAIRES	Qué didetz!
WEB-ALEGRES-COMAIRES	A, pro que lo coneishi; non bote eth cap atau e non va estirat quan camine?
WEB-ALEGRES-COMAIRES	Òc, justament, qu’ei atau coma didetz.
WEB-ALEGRES-COMAIRES	Anatz, anatz; pro que Nòste Sénher non manèsse pejor sòrt a Anna Page.
WEB-ALEGRES-COMAIRES	Didetz-li ath Rector Evans, que harè tot çò que posca peth vòste senhor.
WEB-ALEGRES-COMAIRES	Anna qu’ei ua bona gojata, e desiri…
WEB-ALEGRES-COMAIRES	Anatz-vo’n!
WEB-ALEGRES-COMAIRES	Va, que torne eth senhor!
WEB-ALEGRES-COMAIRES	Qu’em en perilh.
WEB-ALEGRES-COMAIRES	Corretz entad aquera pòrta, joen, entratz en burèu.
WEB-ALEGRES-COMAIRES	I barre a Simple).
WEB-ALEGRES-COMAIRES	Que non deu quedar guaire temps.
WEB-ALEGRES-COMAIRES	Ep, Joan Rugby!
WEB-ALEGRES-COMAIRES	Ep, Joan!
WEB-ALEGRES-COMAIRES	A on ès, Joan?
WEB-ALEGRES-COMAIRES	Vene, lèu!
WEB-ALEGRES-COMAIRES	Vè-te’n, Joan!
WEB-ALEGRES-COMAIRES	Guarda a veir se qué li passe ath patron; me cau pòur de qué sigue malaut; veigui que non entre.
WEB-ALEGRES-COMAIRES	Cante) Tra, la, la, la…
WEB-ALEGRES-COMAIRES	Qué diables cantatz?, que non me shauten es creaturades.
WEB-ALEGRES-COMAIRES	Que ja ac è entenut, ja; ara madeish vo’lo hèsqui a vier.
WEB-ALEGRES-COMAIRES	Quina sòrt que non i age entrat eth madeish tà cercar-la.
WEB-ALEGRES-COMAIRES	S’auesse trapat ath joenet!
WEB-ALEGRES-COMAIRES	Era sang que l’aurie pujat en cap.
WEB-ALEGRES-COMAIRES	Uf, uf, peth mèn nòm, hè fòrça caumàs.
WEB-ALEGRES-COMAIRES	Me’n vau tath pati.
WEB-ALEGRES-COMAIRES	Ep, Joan Rugby, Joan!
WEB-ALEGRES-COMAIRES	Que sò aciu, senhor.
WEB-ALEGRES-COMAIRES	Ètz Jan Rugby; que volia dider-vos qu’ètz un Jan, Rugby.
WEB-ALEGRES-COMAIRES	Qu’ei apròp d’aciu, senhor; darrèr dera pòrta.
WEB-ALEGRES-COMAIRES	Òc ma hè, me tardi massa.
WEB-ALEGRES-COMAIRES	De qué me n’è desbrembat?
WEB-ALEGRES-COMAIRES	A, quauques èrbes remedières que son en mèn burèu; per tot un règne non voleria auer-les-me deishat.
WEB-ALEGRES-COMAIRES	Ai, praube de jo!
WEB-ALEGRES-COMAIRES	Ara traparà ath joenet e se meterà coma ua fèra.
WEB-ALEGRES-COMAIRES	Ò, diable!
WEB-ALEGRES-COMAIRES	Qué i a laguens deth mèn burèu?
WEB-ALEGRES-COMAIRES	Traïson!
WEB-ALEGRES-COMAIRES	Panaires!
WEB-ALEGRES-COMAIRES	Eth mèn brave senhor, padegatz-vos!
WEB-ALEGRES-COMAIRES	E per qué me cau padegar!
WEB-ALEGRES-COMAIRES	Eth joenet qu’ei un òme de ben.
WEB-ALEGRES-COMAIRES	Qué i hè aguest òme de ben en mèn burèu?
WEB-ALEGRES-COMAIRES	Qu’ei vengut damb un encargue deth rector Evans.
WEB-ALEGRES-COMAIRES	Per amor de Diu, non sigatz tan flematic; escotatz eth qué dera causa.
WEB-ALEGRES-COMAIRES	Plan ben.
WEB-ALEGRES-COMAIRES	Òc, qu’ei vertat, senhor, entà pregar-vos…
WEB-ALEGRES-COMAIRES	A Simple) Tranquil, se vos platz.
WEB-ALEGRES-COMAIRES	A Quickly) Estacatz era lengua, vos.
WEB-ALEGRES-COMAIRES	Entà pregar-li ad aguesta dauna de ben, sirventa vòsta, que didesse quauqua parauleta ara senhoreta Anna Page, en per deth mèn patron, que s’i volerie maridar.
WEB-ALEGRES-COMAIRES	Qu’ei aquerò, e cap auta causa; aquerò e arren mès; mès per çò que hè a jo non è cap aute interès, aguestes non son es mies crabes.
WEB-ALEGRES-COMAIRES	A Simple) , demoratz-vos un moment.
WEB-ALEGRES-COMAIRES	Escriu).
WEB-ALEGRES-COMAIRES	Sir Huc Evans vos a manat vier?
WEB-ALEGRES-COMAIRES	Balhatz-me ua huelha de papèr, Rugby.
WEB-ALEGRES-COMAIRES	Qu’ei ua gran sòrt qu’estongue tan tranquil.
WEB-ALEGRES-COMAIRES	Se QUICKLY se l’auesse acodit botar-se coma ua fèra, qu’auríetz vist quina espetarrada e quina malenconia!
WEB-ALEGRES-COMAIRES	Mès, ça que la, joenet, harè tot çò que posca peth vòste senhor, pr’amor que çò que i a, a tot darrèr, ei qu’eth doctor francés, eth mèn patron… lo posqui cridar mèn patron pr’amor que, sabetz, li suenhi era casa, li hèsqui era ruscada, li hèsqui es prètzhèts dera cervesa, emplestisqui, escampi, li mèstri eth minjar e eth béuer; vai, que tot ac apraiï jo.
WEB-ALEGRES-COMAIRES	Qu’ei un prètzhèt plan faishuc auer de trabalhar d’aguesta sòrta.
WEB-ALEGRES-COMAIRES	Vertat?
WEB-ALEGRES-COMAIRES	A, vos prometi que n’ei fòrça de faishuc!
WEB-ALEGRES-COMAIRES	E lheuar-se d’ora, e calar-se en lhet qui sap quan!
WEB-ALEGRES-COMAIRES	Ben, ça que la, vos ac diderè ena aurelha, mès non ne digatz ne ua soleta paraula d’aquerò; eth mèn patron tanben ei encamardat dera senhoreta Anna, mès qu’ei parièr, me’n sai deth còr d’Anna.
WEB-ALEGRES-COMAIRES	Que non ei ne ena vòsta casa ne ena nòsta casa.
WEB-ALEGRES-COMAIRES	A Simple).
WEB-ALEGRES-COMAIRES	Vos, tòcho, autrejatz aguest bilhet a sir Huc.
WEB-ALEGRES-COMAIRES	Malapèsta!, CAIUS qu’ei ua escomesa per un desfiament; li talharè era gòrja en parc, e l’ensenharè ad aguest tòcho de caperan a calar-se enes sues causes.
WEB-ALEGRES-COMAIRES	Que haratz ben d’anar-vo’n; que non serie bon que vos demoréssetz.
WEB-ALEGRES-COMAIRES	Malapèsta!
WEB-ALEGRES-COMAIRES	Li talharè es dues aurelhes.
WEB-ALEGRES-COMAIRES	Malapèsta!
WEB-ALEGRES-COMAIRES	Per amor de Diu!
WEB-ALEGRES-COMAIRES	Eth, que non parlaue senon peth sòn amic.
WEB-ALEGRES-COMAIRES	Que m’ei parièr per qui parlèsse.
WEB-ALEGRES-COMAIRES	Non me prometéretz qu’Anna Page serie mia?
WEB-ALEGRES-COMAIRES	Malapèsta!
WEB-ALEGRES-COMAIRES	Aucirè ad aguest clèrgue; alisti ar ostalèr dera Camaliga entà mesurar es nòstes espades.
WEB-ALEGRES-COMAIRES	Malapèsta!
WEB-ALEGRES-COMAIRES	Que voi qu’Anna Page sigue tà jo!
WEB-ALEGRES-COMAIRES	Enquia e tot….
WEB-ALEGRES-COMAIRES	Senhor, era puncèla vos estime, e tot se passarà ben.
WEB-ALEGRES-COMAIRES	Page, acabaratz en carrèr.
WEB-ALEGRES-COMAIRES	Vietz-me ath darrèr, Rugby.
WEB-ALEGRES-COMAIRES	Rugby, vietz en pati damb jo.
WEB-ALEGRES-COMAIRES	Malapèsta!
WEB-ALEGRES-COMAIRES	Çò qu’auratz qu’ei un cap de carbassa.
WEB-ALEGRES-COMAIRES	Non; jo sai se qué pense Anna sus aguest punt.
WEB-ALEGRES-COMAIRES	Que non i a ua soleta hemna en Windsor que coneishe eth pensament d’Anna mielhor que jo e qu’age sus era, era influéncia que jo è, gràcies a Diu.
WEB-ALEGRES-COMAIRES	De dehòra estant) I a bèth un?
WEB-ALEGRES-COMAIRES	Que Diu vos age.
WEB-ALEGRES-COMAIRES	Qui pòt vier?
WEB-ALEGRES-COMAIRES	Aquerò m’enquimère.
WEB-ALEGRES-COMAIRES	Apressatz-vos ena casa, se vos platz.
WEB-ALEGRES-COMAIRES	Òla brava hemna, com vatz?
WEB-ALEGRES-COMAIRES	Com vos trapatz?
WEB-ALEGRES-COMAIRES	Quines naues auem?
WEB-ALEGRES-COMAIRES	Com està era gentila senhoreta Anna?
WEB-ALEGRES-COMAIRES	Òc, a fe de Diu, senhor, era qu’ei plan gentila, e plan confòrme, e plan doça, e plan amiga vòsta; que vos ac posqui díder, gràcies a Diu!
WEB-ALEGRES-COMAIRES	Te penses que m’en posqui gésser dera aventura?
WEB-ALEGRES-COMAIRES	Se me cau dider-vos era vertat, tot qu’ei en poder des poténcies celestiaus; mès, dera madeisha manèra, senhor Fenton, juraria sus er Evangèli que vos ètz estimat.
WEB-ALEGRES-COMAIRES	Non a, Sa Senhoria, ua vorrugueta sus eth uelh?
WEB-ALEGRES-COMAIRES	Òc, plan, que n’è ua, mès se qué a a veir aquerò…?
WEB-ALEGRES-COMAIRES	A, senhor Fenton, qu’ei tota ua istòria!
WEB-ALEGRES-COMAIRES	Anna ei ua creatura tan divertida!
WEB-ALEGRES-COMAIRES	Mès, vos ac prometi, qu’ei era mielhor gojata que menge pan.
WEB-ALEGRES-COMAIRES	Ager parlèrem pendent tota ua ora d’aguesta vorruga.
WEB-ALEGRES-COMAIRES	Jamès arrirè tant coma ath cant d’aguesta gojata.
WEB-ALEGRES-COMAIRES	Mès se è de parlar damb sinceritat, la veigui massa inclinada ara malenconia, ar embelinament; jo me pensi qu’aquerò ei un bon auguri.
WEB-ALEGRES-COMAIRES	Jo ja è acabat.
WEB-ALEGRES-COMAIRES	Seguitz.
WEB-ALEGRES-COMAIRES	Magnific.
WEB-ALEGRES-COMAIRES	La veirè aué.
WEB-ALEGRES-COMAIRES	Tè, aciu qu’as sòs entà tu.
WEB-ALEGRES-COMAIRES	Parla en per de jo e se la ves abans que jo, balha-li salutacions.
WEB-ALEGRES-COMAIRES	Plan que òc qu’ac harè.
WEB-ALEGRES-COMAIRES	Non mancarie arren mès!
WEB-ALEGRES-COMAIRES	Òc, en nòm de Diu, li parlaram, e en prumèr instant que recuelhem era nòsta confidéncia li condarè a Vòsta Senhoria mès causes dera vorruga, e des auti enamorats.
WEB-ALEGRES-COMAIRES	Plan ben, adishatz; ara qu’è prèssa.
WEB-ALEGRES-COMAIRES	Salutacions a Vòsta Senhoria.
WEB-ALEGRES-COMAIRES	Se’n va Fenton) Qu’ei, de vertat, de QUICKLY vertat, un gentilòme leiau, mès Anna non l’estime.
WEB-ALEGRES-COMAIRES	Jo me’n sai des sentiments d’Anna mielhor qu’arrés.
WEB-ALEGRES-COMAIRES	Vai, entrem.
WEB-ALEGRES-COMAIRES	Que me sò deishat quauquarren e non sai se qué deu èster.
WEB-ALEGRES-COMAIRES	PAGE Com!
WEB-ALEGRES-COMAIRES	Enes dies esplendorosi dera mia beresa me podí escapar des cartes d’amor, e ara i sò expausada!
WEB-ALEGRES-COMAIRES	A veir.
WEB-ALEGRES-COMAIRES	Lieg) “Non me preguntetz eth motiu deth mèn amor que senti per vos donques qu’encara qu’er amor posque demanar eth sen per director, non lo cuelh jamès per conselhèr.
WEB-ALEGRES-COMAIRES	Vos que non ètz ua joeneta, jo tanpòc sò un joenet, vaquí, donc, qu’era simpatia comence.
WEB-ALEGRES-COMAIRES	Vos ètz alègra, jo tanben.
WEB-ALEGRES-COMAIRES	Ha, ha!, un aute grad de simpatia que mos estaque.
WEB-ALEGRES-COMAIRES	A vos vos shaute eth vin d’Espanha, e a jo, madeish.
WEB-ALEGRES-COMAIRES	Se pòt arribar en ua màger simpatia?
WEB-ALEGRES-COMAIRES	Que n’auetz pro, senhora Page, s’ei qu’er amor d’un soldat pòt ester pro, de saber que jo t’estimi.
WEB-ALEGRES-COMAIRES	Que non diderè: Ages pietat de jo; non ei aguest er estil d’un soldat.
WEB-ALEGRES-COMAIRES	Te diderè: Estima-me.
WEB-ALEGRES-COMAIRES	Signat: eth tòn cavalièr qu’a abnegacion, dispausat a bater-se per tu damb tot un coratge ardit, sigue de dia o de nets, o damb quinsevolh claretat.
WEB-ALEGRES-COMAIRES	FALSTAFF” Quin heròdes abominable!
WEB-ALEGRES-COMAIRES	Ò, mon de pecat e de crapula!
WEB-ALEGRES-COMAIRES	Un òme que non se pòt tier de vielh, e encara se vò hèr a veir coma un galan joenet!
WEB-ALEGRES-COMAIRES	Quina maudida imprudéncia pòt auer trapat en mèn anament aguest flamenc embriac, que gause parlar-me d’aguesta manèra?
WEB-ALEGRES-COMAIRES	Ò, e ne tres viatges lo sò guardat!
WEB-ALEGRES-COMAIRES	Qué l’auré pogut díder?
WEB-ALEGRES-COMAIRES	Qu’auí eth sen de contier era mia alegria, Diu me n’age!
WEB-ALEGRES-COMAIRES	De bona fe, que voi presentar ua mocion en futur parlament per çò dera repression des òmes.
WEB-ALEGRES-COMAIRES	Com poirè resvenjar-me d’eth?
WEB-ALEGRES-COMAIRES	Pr’amor qu’è er in de resvenjar- me, tan cèrt coma qu’eth sòn laguens ei tot claufit de podings.
WEB-ALEGRES-COMAIRES	FORD Senhora Page, que me podetz ben creir.
WEB-ALEGRES-COMAIRES	Venguia entara vòsta casa.
WEB-ALEGRES-COMAIRES	PAGE Tanben jo anaua entara vòsta; paraula d’aunor.
WEB-ALEGRES-COMAIRES	Amiatz ua cara tota malautissa.
WEB-ALEGRES-COMAIRES	FORD Vaquí ua afirmacion que non ei de rebut.
WEB-ALEGRES-COMAIRES	Vos posqui mostrar era pròva de qué ei ath revés.
WEB-ALEGRES-COMAIRES	PAGE Ne sò plan contenta, mès que jo vos vedia atau.
WEB-ALEGRES-COMAIRES	FORD Non, que non digui que non.
WEB-ALEGRES-COMAIRES	Çò que digui ei que poiria mostrar- vos era pròva de qué ei ath revés.
WEB-ALEGRES-COMAIRES	Ò, senhora Page, conselhatz-me.
WEB-ALEGRES-COMAIRES	PAGE De qué se tracte, vesia?
WEB-ALEGRES-COMAIRES	FORD Ò, vesia, se non siguesse pera petita fotesa d’un escrupul, poiria arribar en un sèti d’aunor.
WEB-ALEGRES-COMAIRES	PAGE Que se hèsque a penjar era fotesa, vesia, e cuelhem er aunor.
WEB-ALEGRES-COMAIRES	Com ei aquerò?
WEB-ALEGRES-COMAIRES	Arritz-vo’n des foteses.
WEB-ALEGRES-COMAIRES	Qué vos a arribat?
WEB-ALEGRES-COMAIRES	FORD Se volessa anar tath lunfèrn sonque per ua petita eternitat, o causa semblabla, de còp poiria ingressar ena ordre de cavalaria.
WEB-ALEGRES-COMAIRES	PAGE Qu’ès de parlòta, sir Alícia Ford!
WEB-ALEGRES-COMAIRES	Vaquí un cavalièr corromput, planvenguda mia; jo te responi de qué non aumpliries guaire lòc en libre de cavalaria.
WEB-ALEGRES-COMAIRES	FORD Qu’èm en tot pèrder eth temps.
WEB-ALEGRES-COMAIRES	Liegetz aquerò, liegetz.
WEB-ALEGRES-COMAIRES	Aciu que veiratz se com me poiria guanhar eth titol.
WEB-ALEGRES-COMAIRES	Que sò decidida a mauparlar des òmes gròssi, tant que me rèsten uelhs capables de distinguir eth volum des persones.
WEB-ALEGRES-COMAIRES	E aquerò qu’aguest non blasfemaue, e laudaue era modéstia enes hemnes, e rasonaue damb tanta sabença e gentilesa contra es causes inconvenentes, que s’aurie pogut jurar qu’es sòns sentiments s’acordauen damb es sues paraules, mès que ja me’n sai de qué non an arren a veir e non se les pòt cuélher per cap costat; vien a èster, entà didè’c atau, eth psalm numèro cent damb era musica dera cançon des gonelles verdes.
WEB-ALEGRES-COMAIRES	Per amor de Diu, quina tempèsta a lançat sus es plages de Windsor aguesta balena qu’a eth vrente plen de tones d’òli?
WEB-ALEGRES-COMAIRES	Quina resvenja serà bona de hèr?
WEB-ALEGRES-COMAIRES	Me pensi qu’era mielhor facècia serie divertir- lo damb esperances, enquiath punt qu’eth huec maudit dera concupiscéncia l’age honut ena sua pròpria hanga.
WEB-ALEGRES-COMAIRES	Auetz vist jamès ua causa coma aguesta?
WEB-ALEGRES-COMAIRES	PAGE Que la sò vista letra per letra, sonque qu’eth nòm de Page ei en lòc deth nòm de Ford.
WEB-ALEGRES-COMAIRES	Entà padegar-te pliament d’aguest mistèri insultant, aciu qu’as ara fraia bessoa dera tua carta; mès era tua se pòt quedar damb er eretage, donques que t’asseguri qu’era mia non i preten arren.
WEB-ALEGRES-COMAIRES	Juraria que n’a un milenat de cartes d’aguesta sòrta, que son ja redigides, e sonque an un espaci blanc entà botar-i eth nòm, que ja ne deu auer botat mès de mil, e nosates non auem senon es escuralhas.
WEB-ALEGRES-COMAIRES	Sense cap de dobte les harà estampar totes ath còp, pr’amor que l’ei parièr era ua coma era auta.
WEB-ALEGRES-COMAIRES	Mès damb jo que non i pense, voleria mès èster ua giganta penjada jos eth monte Pehon.
WEB-ALEGRES-COMAIRES	A!, vint palomes luxurioses se pòden arténher, abans qu’un òme aunèst!
WEB-ALEGRES-COMAIRES	FORD Moria!, tot qu’ei parièr; era madeisha carta, era madeisha man, es madeishes paraules.
WEB-ALEGRES-COMAIRES	Qué s’a pensat de nosates?
WEB-ALEGRES-COMAIRES	PAGE Qué me sai!
WEB-ALEGRES-COMAIRES	Lèu sò temptada de pelejar-me damb era mia vertut, e de tractar-me a jo madeisha coma a ua desconeishuda.
WEB-ALEGRES-COMAIRES	Ara fòrça a auut de notar en jo bèra causa reprensibla; en non èster atau, non aurie pas vengut ar abordatge damb aguesta insoléncia.
WEB-ALEGRES-COMAIRES	FORD Ar abordatge didetz?
WEB-ALEGRES-COMAIRES	Ò, ja vos prometi que non passarà deth pont.
WEB-ALEGRES-COMAIRES	PAGE E jo tanben.
WEB-ALEGRES-COMAIRES	S’arribe a arténher es escotilhes, bric mès me tornarè a botar ena vela.
WEB-ALEGRES-COMAIRES	Resvengem-mos, autregem-li cada ua un rendetz-vos; hèm veir qu’encoratgem era sua persecucion amorosa; hem-lo passar engenhosament de promesa en promesa, enquia qu’es sòns shivaus queden coma gatge en çò der ostalèr dera Camaliga.
WEB-ALEGRES-COMAIRES	FORD Jo anarè a mieges damb vos en totes es maleses que non comprometen era subtilitat deth nòste aunor.
WEB-ALEGRES-COMAIRES	A, s’eth mèn marit vedesse aguesta carta!, que serie un aliment inacabable entara sua gelosia!
WEB-ALEGRES-COMAIRES	PAGE Guardatz-lo; precisament arribe ara, e eth mèn brave marit tanben.
WEB-ALEGRES-COMAIRES	Eth mèn ei tan luenh dera gelosia, coma jo sò luenh de balhar-li eth motiu; e me semble qu’era distància ei immensa.
WEB-ALEGRES-COMAIRES	FORD Vos qu’ètz era erosa.
WEB-ALEGRES-COMAIRES	PAGE Anem a conspirar totes dues contra eth gròs cavalièr.
WEB-ALEGRES-COMAIRES	Demori que non se passarà arren de tot aquerò.
WEB-ALEGRES-COMAIRES	Sir Joan cobege ara tua hemna.
WEB-ALEGRES-COMAIRES	Bè!, estimat senhor, era mia hemna non ei joena.
WEB-ALEGRES-COMAIRES	Cre-me, que vò minjar deth tòn plat.
WEB-ALEGRES-COMAIRES	Ford, tie compde.
WEB-ALEGRES-COMAIRES	Qu’ei qu’estime ara mia hemna?
WEB-ALEGRES-COMAIRES	Damb ua grana rosentor des sues entralhes.
WEB-ALEGRES-COMAIRES	Esdegatz-vos o resignatz-vos ath papèr de sir Aclew, de tèsta luxurianta.
WEB-ALEGRES-COMAIRES	Non volgatz que vos donguen un nòm odiós.
WEB-ALEGRES-COMAIRES	Quin nòm, senhor?
WEB-ALEGRES-COMAIRES	Tèsta cornuda, senhor.
WEB-ALEGRES-COMAIRES	Adishatz, tie compde; non cluques es uelhs; qu’es PISTÒLA lairons passen de nets.
WEB-ALEGRES-COMAIRES	Ford, au, abans que s’aprèsse eth bon temps, pr’amor qu’alavetz, eth cocut cerque eth sòn consonant.
WEB-ALEGRES-COMAIRES	Vietz, senhor Nym, caporau.
WEB-ALEGRES-COMAIRES	Credetz-lo, senhor Page, çò que mos digue qu’ei vertat.
WEB-ALEGRES-COMAIRES	Non m’alugarè, e tierè compde d’èster ath pas.
WEB-ALEGRES-COMAIRES	A Page) Aguesta qu’ei era vertat.
WEB-ALEGRES-COMAIRES	Que non è talents de mentir.
WEB-ALEGRES-COMAIRES	Eth m’a NYM ofensat en fòrça escadences.
WEB-ALEGRES-COMAIRES	Volie que hèssa era sua letra, mès jo me’n sai dera espada e era espada me conquistarà era parva en cas de manca.
WEB-ALEGRES-COMAIRES	Qu’estime ara vòsta hemna, vaquí era qüestion e eth qué.
WEB-ALEGRES-COMAIRES	Jo sò coneishut per Nym, eth caporau; jo blagui, e tengui es causes que digui; aguesta qu’ei era vertat; sò coneishut per Nym, e Falstaff estime ara vòsta hemna.
WEB-ALEGRES-COMAIRES	Adishatz; que non è eth vam de vener-me a basa de pan e hormatge; vaquí era qüestion.
WEB-ALEGRES-COMAIRES	A despart) Vaquí era qüestion, a dit.
WEB-ALEGRES-COMAIRES	A despart) Qu’è talents de trapar a Falstaff.
WEB-ALEGRES-COMAIRES	A despart) Desnishi quauquarren que ne formarà ua de gròssa.
WEB-ALEGRES-COMAIRES	FORD malenconia?
WEB-ALEGRES-COMAIRES	Ara sua hemna) Tè, ès aciu, Guida?
WEB-ALEGRES-COMAIRES	PAGE Tà on vatz, Jòrdi?
WEB-ALEGRES-COMAIRES	Acompanha-me.
WEB-ALEGRES-COMAIRES	Ath sòn marit) Qué se passe, Frank estimat?
WEB-ALEGRES-COMAIRES	Jo malenconia?
WEB-ALEGRES-COMAIRES	Que non è cap sòrta de malenconia.
WEB-ALEGRES-COMAIRES	FORD Ò, solide qu’auetz bèra bromassa que vos enquimère.
WEB-ALEGRES-COMAIRES	Vietz, senhora Page?
WEB-ALEGRES-COMAIRES	PAGE Que vau damb vos.
WEB-ALEGRES-COMAIRES	Vieratz ara ora de dinar, Jòrdi?
WEB-ALEGRES-COMAIRES	En votz baisha ara senhora Ford) Escotatz, vedetz ad aguesta hemna que vie entà aciu?
WEB-ALEGRES-COMAIRES	Serà era vòsta messatgèra sus er indigne cavalièr.
WEB-ALEGRES-COMAIRES	FORD ua dauna que mos va coma anèth en dit.
WEB-ALEGRES-COMAIRES	PAGE Vietz a veir ara mia hilha Anna?
WEB-ALEGRES-COMAIRES	Solide!
WEB-ALEGRES-COMAIRES	PAGE Entratz damb nosates e la veiratz.
WEB-ALEGRES-COMAIRES	Que vos auem de parlar.
WEB-ALEGRES-COMAIRES	Quines son aguestes nauetats, senhor Ford?
WEB-ALEGRES-COMAIRES	Non auetz entenut çò que m’a dit aqueth òme?
WEB-ALEGRES-COMAIRES	Non l’auetz entenut?
WEB-ALEGRES-COMAIRES	E vos non auetz entenut çò que m’a dit eth sòn companh?
WEB-ALEGRES-COMAIRES	Qu’an parlat damb eth còr ena man!
WEB-ALEGRES-COMAIRES	Que s’en vagen damb corbassi aguesti mentidèrs!
WEB-ALEGRES-COMAIRES	Non pensi qu’eth cavalièr age cap pensament d’aguesta sòrta; que les a dat eth viatge ad aguesti vailets, e eri an vengut entà acusar-lo de voler-mos hèr un tòrt.
WEB-ALEGRES-COMAIRES	Ara, en auer deishat eth sòn servici, ja non son que dus brigands que corren per aguesti montes ara bona de Diu.
WEB-ALEGRES-COMAIRES	Èren ath sòn servici?
WEB-ALEGRES-COMAIRES	Plan que òc.
WEB-ALEGRES-COMAIRES	Camaliga?
WEB-ALEGRES-COMAIRES	Aquerò non trè cap valor ath sòn avertiment.
WEB-ALEGRES-COMAIRES	Non dobti cap dera vertut dera mia hemna, mès, ça que la, non me shautarie veder-les un ath costat der aute.
WEB-ALEGRES-COMAIRES	I a un moment qu’era confiança ei excessiua, que non voi èster un dormeire e arrés me poirà trèir certanes inquietuds.
WEB-ALEGRES-COMAIRES	Aciu qu’auetz ar ostalèr dera Camaliga que s’aprèsse parlant en votz nauta; entà hèr ua cara tant alègra li cau auer vin ena tèsta o sòs ena pòcha.
WEB-ALEGRES-COMAIRES	Que Diu vos age, ostalèr.
WEB-ALEGRES-COMAIRES	Moira, non mancarie mès!
WEB-ALEGRES-COMAIRES	Un gentilòme coma tu, ua autoritat dera justícia!
WEB-ALEGRES-COMAIRES	Vos seguisqui, senhor ostalèr, vos seguisqui.
WEB-ALEGRES-COMAIRES	Que Diu vos age mil còps, senhor Page.
WEB-ALEGRES-COMAIRES	Senhor Page, voletz èster des nòsti?
WEB-ALEGRES-COMAIRES	Que mos divertiram fòrça.
WEB-ALEGRES-COMAIRES	Didetz-li de qué se tracte, autoritat dera justícia; didetz-l’ac, mon brave gojat.
WEB-ALEGRES-COMAIRES	D’un combat a mòrt, senhor, d’un düèl entre sir Huc, eth caperan galés, e Caius, eth mètge francés.
WEB-ALEGRES-COMAIRES	Planvengut, ostalèr dera Camaliga, me cau dider-vos ua paraula.
WEB-ALEGRES-COMAIRES	Se qué vòs, estimat gojat?
WEB-ALEGRES-COMAIRES	A Page) Voletz vier damb nosati entà vedè’c?
WEB-ALEGRES-COMAIRES	Eth senhor ostalèr ei er SHALLOW encargat de mesurar es sues espades.
WEB-ALEGRES-COMAIRES	Escotatz-me; vos vau a condar era cançoneta.
WEB-ALEGRES-COMAIRES	Non auratz pas bèth embolh judiciau damb eth mèn òste, damb eth mèn galan escuelhut?
WEB-ALEGRES-COMAIRES	A tot darrèr qu’ei per ua facècia.
WEB-ALEGRES-COMAIRES	Sarra-me era man, estimat gojat.
WEB-ALEGRES-COMAIRES	Poiràs hèr era tua entrada, e es tues ziga-zagues, ei aquerò?, e eth tòn nòm serà Brook.
WEB-ALEGRES-COMAIRES	A!, qu’ei un cavalièr ben alègre.
WEB-ALEGRES-COMAIRES	Vietz?
WEB-ALEGRES-COMAIRES	Anem, amnes dera mia vida.
WEB-ALEGRES-COMAIRES	Que sò damb vos, ostalèr.
WEB-ALEGRES-COMAIRES	È entenut a díder qu’eth francés manejaue era espada admirablament.
WEB-ALEGRES-COMAIRES	Bè, bè!, que i a causes melhor qu’aguesti artificis, senhor.
WEB-ALEGRES-COMAIRES	Aué armatz un gran arrabet damb es vòsti intervaus, es vòsti passi, es vòstes estocades e qué me sai jo qué mès.
WEB-ALEGRES-COMAIRES	Era amna, senhor Page, era amna, senhor Page, era amna; aquerò ei çò que cau.
WEB-ALEGRES-COMAIRES	Jo è passat ua tempsada que, a toti quate, autant pauhicats qu’ètz, vos auria enfilat coma arrats.
WEB-ALEGRES-COMAIRES	Vietz, hilhets, vietz.
WEB-ALEGRES-COMAIRES	I anam?
WEB-ALEGRES-COMAIRES	Que vos seguim.
WEB-ALEGRES-COMAIRES	Se Page se vò posar coma un benedit, e repausar tranquillament ena vertut dera sua fèbla mitat, jo non m’en sai tant d’embolhar-me era tèsta damb eth linçò.
WEB-ALEGRES-COMAIRES	Ager, en çò de Page, era mia hemna, vedec a Falstaff; çò que se passèc non ac sai.
WEB-ALEGRES-COMAIRES	Ai, ai, ai!
WEB-ALEGRES-COMAIRES	Se la trapi fidèu, non aurè trabalhat en bades; e se non n’ei, aurè obrat santament.
WEB-ALEGRES-COMAIRES	Non te deisharè ne un solet penny.
WEB-ALEGRES-COMAIRES	Plan ben!
WEB-ALEGRES-COMAIRES	Jo convertirè era tèrra en ua ustra, e la daurirè damb era punta dera mia espada.
WEB-ALEGRES-COMAIRES	Senhor, guardatz, que vos entornarè çò que me deishetz tanlèu guanha quauquarren.
WEB-ALEGRES-COMAIRES	Ne un solet penny.
WEB-ALEGRES-COMAIRES	M’auie semblat enquia ara que vos auie d’emparar eth mèn credit pr’amor de qué podéssetz manlheuar sus penhores.
WEB-ALEGRES-COMAIRES	Qu’è tormentat as mèns bravi amics damb era fin d’obtier tres tèrmes entà vos e entath vòste camarada Nym e sense era mia ajuda auríetz auut de guardar a trauèrs des hèrs d’ua gabia coma un parelh de monards.
WEB-ALEGRES-COMAIRES	Que sò condemnat as ahlames etèrnes per auer jurat a gentilòmes dera mia coneishença que vosati èretz soldats coratjosi e persones de valor, e quan era senhora Britget perdèc eth mange deth sòn ventalh, hi perjuracions de qué tu non l’auies.
WEB-ALEGRES-COMAIRES	Non partegères damb jo?
WEB-ALEGRES-COMAIRES	Non guanhères quinze pens?
WEB-ALEGRES-COMAIRES	Que t’as tornat hòl, brigand, t’as tornat hòl d’imaginar que jo maridarè era mia amna a gratis?
WEB-ALEGRES-COMAIRES	Plan, donc, s’a acabat, non t’empares mès en sir Falstaff, non sò neishut entà èster era tua fòrça.
WEB-ALEGRES-COMAIRES	Vè-te’n, non te manque ua auta causa qu’un brèu guinhauet e un shinhau de gent; vè-te’n a víuer en tòn domeni de Pickt-Hacht, va. De manèra que non volies amiar ua carta per encomana mia, traïdor?
WEB-ALEGRES-COMAIRES	Tu te cales en causes der aunor, tu, abisme de baishesa!
WEB-ALEGRES-COMAIRES	Com se compren?
WEB-ALEGRES-COMAIRES	Sonque qu’ac posqui hèr jo aquerò de sauvar era precisa delicadesa deth mèn aunor, sonque jo, jo; e aquerò que bèth còp, deishant de cornèr era temença deth cèu, e amagant eth mèn aunor jos es ombres deth besonh, me sò vist obligat a tier astúcies, enganhes e patrifassis; e vos, brigand, pretenetz qu’es vòsti parracs, eth vòste uelh de gat sauvatge, es vòstes paraules de tauèrna, es vòsti juraments impudics, siguen coronadi pera diadèma der aunor!
WEB-ALEGRES-COMAIRES	Non voletz hèr çò que vos digui, vertat?
WEB-ALEGRES-COMAIRES	Que me vau atrendint.
WEB-ALEGRES-COMAIRES	Qué mes se li pòt demanar a un?
WEB-ALEGRES-COMAIRES	Senhor, i a ua hemna que volerie parlar-vos.
WEB-ALEGRES-COMAIRES	Que s’aprèsse.
WEB-ALEGRES-COMAIRES	Que balhi eth bon dia a Vòsta Senhoria.
WEB-ALEGRES-COMAIRES	Bon dia, senhora.
WEB-ALEGRES-COMAIRES	Senhoria, se vos platz, aguest nòm non me pertóque.
WEB-ALEGRES-COMAIRES	Donques, bona gojata.
WEB-ALEGRES-COMAIRES	Que posqui jurar que ne sò, tau que n’ère era mia mair quan m’amainadèc.
WEB-ALEGRES-COMAIRES	Que balhi fe ath tòn jurament.
WEB-ALEGRES-COMAIRES	Se qué vòs?
WEB-ALEGRES-COMAIRES	Li poiria jo díder a Vòsta Senhoria ua paraula o dues?
WEB-ALEGRES-COMAIRES	Dues mil; comença, e te balharè audiéncia.
WEB-ALEGRES-COMAIRES	Que i a, senhor, ua senhora Ford…
WEB-ALEGRES-COMAIRES	Vietz un shinhau mès entà jo, se vos platz.
WEB-ALEGRES-COMAIRES	Jo m’estongui damb eth doctor Caius.
WEB-ALEGRES-COMAIRES	Plan, ditz-me.
WEB-ALEGRES-COMAIRES	Era senhora Ford, è?
WEB-ALEGRES-COMAIRES	Vòsta Senhoria qu’ac a comprenut perfèctament.
WEB-ALEGRES-COMAIRES	Un shinhau mès apròp, se vos platz.
WEB-ALEGRES-COMAIRES	T’asseguri qu’arrés mos escote.
WEB-ALEGRES-COMAIRES	Aguesti son es mèns vailets, comprenes?, es mèns vailets.
WEB-ALEGRES-COMAIRES	Es vòsti vailets?
WEB-ALEGRES-COMAIRES	Que Diu les age e les empare en sòn servici.
WEB-ALEGRES-COMAIRES	Plan; era senhora Ford!
WEB-ALEGRES-COMAIRES	E quines naues me hètz a vier?
WEB-ALEGRES-COMAIRES	De vertat, senhor, qu’ei ua creatura excellenta: Jesús, Jesús!
WEB-ALEGRES-COMAIRES	Vòsta Senhoria qu’ei un shinhau hòl.
WEB-ALEGRES-COMAIRES	Qué li vam a hèr?
WEB-ALEGRES-COMAIRES	Jo prègui a Diu que vos perdone e a nosates tanben.
WEB-ALEGRES-COMAIRES	Era senhora Ford… a veir, era senhora Ford.
WEB-ALEGRES-COMAIRES	Veiratz; vaquí eth com e eth qué dera qüestion.
WEB-ALEGRES-COMAIRES	Que l’auetz embolhada d’ua tau manèra, qu’ei ua causa meravilhosa.
WEB-ALEGRES-COMAIRES	Eth mès adreit de toti es cortesans que corren per aciu, quan era cort ei en Windsor, non l’aurie jamès pogut embolhar d’aguesta manèra; e aquerò que non n’auíem vist pòcs ne guairi per aguesti endrets de cavalièrs e de lòrds e de gentilòmes en carròça!
WEB-ALEGRES-COMAIRES	Òc, paraula; carròces e mès carròces, cartes e mès cartes, presents e mès presents; e que flairauen de vertat, semblauen toti eri de musc; e, en ròba de seda e d’aur que volatejauen armoniosament; e didien causes elegantes, e auien vins doci coma era mèu, des mès cars e delicadi; vos prometi qu’ère entà guanhar eth còr de quinsevolh hemna.
WEB-ALEGRES-COMAIRES	Donques ja vedetz, non poderen arténher ne ua soleta guardadeta.
WEB-ALEGRES-COMAIRES	A jo madeisha, aguest maitin me balhèren vint angels que tindonejauen, mès jo que desfisi a toti es angels, e de totes es formes e manères, entà que tornen a gésser autrament, per vies aunèstes.
WEB-ALEGRES-COMAIRES	E vos asseguri qu’eth mès blagaire de toti es cavalièrs non a pogut obtier ne tansevolh bèuer, damb era, en ua madeisha copa.
WEB-ALEGRES-COMAIRES	E aquerò que i auie senhors Comdes; e encara mès, enquia e tot gardes deth rei.
WEB-ALEGRES-COMAIRES	Donques guardatz, vos asseguri qu’ada era tan li hègen es d’aciu coma es d’aquiu delà.
WEB-ALEGRES-COMAIRES	Mès vos, se qué me hètz a vier dera sua part?, ara prèssa.
WEB-ALEGRES-COMAIRES	Condatz, Mercuri damb pelha.
WEB-ALEGRES-COMAIRES	Era, de vertat, a recebut era vòsta carta, per çò que vos mane mil gràcies, e vos balhe notícies de qué eth sòn marit serà dehòra de casa entre es dètz e es onze.
WEB-ALEGRES-COMAIRES	Dètz e onze?
WEB-ALEGRES-COMAIRES	Òc, paraula; alavetz i podetz anar e veir, ditz era, era estampa que vos sabetz.
WEB-ALEGRES-COMAIRES	Eth senhor Ford, eth sòn marit, non i serà cap.
WEB-ALEGRES-COMAIRES	Mon Diu!
WEB-ALEGRES-COMAIRES	Prauba creatura, quina vida, qu’ei un morir.
WEB-ALEGRES-COMAIRES	Dètz e onze!
WEB-ALEGRES-COMAIRES	Hemna, ditz-li fòrça causes dera mia part.
WEB-ALEGRES-COMAIRES	Que non i mancarè.
WEB-ALEGRES-COMAIRES	Plan ben, plan ben dit.
WEB-ALEGRES-COMAIRES	Mès encara amii ua auta encomana entà Vòsta Senhoria.
WEB-ALEGRES-COMAIRES	Era senhora Page vos mane comunicacions coraus, e vos ac posqui díder ena aurelha, ei ua hemna modèsta e plan vertuosa; ua dauna, guardatz s’ei pro, que non vos mancarà ara pregària deth maitin e dera net coma cap aute de Windsor, e aquerò non ei díder mau des auti.
WEB-ALEGRES-COMAIRES	M’a encargat que vos didessa qu’eth sòn marit ges pòqui viatges de casa, mès que, totun, demore que poirà trapar ua escadença.
WEB-ALEGRES-COMAIRES	Ena mia vida è vist a ua hemna cabossar-se per un òme enquia aguest extrèm.
WEB-ALEGRES-COMAIRES	Solide fòrça qu’auetz embelinaments.
WEB-ALEGRES-COMAIRES	Cohessatz-ac, tè, siguetz franc.
WEB-ALEGRES-COMAIRES	Non; t’ac asseguri.
WEB-ALEGRES-COMAIRES	Dehòra der atractiu des mies qualitats personaus, que non è cap auta bruisheria.
WEB-ALEGRES-COMAIRES	Benedit sigue eth vòste coret!
WEB-ALEGRES-COMAIRES	Mès didetz-me ua causa, se vos platz.
WEB-ALEGRES-COMAIRES	Era hemna de Ford e era hemna de Page, non s’an condat cap era ua ara auta eth sòn amor per jo?
WEB-ALEGRES-COMAIRES	Vaquí que serie ua bona facècia!
WEB-ALEGRES-COMAIRES	Supausi que non seràn tan cuertes d’enteniment.
WEB-ALEGRES-COMAIRES	Polida facècia, mon Diu!
WEB-ALEGRES-COMAIRES	Mès, era senhora Page volerie que li deishéshetz a quinsevolh prètz eth vòste petit page.
WEB-ALEGRES-COMAIRES	Eth sòn marit qu’a agarrat er in d’auer ath petit page; e, cèrtament, eth senhor Page ei un marit coma cau; que non i a ua hemna en Windsor qu’amie ua vida tan regalada coma era senhora Page!
WEB-ALEGRES-COMAIRES	Hè çò que vò, ditz çò que vò, tot ac recep, tot ac prègue, se cale en lhet quan li va ben; era qu’ei mestrèssa de tot; mès s’ac merite, pr’amor que se i a en Windsor ua hemna que pane eth còr ei era.
WEB-ALEGRES-COMAIRES	Cau que li manetz eth vòste page; non i a remèdi.
WEB-ALEGRES-COMAIRES	Dehòra, l’ac manarè.
WEB-ALEGRES-COMAIRES	Donques hètz-ac.
WEB-ALEGRES-COMAIRES	Era gent madura qu’a sen, coma diden toti, plan, qu’an corrut mon.
WEB-ALEGRES-COMAIRES	Adishatz; saludatz-les as dues.
WEB-ALEGRES-COMAIRES	Vaquí era mia pòcha, e encara te deui mès de çò que posqui pagar.
WEB-ALEGRES-COMAIRES	Petit, vè-te’n damb aguesta hemna.
WEB-ALEGRES-COMAIRES	Aguestes naues me capviren eth cervèth.
WEB-ALEGRES-COMAIRES	Aguesta mala malastruga qu’ei messatgèra de Cupido; lancem es veles ath vent, anem ara sua cèrca, premanim-nos entath combat, huec!
WEB-ALEGRES-COMAIRES	Que serà era mia presa, o qu’er Ocean cabusse a toti.
WEB-ALEGRES-COMAIRES	Tu hès dolenteries d’aguestes, vielh Falstaff?
WEB-ALEGRES-COMAIRES	Seguís eth tòn camin.
WEB-ALEGRES-COMAIRES	Jo treirè partit deth tòn vielh còs, encara mès de çò qu’è hèt.
WEB-ALEGRES-COMAIRES	Te seguissen, e dempús d’auer lançat tant de sòs, ara que vie era ora de guanhar-ne.
WEB-ALEGRES-COMAIRES	Gràcies corpora mia vielhòta.
WEB-ALEGRES-COMAIRES	Que parle era enveja que te formèren d’ua manèra grossièra; s’era manèra ei agradiua, qu’ei parièr.
WEB-ALEGRES-COMAIRES	Senhor, aciu baish i a un senhor que se cride Brook, que vò parlar-vos e coneisher-vos, e l’a manat a Vòsta Senhoria ua botelha de vin d’Espanha entà esdejoar.
WEB-ALEGRES-COMAIRES	Se cride Brook?
WEB-ALEGRES-COMAIRES	Òc, cavalièr.
WEB-ALEGRES-COMAIRES	Que puge.
WEB-ALEGRES-COMAIRES	Planvengudes es coneishences que s’anóncien damb un licor semblable.
WEB-ALEGRES-COMAIRES	A, a!, senhora Ford e senhora Page, que ja vos tengui plan segures.
WEB-ALEGRES-COMAIRES	Anem.
WEB-ALEGRES-COMAIRES	Via!
WEB-ALEGRES-COMAIRES	Que Diu vos age, senhor.
WEB-ALEGRES-COMAIRES	E a vos tanben.
WEB-ALEGRES-COMAIRES	Volíetz parlar-me?
WEB-ALEGRES-COMAIRES	Desencusatz-me, se gausi entrar atau ena vòsta aubèrja sense ceremònia.
WEB-ALEGRES-COMAIRES	Planvengut.
WEB-ALEGRES-COMAIRES	Se qué desiratz?
WEB-ALEGRES-COMAIRES	Vè-te’n vailet.
WEB-ALEGRES-COMAIRES	Senhor, aciu qu’auetz a un òme qu’a degalhat fòrça sòs.
WEB-ALEGRES-COMAIRES	Me cridi Brook.
WEB-ALEGRES-COMAIRES	Senhor Brook planvolut, que jo desiri estacar damb vos ua prigonda coneishença.
WEB-ALEGRES-COMAIRES	Mon bon sir Joan, que desiri era vòsta; non que volga recéber cap FORD auantatge dera vòsta fortuna; vos cau saber que sò, segontes tota aparença, en ua milhor condicion de deishar sòs; e aquerò ei çò que m’a encoratjat de bèra manèra a introdusir- me d’ua manèra que non ei bric complimentosa; pr’amor que diden que quan es sòs daurissen era marcha se daurissen totes es pòrtes.
WEB-ALEGRES-COMAIRES	Es sòs que son un bon soldat, possen entà dauant.
WEB-ALEGRES-COMAIRES	Plan que òc, qu’amii un saquet de sòs que m’embarrase.
WEB-ALEGRES-COMAIRES	Se voletz ajudar- me a amiar-lo, sir Joan, cuelhetz-ne eth tot o era mitat pr’amor de balhar-me quauque consolament ena mia fatiga.
WEB-ALEGRES-COMAIRES	Sabi pas, senhor, se per quin titol me cau amiar causes vòstes.
WEB-ALEGRES-COMAIRES	Vos ac diderè, senhor, s’auetz era gentilesa d’escotar-me.
WEB-ALEGRES-COMAIRES	Parlatz, senhor Brook; jo serè fòrça content de poder-vos hèr quauque servici.
WEB-ALEGRES-COMAIRES	Me sap degrèu díder qu’ètz un òme letrat, senhor.
WEB-ALEGRES-COMAIRES	Serè brèu; vos coneishi de hè temps, encara que, a maugrat deth mèn desir, non aja trapat jamès era escadença de dar-me a conéisher.
WEB-ALEGRES-COMAIRES	Çò que vau a desnishar-vos, m’obligue a expausar ara lum deth dia es mies tares; mès, mon brave sir Joan, quan caletz eth uelh enes febleses que vos harè veir, viratz er aute entara lista des vòstes; d’aguesta sòrta, jo m’escaparè mès aisidament dera censura, donques que mielhor que vos arrés se’n sap de çò normau qu’ei pecar coma jo ac hèsqui.
WEB-ALEGRES-COMAIRES	Plan ben, seguitz.
WEB-ALEGRES-COMAIRES	Plan, senhor.
WEB-ALEGRES-COMAIRES	Que i a en aguesta ciutat ua senhora maridada damb un tau Ford.
WEB-ALEGRES-COMAIRES	L’estimi de hè fòrça ans e è degalhat per era damb era man traucada, vos ac juri.
WEB-ALEGRES-COMAIRES	Jo la seguia damb tota era perfidia der amor, cercant toti es mieis entà gesser-li ar encontre, amorassant era mès petita ocasion de veder-la, tan solet.
WEB-ALEGRES-COMAIRES	Non satisfèt damb es presents que li crompaua a tota ora, è autrejat fòrça sòs ath sòn entorn entà saber- me’n de quini serien es presents que l’agradèssen.
WEB-ALEGRES-COMAIRES	En ua paraula, la sò perseguida coma er amor me perseguie a jo; damb ua ala infatigabla.
WEB-ALEGRES-COMAIRES	Mès, enquia e tot auèr meritat quauqua recompensa, sigue pes mies intencions sigue pes mèns esfòrci, non n’è recebut absoludament cap, se non ei qu’era experiéncia sigue un tresaur; aguest òc que l’è aquerit damb granes despenes, e aquerò m’a ensenhat a díder que Amor coma ua ombra hug des sòs que lo perseguís e perseguís ath que hug e hug de qui lo perseguís.
WEB-ALEGRES-COMAIRES	Jamès auetz obtengut era promesa de qué vos compladerie?
WEB-ALEGRES-COMAIRES	Jamès.
WEB-ALEGRES-COMAIRES	Jamès.
WEB-ALEGRES-COMAIRES	L’auetz dit quauqua causa sus aguest punt?
WEB-ALEGRES-COMAIRES	De quina natura siguec, donc, eth vòste amor?
WEB-ALEGRES-COMAIRES	Mès, a qué vie aquerò de hèr-me aguesta confidéncia?
WEB-ALEGRES-COMAIRES	Quan acaba, vo’n saberatz de tot, sir Joan.
WEB-ALEGRES-COMAIRES	Dizt era gent qu’encara qu’era semble tan sevèra quan se tracte de jo, d’auti còps era sua alegria va tant enlà que la compromet dauant dera opinion deth mon.
WEB-ALEGRES-COMAIRES	Vaquí, fin finau, sir Joan, eth hons deth mèn projècte.
WEB-ALEGRES-COMAIRES	Vos qu’ètz un òme de categoria, parlatz admirablament, ètz admetut ena societat mès escuelhuda, hètz rambalh pera vòsta situacion e pera vòsta persona, ètz normaument nomentat pes vòstes hètes guerrères, vòstes elegàncies cortesanes e vòsta sabença prigonda.
WEB-ALEGRES-COMAIRES	A , senhor…!
WEB-ALEGRES-COMAIRES	Que me podetz creir, e mès que mès, que vo’n sapiatz ben.
WEB-ALEGRES-COMAIRES	Aciu qu’auetz sòs; despenetz, despenetz-les; despenetz tot çò qu’è; e jo, ath còp, vos manlheuarè tota era quantitat deth vòste temps que calgue entà hèr jogar es bataries der amor contra era vertut dera hemna d’aguest Ford; tietz tota sòrta d’engenhs dera galantaira; forçatz-la a que se rende.
WEB-ALEGRES-COMAIRES	Se bèth un la pòt véncer qu’ètz vos, mès que quinsevolh aute.
WEB-ALEGRES-COMAIRES	Serie avient ath lardor deth vòste apassionament que jo ganhèssa çò que vos voletz possedir?
WEB-ALEGRES-COMAIRES	Me semble qu’alistaríetz un remèdi plan singular.
WEB-ALEGRES-COMAIRES	Ò, entenetz çò que voi.
WEB-ALEGRES-COMAIRES	Coma qu’era cuelh d’aguesta manèra era solidesa FORD dera sua vertut coma pedestau, eth mèn còr non gause desnishar es sòns sentiments.
WEB-ALEGRES-COMAIRES	Era me semble massa esplendida entà que jo posca lheuar jamès es uelhs entada era.
WEB-ALEGRES-COMAIRES	Mès se jo campèssa ath sòn dauant damb quauques pròves irrefutables ena man, es mèns desirs qu’aurien un precedent e un titol entà hèr-se a valer; alavetz la combateria enes sues fortificacions d’aunor, de bona fama, de fe conjugau e d’autes mil defenses qu’ara me presenten ua resisténcia massa grana.
WEB-ALEGRES-COMAIRES	Qué me’n didetz d’aquerò, sir Joan?
WEB-ALEGRES-COMAIRES	Senhor Brook, comenci prumèr per servir-me des vòsti sòs damb tota franquesa; dempús, botatz era vòsta man laguens dera mia e fin finau, coma jo sò un gentilòme, vos auratz ara hemna de Ford, se vos shaute.
WEB-ALEGRES-COMAIRES	Ò, estimat senhor!
WEB-ALEGRES-COMAIRES	Senhor Brook, vos digui que l’auratz.
WEB-ALEGRES-COMAIRES	Non vo’n hescatz per çò des sòs, sir Joan; que non vo’n mancarà.
WEB-ALEGRES-COMAIRES	Non vo’n hescatz per çò dera senhora Ford, senor Brook, que non vos mancarà.
WEB-ALEGRES-COMAIRES	Que vos ac posqui díder; è un rendetz-vos qu’era madeisha m’a autrejat.
WEB-ALEGRES-COMAIRES	Era sua messatgèra o intermediària gessie precisament d’aciu quan vos auetz entrat; vos prometi que serè ena sua casa entre dètz e onze.
WEB-ALEGRES-COMAIRES	Qu’ei en aguesta ora qu’eth sòn marit, gelós deth dimòni, a d’èster absent.
WEB-ALEGRES-COMAIRES	Tornatz entath vèspre, e ja veiratz se quina possada l’aurè balhat ath vòste ahèr.
WEB-ALEGRES-COMAIRES	Sò fòrça content d’auer-vos coneishut.
WEB-ALEGRES-COMAIRES	Que se hèsque penjar eth praube benedit cornut!
WEB-ALEGRES-COMAIRES	Non lo coneishi bric.
WEB-ALEGRES-COMAIRES	Mès que li hèsqui un tòrt en tot nomentar-lo praube.
WEB-ALEGRES-COMAIRES	Diden qu’aguest gelós Cassandre a molons d’aur; aquerò hè que jo trapa ara sua hemna d’ua nauta beresa.
WEB-ALEGRES-COMAIRES	Jo la tierè coma clau de còfre d’aguest benedit cornut.
WEB-ALEGRES-COMAIRES	Que serà era mia fortuna.
WEB-ALEGRES-COMAIRES	Que se hèsque penjar aguest brigand rosegacrostes!
WEB-ALEGRES-COMAIRES	L’espaurirè de tau sòrta que non saberà en quin cornèr botar-se.
WEB-ALEGRES-COMAIRES	Botant eth paishon, suspenut en aire coma un meteòr, lo tierè moishet coma un anhèth e jocarà eth cap cornut.
WEB-ALEGRES-COMAIRES	Ja veiràs, mèstre Brook, com govermarè ad aguest campanhard e tu te tieràs ara sua hemna.
WEB-ALEGRES-COMAIRES	Vene aguest vèspre de bona ora.
WEB-ALEGRES-COMAIRES	Ford qu’ei un belitre e encara serà bèra causa mès; ja pòs condar des d’aguest moment qu’ei un belitre e un cornut.
WEB-ALEGRES-COMAIRES	Aguest vèspre vene a trapar-me.
WEB-ALEGRES-COMAIRES	Quin maudit infame, miserable cinic!
WEB-ALEGRES-COMAIRES	Que me venguen a díder encara FORD qu’era mia gelosia non a cap fondament!
WEB-ALEGRES-COMAIRES	Era mia hemna l’a enviat un messatge; era ora qu’ei fixada; er enteniment qu’ei ua causa hèta.
WEB-ALEGRES-COMAIRES	Qui s’ac aurie pogut imaginar!
WEB-ALEGRES-COMAIRES	Guardatz s’ua hemna enganhosa non ei pejor qu’eth lunfèrn!
WEB-ALEGRES-COMAIRES	Eth mèn lhet sera maculat, es mèns còfres saquejats, eth mèn aunor a miques; e non n’a pro damb aguesti otratges infamants, encara me cau suportar apelacions abominables, e aquerò dera boca d’aqueth que m’escarnís.
WEB-ALEGRES-COMAIRES	Quini titols!
WEB-ALEGRES-COMAIRES	Quini qualificatius!
WEB-ALEGRES-COMAIRES	Cridatz-me Satanàs, que non ei bric extraordinari, Lucifèr, està ben, Pèir Botero, passe; e ça que la son titols e denominacions de diables e dimònis!
WEB-ALEGRES-COMAIRES	Mès, cornut, cornut!
WEB-ALEGRES-COMAIRES	Eth madeish dimòni non a un nòm semblable.
WEB-ALEGRES-COMAIRES	Page qu’ei un saumet, un saumet enòrme; vò fidar-se dera sua hemna, non vò èster gelós!
WEB-ALEGRES-COMAIRES	Mès m’estimaria fidar era mia pinta a un flamenc, eth mèn hormatge a Huc, eth caperan galés; era mia botelha d’aiguardent a un irlandés, a un panaire eth mèn shivau tà que lo passegésse ath tròt, que non pas era mia hemna ara sua pròpria vigilància.
WEB-ALEGRES-COMAIRES	En cada moment era hemna cogite, romie, s’en pense mil e ua; e aquerò qu’eres se boten ena tèsta, ac an d’executar; mès lèu crebarien abans qu’abandonar era tissa.
WEB-ALEGRES-COMAIRES	Laudat sigue eth cèu que me hec gelós!
WEB-ALEGRES-COMAIRES	Qu’ei tàs onze.
WEB-ALEGRES-COMAIRES	Ja cuelherè es mies mesures; susprenerè ara mia hemna, me resvenjarè de Falstaff, e me n’arrirè de Page.
WEB-ALEGRES-COMAIRES	Anem, anem, que vau mès arribar damb tres ores d’auança qu’ua menuta tard.
WEB-ALEGRES-COMAIRES	Cornut, cornut!
WEB-ALEGRES-COMAIRES	Ò, bè, bè, bè!
WEB-ALEGRES-COMAIRES	Jack Rugby!
WEB-ALEGRES-COMAIRES	Senhor?
WEB-ALEGRES-COMAIRES	Quina ora ei, Jack?
WEB-ALEGRES-COMAIRES	Rugby, s’arribe a vier qu’ère òme mòrt.
WEB-ALEGRES-COMAIRES	Malapèsta!
WEB-ALEGRES-COMAIRES	Qu’a sauvat era sua amna en non vier aciu.
WEB-ALEGRES-COMAIRES	Malapèsta!
WEB-ALEGRES-COMAIRES	Malapèsta!, que non ei tan mòrta ua merluça coma ne serie eth se jo arribèssa a aucir-lo.
WEB-ALEGRES-COMAIRES	Rugby, cuelhetz era vòsta espada; que voi dider-vos se com l’auria aucit.
WEB-ALEGRES-COMAIRES	Per amor de Diu!
WEB-ALEGRES-COMAIRES	Que non sai bric hèr as armes, senhor.
WEB-ALEGRES-COMAIRES	Brigand, cuelhetz era vòsta espada.
WEB-ALEGRES-COMAIRES	Padegatz-vos; que vie gent.
WEB-ALEGRES-COMAIRES	Que Diu vos age, eth mèn valent doctor.
WEB-ALEGRES-COMAIRES	Que Diu vos age, senhor doctor Caius.
WEB-ALEGRES-COMAIRES	Com te va, eth mèn brave doctor Caius.
WEB-ALEGRES-COMAIRES	Bon dia e bona ora, senhor.
WEB-ALEGRES-COMAIRES	Per quin motiu ètz vengudi aciu un, dus, tres e quate?
WEB-ALEGRES-COMAIRES	Pr’amor de veir se com te bates, com pares, com li respones, com vas d’aciu enlà, piques damb era punta e damb eth cantèl, com hès es tues passades, com botes estocades en terça e en quarta, e a tot darrèr era flanconada.
WEB-ALEGRES-COMAIRES	A mòrt, guerrèr dera Etiopia?
WEB-ALEGRES-COMAIRES	A mòrt, Francesquet?
WEB-ALEGRES-COMAIRES	A valent!
WEB-ALEGRES-COMAIRES	Se qué ditz eth mèn Escolapi, eth mèn Galenic?
WEB-ALEGRES-COMAIRES	Ò, còr de saüc!
WEB-ALEGRES-COMAIRES	A, que l’as rematat, valent per natura, l’as rematat?
WEB-ALEGRES-COMAIRES	Tu qu’ès un rei castelhan, un senhor Pèir, un Rector de Grècia, eth mèn brave domaisèl.
WEB-ALEGRES-COMAIRES	Demòstre qu’ei mès senat que vos, senhor doctor.
WEB-ALEGRES-COMAIRES	Eth qu’ei eth mètge des amnes e vos eth des còssi, e se vos batíetz, anaríetz claraments contra er esperit des vòstes dues professions.Vertat, senhor Page?
WEB-ALEGRES-COMAIRES	En nòm de Diu!
WEB-ALEGRES-COMAIRES	Ja podem èster jutges o doctors o caperans, senhor Page, tostemp sauvam quauque regust dera nòsta joenesa.
WEB-ALEGRES-COMAIRES	Que toti auem neishut de hemna, senhor Page.
WEB-ALEGRES-COMAIRES	Qu’ei ua grana vertat, senhor Shallow.
WEB-ALEGRES-COMAIRES	Es hèts ac confirmen, senhor Page.
WEB-ALEGRES-COMAIRES	Senhor doctor Caius, que vengui a amiar-vos entara vòsta casa; sò jutge de patz.
WEB-ALEGRES-COMAIRES	Vos qu’auetz mostrat èster un mètge sabent, e eth senhor Evans a demostrat èster un gleisèr pacific e sabent.
WEB-ALEGRES-COMAIRES	Cau que vos amia entara vòsta casa e que vos m’acompanhetz, senhor doctor.
WEB-ALEGRES-COMAIRES	Un moment, senhor jutge.
WEB-ALEGRES-COMAIRES	A Caius).
WEB-ALEGRES-COMAIRES	Ua paraula, senhor minjacreatures.
WEB-ALEGRES-COMAIRES	Minjacreatures!
WEB-ALEGRES-COMAIRES	E aquerò qué vò díder!
WEB-ALEGRES-COMAIRES	Qu’ei un nòm que nosati balham ara gent valenta, mon brave companh.
WEB-ALEGRES-COMAIRES	Malapèsta!
WEB-ALEGRES-COMAIRES	Jo que mengi mès creatures que non pas er Anglés!
WEB-ALEGRES-COMAIRES	Estimat brave companh, te harà ua tèsta naua.
WEB-ALEGRES-COMAIRES	Ua tèsta naua?
WEB-ALEGRES-COMAIRES	Qué vò díder aquerò?
WEB-ALEGRES-COMAIRES	Vò díder que te demanarà perdon.
WEB-ALEGRES-COMAIRES	Malapèsta!
WEB-ALEGRES-COMAIRES	Òc, senhor, me harà ua tèsta naua, e ben naua!
WEB-ALEGRES-COMAIRES	Jo ac voi!
WEB-ALEGRES-COMAIRES	Jo l’obligarè a qu’ac hèsque, e se non que se’n vage aquiu a on non i plò.
WEB-ALEGRES-COMAIRES	Fòrça gràcies.
WEB-ALEGRES-COMAIRES	E ath delà, brave mèn…
WEB-ALEGRES-COMAIRES	Mès, permetetz-me… (A despart, as auti).
WEB-ALEGRES-COMAIRES	Vos, eth mèn convidat, eth senhor Page, e vos tanben, cavalièr Slender, anatz-vo’n toti entà Frogmore, passant pera ciutat.
WEB-ALEGRES-COMAIRES	Sir Huc qu’ei aquiu, vertat?
WEB-ALEGRES-COMAIRES	Ja veiratz de quina mala encolia lo traparatz, jo i anarè camp a trauèrs, e vos harè a vier ath doctor.
WEB-ALEGRES-COMAIRES	Està ben atau?
WEB-ALEGRES-COMAIRES	Anem-i.
WEB-ALEGRES-COMAIRES	A Caius) Adishatz, mon brave senhor doctor.
WEB-ALEGRES-COMAIRES	Malapèsta!
WEB-ALEGRES-COMAIRES	Deishatz-lo morir, mès en aguesti moments engaina era tua impaciéncia.
WEB-ALEGRES-COMAIRES	Lança aigua hereda sus era tua furia e vie entà Frogmore peth camin des camps.
WEB-ALEGRES-COMAIRES	T’amiarè en ua bòrda a on era senhoreta Anna ei convidada a ua taulejada e aquiu la poiràs hestejar; m’expliqui, galan mèn?
WEB-ALEGRES-COMAIRES	Malapèsta!
WEB-ALEGRES-COMAIRES	Malapèsta!
WEB-ALEGRES-COMAIRES	Vos estimi.
WEB-ALEGRES-COMAIRES	Vos harè vier ua bona clientela, toti es comdes, es cavalièrs, es lòrds, es gentilòmes que jo guarisqui.
WEB-ALEGRES-COMAIRES	Dera madeisha manèra jo te prometi èster eth tòn antagonista près dera senhoreta Anna.
WEB-ALEGRES-COMAIRES	Ei aquerò?
WEB-ALEGRES-COMAIRES	Malapèsta!
WEB-ALEGRES-COMAIRES	Plan ben dit, coma un libre.
WEB-ALEGRES-COMAIRES	Vietz, donc.
WEB-ALEGRES-COMAIRES	Vietz ath mèn darrèr, Jack Rugby.
WEB-ALEGRES-COMAIRES	A fe de Diu, senhor, que l’è cercat peth costat de Londres, peth costat deth Parc, pertot, peth costat der ancian Windsor, pertot, cèrtaments; se non ei peth cant dera ciutat…
WEB-ALEGRES-COMAIRES	Vos prègui damb tot eth còr que cerquetz tanben per aguest endret.
WEB-ALEGRES-COMAIRES	Que i vau, senhor.
WEB-ALEGRES-COMAIRES	Diu me n’age!
WEB-ALEGRES-COMAIRES	Que sò enforismat, e tot eth mèn esperit trantalhe.
WEB-ALEGRES-COMAIRES	Se se n’a arrit de jo, quin embelinament!
WEB-ALEGRES-COMAIRES	Tot qu’ac veigui nere!
WEB-ALEGRES-COMAIRES	Li dauriria eth cap damb eth sòn urinau, se se presentèsse era escadença.
WEB-ALEGRES-COMAIRES	Que Diu me benedisque!
WEB-ALEGRES-COMAIRES	Ath cant de…
WEB-ALEGRES-COMAIRES	Misericòrdia!
WEB-ALEGRES-COMAIRES	Mèsalèu senti vams de plorar!
WEB-ALEGRES-COMAIRES	Qu’ei aquiu, senhor, vie per aqueth costat.
WEB-ALEGRES-COMAIRES	Quines armes amie?
WEB-ALEGRES-COMAIRES	Planvengut.
WEB-ALEGRES-COMAIRES	Cante) Ath cant dera aigua prigonda…
WEB-ALEGRES-COMAIRES	Non amie armes, senhor, vaquí tanben ath mèn senhor e ath senhor SIMPLE Shallow que vien deth costat de Frogmore damb un aute senhor.
WEB-ALEGRES-COMAIRES	Ara baishen per arribent.
WEB-ALEGRES-COMAIRES	Balhatz-me eth vestit, se vos platz, o mielhor, sauvatz-lo enes vòsti braci.
WEB-ALEGRES-COMAIRES	Qui auie de díder qu’èretz aciu, senhor rector!
WEB-ALEGRES-COMAIRES	Bon dia, bon dia, sir Huc.
WEB-ALEGRES-COMAIRES	Que non i a causa mès estranha qu’estramuncar damb un jogaire sense daus e damb un doctor sense libres.
WEB-ALEGRES-COMAIRES	A despart) A, doça Anna Page!
WEB-ALEGRES-COMAIRES	Eth cèu vos sauve de tot mau eveniment, estimat sir Huc!
WEB-ALEGRES-COMAIRES	Se qué veigui?
WEB-ALEGRES-COMAIRES	Era sciéncia e era espada?
WEB-ALEGRES-COMAIRES	Qu’ei que les estudiatz totes dues ath còp, senhor rector?
WEB-ALEGRES-COMAIRES	E tostemps tant escarrabilhat, sir Evans!
WEB-ALEGRES-COMAIRES	Que i a causes e motius entad aquerò.
WEB-ALEGRES-COMAIRES	Plan ben; quina bona òbra?
WEB-ALEGRES-COMAIRES	Aquiu baish auem deishat a un personatge plan respectable, qu’en auer PAGE recebut sense cap de dobte un escarni de quauqu’un, lance a rodar tota resignacion e tota gravetat enquia un extrèm que non vos podetz pas imaginar.
WEB-ALEGRES-COMAIRES	En ueitanta ans de vida, e mès e tot, non trapè jamès un òme deth sòn estat, dera sua gravetat e dera sua sabença que desbrembe atau tot aquerò qu’eth se deu ada eth madeish.
WEB-ALEGRES-COMAIRES	Qui ei?
WEB-ALEGRES-COMAIRES	Per qué?
WEB-ALEGRES-COMAIRES	Vos asseguri qu’ei eth pèc mès covard que podetz auer talents de conéisher.
WEB-ALEGRES-COMAIRES	Tot çò que eth sapie de Hipocrates e de Galeno….
WEB-ALEGRES-COMAIRES	Apòsti quinsevolh causa qu’ei eth que s’auie de bàter damb eth doctor.
WEB-ALEGRES-COMAIRES	A despart) A, doçá Anna Page!
WEB-ALEGRES-COMAIRES	Plan que òc; es sues armes ac senhalen.
WEB-ALEGRES-COMAIRES	Tietz-les a toti dus.
WEB-ALEGRES-COMAIRES	Aciu qu’ei eth doctor Caius.
WEB-ALEGRES-COMAIRES	Va, excellent senhor rector, engainatz era vòsta espada.
WEB-ALEGRES-COMAIRES	E vos era vòsta, estimat senhor doctor.
WEB-ALEGRES-COMAIRES	Desarmem-los.
WEB-ALEGRES-COMAIRES	E dempús que se pelegen s’ac vòlen.
WEB-ALEGRES-COMAIRES	Que sauven es sòns membres, e qu’escarnisquen er idiòma anglés.
WEB-ALEGRES-COMAIRES	Baish) Ajatz paciéncia, se vos platz.
WEB-ALEGRES-COMAIRES	Malapèsta!, qu’ètz un covard, un pèc e un tòcho!
WEB-ALEGRES-COMAIRES	En votz baisha) Non balhetz motiu d’arrir ad aguesti senhors, se vos EVANS platz.
WEB-ALEGRES-COMAIRES	En votz nauta) Jo daurirè eth vòste cap de mesquin damb er urinau, pr’amor d’ensenhar-vos a non comparéisher ara citacion que balhatz.
WEB-ALEGRES-COMAIRES	Com s’enten, diable!
WEB-ALEGRES-COMAIRES	Cuelhi coma testimòni ar ostalèr dera Camaliga.
WEB-ALEGRES-COMAIRES	A, vaquí ua bona historieta!
WEB-ALEGRES-COMAIRES	Plan ben, plan ben!
WEB-ALEGRES-COMAIRES	Tranquillitat è dit!, escotatz ar ostalèr dera Camaliga.
WEB-ALEGRES-COMAIRES	Sò un politic?
WEB-ALEGRES-COMAIRES	Sò un maquiavelic?
WEB-ALEGRES-COMAIRES	Me cau pèrder ath mèn doctor?
WEB-ALEGRES-COMAIRES	Me cau pèrder ath mèn rector?
WEB-ALEGRES-COMAIRES	Non, que m’aleçone damb paraules e parabòles.
WEB-ALEGRES-COMAIRES	Balha-me era man, doctor terrenau; plan ben.
WEB-ALEGRES-COMAIRES	Balha-me era man, doctor celestiau; plan ben.
WEB-ALEGRES-COMAIRES	Hilhs dera sabença, que vos è enganhat, ar un e ar aute; vos è hèt vier entà dues parts desparières.
WEB-ALEGRES-COMAIRES	Es vòsti còrs son orgulhosi, era vòsta pèth qu’ei ja sauvada; qu’ua botelha de vin de Canaries acabe tot aquerò; vietz, deishatz es vòstes espades en gatge.
WEB-ALEGRES-COMAIRES	Seguis-me, òme de patz, vietz, vietz, vietz.
WEB-ALEGRES-COMAIRES	A despart) Ò, doça Anna Page!
WEB-ALEGRES-COMAIRES	A, ja veigui se qué s’a passat.
WEB-ALEGRES-COMAIRES	Vos pensatz qu’èm dus pècs!
WEB-ALEGRES-COMAIRES	A, a!
WEB-ALEGRES-COMAIRES	Qué vos semble?
WEB-ALEGRES-COMAIRES	Que mos a tengut de jogalha.
WEB-ALEGRES-COMAIRES	Desiri que sigam un parelh de boni amics, e que mos apressem un shinhau es caps entà resvenjar-mos d’aguest tinhós, d’aguest estrafalari, deth vil ostalèr dera Camaliga.
WEB-ALEGRES-COMAIRES	Malapèsta!
WEB-ALEGRES-COMAIRES	Se n’a arrit massa de jo.
WEB-ALEGRES-COMAIRES	Malapèsta!
WEB-ALEGRES-COMAIRES	Li daurirè eth cap.
WEB-ALEGRES-COMAIRES	Seguitz-me, se vos platz.
WEB-ALEGRES-COMAIRES	PAGE Endauant, endauant omenet gaujós; vos auíem hèt seguidor, mès que vos auetz tornat guida.
WEB-ALEGRES-COMAIRES	Qué vos estimatz mès, mostrar-me era via a jo, o campar es talons deth vòste senhor?
WEB-ALEGRES-COMAIRES	PAGE Qu’ètz un petit vantaire; que ja ac veigui, damb eth temps seratz un cortesan.
WEB-ALEGRES-COMAIRES	Erós encontre, senhora Page!
WEB-ALEGRES-COMAIRES	Tà on vatz?
WEB-ALEGRES-COMAIRES	PAGE Ò, senhor!
WEB-ALEGRES-COMAIRES	Qu’anaua a veir ara vòsta hemna.
WEB-ALEGRES-COMAIRES	Ei en casa?
WEB-ALEGRES-COMAIRES	Me pensi que s’es vòsti marits crebèssen, vos maridaríetz totes dues.
WEB-ALEGRES-COMAIRES	PAGE Òc, damb dus marits; siguetz-ne solide fòrça.
WEB-ALEGRES-COMAIRES	A on vos auetz artenhut ad aguest gojatet?
WEB-ALEGRES-COMAIRES	PAGE Non me’n posqui brembar deth maudit nòm deth que l’autregec ath mèn marit.
WEB-ALEGRES-COMAIRES	Com se cride eth vòste senhor, gojat?
WEB-ALEGRES-COMAIRES	Sir Joan Falstaff.
WEB-ALEGRES-COMAIRES	Sir Joan Falstaff!
WEB-ALEGRES-COMAIRES	PAGE Eth madeish, en persona; jamès me’n posqui rebrembar de com se ditz.
WEB-ALEGRES-COMAIRES	Eth mèn marit e eth s’an hèt tant amics…
WEB-ALEGRES-COMAIRES	Era vòsta hemna, didetz, ei en casa?
WEB-ALEGRES-COMAIRES	Òc, que ja vos è dit que i é.
WEB-ALEGRES-COMAIRES	PAGE Permetetz-me, senhor, m’emmalautisqui quan non la è dauant.
WEB-ALEGRES-COMAIRES	A eth cap sancer Page?
WEB-ALEGRES-COMAIRES	A es uelhs entà guardar?
WEB-ALEGRES-COMAIRES	A un ombra d’èsme naturau?
WEB-ALEGRES-COMAIRES	Solide que tot aquerò ac a en bades, que non li servís d’arren.
WEB-ALEGRES-COMAIRES	Mon Diu!
WEB-ALEGRES-COMAIRES	Aguest brigand se harie a vier ua carta a vint lègues damb era madeisha facilitat qu’un canon capite a vint passes.
WEB-ALEGRES-COMAIRES	Page servís es combinasons dera sua hemna, li balhe temptacions e ocasions ara sua holia.
WEB-ALEGRES-COMAIRES	Que non ei dificil d’endonviar era imminéncia d’ua tempèsta.
WEB-ALEGRES-COMAIRES	Eth vailet de Falstaff damb era!
WEB-ALEGRES-COMAIRES	Ò, es conspiracions que son ben tramades!
WEB-ALEGRES-COMAIRES	Tot qu’ei a mand, e es nòstes hemnes revoutades se condemnen amassa.
WEB-ALEGRES-COMAIRES	Plan ben, jo te susprenerè.
WEB-ALEGRES-COMAIRES	Jo balharè coma acabada era tortura ara mia hemna; Estarnarè eth vel de vertut dera senhora Page, proclamarè que Page ei un Acteon, e de bon grat, e toti es vesins testimònis dera mia ira, exclamaràn: Aquerò ei un òme!
WEB-ALEGRES-COMAIRES	Sone eth relòtge).
WEB-ALEGRES-COMAIRES	Eth relòtge me balhe eth senhau; era seguretat que n’è der ahèr, justifique es mies recèrques.
WEB-ALEGRES-COMAIRES	Quan aja trapat a Falstaff m’autrejaràn mès laudances que paraules; e tan cèrt coma qu’era tèrra ei solida, Falstaff ei ena mia casa.
WEB-ALEGRES-COMAIRES	Anem-i.
WEB-ALEGRES-COMAIRES	Plan content de trapar-vos, senhor Ford.
WEB-ALEGRES-COMAIRES	Plan ben; excellenta companhia, peth mèn nòm.
WEB-ALEGRES-COMAIRES	Per çò que hè a jo, que m’auratz de desencusar, se vos platz, senhor Ford.
WEB-ALEGRES-COMAIRES	Que m’auratz de desencusar tanben a jo.
WEB-ALEGRES-COMAIRES	È acordat que dinaríem damb era senhoreta Anna, e non i mancaria per mès sòs des que podessa díder.
WEB-ALEGRES-COMAIRES	Qu’ei que sajam un maridatge dera senhoreta Anna Page e eth mèn cosin Slender, e aué mos an de balhar era responsa.
WEB-ALEGRES-COMAIRES	Demori que me favoriratz, pair Page.
WEB-ALEGRES-COMAIRES	Complètament, senhor Slender, me declari eth vòste favoridor.
WEB-ALEGRES-COMAIRES	Òc, malapèsta!
WEB-ALEGRES-COMAIRES	Ep, e qué me’n didetz deth joen senhor Fenton, que dance, camine a camalhardades, a ua joenesa esplendida, hè vèrsi, ditz paraules polides e ei embaumat de totes es flaires d’abriu e de mai?
WEB-ALEGRES-COMAIRES	Qu’ei parièr, ei eth qui se la harà a vier; era sòrt qu’ei deth sòn costat; ei eth qui se la harà a vier.
WEB-ALEGRES-COMAIRES	Jamès damb eth mèn consentiment, vos ac prometi.
WEB-ALEGRES-COMAIRES	Aguest domaisèl non a un sò horadat; Apertenguec ara còlha deth prince nocejaire e de Poins; qu’ei d’ua esfèra massa nauta, sap massa.
WEB-ALEGRES-COMAIRES	Non, que non se valerà des mèns dits entà aganchar era ua damb era auta es miques dera sua fortuna.
WEB-ALEGRES-COMAIRES	Se cuelh ara mia hilha, que la cuelhe sense dòt.
WEB-ALEGRES-COMAIRES	Es mèns sòs demoren eth mèn consentiment, e eth mèn consentiment non ei per eth.
WEB-ALEGRES-COMAIRES	Aumens vietz quauqui uns de vosati a dinar damb jo.
WEB-ALEGRES-COMAIRES	Sense compdar damb era milhor parva, vos divertiratz.
WEB-ALEGRES-COMAIRES	Que voi mostrar-vos a un monstre; auetz d’èster des nòsti, senhor Page; vos tanben ne seratz, estimat doctor, e vos, madeish, sir Huc.
WEB-ALEGRES-COMAIRES	Adishatz, donc; fòrça divertiment.
WEB-ALEGRES-COMAIRES	D’aguesta manèra hestejaram melhor ena casa deth senhor Page.
WEB-ALEGRES-COMAIRES	Joan Rugby, entornatz-vo’n entà casa; que vierè lèu.
WEB-ALEGRES-COMAIRES	Adishatz, còrs estimats; me’n vau a trapar ath mèn nòble cavalièr Falstaff, e a béuer, ena sua companhia, vin de Canaries.
WEB-ALEGRES-COMAIRES	Anem damb vos a veir ath monstre.
WEB-ALEGRES-COMAIRES	Vietz, estimatz senhors?
WEB-ALEGRES-COMAIRES	FORD Vietz, Joan, Robert.
WEB-ALEGRES-COMAIRES	PAGE Guardatz!
WEB-ALEGRES-COMAIRES	E eth tistèr dera ruscada?
WEB-ALEGRES-COMAIRES	FORD Non vos cau pòur; Robin, ara prèssa.
WEB-ALEGRES-COMAIRES	PAGE Hètz lèu, vietz, vietz.
WEB-ALEGRES-COMAIRES	FORD Deishatz-lo aquiu.
WEB-ALEGRES-COMAIRES	PAGE Balhatz es vòstes ordes as vailets; ja manque pòc de temps.
WEB-ALEGRES-COMAIRES	FORD Brembatz-vo’n ben de çò que vos è manat, Joan, e vos tanben, Robert.
WEB-ALEGRES-COMAIRES	Estatz-vos a punt aquiu laguens, ena pòrta dera cramba dera cervesa, e quan m’entenetz que cridi, ara prèssa, vietz de seguit; vos cargaratz enes espatles aguest tistèr, sense trantalhar, sense pòsa; e alavetz vo’lo hètz a vier entath ruscader, entath prat de Datchet; vo’lo hètz a vier e lo uedatz en redon ena hòssa que i a ena arriba deth Tamesis.
WEB-ALEGRES-COMAIRES	PAGE Ac haratz punt per punt?
WEB-ALEGRES-COMAIRES	FORD Les ac è dit e repetit, que saben era leçon de memòria.
WEB-ALEGRES-COMAIRES	Gessetz e vietz tanlèu vos crida.
WEB-ALEGRES-COMAIRES	PAGE A!, vaquí ath petit Robin!
WEB-ALEGRES-COMAIRES	Com va espieta?
WEB-ALEGRES-COMAIRES	Quines naues amies?
WEB-ALEGRES-COMAIRES	Sir Joan, eth mèn patron, ei ena pòrta deth darrèr.
WEB-ALEGRES-COMAIRES	PAGE Guardatz-me gentil pipotet, mos sauvaratz fidelitat?
WEB-ALEGRES-COMAIRES	Òc, vos ac juri; eth mèn senhor non sap qu’ètz aciu.
WEB-ALEGRES-COMAIRES	Enquia e tot m’a hèt ua menaça dera mia libertat entà tostemp se vos didia es naues; donques que m’a assegurat que me darie eth viatge entà tota era vida.
WEB-ALEGRES-COMAIRES	PAGE Qu’ès un bon gojat.
WEB-ALEGRES-COMAIRES	Era tua discrecion te vestirà; aguest pas t’a de valer ues cauces e un gipon; mès, vau a amagar-me.
WEB-ALEGRES-COMAIRES	FORD Anatz.
WEB-ALEGRES-COMAIRES	Vè-te’n a dider-li ath tòn senhor que sò soleta.
WEB-ALEGRES-COMAIRES	Senhora Page, brembatz-vo’n deth vòste papèr.
WEB-ALEGRES-COMAIRES	PAGE T’ac prometi.
WEB-ALEGRES-COMAIRES	Se lo maumeti, fiula-me.
WEB-ALEGRES-COMAIRES	FORD Anatz-vo’n, anatz-vo’n.
WEB-ALEGRES-COMAIRES	Ja corregiram aguesti maus umors, aguesta gròssa esponja amarada.
WEB-ALEGRES-COMAIRES	Que li cau ensenhar a distinguir es palomes des gralhes.
WEB-ALEGRES-COMAIRES	Jòia divina, t’è artenhut?
WEB-ALEGRES-COMAIRES	Ara me poirè morir sense racacòr.
WEB-ALEGRES-COMAIRES	Que ja è viscut pro.
WEB-ALEGRES-COMAIRES	Aguest qu’ère eth tèrme dera mia ambicion.
WEB-ALEGRES-COMAIRES	Ò, moment de benaurança!
WEB-ALEGRES-COMAIRES	FORD Ò, sir Joan estimat!
WEB-ALEGRES-COMAIRES	Senhora Ford, jo que non sai mentir, non sai vantar.
WEB-ALEGRES-COMAIRES	T'ac digui dauant deth senhor des senhors, te haria era mia senhora.
WEB-ALEGRES-COMAIRES	FORD “mia senhora” plan escanaulida.
WEB-ALEGRES-COMAIRES	Jo, vòsta “mia senhora”, sir Joan?
WEB-ALEGRES-COMAIRES	Qu’era cort de França ne presente a ua que se te posque comparar.
WEB-ALEGRES-COMAIRES	D’aciu estant veigui se com eth tòn uelh egale er esclat deth diamant, qu’as es celhes enarcades dera manèra precisa que cau entà sostier era cofadura que s’estile enes retraits, era cofadura damb es vels, tota sòrta de cofadura de punt de Venecia.
WEB-ALEGRES-COMAIRES	FORD Un simple mocador, senhor Joan; aguesta qu’ei era soleta cofadura que me va ben ena cara, e non vos pensetz que massa.
WEB-ALEGRES-COMAIRES	Que ties traïdoria quan parles atau.
WEB-ALEGRES-COMAIRES	Series ua perfècta dauna dera cort, botes eth pè damb ua fermetat que darie un caminar perfècte s’amiesses un vestit damb semicercles.
WEB-ALEGRES-COMAIRES	Jo coneishi pro ben çò que series, se non s’i auesse trauessat era fortuna enemiga.
WEB-ALEGRES-COMAIRES	Mès era natura qu’ei amiga tua; vai, que cau qu’ac arreconeishes.
WEB-ALEGRES-COMAIRES	FORD Credetz-me, non i a arren en jo de çò que didetz.
WEB-ALEGRES-COMAIRES	Qué ei, donc, çò que m’obligue a estimar-te?
WEB-ALEGRES-COMAIRES	Dèisha-me convencer-te de qué i a en tu quauquarren extraordinari.
WEB-ALEGRES-COMAIRES	Tè; jo que non posqui díder floreta per aciu, floreta per aquiu, coma aguesti domaisèls ensucradi qu’an tota era mina de hemnetes desguisades d’òmes, e qu’exalen mès perhums qu’ua botiga d’erbolari en lòc des èrbes fresques.
WEB-ALEGRES-COMAIRES	Non, que non posqui; mès t’estimi, non estimi senon a tu, e t’ac merites.
WEB-ALEGRES-COMAIRES	FORD A!, non me tradidatz, sir Joan!
WEB-ALEGRES-COMAIRES	Me cau pòur de qué estimetz ara senhora Page.
WEB-ALEGRES-COMAIRES	Madeish serie que diguéssetz que m’agrade passejar per dauant dera pòrta d’un creditor, costat més odiós entà jo qu’era gòrja d’un dia de calor.
WEB-ALEGRES-COMAIRES	FORD Òc, ei vertat, eth cèu se’n sap de com vos estimi, e un dia o un aute vo n’encuedaratz.
WEB-ALEGRES-COMAIRES	Persevèra en aguesti boni propòsits, que jo me’n harè meritant.
WEB-ALEGRES-COMAIRES	FORD E jo vos digui que vos les meritatz, pr’amor que se non, jo non les auria hargat.
WEB-ALEGRES-COMAIRES	Darrèr deth teatre) Senhora Ford!
WEB-ALEGRES-COMAIRES	Senhora Ford!
WEB-ALEGRES-COMAIRES	Vaquí ara senhora ROBIN Page, tota ròia, tota panteishant, damb era guardada trebla, que volerie parlar-vos de seguit.
WEB-ALEGRES-COMAIRES	Cau que non me veigue; m’amagarè darrèr deth ridèu.
WEB-ALEGRES-COMAIRES	FORD Òc, per caritat; aguesta hemna qu’ei era malícia personificada.
WEB-ALEGRES-COMAIRES	Falstaff s’amague.
WEB-ALEGRES-COMAIRES	Entren era senhora Page e Robin) Qué se passe?
WEB-ALEGRES-COMAIRES	Qué se passe?
WEB-ALEGRES-COMAIRES	PAGE Ò, senhora Ford!
WEB-ALEGRES-COMAIRES	Qué auetz hèt?
WEB-ALEGRES-COMAIRES	Qu’ètz desonorada, perduda, perduda, perduda sense sauvacion.
WEB-ALEGRES-COMAIRES	FORD Mès, qué ei aquerò, estimada senhora Page?
WEB-ALEGRES-COMAIRES	PAGE Ò, bon Jesús!
WEB-ALEGRES-COMAIRES	Qu’ei impossible, senhora Ford!
WEB-ALEGRES-COMAIRES	Auent un marit tant aunèst e cabal, balhar-li un semblable motiu de sospecha!
WEB-ALEGRES-COMAIRES	FORD Quin motiu de sospecha?
WEB-ALEGRES-COMAIRES	PAGE Quin motiu de sospecha!
WEB-ALEGRES-COMAIRES	Hètz memòria.
WEB-ALEGRES-COMAIRES	Com m’auetz enganhat!
WEB-ALEGRES-COMAIRES	FORD Qué vò díder aquerò!.
WEB-ALEGRES-COMAIRES	Per amor de Diu a on vatz a parar!
WEB-ALEGRES-COMAIRES	PAGE Hemna, eth vòste marit arribarà de seguit, damb tota era justícia de Windsor ara cèrca d’un gentilòme, que sivans eth ditz, ei ena sua casa en aguesti moments (sense que vos li hescatz cap oposicion) pr’amor de profitar era sua abséncia d’ua manèra criminau.
WEB-ALEGRES-COMAIRES	Qu’ètz perduda!
WEB-ALEGRES-COMAIRES	FORD non se passarà.
WEB-ALEGRES-COMAIRES	A despart) Parlatz mès naut.
WEB-ALEGRES-COMAIRES	PAGE Pro que non siguesse vertat qu’auéssetz un òme aciu!
WEB-ALEGRES-COMAIRES	Çò qu’ei cèrt, aumens, ei qu’eth vòste marit vie a cercar-lo, acompanhat de mieja poblacion.
WEB-ALEGRES-COMAIRES	Jo que me sò auançat entà balhar-vos er avís; se vos credetz innocenta, que ne serè plan contenta.
WEB-ALEGRES-COMAIRES	Mès se de vertat auetz a quauque amic ena vòsta casa, que gesque, que gesque coma mès lèu mielhor.
WEB-ALEGRES-COMAIRES	FORD Qué me cau hèr, amiga estimada!
WEB-ALEGRES-COMAIRES	Que i a un gentilòme ena mia casa, e m’espaurís, mès qu’eth mèn desaunor, eth perilh que lo menace.
WEB-ALEGRES-COMAIRES	Balharia mil liures entà que siguesse dehòra de casa.
WEB-ALEGRES-COMAIRES	PAGE Òc ma hè!
WEB-ALEGRES-COMAIRES	Deishatz córrer eth vòste balharia, balharia; vaquí eth vòste marit que s’aprèsse.
WEB-ALEGRES-COMAIRES	Sabetz se com hèr-lo húger?
WEB-ALEGRES-COMAIRES	Non l’amaguetz laguens de casa, de cap des manères!
WEB-ALEGRES-COMAIRES	Com m’auetz amiat enganhada!
WEB-ALEGRES-COMAIRES	Mès, aquiu que veigui un tistèr.
WEB-ALEGRES-COMAIRES	S’ei d’ua mida avienta, lo podem méter en eth.
WEB-ALEGRES-COMAIRES	Lo caperaram damb ròba lorda, coma se la manèssetz tara ruscada.
WEB-ALEGRES-COMAIRES	Precisament ara ei quan se hèn aguesti prètzhèts; manatz-lo mejançant era vòsta gent entath prat Datchet.
WEB-ALEGRES-COMAIRES	FORD Qu’ei massa gròs entà que i càpie.
WEB-ALEGRES-COMAIRES	Qué serà de jo?
WEB-ALEGRES-COMAIRES	Deishatz-m’ac sajar; deishatz-m’ac sajar; ua pròva!
WEB-ALEGRES-COMAIRES	Plan que i caberè, òc.
WEB-ALEGRES-COMAIRES	Seguitz eth conselh dera vòsta amiga.
WEB-ALEGRES-COMAIRES	Que i caberè.
WEB-ALEGRES-COMAIRES	PAGE Com!
WEB-ALEGRES-COMAIRES	Sir Joan Falstaff!
WEB-ALEGRES-COMAIRES	Cavalièr, atau complitz çò que didie era vòsta carta!
WEB-ALEGRES-COMAIRES	T’estimi, non estimi senon a tu; ajuda-me a gésser d’aciu, dèisha que me bota aquiu laguens…
WEB-ALEGRES-COMAIRES	Jamès…
WEB-ALEGRES-COMAIRES	PAGE Robin, ajuda-mos a caperar ath vòste senhor.
WEB-ALEGRES-COMAIRES	Cridatz as vòsti vailets, senhora Ford.
WEB-ALEGRES-COMAIRES	A, cavalièr traïdor!
WEB-ALEGRES-COMAIRES	FORD Ep Joan!, Robert, Joan!
WEB-ALEGRES-COMAIRES	Exit Robin.
WEB-ALEGRES-COMAIRES	Entren es dus vailets) Cuelhetz, hètz-vos a vier aguesta ròba lorda, passatz ua pèrga pes dues anses; mon Diu, be n’ètz de caumosi!
WEB-ALEGRES-COMAIRES	Amiatz-lo entath ruscader, en prat Datchet; Lèu, lèu, ath mès córrer!
WEB-ALEGRES-COMAIRES	Apressatz-vos, se vos platz.
WEB-ALEGRES-COMAIRES	S’è sospechat pègament, vos arreconeishi eth FORD dret de trufar-vo’n de jo; non m’estauvietz, se siguesse atau, es repotecs, que les aurè meritadi.
WEB-ALEGRES-COMAIRES	Posatz-vos!
WEB-ALEGRES-COMAIRES	Entà on amiatz aquerò?
WEB-ALEGRES-COMAIRES	Entath ruscader, plan.
WEB-ALEGRES-COMAIRES	FORD Bè!
WEB-ALEGRES-COMAIRES	Quin besonh n’auetz de saber entà non l’amien?
WEB-ALEGRES-COMAIRES	Son aguesti es vòsti ahèrs?
WEB-ALEGRES-COMAIRES	Non mancarie senon que vos ocupèssetz dera ruscada!
WEB-ALEGRES-COMAIRES	Ac amiatz entà lauar?
WEB-ALEGRES-COMAIRES	Se jo podessa lauar madeish era mascara deth mèn nòm!
WEB-ALEGRES-COMAIRES	Cornut, cornut, un vertadèr cornut, ja vos responi; e enquia e tot cornut nauèth, d’aguesta tempsada.
WEB-ALEGRES-COMAIRES	Exeunt es vailets en tot hèr-se a vier eth tistèr) Senhors, aguesta net è soniat; ja vos condarè eth mèn sòmi.
WEB-ALEGRES-COMAIRES	Comencem per cercar es mies claus; aciu que son.
WEB-ALEGRES-COMAIRES	Pujatz, anatz d’un costat en aute, visitatz es mies crambes, flairatz pertot; eth nòste vop qu’ei en param, ne sò segur; deishatz que barra aguesta gessuda.
WEB-ALEGRES-COMAIRES	E ara hètz ua batuda pera clòsa.
WEB-ALEGRES-COMAIRES	Seguitz-me, senhors.
WEB-ALEGRES-COMAIRES	Que m’ei parièr, senhor Page, que m’ei parièr.
WEB-ALEGRES-COMAIRES	Tot aquerò son visions, e gelosies fantasmagoriques.
WEB-ALEGRES-COMAIRES	Malapèsta!
WEB-ALEGRES-COMAIRES	PAGE Non vos semble era comèdia doblament divertida?
WEB-ALEGRES-COMAIRES	FORD Sabi pas a quin des dus sò mès contenta d’auer atrapat, s’ath mèn marit o a sir Joan.
WEB-ALEGRES-COMAIRES	PAGE Quines angoishes è passat quan eth senhor Ford a preguntat se qué i auie en tistèr!
WEB-ALEGRES-COMAIRES	FORD Me cau pòur de qué non s’age de lauar ada eth tanben.
WEB-ALEGRES-COMAIRES	Que l’auram hèt un servici, enviant-lo a cuélher un banh.
WEB-ALEGRES-COMAIRES	PAGE gorrinaries; voleria veir a tota era gent dera sua raça passant aguestes angonies.
WEB-ALEGRES-COMAIRES	FORD Dilhèu eth mèn marit aurà auut bèth motiu particular entà sospechar que sir Joan ère aciu.
WEB-ALEGRES-COMAIRES	Jamès l’è vist damb ua gelosia tan dehòra de mida.
WEB-ALEGRES-COMAIRES	PAGE Ja traparè era manèra de saber-me’n: mès encara mos auem de divertir a cargue de Falstaff.
WEB-ALEGRES-COMAIRES	Era sua fèbre de libertinatge non se guarirà damb aguest solet remèdi.
WEB-ALEGRES-COMAIRES	FORD Li manaram ara senhora Quickly, aguesta pèga espelhandrada, entà desencusar-mos de qué l’agen lançat ena aigua, e autrejar-li ua naua esperança que li serà motiu de un aute correctiu.
WEB-ALEGRES-COMAIRES	PAGE Ben pensat.
WEB-ALEGRES-COMAIRES	Balhem-li un rendetz-vos, deman tàs ueit, entà que vengue a recéber ua compensacion.
WEB-ALEGRES-COMAIRES	PAGE Entenetz?
WEB-ALEGRES-COMAIRES	Òc, òc, senhora.
WEB-ALEGRES-COMAIRES	FORD Òc, òc, caratz.
WEB-ALEGRES-COMAIRES	Senhor Ford, me tractatz d’ua manèra gentila, non ei vertat?
WEB-ALEGRES-COMAIRES	FORD Diu hèsque qu’es vòstes accions siguen melhores qu’es vòsti pensaments.
WEB-ALEGRES-COMAIRES	Anatz-vo’n.
WEB-ALEGRES-COMAIRES	PAGE Senhor Ford, que vos auetz hèt un magre servici.
WEB-ALEGRES-COMAIRES	Plan, plan, que sò jo que n’amii era pena.
WEB-ALEGRES-COMAIRES	Malapèsta!
WEB-ALEGRES-COMAIRES	Jo digui madeish.
WEB-ALEGRES-COMAIRES	Non i a un arrat.
WEB-ALEGRES-COMAIRES	Vai, vai, senhor Ford!
WEB-ALEGRES-COMAIRES	Non vos hè vergonha?
WEB-ALEGRES-COMAIRES	Quin mau esperit, quin dimòni vos a calat ena tèsta semblables pensades?
WEB-ALEGRES-COMAIRES	Non voleria cuélher ua malautia d’aguesta sòrta, ne per toti es tresaurs deth castèth de Windsor.
WEB-ALEGRES-COMAIRES	Que sò estat colpable, senhor Page; e pagui era pena.
WEB-ALEGRES-COMAIRES	Qu’ètz malaut per auer ua mala consciéncia.
WEB-ALEGRES-COMAIRES	Malapèsta!
WEB-ALEGRES-COMAIRES	Qu’a tot er anament d’ua hemna que s’estime.
WEB-ALEGRES-COMAIRES	Mielhor que sigue atau.
WEB-ALEGRES-COMAIRES	Senhors, vos è prometut un dinar.
WEB-ALEGRES-COMAIRES	Vietz; mentretant haram un torn peth parc; desencusatz-me, se vos platz.
WEB-ALEGRES-COMAIRES	Ja vos condarè se per qué siguec tot aquerò.
WEB-ALEGRES-COMAIRES	Anem, hemna mia; anem, senhora Page; desencusatz-me, se vos platz.
WEB-ALEGRES-COMAIRES	Vos ac demani de tot còr, desencusatz-me.
WEB-ALEGRES-COMAIRES	Anem, senhors, entrem.
WEB-ALEGRES-COMAIRES	Òc ma hè, lo botaram coma un sant Latzèr.
WEB-ALEGRES-COMAIRES	Jo, dera mia part, vos convidi a esdejoar deman, ena mia casa, e dempús a caçar audèths.
WEB-ALEGRES-COMAIRES	Qu’è un falcon admirable entà anar peth bòsc.
WEB-ALEGRES-COMAIRES	D’acòrd?
WEB-ALEGRES-COMAIRES	Complètament.
WEB-ALEGRES-COMAIRES	Se n’i va un, jo que serè eth dusau dera còlha.
WEB-ALEGRES-COMAIRES	Se n’a un o dus, jo que serè eth tresau.
WEB-ALEGRES-COMAIRES	Senhor Page, vietz, hètz-me eth favor.
WEB-ALEGRES-COMAIRES	Exeunt.
WEB-ALEGRES-COMAIRES	Aguest maganhaire òme ròi des arridalhades e facècies.
WEB-ALEGRES-COMAIRES	Òc, òc, de tot còr.
WEB-ALEGRES-COMAIRES	Non persutes, donc, a adreçar-me-i, Anneta mia.
WEB-ALEGRES-COMAIRES	Mon Diu!, donques com ac haram?
WEB-ALEGRES-COMAIRES	Ages era adretia d’obrar peth tòn compde.
WEB-ALEGRES-COMAIRES	Eth bote coma obstacle era mia nauta neishença; se pense que jo sonque voi reparar, damb es sòns cabals, eth rambalh dera mia fortuna.
WEB-ALEGRES-COMAIRES	Encara trape d’auti motius de brega: me balhe era colpa des enventides parelhes que damb eres viuí, e sostie qu’ei impossible que jo te considera de ua auta manèra que d’un eretatge.
WEB-ALEGRES-COMAIRES	Dilhèu a rason.
WEB-ALEGRES-COMAIRES	Non; ac juri dauant deth cèu, per tota era mia felicitat deth futur.
WEB-ALEGRES-COMAIRES	Qu’ei cèrt, ac cohèssi, qu’es cabals de ta pair sigueren eth prumèr motiu que m’encaminèren a aufrir-te es mèns aumenatges; mès, quan hèja per manèra d’agradar-te, de seguit te trapè fòrça mès valuosa qu’er aur amonedat, o es riqueses que se sarren laguens des saques; e ara ja non voi mès fortuna qu’era de gaudir-te.
WEB-ALEGRES-COMAIRES	Planvolut senhor Fenton; a maugrat de tot, non vos cansetz de recercar era benvolença deth mèn pair; senhor Fenton, calatz-vos en aguest ahèr sense pòsa.
WEB-ALEGRES-COMAIRES	S’era vòsta sollicitud e es pregàries mès umiles non i pòden arren, alavetz… alavetz, escotatz ua paraula.
WEB-ALEGRES-COMAIRES	Senhora Quickly, interrompetz eth collòqui; eth mèn parent desire blagar peth sòn compde.
WEB-ALEGRES-COMAIRES	Ça que la, conven que balha eth còp.
WEB-ALEGRES-COMAIRES	Endauant, que sonque ei qüestion d’alugar-se un shinhau.
WEB-ALEGRES-COMAIRES	Non vos espaurigatz, cosin.
WEB-ALEGRES-COMAIRES	Ò, era que non m’espaurís; era arai; sonque se passe que me cau pòur.
WEB-ALEGRES-COMAIRES	Escotatz, eth senhor Slender volerie dider-vos dues paraules.
WEB-ALEGRES-COMAIRES	Tres centes liures de renda non se meriten pòques ne guaires manies e ridiculs!
WEB-ALEGRES-COMAIRES	De seguit sò damb eth.
WEB-ALEGRES-COMAIRES	Eth qu’ei er escuelhut deth mèn pair.
WEB-ALEGRES-COMAIRES	E com se trape er estimat senhor Fenton?
WEB-ALEGRES-COMAIRES	Ua parauleta, deishatz que vos digue ua parauleta.
WEB-ALEGRES-COMAIRES	S’aprèsse.
WEB-ALEGRES-COMAIRES	Coratge, cosin mèn.
WEB-ALEGRES-COMAIRES	Ò, gojat, tu auies un pair…
WEB-ALEGRES-COMAIRES	Jo auia un pair, senhoreta Anna.
WEB-ALEGRES-COMAIRES	Eth mèn cosin vos poirie condar istòries plan divertides.
WEB-ALEGRES-COMAIRES	Plavolut cosin, condatz-li, vos ac prègui, ara senhoreta Anna, era istòria des dues auques qu’eth mèn pair embarrèc en un corrau.
WEB-ALEGRES-COMAIRES	Senhoreta Anna, eth mèn cosin vos estime.
WEB-ALEGRES-COMAIRES	Òc, vos estimi mès qu’a quinsevolh auta hemna deth Comdat de Glocester.
WEB-ALEGRES-COMAIRES	Vos harà víuer damb toti es aunors degudi ara vòsta categoria.
WEB-ALEGRES-COMAIRES	Que ne responi jo, e per çò que tanh ad aquerò non cranhi a quinsevolh linhatge, laguens dera ordre d’escudaria.
WEB-ALEGRES-COMAIRES	Que portarà ena caisha noviau cent cinquanta liures.
WEB-ALEGRES-COMAIRES	Mon brave senhor Shallow, deishatz que me hestege eth madeish.
WEB-ALEGRES-COMAIRES	Gràcies, de vertat, gràcies per aguest encoratjament.
WEB-ALEGRES-COMAIRES	Cosin, Anna vos cride; vos dèishi hèr.
WEB-ALEGRES-COMAIRES	Senhor Slender?
WEB-ALEGRES-COMAIRES	Senhoreta Anna?
WEB-ALEGRES-COMAIRES	Explicatz es vòstes volontats.
WEB-ALEGRES-COMAIRES	Es mies volontats!
WEB-ALEGRES-COMAIRES	A, a!, me hètz gràcia!
WEB-ALEGRES-COMAIRES	Peth favor deth cèu encara non sò pro malaut entà hèr testament e dictar es mies volontats.
WEB-ALEGRES-COMAIRES	Vos demani solet se qué voletz de jo.
WEB-ALEGRES-COMAIRES	Per çò que hè a jo, a jo en persona, que non voi arren, o coma molt, plan SLENDER pòca causa.
WEB-ALEGRES-COMAIRES	Eth vòste pair e eth mèn oncle an hèt quauque acòrd e s’era causa a capitada m’anarà d’aquerò mès ben, e se non, qué i va’m a hèr!
WEB-ALEGRES-COMAIRES	Sòrt entad aqueth que l’age!
WEB-ALEGRES-COMAIRES	Eri vos pòden explicar mielhor que jo er estat dera qüestion.
WEB-ALEGRES-COMAIRES	Guardatz; demanatz-l’ac ath vòste pair; vaquí qu’arribe.
WEB-ALEGRES-COMAIRES	Òla, estimat Slender!
WEB-ALEGRES-COMAIRES	Estima-lo, Anna, hilha mia.
WEB-ALEGRES-COMAIRES	Com, se qué veigui?
WEB-ALEGRES-COMAIRES	Qué i hè aciu eth senhor Fenton?
WEB-ALEGRES-COMAIRES	Senhor, me hètz ua vertadèra ofensa en non deishar en patz era mia casa.
WEB-ALEGRES-COMAIRES	Ja vos didí, se non m’enganhi, qu’è dispausat dera mia hilha.
WEB-ALEGRES-COMAIRES	Senhor Page, non vos aluguetz.
WEB-ALEGRES-COMAIRES	PAGE Mon brave senhor Page, deishatz d’importunar ara mia hilha.
WEB-ALEGRES-COMAIRES	Que non ei entà vos, era gojata.
WEB-ALEGRES-COMAIRES	Senhor, me voleríetz escotar?
WEB-ALEGRES-COMAIRES	Senhor Fenton, vos, sabedor coma n’ètz des mèns projèctes, m’ofensatz.
WEB-ALEGRES-COMAIRES	Non, planvolut senhor Fenton.
WEB-ALEGRES-COMAIRES	A Fenton) Parlatz damb era senhora Page.
WEB-ALEGRES-COMAIRES	Planvoluda senhora Page, en tot estimar ara vòsta hilha d’ua manèra absoludament aunorabla me creigui obligat a sostier es mies pretensions sense pòsa, a maugrat des trebucs, es remocades e es conductes agressiues.
WEB-ALEGRES-COMAIRES	Hètz-me eth favor de protegir-me.
WEB-ALEGRES-COMAIRES	Mair mia, non me maridetz damb aqueth badòc.
WEB-ALEGRES-COMAIRES	PAGE Que non ei aguest eth mèn desir, vos cèrqui un marit de fòrça milhor qualitat.
WEB-ALEGRES-COMAIRES	Qu’ei eth mèn patron eth doctor.
WEB-ALEGRES-COMAIRES	Per amor de Diu!
WEB-ALEGRES-COMAIRES	PAGE Vai, non vo’n hescatz!, senhor Fenton, que non serè era vòsta amiga ne era vòsta enemiga.
WEB-ALEGRES-COMAIRES	Me’n saberè de s’era mia hilha vos estime, e çò que gesque d’aguest particular, decidirà era mia conducta.
WEB-ALEGRES-COMAIRES	Enquia alavetz, adishatz, senhor; que cau qu’Anneta entre en casa; se non, sa pair rondinarie.
WEB-ALEGRES-COMAIRES	Adishatz, estimada senhora; adishatz, Anneta.
WEB-ALEGRES-COMAIRES	Aquerò qu’ei òbra mia; Vai, li didí, voleríetz sacrificar ara vòsta hilha a un pèc o a un mètge?
WEB-ALEGRES-COMAIRES	Ac vedetz, senhor Fenton?
WEB-ALEGRES-COMAIRES	Qu’ei òbra mia.
WEB-ALEGRES-COMAIRES	Vè-te’n, e qu’eth cèu te balhe bona sòrt.
WEB-ALEGRES-COMAIRES	Qu’ei un tròç de pan.
WEB-ALEGRES-COMAIRES	Ua hemna passe a trauèrs deth huec e dera aigua entà servir a un òme atau.
WEB-ALEGRES-COMAIRES	Ça que la, jo voleria qu’eth mèn patron artenhèsse ara senhoreta Anna, o dilhèu voleria que l’artenhèsse eth senhor Fenton?
WEB-ALEGRES-COMAIRES	Que harè tot çò que posca per toti tres, pr’amor que les ac prometí, e tierè era mia paraula, mès particularament quedarè ben damb eth senhor Fenton.
WEB-ALEGRES-COMAIRES	Be ne sò de pèga d’embadoquir-me atau.
WEB-ALEGRES-COMAIRES	Bardolf!
WEB-ALEGRES-COMAIRES	Ath vòste servici.
WEB-ALEGRES-COMAIRES	Vè-te’n a cercar ua gèrla de vin d’Espanha; e cala-i ua torrada entà jo.
WEB-ALEGRES-COMAIRES	Ges Bardolf) È viscut tants ans entà que m’amien laguens d’un tistèr coma un molon de lorderes e entà èster lançat en Tamesis?
WEB-ALEGRES-COMAIRES	Plan ben, plan ben!
WEB-ALEGRES-COMAIRES	Se m’expausi bric mès a semblabla aventura que se hèsquen a vier eth mèn cervèth entà coquilhons, e que los balhen a un gosset coma aninòs de començament d’an.
WEB-ALEGRES-COMAIRES	Es panaires m’an vessat en canau damb tan pòc racacòr coma s’auessen estofat un reng de caderets encara cècs.
WEB-ALEGRES-COMAIRES	E per çò des mies dimensions se pòt imaginar un se me cabussi damb guaira rapiditat.
WEB-ALEGRES-COMAIRES	Encara qu’eth hons auesse estat baish de tot deth lunfèrn, i auria arribat.
WEB-ALEGRES-COMAIRES	Erosament era aigua non ère abondiua, e en aqueth costat ère plia de sable.
WEB-ALEGRES-COMAIRES	Que m’auria estofat; ei ua mòrt qu’è en òdi, pr’amor qu’era aigua diden que te va holant, e guarda quina mina auria hèt quan siguessa holat; ua vertadèra montanha de carn passada.
WEB-ALEGRES-COMAIRES	Que i a era senhora Quickly, senhor.
WEB-ALEGRES-COMAIRES	E vò parlar-vos.
WEB-ALEGRES-COMAIRES	A, a!
WEB-ALEGRES-COMAIRES	Botem prumèr un shinhau de vin d’Espanha ena aigua deth Tamesis.
WEB-ALEGRES-COMAIRES	Qu’è eth vrente tan gelat coma s’auessa avalat bòles de carn hètes de nhèu coma se siguessen pilules entà refrescar-me es arnelhs.
WEB-ALEGRES-COMAIRES	Didetz-li que vengue.
WEB-ALEGRES-COMAIRES	Entratz, brava senhora.
WEB-ALEGRES-COMAIRES	Damb eth vòste permís.
WEB-ALEGRES-COMAIRES	Desencusatz-me.
WEB-ALEGRES-COMAIRES	Bon dia, Senhoria.
WEB-ALEGRES-COMAIRES	Hè-te a vier totes aguestes copes; premanis-me un bòl de vin d’Espanha damb sucre.
WEB-ALEGRES-COMAIRES	Damb ueus, senhor?
WEB-ALEGRES-COMAIRES	Non; solet e naturau.
WEB-ALEGRES-COMAIRES	Exit Bardolf) Qué auem?
WEB-ALEGRES-COMAIRES	Ara bona fe, senhor, que vengui a trapar a Vòsta Senhoria de part dera senhora Ford.
WEB-ALEGRES-COMAIRES	Era senhora Ford?
WEB-ALEGRES-COMAIRES	Que ne sò plan ressentit; quin rambalh; qu’è es laguens inondats.
WEB-ALEGRES-COMAIRES	Per amor de Diu!
WEB-ALEGRES-COMAIRES	Jo tanben me sò enganhat en fidar-me dera hòla promesa d’ua hemna.
WEB-ALEGRES-COMAIRES	A, senhor!
WEB-ALEGRES-COMAIRES	Eth sòn marit va aguest maitin a caçar audèths; era vos prègue que vengatz un aute còp ena sua casa entre nau e dètz.
WEB-ALEGRES-COMAIRES	M’a encomanat que vos ac hèsca a saber ath mès còrrer; jo vos prometi que vos padegarà dera vòsta mala ventura.
WEB-ALEGRES-COMAIRES	Plan ben, que sò d’acòrd de tier-li ua auta visita.
WEB-ALEGRES-COMAIRES	Didetz-li que reflexione ben, qu’un òme non a prètz.
WEB-ALEGRES-COMAIRES	Que considère era sua fragilitat, e valòre era mia excelléncia.
WEB-ALEGRES-COMAIRES	L’ac diderè, senhor.
WEB-ALEGRES-COMAIRES	Non vo’n desbrembetz.
WEB-ALEGRES-COMAIRES	Entre ueit e nau, non ei atau?
WEB-ALEGRES-COMAIRES	Entre ueit e nau, senhoria.
WEB-ALEGRES-COMAIRES	Plan ben; anatz-vo’n; que se’n pòt fidar.
WEB-ALEGRES-COMAIRES	Qu’era patz sigue damb vos, senhor.
WEB-ALEGRES-COMAIRES	M’estone que non campe eth senhor Brook; m’auie demanat que lo demorèssa aciu; es sòns sòs me tien eth còr panat.
WEB-ALEGRES-COMAIRES	A!, aciu que l’auem.
WEB-ALEGRES-COMAIRES	Diu vos age, senhor.
WEB-ALEGRES-COMAIRES	Com vatz, senhor Brook?
WEB-ALEGRES-COMAIRES	Vietz, plan, entà esclarir se qué s’a passat entre era senhora Ford e jo.
WEB-ALEGRES-COMAIRES	Aguest qu’ei er objècte dera mia visita, plan que òc.
WEB-ALEGRES-COMAIRES	Senhor Brook, que non vos voi enganhar; sò anat ena sua casa ara ora senhalada.
WEB-ALEGRES-COMAIRES	Plan, senhor, e com vos receberen?
WEB-ALEGRES-COMAIRES	Senhor Ford, d’ua manèra plan desagradiua.
WEB-ALEGRES-COMAIRES	Com ei aquerò?
WEB-ALEGRES-COMAIRES	Dilhèu i auec bèth cambiament en còr d’era?
WEB-ALEGRES-COMAIRES	Non, senhor Brook, mès eth sòn marit, de tèsta cornuda, qu’era gelosia tie en un trebolament sense pòsa ne cauma, arribèc pendent era entrevista, en moment que s’acabauen es punets, amorasses e mutuaus protestes qu’auíem entrat en convèrsa.
WEB-ALEGRES-COMAIRES	Amiaue ua còlha d’amics sòns qu’ena sua inquietud les auie escauhat eth cap, en tot ahiscar-les a cercar-me laguens dera casa.
WEB-ALEGRES-COMAIRES	Vai!
WEB-ALEGRES-COMAIRES	Mentre vos èretz aquiu?
WEB-ALEGRES-COMAIRES	Mentre jo èra aquiu.
WEB-ALEGRES-COMAIRES	E Ford vos a cercat sense poder trapar-vos?
WEB-ALEGRES-COMAIRES	Escotatz.
WEB-ALEGRES-COMAIRES	Per benaurança mia, campèc en moment oportun ua tau senhora Page; aguesta mos avisèc dera arribada de Ford; era hemna de Ford non sabie se qué se pescaue, mès a tot darrèr me heren gésser laguens deth tistèr dera ruscada.
WEB-ALEGRES-COMAIRES	Laguens deth tistèr dera ruscada?
WEB-ALEGRES-COMAIRES	Òc, edart fatau, laguens eth tistèr dera ruscada, me cachèren enquia estofar-me jos un molon de camises, de pelhes lordes, de michons, de tovalhons greishosi; tot çò que formaue, senhor Brook, eth concèrt mès pudentós de flaires insuportables que jamès age auut eth nas uman.
WEB-ALEGRES-COMAIRES	Vos i estéretz guaire temps?
WEB-ALEGRES-COMAIRES	Ara enteneratz, senhor, tot çò qu’è patit per botar ad aguesta hemna malefica ath vòste servici!
WEB-ALEGRES-COMAIRES	Quan quedè cachat d’aguesta manèra laguens deth tistèr, dus brigands, que servissen en çò de Ford, arribèren; e coma qu’era sua patrona les auie manat que m’amièssen en prat Datchet en qualitat de ròba lorda, me cuelheren sus es sues espatles.
WEB-ALEGRES-COMAIRES	Trapèren ena pòrta ath sòn patron plan indignat, e gelós coma un taure; e les demanèc un o dus còps quina causa amiauen laguens deth tistèr.
WEB-ALEGRES-COMAIRES	Jo tremolaua coma era huelha en arbe, cranhent qu’aqueth hòl acabat non i volesse méter eth uelh; mès eth destin, que l’a ornat de còrnes, arturèc era sua man dèstra; alendè.
WEB-ALEGRES-COMAIRES	Eth entrèc entà contunhar era sua recèrca, e jo gessí coma un molon de ròba.
WEB-ALEGRES-COMAIRES	Mès, guardatz ben, senhor Brook; me calec patir es angonies de tres mòrts desparièrs; prumèr er esglai inconcebible de veder-me descubèrt peth gelós, hèt ua plan vila craba; dempús, veder- me torçat coma ua bona huelha d’acèr espanhòu laguens dera circonferéncia d’un receptacle, damb es punhs tocant era punta de pès, e eth cap entre es talons; e fin finau d’èster empresoat coma un còs en dissolucion laguens de ròbes pudesenques que fermentauen per çò dera sua brutícia.
WEB-ALEGRES-COMAIRES	Imaginatz-vos; un òme deth mèn linhatge!
WEB-ALEGRES-COMAIRES	Un òme coma jo que cranh era calor coma se siguesse hèt de pinta; un òme que de contunh ei amarat coma se se honesse; qu’ei un vertadèr miracle que non m’aja mòrt estofat.
WEB-ALEGRES-COMAIRES	E imaginatz-vos que quan aquerò ja non se podie tardar, quan ja èra miei codut en mèn pròpri lard, hèt ua sòrta d’aguisat olandés, m’an lançat en Tamesis, m’an refrescat laguens dera aigua viua coma un hèr rosent de shivau!
WEB-ALEGRES-COMAIRES	Didetz-me s’aquerò non ei espaventós, senhor Brook!
WEB-ALEGRES-COMAIRES	Plan que òc, senhor, sò desconsolat de qué ajatz patit totes aguestes FORD passades per amor de jo.
WEB-ALEGRES-COMAIRES	Vaquí es mies esperances falhides; que ja non poiratz hèr cap auta pròva.
WEB-ALEGRES-COMAIRES	Senhor Brook, abans de declarar-me vençut d’aguesta manèra, voleria mès èster lançat en Etna coma ne siguí en Tamesis.
WEB-ALEGRES-COMAIRES	Aguesta maitiada eth marit se’n va a caçar audèths, e era m’a anonciat ua naua citacion.
WEB-ALEGRES-COMAIRES	Me demore de ueit a nau, senhor Brook.
WEB-ALEGRES-COMAIRES	Que ja son es ueit tocades, senhor.
WEB-ALEGRES-COMAIRES	Qué didetz!
WEB-ALEGRES-COMAIRES	Donques m’en vau entara citacion.
WEB-ALEGRES-COMAIRES	Vietz a veder-me quan volgatz; vo’n saberatz de com van es causes; era qu’a d’èster vòsta; atau acabarà complètament era mia òbra.
WEB-ALEGRES-COMAIRES	Adishatz, adishatz, que serà vòsta, senhor Brook.
WEB-ALEGRES-COMAIRES	Senhor Brook, amiaratz còrnes coma se siguéssetz Ford.
WEB-ALEGRES-COMAIRES	Mon diu!
WEB-ALEGRES-COMAIRES	Esdegatz-vos, senhor Ford; FORD esdegatz-vos, esdegatz-vos, senhor Ford!
WEB-ALEGRES-COMAIRES	Vaquí, senhor Ford, que vos maumeten eth vòste milhor perpunt.
WEB-ALEGRES-COMAIRES	Vaquí es funèstes conseqüéncies deth matrimòni e d’auer ròba e tistèrs de ruscada.
WEB-ALEGRES-COMAIRES	Plan ben!, proclamarè era mia situacion; agarrarè ad aguest òme de vicis; que serà en casa, non se me poirà escapar, ne sò segur.
WEB-ALEGRES-COMAIRES	Non se pòt calar laguens d’ua pòcha, ne esguitlar-se laguens d’un petit calaish deth pebe: mès, per pòur de qué eth dimòni que lo guide non li prèste supòrt, voi escorcolhar es lòcs a on serà impossible que i sigue.
WEB-ALEGRES-COMAIRES	Donques que non posqui evitar d’èster çò que sò, era certitud que n’è non me balharà cap tipe de conformitat; se sò cornut, ai des que se meten entre es mies còrnes!
WEB-ALEGRES-COMAIRES	PAGE Te penses que ja ei en çò dera senhora Ford?
WEB-ALEGRES-COMAIRES	Segur que i deu èster, o ei a mand d’arribar-i; vos asseguri qu’ei emmaliciat de mala manèra pr’amor que lo trempèretz.
WEB-ALEGRES-COMAIRES	Era senhora Ford vos demane que vengatz de seguit.
WEB-ALEGRES-COMAIRES	PAGE En ua segonda que sò damb era; sonque me cau hèr ua soleta causa: acompanhar entara escòla ath mèn petit hilh.
WEB-ALEGRES-COMAIRES	Mès guarda, aciu que vie eth sòn mèstre.
WEB-ALEGRES-COMAIRES	Ne sò solide fòrça de qué aué hèn hèsta.
WEB-ALEGRES-COMAIRES	Entre Evans) Com ei aquerò, sir Huc, qu’ei que non i a escòla aué?
WEB-ALEGRES-COMAIRES	Non; eth senhor Slender vò que deishem jogar as mainatges.
WEB-ALEGRES-COMAIRES	Benedit sigue eth sòn bon còr!
WEB-ALEGRES-COMAIRES	PAGE Sir Huc, ditz eth mèn marit qu’eth mainatge non va guaire ben enes sòns estudis.
WEB-ALEGRES-COMAIRES	Hètz-li quauques preguntes, se vos platz, sus eth sòn rendement.
WEB-ALEGRES-COMAIRES	William, apressa-te; lhèua eth cap, vai.
WEB-ALEGRES-COMAIRES	PAGE Vene, hilhet mèn, lhèua eth cap, respon ath senhor mèstre.
WEB-ALEGRES-COMAIRES	Non ages pòur.
WEB-ALEGRES-COMAIRES	A veir, didetz-me guaires son es classes de nòms deth substantiu.
WEB-ALEGRES-COMAIRES	Dues.
WEB-ALEGRES-COMAIRES	Ai, ai!
WEB-ALEGRES-COMAIRES	Deishatz de parlotejar.
WEB-ALEGRES-COMAIRES	Com se ditz mainatge en latin?
WEB-ALEGRES-COMAIRES	Ai, senhor, que ja ei bona vertat qu’era mainadesa son uns pues!
WEB-ALEGRES-COMAIRES	Qu’ètz era hemna mès badòc dera tèrra; caratz, per amor de Diu.
WEB-ALEGRES-COMAIRES	Puer.
WEB-ALEGRES-COMAIRES	Ua pèira.
WEB-ALEGRES-COMAIRES	E era pèira se qué ei?
WEB-ALEGRES-COMAIRES	Ua ròca.
WEB-ALEGRES-COMAIRES	Non, òme, non, era pèira ei un minerau.
WEB-ALEGRES-COMAIRES	Minerau.
WEB-ALEGRES-COMAIRES	Plan ben.
WEB-ALEGRES-COMAIRES	William, d’a on gessen es articles?
WEB-ALEGRES-COMAIRES	Deth pronòm, e se declinen atau: Singulariter nominativo, hic haec hoc.
WEB-ALEGRES-COMAIRES	Plan, donc, quin ei er acusatiu?
WEB-ALEGRES-COMAIRES	Nominativo, hig haeg hog.
WEB-ALEGRES-COMAIRES	Mete-i es cinc sentits, fixa-te-i ben.
WEB-ALEGRES-COMAIRES	Accusativo, hunc.
WEB-ALEGRES-COMAIRES	Se te platz, guarda de hèr memòria, gojat: Accusativo, hung, hang, hog.
WEB-ALEGRES-COMAIRES	Un cranc coc.
WEB-ALEGRES-COMAIRES	Vaquí un latin de codina.
WEB-ALEGRES-COMAIRES	Hemna, abandonatz era parlòta.
WEB-ALEGRES-COMAIRES	Com hè eth cas focative, William?
WEB-ALEGRES-COMAIRES	O!, vocatiu, o!
WEB-ALEGRES-COMAIRES	William, eth focative ei caret, rebrembatz-vo’n ben.
WEB-ALEGRES-COMAIRES	Ara veiratz!
WEB-ALEGRES-COMAIRES	Tanti còps qu’ac digui jo aquerò de carat!
WEB-ALEGRES-COMAIRES	Acabatz d’un còp, mestressa.
WEB-ALEGRES-COMAIRES	PAGE Vai, vai, tranquillitat.
WEB-ALEGRES-COMAIRES	A veir, William, didetz eth cas genitive en plurau.
WEB-ALEGRES-COMAIRES	Eth cas genitive?
WEB-ALEGRES-COMAIRES	Genitive: horum, harum, horum.
WEB-ALEGRES-COMAIRES	Qué diables li conde deth tiu de Jenny?
WEB-ALEGRES-COMAIRES	Er oncle de Jenny qu’ei un coquin, e era sua vida non li pòt servir de cap exemple ath mainatge.
WEB-ALEGRES-COMAIRES	Brava hemna, qu’ètz ua descarada.
WEB-ALEGRES-COMAIRES	Pro que ne siguessa!
WEB-ALEGRES-COMAIRES	Tè, ara qué li condatz ath mainatge!
WEB-ALEGRES-COMAIRES	A qué vie explicar tot aquerò der hic, e deth còder crancs, e hèr-li a saber es istòries des perdudi dera ciutat!
WEB-ALEGRES-COMAIRES	Qu’ei ua manèra plan lèja de quedar!
WEB-ALEGRES-COMAIRES	Ò, hemna, jo me pensi qu’as eth cap esberecat.
WEB-ALEGRES-COMAIRES	Qu’ei que non comprenes era natura des casi, des genres e des nòms?
WEB-ALEGRES-COMAIRES	Ès ua creatura tan pèga coma un posque desirar.
WEB-ALEGRES-COMAIRES	PAGE Silenci, per amor de Diu.
WEB-ALEGRES-COMAIRES	Ara, William, ditz-me quauqua declinacion pronominau.
WEB-ALEGRES-COMAIRES	Les sò desbrembades, de vertat.
WEB-ALEGRES-COMAIRES	E ara anatz-vo’n a jogar se voletz.
WEB-ALEGRES-COMAIRES	Anatz-vo’n.
WEB-ALEGRES-COMAIRES	Hic, haec, hoc.
WEB-ALEGRES-COMAIRES	PAGE Qu’ei mès entraïnat de çò que me pensaua.
WEB-ALEGRES-COMAIRES	Qu’a era memòria alugada.
WEB-ALEGRES-COMAIRES	Adishatz, senhora Page.
WEB-ALEGRES-COMAIRES	PAGE Adishatz, planvolut sir Huc.
WEB-ALEGRES-COMAIRES	Exit sir Huc).
WEB-ALEGRES-COMAIRES	Entà casa, mainatget; non podem pèrder ua soleta menuta.
WEB-ALEGRES-COMAIRES	Senhora Ford, eth desengust que sentetz, esbugasse eth que jo sentia.
WEB-ALEGRES-COMAIRES	Veigui qu’er amor que m’auetz sap pro ben es consideracions que me son degudes; jo prometi complir damb vos suenhosament, e aquerò non sonque, senhora Ford, en aquerò que tanh ath simple dèuer amatòri, senon en toti es sòns entorns, dependéncies e ceremònies.
WEB-ALEGRES-COMAIRES	Mès, aué n’ètz segura contra es irrupcions deth vòste marit?
WEB-ALEGRES-COMAIRES	FORD Se n’a anat a caçar audèths, trende sir Joan.
WEB-ALEGRES-COMAIRES	PAGE Que Diu vos age, senhora Ford.
WEB-ALEGRES-COMAIRES	FORD Entratz ena mia cramba sir Joan.
WEB-ALEGRES-COMAIRES	Exit Falstaff.
WEB-ALEGRES-COMAIRES	PAGE Bon dia, cara de ròsa.
WEB-ALEGRES-COMAIRES	Didetz-me, auetz a bèth un en casa?
WEB-ALEGRES-COMAIRES	Ad arrés, se non ei as mèns vailets.
WEB-ALEGRES-COMAIRES	PAGE M’en posqui fidar?
WEB-ALEGRES-COMAIRES	FORD Arrés, qu’ei plan cèrt.
WEB-ALEGRES-COMAIRES	Baish) Parlatz mès naut.
WEB-ALEGRES-COMAIRES	PAGE Plan ben; sò fòrça contenta de qué non i age arrés.
WEB-ALEGRES-COMAIRES	FORD Per qué?
WEB-ALEGRES-COMAIRES	PAGE Per qué, vesia?
WEB-ALEGRES-COMAIRES	Sabetz-vo’n de qué eth vòste marit a requeigut enes sues prumères holies.
WEB-ALEGRES-COMAIRES	Que l’auríetz d’enténer aquiu baish, damb eth mèn marit, com s’embadoquís, com s’enrauquís de parlar contra toti es maridats, com mauditz era descendéncia d’Eva, de quin color que sigue; que l’auríetz de veir pataquejant-se eth front e cridant: Gessetz, o còrnes!
WEB-ALEGRES-COMAIRES	De sòrta que quinsevolh frenesia que jo aja vista en aguest mon, ara me semble doçor, moderacion e tranquillitat se la compari damb era sua fèbre.
WEB-ALEGRES-COMAIRES	Vos feliciti de tot còr de non auer ath cavalièr en casa.
WEB-ALEGRES-COMAIRES	FORD Com!
WEB-ALEGRES-COMAIRES	Que’ei que dilhèu parle d’eth?
WEB-ALEGRES-COMAIRES	PAGE Que non parle de ua auta causa, e declare damb juraments que mentre ager lo cercaue, se lo heren a vier en un tistèr; l’assegure ath mèn marit qu’eth cavalièr ei aciu a maugrat tot; e l’a hèt abandonar era cacilha autant ada eth coma a toti es auti pr’amor de mostrar-les era vertat des sues sospeches.
WEB-ALEGRES-COMAIRES	FORD Qu’ei qu’encara son luenh, senhora Page?
WEB-ALEGRES-COMAIRES	PAGE Plan que non, son ja apròp, ath començament deth carrèr, de seguit arribaràn.
WEB-ALEGRES-COMAIRES	FORD Que sò perduda; eth cavalièr qu’ei aciu.
WEB-ALEGRES-COMAIRES	PAGE A!, alavetz ètz perduda, non i a remèdi; e eth cavalièr se pòt tier ja per mòrt.
WEB-ALEGRES-COMAIRES	Quina sòrta de hemna ètz?
WEB-ALEGRES-COMAIRES	Hètz-lo gésser, hètz-lo gésser.
WEB-ALEGRES-COMAIRES	Que vau mès un shinhau d’avergonhament que non pas er assassinat.
WEB-ALEGRES-COMAIRES	FORD E per a on gesserà?
WEB-ALEGRES-COMAIRES	A on lo podem amagar?
WEB-ALEGRES-COMAIRES	Non lo podem botar cap laguens d’un tistèr.
WEB-ALEGRES-COMAIRES	Non, que non voi botar-me un aute còp laguens deth tistèr; mès, non posqui húger abans qu’arribe?
WEB-ALEGRES-COMAIRES	PAGE En nòm de Diu!, tres germans deth senhor Ford, damb pistòles enes mans s’estan ena pòrta pr’amor de qué non gesque arrés.
WEB-ALEGRES-COMAIRES	Se non siguesse per eri, vos poiríetz escapar abans de qué campèsse.
WEB-ALEGRES-COMAIRES	Mès se qué hètz?
WEB-ALEGRES-COMAIRES	Vai!
WEB-ALEGRES-COMAIRES	Se qué hèsqui?
WEB-ALEGRES-COMAIRES	Vau a filar-me pera humenèja.
WEB-ALEGRES-COMAIRES	FORD Malerós!, qu’ei a on toti descarguen es fusilhs en arribar dera cacilha.
WEB-ALEGRES-COMAIRES	Baishatz entath horn.
WEB-ALEGRES-COMAIRES	A on ei?
WEB-ALEGRES-COMAIRES	FORD Enquia e tot aquiu vos cercarien, òc ma hè.
WEB-ALEGRES-COMAIRES	Que non i a ena casa un armari, un còfre, ua caisheta, un horat, un potz, un lòc qu’eth non age detalhat en un inventari qu’a per escrit, e que li servís entà hèr memòria; Tot ac repasse damb er inventari ena man.
WEB-ALEGRES-COMAIRES	Que non i a manèra d’amagar-vos laguens dera casa.
WEB-ALEGRES-COMAIRES	Alavetz me cau gésser.
WEB-ALEGRES-COMAIRES	PAGE Se gessetz damb era vòsta madeisha figura, qu’ètz mòrt.
WEB-ALEGRES-COMAIRES	Dilhèu se gesséssetz desguisat…
WEB-ALEGRES-COMAIRES	FORD Com lo poiríem desguisar?
WEB-ALEGRES-COMAIRES	PAGE Mon Diu, sabi pas, de vertat.
WEB-ALEGRES-COMAIRES	Que non i a cap ròba de hemna pro ampla entada eth; se l’auéssem, damb un capèth de hemna, ua masca e ua còfa non l’arreconeisherien cap.
WEB-ALEGRES-COMAIRES	Estimades amigues, que se vos acodisque bèra causa, quina que sigue, abans de perméter que se passe un malastre.
WEB-ALEGRES-COMAIRES	FORD Era tia dera mia sirventa, aquera hemnassa de Brentford, deishèc un vestit en estatge de naut.
WEB-ALEGRES-COMAIRES	PAGE A fe de Diu qu’ei aquerò çò que mos convenguie.
WEB-ALEGRES-COMAIRES	Qu’ei tan gròssa era coma eth.
WEB-ALEGRES-COMAIRES	Tanben auratz eth sòn capèth de frisa, e era sua masca.
WEB-ALEGRES-COMAIRES	Pujatz naut sense pèrder temps, sir Joan.
WEB-ALEGRES-COMAIRES	FORD Pujatz, pujatz, estimat sir Joan, mentre era senhora Page e jo vos cercam bèra còfa que vos vage ben.
WEB-ALEGRES-COMAIRES	PAGE Corretz, corretz; de seguit seràtz apraiat.
WEB-ALEGRES-COMAIRES	Metetz-vos eth vestit.
WEB-ALEGRES-COMAIRES	FORD Voleria qu’eth mèn marit lo trapèsse hèt un carnaval.
WEB-ALEGRES-COMAIRES	Que non pòt tier ara vielha Brentford, la hè bruisha, l’a proïbit que vengue en casa, e l’a menaçat d’escauhar-li era codena.
WEB-ALEGRES-COMAIRES	PAGE Pro qu’eth cèu l’amie entath baston deth tòn marit, e ara seguida qu’eth diable botge eth baston!
WEB-ALEGRES-COMAIRES	FORD Mès ei vertat que vie eth mèn marit?
WEB-ALEGRES-COMAIRES	PAGE Plan que òc!
WEB-ALEGRES-COMAIRES	Enquia e tot parle deth tistèr.
WEB-ALEGRES-COMAIRES	Segur se n’aurà sabut de bèra causa, sabi pas com.
WEB-ALEGRES-COMAIRES	FORD Non mos tardaram guaire a saber-mo’n.
WEB-ALEGRES-COMAIRES	Li diderè as mèns vailets que tornen a hèr-se a seguir eth tistèr, e atau lo traparà ena pòrta coma er aute viatge.
WEB-ALEGRES-COMAIRES	PAGE Plan ben, mès sabetz-vo’n qu’arribarà d’un moment en aute.
WEB-ALEGRES-COMAIRES	Pensem ena vestimenta dera bruisha de Brentford.
WEB-ALEGRES-COMAIRES	FORD Deishatz-me que prumèr de tot balha es mies ordes as vailets per çò deth tistèr.
WEB-ALEGRES-COMAIRES	Pujatz, vos autrejarè ua còfa.
WEB-ALEGRES-COMAIRES	PAGE Pro qu’acabèsse en ua horca, aguest miserable libertin!
WEB-ALEGRES-COMAIRES	Jamès l’auram tractat coma eth se merite!
WEB-ALEGRES-COMAIRES	Ena nòsta actuacion s’i veirà era demostracion de qué es hemnes pòden èster alègres e vertuoses ath còp.
WEB-ALEGRES-COMAIRES	Nosates, qu’arrim e jogam en tot moment, non hèm cap de mau ad arrés.
WEB-ALEGRES-COMAIRES	Que ditz ben er arrepervèri: tie compde deth gat que non miaule.
WEB-ALEGRES-COMAIRES	Exit.
WEB-ALEGRES-COMAIRES	FORD Au, vosati metetz-vos un aute còp eth tistèr enes espatles; eth vòste senhor qu’ei lèu lèu ena pòrta; se vos mane que lo deishetz en solèr, aubeditz-lo.
WEB-ALEGRES-COMAIRES	Va, ara prèssa.
WEB-ALEGRES-COMAIRES	VAILET Vene, tu, e lheuem eth paquet.
WEB-ALEGRES-COMAIRES	VAILET Diu volgue que non l’aumplisque encara un cavalièr!
WEB-ALEGRES-COMAIRES	VAILET Me semble que non.
WEB-ALEGRES-COMAIRES	M’èstimaria mès amiar eth tistèr plen de plom.
WEB-ALEGRES-COMAIRES	Coma volgatz, senhor Page.
WEB-ALEGRES-COMAIRES	Mès s’era causa se demòstre, saberíetz de bèth remèdi avient entà que jo non sembla un pèc?
WEB-ALEGRES-COMAIRES	En solèr eth tister, vailets.
WEB-ALEGRES-COMAIRES	Cridatz ara mia hemna.
WEB-ALEGRES-COMAIRES	Au, galan domaisèl, gessetz deth tistèr!
WEB-ALEGRES-COMAIRES	Qu’ètz eth supòrt dera infàmia, brigands!
WEB-ALEGRES-COMAIRES	I a ua coalicion, ua aliança, un complòt, ua conspiracion contra jo; mès tot se virarà contra eth maudit dimòni.
WEB-ALEGRES-COMAIRES	Ep!, hemna!
WEB-ALEGRES-COMAIRES	Gessetz, campatz, campatz; campatz quan jo vos ac demani; ara mo’n saberam se quina ròba plan aunèsta amiatz ara bugadaria.
WEB-ALEGRES-COMAIRES	Aquerò qu’ei holia, ei tan hòl coma un gosset rabiós.
WEB-ALEGRES-COMAIRES	Aquerò non ei polit, senhor Ford, credetz-me, non ei bric polit.
WEB-ALEGRES-COMAIRES	Aguesta ei precisament era mia pensada.
WEB-ALEGRES-COMAIRES	Apressatz-vos, senhora Ford, FORD senhora Ford, hemna coma cau, hemna coma cau, esposa modèsta, creatura plan vertuosa qu’a per marit a un gelós capvirat; Apressatz-vos.
WEB-ALEGRES-COMAIRES	Era mia sospecha qu’ei pèga, vertat, senhora?
WEB-ALEGRES-COMAIRES	FORD Eth cèu ei testimòni de qué obratz damb injustícia se pensatz qu’è cometut bèra turpitud.
WEB-ALEGRES-COMAIRES	Fòrça ben dit, ò front capinaut!
WEB-ALEGRES-COMAIRES	Tietz aguest ton.
WEB-ALEGRES-COMAIRES	Au, brigand, gessetz.
WEB-ALEGRES-COMAIRES	Aquerò qu’ei massa.
WEB-ALEGRES-COMAIRES	Vos treirè era masca.
WEB-ALEGRES-COMAIRES	Tè, deishatz-ac de cornèr.
WEB-ALEGRES-COMAIRES	FORD Non vos què era cara de vergonha?
WEB-ALEGRES-COMAIRES	Deishatz era ròba.
WEB-ALEGRES-COMAIRES	Vos digui que uedetz eth tistèr!
WEB-ALEGRES-COMAIRES	FORD Com pòt èster, senhor, com pòt èster!
WEB-ALEGRES-COMAIRES	Senhor Page, tan cèrt coma qu’ara ei de dia, ager un òme siguec trèt dera mia casa laguens deth tistèr.
WEB-ALEGRES-COMAIRES	Per qué non i poirie èster aué?
WEB-ALEGRES-COMAIRES	Ne sò solide fòrça de qué ei laguens dera casa.
WEB-ALEGRES-COMAIRES	Qu’è indicis que non mentissen; era mia gelosia a bon fondament.
WEB-ALEGRES-COMAIRES	Treiguetz tota aguesta ròba.
WEB-ALEGRES-COMAIRES	FORD Se trapatz aciu laguens un òme a qui aucir, calerà que sigue dera mida des mosques.
WEB-ALEGRES-COMAIRES	Que non i a cap òme aciu.
WEB-ALEGRES-COMAIRES	Pera mia amna leiau!, aquerò non està bric ben, senhor Ford; vos damnajatz a vos madeish.
WEB-ALEGRES-COMAIRES	Tot aquerò qu’ei passion de gelosia.
WEB-ALEGRES-COMAIRES	Ac reconeishi.
WEB-ALEGRES-COMAIRES	Aqueth que cerqui non ei aciu laguens.
WEB-ALEGRES-COMAIRES	Non ei en cap aute costat qu’en vòste cervèth.
WEB-ALEGRES-COMAIRES	Ajudatz-me a escorcolhà’c tot, sonque aguest viatge.
WEB-ALEGRES-COMAIRES	Se non trapi arren, vos desencusi d’excusar era mia holia; que siga jo eth pataquejat enes paraules deth dinar, didetz de jo “gelós coma eth Ford que cercaue ath galan dera sua hemna laguens d’aguest casquelh de nòde” Mès, ajudatz-me solet un còp mès; un còp mès e pro.
WEB-ALEGRES-COMAIRES	FORD Ep, senhora Page!
WEB-ALEGRES-COMAIRES	Baishatz damb era vielha, qu’eth mèn marit vò pujar ena cramba.
WEB-ALEGRES-COMAIRES	Era vielha?
WEB-ALEGRES-COMAIRES	Quina vielha?
WEB-ALEGRES-COMAIRES	FORD Era vielha de Brentford, era tia dera sirventa.
WEB-ALEGRES-COMAIRES	Era!
WEB-ALEGRES-COMAIRES	Aguesta bruisha, aguesta malahemna, aguesta pògavergonha de creatura?
WEB-ALEGRES-COMAIRES	Qu’ei que non l’è dit que non torne a hèr hangues en casa?
WEB-ALEGRES-COMAIRES	Ja m’ac pensi, qu’aurà vengut a portar quauque messatge.
WEB-ALEGRES-COMAIRES	Nosati, simples mortaus, non podem imaginar tot çò que passe pera man dreta d’ua faitilièra que ditz era bonaventura.
WEB-ALEGRES-COMAIRES	Era se servís d’emmascaments, de chifres, de pipòts e de d’autes mentides dera madeisha sòrta.
WEB-ALEGRES-COMAIRES	Tot aquerò qu’ei dehòra dera nòsta intelligéncia; non podem capir arren.
WEB-ALEGRES-COMAIRES	Baishatz, bruisha, gitana de cent ans, baishatz, que vos ac mani.
WEB-ALEGRES-COMAIRES	FORD Non, non, maridet mèn estimat.
WEB-ALEGRES-COMAIRES	Plavoludi senhors, empeditz-li que tuste ad aguesta vielha.
WEB-ALEGRES-COMAIRES	PAGE Vietz.
WEB-ALEGRES-COMAIRES	Senhora charraira; vietz, balhatz-me era man.
WEB-ALEGRES-COMAIRES	Dehòra de casa, bruisha.
WEB-ALEGRES-COMAIRES	Lo tuste) Escupit, FORD infàmia, perdicion, pecat!
WEB-ALEGRES-COMAIRES	A, jo vos harè un polit conjur, jo vos diderè era bonaventura!
WEB-ALEGRES-COMAIRES	PAGE Non vos hè pena?
WEB-ALEGRES-COMAIRES	Juraria qu’auetz aucit ad aguesta prauba hemna.
WEB-ALEGRES-COMAIRES	FORD Que poirie èster, òc ma hè.
WEB-ALEGRES-COMAIRES	Vaquí ua hèta que vos aunore.
WEB-ALEGRES-COMAIRES	Voleria veder-la penjada, ad aguesta bruisha.
WEB-ALEGRES-COMAIRES	S’è de díder es causes tau que son, cranhi qu’aguesta hemna n’ei, de bruisha.
WEB-ALEGRES-COMAIRES	Que non me shaute qu’ua hemna amie eth peu ufanós, e è vist tot un bòsc dejós dera sua masca.
WEB-ALEGRES-COMAIRES	Senhors, me voletz seguir?
WEB-ALEGRES-COMAIRES	Vos ac prègui, vietz ath mèn darrèr; seratz testimònis deth resultat des mies sospeches.
WEB-ALEGRES-COMAIRES	Se vos autregi ua pista faussa, non me creigatz bric mès quan hèsca eth lairet.
WEB-ALEGRES-COMAIRES	Anem, aubedim encara es sues fantasies.
WEB-ALEGRES-COMAIRES	Vietz, senhors.
WEB-ALEGRES-COMAIRES	PAGE Ne sò segura de qué l’a tustat d’ua manèra pietosa.
WEB-ALEGRES-COMAIRES	FORD Ath contrari, sense cap pietat.
WEB-ALEGRES-COMAIRES	PAGE Sò dera pensada de qué eth baston li cau èster benedit e penjat en autar; qu’a servit entà un ahèr meritòri.
WEB-ALEGRES-COMAIRES	FORD Pensatz que, autorizades coma èm, per çò dera nòsta dignitat de hemnes e deth testimòni dera nòsta consciéncia, podem amiar mès enlà era nòsta resvenja?
WEB-ALEGRES-COMAIRES	PAGE Me semble reaument qu’er esperit libertin ei ben aleçonat en aguest moment; e que, se non ei que s’age comprometut damb eth diable per un pacte hèt dauant de notari, non aurà mès talents d’atemptar contra era nòsta vertut.
WEB-ALEGRES-COMAIRES	FORD Dideram as nòsti marits es facècies que l’auem jogat?
WEB-ALEGRES-COMAIRES	PAGE Plan que òc, encara que sonque siguesse entà trèir der esperit deth vòste es idies que lo tormenten.
WEB-ALEGRES-COMAIRES	S’eri credessen, ena sua prudéncia, qu’aguest malerós brigand, eth gròs cavalièr, se merite encara ua leçon, nosates seguiram estant es ministres dera resvenja.
WEB-ALEGRES-COMAIRES	FORD Vos asseguri que lo voleràn avergonhar dauant de toti.
WEB-ALEGRES-COMAIRES	Jo, francament, trapi qu’er escarni non serie complet se non s’acabèsse en ua vergonha ben sonada.
WEB-ALEGRES-COMAIRES	PAGE Anem de seguit a botar eth hèr ena harga; non sigue que se herede.
WEB-ALEGRES-COMAIRES	Senhor, es alemans vos prèguen que les autregetz tres shivaus.
WEB-ALEGRES-COMAIRES	Deman eth sòn Duc, en persona, arribe ena Cort, e eri les cau gésser ath sòn encontre.
WEB-ALEGRES-COMAIRES	Moria!
WEB-ALEGRES-COMAIRES	Qui ei aguest Duc que viatge tan secretament.
WEB-ALEGRES-COMAIRES	Non è entenut a díder que venguesse pas ena Cort.
WEB-ALEGRES-COMAIRES	Hè per manèra de qué posca parlar damb aguest estrangèr.
WEB-ALEGRES-COMAIRES	Parlen anglés?
WEB-ALEGRES-COMAIRES	Òc, senhor; vo’lo manarè de seguit.
WEB-ALEGRES-COMAIRES	Qu’auràn es shivaus, mès les pagaràn; les costaràn un uelh dera cara.
WEB-ALEGRES-COMAIRES	Hè ueit dies que comanden ena mia casa, e per tòrt d’eri m’a calut dar eth viatge as òstes qu’auia.
WEB-ALEGRES-COMAIRES	Cau que paguen, Ja se pòden premanir.
WEB-ALEGRES-COMAIRES	Au, anem.
WEB-ALEGRES-COMAIRES	Qu’ei era milhor galejada de tèsta femenina qu’è jamès sentut a díder!
WEB-ALEGRES-COMAIRES	E vos amièc es dues letres ath còp?
WEB-ALEGRES-COMAIRES	PAGE En madeish quart d’ora.
WEB-ALEGRES-COMAIRES	Hemna, perdona-me.
WEB-ALEGRES-COMAIRES	A compdar d’ara, hètz çò que volgues; abans sospecharia qu’eth solei s’a tornat hered que non pas d’èster tu leugèra.
WEB-ALEGRES-COMAIRES	Tu as hèt que tornèsse ena mia amna eretja ua fe innegabla ena tua vertut.
WEB-ALEGRES-COMAIRES	Plan ben, plan ben; que s’acabat: non sigatz tant extrèm ena reparacion coma ne siguéretz ena escometuda; que vau mès que mos tengam ath nòste ahèr.
WEB-ALEGRES-COMAIRES	Cau, donc, per çò de dispausar d’ua laudança publica, qu’es nòstes hemnes balhen encara ua citacion ad aguest vielh brigand, e aquiu lo suspreneram e demorarà aclapat.
WEB-ALEGRES-COMAIRES	Non se m’acodís idia mès bona qu’era sua.
WEB-ALEGRES-COMAIRES	Diu, non s’ac creirà jamès.
WEB-ALEGRES-COMAIRES	Qué?
WEB-ALEGRES-COMAIRES	Manar-li a díder qu’ara mieja net lo demoren en parc?
WEB-ALEGRES-COMAIRES	Auetz dit que siguec lançat ena aigua, e lo pataquegèren quan amiaue eth vestit dera vielha?
WEB-ALEGRES-COMAIRES	Me semble qu’era pòur non lo deisharà vier.
WEB-ALEGRES-COMAIRES	Me pensi qu’era sua carn ei mortificada; en aguesti moments me pensi qu’eth sòn desir deu èster ja consumit.
WEB-ALEGRES-COMAIRES	Jo m’ac pensi tanben.
WEB-ALEGRES-COMAIRES	FORD Bè!
WEB-ALEGRES-COMAIRES	Pensatz sonque ena jogada e qué li poiríem hèr, e nosates ja pensaram era manèra entà hèr-lo vier.
WEB-ALEGRES-COMAIRES	PAGE I a ua anciana istòria de Herne, eth caçaire, qu’auie estat garda des bòsqui de Windsor, e que, tant que se tarde er iuèrn, cada net entorne ath pic dera mieja net entà hèr torns ar entorn d’un casse, damb ues granes còrnes de cèrvi sus era tèsta.
WEB-ALEGRES-COMAIRES	Ena sua carrèra ahlame ar arbe, ahisque ath bestiar, e trasmude en sang era lèit des vaques, e arrossègue ua cadia que hè un tapatge ensordidor.
WEB-ALEGRES-COMAIRES	Vosati auetz entenut a parlar d’aguesta aparicion e sabetz qu’es nòsti pair-sénhers innocents e supersticiosi recuelheren e mos transmeteren, coma vertadèra, era istòria de Herne, eth caçaire.
WEB-ALEGRES-COMAIRES	Mès a qué vie aguesta istòria?
WEB-ALEGRES-COMAIRES	FORD Imaginatz-vos!
WEB-ALEGRES-COMAIRES	Conven que Falstaff vengue a trapar-mos ath pè deth casse desguisat de Herne, damb ues granes còrnes sus eth cap.
WEB-ALEGRES-COMAIRES	Ben, supausem que i vage.
WEB-ALEGRES-COMAIRES	E desguisat atau, de qué vos servirà?
WEB-ALEGRES-COMAIRES	PAGE Que l’auem meditat, e ei aguest.
WEB-ALEGRES-COMAIRES	Desguisaram a Anneta Page, era mia hilha, e ath mèn mainatge, e tanben a tres o quate mainatges dera sua mida, que vieràn a èster holets, hades, vestidi de blanc e de verd, damb corones de halhes alugades sus era tèsta, e damb campanetes enes mans.
WEB-ALEGRES-COMAIRES	Les amagaram en quinsevolh hòssa der airau; e en moment que trapèssem a Falstaff es dues amigues, eri gesserien còp sec, deishant anar cants singulars.
WEB-ALEGRES-COMAIRES	En aubirar-les, hugiríem totes dues espaurides, eri l’enrodarien, e, segontes eth costum des hades, pecigarien ar impur cavalièr en tot demanar-li se com ei qu’ara ora des magics divertiments gause penetrar en sòn domeni sagrat jos un anament profan.
WEB-ALEGRES-COMAIRES	FORD E enquia qu’age cohessat era vertat, es nòsti gènis enganhosi lo pecigaràn ara valenta e lo cremaràn damb es sues halhes.
WEB-ALEGRES-COMAIRES	PAGE Quan ac age cohessat tot, apareisheram toti amassa, li treiram es còrnes ar esperit e l’amiaram entà Windsor, en tot hèr-ne burla.
WEB-ALEGRES-COMAIRES	S’era mainadalha non ei ben adondada, que non harà ben eth sòn papèr.
WEB-ALEGRES-COMAIRES	Serà ua gran facècia!
WEB-ALEGRES-COMAIRES	Jo m’encargui de crompar es masques.
WEB-ALEGRES-COMAIRES	PAGE Era mia Anneta serà era reina des hades; la desguisarè gentilament damb un vestit blanc.
WEB-ALEGRES-COMAIRES	Vau a crompar eth materiau.
WEB-ALEGRES-COMAIRES	A despart) E a dider-li en secret a Slender PAGE que pane ara mia Anneta, entà maridar-se-i en Eton.
WEB-ALEGRES-COMAIRES	Naut) Anem, enviatz de seguit eth messatge en çò de Falstaff.
WEB-ALEGRES-COMAIRES	Ne sò segur de qué vierà.
WEB-ALEGRES-COMAIRES	PAGE Plan que òc.
WEB-ALEGRES-COMAIRES	Anatz e tietz compde de hèr-vos a vier tot eth desguisament des holets, damb toti es accessòris.
WEB-ALEGRES-COMAIRES	Anem; serà ua alegria enòrma, e ua facècia plan vertuosa.
WEB-ALEGRES-COMAIRES	PAGE Senhora Ford, encargatz-vos d’enviar a Quickly entà sir Joan pr’amor d’aubirar çò que pense.
WEB-ALEGRES-COMAIRES	Non consentirè que un aute vengue a èster eth marit d’Anneta Page.
WEB-ALEGRES-COMAIRES	Slender qu’a fòrça sòs, mès qu’ei un babau.
WEB-ALEGRES-COMAIRES	Eth mèn marit lo preferís, mès eth doctor a un pilèr de sòs e bones amistats ena cort.
WEB-ALEGRES-COMAIRES	Eth artenherà ara mia hilha; qu’ei eth qui l’artenherà, encara que venguessen mil pretendents de mès valor qu’eth a demanar-la.
WEB-ALEGRES-COMAIRES	Qué cerques, badòc, cap de siure?
WEB-ALEGRES-COMAIRES	Qué se passe?
WEB-ALEGRES-COMAIRES	Ditz, parla, respon, lèu, rapid, damb leugeresa e ara prèssa.
WEB-ALEGRES-COMAIRES	Vaquí era sua cramba, eth sòn castèth, eth sòn casau, eth sòn lhet e eth sòn crambèr.
WEB-ALEGRES-COMAIRES	Ena paret i a pintada de nauèth e en fresc era istòria deth hilh prodig.
WEB-ALEGRES-COMAIRES	Vietz, picatz, cridatz; eth vos responerà coma un antropofag.
WEB-ALEGRES-COMAIRES	Picatz, vos torni a díder.
WEB-ALEGRES-COMAIRES	Ua hemna vielha, ua hemnòta pugèc ena sua cramba.
WEB-ALEGRES-COMAIRES	Senhor, jo me cuelherè era libertat d’estar-me laguens e enquia qu’era baishe; en realitat, qu’ei ada era que voleria veir.
WEB-ALEGRES-COMAIRES	Ua hemnòta!
WEB-ALEGRES-COMAIRES	Que mos poirie raubar ath cavalièr.
WEB-ALEGRES-COMAIRES	Lo vau a cridar.
WEB-ALEGRES-COMAIRES	Ep, eth mèn gròs cavalièr, sir Joan grossòt, parla-mos, dera prigondor estant, des tòns paumons bellicosi.
WEB-ALEGRES-COMAIRES	Ès aciu?
WEB-ALEGRES-COMAIRES	Qu’ei eth tòn ostalèr, eth tòn Efesian qui te demane.
WEB-ALEGRES-COMAIRES	De naut estant) Qué se passe, ostalèr!
WEB-ALEGRES-COMAIRES	Vaquí a un tartarés dera Bohemia que demore qu’era hemnòta baishe; dèisha-la baishar, dèisha-la baishar, gròs amic mèn.
WEB-ALEGRES-COMAIRES	Era mia casa qu’ei aunèsta.
WEB-ALEGRES-COMAIRES	Entrevistòtes, bè!
WEB-ALEGRES-COMAIRES	Brentford!
WEB-ALEGRES-COMAIRES	Ostalèr, que hè ua estona que i auie ena cramba ua hemnòta vielha; mès que ja se n’a anat.
WEB-ALEGRES-COMAIRES	Plan, donc, aconsumida creatura, qu’ère era, òc.
WEB-ALEGRES-COMAIRES	Qué li voletz?
WEB-ALEGRES-COMAIRES	Eth mèn patron, senhor, eth mèn patron, eth senhor Slender, m’a manat ara sua cerca en veder-la peth carrèr, en tot desirar esclarir s’un tau senhor Nym que l’a panat ua cadia, tie o non era cadia.
WEB-ALEGRES-COMAIRES	Ja è parlat ara vielha sus aguest ahèr.
WEB-ALEGRES-COMAIRES	Didetz-me, se vos platz, era sua responsa.
WEB-ALEGRES-COMAIRES	Me didec, peth mèn nòm, qu’er òme que s’a hèt a vier era cadia deth senhor Slender ei exactament er òme que l’ac a panat.
WEB-ALEGRES-COMAIRES	Qu’auria volut parlar jo madeish damb aguesta persona.
WEB-ALEGRES-COMAIRES	Quines causes?
WEB-ALEGRES-COMAIRES	Didetz.
WEB-ALEGRES-COMAIRES	Òc, va, de seguit.
WEB-ALEGRES-COMAIRES	Que non vo’les posqui díder.
WEB-ALEGRES-COMAIRES	Se non les dides, ja te pòden cantar eth respons.
WEB-ALEGRES-COMAIRES	Donques, senhor, que non ère senon demanar ua causa restacada damb SIMPLE era senhoreta Anna Page: qu’ei saber s’eth destin deth mèn senhor volerà que l’artenhe o que non l’artenhe.
WEB-ALEGRES-COMAIRES	Òc, aguest qu’ei eth sòn destin.
WEB-ALEGRES-COMAIRES	Quin, senhor?
WEB-ALEGRES-COMAIRES	Artenher-la, o non artenher-la.
WEB-ALEGRES-COMAIRES	Anatz-vo’n, hètz-li a saber qu’atau m’ac a dit era vielha.
WEB-ALEGRES-COMAIRES	Me posqui cuélher era libertat de didè’c atau madeish, senhor?
WEB-ALEGRES-COMAIRES	Òc, babau, cuelhetz-vos aguesta libertat.
WEB-ALEGRES-COMAIRES	Balhi es gràcies a Vòsta Senhoria.
WEB-ALEGRES-COMAIRES	Qu’ètz un sabent, un gran sabent, sir Joan.
WEB-ALEGRES-COMAIRES	De vertat i auie ena tua cramba ua faitilhièra?
WEB-ALEGRES-COMAIRES	Òc, n’auie ua, ostalèr, ua que m’a ensenhat mès causes que totes es qu’auia aprenut pendent tota era mia vida, e non è dat arren per saber-les; ath contrari, m’an dat a jo.
WEB-ALEGRES-COMAIRES	Ai de nosati!, pietat, senhor!
WEB-ALEGRES-COMAIRES	A on son es mèns shivaus?
WEB-ALEGRES-COMAIRES	Ja cau que me hèsques a vier mès detalhs, brigand.
WEB-ALEGRES-COMAIRES	Que s’an escapat damb es traïdors.
WEB-ALEGRES-COMAIRES	Tanlèu auérem deishat Eton, en èster jo ena gropa, darrèr d’un d’eri, m’an agarrat, e m’an lançat laguens d’ua hòssa plia de lim; toti tres ahisquèren as shivaus, e despareisheren coma tres diables alemans, tres doctors Faust.
WEB-ALEGRES-COMAIRES	Qu’an gessut ar encontre deth sòn duc, brigand; non digues que hugeren, es alemans son bona gent.
WEB-ALEGRES-COMAIRES	A on ei eth nòste ostalèr?
WEB-ALEGRES-COMAIRES	Qué manatz, senhor?
WEB-ALEGRES-COMAIRES	Que non podetz clucar un uelh.
WEB-ALEGRES-COMAIRES	Un amic mèn qu’arribe dera ciutat me conde que i auie tres alemans qu’enganhèren a toti es ostalèrs de Readings, de Maidenhead e de Colebrook.
WEB-ALEGRES-COMAIRES	Vos avisi, pr’amor de qué vos prevengatz, ja vedetz.
WEB-ALEGRES-COMAIRES	Qu’ètz un òme senat, un òme plen de sarcasmes e de risetes que hèn arrir; que non estarie ben que vos enganhèssen.
WEB-ALEGRES-COMAIRES	Adishatz.
WEB-ALEGRES-COMAIRES	Exit.
WEB-ALEGRES-COMAIRES	A on ei er ostalèr dera Camaliga?
WEB-ALEGRES-COMAIRES	Aciu, senhor doctor, aciu, e tot capvirat, e calat en un dilèma ben terrible.
WEB-ALEGRES-COMAIRES	Sabi pas quin deu èster; mès quauquarrés m’a informat que hègen grani preparatius entà un duc de Germania.
WEB-ALEGRES-COMAIRES	Per ma fe, ena cort arrés se’n sap de qué vengue un duc d’aguesta sòrta.
WEB-ALEGRES-COMAIRES	Vos digui aquerò pr’amor que vos è en estima.
WEB-ALEGRES-COMAIRES	Adishatz.
WEB-ALEGRES-COMAIRES	Ajuda!
WEB-ALEGRES-COMAIRES	Ajuda!
WEB-ALEGRES-COMAIRES	Cor, mala bèstia.
WEB-ALEGRES-COMAIRES	Ajudatz-me cavalièr!
WEB-ALEGRES-COMAIRES	Demori sense un sò horadat!
WEB-ALEGRES-COMAIRES	Cor, en nòm de Diu!
WEB-ALEGRES-COMAIRES	Demana ajuda, crida.
WEB-ALEGRES-COMAIRES	Que sò perdut!
WEB-ALEGRES-COMAIRES	Ne un sò horadat!
WEB-ALEGRES-COMAIRES	S’ena cort arribèssen a saber se com è estat metamorfosat, e com en aguesta metamorfòsi me banhèren e me pataquegèren, gota a gota harien hóner eth mèn greish entà dar ciratge as bòtes des pescadors.
WEB-ALEGRES-COMAIRES	Es cortesans me perseguirien damb es sues facècies enquia que quedèssa amolit coma ua pèra tacada.
WEB-ALEGRES-COMAIRES	Bric mès è auut fortuna d’ençà deth dia que hi triches en jòc de cartes.
WEB-ALEGRES-COMAIRES	S’auessa pro alend entà díder es pregàries, haria peniténcia.
WEB-ALEGRES-COMAIRES	Entre Quickly) A, vos aciu?
WEB-ALEGRES-COMAIRES	D’a on vietz?
WEB-ALEGRES-COMAIRES	Per encargue de totes dues, òc ma hè.
WEB-ALEGRES-COMAIRES	Qu’eth diable se hèsque a seguir ara ua e ara diablesa dera auta; totes dues que son ben aparelhades.
WEB-ALEGRES-COMAIRES	Per amor d’eres è tengut mès angoishes de çò que permet era malerosa inconstància deth còr uman.
WEB-ALEGRES-COMAIRES	Coma s’eres non auessen patit!
WEB-ALEGRES-COMAIRES	De vertat, de vertat jo ne sò testimòni.
WEB-ALEGRES-COMAIRES	Ua d’eres, mès que mès era senhora Ford, ei tota blaua e macada pes vitupèris, e en tot eth sòn còs non i quede un cornèr blanc.
WEB-ALEGRES-COMAIRES	Que me parles de blaus e de macadures!
WEB-ALEGRES-COMAIRES	Jo amii toti es colors der arcolan per tòrt dera gran patacada.
WEB-ALEGRES-COMAIRES	Enquia e tot sò estat a mand de qué me calèssen ena preson, pensant que jo èra era faitilhièra de Brentford.
WEB-ALEGRES-COMAIRES	Se non auesse estat pera traça qu’è auut de cuélher era mina d’ua vielha pacifica, eth pòcapena deth policièr m’aurie manat entath croton, en qualitat de faitilhièra, entath croton dera gent mau neishuda.
WEB-ALEGRES-COMAIRES	Permetetz-me, senhor, que vos parla laguens dera vòsta cramba; vo’n QUICKLY saberatz de com van es hèts, e vos asseguri de qué non botaratz mala cara; vaquí quauqua letra que vos harà saber bèra causa d’aquerò.
WEB-ALEGRES-COMAIRES	Prauba gent!
WEB-ALEGRES-COMAIRES	Quines angónies entà acordar ua citacion!
WEB-ALEGRES-COMAIRES	Segurament quauqu’un de vosati non va damb pro delit peth camin deth cèu; pro qu’ac demòstren totes aguestes malaventures.
WEB-ALEGRES-COMAIRES	Pujatz ena cramba.
WEB-ALEGRES-COMAIRES	Vos escoti, senhor Fenton, e aumens vos prometi sauvar-vos eth secret.
WEB-ALEGRES-COMAIRES	Vos è parlat bèth còp deth mon doç amor pera gentila Anna Page.
WEB-ALEGRES-COMAIRES	Era, FENTON dera sua part, a responut ara mia afeccion autant coma jo podessa desirar.
WEB-ALEGRES-COMAIRES	Amii ua carta sua, e vos meravilharie veir es causes que i ditz.
WEB-ALEGRES-COMAIRES	Es detalhs dera facècia que me hè a saber, son de tau sòrta barrejadi damb aquerò qu’a jo m’interèsse, que non vos poiria condar cada causa per separat e sense meter-vos ath pas de tot.
WEB-ALEGRES-COMAIRES	Eth gròs Falstaff li cau jogar un gran papèr en tot aquerò.
WEB-ALEGRES-COMAIRES	Aciu veiratz (li mòstre era carta) tot eth plan dera scèna; escotatz-me ben, ostalèr dera mia vida.
WEB-ALEGRES-COMAIRES	Era doça Anneta, tara mieja net se n’a d’anar entath casse de Herne pr’amor de representà’i era Regina des Hades; ja traparatz aciu per quin motiu.
WEB-ALEGRES-COMAIRES	Sa pair l’a recomanat que tant que cadun sigue endralhat en sòn papèr, s’escape, desguisada coma vierà, damb Slender, e se’n vagen entà Eton pr’amor de maridar-se immediatament.
WEB-ALEGRES-COMAIRES	Era a hèt veir que i ère d’acòrd.
WEB-ALEGRES-COMAIRES	Ath madeish temps sa mair, que tostemp a estat opausada ad aguest maridatge e se tie fidèu a Caius, eth sòn protegit, l’a dat tanben ordes ath doctor tà que se la hèsque a vier, ara ora que cadun se tengue ara sua representacion, e l’amie entath deganat a on un caperan estarà avisat entà maridar-les de seguit; E Anna, sometuda en aparença as projèctes de sa mair, l’a prometut ath doctor que complirie.
WEB-ALEGRES-COMAIRES	Ara, donc, entenetz eth finau; eth pair conde qu’era sua hilha vierà vestida de blanc, e que Slender, en moment oportun, reconeishent-la peth vestit, li cuelherà era man, li diderà que lo seguisque, e era partirà damb eth.
WEB-ALEGRES-COMAIRES	Peth sòn costat era sua mair, en tot voler senhalar-la ben ath doctor, pr’amor que toti vieràn damb masques e desguisaments, compde vestir-la d’ua manèra plan singulara, damb ues teles verdes e vaporosas, cintes penjant, e ornaments de gran treslusor ath torn dera tèsta.
WEB-ALEGRES-COMAIRES	Quan eth doctor pense qu’a arribat eth moment, la cuelherà dera man, e era gojata a prometut que lo seguirie quan li hessen aguest senhau.
WEB-ALEGRES-COMAIRES	E era pense enganhar, a sa pair o a sa mair?
WEB-ALEGRES-COMAIRES	Ostalèr, que los pense enganhar a toti dus, pr’amor de vier damb jo.
WEB-ALEGRES-COMAIRES	Çò FENTON que jo vos prègui ei que comprometatz ath vicari entà que me demore ena glèisa entre era mieja net e era ua, pr’amor de qué damb eth laç d’un legitim matrimòni junhe es nòsti còrs.
WEB-ALEGRES-COMAIRES	Barra d’un còp era parlòta.
WEB-ALEGRES-COMAIRES	Adishatz; i anarè.
WEB-ALEGRES-COMAIRES	Aguesta serà era tresau pròva; eth numèro impar me balharà bona sòrt.
WEB-ALEGRES-COMAIRES	Qu’ei pro; vè-te’n.
WEB-ALEGRES-COMAIRES	Diden qu’es numèros impars contien ua vertut divina, autant se se les aplique ara neishença, coma ara fortuna o coma ara mòrt.
WEB-ALEGRES-COMAIRES	Adishatz.
WEB-ALEGRES-COMAIRES	Vos tierè a punt un colharet, e harè tot çò que posca entà que non vos manquen un parelh de còrnes.
WEB-ALEGRES-COMAIRES	Adishatz, ja.
WEB-ALEGRES-COMAIRES	Que perdem eth temps.
WEB-ALEGRES-COMAIRES	Au, quilhatz eth cap, començatz a hèr tapatge.
WEB-ALEGRES-COMAIRES	Exit era senhora Quickly.
WEB-ALEGRES-COMAIRES	Entre Ford) A, senhor Brook, erosi es uelhs!
WEB-ALEGRES-COMAIRES	Senhor Brook, aguesta net s’a d’aclarir tot aquerò, aguesta net o jamès dera vida.
WEB-ALEGRES-COMAIRES	Sigatz en parc tara mieja net, ara vòra deth casse de Herne.
WEB-ALEGRES-COMAIRES	Que i veiratz causes meravilhoses.
WEB-ALEGRES-COMAIRES	Mès acodíretz, senhor, ara citacion que vos balhèren?
WEB-ALEGRES-COMAIRES	Que i anè, tau coma me vedetz, senhor Brook, hèt un praube vielh, e entornè hèt ua prauba vielha; eth marit, eth belitre de Ford, qu’a en còs eth mès prodigiós, eth mès estrafalari diable dera gelosia que jamès s’age calat a governar, senhor Brook, estrafalaris d’aguesta sòrta.
WEB-ALEGRES-COMAIRES	Vos cau saber que m’a crudèument pataquejat jos era mia aparença de mairia; a!, en mòn aspècte d’òme non auria auut pòur d’un Goliat que venguesse damb gorona ena man, pr’amor qu’a tot darrèr, qué ei era vida senon ua gorona?
WEB-ALEGRES-COMAIRES	Qu’è prèssa; vietz damb jo; vos ac condarè peth menut, senhor Brook.
WEB-ALEGRES-COMAIRES	D’ençà eth temps que plumaua es auques viues, non anaua ara escòla e jogaua ara gaudrofa, non auia sabut enquia aué se qué ère ua bona repassada.
WEB-ALEGRES-COMAIRES	Seguitz-me, e vos diderè causes fòrça singulares d’aguest belitre de Ford.
WEB-ALEGRES-COMAIRES	Aguesta net serè resvenjat, e vos harè a vier era sua hemna.
WEB-ALEGRES-COMAIRES	Qu’auem era aventura a mand; me sò botat a Ford ena pòcha.
WEB-ALEGRES-COMAIRES	Vietz, causes misterioses s’aubiren; vietz, senhor Brook.
WEB-ALEGRES-COMAIRES	Apressatz-vos, apressatz-vos.
WEB-ALEGRES-COMAIRES	Mos auem d’ajocar laguens d’aguestes hòsses deth castèth, enquiath moment qu’es halhes des nòsti holets balhen eth senhau.
WEB-ALEGRES-COMAIRES	Slender, hilh mèn, rebrembatz-vo’n dera mia hilha.
WEB-ALEGRES-COMAIRES	Òc, ara bona fe; que i è parlat, e auem convengut ena paraula d’avís entà arreconeisher-mos er un ar aute.
WEB-ALEGRES-COMAIRES	Jo anarè entada era, qu’amiarà un vesti blanc; li diderè pist!
WEB-ALEGRES-COMAIRES	Qu’està mèn, mès que non vos cau eth vòste pist ne eth sòn titit.
WEB-ALEGRES-COMAIRES	Eth color blanc l’anonciarà e vo’la harà conéisher.
WEB-ALEGRES-COMAIRES	Qu’an tocat es dètz.
WEB-ALEGRES-COMAIRES	Era net ei ombriua.
WEB-ALEGRES-COMAIRES	Eth tapatge, es lums i estaràn d’aquerò mès polit.
WEB-ALEGRES-COMAIRES	Qu’eth cèu protegisque aguest polit divertiment!
WEB-ALEGRES-COMAIRES	Arrés de nosati pense cap iniquitat senon ei eth diable, e ad aguest l’arreconeisheram per çò des còrnes.
WEB-ALEGRES-COMAIRES	Anem, seguitz-me.
WEB-ALEGRES-COMAIRES	PAGE Senhor doctor, era mia hilha vierà vestida de verd.
WEB-ALEGRES-COMAIRES	Balhatz-li eth braç tanlèu pogatz, hètz-la-vos a vier entath deganat, e pressatz era ceremònia.
WEB-ALEGRES-COMAIRES	Anatz entath parc; nosates dues auem d’entrar-i amassa.
WEB-ALEGRES-COMAIRES	Que sabi se qué me cau hèr.
WEB-ALEGRES-COMAIRES	Adishatz.
WEB-ALEGRES-COMAIRES	PAGE Bona sòrt, doctor.
WEB-ALEGRES-COMAIRES	Exit eth doctor Caius) Eth mèn marit aurà mès ràbia per çò deth maridatge d’Anneta damb eth doctor, qu’alegria pera facècia que li premanim a Falstaff.
WEB-ALEGRES-COMAIRES	Qu’ei parièr.
WEB-ALEGRES-COMAIRES	M’estimi mès eth repotec pendent ua ora, qu’era angónia pendent tota era vida.
WEB-ALEGRES-COMAIRES	FORD A on ei Joan damb era sua armada de hades e holets, e Huc, eth nòste diable galés?
WEB-ALEGRES-COMAIRES	PAGE Que son ajocadi laguens d’un amagader que i a ath cant deth casse de Herne, damb es lums amortadi.
WEB-ALEGRES-COMAIRES	Tanlèu campe Falstaff e se mos aprèsse, les alugaràn toti ath còp ath miei des tenèbres.
WEB-ALEGRES-COMAIRES	FORD Qu’ei impossible que non s’espaurisque.
WEB-ALEGRES-COMAIRES	PAGE Se non s’espaurís, aumens s’avergonharà, e se s’espauriís, era vergonha serà màger.
WEB-ALEGRES-COMAIRES	FORD Que l’amiam entath param damb fòrça gentilesa.
WEB-ALEGRES-COMAIRES	PAGE un param que non ei ua traïson.
WEB-ALEGRES-COMAIRES	FORD Era ora s’aprèsse.
WEB-ALEGRES-COMAIRES	Anem entara ausina, entara ausina.
WEB-ALEGRES-COMAIRES	Caminatz, mainatges, hades gaujoses; endauant, e rebrembatz-vo’n deth vòste papèr.
WEB-ALEGRES-COMAIRES	Mès que mès, coratge.
WEB-ALEGRES-COMAIRES	Seguitz-me entar amagader, e quan vos diga eth mot d’avís, hètz çò que ja sabetz.
WEB-ALEGRES-COMAIRES	Endauant, caminatz, endauant, hètz camin.
WEB-ALEGRES-COMAIRES	An tocat es dotze en relòtge de Windsor; era ora s’aprèsse.
WEB-ALEGRES-COMAIRES	Ò, dius dera jaça amorosa, ajudatz-me en aguest moment.
WEB-ALEGRES-COMAIRES	Ò, Jupiter, rebremba-te’n de qué per amor d’Euròpa te mudères en taure; se seiguie Cupido ath miei des tues còrnes.
WEB-ALEGRES-COMAIRES	Ò, fòrça der amor que de quan en quan hè qu’ua bèstia se retire a ua persona, o qu’ua persona se retire a ua bèstia!
WEB-ALEGRES-COMAIRES	Quan sigueres encamardat de Leda, tanben, ò Jupiter, te convertires en cigne.
WEB-ALEGRES-COMAIRES	Ò, amor omnipotent!, enquia quin extrèm eth diu se vedec près de hèr eth lit.
WEB-ALEGRES-COMAIRES	Era prumèra colpa te convertic en bèstia; pecat bestiau, ò Jupiter!
WEB-ALEGRES-COMAIRES	Era dusau colpa te convertic en audèth!, e tè!, se passèc çò que li dideres a Leda.
WEB-ALEGRES-COMAIRES	S’es dius an un cap tan plen d’auderets, qué an de hèr es praubi umans?
WEB-ALEGRES-COMAIRES	Ara plan, jo que sò cèrvi de Windsor, e pro posqui díder que sò eth mès fòrt deth bòsc.
WEB-ALEGRES-COMAIRES	Jupiter, banha-me de frescor e padega era mia tardor, o aumens non cuelhes a mau que jo escampilha era fòrça sobrèra dera mia figura gigantesca.
WEB-ALEGRES-COMAIRES	Qui vie?
WEB-ALEGRES-COMAIRES	Serà era mia petita cèrvia?
WEB-ALEGRES-COMAIRES	FORD Sir Joan, ètz vos?
WEB-ALEGRES-COMAIRES	Ètz aqueth cèrvi, aqueth cèrvi plan potent?
WEB-ALEGRES-COMAIRES	Òc, ma petita cèrvia bruna.
WEB-ALEGRES-COMAIRES	E ara, qu’er espaci vèsse un godilh de truhes de Malaga, que hèsque ressonar eth pericle ath ritme dera cançon de Manges Verdes, que me lance ua peiregada d’espècies, ua nheuada de carchòfes, un fòrt vent de temptacions!
WEB-ALEGRES-COMAIRES	Aguest qu’ei eth mèn arrecès.
WEB-ALEGRES-COMAIRES	L’abrace).
WEB-ALEGRES-COMAIRES	FORD Era senhora Page qu’a vengut damb jo, estimat còr mèn.
WEB-ALEGRES-COMAIRES	Esmiejatz-me coma a un crabòt que s’aufrís a dus jutges; prenetz-ne un quart cada ua; jo sauvarè es mies costelhes; eth lomb serà entath gardabòsc, coma ei de costum.
WEB-ALEGRES-COMAIRES	Eth huelhós ornament, que sigue amiat entàs vòsti marits.
WEB-ALEGRES-COMAIRES	Ò, ò!, sò o non er òme dera seuva?
WEB-ALEGRES-COMAIRES	Sabi o non sabi imitar a Herne, eth caçaire?
WEB-ALEGRES-COMAIRES	Fin finau, Cupido s’a mostrat pòcvau de consciéncia, e restituís.
WEB-ALEGRES-COMAIRES	A fe d’espèctre de boni costums, sigatz planvengudes.
WEB-ALEGRES-COMAIRES	PAGE Mon Diu, se qué ei aguest rambalh?
WEB-ALEGRES-COMAIRES	FORD Qu’eth cèu perdone es nòsti pecats!
WEB-ALEGRES-COMAIRES	Mès qué diables pòt èster?
WEB-ALEGRES-COMAIRES	FORD E SENHORA PAGE Hugem!
WEB-ALEGRES-COMAIRES	Hugem!
WEB-ALEGRES-COMAIRES	Me pensi qu’eth diable non vò que me condemna, cranhent qu’eth mèn grèish reviscòle es ahlames infernaus; pr’amor que, se non ei aquerò, non empedirie es mèns designis.
WEB-ALEGRES-COMAIRES	Holets de mina blanca, verda o bruna guimbant escarrabilhats ara claror dera lua e ena tenèbra dera net; mainatges que menatz eth Futur enes vòstes mans, complitz toti amassa es missions sagrades.
WEB-ALEGRES-COMAIRES	Ò, Holet pregonèr!
WEB-ALEGRES-COMAIRES	Escotatz, ò Holets, ath vòste amic; caratz, volades der aire!
WEB-ALEGRES-COMAIRES	Tu, Ric-Ric.
WEB-ALEGRES-COMAIRES	Pr’amor qu’era Sobeirana des Hades, qu’amie era corona d’un etèrn esclat, a en òdi as lords e ara lordera.
WEB-ALEGRES-COMAIRES	Cluqui es uelhs; m’ajoqui en solèr; que non se pòt veir aquerò que hèn.
WEB-ALEGRES-COMAIRES	A on ei Beth?, seguitz eth vòste camin, e s’ua puncèla, per edart, i auie EVANS que pietosa a dit, abans d’entrar en lhet, per tres viatges, era pregària entà qu’age ua beròia vision alègra; deth mainatjon leugèr datz-li era sòn prigonda.
WEB-ALEGRES-COMAIRES	S’ua dormís sense angoisha des pecats, pecigatz-li enes braci e enes costats, enes espatles e ena barba, pès e esquia.
WEB-ALEGRES-COMAIRES	Va, esperits de tota sòrta, e peth castèth de Windsor, esperits, anatz-vo’n ANNA escamplilhant pertot.
WEB-ALEGRES-COMAIRES	Ò, hades!
WEB-ALEGRES-COMAIRES	Damb es flaires d’un baume excèls e des flors melhores anatz emberint es cagires a on pugen es dignitats der Orde quan s’amassen; es estatues damb era sua decoracion, es armadures e escuts, jos un blason immaculat, que les santifique.
WEB-ALEGRES-COMAIRES	Hades que dançatz pera net sus es prats, hètz cantant un rondeu coma eth der edifici der Orde.
WEB-ALEGRES-COMAIRES	Qu’er endret a on era pautassada dera dança ei abondiu hèsque verdor mès pura e mès feconda que cap auta part qu’age vist er uman.
WEB-ALEGRES-COMAIRES	Ara non cau que s’estonguen plegades, partitz de seguit, mès non desbrembem era dança acostumada que haram ara vòra deth casse d’Herne, enquia que se passe ua ora.
WEB-ALEGRES-COMAIRES	Mès, posatz-vos, qu’è entenut d’ençà dera tèrra deth miei un còs uman.
WEB-ALEGRES-COMAIRES	Un holet!
WEB-ALEGRES-COMAIRES	Qu’age pietat eth cèu e me’n desliure!
WEB-ALEGRES-COMAIRES	Pro que siguessa mudat en un tròç de hormatge.
WEB-ALEGRES-COMAIRES	D’ençà dera ora que gesseres ena vida, ò insècte vil!, as congreat es ires.
WEB-ALEGRES-COMAIRES	Que tòque era ahlama experimentadora era punta deth sòn dit; se pecador non n’ei, era ahlama s’entornarà entà darrèr sense otratjar-lo bric; s’era s’altère ei qu’a enlordit eth còr innòblament.
WEB-ALEGRES-COMAIRES	Sajatz-ac toti!
WEB-ALEGRES-COMAIRES	Vam a veir se s’alugue eth huec!
WEB-ALEGRES-COMAIRES	Ai, ai, ai!
WEB-ALEGRES-COMAIRES	Poirit, poirit, tot sagerat de cobesença impura!
WEB-ALEGRES-COMAIRES	Donques, vergonha ath desir afrontós, vergonha ara impuretat e luxúria, CANT ara luxúria en un huec plen de fúria; ara gorjaria, (deth còr cobejós alugue es venes) taus ahlamades.
WEB-ALEGRES-COMAIRES	S’er òme i pense, lo van cremant aguestes ahlames cada punt e cada còp se’n van mès amont.
WEB-ALEGRES-COMAIRES	Pendent aguest cant es hades punchen a Falstaff.
WEB-ALEGRES-COMAIRES	Caius vie un còp e se hè a vier ua hada vestida de vert; Slender, ath sòn torn, se hè a vier ua hada vestida de blanc; e Fenton arribe e se hè a vier a Anna Page.
WEB-ALEGRES-COMAIRES	Se sent mentretant un gran ramblah.
WEB-ALEGRES-COMAIRES	Totes es hades corren tà dehòra.
WEB-ALEGRES-COMAIRES	Entren Page e Ford, senhora Page e senhora Ford.
WEB-ALEGRES-COMAIRES	Non; non hujatz d’aguesta manèra.
WEB-ALEGRES-COMAIRES	Me semble qu’aguest còp non vos tornaratz honedís; non auetz cap aute desguisament qu’eth de Herne, eth caçaire, entà húger?
WEB-ALEGRES-COMAIRES	PAGE Vietz, se vos platz; totun aquerò, non auem de hèr durar mès era facècia.
WEB-ALEGRES-COMAIRES	E ben, sir Joan estimat, qué me’n didetz des hemnes de Windsor.
WEB-ALEGRES-COMAIRES	E vos, guardatz, senhor marit; er ornament dera tèsta de cèrvi non l’està milhor ena boscaria qu’ena ciutat?
WEB-ALEGRES-COMAIRES	Planvolut senhor, ara podetz díder se qui ei eth pèc, vos o jo?
WEB-ALEGRES-COMAIRES	Senhor FORD Brook, Falstaff ei un brigand, un brigand damb era tèsta enbrancada.
WEB-ALEGRES-COMAIRES	Senhor Brook, es shivaus de Falstaff son retengudi coma gatge d’aguest manlhèu.
WEB-ALEGRES-COMAIRES	FORD Sir Joan, qu’èm de mala sòrt; non auem arribat jamès a trapar- mos en santa patz.
WEB-ALEGRES-COMAIRES	Que non ètz bon entà maridar senon entà caçar.
WEB-ALEGRES-COMAIRES	Comenci a compréner que m’auetz tractat coma se siguessa un saumet.
WEB-ALEGRES-COMAIRES	Òc, coma un bueu; vaquí es espròves.
WEB-ALEGRES-COMAIRES	De sòrta qu’es holets e hades, non èren holets e hades?
WEB-ALEGRES-COMAIRES	Dus o tres còps m’a passat pera tèsta era idia de qué non èren holets; eth racacòr dera consciéncia, er esglai que còp sec invadic es mies facultats non me deishaue veir era grossieretat deth param, e me heren pujar de pès, contra tota lei dera aparença, en qué es holetz èren holetz.
WEB-ALEGRES-COMAIRES	Ja vedetz se com er esperit se pòt veir trebolat quan se tie ara malícia.
WEB-ALEGRES-COMAIRES	Fòrça ben dit, Huc espirituau!
WEB-ALEGRES-COMAIRES	E vos, deishatz de cornèr es gelosies, se vos platz.
WEB-ALEGRES-COMAIRES	Me sò secat, m’è metut còrnes ena tèsta jos eth huec solar de tau sòrta que no me’n quede entà escapar d’ua enganha bastrussa?
WEB-ALEGRES-COMAIRES	Un boc galés m’aurà hèt dançar ath sòn gust, e me poirà cofar damb un chapèu de hòl coma es deth sòn país?
WEB-ALEGRES-COMAIRES	Que serie ja ora de qué m’estoféssetz damb ua bòla de hormatge mofle.
WEB-ALEGRES-COMAIRES	Hormatge e boder!
WEB-ALEGRES-COMAIRES	M’a calut víuer enquiath dia d’aué tà que m’aleçone un cavalièr que maumet er idiòma d’Anglatèrra?
WEB-ALEGRES-COMAIRES	Que ja n’a pro e enquia e tot massa entà hastigar tot eth reiaume dera vida alègra e des aventures nueitiues!
WEB-ALEGRES-COMAIRES	PAGE Plan ben, sir Joan!
WEB-ALEGRES-COMAIRES	Vos pensàuetz que, a maugrat qu’era vertut auesse estat despatriada des nòsti còrs, e esbugassada pes costats sobeirans, e auéssem decidit condemnar-mos sense cap racacòr, mos auesse pogut jamès eth diable hèr-mos encamardar de vos?
WEB-ALEGRES-COMAIRES	D’un pudding amarat, d’un camishèth d’estopes?
WEB-ALEGRES-COMAIRES	D’un panteish etèrn?
WEB-ALEGRES-COMAIRES	Vielh, gelat, passit, e d’intolerables entralhes?
WEB-ALEGRES-COMAIRES	Damb ua lengua satanica!
WEB-ALEGRES-COMAIRES	Damb era praubetat de Job.
WEB-ALEGRES-COMAIRES	E dolent coma era sua hemna.
WEB-ALEGRES-COMAIRES	Plan ben, jo sò eth motiu des vòstes eloqüéncies; que sò rendut, m’auetz confonut, ne tansevolh gausi respóner ad aguest charraire de Gales, e era ignorància en persona me caushigue.
WEB-ALEGRES-COMAIRES	Endauant, non vo’n hescatz.
WEB-ALEGRES-COMAIRES	Vos prometi, planvolut, que non mos tardaram en hèr-vos a vier entà Windsor, entà un tau senhor Brook, que l’auetz panotejat es sòs, e que per eth consentíretz a hèr de comissionista; me semble que quan entornetz aguesti sòs, eth vòste amarum serà fòrça mès agudent qu’es amarums qu’enquia ara vos an maumetut.
WEB-ALEGRES-COMAIRES	FORD Non, maridet, deishatz-li aguesti sòs; atau tot quedarà apraiat, e seram amics.
WEB-ALEGRES-COMAIRES	Plan ben dit, que sigue atau; balhatz-mos es mans; tot qu’ei perdonat.
WEB-ALEGRES-COMAIRES	Vai, alègre cavalièr, aguesta net soparàs ena mia casa, e arriràs a costelhes dera mia hemna, atau coma era arrís a costelhes tues; ditz-li qu’eth senhor Slender vie de maridar-se damb era gojata.
WEB-ALEGRES-COMAIRES	A despart) Que i a gent qu’ei doctora e non sap pas tant.
WEB-ALEGRES-COMAIRES	S’ei SENHORA PAGE vertat qu’Anna Page sigue era mia hilha, ad aguestes ores qu’ei era hemna deth doctor Caius.
WEB-ALEGRES-COMAIRES	Qué se passe?, hilh mèn, qué se passe?
WEB-ALEGRES-COMAIRES	Ètz ja prèsti?
WEB-ALEGRES-COMAIRES	Òc, plan prèsti…
WEB-ALEGRES-COMAIRES	Voleria que i calèsse eth nas er òme mès esdegat deth comdat de Glocester, e ne sò solide fòrça de qué se demorarie in albis o se non que me pengen.
WEB-ALEGRES-COMAIRES	Donques qué s’a passat, hilh mèn?
WEB-ALEGRES-COMAIRES	Qu’arribi aquiu baish, en Eton, pr’amor de maridar-me damb era senhoreta Anna Page; e ath sòn lòc i trapi un gojat coma un Sant Pau; se non auéssem estat ena glèisa l’auria fotut un cap nau, o eth me l’aurie fotut a jo.
WEB-ALEGRES-COMAIRES	Que non me botja bric mès, s’ei que non me pensaua qu’ère Anna Page; e ère un gojat dera diligéncia!
WEB-ALEGRES-COMAIRES	Òc ma hè, que vos auratz enganhat.
WEB-ALEGRES-COMAIRES	Vaquí quina trobalha!
WEB-ALEGRES-COMAIRES	Pro qu’ac sai, fenolh; s’è trapat un gojat en sòrta d’ua gojata!
WEB-ALEGRES-COMAIRES	Se m’i auessa maridat, fidat des aparences, qu’auria hèt un bon negòci!
WEB-ALEGRES-COMAIRES	Aquerò qu’ei eth tòrt dera vòsta peguetat.
WEB-ALEGRES-COMAIRES	Me sò apressat ara qu’amiaue eth vestit blanc; l’è dit psit e era me didec titit coma ère pactat damb era senhoreta Anna; e, ça que la, non ère era senhoreta Anna, senon un gojat dera diligéncia.
WEB-ALEGRES-COMAIRES	Bon Jesús!
WEB-ALEGRES-COMAIRES	Aquerò m’enquimère de mala manèra.
WEB-ALEGRES-COMAIRES	Qué hèsqui ara?
WEB-ALEGRES-COMAIRES	PAGE Planvolut amic, non vos emmalicietz; m’en sabia deth vòste intent, a alavetz hi qu’era nòsta hilha se vestisse de verd, e se me cau díder era vertat, en aguest moment ja ei damb eth doctor, en deganat, e ei en tot maridar-se.
WEB-ALEGRES-COMAIRES	Malapèsta!
WEB-ALEGRES-COMAIRES	A on ei era senhoreta Page?
WEB-ALEGRES-COMAIRES	Que m’an ben enganhat, me sò maridat damb un domaisèl, damb un pagés; que non a arren a veir damb era senhoreta Anna Page.
WEB-ALEGRES-COMAIRES	Malapèsta!
WEB-ALEGRES-COMAIRES	M’an ben enredat!
WEB-ALEGRES-COMAIRES	PAGE Ara vai!
WEB-ALEGRES-COMAIRES	Non auetz cuelhut ad aquera qu’anaue vestida de verd?
WEB-ALEGRES-COMAIRES	Òc, malapèsta!, e ère un domaisèl.
WEB-ALEGRES-COMAIRES	Malapèsta!
WEB-ALEGRES-COMAIRES	Qu’ei fòrça estranh.
WEB-ALEGRES-COMAIRES	Eth mèn còr non presentís cap causa bona.
WEB-ALEGRES-COMAIRES	Vaquí ath senhor Fenton.
WEB-ALEGRES-COMAIRES	Qué vietz a hèr aciu, senhor Fenton?
WEB-ALEGRES-COMAIRES	Perdon, eth mèn brave pair; perdona, ma brava mair.
WEB-ALEGRES-COMAIRES	Qué ei aquerò?
WEB-ALEGRES-COMAIRES	PAGE Per quin edart non ètz damb eth doctor, senhoreta?
WEB-ALEGRES-COMAIRES	Page?
WEB-ALEGRES-COMAIRES	Non vos cau pòur.
WEB-ALEGRES-COMAIRES	Escotatz-me; vos diderè tota era vertat.
WEB-ALEGRES-COMAIRES	Cada un de vosati la maridaue d’ua mala manèra, sense cap fondament d’amor corresponut.
WEB-ALEGRES-COMAIRES	Çò que i a, de vertat, ei qu’era e jo hè temps que mos auem estacat amorosament, e qu’aué ja n’èm d’ua manèra tan fòrta que cap accident mos poirie separar.
WEB-ALEGRES-COMAIRES	Eth pecat qu’era a cometut ei ua vertut; aguesta enganha non a d’èster qualificada ne d’enganha criminau, ne de desaubediéncia, ne de manca de respècte, donques qu’era vòsta hilha a evitat es dies de desgràcia e de malediccion que l’aurie hèt a passar un maridatge ara fòrça.
WEB-ALEGRES-COMAIRES	Qu’ei parièr, non vos quedetz embadoquits, que ja non i a remèdi; enes ahèrs amorosi, qu’ei eth cèu qu’aliste es condicions.
WEB-ALEGRES-COMAIRES	Es sòs crompen es tèrres, era sòrt autrege as hemnes.
WEB-ALEGRES-COMAIRES	Que sò en tot banhar-me en aigua de ròses; sonque afustèretz contra jo e bèth tret a queigut sus vosati.
WEB-ALEGRES-COMAIRES	Un que li cau acceptar çò que ja non se pòt discutir.
WEB-ALEGRES-COMAIRES	Ça que la, qu’ei coma ditz eth; que ja non i a remèdi.
WEB-ALEGRES-COMAIRES	Quan es cans son desligats, qu’an tota sòrta de prèssa.
WEB-ALEGRES-COMAIRES	PAGE Qué li vam a hèr!
WEB-ALEGRES-COMAIRES	Jo tanben me rendi!
WEB-ALEGRES-COMAIRES	Senhor Fenton, qu’eth cèu vos balhe dies interminables de felicitat.
WEB-ALEGRES-COMAIRES	Mon brave marit, anatz-vo’n toti entà casa entà arrir d’aguesta alègra istòria, dauant d’un bon huec, e sir Joan qu’arrisque coma es auti.
WEB-ALEGRES-COMAIRES	Amen.
Canes-e-hanga-WEB	Coma totes es tardes, era barca-corrèu anoncièc era sua arribada en Palmar damb diuèrsi tòcs de claxon.
Canes-e-hanga-WEB	Eth barquèr, un òme arraulit, damb ua aurelha amputada, anaue de pòrta en pòrta recebent encargues entà Valencia, e en arribar enes espacis dubèrts en solet carrèr deth pòble, bohaue de nauèth eth claxon pr’amor d’avisar dera sua preséncia as barraques escampilhades ena vòra deth canau.
Canes-e-hanga-WEB	Ua broma de mainatges, lèu despolhadi, seguie ath barquèr damb cèrta admiracion.
Canes-e-hanga-WEB	Que l’auien respècte ar òme que crotzaue era Albufèra quate còps ath dia, en tot hèr-se a vier entà Valencia çò milhor dera pesca deth lac e hènt-se a seguir d’aquiu es mil objèctes d’ua ciutat misteriosa e fantastica entad aqueri mainatgets elevadi en ua isla de canes e hanga.
Canes-e-hanga-WEB	Dera tauèrna de Canhamèl, qu’ère eth prumèr establiment deth Palmar, gessie un grop de segadors damb era saca ena espatla ara cèrca dera barca entà entornar enes sues tèrres.
Canes-e-hanga-WEB	Acodien es hemnes en canau, que se retiraue a un carrèr de Venecia, damb es vòres caperades de barraques e pesquèrs a on es pescadors sauvauen es anguiles.
Canes-e-hanga-WEB	Ena aigua mòrta, damb ua ludentor d’estanh, s’estaue immobila era barca- corrèu: un gran taüt cargat de persones e paquets, damb eth bòrd lèu a ras d’aigua.
Canes-e-hanga-WEB	Era vela triangulara, damb pedaci escurs, ère acabada damb ua pelhandra descolorada qu’en d’auti tempsi auie estat ua bandèra espanhòla e delataue eth caractèr oficiau dera vielha embarcacion.
Canes-e-hanga-WEB	Ua pudor insuportabla s’espargie ath torn dera barca.
Canes-e-hanga-WEB	Es sues hustes s’auien impregnat dera pudor des tistèrs d’anguiles e era lordor de centenats de passatgèrs: ua barreja pudesenca de pèths gelatinoses, escaumes de peishi elevadi ena hanga, pès lords e ròbes greishoses, que damb eth sòn heregament auien acabat per pulir e brilhantar es sètis dera barca.
Canes-e-hanga-WEB	Es passatgèrs, segadors ena sua majoritat, que venguien deth Perelhò, darrèr confinhs dera Albufèra, tocant ath mar, cantauen a crits en tot demanar-li ath barquèr que partisse çò mès lèu possible.
Canes-e-hanga-WEB	Qu’era barca ja ère plia!
Canes-e-hanga-WEB	Ja non i cabie mès gent!…
Canes-e-hanga-WEB	Qu’ère atau; mès et petit òme, virant entada eri er infòrme monhon dera aurelha bracada coma entà non entener-les, escampilhaue tot doç pera barca es tistèrs e es saques qu’es hemnes l’autrejauen dès era vòra.
Canes-e-hanga-WEB	Cada un des objèctes costaue naues protèstes: es passatgèrs se sarrauen e se cambiauen de lòc e es deth Palmar qu’entrauen ena barca recebien damb reflexions evangeliques er arrai d’injúries des que ja èren acomodadi.
Canes-e-hanga-WEB	Un shinhau de paciéncia!
Canes-e-hanga-WEB	Pro que trapèssen tant det lòc en cèu!…
Canes-e-hanga-WEB	Era embarcacion s’en.honsaue en recéber tanta carga, sense qu’eth barquèr mostrèsse era mendre inquietud, avedat a trauessades audaces.
Canes-e-hanga-WEB	Non demoraue en era un solet sèti.
Canes-e-hanga-WEB	Dus òmes s’estauen de pès en bòrd, agarradi ath pau dera vela; un aute se plaçaue ena proa, coma un mascaron de vaishèth.
Canes-e-hanga-WEB	Encara er impassible barquèr hec sonar un aute còp eth sòn claxon ath miei dera generau protèsta…
Canes-e-hanga-WEB	Crist!
Canes-e-hanga-WEB	Anarien a passar aquiu tota era tarde jos eth solei de Seteme, que les herie de costat, en tot usclar-les era espatla?…
Canes-e-hanga-WEB	De ressabuda se hec eth silenci, e era gent deth corrèu vedec apressar-se pera vòra deth canau a un òme sostengut per dues hemnes, un espèctre, esblancossit, tremolós, damb es uelhs ludents, estropat en ua hlaçada de lhet.
Canes-e-hanga-WEB	Era aigua semblaue borir peth calor d’aquera tarde d’ostiu; sudauen toti ena barca, en tot hèr esfòrci entà desliurar-se deth pegós contacte damb eth sòn vesin, e aqueth òme tremolaue, carrinclant es dents damb un caud heired lugubre, coma s’eth mon auesse queigut entada eth en ua etèrna net.
Canes-e-hanga-WEB	Es hemnes que lo sostenguien protestauen damb paraules grossières en veir qu’es dera barca s’estauen quiets.
Canes-e-hanga-WEB	Que les auien de deishar un sèti: ère un malaut, un trabalhador.
Canes-e-hanga-WEB	Segant er arròs auie cuelhut es fèbres, era malautia tèrça dera Albufèra, e se n’anaue entà Ruzafa pr’amor de guarir-se ena casa d’uns parents…
Canes-e-hanga-WEB	Non èren dilhèu cristians?
Canes-e-hanga-WEB	Per caritat!
Canes-e-hanga-WEB	Un lòc!
Canes-e-hanga-WEB	E eth tremolós hantauma dera fèbre repetie coma un resson, damb es somics deth caud heired:
Canes-e-hanga-WEB	Per caritat!, per caritat!…
Canes-e-hanga-WEB	Entrèc a empossades, sense qu’era massa egoïsta les aufrisse pas, e en non trapar lòc se filèc entre es cames des passatgèrs, en tot estirar-se ath hons, damb eth ròstre pegat enes espardenhes lordes e es sabates plies de hanga, en un ambient pudesenc.
Canes-e-hanga-WEB	Era gent semblaue avedada ad aguestes scènes.
Canes-e-hanga-WEB	Aquera embarcacion servie entà tot, ère eth veïcul deth minjar, der espitau e deth cementèri.
Canes-e-hanga-WEB	Cada dia embarcaue malauts, en tot transportar-les enes entorns de Ruzafa, a on es vesins deth Palmar, mancadi de medicaments, auien logadi quauqui crambòts entà guarir-se dera fèbre tèrça.
Canes-e-hanga-WEB	Quan morie un praube sense barca pròpria, eth taüt se botaue jos un sèti deth corrèu e era embarcacion partie damb eth madeish passatge, indiferent, qu’arrie e conversaue, pataquejant damb es pès era funèbra caisha.
Canes-e-hanga-WEB	En amagar-se eth malaut, tornèc a campar era protèsta.
Canes-e-hanga-WEB	Qué demoraue eth desaurelhat?
Canes-e-hanga-WEB	Encara mancaue quauquarrés?…
Canes-e-hanga-WEB	E lèu toti es passatgèrs acuelheren damb arridalhades a ua parelha que gessec pera pòrta dera tauèrna de Canhamèl, pròcha ath canau.
Canes-e-hanga-WEB	Er oncle Paco!, cridèren molti.
Canes-e-hanga-WEB	Er oncle Paco Canhamèl!
Canes-e-hanga-WEB	Eth patron dera tuaèrna, un òme enòrme, holat, de vrente idropic, caminaue a petits sautets, en tot queishar-se a cada pas damb alendades de mainatge, emparant-se ena sua hemna, Neleta, petita, damb eth ròi peu esperluat e uelhs verds e viui que semblauen amorassar damb era doçor deth velot.
Canes-e-hanga-WEB	Famós Canhamèl!
Canes-e-hanga-WEB	Tostemp malaut e queishant- se, mentre qu’era sua hemna, cada còp mès beròia e amabla, regnaue dès eth taulèr sus tot eth Palmar e era Albufèra.
Canes-e-hanga-WEB	Çò qu’auie eth, qu’ère era malautia deth ric: massa sòs e excès de bona vida.
Canes-e-hanga-WEB	Pro qu’auessen toti eth sòn mau!
Canes-e-hanga-WEB	Se s’auesse de guanhar era vida damb aigua enquiara cintura, segant arròs, non aurie temps d’èster malaut!
Canes-e-hanga-WEB	E Canhamèl auançaue ua cama laguens dera barca, de forma penibla, damb febles planhs, sense deishar a Neleta, tant que mormolhaue contra era gent que s’en burlauen dera sua salut.
Canes-e-hanga-WEB	Pro sabie eth se com anaue!
Canes-e-hanga-WEB	A, Senhor!
Canes-e-hanga-WEB	E s’acomodèc en un sèti que li deishèren liure damb aguesta obsequiosa sollicitud qu’era gent deth camp a damb eth ric, tant qu’era sua hemna s’acaraue, sense hèr-se’n guaire, as badinades d’aqueri que la complimentauen, en veder-la tan beròia e coratjosa.
Canes-e-hanga-WEB	Ajudèc ath sòn marit a daurir un gran parasolei, botèc ath sòn costat ua cenalha damb viures entà un viatge que non se tardarie tres ores, e acabèc per recomanar ath barquèr eth màger suenh damb eth sòn Paco.
Canes-e-hanga-WEB	Qu’anaue a passar un temps ena sua caseta de Ruzafa.
Canes-e-hanga-WEB	Aquiu li tierien ua visita es mìlhors mètges: eth praube qu’estaue mau.
Canes-e-hanga-WEB	Ac didie arrint, damb ua expression candida, amorassant ar esblancossit omenòt, que tremolaue damb es prumères oscilacions dera barca coma se siguesse de gelatina.
Canes-e-hanga-WEB	Non hège atencion as guinhades malicioses dera gent, as guardades ironiques e burlèsques que dempús d’esguitlar-se sus era, se fixauen en tauernèr, plegat en sòn sèti jos eth parasolei e alendant damb gronhament dolorós.
Canes-e-hanga-WEB	Eth barquèr apuèc era sua longa pèrga en ribàs, e era embarcacion comencèc a anar peth canau seguida pes votzes de Neleta, que tostemp damb un arridolet enigmatic recomanaue a toti es amics que suenhèssen ath sòn espós.
Canes-e-hanga-WEB	Es garies corrien entre era bròssa deth ribàs seguint ara barca.
Canes-e-hanga-WEB	Es volades de lits agitauen es sues ales ath torn dera proa qu’enlordie eth miralh deth canau, a on se reflectien invertides es barraques deth pòble, es neres barques amarrades enes pesquèrs damb tets de palha a ras dera aigua, ornadi enes extrèms damb crotzes de husta, coma se volessen plaçar es anguiles deth sòn sen jos era divina proteccion.
Canes-e-hanga-WEB	En gésser deth canau, era barca corrèu comencèc a esguitlar-se entre es arrossars, immensi camps de hanga liquida, caperadi d’espigues d’un color bronzinat.
Canes-e-hanga-WEB	Es segadors, en.honsadi ena aigua, auançauen damb era fauç ena man, e es barquetes, neres e estretes coma gondòles, recebien en sòn sen es hèishi qu’auien d’amiar entàs aires.
Canes-e-hanga-WEB	Ath miei d’aguesta vegetacion aqüatica, qu’ère coma ua prolongacion des canaus, se quilhauen de tant en tant, sus petites isles de hanga, blanques casetes acabades damb humenèges.
Canes-e-hanga-WEB	Qu’èren es maquines que negauen e secauen es camps, segontes es exigéncies des cultius.
Canes-e-hanga-WEB	Es nauti ribassi amagauen eth hilat de canaus, es amples camins per a on navegauen es vaishèths de vela cargadi d’arròs.
Canes-e-hanga-WEB	Es sòns cascos s’estauen invisibles e es granes veles triangulares s’esguitlauen sus eth verd des camps, en silenci dera tarde, coma hantaumes que caminèssen per tèrra fèrma.
Canes-e-hanga-WEB	Es passatgèrs contemplauen es camps coma expèrts coneishedors, balhant era sua pensada sus es cuelhetes e planhent era sòrt d’aqueri que les auie entrat eth salnitre ena tèrra, en tot aucir-les er arròs.
Canes-e-hanga-WEB	Auançaue era barca per canaus tranquils, d’ua aigua auriolenca, damb es dauradi reflèxi deth tè.
Canes-e-hanga-WEB	Ath hons, es èrbes aquatiques inclinauen es sues cabeladures damb era heregada dera quilha.
Canes-e-hanga-WEB	Eth silenci e era aigua ludenta aumentauen es sons.
Canes-e-hanga-WEB	Enes moments que cessauen es convèrses, s’entenie clarament era planhosa respiracion deth malaut estirat jos eth banc e eth gronhament tenaç de Canhamèl en alendar, damb era barba en.honsada en pièch.
Canes-e-hanga-WEB	Des barques luenhanes e lèu invisibles arribauen, agranidi pera cauma, eth patac d’ua pèrca en quèir sus era cubèrta, eth sorriscle d’un pau de vela, es votzes des barquèrs avisant-se entà non estramuncar enes virades des canaus.
Canes-e-hanga-WEB	Er amiaire desaurelhat abandonèc era pèrga, e sautant sus es jolhs des passatgèrs anèc d’un extrèm en aute dera embarcacion apraiant era vela entà profitar era febla brisa dera tarde.
Canes-e-hanga-WEB	Qu’auien entrat en lac, ena part dera Albufèra barrada per canets e isles, a on auien de navegar damb fòrça suenh.
Canes-e-hanga-WEB	Er orizon s’ampliaue.
Canes-e-hanga-WEB	En un costat era linha escura e ondulada des pins dera Devesa, que separe era Albufèra deth mar; era sèuva lèu vèrge, que s’esten lègues e lègues, a on pèishen es taures herotges e viuen ena ombra es grani reptils, que pòca gent ve, mès que d’eri se’n parle damb terror pendent es cauhades.
Canes-e-hanga-WEB	En costat opausat, era immensa planhèra des arrossars, perdent-se en orizon pera part de Solana e Sueca, en tot confoner-se damb es luenhanes montanhes.
Canes-e-hanga-WEB	Dauant, es canets e es petites isles qu’amagauen eth lac liure, e per entre eri s’esguitlaue era barca, en.honsant damb era proa es plantes aquatiques, heregant era sua vela damb es canes qu’auançauen des arribes.
Canes-e-hanga-WEB	Revolums d’èrbes escures e gelatinoses coma viscosi tentaculs pujauen ena superfícia, en tot enredar-se damb era pèrga deth barquèr, e era vista sondejaue inutilament era vegetacion ombriua e infècta, qu’en sòn sen abondauen es bèsties dera hanga.
Canes-e-hanga-WEB	Toti es uelhs exprimien eth madeish pensament: eth que queiguesse aquiu dificilament gesserie.
Canes-e-hanga-WEB	Ua vegada de taures peishie ena plaja de joncs e enes badines que lindauen damb era Devesa.
Canes-e-hanga-WEB	Quauqui uns d’eri auien passat nadant entàs isles pròches, e en.honsadi ena hanga enquiath vrente rumiauen entre es canets, botjant damb fòrt chambotadís es sues pesades pautes.
Canes-e-hanga-WEB	Qu’èren uns animaus grani, lords, damb eth lomb caperat de crospes, es còrnes enòrmi e eth morre tostemp bauejant.
Canes-e-hanga-WEB	Guardauen fèrament era cargada barca que passaue entre eri, e en botjar era sua tèsta escampilhauen ath sòn entorn ua broma de gròssi mosquits que tornaue a quèir sus era retortilhada tèsta.
Canes-e-hanga-WEB	A pòca distància, en un ribàs que non ère senon ua estreta lengua d’aigua entre dues aigües, vederen es dera barca a un òme ajocat.
Canes-e-hanga-WEB	Es deth Palmar l’arreconeisheren.
Canes-e-hanga-WEB	Qu’ei Sangsuga!, cridèren.
Canes-e-hanga-WEB	Er embriac Sangsuga!
Canes-e-hanga-WEB	E agitant es sòns chapèus, li preguntauen a crits a on auie cuelhut era peta peth maitin e se pensaue dormir-la aquiu.
Canes-e-hanga-WEB	Sangsuga seguie quiet; mès cansat des arridalhes e crits des dera barca, se botèc de pès, e virant en ua leugèra viroleta se fotèc ues quantes paumades ena esquia deth sòn còs damb ua expression de mesprètz, en tot tornar a ajocar-se grèument.
Canes-e-hanga-WEB	En veder-lo de pès arriren encara mès, excitadi peth sòn estranh aspècte.
Canes-e-hanga-WEB	Qu’amiaue eth chapèu ornat damb un naut plumalh de flors dera Devesa e sus eth pièch e ar entorn dera sua faisha s’enroscauen quauques bandes de campanetes silvèstres des que creishien entre es canes e es ribassi.
Canes-e-hanga-WEB	Toti parlauen d’eth.
Canes-e-hanga-WEB	Famós Sangsuga!
Canes-e-hanga-WEB	Que non n’auie un aute de parièr enes pòbles deth lac.
Canes-e-hanga-WEB	Qu’auie eth fèrm prepaus de non trabalhar, coma es auti òmes, dident qu’eth trabalh ère un insult contra Diu, e se passaue eth dia cercant a veir qui lo convidaue a béuer.
Canes-e-hanga-WEB	S’embriagaue en Perelhon entà dormir en Palmar, beuie en Palmar entà desvelhar-se a londeman en Saler, e s’auie hèsta enes pòbles de tèrra fèrma, se lo vedie en Silla o en Catarròia cercant, entre era gent que cultivaue camps ena Albufèra, ua bona amna que lo convidèsse.
Canes-e-hanga-WEB	Qu’ère miraculós que non campèsse eth sòn cadavre ath hons d’un canau dempús de tanti viatges a pè, peth lac, totafèt embriac, seguint es tèrmes des arrossars, estrets coma un lama de destrau, trauessant es pontets des sèquies, e passant pes lòcs de hanga botjadissa a on arrés gausaue aventurar-se coma non siguesse damb barca.
Canes-e-hanga-WEB	Era Albufèra qu’ère era sua casa.
Canes-e-hanga-WEB	Eth sòn instint de hilh deth lac lo treiguie deth perilh, e fòrça nets, quan se presentaue ena tauèrna de Canhamèl entà mendicar un veire, auie eth contacte viscós e era flaira dera hanga coma ua vertadèra anguila.
Canes-e-hanga-WEB	Eth tauernèr gasulhaue entre gronhaments en enténer era convèrsa.
Canes-e-hanga-WEB	Sangsuga!
Canes-e-hanga-WEB	Pòca vergonha!
Canes-e-hanga-WEB	Que l’auie enebit mil viatges era entrada ena sua casa!…
Canes-e-hanga-WEB	E era gent arrie rebrembant es estranhs ornaments deth vagabond, era sua mania de caperar-se de flors e cenher-se corones coma un sauvatge a penes començaue en sòn ahaimat estomac era fermentacion deth vin.
Canes-e-hanga-WEB	Era barca se calaue en lac.
Canes-e-hanga-WEB	Entre dues masses de canets, semblables as mòles d’un pòrt, se vedie ua grana extension d’aigua ludenta, d’un blu blancós.
Canes-e-hanga-WEB	Qu’ère eth ludent, era vertadèra Albufèra, eth lac liure, damb es sòns petiti bòsqui de canes escampilhadi a granes distàncies, a on se refugiauen es audèths deth lac, tan perseguidi pes caçadors dera ciutat.
Canes-e-hanga-WEB	Era barca costejaue era Devesa, a on cèrts hangassi caperadi d’aigua s’anauen convertint de man en man en camps d’arròs.
Canes-e-hanga-WEB	En ua petita lacuna barrada per ribassi de hanga, un òme de fòrta musculatura lançaue cabassades de tèrra des dera sua barca.
Canes-e-hanga-WEB	Es passatgèrs l’admirauen.
Canes-e-hanga-WEB	Qu’ère er oncle Tònho, hilh der oncle Paloma, e pair ath sòn torn de Tonet eth Cuban.
Canes-e-hanga-WEB	E en nomentar ad aguest darrèr, molti cridèren maliciosament a Canhamèl, que seguie gronhint coma se non entenesse arren.
Canes-e-hanga-WEB	Non auie en tota era Albufèra òme mès trabalhador qu’er oncle Tònho.
Canes-e-hanga-WEB	Que s’auie calat entre celha e celha qu’auie d’èster proprietari, auer es sòns camps d’arròs, non víuer dera pesca coma er oncle Paloma, qu’ère eth barquèr mès vielh dera Albufèra; e solet, (pr’amor qu’era sua familha sonque l’ajudaue de quan en quan, cansant-se per çò deth gran trabalh) anaue aumplint de tèrra, amiada de luenh, era badina prigonda cedida per ua rica senhora que non sabie se qué hèr damb era.
Canes-e-hanga-WEB	Qu’ère un trabalh de molti ans, dilhèu de tota era vida, entà un òme solet.
Canes-e-hanga-WEB	Er oncle Paloma s’en burlaue d’eth; eth sòn hilh l’ajudaue de quan en quan entà mostrar-se cansat en pòqui dies, e er oncle Tònho, damb ua fe inquebrantabla, seguie entà dauant, ajudat solet pera Borda, ua praubeta qu’era sua defuntada hemna treiguec des mainatges trobats, timida damb toti e tenaça entath trabalh madeish qu’eth.
Canes-e-hanga-WEB	Salut, oncle Tònho, e non vos cansetz!
Canes-e-hanga-WEB	E era barca s’aluenhèc sense qu’eth temardut trabalhador lheuèsse eth cap senon un solet moment entà respóner as ironiques salutacions.
Canes-e-hanga-WEB	Un shinhau mès enlà, en ua petita barca coma un taüt, vederen ar oncle Paloma ath cant d’ua hilèra d’estaques, lançant es sòns hilats entà recuelher-les a londeman.
Canes-e-hanga-WEB	Ena barca discutien s’eth vielh auie nauanta ans o ère apròp des cent.
Canes-e-hanga-WEB	Be n’auie vist aqueth òme de causes sense gésser dera Albufèra!
Canes-e-hanga-WEB	Es personatges qu’auie tractat!…
Canes-e-hanga-WEB	E agranidi pera credulitat populara, repetien es sues insoléncies familhaus damb eth generau Prim, ath que servie de barquèr enes sues cacères peth lac; era sua rudesa damb granes senhores e enquia e tot damb reines.
Canes-e-hanga-WEB	Eth vielh, coma s’endonvièsse aguesti comentaris e se sentesse ar arràs de glòria, s’estaue acorbaishat, examinant es hilats, mostrant era sua esquia caperada per ua blòda d’amples quadres e eth gòrro nere calat enquias regdes aurelhes, que semblaue que se li despegauen deth cap.
Canes-e-hanga-WEB	Quan eth corrèu passèc peth sòn costat, lheuèc eth cap, mostrant er abisme nere dera sua boca desdentada e es cercles d’arrupes roienques que se trapauen enes uelhs prigonds, animadi per un shinhau d’ironic resplendor.
Canes-e-hanga-WEB	Eth vent començaue a refrescar.
Canes-e-hanga-WEB	Era vela se holèc damb naues secodides e era cargada barca s’inclinèc enquia banhar es esquies des que se seiguien en bòrd dera barca.
Canes-e-hanga-WEB	Ath torn dera proa es aigües, trincades damb violéncia, cantauen un glo-glo cada còp mès fòrt.
Canes-e-hanga-WEB	Que ja èren ena vertadèra Albufèra, en immens ludent, blu e estirat coma un miralh venecian, que retrataue invertidi as vaishèths e es luenhanes arribes damb eth contorn leugèrament serpentejat.
Canes-e-hanga-WEB	Es bromes semblauen rodar peth hons deth lac coma madèishes de blanca lan; ena plaja dera Devesa uns caçadors seguits de gossets duplicauen era sua imatge ena aigua, caminant capenjós.
Canes-e-hanga-WEB	Ena part dera tèrra fèrma, es grans pòbles dera Ribera, damb es sues tèrres amagades pera distància, semblauen flotar sus eth lac.
Canes-e-hanga-WEB	Eth vent, cada còp mès fòrt, cambièc era superfícia dera Albufèra.
Canes-e-hanga-WEB	Era barca s’esguitlèc ath long dera Devesa e passauen rapidament ath sòn dauant es ticolets arenosi, damb es barraques des gardes en sòn cimalh; es espesses cortines de matarrassi; es grops de pins retortilhadi, de formes terrorifiques, coma manats de membres torturadi.
Canes-e-hanga-WEB	Es viatjaires, ahiscadi pera velocitat, excitadi peth perilh qu’era embarcacion aufrie arrossegant un des sòns bòrds a ras deth lac, saludauen cridant as autes barques que passauen ena luenhor e estirauen era sua man entà recéber eth patac des ondades costades pera rapida marcha.
Canes-e-hanga-WEB	Ath torn deth timon s’arremolinaue era aigua.
Canes-e-hanga-WEB	A ua distància cuerta flotauen dus cabussaires, audèths escurs que se submergien e tornauen a trèir eth cap dempús dera immersion, en tot distrèir as passatgèrs damb aguestes evolucions dera sua pesca.
Canes-e-hanga-WEB	Mès enlà, enes mates, enes granes isles de canets aquatics, es folques e es lits quilhauen eth vòl quan s’apressaue era barca, tot doç, coma s’endonvièssen qu’aquera gent ère de patz.
Canes-e-hanga-WEB	Quauqui uns se colorejauen d’emocion en veder-les…
Canes-e-hanga-WEB	Quina magnifica escopetada!
Canes-e-hanga-WEB	Per qué auien de proïbir es òmes que cada un cacèsse sense permís, coma milhor li semblèsse?
Canes-e-hanga-WEB	E mentre es bellicosi s’indignauen, sonaue ath hons dera barca eth planh deth malaut e Canhamèl alendaue coma un mainatge, herit pes arrais deth solei cogant que s’esguitlauen per dejós deth sòn para- solei.
Canes-e-hanga-WEB	Eth bòsc semblaue aluenhar-se entath mar, deishant entre eth e era Albufèra ua extensa planhèra baisha, caperada de molta vegetacion, trincada a tròci pera ludenta lama de petites lacunes.
Canes-e-hanga-WEB	Qu’ère era planhèra de Sancha.
Canes-e-hanga-WEB	Un ramat de crabes susvelhades per un gojat peishie entre es matarrassi, e ara sua vista surgentèc ena memòria des hilhs dera Albufèra era tradicion que balhaue eth sòn nòm ara planhèra.
Canes-e-hanga-WEB	Es de tèrra interiora que tornauen enes sues cases dempús de guanhar es granes sodades dera sega preguntauen se qui ère era tau Sancha qu’es hemnes nomentauen damb cèrt temor, e es deth lac li condauen ath forastèr mès pròche era simpla legenda que toti aprenien de petits.
Canes-e-hanga-WEB	Un pastoret coma eth qu’ara caminaue pera vòra peishie en d’auti tempsi es crabes ena madeisha planhèra.
Canes-e-hanga-WEB	Mès aquerò siguec fòrça ans abans, fòrça!…
Canes-e-hanga-WEB	Tants, que cap des vielhs qu’encara viuien ena Albufèra coneishien ath pastor; ne eth madeish oncle Paloma.
Canes-e-hanga-WEB	Eth gojat viuie coma un sauvatge en solitud, e es barquèrs que pescauen en lac l’entenien cridar de luenh pendent es maitins de cauma.
Canes-e-hanga-WEB	Sancha!
Canes-e-hanga-WEB	Sancha!…
Canes-e-hanga-WEB	Sancha qu’ère ua sèrp petita, era soleta amiga que l’acompanhaue.
Canes-e-hanga-WEB	Era mala bèstia acodie as crits, e eth pastor, rebastant as sues milhores crabes, l’aufrie un bòl de lèit.
Canes-e-hanga-WEB	Dempús, enes ores de solei, eth gojat se fabricaue ua calamèla talhant canes enes canets e bohaue doçament, auent enes sòns pès ath reptil, que quilhaue part deth sòn còs e lo contreiguie coma se volesse dançar ath compàs des doci fiulets.
Canes-e-hanga-WEB	D’auti viatges eth pastor s’entretenguie des.hènt es anèths de Sancha, estirant-la en linha dreta sus era arena, en tot divertir-se en veir damb quina rapiditat tornaue e retortilhar-se.
Canes-e-hanga-WEB	Quan, cansat d’aguesti jòcs, amiaue era sua vegada entar aute costat dera planhèra, era sèrp lo seguie coma un gosset, e en tot enrodar-se enes sues cames li pujaue enquiath còth, en tot estar-se aquiu coma mòrta e queiguda, damb es sòns uelhs de diamant tachadi en pastor, en tot erisar-li era borra dera cara damb eth fiulet dera sua boca triangulara.
Canes-e-hanga-WEB	Era gent dera Albufèra l’auien coma bruishòt, e mès d’ua hemna des que panauen lenha ena Devesa, en veder-lo arribar damb era Sancha en còth hège eth senhau dera Crotz coma se siguesse eth diable.
Canes-e-hanga-WEB	Atau comprenien toti se com eth pastor podie dormir ena seuva sense pòur as grani reptils que i auie enes matarrassi.
Canes-e-hanga-WEB	Sancha, que deuie èster eth diable, lo protegie de toti es perilhs.
Canes-e-hanga-WEB	Era sèrp creishie e eth pastor ère ja tot un òme, quan es abitants dera Albufèra non lo vederen mès.
Canes-e-hanga-WEB	Se’n saberen de qué ère soldat e lutaue enes guèrres d’Italia.
Canes-e-hanga-WEB	Cap auta vegada tornèc a pèisher ena planhèra sauvatja.
Canes-e-hanga-WEB	Es pescadors, en baishar en tèrra, non gausauen aventurar-se pes joncs que caperauen es pudesenques lacunes.
Canes-e-hanga-WEB	Sancha, mancada dera lèit que li regalaue eth pastor, li calie acaçar as innombrables conilhs dera Devesa.
Canes-e-hanga-WEB	Se passèren ueit o dètz ans, e un dia es abitants deth Saler vederen arribar peth camin de Valencia, emparat en un pau e damb un morralet ena esquia, a un soldat, un granadèr prim e malenconic, damb es neres garramaches enquias jolhs, casaca blanca damb bombes de tela ròia e ua casqueta en forma de mitra sus eth pientat en trena.
Canes-e-hanga-WEB	Era sua grana mostacha non l’empediren èster arreconeishut.
Canes-e-hanga-WEB	Qu’ère eth pastor, que tornaue desirós de veir era tèrra dera sua mainadesa.
Canes-e-hanga-WEB	Comencèc eth camin dera seuva costejant eth lac, e arribèc ena planhèra palunosa a on en d’auti tempsi sauvaue era sua vegada.
Canes-e-hanga-WEB	Arrés.
Canes-e-hanga-WEB	Es domaisèles botjauen es sues ales sus es nauti joncs damb leugèr bronzinament, e enes badines amagades jos es matarrassi esposcauen es gripauds, espauridi pera proximitat deth granadèr.
Canes-e-hanga-WEB	Sancha!
Canes-e-hanga-WEB	Sancha!, cridèc doçament er ancian pastor.
Canes-e-hanga-WEB	Silenci absolut.
Canes-e-hanga-WEB	Enquiada eth l’arribaue era somnolenta cançon d’un barquèr invisible que pescaue en centre deth lac.
Canes-e-hanga-WEB	Sancha!
Canes-e-hanga-WEB	Sancha!, tornèc a cridar damb tota era fòrça des sòns paumons.
Canes-e-hanga-WEB	E quan auec repetit era sua crida fòrça viatges, vedec qu’es nautes èrbes s’agitauen e entenec un tarrabastalh de canes trincades, coma se s’arrosseguèsse un còs pesant.
Canes-e-hanga-WEB	Entre es joncs ludèren dus uelhs ara nautada des sòns e auancèc un cap aplanat, botjant era sua lengua de forqueta, damb un fiulet espaventós que li semblèc gelar-li era sang, paralisar- li era sua vida.
Canes-e-hanga-WEB	Sancha!, cridèc eth soldat arreculant possat pera pòur.
Canes-e-hanga-WEB	Com as creishut!…
Canes-e-hanga-WEB	E sagèc de húger.
Canes-e-hanga-WEB	Mès era anciana amiga, passat eth prumèr estonament, semblèc arreconeisher-lo e s’entornegèc ath torn des sues espatles, sarrant-lo damb un anèth dera sua rugosa pèth secodida per nervioses estrementides.
Canes-e-hanga-WEB	Eth soldat se defenec.
Canes-e-hanga-WEB	Dèisha-me, Sancha, dèisha-me!
Canes-e-hanga-WEB	Non m’abraces.
Canes-e-hanga-WEB	Un aute anèth sarrèc es sòns braci, en tot estrenher-les.
Canes-e-hanga-WEB	Era boca deth reptil l’amorassaue coma en d’auti tempsi, eth sòn alend l’agitaue era mostacha, en tot costar- li un caud heired angoniós, e mentretant es anèths s’anauen contreiguent, se sarrauen, enquia qu’eth soldat, asfixiat, croishint-li es uassi, queiguec en solèr enrodat entre pientadi anèths.
Canes-e-hanga-WEB	Uns dies dempús uns pescadors trapèren eth sòn cadavre: ua massa infòrma, damb es uassi trincadi e era carn macada pera irresistibla sarrada dera Sancha.
Canes-e-hanga-WEB	Atau moric eth pastor, victima d’ua abraçada dera sua anciana amiga.
Canes-e-hanga-WEB	Ena barca corrèu arrien es forastèrs en enténer eth conde, mentre qu’es hemnes botjauen es sòns pès damb cèrta inquietud, credent qu’aquerò que borie entre es sues cames damb sordi gemecs ère era Sancha, refugiada ath hons dera embarcacion.
Canes-e-hanga-WEB	Que s’acabaue eth lac.
Canes-e-hanga-WEB	Un aute còp era barca entraue en un hilat de canaus, e luenh, fòrça luenh, sus un immens arrossar, se destacauen es cases deth Saler, eth poblet dera Albufèra mès pròche a Valencia, damb eth pòrt ocupat per innombrables petits vaishèths e granes barques que talhauen er orizon damb es sòns paus de vela, semblables a pins montadi.
Canes-e-hanga-WEB	S’acabaue era tarde.
Canes-e-hanga-WEB	Era barca anaue damb mens velocitat pes aigües mòrtes deth canau.
Canes-e-hanga-WEB	Era ombra dera vela passaue coma ua broma sus es arrossars roiencs pera còga deth solei, e en ribàs se mercauen sus un hons de color taronja es siloetes des passatgèrs.
Canes-e-hanga-WEB	De contunh passauen botjant era pèrga gent que tornauen des sòns camps, de pès enes petits vaishèths neri, damb eth bòrd lèu a ras dera aigua.
Canes-e-hanga-WEB	Aguesti esquifi qu’èren es shivaus dera Albufèra.
Canes-e-hanga-WEB	Dès era mainadesa, toti es neishudi en aquera tribú de lac aprenien a manejar-les.
Canes-e-hanga-WEB	Qu’èren indispensables entà trabalhar en camp, entà anar ena casa deth vesin, entà guanhar-se era vida.
Canes-e-hanga-WEB	Tanlèu passaue peth canau un mainatge, coma ua hemna o un vielh, toti botjant era pèrga damb rapiditat, apuant-la en hons hangós entà hèr resquilhar sus era aigua mòrta era sabata que les servie d’embarcacion.
Canes-e-hanga-WEB	Enes sèquies pròches s’esguitlauen d’auti petits vaishèths, invisibles darrèr des ribassi, e per dessús des matarrassi auançauen es barquèrs damb eth tronc quiet, corrent a impulsi des sòns punhs.
Canes-e-hanga-WEB	De quan en quan es deth corrèu vedien daurir-se enes ribassi amples henudes, que per eres s’espargien sense bronit ne movement es aigües deth canau, dormint jos ua capa de verdura viscosa e flotanta.
Canes-e-hanga-WEB	Suspenudes d’estaques barrauen aguestes entrades es hilats entàs anguiles.
Canes-e-hanga-WEB	Quan s’apressaue era barca, sautauen des tèrres d’arròs arrats enòrmes, despareishent ena hanga des sèquies.
Canes-e-hanga-WEB	Es qu’abans s’auien alugat damb entosiasme dauant des audèths deth lac, sentien renéisher era sua furia en veir es arrats enes canaus.
Canes-e-hanga-WEB	Quina escopetada les foterien!
Canes-e-hanga-WEB	Que serie un bon sopar entath vrespe!…
Canes-e-hanga-WEB	Era gent der interior escopie damb expression de hastic, entre es arridalhades e protèstes des dera Albufèra.
Canes-e-hanga-WEB	Qu’ère ua bona bocada!
Canes-e-hanga-WEB	Com podien parlar se jamès ac auien tastat.
Canes-e-hanga-WEB	Es arrats dera aiguamòrta sonque minjauen arròs; qu’èren un plat de prince.
Canes-e-hanga-WEB	Sonque calie veder-les en mercat de Sueca, espelhades, penjades a dotzenes des sues longues coes enes taules des carnissèrs.
Canes-e-hanga-WEB	Les crompauen es rics; era aristocràcia des poblacions dera Ribera non minjauen ua auta causa.
Canes-e-hanga-WEB	E Canhamèl, coma se pera sua qualitat de ric credesse indispensable díder quauquarren, deishaue de gemegar entà assegurar grèument que solet coneishie en mon dus animaus sense heu: es palomes e er arrat; damb aquerò quedaue tot dit.
Canes-e-hanga-WEB	Era convèrsa s’animèc.
Canes-e-hanga-WEB	Es demostracions de repugnància des forastèrs servien entà alugar as dera Albufèra.
Canes-e-hanga-WEB	Er aviliment fisic dera gent deth lac, era misèria d’un pòble privat de carn, que non coneish mès bèsties qu’es que corren ena Devesa e viu condemnat pendent tota era sua vida a neurir-se d’anguiles e peishi de hanga, se revelaue de forma bravassa, damb eth visible desir d’estonar ath forastèr laudant era valentia des sòns estomacs.
Canes-e-hanga-WEB	Es hemnes nomentauen era excelléncia der arrat damb arròs ena paelha; molti l’auien minjat sense saber-se’n, en tot estonar-se deth sabor d’ua carn desconeishuda.
Canes-e-hanga-WEB	D’auti rebrembauen es aguisats de sèrp, laudant es sues lesques blanques e doces, superiores as dera anguila, e eth barquèr desaurelhat trinquèc eth mutisme de tot eth viatge entà rebrembar a cèrta gata nauèth parida qu’auie sopat eth damb d’auti amics ena tauèrna de Canhamèl, premanida per un marinèr que dempús de córrer fòrça mon auie ua man excellenta entà taus aguisats.
Canes-e-hanga-WEB	Començaue a escurir.
Canes-e-hanga-WEB	Es camps s’ennerien.
Canes-e-hanga-WEB	Eth canau cuelhie ua blancor d’estanh ara tèba lum deth crepuscul.
Canes-e-hanga-WEB	Ath hons dera aigua ludien es prumères esteles, tremolant damb eth pas dera barca.
Canes-e-hanga-WEB	Qu’èren ja apròp deth Saler.
Canes-e-hanga-WEB	Sus es teulades des barraques se quilhaue entre dus pilars era esquera dera casa dera Demanà, a on s’amassauen caçadors e barquèrs era vesilha des tirades entà escuélher es lòcs.
Canes-e-hanga-WEB	Ath costat dera casa se vedie ua enòrma diligéncia, qu’auie d’amiar entara ciutat as passatgèrs deth corrèu.
Canes-e-hanga-WEB	Cessaue era brisa, era vela queiguie estavanida ath long deth pau, e eth desaurelhat agarraue era pèrga, apuant-la enes ribassi pr’amor de possar era embarcacion.
Canes-e-hanga-WEB	Passèc en direccion entath lac ua petita embarcacion cargada de tèrra.
Canes-e-hanga-WEB	Ua gojata pergaue briosament ena proa, e en aute extrèm l’ajudaue un joen damb un gran chapèu de jipijapa.
Canes-e-hanga-WEB	Toti les arreconeisheren.
Canes-e-hanga-WEB	Qu’èren es hilhs der oncle Tònho, qu’amiauen tèrra entath sòn camp: era Bòrda, aquera mainada trobada infatigabla, que valie mès qu’un òme, e Tonet eth Cuban, er arrèhilh der oncle Paloma, eth gojat mès beròi de tota era Albufèra, un òme qu’auie vist mon e auie causes tà condar.
Canes-e-hanga-WEB	Adishatz, Mostacha!, lo cridèren familhaument.
Canes-e-hanga-WEB	Li dauen aguest fausnòm per çò dera mostacha qu’ombrejaue era sua cara bruna, ornament non tengut ena Albufèra, a on toti amiauen era cara arrasada.
Canes-e-hanga-WEB	D’auti li preguntauen damb ironic estonament que des de quan trabalhaue.
Canes-e-hanga-WEB	S’aluenhèc eth petit vaishèth, sense que Tonet, qu’auie lançat ua rapida uelhada sus es passatgèrs, semblèsse enténer es trufaries.
Canes-e-hanga-WEB	Molti guardèren damb cèrta insoléncia a Canhamèl, en tot permeter-se es madeishes trufaries brutaus que se tenguien ena sua tauèrna…
Canes-e-hanga-WEB	Compde, oncle Paco!
Canes-e-hanga-WEB	Qu’eth anaue entà Valencia, mentre que Tonet passarie era net en Palmar!…
Canes-e-hanga-WEB	Eth tauernèr hec veir ara prumeria que non les entenie, enquia que, cansat de patir, se lheuèc damb nerviós impuls, passant pes sòns uelhs un bualh d’ira.
Canes-e-hanga-WEB	Mès era massa greishosa deth còs semblèc gravitar sus era sua volontat, e s’arraulic en banc, coma aclapat per esfòrç, gemegant un aute còp dolorosament e gasulhant entre planhs:
Canes-e-hanga-WEB	Indecents!…
Canes-e-hanga-WEB	Indecents!…
Canes-e-hanga-WEB	Era barraca der oncle Paloma se quilhaue en un extrèm deth Palmar.
Canes-e-hanga-WEB	Un gran incendi auie dividit ara poblacion, cambiant eth sòn aspècte.
Canes-e-hanga-WEB	Miei Palmar siguec avalat pes ahlames.
Canes-e-hanga-WEB	Es barraques de palha se convertiren de seguit en cendres, e es sòns patrons, volent víuer en avier sense pòur ath huec, bastiren edificis de tòchos enes solèrs uscladi, en tot empenhar fòrça de’eri era sua escassa fortuna entà hèr-se a vier materiaus, que resultauen costosi dempús de trauessar eth lac.
Canes-e-hanga-WEB	Era part deth pòble que patic er incendi se caperèc de casetes, damb es façades pintades de ròsa, verd o blu.
Canes-e-hanga-WEB	Era auta part deth Palmar sauvèc eth primitiu caractèr, damb es teulades des sues barraques redones pes dus costats, coma vaishèths botadi ara invèrsa sus es parets de hanga.
Canes-e-hanga-WEB	Des dera placeta dera glèisa enquiath finau dera poblacion peth costat dera Devesa, s’estenien es barraques, separades es ues des autes per pòur der incendi, coma semiades ar edart.
Canes-e-hanga-WEB	Era der oncle Paloma qu’ère era mès anciana.
Canes-e-hanga-WEB	L’auie bastit eth sòn pair enes tempsi que non se trapaue ena Albufèra un èsser uman que non tremolèsse de fèbre.
Canes-e-hanga-WEB	Es matarrassi arribauen alavetz enquias parets des barraques.
Canes-e-hanga-WEB	Despareishien es garies ena madeisha pòrta dera casa, sivans condaue er oncle Paloma, e quan tornauen a presentar-se, setmanes dempús, amiauen ath sòn darrèr ua seguida de porics nauèth neishudi.
Canes-e-hanga-WEB	Encara se caçauen luèires enes canaus e era poblacion deth lac ère tant escassa, qu’es barquèrs non sabien se qué hèr dera pesca qu’aumplie es sòns hilats.
Canes-e-hanga-WEB	Valencia ère entada eri er aute extrèm deth mon, e sonque venguie d’aquiu eth mariscau Suchet, nomentat peth rei José, duc dera Albufèra e senhor deth lac e dera seuva, damb totes es sues riqueses.
Canes-e-hanga-WEB	Eth sòn rebrembe ère çò de mès distant ena memòria der oncle Paloma.
Canes-e-hanga-WEB	Eth vielh encara se pensaue veder-lo damb eth peu esperluat e es sues amples pursères, vestit damb redingòta gris e chapèu redon, enrodat d’òmes d’unifòrmes vistosi que li cargauen es escopetes.
Canes-e-hanga-WEB	Eth mariscau caçaue ena barca deth pair der oncle Paloma, e eth petitet, ajocat ena proa, lo contemplaue damb admiracion.
Canes-e-hanga-WEB	Fòrça còps arrie der escarraunhat lenguatge que s’exprimie eth capdeth planhent-se deth retard deth pais o comentaue es eveniments d’ua guèrra contra espanhòus e anglesi, que d’era en lac sonque n’auien vagues notícies.
Canes-e-hanga-WEB	Un viatge venguec damb sa pair en Valencia entà regalar-li ath duc dera Albufèra ua anguila de mar, notabla pera sua mida, e eth mariscau les recebec arrint, calat eth gran unifòrme, ludent de brodats d’aur, ath miei d’oficiaus que semblauen satellits deth sòn esplendor.
Canes-e-hanga-WEB	Aqueres sigueren es epòques bones, e quan er oncle Paloma les rebrembaue damb era sua votz macada d’ancian enes reünions dera tauèrna de Canhamèl, era gent joena s’estrementie d’entosiasme.
Canes-e-hanga-WEB	Se pescaue e se caçaue ath còp, sense pòur a gardes ne a multes.
Canes-e-hanga-WEB	Quan arribaue era net tornaue era gent ena sua casa damb dotzènes de conilhs agarradi damb furet ena Devesa, e ath delà, tistèrs de peish e rastèls d’audèths caçadi enes canets.
Canes-e-hanga-WEB	Tot qu’ère deth rei, e eth rei ère luenh.
Canes-e-hanga-WEB	Non ère coma ara, qu’era Albufèra pertanhie ar Estat (qui ère aguest senhor!
Canes-e-hanga-WEB	Er oncle Paloma auie sauvat es preeminéncies deth sòn pair.
Canes-e-hanga-WEB	Qu’ère eth prumèr barquèr deth lac, e non arribaue ena Albufèra un personatge que non l’amièsse eth a trauèrs des isletes de canes en tot mostrar-li es curiosèrs dera aigua e dera tèrra.
Canes-e-hanga-WEB	Rebrembaue a Isabel II, joena, aumplint damb es sues amples pèlhes tota era popa der ornat vaishèth e botjant eth sòn bust de bona mossa a cada impuls dera pèrga deth barquèr.
Canes-e-hanga-WEB	Qu’arrie era gent rebrembant eth sòn viatge peth lac damb era emperairitz Eugenia.
Canes-e-hanga-WEB	Era ena proa, eleganta, vestida d’amazòna, damb era escopeta tostemp prèsta, hènt quèir es audèths qu’abils esquivaires hègen gésser a volades des canets damb paus e crits: e en aute extrèm, er oncle Paloma, sornarut, maliciós, damb era vielha escopeta entre es cames, aucint es audèths que s’escapauen dera gran dauna e avisant-la en un castelhan fantastic, dera preséncia de lits: “Majestat, compde!
Canes-e-hanga-WEB	Toti es personatges demorauen satisfèts deth vielh barquèr.
Canes-e-hanga-WEB	Qu’ère insolent, damb era rudesa d’un hilh dera lacuna; mès era adulacion que li mancaue ara sua lengua la trapaue ena escopeta, plia de pedaci, enquiath punt de non saber se qué restaue en era dera primitiua fabricacion.
Canes-e-hanga-WEB	Er oncle Paloma ère un tirador prodigiós.
Canes-e-hanga-WEB	Es mentidèrs deth lac mentien a carga d’eth, en tot arribar a afirmar que bèth còp auie aucit quate folques d’un trait.
Canes-e-hanga-WEB	Quan volie vantar a un personatge discrèt tirador, se plaçaue ath sòn darrèr ena barca e tiraue ath còp damb tau precision, qu’es dus traits se confonien, e eth caçador, en veir quèir es pèces, s’estonaue dera sua adretia, tant qu’eth barquèr, ena sua esquia, botjaue eth morret maliciosament.
Canes-e-hanga-WEB	Eth sòn milhor rebrembe qu’ère eth deth generau Prim.
Canes-e-hanga-WEB	L’auie coneishut en ua net tempestuosa en tot amiar-lo ena sua barca a trauèrs deth lac.
Canes-e-hanga-WEB	Qu’èren es tempsi de malastre.
Canes-e-hanga-WEB	Es soldats èren apròp; eth generau anaue desguisat d’obrèr e hugie de Valencia dempús d’auer sajat sense capitada revoutar ara garnison.
Canes-e-hanga-WEB	Er oncle Paloma l’amièc entath mar, e quan lo tornèc a veir, ans dempús, ère cap deth govèrn e idòla dera nacion.
Canes-e-hanga-WEB	Abandonant era vida politica, s’escapaue de Madrid de quan en quan entà caçar en lac, e er oncle Paloma, audaç e familhau dempús dera aventura passada, lo repotegaue coma a un gojat se mancaue era balestada.
Canes-e-hanga-WEB	Entada eth que non existien graneses umanes: es òmes se dividien en boni e dolents caçadors.
Canes-e-hanga-WEB	Quan er eròi tiraue sense acertar, eth barquèr s’emmaliciaue enquia tutejar-lo.
Canes-e-hanga-WEB	Guarda, guarda e apren!” E mentre arrie eth disciple gloriós, eth barquèr tiraue damb era sua escopeta lèu sense afustar e ua folca queiguie ena aigua hèta ua pilòta.
Canes-e-hanga-WEB	Totes aguestes anecdòtes balhauen ar oncle Paloma un prestigi immens entre era gent deth lac.
Canes-e-hanga-WEB	Qué aurie estat aqueth òme s’auesse volut daurir era boca demanant quauquarren as sòns parroquians!…
Canes-e-hanga-WEB	Mès eth, tostemps temardut e mauparlat; tractant as personatges coma a companhs de tauèrna; hènt-les arrir damb es sues insoléncies enes moments de mala encolia o damb frases bilingües e retortilhades quan se volie mostrar amable.
Canes-e-hanga-WEB	Qu’ère content dera sua vida, encara que cada còp ère mès dura e dificila, a mida qu’entraue en ans.
Canes-e-hanga-WEB	Barquèr, tostemp barquèr!
Canes-e-hanga-WEB	Mespredaue ara gent que cultivaue es tèrres d’arròs.
Canes-e-hanga-WEB	Qu’èren lauradors, e entada eth aguesta paraula significaue eth màger insult.
Canes-e-hanga-WEB	N’ère capinaut d’èster òme d’aigua, e fòrça còps s’estimaue mès seguir es virades des canaus abans qu’escuerçar distàncies vient pes ribassi.
Canes-e-hanga-WEB	Non cauishigaue de bon voler ua auta tèrra qu’era dera Devesa, entà tirar uns quants traits d’escopeta as conilhs, hugent quan se l’apressauen es gardes, e peth sòn gust, eth, aurie minjat e dormit laguens dera barca, qu’ère entada eth coma era clòsca d’un animau aquatic.
Canes-e-hanga-WEB	Es instints des primitiues races deth lac reviuien en ancian.
Canes-e-hanga-WEB	Entà èster erós sonque li mancaue non auer familha, víuer coma un peish deth lac o coma un audèth des canets, en tot hèr eth nin aué en ua isleta e deman en un canet.
Canes-e-hanga-WEB	Mès eth sòn pair s’auie entestardit en maridar-lo.
Canes-e-hanga-WEB	Que non volie veir abandonada aquera barraca, qu’ère òbra sua, e eth boèmi des aigües se vedec obligat a víuer en societat damb es sòns semblables, a dormir jos ua teulada de palha, a pagar era sua part entath manteniment deth prèire e a aubedir ath baile pedanèu dera isla, tostemp bèth pòcavergonha (didie eth), qu’entà non trabalhar cercaue era proteccion des senhors dera ciutat.
Canes-e-hanga-WEB	Dera sua esposa a penes n’auie ena memòria ua vaga imatge.
Canes-e-hanga-WEB	Qu’auie passat ath sòn costat heregant-lo fòrça ans dera sua vida, sense deishar-li d’auti rebrembes qu’era sua adretia entà apraiar hilats e era manèra qu’auie d’amassar eth pan dera setmana cada diuendres, en tot amiar-lo en un horn de copòla redona e blanca, semblable a un hormiguèr african que se quilhaue en un extrèm dera isla.
Canes-e-hanga-WEB	Auien auut molti hilhs, plan molti; mès, exceptat d’un, toti s’auien mòrt oportunament.
Canes-e-hanga-WEB	Qu’èren èssers esblancossidi e malautissi, engendradi damb eth pensament calat en minjar, per pairs que se junhien sense cap aute desir que transmeter-se eth calor, estrementidi pera tremoladera des fèbres paludeanes.
Canes-e-hanga-WEB	Semblauen néisher amiant enes sues venes en sòrta de sang eth caud heired des tèrces.
Canes-e-hanga-WEB	Er oncle Paloma trapaue aguesti malastres logics e indispensables.
Canes-e-hanga-WEB	Que s’auie de laudar ath Senhor, que se’n brembe des praubi.
Canes-e-hanga-WEB	Ère repugnant veir se com aumentauen es familhes ena misèria, e sense era bontat de Diu, que de quan en quan esclarie aguesta pèsta de mainatges, non restarie en lac minjar entà toti e aurien d’avalar-se es uns as auti.
Canes-e-hanga-WEB	Moric era hemna der oncle Paloma quan aguest, ja ancian, se vedie pair d’un mainatge de sèt ans.
Canes-e-hanga-WEB	Eth barquèr e eth sòn hilh Tònho quedèren solets ena barraca.
Canes-e-hanga-WEB	E eth gojat ère senat e trabalhador coma era sua mair.
Canes-e-hanga-WEB	Premaie eth minjar, apraiaue es estralhs dera barraca e cuelhie leçons des vesies entà que sa pair non notèsse era abséncia dera sua hemna ena casa.
Canes-e-hanga-WEB	Tot ac hège damb gravetat, coma s’era terribla luta tenguda entà subsistir auesse deishat en eth ua tralha inacabada de tristesa.
Canes-e-hanga-WEB	Eth pair se mostraue satisfèt quan se n’anaue entara barca seguit peth gojat, lèu amagat jos eth molon de hilats.
Canes-e-hanga-WEB	Creishie rapidament, es sues fòrces èren cada còp mès granes, e er oncle Paloma ère capinaut de veir damb quina fòrça treiguie es anses de pescar dera aigua o hège esguitlar era barca peth lac.
Canes-e-hanga-WEB	Qu’ei er òme mès òme de tota era Albufèra, les didie as sòns amics.
Canes-e-hanga-WEB	Es hemnes deth Palmar laudauen tanben es sòns sans costums.
Canes-e-hanga-WEB	Ne lhocaries damb es joeni que se concentrauen ena tauèrna, ne jòcs damb cèrts perdudi que, un còp acabada era pesca, s’estirauen capenjós sus es joncs, darrèr de quinsevolh barraca, e se passauen es ores manejant ua baralha de cartes greishosa.
Canes-e-hanga-WEB	Tostemp seriós e prèst entath trabalh, Tònho non li balhaue ath sòn pair eth mès petit desengust.
Canes-e-hanga-WEB	Er oncle Paloma, que non podie pescar acompanhat, pr’amor qu’ath mendre descuet s’enforismaue e sajaue de picar ath companh, jamès repotegaue ath sòn hilh, e quan, entre bohades de mala encolia, sajaue de dar-li ua orde, ja eth gojat, en tot endonviar-la, auie botat es mans ara òbra.
Canes-e-hanga-WEB	Quan Tònho siguec un òme, eth sòn pair, afogat pera vida erranta e rebèl contra era existéncia dera familha, experimentèc es madeishi desirs qu’eth primitiu oncle Paloma.
Canes-e-hanga-WEB	Qué hègen es dus òmes isoladi ena solitud d’ua vielha barraca?
Canes-e-hanga-WEB	Li repugnaue veir ath sòn hilh, un omenòt ample e forçut, inclinar-se en larèr, en centre dera barraca, bohant et huec e premanint eth sopar.
Canes-e-hanga-WEB	Fòrça còps sentie racacòrs en contemplar es sues mans cuertes e peludes, damb dits de hèr, netejant es caceròles e hènt sautar damb un guinhauet es escaumes dures, de reflèxi metallics, des peishi deth lac.
Canes-e-hanga-WEB	Enes nets d’iuèrn semblauen naufrags refugiadi en ua isla desèrta.
Canes-e-hanga-WEB	Ne ua soleta paraula entre eri, ne un arridolet, ne ua votz de hemna que les alegrèsse.
Canes-e-hanga-WEB	Era barraca qu’auie un aspècte lugubre.
Canes-e-hanga-WEB	En centre usclaue eth hornèu a nivèu deth solèr, un petit espaci carrat damb era vòra de tòchos.
Canes-e-hanga-WEB	En ambdús costats es parets de dus quartos, bastidi damb canes e hanga, coma tota era barraca; e per dessús d’aguestes parets, que solet auie era nautada d’un òme, tot er interior dera teulada nera, damb capes de suèja, ahumada peth huec de molti ans, sense cap aute respiralh qu’un trauc ena teulada de palha, per a on entrauen fiulant es bohades de vent d’iuèrn.
Canes-e-hanga-WEB	Deth tet penjauen es vestits impermeables deth pair e deth hilh entara pesca nueitiua: pantalons regdes e pesadi, giquetes damb un pau trauessat enes manges, era tela espèssa, auriòla e reludenta pes heregades der òli.
Canes-e-hanga-WEB	Eth vent, en penetrar pera dubertura que hège de humeneja, balançaue ad aguestes estranhes mariòtes, que reflectien ena sua greishosa superfícia era lum ròia deth larèr.
Canes-e-hanga-WEB	Semblaue qu’es dus abitants dera barraca s’auien penjat en tet.
Canes-e-hanga-WEB	Er oncle Paloma s’engüejaue.
Canes-e-hanga-WEB	L’agradaue parlar: ena tauèrna renegaue ath sòn gust, mautractaue as auti pescadors, les enludernaue damb es rebrembes des grani personatges qu’auie coneishut; mès ena sua casa non sabie se qué díder, era sua convèrsa non meritaue era mendre replica deth hilh aubedient e carat, en tot perder-se es sues paraules en un silenci respectuós e aclapant.
Canes-e-hanga-WEB	Eth barquèr ac declaraue a crits ena tauèrna damb era sua alègra brutalitat.
Canes-e-hanga-WEB	Aqueth hilh qu’ère fòrça brave, mès que non se li retiraue; tostemp silenciós e submís.
Canes-e-hanga-WEB	Era defuntada li deuie auer hèt bèth param.
Canes-e-hanga-WEB	Un dia abordèc a Tònho damb era sua expression imperiosa de pair ar usatge latin, que considère as hilhs mancadi de volontat e dispause sense consultar deth sòn avier e dera sua vida.
Canes-e-hanga-WEB	Que s’auie de maridar: atau non estaue ben; ena casa mancaue ua hemna.
Canes-e-hanga-WEB	E Tònho cuelhec aguesta orde coma se l’auesse dit qu’a londeman auie d’apraiar era barca grana entà demorar en Saler a un caçador de Valencia.
Canes-e-hanga-WEB	Fòrça ben.
Canes-e-hanga-WEB	Complirie çò de mès lèu possible era orde deth sòn pair.
Canes-e-hanga-WEB	E mentre eth gojat cercaue peth sòn compde, eth vielh barquèr comunicaue es sòns prepausi a totes es comaires deth Palmar.
Canes-e-hanga-WEB	Eth sòn Tònho volie maridar-se.
Canes-e-hanga-WEB	Tot çò de sòn qu’ère deth gojat: era barraca, era barca grana damb era sua vela naua e damb ua auta de vielha qu’ère milhor; dues barquetes, sabi pas guairi hilats, e ath delà de tot aquerò, es condicions deth gojat, trabalhador, seriós, sense vicis e liure deth servici militar per çò d’auer artenhut un bon nombre ena tòia.
Canes-e-hanga-WEB	En fin: que non ère un gran partit, mès despolhat coma un grapaud des sèquies non estau eth sòn Tònho; e entàs gojates que i auie en Palmar!…
Canes-e-hanga-WEB	Eth vielh, damb eth sòn mesprètz ara hemna, escopie vedent as joenes, qu’entre eres s’amagaue era sua futura irèua.
Canes-e-hanga-WEB	Non, que non èren grana causa aqueres vèrges deth lac, damb era sua ròba lauada enes aigües poirides deth canau, flairant a hanga e es mans impregnades d’ua viscositat que semblaue calar-se enquias uassi.
Canes-e-hanga-WEB	Eth peu descolorat peth solei, esblancossit e praube, a penes ombrejaue es sues cares arraulides e ròies, qu’en eres es uelhs ludien damb eth huec d’ua fèbre tostemp renauida en béuer enes aigües deth lac.
Canes-e-hanga-WEB	Eth sòn perfil angulós, era subtilitat esguitladissa deth sòn còs e era flaira des jupons, les retiraue un shinhau as anguiles, coma s’ua alimentacion monotòna e parièra de moltes generacions auesse acabat per fixar en aquera gent es tralhes der animau que les servie d’aliment.
Canes-e-hanga-WEB	Tònho n’alistèc a ua; quinsevolha, era que mens obstacles botèc ara sua timiditat.
Canes-e-hanga-WEB	Se hec era nòça, e eth vielh auec ena barraca a un èsser mès damb qui parlar e a qui pelejar.
Canes-e-hanga-WEB	Sentie ua cèrta voluptat en veir qu’es sues paraules non quedauen en uet e qu’era irèua opausaue protèstes as sues exigéncies d’emmaliciat.
Canes-e-hanga-WEB	Damb aguesta satisfaccion coïncidic un desengust.
Canes-e-hanga-WEB	Eth sòn hilh semblaue desbrembar es tradicions dera familha.
Canes-e-hanga-WEB	Mèspredaue eth lac entà cercar era vida enes camps, e en Seteme, quan recuelhien er arròs e es sodades se pagauen cares, abandonaue era barraca, en tot hèr-se segador, coma fòrça d’auti qu’ahiscauen era indignacion der oncle Paloma.
Canes-e-hanga-WEB	Aguest prètzhèt de trabalhar ena hanga, de martirizar es camps, corresponie as forastèrs, as que demorauen luenh dera Albufèra.
Canes-e-hanga-WEB	Es hilhs deth lac qu’èren liures de tau esclavitud.
Canes-e-hanga-WEB	Plan per aquerò les auie botat Diu ath costat d’aquera aigua, qu’ère ua benediccion.
Canes-e-hanga-WEB	Ath sòn laguens que i auie eth minjar, e ère ua asenada, ua vergonha, trabalhar tot eth dia damb hanga enquiara cintura, es cames minjades de sangsugues e era esquia usclada peth solei, entà cuélher ues espigues qu’a tot darrèr non èren entada eri.
Canes-e-hanga-WEB	Se harie laurador eth sòn hilh?…
Canes-e-hanga-WEB	E en hèr-se aguesta pregunta, eth vielh metie enes sues paraules tot er estonament, era immensa estranhesa d’un hèt inaudit, coma se parlèsse de qué bèth dia era Albufèra podesse demorar-se seca.
Canes-e-hanga-WEB	Tònho, per prumèr viatge ena sua vida, gausaue opausar-se as paraules deth sòn pair.
Canes-e-hanga-WEB	Que pescarie, coma tostemp, era rèsta der an.
Canes-e-hanga-WEB	Mès ara qu’ère maridat, i auie mès besonhs ena casa, e serie ua imprudéncia mespredar es magnifiques sodades dera sega.
Canes-e-hanga-WEB	E ada eth li pagauen milhor qu’as auti, per çò dera sua fòrça e dera sua assiduitat en trabalh.
Canes-e-hanga-WEB	Es tempsi s’auien de cuélher tau que venguien; cada còp se cultivuaue mès arròs enes arribes deth lac; es ancianes badines se caperauen de tèrra, es praubi se hègen rics, e eth non ère tan pèc entà pèrder era sua part ena naua vida.
Canes-e-hanga-WEB	Eth barquèr acceptaue repotegant aguesta transformacion enes costums dera casa.
Canes-e-hanga-WEB	Eth sen e era gravetat deth sòn hilh l’impausauen un cèrt respècte, mès protestaue, emparat ena pèrga, ara vòra deth canau, parlant damb d’auti barquèrs dera sua bona epòca.
Canes-e-hanga-WEB	Qu’anauen a transformar era Albufèra!
Canes-e-hanga-WEB	En pòqui ans arrés l’arreconeisherie.
Canes-e-hanga-WEB	Pera part de Sueca botauen cèrts encastres gròssi de hèr laguens d’ues casetes damb granes humeneges e…
Canes-e-hanga-WEB	Que ja li pòs meter hum!
Canes-e-hanga-WEB	Es ancianes senhes, tranquilles e simpatiques, damb era sua arròda de husta querada e es sòns nauquets neri, serien substituidi per maquinàries infernaus que botjarien es aigües damb un tarrabastalh de mil dimònis.
Canes-e-hanga-WEB	Que serie un miracle que tota era pesca non cuelhesse eth camin deth mar, shordada per taus innovacions!
Canes-e-hanga-WEB	Qu’ac anauen a cultivar tot; botauen tèrra e mès tèrra sus eth lac.
Canes-e-hanga-WEB	Per pòc qu’eth viuesse, encara veirie se com era darrèra anguila, mancada d’espaci, se n’anarie botjant era coa pera boca deth Perelhon, en tot desparéisher en mar.
Canes-e-hanga-WEB	E Tònho calat en aguesta òbra de pirates!
Canes-e-hanga-WEB	Que s’aurie de veir a un hilh sòn, a un Paloma, convertit en laurador…
Canes-e-hanga-WEB	E eth vielh arrie coma se s’imaginèsse un hèt irrealizable.
Canes-e-hanga-WEB	Passèc eth temps e era sua irèua li balhèc un arrèhilh, un Tonet, qu’eth pairin amiaue fòrça tardes en braça enquiara arriba deth canau, botjant era pipa ena sua boca desdentada pr’amor de qué eth sòn hum non shordèsse ath petit.
Canes-e-hanga-WEB	Era longaruda e lèja dera sua irèua ère coma totes es hemnes dera familha; madeish qu’era sua defuntada: dauen hilhs qu’a penes se retirauen as sòns progenitors.
Canes-e-hanga-WEB	Eth pairin, amorassant ath petit, pensaue en avier.
Canes-e-hanga-WEB	Lo mostraue as amics dera sua joenessa, cada còp mès escassi, e vaticinaue er avier.
Canes-e-hanga-WEB	Mès abans que li gessessen es dents, çò que l’arribèc ar oncle Paloma, siguec eth hèt mès inesperat dera sua vida.
Canes-e-hanga-WEB	Li dideren ena tauèrna que Tònho auie cuelhut en arrendament, près deth Saler, ues tèrres d’arròs, proprietat d’ua senhora de Valencia, e quan pera net se trapèc damb eth sòn hilh, se demorèc estonat de veir que non remie arren deth crim.
Canes-e-hanga-WEB	Quan s’auie vist un Paloma damb patron?
Canes-e-hanga-WEB	Era familha auie viscut tostemp liura, coma les cau víuer as hilhs de Diu, en tot cercar-se eth manteniment en aire o ena aigua, caçant e pescant.
Canes-e-hanga-WEB	Es sòns senhors qu’auien estat eth rei o aqueth guerrèr francés qu’ère capitan generau de Valencia, patrons que demorauen luenh, que non pesauen e se podien tolerar per çò dera sua granesa.
Canes-e-hanga-WEB	Mès un hilh sòn, arrendatari d’ua gomosa dera ciutat e hènt-li a vier cada an ua part sonanta deth sòn trabalh?
Canes-e-hanga-WEB	Que non, òme!
Canes-e-hanga-WEB	Ja se’n podie anar dret entà parlar damb aquera senhora e des.hèir eth compromís.
Canes-e-hanga-WEB	Es Palomes que non servien ad arrés mentre quedèsse en lac quauquarren entà hèr-se a vier ena boca: encara que siguessen gargolhes.
Canes-e-hanga-WEB	Mès era suspresa deth vielh anèc aumentant dauant dera inesperada resisténcia de Tònho.
Canes-e-hanga-WEB	Qu’auie reflexionat pro ben sus er ahèr e non ère prèst a empenaïr-se’n.
Canes-e-hanga-WEB	Pensaue ena sua hemna, en aqueth petitet qu’amie en braça, e se sentie ambiciós.
Canes-e-hanga-WEB	Se qué èren eri?
Canes-e-hanga-WEB	Uns mendicants deth lac, viuent coma sauvatges ena barraca, sense mès aliment qu’es animaus des sèquies e hugent coma criminaus dauant des gardes quan aucien a bèth audèth entà autrejar-li mès gust ath caudèr.
Canes-e-hanga-WEB	Uns parasits des caçadors, que sonque minjauen carn quan es forastèrs les permetien méter es mans enes provisions.
Canes-e-hanga-WEB	E aguesta misèria alongant-se de pairs a hilhs, coma se viuessen estacadi entà tostemp ena hanga dera Albufèra, sense mès vida ne aspiracions qu’era deth grapaud, que se cre erós en canet pr’amor que trape insèctes a ras dera aigua!
Canes-e-hanga-WEB	Non, eth se revoutaue; que volie trèir ara familha dera sua miserabla postracion.
Canes-e-hanga-WEB	Trabalhar non solet entà minjar senon entà estauviar.
Canes-e-hanga-WEB	Qu’un s’auie de fixar enes auantatges deth cultiu der arròs: pòc trabalh e molt profit.
Canes-e-hanga-WEB	Qu’ère ua vertadèra benediccion deth cèu: arren en mon daue mès.
Canes-e-hanga-WEB	Se plante en Junh e se recuelh en Seteme; un shinhalet de hiems e un shinhau mès de trabalh, totau tres mesi: se cuelh era cuelheta, es aigües deth lac, holades pes ploges der iuèrn, curbissen es camps, e enquiar an a vier!
Canes-e-hanga-WEB	Es guanhs se sauven, e enes mesi restants se pèsque ara lum deth solei e se cace d’amagat entà mantier ara familha.
Canes-e-hanga-WEB	Qué mès podie desirar?…
Canes-e-hanga-WEB	Eth pairin auie estat un praube, e dempús d’ua vida de gosset sonque artenhec bastir aquera barraca, a on s’estauen etèrnament humejadi.
Canes-e-hanga-WEB	Eth sòn pair, que tant respectaue, non auie artenhut sauvar un croston entara vielhesa.
Canes-e-hanga-WEB	Que hège mau eth sòn pair d’indignar-se pr’amor qu’es sòns descendents cultivauen era tèrra.
Canes-e-hanga-WEB	Que valie mès èster laurador que víuer errant en lac, passant hame fòrça còps e expausant-se a recéber eth trait d’un garda dera Devesa.
Canes-e-hanga-WEB	Er oncle Paloma, damb era sang dera cara peduda en enténer ath sòn hilh, guardaue fixament ua pèrga queiguda ath long dera paret, e es mans se n’anauen entada era pr’amor de trincar-li eth cap d’un còp.
Canes-e-hanga-WEB	Que l’ac aurie trincat se s’auesse passat era rebellion en d’auti tempsi, donques que se consideraue damb eth dret de hè’c, dempús de tau atemptat ara sua autoritat de pair ancian.
Canes-e-hanga-WEB	Mès vedie ara irèua damb er arrèhilh en braça, e aguesti dus èssers semblauen agranir ath sòn hilh, en tot botar-lo ath sòn nivèu.
Canes-e-hanga-WEB	Qu’ère un pair, un parièr ada eth.
Canes-e-hanga-WEB	Per prumèr viatge se n’encuedèc de qué Tònho ja non ère eth gojat que codinaue eth sopar en d’auti tempsi, damb eth cap clin dauant d’ua des sues guardades.
Canes-e-hanga-WEB	E tremolant de ràbia en non poder-li fóter coma quan cometie bèra sapastrada ena barca, exalèc era sua protèsta en bohades.
Canes-e-hanga-WEB	Plan ben: cada un as sues causes; er un en lac e er aute a estronhar torròcs.
Canes-e-hanga-WEB	Viuerien amassa, donques que non i auie remèdi.
Canes-e-hanga-WEB	Es sòns ans non li permetien dormir ath miei deth lac, donques qu’amiaue ua vielhesa de reumatic; mès, a despart d’aquerò, coma se non se coneishessen.
Canes-e-hanga-WEB	Ai, se lheuèsse eth cap eth primitiu Paloma, eth barquèr de Suchet, e vedesse eth desaunor dera familha!…
Canes-e-hanga-WEB	Eth prumèr an que siguec d’incessants torments entath vielh.
Canes-e-hanga-WEB	Quan entraue pera net ena barraca trapaue utisi de laurança ath costat des esturments de pesca.
Canes-e-hanga-WEB	Un dia estramunquèc damb un arair que Tònho s’auie hèt a vier de tèrra fèrma entà apraiar-lo pendent era cauhada, e li costèc eth maedish efècte qu’un dragon mostruós estirat ath miei dera barraca.
Canes-e-hanga-WEB	Totes es lames d’acèr li causauen hered e ràbia.
Canes-e-hanga-WEB	Qu’ère pro veir ua fauç queiguda a uns quants passi deth sòn hilat, entà que de seguit pensèsse qu’era corvada huelha l’anaue a bracar per era soleta es esturmens, e repotegaue ara sua irèua descuedada, en tot manar-li a crits que lancèsse luenh, plan luenh, aqueri utisi de… laurador.
Canes-e-hanga-WEB	Pertot i auie utisi que li rebrembauen eth cultiu dera tèrra.
Canes-e-hanga-WEB	E aquerò ena barraca des Palomes, a on non s’auie arreconeishut mès acèr qu’eth des cotelons entà daurir eth peish!…
Canes-e-hanga-WEB	Tè, que se podie crebar de ràbia!
Canes-e-hanga-WEB	Ena epòca dera semialha, quan es tèrres èren seques e recebien er arair, Tònho arribaue sudat, dempús d'aquissar pendent tot eth dia as cavalaries logades.
Canes-e-hanga-WEB	Eth sòn pair l’enrodaue pr’amor d’aulorar-lo damb maligna alegria, e dempús corrie entara tauèrna, a on èren miei adormidi es sòns companhs damb eth veire ena man.
Canes-e-hanga-WEB	Cavalièrs, era grana notícia!…
Canes-e-hanga-WEB	Eth sòn hilh flairaue a shivau.
Canes-e-hanga-WEB	Ja, ja!
Canes-e-hanga-WEB	Un shivau ena isla deth Palmar!
Canes-e-hanga-WEB	Que ja auie arribat aquerò deth mon ath revés.
Canes-e-hanga-WEB	A despart d’aguesti esvagaments, er oncle Paloma sauvaue ua actitud hereda e isolada ath miei dera familha deth hilh.
Canes-e-hanga-WEB	Entraue de nets ena barraca damb era ansa de pescar en braça, ua borsa de hilat e cercles de husta qu’en era i auie quauques anguiles, e possaue damb eth pè ara sua irèua entà que li deishèsse lòc en larèr.
Canes-e-hanga-WEB	A viatges enrotlaue es anguiles en tot trauessar-les dam ua vergueta e les codinaue ar ast, en tot tostar-les pacientament per toti es costats enes ahlames.
Canes-e-hanga-WEB	D’auti còps anaue a cercar ena barca eth sòn ancian caudèr plen de pedaci, e codinaue en suc quauqua carpa enòrma o confeccionaue ua cebollà, barrejant cèbes damb anguiles, coma se premanisse eth minjar de miei pòble.
Canes-e-hanga-WEB	Era voracitat d’aqueth vielh petit e escanaulit qu’ère era de toti es ancians dera Albufèra.
Canes-e-hanga-WEB	Sonque minjaue coma cau ena net, en tornar ena barraca, e seigut en un cornèr deth solèr, damb eth caudèr entre es jolhs, passaue ores sancères silenciós, botjant entàs dus costats era sua boca de craba vielha, avalant quantitats enòrmes d’aliments, que semblaue impossible que cabessen en un estomac uman.
Canes-e-hanga-WEB	Minjaue çò de sòn, çò qu’auie conquistat pendent eth dia, e non se’n hège de çò que minjauen es sòns ne les aufrie part deth sòn caudèr.
Canes-e-hanga-WEB	Que cada un s’engrassisse damb eth sòn trabalh!
Canes-e-hanga-WEB	Es sòns uelhs ludien damb maligna satisfaccion quan vedie sus era taula dera familha, coma solet aliment, ua caceròla d’arròs, mentre eth rosigaue es uassi de bèth audèth caçat en interior d’un canet vedent luenh as gardes.
Canes-e-hanga-WEB	Tònho li deishaue hèr era sua volontat ath pair.
Canes-e-hanga-WEB	Que non s’auie de pensar en sométer ath vielh, e er isolament seguie entre eth e era familha.
Canes-e-hanga-WEB	Eth petit Tonet qu’ère eth solet laç d’union.
Canes-e-hanga-WEB	Fòrça viatges eth petit s’apressaue ar oncle Paloma, coma se lo tirèsse era flaira deth sòn caudèr.
Canes-e-hanga-WEB	E l’autrejaue ua cueisha de folca, greishosa e estoposa, arrint en veir se com se l’avalaue eth petitet.
Canes-e-hanga-WEB	Quan apraiaue bèth alh e pèbe damb es sòns vielhs amics dera tauèrna, se hège a vier ar arrèhilh sense badar boca as sòns pairs.
Canes-e-hanga-WEB	Uns auti còps era hèsta qu’ère màger.
Canes-e-hanga-WEB	Peth maitin, er oncle Paloma, en sénter er in des aventures, auie desembarcat damb bèth camarada, tan vielh coma eth, ena espessor dera Devesa.
Canes-e-hanga-WEB	Longa demora, estiradi sus eth vrentre entre es matarrassi, espiant as gardes, ignorants dera sua preséncia.
Canes-e-hanga-WEB	Tanlèu campauen es conilhs hènt sauts ath torn des tiges des matarrassi, huec contra eri!, dus ena saca e a córrer, a agarrar era barca, arrint dempús, deth centre deth lac estant, des corses des gardes pera vòra cercant en bades as caçadors furtius.
Canes-e-hanga-WEB	Aguestes audàcies rejovenien ar oncle Paloma.
Canes-e-hanga-WEB	Que se l’auie d’entener de nets, quan codinaue era caça ena tauèrna, entre es sòns amics que pagauen eth vin, com se vantaue dera sua hèta.
Canes-e-hanga-WEB	Cap gojat d’ara podie hèr aquerò madeish!
Canes-e-hanga-WEB	E quan es prudents li parlauen dera lei e des sues penalitats, eth barquèr quilhaue fèrament eth sòn ròstre, acorbaishat pes ans e per usatge dera pèrga.
Canes-e-hanga-WEB	Es gardes qu’èren uns pigres, qu’acceptauen er emplec perque non volien trabalhar, e es senhors qu’arrendauen era caça uns panaires, tot ac volien entada eri…
Canes-e-hanga-WEB	S’auessen neishut en un palai, que serien reis.
Canes-e-hanga-WEB	Quan Diu les volec hèr néisher aquiu, que serie per bèra causa.
Canes-e-hanga-WEB	Tot çò d’aute qu’èren mentides endonviades pes òmes.
Canes-e-hanga-WEB	E dempús d’avalar-se eth sopar, quan a penes restaue vin enes porros, er oncle Paloma contemplaue ar arrèhilh adormit enes sòns jolhs e lo mostraue as amics.
Canes-e-hanga-WEB	Eth petit que serie un vertadèr hilh dera Albufèra.
Canes-e-hanga-WEB	Era sua educacion qu’ère causa sua, entà que non seguisse es maus camins deth sòn pair.
Canes-e-hanga-WEB	Tierie era escopeta damb estonanta abiletat, coneisherie eth hons deth lac coma se siguesse ua anguila, e quan eth pairin morisse, toti es que venguessen a caçar traparien era barca de un aute Paloma, mès encara milhor, tau coma ère eth quan era madeisha reina venguie a sèir-se en sòn vaishèth, arrint es sues badinades.
Canes-e-hanga-WEB	A despart d’aguesti atrendiments, era animositat deth barquèr contra eth sòn hilh seguie latenta.
Canes-e-hanga-WEB	Non volie veir es mespredables tèrres que cultivaue, mès les auie calades ena sua memòria e arrie damb diabolic gòi quan se’n sabie qu’es negòcis de Tònho anauen mau.
Canes-e-hanga-WEB	Eth prumèr an l’entrèc salnitre enes camps, quan ja er arròs granaue, e lèu perdec era cuelheta.
Canes-e-hanga-WEB	Er oncle Paloma les condaue a toti aguest malastre damb alegria; mès quan vedie ena sua familha era tristesa e bèra estretesa per çò des despenes qu’auien estat improductives, sentec ua cèrta estrementida e enquia trinquèc eth mutisme damb eth sòn hilh pr’amor de conselhar-lo.
Canes-e-hanga-WEB	Non s’auie convençut encara qu’ère òme d’aigua e non laurador?
Canes-e-hanga-WEB	Aurie de deishar es camps ara gent de tèrra laguens, tenguda de tostemp a esboderar-les.
Canes-e-hanga-WEB	Eth qu’ère hilh de pescador, e li calie tornar enes hilats.
Canes-e-hanga-WEB	Mès Tònho responec damb gronhaments de mala encolia, en tot manifestar era sua decision de seguir entà dauant; e eth vielh se tornèc a calar en sòn òdi silenciós.
Canes-e-hanga-WEB	A, temardut!…
Canes-e-hanga-WEB	D’alavetz ençà desirèc tota sòrta de malastres entàs tèrres deth hilh, coma ua manèra de adondar era sua orgulhosa resisténcia.
Canes-e-hanga-WEB	Arren preguntaue en casa, mès quan se crotzaue era sua barqueta en lac damb es granes barques que venguien dera part deth Saler, s’en sabie dera marcha dera cuelheta e sentie cèrta satisfaccion quan l’anonciauen qu’er an serie dolent.
Canes-e-hanga-WEB	Eth sòn temardut hilh se moririe de hame.
Canes-e-hanga-WEB	Encara l’aurie de demanar de jolhs, entà minjar, era clau der ancian pesquèr de teulada de palha desfonzada qu’auie ath cant deth Palmar.
Canes-e-hanga-WEB	Es tronades de finau d’ostiu l’aumpliren de gòi.
Canes-e-hanga-WEB	Desiraue que se daurissen es cascades deth cèu, que venguesse de costat a costat aqueth Torrent que desbocaue ena Albufèra, en tot neurir-la; que se desbordesse eth lac sus es camps, coma se passaue fòrça còps, demorant jos era aigua es espigues pròches ara sèga.
Canes-e-hanga-WEB	Que se moririen de hame es lauradors; mès non per aquerò li mancarie ada eth era pesca en lac; e aurie eth gust de veir ath sòn hilh rosigant-se es codes e implorant-li era sua ajuda.
Canes-e-hanga-WEB	Erosament entà Tònho, non se complien es desirs deth marrit vielh.
Canes-e-hanga-WEB	Es ans tornauen a èster boni; ena barraca regnaue un cèrt benèster, se minjaue, e eth coratjós trabalhador soniaue, coma ua felicitat irrealizabla, damb era possibilitat de cultivar bèth còp tèrres que siguessen sues, que non auesse era obligacion de vier un còp ar an ena ciutat entà autrejar eth producte de lèu tota era cuelheta.
Canes-e-hanga-WEB	Ena vida dera familha i auec un eveniment.
Canes-e-hanga-WEB	Tonet creishie e era sua mair ère trista.
Canes-e-hanga-WEB	Eth gojat anaue entath lac damb eth sòn pairin; dempús, quan siguesse gran, acompanharie ath sòn pair enes camps, e era prauba hemna s’estaue soleta ena barraca.
Canes-e-hanga-WEB	Pensaue en sòn avier, e eth futur isolament li hège pòur.
Canes-e-hanga-WEB	Ai, s’auesse mès hilhs!…
Canes-e-hanga-WEB	Ua hilha ère çò que mès li demanaue a Diu.
Canes-e-hanga-WEB	Mès era hilha non arribaue, non podie arribar, sivans didie er oncle Paloma.
Canes-e-hanga-WEB	Era sua irèua ère desgahonada; causa de hemnes.
Canes-e-hanga-WEB	L’auien assistit ena jasilha es vesies deth Palmar en tot deishar-la de manèra que, segontes eth vielh, cada causa anaue peth sòn costat.
Canes-e-hanga-WEB	Plan per aquerò semblaue tostemp malauta, damb un color palle, de papèr rosigat, non podent-se estar guaire temps de pès sense queishar-se, caminant a viatges coma se s’arrosseguèsse, damb planhs que s’avalaue entre lèrmes entà non shordar as òmes.
Canes-e-hanga-WEB	Tònho desiraue complir es desirs dera sua hemna.
Canes-e-hanga-WEB	Que non li desagradaue ua mainada ena casa; servirie d’ajuda ara malauta.
Canes-e-hanga-WEB	E es dus heren un viatge ena ciutat, en tot hèr-se a vier d’aquiu ua mainada de sies ans, ua bestieta timida, morruda e lèja, que treigueren dera casa de mainatges abandonadi.
Canes-e-hanga-WEB	Se cridaue Vicenteta; mès toti, entà que non desbrembèsse era sua origina, damb aguesta crudeutat inconscienta dera incultura populara, la cridèren era Bòrda.
Canes-e-hanga-WEB	Eth barquèr protestèc indignat.
Canes-e-hanga-WEB	Ua boca mès!…
Canes-e-hanga-WEB	Eth petit Tonet, qu’auie dètz ans, trapèc fòrça deth sòn gust ad aguesta mainada entà hèr-la patir es sòns capricis e es exigéncies de hilh mimat e unenc.
Canes-e-hanga-WEB	Era Bòrda non trapèc ena barraca ua auta afeccion qu’era d’aquera hemna malauta, cada còp mès fèbla e adolorida.
Canes-e-hanga-WEB	Era malerosa se hège era illusion de qué auie ua hilha, e pes tardes, en tot hèr-la seir ena pòrta dera barraca, de cara ath solei, pientaue es peus ròis deth sòn cap, ben onhudi d’òli.
Canes-e-hanga-WEB	Qu’ère coma un gosset escarrabilhat e aubedient qu’alegraue era barraca damb es sues carreretes, resignada as fatigues, sometuda a totes es maleses deth Tonet.
Canes-e-hanga-WEB	Damb un gran esfòrç des sòns petiti braci arrossegaue un cantre tan gran coma era, plen d’aigua dera Devesa, dès eth canau enquiara casa.
Canes-e-hanga-WEB	Corrie entath pòble a totes ores entà complir es encargues dera sua naua mair, e ena taula minjaue damb es uelhs clins, sense gausar calar era culhèra enquia que toti ja èren ena mitat deth repais.
Canes-e-hanga-WEB	Er oncle Paloma, damb eth sòn mutisme e es sues herotges guardades, li hège pòur.
Canes-e-hanga-WEB	De nets, coma qu’es dus quartos èren ocupadi, un peth matrimòni e er aute per Tonet e eth sòn pairin, dormie ath cant deth larèr, ath miei dera barraca, sus era hanga que trespiraue a trauèrs des teles que li servien de jaça, en tot caperar-se, damb es hilats, des corrent d’aire qu’entrauen pera humeneja e pera pòrta desmargada, rosigada pes arrats.
Canes-e-hanga-WEB	Es soletes ores de plaser èren es dera tarde, quan, en cauma tot eth pòble e es òmes ena lacuna o enes camps, se seiguie era damb era sua mair entà cóser veles o téisher hilats ena pòrta dera barraca.
Canes-e-hanga-WEB	Es dues parlauen damb es vesies, en gran silenci deth carrèr solitari e irregular, caperat d’èrba, que per eth corretejauen es garies e cacarejauen es lits estenent entath solei es dues manges de humida blancor.
Canes-e-hanga-WEB	Tonet ja non anaue ena escòla deth pòble, casòta humida pagada per Ajuntament dera ciutat, a on mainatges e mainades, en pudesenc revolum, passauen eth dia cantant es taules der abecedari o entonant oracions.
Canes-e-hanga-WEB	Qu’ère tot un òme, sivans didie eth sòn pairin, que li paupaue es braci entà apreciar era sua duretat e li picaue damb era man en pièch.
Canes-e-hanga-WEB	Ara sua edat er oncle Paloma podie minjar çò que pescaue, e auie tirat contra tota sòrta d’audeths qu’existissen ena Albufèra.
Canes-e-hanga-WEB	Eth gojat seguic damb gust ath pairin enes sues expedicions per tèrra e aigua.
Canes-e-hanga-WEB	Aprenec a manejar era pèrga, passaue coma ua exalacion pes canaus sus un des petits vaishèths der oncle Paloma, e quan arribauen caçadors de Valencia se calaue ena proa dera barca o ajudaue ath sòn pairin a manejar era vela, sautant en ribàs enes passi dificils entà agarrar era còrda, remorcant era embarcacion.
Canes-e-hanga-WEB	Dempús arribèc çò d’apréner era caça.
Canes-e-hanga-WEB	Era escopeta deth pairin, ua vertadèra arcabusa, que pera sua detonacion se distinguie de totes es escopetes dera Albufèra, l’arribèc a manejar damb grana facilitat.
Canes-e-hanga-WEB	Er oncle Paloma cargaue fòrt, e es prumèrs traits heren trantalhar ath gojat, en tot mancar pòc entà qu’eth gojat queiguesse d’esquia ath hons dera barca.
Canes-e-hanga-WEB	Mès de man en man anèc dominant era vielha bèstia e artenhie abàter as folques, damb gran gòi deth pairin.
Canes-e-hanga-WEB	Atau s’auien d’elevar es gojats.
Canes-e-hanga-WEB	Peth sòn gust, Tonet, non aurie minjat ua auta causa qu’era qu’aucisse damb era sua escopeta o pesquèsse damb es sues mans.
Canes-e-hanga-WEB	Mès ath cap d’un an d’aguesta ruda educacion, er oncle Paloma notèc ua cèrta hloishèra en sòn escolan.
Canes-e-hanga-WEB	Li shautaue tirar traits e sentie plaser pera pesca.
Canes-e-hanga-WEB	Mès çò que non l’agradaue tant ère lheuar-se a punta de dia, passar tot eth dia damb es braci estiradi botjant era pèrga e estirar dera còrda dera remòrca coma se siguesse un shivau.
Canes-e-hanga-WEB	Eth barquèr qu’ac vedec clar: çò qu’eth sòn arrèhilh auie en òdi, damb ua repulsion instintiua que botaue de pès era sua volontat, ère eth trabalh.
Canes-e-hanga-WEB	En bades er oncle Paloma li parlaue dera pesca que harien a londeman en Recatin, eth Cornèr dera ola o quinsevolh aute punt dera Albufèra.
Canes-e-hanga-WEB	A penes eth barquèr se negligie, eth sòn arrèhilh auie despareishut.
Canes-e-hanga-WEB	S’estimaue mès córrer pera Devesa damb es mainatges vesins, estirar-se ath pè d’un pin e passar es ores escotant eth cant des audèths enes redones copes, o contemplant es alades des parpalhòles blanques e des abelhards bronzinadi sus es flors silvèstres.
Canes-e-hanga-WEB	Eth pairin lo menaçaue sense cap resultat.
Canes-e-hanga-WEB	Sagèc de picar-li, e Tonet, coma ua bestiòla herotja, se metec dehòra de perilh, cercant pèires en solèr entà defener-se.
Canes-e-hanga-WEB	Eth vielh se resignèc a seguir en lac solet, coma abans.
Canes-e-hanga-WEB	Qu’auie passat era sua vida trabalhant; eth sòn hilh Tònho, encara que descaminat pes sues afeccions agricòles, ère mès fòrt qu’eth entara faena.
Canes-e-hanga-WEB	A qui, donc, se retiraue aqueth gojatòt?
Canes-e-hanga-WEB	Senhor!
Canes-e-hanga-WEB	Tot cambiaue en aqueth mon que d’eth jamès auie gessut eth vielh.
Canes-e-hanga-WEB	Era Albufèra la transformauen es òmes damb es sòns cultius e es familhes se desfigurauen, coma s’es tradiciones deth lac se perdessen entà tostemp.
Canes-e-hanga-WEB	Es hilhs des barquèrs se hègen sirvents des tèrres; es arrèhilhs lheuauen eth braç armat de pèires contra es sòns pairins; en lac se vedien barcasses cargades de carbon, es camps d’arròs s’estenien pertot, auançauen en lac, s’avalauen era aigua, e rosigauen era seuva, hènt en era grani uets.
Canes-e-hanga-WEB	Ai Senhor!
Canes-e-hanga-WEB	Entà veir tot aquerò, entà presenciar era destruccion d’un mon qu’eth consideraue etèrn, que valie mès morir-se!
Canes-e-hanga-WEB	Isolat des sòns, sense cap afeccion qu’er amor prigond que sentie pera sua mair era Albufèra, la contemplaue, li passaue revista cada dia, coma s’enes sòns uelhs viui e astuts de vielh fòrt sauvèsse tota era aigua deth lac e es innombrables arbes dera Devesa.
Canes-e-hanga-WEB	Non esbauçauen un pin ena seuva sense que de seguit ac notèsse a grana distància, deth centre dera lacuna.
Canes-e-hanga-WEB	Un aute!…
Canes-e-hanga-WEB	Eth uet que deishaue eth queigut entre era espessor des arbes deth costat, li causaue un efècte dolorós, coma se contemplèsse eth uet d’ua hòssa.
Canes-e-hanga-WEB	Maudidie as arrendataris dera Albufèra, lairons insadorables, Era gent deth Palmar panaue lenha ena seuva, non usclauen enes sòns larèrs d’autes arrames qu’es dera Devesa, mès eth se contentaue damb es matarrassi, damb es socs queigudi e secs; e aqueri senhors invisibles, que solet se mostrauen mejançant era carabina deth garda e es embolhs dera lei, hègen quèir damb era màger tranquillitat as pairins deth bòsc, uns gegants que l’auien vist ada eth quan anaue a quate pautes pes barques, e èren ja enòrmes quan eth sòn pair, eth prumèr Paloma, demoraue en ua Albufèra sauvatja, aucint a traits as sèrps que s’estauen enes arribes, bèsties mès simpatiques qu’es òmes deth present.
Canes-e-hanga-WEB	Ena sua tristesa dauant der esbauçament de çò ancian, cercaue es cornèrs mens cultivats deth lac, aqueri a on encara non auie arribat er in dera explotacion.
Canes-e-hanga-WEB	Era vista d’ues senhes vielhes li costaue estrementides, e campaue damb emocion era arròda nera e querada, es arcaduses esberecadi, secs, plei de palha, d’a on gessien es arrats en revolum quan notauen era sua proximitat.
Canes-e-hanga-WEB	Qu’èren es pardies dera mòrta Albufèra; rebrembes coma eth, d’un temps milhor.
Canes-e-hanga-WEB	Quan volie repausar abordaue era planhèra de Sancha, damb es sues lacunes de gelatinosa superfícia e es sòns nauti joncs, e contemplant eth paisatge verd e ombriu, qu’en eth semblauen croishir es anèths deth monstre dera legenda, s’alegraue en pensar qu’encara i auie quauquarren liure dera voracitat des òmes modèrns, qu’entre eri, ai!, i auie eth sòn hilh.
Canes-e-hanga-WEB	Quan renoncièc er oncle Paloma ara ruda educacion deth sòn arrèhilh, aguest alendèc.
Canes-e-hanga-WEB	S’engüejaue acompanhant ath sòn pair enes térres deth Saler, e pensaue damb inquietud en sòn avier vedent ar oncle Tònho calat ena hanga des arrossars, entre sangsugues e grapauds, damb es cames banhades e eth bust usclat peth solei.
Canes-e-hanga-WEB	Eth sòn instint de gojat guiterós se revoutaue.
Canes-e-hanga-WEB	Non; eth que non harie çò de sòn pair; non trabalharie enes camps.
Canes-e-hanga-WEB	Èster carabinèr entà estirar-se ena arena dera còsta o guardia civil coma es qu’arribauen dera òrta de Ruzafa damb eth forniment auriolenc e era blanca cogòtera sus eth còth, li semblaue milhor que cultivar arròs sudant laguens dera aigua, damb es cames holades de fissades.
Canes-e-hanga-WEB	Enes prumèrs tempsi qu’acompanhaue ath sòn pairin pera Albufèra, qu’auie trapat acceptabla aguesta vida.
Canes-e-hanga-WEB	Li shautaue anar errant peth lac; navegar sense direccion fixa, passant d’un canau en aute, e posar-se ath miei dera Albufèra entà parlar damb es pescadors.
Canes-e-hanga-WEB	Quauque viatge sautaue enes isletes de canets pr’amor d’ahiscar damb es sòns fiulets as taures solitaris.
Canes-e-hanga-WEB	D’auti còps, se calaue ena Devesa, cuelhent es mores des rominguères e furgaue es tutes des conilhs, en tot cercar a bèth conilhet ath hons.
Canes-e-hanga-WEB	Eth pairin l’aplaudie quan vedie ua folca o un lit adormidi a ras dera aigua e se les hège sòns damb ua escopetada acertada.
Canes-e-hanga-WEB	Ath delà li shautaue estar-se ena barca ores sanceres damb era tripa entath cèu, escotant ath pairin es causes deth passat.
Canes-e-hanga-WEB	Er oncle Paloma rebrembaue es hèts mès notables dera sua vida; eth sòn tracte damb es personatges; cèrtes entrades de contrabanda ena sua joenessa, damb acompanhament de traits: e remontant-se ena sua memòria, parlaue deth sòn pair, eth prumèr Paloma, repetint çò qu’ath sòn torn eth l’auie condat.
Canes-e-hanga-WEB	Aqueth barquèr de d’auti tempsi, tanben auie vist causes granes sense gésser d’aquiu.
Canes-e-hanga-WEB	E er oncle Paloma condaue ath sòn arrèhilh eth viatge de Carles IV e dera sua esposa ena Albufèra, quan eth encara non auie neishut.
Canes-e-hanga-WEB	Aquerò non l’empedie descríuer a Tonet es granes tendes damb banderòles e tapissi quilhades entre es pins dera Devesa entara taulejada reiau; es musiques, es escabòts de gossets, es lacais d’empovassada perruca susvelhant es cars de viures.
Canes-e-hanga-WEB	Eth rei, vestit de caçador, s’enrodaue des rustics tiradors dera Albufèra, lèu despolhadi e damb vielhes arcabuses, admirant es sues hètes, mentre que Maria Loïsa passejaue pera espessor dera seuva cuelhuda deth braç de Manuel Godoy.
Canes-e-hanga-WEB	E eth vielh, rebrembant aguesta visita famosa, acabaue entonant era cançon que l’auie ensenhat eth sòn pair:
Canes-e-hanga-WEB	Era sua tremolosa votz cuelhie quan cantaue ua expression maliciosa, e acompanhaue damb senhaus de uelh cada vers, coma se siguesse dies abans quan era gent dera Albufèra auie endonviat era cançon, en tot resvenjar-se d’ua expedicion que damb era sua pompa semblaue insultar era resignada misèria des pescadors.
Canes-e-hanga-WEB	Mès aguesta epòca, erosa entà Tonet, non siguec de longa duracion.
Canes-e-hanga-WEB	Eth pairin comencèc a mostrar-se exigent e tiranic.
Canes-e-hanga-WEB	Quan lo vedec damb assopliment en manejament dera barca, ja non lo deishèc vagar ath sòn caprici.
Canes-e-hanga-WEB	L’agarraue peth maitin entà amiar-lo a pescar.
Canes-e-hanga-WEB	Li calie recuélher es ganchos de pescar dera net anteriora, granes bosses de hilats qu’ath sòn hons s’entortilhauen es anguiles, e calar-les de nauèth: trabalh d’un cèrt esfòrç, que l’obligaue a estar-se de pès ath bòrd dera barca, damb era esquia usclant jos et solei.
Canes-e-hanga-WEB	Eth sòn pairin observaue era manòbra sense prestar-li cap ajuda.
Canes-e-hanga-WEB	En tornar entath pòble, s’estiraue ath hons dera barca coma un invalid, deishant-se amiar per arrèhilh, qu’alendaue panteishant mentre manejaue era pèrga.
Canes-e-hanga-WEB	Es barquèrs, de luenh, saludauen er arropit cap der oncle Paloma pistant peth bòrd.
Canes-e-hanga-WEB	Qué comòdament passaue eth dia!
Canes-e-hanga-WEB	Eth, repausant coma eth prèire deth Palmar, e eth praube arrèhilh, sudant e pergant.” Eth pairin responie damb era gravetat deth mèstre.
Canes-e-hanga-WEB	Dempús venguien es pesques ara ensesa: eth passeg peth lac des de que s’amagaue et solei enquia que gessie, tostemp ena escurina des nets iuèrnaus.
Canes-e-hanga-WEB	Tonet susvelhaue ena proa eth hèish d’èrbes seques qu’usclauen coma ua halha, escampilhant sus era nera aigua ua gran taca de sang.
Canes-e-hanga-WEB	Eth pairin anaue ena popa emponhant era fitora: ua horqueta de hèr damb es puntes dentades, arma terribla, qu’un còp clauada sonque se podie trèir damb grani esfòrci e orribles estralhs.
Canes-e-hanga-WEB	Era lum baishaue enquiath hons deth lac.
Canes-e-hanga-WEB	Se vedie era jaça de cauquilhatges, es plantes aquatiques, un mon misteriós, invisible pendent eth dia, e era aigua ère tan clara qu’era barca semblaue flotar en aire mancada d’emparament.
Canes-e-hanga-WEB	Es animaus deth lac, enganhadi pera lum, acodien cècs ath ròi resplendor, e er oncle Paloma, crac!
Canes-e-hanga-WEB	Tonet s’entosiasmèc ara prumeria damb aguesta pesca; mès era diversion venguec de man en man a convertir-se en esclavitud e comencèc a odiar eth lac, guardant damb engüeg es casetes blanques deth Palmar, que destacauen sus es escures linhes des canets.
Canes-e-hanga-WEB	Pensaue damb enveja enes sòns prumèrs ans, quan, sense cap obligacion qu’era d’assistir ena escòla, corrie pes carrèrs deth pòble en tot entener-se cridar beròi per totes es vesies, que felicitauen ara sua mair.
Canes-e-hanga-WEB	Aquiu qu’ère patron dera sua vida.
Canes-e-hanga-WEB	Era mair, malauta, li parlaue damb un palle arridolet, en tot excusar-li totes es sues coquinaries, e era Bòrda lo suportaue damb era paciéncia der èsser inferior qu’admire ath fòrt.
Canes-e-hanga-WEB	Es mainatges que romauen pes barraques l’arreconeishien coma eth cap, e anauen amassa ath long de tot eth canau, lançant pèires as lits, que hugien coacant entre es protèstes des hemnes.
Canes-e-hanga-WEB	Eth trincament damb eth pairin siguec era tornada ena anciana guitèra.
Canes-e-hanga-WEB	Ja non gesserie deth Palmar abans de trincar eth dia entà estar-se en lac enquiara net.
Canes-e-hanga-WEB	Tot eth dia ère sòn en aqueth pòble, a on non restauen mès òmes qu’eth prèire en presbitèri, eth mèstre ena escòla e eth cap des carabinèrs de mar passejant era sua fèra mostacha e eth sòn nas ròi d’embriac pera vòra deth canau, mentre es hemnes hègen hilats ena pòrta des barraques, deishant eth carrèr a posita dera gent menuda.
Canes-e-hanga-WEB	Tonet, emancipat deth trabalh, reprenec es sues amistats.
Canes-e-hanga-WEB	Qu’auie dus companhs neishudi enes barraques pròches ara sua; Neleta e Sangsuga.
Canes-e-hanga-WEB	Era gojata non auie pair, e era sua mair ère ua vielha anguilèra deth mercat dera ciutat, qu’a mieja net cargaue es sòns tistèrs ena barcassa der ordinari, cridat eth car des anguiles.
Canes-e-hanga-WEB	Tath vrespe tornaue en Palmar, damb era sua mòfla e desbordada obesitat, renduda peth long viatge e es peleges e mercandejatges dera Pescadaria.
Canes-e-hanga-WEB	Era prauba s’ajaçaue abans d’escurir, pr’amor de lheuar-se damb es esteles e seguir aguesta vida anormau, que non li permetie atier ara sua hilha.
Canes-e-hanga-WEB	Aguesta creishie sense mès empara qu’era des sues vesies, e especiaument dera mair de Tonet, que li balhaue minjar fòrça còps, en tot tractar-la coma a ua naua hilha.
Canes-e-hanga-WEB	Mès era gojata ère mens docila qu’era Bòrda e s’estimaue mès seguir a Tonet enes sues hujudes abans qu’estar-se ores sanceres aprenent es diuèrsi punts des hilats.
Canes-e-hanga-WEB	Sangsuga amiaue eth madeish fausnòm que sa pair, er embriac mès famós de tota era Albufèra, un vielh petit que semblaue cartonat per alcoòl de fòrça ans.
Canes-e-hanga-WEB	En demorar-se veude, sense mès hilh qu’eth petit Sangsugueta, s’autregèc ara embriaguesa, e era gent, en veder-lo shurlar es liquids damb tanta ànsia, lo comparèc a ua sangsuga, en tot crear- se atau eth sòn fausnòm.
Canes-e-hanga-WEB	Despareishie deth Palmar pendent setmanes sanceres.
Canes-e-hanga-WEB	De quan en quan se sabie que romaue pes pòbles de tèrra fèrma demanant caritat as lauradors rics de Catarròia e Masanasa e dormint era sua embriaguesa enes palhèrs.
Canes-e-hanga-WEB	Quan s’estaue fòrça temps en Palmar despareishien pendent era net es borses de hilats calades enes canaus; es ganchos de pescar se uedauen d’anguiles abans qu’arribèssen es patrons, e mès d’ua vesia, en compdar es sòns lits, cridaue contra eth cèu en notar era manca de bèth un d’eri.
Canes-e-hanga-WEB	Eth carabinèr de mar tossie fòrça e guardaue d’apròp ath Sangsuga, coma se sagèsse de botar-li era espèssa mostacha pes uelhs; mès er embriac protestaue, botant coma testimònis as sants, a manca de garents damb màger credit entara sua innocéncia.
Canes-e-hanga-WEB	Era mala volontat dera gent, desir de perder-lo, coma se non n’auesse pro damb era sua misèria, que li hège abitar era pejor barraca deth pòble!
Canes-e-hanga-WEB	Eth sòn hilh se remie a seguir-lo en aguestes expedicions.
Canes-e-hanga-WEB	Neishut en ua casa de gossets, a on jamès entraue eth pan, auie auut d’escarrabilhar-se de petit entà conquistar eth minjar, e en sòrta de seguir ath sòn pair sajaue de hèr-se enlà d’eth, pr’amor de non compartir eth producte des sues abiletats.
Canes-e-hanga-WEB	Quan es pescadors se seiguien ena taula, vedien passar e tornar a passar pera pòrta dera barraca ua ombra melancolica, que venguie per calar-se en un costat dera relha, damb eth cap clin e era guardada entà naut, coma un vedèth pròche a atacar.
Canes-e-hanga-WEB	Qu’ère Sangsugueta, que romiaue era sua hame damb expression ipocrita d’arrauliment e vergonha, mentre ludie enes sòns uelhs de tafarèl era afogadura d’apoderar-se de tot çò que vedie.
Canes-e-hanga-WEB	Era aparicion costaue efèctes enes familhes.
Canes-e-hanga-WEB	Praube gojat!
Canes-e-hanga-WEB	E agarrant ath vòl un uas de folca a miei rosigar, un tròç de tenca o un croston, aumplie era tripa de pòrta en pòrta.
Canes-e-hanga-WEB	Se vedie as gossets cridar-se damb sord udòl e córrer entà quauqu’ua des tauèrnes deth Palmar, Sangsugueta corrie tanben, coma se s’en sabesse deth secret.
Canes-e-hanga-WEB	Qu’èren caçadors que codinauen era sua paella, gent de Valencia qu’auien vengut en lac entà minjar un alh e pebe; e quan es forastèrs, seigudi dauant dera tauleta dera tauèrna, s’auien de deféner a còps de pè, entre culherada e culherada, des possades des gossets ahaimadi, se vedien ajudadi per esperrecat gojatòt, que, a truca d’arridolets e de hèr enlà as herotges gossets, acabaue per hèr-se patron des rèstes dera padena.
Canes-e-hanga-WEB	Un carabinèr l’auie dat un gòrro vielh de quartèr; er ussièr deth pòble li regalèc es pantalons d’un caçador aufegat en un canet, e es sòns pès, tostemp descauci, èren tan fòrts coma fèbles es sues mans, que jamès toquèren pèrga ne rem.
Canes-e-hanga-WEB	Sangsuga, lord, ahaimat, metent era sua man en cada moment jos eth gorro plen de greish entà gratar-se damb mès fòrça, gaudie de gran prestigi entre era mainadesa.
Canes-e-hanga-WEB	Tonet ère eth mès fòrt, lo repassaue damb facilitat, mès se reconeishie inferior ada eth, seguint totes es sues indicacions.
Canes-e-hanga-WEB	Qu’ère eth prestigi deth que sap subsistir per eth madeish, sense besonh d’empara.
Canes-e-hanga-WEB	Es mainatges l’admirauen damb cèrta enveja en veder-lo víuer sense pòur a correccions pairaus e sense cap obligacion.
Canes-e-hanga-WEB	Ath delà, era sua malicia exercie un cèrt encantament, e es gojats, qu’ena sua barraca recebien ua bona man de bohets pera mendre fauta, credien èster mès òmes acompanhant ad aqueth tafurèl, que tot ac consideraue coma pròpri e ac sabie profitar entath sòn ben, sense veir un objècte abandonat enes barques deth canau que non se lo hèsse sòn.
Canes-e-hanga-WEB	Qu’auie era guèrra declarada as abitants der aire, pr’amor qu’era sua captura requerie mens trabalh qu’era des animaus deth lac.
Canes-e-hanga-WEB	Caçaue damb formes engenhoses dera sua invencion es parrats cridats moresqui, qu’aumplissen era Albufèra e son temudi pes agricultors coma ua mala pèsta, pr’amor que s’avalen gran part dera cuelheta d’arròs.
Canes-e-hanga-WEB	Era sua epòca milhor qu’ère er ostiu, quan èren abondosi es fumarells, petites gavetes deth lac, qu’agarraue mejançant un hilat.
Canes-e-hanga-WEB	Er arrèhilh der oncle Paloma l’ajudaue en aguest prètzhèt.
Canes-e-hanga-WEB	Qu’anauen a mieges en negòci, sivans didie grèument Tonet, e es dus gojats passauen es ores ara demora enes arribes deth lac, estirant era còrda e agarrant en hilat as ingenús audèths.
Canes-e-hanga-WEB	Quan auien hèt ua bona provision, Sangsuga, viatjaire audaç agarraue eth camin de Valencia amiant ena esquia er borsa de hilat, qu’ath sòn laguens es fumarells agitauen es sues ales escures e mostrauen desesperadi es tripes blanques.
Canes-e-hanga-WEB	Eth tafurèl se passejaue pes carrèrs pròches ara Peishonaria pregonant es sòns audèths, e es gojats dera ciutat corrien a crompar-li es fumarells entà hèr-les volar enes crosaments de carrèrs damb un hiu estacat enes pautes.
Canes-e-hanga-WEB	En tornar qu’èren es desengusti entre es sòcis e eth trincament comerciau.
Canes-e-hanga-WEB	Qu’ère impossible tréir-ne tarlat damb aguest tafurèl.
Canes-e-hanga-WEB	Tonet se cansaue de pataquejar a Sangsuga, sense arténher ne un ueitau dera venda; mès tostemp credul e estacat ara sua astúcia, tornaue a cercar-lo en aquera barraca roïnosa e sense pòrta a on dormie solet era màger part der an.
Canes-e-hanga-WEB	Quan Sangsuga passèc des onze ans comencèc a refusar eth tracte des sòns amics.
Canes-e-hanga-WEB	Eth sòn instint de parasit lo hège frequentar era glèisa, donques qu’aguesta ère eth milhor camin entà calar-se ena casa deth vicari.
Canes-e-hanga-WEB	En ua poblacion coma eth Palmar, eth prèire ère tan praube coma quinsevolh pescador, mès Sangsuga sentie cèrta temptacion peth vin des garrafons, que d’eth entenie a parlar damb grani elògis ena tauèrna.
Canes-e-hanga-WEB	Ath delà, enes dies d’ostiu, quan eth lac semblaue borir jos eth solei, era petita glèisa li semblaue coma un palai encantat, damb era sua lum crepusculara que se calaue pes verdes hièstres, es sues parets blanquejades de caudèa e eth pasiment de ròis tòchos respirant era humiditat deth solèr palunós.
Canes-e-hanga-WEB	Er oncle Paloma, que mespredaue ath tafurèl per èster enemic dera pèrga, cuelhec damb indignacion es sues naues aficions.
Canes-e-hanga-WEB	A, plan gran pigre!
Canes-e-hanga-WEB	Pro que sabie alistar eth sòn mestièr!
Canes-e-hanga-WEB	Quan eth vicari anaue entà Valencia l’amiaue enquiara barca er ample mocador, d’aqueri cridadi d’èrbes, plen de ròba, e seguie pes ribassi dident adiu ath prèire damb tanta devocion coma se non l’auesse de veir mès.
Canes-e-hanga-WEB	Ajudaue ara sirventa deth gleisèr enes trabalhs dera casa; se hège a vier lenha dera Devesa e aigua des hònts que surgentauen en lac, e sentie estrementides de gat golard quan en quarto que servie de sacristia, solet e en silenci, s’avalaue es rèstes dera taula deth vicari.
Canes-e-hanga-WEB	Pes maitins, en tirar dera còrda dera campana desvehlant a tot eth pòble, se sentie capinaut deth sòn estat.
Canes-e-hanga-WEB	Es còps que damb eri ahiscauen es vicaris era sua activitat li semblauen signes de distincion que lo plaçauen per dessús des sòns companhs.
Canes-e-hanga-WEB	Mès aguesta afogadura de víuer ara ombra dera glèisa s’aflaquie a viatges, deishant pas a cèrta nostalgia pera sua anciana vida erranta.
Canes-e-hanga-WEB	Alavetz cercaue a Neleta e a Tonet, e amassa tornauen a començar es jòcs e es carrères pes ribassi, arribant enquiara Devesa, qu’as sòns companhs les semblaue era fin deth mon.
Canes-e-hanga-WEB	Un vrespe dera tardor era mair de Tonet les manèc ena seuva a cercar lenha.
Canes-e-hanga-WEB	En sòrta de shordar-la laguens dera barraca la podien servir hènt-se a vier quauqui hèishi, donques que s’apressaue er iuèrn.
Canes-e-hanga-WEB	Es tres comencèren eth viatge.
Canes-e-hanga-WEB	Era Devesa ère florida e perhumada coma un jardin.
Canes-e-hanga-WEB	Es matarrassi, jos era amorassa deth solei que semblaue d’ostiu, se caperauen de flors, e per dessús d’eri ludien es insèctes coma botons d’aur, batent es ales damb un sord bronzinament.
Canes-e-hanga-WEB	Es pins retortilhadi e seculars se botjauen damb majestuós mormolh, e jos es vòutes que formauen es sues copes s’estenie ua doça penombra que se retiraue as naus d’ua catedrau immensa.
Canes-e-hanga-WEB	De quan en quan, a trauèrs de dus troncs, se filtraue un arrai de solei coma s’entrèsse pera ua hièstra.
Canes-e-hanga-WEB	Tonet e Neleta, tostemp qu’entrauen ena Devesa, se sentien senhorejadi pera madeisha emocion.
Canes-e-hanga-WEB	Qu’auien pòur, sense saber a qui, se credien en palai encantat d’un gegant invisible que podie mostrar-se d’un moment en aute.
Canes-e-hanga-WEB	Caminauen pes retortilhades corsères dera seuva, tanlèu amagadi pes matarrassi qu’ondejauen per dessús des sòns caps, coma quilhadi naut de tot d’ua duna, que d’era, a trauèrs d’ua colomnada de troncs, se vedie er immens miralh deth lac, esposcat per barques petites coma mosques.
Canes-e-hanga-WEB	Es sòns pès s’esguitlauen en solèr, caperat de capes de umús.
Canes-e-hanga-WEB	Ath bronit des sòns passi, ath mendre des sòns crits, s’estrementien es matarrassi damb hòles carrères d’animaus invisibles.
Canes-e-hanga-WEB	Qu’èren es conilhs que hugien.
Canes-e-hanga-WEB	Ena luenhor sonauen lentament es esquelhes des vaques que peishien pera part deth mar.
Canes-e-hanga-WEB	Es gojats semblauen embriagadi pera cauma e pes perhums d’aquera tarde serena.
Canes-e-hanga-WEB	Quan entrauen ena seuva es dies d’iuèrn, es matarrassi arraulidi e secs, eth hered lheuant que bohaue deth mar en tot gelar-les es mans, er aspècte tragic dera Devesa ara lum grisa d’un cèu embaranat, hègen que recuelhessen ara prèssa es sòns hèishi de lenha enes madeishi limits, hugent de seguit entath Palmar.
Canes-e-hanga-WEB	Mès aquera tarde auançauen confiadi, desirosi de córrer tota era seuva, encara qu’arribèssen ena fin deth mon.
Canes-e-hanga-WEB	Qu’anauen de suspresa en suspresa.
Canes-e-hanga-WEB	Neleta, damb eth sòn in de hemna que desire emberir-se, en sòrta de cercar lenha seca bracaue arrames de mirta, en tot botar-les sus eth sòn cap despientat.
Canes-e-hanga-WEB	Dempús hège flòcs de menta e de d’autes èrbes flairoses caperades de floretes, que la capvirauen damb era sua piquenta flaira.
Canes-e-hanga-WEB	Tonet cuelhie campanetes silvèstres, e formant ua corona la plaçaue sus es esperluats peus dera sua amiga, arrint en veir se com se retiraue as petits caps pientats enes autars dera glèisa deth Palmar.
Canes-e-hanga-WEB	Sangsuga botjaue eth sòn morre de parasit cercant quauquarren que se podesse profitar en aquera natura tant esplendida e perhumada.
Canes-e-hanga-WEB	S’avalaue es arradims ròis des cireretes de pastor, e damb ua fòrça que solet podie trèir a truca des impulsi der estomac, arrincaue es paumets dera tèrra, cercant eth palmèr, er amargant trishon qu’entre es sues capes polposes trapaue es trendes semes de doç sabor.
Canes-e-hanga-WEB	Enes clars dera seuva, cridadi mallaes, terrens baishi sense arbes per çò d’èster negadi pendent er iuèrn, volatejauen es domaisèles e es parpalhòles.
Canes-e-hanga-WEB	Quan corrien es gojats recebien ene sues cames es picades des matarrassi, es ponchades de joncs agudents coma lances, mès se n’arrien des picades e seguien entà dauant estonadi dera beresa dera seuva.
Canes-e-hanga-WEB	Enes corsères trapauen vèrmes cuerts, gròssi e de colors viui, coma se siguessen flors animades que s’arrossegauen damb nerviosa ondulacion.
Canes-e-hanga-WEB	Agarrauen aguestes erugues damb es dits, en tot admirar-les coma èssers misteriosi qu’era sua natura non podien endonviar, e les entornauen en solèr en tot seguir-les a quate pautes enes sues lentes ondulacions enquia que s’amagauen en matarràs.
Canes-e-hanga-WEB	Es domaisèles les hègen córrer d’un lòc en aute, e es tres admirauen eth vòl nerviós des mès vulgares e ròies, cridades cavalets, e des marotes vestides coma hades, damb es ales de plata, eth dors verd e eth pièch caperat d’aur.
Canes-e-hanga-WEB	Vagant ar edart, peth centre dera seuva, qu’ada eth james auien arribat, vederen de ressabuda transformar-se er aspècte deth paisatge.
Canes-e-hanga-WEB	S’en.honsauen enes matarrassi des baishades enquia veder-se en ua escurina de crepuscul.
Canes-e-hanga-WEB	S’entenie un bram contunh cada viatge mès apròp.
Canes-e-hanga-WEB	Qu’ère eth mar que batie era plaja en aute costat dera cadia de dunes que barraue er orizon.
Canes-e-hanga-WEB	Es pins non èren drets e galhards coma ena part deth lac.
Canes-e-hanga-WEB	Es sòns socs èren retortilhadi; eth ramatge ère lèu blanc e es copes s’inclinauen entà baish.
Canes-e-hanga-WEB	Toti es arbes creishien de trauèrs en ua madeisha direccion, coma se bohèsse ua ventada invisibla ena prigonda cauma dera tarde.
Canes-e-hanga-WEB	Eth vent deth mar, enes granes tempèstes, martirizaue aguest costat dera seuva, en tot balhar-li un aspècte lugubre.
Canes-e-hanga-WEB	Es gojats arreculèren.
Canes-e-hanga-WEB	Qu’auien entenut a parlar d’aguesta part dera Devesa, era mès sauvatja e perilhosa.
Canes-e-hanga-WEB	Eth silenci e era immobilitat des matarrassi les costauen pòur.
Canes-e-hanga-WEB	Per aquiu s’esguitlauen es granes sèrps perseguides pes gardes dera Devesa; per aquiu peishien es taures fèrs que se separauen dera vegada, obligant as caçadors a cargar damb sau gròssa es sues escopetes pr’amor d’espaurir-les sense aucir-les.
Canes-e-hanga-WEB	Sangsuga, coma mès coneishedor dera Devesa, guidaue as sòns companhs entath lac, mès es palmèrs que trapaue en camin lo hègen desviar, perdent eth romb.
Canes-e-hanga-WEB	Començaue a quèir era tarde e Neleta s’espaurie en veir qu’era seuva s’escurie.
Canes-e-hanga-WEB	Es dus gojats arrien.
Canes-e-hanga-WEB	Es pins formauen ua immensa casa: escurie aquiu laguens coma enes sues barraques quan encara eth solei non s’auie cogat, mès dehòra dera seuva encara restaue ua ora de lum.
Canes-e-hanga-WEB	Que non i auie prèssa.
Canes-e-hanga-WEB	E seguie cercant palmèrs, en tot padegar-se era gojata damb es semes que li regalaue Tonet, e qu’era shurlaue, en tot arrecular-se en camin.
Canes-e-hanga-WEB	Quan ena virada d’ua corsèra se vedie soleta, corrie entà amassar-se ada eri.
Canes-e-hanga-WEB	Ara plan qu’escurie de vertat…
Canes-e-hanga-WEB	Ac didie Sangsuga, coma coneishedor dera Devesa.
Canes-e-hanga-WEB	Ja non s’entenien ena luenhor es esquelhes deth bestiar.
Canes-e-hanga-WEB	Que les calie gésser lèu dera seuva, mès dempús d’arremassar era lenha, entà evitar que les pelegèssen en arribar en casa.
Canes-e-hanga-WEB	Cerquèren ath pè des pins, entre es matarrassi, es arrames seques.
Canes-e-hanga-WEB	Formèren ara prèssa tres petits hèishi, e lèu a paupes comencèren era marcha.
Canes-e-hanga-WEB	Ath cap de pòqui passi era escurina ere ja complèta.
Canes-e-hanga-WEB	Sangsuga perdie era serenitat, non sabent exactament per a on anaue.
Canes-e-hanga-WEB	Qu’èren dehòra deth caminòu; s’en.honsauen en espinosi matarrassi que les engarrapauen es cames.
Canes-e-hanga-WEB	Neleta alendaue de pòur, e de pic hec un crit e queiguec.
Canes-e-hanga-WEB	Qu’auie estramuncat damb es arraïces d’un pin talhat a ras de tèrra, en tot hèr-se mau en un pè.
Canes-e-hanga-WEB	Sangsuga parlaue de seguir entà dauant, deishant abandonada ad aquera guiterosa que sonque sabie gemegar.
Canes-e-hanga-WEB	Era gojata ploraue sordament, coma se cranhesse alterar eth silenci deth bòsc, en tot atrèir es orribles bèsties que poblauen era escurina, e Tonet menaçaue en votz baisha a Sangsuga damb fabuloses quantitats de pernades e bohetades se non s’estaue damb eri en tot servir-les de guida.
Canes-e-hanga-WEB	Caminauen lentament, paupant damb es pès eth terren, enquia que còp sec non trapèren ja matarrassi, senon er esguitlós mantèl des corsères.
Canes-e-hanga-WEB	Mès alavetz, en parlar Tonet, non recebec responsa deth sòn companh, qu’auaue dauant.
Canes-e-hanga-WEB	Sangsuga!
Canes-e-hanga-WEB	Sangsuga!
Canes-e-hanga-WEB	Un bronit d’arrames trincades, de matarrassi heregadi ena hujuda, coma se s’escapèsse un animau sauvatge, siguec era soleta responsa.
Canes-e-hanga-WEB	Tonet cridèc de ràbia.
Canes-e-hanga-WEB	A, plan lairon!
Canes-e-hanga-WEB	Que hugie entà gésser lèu dera seuva: non volie seguir damb es sòns companhs pr’amor de non ajudar a Neleta.
Canes-e-hanga-WEB	En demorar-se solets es dus gojats, senteren quèir de pic era serenitat que les restaue.
Canes-e-hanga-WEB	Sangsuga, damb era sua experiéncia de vagabond, les semblaue ua grana ajuda.
Canes-e-hanga-WEB	Neleta, espaurida, desbrembant tota prudéncia, ploraue a crits, e es sòns somics ressonèren en silenci dera seuva, que semblaue immensa.
Canes-e-hanga-WEB	Era pòur dera sua companha ressuscitèc era energia de Tonet.
Canes-e-hanga-WEB	Qu’auie passat un braç pera espatla dera gojata, la tenguie, l’encoratjaue, en tot preguntar-li se podie caminar, se lo volie seguir, caminant tostemp entà dauant, sense qu’eth praube gojat sabesse entà on.
Canes-e-hanga-WEB	S’estèren es dus amassa pendent fòrça temps: era somicant, eth damb era tremoladera que li costaue çò desconeishut, mès qu’ad aquerò desiraue subrepausar-se.
Canes-e-hanga-WEB	Quauquarren viscós e hered passèc peth sòn costat en tot tacar-les era cara; dilhèu ua arrata-cauda; e aguest contacte que les costèc caud heireds, les treiguec dera sua dolorosa inercia.
Canes-e-hanga-WEB	Seguiren era marcha ara prèssa, queiguent e lheuant-se, enredant-se enes matarrassi, tumant contra es arbes, tremolant dauant de mormolhs que semblauen esperonar-les ena hujuda.
Canes-e-hanga-WEB	Es dus pensauen madeish, mès s’amagauen eth pensament instintiuament entà non aumentar era pòur.
Canes-e-hanga-WEB	Eth rebrembe de Sancha qu’ère fix ena sua memòria.
Canes-e-hanga-WEB	Passauen en revolum peth sòn pensament toti es condes deth lac escotadi pendent es nets ath cant deth larèr des barraques, e en estramuncar es sues mans damb es troncs, se pensauen tocar era pèth arropida e hereda d’enòrmes reptils.
Canes-e-hanga-WEB	Es crits des folques que sonauen luenh, enes canets deth lac, les semblauen planhs de persones assassinades.
Canes-e-hanga-WEB	Arribèren en ua gran pleta, sense endonviar en quin lòc èren dera inacabada seuva.
Canes-e-hanga-WEB	Era escurina ère mens densa en aguest espaci descubèrt.
Canes-e-hanga-WEB	Naut de tot se vedie eth cèu, de blu intens, esposcat de lum, coma ua gran tela estirada sus es masses neres deth bòsc qu’enrodauen era planhèra.
Canes-e-hanga-WEB	Es dus mainatges s’arturèren en aguesta isla luminosa e tranquilla.
Canes-e-hanga-WEB	Se sentien sense fòrça entà seguir entà dauant.
Canes-e-hanga-WEB	Tremolauen de pòur dauant dera prigonda arberalha que se botjaue per toti es costats coma ua ondada d’ombres.
Canes-e-hanga-WEB	Se seigueren, estretament abraçadi, coma s’eth contacte des sòns còssi les autregèsse confiança.
Canes-e-hanga-WEB	Neleta ja non ploraue.
Canes-e-hanga-WEB	Renduda peth calor e peth cansament, emparaue eth cap ena espatla deth sòn amic, alendant fèblament.
Canes-e-hanga-WEB	Tonet guardaue pertot, coma se l’espaurisse, mès encara qu’era escurina dera seuva, aquera claretat crepusculara, qu’en era se pensaue veir d’un moment en aute era siloeta d’ua bèstia herotja, enemiga des mainatges horaviadi.
Canes-e-hanga-WEB	Eth cant deth cocut trincaue eth silenci; es gargolhes d’ua badina pròcha, qu’auien carat en arribar eri, recuperauen era confiança, tornant a contunhar damb era sua melodia; es mosquits, pegosi e pesadi, bonzinauen ath torn des sòns caps.
Canes-e-hanga-WEB	Es dus mainatges se remetien de man en man ena sua serenitat.
Canes-e-hanga-WEB	Que non s’estau mau aquiu: podien hèr jadilha.
Canes-e-hanga-WEB	E eth calor des sòns còssi, caladi un en aute, semblaue dar-les naua vida, en tot hèr-les desbrembar era pòur e es hòles carrères a trauèrs dera seuva.
Canes-e-hanga-WEB	Per dessús des pins, pera part deth mar, comencèc a tenher-se er espaci d’ua blanquinosa claretat.
Canes-e-hanga-WEB	Es esteles semblauen amortar-se negades en ua èrsa de lèit.
Canes-e-hanga-WEB	Es gojats, excitadi per ambient misteriós dera seuva, guardauen aguest fenomèn damb ansietat, coma se quauquarrés venguesse volant ena sua ajuda enrodat en un nimbe de lum.
Canes-e-hanga-WEB	Es arrames des pins, damb eth teishut filamentós deth sòn huelhatge, se destacauen coma diboishades en nere sus un hons luminós.
Canes-e-hanga-WEB	Quauquarren brilhant comencèc a pistar sus es copes des arbes: prumèr siguec ua petita linha leugèrament arquejada coma ua celha de plata; dempús un semicercle ludent, e fin finau, ua cara enòrma, de suau color de mèu, qu’arrossegaue per entre es esteles immediates era sua cabeladura de resplendors.
Canes-e-hanga-WEB	Era lua semblaue arrir as dus gojats, que la contemplauen damb adoracion de petiti sauvatges.
Canes-e-hanga-WEB	Era seuva se transformaue damb era aparicion d’aqueth ròstre gautut, que hège lúder coma verguetes de plata es joncs dera planhèra.
Canes-e-hanga-WEB	Ath pè de cada arbe s’escampilhaue ua inquieta taca nera e eth bòsc semblaue créisher, plegar-se, estenent sus eth luminós solèr ua dusau arberalha d’ombra.
Canes-e-hanga-WEB	Es buxquerots, sauvatges rossinhòls deth lac, tant aimants dera sua libertat, que se morissen tanlèu les agarren, trinquèren a cantar en toti es limits dera pleta, e enquia e tot es mosquits bronzinauen mès doçament en espaci impregnat de lum.
Canes-e-hanga-WEB	Es dus gojats comencèren a trapar agradiua era sua aventura.
Canes-e-hanga-WEB	Neleta ja non sentie eth dolor deth pè e parlaue doçament ara aurelha deth sòn companh.
Canes-e-hanga-WEB	Eth sòn precòç instint de hemna, era sua astúcia de gateta abandonada e vagabonda, la hège superior a Tonet.
Canes-e-hanga-WEB	Se demorarien ena seuva, vertat?
Canes-e-hanga-WEB	Ja cercarien a londeman, en tornar en pòble, ua desencusa entà explicar era sua aventura.
Canes-e-hanga-WEB	Sangsuga ne serie eth responsable.
Canes-e-hanga-WEB	Eri passarien era net aquiu, vedent çò que jamès auien vist; dormirien amassa: que serien coma marit e hemna.
Canes-e-hanga-WEB	E ena sua ignorància s’estrementien en díder aguestes paraules, en tot sarrar damb mès fòrça es sòns braci.
Canes-e-hanga-WEB	S’abraçauen coma s’er instint les dictèsse qu’era sua neishenta simpatia necessitèsse confóner eth calor des sòns còssi.
Canes-e-hanga-WEB	Tonet sentie ua embriaguesa estranha, inexplicabla.
Canes-e-hanga-WEB	Jamès eth còs dera sua companha, pataquejat mès d’un viatge enes rudes jòcs, auie auut entada eth aqueth calor doç que semblaue calar-se enes sues venes e li pujaue en cap, en tot costar-li eth madeish trebolament qu’es veires de vin qu’eth sòn pairin l’aufrie ena tauèrna.
Canes-e-hanga-WEB	Guardaue vagament entà dauant, mès tota era sua atencion ère tachada en cap de Neleta, que pesaue sus era sua espatla; ena amorassa qu’aquera boca, en alendar, enrodaue eth sòn còth, coma se li hesse gatalhèues ena pèth ua man de velot.
Canes-e-hanga-WEB	Es dus carauen, e eth sòn silenci aumentaue er encantament.
Canes-e-hanga-WEB	Era daurie es sòns uelhs verds, qu’ath sòn hons se reflectie era lua coma ua gota d’arrosada, e retortilhant-se entà trapar ua postura milhor, les tornaue a barrar.
Canes-e-hanga-WEB	Tonet…
Canes-e-hanga-WEB	Quina ora ère?…
Canes-e-hanga-WEB	Eth gojat sentie que se li barrauen es uelhs, mès que peth dromilhon, pera estranha embriaguesa que semblaue aclapar-lo.
Canes-e-hanga-WEB	Des mormolhs deth bòsc sonque percebie eth brunzinament des mosquits que botjauen es ales coma un nimbe d’ombra sus es sues dures epidermis de hilhs deth lac.
Canes-e-hanga-WEB	Qu’ère un estranh concèrt que les amanhagaue, en tot breçar-les sus es prumères ondades dera sòn.
Canes-e-hanga-WEB	Cridauen uns coma violins estridents, prolongant enquiar infinit era madeisha nota; d’auti, mès grèus, modulauen ua cuerta escala, e es gròssi, es enòrmes, bronzinauen damb sorda vibracion, coma prigonds contrabaishi o luenhanes campanades de relòtge.
Canes-e-hanga-WEB	A londeman les desvelhèc eth solei, usclant es sues cares, e er udòl d’un gosset des gardes que les botaue es queishaus ath cant des uelhs.
Canes-e-hanga-WEB	Qu’èren lèu en limit dera Devesa, e eth camin siguec cuert entà arribar en Palmar.
Canes-e-hanga-WEB	Era mair de Tonet, tostemp bontadosa e trista, entà remeter-se d’ua net d’angonia, correc, pèrga en man, entath sòn hilh, en tot tocar-lo damb bèri còps a maugrat dera sua leugeresa.
Canes-e-hanga-WEB	Ath delà, coma per auança, mentre arribaue era mair de Neleta en car des anguiles, li fotèc ad aguesta diuèrses mòques entà que un aute còp non se perdesse ena seuva.
Canes-e-hanga-WEB	Aguesta aventura siguec eth finau dera sua mainadesa.
Canes-e-hanga-WEB	S’acabèren es aventures, era existéncia alègra e descuedada, sense cap obligacion.
Canes-e-hanga-WEB	Neleta hec era madeisha vida que sa mair: gessie entà Valencia cada net damb es tistèrs d’anguiles e non tornaue enquiara tarde a vier.
Canes-e-hanga-WEB	Tonet, que sonque la podie veir un moment en escurir, trabalhaue enes tèrres deth sòn pair o anaue a pescar damb aguest e damb eth pairin.
Canes-e-hanga-WEB	Er oncle Tònho, abans bontadós, qu’ère ara exigent, coma er oncle Paloma, en veir creishut ath sòn hilh, e Tonet coma bèstia resignada, anaue arrossegat entath trabalh.
Canes-e-hanga-WEB	Eth sòn pair, aqueth eròi tenaç dera tèrra, ère indestructible enes sues resolucions.
Canes-e-hanga-WEB	Quan arribaue era epòca de plantar er arròs o dera sua cuelheta, eth gojat passaue es dies enes tèrres deth Saler.
Canes-e-hanga-WEB	Era rèsta der an pescaue en lac, uns còps damb eth sòn pair e d’auti damb eth pairin, que l’admetie de companh ena sua barca, mès renegant en cada moment contra era mala sòrt que li hège nèisher taus pigres ena sua familha.
Canes-e-hanga-WEB	Ath delà, eth gojat se vedie possat entath trabalh per engüeg.
Canes-e-hanga-WEB	En pòble non restaue arrés entà entretier-se damb eth, pendent eth dia.
Canes-e-hanga-WEB	Neleta ère en Valencia, e es sòns ancians companhs de jòcs, creishudi ja coma eth e damb era obligacion de guanhar-se eth pan, anauen enes barques des sòns pairs.
Canes-e-hanga-WEB	Quedaue Sangsuga; mès aguest tafurèl, dempús dera aventura dera Devesa, s’aluenhaue de Tonet, rebrembant era repassada que damb era l’auie arregraït eth sòn abandonament aquera net.
Canes-e-hanga-WEB	Eth vagabond, coma s’aguest eveniment auesse decidit eth sòn avier, s’auie refugiat ena casa deth prèire, en tot servir-lo coma mosso, dormint coma un gosset darrèr dera pòrta, sense brembar-se’n deth sòn pair, que sonque campaue de quan en quan en aquera barraca abandonada, que pera sua teulada queiguie era ploja coma en un camp ath ras.
Canes-e-hanga-WEB	Eth vielh Sangsuga auie era ua indústria: quan non ère embriac se tenguie a caçar as lueires deth lac que, perseguides acarnassidament pendent sègles, non arribauen a ua dotzena.
Canes-e-hanga-WEB	Ua tarde que digerie eth sòn vin en un ribàs vedec cèrts remolins e borir era aigua damb granes bambolhes.
Canes-e-hanga-WEB	Quauquarrés nadaue jos era aigua, entre es hilats que barrauen eth canau, cercant es ganchos des hilats cargadi de pesca.
Canes-e-hanga-WEB	Calat ena aigua, damb ua pèrga que l’auien deishat, acacèc a còps de pau a un animau nere que corrie peth hons, enquia qu’artenhec aucir-lo e s’apoderèc d’eth.
Canes-e-hanga-WEB	Qu’ère era famosa lueira, que d’era se’n parlaue en Palmar coma d’un animau fantastic; era lueira qu’en d’auti tempsi romaue damb tau quantitat en lac, qu’empedie era pesca, trincant es hilats.
Canes-e-hanga-WEB	Eth vielh vagabond se considerèc eth prumèr òme dera Albufèra.
Canes-e-hanga-WEB	Era Comunitat de Pescadors deth Palmar, sivans ancianes leis consignades enes libres que sauvaue eth sòn cap eth Jurat, ère obligat a autrejar un duro per cada lueira que li presentèssen.
Canes-e-hanga-WEB	Eth vielh cuelhec eth sòn prèmi, mès que non s’arturèc aquiu.
Canes-e-hanga-WEB	De pertot lo cridauen.
Canes-e-hanga-WEB	Non i auie cap tauèrna a on non lo recebessen damb es braci dubèrts.
Canes-e-hanga-WEB	Entà dauant, oncle Sangsuga!
Canes-e-hanga-WEB	A veir er animalòt qu’auetz caçat!
Canes-e-hanga-WEB	E eth vagabond, dempús de hèr-se obsequiar damb diuèrsi veires treiguie amorosament de dejós dera hlaçada ara prauba bèstia, mofla e pudesenca, en tot mostrar era sua pèth e perméter que li passèssen era man per dessús (mès damb fòrça compde, è?, entà apreciar era finesa deth sòn peu).
Canes-e-hanga-WEB	Jamès eth petit Sangsuga, en vier en aguest mon, siguec amiat en braça peth sòn pair damb tau corau doçor coma aqueth animalòt.
Canes-e-hanga-WEB	Mès passèren es dies, era gent se cansèc dera lueira, arrés balhaue per era ne ua mala copa d’aiguardent e non auec cap tauèrna que non li didesse adiu a Sangsuga coma un empestat, per çò dera pudor insofribla d’aquera bèstia corrompuda qu’amiaue pertot jos era sua hlaçada.
Canes-e-hanga-WEB	Abans d’abandonar-la encara ne treiguec quauquarren d’era, en vener-la en Valencia a un dissecador d’animaus, e a compdar d’alavetz declarèc a toti era sua vocacion: que serie caçador de lueires.
Canes-e-hanga-WEB	Se tenguec a trapar-ne ua auta, coma aqueth qu’acace era felicitat.
Canes-e-hanga-WEB	Eth prèmi dera Comunitat de Pescadors e era setmana d’embriaguesa contunha e gratis, damb er erbèr a tracte de rei, non se desseparauen dera sua memòria.
Canes-e-hanga-WEB	Mès era dusau lueira non se volie deishar agarrar.
Canes-e-hanga-WEB	Bèth còp credec veder-la enes mès luenhanes sèquies deth lac, mès s’amagaue de seguit, coma se totes es dera familha s’auessen passat er avís deth nau mestièr de Sangsuga.
Canes-e-hanga-WEB	Era sua desesperacion lo hège embriagar a credit des lueires qu’auie de caçar, e ja n’auie de begudes mès de dues, quan ua net lo trapèren uns pescadors aufegat en un canau.
Canes-e-hanga-WEB	Que s’auie esguitlat ena hanga, e incapable de lheuar-se, per çò dera embriaguesa, quedèc ena aigua ara demora entà tostemp dera sua lueira.
Canes-e-hanga-WEB	Era mòrt deth pair de Sangsuga hec qu’aguest se refugièsse entà tostemp ena casa deth vicari, e non tornèc mès ena barraca.
Canes-e-hanga-WEB	Se succedien es prèires en Palmar, pòble de castig, a on solet i anauen es desesperadi o aqueri qu’èren en desgràcia, gessent d’aguesta misèria tanlèu podien.
Canes-e-hanga-WEB	Toti es vicaris, en cuélher possession dera prauba glèisa, s’encargauen tanben de Sangsuga, coma d’un objècte indispensable entath culte.
Canes-e-hanga-WEB	En pòble, sonque eth sabie ajudar a missa.
Canes-e-hanga-WEB	Sauvaue ena sua memòria totes es pèces sauvades ena sacristia, damb eth nombre d’esquinci, pedaci e traucs de quèra, e sollicit en tot e desirós d’agradar, non daue eth sòn patron ua orde que non siguesse complida de seguit.
Canes-e-hanga-WEB	Era consideracion de qué ère eth solet en poble que non trabalhaue pèrga en man ne passaue es nets ath miei dera Albufèra, li costaue un cèrt orgulh, en tot hèr que guardèsse damb vantaria a toti es auti.
Canes-e-hanga-WEB	Es dimenges, en hèr dia, ère eth qui daurie era marcha damb era crotz quilhada ath cap deth rosari dera Auròra.
Canes-e-hanga-WEB	Ena penombra dera auba ludien es canaus coma lames d’ombriu acèr, en tot colorejar-se de ròi es petites bromes pera part deth mar, e es parrats volauen en bandades, gessent des tets des pesquèrs, responent damb es sòns alègres piulades de vagabonds satisfèts dera vida e dera libertat ath cant trist e melancolic des fidèus.
Canes-e-hanga-WEB	Tonet, quan anaue ath rosari, guardaue rabiosament ath sòn ancian camarada, ath cap de toti coma un generau, arborant era crotz coma se siguesse ua bandèra.
Canes-e-hanga-WEB	A, lairon!
Canes-e-hanga-WEB	Aqueth pro que s’auie sabut apraiar era vida ath sòn gust!
Canes-e-hanga-WEB	Eth, mentretant, viuie sometut ath sòn pair, cada còp mès grèu e pòc comunicatiu: brave ath hons, mès crudèu damb es sòns, ena tenaça passion deth trabalh.
Canes-e-hanga-WEB	Es tempsi qu’èren dolents.
Canes-e-hanga-WEB	Es tèrres deth Saler non dauen dues bones cuelhetes seguides, e era usura, ara qu’acodie er oncle Tònho coma auxiliar des sues empreses, s’avalaue era màger part des sòns esfòrci.
Canes-e-hanga-WEB	Ena pesca, es Palomes auien tostemp mala sòrt, en tot hèr-se a vier es pejors lòcs deth lac enes tòies dera Comunitat.
Canes-e-hanga-WEB	Ath delà, era mair se consumie lentament; agonizaue, coma s’era vida se delisse ath sòn laguens coma un ciri, en tot escapar-se pera herida des sues capvirades entralhes, sense ua auta lum qu’eth lusor malautís des uelhs.
Canes-e-hanga-WEB	Era vida qu’ère trista entà Tonet.
Canes-e-hanga-WEB	Ja non esmoiguie damb es sues coquinaries ath Palmar; ja non lo punauen es vesies, en tot declarar-lo eth gojat mès beròi deth pòble; ja non ère eth preferit entre es sòns companhs, eth dia dera tòia des redolins, entà méter ena man ena borsa de cuèr dera Comunitat e trèir es sòrts.
Canes-e-hanga-WEB	Ara qu’ère ja un òme.
Canes-e-hanga-WEB	En sòrta de hèr pesar ena sua casa era sua volontat de mainatge mimat, lo manauen ada eth; ère tan pòca causa coma era Bòrda, e ara mendre rebellion se quilhaue menaçaira era man der oncle Tònho, mentre eth pairin aprovaue damb arridalhades, dident qu’atau s’eleve dreta ara gent.
Canes-e-hanga-WEB	Quan moric era mair semblèc renéisher era anciana afeccion entre eth pairin e eth sòn hilh.
Canes-e-hanga-WEB	Er oncle Paloma se planhèc dera abséncia d’aqueth èsser docil que patie en silenci totes es sues manies; sentec que se creaue un uet ath sòn entorn e s’agarrèc ath hilh, pòc aubedient ara sua volontat, mès que jamès gausaue contradider-lo ena sua preséncia.
Canes-e-hanga-WEB	Pesquèren amassa, madeish qu’en d’auti tempsi; anauen bèth còp ena tauèrna coma camarades, mentre ena barraca era prauba Bòrda hège es ahèrs deth larèr damb era precocitat des creatures maleroses.
Canes-e-hanga-WEB	Neleta qu’ère tanben coma dera familha.
Canes-e-hanga-WEB	Era sua mair ja non podie anar en mercat de Valencia.
Canes-e-hanga-WEB	Es companhes deth mercat l’autrejauen coma aumòina quauquarren des sòns tistèrs, e era petita, quan sentie hame ena sua barraca, corrie ena de Tonet, ajudant ara Bòrda enes sòns prètzhèts damb ua autoritat de mainada màger.
Canes-e-hanga-WEB	Er oncle Tònho l’acuelhie ben.
Canes-e-hanga-WEB	Era sua generositat de lutaire en contunh combat damb era misèria lo hège ajudar a toti es queigudi.
Canes-e-hanga-WEB	Neleta s’elevaue ena barraca deth sòn nòvi.
Canes-e-hanga-WEB	Venguie aquiu ara cèrca de sosteniment, e es sues relacions damb Tonet cuelhien un caractèr mès frairau qu’amorós.
Canes-e-hanga-WEB	Eth gojat non se tenguie guaire ara sua nòvia.
Canes-e-hanga-WEB	Que n’ère segur d’era.
Canes-e-hanga-WEB	A qui podie estimar?
Canes-e-hanga-WEB	Auie eth dret de fixar-se en bèth aute, dempús de qué tot eth pòble les auie declarat nòvis?
Canes-e-hanga-WEB	E tranquil pera possession de Neleta, que creishie ena misèria coma ua flor estranha, contrastant era sua beresa damb era praubetat fisica des autes hilhes deth Palmar, non l’atenguie guaire, e la tractaue damb era madeisha confiança que se ja siguessen esposi.
Canes-e-hanga-WEB	Se passauen a viatges setmanes sanceres sense qu’eth li parlèsse.
Canes-e-hanga-WEB	Ues autes aficions tirassauen ad aqueth petit òme, que passaue per èster eth gojat mès elegant deth Palmar.
Canes-e-hanga-WEB	Qu’ère capinaut deth prestigi de valent qu’auie aquerit entre es sòns companhs de jòcs, òmes ara coma eth.
Canes-e-hanga-WEB	S’auie pelejat damb quauqui uns, en èster tostemp eth vencedor.
Canes-e-hanga-WEB	Pèrga en man n’auie nafrat a bèri uns, e ua tarde acacèc pes ribassi, damb eth trident de pescar, a un barquèr de Catarròia qu’auie fama de temible.
Canes-e-hanga-WEB	Eth pair botjaue eth cap en saber-se’n d’aguestes aventures, mès eth pairin arrie, en tot reconciliar-se de moment damb eth sòn arrèhilh.
Canes-e-hanga-WEB	Çò que mès laudaue er oncle Paloma ère qu’eth gojat, en cèrta ocasión, auie hèt cara as gardes dera Devesa, en tot hèr-se a vier ara valenta un conilh que venguie d’aucir.
Canes-e-hanga-WEB	Que non ère trabalhador, mès auie era sua sang.
Canes-e-hanga-WEB	Aqueth gojatet, qu’encara non auie complit es dètz-e-ueit ans, e que d’eth s’en parlaue fòrça en pòble, auie eth sòn scenari preferit, a on corrie a penes deishaue atracada era barca deth pair o deth pairin en canau.
Canes-e-hanga-WEB	Qu’ère era tauèrna de Canhamèl, un establiment nau que s’en parlaue en tota era Albufèra.
Canes-e-hanga-WEB	Non ère coma es autes tauernetes, installada en ua barraca de tet baish e ahumat, sense mès alenador qu’era pòrta.
Canes-e-hanga-WEB	Qu’auie casa pròpria, un edifici qu’entre es barraques de palha semblaue meravilhós, damb parets de tòcho pintades de blu, tet de teules e dues pòrtes, ua entath solet carrèr deth pòble e era auta entath canau.
Canes-e-hanga-WEB	Er espaci entre es dues pòrtes ère tostemp plen de cultivadors d’arròs e de pescadors, gent que beuie de pès dauant deth taulèr, contemplant coma ipnotizada es dues hilères de ròis tonèls, o se seiguie enes cagirons de còrda, dauant des tauletes de pin, hènt interminables partides de brisca o de truc.
Canes-e-hanga-WEB	Eth luxe d’aguesta tauèrna aumplie d’orgulh as parroquians.
Canes-e-hanga-WEB	Es parets èren placades de rajòles de Manises enquiara nautada des caps.
Canes-e-hanga-WEB	Toti admirauen a Canhamèl.
Canes-e-hanga-WEB	Be n’auie de sòs aqueth vrentut!…
Canes-e-hanga-WEB	Qu’auie estat Guardia Civil en Cuba e carabinèr en Espanha; dempús demorèc fòrça ans en Argelia: s’en sabie un shinhau de toti es mestièrs e sabie tantes causes, tantes!
Canes-e-hanga-WEB	En Palmar jamès s’auie begut un vin coma eth sòn.
Canes-e-hanga-WEB	Tot qu’ère de çò milhor en aquera casa.
Canes-e-hanga-WEB	Eth patron recebie ben as sòns parroquians e herie enes prètzi d’ua manèra rasonabla.
Canes-e-hanga-WEB	Canhamèl que non ère deth Palmar, ne tansevolh valencian.
Canes-e-hanga-WEB	Qu’ère de fòrça luenh, d’aquiu a on parlen en castelhan.
Canes-e-hanga-WEB	Ena sua joenessa auie estat ena Albufèra coma carabinèr, en tot maridar-se damb ua gojata deth Palmar, prauba e lèja.
Canes-e-hanga-WEB	Dempús d’ua vida accidentada, en arremassar quauqui sòs, s’auie establit en pòble dera sua hemna, cedint as desirs d’aguesta.
Canes-e-hanga-WEB	Era prauha qu’ère malauta e revelaue pòca vida: que semblaue gastada per aqueri viatges que la hègen soniar damb un tranquil cornèr en lac.
Canes-e-hanga-WEB	Es auti tauernèrs deth pòble cridauen contra Canhamèl en veir que s’apoderaue des parroquians.
Canes-e-hanga-WEB	A, plan gran tafurèl!
Canes-e-hanga-WEB	Plan per aquerò daue eth vin a tan baish prètz!
Canes-e-hanga-WEB	Çò que mens l’interessaue ère era tauèrna: qu’ère en un aute lòc eth sòn negòci, e per aguest motiu auie vengut de tan luenh a establir-se aciu.
Canes-e-hanga-WEB	Mès Canhamèl, en saber-se’n de taus paraules, arrie bontadosament.
Canes-e-hanga-WEB	A tot darrèr, toti auien de víuer!
Canes-e-hanga-WEB	Es mès proxims de Canhamèl sabien que non èren sense fonament aguesti mormolhs.
Canes-e-hanga-WEB	Era tauèrna l’importaue pòc.
Canes-e-hanga-WEB	Eth sòn principau negòci s’estaue ena net, dempús de barrar-la: per bèra causa auie estat carabinèr e auie recorrut es plages.
Canes-e-hanga-WEB	Toti es mesi queiguien hardèus ena plaja, redolant pera arena possadi per ues bonhes neres que les lheuauen entà naut, en tot hér-se-les a vier a trauèrs dera Devesa enquias arribes deth lac.
Canes-e-hanga-WEB	Aquiu, es barques granes, es llaüts dera Albufèra, que podien cargar enquia cent saques d’arròs, s’estibauen damb es hardèus de tabac, en tot començar lentament era sua marcha ena escurina entara tèrra fèrma…
Canes-e-hanga-WEB	E a londeman, ne vist ne entenut.
Canes-e-hanga-WEB	Alistaue era tropa entad aguestes expedicions entre es mès audaci que venguien ena sua tauèrna.
Canes-e-hanga-WEB	Tonet, a maugrat des sòns pòqui ans, siguec escuelhut dus o tres viatges per Canhamèl, per çò d’èster gojat valent e reservat.
Canes-e-hanga-WEB	En aguest trabalh nueitiu podie guanhar-se un òme de ben dus o tres duros, que dempús deishaue de nauèth enes mans de Canhamèl beuent ena sua tauèrna.
Canes-e-hanga-WEB	E encara es malerosi, comentant a londeman es edarts d’ua expedicion que n’èren es principaus protagonistes, se didien admiradi: “Mès quins colhons a aguest Canhamèl!…
Canes-e-hanga-WEB	Quin atreviment expausant-se a que li foten man!”…
Canes-e-hanga-WEB	Es causes anauen ben.
Canes-e-hanga-WEB	Ena plaja toti èren cècs, gràcies ara bona traça deth tauernèr.
Canes-e-hanga-WEB	Ath cap d’un an d’èster en Palmar ja auie crompat tèrres d’arròs e auie en estatge naut dera tauèrna era sua saca d’argent entà trèir de compromisi ad aqueri que sollicitauen prèsti.
Canes-e-hanga-WEB	Era sua responsabilitat creishie rapidament.
Canes-e-hanga-WEB	Ara prumeria l’auien dat eth fausnòm de Canhamèl per çò der accent doç que s’exprimie en un valencian dificil.
Canes-e-hanga-WEB	Dempús, en veder-lo ric, era gent, sense desbrembar eth fausnòm, lo cridauen Paco, pr’amor que, sivans didie era sua hemna, atau lo cridauen en sòn país, e eth s’enforismaue sordament se lo cridauen Quico, coma as auti Franciscos deth pòble.
Canes-e-hanga-WEB	En morir era sua hemna, prauba companha des ans de malastre, era sua fraia mendre, ua pescadora lèja, veuda e de caractèr dominant, sagèc d’acampar ena tauèrna damb caractèr de patrona, escortada per tota era familha.
Canes-e-hanga-WEB	Vantauen a Canhamèl damb es paraules qu’inspire un parent ric, en tot parlar-li de çò de mau hèr qu’ère entà un òme solet seguir ath cap dera tauèrna.
Canes-e-hanga-WEB	Aquiu que mancaue ua hemna!
Canes-e-hanga-WEB	Mès Canhamèl, qu’auie auut en òdi tostemp ara cunhada pera sua mala lengua e tremolaue dauant dera possibilitat de qué venguesse a ocupar eth lòc encara caud dera sua hemna, la botèc ena pòrta, desfisant es sues protèstes escandaloses.
Canes-e-hanga-WEB	Entà suenhar er establiment que n’auie pro damb dues vielhes, veudes de pescadors, que codinauen er alh e pebe entà aficionats que venguien de Valencia, e netejauen aqueth taulèr qu’en eth rosigaue es codes tot eth pòble.
Canes-e-hanga-WEB	Canhamèl, en veder-se liure, parlaue en contra deth matrimòni.
Canes-e-hanga-WEB	Un òme dera sua fortuna sonque se podie maridar per convenença damb quauqu’ua qu’auesse mès sòs qu’eth.
Canes-e-hanga-WEB	E pes nets arrie entenent ar oncle Paloma, qu’ère eloqüent quan parlaue de hemnes.
Canes-e-hanga-WEB	Eth vielh barquèr declaraue qu’er òme auie d’èster coma es buxqueròts deth lac, que canten alègrament mentre son en libertat, e quan les calen en ua gabiòla s'estimen mès morir abans que veder-se embarradi.
Canes-e-hanga-WEB	Totes es comparacions les ac facilitauen es audèths dera Albufèra.
Canes-e-hanga-WEB	Es hemnes!…
Canes-e-hanga-WEB	Malapèsta!
Canes-e-hanga-WEB	Qu’èren es èssers mès ingrats e oblidosi dera creacion.
Canes-e-hanga-WEB	Non calie senon veir as praubi lits deth lac.
Canes-e-hanga-WEB	Tostemp vòlen en companhia dera hembra, e non saben anar sense era ne tan solet a cercar eth minjar.
Canes-e-hanga-WEB	Tire eth caçador.
Canes-e-hanga-WEB	Se què mòrta era femèla, eth praube mascle, en sòrta d’escapar-se, vòle e vòle ath torn deth lòc a on peric era sua companha, enquia qu’eth tirador acabe tanben damb eth.
Canes-e-hanga-WEB	Mès se què eth praube mascle, era femèla seguís volant tan fresca, sense virar eth cap, coma s’arren, e quan se n’encuede dera manca deth sòn companh ne cèrque a un aute…
Canes-e-hanga-WEB	Crist!
Canes-e-hanga-WEB	Que son atau totes es femèles, madeish es qu’amien plomes qu’es que vestissen jupons.
Canes-e-hanga-WEB	Tonet passaue es nets hènt ath truc ena tauèrna e desiraue era arribada deth dimenge entà estar-se aquiu tot eth dia.
Canes-e-hanga-WEB	Li shautaue era vida d’immobilitat, damb eth porro a posita dera man, manejant es greishoses cartes sus eth tapís que caperaue era tauleta e anotant damb petites peiretes o grans de milhòc, que representauen eth valor des escomeses.
Canes-e-hanga-WEB	Rabiaue quan pensaue qu’a londeman s’aurie de fatigar ena barca, e autant creishie era sua passion pera guitèra, que Canhamèl ja non lo cercaue entàs trabalhs nueitius, en veir damb quina mala cara cargaue es hardèus e com discutie damb es companhs de trabalh entà evitar-se fatigues.
Canes-e-hanga-WEB	Sonque mostraue activitat e secodie era sua somnoléncia de guiterós dauant d’ua diversion pròcha.
Canes-e-hanga-WEB	Ena gran hèsta deth Palmar en aunor deth Mainatge Jesús, eth tresaue dia de Nadau, Tonet subergessie entre toti es mossos deth lac.
Canes-e-hanga-WEB	Quan ena vesilha arribaue era musica de Catarròia en ua gran barca, es joeni se calauen ena aigua deth canau, lutant per quin d’eri s’auançaue mès e cuelhie eth tambor.
Canes-e-hanga-WEB	Qu’ère un aunor, que li hège vantar-se capinaut dauant des gojates, apoderar-se der enòrme esturment e cargar-se-lo ena esquia, passejant-lo per tot eth pòble.
Canes-e-hanga-WEB	Tonet se calaue enquiath pièch ena aigua, hereda coma geu liquid, disputaue a còps de punh era avantgarda as mès audaci e s’agarraue en bòrd dera barca, en tot hèr-se damb era voluminosa caisha.
Canes-e-hanga-WEB	Dempús, enes tres dies de hèsta, arribauen es diversions tormentoses, que soent acabauen a còps.
Canes-e-hanga-WEB	Eth balh ena plaça dera lum de tèdes resinoses, a on obligaue a Neleta a estar-se seiguda, donques qu’ère era sua nòvia, mentre eth balhaue damb d’autes mens beròies, encara que milhor vestides: e es nets des albaes, serenates dera gent joena qu’anaue de pòrta en pòrta enquiara auba cantant cançons, escortada per ua bota de vin entà cuélher fòrces e acompanhant cada cançon damb un revolum d’udòls e un aute de traits.
Canes-e-hanga-WEB	Mès passada aguesta cuerta tempsada, Tonet tornaue a engüejar-se ena sua vida de trabalh, sense cap aute orizon qu’eth lac.
Canes-e-hanga-WEB	S’escapaue a viatges, mespredant era colèra deth sòn pair, e desbarcaue en pòrt de Catarròia, recorrent es pòbles dera tèrra fèrma, a on auie amics dera epòca dera sèga.
Canes-e-hanga-WEB	D’auti còps cuelhie eth camin deth Saler, e arribaue en Valencia damb eth prepaus de demorar-se ena ciutat, enquia qu’era hame lo possaue un aute còp entara barraca deth sòn pair.
Canes-e-hanga-WEB	Qu’auie vist d’apròp era existéncia des que viuen sense trabalhar e abominaue dera sua mala sòrt, que li hège estar-se coma un anfibi en un país de canes e hanga, a on er òme, des de petit, s’a d’embarrar en ua petita barca, etèrn taüt que sense eth non se pòt botjar.
Canes-e-hanga-WEB	Era hame de plasers se desvelhaue en eth, rabiosa e dominadora.
Canes-e-hanga-WEB	Jogaue ena tuaèrna enquia que Canhamèl lo botaue ena pòrta a mieja net; qu’auie tastat toti es liquids que se beuen ena Albufèra, enquia e tot er absinti pur que se hèn a vier es caçadors dera ciutat entà barrejar-lo damb era aigua pudesenca deth lac, e mès d’ua net, en estirar-se ena jaça dera sua barraca, es uelhs deth pair l’auien seguit damb expression sevèra, vedent eth sòn pas insegur e era sua respiracion panteishanta d’alcoolizat.
Canes-e-hanga-WEB	Eth pairin protestaue damb paraules d’indignacion.
Canes-e-hanga-WEB	Qu’estaue ben que l’agradèsse eth vin; a tot darrèr viuien etèrnament sus era aigua, e ath bon barquèr li cau conservar era tripa cauda…
Canes-e-hanga-WEB	Mès beuendes compausades?…
Canes-e-hanga-WEB	Atau comencèc eth vielh Sangsuga!
Canes-e-hanga-WEB	Tonet desbrembaue totes es sues afeccions.
Canes-e-hanga-WEB	Pataquejaue ara Bòrda, en tot tractar-la coma a ua bèstia sometuda, e a penes li prestaue atencion a Neleta, en tot acuélher es sues paraules damb bohades d’impaciéncia.
Canes-e-hanga-WEB	S’aubedie ath sòn pair ère d’ua manèra tan forçada, qu’eth gran trabalhador s’esblancossie, botjant es sues mans poderoses coma s’anèsse a esbocinar-lo.
Canes-e-hanga-WEB	Eth gojat mespredaue a toti es deth pòble, en veir en eth a ua vegada miserabla, neishuda entara hame e era fatiga, que des sues hilades auie de gésser a quinsevolh prètz.
Canes-e-hanga-WEB	Es que tornauen capinauti dera pesca, mostrant es sòns tistèrs d’anguiles e tenques, lo hègen arrir.
Canes-e-hanga-WEB	Quan passaue per dauant dera casa deth vicari vedie a Sangsuga que, dedicat, ara, ara lectura, passaue es ores seigut ena pòrta liegent libres religiosi e desguisant eth sòn gèst de tafurèl damb ua expression entristesida.
Canes-e-hanga-WEB	Pèc!
Canes-e-hanga-WEB	Qué n’auie de hèr d’aqueri libres que li prestauen es vicaris?…
Canes-e-hanga-WEB	Que volie víuer, gaudir de còp de totes es doçors dera existéncia.
Canes-e-hanga-WEB	S’imaginaue qu’es qu’abitauen en aute costat deth lac, enes pòbles rics o ena ciutat grana e rambalhosa, li panauen ua part des plasèrs que li corresponien per dret.
Canes-e-hanga-WEB	Ena epòca dera sèga der arròs, quan milèrs d’òmes arribauen ena Albufèra de toti es extrèms dera província, tirassadi pes granes sodades qu’aufrien es proprietaris mancadi de braci, Tonet se reconciliaue momentanèament damb era vida en aqueth cornèr deth mon.
Canes-e-hanga-WEB	Vedie cares naues, hège amics, trapaue ua estranha alegria en aguesti vagabonds, que, damb era fauç ena man e era saca de ròba ena esquia, anauen d’un punt en aute trabalhant mentre hège solei, entà embriagar-se tanlèu arribaue era net.
Canes-e-hanga-WEB	L’agradaue aguesta gent d’existéncia accidentada e s’entretenguie damb es sòns relats, mès interessants qu’es condes gasulhadi ath cant deth larèr.
Canes-e-hanga-WEB	Uns auien estat en America, e desbrembant era misèria enes luenhants païsi, parlauen d’aguesti coma d’un paradís a on toti nadauen en aur.
Canes-e-hanga-WEB	D’auti condauen es sues longues estances ena Argelia sauvatja, enes madeishi limits deth desèrt, a on s’auien amagat fòrça temps per çò d’ua coterada hèta en sòn pòble o un panatòri que les acumulauen es enemics.
Canes-e-hanga-WEB	E Tonet, en entener-les, credie percéber en aire pudesenc dera Albufèra eth perhum exotic d’aqueri païsi meravilhosi, e en lusor des rajòles dera tauèrna vedie es sues enòrmes riqueses.
Canes-e-hanga-WEB	Aguesta amistat damb es vagabonds s’estretie, enquiath punt de qué, en acabar era sèga e crubar eri es sues sodades, les acompanhaue Tonet en un hestau brutau a trauèrs de totes es poblacions pròches ath lac; carrèra hòla de tauèrna en tauèrna, d’albaes pera net jos cèrtes hièstres, qu’acabaue damb ua peleja generau quan, arrarint-se es sòs, semblaue eth vin mès agre e se discutie sus a qui li tocaue pagar.
Canes-e-hanga-WEB	Ua d’aguestes expedicions siguec famosa ena Albufèra.
Canes-e-hanga-WEB	Se tardèc mès d’ua setmana e en tot aguest temps er oncle Tònho non vedec ath sòn hilh en Palmar.
Canes-e-hanga-WEB	Se sabec qu’era banda de rambalhaires anaue sòlta coma ua fèra pera part dera Ribera, qu’en Solana li heren ua repassada a un garda, e en Sueca auien estat escalabradi dus dera banda en ua peleja de tauèrna.
Canes-e-hanga-WEB	Era Guardia Civil anaue ara cèrca d’aguesta expedicion de hòls.
Canes-e-hanga-WEB	Er ombriu trabalhador venguec aquiu, silenciós coma tostemp, damb un leugèr fiulet que botjaue es sòns pòts coma se tumèssen er un damb er aute.
Canes-e-hanga-WEB	Eth sòn hilh beuie ath centre dera tauèrna damb era set der embriac, enrodat d’un public atentiu, que hège arrir damb eth relat des asenades cometudes en aguesta expedicion d’esvagament.
Canes-e-hanga-WEB	D’un còp, er oncle Tònho li trinquèc eth porro qu’amiaue entara sua boca, en tot hèr-li quèir eth cap sus ua espatla.
Canes-e-hanga-WEB	Tonet, aclapat peth còp e vedent ath sòn pair dauant d’eth, s’arraulic per un moment; mès dempús, ludent enes sòns uelhs ua lum trebla e impura que hège pòur, se lancèc contra eth, cridant qu’arrés lo pataquejaue impunament, encara que siguesse eth sòn pair.
Canes-e-hanga-WEB	Mès que non ère aisit revoutar-se contra aqueth omenòt grèu e silenciós, fèrm coma eth déuer, e qu’amiaue enes sòns braci era energia de mès de trenta ans de batalha contunha contra era misèria.
Canes-e-hanga-WEB	Sense badar boca tenguec era petita fèra, que sajaue de nhacar-lo, damb un boèt que lo hec trantalhar, e lèu ath madeish temps, damb un còp de pè lo fotèc contra era paret, en tot hèr-lo quèir de bocadents ena tauleta d’uns jogadors.
Canes-e-hanga-WEB	Era gent se botèc contra eth pair, cranhent qu’ena sua colèra d’atlèta silenciós pataquegèsse a toti es concurrents dera tauèrna.
Canes-e-hanga-WEB	Quan arribèc era cauma e deishèren ar oncle Tònho, eth sòn hilh ja non ère aquiu.
Canes-e-hanga-WEB	Qu’auie hujut lheuant es braci damb actitud desesperada…
Canes-e-hanga-WEB	Que l’auien pataquejat!…
Canes-e-hanga-WEB	Ada eth, qu’ère tan temut!…
Canes-e-hanga-WEB	E dauant de tot eth Palmar!…
Canes-e-hanga-WEB	Se passèren quauqui dies sense notícies de Tonet.
Canes-e-hanga-WEB	De man en man se sabec bèra causa pera gent qu’anaue entath mercat de Valencia.
Canes-e-hanga-WEB	Qu’ère en quartèr de Monte-Olivete, e lèu s’embarcarie entà Cuba.
Canes-e-hanga-WEB	Qu’auie seigut eth cap.
Canes-e-hanga-WEB	En húger desesperat entara ciutat, s’auie arturat enes tauèrnes immediates ath quartèr a on i auie era banderòla d’alistament entà Ultramar.
Canes-e-hanga-WEB	Era gent que i auie per aquiu, volontaris ara demora d’embarcament e recrutadors astuts, l’auien hèt cuélher tau decision.
Canes-e-hanga-WEB	Er oncle Tònho en prumèr moment volec protestar.
Canes-e-hanga-WEB	Eth gojat non auie encara es vint ans; que s’auie cometut ua illegalitat.
Canes-e-hanga-WEB	Ath delà, qu’ère eth sòn hilh, eth sòn solet hilh.
Canes-e-hanga-WEB	Mès eth pairin lo hec desistir damb era sua abituau duretat.
Canes-e-hanga-WEB	Qu’ère çò milhor que podie hèr eth sòn arrèhilh.
Canes-e-hanga-WEB	Creishie torçat: que corresse mon e que patisse!
Canes-e-hanga-WEB	Ja tierien compde d’adreçar-lo!
Canes-e-hanga-WEB	E se morie, un guiterós mens: a tot darrèr, toti, mès lèu o mès tard auien de morir.
Canes-e-hanga-WEB	Eth gojat partic sense protestar.
Canes-e-hanga-WEB	Era Bòrda siguec era soleta que, en tot escapar-se dera barraca, se presentèc en Monte-Olivete e li didec adiu plorant, dempús d’autrejar-li tota era sua ròba e es sòs que podec apoderar-se sense que se’n sabesse er oncle Tònho.
Canes-e-hanga-WEB	A Neleta ne ua paraula: eth nòvi semblaue auer-la desbrembat.
Canes-e-hanga-WEB	Se passèren dus ans sense qu’eth gojat dèsse senhaus de vida.
Canes-e-hanga-WEB	Tonet demanaue perdon, parlant dempús dera naua existéncia.
Canes-e-hanga-WEB	Qu’ère Guardia Civil en Guantanamo e non l’anaue mau.
Canes-e-hanga-WEB	Se notaue en sòn estil un cèrt caractèr orgulhós, coma d’un òme que recor es camps damb ua arma ena espatla e qu’inspiraue temor e respècte.
Canes-e-hanga-WEB	Era sua santat ère magnifica.
Canes-e-hanga-WEB	Ne ua soleta malautia des de que desbarquèc.
Canes-e-hanga-WEB	Era gent dera Albufèra suportaue perfèctament eth clima dera isla.
Canes-e-hanga-WEB	Aqueth que s’elevaue en aquera lacuna, beuent aquera aigua de hanga, podie anar sense pòur pertot, qu’ère ja aclimatat.
Canes-e-hanga-WEB	Dempús arribèc era guèrra.
Canes-e-hanga-WEB	Ena barraca der oncle Tònho tremolaue era Bòrda, plorant pes cornèrs quan arribauen en Palmar notícies tristes des combats que se passauen aquiu luenh.
Canes-e-hanga-WEB	En pòble dues hemnes anauen de dòu.
Canes-e-hanga-WEB	Se n’anauen es gojats quan entrauen ena quinta, entre sorriscles desesperadi, coma s’es sues familhes non les auessen de veir mès.
Canes-e-hanga-WEB	Mès es cartes de Tonet èren tranquillizadores e hègen veir grana confiança.
Canes-e-hanga-WEB	Ara qu’ère cap en ua guerrilha montada e semblaue fòrça content dera sua existéncia.
Canes-e-hanga-WEB	Eth madeish se descriuie peth menut, vestit de mil regues, damb un gran chapèu, mieges bòtes de vernís, era macheta pataquejant-li era cama, era carabina màuser crotzada ena espatla e era canana plia de cartoches.
Canes-e-hanga-WEB	Que non les calie pòur.
Canes-e-hanga-WEB	Aquera vida qu’ère era sua: bona sodada, molt movement e era gran libertat que da eth perilh.
Canes-e-hanga-WEB	E s’endonviaue a grana distància ath soldat fanfarron, satisfèt deth sòn mestièr, encantat de patir fatigues, hame e set, a cambi de desliurar-se deth trabalh monotòn e vulgar, de víuer dehòra des leis des tempsi normaus, d’aucir sense pòur a cap castig e considerar coma sòn tot aquerò que se ve, impausant era sua volontat ara empara des dures exigéncies dera guèrra.
Canes-e-hanga-WEB	Neleta se’n sabie de quan en quan des aventures deth sòn nòvi.
Canes-e-hanga-WEB	Era sua mair s’auie mòrt.
Canes-e-hanga-WEB	Era demoraue ara ena barraca d’ua tia sua, e entà guanhar-se eth pan servie de mossa ena casa de Canhamèl es dies qu’arribauen parroquians extraordinaris e i auie moltes paellas.
Canes-e-hanga-WEB	Se presentaue ena barraca des Palomes preguntant ara Bòrda s’auie carta e escotaue era sua lectura damb era vista baishada, sarrant es pòts coma entà concentrar mès era sua atencion.
Canes-e-hanga-WEB	Que semblaue que s’auie heredat era sua afeccion per Tonet dès que se n’anèc, e que non auec lòc ne un leugèr rebrembe entara nòvia.
Canes-e-hanga-WEB	Li ludien es uelhs e arrie, gasulhant gràcies quan ath finau des cartes la nomentaue eth guerrilhèr en tot manar-li es sòns rebrembes; mès non mostraue cap desir de qué eth gojat tornèsse.
Canes-e-hanga-WEB	Ne s’entosiasmaue quan hège castèths en aire, en tot augurar qu’encara tornarie en Palmar damb galons d’oficiau.
Canes-e-hanga-WEB	D’autes causes preocupauen a Neleta.
Canes-e-hanga-WEB	Que s’auie convertit ena gojata mès beròia dera Albufèra.
Canes-e-hanga-WEB	Ère petita, mès es sòns peus, d’un ròi clar, creishien tant abondius, que formauen sus era sua tèsta un casco d’aguest aur ancian descolorat peth temps.
Canes-e-hanga-WEB	Es sòns uelhs èren petits, d’un verd blancós, ludents, coma dues gotes d’absinti que beuien es caçadors de Valencia.
Canes-e-hanga-WEB	Cada viatge frequentaue mès era casa de Canhamèl.
Canes-e-hanga-WEB	Que ja non prestaue era sua ajuda en circonstàncies extraordinàries.
Canes-e-hanga-WEB	Passaue tot eth dia ena tauèrna, netejant-la, servint copes darrèr deth taulèr, susvelhant eth huec a on borien es padenes, e quan arribaue era net partie damb ostentacion entara barraca dera sua tia, escortada per aguesta, cridant era atencion de toti, entà que se’n sabessen ben es parentes ostiles de Canhamèl, que ja començauen a mormolhar se Neleta vedie gésser eth solei ath costat deth sòn patron.
Canes-e-hanga-WEB	Canhamèl non podie estar-se sense era.
Canes-e-hanga-WEB	Eth veude, qu’enquia alavetz auie viscut tranquil damb es sues vielhes sirventes, mespredant publicament as hemnes, ère incapable de resistir eth contacte d’aquera creatura maliciosa que lo heregaue damb gràcia felina.
Canes-e-hanga-WEB	Eth praube Canhamèl se sentie alugat pes uelhs verdosi d’aquera gateta, qu’a penes lo vedie en cauma sajaue de hér que la perdesse damb estramuncades abiles que mercauen es sòns encantaments amagadi.
Canes-e-hanga-WEB	Es sues paraules e guardades revoutauen en madur tauernèr ua castetat de diuèrsi ans.
Canes-e-hanga-WEB	Es parroquians lo vedien a viatges damb engarrapades ena cara; d’auti damb bèra contusion ath costat des uelhs, e arrien dauant des desencuses que confusament formulaue eth tauernèr: pro sabie defener-se era gojata des irresistibles atacs de Canhamèl!
Canes-e-hanga-WEB	L’alugaue damb es uelhs entà padegar-lo damb es ungles!
Canes-e-hanga-WEB	A viatges, enes quartos interiors dera tauèrna, rodauen damb tarrabastalh es mòbles, tremolauen es parets damb furioses empossades, e es beuedors arrien maliciosament…
Canes-e-hanga-WEB	Canhamèl que sajaue d’amorassar ara sua gata!
Canes-e-hanga-WEB	Solide gesserie en taulèr damb ua naua engarrapada!…
Canes-e-hanga-WEB	Aguesta luta que s’auie d’acabar.
Canes-e-hanga-WEB	Neleta ère massa fèrma entà non rénder ad aqueth vrentut, que tremolaue dauant des sues menaces de non tornar mès ena tauèrna.
Canes-e-hanga-WEB	Tot eth Palmar se’n hec damb era notícia deth maridatge de Canhamèl, encara qu’ère un eveniment demorat.
Canes-e-hanga-WEB	Era cunhada deth nòvi anaue de pòrta en porta vomegant injúries.
Canes-e-hanga-WEB	Es hemnes formauen rondèus dauant des barraques…
Canes-e-hanga-WEB	Era mosqueta mòrta!
Canes-e-hanga-WEB	Arrés se’n brembaue ja der ancian noviatge damb Tonet.
Canes-e-hanga-WEB	Qu’auien passat sies ans dès que se n’anèc, e rarament se tornaue d’aquiu a on eth ère.
Canes-e-hanga-WEB	Neleta, en cuélher possession coma patrona legitima d’aquera tauèrna, que per era passaue tot eth pòble e a on acodien es necessitadi entà implorar era usura de Canhamèl, non s’enorgulhic ne volec resvenjar-se des comaires que la colomniauen ena sua epòca de servitud.
Canes-e-hanga-WEB	A totes les tractaue coraument, mès botaue eth taulèr entre era e es visitaires, entà evitar familiaritats.
Canes-e-hanga-WEB	Ja non tornèc ena barraca des Palomes.
Canes-e-hanga-WEB	Parlaue damb era Bòrda coma se siguesse ua fraia, quan aguesta vanguie a crompar-li bèra causa, e ar oncle Paloma li mestraue eth vin en veire mès gran, en tot sajar de desbrembar es sòns petits deutes.
Canes-e-hanga-WEB	Aguestes èren es soletes afeccions deth passat que restauen en era.
Canes-e-hanga-WEB	Amiaue eth sòn establiment coma se jamès auesse hèt ua auta causa; sabie dominar as beuedors damb ua soleta paraula; es sòns braci blancs, tostemp rebussadi, semblauen atirar ara gent de totes es arribes dera Albufèra; era tauèrna anaue ben, e era se mostraue cada dia mès fresca, mès beròia, mès arroganta, coma se de pic auessen entrat en sòn còs totes es riqueses deth marit, que d’eres se’n parlaue en lac damb estonament e enveja.
Canes-e-hanga-WEB	Ça que la, Canhamèl mostraue cèrta decadéncia dempús deth sòn matrimòni.
Canes-e-hanga-WEB	Era santat e frescura dera sua hemna semblauen panades ada eth.
Canes-e-hanga-WEB	En veder-se ric e patron dera milhor mossa dera Albufèra, s’auie pensat que l’auie arribat eth moment d’emmalautir per prumèr viatge ena sua vida.
Canes-e-hanga-WEB	Es tempsi que non èren boni entath contraband; es oficiaus joeni e inexperimentats encargadi dera vigilància dera còsta non admetien tractes, e coma dera tauèrna se’n sabie Neleta milhor que Canhamèl, aguest, sense saber se qué hèr, se tenguie a èster malaut, qu’ei divertiment de ric, sivans afirmaue er oncle Paloma.
Canes-e-hanga-WEB	Eth vielh sabie milhor qu’arrés a on s’estaue eth mau deth tauernèr, e parlaue d’era damb expression maliciosa.
Canes-e-hanga-WEB	Que s’auie desvelhat en eth era bèstia amorosa, adormida pendent es ans que non auie sentut ua auta passion qu’era des guanhs.
Canes-e-hanga-WEB	Neleta exercie en eth era madeisha influéncia que quan ère era sua mossa.
Canes-e-hanga-WEB	Era lum des dues gotes verdes des sòns uelhs, un arridolet, ua paraula, eth heregament des sòns braci que se trapauen quan aumplien es copes en taulèr, qu’èren pro entà que perdesse era cauma.
Canes-e-hanga-WEB	Mès ara Canhamèl ja non recebie engarrapades, ne s’escandalizauen es parroquians quan restaue abandonat eth taulèr…
Canes-e-hanga-WEB	E atau passaue eth temps.
Canes-e-hanga-WEB	Canhamèl, queishant-se d’estranhes malauties; hènt-li mau tan lèu eth cap coma er estomac; gròs e mofle, damb ua creishenta obesitat qu’ath sòn darrèr s’endonviaue era consuncion deth sòn organisme; e Neleta cada còp mès fòrta, coma s’en delir-se era vida deth tauernèr queiguesse sus era ua ploja feconda.
Canes-e-hanga-WEB	Er oncle Paloma comentaue aguesta situacion damb comica gravetat.
Canes-e-hanga-WEB	Era raça des Canhamèl s’anaue a reproduir autant, qu’aumplirie tot eth Palmar.
Canes-e-hanga-WEB	Mès se passèren quate ans sense que Neleta siguesse mair, a maugrat des sòns fervents desirs.
Canes-e-hanga-WEB	Que desiraue un hilh entà assegurar era sua posicion, abilament conquistada, e foter-les enes morres, coma era didie, as parents dera defuntada.
Canes-e-hanga-WEB	Cada miei an circulaue peth pòble era notícia de qué ère prenhs, e es hemnes, en entrar ena tauèrna, l’examinauen damb inquisitoriau atencion, en tot arreconéisher era importància qu’aurie aguest eveniment ena luta dera tauernèra damb es sues enemigues.
Canes-e-hanga-WEB	Mès tostemps se des.heiguie era esperança.
Canes-e-hanga-WEB	Es mès atròces petòfies se tenguien sus Neleta tanlèu gessie era possibilitat d’èster mair.
Canes-e-hanga-WEB	Neleta arrie dauant d’aguestes petòfies.
Canes-e-hanga-WEB	Non estimaue ath sòn marit, d’aquerò n’ère segura; sentie màger afeccion per molti des que visitauen era tauèrna, mès qu’auie era prudéncia dera hemna egoïsta e reflexiua que se maride per çò dera utilitat e desire non comprométer era sua cauma damb infidelitats.
Canes-e-hanga-WEB	Un dia circulèc era notícia de qué eth hilh der oncle Tònho ère en Valencia.
Canes-e-hanga-WEB	Era guèrra auie acabat.
Canes-e-hanga-WEB	Es batalhons sense armes, damb er aspècte trist des vegades malautes, desbarcauen enes pòrts.
Canes-e-hanga-WEB	Qu’èren espèctres dera hame, hantaumes dera fèbre, auriolencs coma aguesti ciris que sonque se ven enes ceremònies funèbres, damb era volontat de víuer brilhant enes sòns uelhs prigonds coma ua estela ath hons d’un potz.
Canes-e-hanga-WEB	Toti se n’anauen enes sues cases, incapables entath trabalh, destinadi a morir abans d’un an en sen dera sua familha qu’auien autrejat un òme e recebien ua ombra.
Canes-e-hanga-WEB	Tonet siguec acuelhut en Palmar damb curiosèr e entosiasme.
Canes-e-hanga-WEB	Qu’ère eth solet deth pòble que venguie d’aquiu.
Canes-e-hanga-WEB	E com tornaue!…
Canes-e-hanga-WEB	Mès, ath delà d’aquerò, se mostraue fòrt, e es vielhes comaires admirauen eth sòn còs prim e elegant, es postures marciaus que cuelhie ath pè deth raquitic olivèr qu’ornaue era plaça, apraiant-se era mostacha, ornament viril qu’en tot eth Plamar sonque tenguie eth cap des carabinèrs, e hènt veir era grana colleccion de chapèus, solet equipatge que s’auie hèt a vier dera guèrra.
Canes-e-hanga-WEB	Pes nets s’aumplie era tauèrna de Canhamèl entà escotar eth sòn relat des causes d’aquiu delà.
Canes-e-hanga-WEB	Tonet anaue pertot escortat per Sangsuga, qu’admiraue ath sòn companh dera mainadesa.
Canes-e-hanga-WEB	Ja non ère sacristan.
Canes-e-hanga-WEB	Qu’auie abandonat es libres que li prestauen es vicaris.
Canes-e-hanga-WEB	Es aficions deth sòn pair ara vida erranta e ath vin s’auien apoderat d’eth, e eth prèire lo hec enlà dera glèisa, cansat des estonantes suspreses que cometie en tot ajudar-lo a missa en plia embriaguesa.
Canes-e-hanga-WEB	Ath delà, Sangsuga non ère conforme, segons afirmaue grèument, entre es arridolets de toti, damb es causes des prèires.
Canes-e-hanga-WEB	E envielhit en plia joenessa per ua embriaguesa inacabada, trincat e greishós, viuie ar edart coma pendent era sua mainadesa, dormint ena sua barraca, pejor qu’en ua porcaria, e pistant en toti es lòcs a on se beuie era sua arraulida figura d’asceta, qu’a penes mercaue en solèr ua linha d’ombra.
Canes-e-hanga-WEB	Damb era ajuda de Tonet trapaue obsèquis, e eth ère eth prumèr en demanar ena tauèrna que condèsse es causes d’aquiu delà, donques que se’n sabie que dempús des relats arribauen es veires.
Canes-e-hanga-WEB	Eth repatriat se mostraue satisfèt d’aguesta vida de repaus e d’admiracion.
Canes-e-hanga-WEB	Ath cap d’un mes d’aguesta vida regalada, eth sòn pair li parlèc ua net, en silenci dera barraca: Qué pensaue hèr?
Canes-e-hanga-WEB	Ara qu’ère ja un òme e li calie dar per acabades es sues aventures, pensant seriosament en avier.
Canes-e-hanga-WEB	Eth qu’auie cèrts plans, que d’eri desiraue hèr- ne participant ath sòn hilh, ath sòn solet eretèr.
Canes-e-hanga-WEB	Trabalhant sense pòsa, damb era tenacitat d’òmes aunèsti, encara poirien crear-se ua petita fortuna.
Canes-e-hanga-WEB	Ua senhora dera ciutat, era madeisha que l’auie balhat en arrendament es tèrres deth Saler, conquistada pera sua simplicitat e eth sòn in en trabalh, venguie de regalar-li ua grana extension de terren ath cant deth lac; un tancat de moltes faneques.
Canes-e-hanga-WEB	Non i auie qu’un inconvenent entà començar eth cultiu, e ère qu’eth present ère caperat d’aigua e calie aumplir es camps en tot hèr a vier fòrça barques de tèrra, fòrça!
Canes-e-hanga-WEB	Que s’auien de despéner sòs o trabalhar per compde pròpri.
Canes-e-hanga-WEB	Mès, qué dimònis!, non s’auien de descoratjar, d’aguesta manèra s’auien format totes es tèrres dera Albufèra.
Canes-e-hanga-WEB	Es riques possessions d’aué èren un lac cinquanta ans abans, e dus òmes sans, coratjosi e sense pòur ath trabalh pòden her grani miracles.
Canes-e-hanga-WEB	Qu’ère milhor aquerò que pescar en lòcs dolents o trabalhar en tèrres d’autrú.
Canes-e-hanga-WEB	A Tonet lo sedusic era nauetat dera empresa.
Canes-e-hanga-WEB	Se l’auesse proposat cultivar es milhors e mès ancians camps pròches ath Palmar, aurie arroncilhat es celhes; mès l’agraduae batalhar en lac, convertir en tèrra laborabla aquerò qu’ère aigua, hèr surgentar cuelhetes a on se botjauen es anguiles entre es èrbes aquatiques.
Canes-e-hanga-WEB	Ath delà, ena sua leugeresa de pensament, sonque vedie resultats, sense fixar-se en trabalh.
Canes-e-hanga-WEB	Que serien rics e eth poirie logar es tèrres, en tot balhar-se ua vida de guiterós, qu’ère era sua aspiracion.
Canes-e-hanga-WEB	Pair e hilh se calèren en prètzhèt, ajudadi pera Bòrda, tostemp coratjosa entà tot aquerò que balhèsse prosperitat ara casa.
Canes-e-hanga-WEB	Damb eth pairin que non calie compdar.
Canes-e-hanga-WEB	Eth projècte l’auie botat deth madeish umor que quan se tenguec eth sòn hilh per prumèr viatge ath cultiu de tèrres.
Canes-e-hanga-WEB	Uns auti que volien aflaquir era Albufèra convertint era aigua en camps!
Canes-e-hanga-WEB	E èren dera sua familha es que cometien tau asenada!
Canes-e-hanga-WEB	Bandits!…
Canes-e-hanga-WEB	Tonet s’autregèc ath trabalh damb era afogadura momentanèa des èssers d’escassa volontat.
Canes-e-hanga-WEB	Eth sòn desir ère aumplir d’un solet còp aqueth cornèr deth lac a on eth sòn pair cercaue era riquesa.
Canes-e-hanga-WEB	Abans de hèr dia, Tonet e era Bòrda anauen en dues barquetes a cercar tèrra entà amiar-la dempús, en un viatge de mès d’ua ora, en gran espaci d’aigua mòrta qu’es sòns limits mercauen es ribassi de hanga.
Canes-e-hanga-WEB	Eth trabalh qu’ère penible, aclapant, ua faena de hormigues.
Canes-e-hanga-WEB	Solet er oncle Tònho, damb era sua audàcia de trabalhador infatigable, lo podie escométer sense cap auta ajuda qu’era sua familha e es sòns braci.
Canes-e-hanga-WEB	Anauen enes grani canaus que desboquen ena Albufèra; enes pòrts de Catarròia e deth Saler.
Canes-e-hanga-WEB	Damb pèrgues d’ampla forqueta arrincauen deth hons granes plaques de hanga, tròci de torba gelatinosa, que deishaue anar ua flaira insuportabla.
Canes-e-hanga-WEB	Pèrga darrèr pèrga, dempús d’ua ora de contunh trabalh, amiauen entath tancat eth molon de tèrra tan peniblament arremassat, e era badina se l’avalaue sense cap resultat aparent, coma se se dissolesse era carga sense deishar tralha.
Canes-e-hanga-WEB	Es pescadors vedien passar cada dia dus o tres viatges ara laboriosa familha, en tot esguitlar-se coma mosques d’aigua sus era pulida supèrfícia deth lac.
Canes-e-hanga-WEB	Tonet se cansèc lèu d’aguesta faena d’enterrador.
Canes-e-hanga-WEB	Era fòrça dera sua volontat non arribaue a tant; passada era seduccion deth prumèr moment, vedec era monotonia deth trabalh e calculèc damb terror es mesi e enquia e tot es ans que mancauen entà acabar era òbra.
Canes-e-hanga-WEB	Pensaue en tot çò qu’auie costat arrincar cada molon de tèrra e tremolaue d’emocion quan vedie se com s’entrebolie era aigua en recéber era carga, e dempús, en esclarir-se, apareishie eth solèr tostemp parièr, tostemp prigond, sense era mès petita giba, coma se tota era tèrra s’escapèsse per un horat amagat.
Canes-e-hanga-WEB	Comencèc a mancar en trabalh.
Canes-e-hanga-WEB	Se desencusaue per cèrtes doléncies aquerides ena guèrra entà demorar-se ena barraca, e a penes partie eth sòn pair e era Bòrda, corrie ara cèrca dera fresca ena casa de Canhamèl, a on jamès li mancauen companhs entà hèr ath truc e eth porro a posita dera sua man.
Canes-e-hanga-WEB	Coma molt, trabalhaue dus dies ara setmana.
Canes-e-hanga-WEB	Er oncle Paloma, en sòn òdi as enterradors que destroçauen eth lac, celebraue damb arridolets era guitèra der arrèhilh.
Canes-e-hanga-WEB	A, a, a!…
Canes-e-hanga-WEB	Eth sòn hilh qu’ère un pèc en fidar en Tonet.
Canes-e-hanga-WEB	Pro ben que coneishie eth ath gojat.
Canes-e-hanga-WEB	Qu’auie neishut damb un uas trauessat que l’empedie ajocar-se entà trabalhar.
Canes-e-hanga-WEB	De soldat encara se l’auie enduresit, e non auie remèdi.
Canes-e-hanga-WEB	Eth se’n sabie dera soleta medecina: aquerò se trincaue a còps!
Canes-e-hanga-WEB	Mès coma ath hons s’alegraue de veir ath sòn hilh patint dificultats ena empresa, acceptaue era guitèra de Tonet e enquia e tot li hège un arridolet quan lo vedie ena casa de Canhamèl.
Canes-e-hanga-WEB	En pòble començauen es mormolhs pera assiduitat que Tonet visitaue era tauèrna.
Canes-e-hanga-WEB	Se seiguie tostemp dauant deth taulèr, e Neleta e eth se guardauen.
Canes-e-hanga-WEB	Era tauernèra parlaue damb Tonet mens que damb es auti parroquians, mès enes estones de pòca faena, quan hège bèth trabalh seiguda dauant des tonèls, cada còp que lheuaue es uelhs, aguesti anauen instintiuament entath joen.
Canes-e-hanga-WEB	Es parroquians tanben observauen qu’eth Cuban, en deishar es cartes, cercaue damb era sua guardada a Neleta.
Canes-e-hanga-WEB	Era anciana cunhada de Canhamèl parlaue de tot aquerò de pòrta en pòrta.
Canes-e-hanga-WEB	Que s’entenien, non calie senon veder-les!
Canes-e-hanga-WEB	Praube tauernèr!
Canes-e-hanga-WEB	Entre es dus se minjarien tota era fortuna qu’auie amassat era prauba dera sua fraia!
Canes-e-hanga-WEB	E quan es mens creduls parlauen dera impossibilitat d’apressar-se, en ua tauèrna tostemp plia de gent, era arpia protestaue.
Canes-e-hanga-WEB	Que s’entenerien dehòra de casa.
Canes-e-hanga-WEB	Neleta qu’erè capabla de tot, e eth un enemic deth trabalh qu’auie calat hons ena tauèrna, segur de qué aquiu lo mantierien.
Canes-e-hanga-WEB	Canahmèl, ignorant es petòfies, tractaue ath Tonet coma ath sòn milhor amic.
Canes-e-hanga-WEB	Hège as cartes damb eth e pelejaue ara sua hemna se non lo convidaue.
Canes-e-hanga-WEB	Arren liegie ena guardada de Neleta, en aqueri uelhs d’estranh resplendor, leugèrament ironics, que damb eri recuelhie aguestes repotegades mentre l’aufrie un veire de vin ath sòn ancian nòvi.
Canes-e-hanga-WEB	Es mormolhs que circulauen peth Palmar arribèren enquiar oncle Tònho, e ua net, en tot trèir aguest ath sòn hilh dehòra dera barraca, li parlèc damb era tristesa der òme fatigat que lute inutilament damb era desgràcia.
Canes-e-hanga-WEB	Tonet non lo volie ajudar, pro qu’ac vedie.
Canes-e-hanga-WEB	Qu’ère eth guiterós de d’auti tempsi, neishut entà passar era existéncia ena tauèrna.
Canes-e-hanga-WEB	Ara qu’ère un òme: auie anat ara guèrra, e eth sòn pair non podie lheuar sus eth era man coma en d’auti tempsi.
Canes-e-hanga-WEB	Non volie trabalhar?…
Canes-e-hanga-WEB	Plan; eth seguirie era òbra tot solet, encara que crebèsse coma un gosset; tostemp damb era esperança de deishar en morir un tròç de pan ar ingrat que l’abandonaue.
Canes-e-hanga-WEB	Mès çò que non podie veir tranquil ère qu’eth sòn hilh passèsse toti es dies ena casa de Canhamèl, dauant dera sua anciana nòvia.
Canes-e-hanga-WEB	Que podie anar se volie en d’autes tauèrnes; en totes mens en aquera.
Canes-e-hanga-WEB	Tonet protestèc damb veeméncia en enténer aquerò.
Canes-e-hanga-WEB	Mentides, que tot èren mentides!
Canes-e-hanga-WEB	Calomnies dera Samarruca; aquera bèstia maligna.
Canes-e-hanga-WEB	E Tonet didie aquerò damb era energia dera vertat, afirmant pera memòria dera sua mair non auer tocat un dit de Neleta, ne d’auer-li dit era mendre paraula que rebrembèsse eth sòn ancian noviatge.
Canes-e-hanga-WEB	Er oncle Tònho arric tristament.
Canes-e-hanga-WEB	Lo credie, non dobtaue des sues paraules.
Canes-e-hanga-WEB	Qu’ei mès: n’auie eth convenciment de qué tot èren calomnies.
Canes-e-hanga-WEB	Mès eth coneishie era vida.
Canes-e-hanga-WEB	Ara sonque èren guardades, e deman, tirassadi peth contacte contunh, queirien en dasaunor coma conseqüéncia d’aguest jòc perilhós: Neleta tostemp l’auie semblat ua desgaonada, e non serie era que balhèsse exemple de prudéncia.
Canes-e-hanga-WEB	Dempús d’aquerò, eth coratjós trabalhador cuelhec un accent tan sincèr, tan bontadós, qu’impressionèc a Tonet.
Canes-e-hanga-WEB	Auie de pensar qu’ère eth hilh d’un òme aunèst, damb mala sòrt enes sòns negòcis, mès qu’arrés li podie repotegar ua mala accion en tota era Albufèra.
Canes-e-hanga-WEB	Neleta auie marit, e eth que cèrque ara hemna d’autrú amasse era traïson ath pecat.
Canes-e-hanga-WEB	Ath delà, Canhamèl ère amic sòn; passauen eth dia amassa, jogauen e beuien coma companhs, e enganhar a un òme en aguestes condicions qu’ei ua covardia, digna de pagar-se damb un trait en cap.
Canes-e-hanga-WEB	Eth ton deth pair se hec solemne.
Canes-e-hanga-WEB	Neleta qu’ère rica, eth sòn hilh praube, e podien creir que la volie coma un mejan entà mantier-se sense trabalhar.
Canes-e-hanga-WEB	Aquerò ère çò que l’irritaue; çò que convertie era sua tristesa en colèra.
Canes-e-hanga-WEB	Abans veir mòrt ath sòn hilh qu’avergonhar-se dauant de tau desaunor.
Canes-e-hanga-WEB	Tonet!
Canes-e-hanga-WEB	Hilh!…
Canes-e-hanga-WEB	Auie de pensar ena familha, enes Palomes, ancians coma eth Palmar: raça de trabalhadors tan malerosi coma boni; cosudi de deutes pera sua mala sòrt, mès incapables d'ua traïson.
Canes-e-hanga-WEB	Qu’èren hilhs deth lac, tranquils ena sua misèria, e en començar eth darrèr viatge, quan les cridèsse Diu, poirien arribar pergant enquias pès deth sòn tron, en tot mostrar-li ath Senhor, a manca de d’auti merits, es mans claufides de duretats coma es bèsties, mès era amna neta de tot crim.
Canes-e-hanga-WEB	Eth dusau dimenge de Junhsèga qu’ère entath Palmar eth dia mès important der an.
Canes-e-hanga-WEB	Se tirauen ara sòrt es redolins, es lòcs de pesca dera Albufèra e es sòns canaus entre es vesins deth Palmar, ceremònia solemna e tradicionau presidida per un delegat d’Isenda, misteriosa senhora qu’arrés auie vist, mès que d’era s’en parlaue damb respècte supersticiós, coma patrona qu’ère deth lac e dera interminabla pinada dera Devesa.
Canes-e-hanga-WEB	Tàs sèt, era campana dera glèisa auie hèt córrer entà missa a tot eth pòble.
Canes-e-hanga-WEB	Qu’èren solemnes es hèstes deth Mainatge Jesús, dempús de Nadau; mès que non ère que pura diversion, mentre qu’ena ceremònia dera tòia se jogaue ar edart eth pan der an e enquia e tot eth risc d’enriquir-se s’era pesca ère bona.
Canes-e-hanga-WEB	Plan per aquerò era missa d’aguest dimenge ère era que s’entenie damb mès devocion.
Canes-e-hanga-WEB	Es hemnes non les calie vier ara cèrca des sòns marits, en tot amiar-les a empossades tà que complissen eth precèpte religiós.
Canes-e-hanga-WEB	Toti es pescadors èren ena glèisa damb gèst de recuelhement, pensant en lac mès qu’ena missa, e damb era imaginacion vedien era Albufèra e es sòns canaus, alistant es milhors lòc per s’un cas era sòrt les autrejaue es prumèrs numèros.
Canes-e-hanga-WEB	Era gleisa, petita, damb es parets pintades de caudea e es nautes hièstres damb cortines verdes, non podie contier a toti es fidèus.
Canes-e-hanga-WEB	Era pòrta ere de land en land, e eth public s’espargie pera plaça damb eth cap caperat jos eth solei de Junhsèga.
Canes-e-hanga-WEB	En autar mostraue era sua careta arridolenta e era sua pelha ueda eth Mainatge Jesús, patron deth pòble; ua imatge que non hège mès d’un pam, mès a maugrat dera sua petitesa, sabie aumplir d’anguiles, enes nets tempestuoses, es barques d’aqueri qu’artenhien es milhors lòcs, amassa damb d’auti miracles non mens estonants que relatauen es hemnes deth Palmar.
Canes-e-hanga-WEB	Enes parets se destacauen sus eth hons blanc quauqui quadres procedents d’ancians convents: taules enòrmes damb falanges de condemnadi, toti ròis, coma s’acabèssen d’èster uscladi, e angels de plumes d’agaces, aquissant-les damb espades de huec.
Canes-e-hanga-WEB	Sus er aiguasénher, un pannèu damb caractèrs gotics didie atau:
Canes-e-hanga-WEB	Que non i auie arrés en Palmar que non admirèsse aguesti vèrsi, òbra, sivans er oncle Paloma, de cèrt vicari, aquiu enes tempsi qu’eth barquèr ère mosso.
Canes-e-hanga-WEB	Toti s’auien exercitat ena lectura, en tot letrejar-lo pendent innombrables misses dera sua existència de boni cristians.
Canes-e-hanga-WEB	Jamès auie auut eth Palmar un vicari coma eth pair Miquèu.
Canes-e-hanga-WEB	Se didie que l’auien manat aquiu coma castig, mès eth semblaue cuélher eth sòn malastre plan a gust.
Canes-e-hanga-WEB	Caçador infatigable, a penes acabaue era sua missa se cauçaue es espardelhes d’espart, se calaue era casqueta de pèth, e seguit deth sòn gosset, se metie ena Devesa o hège córrer era sua barqueta entre es espèssi canets entà tirar as poretes d’aigua.
Canes-e-hanga-WEB	Que calie ajudar-lo un shinhau ena sua miserabla posicion, sivans didie eth.
Canes-e-hanga-WEB	Era sodada qu’ère de cinc reiaus diadèrs e ère condemnat a morir de hame coma es sòns ancessors, se non siguesse pera escopeta, que tolerauen es gardes dera seuva, e avitalhaue de carn era sua taula cada dia.
Canes-e-hanga-WEB	Es hemnes l’admirauen era sua energia de baron fòrt, vedent se com les dirigie lèu a còps de punh.
Canes-e-hanga-WEB	Es òmes non celebrauen mens era simplicitat que tractaue es foncions deth sòn ministèri.
Canes-e-hanga-WEB	Qu’ère un prèire d’escopeta.
Canes-e-hanga-WEB	Quan eth baile auie de passar era net en Valencia, deishaue era sua autoritat en mans de D. Miquèu, e aguest, satisfèt dera transformacion, cridaue ath cap des carabinèrs de mar.
Canes-e-hanga-WEB	Vosté e jo qu’èm es soletes autoritats deth pòble.
Canes-e-hanga-WEB	Susvelhem-lo.
Canes-e-hanga-WEB	E gessien de ronda tota era net, damb era carabina penjant dera espatla, entrant enes tauèrnes entà enviar ara gent a dormir, arturant-se en presbitèri diuèrsi còps pr’amor de béuer ua copa de canha, enquia que hège dia, e D. Miquèu, deishant era arma e eth sòn vestit de contrabandèr, se metie ena glèia entà díder era missa as pescadors.
Canes-e-hanga-WEB	Es dimenges, mentre realizaue eth sagrat acte, guardaue de reuelh as fidèus, en tot fixar- se en aqueri qu’escopien de contunh, enes comaires que parlauen mormolhant dera vesia, enes mainatges que s’empossauen près dera pòrta; e quan se viraue, quilhant eth sòn elegant còs entà benedir a toti, guardaue damb taus uelhs as colpables, qu’aguesti s’estrementien endonviant es pròches menaces deth pair Miquèu.
Canes-e-hanga-WEB	Qu’ère eth qu’auie expulsat a còps de pè ar embriac Sangsuga, en agarrar-lo per quatau o cincau viatge damb era botelha de vin dera sacristia.
Canes-e-hanga-WEB	Ena sua casa solet eth prèire podie béuer.
Canes-e-hanga-WEB	Eth caractèr violent l’acompanahue en totes es sues foncions sagrades, e fòrça còps, en plia missa, en encuedar-se’n qu’eth successor de Sangsuga s’enganhaue enes responses o se tardaue en passar er Evangèli d’un costat en aute, li fotie un còp de pè per dejós des dentèles dera auba, en tot espetar era lengua coma se cridèsse ath sòn gosset.
Canes-e-hanga-WEB	Era sua morau qu’ère simpla: s’estaue en estomac.
Canes-e-hanga-WEB	Quan es penitents desencusauen es sues fautes en confessionau, era peniténcia qu’ere tostemp era madeisha.
Canes-e-hanga-WEB	Çò que li calie hèr ère minjar mès!
Canes-e-hanga-WEB	Plan per aquerò les agarraue eth diable en veder-les tant aflaquidi e auriolencs.
Canes-e-hanga-WEB	Qu’ac didie eth: “bones nhacades e mens pecats”.
Canes-e-hanga-WEB	E se bèth un responie, allegant era sua misèria, s’emmaliciaue eth prèire, deishant anar un renec redon: Recolhons!
Canes-e-hanga-WEB	Praubi e demorauen ena Albufèra, eth milhor cornèr deth mon?
Canes-e-hanga-WEB	Qu’aquiu ère eth damb es sòn cinc reiaus, e s’ac passaue milhor qu’un patriarca.
Canes-e-hanga-WEB	Que l’auien manat en Palmar pensant-se que lo castigauen, e solet cambiarie eth sòn lòc per ua canongia en Valencia.
Canes-e-hanga-WEB	Qu’ei que demorauen qu’era carn queiguesse desplumada e damb sau enes sòns caudèrs?…
Canes-e-hanga-WEB	Qu’auien d’auer mès aficion ath trabalh e mès temor a Diu.
Canes-e-hanga-WEB	Que non tot ère pescar anguiles, passant es ores seigudi en ua barca, coma hemnes, e minjant carn esblancossida que flairaue a hanga.
Canes-e-hanga-WEB	Plan per aquerò èren tan pudesencs e pecadors, que hègen hastic.
Canes-e-hanga-WEB	Er òme qu’ei òme, colhons!
Canes-e-hanga-WEB	Li calie guanhar-se, coma eth, eth minjar… a traits!…
Canes-e-hanga-WEB	Dempús de Pasca Florida, quan tot eth Palmar uedaue era sua saca de pecats en confessionau, èren freqüents es traits d’escopeta ena Devesa e en lac, e es gardes anauen lhòcos d’un costat en aute, sense poder endonviar a qué aubedie aguesta ràbia sobta pera caça.
Canes-e-hanga-WEB	Acabèc era missa, e era gent s’escampilhèc pera placeta.
Canes-e-hanga-WEB	Es hemnes non tornauen enes sues barraques entà premanir eth caudèr de meddia.
Canes-e-hanga-WEB	Se demorauen damb es òmes, dauant dera escòla, a on se hège era tòia, eth milhor edifici deth Palmar, eth solet damb dus estatges, qu’auie en embaish eth departament des mainatges e naut eth des mainades.
Canes-e-hanga-WEB	En estatge superior se realizaue era ceremònia, e a trauèrs des hièstres dubèrtes se vedie ar ussièr, ajudat per Sangsuga, apraiant era taula damb eth fautulh presidenciau entath senhor que vierie de Valencia e es bancs des dues escòles entàs pescadors membres dera Comunitat.
Canes-e-hanga-WEB	Es mès vielhs deth pòble s’amassauen ath cant der olivèr retortilhat e d’escasses huelhes, solet ornament dera plaça.
Canes-e-hanga-WEB	Aguest arbe raquitic e ancian, arrincat des montanhes entà alangorir-se en un solèr de hanga, qu’ère eth punt de reunion deth pòble, eth lòc a on se desvolopauen toti es actes dera sua vida civila.
Canes-e-hanga-WEB	Jos es sues arrames se hègen es tractes dera pesca, s’escambiauen es barques e se venien es anguiles as revenedors dera ciutat.
Canes-e-hanga-WEB	Quan quauquarrés trapaue ena Albufèra un hilat de pescar abandonat, ua pèrga flotant o quinsevolh aute utis de pesca, lo deishaue ath pè der olivèr e era gent desfilaue dauant d’eth, enquia qu’eth patron l’arreconeishie per çò dera mèrca especiau que cada pescador botaue as sòns utisi.
Canes-e-hanga-WEB	Toti parlauen dera pròplèu tòia damb era emocion tremolosa d’aqueth que confie eth sòn avier ar edart.
Canes-e-hanga-WEB	En mens d’ua ora s’anaue a decidir entà cada un era misèria der an o era abondància.
Canes-e-hanga-WEB	Enes rondèus se parlaue des sies prumèrs lòcs, des sies redolins milhors, es solets que podien hèr ric a un pescador, e que corresponien as sies prumèrs nòms que gessien dera borsa.
Canes-e-hanga-WEB	Qu’èren es lòcs dera Sequiòta, o es proxims ada era, eth camin que seguien es anguiles enes nets tempestuoses, hugent entath mar, pr’amor de trapar-se damb es hilats des redolins, a on demorauen agarrades.
Canes-e-hanga-WEB	Se rebrembaue damb mistèri a cèrts afortunadi pescadors, patrons d’un lòc ena Sequiòta, qu’en ua net de tempèsta, quan borrolada era Albufèra se crespaue en ondades que deishauen ath descubèrt era hanga deth hons, auien cuelhut seishanta arròbes de pesca.
Canes-e-hanga-WEB	Seishanta arròbes, a dètz duros!…
Canes-e-hanga-WEB	Er oncle Paloma parlaue de tempsi passadi, quan era gent non se multiplicaue coma es conilhs dera Devesa, e sonque entrauen ena tòia uns seishanta pescadors, es solets que formauen era Comunitat.
Canes-e-hanga-WEB	Guairi èren ara?
Canes-e-hanga-WEB	Ena tòia der an anterior n’auie figurat mès de cent cinquanta.
Canes-e-hanga-WEB	Se seguie creishent era poblacion, i aurie mès pescadors qu’anguiles e perderie eth Palmar es auantatges deth sòn privilègi des redolins, que li daue ua cèrta superioritat sus es auti pescadors deth lac.
Canes-e-hanga-WEB	Eth rebrembe d’aguesti auti, des pescadors de Catarròia, que compartien damb es deth Palmar eth privilègi dera Albufèra, botaue nerviós ar oncle Paloma.
Canes-e-hanga-WEB	Les auie en òdi autant coma as agricultors que panauen era aigua creant naui camps.
Canes-e-hanga-WEB	Segons didie eth barquèr, aqueri pescadors que demorauen luenh deth lac, enes entors de Catarròia, barrejadi damb es lauradors e trabalhant era tèrra quan se pagauen ben es jornaus, non èren que pescadors d’ocasión, gent que venguie ena aigua possadi pera hame, a manca de causes mès productives entà calar-se en eres.
Canes-e-hanga-WEB	Er oncle Paloma amiaue clauat ena amna er orgulh d’aguesti enemics, que se considerauen es prumèrs abitants dera Albufèra.
Canes-e-hanga-WEB	Segons eri, qu’èren es de Catarròia es pescadors mès ancians, aqueri qu’eth rei gloriós Jaime, dempús de conquistar Valencia, autregèc eth prumèr privilègi entà qu’explotèssen eth lac, damb era carga de balhar era cincau part dera pesca ara corona.
Canes-e-hanga-WEB	Qué èren alavetz es deth Palmar?, preguntaue ironicament eth vielh barquèr.
Canes-e-hanga-WEB	E s’indignaue rebrembant era responsa que dauen es de Catarròia.
Canes-e-hanga-WEB	Eth Palmar amiaue aguest nòm pr’amor qu’ère ancianament ua isleta caperada de palmetes.
Canes-e-hanga-WEB	En d’auti sègles venguie gent de Torrent e de d’auti pòbles que se tenguien ath comèrç d’escampes; s’establien ena isla e dempús de hèr provision de palmetes entà tot er an, fotien eth camp.
Canes-e-hanga-WEB	De man en man s’anèren demorant quauques familhes.
Canes-e-hanga-WEB	Es escampaires se convertiren en pescadors, e coma èren mès escarrabilhadi e adreits per çò dera sua vida erranta pes progrèssi deth mon, endonvièren çò des redolins, artenhent entad aguesti un privilègi des reis e damnatjant as de Catarròia, gent simpla, que jamès auie gessut dera Albufèra…
Canes-e-hanga-WEB	Que calie veir era indignacion der oncle Paloma quan repetie era opinion des sòns enemics.
Canes-e-hanga-WEB	Es deth Palmar, es milhors pescadors deth lac, descendents d’uns escampaires qu’auien vengut de Torrent e de d’auti lòcs, a on jamès s’auie elevat ua anguila!…
Canes-e-hanga-WEB	Crist!
Canes-e-hanga-WEB	Per mendre motius s’aucien es òmes en quinsevolh ribàs damb eth trident.
Canes-e-hanga-WEB	Eth s’en sabie pro ben, e li constaue que tot ère mentida.
Canes-e-hanga-WEB	Eth vielh barquèr non sabie liéger.
Canes-e-hanga-WEB	Ena sua epòca non se pensaue en aguestes causes e se minjaue milhor.
Canes-e-hanga-WEB	Mès cèrt vicari amic sòn l’auie deschifrat pendent es nets eth contengut des pautes de mosca qu’aumplien es planes auriolenques, e eth s’ac sauvaue ena memòria plan aisidament.
Canes-e-hanga-WEB	Prumèr eth privilègi deth gran rei Sant Jaime, qu’aucie mòros, pr’amor qu’eth barquèr, en sòn respècte peth rei conquistador, que regalèc eth lac as pescadors, credie pòc ena reialesa e lo volie sant.
Canes-e-hanga-WEB	Dempús venguien es concessions de D. Pedro, Donha Violante, Don Martin, Don Fernando, toti es reis e uns benedits servents de Diu, que se’n brembauen des praubi; e un, eth dret a talhar troncs dera Devesa entà calar es hilats, un aute, eth privilègi de profitar-se’n des crospes deth pin entà ténher eth hiu des hilats, toti regalauen bèra causa as pescadors.
Canes-e-hanga-WEB	Aqueri qu’èren d’auti tempsi.
Canes-e-hanga-WEB	Es reis, excellentes persones, damb era man tostemp dubèrta entàs praubi, se contentauen damb era cincau part dera pesca: non coma ara, qu’era Isenda e d’autes invencions des òmes se hèn a vier cada tres mesi mieja arròba de plata entà deishar-les víuer en un lac qu’ère des sòns pairins.
Canes-e-hanga-WEB	E quan quauquarrés les didie qu’era cincau part ère fòrça mès qu’era famosa mieja arròba de plata, er oncle Paloma se grataue eth cap, trantalhant, per dejós deth gòrro.
Canes-e-hanga-WEB	Plan, donc: acceptaue que siguesse mès; mès que non se pagaue en sòs e se sentie mens.
Canes-e-hanga-WEB	Dempús d’aquerò tornaue ara sua, contra es auti abitants deth lac.
Canes-e-hanga-WEB	Qu’ère vertat qu’ara prumeria non existien d’auti pescadors ena Albufèra qu’es que viuien ara ombra deth campanau de Catarròia.
Canes-e-hanga-WEB	Alavetz non se podie hèr vida ath costat deth mar.
Canes-e-hanga-WEB	Es pirates berberisqui podien campar ena plaja, en tot hèr-se’c a vier tot, e era gent aunèsta e trabalhadora s’auie de retirar enes pòbles entà que non l’ornèssen eth còth damb ua cadea.
Canes-e-hanga-WEB	Mès de man en man, en tempsi mès segurs, es vertadèrs pescadors, es purs, es que hugien deth trabalh des tèrres coma d’ua abdicacion desaunèsta, s’auien transferit en Palmar, en tot evitar-se atau cada dia un viatge de dues ores abans de lançar es hilats.
Canes-e-hanga-WEB	Estimauen eth lac e plan per aquerò se demorèren aquiu.
Canes-e-hanga-WEB	Arren d’escampaires!
Canes-e-hanga-WEB	Es deth Palmar èren tant ancians coma es auti.
Canes-e-hanga-WEB	Ath sòn pairin l’auie entenut fòrça viatges qu’era familha venguie de Catarròia, e encara s’auien degut de demorar per aquiu quauqui parents, que d’eri non volie saber-se’n.
Canes-e-hanga-WEB	Era pròva de qué èren es mès ancians e es mès adreits pescadors s’estaue ena invencion des redolins: ua meravilha qu’es de Catarròia jamès auien pogut imaginar.
Canes-e-hanga-WEB	Aqueri malerosi pescauen damb hilats e damb ams; era màger part des dies s’auien de hèr ua crotz en estomac, e per bon que se presentèsse eth temps non gessien de praubi.
Canes-e-hanga-WEB	Es deth Palmar, damb era sua sabença, auien estudiat es costums des anguiles.
Canes-e-hanga-WEB	En veir que pendent era net s’apressauen entath mar, e ena escurina tempestuosa luten coma hòles, abandonant eth lac entà calar-se enes canaus, auien trapat mès aisit barrar es sèquies damb barralhes de hilats submergidi, plaçar ath sòn costat es borses de hilats damb anses entà pescar, e era pesca per era soleta s’anarie botant ena enganha, sense mès trabalh entath pescador que uedar eth sen des sòns utisi e tornar a submergir-les.
Canes-e-hanga-WEB	E quina admirabla organización era dera Comunitat deth Palmar!
Canes-e-hanga-WEB	Er oncle Paloma s’afogaue parlant d’aguesta òbra des ancians.
Canes-e-hanga-WEB	Eth lac qu’ère des pescadors.
Canes-e-hanga-WEB	Tot de toti; non coma en tèrra fèrma, a on es òmes s’an endonviat aguesta porcaria deth repartiment de tèrres, e li meten limits e tàpies, e diden capinauti “aquerò ei mèn e aquerò ei tòn”, coma se tot non siguesse de Diu e coma s’en morir se podessen possedir d’auti torròcs qu’aqueri qu’aumplissen era boca entà tostemp.
Canes-e-hanga-WEB	Era Albufèra entà toti es hilhs deth Palmar, sense distincion de classes; madeish entà guiterosi que se passauen eth dia ena casa de Canhamèl, qu’entà eth baile, que manaue anguiles luenh, plan luenh, e ère lèu tan ric coma eth tauernèr.
Canes-e-hanga-WEB	Mès coma qu’en dividir eth lac entre toti, uns lòcs èren milhor que d’auti, s’auie establit era tòia annau, e es boni bocins passauen de man en man.
Canes-e-hanga-WEB	Eth qu’aué ère un miserable, deman poirie èster ric: aquerò ac manaue eth Senhor, en tot valer-se dera sòrt.
Canes-e-hanga-WEB	Aqueth qu’auie d’èster praube, praube demoraue, mès damb ua hièstra dubèrta entà qu’entrèsse era Fortuna se n’auesse eth caprici.
Canes-e-hanga-WEB	Aquiu qu’ère eth, qu’ère eth mès vielh deth Palmar, e pensaue complir eth sègle s’eth dimòni non se calaue ath miei.
Canes-e-hanga-WEB	Qu’auie entrat en mès de ueitanta tòies: un còp treiguec eth cincau lòc, un aute eth quatau; jamès auie artenhut eth prumèr, mès que non se queishaue, pr’amor qu’auie viscut sense patir hame ne escauhar-se eth cap entà despolhar ath sòn vesin, coma hè era gent que vie de tèrra laguens.
Canes-e-hanga-WEB	Ath delà, en acabar er iuèrn, quan enes redolins s’acabauen es granes pesques, eth Jurat ordenaue ua arrossegada, qu’en era cuelhien part toti es pescadors dera Comunitat, amassant es sòns hilats, es sues barques e es sòns braci.
Canes-e-hanga-WEB	E aguesta empresa en comun entre tot eth pòble escampaue eth hons deth lac damb un gigantesc teishut de hilats, e eth producte dera enòrma pesca se repartie entre toti a parts egales.
Canes-e-hanga-WEB	Atau deuen víuer es òmes, coma frairs, entà non convertir-se en fères.
Canes-e-hanga-WEB	E er oncle Paloma acabaue dident que per bèra causa eth Senhor, quan venguec en mon, predicaue en lacs qu’èren, mès o mens, coma era Albufèra, e non s’enrodaue de trabalhadors dera tèrra senon de pescadors de tenques e d’anguiles.
Canes-e-hanga-WEB	Era gentada ère cada còp màger ena plaça.
Canes-e-hanga-WEB	Eth baile, damb es sòns adjunts e er ussièr, ère en canau demorant era barca que se hège a vier de Valencia ath representant d’Isenda.
Canes-e-hanga-WEB	Arribauen es personatges der entorn entà consagrar damb era sua preséncia era tòia.
Canes-e-hanga-WEB	Era gent daurie pas ath cap des carabinèrs, que venguie dera sua solitud de Tor Naua, entre era Devesa e eth mar, damb eth sòn shivau, tacat de hanga des sèquies.
Canes-e-hanga-WEB	Se presentaue eth Jurat seguit d’un gojatòt qu’amiaue era caisha der archiu dera Comunitat, e eth pair Miquèu, eth bellicós vicari, damb era sotana e era tòca de costat, anaue de grop en grop assegurant qu’era sòrt virarie era esquia as pescadors.
Canes-e-hanga-WEB	Canhamèl, que non ère hilh deth pòble e non auie dret entà participar ena tòia, se mostraue tant interessat coma es pescadors.
Canes-e-hanga-WEB	Jamès mancaue en aguesta ceremònia.
Canes-e-hanga-WEB	Que trapaue aciu eth sòn negòci entà tot er an, que lo compensaue dera decadéncia dera contrabanda.
Canes-e-hanga-WEB	Lèu tostemp, eth qu’artenhie eth prumèr lòc ère un praube, sense mès bens qu’ua barqueta e quauqui hilats.
Canes-e-hanga-WEB	Entà explotar era Sequiòta, s’auie besonh de grani utisi, diuèrses embarcacions, marinèrs a sodada; e quan eth malerós, aclapat pera bona sòrt, non sabie se com començar, se l’apressaue Canhamèl coma un àngel brave.
Canes-e-hanga-WEB	Tot coma ajuda a un amic, pera afeccion qu’eth graciós l’inspiraue, mès coma qu’era amistat ei ua causa e eth negòci ua auta, se contentarie a cambi dera sua ajuda damb era mitat dera pesca.
Canes-e-hanga-WEB	D’aguesta manèra es tòies èren lèu tostemp en benefici de Canhamèl, que demoraue damb delèri eth resultat, en tot hèr vòts entà qu’es prumèrs lòcs non corresponessen a vesins deth Palmar que ja auien bèra fortuna.
Canes-e-hanga-WEB	Neleta tanben auie acodit ena plaça tirada per aqueth acte, qu’ère ua des milhors hèstes deth pòble.
Canes-e-hanga-WEB	Anaue mudada, semblaue ua senhoreta de Valencia e, era Samaruca, era sua herotja enemiga, se’n burlaue en rondèu ostil deth sòn peu quilhat, deth vestit de color ròsa, deth cinturon damb fibèla de plata e dera sua flaira de hemna dolenta, qu’escandalizaue a tot eth Palmar, en tot hèr pèrder era cauma a toti es òmes.
Canes-e-hanga-WEB	Era graciosa ròia, dès qu’ère rica, se perhumaue d’ua manèra violenta, coma se volesse isolar-se dera pudor de hanga qu’enrodaue eth lac.
Canes-e-hanga-WEB	Se lauaue pòc era cara, coma totes es hemnes dera isla: era sua pèth non ère guaire neta, mès jamès mancaue sus era ua capa de povassi, e a cada pas era sua ròba deishaue anar un rabiós perhum de musc, que hège dilatar eth nas damb agradiua beatitud as parroquians dera tauèrna.
Canes-e-hanga-WEB	Entre era gentada se lheuèc un gran movement.
Canes-e-hanga-WEB	Que ja èren aquiu!…
Canes-e-hanga-WEB	E passèren per dauant dera gent eth baile damb eth sòn baston de glands neri, toti es sòns adjunts e er enviat d’Isenda, un praube emplegat que guardauen es pescadors damb admiracion (imaginant confusament eth sòn immens poder sus era Albufèra) e ath madeish temps damb òdi.
Canes-e-hanga-WEB	Aqueth pòcvau ère eth que s’avalaue era mieja arròba de plata.
Canes-e-hanga-WEB	Toti anèren pujant tot doç pera estreta escaleta dera escòla, que solet podie adméter a ua persona de cara.
Canes-e-hanga-WEB	Ua parelha de carabinèrs, fusilh en man, protegie era pòrta entà evitar era entrada des hemnes e des mainatges, qu’alterauen es deliberacions dera reunion.
Canes-e-hanga-WEB	De quan en quan eth curiosèr dera gent menuda sajaue de passar, mès es carabinèrs presentauen es culasses e parlauen de foter-les ua repassada a toti es mainatges, que damb crits trebolauen era solemnitat der acte.
Canes-e-hanga-WEB	Naut ère tanta era aglomeracion, qu’es pescadors, non trapant lòc enes bancs, s’amolonauen enes balcons.
Canes-e-hanga-WEB	Uns, es mès ancians, amiauen eth gòrro ròi des vielhs abitants dera Albufèra, d’auti caperauen eth sòn cap damb eth mocador de longa coa des lauradors o damb chapèus de palma.
Canes-e-hanga-WEB	Toti anauen vestidi de colors clars, damb espardelhes d’espart o descauci, e d’aguest revolum de gent sudorosa e sarrada gessie era etèrna pudor viscosa e hereda des anfibis elevadi ena hanga.
Canes-e-hanga-WEB	Sus era plataforma deth mèstre i auie era taula presidenciau.
Canes-e-hanga-WEB	En centre er enviat d’Isenda dictant ath sòn escriveire er entestament dera acta, e as sòns costats, eth prèire, eth baile e eth Jurat, eth tinent de carabinèrs e d’auti convidadi, qu’entre eri i auie eth mètge deth Palmar, un praube pària dera sciéncia, que per cinc reiaus venguie embarcat tres còps ara setmana a guarir en blòc as malauts de fèbre tèrça.
Canes-e-hanga-WEB	Eth Jurat se lheuèc deth sòn sèti.
Canes-e-hanga-WEB	Ath sòn dauant i auie es libres de compdes dera Comunitat, meravilhosi jeroglifics, qu’en eri non i auie ne ua soleta letra, en èster representadi es pagaments per figures de tota sòrta.
Canes-e-hanga-WEB	Atau ac auien endonviat es ancians Jurats, que non sabien escríuer, e atau seguie.
Canes-e-hanga-WEB	En cada huelha i auie eth compde d’un pescador.
Canes-e-hanga-WEB	Arren d’inscríuer eth sòn nòm ena entèsta, senon eth senhau que cada un botaue ara sua barca e as sòns hilats entà arreconeisher-les.
Canes-e-hanga-WEB	Un qu’ère ua crotz, un aute uns estalhants e eth de mès enlà un bèc de folca, er oncle Paloma ua mieja lua, e atau s’entenie eth Jurat, sonque damb guardar eth jeroglific entà díder: “Aguest qu’ei eth compde de Fulano.” E dempús, ena rèsta dera plana, raies e mès raies, significant cada ua d’eres eth pagament d’un mes d’impòst.
Canes-e-hanga-WEB	Es vielhs barquèrs laudauen aguest sistèma de comptabilitat.
Canes-e-hanga-WEB	Atau quinsevolh podie revisar es compdes, e non i auie params coma en aguesti libròts de numèros e sarrada escritura, que solet comprenen es senhors.
Canes-e-hanga-WEB	Eth Jurat, un gojatòt escarrabilhat, de cap tonut e uelhs insolents, tossic e escopic diuèrsi còps abans de parlar.
Canes-e-hanga-WEB	Es convidadi, qu’ocupauen era presidéncia, botèren eth còs entà darrèr e comencèren a parlar entre eri.
Canes-e-hanga-WEB	Que s’anauen a tractar prumèr es ahèrs dera Comunitat, qu’en eri non podien intervier.
Canes-e-hanga-WEB	Qu’èren causes que s’auien d’apraiar entre es pescadors.
Canes-e-hanga-WEB	E passegèc era sua guardada imperiosa sus era gent, demanant silenci.
Canes-e-hanga-WEB	Dejós, ena plaça, cridauen es mainatges coma condemnadi e era parlòta des hemnes pujaue damb shordaire bronit.
Canes-e-hanga-WEB	Eth baile hec gésser ar ussièr, sautant entre era gent entà impausar silenci e qu’eth Jurat podesse seguir eth sòn discors.
Canes-e-hanga-WEB	Cavalièrs, es causes clares.
Canes-e-hanga-WEB	Ada eth l’auien hèt Jurat entà crubar a cada un era sua part e autrejar toti es trimèstres a Isenda lèu mil cinc centes pessetes, era famosa mieja arròba de plata que parlaue tot eth pòble.
Canes-e-hanga-WEB	Plan, donc; es causes non podien contunhar atau.
Canes-e-hanga-WEB	Molti s’arreculauen en pagament, e es pescadors mes rics auien de suplir era manca.
Canes-e-hanga-WEB	Entà evitar en avier aguest desorde, proposaue qu’es que non siguessen ath corrent de pagament non entrèssen ena tòia.
Canes-e-hanga-WEB	Ua part deth public acuelhec damb mormolhs de satisfaccion aguestes paraules.
Canes-e-hanga-WEB	Qu’èren es qu’auien pagat, e en demorar-se dehòra dera tòia molti des sòns companhs, aurien mès probabilitat d’arténher es prumèrs lòcs.
Canes-e-hanga-WEB	Mès era majoria dera reunion, era d’aspècte mès miserable, protestaue a crits, metent-se de pès, e pendent quauqui menutes eth Jurat non podec deishar-se enténer.
Canes-e-hanga-WEB	En hèr-se de nauèth eth silenci e ocupar toti eth sòn sèti se lheuec un òme malautís, esblancossit, damb un lusor mausan enes uelhs.
Canes-e-hanga-WEB	Parlaue tot doç, damb votz estavanida; es sues paraules se bracauen a viatges per un caud heired.
Canes-e-hanga-WEB	Eth qu’ère des que non auien pagat: dilhèu arrés deuie tant coma eth.
Canes-e-hanga-WEB	Ena tòia anteriora li toquèc un des darrèrs lòcs e non auie pescat ne entà dar minjar ara sua familha.
Canes-e-hanga-WEB	Pendent un an auie remat dus còps entà Valencia, en tot amiar ath hons dera sua barqueta dues caishes blanques, damb galons dauradi, dues moninaries que li heren demanar sòs a prèst…
Canes-e-hanga-WEB	Mès ai!
Canes-e-hanga-WEB	Que se l’auien mòrt dus hilhs per minjar mau, coma didie eth pair Miquèu, aquiu present, e dempús eth auie cuelhut es fèbres tèrces trabalhant, e encara les arrossegaue de hège mesi.
Canes-e-hanga-WEB	Non pagaue perque non podie pagar.
Canes-e-hanga-WEB	E per aguest motiu li volien trèir eth dret ara fortuna?
Canes-e-hanga-WEB	Non ère eth dera Comunitat de pescadors, coma ne sigueren es sòns pairs e es sòns pairins?…
Canes-e-hanga-WEB	Se hec un silenci dolorós, qu’en eth se podie enténer es somics deth malerós, queigut sense fòrça en sòn sèti damb era cara entre es mans, coma avergonhat pera sua confession.
Canes-e-hanga-WEB	Non, redena, non!
Canes-e-hanga-WEB	Qu’ère er oncle Paloma que, botat de pès, damb era gòrra calada, es uelhs usclant d’emocion, parlaue ara prèssa, barrejant en cada paraula guaire renecs sauvaue ena sua memòria.
Canes-e-hanga-WEB	Es vielhs companhs l’estirauen dera faisha entà cridar-li era atencion sus era manca de respècte as senhors dera presidéncia; mès eth les responie damb eth code e seguie entà dauant.
Canes-e-hanga-WEB	Que l’importauen pòc aqueri pòcvaus a un òme coma eth, qu’auie tractat a reines e eròis!…
Canes-e-hanga-WEB	Parlaue perque podie parlar.
Canes-e-hanga-WEB	Crist!
Canes-e-hanga-WEB	Eth qu’ère eth barquèr mès vielh dera Albufèra, e es sues paraules s’auien de cuélher coma senténcies.
Canes-e-hanga-WEB	Es pairs e es pairins de toti es presents parlauen pera sua boca.
Canes-e-hanga-WEB	Era Albufèra qu’ère de toti, d’acòrd?
Canes-e-hanga-WEB	Qu’ei qu’aguesta senhora necessitaue entà sopar es miserables pessetes d’un pescador?…
Canes-e-hanga-WEB	Era indignacion deth vielh ahiscaue ath public.
Canes-e-hanga-WEB	Molti arrien a arridalhades, desbrembant era impression de moments abans.
Canes-e-hanga-WEB	Er oncle Paloma rebrembaue qu’eth tanben auie estat Jurat.
Canes-e-hanga-WEB	Qu’estaue ben auer man dura contra es tafurèls que hugen deth trabalh; mès as praubi que complissen eth sòn déuer e per èster victimes dera misèria non pòden pagar se les auie de daurir era man.
Canes-e-hanga-WEB	Colhons!
Canes-e-hanga-WEB	Ne que siguessen mòros es pescadors deth Palmar!
Canes-e-hanga-WEB	Non; toti èren frairs e a toti les pertanhie eth lac.
Canes-e-hanga-WEB	Es divisions entre rics e praubi demorauen entàs de tèrra fèrma, entàs lauradors, qu’entre eri i a patrons e sirvents.
Canes-e-hanga-WEB	Ena Albufèra qu’èren toti parièrs: eth que non pagaue ara ja pagarie mès endauant; e es qu’auessen mès que suplissen era manca des que non auien arren, pr’amor qu’atau auie estat tostemp…
Canes-e-hanga-WEB	Toti ara tòia!
Canes-e-hanga-WEB	Tonet hec eth senhau ara gentada d’aclamar ath sòn pairin.
Canes-e-hanga-WEB	Er oncle Tònho non semblaue guaire d’acòrd damb es credences deth sòn pair, mès toti es pescadors praubi s’apressèren ath vielh, en tot demostrar-li era sua afeccion damb tirassades dera blòda e paumades coraus, tan veementes, que queiguien sus eth sòn cogòt arropit coma ua ploja de patacs.
Canes-e-hanga-WEB	Eth Jurat barrèc es sòns libres damb expression de desalend.
Canes-e-hanga-WEB	Cada an se passaue madeish.
Canes-e-hanga-WEB	Damb aquera gent anciana, que semblaue tostemp joena, ère impossible botar en orde es ahèrs dera corporacion.
Canes-e-hanga-WEB	Qu’auien malauts ena sua familha; les auie tocat un lòc dolent; èren impossibilitadi entath trabalh pes fèbres tèrces, qu’en escurir semblauen espiar des canets estant era carn deth praube entà clauar-li en era es garres; e tota era misèria, era vida trista dera lacuna insalubra, anaue desfilant coma un planh inacabable.
Canes-e-hanga-WEB	Entà talhar aguesta exposicion infinita de dolors s’acordèc non exclaure ad arrés dera tòia, e eth Jurat botèc sus era taula era borsa de pèth damb es boletes.
Canes-e-hanga-WEB	Demani era paraula, cridèc ua votz ena pòrta.
Canes-e-hanga-WEB	Qui desiraue parlar entà naues e aclapantes reclamacions?
Canes-e-hanga-WEB	Se dauriren es grops e ua grana arridalhada saludèc era aparicion de Sangsuga, qu’auançaue grèument, en tot heregar-se es sòns uelhs rogidi d’embriac, hènt esfòrci entà tier-se digne entà cuélher partida ena reunion.
Canes-e-hanga-WEB	En veir desèrtes totes es tauèrnes deth Palmar, se n’auie anat entara escòla, e abans dera tòia volec cuélher era paraula.
Canes-e-hanga-WEB	Se qué vòs, tu?, didec eth Jurat damb mala encolia, shordat pera intervencion deth vagabond que venguie a acabar damb era sua paciéncia dempús des desencuses des deutors.
Canes-e-hanga-WEB	Qué volie?…
Canes-e-hanga-WEB	Volie saber se per qué non figuraue eth sòn nòm enes tòies de toti es ans.
Canes-e-hanga-WEB	Eth qu’auie eth madeish dret qu’es auti a gaudir deth redolin ena Albufèra.
Canes-e-hanga-WEB	Qu’ère eth mès praube de toti; mès, qu’ei que non auie neishut en Palmar?
Canes-e-hanga-WEB	Non l’auien batiat ena parròquia de Sant Valero de Ruzafa?
Canes-e-hanga-WEB	Non ère descendent de pescadors?
Canes-e-hanga-WEB	Donques auie de figurar ena tòia.
Canes-e-hanga-WEB	E era pretension d’aguest vagabond, que jamès volec tocar un hilat e s’estimaue mès passar nadant es canaus qu’agarrar ua pèrga, semblèc tant estranha, tan grossièra entàs pescadors, que toti s’estarnèren a arrir.
Canes-e-hanga-WEB	Eth Jurat responie de mala encolia.
Canes-e-hanga-WEB	Dehòra d’aciu!
Canes-e-hanga-WEB	Que l’ère parièr ara Comunitat qu’es sòns pairins auessen estat aunèsti pescadors, s’eth sòn pair abandonèc era pèrga entà tostemp tient-se ara pigresa, e eth non auie de marinèr senon eth hèt d’auer neishut en Palmar?
Canes-e-hanga-WEB	Ath delà, eth sòn pair non auie pagat jamès er impòst e eth tanpòc: era mèrca qu’en d’auti tempsi amiauen es Sangsuga enes sòns utisi de pesca hège fòrça ans qu’auie estat esfaçada des libres dera Comunitat.
Canes-e-hanga-WEB	Mès er embriac persutèc en tot alegar es sòns drets entre es arridalhades deth public, enquia qu’intervenguec er oncle Paloma damb es sues preguntes…
Canes-e-hanga-WEB	E s’entrèsse fin finau ena tòia e li toquèsse un des prumèrs lòcs, qué harie?
Canes-e-hanga-WEB	Eth vagabond arric maliciosament.
Canes-e-hanga-WEB	Çò d’important ère arténher eth lòc; era rèsta qu’ère causa sua.
Canes-e-hanga-WEB	Que ja s’apraiarie de sòrta que d’auti trabalhèssen per eth, en tot autrejar-li era milhor part deth producte.
Canes-e-hanga-WEB	Era franca confession de Sangsuga indignèc as pescadors.
Canes-e-hanga-WEB	Non hège que formular en votz nauta eth pensament de molti, aquera gent simpla se sentec insultada peth cinisme deth vagabond e credec veir en eth era personificacion de toti es que sarrauen era sua praubetat.
Canes-e-hanga-WEB	Dehòra!
Canes-e-hanga-WEB	Dehòra!
Canes-e-hanga-WEB	Damb empossades e pecics siguec amiat enquiara pòrta, mentre es pescadors joeni formauen rambalh damb es pès e simulauen entre arridalhes ua luta entre gossets e gats.
Canes-e-hanga-WEB	Eth vicari D. Miquèu se lheuèc indignat, en tot auançar eth sòn còs de lutador, damb era cara rogida pera ira.
Canes-e-hanga-WEB	Qué ère aquerò?
Canes-e-hanga-WEB	Quines fautes de respècte se permetien damb es persones grèus e importantes que formauen era presidéncia?…
Canes-e-hanga-WEB	A veir se baishaue eth dera estrada e li trincaue eth morre a bèth escarrabilhat!…
Canes-e-hanga-WEB	En hèr-se de seguit eth silenci, eth prèire se seiguec, satisfèt deth sòn poder, e li didec en votz baisha ath tinent:
Canes-e-hanga-WEB	Vedetz?
Canes-e-hanga-WEB	Ad aguesta vegada arrés la compren coma jo.
Canes-e-hanga-WEB	Mès, encara, qu’era menaça deth pair Miquèu, çò que restablic era cauma siguec veir qu’eth Jurat autrejaue ath president era lista de pescadors dera Comunitat entà assegurar-se’n de qué toti èren presents.
Canes-e-hanga-WEB	Toti es òmes qu’auie eth Palmar dedicadi ara pesca qu’èren aquiu.
Canes-e-hanga-WEB	Qu’ère pro èster màger d’edat, encara que se demorèsse ath costat deth pair, entà figurar ena tòia des redolins.
Canes-e-hanga-WEB	Liegie eth president eth nòm des pescadors, e cada un des cridadi responie “Ave Maria Purissima!” damb ua cèrta devocion, per èster present eth vicari.
Canes-e-hanga-WEB	Quauqui uns, enemics deth pair Miquèu, responien “Auant”!
Canes-e-hanga-WEB	Eth Jurat uedèc ua borsa de cuèr greishós, lèu tant anciana coma era Comunitat, e rodèren es bòles sus era taula, uns aglans uedi de husta nera, qu’ath sòn laguens se botaue un papèr damb eth nòm deth qu’entraue era tòia.
Canes-e-hanga-WEB	Un darrèr der aute èren cridadi es pescadors ara presidéncia entà recéber era sua boleta e ua benda de papèr qu’en era auien botat eth sòn nòm, en prevision de qué non sabesse escríuer.
Canes-e-hanga-WEB	Que calie veir es precaucions qu’ua astúcia maufidada hège cuélher ara prauba gent.
Canes-e-hanga-WEB	Es pescadors mès ignorants anauen ara cèrca des que sabien liéger entà que vedessen s’ère eth sòn nòm eth que figuraue en papèr, e sonque dempús de moltes consultes se dauen per convençudi.
Canes-e-hanga-WEB	Ath delà, eth costum d’èster designadi tostemp peth fausnòm les hège experimentar ua cèrta indecision.
Canes-e-hanga-WEB	Dempús venguien es granes precaucions.
Canes-e-hanga-WEB	Cada un s’amagaue virant eth ròstre entara paret, e en botar eth sòn nòm en aglan metie damb eth papèr enrotlat ua brin de palha, un fosfòr de carton, quauquarren que servisse de contrasenha entà que non cambièssen era sua boleta.
Canes-e-hanga-WEB	Era maufidança les acompanhaue enquiath moment que la calauen ena saca.
Canes-e-hanga-WEB	Aqueth senhor que venguie de Valencia desvelhaue en eri aguesta maufidança qu’inspire tostemp eth foncionari public ara gent rurau.
Canes-e-hanga-WEB	Qu’anaue a començar era tòia.
Canes-e-hanga-WEB	Eth vicari D. Miquèu se botèc de pès en trèir-se eth tòca, e toti l’imitèren.
Canes-e-hanga-WEB	Qu’auien de pregar ua salve, sivans ancian costum; aquerò tiraue era bona sòrt.
Canes-e-hanga-WEB	E pendent ua longa estona es pescadors, damb era gòrra ena man e era vista baisha, masculhauen era oracion sordament.
Canes-e-hanga-WEB	Silenci absolut.
Canes-e-hanga-WEB	Eth president agitaue era borsa de cuèr entà que se barregèssen ben es boletes, e es sòns patacs sonauen en silenci coma luenhana peiregada.
Canes-e-hanga-WEB	Auancèc entara estrada un mainatge, passant de braç en braç per dessús des pescadors, e metec era man ena borsa.
Canes-e-hanga-WEB	Era ansietat qu’ère grana, toti auien era vista tachada en aglan de husta, que d’era anaue gessent peniblament eth papèr enrotlat.
Canes-e-hanga-WEB	Eth president liegec eth nòm e se vedec ua cèrta indecision ena concurréncia, acostumada as fausnòms e pèga en arreconéisher es cognòms, jamès tengudi.
Canes-e-hanga-WEB	Qui ère eth numèro un?
Canes-e-hanga-WEB	Mès Tonet s’auie lheuat en un bot, cridant: “Present!…” Qu’ère er arrèhilh der oncle Paloma!
Canes-e-hanga-WEB	Quina sòrt era deth gojat!…
Canes-e-hanga-WEB	Artenhie eth milhor lòc ena prumèra tòia qu’assistie!
Canes-e-hanga-WEB	Es mès pròches lo felicitauen damb enveja, mès eth, damb era ansietat d’aqueth que non cre encara ena sua fortuna, solet guardaue ath president…
Canes-e-hanga-WEB	Podie alistar eth lòc?
Canes-e-hanga-WEB	A penes li responeren damb un senhau afirmatiu, hec era demana: que volie era Sequiòta.
Canes-e-hanga-WEB	E quan vedec qu’er escriveire cuelhie nòta, gessec coma ua flècha deth locau, hènt a cuélher a toti, en tot empossar es mans que li dauen es amics entà saludar-lo.
Canes-e-hanga-WEB	Ena plaça era gentada demoraue damb tant de silenci coma naut.
Canes-e-hanga-WEB	Qu’ère costum qu’es prumèrs graciats baishèssen de seguit a comunicar era sua sòrt, lançant eth chapèu entà naut coma senhau d’alegria.
Canes-e-hanga-WEB	Plan per aquerò, a penes vederen a Tonet baishar lèu rodant era escaleta, ua exclamacion immensa lo saludèc.
Canes-e-hanga-WEB	Qu’ei eth Cuban!…
Canes-e-hanga-WEB	Ei Tonet eth dera mostacha!
Canes-e-hanga-WEB	Qu’a eth numèro un, er un!…
Canes-e-hanga-WEB	Es hemnes se lançauen entada eth damb era veeméncia dera emocion, abraçant-lo, plorant, coma se les podesse tocar bèra causa dera sua bona sòrt, e rebrembant ara sua mair.
Canes-e-hanga-WEB	Be se n’alegrarie era prauba se vedesse aquerò!
Canes-e-hanga-WEB	E Tonet, barrejat entre pèlhes, encoratjat pera arderosa ovacion, abracèc instintiuament a Neleta, qu’arrie, ludent d’alegria es sòns verds uelhs.
Canes-e-hanga-WEB	Eth Cuban volie celebrar eth sòn trionf.
Canes-e-hanga-WEB	Manèc que se hessen a vier caishes de cervesa e gasosa dera casa de Canhamèl entà totes aqueres senhores: que beuessen es òmes tot çò que volessen: eth pagaue!
Canes-e-hanga-WEB	En un virament de uelhs era plaça se convertic en un campament.
Canes-e-hanga-WEB	Sangsuga, damb era sua activitat de tostemp quan se parlaue de béuer, auie complit es desirs deth sòn generós amic, en tot hèr-se a vier de casa de Canhamèl toti es pastissons vielhs e durs magazemadi enes estatges des veirines; passaue de rondèu en rondèu, aumplint veires e arturant-se soent en repartiment pr’amor d’obsequiar-se ada eth madeish.
Canes-e-hanga-WEB	Qu’anauen baishant es graciadi damb es auti prumèrs lòcs, e lançauen eth sòn chapèu entà naut, cridant: “Vitor!
Canes-e-hanga-WEB	Vitor!” Mès sonque acodien ada eri era familha e es sòns amics.
Canes-e-hanga-WEB	Tota era atencion qu’ère entà Tonet, entath numèro un, que tan content se mostraue.
Canes-e-hanga-WEB	Es pescadors abandonauen era escòla.
Canes-e-hanga-WEB	Qu’auien gessut ja ues trenta boletes; sonque restauen es redolins dolents, es qu’a penes dauen entà minjar, e era gent deishaue eth locau, sense cap interès ja pera tòia.
Canes-e-hanga-WEB	Er oncle Paloma anaue de grop en grop recebent felicitacions.
Canes-e-hanga-WEB	Per prumèr viatge se mostraue satisfèt deth sòn arrèhilh.
Canes-e-hanga-WEB	A!, a!…
Canes-e-hanga-WEB	Era sòrt qu’ei tostemp des tafurèls: que ja ac didie eth sòn pair.
Canes-e-hanga-WEB	Vaquí ada eth damb es sues ueitanta tòies, sense arténher jamès eth numèro un, e arribaue er arrèilh de divertir-se per tèrres luenhanes, e en prumèr an, era sòrt.
Canes-e-hanga-WEB	Mès a tot darrèr… tot que queiguie ena familha.
Canes-e-hanga-WEB	E s’afogaue pensant que serie pendent tot un an eth prumèr pescador dera Albufèra.
Canes-e-hanga-WEB	Atrendit pera sòrt, s’apressèc ath sòn hilh, grèu e pensatiu coma de constum.
Canes-e-hanga-WEB	Tònho, era fortuna auie arribat ena sua barraca e s’auie de profitar!
Canes-e-hanga-WEB	Ajudarie ath sòn hilh, que non se’n sabie guaire des causes de pesca, e eth negòci serie gran.
Canes-e-hanga-WEB	Mès eth vielh se quedèc estonat en veir era heredor que li responie eth sòn hilh.
Canes-e-hanga-WEB	Òc; aqueth prumèr lòc ère ua sòrt, se s’auessen es utisi de besonh entara explotacion.
Canes-e-hanga-WEB	Se necessitauen mès de mil pessetes solet entàs hilats.
Canes-e-hanga-WEB	Auien eri aguesti sòs?…
Canes-e-hanga-WEB	Er oncle Paloma arric.
Canes-e-hanga-WEB	Que non mancarie qui les ac prestèsse.
Canes-e-hanga-WEB	Mès Tònho, en enténer parlar de prèsti, hec un gèst dolorós.
Canes-e-hanga-WEB	Deuien fòrça sòs.
Canes-e-hanga-WEB	Que non ère pòc eth torment que li hègen patir uns francesi establidi en Catarròia, que venien cavalaries a tèrmes e auançauen sòs as lauradors.
Canes-e-hanga-WEB	L’auie calut demanar era sua ajuda, prumèr enes ans de mala cuelheta, ara entà ajudar un shinhau ar enterrament dera sua lacuna, e enquia e tot en sòmis vedie as taus òmes, vestidi de velot, que gasulhauen menaces e treiguien a cada moment era cartèra, qu’en era anotauen es prèsti damb eth sòn complicat hilat d’interèssi.
Canes-e-hanga-WEB	Que ja n’auie pro.
Canes-e-hanga-WEB	Er òme, quan se ve calat en ua mala aventura, li cau sauvar-se coma sigue, sense cercar-ne ua auta.
Canes-e-hanga-WEB	Que n’auie pro damb es deutes d’agricultor, e non volie enredar-se en naus prèsti entara pesca.
Canes-e-hanga-WEB	Eth sòn solet desir ère trèir es tèrres a flor d’aigua, sense embolhar-se en arren mès.
Canes-e-hanga-WEB	Eth barquèr virèc era esquia ath hilh.
Canes-e-hanga-WEB	E aquera ère era sua sang?…
Canes-e-hanga-WEB	Que s’estimaue mès a Tonet damb tota era sua guitèra.
Canes-e-hanga-WEB	Se n’anaue damb eth sòn arrèhilh, e ja s’apraiarien eri entà gesser ath pas.
Canes-e-hanga-WEB	Ath patron dera Sequiòta jamès li mancaue sòs.
Canes-e-hanga-WEB	Tonet, enrodat d’amics, vantat pes hemnes, pera umida guardada de Neleta tachada en eth, sentec que lo cridauen en tot tocar-li era espatla.
Canes-e-hanga-WEB	Qu’ère Canhamèl, que semblaue campar-lo damb es sòns uelhs coraus.
Canes-e-hanga-WEB	Que les calie parlar: per bèra causa auien estat tostemp boni amics, e era tauèrna ère coma era casa de Tonet.
Canes-e-hanga-WEB	Que non ac auien de deishar entà dempús: es negòcis entre amics s’apraien lèu.
Canes-e-hanga-WEB	E se heren enlà uns passi, seguidi pes curioses guardades dera gent.
Canes-e-hanga-WEB	Eth tauernèr abordèc er ahèr.
Canes-e-hanga-WEB	Tonet non auie çò de besonh entà explotar eth lòc que l’auie tocat ena sòrt.
Canes-e-hanga-WEB	Non ère atau?…
Canes-e-hanga-WEB	Donques aquiu qu’ère eth, un amic vertadèr, prèst a ajudar-lo, a associar-se entath negòci comun.
Canes-e-hanga-WEB	Eth l’ac balharie tot.
Canes-e-hanga-WEB	E coma que Tonet carèsse, sense saber se qué contestar, eth tauernèr, agarrant eth sòn silenci coma ua negatiua, tornèc ara madeisha.
Canes-e-hanga-WEB	Èren camarades o non?
Canes-e-hanga-WEB	Qu’ei que pensaue acodir coma eth sòn pair ad aqueri estrangèrs de Catarròia que se shurlauen as praubi?
Canes-e-hanga-WEB	Eth qu’ère eth sòn amic: enquia e tot se consideraue coma un parent, perque, qué dimònis!, non podie desbrembar qu’era sua hemna, era sua Neleta, s’auie elevat ena barraca des Palomes, que fòrça viatges l’auien dat aquiu minjar, e qu’a Tonet l’estimaue era coma a un frair.
Canes-e-hanga-WEB	Eth cobejós tauernèr tenguie damb era màger tranquillitat aguesti rebrembes, persutant sus era afeccion frairau qu’era sua hemna sentie peth joen.
Canes-e-hanga-WEB	Dempús apelèc a ua resolucion mès eroïca.
Canes-e-hanga-WEB	Se non se fidaue d’eth, se non lo volie coma companh, cridarie a Neleta entà que lo convencesse.
Canes-e-hanga-WEB	Solide qu’era artenherie amiar-lo en bon camin.
Canes-e-hanga-WEB	Qué?…
Canes-e-hanga-WEB	La cridaue?
Canes-e-hanga-WEB	Tonet, sedusit per aguestes proposicions, trantalhèc abans d’acceptar-les.
Canes-e-hanga-WEB	Cranhie es petòfies dera gent, pensaue en sòn pair, rebrembant es sòns sevèrs conselhs.
Canes-e-hanga-WEB	Guardèc ath sòn entorn, coma s’er aspècte dera gent lo podesse inspirar, e vedec ath sòn pairin que de luenh li hège senhaus afirmatius damb eth cap.
Canes-e-hanga-WEB	Eth barquèr endonviaue es paraules de Canhamèl.
Canes-e-hanga-WEB	Justament auie pensat en ric tauernèr entà que siguesse eth sòn ajudant.
Canes-e-hanga-WEB	E ahisquèc ath sòn arrèhilh damb naui gèsti.
Canes-e-hanga-WEB	Que non deuie remir-se: aqueth qu’ère er òme que les calie.
Canes-e-hanga-WEB	Se decidic Tonet, e eth marit de Neleta, endonviant enes sòns uelhs era decision, s’esdeguèc a formular es condicions.
Canes-e-hanga-WEB	Eth l’autrejarie tot çò de besonh e Tonet e eth sòn pairin trabalharien: es beneficis a repartir.
Canes-e-hanga-WEB	Ère d’acòrd?…
Canes-e-hanga-WEB	D’acòrd.
Canes-e-hanga-WEB	Es dus òmes se sarrèren es mans, e seguidi de Neleta e der oncle Paloma partiren entara tauèrna damb eth prepaus de minjar amassa entà celebrar eth tracte.
Canes-e-hanga-WEB	Pera plaça circulèc de seguit era notícia.
Canes-e-hanga-WEB	Eth Cuban e Canhamèl s’auien amassat entà explotar era Sequiòta!
Canes-e-hanga-WEB	Ara Samaruca li calec hèr-se-la a vier dera plaça per orde deth baile.
Canes-e-hanga-WEB	Escortada per d’autes hemnes, entamenèc eth camin dera sua barraca, rugint coma ua possedida, cridant a crits ara sua fraia, que s’auie mòrt hège ans, afirmant ath mès cridar que Canhamèl ère un pòcavergonha, donques que per realizar un negòci non trantalhaue en méter en casa ar aimant dera sua hemna.
Canes-e-hanga-WEB	Que cambièc totafèt era situacion de Tonet en establiment de Canhamèl.
Canes-e-hanga-WEB	Ja non ère un parroquian: qu’ère eth sòci, eth companh deth patron dera casa, e entraue ena tauèrna desfisant damb capinaut gèst era petòfia des enemigues de Neleta.
Canes-e-hanga-WEB	Se passaue aquiu es dies sancers, qu’ère entà parlar des negòcis.
Canes-e-hanga-WEB	Entraue damb grana confiança enes crambes interiores, e entà demostrar qu’ère coma ena sua casa, passaue en minjador, en tot sèir-se ath costat de Canhamèl.
Canes-e-hanga-WEB	Fòrça còps, s’aguest e era sua hemna èren ath laguens e bèth parroquian demanaue bèra causa, sautaue eth taulèr e damb comica gravetat, entre es arridalhes des amics, servie eth gènre, en tot imitar es gèsti e era votz der oncle Paco.
Canes-e-hanga-WEB	Eth tauernèr ère satisfèt deth sòn sòci.
Canes-e-hanga-WEB	Un excellent gojat, sivans declaraue dauant des concurrents dera tauèrna quan Tonet non ère present; un bon amic, que, se sauvaue bona conducta e ère trabalhador, arribarie luenh, fòrça luenh, en tot compdar damb era empara d’un protector coma eth.
Canes-e-hanga-WEB	Er oncle Paloma tanben frequentaue era tauèrna mès qu’abans.
Canes-e-hanga-WEB	Era familha, dempús de tempestoses scènes pendent era net ena solitud dera barraca, s’auie dividit.
Canes-e-hanga-WEB	Er oncle Tònho e era Bòrda anauen entàs sòns camps cada maitin entà seguir era batalha damb eth lac, en tot sajar d’estofar-lo jos es saques de tèrra amiades de luenh de forma penibla.
Canes-e-hanga-WEB	Tonet e eth sòn pairin anauen ena casa de Canhamèl entà parlar dera sua pròcha empresa.
Canes-e-hanga-WEB	En realitat, es solets que parlauen d’aguesta èren eth tauernèr e er oncle Paloma.
Canes-e-hanga-WEB	Canhamèl se vantaue ada eth madeish, laudant era generositat qu’auie acceptat eth negòci.
Canes-e-hanga-WEB	Expausaue eth sòn capitau sense conéisher eth resultat dera pesca, e hège aguest sacrifici pera mitat deth producte.
Canes-e-hanga-WEB	Que non ère coma es prestaires estrangèrs de tèrra fèrma, que solet dauen es sòs damb era seguretat de bones ipotèques e un interès creishut.
Canes-e-hanga-WEB	E tot eth sòn òdi contra es intrusi, era rivalitat herotja en mestièr d’espleitar ath pròxim, vibraue enes sues paraules.
Canes-e-hanga-WEB	Qui ère aquera gent que de man en man s’apoderaue deth país?
Canes-e-hanga-WEB	Francesi vengudi ena tèrra valenciana damb es sabates trincades e un vestit de velot vielh apegat ath còs.
Canes-e-hanga-WEB	Gent d’un província de França qu’eth sòn nòm non rebrembaue, mès que venguien a èster mès o mens es galhecs deth sòn país.
Canes-e-hanga-WEB	Ne tansevolh èren sòns es sòs que prestauen.
Canes-e-hanga-WEB	En França, es capitaus produsien pòc interès, e aguesti gabachi les cuelhien ena sua tèrra ath dus o tres per cent entà prestar es sòs as valencians ath quinze o vint per cent, en tot realizar un negòci magnific.
Canes-e-hanga-WEB	Ath delà, crompauen cavalaries en aute costat des Pirinèus, les passauen dilhèu de contrabanda e les venien a tèrmes as lauradors, apraiant eth negòci de sòrta que eth crompador jamès auie era bèstia coma sua.
Canes-e-hanga-WEB	Que n’auie bèth un que li costaue un shivau marrit coma se siguesse eth madeish shivau de Santiago.
Canes-e-hanga-WEB	Un panatòri, oncle Paloma; espoliacion indigna de cristians.
Canes-e-hanga-WEB	E Canhamèl s’emmaliciaue parlant d’aguestes causes damb tota era indignacion e era secreta enveja der usurèr que non gause, per covardia, tier es madeishi procediments qu’es sòns rivaus.
Canes-e-hanga-WEB	Eth barquèr aprovaue es sues paraules.
Canes-e-hanga-WEB	Plan per aquerò volie as sòns tengudi ara pesca, qu’ère per aguest motiu que s’enrabiaue en veir ath sòn hilh tient deutes e mès deutes, ena sua mania d’èster agricultor.
Canes-e-hanga-WEB	Es lauradors praubi èren mès esclaus; rabiauen tot er an trabalhant, e entà qui ère eth producte?
Canes-e-hanga-WEB	Tota era cuelheta se la hègen a vier es estrangèrs: eth francés que les prèste sòs e er anglés que les ven es hièms a credit…
Canes-e-hanga-WEB	Viuer rabiant entà mantier a gent de dehòra!
Canes-e-hanga-WEB	Non; mentre i auesse anguiles en lac podien es tèrres caperar-se trasnquillament de joncs e sanhes, damb era seguretat de qué non serie eth que les artiguèsse.
Canes-e-hanga-WEB	Mentre parlauen eth barquèr e Canhamèl, Tonet e Neleta, seigudi darrèr deth taulèr, se guardauen tranquillament.
Canes-e-hanga-WEB	Es parroquians s’auien acostumat a veder-les ores e ores damb es uelhs tachadi, coma se s’avalèssen; damb ua expression ena guardada que corresponie as sues paraules, fòrça còps insignificantes.
Canes-e-hanga-WEB	Es comaires que venguien a crompar òli o vin s’estauen quietes ath sòn dauant, damb es uelhs baishi e era expression empeguida, deishant que baishèssen es darrères gotes der embut ena botelha, mentre avedauen era aurelha entà enténer bèra paraula dera sua convèrsa; mès eri desfisauen aguest espionatge e seguien parlant, coma se se trapèssen en un lòc desèrt.
Canes-e-hanga-WEB	Er oncle Paloma, espaurit de taus intimitats, li parlèc seriosament ath sòn arrèhilh.
Canes-e-hanga-WEB	Qu’ei que i auie bèra causa entre eri, coma afirmaue era Samaruca e d’autes males lengües deth pòble?
Canes-e-hanga-WEB	Compde, Tonet!
Canes-e-hanga-WEB	Ath delà de qué aquerò serie indigne dera familha, les harie pèrder eth negòci!
Canes-e-hanga-WEB	Mès er arrèhilh, damb era fermetat deth que ditz era vertat, se pataquejaue eth pièch, protestant, e eth pairin se daue per convençut, encara que damb cèrta temença de qué es amistats acabèssen mau.
Canes-e-hanga-WEB	Eth petit espaci darrèr deth taulèr ère entà Tonet un paradís.
Canes-e-hanga-WEB	Rebrembaue damb Neleta es tempsi dera mainadesa; li relataue es sues aventures d’aquiu luenh, e quan carauen sentie ua doça embriaguesa (era madeisha dera net que se perderen ena seuva, encara que mès intensa, mès ardenta) damb era proximitat d’aqueth còs qu’eth sòn calor semblaue amorassar-lo a trauèrs dera ròba.
Canes-e-hanga-WEB	Pes nets, dempús de sopar damb Canhamèl e era sua hemna, Tonet treiguie dera sua barraca un acordeon, solet equipatge que damb chapèus s’auie hèt a vier de Cuba, e estonaue a toti es dera tauèrna damb nostalgiques abanères que li hège trèir ar esturment.
Canes-e-hanga-WEB	Cantaue guajiras d’ua poesia doça, qu’en eres se parlaue de vents suaus, arpes e còrs trendi coma era goiaba; e er accent melós de cuban qu’entonaue es sues cançons li hège clucar es uelhs a Neleta, hènt entà darrèr eth sòn còs coma entà espandir eth sò pièch, estrementit per arderosa opression.
Canes-e-hanga-WEB	A londeman d’aguestes serenades, Neleta, damb es uelhs umidi, seguie a Tonet en totes es sues evolucions pera tauèrna, de grop en grop.
Canes-e-hanga-WEB	Eth Cuban endonviaue aguesta emocion.
Canes-e-hanga-WEB	Qu’auie soniat damb eth, vertat?
Canes-e-hanga-WEB	Madeish l’auie arribat a Tonet ena sua barraca.
Canes-e-hanga-WEB	Tota era net vedent-la ena escurina, estirant es sues mans coma s’anèsse a tocar-la.
Canes-e-hanga-WEB	En pòble non s’auie de pensar en ua auta intimitat qu’es convèrses dera tauèrna.
Canes-e-hanga-WEB	Tot eth Palmar les enrodaue pendent eth dia, e Canhamèl, malautís e queishós, non gessie de casa.
Canes-e-hanga-WEB	Quauqui viatges, ahiscat per un relampit passatgèr d’activitat, eth tauernèr fiulaue ara Centelha, ua gosseta vielha da cap enòrme, famosa en tot eth lac peth sòn olfacte, e metent-la ena sua barqueta se n’anaue entàs canets mès pròches à tirar as poretes d’aigua.
Canes-e-hanga-WEB	Mès de seguit tornaue tossint, en tot planher-se dera umiditat, damb es cames holades coma un elefant, sivans didie eth; e non cessaue de gemegar en un cornèr, enquia que Neleta li hège shurlar quauqui veires de liquids cauds, en tot nudar-li eth cap e eth còth camb diuèrsi mocadors.
Canes-e-hanga-WEB	Es uelhs de Neleta anauen entath Cuban damb ua expression reveladora deth mesprètz que sentie peth sòn marit.
Canes-e-hanga-WEB	Que s’acabaue er ostiu e calie pensar seriosament enes preparatius dera pesca.
Canes-e-hanga-WEB	Es patrons des auti redolins apraiauen dauant des sues cases es grani hilats entà barrar es sèquies.
Canes-e-hanga-WEB	Er oncle Paloma qu’ère impacient.
Canes-e-hanga-WEB	Es utisi qu’auie Canhamèl, rèstes dera sua passada assossiacion damb d’auti pescadors, non èren pro entara Sequiòta.
Canes-e-hanga-WEB	S’auie de crompar fòrça hiu, dar trabalh a moltes hemnes des que teishien hilat, entà explotar complidament eth redolin.
Canes-e-hanga-WEB	Ua net sopèren ena tauèrna Tonet e eth sòn pairin entà tractar seriosament deth negòci.
Canes-e-hanga-WEB	Calie crompar hiu deth milhor, d’aqueth que se fabrique ena plaja de Cabanhal entàs pescadors deth mar.
Canes-e-hanga-WEB	Er oncle Paloma anarie a crompar-lo, coma coneishedor expèrt, mès l’acompanahrie eth tauernèr, que volie pagar directament, cranhent èster enganhat s’autrejaue es sòs ath vielh.
Canes-e-hanga-WEB	Dempús, ena beatitud dera digestion, Canhamèl comencèc a senter-se espaurit peth viatge de londeman.
Canes-e-hanga-WEB	Calie lheuar-se a punta de dia, calar-se ena umida broma dès eth lhet caud, trauessar eth lac, anar per tèrra entà Valencia, entath Cabanhal e dempús hèr tot eth camin de tornada.
Canes-e-hanga-WEB	Eth sòn còs, mofle per çò dera immobilitat, s’estrementie dauant deth viatge.
Canes-e-hanga-WEB	Aqueth òme, qu’auie passat gran part dera sua vida romant eth mon, auie calat tan prigondes arraïces ena hanga deth Palmar, que s’angoishaue pensant en un dia d’agitacion.
Canes-e-hanga-WEB	Eth desir de quietud li hec modificar eth sòn prepaus.
Canes-e-hanga-WEB	Se demorarie a tier compde der establiment e Neleta acompanharie ar oncle Paloma.
Canes-e-hanga-WEB	Arrés coma es hemnes entà regatejar e crompar ben es causes.
Canes-e-hanga-WEB	A londeman eth barquèr e era tauernèra partiren de viatge.
Canes-e-hanga-WEB	Tonet vierie a demorar-les en pòrt de Catarròia en escurir, pr’amor de cargar ena sua barca era provision de hiu.
Canes-e-hanga-WEB	Encara ère fòrça naut eth solei quan eth Cuban entrèc ara prèssa peth canau que penetraue en tèrra fèrma en direccion ath pòble.
Canes-e-hanga-WEB	Es grani llaüts venguien des aires cargadi d’arròs, e en passar peth canau, era aigua que desplaçauen damb es sues pances formaue darrèr dera pòpa un ondatge auriolenc, qu’invadie es ribassi e alteraue era tranquillitat cristallina des sèquies afluentes.
Canes-e-hanga-WEB	Ath costat deth canau èren amarrades centenats de barques; tota era flòta des pescadors de Catarròia, odiadi per oncle Paloma.
Canes-e-hanga-WEB	Qu’èren llaüts neri, de diuèrses mides e husta querada.
Canes-e-hanga-WEB	Es barquetes petites, cridades sabates, treiguien dehòra dera aigua es sues puntes agudentes, e es granes barques, es llaüts capables de cargar cent saques d’arròs, en.honsauen ena vegetacion aquatica es sòns amples vrentes, formant sus er orizon un bòsc de paus de vela sense apraiar e de punta fina, ornadi damb còrdes d’espart.
Canes-e-hanga-WEB	Entre aguesta flòta e era arriba opausada solet demoraue liure un estret espaci, per a on passauen ara vela es embarcacions, en tot fòter damb era sua proa còps fòrts e violentes patacades damb es barques amarrades.
Canes-e-hanga-WEB	Tonet amarrèc era sua embarcacion dauant dera tauèrna deth pòrt e baishèc en tèrra.
Canes-e-hanga-WEB	Vedec alavetz molons de palha d’arròs, que picotejauen es garies, en tot balhar ar embarcadèr er aspècte d’un corrau.
Canes-e-hanga-WEB	Ena arriba bastien barquetes es hustèrs, e eth resson des sòns martèths se perdie ena cauma dera tarde.
Canes-e-hanga-WEB	Es embarcacions naues, de husta auriolenca nauèth rabotada, èren sus es bancs, demorant era man de quitran que damb era les caperauen es hustèrs des barques.
Canes-e-hanga-WEB	Ena pòrta dera tauèrna cosien dues hemnes.
Canes-e-hanga-WEB	Mès enlà se lheuaue ua barraca de palha, a on i auie eth pes dera Comunitat de Catarròia.
Canes-e-hanga-WEB	Ua hemna damb ua balança formada per dus cabassi pesaue es anguiles e tenques que desbarcauen es pescadors, e acabat de pesar, lançaue ua anguila en un gran tistèr que sauvaue ath sòn costat.
Canes-e-hanga-WEB	Qu’ère eth tribut volontari dera gent de Catarròia.
Canes-e-hanga-WEB	Eth producte d’aguest panatge servie entà pagar era hèsta deth sòn patron Sant Pèir.
Canes-e-hanga-WEB	Quauqui cars cargadi d’arròs s’aluenhauen, carrinclant, en direccion as granes mòles.
Canes-e-hanga-WEB	Tonet, sense saber se qué hèr, se calèc ena tauèrna, quan entenec que quauquarrés lo cridaue.
Canes-e-hanga-WEB	Darrèr d’un des grani palhèrs, espaurint as garies que hugien en desbandada, ua man li hège senhaus entà que s’apressèsse.
Canes-e-hanga-WEB	Eth Cuban venguec aquiu e vedec estirat, damb eth pièch ar aire e es braci crotzadi darrèr deth cap a manèra de coishin, ath vagabond Sangsuga.
Canes-e-hanga-WEB	Es sòns uelhs èren umidi e auriolencs; sus era sua cara, cada còp mès esblancossida e arraulida per alcoòl, volatejauen es mosques, sense qu’eth hesse eth mès leugèr movement entà espaurir-les.
Canes-e-hanga-WEB	Tonet s’alegrèc d’aguest encontre, que podie entretier-lo pendent era sua demora.
Canes-e-hanga-WEB	Qué hège aquiu?…
Canes-e-hanga-WEB	Arren: que passaue eth temps, enquia qu’arribèsse era net.
Canes-e-hanga-WEB	Demoraue era ora d’anar a cercar as sòn companhs de Catarròia, que non lo deisharien sense sopar; repausaue, e eth repaus ère era milhor ocupacion der òme.
Canes-e-hanga-WEB	Qu’auie vist a Tonet des deth sòn amagader e lo cridèc, sense abandonar per aquerò era sua magnifica posicion.
Canes-e-hanga-WEB	Eth sòn còs s’auie acomodat perfèctament ara palha, e non ère eth cas de pèrder eth sòn motle…
Canes-e-hanga-WEB	Dempús expliquèc se per qué ère aquiu.
Canes-e-hanga-WEB	Auie minjat ena tauèrna damb uns carretèrs, excellentes persones, que li balhèren uns crostons, en tot passar-li eth porro en cada nhacada e arrint es sues badinades.
Canes-e-hanga-WEB	Mès eth tauernèr, parièr a toti es dera sua classa, a penes se n’anèren es parroquians, l’auie botat ena pòrta, sabent que deth sòn compde arren podie demanar.
Canes-e-hanga-WEB	Auie amistat entre eri o non?
Canes-e-hanga-WEB	Ère capable de convidar-lo a ua copa?
Canes-e-hanga-WEB	Eth gèst afirmatiu de Tonet podec mès qu’era sua guitèra, e encara que damb cèrta pena, se decidic a meter-se de pès.
Canes-e-hanga-WEB	Beueren ena tauèrna, e dempús, de man en man, se seigueren en un ribàs deth pòrt amagat per hustes neres.
Canes-e-hanga-WEB	Tonet non auie vist a Sangsuga de hège dies, e eth vagabond li condèc es sues penes.
Canes-e-hanga-WEB	Que non auie arren a hèr en Palmar.
Canes-e-hanga-WEB	Neleta era de Canhamèl, ua orgulhosa que desbrembaue era sua origina, l’auie hèt enlà dera tauèrna damb era desencusa de qué enlordie es cagirons e es rajòles deth socle damb era hanga dera sua ròba.
Canes-e-hanga-WEB	Enes autes tauèrnes tot qu’ère misèria: non acodie un beuedor capable de pagar ua copa, e eth se vedie forçat a gésser deth Palmar, a córrer eth lac, coma en d’auti tempsi ac hège eth sòn pair; a passar de pòble en pòble, tostemp ara cèrca de generosi amics.
Canes-e-hanga-WEB	Tonet, que damb era sua guitèra tant auie desengustat ara sua familha, gausèc balhar-li conselhs.
Canes-e-hanga-WEB	Per qué non trabalhaue?…
Canes-e-hanga-WEB	Sangsuga hec un gèst d’estonament.
Canes-e-hanga-WEB	Tanben eth!…
Canes-e-hanga-WEB	Tanben eth Cuban se permetie repetir es madeishi conselhs des vielhs deth Palmar!
Canes-e-hanga-WEB	Li shautaue ada eth eth trabalh?
Canes-e-hanga-WEB	Per qué non ère damb eth sòn pair enterrant es camps, en sòrta de passar-se eth dia ena casa de Canhamèl, ath costat de Neleta, estirat coma un senhor e beuent de çò mès fin?…
Canes-e-hanga-WEB	Eth Cuban arrie, sense saber se qué contestar, e admiraue era logica der embriac en refusar es sòns conselhs.
Canes-e-hanga-WEB	Eth vagabond semblaue atrendit pera copa que l’auie pagat Tonet.
Canes-e-hanga-WEB	Era cauma deth pòrt, interrompuda a estones pes còps de martèth des hustèrs e eth cacarejar des garies, ahiscaue era sua parlòta, en tot possar-lo as confidéncies.
Canes-e-hanga-WEB	Non, Tonet; eth que non podie trabalhar; eth non trabalharie encara que l’obliguèssen.
Canes-e-hanga-WEB	Eth trabalh qu’ère òbra deth diable: ua desaubediéncia a Diu; eth mès grèu des pecats.
Canes-e-hanga-WEB	Sonque es amnes corrompudes, es que non pòden conformar-se damb era sua praubetat, es que viuien rosigadi peth desir d’amassar, encara que siguesse misèria, pensant cada moment en londeman, podien autrejar-se ath trabalh, en tot convertir-se d’òmes en bèsties.
Canes-e-hanga-WEB	Eth qu’auie reflexionat fòrça; sabie mès causes des que s’imaginaue eth Cuban, e non volie pèrder era sua amna en tot autrejar-se ath trabalh regular e monotòn entà auer ua casa e ua familha e assegurar eth pan deth dia a vier.
Canes-e-hanga-WEB	Aquerò ère madeish que dobtar dera misericòrdia de Diu, que non abandone jamès as sues creatures; e eth, sustot, ère cristian.
Canes-e-hanga-WEB	Arrie Tonet entenent aguestes paraules, en tot considerar-les coma divagacions dera embriaguesa, e picaue damb eth code ath sòn esperrecat companh.
Canes-e-hanga-WEB	Se demoraue ua auta causa pes sues pegaries, que patirie ua decepcion!
Canes-e-hanga-WEB	Çò que li passaue ada eth ère qu’auie en òdi ath trabalh.
Canes-e-hanga-WEB	Madeish les passaue as auti, mès uns mès e d’auti mens, toti plegauen era esquia, encara que siguesse a contracòr.
Canes-e-hanga-WEB	Sangsuga vagaue era sua vista pera superfícia deth canau, tintada de porpra damb era darrèra lum dera tarde.
Canes-e-hanga-WEB	Eth sòn pensament semblaue volar luenh: parlaue tot doç, damb cèrt misticisme que contrastaue damb eth sòn alend aiguardentós.
Canes-e-hanga-WEB	Tonet qu’ère un ignorant, coma toti es deth Palmar.
Canes-e-hanga-WEB	Ac didie eth, damb era valentia dera embriaguesa, sense pòur de què eth sòn amic, qu’auie un caracèr viu, lo fotèsse d’ua empossada en canau.
Canes-e-hanga-WEB	Non didie que toti plegauen era esquia a contracòr?
Canes-e-hanga-WEB	E qué demostraue aquerò senon qu’eth trabalh ei quauquarren contrari ara natura e ara dignitat der òme?…
Canes-e-hanga-WEB	Eth sabie mès de çò que s’imaginauen en Palmar: mès que molti des vicaris que servic coma un esclau.
Canes-e-hanga-WEB	Plan per aquerò les auie deishat entà tostemp.
Canes-e-hanga-WEB	Possedie era vertat, e non podie víuer damb es cècs d’esperit.
Canes-e-hanga-WEB	Mentre Tonet ère per aqueres tèrres der aute costat deth mar, calat en batalhes, eth liegie es libres des prèires e passaue es tardes ara pòrta deth presbitèri reflexionant sus es dubèrtes planes, en silenci d’un pòble qu’eth sòn vesiat hugie entath lac.
Canes-e-hanga-WEB	S’auie aprenut de memòria lèu tot eth Nau Testament, e encara semblaue estrementir-se en brembar-se’n dera impression que li costèc eth sermon dera Montanha eth prumèr viatge que lo liegec.
Canes-e-hanga-WEB	Credec que se trincaue ua broma dauant des sòns uelhs.
Canes-e-hanga-WEB	Qu’auie comprenut de pic se per qué era sua volontat se revoutaue contra eth trabalh enlordidor e penible.
Canes-e-hanga-WEB	Qu’ère era carn, eth pecat que hège víuer as òmes aclapadi coma bèsties entara satisfaccion des sùes inclinacions terrenaus.
Canes-e-hanga-WEB	Era amna protestaue dera sua servitud, en tot dider-li ar òme: “Non trabalhes”, escampilhant pes sòns muscles era doça embriaguesa dera guitèra, coma un auançament dera felicitat qu’as bravi demore en cèu.
Canes-e-hanga-WEB	Escota, Tonet, escota, didie Sangsuga ath sòn amic damb accent solemne.
Canes-e-hanga-WEB	E rebrembaue desordenadament es sues lectures evangeliques; es precèptes qu’auien quedat imprimidi ena sua memòria.
Canes-e-hanga-WEB	Que non s’auie un de preguntar damb angonia pera sua parva, peth sòn vestit, perque, coma didie Jesús, es audèths deth cèu non sémien ne sèguen, e a maugrat d’aquerò, mingen, ne es liris deth camp an besonh de hilar entà vestir-se, pr’amor que les vestís era bontat deth Senhor.
Canes-e-hanga-WEB	E eth ère ua creatura de Diu e ada eth se fidaue.
Canes-e-hanga-WEB	Que non volie insultar ath Senhor trabalhant, coma se dobtèsse dera bontat divina que l’auie de secórrer.
Canes-e-hanga-WEB	Solet es gentils, o çò qu’ei madeish, era gent deth Palmar que se sauvauen es sòs dera sua pesca sense convidar ad arrés, èren capables d’afogar-se per estauvi, dobtant tostemp deth deman.
Canes-e-hanga-WEB	Eth volie ester coma es audèths deth lac, coma es flors que creishien enes canets, guit, inactiu e sense cap aute recors qu’era divina Providéncia.
Canes-e-hanga-WEB	Ena sua misèria, jamès dobtaue deth deman.
Canes-e-hanga-WEB	Ja l’amiarie eth londeman eth sòn desengust.
Canes-e-hanga-WEB	Peth moment, n’auie pro damb er amarum deth dia present: era misèria, que li daue eth sòn desir de sauvar-se pur, sense era mendre taca de trabalh e d’ambicion terrenau en un mon a on toti se disputauen a còps era vida, shordant e sacrificant cada un ath vesin pr’amor de panar-li un shinhau de benèster.
Canes-e-hanga-WEB	Tonet seguie arrint damb es paraules der embriac, dites damb creishenta exaltacion.
Canes-e-hanga-WEB	Mès Sangsuga protestaue indignat.
Canes-e-hanga-WEB	S’auie pelejat damb eth vicari, gessent deth presbitèri entà tostemp, pr’amor que li repugnaue veir enes sòns ancians patrons un esperit contrari as libres que liegien.
Canes-e-hanga-WEB	Qu’èren parièrs as auti: viuien cuelhudi peth desir dera pesseta autrú, pensant en minjar e en vestit, planhent-se dera queiguda dera pietat quan non entraue sòs ena casa, damb era preocupacion deth deman, dobtant dera bontat de Diu, que jamès abandone as creatures.
Canes-e-hanga-WEB	Eth qu’auie fe e viuie damb aquerò que li dauen o trapaue a man.
Canes-e-hanga-WEB	Cap net li mancaue un sarpat de palha a on ajaçar-se, ne sentie hame enquiath punt d’estavanir-se.
Canes-e-hanga-WEB	Eth Senhor, en tot botar-lo en lac, auie plaçat a posita sua toti es recorsi dera vida entà que siguesse exemple d’un vertadèr credent.
Canes-e-hanga-WEB	Tonet se’n burlaue de Sangsuga.
Canes-e-hanga-WEB	Donques qu’ère tan pur, per qué s’embriagaue?
Canes-e-hanga-WEB	Li manaue Diu anar de tauèrna en tauèrna entà córrer dempús es ribassi lèu a quate pautes, damb eth trantalhament dera embriaguesa?…
Canes-e-hanga-WEB	Mès eth vagabond non perdie era sua solemna gravetat.
Canes-e-hanga-WEB	Era sua embriaguessa non hège mau ad arrés, e eth vin ère causa santa: plan per aquerò se tie en diadèr sacrifici ara Divinitat.
Canes-e-hanga-WEB	Eth mon ère beròi, mès campat a trauèrs d’un veire de vin semblaue mès arridolent, de colors mès viui, e s’admiraue damb màger veeméncia ath sòn poderós autor.
Canes-e-hanga-WEB	Cada un qu’a es sòns divertiments.
Canes-e-hanga-WEB	Eth non trapaue milhor plaser que contemplar era beresa dera Albufèra.
Canes-e-hanga-WEB	D’auti adorauen es sòs, e eth ploraue bèth còp admirant era còga deth solei, es sòns huecs descompausadi pera umiditat der aire, aquera ora deth crepuscul, qu’ère en lac mès misteriosa e mès beròia que tèrra entà laguens.
Canes-e-hanga-WEB	Era beresa deth paisatge se li calaue ena amna, e se la contemplaue a trauèrs de diuèrsi veires de vin, alendaue de trendesa coma un mainatge.
Canes-e-hanga-WEB	Ac tornaue a díder: cada un gaudie ara sua manèra.
Canes-e-hanga-WEB	Canhamèl, per exemple, arremassant sòs; eth contemplant era Albufèra de tau sòrta que, laguens deth cap li sautauen ues cançons mès beròies que les que cantauen enes tauèrnes, e ère convençut de qué, en èster coma es senhors dera ciutat qu’escriuen enes papèrs, saberie díder causes molt notables ath miei dera embriaguesa.
Canes-e-hanga-WEB	Dempús d’un long silenci, Sangsuga, esperonat pera sua parlòta, se metie ada eth madeish objeccions entà refusar-les de seguit.
Canes-e-hanga-WEB	Li diderien, coma cèrt vicari deth Palmar, qu’er òme ère condemnat a guanhar-se eth pan damb eth sudor deth sòn ròstre, dempús deth prumèr pecat: mès entad aquerò auie vengut Jesús en mon, entà redimir-lo dera primitiua fauta, entornant ara umanitat ena vida paradisiaca, neta de tot trabalh.
Canes-e-hanga-WEB	Mès, ai!, es pecadors, ahiscadi pera supèrbia, non ne hègen cabau des sues paraules: cada un volie víuer damb màger comoditats qu’es auti; que i auie praubi e rics, en sòrta d’èster toti òmes.
Canes-e-hanga-WEB	Es que non escotauen ath Senhor trabalhauen fòrça, fòrça, mès era Umanitat ère malerosa e se fabricaue eth lunfèrn en mon.
Canes-e-hanga-WEB	Li didien ada eth que s’era gent non trabalhèsse se viuerie mau.
Canes-e-hanga-WEB	D’acòrd; serien mens en mon, mès es que quedèssen serien erosi e sense suenhs, en tot subsistir pera inagotabla misericòrdia de Diu…
Canes-e-hanga-WEB	E aquerò solide qu’auie d’arribar: eth mon non serie tostemp parièr.
Canes-e-hanga-WEB	Qu’ac auie soniat fòrça viatges, e enquia e tot en certa escadença qu’ère malaut de fèbres tèrces, quan l’entraue eth hered dera fèbre, estirat en un ribàs o ajocat en un cornèr dera sua roïnosa barraca, vedie era tunica d’Eth, violeta, estreta, regda e eth vagabond estenie es sues mans entà tocar-la e guarir-se de seguit.
Canes-e-hanga-WEB	Sangsuga mostraue ua fe tenaça quan parlaue d’aguesta tornada ena tèrra.
Canes-e-hanga-WEB	Que non tornarie entà mostrar-se enes granes poblacions senhorejades peth pecat dera riquesa.
Canes-e-hanga-WEB	Er aute viatge non se presentèc ena immensa ciutat que se cride Roma, senon qu’auie predicat en poblets non mès grani qu’eth Palmar, e es sòns companhs sigueren gent de pèrga e de hilats, coma era que s’amassaue ena casa de Canhamèl.
Canes-e-hanga-WEB	Aqueth lac que sus es sues ondades caminaue Jesús damb estonament des apostòls, segur que non ère mès gran ne mès beròi qu’era Albufèra.
Canes-e-hanga-WEB	Aquiu, entre eri, vierie eth Senhor, quan tornèsse en mon entà acabar era sua òbra; cercarie es còrs simples, nets de tota cobesença; eth que serie un des sòns.
Canes-e-hanga-WEB	E eth vagabond, damb ua exaltacion qu’en era entraue parièr era embriaguesa e era sua estranha fe, se quilhaue guardant entar orizon, e pera vòra deth canau, a on se trincauen es darrèrs arrais de solei, credie veir era figura eleganta deth Desirat, coma ua linha violeta, auançant sense botjar es pès ne heregar es èrbes, damb un alò de lum que hège brilhar era sua cabeladura daurada de suaus ondulacions.
Canes-e-hanga-WEB	Tonet ja non l’entenie.
Canes-e-hanga-WEB	Un fòrt trinhonar sonaue en camin de Catarròia, e peth darrèr dera barraca deth pes des pescadors auançaue eth tendolet estarnat d’ua tartana.
Canes-e-hanga-WEB	Qu’èren es sòns qu’arribauen.
Canes-e-hanga-WEB	Damb era sua guardada de hilh deth lac, Sangsuga arreconeishec ena luenhor a Neleta ena hiestreta deth veïcul.
Canes-e-hanga-WEB	Dempús dera sua expulsion dera tauèrna, non volie saber arren dera esposa de Canhamèl.
Canes-e-hanga-WEB	Se didec adiu de Tonet e se n’anèc a estirar-se de nauèth en palhèr, en tot entretier-se damb es sòns sòmis mentre arribaue era net.
Canes-e-hanga-WEB	S’arturèc eth car dauant dera tauèrna deth pòrt e baishèc Neleta.
Canes-e-hanga-WEB	Eth Cuban non amaguèc eth sòn estonament.
Canes-e-hanga-WEB	E eth pairin?…
Canes-e-hanga-WEB	L’auie deishat hèr eth viatge de tornada soleta, damb tot eth cargament de hiu, qu’aumplie era tartana.
Canes-e-hanga-WEB	Eth vielh volie tornar entà casa peth Saler, pr’amor de parlar damb cèrta veuda que venie a bon prètz diuèrses palangres.
Canes-e-hanga-WEB	Ja arribarie en Palmar pera net en quinsevolh barca des que trèn hanga des canaus.
Canes-e-hanga-WEB	Es dus, en guardar-se, aueren eth madeish pensament.
Canes-e-hanga-WEB	Qu’anauen a hèr eth viatge solets, per prumèr còp se poirien parlar, luenh de tota guardada, ena prigonda solitud deth lac.
Canes-e-hanga-WEB	E ambdús s’esblancossiren, tremolèren, coma en preséncia d’un perilh mil viatges desirat, mès que se presentaue còp sec, sense demorar-s’ac.
Canes-e-hanga-WEB	Qu’ère tau era sua emocion, que non pressèren era marcha, coma se les senhoregèsse ua estranha rojor e cranhèssen es comentaris dera gent deth pòrt, qu’a penes se fixaue en eri.
Canes-e-hanga-WEB	Eth menaire acabèc de trèir deth veïcul es gròssi paquets de hiu, e ajudat per Tonet, les anèc lançant ena proa dera barca, a on formèren un molon auriolenc qu’espargie era flaira de cambe nauèth hilat.
Canes-e-hanga-WEB	Neleta li paguèc ath menaire.
Canes-e-hanga-WEB	Santat e bon viatge!
Canes-e-hanga-WEB	E er òme, brandint eth soriac, hec cuélher ath sòn shivau eth camin de Catarròia.
Canes-e-hanga-WEB	Encara s’estèren es dus ua bona estona quiets ena arriba de hanga, sense gausar a embarcar, coma se demorèssen a quauquarrés.
Canes-e-hanga-WEB	Es hustèrs des barques cridauen ath Cuban.
Canes-e-hanga-WEB	Li calie entamenar lèu eth viatge: eth vent anaue a quèir, e se partie entath Palmar encara l’aurie de dar ara pèrga ua bona estona.
Canes-e-hanga-WEB	Neleta, damb visible trebolament, hège un arridolet a tota aquera gent de Catarròia, que la saludaue per çò d’auer-la vist ena sua tauèrna.
Canes-e-hanga-WEB	Tonet se decidic a trincar eth silenci en tot dirigir-se a Neleta.
Canes-e-hanga-WEB	Donques qu’eth pairin non venguie, s’aurien d’embarcar coma mès lèu milhor; aqueri òmes qu’auien rason.
Canes-e-hanga-WEB	E era sua votz ère raucosa, damb ua tremoladera d’angonia, coma se l’emocion li sarrèsse era gorja.
Canes-e-hanga-WEB	Neleta se seiguec en centre dera barca, ath pè deth pau, tient coma sèti un molon de camishèths, que se sarrauen jos eth sòn pes.
Canes-e-hanga-WEB	Tonet deplegèc era vela, demorant-se ajocat ath costat deth timon, e era barca comencèc a esguitlar-se, aletejant era lona contra eth pau damb es estrementides dera brisa, suau e moribonda.
Canes-e-hanga-WEB	Passauen doçament peth canau, vedent ara darrèra lum dera tarde es barraques isolades des pescadors, damb garlandes de hilats botades a secar sus es barralhes des corraus, e es senhes vielhes, de husta querada, qu'ath sòn entorn començauen a volatejar es arrates- caudes.
Canes-e-hanga-WEB	Pes ribassi caminauen es pescadors tirant peniblament des sues barquetes, en tot remolcar-les damb era faisha estacada en extrèm des cordes.
Canes-e-hanga-WEB	Adishatz, mormolhauen en passar.
Canes-e-hanga-WEB	Adishatz!…
Canes-e-hanga-WEB	E un aute còp eth silenci, acompanhat peth mormolh dera barca quan talhaue era aigua e eth monotòn cant des gargolhes.
Canes-e-hanga-WEB	Es dus anauen damb era vista baisha, coma se cranhèssen encuedar-se’n de qué èren solet, e s’en lheuar es uelhs se trapauen es sues guardades, les hugien de seguit.
Canes-e-hanga-WEB	S’agranien es vòres deth canau.
Canes-e-hanga-WEB	Es ribassi se perdien ena aigua.
Canes-e-hanga-WEB	Es granes lacunes des camps per enterrar s’estenien en ambdús costats.
Canes-e-hanga-WEB	Sus era plana superfícia ondejauen es canes en crepuscul, coma era cresta d’ua seuva submergida.
Canes-e-hanga-WEB	Qu’èren ja ena Albufèra.
Canes-e-hanga-WEB	Auancèren un shinhau mès damb es darrères possades dera brisa, e ath sòn entorn solet vederen aigua.
Canes-e-hanga-WEB	Ja non bohaue eth vent.
Canes-e-hanga-WEB	Eth lac, tranquil, sense era mendre ondulacion, agarraue un suau color opalescent, reflectint es darrèrs resplendors deth solei darrèr des luenhanes montanhes.
Canes-e-hanga-WEB	Eth cèu auie un color violeta e començaue a traucar-se pera part deth mar damb era lusor des prumères esteles.
Canes-e-hanga-WEB	Enes limits dera aigua se mercauen coma hantaumes es veles estavanides e immobiles des barques.
Canes-e-hanga-WEB	Tonet baishèc era vela, e agarrant era pèrga, comencèc a hèr auançar era embarcacion a truca de braci.
Canes-e-hanga-WEB	Era cauma deth crepuscul trinquèc eth sòn silenci.
Canes-e-hanga-WEB	Neleta, damb sonora arridalha, se botaue de pès, volent ajudar ath sòn companh.
Canes-e-hanga-WEB	Era tanben manejaue era pèrga.
Canes-e-hanga-WEB	Tonet deuec brembar-se des tempsi dera mainadesa, e des sòns jòcs rambalhosi, quan desatelauen es barquetes deth Palmar sense saber-se’n es sòns patrons e corrien pes canaus, en tot auer fòrça talents de húger dera persecucion des pescadors.
Canes-e-hanga-WEB	Quan se cansèsse començarie era.
Canes-e-hanga-WEB	Tè-te… responie eth damb er alend bracat pera fatiga: e seguie pergant.
Canes-e-hanga-WEB	Mès Neleta non caraue.
Canes-e-hanga-WEB	Coma se li pesèsse aqueth silenci perilhós, qu’en eth hugien es guardades coma se cranhèssen revelar es sòns pensaments, era joena parlaue damb grana volubilitat.
Canes-e-hanga-WEB	Ath hons se mercaue luenhana, coma ua plaja fantastica qu’ada era jamès auien d’arribar, era linha dentada dera Devesa.
Canes-e-hanga-WEB	Neleta, damb incessanti arridolets, qu’en eri i auie quauquarren forçat, rebrembaue ath sòn amic era net passada ena seuva, damb es sues pòurs e eth sòn saunei tranquil; aquera aventura que semblaue deth dia anterior; tan fresca ère ena sua memòria.
Canes-e-hanga-WEB	Mès eth silenci deth companh, era sua vista tachada ath hons dera barca damb expression ansiosa, li cridèren era atencion.
Canes-e-hanga-WEB	Alavetz vedec que Tonet avalaue damb es uelhs es sues sabates auriòles, petites e elegantes, que se mercauen sus eth cambe coma dues taques clares, e bèra causa mès que damb es movements dera barca era auie deishat ath descubèrt.
Canes-e-hanga-WEB	S’esdeguèc a caperar-se e demorèc silenciosa, damb era boca sarrada damb un gèst dur e es uelhs lèu barradi, mentre ua arrupa dolorosa se formaue entre es sues celhes.
Canes-e-hanga-WEB	Neleta semblaue hèr esfòrci entà véncer era sua volontat.
Canes-e-hanga-WEB	Seguien auançant lentament.
Canes-e-hanga-WEB	Qu’ère un trabalh penible trauessar era Albufèra a fòrça de braci damb era barca cargada.
Canes-e-hanga-WEB	D’autes barquetes uedes, sense mès pes qu’eth der òme qu’agarraue era pèrga, passauen rapides ath sòn costat coma lançadores, en tot perder-se ena penombra, cada còp mes densa.
Canes-e-hanga-WEB	Tonet amiaue ja lèu ua ora manejant era pesada pèrga, esguitlant-se a viatges sus eth fòrt solèr de cauquilhes e enredant-se d’autes ena vegetacion deth hons, qu’es pescadors cridauen eth peu dera Albufèra.
Canes-e-hanga-WEB	Pro se vedie que non ère avedat entad aqueth trabalh.
Canes-e-hanga-WEB	S’auesse anat solet ena barca s’aurie estirat ath hons, demorant que tornèsse eth vent o lo remorquèsse ua auta embarcacion.
Canes-e-hanga-WEB	Mès era preséncia de Neleta desvelhaue en eth cèrta estimacion e non volie arturar-se enquia que queiguesse crebat pera fatiga.
Canes-e-hanga-WEB	Eth sòn pièch alendaue en emparar-se ena pèrga empossant era barca.
Canes-e-hanga-WEB	Sense abandonar eth long pau, amiaue de quan en quan un braç en sòn front entà netejar-se era sudor.
Canes-e-hanga-WEB	Neleta lo cridèc damb votz doça, qu’en era i auie quauquarren d’amorassa mairau.
Canes-e-hanga-WEB	Sonque se vedie era sua ombra sus es camishèths qu’aumplien era proa.
Canes-e-hanga-WEB	Era joena volie que descansèsse: li calie arturar-se un moment; qu’ère parièr arribar mieja ora abans que dempús.
Canes-e-hanga-WEB	E lo hec sèir ath sòn costat, en tot indicar qu’en molon de cambe serie mès comòde qu’ena popa.
Canes-e-hanga-WEB	Era barca quedèc immobila.
Canes-e-hanga-WEB	Tonet, en remeter-se, sentec era doça proximitat d’aquera hemna, madeish que quan s’estaue en taulèr dera tauèrna.
Canes-e-hanga-WEB	Qu’auie barrat era net.
Canes-e-hanga-WEB	Non i auie ua auta lum qu’eth difús resplendor des esteles, que tremolauen ena aigua nera.
Canes-e-hanga-WEB	Eth silenci prigond ere interromput pes bronits misteriosi dera aigua, secodida pes còps de coa d’animaus invisibles.
Canes-e-hanga-WEB	Es lobines, que venguien dera part deth mar, acaçauen as petiti peishi, e era nera superfícia se secodie damb un chap-chap contunh de desordenada hujuda.
Canes-e-hanga-WEB	En ua mata pròcha lançauen es folques eth sòn planh coma se les aucissen e cantauen es buxquerots damb inacabables escales.
Canes-e-hanga-WEB	Tonet, en aguest silenci claufit de mormolhs e cants, se pensaue que non auie passat eth temps, qu’encara ère petit e s’estaue en un clar dera seuva, ath costat dera sua mainadenca companha, era hilha dera vendeira d’anguiles.
Canes-e-hanga-WEB	Ara non sentie pòur: sonque l’enquimeraue eth calor misteriós dera sua companha, er ambient embriagador que semblaue gésser deth sòn còs, en tot pujar-li en cervèth coma se siguesse un licor fòrt.
Canes-e-hanga-WEB	Damb eth cap clin, sense gausar lheuar es uelhs, auancèc un braç, agarrant era cintura de Neleta.
Canes-e-hanga-WEB	Lèu en madeish moment sentec ua amorassa doça, un contacte velosat, ua man que s’esguitlaue peth sòn cap e baishant enquiath front secaue era sudor que l’umidificaue.
Canes-e-hanga-WEB	Lheuèc era guardada e vedec apròp, ena escurina, uns uelhs que ludien tachadi en eth, en tot reflectir eth punt de lum d’ua luenhana estela.
Canes-e-hanga-WEB	Sentec enes possi es gatalhèues des peus ròis e fini qu’enrodauen eth cap de Neleta coma ua aureòla.
Canes-e-hanga-WEB	Aqueri perhums fòrts que s’impreganue era tauernèra semblèren entrar de còp enquia çò mès prigond deth sòn èsser.
Canes-e-hanga-WEB	Tonet, Tonet!, gasulhèc era, damb votz estavanida, coma un trende gemèc.
Canes-e-hanga-WEB	Madeish qu’ena Devesa!…
Canes-e-hanga-WEB	Mès ara ja non èren mainatges; qu’auie despareishut era innocéncia que les hège sarrar-se er un contra er aute entà remeter-se, e en amassar-se dempús de longui ans damb ua naua abraçada, queigueren en molon de cambe, desbrembadi de tot, damb eth desir de non lheuar-se mès.
Canes-e-hanga-WEB	Era barca seguic quieta en centre deth lac, coma se siguesse abandonada, sense que, sus es sòns bòrds, se merquèsse era mès leugèra siloeta.
Canes-e-hanga-WEB	Aprop sonaue era guiterosa cançon d’uns barquèrs.
Canes-e-hanga-WEB	Qu’arribèc era gran hèsta deth Palmar, era deth Mainatge Jesús.
Canes-e-hanga-WEB	Ère en Deseme: sus era Albufèra bohaue un vent hered qu’arraulie es mans des pescadors, en tot apegar-les ena pèrga.
Canes-e-hanga-WEB	Es òmes amiauen casquetes de lan calades enquiàs aurelhes e non se treiguien er impermeable auriò, que quan caminauen hège un fru-fru de pèlhes uedes.
Canes-e-hanga-WEB	Es hemnes a penes gessien des barraques: totes es familhes s’estauen ath cant deth larèr, humejant-se tranquillament en ua atmosfèra densa de cabana d’esquimaus.
Canes-e-hanga-WEB	Era Albufèra auie pujat de nivèu.
Canes-e-hanga-WEB	Es ploges d’iuèrn aumentauen era aigua, es camps e es ribassi èren caperadi per ua capa liquida, esposcada a tròci pes èrbes submergides.
Canes-e-hanga-WEB	Eth lac semblaue mès gran.
Canes-e-hanga-WEB	Es barraques isolades, qu’abans èren en tèrra fèrma, campauen coma flotant sus es aigües, e es barques atracauen ena madeisha pòrta.
Canes-e-hanga-WEB	Deh solèr deth Palmar, umid e hangós, semblaue gésser un hered cru e insofrible, que possaue ara gent laguens des sues cases.
Canes-e-hanga-WEB	Es comaires deth pòble non rebrembauen un iuèrn tan dur.
Canes-e-hanga-WEB	Es parrats morisqui, inquieti e rapaci, queiguen des tets de palha, arraulidi peth hered, damb un crit trist que semblaue un planh mainadenc.
Canes-e-hanga-WEB	Es gardes dera Devesa deishauen de uelh as mainatges dauant des necessitats dera misèria, e toti es maitins ua armada de mainatges s’espargie peth bòsc, cercant lenha seca entà escauhar es sues barraques.
Canes-e-hanga-WEB	Es parroquians de Canhamèl se seiguien ath torn dera humeneja, e sonque se decidien a abandonar es sues cagiretes d’espart ath cant deth huec entà vier en taulèr ara cèrca de naui veires.
Canes-e-hanga-WEB	Eth Palmar semblaue engrepesit e somnolent.
Canes-e-hanga-WEB	Ne gent enes carrèrs, ne barques en lac.
Canes-e-hanga-WEB	Es òmes gessien entà recuélher era pesca queiguda enes hilats pendent era net, e tornauen de seguit en pòble.
Canes-e-hanga-WEB	Es pès se mostrauen enòrmes, damb es sues envolopes de tela gròssa laguens des espardelhes d’espart.
Canes-e-hanga-WEB	Es barques amiauen ath hons ua capa de palha d’arròs entà combàter eth hered.
Canes-e-hanga-WEB	Fòrça dies, en hèr dia, flotauen en canau amples lames de gèu, coma cristaus deslustradi.
Canes-e-hanga-WEB	Toti se seiguien vençudi peth temps.
Canes-e-hanga-WEB	Qu’èren hilhs deth calor, avedadi a veir borir eth lac e flairar des camps era sua aulor corrompuda pes amorasses deth solei.
Canes-e-hanga-WEB	Enquia e tot es anguiles, sivans didie er oncle Paloma, non volien trèir eth sòn morre dehòra dera hanga en aqueth temps de gossets.
Canes-e-hanga-WEB	E entà agreujar era situacion, queiguie plan soent ua ploja torrenciau qu’escurie eth lac e desbordaue es sèquies.
Canes-e-hanga-WEB	Eth cèu gris daue un ambient de tristesa ara Albufèra.
Canes-e-hanga-WEB	Es barques que navegauen jos era bromadissa semblauen taüts, damb es sòns òmes quiets botadi ena plaja e caperadi enquiath nas per gròssi liròts.
Canes-e-hanga-WEB	Mès en arribar Nadau, damb era sua hèsta deth Mainatge Jesús, eth Palmar semblaue revíuer, deishant de cornèr eth sopor iuèrnau qu’ère calat.
Canes-e-hanga-WEB	Calie divertir-se coma toti es ans, encara que se gelèsse eth lac e se podesse caminar sus eth, coma condauen que se passaue en tèrres luenhanes.
Canes-e-hanga-WEB	Aguesti enemics sense fe ne consciéncia arribauen a díder qu’es deth Palmar submergien ath sòn divin patron enes sèquies quan era pesca non ère bona.
Canes-e-hanga-WEB	Quin sacrilègi!…
Canes-e-hanga-WEB	Plan per aquerò eth Mainatge Jesús castigaue era sua lengua pecadora, non permetent que gaudissen deth privilègi des redolins.
Canes-e-hanga-WEB	Tot eth Palmar se premanie entàs hèstes.
Canes-e-hanga-WEB	Es hemnes desfisauen eth hered trauessant eth lac entà vier en Valencia ena Hèira de Nadau.
Canes-e-hanga-WEB	Quan tornauen ena barca deth marit, era impacienta mainadesa les demoraue en canau, desirosa de veir es presents.
Canes-e-hanga-WEB	Es shivalons de carton, es sables de lhauna, es tambors e es trompetes èren acuelhudi damb exclamacions d’entosiasme pera gent menuda, mentre es hemnes mostrauen as sues amigues es crompes de màger importància.
Canes-e-hanga-WEB	Es hèstes se tardauen tres dies.
Canes-e-hanga-WEB	Eth dusau dia de Nadau arribaue era musica de Catarròia e se hège ua tòia dera anguila mès gròssa de tot er an, coma ajuda des despenes.
Canes-e-hanga-WEB	Eth tresau qu’ère era hèsta deth Mainatge Jesús, e a londeman era de Crist; tot damb misses e sermons e balhs nueitius ath son deth tamboret e dera flaüta.
Canes-e-hanga-WEB	Neleta se prepausaue aguest an gaudir coma jamès pendent es hèstes.
Canes-e-hanga-WEB	Era sua felicitat qu’ère complèta.
Canes-e-hanga-WEB	Li semblaue víuer en ua etèrna primauèra darrèr deth taulèr dera tauèrna.
Canes-e-hanga-WEB	Quan sopaue, auent en un costat a Canhamèl e en aute ath Cuban, toti tranquils e satisfèts, ena santa patz dera familha, se consideraue era mès erosa des hemnes e laudaue era bontat de Diu, que permet víuer eroses as bones persones.
Canes-e-hanga-WEB	Qu’ère era mès rica e era mès beròia deth pòble; eth sòn marit ère content; Tonet, depenent dera sua volontat, se mostraue cada còp mès encamardat…
Canes-e-hanga-WEB	Qué li restaue per desirar?
Canes-e-hanga-WEB	Pensaue qu’es granes senhores qu’auie vist de luenh enes sòns viatges a Valencia non èren solide tant eroses coma era en aqueth cornèr de hanga enrodat d’aigua.
Canes-e-hanga-WEB	Es sues enemigues mormolhauen; era Samaruca l’espiaue: era e Tonet, entà veder-se solets sense lheuar sospeches, les calie endonviar viatges enes poblacions pròches ath lac.
Canes-e-hanga-WEB	Neleta ère qui agudaue er enteniment entad aquerò, damb ua parlòta que hège sospechar ath Cuban se serien cèrtes es petòfies sus amors anteriors ath sòn, qu’acostumèren ara tauernèra a taus astúcies.
Canes-e-hanga-WEB	Mès aguesta se mostraue tranquilla dauant dera maudisença.
Canes-e-hanga-WEB	Çò que parlauen ara es enemigues ère madeish que didien quan entre era e Tonet non s’escambiauen que paraules indiferentes.
Canes-e-hanga-WEB	E damb era certitud de qué arrés podie provar era sua fauta, mespredaue es petòfies, e en plia tauèrna badinaue damb Tonet d’ua manèra qu’escandalizaue ar oncle Paloma.
Canes-e-hanga-WEB	Neleta se mostraue coma ofensada.
Canes-e-hanga-WEB	Qu’ei que non s’auien elevat amassa?
Canes-e-hanga-WEB	Non podie estimar a Tonet coma a un frair, rebrembant çò de molt qu’era sua mair auie hèt per era?
Canes-e-hanga-WEB	Canhamèl assentie, laudant es boni sentiments dera sua hemna.
Canes-e-hanga-WEB	A on non ère tan d’acòrd eth tauernèr ère ena conducta de Tonet coma associat.
Canes-e-hanga-WEB	Aguest gojat auie cuelhut era sua bona sòrt madeish que se siguesse un prèmi de lotaria, e coma aqueth que non hè mau a degun e se minge çò de sòn, se divertie, sense hèr-ne cabau dera pesca.
Canes-e-hanga-WEB	Eth lòc dera Sequiòta daue un bon rendiment.
Canes-e-hanga-WEB	Non èren es pesques fabuloses de d’autes epòques, mès i auie nets que s’arribaue lèu lèu ath centenat d’arròbes d’anguiles, e Canhamèl gaudie es satisfaccions deth bon negòci, regatejant eth prètz entre aprovedidors dera ciutat, susvelhant eth pes e presenciant er embarcament des tistèrs.
Canes-e-hanga-WEB	Per aguest costat non anaue mau era companhia, mès ada eth l’agradaue era egalitat: que cada un complisse eth sòn déuer sense abusar des auti.
Canes-e-hanga-WEB	Es prumères nets anec en redolin, e seigut ena barca damb eth cigar ena boca, vedie se com eth sòn pairin e es pescadors a sodada uedauen ena escurina es granes borses, aumplint d’anguiles e tenques eth hons dera barca.
Canes-e-hanga-WEB	Dempús, ne tan solet aquerò.
Canes-e-hanga-WEB	Lo shordauen es nets escures e tempestoses, qu’en eres era aigua se botge e se realizen es granes pesques; non li shautaue er esfòrç que s’auie de hèr entà tirassar es hilats pesants e plei; li costaue repugnància era viscositat des anguiles esguitlant-se entre es mans, e s’estimaue mès demorar-se ena tauèrna o dormir ena barraca.
Canes-e-hanga-WEB	Canhamèl, entà encoratjar-lo damb er exemple, en tot foter-li en cara era sua guitèra, se decidie quauques nets a vier en redolin tossint e planhent-se des sòns dolors; mès eth maudit, qu’ère pro que hesse eth aguest sacrifici, entà que mostrèsse encara mès in de quedar-se, arribant ena sua pòcavergonha a díder que Neleta aurie pòur se se vedesse soleta ena tauèrna.
Canes-e-hanga-WEB	Qu’ère vertat qu’er oncle Paloma ère pro entà amiar entà dauant eth negòci: jamès auie trabalhat damb tanta afogadura coma en veder-se patron dera Sequiòta; mès, qué dimònis!
Canes-e-hanga-WEB	Quina sòrt era d’aqueth guit!
Canes-e-hanga-WEB	Era pòur a pèrder era Sequiòta ère era soleta causa que tenguie ar oncle Paco.
Canes-e-hanga-WEB	Mentretant, Tonet, demorant ena tauèrna coma se siguesse sua, s’engrassie calat en aquera felicitat d’auer satisfèts toti es desirs sonque estirant era man.
Canes-e-hanga-WEB	Se minjaue çò milhor dera casa, aumplie eth sòn veire en toti es tonèls, grani e petits, e bèth còp, damb lhòco e sobtat impuls, coma entà assolidar mès era sua possession, se permetie era audàcia d’amorassar a Neleta per dejós deth taulèr, dauant de Canhamèl e a quate passi des parroquians, qu’entre eri n’auie que non lo deishauen de uelh.
Canes-e-hanga-WEB	A viatges lo cuelhie un hòl desir de gésser deth Palmar, de passar un dia dehòra dera Albufèra, ena ciutat o enes pòbles deth lac, e se calaue dauant de Neleta damb expression de patron.
Canes-e-hanga-WEB	Balha-me un duro.
Canes-e-hanga-WEB	Un duro!
Canes-e-hanga-WEB	E entà qué?
Canes-e-hanga-WEB	Es uelhs verds dera tauernèra se tachauen en eth, imperiosi e fèrs; se quilhaue damb era supèrbia dera adultèra que non vò èster enganhada ath sòn torn; mès en veir ena guardada deth gojatòt solet eth desir de vagar, de desconflar-se dera sua vida de macho ben alimentat, Neleta arrie satisfèta e li daue tot çò que demanaue, en tot recomanar-li que tornèsse lèu.
Canes-e-hanga-WEB	Canhamèl s’indignaue.
Canes-e-hanga-WEB	Que l’ac poirie tolerar se se tenguesse ath negòci; mès non: lo fraudaue enes sòns interèssi, e ath delà se minjaue mieja tauèrna, demanant encara sòs!
Canes-e-hanga-WEB	Era sua hemna qu’ère massa brava: la perdie er arregraïment que professaue ad aqueri Palomes des dera mainadesa.
Canes-e-hanga-WEB	E damb era sua minuciositat d’aganit anaue compdant çò que Tonet consumie en establiment e era prodigalitat que convidaue as sòns amics, tostemp a cargue deth patron.
Canes-e-hanga-WEB	Enquia e tot Sangsuga, aqueth polhós expulsat dera tauèrna pr’amor qu’enlordie es cagirons, tornaue ara, emparat peth Cuban, que lo hège bèuer enquiara embriaguesa, e tenguie entad aquerò licors de botelha, es de mès naut prètz, sonque peth gust d’enténer es asenades que s’auie format enes sues lectures de sacristan.
Canes-e-hanga-WEB	E eth malerós non sabie liéger en aqueri uelhs; non vedie un arridolet diabolic ena guardada de malícia qu’era acuelhie tau disposicion.
Canes-e-hanga-WEB	Quan Tonet se cansaue d’estar-se ena tauèrna dies sancers, seigut ath costat de Neleta, damb era expression d’un gosset que demore eth moment avient entàs sues amorasses, agarraue era escopeta e era gosseta de Canhamèl e se n’anaue entàs canets.
Canes-e-hanga-WEB	Era escopeta der oncle Paco qu’ère era milhor deth Palmar: ua arma de ric que Tonet consideraue coma sua, e que damb era lèu jamès mancaue era balestada.
Canes-e-hanga-WEB	Era gosseta ère era famosa Centelha, coneishuda en tot eth lac peth sòn olfacte.
Canes-e-hanga-WEB	Que non auie pèça que se l’escapèsse, per espés que siguesse eth canet, nadant jos era aigua coma ua lueira entà trèir deth hons des erbòts aquatics eth audèth herit.
Canes-e-hanga-WEB	Canhamèl afirmaue que non auie sòs en mon entà crompar-li aguest animau; mès vedie damb tristesa qu’era sua Centelha mostraue mès predileccion per Tonet, que l’amiaue de caça cada dia, que peth sòn ancian patron, caperat de mocadors e hlaçades ath cant deth huec.
Canes-e-hanga-WEB	Enquia e tot dera gosseta s’apoderaue aqueth tafurèl!…
Canes-e-hanga-WEB	Tonet, entosiasmat peth fabulós apraiament qu’er oncle Paco auie entara caça, consumie er aprovediment de cartuches sauvada ena tauèrna entàs caçadors.
Canes-e-hanga-WEB	Arrés deth Palmar auie caçat tant.
Canes-e-hanga-WEB	Enes estrets carrerons d’aigua des mates mès pròches ath pòble sonauen de contunh es traits d’escopeta de Tonet, e era Centelha, ahiscada peth trabalh, s’esposcaue enes canets.
Canes-e-hanga-WEB	Eth Cuban sentie ua voluptat herotja en aguest exercici, que li rebrembaue es tempsi de guerrilhèr.
Canes-e-hanga-WEB	Se calaue ara demora des audèths damb es madeishes precaucions d’astúcia sauvatja que tenguie quan s’emboscaue en espés bòsc entà caçar as òmes.
Canes-e-hanga-WEB	Era Centelha li hège a vier ena barca es folques e es lits, damb eth còth trende e eth plomatge tacat de sang.
Canes-e-hanga-WEB	Dempús venguien es audèths deth lac mens vulgars, qu’era sua caça aumplie de satisfaccion a Tonet: e admiraue, mòrts ath hons dera embarcacion, eth poth de canet, damb plomatge blu e bèc ròi; er agró o garça imperiau, damb eth sòn color verd e porpra e un plumalh sus eth cap; er oroval, damb eth sòn color falbe e eth pap ròi; eth piuló o lit florentin, blanc e auriolenc; eth morelh, damb eth cap nere de reflèxi dauradi, e eth sanglot, beròia cambalonga, d’esplendid plomatge d’un verd brilhant.
Canes-e-hanga-WEB	De nets entraue ena tauèrna damb mina de vencedor, lançant en solèr eth sòn cargament de carn mòrta enrodada en un arcolan de plomes.
Canes-e-hanga-WEB	Aquiu qu’auie er oncle Paco matèria entà aumplir eth caudèr!
Canes-e-hanga-WEB	E quan, de quan en quan, caçaue bèth flamenc, cridat bragat pera gent dera Albufera, damb enòrmes pautes, còth long, plomatge blanc e ròsa e cèrta mina misteriosa, semblable ath des ibis d’Egipte, Tonet s’entestaue en que Canhamèl lo hesse dissecar en Valencia, entath sòn dormitòri; un ornament elegant, donques que plan per aquerò lo cercauen fòrça es senhors dera ciutat.
Canes-e-hanga-WEB	Eth tauernèr acceptaue aguesti presents damb mormolhs que revelauen era sua satisfaccion relatiua.
Canes-e-hanga-WEB	Quan deisharie quieta era sua escopeta?
Canes-e-hanga-WEB	Non sentie hered enes canets?
Canes-e-hanga-WEB	Donques qu’ère tan fòrt, per qué non ajudaue pes nets ath pairin en trabalh deth redolin?
Canes-e-hanga-WEB	Mès eth condemnat acuelhie damb arridalhes es planhs deth tauernèr malautís, e se filaue de cap ath taulèr.
Canes-e-hanga-WEB	Neleta, ua copa…
Canes-e-hanga-WEB	Pro que se l’auie guanhat passant eth dia entre es canets, damb es mans gelades sus era escopeta, entà hèr-se a vier aqueth molon de carn.
Canes-e-hanga-WEB	E encara didien que hugie deth trabalh!…
Canes-e-hanga-WEB	En un arrancament d’impudor alègre, amorassaue es caròles de Neleta per dessús deth taulèr, sense hèr-ne cabau dera preséncia dera gent ne crànher ath marit.
Canes-e-hanga-WEB	Qu’ei que non èren coma frairs qu’auien jogat amassa de petits?…
Canes-e-hanga-WEB	Er oncle Tònho non sabie ne volie saber arren deth sòn hilh.
Canes-e-hanga-WEB	Se lheuaue abans dera auba e non tornaue enquiara net.
Canes-e-hanga-WEB	Minjaue damb era Bòrda, ena solitud des sòns camps submergidi, quauques sardines e còques de milhòc.
Canes-e-hanga-WEB	Era sua luta per crear naua tèrra lo tenguie ena praubetat, sense permeter-li milhors aliments.
Canes-e-hanga-WEB	En tornar ena barraca, barrada ja era net, s’estirauen ena sua jaça damb es uassi adoloridi, en tot esclipsar-se peth dromilhon deth cansament, mès eth sòn pensament volaue calculant entre es bromes deth saunei es barques de tèrra qu’encara mancauen enes sòns camps e es quantitats que li calie balhar as creditors abans de considerar-se patron d’uns arrossars creadi damb era sua sudor pam a pam.
Canes-e-hanga-WEB	Er oncle Paloma passaue era majoritat des nets dehòra dera barraca, pescant ena Sequiòta.
Canes-e-hanga-WEB	Tonet non minjaue damb era familha, e sonque a nautes ores, quan se barraue era tauerna de Canhamèl, trucaue ena pòrta damb impacientes picades de pè, en tot lheuar-se era prauba Bòrda, miei adormida e cansada, entà daurir-lo.
Canes-e-hanga-WEB	Atau se passèc eth temps, enquia qu’arribèren es hèstes deth Palmar.
Canes-e-hanga-WEB	Era vesilha dera hèsta deth Mainatge, pera tarde, lèu tot eth pòble s’amolonèc entre era arriba deth canau e era pòrta deth darrèr dera tauèrna de Canhamèl.
Canes-e-hanga-WEB	Arrés sentie es rigors dera temperatura.
Canes-e-hanga-WEB	Es hemnes, que ludien es sòns vestits naus, auien abandonat es mantèls de lan e mostrauen es braci rebussadi, de color violeta per çò deth hered.
Canes-e-hanga-WEB	Es òmes amiauen faishes naues e gòrres ròies o neres qu’encara sauvauen es plecs dera botiga.
Canes-e-hanga-WEB	En tot profitar era parlòta des sues companhes, s’esguitlauen entara tauèrna, a on er alend des beuedors e eth hum des cigars formauen un ambient dens que flairaue a lan bòrda e espardelhes lordes.
Canes-e-hanga-WEB	Parlauen cridant dera musica de Catarròia, assegurant qu’ère era milhor deth mon.
Canes-e-hanga-WEB	Es pescadors d’aquiu qu’èren mala gent, mès les calie arreconéisher que musica coma aquera non l’entenie ne eth rei.
Canes-e-hanga-WEB	Quauquarren de bon auien d’auer es praubi deth lac.
Canes-e-hanga-WEB	E en veir qu’ena arriba deth canau s’amolonaue era gent, cridant en tot anonciar era proximitat des musics, toti es parroquians gesseren en massa e era tauèrna quedèc ueda.
Canes-e-hanga-WEB	Per dessús des canets passaue er extrèm d’ua gran vela.
Canes-e-hanga-WEB	En campar en ua virada deth canau eth llaüt qu’amiaue ara musica, era gentada s’estarnèc a crits, coma se l’enventisse era vista des pantalons ròis e es blancs plumalhs qu’ondejauen sus es casquetes.
Canes-e-hanga-WEB	Era mainadesa deth pòble, seguint eth costum tradicionau, lutaue per apoderar-se deth tambor.
Canes-e-hanga-WEB	Se calauen es mossos aigua laguens en aqueth canau de gèu liquid, en tot en.honsar-se enquiath pièch damb ua valentia que hège carrinclar es dents as que s’estauen era arriba.
Canes-e-hanga-WEB	Es vielhes protestauen:
Canes-e-hanga-WEB	Condemnadi!…
Canes-e-hanga-WEB	Que cuelheratz ua pneumonia!
Canes-e-hanga-WEB	Mès es gojats se lançauen contra era barca, s’agarrauen en bòrd, entre es arridalhades des musics lutant entà que les autregèssen er enòrme esturment.
Canes-e-hanga-WEB	A jo!…” Enquia qu’un mès audaç, cansat de demanar, l’agarraue damb tau fòrça, que lèu anèc a parar ena aigua eth gran tambor, e calant-se-lo ena espatla, gessec dera sèquia, seguit pes sòns envejosi companhs.
Canes-e-hanga-WEB	Es musics, en desembarcar, se trapauen dauant dera casa de Canhamèl.
Canes-e-hanga-WEB	Treiguien es sòns esturments, les templauen, e eth revolum de gent seguie as musics, silenciosi e damb grana veneracion, en tot admirar aqueth eveniment que se demoraue pendent tot er an.
Canes-e-hanga-WEB	En gésser a tocar eth rambalhós pasdoble, toti experimentauen subersaut e estranhesa.
Canes-e-hanga-WEB	Es sues aurelhes, acostumades ath prigond silenci deth lac, s’esmoiguien dolorosament damb es rugits des esturments, que hègen tremolar es parets de hanga des barraques.
Canes-e-hanga-WEB	Mès, remetudi d’aguesta prumèra suspresa que trebolaue era cauma conventuau deth pòble, era gent arrie doçament, amorassada pera musica, qu’arribaue entada eri coma era votz d’un mon luenhant, era majestat d’ua vida misteriosa que se desvolòpe mès enlà des aigües dera Albufèra.
Canes-e-hanga-WEB	Es hemnes s’atrendien, sense saber per qué, e volien plorar; es òmes, quilhant es sues espatles inclinades de barquèr, se n’anauen damb pas marciau darrèr dera banda e es gojates arrien as sòns nòvis damb es uelhs brilhants e es caròles acolorides.
Canes-e-hanga-WEB	Passaue era musica per ua etapa de naua vida sus aquera gent somnolenta, en tot trèir-la der engüeg des aigües mòrtes.
Canes-e-hanga-WEB	Cridauen sense saber per qué, hègen visques ath Mainatge Jesús, corrien en grops rambalhosi dauant des musics, e enquia e tot es vielhs se mostrauen alègres e jogaires coma es petits, que damb sables e shivalons de carton formauen era escorta deth music màger, admirant es sòns galons d’aur.
Canes-e-hanga-WEB	Era banda passèc e repassèc diuèrsi còps eth solet carrèr deth Palmar, prolongant era carrèra entà qu’eth public quedèsse satisfèt, en tot meter-se enes carrerons que quedauen entre es barraques e gessent entath canau entà arrecular un aute còp en carrèr, e eth pòble sancer la seguie pendent aguestes evolucions cantant a crits es passatges mès vius deth pasdoble.
Canes-e-hanga-WEB	Que calec, fin finau, balhar fin ad aguest delèri musicau, e era banda s’arturèc ena plaça, dauant dera glèisa.
Canes-e-hanga-WEB	Eth baile procedic a lotjar as musics.
Canes-e-hanga-WEB	Se les disputauen es comaires sivans era importància des esturments, e er encargat deth tambor, precedit pera sua enòrma caisha, cuelhie eth camin dera milhor casa.
Canes-e-hanga-WEB	Es musics, satisfèts d’auer ludut es sòns unifòrmes, se caperauen damb hlaçades de laurador, maudident era umida heredor deth Palmar.
Canes-e-hanga-WEB	Damb era dispersion dera banda non s’esclaric era gentada dera plaça.
Canes-e-hanga-WEB	En un extrèm d’era comencèc a sonar era rampelada d’un tamboret, e ath cap d’ua estona s’anoncièc ua flaüta damb prolongades escales, que semblauen cabiròles musicaus.
Canes-e-hanga-WEB	Era gentada aplaudic.
Canes-e-hanga-WEB	Qu’ère Dimòni, eth famós flaütista de cada an; un alègre compaire, tan famós pes sues petes coma pera abiletat dera flaüta.
Canes-e-hanga-WEB	Sangsuga qu’ère eth sòn milhor amic, e quan eth flaütista venguie enes hèstes, eth vagabond non se separaue d’eth ne un moment, sabent qu’ath finau se beuerien frairaument es sòs des encargadi dera hèsta.
Canes-e-hanga-WEB	Que s’anaue a hèr era tòia dera anguila mès gròssa der an coma ajuda dera hèsta.
Canes-e-hanga-WEB	Ère un costum ancian, que respectauen toti es pescadors.
Canes-e-hanga-WEB	Aqueth d’eri qu’agarrèsse ua anguila enòrma, se la sauvaue en sòn peishèr, sense gausar vener-la.
Canes-e-hanga-WEB	Se bèth un ne pescaue ua auta de mès grana, se sauvaue aguesta, e eth patron dera anterior podie dispausar d’aquera.
Canes-e-hanga-WEB	D’aguesta sòrta es encargadi dera hèsta possedien tostemp era mès enòrma que s’auie cuelhut ena Albufèra.
Canes-e-hanga-WEB	Aguest an, er aunor dera anguila gròssa li corresponie ar oncle Paloma: per bèra causa pescaue en prumèr lòc.
Canes-e-hanga-WEB	Eth vielh experimentaue ua des màger satisfaccions dera sua vida mostrant eth beròi animau ara gent dera plaça.
Canes-e-hanga-WEB	Aquerò ac auie pescat eth!…
Canes-e-hanga-WEB	E sus es sòns braci tremolosi mostraue era anguila de lomb verd e vrente blanc, gròs coma ua cueisha e damb ua pèth greishosa qu’en era se trincaue era lum.
Canes-e-hanga-WEB	Que s’auie de passejar era saborosa pèça per tot eth pòble ath son dera flaüta, mentre es individús mès respectables dera Comunitat venien es numèros dera tòia de pòrta en pòrta.
Canes-e-hanga-WEB	E eth vagabond, capinaut dera confiança que botauen en eth, se metec ath cap dera marcha damb era anguila enes braci, seguit dera flaüta e deth tambor e enrodat des capviroletes e crits dera mainadesa.
Canes-e-hanga-WEB	Corrien es hemnes entà veir d’apròp ara enòrma bèstia, entà tocar-la damb religiosa admiracion, coma se siguesse ua misteriosa divinitat deth lac, e Sangsuga les hège enlà damb gravetat: “Dehòra, dehòra!…” Que l’anauen a hèr maubé damb tanti tocaments!
Canes-e-hanga-WEB	Mès en arribar dauant dera casa de Canhamèl, credec que ja auie gaudit pro dera admiracion populara.
Canes-e-hanga-WEB	Que li hègen mau es braci, aflaquidi pera guitèra; pensèc qu’era anguila non ère entada eth, e en tot autrejar-la ara mainadesa, se calèc ena tauèrna, deishant que seguisse entà dauant era tòia, amiant dauant, coma trofèu de victòria, eth vistós animau.
Canes-e-hanga-WEB	Ena tauèrna i auie pòca gent.
Canes-e-hanga-WEB	Darrèr deth taulèr se trapaue Neleta, damb eth sòn marit e eth Cuban, parlant dera hèsta de londeman.
Canes-e-hanga-WEB	Es escargadi èren, sivans costum, es graciadi damb es milhors lòcs ena tòia des redolins, e a Tonet e ath sòn consòci les corresponie eth lòc de preferéncia.
Canes-e-hanga-WEB	S’auien hèt ena ciutat vestits neri entà assistir ena gran missa en prumèr banc, e èren ocupadi en discutir es preparatius dera hèsta.
Canes-e-hanga-WEB	Ena barca-corrèu arribarien a londeman es musics e cantaires e un prèìre celèbre pera sua eloqüéncia, que harie eth sermon deth Mainatge Jesús, vantant de passa era simplicitat e es vertuts des pescadors dera Albufèra.
Canes-e-hanga-WEB	I auie ua barcassa ena plaja dera Devesa cargant mirta e mirton entà escampilhar-lo pes plages, e en un cornèr dera tauèrna sauvaue eth povorista diuèrsi cabassi de masclets, petards de hèr que se tirauen coma canonades.
Canes-e-hanga-WEB	Ena maitiada deth dia a vier eth lac s’esmoiguec damb eth tarrabastalh des masclets, coma s’en Palmar se hesse ua batalha.
Canes-e-hanga-WEB	Dempús s’amolonèc era gent en canau, nhacant es sòns entrepans.
Canes-e-hanga-WEB	Demorauen as musics que venguien de Valencia, e parlauen sense pòsa dera esplendor des encargadi dera hèsta.
Canes-e-hanga-WEB	Be n’apraiaue de ben es causes er oncle Paloma!
Canes-e-hanga-WEB	Per bèra causa auie a posita es sòs de Canhamèl!
Canes-e-hanga-WEB	Quan arribèc era barca-corrèu, baishèc en tèrra prumèr de tot eth predicador, un prèire gròs, d’entrecelha impausanta, damb ua grana borsa de damasc ròi que contenguie es sues vestidures entara cagièra.
Canes-e-hanga-WEB	Sangsuga, possat pes sues ancianes afabilitats de sacristan, s’esdeguèc a encargar-se’n der equipatge der orador, en tot cargar-se-lo ena esquia.
Canes-e-hanga-WEB	Dempús anèren sautant en tèrra es individús dera capèra musicau; es cantaires damb cara de hame e retortilhades cabeladures, es musics amiant dejós des braci es sòns violins e flaütas estropades de verd, e es tiples, adolescents auriolencs e uelhimacadi, damb gèsti de precòça malícia.
Canes-e-hanga-WEB	Toti parlauen deth famós alh e pebe que se hège en Palmar, coma s’auessen hèt eth viatge sonque entà minjar.
Canes-e-hanga-WEB	Era gent les deishaue entrar en pòble sense botjar-se dera arriba.
Canes-e-hanga-WEB	Que volien veir d’apròp es esturments misteriosi, botadi ath cant deth pau dera vela dera barca, e qu’uns quants gojatòts començauen a botjar.
Canes-e-hanga-WEB	Es timbals, en èster transportadi en tèrra, costauen estonament, e toti discutien sus er emplec d’aqueri caudèrs, que se retirauen as qu’auien entà codinar eth peish.
Canes-e-hanga-WEB	Es contrabaishi artenhèren ua ovacion, e era gent correc entara glèisa seguint as menaires des guitarres granes.
Canes-e-hanga-WEB	Tàs dètz comencèc era missa.
Canes-e-hanga-WEB	Era plaça e era glèisa èren perhumades pera flairosa vegetacion dera Devesa.
Canes-e-hanga-WEB	Era hanga despareishie jos ua gròssa capa de huelhes.
Canes-e-hanga-WEB	Era glèisa ère plia de candeletes e ciris, e des dera pòrta se vedie coma un cèu esposcat per infinites esteles.
Canes-e-hanga-WEB	Tonet auie premanit ben es causes, en tot encargar-se enquia e tot dera musica que se cantarie ena hèsta.
Canes-e-hanga-WEB	Arren de misses celèbres, que hègen adormir ara gent.
Canes-e-hanga-WEB	Aquerò qu’ère bon entàs dera ciutat, acostumadi as opères.
Canes-e-hanga-WEB	En Palmar volien era mora de Mercadante, coma en toti es pòbles valencians.
Canes-e-hanga-WEB	Pendent era hèsta s’estrementien es hemnes escotant as tenors que cantauen en aunor deth Mainatge Jesús cançons napolitanes, mentre qu’es òmes seguien damb movements de cap eth ritme dera orquèstra, qu’auie era voluptat deth vals.
Canes-e-hanga-WEB	Aquerò alegraue er esperit, segons didie Neleta: que valie mès qu’ua foncion de teatre e servie entara amna.
Canes-e-hanga-WEB	E mentretant, dehòra, ena plaça, tron va e tron ven, se tirauen es longues hilades de masclets, esmoiguent es parets dera gleisa e talhant fòrça còps es cants des artistes e es paraules deth predicador.
Canes-e-hanga-WEB	En acabar, era gentada s’arturèc ena plaça demorant era ora deth dinar.
Canes-e-hanga-WEB	Era banda de musica, un shinhau desbrembada dempús des esplendors dera missa, gessec a tocar en un extrèm.
Canes-e-hanga-WEB	Era gent se sentie satisfèta en aqueth ambient de plantes fairoses e hum de povora, e pensaue en caudèr que les demoraue enes sues cases damb es milhors audèths dera Albufèra.
Canes-e-hanga-WEB	Es misèries dera vida anteriora semblauen ara d’un mon luenhant qu’ada eth non auien de tornar.
Canes-e-hanga-WEB	Tot eth Palmar credie auer entrat entà tostemps ena felicitat e ena abondància, e se comentauen es frases grandiloquentes deth predicador dedicades as pescadors; era mieja onza que li balhauen peth sermon e eth cabàs de sòs que solide costauen es musics, era povora, es teles damb franja d’aur tacades de cera qu’ornauen eth portau dera glèisa e aquera banda que les ensordie damb es sòns marciaus rugiments.
Canes-e-hanga-WEB	Es grops felicitauen ath Cuban, regde laguens deth sòn vestit nere, ar oncle Paloma, que se consideraue aqueth dia patron deth Palmar.
Canes-e-hanga-WEB	Neleta se vantaue entre es hemnes, damb era rica mantilha sus es uelhs, mostrant eth rosari de nacre e eth devocionari de evòri deth sòn maridatge.
Canes-e-hanga-WEB	De Canhamèl arrés se’n brembaue, a maugrat dera sua portadura majestuosa e dera gran cadia d’aur que sarraue eth sòn vrente.
Canes-e-hanga-WEB	Entad aquera gent, eth que non ère dera Comunitat de pescadors non meritau cap respècte.
Canes-e-hanga-WEB	E eth tauernèr sentie créisher ath sòn laguens er òdi entath Cuban, que de man en man s’apoderaue de sues causes.
Canes-e-hanga-WEB	Aguesta mala encolia l’acompanhèc pendent tot eth dia.
Canes-e-hanga-WEB	Era sua hemna, endonviant er estat dera sua animositat, li calec hèr esfòrci d’amabilitat pendent eth gran dinar qu’obsequièren en estatge naut dera tauèrna ath predicador e as musics.
Canes-e-hanga-WEB	Que parlaue dera malautia deth sòn praube Paco, que la botaue fòrça còps d’un umor dehòra de mida, demanant a toti que lo perdonèssen.
Canes-e-hanga-WEB	A mieja tarde, quan era barca-corrèu se hec a vier ara gent de Valencia, er irritat Canhamèl, en veder-se solet damb era sua hemna, deishèc anar tota era sua bila.
Canes-e-hanga-WEB	Que ja non toleraue mès ath Cuban.
Canes-e-hanga-WEB	Damb eth pairin s’entenie ben, per èster òme trabalhador, que complie es sòns compromisi; mès aqueth Tonet ère un guiterós, que se burlaue d’eth, en tot profitar-se des sòns sòs entà dar-se ua vida de prince, sense cap aute merit qu’era sua sòrt ena tòia dera Comunitat.
Canes-e-hanga-WEB	Enquia e tot li treiguie era pòca satisfaccion que podie proporcionar-li despéner tanti sòs ena hèsta.
Canes-e-hanga-WEB	Tot l’ac arregraïen ar aute; coma se Canhamèl non siguesse arrés, coma se non gessessen dera sua pòcha es sòs entara explotacion deth redolin, e toti es resulttats dera pesca non se deuessen ada eth.
Canes-e-hanga-WEB	Qu’acabarie hènt enlà dera sua casa ad aqueth guit, encara que perdesse damb aquerò eth negòci.
Canes-e-hanga-WEB	Neleta intervenguie, espaurida pera menaça.
Canes-e-hanga-WEB	Li recomanaue cauma; qu’auie de pensar qu’ère eth qui auie cercat a Tonet.
Canes-e-hanga-WEB	Ath delà, as Palomes les auie era coma dera familha: l’auien protegit ena mala epòca.
Canes-e-hanga-WEB	Mès Canhamèl, temardut coma un mainatge, repetie es sues menaces.
Canes-e-hanga-WEB	Damb er oncle Paloma, ben: qu’ère prèst a anar pertot.
Canes-e-hanga-WEB	Mès o Tonet cambiaue, o trincaue damb eth.
Canes-e-hanga-WEB	Cada un ath sòn lòc: que non volie partir mès es sòns guanhs damb aqueth beròi que solet sabie explotar-lo ada eth e ath sòn praube pairin.
Canes-e-hanga-WEB	Es sòs costauen fòrça de guanhar e non toleraue abusi.
Canes-e-hanga-WEB	Era discussion entre es esposi siguec tant acalorada, que Neleta plorèc, e pera net non volec anar ena plaça, a on se celebraue eth balh.
Canes-e-hanga-WEB	Granes halhes de cera, que servien ena glèisa entàs enterraments, illuminauen era plaça.
Canes-e-hanga-WEB	Dimòni tocaue damb era sua flaüta es ancianes contradances valencianes, era chaquera velha, o eth balh ar estil de Torrent, e es gojates deth Palmar dançauen ceremoniosament, en tot balhar-se era man, crotzant-se es parelhes, coma daunes d’empovassada perruca que s’auessen desguisat de pescadores entà barar ua pavana ara lum des halhes.
Canes-e-hanga-WEB	Dempús venguie er un e eth dus, balh mès viu, ahiscat per cançons, e es parelhes sautauen energicament, en tot formar-se ua tempèsta de crits e endilhades quan bèra gojata, en virar coma ua baudufa, mostraue es sues miges jos era ondejanta arroda des jupons.
Canes-e-hanga-WEB	Abans dera mieja net, eth hered dissolvec era hèsta.
Canes-e-hanga-WEB	Es familhes se retirauen as sues barraques, mès quedèren ena plaça es joeni, era gent alègra e valenta deth pòble, que se passaue es dies de hèsta en contunha embriaguesa.
Canes-e-hanga-WEB	Se presentauen damb era escopeta o eth trabuc ena espatla, coma s’entà divertir-se en un pòble petit, a on toti se coneishien, siguesse de besonh auer era arma a posita dera man.
Canes-e-hanga-WEB	S’organizauen es albaes.
Canes-e-hanga-WEB	Calie passar era net, segons eth costum tradicionau, corrent eth pòble de pòrta en pòrta, cantant en aunor de totes es hemnes joenes e vielhes deth Palmar, e entad aguest prètzhèt es cantaires dispausauen d’ua bota de vin e diuèrses botelhes d’aiguardent.
Canes-e-hanga-WEB	Quauqui musics de Catarròia, gojats de bona volontat, se comprometèren a corejar era flaüta de Dimòni damb es sòns esturments de metau, e era serenata des albaes comencèc a rodar ena net escura e hereda, guidada per ua halha deth balh.
Canes-e-hanga-WEB	Tota era joenessa deth Palmar, damb era sua vielha arma ena espatla, marchaue en sarrat grop darrèr deth flaütista e des musics, qu’agarrauen es sòns esturments damb era hlaçada, cranhent eth hered contacte damb eth metau.
Canes-e-hanga-WEB	Sangsuga barraue era acompanhada, cargat damb ua bota de vin.
Canes-e-hanga-WEB	Soent credie arribat eth moment de botar era carga en solèr e premanir eth veire entà refrescar.
Canes-e-hanga-WEB	Començaue eth cant un des cantaires, entonant es dus prumèrs vèrsi damb acompausada secodida deth tamboret, e li contestaue un aute completant era estròfa.
Canes-e-hanga-WEB	Generaument, es dus darrèrs vèrsi èren es mès maliciosi, e mentre era flaüta e es esturments de metau saludauen er acabament dera cançon damb un rambalhós ritornello, era gent joena s’estarnaue en crits e agudenes endilhades e hège salves tirant ar aire es sòns trabucs.
Canes-e-hanga-WEB	Ne eth diable poirie dormir aquera net en Palmar!
Canes-e-hanga-WEB	Es hemnes, des deth lhet, seguien mentaument era marcha dera serenata, en tot estrementir-se damb eth tarrabastalh e es traits, e endonviauen eth sòn pas d’ua porta en auta per çò des allusions mortificantes que saludauen a cada vesin.
Canes-e-hanga-WEB	En aguesta expedicion, era bota de Sangsuga, non s’estaue quieta guaire temps.
Canes-e-hanga-WEB	Es veires circulauen pes grops, aumentant eth calor ath miei dera net hereda, e es uelhs èren cada còp mès brilhants, dera madeisha manèra qu’es votzes se hègen raucoses.
Canes-e-hanga-WEB	En un cornèr dus joeni arribèren as mans pera question de qui auie de bèuer abans, e dempús de foetar-se se separèren quauqui passi, en to afustar-se damb es escopetes.
Canes-e-hanga-WEB	Toti intervengueren, e a còps les treigueren es armes.
Canes-e-hanga-WEB	A dormir!
Canes-e-hanga-WEB	Que les auie hèt mau eth vin: a dormir!
Canes-e-hanga-WEB	E es des albaes seguiren entà dauant damb es sòns cants e endilhades.
Canes-e-hanga-WEB	Aguesti incidents entrauen ena diversion; cada an se passauen.
Canes-e-hanga-WEB	Ath cap de tres ores de lent passeg peth pòble toti anauen embriacs.
Canes-e-hanga-WEB	Dimòni, damb eth cap pesant e es uelhs barradi, semblaue esternudar ena flaüta, e er esturment gemegaue indecís e trantalhant coma es cames deth flaütista.
Canes-e-hanga-WEB	Sangsuga, en veir era bota lèu ueda, volie cantar, e corejat per un contunh dehòra, dehòra!
Canes-e-hanga-WEB	Non quedaue vin, mès toti fidauen en arribar ena casa de Canhamèl, a on reanuirien eth sòn aprovediment.
Canes-e-hanga-WEB	Apròp dera tauèrna, escura e barrada, es des albaes trapèren a Tonet estropat ena hlaçada enquias uelhs e mostrant per dejós d’era era boca deth trabuc.
Canes-e-hanga-WEB	Eth Cuban cranhie era indiscrecion d’aquera gent; rebrembaue çò qu’eth auie hèt en nets parières, e credie tier-les damb era sua preséncia.
Canes-e-hanga-WEB	Era acompanhada, aclapada pera embriaguesa e eth cansament, semblèc cuélher naua vida dauant dera casa de Canhamèl, coma s’ath trauèrs des henerecles dera pòrta les arribèsse a toti eth perhum des tonèls.
Canes-e-hanga-WEB	Un cantèc ua cançon respectuosa ath sinhor don Paco, en tot vantar-lo entà que daurisse, cridant-lo “era flor des amics” e prometent es simpaties de toti s’aumplie era bota.
Canes-e-hanga-WEB	Mès era casa s’estèc silenciosa: non se botgèc ua soleta hièstra: non sonèc eth mès leugèr bronit en sòn interior.
Canes-e-hanga-WEB	Ena dusau cançon ja li parlauen de tu ath praube Canhamèl, e era votz des cantaires tremolaue damb cèrta irritacion, que prometie ua ploja d’insoléncies.
Canes-e-hanga-WEB	Tonet se mostraue inquiet.
Canes-e-hanga-WEB	Che!…
Canes-e-hanga-WEB	Non hescatz eth porcèth!, les didie as sòns amics damb accent pairau.
Canes-e-hanga-WEB	Mès que non ère era gent entà escotar conselhs!
Canes-e-hanga-WEB	Era tresau cançon siguec entà Neleta, “era hemna mès simpatica deth Palmar”, en tot planher-la per çò d’èster maridada damb er aganit Canhamèl, “que non servie entad arren”… e a compdar d’aguesta cançon, era serenata se convertic en un verinós boisharràs d’escandaloses allusions.
Canes-e-hanga-WEB	Era concurréncia se divertie.
Canes-e-hanga-WEB	Que trapauen es cançons encara mès agradiues qu’eth vin, e arrien damb aguesta preferéncia que mòstre era gent rurau divertint-se a cargue des malastres.
Canes-e-hanga-WEB	S’emmaliciauen toti hènt causa comuna s’a un pescador li panauen es nances damb hilats de pescar que costauen uns reiaus, e arrien coma hòls quan a quauquarrés li panauen era hemna.
Canes-e-hanga-WEB	Tonet tremolaue d’ansia e de colèra.
Canes-e-hanga-WEB	En cèrts moments desiraue húger, en presentir qu’es sòns amigòts arribarien massa luenh, mès lo tenguie er orgulh, damb era fausa esperança de qué era sua preséncia serie un fren.
Canes-e-hanga-WEB	Che, compde damb çò que hètz!, didie damb un ton de menaça.
Canes-e-hanga-WEB	Mès es cantaires se considerauen coma es mès ben capinauts deth pòble; qu’èren es fanfarrons qu’auien gessut ara lum mentre eth romaue pes tèrres d’ultramar.
Canes-e-hanga-WEB	Qu’auien eth desir de hèr-li veir que non l’auien pòur ath Cuban, e se n’arrien des sues recomandacions, endonviant ara prèssa cançons, que tirauen coma projectils contra era tauèrna.
Canes-e-hanga-WEB	Un gojatòt, nebot dera Samaruca, hec desbordar era colèra de Tonet.
Canes-e-hanga-WEB	Eth Cuban se metec en un bot ath miei deth rondèu, e ara lum dera halha se lo vedec lheuar era culassa deth trabuc, pataquejant era cara deth cantaire.
Canes-e-hanga-WEB	Coma qu’aguest se remetèsse en tot méter era man ena escopeta, Tonet hec un bot entà darrèr, tirant era sua carabina lèu sense afustar…
Canes-e-hanga-WEB	Eth rambalh que se formèc!…
Canes-e-hanga-WEB	Se perdec era bala en espaci, mès Sangsuga credec enténer eth fiulet apròp deth nas e se lancèc en solèr hènt espaventosi crits.
Canes-e-hanga-WEB	Que m’an aucit!
Canes-e-hanga-WEB	Assassin!…
Canes-e-hanga-WEB	Enes cases se daurien es hièstres damb tarrabastalh, pistant ombres blanques, quauques ues d’eres auançauen eth canon dera escopeta sus era dubertura dera hièstra.
Canes-e-hanga-WEB	Tonet siguec desarmat de seguit, e empossat per molti braci, sarrat contra era paret, s’agitaue coma un furiós, lutant per trèir eth guinhauet que sauvaue ena faisha.
Canes-e-hanga-WEB	Deishatz-me, cridaue entre saliuèra de ràbia.
Canes-e-hanga-WEB	Deishatz-me.
Canes-e-hanga-WEB	Eth baile e era sua acompanhada, que seguien d’apròp es albaes en tot presentir er escandal, se calèren entre es combatents.
Canes-e-hanga-WEB	Eth pair Miquèu, damb casqueta de peu e carabina, comencèc a repartir còps de culassa, damb era satisfaccion que li costaue picar impunament exercint era autoritat.
Canes-e-hanga-WEB	Eth cap des carabinèrs se hec a vier a Tonet entara sua barraca, en tot menaçar-lo damb eth màuser e ath nebot dera Samaruca lo meteren en ua casa entà lauar-li era sang deth còp de culassa.
Canes-e-hanga-WEB	Sangsuga que dèc mès trabalh.
Canes-e-hanga-WEB	Seguie voludant-se en solèr, assegurant entre mugiments qu’ère mòrt.
Canes-e-hanga-WEB	Li balhauen eth darrèr vin dera dera bota entà encoratjar-lo, e eth vagabond, satisfèt deth remèdi, juraue qu’ère trauessat de costat a costat e que non podcie lheuar-se, enquia qu’er energic vicari, endonviant era sua amanhagada li fotèc dus saludables còps de pè, que de seguit lo botèren de pès.
Canes-e-hanga-WEB	Eth baile ordenèc qu’es albaes seguissen era sua marcha.
Canes-e-hanga-WEB	Que ja l’auien cantat pro a Canhamèl.
Canes-e-hanga-WEB	Eth foncionari sentie peth tauernèr aguest respècte qu’inspire enes pòbles er òme ric, e volie evitar-li naui desengusti.
Canes-e-hanga-WEB	S’aluenhèc era serenata coma estavanida: en bades hège escales era flaüta de Dimòni, donques qu’es cantaires, en veir seca era bota, sentien tapada era sua gòrja.
Canes-e-hanga-WEB	S’anèren barrant es hièstres, eth carrèr quedèc solitari, mès es darrèrs curiosi, en retirar- se, crederen enténer en pis naut dera tauèrna mormolh de votzes, patacs de mòbles e quauquarren coma un luenhant plor de hemna interromput pes exclamacions sordes d’ua votz furiosa.
Canes-e-hanga-WEB	A londeman, solet se parlaue en Palmar des eveniments des albaes dauant dera casa de Canhamèl.
Canes-e-hanga-WEB	Tonet non gausaue presentar-se ena tauèrna.
Canes-e-hanga-WEB	Cranhie abordar era penibla situacion que l’auie botat era imprudència des amics.
Canes-e-hanga-WEB	Pendent eth maitin vaguèc pera plaça dera glèisa, sense gausar passar mès endauant, guardant de luenh era pòrta dera tauèrna plia de gent.
Canes-e-hanga-WEB	Qu’ère eth darrèr dia de rambalh e vagància entath pòble.
Canes-e-hanga-WEB	Se celebraue era hèsta deth Crist, e pera tarde era musica s’embarcarie entà Catarròia, deishant eth Palmar calat ena sua tranquillitat de convent entà tot er an.
Canes-e-hanga-WEB	Tonèt dinèc ena barraca damb eth sòn pair e era Bòrda, que pendent es tres dies de hèsta, entà non hèr parlar as vesins, auien suspenut a racacòr eth rude trabalh contra es aigües.
Canes-e-hanga-WEB	Er oncle Tònho non deuie saber çò que s’auie passat era net anteriora.
Canes-e-hanga-WEB	Eth sòn gèst grèu, parièr ath de cada dia, atau ac hège veir.
Canes-e-hanga-WEB	Ath delà, auie passat eth temps reparant es maus qu’er iuèrn costaue ara sua barraca, donques qu’eth rude trabalhador non podie descansar un moment.
Canes-e-hanga-WEB	Era Bòrda que deuie saber bèra causa: se liegie enes sòns uelhs purs, que semblauen illuminar era sua lejor; ena guardada pietosa e trenda que tachaue en Tonet, en tot estrementir-se peth perilh qu’auie acarat ena net anteriora.
Canes-e-hanga-WEB	En un moment qu’es dus joeni demorèren solets, era se planhèc damb doloroses exclamacions.
Canes-e-hanga-WEB	Senhor!
Canes-e-hanga-WEB	S’eth pair sabesse çò que se passèc!…
Canes-e-hanga-WEB	Que l’anaue a aucir a desengusti!…
Canes-e-hanga-WEB	Er oncle Paloma non se presentèc ena barraca: solide deuie dinar damb Canhamèl.
Canes-e-hanga-WEB	Pera tarde lo trapèc Tonet ena plaça.
Canes-e-hanga-WEB	Eth sòn ròstre arropit non aufrie cap impression, mès li parlèc ath sòn arrèhilh secament, en tot conselhar-li qu’anèsse ena tauèrna.
Canes-e-hanga-WEB	Er oncle Paco auie bèra causa entà dider-li.
Canes-e-hanga-WEB	Tonet arreculèc bèth temps era visita.
Canes-e-hanga-WEB	S’entretenguec ena plaça vedent se com se formaue era banda entà tocar per darrèr viatge çò qu’era gent cridaue eth passacarrèr des anguiles.
Canes-e-hanga-WEB	Es musics se considerauen decebudi s’en tornar deth Palmar non amiauen bèra pesca as sues familhes.
Canes-e-hanga-WEB	Cada an, abans de partir, recorrien eth poble entonant eth darrèr pasdoble, mentre ath cap deth tambor quauqui mainatges damb tistèrs anauen recuelhent çò que cada vesia les volie dar: anguiles, tenques e lises, sense compdar eth peish lop (eth cercat lop) qu’es escargadi reservauen entath music màger.
Canes-e-hanga-WEB	Era musica comencèc a sonar, caminant a pas lent, entà qu’es pescadores botèssen es sus ofrendes.
Canes-e-hanga-WEB	Alavetz siguec quan Tonet se decidic a entrar ena casa de Canhamèl.
Canes-e-hanga-WEB	Bona tarde cavalièrs!, cridèc alègrament entà balhar animositat.
Canes-e-hanga-WEB	Neleta, darrèr deth taulèr, li tachèc ua guardada indefinibla e joquèc eth cap entà que non vedesse es uelhs macadi e es paupetes rogides pes plors.
Canes-e-hanga-WEB	Canhamèl li responec deth hons der establiment, senhalant majestuosament era pòrta des crambes interiores.
Canes-e-hanga-WEB	Entra, entra.
Canes-e-hanga-WEB	Mos cau parlar.
Canes-e-hanga-WEB	Es dus òmes entrèren en un estudi pròche ara codina, que servie a viatges de dormitòri as caçadors de Valencia.
Canes-e-hanga-WEB	Canhamèl non li balhèc temps ath sòn sòci entà sèir-se.
Canes-e-hanga-WEB	Qu’ère esblancossit: es sòns uelhs ludien mès en.honsadi que jamès entre es molons de greish, e eth sòn nas cuert e redon tremolaue damb un tic nerviós.
Canes-e-hanga-WEB	Er oncle Paco abordèc era question.
Canes-e-hanga-WEB	Aquerò s’auie d’acabar; que ja non podien seguir amassa en negòci ne èster amics.
Canes-e-hanga-WEB	E coma que Tonet sagèsse de protestar, eth gròs tauernèr, qu’ère en un moment de passatgèra energia, dilhèu eth darrèr dera sua existéncia, lo tenguec damb un gèst.
Canes-e-hanga-WEB	Arren de paraules: qu’ère inutil.
Canes-e-hanga-WEB	Qu’ère decidit a acabar; enquia e tot er oncle Paloma arreconeishie era sua rason.
Canes-e-hanga-WEB	Qu’auien començat eth negòci damb eth tracte de qué eth meterie es sòs e eth Cuban eth trabalh.
Canes-e-hanga-WEB	Es sòns sòs non auien mancat: er esfòrç deth sòci ère çò qu’arrés vedie.
Canes-e-hanga-WEB	Eth senhor s’ac passaue fòrça ben, mentre eth sòn praube pairin s’aucie trabalhant per eth…
Canes-e-hanga-WEB	E se solet siguese aquerò!
Canes-e-hanga-WEB	S’auie calat ena aquera casa coma se siguesse dera sua proprietat.
Canes-e-hanga-WEB	Semblaue eth patron dera tauèrna.
Canes-e-hanga-WEB	Minjaue e beuie çò de milhor; dispausaue deth calaish coma se non auesse patron; se permetie libertats que non volie rebrembar; s’apoderaue dera sua gosseta, dera sua escopeta, e sivans didie ara era gent… enquia dera sua hemna.
Canes-e-hanga-WEB	Mentida!…
Canes-e-hanga-WEB	Mentida!
Canes-e-hanga-WEB	Canhamèl lo guardèc d’ua manèra que lo hec botar ara demora, damb cèrta pòur.
Canes-e-hanga-WEB	Òc; segurament ère mentida.
Canes-e-hanga-WEB	Tanben eth s’ac pensaue.
Canes-e-hanga-WEB	D’aquerò n’auien sòrt Neleta e Tonet pr’amor que s’eth arribèsse a sospechar remotament que siguessen cèrtes es porcaries qu’aqueri tafurèls cantauen era net anteriora, qu’ère òme capable de torçar-li es còth ada era e de meter-li un trait d’escopeta ada eth entre celha e celha.
Canes-e-hanga-WEB	Qué s’auie pensat?
Canes-e-hanga-WEB	Er oncle Paco ère molt brave mès a maugrat dera sua malautia, ère tant òme coma quinsevolh aute quan li tocauen çò qu’ère sòn.
Canes-e-hanga-WEB	E eth tauernèr, tremolant de sorda ira, se passejaue coma eth shivau vielh e malaut, mès de raça fòrta, que se sap encabrar enquiath darrèr moment.
Canes-e-hanga-WEB	Tonet guardaue damb admiracion ar ancian aventurèr, que, ena sua malautissa indoléncia, vrentut e parlant, trapaue encara era energia des sòns tempsi de lutaire, liure d’escrupuls.
Canes-e-hanga-WEB	En silenci dera cramba s’entenie eth resson luenhant des esturments de metau que recorrien eth pòble.
Canes-e-hanga-WEB	Canhamèl tornèc a parlar, e es sues paraules sigueren acompanhades pera musica, cada còp mès apròp.
Canes-e-hanga-WEB	Òc, tot ère mentida.
Canes-e-hanga-WEB	Mès eth que non ère aquiu entà èster era burla dera gent.
Canes-e-hanga-WEB	Ath delà, l’irritaue veir a Tonet tostemp ena tauèrna, en tot cuelher-se damb Neleta aqueres familiaritats de frair.
Canes-e-hanga-WEB	Que non volie ena sua casa mès frairs postissi: qu’ère pro.
Canes-e-hanga-WEB	Qu’ère d’acòrd damb er oncle Paloma.
Canes-e-hanga-WEB	En avier seguirien eth negòci dera Sequiòta eri dus solets, e eth pairin ja s’entenerie damb er arrèhilh entà que crubèsse era sua part.
Canes-e-hanga-WEB	Se non ère d’acòrd, ac podie díder.
Canes-e-hanga-WEB	Eth qu’ère eth patron dera Sequiòta pera tòia, mès er oncle Paco retirarie es sòns hilats e eth sòn capitau, Tonet desengustarie ath sòn pairin, e ja veiríem se com s’apraiarie solet!
Canes-e-hanga-WEB	Tonet non protestèc ne botèc resisténcia.
Canes-e-hanga-WEB	Çò qu’acordèsse eth sòn pairin qu’estaue ben.
Canes-e-hanga-WEB	Era musica arribèc dauant dera tauèrna.
Canes-e-hanga-WEB	S’arturèc, e eth sòn armonic tarrabastalh hec estrementir es parets.
Canes-e-hanga-WEB	Canhamèl lheuèc era sua votz entà èster entenut.
Canes-e-hanga-WEB	Un còp apraiat çò deth negòci, quedaue parlar es dus, d’òme a òme.
Canes-e-hanga-WEB	E eth, damb era sua autoritat de marit que non vò que se n’arrissen e d’òme que quan ère de besonh sabie botar ena pòrta a un parroquian shordaire, l’ordenaue a Tonet que non s’apressèsse mès ena tauèrna.
Canes-e-hanga-WEB	Ac entenie ben?
Canes-e-hanga-WEB	S’acabèc era amistat!, qu’ère çò de milhor entà empedir mormolhs e mentides…
Canes-e-hanga-WEB	Era pòrta d’aquera casa auie d’èster en avier tan nauta entath Cuban… tan nauta coma eth Miguelete de Valencia.
Canes-e-hanga-WEB	E mentre es trombons lançauen es sòns rugiments ena pòrta dera casa, Canhamèl quilhaue era sua figura lèu esferica sus es puntes des pès e lheuaue eth braç entath tet pr’amor d’exprimir era nautada enòrma, incommensurabla, qu’en avier auie de separar ath Cuban deth tauernèr e dera sua hemna.
Canes-e-hanga-WEB	En passar Tonet dus dies dehòra dera tauèrna, se n’encuedèc de guaire estimaue a Neleta.
Canes-e-hanga-WEB	Dilhèu influie ena sua desesperacion era pèrta der alègre benèster que gaudie abans, d’aquera abondància qu’en era se negaue coma en ua ondada de felicitat.
Canes-e-hanga-WEB	Li mancau, ath delà d’aquerò, er encantament des amors amagadi endonviadi per tot eth pòble; era malsana felicitat d’amorassar ara sua aimanta en plen perilh, lèu ena preséncia deth sòn espós e des parroquians, expausat a ua suspresa.
Canes-e-hanga-WEB	Hèt enlà dera casa de Canhamèl, que non sabie entà on anar.
Canes-e-hanga-WEB	Sagèc d’auer d’autes amistats enes autes tauèrnes deth Palmar, barraques miserables, sense mès fortuna qu’un tonèlet, a on sonque de tant en tant i anauen aqueri que per deutes arreculadi non podien anar ena casa de Canhamèl.
Canes-e-hanga-WEB	Tonet hugec d’aguesti lòcs coma se siguesse un poderós qu’entrèsse per error en ua tauernòta.
Canes-e-hanga-WEB	Passèc es dies vagant pes entorns deth pòble.
Canes-e-hanga-WEB	Quan se cansaue anaue en Saler, en Perelhon, en pòrt de Catarròia, en quinsevolh lòc, entà passar eth temps.
Canes-e-hanga-WEB	Eth, tan guiterós, pergaue ores sanceres ena sua barqueta entà veir a un amic, sense un aute prepaus que humar ua cigarreta damb eth.
Canes-e-hanga-WEB	Era situacion l’obligaue a víuer ena barraca deth sòn pair, examinant damb cèrta inquietut ar oncle Tònho, que beth còp, ena sua guardada fixa, semblaue revelar-li eth sòn coneishement de tot çò que l’auie arribat.
Canes-e-hanga-WEB	Tonet cambièc de conducta possat per engüeg.
Canes-e-hanga-WEB	En sòrta de vagar d’un costat en aute dera Albufèra coma un animau engabiat, qu’ère milhor balhar era sua ajuda ath sòn praube pair.
Canes-e-hanga-WEB	E a compdar de londeman, damb era passatgèra furia des guiterosi quan se decidissen a trabalhar, anèc, coma en d’auti tempsi a arrincar hanga des sèquies.
Canes-e-hanga-WEB	Er oncle Tònho li mostrèc era sua gratitud per aguest empenaïment en tot desarropir es celhes e dirigir-li quauques paraules ath sòn hilh.
Canes-e-hanga-WEB	Qu’ac sabie tot.
Canes-e-hanga-WEB	Es causes se passauen tau qu’eth les anonciaue.
Canes-e-hanga-WEB	Tonet non auie actuat coma un Paloma, e eth pair patic fòrça escotant tot çò que se didie d’eth.
Canes-e-hanga-WEB	Lo herie dolorosament veir ath sòn hilh viuent a cargue deth tauernèr e panant-li ath delà ara sua hemna.
Canes-e-hanga-WEB	Mentida!
Canes-e-hanga-WEB	Mentida!…
Canes-e-hanga-WEB	Milhor: er oncle Tònho celebraue que siguesse atau.
Canes-e-hanga-WEB	Çò d’important ère auer gessut deth perilh.
Canes-e-hanga-WEB	Ara a trabalhar, a èster òme aunèst, a ajudar ath pair en prètzhèt d’enterrar es sues badines.
Canes-e-hanga-WEB	Quan aguestes se conversissen en camps e en Palmar vedessen as Palomes recuélher fòrça saques d’arròs, ja traparie Tonet ua companha.
Canes-e-hanga-WEB	Que poirie alistar entre totes es gojates des pòbles vesins.
Canes-e-hanga-WEB	A un ric arrés li respon negatiuament.
Canes-e-hanga-WEB	E Tonet, encoratjat pes paraules deth sòn pair, s’autrejaue ath trabalh damb vertadèra ràbia.
Canes-e-hanga-WEB	Era prauba Bòrda se fatigaue ath sòn costat mès encara que quan anaue damb er oncle Tònho.
Canes-e-hanga-WEB	Eth Cuban tostemp se pensaue que trabalhaue pòc; ère exigent e brutau damb era malerosa gojata; la cargaue coma se siguesse ua bèstia, mès començaue eth, balhant exemple de cansament.
Canes-e-hanga-WEB	Era prauba Bòrda, panteishant jos eth pes des cabassi de tèrra e eth contunh manejament dera pèrga, arrie contenta, e pera net, quan damb es uassi adoloridi premanie eth sopar, guardaue damb arregraïment ath sòn Tonet, aqueth hilh prodig que tant auie hèt patir ath sòn pair, e ara, damb era sua bona conducta, balhaue un aire de seguretat e confiança ath ròstre deth fòrt trabalhador.
Canes-e-hanga-WEB	Mès ena volontat deth Cuban jamès bohaue eth madeish vent.
Canes-e-hanga-WEB	L’esmoiguien furioses seguides d’activitat e tornaue dempús era cauma d’ua guitèra dominadora e absoluta.
Canes-e-hanga-WEB	Ath cap d’un mes d’aguest contunh trabalh Tonet se cansèc, coma d’auti viatges.
Canes-e-hanga-WEB	Ua gran part des camps ère ja caperada, mès demorauen prigonds clòts, qu’èren era sua desesperacion; clòts non caperats, que per eri semblauen tornar es derrotades aigües, en tot rosigar doçament era tèrra amolonada a truca d’immensi trabalhs.
Canes-e-hanga-WEB	Eth Cuban sentie pòur e desalend dauant dera magnitud dera empresa.
Canes-e-hanga-WEB	Acostumat ara abondància dera casa de Canhamèl, se revoutaue pensant enes aguisats dera Bòrda, eth vin escàs e hloish, era dura còca de milhòc e es sardines florides, solet aliment deth sòn pair.
Canes-e-hanga-WEB	Era tranquillitat deth sòn pairin l’indignaue.
Canes-e-hanga-WEB	Seguie visitant era casa de Canhamèl, coma s’arren s’auesse passat.
Canes-e-hanga-WEB	Aquiu dinaue e sopaue, en tot entener-se perfèctament damb eth tauernèr, que semblaue satisfèt dera sua activitat ena explotacion dera Sequiòta.
Canes-e-hanga-WEB	E er arrèhilh que se’n vage a cagar ena vinha!
Canes-e-hanga-WEB	Sense dider-li ua soleta paraula quan lo vedie pes nets ena barraca, coma se non existisse, coma se non siguesse eth vertadèr patron dera Sequiòta!…
Canes-e-hanga-WEB	Eth pairin e Canhamèl s’entenien entà explotar-lo, e patirien ua decebuda.
Canes-e-hanga-WEB	Dilhèu tota era indignacion deth tauernèr non auie auut ua auta finalitat que hèr-lo enlà entà qu’es guanhs siguessen màger.
Canes-e-hanga-WEB	E damb aguesta cobesença rurau, herotja e sense entralhes, que non arreconeish afeccions ne familha en ahèrs de sòs, Tonet abordèc ar oncle Paloma ua net que s’embarcaue entà anar en redolin.
Canes-e-hanga-WEB	Eth qu’ère eth patron dera Sequiòta, eth vertadèr patron, e hège fòrça temps que non vedie un sò horadat.
Canes-e-hanga-WEB	Que ja sabie qu’era pesca non ère tant excellenta coma en d’auti ans, mès se hège negòci, e eth pairin e er oncle Paco se metien ena faisha fòrça sòs.
Canes-e-hanga-WEB	Se’n sabie pes crompadors d’anguiles.
Canes-e-hanga-WEB	A veir!…
Canes-e-hanga-WEB	Eth que volie es compdes clars: que l’autregèssen çò qu’ère sòn o se non se demorarie damb eth redolin, cercant sòcis mens rapaci.
Canes-e-hanga-WEB	Er oncle Paloma, damb era autoritat despotica que credie auer per dret sus tota era familha, se considerèc enes prumèrs moments obligat a daurir-li eth cap ath sòn arrèhilh damb era punta dera pèrga.
Canes-e-hanga-WEB	Mès pensèc enes neri qu’eth Cuban auie aucit aquiu luenh, e recolhonhs!
Canes-e-hanga-WEB	Ath delà, era menaça de recuperar eth redolin l’espaurie.
Canes-e-hanga-WEB	Er oncle Paloma s’embarrèc ena morau.
Canes-e-hanga-WEB	Se non li balhaue sòs ère pr’amor que coneishie eth sòn caractèr, e es sòs, en mans de joeni, qu’ei era perdicion.
Canes-e-hanga-WEB	Se les beuerie, se les jogarie damb es tafurèls que manejauen era baralha ara ombra de quinsevolh barraca deth Saler; s’estimaue mès sauvar-lo eth, e atau li hège un favor a Tonet.
Canes-e-hanga-WEB	A tot darrèr, quan eth morisse, entà qui serien es sues causes senon entath sòn arrèhilh?…
Canes-e-hanga-WEB	Mès Tonet non s’atrendie damb es esperances.
Canes-e-hanga-WEB	Volie çò de sòn, o s’apoderaue deth redolin.
Canes-e-hanga-WEB	E dempús de penibles mercandejatges, que se tardèren mès de tres dies, eth barquèr se decidic ua tarde a escorcolhar era sua faisha, en tot trèir damb gèst dolorós ua cartucha de duros.
Canes-e-hanga-WEB	Que les podie agarrar…
Canes-e-hanga-WEB	Judiu!…
Canes-e-hanga-WEB	Mau còr!…
Canes-e-hanga-WEB	Quan l’auesse despenut en pòqui dies, que tornèsse a cercar-ne mès.
Canes-e-hanga-WEB	Que non li calie consideracions.
Canes-e-hanga-WEB	A crebar ath pairin!
Canes-e-hanga-WEB	Que ja vedie clar quin ère eth sòn avier en plia vielhesa.
Canes-e-hanga-WEB	Trabalhar coma un esclau, entà qu’eth senhor se fotesse era gran vida…
Canes-e-hanga-WEB	E s’aluenhèc de Tonet, coma se perdesse entà tostemp era escassa afeccion qu’encara sentie per eth.
Canes-e-hanga-WEB	Eth Cuban, en veder-se damb sòs, non tornèc pera barraca deth sòn pair.
Canes-e-hanga-WEB	Que volec entretier era ociositat damb era caça, en tot hèr ua vida d’òme de guèrra, treiguent eth sòn minjar dera povora, e comencèc crompant ua escopeta un shinhau milhor qu’es armes venerables que se sauvauen ena sua casa.
Canes-e-hanga-WEB	Sangsuga, que l’auien dat eth viatge dera casa de Canhamèl a londeman dera expulsion de Tonet, romaue ath torn d’aguest en veder-lo ociós e desengustat dera vida loboriosa qu’amiaue ena casa deth sòn pair.
Canes-e-hanga-WEB	Eth Cuban s’associèc ath vagabond.
Canes-e-hanga-WEB	Qu’ère un bon companh, que d’eth ne poirie trèir bèth profit.
Canes-e-hanga-WEB	Auie ua casa que, encara que pejor qu’ua cabana de gossets, les podie servir de refugi.
Canes-e-hanga-WEB	Tonet serie eth caçador e Sangsuga eth gosset.Tot serie des dus a parts egales: era parva e eth vin.
Canes-e-hanga-WEB	Ère d’acòrd eth vagabond?
Canes-e-hanga-WEB	Sangsuga se mostrec content.
Canes-e-hanga-WEB	Eth tanben contribuirie ath manteniment comun.
Canes-e-hanga-WEB	Qu’auie ues mans d’aur entà trèir es hilats des canaus e apoderar-se dera pesca, entornant un aute còp es hilats ena aigua.
Canes-e-hanga-WEB	Que non ère coma cèrts panaires sense escrupuls, que, coma didien es pescadors deth Palmar, non sonque panauen era amna, senon que se hègen a vier eth còs, ei a díer es pòches de malha.
Canes-e-hanga-WEB	Tonet cercarie era carn e eth, eth peish.
Canes-e-hanga-WEB	Tracte hèt.
Canes-e-hanga-WEB	D’alavetz ençà, sonque de quan en quan vederen en pòble ar arrèhilh der oncle Paloma damb era escopeta ena espatla, fiulant-li comicament a Sangsuga, qu’anaue ath sòn darrèr damb eth cap clin, guardant astutament pertot per s’un cas vedie quauquarren profitable a posita des sues mans.
Canes-e-hanga-WEB	Se passauen setmanes sanceres ena Devesa, amiant ua vida d’òmes primitius.
Canes-e-hanga-WEB	Tonet, ath miei dera sua existéncia tranquilla en Palmar, auie pensat fòrça còps, damb malenconia, enes sòns ans de guèrra, ena libertat sense limits e plia de perilhs deth guerrilhèr, que, auent era mòrt dauant des sòns uelhs, non ve obstacles ne barralhes, e carabina en man, complís es sòns desirs sense arreconéisher ua auta lei qu’era dera necessitat.
Canes-e-hanga-WEB	Es costums aqueridi pedent era sua vida bellicosa en plia seuva les ressuscitaue ara ena Devesa, a quate canes de poblacions a on exitien leis e autoritat; damb arrames seques se fabricauen cabanes, eth e eth sòn companh, en quinsevolh cornèr dera seuva.
Canes-e-hanga-WEB	Quan auien hame aucien un parelh de conilhs o palomes sauvatges des que volatejauen entre es pins, e s’auien besonh de sòs entà vin o entà cartoches, Tonet se calaue era escopeta ena cara e en un maitin arremassaue ues quantes pèces, qu’eth vagabond venie en Saler o en pòrt de Catarròia, tornant damb ua bota, qu’amagaue entre es matarrassi.
Canes-e-hanga-WEB	Era escopeta de Tonet, sonant damb insoléncia per tota era Devsa, siguec un rèpte entàs gardes, que les calec abandonar era sua tranquilla vida de solitaris.
Canes-e-hanga-WEB	Sangsuga ère ara demora, coma un gosset, mentre caçaue Tonet, e quan vedie damb era sua guardada agudenta de vagabond era aproximacion des enemics, fiulaue ath sòn companh entà que s’amaguèsse.
Canes-e-hanga-WEB	Diuèrsi còps se trapèc er arrèhilh der oncle Paloma cara a cara damb es perseguidors e tenguec galhardament era sua volontat de víuer ena Devesa.
Canes-e-hanga-WEB	Un dia tirèc un garda contra eth; mès, moments dempús, coma menaçadora responsa, entenec eth fiulet d’ua bala ath cant deth sòn cap.
Canes-e-hanga-WEB	Damb er ancian guerrilhèr que non valien indicacions.
Canes-e-hanga-WEB	Qu’ère un perdut que non cranhie ne a Diu ne ath diable.
Canes-e-hanga-WEB	Tiraue tan ben coma eth sòn pairin, e quan enviaue era bala apròp, ère perque sonque volie hèr un avertiment.
Canes-e-hanga-WEB	Entà acabar damb eth l’auien d’aucir.
Canes-e-hanga-WEB	Es gardes, qu’auien nombrosa familha enes sues barraques, acabèren per transigir mudament damb er insolent caçador, e quan sonaue eth pet dera escopeta simulauen enténer mau, corrent tostemp en direccion opausada.
Canes-e-hanga-WEB	Sangsuga, pataquejat e despachat de pertot, se sentie fòrt e orgulhós jos era proteccion de Tonet, e quan entraue en Saler guardaue damb insoléncia a toti, coma un gosset laurador que compde damb era empara deth patron.
Canes-e-hanga-WEB	A truca d’aguesta proteccion afinaue es sues condicions de susvelhant, e se de quan en quan bèra parelha dera Guardia Civil venguie dera òrta de Ruzafa, Sangsuga l’endonviaue abans de veder-la, coma se la flairèsse.
Canes-e-hanga-WEB	Es tricòrnis!, li didie ath sòn companh, que ja son aquiu!
Canes-e-hanga-WEB	Es dies que se vedien pes entorns dera Devesa correges auriolenques e tricornis envernissadi, Tonet e Sangsuga se refugiauen ena Albufèra.
Canes-e-hanga-WEB	Caladi en ua des barquetes der oncle Paloma, anauen de mata en mata tirant contra es audèths, que recuelhie eth vagabond, avedat a calar-se ena aigua enquiara barba en plen iuèrn.
Canes-e-hanga-WEB	Es nets de tempèsta, escures e plojoses, que demoraue er oncle Paloma coma ua benediccion, per èster es des granes pesques, les passauen Tonet e Sangsuga botadi ena barraca d’aguest, refugiadi en un cornèr, pr’amor qu’era aigua entraue a gisclets pes henerecles dera teulada.
Canes-e-hanga-WEB	Tonet ère a dues canes deth sòn pair, mès evitaue veder-lo, cranhent era sua guardada sevèra e trista.
Canes-e-hanga-WEB	Era Bòrda venguie cautelosament a cambiar era ròba de Tonet, a prestar- li aguesti suenhs que sonque ei capabla ua hemna.
Canes-e-hanga-WEB	Quan es dus companhs passauen era net solets, parlauen, sense deishar de béuer, des sòns pensaments mès intims.
Canes-e-hanga-WEB	Tonet, acostumat per exemple de Sangsuga a ua contunha embriaguesa, non podec tier eth pes deth sòn secret e li comuniquèc ath camarada es sòns amors per Neleta.
Canes-e-hanga-WEB	Eth vagabond ara prumèria volec protestar.
Canes-e-hanga-WEB	Aquerò que non estaue ben.
Canes-e-hanga-WEB	Mès, ara seguida, ahiscat per arregraïment a Tonet, trapèc desencuses e justificacions entara fauta, damb era sua casuistica d’ancian sacristan.
Canes-e-hanga-WEB	Era vertat ère qu’auien un cèrt dret a estimar-se.
Canes-e-hanga-WEB	Se s’auessen coneishut dempús de maridada Neleta, es sues relacions serien un gran pecat.
Canes-e-hanga-WEB	Mès se coneishien de petits, auien estat nòvis, e eth tòrt ère de Canhamèl, per meter-se a on arrés lo cridaue, trebolant es sues relacions.
Canes-e-hanga-WEB	Pro que se meritaue çò que l’auie passat.
Canes-e-hanga-WEB	E rebrembant es còps qu’eth vrentut l’auie hèt enlà dera tauèrna, arrie satisfèt deth sòn malastre maridau e se tenguie coma resvenjat.
Canes-e-hanga-WEB	Dempús, quan non restaue vin ena bota e començaue a amortesir-se eth fanau, Sangsuga, damb es uelhs barradi pera embriaguesa, parlaue desordenadament des sues credences.
Canes-e-hanga-WEB	Tonet, acostumat ad aguesta parlòta, s’adormie sense entener-lo, mentre era teulada de palha dera barraca se botjaue damb es empossades deth vent, en tot deishar passar era ploja.
Canes-e-hanga-WEB	Sangsuga non se cansaue de parlar.
Canes-e-hanga-WEB	Per qué ère malerós eth?
Canes-e-hanga-WEB	Per qué patie Tonet, cabossat e engüejat des de que non podie apressar-se a Neleta?…
Canes-e-hanga-WEB	Perque en mon tot qu’ère injustícia; perque era gent, senhorejada pes sòs, s’entestaue a víuer ath revés de com Diu mane.
Canes-e-hanga-WEB	E apressant-se ara aurelha de Tonet, lo desvelhaue, parlant damb votz misteriosa dera proxima realizacion des sues esperances.
Canes-e-hanga-WEB	Es boni tempsi s’apressauen.
Canes-e-hanga-WEB	Eth qu’ère ja en mon.
Canes-e-hanga-WEB	L’auie vist, coma vedie ara a Tonet, e l’auie tocat ada eth, praube pecador, damb era sua man, d’ua divina heredor.
Canes-e-hanga-WEB	E per dètzau viatge relataue eth sòn encontre misteriós ena arriba dera Albufèra.
Canes-e-hanga-WEB	Tornaue deth Saler damb un paquet de cartoches entà Tonet, e en camin qu’enròde eth lac auie sentut ua prigonda emocion, coma se s’apropèsse quauquarren que paralisaue es sues fòrces.
Canes-e-hanga-WEB	Es cames se li pleguèren e queiguec en solèr, desirant dormir, esclipsar-se, non desvelhar-se mès.
Canes-e-hanga-WEB	Qu’ei qu’amiaues ua peta, didie Tonet quan arribaue en aguest punt.
Canes-e-hanga-WEB	Mès Sangsuga protestaue.
Canes-e-hanga-WEB	Non, que non ère embriac.
Canes-e-hanga-WEB	Aqueth dia beuec pòc.
Canes-e-hanga-WEB	Era pròva ère que se demorèc desvelhat a maugrat de qué eth còs se remie a aubedir-lo.
Canes-e-hanga-WEB	Acabaue era tarde: era Albufèra auie un color violeta; ena luenhor, enes montanhes, se rogie eth cèu damb ondades de sang, e sus aguest hons, auançant peth camin, vedec Sangsuga a un òme que se posèc en arribar ath sòn costat.
Canes-e-hanga-WEB	Eth vagabond s’estrementie en rebrembà’c.
Canes-e-hanga-WEB	Era guardada doça e trista, era barba partida, era cabeladura longa.
Canes-e-hanga-WEB	Com anaue vestit?
Canes-e-hanga-WEB	Sonque rebrembaue ua envolopa blanca, quauquarren atau coma ua tunica o ua blòda plan longa, e ena esquia, coma aclapat peth sòn pes, un enòrme encastre que Sangsuga non podie definir.
Canes-e-hanga-WEB	Dilhèu ère er esturment d’un nau suplici, que damb eth se redemerien es òmes…
Canes-e-hanga-WEB	S’inclinèc sus eth, e tota era lum deth crepuscul semblèc concentrar-se enes sòns uelhs.
Canes-e-hanga-WEB	Estirèc ua man e hereguèc damb es sòns dits eth front de Sangsuga, damb un contacte hered, que l’estrementic des dera arraïc des peus enquias talons.
Canes-e-hanga-WEB	Gasulhèc damb votz doça ues paraules armonioses e estranhes qu’eth vagabond non podec compréner, e s’aluenhèc arrint, mentre eth, ahiscat pera emocion, queiguie en un prigond saunei, enquia desvelhar-se ores dempús dera escurina dera net.
Canes-e-hanga-WEB	Que non l’auie vist mès, mès ère Eth, n’ère segur.
Canes-e-hanga-WEB	Tornaue en mon entà sauvar era sua òbra, comprometuda pes òmes: qu’anaue un aute còp ara cèrca des praubi, des umils, des praubi pescadors des lacunes.
Canes-e-hanga-WEB	Sangsuga que deuie èster un des alistadi; plan per aquerò l’auie tocat damb era sua man.
Canes-e-hanga-WEB	E eth vagabond anonciaue damb eth fervor dera fe eth prepaus d’abandonar ath sòn companh un còp se presentèsse de nauèth eth doç apareishut.
Canes-e-hanga-WEB	Mès Tonet protestaue damb mala encolia, en veir interromput eth sòn saunei, e lo menaçaue damb votz escura.
Canes-e-hanga-WEB	Volie carar?
Canes-e-hanga-WEB	Que l’auie dit fòrça viatges qu’aquerò non ère senon qu’un sòmi d’embriac.
Canes-e-hanga-WEB	S’auesse estat escarrabilhat e sense béuer, qu’ei coma li calie complir es sòns encargues, aurie vist qu’er òmne misteriós ère cèrt italian vagabond, que se passèc dus dies en Palmar ahilant guinhauets e estalhants, e amiaue ena esquia era arròda deth sòn mestièr.
Canes-e-hanga-WEB	Amudie Sangsuga per pòur ara man deth sòn protector, mès era sua fe s’escandalizaue, en tot rebelar-se en silenci contra es vulgares explicacions de Tonet…
Canes-e-hanga-WEB	Que lo tornarie a veir!
Canes-e-hanga-WEB	N’ère solide fòrça d’enténer de nauèth eth sòn lenguatge doç e estranh, de sénter en sòn front era man gelada, de veir eth sòn suau arridolet.
Canes-e-hanga-WEB	Sonque l’entristie era possibilitat de qué er encontre se repetisse en acabar eth vrespe, quan eth auesse amortat fòrça còps era sua set e vedesse paralisades es sues cames.
Canes-e-hanga-WEB	Atau passauen er iuèrn es dus companhs: Sangsuga amorassant es mès extravagantes esperances; Tonet pensant en Neleta, que non vedie jamès, pr’amor qu’eth joen, enes sòns estranhs viatges en Palmar, se posaue ena plaça dera glèisa, sense gausar apressar- se ena casa de Canhamèl.
Canes-e-hanga-WEB	Aguesta abséncia, tardant-se mesi e mesi, hège créisher ena sua memòria eth rebrembe dera passada felicitat, en tot agranir-la damb enganhosa desproporcion.
Canes-e-hanga-WEB	Era imatge de Neleta aumplie es sòns uelhs.
Canes-e-hanga-WEB	La vedie ena seuva a on se perderen de mainatges, en lac a on s’autregèren enrodadi deth doç mistèri dera net.
Canes-e-hanga-WEB	Esperonat pera abstinéncia e afogat peth vigor dera sua vida erranta, dormie Tonet fòrça còps damb era sòn agitada, e Sangsuga l’entenie cridar a Neleta damb eth rugiment deth macho inquiet.
Canes-e-hanga-WEB	Un dia, Tonet, arrossegat per aguesta passion que l’alhocardie, sentec eth besonh de veder-la.
Canes-e-hanga-WEB	Canhamèl, cada viatge mès malaut, auie anat ena ciutat.
Canes-e-hanga-WEB	Eth Cuban entrèc decidit ena tauèrna tà meddia, quan toti es parroquians èren enes sues cases e podie trapar a Neleta soleta darrèr deth taulèr.
Canes-e-hanga-WEB	Era tauernèra, en veder-lo ena pòrta, hec un sorriscle, coma se se presentèsse un ressuscitat.
Canes-e-hanga-WEB	Un arrai d’alegria passèc pes sòns uelhs; mès de seguit s’escuriren, coma s’era rason acodisse ada era, e baishèc eth cap damb gèst esquiu e inabordable.
Canes-e-hanga-WEB	Vè-te’n!
Canes-e-hanga-WEB	Vè-te’n!
Canes-e-hanga-WEB	Qu’ei que me vòs pèrder?
Canes-e-hanga-WEB	Perder-la eth!…e aguesta suposicion li costèc tau pena, que non gausèc protestar.
Canes-e-hanga-WEB	Instintiuament arreculèc, e per mès lèu que se volec empenaïr dera sua feblesa, ja se trapaue ena plaça, luenh dera tauèrna.
Canes-e-hanga-WEB	Non sagèc de tornar.
Canes-e-hanga-WEB	Quan pensaue anar entada era possat pera sua passion, que l’ère pro eth rebrembe d’aqueth gèst entà que de seguit l’agarrèsse ua grana heredor.
Canes-e-hanga-WEB	Tot s’auie acabat entre es dus.
Canes-e-hanga-WEB	Canhamèl, que d’eth se’n burlaue en d’auti tempsi, ère un obstacle insuperable.
Canes-e-hanga-WEB	Er òdi que sentie contra eth marit lo hège vier ara cèrca deth sòn pairin, credent que tot çò que hesse contra aguest ère en damnatge der espós de Neleta.
Canes-e-hanga-WEB	Sòs!
Canes-e-hanga-WEB	Que volie sòs!
Canes-e-hanga-WEB	S’enriquien damb era Sequiòta, e ada eth, que n’ère eth patron, lo desbrembauen!
Canes-e-hanga-WEB	Aguestes demanes produien entre eth joen e eth pairin discusions e anuègi, que miraculosament non acabauen a còps ena arriba deth canau.
Canes-e-hanga-WEB	Es barquèrs vielhs èren estonadi dauant dera paciéncia que mostraue er oncle Paloma entà convéncer ath sòn arrèhilh.
Canes-e-hanga-WEB	Er an qu’ère dolent; era Sequiòta non daue eth resultat que demorauen; ath delà, Canhamèl ère malaut e se mostraue intractable.
Canes-e-hanga-WEB	Eth madeish oncle Paloma desiraue en bèri moments que s’acabèsse er an e arribèsse era naua tòia, entà manar ath caralh un negòci que tanti desengusti li costaue.
Canes-e-hanga-WEB	Eth sòn ancian sistèma qu’ère eth bon: que cada un pesquèsse entada eth: companhies, ne tansvolh damb era hemna!…
Canes-e-hanga-WEB	Quan Tonet artenhie arrincar quauqui duros ath sòn pairin, li fiulaue alègrament a Sangsuga, e de tauèrna en tauèrna anauen enquia Valencia, passant diuèrsi dies de tantarra enes tauernòtes des banlègues, enquia qu’era leugeresa des pòches les obligaue a tornar ena Albufèra.
Canes-e-hanga-WEB	Enes convèrses damb eth sòn pairin se n’auie sabut dera malautia de Canhamèl.
Canes-e-hanga-WEB	En Palmar non se parlaue de ua auta causa, per èster eth tauernèr era prumèra persona deth pòble, pr’amor que lèu toti, en moment de dificultat, li demanauen ajuda.
Canes-e-hanga-WEB	Canhamèl s’agreujaue enes sòns maus; que non ère apreension, coma toti crederen ara prumeria.
Canes-e-hanga-WEB	Cada còp se queishaue mès, sense poder precisar a on ère eth sòn mau.
Canes-e-hanga-WEB	Eth rèuma traïdor, producte d’aquera tèrra palunosa, ajudat per ua vida de pòc exercici, se passejaue peth sòn còs, jogant ara amagadera, perseguit pes cataplasmes e es remèdis casolans, que jamès lo podien arténher ena sua hòla carrèra.
Canes-e-hanga-WEB	Eth tauernèr se queishaue peth maitin de mau de cap e pera tarde deth vrente o dera holadura des extremitats.
Canes-e-hanga-WEB	Es nets qu’èren terribles, e mès d’un viatge sautaue deth lhet e daurie era hièstra en plen iuèrn, afirmant que s’estofaue ena cramba, en non trapar en era aire entàs sòns paumons.
Canes-e-hanga-WEB	I auec un moment que credec qu’auie endonviat era sua malautia.
Canes-e-hanga-WEB	Que ja ac sabie!
Canes-e-hanga-WEB	E s’en sabie deth nòm dera tafurèla!
Canes-e-hanga-WEB	Quan minjaue molt, qu’ère màger era dificultat ena respiracion e sentie violentes nausèes.
Canes-e-hanga-WEB	Era sua malautia que s’estaue en estomac.
Canes-e-hanga-WEB	E comencèc a medicar-se, arreconeishent qu’er oncle Paloma ère un sabent.
Canes-e-hanga-WEB	Çò qu’auie eth ère excès de comoditats, coma didie eth barquèr; era malautia de minjar massa e béuer ben.
Canes-e-hanga-WEB	Era abondància qu’ère eth sòn enemic.
Canes-e-hanga-WEB	Era Samaruca, era sua terribla cunhada, s’auie apropat ada eth des de que hec enlà a Tonet dera tauèrna.
Canes-e-hanga-WEB	Ara fin, coma afirmaue era damb feresa d’arpia, eth sòn cunhat auie auut vergonha per un còp.
Canes-e-hanga-WEB	Gessec ath sòn encontre quan Canhamèl passejaue peth pòble; lo cridaue entà dehòra dera tauèrna pr’amor que non gausaue presentar-se dauant de Neleta laguens de casa, segura de qué la botarie ena pòrta, e en aguestes entrevistes se’n sabie damb exagerat interès dera salut deth sòn cunhat, lamentant es sues lhocaries.
Canes-e-hanga-WEB	Que s’auie d’auer estat solet dempús dera pèrta dera defuntada.
Canes-e-hanga-WEB	Qu’auie volgut hèr de gojat en tot maridar-se damb ua gojata, e ara ac auie tot: desengusti e manca de santat.
Canes-e-hanga-WEB	Aquera imprudéncia li gessie dehòra, e sòrt que non l’auie costat era vida.
Canes-e-hanga-WEB	Quan Canhamèl li parlèc dera malautia der estomac, era maliciosa comaire tachèc en eth ua guardada d’estonament, coma se peth sòn pensament passèsse ua idia qu’ada era madeisha l’espaurie.
Canes-e-hanga-WEB	Ère reaument en estomac a on auie eth mau?…
Canes-e-hanga-WEB	Non l’aurien dat bèra causa entà acabar damb eth?
Canes-e-hanga-WEB	E eth tauernèr, enes marridi uelhs dera mala vielha vedec ua sospecha tan clara, tant odiosa contra Neleta, que s’emmalicièc, mancant pòc entà que li fotèsse ua repassada.
Canes-e-hanga-WEB	Dehòra d’aciu, mala bèstia!
Canes-e-hanga-WEB	Que ja ac didie era prauba defuntada, cranhie ara sua fraia mès qu’ath dimòni.
Canes-e-hanga-WEB	E virèc era esquia ara Samaruca, en tot decidir non veder-la mès.
Canes-e-hanga-WEB	Sospechar taus orrors de Neleta!…
Canes-e-hanga-WEB	Jamès s’auie mostrat era sua hemna tan brava e sollicita damb eth.
Canes-e-hanga-WEB	Se bèra causa de rancura quedaue en oncle Paco dera epòca que Tonet s’auie senhorejat dera tauèrna damb era empara silenciosa dera sua hemna, auie ja despareishut dauant dera conducta de Neleta, que desbrembaue toti es ahèrs der establimnent entà pensar solet en sòn marit.
Canes-e-hanga-WEB	Qu’auie dobtes era, dera sabença d’aqueth mètge lèu ambulant, (trist jornalèr dera sciéncia que venguie dus còps per setmana en Palmar, conselhant era quinina a tota maquina, coma se non coneishesse un aute medicament) e depassant era creishenta guitèra deth sòn marit, lo vestie coma a un mainatge petit, en tot plaçar-li cada pèça entre queishes e protèstes de reumatic, e l’amiaue entà Valencia pr’amor de qué l’examinèssen es mètges de fama.
Canes-e-hanga-WEB	Era que parlaue per eth, en tot conselhar-lo coma ua mair entà que hesse tot çò que li manauen aqueri senhors.
Canes-e-hanga-WEB	Era responsa qu’ère tostemp era madeisha.
Canes-e-hanga-WEB	Non auie qu’un rèuma, encara que fòrt, que non se localizaue en nunlòc, que dominaue tot er organisme coma conseqüéncia dera sua joenessa agitada de vagabond e dera vida guiterosa e sedentària qu’amiaue ara.
Canes-e-hanga-WEB	Li calie botjar-se, trabalhar, hèr fòrça exercici, e, mès que mès, privar-se d’excèssi.
Canes-e-hanga-WEB	Arren de béuer, donques que s’endonviaue en eth eth mestièr de tauernèr afeccionat a “trincar” damb es parroquians.
Canes-e-hanga-WEB	Arren de d’auti abusi.
Canes-e-hanga-WEB	Es mètges baishauen era votz, en tot completar damb guinhades de uelh significatiues es sues recomanacions, que non gausauen formular clarament dauant d’ua hemna.
Canes-e-hanga-WEB	Tornauen ena Albufèra encoratjadi pera sobtada energia dempús d’auer entenut as mètges.
Canes-e-hanga-WEB	Eth qu’ère prèst a tot: volie botjar-se, entà hèr enlà aqueth greish qu’enrodaue eth sòn còs aclapant as sòns paumons; anarie enes banhs que li recomanauen; aubedirie a Neleta, que sabie mès qu’eth e qu’estonaue damb era sua desinvoltura ad aqueri senhors tan grèus.
Canes-e-hanga-WEB	Mès a penes entraue ena tauèrna, tota era sua volontat s’esbauçaue; se sentie cuelhut pera voluptat dera inèrcia, non gausant botjar un braç senon damb queishes e grani esfòrci.
Canes-e-hanga-WEB	Passaue es dies ath costat dera humeneja, guardant eth huec, damb eth cap uet, beuent copes a instància des sòns amics.
Canes-e-hanga-WEB	Tè, que per ua copa mès non se moririe!
Canes-e-hanga-WEB	E se Neleta lo guardaue sevèrament, pelejant-lo coma a un mainatge, er òme se desencusaue umilament.
Canes-e-hanga-WEB	Eth que non podie mespredar as parroquians; les auie d’atier; eth negòci qu’ère abans qu’era salut.
Canes-e-hanga-WEB	En aguest desalend, damb era volontat mòrta e eth còs agarrat peth dolor, eth sòn instint carnau semblaue créisher, en tot agudar-se de tau sòrta, que lo tormentaue a totes ores damb ponchades de huec.
Canes-e-hanga-WEB	Qu’experimentaue cèrt alegeriment cercant a Neleta.
Canes-e-hanga-WEB	Qu’ère ua foetada qu’esmoiguie eth sòn èsser e darrèr deth quau es nèrvis semblauen padegar- se.
Canes-e-hanga-WEB	Era lo pelejaue.
Canes-e-hanga-WEB	Qu’ère en tot aucir-se!, calie rebrembar es conselhs des mètges!
Canes-e-hanga-WEB	Mès er oncle Paco se desencusaue madeish que quan beuie ua copa.
Canes-e-hanga-WEB	Per un viatge mès que no se moririe.
Canes-e-hanga-WEB	E era cedie damb resignacion, brilhant enes sòns uelhs de gata un bualh de maligne mistèri, coma s’ath hons deth sòn èsser sentesse un gòi estranh per aguest amor de malaut qu’acceleraue era fin d’ua vida.
Canes-e-hanga-WEB	Canhamèl gemegaue, senhorejat peth carnau instint.
Canes-e-hanga-WEB	Qu’ère eth sòn solet divertiment, eth sòn constant pensament ath miei dera dolorosa immobilitat deth rèuma.
Canes-e-hanga-WEB	Pera net s’estofaue estirant-se en lhet: li calie demorar era auba seigut en un fautulh de còrda ath cant dera hièstra, damb dolorós alend d’asmatic.
Canes-e-hanga-WEB	Pendent eth dia se sentie milhor, e quan se cansaue d’escauhar es sues cames ath huec, entraue damb pas trantalhant enes crambes interiores.
Canes-e-hanga-WEB	Neleta…
Canes-e-hanga-WEB	E Neleta venguie damb gèst resignat, abandonant eth taulèr ara sua tia, e demorant amagada mès d’ua ora, mentre arrien es parroquians, que se’n sabien de tot per çò dera sua vida lèu en comun damb es tauernèrs.
Canes-e-hanga-WEB	Er oncle Paloma, qu’a mida que s’apressaue era fin dera explotacion deth redolin ère mens respectuós damb eth sòn sòci, didie que Canhamèl e era sua hemna se perseguien ena tauèrna coma gossets ath miei deth carrèr.
Canes-e-hanga-WEB	Era Samaruca afirmaue qu’ère en tot assassinar ath sòn cunhat.
Canes-e-hanga-WEB	Era tau Neleta ère ua criminaue e era sua tia ua bruisha.
Canes-e-hanga-WEB	Entre es dues l’auien balhat ar oncle Paco quauquarren que li capviraue eth cervèth: dilhèu es povassi seguidors que sabien fabricar cèrtes hemnes entà véncer eth desviament des òmes.
Canes-e-hanga-WEB	Atau caminaue eth praube, rabiós darrèr d’era, sense padegar jamès era sua set, perdent cada dia un tròç de salut.
Canes-e-hanga-WEB	E non auie justícia en aguesta tèrra entà castigar aguest crim!…
Canes-e-hanga-WEB	Er estat der oncle Paco justificaue es petòfies.
Canes-e-hanga-WEB	Es parroquians lo vedien immobil ath cant deth larèr, enquia e tot en plen ostiu, cercant eth huec qu’en eth borien es paelles.
Canes-e-hanga-WEB	Es mosques volatejauen ath cant dera sua cara, sense que mostrèsse volontat de hèr-les enlà.
Canes-e-hanga-WEB	Enes dies de solei s’estropaue damb era hlaçada, gemegant coma un mainatge, queishant-se deth hered que li costauen es dolors.
Canes-e-hanga-WEB	Es sòns pòts cuelhien un ton violacèu; es caròles, mofles e gessudes, auien eth pallitge dera cera, e es uelhs èren enrodadi d’ua aureòla nera, qu’en era semblauen en.honsar-se.
Canes-e-hanga-WEB	Qu’ère un hantauma enòrme, gròs e tremolós, qu’entristie damb era sua preséncia as parroquians.
Canes-e-hanga-WEB	Er oncle Paloma, qu’auie acabat damb Canhamèl eth negòci deth redolin, non passaue pera tauèrna.
Canes-e-hanga-WEB	Asseguraue qu’eth vin li semblaue mens saborós guardant aqueth hardèu de dolors e gemiments.
Canes-e-hanga-WEB	Coma qu’eth vielh auie ara sòs, frequentaue ua tauerneta a on l’auien seguit es sòns amics, e era concurréncia de casa Canhamèl auie patit ua gran amendrida.
Canes-e-hanga-WEB	Neleta li conselhaue ath sòn marit qu’anèsse entàs banhs que li recomanauen es mètges.
Canes-e-hanga-WEB	Era sua tia l’acompanharie.
Canes-e-hanga-WEB	Mès endauant, responie eth malaut.
Canes-e-hanga-WEB	Dempús… dempús.
Canes-e-hanga-WEB	E seguie quiet ena cagireta d’espart, sense volontat de separar-se dera sua hemna e d’aqueth cornèr, qu’ada eth semblaue aganchada era sua existéncia.
Canes-e-hanga-WEB	Es cauilhars se li comencèren a holar, mostrant monstuoses dimensions.
Canes-e-hanga-WEB	Neleta demoraue aquerò.
Canes-e-hanga-WEB	Qu’ère er holament des maleolos (qu’ei aquerò, pro se’n brembaue deth nòm) que l’auie anonciat un mètge en sòn darrèr viatge a Valencia.
Canes-e-hanga-WEB	Aguesta manifestacion dera malautia treiguec a Canhamèl deth sòn sopor.
Canes-e-hanga-WEB	Que ja sabie eth se qué ère aquerò.
Canes-e-hanga-WEB	Era umiditat maudita deth Palmar que se li calaue pes pès en estar-se quiet.
Canes-e-hanga-WEB	E aubedic a Neleta, que l’ordenaue anar entà un aute terren.
Canes-e-hanga-WEB	En Ruzafa auien, coma toti es rics deth Palmar, era sua caseta logada entà cassi de malautia.
Canes-e-hanga-WEB	Canhamèl se metec en camin acompanhat dera tia dera sua hemna, e s’estèc aquiu pendent quinze dies.
Canes-e-hanga-WEB	Mès a penes eth holament baishèc un shinhau, er oncle Paco volec tornar, en tot afirmar que ja estaue ben.
Canes-e-hanga-WEB	Que non podie víuer sense era sua Neleta.
Canes-e-hanga-WEB	En Ruzafa sentie eth hered dera mòrt quan, en cridar ara sua hemna, se presentaue era tia, damb era sua cara arropida e morruda d’anguila vielha.
Canes-e-hanga-WEB	Tornèc a tier es vielhs costums, sonant ena tauèrna eth fèble gemiment de Canhamèl coma un seguit planh.
Canes-e-hanga-WEB	A principis dera tardor li calec tornar entà Ruzafa en pejor estat.
Canes-e-hanga-WEB	Eth holament començaue a escampilhar-se pes sues cames, enòrmes, desfigurades peth rèuma, vertadères pautes d’elefant, qu’arrossegaue damb dificultat, en tot emparar-se en mès propèr e deishant anar ua queisha en botar eth pè en solèr.
Canes-e-hanga-WEB	Neleta acompanhèc ath sòn marit enquiara barca-corrèu.
Canes-e-hanga-WEB	Era tia auie anat dauant, peth maitin, en car des anguiles, pr’amor de premanir era caseta de Ruzafa.
Canes-e-hanga-WEB	Pera net, en ajaçar-se, dempús de barrada era tauèrna, Neleta credec enténer peth costat que daue entath canau un fiulet doç que coneishie de mainada.
Canes-e-hanga-WEB	Entredauric ua hièstra entà guardar.
Canes-e-hanga-WEB	Eth, qu’ère aquiu!
Canes-e-hanga-WEB	Passejaue coma un gosset trist damb era vaga esperança de qué lo daurissen.
Canes-e-hanga-WEB	Neleta barrèc, entornant en lhet.
Canes-e-hanga-WEB	Qu’ère ua lhocaria eth prepaus de Tonet.
Canes-e-hanga-WEB	Que non ère pèga entà comprométer eth sòn avier en un cambiament sobte d’apassionament juvenil.
Canes-e-hanga-WEB	Coma didie era sua enemiga era Samaruca, era sabie mès qu’ua vielha.
Canes-e-hanga-WEB	Vantada totun, per apassionament de Tonet, que corrie entada era tanlèu se’n sabie de qué ère soleta, era tauernèra s’esclipsèc pensant en sòn aimant.
Canes-e-hanga-WEB	Qu’auie de deishar córrer eth temps.
Canes-e-hanga-WEB	Dilhèu, quan mens s’ac demorèssen tornarie era anciana felicitat.
Canes-e-hanga-WEB	Era vida de Tonet auie patit un nau cambiament.
Canes-e-hanga-WEB	Que tornaue a èster brave, a víuer damb eth sòn pair, a trabalhar enes camps, qu’èren lèu caperadi de tèrra, gràcies ara tenacitat deth oncle Tònho.
Canes-e-hanga-WEB	Es asenades deth Cuban ena Devesa s’auien acabat.
Canes-e-hanga-WEB	Era Guardia Civil dera òrta de Ruzafa visitaue soent era seuva.
Canes-e-hanga-WEB	Aqueri soldats de mostacha, de cara inquisitoriau, li hègen arribar era sua resolucion de respóner dsamb ua bala de màuser ath prumèr trait d’escopeta que tirèsse entre es pins.
Canes-e-hanga-WEB	Eth Cuban profitèc er avertiment.
Canes-e-hanga-WEB	Era gent de correges auriòles que non ère coma es gardes de Devesa: lo podien deishar estirat ath pè d’un arbe e dempús pagauen damb un tròç de papèr en tot balhar compdes deth hèt.
Canes-e-hanga-WEB	Licencièc a Sangsuga, e un aute còp tornèc eth vagabond ena sua vida erranta, en tot coronar-se damb flors des ribassi quan ère embriac e cercant peth lac era mistica aparicion que tant l’auie impressionat.
Canes-e-hanga-WEB	Tonet, ath sòn torn, pengèc era escopeta ena barraca deth sòn pair e jurèc ath sòn dauant un empenaïment etèrn.Volie que l’auessen per òme seriós.
Canes-e-hanga-WEB	Era tristesa li daue fòrces a Tonet, endurint era sua volontat.
Canes-e-hanga-WEB	Ahiscat pera passion, que li rosigaue es entralhes, auie romat diuèrsi còps ath torn dera tauèrna, en saber-se’n de qué Neleta ère soleta.
Canes-e-hanga-WEB	Qu’auie vist entredaurir-se leugèrament es huelhes d’ua hièstra e tornar a barrar-se.
Canes-e-hanga-WEB	Solide que l’auie arreconeishut e a maugrat d’aquerò s’estaue muda, inabordabla.
Canes-e-hanga-WEB	Que non auie de demorar arren.
Canes-e-hanga-WEB	Sonque li restaue era afeccion des sòns.
Canes-e-hanga-WEB	E cada còp ère mès junhut ar oncle Tònho e ara Bòrda, en tot participar des sues illusions e des sues penes, compartint damb eri era misèria e admirant-les damb era simplicitat des sòns costums, donques qu’a penes beuie e passaue es cauhades relatant ath sòn pair es sues aventures de guerrilhèr.
Canes-e-hanga-WEB	Era Bòrda se mostraue radianta de felicitat, e quan parlaue damb quauqua vesia ère entà laudar ath sòn frair.
Canes-e-hanga-WEB	Eth praube Tonet!
Canes-e-hanga-WEB	Be n’ère de brave!
Canes-e-hanga-WEB	Com acontentaue ath pair quan volie!…
Canes-e-hanga-WEB	Neleta abandonèc còp sec era tauèrna entà acodir en Ruzafa.
Canes-e-hanga-WEB	Tan grana siguec era prèssa, que non volec demorar era barca-corrèu e cridèc ar oncle Paloma, entà que ena sua barqueta l’amièsse entath Saler, en pòrt de Catarròia, en quinsevolh punt de tèrra fèrma a on podesse filar-se de cap a Ruzafa.
Canes-e-hanga-WEB	Canhamèl qu’ère fòrça grèu: agonizaue.
Canes-e-hanga-WEB	Entà Neleta que non ère aquerò çò de mès important.
Canes-e-hanga-WEB	Era sua tia auie arribat peth maitin damb naues que la deishèren immobila pera suspresa darrèr deth taulèr.
Canes-e-hanga-WEB	Era Samaruca ère en Ruzafa hège quate dies.
Canes-e-hanga-WEB	S’auie calat ena casa coma parenta, e era prauba tia non gausaue protestar.
Canes-e-hanga-WEB	Ath delà, amiaue damb era a un nebot, qu’estimaue coma a un hilh, e que s’estaue damb era: eth madeish que Tonet l’auie fotut ua repassada era net des albaes.
Canes-e-hanga-WEB	Ara prumeria, era infermièra carèc, damb era sua bontat de hemna simpla: qu’èren parents de Canhamèl, e non auie tan mau còr qu’anèsse a privar ath malaut de taus visites.
Canes-e-hanga-WEB	Mès dempús entenec quauques convèrses de Canhamèl e era sua cunhada.
Canes-e-hanga-WEB	Aquera bruisha s’esdegaue entà convencer-lo de qué arrés l’estimaue coma era e eth nebot.
Canes-e-hanga-WEB	Parlaue de Neleta, assegurant que, tanlèu coma eth comencèc eth viatge, eth nebot der oncle Paloma entraue ena sua casa cada net.
Canes-e-hanga-WEB	Ath delà…(aciu trantalhaue de pòur era vielha) eth dia anterior se presentèren ena casa dus senhors amiadi pera Samaruca e eth sòn nebot: un li preguntaue a Canhamèl damb votz baisha e un aute escriuie.
Canes-e-hanga-WEB	Que deuie èster causa de testament.
Canes-e-hanga-WEB	Dauant d’aguesta notícia, Neleta se mostrèc tau qu’ère.
Canes-e-hanga-WEB	Era sua votz mimosa, de doces inflexions, se tornèc rauca; brilhèren coma se siguessen de talc es clares gotes des sòns uelhs, e pera sua pèth blanca correc ua ondada de verdós pallitge.
Canes-e-hanga-WEB	Recolhons!, cridèc coma un barquèr des que concorrien ena tauèrna.
Canes-e-hanga-WEB	E entad aquerò s’auie maridat era damb Canhamèl?
Canes-e-hanga-WEB	Entad aquerò suportaue ua malautia interminabla, en tot esforçar-se per èster doça e corau?
Canes-e-hanga-WEB	Que se botjaue de pès, laguens d’era, damb tota era sua immensa fòrça, er egoïsme dera gojata rustica que bote er interès per dessús der amor.
Canes-e-hanga-WEB	En prumèr moment volec foter-li ara tia, que li comunicaue taus notícies a darrèra ora, quan dilhèu ja non i auie remèdi.
Canes-e-hanga-WEB	Mès era explossion de colèra li harie pèrder temps, e s’estimèc mès córrer entara barca der oncle Paloma damb tanta prèssa, qu’era madeisha agarrèc era pèrga entà gésser coma mès lèu milhor deth canau e desplegar era vela.
Canes-e-hanga-WEB	A mieja tarde entrèc coma un auragan ena caseta de Ruzafa.
Canes-e-hanga-WEB	En veder-la era Samaruca s’esblancossic, e instintiuament arreculèc d’esquia entara pòrta; mès a penes sagèc de retirar-se, l’artenhèc un bohet de Neleta, e es dues hemnes s’agarrèren des peus mudament, damb sorda ràbia, agitant-se, anant d’un costat en aute, tumant contra es parets, hènt rodar es mòbles damb es mans crispades agarrades ath peu, coma dues vaques junhudes que se pelegèssen damb es caps amassa sense poder separar-se.
Canes-e-hanga-WEB	Era Samaruca qu’ère fòrta e inspiraue cèrt temor as comaires deth Palmar, mes Neleta, damb eth sòn arridolet doç e era sua votz melosa, amagaue ua vivacitat de vibora e nhacaue ara sua enemiga ena cara damb ua ràbia que li hège avalar-se era sang.
Canes-e-hanga-WEB	Qué se passe?…
Canes-e-hanga-WEB	Eth mètge qu’ère ath sòn costat, gessec deth dormitòri, e ajudat peth nebot de Samaruca, podec separar as dues hemnes, dempús de grani esfòrci e d’auer recebut non pòques unglades.
Canes-e-hanga-WEB	Ena pòrta s’amolonauen es vesins.
Canes-e-hanga-WEB	Qu’admirauen era seca escometuda que se pelegen es hemnes, e laudauen eth coratge dera ròia petita, que ploraue per çò de non poder ventar-se mès.
Canes-e-hanga-WEB	Era cunhada de Canhamèl hugec, seguida deth sòn nebot; se barrèc era pòrta dera casa e Neleta, damb es peus en desorde e eth blanc ròstre rogit pes unglades, entrèc en quarto deth marit dempús de netejar-se era sang autrú que tacaue es sòns dents.
Canes-e-hanga-WEB	Canhamèl qu’ère ua roïna.
Canes-e-hanga-WEB	Es cames holades, monstruoses: er edema, segons didie eth mètge, s’estenie ja peth vrente, e era boca auie ja eth pallitge bluenc des cadavres.
Canes-e-hanga-WEB	Semblaue encara mès enòrme en èster seigut en un fautulh de còrda, damb eth cap en.honsat entre es espatles, calat en un sopor d’apoplectic, que d’eth sonque artenhie gésser a truca de grani esfòrci.
Canes-e-hanga-WEB	Que non preguntèc era causa deth rambalh, coma se l’auesse desbrembat còp sec, e solet en veir ara sua hemna hec un gèst d’alegria e gasulhèc:
Canes-e-hanga-WEB	Que sò fòrça mau, fòrça mau…
Canes-e-hanga-WEB	Non podie botjar-se.
Canes-e-hanga-WEB	Tanlèu coma sajaue d’ajaçar-se s’estofaue, e s’auie de córrer a lheuar-lo coma s’auesse arribat era sua darrèra ora.
Canes-e-hanga-WEB	Neleta hec es sòns preparatius entà demorar-se aquiu.
Canes-e-hanga-WEB	Era Samaruca que non se’n burlarie mès.
Canes-e-hanga-WEB	Non deisharie ath sòn marit enquia que se lo podesse hèr a vier ben en pòble.
Canes-e-hanga-WEB	Mès era madeisha hège un gèst d’incredulitat dauant dera esperança de qué Canhamèl podesse entornar ena Albufèra.
Canes-e-hanga-WEB	Es mètges non amagauen era sua trista opinion.
Canes-e-hanga-WEB	Que se morie d’un reumatisme cardiac, asistòlia.
Canes-e-hanga-WEB	Era malautia sense remèdi; eth còr quedarie mancat de contraccion en moment mens pensat e acabarie era vida.
Canes-e-hanga-WEB	Neleta non abandonèc ath sòn marit.
Canes-e-hanga-WEB	Aqueri senhors qu’auien escrit papèrs apròp d’eth non se n’anauen deth sòn pensament.
Canes-e-hanga-WEB	L’emmaliciaue er assopiment de Canhamèl; que volie saber se qué ère çò qu’auie dictat jos era maudita inspiracion de Samaruca, e lo secodie entà hèr-lo gésser deth sòn sopor.
Canes-e-hanga-WEB	Mès er oncle Paco, en remeter-se un moment, responie tostemp madeish.
Canes-e-hanga-WEB	Tot qu’ac auie dispausat ben.
Canes-e-hanga-WEB	S’era ère brava, se l’estimaue coma tanti còps l’auie jurat, non li calie crànher arren.
Canes-e-hanga-WEB	Tàs dus dies moric Canhamèl en sòn fautulh d’espart, estofat pera asma, holat, damb es cames livides.
Canes-e-hanga-WEB	Neleta a penes plorèc.
Canes-e-hanga-WEB	Ua auta causa la preocupaue.
Canes-e-hanga-WEB	Quan eth cadavre auec gessut entath cementèri e era se vedec liura der acompanhament de dòu que li prodigauen era gent de Ruzafa, sonque pensèc en anar a cercar ath notari qu’auie redactat eth testament e saber-se’n dera volontat deth sòn espós.
Canes-e-hanga-WEB	Non se tardèc a arténher eth sòn desir.
Canes-e-hanga-WEB	Canhamèl auie sabut hèr es causes ben, coma afirmaue enes sòns darrèrs moments.
Canes-e-hanga-WEB	Declaraue coma eretèra a Neleta, sense dèishes ne legats.
Canes-e-hanga-WEB	Mès ordenaue que s’era volie maridar-se o demostraue damb era sua conducta sostier relacions amoroses damb bèth òme, ua part dera sua fortuna que podie dispausar passèsse ara sua cunhada e a toti es parents dera sua prumèra esposa.
Canes-e-hanga-WEB	Arrés sabec se com tornèc Tonet ena tauèrna deth defuntat Canhamèl.
Canes-e-hanga-WEB	Es parroquians lo vederen un maitin seigut dauant d’ua tauleta, en tot hèr ath truc damb Sangsuga e d’auti desocupadi deth pòble, e arrés se’n hec.
Canes-e-hanga-WEB	Qu’ère normau que Tonet frequentèsse un establiment que d’eth n’ère Neleta era soleta patrona.
Canes-e-hanga-WEB	Tornèc eth Cuban a passar aquiu era sua vida, abandonant de nauèth ath pair, qu’auie creigut en ua totau conversion.
Canes-e-hanga-WEB	Mès ara ja non i auie entre eth e era tauernèra aquera confiança qu’escandalizaue ath Palmar damb es sues ostentacions de frairesa sospechosa.
Canes-e-hanga-WEB	Neleta, vestida dòu, ère darrèr deth taulèr, emberida per cèrt aire d’autoritat.
Canes-e-hanga-WEB	Que semblaue mès grana en veder-se rica e liura.
Canes-e-hanga-WEB	Badinaue mens damb es parroquians, se mostraue damb ua vertut morruda, acuelhie damb celhes arroncilhades e sarrant es pòts es badinades qu’èren acostumadi es concurrents, e ère pro que bèth beuedor hereguèsse, en cuélher un veire, eth sòn braç rebussat, entà que Neleta treiguesse es ungles, en tot menaçar-lo damb dar-li eth viatge.
Canes-e-hanga-WEB	Era concurréncia aumentaue des de qu’auie despareishut eth dolorós e holat espèctre de Canhamèl.
Canes-e-hanga-WEB	Eth vin mestrat pera veuda que semblaue milhor, e es petites tauèrnes deth Palmar se tornèren a despoblar.
Canes-e-hanga-WEB	Tonet non gausaue tachar es sòns uelhs en Neleta, cranhent es comentaris dera gent.
Canes-e-hanga-WEB	Que ja parlaue pro era Samaruca, en veder-la un aute còp ena tauèrna!
Canes-e-hanga-WEB	Jogaue, beuie, se seiguie en un cornèr, coma ac hège Canhamèl en d’auti tempsi, e semblaue senhorejat a distància per aquera hemna qu’a toti guardaue mens ada eth.
Canes-e-hanga-WEB	Er oncle Paloma comprenie damb era sua abituau astúcia era situacion der arrèhilh.
Canes-e-hanga-WEB	Qu’ère tostemp aquiu per çò de non desengustar ara veuda, que desiraue auer-lo jos era sua guardada, tier sus eth ua autoritat sense limits.
Canes-e-hanga-WEB	Tonet “montaue era garda”, coma didie eth vielh, e encara que de quan en quan auie desirs de gésser entàs canets a tirar uns quants traits d’escopeta, caraue e s‘estaue quiet, cranhent solide es recriminacions de Neleta se se vedessen solets.
Canes-e-hanga-WEB	Qu’auie patit fòrça, era, enes darrèrs tempsi, tient es exigéncies der adolorit Canhamèl, e ara qu’ère rica e liura se resquitaue, en tot hèr pesar era sua autoritat sus Tonet.
Canes-e-hanga-WEB	Eth praube gojat, estonat pera rapiditat qu’era mòrt apraiaue es causes, dobtaue encara dera sua bona fortuna en veder-se ena casa de Canhamèl, sense pòur de qué campèsse er irritat tauernèr.
Canes-e-hanga-WEB	Contemplant aquera abondància, que d’era Neleta n’ère era soleta patrona, aubedie totes es exigéncies dera veuda.
Canes-e-hanga-WEB	Aquera lo susvelhaue damb dura afeccion, semblabla ara severitat d’ua mair.
Canes-e-hanga-WEB	Er arrèhilh der oncle Paloma, aubedient coma un mainatge, se remie a béuer e s’estaue quiet en sòn sèti, respectat per toti, donques qu’arrés ignoraue es sues relacions damb era patrona dera casa.
Canes-e-hanga-WEB	Es parroquians, qu’auien presenciat era sua familiaritat en tempsi de Canhamèl, trapauen normau qu’es dus s’entenessen.
Canes-e-hanga-WEB	Qu’ei que non auien estat nòvis?
Canes-e-hanga-WEB	Non s’auien estimat enquiath punt d’ahiscar era gelosia deth moligàs oncle Paco?…
Canes-e-hanga-WEB	Se maridarien ara, tanlèu coma passèssen es mesi de demora qu’era lei exigís ara veuda, e eth Cuban se balharie aires de legitim patron darrèr d’aqueth taulèr que ja auie assautat coma aimant.
Canes-e-hanga-WEB	Es solets que non acceptauen aguesta solucion èren era Samaruca e es sòns parents.
Canes-e-hanga-WEB	Neleta non se maridarie: que n’èren segurs.
Canes-e-hanga-WEB	Qu’ère massa dolenta aquera hemna de melosa lengua entà hèr es causes coma Diu vò.
Canes-e-hanga-WEB	Abans que realizar eth sacrifici de cedir as parents dera prumèra esposa çò qu’ère plan sòn, s’estimaue mès víuer enredada damb eth Cuban.
Canes-e-hanga-WEB	Que non ère nau aquerò entada era.
Canes-e-hanga-WEB	Causes mès granes auie vist eth praube Canhamèl abans de morir!…
Canes-e-hanga-WEB	Esperonadi peth testament que les aufrie era possibilitat d’èster rics e pera conviccion de qué Neleta non les apraiarie eth camin en tot maridar-se, era Samaruca e es sòns exercien un espionatge peth menut ar entorn des aimants.
Canes-e-hanga-WEB	Pes nets, a nautes ores, quan se barraue era tauèrna, era herotja hemnòta, estropada en sòn mantèl, espiaue era gessuda des parroquians, cercant entre eri a Tonet.
Canes-e-hanga-WEB	Vedie a Sangsuga que se retiraue entara sua barraca damb pas trantalhant; es companhs lo perseguien damb es sues burles, en tot preguntar-li s’auie tornat a trapar ar ahilaire italian.
Canes-e-hanga-WEB	Eth, ath miei dera sua embriaguesa se serenaue…
Canes-e-hanga-WEB	Pecadors!
Canes-e-hanga-WEB	Semblaue impossible qu’en èster cristians se burlèssen d’aqueth encontre!…
Canes-e-hanga-WEB	Que ja arribarie aqueth que tot ac pòt, e eth sòn castig serie eth hèt de non arreconeisher-lo, non seguir- lo, privant-se dera felicitat reservada as alistadi.
Canes-e-hanga-WEB	Quauqui viatges, en demorar-se solet Sangsuga dauant dera sua barraca, l’abordaue era Samaruca, gessent dera escurina coma ua bruisha.
Canes-e-hanga-WEB	A on ère Tonet?
Canes-e-hanga-WEB	Mès eth vagabond arrie maliciosament, endonviant es intencions dera hemnòta.
Canes-e-hanga-WEB	Preguntetes ada eth!
Canes-e-hanga-WEB	E estirant es sues mans damb un gèst vague, coma se volesse abarcar tota era Albufèra, responie:
Canes-e-hanga-WEB	Tonet?
Canes-e-hanga-WEB	Peth mon, peth mon.
Canes-e-hanga-WEB	Era Samaruca qu’ère infatigabla enes sues investigacions.
Canes-e-hanga-WEB	Abans de trincar eth dia ja ère dauant dera barraca des Palomes, e quan daurie era pòrta era Bòrda, parlaue damb era, mentre tachaue grèus guardades en interior dera barraca entà veir se Tonet ère laguens.
Canes-e-hanga-WEB	Era implacabla enemiga de Neleta cuelhec era conviccion de qué eth joen se quedaue pes nets ena tauèrna.
Canes-e-hanga-WEB	Quin escandal!
Canes-e-hanga-WEB	Canhamèl!
Canes-e-hanga-WEB	Era Samaruca hec viatges a Valencia: s’informèc des persones que coneishien es leis peth menut, e se passèc eth temps en contunha agitacion, en estar-se ara demora nets sanceres pes entorns dera tauèrna, acompanhada de parents que l’auien de servir de testimònis.
Canes-e-hanga-WEB	Demoraue que Tonet gessesse dera casa abans de hèr dia, entà provar d’aguesta sòrta es sues relacions damb era veuda.
Canes-e-hanga-WEB	Mès es pòrtes dera tauèrna non se daurien en tota era net: era casa s’estaue escura e silenciosa, coma se toti dormissen en sòn interior eth saunei dera vertut.
Canes-e-hanga-WEB	Peth maitin, quan era tauèrna se daurie, Neleta se mostraue darrèr deth taulèr tranquilla, arridolenta, fresca, guardant a toti cara a cara, coma aqueth que non a arren que repotegar-se; e fòrça temps dempús, Tonet, campaue coma per art d’encantament, sense qu’es parroquians sabessen exactament s’auie entrat pera pòrta que daue entath carrèr o pera deth canau.
Canes-e-hanga-WEB	Qu’ère de mau hèr agarrar en fauta ad aquera parelha.
Canes-e-hanga-WEB	Era Samaruca se desesperaue, en tot arreconéisher era astúcia de Neleta.
Canes-e-hanga-WEB	Entà evitar confidéncies, l’auie dat eth viatge ara sirventa dera tauèrna, en tot remplaçar-la damb era sua tia, aquera vielha sense volontat, resignada a tot, que sentie cèrt respècte non mancat de pòur dauant deth gèni violent dera sua neboda e des riqueses dera sua viduïtat.
Canes-e-hanga-WEB	Eth vicari D. Miquèu, en saber-se’n des lords trabalhs dera Samaruca, agarrèc mès d’un còp a Tonet, en tot sermonejar-lo entà qu’evitèsse es escandal.
Canes-e-hanga-WEB	Que s’auien de maridar: quinsevolh dia les podien suspréner es deth testament e se parlarie d’aguest hèt per tota era Albufèra.
Canes-e-hanga-WEB	Encara que Neleta perdesse ua part deth sòn eretatge, non ère milhor víuer coma Diu mane, sense trebucs ne mentides?
Canes-e-hanga-WEB	Eth Cuban lheuaue es espatles.
Canes-e-hanga-WEB	Eth desiraue eth matrimòni, mès qu’ac auie de díder era.
Canes-e-hanga-WEB	Neleta ère era soleta hemna deth Palmar que, damb era sua acostumada doçor, s’acaraue damb eth vicari: plan per aquerò s’indignaue en enténer es sòns repotecs.
Canes-e-hanga-WEB	Tot qu’èren mentides!
Canes-e-hanga-WEB	Era viuie sense ofensar ad arrés.
Canes-e-hanga-WEB	Que non auie besonh de cap òme.
Canes-e-hanga-WEB	Çò que li calie ère un vailet ena tauèrna e auie a Tonet, qu’ère eth sòn companh dera mainadesa…
Canes-e-hanga-WEB	Qu’ei que non podie alistar en ua casa coma era sua, plia d’interèssi, ad aqueth que l’auesse mès confiança?.
Canes-e-hanga-WEB	Que ja sabie era que tot èren calomnies dera Samaruca entà que li regalèsse es camps d’arròs deth sòn defuntat; era mitat d’ua fortuna qu’ara sua elaboracion auie contribuit coma esposa aunèsta e laboriosa.
Canes-e-hanga-WEB	Mès, qu’anaue ben aquera bruisha se demoraue er eretatge!
Canes-e-hanga-WEB	Abans se secarie era Albufèra!
Canes-e-hanga-WEB	Era cobesença dera hemna rurau se manifestaue en Neleta damb un afogament capable des màger accions.
Canes-e-hanga-WEB	Que se desvelhaue en era er instint de moltes generacions de pescadors miserables rosigadi pera misèria, qu’admirauen damb enveja era riquesa des que possedissen camps e venen eth vin as praubi, en tot apoderar-se de man en man des sòs.
Canes-e-hanga-WEB	Qu’ère capabla d’un crim abans qu’autrejar ua esplinga as enemics.
Canes-e-hanga-WEB	Era possibilitat de qué podesse èster dera Samaruca ua part des tèrres d’arròs qu’era suenhaue damb tanta passion la rogie tota de colèra, e es sues mans se crispauen damb era madeisha furia qu’en Ruzafa la lancèc contra era sua enemiga.
Canes-e-hanga-WEB	Era possession dera riquesa la transformaue.
Canes-e-hanga-WEB	Qu’estimaue fòrça a Tonet, mès entre aguest e es sòns bens, non dobtaue en sacrificar ar aimant.
Canes-e-hanga-WEB	S’abandonaue a Tonet, aguest tornarie mès o mens lèu, donques qu’era sua vida ère cadeada entà tostemp ada era; mès, se deishaue anar ua petita part der eretatge, aguesta ja non la tornarie a veir.
Canes-e-hanga-WEB	Plan per aquerò acuelhec damb indignacion es timides proposiciosn que li hec Tonet pera net, en silenci der encastre naut dera tauèrna.
Canes-e-hanga-WEB	Ath Cuban li pesaue aguesta vida de hujudes e amagaderes.
Canes-e-hanga-WEB	Desiraue èster eth patron legau dera tauèrna, enludernar a tot eth pòble damb era sua naua posicion, burlar-se’n des òmes que l’auien mespredat.
Canes-e-hanga-WEB	Ath delà (e aquerò ac amagaue suenhosament), en èster marit de Neleta, li shordarie mens eth caractèr dominador d’aguesta, eth sòn despotisme de hemna rica que pòt botar ar aimant ena pòrta e abuse dera sua situacion.
Canes-e-hanga-WEB	Donques que l’estimaue, per qué non se maridauen?
Canes-e-hanga-WEB	Mès ena escurina dera cramba, en díder aquerò Tonet, sonauen es matalassi de milhòc deth lhet damb es movements impacients de Neleta.
Canes-e-hanga-WEB	Era sua votz qu’ère raucosa de ràbia…
Canes-e-hanga-WEB	Eth tanben?…
Canes-e-hanga-WEB	Non, hilh; que sabie çò qu’auie de hèr, e non volie conselhs.
Canes-e-hanga-WEB	Qu’èren pro ben atau.
Canes-e-hanga-WEB	Li mancaue quauquarren?
Canes-e-hanga-WEB	Non auie de tot coma se siguesse eth patron?
Canes-e-hanga-WEB	Entà qué dar-se eth gust de qué les maridèsse D. Miquèu, e dempús, après era ceremònia, deishar era mitat dera sua fortuna enes mans lordes dera Samaruca?
Canes-e-hanga-WEB	Abans se deisharie bracar un braç que dividir er sòn eretatge.
Canes-e-hanga-WEB	Ath delà era coneishie eth mon; gessie bèri còps deth lac, anaue ena ciutat, a on es senhors admirauen ear sua desinvoltura, e non se l’amagaue qu’aquerò que semblaue en Palmar coma ua fortuna, dehòra dera Albufèra non arribaue a ua decorosa misèria.
Canes-e-hanga-WEB	Qu’auie es sues pretensions d’ambiciosa.
Canes-e-hanga-WEB	Non tostemp auie de servir copes e tractar damb embriacs, volie acabar es sòns dies en Valencia, en un apartament, coma ua senhora que viu des sues rendes.
Canes-e-hanga-WEB	Prestarie es sòs milhor que Canhamèl, s’apraiarie entà qu’era sua fortuna se multipliquèsse damb incessanta feconditat, e quan siguesse rica de vertat, dilhèu se decidirie a transigir damb era Samaruca, autrejant-li çò qu’era guardarie alavetz coma ua misèria.
Canes-e-hanga-WEB	Quan aquerò arribèsse li poirie parlar de maridatge se seguie portant-se ben e aubedint-la sense desengusti.
Canes-e-hanga-WEB	Mès en aguest moment, non, recolhons!
Canes-e-hanga-WEB	E ère tanta era sua energia en exprimir-se d’aguesta sòrta, que Tonet non gausaue replicar.
Canes-e-hanga-WEB	Ath delà, aqueth gojat que pretenie impausar-se damb eth sòn valor a tot eth pòble se sentie senhorejat per Neleta e l’auie pòur, endonviant que non n’ère tan segur dera sua afeccion coma credec ara prumeria.
Canes-e-hanga-WEB	Que non ère que Neleta se cansèsse d’aqueri amors.
Canes-e-hanga-WEB	L’estimaue, mès era sua riquesa li daue ua grana superioritat sus eth.
Canes-e-hanga-WEB	Ath delà, era mutuau possession pendent es nets interminables d’iuèrn, ena tauèrna barrada e sense córrer cap tipe de risc, l’auie amortesit era excitación deth perilh, era tremolosa voluptat que la dominaue enes tempsi que Canhamèl en punar-se darrèr des pòrtes o auer es sues citacions rapides enes entorns deth Palmar, tostemp expausadi a ua suspresa.
Canes-e-hanga-WEB	Tàs quate mesi d’aguesta vida lèu maridau, sense cap aute obstacle qu’era susvelhanca dera Samaruca, burlada aisidament, credec per un moment que se poirien realizar es sòns desirs matrimoniaus.
Canes-e-hanga-WEB	Neleta se mostraue preocupada e grèu.
Canes-e-hanga-WEB	Era arrupa verticau dera entrecelha delataue penibles pensaments.
Canes-e-hanga-WEB	Per quinsevolh causa pelejaue a Tonet; l’insultaue, en tot hèr-lo enlà e planher-se deth sòn amor, maudident eth moment de feblesa que l’auie daurit es braci; mès dempús, ahiscada pera carn, l’acceptaue de nauèth, en tot autrejar-se totaument, coma s’era pena que la dominaue siguesse irreparabla.
Canes-e-hanga-WEB	Eth sòn anament nerviós e desparièr convertie es nets d’amor en agitades convèrses, pendent es quaus alternauen es amorasses damb es repotecs, e mancaue pòc entà que se nhaquèssen es boques que moments abans se punauen.
Canes-e-hanga-WEB	Fin finau, ua net, Neleta, damb paraules entrebracades pera ràbia, revelèc eth secret deth sòn estat.
Canes-e-hanga-WEB	Qu’auie amudit enquia alavetz, dobtant deth sòn malastre; mès ara, dempús de dus mesi d’observacion, n’ère segura.
Canes-e-hanga-WEB	Qu’anaue a èster mair…
Canes-e-hanga-WEB	Tonet se sentec espaurit e satisfèt ath còp, mentre era seguie damb es lamentacions.
Canes-e-hanga-WEB	Aquerò que s’aurie pogut passar quan viuie Canhamèl sense cap perilh.
Canes-e-hanga-WEB	Mès eth dimòni, que solide i ère ath miei, auie pensat qu’ère milhor hèr gésser er obstacle en moments de mau hèr, quan era ère interessada en amagar es sòns amors pr’amor de non balhar gust as enemics.
Canes-e-hanga-WEB	Tonet, passat eth prumèr moment de suspresa, li preguntèc damb timiditat se qué pensaue hèr.
Canes-e-hanga-WEB	Ena tremoladera dera sua votz endonvièc era es amagadi pensaments der aimant e s’estarnèc a arrir damb ua arridalhada ironica, burlesca, que revelaue eth temple dera sua amna.
Canes-e-hanga-WEB	A!, se pensaue que per aquerò s’anaue a maridar?
Canes-e-hanga-WEB	Non la coneishie.
Canes-e-hanga-WEB	Que ne podie èster solide fòrça de qué s’aucirie abans que cedir as sòns enemics.
Canes-e-hanga-WEB	Çò de sòn qu’ère plan sòn; e ac defenerie.
Canes-e-hanga-WEB	D’aguesta que non se maridaue Tonet, donques que i a remèdi entà tot, en mon!…
Canes-e-hanga-WEB	Que passèc aguesta explosion de ràbia pera jogalha que se permetie era Natura, en tot cuelher-les quan mès segurs se credien; e Neleta e Tonet seguiren era sua vida coma se non se passèsse arren, evitant parlar der obstacle que gessie entre eri, en tot acostumar- se ada eth, tranquils pr’amor qu’era sua realizacion ère encara remòta e fidant vagament en quinsevolh circonstància inesperada que les podesse sauvar.
Canes-e-hanga-WEB	Neleta, sense parlar d’aquerò ar aimant, cercaue era manèra de des.hèir-se dera naua vida que sentie batanar enes sues entralhes, ua menaça entara sua avarícia.
Canes-e-hanga-WEB	Era tia, espaurida pes sues confidéncies, parlaue de remèdis poderosi.
Canes-e-hanga-WEB	Per conselh dera sua neboda, anaue entà Ruzafa o entraue ena ciutat pr’amor de consultar as medecinaires que gaudien d’escura fama enes darrères capes sociaus, e tornaue d’aquiu damb estranhs remèdis, que consistien en ingredients repugnants que lheuauen er estomac.
Canes-e-hanga-WEB	Tonet, fòrça nets susprenie en còs de Neleta emplastres pudesencs, qu’ada eri era tauernèra balhaue era màger fe: cataplasmes d’èrbes silvèstres, que dauen as sues cauhades d’amor un ambient de bruisheria.
Canes-e-hanga-WEB	Mès toti es remèdis mostrauen era sua ineficàcia en cors deth temps.
Canes-e-hanga-WEB	Passauen es mesi e Neleta se convencie damb grana desesperacion dera inutilitat des sòns esfòrci.
Canes-e-hanga-WEB	Coma didie era tia, aqueth èsser amagat qu’ère ben agarrat, e en bades lutaue Neleta per anular-lo laguens des sues entralhes.
Canes-e-hanga-WEB	Es convèrses des aimants pera net qu’èren tempestoses.
Canes-e-hanga-WEB	Semblaue que Canhamèl se resvenjaue, ressuscitant entre es dus, entà empossar-les er un contra er aute.
Canes-e-hanga-WEB	Neleta ploraue de desesperacion, en tot acusar a Tonet dera sua desgràcia.
Canes-e-hanga-WEB	Eth qu’ère eth colpable: peth sòn tòrt vedie comprometut eth sòn avier.
Canes-e-hanga-WEB	E quan, per çò dera nerviositat deth sòn estat, se cansaue d’insultar ath Cuban, tachaue es sòns uelhs anujadi en vrente, que liure dera opression qu’ère sometut pendent eth dia entà burlar eth curiosèr des estranhs, semblaue créisher cada net damb monstruós holament.
Canes-e-hanga-WEB	Neleta odiaue damb furor sauvatge er èsser amagat que se botjaue enes sues entralhes, e damb eth punh sarrat se picaue bestiaument, coma se lo volesse estronhar laguens dera cauda envolopa.
Canes-e-hanga-WEB	Tonet tanben l’auie en òdi, en veir en eth ua menaça.
Canes-e-hanga-WEB	Contagiat pera cobesença de Neleta, pensaue damb terror ena pèrta d’ua part d’aqueth eretatge que consideraue coma sòn.
Canes-e-hanga-WEB	Toti es remèdis qu’auie entenut parlar confusament enes liures convèrses entre barquèrs les ac conselhaue ara sua aimanta.
Canes-e-hanga-WEB	Qu’èren pròves brutaus, atemptats contra era natura que chinauen es peus, o remèdis ridiculs que hègen arrir; mès era santat de Neleta se’n burlaue de tot.
Canes-e-hanga-WEB	Aqueth còs, aparentament delicat, ère fòrt e solid e seguie en silenci complint era mès augusta foncion dera Natura, sense qu’es marridi desirs podessen tòrcer ne arrecular era santa òbra dera feconditat.
Canes-e-hanga-WEB	Passauen es mesi.
Canes-e-hanga-WEB	Neleta li calie hèr grani esfòrci, patir immenses molèsties entà amagar eth sòn estat a tot eth pòble.
Canes-e-hanga-WEB	Se sarraue eth corsièr pes maitins d’ua manèra crudèu, que hège estrementir a Tonet.
Canes-e-hanga-WEB	Fòrça viatges li mancauen es fòrces entà contier eth desbordament dera maternitat.
Canes-e-hanga-WEB	Estira!…
Canes-e-hanga-WEB	E Tonet estiraue, sentent en sòn front ua sudor hereda, estrementint-se dera volontat que mostraue aquera hemna, rugint sordament e avalant-se es lèrmes dera angonia.
Canes-e-hanga-WEB	Se pintaue era cara e tenguie tota era perfumeria barata entà mostrar-se ena tauèrna fresca, tranquilla e beròia coma tostemp, sense qu’arrés poder-se lieger-li en sòn ròstre es simptòmes deth sòn estat.
Canes-e-hanga-WEB	Era Samaruca, que flairaue coma un gosset caçaire de perdices ath torn dera casa, auie era presentida de bèra causa anormau quan lançaue es sues guardades en passar pera pòrta.
Canes-e-hanga-WEB	Es autes hemnes, damb era experiéncia deth sèxe, endonviauen çò que l’arribaue ara tauernèra.
Canes-e-hanga-WEB	Un ambient de sospecha e de vigilància semblaue formar-se ar entorn de Neleta.
Canes-e-hanga-WEB	Se mormolhaue fòrça enes pòrtes des barraques.
Canes-e-hanga-WEB	Era Samaruca e es parents discutien damb es hemnes que non volien acceptar es sues afirmacions.
Canes-e-hanga-WEB	Es comaires pachacaires, en sòrta de manar as sòns petits ena tauèrna a crompar vin o òli, venguien en persona a calar-se dauant deth taulèr, cercant damb diuèrses desencuses qu’era tauernèra se lheuèsse dera cagira, que se botgèsse entà servir-les mentre eres la seguien damb era guardada, apreciant es linhes deth sòn cossatge garrotat.
Canes-e-hanga-WEB	Òc que n’ei, didien ues damb mina de capitada en veder-se damb es vesies.
Canes-e-hanga-WEB	Que non n’ei, cridauen d’autes, tot que son mentides.
Canes-e-hanga-WEB	E Neleta, qu’endonviaue era causa de tants va-e-veni, acuelhie damb un arridolet burlesc as curioses…
Canes-e-hanga-WEB	Qué hèn per aciu?
Canes-e-hanga-WEB	Quin can les laire que non podien estar-se sense veder-la?…
Canes-e-hanga-WEB	Semblaue qu’ena sua casa se guanhaue un jubilèu!…
Canes-e-hanga-WEB	Mès aguesta alegria insolenta, era audàcia que provocaue eth curiosèr des comaires, s’esbugassaue de nets, dempús d’ua jornada de patiments asfixiants e de forçada serenitat.
Canes-e-hanga-WEB	En trèir-se era coirassa de balenes, queiguie còp sec eth sòn valor, coma eth deth soldat que s’a passat en un acarniment eroïc e ja non pòt mès.
Canes-e-hanga-WEB	Eth desalend s’apoderaue d’era, ath còp qu’es holades entralhes s’espargien liures d’opression.
Canes-e-hanga-WEB	Que pensaue damb terror en suplici qu’auie de patir a londeman entà amagar eth sòn estat.
Canes-e-hanga-WEB	Ja non podie mès.
Canes-e-hanga-WEB	Era, tan fòrta, l’ac declaraue a Tonet en silenci d’ues nets que ja non èren d’amor, senon d’angoisha e doloroses confidéncies.
Canes-e-hanga-WEB	Maudita salut!
Canes-e-hanga-WEB	Com envejaue era as hemnes malautisses qu’enes sues entralhes jamès germine era vida!…
Canes-e-hanga-WEB	En aguesti moments de desalend parlaue de hùger, de deishar era tauèrna encomanada ara sua tia, en tot refugiar-se en ua banlèga dera ciutat enquia que gessesse deth mau pas.
Canes-e-hanga-WEB	Mès era reflexion li hège veir de seguit era inutilitat dera hujuda.
Canes-e-hanga-WEB	Era imatge dera Samaruca surgentaue dauant d’era.
Canes-e-hanga-WEB	Húger supausarie acreditar çò qu’enquia alavetz solet èren sospeches.
Canes-e-hanga-WEB	Entà on anarie que non la seguisse era herotja cunhada de Canhamèl?…
Canes-e-hanga-WEB	Ath delà, èren a finaus der ostiu.
Canes-e-hanga-WEB	Anaue a recuélher era cuelheta des sòns camps d’arròs e desvelharie eth curiosèr de tot eth pòble ua abséncia tan pòc justificada, en tractar-se d’ua hemna que damb tanta afogadura suenhaue es sòns interèssi.
Canes-e-hanga-WEB	Se demorarie.
Canes-e-hanga-WEB	Se meterie cara a cara dauant deth perilh: se siguesse en sòn lòc la susvelharien mens.
Canes-e-hanga-WEB	Pensaue damb terror ena jasilha, mistèri dolorós qu’encara campaue mès lugubre enrodat entada era ena ombra de çò desconeishut, e sajaue deishar de cornèr era sua pòur en tot tier-se as operacions dera sèga, regatejant damb es jornalèrs eth prètz deth sòn trabalh.
Canes-e-hanga-WEB	Pelejaue a Tonet, que per encargue sòn auie de susvelhar as jornalèrs, mès amiant tostemp ena barqueta era escopeta de Canhamèl e era sua fidèu gosseta Centelha, e tient-se mès de tirar as audèths que de compdar es gabèles d’arròs.
Canes-e-hanga-WEB	Quauques tardes deishaue era tauèrna ara sua tia e partie entara aira, ua placeta de hanga endurida ath miei dera aigua des camps.
Canes-e-hanga-WEB	Aguestes excursions qu’èren un aleugeriment entara sua dolorosa situacion.
Canes-e-hanga-WEB	Amagada darrèr des gabèles s’arrincaue eth corsièr damb gèst ansiós e se seiguie ath costat de Tonet, sus era enòrma pila de palha d’arròs, qu’espargie ua flaira ponchenta.
Canes-e-hanga-WEB	As sòns pès hègen torns es shivaus ena monotòna faena dera batuda, e dauant d’eri estenie era Albufèra era sua immensa lama verda, reflectint invertides es montanhes ròies e bluenques que talhauen er orizon.
Canes-e-hanga-WEB	Aguestes tardes serenes padegauen era inquietud des dus aimants.
Canes-e-hanga-WEB	Se sentien mès erosi qu’ena barrada cramba qu’era sua escurina s’aumplie de temors.
Canes-e-hanga-WEB	Eth lac arrie doçament en lançar des sues entralhes era cuelheta annau; es cants des bateires e des tripulants des granes barques cargades d’arròs semblauen bailinar ara Albufèra mair dempús d’aquera jasilha qu’asseguraue era vida as hilhs des dues arribes.
Canes-e-hanga-WEB	Era cauma dera tarde adocie eth caractèr irritat de Neleta, en tot bohar-li naues esperances.
Canes-e-hanga-WEB	Compdaue damb es dits eth cors des mesi e eth tèrme dera gestacion que se hège enes sues entralhes.
Canes-e-hanga-WEB	Que mancaue pòc temps entar eveniment que podie cambiar era sòrt dera sua vida.
Canes-e-hanga-WEB	Que serie eth mes a vier, en Noveme, dilhèu quan se celebrèssen ena Albufèra es granes tirades cridades de Sant Martin e de Santa Caterina.
Canes-e-hanga-WEB	Quan compdaue, rebrembaue qu’encara non hège un an que Canhamèl auie mòrt; e damb eth sòn instint de pervèrsa inconscienta, desirosa d’apraiar era sua vida cossent damb era felicitat, se planhie de non auer-se autrejat mesi abans a Tonet.
Canes-e-hanga-WEB	Atau aurie pogut ostentar eth sòn estat sense pòur, en tot atribuir-li ath marit era paternitat deth nau èsser.
Canes-e-hanga-WEB	Era possibilitat de qué era mòrt actuèsse enes sòns ahèrs remetie era sua confiança.
Canes-e-hanga-WEB	Qui podie saber se dempús de tanti temors era creatura neishie mòrta?
Canes-e-hanga-WEB	Que non serie eth prumèr viatge.
Canes-e-hanga-WEB	E es aimants, enganhadi per aguesta illusion, parlauen deth mainatge mòrt coma d’ua circonstància segura, inevitabla, e Neleta espiaue es movements des sues entralhes, en tot mostrar-se satisfèta quan er amagat èsser non daue senhaus de vida.
Canes-e-hanga-WEB	Que se moririe!
Canes-e-hanga-WEB	N’ère segura.
Canes-e-hanga-WEB	Era bona sòrt, que l’auie acompanhat tostemp, non l’abandonarie.
Canes-e-hanga-WEB	Eth finau dera cuelheta la distreiguec d’aguestes consideracions.
Canes-e-hanga-WEB	Es saques d’arròs s’apilerauen ena tauèrna.
Canes-e-hanga-WEB	Era cuelheta ocupaue es quartos interiors dera casa, s’apilerauen ath cant deth taulèr, treiguent lòc as parroquinas e enquia e tot ocupaue es cornèrs deth dormitòri de Neleta.
Canes-e-hanga-WEB	E pensar qu’era mitat d’aqueth tresaur podie auer estat dera Samaruca!…
Canes-e-hanga-WEB	Sonque de pensar aquerò, Neleta sentie renéisher es sues fòrces possades pera colèra.
Canes-e-hanga-WEB	Que patie fòrça damb era dolorosa ocultacion deth sòn estat, mès abans morir que resignar-se ara espoliacion.
Canes-e-hanga-WEB	Pro que n’auie besonh d’aguestes resolucions energiques.
Canes-e-hanga-WEB	Era sua situacion s’agreujaue.
Canes-e-hanga-WEB	Se li holauen es pès, sentie un irresistible desir de non botjar-se, d’estar-se en lhet; e a maugrat d’aquerò baishaue en taulèr cada dia, pr’amor qu’era desencuda d’ua malautia podie ahiscar es sospeches.
Canes-e-hanga-WEB	Se botjaue doçament quan es parroquians l’obligauen a lheuar-se, e eth sòn arridolet forçat ère ua crispacion dolorosa que hège estrementir a Tonet.
Canes-e-hanga-WEB	Eth cossatge garrotat semblaue pròche a hèr crebar era fòrta envolopa de balenes.
Canes-e-hanga-WEB	Que non posqui mès!…
Canes-e-hanga-WEB	Es dus aimants, en silenci dera cramba, escambiauen es sues paraules damb cèrt temor, coma se vedessen lheuar-se entre eri eth hantauma menaçaire dera sua fauta…
Canes-e-hanga-WEB	E s’eth mainatge non neishie mòrt?…
Canes-e-hanga-WEB	Neleta n’ère segura d’aquerò.
Canes-e-hanga-WEB	Lo sentie botjar-se enes sues entralhes damb ua fòrça qu’estavanie era sua criminau esperança.
Canes-e-hanga-WEB	Era sua rebellion de hemna cobejosa, incapabla de cohessar eth pecat damb prejudici dera fortuna, li bohauen era audaça resolucion des grani criminaus.
Canes-e-hanga-WEB	Arren d’amiar era creatura entà un pòble pròche ara Albufèra, cercant a ua hemna fidèu que l’elevèsse.
Canes-e-hanga-WEB	Que les calie crànher es indiscrecions dera hilhuquèra, era astúcia des enemics e enquia e tot era manca de prudéncia d’eri, que, coma pairs, cuelherien afeccion deth petit, en tot acabar per desnishar-se.
Canes-e-hanga-WEB	Neleta rasonaue damb ua heredor espauridora, guardant es saques d’arròs amolonades en sòn dormitòri.
Canes-e-hanga-WEB	Tanpòc s’auie de pensar en amagar-lo en Valencia.
Canes-e-hanga-WEB	Era Samaruca, cercariue era vertat en madeish lunfèrn.
Canes-e-hanga-WEB	Neleta tachaue en aimant es sòns uelhs verds, que semblauen horaviadi pera angonia deth dolor e eth perilh dera situacion.
Canes-e-hanga-WEB	Les calie abandonar ath nauèth neishut, siguesse coma siguesse.
Canes-e-hanga-WEB	Qu’auie d’auer coratge.
Canes-e-hanga-WEB	Enes perilhs se demòstren es òmes.
Canes-e-hanga-WEB	L’amiarie de nets entara ciutat, l’abandonarie en un carrèr, ena porta d’ua glèisa, en quinsevolh lòc.
Canes-e-hanga-WEB	Valencia qu’ère grana… e qu’endonvien a veir se qui sòn es pairs!…
Canes-e-hanga-WEB	Era dura hemna, dempús de prepausar eth crim, sajaue de trapar desencuses entara sua mauvestat.
Canes-e-hanga-WEB	Dilhèu serie ua sòrt entath petit, aguest abandonament.
Canes-e-hanga-WEB	Se se morie, milhor endada eth, e se se sauvaue, qui podie saber en quines mans podie anar a parar!
Canes-e-hanga-WEB	Dilhèu lo demoraue era riquesa: istòries mès estonantes s’auien vist!
Canes-e-hanga-WEB	E rebrembaue es condes dera mainadesa damb es sòns hilhs de reis abandonadi ena seuva, o es sòns bastards de pastors, que, en sòrta d’èster avaladi pes lops, arriben a èster personatges poderosi.
Canes-e-hanga-WEB	Tonet l’escotaue espaurit.
Canes-e-hanga-WEB	Sagèc de resistir-se, mès era guardada de Neleta impausèc cèrta pòur ara sua volontat tostemp febla.
Canes-e-hanga-WEB	Era sua indecision li hège clucar es uelhs, fidant en avier.
Canes-e-hanga-WEB	Era causa que non ère entà desesperar-se: ja sajarie d’apraià’c tot.
Canes-e-hanga-WEB	Dilhèu era sua bona sòrt vierie a resòlver eth conflicte a darrèra ora.
Canes-e-hanga-WEB	E gaudie d’ua tranquillitat momentanèa, deishant passat eth temps sense pensar enes criminaus proposicions de Neleta.
Canes-e-hanga-WEB	Qu’ère junhut ada era entà tostemp: ère tota era sua familha.
Canes-e-hanga-WEB	Era tauèrna qu’ère coma eth sòn solet larèr.
Canes-e-hanga-WEB	Auie trincar damb eth sòn pair, que, en saber-se’n pes petòfies deth pòble dera sua vida maritau damb era tauernèra, e vedent que passauen es setmanes e es mesi sense qu’eth hilh dormisse ua soleta net ena barraca, auec damb aguest ua convèrsa rapida e dolorosa.
Canes-e-hanga-WEB	Çò que hège Tonet ère vergonhós entàs Palomes.
Canes-e-hanga-WEB	Eth non podie tolerar que se cridèsse hilh sòn un òme que viuie publicament a cargue d’ua hemna que non ère era sua esposa.
Canes-e-hanga-WEB	Donques que volie víuer en desaunor, aluenhat dera sua familha e sense prestar-li ajuda… harien coma se non se coneishessen!.
Canes-e-hanga-WEB	Se demoraue sense pair: sonque lo poirie trapar un aute còp quan recuperèsse eth sòn aunor.
Canes-e-hanga-WEB	E er oncle Tònho, dempús d’aguesta explicacion, seguic damb era fidèu ajuda dera Bòrda er enterrament des camps.
Canes-e-hanga-WEB	Ara qu’era gran empresa ja s’acabaue, se sentie desalenat: se demanaue damb tristesa qui l’auie d’arregraïr tantes fatigues, e sonque pera sua tenacitat de trabalhador seguic endauant ena òbra.
Canes-e-hanga-WEB	Qu’arribèc era epòca des granes tirades: Sant Martin e Santa Caterina, es hèstes deth Saler.
Canes-e-hanga-WEB	En totes es reünions des barquèrs se parlaue damb afogadura deth gran nombre d’audèths qu’aguest an auie ena Albufèra.
Canes-e-hanga-WEB	Es gardes dera caça, que susvelhauen de luenh es cornèrs e es mates a on s’amolonauen es folques, les vedien aumentar rapidament.
Canes-e-hanga-WEB	Que formauen granes taques neres a ras d’aigua.
Canes-e-hanga-WEB	Quan passaue ua barca près d’eres, daurien es ales volant en grop triangular e anauen a posar-se un shinhau mès enlà, coma ua broma de langosta, enludernadi peth lusor deth lac e incapables d’abandonar ues aigües qu’en eres les demoraue era mòrt.
Canes-e-hanga-WEB	Era notícia s’auie esparjut pera província, e es caçadors serien mès nombrosi que d’auti ans.
Canes-e-hanga-WEB	Es granes tirades dera Albufèra botauen en commocion totes es escopetes valencianes.
Canes-e-hanga-WEB	Qu’èren hèstes fòrça ancianes, qu’era sua origina coneishie er oncle Paloma dera epòca que sauvaue es papèrs de Jurat, en tot relatar aguestes causes as sòns amics ena tauèrna.
Canes-e-hanga-WEB	Quan era Albufèra ère des reis d’Aragon, e sonque podien caçar en era es monarques, eth rei D. Martin volec autrejar as ciutadans de Valencia un dia de hèsta, e alistèc eth dia deth sòn sant.
Canes-e-hanga-WEB	Dempús, era tirada se repetic parièr eth dia de Santa Caterina.
Canes-e-hanga-WEB	En aguestes dues hèstes toti podien entrar liurament en lac damb es sues balestes, caçant as innombrables audèths des canets, e eth privilègi, convertit en tradicion, se reproduie a trauèrs des sègles.
Canes-e-hanga-WEB	Ara es tirades a gratis auien un prològ de dus dies, qu’en eri se pagaue ar arrendatari dera Albufèra entà alistar es milhors lòcs, en tot vier en eres es tiradors de toti es pòbles dera província.
Canes-e-hanga-WEB	S’arrarien es barquetes e es barquèrs entath servici des caçadors.
Canes-e-hanga-WEB	Er oncle Paloma, coneishut tanti ans pes aficionats, non sabie se com atier es demanes.
Canes-e-hanga-WEB	Eth qu’ère aganchat de hège fòrça temps a un senhor ric que pagaue esplendidament era sua experiéncia des causes dera Albufèra.
Canes-e-hanga-WEB	Mès a maugrat d’aquerò, es caçadors se dirigien ath patriarca des barquèrs, e er oncle Paloma anaue d’un lòc en aute cercant barquetes e òmes entà toti es que l’escriuien de Valencia.
Canes-e-hanga-WEB	Era vesilha dera tirada, Tonec vedec entrar ath sòn pairin ena tauèrna.
Canes-e-hanga-WEB	Que venguie a cercar-lo.
Canes-e-hanga-WEB	Aqueth an era Albufèra aurie mès escopetes qu’audèths.
Canes-e-hanga-WEB	E eth ja non sabie d’a on trèir barquèrs.
Canes-e-hanga-WEB	Toti es deth Saler, de Catarròia e enquia es deth Palmar èren comprometudi: e ara, un ancian parroquian, ath quau non li podie remir arren, l’encargaue un òme e ua barqueta entà un amic sòn que caçaue per prumèr viatge ena Albufèra.
Canes-e-hanga-WEB	Volie Tonet èster aguest òme, treiguent ath sòn pairin d’un compromís?
Canes-e-hanga-WEB	Eth Cuban se remic.
Canes-e-hanga-WEB	Neleta ère malauta.
Canes-e-hanga-WEB	Peth maitin auie abandonat eth taulèr, en non poder tier es dolors.
Canes-e-hanga-WEB	Eth moment tan temut arribarie dilhèu fòrça lèu, e li calie estar-se ena tauèrna.
Canes-e-hanga-WEB	Mès era sua laconica negatiua siguec interpretada coma un mesprètz peth vielh, que se mostrèc furiós.
Canes-e-hanga-WEB	Coma qu’ara ère ric, se permetie mespredar ath sòn praube pairin, en tot deishar-lo en ua situacion ridicula!
Canes-e-hanga-WEB	Eth qu’ac toleraue tot: auie patit era sua guitèra quan espleitauen eth redolin, barraue es uelhs dauant dera sua conducta damb era tauernèra, que non aunoraue guaire ara sua familha; mès deishar-lo en un compromís qu’eth consideraue coma d’aunor?
Canes-e-hanga-WEB	Crist!
Canes-e-hanga-WEB	Qué diderien d’eth es sòns amics dera ciutat quan vedessen qu’ena Albufèra, a on lo credien eth patron, non trapaue a un òme entà servir- les?
Canes-e-hanga-WEB	E era sua tristesa ère tan grana, tan visibla, que Tonet se n’empenaïc.
Canes-e-hanga-WEB	Remir era sua ajuda enes granes tirades qu’ère entar oncle Paloma un insult ath sòn prestigi e ath còp quauquarren coma ua traïson ad aqueth país de canes e hanga a on auien neishut.
Canes-e-hanga-WEB	Eth Cuban acceptèc damb resignacion eth prec deth sòn pairin.
Canes-e-hanga-WEB	Pensèc, ath delà, que Neleta porie demorar.
Canes-e-hanga-WEB	Que ja hège temps que l’espaurien faussi dolors, e era crisi deth moment serie parièra a d’autes.
Canes-e-hanga-WEB	En barrar era net Tonet arribèc en Saler.
Canes-e-hanga-WEB	Coma barquèr auie d’assistir ara demanà, presenciant damb eth sòn caçador era distribucion des lòcs.
Canes-e-hanga-WEB	Eth casalon deth Saler (luenh ja deth lac, en extrèm d’un canau pera part de Valencia) presentaue un aspècte extraordinari per çò des granes tirades.
Canes-e-hanga-WEB	Ena replaça deth canau que cridauen eth Pòrt, s’amolonauen a dotzenes es neres barquetes, sense espaci entà botjar-se, hènt croishir es sòns prims bòrds es ues contra es autes e estrementint-se damb eth pes d’enòrmes ferrats de husta que s’auien de fixar a londeman sus estaques ena hanga.
Canes-e-hanga-WEB	En interior d’aguesti ferrats s’amagauen es caçadors entà tirar as audèths.
Canes-e-hanga-WEB	Enes pòrtes des barraques es hemnes deth pòble hègen borir es cafetères, aufrint tasses tocades de licor, qu’en eres i auie mès cana que cafè; e ua poblacion extraordinària passaue peth pòble, aumentada en cada moment pes cars e tartanes qu’arribauen dera ciutat.
Canes-e-hanga-WEB	Qu’èren borgèsi de Valencia, damb nautes bòtes e grani chapèus, coma guerrèrs deth Transvaal, ludent fèrament era sua blòda d’innombrables pòches, fiulant ath gosset e hènt veir damb orgulh era sua escopeta modèrna laguens deth estug auriò penjant dera espatla; lauradors rics des pòbles dera província, damb vistoses hlaçades e era cartochèra sus era faisha, uns damb eth mocador estropat en forma de mitra, d’auti amiant-lo coma un turbant o deishant-lo flotar en longa coa sus eth còth, en tot hèr veir toti en pientat deth sòn cap es diuèrsi cornèrs valencians que venguien.
Canes-e-hanga-WEB	Era escopeta semblaue egalar as caçadors.
Canes-e-hanga-WEB	Se tractauen damb era fraternitat des companhs d’armes, en tot encoratjar-se pensant ena hèsta de londeman; e parlauen dera povora anglesa, des escopetes bèlgues, dera excéllencia des armes de huec centrau, en tot estrementir-se damb era fèra voluptat de mòros, coma s’enes sues paraules alendèsse ja eth hum des traits.
Canes-e-hanga-WEB	Es gossets, enòrmes e silenciosi, damb era viua guardada der instint, anauen de grop en grop flairant es mans de caçadors, enquia quedar-se immobils ath cant deth patron.
Canes-e-hanga-WEB	En totes es barraques, convertides en ostaus, premanien eth sopar es hemnes damb era activitat pròpria d’ues hèstes qu’ajudauen a víuer gran part der an.
Canes-e-hanga-WEB	Tonet vedec era casa cridada des Infantes, un estatge baish de pèira, damb ua nauta teulada de teules henuda per diuèrses lucanes: un casalon deth sègle XVIII, que s’anaue esbauçant de man en man dès qu’es caçadors de sang reiau non venguien ena Albufèra, e qu’ena actualitat ère ocupat per ua tauèrna.
Canes-e-hanga-WEB	Dauant i auie era casa dera Demanà, edifici de dus estatges, que semblaue gigantesc entre es barraques, mostrant enes sues rosigades parets diuèrses rèishes tòrtes e sus era teulada ua esquera entà cridar as caçadors ath repartiment des locs.
Canes-e-hanga-WEB	Tonet entrèc en aguesta casa, hènt ua guardada en estatge de baish, a on se hège era ceremònia.
Canes-e-hanga-WEB	Un enòrme fanau deishaue anar trebla lum sus era taula e es fautulhs des arrendataris dera Albufèra.
Canes-e-hanga-WEB	Era estrada s’isolaue dera rèsta dera pèça damb ua parabanda de hèr.
Canes-e-hanga-WEB	Er oncle Paloma qu’ère aquiu, en qualitat de barquèr venerable, badinant damb es caçadors famosi, fanatics deth lac que coneishie miei sègle.
Canes-e-hanga-WEB	Qu’èren era aristocràcia dera escopeta.
Canes-e-hanga-WEB	N’auie de rics e de praubi: uns èren grani proprietaris e es auti carnissèrs dera ciutat o lauradors modèsti des pòbles proxims.
Canes-e-hanga-WEB	Non se vedien ne se cercauen pendent era rèsta der an, mès en trapar-se ena Albufèra toti es dissabtes, enes petites tirades, o amassar-se enes granes, s’apressauen damb afeccion de frairs, s’aufrien eth tabac, se prestauen es cartoches e s’entenien mutuaument, sense parpelejar, es polidi relats de cacères portentoses verificades ene mons pendent er ostiu.
Canes-e-hanga-WEB	Era comunitat de gusti e era mentida les junhien frairaument.
Canes-e-hanga-WEB	Lèu toti eri amiauen visibles en sòn còs es risqui d’aguesta aficion, que dominaue era sua vida.
Canes-e-hanga-WEB	Es mès vielhs, es veterans, arrossegauen eth rèuma coma conseqüéncia d’ua joenessa passada en tempèri; mès enes granes tirades non podien estar-se quiets enes sues cases, e venguien, a maugrat des sòns maus, a planher-se dera turpitud des caçadors naui.
Canes-e-hanga-WEB	Era reünion se dissolec.
Canes-e-hanga-WEB	Qu’arribauen es barquèrs entà anonciar-les qu’eth sopar ère prèst, e gessien en grops, en tot esparger-se pes illuminades barraques, que mercauen es taques ròies des sues pòrtes sus eth solèr de hanga.
Canes-e-hanga-WEB	En ambient flotaue ua fòrta aulor d’alcoòl.
Canes-e-hanga-WEB	Es caçadors cranhien er aigua dera Albufèra; non podien béuer eth liquid deth lac coma era gent deth país, per pòur as febres, e se hègen a vier damb eri un vertadèr cargament d’absinti e ròm, qu’en destapar-se impregnaue er aire damb fòrtes aròmes.
Canes-e-hanga-WEB	Tonet, en veir tant animat eth Saler, coma s’en eth acampèsse ua armada, rebrembaue es relats deth sòn pairin: es hèstes organizades en d’auti tempsi pes caçadors rics dera ciutat, damb hemnes que corrien despolhades, acaçades pes gossets; es fortunes que s’auien des.hèt enes miserables barraques pendent longues nets de jòc, entre tirada e tirada: toti es plasers estupids d’ua borgesia de rapida fortuna, qu’en veder-se luenh dera familha, en un cornèr lèu sauvatge, ahiscada pera vista dera sang e eth hum dera povora, sentie renéisher en era, era umana bestialitat.
Canes-e-hanga-WEB	Er oncle Paloma cerquèc ar arrèhilh entà presentar-li eth sòn caçador.
Canes-e-hanga-WEB	Qu’ère un senhor gròs, de mina brava e pacifica; un industriau dera ciutat, que, dempús d’ua vida de trabalh, credie arribat eth moment de divertir-se coma es rics e copiaue es plasers des sòns naui amics.
Canes-e-hanga-WEB	Que semblaue shordat peth gran revolum de causes qu’amiaue: li pesauen es borses entara caça, era escopeta, es nautes bòtes, tot nauèth, recent crompat.
Canes-e-hanga-WEB	Mès en fixar-se ena cartochèra en forma de bandolièra que li crotzaue eth pièch, arrie jos er enòrme chapèu, en tot creder-se parièr a un d’aqueri eròis boèrs qu’es sòns retraits admiraue enes jornaus.
Canes-e-hanga-WEB	Qu’ère eth prumèr còp que caçaue en lac, e se fidaue dera experiéncia deth barquèr entà alistar eth lòc quan arribèsse eth sòn numèro.
Canes-e-hanga-WEB	Es tres sopèren en ua barraca damb d’auti caçadors.
Canes-e-hanga-WEB	Era sobretaula qu’ère rambalhosa en cauhades coma aquera.
Canes-e-hanga-WEB	Se mesuraue eth ròm a veires, e ath torn dera taula, coma gossets ahaimats, s’agropauen es vesins deth pòble, arrint es badinades des senhors, acceptant tot çò que les aufrien e beuent-se un de solet aquerò qu’es caçadors credien pro entà toti.
Canes-e-hanga-WEB	Tonet a penes minjaue, escotant coma a trauèrs d’un sòmi es crits e arridalhes d’aquera gent, era alègra protèsta qu’acuelhien es mentidères hètes des caçadors fanfarrons.
Canes-e-hanga-WEB	Pensaue en Neleta; se l’imaginaue arraulida de dolor en estatge naut dera tauèrna, voludant-se en solèr, estofant es sòns rugiments, sense poder cridar entà aleugerir eth sòn patiment.
Canes-e-hanga-WEB	Dehòra dera barraca sonaue es esquera dera casa dera Demanà damb un timbre tremolós de campana d’ermita.
Canes-e-hanga-WEB	Quan sonèc era esquera per tresau viatge, abandonèren era taula es caçadors e barquèrs, acodint toti aquiu a on se designauen es lòcs.
Canes-e-hanga-WEB	Era lum deth fanau s’auie aumentat damb era lum des quinquets, plaçadi sus era taula dera estrada.
Canes-e-hanga-WEB	Darrèr dera rèisha i auie es arrendataris dera Albufèra, e ath sòn darrèr, enquiara paret deth hons, es caçadors abonadi perpetuaument ath lac, qu’auien aguest lòc per dret pròpri.
Canes-e-hanga-WEB	En aute costat dera rèisha, aumplint eth lumedan e escampilhant-se dehòra dera casa, i auie es barquèrs, es caçadors praubi, tota era gent menuda qu’acodie as tirades.
Canes-e-hanga-WEB	Ua flaira de hlaçades umides, de pantalons tacadi de hanga, d’aiguardent e tabac dolent s’espargie sus era gentada que se sarraue contra era rèisha.
Canes-e-hanga-WEB	Es blòdes impermeables des caçadors s’esguitlauen sus es còssi propèrs damb un fiulet qu’agudaue es dents.
Canes-e-hanga-WEB	En gran lumedan dera ombra dera pòrta dubèrta se mercauen coma indecises taques es blanqui portaus des barraques pròches.
Canes-e-hanga-WEB	A maugrat d’aguest revolum de gent non s’alteraue eth silenci que semblaue dominar a toti a penes passauen eth lumedan.
Canes-e-hanga-WEB	Se notaue era madeisha ansietat muda que i a enes tribunaus quan se decidís era sòrt d’un òme, o enes tòies quan se decidís era fortuna.
Canes-e-hanga-WEB	Se quauquarrés parlaue qu’ère en votz baisha, damb timid mormolh, coma ena cramba d’un malaut.
Canes-e-hanga-WEB	Er arrendari principau se lheuèc:
Canes-e-hanga-WEB	Cavalièrs…
Canes-e-hanga-WEB	Eth silenci se hec mès prigond.
Canes-e-hanga-WEB	Que s’anaue a procedir ara demanà des lòcs.
Canes-e-hanga-WEB	En ambdús costats dera taula, quilhadi coma eralds dera autoritat deth lac, i auie es dus gardes mès ancians dera Albufèra: dus òmes prims, grisi de color, de movements ondulants e ròstre morrut; dues anguiles damb blòda, que semblauen víuer ath hons dera aigua entà non presentar-se qu’enes granes solemnitats cinegetiques.
Canes-e-hanga-WEB	Eth garda passaue lista entà saber se toti es lòcs serien ocupadi ena tirada de londeman.
Canes-e-hanga-WEB	Qu’anaue per torns, segons era quantitat que pagauen annaument e era sua ancianitat.
Canes-e-hanga-WEB	Es barquèrs, en enténer eth numèro des sòns patrons, responien per aguesti:
Canes-e-hanga-WEB	Er un!…
Canes-e-hanga-WEB	Endauant!
Canes-e-hanga-WEB	Dempús de passar lista arribaue eth moment solemne, era demanà, era designacion de cada barquèr, cossent damb eth sòn caçador o per compde pròpri coma mès expèrt, entath lòc dera tirada.
Canes-e-hanga-WEB	Eth tres!, didie un des gardes.
Canes-e-hanga-WEB	E de seguit eth qu’auie aguest nomèro deishaue anar eth nòm qu’amiaue pensat.
Canes-e-hanga-WEB	Atau anauen sonant es lòcs dera capriciosa geografia dera Albufèra; batiats ath gust des barquèrs; titols molti d’eri que non se podien repetir, sense rogir-se, dauant de hemnes o que lheuauen er estomac quan se nomentauen ena taula, e ça que la sonauen en aguest acte damb solemnitat, sense costar era mès leugèra arridalha.
Canes-e-hanga-WEB	Eth dusau garda, qu’auie ua votz de clarinet, en enténer era designacion hèta pes barquèrs lheuaue eth cap, e damb es uelhs clucadi e es mans ena rèisha didie a tota fòrça, damb un crit esgarrador que s’estenie en silenci dera net:
Canes-e-hanga-WEB	Eth tres va ena mata deth Senhor…
Canes-e-hanga-WEB	Eth quate va entath cornèr de Sant Ròc…
Canes-e-hanga-WEB	Eth cinc ena ca… deth barbèr.
Canes-e-hanga-WEB	Se tardec lèu ua ora era designacion des lòcs, e mentre les cantauen es gardes tot doç, un gojatet les inscriuie en un gran libre sus era taula.
Canes-e-hanga-WEB	Acabada era designacion, s’estenien es licéncies de caça ambulantes entara gent menuda: uns permisi que sonque costauen dus duros e damb eri podien anar es lauradors enes sues barquetes per tota era Albufèra, a ua cèrta distància des lòcs, aucint as audèths que s’escapauen des traits d’escopeta des rics.
Canes-e-hanga-WEB	Es grani caçadors se didien adiu en tot sarrar-se es mans.
Canes-e-hanga-WEB	Uns volien dormir en Saler damb eth prepaus de vier en sòn lòc en trincar eth dia; d’auti, mès afogadi, partien de seguit entath lac, en voler susvelhar per eri madeishi era instalacion der enòrme ferrat qu’ath sòn laguens auien de passar era jornada.
Canes-e-hanga-WEB	Tonet que ja non ère en Saler.
Canes-e-hanga-WEB	En silenci der acte dera demanà, l’auie cuelhut ua grana angonia.
Canes-e-hanga-WEB	Qu’auie dauant des sòns uelhs era dolorida imatge de Neleta retortilhant-se damb eth patiment, soleta aquiu en Palmar, queiguda en solèr, sense trapar qui la consolèsse, menaçada pera susvelhança des enemics.
Canes-e-hanga-WEB	Non podec tier era sua pena e gessec dera casa dera Demanà, prèst a tornar de seguit en Palmar, encara qu’aquerò li costèsse pelejar-se damb eth sòn pairin.
Canes-e-hanga-WEB	Apròp dera casa des Infantes, a on ère era tauèrna, entenec que lo cridauen.
Canes-e-hanga-WEB	Qu’ère Sangsuga.
Canes-e-hanga-WEB	Auie hame e set; auie rondat es taules des caçadors rics sense arténher era mès insignificanta dèisha: tot s’ac minjauen es barquèrs.
Canes-e-hanga-WEB	Tonet pensèc en èster substituit peth vagabond; mès eth hilh deth lac s’estranhèc que li demanèssen menar ua barca, mès, encara, que s’eth vicari deth Palmar lo convidèsse a prononciar eth sermon deth dimenge.
Canes-e-hanga-WEB	Eth que non servie entad aquerò; ath delà non l’agradue pergar entad arrés.
Canes-e-hanga-WEB	Que ja coneishie eth sòn pensament: eth trabalh ère causa deth dimòni.
Canes-e-hanga-WEB	Mès Tonet, impacient e angoishat, non ère entà enténer pegaries de Sangsuga.
Canes-e-hanga-WEB	Arren de resisténcies, o li hège passar era hame e era set en tot lançar-lo en canau d’un còp de pè.
Canes-e-hanga-WEB	Es amics servissen entà trèir der embolh as amics.
Canes-e-hanga-WEB	Pro que sabie pergar en vaishèths autrú quan anaue a calar es ungles enes hilats des redolins, panant es anguiles!
Canes-e-hanga-WEB	Ath delà, s’auie hame se podie assadorar coma jamès en cargament de provisions qu’aqueth senhor se hec a vier de Valencia.
Canes-e-hanga-WEB	En veir trantalhant a Sangsuga pera esperança der assadorament, acabèc de hèr-lo decidir damb fòrtes empossades, amiant-lo entara barca deth caçador e explicant-li se com auie de premanir toti es preparatius.
Canes-e-hanga-WEB	Quan se presentèsse eth patron li podie dider qu’eth ère malaut e l’auie cercat coma substitut.
Canes-e-hanga-WEB	Abans qu’er estonat Sangsuga acabèsse de trantalhar, ja Tonet auie pujat en sòn leugèr vaishèth e començaue era marcha pergant coma un desesperat.
Canes-e-hanga-WEB	Eth viatge qu’ère long.
Canes-e-hanga-WEB	Li calie trauessar tota era Albufèra entà arribar en Palmar, e non bohaue vent.
Canes-e-hanga-WEB	Mès Tonet se sentie esperonat pera pòur, pera incertitud, e era sua barqueta s’esguitlaue coma ua lançadora sus er escur teishut dera aigua, esposcada pes punts de lum des esteles.
Canes-e-hanga-WEB	Qu’ère ja mès de mieja net quan arribec en Palmar.
Canes-e-hanga-WEB	Ère fatigat, damb es braci trincadi peth desesperat viatge e desiraue trapar tranquilla era tauèrna entà quèir coma un soc en lhet.
Canes-e-hanga-WEB	En amarrar era barqueta dauant dera casa, la vedec barrada e silenciosa coma totes es deth pòble, mès es henerecles des pòrtes se mercauen damb linhes de lum ròia.
Canes-e-hanga-WEB	Lo dauric era tia de Neleta, e en arreconeisher-lo hec un gèst d’atencion, en tot designar damb era coa deth uelh a uns òmes seigudi dauant deth larèr.
Canes-e-hanga-WEB	Qu’èren lauradors dera part de Sueca qu’auien vengut ara tirada: ancians parroquians qu’auien camps près deth Saler e que non se les podie hèr enlà, se non volessen lheuar sospeches.
Canes-e-hanga-WEB	Auien sopat ena tauèrna e miei dormien dauant deth huec, entà pujar enes sues barquetes ua ora abans dera auba e escampilhar-se peth lac, demorant as audèths qu’escapèssen des boni lòcs.
Canes-e-hanga-WEB	Tonet les saludèc a toti, e dempús d’escambiar ues paraules sus era hèsta deth dia a vier, pugèc en dormitòri de Neleta.
Canes-e-hanga-WEB	La vedec en blòda, esblancossida, era sang dera cara perduda, sarrant-se es arnelhs damb es dues mans e damb ua expression de holia enes uelhs.
Canes-e-hanga-WEB	Eth dolor li hège desbrembar era prudéncia, e deishaue anar rugiments qu’espaurien ara sua tia.
Canes-e-hanga-WEB	Que t’enteneràn!, exclamaue era vielha.
Canes-e-hanga-WEB	Neleta, dominant eth patiment, se calaue es punhs ena boca e mossegaue era ròba deth lhet entà estofar es gemiments.
Canes-e-hanga-WEB	Per conselh d’era, Tonec baishèc ena tauèrna.
Canes-e-hanga-WEB	Que non podie hèr arren en tot estar-se naut.
Canes-e-hanga-WEB	Acompanhant ad aqueri òmes, distreiguent-les damb era sua convèrsa, podie empedir qu’entenessen quauquarren que les balhèsse sospeches.
Canes-e-hanga-WEB	Tonet passèc mès d’ua ora escauhant-se ath costat deth huec, parlant damb es lauradors dera passada cuelheta e des magnifiques tirades que se premanien.
Canes-e-hanga-WEB	Toti enteneren un crit esquinçador, sauvatge: un crit semblable ath d’ua persona assassinada.
Canes-e-hanga-WEB	Mès era impassibilitat de Tonet les padeguèc.
Canes-e-hanga-WEB	Era patrona qu’ei un shinhau malauta, didec.
Canes-e-hanga-WEB	E seguiren parlant, sense hèr atencion as passi dera vielha, qu’anaue d’un costat en aute a tota prèssa, hènt tremolar eth tet.
Canes-e-hanga-WEB	Passada mieja ora, quan Tonet comprenec que toti s’auien desbrembat der incident, tornèc a pujar en dormitòri.
Canes-e-hanga-WEB	Quauqui lauradors cabecejauen, senhorejadi peth dromilhon.
Canes-e-hanga-WEB	Naut vedec a Neleta estirada en lhet, esblancossida, era sang dera cara perduda, quieta, sense mès vida qu’eth lusor des uelhs.
Canes-e-hanga-WEB	Tonet!
Canes-e-hanga-WEB	Tonet!…
Canes-e-hanga-WEB	Er aimant endonvièc ena sua votz e ena sua guardada tot çò que li volie díder.
Canes-e-hanga-WEB	Qu’ère ua orde, un mandat inflexible.
Canes-e-hanga-WEB	Era fèra decision que tanti còps auie espaurit a Tonet tornaue a campar en plia feblesa, dempús dera crisi espauridora.
Canes-e-hanga-WEB	Neleta parlèc lentament, damb ua votz febla coma ua alendada luenhana.
Canes-e-hanga-WEB	Çò mès dificil ja s’auie passat: ara li tocaue ada eth.
Canes-e-hanga-WEB	A veir se mostraue coratge.
Canes-e-hanga-WEB	Era tia, tremolant, damb et cap perdut, sense tier compde des sues accions, li presentaue a Tonet un paquet de ròba, qu’ath sòn laguens se botjaue un petit èsser, lord, pudesenc, damb era carn plia de macadures.
Canes-e-hanga-WEB	Neleta, en veir apròp sòn ath nauèth neishut, hec un gèst de terror.
Canes-e-hanga-WEB	Que non lo volie veir: cranhie guardar-lo!
Canes-e-hanga-WEB	Qu’auie pòur d’era madeisha, segura que se tachaue era guardada en eth pendent un instant, reneisherie era mair e li mancarie valor entà deishar que se lo hessen a vier.
Canes-e-hanga-WEB	Tonet… ara prèssa… hè-te-lo a vier!
Canes-e-hanga-WEB	Eth Cuban li balhèc es instruccions ara vielha rapidament e baishèc entà dider-se adiu des lauradors, que ja èren esclipsadi.
Canes-e-hanga-WEB	Dehòra dera tauèrna, pera part deth canau, era vielha l’autregèc er animat paquet a trauèrs d’ua hièstra der embaish.
Canes-e-hanga-WEB	Quan se barrèc era hièstra e Tonet se quedèc solet ena escurina dera net, sentec que de pic s’esbauçaue tot eth sòn valor.
Canes-e-hanga-WEB	Er embolh de ròba e de carn mofla qu’amiaue dejós deth braç li costaue pòur.
Canes-e-hanga-WEB	Semblaue que de ressabuda s’auie desvelhat en eth un nerviosisme estranh qu’agudaue es sòns sentits.
Canes-e-hanga-WEB	Entenie toti es mormolhs deth pòble, enquia es mès insignificants, e li semblaue qu’es esteles cuelhien un color ròi.
Canes-e-hanga-WEB	Eth vent secodic un olivèr petit pròche ara tauèrna e eth mormolh des huelhes hec córrer a Tonet, coma se tot eth pòble se desvelhèsse e se filèsse de cap ada eth preguntant-li se qué amiaue jos eth braç.
Canes-e-hanga-WEB	Credec qu’era Samaruca e es sòns parents, estonadi pera abséncia de Neleta pendent eth dia, romauen pera tauèrna coma d’auti viatges e qu’era herotja bruisha anaue a aparéisher ena vòra deth canau.
Canes-e-hanga-WEB	Quin escandal se l’agarrèssen damb aqueth paquet!…
Canes-e-hanga-WEB	Quina desesperacion era de Neleta!…
Canes-e-hanga-WEB	Botèc ath hons dera sua barqueta eth paquet de ròba, que d’eth comencèc a gésser un plor desesperat, rabiós, e agarrant era pèrga passèc eth canau a ua velocitat hòla.
Canes-e-hanga-WEB	Pergaue furiosament, coma esperonat pes plors deth nauèth neishut, cranhent veir illuminades es hièstres des cases e qu’es ombres des curiosi li preguntèssen a on anaue.
Canes-e-hanga-WEB	Lèu deishèc ath darrèr es cases silencioses deth Palmar e gessec entara Albufèra.
Canes-e-hanga-WEB	Era cauma deth lac, era penombra d’ua net tranquilla e estelada, semblèc que l’encoratjaue.
Canes-e-hanga-WEB	Naut, eth blu escur deth cèu; baish, eth blu blanquinós dera aigua, esmoigut per estrementides misterioses que hegen tremolar ath sòn hons eth reflèx des esteles.
Canes-e-hanga-WEB	Cridauen es audèths enes canets e mormolhaue era aigua damb eth movement des peishi que se perseguien.
Canes-e-hanga-WEB	De quan en quan se confonien damb aguesti rumors eth plor rabiós deth nauèth neishut.
Canes-e-hanga-WEB	Tonet, cansat per aquera net de contunhs viatges, seguie botjant era sua pèrga, empossant era barqueta entath Saler.
Canes-e-hanga-WEB	Eth sòn còs se sentie enlordit pera fatiga; mès eth pensament, desvelhat e agudat peth perilh, foncionaue damb mès activitat encara qu’es braci.
Canes-e-hanga-WEB	Que ja ère luenh deth Palmar, mès encara li mancaue mès d’ua ora antà arribar en Saler.
Canes-e-hanga-WEB	D’aquiu enquiara ciutat dues ores mès de camin.
Canes-e-hanga-WEB	Tonet guardèc entath cèu: que deuien èster es tres.
Canes-e-hanga-WEB	Abans de dues ores vierie era auba e eth solei serie ja en orizon quan arribèsse eth en Valencia.
Canes-e-hanga-WEB	Ath delà, pensaue damb terror ena longa marcha pera òrta de Ruzafa, susvelhada tostemps pera Guardia Civil: ena entrada dera ciutat, jos era guardada des deth recebut de consomacion, que volerien examinar eth paquet qu’amiaue jos eth braç; ena gent que se lheuaue abans de trincar eth dia e lo traparien en camin, arreconeishent-lo.
Canes-e-hanga-WEB	E aqueth plor desesperat, escandalós, que cada viatge ère mès fòrt e constituie un perilh enquia e tot ath miei dera solitud dera Albufèra!…
Canes-e-hanga-WEB	Tonet vedie ath sòn dauant un camin interminable, infinit, e sentie qu’es sues fòrces l’abandonauen.
Canes-e-hanga-WEB	Jamès arribarie enes carrèrs dera ciutat, desèrtes en hèr-se dia, enes lumedans des glèises, a on s’abandonen es mainatges coma un hardèu anujós.
Canes-e-hanga-WEB	Qu’ere aisit des deth Palmar, ena solitud silenciosa deth dormitòri, díder: “Tonet, hè aquerò”; mès, era realitat s’encargaue dempús de calar-se ath dauant damb es sòns obstacles impossibles de trauessar.
Canes-e-hanga-WEB	Enquia e tot en madeish lac creishie per moments eth perilh.
Canes-e-hanga-WEB	D’auti viatges se podie navegar d’ua arriba en auta sense trapar ad arrés, mès aquera net era Albufèra ère poblada.
Canes-e-hanga-WEB	En cada mata, en cada lòc se notaue eth trabalh d’òmes invisibles, es preparatius dera tirada.
Canes-e-hanga-WEB	Tot un pòble anaue e venguie ena escurina sus es neres barquetes.
Canes-e-hanga-WEB	En silenci dera Albufèra, que deishaue anar es bronits a granes distàncies, sonauen es martèths clauant es estaques des lòcs des caçadors, e coma ròies esteles ludien a ras d’aigua es manats d’inflamades èrbes, qu’ara sua lum acabauen es sòns preparatius es barquèrs.
Canes-e-hanga-WEB	Se crotzèc damb ua barca que passèc a longa distància, encara que se podien enténer es votzes.
Canes-e-hanga-WEB	Solide que s’aurien estranhat d’aqueth plor.
Canes-e-hanga-WEB	Companh, cridèc ua votz luenhana, qué amies aquiu?
Canes-e-hanga-WEB	Tonet non didec arren, mès es sues fòrces l’abandonèren entà seguir eth viatge, e se seiguec en un extrèm dera barqueta, deishant anar era pèrga.
Canes-e-hanga-WEB	Que volie estar-se aquiu, encara que l’agarrèsse era auba.
Canes-e-hanga-WEB	Auie pòur de seguir e s’abandonaue damb er aclapament der arreculat que se lance en solèr sabent que va a morir.
Canes-e-hanga-WEB	S’arreconeishie impotent entà complir era promesa.
Canes-e-hanga-WEB	Que l’agarrèssen, que toti s’en sabessen de çò que s’auie passat, que Neleta perdesse eth sòn eretatge!…
Canes-e-hanga-WEB	Mès a penes cuelhec aguesta decision desesperada, comencèc a mercar-se en sòn cervèth ua idia que semblaue usclar-lo damb eth sòn contacte.
Canes-e-hanga-WEB	Prumèr siguec un punt de huec, dempús ua brasa, ara seguida ua ahlamada, enquia que fin finau trinquèc coma un formidable incendi que holaue eth sòn cap, en tot menaçar-lo damb un crebament, mentre ua sudor gelada s’espargie peth sòn front coma se siguesse era respiracion d’aguest remolin.
Canes-e-hanga-WEB	Entà qué anar mès luenh?…
Canes-e-hanga-WEB	Eth desir de Neleta ère que despareishesse eth testimòni dera sua fauta entà non pèrder ua part dera sua fortuna; abandonar-lo, pr’amor que damb era sua preséncia podie comprométer era tranquillitat des dus, e entad aquerò arren coma era Albufèra, qu’auie amagat fòrça viatges a òmes cercadi pera justícia, en tot sauvar-les de minucioses persecucions.
Canes-e-hanga-WEB	Tremolaue en pensar qu’eth lac non conservarie era existéncia d’aqueth petit còs, fèble e neishent.
Canes-e-hanga-WEB	Mès, dilhèu eth petit auie mès assegurada era sua vida se lo deishaue en quinsevolh carreron dera ciutat?
Canes-e-hanga-WEB	E Tonet, en pensar aquerò, sentie ressuscitar en eth era duretat des vielhs Palomes, era crudèu heredor deth sòn pairin, que vedie morir as sòns hilhs petits sense ua lèrma, damb eth pensament egoïsta de qué era mòrt ei un ben ena familha deth praube, pr’amor que dèishe mès pan entàs que subreviuen.
Canes-e-hanga-WEB	En un moment de luciditat, Tonet s’avergonhèc dera sua marridesa, dera indiferéncia que pensaue ena mòrt der èsser qu’ère as sòns pès, e que caraue ara coma fatigat pes plors rabiosi.
Canes-e-hanga-WEB	L’auie contemplat pendent un instant, e ça que la, era sua vista non l’auie costat cap emocion.
Canes-e-hanga-WEB	Rebrembaue eth sòn ròstre damb macadures, eth crani ponchuc, es uelhs gessudi, era boca enòrma, que se contreiguie, en tot estirar-se d’aurelha a aurelha.
Canes-e-hanga-WEB	Ua ridicula tèsta de grapaud que l’auie deishat hered, sense que batanèsse en eth cap sentiment.
Canes-e-hanga-WEB	E totun aquerò, ère eth sòn hilh!…
Canes-e-hanga-WEB	Tonet entà explicar-se aguesta heredor, rebrembaue çò que fòrça còps auie entenut ath sòn pairin.
Canes-e-hanga-WEB	Sonque es mairs senten ua trendesa instintiua e immensa pes sòns hilhs des deth moment que neishen.
Canes-e-hanga-WEB	Pensaue ena fortuna de Neleta, ena integritat d’aqueth eretatge que consideraue coma pròpri.
Canes-e-hanga-WEB	S’alterauen es sues entralhes de guiterós que ve apraiat entà tostemp eth problema dera sua existéncia, e eth sòn egoisme se preguntaue s’ère prudent comprométer era bona fortuna dera sua vida entà conservar un èsser petit e lèg, parièr a toti es nauèth neishudi, e que non les costaue era mès leugèra emocion.
Canes-e-hanga-WEB	Peth hèt de qué eth despareishesse arren de dolent les arribarie as pairs; e s’eth viuie, aurie de regalar a gents odiades era mitat deth pan que se hègen a vier ena boca.
Canes-e-hanga-WEB	Tonet, confonent era crudeutat e eth valor damb aguesta ceguetat pròpria des criminaus, se repotegaue era sua indecision, que l’auie coma clauat ena popa dera barca, deishant passar eth temps.
Canes-e-hanga-WEB	Era escurina ère cada còps mès teunha.
Canes-e-hanga-WEB	S’endonviaue era proximitat deth dia.
Canes-e-hanga-WEB	Sus eth cèu gris dera auba passauen, coma esguitloses gotes de tinta, quauqui grops d’audèths.
Canes-e-hanga-WEB	Luenh, pera part deth Saler, sonauen es prumèrs traits d’escopeta.
Canes-e-hanga-WEB	Eth petitet comencèc a plorar, martirizat pera hame e peth hered deth maitin.
Canes-e-hanga-WEB	Cuban!…
Canes-e-hanga-WEB	Tonet credec enténer aguesta crida d’ua barca luenhana.
Canes-e-hanga-WEB	Era pòur a èster arreconeishut li hec calar-se de pès, agarrant era pèrga.
Canes-e-hanga-WEB	Enes sòns uelhs ludie ua punta de huec, semblable ath qu’illuminaue quauqui viatges era verda guardada de Neleta.
Canes-e-hanga-WEB	Metec era sua barqueta laguens des canets, seguint es torçadi carrerons d’aigua dubèrts entre es canes.
Canes-e-hanga-WEB	Qu’anaue ar edart, passant d’ua mata en auta, sense saber cèrtament a on se trapaue, aumentant es sòns esfòrci coma se quauquarrés l’acacèsse.
Canes-e-hanga-WEB	Era proa dera barqueta separaue es canes, trincant-les.
Canes-e-hanga-WEB	Se daurien es nautes èrbes entà balhar pas ara embarcacion, e es lhòcos impulsi dera pèrga la hègen esguitlar-se per lòcs lèu en sec, sus es sarrades arraïcs des canes, que formauen espèsses madèishes.
Canes-e-hanga-WEB	Que hugie sense saber de qui, coma s’es sòns criminaus pensaments voguèssen ena sua esquia en tot perseguir-lo.
Canes-e-hanga-WEB	S’inclinèc diuèrsi còps sus era barqueta, estirant ua man ad aquera envolopa de liròts que d’era gessien furiosi sorriscles, e la retirèc de seguit.
Canes-e-hanga-WEB	Mès en enredar-se era barca enes ues arraïcs, eth miserable, coma se volesse aleugerir era embarcacion d’un lèst immens, agarrèc era envolopa e la lancèc damb fòrça per dessús deth sòn cap, mès enlà des canets que l’enrodauen.
Canes-e-hanga-WEB	Eth paquet despareishec entre eth croishit des canes.
Canes-e-hanga-WEB	Es liròts s’agitèren pendent un instant ena penombra dera auba, coma es ales d’un audèth blanc que queiguesse mòrt ena misteriosa prigondor deth canet.
Canes-e-hanga-WEB	Un aute còp sentec eth miserable era necessitat de húger, coma se quauquarrés anèsse ath sòn darrèr.
Canes-e-hanga-WEB	Perguèc coma un desesperat a trauèrs deth canet enquia trapar ua vena d’aigua; la seguic en totes es sues tortuositats entre es nautes mates, e en gésser ena Albufèra, damb era barqueta liura de tot pes, alendèc, contemplant era faisha bluenca dera auba.
Canes-e-hanga-WEB	Dempús s’estirèc ath hons dera embarcacion e dormic damb saunei prigond e aclapador: eth saunei dera mòrt qu’arribe dempús des granes crisis nervioses e surgente lèu tostemp ara seguida d’un crim.
Canes-e-hanga-WEB	Eth dia comencèc damb granes contrarietats entath caçador fidat ara competéncia de Sangsuga.
Canes-e-hanga-WEB	Abans de hèr dia, en clauar eth lòc, eth prudent borgès li calec demanar era ajuda de quauqui companhs, qu’arriren fòrça en veir eth nau mestièr deth vagabond.
Canes-e-hanga-WEB	Damb era adretia de costum clauèren tres estaques ath hons hangós dera Albufèra e placèren, emparadi en eres, un enòrme ferrat qu’auie de servir de refugi ath caçador.
Canes-e-hanga-WEB	Dempús enrodèren de canes eth lòc entà enganhar as audèths e que s’apressèssen confiadi, credent qu’ère un tròç de canet ath miei dera aigua.
Canes-e-hanga-WEB	Entà ajudar ad aguesta enganha, ath torn deth lòc flotauen es bots: ues quantes dotzenes de lits e folques escultadi en siure que, damb es ondulacions deth lac, se botjauen ath ras dera aigua.
Canes-e-hanga-WEB	De luenh dauen era impression d’ua volada d’audèths que nadauen tranquillament près des canes.
Canes-e-hanga-WEB	Sangsuga, satisfèt d’auer-se desliurat de tot trabalh, convidèc ath patron a ocupar eth lòc.
Canes-e-hanga-WEB	Eth s’aluenharie ena barquetsa a cèrta distància entà non espaurir era caça, e quan amièsse mòrtes diuèrses folques, sonque li calie cridar, e eth vierie a recuelher-les dera aigua.
Canes-e-hanga-WEB	Au!…
Canes-e-hanga-WEB	Bona sòrt, D. Joaquim!
Canes-e-hanga-WEB	Eth vagabond parlaue damb tanta umilitat e mostraue taus desirs d’èster util, qu’eth bontadós caçador sentec que s’aluenhaue er anuèg per çò des turpituds anteriores.
Canes-e-hanga-WEB	Plan, donc: eth lo cridarie tanlèu hesse quèir un audèth.
Canes-e-hanga-WEB	Entà non engüejar-se pendent era demora, podie foter-li bèra nhacada enes aguisats des aprovediments.
Canes-e-hanga-WEB	Era senhora l’auie aprovedit damb tanta abondància coma s’auesse de hèr eth torn ath mon.
Canes-e-hanga-WEB	E senhalaue tres enòrmes topins suenhosament tapadi, ath delà d’abondosi pans, un tistèr de fruta e ua gran bòta de vin.
Canes-e-hanga-WEB	Eth morret de Sangsuga tremolèc d’emocion en veir fidat ara sua prudència aqueth tresaur que venguie en tot temptar-lo ena proa dès era net anteriora.
Canes-e-hanga-WEB	Que non l’auie enganhat Tonet quan li parlèc de çò de ben que tractauen ath parroquian.
Canes-e-hanga-WEB	Gràcies, D. Joaquim!
Canes-e-hanga-WEB	Donques qu’ère tan brave e lo convidaue a minjar, se permeterie quauqua leugèra sucaeta pr’amor d’entretier eth temps.
Canes-e-hanga-WEB	Solet ua sucaeta.
Canes-e-hanga-WEB	E aluenhant-se deth lòc, se botèc a posita dera votz deth caçador, en tot arraulir-se dempús ath hons dera barqueta.
Canes-e-hanga-WEB	Que ja hège dia e es traits d’escopeta sonauen en tota era Albufèra, agranidi peth resson deth lac.
Canes-e-hanga-WEB	A penes se vedien peth cèu gris es volades d’audèths, que se quilhauen espauridi peth tarrabastalh des traits.
Canes-e-hanga-WEB	Qu’ère pro qu’en sòn velòç vòl baishèssen un shinhau, cercant era aigua, entà que de seguit ua broma de plomb queiguesse sus eri.
Canes-e-hanga-WEB	En demorar-se D. Joaquim solet en sòn lòc, non podec evitar ua emocion semblabla ara pòur.
Canes-e-hanga-WEB	Era aigua, damb leugères ondulacions, tumaue contra eth bòrd deth ferrat, ara nautada dera barba deth caçador, e eth sòn contunh chap-chap li costaue caudheireds.
Canes-e-hanga-WEB	S’aquerò s’en.honsaue, pensaue D. Joaquim, per lèu qu’arribèsse eth barquèr ja serie ath hons damb tot eth pes dera escopeta, es cartoches e aqueres bòtes enòrmes, que li produien piquèra, en.honsades ena palha d’arròs qu’ère fornit eth ferrat.
Canes-e-hanga-WEB	L’usclauen es cames, encara qu’es sues mans èren heredes pera fresca deth maitin e eth hered glaciau dera escopeta.
Canes-e-hanga-WEB	E aquerò ère divertir-se?…
Canes-e-hanga-WEB	Que començaue a trapar pòqui auantatges a un plaser tan costós.
Canes-e-hanga-WEB	E es audèths?
Canes-e-hanga-WEB	A on èren aqueri audèths qu’es sòns amics caçauen a dotzenes?
Canes-e-hanga-WEB	I auec un moment que se boleguèc impetuosament en sòn sèti giratòri, en tot hèr-se a vier ena cara era escopeta damb tremolosa emocion.
Canes-e-hanga-WEB	Que ja èren aquiu!…
Canes-e-hanga-WEB	Nadauen descuedadament ath torn deth sòn lòc.
Canes-e-hanga-WEB	Mentre eth reflexionaue, lèu adormit pera fresca deth maitin, auien arribat a dotzenes hugent des luenhants traits d’escopeta e nadauen ath sòn costat damb era confiança d’aqueth que trape un bon refugi.
Canes-e-hanga-WEB	Non li calie que tirar a cègues… caça segura!
Canes-e-hanga-WEB	Mès quan anèc a tirar, arreconeishec es bots, tota era banda d’audèths de siure qu’auie desbrembat per çò dera manca de costum, e baishèc era escopeta, guardant ath sòn entorn, damb eth temor de trapar ena solitud es uelhs borlesqui des sòns amics.
Canes-e-hanga-WEB	Tornèc a demorar.
Canes-e-hanga-WEB	Contra qui dimònis tirauen aqueri caçadors qu’es sues escopetes non deishauen de trincar era cauma deth lac?…
Canes-e-hanga-WEB	Pòc dempús de gésser eth solei, D. Joaquim podec ara fin tirar damb era sua arma vèrge.
Canes-e-hanga-WEB	Passèren tres audèths lèu a ras d’aigua.
Canes-e-hanga-WEB	Eth nauèth caçador hec huec tremolant.
Canes-e-hanga-WEB	Que li semblauen enòrmes aqueri audèths, monstruosi, vertadèrs agles agegantades pera emocion.
Canes-e-hanga-WEB	Eth prumèr trait servic entà qu’ahisquèssen mès eth vòl, mès de seguit gessec eth dusau, e ua folca, plegant es ales, queiguec dempús de diuèrses viroletes, demorant quieta sus era aigua.
Canes-e-hanga-WEB	D. Joaquim se lheuèc damb tanta fòrça, que hec tremolar eth lòc.
Canes-e-hanga-WEB	En aqueth mment se consideraue superior a toti es òmes: s’admiraue ada eth madeish, endonviant en eth ua feresa d’eròi que jamès auie sospechat.
Canes-e-hanga-WEB	Sangsuga!…barquèr!…, cridèc damb votz tremolosa d’emocion.
Canes-e-hanga-WEB	Ua!…
Canes-e-hanga-WEB	Li responec un gronhament lèu inintelligible: ua boca plia, boçada, qu’a penes daue pas as paraules…
Canes-e-hanga-WEB	Fòrça ben!
Canes-e-hanga-WEB	Eth caçador, satisfèt pera sua hèta, tornèc a amagar-se darrèr dera cortina de canets, segur de qué ère pro eth solet entà acabar damb toti es audèths deth lac.
Canes-e-hanga-WEB	Tot eth maitin lo passèc tirant, sentent cada còp damb mès intensitat era embriaguesa dera povora, eth plaser dera destruccion.
Canes-e-hanga-WEB	Tiraue e tiraue sense guardar es distàncies, saludant damb era escopeta a toti es audèths que passauen dauant dera sua vista, encara que volèssen près des bromes.
Canes-e-hanga-WEB	Crist!
Canes-e-hanga-WEB	Be n’ère de divertit aquerò!
Canes-e-hanga-WEB	Mentretant, Sangsuga s’estaue invisible ath hons dera barca.
Canes-e-hanga-WEB	Quin dia, redena!
Canes-e-hanga-WEB	Er Arquebisbe de Valencia non serie milhor en sòn palai qu’eth ena sua barqueta, seigut sus era palha, damb ua pataca de pan ena man e sarrant un topin entre es cames.
Canes-e-hanga-WEB	Que non li parlèssen ada eth des abondors dera casa de Canhamèl!
Canes-e-hanga-WEB	Misèria e presompcion que solet podien enludernar as praubi!
Canes-e-hanga-WEB	Es senhors dera ciutat èren es que se suenhauen ben!…
Canes-e-hanga-WEB	Auie començat passant revista as tres topins, suenhosament barradi damb gròsses teles amarrades ena boca.
Canes-e-hanga-WEB	Quin serie eth prumèr?…
Canes-e-hanga-WEB	Alistèc ar edart, e en daurir-ne un se li holèc eth nas voluptuosament damb era flaira deth bacalhà amb tomata.
Canes-e-hanga-WEB	Aquerò qu’ère codinar!
Canes-e-hanga-WEB	Eth bacalhà ère des.héit entre era pasta ròia dera tomata, tan leugèra, tan saborosa, qu’en avalar-se Sangsuga era prumèra bocada credec que li baishaue per erbèr un nectar mès doç qu’eth liquid des canadelhes que tant lo temptaue enes sòns tempsi de sacristan.
Canes-e-hanga-WEB	Que se quedaue damb aquerò!
Canes-e-hanga-WEB	Non calie passar mès endauant.
Canes-e-hanga-WEB	Volec respectar eth mistèri des auti dus topins; non estavanir es illusions que desvelhauen es sues boques tapades, qu’ath sòn darrèr auie era presentida de granes suspreses.
Canes-e-hanga-WEB	Ara ad aquerò qu’èrem!
Canes-e-hanga-WEB	E botant entre es sues cames eth flairós topin, comencèc a avalar damb sabenta cauma, coma eth qu’a tot eth dia per dauant e se’n sap de qué non li mancarà ocupacion.
Canes-e-hanga-WEB	Chauchaue doçament, mès damb tau adretia, qu’en calar era sua man en topin, armada damb un tròç de pan, baishaue considerablament eth nivèu.
Canes-e-hanga-WEB	Era enòrma bocada ocupaue tota era sua boca, en tot holar-li es caròles.
Canes-e-hanga-WEB	Trabalhauen es maishères damb era fòrça e era regularitat d’ua arròda de mòla, e mentretant, es sòns uelhs, tachadi en topin, explorauen es prigondors, calculant es viatges qu’encara aurie de hèr era man entà hèr-s’ac a vier tot ena boca.
Canes-e-hanga-WEB	De quan en quan deishaue aguesta contemplacion.
Canes-e-hanga-WEB	Crist!
Canes-e-hanga-WEB	Er òme aunèst e trabalhador non a de desbrembar es sues obligacions ath miei deth plaser.
Canes-e-hanga-WEB	Guardaue dehòra dera barca, e en veir apressar-se as audèths hège un crit avisant:
Canes-e-hanga-WEB	D. Joaquim!
Canes-e-hanga-WEB	Peth costat deth Palmar!…
Canes-e-hanga-WEB	D. Joaquim!
Canes-e-hanga-WEB	Peth costat deth Saler!
Canes-e-hanga-WEB	Dempús d’avisar ath caçador per quin costat venguien es audèths, se sentie cansat de tan trabalh e hège un fòrt atac ara bota de vin, en tot contunhar eth mut dialòg damb eth topin.
Canes-e-hanga-WEB	Qu’amiaue ja eth patron tocades ues tres folques, quan Sangsuga deishèc en un costat eth topin lèu uet.
Canes-e-hanga-WEB	Ath hons, apegades as parets de hanga, quedauen ues quantes filfres.
Canes-e-hanga-WEB	Eth vagabond sentec era crida dera sua consciéncia.
Canes-e-hanga-WEB	Qué li quedarie ath patron se s’ac avalaue tot?
Canes-e-hanga-WEB	Que s’aurie de contentar damb ua chaupadeta mès e pro.
Canes-e-hanga-WEB	E sauvant eth topin jos era proa, suenhosament tapat, eth sòn curiosèr l’ahisquèc a daurir eth dusau.
Canes-e-hanga-WEB	Redena, quina suspresa!
Canes-e-hanga-WEB	Lomb de porcèth, langoïsses, botifarres de çò milhor; tot hered, mès damb ua flaireta de greish qu’esmoiguec ath vagabond.
Canes-e-hanga-WEB	Sangsuga se repoteguèc coma ua manca de respècte ath patron mespredar ath dusau topin.
Canes-e-hanga-WEB	Que serie madeish que manifestar qu’eth, er ahaimat vagabond, non l’agradauen es bones causes que codinauen ena casa de D. Joaquim.
Canes-e-hanga-WEB	Per ua sucaeta mès non s’anarie a anujar eth caçador.
Canes-e-hanga-WEB	E un aute còp tornèc a calar-se ath hons dera barca, damb es cames crotzades e eth topin entre eres.
Canes-e-hanga-WEB	Sangsuga s’esmoiguie voluptuosament quan s’avalaue es bocades: barraue es uelhs pr’amor d’apreciar milhor en sòn lent pas entar estomac.
Canes-e-hanga-WEB	Quin dia Senhor, quin gran dia!…
Canes-e-hanga-WEB	Li semblaue que nhacaue per prumèr còp en tot eth maitin.
Canes-e-hanga-WEB	Ara que guardaue damb mesprètz ath prumèr topin, botat jos era proa.
Canes-e-hanga-WEB	Aqueth aguisat qu’ère bon coma aperitiu, entà enganhar ar estomac e divertir as maishères.
Canes-e-hanga-WEB	Çò de bon qu’ère aquerò; es botifarres, es longaïsses, eth lomb saborós que se des.heiguie entre es dents, en tot deishar tau sabor, qu’era boca cercaue un aute tròç, e un aute dempús, sense auer- ne jamès pro.
Canes-e-hanga-WEB	En veir era facilitat que se uedaue eth dusau topin, Sangsuga auie afogament per servir ath patron, complint minuciosament es sues obligacions, e tostemp damb es maishères ocupades, guardaue pertot, deishant anar uns crits que semblauen brams:
Canes-e-hanga-WEB	Peth costat deth Saler!…
Canes-e-hanga-WEB	Peth costat deth Palmar!
Canes-e-hanga-WEB	Entà que non se fotesse un tap ena sua gòrja, a penes deishaue quieta era bota.
Canes-e-hanga-WEB	Beuie e beuie d’aqueth vin, fòrça milhor qu’eth de Neleta; e eth ròi liquid semblaue excitar eth sòn apetís, daurint naus traucs en sòn estomac sense hons.
Canes-e-hanga-WEB	Es sòns uelhs ludien damb eth huec d’ua embriaguesa erosa; era sua cara, a truca de colorejar-se, cuelhie un color violeta, e es ròts sonors lo botjauen de cap a pès.
Canes-e-hanga-WEB	Damb un arridolet d’alegria se fotie còps en holat vrente.
Canes-e-hanga-WEB	Ep!, qué tau?
Canes-e-hanga-WEB	Era sua embriaguesa qu’ère mès doça que jamès: ua embriaguesa d’òme ben minjat que beu en plia digestion: non era peta trista e tenebrosa que l’escometie ena sua misèria quan se fotie copes e copes en estomac uet, trapant enes arribes deth lac gent que tostemp lo convidauen a béuer, mès arrés que l’aufrisse un tròç de pan.
Canes-e-hanga-WEB	Se calaue ena sua embriaguesa arridolenta, sense deishar, totun, çò de minjar.
Canes-e-hanga-WEB	Era Albufèra la vedie de color ròsa.
Canes-e-hanga-WEB	Eth cèu, d’un blu luminós, semblaue estarnar-se damb un arridolet semblable ad aqueth que l’amorassèc ua net en camin dera Devesa.
Canes-e-hanga-WEB	Solet vedie nere, damb era tenèbra d’ua hòssa ueda, eth topin que sauvaue entre es cames.
Canes-e-hanga-WEB	Que s’ac auie avalat tot.
Canes-e-hanga-WEB	Ne rèstes quedauen dera botifarra.
Canes-e-hanga-WEB	Se demorèc espaurit pendent un moment per çò dera sua voracitat.
Canes-e-hanga-WEB	Mès dempús, eth sòn apetís li balhèc arridalhes, e entà passar er amarum dera fauta, lheuèc era bota ua bona estona.
Canes-e-hanga-WEB	S’estarnèc en arridalhes pensant en çò que diderien en Palmar en saber-se’n dera sua hèta, e damb eth desir de completar-la, tastant toti es viures de D. Joaquim, destapèc eth tresau topin.
Canes-e-hanga-WEB	Redena!
Canes-e-hanga-WEB	Dus capons aganchadi entre es parets de hanga, damb era pèth daurada e regolejant greish: dues adorables creatures deth Senhor, sense cap, damb es cueishes junhudes ath còs per diuèrsi tors de rostit hiu e eth pitrau gessut e blanc coma eth d’ua senhoreta.
Canes-e-hanga-WEB	Se non metie era man en aquerò, que non ère òme!
Canes-e-hanga-WEB	Encara que D. Joaquim li fotèsse un trait d’escopeta!…
Canes-e-hanga-WEB	Be ne hège de temps que non tastaue taus lecaries!
Canes-e-hanga-WEB	Que non auie minjat carn des dera epòca que servie de gosset a Tonet e caçauen ara brava pera Devesa.
Canes-e-hanga-WEB	Mès pensant ena carn mofla e aspra des audèths deth lac, se l’aumentaue eth plaser qu’avalaue es blanques fibres des capons, era pèth daurada, que croishie entre es sòns dents mentre regolejaue eth greish pera comissura des sòns pòts.
Canes-e-hanga-WEB	Minjaue coma un automata, damb era volontat tenaça d’avalar e avalar, guardant ansiosament çò que restaue ath hons deth topin, coma se siguesse cuelhut per ua escomesa.
Canes-e-hanga-WEB	De quan en quan notaue exaltacions mainadenques: desirs d’embriac, de hèr rambalh e jogades.
Canes-e-hanga-WEB	Agarraue pomes deth tistèr dera fruta e les lançaue contra es audèths que volauen luenh, coma se podesse tocar-les.
Canes-e-hanga-WEB	Que sentie entà D. Joaquim ua grana trendesa per çò dera felicitat que l’auie proporcionat; desiraue auer-lo apròp entà abraçar-lo; li parlaue de tu damb tranquilla insolència, e sense que se vedesse un solet audèth en orizon, bramaue damb un rugiment interminable.
Canes-e-hanga-WEB	Chimo!…
Canes-e-hanga-WEB	Chimo!…
Canes-e-hanga-WEB	Tira!…
Canes-e-hanga-WEB	En bades se voludaue eth caçador guardant pertot.
Canes-e-hanga-WEB	Non se vedie un solet audèth.
Canes-e-hanga-WEB	Qué volie aqueth lhòco?
Canes-e-hanga-WEB	Çò qu’auie de hèr ère apressar-se entà recuélher es folques mòrtes que flotauen ath torn deth lòc.
Canes-e-hanga-WEB	Mès Sangsuga tornaue a amagar-se ena barca sense aubedir eth mandat.
Canes-e-hanga-WEB	Qu’auie temps!
Canes-e-hanga-WEB	Ja i anarie dempús!
Canes-e-hanga-WEB	Eth sòn desir ère qu’aucisse fòrça!…
Canes-e-hanga-WEB	Ena sua afogadura de tastà’c tot, destapaue ara es botelhes, tastant tanlèu eth ròm coma er absinti pur, mentre era Albufèra començaue a escurir-se entada eth a plen solei e es sues cames semblauen clauar-se enes hustes dera barca sense fòrces entà botjar-se.
Canes-e-hanga-WEB	Tà meddia, D. Joaquim, ahaimat e desirós de gésser d’aqueth ferrat que l’obligaue a estar-se immobil, cridèc ath barquèr.
Canes-e-hanga-WEB	En bades sonaue era sua votz en silenci.
Canes-e-hanga-WEB	Sangsuga!…
Canes-e-hanga-WEB	Sangsuga!
Canes-e-hanga-WEB	Eth vagabond, damb eth cap per dessús deth bòrd, lo guardaue fixament, repetint que venguie de seguit: mès s’estaue quiet, coma se non lo cridèssen ada eth.
Canes-e-hanga-WEB	En sautar D. Joaquim ena barqueta podec estirar es sues cames, enregdides per tantes ores de demora.
Canes-e-hanga-WEB	Eth barquèr, peth sòn mandat, comencèc a recuélher es audèths mòrts; mès ac hège a paupes, coma se non les vedesse, botant eth còs dehòra damb tanta enventida, que diuèrsi còps aurie queigut ena aigua se non l’auesse agarrat eth patron.
Canes-e-hanga-WEB	Marrit!, exclamaue eth caçador.
Canes-e-hanga-WEB	Qu’ei qu’ès embriac?
Canes-e-hanga-WEB	Lèu n’auec era responsa en examinar es sòns viures dauant dera guardada estupida de Sangsuga.
Canes-e-hanga-WEB	Es topins uets; era bota arropida e passida; es botelhes dubèrtes; de pan solet uns crostons, e eth tistèr dera fruta se podie virar sus eth lac sense pòur de qué queiguesse arren!
Canes-e-hanga-WEB	D. Joaquim sentec desirs de quihar era culassa dera escopeta sus eth barquèr, mès dempús d’aguest impuls, se quedèc contemplant-lo damb estonament.
Canes-e-hanga-WEB	Tot aqueth estralh l’auie hèt solet?…
Canes-e-hanga-WEB	Vai, quina manèra de balhar sucaetes qu’auie eth golard!
Canes-e-hanga-WEB	A on s’auie botat tanta causa?…
Canes-e-hanga-WEB	I podie càber en estomac uman?…
Canes-e-hanga-WEB	Mès Sangsuga, entenent ar anujat caçador, que lo cridaue tafurèl e pòcavergonha, sonque sabie respóner damb votz planhosa:
Canes-e-hanga-WEB	Ai, D.
Canes-e-hanga-WEB	Joaquim!…
Canes-e-hanga-WEB	Que sò malaut!
Canes-e-hanga-WEB	Plan malaut!…
Canes-e-hanga-WEB	Plan que se sentie mau.
Canes-e-hanga-WEB	Sonque calie veir era sua cara auriolenca, es sòns uelhs qu’en vaganaut lutauen per daurir-se, es sues cames que non podien tier-se quilhades.
Canes-e-hanga-WEB	Emmaliciat eth caçador, anaue a pataquejar a Sangsuga, quan aguest queiguec ath hons dera barqueta, en tot clauar-se es ungles ena faisha coma se volesse daurir-se eth vrente.
Canes-e-hanga-WEB	S’acorbaishaue coma ua pilòta, damb doloroses convulsions que crispauen era sua cara, en tot balhar as uelhs ua veirenca opacitat.
Canes-e-hanga-WEB	Gemegaue e a ath còp s’arquejaue damb prigondes convulsions, lutant per lançar deth còs era prodigiosa hartèra, que semblaue estofar-lo damb eth sòn pes.
Canes-e-hanga-WEB	Eth caçador non sabie se qué hèr, e un aute còp trapaue anujós eth sòn viatge ena Albufèra.
Canes-e-hanga-WEB	Après mieja ora de renecs, quan ja se pensaue èster condemnat a agarrar era pèrga e entamenar per eth madeish eth viatge entath Saler, cuelheren pietat des sòns crits uns lauradors d’aqueri que caçauen escampilhadi peth lac.
Canes-e-hanga-WEB	Arreconeisheren a Sangsuga, e endonvièren eth sòn mau.
Canes-e-hanga-WEB	Qu’ère ua hartèra de mòrt: aqueth vagabond auie d’acabar atau.
Canes-e-hanga-WEB	Ahiscadi per aguesta fraternitat dera gent deth camp, que les posse a prestar ajuda as mès umils, carguèren a Sangsuga ena sua barca entà her-lo-se a vier entath Palmar, mentre un d’eri se quedaue damb eth caçador, satisfèt de servir-li de barquèr a cambi de tirar damb era sua escopeta.
Canes-e-hanga-WEB	A mieja tarde vederen quèir es hemnes deth Palmar ath vagabond ena vòra deth canau, coma se siguesse un paquet.
Canes-e-hanga-WEB	Tafurèl!….
Canes-e-hanga-WEB	Quauqua peta!
Canes-e-hanga-WEB	Mès es bravi òmes que hègen era bona òbra d’amiar-lo entara sua miserabla barraca botjauen eth cap tristament.
Canes-e-hanga-WEB	Que non ère solet ua peta, e s’eth vagabond se’n gessie d’aguesta, pro se poirie díder qu’era sua carn ère de gosset.
Canes-e-hanga-WEB	Relatauen aqueth assadorament prodigiós que lo botaue a morir, e era gent deth Palmar arrien estonadi, sense amagar ath madeish temps era sua satisfaccion, contents de qué un des sòns demostrèsse tant immens estomac.
Canes-e-hanga-WEB	Praube Sangsuga!
Canes-e-hanga-WEB	Era notícia dera sua malautia correc per tot eth pòble, e es hemnes vengueren en grops entara pòrta dera sua barraca, pistant en aguesta tuta, que d’era toti hugien abans.
Canes-e-hanga-WEB	Sangsuga, estirat ena palha, damb es uelhs veirencs tachadi en tet e era cara color de cera, s’estrementie, rugint de dolor, coma se l’esbocinèssen es entralhes.
Canes-e-hanga-WEB	Lançaue ath sòn entorn hastigosi arrius de liquids e d’aliments a miei mastegar.
Canes-e-hanga-WEB	Com te va, Sangsuga?
Canes-e-hanga-WEB	E eth malaut contestaue damb un rugiment dolorós, cambiant de posicion entà virar era esquia, shordat pera desfilada de tot eth pòble.
Canes-e-hanga-WEB	D’autes hemnes, mès coratjoses, entrauen, ajulhant-se ath sòn costat, e li paupauen er abdomen, entà veir a on li hège mau.
Canes-e-hanga-WEB	Discutien entre eres sus es medicaments mès avients, rebrembant es qu’auien dat efècte enes sues familhes.
Canes-e-hanga-WEB	Dempús cercauen a cèrtes vielhes acreditades pes sòns remèdis, que gaudien de màger respècte qu’eth madeish mètge deth Palmar.
Canes-e-hanga-WEB	Venguien ues damb cataplasma d’èrbes sauvades misteriosament enes sues barraques; se presentauen d’autes damb un topin d’aigua cauda, sajant qu’eth malaut se l’avalèsse de còp.
Canes-e-hanga-WEB	Era pensada de totes qu’ere unanima.
Canes-e-hanga-WEB	Eth malurós qu’auie era parva arturada ena boca der estomac e calie hèr qu’arrinquèsse…
Canes-e-hanga-WEB	Senhor, quina pena d’òme!
Canes-e-hanga-WEB	Eth sòn pair mòrt per ua peta e eth estirant era pauta per un assadorament.
Canes-e-hanga-WEB	Quina familha!
Canes-e-hanga-WEB	Arren hège veir a Sangsuga era gravetat deth sòn estat coma aguesta sollicitud des hemnes.
Canes-e-hanga-WEB	Se guardaue ena commisearcion generau coma un miralh e endonviaue eth perilh en veder-se atengut pes madeishes qu’eth dia abans se burlauen d’eth, pelejant as sòns marits e as sòns hilhs quan les vedien ena sua companhia.
Canes-e-hanga-WEB	Praubet!
Canes-e-hanga-WEB	Praubet!, gasulhauen totes.
Canes-e-hanga-WEB	E damb aguesta valentia que solet ei capabla era hemna dauant dera desgràcia, l’enrodauen, sautant sus es sòns vomècs que gessien dera sua boca.
Canes-e-hanga-WEB	Eres sabien çò qu’ère aquerò: qu’auie un nud ena tripa, e damb amorasses mairaus l’ahiscauen tà que daurisse es sues maishères, sarrades pera crispacion, en tot hèr-li avalar tota sòrta de liquids miraculosi, que de seguit vomegaue as pès des infermières.
Canes-e-hanga-WEB	En barrar era net l’abandonèren.
Canes-e-hanga-WEB	Qu’auien de hèr eth sopar enes sues cases, e eth malaut quedèc solet ath hons dera barraca, quiet jos era lum d’un candelh qu’es hemnes pengèren d’ua henerecla.
Canes-e-hanga-WEB	Es gossets deth pòble pistauen pera pòrta es sòns morrets e campauen longament damb es sòns uelhs prigonds ath malaut, en tot aluenhar-se dempús damb un lugubre udol.
Canes-e-hanga-WEB	Pendent era net sigueren es òmes es que visitèren era barraca.
Canes-e-hanga-WEB	Ena tauèrna de Canhamèl se parlaue der eveniment, e es barquèrs, estonadi dera hèta de Sangsuga, lo volien veir per darrèr viatge.
Canes-e-hanga-WEB	Pistauen pera pòrta damb pas trantalhant, pr’amor qu’era màger part d’eri anauen embriacs dempús d’auer minjat damb es caçadors.
Canes-e-hanga-WEB	Sangsuga…
Canes-e-hanga-WEB	Hilh mèn!
Canes-e-hanga-WEB	Qué te cau?
Canes-e-hanga-WEB	Mès de seguit arreculauen, heridi pera pudor deth lhet que se voludaue eth malaut.
Canes-e-hanga-WEB	Quauqui uns, mès coratjosi, arribauen enquiada eth entà badinar damb brutau ironia, en tot convidar-lo a béuer era darrèra copa ena casa de Canhamèl; mès eth malaut solet contestaue damb un leugèr rugiment e barraue es uelhs, en tot calar-se de nauèth en sòn sopor, talhat per vomècs e estrementides.
Canes-e-hanga-WEB	A mieja net eth vagabond quedèc abandonat.
Canes-e-hanga-WEB	Tonet non volec veir ath sòn ancian amic.
Canes-e-hanga-WEB	Auie tornat ena tauèrna, dempús d’un long saunei ena barca; saunei prigond, enlordidor, trincat a còps per ròis mausòns e amanhagat pes traits des caçadors, que rodauen en sòn cervèth coma trons interminables.
Canes-e-hanga-WEB	En entrar s’estonèc de veir a Neleta seiguda dauant des tonèls, era sang dera cara perduda, mès sense era mendre inquietut enes sòns uelhs, coma s’auesse passat era net tranquillament.
Canes-e-hanga-WEB	Tonet s’estonaue dauant dera fòrça d’animositat dera sua aimanta.
Canes-e-hanga-WEB	Escambièren ua guardada prigonda d’intelligéncia, coma miserables que se senten junhudi damb naua fòrça per çò dera complicitat.
Canes-e-hanga-WEB	Dempús d’ua longa pausa, era gausèc preguntar-li.
Canes-e-hanga-WEB	Volie saber se com auie complit eth sòn encargue.
Canes-e-hanga-WEB	E eth responec, damb eth cap clin e es uelhs entà baish, coma se tot eth pòble lo contemplèsse…
Canes-e-hanga-WEB	Òc; que l’auie deishat en lòc segur.
Canes-e-hanga-WEB	Arrés lo poirie trapar.
Canes-e-hanga-WEB	Dempús d’aguestes paraules, escambiades damb rapiditat, es dus quedèren silenciosi, pensatius: era, darrèr deth taulèr; eth, seigut ena pòrta, d’esquia a Neleta, evitant veder- la.
Canes-e-hanga-WEB	Que semblauen aclapadi, coma se gravitèsse sus eri un pes immens.
Canes-e-hanga-WEB	Cranhien parlar- se, pr’amor qu’eth resson dera sua votz semblaue ahiscar es rebrembes dera net anteriora.
Canes-e-hanga-WEB	Qu’auien gessut dera situacion deficila: ja non corrien cap perilh.
Canes-e-hanga-WEB	Era coratjosa Neleta s’estonaue dera facilitat que tot s’auie apraiat.
Canes-e-hanga-WEB	Fèbla e malauta, trapaue fòrça entà estar- se en sòn lòc; arrés podie sospechar çò que s’auie passat pendent era net, e ça que la, es aimants se sentien sobtament aluenhadi.
Canes-e-hanga-WEB	Eth uet que deishaue era desaparicion d’aqueth petitet a penes vist s’agranie immensament, en tot isolar as dus miserables.
Canes-e-hanga-WEB	Pensauen qu’en avier non aurien mès aproximacion qu’era guardada que se crotzauen rebrembant eth sòn ancian crim.
Canes-e-hanga-WEB	E en Tonet encara ère mès grana era inquietud quan rebrembaue qu’era non sabie era vertadèra sòrt deth petit.
Canes-e-hanga-WEB	En escurir s’aumplic era tauèrna de barquèrs e caçadors que tornauen entàs sues tèrres dera Ribera, mostrant es manats d’audèths mòrts, aganchadi peth bèc.
Canes-e-hanga-WEB	Ua gran tirada!
Canes-e-hanga-WEB	Toti beuien, comentant era sòrt de determinadi caçadors e era brutau hèta de Sangsuga.
Canes-e-hanga-WEB	Tonet anaue de grop en grop, damb er in d’esvagar-se, discutint e beuent en toti es rondèus.
Canes-e-hanga-WEB	Eth sòn prepaus de desbrembar mejançant era embriaguesa lo hège bèuer e béuer damb forçada alegria, e es amics celebrauen eth bon umor deth Cuban.
Canes-e-hanga-WEB	Jamès l’auien vist tan content.
Canes-e-hanga-WEB	Er oncle Paloma entrèc ena tauèrna e es sòns uelhs se tachèren en Neleta.
Canes-e-hanga-WEB	Reina!…
Canes-e-hanga-WEB	Be n’ès d’esblancossida!
Canes-e-hanga-WEB	Qu’ei qu’ès malauta?…
Canes-e-hanga-WEB	Neleta parlèc vagament d’un mau de cap que non l’auie deishat dormir, mentre eth vielh guinhaue es uelhs maliciosament, associant era mala net ara hujuda inexplicabla deth sòn arrèhilh.
Canes-e-hanga-WEB	Dempús s’acarèc ad aguest.
Canes-e-hanga-WEB	Que l’auie botat en ridicul dauant d’aqueth senhor de Valencia.
Canes-e-hanga-WEB	Era sua conducta non ère digna d’un barquèr dera Albufèra.
Canes-e-hanga-WEB	Damb mens motiu l’auie fotut bohets a mès d’un enes sòns boni tempsi.
Canes-e-hanga-WEB	Sonque a un perdut coma eth se li podie acodir convertir en barquèr a Sangsuga, qu’auie crebat d’assadorament a penes lo deishèren solet.
Canes-e-hanga-WEB	Tonet se desencusèc.
Canes-e-hanga-WEB	Que ja li quedarie temps entà servir ad aqueth senhor.
Canes-e-hanga-WEB	En dues setmanes serie era hèsta de Santa Caterina, e Tonet se prestaue a èster eth sòn barquèr.
Canes-e-hanga-WEB	Er oncle Paloma, padegant era sua colèra dauant des explicacions der arrèhilh, didec que ja auie convidat a D. Joaquim a ua cacèra pes canets deth Palmar.
Canes-e-hanga-WEB	Vierie era pròplèu setmana, e eth e Tonet serien es sòns barquèrs.
Canes-e-hanga-WEB	Se non, qué serie dera gent deth lac?
Canes-e-hanga-WEB	Aquera net s’embriaguèc Tonet, e en sòrta de pujar ena cramba de Neleta se quedèc roncant ath costat deth larèr.
Canes-e-hanga-WEB	Degun des dus se cerquèc; que semblauen húger er un der aute, trapant cèrt aleugeriment en sòn isolament.
Canes-e-hanga-WEB	Tremolauen de veder-se es dus ena cramba.
Canes-e-hanga-WEB	Cranhien que ressuscitèsse eth rebrembe d’aqueth èsser qu’auie passat entre es dus coma eth planh d’ua vida immediatament estofada.
Canes-e-hanga-WEB	A londeman Tonet tornèc a embriagar-se.
Canes-e-hanga-WEB	Que non se volie veir solet damb era sua rason: li calie enlordir-la damb er alcoòl entà sauvar-la muda e adormida.
Canes-e-hanga-WEB	Arribauen ena tauèrna naues notícies sus er estat de Sangsuga.
Canes-e-hanga-WEB	Que se morie sense remèdi.
Canes-e-hanga-WEB	Es òmes auien tornat ath sòn trabalh e es hemnes qu’entrauen ena barraca deth vagabond arreconeishien era impotència des sòns remedis.
Canes-e-hanga-WEB	Es mès vielhes explicauen era mnalautia ara sua manèra.
Canes-e-hanga-WEB	Que se l’auie poirit eth tap des aliments que barraue era boca der estomac.
Canes-e-hanga-WEB	Sonque calie veir se com se li holaue eth vrente.
Canes-e-hanga-WEB	Arribèc eth mètge de Solana en ua des sues visites setmanaus, e l’amièren ena barraca de Sangsuga.
Canes-e-hanga-WEB	Eth jornalèr dera sciéncia botgèc eth cap negatiuament.
Canes-e-hanga-WEB	Que non se podie hèr arren.
Canes-e-hanga-WEB	Ère ua apendicitis mortau: era conseqüéncia d’un abús extraordinari qu’aumplie d’estonament ath mètge.
Canes-e-hanga-WEB	E peth pòble repetien çò dera apendicitis, en tot recrear-se es hemnes en prononciar ua paraula tant estranha entada eres.
Canes-e-hanga-WEB	Eth vicari D. Miquèu credec arribat eth moment d’entrar ena barraca d’aqueth renegat.
Canes-e-hanga-WEB	Arrés coma eth sabie escampar ara gent rapidament e damb franquesa.
Canes-e-hanga-WEB	Che!, didec dera pòrta estant.
Canes-e-hanga-WEB	Tu ès cristian?
Canes-e-hanga-WEB	Sangsuga hec un gèst d’estonament.
Canes-e-hanga-WEB	Que s’ère cristian?
Canes-e-hanga-WEB	E coma escandalizat pera pregunta, guardèc eth tet dera sua barraca, amorassant damb embeliment e esperança eth tròç de cèu blu que se vedie pes henerecles dera teulada.
Canes-e-hanga-WEB	Plan, donc, entre òmes, dehòra mentides!, seguic eth vicari.
Canes-e-hanga-WEB	S’auie de cohessar, perque s’anaue a morir…
Canes-e-hanga-WEB	Ne mès ne mens.
Canes-e-hanga-WEB	Aqueth prèire d’escopeta non s’estaue d’arren damb es sòns feligrèsi.
Canes-e-hanga-WEB	Pera guardada deth vagabond passèc ua expression de terror.
Canes-e-hanga-WEB	Era sua existéncia, plia de misèries, se l’apareishèc damb tot er encantament dera libertat sense limits.
Canes-e-hanga-WEB	Vedec eth lac damb es sues aigües resplendentes; era Devesa rambalhosa, damb es sues espessures perhumades, plia de flors silvestres, e enquia e tot eth taulèr de Canhamèl, qu’ath sòn dauant soniaue contemplant era vida de color de rosa a trauèrs des veires…
Canes-e-hanga-WEB	E tot aquerò ac anaue a abandonar!…
Canes-e-hanga-WEB	Des sòns uelhs veirencs comencèren a regolejar lèrmes.
Canes-e-hanga-WEB	Que non auie remèdi: l’auie arribat era ora de morir.
Canes-e-hanga-WEB	Contemplarie en aute mon milhor er arridolet celestiau, d’immensa misericòrdia, qu’ua net l’amorassèc ath cant deth lac.
Canes-e-hanga-WEB	E damb sobta tranquillitat, entre nausèes e crispacions, se cohessèc en votz baisha es sòns panatòris contra es pescadors, tan nombrosi que non les podie rebrembar senon ar engròs.
Canes-e-hanga-WEB	Ath delà des sòns pecats revelaue es sues esperances: era sua fe en Crist, que tornarie de nauèth a sauvar as òmes; eth sòn encontre misteriós de cèrta net ena arriba deth lac.
Canes-e-hanga-WEB	Mès eth vicari l’interrompie damb duretat:
Canes-e-hanga-WEB	Sangsuga, mens condes.
Canes-e-hanga-WEB	Tu qu’ès hòl!…
Canes-e-hanga-WEB	Era vertat… digues era vertat.
Canes-e-hanga-WEB	Era vertat que ja l’auie dit.
Canes-e-hanga-WEB	Toti es sòns pecats s’estauen en húger deth trabalh, per creir qu’ère contrari as manaments deth Senhor.
Canes-e-hanga-WEB	Un còp s’auie resignat a èster coma es auti, a prestar es sòns braci as òmes, metent-se en contacte damb era riquesa e es comoditats, e, ai!, pagaue aguesta inconseqüéncia damb era vida.
Canes-e-hanga-WEB	Totes es hemnes deth Palmar se mostrèren atrendides peth finau deth vagabond.
Canes-e-hanga-WEB	Qu’auie viscut coma un eretge dempús dera sua hujuda dera glèisa, mès morie coma un cristian.
Canes-e-hanga-WEB	Era sua malautia non li permetie recéber ath Senhor, e eth vicari l’administrèc eth darrèr sacrament, en tot tacar-se era sotana damb es sòns vomècs.
Canes-e-hanga-WEB	Sonque entrauen ena barraca quauques vielhes coratjoses que se tenguien per abnegacion a enlençolar a toti es que morien en pòble.
Canes-e-hanga-WEB	Ena barraca era pudor qu’ère insuportabla.
Canes-e-hanga-WEB	Era gent parlaue damb mistèri e estonament dera agonia de Sangsuga.
Canes-e-hanga-WEB	Des deth dia anterior non èren aliments aquerò que lançaue era sua boca; qu’ère quauquarren pejor: e es vesies, tapant-se eth nas, se l’imaginauen estirat ena palha, enrodat de bruticia.
Canes-e-hanga-WEB	Moric eth tresau dia dera malautia, damb eth vrente holat, era cara crispada, es mans contreigudes peth patiment e era boca dilatada d’aurelha a aurelha pes darrères convulsions.
Canes-e-hanga-WEB	Es hemnes mes riques deth Palmar, que frequentauen eth presbitèri, sentien trenda pietat per aqueth malerós que s’auie reconciliat damb eth Senhor dempús d’ua vida de gosset.
Canes-e-hanga-WEB	Voleren qu’entamenèsse dignament eth darrèr viatge, e partiren entà Valencia pr’amor de hèr es preparatius der acogament, despenent ua quantitat de sòs que jamès auie vist Sangsuga ena sua vida.
Canes-e-hanga-WEB	Lo vestiren damb un abit religiós, laguens d’un taüt blanc damb galons de plata, e eth vesiat desfilèc dauant deth cadavre deth vagabond.
Canes-e-hanga-WEB	Es sòns ancians companhs se heregauen es uelhs rogidi per alcoòl, tient er arridolet que les costaue veir ath sòn amiguet tan net, en ua caisha de fadrin e vestit de fraire.
Canes-e-hanga-WEB	Enquia e tot era sua mòrt semblaue causa de trufaria.
Canes-e-hanga-WEB	Adishatz, Sangsuga!…
Canes-e-hanga-WEB	Que ja non se uedaràn es hilats, abans dera arribada des sòns patrons; ja non s’ornarie damb es flors des ribassi coma un pagan embriac!
Canes-e-hanga-WEB	Qu’auie viscut liure e erós, sense es fatigues deth trabalh, e enquia en moment dera mòrt partic entar aute mon damb mina de ric, a cargue des auti.
Canes-e-hanga-WEB	A mieja net meteren eth taüt en car des anguiles, entre es tistèrs dera pesca, e eth sacristan deth Palmar, amassa damb tres amics, amièc eth cadavre entath cementèri, en tot arturar-se en totes es tauèrnes deth camin.
Canes-e-hanga-WEB	Tonet non se n’encuedèc ben dera mòrt deth sòn amic.
Canes-e-hanga-WEB	Que viuie entre tenèbres, tostemp beuent, e era embriaguesa costaue en eth un mutisme prigond.
Canes-e-hanga-WEB	Era pòur tenguie era sua verbositat, en crànher parlar massa.
Canes-e-hanga-WEB	Sangsuga s’a mòrt!
Canes-e-hanga-WEB	Eth tòn companh!, li didien ena tauèrna.
Canes-e-hanga-WEB	Eth responie damb rugiments, beuent e dormint, tant qu’es parroquians atribuien eth sòn silenci ara pena pera mòrt deth camarada.
Canes-e-hanga-WEB	Neleta, esblancossida e trista, coma se cada ora passèsse e tornèsse a passar un hantauma dauant des sòns uelhs, sajaue d’evitar qu’eth sòn aimant beusesse.
Canes-e-hanga-WEB	Tonet, non begues, didie doçament.
Canes-e-hanga-WEB	E s’espaurie dauant deth gèst de rebellion, de sorda colèra que li responie er embriac.
Canes-e-hanga-WEB	Endonviaue qu’eth sòn domèni sus aquera volontat s’auie estavanit.
Canes-e-hanga-WEB	Non prestaue atencion a Neleta, e aumplie eth sòn veire en toti es tonèls dera casa.
Canes-e-hanga-WEB	Quan l’agarraue eth dromilhon, s’estiraue en quinsevolh cornèr, e aquiu s’estaue coma mòrt, mentre era Centelha, damb eth doç instint des gossets, amorassaue eth sòn ròstre e es sues mans.
Canes-e-hanga-WEB	Tonet non volie que se desvelhesse eth sòn pensament: tanlèu coma era peta començaue a anar-se’n, sentie ua inquietud penibla.
Canes-e-hanga-WEB	Es ombres des qu’entrauen ena tauèrna, en projectar-se en solèr, li hègen lheuar eth cap damb alarma, coma se cranhèsse era aparicion de quauquarrés que trebolaue eth sòn sòmi damb eth caudheired deth terror.
Canes-e-hanga-WEB	Li calie cuélher ua auta peta, non gésser deth sòn estat d’enlordiment, que l’aclapaue era amna embotant es sues sensacions.
Canes-e-hanga-WEB	A trauèrs des vels qu’era embriaguessa caperaue eth sòn pensament, tot li semblaue luenhant, difús, trebol.
Canes-e-hanga-WEB	Credie que s’auien passat molti ans dès aquera net passada en lac; era darrèra dera sua existéncia d’òme, era prumèra d’ua vida d’ombres, que trauessaue a paupes, damb eth cervèth escurit per alcoòl.
Canes-e-hanga-WEB	Eth rebrembe d’aquera net lo hège tremolar a penes se sentie liure dera embriaguesa.
Canes-e-hanga-WEB	Solet embriac podie tolerar aguest rebrembe, en veder-lo indecís, coma ua d’aguestes vergonhes luenhanes qu’era sua evocacion hè mens mau quan ei perduda enes bromes deth passat.
Canes-e-hanga-WEB	Eth sòn pairin venguec a susprener-lo en aguest enlordiment.
Canes-e-hanga-WEB	Er oncle Paloma demoraue a londeman era arribada de D. Joaquim entà ua cacèra enes canets.
Canes-e-hanga-WEB	Volie eth sòn arrèhilh complir era sua paraula?
Canes-e-hanga-WEB	Neleta l’ahisquèc a acceptar.
Canes-e-hanga-WEB	Qu’estaue mau, li convenie esdegar-se, amiaue mès d’ua setmana sense gésser dera tauèrna.
Canes-e-hanga-WEB	Eth Cuban se sentec atirat pera promesa d’un dia d’agitacion.
Canes-e-hanga-WEB	Eth sòn entosiasme de caçador tornèc a renéisher.
Canes-e-hanga-WEB	Qu’ei qu’auie de víuer tostemp luenh deth lac?
Canes-e-hanga-WEB	Passèc et dia cargant cartoches, netejant era magnifica escopeta deth defuntat Canhamèl.
Canes-e-hanga-WEB	E tengut ad aquerò beuec mens.
Canes-e-hanga-WEB	Era Centelha sautaue ath sòn entorn, lairant d’alegria en veir es preparatius.
Canes-e-hanga-WEB	A londeman se presentèc er oncle Paloma, en tot hèr-se a vier ena barqueta a D. Joaquim damb toti es sues aisines de caçador.
Canes-e-hanga-WEB	Eth vielh ère impacient e pressaue ath sòn arrèhilh.
Canes-e-hanga-WEB	Sonque volie arturar-se eth temps de besonh entà qu’eth senhor hesse ua mossegada, e de seguit entàs canets.
Canes-e-hanga-WEB	Que s’auie de profitar eth maitin.
Canes-e-hanga-WEB	Ath cap d’ua estona partiren: Tonet dauant, amiant a Centelha ena sua barqueta coma un mascaron de proa, e ara seguida era barca der oncle Paloma, a on D. Joaquim examinaue estonat era escopeta deth vielh, aquera arma famosa claufida de pedaci, que tantes hètes se condauen en lac.
Canes-e-hanga-WEB	Es dues barquetes gesseren entara Albufèra.
Canes-e-hanga-WEB	Tonet, en veir qu’eth sòn pairin pergaue entara quèrra, volec saber a on anauen.
Canes-e-hanga-WEB	Eth vielh s’estonèc dera pregunta.
Canes-e-hanga-WEB	Qu’anauen entath Bolondró, era mata mès grana des qu’èren proximes ath pòble.
Canes-e-hanga-WEB	Aquiu abondauen mès qu’en d’auti lòcs es pothi de canet e es poretes d’aigua.
Canes-e-hanga-WEB	Tonet volie anar mès luenh; entàs mates deth centre deth lac.
Canes-e-hanga-WEB	E entre es dus barquèrs comencèc era discusion.
Canes-e-hanga-WEB	Mès eth vielh acabèc impausant-se, e Tonet l’auec de seguir de mala encolia, botjant es sues espatles coma resignat.
Canes-e-hanga-WEB	Es dues barquetes entrèren en un carreron d’aigua entre es nauti canets.
Canes-e-hanga-WEB	Era sanha creishie a manats entre es canes que se confonien damb es joncs, e es arrominguères, damb es sues campanetes blanques e blues, s’enredauen ena seuva aquatica formant garlandes.
Canes-e-hanga-WEB	Eth confús revolum d’arraïcs daue ua aparença de solidesa as macisi de canes.
Canes-e-hanga-WEB	En carreron, era aigua mostraue ath hons estranhes vegetacions que pujauen enquiara superfícia, sense saber s’en cèrts moments navegauen es barquetes o s’arrossegauen sus es camps verdosi caperadi per un fèble cristau.
Canes-e-hanga-WEB	Eth silenci deth maitin ère prigond en aguest cornèr dera Albufèra, e encara semblaue mès sauvatje ara lum deth solei: de quan en quan un sorriscle d’audèths ena espessura; un bronit de bambolhes ena aigua, denonciant era preséncia de bestiòles amagades entre es viscositats deth hons.
Canes-e-hanga-WEB	D. Joaquim premanie era escopeta, demorant que passèssen es audèths d’un costat en aute der espés canet.
Canes-e-hanga-WEB	Tonet, hè un torn, ordenèc eth vielh.
Canes-e-hanga-WEB	E eth Cuban gessec damb era sua barqueta a tota pèrga entà rodar ath torn dera mata, secodint es canes pr’amor de que, espauridi es audèths, anèssen d’ua punta en auta deth canet.
Canes-e-hanga-WEB	Se tardèc mès de dètz menutes en hèr eth torn ath canet.
Canes-e-hanga-WEB	Quan tornec ath costat deth sòn pairin ja tiraue D. Joaquim contra es audèths que, inquieti e espauridi, cambiauen de amagader, passant per espaci descubèrt.
Canes-e-hanga-WEB	Pistauen es poretes en aqueth carreron desaprovedit de canes, que deishaue eth sòn pas ath descubèrt.
Canes-e-hanga-WEB	Trantalhauen un moment en riscar-se, mès a tot darrèr, ues volant e d’autes nadant, passauen era via d’aigua, e en madeish moment les cuelhie eth trait deth caçador.
Canes-e-hanga-WEB	En aguest espaci estret eth trait qu’ere segur, e D. Joaquim gaudie des satisfaccions d’un gran tiraire, en veir era facilitat qu’abatie es pèces.
Canes-e-hanga-WEB	Era Centelha se lançaue dera barqueta, agarrant nadant as audèths, encara vius, e se les hège a vier damb expression trionfanta entàs mans deth caçador.
Canes-e-hanga-WEB	Era escopeta der oncle Paloma non ère inactiva.
Canes-e-hanga-WEB	Eth vielh ère entestat en agradar ath parroquian, en tot vantar-lo a traits, ère eth sòn costum.
Canes-e-hanga-WEB	Quan vedie a un audèth a punt d’escapar-se, tiraue, hènt creir ath borgès qu’ère eth qui l’auie hèt quèir.
Canes-e-hanga-WEB	Passèc nadant ua beròia sarcèla, e per lèu que tirèren D. Joaquim e er oncle Paloma, despareishec en canet.
Canes-e-hanga-WEB	Qu’ei herida!, exclamèc eth vielh barquèr.
Canes-e-hanga-WEB	Eth caçador se mostraue contrariat.
Canes-e-hanga-WEB	Quin malastre!
Canes-e-hanga-WEB	Moririe entre es canes, sense que la podessen cuélher…
Canes-e-hanga-WEB	Cèrca-la, Centelha, cèrca-la!, cridèc Tonet ara gosseta.
Canes-e-hanga-WEB	Centelha se lancèc dera barca, calant-se en canet damb gran tarrabastalh des canes, que se daurien ath sòn pas.
Canes-e-hanga-WEB	Tonet arrie, segur dera capitada: era gosseta se harie a vier eth audèth.
Canes-e-hanga-WEB	Mès eth pairin mostraue ua cèrta incredulitat.
Canes-e-hanga-WEB	Aqueri audèths les herien en un costat dera Albufèra, e s’arribauen en canet, anauen a morir en extrèm opausat.
Canes-e-hanga-WEB	Ath delà era gosseta ère ua anticalha coma eth.
Canes-e-hanga-WEB	En d’auti tempsi, quan la crompèc Canhamèl, que valie çò que siguesse, ara non s’auie de fidar en sòn olfacte.
Canes-e-hanga-WEB	Tonet, mespredant es opinions deth sòn pairin, se limitaue a repetir:
Canes-e-hanga-WEB	Ja ac veiratz!…
Canes-e-hanga-WEB	Ja ac veiratz!
Canes-e-hanga-WEB	S’entenie eth chambotadís dera gosseta ena hanga deth canet, tanlèu pròche coma luenhant, e es òmes seguien en silenci deth maitin es sues interminables evolucions, en tot guidar-se peth croishit des canes e peth rumor dera malesa que se trincaue ar impuls dera vigorosa bèstia.
Canes-e-hanga-WEB	Dempùs de quauqui menutes de demora la vederen gésser deth canet, damb aspècte desalenat e es uelhs tristi, sense amiar arren ena boca.
Canes-e-hanga-WEB	Eth vielh barquèr arrie trionfant.
Canes-e-hanga-WEB	Qué ja ac didie eth…
Canes-e-hanga-WEB	Mès, Tonet, en veder-se en ridicul, ahiscaue ara gosseta en tot menaçar-la damb eth punh entà que non s’apressèsse ara barca.
Canes-e-hanga-WEB	Cèrca-la!…
Canes-e-hanga-WEB	Cèrca-la!
Canes-e-hanga-WEB	E un aute còp se metec entre es canets, botjant era coa damb expression de mesfidança.
Canes-e-hanga-WEB	Era que traparie ar audèth.
Canes-e-hanga-WEB	Ac afirmaue Tonet, que l’auie hèt realizar trabalhs mès dificils.
Canes-e-hanga-WEB	De nauèth sonèc eth chambotadís der animau ena seuva aquatica.
Canes-e-hanga-WEB	Anaue d’un lòc en aute damb indecision, cambiant en cada moment de pista, sense confiança enes sues desordenades carrères, sense gausar mostrar-se vençuda, pr’amor que tanlèu coma tornaue enes barquetes, pistant eth sòn cap entre es canes, vedie eth punh deth patron e entenie eth cèrca-la!
Canes-e-hanga-WEB	Diuèrsi còps tornèc a flairar era pista, e fin finau s’aluenhèc autant enes sues invisibles carrères, qu’es caçadors deishèren d’enténer eth bronit des sues pautes.
Canes-e-hanga-WEB	Un udol luenhant, repetit diuèrsi còps, hec arrir a Tonet.
Canes-e-hanga-WEB	Qué?
Canes-e-hanga-WEB	Era sua vielha companha se podie tardar, mès que non se l’escapaue arren.
Canes-e-hanga-WEB	Era gosseta seguie lairant luenh, plan luenh, damb expression desesperada, mès sense apressar-se.
Canes-e-hanga-WEB	Eth Cuban fiulèc.
Canes-e-hanga-WEB	Aciu, Centelha, aciu!…
Canes-e-hanga-WEB	Comencèc a entener-se un chambotadís cada còp mès apròp.
Canes-e-hanga-WEB	S’apressaue trincant canes, abatent èrbes, damb gran rambalh d’aigua remoiguda.
Canes-e-hanga-WEB	Fin finau apareishec damb un objècte ena boca, nadant peniblament.
Canes-e-hanga-WEB	Aciu Centelha, aciu!…
Canes-e-hanga-WEB	Passèc peth costat dera barca deth pairin, e eth caçador se metec era man enes uelhs, coma se l’auesse herit un relampit.
Canes-e-hanga-WEB	Mair de Diu!
Canes-e-hanga-WEB	Tonet se lheuèc, damb era guardada hòla, estrementit de cap a pès, coma se li manquèsse de pic er aire as sòns paumons.
Canes-e-hanga-WEB	Vedec ath costat dera barca un paquet de liròts, e en eth quauquarren livid e gelatinós eriçat de sangsugues, un capet holat, defòrme, nere, damb es orbites uedes e penjant d’ua d’eres eth globus d’un uelh: tot tan repugnant, tan pudesenc, que semblaue escurir còp sec era aigua e er espaci, en tot hèr qu’en plen solei queiguesse era net en lac.
Canes-e-hanga-WEB	Lheuèc era pèrga damb es dues mans, e siguec tan terrible eth còp, qu’eth cap dera gosseta croishic coma se se trinquèsse, e eth praube animau, s’en.honsec damb era sua presa enes aigües remolinadas.
Canes-e-hanga-WEB	Dempús guardèc damb uelhs perdudi ath sòn pairin, que non endonviaue çò qu’auie passat, ath praube D. Joaquim, que semblaue aclapat peth terror, e pergant instintiuament, gessec coma ua flècha pera via d’aigua, coma se s’incorporèsse eth hantauma deth remòrs, adormit pendent ua setmana, e corresse ath sòn darrèr, gratant-li era esquia damb es sues ungles implacables.
Canes-e-hanga-WEB	Era sua carrèra que siguec cuerta.
Canes-e-hanga-WEB	En gésser dera Albufèra vedec apròp diuèrses barques, entenec crits d’aqueri que les tripulauen e volec amagar-se damb era rojor deth que se ve despolhat dauant de gent estranha.
Canes-e-hanga-WEB	Eth solei semblaue herir-lo: era immensa superfícia deth lac li hège pòur.
Canes-e-hanga-WEB	Qu’auie besonh d’ajocar-se en un cornèr escur, non veir ne enténer arren; e virèc, en tot calar-se enes canets.
Canes-e-hanga-WEB	Non anèc guaire luenh.
Canes-e-hanga-WEB	Era proa dera barqueta s’en.honsèc entre es canes, e eth miserable, deishant anar era pèrga, queiguec ath hons dera embarcacion damb eth cap amagat entre es mans.
Canes-e-hanga-WEB	Es audèths carèren pendent fòrça temps, cessèren es bronits en canet, coma s’era vida amagada entre es canes carèsse, espaurida per un rugiment sauvatge, un planh entrebracat, que semblaue eth sanglòt d’un moribond.
Canes-e-hanga-WEB	Eth miserable ploraue.
Canes-e-hanga-WEB	Dempús der enlordiment, que l’auie sauvat en complèta insensibilitat, eth crim se quilhaue dauant d’eth, coma se non s’auesse passat eth temps, coma se venguesse de cometer-lo.
Canes-e-hanga-WEB	Quan pensaue qu’ère apròp a delir-se entà tostemp eth rebrembe deth sòn delicte, era fatalitat lo hège renéisher, lo passejaue dauant des sòns uelhs, e de quina manèra!
Canes-e-hanga-WEB	Eth racacòr ressuscitaue en eth es instints de pair, mòrts des d’aquera net fatau.
Canes-e-hanga-WEB	Er orror li hège sénter eth delicte damb crudèu intensitat.
Canes-e-hanga-WEB	Aquera carn abandonada as reptils deth lac qu’ère carn sua; aquera envolopa de matèria, plantèr de sangsugues e vèrmes, ère eth fruit des sues escometudes apassionades, deth sòn amor insadorable en silenci dera net.
Canes-e-hanga-WEB	Era enormitat deth crim l’aclapaue.
Canes-e-hanga-WEB	Arren de desencuses: que non auie de cercar pretèxti coma d’auti viatges entà seguir endauant.
Canes-e-hanga-WEB	Qu’ère un miserable, indigne de víuer; ua arrama seca der arbe des Palomes, tostemp dret, tostemp vigorós, damb aspror sauvatja, mès san ath miei deth sòn isolament.
Canes-e-hanga-WEB	Era mala arrama qu’auie de desparéisher.
Canes-e-hanga-WEB	Eth sòn pairin auie rason de mespredar-lo.
Canes-e-hanga-WEB	Eth sòn pair, eth sòn praube pair, qu’ara contemplaue damb era granesa des sants, hège ben de refusar-lo coma un borron infame dera sua existéncia.
Canes-e-hanga-WEB	Era malerosa Bòrda, damb era sua vergonhosa origina, ère mès hilha des Palomes qu’eth.
Canes-e-hanga-WEB	Qué auie hèt pendent tota era sua vida?
Canes-e-hanga-WEB	Arren; era sua volontat sonque auie fòrces entà húger deth trabalh.
Canes-e-hanga-WEB	Eth malerós Sangsuga auie estat milhor qu’eth: solet en mon, sense familha, sense necessitats ena sua dura exiséncia de vagabond, víuer inactiu, damb era doça inconsciéncia des audèths.
Canes-e-hanga-WEB	Mès eth, avalat per arderosi desirs, hugent egoistament deth déuer, auie volut èster ric, víuer descansat, seguint retortilhades corsères, mespredant es conselhs deth sòn pair, qu’endonviaue eth perilh; e dera guitèra sense dignitat, auie queigut en crim.
Canes-e-hanga-WEB	L’espaurie eth sòn delicte.
Canes-e-hanga-WEB	Era sua consciéncia de pair l’engarrapaue en desvelhar-se, mès encara patie ua herida màger e mès sagnosa.
Canes-e-hanga-WEB	Era supèrbia virila, aquera afogadura d’èster fòrt e dominar as òmes pera valentia, li hège patir eth torment mès crudèu.
Canes-e-hanga-WEB	Tot ac acceptaue, pr’amor qu’a tot darrèr, s’auie hèt entàs òmes; mès per bèra causa digna d’un èsser fòrt, per pelejar, per aucir cara a cara, ròi de sang enquias codes, damb era holia sauvatja der èsser uman que se convertís en fèra…
Canes-e-hanga-WEB	Mès, aucir a un nauèth neishut sense cap auta defensa qu’es plors!
Canes-e-hanga-WEB	Cohessar dauant deth mon qu’eth, eth valent, er ancian guerrilhèr, entà quèir en crim solet auie gausat assassinar a un hilh sòn!
Canes-e-hanga-WEB	E ploraue, ploraue sentent, mès qu’es racacòrs, era vergonha dera sua covardia e eth mesprètz pera sua viletat.
Canes-e-hanga-WEB	Enes tenèbres deth sòn pensament ludie coma un punt de lum cèrta confiança en eth madeish.
Canes-e-hanga-WEB	Eth que non ère dolent.
Canes-e-hanga-WEB	Amiaue era bona sang deth sòn pair.
Canes-e-hanga-WEB	Eth sòn delicte qu’ère d’egoisme; era volontat fèbla, que l’auie hèt enlà dera luta pera vida.
Canes-e-hanga-WEB	Era dolenta qu’ère Neleta, aquera fòrça superiora que lo cadenaue, aqueth egoisme de hèr que dominaue ath sòn, en tot plegar-lo en toti es sòns contorns coma un vestit ductil.
Canes-e-hanga-WEB	Ai, se non l’auesse coneishut!
Canes-e-hanga-WEB	Era qu’auie estat era temptacion; er impuls que lo lancèc ena ombra; er egoisme e era cobesença damb era careta der amor que l’amièren entath crim.
Canes-e-hanga-WEB	Per sauvar mores dera sua fortuna, non trantalhaue era en abandonar un tròç des sues entralhes; e eth, esclau inconscient, completaue era òbra anequelint era sua pròpria carn.
Canes-e-hanga-WEB	Be n’ère de miserabla era sua existéncia!
Canes-e-hanga-WEB	Passaue confusament pera sua memòria era vielha tradicion dera Sancha, aqueth conde dera sèrp que repetien es generacions dera arriba deth lac.
Canes-e-hanga-WEB	Eth qu’ère coma eth pastor dera legenda: auie amorassat era sèrp de petita, l’auie alimentat, prestant-li enquia e tot eth calor deth sòn còs; e en tornar dera guèrra s’estonaue de veder-la grana, poderosa, emberida peth temps, mentre era se l’enrotlaue damb ua abraçada finau, en tot costar-li era mòrt damb es sues amorasses.
Canes-e-hanga-WEB	Era sua sèrp qu’ère en pòble, coma era deth pastor ena planhèra sauvatja.
Canes-e-hanga-WEB	Aquera Sancha deth Palmar, des deth sòn sèti dera tauèrna, ère era que l’aucie damb es sòns anèths inflexibles deth crim.
Canes-e-hanga-WEB	Que non volie tornar en mon.
Canes-e-hanga-WEB	Impossible víuer entre era gent: que non poirie guardar- les; veirie pertot eth capet difòrme, holat, monstuós, damb es sues orbites prigondes avalades pes vèrmes.
Canes-e-hanga-WEB	Sonque de pensar en Neleta un vel de sang passaue pes sòns uelhs, e ath miei deth sòn empenaïment se lheuaue eth desir omicida, er impuls d’aucir ara que consideraue ara coma era sua enemiga implacabla…
Canes-e-hanga-WEB	Entà qué un nau crim?
Canes-e-hanga-WEB	Aquiu, ena solitud, luenh de tota guardada, se sentie milhor, e aquiu se volie demorar.
Canes-e-hanga-WEB	Ath delà, ua pòur aclapanta surgentaue en eth damb tota era fòrça der egoisme, soleta passion dera sua vida.
Canes-e-hanga-WEB	Dilhèu en aqueres ores circulaue peth Palmar era notícia der òrre eveniment.
Canes-e-hanga-WEB	Eth sòn pairin cararie, mès aqueth estranh vengut dera ciutat non li calie sauvar silenci.
Canes-e-hanga-WEB	Cercarien, se’n saberien, vierien es tricòrnis envernissadi dera òrta de Ruzafa; eth, que non aurie talents de tier es guardades, non saberie mentir; cohessarie eth crim, e eth sòn pair, aqueth trabalhador pur dauant de Diu, se moririe de vergonha…
Canes-e-hanga-WEB	Non; tot s’auie acabat.
Canes-e-hanga-WEB	Qu’ère era arrama dolenta, e auie de quèir; non entestar-se a seguir, mòrt e sense chuc, agarrat ar arbe, paralisant era sua vida.
Canes-e-hanga-WEB	Ja non ploraue.
Canes-e-hanga-WEB	Damb un suprèm esfòrç dera sua volontat gessec dera dolorosa abstraccion.
Canes-e-hanga-WEB	Queiguda ena proa dera barca i auie era escopeta de Canhamèl.
Canes-e-hanga-WEB	Tonet la guardèc damb expression ironica.
Canes-e-hanga-WEB	Pro arririe eth tauernèr se lo vedesse!
Canes-e-hanga-WEB	Per prumèr viatge eth parasit engrassit ara sua ombra anaue a tier, entà ua accion bona, quauquarren d’aquerò que s’auie apoderat.
Canes-e-hanga-WEB	Damb era tranquillitat der automata se descaucèc un pè, lançant luenh era espardelha.
Canes-e-hanga-WEB	Montèc es dues claus dera escopeta e, descordant-se era blòda e era camisa, s’inclinèc sus era arma enquia emparar en doble canon eth sòn pièch despolhat.
Canes-e-hanga-WEB	Eth pè descauç pugèc tot doç ath long dera culassa cercant es gisclets, e ua dobla detonacion esmoiguec damb tanta fòrça eth canet, que de toti es costats gesseren volant es audèths, hòls de pòur.
Canes-e-hanga-WEB	Er oncle Paloma non tornèc en Palmar enquia escurir.
Canes-e-hanga-WEB	Qu’auie deishat en Saler ath sòn caçador, que desiraue coma mès lèu milhor gésser deth lac e arribar ena ciutat, jurant non tornar en aguesti lòcs.
Canes-e-hanga-WEB	En dus viatges, dus malastres!
Canes-e-hanga-WEB	Era Albufèra solet sauvaue entada eth suspreses terribles.
Canes-e-hanga-WEB	Era darrèra que li costarie ua malautia.
Canes-e-hanga-WEB	Eth tranquil ciutadan, pair de nombrosa familha, non podie trèir dera sua memòria era lugubra envolopa qu’auie passat dauant des sòns uelhs.
Canes-e-hanga-WEB	Solide qu’en arribar ena sua casa aurie de calar-se en lhet damb era desencusa de quinsevolh mau.
Canes-e-hanga-WEB	Era suspresa que l’auie esmoigut prigondament.
Canes-e-hanga-WEB	Eth madeish caçador conselhaue ar oncle Paloma ua resèrva absoluta.
Canes-e-hanga-WEB	Que non se l’escapèsse ua soleta paraula!
Canes-e-hanga-WEB	Que non auien vist arren.
Canes-e-hanga-WEB	Les calie conselhar eth silenci ath sòn praube arrèhilh, hujutiu, segur, pera impression dera terribla suspresa.
Canes-e-hanga-WEB	Eth lac s’auie tornat a avalar eth secret, e serie ua pegaria qu’eri parlèssen, en tot saber se com mèrque era justícia as innocents quan cometen era pegaria d’anar ara sua cèrca.
Canes-e-hanga-WEB	Es òmes aunèsti les cau evitar quinsevolh contacte damb era lei…
Canes-e-hanga-WEB	E eth praube senhor, dempús de desembarcar en tèrra fèrma, non se metec ena sua tartana enquia qu’eth barquèr, cada còp mès pensatiu, li jurèc diuèrsi còps que serie mut.
Canes-e-hanga-WEB	Quan, en escurir, arribèc er oncle Paloma en Palmar, amarrèc dauant dera tauèrna es dues barquetes qu’auien gessut peth maitin.
Canes-e-hanga-WEB	Neleta, dreta darrèr deth taulèr, cerquèc en bades a Tonet damb era sua guardada.
Canes-e-hanga-WEB	Eth vielh ac endonvièc.
Canes-e-hanga-WEB	Non lo demores, didec en votz baisha, non tornarà mès.
Canes-e-hanga-WEB	E damb accent reconcentrat li preguntèc se se trapaue milhor, parlant deth pallitge dera sua cara damb ua intencion que hec estrementir a Neleta.
Canes-e-hanga-WEB	Era tauernèra endonvièc de seguit qu’er oncle Paloma se’n sabie deth sòn secret.
Canes-e-hanga-WEB	Mès, e Tonet?, tornèc a preguntar damb votz angoniosa.
Canes-e-hanga-WEB	Eth vielh parlaue virant es uelhs, coma se desirèsse non veder-la, entà tier era sua forçada cauma.
Canes-e-hanga-WEB	Tonet non tornarie mès.
Canes-e-hanga-WEB	Qu’auie hujut luenh, plan luenh: entà un país d’a on jamès se torne.
Canes-e-hanga-WEB	Qu’ère çò milhor que podie auer hèt…
Canes-e-hanga-WEB	Atau tot demoraue apraiat e en mistèri.
Canes-e-hanga-WEB	Mès, vosté?…
Canes-e-hanga-WEB	Er oncle Paloma cararie.
Canes-e-hanga-WEB	Ac afirmèc en tot picar-se eth pièch.
Canes-e-hanga-WEB	Mespredaue ath sòn arrèhilh, mès non volie qu’arren se sabesse.
Canes-e-hanga-WEB	Eth nòm des Palomes, dempús de sègles d’aunèst prestigi, non ère entà èster arrossegat per un guiterós e ua gosseta.
Canes-e-hanga-WEB	Plora, gosseta, plora!, didec eth barquèr damb anuèg.
Canes-e-hanga-WEB	Li calie plorar pendent tota era sua vida, donques qu’ère era perdicion d’ua familha.
Canes-e-hanga-WEB	Que se sauvèsse es sòns òs!
Canes-e-hanga-WEB	Non serie eth qui venguesse a demanar-les a cambi deth sòn silenci…
Canes-e-hanga-WEB	E se volie saber a on ère eth sòn aimant, a on eth sòn hilh, non li calie senon guardar entath lac.
Canes-e-hanga-WEB	Era Albufèra, mair de toti, sauvarie eth secret damb tanta fidelitat coma eth.
Canes-e-hanga-WEB	Neleta quedèc espaurida damb tau revelacion, mès enquia e tot ath miei dera sua suspresa guardaue damb inquietud ath vielh, cranhent peth sòn avier en veder-lo fidat ath mutisme der oncle Paloma.
Canes-e-hanga-WEB	Eth vielh se piquèc un aute còp eth pièch.
Canes-e-hanga-WEB	Que visquesse erosa e sauvèsse era sua fortuna!
Canes-e-hanga-WEB	Eth cararie tostemp.
Canes-e-hanga-WEB	Era net siguec lugubra ena barraca des Palomes.
Canes-e-hanga-WEB	Ara lum moribonda deth candelh, eth pairin e eth pair, seigudi cara a cara, parlèren fòrça temps, damb era sua gravetat d’èsser aluenhadi peth sòn caractèr, que solet podien apressar-se possadi pera desgràcia.
Canes-e-hanga-WEB	Er oncle Paloma non tenguec palliatius entà dar era notícia.
Canes-e-hanga-WEB	Qu’auie vist ath gojat mòrt, damb eth pièch estrossejat per dues cargues de plomb, en.honsat ena hanga dera mata damb es pès dehòra dera aigua, ath costat dera barqueta abandonada.
Canes-e-hanga-WEB	Er oncle Tònho a penes parpelegèc.
Canes-e-hanga-WEB	Sonque es sòns pòts se sarrèren convulsiuament, e damb es mans crispades s’engarrapèc es jolhs.
Canes-e-hanga-WEB	Eth planh prolongat, estrident, gessec der angle escur dera barraca a on i auie era codina, coma s’en aguesta escurina esgorgèssen a quauqu’un.
Canes-e-hanga-WEB	Qu’ère era Bòrda que gemegaue, espaurida pera notícia.
Canes-e-hanga-WEB	Silenci, gojateta!, cridèc imperiosament eth vielh.
Canes-e-hanga-WEB	Cara, cara!, didec eth pair.
Canes-e-hanga-WEB	E era malerosa plorèc sordament, sarrada en sòn dolor pera fermetat d’aqueri dus òmes de volontat de hèr que, en èster nhacadi pera desgràcia, s’estauen damb un anament impassible, sense era mendre emocion enes sòns uelhs.
Canes-e-hanga-WEB	Er oncle Paloma relataue çò que se passèc a grani traits; era aparicion dera gosseta damb era sua terribla presa, era hujuda de Tonet: dempús, en tornar deth Saler, era sua minuciosa exploracion pera mata, en tot presentir eth malastre, e era trobada deth cadavre.
Canes-e-hanga-WEB	Eth ac endonviaue tot.
Canes-e-hanga-WEB	Eth vielh, dempús de deishar anar eth sòn secret, se sentie aleugerit.
Canes-e-hanga-WEB	Ara sua tristesa se succedie era indignacion.
Canes-e-hanga-WEB	Miserables!
Canes-e-hanga-WEB	Aquera Neleta resultaue ua gosseta arderosa qu’auie perdut ath gojat, ahiscant-lo entath crim pr’amor de sauvar es sòns sòs; mès Tonet qu’ère covard dus viatges, e mès que peth sòn delicte, renegaue d’eth en veder-lo que s’aucie, hòl de pòur, dauant des conseqüéncies.
Canes-e-hanga-WEB	Eth senhor se fotie dus traits abans de dar era cara: que trapaue mès comòde desparéisher que pagar era sua fauta, patint eth castig.
Canes-e-hanga-WEB	Tostemp hugent dera obligacion, cercant es corsères faciles per pòur ara luta.
Canes-e-hanga-WEB	Quini tempsi, Crist!
Canes-e-hanga-WEB	Quina joenessa ère aquera?…
Canes-e-hanga-WEB	Eth sòn hilh a penes l’escotaue.
Canes-e-hanga-WEB	Seguie immobil, aclapat peth malastre, e inclinaue eth cap, coma s’es paraules deth sòn pair siguessen un còp que l’esbauçaue entà tostemp.
Canes-e-hanga-WEB	Era Bòrda tornèc a gemegar.
Canes-e-hanga-WEB	Silenci, qu’è dit silenci!, didec damb votz escura er oncle Tònho.
Canes-e-hanga-WEB	Ara sua pena immensa, reconcentrada e muda, li shordaue que d’auti s’aleugerissen damb es plors, mentre qu’eth, pera sua duretat de baron, non podie espandir-se deth dolor damb lèrmes.
Canes-e-hanga-WEB	Er oncle Tònho parlèc ara fin.
Canes-e-hanga-WEB	Era sua votz non tremolaue, mès se velaue damb era febla roncadissa dera emocion.
Canes-e-hanga-WEB	Era mòrt vergonhosa d’aqueth malerós qu’ère un finau digne dera sua conducta.
Canes-e-hanga-WEB	Que ja l’ac auien dit: acabarie mau.
Canes-e-hanga-WEB	Quan un neish praube, era guitèra qu’ei eth crim.
Canes-e-hanga-WEB	Atau ac a apraiat Diu, e cau conformar-se…
Canes-e-hanga-WEB	Mès ai!, qu’ère eth sòn hilh… eth sòn hilh!, era carn dera sua carn!
Canes-e-hanga-WEB	Era sua fòrta actitud d’òme aunèst se mostraue insensibla dauant dera catastròfa; mès aquiu, laguens, sentie cèrta opression, coma se l’auessen arrincat part des sues entralhes e siguessen ad aqueres ores servint de peishèu as anguiles dera Albufèra.
Canes-e-hanga-WEB	Que lo volie veir per darrèr viatge; lo comprenie eth sòn pair?…
Canes-e-hanga-WEB	Volie tier-lo en braça, coma de petit, quan l’adormie en tot condar-li qu’eth pair trabalhaue entà hèr-lo un laurador ric, patron de molti camps.
Canes-e-hanga-WEB	Pair… pair!, didie damb votz angoniosa ar oncle Paloma, a on ei?
Canes-e-hanga-WEB	Eth vielh responec indignat.
Canes-e-hanga-WEB	Qu’auien de deishar es causes coma les auie apraiat er edart.
Canes-e-hanga-WEB	Qu’ère ua lhocaria tòrcer eth cors des causes.
Canes-e-hanga-WEB	Arren d’escandals ne de desnishar era punta deth mistèri.
Canes-e-hanga-WEB	Atau estaue ben: tot amagat.
Canes-e-hanga-WEB	Era gent, en non veir a Tonet, se pensarie qu’auie hujut ara cèrca d’aventures e de vida regalada, coma quan se n’anèc entà America.
Canes-e-hanga-WEB	Eth lac sauvaue ben es sòns screts: se passarien fòrça ans abans qu’ua persona venguesse peth lòc a on ère eth suicidari.
Canes-e-hanga-WEB	Era vegetacion dera Albufèra qu’ac capère tot.
Canes-e-hanga-WEB	Ath delà, se parlauen, se publicauen era mòrt, toti volerien saber mès causes, actuarie era justícia, se desnisharie era vertat, e en sòrta d’un Paloma despareishut, qu’era sua vergonha solet sabien eri, aurien un Paloma desaunèst que se suicidaue per hùger dera preson e dilhèu deth cadafalc.
Canes-e-hanga-WEB	Pes pòcs mesi que li restauen de vida, l’auie de respectar, non amargar es sòns darrèrs dies damb eth desaunor.
Canes-e-hanga-WEB	Que volie béuer tranquil damb es auti barquèrs, podent guardar-les cara a cara.
Canes-e-hanga-WEB	Tot estaue ben; a carar, donc…
Canes-e-hanga-WEB	Ath delà, se desnishauen eth cadavre non l’acogarien en lòc sagrat.
Canes-e-hanga-WEB	Eth sòn crim e eth sòn suicidi lo privauen deth madeish linçò de tèrra qu’as auti.
Canes-e-hanga-WEB	Qu’ère milhor ena aigua, en.honsat ena hanga, enrodat de canes, coma darrèr descendent maudit d’ua famosa dinastia de pescadors.
Canes-e-hanga-WEB	Excitat pes plors dera Bòrda, eth vielh la menaçaue.
Canes-e-hanga-WEB	Li calie carar.
Canes-e-hanga-WEB	Qu’ei que volie perder-les?
Canes-e-hanga-WEB	Era net siguec interminabla, d’un silenci tragic.
Canes-e-hanga-WEB	Er escur ambient dera barraca semblaue encara mès dens, coma se sus eth projectèssen era sua ombra es ales neres dera desgràcia.
Canes-e-hanga-WEB	Er oncle Paloma, damb era insensibilitat deth vielh dur e egoista que desire prolongar era sua vida, miei dormie ena cagireta d’espart.
Canes-e-hanga-WEB	Eth sòn hilh passaue es ores immobil, damb es uelhs desmesuradament dubèrti, tachadi enes ondades d’ombra qu’era tremolosa lum deth candelh hege ena paret.
Canes-e-hanga-WEB	Era Bòrda, seiguda dauant deth huec, ploraue feblament, amagada ena ombra.
Canes-e-hanga-WEB	I auec un moment qu’er oncle Tònho s’estrementic, coma se se desvelhèsse.
Canes-e-hanga-WEB	Se lheuèc, anèc entara pòrta dera barraca e, en daurir-la, guardèc eth cèu estelat.
Canes-e-hanga-WEB	Que deuien èster es tres.
Canes-e-hanga-WEB	Era cauma dera net semblèc entrar en eth, en tot assolidar era resolucion que venguie de surgentar ena sua volontat.
Canes-e-hanga-WEB	S’apressèc ath vielh e lo possèc, enquia desvelhar-lo.
Canes-e-hanga-WEB	Pair…pair!, didec damb votz suplicanta.
Canes-e-hanga-WEB	A on ei?…
Canes-e-hanga-WEB	Er oncle Paloma, miei adormit, protestèc furiós.
Canes-e-hanga-WEB	Que lo deishèsse en patz.
Canes-e-hanga-WEB	Aquerò non auie remèdi.
Canes-e-hanga-WEB	Que volie dormir, e pro que non se desvelhèsse jamès!…
Canes-e-hanga-WEB	Mès er oncle Tònho seguie suplicant.
Canes-e-hanga-WEB	Qu’auie de pensar qu’ère eth sòn arrèhilh; eth, qu’ère eth pair, non poirie víuer mentre non lo contemplèsse per darrèr viatge.
Canes-e-hanga-WEB	Que se l’imaginarie a totes ores ath hons deth lac, corromput pes aigües, avalat pes bèsties, sense er acogament en tèrra qu’artenhien es mès miserables, enquia e tot aqueth Sangsuga, que viuec sense pair.
Canes-e-hanga-WEB	Trabalhar patint tota era vida, entà assegurar eth pan ath solet hilh e abandonar-lo dempús, sense saber a on ei era sua hòssa, coma es gossets mòrts que se lancen ena Albufèra!
Canes-e-hanga-WEB	Que non podie èster, pair!, qu’ère molt crudèu!
Canes-e-hanga-WEB	Jamès aurie fòrça entà navegar peth lac, pensant que dilhèu era sua barca passaue sus eth cadavre deth hilh.
Canes-e-hanga-WEB	Pair… pair!, imploraue botjant ath vielh lèu adormit.
Canes-e-hanga-WEB	Er oncle Paloma se lheuèc, coma s’anèsse a picar-lo.
Canes-e-hanga-WEB	Volie deishar-lo en patz?…
Canes-e-hanga-WEB	Cercar eth un aute còp ad aqueth covard?…
Canes-e-hanga-WEB	Que lo deishèssen dormir!
Canes-e-hanga-WEB	Non volie remenar era hanga, damb eth perilh de hèr public eth desaunor dera familha.
Canes-e-hanga-WEB	Mès… a on ei?, preguntaue ansiós eth pair.
Canes-e-hanga-WEB	Eth que i anarie solet; mès, per Diu!, l’auie de díder eth lòc.
Canes-e-hanga-WEB	S’eth pairin non parlaue, se sentie capable de passar era rèsta dera vida escorcolhant eth lac, encara que hesse public eth sòn secret.
Canes-e-hanga-WEB	Ena mata de Bolodrò, didec ara fin eth vielh.
Canes-e-hanga-WEB	Te costarà de trapar-lo.
Canes-e-hanga-WEB	E barrèc es uelhs, inclinant eth cap entà contunhar aqueth sòn que d’eth non volie gésser.
Canes-e-hanga-WEB	Er oncle Tònho li hec un gèst ara Bòrda.
Canes-e-hanga-WEB	Agarrèren es sues aishades d’acogadors, es sues pèrgues de barquèrs, es agudents tridents que servien entara pesca de pèces gròsses, aluguèren un fanau ena lum deth candelh, e en silenci dera net trauessèren eth pòble entà embarcar-se en canau.
Canes-e-hanga-WEB	Era nera barqueta, damb eth fanau ena proa, passèc tota era net evolucionant per interior des canets.
Canes-e-hanga-WEB	Se la vedie coma ua estela ròia errant a trauèrs des canes.
Canes-e-hanga-WEB	Apròp dera auba, era lum s’amortèc.
Canes-e-hanga-WEB	Qu’auien trapat eth cadavre, dempús de dues ores de cèrca angoniosa; tau coma lo vedec eth pairin, damb eth cap en.honsat ena hanga, es pès dehòra dera aigua e eth pièch convertit en ua massa sagnosa, estrossejat a boca de canon pera mitralha des cartoches de caça.
Canes-e-hanga-WEB	L’agarrèren damb es sòns tridents deth hons dera aigua.
Canes-e-hanga-WEB	Eth pair, en clauar eth trident en aquera bonha mofla, en tot quilhar-lo enquiara barca damb un gran esfòrç, credec que lo clauaue en sòn pròpri pièch.
Canes-e-hanga-WEB	Dempús siguec era marcha lenta, angoniosa, guardant pertot, coma criminaus que cranhen èster susprenudi.
Canes-e-hanga-WEB	Era Bòrda, tostemp somicant, pergaue ena proa: eth pair ajudaue en aute extrèm dera barca, e entre aguestes dues figures regdes, que rebracauen era sua nera siluèta ena lum dera net estelada, jadie estirat eth cadavre deth suicidari.
Canes-e-hanga-WEB	Abordèren enes camps der oncle Tònho, aqueth solèr artificiau, format cabàs a cabàs, a fòrça de mans, damb ua tenacitat hòla.
Canes-e-hanga-WEB	Eth pair e era Bòrda, agarrant eth cadavre, lo baishèren suenhosament en tèrra, coma se siguesse un malaut que podie desvelhar-se.
Canes-e-hanga-WEB	Dempús damb es sues aishades d’acogadors infatigables, comencèren a daurir era hòssa.
Canes-e-hanga-WEB	Ua setmana abans encara amiauen tèrra aquiu de toti es extrèms deth lac.
Canes-e-hanga-WEB	Ara la treiguien entà amagar eth desaunor dera familha.
Canes-e-hanga-WEB	Arribaue era auba quan baishèren eth cadavre ath hons dera hòssa, que regolejaue aigua per toti es costats.
Canes-e-hanga-WEB	Ua lum hereda e bluenca s’estenie sus era Albufèra, en tot balhar ara superfícia eth dur reflèx der acèr.
Canes-e-hanga-WEB	Per espaci gris passauen en triangle es prumères volades d’audèths.
Canes-e-hanga-WEB	Er oncle Tònho guardèc per darrèr viatge ath sòn hilh.
Canes-e-hanga-WEB	Dempús virèc era esquia, coma se l’avergonhèssen es lèrmes que trincauen fin finau era duretat des sòns uelhs.
Canes-e-hanga-WEB	Era sua vida qu’ère acabada.
Canes-e-hanga-WEB	Tanti ans de batalha damb eth lac, pensant que formaue ua fortuna, e premanint, sense sabè’c era hòssa deth sòn hilh!…
Canes-e-hanga-WEB	Que herie damb es sòns pès aquera tèrra que sauvaue era esséncia dera sua vida.
Canes-e-hanga-WEB	Prumèr l’auie autrejat era sua sudor, era sua fòrça, es sues illusions: ara, quan ja l’auie de hiemar, l’autrejaue es sues pròpries entralhes, eth hilh, eth successor, era esperança, dant per acabada era sua òbra.
Canes-e-hanga-WEB	Era tèrra complirie era sua mission: creisherie era cuelheta coma un mar d’espigues rogenques sus eth cadavre de Tonet.
Canes-e-hanga-WEB	Mès ada eth…
Canes-e-hanga-WEB	Qué li quedaue entà her en mon?
Canes-e-hanga-WEB	Plorèc eth pair en tot contemplar eth uet dera sua existéncia; era solitud que lo demoraue enquiara mòrt, ua solitud lisa, monotòna, interminabla, coma aqueth lac que ludie dauant des sòns uelhs, sense ua barca que trinquèsse era sua lisa superfícia.
Canes-e-hanga-WEB	E mentre eth planh der oncle Tònho esquinçaue coma un sorriscle de desesperacion eth silenci dera auba, era Bòrda, en veir d’esquia ath sòn pair, s’inclinèc ath cant dera hòssa e punèc et livid cap damb un punet ardent, d’immensa passion, d’amor sense esperança, gausant, dauant deth mistèri dera mòrt, revelar per prumèr còp eth secret dera sua vida.
FORTUNATA-E-JACINTA-II-WEB	Era venerabla botiga de picapòrt d’aur que dempús un temps immemoriau siguec enes portaus de Platerias, entre es carrèrs de Caza e San Felipe Neri, despareishec, se non sò enganhat, enes prumèrs dies dera revolucion deth 68.
FORTUNATA-E-JACINTA-II-WEB	En ua madeisha data queigueren, donc, dues causes seculares, aqueth tron e aquera botiga, que se non ère tant anciana coma era Monarquia espanhòla, n’ère mès qu’es Borbons, pr’amor qu’era sua fondacion auie era data de 1640, coma ac didie un panèu plan mau pintat ena estatgèra.
FORTUNATA-E-JACINTA-II-WEB	Aguest establiment sonque auie ua pòrta, e ath dessús d’era, aguesta aficha brèu: Rubin.
FORTUNATA-E-JACINTA-II-WEB	Federico Ruiz qu’auec hè bèri ans era mania d’escríuer articles sus es Oscuros pero indudables vestigios dera raza israelita en la moderna España (que damb aguesti articles li heren un huelheton es editors dera Revista que les publiquèc a gratis), tenguie qu’eth cognòm Rubin ère judiu e siguec usat per quauqui convèrsi que s’estèren aciu dempús dera expulsion.
FORTUNATA-E-JACINTA-II-WEB	Atau ac didie eth fecond publicista, e dedicaue miei article a demostrar qu’eth vertadèr cognòm des Rubin ère Ruben.
FORTUNATA-E-JACINTA-II-WEB	Coma qu’arrés lo contradidie, se vantaue eth de demostrar tot çò que li venguesse de gust, damb aguesta bona fe e aguesta aunèsta afogadura que boten quauqui sabents en cèrts trabalhs d’erudicion qu’era gent non lieg e qu’es editors non paguen.
FORTUNATA-E-JACINTA-II-WEB	Que ja hèn pro publicant-les.
FORTUNATA-E-JACINTA-II-WEB	Non voleria enganhar-me; mès me semble que tot aqueth judaïsme deth mèn amic ère pura fluxion deth sòn constipat cervèth, qu’eliminaue aqueres anutjoses matèries coma fòrça d’autes, segontes eth temps e es circonstàncies.
FORTUNATA-E-JACINTA-II-WEB	E ne sò segur que D. Nicolás Rubin, darrèr patron dera mentada botiga, ère un vielh cristian, e ne tansevolh li passaue peth cap qu’es sòns pair-senhers auessen estat farisèus damb coa o individús nassuts d’aqueri que gessen enes passi de Setmana Santa.
FORTUNATA-E-JACINTA-II-WEB	Era mòrt de D. Nicolás Rubin e era fin dera botiga que sigueren ath còp.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era encausa dera roïna, sivans era opinion de toti es amics dera familha, siguec era mala conducta dera esposa de Nicolás Rubin, hemna deishada d’anar e escandalosa, que viuie damb un luxe impròpri dera sua classa, e hec parlar fòrça per çò des sues aventures e embolhs.
FORTUNATA-E-JACINTA-II-WEB	Diuèrses e inexplicables alternatiues i auec en aqueth matrimòni, que tanlèu ère junhut coma desseparat de hèt, e eth marit passaue des violéncies mès barbares entàs toleràncies mès vergonhoses.
FORTUNATA-E-JACINTA-II-WEB	Cinc còps la hec enlà dera sua casa e d’auti cinc la tornèc a adméter, dempús de pagar-li toti es sòns params.
FORTUNATA-E-JACINTA-II-WEB	Conden que Maximiliana Llorente ère ua hemna beròia e desirosa d’agradar, d’aqueres que non caben ena estretesa d’ua botiga.
FORTUNATA-E-JACINTA-II-WEB	Se la hec a vier Diu en 1867, e ar an a vier passèc a milhor vida eth praube Nicolás Rubin, d’ua trincadura de varices, non deishant as sòns hilhs mès eretatge qu’era detestabla reputacion domestica e comerciau, e un passiu enòrme que dificilament podie èster pagat damb es existéncies dera botiga.
FORTUNATA-E-JACINTA-II-WEB	Es creditors arrasèren damb tot, enquia e tot eth prestatge, que solet servic entà lenha.
FORTUNATA-E-JACINTA-II-WEB	Qu’ère contemporanèa deth Conde-Duque de Olivares.
FORTUNATA-E-JACINTA-II-WEB	Es hilhs d’aqueth malerós comerçant èren tres.
FORTUNATA-E-JACINTA-II-WEB	Juan Pablo, de vint-e-ueit ans.
FORTUNATA-E-JACINTA-II-WEB	Nicolás, de vint-e-cinc.
FORTUNATA-E-JACINTA-II-WEB	Maximiliano, de dètz-e-nau.
FORTUNATA-E-JACINTA-II-WEB	Cap des tres se retiraue as auti dus ne en ròstre ne ena complexion, e solet damb plan bona volontat se li trapaue er aire de familha.
FORTUNATA-E-JACINTA-II-WEB	D’aguesta eterogeneïtat des tres cares venguec, plan que òc, era maliciosa version de qué es taus èren hilhs de pairs desparièrs.
FORTUNATA-E-JACINTA-II-WEB	Que podie èster calomnia, o podie non èster-ne; mès s’a de díder pr’amor de qué eth lector se vage formant un judici.
FORTUNATA-E-JACINTA-II-WEB	Quauquarren auien en comun, ara que me’n brembi, e ère que toti patien fòrts e plan molèsti maus de cap.
FORTUNATA-E-JACINTA-II-WEB	Juan Pablo ère beròi, simpatic e de bon pòrt, de bona estatura, divertit e de parlar facil, d’intelligéncia flexibla e desvelhada.
FORTUNATA-E-JACINTA-II-WEB	Nicolàs ère maujargat, vulgaròt, era cara alugada e traucada coma un sedàç per çò dera picòta, e tan pelut, que li gessien guinses peth nas e pes aurelhes.
FORTUNATA-E-JACINTA-II-WEB	Maximiliano qu’ère raquitic, de natura prauba e linfatica, absoludament privat de gràcies personaus.
FORTUNATA-E-JACINTA-II-WEB	Qu’auie neishut de sèt mesi e dempús l’auien aleitat damb biberon e damb lèit de craba.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Quan moric eth pair d’aguesti tres gojats, Nicolás, ei a díder, eth pelut (tà que les anem distinguint), se n’anèc a víuer en Toledo damb eth sòn oncle D. Mateo Zacarias Llorente, capelhan de Doncellas Nobles, que lo metec en Seminari e se hec prèire; Juan Pablo e Maximiliano se n’anèren a víuer damb era sua tia pairau dòna Guadalupe Rubin, veuda de Jáuregui, coneishuda vulgarament coma dòna Lupe era des piòcs, que viuec prumèr en barri de Salamanca e dempús en Chamberí, senhora de taus circonstàncies, que pro merite tota era atencion que li vau a autrejar mès endauant.
FORTUNATA-E-JACINTA-II-WEB	En un pòble dera Alcarria auien es frairs Rubin ua tia mairau, veuda, sense hilhs e rica; mès coma que gaudie d’ua santat de hèr, er eretatge d’aguesta senhora non ère senon ua esperança luenhana.
FORTUNATA-E-JACINTA-II-WEB	Non auie mès remèdi que trabalhar, e Juan Pablo comencèc a cercar-se era vida.
FORTUNATA-E-JACINTA-II-WEB	Auie en òdi de tau manèra es botigues de picapòrts d’aur, que quan passaue per dauant de quauqu’ua, semblaue que li venguie mau de cap.
FORTUNATA-E-JACINTA-II-WEB	Se calèc en un negòci de peish, en tot amassar-se damb un aute individú que recebie eth peish en comission entà vener-lo ar en gròs en tistèrs coma peish fresc e barrils de peish marinat ena madeisha estacion o ena plaça dera Cebada; mès enes prumèri mesi surgentèren taus discussions damb eth sòci, que Juan Pablo abandonèc era pesca e se tenguec a representant de comèrç.
FORTUNATA-E-JACINTA-II-WEB	Pendent un parelh d’ans s’estèc romant pes camins de hèr damb es sues caishes de mòstres.
FORTUNATA-E-JACINTA-II-WEB	De Barcelona enquia Huelva, e de Pontevedra enquia Almeria non li restèc un cornèr tà visitar, arturant-se en Madrid tot eth temps que podie.
FORTUNATA-E-JACINTA-II-WEB	Trabalhèc en chapèus de feutre, en caucèr de Soldevila, e espargèc per tota era Peninsula, coma s’esparg sus eth papèr es graets de sable tà secar-lo, diuèrsi articles de comèrç.
FORTUNATA-E-JACINTA-II-WEB	En ua auta tempsada distribuic chicolates, mocadors, e chals de galaria, devocionaris e enquia escuradents.
FORTUNATA-E-JACINTA-II-WEB	Per çò dera sua diligéncia, aunestetat e puntualitat que remetie es hons recaptadi, es sòns clients l’apreciauen fòrça.
FORTUNATA-E-JACINTA-II-WEB	Mès que non se sap se com se les apraiaue, que tostemps ère mès praube qu’es arrats, e se planhie damb manierós pesimisme dera sua mala sòrt.
FORTUNATA-E-JACINTA-II-WEB	Toti es sòns ganhs se l’esguitlauen entre es dits, freqüentant fòrça es cafè enes sues estones de léser, convidant sense mesura as amics e autrejant-se era milhor vida possible enes poblacions que visitaue.
FORTUNATA-E-JACINTA-II-WEB	As funèsti resultats d’aguest sistèma les cridaue er auer neishut damb mala ombra.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que siguec un dia memorable entà Juan Pablo aqueth que se trapèc damb un cèrt amigòt dera mainadesa, camarada sòn en San Isidro.
FORTUNATA-E-JACINTA-II-WEB	Er amic qu’ère deputat d’aqueri que criden flexibles, e Juan Pablo, qu’ère òme de fòrça retorica, l’aumentèc tant eth sòn engüeg dera vida comerciau e çò de ben premanit qu’ère entara administratiua, qu’er aute s’ac credec, e lo hec emplegat.
FORTUNATA-E-JACINTA-II-WEB	Rubin siguec eth mes a vier inspector de policia en sabi pas quina província.
FORTUNATA-E-JACINTA-II-WEB	Mès era sua infama estela que se l’auie jogada: tàs tres mesi cambièc era situacion politica, e eth mèn Rubin siguec revocat.
FORTUNATA-E-JACINTA-II-WEB	Qu’auie cuelhut eth gust dera carn de sodada, e ja non podie èster senon emplegat o aspirant.
FORTUNATA-E-JACINTA-II-WEB	Sabi pas se qué i a en aquerò, mès çò de cèrt ei qu’enquia e tot era revocacion semble qu’ei un gòi amargant entà cèrtes natures, pr’amor qu’es emocions de preténer les arrefortissen e entonen, e plan per aquerò n’a fòrça qu’eth dia que les empleguen se morissen.
FORTUNATA-E-JACINTA-II-WEB	Era irritabilitat les a autrejat vida e era sedacion brusca les aucís.
FORTUNATA-E-JACINTA-II-WEB	Juan Pablo sentie un incredible gust d’anar en cafè, parlar mau deth Govèrn, auançar nomenaments, dar-se un torn pes ministèris, èster ara demora deth protector enes cantoades de Governacion o ena gessuda deth Congrés, hèr eth saut deth tigre tà quèir-li ath dessús quan lo vedie vier.
FORTUNATA-E-JACINTA-II-WEB	Ara fin gessec era credenciau.
FORTUNATA-E-JACINTA-II-WEB	Mès, qué dimònis!, tostemp era condemnada sòrt acaçant-lo, donques que toti es emplecs que li dauen èren mès antipatics de çò qu’un se pòt imaginar.
FORTUNATA-E-JACINTA-II-WEB	Quan non ère quauquarren dera policia secreta, ère causa de crotons o presons.
FORTUNATA-E-JACINTA-II-WEB	Mentretant suenhaue ath sòn frair petit, que per eth sentie ua afeccion que se confonie damb era pietat, per çò des contunhes malauties qu’eth praube gojat patie.
FORTUNATA-E-JACINTA-II-WEB	Dempús des vint ans, s’arrefortic un shinhau, encara que tostemps auie es sues perturbacions; e en veder-lo mès entonat, Juan Pablo decidic balhar-li ua carrèra entà que non se hesse a maubé coma eth s’auie hèt a maubé, per manca d’ua direccion fixa a compdar dera edat que se planifique er avier des òmes.
FORTUNATA-E-JACINTA-II-WEB	Atribuie eth màger des Rubin eth sòn malastre ara disparitat entre es sues aptituds innates e es mieis entà hèr-les a veir.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Non s’estèc guaire a recéber un nau còp, pr’amor que quan soniaue en ascens li netegèren un aute còp era grípia.
FORTUNATA-E-JACINTA-II-WEB	E vaquí ath mèn òme passejant- se per Madrid damb es mans ena pòcha, e vedent passar pègament es ores en aguest o en un aute cafè, parlant dera situacion, tostemp dera situacion, dera guèrra e des infami, indecents e fanfarrons que son es politics espanhòus!
FORTUNATA-E-JACINTA-II-WEB	Fòrt contra eri!
FORTUNATA-E-JACINTA-II-WEB	Atau se padeguen es esperits enventidi e tempestuosi.
FORTUNATA-E-JACINTA-II-WEB	E en aquera escadença que non auie esperança entà Juan Pablo, pr’amor qu’es sòns, es qu’eth cridaue damb tant enfasi es mèns, èren per tèrra, e auie çò que se cride bohada d’aire enes regions burocratiques.
FORTUNATA-E-JACINTA-II-WEB	A viatges examinaue eth malerós revocat era sua consciéncia, e s’estonaue de non trapar en era arren qu’en aquerò podesse fondar de manèra determinada era sua filiacion politica.
FORTUNATA-E-JACINTA-II-WEB	Pr’amor qu’idies fixes…
FORTUNATA-E-JACINTA-II-WEB	Diu les ac balhèsse; qu’auie liejut plan pòc e neurie eth sòn enteniment de çò qu’escotaue enes cafès e çò que didien es jornaus.
FORTUNATA-E-JACINTA-II-WEB	Non sabie de cèrt s’ère liberau o non, e damb era màger desinvoltura deth mon cridaue doctrinari a quinsevolh, sense saber çò que volie díder era paraula.
FORTUNATA-E-JACINTA-II-WEB	Tanlèu sentie en sòn esperit, sense saber perqué e perqué non, un frenetic in per çò des drets der òme; tanlèu se li negaue era amna de gòi en enténer díder qu’eth Govèrn anaue a botar fòrça còps de baston e a passar-se es taus drets pes nassi.
FORTUNATA-E-JACINTA-II-WEB	En tau situacion, se presentèc per edart en Madrid Nicolás Rubin, eth prèire pelut, que tanben auie es sues pretensions d’ingressar sabi pas s’en clèrgat castrense o ena catedrau, e ambdús frairs aueren ues convèrses fòrça reservades, passejant solets pes entorns.
FORTUNATA-E-JACINTA-II-WEB	Dempús d’aquerò, Juan Pablo apareishec un dia en cafè damb ua cèrta animositat, e fòrça desvergonhament enes sòns judicis pòlitics, en tot dar-se-les de profeta e exprimint de forma mès capinauta que jamès eth sòn mesprètz dera situacion dominanta.
FORTUNATA-E-JACINTA-II-WEB	Ad aqueri que se compòrten d’aguesta manèra, se les guarde enes cafè damb un shinhau de respècte e enquia e tot damb ua cèrta enveja, donques que se les supause assabentats de secrets d’Estat o de quauqua intriga fòrça gròssa.
FORTUNATA-E-JACINTA-II-WEB	Se lo van a emplegar qu’ac digue ja.
FORTUNATA-E-JACINTA-II-WEB	Se qué auem?, vie era federau o qué?
FORTUNATA-E-JACINTA-II-WEB	Mistèris!
FORTUNATA-E-JACINTA-II-WEB	Pensem!…
FORTUNATA-E-JACINTA-II-WEB	O ei que li hè a vier condes a D. Praxedes?
FORTUNATA-E-JACINTA-II-WEB	Plan, donc, que se les hèsque a vier.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Aquerò se passaue tà finaus de 1872.
FORTUNATA-E-JACINTA-II-WEB	De pic Rubin didec que se n’anaue entar estrangèr pr’amor de contunhar damb es sòns trabalhs de representant de comèrç.
FORTUNATA-E-JACINTA-II-WEB	Despareishec de Madrid, e ath cap de tres mesi se gasulhèc ena reünion deth cafè qu’ère ena faccion d’absolutistes, e que D. Carlos l’auie nomenat quauquarren atau coma compdador o intendent en sòn Cuartel Real.
FORTUNATA-E-JACINTA-II-WEB	Se sabec mès tard qu’auie anat entà Anglatèrra tà crompar fusilhs, que hec contrabanda près de Guetaria, que venguec desguisat en Madrid e que passèc entara Mancha e Andalucia en ostiu deth 73, quan era Peninsula, usclant pes quate costats, ère un immens huec qu’en eth cada espanhòu auie amiat era sua tèda e eth Govèrn bohaue.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	II.- Juan Pablo, que tostemp s’auie enganhat per çò que hège ada eth madeish, e tostemp auie caminat per camins tòrts, acertèc en dispausar qu’eth sòn frair petit seguisse era carrèra de Farmacia.
FORTUNATA-E-JACINTA-II-WEB	Fòrça persones que non hèn qu’asenades, qu’an aguesta perspicacitat deth conselh e dera direccion des auti, e non acertant bric enes sòns pròpris ahèrs, ven fòrça clar es des auti.
FORTUNATA-E-JACINTA-II-WEB	En aguesta decision i contribusic en bona part un gran amic deth defuntat Nicolás Rubin e de tota era familha (eth potecari Samaniego, patron dera acreditada farmacia deth carrèr der Ave Maria), prometent cuélher sus es sòns auspicis a Maximiliano, hèr-lo-se a vier d’ajudant o practicant, damb er in de qué, damb eth temps, se demorèsse ath cap der establiment.
FORTUNATA-E-JACINTA-II-WEB	Comencèc Maximiliano es sòns estudis en 69, e eth sòn frair e era sua tia li hègen veir se guaire polit ère aquerò dera Farmacia e guaire se guanhaue damb era, pr’amor qu’es medicaments èren plan cars e es matèries prumères fòrça de bon prètz: aigua deth potz, cendre deth larèr, tèrra des tèsti, eca…
FORTUNATA-E-JACINTA-II-WEB	Eth praube gojat, qu’ère fòrça aubedient, se mostraue d’acòrd damb tot.
FORTUNATA-E-JACINTA-II-WEB	Afogadura, era vertat, per aguesta carrèra o per cap auta que non l’auie; que non s’auie desvelhat en eth cap gran delèri ne aguest curiosèr assedegat que d’eth ges era sabença.
FORTUNATA-E-JACINTA-II-WEB	Ère tant aflaquit qu’era màger part der an estaue malaut, e era sua ment non i vedie jamès clar enes endrets dera sciéncia, ne s’apoderaue d’ua idia senon dempús de lançar-li fòrça ligams, coma se l’amarrèsse.
FORTUNATA-E-JACINTA-II-WEB	Tenguie era sua escassa memòria coma un audèth de falconaria entà caçar es idies; mès eth falcon se n’anaue a viatges, deishant- lo damb era boca badada e guardant entath cèu.
FORTUNATA-E-JACINTA-II-WEB	Que sigueren plan penibles es prumèrs passi dera carrèra.
FORTUNATA-E-JACINTA-II-WEB	Era guitèra e er aflaquiment lo retenguien en lhet pes maitins mès temps de çò de normau, e era prauba dòna Lupe se les vedie entà trèir-lo deth lhet.
FORTUNATA-E-JACINTA-II-WEB	Era se lheuaue plan d’ora, e se metie a dar còps damb eth mortèr ath costat deth madeish dorment, que era majoritat des viatges non se n’encuedaue de tau tapatge.
FORTUNATA-E-JACINTA-II-WEB	Dempús li hège gatalhèues, ajaçaue eth gat damb eth, li treiguie es linçòs damb era deguda precaucion entà que non s’enraumassèsse.
FORTUNATA-E-JACINTA-II-WEB	Eth dromilhon se calaue de tau sòrta en aqueth còs, per çò des exigéncies de reparacion organica, qu’eth desvelhament der estudiant ère òbra de romans e ua des causes que mès energia e constància desplegaue dòna Lupe.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Eth gojat estudiaue e volie complir damb eth sòn déuer; mès que non podie vier mès enlà des sues fòrces.
FORTUNATA-E-JACINTA-II-WEB	Dòna Lupe l’ajudaue a estudiar es leçons, l’encoratjaue enes sòns aflaquiments, e quan lo vedie comprometut e temerós pera poximitat des examens, se botaue era mantelhina e se n’anaue a parlar damb es professors.
FORTUNATA-E-JACINTA-II-WEB	Taus causes les didie, qu’eth gojat passaue es examens, encara que damb nòtes baishes.
FORTUNATA-E-JACINTA-II-WEB	Se non ère malaut, assistie puntuaument enes classes, e ère des que més molon d’anotacions e quadèrns se hège a vier.
FORTUNATA-E-JACINTA-II-WEB	Qu’ère ena aula cargat damb aqueth hardèu, e non perdie sillaba de çò qu’eth professor didie.
FORTUNATA-E-JACINTA-II-WEB	Qu’ère de còs petit e non guaire ben conformat, tant aflaquit que semblaue que se l’anaue a emportar eth vent, eth cap camús, eth peu passit e clar.
FORTUNATA-E-JACINTA-II-WEB	Quan èren amassa eth e eth sòn frair Nicolás, a quinsevolh que les vedesse se l’acodirie proposar ath dusau qu’autregèsse ath prumèr es peus que l’èren sobrèrs.
FORTUNATA-E-JACINTA-II-WEB	Nicolás s’auie hèt a vier toti es peus dera familha, e per aguesta usurpacion peluda, eth cap de Maximiliano anonciaue qu’aurie cauvura abans des trenta ans.
FORTUNATA-E-JACINTA-II-WEB	Era sua pèth ère ludenta, fina, ròstre de mainatge damb transparéncia de hemna raquitica e clorotica.
FORTUNATA-E-JACINTA-II-WEB	Auie eth uas deth nas en.honsat e chaupit, coma se siguesse de matèria mofla e auesse recebut un còp, resultant de tot aquerò non solet lejor senon obstruccions de respiracion nassau, qu’ère solide era encausa de qué auesse tostemp era boca badada.
FORTUNATA-E-JACINTA-II-WEB	Era sua dentadura auie gessut damb tanta disparitat que cada pèça ère, çampar, a on volie.
FORTUNATA-E-JACINTA-II-WEB	E mens mau s’aqueri condemnadi uassi non l’auessen shordat jamès; mès qu’auie eth praubet cada mau de caishaus que li hège botar eth crit mès enlà deth Cèu!
FORTUNATA-E-JACINTA-II-WEB	Patie tanben de raumàs, e les cuelhie un darrèr der aute de sòrta que resultaue un raumàs cronic, damb era pituitaria lançant huec e destillant sense pòsa.
FORTUNATA-E-JACINTA-II-WEB	Coma que ja anaue aprenent eth mestièr, s’administraue eth iodur de potasi en totes es formes possibles, e ère tostemp damb ua canòla ena boca aspirant quitran, dimònis o sabi pas qué.
FORTUNATA-E-JACINTA-II-WEB	Que se digue çò que se volgue, Rubin que non auie cap illusion pera Farmacia.
FORTUNATA-E-JACINTA-II-WEB	Mès que non ère ueda d’aspiracions nautes era amna d’aqueth joen, tan pòc agraciat pera Natura que fisica e moraument semblaue hèt des rèstes.
FORTUNATA-E-JACINTA-II-WEB	Tàs dus o tres ans de carrèra, aqueth mollusc comencèc a sénter vibracions d’òme, e aqueth cèc de neishença comencèc a aubirar es fases granes e glorioses der astre dera vida.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maximiliano vedie dera hièstra estant, en tresau estatge, as alumnes d’Estado Mayor, quan era Escuela ère en numèro 40 deth carrèr de Serrano; e non mos podem hèr idia dera admiracion que li costauen aqueri joeni, ne der embelinament que li produsie era cinta blua en pantalon, era gòrra, era levita damb es huelhes de casse brodades en cothèr, e era espada…
FORTUNATA-E-JACINTA-II-WEB	Tan petits bèri uns e ja damb espada!
FORTUNATA-E-JACINTA-II-WEB	Quauques nets, Maximiliano soniaue qu’auie ua espada, mostacha e unifòrme, e parlaue dormint.
FORTUNATA-E-JACINTA-II-WEB	Desvelhat deliraue tanben, imaginant-se qu’auie creishut ua quarta, qu’auie es cames dretes e eth còs non tant inclinat entà dauant, imaginant-se que se l’apraiaue eth nas, que li creishie eth peu e que se li botaue ua portadura marciau coma eth que mès.
FORTUNATA-E-JACINTA-II-WEB	Quina sòrt tan nera!
FORTUNATA-E-JACINTA-II-WEB	S’eth non siguesse tan maujargat de còs e non l’auessen metut a estudiar aquera carrèra, guaire s’i aurie predat!
FORTUNATA-E-JACINTA-II-WEB	Solide, per çò de chaspar es libres, l’aurie gessut eth talent, dera madeisha manèra que se trè huec dera husta quan se la heregue fòrça.
FORTUNATA-E-JACINTA-II-WEB	Es dissabtes pera tarde, quan es alumnes anauen a hèr eth sòn exercici damb eth fusilh ena espatla, Maximiliano se n’anaue ath sòn darrèr pr’amor de veder-les manobrar, e era fascinacion d’aguest espectacle li tardaue enquiath deluns.
FORTUNATA-E-JACINTA-II-WEB	Ena madeisha classa, que per çò dera tranquillitat deth locau e dera monotonia dera leçon convidaue ara somnoléncia, se metie a jogar damb era fantasia e a provocar e alugar era illusion.
FORTUNATA-E-JACINTA-II-WEB	Eth resultat qu’ère un complèt extasi, e a trauèrs dera explicacion des proprietats terapeutiques des tintures mairs, vedie as alumnes militars en sòn estudi tactic de camp, coma se pòt veir un paisatge a trauèrs d’ua veirièra de colors.
FORTUNATA-E-JACINTA-II-WEB	Es gojats dera classa de Botanica s’entretenguien en botar-se maunòms semblables as nomenclatures de Linneo.
FORTUNATA-E-JACINTA-II-WEB	A un tau Anacleto que se les daue de plan fin e plan senhoret, lo cridauen Anacletus obsequisissimus; a Encinas, qu’ère de plan cuerta estatura, lo cridauen Quercus gigantea.
FORTUNATA-E-JACINTA-II-WEB	Olmedo qu’ère molt deishat d’anar e l’anaue admirablament eth Ulmus sylvestris.
FORTUNATA-E-JACINTA-II-WEB	Narciso Puerta qu’ère lèg, lord e pudesenc.
FORTUNATA-E-JACINTA-II-WEB	Li botèren Pseudo-Narcissus odoripherus.
FORTUNATA-E-JACINTA-II-WEB	A un aute qu’ère fòrça praube e gaudie d’un petit trabalh, li botèren Christophorus oficinalis e fin finau, a Maximiliano Rubin, qu’ère plan lèg, maujargat e de plan cuerta intelligéncia, lo cridèren pendent tota era carrèra Rubinius vulgaris.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	En entrar en an 1874, n’auie Maximiliano vint-e-cinc e non semblaue auer-ne mès de vint.
FORTUNATA-E-JACINTA-II-WEB	Non auie mostacha, mès plan qu’auie fòrça grans que li gessien en diuèrsi punts dera cara.
FORTUNATA-E-JACINTA-II-WEB	Tàs vint-e-tres ans auec ua fèbre nerviosa que botèc en perilh era sua vida; mès quan gessec d’era semblaue un shinhau mès fòrt; era sua respiracion ja non ère tan fatigosa ne es sòns raumàssi tan fòrts, e enquia e tot es condemnades arraïcs des sòns caishaus semblauen mès civilizades.
FORTUNATA-E-JACINTA-II-WEB	Non tenguie ja eth iodur tan soent ne era canòla de quitran, e solet es maus de cap persistien, coma aqueri amics pesants qu’era sua visita periodica còste espant.
FORTUNATA-E-JACINTA-II-WEB	Juan Pablo ère alavetz en Cuartel Real, e dòna Lupe deishaue a Maximiliano en libertat, donques que lo credie inaccessible as vicis per çò dera sua praubetat fisica, deth sòn anament apatic e dera timiditat qu’ère eth resultat d’aqueri desauantatges.
FORTUNATA-E-JACINTA-II-WEB	E ath delà de libertat, l’autrejaue era sua tia bèri sòs entàs sòns plasers de joen, segura de que non les despenerie senon de forma senada.
FORTUNATA-E-JACINTA-II-WEB	Qu’ère inclinat eth gojat a estauviar, e auie ua dineròla de hanga qu’en era anaue botant es monedes d’argent e bèth centen d’aur que l’autrejauen es sòns frairs quan venguien en Madrid.
FORTUNATA-E-JACINTA-II-WEB	Ena ròba qu’ère plan guardat e reguardat, e li shautaue hèr-se vestits de baish prètz e de mòda, que suenhaue coma es vistons des sòns uelhs.
FORTUNATA-E-JACINTA-II-WEB	D’aquerò ne presumie, e gràcies ad aquerò era sua figura non semblaue tan dolenta coma n’ère reaument.
FORTUNATA-E-JACINTA-II-WEB	Qu’auie era sua bona capa de plècs ròis; de nets s’estropaue en era, se calaue en tramvia e se n’anaue entà hèr un torn enquias onze, pòqui viatges enquias dotze.
FORTUNATA-E-JACINTA-II-WEB	Pendent aqueth temps se mudèc dòna Lupe en Chamberí, cercant tostemp cases de baish pretz, e Maximiliano anèc perdent de man en man era illusion pes alumnes d’Estado Mayor.
FORTUNATA-E-JACINTA-II-WEB	Era sua timiditat, luenh d’amendrir damb es ans, semblaue qu’aumentaue.
FORTUNATA-E-JACINTA-II-WEB	Se pensaue que toti se burlauen d’eth en tot considerar-lo insignificant e pòca causa.
FORTUNATA-E-JACINTA-II-WEB	Exageraue, plan que òc, era sua inferioritat, e eth sòn descoratjament lo hege húger deth tracte sociau.
FORTUNATA-E-JACINTA-II-WEB	Quan li calie tier bèra visita, era casa que li calie entrar l’impausaue pòur, autanplan de dehòra, e s’estaue hènt torns peth carrèr abans de decidir-se a entrar en era.
FORTUNATA-E-JACINTA-II-WEB	Cranhie trapar a quauquarrés que lo guardèsse damb malícia, e pensaue çò qu’auie de díder, en tot passar era màger part des viatges que non didie arren.
FORTUNATA-E-JACINTA-II-WEB	Cèrtes persones li costauen respècte que lèu lèu ère panic, e en veder-les vier peth carrèr passaue entar aute trepader.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Juan Pablo.
FORTUNATA-E-JACINTA-II-WEB	Quan anaue tath cafè damb es sòns amics, se trapaue fòrça ben se non n’auie que dus o tres.
FORTUNATA-E-JACINTA-II-WEB	En aguest cas autanplan se deishaue anar e se metie a parlar sus quinsevolh ahèr.
FORTUNATA-E-JACINTA-II-WEB	Mès se s’amassauen sies o ueit persones, amudie, incapable de tier ua opinion sus arren.
FORTUNATA-E-JACINTA-II-WEB	Se se sentie obligat a exprimir-se, o pr’amor que volien hèr burla d’eth o pr’amor que sense malícia li volien preguntar quauquarren, que ja ère eth mèn òme tot rogit e quequejant.
FORTUNATA-E-JACINTA-II-WEB	Plan per aquerò li shautaue mès, quan eth temps non ère guaire hered, romar pes carrèrs, estropat ena sua capa, guardant veirines e es va-e-veni dera gent, posant-se enes rondèus a on cantaue un cèc e guardant pes hièstres des cafès.
FORTUNATA-E-JACINTA-II-WEB	En aguestes excursions podie estar-se dues ores sense cansar-se e quan se daue còrda e cuelhie enventida, eth cervèth se l’anaue escauhant, escauhant enquia arribar en ua pression tan nauta qu’en era eth joen errant s’imaginaue acaçar aventures e èster plan desparièr de çò qu’ère.
FORTUNATA-E-JACINTA-II-WEB	Eth carrèr damb eth sòn rambalh e era diuersitat de causes que se ven en eth, aufrie ua gran estimulacion ara sua imaginacion, qu’en auer-se desvolopat tard, solie desplegar era fòrça que hèn a veir quauqui malauts grèus.
FORTUNATA-E-JACINTA-II-WEB	Ara prumeria non li cridauen era atencion es hemnes que trapaue; mès ath cap de pòc temps comencèc a distinguir es beròies d’aqueres que non n’èren, e se se metie a seguir-ne quauqu’ua, per pur extasi d’aventura, enquia que ne trapaue a ua auta de milhor, e la seguie tanben.
FORTUNATA-E-JACINTA-II-WEB	Lèu sabec distinguir es classes, ei a díder, arribèc a auer tan bon còp de uelh, que coneishie ar instant es qu’èren aunèstes e es que non n’èren.
FORTUNATA-E-JACINTA-II-WEB	Eth sòn amic Ulmus sylvestris, qu’a viatges l’acompanhaue, l’ahisquèc a trincar era resèrva que l’impausaue era sua timiditat, e Maximiliano ne coneishec quauques ues qu’auie vist mès d’un còp e que l’auien semblat beroiòtes.
FORTUNATA-E-JACINTA-II-WEB	Mès era sua amna s’estaue serena ath miei des sues temptatiues vicioses: es madeishes que damb eres passèc estones agradiues li repugnauen dempús, e quan les vedie vier peth carrèr, se hège enlà.
FORTUNATA-E-JACINTA-II-WEB	Li shautaue mès romar solet qu’en companhia d’Olmedo, pr’amor qu’aguest lo distreiguie, e eth gòi de Maximiliano s’estaue en pensar e imaginar liurament e sense trebucs, imaginant-se realitats e volant sense estramuncar pes espacis de çò possible, encara que siguesse improbable.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	E se se trapaue damb hemnes beròies, soletes, en parelhes o en grops, ja sigue damb era mantelhina en cap o damb mantèl, gaudie fòrça en dider-se ada eth madeish qu’aqueres èren aunèstes, e seguir-les tà veir entà on anauen.
FORTUNATA-E-JACINTA-II-WEB	Ua d’aunèsta!
FORTUNATA-E-JACINTA-II-WEB	Que m’estime ua d’aunèsta!
FORTUNATA-E-JACINTA-II-WEB	Aguesta qu’ère era sua illusion…
FORTUNATA-E-JACINTA-II-WEB	Mès que non s’auie de pensar en tau causa.
FORTUNATA-E-JACINTA-II-WEB	Sonque de pensar que li dirigie era paraula a ua aunèsta, li tremolauen es cames.
FORTUNATA-E-JACINTA-II-WEB	S’ei que quan venguie en casa e se trapauen en era Rufina Torquemada o era senhora de Samaniego damb era sua hilha Olimpia, se calaue ena codina pr’amor de non veder-se obligat a saludar- les!…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	III.- D’aguesta manèra aguest misantròp arribèc a víuer mès damb era vision intèrna que damb era extèrna.
FORTUNATA-E-JACINTA-II-WEB	Eth qu’abans ère coma ua ustra auie vengut a èster coma un poèta.
FORTUNATA-E-JACINTA-II-WEB	Que viuie dues existéncies, era deth pan e era des quimères.
FORTUNATA-E-JACINTA-II-WEB	Aguesta la hège a viatges tant esplendida e tan nauta, que quan queiguie d’era ena deth pan, ère ja totafèt molut e estrossejat.
FORTUNATA-E-JACINTA-II-WEB	Qu’auie Maximiliano elements qu’en eri se convencie de qué ère un aute, mès aquerò se passaue tostemp de nets e ena solitud vagabonda des sòns passègi.
FORTUNATA-E-JACINTA-II-WEB	A viatges ère oficiau dera armada e auie ua quarta mès de nautada, nas aquilin, molta fòrça musculara e un cap… un cap que non li hège mau jamès; d’auti viatges un campanhard poderós e fòrça galan, que parlaue sense pòsa, sense trebolar-se jamès, capable de dider-li ua floreta ara hemna mes morruda, e que se trapaue en companhia des hemnes coma eth peish ena aigua.
FORTUNATA-E-JACINTA-II-WEB	Donques coma didí, s’anaue escauhant de tau manèra eth cervèth, qu’enquia e tot s’ac arribaue a creir.
FORTUNATA-E-JACINTA-II-WEB	E s’aquerò li durèsse, que serie tan hòl coma quinsevolh des que son en Leganés.
FORTUNATA-E-JACINTA-II-WEB	Era sua sòrt s’estaue en qué aquerò passaue, coma passe un mau de cap; mès era alucinacion cuelhie de nauèth eth sòn domèni pendent eth saunei, e aquiu i auie es asenades e es va-e-veni d’ues aventures generaument plan trendes, plan fines, damb abnegacions, sacrificis, eroïsmes e d’auti fenomèns sublims dera amna.
FORTUNATA-E-JACINTA-II-WEB	En desvelhar-se, en aguest moment qu’es judicis dera realitat se barregen damb es imatges mentidores deth sòmi e i a en cervèth un crepuscul, ua discussion vaga entre çò qu’ei vertat e çò que non n’ei, era enganha persistie ua estona, e Maximiliano hège per retier-la, tornant a barrar es uelhs e tirassant es imatges que se dispersauen.
FORTUNATA-E-JACINTA-II-WEB	Per qué non a d’èster sòmi çò deth dia e vida efectiua çò dera net?
FORTUNATA-E-JACINTA-II-WEB	Qu’ei qüestion de nòms e que mos metéssem d’acòrd en cridar dormir a çò que cridam desvelhar, e ajaçar-se ath lheuar-se…
FORTUNATA-E-JACINTA-II-WEB	Quina ei era rason entà que non diga jo ara tant que me vestisqui: “Maximiliano, ara te metes a dormir.
FORTUNATA-E-JACINTA-II-WEB	Eth tau Ulmus sylvestris qu’ère un gojat simpatic, de bon pòrt, alègre e de cap un shinhau leugèr.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’amiaue Olmedo ua vida non guaire exemplara, mudant-se cada mes de casa d’òstes, passant-se es nets en lòcs pecadissi, e hènt totes es asenades d’estudiant, coma se siguessen un programa que li calie complir sense remèdi.
FORTUNATA-E-JACINTA-II-WEB	Darrèrament s’estaue damb ua tau Feliciana, graciosa e plan escarrabilhada, en tot dar-se importància damb aquerò, coma se çò d’entretier hemnes siguesse ua carrèra qu’un s’auie de matricular entà guanhar eth titol d’òme hèt e dret.
FORTUNATA-E-JACINTA-II-WEB	L’autrejaue, eth, çò de pòc qu’auie, e era s’esdegaue de un aute costat, entà seguir viuent, un dia damb estretesa, un aute damb rumb e tostemp damb era màger despreocupacion.
FORTUNATA-E-JACINTA-II-WEB	Que se cuelhie eth seriosament aguesta sòrta de vida, e quan auie sòs, convidaue as sòns amics a minjar ua merluça en sòn otèl, hènt-se a veir coma un òme de mon e coquin, damb ua cèrta imitacion dolenta dera deishadesa parisenca que coneishie a trauèrs des novèles de Paul de Kock.
FORTUNATA-E-JACINTA-II-WEB	Feliciana ère de Valencia, e hège fòrça ben er arròs; mès eth servici dera taula e era taula madeisha que les calie veir.
FORTUNATA-E-JACINTA-II-WEB	E Olmedo ac hège tot tant ath viu e tan segontes eth programa, que s’embriagaue sense que li shautèsse eth vin, cantaue flamenco sense saber cantar, estrossejaue era guitarra e hège toti es asenades que, ena sua pensada, èren eth rite deth perdut; pr’amor qu’ada eth se l’acodic èster perdut, coma a d’autes se les acodís èster maçons o cavalièrs crotzadi, damb er in de desvolopar papèrs e d’auer ua cèrta importància.
FORTUNATA-E-JACINTA-II-WEB	S’existisse er uniforme de perdut, Olmedo se l’aurie botat damb vertadèra afogadura, e sentie que non i auesse un distintiu quinsevolh, ua cinta, un plumalh o un galon, entà gésser damb eth, dident tacitament: “Aciu que vedetz çò de perdut que sò”.
FORTUNATA-E-JACINTA-II-WEB	E ath hons, qu’ère un malerós.
FORTUNATA-E-JACINTA-II-WEB	Aquerò non ère qu’era prolongacion viciosa dera edat deth piòc.
FORTUNATA-E-JACINTA-II-WEB	Maximiliano non venguie jamès as tantarres deth sòn amic, encara qu’aguest lo convidaue tostemp.
FORTUNATA-E-JACINTA-II-WEB	Mès preguntaue sus era santat de Feliciana, coma se siguesse ua senhora, e Olmedo tanben se cuelhie aquerò seriosament, dident: “Que l’è un shinhau delicada.
FORTUNATA-E-JACINTA-II-WEB	Aué l’è dit a Orfila que passe per casa”.
FORTUNATA-E-JACINTA-II-WEB	Aguest Orfila qu’ère un estudiantet deth darrèr curs de Medecina, que se cridaue madeish qu’eth celèbre doctor, e guarie, ei a díder, receptaue as amics e as amigues des amics.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Un dia, en gésser de classa, li didec Olmedo a Rubin: “Vene en casa se vòs veir a ua hemna… tau qu’ei.
FORTUNATA-E-JACINTA-II-WEB	Qu’ei ua amiga de Feliciana, qu’a vengut en nòste otèl pendent uns dies tant que trape bèth trabalh”.
FORTUNATA-E-JACINTA-II-WEB	Aunèsta!
FORTUNATA-E-JACINTA-II-WEB	Vai quina causa!, exclamèc arrint.
FORTUNATA-E-JACINTA-II-WEB	Aquerò ac didec damb convencement filosofic, damb eth chapèu inclinat sus eth costat dret coma pròva des sues idies sus era depravacion umana.
FORTUNATA-E-JACINTA-II-WEB	Que ja non auie hemnes aunèstes: ac didie un coneishedor prigond dera societat e deth vici.
FORTUNATA-E-JACINTA-II-WEB	Er escepticisme d’Olmedo qu’ère senhau de mainadesa, un desorde de transicion fisiologica, quauquarren coma ua dusau denticion.
FORTUNATA-E-JACINTA-II-WEB	Tot s’està en lançar fòrça baua, e dempús ja vie er òme damb d’autes idies e d’autes formes d’èster.
FORTUNATA-E-JACINTA-II-WEB	Qué a d’èster, òme?…
FORTUNATA-E-JACINTA-II-WEB	Qu’ei un bon audèth!
FORTUNATA-E-JACINTA-II-WEB	Arribèc en Madrid non hè guaire damb un escarrabilhat… me pensi que mercadèr de fusilhs.
FORTUNATA-E-JACINTA-II-WEB	Amiauen un tren de vida, gojat!…
FORTUNATA-E-JACINTA-II-WEB	La vedí ua net…
FORTUNATA-E-JACINTA-II-WEB	Te juri que t’embelinaue de seguit.
FORTUNATA-E-JACINTA-II-WEB	Semblaue deth pròpri París…
FORTUNATA-E-JACINTA-II-WEB	Mès jo sabi pas se qué se passèc, nassi!
FORTUNATA-E-JACINTA-II-WEB	Aqueth senhor non jogaue net, e un maitin se n’anèc deishant un deute fòrça gran ena casa d’òstes, e un aute sabi pas a on… e deutes, deutes…
FORTUNATA-E-JACINTA-II-WEB	En resumit, qu’era prauba li calèc empenhar toti es sòs pelhòts e se demorèc damb aquerò qu’amiaue, arren mès qu’aquerò qu’amiaue, quan ac amie botat se compren.
FORTUNATA-E-JACINTA-II-WEB	Feliciana se la trapèc sabi pas a on hèta un mar de lèrmes, e li didec: “Vene ena mia casa”.
FORTUNATA-E-JACINTA-II-WEB	E aquiu que i é!
FORTUNATA-E-JACINTA-II-WEB	Hè es sues gessudetes, guarda tu, qu’entad aquerò Feliciana li dèishe era sua ròba.
FORTUNATA-E-JACINTA-II-WEB	Non te penses; qu’ei ua gojata plan brava.
FORTUNATA-E-JACINTA-II-WEB	Be n’ei d’àngel…!
FORTUNATA-E-JACINTA-II-WEB	Pera net venguec Maximiliano en otèl de Feliciana, tresau estatge deth carrèr Pelayo, e en entrar çò prumèr que vedec… ei qu’ath costat dera pòrta d’entrada i auie ua crambeta petita, qu’ère a on s’estaue era lotjada, e aguesta gessie deth sòn amagader quan Rubin entraue.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era lo guardèc ada eth coma ua causa rara e eth ada era coma ua subernaturau aparicion.
FORTUNATA-E-JACINTA-II-WEB	Passèc Rubin ena saleta e deishant era sua capa, se seiguec en un fautulh de tela qu’es sòns ressòrts assassinauen era part deth còs que sus eri queiguie.
FORTUNATA-E-JACINTA-II-WEB	Olmedo volie qu’eth sòn amic hesse damb eth ath sèt e miei; coma que Maximiliano se remisse ad aquerò, comencèc a hèr solitaris.
FORTUNATA-E-JACINTA-II-WEB	Botèc Feliciana sus era lum ua pantalha de figuretes vestides damb pelhòts de drap, e dempús se calèc damb indoléncia en fautulh abrigant-se damb eth sòn mantèl capitonat.
FORTUNATA-E-JACINTA-II-WEB	Gojata, era mia tòca blua.
FORTUNATA-E-JACINTA-II-WEB	Vas a gésser ja?
FORTUNATA-E-JACINTA-II-WEB	Òc, quina ora ei?
FORTUNATA-E-JACINTA-II-WEB	Rubin se n’alegrèc d’aquera escadença que se li presentaue de prestar un servici a ua hemna tan beròia, e treiguent eth sòn relòtge damb fòrça solemnitat, didec: “Es nau mens sèt menutes… e miei” Que non podie dider-se era ora damb ua exactitud mès escrupulòsa.
FORTUNATA-E-JACINTA-II-WEB	Sonque que gèsques d’aciu tàs dètz mens quart…
FORTUNATA-E-JACINTA-II-WEB	Mès e aguesta tòca?…
FORTUNATA-E-JACINTA-II-WEB	Ai!, hilha.
FORTUNATA-E-JACINTA-II-WEB	S’arribe a èster un gosset me mossègue.
FORTUNATA-E-JACINTA-II-WEB	Se la botèc, en tot estropar-se eth cap, calant guardades en un miralh d’encastre nere qu’ère sus era comòda, e dempús se seiguec en ua cagira tà passar temps.
FORTUNATA-E-JACINTA-II-WEB	Alavetz Maximiliano la guardèc milhor.
FORTUNATA-E-JACINTA-II-WEB	Que non se cansaue de guardar-la, e ua obstruccion especiau se li calèc en pièch, talhant-li er alend.
FORTUNATA-E-JACINTA-II-WEB	E qué díder?
FORTUNATA-E-JACINTA-II-WEB	Donques que li calie díder quauquarren.
FORTUNATA-E-JACINTA-II-WEB	Eth praube joen se sentie dauant d’aquera beresa mès talhat qu’en quinsevolh visita de grana importància.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Òc, aguesta net qu’ei fresqueta.
FORTUNATA-E-JACINTA-II-WEB	Hè-te a vier era clau… higec Feliciana.
FORTUNATA-E-JACINTA-II-WEB	Que sòl estar-se ena tauèrna.
FORTUNATA-E-JACINTA-II-WEB	Era auta non badaue boca.
FORTUNATA-E-JACINTA-II-WEB	Semblaue qu’ère de plan mala encolia.
FORTUNATA-E-JACINTA-II-WEB	Maximiliano contemplaue coma un empeguit aqueri uelhs, aquera entrecelha incomparabla e aqueth nas perfècte, e aurie autrejat quauquarren de naut prètz pr’amor qu’era s’auesse dignat guardar-lo d’ua manèra desparièra de coma se guarden as animalhons estranhs.
FORTUNATA-E-JACINTA-II-WEB	Qu’ère plan fixa en eth era idia aquera des dues aunestetats, en bèri casi armonizades, en d’auti non.
FORTUNATA-E-JACINTA-II-WEB	Que parlèc Fortunata pòc e vulgarament; tot çò que didec siguec de çò mens digne de passar ena istòria: que hège fòrça hered, que se l’auie descosut ua mitana, qu’aquera clau se retiraue ara massa de Fraga, qu’en tornar ena casa entrarie ena farmacia tà crompar uns gachets entara tos.
FORTUNATA-E-JACINTA-II-WEB	Maximiliano ère encantat, e non gausant daurir era boca, daue eth sòn assentiment damb un arridolet, sense deishar de uelh ad aqueth ròstre que li semblaue angelicau.
FORTUNATA-E-JACINTA-II-WEB	E guaire era didec ac seguic d’aurelha coma se siguesse ua sòrta de concèptes plan engenhosi.
FORTUNATA-E-JACINTA-II-WEB	Non a deishat anar ua soleta paraula grossièra…
FORTUNATA-E-JACINTA-II-WEB	E quin metau de votz!
FORTUNATA-E-JACINTA-II-WEB	Non è entenut ena mia vida musica tant agradiua…
FORTUNATA-E-JACINTA-II-WEB	Com serà era forma de díder d’aguesta hemna d’un t’estimi, en tot didè’c damb vertat e damb amna?” Aguesta idia causèc ena ment de Rubin secodides que li tardèren ua estona.
FORTUNATA-E-JACINTA-II-WEB	Li recorrec era esquia un hered e li venguec cèrta piquèra en nas coma quan s’a begut gasosa.
FORTUNATA-E-JACINTA-II-WEB	Cansat de hèr solitaris, Olmedo se metec a condar condes indecents, causa qu’a Maximiliano li semblèc plan mau.
FORTUNATA-E-JACINTA-II-WEB	D’autes nets auie entenut anecdòtes coma aqueres e se n’auie arrit; en aquera net se rogie tot, desirant qu’ath sòn condemnat amic se li quedèsse era gorja coma èsca.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’ère distrèta pensant en d’autes causes.
FORTUNATA-E-JACINTA-II-WEB	Quines causes serien aqueres?
FORTUNATA-E-JACINTA-II-WEB	Qu’aurie dat Maximiliano tà saber- les… era sua dineròla damb tot eth sòn contengut.
FORTUNATA-E-JACINTA-II-WEB	En brembar-se’n deth sòn tresaur qu’auec ua auta secodida, e se botgèc en sèti en tot hèr-se fòrça mau peth dur contacte d’aqueri mau cridadi ressòrts.
FORTUNATA-E-JACINTA-II-WEB	Lo sabes tu?
FORTUNATA-E-JACINTA-II-WEB	Quan aqueth avesque venguec de visita pastorau e s’ajacèc en lhet deth prèire…
FORTUNATA-E-JACINTA-II-WEB	Fortunata se lheuèc entà anar-se’n.
FORTUNATA-E-JACINTA-II-WEB	Se passèc que Maximiliano gessec ath sòn darrèr pr’amor de saber-se’n tà on anaue.
FORTUNATA-E-JACINTA-II-WEB	Qu’ère era sua manèra especiau de hèr era cort.
FORTUNATA-E-JACINTA-II-WEB	En sòn esperit soniaire i auie era vaga credença de qué aqueri seguiments contenguien ua comunicación misteriosa, dilhèu magnetica.
FORTUNATA-E-JACINTA-II-WEB	Seguir, guardant de luenh, qu’ère un lenguatge o telegrafia sui generis, e era persona seguida, encara que non guardèsse entà darrèr, deuie sénter en era es efèctes deth corrent d’atraccion.
FORTUNATA-E-JACINTA-II-WEB	Gessec Fortunata en tot dider-se adiu plan heredament, e tàs dues menutes se didec tanben adiu Maximiliano damb er in d’artenher-la encara en lumedan.
FORTUNATA-E-JACINTA-II-WEB	Mès aqueth condemnat Ulmus sylvestris l’entretenguec ara fòrça, agarrant-li ua man e sarrant-la-se damb barbares mòstres de fòrça musculara, pr’amor d’arrir- se’n des sorriscles de dolor que daue eth praube Rubinius vulgaris.
FORTUNATA-E-JACINTA-II-WEB	Vai, quina gràcia…!
FORTUNATA-E-JACINTA-II-WEB	Aquerò e condar porcaries qu’ei eth tòn fòrt.
FORTUNATA-E-JACINTA-II-WEB	Non sigues vulgar, didec Rubin damb bontat.
FORTUNATA-E-JACINTA-II-WEB	Aquerò heric eth amor pròpri d’Olmedo mès que s’eth sòn amic l’auesse aumplit d’insults, donques que tot ac amiaue damb paciéncia exceptat que se li rebaishèsse un peu dera gradacion de viciós que se l’auie dat.
FORTUNATA-E-JACINTA-II-WEB	Li shordèc autant era indulgéncia de Rubin que gessec ath sòn darrèr enquiara pòrta, en tot dider-li, entre d’autes pegaries: “Pro que n’ès d’ipocrita… nassi!
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	IV.- Maximiliano baishèc era escala coma la baishe un quan a ueit ans e l’a queigut ua jogalha dera hièstra en pati.
FORTUNATA-E-JACINTA-II-WEB	Qu’arribèc sense alend en portau, e aquiu trantalhèc s’auie de cuélher era dreta o era quèrra deth carrèr.
FORTUNATA-E-JACINTA-II-WEB	Eth còr li didec qu’anèsse entath carrèr de San Marcos.
FORTUNATA-E-JACINTA-II-WEB	Se pressèc en tot pensar que Fortunata non deuie caminar guaire rapida e que lèu l’artenherie.
FORTUNATA-E-JACINTA-II-WEB	Quan vedie a ua hemna que podie èster era, alentie eth pas pr’amor de non apropar-se massa, donques qu’en apropar-se massa es encantaments deth seguiment non èren tan misteriosi.
FORTUNATA-E-JACINTA-II-WEB	Caminèc per carrèrs e mès carrèrs, arreculèc, hec torns en aguesta e en un auta ièrla de cases, e era dauna nueitiua non campaue.
FORTUNATA-E-JACINTA-II-WEB	Que non auie sentut màger desencantament ena sua vida.
FORTUNATA-E-JACINTA-II-WEB	Se la trapèsse qu’ère prèst enquia e tot a parlar-li e dider-li bèra gausardaria amorosa.
FORTUNATA-E-JACINTA-II-WEB	S’esdeguèc autant en aquera passejada vagabonda, que tàs onze ja non se tenguie de pès, e s’apressaue enes parets pr’amor de repausar un shinhau.
FORTUNATA-E-JACINTA-II-WEB	Anar-se’n entà casa sense trapar-la e autrejar-se ua bona passejada damb era… a ua distància de trenta passi, que li hège fòrça tristesa.
FORTUNATA-E-JACINTA-II-WEB	Mès fin finau se hec tan tard e ère tan fatigat, que non auec mès remèdi que cuélher eth tramvia de Chamberí e retirar-se.
FORTUNATA-E-JACINTA-II-WEB	Arribèc e s’ajacèc, desirant amortar era lum pr’amor de poder pensar sus eth coishin.
FORTUNATA-E-JACINTA-II-WEB	Era sua amna qu’ère plan aclapada.
FORTUNATA-E-JACINTA-II-WEB	L’assautèren pensaments tristi, e sentec vams de plorar.
FORTUNATA-E-JACINTA-II-WEB	A penes dormic aquera net, e peth maitin hec eth prepaus de vier en otèl de Feliciana tanlèu gessesse de classa.
FORTUNATA-E-JACINTA-II-WEB	Qu’ac hec tau qu’ac auie pensat e aqueth dia podec véncer un shinhau era sua timiditat.
FORTUNATA-E-JACINTA-II-WEB	Feliciana l’ajudaue, en tot ahiscar-lo damb adretia, e atau artenhec Rubin dider-li ara auta quauques causes qu’entà dissimular es sòns sentiments volec que siguessen malicioses.
FORTUNATA-E-JACINTA-II-WEB	Tàs onze encara non auíetz tornat”.
FORTUNATA-E-JACINTA-II-WEB	E d’aguesta sòrta d’autes frases vulgares que Fortunata entenie damb indiferéncia e que responie d’ua manèra mespredosa.
FORTUNATA-E-JACINTA-II-WEB	Maximiliano se sauvaue era puretat dera sua amna entà ua escadença mès avienta, e damb un erós instint auie decidit començar coma un de tants, coma un quinsevolh que non volesse senon divertir-se ua estona.
FORTUNATA-E-JACINTA-II-WEB	Les deishèc solets era tafurèla de Feliciana e Rubin s’acovardèc ara prumeria; mès de pic se remetec.
FORTUNATA-E-JACINTA-II-WEB	Que ja non ère eth madeish òme.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Enquia e tot era maudida timiditat quedaue redusida a un fenomèn purament extèrn.
FORTUNATA-E-JACINTA-II-WEB	Guardèc sense deishar-la de uelh a Fortunata, e cuelhent-li era man, li didec damb votz tremolanta: “Se vos me voletz estimar jo… vos estimarè mès qu’ara mia vida”.
FORTUNATA-E-JACINTA-II-WEB	Fortunata lo guardèc tanben ada eth, estonada.
FORTUNATA-E-JACINTA-II-WEB	Li semblaue impossible qu’aqueth animau estranh s’exprimisse atau…
FORTUNATA-E-JACINTA-II-WEB	Que vedec enes sòns uelhs ua leiautat e ua aunestetat que la deishèren embadoquida.
FORTUNATA-E-JACINTA-II-WEB	Dempús reflexionèc un moment, sajant d’emparar-se en un judici pesimista.
FORTUNATA-E-JACINTA-II-WEB	S’auien burlat autant d’era, que çò que vedie non podie èster qu’ua naua burla.
FORTUNATA-E-JACINTA-II-WEB	Aqueth que deuie èster, plan, mès coquin e mentidor qu’es auti.
FORTUNATA-E-JACINTA-II-WEB	Era conseqüéncia d’aguesta idia siguec era sonora arridalhada que deishèc anar aquera hemna dauant deth ròstre afligit d’un òme qu’ère tot esperit.
FORTUNATA-E-JACINTA-II-WEB	Mès eth non se desconcertèc, e era circonstància de veder-se escotat atentiuament, l’autrejaue ua fòrça desconeishuda.
FORTUNATA-E-JACINTA-II-WEB	Coratge!
FORTUNATA-E-JACINTA-II-WEB	Qué?
FORTUNATA-E-JACINTA-II-WEB	Que vos idolatrarè!…
FORTUNATA-E-JACINTA-II-WEB	Qu’a gràcia!…
FORTUNATA-E-JACINTA-II-WEB	Maximiliano non persutèc a tier paraules massa expressiues.
FORTUNATA-E-JACINTA-II-WEB	Comprenec qu’eth ridicul se li metie ath dessús.
FORTUNATA-E-JACINTA-II-WEB	Sonque didec: “Plan, donc, seram amics…
FORTUNATA-E-JACINTA-II-WEB	Que m’acontenti damb aquerò aué.
FORTUNATA-E-JACINTA-II-WEB	Jo que sò un malerós, voi díder sò brave.
FORTUNATA-E-JACINTA-II-WEB	Fortunata lo guardaue, e francament, non podie acostumar-se ad aqueth nas camús, ad aquera boca tan sense gràcia, ar escanaulit còs que semblaue que s’anaue a des.hèir d’ua bohada.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Obligada a dissimular e a hèr cèrts papèrs, encara que de vertat non les hège guaire ben, seguic era convèrsa en aqueth terren.
FORTUNATA-E-JACINTA-II-WEB	Vierè tàs ueit e mieja.
FORTUNATA-E-JACINTA-II-WEB	Li balhèc era eth compromís que damb tant de besonh li demanaue eth joen e atau s’acabèc era entrevista.
FORTUNATA-E-JACINTA-II-WEB	Rubin se n’anèc ath mès córrer entà casa.
FORTUNATA-E-JACINTA-II-WEB	Quin gojat!
FORTUNATA-E-JACINTA-II-WEB	Qu’ei que semblaue un aute.
FORTUNATA-E-JACINTA-II-WEB	Eth madeish se n’encuedaue de qué quauquarren s’auie daurit ath sòn laguens, coma arca sagerada que se trinque, deishant anar un molon de causes, abans comprimides e estofades.
FORTUNATA-E-JACINTA-II-WEB	Qu’ère era crisi, qu’en d’auti ei longa e pòc accentuada, e aquiu siguec violenta e explossiua.
FORTUNATA-E-JACINTA-II-WEB	S’enquia e tot li semblaue qu’auie talent!…
FORTUNATA-E-JACINTA-II-WEB	Ataue, donc, en aquera tarde se l’acodiren pensaments magnifics e judicis d’ua originalitat estonanta.
FORTUNATA-E-JACINTA-II-WEB	Qu’auie format d’eth madeish un concèpte pòc favorable coma òme d’intelligéncia; mès que ja, per çò deth sobte amor, se credie capable de passar era man pera cara a mès de quate.
FORTUNATA-E-JACINTA-II-WEB	Era modestia li cedic eth lòc a un cèrt orgulh que prenie possession dera sua amna… “Mès, e se non m’estime?, pensaue descoratjant-se e queiguent en solèr damb es ales trincades.
FORTUNATA-E-JACINTA-II-WEB	Qu’ei que m’aurà d’estimar…
FORTUNATA-E-JACINTA-II-WEB	Non ei eth prumèr cas…
FORTUNATA-E-JACINTA-II-WEB	Ath madeish temps era apatia e era guitèra èren vençudes…
FORTUNATA-E-JACINTA-II-WEB	Li venguien peth laguens inquietuds e desirs naus, un delèri de hèr quauquarren, e de provar era sua volontat en actes grani e dificils…
FORTUNATA-E-JACINTA-II-WEB	Qu’anaue peth carrèr sense veir ad arrés, estramuncant damb es caminaires, e lèu lèu se fot contra un arbe deth passeg de Luchana.
FORTUNATA-E-JACINTA-II-WEB	En entrar en carrèr de Raimundo Lulio, vedec ara sua tia en balcon prenent eth solei.
FORTUNATA-E-JACINTA-II-WEB	Veder-la e sénter ua grana pòur, mès plan grana, que siguec ua madeisha causa.
FORTUNATA-E-JACINTA-II-WEB	Jamès, ne solet damb eth pensament, auie parlat Maximiliano de dòna Lupe damb tan pòc de respècte.
FORTUNATA-E-JACINTA-II-WEB	Mès es ancians mòtles qu’èren trincadi.
FORTUNATA-E-JACINTA-II-WEB	Toti e tota era existéncia anteriors ad aqueth estat plan nau s’en.honsauen e esbugassauen coma es tenèbres en gésser eth solei.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maximiliano auec tau escometuda de coratge, qu’enquia s’aufric ara sua ment damb caractèrs odiosi era imatge de dòna Lupe, dera sua dusau mair.
FORTUNATA-E-JACINTA-II-WEB	Pujant es escales dera casa se padeguèc, en pensar qu’era sua tia non se’n sabie d’arren, e s’ac sabie qu’ac sabesse, tè!…
FORTUNATA-E-JACINTA-II-WEB	Barrèc suenhosament era pòrta e cuelhec era dineròla.
FORTUNATA-E-JACINTA-II-WEB	Era sua prumèra pensada siguec lançar-la contra eth solèr e trincar-la pr’amor de trèir es sòs; e ja l’auie ena man tà consomar tau antieconomic prepaus, quan l’escometèren temors de qué era sua tia entenesse eth bronit e entrèsse e ne formèsse ua de gròssa.
FORTUNATA-E-JACINTA-II-WEB	Se’n brembèc de çò de capinauta qu’ère dòna Lupe dera dineròla deth sòn nebot.
FORTUNATA-E-JACINTA-II-WEB	Quan venguien visites en casa la mostraue coma ua causa estranha, en tot hèr-la sonar e dar a apreciar eth sòn pes, entà que toti s’estonèssen de guaire prevesent e apraiadet ère eth mainatge.
FORTUNATA-E-JACINTA-II-WEB	Maximiliano pensèc qu’entà realizar eth sòn desir, li calie crompar ua auta dineròla parièra ad aquera e aumplir-la de monedalha tà que sonèsse e pesèsse…
FORTUNATA-E-JACINTA-II-WEB	Se n’arric pendent ua estona solet, en tot pensar ena decepcion que li balharie ara sua tia… eth, que non auie cometut jamès ua coquinaria…!
FORTUNATA-E-JACINTA-II-WEB	Era soleta causa qu’auie hèt, hège ja uns ans, qu’ère panar-li ara sua tia botons entà colleccionar-les.
FORTUNATA-E-JACINTA-II-WEB	Instints de colleccionista, que son variantes dera avarícia!
FORTUNATA-E-JACINTA-II-WEB	Bèth còp arribèc enquia e tot a talhar-li es botons des vestits; mès damb ua repassada que li fotèren non li quedèc talents de repeti’c.
FORTUNATA-E-JACINTA-II-WEB	Dehòra d’aquerò, arren; tostemp auie estat era mansuetud personificada, e tant economic qu’era sua tia l’estimaue mès, dilhèu, pera vertut der estauvi que per d’autes causes.
FORTUNATA-E-JACINTA-II-WEB	Ena quincalharia deth passeg de Santa Engracia que i a dineròles exactament egales.
FORTUNATA-E-JACINTA-II-WEB	Qu’ère Maximiliano damb era dineròla ena man en tot guardar-la de naut en baish, coma se l’anèsse a retratar, quan se dauric era pòrta e campèc ua mainadeta d’uns dotze ans, prima e estirada, es braci rebussadi, fòrça alisada de franja e petits aneths, damb un davantau que l’arribaue enquiàs pès.
FORTUNATA-E-JACINTA-II-WEB	Madeish siguec veder-la Maximiliano, e trebolar-se coma se l’auessen susprenut en un acte vergonhós.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Per tota responsa, era gojata li mostrèc miei pam de lengua, guinhant es uelhs e hènt ues potèles de cara lèja de çò mès estrafalari e grossièr que se posque imaginar.
FORTUNATA-E-JACINTA-II-WEB	Òc, que te botes polida… dehòra d’aciu o veiràs…
FORTUNATA-E-JACINTA-II-WEB	Qu’ère era mossa dera casa.
FORTUNATA-E-JACINTA-II-WEB	Dòna Lupe auie en òdi as hemnòtes, e tostemp cuelhie ath sòn servici a gojates pr’amor d’educar-les e plegar-les ath sòn gust e costums.
FORTUNATA-E-JACINTA-II-WEB	La cridauen Papitos, sabi pas perqué.
FORTUNATA-E-JACINTA-II-WEB	Qu’ère mès escarrabilhada qu’era povora, actiua e trabalhadora quan volie, guiterosa e biaishuda quauqui dies.
FORTUNATA-E-JACINTA-II-WEB	Qu’auie eth còs estirat, es mans aspres de trabalhar e dera aigua hereda, era cara de diable, damb uns uelhs gessents que d’eri ne treiguie auantatge entà divertir ara gent, era boca morrudeta e damb uns pòts e ues dents plan blanques qu’èren coma d’encargue entà hèr es potèles mès extravagantes.
FORTUNATA-E-JACINTA-II-WEB	Es dus dents centraus superiors èren enòrmes, e se li vedien tostemp, pr’amor qu’enquia e tot quan ère morruda non barraue complètament era boca.
FORTUNATA-E-JACINTA-II-WEB	Entenuda era orde que li hec Maximiliano, Papitos se desvergonhèc encara mès.
FORTUNATA-E-JACINTA-II-WEB	Qu’era ère atau.
FORTUNATA-E-JACINTA-II-WEB	Guaire mès la menaçauen mès pesadeta se botaue.
FORTUNATA-E-JACINTA-II-WEB	Tornèc e trèir ua quantitat de lengua incredibla, e dempús se metec a díder en votz baisha: “Lèg, lèg…” enquia trenta o quaranta còps.
FORTUNATA-E-JACINTA-II-WEB	Aguesta apreciacion, que non ère contrària ara vertat ne plan mens, jamès l’auie inspirat a Rubin senon mesprètz, mès en aguesta ocasión l’indignèc autant, tè… que de boni talents l’aurie talhat a Papitos tota aquera lenguòta que treiguie.
FORTUNATA-E-JACINTA-II-WEB	Anèc entada era; mès Papitos se metec dehòra de perilh.
FORTUNATA-E-JACINTA-II-WEB	Semblaue que volaue.
FORTUNATA-E-JACINTA-II-WEB	Deth hons deth correder estant, ena pòrta dera codina, repetie es sues burles, en tot hèr damb es mans gèsti de monard.
FORTUNATA-E-JACINTA-II-WEB	Tornèc eth entath sòn quarto fòrça emmaliciat e ath cap d’ua estona entrèc era un aute còp.
FORTUNATA-E-JACINTA-II-WEB	Que vengui a quèrrer era lampa pr’amor de manar-la…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Tia, vietz…
FORTUNATA-E-JACINTA-II-WEB	Qu’ei de hèsta…
FORTUNATA-E-JACINTA-II-WEB	Eth tòrt qu’ei tòn, higec severament dòna Lupe, ena pòrta, pr’amor que te metes a jogar damb era, arrisses es sues gràcies, e ja ves.
FORTUNATA-E-JACINTA-II-WEB	Quan volgues que te respècte, non pòt èster.
FORTUNATA-E-JACINTA-II-WEB	Qu’ei plan mala mossa.
FORTUNATA-E-JACINTA-II-WEB	Era tia e eth nebot parlèren pendent un instant.
FORTUNATA-E-JACINTA-II-WEB	Guarda qu’es nets son plan heredes.
FORTUNATA-E-JACINTA-II-WEB	Aguestes gelades que son crudèus.
FORTUNATA-E-JACINTA-II-WEB	Non, s’ei que non senti arren.
FORTUNATA-E-JACINTA-II-WEB	Non hèm pegaries…
FORTUNATA-E-JACINTA-II-WEB	Que hè un hered òrre.
FORTUNATA-E-JACINTA-II-WEB	Quin an tan dolent!
FORTUNATA-E-JACINTA-II-WEB	Vòs te creir qu’anet non entrè en calor enquiara maitiada?
FORTUNATA-E-JACINTA-II-WEB	E aquerò que me botè ath dessús quate hlaçades.
FORTUNATA-E-JACINTA-II-WEB	Quina asenada!
FORTUNATA-E-JACINTA-II-WEB	Coma qu’èm entre es Cadières de Roma e Antioquia, qu’ei, segons didie eth mèn Jáuregui eth pejor temps de Madrid.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Me pensi que òc.
FORTUNATA-E-JACINTA-II-WEB	Anatz aguesta net en çò de dòna Silvia?, li preguntèc Rubin.
FORTUNATA-E-JACINTA-II-WEB	E aquesta tarde, gessetz?, preguntèc dempús, desirant qu’era sua tia gessesse abans de dinar, pr’amor de verificar, tant qu’era ère dehòra, era substitucion des dineròles.
FORTUNATA-E-JACINTA-II-WEB	Dilhèu me’n vaja ua estoneta en çò de Paca Morejón.
FORTUNATA-E-JACINTA-II-WEB	Vos deisharè en carrèr dera Habana”.
FORTUNATA-E-JACINTA-II-WEB	Dòna Lupe venguec ena codina e l’armèc ua de gròssa a Papitos pr’amor qu’auie deishat usclar eth prumèr plat.
FORTUNATA-E-JACINTA-II-WEB	Mès era gojata qu’ère acostumada a tot.
FORTUNATA-E-JACINTA-II-WEB	E se demoraue coma s’arren.
FORTUNATA-E-JACINTA-II-WEB	Ara seguida d’entener-se cridar damb es denominacions mès injurioses e de recéber ua pecigada que li tenalhaue era carn, se metie darrèr dera sua patrona a hèr mimaròtes e trèir era lengua tant que se grataue eth braç adolorit.
FORTUNATA-E-JACINTA-II-WEB	E non se podie estar sense era.
FORTUNATA-E-JACINTA-II-WEB	Qu’auie besonh d’ua creatura tà escridassar-la e ensenhar-la sivans es sòns procediments.
FORTUNATA-E-JACINTA-II-WEB	Se botèc era mantelhina dòna Lupe, e tia e nebot gesseren.
FORTUNATA-E-JACINTA-II-WEB	Era prumèra se demorèc en carrèr de Arango, e eth dusau se n’anèc a crompar era dineròla e entornèc entà casa.
FORTUNATA-E-JACINTA-II-WEB	Qu’auie arribat eth moment de consomar er atemptat, e eth que pendent era premeditacion s’auie mostrat plan valent, quan s’apressaue er instant critic sentie ua viua inquietud.
FORTUNATA-E-JACINTA-II-WEB	Comencèc per assegurar-se’n deth curiosèr de Papitos, clauant era pòrta dempús d’alugar era lum; mès com assegurar-se dera sua pròpria consciéncia que se li revoutaue en tot pintar-li era fauta projectada coma un abominable delicte?
FORTUNATA-E-JACINTA-II-WEB	Comparèc es dues dineròles, vedent damb satisfaccion qu’èren exactament egales en volum e en color dera hanga.
FORTUNATA-E-JACINTA-II-WEB	Que non ère possible que quauquarrés notèsse era substitucion.
FORTUNATA-E-JACINTA-II-WEB	Mans ara òbra.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Trincar era ola sense bronit qu’ère impossible.
FORTUNATA-E-JACINTA-II-WEB	S’estèc ua estona seigut ath cant deth lhet, damb es dues dineròles sus aguest, amorassant doçament ara qu’anaue a èster era victima.
FORTUNATA-E-JACINTA-II-WEB	Era sua guardada vagaue ar entorn dera lum, caçant ua idia.
FORTUNATA-E-JACINTA-II-WEB	Era lum illuminaue era tauleta caperada d’un tapís nere, que sus eth i auie es libres d’estudi, folradi damb jornaus e plan ben ordenadi per dòna Lupe; dus o tres salers de substancies medicinaus, eth tintèr e diuèrsi numèros de La Correspondencia.
FORTUNATA-E-JACINTA-II-WEB	Era guardada deth joen volèc per estret espaci deth quarto, coma se seguisse es corbes deth vòl d’ua mosca, e anaue dera taula ena pèrga qu’en era penjauen aqueri motles d’eth madeish, era sua ròba, era vèsta que reprodusie eth sòn còs e es pantalons qu’èren es sue pròpries cames penjadas coma entà estirar-se.
FORTUNATA-E-JACINTA-II-WEB	Guardèc dempús era comòda, era mala e es bòtes qu’èren sus era, es sòns pròpris pès talhadi, encara que prèsti a caminar.
FORTUNATA-E-JACINTA-II-WEB	Un movement d’alegria e era animacion dera cara indiquèren que Maximiliano auie agarrat era idia.
FORTUNATA-E-JACINTA-II-WEB	Pr’amor qu’ac didie eth: damb aqueres causes s’auie tornat còp sec un òme de talent.
FORTUNATA-E-JACINTA-II-WEB	Se lheuèc, e cuelhent ua bòta gessec e anèc entara codina, a on ère Papitos cantant.
FORTUNATA-E-JACINTA-II-WEB	Guarda que l’ac condarè tot ara tia.
FORTUNATA-E-JACINTA-II-WEB	Papitos se metec a picar era escaròla, sense deishar de hèr mimaròtes.
FORTUNATA-E-JACINTA-II-WEB	Maximiliano s’estrementic.
FORTUNATA-E-JACINTA-II-WEB	Embarrar-se en vòste quarto, ai olé!, ai olé!…
FORTUNATA-E-JACINTA-II-WEB	Mès jo que vos è vist peth horat dera clauadura… ai olé!, ai olé!…
FORTUNATA-E-JACINTA-II-WEB	Qué?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Escriuent-li cartes ara nòvia.
FORTUNATA-E-JACINTA-II-WEB	Mentida…jo?…
FORTUNATA-E-JACINTA-II-WEB	Dehòra, embolhaira…
FORTUNATA-E-JACINTA-II-WEB	Eth temps pressaue e dòna Lupe podie arribar.
FORTUNATA-E-JACINTA-II-WEB	Quan cuelhec era dineròla plia, eth còr li bategaue e era sua respiracion ère dificila.
FORTUNATA-E-JACINTA-II-WEB	Qu’auie pietat dera victima, e entà evitar eth sòn atrendiment, que poirie frustrar er acte, hec aquerò qu’es criminaus hèn de lançar-se frenetics a dar eth prumèr còp pr’amor de pèrder era pòur e hèr carar era consciéncia, en tot empedir-les hèr repè.
FORTUNATA-E-JACINTA-II-WEB	Agarrèc era dineròla e damb man febriu li fotèc un còp.
FORTUNATA-E-JACINTA-II-WEB	Era victima exalèc un gemiment sec.
FORTUNATA-E-JACINTA-II-WEB	Que s’auie escarcanhat, mès encara non ère trincada.
FORTUNATA-E-JACINTA-II-WEB	Coma qu’aguest prumèr còp siguec balhat sus eth solèr, li semblèc a Maximiliano qu’auie ressonat massa, e alavetz botèc sus eth lhet era dineròla herida.
FORTUNATA-E-JACINTA-II-WEB	Eth sòn trebolament siguec tau que lèu li fot ara dineròla ueda en sòrta dera plia; mès se padeguèc, en tot díder: “Be ne sò de pèc!
FORTUNATA-E-JACINTA-II-WEB	S’aquerò ei mèn, per qué non posqui dispausar d’aquerò coma jo volga?” E còp, e mès còp…
FORTUNATA-E-JACINTA-II-WEB	Era malerosa victima, aqueth ancian e leiau amic, modèu d’aunestetat e de fidelitat, panteishèc dauant des durs còps, en tot daurir-se a tot darrèr, en tres o quate bocins.
FORTUNATA-E-JACINTA-II-WEB	Sus eth lhec s’espargèren es tripes d’aur, argent e coeire.
FORTUNATA-E-JACINTA-II-WEB	Entre er argent, qu’ère çò mès abondós, ludien es centenats coma es grans auriòs d’un melon entre era polpa blanca.
FORTUNATA-E-JACINTA-II-WEB	Damb man tremolanta, er assassin ac recuelhec tot mens era monedalha, e s’ac sauvèc ena pòcha deth pantalon.
FORTUNATA-E-JACINTA-II-WEB	Es bocins esparjudi semblauen tròci d’un crani, e eth povàs roienc dera hanga coduda qu’enlordie eth cobrelhet blanc li semblèc ath criminau taques de sang.
FORTUNATA-E-JACINTA-II-WEB	Abans de pensar en esfaçar es tralhes dera malahèta, pensèc en botar es sòs ena dineròla naua, operación hèta damb tanta precipitacion qu’es pèces se li hicauen ena boca e quauques ues non volien passar.
FORTUNATA-E-JACINTA-II-WEB	Pr’amor qu’era boca ère un shinhau mès estreta qu’era dera mòrta.
FORTUNATA-E-JACINTA-II-WEB	Dempús metec eth coeire des dues pessetes qu’auie escambiat.
FORTUNATA-E-JACINTA-II-WEB	Que non i auie temps tà pèrder.
FORTUNATA-E-JACINTA-II-WEB	Entenie passi.
FORTUNATA-E-JACINTA-II-WEB	Pujarie ja dòna Lupe?
FORTUNATA-E-JACINTA-II-WEB	Non, que non ère era; mès lèu arribarie e li calie acabar lèu lèu.
FORTUNATA-E-JACINTA-II-WEB	Aqueri bocins, a on les lançarie?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Çò de milhor ère estropar-les en un mocador e lançar-les ath miei deth carrèr quan gessesse.
FORTUNATA-E-JACINTA-II-WEB	E era sang?
FORTUNATA-E-JACINTA-II-WEB	Limpièc eth cobrelhet coma podec, bohant eth povàs.
FORTUNATA-E-JACINTA-II-WEB	Dempús se n’encuedèc qu’era sua man quèrra e eth punhet dera camisa amiauen quauqui senhaus, e se tenguec a esfaçar-les suenhosament.
FORTUNATA-E-JACINTA-II-WEB	Tanben era man deth mortèr li calèc ua bona repassada.
FORTUNATA-E-JACINTA-II-WEB	Aurie quauquarren ena ròba?
FORTUNATA-E-JACINTA-II-WEB	Se guardèc ben de cap a pès.
FORTUNATA-E-JACINTA-II-WEB	Que non auie arren, absoludament arren.
FORTUNATA-E-JACINTA-II-WEB	Coma toti es aucidors en parièr escadença, siguec escrupulós en examen; mès ad aguesti malerosi se les desbrembe tostemp bèra causa, e a on mens se pensen se sauve era donada acusadora qu’illumine ara justícia.
FORTUNATA-E-JACINTA-II-WEB	Çò que desconcertèc a Rubin quan credec acabat eth trabalh, siguec era sensacion d’avertir qu’era dineròla naua non se retiraue bric ara sacrificada.
FORTUNATA-E-JACINTA-II-WEB	Com ei qu’abans deth crim les vedec tan parières que semblauen ua madeisha?
FORTUNATA-E-JACINTA-II-WEB	Errança des sentits.
FORTUNATA-E-JACINTA-II-WEB	Que tanben podie èster errança era diferéncia que notaue dempús deth crim.
FORTUNATA-E-JACINTA-II-WEB	S’enganhèc abans o s’enganhaue dempús?
FORTUNATA-E-JACINTA-II-WEB	En enòrme trebolament deth sòn anim non podie decidir arren: “Mès òc, qu’ei pro auer uelhs, didie, entà veir qu’aguesta dineròla non ei aquera…
FORTUNATA-E-JACINTA-II-WEB	En aguesta era hanga ei mès recoduda, de color mès escur, e a per aquiu ua taca nera…
FORTUNATA-E-JACINTA-II-WEB	A prumèr còp de uelh se ve que non ei era madeisha…
FORTUNATA-E-JACINTA-II-WEB	Diu m’ac age.
FORTUNATA-E-JACINTA-II-WEB	A veir eth pes?…
FORTUNATA-E-JACINTA-II-WEB	Donques eth pes me semble qu’ei mendre en aguesta…
FORTUNATA-E-JACINTA-II-WEB	Non, mèsalèu màger, fòrça màger…
FORTUNATA-E-JACINTA-II-WEB	S’estèc ua estona parat guardant era lum e vedent en era a dòna Lupe en moment de cuélher era dineròla faussa e díder: “Mès aguesta dineròla… sabi pas… me semble… non ei era madeisha”.
FORTUNATA-E-JACINTA-II-WEB	Hènt ua gran alendada, estropèc ara prèssa damb un mocador es trincades rèstes dera victima, e les sauvèc ena comòda enquiath moment de gésser.
FORTUNATA-E-JACINTA-II-WEB	Botèc era naua dineròla en lòc de costum, qu’ère eth calaish naut dera comòda, dauric era pòrta, treiguent eth mocador que tapaue eth trauc dera clauadura, e dempús de hèr-se a vier ena codina er esturment traïdor tornèc entath sòn quarto damb era idia de compdar es sòs…
FORTUNATA-E-JACINTA-II-WEB	Mès s’ère sòn, tà qué tanta pòur e angoisha?
FORTUNATA-E-JACINTA-II-WEB	Eth non auie panat arren ad arrés, e ça que la, se sentie coma es panaires.
FORTUNATA-E-JACINTA-II-WEB	Que serie milhor condar-li ara tia çò que se passaue, qu’anar damb embolhs.
FORTUNATA-E-JACINTA-II-WEB	Òc, e com se botarie dòna Lupe s’eth li condèsse era aventura e er emplec qu’autrejaue as sòns estauvis!
FORTUNATA-E-JACINTA-II-WEB	Que valie mès carar, e endauant.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que non se podec entretier a compdar eth sòn tresaur, pr’amor qu’entrèc dòna Lupe, en tot filar-se de seguit de cap ara codina.
FORTUNATA-E-JACINTA-II-WEB	Maximiliano se passejaue peth sòn quarto demorant que lo cridèssen tà dinar, e hège calculs mentaus sus aquera desconeishuda soma que tant li pesaue.
FORTUNATA-E-JACINTA-II-WEB	E quan prení aquera medecina tan dolenta, m’autregèc era mia tia dus durets, e cada còp qu’auia de préner purga un duret o miei duret.
FORTUNATA-E-JACINTA-II-WEB	Sentec que se remetie.
FORTUNATA-E-JACINTA-II-WEB	Mès quan lo cridèren tà dinar, e venguec en minjador e s’acarèc damb era sua tia, pensèc qu’aguesta notarie ena sua cara çò qu’auie hèt.
FORTUNATA-E-JACINTA-II-WEB	Lo guardaue era, madeish qu’eth dia malerós que li panèc es botons deth vestit…
FORTUNATA-E-JACINTA-II-WEB	E ath nebodet se li lheuèc era consciéncia, en tot hèr-li veir perilhs aquiu a on non n’auie.
FORTUNATA-E-JACINTA-II-WEB	Moria, m’è desbrembat d’ua causa; mès ua causa plan importanta… campar s’auien queigut trocets de hanga en bèth lòc.
FORTUNATA-E-JACINTA-II-WEB	Ara m’en brembi qu’entení eth tin, coma s’un trocet sautèsse deth lòc deth còp e anèsse a parar contra eth salèr de iodur.
FORTUNATA-E-JACINTA-II-WEB	En solèr dilhèu… e era mia tia escampe cada dia…!
FORTUNATA-E-JACINTA-II-WEB	Com me guarde!
FORTUNATA-E-JACINTA-II-WEB	Que deu sospechar bèra causa…
FORTUNATA-E-JACINTA-II-WEB	Era guardada escrutadora de dòna Lupe que non auie arren de particular.
FORTUNATA-E-JACINTA-II-WEB	Que solie era estudiar-li era cara, pr’amor de veir se com anaue de salut, e eth tau ròstre qu’ère un libre a on era brava senhora auie aprenut mès Medecina que Farmacia eth sòn nebot enes tèxti estampadi.
FORTUNATA-E-JACINTA-II-WEB	Aguestes gelades…
FORTUNATA-E-JACINTA-II-WEB	Per Diu, tie compde; que non mo n’arribe ua auta coma era der an pasat, que cuelheres quate raumassi seguidi e lèu lèu pèrdes eth curs.
FORTUNATA-E-JACINTA-II-WEB	Non te’n desbrembes d’estacar-te un mocador de seda en cap, de nets, quan te cales en lhet; e jo se siguessa tu començaria a préner era aigua de quitran…
FORTUNATA-E-JACINTA-II-WEB	Non hèsques hastics.
FORTUNATA-E-JACINTA-II-WEB	Qu’ei bon guarir-se en salut.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Damb aquerò se padeguèc eth joen en tot compréner qu’es guardades non èren senon era inspeccion medicau de cada dia.
FORTUNATA-E-JACINTA-II-WEB	Dinèren e se premaniren entà gésser.
FORTUNATA-E-JACINTA-II-WEB	Eth criminau s’estropèc ben ena capa e amortèc era lum deth sòn quarto entà cuélher era rèsta dera victima e treir-les d’amagat.
FORTUNATA-E-JACINTA-II-WEB	Coma qu’es monedes qu’amiaue ena pòcha deth pantalon non èren palha, se denonciauen sonant es ues contra es autes.
FORTUNATA-E-JACINTA-II-WEB	Pr’amor d’evitar aguest bronit inoportun, Maximiliano se metec un mocador en aquera pòcha, sarrant-lo ben entà qu’es pèces d’aur e de plata non sonèssen, e atau se passèc, donques qu’en tot eth camin de Chamberrí enquiara casa de Torquemada era aurelha de dòna Lupe que tostemp s’agudaue damb eth bronit des sòs coma era aurelha des gats damb es passi der arrat, e enquia e tot semblaue qu’estiraue es aurelhes, non entenec arren, absoludament arren.
FORTUNATA-E-JACINTA-II-WEB	Eth nebodet, quan credie qu’es monedes se botjauen, cachaue era pòcha coma eth qu’ataque ua arma.
FORTUNATA-E-JACINTA-II-WEB	Se poirie pensar que l’auie gessut un tumor ena cama!…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que siguec gran er estonament de Fortunata aquera net quan vedec que Maximiliano treiguie punhats de monedes diuèrses, e compdaue damb rapiditat era soma, en tot desseparar er aur der argent.
FORTUNATA-E-JACINTA-II-WEB	Ara suspresa un shinhau alègra dera joena, li seguic lèu era sospecha de qué eth sòn improvisat amic auesse aquerit aqueth caudau per mieis non guaire nets.
FORTUNATA-E-JACINTA-II-WEB	Credec veir en eth a un hilh de familha que, arrossegat pera passion e eishorbat pera pegaria, s’auie hèt a vier era caisha pairau.
FORTUNATA-E-JACINTA-II-WEB	Aguesta idia la mortifiquèc fòrça, en tot hèr-li a veir era crudèu insisténcia que damb era la mautrataue eth destin.
FORTUNATA-E-JACINTA-II-WEB	Dempús que siguec lançada enes edarts d’aquera vida, s’auie tostemp vista embolhada a òmes grossièrs, pervèrsi o trichaires, çò de pejor de cada casa.
FORTUNATA-E-JACINTA-II-WEB	Non deishèc entreveir a Maximiliano es sues sospeches sus era procedéncia des sòs, que, venguessen d’a on venguessen, non podien èster mau recebudi, e de man en man s’anec padegant en veir qu’er apreciable gojat se vantaue d’auer idies economiques totafèt contràries as des sòns predecessors.
FORTUNATA-E-JACINTA-II-WEB	Es vestits de luxe, er abric de velot, eth chapèu e es jòies se treiràn mès endauant, e se renovelarà eth prèst entà que non se pèrden.
FORTUNATA-E-JACINTA-II-WEB	Desbremba-te’n de moment de tot aquerò que sigue pura ostentacion.
FORTUNATA-E-JACINTA-II-WEB	Que s’a acabat eth desorde.
FORTUNATA-E-JACINTA-II-WEB	Se despenerà sonque aquerò que s’age, entà non hèr ne ua soleta tricha, mès ne ua soleta tricha.
FORTUNATA-E-JACINTA-II-WEB	Guarda ben”.
FORTUNATA-E-JACINTA-II-WEB	Aguest sen qu’ère causa naua entà Fortunata, e comencèc a corregir un shinhau es sues prumères idies sus eth sòn aimant e a considerar-lo milhor qu’es auti.
FORTUNATA-E-JACINTA-II-WEB	Enes dies a vier Olmedo confirmèc aguesta bona opinion, en tot parlar-li damb viui elògis dera formalitat d’aqueth gojat e de guaire apraiadet s’estaue.
FORTUNATA-E-JACINTA-II-WEB	Quedèc convengut entre Fortunata e eth sòn protector cuélher un quarto, que non ère logat, ena madeisha casa.
FORTUNATA-E-JACINTA-II-WEB	Rubin persutèc fòrça ena modestia e bon prètz des mòbles que i calie botar, pr’amor que… (tà que se veigue se guaire senat ère) “conven començar per pòga causa”.
FORTUNATA-E-JACINTA-II-WEB	Dempús ja se veirie, e er umil larèr anarie creishent e emberint-se de man en man.
FORTUNATA-E-JACINTA-II-WEB	Qu’ac acceptaue era sense cap entosiasme ne cap illusion, mèsalèu entà sajar.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maximiliano que non l’ère guaire simpatic; mès enes sues paraules e enes sues accions auie vist deth prumèr moment ara persona decenta, grana nauetat entada era.
FORTUNATA-E-JACINTA-II-WEB	Víuer damb ua persona decenta desvelhaue en era eth sòn curiosèr.
FORTUNATA-E-JACINTA-II-WEB	Dus dies se tardèc en installar-se.
FORTUNATA-E-JACINTA-II-WEB	Es mòbles les ac loguèc ua vesia qu’auie deishat era casa, e Rubin se predèc a tot damb tanta capitada, que Fortunata s’estonaue des sues admirables qualitats administratiues, donques que non n’auie ne idia d’aquera engenhosa manèra de deféner ua pesseta, ne sabie se com se rebracaue era despena entà redusir-la de sies a cinc, amassa damb d’autes manères financères qu’er excellent gojat auie aprenut de dòna Lupe.
FORTUNATA-E-JACINTA-II-WEB	Sajant de mesurar er amor que sentie pera sua amiga, Maximiliano trapaue palla e inexpressiua era paraula estimar, en tot auer d’acodir as novèles e ara poesia ara cèrca deth vèrb estimar, tan tengut enes exercicis gramaticaus coma desbrembat en lenguatge dera vida vidanta.
FORTUNATA-E-JACINTA-II-WEB	E enquia e tot aqueth vèrb li semblaue alap entà exprimir era doçor e eth lardor deth sòn amor.
FORTUNATA-E-JACINTA-II-WEB	Adorar, idolatrar e d’auti complien milhor eth sòn mestièr de hèr a conéisher era passion exaltada d’un joen aflaquit de còs e robust d’esperit.
FORTUNATA-E-JACINTA-II-WEB	Quan er enamorat entornaue ena sua casa, amiaue en eth era impression de Fortunata transfigurada.
FORTUNATA-E-JACINTA-II-WEB	Pr’amor que non i a auut cap princessa de conde orientau ne dauna deth teatre romantic que s’aufrisse ara ment d’un cavalièr damb atributs mès ideaus ne damb traits mès purs e nòbles.
FORTUNATA-E-JACINTA-II-WEB	Qu’existien alavetz dues Fortunates, era ua de carn e uas, era auta era que Maximiliano amiaue escultada ena sua ment.
FORTUNATA-E-JACINTA-II-WEB	De tau manèra se subtilizèren es sentiments deth joen Rubin damb aqueth extraordinari amor, qu’aguest l’inspiraue non sonque es bones accions, er entosiasme e era abnegacion, senon tanben era delicadesa amiada enquiara castetat.
FORTUNATA-E-JACINTA-II-WEB	Era sua natura prauba que non auie exigéncies; eth sòn esperit les auie granes, e aguestes èren es que mès lo pressauen.
FORTUNATA-E-JACINTA-II-WEB	Tot çò qu’ena amna umana pòt existir de nòble e beròi, surgentèc ena sua, coma es godilhes de laua en volcan actiu.
FORTUNATA-E-JACINTA-II-WEB	Soniaue damb redempcions e regeneracions, damb lauatge de taques e damb trèir deth passat nere dera sua estimada ua vida de merits.
FORTUNATA-E-JACINTA-II-WEB	Eth generós galant vedie es mès sublims problèmes moraus en front d’aquera malerosa hemna, e resolver-les ben que li semblaue era mès grana empresa dera volontat umana.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Es peripecies vergonhantes dera vida d’era que non lo decoratjauen, e autanplan mesuraue damb gòi era prigondor der abisme que d’eth anaue a trèir ara sua amiga; e l’auie de trèir pura o purificada.
FORTUNATA-E-JACINTA-II-WEB	En aqueres confidéncies qu’ambdús auien, credie Maximiliano avertir ena pecadora un cèrt hons de rectitud e mens corrupcion de çò qu’a prumèr còp de uelh li semblaue.
FORTUNATA-E-JACINTA-II-WEB	S’enganharie en aquerò?.
FORTUNATA-E-JACINTA-II-WEB	A viatges s’ac pensaue; mès era sua bona fe trionfaue de seguit d’aguesta sospecha.
FORTUNATA-E-JACINTA-II-WEB	Çò que plan podie tier sense cap pòur a enganhar-se ère que Fortunata auie viui desirs de milhorar era sua personalitat, ei a díder, d’endreçar-se e polir-se.
FORTUNATA-E-JACINTA-II-WEB	Era sua ignorància ère, coma se pòt supausar, complèta.
FORTUNATA-E-JACINTA-II-WEB	Liegie fòrça mau e estramuncant, e non sabie escríuer.
FORTUNATA-E-JACINTA-II-WEB	Çò d’essenciau deth saber, çò que saben es mainatges e es pagesi, era ac ignoraue, coma ac ignoren d’autes hemnes dera sua classa e autanplan de classa superiora.
FORTUNATA-E-JACINTA-II-WEB	Maximiliano se n’arrie d’aquera incultura rasa, en tot cuélher seriosament eth prètzhèt d’anar-la corregint pòc a pòc.
FORTUNATA-E-JACINTA-II-WEB	E era non dissimulaue era sua ignoráncia; ath contrari, mostraue damb graciosa sinceritat es sons ardents desirs d’aquerir cèrtes idies e d’apréner paraules fines e decentes.
FORTUNATA-E-JACINTA-II-WEB	Cada moment li preguntaue eth significat de tau o quau paraula, e s’informaue de mil causes abituaus.
FORTUNATA-E-JACINTA-II-WEB	Non sabie se qué ei eth Nòrd o eth Sud.
FORTUNATA-E-JACINTA-II-WEB	Aquerò li sonaue a causa de vent; mès arren mès.
FORTUNATA-E-JACINTA-II-WEB	Credie qu’un senador ei quauquarren der Ajuntament.
FORTUNATA-E-JACINTA-II-WEB	Qu’auie sus era imprimaria idies plan estranhes, credent qu’es madeishi autors botauen enes planes aqueres letres tant egales.
FORTUNATA-E-JACINTA-II-WEB	Que non auie liejut jamès un libre, ne tansevolh novèla.
FORTUNATA-E-JACINTA-II-WEB	Se pensaue qu’Euròpa ei un pòble e qu’Anglatèrra ei un país de creditors.
FORTUNATA-E-JACINTA-II-WEB	Per çò que hè ath solei, era lua e tot çò d’aute deth firmament, es sues nocions pertanhien ar orde des pòbles primitius.
FORTUNATA-E-JACINTA-II-WEB	Cohessèc un dia que non sabie se qui ère Colon.
FORTUNATA-E-JACINTA-II-WEB	Se pensaue qu’ère un generau, atau coma O’Donnell o Prim.
FORTUNATA-E-JACINTA-II-WEB	E en aquerò dera religion non ère mès auantatjada qu’en aquerò dera istòria.
FORTUNATA-E-JACINTA-II-WEB	Era pòca doctrina cristiana qu’auie aprenut se l’auie desbrembat.
FORTUNATA-E-JACINTA-II-WEB	Comprenie ara Vèrge, a Jesucrist e a Sant Pèir; les auie per plan bones persones, mès arren mès.
FORTUNATA-E-JACINTA-II-WEB	Per çò dera immortalitat e dera redempcion, es sues prumères idies qu’èren fòrça confuses.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Es sòns defèctes de prononciacion qu’èren terribles.
FORTUNATA-E-JACINTA-II-WEB	Non i auie fòrça umana que li hesse a díder fragment, magnific, enigma e d’autes paraules usuaus.
FORTUNATA-E-JACINTA-II-WEB	S’esforçaue tà véncer aguesta dificultat, arrint e trabalhant; mès que non ar artenhie.
FORTUNATA-E-JACINTA-II-WEB	Es èsses finaus se converttien en jotes, sense qu’era madeisha ac notèsse ne podesse evità’c, e se minjaue fòrça sillabes.
FORTUNATA-E-JACINTA-II-WEB	S’auesse sabut era se quina polideta boca se li botaue en minjar-les-se, non aurie sajat d’esmendar era sua graciosa incorreccion.
FORTUNATA-E-JACINTA-II-WEB	Mès Maximiliano s’auie convertit en mèstre, damb rigors de dómine e hums d’academic.
FORTUNATA-E-JACINTA-II-WEB	Non la deishaue víuer, e ère ara demora des solecismes entà quèir sus eri coma eth gat sus er arrat.
FORTUNATA-E-JACINTA-II-WEB	Non se ditz Jacometrenzo, ne Espiritui Santo, ne induligéncias.
FORTUNATA-E-JACINTA-II-WEB	Ath delà escamon e escamar-se son paraules plan lèges, e cridar tiologies a tot aquerò que non se compren qu’ei ua asenada.
FORTUNATA-E-JACINTA-II-WEB	Repetir en cada moment pa chasco ei un costum ordinariòt”, eca.
FORTUNATA-E-JACINTA-II-WEB	Çò de milhor qu’auie aquera hemneta qu’ère era sua ingenuitat.
FORTUNATA-E-JACINTA-II-WEB	Fòrça còps treiguec a lúder Maximiliano eth cas deth desaunor d’era, per èster fòrça important aguest punt en plan dera regeneracion.
FORTUNATA-E-JACINTA-II-WEB	Er inspirat e afogat joen hège tu per tu en çò de dolents que son es senhorets e en besonh d’ua lei ara anglesa que protegisse as gojates innocentes contra es seductors.
FORTUNATA-E-JACINTA-II-WEB	Fortunata non comprenie bric aguestes leis.
FORTUNATA-E-JACINTA-II-WEB	Era soleta causa que sostenguie ère que Juanito Santa Cruz ère eth solet òme qu’auie estimat de vertat, e que l’estimaue tostemp.
FORTUNATA-E-JACINTA-II-WEB	Per qué díder ua auta causa?
FORTUNATA-E-JACINTA-II-WEB	Reconeishent er aute damb cavaleresca leiautat qu’aguesta conseqüéncia ère laudabla, sentie ena sua amna punchades de gelosia, que capviraue per uns instants es sòns plans de redempcion.
FORTUNATA-E-JACINTA-II-WEB	Plan que òc… que t’ac pòs creir.
FORTUNATA-E-JACINTA-II-WEB	Se lo vedessa en un perilh, lo treiria d’eth, encara que me perdessa jo.
FORTUNATA-E-JACINTA-II-WEB	Que non sai díder arren mès que çò que me ges deth laguens.
FORTUNATA-E-JACINTA-II-WEB	S’aquerò non ei vertat que non arriba ena net damb salut.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Te creigui.
FORTUNATA-E-JACINTA-II-WEB	Ditz ua auta causa.
FORTUNATA-E-JACINTA-II-WEB	Fortunata guardèc era pòrta.
FORTUNATA-E-JACINTA-II-WEB	Rubin avalaue saliua e cercaue en lòc a on auem era mostacha quauquarren tà retòrcer, e en trapar solet uns peus fòrça teunhes, les martirizaue crudèument.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maximiliano ac volie saber tot.
FORTUNATA-E-JACINTA-II-WEB	Qu’ère coma eth bon mètge que li demane ath malaut es hèts mens importants deth mau que patís e dera sua istòria pr’amor de saber-se’n com l’a de guarir.
FORTUNATA-E-JACINTA-II-WEB	Fortunata non amagaue arren, aquerò qu’ère ua causa bona qu’auie, e eth doctor aimant se trapaue a viatges damb mès de çò que calie entara prodigiosa garison.
FORTUNATA-E-JACINTA-II-WEB	E be n’ère d’orrificat quan entenie condar çò de mau que se portèc eth seductor d’aquera beresa!
FORTUNATA-E-JACINTA-II-WEB	Eth plan aunèst aprendís de farmaceutic non comprenie que podessen existir òmes tan dolents, e totes es penes deth lunfèrn li semblauen pòques entà castigar-les.
FORTUNATA-E-JACINTA-II-WEB	Mès criminau qu’es pervèrsi assassins e lairons, ère, sivans eth, eth senhoret seductor dera prauba puncèla, que li hège creir que s’anaue a maridar damb era, e dempús la deishaue pauhicada ath miei der arriuet damb eth sòn mainatget o a mand d’amainadar-lo.
FORTUNATA-E-JACINTA-II-WEB	Per guaire harie aquerò eth, Maximiliano Ruiz?…
FORTUNATA-E-JACINTA-II-WEB	Eth tau Juanito Santa Cruz ère, donc, er òme mès infame, mès execrable e vil que se podie imaginar.
FORTUNATA-E-JACINTA-II-WEB	Mès era madeisha ofensada non lheuaue guaire, coma serie normau, es anatèmes contra eth seductor, per çò que li calèc a Maximiliano redoblar era sua furia contra eth, en tot cridar-lo monstre e d’autes causes pejor.
FORTUNATA-E-JACINTA-II-WEB	Fortunata se vedie forçada a repetí’c; mès que non auie manèra de qué prononcièsse era paraula monstre.
FORTUNATA-E-JACINTA-II-WEB	Que se li trauessaue coma fòrça d’autes paraules, e ara fin, dempús de mil temptatiues que se retirauen a nausèes, la deishaue anar entre es sòns plan polidi dents e pòts, coma se l’escopisse.
FORTUNATA-E-JACINTA-II-WEB	S’estimaue mès condar particularitats dera sua mainadesa.
FORTUNATA-E-JACINTA-II-WEB	Eth sòn defuntat pair auie un lòc de venda ena placeta e ère òme aunèst.
FORTUNATA-E-JACINTA-II-WEB	Sa mair se tenguie, coma Segunda, era sua tia pairau, ara venda de ueus.
FORTUNATA-E-JACINTA-II-WEB	La cridauen ada era de petita era Pitusa, pr’amor que siguec fòrça raquitica e escanaulida enquias dotze ans; mès de pic, hec ua grana estirada e se hec hemna de figura e anament.
FORTUNATA-E-JACINTA-II-WEB	Es sòns pairs moriren quan era auie dotze ans…
FORTUNATA-E-JACINTA-II-WEB	Seguie d’aurelha Maximiliano aguestes causes damb gran plaser.
FORTUNATA-E-JACINTA-II-WEB	Mès, totun aquerò, li manaue qu’anèsse tà çò d’importnat, coma aquerò restacat ath hilh qu’auie amainadat.
FORTUNATA-E-JACINTA-II-WEB	Quan part d’aguesta istòria siguec condada, ath joen lèu lèu li sauten es lèrmes.
FORTUNATA-E-JACINTA-II-WEB	Era trenda creatura, sense mès ajuda que sa mair prauba, era afliccion d’aguesta en veder-se abandonada, qu’èren de vertat un quadre trist que sarraue eth còr.
FORTUNATA-E-JACINTA-II-WEB	Per qué non anèc per justícia?
FORTUNATA-E-JACINTA-II-WEB	Qu’ei çò qu’auie d’auer hèt.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ua auta causa.
FORTUNATA-E-JACINTA-II-WEB	Per qué non se l’acodic formar-li un escandal, vier ena casa damb mainatge en braça e presentar-se a dòna Barbara e D. Baldomero e condar-les aquiu ben claret era gràcia que l’auie hèth eth sòn hilh?…
FORTUNATA-E-JACINTA-II-WEB	Mès que non, aquerò que non aurie estat guaire confòrme damb era dignitat.
FORTUNATA-E-JACINTA-II-WEB	Que valie mès menspredar-lo, deishar-lo autrejat ara sua consciéncia, òc, ara sua consciéncia, que pro que l’aurie de formar rambalh tard o d’ora.
FORTUNATA-E-JACINTA-II-WEB	Fortunata, en enténer aquerò, tachaue es sòns uelhs en solèr, repetint coma ua maquina aquerò que çò de milhor ère eth mesprètz.
FORTUNATA-E-JACINTA-II-WEB	Òc, menspredar-lo, repetie er aute, donques qu’ère ignominia sollicitar era sua proteccion.
FORTUNATA-E-JACINTA-II-WEB	Encara que li balhèsse çò que li balhèssen, que non ère capabla Fortunata de repetir ignominia.
FORTUNATA-E-JACINTA-II-WEB	Maximiliano persutèc qu’auie estat ua gran fauta demanar empara ath madeish Juanito Santa Cruz, ad aqueth infame, quan tornèc era en Madrid e li queiguec malaut eth mainatge.
FORTUNATA-E-JACINTA-II-WEB	Abans lo dèishi jo sense enterrar, qu’acodir…
FORTUNATA-E-JACINTA-II-WEB	Era dignitat, hilha, qu’ei abans que tot.
FORTUNATA-E-JACINTA-II-WEB	Guarda ben aquerò.
FORTUNATA-E-JACINTA-II-WEB	Çò que voi saber ara ei quin individú ère aguest que damb eth t’amassères dempús, aqueth que te treiguec de Madrid e t’amièc de pòble en pòble coma es trastes d’ua hèira.
FORTUNATA-E-JACINTA-II-WEB	Ère un òme traïdor e dolent, didec Fortunata destalentada, coma s’eth rebrembe d’aquera part dera sua vida li siguesse fòrça desagradiu.
FORTUNATA-E-JACINTA-II-WEB	Me n’anè damb eth pr’amor que me vedí perduda, e non auia entà on anar.
FORTUNATA-E-JACINTA-II-WEB	Qu’ère frair d’un vesin nòste ena Cava de San Miguel.
FORTUNATA-E-JACINTA-II-WEB	Prumèr auec un taulatge de triparia ena plaça, e dempús botèc ua botiga de quincalha e anaue entà totes es hèires damb un pialèr d’arques plies de foteses, e armaue botigues.
FORTUNATA-E-JACINTA-II-WEB	Lo cridauen Juarez el negro per çò d’auer era pèth plan bruna.
FORTUNATA-E-JACINTA-II-WEB	En veder-me tan mau, m’aufric grani beneficis, e me didie qu’anaue a hèr fòrça causes importantes.
FORTUNATA-E-JACINTA-II-WEB	Era mia tia me dèc eth viatge de casa e eth mèn oncle despareishec.
FORTUNATA-E-JACINTA-II-WEB	Jo èra malauta e Juarez me didec que se me n’anaua damb eth, m’amiarie enes aigües termaus.
FORTUNATA-E-JACINTA-II-WEB	Didie que guanhaue un pialèr de sòs enes hèires, e que jo estaria coma ua reina.
FORTUNATA-E-JACINTA-II-WEB	Non se podie maridar damb jo pr’amor que ja ère maridat, mès tanlèu se morisse era sua hemna, qu’ère ua embriaga, complirie, òc senhor, complirie damb jo.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	E seguic condant ara prèssa aquera plana lèja, desirant acabar-la lèu.
FORTUNATA-E-JACINTA-II-WEB	Çò deth senhoret Santa Cruz, en èster tan desastrós, ac referie damb profusion e enquia e tot damb ua cèrta amarganta complacéncia; mès çò de Juarez el negro gessie des sòns pòts coma ua confession forçada o coma un testimòni dauant des tribunaus, d’aqueri que van usclant era boca a mida que gessen.
FORTUNATA-E-JACINTA-II-WEB	Guaire li pesèc botar-se en mans d’aqueth òme!
FORTUNATA-E-JACINTA-II-WEB	Qu’ère un perdut, un brigand, ua mala persona.
FORTUNATA-E-JACINTA-II-WEB	Que s’aurie resistit a seguir-lo se non auesse estat qu’es parents que viuie la possèren ad aquerò, pr’amor qu’aguesti non auien eth mendre talent d’auplir-li eth bèc.
FORTUNATA-E-JACINTA-II-WEB	Lèu se n’encuedèc que tot aquerò qu’aufrie Juarez el negro èren paraules.
FORTUNATA-E-JACINTA-II-WEB	Non guanhaue un sò; armaue tapatge damb toti, e tot eth podom qu’anaue acantierant ena sua maudida amna, per malastre, lo descargaue contra era…
FORTUNATA-E-JACINTA-II-WEB	En fin, vida mès arrossegada non l’auie passat era jamès ne demoraue tornar-la a passar…
FORTUNATA-E-JACINTA-II-WEB	Damb es sòs que Juanito Santa Cruz les autregèc quan sigueren en Madrid e se moric eth mainatge, qu’aurie pogut eth plan bèstia de Juarez apraiar eth sòn comèrç; mès, se qué hec?
FORTUNATA-E-JACINTA-II-WEB	Béuer e mès béuer.
FORTUNATA-E-JACINTA-II-WEB	Eth vin e er aiguardent l’auciren.
FORTUNATA-E-JACINTA-II-WEB	Un maitin se desvelhèc era en tot entener-lo balhar grani sorriscles… coma se l’estofèssen.
FORTUNATA-E-JACINTA-II-WEB	Qué se passaue?
FORTUNATA-E-JACINTA-II-WEB	Que se morie.
FORTUNATA-E-JACINTA-II-WEB	Gessec espaurida deth lhet, e cridèc as vesins.
FORTUNATA-E-JACINTA-II-WEB	Que non auec temps de subministra-li e sonque lo cuelhec era Uncion.
FORTUNATA-E-JACINTA-II-WEB	Aquerò se passaue en Lhèida.
FORTUNATA-E-JACINTA-II-WEB	Dus dies dempús, venec es sòns quate trastes e damb es sòs que podec arremassar se filèc entà Barcelona.
FORTUNATA-E-JACINTA-II-WEB	Qu’auie jurat non hèr-se jamès damb animaus.
FORTUNATA-E-JACINTA-II-WEB	Libertat, libertat e libertat qu’ère çò que li demanaue eth còs e era amna.
FORTUNATA-E-JACINTA-II-WEB	Era vertat abans qu’arren.
FORTUNATA-E-JACINTA-II-WEB	Entà qué díder ua causa per ua auta?
FORTUNATA-E-JACINTA-II-WEB	Era franquesa qu’ei ua vertut quan non se n’a d’autes, e era franquesa obligaue a Fortunata a declarar qu’ena prumèra tempsada d’anarquia morau s’auie divertit, desbrembant es sues penes coma les desbremben es embriacs.
FORTUNATA-E-JACINTA-II-WEB	Era sua capitada siguec grana, e era sua manca d’educacion ajudaue a eishorbar-la.
FORTUNATA-E-JACINTA-II-WEB	Arribèc a creir qu’en eishorbar-se fòrça se resvenjaue d’aqueri que l’auien perdut, e solie pensar que s’eth coquin de Santa Cruz la vedie hèta un braç de mar, tant eleganta e trionfanta, dilhèu l’estimarie un aute còp.
FORTUNATA-E-JACINTA-II-WEB	Mès que òc, entad aquerò s’estaue…!
FORTUNATA-E-JACINTA-II-WEB	Condèc ara seguida tantes causes que Maximiliano se sentec herit.
FORTUNATA-E-JACINTA-II-WEB	Que li calec méter un vel, coma diden es retorics, sus aquera part dera istòria dera sua estimada.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Hec alavetz era quauqui talhs ena narracion, en tot avalar-se non ja es letres senon frases e capitols sancers, e vaquí en resumit çò que didec: Torrellas, eth celèbre paisatgista catalan, ère tan gelós que non la deishaue viuer.
FORTUNATA-E-JACINTA-II-WEB	Endonviaue mil torments en tot botar-li params tà veir se queiguie o non queiguie.
FORTUNATA-E-JACINTA-II-WEB	Autant auec en òdi ad aqueth òme, que fin finau se deishèc quèir era.
FORTUNATA-E-JACINTA-II-WEB	Se metec de bon voler en param, que lo coneishie, peth gust de jogar-li ua partida ath plan pòcvau, pr’amor qu’atau se resvenjaue des moltes que l’auie jogat ada era.
FORTUNATA-E-JACINTA-II-WEB	E arren mès…
FORTUNATA-E-JACINTA-II-WEB	Totau, que lèu l’aucís eth condemnat pintor d’arbes…
FORTUNATA-E-JACINTA-II-WEB	Çò que mès l’usclaue ad aguest ère qu’era infidelitat auie estat damb un amic intim sòn, pintor tanben, autor deth quadre de David guardant a…
FORTUNATA-E-JACINTA-II-WEB	Fortunata non se’n brembaue deth nòm, mès qu’ère ua que s’estaue banhant…
FORTUNATA-E-JACINTA-II-WEB	A degun des dus artistes estimaue era; per cap des dus aurie dat un sò horadat, se s’auessen crompat damb sòs.
FORTUNATA-E-JACINTA-II-WEB	Es sòns quadres que valien plan mès qu’eri.
FORTUNATA-E-JACINTA-II-WEB	Dempús qu’enganhèc ath prumèr damb eth dusau, se li metec en cervèth era idia de hèr-l’ac as dus damb un aute, e era satisfaccion d’aguest desir l’ac autregèc un emplegat joen, praube e un shinhau simpatic que se retiraue fòrça a Juanito Santa Cruz.
FORTUNATA-E-JACINTA-II-WEB	Un aute vel…
FORTUNATA-E-JACINTA-II-WEB	Maximiliano se vedec obligat a botar un aute vel… “Cara- te, se te platz, cara-te”, li didec, pensant que, sivans anaue gessent era istòria, li calerie aumens ua pèça de tul.
FORTUNATA-E-JACINTA-II-WEB	Mès era seguic condant.
FORTUNATA-E-JACINTA-II-WEB	Donques coma didia, eth tau joen gessec tanben un bon audèth.
FORTUNATA-E-JACINTA-II-WEB	Un maitin, tant qu’èra dormie, l’empenhèc totes es sues jòies, entà jogar.
FORTUNATA-E-JACINTA-II-WEB	E aciu patz…
FORTUNATA-E-JACINTA-II-WEB	Venguec dempús un vielh que li daue fòrça sòs e se la hec a vier en París a on se pimpalhèc e afinèc extraordinariament eth sòn gust entà vestir-se.
FORTUNATA-E-JACINTA-II-WEB	Be n’ère d’escarrabilhat eth vielh!…
FORTUNATA-E-JACINTA-II-WEB	Qu’auie estat generau reaccionari ena auta guèrra, e se hège fòrça damb era gent de sotana.
FORTUNATA-E-JACINTA-II-WEB	Ère fòrça viciós e li daue fòrça maus de cap damb tantes competéncies coma auie.
FORTUNATA-E-JACINTA-II-WEB	Un dia s’afartèc era e lo deishèc en carrèr.
FORTUNATA-E-JACINTA-II-WEB	Eth successor, Camps, que li botèc ua casa damb gran esplendor.
FORTUNATA-E-JACINTA-II-WEB	Semblaue un òme plan ric, mès dempús se passèc qu’ère un gran param.
FORTUNATA-E-JACINTA-II-WEB	Abans de vier en Madrid li venguec ada era flaira de plojat, e ath cap de pòc temps d’èster aquiu vedec que li venguie era tronada ath dessús.
FORTUNATA-E-JACINTA-II-WEB	Camps amiaue recomanacions entath director deth Tresaur, e volec crubar uns documents de reconeishença de deute faussi de fusilhs que se supausaue auien estat crompadi peth Govèrn.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Escorial siguec, que non a tornat a campar.
FORTUNATA-E-JACINTA-II-WEB	Çò d’aute pro qu’ac sabie Maximiliano…
FORTUNATA-E-JACINTA-II-WEB	Eth successor de Camps, qu’auie estat eth, e ja se li vedie en cèrt resplendor des uelhs er orgulh qu’er eretatge l’auie produsit.
FORTUNATA-E-JACINTA-II-WEB	Pr’amor que Fortunata ac auie dit fòrça clar.
FORTUNATA-E-JACINTA-II-WEB	Gràcies a Diu que trapaue en sòn camin ua persona decenta!
FORTUNATA-E-JACINTA-II-WEB	Que se sentie Maximiliano possessor d’ua fòrça redemptora, fraia des fòrces creadores dera Natura.
FORTUNATA-E-JACINTA-II-WEB	Ja veirie eth mon era irradiacion de bontat e de vertat qu’eth lançarie sus aquera malerosa victima der òme!
FORTUNATA-E-JACINTA-II-WEB	Dès que la coneishec e sentec qu’eth Cèu se calaue ena sua amna, tot en eth siguec idealisme, noblesa e bones accions.
FORTUNATA-E-JACINTA-II-WEB	Quina diferéncia entre eth e es pòcvaus qu’enes sues mans siguec aquera praubeta!
FORTUNATA-E-JACINTA-II-WEB	Per mès que se cerquèsse ena vida de Rubin non se traparie que maus de cap e d’autes incomoditats fisiques; mès, a veir, que li treiguessen bèth acte ignominiós, ne tansevolh ua fauta.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ua des causes que Maximiliano li daue mès importància entà méter en execucion eth sòn plan redemptorista ère que Fortunata l’estimèsse, donques que sense aquerò era òbra sublima qu’aurie dificultats.
FORTUNATA-E-JACINTA-II-WEB	Se Fortunata s’enamoraue d’eth, encara que s’enamorèsse pera moralitat, qu’ei era mendre quantitat d’amor possible, non ère tan de mau hèr qu’eth la convertisse tath ben pera atraccion dera sua amna.
FORTUNATA-E-JACINTA-II-WEB	D’aguest besonh d’amor prèvi surgentaue era insisténcia que Maximiliano li preguntaue ara sua idòla se l’estimaue ja un shinhau, se l’anaue estimant.
FORTUNATA-E-JACINTA-II-WEB	Bèri còps responie era que òc, damb aguesta facilitat mecanica e rutinària des mainatges aplicadi que se saben era leçon; d’auti còps, mès sincèra e reflexiua, responie qu’era afeccion non depen dera volontat ne mens encara dera rason, e que per aquerò se passe qu’ua hemna, que non a cap peu de pèga, s’enamore de quinsevolh pòcvau, e remís a persones decentes.
FORTUNATA-E-JACINTA-II-WEB	Asseguraue èster fòrça arregraïda a Maximiliano per çò de ben que s’auie portat damb era, e d’aqueth arregraïment gesserie, damb eth tracte, er estimar.
FORTUNATA-E-JACINTA-II-WEB	Sivans Rubin, er orde naturau des causes en mon espirituau establís qu’er amor nèishe der arregraïment, encara que tanben pòt nèisher de d’auti pairs.
FORTUNATA-E-JACINTA-II-WEB	Eth còr li didie, coma eth ditz es causes, caradet, que Fortunata l’auie d’estimar solide; e demoraue damb paciéncia eth compliment d’aguesta doça profecia.
FORTUNATA-E-JACINTA-II-WEB	Ça que la, non les auie totes, pr’amor que coma i a casi que hè falhita çò qu’eth còr anoncie, passaue eth praube gojat ores de vertadèra angoisha, e solet ena sua casa, se metie en uns calculs plan prigonds entà saber-se’n der estat des sentiments dera sua estimada.
FORTUNATA-E-JACINTA-II-WEB	Rapidament passaue deth dobte crudèu as afirmacions terminantes.
FORTUNATA-E-JACINTA-II-WEB	Tanlèu se pensaue que non l’estimaue bric, coma que començaue a estimar-lo, e tot ère discutir e analisar paraules, gèsti e actes d’era, en tot interpretar-les d’ua manèra o de ua auta.”Per qué me didec tau o quau causa?
FORTUNATA-E-JACINTA-II-WEB	Qué volie exprimir damb aquera reticéncia…?
FORTUNATA-E-JACINTA-II-WEB	E aquera arridalheta, qué significaue?…
FORTUNATA-E-JACINTA-II-WEB	Ager, quan me dauric era pòrta, non me didec arren…
FORTUNATA-E-JACINTA-II-WEB	Era casa ère en ua des cantoades der ancian carrèr de San Antón.
FORTUNATA-E-JACINTA-II-WEB	En portau i auie ua relotgeria entre veirines, restant tan pòc espaci entà entrar, qu’es persones grasses les calie passar de costat; en embaish e zòna de comèrç ua pastissaria que negaue era casa d’emanacions de canèla e sucre.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	En estatge principau i auie ua casa de prèsti, damb fanau en carrèr, e en bèri dies i auie enes balcons ventilacions de cases empenhades.
FORTUNATA-E-JACINTA-II-WEB	Mès entà naut es estatges èren divididi en abitatges estrets e de pòc prètz.
FORTUNATA-E-JACINTA-II-WEB	Qu’auie dreta, quèrra e dus interiors.
FORTUNATA-E-JACINTA-II-WEB	Es vesins qu’èren de dues classes: hemnes soletes, o familhes qu’auien eth sòn comèrç en pròche mercat de San Antón.
FORTUNATA-E-JACINTA-II-WEB	Venedores de ueus e de verdures poblauen aqueres redusides crambes, hènt enlà as sòns mainatges entara escala tà que joguèssen.
FORTUNATA-E-JACINTA-II-WEB	En un des dusaus exteriors demoraue Feliciana, e Fortunata en un tresau interior.
FORTUNATA-E-JACINTA-II-WEB	Lo loguèc Rubin per trapar-lo a man, damb era intencion de cuélher un abitatge milhor quan cambièssen es circonstàncies.
FORTUNATA-E-JACINTA-II-WEB	Que passaue Maximiliano aquiu tot eth temps que dispausaue.
FORTUNATA-E-JACINTA-II-WEB	De nets s’estaue enquiàs dotze e a viatges enquiara ua, non mancant ne tansevolh quan se vedie escometut pes sòns terribles maus de cap.
FORTUNATA-E-JACINTA-II-WEB	Era suspresa e confusion qu’a dòna Lupe li causaue aquerò que non mos ac cau díder, e non ère satisfèta damb es explicacions que li daue eth sòn nebodet.
FORTUNATA-E-JACINTA-II-WEB	Quan Maximiliano venguie damb mau de cap ena casa dera sua estimada, aguesta lo suenhaue lèu tan ben coma era pròpria dòna Lupe, e hège çò d’impossible entà arténher que non formèssen rambalh es mainatges dera venedora de ueus.
FORTUNATA-E-JACINTA-II-WEB	Aquerò ac arregraïe autant eth malaut que se l’aumentaue er amor, s’ei que siguesse possible er aument per èster ja fòrça gran.
FORTUNATA-E-JACINTA-II-WEB	Observèc damb satisfaccion que Fortunata gessie en carrèr çò de mens possible.
FORTUNATA-E-JACINTA-II-WEB	Peth maitin baishaue tà hèr era sua crompa, damb eth sòn tistèr sus eth braç, e ath cap d’un quart d’ora ja tornaue.
FORTUNATA-E-JACINTA-II-WEB	Era madeisha se hège eth minjar e limpiaue era casa, qu’en aquerò se l’anaue ja tot eth dia.
FORTUNATA-E-JACINTA-II-WEB	Non recebie visites de hemnes de conducta dobtosa, e era sua ère estrictament ajustada as practiques d’ua vida regulara.
FORTUNATA-E-JACINTA-II-WEB	Li shaute tant trabalhar, que quan a ja hèta ua causa la des.hè e la torne a hèr pr’amor de non estar-se ociosa.
FORTUNATA-E-JACINTA-II-WEB	Eth trabalh qu’ei eth fondament dera vertut.
FORTUNATA-E-JACINTA-II-WEB	Çò que digui, aguesta hemna qu’a estat dolenta ara fòrça”.
FORTUNATA-E-JACINTA-II-WEB	Ath miei d’aguesti doci sòmis dera sua amna presoèra, sentie Maximiliano ues balestades que lo hègen tornar espaurit ena realitat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Per mès que s’estirèssen es sòs trèts dera dineròla, finaument s’auien d’acabar, donques que tot s’acabe en aguest mon, e çò de metalic qu’ei precisament ua des causes mès finites qu’un se pòt imaginar…
FORTUNATA-E-JACINTA-II-WEB	Mair plan Santa!, quan arribe eth cranhut moment… quan era darrèra pesseta deth darrèr duro sigue cambiada….!
FORTUNATA-E-JACINTA-II-WEB	S’eth mosquit hissaue a Maximiliano quan ère en sòn lhet dormint o premananint-se entad aquerò, se quilhaue tan desvelhat coma se siguessen es dotze deth dia, e se botaue a hèr virades en lhet e a escauhar-lo damb eth lardor dera sua febriu inquietud.
FORTUNATA-E-JACINTA-II-WEB	A viatges invocaue ath Cèu damb intim fervor d’oracion.
FORTUNATA-E-JACINTA-II-WEB	Demoraue qu’era òbra generosa qu’auie començat pesèsse fòrça enes amagades intencions dera Providéncia pr’amor de qué Aguesta lo treiguesse der embolh qu’es aimants anauen a quèir.
FORTUNATA-E-JACINTA-II-WEB	Eth que non ère un coquin; era se portaue ben, e damb era sua conducta botaue vels e mès vels sus eth passat.
FORTUNATA-E-JACINTA-II-WEB	S’era Providéncia non auesse en compde aguestes circonstàncies, de qué li servie a un portar-se ben e èster un modèu d’orde e de bona fe?
FORTUNATA-E-JACINTA-II-WEB	Aquerò qu’ère clar coma era aigua.
FORTUNATA-E-JACINTA-II-WEB	Fortunata pensaue madeish, quan li confiaue es sòns temors.
FORTUNATA-E-JACINTA-II-WEB	Qu’auie d’èster atau, o tot aquerò que se ditz dera Providéncia ei enganha.
FORTUNATA-E-JACINTA-II-WEB	Lèu diderè se com se gesseren damb era sua, e damb aquerò se demostrèc qu’auien aquiu naut, enes madeishi cèus, quauqua entitat de pes que les protegie.
FORTUNATA-E-JACINTA-II-WEB	Que s’auien guanhat pro ben aguesta proteccion, pr’amor qu’eth, ennautat peth sòn amor, era, aspirant ara aunestetat e sajant de practicar-la, èren dus èssers que valien quinsevolh sòs, o en d’autes paraules, èren digni de qué se les facilitèsse es mieis tà contunhar era sua campanha vertuosa.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era soleta visita que recebien ère era de Feliciana e Olmedo.
FORTUNATA-E-JACINTA-II-WEB	Ne era ua ne er aute l’agradauen guaire a Maximiliano: era per èster ordinària e de sentiments innòbles, incapabla de desirar era aunestetat coma un estat permanent; eth per èster fòrça enventit, fòrça charraire, fòrça amic de condar condes lords e de díder paraules indecentes.
FORTUNATA-E-JACINTA-II-WEB	Entraue tostemp damb eth chapèu botat entà darrèr, hènt veir ua grossieretat de formes que non auie en realitat, imitant es manères e enquia eth caminar des embriacs, arrossegant es paraules, mès abstient-se de béuer damb era desencusa deth mau d’estomac, encara qu’en realitat ère pr’amor que se marejaue e s’enlordie ena dusau copa.
FORTUNATA-E-JACINTA-II-WEB	En confiança li didec Maximiliano a Fortunata que s’auien de cambiar de casa entà non auer vesins tan contraris ath metòde de persones decentes que s’auien impausat.
FORTUNATA-E-JACINTA-II-WEB	De tot aquerò qu’er enamorat pensaue hèr entara redempcion dera sua estimada, arren li semblaue tant urgent coma ensenhar-li a liéger e a escríuer.
FORTUNATA-E-JACINTA-II-WEB	Toti es maitins la tenguie pendent mieja ora hènt raiòtes.
FORTUNATA-E-JACINTA-II-WEB	Fortunata desiraue apréner; mès ne damb era paciéncia ne damb era atencion sostenguda se desvolopauen es sòns talents caligrafics.
FORTUNATA-E-JACINTA-II-WEB	Qu’èren ja massa durs aqueri dits entà taus delicadeses.
FORTUNATA-E-JACINTA-II-WEB	Er abit de trabalh dera sua mainadesa auie autrejat fòrça as sues mans, qu’èren polides, encara que bastes, tau que mans d’obrèra.
FORTUNATA-E-JACINTA-II-WEB	Que non auie pos entà escríuer, se tacaue de tinta es dits e sudaue fòrça, botant-se sufocada e hènt damb es pòts ua graciosa trompeta en moment de traçar era raia.
FORTUNATA-E-JACINTA-II-WEB	Plan que òc, entada eth qu’ère aisit; mès era, qu’ena sua vida n’auie vist de mès fresques, trapaue ena escritura ua dificultat invencibla.
FORTUNATA-E-JACINTA-II-WEB	Didie damb tristesa que jamès n’aprenerie e se planhie de qué ena sua mainadesa non l’auessen amiat ena escòla.
FORTUNATA-E-JACINTA-II-WEB	Era lectura la cansaue tanben, e l’engüejaue sobeiranament, pr’amor que dempús d’estar-se ua bona estona treiguent es sillabes coma qui trè era aigua d’un potz, se passaue que non comprenie bric de çò que didie eth tèxte.
FORTUNATA-E-JACINTA-II-WEB	Lançaue damb mesprètz eth libre o eth jornau, dident que ja non ère era entad aguestes causes.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	S’en orde literari non mostraue cap aplicación, en çò que hège ar art sociau non sonque ère plan aplicada, senon que mostraue aptituds notables.
FORTUNATA-E-JACINTA-II-WEB	Es leçons que Maximiliano li daue restacades a causes d’urbanitat e a coneishements rudimentaris qu’exigís era bona educacion, èren tan profitosi, que l’ère pro a viatges brèus indicacions entà qu’assimilèsse ua idia o un conjunt d’idies.
FORTUNATA-E-JACINTA-II-WEB	En pòc de temps l’ensenhèc totes es formules que se tien en ua visita de compliment, com se salude en entrar e en dider-se adiu, com s’aufrís era casa e d’autes moltes particularitats deth tracte fin.
FORTUNATA-E-JACINTA-II-WEB	Tanben aprenec causes tant importantes coma era succession des mesi der an, que non sabie, e quin mes a trenta e quin trenta un dies.
FORTUNATA-E-JACINTA-II-WEB	Encara que semble mentida, aguest qu’ei un des traits caracteristics dera ignorància espanhòla, mès enes ciutats qu’enes pòbles, e mès enes hemnes qu’enes òmes.
FORTUNATA-E-JACINTA-II-WEB	Li shautauen fòrça es trabalhs domestics, e non se cansaue jamès.
FORTUNATA-E-JACINTA-II-WEB	Es sòns muscles qu’èren d’acèr, e era sua sang afogada s’avenguie mau damb era quietud.
FORTUNATA-E-JACINTA-II-WEB	Se podie, autant mès se tenguie a prolongar es trabalhs qu’abreujar-les.
FORTUNATA-E-JACINTA-II-WEB	Planchar e lauar que l’agradaue fòrça, e s’autrejaue ad aguesti trabalhs damb delèri e afogadura, desvolopant sense cansar-se era fòrça des sòns punhs.
FORTUNATA-E-JACINTA-II-WEB	Auie es carns dures e sarrades, e era fòrça se combinaue en era damb era agilitat, era gràcia damb era rudesa entà compausar era mès beròia figura de sauvatge que se podesse imaginar.
FORTUNATA-E-JACINTA-II-WEB	Eth sòn còs non auie besonh de corset entà èster fòrça estirat.
FORTUNATA-E-JACINTA-II-WEB	Vestit eth còs hège capinautes as modistes; nud o a miei vestir, quan anaue per aquera casa estenent ròba en balcon, limpiant es mòbles o cargant es matalassi coma se siguessen coishins, entà airejar-les que semblaue ua figura de d’auti tempsi; aumens, atau ac pensaue Rubin, que solet auie vist beresa enes pintures d’amazònes o causes atau.
FORTUNATA-E-JACINTA-II-WEB	D’auti còps li semblaue hemna dera Biblia, era Betsabé aquera deth banh, era Rebeca o era Samaritana, senhores qu’auie vist en ua òbra illustrada, e que, estant tant escarrabilhades, encara se quedauen dus dits mès entà baish dera sana beresa e dera elegància dera sua amiga.
FORTUNATA-E-JACINTA-II-WEB	Enes començaments d’aquera vida, Maximiliano abandonèc fòrça es sòns estudis; mès quan anèc normalizant eth sòn amor, era consciéncia dera mission morau que se prepausaue complir l’ahisquèc ar estudi, entà hèr-se lèu un òme de carrèra.
FORTUNATA-E-JACINTA-II-WEB	E ère fòrça particular aquerò que l’arribaue.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Enes sues meditacions, solie díder que l’auie entrat talent, coma se didesse que l’auie entrar fèbre.
FORTUNATA-E-JACINTA-II-WEB	Plan que òc non ère ja eth madeish.
FORTUNATA-E-JACINTA-II-WEB	En mieja ora s’aprenie ua leçon qu’abans li costaue dues ores e fin finau non se l’arribaue a saber.
FORTUNATA-E-JACINTA-II-WEB	Creishec era sua admiracion en veder-se en classa responent damb relatiua facilitat as preguntes deth professor e en notar que se l’acodien apreciacions plan senades; e eth professor e es alumnes s’estonauen de qué Rubinius vulgaris s’auesse escarrabilhat coma per encantament.
FORTUNATA-E-JACINTA-II-WEB	Ath madeish temps trapaue un gran plaser en cèrtes lectures desparières dera Farmacia, e qu’abans non li tirauen guaire.
FORTUNATA-E-JACINTA-II-WEB	Quauqui uns des sòns companhs solien amiar enes aules, entà liéger d’amagat, òbres literaries des mès famoses.
FORTUNATA-E-JACINTA-II-WEB	Rubin non siguec jamès afeccionat a introdusir de contraband en classa, entre es planes dera Farmacia quimico-organica, eth Werther de Goëthe o es drames de Shakespeare.
FORTUNATA-E-JACINTA-II-WEB	Mès dempús d’aquera bassacada que li fotèc er amor, l’entrèc tau gust pes granes creacions literàries, que s’embadoquie en tot lieger-les.
FORTUNATA-E-JACINTA-II-WEB	S’avalèc eth Fausto, e es poèmes de Heine, damb era particularitat de qué era lengua francesa, qu’abans lo shordaue, se li hec lèu aisida.
FORTUNATA-E-JACINTA-II-WEB	En fin, qu’eth mèn òme auie passat ua grana crisi.
FORTUNATA-E-JACINTA-II-WEB	Eth cataclisme amorós cambièc era sua configuracion intèrna.
FORTUNATA-E-JACINTA-II-WEB	Se consideraue coma s’auesse estat dormint enquiath moment qu’eth sòn destin li botèc dauant aquera hemna e eth problèma dera redempcion.
FORTUNATA-E-JACINTA-II-WEB	Donques qu’aquerò ei çò que son es pècs, persones que non an deguna mission”.
FORTUNATA-E-JACINTA-II-WEB	Fortunata non auie sirventa.
FORTUNATA-E-JACINTA-II-WEB	Didie qu’era ère pro entà toti es trabalhs d’ua casa tan redusida.
FORTUNATA-E-JACINTA-II-WEB	Fòrça tardes, tant que s’estaue ena codina, Maximiliano estudiaue es sues leçons, estirat en fautulh dera sala.
FORTUNATA-E-JACINTA-II-WEB	Se non siguesse perque eth hantauma dera dineròla se l’apareishie de quan en quan en tot anonciar-li er acabament des sòs trets d’era, be n’aurie estat d’erós eth praube gojat!
FORTUNATA-E-JACINTA-II-WEB	A maugrat d’aquerò era felicitat l’embargaue.
FORTUNATA-E-JACINTA-II-WEB	L’entraue ua embriaguesa d’amor que li hège veir totes es causes tintades d’optimisme.
FORTUNATA-E-JACINTA-II-WEB	Que non i auie dificultats, non i auie perilhs ne trebucs.
FORTUNATA-E-JACINTA-II-WEB	Es sòs que ja vierien de bèth lòc.
FORTUNATA-E-JACINTA-II-WEB	Fortunata ère brava, e pro que n’èren ja es sues intencions de decéncia.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	En arribar aciu, un pensament que deth començament d’aqueri amors s’auie sauvat, donques que non lo volie manifestar senon en moment oportun, li venguec enes pòts.
FORTUNATA-E-JACINTA-II-WEB	Que non podec tier pendent mès temps aqueth secret que li gessie damb fòrça, e se non lo didie crebaue, òc, crebaue; pr’amor qu’aqueth pensament ère tot eth sòn amor, tot eth sòn esperit, era expression de tot çò de nau e sublim qu’auie en eth, e non se pòt embarrar causa tan grana ena estretesa dera discrecion.
FORTUNATA-E-JACINTA-II-WEB	Entrèc era pecadora ena sala, que hège tanben eth lòc de minjador, tà parar era taula, operación fòrça simpla e que quedaue hèta en cinc menutes.
FORTUNATA-E-JACINTA-II-WEB	Maximiliano se lancèc entara sua estimada damb aquera sòrta de vertige de respècte que l’entraue en escadences, e punant-li castament un braç qu’amiaue miei nud, e agarrant-li dempús era man basta e sarrant-la contra eth sòn còr, didec:
FORTUNATA-E-JACINTA-II-WEB	Era se metec a arrir damb incredulitat; mès Rubin repetic eth me maridi damb tu tan solemnament, que Fortunata s’ac comencèc a creir.
FORTUNATA-E-JACINTA-II-WEB	Ac pensè quan te coneishí, hè un mes…
FORTUNATA-E-JACINTA-II-WEB	Mès que me semblèc ben non dider-te arren enquia auer-te tractat un shinhau…
FORTUNATA-E-JACINTA-II-WEB	O me maridi damb tu o me morisqui.
FORTUNATA-E-JACINTA-II-WEB	Aguest qu’ei eth dilèma”.
FORTUNATA-E-JACINTA-II-WEB	Qu’a gràcia… e qué vò díder dilèma?
FORTUNATA-E-JACINTA-II-WEB	Donques aquerò: que o me maridi o me morisqui.
FORTUNATA-E-JACINTA-II-WEB	Que te cau èster mia dauant de Diu e des òmes.
FORTUNATA-E-JACINTA-II-WEB	Non vòs èster aunèsta?
FORTUNATA-E-JACINTA-II-WEB	Donques damb eth desir d’èster-ne e un nòm, que ja ei hèta era aunestetat.
FORTUNATA-E-JACINTA-II-WEB	M’è prepausat hèr de tu ua persona decenta e ne seràs, ne seràs se tu vòs…
FORTUNATA-E-JACINTA-II-WEB	S’inclinèc entà cuélher es libres qu’auien queigut en solèr.
FORTUNATA-E-JACINTA-II-WEB	Aguestes causes s’an de calcular ben… non per jo, senon per tu.
FORTUNATA-E-JACINTA-II-WEB	A!, que ja ac tengui tot pensat; e fòrça pensat…
FORTUNATA-E-JACINTA-II-WEB	Non, que non me passaue pera imagnacion.
FORTUNATA-E-JACINTA-II-WEB	Lèu serè màger d’edat, afirmèc Rubin damb vams.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata se seiguec ath sòn costat, deishant era taula a miei parar e eth minjar a punt d’usclar-se.
FORTUNATA-E-JACINTA-II-WEB	Maximiliano li hec fòrça abraçades e punets, e era ère coma empeguida… pòc alègra en realitat, espargent guardades d’un costat en aute.
FORTUNATA-E-JACINTA-II-WEB	Era generositat deth sòn amic que non l’ère indiferenta, e responec as sarrades de mans damb d’autes non tan fòrtes, e as amorasses d’amor damb d’autes d’amistat.
FORTUNATA-E-JACINTA-II-WEB	Se lheuèc entà vier ena codina, e en era eth sòn pensament se balancèc en aquera idia deth maridatge, tant que maquinaument botaue era sopa ena sopèra… “Maridar-me jo!…
FORTUNATA-E-JACINTA-II-WEB	Víuer tostemp, tostemp damb eth, cada dia… de dia e de nets…!
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maximiliano solie condar quauques causes dera familha de Rubin, que per aquerò n’auie, era, notícies de dòna Lupe, e de Juan Pablo e deth prèire.
FORTUNATA-E-JACINTA-II-WEB	Damb es detalhs qu’eth joen anaue autrejant sus es sòn parents, ja Fortunata les coneishie coma se les auesse tractat.
FORTUNATA-E-JACINTA-II-WEB	Aquera net, ahiscat pera afogadura que li causèc er ahèr deth maridatge, deishèc anar, tanhent ara sua tia, quauquarren que dilhèu ère indiscrèt.
FORTUNATA-E-JACINTA-II-WEB	Dòna Lupe prestaue sòs, mejançant un tau Torquemada, a militars, emplegats e a tot eth que calesse.
FORTUNATA-E-JACINTA-II-WEB	Parlant damb sinceritat, Maximiliano non ère d’acòrd en aquera manèra d’utilizar ua renda; mès eth, qué auie a veir damb es actes dera sua tia?
FORTUNATA-E-JACINTA-II-WEB	Aguesta l’estimaue fòrça e probablament lo harie eth sòn eretèr.
FORTUNATA-E-JACINTA-II-WEB	Qu’auie ua paperèra anciana, nera e plan grana, de hèr, dauant deth sòn lhet, a on sauvaue es sòs e es reconeishences de deute des prèsti.
FORTUNATA-E-JACINTA-II-WEB	Despenie çò qu’ère de besonh, e de mes en mes era sua fortuna aumentaue, Diu sap guaire.
FORTUNATA-E-JACINTA-II-WEB	Que deuie èster plan rica, plan rica, pr’amor qu’eth vedie que Torquemada li hège a vier rames de bilhets.
FORTUNATA-E-JACINTA-II-WEB	Per çò de sa frair Juan Pablo, ja se sabie de cèrt qu’ère damb es carlistes, e s’aguesti trionfauen, ocuparie ua posicion plan nauta.
FORTUNATA-E-JACINTA-II-WEB	Eth sòn frair Nicolás auie de parar en canonge, e qui sap, qui sap, s’en avesque…
FORTUNATA-E-JACINTA-II-WEB	En fin, que per toti es cantons s’aufrie ara joena parelha orizons de ròsa.
FORTUNATA-E-JACINTA-II-WEB	En aguesta e d’autes convèrses se passèren era prumèra net, enquia que se retirèc Maximiliano ena sua casa, demorant-se Fortunata tan cogitosa e preocupada que s’esclipsèc plan tard e passèc era net intranquilla.
FORTUNATA-E-JACINTA-II-WEB	Er aimant tanpòc ère guaire dispausat tath saunei; mès qu’ère pr’amor qu’er entosiasme li hège gatalhèues en epigastri, en tot trauessar-li ua bonha en cim des paumons, per çò que li costaue alendar e ath delà li botauen candèles alugades en cervèth.
FORTUNATA-E-JACINTA-II-WEB	Per mès qu’eth bohèsse entà amortar-les e poder dormir, non ac artenhie.
FORTUNATA-E-JACINTA-II-WEB	Era sua tia ère, damb eth, un shinhau seriosa.
FORTUNATA-E-JACINTA-II-WEB	Plan que òc deuie sospechar quauquarren, e coma persona de fòrça intelligéncia, non s’avalaue ja aqueres messorgues der estudiar dehòra de casa e des amics malauts que li calie velhar.
FORTUNATA-E-JACINTA-II-WEB	Dempús de dus dies d’aqueth qu’er exaltat gojat se lancèc a prométer era sua man, dòna Lupe auec damb eth ua grèu conferéncia.
FORTUNATA-E-JACINTA-II-WEB	Eth ròstre dera senhora non revelaue solet mesfisança, senon prigonda pena, e quan cridèc ath sòn nebot tà embarrar-se damb eth en burèu, aguest sentec aflaquir-se era sua fòrça.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dempús de clauar en eth es esplingues, guardant ath sòn nebot d’ua manèra que lo hec estrementir, li didec: “Me cau parlar-te damb tranquillitat”, tostemp qu’era tia tenguie era expression damb tranquillitat, qu’ère entà meter-li ua repassada.
FORTUNATA-E-JACINTA-II-WEB	Maximiliano ère pro ben deth cap; mès, entà plaçar-se en bona situacion, didec que sentie començaments de mau de cap.
FORTUNATA-E-JACINTA-II-WEB	Atau, dòna Lupe aurie pietat d’eth.
FORTUNATA-E-JACINTA-II-WEB	Se deishèc quèir en un fautulh e se sarrèc eth front.
FORTUNATA-E-JACINTA-II-WEB	Rubin, sense compréner a qué podie referir-se era sua tia, pensèc qu’arren auie a veir aquerò damb es sòns amors clandestins, e alendèc.
FORTUNATA-E-JACINTA-II-WEB	Era opression der epigastri se li hec mès leugèra, e acabèc tranquillizant-se en enténer aquerò:
FORTUNATA-E-JACINTA-II-WEB	Entà qué tanti torns?
FORTUNATA-E-JACINTA-II-WEB	Era tua tia Melitona Llorente qu’a passat entà ua vida milhor.
FORTUNATA-E-JACINTA-II-WEB	Guarda era carta que me ditz eth prèire de Molina de Aragón.
FORTUNATA-E-JACINTA-II-WEB	Moric coma ua santa, recebec es sants Sacraments e deishèc trenta mil reiaus entà misses”.
FORTUNATA-E-JACINTA-II-WEB	Maximiliano coneishie plan pòc ara sua tia mairau.
FORTUNATA-E-JACINTA-II-WEB	Que l’auie vist solet tres o quate còps estant plan mainatge, e non l’auie ena sua imaginacion que per çò des coquilhons e eth most codut que manaue coma present cada an en vida de D. Nicolás Rubin.
FORTUNATA-E-JACINTA-II-WEB	Era notícia dera mòrt d’aguesta brava senhora que l’afectèc pòc.
FORTUNATA-E-JACINTA-II-WEB	Maximiliano non ac entenec ben per estar-se era d’esquia, e aquerò l’interessaue tant que se lheuèc, botèc un code sus era comòda e aquiu se hec a repetir eth concèpte pr’amor de saber-se’n ben.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mès que ja sabes qu’enes pòbles non se sap çò que s’a e çò que non s’a.
FORTUNATA-E-JACINTA-II-WEB	Probablament era defuntada tierie quauqui sòs en prèsti qu’ei coma lançar-les entath vent.
FORTUNATA-E-JACINTA-II-WEB	Se crube tard e mau, quan se crube.
FORTUNATA-E-JACINTA-II-WEB	Atau, donc, non vos hescatz guaires illusions.
FORTUNATA-E-JACINTA-II-WEB	Quan Juan Pablo vengue en Madrid anarà tà Molina de Aragón tà saber-se’n deth testament e recuélher çò qu’ei vòste”.
FORTUNATA-E-JACINTA-II-WEB	Donques que i vage de seguit, didec Maximiliano balhant un còp de man sus era comòda.
FORTUNATA-E-JACINTA-II-WEB	Tanlèu arribe qu’agarre ena madeisha estacion eth bilhet e plaf… tath tren un aute còp.
FORTUNATA-E-JACINTA-II-WEB	Òme, tranquil.
FORTUNATA-E-JACINTA-II-WEB	Eth tòn frair qu’ei en Bayona.
FORTUNATA-E-JACINTA-II-WEB	Çò de milhor ei que vengue entà Molina abans de vier en Madrid.
FORTUNATA-E-JACINTA-II-WEB	L’escriuerè aué madeish.
FORTUNATA-E-JACINTA-II-WEB	Padega-te; tu qu’ès atau, o era apatia caminant o era pura povora…
FORTUNATA-E-JACINTA-II-WEB	Aquerò qu’ei ara, pr’amor qu’abans, entà botjar un pè li demanaues permís ar aute.
FORTUNATA-E-JACINTA-II-WEB	Que t’as tornat fòrça alugat.
FORTUNATA-E-JACINTA-II-WEB	Lo guardèc d’ua manera tant escrutadora, qu’ath praube gojat se li torneren a aclapar es anims.
FORTUNATA-E-JACINTA-II-WEB	Qu’ère un òme de caractèr tostemp qu’era sua tia non li clauèsse era flecha des sòns uelhets grisi e sagaci, e se vedec tan perdut que se pressèc a cambiar de convèrsa, preguntant-li ara sua tia se guaire ans auie dòna Melitona.
FORTUNATA-E-JACINTA-II-WEB	S’estèc era senhora Jáuregui ua estona en hèr compdes, estirat eth pòt inferior, eth cap oscillant coma un pendul e es uelhs tachadi en soler de naut, enquia que gessec ua chifra, que d’era Maximiliano non se n’encuedèc.
FORTUNATA-E-JACINTA-II-WEB	Tornèc dempús era senhora Lupe a cuélher en boca era metamorfòsi deth sòn nebot, deishant anar quauques badinades, qu’ad aguest li sonèc a intencions amagades.
FORTUNATA-E-JACINTA-II-WEB	Tu te passes eth dia e era mitat dera net en bèra conspiracion… pr’amor que peth costat des hemnes non me cau pòur, francament.
FORTUNATA-E-JACINTA-II-WEB	Aqueth non poderies incomodaue autant ath joen e li semblaue tant umiliant, que siguec a mand de dar ara sua tia ua desmentida coma ua casa.
FORTUNATA-E-JACINTA-II-WEB	Mès que non passèc d’aciu, pr’amor que dòna Lupe li calec ocupar-se de causes mès importantes que de saber s’eth sòn nebot poderie o non poderie.
FORTUNATA-E-JACINTA-II-WEB	Papitos siguec qui lo sauvec aqueth dia, tirant entada era tota era atencion dera patrona dera casa.
FORTUNATA-E-JACINTA-II-WEB	Pr’amor qu’era beròia aquera auie dies.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mès d’auti dies non se la podie tier.
FORTUNATA-E-JACINTA-II-WEB	Aqueth dia comencèc coma es boni e acabèc estant des pejors.
FORTUNATA-E-JACINTA-II-WEB	Peth maitin auie complit admirablament; que siguec plan esdegada de lengua e de mans, hènt amorasses e hènt guimbets quan era senhora la deishaue de uelh.
FORTUNATA-E-JACINTA-II-WEB	Semblabla fèbre qu’ère senhau de pròchi capviraments.
FORTUNATA-E-JACINTA-II-WEB	Plan, donc, pera tarde esmiegèc era cubertèra d’ua caceròla, e d’alavetz ençà tot siguec un pur desastre.
FORTUNATA-E-JACINTA-II-WEB	Quan s’emmaliciaue se poirie pensar que hège es causes mau de bon voler.
FORTUNATA-E-JACINTA-II-WEB	Li manauen aquerò e gessie damb aquerò d’aute.
FORTUNATA-E-JACINTA-II-WEB	Que non se pòden compdar es fautes que hec en ua ora.
FORTUNATA-E-JACINTA-II-WEB	Pro didie dòna Lupe qu’auie dus dimònis caladi en còs e qu’ère dolenta, dolenta de vertat, ua pògavergonha, ua mau educada e ua calamitat… en tota era extension dera paraula.
FORTUNATA-E-JACINTA-II-WEB	E coma mès pelejauen, pejor que pejor.
FORTUNATA-E-JACINTA-II-WEB	Passèc tanta aigua deth topin caud entath topin dera verdura, qu’aguesta se quedèc inondada.
FORTUNATA-E-JACINTA-II-WEB	Es cedes s’usclèren, e quan se les anauen a minjar qu’èren amargants coma dimònis.
FORTUNATA-E-JACINTA-II-WEB	Era sopa non auie cristian que se l’avalèsse de tanta sau que li metec aquera condemnada.
FORTUNATA-E-JACINTA-II-WEB	Ath delà ère ua insolenta, pr’amor qu’en loc d’arreconéisher era sua turpìtud didie que n’auie eth tòrt era senhora, e qu’era, era plan polhosa, non s’estarie aquiu ne un dia mès pr’amor que guardatz… en quinsevolh lòc la tractarien milhor.
FORTUNATA-E-JACINTA-II-WEB	Dòna Lupe se pelejaue damb era violentament, argumentant damb crudèus pecigades, e higent qu’ère autorizada pera mair entà esbauçar-la s’ère de besonh.
FORTUNATA-E-JACINTA-II-WEB	Ad aquerò Papitos contestaue lançant arrais pes uelhs: “Ai, hilha, non m’esbaucetz tant!” Aguest solie èster eth punt mès naut dera peleja, qu’acabaue en tot balhar-li era senhora ara sua sirventa un gran boet e estarnant-se era auta a plorar…
FORTUNATA-E-JACINTA-II-WEB	Es asenades seguien, e en mestrar era taula botaue es plats sus era sense considerar que non èren de hèr.
FORTUNATA-E-JACINTA-II-WEB	Dòna Lupe la menaçaue damb manar-la tara galèra o damb cridar a ua parelha, damb marinar-la e botar-la en salmoira, e de man en man s’anaue padegant aquera fereta enquia que se quedaue coma un gant.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maximiliano, content de veir qu’era sua tia damb aqueth gran tarrabastalh, non s’ocupaue d’eth, se metie dera part dera autoritat e en contra de Papitos.
FORTUNATA-E-JACINTA-II-WEB	Òc, òc; qu’ère plan dolenta, plan descarada, e s’auie de vigilar d’apròp.
FORTUNATA-E-JACINTA-II-WEB	Ahiscaue era colèra de dòna Lupe pr’amor de qué aguesta non se virèsse contra eth en tot parlar-li deth cambiament de costums e de çò que hège dehòra de casa.
FORTUNATA-E-JACINTA-II-WEB	Dòna Lupe anèc aquera net en çò des dera Caña, e s’estèc aquiu es ores mòrtes.
FORTUNATA-E-JACINTA-II-WEB	Maximiliano entrèc tàs onze.
FORTUNATA-E-JACINTA-II-WEB	Auie deishat a Fortunata ajaçada e lèu adormida, e se retirèc decidit a acarar es burletes dera sua tia e a exprimir- se damb era.
FORTUNATA-E-JACINTA-II-WEB	Pr’amor que dempús deth cas der eretatge, non podie auer dobtes de qué era Providéncia l’afavorie, en tot daurir-li eth camin.
FORTUNATA-E-JACINTA-II-WEB	Jamès auie estat eth guaire religiós; mès qu’aquera net semblaue un mesprètz e enquia ua ingratitud non consagrar ara divinitat un pensament, ja que non ua oracion.
FORTUNATA-E-JACINTA-II-WEB	Qu’ère coma capvirat.
FORTUNATA-E-JACINTA-II-WEB	Peth camin guardaue es esteles e les trapaue mès beròies que jamès, e fòrça nasejaires e charraires.
FORTUNATA-E-JACINTA-II-WEB	A Fortunata, sense mentar-li er eretatge per respècte ara defuntada, li didec quauquarren des sues proprietats de Molina de Aragón, e de qué es sòs en ipotèques èren es milhors sòs deth mon.
FORTUNATA-E-JACINTA-II-WEB	Es fanaus deth carrèr li semblauen astres, es caminaires excellentes persones, possades pes milhors desirs e pes sentiments mès nòbles.
FORTUNATA-E-JACINTA-II-WEB	Entrèc ena sua casa prèst a espandir-se damb era sua tia… “Gausarè?, pensaue.
FORTUNATA-E-JACINTA-II-WEB	Se gausèssa…
FORTUNATA-E-JACINTA-II-WEB	E qué i a de dolent en aquerò?
FORTUNATA-E-JACINTA-II-WEB	A tot darrèr, se qué pòt hèr era mia tia?
FORTUNATA-E-JACINTA-II-WEB	Dilhèu se me minjarà?
FORTUNATA-E-JACINTA-II-WEB	Se me remís eth dret a maridar-me damb qui jo volga, que ja li diderè jo quate causes.
FORTUNATA-E-JACINTA-II-WEB	Que non se coneish eth gèni des persones enquia que non arribe era escadença de demostrà’c”.
FORTUNATA-E-JACINTA-II-WEB	A maugrat d’aguestes disposicions bellicoses, quan Papitos li didec qu’era senhora non auie entornat encara, se treiguec deth dessús un gran pes, donques que de vertat era revelacion deth secret e eth rambalh que vierie dempús èren entà aclapar ath mès valent.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Venguec entara codina darrèr de Papitos, seguint un ancian costum de reünir-se e d’entretier-se en charrades saboroses quan se trapauen solets.
FORTUNATA-E-JACINTA-II-WEB	Un an abans, era mosseta e er estudiant se passauen es ores mòrtes ena codina, en tot condar-se condes o prepausar-se endonvietes.
FORTUNATA-E-JACINTA-II-WEB	En aguestes era gojateta qu’anaue fòrta.
FORTUNATA-E-JACINTA-II-WEB	Es sues arridalhades s’entenien deth carrèr estant quan repetie era endonvieta sense qu’er aute l’a sabesse endonviar.
FORTUNATA-E-JACINTA-II-WEB	Maximiliano se grataue eth cap, agudant eth sòn enteniment; mès era solucion que non gessie.
FORTUNATA-E-JACINTA-II-WEB	Papitos lo cridaue talòs, bèstia e d’autes causes pejor sense qu’eth se shordèsse.
FORTUNATA-E-JACINTA-II-WEB	Eth cuelhie era sua resvenja enes condes, pr’amor que ne sabie fòrça, e era les escotaue damb embelinament, damb era boca dubèrta de land en land e es uelhs tachadi en narrador.
FORTUNATA-E-JACINTA-II-WEB	Aquera net qu’ère Papitos de plan mala encolia per çò dera repassada qu’auie recebut, e l’auie fòrça ràbia ath senhoret pr’amor que non s’auie botat dera sua part ena peleja, coma d’auti viatges.
FORTUNATA-E-JACINTA-II-WEB	Maximiliano cercaue ua formula entà demanar-li perdon sense pèrder era sua dignitat de senhoret.
FORTUNATA-E-JACINTA-II-WEB	Se sentie damb impulsi de proteccion entada era.
FORTUNATA-E-JACINTA-II-WEB	Qu’ei vertat qu’auien jogat amassa; qu’er an passat, a maugrat dera diferéncia d’edats, èren autant mainatges era un coma er aute, e s’entretenguien en jòcs innocents.
FORTUNATA-E-JACINTA-II-WEB	Mès que ja es causes auien cambiat.
FORTUNATA-E-JACINTA-II-WEB	Eth qu’ère òme, e quin òme!, e Papitos ua mainadeta ajoguida sense bric de sen. Mès ère bona gojata, e quan seiguesse eth cap e hèsse ua estirada que serie ua sirventa inapreciabla.
FORTUNATA-E-JACINTA-II-WEB	Era gojateta, dempús que li didec totes aqueres injúries, se metec a repassar ua micha, qu’en era auie botada era man quèrra coma en un gant.
FORTUNATA-E-JACINTA-II-WEB	Sus era taula i auie eth sòn estug de costura, qu’ère ua caisha de tabac.
FORTUNATA-E-JACINTA-II-WEB	Ath sòn laguens i auie camishets, cintòtes, ua canòla d’agulhes plan rosigada, un bocin de cera blanca, botons e d’autes causes restacades ar art dera costura.
FORTUNATA-E-JACINTA-II-WEB	Eth quadèrn que Papitos aprenie a liéger ère tanben aquiu, damb es huelhes lordes e reviradas.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que non cau… escanaulit, espatula, que semble un gancho…
FORTUNATA-E-JACINTA-II-WEB	Que non voi que me cuelhe era leçon, repliquèc era gojata imitant-li era votz e eth ton.
FORTUNATA-E-JACINTA-II-WEB	Non sigues sauvatge…
FORTUNATA-E-JACINTA-II-WEB	Que te cau apréner a liéger, tà que pogues èster ua hemna complèta, didec Rubin esforçant-se en semblar senat.
FORTUNATA-E-JACINTA-II-WEB	Aué qu’as estat un shinhau gessuda, mès aquerò que ja s’a passat.
FORTUNATA-E-JACINTA-II-WEB	S’ès senada, se te guardarà tostemp coma dera familha.
FORTUNATA-E-JACINTA-II-WEB	Guarda, tè!…
FORTUNATA-E-JACINTA-II-WEB	Que non t’abandoram jamès, didec eth joen holat de desirs de proteccion.
FORTUNATA-E-JACINTA-II-WEB	Sabes se qué te digui?…
FORTUNATA-E-JACINTA-II-WEB	Tà que t’en sàpies, gojata, tà que te’n sàpies, sabe-te’n que quan jo me marida… quan jo me marida, te harè a vier damb jo entà que sigues era puncèla dera mia senhora.
FORTUNATA-E-JACINTA-II-WEB	Maridar-se, vosté!…
FORTUNATA-E-JACINTA-II-WEB	S’era senhoreta ditz que vosté non se pòt maridar…
FORTUNATA-E-JACINTA-II-WEB	Òc, que l’ac didie a dòna Silvia era auta net.
FORTUNATA-E-JACINTA-II-WEB	Era indignacion que sentec Maximiliano en enténer aguest concèpte siguec tan viua, que se s’auesse manifestat en hèts s’aurie passat ua catastròfa.
FORTUNATA-E-JACINTA-II-WEB	Donques que tau oltratge non podie responer-se senon agarrant a Papitos peth còth e estofant-la.
FORTUNATA-E-JACINTA-II-WEB	Er inconvenent d’aquerò s’estaue en qué Papitos auie plan mès fòrça qu’eth.
FORTUNATA-E-JACINTA-II-WEB	Qu’ès çò de mès animau e çò de mès grossièr, didec Rubin.
FORTUNATA-E-JACINTA-II-WEB	Pòs-te!…
FORTUNATA-E-JACINTA-II-WEB	Tu que non t’as het a vier jamès ua bona repassada, e sò jo qui te la vau a balhar…
FORTUNATA-E-JACINTA-II-WEB	E perqué aguesti arridolets tant estupids?…
FORTUNATA-E-JACINTA-II-WEB	Perque t’è dit que me maridi?
FORTUNATA-E-JACINTA-II-WEB	Donques òc, me maridi pr’amor que voi.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Hège temps que Maximiliano volie parlar d’aquera manèra damb quauquarrés, e hèr veir eth sòn pensament liure e sense trebolament.
FORTUNATA-E-JACINTA-II-WEB	Era confidéncia que tan de mau hèr ère damb ua auta persona, qu’ère aisida damb era codinereta, e er òme se creishec dempús de díder es prumères paraules.
FORTUNATA-E-JACINTA-II-WEB	En arribar en aguest punt, Papitos non comprenec arren de çò qu’eth senhoret li didie…
FORTUNATA-E-JACINTA-II-WEB	Qu’ère un lenguatge nau, coma èren naues era expression d’eth e era cara seriosa que botaue.
FORTUNATA-E-JACINTA-II-WEB	Que non botaue aquera cara quan condaue es condes.
FORTUNATA-E-JACINTA-II-WEB	Se jo trapi era hemna que me shaute, qu’ei era mitat, se non era totalitat dera mia vida, ua hemna que me transforme, inspirant-me accions nòbles e autrejant-me qualitats qu’abans non auia, per qué non m’è de maridar damb era?
FORTUNATA-E-JACINTA-II-WEB	A veir, que m’ac diguen; que me balhen ua rason, mieja rason aumens…
FORTUNATA-E-JACINTA-II-WEB	En arribar aciu, er orador s’embolhèc un shinhau, e non per pòur dera dialectica deth sòn contrari.
FORTUNATA-E-JACINTA-II-WEB	Papitos, dempús d’estonar-se fòrça dera solemnitat qu’eth sòn senhoret parlaue e des causes incomprensibles que li didie, comencèc a engüejar-se.
FORTUNATA-E-JACINTA-II-WEB	Seguic Maximiliano descargant eth sòn còr, donques que ua auta escadença de desfogament coma aquera non se l’auie de presentar, e a tot darrèr era mainada estirèc eth braç quèrre sus era taula, e coma qu’ère tan fatigada deth rambalh d’aqueth dia e des patacs, hec deth braç un coishin e inclinèc eth sòn cap sus eth.
FORTUNATA-E-JACINTA-II-WEB	En aqueth moment, Maximiliano, enventit pera sua pròpria eloqüéncia, didec: “Era soleta rason que me balhen ei que s’a estat o non a estat aquerò o aquerò d’aute.
FORTUNATA-E-JACINTA-II-WEB	Digui qu’ei faus, plan faus.
FORTUNATA-E-JACINTA-II-WEB	Se i a ena sua existéncia dies vergonhosi, e non diderè tant coma vergonhosi, dies auratjosi, dies malerosi, qu’a estat pera fòrça deth besonh dera praubetat, e non per vici…
FORTUNATA-E-JACINTA-II-WEB	Es òmes, es senhorets, aguesta raça de Cain, corrompuda e miserabla, que n’an eth tòrt…
FORTUNATA-E-JACINTA-II-WEB	Qu’ac digui e ac repetisqui.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Papitos dormie coma un àngel, emparada era gauta sus eth braç regde, e sauvant ena man era micha, que pes sòns traucs pistauen es dits.
FORTUNATA-E-JACINTA-II-WEB	Dormie placidament, era cara seriosa, coma s’aprovèsse inconscientament es insults qu’er aute didie des seductors, e profitèsse era leçon entà quan li toquèsse.
FORTUNATA-E-JACINTA-II-WEB	Eth madeish calor des sues paraules amièc a Maximiliano enquia ua exaltacion que semblaue insalubra.
FORTUNATA-E-JACINTA-II-WEB	Que non podie èstar-se parat ne carat.
FORTUNATA-E-JACINTA-II-WEB	Se lheuèc e venguec pes correders, parlant solet en votz baisha o hènt gèsti.
FORTUNATA-E-JACINTA-II-WEB	Eth correder ère escur; mès eth coneishie tan ben toti es cornèrs, que caminaue per eri sense trantalhar.
FORTUNATA-E-JACINTA-II-WEB	Entrèc ena sala que tanben ère ena escurina, se calèc en burèu dera sua tia, que se retiraue ara madeisha gòrja de lop per çò que hè a tenebrós, e aquiu se l’aumentèc era facóndia, e era energia des sues declamacions arribaue ena frenesia.
FORTUNATA-E-JACINTA-II-WEB	Apuant es frasses damb gèsti enfatics, se l’acodien expressions d’admirable efècte, frases capables de hèr quèir d’esquia a toti es individús dera familha se les entenessen.
FORTUNATA-E-JACINTA-II-WEB	Quin malastre que non siguesse aquiu era sua tia…!
FORTUNATA-E-JACINTA-II-WEB	Coma se la vedesse, li deishèc anar aguestes atrevides expressions: “E tà que vo’n sapiatz ja d’un còp, jo que non cèdi ne posqui céder, pr’amor que seguisqui en aquerò er impuls dera mia consciéncia, e contra era consciéncia non valen pegaries, ne aguest pialèr, aguest pialèr, òc senhora, de….
FORTUNATA-E-JACINTA-II-WEB	Tè, que sentie de vertat que non siguesse dauant d’eth en fautulh de tapís dera taula era pròpria veuda de Jáuregui en còs e amna, pr’amor que solide li diderie çò madeish que li didie ara sua imatge figurada e supausada.
FORTUNATA-E-JACINTA-II-WEB	Dempús gessec un aute còp en correder a on contunhèc eth discors, passejant-se d’un costat en aute e gesticulant a favor dera escurina.
FORTUNATA-E-JACINTA-II-WEB	Era solitud, eth silenci dera net e era pòca lum afavorissen as timids entara sua comedia de gausadi e charraires, en tot auer-se ada eri madeishi coma public e enventir-se damb era sua aisida capitada.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Quan dòna Lupe piquèc ena pòrta, eth sòn nebot la dauric, e s’estonèc era de qué encara siguesse de pès.
FORTUNATA-E-JACINTA-II-WEB	En enténer era campaneta, acodic era gojata estramuncant e heregant-se es uelhs.
FORTUNATA-E-JACINTA-II-WEB	Dòna Lupe non didec que: “tath lhet toti”.
FORTUNATA-E-JACINTA-II-WEB	Qu’ère ja tard e Papitos li calie maitiar.
FORTUNATA-E-JACINTA-II-WEB	Eth nebot e era codinereta entrèren sense hèr bronit enes sues respectiues tutes, coma es conilhs quan entenen es passi deth caçador.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era declaracion de Maximiliano auie botat a Fortunata ena perplexitat mès grana e penibla.
FORTUNATA-E-JACINTA-II-WEB	Aquera net e es nets a vier dormic mau per çò dera vivasitat deth pensar e es contradictòries idies que se l’acodien.
FORTUNATA-E-JACINTA-II-WEB	Dempús d’ajaçada li calec lheuar-se e se metec, estropada en ua manta, en fautulh dera sala; mès que non se quedèren es pensaments entre es linçòs, senon que venguien damb era a on que siguesse.
FORTUNATA-E-JACINTA-II-WEB	Ena prumèra net dominèren, fin finau, dempús d’ua longa batalha, es idies afirmatiues.
FORTUNATA-E-JACINTA-II-WEB	Auer un nòm, non hèr-se ja damb gentòta, senon damb cavalièrs e senhores!.
FORTUNATA-E-JACINTA-II-WEB	Maximiliano qu’ère un benaurat, e solide que la haria erosa.
FORTUNATA-E-JACINTA-II-WEB	Aquerò pensaue peth maitin, dempùs de lauar-se e alugar era lum, quan agarraue eth tistèr pr’amor de vier ena crompa.
FORTUNATA-E-JACINTA-II-WEB	Se botèc eth mantèl e eth mocador en cap, e baishèc tath carrèr.
FORTUNATA-E-JACINTA-II-WEB	Sonque botar es pès ena via publica es sues idies que se cambièren.
FORTUNATA-E-JACINTA-II-WEB	Me fot pera espatla e jo lo lhèui coma ua pluma.
FORTUNATA-E-JACINTA-II-WEB	Un marit qu’a mens fòrça qu’era hemna non ei, non pòt èster marit.
FORTUNATA-E-JACINTA-II-WEB	Eth praubet qu’ei un benedit de Diu; mès que non lo poirè estimar encara que visca damb eth mil ans.
FORTUNATA-E-JACINTA-II-WEB	Tan distrèta ère, qu’eth carnissèr li demanèc tres còps se qué volie sense obtier responsa.
FORTUNATA-E-JACINTA-II-WEB	Fin finau se n’encuedèc.
FORTUNATA-E-JACINTA-II-WEB	Aciu qu’ac auetz, simpatia, e manatz.
FORTUNATA-E-JACINTA-II-WEB	Tanben crompèc dues onces de porcèth; dempús un caulet en lòc des verdures dera carnisseria, e ena botiga dera cantoada, arròs, quate ueus e ua lhauna de peberòts morrons.
FORTUNATA-E-JACINTA-II-WEB	En tornar ena sua casa revisèc era lum e se metec a netejar e a escampar.
FORTUNATA-E-JACINTA-II-WEB	Tant que treiguie eth povàs as mòbles, tornèc tath tèma: “que non se trape cada dia un òme que se volgue calar ath dessús ua carga coma aguesta”.
FORTUNATA-E-JACINTA-II-WEB	Hec eth lhet e dempús comencèc a pientar-se.
FORTUNATA-E-JACINTA-II-WEB	Quan vedec en miralh era sua polida cara esblancossida, se metec a tier arguments comparatius:
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	E be ne flairen de mau es farmàcies!
FORTUNATA-E-JACINTA-II-WEB	Qu’aurie d’auer seguit ua auta carrèra…
FORTUNATA-E-JACINTA-II-WEB	Que Diu m’ac age…
FORTUNATA-E-JACINTA-II-WEB	Dempús d’aguesta reticéncia, que per çò de determinanta semblaue hilha d’ua conviccion prigonda, seguic contemplant e admirant era sua beresa.
FORTUNATA-E-JACINTA-II-WEB	Ère capinauta des sòns uelhs neri, tan beròis que, sivans judici d’era madeisha, li dauen era punhalada ar Esperitui Santo.
FORTUNATA-E-JACINTA-II-WEB	Eth ròstre qu’ère ua preciositat pera sua puretat mata e era sua transparéncia e ton d’evòri nauèth trabalhat; era boca, un shinhau grana, mès fresca e tan polida autant ena arridalha coma en anuèg…
FORTUNATA-E-JACINTA-II-WEB	E dempús uns dents!
FORTUNATA-E-JACINTA-II-WEB	Eth nas qu’ère perfècte.
FORTUNATA-E-JACINTA-II-WEB	E ara fin, apraiant-se era cabeladura nera a abondiua coma es maus pensaments, didie: “Vai, quin peuet que m’a dat Diu!”.
FORTUNATA-E-JACINTA-II-WEB	Quan ja acabaue, li venguec ena ment ua observacion, que non se hège alavetz per prumèr viatge.
FORTUNATA-E-JACINTA-II-WEB	Se la hège cada dia, e ère aguesta: “Guaire mès beròia sò ara que… abans!
FORTUNATA-E-JACINTA-II-WEB	E dempús se botèc fòrça trista.
FORTUNATA-E-JACINTA-II-WEB	Es bocinets de lèit calhada despareisheren jos es pòts arroncilhadi, e se li metec ena entrecelha coma ua densa broma.
FORTUNATA-E-JACINTA-II-WEB	Er arrai que passaue per laguens didie atau: “Se me vedesse ara…!”.
FORTUNATA-E-JACINTA-II-WEB	Jos eth pes d’aguesta consideracion s’estèc ua longa estona quieta e muda, era guardada perduda.
FORTUNATA-E-JACINTA-II-WEB	Se desvelhèc ara fin d’aquerò que semblaue un letargia, e tornant a guardar-se, s’encoratgèc damb era reflexion deth sòn bon pòrt en miralh.
FORTUNATA-E-JACINTA-II-WEB	Enquia e tot quan m’anugi ei polida…
FORTUNATA-E-JACINTA-II-WEB	A veir se com me boti quan m’anugi?
FORTUNATA-E-JACINTA-II-WEB	Atau, atau…
FORTUNATA-E-JACINTA-II-WEB	Eth còp de campana dera pòrta l’obliguèc a deishar eth tocador.
FORTUNATA-E-JACINTA-II-WEB	Gessec a daurir damb eth piente en ua man e era tovalhòla enes espatles.
FORTUNATA-E-JACINTA-II-WEB	Qu’ère eth redemptor, qu’entrèc fòrça content e li didec qu’acabèsse de pientar-se.
FORTUNATA-E-JACINTA-II-WEB	Coma que ja acabaue, lèu demorèc tot hèt.
FORTUNATA-E-JACINTA-II-WEB	Maximiliano la laudèc pera sua resolucion de non cuélher pientadores.
FORTUNATA-E-JACINTA-II-WEB	Per qué es hemnes non s’an de pientar soletes?
FORTUNATA-E-JACINTA-II-WEB	Aquera que non ne sàpie que n’aprene.
FORTUNATA-E-JACINTA-II-WEB	Aquerò madeish didie Fortunata.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata asseguraue qu’aguest costum sòn non auie cap de merit pr’amor qu’eth trabalh li shautaue.”Qu’ès ua joieta, li didie eth sòn aimant damb orgulh.
FORTUNATA-E-JACINTA-II-WEB	Per çò des pientadores, totes son ues granes petofières, e ena casa qu’entren non i pòt auer patz”.
FORTUNATA-E-JACINTA-II-WEB	Mès endauant ja cuelherien bèra sirventa, donques que tanpòc calie qu’era s’aucisse a trabalhar.
FORTUNATA-E-JACINTA-II-WEB	Solide se traparien en bona posicion, e dilhèu bèth dia aurien convidadi ena sua taula.
FORTUNATA-E-JACINTA-II-WEB	Eth servici qu’ei de besonh, e arribarie eth dia segurament que non se poirien estar sense ua hilhuquèra.
FORTUNATA-E-JACINTA-II-WEB	Ara seguida, treiguec eth joen a lúder eth tèma deth maridatge, e didec taus causes que Fortunata non podec mens de rénder eth sòn esperit a tanta generositat e noblesa d’amna.
FORTUNATA-E-JACINTA-II-WEB	Jo que boti sus era tua tèsta era corona de hemna aunèsta; tu que haràs tà que non se te queigue e tà amiar-la dignament.
FORTUNATA-E-JACINTA-II-WEB	Çò de passat, qu’ei ja passat, e er empenaïment non dèishe tralha de taca, ne ua soleta tralha.
FORTUNATA-E-JACINTA-II-WEB	Çò que digue era gent que non mos impòrte.
FORTUNATA-E-JACINTA-II-WEB	Qué ei era gent?, guarda ben e veiràs que non ei arren, quan non ei era consciéncia”.
FORTUNATA-E-JACINTA-II-WEB	A Fortunata li vengueren es lèrmes enes uelhs, donques qu’ère fòrça accessibla ara emocion, e tostemp que se li parlaue damb solemnitat e damb un sentiment generós, s’esmoiguie encara que non comprenesse ben quauqui concèptes.
FORTUNATA-E-JACINTA-II-WEB	L’atrendien eth ton, er estil e era expression des uelhs.
FORTUNATA-E-JACINTA-II-WEB	Pensèc alavetz qu’ere un cas de consciéncia hèr-li ua observacion ath sòn amic:
FORTUNATA-E-JACINTA-II-WEB	Volie díder dignitat; mès que non trapèc era paraula per çò deth pòc usatge que de paraules d’aguesta sòrta n’auie hèt.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Volie díder damb un estigmata en front; mès ne se’n sabie dera paraula ne encara que se n’auesse sabut l’aurie prononciat correctament.
FORTUNATA-E-JACINTA-II-WEB	Mès Maximiliano, fòrt ena sua idia e ena sua consciéncia, coma laguens d’un doble baloard inexpugnable, se metec a arrir.
FORTUNATA-E-JACINTA-II-WEB	Semblables arguments qu’èren entada eth coma ne serien entàs possessors de Gibraltar eth veir que les volie assautar un enemic armat damb ua lata.
FORTUNATA-E-JACINTA-II-WEB	Que non hège cabau eth des estupiditats dera plèba!…
FORTUNATA-E-JACINTA-II-WEB	Quan era sua consciéncia li didie: “guarda, hilh, aguest qu’ei eth camin deth ben; ve-te’n per eth”, que ja podie vier tot eth genre uman a tier-lo; que ja podien afustar-lo damb un canon ralhat.
FORTUNATA-E-JACINTA-II-WEB	Pr’amor qu’eth anaue treiguent eth sòn caractèr que d’eth encara non se n’auie encuedat era gent, un carácter d’acèr, e tot aquerò que se didie dera sua timiditat èren paraules.
FORTUNATA-E-JACINTA-II-WEB	Tot çò d’aute cor peth mèn compde, deisha-me a jo, tu dèisha-me a jo”.
FORTUNATA-E-JACINTA-II-WEB	Pòc dempús esdejoaue Fortunata, e Maximiliano estudiaue, escambiant de quan en quan quauques paraules.
FORTUNATA-E-JACINTA-II-WEB	Tota aquera tarde senhoregèren er esperit dera joena es idies optimistes, pr’amor qu’eth se deishèc anar quauquarren d’eretatges, de tèrres e d’ipotèques en Molina de Aragón, en tot assegurar qu’es sues vinhes podien autrejar-li tant e quant.
FORTUNATA-E-JACINTA-II-WEB	Pera net avisèren que les hessen a vier cafè, e venguec eth mosso dera Paz damb eth.
FORTUNATA-E-JACINTA-II-WEB	Olmedo e Feliciana entrèren ena conversa.
FORTUNATA-E-JACINTA-II-WEB	Qu’èren de morros e a penes se parlauen, senhau clar de peleja domestica.
FORTUNATA-E-JACINTA-II-WEB	E se passe que s’es estats mès fòrts se trinquen quan era isenda non va damb perfècta regularitat, aquera casa, larèr, familha o çò que siguesse, non podie mens que ressentir-se des anomalias d’un budgèt qu’eth sòn estat permanent ère eth deficit.
FORTUNATA-E-JACINTA-II-WEB	Feliciana auie ja empenhat çò de milhoret dera sua ròba, e Olmedo auie perdut eth credit d’ua manèra absoluda.
FORTUNATA-E-JACINTA-II-WEB	Pera manca de credit se pèrden es republiques madeish qu’es monarquies.
FORTUNATA-E-JACINTA-II-WEB	E ja non se hège illusions eth brave d’Olmedo sus era pròcha catastròfa.
FORTUNATA-E-JACINTA-II-WEB	Es sòns amics, que lo coneishien ben, vedien en eth mens fermetat entà tier eth papèr de libertin, e soent se li clarejaue era bona natura a trauèrs dera masca.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Quan lo vederen es sòns amics, amaguèc es libres en huelhatge, pr’amor que non li shautaue que li desnishèssen aqueth flaquitge.
FORTUNATA-E-JACINTA-II-WEB	Daue fòrça importància ara conseqüéncia des actes umans, e auie coma desaunor eth hèt de deishar còp sec era casaca e es insignes de pòcvau.
FORTUNATA-E-JACINTA-II-WEB	Qué diderie era gent, qué es amics, qué es mecosi, mès joens qu’eth, que lo cuelhien per modèl?
FORTUNATA-E-JACINTA-II-WEB	Que se trapaue ena situacion d’aqueri gojats qu’entà dar-se mina d’òme aluguen un cigar plan fòrt e se lo comencen a humar e se maregen damb eth; mès que sagen de dominar es nausèes tà que non se digue que s’an embriagat.
FORTUNATA-E-JACINTA-II-WEB	Olmedo non podie tier mès era òrra inquietud, eth hàstic e eth vertige que sentie; mès seguie damb eth cigar ena boca hènt veir que shurlaue d’eth, mès sense shurlar era mendre causa.
FORTUNATA-E-JACINTA-II-WEB	Feliciana, dera sua part, auie començat a anar ara sua.
FORTUNATA-E-JACINTA-II-WEB	Çò qu’è dit, era aunestetat e er amor qu’èren causes plan bones; mès que non dauen de minjar.
FORTUNATA-E-JACINTA-II-WEB	Eth qu’ère rambalhaire, de mestièr, non se permetec aquera net cap asenada.
FORTUNATA-E-JACINTA-II-WEB	Sonque en entrar, e quan es quate se seigueren tà préner eth cafè didec damb era sua abituau indiferéncia: “Nassi, que ja ei amassat aciu tot eth “Demi-Monde”.
FORTUNATA-E-JACINTA-II-WEB	Fortunata e Feliciana non compreneren; mès Rubin se rogic tot e se shordèc fòrça; pr’amor qu’aplicar taus mots a persones prèstes a junher-se en sant ligam li semblaue ua manca de respècte, ua grossièretat e ua porcaria, òc senhor, ua porcaria…
FORTUNATA-E-JACINTA-II-WEB	Mès carèc per çò de non armar-la ne trèir ara reünion es sòns tons de circonspeccion e formalitat.
FORTUNATA-E-JACINTA-II-WEB	Se’n brembèc de qué non l’auie dit arren ath sòn amic deth maridatge projectat, en tot èster evident, donc, qu’Olmedo parlèc damb tèrmes tan liberaus per ignorància.
FORTUNATA-E-JACINTA-II-WEB	Decidic, donc, revelar-li eth sòn pensament ena prumèra escadença, tà qu’en futur medisse e pesèsse milhor es sues paraules.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Aquera net siguec tanben dolenta entà Fortunata, donques que la passèc lèu pensant, discorrent s’er aute se’n brembarie o non d’era.
FORTUNATA-E-JACINTA-II-WEB	Qu’ère estranh que non l’auesse trapat jamès en carrèr.
FORTUNATA-E-JACINTA-II-WEB	E per manca de non guardar ben entàs costats, que non ère.
FORTUNATA-E-JACINTA-II-WEB	Serie malaut, serie dehòra de Madrid?
FORTUNATA-E-JACINTA-II-WEB	Mès endauant quan se’n sabec que pendent es mesi de hereuèr e mars auie estat Juanito Santa Cruz malaut de peumonia, se’n brembèc de qué aquera net ac auie soniat era.
FORTUNATA-E-JACINTA-II-WEB	E siguec vertat que lo sonièc tara maitiada, quan eth sòn escauhat cervèth s’esclipsèc, en tot cedir coma a ua embriaguesa de pensaments.
FORTUNATA-E-JACINTA-II-WEB	En hèr-se ja de dia, eth repaus prigond encara que brèu auie hèt a tornar deth revés es imatges e es pensaments dera sua ment.
FORTUNATA-E-JACINTA-II-WEB	Que viueram plan apraiadets”.
FORTUNATA-E-JACINTA-II-WEB	Se lheuèc, aluguec era lum, baishèc tara crompa, e de botiga en botiga pensaue que Maximiliano podie hèr un estirada, botar mès pitrau e mès carns, èster mès òme, en resumit, e guarir-se d’aqueth maudit raumàs cronic que l’obligaue a estar-se mocant de contunh.
FORTUNATA-E-JACINTA-II-WEB	Dera bontat deth sòn còr que non auie arren a díder, donques qu’ère un sant, e se se maridèsse de vertat, era sua hemna auie de hèr d’eth çò que volguesse.
FORTUNATA-E-JACINTA-II-WEB	Damb quate parauletes meloses, que ja ère content e plegat.
FORTUNATA-E-JACINTA-II-WEB	Çò d’important ère non amiar-li jamès era contrària en tot aquerò dera consciéncia e des missions… aciu un adjectiu que Fortunata non rebrembaue.
FORTUNATA-E-JACINTA-II-WEB	Ère sublimes, mès qu’ère parièr, que ja se sabie qu’ère ua causa fòrça bona.
FORTUNATA-E-JACINTA-II-WEB	Aqueth dia era crompa se tardèc un shinhau mès, pr’amor qu’en auer-li dit Maximiliano que dinarie damb era, pensaue hèr-li un plat qu’ambdús les shautaue fòrça, e qu’ère era especialitat culinària de Fortunata, er arròs damb garrons.
FORTUNATA-E-JACINTA-II-WEB	Lo hège tan bon, qu’ère entà lecar-se es dits.
FORTUNATA-E-JACINTA-II-WEB	Malastre que non siguesse temps de carchòfes, pr’amor que se les aurie hèt a vier entar arròs.
FORTUNATA-E-JACINTA-II-WEB	Mès se hec a seguir un shinhau d’anhèth que li daue fòrça qué.
FORTUNATA-E-JACINTA-II-WEB	Crompèc costelhes de vedera, dus reiaus de garrons e ues sardines marinades de dusau plat.
FORTUNATA-E-JACINTA-II-WEB	En tornar ena sua casa montèc es tres topins damb fòrça suenh, e comencèc a hèr eth sòn arròs ena caceròla.
FORTUNATA-E-JACINTA-II-WEB	Aqueth dia non auec ena codina un utís que non anèsse.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se passèc eth temps; era codina deishaue anar multiples e confonudes flaires.
FORTUNATA-E-JACINTA-II-WEB	Diu!, damb era faena que i auie en era!
FORTUNATA-E-JACINTA-II-WEB	Quan arribèc Rubin, tàs dotze, gessec a daurir-lo era sua amiga damb ròstre alègre.
FORTUNATA-E-JACINTA-II-WEB	Que ja ère era taula parada, pr’amor qu’aquera hemna multiplicaue eth temps, e se volie, tot qu’ac hège damb assopliment e rapiditat.
FORTUNATA-E-JACINTA-II-WEB	Didec er enamorat qu’auie fòrça hame e era li recomandèc un shinhau de paciéncia.
FORTUNATA-E-JACINTA-II-WEB	Que se l’auie desbrembat ua causa plan importanta, eth vin, e baisharie a cercar-lo.
FORTUNATA-E-JACINTA-II-WEB	Mès Maximiliano se prestèc a hèr aguest servici domestic, e baishèc en un virament de uelhs.
FORTUNATA-E-JACINTA-II-WEB	Mieja ora dempús qu’èren ja seigudi ena taula en amor e companhia; mès en aqueth moment se vedec Fortunata escometuda còp sec d’uns pensaments tant estranhs, que non sabie se qué li passaue.
FORTUNATA-E-JACINTA-II-WEB	Era madeisha comparèc era sua amna en aqueri dies damb ua virolèta.
FORTUNATA-E-JACINTA-II-WEB	Tanlèu mercaue entà un costat coma entar aute.
FORTUNATA-E-JACINTA-II-WEB	De ressabuda, coma se se lheuèsse un fòrt vent, era viroleta hège era gran virada e botaue era punta a on abans i auie era coa.
FORTUNATA-E-JACINTA-II-WEB	D’aguesti cambiaments que n’auie patit fòrça; mès cap coma eth d’aqueth moment, eth moment que metec era culhèra laguens der arròs entà mestrar ath sòn futur espós.
FORTUNATA-E-JACINTA-II-WEB	Que non saberie era díder se com siguec ne com venguec aqueth sentiment ena sua amna, en tot acupar-la complètament; non sabec arren mès, senon que lo guardèc, e sentec ua antipatia tant òrra entath praube gojat, que li calec esforçar-se entà dissimular-la.
FORTUNATA-E-JACINTA-II-WEB	Sense encuedar-se’n d’arren, Maximiliano laudaue eth perfècte condiment der arròs; mès era se carèc, en tot avalar-se, damb es prumères culherades, aqueth revolum amargant que li volie gésser deth còr.
FORTUNATA-E-JACINTA-II-WEB	Fòrça entath sòn laguens, didec: “Prumèr me hèn a jo en trocets coma aguesti que maridar-me damb semblable òme…
FORTUNATA-E-JACINTA-II-WEB	Mès qu’ei que non lo vedetz, non vedetz que ne tansevolh se retire a un òme?…
FORTUNATA-E-JACINTA-II-WEB	Jo non voi díder se qué m’arribe quan pensi que tota era vida vau a estar-me guardant ath mèn dauant aguest nas d’arravet”.
FORTUNATA-E-JACINTA-II-WEB	Responec era qu’er arròs non l’auie quedat tan ben coma demoraue.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mès qu’è pro temps entà instruir-te en aguesta e en d’autes causes mès.
FORTUNATA-E-JACINTA-II-WEB	Tanben la shordaue ada era tanta correccion.
FORTUNATA-E-JACINTA-II-WEB	Que desiraue parlar ben e èster persona fina e decenta; mès guaire mès profitarie es leçons s’eth mèstre siguesse un aute, sense aqueth destillador de nas, sense aquera cara escandida e mòrta que non semblaue de carn senon de budèth!
FORTUNATA-E-JACINTA-II-WEB	Aguesta antipatia de Fortunata non l’empachaue en era era estimacion, e damb era estimacion se barrejaue ua pietat prigonda per aqueth malerós, cavalièr d’aunor e dera vertut, tan superior ada era en morau.
FORTUNATA-E-JACINTA-II-WEB	Era estimacion que l’auie, era gratitud, e aquera pietat inexplicabla, donques que normaument non se tie pietat des superiors, èren causa de qué refrenèsse era sua repugnància.
FORTUNATA-E-JACINTA-II-WEB	Que non ère guaire fòrta tà dissimular, e un aute mens alugat que Rubin se n’aurie sabut qu’era plan beròia entrecelha amagaue quauquarren.
FORTUNATA-E-JACINTA-II-WEB	Mès que vedie es causes damb era lent des sues idies pròpries, e entada eth tot qu’ère coma auie d’èster, e non coma ère.
FORTUNATA-E-JACINTA-II-WEB	S’alegrèc fòrça Fortunata de qué eth dinar s’acabèsse, pr’amor qu’aquerò d’èster en tot tier ua convèrsa seriosa e enténer observacions e correccions non la divertie massa.
FORTUNATA-E-JACINTA-II-WEB	Que li shautaue mès eth tragin de recuélher era vaishèra e desparar era taula, operación que se metec a hèr tanlèu preneren eth cafè.
FORTUNATA-E-JACINTA-II-WEB	Entà estar-se mès temps ena codina qu’ena sala, revisèc es topins, e se metec a picar era ensalada quan encara non calie.
FORTUNATA-E-JACINTA-II-WEB	De quan en quan hège un torn pera sala, a on Maximiliano s’auie metut a estudiar.
FORTUNATA-E-JACINTA-II-WEB	Que non l’ère aisit tachar era sua atencion enes libres.
FORTUNATA-E-JACINTA-II-WEB	Estaue fòrça distrèt, e cada còp qu’era sua amiga entraue, tota era sciéncia farmaceutica s’esbugassaue ena sua ment.
FORTUNATA-E-JACINTA-II-WEB	A maugrat d’aquerò volie que siguesse aquiu, e enquia e tot s’anugèc un shinhau per çò des longues estones que s’estaue ena codina.
FORTUNATA-E-JACINTA-II-WEB	Hè-te a vier eth tòn trabalh e sè-te aciu”.
FORTUNATA-E-JACINTA-II-WEB	Aguesta rason causèc un gran efècte ena animositat de Rubin.
FORTUNATA-E-JACINTA-II-WEB	Sonque que non me parles qu’ei pro, estudiarè.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Te botes aciu, tu ara tua cosedura, jo as mèns libres.
FORTUNATA-E-JACINTA-II-WEB	Eth mèn frair Juan Pablo se n’anèc tà Molina pr’amor d’apraiar aquerò der eretatge dera tia Melitona.
FORTUNATA-E-JACINTA-II-WEB	Era mia tia Lupe l’escriuec e abans de vier en Madrid se calèc aquiu.
FORTUNATA-E-JACINTA-II-WEB	Escriu en tot díder que non i aurà cap dificultat”.
FORTUNATA-E-JACINTA-II-WEB	De vertat?, tè… que vau mès atau.
FORTUNATA-E-JACINTA-II-WEB	Tau qu’ac entenes.
FORTUNATA-E-JACINTA-II-WEB	Encara non sai se guaire mos tocarà a cada frair.
FORTUNATA-E-JACINTA-II-WEB	Çò que te posqui assegurar ei que m’alègri d’aquerò per tu, solet per tu.
FORTUNATA-E-JACINTA-II-WEB	Dempús te planheràs dera Providéncia.
FORTUNATA-E-JACINTA-II-WEB	Pr’amor que coma mès assegurades son es causes materiaus dera vida, mès segura ei era conservacion der aunor.
FORTUNATA-E-JACINTA-II-WEB	Era mitat des desaunors que i a ena vida non son que praubetat, gojata, praubetat.
FORTUNATA-E-JACINTA-II-WEB	Cre-te que Diu mos a vengut a veir, e s’ara non mos portam ben, mos meritam que mos arrosseguen.
FORTUNATA-E-JACINTA-II-WEB	Fortunata aurie dit entada era: “Vai quin moralista que m’a gessut!” mès que non n’auie ne idia d’aguesta paraula, e çò que didec siguec: “Que ja ne sò de missionèr enquia naut de tot”, tient era paraula missionèr damb un doble sentit, ei a díder: eth de predicador e eth d’agent d’aquerò que Rubin cride era sua mission.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maximiliano li didec a Olmedo es sòns plans de maridatge en tot encargar-li eth màger secret, donques que non ère convenent divulgà’c abans de temps, pr’amor d’evitar maudisences pègues.
FORTUNATA-E-JACINTA-II-WEB	Credec eth gran pòcvau qu’eth sòn amic ère hòl, e ath hons dera sua amna lo planhie, encara qu’admiraue era gojardaria deth sòn amic Rubin entà hèr era mès grana e escandalosa asenada que se podie imaginar.
FORTUNATA-E-JACINTA-II-WEB	Maridar-se damb ua…!
FORTUNATA-E-JACINTA-II-WEB	Aquerò qu’ei eth maximum, eth maximum deth bon fin, e en aguesta accion i auie barreja òrra d’ignominia e d’abnegacion sublima, un sabi pas qué de gojardaria e ath còp de baishesa, que quilhèc ath brave de Rubin, dauant des sòns uelhs, d’aqueth hons de vulgaritat qu’ère.
FORTUNATA-E-JACINTA-II-WEB	Pr’amor que Rubin podie èster un pèc, mès que non ère un pèc vulgar, qu’ère un d’aguesti pècs que tòquen çò de sublim damb era punta des dits.
FORTUNATA-E-JACINTA-II-WEB	Qu’ei vertat que non l’arriben a cuélher, mès era vertat ei que lo tòquen.
FORTUNATA-E-JACINTA-II-WEB	Olmedo, ath madeish temps qu’apregondie ena immensa gravetat deth prepaus deth sòn amic, non podec mens d’arreconéisher qu’ada eth, Olmedo, ath de mestièr rambalhaire, non se l’auie passat jamès peth cap ua pegaria d’aguesta sòrta.
FORTUNATA-E-JACINTA-II-WEB	Que sò eth tòn amic, òc o non?, donques qu’ei pro, nassi!
FORTUNATA-E-JACINTA-II-WEB	Te balhi era mia paraula d’aunor; està-te tranquil”.
FORTUNATA-E-JACINTA-II-WEB	Era paraula de Ulmus sylvestris, quan se tractaue de quauquarren calat ena jurisdiccion dera astúcia, qu’ère sagrada.
FORTUNATA-E-JACINTA-II-WEB	Mès en aquera escadença podec mès eth prudor petofièr qu’eth fòr der aunor picaresc, e eth gran secret siguec revelat a Narciso Puerta (Pseudo-Narcisus odoripherus) damb era màger reserva, e prealable jurament de non transmeter-lo ad arrés.
FORTUNATA-E-JACINTA-II-WEB	Tu que ja me coneishes”.
FORTUNATA-E-JACINTA-II-WEB	E plan que òc, Narciso non ac didec ad arrés, damb ua soleta excepcion.
FORTUNATA-E-JACINTA-II-WEB	Pr’amor que, reaument, qué importaue autrejar eth secretet a ua soleta persona, a ua de soleta, que solide non ac auie de propagar?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Solet te’n sabes tu.
FORTUNATA-E-JACINTA-II-WEB	Non ajam un desengust”.
FORTUNATA-E-JACINTA-II-WEB	Òme, non sigues pèc…
FORTUNATA-E-JACINTA-II-WEB	Que semble que me coneishes d’ager.
FORTUNATA-E-JACINTA-II-WEB	E eth sepulcre se dauric en çò des dera Caña, damb era màger reserva s’enten, e dempús de hèr jurar a toti dera manèra mès solemna que sauvarien aqueth secret arcan.
FORTUNATA-E-JACINTA-II-WEB	Non mos hescatz tan pòc favor.
FORTUNATA-E-JACINTA-II-WEB	Mès ua d’aqueres senhoretes se pensaue qu’ère pecat mortau non dider-li quauquarren ara senhora Lupe, donques qu’aguesta a tot darrèr se n’auie de saber e mès valie premanir-la tà tan terrible còp.
FORTUNATA-E-JACINTA-II-WEB	Prauba senhora!
FORTUNATA-E-JACINTA-II-WEB	Qu’ère ua pena veder-la damb aquera tranquillitat, tan dehòra deth desaunor que la menaçaue.
FORTUNATA-E-JACINTA-II-WEB	En fin, qu’era notícia arribèc ena subtil aurelha de dòna Lupe tàs tres dies d’auer gessut des pòts timids de Rubinius vulgaris.
FORTUNATA-E-JACINTA-II-WEB	Conden que dòna Lupe se demorèc ua bona estona coma qui ve visions.
FORTUNATA-E-JACINTA-II-WEB	Dempús hec a veir que ja s’imaginaue quauquarren era, per çò der anament estranh deth sòn nebot.
FORTUNATA-E-JACINTA-II-WEB	Maridar-se damb ua qu’a auut a veir damb fòrça òmes!
FORTUNATA-E-JACINTA-II-WEB	Que non deuie èster vertat.
FORTUNATA-E-JACINTA-II-WEB	E se n’ère, lèu se’n saberien; pr’amor qu’aquerò òc, a dòna Lupe non se l’amortarie en còs era bomba, e aquera madeisha net o a londeman, Maximiliano e era se veirien es cares…
FORTUNATA-E-JACINTA-II-WEB	Qu’era senhora veuda de Jáuregui ère capvirada, ac demostrèc era inseguretat deth sòn pas en recórrer era distància entre eth domicili des Caña e eth sòn.
FORTUNATA-E-JACINTA-II-WEB	Parlaue soleta, e li queiguec eth paraigües dus còps, e quan s’inclinèc tà recuelher-lo, li queiguec eth mocador, e a tot darrèr, en sòrta d’entrar en portau dera sua casa, entrèc en deth costat.
FORTUNATA-E-JACINTA-II-WEB	Se per edart siguesse en casa eth plan ipocrita, era sua tia lo meterie verd!
FORTUNATA-E-JACINTA-II-WEB	Qui ac podie díder!, mès qui ac podie díder…!, aqueth pusillamine, aquera calamitat de gojat, aquera inutilitat, tan bastrús e que non auie alend entà amortar ua candèla, e tàs dètz-e-ueit ans, òc, qu’ac podie assegurar dòna Lupe, non sabie se qué èren es hemnes e se pensaue qu’es mainatges venguien de París; aqueth pòcvau encamardar-se atau, e de qui!, d’ua hemna perduda…!
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era impaciéncia e era ràbia qu’aurien arribat qué me sai a on, se non s’auesse espandit un shinhau sus era innocenta tèsta de Papitos, e se ditz era tèsta, ei pr’amor qu’aquesta siguec era que mès patic aquera escometuda.
FORTUNATA-E-JACINTA-II-WEB	Mos cau saber que Papitos ère un shinhau presumida e qu’en èster era sua principau beresa eth peu nere e abondós, en eth botaue toti es sòns sentits.
FORTUNATA-E-JACINTA-II-WEB	Se pientaue damb adretia, en tot hèr-se cargolhets e pursères, e tà cargolhar-se era franja, en non auer tenalhes utilizaue un tròç de hiu de hèr gròs, en tot cauhar-lo enquia rogir; qu’aurie volut hèr aguestes causes peth maitin; mès coma qu’era sua patrona se lheuaue abans qu’era, que non podie èster.
FORTUNATA-E-JACINTA-II-WEB	Era net, quan ère soleta, qu’ère eth milhor temps entà tier-se damb tota libertat ara perrucaria eleganta.
FORTUNATA-E-JACINTA-II-WEB	Un tròç de miralh, un batedor desdentat, un shinhau de tragacanta e eth hiu de hèr gròs que l’èren pro.
FORTUNATA-E-JACINTA-II-WEB	Peth mau des sòns pecats, aquera net s’auie trabalhat eth peu damb tanta perfeccion, que… “hilha, ne que te n’anèsses tà un balh!”, s’auie dit ada era madeisha, damb arridalha compulsiua en guardar-se en miralh per seccions de cara, pr’amor que d’un solet còp non se la podie guardar tota.
FORTUNATA-E-JACINTA-II-WEB	En aquerò que passes eth temps…
FORTUNATA-E-JACINTA-II-WEB	Non te hè vergonha vier damb era ròba plia de traucs, e en sòrta de meter-te a cóser te da per apolidir-te es peus?
FORTUNATA-E-JACINTA-II-WEB	Presumida, pògavergonha!
FORTUNATA-E-JACINTA-II-WEB	E eth quadèrn?
FORTUNATA-E-JACINTA-II-WEB	Ne tansevolh l’auràs campat…
FORTUNATA-E-JACINTA-II-WEB	Tè, tè, que te vau a dar jo peuets.
FORTUNATA-E-JACINTA-II-WEB	Te vau a amiar tara perrucaria tà tòner-te eth cap deishant-lo coma un ueu”.
FORTUNATA-E-JACINTA-II-WEB	Que te retires ath monard deth Retiro…
FORTUNATA-E-JACINTA-II-WEB	Estàs beròia… òc…
FORTUNATA-E-JACINTA-II-WEB	Dòna Lupe se flairèc era man que damb era auie estropiac impiament era criminau franja.
FORTUNATA-E-JACINTA-II-WEB	En apressar era man en nas, ac hec damb gèst tan majestuós, qu’ei malastre que non lo reprodusisse un bon mèstre d’escultura.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Aquerò hec a vier de seguit es idies de dòna Lupe ena vertadèra encausa dera sua ràbia.
FORTUNATA-E-JACINTA-II-WEB	Se l’acodic hèr un escorcolh en quarto deth sòn nebot, çò qu’arregraïc fòrça Papitos, pr’amor que d’aguesta sòrta botaue punt finau ara sufocacion que passaue.
FORTUNATA-E-JACINTA-II-WEB	Dòna Lupe aluguèc era lum en quarto de Maximiliano, e comencèc a observar.
FORTUNATA-E-JACINTA-II-WEB	Mès que non!
FORTUNATA-E-JACINTA-II-WEB	Ara m’en brembi que m’an dit qu’aguesta mala pèça non sap escríuer.
FORTUNATA-E-JACINTA-II-WEB	Qu’ei un animau en tota era extension dera paraula”.
FORTUNATA-E-JACINTA-II-WEB	Escorcolh per aciu, escorcolh per aquiu, mès que non trapaue arren que servisse de pròva tara òrra notícia.
FORTUNATA-E-JACINTA-II-WEB	Dauric era comòda, en tot tier es claus dera sua e aquiu tanpòc i auie arren.
FORTUNATA-E-JACINTA-II-WEB	Era dineròla qu’ère en sòn lòc e plia, mès pesada encara qu’abans.
FORTUNATA-E-JACINTA-II-WEB	Retraits, que non les vedec en nulòc.
FORTUNATA-E-JACINTA-II-WEB	Se trapaue dòna Lupe calada ena sua investigacion policiau, sense desnishar cap tralha deth crim, quan Maximiliano entrèc.
FORTUNATA-E-JACINTA-II-WEB	Papitos li dauric era pòrta; se filèc de cap ath sòn quarto estonat de veir lum en eth, e en trapar-se de cara ara sua tia, qu’ère en tot escorcolhar eth tresau calaish dera comòda, comprenec qu’eth sòn secret auie estat desnishat, e li vengueren caudheireds de mòrt per tot eth còs.
FORTUNATA-E-JACINTA-II-WEB	Dòna Lupe sabec tier-se.
FORTUNATA-E-JACINTA-II-WEB	Qu’ère persona plan senada e fòrça oportunista, voi díder que non li shautaue hèr arren dehòra deth moment, e entà escauhar-li es aurelhes ath sòn nebot que non ère ua bona ora era miejanet.
FORTUNATA-E-JACINTA-II-WEB	Pr’amor que solide era li calerie quilhar era votz e er escandal non ère convenent.
FORTUNATA-E-JACINTA-II-WEB	Tanben ère probable qu’ath gojat li venguesse un mau de cap plan fòrt se lo pelejaue tant a malora, e dòna Lupe non volie martirizar-lo.
FORTUNATA-E-JACINTA-II-WEB	Pèc e mut qu’ère er estudiant ena pòrta deth sòn quarto, quan era sua tia se virèc entada eth, e tachant-li ua guardada fòrça expressiua, li didec:
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mès tie-te boca.
FORTUNATA-E-JACINTA-II-WEB	Que se demore aquerò tà deman…
FORTUNATA-E-JACINTA-II-WEB	Tà dormir ja”.
FORTUNATA-E-JACINTA-II-WEB	Que non dormic Maximiliano pensant ena scèna qu’aurie damb era sua tia.
FORTUNATA-E-JACINTA-II-WEB	Era sua imaginacion agranie a viatges eth conflicte en tot hèr-lo tan polidament terrible coma ua scèna de Shakespeare; d’auti viatges lo redusie a proporcions petites.
FORTUNATA-E-JACINTA-II-WEB	Qu’è coneishut a ua hemna, me shaute e voi maridar-me damb era.
FORTUNATA-E-JACINTA-II-WEB	Que non veigui eth motiu de tanta…
FORTUNATA-E-JACINTA-II-WEB	Donques qué se passe?…
FORTUNATA-E-JACINTA-II-WEB	Qu’ei que sò ua maquina?…
FORTUNATA-E-JACINTA-II-WEB	Qué vos auetz pensat de jo?” A estones se sentie tan fòrt en sòn dret, que li venguien talents de lheuar-se, córrer tara cramba dera sua tia, tirassar-la d’un pè, desvelhar-la e deishar-li anar aguest empodoament: “Vos cau saber que danci ath son que me tòquen.
FORTUNATA-E-JACINTA-II-WEB	S’era mia familha s’entèste a tractar-me coma un mainatge, jo li demostrarè ara mia familha que sò un òme”.
FORTUNATA-E-JACINTA-II-WEB	Quan eth brave gojat se lheuèc a londeman, que ja ère dimenge, dòna Lupe ja auie tornat de missa.
FORTUNATA-E-JACINTA-II-WEB	L’entrèc Papitos eth chicolate, e, era vertat, non se lo podec avalar pr’amor que se l’auie botat en epigastri era angoisha tibada, simptòma infalible de totes es situacions comprometudes, madeish per tòrt des examens que per quinsevolh aute temor o subersaut.
FORTUNATA-E-JACINTA-II-WEB	Qu’ère esblancossit, e era senhora deuec cuélher pietat quan lo vedec entrar en sòn burèu coma eth criminau qu’entre ena sala deth judici.
FORTUNATA-E-JACINTA-II-WEB	Era hièstra ère dubèrta, e dòna Lupe la barrèc entà qu’eth praubet non s’enraumassèsse, pr’amor qu’ua causa ei era salut e era auta era justícia.
FORTUNATA-E-JACINTA-II-WEB	Venguie eth delinqüent damb es mans ena pòcha e ua casqueta escocesa en cap, es bòtes naues e era ròba d’anar per casa, tan trist e aclapat que calerie èster de bronze entà non planher-se d’eth.
FORTUNATA-E-JACINTA-II-WEB	Dòna Lupe amiaue ua pelha de cada dia damb molti e grani pedaci fòrça ben plaçadi, devantau blu de carrats, mocador escur estropant er arrogant pitrau, mocador nere en cap, gants ròis e bordequins de feutre gròssi e mofles, tan mofles qu’es sòns passi èren coma es d’un gat.
FORTUNATA-E-JACINTA-II-WEB	Eth gabinet qu’ère ua pèça plan limpia.
FORTUNATA-E-JACINTA-II-WEB	Ua comòda e er armari de lua de forma vulgara qu’èren es principaus mòbles.
FORTUNATA-E-JACINTA-II-WEB	Eth fautulh e es cagires qu’auien folradura de crochet ar estil de casa d’òstes, tot hèt pera senhora dera casa.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mès aquerò qu’autrejaue un aspècte grandós ath gabinet qu’ère eth retrait deth defuntat espós de dòna Lupe, penjat en lòc presidenciau, un quadre ar òli, pervèrs, que representaue a D. Pedro Manuel de Jáuregui, alias eth des Piòcs, vestit de comandant dera Milicia Nacional, damb era sua gòrra en ua man e ena auta eth baston de comandament.
FORTUNATA-E-JACINTA-II-WEB	Pintura mès vulgara que non ère possible imaginar-la.
FORTUNATA-E-JACINTA-II-WEB	Er autor deuie èster ua especialitat enes mòstres de cases de vaques e de saumetes de lèit.
FORTUNATA-E-JACINTA-II-WEB	Tenguie, ça que la, dòna Lupe, qu’eth retrait de Jáuregui ère ua òbra mèstra, e a guairi lo contemplauen les hège notar dues causes subergessentes en aquera pintura, ei a díder: qu’a on que siguesse que se botèsse er espectador, es uelhs deth retrait guardauen ath que lo guardaue e qu’era cadia deth relòtge, eth còth, es botons, eth rodal e placa dera gòrra, en ua paraula, tota era part metalica ère pintada dera manèra mes extraordinària e magistrau.
FORTUNATA-E-JACINTA-II-WEB	Es fotografies que hègen de garda d’aunor deth quadre, qu’èren fòrça, mès penjades damb tan pòc sentit de simetria que se les podie creir èsser animats que caminauen ath sòn aubire pera paret.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maximiliano non se seiguec, dòna Lupe òc, e en centre deth fautulh, dejós deth retrait, coma entà autrejar mès austeritat ath judici.
FORTUNATA-E-JACINTA-II-WEB	Repetic eth “plan ben, senhor D. Maximiliano”, damb intonacion sarcastica.
FORTUNATA-E-JACINTA-II-WEB	Generaument, tostemp qu’era sua tia li daue tractament, en tot cridar-lo senhor don, eth praube gojat vedie era broma dera peiregada ath sòn cap.
FORTUNATA-E-JACINTA-II-WEB	Bon pagament, bon…!
FORTUNATA-E-JACINTA-II-WEB	Non, non m’expliques arren, que ne sò perfèctament informada.
FORTUNATA-E-JACINTA-II-WEB	Sabi qui ei aguesta… dauna illustra que te vòs maridar.
FORTUNATA-E-JACINTA-II-WEB	Au, que bona puncèla te cante…
FORTUNATA-E-JACINTA-II-WEB	E te penses que vam a consentir tau desaunor ena familha?
FORTUNATA-E-JACINTA-II-WEB	Maximiliano que non podie díder tau causa; mès tanpòc podie díder ua auta causa, pr’amor que s’ath hons dera sua amna començauen a quilhar-se ondades de valentia, aguestes ondades crebauen e se descompausauen abans d’arribar era arriba, ei a díder enes pòts.
FORTUNATA-E-JACINTA-II-WEB	Qu’ère tan talhat que sentent ath sòn laguens era energia non la podie mostrar per çò d’aquera casta emocion nerviosa que lo cuelhie.
FORTUNATA-E-JACINTA-II-WEB	Deishèc espàrger era sua guardada pera paret testèra, coma cercant per aquiu quauque emparament.
FORTUNATA-E-JACINTA-II-WEB	En certanes situacions comprometudes e enes grani estupors dera amna, es guardades se sòlen tachar en quauquarren insignificant e que non a arren a veir damb era situacion.
FORTUNATA-E-JACINTA-II-WEB	Maximiliano campèc pendent ua estona eth grop fotografic des gojates de Samaniego, Aurora e Olimpia, damb mantilha blanca, crotzadi es braci, era ua fòrça esquiua, era auta sentimentau.
FORTUNATA-E-JACINTA-II-WEB	Per qué guardaue aquerò?
FORTUNATA-E-JACINTA-II-WEB	Eth sòn trebolament l’amiaue a penjar es guardades aciu e enlà, aganchant er esperit en quinsevolh objècte, encara que siguessen es caps des claus que sostenguien es retraits.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Non, senhora, responec er acusat, e aguesta negacion, qu’ère afirmacion, comencèc a balhar-li vams, en tot aleugerir-li un shinhau era angoisha aquera dera boca der estomac.
FORTUNATA-E-JACINTA-II-WEB	N’ès segur de qué non ei ua hantaumada?
FORTUNATA-E-JACINTA-II-WEB	Bona idia n’as tu deth mon e des hemnes, innocent!…
FORTUNATA-E-JACINTA-II-WEB	Que non posqui consentir qu’ua rodaira d’aguestes te cuelhe e t’enganhe entà panar-te eth tòn nòm aunèst, coma d’auti panen eth relòtge.
FORTUNATA-E-JACINTA-II-WEB	A tu te cau tractar tostemp coma as mainatges arreculats que son a miei desvolopar.
FORTUNATA-E-JACINTA-II-WEB	Te cau rebrembar que hè cinc ans encara anaua jo pes maitins a cordar-te es pantalons e qu’auies pòur de dormir solet en quarto.
FORTUNATA-E-JACINTA-II-WEB	Ua idia tan desfavorabla dera sua personalitat exasperaue ath joen.
FORTUNATA-E-JACINTA-II-WEB	Que sentie créisher ath sòn laguens era bravesa; mès que li mancauen es paraules.
FORTUNATA-E-JACINTA-II-WEB	A on dimònis èren aqueres condemnades paraules que non se l’acodien en semblabla escadença?
FORTUNATA-E-JACINTA-II-WEB	Eth maudit abit dera timiditat qu’ère era encausa d’aqueth silenci estupid.
FORTUNATA-E-JACINTA-II-WEB	Pr’amor qu’era guardada de dòna Lupe li costaue ua fascinacion plan singulara, e en tot auer fòrça causes a díder, non artenhie dider-les.
FORTUNATA-E-JACINTA-II-WEB	Com començaria?”, pensaue tachant es uelhs en retrait de Torquemada e dera sua esposa, de bracet.
FORTUNATA-E-JACINTA-II-WEB	Tot s’apraiarà, indiquéc dòna Lupe en ton conciliador, s’artenhi a trèir-te deth cap aguestes humadisses.
FORTUNATA-E-JACINTA-II-WEB	Pr’amor que tu as sentiments aunèsti, qu’ès senat…
FORTUNATA-E-JACINTA-II-WEB	Mès sè-te.
FORTUNATA-E-JACINTA-II-WEB	Que me hè fatiga veder-te de pès.
FORTUNATA-E-JACINTA-II-WEB	Qu’ei de besonh que vos vo’n sapiatz ben, didec Maximiliano en sèir-se en fautulh, en tot creir auer trapat un bon cap de discurs tà començar; que vo’n sapiatz ben des causes…
FORTUNATA-E-JACINTA-II-WEB	Jo… pensaua parlar damb vos…
FORTUNATA-E-JACINTA-II-WEB	E per qué non ac heres?
FORTUNATA-E-JACINTA-II-WEB	Bona causa deuie èster…!
FORTUNATA-E-JACINTA-II-WEB	Vai, qu’un gojat delicadet coma tu, calar-se entre aguestes vicioses…!
FORTUNATA-E-JACINTA-II-WEB	E non n’ages cap de dobte…
FORTUNATA-E-JACINTA-II-WEB	Atau, lèu autrejaràs era pèth.
FORTUNATA-E-JACINTA-II-WEB	Se vies malaut, non vengues tà que te suenhe era tua tia, qu’entad aquerò plan que servisqui jo, non?, entad aquerò plan que servisqui, desagraït, brigand…
FORTUNATA-E-JACINTA-II-WEB	E te semble ben que quan me guardi en tu, quan t’amiè tà dauant damb tant de trabalh e sò entà tu mès qu’ua mair; te semble ben que m’ac pagues atau, infame, e que te marides damb ua hemna dera vida?
FORTUNATA-E-JACINTA-II-WEB	Rubin se botèc verd e li gessec un amarum plan intens deth còr entàs pòts.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que non ei ua hemna dera vida.
FORTUNATA-E-JACINTA-II-WEB	Que vos an enganhat”.
FORTUNATA-E-JACINTA-II-WEB	Qui m’a enganhat qu’ès tu damb es tòns arroncilhaments e es tues timiditats…
FORTUNATA-E-JACINTA-II-WEB	Mès ara ac veiram.
FORTUNATA-E-JACINTA-II-WEB	Non te penses que vas a jogar damb jo; non te penses que te vau a deishar hèr çò que volgues.
FORTUNATA-E-JACINTA-II-WEB	Qué te penses, pèc?…
FORTUNATA-E-JACINTA-II-WEB	A, se non auessa fidat tant en tu…!
FORTUNATA-E-JACINTA-II-WEB	Mès que sò estat ua pèga que me credí que tu non ères capable de guardar a ua hemna!
FORTUNATA-E-JACINTA-II-WEB	Pro que me l’as hèta.
FORTUNATA-E-JACINTA-II-WEB	Qu’ès un extravagant… en tota era extension dera paraula.
FORTUNATA-E-JACINTA-II-WEB	Maximiliano, quan entenie aquerò, ère completament embadoquit, guardant eth retrait de Rufinita Torquemada.
FORTUNATA-E-JACINTA-II-WEB	La vedie e non la vedie, e solet confusament e damb vaguetats de mausòn, se n’encuedaue dera actitud dera senhoreta aquera, retratada sus un hons marin e hènt veir qu’ère sus ua barca.
FORTUNATA-E-JACINTA-II-WEB	Ja remetut, que pensèc en defener-se; mès que non podie trapar es armes, ei a díder, es paraules.
FORTUNATA-E-JACINTA-II-WEB	Totun, ne per un solet instant se l’acodie cedir.
FORTUNATA-E-JACINTA-II-WEB	S’aflaquie era sua maquina nerviosa; mès era volontat s’estaue fèrma.
FORTUNATA-E-JACINTA-II-WEB	Ne i a tau vida leugèra ne aguest ei eth camin…
FORTUNATA-E-JACINTA-II-WEB	Cara-te, cara-te e non me hèsques enrabiar, qu’en entener-te díder qu’estimes a ua hemnòta, me vien talents d’estofar-te, mès per pèc que per dolent… e en entener-te parlar de consciéncia en aguest ahèr, me vien talents de… que Diu me perdone…
FORTUNATA-E-JACINTA-II-WEB	Sabes se qué te digui?, higec lheuant era votz, sabes se qué te digui?
FORTUNATA-E-JACINTA-II-WEB	Qu’a compdar d’aguest moment te vau a tractar coma quan auies dotze ans.
FORTUNATA-E-JACINTA-II-WEB	Aué non vas a gésser de casa.
FORTUNATA-E-JACINTA-II-WEB	Tè, que ja sò en foncions damb era mia disciplina…
FORTUNATA-E-JACINTA-II-WEB	E a compdar de deman tornaràs a préner er òli de hitge de merluça.Ve-te’n tath quarto e trè-te es bòtes.
FORTUNATA-E-JACINTA-II-WEB	Aué que non caushigaràs eth carrèr.
FORTUNATA-E-JACINTA-II-WEB	Diu se’n sap de çò qu’anaue a contestar er acusat.
FORTUNATA-E-JACINTA-II-WEB	Demorèc deishada en aire era prumèra paraula, pr’amor qu’arribèc ua visita.
FORTUNATA-E-JACINTA-II-WEB	Qu’ère eth senhor de Torquemada, persona de confiança dera casa, qu’en entrar anaue de dret entath burèu, entara codina, entath minjador o entà on siguesse qu’era senhora s’estèsse.
FORTUNATA-E-JACINTA-II-WEB	Era fesomia d’aqueth òme qu’ère de mau compréner.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Sonque dòna Lupe, a truca d’ua longa practica, sabie trapar quauqui ieroglific en aquera cara ordinària e prima, qu’auie certans traits de tipe militar damb aires clericals.
FORTUNATA-E-JACINTA-II-WEB	Torquemada auie estat alabardèr ena sua joenessa, e sauvant era mostacha e era barbeta, qu’èren ja peublanques, auie un sabi pas qué de gleisèr, degut solide ara mansuetud afectada e doçòta, e a un cèrt pujar e baishar des paupetes que damb aquerò adulteraue era sua grossièretat innata.
FORTUNATA-E-JACINTA-II-WEB	Eth cap se l’inclinaue tostemps entath costat dret.
FORTUNATA-E-JACINTA-II-WEB	Era sua estatura ère nauta, encara que non arroganta; era tèsta cauva, greishosa e escaumosa, damb un reishat de peus mau escampilhadi entà caperar-la.
FORTUNATA-E-JACINTA-II-WEB	Per èster aqueth dia dimenge, amiaue lèu net eth cothèr dera camisa, mès era capa ère eth numèro dus, damb es plècs greishudi e es orladures desfilades.
FORTUNATA-E-JACINTA-II-WEB	Es pantalons, mermadi peth creishement des genolhières, li pujauen tant que semblaue qu’auie montat a shivau sense atalhonaments.
FORTUNATA-E-JACINTA-II-WEB	Es sues bòtes, per èster dimenge, èren aqueth dia encerades e èren tan cridaires que s’entenien d’ua lèga estant.
FORTUNATA-E-JACINTA-II-WEB	Torquemada.
FORTUNATA-E-JACINTA-II-WEB	E en casa?
FORTUNATA-E-JACINTA-II-WEB	Que non i a nauetat, gràcies a Diu.
FORTUNATA-E-JACINTA-II-WEB	Dòna Lupe demoraue aqueth dia notícies d’un ahèr que l’interessaue fòrça.
FORTUNATA-E-JACINTA-II-WEB	Coma tostemp, s’imaginaue çò de pejor pr’amor qu’es malastres non l’agarrèssen ara imprevista, pensèc, en veir entrar ath sòn agent, que li hège a vier males notícies.
FORTUNATA-E-JACINTA-II-WEB	Cranhèc preguntar-li.
FORTUNATA-E-JACINTA-II-WEB	Era cara deth militar adulterat, non exprimie qu’un interès decidit pera familha.
FORTUNATA-E-JACINTA-II-WEB	Fin finau Torquemada, que non li shautaue pèrder eth temps, li didec ara sua amiga:
FORTUNATA-E-JACINTA-II-WEB	Era fesomia dera senhora s’illuminèc, donques que sabie qu’eth sòn amic cridaue peripecia a tot crubament inesperat.
FORTUNATA-E-JACINTA-II-WEB	Se metec eth a arrir, e botèc era man ena pòcha interiora dera sua giqueta.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’ac vatz a veir…
FORTUNATA-E-JACINTA-II-WEB	Jo… tanpòc m’ac demoraua.
FORTUNATA-E-JACINTA-II-WEB	Coma qu’anè anet tà dider-li que deluns se l’embargarie.
FORTUNATA-E-JACINTA-II-WEB	Aué peth maitin, quan me vestia entà anar tà missa, me lo veigui entrar.
FORTUNATA-E-JACINTA-II-WEB	Me pensè que venguie a demanar-me mès ajornaments.
FORTUNATA-E-JACINTA-II-WEB	Coma que tostemp mos enganhe, qu’aué, que deman…
FORTUNATA-E-JACINTA-II-WEB	Jo non li creigui ne era Biblia.
FORTUNATA-E-JACINTA-II-WEB	Qu’ei un comediant.
FORTUNATA-E-JACINTA-II-WEB	Mès, plan, còps de pèira coma aguesti mos venguen cada dia.
FORTUNATA-E-JACINTA-II-WEB	Pr’amor que non me demoraua era peripecia.
FORTUNATA-E-JACINTA-II-WEB	Fin finau, m’autregèc eth guano, ei a díder, ueit mil reiaus, cuelhec eth sòn recebut, e a víuer.
FORTUNATA-E-JACINTA-II-WEB	Çò que vos didia, obervèc dòna Lupe lèu sense poder parlar, damb era alegria trauessada ena gòrja.
FORTUNATA-E-JACINTA-II-WEB	Eth tau Joaquinito Pez qu’ei ua persona decenta.
FORTUNATA-E-JACINTA-II-WEB	Eth que passe es sòns trebucs coma quinsevolh hilh de familha que se dan era bona vida, e un dia qu’an, e un aute non.
FORTUNATA-E-JACINTA-II-WEB	Solide que deu èster jogaire…
FORTUNATA-E-JACINTA-II-WEB	Lupe.
FORTUNATA-E-JACINTA-II-WEB	Qu’a estat ua bona sòrt aguesta.
FORTUNATA-E-JACINTA-II-WEB	Jo les hèja, coma qui ditz, perdudi, pr’amor qu’eth tau Joaquinito ei, sivans è entenut a díder, damb era aigua en còth.
FORTUNATA-E-JACINTA-II-WEB	Qui deu èster eth malerós que l’a fotut era estocada?
FORTUNATA-E-JACINTA-II-WEB	Coma que ja non l’auem de prestar mès…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dòna Lupe contemplèc era o damb veneracion e escotèc:
FORTUNATA-E-JACINTA-II-WEB	Que non s’an de deishar de uelh.
FORTUNATA-E-JACINTA-II-WEB	Ara prumeria, er embarg les espaurís; mès se bèth còp arriben a pèrder eth punt, madeish les hé fu que fa.
FORTUNATA-E-JACINTA-II-WEB	Encara que les botetz publicament ena Gaceta, se demoren tan fresqui.
FORTUNATA-E-JACINTA-II-WEB	Guardatz ath marqueset de Casa-Bojio; l’embarguè eth mès passat; li vení enquia e tot era huelha qu’auie er arbe genealogic.
FORTUNATA-E-JACINTA-II-WEB	Donques, a tot darrèr, tàs tres dies me lo vedí en un coche, coma s’arren, e passèc peth mèn costat e es arròdes m’esposquèren era hanga deth carrèr…
FORTUNATA-E-JACINTA-II-WEB	Que non ei que m’impòrte eth materialisme dera hanga; entà que se veigue se com son…
FORTUNATA-E-JACINTA-II-WEB	Donques vos podetz creir que trapèc dempús a quauqu’un que li prestèsse?
FORTUNATA-E-JACINTA-II-WEB	E siguec ath quate mensuau; mès autanplan ath cinc serie, dilhèu, eth tot peth tot.
FORTUNATA-E-JACINTA-II-WEB	Qu’ei vertat que non shòrden, e se cau, quan demanen ajornament, per çò d’auer- lo a un content li balhen bèth petit destin entà un nebodet, coma hec eth gojat de Pez damb jo… mès eth materialisme deth destin que non impòrte; dilhèu la foten, e fòrt, credetz-me.
FORTUNATA-E-JACINTA-II-WEB	En arribar aciu Torquemada treiguec era sua greishosa blaga de tabac.
FORTUNATA-E-JACINTA-II-WEB	Coma qu’auie tanta confiança, anaue e hèr un cigar; n’aufric a Maximiliano, e dòna Lupe responec bruscament per eth, dident damb mesprètz: “Aguest que non hume”.
FORTUNATA-E-JACINTA-II-WEB	Es operacions prealables ara humadissa se tardauen un bona estona, pr’amor que Torquemada li cambiaue eth papèr ara cigarreta.
FORTUNATA-E-JACINTA-II-WEB	Dempús aluguèc er aluquet en tot gratar-lo ena cueisha.
FORTUNATA-E-JACINTA-II-WEB	Aquiu que sò toti es prumèrs de mes, coma un gosset de caça…
FORTUNATA-E-JACINTA-II-WEB	Mil duros me tien aquiu, e non li crubi que vint-e-sies cada mes.
FORTUNATA-E-JACINTA-II-WEB	Que s’arrecule?
FORTUNATA-E-JACINTA-II-WEB	Agarri mieja dotzena de capes, e me les hèsqui a vier, e tan fresc…
FORTUNATA-E-JACINTA-II-WEB	E non ac hèsqui peth materialisme des capes, senon entà que guarde ben eth tèrme.
FORTUNATA-E-JACINTA-II-WEB	Qu’ei que non i a mès remèdi, senhora.
FORTUNATA-E-JACINTA-II-WEB	Mos cau tractar-les atau, pr’amor que non sauven cap consideracion.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Vo’n brembatz d’aqueri estudiants que mos dèren tanta guèrra?, que siguec eth prumèr sòs vòste que placé.
FORTUNATA-E-JACINTA-II-WEB	Aqueth Cienfuegos, aqueth Arias Ortiz!
FORTUNATA-E-JACINTA-II-WEB	Moria, quini individús.
FORTUNATA-E-JACINTA-II-WEB	Se non auesse estat per jo, non auríetz crubat…
FORTUNATA-E-JACINTA-II-WEB	E èren tan brigands, que dempús de vier en casa plorant entà que les autregèsse un ajornament, me les trapaua en cafè avalant-se bistecs… e fòrça copes de ròm e marrasquin…
FORTUNATA-E-JACINTA-II-WEB	Madeish qu’aqueth botiguèr deth carrèr Mayor, aqueth Rubio qu’auie pelataria, vo’n brembatz?
FORTUNATA-E-JACINTA-II-WEB	Un dia, finaument, me hec a vier eth sòn relòtge, dotze caishes de pèths e gants, e aquera madeisha tarde, aquera plan madeisha tarde, senhora, me lo trapi ena Puerta del Sol, en tot pujar en un coche pr’amor de vier enes tòros…
FORTUNATA-E-JACINTA-II-WEB	Qu’ei que son atau… que vòlen es sòs, coma qui ditz, per çò deth materialisme de lançar-les.
FORTUNATA-E-JACINTA-II-WEB	Plan per aquerò sò tot eth sant dia susvelhant a Jose Maria Vallejo, qu’ei un bon òme, sense menspredar ad arrés.
FORTUNATA-E-JACINTA-II-WEB	Vau ena botiga e veigui se i a gent, se i a movement; hèsqui un còp de uelh en calaish; me’n sai de s’eth gojat que va a crubar eth compde amie guano; li hèsqui un sermon ath principau, li balhi conselhs, li recomani qu’ad aqueth que pague non lo crucifique.
FORTUNATA-E-JACINTA-II-WEB	Qu’ei era vertat, qu’ei que non i a un aute camin…!
FORTUNATA-E-JACINTA-II-WEB	E non ac arregraïssen, non senhora, non arregraïssen er interès que me cuelhi per eri.
FORTUNATA-E-JACINTA-II-WEB	Quan me ven entrar, se vedéssetz era cara que me boten!
FORTUNATA-E-JACINTA-II-WEB	Non se n’encueden que son en tot trabalhar damb es mèns sòs.
FORTUNATA-E-JACINTA-II-WEB	E a tot darrèr, se qué èren eri?
FORTUNATA-E-JACINTA-II-WEB	Uns praubi pelhards.
FORTUNATA-E-JACINTA-II-WEB	Les semble que pr’amor que dan vint-e-sies duros ath mes, ja an complit…
FORTUNATA-E-JACINTA-II-WEB	Diden qu’ei fòrça e jo les digui que m’ac an d’arregraïr, pr’amor qu’es tempsi son dolents, fòrça dolents”.
FORTUNATA-E-JACINTA-II-WEB	En tota era part deth sègle XIX que durèc era plan longa existéncia usurària de D. Francisco Torquemada, non se l’entenec ua soleta paraula de qué es tempsi èren boni.
FORTUNATA-E-JACINTA-II-WEB	Tostemp èren dolents, fòrça dolents.
FORTUNATA-E-JACINTA-II-WEB	A maugrat de tot, eth 68 ja auie Torquemada dues cases em Madrid, e auie començat es sòns negòcis damb dotze mil reiaus qu’eretèc era sua hemna eth 51.
FORTUNATA-E-JACINTA-II-WEB	Es bèth dia magri capitaus de dòna Lupe, eth les auie multiplicat per cent en un parelh de lustres, en tot èster era soleta persona qu’associaue as sòns escurs negòcis.
FORTUNATA-E-JACINTA-II-WEB	Li crubaue ua comission insignificanta, e botaue tant interès pes ahèrs d’era coma pes sòns pròpris, per çò dera grana amistat qu’auie auut damb eth defuntat Jáuregui.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Tan lèu?
FORTUNATA-E-JACINTA-II-WEB	Senhora, que non è anat tà missa encara.
FORTUNATA-E-JACINTA-II-WEB	Çò que vos didia, qu’èra en tot vestir-me entà gésser tà missa, quan entrèc Joaquinito a dar-me era gran peripecia.
FORTUNATA-E-JACINTA-II-WEB	Bona, qu’a estat bona!, exclamèc dòna Lupe, sarrant contra eth sòn vrente era man qu’en era i auie es bilhets, tan ben amagadi que non se vedie ne tralha de papèr entre es dits.
FORTUNATA-E-JACINTA-II-WEB	E Gessec en recebedor, acompanhat de dòna Lupe.
FORTUNATA-E-JACINTA-II-WEB	Maximiliano les entenec mormolhejant ena pòrta.
FORTUNATA-E-JACINTA-II-WEB	Ara fin s’enteneren es bòtes cridaires de Torquemada baishant era escala, e dòna Luè campèc en gabinet.
FORTUNATA-E-JACINTA-II-WEB	Era alegria que l’auie produsit eth crubament d’aqueri sòs, que credie perdudi, ère tan grana, qu’es sòns uelhs grisi li ludien coma dus carbons alugats, e era sua boca diboishaue un arridolet.
FORTUNATA-E-JACINTA-II-WEB	Dès que la vedec entrar, se’n sabec Maximiliano qu’era sua ràbia s’auie padegat.
FORTUNATA-E-JACINTA-II-WEB	Eth guano, coma didie Torquemada, non podie mens qu’adocir-la; e en arribar a on ère eth delinqüent, que non s’auie botjat deth fautulhl, li botèc ua man ena espatla, e en tot agarrar damb era auta es bilhets, li didec:
FORTUNATA-E-JACINTA-II-WEB	Jo, reaument, repliquèc Maximiliano damb serenitat, que mès l’estonèc ada eth madeish qu’a dòna Lupe, non me sò sufocat… sò tranquil, pr’amor qu’era mia consciéncia…
FORTUNATA-E-JACINTA-II-WEB	Aciu se tornèc a embolhar.
FORTUNATA-E-JACINTA-II-WEB	Dòna Lupe non li balhèc temps tà desvolopar- se pr’amor que se metec ena cramba, barrant es pòrtes de veire.
FORTUNATA-E-JACINTA-II-WEB	Deth gabinet estant l’entenec Maximiliano trastejant.
FORTUNATA-E-JACINTA-II-WEB	Que sauvaue es sòs.
FORTUNATA-E-JACINTA-II-WEB	Aué non gesses en carrèr…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dempús seguiram damb eth fosfat, un aute còp damb eth fosfat.
FORTUNATA-E-JACINTA-II-WEB	Maximiliano, coma que non auie ath dauant ara sua tia, se permetec un arridolet burlesc.
FORTUNATA-E-JACINTA-II-WEB	Guardaue en aqueth moment ath sòn oncle Jáuregui que lo guardaue tanben ada eth, coma ei conseqüent.
FORTUNATA-E-JACINTA-II-WEB	Non podec mens d’observar qu’eth digne espós dera sua tia ère òrre; ne comprenie se com dòna Lupe non se morie de pòur quan se demoraue soleta, de nets, en companhia de semblable espantaudèths.
FORTUNATA-E-JACINTA-II-WEB	Ja te pòs trèir es bòtes.
FORTUNATA-E-JACINTA-II-WEB	Se n’anèc eth joen entath sòn quarto sense badar boca, e dòna Lupe se demorèc pensant en çò d’aubedient qu’ère.
FORTUNATA-E-JACINTA-II-WEB	Eth rigor dera sua autoritat, qu’eth gojat respectaue tostemp damb veneracion, que serie remèdi eficaç e rapid deth desorde d’aqueth cap.
FORTUNATA-E-JACINTA-II-WEB	Pro qu’ac didie era: “Tanlèu li balhi quate crits, lo boti coma ua lèbe.
FORTUNATA-E-JACINTA-II-WEB	Se presentèc damb ua truha ena man e eth guinhauet ena auta.
FORTUNATA-E-JACINTA-II-WEB	Tie compde de veir se qué hè eth senhoret Maxi tant que jo siga dehòra.
FORTUNATA-E-JACINTA-II-WEB	Era polida se dèc per informada, e tornèc entara codina hènt guimbets.
FORTUNATA-E-JACINTA-II-WEB	A!, eth pòrtamoneda.
FORTUNATA-E-JACINTA-II-WEB	Qué me cau portar?…
FORTUNATA-E-JACINTA-II-WEB	Fidèus, sucre… e arren mès.
FORTUNATA-E-JACINTA-II-WEB	A!, er òli de hitge de merluça: aquerò òc que non l’ac perdoni.
FORTUNATA-E-JACINTA-II-WEB	Qu’ei a culherades com se guarís aquerò.
FORTUNATA-E-JACINTA-II-WEB	E ara non i aurà eth present deth reialet entà cada prenuda.
FORTUNATA-E-JACINTA-II-WEB	Que ja ei un òme, voi díder, ja non ei un mainatge.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que sò màger d’edat.
FORTUNATA-E-JACINTA-II-WEB	È complit vint-e-cinc ans…
FORTUNATA-E-JACINTA-II-WEB	Pro clar explicaue eth era sua conducta, gasulhant damb eth madeish: “Jo que non sai defener-me damb paraules; jo non posqui parlar, e estramunqui e me trebòli sonque de qué era mia tia me guarde; mès me defenerè damb hèts.
FORTUNATA-E-JACINTA-II-WEB	Es mèns nèrvis me venen; mès era mia volontat poirà mès qu’es mèns nèrvis, e çò qu’ei volontat, que l’è plan fèrma ara.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dòna Lupe se demorèc que non sabie se qué l’arribaue.
FORTUNATA-E-JACINTA-II-WEB	Non, que non te cridi, vé-te’n…
FORTUNATA-E-JACINTA-II-WEB	Mès as vist guaire n’ei insolent?
FORTUNATA-E-JACINTA-II-WEB	Se non ei eth, que non ei eth…
FORTUNATA-E-JACINTA-II-WEB	Qu’ei que me l’an botat ath revés, me l’an embelinat.
FORTUNATA-E-JACINTA-II-WEB	Serà brigand?
FORTUNATA-E-JACINTA-II-WEB	Que sò per seguir-lo e avisar a aua parelha d’Orden Público entà que me l’agarren…
FORTUNATA-E-JACINTA-II-WEB	Mès tara net mos veiram es cares.
FORTUNATA-E-JACINTA-II-WEB	Pr’amor que tu tornaràs, tu tornaràs, setmeson ipocrita…
FORTUNATA-E-JACINTA-II-WEB	Papitos, cuelh, cuelh; baisha a crompar es fidèus e eth sucre.
FORTUNATA-E-JACINTA-II-WEB	Jo que non gesqui, non posqui gésser.
FORTUNATA-E-JACINTA-II-WEB	Me semble que me va a arribar quauquarren…
FORTUNATA-E-JACINTA-II-WEB	Guarda, passa pera farmacia e demanes un saler d’òli de hitge de merluça, d’aqueth que jo me hèja a vier, eri que ja se’n saben.
FORTUNATA-E-JACINTA-II-WEB	Les dides que jo vierè a pagar- les…
FORTUNATA-E-JACINTA-II-WEB	Escota, escota, non te hèsques a vier aquerò.
FORTUNATA-E-JACINTA-II-WEB	Qu’ei que non se lo volerà préner…!
FORTUNATA-E-JACINTA-II-WEB	Hè-te a vie ua verga.
FORTUNATA-E-JACINTA-II-WEB	Non, non, non te hèsques a vier tanpòc ua verga…
FORTUNATA-E-JACINTA-II-WEB	Passa pera drogaria e demana dètz centims de pimpinèla.
FORTUNATA-E-JACINTA-II-WEB	Qu’ère, plan que òc, menaçada d’ua escometuda de sang, e era causa que non ère entà mens.
FORTUNATA-E-JACINTA-II-WEB	Jamès auie vist en sòn nebot un trait d’independéncia coma eth que venguie de veir.
FORTUNATA-E-JACINTA-II-WEB	Qu’auie estat tostemp tan pòga causa qu’aquiu a on lo botauen aquiu s’estaue.
FORTUNATA-E-JACINTA-II-WEB	Volontat pròpria que non l’auec jamès.
FORTUNATA-E-JACINTA-II-WEB	Jamès siguec de besonh botar-li era man ath dessús, pr’amor qu’un arroncilhament de celhes ère pro entà hèr-lo creir.
FORTUNATA-E-JACINTA-II-WEB	Qué s’auie passat en aqueth anhèth entà convertir-se en quauquarren atau coma un leonet?
FORTUNATA-E-JACINTA-II-WEB	Era ment de dòna Lupe non podie desnishar mistèri tan gran.
FORTUNATA-E-JACINTA-II-WEB	Dempús dera colèra e dera confusion venguec er aclapament, e se sentie tan renduda fisicament coma s’auesse estat tot eth maitin ocupada en un trabalh plan penible.
FORTUNATA-E-JACINTA-II-WEB	Se treiguec pòc a pòc era ròba de dimenge que s’auie començat a botar, e tornèc a cridar ara polideta tà dider-li: “Non hèsques qu’ua sopa d’alh.
FORTUNATA-E-JACINTA-II-WEB	Eth senhoret non vierà a dinar, e se ven li cantarè es quaranta”.
FORTUNATA-E-JACINTA-II-WEB	Agarrant era cagira petita, que tenguie quan cosie, la botèc ath cant deth balcon.
FORTUNATA-E-JACINTA-II-WEB	Li hège mau era cintura e en sèir-se deishèc anar un ai!.
FORTUNATA-E-JACINTA-II-WEB	Entà cóser tenguie tostemp ulhères.
FORTUNATA-E-JACINTA-II-WEB	Se les botèc, e en tot trèir faena deth sòn tistèr de cosedura, comencèc a repassar uns linçòs.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se metec, donc, a sorgir en sòn lòc de costum, qu’ère ath costat dera pòrta de veire.
FORTUNATA-E-JACINTA-II-WEB	En balcon i auie dus o tres tèsti, e a trauèrs des seques arrames vedie eth carrèr.
FORTUNATA-E-JACINTA-II-WEB	Coma qu’eth quarto ère eth principau, d’aqueth lòc se veirie fòrça ben passar ara gent en cas qu’era gent volesse passar per aquiu.
FORTUNATA-E-JACINTA-II-WEB	Mès eth carrèr de Raimundo Lulio e eth de Juan de Austria, que hè cantoada damb eth, que son de pòc transit.
FORTUNATA-E-JACINTA-II-WEB	Que se retire aquerò a un pòble.
FORTUNATA-E-JACINTA-II-WEB	Era soleta distraccion de dòna Lupe enes sues òres solitàries qu’ère veir se qui entraue en talhèr de coches pròche o ena imprimaria deth dauant, e se passaue o non dòna Guillermina Pacheco de cap ar asil deth carrèr d’Alburquerque.
FORTUNATA-E-JACINTA-II-WEB	Qu’ère aqueth lòc fòrça avient entà reflexionar, damb es liròts sus era hauda, era agulha ena man, es ulhères calades, eth tistèr dera ròba ath costat, eth gat hèt ua pilòta de saunei as pès dera sua patrona.
FORTUNATA-E-JACINTA-II-WEB	Aqueth dia dòna Lupe auie, mès que jamès, matèria longa entà meditar.
FORTUNATA-E-JACINTA-II-WEB	Eth que non se’n sap, qué a de saber s’ei un pegonh?
FORTUNATA-E-JACINTA-II-WEB	Li boten eth plat dauant, e qué se sap des angonies qu’aurà costat botar-l’ac?…
FORTUNATA-E-JACINTA-II-WEB	Donques se li didessa jo que cada cede, quauqui dies, hè ja temps, auien eth valor d’ua pèrla… sivans costaue hèr-lo a vier en casa…!
FORTUNATA-E-JACINTA-II-WEB	Sabi pas se qué aurie estat de jo sense eth senhor Torquemada, ne qué aurie estat de Maxi sense jo.
FORTUNATA-E-JACINTA-II-WEB	Be ne serie de lududa era sua existéncia se non auesse auut mès empara qu’era des sòns frairs!
FORTUNATA-E-JACINTA-II-WEB	Ditz-me, pèc de Coria, se jo non auessa trabalhat coma ua nera tà deféner eth panet e lheuar aguesta casa enquiara categoria qu’a; se non pensèssa tant coma pensi, escauhant-me eth cervèth a totes ores e tient en mil menudalhes aguesta intelligéncia que Diu m’a balhat, qué aurie estat de tu, ingratet?…
FORTUNATA-E-JACINTA-II-WEB	Eth rebrembe deth sòn defuntat, que tostemp s’alugaue ena ment de dòna Lupe quan se vedie en bèth trebuc, l’atrendic.
FORTUNATA-E-JACINTA-II-WEB	En totes es sues afliccions se consolaue damb era doça memòria dera sua felicitat matrimoniau, pr’amor que Jáuregui auie estat eth milhor des òmes e eth numèro un des marits.
FORTUNATA-E-JACINTA-II-WEB	D. Pedro Manuel de Jáuregui qu’auie servit en Real Cuerpo de Alabarderos.
FORTUNATA-E-JACINTA-II-WEB	Dempús se tenguec as negòcis, e ère tant aunèst, mès tant alapament aunèst, que non deishèc en morir que cinc mil reiaus.
FORTUNATA-E-JACINTA-II-WEB	Originari dera província de Leon, recebie partides de ueus e d’auti articles de mercat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Toti es elevaires de piòcs leonesi, zamorans e segovians deishauen enes sues mans es sòs que guanhauen, pr’amor de qué les virèsse entà toti es pòbles productors der article, e d’aciu venguec eth fausnòm que li dèren en Puerta Cerrada e qu’eretèc dòna Lupe.
FORTUNATA-E-JACINTA-II-WEB	Tanben recebie Jáuregui, tà Nadau, enviaments de pastissi d’Astorga, e ena sua casa venguien a crubar e a deishar hons toti es ordinaris dera maragateria, aguest parçan dera província de León.
FORTUNATA-E-JACINTA-II-WEB	En politica que hec un gran papèr D. Pedro per èster un des principaus dera Milicia Nacional, e ère tan senat, qu’eth solet viatge que se revoutèc ac hec ath crit magic de Viva Isabel II!
FORTUNATA-E-JACINTA-II-WEB	Moric aqueth benedit, e dòna Lupe s’aurie mòrt tanben s’eth dolor l’auesse aucit.
FORTUNATA-E-JACINTA-II-WEB	E non vos pensetz que li manquèren pretendents ara veudeta, donques qu’auie, entre d’auti, un D. Evaristo Feijoo, coronèl dera armada, que la rondaue e non la deishaue víuer.
FORTUNATA-E-JACINTA-II-WEB	Mès era fidelitat ara memòria deth sòn lèg e aunèst Jáuregui depassaue en dòna Lupe a toti es interèssi dera tèrra.
FORTUNATA-E-JACINTA-II-WEB	Dempús arribèc er elevatge e eth suenh deth sòn nebodet, que l’autregèren aguesta distraccion tan salutosa entàs inquietuds dera amna.
FORTUNATA-E-JACINTA-II-WEB	Torquemada e es negòcis l’ajudèren tanben a entretier era sua existéncia e a amiar avientament eth sòn dolor…
FORTUNATA-E-JACINTA-II-WEB	Passèc eth temps, guanhèc sòs e de man en man venguec era situacion qu’en era s’estaue ara.
FORTUNATA-E-JACINTA-II-WEB	S’apressaue ja dòna Lupe as cinquanta ans, mès qu’ere tan ben conservada, que non semblaue auer-ne mès de quaranta.
FORTUNATA-E-JACINTA-II-WEB	Auie estat ena sua joenessa fresqueta de còs e prima de ròstre, e auie ua cèrta retirada a Juan Pablo.
FORTUNATA-E-JACINTA-II-WEB	Es sòns uelhs grisi sauvauen era vivacitat dera sua joenessa; mès qu’auie cèrta rudesa juridica ena cara, accentuada de linhes e seca de color.
FORTUNATA-E-JACINTA-II-WEB	Sus eth pòt superior, fin e violat coma es bòrds d’ua recenta herida, li corrie ua borra leugèra, fòrça leugèra, coma era gojats precòci, borra plan fina que non l’enlaidie cèrtament; ath contrari, qu’ère dilhèu era soleta pincelada erosa d’aqueth ròstre semblable as pintures dera Edat Mieja, e hège era gràcia era tau borra de vier a acabar sus eth pic dret dera boca damb ua vorrugueta plan polida, que d’era gessien dus o tres peus vermelhs que ludien ara lum torçats coma petiti hius de coeire.
FORTUNATA-E-JACINTA-II-WEB	Eth bust qu’ère beròi, encara que, coma se veirà mès endauant, i auie en eth quauqua causa e enquia e tot quauquarren de faussejament dera vertat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Atau coma en d’autes er amor pròpri les inspire era presompcion, ara veuda de Jáuregui l’inspiraue conviccions de superioritat intellectuau e eth desir de dirigir era conducta autrú, en èster brilhant en aquerò deth conselh e en tot aquerò qu’ei practic e governatiu.
FORTUNATA-E-JACINTA-II-WEB	Qu’ère ua d’aguestes persones que, sense auer recebut educacion, semble que l’an auut fòrça complèta, per çò de ben que s’exprimissen, pera fermetat qu’impausen eth sòn caractèr e lo sostien, e per çò de ben que desguisen damb es retoriques sociaus es brutalitats der egoïsme uman.
FORTUNATA-E-JACINTA-II-WEB	Dera memòria deth sòn Jáuregui passèc eth sòn pensament entath sòn nebot.
FORTUNATA-E-JACINTA-II-WEB	Qu’èren es sòns dus amors.
FORTUNATA-E-JACINTA-II-WEB	En tot hèr-se lheuar es ulhères que se l’auien baishat enquiara punta deth nas, seguic atau: “Donques damb jo que non va a jogar.
FORTUNATA-E-JACINTA-II-WEB	Lo boti en carrèr coma tres e dus hèn cinc.
FORTUNATA-E-JACINTA-II-WEB	Me calerà hèr un esfòrç, pr’amor que l’estimi coma s’a d’estimar as hilhs…
FORTUNATA-E-JACINTA-II-WEB	Jo qu’auia era illusion de maridar-lo damb Rufina o aumens damb Olimpia…!
FORTUNATA-E-JACINTA-II-WEB	Non, que m’agrade mès Rufina Torquemada.
FORTUNATA-E-JACINTA-II-WEB	Be ne sò de pèga.
FORTUNATA-E-JACINTA-II-WEB	En veder-lo tan morrut, e que s’amagaue quan entraue dòna Silvia damb era sua hilha, me pensaua que parlar-li ad aguest gojat de hemnes ère coma mentar-li ath diable era crotz.
FORTUNATA-E-JACINTA-II-WEB	Fida-te’n des aparences.
FORTUNATA-E-JACINTA-II-WEB	E ara se passe que hè mesi sostie a ua hemna, e se passe eth dia sancer damb era…
FORTUNATA-E-JACINTA-II-WEB	Tè, que me cau veir aquerò entà que m’ac creiga…
FORTUNATA-E-JACINTA-II-WEB	E ua auta causa: com se les deu apraiar entà mantier-la?…
FORTUNATA-E-JACINTA-II-WEB	Dòna Lupe, en arribar aciu, se calèc en pensades tant abstruses que non ei possible seguir-la.
FORTUNATA-E-JACINTA-II-WEB	Era sua ment se submergie e gessie a flòt, coma ua husta lançada ath miei des braves ondades.
FORTUNATA-E-JACINTA-II-WEB	Era brava senhora s’estèc atau tota era tarde.
FORTUNATA-E-JACINTA-II-WEB	Arribada era net, desiraue tu per tu qu’eth nebot entrèsse deth carrèr entà descargar sus eth tot eth materiau de laua qu’eth volcan deth sòn pitrau non podie tier mès.
FORTUNATA-E-JACINTA-II-WEB	Qu’entrèc eth sètmeson fòrça tard, quan era sua tia ère ja sopant e s’auie ja mestrat era ola.
FORTUNATA-E-JACINTA-II-WEB	Maximiliano se seiguec ena taula sense badar boca, fòrça grèu e un shinhau trebolat.
FORTUNATA-E-JACINTA-II-WEB	Comencèc a minjar damb talents era sopa hereda, lançant guardades inquisitoriaus e inquietes ara sua senhora tia, qu’evitaue guardar-lo… per non trincar… “Me cau tier-me, pensaue era, enquia qu’acabe de minjar…
FORTUNATA-E-JACINTA-II-WEB	E semble qu’a fòrça hame…” A viatges eth joen alendaue prigondament guardant ara sua tia, coma se volesse tier ua explicacion damb era.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fin finau, a penes tastèc eth joen ues panses que i auie de dessèrt, se lheuèc entà anar tath sòn quarto; e a penes lo vedec dòna Lupe d’esquia, se l’aluguèren còp sec es anims e correc ath sòn darrèr, en tot tier es paraules que li venguien ena boca.
FORTUNATA-E-JACINTA-II-WEB	Non s’esmoiguec Maximiliano ne autanplan quan dòna Lupe, repetint eth sòn apostròf, arribec en quatau o en cincau pògavergonha.
FORTUNATA-E-JACINTA-II-WEB	E coma s’aguesta paraula siguesse eth tap dera sua ira, darrèr d’era correren en abondosa vena es queishes per çò qu’eth gojat auie hèt aqueth maitin.
FORTUNATA-E-JACINTA-II-WEB	Que vau ara bestiesa d’aguest maitin.
FORTUNATA-E-JACINTA-II-WEB	Eth gojat se seiguec ena cagira qu’ère ath cant deth lhet, e apuant eth code en aguest, tenguec era repassada, sense guardar ath sòn jutge.
FORTUNATA-E-JACINTA-II-WEB	Qu’amiaue un escuradents entre es sòns dents, e lo hège anar d’un costat en aute damb nerviós assopliment.
FORTUNATA-E-JACINTA-II-WEB	Que ja se l’auie trèt eth temor qu’era fraia de sa pair li causaue.
FORTUNATA-E-JACINTA-II-WEB	Dera madeisha manèra que certans covards se tornen valents quan tiren eth prumèr trèt, Maximiliano, un còp que trinquèc eth huec damb era òmenada d’aqueth maitin, sentie era sua volontat liura deth travader que li botèsse era timiditat.
FORTUNATA-E-JACINTA-II-WEB	Aguesta timiditat qu’ère un fenomèn purament nerviós, e en era i auie ua bona part des sòns rutinaris abits de submission e aviliment.
FORTUNATA-E-JACINTA-II-WEB	Tant que non i auec ena sua amna ua fòrça poderosa, aqueri abits e era diatèsi nerviosa formèren era crospa o aparença deth sòn caractèr; mès surgentèc ath laguens era energia, que siguec en tot lutar pendent fòrça temps tà gésser, trincant era crospa.
FORTUNATA-E-JACINTA-II-WEB	Era timiditat e faussa umilitat enduresie ad aguesta, e coma era energia interiora non trapaue ua ajuda ena paraula, pr’amor qu’era submission consuetudinària e era manca d’intelligéncia non l’auien permetut educar-la entà discutir, passaue temps sense qu’era crospa se trinquèsse.
FORTUNATA-E-JACINTA-II-WEB	Fin finau, çò que non poderen hèr es paraules, ac hec ua accion.
FORTUNATA-E-JACINTA-II-WEB	Trincada era crospa, Maximiliano se sentec mès valent e prèst a medir-se damb era fèra.
FORTUNATA-E-JACINTA-II-WEB	Çò qu’abans ère coma lheuar ua montanha, li semblaue ja coma lheuar deth solèr un mocador.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Escotèc tranquil es insults dera sua tia.
FORTUNATA-E-JACINTA-II-WEB	Guairi arguments se poirien opausar ad aqueri qu’era brava senhora lançaue damb mès afogadura que logica!
FORTUNATA-E-JACINTA-II-WEB	Mès çò que hè a argumentar damb paraules, qué diables!, encara non ère fòrt.
FORTUNATA-E-JACINTA-II-WEB	Argumentaue damb hèts.
FORTUNATA-E-JACINTA-II-WEB	En aquerò òc que se pintaue solet.
FORTUNATA-E-JACINTA-II-WEB	Quan era sua tia alendèc deishant-se quèir sufocada ena cagira pròcha ara taula, Maximiliano gessec a parlar un aute còp; mès que non ère aquerò rasonar, qu’ère coma se cuelhesse eth sòn còr e lo volquèsse sus eth lhet, madeish qu’auie volcat era dineròla dempús de trincar-la.
FORTUNATA-E-JACINTA-II-WEB	Se me boten en aguesta man era mòrt e ena auta deishar d’esstimar-la e m’obliguen a causir, m’estimarè mil còps mès morir-me, aucir-me o que m’aucissen…
FORTUNATA-E-JACINTA-II-WEB	L’estimè deth prumèr moment que la vedí, e non posqui deishar-la d’estimar, senon deishant de víuer… de sòrta qu’ei pegaria opausar-se ad aquerò que tengui pensat, pr’amor que vau a sautar peth dessús de tot e se me boten ath dauant ua paret la vau a passar…
FORTUNATA-E-JACINTA-II-WEB	Vedetz se com trinquen es cavalièrs deth Circo de Price es papèrs que les boten dauant quan sauten sus es shivaus?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Aguesta comparason que deuec impressionar viuament ara gran dòna Lupe, e contemplèc pendent ua estona ath sòn nebot damb pietat mès que damb ira.
FORTUNATA-E-JACINTA-II-WEB	Que me l’as fotut deth tot, ath hons, estocada de mèstre…
FORTUNATA-E-JACINTA-II-WEB	Qu’ei vertat que non è poder sus tu…
FORTUNATA-E-JACINTA-II-WEB	Se te pèrdes ben perdut seràs.
FORTUNATA-E-JACINTA-II-WEB	Non me vengues dempús damb desencuses.
FORTUNATA-E-JACINTA-II-WEB	Te suenhè, t’eduquè, qu’è estat entà tu ua mair.
FORTUNATA-E-JACINTA-II-WEB	Non te semble que m’auries d’auer dit: plan donc, tia, que i a aquerò”.
FORTUNATA-E-JACINTA-II-WEB	Plan que òc, repliquèc viuament Maximiliano, mès que me hège causa, tia.
FORTUNATA-E-JACINTA-II-WEB	Ara que ja m’è deishat anar me semble era causa mès aisida deth mon.
FORTUNATA-E-JACINTA-II-WEB	D’aguesta fauta vos demani perdon, pr’amor que sai que me portè mau.
FORTUNATA-E-JACINTA-II-WEB	Mès se me travaue era lengua quan volia díder quauquarren, e me venguien sudors…
FORTUNATA-E-JACINTA-II-WEB	M’acostumè a non parlar-vos senon de qué se me hège o non mau eth cap, de qué se m’auie queigut un boton, de se ploiguie o non e de d’autes pegaries atau…
FORTUNATA-E-JACINTA-II-WEB	Escotatz-me ara, que dempús de carar tant me semble que vau a crebar se non vos ac condi tot.
FORTUNATA-E-JACINTA-II-WEB	La coneishí hè tres mesi.
FORTUNATA-E-JACINTA-II-WEB	Ère prauba, qu’auie estat plan malerosa…
FORTUNATA-E-JACINTA-II-WEB	Òc, òc, ja m’an dit qu’ei fòrça deishada d’anar.
FORTUNATA-E-JACINTA-II-WEB	Non ne hescatz cabau… era gent qu’ei plan dolenta.
FORTUNATA-E-JACINTA-II-WEB	Non ètz d’acòrd damb jo qu’es òmes son plan dolents?
FORTUNATA-E-JACINTA-II-WEB	E didetz-me ara.
FORTUNATA-E-JACINTA-II-WEB	Non ei ua accion nòbla hèr vier tath bon camin a ua amna brava que s’a descaminat?
FORTUNATA-E-JACINTA-II-WEB	Mès tietz-vos, tia.
FORTUNATA-E-JACINTA-II-WEB	Non jutgetz es causes de forma tan leugèra, persutèc Maximiliano, aclapat per non saber-se exprimir ben.
FORTUNATA-E-JACINTA-II-WEB	S’ei qu’era ei peneïda!
FORTUNATA-E-JACINTA-II-WEB	Ne tanpòc a estat tan dolenta coma vos an dit.
FORTUNATA-E-JACINTA-II-WEB	S’ei qu’ei un àngel…
FORTUNATA-E-JACINTA-II-WEB	D’autar!
FORTUNATA-E-JACINTA-II-WEB	Bon apetit.
FORTUNATA-E-JACINTA-II-WEB	Credetz-me, e quan la coneishatz…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Jo… coneisher-la jo!
FORTUNATA-E-JACINTA-II-WEB	Arren d’aquerò…
FORTUNATA-E-JACINTA-II-WEB	Mès que non ei aquerò… qu’ei que non m’exprimisqui ben.
FORTUNATA-E-JACINTA-II-WEB	Didetz- me ua causa, eth hèt de voler èster aunèsta, non ei madeish qu’ester-ne?
FORTUNATA-E-JACINTA-II-WEB	Didetz que non?
FORTUNATA-E-JACINTA-II-WEB	Donques jo que non ac veigui atau, jo non ac veigui atau.
FORTUNATA-E-JACINTA-II-WEB	Com a d’èster madeish voler èster ua causa qu’èster-ne.
FORTUNATA-E-JACINTA-II-WEB	En terren morau, òc…
FORTUNATA-E-JACINTA-II-WEB	Se damb jo èi aunèsta e sense jo non ne poirie èster, com voletz que li diga, tè, vè-te’n ath diable?
FORTUNATA-E-JACINTA-II-WEB	Non ei mès naturau e uman acuelher-la e sauvar-la?
FORTUNATA-E-JACINTA-II-WEB	Donques qué, es granes òbres e, com ac poirè díder?…
FORTUNATA-E-JACINTA-II-WEB	Se pensèc eth praube gojat qu’auie botat ua pica en Flandes damb aguest argument, e campèc er efècte que l’auie costat ara sua tia.
FORTUNATA-E-JACINTA-II-WEB	Era vertat ei que dòna Lupe se demorèc pendent un moment un shinhau confonuda, sense saber se qué respóner.
FORTUNATA-E-JACINTA-II-WEB	Fin finau li responec damb mesprètz:
FORTUNATA-E-JACINTA-II-WEB	Maximiliano la tenguec deth vestit e l’obliguèc a sèir-se un aute còp.
FORTUNATA-E-JACINTA-II-WEB	Jo vos estimi fòrça.
FORTUNATA-E-JACINTA-II-WEB	Jo vos deui a vos era vida, e encara que vos entestetz a pelejar damb jo, non ac artenheratz…
FORTUNATA-E-JACINTA-II-WEB	Vam a veir.
FORTUNATA-E-JACINTA-II-WEB	Çò que jo hèsqui ara, aquerò que vos a anujat tant qu’ei, sivans vau vedent, ua accion nòbla, e era mia consciéncia m’ac apròve, e sò satisfèc d’era coma s’auessa a Diu ath mèn laguens, dident-me: fòrça ben, fòrça ben…
FORTUNATA-E-JACINTA-II-WEB	Pr’amor que vos non me podetz hèr creir qu’èm en mon sonque entà minjar, dormir, digerir eth minjar e passejar-mos.
FORTUNATA-E-JACINTA-II-WEB	Non; qu’èm entà ua auta causa.
FORTUNATA-E-JACINTA-II-WEB	Çò qu’as, afirmèc dòna Lupe volent tier eth sòn papèr, ei era pegaria que te ges per tot eth còs… e arren mès.
FORTUNATA-E-JACINTA-II-WEB	Non me engusaràs dambs es tues parauletes.
FORTUNATA-E-JACINTA-II-WEB	Vai, qu’ara imprevista as aprenut uns tèrmes e ues floritures de frases que me ties estonada…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Tu que non ès ja eth nebodet que suenhè.
FORTUNATA-E-JACINTA-II-WEB	Com m’as enganhat!…
FORTUNATA-E-JACINTA-II-WEB	Ua hemna, ua concubina, un belen…!, e ara vie aquerò de qué me maridi, e tà Roma per tot.
FORTUNATA-E-JACINTA-II-WEB	Tè, que ja non t’estimi; que ja non sò era tua tieta Lupe…
FORTUNATA-E-JACINTA-II-WEB	Non te balhi eth viatge per pietat, pr’amor que demori qu’encara te n’empenaïràs e me demanaràs perdon.
FORTUNATA-E-JACINTA-II-WEB	Maximiliano, ja complètament seren, botgèc eth cap exprimint dobte.
FORTUNATA-E-JACINTA-II-WEB	Encara i a quauquarren que vos non sabetz e que vos voi díder.
FORTUNATA-E-JACINTA-II-WEB	Com l’è mantengut pendent aguesti mesi?
FORTUNATA-E-JACINTA-II-WEB	Ai, tia!
FORTUNATA-E-JACINTA-II-WEB	Trinquè era dineròla; qu’auia tres mil e escag de reiaus, pro entà víuer damb modéstia, donques qu’ei fòrça estauviaira.
FORTUNATA-E-JACINTA-II-WEB	Aguesta revelacion li hec trantalhar era ràbia de dòna Lupe.
FORTUNATA-E-JACINTA-II-WEB	Qu’ère estauviaira!…
FORTUNATA-E-JACINTA-II-WEB	Eth joen treiguec era dineròla, e mostrant-la ara sua tia, li revelèc er ahèr coma era causa mès naturau deth mon, en tot reprodusir-la en viu.
FORTUNATA-E-JACINTA-II-WEB	Estronhè era qu’ère plia; cuelhí er aur e er argent e passè en aguesta eth coeire, en ahíger dues pessetes en quarts tà que pesèsse madeish…
FORTUNATA-E-JACINTA-II-WEB	E quan s’acaben es sòs?
FORTUNATA-E-JACINTA-II-WEB	Vieràs entà que jo te n’autreja?
FORTUNATA-E-JACINTA-II-WEB	Ai, be n’ès d’enganhat!”.
FORTUNATA-E-JACINTA-II-WEB	Qu’ère fòrça excitat e auie eth ròstre alugat.
FORTUNATA-E-JACINTA-II-WEB	Dòna Lupe non auie vist jamès tanta lum en aqueri uelhs ne ua animacion semblabla en aquera cara.
FORTUNATA-E-JACINTA-II-WEB	Quan entre es dus aueren recuelhut es pèces, era tia les estropèc en un numèro de La Correspondencia, e lançant eth paquet sus era comòda, didec damb sobeiran mesprètz:
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maximiliano se sauvèc ena comòda eth pesant paquet, e dempús se botèc era capa.
FORTUNATA-E-JACINTA-II-WEB	Dòna Lupe non gausèc retier-lo, pr’amor qu’encara qu’eth sòn còr s’aumplic de sentiments de supèrbia e d’autoritat, arren d’aquerò podec passar en exterior; pr’amor qu’en moment de sajà’c, un fren inexplicable la tenguec.
FORTUNATA-E-JACINTA-II-WEB	Sentie esbugassada era sua autoritat sus er enamorat joen; vedie ua fòrça efectiua e revolucionaria dauant dera sua fòrça istorica, e se non l’auie pòur, qu’ère evident qu’aquera sobta tenacitat li costaue bèth respècte.
FORTUNATA-E-JACINTA-II-WEB	Aquera hemna que dormie tranquillament dempús d’auer estofat, d’acòrd damb Torquemada, a un malerós deutor, ère intranquilla dauant es problèmes de consciéncia que l’auie metut en qüestion eth sòn nebot d’ua manèra tant innocenta.
FORTUNATA-E-JACINTA-II-WEB	S’estimaue tant aguesta hemna, damb quin dret podie opausar-se a que se maridèsse damb era?
FORTUNATA-E-JACINTA-II-WEB	E s’auie aguestes inclinacions aunèstes, e ua bona pròva n’ère er èster tant estauviaira, qui se’n podie hèr responsable de bracar-li eth camin dera reforma?
FORTUNATA-E-JACINTA-II-WEB	Dòna Lupe comencèc a aumplir-se d’escrupuls.
FORTUNATA-E-JACINTA-II-WEB	Eth sòn còr non ère depravat senon en çò que tanhie as prèsti; qu’ère coma es qu’an un vici, que dehòra d’eth, e quan non son escometudi pera fèbre, son rasonables, prudents e discrèts.
FORTUNATA-E-JACINTA-II-WEB	A londeman, dempús de ua auta escometuda damb eth sòn nebot, s’aubirèren vagament ena sua amna es idies de transaccion.
FORTUNATA-E-JACINTA-II-WEB	Que ja non i auie cap dobte de qué era passion de Maximiliano ère fòrta e prigonda, e de qué li prestaue energies incontrastables.
FORTUNATA-E-JACINTA-II-WEB	Meter-se contra era qu’ère meter- se contra ua ondada plan holada en moment de crebar.
FORTUNATA-E-JACINTA-II-WEB	Dòna Lupe reflexionèc fòrça pendent tot aqueth dia, e coma qu’auie un gran sentit dera realitat, comencèc a reconéisher eth poder qu’exercissen sus es nòstes accions es hèts consomadi, e er escàs valor des idies contra eri.
FORTUNATA-E-JACINTA-II-WEB	Aquerò de Maxi dilhèu ere ua asenada, era seguie pensant qu’ère ua saumetada atròça; mès qu’ère un hèt, e non i auie mès remèdi qu’admetè’c coma tau.
FORTUNATA-E-JACINTA-II-WEB	Pensèc alavetz, damb admirabla capitada, que quan en orde privat, madeish qu’en public, comence un poderós impuls revolucionari, logic, motivat, qu’arrinque dera natura madeisha des causes e se refortilhe enes dificultats, ei ua holia plantar-li cara; çò de milhor ei esquivar-lo e sajar de dirigir-lo e amiar-lo en soquèr.
FORTUNATA-E-JACINTA-II-WEB	Donques que li calie esquivar e dirigir aquera revolucion domestica; pr’amor que talhar-la ère impossible, e qui se metesse dauant serie arrossegat sense remèdi…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’ei vertat qu’entre caulet e caulet l’en deishaue anar quauqu’ua de fresca; mès aquerò ère tot ben estudiat entà que Maximiliano non se n’encuedèsse deth jòc.
FORTUNATA-E-JACINTA-II-WEB	Ja t’è dit que non me’n voi saber de s’era tua nòvia a es uelhs neri o auriòs.
FORTUNATA-E-JACINTA-II-WEB	A jo non me vengues damb amanhagades.
FORTUNATA-E-JACINTA-II-WEB	T’escoti per consideracion; mès que m’ei parièr.
FORTUNATA-E-JACINTA-II-WEB	Que venga jo a veder-la?
FORTUNATA-E-JACINTA-II-WEB	A Maximiliano l’auie balhat era sua metamorfòsi ua penetracion intermitenta.
FORTUNATA-E-JACINTA-II-WEB	A viatges auie era vista rapida e segura der engenh superior; d’autes escadences ère tan cèc que non vedie a tres persones en un saumet.
FORTUNATA-E-JACINTA-II-WEB	Es passions exaltades que còsten aguestes estonantes diferéncies ena eficàcia d’ua facultat, e hèn as òmes camusi o agudents coma s’er esperit siguesse sometut a ua influencia luèra.
FORTUNATA-E-JACINTA-II-WEB	Aqueth dia liegec eth joen en còr de dòna Lupe e aprecièc es sues disposicions pacificadores, a maugrat des frases estudiades que damb eres les volie dissimular.
FORTUNATA-E-JACINTA-II-WEB	Hèc ath delà un rasonament que demòstre era finesa geniau qu’auie en cèrts moments de vertadèra musa, endonviant per art d’inspiracion es arcanes dera amna des sòns semblables.
FORTUNATA-E-JACINTA-II-WEB	Eth rasonament que siguec aguest: “Era mia tia s’atrendís; era mia tia se preocupe dera pòcha.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Pr’amor que dòna Lupe ere tau coma eth sòn nebot la pintaue en aquera brèu consideracion; qu’ère senada, rasonabla, se n’encuedaue de tot, guardaue damb uelhs un shinhau sceptics es flaqueses umanes, e sabie perdonar es ofenses e enquia es injúries; mès çò qu’ei un deute, que non lo perdonaue jamès.
FORTUNATA-E-JACINTA-II-WEB	Qu’auie en era dues persones desparières, era hemna e era prestamista.
FORTUNATA-E-JACINTA-II-WEB	Qui volesse èster ben damb era e gaudir dera sua amistat, li calie tier compde de qué aguestes dues natures non se confonessen jamès.
FORTUNATA-E-JACINTA-II-WEB	Un simple recebut de pagament, estenut e signat dera manèra mès cordiau deth mon, qu’ère pro entà convertir ara amiga en basilic, ara hemna cristiana en inquisidoira.
FORTUNATA-E-JACINTA-II-WEB	Era dobla personalitat d’aguesta senhora qu’auie un senhau extèrn en sòn còs, ua representacion fatau, òbra dera cirurgia, qu’en aguest punt siguec ua sciéncia justicièra e acusadora.
FORTUNATA-E-JACINTA-II-WEB	A dòna Lupe li mancau un pitrau, per amputacion a conseqüéncia deth tumor scirrós que patic en vida deth sòn marit.
FORTUNATA-E-JACINTA-II-WEB	Coma que presumie de bon còs e tenguie corset laguens de casa, aquera part que li mancaue la suplic damb ua ben bastida pilòta de coton en arrama.
FORTUNATA-E-JACINTA-II-WEB	Ara vista, dempús de vestida aufrie un elegant conjunt; mès darrèr dera ròba, sonque era mitat deth sòn pitrau ère de carn; era auta mitat ère insensibla e pro que se l’aurie pogut clauar un punhau sense que s’en sentesse.
FORTUNATA-E-JACINTA-II-WEB	Madeish se passaue en sòn còr; era mitat de carn, era auta mitat de coton.
FORTUNATA-E-JACINTA-II-WEB	Era classa de relacions qu’auesse damb es persones determinaue era predominança dera tau o quau mitat.
FORTUNATA-E-JACINTA-II-WEB	Se non i auie peth miei cap recebut de pagament, qu’ère agradiu tractar damb aguesta persona; mès s’es circonstàncies la hessen anglesa, ja se podie premanir eth que se metesse damb era.
FORTUNATA-E-JACINTA-II-WEB	E non auie estat atau en vida deth sòn marit.
FORTUNATA-E-JACINTA-II-WEB	Qu’ei vertat qu’en aqueth temps erós, non manejaue mès sòs qu’es que Jáuregui li balhaue entà despenes dera casa.
FORTUNATA-E-JACINTA-II-WEB	Dempús de veuda, en veder-se entre quate quincalhes e cinc mil reiaus, pensèc en fondar ua casa d’òstes, mès Torquemada l’ac treiguec deth cap, en tot aufrir-se a plaçar-li es sòs damb un bon interès e tota era seguretat possibla.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Es prumèrs ans d’aguesta vida passèc era senhora grani trebucs, pr’amor qu’es beneficis, encara qu’èren importants, non l’èren pro entath sosteniment dera casa.
FORTUNATA-E-JACINTA-II-WEB	Mès a truca d’orde e d’economia gessec tà dauant, e enquia e tot hec vertadèrs miracles entà atier as medecines que Maximiliano auie de besonh e as considerables despenes dera sua carrèra.
FORTUNATA-E-JACINTA-II-WEB	Estimaue fòrça ath sòn nebot e s’esdegaue tà que non li manquèsse arren.
FORTUNATA-E-JACINTA-II-WEB	Aguest gran merit que non se li podie remir.
FORTUNATA-E-JACINTA-II-WEB	Çò que didec deth cede qu’auie eth valor dera pèrla, qu’ère plan cèrt.
FORTUNATA-E-JACINTA-II-WEB	Mès que non n’ei qu’auesse practicat era usura peth solet interès de balhar-li carrèra ath sètmeson.
FORTUNATA-E-JACINTA-II-WEB	Aquerò s’ac didie ada era madeisha enes sòs solilòquis; mès qu’ère un d’aguesti sofismes que damb eth er egoïsme uman vò hèr-se a veir aunèst e nòble.
FORTUNATA-E-JACINTA-II-WEB	Dòna Lupe trabalhaue en prèsti per pura afeccion, que li suscitèc Torquemada, e sense nebot e sense besonhs qu’aurie hèt madeish.
FORTUNATA-E-JACINTA-II-WEB	Quan arribèren es ans bons e eth capitau dera veuda pugèc a dus mil duros, comencèc un periòde de bona sòrt que serie lèu ua incredibla prosperitat.
FORTUNATA-E-JACINTA-II-WEB	Queiguec enes combinats hilats des dus prèstamistes un praube senhor, mès malerós que pervèrs (qu’auie estat director generau e viuie damb gran luxe a maugrat de trapar-se en darrèr gradon), e non voi díder com lo botèren.
FORTUNATA-E-JACINTA-II-WEB	Es dus mil duros de dòna Lupe creisheren coma era esgluma en tres ans, renovant obligacions, apilerant interèssi e aumentant aguesti cada an deth dus per cent mensuau, qu’ère eth tipe primitiu, ath quate per cent.
FORTUNATA-E-JACINTA-II-WEB	Ara prauba victima li treiguec Torquemada fòrça mès, pr’amor que s’adjudiquèc es sòns mòbles fòrça cars per un tròç de pan; mès eth tau que s’ac auie ben guanhat.
FORTUNATA-E-JACINTA-II-WEB	Dempús se remetec damb ua destinacion ena administracion de Cuba; tornèc a pèrder, e tornèc a remeter-se en Filipines, e ara ei per quatau viatge en poder des vampirs.
FORTUNATA-E-JACINTA-II-WEB	Coma que ja non i a sòs enes colònies, semble dificil qu’aguest malerós hèsque era cincau fortuna.
FORTUNATA-E-JACINTA-II-WEB	Diden qu’America entàs americans.
FORTUNATA-E-JACINTA-II-WEB	Vai, quina pegaria!
FORTUNATA-E-JACINTA-II-WEB	America entàs usurèrs de Madrid.
FORTUNATA-E-JACINTA-II-WEB	En data qu’era narracion agarre ara nòsta Lupe, qu’auie ja un cornèr de dètz mil duros, ua part segura en accions deth Banc e ua auta part en prèsti damb rebut de pagament legalizat, qu’en eth figuraue màger quantitat qu’era percebuda peth deutor.
FORTUNATA-E-JACINTA-II-WEB	Er exalabardèr qu’ère enemic deth materialisme des ipotèques damb seguretat legau e interès prudent.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’auie ua bona flaira entà mautar as persones pachoquetes, d’aguestes qu’autregen era pèth abans que perméter que se vedessen en lengua de toti, e damb aguestes se calaue enquiath hons, s’assadoraue de deutor.
FORTUNATA-E-JACINTA-II-WEB	De man en man anèc transmetent era sua manèra d’èster, d’actuar e de sénter ara sua companha, coma se passe era imatge d’un papèr en aute mejançant eth calc e eth diboish.
FORTUNATA-E-JACINTA-II-WEB	Cada còp que D. Francisco li hège a vier sòs crubadi, un problèma d’usura resolvut e acabat, se n’alegraue tant era veudeta que se li daurien es pòrs, e per aqueres vies l’entraue eth caractèr de Torquemada tà préner possession deth sòn e informar-lo de nauèth.
FORTUNATA-E-JACINTA-II-WEB	Era esposa de Torquemada qu’ère dera madeisha locada qu’eth, e dòna Lupe l’entenie e tractaue coma ath pròpri D. Francisco.
FORTUNATA-E-JACINTA-II-WEB	E damb eth tracte freqüent qu’auien es dues senhores, dòna Silvia arribèc tanben a exercir ua gran influéncia sus era sua amiga, en tot imprimir en aguesta quauqui traits dera sua fesomia morau.
FORTUNATA-E-JACINTA-II-WEB	Qu’ère hemnòta, descarada, e quan botaue es braci en forma d’ansa hège tremolar a miei mon.
FORTUNATA-E-JACINTA-II-WEB	Mès d’un còp demorèc en carrèr a un creditor, coma un assassin ara demora, entà insultar-lo sense pietat dauant dera gent que passaue.
FORTUNATA-E-JACINTA-II-WEB	Ad aquerò non i arribèc ne i podie arribar era de Jáuregui pr’amor qu’auie cèrtes delicadeses de classa e d’educacion que se suberpausauen as sues rancures d’usurèra.
FORTUNATA-E-JACINTA-II-WEB	Mès òc qu’anèren amassa bèth còp ena casa d’ua malerosa veuda que les deuie sòs e dempús de pressar-la inutilament tà que les paguèsse, lancèren guardades cobejoses entàs mòbles.
FORTUNATA-E-JACINTA-II-WEB	Es dues aspies escambièren brèus paraules dauant dera victima, que lèu se morís d’espant.
FORTUNATA-E-JACINTA-II-WEB	Heren pujar as mossos de còrda e se heren a vier es mentadi objèctes, dempús d’auer trèt dera comòda era ròba e dera copa eth huec.
FORTUNATA-E-JACINTA-II-WEB	Era deutora s’avenguec a tot per deishar de uelh as dues infernaus hemnes qua tan terror li costauen.
FORTUNATA-E-JACINTA-II-WEB	Era copa aquera qu’ère ena sala de dòna Lupe; mès non s’alugaue jamès.
FORTUNATA-E-JACINTA-II-WEB	Maximiliano se’n sabie dera sua procedéncia, atau coma era d’un mòble secretari e un armari supèrb que i auie ena cramba.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dòna Silvia qu’auie hèt eth negòci, pr’amor que dòna Lupe non gausaue.
FORTUNATA-E-JACINTA-II-WEB	Un centre d’argent, e dues plates deth madeish metau e ua teièra qu’era senhora mostraue capinauta, auien vengut ena casa empenhades tanben per ua amiga intima e aquiu se quedèren per insolvéncia.
FORTUNATA-E-JACINTA-II-WEB	Maximiliano se n’auie sabut de fòrça detalhs tanhents as manejaments dera sua tia.
FORTUNATA-E-JACINTA-II-WEB	Es jòies, vestits de senhora, ornaments e mantèls de Manila que passauen a èster sòns, dempús de longa captivitat, les venie mejançant ua venedora de comèrç cridada Mauricia la Dura.
FORTUNATA-E-JACINTA-II-WEB	Aguesta venguie ena casa soent en d’auti tempsi; mès que ja a penes venie, e dòna Lupe la trapaue mens, perque encara qu’ère fòrça capvirada e libertina, complie tostemp.
FORTUNATA-E-JACINTA-II-WEB	Atau madeish auie pogut observar Maximiliano ena sua pròpria casa çò d’implacabla qu’ère era sua tia damb es creditors, e d’aguesta coneishença venguec er inspirat judici que formulèc d’aguesta manèra: “Se me maridi damb Fortunata e s’era sòrt mos hè a vier escassesa, abans demanaram caritat pes carrèrs que demanar-li ara mia tia un prèst de dues pessetes…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Nicolás e Juan Pablo Rubin.
FORTUNATA-E-JACINTA-II-WEB	Se trapaue dòna Lupe, ath hons dera sua amna, inclinada ara transaccion lenta qu’impausauen es circonstàncies; mès que non volec deishar era sua pensada, ne deishar de mostrar ua inflexibilitat prudenta, enquia que venguesse Juan Pablo e parlèssen tia e nebot dera inaudida nauetat que i auie ena familha.
FORTUNATA-E-JACINTA-II-WEB	Un maitin, quan Maximiliano ère en lhèt miei adormit encara, sentec bronit ena escala e enes correders.
FORTUNATA-E-JACINTA-II-WEB	Entenec prumèr còps de pè e crits de mossos que pujauen males, dempús era votz deth sòn frair Juan Pablo; e madeish siguec entener-la, que sénter renovelat ena sua amna aqueth cast temor que ja li semblaue vençut.
FORTUNATA-E-JACINTA-II-WEB	Que non auie talents de lheuar-se.
FORTUNATA-E-JACINTA-II-WEB	Entenec ara sua tia regatejant damb es mossos per çò de s’èren tres o èren dus e miei.
FORTUNATA-E-JACINTA-II-WEB	Dempús, li semblèc que Juan Pablo e era sua tia parlauen en minjador.
FORTUNATA-E-JACINTA-II-WEB	Dilhèu serie en tot condar-li aquerò….!
FORTUNATA-E-JACINTA-II-WEB	Solide, pr’amor qu’era sua tia ère plan novelesca, e non li shautaue que cèrtes causes se li poirissen ath laguens.
FORTUNATA-E-JACINTA-II-WEB	Entenec dempús qu’eth sòn frair se lauaue en quarto deth costat, e quan dòna Lupe entrèc entà hèr-li a vier tovalhòles, mormolhèren pendent ua longa estona.
FORTUNATA-E-JACINTA-II-WEB	Maximiliano pensèc que solide parlarien der eretatge; mès que non les auie totes.
FORTUNATA-E-JACINTA-II-WEB	Sajaue d’encoratjar-se en considerar qu’eth sòn frair ère eth mès simpatic dera familha, eth de mès talent e eth que milhor comprenie es causes.
FORTUNATA-E-JACINTA-II-WEB	Se lheuèc fin finau de mala encolia.
FORTUNATA-E-JACINTA-II-WEB	Ja lauat e vestit, trantalhaue entà gésser, e s’estèc ua estoneta damb era man en picapòrt.
FORTUNATA-E-JACINTA-II-WEB	Dòna Lupe piquèc ena pòrta, e alavetz ja non auec mès remèdi que gésser.
FORTUNATA-E-JACINTA-II-WEB	Estaue esblancossit e hège pena veder-lo.
FORTUNATA-E-JACINTA-II-WEB	Abracèc ath sòn frair, e ena guardada d’aguest, en ton des sues paraules, vedec de seguit que se’n sabie de tota, de tota era incredibla istòria.
FORTUNATA-E-JACINTA-II-WEB	Que non auie talents eth joen d’explicacions ne de discussion en aqueth moment, e coma qu’ère un shinhau tard se pressèc en anar tà classa.
FORTUNATA-E-JACINTA-II-WEB	Mès que non auec repaus en era, ne deishèc de pensar en çò qu’eth sòn frair harie e diderie.
FORTUNATA-E-JACINTA-II-WEB	Aguesta perplexitat l’arrincaue alendades.
FORTUNATA-E-JACINTA-II-WEB	Era pòur, era casta pòur qu’ère eth sòn principau enemic.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se Juan Pablo gessie ara dolenta, dilhèu serie milhor, pr’amor que d’aguesta sòrta non estarie Maximiliano en cas de sauvar-li consideracions; mès se se botaue en astúcies diplomatiques, hènt veir que cedie pr’amor de tier era inèrcia, alavetz…
FORTUNATA-E-JACINTA-II-WEB	Aquerò, ai!, qu’ac cranhie mès qu’arren.
FORTUNATA-E-JACINTA-II-WEB	Lèu auie de gésser de dobtes.
FORTUNATA-E-JACINTA-II-WEB	Quan Maximiliano entrèc a dinar, ja ère Juan Pablo seigut ena taula, e ara seguida arribèc dòna Lupe damb ua plata de ueus fregidi e lesques de magreta.
FORTUNATA-E-JACINTA-II-WEB	Qu’ère alègra aqueth dia era senhora, pr’amor que Papitos se portaue ben, coma tostemp que i auie aumentacion de trabalh.
FORTUNATA-E-JACINTA-II-WEB	Çò que vò era qu’ei hèr-se veir, e se i a ocasions de lusiment, qu’ei un aur.
FORTUNATA-E-JACINTA-II-WEB	Quan mens causes s’an de hèr ei quan te la fot.
FORTUNATA-E-JACINTA-II-WEB	Me la hi a vier en casa hèta ua sauvatgeta, e de man en man l’è anat treiguent vicis.
FORTUNATA-E-JACINTA-II-WEB	Ère goluda, e tostemps qu’anaue ara botiga entà bèra causa, l’auie de tastar.
FORTUNATA-E-JACINTA-II-WEB	Pòs te creir que se minjaue es fidèus crus?…
FORTUNATA-E-JACINTA-II-WEB	La recuelhí d’un escampaire de Cuatro Caminos, ahaimada, caperada de pelhòts.
FORTUNATA-E-JACINTA-II-WEB	Gessie a demanar caritat e plan per aquerò auie toti es maus abits dera ociositat.
FORTUNATA-E-JACINTA-II-WEB	Mès damb eth mèn sistèma la vau amiant en soquèr.
FORTUNATA-E-JACINTA-II-WEB	Còp de garròt va còp de garròt ven, era vertat ei que treirè d'era a ua vertadèra hemna damb tota era extension dera paraula”.
FORTUNATA-E-JACINTA-II-WEB	Pendent tot eth dinar parlèren deth servici, e a cada causa que didien guardauen a Maximiliano coma demanant-li eth sòn assentiment.
FORTUNATA-E-JACINTA-II-WEB	Eth joen observèc qu’eth sòn frair estaue seriós damb eth, mès aquera seriositat indicaue que lo reconeishie òme, pr’amor qu’enquia alavetz lo tractèc tostemp coma a un mainatge.
FORTUNATA-E-JACINTA-II-WEB	Er estudiant se demoraue burles, qu’ère çò que mès cranhie, o ua repassada pairau.
FORTUNATA-E-JACINTA-II-WEB	Ne ua causa ne era auta se deishaue veir en lenguatge indiferent e hered de Juan Pablo.
FORTUNATA-E-JACINTA-II-WEB	Aguest, dempús de dinar, se sentec cuelhut de mau de cap e se metec, de fòrça mala encolia, en lhet.
FORTUNATA-E-JACINTA-II-WEB	Tota era tarde e part dera net s’estèc entre es garres d’aquera inquietud mès molesta que grèu.
FORTUNATA-E-JACINTA-II-WEB	Que non èren es sòns atacs tan penibles coma es de Maximiliano, e generaument l’ère facil negar eth dolor deth cap ena ondada deth saunei.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Renegant dera sua sòrt s’estèc enquia fòrça tard, e ara fin repausèc damb un saunei tranquil.
FORTUNATA-E-JACINTA-II-WEB	Mentretant, dòna Lupe hège mil consideracions sus er apatic mesprètz que Juan Pablo auie recebut era notícia d’aquerò.
FORTUNATA-E-JACINTA-II-WEB	Auie arroncilhat es celhes; dempús auie opinat qu’eth sòn frair ère hòl, e fin finau, quilhant es espatles, didec: “Jo se qué è a veir en aquerò?
FORTUNATA-E-JACINTA-II-WEB	Que ja ei major d’edat.
FORTUNATA-E-JACINTA-II-WEB	Que s’apraie”.
FORTUNATA-E-JACINTA-II-WEB	Madeish Maximiliano qu’era sua tia auien notat que Juan Pablo ère trist.
FORTUNATA-E-JACINTA-II-WEB	Se pensèren qu’ère peth cansament; mès se n’encuederen dempús des dotze ores de saunei reparador, qu’encara ère mès trist.
FORTUNATA-E-JACINTA-II-WEB	Non tenguie cap convèrsa.
FORTUNATA-E-JACINTA-II-WEB	Semblaue qu’arren l’interessaue, ne tansevolh er eretatge, que ne parlaue pòc, encara que tostemp en tèrmes precisi.
FORTUNATA-E-JACINTA-II-WEB	Lupe a Maxi ua net.
FORTUNATA-E-JACINTA-II-WEB	Qué?
FORTUNATA-E-JACINTA-II-WEB	Er ahèr tòn.
FORTUNATA-E-JACINTA-II-WEB	L’è parlar dus còps.
FORTUNATA-E-JACINTA-II-WEB	E sabes se qué hè?
FORTUNATA-E-JACINTA-II-WEB	Quilhar es espatles, secodir eth cendre deth cigar damb eth dit ponin, e díder que tot l’ei parièr.
FORTUNATA-E-JACINTA-II-WEB	Er enamorat entenie damb gòi aguestes paraules, qu’èren entada eth ua grana consolacion.
FORTUNATA-E-JACINTA-II-WEB	Plan que òc Juan Pablo observaue era prudenta nòrma de respectar es sentiments e prepausi autús pr’amor que li respectèssen es sòns.
FORTUNATA-E-JACINTA-II-WEB	Parlaue tan pòc, que dòna Lupe l’auie de trèir es paraules damb culhèra.
FORTUNATA-E-JACINTA-II-WEB	Vai, be ne sò de divertida damb es mèns nebodets!
FORTUNATA-E-JACINTA-II-WEB	Toti son damb engüeg.
FORTUNATA-E-JACINTA-II-WEB	Aumens Maxi ei franc e te ditz çò que vò”.
FORTUNATA-E-JACINTA-II-WEB	Qu’aurie sondejat dòna Lupe ath sòn nebot màger pr’amor de qué li revelèsse era encausa dera sua tristesa; mès coma se pensaue qu’ère causa de politica, non volec tocar aguest punt delicat pr’amor de non armar tapatge damb Juan Pablo, qu’ère o auie estat carlista, tant que dòna Lupe ère liberau, causa estranha, liberau en tota era extension dera paraula.
FORTUNATA-E-JACINTA-II-WEB	Dempús de servir a D. Carlos en ua posicion militara administratiua, auie estat expulsat deth Cuartel Real.
FORTUNATA-E-JACINTA-II-WEB	Es sòns amics intims l’enteneren parlar de calomnies e de params traïdors; mès que non se sabie arren en concret.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Quan arribèc en Madrid, hèt enlà dera Cort de D. Carlos, venguec en çò dera sua tia, segontes costum ancian; mès a penes paraue ena casa.
FORTUNATA-E-JACINTA-II-WEB	Dormie dehòra, minjaue tanben dehòra, lèu tostemp enes cafès o ena casa de bèra amiga, e dòna Lupe se descoratjaue pensant, damb rason, que semblabla vida non hège damb es bones practiques moraus e economiques.
FORTUNATA-E-JACINTA-II-WEB	De ressabuda, eth misantròp entornèc tath Nord, en tot díder que tornarie lèu, e tant que siguec dehòra se sabec era mòrt de Melitona Llorente.
FORTUNATA-E-JACINTA-II-WEB	Era prumèra notícia que dera mòrt auec Juan Pablo se la dèc era sua tia pairau en ua carta que li dirigic en Bayona.
FORTUNATA-E-JACINTA-II-WEB	Se premanie entà tornar tà Espanha, e aquera carta damb era notícia qu’amiaue accelerèc era sua tornada.
FORTUNATA-E-JACINTA-II-WEB	Entrèc per Santander, se n’anèc tà Zaragoza per Miranda e d’aquiu entà Molina de Aragón.
FORTUNATA-E-JACINTA-II-WEB	Dètz dies s’estèc en aguesta vila, a on non trapèc cap dificultat importanta entà cuélher possession deth capitau eretat.
FORTUNATA-E-JACINTA-II-WEB	Aguest pujaue a uns trenta mil duros entre immòbles e sòs autrejadi pes interèssi sus es finques; e descompdades es legats e es drets de cambi de domèni, ne quedauen uns vint-e-sèt mil duros.
FORTUNATA-E-JACINTA-II-WEB	Cada frair ne crubarie nau mil.
FORTUNATA-E-JACINTA-II-WEB	Juan Pablo, en arribar en Madrid, escriuec a Nicolás tà que venguesse tanben, pr’amor d’èster amassadi es tres frairs e tractar deth repartiment.
FORTUNATA-E-JACINTA-II-WEB	Qu’è dit que dòna Lupe evitaue parlar de politica damb Juan Pablo.
FORTUNATA-E-JACINTA-II-WEB	En realitat, era non sabie arren de politica, e s’ère liberau, n’ère per sentiment, coma tribut ara memòria deth sòn Jáuregui e per respècte ar unifòrme deth milician nacionau qu’aguest tan galhardament ludie en sòn retrait.
FORTUNATA-E-JACINTA-II-WEB	Mès se l’auessen dit qu’expliquèsse es punts essenciaus deth dògma liberau, que non aurie sabut respóner.
FORTUNATA-E-JACINTA-II-WEB	Non sabie senon qu’aqueri maudits reaccionaris èren uns indecents e mos volien hèr a vier era Inquisicion e es cadies.
FORTUNATA-E-JACINTA-II-WEB	Qu’auie alendat aquera senhora aires tan progressistes pendent era sua mainadesa e enes gloriosi vint ans deth sòn maridatge damb Jáuregui, que non volie ne enténer a parlar d’absolutisme.
FORTUNATA-E-JACINTA-II-WEB	Non comprenie com eth sòn nebot, un gojat tant intelligent, auie cometut era saumetada de hèr-se subdit d’aqueth gojatòt de D. Carlos, un perdut, un grossièr, un despòta en tota era extension dera paraula.
FORTUNATA-E-JACINTA-II-WEB	Ena qüestion religiosa, es idies de dòna Lupe s’avenguien ath critèri deth sòn defuntat espós, qu’ère eth mès senat des òmes e sabie autrejar a Diu çò qu’ei de Diu e ath Cesar, eca…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Entenie era sua missa es dimenges e se cohessaue de quan en quan; mès d’aguest anament regular non la treiguie arrés.
FORTUNATA-E-JACINTA-II-WEB	A compdar d’un dia que discutiren sus aguest tèma damb eth sòn nebot, e que lèu se fotèren es trastes peth cap, non volec dòna Lupe mentar as reaccionariòts dauant de Juan Pablo.
FORTUNATA-E-JACINTA-II-WEB	E quan lo vedec vier deth Cuartel Real, avergonhat e umiliat, qu’auec era senhora ua alegria tau, que damb dificultat la podie dissimular.
FORTUNATA-E-JACINTA-II-WEB	Se’n brembaue deth sòn Jáuregui e des causes oportunes e sabentes que didie sus quinsevolh malerós que se metesse damb capelhans, pr’amor qu’ère madeish qu’ajaçar-se damb mainatges.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dormic Maxi aquera net breçat pera esperança.
FORTUNATA-E-JACINTA-II-WEB	Simptòma de consolacion n’ère qu’era sua tia ja non li parlaue damb ira, e enquia e tot semblaue auer-lo en un vertadèr concèpte d’òme o de varon.
FORTUNATA-E-JACINTA-II-WEB	A viatges, autanplan semblaue qu’era insigna senhora l’auie un cèrt respècte.
FORTUNATA-E-JACINTA-II-WEB	Qu’ei que non i a que mostrar-se dur e decidit entà que lo respècten a un…!
FORTUNATA-E-JACINTA-II-WEB	Per çò d’aute, dòna Lupe auie tornat a suenhar-lo damb era sua acostumada sollicitud.
FORTUNATA-E-JACINTA-II-WEB	Li botaue ena taula es plats que l’agradauen, e en sòn quarto arren mancaue entara sua comoditat e benéster.
FORTUNATA-E-JACINTA-II-WEB	En fin, qu’eth praube gojat ère satisfèt; sentie qu’eth terren s’assolidaue jos es sòns pès, e s’arreconeishie mès arbitre deth sòn destin, e lèu trionfant ena descomunau batalha que li daue ara sua familha.
FORTUNATA-E-JACINTA-II-WEB	Per çò que hège a Juan Pablo que non auie arren a crànher.
FORTUNATA-E-JACINTA-II-WEB	Es dus frairs non auien ocasions de parlar guaire, pr’amor qu’eth primogenic, dempús de dinar, se n’anaue tà un des cafès de Puerta del Sol e aquiu s’estaue es ores mòrtes.
FORTUNATA-E-JACINTA-II-WEB	De nets o venguie fòrça tard o non venguie.
FORTUNATA-E-JACINTA-II-WEB	Era idia de qué eth sòn frair ère de hèsta alegraue a Maxi pr’amor que “ara se veirà, didie, se qui ei eth mès senat, qui coplís milhor es leis dera morau.
FORTUNATA-E-JACINTA-II-WEB	Que non vengue aciu presumint damb eth sòn conservatisme.
FORTUNATA-E-JACINTA-II-WEB	En resumit, qu’eth mèn òme se vedie mès respectat e considerat des de que se les vedec damb era sua tia aqueth maitin de hège uns dies.
FORTUNATA-E-JACINTA-II-WEB	Era soleta persona que non participaue ne pòc ne mens en aguest respècte qu’ère Papitos, que cada dia lo tractaue damb familiaritat mes grossièra.
FORTUNATA-E-JACINTA-II-WEB	Pro que n’ètz de monard…
FORTUNATA-E-JACINTA-II-WEB	Ja veiratz se com non vos dèishen maridar…
FORTUNATA-E-JACINTA-II-WEB	Òc, qué més voleríetz.
FORTUNATA-E-JACINTA-II-WEB	Pèc, mès que pèc”.
FORTUNATA-E-JACINTA-II-WEB	Maximiliano la menspredaue e l’ac didie: “Vè-te’n d’aciu, pògavergonha, o te treigui toti es caishaus d’un còp de punh”.
FORTUNATA-E-JACINTA-II-WEB	Se vos agarri, dera prumèra repassada vatz a parar en losat”.
FORTUNATA-E-JACINTA-II-WEB	Que valie mès non hèr-ne cabau.
FORTUNATA-E-JACINTA-II-WEB	Ère ua innocenta que non sabie se qué se didie.
FORTUNATA-E-JACINTA-II-WEB	Qu’ère Papitos apraiant eth quarto deth senhoret Maxi, a on se botèc eth lhet entath capelhan, qu’arribarie londeman peth maitin.
FORTUNATA-E-JACINTA-II-WEB	Que non vedie de bon uelh er estudiant aguest apraiament, pr’amor que tostemp qu’eth sòn frair Nicolás venguie en Madrid e dormie en aqueth quarto l’espaurie eth sòn damb es sòns roncaments.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maxi se botaue tan nerviós, qu’a viatges li calie gésser deth lhet e deth quarto.
FORTUNATA-E-JACINTA-II-WEB	Çò que mès l’incomodaue ère qu’a londeman eth capelhan didie que non auie dormit bric.
FORTUNATA-E-JACINTA-II-WEB	Li suggeric a dòna Lupe que lo desliurèsse d’aqueth martiri botant a Nicolás en ua auta cramba.
FORTUNATA-E-JACINTA-II-WEB	Mès a on, se no i auie mès lòcs ena casa?
FORTUNATA-E-JACINTA-II-WEB	Era senhora li prometec botar eth lhet ena sua pròpria cramba s’eth capelhan roncaue fòrça era prumèra net.
FORTUNATA-E-JACINTA-II-WEB	En fin, ja s’aprairà.
FORTUNATA-E-JACINTA-II-WEB	Arribèc Nicolás Rubin a londeman, e Maxi lo vedec entrar coma un enemic mès que damb eth li calerie lutar.
FORTUNATA-E-JACINTA-II-WEB	Eth caractèr de prèire deth sòn frair l’impressionaue, pr’amor que per mès qu’era sua tia e eth parlèssen contra eth conservatisme, un prèire tostemp ei ua autoritat en quinsevolh familha.
FORTUNATA-E-JACINTA-II-WEB	Ad aguest frair l’estimaue Maxi mens qu’a Juan Pablo, solide per auer viscut absent d’eth pendent era sua mainadesa.
FORTUNATA-E-JACINTA-II-WEB	Es dus frairs grani dinèren amassa, mès que non dideren ua soleta paraula de politica, pr’amor de non tumar damb dòna Lupe.
FORTUNATA-E-JACINTA-II-WEB	Precisament Nicolás siguec qui metec a Juan Pablo peth cercle carlista, en tot prometer-li viles e castèths.
FORTUNATA-E-JACINTA-II-WEB	L’auie dat recomanacions entà nautes persones deth Cuartel Real e entà uns clèrgues de cavalaria que s’estauen en Bayona.
FORTUNATA-E-JACINTA-II-WEB	Mès arren, coma digui, se parlèc ena taula.
FORTUNATA-E-JACINTA-II-WEB	Que non se les amagaue qu’era sua tia sabie hèr a sauvar es sòns respèctes degut ara identitat de Jáuregui, present tostemp ena casa per ficcion mentau, que d’era n’ère simbèu eth lèg retrait qu’ère en gabinet.
FORTUNATA-E-JACINTA-II-WEB	Parlauen deth temps, de çò de mau que se viuie en Toledo, de qué eth vent s’auie hèt a vier tota era flor der albricòt, e de d’autes menudalhes, aunorant sense embuts eth bon dinar.
FORTUNATA-E-JACINTA-II-WEB	Dempús deth dinar, Juan Pablo prepausèc, donques qu’èren toti amassa, tractar quauqui punts der eretatge, que s’auien de méter en clar.
FORTUNATA-E-JACINTA-II-WEB	Eth, que non volie cap proprietat rustica, e s’es sòns frairs ac aprobauen, receberie era sua part en metalic e en ipotèques.
FORTUNATA-E-JACINTA-II-WEB	D’autes ipotèques e es tèrres serien entà Nicolás e Maximiliano.
FORTUNATA-E-JACINTA-II-WEB	Aguesti sigueren d’acòrd damb aquerò qu’eth sòn frair les prepausaue, e a dòna Lupe li vengueren talents de méter man en ahèr; mès que non gausèc calar-se en un negòci que non l’incombie.
FORTUNATA-E-JACINTA-II-WEB	Non auec mès remedi qu’avalar saliuèra e carar-se.
FORTUNATA-E-JACINTA-II-WEB	Dempús li didec a Maximiliano: “qu’auetz estat fòrça pècs.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’a era man traucada.
FORTUNATA-E-JACINTA-II-WEB	A jo que m’ei parièr.
FORTUNATA-E-JACINTA-II-WEB	Que t’aurie anat milhor recéber era tua part en sòs a truca truquec, que ben plaçat per jo, t’aurie dat ua renda plan segura.
FORTUNATA-E-JACINTA-II-WEB	E se non, ja ac veiràs.
FORTUNATA-E-JACINTA-II-WEB	Jo voleria saber se com t’ac vas a hèr tu entà manejar-te damb tant d’olivèr, tant de trelha e aqueth tròç de monte baish que diden que te tòque.
FORTUNATA-E-JACINTA-II-WEB	Madeish qu’eth pèc de Nicolás; a tot didie que òc.
FORTUNATA-E-JACINTA-II-WEB	De moment vos calerà auer un administrador que vos panarà es uelhs e vos autrejarà cada compde que harà tremolar a Diu.
FORTUNATA-E-JACINTA-II-WEB	Be n’ètz de pècs!
FORTUNATA-E-JACINTA-II-WEB	Jo te guardaua e te volia minjar damb es uelhs, en tot hèr-te a veir que te resistisses; e tu, hèt un saumet… e dempús te vòs hèr veir coma un òme de caractèr.
FORTUNATA-E-JACINTA-II-WEB	Polidet camin, òc senhor, polidet camin cuelhes”.
FORTUNATA-E-JACINTA-II-WEB	Ua auta causa auie prepausat tanben eth primogenit, qu’ada era accediren de bon voler es auti dus frairs.
FORTUNATA-E-JACINTA-II-WEB	Quan moric D. Nicolás Rubin, toti es anglesi crubèren damb es existéncies dera botiga, exceptat d’un, qu’auie estat eth milhor e eth mès fidèu amic deth defuntat enes sòns dies boni e dolents.
FORTUNATA-E-JACINTA-II-WEB	Aguest creditor qu’ère Samaniego, eth potecari deth carrèr der Ave Maria, e eth sòn credit pujaue, damb er interès deth sies per cent, a seishanta e tants mil reiaus.
FORTUNATA-E-JACINTA-II-WEB	Prepausèc Juan Pablo satisfèr-lo damb un aumenatge ara justícia e ara bona memòria deth sòn estimat pair, e se votèc afirmatiuament per unanimitat.
FORTUNATA-E-JACINTA-II-WEB	Era madeisha senhora Lupe aprovèc aguest acòrd, que se retalhaue un shinhau eth capitau der eretatge, ère un acte de leiautat e coma ua consagracion postuma dera aunestetat deth sòn melerós frair.
FORTUNATA-E-JACINTA-II-WEB	Samaniego non auie jamès reclamat eth pagament deth sòn deute, e aguesta delicadesa pesaue mès ena animositat des Rubin entà pagar-li.
FORTUNATA-E-JACINTA-II-WEB	Ambdues familhes se visitauen soent, en tot tractar-se damb era màger cordialitat, e enquia e tot s’arribèc a díder que Juan Pablo non vedie damb mau uelh ara màger des hilhes deth potecari, cridada Aurora, e qu’es sues vertuts, talent e aptitud entath trabalh vantaue fòrça dòna Lupe.
FORTUNATA-E-JACINTA-II-WEB	Maximiliano damb aguestes causes se vedie cada còp mès fòrt.
FORTUNATA-E-JACINTA-II-WEB	Qu’auie cuelhut acòrds en conselh de familha, atau, donc, que ja ère un òme.
FORTUNATA-E-JACINTA-II-WEB	S’auie era personalitat legau, com non auie d’auer era auta?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Plan que òc, auie tanben mès fòrça fisica, es muscles mès durs, mès plenitud de paumons.
FORTUNATA-E-JACINTA-II-WEB	Ça que la, ère sus es brases enquia qu’eth sòn frair eth clerguet non s’expliquèsse.
FORTUNATA-E-JACINTA-II-WEB	Se podie passar pro ben que quan tot anaue coma ua seda gessesse damb cèrtes mistiquerias pròpries deth sòn mestièr, treiguent ath Crist de dejós dera sotana e tarabastant era casa.
FORTUNATA-E-JACINTA-II-WEB	Era net deth madeish dia que se tractèc der eretatge, se’n sabec Nicolás de çò que se passaue, e non s’ac cuelhec damb tanta cauma coma Juan Pablo.
FORTUNATA-E-JACINTA-II-WEB	Era sua prumèra arrincada siguec d’indignacion.
FORTUNATA-E-JACINTA-II-WEB	Cuelhec ua actitud consternada e cogitosa, en tot hèr eth papèr d’òme sancer, que non l’espaurissen es dificultats, e que a vams tà presentar-les era cara.
FORTUNATA-E-JACINTA-II-WEB	Es relacions entre Nicolás e era veuda qu’auien estat fòrça heredes enquia un parelh de mesi des hèts racondadi, e non pr’amor que tia e nebot auessen conformitat de caractèr, senon per cèrta coïncidéncia en anaments economics que padegaue era grana diferéncia de caractèrs.
FORTUNATA-E-JACINTA-II-WEB	Dòna Lupe non auie simpatizat jamès damb Nicolás; prumèr, pr’amor qu’es sotanes en generau non la hegen erosa; dusau, pr’amor qu’aqueth nebot sòn non se deishaue estimar.
FORTUNATA-E-JACINTA-II-WEB	Que non auie es seduccions personaus de Juan Pablo, ne era umilitat deth petit.
FORTUNATA-E-JACINTA-II-WEB	Era sua fesomia non ère agradiua, en tot distinguir- se per çò de peluda, coma s’auie dit abans.
FORTUNATA-E-JACINTA-II-WEB	Pro didie dòna Lupe qu’atau coma eth primogenit s’auie hèt a vier toti es talents dera familha, Nicolás s’auie adjudicat toti es peus d’era.
FORTUNATA-E-JACINTA-II-WEB	S’afaitaue aué, e deman ja auie tota era cara nera.
FORTUNATA-E-JACINTA-II-WEB	Recent afaitat, es sues maishères qu’èren de color pissarra.
FORTUNATA-E-JACINTA-II-WEB	Eth pelhaçon li creishie enes mans e braci coma era èrba en un fertil camp, e pes aurelhes e nassi li gessien espesses guinses.
FORTUNATA-E-JACINTA-II-WEB	Se diderie qu’èren es idies, que cansades dera escurina deth cervèth guaitauen pes balcons deth nas e des aurelhes entà veir se qué se passaue en mon.
FORTUNATA-E-JACINTA-II-WEB	Li cargauen a dòna Lupe es sues pretensions sermonàries e ua cèrta grossièretat barrejada damb era supèrbia clericau.
FORTUNATA-E-JACINTA-II-WEB	Es relacions entre era ua e er aute qu’èren purament formularies, enquia que Nicolás, en un des viatges que hec entà Madrid, se l’acodic autrejar ara tia es sòns estauvis entà que les placèsse, e vaquí se com s’establic entre aguestes dues persones un corrent de simpatia convencionau qu’auie de causar era amistat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Çò de contrari se passèc entre Juan Pablo e dòna Lupe.
FORTUNATA-E-JACINTA-II-WEB	Aguesta l’auec en d’auti temps fòrça afeccion e apreciaue es sòns grani atractius personaus; mès que l’anaue deishant de cornèr enes sues afeccions.
FORTUNATA-E-JACINTA-II-WEB	Non li perdonaue es sòns costums de degalhatge e era pòca estimacion qu’auie as sòs en tot despener-les sense cap consideracion.
FORTUNATA-E-JACINTA-II-WEB	Ne un solet còp, ne un de solet, l’auie dat un sò entà que se lo placèsse a interès.
FORTUNATA-E-JACINTA-II-WEB	Tostemp ère ena darrèra pesseta, e se podie trèir-li ara sua tia ua quantitat mejançant combinacions dignes deth milhor expèrt en finances, non deishaue de hè’c, e ara veuda li borie eth sang damb aquerò.
FORTUNATA-E-JACINTA-II-WEB	Vaquí, donc, se com s’entenie milhor damb eth mès antipatic des sòns nebots que damb eth mès simpatic.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Assabentat Nicolás dera terrible notícia, li manquèc temps entà començar eth sòn soporific sermon, sonque interromput quan Papitos se hec a vier era amanida.
FORTUNATA-E-JACINTA-II-WEB	Pr’amor que Nicolás Rubin non podie dormir se non li botauen ath dauant, tàs onze en punt, ua amanida de laituga e escaròla, sivans eth temps, ben amanida, ben barrejada, damb er indispensable alhet heregat ena ensaladèra, e era gojardia der apit en sòn temps.
FORTUNATA-E-JACINTA-II-WEB	Qu’auie minjat fòrça ben eth capelhan, circonstància que non s’a de hèr notar, donques non i a memòria de qué dèishe de hè’c toti es dies der an.
FORTUNATA-E-JACINTA-II-WEB	Mès eth sòn estomac qu’ère ua vertadèra mòla, e tàs tres ores d’auer-se aumplit, s’auie de cargar un aute còp.
FORTUNATA-E-JACINTA-II-WEB	Jo que non sò de minjar guaire, encara qu’ac semble”.
FORTUNATA-E-JACINTA-II-WEB	Que ne poiries ester mès.
FORTUNATA-E-JACINTA-II-WEB	Vos diderè, tia…
FORTUNATA-E-JACINTA-II-WEB	Que non li didec arren, pr’amor qu’era operación aquera de masculhar es chucosi talhs dera escaròla absorvie era sua atencion.
FORTUNATA-E-JACINTA-II-WEB	Es gròssi pòts li ludien damb era greha e aguesta li regolejaue pes comissures dera boca formant un hiu que corrie, qu’aurie baishat enquiara gòrja s’es canons dera mau afaitada barba non l’arturèssen.
FORTUNATA-E-JACINTA-II-WEB	Amiaue botada ua gòrra nera de lan damb borleta que li queiguie peth dauant en inclinar eth cap, e se retiraue entà darrèr quan lo quilhaue.
FORTUNATA-E-JACINTA-II-WEB	A dòna Lupe ( non ac podie remediar) li hège hastic era manèra de minjar deth sòn nebot, considerant que li valie mès saber mens de causes teologiques e un shinhau mès d’art d’urbanitat.
FORTUNATA-E-JACINTA-II-WEB	Coma qu’èren es dus solets li hège badinades sus aquerò de minjar pòc e soent; mès s’esdeguèc a cambiar era convèrsa, en tot hèr-la-se a vier entar ahèr de Maxi.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Aquerò qu’ei causa mia…
FORTUNATA-E-JACINTA-II-WEB	Ò!, se jo non auessa d’autes montanhes que quilhar tà naut… didec eth clèrgue en tot hèr enlà deth sòn costat era ensaladèra, qu’en era non restaue ne un solet brin.
FORTUNATA-E-JACINTA-II-WEB	Veiratz… veiratz se lo viri jo deth revés coma un michon.
FORTUNATA-E-JACINTA-II-WEB	Qu’entà aguestes causes sò solet…
FORTUNATA-E-JACINTA-II-WEB	Non podec acabar era frasa, pr’amor que li venguec deth hons deth còs enquiara boca ua tan voluminosa quantitat de gasi, qu’es paraules les calèc hèr-se enlà entà balhar-li gessuda.
FORTUNATA-E-JACINTA-II-WEB	Siguec tan sonat eth ròt que dòna Lupe li calec separar era cara, encara que Nicolás auie botat era man dauant dera boca a manèra de paravent.
FORTUNATA-E-JACINTA-II-WEB	Aguest movement qu’ère ua des causes relatiuament fines que sabie.
FORTUNATA-E-JACINTA-II-WEB	Ja veiratz, tan lèu arribe li lanci eth taure…
FORTUNATA-E-JACINTA-II-WEB	Ò!, aquerò ei eth mèn fòrt.
FORTUNATA-E-JACINTA-II-WEB	Me semble que ja ei aquiu”.
FORTUNATA-E-JACINTA-II-WEB	S’entenec era campaneta, e era madeisha dòna Lupe dauric ath sòn nebot.
FORTUNATA-E-JACINTA-II-WEB	Madeish siguec entrar en minjador que conéisher ena cara impertinenta deth sòn frair que se’n sabie d’aquerò…
FORTUNATA-E-JACINTA-II-WEB	Que non li dèc Nicolás temps tà premanir-se, pr’amor que de ressabuda l’acarèc d’aguesta sòrta:
FORTUNATA-E-JACINTA-II-WEB	Qu’anam ben.
FORTUNATA-E-JACINTA-II-WEB	Maximiliano, qu’ara prumeria dera repassada ère aclapat, se remetec còp sec, e totes es fòrces deth sòn esperit se prononcièren damb virila arrincada.
FORTUNATA-E-JACINTA-II-WEB	Que tau ère eth simptòma caracteristic der òme nau qu’en eth auie surgentat.
FORTUNATA-E-JACINTA-II-WEB	Trincat eth gèu dera brevetat dès eth moment qu’era terribla qúestion gessie a vista publica, li brotoauen deth hons dera sua amna aqueri alends grani entara sua defensa.
FORTUNATA-E-JACINTA-II-WEB	Discutir, aquerò non; mès çò qu’ei obrar, òc, o aumens demostrar damb paraules brèus e enfatiques eth sòn fèrm prepaus d’independéncia…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que non voi enténer sermons.
FORTUNATA-E-JACINTA-II-WEB	Didec, e lheuant-se, se n’anèc entath sòn quarto.
FORTUNATA-E-JACINTA-II-WEB	Plan ben, plan ben, gasulhèc eth capelhan en tot quedar-se avergonhat, guardant a dòna Lupe e a Papitos, que s’estonaue d’aquera guardada que semblaue ua consulta.
FORTUNATA-E-JACINTA-II-WEB	E be se n’a tornat de mau educat e rabiós!
FORTUNATA-E-JACINTA-II-WEB	Plan ben, plan ben, mès que plan…
FORTUNATA-E-JACINTA-II-WEB	Un mètre cubic de gas se precipitèc ena boca damb tanta violéncia que Nicolás li calec meter-se regde entà autrejar-li gessuda liura e a maugrat de çò de rabiós qu’ère, sabec hèr qu’era sua man se tenguesse ara sua obligacion.
FORTUNATA-E-JACINTA-II-WEB	Dòna Lupe tanben semblaue indignada, encara que se s’auesse examinat ben er interior dera digna senhora, vist qu’ath miei er anuèg que l’impausaue era sua dignitat, neishie timidament un sentiment extranh de gòi per çò d’aquera independéncia deth sòn nebot.
FORTUNATA-E-JACINTA-II-WEB	Que deuie èster un òme, un caractèr sancer…!
FORTUNATA-E-JACINTA-II-WEB	Tostemp li desengustèc en era que siguesse tant arropit e tan pòga causa.
FORTUNATA-E-JACINTA-II-WEB	Per qué non s’auie d’alegrar de veir en eth ua tralha aumens de personalitat que se retiraue ada era madeisha?
FORTUNATA-E-JACINTA-II-WEB	Ara veiràs, plan gran pirussièr, se com te boti jo es pès en soquèr.
FORTUNATA-E-JACINTA-II-WEB	Tia, bona net.
FORTUNATA-E-JACINTA-II-WEB	Ara que vie era gròssa.
FORTUNATA-E-JACINTA-II-WEB	S’embarrèc Nicolás ena sua cramba, qu’ère era deth sòn frair, e ambdús se calèren en lhet.
FORTUNATA-E-JACINTA-II-WEB	Dòna Lupe se demorèc dehòra en tot seguir-les d’aurelha.
FORTUNATA-E-JACINTA-II-WEB	Ara prumeria non entenec qu’eth croishir des hèrs deth lhet deth clèrgue, qu’ère fòrça dolent e fèble, e tanlèu se botjaue eth malerós ocupaire d’eth se tornaue tot ua pura musica, qu’amassa damb eth bronit des ressòrts deth vielh matalàs, l’aurie trèt eth sòn a quinsevolh òme que non siguesse Nicolás Rubin.
FORTUNATA-E-JACINTA-II-WEB	Dempús entenec dòna Lupe era votz de Maximiliano, opaca, mès sancera e fèrma.
FORTUNATA-E-JACINTA-II-WEB	Nicolás non lo deishaue méter ua paraula; mès er aute se les tenguie regdes…
FORTUNATA-E-JACINTA-II-WEB	Terrible düèl entre eth sermon e eth lenguatge sincèr des afeccions!.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ça que la, es crits deth capelhan s’entenien clarament deth correder estant.
FORTUNATA-E-JACINTA-II-WEB	Qué an a veir Sant Tomàs ne eth pair Suárez damb…!” A tot darrèr deishèc d’entener-se era votz cavernosa deth prèire, ath contrari, s’entenec un fiulet ritmic, qu’ada eth lo seguiren lèu brams coma es der aire que passe pes henerecles d’ua tor en roïna.
FORTUNATA-E-JACINTA-II-WEB	Que serien es nau deth maitin de londeman, quan Nicolás li demanèc a Papitos eth sòn chicolate.
FORTUNATA-E-JACINTA-II-WEB	Gessec deth sòn quarto damb era cara plan mau lauada, e quauques parts d’era semblauen non auer vist mès aigua qu’era deth baptisme.
FORTUNATA-E-JACINTA-II-WEB	Ara madeish.
FORTUNATA-E-JACINTA-II-WEB	Eth chicolate auie d’ester damb canèla, damb lèit, plan que òc, e en ua racion de dues onces.
FORTUNATA-E-JACINTA-II-WEB	L’auien d’acompanhar un pastís de horn, diuèrsi bescuèits e aigua damb sucre.
FORTUNATA-E-JACINTA-II-WEB	E encara didie Nicolás que prenie chicolate non per prener-lo, senon sonque entà poder-se humar ua cigarreta dempús.
FORTUNATA-E-JACINTA-II-WEB	Arren; que non i a qui lo hèsque baishar, responec eth clèrgue banhant eth prumèr bescuèit en espés liquid.
FORTUNATA-E-JACINTA-II-WEB	Çò que didíetz: que non ei possible trèir-li deth cap aquerò.
FORTUNATA-E-JACINTA-II-WEB	Ua de dus, o aucir-lo, o deishar-lo, e coma que non lo vam a aucir…
FORTUNATA-E-JACINTA-II-WEB	A tot darrèr acordèrem que jo veiria aué ad aguesta… craba hòla.
FORTUNATA-E-JACINTA-II-WEB	Que non me semble mau.
FORTUNATA-E-JACINTA-II-WEB	I vatz amassa?
FORTUNATA-E-JACINTA-II-WEB	Non, jo solet.
FORTUNATA-E-JACINTA-II-WEB	Que i voi anar solet.
FORTUNATA-E-JACINTA-II-WEB	Ath delà, eth qu’a aué mau de cap.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mau de cap?
FORTUNATA-E-JACINTA-II-WEB	Praubet!
FORTUNATA-E-JACINTA-II-WEB	Dòna Lupe correc a veir a Maximiliano, que dempús de començar a vestir-se l’auie calut calar-se un aute còp en lhet.
FORTUNATA-E-JACINTA-II-WEB	Costat, plan que òc, pes emocions d’aqueri dies, peth long debat damb eth sòn frair Nicolás e mès encara, dilhèu, pes insofribles roncaments d’aguest, campèc eth temut accès.
FORTUNATA-E-JACINTA-II-WEB	Dera mieja net sentec Maxi un destorbi especiau laguens deth sòn cap, acompanhat dera presentida deth mau.
FORTUNATA-E-JACINTA-II-WEB	Era atonia seguic, damb eth besonh de sòn non satisfèt e dempús ua punchada darrèr deth uelh quèr, que s’aleugerie damb era compression jos era celha.
FORTUNATA-E-JACINTA-II-WEB	Eth pacient hège torns en lhet cercant postures, sense trapar era der aleugeriment.
FORTUNATA-E-JACINTA-II-WEB	Venguie dempús era punchada en un dolor gravitatiu, en tot esparger-se coma un cercle de hèr peth tot eth cap.
FORTUNATA-E-JACINTA-II-WEB	Eth malèster generau que non se hège demorar: ansietat, nausèes, talents de botjar-se, qu’ada eri seguien de seguit talents mès viui encara d’estar-se quiet.
FORTUNATA-E-JACINTA-II-WEB	Aquerò non podie èster, e fin finau l’arribaue aquera inquietud epilectica, aqueth maudit hormigament per tot eth còs.
FORTUNATA-E-JACINTA-II-WEB	Quan sagèc de lheuar-se li semblaue qu’eth cap se li daurie en dus o tres tròci, coma s’aurie daurit era dineròla dauant des còps dera man deth mortèr.
FORTUNATA-E-JACINTA-II-WEB	Entenec entrar ara sua tia.
FORTUNATA-E-JACINTA-II-WEB	Dòna Lupe se’n sabie tan ben dera sua malautia, que non auie que veder-lo tà compréner eth periòde d’era que s’estaue.
FORTUNATA-E-JACINTA-II-WEB	Qu’auie campat eth clau, qu’ère era sensacion d’ua vergueta de hèr caud que li trauessaue deth uelh quèr enquiara coroneta.
FORTUNATA-E-JACINTA-II-WEB	Dempús l’arribaue en uelh dret aguest suplici, ja mès atenuat.
FORTUNATA-E-JACINTA-II-WEB	Dòna Lupe, tan corau coma tostemp, li botèc laudanum, e apraiant-li eth lhet e barrant ben es hustes, lo deishèc entà vier a préner ua taça de tè, pr’amor que l’ère de besonh que prenesse bèra causa.
FORTUNATA-E-JACINTA-II-WEB	Eth malaut li didec ara sua tia que se venguie Olmedo a cercar-lo entà vier en classe, lo deishèsse passar pr’amor de hèr-li un encargue.
FORTUNATA-E-JACINTA-II-WEB	Venguec Olmedo, e Maximiliano li preguèc qu’anèsse a avisar a Fortunata dera visita deth clèrgue, pr’amor que siguesse prevenguda.
FORTUNATA-E-JACINTA-II-WEB	Ditz-li se com me trapi e que non la poirè veir enquia deman”.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Er avertiment, puntuaument transmetut per Olmedo, dera visita deth capelhan botèc a Fortunata en ua grana confusion.
FORTUNATA-E-JACINTA-II-WEB	Que li semblèc ara prumeria un gran aunor, dempús un compromís, pr’amor qu’era visita de persona tan respectabla volie díder qu’era causa anaue de vertat.
FORTUNATA-E-JACINTA-II-WEB	Non se credie, ath delà, damb pro finesa entà recéber a subjèctes de tanta autoritat.
FORTUNATA-E-JACINTA-II-WEB	Pr’amor que solide me preguntarà causes coma quan un se’n va a cohessar…
FORTUNATA-E-JACINTA-II-WEB	E com me botarè?
FORTUNATA-E-JACINTA-II-WEB	Me vestirè damb es pelhòts de cristianar, o de quinsevolh auta manèra…?
FORTUNATA-E-JACINTA-II-WEB	Dilhèu sigue milhor botar-me coma un aumonaire, entà que non se pense…
FORTUNATA-E-JACINTA-II-WEB	Non que non està ben.
FORTUNATA-E-JACINTA-II-WEB	Me vestirè decenta e modesteta”.
FORTUNATA-E-JACINTA-II-WEB	Acabadi es mès urgents ahèrs deth dia, se pientèc damb fòrça simplicitat, se botèc eth sòn vestit nere, es bòtes naues; se botèc tanben eth sòn mocador de lan escur, tengut damb ua esplinga de metau blanc que representaue ua arongla, e en guardar-se en miralh, aprovèc era sua perfècta mina de hemna aunèsta.
FORTUNATA-E-JACINTA-II-WEB	Abans d’apraiar-se auie dinat ara prèssa, damb pòca hame, pr’amor que non li shautauen visites tan serioses, ne sabie se qué li calie díder en eres.
FORTUNATA-E-JACINTA-II-WEB	Era idia de deishar anar quauqua asenada o de non respóner ben a çò que se li preguntèsse, li treiguec era hame…
FORTUNATA-E-JACINTA-II-WEB	E a tot darrèr, quin besonh n’auie era de visites de capelhans?
FORTUNATA-E-JACINTA-II-WEB	Mès que non auec guaire temps de pensar en aquerò, pr’amor que de pic… tilin.
FORTUNATA-E-JACINTA-II-WEB	Qu’ère apuprètz era ua e mieja.
FORTUNATA-E-JACINTA-II-WEB	Correc a daurir era pòrta.
FORTUNATA-E-JACINTA-II-WEB	Eth còr li bategaue en pièch.
FORTUNATA-E-JACINTA-II-WEB	Era figura nera auancèc peth correder entà entrar ena saleta.
FORTUNATA-E-JACINTA-II-WEB	Fortunata ère tan trebolada que non sabec dider-li que se seiguesse e deishèsse eth chapèu de teula.
FORTUNATA-E-JACINTA-II-WEB	Maxi, que quan parlaue dera familha se deishaue anar mès per amor pròpri que pera sinceritat, l’auie condat mil condes ipervolics sus Nicolás, en tot pintar-lo coma a ua persona damb fòrça vertut e talent, e era s’ac auie creigut.
FORTUNATA-E-JACINTA-II-WEB	Plan per aquerò se descoratgèc un shinhau en veir aquera figura ruda de capelhan de pòble, aqueres barbes mau afaitades e era abondor de borra nera que semblaue cultivada entà hèr cuelheta.
FORTUNATA-E-JACINTA-II-WEB	Era cara ère desagradiua, era boca grana e plan desseparada deth nas còrb e petit; eth front espaciós, sense noblesa; eth còs fòrt, es mans longues, neres e pòc familiarizades damb eth sabon; eth ròstre brun, aspre e greishós.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ara seguida, en encuedar-se’n de qué eth sòn futur frair politic flairaue, e non a ambre, se confirmèc en aguesta idia.
FORTUNATA-E-JACINTA-II-WEB	Non vos cau pòur.
FORTUNATA-E-JACINTA-II-WEB	Que non me mingi ara gent.
FORTUNATA-E-JACINTA-II-WEB	Òc senhor… non… digui, m’ac imagni.
FORTUNATA-E-JACINTA-II-WEB	Maximiliano…
FORTUNATA-E-JACINTA-II-WEB	Maximiliano qu’ei un esterlucat, afirmèc eth clèrgue damb era seguretat burlesca d’aqueth que se sè dauant d’un interlocutor massa fèble, e vos lo deuetz conéisher coma jo lo coneishi.
FORTUNATA-E-JACINTA-II-WEB	Ara que ges damb era pegaria de maridar-se damb vos…
FORTUNATA-E-JACINTA-II-WEB	Non, que non m’anugi.
FORTUNATA-E-JACINTA-II-WEB	Non creigatz que vos vau a pelejar.
FORTUNATA-E-JACINTA-II-WEB	Jo que sò persona de patz, amiga mia, e vengui aciu tà tractar era causa de bones manères.
FORTUNATA-E-JACINTA-II-WEB	Era mia idia qu’ei aguesta: veir s’ètz vos ua persona senada, e se coma persona senada comprenetz qu’aquerò deth maridatge ei ua pegaria; ne mès ne mens…
FORTUNATA-E-JACINTA-II-WEB	E s’ac pensatz atau, voleria, aguesta, aguesta qu’ei era causa, que vos madeisha sigatz era que l’ac treigue deth cap… ne mens ne mès.
FORTUNATA-E-JACINTA-II-WEB	Fortunata coneishie La Dama de las Camelias, per auer-la entenut liéger.
FORTUNATA-E-JACINTA-II-WEB	Se’n brembaue dera scèna aquera deth pair suplicant ara dauna que li treigue deth cap ath gojat era pegaria der amor que lo degrade, e sentec cèrt orgulh de trapar-se en ua situacion semblabla.
FORTUNATA-E-JACINTA-II-WEB	Mès per coquetaria de vertut que per abnegacion, acceptèc aqueth polit papèr que se l’aufrie, e pro que n’ère de polit!
FORTUNATA-E-JACINTA-II-WEB	Coma que non li costaue trabalh de desvolopar-lo per çò de non èster enamorada ne plan mens, responec damb ton doç e grèu:
FORTUNATA-E-JACINTA-II-WEB	Fòrça ben, fòrça ben, perfèctament, didec Nicolás, capinaut de çò que se pensaue un trionf dera sua personalitat, que s’impausaue sonque damb mostrar-se.
FORTUNATA-E-JACINTA-II-WEB	Atau me shaute a jo era gent.
FORTUNATA-E-JACINTA-II-WEB	E se vos mani que non tornetz a veir bric mès ath mèn frair, que vos escapetz aguesta net tà que quan vengue eth deman non vos trape?
FORTUNATA-E-JACINTA-II-WEB	En enténer aquerò Fortunata, trantalhèc.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que me cercarà en darrèr cornèr dera tèrra.
FORTUNATA-E-JACINTA-II-WEB	Pr’amor que vos non vo’n sabetz se guaire embadoquit ei per… aguesta servidora”.
FORTUNATA-E-JACINTA-II-WEB	Macareu.
FORTUNATA-E-JACINTA-II-WEB	Aguesta qu’ei era causa.
FORTUNATA-E-JACINTA-II-WEB	Arren, senhor, mès qu’arren, declarèc era desengustada ja deth papèr de Dama de las Camelias, pr’amor que s’eth maridar-se damb Maximiliano ère ua solucion pòc agradiua entada era, era vida publica l’espaiurie de tau sòrta, que tot li semblaue ben abans que tornar ada era.
FORTUNATA-E-JACINTA-II-WEB	Ben, perfèctament ben, afirmèc Nicolás en tor balhar-se aires de persona que medite fòrça es causes, e rasone matematicament.
FORTUNATA-E-JACINTA-II-WEB	Que ja auem un punt de partença, qu’ei era bona disposicion vòsta… aguesta qu’ei era causa.
FORTUNATA-E-JACINTA-II-WEB	Responetz-me ara.
FORTUNATA-E-JACINTA-II-WEB	Non auetz quauquarrés que vos protegisque se tricatz damb eth mèn frair?
FORTUNATA-E-JACINTA-II-WEB	Non senhor.
FORTUNATA-E-JACINTA-II-WEB	Non auetz familha?
FORTUNATA-E-JACINTA-II-WEB	Non senhor.
FORTUNATA-E-JACINTA-II-WEB	Donques que vatz ben…
FORTUNATA-E-JACINTA-II-WEB	De sòrta, didec crotzant es braci e metent eth còs entà darrèr, qu’en tau cas non auetz mès remèdi que… hèr dera vida… der amor liure… a…
FORTUNATA-E-JACINTA-II-WEB	Que ja me comprenetz.
FORTUNATA-E-JACINTA-II-WEB	En aqueth moment li vengueren en pensament idies desparières des qu’auie amiat ena sua visita, e mès cossents damb era sua grana supèrbia clericau.
FORTUNATA-E-JACINTA-II-WEB	Qu’auie vengut damb era intencion de trincar aqueri ligams, s’era nòvia deth sòn frair non se prestaue un shinhau ad aquerò; quan la vedec tant umila, tan resignada ara sua trista sòrt, l’entrèc talents d’apraiaments e de mostrar es sues abiletats de sorgidor morau.
FORTUNATA-E-JACINTA-II-WEB	S’artenhi aguest trionf, que serà eth mès gran e cristian des que se posque vantar un prèire.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	En pensar aquerò, Nicolás s’imaginaue parlant damb es sòns collègues.
FORTUNATA-E-JACINTA-II-WEB	Que se cuelhie seriosament eth sòn mestièr de pescador de gent, e era vertat, jamès se l’auie presentat un peish coma aguest.
FORTUNATA-E-JACINTA-II-WEB	Se lo treiguie des aigües dera corrupcion, “quina victòria, senhors, mès quina pesca!” En d’auti casi semblables, encara que non de tanta importáncia, qu’en eri eth auie oishinat damb totes es sues astúcies apostoliques, artenhèc capitades ludentes que lo heren objècte d’enveja entre eth clergat toledan.
FORTUNATA-E-JACINTA-II-WEB	Òc; eth capelhanet Rubin auie reconciliat a dus matrimònis qu’èren ara brega, auie sauvat dera prostitucion a ua mainada polida, auie obligat a maridar-se a tres seductors damb es sues respectius sedusides; e tot pera fòrça persuasiva dera sua dialectica… “Que sò hèt entad aguestes causes”, siguec çò darrèr que pensèc, holant de vanitat e d’alegria coma eth cap valent que ve ath sòn dauant ua grana batalha.
FORTUNATA-E-JACINTA-II-WEB	Dempús se hereguèc es mans, gasulhant:
FORTUNATA-E-JACINTA-II-WEB	Qu’ère eth movement iniciau der obrèr que s’aleugerís es mans abans de començar ua ruda faena, o deth hotjador que se les escopís abans de cuélher era aishada.
FORTUNATA-E-JACINTA-II-WEB	Dempús didec còp sec e arrint:
FORTUNATA-E-JACINTA-II-WEB	Plan, donc, declarèc grèument Nicolás, lecant era sua cigarreta, que me manque valor entà lançar-vos a vos en mon dolent; milhor dit, era caritat e eth ministèri que me tengui m’ac empedissen hèr.
FORTUNATA-E-JACINTA-II-WEB	Quan un naufragat vò sauvar-se, ei uman foter-li un còp de pè dera arriba estant?
FORTUNATA-E-JACINTA-II-WEB	Non; çò d’uman qu’ei balhar-li era man e un pau tà que s’agarre… aguesta qu’ei era causa.
FORTUNATA-E-JACINTA-II-WEB	Òc, senhor, didec Fortunata arregraïda, pr’amor que jo sò nau…
FORTUNATA-E-JACINTA-II-WEB	Anaue a díder naufragada; mès cranhent non prononciar ben era paraula, se la sauvèc entà ua auta escadença, en tot dider entada era: “que non me cau méter era pauta sense besonh”.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Vam a veir.
FORTUNATA-E-JACINTA-II-WEB	Ara fin ac declarèc.
FORTUNATA-E-JACINTA-II-WEB	Vos avisi de qué è fòrça experiéncia en aquerò.
FORTUNATA-E-JACINTA-II-WEB	Que ja hè cinc ans que practiqui eth sacrament dera confession, e que les caci ath vòl.
FORTUNATA-E-JACINTA-II-WEB	Fortunata auec pòur e Nicolás apressèc encara mès eth fautulh.
FORTUNATA-E-JACINTA-II-WEB	Que i a fòrça detalhs que me les sai, que me sai era Doctrina…
FORTUNATA-E-JACINTA-II-WEB	Que l’autregèc a vos paraula de maridatge e que vos siguéretz tan pèga que vos ac credéretz.
FORTUNATA-E-JACINTA-II-WEB	Qu’un dia vos cuelhec negligida e soleta…
FORTUNATA-E-JACINTA-II-WEB	Bè, bè, çò de tostemp.
FORTUNATA-E-JACINTA-II-WEB	Fortunata guardèc entath tet, coma hènt un calcul numeric.
FORTUNATA-E-JACINTA-II-WEB	Eth prèire arric.
FORTUNATA-E-JACINTA-II-WEB	Que non me referisqui as coneishements d’un instant, qu’aquerò vierà dempús”.
FORTUNATA-E-JACINTA-II-WEB	Tè, non vos espaurigatz deth nombre.
FORTUNATA-E-JACINTA-II-WEB	Donques que poirien èster coma uns… ueit.
FORTUNATA-E-JACINTA-II-WEB	Qu’ei pro; madeish ei ueit que dotze o que ueit cents dotze.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ò!, plan, senhor…
FORTUNATA-E-JACINTA-II-WEB	Pensatz que…
FORTUNATA-E-JACINTA-II-WEB	Que non les podetz veir ne en pintura.
FORTUNATA-E-JACINTA-II-WEB	M’ac creigui…
FORTUNATA-E-JACINTA-II-WEB	Be ne son de brigands!
FORTUNATA-E-JACINTA-II-WEB	Ça que la, didetz-me: tornaríetz a auer amistat damb bèri un d’eri, se vos ac demanèsse?
FORTUNATA-E-JACINTA-II-WEB	Damb degun, didec Fortunata.
FORTUNATA-E-JACINTA-II-WEB	De vertat?.
FORTUNATA-E-JACINTA-II-WEB	Pensatz-ac ben.
FORTUNATA-E-JACINTA-II-WEB	Deishatz de cornèr se pòt o non pòt èster.
FORTUNATA-E-JACINTA-II-WEB	Aguest un, aguesta excepcion deth vòste hàstic qu’ei eth prumèr, aguest tau Juanito.
FORTUNATA-E-JACINTA-II-WEB	Que non vos cau confirmà’c.
FORTUNATA-E-JACINTA-II-WEB	Me sai aguestes istòries peth menut.
FORTUNATA-E-JACINTA-II-WEB	Non vedetz, hilha mia, que sò estat confessor des Arrepentidas de Toledo pendent cinc ans longs?
FORTUNATA-E-JACINTA-II-WEB	Mès que non pòt èster.
FORTUNATA-E-JACINTA-II-WEB	Vé-te’n a saber…
FORTUNATA-E-JACINTA-II-WEB	Mès, en fin, vos cohessatz qu’ei eth solet subjècte que de vertat estimatz, eth solet que per eth sentetz de vertat talents d’amor e aguestes causes, aguestes pegaries que vosates es hemnes…
FORTUNATA-E-JACINTA-II-WEB	Eth solet.
FORTUNATA-E-JACINTA-II-WEB	E as auti que se les hèsque a vier eth diable.
FORTUNATA-E-JACINTA-II-WEB	As auti, arren.
FORTUNATA-E-JACINTA-II-WEB	E ath mèn frair?…
FORTUNATA-E-JACINTA-II-WEB	Eth sobtament dera pregunta estabordic ara penitenta.
FORTUNATA-E-JACINTA-II-WEB	Non la demoraue, ne se’n brembaue bric en aqueth moment deth praube Maxi.
FORTUNATA-E-JACINTA-II-WEB	Coma qu’ère tan sincèra non pensèc ne peth mau de morir en alterar era vertat.
FORTUNATA-E-JACINTA-II-WEB	Es causes clares.
FORTUNATA-E-JACINTA-II-WEB	Ath delà, eth clèrgue aqueth li semblaue fòrça escarrabilhat, e se li didie ua causa per ua auta se’n saberie dera enganha.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Entà que cap maliciós interprète mau es sobtes aproximacions deth fautulh de Nicolás Rubin entath sèti dera sua interlocutora, mos cau hèr constar d’un còp qu’ère òme de fòrt temple, o mès pròpriament parlant, plan frigid.
FORTUNATA-E-JACINTA-II-WEB	Era beresa femenina non l’impressionaue o l’impressionaue plan pòc, e plan per aquerò era sua castetat non auie cap de merit.
FORTUNATA-E-JACINTA-II-WEB	Era carn que lo temptaue ère ua auta, era de vedèra per exemple, e era de porcèth encara mès, en forma de magreta, costelhes o filet ben amanit damb cedes.
FORTUNATA-E-JACINTA-II-WEB	Fòrça mès se l’anauen es uelhs darrèr dera magreta que d’ua anca, per suculenta qu’aguesta siguesse, e era milhor hauda entada eth qu’ère era que da nòm ar aguisat.
FORTUNATA-E-JACINTA-II-WEB	Se vantaue dera sua inapeténcia femenèla en tot hèr d’era ua formidabla vertut; mès que non li calie caminar a còps damb eth dimòni entà trionfar.
FORTUNATA-E-JACINTA-II-WEB	Es possades deth fautulh qu’èren simplament un abit de confiança, aquerit damb er usatge deth secret penitenciari.
FORTUNATA-E-JACINTA-II-WEB	De sòrta que non i é aquerò que criden illusion?…
FORTUNATA-E-JACINTA-II-WEB	Non senhor.
FORTUNATA-E-JACINTA-II-WEB	Mès que i a aguesta afeccion tranquilla, que pòt èster eth començament d’ua amistat constanta, d’aguesta afeccion pura, aunèsta e repausada que hè era felicitat des matrimònis.
FORTUNATA-E-JACINTA-II-WEB	Fortunata non gausèc respóner clarament.
FORTUNATA-E-JACINTA-II-WEB	Que li semblaue molt, çò qu’eth gleisèr li prepausaue.
FORTUNATA-E-JACINTA-II-WEB	Perfèctament…
FORTUNATA-E-JACINTA-II-WEB	Pr’amor que vos cau fixar en ua causa: aquerò dera illusion qu’ei pur conde, aquerò qu’ei entà pègues.
FORTUNATA-E-JACINTA-II-WEB	Illusionar-se damb un cavalieret pr’amor qu’age es uelhs atau o atau, pr’amor qu’a era mostacheta d’aguesta manèra, eth còs dret e eth parlar lanfiós, qu’ei pròpri de hemnes sauvatges.
FORTUNATA-E-JACINTA-II-WEB	Estimar d’aguesta manèra que non ei estimar, ei perversion, ei vici, hilha mia.
FORTUNATA-E-JACINTA-II-WEB	Eth vertadèr amor qu’ei er espirituau, e era soleta manèra d’estimar ei enamorar-se dera persona pes qualitats dera amna.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Enganha e propaganda indecenta que hè Satanás mejançant es poètes, novelistes e d’auti hugs deth trabalh!
FORTUNATA-E-JACINTA-II-WEB	Vos dideràn qu’er amor e era beresa fisica son frairs, e vos parlaràn de Grecia e deth naturalisme pagan.
FORTUNATA-E-JACINTA-II-WEB	Non ne hescatz cabau d’aguestes enganhes, hilha mia, non creigatz en cap aute amor qu’en espirituau, ei a díder en aqueres simpaties d’amna damb amna…
FORTUNATA-E-JACINTA-II-WEB	Era gojata endonviaue mèsalèu qu’entenie aquerò, qu’ère contrari as sòns sentiments; mès coma qu’ac didie un sabent, non auie mès remèdi que respóner a tot que òc.
FORTUNATA-E-JACINTA-II-WEB	En veir que hège indicacions afirmatiues damb eth cap, eth capelhan s’encoratjaue, en tot ahíger damb enfasi:
FORTUNATA-E-JACINTA-II-WEB	Plan, gasulhèc era joena; mès ath sòn laguens se preguntaue se qué volie díder aquerò dera mitologia… pr’amor que solide non serie causa de mitanes.
FORTUNATA-E-JACINTA-II-WEB	Aqueth clèrgue, apraiador de consciéncies, que se credie mètge de còrs heridi d’amor, ère dilhèu era persona mès inèpta entath mestièr que se tenguie, per tòrt dera sua pròpria vertut, estèrla e glaciau, condicion negatiua que, se lo desseparaue deth perilh, li barraue es uelhs ara realitat umana.
FORTUNATA-E-JACINTA-II-WEB	Practicaue eth sòn apostolat mejançant formes rotinières o rancis aforismes de libres escrits per sants semblables ada eth, e auie costat fòrça maus ara umanitat en tot arrossegar a puncèles ingenues entara solitud d’un convent, apraiant maridatges entre persones que non s’estimauen, e governant mau, a tot darrèr, era maquina admirabla des passions.
FORTUNATA-E-JACINTA-II-WEB	Qu’ère coma es mètges qu’an estudiat eth còs uman en atles d’Anatomia.
FORTUNATA-E-JACINTA-II-WEB	Qu’auie recèptes charlatanes entà tot, e les aplicaue ath bon tun tun, hènts estralhs per a on siguese que passaue.
FORTUNATA-E-JACINTA-II-WEB	Eth vertadèr amor, guardatz ben aquerò e estampatz-lo ena vòsta memòria, qu’ei eth d’amna a amna.
FORTUNATA-E-JACINTA-II-WEB	A Fortunata li hec gràcia aguesta figura.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Quan era lhòca vos tarabastège a vos, non vos dètz per entenuda, hilha.
FORTUNATA-E-JACINTA-II-WEB	Haríetz cabau d’ua persona que passèsse ara, peth carrèr, dident asenades?
FORTUNATA-E-JACINTA-II-WEB	Donques qu’ei madeish, exactament madeish.
FORTUNATA-E-JACINTA-II-WEB	Ara imaginacion se la guarde damb mesprètz, e se hè çò de contrari dera sua inspiracion.
FORTUNATA-E-JACINTA-II-WEB	Compreni que vos, per çò dera vida dolenta qu’auetz amiat e per non auer auut ath vòste costat boni exemples, non vo’n gesseratz en pòc de temps damb era lhòca dera casa; mès qu’èm aciu entà ensenhar-vos.
FORTUNATA-E-JACINTA-II-WEB	Aciu que sò jo, e me semble que sabi pro ben çò qu’è entre mans…
FORTUNATA-E-JACINTA-II-WEB	Comencem.
FORTUNATA-E-JACINTA-II-WEB	Entà que vos sigatz digna de maridar-vos damb un òme aunèst, çò de prumèr ei que viretz es vòsti uelhs entara religion, en tot començar per bastir-vos interiorament.
FORTUNATA-E-JACINTA-II-WEB	Òc senhor, responec umilament era gojata, que comprenie çò dera religion; mès non çò deth bastiment.
FORTUNATA-E-JACINTA-II-WEB	Entada era bastir qu’ère madeish que hèr cases.
FORTUNATA-E-JACINTA-II-WEB	Plan.
FORTUNATA-E-JACINTA-II-WEB	Ètz prèsta a meter-vos jos era mia direccion e hèr tot çò que jo vos mana?, prepausèc eth capelhan damb eth holador de vanitat que l’autrejaue aqueth papèr sublim d’adobador d’amnes trincades.
FORTUNATA-E-JACINTA-II-WEB	Òc senhor.
FORTUNATA-E-JACINTA-II-WEB	E com anam de doctrina cristiana?
FORTUNATA-E-JACINTA-II-WEB	Jo… era dotrina, repliquèc era penitenta tremolant… fòrça mau.
FORTUNATA-E-JACINTA-II-WEB	Eth capelhan non hec minganèles.
FORTUNATA-E-JACINTA-II-WEB	Ath contrari, li shautaue qu’es sòns catecumèns siguessen praubi e nets de tota sciéncia, entà poder eth ensenhà’c tot.
FORTUNATA-E-JACINTA-II-WEB	Dempús meditèc ua estona, damb es mans crotzades e hènt virar es pòdos er un sus er aute.
FORTUNATA-E-JACINTA-II-WEB	Fortunata lo guardaue en silenci.
FORTUNATA-E-JACINTA-II-WEB	Non podie dobtar de qué ère un òme sabent des causes deth mon e des flaquitges umans, e pensèc que li convenguie botar-se jos era sua direccion.
FORTUNATA-E-JACINTA-II-WEB	En aqueth moment se trapaue jos era influéncia d’idies supersticioses aquerides pendent era sua mainadesa respècte dera religion e deth clergat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era sua morau qu’ère purament personau, intuitiua e non auie arren a veir damb çò de pòc que se’n brembaue dera doctrina cristiana.
FORTUNATA-E-JACINTA-II-WEB	Se formèc un bon concèpte deth frair de Maxi, pr’amor que se lauaue pòc e sabie fòrça causes e non pelejaue as pecadores, senon que les tractaue damb doçor, en tot aufrir-les eth matrimòni, era sauvacion, e parlant-les dera amna e de d’autes causes plan polides.
FORTUNATA-E-JACINTA-II-WEB	Donques qu’entà qué èm?
FORTUNATA-E-JACINTA-II-WEB	Quan jo considèra segura era vòsta reforma, dilhèu non li bota tantes dificultats ath maridatge damb eth mèn frair.
FORTUNATA-E-JACINTA-II-WEB	Eth praube qu’ei hòl per vos; me didec anet que se non lo deisham maridar se morís.
FORTUNATA-E-JACINTA-II-WEB	Era mia tia l’ac vò trèir deth cap; mès jo li didí: “Tranquilla, es causes les cau veir pòc a pòc.
FORTUNATA-E-JACINTA-II-WEB	Non mos precipitem, tia”; e plan per aquerò sò vengut aciu: Me comprometi a guarir- vos d’aguesta malautia dera imaginacion que s’està en auer afeccion ar òme indigne que vos perdec.
FORTUNATA-E-JACINTA-II-WEB	Artenhut aquerò, estimaratz ad aqueth qu’a d’èster eth vòste marit, e l’estimaratz damb era illusion espirituau non damb era des sentits… ne mens ne mès.
FORTUNATA-E-JACINTA-II-WEB	Ò, be n’è artenhut de capitades d’aguestes; è sauvat a tanta gent que se credie herida entà tostemp!
FORTUNATA-E-JACINTA-II-WEB	Convencetz-vos, en aquerò, coma en d’autes causes, sonque cau predar-se-i, tot qu’ei començar…
FORTUNATA-E-JACINTA-II-WEB	Imaginatz-vos guaire ben estaratz quan vos reformetz; viueratz erosa e considerada, auratz un nòm respectable, e n’auratz qui vos adorarà, non pes vòstes gràcies personaus, que non signifiquen arren, senon pes espirituaus, qu’ei çò qu’impòrte.
FORTUNATA-E-JACINTA-II-WEB	Ara prumeria vos calerà hèr esfòrci; vos calerà desbrembar-vo’n dera vòsta beresa.
FORTUNATA-E-JACINTA-II-WEB	Aquerò li semblèc plan ben ara pecadora, e didie que òc damb et cap.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Donques vos cau sométer ad aguesta pròva, didec eth capelhan, en tot tapar-se un badalh, pr’amor qu’èren ja es quate e non aurie auut er inconvenent de préner quinsevolh causa.
FORTUNATA-E-JACINTA-II-WEB	Que i a en Madrid ua institucion religiosa des mès avientes, qu’a coma finalitat recuélher joenes hòraviades e convertir-les ara vertat mejançant era oracion, eth trabalh e eth recuelhement.
FORTUNATA-E-JACINTA-II-WEB	Ues, desenganhades deth pòc profit que se trè deth plaser, se demoren aquiu entà tostemp; d’autes gessen ja bastides, o ben entà maridar-se, o ben entà servir en cases de persones plan respectables.
FORTUNATA-E-JACINTA-II-WEB	Que son pòques es que gessen entà tornar ena perdicion.
FORTUNATA-E-JACINTA-II-WEB	Tanben entren aquiu senhores decentes pr’amor d’expiar es sòns pecats, esposes leugères de cervèth que les an costat bèra malafacha as sòns marits, e d’autes que cerquen ena solitud era felicitat que non aueren en ramblah deth mon.
FORTUNATA-E-JACINTA-II-WEB	Fortunata seguie hènt còps de cap.
FORTUNATA-E-JACINTA-II-WEB	Plan, donc, vos vietz aquiu e vos tieram embarradeta pendent tres, quate mesi o mès.
FORTUNATA-E-JACINTA-II-WEB	Eth capelhan dera casa ei tant amic mèn qu’ei coma se siguessa jo madeish.
FORTUNATA-E-JACINTA-II-WEB	Eth vos dirigirà a vos espirituaument, donques que jo non ac posqui hèr pr’amor que me cau tornar entà Toledo.
FORTUNATA-E-JACINTA-II-WEB	Mès tostemp que venga en Madrid, vierè a tier-vos eth pos e veir se com va aguesta educacion, encara qu’abans d’entrar en convent, vos è d’autrejar ua bona repassada de doctrina cristiana entà que non anetz aquiu totafèt rusta.
FORTUNATA-E-JACINTA-II-WEB	Se passat un temps prudenciau, estatz vos en tau disposicion d’esperit que jo vos creiga digna d’èster era mia fraia politica, poiríetz dilhèu vier a èster-ne.
FORTUNATA-E-JACINTA-II-WEB	Aguestes paraules sigueren dites damb simplicitat e doçor.
FORTUNATA-E-JACINTA-II-WEB	Qu’èren ua des sues milhores e estudiades recèptes, e auie entad aquerò un ton de conviccion que costaue un gran efècte enes inexpèrtes persones qu’anauen dirigides.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	En Fortunata siguec tan gran er efècte, que lèu lèu li gesseren es lèrmes.
FORTUNATA-E-JACINTA-II-WEB	Plan que òc, ère fòrça d’agraïr er interès qu’aqueth bontadós apostòl de Crist se cuelhie per era.
FORTUNATA-E-JACINTA-II-WEB	E tot sense repotecs, sense còps de man, coma un bon pastor tractarie as sues oelhes.
FORTUNATA-E-JACINTA-II-WEB	A maugrat d’aguesta excellenta disposicion deth sòn anim, era malerosa trantalhaue un shinhau.
FORTUNATA-E-JACINTA-II-WEB	D’un costat la sedusie era vida retirada, silenciosa e cristiana deth claustre.
FORTUNATA-E-JACINTA-II-WEB	Pro poirie èster qu’aquiu se barrèse complètament era herida deth sòn còr.
FORTUNATA-E-JACINTA-II-WEB	Aumens ac auie de sajar.
FORTUNATA-E-JACINTA-II-WEB	De un aute costat la terrorizaue çò desconeishut, es monges… com serien es monges?, com la tractarien?
FORTUNATA-E-JACINTA-II-WEB	Mès Nicolás s’auancèc as sòns temors, en tot dider-li qu’èren es senhores mès indulgentes e coraus que se podie veir.
FORTUNATA-E-JACINTA-II-WEB	Ara samaritana se li banhèren es uelhs, e pensèc en çò que serie era, convertida de gojata en senhora, era imaginacion neta d’aquera malesa que la perdie, era consciéncia hèta de nauèth, er enteniment illuminat per mil causes polides qu’aprenerie.
FORTUNATA-E-JACINTA-II-WEB	Era madeisha imaginacion, qu’eth mèstre auie dit que non auie per a on agarrar-la, siguec era qu’aluguèc huecs d’afogadura ena sua amna, en tot meter-li er orgulh d’èster ua auta hemna desparièra de çò qu’ère.
FORTUNATA-E-JACINTA-II-WEB	Plan, donc, a purificar-se tòque.
FORTUNATA-E-JACINTA-II-WEB	Vedetz se com mos auem entenut?, didec eth clèrgue damb alegria, en tot lheuar-se.
FORTUNATA-E-JACINTA-II-WEB	Cansat ja de tant discutir, jo li didí ath mèn frair: s’era tua passion ei tan fòrta que non las pòs combàter, bota eth plaid enes mies mans, que jo t’ac apraiarè.
FORTUNATA-E-JACINTA-II-WEB	S’ei qu’ei eth mèn mestièr; s’ei que sò entad aguestes causes; s’ei que non sabi hèr ua auta causa…
FORTUNATA-E-JACINTA-II-WEB	Entà qué serviria jo se non servissa entà dreçar torcedures d’aguestes?
FORTUNATA-E-JACINTA-II-WEB	Er orgulh que li regolejarie per toti es pòrs se siguesse sudor.
FORTUNATA-E-JACINTA-II-WEB	Cuelhec eth chapèu de teula dident:
FORTUNATA-E-JACINTA-II-WEB	Parlarè damb eth mèn frair e damb era mia tia.
FORTUNATA-E-JACINTA-II-WEB	Fortunata en balhar-li era man l’ac punèc.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Es darrères paraules dera visita sigueren restacades ath mau temps, a qué eth non podie estar-se en Madrid senon dues setmanes, e finaument ath mau de cap qu’auie Maximiliano aqueth dia.
FORTUNATA-E-JACINTA-II-WEB	Jo tanben lo patisqui.
FORTUNATA-E-JACINTA-II-WEB	Mès çò que m’amie descompausat ara, qu’ei un cast mau d’estomac… aflaquiment, diden qu’ei aflaquiment…
FORTUNATA-E-JACINTA-II-WEB	Me cau minjar soent e damb pòca quantitat… aguesta qu’ei era causa…
FORTUNATA-E-JACINTA-II-WEB	Qu’ei per tòrt der excessiu trabalh… qué li vam a hèr!
FORTUNATA-E-JACINTA-II-WEB	En arribar aguesta ora se me bote aciu un gosset… madeish qu’un gosset que me mossegèsse.
FORTUNATA-E-JACINTA-II-WEB	E coma non li lança quauquarren ath condemnat me balhe ua mala estona”.
FORTUNATA-E-JACINTA-II-WEB	Tè, que non cau, creatura… sonque mancarie…
FORTUNATA-E-JACINTA-II-WEB	Pensatz que non me’n posqui passar?…
FORTUNATA-E-JACINTA-II-WEB	Que non ei que jo volga arren; qu’ac preni enquia damb hàstic; mès que me sente ben, veigui que me sente ben.
FORTUNATA-E-JACINTA-II-WEB	Se voletz, vos harè a vier…
FORTUNATA-E-JACINTA-II-WEB	Que non cau… non m’ac digatz ne de facècia…
FORTUNATA-E-JACINTA-II-WEB	Vai, abur, abur…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ena net d’aqueth memorable dia, e quan eth mau de cap se caumèc, se’n podec saber Maxi de qué eth sòn frair auie anat en carrèr de Pelayo, e de qué es sues impressions “non auien estat dolentes” sivans declaracion deth madeish capelhan.
FORTUNATA-E-JACINTA-II-WEB	Que daue aguest fòrça importància ath sòn apostolat, e quan li venguie enes mans un d’aqueri negòcis de conquista espirituau, exageraue es perilhs e dificultats pr’amor d’autrejar mès valor ara sua istòria.
FORTUNATA-E-JACINTA-II-WEB	Er aute s’usclaue d’impaciéncia; mès que non artenhie obtier de Nicolás que mieges paraules.
FORTUNATA-E-JACINTA-II-WEB	Que i sò ja calat ath hons… que non va mau… mès que cau trabalhar fòrça… aguesta qu’ei era causa.
FORTUNATA-E-JACINTA-II-WEB	M’i cau tornar aquiu…
FORTUNATA-E-JACINTA-II-WEB	Te cau auer paciéncia… tu qué te penses?” Eth praube gojat non vedie era ora que l’arribèsse eth dia tà saber-se’n per era des detalhs dera convèrsa.
FORTUNATA-E-JACINTA-II-WEB	Fortunata lo vedec entrar tàs dètz, esblancossit coma era cera, convalescent deth mau de cap, que li deishaue viraments, estabordiment e fatiga generau.
FORTUNATA-E-JACINTA-II-WEB	S’estirèc en fautulh; lo caperèc era sua amiga damb era mitat deth còs d’ua ahlaçada, li botèc coishins pr’amor de qué repausèsse eth cap, e tant que hège aquerò, li padegaue eth curiosèr en tot condar-l’ac tot ara prèssa.
FORTUNATA-E-JACINTA-II-WEB	Aquera idia d’amiar-la en convent coma ua casa de purificacion, li semblèc a Maxi ua pròva fantastica deth gran talent endoctrinador deth sòn frair.
FORTUNATA-E-JACINTA-II-WEB	Ada eth l’auie vengut en cap vagament ua causa semblabla; mès que non ac sabec formular.
FORTUNATA-E-JACINTA-II-WEB	Be n’ère d’insigne Nicolás!
FORTUNATA-E-JACINTA-II-WEB	Acodir-li-se aquerò…!
FORTUNATA-E-JACINTA-II-WEB	Tamisada pera religion, Fortunata tornarie ena societat totafèt neta, e alavetz qui gausarie dobtar dera sua aunestetat?
FORTUNATA-E-JACINTA-II-WEB	Er esperit deth sètmeson, remenat deth hons enquiara superfícia pera passion, coma un mar secodit per furiós auragan, se corrie, entà didè’c atau, d’un costat en aute, en tot liurar-se a quinsevolh idia que se li botèse ath dauant.
FORTUNATA-E-JACINTA-II-WEB	Atau, madeish siguec presentar-li era idia religiosa, que vier entada era e caperar-la tota damb impetuosa e fresca ondada.
FORTUNATA-E-JACINTA-II-WEB	Era religion…!
FORTUNATA-E-JACINTA-II-WEB	Quina causa mès bona!
FORTUNATA-E-JACINTA-II-WEB	E eth, tan maladreit, que non i auie queigut!
FORTUNATA-E-JACINTA-II-WEB	Que non ère maganha senon distraccion.
FORTUNATA-E-JACINTA-II-WEB	Qu’ei qu’anaue fòrça distrèt.
FORTUNATA-E-JACINTA-II-WEB	E era sua companha, que mèsalèu ere ja nòvia, se l’apareishec alavetz damb aureòla ludenta e se revestic d’ideaus atributs.
FORTUNATA-E-JACINTA-II-WEB	Se creirie qu’er amor que l’inspiraue s’anaue a purificar encara mès, en hèr-se tan subtil coma aqueth que diden l’auie Beatriz a Dante, o eth deth Petrarca per Laura, que tanben ère amor de çò mès fin.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Jamès auie estat Maximiliano guaire autrejat ara religion; mès en aqueth moment l’entrèren de ressabuda, uns talents de cuelher-se confiança damb Crist o damb era Plan Santa Trinitat, e enquia e tot damb tau o quau sant, que non sabie se qué l’auie arribat.
FORTUNATA-E-JACINTA-II-WEB	Er amor l’amiaue tara devocion, coma l’aurie amiat entara impietat, s’es causes anèssen per aqueth camin.
FORTUNATA-E-JACINTA-II-WEB	Tan ben li semblèc eth plan deth sòn frair, qu’eth gòi li reprodusic eth mau de cap, encara que leugèrament.
FORTUNATA-E-JACINTA-II-WEB	En tot sarrar-se damb es dus dits dera man era celha quèrra, li parlèc a Fortunata de guaire braves auien d’èster aqueres mairs Micaelas, de guaire polit deuie èster eth convent, des precioses e plan utiles causes qu’aquiu aprenerie, deishant anar era crospa amarganta e convertint-se en senhora, òc, en senhora tan decenta, que ne poirie auer d’autes egales, mès superiores ada era non.
FORTUNATA-E-JACINTA-II-WEB	A Fortunata se l’encomanèc er entosiasme.
FORTUNATA-E-JACINTA-II-WEB	Era religion!
FORTUNATA-E-JACINTA-II-WEB	Tanpòc era auie queigut en aquerò.
FORTUNATA-E-JACINTA-II-WEB	Guarda que non acodir-le-se ua causa tan simpla…!
FORTUNATA-E-JACINTA-II-WEB	Çò de particular ère que vedie era sua purificacion coma se ve un miracle quan se cre en eri, coma convertir era aigua en vin e de quate peishi hèr-ne quaranta.
FORTUNATA-E-JACINTA-II-WEB	Que pòt èster, repliquèc eth seriosament.
FORTUNATA-E-JACINTA-II-WEB	Fortunata cuelhec ua tovalhòla e metent-se-la peth cap, se n’anèc a guardar-se en miralh.
FORTUNATA-E-JACINTA-II-WEB	Se’n brembèc alevetz d’ua causa importanta, ei a díder, qu’ena naua existéncia, era beresa fisica non valie arren e que çò qu’importaue e auie valor ère era beresa dera amna.
FORTUNATA-E-JACINTA-II-WEB	En observar era cara qu’auie Maxi aqueth dia e com n’ère d’esblancossit, considerèc qu’es qualitats moraus deth joen començauen a deishar-se veir en sòn ròstre, en tot hèr-lo mens desagradiu…
FORTUNATA-E-JACINTA-II-WEB	Aubirèc un cambiament radicau ena sua manèra de veir es causes.
FORTUNATA-E-JACINTA-II-WEB	Solide vierè a èster ua auta sense encuedar-me’n.
FORTUNATA-E-JACINTA-II-WEB	Jo vau a hèr eth compde de çò de bon que me pòt arribar, tient en compde çò de mau que m’a arribat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	E qué se passe?, que dempús ua i arribe e s’estone de veder-se aquiu: que semblaue mentida.
FORTUNATA-E-JACINTA-II-WEB	Donques madeish deu èster damb çò de bon.
FORTUNATA-E-JACINTA-II-WEB	Maximiliano se demorèc a dinar, mès era irritacion deth sòn estomac e era pòca hame li calec estar-se ena mès prudenta frugalitat.
FORTUNATA-E-JACINTA-II-WEB	Era, ça que la, auie fòrça hame, pr’amor qu’auie trabalhat molt aguest maitin o dihèu pr’amor qu’ère contenta e excitada.
FORTUNATA-E-JACINTA-II-WEB	D’aciu cuelhec eth punt de partida eth redemptor entà parlar de çò de molt que minjaue eth sòn frair Nicolás.
FORTUNATA-E-JACINTA-II-WEB	Aquerò descoratgèc un shinhau a Fortunata, que se quedèc coma pèga, guardant ath sòn aimant, e arturant era forquilha a pòca distància dera boca.
FORTUNATA-E-JACINTA-II-WEB	Se pensaue era qu’es capelhans de fòrça sabença e vertut se coneishien per çò deth pòc usatge que hègen deth sabon e dera aigua, e tanben de qué era sua alimentacion non podie èster qu’èrbes codudes e sense sau.
FORTUNATA-E-JACINTA-II-WEB	S’estèren tota era tarde blagant sus aquerò dera anada en convent e tanben sus causes restacades damb era part materiau dera sua vida futura.
FORTUNATA-E-JACINTA-II-WEB	Era mia tia s’anugèc pr’amor que desiraue entà jo sòs a truca truquet.
FORTUNATA-E-JACINTA-II-WEB	Fortunata apuèc aguesta idia damb un gèst deth cap; mès que non n’ère segura de çò que significaue era paraula immòble, ne ac volie tanpòc preguntar.
FORTUNATA-E-JACINTA-II-WEB	Que deuie èster çò de contrari de mòbles.
FORTUNATA-E-JACINTA-II-WEB	Maxi la treiguec de dobtes mès tard, parlant des sòns olivèrs e vinhes e dera bona cuelheta que s’anonciaue; per çò que venguec a comprèner que immòbles ei madeish que díder arbes.
FORTUNATA-E-JACINTA-II-WEB	Tanben era preferie es proprietats deth camp a totes es autes sòrtes de riquesa.
FORTUNATA-E-JACINTA-II-WEB	Dempús que se retirèc eth sòn aimant, se quedèc pensant ena sua fortuna, e en tot aqueth revolum d’olivèrs, vinhes e ausinèrs qu’èren caladi en cap e que l’empedic dormir enquia fòrça tard, en tot dreçar encara mès es sòns prepausi entara vida dera aunestetat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Encara qu’er insigne clèrgue non auie cèrta classa de passions, que sabie apreciar eth genre ara vista.
FORTUNATA-E-JACINTA-II-WEB	Hec damb es dits dera sua man dreta un manat, e hent-lo-se a vier ena boca les desseparèc de seguit, dident:
FORTUNATA-E-JACINTA-II-WEB	Dòna Lupe se quedèc desconcertada.
FORTUNATA-E-JACINTA-II-WEB	As perilhs ja coneishudi s’auien d’amassar es qu’aufrís per era madeisha tota beresa superiora laguens dera maquina deth matrimòni.
FORTUNATA-E-JACINTA-II-WEB	Li hec d’autes mil preguntes entà padegar eth sòn arderós curiosèr; com anaue vestida e pientada; com s’exprimie; s’auie era casa apraiada, e Nicolás responie en tot vantar-se d’observador.
FORTUNATA-E-JACINTA-II-WEB	Es sues impressions que non auien estat dolentes, e encara que non auie pro dades entà hèr un judici deth vertadèr caractèr dera gojata, podie auançar, fidat ena sua experiéncia, en sòn bon còp de uelh e en un cèrt sabi pas qué, presumpcions favorables.
FORTUNATA-E-JACINTA-II-WEB	Damb aquerò eth curiosèr de dòna Lupe a’alugaue encara mès, e ja non podie èstar-se tranquilla enquia non calar eth sòn pròpri nas en aqueth aguisat.
FORTUNATA-E-JACINTA-II-WEB	Visitar ara tau, que non li semblaue digne en auer hèt tantes minganèles en contra sua; mès estar-se fòrça dies sense veder-la e investigar-li es fautes, se les auie, qu’ère impossible.
FORTUNATA-E-JACINTA-II-WEB	Aurie desirat veder-la per un trauquet.
FORTUNATA-E-JACINTA-II-WEB	Damb eth nebodet non volie dòna Lupe dar a tòrcer eth sòn braç, e tostemp se mostraue intoleranta, encara que ja damb mens afogadura.
FORTUNATA-E-JACINTA-II-WEB	Que li semblèc ua bona idia aquerò de purificar-la enes Micaelas, e encara que non ac didec ad arrés, ath sòn laguens consideraue aqueth camin coma eth solet que podie amiar entà ua solucion.
FORTUNATA-E-JACINTA-II-WEB	Qu’auie un delèri per calar-li era vista ath dessús ath basilisco, e coma qu’eth sòn nebot non li didie que venguesse a veder-la, aguest silenci la hège emmaliciar encara mès.
FORTUNATA-E-JACINTA-II-WEB	A qué, senhora?
FORTUNATA-E-JACINTA-II-WEB	A tier-li ua visita ara tua… que non posqui prononciar cèrtes paraules.
FORTUNATA-E-JACINTA-II-WEB	Me semble indigne que vaja aquiu, a maugrat de toti aguesti projèctes de leishiu gleisèr que li vatz a dar.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Senhora, s’ei que jo non vos è dit arren…
FORTUNATA-E-JACINTA-II-WEB	Te digui que non i anarè… non i anarè.
FORTUNATA-E-JACINTA-II-WEB	Mès, tia.
FORTUNATA-E-JACINTA-II-WEB	Que non i a tia que valgue.
FORTUNATA-E-JACINTA-II-WEB	Non m’ac as dit, mès ac desires: Te penses que non liegi jo es tòns pensaments?
FORTUNATA-E-JACINTA-II-WEB	Qué pòs dissimular tu ath mèn dauant!
FORTUNATA-E-JACINTA-II-WEB	Donques non, non te’n gesseràs damb era tua.
FORTUNATA-E-JACINTA-II-WEB	Jo non i vau se non ei en cas que m’amietz estacada de pes e mans.
FORTUNATA-E-JACINTA-II-WEB	Donques vos amiaram estacada de pès e mans, didec Maxi arrint.
FORTUNATA-E-JACINTA-II-WEB	Qua’c desiraue, òc; mès coma qu’auie eth sòn critèri format e era sua invariabla linha de conducta traçada, non daue massa valor ad aquerò que dera visita podesse resultar.
FORTUNATA-E-JACINTA-II-WEB	Vaquí per a on era fòrça des circonstàncies auie botat a dòna Lupe en ua situacion subaltèrna, e eth praube gojat, que mesi abans non gausaue piular dauant d’era, guardaue ara, ara sua tia, d’egal a egal.
FORTUNATA-E-JACINTA-II-WEB	Era dignitat dera sua passion qu’auie hèt deth mainatge un òme, e coma eth plebèu que s’ennoblís, guardaue ara sua anciana autocrata damb respècte, mès sense pòur.
FORTUNATA-E-JACINTA-II-WEB	Coma que Nicolás visitaue quauqui dies a Fortunata pr’amor d’ensenhar- li era doctrina cristiana, dòna Lupe se botaue furiosa.
FORTUNATA-E-JACINTA-II-WEB	Damb tanti va-e-veni, didie era, que se l’anaue er estomac.
FORTUNATA-E-JACINTA-II-WEB	Mès eth sentiment que reaument la hège sorrisclar qu’ère era enveja de qué i anèsse Nicolás e non era.
FORTUNATA-E-JACINTA-II-WEB	Plan per aquerò anauen tia e nebot un shinhau desavenguts.
FORTUNATA-E-JACINTA-II-WEB	Corrie eth mes de mars, e eth dia de San José didec Nicolás ena taula: “Tia, que ja i a ahragues”.
FORTUNATA-E-JACINTA-II-WEB	Mès era indirècta non hec efècte ena economica veuda.
FORTUNATA-E-JACINTA-II-WEB	Tornèc ara madeisha eth clèrgue en diuèrses escadences: “Be n’èren de bones es ahragues qu’è vist aué!
FORTUNATA-E-JACINTA-II-WEB	E coma dòna Lupe ère un shinhau goluda, se hec a vier un dia un cornet d’ahragues, ben amagadet entre era mantilha; mès que non la botèc sus era taula.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Tanlèu eth capelhan gessie en carrèr, gessie dòna Lupe dera sua amagadera pr’amor d’aufrir-li a Maximiliano un shinhau d’aquera saborosa fruta, e entraue en sòn quarto damb eth platet e era culhereta.
FORTUNATA-E-JACINTA-II-WEB	Qu’arregraïe fòrça aguestes fineses eth gojat, e se minjaue era lecaria.
FORTUNATA-E-JACINTA-II-WEB	Era sua tia lo guardaue minjar damb expectanta atencion, e quan quedauen ena sièta sonque sies o sèt ahragues l’ac treiguie des mans dident: “Aquerò entà Papitos qu’ei damb es uelhs gessudi sonque de veder-les”.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Juan Pablo non prestaue guaira atencion ar ahèr de Maximiliano ne a toti es auti ahèrs dera familha, coma non siguesse eth der eretatge.
FORTUNATA-E-JACINTA-II-WEB	Eth sòn desir qu’ère crubar lèu entà poder pagar es sòns deutes.
FORTUNATA-E-JACINTA-II-WEB	Venguie de net fòrça tard, e lèu tostemp minjaue dehòra, causa que dòna Lupe arregraïe fòrça, pr’amor que Nicolás damb era sua voracitat puntuau li desequilibraue eth presupòst dera casa.
FORTUNATA-E-JACINTA-II-WEB	Era misantropia que l’entrèc a Juan Pablo dempús era sua mespredosa tornada deth Cuartel Real non s’alterèc pendent aqueri dies que succediren ar eretatge.
FORTUNATA-E-JACINTA-II-WEB	Parlaue pòc, e quan dòna Lupe li mentaue eth maridatge de Maximiliano, dera madeisha manèra que se li cale un còp d’agulha a bèth un entà que non s’adormisque, quilhaue es espatles, didie paraules de mesprètz contra eth sòn frair e arren mès.
FORTUNATA-E-JACINTA-II-WEB	De carlisme non se’n parlaue ena casa, pr’amor que dòna Lupe non ac toleraue.
FORTUNATA-E-JACINTA-II-WEB	Mès un maitin, es dus frairs majors se calèren de tau sòrta ena convèrsa, mèsalèu peleja, que non ne heren cabau dera senhora.
FORTUNATA-E-JACINTA-II-WEB	Juan Pablo ère en tot lauar-se en sòn quarto, entrèc Nicolás tà dider-li sabi pas qué, e per aquerò de s’eth prèire Santa Cruz ère un bandit o un lhòco, s’anèren embolhant, embohant enquia que…
FORTUNATA-E-JACINTA-II-WEB	Donques que don Carlos non a trionfat ja per tòrt vòste, per tòrt des capelhans.
FORTUNATA-E-JACINTA-II-WEB	Que s’a de gésser d’aquiu, coma è gessut jo, entà encuedar-se’n des intrigues dera gentòta de sotana, que tot ac vò entada eri, e non hè que descreditar damb calomnies e petòfies ad aqueri que vertadèrament trabalhen.
FORTUNATA-E-JACINTA-II-WEB	Jo que non podia estar-me aquiu, m’estofaua.
FORTUNATA-E-JACINTA-II-WEB	Li didí a Dorregaray: generau, sabi pas se com podetz tier aquerò; e eth quilhaue es espatles, en tot botar ua cara!…
FORTUNATA-E-JACINTA-II-WEB	Que non passaue eth dia sense qu’es chots li hessen a vier un conde a don Carlos.
FORTUNATA-E-JACINTA-II-WEB	Que Dorregaray amiaue tractes damb Moriones pr’amor de render-se, que Moriones l’auie aufrit dètz milions de reiaus, en fin, mil indecéncies.
FORTUNATA-E-JACINTA-II-WEB	Quan me venguec era notícia de qué m’acusauen d’auer anat en Cuartel General de Moriones pr’amor de hèr-les a vier encargues deth mèn cap, me capvirè, e aquera madeisha tarde, en trapar-me ath gropet en atri dera glèisa de San Miguel, m’enventí, e lèu lèu se forme aquiu un Dos de Mayo.”Aciu non i a mès traïdors que vosati.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Çò qu’auetz qu’ei era enveja deth traïdor, per çò deth profit que ne treiguen dera traïson.
FORTUNATA-E-JACINTA-II-WEB	Que non digui jo per dètz milions; mès per vint mil monèdes petites veneríetz ath Rei, e a tota era sua descendéncia.
FORTUNATA-E-JACINTA-II-WEB	Panaires infames, oncles de Judes”.
FORTUNATA-E-JACINTA-II-WEB	En fin, que se non auesse passat per aquiu eth coronèl Goiri, que m’estimaue fòrça, e m’agarre ara fòrça e me trè d’aquiu e m’amie en casa, aquera tarde ges era tripa d’un capelhan entà veir era còga deth solei.
FORTUNATA-E-JACINTA-II-WEB	Que siguí tres dies en lhet damb ua menaça d’atac cerebrau.
FORTUNATA-E-JACINTA-II-WEB	Quan me lheuè, demanè ua audiéncia ath Rei.
FORTUNATA-E-JACINTA-II-WEB	Era sua responsa siguec botar-me ena man eth chapèu e eth passapòrt entara frontèra.
FORTUNATA-E-JACINTA-II-WEB	En fin, qu’es passa-rosaris me fotèren en solèr, pr’amor que non me prestaua a ajudar- les enes sues maquinacions contra es leiaus e valents.
FORTUNATA-E-JACINTA-II-WEB	Per tòrt des sotanes se perdec don Carlos V, e ath VII que non li servic era leçon.
FORTUNATA-E-JACINTA-II-WEB	Que s’apraie.
FORTUNATA-E-JACINTA-II-WEB	Non volies religion?, donques aciu que l’as; assadora-te de capelhans, cuelh ua indigestion e creba.
FORTUNATA-E-JACINTA-II-WEB	Tu sabes se qué ei eth mon e era realitat?
FORTUNATA-E-JACINTA-II-WEB	Qu’ès ena lua.
FORTUNATA-E-JACINTA-II-WEB	Cara-te era boca, estupid…
FORTUNATA-E-JACINTA-II-WEB	Didec Nicolás emmaliciant-se.
FORTUNATA-E-JACINTA-II-WEB	Sabes se qué te digui?, cridèc Juan Pablo, lheuant era sua arroganta votz, qu’a jo non se me mane carar, d’acòrd?
FORTUNATA-E-JACINTA-II-WEB	Qu’è auut er aunor de deishar-li anar quate causes ar avesque de Persepolis, e s’un non cranh as sotanes violètes, quina pour li cau as neres…?
FORTUNATA-E-JACINTA-II-WEB	Donques jo te digui… higec Nicolás desgahonat, tremolós e sense saber se menaçar damb es punhs o simplament damb es paraules, jo te digui qu’ès un furgaire.
FORTUNATA-E-JACINTA-II-WEB	Quin tapatge ei aguest?, sorrisclèc dòna Lupe entrant a botar patz.
FORTUNATA-E-JACINTA-II-WEB	Vai damb aguesti cavalièrs!
FORTUNATA-E-JACINTA-II-WEB	Que ja les didí un aute còp as senhors lhaunèrs, que quan volessen discutir per bèra causa se n’anèssen a hè’c en carrèr.
FORTUNATA-E-JACINTA-II-WEB	Ena mia casa que non voi escandals.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Poderies considerar qu’eth tòn frair ei prèire…
FORTUNATA-E-JACINTA-II-WEB	Juan Pablo non se dignèc respòner.
FORTUNATA-E-JACINTA-II-WEB	Dòna Lupe cuelhec eth braç ath capelhan e se lo hec a vier damb era, temerosa de qué s’embolhèssen un aute còp.
FORTUNATA-E-JACINTA-II-WEB	En minjador ère Maximiliano seigut ja entà esdejoar.
FORTUNATA-E-JACINTA-II-WEB	Qu’auie entenut era peleja sense que l’importèsse bric çò que se passèsse.
FORTUNATA-E-JACINTA-II-WEB	Que s’ac hèsquen.
FORTUNATA-E-JACINTA-II-WEB	A Nicolás non li treiguec er apetit era sua mala encolia, donques que cap trebolament d’animositat, per gran que siguesse, lo podie privar dera sua mès caracteristica manifestacion organica.
FORTUNATA-E-JACINTA-II-WEB	Es tres enteneren crits en carrèr, e dòna Lupe parèc era aurelha en pensar-se qu’ère un extraordinari deth jornau anonciant capitades dera armada liberau sus es carlistes.
FORTUNATA-E-JACINTA-II-WEB	En aqueri dies der an 1874, qu’èren freqüents es suplements de jornau, en tot tier ath vesiat en contunha ansietat.
FORTUNATA-E-JACINTA-II-WEB	Nicolás, qu’auie ua audida plan fina, dempús de carar pendent ua estona e hèr carar a toti, didec: “Mès, tia, non sigatz hòla.
FORTUNATA-E-JACINTA-II-WEB	Qu’ei que non i a tau pregon d’extraordinario.
FORTUNATA-E-JACINTA-II-WEB	Çò que ditz era votz, clarament s’enten…
FORTUNATA-E-JACINTA-II-WEB	Mès que son tan verdes qu’ei pur vinagre…
FORTUNATA-E-JACINTA-II-WEB	Tot sigue per Diu, didec Nicolás alendant.
FORTUNATA-E-JACINTA-II-WEB	Masculhant eth darrèr mòs gessec Maximiliano entà anar-se’n tà classe, hent-se a vier era carga des libres, e fòrça temps dempús esdejoèc Juan Pablo solet.
FORTUNATA-E-JACINTA-II-WEB	Aqueri minjars mestradi a desparières ores shordauen fòrça a dòna Lupe.
FORTUNATA-E-JACINTA-II-WEB	Dilhèu se pensauen es sòns nebots qu’aquera casa ère un ostau?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	En aquerò reflexionaue dòna Lupe aquera tarde, en tot cóser ena cagira, ath costat deth balcon deth carrèr, sense cap auta companhia qu’era deth gat.
FORTUNATA-E-JACINTA-II-WEB	Que se vò maridar damb ua…?
FORTUNATA-E-JACINTA-II-WEB	Que mos ac cau veir, mos ac cau veir aquerò.
FORTUNATA-E-JACINTA-II-WEB	Que non se pòt jutjar sense enténer…
FORTUNATA-E-JACINTA-II-WEB	Que poirie èster que non siguesse… a viatges se passen aguestes causes…
FORTUNATA-E-JACINTA-II-WEB	Vai!…
FORTUNATA-E-JACINTA-II-WEB	E ei encamardat coma un pèc…
FORTUNATA-E-JACINTA-II-WEB	E qué li vam a hèr?
FORTUNATA-E-JACINTA-II-WEB	Entrèc Nicolás deth carrèr e, preguntat per dòna Lupe, didec que venguie de casa deth basilic.
FORTUNATA-E-JACINTA-II-WEB	Aqueth dia se mostrèc mès satisfèt, en tot assegurar qu’era sua catecumèna comprenie ben es causes dera religion, e qu’en çò dera moralitat semblaue èster de bona husta, e damb aquerò arribèc ar arràs eth curiosèr dera veuda e ja non li siguec possible tier pendent mès temps eth papèr mespredós que representaue.
FORTUNATA-E-JACINTA-II-WEB	Qué, tia?
FORTUNATA-E-JACINTA-II-WEB	Que venga jo en persona a veir ad aguesta…
FORTUNATA-E-JACINTA-II-WEB	Maximiliano qu’ère bontadós e volie estar ben damb era, non volec mostrar-li indiferéncia.
FORTUNATA-E-JACINTA-II-WEB	Òc, tia.
FORTUNATA-E-JACINTA-II-WEB	Ne i vau, s’ei que me dicidisqui, pr’amor que m’ac arregraïgatz, senon pr’amor de veir damb es mèns pròpris uelhs tota era prigondor der abisme que te vòs calar, a veir se trapi bèra manèra de hèr-te enlà d’eth.
FORTUNATA-E-JACINTA-II-WEB	Deman madeish, tia; vos acompanhi, didec afogat eth gojat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	E anèc a londeman dòna Lupe, vestida damb es pelhòts de cristianar, pr’amor qu’abans auie anat ena foncion der asil de dòna Guillermina, per invitacion d’aguesta, que d’aquerò n’ère plan satisfèta.
FORTUNATA-E-JACINTA-II-WEB	Que volie dar eth còp, e coma qu’auie tan domèni sus era madeisha e s’exprimie tant aisidament, pensaue que serie facil balhar-se fòrça importància ena visita.
FORTUNATA-E-JACINTA-II-WEB	Que siguec atau, plan que òc.
FORTUNATA-E-JACINTA-II-WEB	Pòqui viatges ena sua vida, ne enquia enes milhors dies de Jáuregui, se dèc dòna Lupe tant de ton coma en aquera entrevista, pr’amor qu’en èster eth basilic tan pòc fòrt en formes sociaus e trapar-se tant intimidada pera sua situacion e pera sua mala fama, era auta s’exprimic ath sòn gust e s’enlairèc enquia un extrèm incredible.
FORTUNATA-E-JACINTA-II-WEB	Tractaue dòna Lupe ara sua presumpta neboda damb educacion, mès sauvant es distàncies.
FORTUNATA-E-JACINTA-II-WEB	Que s’auie de conéisher enquias mendre detalhs, qu’era visitada ère ua mossa de crospa amarganta, damb recomandables pretensions de decéncia, e era visitaira ua senhora, e non ua senhora quinsevolh, senon era senhora de Jáuregui, er òme mès aunèst e de mès sani costums qu’auie auut jamès en Madrid o aumens en Puerta Cerrada.
FORTUNATA-E-JACINTA-II-WEB	E era sua condicon de dauna se provaue en qué dempús d’auer hèt tot çò de possible ena prumèra part dera sua visita, entà mostrar cèrta severitat de principis, jutgèc ena dusau qu’anarie ben quèir un shinhalet deth cant dera indulgéncia.
FORTUNATA-E-JACINTA-II-WEB	Era vertadèra distincion jamès se complatz en umiliar as inferiors.
FORTUNATA-E-JACINTA-II-WEB	Dòna Lupe se sentec damb uns talents tan viui de proteccion entà Fortunata, que non poirie auer eth compde des conselhs que l’autregèc e des normes de conducta que se servic traçar-li.
FORTUNATA-E-JACINTA-II-WEB	Qu’ei que se delie per protegir, dirigir, conselhar e auer a quauquarrés que sus eth podesse exercir eth sòn domèni…
FORTUNATA-E-JACINTA-II-WEB	Ua des causes que mès li choquèc de Fortunata, siguec era sua timiditat entà exprimir-se.
FORTUNATA-E-JACINTA-II-WEB	Se vedie de seguit que non parlaue coma es persones fines, e qu’auie pòur e vergonha de díder asenades.
FORTUNATA-E-JACINTA-II-WEB	Aquerò la favoric ena opinion de dòna Lupe, pr’amor qu’eth desvergonhament en lenguatge aurie estat senhau d’anarquia ena volontat.
FORTUNATA-E-JACINTA-II-WEB	Aquerò vierà damb eth temps, eth tracte e er usatge.
FORTUNATA-E-JACINTA-II-WEB	Prononciar mau ua paraula que non ei vergonha entad arrés, e era que non a recebut ua educacion curosa que non n’a eth tòrt”.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata que passaue era pena nera damb aquera visita de tan plan compliment, e un color se l’anaue e un aute li venguie, sense saber se com respóner as preguntes de dòna Lupe ne s’arrir o botar-se seriosa.
FORTUNATA-E-JACINTA-II-WEB	Çò que desiraue ère que se n’anèsse lèu.
FORTUNATA-E-JACINTA-II-WEB	Parlèren dera anada en convent, decision qu’era tia de Maxi laudèc fòrça, en tot esforçar-se a trèir deth sòn cap es concèptes mès complicats e es mots mès fins.
FORTUNATA-E-JACINTA-II-WEB	Enquia tau punt deuec arribar en aquerò, que Fortunata se demorèc en dejun de fòrça causes que l’entenec.
FORTUNATA-E-JACINTA-II-WEB	Ara fin arribec eth moment de dider-se adiu, que Fortunata desiraue damb ansia e cranhie, en tot pensar qu’ère incapabla de díder damb claretat e tranquillitat totes aqueres formules darrères e er aufriment dera casa.
FORTUNATA-E-JACINTA-II-WEB	Era de Jáuregui ac hec coma persona experimentada en aquerò; Fortunata quequegèc, e tot ac didec ath revés.
FORTUNATA-E-JACINTA-II-WEB	Maximiliano parlèc pòc pendent era visita.
FORTUNATA-E-JACINTA-II-WEB	Non hège qu’èster al quite, acodint damb eth capote aquiu a on Fortunata se vedie en perilh per turpitud de lenguatge.
FORTUNATA-E-JACINTA-II-WEB	Quan gessec dòna Lupe, credec que l’auie d’acompanhar enquiath carrèr, e atau ac hec.
FORTUNATA-E-JACINTA-II-WEB	Que semble que l’an agarrat damb hilat.
FORTUNATA-E-JACINTA-II-WEB	En mans d’ua persona intelligenta, aguesta hemna que pòt dreçar-se, pr’amor que non deu auer mau hons.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dòna Lupe qu’ère persona de bon gust e aprecièc de seguit era beresa deth basilic sense botar-li inconvenents, coma ei usatge e costum en judicis de hemnes.
FORTUNATA-E-JACINTA-II-WEB	Autanplan aqueres que non an pretensions de beresa se resistissen a proclamar era des autes.
FORTUNATA-E-JACINTA-II-WEB	Mès qu’ei ua sauvatja que li cau èster adondada”.
FORTUNATA-E-JACINTA-II-WEB	Es desirs d’apréner que Fortunata mostraue li shautèren fòrça, e sentec que se l’agitauen ena sua amna, damb vams d’exercir-se, es sòns talents de mèstra, de conselhèra, de protectora e de cap de familha.
FORTUNATA-E-JACINTA-II-WEB	Qu’auie dòna Lupe era aptitud e era vanitat educatiues, e entada era non i auie màger glòria qu’auer a quauquarrés que sus eth podesse desplegar era sua autoritat.
FORTUNATA-E-JACINTA-II-WEB	Maxi e Papitos qu’èren ath còp hilhs e alumnes, pr’amor qu’era senhora se hège estimar tostemp des èssers inferiors qu’educaue.
FORTUNATA-E-JACINTA-II-WEB	Eth madeish Jáuregui qu’auie tanben estat, sivans didie era gent, autant disciple que marit.
FORTUNATA-E-JACINTA-II-WEB	Entornèc, donc, ena sua casa era tia de Maximiliano barrejant ena sua ment plans supèrbi.
FORTUNATA-E-JACINTA-II-WEB	Era passion d’adondar se desvelhaue en era dauant d’queth magnific animau qu’ère en tot demanar ua man adreita que l’adondèsse.
FORTUNATA-E-JACINTA-II-WEB	E vaquí se com a impulsi de diuèrses passions, tia e nebot vengueren a coïncidir enes sòns desirs; vaquí se com era tirana dera casa acabèc guardant damb uelhs benevòls ara madeisha persona que d’era auie dit tants insults.
FORTUNATA-E-JACINTA-II-WEB	Fòrça qu’ac arregraïe aquerò eth joen, e jutjant per eth madeish, era indulgéncia dera sua tia venguie a èster afeccion, encara qu’en vertat provenguie d’aguest imperiós besonh que senten es umans d’exercitar e méter en foncions tota facultat grana que possedissen.
FORTUNATA-E-JACINTA-II-WEB	Plan per aquerò era veuda non cessaue de pensar ena gran capitada que poirie trèir de Fortunata, en tot adocir-la e polir-la enquia talhar-la en senhora, e s’imaginaue ua victòria semblabla ara que Maximiliano sajaue arténher en un aute orde de causes.
FORTUNATA-E-JACINTA-II-WEB	Era causa que non serie aisida, pr’amor qu’er animau deuie auer fòrça vicis; mès coma mès granes siguessen es dificultats, mès ludirie era mèstra.
FORTUNATA-E-JACINTA-II-WEB	Ara imprevista li vengueren ara senhora Jáuregui mesfisances punchenques,e didie: “Que’ei que non pòt èster, qu’ei massa hemna entà tan pòc òme.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mieja setmana s’estèc en aguesta luta, ja volent cedir entà actuar coma mèstra, ja perseverant enes sòns prumèrs temors e inclinant-se a non intervier en arren…
FORTUNATA-E-JACINTA-II-WEB	Mès damb es amigues li calie representar d’auti papèrs, donques que dehòra de casa ère vanitosa, e non li shautaue jamès campar en situacion desdenhosa o ridicula.
FORTUNATA-E-JACINTA-II-WEB	Qu’auie compde de meter-se tostemp plan nauta, plan per aquerò li calie exagerar e emberir tot çò que l’enrodaue.
FORTUNATA-E-JACINTA-II-WEB	Qu’ère d’aguestes persones que tostemp vanten en grana manèra es causes pròpries.
FORTUNATA-E-JACINTA-II-WEB	Tot çò d’era qu’ère tostemp bon: era sua casa ère era milhor deth carrèr, eth sòn carrèr eth milhor deth barri, e eth sòn barri eth milhor dera ciutat.
FORTUNATA-E-JACINTA-II-WEB	Quan se mudaue de quarto, aguesta supremacía domiciliaria anaue tostemp damb era a on siguesse qu’anèsse.
FORTUNATA-E-JACINTA-II-WEB	Se bèra causa desdenhosa o ridicula l’arribaue, s’ac sauvaue en secret; mès que s’ère causa flatosa, la publicaue lèu hènt trinhonar es campanes.
FORTUNATA-E-JACINTA-II-WEB	Plan per aquerò quan se sabec pes familhes amigues qu’eth sètmeson se volie maridar damb ua quinsevolh, non sabie era des Piòcs, com apraiar-se entà demorar ben.
FORTUNATA-E-JACINTA-II-WEB	Qu’ère dificil d’apraiar aquerò, e tot eth sòn talent de saber convertitr çò nere en blanc, coma auie hèt en d’autes escadences, que non ère pro.
FORTUNATA-E-JACINTA-II-WEB	Diuèrses nets siguec ena reünion des dera Caña complètament aclapada e sense saber entà on tirar.
FORTUNATA-E-JACINTA-II-WEB	Mès deth dia que vedec a Fortunata, se secodic era marriment, en creir auer trapat un punt d’empara tà lheuar de nauèth eth mon aclapat deth sòn optimisme.
FORTUNATA-E-JACINTA-II-WEB	En qué pensatz que se basèc tà tornar a cuélher aqueri aires de persona superiora a toti es eveniments?
FORTUNATA-E-JACINTA-II-WEB	Donques ena beresa de Fortunata.
FORTUNATA-E-JACINTA-II-WEB	Per mès que s’imaginèssen era sua beresa, que non n’aurien idia dera realitat.
FORTUNATA-E-JACINTA-II-WEB	En fin, qu’auie vist hemnes beròies, mès coma aquera deguna.
FORTUNATA-E-JACINTA-II-WEB	Qu’ère ua divinitat en tota era extension dera paraula.
FORTUNATA-E-JACINTA-II-WEB	Qu’èren estonades es amigues en entener-la, e profitèc dòna Lupe aguest estonament entà gésser damb aguest ardit estrategic: “E per çò dera sua mala vida, que i aurie molt entà parlar…
FORTUNATA-E-JACINTA-II-WEB	Que non ei tant coma s’a dit.
FORTUNATA-E-JACINTA-II-WEB	Interrogada sus era condicion morau e de caractèr dera divinitat, hec fòrça excepcions e distincions: “Aquerò que non ac posqui díder…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	M’a semblat umila, d’un caractèr timid, d’aqueres que son faciles de dominar per aqueth que pòt e sap hè’c”.
FORTUNATA-E-JACINTA-II-WEB	En parlar dempús de qué la botauen enes Micaelas, totes es presentes laudèren aguesta resolucion, e dòna Lupe se quilhèc mès ena sua vanitat, en tot díder qu’auie estat idia sua e era condicion que botèc entà transigir, que dempús d’ua longa quarentena religiosa porie èster admetuda ena familha, pr’amor qu’es causes non se podien amiar a punta de lança, e aquerò de tronar damb Maximiliano e barrar-li era pòrta, que se ditz lèu lèu; mès que hè’c, ja e ua auta causa.
FORTUNATA-E-JACINTA-II-WEB	Mentretant, s’apressaue eth dia decidit entà amiar ath basilic enes Micaelas.
FORTUNATA-E-JACINTA-II-WEB	Nicolás Rubin n’auie parlat damb eth capelhan, un companh sòn de Seminari, que li parlèc ara Superiora, qu’ère ua dauna illustra, amiga intima e parenta luenhana de Guillermina Pacheco.
FORTUNATA-E-JACINTA-II-WEB	Acordada era admission enes tèrmes que senhale eth reglament dera casa, solet se demoraue entà realizar-la que passèsse era Setmana Santa.
FORTUNATA-E-JACINTA-II-WEB	Eth Dijaus gesseren Maxi e era sua amiga entà hèr quauques estacions, e eth Diuendres plan d’ora anèren ena Cara de Dios, en tot hèr dempús ua longa passejada per San Bernardino.
FORTUNATA-E-JACINTA-II-WEB	Fortunata ère, damb era religion, coma mainatge damb sabates naues, e volie qu’eth sòn estimat l’expliquèsse çò que significaue eth Dijaus Sant e es Tenèbres, eth Ciri Pasquau e es auti simbòls.
FORTUNATA-E-JACINTA-II-WEB	Maxi se’n gessie damb cèrta dificultat, e a viatges s’ac apraiaue de manèra que non se vedesse era sua ignorància enes pedaci dera sua inventiua.
FORTUNATA-E-JACINTA-II-WEB	Era religion qu’eth sentie en aquera crisi dera sua amna qu’ère massa nauta e non podie inspirar-li vertadèr interès per cap de culte; mès pro que sabie qu’era intelligéncia de Fortunata non podie quilhar-se mès enlà deth punt qu’artenhen es tors des glèises catoliques.
FORTUNATA-E-JACINTA-II-WEB	Eth òc; eth anaue mès luenh, possat peth sentiment mès que pera reflexion, e encara que non auie ua basa d’estudis entà apuar-se, pensaue enes causes qu’ordenen er univèrs e estampen ath mon fisic coma ath mon morau movement solemne, regular e matematic.
FORTUNATA-E-JACINTA-II-WEB	Que l’auie entrat ua fe cèga ena accion dirècta dera Providéncia sus eth mecanisme foncionant dera vida vidanta.
FORTUNATA-E-JACINTA-II-WEB	Era Providéncia dictaue non solet era istòria publica senon tanben era privada.
FORTUNATA-E-JACINTA-II-WEB	Per dejós d’aquerò, qué significauen es simbòls?
FORTUNATA-E-JACINTA-II-WEB	Arren.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Er entosiasme qu’auie era joena qu’ère coma es encantaments d’ua mòda que comence.
FORTUNATA-E-JACINTA-II-WEB	Anauen, donc, es dus aimants, coma è dit, per aqueres elevacions de Vallehermoso, ja entre teularies, ja per camins traçadi en un camp de civada, e ara fin se’n cansèren de tanta parlòta religiosa.
FORTUNATA-E-JACINTA-II-WEB	A Rubin se l’auie acabat era sua sabença liturgica, e a Fortunata li comencèc a shordar un pè, per tòrt dera sarrada d’ua bòta.
FORTUNATA-E-JACINTA-II-WEB	Eth caucèr estret qu’ei un gran suplici, e er anuèg fisic braque es vòls dera ment.
FORTUNATA-E-JACINTA-II-WEB	Qu’auien passat peth costat deth cementèri deth Nòrd, dempús hèren pòsa enes depausi d’aigua; era samaritana se seiguec en ua pèira e se treiguec era bòta.
FORTUNATA-E-JACINTA-II-WEB	Maximiliano li hec a notar çò de ben que ludie d’aquiu estant eth sarrat conjunt de cases de Madrid damb tanta copòla e darrèr d’un orizon immens que se retiraue ath mar.
FORTUNATA-E-JACINTA-II-WEB	Dempús senhalèc entath costat d’Oriente ua bastissa de tòcho ròi, a miei bastir, e li didec qu’aqueth ère eth convent des Micaelas a on era anaue a entrar.
FORTUNATA-E-JACINTA-II-WEB	Que li semblèc a Fortunata beròi er edifici e era sua situacion, en tot exprimir eth desir d’entrar-i lèu, aqueth madeish dia se siguesse possible.
FORTUNATA-E-JACINTA-II-WEB	Assautèc alavetz eth pensament de Rubin ua trista idia.
FORTUNATA-E-JACINTA-II-WEB	Çò de bon qu’ère bon, mès non aquerò que n’ère massa.
FORTUNATA-E-JACINTA-II-WEB	Tanta pietat que podie vier a èster un malastre entada eth, pr’amor que se Fotunata s’entosiasmaue fòrça damb era religion e se tornaue santa de vertat, e non volie mès ahèrs damb eth mon, senon demorar-se aquiu embarradeta adorant era custòdia pendent era rèsta des sòns dies…
FORTUNATA-E-JACINTA-II-WEB	Ò!, aguesta idia sufoquèc autant ath praube redemptor, que se rogic tot.
FORTUNATA-E-JACINTA-II-WEB	E pro podie succedir, pr’amor que quauques ues qu’entrauen aquiu cargades de pecats se corregien de tau sòrta e se dauen damb tanti talents ara peniténcia, que non volien gésser mès, e parlar-les de maridar-se qu’ère coma parlar-les deth dimòni…
FORTUNATA-E-JACINTA-II-WEB	Mès que non, Fortunata non serie atau; que non auie era mina de tornar-se santa en tota era extension dera paraula, coma diderie dòna Lupe.
FORTUNATA-E-JACINTA-II-WEB	Se ne siguesse, Maximiliano se moririe de pena, se tornarie alavetz protestant, maçon, judiu, atèu.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Sonque li didec: “Qu’as temps entà entrar.
FORTUNATA-E-JACINTA-II-WEB	Les calie seguir.
FORTUNATA-E-JACINTA-II-WEB	Tornèc a botar-se era bòta e… ai!, quin dolor!, Çò de pejor siguec qu’aqueth dia, Diuendres Sant, non i auie coches, e non ère possible tornar entà casa de ua auta manèra qu’a pè.
FORTUNATA-E-JACINTA-II-WEB	Apua-te, atau non coishejaràs tant…
FORTUNATA-E-JACINTA-II-WEB	Sabes se qué sembles, atau, amiada a trigòssa?…
FORTUNATA-E-JACINTA-II-WEB	Que non podec mens que hèr-la arrir aguesta idia, e rebrembant qu’era net anteriora, Maximiliano, enes efusions epileptiques dera sua afeccion, auie parlat un shinhau de succession, didec entath sòn laguens: “D’aquerò òc que n’ès tu liure”.
FORTUNATA-E-JACINTA-II-WEB	Eth dijaus a vier siguec amiada Fortunata enes Micaelas.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que i a en Madrid tres convents destinadi ara correccion de hemnes.
FORTUNATA-E-JACINTA-II-WEB	Dus d’eri que son ena poblacion anciana, un ena amplificacion deth Nòrd, qu’ei era zòna preferida des naui instituts religiosi e des comunautats expulsades deth centre pera confiscacion revolucionària des sues cases istoriques.
FORTUNATA-E-JACINTA-II-WEB	En aguest airau Nòrd son tants es edificis religiosi que lèu ei de mau hèr compdar-les.
FORTUNATA-E-JACINTA-II-WEB	Que n’a entà monges de clausura, e entà religioses que viuen en comunicación damb eth mon e en batalha ruda contra era misèria umana, en aguestes ordres modèrnes derivades dera de Sant Vicent de Paul, qu’era sua peniténcia s’està en acuélher ancians, asistir malauts e educar mainatges.
FORTUNATA-E-JACINTA-II-WEB	Coma per encantament, qu’auem vist bastir en aqueth airau grani edificis de tòcho, de dubtós valor arquitectonic, que hèn veir guaire positua ei encara era propaganda religiosa, e quini resultats tan practics s’obtien der estauvi espirituau, ei a díder dera aumòina, cultivat per bona man.
FORTUNATA-E-JACINTA-II-WEB	Es Hermanitas de los Pobres, es Siervas de Maria e d’autes, tant apreciades en Madrid pes positiues ajudes que prèsten ath vesiat, qu’an laurat en aguesta zòna es sues cases damb era rapiditat des òbres de contracte.
FORTUNATA-E-JACINTA-II-WEB	D’instituts entà clèrgues sonque n’a un, fòrça gran, vulgar e trist coma un falanstèri.
FORTUNATA-E-JACINTA-II-WEB	Es Salesas Reales, desseparades deth convent que les hec dòna Bárbara, qu’an tanben un domicili nau, e d’autes monges istoriques, es que recuelheren e sauvèren es uassi de D. Pedro el Cruel, acampen aquiu sus es nautades deth barri de Salamanca.
FORTUNATA-E-JACINTA-II-WEB	Era planhèra de Chamberí, des d’es Pozos e Santa Bárbara enquia mès enlà de Cuatro Caminos, qu’ei eth lòc preferit des ordres naues.
FORTUNATA-E-JACINTA-II-WEB	Aquiu auem vist quilhar-se er asil de Guillermina Pacheco, era hemna constanta e extraordinària, e aquiu tanben era casa des Micaelas.
FORTUNATA-E-JACINTA-II-WEB	Aguestes bastisses qu’an un cèrt caractèr d’improvisacion, e en totes, combinant eth bas prètz damb era prèssa, s’a tengut eth tòcho ath descubèrt, damb cèrts aires mudejars e pegòts de gotic ara francesa.
FORTUNATA-E-JACINTA-II-WEB	Es glèises afècten, enes fragils estucs que les decoren interiorament, er estil galantejat damb pretensions d’elegant dera basilica de Lorda.
FORTUNATA-E-JACINTA-II-WEB	Que i a, donc, en eres ua impression de netetat e garnidura qu’encante ara vista, e ua deplorabla forma arquitectonica.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Sagrat Còr, e aguestes còlhes de prèires de bauèr expulsadi de França, an hèt a vier ua causa bona, era netetat des lòcs destinadi ath culte; e ua causa dolenta, era perversion deth gust ena decoracion religiosa.
FORTUNATA-E-JACINTA-II-WEB	Qu’ei vertat que Madrid a penes auie elements de defensa contra aguesta invasion, pr’amor qu’es glèises d’aguesta vila, ath delà de plan lordes, son reaument lèges coma art.
FORTUNATA-E-JACINTA-II-WEB	Atau, donc, non podem cridar guaire.
FORTUNATA-E-JACINTA-II-WEB	Eth barroquisme sense gràcia des nòstes parròquies, es paravents plei de greha, es capèles caperades d’òrres estucs polsosi e tot çò d’aute que constituís era vulgaritat indigna des temples madrilenhs, non pòt tier-se de cara ar esnobisme d’aguesta naua monumentalitat, tanben armada en ges trincadís e damb degalhades d’aur e pintura en temple, mès qu’aumens alende flaira de netetat, e a era dignitat des lòcs o on i é fòrça era santetat dera escampa, dera aigua e deth sabon.
FORTUNATA-E-JACINTA-II-WEB	Eth casalon que cridam Las Micaelas, qu’ère plaçat mès entà naut deth de Guillermina, aquiu a on es rarificacions dera poblacion aumenten en tèrmes de qué ei fòrça mès vast eth solèr sense arren qu’er edificat.
FORTUNATA-E-JACINTA-II-WEB	A trauèrs de quauqui uets deth casalon se pòt veir orizons esteparis e luminosi, tàpies de cementèris coronades de ciprèsi, nautes humenèges de fabriques coma palmères sense arrames, granes extensions de terren mau semiades entà pèisher es saumetes de lèit e es crabes.
FORTUNATA-E-JACINTA-II-WEB	Es cases son baishes, coma es des pòbles, e n’a quauques ues de galaria damb abitacions numerotades, qu’es sues pòrtes se ven pera costana.
FORTUNATA-E-JACINTA-II-WEB	Er edifici de Las Micaelas qu’auie estat ua casa particulara, qu’ada era s’ahigec ua ala interiora, enrodant es costats deth uart en forma de miei claustre, e en aqueth moment se l’anaue higent peth costat opausat dera glèisa, qu’ère ampla e der estil de mòda, tòcho sense rebocar modelat ar estil mudejar e puntes de pèira picada de Novelda laurada en ogival constructiu.
FORTUNATA-E-JACINTA-II-WEB	Coma qu’era glèisa ere encara a miei bastir, eth culte se celebraue ena capèra provisionau qu’ère un gran correder en embaish, ara quèrra dera pòrta.
FORTUNATA-E-JACINTA-II-WEB	En apraiament d’aguest correder entà convertir-lo en temple interin, se vedie eth bon desir, era netetat e era innocéncia artistica des excellentes senhores que formauen era comunautat.
FORTUNATA-E-JACINTA-II-WEB	Es parets èren estucadas, coma es des nòstes crambes, pr’amor qu’aquerò ei ua sòrta de decoracion de baish prètz en Madrid e fòrça avient entara neteja.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	A dreta e quèrra, en imatges cridaires de gran mida, es dus Sagrats Còrs, e sus eri se daurien dues hièstres plan estretes, acabades peth dessús en estil ogival, damb veires blancs, ròis e blus, combinadi en rombe, coma se tien enes escales des cases modèrnes.
FORTUNATA-E-JACINTA-II-WEB	Apròp dera pòrta i auie ua rèisha de husta que desseparaue ath public des monges, es dies qu’entraue public, qu’èren es dijaus e dimenges.
FORTUNATA-E-JACINTA-II-WEB	Dera rèisha tà languens, eth solèr ère caperat de tela impermeabla, e as costats de çò que podem cridar nau i auie dues hilades de cagires reclinatòries.
FORTUNATA-E-JACINTA-II-WEB	Ara dreta dera nau i auie dues pòrtes, non guaire granes: era ua amiaue tara sacristia, era auta tara cramba que hège de cor.
FORTUNATA-E-JACINTA-II-WEB	D’aquiu venguien es sons d’un harmònium tocat candorosamente en acòrds de tonica e de dominanta, e damb es modulacions mès elemntaus; d’aquiu venguien tanben es exaltadi accents des dues o tres monges cantaires.
FORTUNATA-E-JACINTA-II-WEB	Era musica qu’ère digna dera arquitectura, e sonaue a zarzuela sentimentau o a cançon d’aqueres que se repartissen coma presents as subscritores des jornaus de mòdes.
FORTUNATA-E-JACINTA-II-WEB	En aquerò a vengut a parar eth grandós cant gleisèr, per tòrt der abandonament d’aqueri que manen en aguestes causes e era facilitat que se permeten nauetats en sevèr culte catolic.
FORTUNATA-E-JACINTA-II-WEB	Era pecadora siguec amiada enes Micaelas pògui dies dempús dera Pasca de Resurreccion.
FORTUNATA-E-JACINTA-II-WEB	Aqueth dia, dès que se desvelhèc, se li botèc a Maxi era obstruccion ena boca der estomac, mès tan fòrta coma s’auesse entre pièch e esquia un pau trauessat.
FORTUNATA-E-JACINTA-II-WEB	Anuèg semblable que l’auie enes dies d’examens, mès non damb aguesta intensitat.
FORTUNATA-E-JACINTA-II-WEB	Fortunata semblaue contenta, e desiraue qu’arribèsse era ora entà abreujar era expectacion e perplexitat qu’èren es dus aimants, sense saber se qué dider-se.
FORTUNATA-E-JACINTA-II-WEB	Ada era aumens non se l’acodie arren entà dider-li, e encara qu’ada eth li passauen peth cap fòrça causes, auie cèrta aversion innata a çò de teatrau, e non li shautaue parlar massa en certanes escadences.
FORTUNATA-E-JACINTA-II-WEB	S’auem de díder era vertat, Maxi inspiraue aqueth dia ara sua nòvia un sentiment d’afeccion doça e tranquilla, damb un shinhau de pietat.
FORTUNATA-E-JACINTA-II-WEB	Eth sajaue de dar ara convèrsa un ton familhau, en tot parlar deth temps e recomanar ara joena que non se’n desbrembèsse cap pèça importanta de ròba.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Tot eth bagatge mondan se lance ena pòrta”.
FORTUNATA-E-JACINTA-II-WEB	Quan arribèc eth mosso que li calie amiar era mala, Fortunata ère ja prèsta, vestida damb era màger simplicitat.
FORTUNATA-E-JACINTA-II-WEB	Maximiliano guardèc diuèrsi còps eth relòtge sense encuedar-se’n dera ora.
FORTUNATA-E-JACINTA-II-WEB	Nicolás, qu’estaue mès seren, guardèc eth sòn e didec qu’ère tard.
FORTUNATA-E-JACINTA-II-WEB	Baishèren es tres, e anèren, damb pas brac seguit e sense parlar, entath carrèr de Hortaleza pr’amor de cuélher un coche.
FORTUNATA-E-JACINTA-II-WEB	S’installèc eth joen damb non pòc trabalh en sèti plegable, pr’amor qu’es pèlhes dera sua futura esposa e era ròba talara deth clèrgue destorbauen fòrça era entrada e era gessuda.
FORTUNATA-E-JACINTA-II-WEB	E s’eth camin auesse estat mès long, eth martiri d’aqueres sies cames que non sabien com plaçar- se, qu’aurie estat mès gran.
FORTUNATA-E-JACINTA-II-WEB	Era neofita guardaue pera hiestreta, tirada vagament e sense interès era sua atencion pera gent que passaue.
FORTUNATA-E-JACINTA-II-WEB	Poirie dider-se que guardaue entà dehòra per non guardar entà laguens; Maximiliano se l’avalaue damb es uelhs, tant qu’eth capelhan sajaue en vaganaut d’animar era convèrsa damb quauques badinades plan pòc engenhoses.
FORTUNATA-E-JACINTA-II-WEB	Arribèren a tot darrèr en convent.
FORTUNATA-E-JACINTA-II-WEB	Ena pòrta i auie tres mendicaires vielhes, que demanèren caritat, e a Maximiliano li manquèc temps entà autrejar-la-se.
FORTUNATA-E-JACINTA-II-WEB	L’amaraue extraordinariament era boca, e era sua votz fina gessie dera gòrja damb interrupcions e còps coma era d’un asmatic.
FORTUNATA-E-JACINTA-II-WEB	Eth sòn trebolament l’obligaue a refugiar-se enes tèmes vulgars… ¡Vai, be ne son de pesats aguesti praubi!…
FORTUNATA-E-JACINTA-II-WEB	Semble que i a missa, pr’amor que s’enten era campaneta de lheuar…
FORTUNATA-E-JACINTA-II-WEB	Entrèren en ua sala que i a ena dreta, en costat opausat ara capèra.
FORTUNATA-E-JACINTA-II-WEB	En aguesta sala recebien es visites es monges, e es recuelhudes que se les permetie veir ara sua familha es dijaus pera tarde, pendent ua ora e mieja, en preséncia de dues mairs.
FORTUNATA-E-JACINTA-II-WEB	Ornada damb ua simplicitat que tocaue era praubetat, era tau sala non auie qu’ues estampes de sants e un quadre de Sant Jusèp, ar òli, que semblaue hèt pera madeisha man que pintèc eth Jáuregui dera casa de dòna Lupe.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Aguesti bancs, es cagires e un canapè de pautes corbes èren pèces desparières, e pro se vedie que tot aqueth praube parament venguie des donacions o aumòines d’aguesta o auta casa.
FORTUNATA-E-JACINTA-II-WEB	Ne cinc menutes les calec demorar, pr’amor que de seguit entrèren dues monges que ja èren avisades, e lèu estalonant-les entrèc eth senhor capelhan, un òme fòrça simpatic e que se n’arrie de tot.
FORTUNATA-E-JACINTA-II-WEB	Se cridaue don Leon Pintado, e en arren se corresponie era persona damb eth nòm.
FORTUNATA-E-JACINTA-II-WEB	Nicolás Rubin e aqueth badòc tan gran e tant alègre s’abracèren e se saludèren en tot tutejar-se.
FORTUNATA-E-JACINTA-II-WEB	Ua des dues monges qu’ère joena, rogideta, de boca agraciada e uelhs qu’auien estat plan polidi se non patissen d’estrabisme.
FORTUNATA-E-JACINTA-II-WEB	Era auta qu’ère seca e d’edat madura, damb lunetes, e hège veir clarament qu’auie ena casa mès autoritat qu’era sua companha.
FORTUNATA-E-JACINTA-II-WEB	As paraules que dideren, impregnades d’aguesta cortesia doça que forme er estil e eth metau dera votz des religioses deth dia, anaue era neofita a respóner bèra causa avienta entath cas; mès se talhèc e des sòns pòts non gessec qu’un ju ju qu’es autes non compreneren.
FORTUNATA-E-JACINTA-II-WEB	Era session siguec brèu.
FORTUNATA-E-JACINTA-II-WEB	Plan que òc, es mairs Micaelas non volien pèrder eth temps.
FORTUNATA-E-JACINTA-II-WEB	Fortunata sarrèc era man de Maxi e de Nicolás, sense hèr diferéncia entre es dus, e se deishèc amiar.
FORTUNATA-E-JACINTA-II-WEB	Rubinius vulgaris hec un pas, deishant solets as dus capelhans que parlauen cuelhent-se er un ar aute es flòcs des sòns mantèls, e vedec desparéisher ara sua estimada, ara sua idòla, ara sua illusion, per aquera pòrta pintada de blanc, que comunicaue era sala damb era rèsta dera religiosa residéncia.
FORTUNATA-E-JACINTA-II-WEB	Qu’ère ua pòrta coma quinsevolh auta; mès quan se tornèc a barrar, li semblèc ar enamorat gojat ua causa desparièra de tot çò que i a en mon, en plan vast règne des pòrtes.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se metec a caminar entà Madrid peth polsós camin der ancian Campo de Guardias, e tornant a guardar eth sòn relòtge maquinaument, tanpòc alavetz se n’encuedèc dera ora qu’ère.
FORTUNATA-E-JACINTA-II-WEB	Non se n’encuedèc de qué eth sòn frair e don Leon Pintado, entretengudi en ua convèrsa interessanta e posant-se cada dues paraules, s’auien endarrerit.
FORTUNATA-E-JACINTA-II-WEB	Que parlauen des oposicions a lectorau de Sigüenza e des peleges que se passèren en era.
FORTUNATA-E-JACINTA-II-WEB	Eth capelhan, coma candidat crebat, botaue deth dret e deth trauèrs ar avesque dera diocèsi e a tot eth capitol.
FORTUNATA-E-JACINTA-II-WEB	Maximiliano sense notar es posades, seguic caminant enquia que se trapèc ena sua casa.
FORTUNATA-E-JACINTA-II-WEB	Li dauric dòna Lupe era pòrta e li hec diuèrses preguntes: “E com l’a anat, ère contenta?”.
FORTUNATA-E-JACINTA-II-WEB	Revelauen aguestes interrogacions tant d’interès coma de curiosèr, e eth joen, encoratjat damb era benvolença que vedie ena sua tia, conversèc damb era, en tot gésser a mostrar-li quauques de ponches ahilades qu’engarrapauen eth sòn còr.
FORTUNATA-E-JACINTA-II-WEB	Qu’auie era vaga presentida de qué non la tornarie a veir, non perque era se morisse, senon perque laguens deth convent e contagiada dera pietat des monges, se podie capvirar massa pes qüestions divines e enamorar-se dera vida espirituau enquiath punt de non voler ja marit de carn e uas, senon a Jesucrist, qu’ei es espós qu’as monges de vertadèra santetat les hè tilin.
FORTUNATA-E-JACINTA-II-WEB	Aquerò ac exprimic de forma irreverenta damb mieges paraules; mès dòna Lupe ne treiguec tota era substància as concèptes.
FORTUNATA-E-JACINTA-II-WEB	Eth redemptor sentec hered en sòn còr.
FORTUNATA-E-JACINTA-II-WEB	Fortunata canonizada!
FORTUNATA-E-JACINTA-II-WEB	Aguesta idia, per çò d’absurda, lo tormentèc tot eth maitin.
FORTUNATA-E-JACINTA-II-WEB	Té, que semblabla idia l’espaurie!
FORTUNATA-E-JACINTA-II-WEB	En tau cas non aurie mès remèdi qu’eth venguesse a èster santet, tanben, tier-se ara glèisa e hèr-se capelhan…
FORTUNATA-E-JACINTA-II-WEB	Jesús, quina asenada!
FORTUNATA-E-JACINTA-II-WEB	Capelhan!
FORTUNATA-E-JACINTA-II-WEB	E entà qué?
FORTUNATA-E-JACINTA-II-WEB	De man en man era sua ment arribèc en un remolin dolorós qu’en eth non auec ja mès remèdi qu’estofar es idies, entà desliurar-se deth torment que li costauen.
FORTUNATA-E-JACINTA-II-WEB	Sagèc estudiar…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Impossible.
FORTUNATA-E-JACINTA-II-WEB	Se l’acodic escriuer-li a Fortunata, en tot dider-li que non hesse cabau de çò que li didessen es monges sus era vida espirituau, era gràcia e er amor mistic…
FORTUNATA-E-JACINTA-II-WEB	Ua auta asenada.
FORTUNATA-E-JACINTA-II-WEB	Ara fin s’anèc padegant, e era rason s’esclarie un shinhau dempús d’aqueres bromes.
FORTUNATA-E-JACINTA-II-WEB	Que serien ja es onze, quan deth sòn quarto estant entenec ua grana garrolha entre dòna Lupe e Papitos.
FORTUNATA-E-JACINTA-II-WEB	Eth motiu d’aqueth domestic sarabat siguec qu’a Nicolás Rubin se l’acodic era idia tragica de convidar a dinar ath sòn amic eth pair Pintado, e non siguec çò de pejor que se l’acodic, senon que se pressèsse a executar aguesta idia damb aquera frescor clericau qu’auie en tan naut grad, en tot hèr entrar ath sòn camarada pes pòrtes dera casa sense preocupar-se bric de s’en aguesta i auie o non es provisions de besonh entà dues boques de tau natura.
FORTUNATA-E-JACINTA-II-WEB	Dòna Lupe que tau vedec e entenec, non podec díder arren, per çò d’èster er aute clèrgue dauant; li borie era sang.
FORTUNATA-E-JACINTA-II-WEB	Eth sòn orgulh non li permetie descreditar era casa, botant-les ua sièta de pochòina entà que s’assadorèssen; e acarant damb ràbia eth conflicte, didie entada era causes qu’aurien hèt sautar a tota era curia eclesiastica.
FORTUNATA-E-JACINTA-II-WEB	Se pense qu’era mia casa ei er ostau deth Peine.
FORTUNATA-E-JACINTA-II-WEB	Dempús qu’eth me minge un code, se hè a vier ath sòn companh entà que se me minge er aute.
FORTUNATA-E-JACINTA-II-WEB	E pera sua mina, que deu auer bon dentat e un estomac coma es galaries deth Depósito d’aigües…
FORTUNATA-E-JACINTA-II-WEB	Ai, mon Diu!, be ne son d’egoïestes aguesti capelhans!…
FORTUNATA-E-JACINTA-II-WEB	Çò que me calerie hèr ei passar-li era factureta, e alavetz… a!, alavetz, òc que non tornarie a gésser damb convidats, pr’amor qu’ei Alexandre er avar e non li shaute èster generós senon damb es sòs des auti”.
FORTUNATA-E-JACINTA-II-WEB	Eth volcan que bramaue en pièch dera senhora de Jáuregui non podie lançar era sua lava senon sus Papitos, que justament ère entad aquerò.
FORTUNATA-E-JACINTA-II-WEB	Qu’auie començat aqueth dia era polideta en tot hèr ben es causes; mès la pelegèc era sua patrona damb tant sense motiu, que…
FORTUNATA-E-JACINTA-II-WEB	Moria damb era gojateta!, acabèc en tot h’èc tot ath revés.
FORTUNATA-E-JACINTA-II-WEB	Se li manauen trèir aigua d’un topin, ne botaue mès.
FORTUNATA-E-JACINTA-II-WEB	En sòrta de trissar cèba, talhucaue alhs; la manèren entara botiga a crompar ua lhauna de sardines e se hec a vier quate liures de merluça d’Escòcia; trinquèc ua tassa, e tantes bajanades hec que dòna Lupe lèu lèu li fot un còp en cap damb era man deth mortèr.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Aué te’n vas tà casa, tara tuta deth hiemèr de Cuatro Caminos a on ères, entre porcèths e garies, qu’ei çò que te va ben…” E per aquiu seguie era letania…
FORTUNATA-E-JACINTA-II-WEB	Prauba Papitos!
FORTUNATA-E-JACINTA-II-WEB	Alendaue e li corrien es lèrmes cara enjós.
FORTUNATA-E-JACINTA-II-WEB	Qu’auie arribat ja enquia tau punt eth sòn trebolament, que non n’acertaue deguna.
FORTUNATA-E-JACINTA-II-WEB	Mentretant es dus prèies èren ena sala, humant cigarretes, es chapèus de teula sus es cagires, grossièrament espatarradi es dus enes dus fautulhs principaus, e parlant sense pòsa deth madeish tèma des oposicions de Sigüenza.
FORTUNATA-E-JACINTA-II-WEB	Eth tòrt de tot qu’ère deth Dean, qu’ère un traste e volie era lectorau tu per tu entath sòn nebodet.
FORTUNATA-E-JACINTA-II-WEB	Pro n’èren de gossets oncle e nebot!
FORTUNATA-E-JACINTA-II-WEB	Aguest auie hèt discursi racionalistes, e quan era Gloriosa dèc òsques a Topete e a Prim en ua reünion de democrates.
FORTUNATA-E-JACINTA-II-WEB	Dòna Lupe entrèc ara fin en tot hèr plan violentes contorsions damb es muscles dera sua cara pr’amor de poder-les autrejar un arridolet en moment de dider-les que ja podien passar… que l’aurien de desencusar fòrça causes, e qu’anauen a hèr peniténcia.
FORTUNATA-E-JACINTA-II-WEB	E tant que se seiguien, guardèc damb terror ar amic deth sòn nebot, qu’ère madeish qu’un bueu botat en dus pès, e pensaue que s’er apetís se corresponie ath volum, tot aquerò que i auie sus era taula non serie pro entà aumplir aqueth immens estomac.
FORTUNATA-E-JACINTA-II-WEB	Erosament, Maxi ère tan destalentat, qu’a penes tastèc arren; dòna Lupe se declarèc tanben sense hame, e d’aguesta sòrta s’anèc resolvent eth problèma e non auec cap conflicte tà lamentar-se.
FORTUNATA-E-JACINTA-II-WEB	Eth pair Pintado, a maugrat d’èster tan corporent, que non ère òme de minjar molt e alegrèc era reünion condant un aute còp… es oposicions de Sigüenza.
FORTUNATA-E-JACINTA-II-WEB	Dòna Lupe, per educacion, didie qu’ère ua asenada que non l’auessen autrejat ada eth era lectorau.
FORTUNATA-E-JACINTA-II-WEB	Era ira dera senhora Jáuregui non se padeguèc damb era erosa capitada deth dinar… e seguic persutant sus era prauba Papitos.
FORTUNATA-E-JACINTA-II-WEB	Aguesta, que tanben auie eth sòn gèni, borie interiorament en despièch e desirs de resvenja.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se l’acodic botar, penjat en balcon, eth còs de vestit qu’en eth auie pegada era causa faussa que damb era dòna Lupe enganhaue ara gent.
FORTUNATA-E-JACINTA-II-WEB	Era malícia de Papitos imaginaue que botat en balcon eth testimòni dera manca dera sua senhora, era gent que passèsse ac aurie de veir e se n’arririe fòrça.
FORTUNATA-E-JACINTA-II-WEB	Mès que non se passèren d’aguesta manèra es causes, pr’amor que cap caminaire se fixèc en pièch postís, qu’ère madeish qu’ua veishiga de boder; e a tot darrèr era gojata s’esdeguèc a treí’c, pensant damb bon sen que se dòna Lupe en entrar vedie penjat deth balcon aquera acusacion deth sòn defècte, se botarie coma ua fèra, e serie capable de talhar-li ara sua mossa es dues causes de vertat que pensaue auer.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	A londeman, Maximiliano se filèc de cap ath convent, non entà entrar, qu’aquerò ère impossible, senon entà veir aqueres parets qu’ath sòn darrèr alendaue era persona estimada.
FORTUNATA-E-JACINTA-II-WEB	Eth maitin qu’ère deliciós, eth cèu plan desembarrassat, es arbes deth passèg de Santa Engracia començauen a possar es huelhes.
FORTUNATA-E-JACINTA-II-WEB	Se posèc eth joen dauant des Micaelas, guardant era òbra dera naua glèisa qu’arribaue ja ena mitat des ogives dera nau principau.
FORTUNATA-E-JACINTA-II-WEB	En tot aluenhar-se enquia mès enlà deth trepader deth dauant, e pujar uns molons de tèrra endurida, se vedie, per dessús dera glèisa en construccion, un long correder deth convent, e autanplan se podien distinguir es caps des monges o des recuelhudes qu’anauen per aquiu.
FORTUNATA-E-JACINTA-II-WEB	Mès coma qu’era òbra auançaue rapidament, cada dia se vedie mens causes.
FORTUNATA-E-JACINTA-II-WEB	Observèc Maxi enes dies a vier que cada hilada de tòchos anaue caperant discrètament aquera interessanta part des interiors deth convent, coma era ròba que s’esten entà que non se veiguen es carns descaperades.
FORTUNATA-E-JACINTA-II-WEB	Arribèc eth dia que sonque s’artenhie veir es cabeçaus des bigues que sostenguien eth losat deth correder, e ara fin era massa constructiua ac caperèc tot, non quedant dehòra qu’es humenèges, e enquia e tot entà aubirar aguestes calie cuélher era vista de plan luenh.
FORTUNATA-E-JACINTA-II-WEB	Ath Nòrd i auie un terren mau semiat de civada.
FORTUNATA-E-JACINTA-II-WEB	Entad aqueth lòc, qu’en eth i auie un panèu anonciant era venda de terrens, queiguien es tàpies deth uart deth convent, qu’èren fòrça nautes.
FORTUNATA-E-JACINTA-II-WEB	Per dessús d’eres pistauen es copes de dus o tres cacièrs e d’un castanhèr d’Indies.
FORTUNATA-E-JACINTA-II-WEB	Mès çò mès visible e que mès tiraue era atencion deth desconsolat gojat ère un motor de vent, sistèma Parson, entàs senhes, que se destacaue sus aqueth naut esturment a màger nautada qu’es tets deth convent e des cases pròches.
FORTUNATA-E-JACINTA-II-WEB	Er immens disc, semblable a ua ombrèla japonesa que se l’auesse trèt era convexitat, hège torns sus eth sòn èish pausada o rapidament, sivans era fòrça der aire.
FORTUNATA-E-JACINTA-II-WEB	Eth prumèr còp que Maxi ac vedec, se botjaue eth disc damb majestuosa lentor, e ère tan beròi de veir damb era sua coirassa de hustetes blanques e ròies, semblable a un plumatge, qu’auec tachadi es uelhs en eth pendent un bon quart d’ora.
FORTUNATA-E-JACINTA-II-WEB	Peth Sud eth uart ère tocant ara costana d’ua fabrica de tintes d’estampar, e per Est damb eth cubèrt pertanhent ar immediat talhèr de talhar pèires, a on se trabalhaue fòrça.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Semblaue qu’escultauen en labades immortaus era legenda qu’eth còr d’un inconsolable poèta les anaue dictant letra per letra.
FORTUNATA-E-JACINTA-II-WEB	Darrèr d’aguesta tocata regnaue er august silenci deth camp, coma era immensitat deth cèu darrèr d’un grop d’esteles.
FORTUNATA-E-JACINTA-II-WEB	Tanben se passejaue per aqueri endrets, sense deishar de uelh eth convent; anaue e venguie pes caminòus qu’eth pas diboishe enes terrens, aucint era èrba, e de quan en quan se seiguie ath solei, quan aguest non picaue guaire.
FORTUNATA-E-JACINTA-II-WEB	Molons de hièms e palha trincauen ena luenhor era uniformitat deth solèr.
FORTUNATA-E-JACINTA-II-WEB	Aquiu e enlà tàpies de tòcho de color de povàs, panèus industriaus sus faisha de ges, cases que sajauen d’enrodar-se d’un jardinet sense podè’c arténher; mès enlà teulats e es casetes plomboses des susvelhants de consums, e en tot aquerò qu’artenhie era vista un sentiment plan prigond de solitud expectanta.
FORTUNATA-E-JACINTA-II-WEB	La trincaue solet quauque gosset sabent d’aqueri que, hugent dera estricnina municipau, se passègen per aquiu sense trèir era vista deth solèr.
FORTUNATA-E-JACINTA-II-WEB	A viatges eth joen tornaue entath camin reiau e se deishaue anar pendent ua estona entath Nòrd; mes que non auie talents de veir gent e se hège entà dehòra, en tot meter-se un aute còp peth camp enquia aubirar es arcades der aquaduc de Lozoya.
FORTUNATA-E-JACINTA-II-WEB	Era vision dera sèrra luenhana suspenie era sua atencion, e l’encantaue pendent un moment aqueri còps de bròssa de lum intensa e es sòns detalhs de nhèu; Mès de seguit viraue es sòns uelhs entad Sud, cercant es empontaments e era bastissa des Micaelas que se confonie damb es cases mès excentriques de Chamberí.
FORTUNATA-E-JACINTA-II-WEB	Cada maitin abans d’anar tà classe, hège Rubin aguesta excursion entath camp des sues illusions.
FORTUNATA-E-JACINTA-II-WEB	Qu’ère coma anar tà missa, entar òme devòt, o coma visitar eth cementèri a on jaden es rèstes dera persona estimada.
FORTUNATA-E-JACINTA-II-WEB	Dempús que passaue era glèisa de Chamberí vedie eth disc des senhes, e ja non lo deishaue de uelh enquia arribar ath sòn costat.
FORTUNATA-E-JACINTA-II-WEB	Quan eth motor daue es sòns torns damb rapiditat, er enamorat, sense saber eth perqué, e aubedint a un impuls dera sua sang, pressaue eth pas.
FORTUNATA-E-JACINTA-II-WEB	Que non sabie explicar-se per quina sòrta d’amagada relacion des causes, era velocitat dera maquina li didie: “esdega-te, vene, que i a nauetats”.
FORTUNATA-E-JACINTA-II-WEB	Mès dempús arribaue e non i auie cap nauetat, coma non siguesse qu’aqueth dia bohaue eth vent damb mès fòrça.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Uns auti dies lo vedie quiet, assopit enes braci der aire.
FORTUNATA-E-JACINTA-II-WEB	Sense sabèr eth perqué, eth joen se posaue; mès dempús seguie caminant pòc a pòc.
FORTUNATA-E-JACINTA-II-WEB	Qu’aurie lançat eth, entar aire, era màger bohada possibla des sòns paumons entà hèr a anar era maquina.
FORTUNATA-E-JACINTA-II-WEB	Qu’ère ua pegaria, mès que non ac podie remediar.
FORTUNATA-E-JACINTA-II-WEB	Eth hèt d’èster arturat eth motor li semblaue senhau de malastre.
FORTUNATA-E-JACINTA-II-WEB	Mès çò que mès tormentaue a Maxi ère era desparièra impression que treiguie cada dijaus dera visita que li hège ara sua futura.
FORTUNATA-E-JACINTA-II-WEB	Venguie tostemp acompanhat de Nicolás, e coma ath delà non se desseparauen dera recuelhuda es dues monges, non i auie manèra d’exprimir-se damb confiança.
FORTUNATA-E-JACINTA-II-WEB	Eth prumèr dijaus trapèc a Fortunata fòrça contenta; eth dusau, ère esblancossida e un shinhau trista.
FORTUNATA-E-JACINTA-II-WEB	Coma qu’a penes arrie, li mancaue aqueth trait embelinaire dera contraccion des pòts, que alhocardie ath sòn aimant.
FORTUNATA-E-JACINTA-II-WEB	Era convèrsa que siguec sus ahèrs dera casa, que Fortunata laudèc fòrça, en tot elogiar es progrèssi que hège ena lectura e ena escritura, e vantant-se dera afeccion que l’auien cuelhut es senhores.
FORTUNATA-E-JACINTA-II-WEB	Coma en un des successius dijaus didesse quauquarren sus guaire l’auie shautat era hèsta dera Pentecòsta, era mès importanta der an ena comunautat, e dempús venguesse era convèrsa sus tèmes de glèisa e de culte, en tot exprimir-se era neofita damb fòrça calor, Maximiliano tornèc a senter-se tormentat pera idia aquera de qué era sua estimada vierie a èster mistica e a enamorar-se perdudament d’un rivau tan temible coma Jesucrist.
FORTUNATA-E-JACINTA-II-WEB	Se l’acodien causes tant estranhes coma profitar es pòqui moments de distraccion des mairs entà dider-se secrets damb era sua estimada e dider-li que non credesse en aquerò dera Pentecòsta, figuracion alegorica solet, pr’amor que non auec ne ac podec auer taus lengües de huec ne plan mens; ahigent, se podie, qu’era vida contemplatiua ère era mès estèrle que se posque imaginar, enquia e tot coma preparacion entara immortalitat, pr’amor qu’es lutes deth mon e es déuers sociaus ben complits son çò que mès purifique e ennoblís as amnes.
FORTUNATA-E-JACINTA-II-WEB	Qu’ei en bades híger que se sauvèc entada eth aguestes doctrines escandaloses, donques qu’ère de mau hèr exprimir-les dauant des mairs.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Quan aqueres dues mairs, era guèrcha e era seca, se la heren a vier entà laguens, Fortunata ère fòrça esmoiguda.
FORTUNATA-E-JACINTA-II-WEB	Qu’ère aquera prumèra sensacion de pòur e vergonha que se sent cuelhut er escolan quan lo boten dauant des sòns companhs, que seràn lèu es sòns amics, mès qu’en veder-lo entrar li hèn guardades d’ostilitat e de burla.
FORTUNATA-E-JACINTA-II-WEB	Es recuelhudes que trapèc at pas la guardauen damb tanta impertinéncia, que se rogic tota e non sabie quina expression balhar-li ara sua cara.
FORTUNATA-E-JACINTA-II-WEB	Es mairs, que tanti e tan diuèrsi ròstres de pecadores auien vist entrar aquiu, non semblaue que li dauen cap importància ara beresa dera naua recuelhuda.
FORTUNATA-E-JACINTA-II-WEB	Qu’èren coma es mètges que non s’espaurissen ja de cap orror patologic qu’arribe enes sues cliniques.
FORTUNATA-E-JACINTA-II-WEB	Li calec passar ua bona estona abans de qué era joena se padeguèsse e podesse escambiar quauques paraules damb es sues companhes de lazaret.
FORTUNATA-E-JACINTA-II-WEB	Mès entre hemnes se trinque mès lèu qu’entre escolans aguest gèu des prumères ores, e paraula darrèr de paraula anèren surgentant es simpaties, en tot botar eth ciment de futures amistats.
FORTUNATA-E-JACINTA-II-WEB	Tau qu’era demoraue e desiraue, li botèren ua tòca blanca; mès que non i auie en convent miralhs a on guardar se li queiguie ben o mau.
FORTUNATA-E-JACINTA-II-WEB	Dempús li heren botar-se un vestit de lan ruda e nera plan simple; mès aquera ròba sonque ère d’indispensable usatge tà baishar ena capèra e enes ores de pregària, e se la podie trèir pendent es ores de trabalh, botant-se alavetz ua pelha vielha des deth sòn pròpri noviatge e un corsèr, tanben de lan, fòrça aunèst, que recebien entad aguestes ocasions.
FORTUNATA-E-JACINTA-II-WEB	Es recuelhudes se dividien en dues classes, era ua cridada es Filomenas e era auta es Josefinas.
FORTUNATA-E-JACINTA-II-WEB	Formauen era prumèra, es hemnes subjèctes a correccion; era dusau se compausaue de mainades botades aciu per sa pairs, entà que les eduquèssen, e mès soent per mairastres que non les volien auer ath sòn costat.
FORTUNATA-E-JACINTA-II-WEB	Aguesti dus grops o familhes non se comunicauen en cap ocasión.
FORTUNATA-E-JACINTA-II-WEB	Qu’ei clar que Fortunata pertanhie ara classa des Filomenas.
FORTUNATA-E-JACINTA-II-WEB	Observèc que bona part deth temps se tenguie a exercicis religiosi, pregàries peth maitin, doctrina pes tardes.
FORTUNATA-E-JACINTA-II-WEB	Se’n sabec dempús de qué es dijaus e dimenges i auie adoracion deth Sacrament, damb plan longues e entretengudes devocions, acompanhades de musica.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Acostumada era pròcha a lheuar-se tàs nau o dètz deth maitin, que l’èren penibles aqueres maitiades que se tenguien en convent.
FORTUNATA-E-JACINTA-II-WEB	Tàs cinc deth maitin ja entraue Sor Antonia enes dormitòris tocant ua campana que esbocinaue es aurelhes as praubes gojates adormides.
FORTUNATA-E-JACINTA-II-WEB	Eth hèt de maitiar qu’ère un des milhors mieis de disciplina e educacion tengudes pes mairs, e eth hèt de velhar enquia nautes ores dera net qu’ère un mau costum que combatien damb fòrça, coma ua causa madeish de dolenta entara amna e entath còs.
FORTUNATA-E-JACINTA-II-WEB	Plan per aquerò, era monja qu’ère susvelhant passaue revista as dormitòris en diuèrses ores dera net, e coma trapèsse mormolhs de secretisme, impausaue castics plan sevèrs.
FORTUNATA-E-JACINTA-II-WEB	Es trabalhs èren diuèrsi e a viatges durs.
FORTUNATA-E-JACINTA-II-WEB	Botauen es mèstres especiau compde en esbauçar aqueres natures viciades o fogoses, en tot mortificar es carns e ennoblir es esperits damb eth cansament.
FORTUNATA-E-JACINTA-II-WEB	Es trabalhs delicats, coma cosedura e brodaria, que d’eri n’auie talhèr ena casa, èren es que mens li shautauen a Fortunata, que non auie guaira passion pes fineses dera agulha e auie es dits fòrça maladreits.
FORTUNATA-E-JACINTA-II-WEB	Li shautaue mès que la manèssen a lauar, heregar es solèrs de rajoleta, netejar es veirines e d’auti ahèrs pròpris de sirventes de baisha escala.
FORTUNATA-E-JACINTA-II-WEB	Plan per aquerò, se la tenguien seiguda en ua cagira en tot hèr trabalhs de mèrca de ròba s’engüejaue fòrça.
FORTUNATA-E-JACINTA-II-WEB	Tanben li shautaue fòrça que la metessen ena codina as ordes dera fraia codinèra, e calie veir se com li netejaue era soleta tot eth materiau de coeire e tèrragila, milhor e mès rapid que dues o tres des mès diligentes.
FORTUNATA-E-JACINTA-II-WEB	Que desplegauen fòrça rigor e vigilància es mairs en aquerò que tanhie as relacions entre es cridades empenaïdes, ja siguessen Filomenas o Josefinas.
FORTUNATA-E-JACINTA-II-WEB	Qu’èren sentinèles sagaces des amistats que se podessen establir e des parelhes que formèsse era simpatia.
FORTUNATA-E-JACINTA-II-WEB	As pròches ancianes e ja coneishudes e provades ena submission, se les manaue acompanhar as naues e as sospechoses.
FORTUNATA-E-JACINTA-II-WEB	Que n’auie bères ues que non se les permetie parlar damb es sues companhes senon en rondèu principau enes ores de lèser.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	A maugrat dera severitat tenguda entà empedir es parelhes intimes o es grops, tostemp i auie bèra infraccion ipocrita d’aguesta observància.
FORTUNATA-E-JACINTA-II-WEB	Qu’ère impossible evitar qu’entre quaranta o cinquanta hemnes n’auesse dues o tres que se metessen a parlar, en tot profitar quinsevolh escadença enes diuèrses ocupacions dera casa.
FORTUNATA-E-JACINTA-II-WEB	Un dissabte peth maitin Sor Natividad, qu’ère era Superiora (per mès detalhs era maireta seca que recebec a Fortunata eth dia dera sua entrada), li manèc ad aguesta que hereguèsse es rajoletes dera sala de recéber.
FORTUNATA-E-JACINTA-II-WEB	Qu’ère Sor Natividad viscaïna, e tan gelosa pera neteja deth convent que l’auie totstemp coma ua tasseta de plata, e en veir era ua taca, un shinhau de povàs o quinsevolh causa lorda, que ja perdie er oremus e ère dehòra de se, sorrisclant coma se se tractèsse d’un gran malastre queigut sus eth mon, un aute pecat originau o quauquarren atau.
FORTUNATA-E-JACINTA-II-WEB	Apostòl fanatic dera neteja, aquera que seguie es sues doctrines la complimentaue e mimaue fòrça, en tot lançar terribles anatèmes contra es que prevaricauen, encara que sonque siguesse leugèrament, en aquera morau barrada dera neteja.
FORTUNATA-E-JACINTA-II-WEB	Un dia formèc un escandal pr’amor que non auien netejat… qué vos pensatz qu’ère?, es cabòces daurades des claus que sostenguien es estampes ena sala.
FORTUNATA-E-JACINTA-II-WEB	Per çò des quadres, s’auien de despenjar e netejar-les per darrèr madeish que per dauant.
FORTUNATA-E-JACINTA-II-WEB	Aqueth dissabte manèc, coma digui, balhar ciratge e brocat ath solèr dera sala, en tot encargar-li a Fortunata e a ua auta companha que l’auien de deishar madeish qu’era cara deth Solei.
FORTUNATA-E-JACINTA-II-WEB	Aguest trabalh qu’ère entà Fortunata non solet aisit, senon divertit.
FORTUNATA-E-JACINTA-II-WEB	Li shautaue cauçar-se en pè dret era bròssa gròssa, e arrossegant eth drap damb eth quèrre, caminar d’un costat en aute damb era vasta pèça, damb pas de balh o de patinatge, calada era man ena cintura e exercitant en agradiua gimnastica toti es muscles enquia sudar abondosament, botar-se era cara coma un piòc e sénter ues plan doces escometudes d’alegria per tot eth còs.
FORTUNATA-E-JACINTA-II-WEB	Era companha que Sor Natividad l’autregèc en aquera faena qu’ère ua filomena qu’en sòn ròstre s’auie fixat fòrça còps era neofita, pensant que la coneishie.
FORTUNATA-E-JACINTA-II-WEB	Plan que òc auie vist aquera cara en bèth lòc, mès que non se’n brembaue d’a on ne de quan.
FORTUNATA-E-JACINTA-II-WEB	Ambdues s’auien guardat fòrça, coma desirant auer ua explicacion; mès que non s’auien dirigit jamès era paraula.
FORTUNATA-E-JACINTA-II-WEB	Çò que òc sabie Fortunata ère qu’aquera hemna daue fòrça guèrra as mairs peth sòn caractèr tarabastat e irregular.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Tanlèu era Superiora les deishèc soletes, era auta comencèc a patinar e a parlar ath còp.
FORTUNATA-E-JACINTA-II-WEB	En tot posar-se dempús dauant de Fortunata, li didec: “Nosates mos coneishem, non?
FORTUNATA-E-JACINTA-II-WEB	A jo me criden Mauricia la Dura.
FORTUNATA-E-JACINTA-II-WEB	Mauricia la Dura representaue trenta ans o pòc mès, e eth sòn ròstre qu’ère coneishut de tot aqueth que sabesse quauquarren d’iconografia istorica, donques qu’ère eth madeish, exactament eth madeish de Napoleon Bonaparte abans d’ester Prumèr Consul.
FORTUNATA-E-JACINTA-II-WEB	Aquera hemna plan singulara, beròia e virila amiaue eth peu cuert e l’amiaue tostemp mau pientat e encara pejor sometut.
FORTUNATA-E-JACINTA-II-WEB	Quan se botjaue fòrça, trabalhant, era cabeladura se li soltaue, en tot arribar-li enquias espatles, e alavetz era retirada damb eth precòç cabecèr d’Italia e d’Egipte ère perfècta.
FORTUNATA-E-JACINTA-II-WEB	Que non inspiraue simpaties Mauricia a toti aqueri que la vedien; mès qui la vedesse un solet còp non la desbrembaue e auie desirs de tornar-la a guardar.
FORTUNATA-E-JACINTA-II-WEB	Pr’amor qu’exercien indicibla fascinacion sus er observador aqueres celhes dretes e prominentes, es uelhs grani e febrius, amagadi coma ara demora jos era concavitat frontau, es vistons inquiets e avids, fòrça uàs enes pometes, pòca carn enes caròles, era maishèra robusta, eth nas roman, era boca accentuada acabant en flexions energiques, e era expression, fin finau, soniadora e melancolica.
FORTUNATA-E-JACINTA-II-WEB	Mès tanlèu Mauricia parlaue, adishatz ara illusion.
FORTUNATA-E-JACINTA-II-WEB	Era sua votz qu’ère raucosa, mès d’òme que de hemna, e eth sòn lenguatge fòrça grossièr, hènt veir ua natura desordenada, damb alternatiues misterioses de depravacion e d’afabilitat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dempús que se reconeisheren, carèren ua estona, trabalhant es dues damb madeish in.
FORTUNATA-E-JACINTA-II-WEB	Un shinhau fatigades se seigueren en solèr, e alavetz Mauricia, arrossegant-se enquia arribar ara sua companha, li didec:
FORTUNATA-E-JACINTA-II-WEB	Fortunata la guardèc espaurida.
FORTUNATA-E-JACINTA-II-WEB	Non te’n brembes?
FORTUNATA-E-JACINTA-II-WEB	Eth dia que i sigueres tu, eth dia que te coneishí…
FORTUNATA-E-JACINTA-II-WEB	Que sembles pèga.
FORTUNATA-E-JACINTA-II-WEB	Jo m’endrabè damb era Visitacion, que me panèc un mocador, era lairona pògavergonha.
FORTUNATA-E-JACINTA-II-WEB	Li calè era man, e… paf!, l’agarrè era aurelha e me demorè damb era plendenga ena man, en tot trincar-li era polpa…
FORTUNATA-E-JACINTA-II-WEB	Lèu lèu me hèsqui a vier mieja cara.
FORTUNATA-E-JACINTA-II-WEB	Era me nhaquèc un braç, guarda… encara ei aciu eth senhau; mès que jo li deishè un uelh sageradet… encara non l’a daurit, e li treiguí un tròç de pèth, rasss!, de semblabla part, aquiu pes possi… enquiara maishèra.
FORTUNATA-E-JACINTA-II-WEB	Se non mos desseparen, se non me cuelhes tu pera cintura, e Paca ada era, la crèbi… t’ac pòs creir.
FORTUNATA-E-JACINTA-II-WEB	A jo, qui me la hè, me la pague.
FORTUNATA-E-JACINTA-II-WEB	Sabi pas, non la coneishi.
FORTUNATA-E-JACINTA-II-WEB	Donques que me venguec aquiu damb ues petòfies, pr’amor que jo parlaua alavetz damb eth gojat de Telleria e… donques l’agarrè un dia, l’amorrè en solèr, siguí en tot passejar-me sus era tot eth temps que volí… e dempús cuelhí ua paleta e deth prumèr còp li daurí un trauc en cap, dera mida d’un duro…
FORTUNATA-E-JACINTA-II-WEB	Se la heren a vier en espitau…
FORTUNATA-E-JACINTA-II-WEB	Diden que peth trauc que li hi se li vedie eth cervèth…
FORTUNATA-E-JACINTA-II-WEB	Que li fotí ua bona repassada.
FORTUNATA-E-JACINTA-II-WEB	Donques er aute dia, en èster ena Modelo… veiràs… me didec ua tia fòrça rodaira e fòrça gaunha que se jo èra tau o quau e deth prumèr boet que li fotí rodèc peth solèr damb es pautes pes aires.
FORTUNATA-E-JACINTA-II-WEB	Arren, que m’aueren d’estacar…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Donques tornant entad aquerò que didia.
FORTUNATA-E-JACINTA-II-WEB	Aqueth dia qu’auí eth tarrabastòri damb Visitacion…
FORTUNATA-E-JACINTA-II-WEB	Enteneren vier ara Superiora, e ath mès córrer se lheuèren e se meteren a heregar un aute còp.
FORTUNATA-E-JACINTA-II-WEB	Era monja guardèc eth solèr, botjant era cara coma es audèths quan guarden entath solèr, e se retirèc.
FORTUNATA-E-JACINTA-II-WEB	Ua estona dempús, es dues empenaïdes tornèren a calar-se ena convèrsa.
FORTUNATA-E-JACINTA-II-WEB	Praubet, lèu non ac conde.
FORTUNATA-E-JACINTA-II-WEB	Qu’estèc damb un pè aciu e er aute enlà…
FORTUNATA-E-JACINTA-II-WEB	Per tu preguntè a Feliciana ua tarde que venguí tà mostrar-li es mantèls de Manila que jo anaua presentant, e me didec que t’anaues a maridar damb un potecari… lèu, eth nebot de dòna Lupe era des Piòcs…
FORTUNATA-E-JACINTA-II-WEB	A!, gojata, s’aguesta tau Lupe ei çò que mès coneishi…
FORTUNATA-E-JACINTA-II-WEB	Pregunta-li per jo.
FORTUNATA-E-JACINTA-II-WEB	Que l’è venut mès jòies que peus è en cap.
FORTUNATA-E-JACINTA-II-WEB	A!, alavetz plan qu’èra jo ben; mès de pic me capvirè, e queiguí tan malauta der estomac, que non podia avalar arren, e madeish ère entrar-me eth mòs o ua gota d’aigua, e semblaue que m’usclauen; e era mia fraia Severiana que s’està en carrèr de Mira el Rio, me hec a vier en çò de sòn, e aquiu m’entrèren ues rampilhades que me pensè que me n’anaua; e ua net, en veir qu’aquerò non s’acabaue, gessí ara imprevista, e ena tauèrna m’avalè tres copes d’aiguardent, atau, tras, tras, tras, e gessí, e ath miei deth carrèr queiguí en solèr, e es mainatges se meteren ath mèn entorn, e dempús vengueren es municipaus e me botèren ena prevencion.
FORTUNATA-E-JACINTA-II-WEB	Severiana me volec amiar un aute còp ena sua casa; mès alavetz ua senhora que coneishem, aguesta dòna Guillermina… que l’auràs entenut nomentar… me cuelhec peth sòn compde e me hec a vier en aguest establiment.
FORTUNATA-E-JACINTA-II-WEB	Era dòna Guillermina qu’ei ua que s’a hèt a vier era madeisha entà prauba, emane caritat e ei en tot bastir un gran palai aquiu baish entàs orfanèls.
FORTUNATA-E-JACINTA-II-WEB	Era mia fraia e jo mos elevèrem ena sua casa, gran casa era des senhors de Pacheco!
FORTUNATA-E-JACINTA-II-WEB	Persones fòrça riques, non te penses, e era mia mair ère era que planchaue.
FORTUNATA-E-JACINTA-II-WEB	Plan per aquerò mos tie tanta lei dòna Guillermina, e tostemp que me ve damb misèria m’ajude, e me ditz que mentre mès dolenta siga jo mès m’a d’ajudar.
FORTUNATA-E-JACINTA-II-WEB	Donques, volguessa o non, aciu que sò…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Aguesta istòria, condada damb tant espauridora sinceritat, impressionèc fòrça ara auta filomena.
FORTUNATA-E-JACINTA-II-WEB	Que seguiren es dues dançant ath long dera sala, esguitlant-se sus eth ja enludit solèr, coma es patinaires sus eth gèu.
FORTUNATA-E-JACINTA-II-WEB	E Fortunata, que li punchaue en interior aquerò referent ada era que l’auie dit Mauricia la Dura, volec esclarir un punt important, dident-li:
FORTUNATA-E-JACINTA-II-WEB	Eth besonh, hilha…
FORTUNATA-E-JACINTA-II-WEB	Es òmes que son fòrça capriciosi, didec en ton de filosofia Mauricia la Dura, e quan l’an a ua ara sua disposicion, non li hèn mès cabau qu’a un traste vielh; mès s’ua parle damb un aute, ja eth d’abans vò arrimar-se, per aquerò dera lecaria qu’er aute se hè a vier.
FORTUNATA-E-JACINTA-II-WEB	Donques digui… s’ua se met a èster, per exemple, aunèsta, es pògavergonhes non passen per aquerò, e s’ua se met a pregar fòrça e cohessar e comuniar, se les aluguen mès ada eri es amors, e se delissen per nosates deth moment que mos convertim en persones de missa…
FORTUNATA-E-JACINTA-II-WEB	Donques qué, te penses tu que Juanito non vie a rondar aguest convent dès que se’n sap qu’ès aciu?
FORTUNATA-E-JACINTA-II-WEB	Que sembles pèga.
FORTUNATA-E-JACINTA-II-WEB	Pensa qu’ei cèrt, e quauqu’un des coches que s’entenen que deu èster eth sòn.
FORTUNATA-E-JACINTA-II-WEB	Que non pòt èster…
FORTUNATA-E-JACINTA-II-WEB	Pr’amor que guarda tu, eth cuelhec era pneumonia en hereuèr…
FORTUNATA-E-JACINTA-II-WEB	Pro que n’ès d’assabentada.
FORTUNATA-E-JACINTA-II-WEB	Me’n sai per Feliciana, que l’ac condèc, dies endarrèr, un senhor qu’ei amic de Villalonga.
FORTUNATA-E-JACINTA-II-WEB	Donques veiràs, eth cuelhec era pneumonia en hereuèr, e en aguest entremèdi coneshí jo ath gojat que damb eth parli…
FORTUNATA-E-JACINTA-II-WEB	Er aute siguec dus mesi fòrça malaut… se se’n va o non se’n va. Ara fin se’n gessec, e en mars se n’anèc damb era sua hemna entà Valencia.
FORTUNATA-E-JACINTA-II-WEB	E qué?.
FORTUNATA-E-JACINTA-II-WEB	Qu’encara non aurà tornat.
FORTUNATA-E-JACINTA-II-WEB	Sembles pèga…
FORTUNATA-E-JACINTA-II-WEB	Aquerò qu’ei un díder.
FORTUNATA-E-JACINTA-II-WEB	E se non a tornat, tornarà…
FORTUNATA-E-JACINTA-II-WEB	Aquerò vò díder que te rondarà quan torne e se’n sàpie de qué ara vas tà santa.
FORTUNATA-E-JACINTA-II-WEB	Tu plan que n’ès de pèga… dèisha-me en patz.
FORTUNATA-E-JACINTA-II-WEB	A jo qué?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Sor Natividad examinèc eth brocat e vedec qu’ère bon.
FORTUNATA-E-JACINTA-II-WEB	Ua satisfaccion d’artista ludie ena sua careta seca.
FORTUNATA-E-JACINTA-II-WEB	Guardèc entath solèr de naut pr’amor de sajar de veir quauqua cagadura de mosca; mès que non i auie arren, e enquia es cabòces des claus dera paret netejata eth dia abans, ludien coma esteletes d’aur.
FORTUNATA-E-JACINTA-II-WEB	Era Superiora viraue es lunetes pertot cercant quauquarren que repotegar-les; mès que non trapèc arren que meritèsse ua critica sua.
FORTUNATA-E-JACINTA-II-WEB	Decidic qu’abans qu’entrèssen es mòbles les netegèssen e hereguessen ben entà que non quedèsse bric de povàs; mès encomanèc fòrça qu’aqueth trabalh se hèsse coma se siguesse sus era husta; e coma qu’es dues trabalhadores non compreneren ben çò que significaue, era madeisha cuelhec un pelhòt e practicament les mostrèc damb era màger seriositat quin ère eth sòn sistèma.
FORTUNATA-E-JACINTA-II-WEB	Mauricia qu’auie dies.
FORTUNATA-E-JACINTA-II-WEB	Es monges la considerauen luèra, pr’amor que s’ei vertat que era màger par d’escadences aubedie facilament, e trabalhaue ben, de pic la cuelhie coma ua lhocaria e se metie a hèr es màger asenades.
FORTUNATA-E-JACINTA-II-WEB	Eth prumèr viatge que se passèc aquerò, es religioses s’espauriren; mès adondada era furia sense arribar ara fòrça, quan se repetien es accèssi d’indisciplina e impudéncia non li balhauen mès importància.
FORTUNATA-E-JACINTA-II-WEB	Qu’ère un espectacle impausant e autanplan divertit eth que de quan en quan, normaument cada quinze o vint dies, daue Mauricia a tot eth personau deth convent.
FORTUNATA-E-JACINTA-II-WEB	Eth prumèr que vedec Fortunata, sentec vertadèr terror.
FORTUNATA-E-JACINTA-II-WEB	Li venguie aguest capvirament a Mauricia dera madeisha manèra que comencen es malauties, damb simptòmes leugèrs, mès infalibles, que se van accentuant e recorren dempús tot eth procès morbid.
FORTUNATA-E-JACINTA-II-WEB	Eth periòde prodromic solie èster un ahèr damb quinsevolh recuelhuda peth chicolate der esdejoar, o per s’en gésser l’estramuncauen e era auta ac hec damb mala intencion.
FORTUNATA-E-JACINTA-II-WEB	Es mairs intervenguien, e Mauricia caraue finaument, demorant-se pendent dues o tres ores taciturna, rebèlla ath tracte, en tot hè’c tot ath revés de coma se li manaue.
FORTUNATA-E-JACINTA-II-WEB	Era sua grana diligéncia venguie a èster deishadesa; e s’es mairs la repotegauen, non les responie arren cara a cara; mès tanlèu virauen era esquia, deishaue anar idòls, gasulhant entre eri paraules grossières.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mauricia profitaue eth silenci dera sala de labors entà lançar en era un gat damb ua chicolatèra estacada ena coa, o hèr quinsevolh auta asenada mès pròpria de mainatges que de hemnes formaus.
FORTUNATA-E-JACINTA-II-WEB	Sor Antonia, qu’ère era bontat madeisha, la guardaue damb tota era severitat que cabie en sòn caractèr angelicau, e Mauricia l’entornaue era guardada damb insolenta duretat, dident: “Que non sò estat jo… tè, que non sò estat jo…
FORTUNATA-E-JACINTA-II-WEB	Aqueth dia, Sor Antonia cridèc ara Superiora, qu’ère ua vizcaïna plan templada.
FORTUNATA-E-JACINTA-II-WEB	Aguesta didec en entrar: “Ja ei liure un aute còp er enemic?…” E decidic que siguesse embarrada en quarto que servie de croton quan ua recuelhuda se rebelaue.
FORTUNATA-E-JACINTA-II-WEB	Aciu siguec er esclatar dera feresa d’aquera hemna maudita.
FORTUNATA-E-JACINTA-II-WEB	De…ver…tat?
FORTUNATA-E-JACINTA-II-WEB	Mauricia, didec damb virila integritat era monja, deishant anar ua expression dera sua tèrra, deishatz-vos de chinchirri-mancharras, e aubeditz.
FORTUNATA-E-JACINTA-II-WEB	Ja vo’n sabetz que non mos espauritz damb es vòstes asenades.
FORTUNATA-E-JACINTA-II-WEB	Aciu que non auem pòur a cap tarasca.
FORTUNATA-E-JACINTA-II-WEB	Per pietat e caritat non vos hem enlà, ja vo’n sabetz…
FORTUNATA-E-JACINTA-II-WEB	Au, hilha, mens paraules e a hèr tot çò que vos manen.
FORTUNATA-E-JACINTA-II-WEB	A Mauricia li tremolaue era maishèra, e es sòns uelhs cuelhien aguesta opacitat sinistra des uelhs des gats quan van a atacar.
FORTUNATA-E-JACINTA-II-WEB	Es recuelhudes la guardauen damb pòur e quauques monges enrodèren ara Superiora pr’amor de hèr-la a respectar.
FORTUNATA-E-JACINTA-II-WEB	Embarrar-me a jo!
FORTUNATA-E-JACINTA-II-WEB	A on me’n vau ei entà casa, tè!, entà casa, d’a on me treigueren enganhada aguestes innocentones, òc senhor, enganhada, pr’amor que jo èra aunèsta coma un solei, e aciu non mos ensenhen que pegaries…
FORTUNATA-E-JACINTA-II-WEB	A, a, a!
FORTUNATA-E-JACINTA-II-WEB	Vai damb es senhores vertuoses e plan santificades.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Natividad e es sues companhes.
FORTUNATA-E-JACINTA-II-WEB	Qu’èren tant avedades a èster tractades d’aquera manèra e auien adondat a fères tan espaventoses, que ja es escarnis non les hègen cap efècte.
FORTUNATA-E-JACINTA-II-WEB	Me shaute, donc, era santetat d’aguestes teatrères de glèisa…
FORTUNATA-E-JACINTA-II-WEB	A, a, a!…
FORTUNATA-E-JACINTA-II-WEB	S’embarren aciu entà hèr era cocarèla ath sòn gust damb es capelhanòts de bauèr…
FORTUNATA-E-JACINTA-II-WEB	A, a, a!…
FORTUNATA-E-JACINTA-II-WEB	Quines pèces!…
FORTUNATA-E-JACINTA-II-WEB	Fòrça recuelhudes se tapauen es aurelhes.
FORTUNATA-E-JACINTA-II-WEB	D’autes, emparada era man sus er encastre, guardauen as monges e s’estonauen dera sua serenitat.
FORTUNATA-E-JACINTA-II-WEB	En aqueth moment campèc ena sala ua figura estranha.
FORTUNATA-E-JACINTA-II-WEB	Qu’ère Sor Marcela, ua monja vielha, espeada e lèu enana, era mès malerosa estampa de hemna qu’un se pòt imaginar.
FORTUNATA-E-JACINTA-II-WEB	Era sua cara que semblaue de carton, ère bruna, dura, camusa, de tipe mongolic, es uelhs expressius e afables coma es de quauques bèsties dera raça quadrupèda.
FORTUNATA-E-JACINTA-II-WEB	Eth sòn còs non auie forma de hemna, e en caminar semblaue destrantalhar-se e en.honsar-se deth costat quèr, en tot dar-li ath solèr un còp sec que non se sabie s’ère de pè de pau o deth pròpri monhon deth uas trincat.
FORTUNATA-E-JACINTA-II-WEB	Era sua lejor sonque ère egalada pera impavidesa e eth mesprètz pietós que guardèc a Mauricia.
FORTUNATA-E-JACINTA-II-WEB	Sor Marcela amiaue ena man dreta ua gran clau, e afustant damb era ar esternon dera delinqüenta, hec un esclafit de lengua e non didec qu’aquerò: “Endauant”.
FORTUNATA-E-JACINTA-II-WEB	Se treiguec era fèra era sua tòca damb un movement rapid, secodic era cabeladura e gessec en correder, deishant anar per aquera boca insoléncies terribles.
FORTUNATA-E-JACINTA-II-WEB	Era espeada li tornèc a indicar eth camin, e Mauricia, botjant es braci coma veles de molin, se metec a cridar:
FORTUNATA-E-JACINTA-II-WEB	Donques non me vòlen desaunorar e embarrar-me coma se siguessa ua criminau?
FORTUNATA-E-JACINTA-II-WEB	Brigantes!…
FORTUNATA-E-JACINTA-II-WEB	A maugrat d’aguesta ferocitat, era espeada se la hège a vier entà dauant damb era madeisha cauma que s’amie a un gosset que ganhòle fòrça, mès que se sap que non a de mossegar.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dit aquerò, era espeada li botaue doçament era man sus era espatla, en tot possar-la entà dauant.
FORTUNATA-E-JACINTA-II-WEB	En pati li calèc cuelher-la deth braç, pr’amor que volie tornar a pujar.
FORTUNATA-E-JACINTA-II-WEB	Tu ès eth diable, repliquèc era fèra, que semblaue ja, per çò de massa exaltada, irresponsabla des asenades que didie.
FORTUNATA-E-JACINTA-II-WEB	Mala hilha, hantauma, espaventala…
FORTUNATA-E-JACINTA-II-WEB	Lança, lança mès podom, gasulhaue Sor Marcela damb tranquillitat, daurint era pòrta deth croton.
FORTUNATA-E-JACINTA-II-WEB	Atau se te passarà mès lèu era enventida.
FORTUNATA-E-JACINTA-II-WEB	Au, tà laguens, e deman coma un gant.
FORTUNATA-E-JACINTA-II-WEB	Tara net te harè a vier eth minjar.
FORTUNATA-E-JACINTA-II-WEB	Paciéncia, hilha…
FORTUNATA-E-JACINTA-II-WEB	Mauricia ganholèc un shinhau mès; mès damb tan furor de paraules non hège ua vertadèra resisténcia, de sòrta qu’aquera prauba vielha invalida la manejaue coma a un mainatge.
FORTUNATA-E-JACINTA-II-WEB	Que siguec pro qu’aguesta l’agarrèsse d’un braç e la metesse laguens der embarrament, tà qu’era preson se hèsse sense cap inconvenent, dempús de tant de rambalh.
FORTUNATA-E-JACINTA-II-WEB	Sor Marcela clauèc era pòrta damb dus torns, e se sauvec era clau ena pòcha.
FORTUNATA-E-JACINTA-II-WEB	Eth sòn ròstre tan semblable a ua masca japonesa, seguie imperturbable.
FORTUNATA-E-JACINTA-II-WEB	Quan trauessaue eth pati en direccion ara escala, entenec er a, a, a!
FORTUNATA-E-JACINTA-II-WEB	Era monja non s’arturèc tà enténer es escarnis qu’era fèra li didie.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Eth ròstre napoleonic, esblancossit e damb era cabeladura esperluada, tornèc a pistar tath ser.
FORTUNATA-E-JACINTA-II-WEB	E Sor Marcela passèc diuèrsi còps per dauant deth croton, tornant d’escorcolhar es nins des garies, per s’un cas auien hèt ueus, o d’adaiguar es pensaments e plantes que cultivaue en un cornèr deth uart.
FORTUNATA-E-JACINTA-II-WEB	Eth pati, qu’ère petit e se comunicaue damb eth uart a trauèrs d’un brescat de husta lèu tostemp dubèrt, ère plan mau empeirat, en tot resultar tant irregular eth pas dera espeada, qu’es balançades deth sòn còs se retirauen as d’ua petita embarcacion en un mar plan agitat.
FORTUNATA-E-JACINTA-II-WEB	Soent caminaue Sor Marcela per aquiu, donques qu’auie era clau deth lenhièr e dera carbonèra, era deth croton e era de ua auta pèça qu’en era se sauvauen trastes dera casa e dera glèisa.
FORTUNATA-E-JACINTA-II-WEB	Ja quan barraue era net, coma è dit, Mauricia non gessie dera rèisha entà parlar-li ara monja quan passaue.
FORTUNATA-E-JACINTA-II-WEB	Eth sòn accent auie perdut era aspror airosa deth maitin, encara qu’ère mès raucosa e auie tons de dolor e de misèria, implorant caritat.
FORTUNATA-E-JACINTA-II-WEB	Era fèra qu’ère ja adondada.
FORTUNATA-E-JACINTA-II-WEB	Agarrada fòrtament damb es mans ena rèisha, era cara pegada as hèrs, alongant era boca entà èster entenuda milhor, didie damb votz planhosa:
FORTUNATA-E-JACINTA-II-WEB	Aquiu que va eth litet damb es sòns rambalhs d’anca; un, dus, tres…
FORTUNATA-E-JACINTA-II-WEB	Estela deth convent, vene e escota, donques que te voi díder ua causeta”.
FORTUNATA-E-JACINTA-II-WEB	E era auta seguie:
FORTUNATA-E-JACINTA-II-WEB	Sor Marcela, ua parauleta, sonque ua parauleta.
FORTUNATA-E-JACINTA-II-WEB	Que non voi que me trèigues d’aciu, donques que me meriti er embarrament.
FORTUNATA-E-JACINTA-II-WEB	Mès, ai, mainadeta mia, se vedesses guaire malauta m’è botat!
FORTUNATA-E-JACINTA-II-WEB	Semble que m’arrinquen er estomac damb ues estialhes de huec…
FORTUNATA-E-JACINTA-II-WEB	Qu’ei dera tremoladera d’aguest maitin.
FORTUNATA-E-JACINTA-II-WEB	Me vien temptacions de penjar-me d’aguesta rèisha damb un cordon hèt de cintes deth jupon.
FORTUNATA-E-JACINTA-II-WEB	E ac vau a hèr, òc, ac vau a hèr e me vau a penjar se non me guardes e me dides quauquarren…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Va, àngel, guarda que t’ac demani damb tota era mia amna, pr’amor qu’aguesta peneta qu’è aciu non me la posqui trèir, e semble que me vau a morir.
FORTUNATA-E-JACINTA-II-WEB	Era monja passaue… trun, trun, trun… caushigant es calhaus damb aqueth pè dur que deuie èster coma era pauta d’ua cagira; e non autrejaue ara presoèra ne responsa ne guardada.
FORTUNATA-E-JACINTA-II-WEB	En escurir, baishèc damb eth sopar entara presoèra, e daurint era pòrta entrèc ena escura tuta.
FORTUNATA-E-JACINTA-II-WEB	Ara prumeria non vedec a Mauricia, qu’ère arraulida sus ues hustes, es jolhs entath pièch, es mans crotzades enes jolhs, e enes mans emparada era maishèra.
FORTUNATA-E-JACINTA-II-WEB	Responec Mauricia damb un idòl, coma eth d’un mastin que li foten damb eth pè entà que se desvelhe.
FORTUNATA-E-JACINTA-II-WEB	Sor Marcela li botèc ath sòn costat ua sièta de menèstra e un pan.
FORTUNATA-E-JACINTA-II-WEB	Que non t’ac merites.
FORTUNATA-E-JACINTA-II-WEB	Encara que saja de non auer entralhes, non ac posqui arténher.
FORTUNATA-E-JACINTA-II-WEB	A tu te maneji jo ara mia manèra e sai que coma pejor se te tracte, mès rabiosa de botes…
FORTUNATA-E-JACINTA-II-WEB	E tà qu’ac veigues, hilha, enquia quin punt amii era mia condescendéncia…”, higec, treiguent de dejós deth mantèl un objècte…
FORTUNATA-E-JACINTA-II-WEB	Semblarie que Mauricia ac auie flairat, pr’amor qu’ara imprevista lheuèc eth cap, en tot aquerir tau animositat e vida era sua cara que semblaue madeish qu’era der aute, quan senhalant es piramides, didec aquerò des quaranta sègles.
FORTUNATA-E-JACINTA-II-WEB	Eth croton ère escur, mès pera pòrta entraue era darrèra claror deth dia, e es dues hemnes aquiu embarrades se podien veir e se vedien, encara que mèsalèu coma bonhes que coma persones.
FORTUNATA-E-JACINTA-II-WEB	Mauricia alonguèc era sua man, damb in, enquia tocar era botelha, prononciant paraules sense acabar-les e farfalhoses entà exprimir era sua gratitud; mès era monja desseparaue eth cobejat objècte.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se non auem formalitat me’n vau.
FORTUNATA-E-JACINTA-II-WEB	Ja ves que non sò tirana, qu’amii era caritat enquiath limit que dilhèu sigue imprudent.
FORTUNATA-E-JACINTA-II-WEB	Mès jo digui: autrejant-ne-li un shinhau, sonque un shinhau, la padegui, e aciu non i pòt auer vici.
FORTUNATA-E-JACINTA-II-WEB	Pr’amor que jo m’en sai de çò qu’ei er aflaquiment d’estomac e guaire hè a patir.
FORTUNATA-E-JACINTA-II-WEB	Remir e remir tostemp ath presoèr tot aquerò que demane, que non ei bon.
FORTUNATA-E-JACINTA-II-WEB	Eth Senhor non pòt remir aquerò.
FORTUNATA-E-JACINTA-II-WEB	Ajam pietat e consolem ath trist”.
FORTUNATA-E-JACINTA-II-WEB	Dident aquerò treiguec un gòtet e se premanic entà abocar ua petita part der apreciat licor, qu’ère un conhac fòrça bon que solie tier entà combàter es sues rebèles dispepsies.
FORTUNATA-E-JACINTA-II-WEB	Dempús se n’encuedèc de qué abans auie de minjar-se Mauricia era sièta de menèstra.
FORTUNATA-E-JACINTA-II-WEB	Era presoèra ac comprenec atau, esdegant-se a avalar eth sopar entà abreujar.
FORTUNATA-E-JACINTA-II-WEB	Non te penses qu’ac hèsqui d’amagat dera Superiora, donques que ven d’autorizar-me a balhar-te aguesta lecaria, tostemp que sigue ena mesura que dessepare eth besonh der apetit e eth remèdi, deth delèit.
FORTUNATA-E-JACINTA-II-WEB	E sabi qu’aquerò te tonifique e te balhe era alegria que te cau entà complir ben damb es tòns déuers.
FORTUNATA-E-JACINTA-II-WEB	Mauricia ère ja tant arregraïda, que non endonviaue a exprimir era sua gratitud.
FORTUNATA-E-JACINTA-II-WEB	Era espeadeta botèc en gòtet ua quantitat, atau coma un dit, en tot inclinar era botelha damb extraordinari pos tà que non gessesse mès de çò convenent; e en autrejar-lo-se ara presoèra, li repetic eth sermon.
FORTUNATA-E-JACINTA-II-WEB	E com se lecaue era auta dempús de béuer, e qué ben li sentec!
FORTUNATA-E-JACINTA-II-WEB	Coneishie plan ben ara tortugueta entà gausar demanar-ne mès.
FORTUNATA-E-JACINTA-II-WEB	Sabie, per experiéncia de casi parièrs, que non depassaue jamès eth limit qu’era sua caritat e bontat l’impausauen.
FORTUNATA-E-JACINTA-II-WEB	Qu’ère brava coma un àngel entà autrejar, e fèrma coma ua ròca entà posar-se en punt que li calie.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Treiguetz-me lèu d’aciu, e trabalharè coma jamès, e se me manen heregar tota era casa de naut en baish, ac harè.
FORTUNATA-E-JACINTA-II-WEB	Me shaute veder-te tan cuelhuda de rason, li didec era mair, recuelhent era sièta, mès aguesta net non gesseràs d’aciu.
FORTUNATA-E-JACINTA-II-WEB	Medita, medita enes tòns pecats, prèga fòrça e demana-li a Diu e ara Vèrge que t’illuminen.
FORTUNATA-E-JACINTA-II-WEB	Mauricia credie qu’ère ja pro illuminada, pr’amor qu’era excitación alugaue es sues idies en tot autrejar-li ua cèrta afogadura; e dempús de hèr un shinhau d’exercici corporau penjant-se ena rèisha, donques qu’as sòns membres les venguie de gust estirar-se, se metec a pregar damb tota era devocion qu’ère capabla, lutant contra es diuèrses distraccions qu’amiauen era sua ment d’un costat en aute, e ara fin se quedèc esclipsada sus eth dur lhet de hustes.
FORTUNATA-E-JACINTA-II-WEB	La treigueren der embarrament a londeman, e de seguit se metec a trabalhar ena codina, umila, carada e desplegant meravilhoses activitats.
FORTUNATA-E-JACINTA-II-WEB	Dempús de complir ua condemna, çò que se passaue infaliblament cada trenta o quaranta dies, era hemna napoleonica ère intimidada e coma avergonhada entre es sues companhes, botant tota era sua atencion enes obligacions, mostrant ua afogadura e ua aubediéncia qu’encantauen as mairs.
FORTUNATA-E-JACINTA-II-WEB	Pendent quate o cinc dies desvolopaue sense trebuc ne fatiga era faena de tres hemnes.
FORTUNATA-E-JACINTA-II-WEB	Passades dues setmanes, se vedie que s’anaue cansant; que ja non auie en sòn trabalh aquera correccion e diligéncia admirables; començauen es omissions, es desbrembes, es petiti descuets, e tot aquerò s’anaue aumentant enquia qu’era repeticion des fautes anonciaue era proximitat de ua auta escometuda.
FORTUNATA-E-JACINTA-II-WEB	Damb Fortunata tornèc a intimar dempús dera scèna violenta qu’è descrit, e amassa tengueren longues convèrses ena codina, tant que pelauen truhes o netejauen es oles e caceròles.
FORTUNATA-E-JACINTA-II-WEB	Aquiu gaudien d’ua cèrta libertat, e èren sense tòca e en vestit de mecanica coma es sirventes de quinsevolh casa.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Li botè coma nòm Adoracion.
FORTUNATA-E-JACINTA-II-WEB	Be n’ei de polida!…
FORTUNATA-E-JACINTA-II-WEB	Qu’ei damb era mia fraia Severiana, pr’amor que jo, coma qu’è aguest gèni, li balhi maus tractes sense voler, sabes?, e milhor s’està er angelet damb Severiana que damb jo.
FORTUNATA-E-JACINTA-II-WEB	Aguesta dòna Jacinta, esposa deth tòn senhor, estime fòrça ara mia mainada, e li crompe ròba e li vien talents de hèr-la se a vier damb era; coma qu’ei en tot rabiar per auer mainatges e eth Senhor non les ac vò autrejar.
FORTUNATA-E-JACINTA-II-WEB	Qu’ei mau hèt, vertat?
FORTUNATA-E-JACINTA-II-WEB	Fortunata se mostrèc cossent damb aguestes idies.
FORTUNATA-E-JACINTA-II-WEB	Bèra causa auie entenut condar era dera desmesurada afogadura d’aquera senhora per çò d’auer hilhs; mès Mauricia li didec encara mès, en tot condar-li tanben eth cas deth Pituso, que Jacinta volec recuélher pensant-se qu’ère hilh deth sòn marit e dera pròpria Fortunata.
FORTUNATA-E-JACINTA-II-WEB	Tau efècte li costèc aguesta istòria d’aqueth incredible cas de delèri mairau e de passion non satisfèta, que s’estèc tres dies sense poder-s’ac trèir deth pensament.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Deth correder naut estant se vedie part deth Campo de Guardias, eth Depósito de aguas del Lozoya, eth cementèri de San Martin, e eth casalon de Cuatro Caminos, e darrèr d’aquerò es tons sevèrs deth paisatge dera Moncloa e er admirable orizon que se retire ath mar, linhes leugèrament ondulades, qu’ena sua aparenta inquietud semble balançar-se, coma era vela d’un vaishèth, era tor d’Aravaca o de Humera.
FORTUNATA-E-JACINTA-II-WEB	En cogar-se eth solei, aqueth magnific cèu d’Occident s’alugaue en esplendides ahlames, e dempús de cogat, s’amortaue damb gràcia infinita, en tot honer-se en pallitge der opal.
FORTUNATA-E-JACINTA-II-WEB	Es rebracades bromes escures hègen figures estranhes, en tot acomodar-se ath pensament o ara malenconia d’aqueri que les guardauen, e quan enes carrèrs e enes cases ère ja de nets, quedaue ena aquera part deth cèu era claror mòfla, codena deth dia hugitiu, que tanben de man en man se n’anaue.
FORTUNATA-E-JACINTA-II-WEB	Aguestes bereses s’amagarien complètament ara vista des Filomenas e Josefinas quan siguesse acabada era glèisa qu’en era se trabalhaue de contunh.
FORTUNATA-E-JACINTA-II-WEB	Cada dia, era creishenta massa de tòchos caperaue ua linha de paisatge.
FORTUNATA-E-JACINTA-II-WEB	Semblaue qu’es paredèrs, en botar cada hilada, non bastien, senon qu’esfaçauen.
FORTUNATA-E-JACINTA-II-WEB	De baish entà naut eth panorama anaue despareishent coma un mon que se negue.
FORTUNATA-E-JACINTA-II-WEB	Despareishèren es cases deth passeg de Santa Engracia, eth Depósito d’aigues, dempús eth cementèri.
FORTUNATA-E-JACINTA-II-WEB	Quan es tòchos heregauen ja era plan beròia linha der orizon, encara subergessien es luenhanes tors de Humera e es puntes de cipressièrs deth Campo Santo.
FORTUNATA-E-JACINTA-II-WEB	Arribèc eth dia qu’es recuelhudes se quilhauen sus era punta des sòns pès e hègen guimbets pr’amor de veir un shinhau mès e dider-se adiu d’aqueri amics que se n’anauen entà tostemp.
FORTUNATA-E-JACINTA-II-WEB	Ara fin eth losat dera glèisa s’ac avalèc tot, e solet se podec veir era claror deth crepuscul, era coa deth dia arrossegada peth cèu.
FORTUNATA-E-JACINTA-II-WEB	Mès se ja non se vedie arren, s’entenie, donques qu’eth tiqui tiqui deth talhèr de picapeirèrs semblaue formar partida dera atmosfèra qu’entornejaue eth convent.
FORTUNATA-E-JACINTA-II-WEB	Qu’ère ja un fenomèn familhar, e es dimenges quan cessaue, era manca d’aquera musica ère entà totes es abitantes dera casa era milhor apreciacion deth dia de hèsta.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Aguest sarabat e eth dera gent que vie entàs vrespalhadèrs de Cuatro Caminos e de Tetuan, se tardaue enquia ben auançada era net.
FORTUNATA-E-JACINTA-II-WEB	Que les shordèc fòrça enes prumèri tempsi as monges eth tau tamborin, non sonque pera pesantor deth sòn tòc, senon pera idia de çò de molt que se peque ath son d’aqueth mondan esturment.
FORTUNATA-E-JACINTA-II-WEB	Mès que s’i anèren acostumant, e ara fin, madeish entenien eth rumor deth Tio Vivo es dimenges, qu’eth des picapeirèrs des dies de cada dia.
FORTUNATA-E-JACINTA-II-WEB	Quauques tardes deth dia de hèsta, quan es recuelhudes se passajauen peth uart o peth pati, era tolerància des mairs arribaue enquiar extrèm de permeter-les barar un shinhalet, damb decéncia se compren, ath son d’aqueres musiques populares.
FORTUNATA-E-JACINTA-II-WEB	Guaires memòries evocades, guaires sensacions reverdides en aqueri poquets compassi e virades des praubes recuelhudes!
FORTUNATA-E-JACINTA-II-WEB	Quin rebrembe tan viu des polkas barades damb emplegats de comèrç en salon dera Alhambra, pes tardes, fòrça povàs deth solèr, es mans fòrça sudades e lecant caramèus amolidi!
FORTUNATA-E-JACINTA-II-WEB	E çò de pejor e çò qu’ara fin les auie perdut ère qu’aqueri pòcvaus d’emplegats venguien toti damb bona fin.
FORTUNATA-E-JACINTA-II-WEB	Era bona fin precisament, desencusant es maus mieis, qu’ère çò de mès nere.
FORTUNATA-E-JACINTA-II-WEB	Pr’amor que dempús, ne fin ne principi ne arren mès que vergonha e misèria.
FORTUNATA-E-JACINTA-II-WEB	Era monja que mès persutaue tà que se les deishèsse balancejar-se ua estoneta qu’ère Sor Marcela, que per çò dera sua ranquèra e mina semblaue incapable d’apreciar eth sentiment estetic dera dança.
FORTUNATA-E-JACINTA-II-WEB	Mès aquera hemna damb era sua sarrada cara japonesa, sabie fòrça causes deth mon e des passions umanes; qu’auie eth còr arràs de tolerància e e tenguie aguesta tèsi: qu’era privacion absoluda des capricis alimentadi peth costum mès o mens viciós, ei eth pejor des remèdis, pr’amor qu’engendre era desesperacion, e entà guarir defèctes ancians ei convenent permeter-les de quan en quan damb fòrça mesura.
FORTUNATA-E-JACINTA-II-WEB	Un dia susprenec a Mauricia ena carbonèra humant-se ua cigarreta, causa cèrtament lèja e impròpria d’ua hemna.
FORTUNATA-E-JACINTA-II-WEB	Era espeada non s’esdeguèc a trèir- li de seguit era cigarreta, coma semblaue normau.
FORTUNATA-E-JACINTA-II-WEB	Solet li didec: “Be n’ès de pòrca!
FORTUNATA-E-JACINTA-II-WEB	Sabi pas se com te pòt agradar aquerò.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Causa inaudida!
FORTUNATA-E-JACINTA-II-WEB	Sor Marcela hec ua chucada e dempús lancèc era cigarreta, hènt a veir hàstic, escopint fòrça e botant ua cara tan lèja coma era d’aguesti fetiches monstruosi des idolatries malaies.
FORTUNATA-E-JACINTA-II-WEB	Mauricia lo recuelhec e seguit chucant, en tot alternar un uelh e er aute tà barrar-se e tà guardar.
FORTUNATA-E-JACINTA-II-WEB	Dempús parlèren dera procedéncia dera cigarreta.
FORTUNATA-E-JACINTA-II-WEB	Era auta que non ac volie díder; mès era maireta, que se’n sabie fòrça, li didec: “Es paredèrs que te l’an lançat dera òbra estant.
FORTUNATA-E-JACINTA-II-WEB	Non ac remisques.
FORTUNATA-E-JACINTA-II-WEB	Que ja te vedí hènt-les mimaròtes.
FORTUNATA-E-JACINTA-II-WEB	S’era Superiora se’n sap de qué t’estàs en telegraf damb es paredèrs, que te l’armarà bona… e damb rason.
FORTUNATA-E-JACINTA-II-WEB	Lança ja eth tabac, indecenta…
FORTUNATA-E-JACINTA-II-WEB	Bè, quin hàstic!
FORTUNATA-E-JACINTA-II-WEB	Que m’a deishat era boca perduda.
FORTUNATA-E-JACINTA-II-WEB	Que non compreni se com vos pòt shautar aguest ardor, aguesta piquèra de mil dimònis.
FORTUNATA-E-JACINTA-II-WEB	Es òmes, coma se non auessen pro vicis, se les endonvien cada dia…” Mauricia lancèc era cigarreta e l’amortèc damb eth pè.
FORTUNATA-E-JACINTA-II-WEB	Fortunata, tath mes d’èster aquiu, auec ua auta amiga que damb era intimèc fòrça.
FORTUNATA-E-JACINTA-II-WEB	Dòna Manolita ère senhora en règla, donques qu’ère maridada, e ajudaue as monges enes classes de lectura e escritura, e botaue ua tenacitat particulara en ensenhar a Fortunata, que d’aquerò, sustot, venguec era sua amistat.
FORTUNATA-E-JACINTA-II-WEB	Li permetien es mairs ad aquera recuelhuda ua cèrta laxitud ena observància des règles; se la deishaue soleta damb ua o dues filomenas pendent longa estona, ja ena sala d’estudi, ja en uart; se li permetie vier en departament des Josefinas, e coma que tenguie ua cramba a despart e pagaue ua bona pension, gaudie de mès comoditats qu’es sues companhes d’embarrament.
FORTUNATA-E-JACINTA-II-WEB	Fortunata e era, un còp se coneisheren, non se tardèren a condar-se es sues respectiues istòries.
FORTUNATA-E-JACINTA-II-WEB	Era que ja coneishem gessec sense embuts; mès Manolita apolidic era sua autant, e de tau manèra la volec hèr patetica, que non la coneisherie arrés.
FORTUNATA-E-JACINTA-II-WEB	Segons eth sòn raconde non auie pecat, tot auie estat pura enganha; mès eth sòn marit, qu’ère plan bèstia e n’auie eth tòrt, òc, eth n’auie eth tòrt, des enganhes, o se se vò, des males temptacions d’era, l’auie metut aciu sense cap contemplacion.
FORTUNATA-E-JACINTA-II-WEB	Coma qu’aquera senhora auie ocupat ua posicion regulara, condaue damb afogadura causes deth mon e des sues pompes, des sarabats qu’assistie, des fòrça e boni vestits qu’amiaue.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	En enténer aguestes ponderacions capinautes, Fortunata se metie a pensar quina causa tant enlairada serie aqueth destin deth papa dera sua amiga.
FORTUNATA-E-JACINTA-II-WEB	Mès çò de milhor siguec qu’ena convèrsa gessec ara imprevista ua causa plan interessanta.
FORTUNATA-E-JACINTA-II-WEB	Manolita coneishie as de Santa Cruz.
FORTUNATA-E-JACINTA-II-WEB	Moria!, qu’eth sòn marit, Pepe Reoyos, ère intim, fòrça intim, de D. Baldomero.
FORTUNATA-E-JACINTA-II-WEB	E era, era pròpria Manolita, visitaue soent a dòna Bárbara.
FORTUNATA-E-JACINTA-II-WEB	D’aciu passèc era convèrsa a parlar de Jacinta.
FORTUNATA-E-JACINTA-II-WEB	Jacinta qu’ère ua hemna plan polida: qu’ac auie tot, bontat, beresa, talent e vertut.
FORTUNATA-E-JACINTA-II-WEB	Eth brigand de Juan que non se meritaue tau jòia, donques qu’ère plan prèst a anar de tantarra.
FORTUNATA-E-JACINTA-II-WEB	Mès, a despart d’aquerò, ère un excellent gojat, e fòrça simpatic, fòrça.
FORTUNATA-E-JACINTA-II-WEB	Lèu vire eth uelh.
FORTUNATA-E-JACINTA-II-WEB	En aguesta casa, que li deu fòrça proteccion as senhors de Santa Cruz, botèren ath Senhor Expausat, e quan siguec dehòra de perilh, Jacinta paguèc ues foncions solemnes.
FORTUNATA-E-JACINTA-II-WEB	De vertat?…
FORTUNATA-E-JACINTA-II-WEB	Coma ac entenetz.
FORTUNATA-E-JACINTA-II-WEB	Çò que vos perdéretz!
FORTUNATA-E-JACINTA-II-WEB	Jacinta qu’ei ua des senhores que mès an ajudat a sostier aguesta casa.
FORTUNATA-E-JACINTA-II-WEB	Plan, coma que non a hilhs… non sap en qué despéner es sòs.
FORTUNATA-E-JACINTA-II-WEB	Vo n’auetz fixat en aqueri nhòcs grani, plan polidi, damb flors de teishut d’aur e huelhes d’argent?
FORTUNATA-E-JACINTA-II-WEB	Òc, didec Fortunata que la seguie d’aurelha damb tota era sua amna.
FORTUNATA-E-JACINTA-II-WEB	Aqueri que se botèren en autar eth dia dera Pentecòsta!
FORTUNATA-E-JACINTA-II-WEB	Es madeishi.
FORTUNATA-E-JACINTA-II-WEB	Donques les regalèc Jacinta.
FORTUNATA-E-JACINTA-II-WEB	E eth mantèl dera Vèrge, eth mantèl de brocat damb flòcs… qué polit!, tanben ei un present sòn, en accion de gràcies per auer-se botat ben eth sòn marit.
FORTUNATA-E-JACINTA-II-WEB	Fortunata lancèc ua exclamacion d’estonament e meravilha.
FORTUNATA-E-JACINTA-II-WEB	Quina causa mès estranha!
FORTUNATA-E-JACINTA-II-WEB	E era auie auut ena sua man, dies abans, entà netejar-li ues gotes de cera, aqueth madeish mantèl qu’auie servit entà pagar, entà didè’c atau, era sauvacion deth gojat de Santa Cruz!
FORTUNATA-E-JACINTA-II-WEB	E ça que la, tot ère plan naturau, sonque qu’ada era se li barrejauen es pensaments e li hège a pensar, non eth hèt madeish, senon er edart, qu’ei aquerò, er edart, er auer auut ena sua man objèctes restacadi, mejançant ua corba sociau, damb era madeisha, sense qu’era ac sospechèsse.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Donques encara non vo’n sabetz de çò de milhor, higec Manolita, gaudint der estonament dera auta, que mèsalèu semblaue espaurida.
FORTUNATA-E-JACINTA-II-WEB	Era custòdia, sabetz?, era custòdia qu’en era se met ath pròpri Diu, tanben venguec d’aquiu.
FORTUNATA-E-JACINTA-II-WEB	Que siguec un present de Barbarita, que hec era promesa d’aufrir-la ad aguestes monges s’eth sòn hilh se botaue ben.
FORTUNATA-E-JACINTA-II-WEB	Non vos pensetz qu’ei d’aur; ei d’argent daurat; mès fòrça graciosa, vertat?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	E non podec en fòrça dies hèr enlà deth sòn pensament es causes que li condèc dòna Manolita que, entre parentèsi, non l’acabaue d’èster simpatica, e çò que mès l’ocupaue era ment non ère precisament qu’aqueri hèts de regalar era custòdia e eth mantèl s’auessen realizat, senon er edart… “Qu’a gràcia”.
FORTUNATA-E-JACINTA-II-WEB	S’auesse vengut era en convent uns dies abans, qu’aurie assistit ara solemna missa, damb avesque e tot, que se didec en accion de gràcies per auer-se botat ben eth tau…
FORTUNATA-E-JACINTA-II-WEB	Aquerò qu’auie gràcia.
FORTUNATA-E-JACINTA-II-WEB	E dera sua part, Fortunata, que sabie perdonar es ofenses, non aurie auut cap inconvenent d’amassar es sòns vòts as de tot eth personau dera casa…
FORTUNATA-E-JACINTA-II-WEB	Aquerò qu’auie mès gràcia encara.
FORTUNATA-E-JACINTA-II-WEB	Mès aquerò que la capvirèc mès siguec eth veir ara pròpria Jacinta, viua, de carn e uas.
FORTUNATA-E-JACINTA-II-WEB	Ne la coneishie ne auie vist jamès eth sòn retrait; mès de tan pensar en era s’auie format ua imatge que, dauant dera realitat, resultèc èster totafèt faussa.
FORTUNATA-E-JACINTA-II-WEB	Es senhores que protegien era casa sostient-la damb sòs a truca truquet o damb donacions, èren admetudes a visitar er interior deth convent quan volessen; e en certans dies solemnes se hège neteja generau e se botaue tota era casa coma ua plata, sense desfigurar-la ne amagar es besonhs qu’auie, pr’amor de qué es protectores vedessen tà quina sòrta de causes auien d’aplicar era sua generositat.
FORTUNATA-E-JACINTA-II-WEB	Eth dia de Corpus, dempús dera missa major, comencèren es visites que se tardèren tota era tarde.
FORTUNATA-E-JACINTA-II-WEB	Marqueses e duqueses, qu’auien vengut en coches blasonadi, e d’autes que non auien cap titol mès òc fòrça sòs, desfilèren per aqueres sales e correders, qu’en eri era direccion fanatica de Sor Natividad e es mans rudes des recuelhudes auien hèt taus prodigis de neteja que, sivans frasa vulgara, se podie minjar en solèr sense besonh de mantèls.
FORTUNATA-E-JACINTA-II-WEB	Es trabalhs de brodat des Filomenas, es pagines des Josefinas e d’autes delicadeses d’ambdues qu’èren expausadi en ua sala, e tot qu’ère compliments e felicitacions.
FORTUNATA-E-JACINTA-II-WEB	Es senhores entrauen e gessien, deishant en ambient dera casa un perhum mondan que quauqui nassi de recuelhudes aspirauen damb aviditat.
FORTUNATA-E-JACINTA-II-WEB	Desvelhauen curiosèr enes grops de gojates es vestits e chapèus de tot aqueth revolum de gent eleganta, liura, qu’en eth n’auie quauques ues, qu’ei just de didè’c, qu’auien pecat fòrça mès, plan fòrça mès qu’era pejor des qu’aciu èren embarrades.
FORTUNATA-E-JACINTA-II-WEB	Manolita non deishèc de hèr ena aurelha dera sua amiga aguesta observacion piquenta.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata a Jacinta, e Manolita (mercant aguesta soleta excepcion ena sua critica generau), hec tà hèr-li notar era gràcia dera senhora de Santa Cruz, era elegència e simplicitat deth sòn vestit, e aqueth anament de modestia que se guanhaue toti es còrs.
FORTUNATA-E-JACINTA-II-WEB	D’ençà que Jacinta campèc en extrèm deth correder, Fortunata non la deishèc de uelh, examinant-li peth menut eth ròstre e eth caminar, es formes e eth vestit.
FORTUNATA-E-JACINTA-II-WEB	Barrejada entre d’autes companhes en un grop qu’ère ena pòrta deth minjador, la seguic damb era sua guardada, e se botèc ara demora ena escala tà veder-la d’apròp quan baishèsse, e se li quedèc, fin finau, aquera simpatica imatge viuament estampada ena sua memòria.
FORTUNATA-E-JACINTA-II-WEB	Era impression morau que recebec era samaritana ère tan complicada, qu’era madeisha non se n’encuedaue de çò que sentie.
FORTUNATA-E-JACINTA-II-WEB	Plan que òc eth sòn naturau rude e apassionat l’amièc en prumèr moment entara enveja.
FORTUNATA-E-JACINTA-II-WEB	Aquera hemna que l’auie trèt çò qu’ère sòn, çò que, ena sua pensada, li tanhie per dret.
FORTUNATA-E-JACINTA-II-WEB	Mès ad aguest sentiment se li barrejaue damb ua estranha amalgama ua auta fòrça desparièra e plan mès accentuada.
FORTUNATA-E-JACINTA-II-WEB	Qu’ère un desir fòrça arderós de retirar-se a Jacinta, d’èster coma era, d’auer eth sòn anament, eth sòn aquerò de doçor e d’elegància.
FORTUNATA-E-JACINTA-II-WEB	Pr’amor que de totes es daunes que vedec aqueth dia, deguna li semblèc a Fortunata tan senhora coma era de Santa Cruz, deguna auie estampada en ròstre e enes gèsti era decéncia.
FORTUNATA-E-JACINTA-II-WEB	De sòrta que se li prepausèssen ara pròcha, en aqueth moment, transmigrar entath còs de ua auta persona, sense trantalhar e a uelhs clucadi aurie dit que volie èster Jacinta.
FORTUNATA-E-JACINTA-II-WEB	Aqueth resentiment que se formèc ena sua amna s’anaue escambiant de man en man en pietat, pr’amor que Manolita li repetic enquiar arràs que Jacinta patie mesprètz e òrres desdenhs deth sòn marit.
FORTUNATA-E-JACINTA-II-WEB	Arribèc a botar coma principi generau que toti es marits estimen mès as sues hemnes eventuaus qu’as fixes, encara que i a excepcions.
FORTUNATA-E-JACINTA-II-WEB	De sòrta que Jacinta, a tot darrèr e a maugrat deth Sacrament, ère tan victima coma Fortunata.
FORTUNATA-E-JACINTA-II-WEB	Quan aguesta idia se crotzèc entre ua e era auta, era rancura dera pecadora siguec mès fèbla e eth sòn desir de retirar-se ad aquera auta victima mès intens.
FORTUNATA-E-JACINTA-II-WEB	Enes dies a vier s’imaginaue que la seguie vedent o que se li anaue a aparéisher quan mens s’ac demorèsse…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ja soniaue que Jacinta se li presentaue a plorar-li es sues penes e a condar-li es porcades deth sòn marit, ja qu’es dues discutien se quina des dues ère mès victima; ja, fin finau, que se transmigrauen reciprocament cuelhent Jacinta er exterior de Fortunata e Fortunata er exterior de Jacinta.
FORTUNATA-E-JACINTA-II-WEB	Aguestes asenades escauhauen de tau sòrta eth cervèth dera reclausa, que, desvelhada, seguie imaginant delèris deth madeish se non de màger calibre.
FORTUNATA-E-JACINTA-II-WEB	Talhauen aguesti pensaments es visites de Maximiliano cada dijaus e dimenges, entre es quate e es sies dera tarde.
FORTUNATA-E-JACINTA-II-WEB	Que vedie era joena damb gost qu’arribèssen aqueres visites, les demoraue e les desiraue, pr’amor que Maximiliano ère eth solet ligam efectiu qu’auie damb eth mon, e encara qu’eth sentiment religiós conquistèsse bèra causa en era, que non l’auie desligat des interèssi e des afeccions mondanes.
FORTUNATA-E-JACINTA-II-WEB	Per aguest costat pro que podie èster tranquil eth brave de Rubin, pr’amor que ne un solet còp, ne enes moments de màger fervor pietós, li passèc ara pecadora peth cap era idia de tornar-se santa damb fe intrantalhabla.
FORTUNATA-E-JACINTA-II-WEB	Vedie, donc, a Maximiliano damb gost, e enquia e tot se li hègen cuertes es ores ena sua companhia parlant de dòna Lupe e de Papitos, o hènt calculs aunèsti sus eveniments qu’auien d’arribar.
FORTUNATA-E-JACINTA-II-WEB	Qu’ei cèrt que fisicament er apreciable gojat la desengustaue; mès que tanben ei vertat que s’anaue acostumant ada eth, qu’es sòns defèctes non li semblauen ja tan grani e qu’era gratitud anaue calant-se prigondament ena sua amna.
FORTUNATA-E-JACINTA-II-WEB	Se hège examen de consciéncia, trapaue qu’ena question der amor ath sòn redemptor auie guanhat plan pòc; mès era afeccion e era estimacion èren solide màger, e sustot, çò qu’auie creishut e s’auie arrefortilhat en sòn pensament ère era convenença de maridar-se entà ocupar un lòc aunorat en mon.
FORTUNATA-E-JACINTA-II-WEB	A viatges se preguntaue damb sinceritat d’a on e com l’auie vengut er renfortiment d’aquera idia; mès que non sabie autrejar-se responsa.
FORTUNATA-E-JACINTA-II-WEB	Dilhèu ère qu’eth silenci e era patz d’aquera vida hègen néisher e desvolopar-se en era era facultat deth sen?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Erós entre toti es mortaus se sentie eth brave estudiant de Farmacia, en veir qu’era sua estimada non refusaue era idia de balhar per acabada era quarentena e pressar eth maridatge.
FORTUNATA-E-JACINTA-II-WEB	Plan que òc, era sua amna deuie ja èster mès neta qu’ua patena.
FORTUNATA-E-JACINTA-II-WEB	Çò de pejor ère qu’eth pèc de Nicolás, tàs cinc mesi d’èster era gojata en convent, didie que non ere pro e qu’aumens les caleria demorar un an.
FORTUNATA-E-JACINTA-II-WEB	Maximiliano s’emmaliciaue, e dòna Lupe, consultada sus er ahèr, balhèc eth sòn permís favorable ara gessuda.
FORTUNATA-E-JACINTA-II-WEB	Encara que dus o tres còps, amiada peth sòn nebot auie visitat ath basilisc, non auie pògut desnishar s’ère ja ben desliurada des taques moraus, mès era volie practicar, coma è dit abans, era sua facultat educadora, e tot çò que se tardèsse en auer a Fortunata jos era sua jurisdiccion, arturaue eth gran experiment.
FORTUNATA-E-JACINTA-II-WEB	Se maufidaue un shinhau era senhora dera eficàcia des instituts religiosi entà dreçar ara gent torçuda.
FORTUNATA-E-JACINTA-II-WEB	Çò qu’aprenien aquiu, didie, qu’ère er art de dissimular es sues fautes damb formes ipocrites.
FORTUNATA-E-JACINTA-II-WEB	En mon, en mon, ath miei des circonstàncies ei a on se corregissen es defèctes, jos ua direccion sabenta.
FORTUNATA-E-JACINTA-II-WEB	Qu’ei plan sant e plan bon qu’ath raquitisme se l’apliquen es reconstituents; mès dòna Lupe opinaue que non valen entad arren se non van acompanhadi der exercici ar aire liure e dera gimnastica, e aquerò ère çò qu’era volie aplicar, eth mon, era vida, e ath còp, principis.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Damb es Josefinas que non auie Fortunata cap relacion.
FORTUNATA-E-JACINTA-II-WEB	Qu’eren totes mainades de cinc a dètz o dotze ans, que s’estauen a despart en tot ocupar es crambes dera façada.
FORTUNATA-E-JACINTA-II-WEB	Minjauen abans qu’es autes en madeish minjador, e baishauen entath uart a ua ora desparièra qu’es Filomenas.
FORTUNATA-E-JACINTA-II-WEB	Tot eth maitin qu’èren es mainades dident a còr es sues leçons, damb ua votz cadenciada e planhosa que s’entenie en tota era casa.
FORTUNATA-E-JACINTA-II-WEB	Pes tardes cantauen tanben era doctrina.
FORTUNATA-E-JACINTA-II-WEB	Entà vier ena glèisa, gessien totes deth sòn apartament en processon, de dues en dues, damb un mocador nere en cap, e se calauen ath costat deth presbitèri comandades pes dues monges mèstres.
FORTUNATA-E-JACINTA-II-WEB	Coma que Fortunata hège cada dia naues amistats entre es Filomenas, me cau mentar-ne aciu a dues d’aguestes, dilhèu es mès joenes, que se distinguien pes sues exagerades manifestacions religioses.
FORTUNATA-E-JACINTA-II-WEB	Ua d’eres qu’ère lèu ua mainada, plan fina, ròia, e auie ua polida votz.
FORTUNATA-E-JACINTA-II-WEB	Cantaue en còr es estriuets de plan dobtós gust que damb eri se celebraue era preséncia deth Diu Sacramentat.
FORTUNATA-E-JACINTA-II-WEB	Se cridaue Belen, e pendent eth temps que s’auie estat aquiu balhèc mòstres deth sòn desir d’esmenda.
FORTUNATA-E-JACINTA-II-WEB	Es sòns pecats que non deuien èster guairi, pr’amor qu’ère fòrça joena; mès siguessen quini siguessen, era mainada semblaue prèsta a non deishar ena sua amna ne tralha d'eri, sivans era vida de gosset qu’amiaue, es granes peniténcies que hège e eth delèri que se consagraue as prètzhèts de pietat.
FORTUNATA-E-JACINTA-II-WEB	Se didie qu’auie estat corista de sarsuela, passant d’aquiu a pejor vida, enquia qu’ua man caritatiua la treiguec deh lim entà botar-la en aqueth segur lòc.
FORTUNATA-E-JACINTA-II-WEB	Inseparable d’aguesta qu’ère era Felisa, de mès edat, tanben de tipe fin e coma de senhoreta, sense èster-ne.
FORTUNATA-E-JACINTA-II-WEB	Ambdues s’amassauen tostemp que podien, trabalhauen en madeish encastre e minjauen en pròpri plat, formant ua parelha indissolubla enes ores de léser.
FORTUNATA-E-JACINTA-II-WEB	Era procedéncia de Felisa qu’èra plan desparièra dera dera sua amigueta.
FORTUNATA-E-JACINTA-II-WEB	Que non auie pertanhut ath teatre senon d’ua manèra indirècta, pèr èster puncèla d’ua actritz famosa, e en teatre trapèc tanben era sua perdicion.
FORTUNATA-E-JACINTA-II-WEB	Se la hec a vier enes Micaelas dòna Guillermina Pacheco, que la cacèc, se pòt díder, enes carrèrs de Madrid, en tot lançar-li ua parelha d’, e sense mès motiu qu’era sua volontat, s’apoderèc d’era.
FORTUNATA-E-JACINTA-II-WEB	Guillermina que les gastaue atau, e çò que hec damb Felisa ac auie hèt damb fòrça d’autes, sense balhar explicacions ad arrés, d’aqueth atemptat contra es drets individuaus.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se volien veir incomodades a Felisa e Belen, non calie senon parlar-les de tornar en mon.
FORTUNATA-E-JACINTA-II-WEB	Que se n’auien desliurat!
FORTUNATA-E-JACINTA-II-WEB	Aquiu s’estauen tant erosament, e non s’en brembauen de çò qu’auien deishat ath darrèr senon entà plànher as maleroses qu’encara èren enes ungles deth dimòni.
FORTUNATA-E-JACINTA-II-WEB	Que non n’auie en tota era casa, exceptat des monges, de mès pregadores.
FORTUNATA-E-JACINTA-II-WEB	Se les auessen deishat, que non aurien gessut dera capèra en tot eth dia.
FORTUNATA-E-JACINTA-II-WEB	Es longui exercicis pietosi des diferentes epòques der an, coma era octaua de Corpus, sermons de Quareme, flors de Maria, que les ère pòc.
FORTUNATA-E-JACINTA-II-WEB	Belen botaue damb tau afogament es sues qualitats musicaus ath servici de Diu, que cantaue cançonetes enquia quedar-se raucosa, e aurie cantat enquia morir.
FORTUNATA-E-JACINTA-II-WEB	Ambdues se cohessauen soent e li hègen preguntes ath capelhan sus dobtes plan subtils de consciéncia, en tot retirar-se en aquerò as estudiants esdegadi qu’aculen ath professor ena gessuda de classe entà que les esclarisquen un punt dificil.
FORTUNATA-E-JACINTA-II-WEB	Es monges qu’èren plan contentes d’eres, e encara que les agradaue veir tanta pietat, coma persones expèrtes e coneisheires dera joenessa, susvelhauen fòrça ara parelha, tient compde de qué jamès siguessen soletes.
FORTUNATA-E-JACINTA-II-WEB	Felisa e Belen, amassa tot eth dia, se desseparauen pes nets, donques qu’es sòns dormitòris èren diferents.
FORTUNATA-E-JACINTA-II-WEB	Es mairs desplegauen ua afogadura escrupulosa en desseparar pendent es ores de repaus ad aqueres qu’enes de trabalh auien era tendéncia d’amassar-se, aubedint es naturaus atraccions dera simpatia e der aveniment.
FORTUNATA-E-JACINTA-II-WEB	Es dades d’afeccion qu’amassauen a Fortunata damb Mauricia qu’èren fòrça estranhes, pr’amor qu’ara prumèra l’inspiraue terror era sua amiga quan ère en atac; l’anujauen es sues audàcies, e ça que la, bèth poder diabolic auie d’auer era Dura entà conquistar còrs, pr’amor qu’era auta simpatizaue damb era, mès que damb es autes e gaudie fòrça dera sua convèrsa intima.
FORTUNATA-E-JACINTA-II-WEB	La captivaue plan que òc era sua franquesa e aquera rapiditat de pensament entà trapar rasons qu’expliquèssen totes es causes.
FORTUNATA-E-JACINTA-II-WEB	Era fesomia de Mauricia, era sua expression de tristum e de gravetat, aqueth pallitge beròi, aquera guardada prigonda e ara demora la fascinauen, e d’aquerò venguie que l’auesse coma autoritat en qüestions d’amor e ena definicion dera morau plan estranha qu’ambdues professauen.
FORTUNATA-E-JACINTA-II-WEB	Un dia les botèren a lauar en uart.
FORTUNATA-E-JACINTA-II-WEB	Qu’èren en vestit de mecanica, sense tòques, sentent damb gust era piquèra deth solei e era frescor der aire sus es sòns còthi robusti.
FORTUNATA-E-JACINTA-II-WEB	Fortunata li hec ara sua amiga quauques confidéncies sus era sua pròplèu gessuda e sus era persona que s’anaue a maridar.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Moria!
FORTUNATA-E-JACINTA-II-WEB	A dòna Lupe la coneishi coma se l’auessa amainadat.
FORTUNATA-E-JACINTA-II-WEB	Quan la veigues, pregunta-li per Mauricia la Dura, e ja veiràs com me bote enes bromes.
FORTUNATA-E-JACINTA-II-WEB	A!, guairi sòs l’è hèt a vier!
FORTUNATA-E-JACINTA-II-WEB	A jo me criden la dura; mès ada era l’aurien de cridar era cu sarrat.
FORTUNATA-E-JACINTA-II-WEB	Gojata, qu’ei atau… (en díder aquerò mostraue ara sua amiga eth punh fòrtament sarrat).
FORTUNATA-E-JACINTA-II-WEB	Mès qu’ei hemna fòrça senada e se sap governar.
FORTUNATA-E-JACINTA-II-WEB	Tu qué te penses?
FORTUNATA-E-JACINTA-II-WEB	Qu’a milions amagadi en Banc e en Monte.
FORTUNATA-E-JACINTA-II-WEB	Que sap mès que Cánovas aguesta tia.
FORTUNATA-E-JACINTA-II-WEB	Ath nebot que l’è vist quauqui viatges.
FORTUNATA-E-JACINTA-II-WEB	Entení qu’ei pèc e que non servís entad arren.
FORTUNATA-E-JACINTA-II-WEB	Qu’ei milhor entà tu; ne que te l’auessen hèt per encargue, gojata.
FORTUNATA-E-JACINTA-II-WEB	Non li podies demanar a Diu que te queiguesse milhor ganga.
FORTUNATA-E-JACINTA-II-WEB	Tu hè cabau de çò que jo te diga, donques que me’n sai fòrça… tè, que me’n sai de vertat.
FORTUNATA-E-JACINTA-II-WEB	T’ac cau creir pr’amor que jo t’ac digui: s’eth tòn marit ei un simplet, voi díder, se se dèishe governar per tu e te cales tu es pantalons, que pòs cantar er alleluia, pr’amor qu’aquerò e èster ena glòria qu’ei madeish.
FORTUNATA-E-JACINTA-II-WEB	En viu interès qu’aguest dialòg auie entàs dues hemnes, a viatges es quate vigorosi braci caladi ena aigua s’arturauen, e es mans rogides deishauen en patz per un moment eth paquet de ròba negada, que sorrisclaue damb es bolhs deth sabon.
FORTUNATA-E-JACINTA-II-WEB	Botades ua dauant dera auta enes dus costats dera comada, se guardauen cara a cara en aqueri bracs intervaus de repaus, e dempús tornauen damb furor ath trabalh sense arturar per aquerò era lengua.
FORTUNATA-E-JACINTA-II-WEB	D’aquerò que non se’n parle, pr’amor que guarda… jo, un còp me marida, ne serè d’aunèsta.
FORTUNATA-E-JACINTA-II-WEB	Òc, qu’ei çò de milhor entà víuer ua… tant ampla, didec Mauricia.
FORTUNATA-E-JACINTA-II-WEB	Mès ve-te’n a saber com vieràn es causes… pr’amor qu’ua ditz: “desiri aquerò”, e dempús se met a hè’c e… paf!, çò qu’ua volie que gessesse peish que ges gargolha.
FORTUNATA-E-JACINTA-II-WEB	A tu que t’a vengut a veir Diu, gojata.
FORTUNATA-E-JACINTA-II-WEB	Pòs hèr rabiar ath gojat de Santa Cruz, pr’amor que tanlèu te veigue hèta ua persona decenta vierà entà tu coma un gat entara carn.
FORTUNATA-E-JACINTA-II-WEB	Cre-t’ac pr’amor que t’ac digui jo.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Té, tè; s’eth non se’n brembe ja ne deth sant deth mèn nòm.
FORTUNATA-E-JACINTA-II-WEB	Que non coneishes tu eth pati.
FORTUNATA-E-JACINTA-II-WEB	Ja veiràs se com non se passe aquerò.
FORTUNATA-E-JACINTA-II-WEB	Qué t’apòstes?
FORTUNATA-E-JACINTA-II-WEB	Òc, donques te deus pensar qu’ara madeish non ei en tot rondar-te.
FORTUNATA-E-JACINTA-II-WEB	Coma s’ac vedessa.
FORTUNATA-E-JACINTA-II-WEB	E me voleràs hèr creir tu a jo que non penses en eth!…
FORTUNATA-E-JACINTA-II-WEB	Quan ua ei embarrada entre tanta causa de religion, missa va e missa ven, sermon per naut sermon per baish, guardant tostemp era custòdia, alendant flaira de monges, entre lums e encensèrs, semble que li gessen a ua deth laguens totes es causes dolentes o bones qu’an passat en mon, coma es hormigues gessen deth horat quan s’acògue eth solei, e era religion çò que hè ei refrescar-li a ua er enteniment e botar-li eth còr mès trende.
FORTUNATA-E-JACINTA-II-WEB	Ahiscada per aguesta declaracion gessec Fortunata a revelar que, plan que òc, pensaue quauquarren, e quauques nets auie sòmis extravagants.
FORTUNATA-E-JACINTA-II-WEB	A viatges soniaue que caminaue pes portaus deth carrèr dera Fresa e… paf!
FORTUNATA-E-JACINTA-II-WEB	D’auti còps li venguie gessent deth Ministerio de Hacienda.
FORTUNATA-E-JACINTA-II-WEB	Degun d’aguesti lòcs auie cap significat enes sòns rebrembes.
FORTUNATA-E-JACINTA-II-WEB	Dempús soniaue qu’ère, era, era esposa e Jacinta era aimanta deth tau, uns còps abandonada, d’auti non.
FORTUNATA-E-JACINTA-II-WEB	Era aimanta qu’ère era que desiraue es mainatges e era esposa era que les auie.
FORTUNATA-E-JACINTA-II-WEB	Vai, que n’ei de divertit!, exclamèc Mauricia.
FORTUNATA-E-JACINTA-II-WEB	Qu’ei un bon còp.
FORTUNATA-E-JACINTA-II-WEB	Quines asenades!
FORTUNATA-E-JACINTA-II-WEB	Coma te digui, me semblaue qu’ac vedia.
FORTUNATA-E-JACINTA-II-WEB	Jo qu’èra era senhora dauant dera glèisa, era darrèr, e çò mès polit ei que jo non l’auia tissa, senon pietat, pr’amor que jo amainadaua un mainatge cada an, e era… ne aquerò…
FORTUNATA-E-JACINTA-II-WEB	Ena net a vier tornaua a soniar madeish, e de dia a pensà’c.
FORTUNATA-E-JACINTA-II-WEB	Vai, quins pairs!
FORTUNATA-E-JACINTA-II-WEB	Qué m’impòrte qu’era Jacinta ac hèsque tot entà auer un mainatge sense podè’c arténher, tant que jo…?
FORTUNATA-E-JACINTA-II-WEB	Tant que tu les as tostemp e quan volgues.
FORTUNATA-E-JACINTA-II-WEB	Voi díder que ja l’è auut e pro que lo poiria tornar a auer.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Plan!
FORTUNATA-E-JACINTA-II-WEB	E que non rabiarà pòc era auta quan veigue que çò qu’era non pòt, entà tu qu’ei coma cóser e cantar…
FORTUNATA-E-JACINTA-II-WEB	Gojata, non sigues pèga, non te rebaishes, non l’ages pietat, qu’era non l’auec de tu quan te panèc çò qu’ère tòn e plan tòn…
FORTUNATA-E-JACINTA-II-WEB	Mès ad aquera que neish prauba non se la respècte, e atau va eth mon.
FORTUNATA-E-JACINTA-II-WEB	Tostemp que li posques balhar un desengust, balha-lo-se, per vida deth plan sant piente…
FORTUNATA-E-JACINTA-II-WEB	Que non se n’arrisquen de tu pr’amor que neisheres prauba.
FORTUNATA-E-JACINTA-II-WEB	Trè-li çò qu’era t’a trèt, e bona net cargòlhs.
FORTUNATA-E-JACINTA-II-WEB	Fortunata non responec.
FORTUNATA-E-JACINTA-II-WEB	Aguestes paraules e d’autes semblables que Mauricia li solie díder, desvelhauen tostemp en era estimulacions d’amor e tribulacions que dormien en çò mès prigond dera sua amna.
FORTUNATA-E-JACINTA-II-WEB	En entener-les, un relampit glaciau li recorrie tot eth bigàs dera esquia, e sentie qu’es insinuacions dera sua companha s’acordauen damb sentiments qu’era auie plan sauvadi, coma se sauven es armes perilhoses.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Susprenudes per ua monja en aguesta saborosa convèrsa que les hège alentir eth trabalh, aueren de carar-se.
FORTUNATA-E-JACINTA-II-WEB	Mauricia balhèc era gessuda ara aigüa lorda, e Fortunata dauric era shèta tà que s’aumplisse eth com damb era aigua neta deth depaus de palastre.
FORTUNATA-E-JACINTA-II-WEB	Se pensarie qu’aquerò simbolizaue eth besonh d’amiar pensaments clars ath dialòg un shinhau impur des dues amigues.
FORTUNATA-E-JACINTA-II-WEB	Eth com se tardaue fòrça a aumplir-se, pr’amor qu’eth depaus auie pòca aigua.
FORTUNATA-E-JACINTA-II-WEB	Eth gran disc que transmetie ara bomba era fòrça deth vent, qu’ère aqueth dia plan guiterós, en tot botjar-se solet a estones damb indolenta majestat; e er aparelh, dempús de gemegar pendent un instant coma se trabalhèsse de mala encolia, quedaue inactiu ath miei deth silenci deth camp.
FORTUNATA-E-JACINTA-II-WEB	Qu’auien talents es dues recuelhudes de contunhar parlant, mès era monja non les deishaue de uelh e volec veir se com esclarien era ròba.
FORTUNATA-E-JACINTA-II-WEB	Dempús es amigues les calec separar-se, pr’amor qu’ère dijaus e Fortunata s’auie de vestir entà recéber era visita des de Rubin.
FORTUNATA-E-JACINTA-II-WEB	Mauricia se demorèc soleta estenent era ròba.
FORTUNATA-E-JACINTA-II-WEB	Maximiliano didec categòricament aquera tarde que damb er acòrd dera familha e damb er assentiment dera Superiora, en pròplèu mes de seteme se darie per acabada era reclusion de Fortunata, e aguesta gesserie entà maridar-se.
FORTUNATA-E-JACINTA-II-WEB	Es mairs non auien cap queisha d’era e laudauen era sua umilitat e era sua aubediéncia.
FORTUNATA-E-JACINTA-II-WEB	Que non se distinguie, coma Felisa e Belen, peth sòn arderós vam religiós, çò qu’indicaue manca de vocacion entara vida claustrau; mès complie es sòns déuers peth menut, e aquerò ère pro.
FORTUNATA-E-JACINTA-II-WEB	Qu’auie auançat fòrça en aquerò dera escritura e dera lectura, e se sabie de tira era doctrina cristiana, que damb era sua lum es Micaelas reputauen ara sua alumna pro alugada entà guidar-se pes caminòus drets o tortuosi deth mon; e n’èren segures de qué eth hèt d’auer aqueri principis les autrejaue as sues alumnes ua fòrça incredibla entà hèr cara a toti es dobtes.
FORTUNATA-E-JACINTA-II-WEB	En aquerò, que cau compdar damb era inclinacion, damb era esqueleta espirituau, damb aguesta formula intèrna e perdurabla dera persona, que sòl superar totes es transfiguracions epidermiques costades per ensenhament; mès, per çò que hège a Fortunata, cap des mairs, ne enquia e tot es que mès d’apròp l’auien tractat, auien motius entà creir que siguesse dolenta.
FORTUNATA-E-JACINTA-II-WEB	La tenguien coma de pòc enteniment, aubedienta e de bon governar.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mos cau díder qu’aquera tarde, quan Maximiliano li parlèc ara sua futura dera pròcha gessuda, es sentiments d’era experimentèren ua arreculada.
FORTUNATA-E-JACINTA-II-WEB	Gésser, maridar-se!…
FORTUNATA-E-JACINTA-II-WEB	En aqueth moment li semblaue eth sòn nòvi mès antipatic que jamès, e se n’encuedèc damb pòur qu’aqueres regions magnifiques dera beresa dera amna non auien estat desnishades per era ena solitud e santetat des Micaelas, coma l’auie anonciat Nicolás Rubin, a maugrat d’auer pregat tant e d’auer entenut plan tants sermons.
FORTUNATA-E-JACINTA-II-WEB	Pr’amor qu’aquerò que didie eth capelhan ena cadièra ère que mos cau hèr tot çò de possible entà sauvar-mos, que sigam bravi e que non pequem.
FORTUNATA-E-JACINTA-II-WEB	Tanben didie que s’a d’estimar a Diu sus totes es causes que Diu ei plan beròi en se, e tau coma era amna lo ve; mès era se pensaue que dejós de tot aquerò quedaue liure eth còr entar amor mondan, qu’aguest entre pes uelhs e pera simpatia, e non a arren a veir damb eth hèt de qué era persona estimada se retire o non se retire as sants.
FORTUNATA-E-JACINTA-II-WEB	D’aguesta sòrta queiguie per tèrra tota era doctrina deth prèire Rubin, que s’en sabie autant d’amor coma de herrar mosquits.
FORTUNATA-E-JACINTA-II-WEB	En resumit, qu’es sentiments dera pròcha entath sòn futur marit non auien cambiat en arren.
FORTUNATA-E-JACINTA-II-WEB	Ça que la, quan Maximiliano li didec que ja auie alistada era caseta que s’auien d’estar e li consultèc sus es mòbles que cromparie, aquera presumpcion e sentiments deth sòn larèr aunèst desvelhèc en anim de Fortunata era dignittat dera naua vida, se sentec possada entad aqueth òme que la redimie e la regeneraue.
FORTUNATA-E-JACINTA-II-WEB	Atau, donc, venguec a mostrar-se plan compladuda dera pròcha gessuda, e didec mil causes avientes per çò que tanhie as mòbles, ara vaishèra e enquia ara bataria dera codina.
FORTUNATA-E-JACINTA-II-WEB	Se dideren adiu plan erosi, e Fortunata se retirèc damb era ment hèta ad aqueth orde d’idies.
FORTUNATA-E-JACINTA-II-WEB	Un larèr aunèst e tranquil!…
FORTUNATA-E-JACINTA-II-WEB	Qu’ei çò qu’era auie desirat tostemp!…
FORTUNATA-E-JACINTA-II-WEB	S’ei que jamès auie auut afogadura peth luxe ne pera vida d’aparelh e perdicion!…
FORTUNATA-E-JACINTA-II-WEB	S’ei qu’eth sòn gust siguec tostemp era escurina e era patz, e eth sòn maudit destin l’amiaue entara publicitat e era inquietud!…
FORTUNATA-E-JACINTA-II-WEB	S’ei qu’era auie soniat tostemp de veder-se entornejada d’un rondèu petit de persones estimades, e víuer coma Diu mane, estimant as sòns e estimada d’eri, passant era vida sense afogadures!…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dempús de pensar fòrça en aquerò hec examen de consciéncia, e se preguntèc qué auie obtengut dera religion en aquera casa.
FORTUNATA-E-JACINTA-II-WEB	S’en çò que tocaue a encamardar-se des bereses dera amna auie auançat pòc, en aute orde qu’anaue guanhant.
FORTUNATA-E-JACINTA-II-WEB	Gaudie de cèrta patz espirituau, desconeishuda entada era en epòques anteriores, patz que solet trebolaue Mauricia lançant enes sues aurelhes ua frasa maligna.
FORTUNATA-E-JACINTA-II-WEB	E non siguec aquerò era soleta conquista, donques que tanben cuelhec en era era idia dera resignacion e eth convencement de qué mos cau cuélher es causes dera vida tau que venguen, recéber damb alegria aquerò que se mos autrege, e non aspirar ara realizacion complida e totau des nòsti desirs.
FORTUNATA-E-JACINTA-II-WEB	Aquerò l’ac didie aquera madeisha claretat essenciau, aquera idia blanca que gessie dera custòdia.
FORTUNATA-E-JACINTA-II-WEB	Çò de mau, ère qu’en aqueres longues ores, a viatges engüegiues, que passaue de jolhs dauant deth Sacrament, eth ròstre estropat en un gran vel coma se siguesse ua mosquitèra, era, era pecadora solie fixar-se mès ena custòdia, marc e continent dera sagrada forma, qu’ena forma madeisha, per çò des associacions d’idies qu’aquera jòia desvelhaue ena sua ment.
FORTUNATA-E-JACINTA-II-WEB	E arribaue a creder-se, era plan pèga, qu’era forma, era idia blanca, li didie damb lenguatge familhau e semblable ath sòn: “Non guardes tant aguest cercle d’aur e pèires que m’entornege, e guarda-me a jo que sò era vertat.
FORTUNATA-E-JACINTA-II-WEB	Jo que t’è autrejat eth solet ben que pòs demorar.
FORTUNATA-E-JACINTA-II-WEB	Encara que sigue pòc, qu’ei mès de çò que te merites.
FORTUNATA-E-JACINTA-II-WEB	Accèpta’c e non me demanes impossibles.
FORTUNATA-E-JACINTA-II-WEB	Te penses qu’èm aciu entà manar, per exemple, que s’altere era lei dera societat sonque perque a ua marmotòta coma tu li vengue de gust?
FORTUNATA-E-JACINTA-II-WEB	Er òme que me demanes ei un senhor de fòrça campanetes e tu ua prauba gojata.
FORTUNATA-E-JACINTA-II-WEB	Te semble aisit que Jo hèsca maridar as senhorets damb sirventes o qu’as gojates deth pòble les convertisca en senhores?
FORTUNATA-E-JACINTA-II-WEB	Quines causes se vos acodissen, hilhes!
FORTUNATA-E-JACINTA-II-WEB	E ath delà, pèga, qu’ei que non ves qu’ei maridat, maridat ena mia religion e enes mèns autars?, e damb qui!, damb ua des mies angelicaus hemnes.
FORTUNATA-E-JACINTA-II-WEB	Te semble que non i a qu’aveudar a un òme entà satisfèr er caprici d’ua pòcvau coma tu?
FORTUNATA-E-JACINTA-II-WEB	Qu’ei vertat que çò qu’a jo me conven, coma tu as dit, ei hèr-me a vier aciu a Jacinta.
FORTUNATA-E-JACINTA-II-WEB	Mès aquestes non son es tues crabes.
FORTUNATA-E-JACINTA-II-WEB	E imagina-te que me la hèsqui a vier, imagina-tet que se quede veude.
FORTUNATA-E-JACINTA-II-WEB	Cres que se va a maridar damb tu?
FORTUNATA-E-JACINTA-II-WEB	Plan, qu’està per tu.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’ei çò que Jo digui: semble qu’ètz totes lhòques, e qu’eth vici vos a secat eth cervèth.
FORTUNATA-E-JACINTA-II-WEB	Me demanatz ues asenades que sabi pas se com vos enteni.
FORTUNATA-E-JACINTA-II-WEB	Çò qu’impòrte qu’ei dirigir-se a Jo damb eth còr net e era intencion dreta, vos didec ager eth vòste capelhan, que solide non aurà endonviat era povora; mès, en fin, qu’ei un bon òme e sap era sua obligacion.
FORTUNATA-E-JACINTA-II-WEB	A tu, Fortunata, te guardè damb indulgéncia entre es hòraviades, pr’amor que viraues entà Jo es tòns uelhs bèth còp, e jo vedí en tu desirs d’emendament; mès ara, hilha, me gesses damb que òc, seràs aunèsta, tot çò d’aunèsta que Jo volga, tostemp que te balha er òme que t’agrade…
FORTUNATA-E-JACINTA-II-WEB	Vai quina gràcia…!
FORTUNATA-E-JACINTA-II-WEB	Mès, plan, que non me voi anujar.
FORTUNATA-E-JACINTA-II-WEB	Çò dit, qu’ei dit: que sò infinitament misericordiós damb tu, en tot autrejar-te un ben que non te merites, autrejant-te un marit aunèst que t’adòre, e encara repotegues e demanes mès, mès, mès…
FORTUNATA-E-JACINTA-II-WEB	Vaquí se per qué Un se canse de díder òc a tot…
FORTUNATA-E-JACINTA-II-WEB	Que non calculen non se n’encueden aguestes maleroses.
FORTUNATA-E-JACINTA-II-WEB	Decidís Un qu’a tau òme se l’acodisque era idia de regenerar-les e dempús vien eres botant inconvenents.
FORTUNATA-E-JACINTA-II-WEB	Ja gessen damb aquerò de qué a d’èster polit, ja damb aquerò d’èster Fulano e se non, non.
FORTUNATA-E-JACINTA-II-WEB	Hilhes dera mia amna, Jo que non posqui alterar es mies òbres ne hèr de mès e de mens damb es mies pròpries leis.
FORTUNATA-E-JACINTA-II-WEB	Que non ei eth temps entà òmes polidi!
FORTUNATA-E-JACINTA-II-WEB	Atau, donc, a resignar-se, hilhes mies, que per çò d’èster crabes non vos abandonarà eth vòste pastor; cuelhetz exemple des oelhes que damb eres vos estatz; e tu, Fortunata, arregraïs-me sincèrament eth ben immens que t’autregi e que non te merites, e dèisha-te de hèr coquilhons e de demanar laminadures, pr’amor qu’alavetz non te darè arren e tiraràs un aute còp entath monte.
FORTUNATA-E-JACINTA-II-WEB	Fortunata vederen qu’aguesta arrie.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’ei ua causa penibla entar istoriador veder-se obligat a hèr ua mencion de fòrça detalhs e circonstàncies totafèt mainadenques, e que mèsalèu an d’ahiscar ath mesprètz qu’ath curiosèr deth que lieg, pr’amor qu’encara que dempús se passe qu’aguesti detalhs an eth sòn encastre efectiu ena maquina des eveniments, non per aquerò semblen dignes de qué les hèsca a vier aciu en ua relacion veridica e grèu.
FORTUNATA-E-JACINTA-II-WEB	Vaquí, donc, se per qué me pensi que se n’arriràn aqueri que liegen aciu que Sor Marcela auie pòur as arrats; e non serà pro ahíger qu’era pòur dera espeadeta ère grana, espaventosa, en tot costar-li desagradius incidents e enquia derivacions tragiques.
FORTUNATA-E-JACINTA-II-WEB	S’era sentie ena solitud dera sua cèla eth rom rom deth maladit animau, ja non clucaue un uelh en tota era net.
FORTUNATA-E-JACINTA-II-WEB	Li venguie tau ràbia, que non podie ne tansevolh pregar, e era ràbia, mès que contra er arrat, qu’ère contra Sor Natividad, que s’auie entestat en qué non i auesse gats en convent, pr’amor qu’eth darrèr que i auec non participaue enes sues idies per çò que tanh ara neteja de toti es cornèrs dera casa.
FORTUNATA-E-JACINTA-II-WEB	En ua d’aqueres nets d’agost li balhèc eth petit rosegador tanta guèrra ara maireta, qu’aguesta se lheuèc de maitiada damb eth fèrm prepaus de caçar- lo e dar-li era mès terribla des leçons.
FORTUNATA-E-JACINTA-II-WEB	Qu’ère tant insolent eth tau, qu’enquia e tot damb eth dia clar se passejaue pera cèla fòrça tranquil e guardant a Sor Marcela damb es sòns uelhets neri e coquins.
FORTUNATA-E-JACINTA-II-WEB	Cridèc a Fortunata e a Mauricia, e en un virament de uelhs les botèc ath pas dera situacion.
FORTUNATA-E-JACINTA-II-WEB	Ambdues recuelhudes, mès que mès era Dura, que non volien ua auta causa.
FORTUNATA-E-JACINTA-II-WEB	O s’apoderauen der enemic, o eres non èren qui èren.
FORTUNATA-E-JACINTA-II-WEB	Baishèc Sor Marcela ena glèisa, e es dues hemnes comencèren era sua batalha.
FORTUNATA-E-JACINTA-II-WEB	Que non quedèc traste que non botgèssen, e entà desseparar deth sòn lòc era comòda, qu’ère molt pesanta, s’estèren en tot hèr esfòrci d’òmes pendent un quart d’ora, non acabant abans pr’amor qu’er arrir les bracaue es fòrces.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Pugèc era nana ena sua cèla, e eth sarabat des recuelhudes l’anonciaue peth camin es coquinaries de Mauricia, qu’amiaue er arrat viu ena man e espaurie damb eth as sues companhes.
FORTUNATA-E-JACINTA-II-WEB	Costèc un bon trabalh restablir er orde e que Mauricia aucisse ara victima e la lancèsse.
FORTUNATA-E-JACINTA-II-WEB	Sor Marcela manèc que li tornèssen a botar es trastes dera cèla tau qu’èren, e s’acabèc eth conde der arrat.
FORTUNATA-E-JACINTA-II-WEB	Londeman siguec un des mès calorosi d’aqueth ostiu.
FORTUNATA-E-JACINTA-II-WEB	Enes crambes que dauen tath Meddia qu’ère impossible parar, pr’amor que mancaue er aire tà alendar.
FORTUNATA-E-JACINTA-II-WEB	A on siguesse que daue eth solei, er ambient sec, quiet e cauhat usclaue.
FORTUNATA-E-JACINTA-II-WEB	Ne tansevolh es arrames mès nautes des arbes deth uart se botjauen, e eth disc de Parson, immobil, guardaue era immensitat coma un viston calhat e moribond.
FORTUNATA-E-JACINTA-II-WEB	De dotze a tres, se suspenie quinsevolh trabalh ena casa, donques que non auie còs ne esperit qu’ac resistisse.
FORTUNATA-E-JACINTA-II-WEB	Quauques monges se retirauen ena sua cèla entà hèr era meddiada; d’autes se n’anauen ena glèisa qu’ère eth lòc mès fresc dera casa, e seigudes enes bancs, apuant ena paret era sua esquia, o pregauen damb dromilhon, o hègen un petit sòn.
FORTUNATA-E-JACINTA-II-WEB	Es Filomenas queiguien tanben rendudes de cansament.
FORTUNATA-E-JACINTA-II-WEB	Quauques ues se n’anauen entàs sòns dormitòris, e d’autes s’estirauen en solèr dera sala de labors o dera escòla.
FORTUNATA-E-JACINTA-II-WEB	Es monges que les susvelhauen permetien aquera infraccion dera règla, pr’amor qu’eres tanpòc ac podien tier, e clucant doçament es uelhs e amanhagant-se en un placid extasi, sauvauen enes sues faccions, coma ua careta, er aspècte dera mèstra, qu’era sua obligacion ei mantier era disciplina.
FORTUNATA-E-JACINTA-II-WEB	Ena sala dera escòla i auie dus o tres grops de hemnes seigudes enes bancs, damb eth cap e eth bust descansant sus es taules.
FORTUNATA-E-JACINTA-II-WEB	Quauques ues roncauen damb tarrabastalh.
FORTUNATA-E-JACINTA-II-WEB	Era monja s’auie esclipsat tanben damb eth cap botat entà darrèr e era boca dubèrta.
FORTUNATA-E-JACINTA-II-WEB	En un des quadèrns d’estudi, dues recuelhudes susvelhauen: era ua qu’ère Belen, que liegie en sòn libre de pregaries, e era auta Mauricia la Dura, qu’auie eth cap inclinat sus eth quadèrn, emparant eth front en un punh barrat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mès dempús se n’encuedèc que çò que hège Mauricia ère plorar.
FORTUNATA-E-JACINTA-II-WEB	Era pecadora non responec arren; mès era auta podec observar qu’eth sòn ròstre ère tan banhat de lèrmes coma se l’auessen lançat peth cap un ferrat d’aigua, e es sòns uelhs alugadi e aquera grana umiditat egalauen eth ròstre de Mauricia ath dera Magdalena.
FORTUNATA-E-JACINTA-II-WEB	Atau, aumens, ac vedec Belen.
FORTUNATA-E-JACINTA-II-WEB	Tantes preguntes li hec aguesta e tanta afeccion li mostrèc, qu’a tot darrèr obtenguec era responsa dera prauba hemna desolada, que non semblaue auer consolacion ne cansar-se jamès de plorar.
FORTUNATA-E-JACINTA-II-WEB	Plan, donc, hilha, didec Belen damb aquera intonacion qu’auie aprenut e que tan ben s’acomodaue ara sua figura angelicau e as sues manères insinuantes, te cau saber qu’encara qu’es tòns crims siguessen tanti coma eth sable deth mar, Diu te les perdonarà se te n’empenaïsses.
FORTUNATA-E-JACINTA-II-WEB	A jo que non me pòt perdonar, a jo non, pr’amor qu’è estat molt miserabla, molt, e toti es pecats que i a, les è cometut jo…
FORTUNATA-E-JACINTA-II-WEB	Quines causes que dides, hemna, didec Belen fòrça apressada, en tot brembar-se’n de quan ère corista e representar-se damb terror era scèna dera Zarzuela; d’autes an hèt tanben pecats lègi, mès les an plorat coma tu, e ja son perdonades.
FORTUNATA-E-JACINTA-II-WEB	Mauricia amiaue un mocador ena man; mès damb era umiditat des plors e deth sudor, qu’ère ja coma ua pilòta.
FORTUNATA-E-JACINTA-II-WEB	Lo sarraue damb era man e se lo passaue per angoishat front.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Tè, qu’ei que Diu tòque eth còr quan ua mens s’ac pense.
FORTUNATA-E-JACINTA-II-WEB	Plora, hilha, dèisha’c anar tot, e non t’espaurisques…
FORTUNATA-E-JACINTA-II-WEB	Sabes se qué pòs hèr?
FORTUNATA-E-JACINTA-II-WEB	Deman te cohesses…
FORTUNATA-E-JACINTA-II-WEB	Qu’ei possible que se t’age quedat quauquarren entà díder e cohessar, donques que tostemps te quede bèra causa sense saber com, e aguesti potzi ei çò que mès tormente… ditz-ac, donc, tot, escura’c tot ben…
FORTUNATA-E-JACINTA-II-WEB	Atau ac hi jo, e enquia qu’ac hi non auí tranquillitat.
FORTUNATA-E-JACINTA-II-WEB	Dempús eth gosset de Satanàs me tormentaue entà resvenjar-se, e quan començaue era missa, a jo me semblaue que se lheuaue era cortina, e quan jo gessia a cantar, se me venguie ena boca aquerò de El Siglo, que ditz: qu’èm manequins viui…
FORTUNATA-E-JACINTA-II-WEB	E un dia lèu lèu non ac dèishi anar…
FORTUNATA-E-JACINTA-II-WEB	Params deth diable; mès que non podie damb jo ne damb era mia fe, e autant hi que lo botè en un punh, e ara, que gause a hè’c!, a que non gause?…
FORTUNATA-E-JACINTA-II-WEB	Ne peth mau de morir.
FORTUNATA-E-JACINTA-II-WEB	Coma mès paraules de consolacion li daue Belen, mès inconsolabla s’estaue era auta, e mès abondós ère er arriu des sues lèrmes.
FORTUNATA-E-JACINTA-II-WEB	Sor Antonia, era mair que governaue aquiu, se desvelhèc, e entà dissimular eth sòn descuet, hec un sorriscle, sense emmaliciar-se guaire damb es que dormien e dident que hège ua calor òrra.
FORTUNATA-E-JACINTA-II-WEB	Un instant dempús, Belen e era monja mormolhèren, plan que òc a prepaus de Mauricia, que guardauen.
FORTUNATA-E-JACINTA-II-WEB	Qu’auie Belen tot eth permís damb es senhores, per çò dera sua umilitat e devocion e pera diligéncia que venguie a condar-les guaire hègen e didien es sues companhes.
FORTUNATA-E-JACINTA-II-WEB	Qu’ère dimenge, e tàs quate tota era comunautat entrèc ena glèisa a on i auie ofici e sermon.
FORTUNATA-E-JACINTA-II-WEB	Es Filomenas ocupèren eth sòn lòc darrèr des monges, es ues e es autes damb es vels en cap.
FORTUNATA-E-JACINTA-II-WEB	Es Josefinas s’estauen ena cramba que hège de còr.
FORTUNATA-E-JACINTA-II-WEB	Belen e es autes cantaires entonauen innocentes romances, tant que se tardèc eth Manifiesto, qu’en eri se didie qu’auien eth pièch usclant en ahlames d’amor e d’autes candideses d’aguesta sòrta.
FORTUNATA-E-JACINTA-II-WEB	Era que tocaue er armonium hège enes moments de repaus uns ritornellos plan cursis.
FORTUNATA-E-JACINTA-II-WEB	Mès a maugrat d’aguestes profanacions artistiques, era gleiseta qu’ère plan polida, coma diderie Manolita, apacibla, misteriosa e relatiuament fresca, negada dera fragància des flors naturaus.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	A Fortunata li toquèc estar-se ath cant de Mauricia.
FORTUNATA-E-JACINTA-II-WEB	Conde, era que dempús siguec senhora de Rubin, qu’en un moment que guardèc ara sua companha, observèc a trauèrs deth sòn vel e deth d’era, ua expression tan particulara que se quedèc estonada.
FORTUNATA-E-JACINTA-II-WEB	Mauricia, en entrar, ploraue.
FORTUNATA-E-JACINTA-II-WEB	Mès ath cap d’ua estona mèsalèu semblaue arrir-se’n damb un contengut e satanic arrir.
FORTUNATA-E-JACINTA-II-WEB	Fortunata non podec compréner eth motiu d’aquerò, e se pensèc qu’era opacitat deth vel li desfiguraue era realitat dera cara dera sua parelha.
FORTUNATA-E-JACINTA-II-WEB	Tornèc a guardar damb dissimulacion, hènt veir que se viraue entà esforiar ua mosca, e… aquerò podie èster illusion, mès es uelhs de Mauricia semblauen dus bualhs.
FORTUNATA-E-JACINTA-II-WEB	En fin, tot que deuie èster apreension.
FORTUNATA-E-JACINTA-II-WEB	Pugèc D. Leon Pintado ena cagièra e lancèc un sermonàs plen des afectacions qu’eth tau tenguie ena sua oratòria.
FORTUNATA-E-JACINTA-II-WEB	Çò que didec aquera tarde ja ac auie dit d’auti viatges, e cèrtes frases non se li queiguien dera boca.
FORTUNATA-E-JACINTA-II-WEB	Tronèc, coma tostemp, contra es liurepensaires, que cridèc apostòls deth error dilhèu mil còps.
FORTUNATA-E-JACINTA-II-WEB	En gésser dera glèìsa, Fortunata hec, coma de costum, ua guardada entath public, qu’ère darrèr deth barramenta de husta, e vedec a Maximiliano, que non mancaue cap dimenge ad aquera amassada amorosa muda.
FORTUNATA-E-JACINTA-II-WEB	Lo vedec damb simpatia.
FORTUNATA-E-JACINTA-II-WEB	Vedie contenta que començauen a pèrder valor dauant des sòns uelhs es defèctes fisics der apreciable gojat.
FORTUNATA-E-JACINTA-II-WEB	Dilhèu serie aquerò es brotons der amor pera beresa dera amna!
FORTUNATA-E-JACINTA-II-WEB	Çò que mès padegaue a Fortunata qu’ère era esperança, cada còp mès fèrma, pr’amor qu’eth capelhan l’ac auie dit fòrça còps en confessonari, de qué quan se maridèsse e viuesse santament damb eth sòn marit ara ombra des leis divines e umanes, que l’auie d’estimar; mès non de quinsevolh manèra, senon damb vertadèr calor e escometuda dera amna.
FORTUNATA-E-JACINTA-II-WEB	Que tanben li didie aquerò era forma, era idia blanca embarrada ena custòdia.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Arribada era net, e recuelhudes es Josefinas en sòn dormitòri, es mairs permeteren qu’es Filomenas s’estèssen en uart enquia mes tard de çò acostumat, pr’amor de veir se gessie un shinhalet de fresca.
FORTUNATA-E-JACINTA-II-WEB	Qu’èren ja es nau, e era tèrra usclaue; er aire non se botjaue; es esteles semblauen mès pròches sivans eth treslús plan viu que ludien, e se’n vedie entre es granes e es mejanes màger quantitat, per çò que semble, des petites, autantes qu’ère coma un povàs d’argent esparjut sus aqueth blu plan intens.
FORTUNATA-E-JACINTA-II-WEB	Es recuelhudes formauen diuèrsi grops seigudes en solèr e ena escala de husta que comunique eth correder principau damb eth uart, e se treiguien es tòques pr’amor d’amendrir era calor dera pèth.
FORTUNATA-E-JACINTA-II-WEB	Quauques ues guardauen eth motor deth vent que seguie parat.
FORTUNATA-E-JACINTA-II-WEB	Ath bòrd der estanh qu’ei ath pè der aparelh, i auie tres hemnes, Fortunata, Felisa e dòna Manolita, seigudes sus eth mur de tòcho, gaudin dera frescor dera aigua pròcha.
FORTUNATA-E-JACINTA-II-WEB	Aqueth qu’ère eth milhor lòc; mès non ac didien, pr’amor qu’er egoïsme les hège pensar que se s’arremassauen aquiu totes es hemnes, er escàs frescor dera aigua se dividirie mès e tocarien a mens.
FORTUNATA-E-JACINTA-II-WEB	En costat opausat deth uart, qu’ère eth lòc mès desseparat e lèg, i auie un cubèrt, que jos d’eth se vedien tèsti uets o trincats, un molon de umús que semblaue cafè molut, dus cariòts, ferrats entà adaiguar e diuersi esturments de jardinaria.
FORTUNATA-E-JACINTA-II-WEB	En d’auti tempsi que i auec aciu ua tuta, e ena tuta un porcèth que s’elevaue damb es dèishes; mès er Ajuntament manèc trèir er animau de San Anton, e era tuta ère ueda.
FORTUNATA-E-JACINTA-II-WEB	Bèra ua se l’apressèc de forma burlesca; mès que non li podec trèir ua soleta paraula.
FORTUNATA-E-JACINTA-II-WEB	Qu’ère seiguda ar estil musulman, damb es braci queigudi, eth cap dret, mès napoleonica que jamès, era vista entà dauant damb ua vaga dispersion, mès coma persona soniadora que cogitosa.
FORTUNATA-E-JACINTA-II-WEB	Que semblaue empeguida o dilhèu se retiraue ad aqueri penitents de Hindostan que s’estan tants dies seguidi guardant eth cèu sense parpelejar, en un estat miei entre era guitèra e er extasi.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	La guardèc atentiuament, en tot preguntar-li se qué hège aquiu, en qué pensaue, e fin finau Mauricia despleguèc es pòts d’esfinx, e didec aguestes paraules que li costèren a Belen un corrent hered ena esquia:
FORTUNATA-E-JACINTA-II-WEB	N’ès segura de çò que dides?
FORTUNATA-E-JACINTA-II-WEB	T’ac juri per aguestes crotzes, didec era illuminada damb votz tremolosa, en tot punar-se es mans.
FORTUNATA-E-JACINTA-II-WEB	Que l’è vist…
FORTUNATA-E-JACINTA-II-WEB	Baishèc per aquiu, a on ei eth ventalh dera noria…
FORTUNATA-E-JACINTA-II-WEB	Baishaue ath miei d’ua lum… com t’ac poiria díder… d’ua lum que non te pòs imaginar… d’ua lum qu’ère, verbi gratia coma es mèus pures…
FORTUNATA-E-JACINTA-II-WEB	Coma es mèus!, repetic Belen sense compréner.
FORTUNATA-E-JACINTA-II-WEB	Donques… tan doça que…
FORTUNATA-E-JACINTA-II-WEB	Dempús venguec caminant, caminant entà aciu e se botèc aquiu, plan dauant.
FORTUNATA-E-JACINTA-II-WEB	Passèc entre vosates e vosates non la vedíetz.
FORTUNATA-E-JACINTA-II-WEB	Jo soleta la vedia…
FORTUNATA-E-JACINTA-II-WEB	Que non amiaue en braça ath Mainatge Diu.
FORTUNATA-E-JACINTA-II-WEB	Hec dus o tres passi mès e se posèc un aute còp.
FORTUNATA-E-JACINTA-II-WEB	Guarda, ves aquera peireta?, donques aquiu, e me guardaue…
FORTUNATA-E-JACINTA-II-WEB	Jo que non podia alendar.
FORTUNATA-E-JACINTA-II-WEB	Arren… mès ploraue en tot guardar-me…
FORTUNATA-E-JACINTA-II-WEB	Li queiguien ues lèrmes!…
FORTUNATA-E-JACINTA-II-WEB	Que non amiaue ath Mainatge Diu; semblaue que se l’auien panat.
FORTUNATA-E-JACINTA-II-WEB	Dempús se virèc entà darrèr e tornèc a passar entre vosates sense que la vedéssetz, enquia arribar en aqueth arbe…
FORTUNATA-E-JACINTA-II-WEB	Aquiu vedí a fòrça angelets que pujauen e baishauen, corre que correràs deth soc enquias arrames e… e des arrames enquiath soc… e dempús… ja non vedí arren…
FORTUNATA-E-JACINTA-II-WEB	Me demorè coma cèga… voi díder complètament cèga; que siguí ua estona sense veir bric, sense poder botjar-me.
FORTUNATA-E-JACINTA-II-WEB	Que sentia aciu, ath mèn laguens, ua causa…
FORTUNATA-E-JACINTA-II-WEB	Coma ua pena…
FORTUNATA-E-JACINTA-II-WEB	Coma pena non, un gust, un consolament…
FORTUNATA-E-JACINTA-II-WEB	S’apressèc alavetz Fortunata, e ambdues carèren.
FORTUNATA-E-JACINTA-II-WEB	Se son en secretets, me’n vau.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mauricia se lheuèc e caminant doçament se retirèc entara cramba a on dormie e auie era sua ròba.
FORTUNATA-E-JACINTA-II-WEB	Se pensèren es autes dues que se n’auie anat entath lhet, e se demorèren aquiu hènt comentaris sus er estranh cas, que Belen li condèc a Fortunata peth menut.
FORTUNATA-E-JACINTA-II-WEB	Belen ac credie o hège veir qu’ac credie, Fortunata non.
FORTUNATA-E-JACINTA-II-WEB	Mès de pic vederen que Dura tornaue e se seiguie de nauèth sus eth molon d’umús.
FORTUNATA-E-JACINTA-II-WEB	La guardèren damb maufidança e s’aluenhèren.
FORTUNATA-E-JACINTA-II-WEB	Còp sec sonèc en uart un a!
FORTUNATA-E-JACINTA-II-WEB	Totes es recuelhudes guardauen eth disc, que s’auie botjat solemnament, hènt dus torns e posant-se un aute còp.
FORTUNATA-E-JACINTA-II-WEB	Mès eth motor non hec dempús que miei torn, e un aute còp parat.
FORTUNATA-E-JACINTA-II-WEB	Era tija de hèr carrinclèc un instant, e es qu’èren ath cant der estanh enteneren en çò de mès prigond dera bomba ua regurgitacion leugèra.
FORTUNATA-E-JACINTA-II-WEB	Era canoada escopic un garguilh d’aigua, e tot demorèc dempùs ena madeisha quietud absoluda e desesperanta.
FORTUNATA-E-JACINTA-II-WEB	Belen s’auie botat a parlar en votz baisha damb ua monja cridada Sor Facunda, qu’ère era saberuda dera casa, fòrça liejuda e escrita, bontadosa e innocenta enquiar arràs, directora de totes es foncions extraordinàries, crambèra dera Vèrge e de totes es imatges qu’auien bèra ròba que botar-se, fòrça estimada des Filomenas e encara mès des Josefinas, e persona tan candida, que guaire li didien, mès que mès s’ère bon, s’ac avalaue coma se siguesse er Evangèli.
FORTUNATA-E-JACINTA-II-WEB	Qu’ei pro díder en laudança ara sancta simplicitas d’aguesta senhora, qu’enes sues confessions jamès auie arren de qué acusar-se, donques que ne tansevolh damb eth pensament auie pecat jamès; mès coma se pensaue qu’ère plan mespredós non aufrir absoludament arren ath tribunau dera peniténcia, escuralhaue eth sòn cervèth cercant bèra causa que podesse auer aumens ua flaireta de maudat, e escorcolhaue era sua consciéncia pr’amor de trèir ues causes tan subtiles e sense substància, qu’eth capelhan se n’arrie laguens dera sua sotana.
FORTUNATA-E-JACINTA-II-WEB	Coma qu’eth praube D. Leon Pintado auie de víuer d’aquerò, l’escotaue seriosament, e hège que cuelhie damb fòrça consideracion aqueri pecats que non auie cristian que les comprenesse…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Tau ère Sor Facunda, dauna illustra dera mès nauta aristocràcia, que deishèc riqueses e posicion entà calar-se en aquera vida, hemna petiteta, non guaire beròia, afabla e corau, fòrça inclinada a hèr-se estimar des joenes.
FORTUNATA-E-JACINTA-II-WEB	Qu’amiaue tostemp ath sòn darrèr, enes ores de léser, un revolum de mainades precòçament mistiques, preguntaires, pregaires e qu’era sua conducta, paraules e afogaments pertanhien ad aquerò que poderíem cridar eth piòc dera santetat.
FORTUNATA-E-JACINTA-II-WEB	Qu’ei de mau hèr saber-se’n de çò que se passèc en grop que formauen Sor Facunda e es sues amiguetes.
FORTUNATA-E-JACINTA-II-WEB	Sor Facunda, seguida deth sòn grop, s’apressèc a Mauricia, que guardèc pendent ua estona sense badar boca.
FORTUNATA-E-JACINTA-II-WEB	Qu’ère era malerosa hemna ena madeisha postura musulmana, eth cap emparat sus es jolhs.
FORTUNATA-E-JACINTA-II-WEB	Semblaue plorar.
FORTUNATA-E-JACINTA-II-WEB	Encara qu’ages estat fòrça dolenta non te penses que Diu te remís eth perdon”.
FORTUNATA-E-JACINTA-II-WEB	S’entenec un gran bram, e era reclusa mostrèc era sua cara negada de lèrmes.
FORTUNATA-E-JACINTA-II-WEB	Didec quauques paraules incomprensibles e farfalhoses, que d’eres Sor Facunda e era acompanhada non treigueren deguna substància.
FORTUNATA-E-JACINTA-II-WEB	De pic se lheuèc.
FORTUNATA-E-JACINTA-II-WEB	Eth sòn ròstre, ara claror dera lua, auie ua beresa grandosa qu’es circonstàncies non saberen apreciar.
FORTUNATA-E-JACINTA-II-WEB	Es sòns uelhs deishauen anar treslús d’inspiracion.
FORTUNATA-E-JACINTA-II-WEB	Se sarrèc eth pièch damb es dues mans en actitud semblabla ad aqueres qu’era escultura a botat en quauques imatges, e didec damb accent emocinant aguestes paraules:
FORTUNATA-E-JACINTA-II-WEB	Calant-se a córrer entàs escales damb grana rapiditat, lèu despareishec.
FORTUNATA-E-JACINTA-II-WEB	Sor Facunda parlèc damb es autes mairs.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata, que pòcs dies abans auie estat cambiada de lòc entath dormitòri qu’ère Mauricia, vedec qu’aguesta s’auie ajaçat vestida e descauça.
FORTUNATA-E-JACINTA-II-WEB	S’apressèc ada era e per çò dera sua raucosa respiracion se pensèc que dormie prigondament.
FORTUNATA-E-JACINTA-II-WEB	Que la preocupaue fòrça eth particular estat que se trapaue era sua amiga, e demoraue que se le passèsse lèu, coma d’auti atacs semblables, encara que de desparières caracteristiques.
FORTUNATA-E-JACINTA-II-WEB	Pendent fòrça temps s’estèc desvelhada, pensant en aquerò e en d’autes causes, e tàs dotze, quan en dormitòri e ena casa regnaue eth silenci e era patz, notèc que Mauricia se lheuaue.
FORTUNATA-E-JACINTA-II-WEB	Mès que non gosèc arturar-la ne parlar-li, pr’amor de non trebolar eth silenci deth dormitòri, illuminat per ua lum tan fèbla que li mancaue pòc entà escandir-se.
FORTUNATA-E-JACINTA-II-WEB	Mauricia trauessèc era estança sense hèr bronit, coma ua ombra, e se n’anèc.
FORTUNATA-E-JACINTA-II-WEB	Ara seguida Fortunata sentec dromilhon e s’esclipsaue; mès en aqueth estat trantalhant entre eth dormir e eth velhar, credec veir ara sua companha entrar un aute còp en dormitòri sense que se l’entenessen es passi.
FORTUNATA-E-JACINTA-II-WEB	Se metec dejós deth lhet, a on auie un còfre; escorcolhèc dempús entre es matalassi…
FORTUNATA-E-JACINTA-II-WEB	Dempús Fortunata non se n’encuedèc d’arren mès, pr’amor que s’esclipsèc de vertat.
FORTUNATA-E-JACINTA-II-WEB	Damb qui parlaue?
FORTUNATA-E-JACINTA-II-WEB	Damb arrés, donques qu’ère totafèt soleta.
FORTUNATA-E-JACINTA-II-WEB	Parla mès naut, que damb eth rambalh der òrgue non s’enten.
FORTUNATA-E-JACINTA-II-WEB	A!, ja compreni…
FORTUNATA-E-JACINTA-II-WEB	Pòs- te, tranquilla, qu’encara que m’aucisquen te lo harè a vier.
FORTUNATA-E-JACINTA-II-WEB	Pro se’n saberà de qui ei Mauricia la Dura, que non cranh ne a Diu… a, a, a…
FORTUNATA-E-JACINTA-II-WEB	Deishant anar ua riseta de dolenteria, se calèc escales enjós.
FORTUNATA-E-JACINTA-II-WEB	Qué diables li passaue en aqueth cervèth?…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se l’entenie un cèrt carrinclar de dents e quauque monosillab guturau que madeish podie èster senhau d’arrir que de ràbia.
FORTUNATA-E-JACINTA-II-WEB	Fin finau, arribèc paupant es parets enquiara pòrta dera capèra, e cercant era sarralha damb es mans, comencèc a arpar en hèr.
FORTUNATA-E-JACINTA-II-WEB	Era clau que non ère botada… “Moria, a on deu èster era condemnada clau!”, mormolhèc damb un bram de plan gran despièt.
FORTUNATA-E-JACINTA-II-WEB	Sagèc de daurir en tot servir-se dera fòrça e dera adretia.
FORTUNATA-E-JACINTA-II-WEB	Mès que ne ua ne era auta servien en aqueth cas.
FORTUNATA-E-JACINTA-II-WEB	Era pòrta dera sagrada encencha qu’ère ben barrada.
FORTUNATA-E-JACINTA-II-WEB	Contunhèc era malerosa exalant gemiments, coma es d’un gosset que s’a quedat dehòra dera sua casa e vò que lo daurisquen.
FORTUNATA-E-JACINTA-II-WEB	Dempús de mieja ora d’esfòrci en bades, se deishèc anar en lumedan dera pòrta, e inclinant eth cap s’esclipsèc.
FORTUNATA-E-JACINTA-II-WEB	Que siguec un d’aguesti sòmis que se retiren ara mòrt instantanèa.
FORTUNATA-E-JACINTA-II-WEB	Eth cap tumèc contra eth cant coma ua pèira que què, e era torçada postura que quedaue eth còs en quèir doblegant-se damb violéncia, siguec era encausa de que er alend se li dificultèsse, en tot produsir-se enes conduchs dera respiracion fiulets plan agudents, qu’ada eri les seguic uns arranguilhs coma de liquids que borissen.
FORTUNATA-E-JACINTA-II-WEB	Aconsomida prigondament, Mauricia hec aquerò que non auie pogut hèr desvelhada, e seguic era accion interrompuda per ua pòrta ben barrada.
FORTUNATA-E-JACINTA-II-WEB	Que li manquèc eth hèt reau, mès non era realitat deth madeish ena volontat.
FORTUNATA-E-JACINTA-II-WEB	Entrèc, donc, era hemnòta ena glèisa e aquiu podec caminar sense trebucs, pr’amor qu’era lampa der autar daue pro lum entà hèr eth camin.
FORTUNATA-E-JACINTA-II-WEB	Sense trantalhar se filèc de cap ar autar major, dident peth camin: “Que non te va a hèr cap mau, Deuet mèn; qu’ei que te vau a amiar damb era tua mair qu’ei aquiu dehòra plorant per tu e demorant que jo te trèiga…
FORTUNATA-E-JACINTA-II-WEB	Mès qué?…
FORTUNATA-E-JACINTA-II-WEB	Guarda qu’ei en tot demorar- te… tan beroiòta, ta polida… damb aqueth mantèl tot claufit d’esteles e es pès dessús deth biricornio dera lua…
FORTUNATA-E-JACINTA-II-WEB	Ja veiràs, ja veiràs qué ben te trèigui jo, polidet…
FORTUNATA-E-JACINTA-II-WEB	Qu’ei que t’estime fòrça; mès non me coneishes?…
FORTUNATA-E-JACINTA-II-WEB	Que sò Mauricia la Dura, sò era tua amigueta”.
FORTUNATA-E-JACINTA-II-WEB	Encara que caminaue plan ara prèssa, se tardaue fòrça temps d’arribar en autar, pr’amor qu’era capèra, qu’ère plan petita, s’auie tornat fòrça grana.
FORTUNATA-E-JACINTA-II-WEB	Aumens i auie mieja lèga dera pòrta enquiar autar…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Arribèc fin finau e pugèc es dus, tres, quate gradons, e li costaue tanta estranhesa veder-se en aqueth lòc guardant d’apròp era taula aquera caperada de fina e blanca tela, que s’estèc ua estona sense poder hèr eth darrèr pas.
FORTUNATA-E-JACINTA-II-WEB	Li venguec un arrir convulsiu quan botèc era man sus era pèira sagrada der autar… “Qui m’auie de díder…?
FORTUNATA-E-JACINTA-II-WEB	Ò, guarda Diu dera mia amna que jo… a, a, a!…”.
FORTUNATA-E-JACINTA-II-WEB	Separèc eth crucific qu’ei dauant dera pòrta deth sagrari, estirèc alavetz eth braç, mès coma que non i arribaue, l’anaue estirant mès e mès, enquia que de tantes estirades li hec mau eth braç…
FORTUNATA-E-JACINTA-II-WEB	A tot darrèr, gràcies a Diu, podec daurir era pòrta que solet tòquen es mans unhudes deth prèire.
FORTUNATA-E-JACINTA-II-WEB	Lheuant era cortineta, cerquèc un moment en misteriós, sant e venerat uet…
FORTUNATA-E-JACINTA-II-WEB	Ò!, que non i auie arren.
FORTUNATA-E-JACINTA-II-WEB	Cerca per aciu, cerca per aquiu e arren…
FORTUNATA-E-JACINTA-II-WEB	Se’n brembèc de qué non ère aqueth eth lòc que i a era custòdia, senon un aute mès naut.
FORTUNATA-E-JACINTA-II-WEB	Pugèc en autar, metec es pès ena pèira sagrada…
FORTUNATA-E-JACINTA-II-WEB	Cerca per aciu, cerca per aquiu…
FORTUNATA-E-JACINTA-II-WEB	A!, fin finau estramunquèren es sòns dits damb eth metallic pè dera custòdia.
FORTUNATA-E-JACINTA-II-WEB	Mès, be n’ère de hered, tan hered qu’usclaue.
FORTUNATA-E-JACINTA-II-WEB	Eth contacte deth metau arribèc ath long de tot eth bigàs dera esquia de Mauricia coma un corrent glaciau…
FORTUNATA-E-JACINTA-II-WEB	Trantalhèc.
FORTUNATA-E-JACINTA-II-WEB	Lo cuelherie, òc o non?.
FORTUNATA-E-JACINTA-II-WEB	Òc, mil còps òc.
FORTUNATA-E-JACINTA-II-WEB	Encara que se morisse, li calie complir.
FORTUNATA-E-JACINTA-II-WEB	Damb un suenh esquist e damb ua gran decision, agarrèc era custòdia baishant damb era per ua escala qu’abans non ère aquiu.
FORTUNATA-E-JACINTA-II-WEB	Orgulh e alegria neguèren era amna dera atrevida hemna en guardar ena sua pròpria man era representacion visibla de Diu…
FORTUNATA-E-JACINTA-II-WEB	Com ludien es arrais d’aur qu’enròden eth veire, e qué misteriosa e placida majestat era dera ostia plan pura, darrèr deth veire, blanca, divina e damb tot aquerò de persona, sense èster qu’ua substància de delicat pan!
FORTUNATA-E-JACINTA-II-WEB	Damb incredibla arrogància baishaue Mauricia, sense notar cap de pes.
FORTUNATA-E-JACINTA-II-WEB	Quilhaue era custòdia coma la quilhe eth prèire entà que l’adòren es fidèus… “Vedetz coma qu’è gosat?, pensaue.
FORTUNATA-E-JACINTA-II-WEB	Non didies que non podie èster?…
FORTUNATA-E-JACINTA-II-WEB	Donques que podec èster, moria!” Seguie pera glèisa de cap entà dauant.
FORTUNATA-E-JACINTA-II-WEB	Era plan pura ostia, encara que non auie cara, guardaue coma s’auesse uelhs… e era sacrilèga, en arribar jos eth còr, començaue a sénter pòur d’aquera guardada.
FORTUNATA-E-JACINTA-II-WEB	Tà casa damb era tua mama…!
FORTUNATA-E-JACINTA-II-WEB	Vertat qu’eth mainatge non plore e vò tornar damb era sua mama?…” Dident aquerò, gosaue abraçar contra eth sòn pièch era sagrada forma.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’auie despareishut tota sensacion dera materialitat dera custòdia; non quedaue que çò d’essenciau, era representacion, eth simbòl pur, e aquerò ère çò que Mauricia sarraue contra eth sòn pièch furiosament.
FORTUNATA-E-JACINTA-II-WEB	Non hèsques lhocaries…
FORTUNATA-E-JACINTA-II-WEB	Se me dèishes te perdonarè es tòns pecats, que son tants que non se pòden compdar; mès se t’encabòrnies en amiar-me, te condemnaràs.
FORTUNATA-E-JACINTA-II-WEB	Dèisha-me e non cranhes arren, que jo non li diderè arren a D. Leon ne as monges entà que non te pelegen…
FORTUNATA-E-JACINTA-II-WEB	Mauricia, gojata, qué hès?…
FORTUNATA-E-JACINTA-II-WEB	E arren mès…
FORTUNATA-E-JACINTA-II-WEB	Quina lhocaria!
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ara madeish l’ac consultarè a D. Leon.
FORTUNATA-E-JACINTA-II-WEB	Sor Narividad, qu’ère hemna de fòrça enteniment e ère acostumada as mainadenques afogadures dera sua companha, non hec qu’arrir damb bontat.
FORTUNATA-E-JACINTA-II-WEB	Que l’aurie dit a Sor Facunda: “be n’ès de pèga, hilha”; mès non li didec arren; e treiguent un manat de claus se n’anèc entath sauva-ròba.
FORTUNATA-E-JACINTA-II-WEB	Marcela auie baishat ara cèrca dera sua amiga.
FORTUNATA-E-JACINTA-II-WEB	Naut que non i é.
FORTUNATA-E-JACINTA-II-WEB	Enes dormitòris des Filomenas i auie fòrça activitat.
FORTUNATA-E-JACINTA-II-WEB	Totes se lauauen era cara e es mans, pelejant-se pera aigua, dident que se tu m’as trèt era tovalhòla o s’aguesta ei era mia aigua.
FORTUNATA-E-JACINTA-II-WEB	Ua auta treiguie de dejós deth lhet un croston de pan e començaue a minjar-lo-se.
FORTUNATA-E-JACINTA-II-WEB	Sor Antonia entraue, les manaue carar e les pressaue.
FORTUNATA-E-JACINTA-II-WEB	Que s’entenie era campaneta dera capèra.
FORTUNATA-E-JACINTA-II-WEB	Eth sacristan auie pistat diuèrsi còps pera rèisha dera sacristia que da tath vestibul dident successiuament: “Qu’encara non a vengut D. Leon…” “que ja ei aquiu D. Leon…” “Que ja ei en tot vestir-se”.
FORTUNATA-E-JACINTA-II-WEB	S’entenien ena part nauta es passi de tota era comunautat qu’anaue entath temple a assistir ara prumèra missa.
FORTUNATA-E-JACINTA-II-WEB	Dauant i anauen es Josefinas, endormiscades encara e badalhant, en tot possar-se es ues damb es autes.
FORTUNATA-E-JACINTA-II-WEB	Seguien es Filomenas damb un cèrt orde, es mès diligentes pressant as guiteroses.
FORTUNATA-E-JACINTA-II-WEB	A on i a fòrça hemnes qu’a d’auer aguest rumor de collègi, que se hè superior ara disciplina mès sevèra.
FORTUNATA-E-JACINTA-II-WEB	Entre parlòta e arridolets s’entenie eth mormolh aqueth: “Mauricia… sabetz?
FORTUNATA-E-JACINTA-II-WEB	Que vedec anet era pròpria figura dera Vèrge”.
FORTUNATA-E-JACINTA-II-WEB	Bè, hemna.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	T’ac prometi…
FORTUNATA-E-JACINTA-II-WEB	Pregunta-l’ac a Belen.
FORTUNATA-E-JACINTA-II-WEB	Tè!, ne que siguéssem pègues…
FORTUNATA-E-JACINTA-II-WEB	Era cara dera Vèrge?…
FORTUNATA-E-JACINTA-II-WEB	Vai…
FORTUNATA-E-JACINTA-II-WEB	Aiguardent.
FORTUNATA-E-JACINTA-II-WEB	Mès Sor Facunda e es deth sòn grop anauen escala enjós dident qu’eth hèt podie èster faus, e tanben que podie non èster-ne; e qu’eth hèt d’èster Mauricia fòrça pecadora non significaue arren, pr’amor que de d’autes plan mès pervèrses s’auie valgut Diu entàs sues finalitats.
FORTUNATA-E-JACINTA-II-WEB	Didec era missa D. Leon, que se retiraue ath pair rapiditat per çò dera velocitat que se daue.
FORTUNATA-E-JACINTA-II-WEB	Qu’auie estat prèire de tropa, e as monges non les acabaue de shautar era marciau diligéncia deth sòn capelhan.
FORTUNATA-E-JACINTA-II-WEB	Mès tard celebraue era missa D. Hildebrando, prèire francés des de bauèr, qu’ère tot çò de contrari de Pintado, donques qu’alongaue era missa enquia çò d’incredible.
FORTUNATA-E-JACINTA-II-WEB	Quan era comunautat gessie dera capèla, dòna Manolita, qu’auie entrat des darrères, sufocada, s’apressèc ara Superiora e li didec que Mauricia ère en uart sus eth molon d’umús.
FORTUNATA-E-JACINTA-II-WEB	Baishèren es recuelhudes entath refectòri tà préner eth chicolate delit damb ua lèsca de pan.
FORTUNATA-E-JACINTA-II-WEB	Ua animositat mondana regnaue en frugau esdejoar, e encara qu’es monges s’esdegauen entà mantier un orde de quartèr, non ac podien arténher.
FORTUNATA-E-JACINTA-II-WEB	Da-me eth tovalhon…
FORTUNATA-E-JACINTA-II-WEB	Te digui qu’ei era mia…
FORTUNATA-E-JACINTA-II-WEB	Vai!
FORTUNATA-E-JACINTA-II-WEB	Ai!, Sant Antòni, be n’ei de dur eth pan!…
FORTUNATA-E-JACINTA-II-WEB	Aguest plan qu’ei dera nòça de Sant Isidre.
FORTUNATA-E-JACINTA-II-WEB	Silenci!
FORTUNATA-E-JACINTA-II-WEB	Ara seguida començaue a distribuir-se tota aquera tropa hemnièra, coma es soldats que se reincorpòren as sòns respectius regiments.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’ère era Superiora parlant damb Sor Antonia ena pòrta d’ua cèla, quan arribèc fòrça aclapada ua reclusa, dident: “Que l’è manat que vengue e non vò vier.
FORTUNATA-E-JACINTA-II-WEB	M’a volgut pataquejar.
FORTUNATA-E-JACINTA-II-WEB	Se non m’auessa metut a córrer…!
FORTUNATA-E-JACINTA-II-WEB	Dempús cuelhèc un pilèr de lordères e me lo lancèc.
FORTUNATA-E-JACINTA-II-WEB	Era recuelhuda les mostrèc as mairs era sua espatla macada d’umús.
FORTUNATA-E-JACINTA-II-WEB	A on ei Sor Marcela?
FORTUNATA-E-JACINTA-II-WEB	Que se hèsque a vier era clau dera gossèra.
FORTUNATA-E-JACINTA-II-WEB	Aué qu’auram chinchirri-mancharras…
FORTUNATA-E-JACINTA-II-WEB	Qu’ei mès capvirada que jamès.
FORTUNATA-E-JACINTA-II-WEB	Que Diu mos age.
FORTUNATA-E-JACINTA-II-WEB	Era Superiora responec ad aquera riseta damb ua auta mens franca.
FORTUNATA-E-JACINTA-II-WEB	Tres o quate Filomenas des mès fòrtes baishèren entath uart damb era orde exprèssa de hèr-se a vier ara visionària.
FORTUNATA-E-JACINTA-II-WEB	Prauba hemna e qué perduda se bote!, observèc Sor Natividad laguens deth rondèu de monges que s’anaue formant.
FORTUNATA-E-JACINTA-II-WEB	Maus de nèrvis, e arren mès que maus de nèrvis.
FORTUNATA-E-JACINTA-II-WEB	Embarrar-la perque plore….
FORTUNATA-E-JACINTA-II-WEB	Eth cas, que meritaue examinar-se.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	E qué a a veir eth mètge?
FORTUNATA-E-JACINTA-II-WEB	En fin, sabi pas.
FORTUNATA-E-JACINTA-II-WEB	Qui mane, mane.
FORTUNATA-E-JACINTA-II-WEB	Mès me semblaue…
FORTUNATA-E-JACINTA-II-WEB	Aquerò que pòt èster causa fisica; mès, e se non ne siguesse?
FORTUNATA-E-JACINTA-II-WEB	Se de vertat Mauricia…
FORTUNATA-E-JACINTA-II-WEB	Que non ei que jo ac afirma; mès que tanpòc gosi remí’c.
FORTUNATA-E-JACINTA-II-WEB	Aqueth plorar seguit, qué pòt èster senon empenaïment?
FORTUNATA-E-JACINTA-II-WEB	Vè-te’n a saber es mieis que Diu aliste…
FORTUNATA-E-JACINTA-II-WEB	E se retirèc entara sua cèla.
FORTUNATA-E-JACINTA-II-WEB	Lèu lèu se meteren ua tumada Sor Facunda aluenhant-se e Sor Marcela que s’apressaue en rondèu, hènt bassacades e pataquejant eth solèr durament damb eth sòn pè de husta.
FORTUNATA-E-JACINTA-II-WEB	Eth sòn ròstre desgahonat pera ira qu’ère mès lèg que jamès; damb era prèssa qu’amiaue a penes podie alendar, e es prumères frases li gesseren dera boca trincades per anuèg.
FORTUNATA-E-JACINTA-II-WEB	Sant Antòni!…
FORTUNATA-E-JACINTA-II-WEB	Mès aguesta maudida com?…
FORTUNATA-E-JACINTA-II-WEB	Se semble aquerò…
FORTUNATA-E-JACINTA-II-WEB	Jesús m’ac age!
FORTUNATA-E-JACINTA-II-WEB	Que sò orrificada.
FORTUNATA-E-JACINTA-II-WEB	Mès quan…?
FORTUNATA-E-JACINTA-II-WEB	Qu’ei plan simple…
FORTUNATA-E-JACINTA-II-WEB	Guardatz.
FORTUNATA-E-JACINTA-II-WEB	Ara Superiora se l’escapèc, sense poder botar remèdi, un leugèr arridolet; mès de seguit tornèc a botar cara de pau.
FORTUNATA-E-JACINTA-II-WEB	E era nana correc entà on èren es recuelhudes, e çò madeish qu’auie dit a Sor Natividad l’ac repetic a Fortunata, sense botar fren ara sua ira: “S’aurà vist jamès tau coquinaria?…
FORTUNATA-E-JACINTA-II-WEB	Qué te semble?
FORTUNATA-E-JACINTA-II-WEB	Fortunata non didec arren e se botèc plan seriosa.
FORTUNATA-E-JACINTA-II-WEB	Dilhèu non l’estranhaue era declaracion dera monja.
FORTUNATA-E-JACINTA-II-WEB	Aubedint ad aguesta pugèc entath dormitòri ara cerca de pròves der òrre crim imputat ara sua amiga.
FORTUNATA-E-JACINTA-II-WEB	Se qué non veirie era!…
FORTUNATA-E-JACINTA-II-WEB	Mès, encara non vie?
FORTUNATA-E-JACINTA-II-WEB	Vos juri que non tornarà a hèr-ne cap auta.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era espeada se presentèc un aute còp en rondèu mostrant era enòrma clau dera gossèra; la mostraue coma se siguesse ua pistòla, damb menaça omicida.
FORTUNATA-E-JACINTA-II-WEB	Reaument qu’ère furiosa, e eth còp deth sòn pè dur sus eth solèr auie ua violéncia e sonoritat excepcionaus.
FORTUNATA-E-JACINTA-II-WEB	Alavetz entrèc Fortunata hènt- se a vier ua botelha, que de seguit l’agarrèc Sor Marcela.
FORTUNATA-E-JACINTA-II-WEB	Botèc dempús eth sòn nas camús ena boca dera botelha, dident damb planhosa intonacion: “Que non a deishat senon era flaira…
FORTUNATA-E-JACINTA-II-WEB	Briganta!, ja te foteria jo beuenda…” Deth nas dera espeada passèc eth còs deth delicte ara de Sor Natividad e d’aguesta a d’auti nassi pròchi, resultant, dera apreciacion dera tofa, màger severitat en comentari deth crim.
FORTUNATA-E-JACINTA-II-WEB	Que s’a calat ua bona glopassada… exclamèc era Superiora.
FORTUNATA-E-JACINTA-II-WEB	Com deu estar aguest còs damb tot aguest liquid ardent!
FORTUNATA-E-JACINTA-II-WEB	Jamès mos auie arribat ua causa atau.
FORTUNATA-E-JACINTA-II-WEB	Qu’ac apraiaram, ac apraiaram.
FORTUNATA-E-JACINTA-II-WEB	Que baishaue ja, decidida a abreujar era arreculada der acte de justícia, quan s’entenec un gran revolum.
FORTUNATA-E-JACINTA-II-WEB	Es tres hemnes qu’auien anat ara cerca dera delinqüenta, passauen deth uart entath pati pera porteta verda, hugent espaurides e dant votzes de panic.
FORTUNATA-E-JACINTA-II-WEB	Que sonèc en aguesta pòrta eth patac d’un fòrt còp de pèira.
FORTUNATA-E-JACINTA-II-WEB	Aguaïtèren es mairs ena parabanda deth correder que queiguie sus eth pati, e vederen campar a Mauricia, descauça, era cabeladura esperluada, era guardada arderosa e hòraviada, e totes es aparences, ara fin, d’ua hòla.
FORTUNATA-E-JACINTA-II-WEB	Que non… guardatz…
FORTUNATA-E-JACINTA-II-WEB	Qu’ei que jo soleta me’n posqui gésser… indiquèc era Superiora, en tot hèr veir qu’ère era hemna entath cas.
FORTUNATA-E-JACINTA-II-WEB	Damb jo que non jògue.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se botèc Mauricia en un bot en cornèr de dauant deth correder, e d’aquiu estant les guardèc damb insoléncia, treiguent e estirant era lengua, e hènt mimaròtes e gèsti plan indecents.
FORTUNATA-E-JACINTA-II-WEB	Es monges e es recuelhudes, qu’en enténer eth rambalh gesseren en grop enes correders deth principau e deth dusau estatge, s’estarnèren en sorriscles.
FORTUNATA-E-JACINTA-II-WEB	Semblaue que s’en.honsaue eth mon.
FORTUNATA-E-JACINTA-II-WEB	Diu mèn, quin sarabat!
FORTUNATA-E-JACINTA-II-WEB	E as exclamacions de naut responie era mala pèça damb crits sauvatges.
FORTUNATA-E-JACINTA-II-WEB	Ues s’ajocauen amagant-se darrèr dera parabanda quan venguie era pèira; d’autes pistauen eth cap pendent un moment e lo tornauen a amagar.
FORTUNATA-E-JACINTA-II-WEB	Es projectils que se hègen soents, e damb eri es votzes d’aquera endemoniada hemna.
FORTUNATA-E-JACINTA-II-WEB	Que semblaue ua amazòna.
FORTUNATA-E-JACINTA-II-WEB	Amiaue un pitrau miei descubèrt, eth còs deth vestit estarnat e era cabeladura cuerta li foetaue era cara en aqueri movements de balestaire que hège damb eth braç dret.
FORTUNATA-E-JACINTA-II-WEB	Era sua mina les semblaue òrra as senhores monges; mès qu’estaue beròia de vertat, e mès capinauta, viril e napoleonica que jamès.
FORTUNATA-E-JACINTA-II-WEB	Sor Marcela sagèc de baishar valerosa, mès as tres gradons li cuelhec pòur e hec repè entà naut.
FORTUNATA-E-JACINTA-II-WEB	Era sua cara filipina s’auie botat de color de mostarda anglesa.
FORTUNATA-E-JACINTA-II-WEB	Per ua rèisha dera sacristia que da tath pati, campèc era cara deth sacristan e ara seguida era de D. Leon Pintado.
FORTUNATA-E-JACINTA-II-WEB	Dues monges qu’èren de torn ena portaria apareisheren tanben per ua auta hièstra baisha; mès sonque veder- les Mauricia comencèc tanben a lançar-les pèires.
FORTUNATA-E-JACINTA-II-WEB	Arren, que les calec retirar-se.
FORTUNATA-E-JACINTA-II-WEB	Espaurides es maleroses, voleren demanar ajuda.
FORTUNATA-E-JACINTA-II-WEB	En aqueth moment piquèc ena pòrta deth convent, e entrèc ua senhora, de visita, que passèc entath salon, e en saber-se’n de çò que se passaue pistèc tanben ena hièstra baisha.
FORTUNATA-E-JACINTA-II-WEB	Qu’ère Guillermina Pacheco, que se senhèc en veir era tragèdia que s’auie format aquiu.
FORTUNATA-E-JACINTA-II-WEB	Mès tu…!
FORTUNATA-E-JACINTA-II-WEB	Mauricia…!
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Compde…guarda qu’ei ua fèra…
FORTUNATA-E-JACINTA-II-WEB	Vaquí, vaquí era jòia que mos as hèt a vier…
FORTUNATA-E-JACINTA-II-WEB	Retira-te, per Diu, guarda qu’ei hòla e non s’està de…
FORTUNATA-E-JACINTA-II-WEB	Qué parelha ne qué parelha?, didec Guillermina emmaliciada.
FORTUNATA-E-JACINTA-II-WEB	Mauricia!…
FORTUNATA-E-JACINTA-II-WEB	Qué te cau?
FORTUNATA-E-JACINTA-II-WEB	Se l’arribe a cuélher la nafre.
FORTUNATA-E-JACINTA-II-WEB	Mès non, que non ei arren”.
FORTUNATA-E-JACINTA-II-WEB	Es monges orrificades lheuauen es sues mans entath cèu; quauques ues plorauen; En aquerò, D. Leon Pintado auie dubèrt damb non pòc de trabalh era rèisha dera sacristia; sautèc en pati, soleta manèra de comunicar-se damb eth convent dès era sacristia, e lançant-se sus Mauricia l’agarrèc des dus braci.
FORTUNATA-E-JACINTA-II-WEB	Mès Pintado qu’auie mans de hèr, encara qu’ère de pòca enventida, e un còp lançat en eroïsme, non solet tenguec a Mauricia, senon que li fotèc dus sonors lampits.
FORTUNATA-E-JACINTA-II-WEB	Era scèna qu’ère repugnanta.
FORTUNATA-E-JACINTA-II-WEB	Darrèr deth prèire gessec tanben eth sòn escolan, e tant qu’es dus apraiauen ara Dura, es monges, en veir dominat ar enemic, se risquèren a baishar e acodiren entà Guillermina, que damb eth mocador se secaue era sang dera sua leugèra herida.
FORTUNATA-E-JACINTA-II-WEB	Damb ua cèrta tranquillitat, e mès alègra qu’anujada, era fondadora les didec as sues amigues: “Vai, que se passen ues causes…!
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Arren, botatz-la ara madeish en carrèr, e que se’n vage enquiath darrèr lunfèrn, qu’ei a on li cau estar-se”.
FORTUNATA-E-JACINTA-II-WEB	Don Leon, non la mautractetz”, didec era Superiora.
FORTUNATA-E-JACINTA-II-WEB	Saumet…!
FORTUNATA-E-JACINTA-II-WEB	Un prèire pataquejant a ua… senhora…!
FORTUNATA-E-JACINTA-II-WEB	Que li hèsquen a vier era sua ròba, cridèc Sor Natividad.
FORTUNATA-E-JACINTA-II-WEB	Lèu, lèu.
FORTUNATA-E-JACINTA-II-WEB	Que me semble mentida que la veigua gésser…
FORTUNATA-E-JACINTA-II-WEB	Mauricia ja non se defenie.
FORTUNATA-E-JACINTA-II-WEB	Baishatz-lo, hilhes baishatz-lo, didec deth pati estant era Superiora, guardant entà naut e ja remetuda era serenor que daue tostemp es sues ordes.
FORTUNATA-E-JACINTA-II-WEB	Fortunata baishèc un paquet de ròba, e recuelhent es bòtes, l’ac dèc tot a Mauricia, ei a díder, l’ac botèc ath dauant.
FORTUNATA-E-JACINTA-II-WEB	Era espaventosa scèna descrita qu’auie impressionat desagradiuament ara joena, que sentec prigonda pietat pera sua amiga.
FORTUNATA-E-JACINTA-II-WEB	S’es monges l’ac auessen permetut, dilhèu era aurie padegat ara bèstia.
FORTUNATA-E-JACINTA-II-WEB	Mès, hilha, com t’as botat!…
FORTUNATA-E-JACINTA-II-WEB	Dehòra d’aciu, ramèleta… dehòra o te…
FORTUNATA-E-JACINTA-II-WEB	Deishatz-la, deishatz-la, didec era Superiora.
FORTUNATA-E-JACINTA-II-WEB	Tath carrèr, e s’a acabat.
FORTUNATA-E-JACINTA-II-WEB	En botar-se de pès semblèc que recuperaue part deth sòn furor.
FORTUNATA-E-JACINTA-II-WEB	Es bòtes, es bòtes.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era mala hemna ac recuelhec tot.
FORTUNATA-E-JACINTA-II-WEB	Gullermina la guardèc sevèrament.
FORTUNATA-E-JACINTA-II-WEB	Qu’anaue descauça, cuelhudes es bòtes pes cordons.
FORTUNATA-E-JACINTA-II-WEB	Botatz-vos es bòtes, li cridèc era Superiora.
FORTUNATA-E-JACINTA-II-WEB	Ne peth mau de morir!
FORTUNATA-E-JACINTA-II-WEB	Adishatz…
FORTUNATA-E-JACINTA-II-WEB	Natividad as sues companhes, tapant-se es sues aurelhes.
FORTUNATA-E-JACINTA-II-WEB	Li dauriren totes es pòrtes, en tot daurir-les de land en land, e amagar-se ath sòn darrèr, coma enes pòrtes dera plaça de toros tà que gesque era fèra ena plaça.
FORTUNATA-E-JACINTA-II-WEB	Era darrèra qu’escambièc quauques paraules damb era siguec Fortunata, que la seguic enquiath vestibul botjada de pietat e amistat, e enquia li volec arrincar bèra declaracion d’empenaïment.
FORTUNATA-E-JACINTA-II-WEB	Mès era auta qu’ère cèga e sorda; non se n’encuedaue d’arren, e li balhèc ara sua amiga tau possada, que se non s’empare ena paret què en redon en solèr.
FORTUNATA-E-JACINTA-II-WEB	Gessec capinauta, lançant entà un costat e un aute guardades d’orgulh e mesprètz.
FORTUNATA-E-JACINTA-II-WEB	Quan vedec eth carrèr, es sòns uelhs s’aluguèren damb treslús d’alegria e cridèc: “Ai, eth carrèr dera mia amna!” Estenec e barrèc es braci, coma s’en eri volesse sarrar amorosament tot çò que vedien es sòns uelhs.
FORTUNATA-E-JACINTA-II-WEB	Alendèc dempús damb fòrça, se posèc guardant trebolada per toti es costats, coma eth taure quan ges ena plaça.
FORTUNATA-E-JACINTA-II-WEB	Dempús, orientant-se, se filèc plan decidida passeg enjós.
FORTUNATA-E-JACINTA-II-WEB	Qu’ère causa de veir aquera hemnòta descauça, estarnada, peluda, deishant anar des sòns uelhs feresa, damb un paquet jos eth braç e es bòtes penjant d’ua man.
FORTUNATA-E-JACINTA-II-WEB	Es pòques persones que passauen per aquiu, la guardèren damb estonament.
FORTUNATA-E-JACINTA-II-WEB	En arribar ath cant des magasèms dera Vila, passèc peth costat de quauqui gojats, escampaires, qu’èren seigudi damb es sòns cariòts damb es escampes ena man.
FORTUNATA-E-JACINTA-II-WEB	Que l’aueren toti eri coma persona de pòca causa e se meteren a arrir dauant dera sua cara napoleonica.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	En tot estarnar-se ath còp d’estupid arrir, passèc de long.
FORTUNATA-E-JACINTA-II-WEB	As escampaires que les hec aquerò fòrça gràcia, e botant-se en marcha damb es cariòts per dauant e es escampes sus eri, seguiren darrèr de Mauricia, coma ua acompanhada de burlesca artilharia, hènt un tapatge de mil dimònis e tirant-li bala rasa de grossieretats e escarnis.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fin finau s’acordèc que Fortunata gesserie deth convent, entà maridar-se, ena dusau quinzena de seteme.
FORTUNATA-E-JACINTA-II-WEB	Eth dia senhalat qu’ère ja plan pròche, e s’eth pensament dera reclausa non s’auie familiarizat encara d’ua manèra determinanta damb era naua vida que la demoraue, non auie cap de dobte de qué li calie maridar-se, en tot compréner que non auem d’aspirar a çò de milhor, senon acceptar eth ben possible qu’enes sabents lòts dera Providéncia mos tòque.
FORTUNATA-E-JACINTA-II-WEB	Enes darrères visites, Maxi non parlaue que dera proximitat dera sua felicitat.
FORTUNATA-E-JACINTA-II-WEB	Li condèc un dia que ja auie cuelhut era casa, ua cramba preciosa deth carrèr de Sagunto, apròp dera sua tia; un aute dia l’entretenguec en tot condar-li es detalhs deliciosi dera installacion.
FORTUNATA-E-JACINTA-II-WEB	Que ja s’auien crompat lèu toti es mòbles.
FORTUNATA-E-JACINTA-II-WEB	Dòna Lupe, qu’ère unica entad aguestes causes, recorrie diadèrament es rebaishes anonciades en La Correspondencia, aquerint gangues e mès gangues.
FORTUNATA-E-JACINTA-II-WEB	Eth lhet de matrimòni que siguec era soleta causa que se cuelhec en magasèm; mès dòna Lupe lo treiguec tant apraiat, qu’ère coma de segona man.
FORTUNATA-E-JACINTA-II-WEB	E non sonque auien ja casa e mòbles, senon tanben mossa.
FORTUNATA-E-JACINTA-II-WEB	Torquemada les recomanèc ua que servie entà tot e que codinaue fòrça ben, hemna de mejana edat, formau, neta e senada.
FORTUNATA-E-JACINTA-II-WEB	Pro que se podie díder d’era qu’ère tanben ua ganga coma es mòbles, donques qu’eth servici ère plan mau en Madrid, plan mau.
FORTUNATA-E-JACINTA-II-WEB	Se cridaue Patricia, mès Torquemada li didie Patria, pr’amor qu’ère òme tant aganit qu’estauviaue enquia e tot es letres, e ère amic des abreviacions entà estauviar saliuèra quan parlaue e tinta quan escriuie.
FORTUNATA-E-JACINTA-II-WEB	Ua auta tarde li balhèc Maxi ua beròia suspresa.
FORTUNATA-E-JACINTA-II-WEB	Quan Fortunata entrèc en convent, es paperetes de jòies e ròba de luxe qu’èren empenhades quedèren en poder deth joen, que se prepausèc desliurar aqueri objèctes tanlèu auesse mejans entad aquerò.
FORTUNATA-E-JACINTA-II-WEB	Plan, donc, que ja li podie anonciar ara sua estimada damb fòrça gòi que quan entrèsse ena naua casa, traparie en era es pèces de vestir e d’ornament qu’era malerosa auie lançat en mar eth dia deth sòn naufragi.
FORTUNATA-E-JACINTA-II-WEB	Plan que òc, es jòies l’auien shautat fòrça a dòna Lupe per çò de riques e elegantes, e der abric de velot didec que damb ues petites reformes serie ua pèça esplendida.
FORTUNATA-E-JACINTA-II-WEB	Aquerò l’amièc, plan, a parlar der eretatge.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que ja ère proprietari d’immòbles, e valie mès aquerò qu’es sòs truca truquet.
FORTUNATA-E-JACINTA-II-WEB	E a prepaus der eretatge, tanben li condèc qu’entre eth sòn frair màger e dòna Lupe auie surgentat rambolhosi desavens.
FORTUNATA-E-JACINTA-II-WEB	Juan Pablo tenguec tota era sua part en pagar es deutes que lo devorauen e un descubèrt qu’auie deishat ena administracion carlista.
FORTUNATA-E-JACINTA-II-WEB	E coma eth capitau der eretage non l’ère pro, auie gosat demanar prestada ua quantitat a dòna Lupe, que s’enventic e li didec tantes causes!…
FORTUNATA-E-JACINTA-II-WEB	En fin, qu’aueren ua fòrta peleja, e d’alavetz ençà non se parlauen tia e nebot, e aguest se n’auie anat a víuer damb ua aimanta.
FORTUNATA-E-JACINTA-II-WEB	Un aute dia parlèren dera casa, qu’ère preciosa, damb vistes plan beròies.
FORTUNATA-E-JACINTA-II-WEB	Deth balcon deth gabinet s’artenhie veir un shinhalet eth Depósito d’aigües; papèrs naui, cramba estucada, carrèr tranquil, pòqui vesins, dus quartos en cada estatge, e solet auie principau e dusau.
FORTUNATA-E-JACINTA-II-WEB	Ad aguesti auantatges s’ahigie eth d’èster tot fòrça a man: dejós era carboèra, a quate canes carnisseria, e ena cantoada pròcha botiga d’oltramarins.
FORTUNATA-E-JACINTA-II-WEB	Que non se les podie desbrembar er important ahèr dera carrèra de Rubinius vulgaris.
FORTUNATA-E-JACINTA-II-WEB	A mejans de seteme s’auie examinat dera soleta classa que li mancaue entà aprovar eth darrèr curs, e tanlèu podesse cuelherie eth grad.
FORTUNATA-E-JACINTA-II-WEB	Plan que òc, entrarie coma practicant ena botiga de Samaniego, qu’ère grèument malaut, e se se morie, era veuda aurie de fidar a dus licenciats era espleita dera farmacia.
FORTUNATA-E-JACINTA-II-WEB	Maxi entrarie solide de dusau, damb eth temps arribarie a èster prumèr, e fin finau patron der establiment.
FORTUNATA-E-JACINTA-II-WEB	En fin, que tot anaue ben e er avier les arrie.
FORTUNATA-E-JACINTA-II-WEB	Aguestes causes dauen a Fortunata alegria e esperança, ahiscant es sentiments de patz, orde e regularitat domestica qu’auien neishut en era.
FORTUNATA-E-JACINTA-II-WEB	Damb ajuda dera rason, ahiscaue ena sua pròpria volontat era direccion aquera, e s’alegraue d’auer casa, nòm e dignitat.
FORTUNATA-E-JACINTA-II-WEB	Dus dies abans dera gessuda, se cohessèc damb eth pair Pintado; confession longa, revision generau de consciéncia dès es temps mès luenhants.
FORTUNATA-E-JACINTA-II-WEB	Era preparacion que siguec coma era d’un examen de grad, e eth capelhan cuelhec aqueth cas damb grana sollicitud e atencion.
FORTUNATA-E-JACINTA-II-WEB	Aquiu a on era penitenta non podie arribar damb era sinceritat, arribaue eth penitenciari damb es sues preguntes de gancho.
FORTUNATA-E-JACINTA-II-WEB	Qu’ère gat vielh en aqueth mestièr.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	L’autregèc conselhs sans e practics, li hec veir damb evidents exemples, quauqui uns en ton umoristic, era perdicion que se hè a vier era creatura se se dèishe amiar pes sentits, e li diboishèc es auantatges d’ua vida de continéncia e modéstia, deishant de cornèr era supèrbia, eth desorde e es apetits.
FORTUNATA-E-JACINTA-II-WEB	Baishant des nautades espirituaus en terren dera filosofia utilitària, Don Leon li mostrèc ath sòn penitent que comportar-se ben ei tostemp auantatjós, qu’ara longa eth mau, encara que vengue acompanhat de capitades brilhantes, acabe per clauar ena creatura un cèrt grad de penalitat sense demorar es dera auta vida, que tostemp son infalibles.
FORTUNATA-E-JACINTA-II-WEB	Se trapatz bèth dia per aquiu as persones qu’en aquera passada vida vos arrosseguèren tara perdicion, pensatz que son hantaumes, ombres, atau coma sone, e ne tansevolh les guardetz.” A tot darrèr, rebrembant-li era devocion ara plan Santa Vèrge, coma un exercici saludable der esperit e ua predisposicion as bones accions.
FORTUNATA-E-JACINTA-II-WEB	Era penitenta se demorèc fòrça contenta, e eth dia que hec era comunion se vedec damb ua tranquillitat que jamès auie sentut.
FORTUNATA-E-JACINTA-II-WEB	Er adiu des monges que siguec plan emotiu.
FORTUNATA-E-JACINTA-II-WEB	Fortunata se metec a plorar.
FORTUNATA-E-JACINTA-II-WEB	Es sues companhes Belen e Felisa la punèren, en tot regalar-li estampetes e midalhes, assegurant-li que pregarien per era.
FORTUNATA-E-JACINTA-II-WEB	Dòna Manolita se mostrèc envejosa e desconsolada.
FORTUNATA-E-JACINTA-II-WEB	Era tanben gesserie, donques que sonque ère aquiu per enganha; lèu se veirien clares es causes, e eth saumet deth sòn marit vierie a demanar-li perdon e a trèir-la d’aqueth embarrament.
FORTUNATA-E-JACINTA-II-WEB	Sor Marcela, Sor Antonia, era Superiora e es autes mairs se mostrèren fòrça afables damb era, en tot assegurar qu’ère des recuelhudes que les auien dat mens problèmes.
FORTUNATA-E-JACINTA-II-WEB	Li dideren adiu damb sentiment de veder-la gésser; mès autrejant-li felicitacions pera sua nòça e eth bon finau qu’auie auut era sua reclusion.
FORTUNATA-E-JACINTA-II-WEB	Ena sala demorauen Maximiliano e dòna Lupe, que la recuelheren e se la heren a vier en un coche de loguèr.
FORTUNATA-E-JACINTA-II-WEB	Qu’ère convengut per auança amiar-la entara casa deth nòvi, causa reauments un shinhau irregulara; mès coma qu’era non auie en Madrid parents, aumens coneishudi, dòna Lupe non vedec ua solucion milhor entath problèma deth lotjament.
FORTUNATA-E-JACINTA-II-WEB	Era nòça aurie lòc eth deluns 1er.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que sentie era senhora de Jàuregui eth gòi inefable der escultor eminent que l’autregen un tròç de cera e li diden que la modele çò de milhor que sàpie.
FORTUNATA-E-JACINTA-II-WEB	Es sues aptituds educatiues qu’auien ja matèria mofla que tier-se.
FORTUNATA-E-JACINTA-II-WEB	D’ua sauvatge en tota era extension dera paraula, formarie ua senhora, en tot hèr-la ara sua imatge e semblança.
FORTUNATA-E-JACINTA-II-WEB	Que l’ac auie d’ensenhar tot, educacion, lenguatge, conducta.
FORTUNATA-E-JACINTA-II-WEB	Mentre mès praubetat d’educacion mostraue era alumna, mès gaudie era mèstra damb es perspectiues e illusions deth sòn plan.
FORTUNATA-E-JACINTA-II-WEB	Aqueth madeish maitin, quan esdejoauen, qu’auec ja era escadença, damb tant d’alegria ena sua amna coma dignitat en sòn ròstre, de començar a aplicar es sòns ensenhaments.
FORTUNATA-E-JACINTA-II-WEB	Hilha, te cau acostumar a parlar coma Diu vò”.
FORTUNATA-E-JACINTA-II-WEB	Volie dòna Lupe que Fortunata se prestèsse a arreconeisher-la coma directora des sues accions de morau e sociaus, e mostraue des prumèrs moments ua severitat non exemptada de tolerància, coma ei pròpri de professors que saben era sua obligacion de tira.
FORTUNATA-E-JACINTA-II-WEB	Se l’assignèc ua abitacion ath cant dera cramba dera senhora, e que li servie ad aguesta de sauva-ròba.
FORTUNATA-E-JACINTA-II-WEB	I auie aquiu tantes anticalhes e tants trastes, qu’era ostatjada a penes se podie botjar; mès dus dies se passen de quinsevolh manèra.
FORTUNATA-E-JACINTA-II-WEB	Pendent aqueri dus dies, se trapaue era joena fòrça intimidada dauant dera qu’auie d’èster era sua tia, pr’amor qu’aguesta non baishaue deth trespès ne cessaue enes sues correccions; e pòqui còps daurie era boca Fortunata sense qu’era auta deishèsse d’avertir-li bèra causa, ja sigue per çò dera prononciacion, ja pera manèra de comportar-se, en tot mostrar-se tostemp autoritària, encara que damb estudiada doçor.
FORTUNATA-E-JACINTA-II-WEB	Consideraue que quan siguesse ena sua casa, se desliurarie d’aqueth tutolatge embestiant, sense tumar, plan que òc, pr’amor que dòna Lupe li semblaue, ath delà, ua hemna de grana utilitat, que sabie fòrça causes e conselhaue quauques causes qu’èren plan senades.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Shordauen a Fortunata es visites que, sivans era, sonque venguien per curiosèr.
FORTUNATA-E-JACINTA-II-WEB	Dòna Silvia non auie pogut resistir eth curiosèr e se calèc ena casa eth madeish dia qu’era nòvia gessec deth convent.
FORTUNATA-E-JACINTA-II-WEB	Eth dia a vier siguec Pepita Morejon, esposa de D. Basilio Andrés de la Caña, e ambdues li semblèren a Fortunata impertinentes e entremeteires.
FORTUNATA-E-JACINTA-II-WEB	Era sua finesa li semblèc afectada, coma de persones ordinàries que s’entèsten en non semblà’c.
FORTUNATA-E-JACINTA-II-WEB	Es visites li dauen boni compliments pera nòça.
FORTUNATA-E-JACINTA-II-WEB	Enes uelhs se les liegie aguest pensament: “Vai, quina ganga era vòsta!”.
FORTUNATA-E-JACINTA-II-WEB	Era senhora de D. Basilio repetic era visita eth dusau dia.
FORTUNATA-E-JACINTA-II-WEB	Qu’anaue vestida de ròba de seda mau apraiada, en tot voler hèr-se a veir.
FORTUNATA-E-JACINTA-II-WEB	Que se hec fòrça pegosa; volie intimar e laudaue era beresa dera nòvia, ua manèra indirècta d’exprimir es deficiéncies dera madeisha en orde morau.
FORTUNATA-E-JACINTA-II-WEB	Ua auta visita notabla siguec era de Juan Pablo, que se hec a vier eth sòn frair.
FORTUNATA-E-JACINTA-II-WEB	Dòna Lupe e eth màger des Rubin non se parlauen dempús dera peleja qu’aueren en repartir-se er eretatge.
FORTUNATA-E-JACINTA-II-WEB	Damb grana suspresa dera nòvia, Juan Pablo siguec afectuós damb era.
FORTUNATA-E-JACINTA-II-WEB	Semblaue que volie hèr rabiar ara sua tia, en tot autrejar-li era sua benvolença ara persona que d’era auie dit tantes dolenteries.
FORTUNATA-E-JACINTA-II-WEB	Pendent era visita, que non siguec braca, se seiguec Fortunata en bòrd d’ua cagira, coma ua campanharda, un shinhau empeguida e sense saber qué díder entà sostier ua convèrsa damb un òme que s’exprimie tan ben.
FORTUNATA-E-JACINTA-II-WEB	En dider-se adiu, Juan Pablo li sarrèc fòrtament es mans, dident-li que vierie ara nòça.
FORTUNATA-E-JACINTA-II-WEB	Dempús anèren tia e neboda a veir era casa matrimoniau.
FORTUNATA-E-JACINTA-II-WEB	Dòna Lupe li mostrèc un a un es mòbles, en tot hèr-li a notar guaire bons èren, e qu’eth sòn plaçament, dispausat per era, non podie èster mès acertat.
FORTUNATA-E-JACINTA-II-WEB	Eth judici sus cada part dera casa e sus es trastes e era sua distribucion lo daue ja per auança dòna Lupe, de sòrta qu’era auta non li calèsse díder que: “òc… ei vertat”…
FORTUNATA-E-JACINTA-II-WEB	En tornar, ja auançada era tarde, ena casa de Raimundo Lulio, se tengueren a premanir diuèrses causes entà londeman.
FORTUNATA-E-JACINTA-II-WEB	Maximiliano auie anat a convidar a quauqui amics, e dòna Lupe gessec tanben dident que tornarie abans d’escurir.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que non auie mès companhia qu’era de Papitos, que s’escapaue dera codina entà meter-se ath costat dera senhoreta, qu’era sua beresa admiraue fòrça.
FORTUNATA-E-JACINTA-II-WEB	Eth pientat qu’ère era principau causa dera estupefaccion dera gojata, e aurie dat aguesta un dit dera man entà poder imitar-lo.
FORTUNATA-E-JACINTA-II-WEB	Se seiguec ath sòn costat e non se cansaue de contemplar- la, aumplint-se d’alegria quan era auta sollicitaue era sua ajuda, encara que solet siguesse entà çò de mès insignificant.
FORTUNATA-E-JACINTA-II-WEB	Alavetz piquèren ena pòrta; correc a daurir era polideta, e Fortunata non sabec çò que li passaue quan vedec entrar ena sala a Mauricia la Dura.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Eth sentiment que l’inspiraue aquera hemna enes Micaelas; era inexplicabla barreja de terror e atraccion se calèc en aqueth moment ena sua amna damb màger fòrça.
FORTUNATA-E-JACINTA-II-WEB	Mauricia li costaue pòur e ath còp ua simpatia irresistibla e misteriosa, coma se li suggerisse era idia de causes reprobables e ath madeish tamps agradables entath sòn còr.
FORTUNATA-E-JACINTA-II-WEB	Guardèc ara sua amiga sense parlar-li, e aguesta se l’apressèc arrint, coma se volesse díder: “Çò que mens te demoraues qu’ère veder-me ara aciu”.
FORTUNATA-E-JACINTA-II-WEB	De vertat qu’ès tu…?
FORTUNATA-E-JACINTA-II-WEB	E qué ben cauçada…!
FORTUNATA-E-JACINTA-II-WEB	Qué te pensaues tu?
FORTUNATA-E-JACINTA-II-WEB	Dempús li guardèc era cara.
FORTUNATA-E-JACINTA-II-WEB	Qu’ère plan esblancossida; es uelhs semblauen mès grani e astuts, estant ara demora enes sòns prigonds tohuts violats jos era celha dreta e nera.
FORTUNATA-E-JACINTA-II-WEB	Eth nas semblaue d’evòri, era boca mès accentuada e es dus plecs que la limitauen mès energics.
FORTUNATA-E-JACINTA-II-WEB	Tot eth ròstre revelaue malenconia e prigondor de pensament, aumens atau ac considerèc Fortunata sense poder exprimir eth perqué.
FORTUNATA-E-JACINTA-II-WEB	Amiaue Mauricia un mantèl nau e en cap un mocador de seda de faishes blu-turquin e ròi viu, devantau de petiti quarrats e pèlha de tartan, e ena man un paquet estacat damb un mocador pes quate puntes.
FORTUNATA-E-JACINTA-II-WEB	Ja vos è dit que non, repliquèc Papitos de mala manèra.
FORTUNATA-E-JACINTA-II-WEB	A tu non t’è preguntat, cocarèla, petofièra.
FORTUNATA-E-JACINTA-II-WEB	Papitos se n’anèc mormolhant.
FORTUNATA-E-JACINTA-II-WEB	Donques arren…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Quina manèra de parlar!
FORTUNATA-E-JACINTA-II-WEB	Corregis-te, hemna…
FORTUNATA-E-JACINTA-II-WEB	Te n’as desbrembat ja dera qu’armères en convent?
FORTUNATA-E-JACINTA-II-WEB	Vai, quin escandal!
FORTUNATA-E-JACINTA-II-WEB	Que me hec fòrça dò per tu.
FORTUNATA-E-JACINTA-II-WEB	Aqueth dia me botè malauta.
FORTUNATA-E-JACINTA-II-WEB	Gojata, non me parles…
FORTUNATA-E-JACINTA-II-WEB	Vai, que me capvirè de vertat.
FORTUNATA-E-JACINTA-II-WEB	Mès ua temptacion que la pòt auer quinsevolh.
FORTUNATA-E-JACINTA-II-WEB	E qué, didí fòrça asenades?
FORTUNATA-E-JACINTA-II-WEB	Jo non me’n brembi.
FORTUNATA-E-JACINTA-II-WEB	Qu’èra dehòra de jo, non sabia se qué hèja.
FORTUNATA-E-JACINTA-II-WEB	Sonque me’n brembi de que vedí ara Pura e a Limpia, e dempús volí entrar ena glèisa e cuélher eth plan Sant Sacrament… soniè que me minjaua era ostia…
FORTUNATA-E-JACINTA-II-WEB	Jamès m’auie cuelhut un atac tan fòrt, gojata…
FORTUNATA-E-JACINTA-II-WEB	Quines causes se l’acodissen a ua quan puge naut de tot dera cresta!
FORTUNATA-E-JACINTA-II-WEB	Cre-me, que t’ac digui jo: quan se me padeguèc eth sentit, qu’èra avergonhada…
FORTUNATA-E-JACINTA-II-WEB	Ath solet que li sauvaue rancura qu’ère ath capelhan.
FORTUNATA-E-JACINTA-II-WEB	Que me l’auria minjat a nhacades.
FORTUNATA-E-JACINTA-II-WEB	As senhores non.
FORTUNATA-E-JACINTA-II-WEB	Qu’auia talents de vier a demanar-les perdon; mès per aquerò dera dignitat non i anè.
FORTUNATA-E-JACINTA-II-WEB	Çò que mès me sabie degrèu qu’ère auer-li lançat ua tochada a dòna Guillermina.
FORTUNATA-E-JACINTA-II-WEB	Aquerò òc que non m’ac perdoni, non m’ac perdoni…
FORTUNATA-E-JACINTA-II-WEB	E l’è cuelhut tanta pòur, que quan la veigui vier peth carrèr, me rogisqui tota, e me’n vau per aute costat tà que non me veigue.
FORTUNATA-E-JACINTA-II-WEB	Ara mia fraia l’a dit que me perdone, vès?, e qu’encara sajarà de hèr quauquarren per jo.
FORTUNATA-E-JACINTA-II-WEB	Qu’ei qu’ès terribla, li didec Fortunana…
FORTUNATA-E-JACINTA-II-WEB	Tè, hemna, non me digues arren…
FORTUNATA-E-JACINTA-II-WEB	Pr’amor que dès que gessí des Micaelas non l’è tornat a tastar…
FORTUNATA-E-JACINTA-II-WEB	Que sò ara, coma qui ditz, ua auta.
FORTUNATA-E-JACINTA-II-WEB	Non voi estar-me damb era mia fraia, pr’amor que Juan Antonio e jo mos maridèrem ben; mès a persona decenta que non me guanhe arrés ara.
FORTUNATA-E-JACINTA-II-WEB	Cre- me, pr’amor que t’ac digui jo.
FORTUNATA-E-JACINTA-II-WEB	Que non lo tornarè a tastar.
FORTUNATA-E-JACINTA-II-WEB	E se non… ja ac veiràs.
FORTUNATA-E-JACINTA-II-WEB	E passant entà ua auta causa, ja sai que te marides deman.
FORTUNATA-E-JACINTA-II-WEB	Com te n’as sabut?
FORTUNATA-E-JACINTA-II-WEB	Aquerò, aciu jo…
FORTUNATA-E-JACINTA-II-WEB	Que tot se sap, repliquèc era Dura, damb malícia.
FORTUNATA-E-JACINTA-II-WEB	Vai, que t’a tocat era lotaria.
FORTUNATA-E-JACINTA-II-WEB	Jo me n’alègri, pr’amor que t’estimi.
FORTUNATA-E-JACINTA-II-WEB	Qu’ère un boton.
FORTUNATA-E-JACINTA-II-WEB	Non creigues en bruisheries.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que non creiga?…
FORTUNATA-E-JACINTA-II-WEB	Que sembles pèga.
FORTUNATA-E-JACINTA-II-WEB	Quan ua se trape un boton, vò díder qu’a ua li va a arribar quauquarren.
FORTUNATA-E-JACINTA-II-WEB	S’eth boton ei coma aguest, blanc e damb quate trauquets, qu’ei bon senhau; mès s’ei nere e damb tres, mau.
FORTUNATA-E-JACINTA-II-WEB	Aquerò qu’ei ua asenada.
FORTUNATA-E-JACINTA-II-WEB	Gojata, qu’ei er Evangèli.
FORTUNATA-E-JACINTA-II-WEB	Ac è verificat fòrça còps.
FORTUNATA-E-JACINTA-II-WEB	Sabes ua causa?
FORTUNATA-E-JACINTA-II-WEB	Didec aquerò darrèr damb tau intencion, que Fortunata, qu’era sua ansietat creishie sense saber eth perqué, vedec darrèr deth sabes ua causa ua confidéncia d’extraordinària gravetat.
FORTUNATA-E-JACINTA-II-WEB	Qué?
FORTUNATA-E-JACINTA-II-WEB	Que t’uscles.
FORTUNATA-E-JACINTA-II-WEB	Qué vò díder que m’uscli?
FORTUNATA-E-JACINTA-II-WEB	Arren, hemna, que t’uscles, que l’as fòrça apròp.
FORTUNATA-E-JACINTA-II-WEB	Te shauten es causes clares, vertat?, donques guarda: que tornèc de Valencia plan brave e encamardadet de tu.
FORTUNATA-E-JACINTA-II-WEB	Çò que te didia, gojata, madeish siguec saber-se’n de qué ères enes Micaelas en tot hèr-te era catolica, que se l’aluguèc eth zèl, e totes es tardes passaue per aquiu en sòn featon.
FORTUNATA-E-JACINTA-II-WEB	Es òmes que son atau: çò qu’an lo mensprèden, e çò que ven sauvat damb clau e barrolh, aquerò, aquerò ei çò que les passe peth cap.
FORTUNATA-E-JACINTA-II-WEB	Tè, tè… didec Fortunata volent hèr-se veir serena.
FORTUNATA-E-JACINTA-II-WEB	Que ja ac veiràs.
FORTUNATA-E-JACINTA-II-WEB	Com que ja ac veirè?
FORTUNATA-E-JACINTA-II-WEB	Vai, qu’as ues causes…
FORTUNATA-E-JACINTA-II-WEB	Mauricia se metec a arrir damb aquera desinvoltura qu’ara sua amiga li semblaue era umor d’un polit e temptador dimòni.
FORTUNATA-E-JACINTA-II-WEB	Ath miei dera infernau arridalha, surgentaue aguesta frasa qu’a Fortunata li quilhèc es peus.
FORTUNATA-E-JACINTA-II-WEB	Mès qué?
FORTUNATA-E-JACINTA-II-WEB	Se guardèren ambdues.
FORTUNATA-E-JACINTA-II-WEB	Donques eth tau, que sap tirar peth camin deth miei.
FORTUNATA-E-JACINTA-II-WEB	Vai, qu’ei esdegat e executiu.
FORTUNATA-E-JACINTA-II-WEB	T’a format un param, qu’en eth vas a quèir…
FORTUNATA-E-JACINTA-II-WEB	Coma que ja as metut era pauta laguens”.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Òc… tu.
FORTUNATA-E-JACINTA-II-WEB	Bè!…
FORTUNATA-E-JACINTA-II-WEB	Aquiu que l’as.
FORTUNATA-E-JACINTA-II-WEB	Tè!, au…
FORTUNATA-E-JACINTA-II-WEB	Que non voi escotar-te.
FORTUNATA-E-JACINTA-II-WEB	Pro me’n sai jo de çò que digui.
FORTUNATA-E-JACINTA-II-WEB	Guarda: que hè mieja ora que sò estat en tot parlar damb eth ena casa d’ua amiga.
FORTUNATA-E-JACINTA-II-WEB	Se non quès en param me semble qu’eth praubet crebarà…
FORTUNATA-E-JACINTA-II-WEB	Tan hòl ei per tu.
FORTUNATA-E-JACINTA-II-WEB	Non me hèsques tornar hòla…
FORTUNATA-E-JACINTA-II-WEB	Que l’a cuelhut ath sòn compde ua que criden Cirila…
FORTUNATA-E-JACINTA-II-WEB	Tu non la coneishes; jo òc: qu’a estat tanben venedora de jòies e auec ua casa d’òstes.
FORTUNATA-E-JACINTA-II-WEB	Qu’ei maridada damb un que siguec dera patrolha secreta, e ara eth tòn senhor me l’a plaçat en tren.
FORTUNATA-E-JACINTA-II-WEB	Fortunata sentec que se rogie.
FORTUNATA-E-JACINTA-II-WEB	Eth sòn cap usclaue.
FORTUNATA-E-JACINTA-II-WEB	Te penses que me vau a creir aguestes messorgues?…
FORTUNATA-E-JACINTA-II-WEB	Qu’ei que non se’n brembe de jo…!
FORTUNATA-E-JACINTA-II-WEB	Ne me hè ua bèra manca.
FORTUNATA-E-JACINTA-II-WEB	Que ja ac veiràs.
FORTUNATA-E-JACINTA-II-WEB	Ai, quin gojat!
FORTUNATA-E-JACINTA-II-WEB	Que hè pena veder-lo… lhòco per tu… e empenaït dera hèta que te joguèc.
FORTUNATA-E-JACINTA-II-WEB	Se la podesse reparar, que la repararie.
FORTUNATA-E-JACINTA-II-WEB	T'ac pòs creir, pr’amor que jo t’ac digui.
FORTUNATA-E-JACINTA-II-WEB	Alavetz entrèc Papitos damb era desencusa de preguntar-li ua causa ara senhoreta, mès en realitat damb era soleta rason d’oishinar.
FORTUNATA-E-JACINTA-II-WEB	Madeish siguec veder-la Mauricia que repotegar-la dera manèra mès despotica.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que l’auries de díder eth motiu.
FORTUNATA-E-JACINTA-II-WEB	L’ac diderè… tè.
FORTUNATA-E-JACINTA-II-WEB	Pro n’armaries d’escandal…
FORTUNATA-E-JACINTA-II-WEB	Per pèga que te volgues tornar, que non haràs tau causa…
FORTUNATA-E-JACINTA-II-WEB	Te penses qu’aguestes gangues se trapen cada dia?
FORTUNATA-E-JACINTA-II-WEB	Trè-t’ac deth cap…
FORTUNATA-E-JACINTA-II-WEB	Maridadeta, que pòs hèr çò que volgues, sauvant er aparelh dera convenença.
FORTUNATA-E-JACINTA-II-WEB	Era hemna celibatària qu’ei ua esclaua; non pòt ne botjar-se.
FORTUNATA-E-JACINTA-II-WEB	Era qu’a un pòcvau de marit, qu’a bulla entà tot.
FORTUNATA-E-JACINTA-II-WEB	A!, un aute boton… e aguest ei nere, damb tres trauquets…
FORTUNATA-E-JACINTA-II-WEB	Mau senhau, gojata.
FORTUNATA-E-JACINTA-II-WEB	Aquerò vò díder que se non te marides te merites que t’escauhen era codena”.
FORTUNATA-E-JACINTA-II-WEB	Recuelhent eth boton, lo guardaue d’apròp.
FORTUNATA-E-JACINTA-II-WEB	Hège nets, e era sala s’anaue quedant escura.
FORTUNATA-E-JACINTA-II-WEB	Pòc dempús Fortunata vedie solet era siloeta dera sua amiga e es sabates auriòles.
FORTUNATA-E-JACINTA-II-WEB	Començaue a cuélher pòur; mès que non volie que se n’anèsse, senon que parlèsse mès e mès deth madeish temerós ahèr.
FORTUNATA-E-JACINTA-II-WEB	E es idies bastides damb tant de trabalh enes Micaelas, se desgahonèren de pic.
FORTUNATA-E-JACINTA-II-WEB	Aqueth petit autar lheuat damb tantes meditacions e gimnastiques dera rason, s’esbauçaue coma se tremolèsse eth solèr.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Aquerò qu’ei èster venuda…
FORTUNATA-E-JACINTA-II-WEB	E s’estarnèc d’arrir un aute viatge damb aquera franquesa insolenta qu’a Fortunata li shautaue, causa extranha, ahiscant ena sua amna instints de perversitat.
FORTUNATA-E-JACINTA-II-WEB	S’ac tornes a díder… higec Mauricia hènt un gèst de burlesca menaça.
FORTUNATA-E-JACINTA-II-WEB	Te penses qu’ua ganga coma aguesta se trape darrèr de cada cantoada?
FORTUNATA-E-JACINTA-II-WEB	Arren, gojata, a maridar-se!
FORTUNATA-E-JACINTA-II-WEB	En aguest miralh pro que volerien veder-se d’autes.
FORTUNATA-E-JACINTA-II-WEB	E entà acabar, gojata, marida-te, e hè per non quèir en param.
FORTUNATA-E-JACINTA-II-WEB	Au, cala es còrnes en èster aunèsta, que de mens causa mos hec Diu…
FORTUNATA-E-JACINTA-II-WEB	Escota çò que te digui, qu’ei er Evangèli, gojata, eth pur Evangèli:
FORTUNATA-E-JACINTA-II-WEB	Se non, vieràs d’ua man en auta enquiara consomacion des sègles.
FORTUNATA-E-JACINTA-II-WEB	Que non sigues pèga; se vòs èster aunèsta, sigues-ne, hilha.
FORTUNATA-E-JACINTA-II-WEB	Tranquilla, que non te botaràn un punhau en pièch tà que peques”.
FORTUNATA-E-JACINTA-II-WEB	Coma que non i voi quèir…
FORTUNATA-E-JACINTA-II-WEB	Plan… er aute aquiu ath costat… donques que se lo hèsque a vier eth diable.
FORTUNATA-E-JACINTA-II-WEB	A tu que t’ei parièr.
FORTUNATA-E-JACINTA-II-WEB	Tu ditz: “sò aunèsta”, e d’aquiu que non te trè arrés.
FORTUNATA-E-JACINTA-II-WEB	Dempús li dides ath tòn espós qu’era casa non te shaute, e ne cuelhetz ua auta.
FORTUNATA-E-JACINTA-II-WEB	Plan que òc…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’ei vertat qu’eth non s’acovardarà, e tà on vages, eth, darrèr.
FORTUNATA-E-JACINTA-II-WEB	Cre- me qu’ei hòl.
FORTUNATA-E-JACINTA-II-WEB	E te digui mès.
FORTUNATA-E-JACINTA-II-WEB	Era mossa qu’as, aguesta Patricia que li recomanèc a dòna Lupe eth senhor de Torquemada, qu’ei venuda.
FORTUNATA-E-JACINTA-II-WEB	Venuda…!
FORTUNATA-E-JACINTA-II-WEB	Guarda tu se per qué aguesta hemna non me shautèc bric quan la vedí aguest maitin.
FORTUNATA-E-JACINTA-II-WEB	Qu’ei fòrça vantaira, fòrça lanfiosa, e a tota era mina d’ua serpent…
FORTUNATA-E-JACINTA-II-WEB	Donques arren, li diderè ath mèn marit que non me shaute, e deman madeish li dongui eth viatge.
FORTUNATA-E-JACINTA-II-WEB	Aquerò… e òsca eth caractèr.
FORTUNATA-E-JACINTA-II-WEB	Guarda ben çò que te digui: tostemps que volgues èster aunèsta, sigues-ne; mès, deishar de maridar-te, deishar de maridar-te!, ne peth mau de morir, hilha dera mia amna.
FORTUNATA-E-JACINTA-II-WEB	Pòble…!
FORTUNATA-E-JACINTA-II-WEB	E qué vas a hèr tu en un pòble?, didec Mauricia damb expression de desconsolament, coma ua mair que s’ocupe der avier dera sua hilha.
FORTUNATA-E-JACINTA-II-WEB	Guarda tu, e cre-lo pr’amor que jo t’ac digui: qu’ei mès dificil èster aunèsta en un pòble petit qu’en aguestes ciutats granes a on i a fòrça gent, pr’amor qu’enes pòbles ua que s’engüege; e coma que non i a mès que dus o tres tipes fins e tostemps ès en tot veder-les, moria!, qu’acabes per encamardar-te d’un d’eri.
FORTUNATA-E-JACINTA-II-WEB	Jo me’n sai pro ben de çò que son es pòbles de pòca gent.
FORTUNATA-E-JACINTA-II-WEB	Se passe qu’er alcalde, e se non er alcalde, eth mètge, e se non eth jutge, se i é, te hèn gràcia, e non voi dider-te arren.
FORTUNATA-E-JACINTA-II-WEB	A tot darrèr, t’engüeges tant, que hè un tòc e quès damb senhor prèire…
FORTUNATA-E-JACINTA-II-WEB	Tè, tè, quin hàstic!
FORTUNATA-E-JACINTA-II-WEB	Plan, donc, gojata, non penses en gésser de Madrid, higec era tarasca cuelhent-la deth braç, tirassant-la entada era e seient-la sus es sòns jolhs.
FORTUNATA-E-JACINTA-II-WEB	Hilha dera mia vida, a qui estimi jo?
FORTUNATA-E-JACINTA-II-WEB	Sonque a tu.
FORTUNATA-E-JACINTA-II-WEB	Çò que jo te diga qu’ei entath tòn ben.
FORTUNATA-E-JACINTA-II-WEB	Dèisha-te amiar; marida-te, e se i a param, que i sigue.
FORTUNATA-E-JACINTA-II-WEB	Çò qu’a de passar, que passe…
FORTUNATA-E-JACINTA-II-WEB	Dèisha’c córrer e cre-me a jo, que t’è cuelhut estimacion e sò madeish que ta mair.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Mauricia…
FORTUNATA-E-JACINTA-II-WEB	Quan aguesta entrèc ena sala, ja sabie per Papitos se qui i auie aquiu.
FORTUNATA-E-JACINTA-II-WEB	A on ei aguesta hòla?, entrèc dident.
FORTUNATA-E-JACINTA-II-WEB	Mès quina escurina!
FORTUNATA-E-JACINTA-II-WEB	Que sò aciu, era mia senhora dòna Lupe.
FORTUNATA-E-JACINTA-II-WEB	Guaire temps…!
FORTUNATA-E-JACINTA-II-WEB	Estàs ben?
FORTUNATA-E-JACINTA-II-WEB	T’as corregit?
FORTUNATA-E-JACINTA-II-WEB	Non ne hescatz cabau, senhora.
FORTUNATA-E-JACINTA-II-WEB	Que siguec ua enventida qu’auí.
FORTUNATA-E-JACINTA-II-WEB	Vai quines enventides!…
FORTUNATA-E-JACINTA-II-WEB	E qué te hès a vier aciu?
FORTUNATA-E-JACINTA-II-WEB	Aguest mocadoròt qu’ei dera senhora marquesa de Telleria.
FORTUNATA-E-JACINTA-II-WEB	Que l’autrege per un bocin de pan.
FORTUNATA-E-JACINTA-II-WEB	Vè-te’n ath caralh… entà qué vò, aguesta, mantèls.
FORTUNATA-E-JACINTA-II-WEB	Boni son es tempsi!
FORTUNATA-E-JACINTA-II-WEB	E a quin prètz?…
FORTUNATA-E-JACINTA-II-WEB	Cinquanta duros!
FORTUNATA-E-JACINTA-II-WEB	Que n’è jo deth pròpri Senquá, fòrça mès florejats qu’aguest e les autregi a vint-e- cinc.
FORTUNATA-E-JACINTA-II-WEB	Que ja les voleria veir…
FORTUNATA-E-JACINTA-II-WEB	Sabetz qué vos digui?
FORTUNATA-E-JACINTA-II-WEB	Que me demora aciu ara madeish, se non ei vertat que m’an aufrit trenta e cinc e non les è volut dar…
FORTUNATA-E-JACINTA-II-WEB	Guardatz, per aguestes crotzes.
FORTUNATA-E-JACINTA-II-WEB	E hènt era crotz damb dus dits, se la punèc.
FORTUNATA-E-JACINTA-II-WEB	Mès que non seràn coma aguest.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Milhors, cent còps milhors…
FORTUNATA-E-JACINTA-II-WEB	E seguiren blagant d’aguesta sòrta enquia qu’arribèc Maximiliano, e dòna Lupe manèc trèir era sopa.
FORTUNATA-E-JACINTA-II-WEB	Eth nòvi, en saber-se’n de qué i auie visita ena casa, s’apressèc tot doç ena pòrta pr’amor de veir se qui ère.
FORTUNATA-E-JACINTA-II-WEB	Ambdús se n’anèren entath minjador, demorant aquiu qu’era sua tia acabèsse damb era venedora.
FORTUNATA-E-JACINTA-II-WEB	Quan aguesta partic non volec Fortunata gésser a dider-li adiu, per pòur de qué didesse bèra causa que la podesse comprométer.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Maximiliano li parlèc ara sua futura des invitacions qu’auie hèt, e era lo seguie d’aurelha coma qui enten plòir; mès que non se n’encuedèc eth joen d’aguesta distraccion per çò d’exaltat qu’ère.
FORTUNATA-E-JACINTA-II-WEB	Coma qu’ère tant idealista, volie hèr eth papèr deth nòvi damb totes es normes recomanades per usatge, e a maugtrat que se vedec solet en minjador damb era sua aimada, la tractaue damb aqueres contemplacions qu’impause era pudor mès esquista.
FORTUNATA-E-JACINTA-II-WEB	Non gosaue ne punar-la, gaudint damb era idia de podè’c hèr sense contemplacions dempús d’auer recebut era benediccion dera Glèisa, e enquia e tot de hèr-li d’autes amorasses damb era desencusa de qué non les ac auie hèt abans.
FORTUNATA-E-JACINTA-II-WEB	Tant que dinauen, Fortunata se sentec negada de tristesa, que li costaue dissimular.
FORTUNATA-E-JACINTA-II-WEB	L’inspiraue eth pròplèu estadi tant de temor e repugnància, que li venguec en cap era idia de húger de casa, e se didec: “Que non m’amien ena glèisa ne estacada”.
FORTUNATA-E-JACINTA-II-WEB	Dòna Lupe que li shautaue tant hèr papèrs e botar en toti es actes era correccion sociau, non volie qu’es nòvis s’estèssen solets ne un moment.
FORTUNATA-E-JACINTA-II-WEB	Que s’auie de tier ua ficcion morau coma tribut ara madeisha morau e coma pròva dera importància que mos cau dar ara forma en totes es nòstes accions.
FORTUNATA-E-JACINTA-II-WEB	Fortunata siguèc fòrça desvelhada aquera net.
FORTUNATA-E-JACINTA-II-WEB	A estones ploraue coma ua Magdalena, e se metie dempús a rebrembar guaire li didec eth pair Pintado e eth remèdi dera devocion ara plan Santa Vèrge.
FORTUNATA-E-JACINTA-II-WEB	S’esclipsèc, fin finau, pregant, e sonièc qu’era Vèrge la maridaue, non damb Maxi, senon damb eth sòn vertadèr òme, damb aqueth qu’ère sòn a maugrat tot.
FORTUNATA-E-JACINTA-II-WEB	Se desvelhèc espaurida, dident: “aquerò que non ei çò convengut”.
FORTUNATA-E-JACINTA-II-WEB	En delèri deth sòn febriu insòmni, pensèc que D. Leon l’auie enganhada e qu’era Vèrge se passaue ar enemic, “donques qu’entad aquerò non cau tant Pair Nòste ne tanta Ave Maria…” Peth maitin se n’arrie d’aqueres asenades, e es sues idies sigueren mès repausades.
FORTUNATA-E-JACINTA-II-WEB	Que vedec clarament qu’ère ua holia non seguir eth camin que l’amiauen, qu’ère solide eth milhor.
FORTUNATA-E-JACINTA-II-WEB	Que ja me defenerè de guairi params me volguen botar”.
FORTUNATA-E-JACINTA-II-WEB	Dòna Lupe deishèc es ocioses plumes tàs cinc deth maitin quan encara non hège dia, e arrinquèc deth lhet a Papitos, tirassant-li ua aurelha, pr’amor de qué aluguèsse era lum.
FORTUNATA-E-JACINTA-II-WEB	Bon trabalh entad aqueth dia; un dinar entà dotze persones!
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Li balhèc quauques disposicions a Fortunata tà que trabalhèsse ena codina, e se n’anèc a hèr era crompa damb Papitos, en tot hèr-se a vier eth tistèr mès gran que i auie ena casa.
FORTUNATA-E-JACINTA-II-WEB	Çò que dòna Lupe cridaue eth menú, qu’ère excellent: arnelhs fregidi, cervèths, merluça o pagèls, se les auie, costelhes de vedèth, filet ara anglesa…
FORTUNATA-E-JACINTA-II-WEB	Aquerò qu’anaue a compde dera veuda, e Fortunata se comprometec a hèr ua padenada.
FORTUNATA-E-JACINTA-II-WEB	Tàs ueit que ja ère dòna Lupe de tornada, e semblaue ua povora; tau ère era sua activitat.
FORTUNATA-E-JACINTA-II-WEB	Pr’amor que tàs dètz auien de vier ena glèisa.
FORTUNATA-E-JACINTA-II-WEB	Era sòrt siguec que venguec Patricia e alavetz se decidic era senhora a assistir ena ceremònia.
FORTUNATA-E-JACINTA-II-WEB	Se botèc era nòvia eth sòn vestit de seda nere, e dòna Lupe s’entestèc a plantar-li un nhòc de flor d’irangèr en pièch.
FORTUNATA-E-JACINTA-II-WEB	Que i auec discussion sus aquerò… que òc, que non.
FORTUNATA-E-JACINTA-II-WEB	Mès era senhora de D. Basilio auie portat eth nhòc e non la podien contradíder.
FORTUNATA-E-JACINTA-II-WEB	Pr’amor qu’ère eth madeish nhòc qu’era s’auie botat eth dia dera sua nòça.
FORTUNATA-E-JACINTA-II-WEB	Fortunata qu’estaue plan beròia, e Papitos cercaue mil desencuses entà vier en gabinet e admirar-la encara que siguesse solet un instant.
FORTUNATA-E-JACINTA-II-WEB	Era de Jáuregui se botèc eth sòn vestit ornat damb colaret, e dòna Silvia se presentèc damb mocador de Manila, çò que non agradèc guaire ara veuda, donques que semblaue ua nòça de pòble.
FORTUNATA-E-JACINTA-II-WEB	Torquemada venguec plan polit; amiaue eth chapèu nau, eth cothèr dera camisa un shinhau lord, corbata nera rosigada e en era ua esplinga damb ua pèrla magnifica qu’auie estat dera marquesa de Casa-Bojio.
FORTUNATA-E-JACINTA-II-WEB	Eth baston de rotang e es enòrmes genolhères des pantalons l’acabauen de caracterizar.
FORTUNATA-E-JACINTA-II-WEB	Qu’ère òme plan d’umor e auie ua colleccion de badinades que tanhien ath temps.
FORTUNATA-E-JACINTA-II-WEB	Quan diluviaue, entraue dident: “Que hè un povàs atròç”.
FORTUNATA-E-JACINTA-II-WEB	Aqueth dia que hège fòrça calor e secada, pro motiu entà qu’eth mèn òme se hèsse a veir: “Vai, quina nheuada que què!”.
FORTUNATA-E-JACINTA-II-WEB	Aguestes gràcies sonque les arrie dòna Lupe e dòna Silvia.
FORTUNATA-E-JACINTA-II-WEB	Maxi vestie era sua levita naua e eth chapèu de copa qu’aqueth dia se botèc per prumèr viatge.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Laguens de casa, se pensaue que tocaue damb eth sòn chapèu en tet.
FORTUNATA-E-JACINTA-II-WEB	Mès per çò que hège as chapèus de copa, eth mès notable qu’ère eth de D. Basilio Andrés de la Caña, qu’ère aumens de catorze mòdes ancianes, e dataue deth temps que Bravo Murillo lo hec ordenador de pagaments.
FORTUNATA-E-JACINTA-II-WEB	Es bòtes guardauen damb enveja ath chapèu per çò dera ludendor qu’auie.
FORTUNATA-E-JACINTA-II-WEB	Nicolás Rubin se presentèc mens desordenat que d’auti còps, e li hège dò de non auer pogut hèr-se a vier a D. Leon.
FORTUNATA-E-JACINTA-II-WEB	Ulmus Sylvestris, Quercus Gigantea, e Pseudo-Narcissus odoriferus se presentèren fòrça beròis, de levita, e quauqui uns d’eri damb gants vengudi de crompar, e entornegèren ara nòvia, e la felicitèren e enquia li heren badinades, en tot veder-se era plan preocupada entà responer-les.
FORTUNATA-E-JACINTA-II-WEB	Fin finau, dòna Lupe dèc era votz de comandament, e toti entara glèisa.
FORTUNATA-E-JACINTA-II-WEB	Fortunata qu’auie era boca fòrça amarganta, coma se siguesse nhacant palets de quina.
FORTUNATA-E-JACINTA-II-WEB	En entrar ena parròquia auec fòrça pòur.
FORTUNATA-E-JACINTA-II-WEB	S’imaginaue qu’eth sòn enemic ère amagat darrèr d’un pilar.
FORTUNATA-E-JACINTA-II-WEB	S’entenie passi se pensaue qu’èren es d’eth.
FORTUNATA-E-JACINTA-II-WEB	Era ceremònia se realizèc ena sacristia, e se tardèc pòc de temps.
FORTUNATA-E-JACINTA-II-WEB	L’impressionèren fòrça ara nòvia es simbòls deth Sacrament, e lèu què en redon en solèr.
FORTUNATA-E-JACINTA-II-WEB	E ath còp sentie ath sòn laguens ua lum naua, quauquarren coma ua secodida, eth patac dera dignitat qu’entraue.
FORTUNATA-E-JACINTA-II-WEB	Era idia dera distincion drecèc eth sòn esperit, qu’ère coma ua colomna inclinada e pròcha a pèrder er equilibri.
FORTUNATA-E-JACINTA-II-WEB	Maridada!, aunèsta o en disposicion d’èster- ne!
FORTUNATA-E-JACINTA-II-WEB	Que s’arreconeishie coma ua auta.
FORTUNATA-E-JACINTA-II-WEB	Aguestes idies, que dilhèu venguien d’un fenomèn espasmodic, la confortèren; mès en gésser se tornèc a veir escometuda pera pòur.
FORTUNATA-E-JACINTA-II-WEB	E se se l’apareishesse er enemic…!
FORTUNATA-E-JACINTA-II-WEB	Pr’amor que Mauricia l’auie dit que romaue, que romaue, que romaue…
FORTUNATA-E-JACINTA-II-WEB	Ai, Vèrge!
FORTUNATA-E-JACINTA-II-WEB	Mès, quines causes!
FORTUNATA-E-JACINTA-II-WEB	S’era plan Santa Maria protegie ara ath sòn enemic!
FORTUNATA-E-JACINTA-II-WEB	Aguesta idia extravaganta non la podie hèr enlà.
FORTUNATA-E-JACINTA-II-WEB	Com ei possible qu’era Vèrge defenesse eth pecat?
FORTUNATA-E-JACINTA-II-WEB	Quina asenada!, mès asenada e tot, que non i auie manèra de destrusir-lo.
FORTUNATA-E-JACINTA-II-WEB	Pendent era tornada entà casa, dòna Lupe que non cabie en era; de tau sòrta se quilhaue e se multiplicaue atient a tantes e tan desparières causes.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que se poirie díder qu’auie ena casa tres o quate veudes de Jáuregui actuant ath còp.
FORTUNATA-E-JACINTA-II-WEB	Era sua ment s’alugaue dauant dera temerosa contingéncia de qué eth dinar gessesse mau.
FORTUNATA-E-JACINTA-II-WEB	Mès se gessie ben, quina capitada!
FORTUNATA-E-JACINTA-II-WEB	Eth còr li bategaue damb fòrça, comunicant calor e fèbre a tot eth sòn còs, e enquia e tot era pilòta de coton semblaue recéber tanben era sua part de vida, bategant e permetent-se eth dolor.
FORTUNATA-E-JACINTA-II-WEB	Fin finau, tot que siguec a punt.
FORTUNATA-E-JACINTA-II-WEB	Juan Pablo, que non auie vengut ena glèisa, mès que s’auie junhut ara acompanhada en tornar d’era, cercaue ua desencusa entà retirar- se.
FORTUNATA-E-JACINTA-II-WEB	Entrèc en minjador quan sonauen es còps de pautes des cagires qu’en eres s’anauen acomodant es convidadi, e compdèc… “Que m’en vau pr’amor de non hèr tretze”.
FORTUNATA-E-JACINTA-II-WEB	Quauqui uns protestèren de tau supersticion, e d’auti l’aplaudiren.
FORTUNATA-E-JACINTA-II-WEB	A D. Basilio li semblaue aquerò incompatible damb es lums deth sègle, e madeish pensaue dòna Lupe; mès que non hec arren entà arturar ath sòn nebot per çò dera tissa que l’auie; e Juan Pablo se n’anèc, demorant ena taula es convidats ena tranquillizanta chifra de dotze.
FORTUNATA-E-JACINTA-II-WEB	Pendent eth dinar, que siguec long e shordaire, Fortunata seguic plan timida, sense gosar parlar, o hènt-ac damb fòrça turpitud quan non auie mès remèdi.
FORTUNATA-E-JACINTA-II-WEB	Cranhie non minjar damb pro finesa e hèr veir massa era sua escassa educacion.
FORTUNATA-E-JACINTA-II-WEB	Eth temor de semblar ordinària qu’ère causa de qué es paraules se l’arturèssen enes sòns pòts en moment d’èster prononciades.
FORTUNATA-E-JACINTA-II-WEB	Dòna Lupe, que l’auie ath sòn costat, qu’ère prèsta a ajudar-la s’ère de besonh, e ena majoritat des casi responie per era, se li preguntauen quauquarren, o li bohaue dissimuladament çò qu’auie de díder.
FORTUNATA-E-JACINTA-II-WEB	Ath còp notèren Fortunata e dòna Lupe que Maximiliano non se sentie ben.
FORTUNATA-E-JACINTA-II-WEB	Eth praubet que volie enganhar-se ada eth madeish, hènt-se eth valent; mès a tot darrèr s’autregèc.
FORTUNATA-E-JACINTA-II-WEB	Mès que non ei possible.
FORTUNATA-E-JACINTA-II-WEB	Que non posqui escapar-me’n.
FORTUNATA-E-JACINTA-II-WEB	Semble que se me daurís eth cap.
FORTUNATA-E-JACINTA-II-WEB	Plan, era agitacion d’ager, era mala net, pr’amor que tàs tres deth maitin me desvelhè pensant-me que ja ère era ora, e non me tornè a esclipsar”.
FORTUNATA-E-JACINTA-II-WEB	Que i auec ena taula un còr pietós.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Es mèns an estat tan terribles, qu’eth dia que me tocaue, non podia mens que comparar-me damb Sant Pèir Martir, damb era destrau clauada ena tèsta.
FORTUNATA-E-JACINTA-II-WEB	Mès de bèth temps ençà que se m’aleugerissen damb camalhon”.
FORTUNATA-E-JACINTA-II-WEB	Com ei aquerò…?
FORTUNATA-E-JACINTA-II-WEB	Aplicant-vos un talh en cap?
FORTUNATA-E-JACINTA-II-WEB	Non, hilha… minjant-lo….
FORTUNATA-E-JACINTA-II-WEB	A!, usatge intèrn…
FORTUNATA-E-JACINTA-II-WEB	Dòna Lupe siguec dera madeisha pensada, e Maximiliano demanèc permís entà retirar-se, en tot èster-li autrejat damb un aute còr de lamentacions.
FORTUNATA-E-JACINTA-II-WEB	Eth dinar que s’acabaue ja.
FORTUNATA-E-JACINTA-II-WEB	Fortunata se lheuèc pr’amor d’acompanhar ath sòn marit, e non mos cau díder que, encara que li hège dò per çò deth motiu, s’alegraue d’abandonar era taula, en veder-se liura dera etiqueta e d’aqueth suplici des guardades de tanta gent.
FORTUNATA-E-JACINTA-II-WEB	Maxi se metec en sòn lhet; era sua hemna lo caperèc ben, e barrant era pòrta, se n’anèc entara codina pr’amor de hèr-li un tè.
FORTUNATA-E-JACINTA-II-WEB	Aquiu se trapèc a dòna Lupe, que li didec:
FORTUNATA-E-JACINTA-II-WEB	Que ja lo demoren.
FORTUNATA-E-JACINTA-II-WEB	Çò que li cau mès qu’ei repaus”.
FORTUNATA-E-JACINTA-II-WEB	Eth temps de dempús de dinar que siguec long.
FORTUNATA-E-JACINTA-II-WEB	D. Basilio e D. Nicolás gesseren de parlar sus eth carlisme, era guèrra e era sua solucion probabla, e se formèc un gran rambalh, pr’amor qu’intervengueren es farmaceutics, qu’èren atròçament liberaus, e lèu se foten es plats peth cap.
FORTUNATA-E-JACINTA-II-WEB	Torquemada sajaue de pacificar, e entre es uns e es auti shordauen fòrça ath malaut damb eth tapatge que formèren.
FORTUNATA-E-JACINTA-II-WEB	Ara fin, tad aquerò des quate anèren desfilant, en tot auer, era maridada, d’enténer es felicitacions hastigoses que li dirigien, barrejades damb badinades de mau gust, e respóner a toti coma Diu li daue a compréner.
FORTUNATA-E-JACINTA-II-WEB	Era tarde la passèc Maxi fòrça mau; li vengueren vomecs e se vedec escometut d’aqueth hormigament epileptic qu’ère çò que mès lo shordaue.
FORTUNATA-E-JACINTA-II-WEB	En escurir s’entestèc que se n’auie d’anar ena casa naua, e era sua hemna e era sua tia non l’ac podien trèir deth cap.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Non, que non voi.
FORTUNATA-E-JACINTA-II-WEB	Que sò ja milhor.
FORTUNATA-E-JACINTA-II-WEB	Eth periòde mès dolent ja a passat.
FORTUNATA-E-JACINTA-II-WEB	Ara era dolor qu’ei coma trantalhanta, e laguens de mieja ora apareisherà en costat dret, en tot deishar-me liure eth quèr.
FORTUNATA-E-JACINTA-II-WEB	Que mo n’anem entà casa, me cali entre es linçòs e aquiu acabarè de passar çò que me rèste.
FORTUNATA-E-JACINTA-II-WEB	Que non auec mès remèdi qu’anar-se’n entara auta casa.
FORTUNATA-E-JACINTA-II-WEB	Cuelh-lo tu, Fortunata, e amia-lo.
FORTUNATA-E-JACINTA-II-WEB	Quan me cala en lhet, sajarè de dormir, e se non posqui, metes sies gotes, compde… sies gotes en un veire d’aigua d’aguesta medecina, e me lo das tà béuer”.
FORTUNATA-E-JACINTA-II-WEB	Fòrça abrigat e damb eth cap estropat pr’amor de qué non auesse hered, se lo heren a vier entara casa matrimoniau, que siguec estreada en condicions pòc agradiues.
FORTUNATA-E-JACINTA-II-WEB	Era distància entre ambdús domicilis qu’ère plan cuerta.
FORTUNATA-E-JACINTA-II-WEB	En trauessar eth carrèr de Santa Feliciana, Fortunata credec veir… ac jurarie…
FORTUNATA-E-JACINTA-II-WEB	Li correc ua exalacion hereda per tot eth còs.
FORTUNATA-E-JACINTA-II-WEB	Mès que non gosaue guardar entà darrèr pr’amor d’assegurar-se’n.
FORTUNATA-E-JACINTA-II-WEB	Probablament non ère que deliri e trebolament dera sua amna, costadi pes mil embolhs que l’auie condat Mauricia.
FORTUNATA-E-JACINTA-II-WEB	Arribèren, e coma que tot ère premanit entà hèr jadilha, non trapèren mens arren.
FORTUNATA-E-JACINTA-II-WEB	Solet s’auien desbrembat ues candèles e Patricia baishèc entà portar-les.
FORTUNATA-E-JACINTA-II-WEB	Ajaçat ja Maxi, arribèc çò que se cranhie: que se botèc pejor, e un aute còp es vomecs e eth malèster espasmodic.
FORTUNATA-E-JACINTA-II-WEB	Be n’auries dormit de milhor en casa aguesta net!.
FORTUNATA-E-JACINTA-II-WEB	Vaquí eth resultat dera tua testudaria”.
FORTUNATA-E-JACINTA-II-WEB	Dempús d’exprimir era sua opinion autoritària d’aguesta sòrta, dòna Lupe, en veir ath sòn nebot mès tranquil e coma vençut peth sopor, comencèc a dar instruccions a Fortunata sus eth govèrn dera casa.
FORTUNATA-E-JACINTA-II-WEB	Non conselhaue, senon que manau.
FORTUNATA-E-JACINTA-II-WEB	Enquia e tot li didec çò qu’auie de hèr-se a vier deth mercat eth dia a vier, e er aute e er aute.
FORTUNATA-E-JACINTA-II-WEB	Se te manque bèth traste ena codina, non lo crompes; que ja te lo cromparè jo, pr’amor qu’a tu te la clauaràn…
FORTUNATA-E-JACINTA-II-WEB	Arren de crompar petròli en lhaunes… eth huec que m’orrifique.
FORTUNATA-E-JACINTA-II-WEB	A compdar de deman vierà eth qu’amie eth petròli en casa e li cuelhes çò que se despen en un dia…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Compde de non despéner que setze reiaus ath dia coma molt…
FORTUNATA-E-JACINTA-II-WEB	Eth dia qu’ages de besonh un extraordinari, m’ac dides…
FORTUNATA-E-JACINTA-II-WEB	Jo vierè damb Papitos en mercat de San Ildelfonso, e te harè a vier çò que me semble ben…
FORTUNATA-E-JACINTA-II-WEB	A Maxi li botes deman dus ueus en aigua, ja sabes, e ua sopeta.
FORTUNATA-E-JACINTA-II-WEB	Es auti dies era sua costelheta damb truhes fregides.
FORTUNATA-E-JACINTA-II-WEB	Non crompes jamès merluça en Chamberi.
FORTUNATA-E-JACINTA-II-WEB	Que te la portarà Papitos.
FORTUNATA-E-JACINTA-II-WEB	Compde damb aguest carnissèr, qu’ei mès panaire que Judes.
FORTUNATA-E-JACINTA-II-WEB	S’as bèra qüestion damb eth, nomenta-me a jo e veiràs se com tremòle…” E per aquiu seguic avertint e dispausant damb vantaria de vertadèra patrona e cancelièr de tota era familha.
FORTUNATA-E-JACINTA-II-WEB	Per sòrt se n’anèc.
FORTUNATA-E-JACINTA-II-WEB	Que serien es dètz quan era maridada se quedèc soleta damb eth sòn marit e Patricia.
FORTUNATA-E-JACINTA-II-WEB	Maxi non acabaue de padegar-se, pr’amor que siguec de besonh acodir ath remèdi eroïc.
FORTUNATA-E-JACINTA-II-WEB	Eth madeish malaut lo demanèc, deishant anar ua votz planhosa que gessie d’entre es linçòs, e que per çò dera sua tenuitat non semblaue correspóner ara magnitud dera jaça.
FORTUNATA-E-JACINTA-II-WEB	Fortunata cuelhec eth compdagotes e apressant era lum premanic eth beuratge.
FORTUNATA-E-JACINTA-II-WEB	En sòrta de sies gotes non ne metec que cinc.
FORTUNATA-E-JACINTA-II-WEB	Que li hège pòur aquera medecina.
FORTUNATA-E-JACINTA-II-WEB	La prenec Maxi e ath cap d’ua estona se demoraue esclipsat damb era boca dubèrta, en tot hèr ua potèla que madeish poirie èster de dolor que d’ironia.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	En veir esclipsat ath sòn espós, li semblèc a Fortunata que s’aluenhaue; se trapèc soleta, entornejada d’un silenci astut e d’ua quietud traïdora.
FORTUNATA-E-JACINTA-II-WEB	Hec diuèrsi torns pera casa, sense desseparar eth pensament ne es guardades des tenhats que separauen eth sòn quarto deth pròche, e es taus tenhats se les imaginèc transparents, coma fines gases, que deishauen veir tot çò que se passaue en aute costat.
FORTUNATA-E-JACINTA-II-WEB	Caminant de punta pes correders e pera sala, entenec rumor de votzes.
FORTUNATA-E-JACINTA-II-WEB	Se parèsse era aurelha ena paret, dilhèu entenerie mès clarament; mès que non gosèc de hè’c.
FORTUNATA-E-JACINTA-II-WEB	Pera hièstra deth minjador que daue entà un pati mejancèr, se vedie ua auta hièstra parièra damb ridèus enes veires.
FORTUNATA-E-JACINTA-II-WEB	Aquiu ludie ua lampa damb pantalha verda, e ath sòn entorn passauen siloetes, ombres, trebles imatges de persones, qu’es sues cares non se podien distinguir.
FORTUNATA-E-JACINTA-II-WEB	Dempús de hèr aguestes observacions, se n’anèc entara codina, a on ère era mossa premanint es trastes entà londeman.
FORTUNATA-E-JACINTA-II-WEB	Qu’ère tan trebalhadora e experimentada en mestièr qu’era madeisha dòna Lupe s’estonaue de veder- la trabalhar, pr’amor que hège es causes en un virament de uelhs, sense endrabar-se.
FORTUNATA-E-JACINTA-II-WEB	Mès a Fortunata l’ère antipatica per çò d’aquera amabilitat hastigosa qu’ath sòn darrèr aubiraue era traïcion.
FORTUNATA-E-JACINTA-II-WEB	Senhoreta, repliquèc era mossa sense deishar-la acabar; coma que sò aciu deth dia abans de gésser vos deth convent, que ja coneishi a tot eth vesiat… sabetz?
FORTUNATA-E-JACINTA-II-WEB	En aguest quarto s’i està ua senhora plan fina que la criden dòna Cirila.
FORTUNATA-E-JACINTA-II-WEB	Eth sòn marit ei sabi pas qué deth tren.
FORTUNATA-E-JACINTA-II-WEB	Qu’amie ua gòrra damb galons e letres.
FORTUNATA-E-JACINTA-II-WEB	Aguesta net, quan baishè a cercar es candèles, me trapè ara vesia ena botiga e me preguntèc peth senhoret.
FORTUNATA-E-JACINTA-II-WEB	Didec que s’auíem besonh de quinsevolh causa… sabetz?
FORTUNATA-E-JACINTA-II-WEB	Qu’ei fòrça amabla.
FORTUNATA-E-JACINTA-II-WEB	Ager entrèc aciu entà veir era casa.
FORTUNATA-E-JACINTA-II-WEB	Jo passè dempús ena sua…
FORTUNATA-E-JACINTA-II-WEB	Ditz qu’a fòrça talents de tier-vos ua visita.
FORTUNATA-E-JACINTA-II-WEB	A jo!, repliquèc Fortunata seiguent-se ena cagira dera codina, ath cant dera taula de pin blanc.
FORTUNATA-E-JACINTA-II-WEB	Be n’ei de confiat eth temps!
FORTUNATA-E-JACINTA-II-WEB	E vos, entà qué vos metéretz aquiu, sense mès ne mès?…
FORTUNATA-E-JACINTA-II-WEB	Dilhèu vo’n sabíetz s’a jo m’agradaue o non tier relacions…?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Jo… senhoreta… me pensè…
FORTUNATA-E-JACINTA-II-WEB	Ja veiratz, quan la tractetz, que tanben era se dèishe estimar.
FORTUNATA-E-JACINTA-II-WEB	Que passe jo aquiu!…
FORTUNATA-E-JACINTA-II-WEB	Plan… e aguesta madeisha net i podetz passar, donques qu’eth senhoret dormís e non son qu’es dètz…
FORTUNATA-E-JACINTA-II-WEB	A veir, s’ei que voletz esvagar-vos ua estona.
FORTUNATA-E-JACINTA-II-WEB	Esvagar-me jo”.
FORTUNATA-E-JACINTA-II-WEB	Fortunata s’aurie deishat amiar deth prumèr impuls de colèra, s’ena sua amna non auesse neishut un nau impuls de tolerància, junhut a ua cèrta relaxacion de consciéncia.
FORTUNATA-E-JACINTA-II-WEB	Carèc e en aqueth moment piquèren ena pòrta.
FORTUNATA-E-JACINTA-II-WEB	Per qué, senhoreta?…
FORTUNATA-E-JACINTA-II-WEB	Entà qué aguesta pòur?…
FORTUNATA-E-JACINTA-II-WEB	E anèc entath recebedor.
FORTUNATA-E-JACINTA-II-WEB	Que non se tardèc guaire, e era mossa tornèc dident:
FORTUNATA-E-JACINTA-II-WEB	Arren; que s’auíem per edart terròcs de sucre…
FORTUNATA-E-JACINTA-II-WEB	L’è dit que non.
FORTUNATA-E-JACINTA-II-WEB	Me preguntèc se com estaue eth senhoret.
FORTUNATA-E-JACINTA-II-WEB	Li responí que dormís coma un soc”.
FORTUNATA-E-JACINTA-II-WEB	Fortunata gessec dera codina sense díder arren, es celhes arroncilhades e es pòts tremolosi.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ceù dera mia vida…
FORTUNATA-E-JACINTA-II-WEB	En tornar ena codina, manèc ara sirventa que s’ajacèsse; mès era senhora Patria que non auie dromilhon.
FORTUNATA-E-JACINTA-II-WEB	Que poirie auer besonh de bèra causa”.
FORTUNATA-E-JACINTA-II-WEB	E era plan coquina volie iniciar ua convèrsa damb era sua patrona; mès aguesta non li responie ad arren.
FORTUNATA-E-JACINTA-II-WEB	De pic, era esdegada audida de Fortunata, qu’eth sòn pensament ère concentrat en param qu’ena sua pensada l’armauen, credec enténer bronit ena pòrta.
FORTUNATA-E-JACINTA-II-WEB	Semblaue coma se de manèra cautosa provèssen claus de dehòra entà daurir-la.
FORTUNATA-E-JACINTA-II-WEB	Venguec aquiu mòrta de pòur, e en apressar-se cessèc eth bronit; era que non les auie totes, e cridèc a Patricia: “Juraria que quauquarrés ei ena pòrta…
FORTUNATA-E-JACINTA-II-WEB	A veir, atencion…
FORTUNATA-E-JACINTA-II-WEB	Non entenetz un bronidet coma se bèth un siguesse en tot provar era clauadura?…
FORTUNATA-E-JACINTA-II-WEB	Senhoreta, sabetz?
FORTUNATA-E-JACINTA-II-WEB	Çò de mès estranh ei qu’era madeisha Fortunata, en passar eth barrolh damb tant de suenh, auie sentut, aquiu en çò mès intim dera sua amna, un marrit desir de tornar-lo a despassar.
FORTUNATA-E-JACINTA-II-WEB	Que poirie èster ua illusion sua; mès credie veir, coma s’era pòrta siguesse de veire, ara persona qu’ath sòn darrèr, ena sua pensada, s’estaue…
FORTUNATA-E-JACINTA-II-WEB	Lo coneishie, causa mès estranha!, ena manèra de possar, ena manèra de gratar era clauadura, ena manèra de provar ua clau que non servie.
FORTUNATA-E-JACINTA-II-WEB	Pendent ua estona, senhora e mossa non se guardèren.
FORTUNATA-E-JACINTA-II-WEB	Ara prumèra li tremolauen en mans e l’arribaue per laguens deth cap un embolh tumultuós.
FORTUNATA-E-JACINTA-II-WEB	Era mossa tachaue ena senhora es sòns uelhs de gat, e eth sòn ironic arridolet porie èster madeish eth solet aspècte dera scèna, qu’eth mès terrible e dramatic.
FORTUNATA-E-JACINTA-II-WEB	Mès de ressabuda, sense saber com, mossa e patrona crotzeren es sues guardades, e en ua guardada semblèc que se compreneren.
FORTUNATA-E-JACINTA-II-WEB	Patricia li didie damb es sòns uelhs qu’engarrapauen:
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era senhora didie: “Vos semble ben que daurisca…?
FORTUNATA-E-JACINTA-II-WEB	Patricia tornèc ena codina.
FORTUNATA-E-JACINTA-II-WEB	Que siguec coma ua concession as idies dolentes que damb tanta velocitat surgentauen deth sòn cervèth, coma gessen deth hormiguèr es hormigues, en longa processon, neres e diligentes.
FORTUNATA-E-JACINTA-II-WEB	Dempús sagèc de remeter-se de nauèth: “Decididament, deman li digui ath mèn marit qu’era casa non me shaute e qu’ei de besonh que mos cambiem.
FORTUNATA-E-JACINTA-II-WEB	E ad aguesta pògavergonha li balhi eth viatge”.
FORTUNATA-E-JACINTA-II-WEB	Quines causes se passen!
FORTUNATA-E-JACINTA-II-WEB	Còp sec, aubedint a un movement irresistible, lèu purament mecanic e fatau, Fortunata se lheuèc e, gessent dera sala, s’apressèc ena pòrta.
FORTUNATA-E-JACINTA-II-WEB	En aquera accion, tot çò que constitusís era entitat morau qu’auie despareishut, en un eclipsi totau dera amna, dera malerosa hemna; que non auie qu’er impuls fisic, e era pòga causa que d’espirituau auie en aquerò, s’enganhaue ada era madeisha pensant qu’ère simple curiosèr.
FORTUNATA-E-JACINTA-II-WEB	Parèc era aurelha ena reisheta…
FORTUNATA-E-JACINTA-II-WEB	Plan, donc, eth panaire, era persona o çò que siguesse, que seguie aquiu.
FORTUNATA-E-JACINTA-II-WEB	Instintiuament, coma eth suicida que bote eth dit en gisclet, botèc era man en barrolh; mès atau coma eth suicida, tanben d’ua forma instintiua, s’espaurís e non tire, desseparèc era man deth barrolh, qu’auie eth mange regde entà dauant coma un dit que senhale.
FORTUNATA-E-JACINTA-II-WEB	Alavetz, pes henerecles dera rèisha, de dehòra entà laguens, se calèren aguestes paraules aprimades pera votz, coma s’auessen de passar per un sedaç plan fin: “Gojata, gojata… ara plan que non te m’escapes”.
FORTUNATA-E-JACINTA-II-WEB	Fortunata non hec cap movement.
FORTUNATA-E-JACINTA-II-WEB	Que s’auie convertit en estatua.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Non damb es paraules, senon damb aquera cara de gat e aquera boca que semblaue qu’ère tostemps en tot lecar-se, didie: “Senhoreta, dauritz e non hescatz mès comèdia.
FORTUNATA-E-JACINTA-II-WEB	Vai, per Diu…
FORTUNATA-E-JACINTA-II-WEB	Un long e temerós silenci seguic ad aquerò.
FORTUNATA-E-JACINTA-II-WEB	Dempús enteneren que se daurie e se barraue era pòrta deth quarto vesin.
FORTUNATA-E-JACINTA-II-WEB	Fortunata alendèc.
FORTUNATA-E-JACINTA-II-WEB	Er aute, cansat de demorar, se retiraue.
FORTUNATA-E-JACINTA-II-WEB	Un quart d’ora dempús, enteneren que se daurie un aute còp era pòrta dera quèrra.
FORTUNATA-E-JACINTA-II-WEB	Fortunata correc entara hiestreta, guardèc suenhosament… e er aute gessie estropat ena sua capa damb plecs ròis.
FORTUNATA-E-JACINTA-II-WEB	Era emocion que sentec en veder-lo siguec tan grana que se quedèc coma regda, sense saber a on ère.
FORTUNATA-E-JACINTA-II-WEB	Que hège tres ans que non l’auie vist…
FORTUNATA-E-JACINTA-II-WEB	Observèc un hèt fòrça desagradiu: en gésser eth tau, non auie guardat era pòrta dera dreta, coma semblaue normau…
FORTUNATA-E-JACINTA-II-WEB	Solide qu’ère emmaliciat…
FORTUNATA-E-JACINTA-II-WEB	E ahiscada peth madeish impuls mecanic, era senhora de Rubin correc entath balcon dera sala, e dauric silenciosament era husta…
FORTUNATA-E-JACINTA-II-WEB	Plan que òc, lo vedec trauessar eth carrèr e virar era cantonada deth de Don Juan de Austria.
FORTUNATA-E-JACINTA-II-WEB	Tanpòc auie guardat entàs balcons dera casa, coma ei normau que guarde eth mauparat assautant d’ua plaça, en retirar-se des sòns murs.
FORTUNATA-E-JACINTA-II-WEB	Be n’auem passat d’espant!” Fortunata li responec: “Espant jo?…
FORTUNATA-E-JACINTA-II-WEB	Tot aquerò se didie damb un mormolh cautós, e madeish ac aurien dit encara que non auesse aquiu un malaut qu’eth sòn saunei auien de respectar.
FORTUNATA-E-JACINTA-II-WEB	En veir ath sòn marit, sentec coma s’aquerò qu’ei a cent lègues de nosati se cale ath costat còp sec.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era esposa non s’ajacèc, e apressant un fautulh en lhet, e calant-se en eth, cluquèc es uelhs.
FORTUNATA-E-JACINTA-II-WEB	E tara maitiada siguec vençuda peth dromilhon, e se li formèc en cervèth un penible revolum de barrolhs que se despassauen, de pòrtes que se trauessauen, de tenhats transparents e d’òmes que se calauen ena sua casa en tot filtrar-se pes parets.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	A londeman, Maxi qu’ère milhor, encara que plan cansat.
FORTUNATA-E-JACINTA-II-WEB	Que hège pena veder-lo.
FORTUNATA-E-JACINTA-II-WEB	Eth sòn pallitge qu’ère coma eth d’un mòrt; auie era lengua blanca, fòrça aflaquiment e bric de talents.
FORTUNATA-E-JACINTA-II-WEB	Li dèren quauquarren entà minjar, e Fortunata opinèc que li calie demorar en lhet enquiara tarde.
FORTUNATA-E-JACINTA-II-WEB	Aquerò non li desengustaue a Maxi, donques que sentie cèrta alegria mainadenca de veder-se en aqueth lhet tan gran e rodar per eth.
FORTUNATA-E-JACINTA-II-WEB	Era hemna lo suenhaue coma se suenhe a un mainatge, e s’auie esfaçat dera sua ment era idia de qué ère un òme.
FORTUNATA-E-JACINTA-II-WEB	Que venguec dòna Lupe plan d’ora, e en saber-se’n de qué Maxi ère ben, comencèc a balhar ordes e mès ordes, e a incomodar-se pr’amor que cèrtes causes non s’auien hèt coma era manèsse.
FORTUNATA-E-JACINTA-II-WEB	Venguie dera sala ena codina e dera codina ena sala, dictant règles pragmatiques de bon govèrn.
FORTUNATA-E-JACINTA-II-WEB	Maxi se planhie de qué era sua hemna siguesse mès temps dehòra dera cramba qu’en era, e la cridaue cada moment.
FORTUNATA-E-JACINTA-II-WEB	Ne tansevolh m’as dat un punet.
FORTUNATA-E-JACINTA-II-WEB	Quin dia de nòça, hilha, e quina net!
FORTUNATA-E-JACINTA-II-WEB	Aguest maudit mau de cap… mès que ja se passèc, e ara aumens en quinze dies non tornarà…
FORTUNATA-E-JACINTA-II-WEB	Tè!, que ja ès un aute còp en tot voler anar-te’n tara codina.
FORTUNATA-E-JACINTA-II-WEB	Qu’a anat a crompar.
FORTUNATA-E-JACINTA-II-WEB	Donques dèisha-la.
FORTUNATA-E-JACINTA-II-WEB	Tu, li dides a tot que òc, e dempús hès çò que volgues gojateta.
FORTUNATA-E-JACINTA-II-WEB	Vene aciu…
FORTUNATA-E-JACINTA-II-WEB	Que trabalhe Patria; qu’ei entad aquerò.
FORTUNATA-E-JACINTA-II-WEB	Be ne mèstre de ben!, vertat?
FORTUNATA-E-JACINTA-II-WEB	Qu’ei ua hemna fòrça escarrabilhada.
FORTUNATA-E-JACINTA-II-WEB	Pro que n’ei…
FORTUNATA-E-JACINTA-II-WEB	Te’n vas de vertat?
FORTUNATA-E-JACINTA-II-WEB	Òc, pr’amor que se non, era tua tia m’ocuparà tot eth temps.
FORTUNATA-E-JACINTA-II-WEB	Donques me shaute!…
FORTUNATA-E-JACINTA-II-WEB	Alavetz me lhèui, e vengui tanben ena codina.
FORTUNATA-E-JACINTA-II-WEB	Que jo voi èster en tot guardar-te enquia que ne siga assadorat.
FORTUNATA-E-JACINTA-II-WEB	Ara qu’ès mia; sò eth tòn solet patron, e mani en tu.
FORTUNATA-E-JACINTA-II-WEB	Que vengui de seguit, estimat…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Tot eth maitin auec eth pensament Fortunata tachat ena casa vesia.
FORTUNATA-E-JACINTA-II-WEB	Tant qu’esdejoaue soleta, guardaue pera hièstra deth pati, mès que non vedec ad arrés.
FORTUNATA-E-JACINTA-II-WEB	Que semblaue ua casa desabitada.
FORTUNATA-E-JACINTA-II-WEB	Tostemp que passaue pera sala calaue era esposa de Rubin guardades furtiues entath carrèr.
FORTUNATA-E-JACINTA-II-WEB	Ne ua soleta amna.
FORTUNATA-E-JACINTA-II-WEB	Plan que òc, eth param s’armaue solet pes nets.
FORTUNATA-E-JACINTA-II-WEB	Pera tarde, en tot trapar-se soleta damb Patricia ena codina, qu’auec ja ena boca es paraules entà preguntar-li: “e es deth costat?” mès que non badèc boca.
FORTUNATA-E-JACINTA-II-WEB	Que se deuec calar aquera gata maudita en pensament dera sua patrona, pr’amor que tau que se responesse a ua pregunta, li didec ara imprevista:
FORTUNATA-E-JACINTA-II-WEB	Me preguntèc peth senhoret, e didec que passarie a veder- vos a vos, sense díder quan e quan non.
FORTUNATA-E-JACINTA-II-WEB	Deishatz-vos d’istorietes… d’aguesta familha, contestèc Fortunata, qu’era sua animositat ère fòrça padegada entà poder cuélher aquera corrècta actitud.
FORTUNATA-E-JACINTA-II-WEB	A jo qué m’impòrte… me comprenetz?
FORTUNATA-E-JACINTA-II-WEB	Maximiliano se lheuèc, hec quauqui torns; mès qu’ère tant aflaquit, que li calec tornar a calar-se en lhet.
FORTUNATA-E-JACINTA-II-WEB	Era, mentretant, seguie observant.
FORTUNATA-E-JACINTA-II-WEB	Que non s’entenie en vesiat cap rumor.
FORTUNATA-E-JACINTA-II-WEB	Pera net, madeish silenci.
FORTUNATA-E-JACINTA-II-WEB	Semblaue qu’a dòna Cirila, ath sòn marit, eth dera gòrra damb letres, e as amics que les visitauen, se les auie avalat era tèrra.
FORTUNATA-E-JACINTA-II-WEB	De nets, sentec Fortunata tristesa e quimèra tan granes, que non sabie se qué l’arribaue.
FORTUNATA-E-JACINTA-II-WEB	S’aurie pogut creir que la contrariaue eth hèt de non veir ad arrés ena casa pròcha, eth hèt de non enténer passi, ne bronit de pòrtes, ne arren.
FORTUNATA-E-JACINTA-II-WEB	Maximiliano, que de mieja tarde auie estat nadant entre es agitadi linçòs deth lhet, e ère tant shordaire coma un mainatge malaut qu’a entrat ena convalescéncia, li didec ara sua esposa, ja près des dètz, que s’ajacèsse, e aguesta aubedic; mès era repugnància e eth hàstic que negauen era sua amna en aqueth moment èren de tau sòrta imperiosi, que li costèc trabalh non dar-les a conéisher.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Paraules afogades sense resson en cap uet dera maquina umana, impulsi d’afeccion pròpriament ideaus, e d’aciu non gessie, ei a díder, non podie gésser.
FORTUNATA-E-JACINTA-II-WEB	Fortunata li didec damb expression frairau e consoladora: “Guarda, dormís, descansa e non t’afogues.
FORTUNATA-E-JACINTA-II-WEB	Anet que sigueres plan malautet, e te cau uns dies entà remeter-te.
FORTUNATA-E-JACINTA-II-WEB	Imagina-te que non sò aciu, e a dormir”.
FORTUNATA-E-JACINTA-II-WEB	Se lo padeguèc, que non ac sabem; mès eth cas ei qu’era se demorèc esclipsada, e non se desvelhèc enquias sèt deth maitin.
FORTUNATA-E-JACINTA-II-WEB	Maxi se demorèc mès temps en lhet, assadorant-se de sòmi, aquera reparacion qu’era sua negligida constitucion demanaue.
FORTUNATA-E-JACINTA-II-WEB	Fortunata se metec a apraiar era casa e manèc a Patricia a crompar, quan vaquí qu’entre dòna Lupe totafèt desgahonada.
FORTUNATA-E-JACINTA-II-WEB	Donques un bataclam.
FORTUNATA-E-JACINTA-II-WEB	Dèisha-me sèir pr’amor que vengui plan sufocada.
FORTUNATA-E-JACINTA-II-WEB	Vai eth trabalh que me dan es mèns nebots.
FORTUNATA-E-JACINTA-II-WEB	Anet an empresoat a Juan Pablo.
FORTUNATA-E-JACINTA-II-WEB	Que m’ac a vengut a díder ara madeish D. Basilio.
FORTUNATA-E-JACINTA-II-WEB	Entrèren es dera policia ena casa d’aguesta hemna que s’està damb eth ara, te n’encuedes?, e dempús d’escorcolhà’c tot e cuélher es papèrs, embarrèren ath mèn nebot, e aquiu qu’ei, en Saladero…
FORTUNATA-E-JACINTA-II-WEB	A veir, e qué posqui hèr jo ara?
FORTUNATA-E-JACINTA-II-WEB	Plan que òc, s’a portat fòrça mau damb jo; qu’ei un ingrat e un degalhaire.
FORTUNATA-E-JACINTA-II-WEB	Se sonque se tractèsse d’auer-lo uns dies ena preson, enquia e tot me n’alegraria, que s’escalabre e non torne a meter-se aquiu a on non li cau.
FORTUNATA-E-JACINTA-II-WEB	Tu veiràs a D. Leon Pintado, pr’amor de qué te presente ath doctor Sedeño, eth quau se presentarà a D. Juan de Lantigua, qu’encara que sigue un senhor plan neoliberau, qu’a influéncia per çò dera sua respectabilitat.
FORTUNATA-E-JACINTA-II-WEB	Jo pensi anar a veir a Casta Moreno pr’amor de qué intercedisque damb Don Manuel Moreno Isla, e aguest li parle a Zalamero, qu’ei maridat damb era hilha de Ruiz Ochoa.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se vestic eth joen ara prèssa, e dòna Lupe, mentretant, dispausèc que non se dinèsse ena codina de Fortunata, e qu’aguesta e eth sòn marit dinèssen damb era, pr’amor de trapar-se amassadi tot eth dia.
FORTUNATA-E-JACINTA-II-WEB	Maxi gessec dempús d’esdejoar, e era sua hemna e era sua tia se n’anèren entara auta casa.
FORTUNATA-E-JACINTA-II-WEB	Peth camin, dòna Lupe didie: “Qu’ei malastre que Nicolás se n’age anat entà Toledo hè dus dies, donques que se siguesse aciu, eth harie passi peth sòn frair, e solide lo treirie aué madeish dera preson, pr’amor qu’es capelhans son es que mès conspiren e es que mès pòden damb eth Govèrn…
FORTUNATA-E-JACINTA-II-WEB	Eri l’armen, e dempús s’apraien entà estacar-les es mans as ministres quan tòquen a castigar.
FORTUNATA-E-JACINTA-II-WEB	Atau està eth país, tot dolorós… tot tan perdut…
FORTUNATA-E-JACINTA-II-WEB	I a mès misèria…!, e es truhes a sies reiaus era arròba, causa que non s’a vist jamès”.
FORTUNATA-E-JACINTA-II-WEB	Se metec era veuda en movement damb aquera activitat valerosa que l’auie autrejat tantes capitades ena sua vida, e Fortunata e Papitos demorèren es encargades de hèr eth dinar.
FORTUNATA-E-JACINTA-II-WEB	Ara ora de dinar, tornèc dòna Lupe tota enventida, dident que Samaniego, eth marit de Casta Moreno, ère en perilh de mòrt e que per aqueth costat non se podie hèr arren.
FORTUNATA-E-JACINTA-II-WEB	Casta que non ère en disposicion d’acompanhar-la entà nunlóc.
FORTUNATA-E-JACINTA-II-WEB	Picarie, donc, en ua auta pòrta, en tot vier de dret a veir ath senhor de Feijoo, qu’ère amic sòn e auie estat eth sòn pretendent, e auie fòrça amistat damb D. Jacinto Villalonga, intim deth Ministre dera Governacion.
FORTUNATA-E-JACINTA-II-WEB	Ara seguida arribèc D. Basilio dident que Maxi non venguie a dinar: “Qu’a anat damb D. Leon Pintado a veir sabi pas a quin personatge, e se tardaràn fòrça”.
FORTUNATA-E-JACINTA-II-WEB	Fortunata decidic entornar entara sua casa, donques qu’auie causes a hèr en era, e en tot repetir-li a Papitos es diuèrses disposicions dictades pera autocrata en moment dera dusau gessuda, se botèc eth mantèl e hec camin.
FORTUNATA-E-JACINTA-II-WEB	Que non auie prèssa, e se n’anèc a hèr un petit passeg, gaudint deth beròi dia, e hènt torns en sòn pensament, qu’ère coma es senhes, vira que viraràs…
FORTUNATA-E-JACINTA-II-WEB	Qu’anaue tot doç peth carrèr de Santa Engracia, e s’arturèc un instant en ua botiga tà crompar datils, que l’agradauen fòrça.
FORTUNATA-E-JACINTA-II-WEB	Seguint dempús eth son vagabond camin, saborejaue eth plaser intim dera libertat, d’èster soleta e destacada encara que siguesse pendent pòc temps.
FORTUNATA-E-JACINTA-II-WEB	Era idia de poder anar a on volesse l’excitaue en tot hèr-li borir era sang.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	E camina que caminaràs, li venguec eth pensament de qué non auie eth mendre talent de meter-se en casa.
FORTUNATA-E-JACINTA-II-WEB	Qué auie de hèr era, en casa?
FORTUNATA-E-JACINTA-II-WEB	Arren.
FORTUNATA-E-JACINTA-II-WEB	Que li convenguie esvagar-se, cuélher er aire.
FORTUNATA-E-JACINTA-II-WEB	Que ja auie auut pro esclavitud enes Micaelas.
FORTUNATA-E-JACINTA-II-WEB	Quin gaudi poder cuélher de punta a punta un carrèr tan long coma eth de Santa Engracia!
FORTUNATA-E-JACINTA-II-WEB	Eth principau gòi deth passeg, qu’ère anar soleta, liura.
FORTUNATA-E-JACINTA-II-WEB	Ne Maxi ne dòna Lupe ne Patricia ne arrés li podien compdar es passi, ne suvelhar-la ne arturar-la.
FORTUNATA-E-JACINTA-II-WEB	Qu’aurie anat atau…
FORTUNATA-E-JACINTA-II-WEB	Diu s’en sap enquia on.
FORTUNATA-E-JACINTA-II-WEB	Ac guardaue tot damb eth curiosèr qu’es causes mens importantes inspiren ara persona gessuda d’un long captivèri.
FORTUNATA-E-JACINTA-II-WEB	Eth sòn pensament se padegaue en aquera doça libertat, en tot recrear-se enes sues pròpries idies.
FORTUNATA-E-JACINTA-II-WEB	Be n’ère de polida, verbi gratia, era vida sense preocupacions, ath cant de persones que l’estimen a ua e qu’ua estime…!
FORTUNATA-E-JACINTA-II-WEB	Tachèc era guardada enes cases deth barri des Virtudes, pr’amor qu’es abitacions des praubi l’inspirauen tostemp amorós interès.
FORTUNATA-E-JACINTA-II-WEB	Es hemnes maujargades que gessien enes pòrtes e es mainatges derrotadi e lords que jogauen en carrèr tirauen es sues guardades, donques qu’era existéncia tranquilla, encara que siguesse escura e damb dificultats, li costaue enveja.
FORTUNATA-E-JACINTA-II-WEB	Semblabla vida que non podie èster entada era, pr’amor qu’ère dehòra deth sòn centre naturau.
FORTUNATA-E-JACINTA-II-WEB	Qu’auie neishut entà èster trabalhadora; non l’importaue trabalhar coma er avesque s’arribaue a possedir çò qu’auie coma sòn.
FORTUNATA-E-JACINTA-II-WEB	Mès quauquarrés la treiguec d’aqueth prumèr motle entà lançar- la en ua vida desparièra; dempús la treigueren e l’amièren diferentes mans.
FORTUNATA-E-JACINTA-II-WEB	E fin finau, d’autes mans s’entestèren en convertir-la en senhora.
FORTUNATA-E-JACINTA-II-WEB	La botauen en un convent pr’amor de modelar-la de nauèth, dempús la maridauen… e anar seguint.
FORTUNATA-E-JACINTA-II-WEB	S’imaginaue qu’ère ua pipa viua, que damb era jogaue ua entitat invisibla, desconeishuda, e qu’ada era non sabie dar-li cap nòm.
FORTUNATA-E-JACINTA-II-WEB	Se l’acodic s’era non aurie pièch bèth còp, ei a díder, s’aurie iniciatiua… se non harie bèth còp çò que volèsse.
FORTUNATA-E-JACINTA-II-WEB	Negada en aguest pensament arribèc en Campo de Guardias, ath costat deth Depósito.
FORTUNATA-E-JACINTA-II-WEB	Qu’auie aquiu fòrça pèires, e seiguent-se en ua d’eres, comencèc a minjar datils.
FORTUNATA-E-JACINTA-II-WEB	Tostemp que lançaue un uas, semblaue que lançaue ena immensitat deth pensament generau ua idia sua, cauhadeta, coma se lance eth bualh ath molon de palha entà usclar-la.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Diu que non me hè cabau.
FORTUNATA-E-JACINTA-II-WEB	Be me’n met de dificiles es causes…!
FORTUNATA-E-JACINTA-II-WEB	Er òme qu’estimè, per qué non ère un trist paredèr?
FORTUNATA-E-JACINTA-II-WEB	Donques non; auie d’èster un senhoret ric, tà que m’enganhèsse e non podesse maridar-se damb jo…
FORTUNATA-E-JACINTA-II-WEB	Dempús, çò de normau ère que jo l’auessa en òdi… donques non, que ges tostemp era dolenta, ges que l’estimi mès…
FORTUNATA-E-JACINTA-II-WEB	Dempús çò de normau ère que me deishèsse en patz, e atau se me passarie aquerò; donques non senhor, era dolenta un aute còp; que me va rondant e me tie premanit un param…
FORTUNATA-E-JACINTA-II-WEB	Que tanben ère normau que cap persona decenta se volesse maridar damb jo; donques non senhor, ges Maxi e… paf!, me bote ena obligacion de maridar-me, e arren, quan a penes me pensaua, era benediccion…
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Guardaue eth uas deth dàtil que venguie de minjar-se, e coma s’eth uas li didesse que òc, hec era un gèst afirmatiu e un shinhau desconsolat… “Pro que ne sò de maridada!”.
FORTUNATA-E-JACINTA-II-WEB	Se demorèc tan prigondament abstrèta, que se’n desbrembèc d’a on ère.
FORTUNATA-E-JACINTA-II-WEB	Mès, en tot lheuar-se ara imprevista, se filèc de cap a baish, coma aqueri qu’amien en cervèth aqueth cascavèl que se cride idia fixa.
FORTUNATA-E-JACINTA-II-WEB	Qu’auie pujat eth long carrèr damb mina de passejaira, esvagada, alègra, damb era guardada vaga; e lo baishaue coma es monomaniacs.
FORTUNATA-E-JACINTA-II-WEB	En arribar dauant dera glèisa la treiguec d’aguest embelinament un bronit de passi qu’entenec ath sòn darrèr.
FORTUNATA-E-JACINTA-II-WEB	Qué posqui hèr?
FORTUNATA-E-JACINTA-II-WEB	Ara prèssa, ara prèssa”.
FORTUNATA-E-JACINTA-II-WEB	Eth curiosèr podec mès que cap auta causa e Fortunata guardèc; que non ère.
FORTUNATA-E-JACINTA-II-WEB	Mès endauant entenec un aute còp passi persistents e vedec ua ombra que s’estenie peth carrèr, paralèlla ara sua ombra.
FORTUNATA-E-JACINTA-II-WEB	Aqueth òc que n’ère…
FORTUNATA-E-JACINTA-II-WEB	Guardarie?
FORTUNATA-E-JACINTA-II-WEB	Non; que valie mès non dar-se per assabentada…
FORTUNATA-E-JACINTA-II-WEB	A tot darrèr, er astut curiosèr…
FORTUNATA-E-JACINTA-II-WEB	Guardèc e tanpòc ère.
FORTUNATA-E-JACINTA-II-WEB	En arribar ena sua casa qu’ère mès tranquilla.
FORTUNATA-E-JACINTA-II-WEB	Quan Patria dauric era pòrta, li preguntèc: “A vengut quauquarrés?
FORTUNATA-E-JACINTA-II-WEB	Eth senhoret non vierà enquiara net.
FORTUNATA-E-JACINTA-II-WEB	Tornèc arrir Patricia damb diabolica malícia e… “Qué… mès qué…?”, gasulhèc era senhora en tot apressar-se de punta ena pòrta dera sala.
FORTUNATA-E-JACINTA-II-WEB	La possèc leugèrament enquia daurir-la un shinhalet.
FORTUNATA-E-JACINTA-II-WEB	Non vedie arren.
FORTUNATA-E-JACINTA-II-WEB	Dauric mès, mès…
FORTUNATA-E-JACINTA-II-WEB	Qu’ère esblancossida coma s’auesse perdut era sang…
FORTUNATA-E-JACINTA-II-WEB	Dauric mès… qu’ei pro.
FORTUNATA-E-JACINTA-II-WEB	En fautulh dera sala, tranquillament seigut…
FORTUNATA-E-JACINTA-II-WEB	Diu!, er aute.
FORTUNATA-E-JACINTA-II-WEB	Fortunata siguec a mand de cuélher ua malagana.
FORTUNATA-E-JACINTA-II-WEB	Li passèc sabi pas qué per dauant des uelhs, quauquarren coma un vel que baishe o un vel que puge.
FORTUNATA-E-JACINTA-II-WEB	Non didec arren.
FORTUNATA-E-JACINTA-II-WEB	Eth, esblancossit tanben, se lheuèc e didec clarament: “Endauant, gojata”.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata non hège un pas.
FORTUNATA-E-JACINTA-II-WEB	De pic (eth dimòni explicarà aquerò), sentec ua alegria asenada, un esclafit d’infinites ansies qu’ena sua amna èren contengudes.
FORTUNATA-E-JACINTA-II-WEB	E se precipitèc enes braci deth Delfin, lançant aguest crit sauvatge: “Gojat!…
FORTUNATA-E-JACINTA-II-WEB	Benedit sigue Diu!”.
FORTUNATA-E-JACINTA-II-WEB	Desbrembadi de tot, es aimants s’estèren abraçadi fòrça estona.
FORTUNATA-E-JACINTA-II-WEB	Era se deishaue amiar, coma era causa mès naturau deth mon.
FORTUNATA-E-JACINTA-II-WEB	Passèren era pòrta dera casa, qu’ère dubèrta.
FORTUNATA-E-JACINTA-II-WEB	E era deth quarto dera quèrra, quin edart!, tanben dubèrta.
FORTUNATA-E-JACINTA-II-WEB	Dempus que passèren, quauquarrés barrèc.
FORTUNATA-E-JACINTA-II-WEB	En aqueth abitatge regnaue ua discrecion traïdora.
FORTUNATA-E-JACINTA-II-WEB	Juan se la hec a vier en ua saleta plan ben moblada, qu’ath sòn costat i auie ua cramba perfèctament apraiada.
FORTUNATA-E-JACINTA-II-WEB	Se seigueren en fautulh e se tornèren a abraçar.
FORTUNATA-E-JACINTA-II-WEB	Fortunata qu’ère coma embriagada, damb ua cèrta lhocaria ena amna, perduda era memòria des hèts recents.
FORTUNATA-E-JACINTA-II-WEB	Quinsevolh idia morau, qu’auie despareishut coma un sòmi esfaçat deth cervèth en desvelhar-se; eth sòn maridatge, eth sòn marit, es Micaelas, tot aquerò s’auie aluenhat e calat a milions de lègues, en un punt a on ne tansevolh eth pensament lo podie seguir.
FORTUNATA-E-JACINTA-II-WEB	Eth sòn aimant li didec damb votz simpatica: “guaire mos cau parlar!” e ada era li venguec un arrir convulsiu, que de mau hèr podie exprimir-se: “a, a, a!…
FORTUNATA-E-JACINTA-II-WEB	Ves se com tremòli?
FORTUNATA-E-JACINTA-II-WEB	Sabi pas se qué m’arribe… donques òc, mès temps, pr’amor que quan siguí aciu damb, a, a, a…
FORTUNATA-E-JACINTA-II-WEB	Juárez el Negro, te vedí e non te vedí… e tostemp eth dauant, e un dia que li didí que t’estimaua, treiguec un guinhauet fòrça gran, a, a, a… e me volec aucir…
FORTUNATA-E-JACINTA-II-WEB	Jo morint-me per parlar-te e eth que non… que non…
FORTUNATA-E-JACINTA-II-WEB	Eth nòste mainatjon mòrt, e jo mès mòrta, a, a; e en Barcelona me’n brembaua de tu e te manaua punets per aire, e en Zaragoza… punets per aire… a, a, e en Madrid madeish.
FORTUNATA-E-JACINTA-II-WEB	Sense brembar-me’n!.
FORTUNATA-E-JACINTA-II-WEB	Dès que tornè de Valencia te vau acaçant…
FORTUNATA-E-JACINTA-II-WEB	Çò que m’a calut passar, hilha!
FORTUNATA-E-JACINTA-II-WEB	Que ja t’ac condarè.
FORTUNATA-E-JACINTA-II-WEB	E fin finau t’è caçat…
FORTUNATA-E-JACINTA-II-WEB	A, bona pèça!
FORTUNATA-E-JACINTA-II-WEB	Ara que me les pagaràs totes…
FORTUNATA-E-JACINTA-II-WEB	Guaire m’as hèt a patir!…
FORTUNATA-E-JACINTA-II-WEB	Be n’è lançat de malediccions contra aguest maudit convent…!
FORTUNATA-E-JACINTA-II-WEB	Mès, qué beròia estàs, gojata.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Qu’estàs plan polida.
FORTUNATA-E-JACINTA-II-WEB	Òc… entà tu.
FORTUNATA-E-JACINTA-II-WEB	Sabes de qué me’n brembi?
FORTUNATA-E-JACINTA-II-WEB	Deth mèn mainatjon tan graciós…
FORTUNATA-E-JACINTA-II-WEB	S’auesse viscut, tu l’auries estimat, vertat?
FORTUNATA-E-JACINTA-II-WEB	Me semble que lo veigui, quan se lo heren a vier damb era caisheta blua…
FORTUNATA-E-JACINTA-II-WEB	Aquera madeisha net siguec quan Juarez el Negro me treiguec un guinhauet tan gran, e me didec damb aquera ronca votz: “Brrr… que son es ueit; prèga çò que te calgue, pr’amor qu’abans des nau t’aucisqui”.
FORTUNATA-E-JACINTA-II-WEB	Qu’ère furiós de gelosia…
FORTUNATA-E-JACINTA-II-WEB	A, quina pòur tant atròça!
FORTUNATA-E-JACINTA-II-WEB	Guaire mos cau condar-mos…!, jo a tu, e tu a jo.
FORTUNATA-E-JACINTA-II-WEB	Qu’as hèt ben.
FORTUNATA-E-JACINTA-II-WEB	Aguest qu’as hèt ben li queiguec ara gojata coma ua gota hereda en còr, en tot hèr-la a vier còp sec ena realitat.
FORTUNATA-E-JACINTA-II-WEB	Secant-se es lèrmes, se’n brembèc de Maxi, dera sua nòça; e era sua casa, que s’auie aluenhat cent mil lègues, se calèc aquiu, a quate canes, funèbra e antipatica.
FORTUNATA-E-JACINTA-II-WEB	Eth refús dera sua amna dauant d’aguest fenomèn li sequèc en un moment totes es lèrmes.
FORTUNATA-E-JACINTA-II-WEB	Pr’amor qu’atau ès mès liura e as un òme.
FORTUNATA-E-JACINTA-II-WEB	Que pòs hèr çò que volgues, tostemp qu’ac hèsques damb discrecion.
FORTUNATA-E-JACINTA-II-WEB	È entenut qu’eth tòn marit ei un bon gojat, que ve visions…
FORTUNATA-E-JACINTA-II-WEB	En enténer aquerò, vedec Fortunata quilhar-se en sòn esperit era imatge ideau, o mès lèu, er espèctre dera sua perversitat.
FORTUNATA-E-JACINTA-II-WEB	Çò que venguie de hèr qu’a penes auie nòm, per çò d’extraordinari e anormau, en registre des mauvestats umanes.
FORTUNATA-E-JACINTA-II-WEB	Eth lòc, era escadença dauen ara sua accion màger lagetat, e atau ac comprenec en un rapid examen de consciéncia; mès qu’auie era anciana e tostemp naua passion tant de fòrça e frescor, qu’er espèctre hugec sense deishar tralha.
FORTUNATA-E-JACINTA-II-WEB	Se consideraue Fortunata en aqueth cas coma eth cèc que recep fòrça d’ua man subernaturau.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	E ne podie deishar de hè’c, ne discutie çò inevitable, ne sajaue padegar era sua responsabilitat, pr’amor qu’aguesta non la vedie pro clara, e encara que la vedesse, qu’ère persona tan fèrma ena sua direccion, que non s’arturaue dauant de cap conseqüéncia, e se conformaue, tau ère era sua idia, damb anar entath lunfèrn.
FORTUNATA-E-JACINTA-II-WEB	Quan me’n sabí de qué auies tornat en Madrid, me venguec un delèri…!
FORTUNATA-E-JACINTA-II-WEB	Jo qu’auia damb tu un deute de còr, e er amor que te deuia me pesaue ena consciéncia.
FORTUNATA-E-JACINTA-II-WEB	Me capvirè, te cerquè coma se cerque aquerò que mès estimam en mon.
FORTUNATA-E-JACINTA-II-WEB	Non te trapè.
FORTUNATA-E-JACINTA-II-WEB	En ua cantoada qu’ère ara demora ua pneumonia entà balhar-me eth còp … queiguí”.
FORTUNATA-E-JACINTA-II-WEB	Praubet mèn!…
FORTUNATA-E-JACINTA-II-WEB	Que me’n sabí, òc.
FORTUNATA-E-JACINTA-II-WEB	Tanben me’n sabí de qué me cerquères.
FORTUNATA-E-JACINTA-II-WEB	Que Diu t’ac age!
FORTUNATA-E-JACINTA-II-WEB	Se me n’auessa sabut abans, que m’auries trapat.
FORTUNATA-E-JACINTA-II-WEB	Escampilhèc es sues guardades pera sala; mès era relatiua elegància qu’ère botada non l’afectèc.
FORTUNATA-E-JACINTA-II-WEB	En un miserable cerèr, en un sosterranh plen de telaranhes, en quinsevolh lòc subterranèu e pudesenc aurie estat contenta s’auesse ath costat ad aqueth qu’alavetz auie.
FORTUNATA-E-JACINTA-II-WEB	Que non se cansaue de guardar-lo.
FORTUNATA-E-JACINTA-II-WEB	E tu plan!
FORTUNATA-E-JACINTA-II-WEB	Qu’èstàs plan beròia…
FORTUNATA-E-JACINTA-II-WEB	Qu’ès ara fòrça milhor qu’abans.
FORTUNATA-E-JACINTA-II-WEB	A!, non, repliquèc era damb cèrta vantaria.
FORTUNATA-E-JACINTA-II-WEB	Ac dides pr’amor que me sò civilizat un shinhau?
FORTUNATA-E-JACINTA-II-WEB	Non t’ac penses; jo que non me civilizi, ne voi; que sò tostemp de pòble, voi èster coma abans, coma quan tu me lancères eth laç e m’agarrères.
FORTUNATA-E-JACINTA-II-WEB	Pòble!, qu’ei aquerò, didec Juan damb un shinhau de pedantaria; en d’autes paraules çò d’essenciau dera umanitat, era matèria prumèra, pr’amor que quan era civilizacion dèishe pèrder es grans sentiments, es idies mairs, mos cau anar a cercar-les en blòc, ena peirèra deth pòble.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se m’estimes, çò de passat qu’ei parièr.
FORTUNATA-E-JACINTA-II-WEB	En madeish instant quilhèc eth front, e damb satanica conviccion, qu’auie cèrta beresa per çò d’èster conviccion e èster satanica, se deishèc díder aguestes arrogantes paraules:
FORTUNATA-E-JACINTA-II-WEB	Qu’ère elastica era consciéncia de Santa Cruz, encara que non tant entà non sénter un cèrt terror en enténer expression tant atrevida.
FORTUNATA-E-JACINTA-II-WEB	Entà correspóner, anaue a díder era mia hemna qu’ès tu; mès s’avalèc era sua mentida, coma er òme prudent que se sauve entàs casi grèus er usatge des armes.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ja de nets passèc Fortunata entara sua casa.
FORTUNATA-E-JACINTA-II-WEB	Eth sòn marit encara non auie arribat.
FORTUNATA-E-JACINTA-II-WEB	Tant que lo demoraue, era pecadora tornèc a veir er espèctre aqueth dera sua perversitat; mès alavetz lo vedec mès clar, e non podec tant aisidament hèr-lo enlà deth sòn esperit.
FORTUNATA-E-JACINTA-II-WEB	Quin tòrt n’è jo?” Era casa ère ena escurina e aluguèc era lum.
FORTUNATA-E-JACINTA-II-WEB	En lançar er aluquet en solèr, aguest queiguec alugat, e Fortunata lo guardèc damb viu interès, en tot rebrembar ua des supersticions que l’auien ensenhat ena sua joenessa.
FORTUNATA-E-JACINTA-II-WEB	Maxi entrèc cansat e cogitós; mès en veir ara sua hemna se botèc content.
FORTUNATA-E-JACINTA-II-WEB	Tot un dia sense veder-la!
FORTUNATA-E-JACINTA-II-WEB	Que l’auie hèt a vier un paquet de rosquilhes.
FORTUNATA-E-JACINTA-II-WEB	E Juan Pablo?
FORTUNATA-E-JACINTA-II-WEB	A tot darrèr s’apraiarie tot.
FORTUNATA-E-JACINTA-II-WEB	Solide non anarie enes ièrles Marianas, mès dilhèu lo tierien en Saladero quinze o vint dies.
FORTUNATA-E-JACINTA-II-WEB	Tant que sopèren, Fortunata contemplaue ath sòn marit, mès qu’ena realitat, ath sòn laguens, e d’aguest examen gessie un hàstic aclapant, e era antipatia de tostemp, mès tant agranida, tant, que ja ère ar arràs.
FORTUNATA-E-JACINTA-II-WEB	E era pervèrsa non sagèc de combàter aqueth sentiment; que se recreaue en eth coma en ua monstruositat qu’a quauquarren de seductora.
FORTUNATA-E-JACINTA-II-WEB	Non, repliquèc era secament.
FORTUNATA-E-JACINTA-II-WEB	Que sò fòrça cansada.
FORTUNATA-E-JACINTA-II-WEB	Çò que voi ei dormir.
FORTUNATA-E-JACINTA-II-WEB	Plan, donc, milhor, jo que tanben ac desiri.
FORTUNATA-E-JACINTA-II-WEB	S’ajacèren, e eth temps qu’encara siguec desvelhada lo tenguec Fortunata en hèr comparèrs.
FORTUNATA-E-JACINTA-II-WEB	Eth còs raquitic de Maxi li costaue, en tocar eth sòn, crispacion nerviosa.
FORTUNATA-E-JACINTA-II-WEB	E tanben pensèc en çò de shordaire e de mau hèr qu’ère entada era auer de víuer dues vides desparières, era ua vertadèra, era auta faussa, coma es vides d’aqueri que trabalhen en teatre.
FORTUNATA-E-JACINTA-II-WEB	Ada era l’ère fòrça dificil representar e simular, e plan per aquerò eth sòn torment creishie considerablament.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Tara maitiada se desvelhèc dempús deth sòn prigond e reparador saunei, e alavetz li vengueren es lèrmes, en tot hèr calculs, representar-se damb gran poder dera ment scènes probables, e doler-se de non poder veir ath sòn aimant totes es ores.
FORTUNATA-E-JACINTA-II-WEB	Enes dies a vier, es visites en quarto vesin qu’auien lòc en diuèrses ores, quan Maxi gessie.
FORTUNATA-E-JACINTA-II-WEB	Qu’anaue a estudiar damb un amic entà cuélher eth grad, e ath delà solie vier ena farmacia de Samaniego.
FORTUNATA-E-JACINTA-II-WEB	Que ja ère convengut qu’aurie un lòc en establiment.
FORTUNATA-E-JACINTA-II-WEB	Encara qu’es sues absènsies èren segures, ambdús criminaus determinèren botar eth nin mès luenh.
FORTUNATA-E-JACINTA-II-WEB	Mentretant, Patricia hège çò que volie.
FORTUNATA-E-JACINTA-II-WEB	Es disposcions de Fortunata e enquia dera madeisha dòna Lupe qu’èren letra mòrta.
FORTUNATA-E-JACINTA-II-WEB	Panaue descaradament, e era sua patrona non gosaue repotegar-la.
FORTUNATA-E-JACINTA-II-WEB	Santa Cruz, qu’ère er autor de tot aqueth revolum, non sabie com apraiar-lo, quan era sua amiga li consultaue.
FORTUNATA-E-JACINTA-II-WEB	Eth plan mès prudent qu’ère cuélher un aute quarto e dar-li eth viatge dempús a Patricia, en tot autrejar-li ua bona estrea tà que carèsse.
FORTUNATA-E-JACINTA-II-WEB	Quauqui dies eth Delfin aufrie presents e sòs ara sua aimanta; mès aguesta que non volie acceptar arren.
FORTUNATA-E-JACINTA-II-WEB	Que l’auie vengut en cap ua idia extravaganta, que d’era ambdús se n’arrien fòrça, quan la condaue.
FORTUNATA-E-JACINTA-II-WEB	Pr’amor qu’era mania ère que Juanito non auie d’èster ric.
FORTUNATA-E-JACINTA-II-WEB	Entà qu’es causes anessen ara ora, li calie èster praube, e alavetz era trabalharie coma ua nera pr’amor de mantier-lo.
FORTUNATA-E-JACINTA-II-WEB	Vai per a on gesses ara.
FORTUNATA-E-JACINTA-II-WEB	Arren mès.
FORTUNATA-E-JACINTA-II-WEB	Providéncia.
FORTUNATA-E-JACINTA-II-WEB	Quan non sò damb tu, me shaute un shinhau, pas guaire.
FORTUNATA-E-JACINTA-II-WEB	Que jamès n’è hèt cabau dera ròba.
FORTUNATA-E-JACINTA-II-WEB	Mès quan t’è a tu, que m’ei parièr aur o coeire; seda o percala que tot ei parièr.
FORTUNATA-E-JACINTA-II-WEB	Parla-me damb franquesa.
FORTUNATA-E-JACINTA-II-WEB	Non as besonh d’arren?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Arren, t’ac pòs creir.
FORTUNATA-E-JACINTA-II-WEB	Aguesta amna de Diu te balhe tot çò qu’as de besonh?
FORTUNATA-E-JACINTA-II-WEB	Tot, t’ac pòs creir.
FORTUNATA-E-JACINTA-II-WEB	Que voi regalar-te un vestit.
FORTUNATA-E-JACINTA-II-WEB	Non me lo botarè.
FORTUNATA-E-JACINTA-II-WEB	E un chapèu.
FORTUNATA-E-JACINTA-II-WEB	Lo convertirè en cabàs.
FORTUNATA-E-JACINTA-II-WEB	Qu’ei qu’as hèt vòt de praubetat?
FORTUNATA-E-JACINTA-II-WEB	Jo non è hèt vòt d’arren.
FORTUNATA-E-JACINTA-II-WEB	Un dia parlauen de Maximiliano.
FORTUNATA-E-JACINTA-II-WEB	Tostemp me siguec fòrça antipatic.
FORTUNATA-E-JACINTA-II-WEB	Me deishè méter enes Micaelas e me deishè maridar…
FORTUNATA-E-JACINTA-II-WEB	Sabes se com siguec tot aquerò?
FORTUNATA-E-JACINTA-II-WEB	Donques coma aquerò que conden que manegen a ua persona e hènt d’era çò que vòlen; madeish.
FORTUNATA-E-JACINTA-II-WEB	Jo, quan non se tracte d’estimar, que non è volontat.
FORTUNATA-E-JACINTA-II-WEB	Me pòrten coma a ua pipa… e ara, cre- te que m’entren remòrs d’enganhar ad aguest praube gojat.
FORTUNATA-E-JACINTA-II-WEB	Qu’ei un angelet sense pena ne glòria.
FORTUNATA-E-JACINTA-II-WEB	A viatges me vien talents de desenganhar-lo, e era vertat…
FORTUNATA-E-JACINTA-II-WEB	Pr’amor que çò qu’ei amorassar-lo que non posqui, non posqui, que non ei ena mia natura.
FORTUNATA-E-JACINTA-II-WEB	Li demani ara Vèrge que me balhe fòrces entà cantar clar”.
FORTUNATA-E-JACINTA-II-WEB	Ara Vèrge…!
FORTUNATA-E-JACINTA-II-WEB	Mès non m’è de pensar?
FORTUNATA-E-JACINTA-II-WEB	Çò que m’aconselhe era Vèrge tostemp que li prègui damb es uelhs clucadi, ei que t’estima fòrça e que me dèisha estimar per tu…
FORTUNATA-E-JACINTA-II-WEB	Que l’as deth tòn costat, gojatet…
FORTUNATA-E-JACINTA-II-WEB	De qué t’espaurisses?
FORTUNATA-E-JACINTA-II-WEB	Plan, donc; jo li prègui ara Vèrge e era me protegís, encara que jo siga dolenta.
FORTUNATA-E-JACINTA-II-WEB	Qui pòt saber se qué gesserà d’aciu e s’es causes se viraràn bèth dia entad açò qu’an d’èster!
FORTUNATA-E-JACINTA-II-WEB	E se te parli damb franquesa, a viatges è dobtes de qué jo siga dolenta… òc, qu’è dobtes.
FORTUNATA-E-JACINTA-II-WEB	Dilhèu non ne siga.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Guarda ua causa, didec eth Delfin, que se esvagaue enes plan singulares nocions d’aqueth esperit.
FORTUNATA-E-JACINTA-II-WEB	E s’eth tòn marit se’n sabesse d’aquerò e me volesse aucir?
FORTUNATA-E-JACINTA-II-WEB	Ai!, non m’ac digues… ne de trufaria.
FORTUNATA-E-JACINTA-II-WEB	Me lançaria entada eth coma ua leona e l’estronharia…
FORTUNATA-E-JACINTA-II-WEB	Sabes se com se cuelh un cambaròt e se l’arrinque es pautes, e se li retòrç eth còs e se li trè çò qu’a ath laguens?, donques atau.
FORTUNATA-E-JACINTA-II-WEB	Mès, vam a veir gojata: non me sauves rancura per auer-te abandonat, deishant-te ena misèria, en vesilhes d’amainadar e en poder de Juárez el Negro?
FORTUNATA-E-JACINTA-II-WEB	Deguna rancura te sauvi: alavetz qu’èra enrabiada.
FORTUNATA-E-JACINTA-II-WEB	Era ràbia e era misèria m’amièren entà Juárez el Negro.
FORTUNATA-E-JACINTA-II-WEB	Te crederàs çò que te vau a díder?.
FORTUNATA-E-JACINTA-II-WEB	Donques que me n’anè damb eth per çò de molt que l’auia en òdi.
FORTUNATA-E-JACINTA-II-WEB	Causa estranha vertat?…
FORTUNATA-E-JACINTA-II-WEB	Jo didí: “me venjarè en tot anar-me’n damb aguest animau”.
FORTUNATA-E-JACINTA-II-WEB	Quan auí ath mèn hilh, me padegaua damb eth; mès dempús se me moric; e quan crebèc Juarez, coma que jo me pensè que ja non m’estimaues, didí: “donques ara me venjarè en èster tot çò de dolenta que posca”.
FORTUNATA-E-JACINTA-II-WEB	Mès, quines idies as tu sus era manèra de venjar-te?
FORTUNATA-E-JACINTA-II-WEB	E de qui te venges atau, creatura?
FORTUNATA-E-JACINTA-II-WEB	Donques de Diu, de… qué me sabi… non me preguntes, pr’amor qu’entà explicar-t’ac, me calerie èster sabenta coma tu, e jo non sai arren, encara que dòna Lupe e es monges, herega que herega, m’an trèt un cèrt lustre… en tot ensenhar-me a non díder tantes asenades.
FORTUNATA-E-JACINTA-II-WEB	Santa Cruz s’estèc ua bona estona cogitós.
FORTUNATA-E-JACINTA-II-WEB	Un dia parlèren tanben de Jacinta…
FORTUNATA-E-JACINTA-II-WEB	Que non li shautaue a Juan qu’era convèrça venguesse en aguest terren; mès Fortunata, tostemp que n’auie era escadença, i anaue entà eth, de dret.
FORTUNATA-E-JACINTA-II-WEB	As sues preguntes er aute responie damb evasiues.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Donques assegura-me que non l’estimes.
FORTUNATA-E-JACINTA-II-WEB	Que l’estimi, òc… entà qué enganhar-te… mès d’ua manèra plan desparièra qu’a tu.
FORTUNATA-E-JACINTA-II-WEB	Li sauvi totes es consideracions que se merite, perque… non te pòs imaginar guaire n’ei de brava.
FORTUNATA-E-JACINTA-II-WEB	Fortunata seguic cercant damb shordaire curiosèr tot çò que volie saber restacat ara intimitat des esposi; mès er aute s’esguitlaue galhardament, deishant en lòc segur, enquia a on ère possible en aqueth criminau collòqui, era personalitat sagrada dera sua hemna.
FORTUNATA-E-JACINTA-II-WEB	Qué ei?
FORTUNATA-E-JACINTA-II-WEB	Era mania des hilhs.
FORTUNATA-E-JACINTA-II-WEB	Diu que non vò e era s’entèste que òc.
FORTUNATA-E-JACINTA-II-WEB	Per çò dera pena que li còste era sua esterilitat, s’a deteriorat, s’a aprimat, e hè bèth temps que s’aumplís de peublancs.
FORTUNATA-E-JACINTA-II-WEB	Qu’ei ja passion d’anim.
FORTUNATA-E-JACINTA-II-WEB	Te’n saberes de çò que passèc?
FORTUNATA-E-JACINTA-II-WEB	Donques li heren era grana enganha.
FORTUNATA-E-JACINTA-II-WEB	Eth tòn oncle José Izquierdo, d’amiguet damb un aute capvirat, li hèc a creir qu’un mainatget de tres ans qu’auie damb eth, ère eth nòste Juanin.
FORTUNATA-E-JACINTA-II-WEB	Era mia hemna se capvirèc, lo volec ahilhar e ath delà hèr-lo a vier ena nòsta casa.
FORTUNATA-E-JACINTA-II-WEB	Encara qu’er embolh se desnishèc lèu, non se podec evitar qu’eth tòn oncle l’engusèsse sies mil reiaus.
FORTUNATA-E-JACINTA-II-WEB	Qu’a gracia.
FORTUNATA-E-JACINTA-II-WEB	Ja me’n sabia d’aguesta istòria.
FORTUNATA-E-JACINTA-II-WEB	Eth mainatge aguest que deu èster eth de Nicolasa, era hilhastra der oncle Pepe.
FORTUNATA-E-JACINTA-II-WEB	Neishec tres dies dempús deth nòste, e ère hilh d’un qu’alugue es fanaus deth gas…
FORTUNATA-E-JACINTA-II-WEB	Mès que non compreni ua causa.
FORTUNATA-E-JACINTA-II-WEB	A jo me semble qu’era tua hemna deuie estimar ad aguest mainatge per çò de creder-lo tòn e auer-lo en òdi per èster de ua auta mair.
FORTUNATA-E-JACINTA-II-WEB	Jo que pensi per jo.
FORTUNATA-E-JACINTA-II-WEB	Cara, pèga, era mia hemna se torne lhòca per quinsevolh mainatge der univèrs, siguen de qui siguen.
FORTUNATA-E-JACINTA-II-WEB	E ath supausat Juanin, qu’ère pro que l’auesse per mèn, entà que l’adorèsse.
FORTUNATA-E-JACINTA-II-WEB	Era qu’ei atau; que non sabes guaire brava qu’ei.
FORTUNATA-E-JACINTA-II-WEB	Donques s’amainadèsse!…
FORTUNATA-E-JACINTA-II-WEB	Sant Crist, que non voi ne pensà’c.
FORTUNATA-E-JACINTA-II-WEB	Solide perderie eth sen, e mo’lo harie pèrder a toti.
FORTUNATA-E-JACINTA-II-WEB	Estimarie ath mèn hilh mès qu’a jo e mès qu’ath mon sancer.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Se demorèc Fortunata, en enténer aquerò, alègra e cogitosa.
FORTUNATA-E-JACINTA-II-WEB	Donques aquerò:
FORTUNATA-E-JACINTA-II-WEB	Li vau a prepausar un tracte ara tua hemna.
FORTUNATA-E-JACINTA-II-WEB	A veir se qué ei.
FORTUNATA-E-JACINTA-II-WEB	Plan simple.
FORTUNATA-E-JACINTA-II-WEB	A veir se qué te semble.
FORTUNATA-E-JACINTA-II-WEB	Jo l’autregi ada era un hilh tòn e era m’autrege a jo eth sòn marit.
FORTUNATA-E-JACINTA-II-WEB	Ei a díder, escambiar un mainatge petit per un mainatge gran.
FORTUNATA-E-JACINTA-II-WEB	Eth Delfin arric d’aqueth singular convengut, exprimit damb cèrta gràcia.
FORTUNATA-E-JACINTA-II-WEB	Diderà que òc?…
FORTUNATA-E-JACINTA-II-WEB	Qué ne penses tu?, preguntèc Fortunata damb era màger bona fe, passant dempús dera ingenuïtat enquiar entosiasme entà díder:
FORTUNATA-E-JACINTA-II-WEB	Er illustrat joen se cabussèc en un mar de meditacions.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Es visites ena casa de Cirila seguiren pendent dues setmanes; mès pro que se vedec qu’aquerò non podie seguir, e cuelheren un aute quarto.
FORTUNATA-E-JACINTA-II-WEB	Patricia s’auie tornat insuportabla, e dòna Lupe, en tot campar ena casa a ores intempestiuas, ahiscada peth delèri de manejar, dificultaue es gessudes dera sua neboda.
FORTUNATA-E-JACINTA-II-WEB	Mentretant, Fortunata non tractaue a Maximiliano de forma desconsiderada; mès era sua heredor serie capable de gelar ath madeish huec.
FORTUNATA-E-JACINTA-II-WEB	Que s’aurie estimat eth, mil còps mès, qu’era sua hemna li lancèsse es trastes en cap, a que lo tractèsse damb aquera cortesia mespredosa e glaciau.
FORTUNATA-E-JACINTA-II-WEB	Pòqui viatges se daue eth cas de qué era li hèsse ua amorassa; entà auer-la, li calie a Maxi calar-li peticions, e çò qu’artenhie qu’ère coma ua aumòina.
FORTUNATA-E-JACINTA-II-WEB	Qu’ei que Fortunata non servie entà cortesana, e es sues simulacions èren tan pègues que hège dò veder-la simular.
FORTUNATA-E-JACINTA-II-WEB	Eth joen farmaceutic qu’auie moments d’òrra tristesa, e pensaue fòrça.
FORTUNATA-E-JACINTA-II-WEB	De tau estat passèc entara observacion, en tot desvolopar-se en eth aguesta facultat d’ua manera estonanta.
FORTUNATA-E-JACINTA-II-WEB	Tostemp qu’ère en casa, non deishaue de uelh ara sua hemna, en tot estudiar-li es movements, es guardades, es passi e enquia er alend.
FORTUNATA-E-JACINTA-II-WEB	Quan minjauen, l’examinaue era forma de minjar; quan èren en lhet, era manèra de dormir.
FORTUNATA-E-JACINTA-II-WEB	Fortunata non lo guardaue jamès.
FORTUNATA-E-JACINTA-II-WEB	Aguest hèt, suenhosament observat, li costèc ath malerós gojat ua indecibla malenconia.
FORTUNATA-E-JACINTA-II-WEB	Auer crompat aqueri uelhs damb era sua man, eth sòn aunor e eth sòn nòm entà que se tenguessen a guardar a ua cagira abans que guardar-lo ada eth!
FORTUNATA-E-JACINTA-II-WEB	Aquerò qu’ère òrre, òrre, e un dia estornegèc era sua amna un furor mausan; mès que non lo volec manifestar, e s’ac passèc solet en tot nhacar-se es punhs.
FORTUNATA-E-JACINTA-II-WEB	Pr’amor que… non didec arren mès; se mingèc era rèsta dera frasa.
FORTUNATA-E-JACINTA-II-WEB	Diu se’n sap de se qué anaue a díder.
FORTUNATA-E-JACINTA-II-WEB	Que s’avalaue er aire eth gojat entà her-se estimar, endonviant guaires subtilitats autrege era mania o era malautia der amor.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Pensèc encamardar ara sua esposa damb mieis espirituaus.
FORTUNATA-E-JACINTA-II-WEB	Qu’ère prèst, eth que ja ère brave, a èster sant, e estudiaue aquerò que l’ère agradiu ara sua hemna en aquerò que tanh ath sentiment pr’amor de realizà’c dera forma que siguesse.
FORTUNATA-E-JACINTA-II-WEB	L’agradaue ada era balhar aumòina a guairi praubi se trapaue; plan, donc, eth n’autrejarie mès, fòrça mès.
FORTUNATA-E-JACINTA-II-WEB	Era solie admirar es casi d’abnegacion; atau, donc, eth cercarie ua oportunitat entà èster eròi.
FORTUNATA-E-JACINTA-II-WEB	Ada era li shautaue eth trabalh; donques eth que s’aucirie a trabalhar.
FORTUNATA-E-JACINTA-II-WEB	D’aguesta sòrta esbauçaue eth malerós era sua amna, en tot arrincar tot çò de bon, nòble e beròi entà aufrir-l’ac ara ingrata, coma aqueth que talhe un jardin entà aufrir en un solet nhòc totes es flors possibles.
FORTUNATA-E-JACINTA-II-WEB	Ja non m’estimes”.
FORTUNATA-E-JACINTA-II-WEB	E era responec que òc; mès de quina manèra!
FORTUNATA-E-JACINTA-II-WEB	Qu’aurie valut mès qu’auesse dit decididament que non.
FORTUNATA-E-JACINTA-II-WEB	Semble que te còsti orror.
FORTUNATA-E-JACINTA-II-WEB	Quan entri te botes seriosa; quan te penses que non te guardi, qu’ès abstrèta e arrisses coma s’en esperit parlèsses damb quauquarrés”.
FORTUNATA-E-JACINTA-II-WEB	Ua auta causa lo mortificaue.
FORTUNATA-E-JACINTA-II-WEB	Quan gessien amassa a passejar, toti tachauen es uelhs en Fortunata, admirant era sua beresa; dempús lo guardauen ada eth.
FORTUNATA-E-JACINTA-II-WEB	Supausaue Maxi que toti pensauen que non ère òme entà tau hemna.
FORTUNATA-E-JACINTA-II-WEB	Quauqui uns se permetien examinar-lo d’ua manèra insolenta.
FORTUNATA-E-JACINTA-II-WEB	S’anauen en cafè, que i èren pòc de temps, pr’amor qu’es amics s’arremolinauen ath torn de Fortunata sense hèr-ne cabau deth sòn marit, e aguest s’avalaue fòrça hèu.
FORTUNATA-E-JACINTA-II-WEB	Çò que desorientaue mès a Maxi ère qu’era non se hège damb arrés, e tostemp qu’eth didie anem-mo’n, qu’ère presta a retirar-se.
FORTUNATA-E-JACINTA-II-WEB	Cercaue eth farmaceutic quauquarren que basar es conjectures que començauen a avalar-lo, e non ac trapaue.
FORTUNATA-E-JACINTA-II-WEB	Pensèc consultar eth cas damb era sua tia; mès que non ac volec hèr, e tremolaue de qué dòna Lupe li didesse: “Ves?
FORTUNATA-E-JACINTA-II-WEB	Per non auer hèt cas de jo!” Gelosia!
FORTUNATA-E-JACINTA-II-WEB	Fortunata se mostraue damb toti tan hereda coma damb eth.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	E dempús es guardades entornauen entada era madeisha damb màger tristum.
FORTUNATA-E-JACINTA-II-WEB	Tanben tormentauen ath joen es elògis qu’es sòns companhs li hègen d’era.
FORTUNATA-E-JACINTA-II-WEB	E Quercus gigantea li fiulaue ena aurelha aguestes funèbres paraules: “Qu’ei massa hemna entà tu, escarrabilhat.
FORTUNATA-E-JACINTA-II-WEB	Tie compde”.
FORTUNATA-E-JACINTA-II-WEB	Mès dòna Lupe li bohaue idies optimistes.
FORTUNATA-E-JACINTA-II-WEB	Que semblaue mentida!
FORTUNATA-E-JACINTA-II-WEB	Era perspicaça, era sabenta e experimentada senhora de Jáuregui li didec mès d’un còp ath sòn nebot: “Be n’ei de trebalhadora aguesta hemna!
FORTUNATA-E-JACINTA-II-WEB	Tostemp que vengui aciu me la trapi planchant o lauant.
FORTUNATA-E-JACINTA-II-WEB	Francament, non credí…
FORTUNATA-E-JACINTA-II-WEB	Que t’ajudarà, t’ajudarà.
FORTUNATA-E-JACINTA-II-WEB	E ath delà tan caradeta…
FORTUNATA-E-JACINTA-II-WEB	Que i a dies que non l’enteni era sua votz”.
FORTUNATA-E-JACINTA-II-WEB	Damb ues causes e autes, eth gojat a penes podie estudiar, e damb fòrça trabalh se premanie entara licenciatura.
FORTUNATA-E-JACINTA-II-WEB	Er ahèr dera sua collocacion que s’auie resolvut, pr’amor qu’en auer mòrt Samaniego tà finaus d’octobre, era sua veuda organizèc eth personau dera farmacia, autrejant un lòc a Maximiliano.
FORTUNATA-E-JACINTA-II-WEB	Se convenguec entre dòna Casta Moreno e dòna Lupe que quan eth gojat cuelhesse eth grad, se li fixarie era sodada, e que dempús d’un an de practica, aurie participacion enes beneficis.
FORTUNATA-E-JACINTA-II-WEB	Peth costat economic tot qu’anaue ben, pr’amor que, mentre arribaue eth dia de guanhar damb era sua profession, podie víuer ben damb era cuerta renda der eretatge.
FORTUNATA-E-JACINTA-II-WEB	Er inconvenent ère que dès qu’auie entrat ena farmacia, li calie absentar-se de casa dies sancers, e aquerò li hège borir eth sang.
FORTUNATA-E-JACINTA-II-WEB	Que se l’acodic alavetz çò que se l’acodís a quinsevolh gelós, gésser un dia, dident qu’anaue tara farmacia, e tornar ara seguida.
FORTUNATA-E-JACINTA-II-WEB	Ac hec un viatge, e non susprenec arren: Fortunata qu’ère ena codina.
FORTUNATA-E-JACINTA-II-WEB	Repetic eth param, e madeish: qu’ère en tot cóser.
FORTUNATA-E-JACINTA-II-WEB	Ena tresau, Fortunata auie gessut.
FORTUNATA-E-JACINTA-II-WEB	Dues ores dempús entrèc, hènt-se a vier un paquet ena man.
FORTUNATA-E-JACINTA-II-WEB	Donques de crompar ues causilhòtes.
FORTUNATA-E-JACINTA-II-WEB	Non me dideres que volies ua corbata?
FORTUNATA-E-JACINTA-II-WEB	Guarda-la”.
FORTUNATA-E-JACINTA-II-WEB	Ua net entrèc Maximiliano fòrça excitat.
FORTUNATA-E-JACINTA-II-WEB	Li cuelhec era man ara sua hemna, e en tot hèr-la sèir-se ath sòn costat, li didec a usclar pèth: “Aué è coneishut ad aguest coquin que te desaunorèc”.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata se demorèc coma mòrta.
FORTUNATA-E-JACINTA-II-WEB	Se l’escapèc aguesta espontaneitat, e quan la volec contier qu’ère ja tard.
FORTUNATA-E-JACINTA-II-WEB	Hège ua setmana que Santa Cruz non venguie as rendètz-vos, e l’auie manat, mejançant Cirila, un messatget.
FORTUNATA-E-JACINTA-II-WEB	Qu’auie queigut deth shivau ena Casa de Campo, en tot estropiar-se leugèrament un braç.
FORTUNATA-E-JACINTA-II-WEB	Qu’ac as dit tu!, exclamèc Rubin damb ua guardada terrorifica.
FORTUNATA-E-JACINTA-II-WEB	Era gojata se rogic tota; dempús s’esblancossic.
FORTUNATA-E-JACINTA-II-WEB	Qué?
FORTUNATA-E-JACINTA-II-WEB	Dides que com me’n sai, pegonh?…
FORTUNATA-E-JACINTA-II-WEB	Donques plan aisit.
FORTUNATA-E-JACINTA-II-WEB	Qu’ac amiaue eth jornau…
FORTUNATA-E-JACINTA-II-WEB	Era tua tia ac liegec anet.
FORTUNATA-E-JACINTA-II-WEB	Guarda, qu’ei aciu: que queiguec deth shivau passejant pera Casa de Campo.
FORTUNATA-E-JACINTA-II-WEB	Maxi, dempús de liéger, seguic dident: “Que lo vedí en Saladero, aquiu aurie d’èster aqueth coquin pendent tota era sua vida.
FORTUNATA-E-JACINTA-II-WEB	Olmedo, qu’anaue damb jo, me lo mostrèc.
FORTUNATA-E-JACINTA-II-WEB	Que venguec a tier-li ua visita ath mèn frair.
FORTUNATA-E-JACINTA-II-WEB	Eth anaue a visitar a un tau Moreno Vallejo que tanben ei ena preson per conspirar.
FORTUNATA-E-JACINTA-II-WEB	Fortunata se tapaue era cara damb eth jornau, hènt veir que liegie.
FORTUNATA-E-JACINTA-II-WEB	Quines formes, hilha!
FORTUNATA-E-JACINTA-II-WEB	Ja ne consideracion.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata semblaue qu’auie era boca sagerada.
FORTUNATA-E-JACINTA-II-WEB	Mingèren sense badar boca; eth se metec dempús a estudiar e era a cóser, sense qu’eth funèbre silenci se trinquèsse.
FORTUNATA-E-JACINTA-II-WEB	S’ajacèren, e madeish.
FORTUNATA-E-JACINTA-II-WEB	Era se virèc d’esquia ath sòn marit, insensibla as alendades que hège.
FORTUNATA-E-JACINTA-II-WEB	Que sigueren es dus desvelhadi pendent ua bona estona, cadun ath sòn costat, plan près materiuaument er un der aute, mès en esperit Fortunata se n’auie anat enes antipòdis.
FORTUNATA-E-JACINTA-II-WEB	Dus o tres dies dempús, entornant deth Saladero, a on anèc entà dider-li ath sòn frair que lèu lo deisharien anar, vedec Maximiliano a Santa Cruz amiant un coche peth carrèr de Santa Engracia enjós.
FORTUNATA-E-JACINTA-II-WEB	Que ja amiaue eth braç guarit.
FORTUNATA-E-JACINTA-II-WEB	Guardèc a Maxi, e aguest lo guardèc ada eth.
FORTUNATA-E-JACINTA-II-WEB	De luenh, pr’amor qu’eth coche anaue fòrça rapid, observèc Rubin qu’aguest entraue peth carrèr de Raimundo Lulio.
FORTUNATA-E-JACINTA-II-WEB	Passarie dempús en de Sagunto?
FORTUNATA-E-JACINTA-II-WEB	Jamès coma en aqueth moment sentec eth gojat eth desir d’auer ales.
FORTUNATA-E-JACINTA-II-WEB	S’esdeguèc tot çò que podec e, en arribar en sòn carrèr…
FORTUNATA-E-JACINTA-II-WEB	Diu!…
FORTUNATA-E-JACINTA-II-WEB	Fortunata en balcon, guardant peth carrèr deth Castillo entath passeg dera Habana, per a on solide auie seguit eth coche.
FORTUNATA-E-JACINTA-II-WEB	Pugèc eth joen farmaceutic es escales tant ara prèssa, qu’en arribar naut de tot non podie alendar.
FORTUNATA-E-JACINTA-II-WEB	Qu’ei qu’entà èster gelós cau boni paumons.
FORTUNATA-E-JACINTA-II-WEB	Se queiguec mès lèu que se seiguec en ua cagira, e era sua hemna e Patricia acodiren ada eth pensant que li daue beth accident.
FORTUNATA-E-JACINTA-II-WEB	Que non podie parlar e se pataquejaue eth cap damb es punhs.
FORTUNATA-E-JACINTA-II-WEB	Quan era sua hemna se demorèc soleta damb eth, sentec Rubin qu’aquera furibonda colèra s’escambiaue en un dolor covard.
FORTUNATA-E-JACINTA-II-WEB	Era amna se l’estarnaue e secodie en tot resistir-se a sauvar ath sòn laguens era ira.
FORTUNATA-E-JACINTA-II-WEB	Es uelhs se l’aumpliren de lèrmes, es jolhs se li pleguèren.
FORTUNATA-E-JACINTA-II-WEB	Queiguent enes pès dera sua hemna li punèc es mans.
FORTUNATA-E-JACINTA-II-WEB	Per vida tua… era vertat, era vertat.
FORTUNATA-E-JACINTA-II-WEB	Aguest senhor… tu demorant-lo… eth que passaue entà veder-te.
FORTUNATA-E-JACINTA-II-WEB	Tu que non m’estimes, tu m’enganhes… lo tornes a estimar… que l’as vist en bèth lòc.
FORTUNATA-E-JACINTA-II-WEB	Era vertat…
FORTUNATA-E-JACINTA-II-WEB	Que voi mès morir-me de pena que de vergonha.
FORTUNATA-E-JACINTA-II-WEB	Fortunata, jo te treiguí des lordères deth carrèr, e tu me caperes a jo de hanga.
FORTUNATA-E-JACINTA-II-WEB	Jo t’autregè eth mèn aunor net, e me l’entornes lord.
FORTUNATA-E-JACINTA-II-WEB	Jo t’autregè eth mèn nòm, e hès d’eth ua caricatura.
FORTUNATA-E-JACINTA-II-WEB	Te demani un darrèr favor… era vertat, ditz-me era vertat”.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata botgèc era lengua e estornegèc es pòts.
FORTUNATA-E-JACINTA-II-WEB	Qu’auie era vertat ena punta dera lengua, e per un moment trantalhèc se deishar-la anar o calar-la entà laguens.
FORTUNATA-E-JACINTA-II-WEB	Era vertat que volie gésser.
FORTUNATA-E-JACINTA-II-WEB	Es paraules s’arringlerèren mudes e didien: “Òc, qu’ei cèrt que t’è en òdi.
FORTUNATA-E-JACINTA-II-WEB	Viuer damb tu qu’ei era mòrt.
FORTUNATA-E-JACINTA-II-WEB	E ada eth l’estimi mès qu’ara mia vida”.
FORTUNATA-E-JACINTA-II-WEB	Era batalha siguec brèu, e Fortunata entornèc era terribla vertat enes entralhes deth sòn esperit.
FORTUNATA-E-JACINTA-II-WEB	Era afliccion de Maxi exigie era mentida… e era sua hemna li calèc dider-la-se… mentides d’aguestes qu’inspiren viua pietat ad aqueth que les ditz e padèguen pòc ath que les enten.
FORTUNATA-E-JACINTA-II-WEB	Les trèiguie deth laguens coma se siguesse ua infermièra qu’administre era inutila medecina ar agonizant.
FORTUNATA-E-JACINTA-II-WEB	Ditz-m’ac damb un shinhau de calor, aumens coma m’ac didies abans.
FORTUNATA-E-JACINTA-II-WEB	Tu que non sabes eth mau que me hès.
FORTUNATA-E-JACINTA-II-WEB	Que me hès creir que non i a Diu.
FORTUNATA-E-JACINTA-II-WEB	Que portar-se ben e portar-se mau tot ei madeish”.
FORTUNATA-E-JACINTA-II-WEB	Era pietat vencec ara delinqüenta e se mostrèc tant afabla aquera tarde e net, que Maximiliano li calec tranquillizar-se.
FORTUNATA-E-JACINTA-II-WEB	Eth praubet qu’ère destinat a non auer ua estona bona, donques qu’en moment que recebie eth sòn esperit un aleujament, venguec eth mau de cap.
FORTUNATA-E-JACINTA-II-WEB	Era net siguec crudèu, e Fortunata s’esdeguèc a suenhar-lo.
FORTUNATA-E-JACINTA-II-WEB	Ath miei des sòns maus de cap, eth malerós joen s’escauhaue mès era ment pensant remèdis o palliatius dera ansietat que lo senhorejaue.
FORTUNATA-E-JACINTA-II-WEB	Dempús de vomegar, li didec ara sua hemna: “Se m’acodís ua idia que resolverà es dificultats…
FORTUNATA-E-JACINTA-II-WEB	Partiram entà Molina de Aragón, a on è es mies proprietats.
FORTUNATA-E-JACINTA-II-WEB	Abandoni era carrèra e me tierè a pagés…
FORTUNATA-E-JACINTA-II-WEB	Vòs o non?
FORTUNATA-E-JACINTA-II-WEB	Aquiu viuerè damb tranquillitat”.
FORTUNATA-E-JACINTA-II-WEB	Fortunata se mostrèc d’acòrd, encara que rebrembaue çò que Mauricia l’auie dit dera vida des pòbles.
FORTUNATA-E-JACINTA-II-WEB	Solet esbocinada vierie era a víuer en camp; mès aquera net non auie mès remèdi que díder òc a tot.
FORTUNATA-E-JACINTA-II-WEB	Enes dies a vier notaue eth praube Maxi qu’eth sòn aclapament aumentaue d’ua manèra alarmanta coma se lo sagnèssen, e plan espaurit venguec a consultar a Augusto Miquis, que li didec qu’aurie estat milhor que l’auesse consultat abans de maridar-se, donques qu’en tau cas l’aurie manat tu per tu eth celibat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Eth dusau còp que parlèc d’aquerò ara sua hemna, non la trapèc tan ben dispausada.
FORTUNATA-E-JACINTA-II-WEB	Demana conselh ara tua tia, e era te diderà que çò que penses ei ua asenada”.
FORTUNATA-E-JACINTA-II-WEB	Maxi qu’ère fòrça cogitós per cèrtes causes que notaue ena sua hemna.
FORTUNATA-E-JACINTA-II-WEB	Que hège dies qu’a penes lheuaue era era guardada deth solèr e es sòns uelhs revelauen ua grana pena.
FORTUNATA-E-JACINTA-II-WEB	De pic, ua tarde que tornèc Rubin dera farmacia, en pujar era escala l’entenec cantar.
FORTUNATA-E-JACINTA-II-WEB	Entrèc, e era cara de Fortunata ludie d’alegria e animacion.
FORTUNATA-E-JACINTA-II-WEB	Qué s’auie passat?
FORTUNATA-E-JACINTA-II-WEB	Maxi non artenhec endonvià’c, encara qu’era sua gelosia, ahiscadora dera sua intelligéncia, li suggerie presumpcions que pro ben poirien contier era vertat.
FORTUNATA-E-JACINTA-II-WEB	Aquesta s’estaue en qué era gojata auie recebut, mejançant Patria, ua nota qu’en era se l’anonciaue eth dauriment deth cors amorós, interromput pendent ua quinzea.
FORTUNATA-E-JACINTA-II-WEB	E comprenent pera flaira de gelós que lançaue un pichèr d’aigua hereda sus aquera alegria, li didec a Fortunata: “Que ja ei decidit que mo n’anaram entath pòble.
FORTUNATA-E-JACINTA-II-WEB	Ac è consultat damb era mia tia e era ac apròve”.
FORTUNATA-E-JACINTA-II-WEB	Non, higec eth, tient er amarum que gessie dera sua amna, es dus.
FORTUNATA-E-JACINTA-II-WEB	Jo credí…
FORTUNATA-E-JACINTA-II-WEB	Mès ac dides formaument?
FORTUNATA-E-JACINTA-II-WEB	Tè!…
FORTUNATA-E-JACINTA-II-WEB	Òc; mès me pensè qu’ère solet ua convèrsa.
FORTUNATA-E-JACINTA-II-WEB	Quina pensada!
FORTUNATA-E-JACINTA-II-WEB	De tau manèra se transformèc eth ròstre deth joen, que Fortunata, que ja començaue a díder quauques badinades sus aqueth ahèr, se recuelhec en era.
FORTUNATA-E-JACINTA-II-WEB	Maxi non didec arren, e còp sec gessec enventit dera casa, barrèc damb sorolh era pòrta e baishèc era escala de quate en quate gradons.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Sagunto e dempús cuélher peth de Santa Engracia, entà baish.
FORTUNATA-E-JACINTA-II-WEB	Era gessec ara seguida, cuelhent eth madeish carrèr, mès entà naut, en direccion tà Cuatro Caminos.
FORTUNATA-E-JACINTA-II-WEB	Que deuien èster es sies dera tarde quan Rubin tornèc ena sua casa.
FORTUNATA-E-JACINTA-II-WEB	Qu’ère esblancossit, e d’esblancossit passèc a verd, quan Patricia li didec que Fortunata auie gessut de crompres.
FORTUNATA-E-JACINTA-II-WEB	Deishant-se amiar dera sua asenada mesfisança, interroguèc ara mossa, sajant de saber-se’n per era.
FORTUNATA-E-JACINTA-II-WEB	Mès qu’anaue entà un bon lòc.
FORTUNATA-E-JACINTA-II-WEB	Patricia qu’auie era discrecion deth traïdor, e tot çò que didec anaue encaminat entà calar en cervèth de Maxi era conviccion de qué era sua hemna ère pòc mens que canonizabla.
FORTUNATA-E-JACINTA-II-WEB	Quan era criminau entrèc, eth marit auie manat alugar era lum e ère seigut ath cant dera taula dera sala.
FORTUNATA-E-JACINTA-II-WEB	Li mostrèc un paqueth, dempús un paquetet, e un aute.
FORTUNATA-E-JACINTA-II-WEB	Guarda.
FORTUNATA-E-JACINTA-II-WEB	Estirèc eth braç entà trèir de dejós dera taula quauquarren qu’auie amagat en entrar.
FORTUNATA-E-JACINTA-II-WEB	Qu’ère un objècte estropat en papèrs, que desnishèc tot doç, quan era s’inclinaue alègra entà veder-lo.
FORTUNATA-E-JACINTA-II-WEB	Òc, entà aucir-te e aucir-me… didec Maxi en un ton que non podec èster tan lugubre coma eth desiraue, pr’amor qu’era arma comencèc a causar-li pòur, per çò de qué jamès ena sua vida auie auut enes mans un traste coma aqueth…
FORTUNATA-E-JACINTA-II-WEB	Quines causes!, didec era damb era sang dera cara perduda.
FORTUNATA-E-JACINTA-II-WEB	Tu que non sabes se qué te pesques…
FORTUNATA-E-JACINTA-II-WEB	Que sembles pèc…
FORTUNATA-E-JACINTA-II-WEB	Aucir-me a jo, e per qué?…
FORTUNATA-E-JACINTA-II-WEB	Li tachèc ua guardada doça e penetranta, era madeisha guardada que damb era l’auie hèt eth sòn esclau.
FORTUNATA-E-JACINTA-II-WEB	Eth praube gojat sentec coma se l’auessen botat ues cadies ena amna.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que sò plan pauruga, e sonque veir aquerò ja tremòli.
FORTUNATA-E-JACINTA-II-WEB	Apressèc timidament era sua man en mange dera arma… “Que lo pòs cuélher, ei descargat”, didec Maxi, qu’en un bot s’auie deishat quèir deth furor ena pietat.
FORTUNATA-E-JACINTA-II-WEB	Qu’es un mainatge, didec era, cuelhent era arma, e te cau tractar coma a un mainatge.
FORTUNATA-E-JACINTA-II-WEB	Hè-me a vier aguest traste: lo sauvarè per s’un cas entren panaires ena casa.
FORTUNATA-E-JACINTA-II-WEB	E se lo hec a vier sense qu’eth botèsse cap resistència.
FORTUNATA-E-JACINTA-II-WEB	Dempús de sauvar- lo damb clau en ua mala plia de causes vielhes, tornèc entath costat deth sòn marit, que s’auie demorat abstrèt, mesurant plan que òc, damb trebolat pensament era enòrma distància qu’auie en sòn èster entre es escometudes dera volontat e era ineficacitat dera sua estavanida accion.
FORTUNATA-E-JACINTA-II-WEB	Aquera net non se passèc arren; mès era tarde a vier, Pseudo-Narcissus odoripherus, venguec a cercar-lo ena botiga de Samaniego, e li didec que Fortunata auie rendètz-vos damb un senhor en ua casa deth passeg de Santa Engracia, un shinhau mès amont des magasèms dera Villa.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Cuelhec Maxi un coche entà vier tà Chamberí e entara sua casa.
FORTUNATA-E-JACINTA-II-WEB	Dempús d’entrar en era e saber-se’n de qué era senhoreta non i ère, pugèc tot doç entara glèisa, e en passar per dauant d’era e veir ua crotz de hèr que i a en pòrge, li venguec en pensament era idia de qué s’auie d’auer hèt a vier eth revolvèr.
FORTUNATA-E-JACINTA-II-WEB	Arreculèc, e a miei camin se’n brembèc de qué era sua hemna auie sauvat era arma.
FORTUNATA-E-JACINTA-II-WEB	Be ne siguec de pèc pr’amor de permeter-l’ac!
FORTUNATA-E-JACINTA-II-WEB	Tornèc a cuélher era direccion deth Nòrd, sentent ena sua amna eth suplici indicible que costaue era conjoncion de dus sentiments tant opausadi coma eth desir dera vertat e eth terror d’era.
FORTUNATA-E-JACINTA-II-WEB	En aubirar eth motor des senhes que subergessie sus era casa des Micaelas, non podec reprimir un estofament de pena que lo hec somicar.
FORTUNATA-E-JACINTA-II-WEB	Es senhes non se botjauen.
FORTUNATA-E-JACINTA-II-WEB	Passèc eth joen mès enlà des Almacenes de la Villa e examinèc es cases d’un solet estatge naut que i a aquiu.
FORTUNATA-E-JACINTA-II-WEB	Coma qu’ignoraue quina ère era que servie d’abric as adultèrs, decidic susvelhar-les totes.
FORTUNATA-E-JACINTA-II-WEB	Que hège ja net e Maxi desiraue que venguesse mès ara prèssa pr’amor de deishar de veir eth disc, que li semblaue eth uelh d’un bofon testimòni, exprimint tot eth sarcasme deth mon.
FORTUNATA-E-JACINTA-II-WEB	Ua malediccion sacrilèga se l’escapèc des sòns pòts, e reneguèc de qué auesse arribat a èster tan près eth sòn desaunor e deth santuari a on l’auien daurat eth mochet infame dera sua illusion.
FORTUNATA-E-JACINTA-II-WEB	En d’autes paraules: eth qu’auie vengut aquiu ara cerca d’ua ostia, e l’auien balhat ua ròda de mòla… e çò de pejor ère que se l’auie avalat.
FORTUNATA-E-JACINTA-II-WEB	Dempús de fòrça passejar vedec eth coche de Santa Cruz, guidat peth lacai, tot doç, coma entà que non se heredèssen es shivaus.
FORTUNATA-E-JACINTA-II-WEB	Que ja non auie cap de dobte.
FORTUNATA-E-JACINTA-II-WEB	Eth coche lo demoraue.
FORTUNATA-E-JACINTA-II-WEB	Lo vedec pujar enquia Cuatro Caminos, a on s’arturèc pr’amor d’alugar es lums.
FORTUNATA-E-JACINTA-II-WEB	Dempús baishèc, e en arribar enes Almacenes de la Villa, un aute còp entà naut.
FORTUNATA-E-JACINTA-II-WEB	Maxi non lo deishaue de uelh.
FORTUNATA-E-JACINTA-II-WEB	Eth menaire hège veir eth sòn engüeg e impaciéncia.
FORTUNATA-E-JACINTA-II-WEB	En un des torns deth veïcul, Rubin susprenec en aqueth òme ua guardada dirigida a ua des cases.
FORTUNATA-E-JACINTA-II-WEB	Se calèc près d’aquiu, en tot redusir er espaci deth sòn passeg, susvelhant.
FORTUNATA-E-JACINTA-II-WEB	Qu’èren es sèt.
FORTUNATA-E-JACINTA-II-WEB	Fin finau, en un moment que Maxi anaue de Sud tà Nòrd vedec, a pro distància, a un òme que gessie dera casa.
FORTUNATA-E-JACINTA-II-WEB	Qu’ère eth, Santa Cruz, eth madeish, vestit de giqueta e chapèu montat.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Es dues lums ludien aquiu naut.
FORTUNATA-E-JACINTA-II-WEB	Se filèc de cap a Cuatro Caminos…
FORTUNATA-E-JACINTA-II-WEB	Darrèr, esdegant eth pas, er òdi personificat de Maximiliano.
FORTUNATA-E-JACINTA-II-WEB	Era via qu’ère solitària.
FORTUNATA-E-JACINTA-II-WEB	Passaue plan pòca gent, e hège fòrça hered.
FORTUNATA-E-JACINTA-II-WEB	Eth Delfin sentec aqueri passi ath sòn darrèr, e ua misteriosa apreension, era consciéncia dilhèu, li didec de qui èren.
FORTUNATA-E-JACINTA-II-WEB	Se virèc en moment qu’era tremolosa votz der aute li didie: “Escotatz”.
FORTUNATA-E-JACINTA-II-WEB	S’arturèc a sec Santa Cruz, e encara que non lo coneishie pro ben, l’auec per qui ère sense trantalhar un moment.
FORTUNATA-E-JACINTA-II-WEB	Canalha!…
FORTUNATA-E-JACINTA-II-WEB	Que non demorèc Santa Cruz enténer arren mès, ne eth sòn orgulh li permetie dar explicacions, e damb un movement vigorós deth braç dret refusèc ath sòn antagonista.
FORTUNATA-E-JACINTA-II-WEB	Mès qu’un boet siguec ua possada; mès era aflaquida esqueleta de Rubin non lo podec resistir; botèc un pè en faus ena sua arreculada e queiguec en solèr, dident: “Te vau a aucir… e ada era tanben”.
FORTUNATA-E-JACINTA-II-WEB	Se voludèc en solèr; se lo vedec pendent un instant caminant a quate pautes, dident entre brams… “panaire, lairon… ja veiràs!…” Santa Cruz s’estèc ua estona en tot contemplar-lo damb era cauma hereda der ofuscat assassin, e quan vedec qu’ara fin artenhie a lheuar-se, venguec entada eth e l’agarrèc deth còth, en tot sarrar-lo de mala manèra coma s’anèsse a estofar-lo de vertat…
FORTUNATA-E-JACINTA-II-WEB	Dera sarrada gòrja deth malerós joen gessie un gemiment, arranguilh d’asfixia.
FORTUNATA-E-JACINTA-II-WEB	Es sòns uelhs gessents se tachauen en sòn borrèu damb un pampalhejament electric de uelhs de gat rabiós e moribond.
FORTUNATA-E-JACINTA-II-WEB	Era soleta defensa deth qu’ère dejós qu’ère clauar es sues ungles, en tot ahilar-les damb eth pensament, enes braci, enes cames, en tot çò qu’artenhie deth vencedor; e lheuant-se un shinhau damb nerviós coratge, sagèc de hèr-li era cambeta tà amorrar-lo en solèr.
FORTUNATA-E-JACINTA-II-WEB	Es dus en solèr, lutarien dilhèu mès proporcionaument.
FORTUNATA-E-JACINTA-II-WEB	Prauba rason estronhada pera supèrbia!
FORTUNATA-E-JACINTA-II-WEB	A on ei era justícia?
FORTUNATA-E-JACINTA-II-WEB	A on ei era vindicta deth fèble?
FORTUNATA-E-JACINTA-II-WEB	En nunlòc.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Eth furor deth Delfin non siguec tant, que se l’amaguèsse eth perilh d’arribar en un omicidi, abusant dera sua superioritat.
FORTUNATA-E-JACINTA-II-WEB	E damb mesprètz qu’en eth i auie quauquarren de pietat, deishèc ara sua presa, que queiguec inèrta en un costat deth camin, en ua sòrta de clòt o soc.
FORTUNATA-E-JACINTA-II-WEB	En veder-lo coma ua bonha, Juan sentec un shinhau de pòur.
FORTUNATA-E-JACINTA-II-WEB	E en tot cas… qu’a estat en defensa pròpria”.
FORTUNATA-E-JACINTA-II-WEB	Mès era victima deishèc anar un idòl, e voludant-se coma es epileptics, repetic: “Lairon… assasin”.
FORTUNATA-E-JACINTA-II-WEB	Eth Delfin s’apressèc e en tot botar-li eth pè sus eth pièch, tient compde de non sarrar massa, didec: “Se non cares, escaravat, t’estronhi”.
FORTUNATA-E-JACINTA-II-WEB	Se lheuèc Rubin en un bot.
FORTUNATA-E-JACINTA-II-WEB	Qu’ère tot ungles e dents; treiguie es armes des fèbles; mès damb tanta feresa, que s’arribe a cuélher ar aute l’arrinque era pèth.
FORTUNATA-E-JACINTA-II-WEB	Santa Cruz se metec lèu ara defensiua.
FORTUNATA-E-JACINTA-II-WEB	Qu’ère un terren o camp mau laurat, mès enlà dera darrèra casa.
FORTUNATA-E-JACINTA-II-WEB	Era victima non se remetie, e en tot profitar aqueth moment, eth barbar senhoret, que vedec passar eth sòn coche, l’arturèc, se calèc en eth en un bot e au!, partiren es shivaus ath mès córrer.
FORTUNATA-E-JACINTA-II-WEB	Un òme s’auie arturat dauant des combatents en darrèr moment dera peleja; s’apressèc entà Maxi e lo guardec damb maufidança.
FORTUNATA-E-JACINTA-II-WEB	Pensant-se qu’ère mortaument herit, non volie meter-se en embolhs damb era justícia.
FORTUNATA-E-JACINTA-II-WEB	Quan l’entenec parlar, s’apressèc mès.
FORTUNATA-E-JACINTA-II-WEB	Praube gojat!
FORTUNATA-E-JACINTA-II-WEB	Qu’ei que non semble un gojat senon un vielh…
FORTUNATA-E-JACINTA-II-WEB	Vai, pataquejar atau a un praube vielh!” Dempús arribèc un aute òme, que s’auancèc d’un grop d’obrèrs que pujauen.
FORTUNATA-E-JACINTA-II-WEB	Ajudat per aguest, Maxi artenhèc lheuar-se e correc un bon tròç camin enjós, cridant: “Lairon!…
FORTUNATA-E-JACINTA-II-WEB	Se formèc ath torn dera victima un rondèu de quate, sies, dètz persones d’ambús sèxes.
FORTUNATA-E-JACINTA-II-WEB	Les guardaue coma se siguessen amics que l’auien de dar era rason arreconeishent en eth ara justícia pataquejada e ara umanitat escarnida.
FORTUNATA-E-JACINTA-II-WEB	Semblaue un asenat.
FORTUNATA-E-JACINTA-II-WEB	Eth sòn descompausat ròstre que hège pòur, e era sua fina votz ahiscaue era màger estranhesa.
FORTUNATA-E-JACINTA-II-WEB	Pr’amor qu’eth tarrabastalh dera luta l’auie hèt vier era votz totafèc de falset.
FORTUNATA-E-JACINTA-II-WEB	Que gessien dera sua gòrja es paraules damb er accent d’un impubèr.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Non ei vertat, senhors, qu’ei un miserable?…
FORTUNATA-E-JACINTA-II-WEB	Que m’a panat çò qu’ère mèn, m’a panat…
FORTUNATA-E-JACINTA-II-WEB	Eth la lancèc enes lordères… jo la recuelhí e la limpiè… eth me la panèc e la… tornèc a lançar… la tornèc a lançar.
FORTUNATA-E-JACINTA-II-WEB	Be n’ei de brigand!…
FORTUNATA-E-JACINTA-II-WEB	Mès jo me cau hèr dus mòrts.
FORTUNATA-E-JACINTA-II-WEB	Es que l’enrodauen l’auien pietat.
FORTUNATA-E-JACINTA-II-WEB	En tot desconéisher eth motiu deth sarabat, cadun didie çò que li semblaue.
FORTUNATA-E-JACINTA-II-WEB	Es hemnes lo guardauen damb mès interès.
FORTUNATA-E-JACINTA-II-WEB	Qu’ère ua esblegida qu’eth gojat non se n’auie encuedat.
FORTUNATA-E-JACINTA-II-WEB	Se hec a vier era man en cap e la retirèc tacada de sang.
FORTUNATA-E-JACINTA-II-WEB	Notèc qu’eth braç dret li hège fòrça mau.
FORTUNATA-E-JACINTA-II-WEB	Panaire… miserable…
FORTUNATA-E-JACINTA-II-WEB	Au!, aquerò que ja s’a acabat… a on auetz eth chapèu?
FORTUNATA-E-JACINTA-II-WEB	Maxi non didec arren ne se’n cuedèc deth chapèu.
FORTUNATA-E-JACINTA-II-WEB	Còp sec s’estarnèc en idòls, donques que non semblauen ua uata causa es esfòrci dera sua votz entà parlar a crits.
FORTUNATA-E-JACINTA-II-WEB	Es que l’entornejauen podien distinguir de mau hèr aguesti concèptes: “Trincar-li eth còr qu’ei pòc; qu’ei de besonh… estronhar-l’ac”.
FORTUNATA-E-JACINTA-II-WEB	Dus òmes l’amiauen carrèr enjós, cadun d’un braç, e eth, guardant damb estupiditat as sòns amiaires, repetie: “estronhar-l’ac!” A viatges s’arturaue, estarnant-se en arridalhes de lhòco.
FORTUNATA-E-JACINTA-II-WEB	Ja près dera glèisa apareisheren dus individús d’Orden Público, qu’en veir a Maxi en aqueth estat, lo receberen fòrça mau.
FORTUNATA-E-JACINTA-II-WEB	Se pensèren qu’ère un coquin, e qu’es còps qu’auie recebut se les aurie meritat…
FORTUNATA-E-JACINTA-II-WEB	L’agarrèren peth cothèr dera giqueta damb aguesta pairau garra dera justícia deth carrèr.
FORTUNATA-E-JACINTA-II-WEB	Maxi responec damb era madeisha arridalha hòla e deliranta; en veir aquerò, eth policièr, sarrèc era garra, coma expression des rigors qu’era justícia umana li cau tier damb es criminaus.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Estronhar-l’ac!…
FORTUNATA-E-JACINTA-II-WEB	Arribèc ena Casa de Socorro, ja damb una revolum de gent ath sòn darrèr.
FORTUNATA-E-JACINTA-II-WEB	Eth mètge de garda coneishie a Maxi, e dempús de guarir-li eth còp deth cap, que non auie massa importància, lo manèc entara sua casa damb era vigilància des gardes d’Orden Público.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Quan entrèc eth malerós gojat en casa, Fortunata non auie vengut encara.
FORTUNATA-E-JACINTA-II-WEB	Madeish siguec veder-lo Patricia en aqueth estat malerós, que córrer a avisar a dòna Lupe, que non se tardèc a presentar-se espaurida e aclapada.
FORTUNATA-E-JACINTA-II-WEB	Çò prumer que hec, cossent damb eth sòn gran caractèr, siguec superpausar-se as eveniments, non auer pòur pera vista dera sang e dictar acertades ordes preliminares, coma ajaçar a Maximiliano, portar provediment d’arnica, reconeisher-li ben es contusions qu’auie e cridar ath mètge.
FORTUNATA-E-JACINTA-II-WEB	Que gessec tà hèr quauques crompes, didec Patricia.
FORTUNATA-E-JACINTA-II-WEB	Qu’ei estranh!
FORTUNATA-E-JACINTA-II-WEB	Es ueit e mieja dera net.
FORTUNATA-E-JACINTA-II-WEB	En bades sagèc dòna Lupe de saber çò que s’auie passat a compdar des pròpris pòts deth joen.
FORTUNATA-E-JACINTA-II-WEB	Aguest non didie que “estronhar-l’ac!”, damb aquera votz de falset, qu’ère ua auta nauetat entara sua tia.
FORTUNATA-E-JACINTA-II-WEB	L’ajacèren damb non pòc trabalh, e l’aumpliren d’emplastres.
FORTUNATA-E-JACINTA-II-WEB	Eth mètge dera Casa de Socorro venguec e manèc repaus.
FORTUNATA-E-JACINTA-II-WEB	Cranhie que i auesse quauquarren de commocion cerebrau; mès probablament acabarie tot damb un fòrt mau de cap.
FORTUNATA-E-JACINTA-II-WEB	Tanben li prescriuec eth bromur potasic a fòrtes dòsis, e ara prumèra presa s’esclipsèc eth herit, prononciant paraules desgatjades, que d’eres non ne podec trèir tarlat era senhora de Jáuregui.
FORTUNATA-E-JACINTA-II-WEB	E a tot aquerò, era auta sense aparéisher!
FORTUNATA-E-JACINTA-II-WEB	Fin finau, tàd aquerò des nau e mieja, quan eth mètge se n’anèc, entenec dòna Lupe un sarabat, dempús mormolhs en correder.
FORTUNATA-E-JACINTA-II-WEB	Fortunata qu’auie entrat, e parlaue en votz baisha damb Patria.
FORTUNATA-E-JACINTA-II-WEB	Era ment dera veuda, qu’en era enquia alavetz tot qu’ère confusion e vaguetats, comencèc a trèir d’era es judicis mès estranhs, idies d’atrevit abastament e d’un pesimisme espantoriant.
FORTUNATA-E-JACINTA-II-WEB	Gessec tot doç ena sala, desirosa de suspréner aqueri secrets.
FORTUNATA-E-JACINTA-II-WEB	Fortunata entrèc, era sang dera cara perduda, e damb es uelhs espauridi; mès dòna Lupe non li didec arren.
FORTUNATA-E-JACINTA-II-WEB	La vedec qu’anaue entath gabinet, que daue quauqui passi entara cramba en tot posar-se ena pòrta, e que d’aquiu alongaue eth còs entà guardar ath sòn marit.
FORTUNATA-E-JACINTA-II-WEB	Per qué non entrèc?
FORTUNATA-E-JACINTA-II-WEB	Qué cranhie?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Dòna Lupe se hec a vier en gabinet era lum.
FORTUNATA-E-JACINTA-II-WEB	Volie campar se qué hège era sua neboda, e de moment li cridèc era atencion era sua actitud estranha, non guaire cossent damb es sentiments naturaus en ua esposa en situacion tan aflictiua.
FORTUNATA-E-JACINTA-II-WEB	Un còp lo guardèc de luenh, Fortunata, que non ne hège cabau de persona tan respectabla coma era sua tia politica, tornèc ena sala, que ja ère lèu escura, e se seiguec en ua cagira.
FORTUNATA-E-JACINTA-II-WEB	Encara non s’auie trèt eth mantèl, e semblaue qu’anaue a tornar entath carrèr.
FORTUNATA-E-JACINTA-II-WEB	Apuada era maishèra en ua man, se demorèc quieta pendent un quart d’ora.
FORTUNATA-E-JACINTA-II-WEB	Eth silenci que regnaue enes tres pèces sonque s’interrompie damb quauqua paraula raucosa de Maximiliano, e damb eth pas de gat dera sirventa que trauessaue era sala entà vier a recéber ordes dera soleta persona qu’aquera net manaue ena casa.
FORTUNATA-E-JACINTA-II-WEB	S’er estat deth malaut auesse permetut lheuar era votz, ai!, dòna Lupe aurie hèt tremolar damb eth tarrabastalh dera sua paraula autoritària e fiscalizadora; mès que non podie èster.
FORTUNATA-E-JACINTA-II-WEB	Be n’aurie entenut de causes era sua neboda!
FORTUNATA-E-JACINTA-II-WEB	Aquerò?…
FORTUNATA-E-JACINTA-II-WEB	Aquerò, òc…
FORTUNATA-E-JACINTA-II-WEB	E se n’anèc entara cramba pr’amor que s’entenec era votz de Maxi cridant.
FORTUNATA-E-JACINTA-II-WEB	Ara seguida se lo sentec vomegar.
FORTUNATA-E-JACINTA-II-WEB	Fortunata botèc atencion a çò qu’aquiu se passaue; mès sense abandonar era sua postura d’esfinx.
FORTUNATA-E-JACINTA-II-WEB	Quan era veuda tornèc ena sala, ja èren mès des dètz.
FORTUNATA-E-JACINTA-II-WEB	E non t’as trèt eth mantèl.
FORTUNATA-E-JACINTA-II-WEB	Qu’ei que penses tornar… a crompar?
FORTUNATA-E-JACINTA-II-WEB	Eth praube Maxi, en desvelhar-se hè ua estona, me preguntèc s’auies tornat, e li didí que non.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Eth didec.
FORTUNATA-E-JACINTA-II-WEB	Parla, hilha, parla, o jo ja veirè se qué me cau hèr”.
FORTUNATA-E-JACINTA-II-WEB	Fortunata, dempús de guardar-la damb ua emocion que dòna Lupe non podie definir, tornèc a apuar era sua maishèra enes mans, e hènt ua grana alendada, s’embarrèc laguens d’aqueth silenci lugubre, que desesperarie ara madeisha paciéncia.
FORTUNATA-E-JACINTA-II-WEB	Vòs te creir, vò creir vosté que damb jo valen es embolhs?
FORTUNATA-E-JACINTA-II-WEB	Era ira la dominaue, e entà contier-se tornèc ena cramba.
FORTUNATA-E-JACINTA-II-WEB	Era sua ment acalorada remenaue aguestes idies: “Que gessec çò que jo me cranhia… qu’ac didí, qu’aguesta hemna mos darie ara fin un desengust…
FORTUNATA-E-JACINTA-II-WEB	Ai, quin còp de uelh qu’è!
FORTUNATA-E-JACINTA-II-WEB	A jo que non m’entraue, non m’entraue; e tostemp ac didí: ne damb Micaelas ne sense Micaelas poiram hèr d’ua hemna dolenta ua esposa decenta.
FORTUNATA-E-JACINTA-II-WEB	Vaquí, vaquí, aciu que l’auetz.
FORTUNATA-E-JACINTA-II-WEB	Guardatz s’ac endonviè.
FORTUNATA-E-JACINTA-II-WEB	Çò que mès enventie a dòna Lupe qu’ère era mauparada que s’auie hèt a vier, pr’amor qu’encara que didesse ua auta causa, era vertat ei qu’auie creigut a Fortunata totafèt reformada.
FORTUNATA-E-JACINTA-II-WEB	Non podec tier era sua escometuda e tornèc ena sala.
FORTUNATA-E-JACINTA-II-WEB	Se n’encuedèc alavetz que parlaue damb ua ombra.
FORTUNATA-E-JACINTA-II-WEB	Fortunata non ère aquiu.
FORTUNATA-E-JACINTA-II-WEB	Gessec dòna Lupe en correder, e vedec lum en quartet interior, a on era hemna de Maxi sauvaue era sua ròba.
FORTUNATA-E-JACINTA-II-WEB	Possèc era pòrta.
FORTUNATA-E-JACINTA-II-WEB	Qu’ère aquiu, ja sense mantèl, treiguent era ròba der armari e botant-la en ua mala.
FORTUNATA-E-JACINTA-II-WEB	Aquerò qu’ei ua vergonha.
FORTUNATA-E-JACINTA-II-WEB	Se vostè s’entèste en carar-se, creirè qu’era causanta de tota aguesta tragèdia ei vostè e arrés mès que vostè”.
FORTUNATA-E-JACINTA-II-WEB	Fortunata se virèc entada era.
FORTUNATA-E-JACINTA-II-WEB	Eth sòn pallitge qu’ère coma eth d’un mòrt.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Didetz-li, repliquèc era esposa en votz mès baisha e exprimint-se damb fòrça dificultat; didetz-li que non è vengut, donques que partirè quan hèsque dia.
FORTUNATA-E-JACINTA-II-WEB	Jo non compreni ua soleta paraula… qué s’a passat, Diu Sant!…
FORTUNATA-E-JACINTA-II-WEB	Fortunata alendèc prigondament.
FORTUNATA-E-JACINTA-II-WEB	Que vau a anar per justícia.
FORTUNATA-E-JACINTA-II-WEB	Ja veiram s’ath jutge li respon vostè d’aguesta manèra.
FORTUNATA-E-JACINTA-II-WEB	Que n’a vostè eth tòrt, qu’ei evident.
FORTUNATA-E-JACINTA-II-WEB	Pr’amor que me cau anar-me’n, repliquèc era auta guardant en solèr.
FORTUNATA-E-JACINTA-II-WEB	Que non didec mès.
FORTUNATA-E-JACINTA-II-WEB	A toti enganhèc vostè, mens a jo… a jo non…
FORTUNATA-E-JACINTA-II-WEB	Jo que la vedí vier”.
FORTUNATA-E-JACINTA-II-WEB	Aclapada pera sua consciéncia, Fortunata non podec respóner arren.
FORTUNATA-E-JACINTA-II-WEB	Se dòna Lupe s’auesse lançat contra era entà repassar-la, que s’aurie deishat castigar.
FORTUNATA-E-JACINTA-II-WEB	Non serè jo qui l’arture…
FORTUNATA-E-JACINTA-II-WEB	Adishatz.
FORTUNATA-E-JACINTA-II-WEB	Quina casa aguesta, e quin matrimòni!
FORTUNATA-E-JACINTA-II-WEB	Arren me cuelh de nauèth… pr’amor que, ac torni a díder, a toti enganhèc vostè, mens a jo”.
FORTUNATA-E-JACINTA-II-WEB	Qu’ère mentida, pr’amor qu’era prumèra enganhada siguec era.
FORTUNATA-E-JACINTA-II-WEB	Quina mauparada auien patit es sues facultats educadores!
FORTUNATA-E-JACINTA-II-WEB	Era idia d’aguest fracàs alugaue era sua ràbia mès qu’eth delicte madeish que sospechaue ena sua neboda.
FORTUNATA-E-JACINTA-II-WEB	Tornant entara sala, la cuelhec ara senhora Jáuregui era frenesia des disposicions.
FORTUNATA-E-JACINTA-II-WEB	Era prumèra siguec que se demorarie aquiu aquera net.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Nicolás, qu’aqueth dia auie arribat de Toledo.
FORTUNATA-E-JACINTA-II-WEB	Fortunata seguie en quarto dera ròba; mès auançaue plan pòc en apraiament deth sòn equipatge, pr’amor que o ben se demoraue quieta, seiguda sus ua mala, guardant eth solèr o era candèla, qu’ahlamaue gotejant gotes de greish.
FORTUNATA-E-JACINTA-II-WEB	Dès que comencèc a fautar, non auie sentut racacòrs coma es d’aquera net.
FORTUNATA-E-JACINTA-II-WEB	Er espèctre dera sua mauvestat non auie hèt abans senon presentar-se coma de trufaria, e l’ère fòrça aisit entada era esforiar-lo.
FORTUNATA-E-JACINTA-II-WEB	Mès que ja non se passaue madeish.
FORTUNATA-E-JACINTA-II-WEB	Er espèctre venguie e se seiguie damb era e damb era se lheuaue; quan se botaue a sauvar ròba, l’ajudaue; en alendar, alendaue; es uelhs d’era qu’èren es d’eth, e, en fin, era persona d’ambdús qu’ère ua madeisha persona.
FORTUNATA-E-JACINTA-II-WEB	E la tormentauen, amassa damb es racacòrs dera sua consciéncia, ansies d’amor, desirs plan viui de normalizar era sua vida laguens dera passion que la senhorejaue.
FORTUNATA-E-JACINTA-II-WEB	Se’n brembèc de qué eth sòn aimant l’auie aufrit botar-li casa, e establir entre eri ua familiaritat regulara laguens dera irregularitat.
FORTUNATA-E-JACINTA-II-WEB	Mès aquerò poirie arribar?
FORTUNATA-E-JACINTA-II-WEB	Es ansies amoroses se crotzauen ath sòn laguens damb temors vagui, e fin finau venguie a considerar-se era persona mès malerosa deth mon, non per tòrt sòn, senon per disposicion superiora, per aquera mecanica espirituau que la possaue d’ua manèra irresistibla.
FORTUNATA-E-JACINTA-II-WEB	Que non pensèc dormir aquera net, e desiraue qu’arribèsse eth dia entà anar-se’n, pr’amor qu’enténer era votz dolorosa deth sòn marit li costaue un martiri atròç.
FORTUNATA-E-JACINTA-II-WEB	Qu’aurie dat dètz ans dera sua vida entà qu’aquerò que se passèc non s’auesse passat.
FORTUNATA-E-JACINTA-II-WEB	Mès que ja non auie remèdi, pro qu’es herides de Maxi siguessen de pòca importància!
FORTUNATA-E-JACINTA-II-WEB	Dempús d’aquerò, eth sòn mès viu desir qu’ère cuélher era pòrta e desparéisher d’aquera casa.
FORTUNATA-E-JACINTA-II-WEB	Abans morir que contunhar era comèdia d’un matrimòni impossible.
FORTUNATA-E-JACINTA-II-WEB	D’aguestes meditacions la treiguec dòna Lupe, que dempús de mieja ora tornèc a entrar en quarto.
FORTUNATA-E-JACINTA-II-WEB	Qu’ère estropada tota en ua hlaçada, çò que li daue cèrt aspècte temerós e lugubre coma d’amna de un aute mon.
FORTUNATA-E-JACINTA-II-WEB	Non dèishe de preguntar-me s’a vengut vosté…
FORTUNATA-E-JACINTA-II-WEB	Francament, sabi pas se qué responer-li”.
FORTUNATA-E-JACINTA-II-WEB	Didetz-li que m’è mòrt, repliquèc Fortunata.
FORTUNATA-E-JACINTA-II-WEB	E de vertat que serie çò de milhor…
FORTUNATA-E-JACINTA-II-WEB	A apraiat vostè es sues males?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Me manque pòc…
FORTUNATA-E-JACINTA-II-WEB	Es mies jòies?, observèc era auta trantalhant prumèr e assegurant-se ara fin.
FORTUNATA-E-JACINTA-II-WEB	Que non son mies.
FORTUNATA-E-JACINTA-II-WEB	Son d’eth, de Maxi, que les desempenhèc.
FORTUNATA-E-JACINTA-II-WEB	Vo’les dèishi totes.
FORTUNATA-E-JACINTA-II-WEB	Atau, donc, non se hè a vier vostè qu’era sua ròba?
FORTUNATA-E-JACINTA-II-WEB	Arren mès.
FORTUNATA-E-JACINTA-II-WEB	Qu’ac podetz veir.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Que i a motius entà creir que quan Papitos entrèc a mieja net en quarto de Nicolás Rubin e li didec secodint-lo fòrtament: “Senhor, senhor, era vòsta tia ditz que venguetz aquiu ara madeish”, eth sant varon deishèc anar un bram e se virèc d’esponera tornant a quèir en un prigond sòn.
FORTUNATA-E-JACINTA-II-WEB	Qu’ei probable qu’ara dusau escometuda de Papitos, eth clèrgue s’estirèsse, e qu’esforièsse ath monard damb un aute des sòns brams, en tot amorassar en sòn cervèth era idia de qué era sua tia li calie demorar enquiath maitin a vier.
FORTUNATA-E-JACINTA-II-WEB	E eth fondament d’aguestes apreciacions ei que Nicolás non se presentèc ena casa deth sòn frair Maxi enquiàs sèt ben tocades.
FORTUNATA-E-JACINTA-II-WEB	Tanta pigresa que li hec a pèrder er oremus a dòna Lupe, que botant eth crit en cèu, didie: “Que sò destinada a èster era victima d’aguesti tres pècs…
FORTUNATA-E-JACINTA-II-WEB	Cadun peth sòn costat me consumissen era vida, e entre es tres amassa acabaràn damb jo…
FORTUNATA-E-JACINTA-II-WEB	Quina familha, Senhor, quina familha!
FORTUNATA-E-JACINTA-II-WEB	Se me vedesse eth mèn Jáuregui, que serie ua auta causa.
FORTUNATA-E-JACINTA-II-WEB	Mès òme de Diu, vai, qu’as ua cauma!
FORTUNATA-E-JACINTA-II-WEB	Sabi pas se com damb tot çò que minges e damb aguesta tranquillitat non ès mès gròs…
FORTUNATA-E-JACINTA-II-WEB	Te cridi tàs onze dera net e aguesta qu’ei era ora que te despenges per aciu…
FORTUNATA-E-JACINTA-II-WEB	Aquerò ac didie ena sala, en veir entrar a Nicolás, qu’es sòns uelhs encara auien evidents senhaus de çò de ben qu’auie dormit.
FORTUNATA-E-JACINTA-II-WEB	En enténer era convèrsa, gessec era pecadora deth sòn amagader, e apressant-se ena pòrta dera sala sagèc d’escotar.
FORTUNATA-E-JACINTA-II-WEB	Mès tia e nebot seguiren parlant fòrça baishet, e arren podec enténer.
FORTUNATA-E-JACINTA-II-WEB	Dempús, eth clèrgue, a peticion dera sua tia, gessec en correder, e Fortunata se metec ara prèssa en sòn amagader pr’amor de demorar-lo aquiu.
FORTUNATA-E-JACINTA-II-WEB	Aqueth quarto qu’ère totafèt escur enes prumères ores deth dia.
FORTUNATA-E-JACINTA-II-WEB	Es qu’entrauen non vedien ad aqueth qu’ère laguens.
FORTUNATA-E-JACINTA-II-WEB	Era candèla qu’ahlamèc era màger part dera net, s’auie consumit.
FORTUNATA-E-JACINTA-II-WEB	De laguens estant, vedec Fortunata ath capelhan, ombra nera en quadre luminós dera pòrta, e demorèc qu’entrèsse o didesse quauquarren.
FORTUNATA-E-JACINTA-II-WEB	Coma qui se mesfide d’entrar ena tuta d’ua bestia herotja, Nicolás s’estèc ena pòrta, e d’aquiu estant lancèc ath miei dera escurina, aguestes paraules: “Hemna, ètz vos aciu?…
FORTUNATA-E-JACINTA-II-WEB	Que sò aciu, òc senhor, gasulhèc era.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Era mia tia, higec eth clèrgue, m’a condat es orrors d’aguesta net…
FORTUNATA-E-JACINTA-II-WEB	Eth mèn frair mautractat, herit; vos entrant ena casa a malora, e entrant entà recuélher era ròba e partir, trincant era armonia conjugau e deishant-mos a toti ena màger confusion.
FORTUNATA-E-JACINTA-II-WEB	Me voleratz explicar a jo, aguest embolh?
FORTUNATA-E-JACINTA-II-WEB	Òc, senhor, repliquèc era votz damb pòur e un trebolament indicible.
FORTUNATA-E-JACINTA-II-WEB	E s’auetz auut vos bèra part en aguesta infamia?
FORTUNATA-E-JACINTA-II-WEB	Jo… en çò des còps que non n’è auut part, deishèc anar rapidament.
FORTUNATA-E-JACINTA-II-WEB	Anem per parts, didec eth clèrgue auançant un shinhau, damb es mans entà dauant paupant enes tenebres.
FORTUNATA-E-JACINTA-II-WEB	Hè quauqui dies… m’en sabí ager per edart… eth mèn frair sospechaue que vos non li èretz fidèu; aguesta qu’ei era qüestion.
FORTUNATA-E-JACINTA-II-WEB	Auie bèth fondament aguesta sospecha?
FORTUNATA-E-JACINTA-II-WEB	Era votz non didec arren, e i auec ua estona de temerosa expectatiua.
FORTUNATA-E-JACINTA-II-WEB	Qui vos pensatz que sò?
FORTUNATA-E-JACINTA-II-WEB	Hètz veir qu’ètz en confessionari.
FORTUNATA-E-JACINTA-II-WEB	Que non hèsqui era pregunta coma persona dera familha ne coma jutge, senon coma prèire.
FORTUNATA-E-JACINTA-II-WEB	Ja veigui, afirmèc Rubin damb ira, que mos auetz enganhat a toti, a jo eth prumèr, as senhores Micaelas, ath mèn amic Pintado e a tota era mia familha dempús.
FORTUNATA-E-JACINTA-II-WEB	Qu’ètz vos indigna d’èster era nòsta fraia.
FORTUNATA-E-JACINTA-II-WEB	Vaquí quin polit papèr auem hèt.
FORTUNATA-E-JACINTA-II-WEB	E jo que responí…!
FORTUNATA-E-JACINTA-II-WEB	Ena mia vida m’arribat ua causa parièra.
FORTUNATA-E-JACINTA-II-WEB	Que vos auí a vos per hòraviada, non per corrompuda, e ara veigui qu’ètz vos çò que se cride un monstre.
FORTUNATA-E-JACINTA-II-WEB	Non senhor, didec era votz de seguit e sense hèr cap esfòrç.
FORTUNATA-E-JACINTA-II-WEB	Jamès l’auetz estimat… qu’ei atau.
FORTUNATA-E-JACINTA-II-WEB	Non senhor.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Òc qu’ac didí.
FORTUNATA-E-JACINTA-II-WEB	Mès que non a resultat…
FORTUNATA-E-JACINTA-II-WEB	Non a resultat.
FORTUNATA-E-JACINTA-II-WEB	Que se dan casi…
FORTUNATA-E-JACINTA-II-WEB	De sòrta qu’arren.
FORTUNATA-E-JACINTA-II-WEB	Arren.
FORTUNATA-E-JACINTA-II-WEB	Perfèctament!
FORTUNATA-E-JACINTA-II-WEB	Mès vos desbrembatz qu’ètz maridada e que Diu vos mane estimar ath vòste marit, e se non l’estimatz, èster-li fidèu de còs e de pensament.
FORTUNATA-E-JACINTA-II-WEB	Polida cagada, òc senhor, polida!…
FORTUNATA-E-JACINTA-II-WEB	Ena mia vida m’auie arribat arren de parièr.
FORTUNATA-E-JACINTA-II-WEB	E vos caushigant er aunor e era lei de Diu, vos auetz encamardat de quinsevolh pòcvau… que ja se ve: eth vòste passat licenciós vos empodoe era amna, e era purificacion que siguec ua badinada.
FORTUNATA-E-JACINTA-II-WEB	Non auer vist aquerò, Senhor, non auè’c vist!
FORTUNATA-E-JACINTA-II-WEB	Qu’ère tan enforismat eth prèire per çò de mau que l’auie gessut aquera composicion, e eth sòn amor pròpri apraiador patie tant, que non podec mens que deishar anar eth sòn despièch damb aguestes coleriques rasons: “Donques sabetz-vo’n qu’ètz condemnada, e non li balhetz mès torns, condemnada”.
FORTUNATA-E-JACINTA-II-WEB	Non se sap s’aguest procediment deth terror costèc eth sòn efècte, pr’amor que Fortunata non responec arren.
FORTUNATA-E-JACINTA-II-WEB	Era expression des sòns sentiments sus eth terrible anatèma se perdec ena escurina d’aquera tuta.
FORTUNATA-E-JACINTA-II-WEB	Non m’amaguetz arren.
FORTUNATA-E-JACINTA-II-WEB	Era responsa se tardaue.
FORTUNATA-E-JACINTA-II-WEB	Nicolás repetic era pregunta enquia tres còps padegant eth ton, e fin finau, entenec un mormolh que didie: “Fòrça còps”.
FORTUNATA-E-JACINTA-II-WEB	Conde eth pair Rubin qu’aquet fòrça còps li costèc caudheireds, e que li semblèc eth mormolh que hèn es portes corredisses quan s’esguitlen pes parets.
FORTUNATA-E-JACINTA-II-WEB	Damb guairi òmes?
FORTUNATA-E-JACINTA-II-WEB	Damb un de solet…
FORTUNATA-E-JACINTA-II-WEB	Damb un de solet!…
FORTUNATA-E-JACINTA-II-WEB	Non senhor.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	A!, ja… era vielha istòria… perfèctament, didec eth prèire, qu’eth sòn amor pròpri se quilhaue en trapar un mejan d’aparéisher coma previsor.
FORTUNATA-E-JACINTA-II-WEB	Aquerò que ja m’ac cranhia jo.
FORTUNATA-E-JACINTA-II-WEB	Eth prumèr amoret…!
FORTUNATA-E-JACINTA-II-WEB	Non ac didí, non vos ac didí?
FORTUNATA-E-JACINTA-II-WEB	Per aquiu que vie eth perilh.
FORTUNATA-E-JACINTA-II-WEB	Que n’è vist fòrça casi.
FORTUNATA-E-JACINTA-II-WEB	Plan.
FORTUNATA-E-JACINTA-II-WEB	E aguest pòcvau ei eth de tostemp?
FORTUNATA-E-JACINTA-II-WEB	Que siguec eth… mès Maxi lo provoquèc… didec era votz.
FORTUNATA-E-JACINTA-II-WEB	Jo qu’ac vedí dera hièstra estant.
FORTUNATA-E-JACINTA-II-WEB	De quina hièstra?
FORTUNATA-E-JACINTA-II-WEB	Dera d’aquera casa.
FORTUNATA-E-JACINTA-II-WEB	Qu’auem caseta?…
FORTUNATA-E-JACINTA-II-WEB	Òc, òc, çò de tostemp.
FORTUNATA-E-JACINTA-II-WEB	Que ja ac auia previst.
FORTUNATA-E-JACINTA-II-WEB	Non vos pensetz que m’agarre de nauèth.
FORTUNATA-E-JACINTA-II-WEB	Caseta e tot!…
FORTUNATA-E-JACINTA-II-WEB	Quanta infamia!
FORTUNATA-E-JACINTA-II-WEB	E non sentetz racacòrs?
FORTUNATA-E-JACINTA-II-WEB	Quinsevolh persona qu’auesse amna serie en aguest cas plia de trebolament… mès vos tan fresca.
FORTUNATA-E-JACINTA-II-WEB	Que me he dò, me hè dò…
FORTUNATA-E-JACINTA-II-WEB	Voleria que non s’auesse passat.
FORTUNATA-E-JACINTA-II-WEB	Aquerò, que non s’auesse passat eth hèt, entà contunhar pecant discrètament.
FORTUNATA-E-JACINTA-II-WEB	E que seguisque era hèsta.
FORTUNATA-E-JACINTA-II-WEB	Tanben aguesta sòrta de perversitat me la sai de memòria.
FORTUNATA-E-JACINTA-II-WEB	Fortunata carèc.
FORTUNATA-E-JACINTA-II-WEB	Ja siguesse pr’amor qu’es uelhs deth clèrgue s’auien acostumat ara escurina, ja sigue qu’entraue en quarto mès lum, eth cas ei que Nicolás comencèc a distinguir ara sua fraia politica, seiguda sus era mala, damb un mocador ena man.
FORTUNATA-E-JACINTA-II-WEB	A viatges se lo hège a vier enes uelhs pr’amor de secar es lèrmes.
FORTUNATA-E-JACINTA-II-WEB	Qu’ei vertat que Fortunata ploraue; mès a viatges era encausa der apressament deth mocador ena cara qu’ère eth besonh dera joena d’evitar era aulor desagradiua qu’era ròba nera e rosigada deth prèire deishaue anar.
FORTUNATA-E-JACINTA-II-WEB	Ei a díder…
FORTUNATA-E-JACINTA-II-WEB	Se vos vos empenaïssetz de vertat, mès de vertat, damb ua contricion ardenta, encara aquerò se poirie apraiar.
FORTUNATA-E-JACINTA-II-WEB	Mès que vos calerie someter-vos a pròves rudes e conclusentes… aguesta qu’ei era causa.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Ò, non senhor!, repliquèc era pecadora rapidament.
FORTUNATA-E-JACINTA-II-WEB	Que vos diderè… jo m’empenaïsqui; mès…
FORTUNATA-E-JACINTA-II-WEB	Mens pegaries!…
FORTUNATA-E-JACINTA-II-WEB	Renegatz deth vòste infame adultèri; renegatz tanben der òme dolent que vos tie endemoniada.
FORTUNATA-E-JACINTA-II-WEB	Aquerò…
FORTUNATA-E-JACINTA-II-WEB	Aquerò qué?…
FORTUNATA-E-JACINTA-II-WEB	Vai, damb era plan…
FORTUNATA-E-JACINTA-II-WEB	Fortunata non sabie se qué volie díder cinisme, e se carèc.
FORTUNATA-E-JACINTA-II-WEB	Donques bon apetís”.
FORTUNATA-E-JACINTA-II-WEB	Que non i posqui hèr arren.
FORTUNATA-E-JACINTA-II-WEB	Era istòria de tostemp.
FORTUNATA-E-JACINTA-II-WEB	Que me la sai de memòria…
FORTUNATA-E-JACINTA-II-WEB	Qu’estimen solet ad aqueth e non lo pòden despatriar deth sòn pensament, e paraules per aciu e paraules per enlà…
FORTUNATA-E-JACINTA-II-WEB	En fin, tot aquerò non ei que manca de consciéncia, poiriment deth còr, desencuses deth pecat.
FORTUNATA-E-JACINTA-II-WEB	Ai, quines hemnes!
FORTUNATA-E-JACINTA-II-WEB	Saben que les cau véncer e arrincar es passions; donques non senhor, tostemp aganchades ara illusioneta…
FORTUNATA-E-JACINTA-II-WEB	Aurelhières an d’èster…
FORTUNATA-E-JACINTA-II-WEB	En resumit, que vos non voletz sauvar-vos.
FORTUNATA-E-JACINTA-II-WEB	Vos metérem en camin dera regeneracion, e vos a mancat temps entà anar-vo’n pes corsères dera craba.
FORTUNATA-E-JACINTA-II-WEB	Tath monte, hilha, tath monte!
FORTUNATA-E-JACINTA-II-WEB	Plan, que ja vos enteneratz damb Diu.
FORTUNATA-E-JACINTA-II-WEB	Que jo me n’arrisqui dera mauparada que vos haratz a vier.
FORTUNATA-E-JACINTA-II-WEB	Pr’amor qu’ara, coma s’ac vedessa, vos calaratz un aute còp ena vida leugèra.
FORTUNATA-E-JACINTA-II-WEB	A esvagar- se… au!…
FORTUNATA-E-JACINTA-II-WEB	De moment que i aurà ua avenença, e aguest brigand vos autrejarà bèra proteccion; qu’auratz vos casa tà víuer… e ara que i pensi, aguest òme ei maridat?
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Òc senhor, didec Fortunata damb pena.
FORTUNATA-E-JACINTA-II-WEB	Ave Maria!, exclamèc eth prèire hent-se a vier es mans en cap.
FORTUNATA-E-JACINTA-II-WEB	Quin orror, e quina societat!
FORTUNATA-E-JACINTA-II-WEB	Ua auta victima; era esposa d’aguest senhor…
FORTUNATA-E-JACINTA-II-WEB	E vos tan fresca, semiant mòrts e exterminacions per a on sigue que vatz…
FORTUNATA-E-JACINTA-II-WEB	Aguesta frasa de sermon espauric un shinhau a Fortunata.
FORTUNATA-E-JACINTA-II-WEB	Era istòria de tostemp…
FORTUNATA-E-JACINTA-II-WEB	Quines hemnes, Senhor, quines hemnes!
FORTUNATA-E-JACINTA-II-WEB	Anatz-vo’n a córrer aventures, desaunoratz ath vòste marit, perturbatz a dus matrimònis; que ja vierà, ja vierà eth crebament.
FORTUNATA-E-JACINTA-II-WEB	Que non voleria èster en vòste lòc.
FORTUNATA-E-JACINTA-II-WEB	Ara er adultèri, dempús era prostitucion, er abisme.
FORTUNATA-E-JACINTA-II-WEB	Òc, aciu qu’ac auetz, guardatz-lo dubèrt ja, damb era boca nera, mès lèja qu’era boca d’un dragon.
FORTUNATA-E-JACINTA-II-WEB	E non i a remèdi, que vatz de cap entada eth… pr’amor qu’aguest òme vos abandonarà… que ne sò solide fòrça”.
FORTUNATA-E-JACINTA-II-WEB	Fortunata auie eth cap calat enes jolhs.
FORTUNATA-E-JACINTA-II-WEB	Non sonque ètz vos briganda, senon pèga.
FORTUNATA-E-JACINTA-II-WEB	Totes es encamardades ne son pr’amor que se les seque er enteniment.
FORTUNATA-E-JACINTA-II-WEB	Les trè un der espurgatòri deth vici e aquiu se’n van un aute còp.
FORTUNATA-E-JACINTA-II-WEB	Tu ac vòs, donques tu t’ac tengues.
FORTUNATA-E-JACINTA-II-WEB	En lunfern vos apraiaràn a vos es compdes.
FORTUNATA-E-JACINTA-II-WEB	Vietz aquiu damb sofismes e pegaries d’amor…
FORTUNATA-E-JACINTA-II-WEB	Aquerò que s’a acabat.
FORTUNATA-E-JACINTA-II-WEB	Ne jo è arren a hèr damb vos, ne vos auetz arren a hèr en aguesta casa.
FORTUNATA-E-JACINTA-II-WEB	Eth compde qu’ei acabat.
FORTUNATA-E-JACINTA-II-WEB	Entar arriu, hilha; esvagar-se; vos gessetz d’aciu, e quan ajatz partit, perhumaram era casa, òc, la perhumaram…
FORTUNATA-E-JACINTA-II-WEB	Perfèctament”.
FORTUNATA-E-JACINTA-II-WEB	Aquerò ac didec ena pòrta e dempús se retirèc sense ahíger ua paraula mès.
FORTUNATA-E-JACINTA-II-WEB	Dòna Lupe lo demoraue ena sala entà saber-se’n s’auie estat mès afortunat qu’era en endoviament dera vertat, e aquiu s’estèren blagant ua estona.
FORTUNATA-E-JACINTA-II-WEB	Dempús enteneren bronit, enteneren era votz de Fortunata que parlaue en votz baisha damb Patricia, en tot dider-li dilhèu com e quan manarie a cercar era ròba.
FORTUNATA-E-JACINTA-II-WEB	Tia e nebot pistèren dempús pes veires deth balcon e la vederen trauessar ath mès córrer eth carrèr, e virar era cantonada sense tachar era guardada ena casa qu’abandonaue entà tostemp.
FORTUNATA-E-JACINTA-II-WEB	Fortunata e Jacinta Libre 2 pag.
FORTUNATA-E-JACINTA-II-WEB	Nicolás repetie ua figura que d’era n’ère satisfèt: “Perhumar, perhumar e perhumar”.
FORTUNATA-E-JACINTA-II-WEB	E a prepaus de perhumar, ada eth, fisicament, tanpòc l’anarie mau… e aquerò sense ofensar ad arrés.
FORTUNATA-E-JACINTA-II-WEB	Fortunata e Jacinta Libre 2 pag.
KARAMAZOV-III-Web	Libre setau.
KARAMAZOV-III-Web	Eth còs deth pair Zosima, ieromonge e ascèta, siguec premanit entar acogament cossent damb era sua categoria.
KARAMAZOV-III-Web	Coma ei sabut, es rèstes mortaus des monges e ascètes non se lauen.
KARAMAZOV-III-Web	Que siguec eth pair Paisi que hec tot aquerò damb eth defuntat.
KARAMAZOV-III-Web	Dempús dera heregada, lo vestic damb er abit monastic e l'enfaishèc damb eth mantèl; entad açò, sivans çò d'estipulat, li hec quauqui talhs, en tot estropar-lo en forma de crotz.
KARAMAZOV-III-Web	Li botèc en cap ua capucha damb ua crotz de ueit puntes.
KARAMAZOV-III-Web	Deishèren era capucha dubèrta, mès curbiren eth ròstre deth defuntat damb ua aer1 nere.
KARAMAZOV-III-Web	Enes mans li placèren ua icòna deth Sauvador.
KARAMAZOV-III-Web	Atau dispausat, lo placèren en trincar eth dia en taüt (premanit dès hège temps).
KARAMAZOV-III-Web	Qu'auien era intencion de deishar eth taüt tot eth dia ena cèla, ena cramba grana dera entrada, a on eth starets solie recéber as frairs e as laïcs.
KARAMAZOV-III-Web	Coma qu'eth defuntat ère un ieromonge dera maximala dignitat, es ieromonges e es ierodiacòns non auien de liéger dauant d'eth eth Salteri, senon er Evangèli.
KARAMAZOV-III-Web	Comencèc era lectura, just dempús der ofici de defunts, eth pair Iosif; per çò deth pair Paisi, que volie liéger tot eth dia e tota era net, ère de moment plan ocupat e enquimerat, madeish qu'eth superior der ascetòri, pr'amor que de ressabuda, (madeish entre es membres dera comunautat qu'entre era multitud des visitaires laïcs, vengudi dera ostalaria deth pròpi monastèri e dera ciutat) auie començat a vier, en tot aumentar a mida que se passauen es ores, ua agitacion insolita e enquia "indigna" e ua expectatiua ansiosa.
KARAMAZOV-III-Web	Autant eth superior der ascetòri qu'eth pair Paisi s'esdegauen per padegar, ena mida de çò de possible, ad aqueri que balhauen senhaus d'aquera tant extrèma excitacion.
KARAMAZOV-III-Web	Quan ja auie hèt dia, comencèren a vier dera ciutat quauques persones que se hègen a vier damb eri as sòns malauts, mès que mès mainatges: semblaue qu'auessen estat en tot demorar de bon voler aguest moment, en compdar, çampar, damb era immediata fòrça garidoira que, cossent era sua fe, non podie trigar a manifestar-se.
KARAMAZOV-III-Web	Solet alavetz mo n'encuedèrem toti d'enquia quin punt mos auíem acostumat a considerar ath defuntat starets, encara en vida, coma un grandós e incontestable sant.
KARAMAZOV-III-Web	Entre aqueri qu'arribauen non i auie solet gent deth pòble planèr, plan que òc.
KARAMAZOV-III-Web	Aquera enòrma expectacion des fidèus, que s'amuishaue damb tanta prèssa e de forma tant evidenta, acompanhada autanplan d'impaciéncia e lèu-lèu d'intransigéncia, li semblaue ath pair Paisi un escandal indobtable; encara que n'auie era presentida dès hège temps, era realitat qu'auie depassat es sues previsions.
KARAMAZOV-III-Web	En trapar-se damb bèri uns des monges esmoigudi, comencèc a repotegar-les: "Ua semblabla expectatiua de qué quauquarren grandós 1 vel gran tengut ena liturgia ortodoxa.
KARAMAZOV-III-Web	Totun, a penes li hègen cabau, quauquarren que campaue damb inquietud eth pair Paisi, a maugrat qu'eth madeish (s'ac volem rebrembar tot de manèra fidedigna), encara que l'embestièssen aqueres manifestacions d'impaciéncia excessiua e les considerèsse frivòles e vanes, en secret, entath sòn laguens, en çò de mès ath hons dera sua amna, demoraue lèu çò de madeish qu'aqueri qu'èren tant alteradi, quauquarren que non podie deishar d'arreconéisher.
KARAMAZOV-III-Web	Totun aquerò, l'èren desplasents cèrti encontres que desvelhauen en eth, degut a ua sòrta de presentida, grani dobtes.
KARAMAZOV-III-Web	Entre era multitud que s'arremassaue ena cèla deth defuntat, campèc damb repugnància espirituau (quauquarren que se repoteguec ada eth madeish) era preséncia, per exemple, de Rakitin, o d'aqueth òste vengut de luenh, eth monge d'Obdorsk, qu'encara ère en monastèri, e as dus eth pair Paisi les considerèc sospechosi, encara que non èren es solets que desvelhauen en eth aguesta sòrta de maufidança.
KARAMAZOV-III-Web	Eth monge d'Obdorsk qu'ère eth que semblaue mès inquiet de tota aquera gent agitada; un qu'ac podie veir pertot: non auie lòc a on non preguntèsse, a on non parèsse era aurelha damb atencion, a on non hesse comentaris en votz baisha, damb ua mina particularaments misteriosa.
KARAMAZOV-III-Web	Era expression dera sua cara qu'ère d'ua impaciéncia extraordinària, e semblaue lèu irritat en veir que non se passaue çò que se demoraue dès hège tant de temps.
KARAMAZOV-III-Web	Per çò de Rakitin, sivans se saberie mès endauant, s'auie presentat tan d'ora en ascetòri per encargue exprés dera senhora Jojlakova.
KARAMAZOV-III-Web	Aguesta hemna tan bondadosa coma mancada de caractèr, que non podie èster admetuda personauments en ascetòri, tan lèu se desvelhèc e se'n sabec de çò que s'auie passat, sentec còp sec un curiosèr tan viu que manèc de seguit, dera sua part, a Rakitin, damb er encargue de campà'c tot e balhar-li notícia puntuau per escrit, apuprètz cada mieja ora, de tot çò que se passèsse.
KARAMAZOV-III-Web	A Rakitin lo tenguie per un joen extrèmaments devòt e pietós: de tau sòrta ère era adretia deth joen de complàder a toti e presentar-se es desirs de cadun, tostemp que trapèsse en aquerò bèth benefici, per pichon que siguesse, entada eth madeish.
KARAMAZOV-III-Web	Eth dia qu'ère clar e luminós, e entre es peregrins vengudi en monastèri fòrça s'apilerauen ath cant des hòsses der ascetòri, qu'era sua majoritat èren plaçades ath torn deth temple, encara que tanben n'auie d'autes esparjudes per tot er ermitòri.
KARAMAZOV-III-Web	Tant que recorrie era encencha, eth pair Paisi s'en brembèc de pic d'Aliosha, e se n'encuedèc de qué amiaue temps sense saber-se'n d'eth, lèu dès era net.
KARAMAZOV-III-Web	Sonque brembar-se'n d'eth, lo vedec: s'estaue en cornèr mès aluenhat der ascetòri, ath cant dera barralha, seigut sus era labada d'un monge mòrt hège temps e que s'auie hèt famós pes sues hètes.
KARAMAZOV-III-Web	Ère seigut d'esquia ar ascetòri, virat de cap ara barralha, coma amagat darrèr deth sepulcre.
KARAMAZOV-III-Web	En apressar-se, eth pair Paisi vedec que s'auie curbit eth ròstre damb es mans e ploraue amaraments, mès en silenci, tremolant damb cada somic.
KARAMAZOV-III-Web	Eth pair Paisi s'estèc un moment ath sòn costat.
KARAMAZOV-III-Web	Qu'ei pro, hilh estimat; qu'ei pro, amic, didec finauments damb baticòr.
KARAMAZOV-III-Web	Qué te cau?
KARAMAZOV-III-Web	Alègra-te e non plores.
KARAMAZOV-III-Web	Dilhèu non te'n sabes qu'aguest ei eth dia mès gran des sòns dies?
KARAMAZOV-III-Web	Non te cau que rebrembar a on ei ara, en aguest precís moment!
KARAMAZOV-III-Web	Encara qu'ei possible que te cau que sigue atau, didec eth pair Paisi cogitós; plora, donc; Crist que t'a manat aguestes lèrmes…
KARAMAZOV-III-Web	Es tues trendes lèrmes non son qu'ua pòsa entar esperit, ahigec entada eth madeish tant que s'aluenhaue d'Aliosha, en tot pensar en eth damb afècte.
KARAMAZOV-III-Web	Se retirèc, ath delà, çò de mès lèu possible, pr'amor qu'auie era presentida que tanben eth, se contunhaue guardant-lo, s'estarnarie de plorar.
KARAMAZOV-III-Web	Eth temps, mentretant, se passaue, es oficis e es exèquies se succedien en monastèri en orde degut.
KARAMAZOV-III-Web	Un viatge mès, eth pair Paisi substituic ath pair Iosif ath cant deth taüt e lo remplacèc ena lectura der Evangèli.
KARAMAZOV-III-Web	Mès non auien sonat encara es tres dera tarde que se produsic quauquarren que ja è hèt referéncia en libre anterior, quauquarren qu'arrés se podie demorar pas e contradidie de tau manèra es esperances de toti que, torni a díder, eth raconde long e peth menut d'aqueth eveniment encara se rebrembe aué en dia damb extraordinària vivasitat ena nòsta ciutat e enes sòns entorns.
KARAMAZOV-III-Web	Higerè aciu quauquarren mès, a titol personau: a jo lèu me hè hastic evocar aqueth eveniment autant frivòl que cridaire, en esséncia sense importància e naturau, e ac auria ometut en mèn raconde sense cap tipe de dobte se non auesse exercit ua influéncia tan plan poderosa e determinanta ena amna e en còr der eròi principau, encara que futur, dera mia istòria, en Aliosha, en tot costar en eth ua sòrta de ruptura e de cataclisme que bassaquèc eth sòn entendement, encara que tanben l'assolidèc definitiuaments, entà tota era vida, en tot orientar-lo entà ua fin plan precisa.
KARAMAZOV-III-Web	Atau, donc, condarè çò que se passèc.
KARAMAZOV-III-Web	Quan, abantes de qué hèsse dia, placèren eth còs deth starets en taüt, premanit entar acogament, e l'amièren ena cramba deth dauant, a on solie recéber as visitaires, entre aqueri que se trapauen ath cant deth taüt s'entenec ua pregunta.
KARAMAZOV-III-Web	Mès aguesta pregunta, que bèth un auie formulat incidentauments, sense balhar-li mès importància, demorèc sense responsa e passèc lèu inavertida; coma molt se fixèren en era, e solet entath sòn laguens, quauqui uns des presents, e era soleta causa que se pensèren siguec que demorar era descomposicion e era emanacion de flaires pudentoses deth còs de semblable defunt qu'ère ua pura asenada, digna de pietat (se non de burla), degut ara pòga fe e ara leugerèsa deth qu'auie formulat era pregunta.
KARAMAZOV-III-Web	Qu'ei que çò que se demoraue ère, justaments, çò de contrari.
KARAMAZOV-III-Web	Mès vaquí que pòc dempús deth meddia comencèc a passar quauquarren qu'ara prumeria siguec notat damb silenci per aqueri qu'entrauen e gessien, pr'amor qu'ère evident que non gausauen comunicar ad arrés çò que se pensauen; totun, tàs tres dera tarde ère ja tan manifèst e inqüestionable qu'era notícia recorrec en un virament de uelhs tot er ascetòri, en tot esparger-se entre es peregrins qu'aquiu s'auien amassat, entà escampilhar-se de seguit enquiath monastèri, en tot deishar perplèxi a toti es membres dera comunautat; a tot darrèr, en ua brèu estona, tanben arribèc ena ciutat, a on esmoiguec a toti, madeish credents que increduls.
KARAMAZOV-III-Web	Es increduls s'alegrèren; per çò des credents, que n'auec bèri uns qu'encara s'alegrèren mès qu'aqueri, pr'amor que "er òme gaudís dera queiguda deth just e damb eth sòn opròbi", tau qu'auie dit eth defuntat starets en un des sòns sermons.
KARAMAZOV-III-Web	Hège fòrça temps, autant, que non ère possible rebrembar arren de parièr en tota era sua istòria anteriora, que non se produsie en nòste monastèri un escandal parièr, tan malastrosaments desencadiat, impossible en quinsevolh auta circonstància, coma eth que petèc entre es pròpis monges per tòrt d'aguest eveniment.
KARAMAZOV-III-Web	Mès tard, e pendent fòrça ans, quauqui uns des frairs mès senats, en rebrembar aqueth dia peth menut, se susprenien e s'espaurien de qué er escandal auesse podut cuélher tan grana mesura.
KARAMAZOV-III-Web	Pr'amor que ja anterioraments auien morit monges de vida exemplara, qu'es sues vertuts auien estat evidentes entà toti, startsy temerosi de Diu, e des sòns umils taüts, tanben s'auien enlairat flaires de putrefaccion, coma se passe, de forma naturau, damb toti es defuntadi, mès qu'aquerò non auie estat motiu d'escandal ne auie desvelhat ne tansevolhe era mendre inquietud.
KARAMAZOV-III-Web	Plan que òc, tanben auie auut en d'auti tempsi entre nosati, e era sua memòria encara se sauvaue viua en monastèri, monges qu'es sòns rèstes, sivans era tradicion, non auien dat mòstres de corrupcion, quauquarren qu'influie ena comunautat d'ua manèra esmoventa e misteriosa, e que se rebrembaue coma un hèt miraculós, digne d'admiracion, e coma ua promesa de màger glòria futura, associada as sepultures, s'ei qu'aguest temps, per volentat divina, se passsaue bèth viatge.
KARAMAZOV-III-Web	Que se sauvaue un rebrembe especiau deth starets Iov, qu'auie viscut enquias cent cinc ans; siguec un famós ascèta, un gran dejunaire e observador deth vòt de silenci, defuntat hège ja temps, ena dusau decada deth present sègle, e era sua hòssa se mostraue damb extraordinària veneracion a guairi peregrins visitauen eth monastèri per prumèr còp, en tot hèr referéncia misteriosaments, en aguestes escadences, a cèrtes granes esperances.
KARAMAZOV-III-Web	Se tractaue precisaments, dera hòssa qu'en era eth pair Paisi auie trapat aqueth maitin a Aliosha).
KARAMAZOV-III-Web	Ath delà d'aguest starets mòrt hège ja temps, tanben se sauvaue viu eth rebrembe deth starets Varsonofi, un aute venerable ieromonge e ascèta que s'auie mòrt en data recenta: auie estat eth qu'auie precedit ath pair Zosima en starchestvo e, tant que visquec, toti es peregrins vengudi en monastèri l'auien dubèrtaments per un yurodivy.
KARAMAZOV-III-Web	Asseguraue era tradicion qu'ambdús auien jadut en sòn taüt coma s'encara siguessen viui, e auien estat acogadi perfèctaments incorruptes, e qu'autanplan es sòns ròstres ludien en taüt.
KARAMAZOV-III-Web	Enquia e tot n'auie que rebrembauen tu per tu qu'un perhum inconfonuble se lheuaue des sòns còssi.
KARAMAZOV-III-Web	Mès, a maugrat de tan poderosi rebrembes, qu'ère de mau hèr trapar era causa immediata de qué, ath costat deth taüt deth starets Zosima, s'auesse podut produsir un fenomèn tan frivòl, absurd e perniciós.
KARAMAZOV-III-Web	Entà jo, me pensi que diuèrses causes vengueren a somar-se, en tot influir en madeish sens.
KARAMAZOV-III-Web	Entre d'autes, per exemple, se condaue era inveterada ostilitat ath starchestvo, campat coma ua nauetat perniciosa, que s'auie arraïzat ena mentalitat de nombrosi joeni deth monastèri.
KARAMAZOV-III-Web	Mès, sustot, i auie era enveja ara santetat deth defuntat, ua enveja qu'auie estat tan prigonda quan aguest encara viuie que lèu ère enebit qüestionar-la.
KARAMAZOV-III-Web	Non auie hèt mau ad arrés, mès que s'entenien causes coma aguesta: "Per qué lo considèren tan sant?"
KARAMAZOV-III-Web	E aguesta pregunta, repetida un e un aute viatge, venguec de costar un vertadèr abisme dera mès insadorabla rancura.
KARAMAZOV-III-Web	Per aquerò me pensi jo que sigueren molti es que, en auer notícia des pudesencs efluvis deth sòn còs e, e mès que mès tan prematurs, (donques que non auie trancorrut ne un dia dès era sua mòrt), s'alegrèren sense mesura; atau madeish, entre aqueri qu'auien estat devòti seguidors deth starets enquia aqueth moment de seguit n'auec que se senteren lèu ofensadi e heridi personauments per aguest eveniment.
KARAMAZOV-III-Web	Aguesta que siguec era seqüéncia des eveniments.
KARAMAZOV-III-Web	Tan lèu comencèc a manifestar-se era descomposicion, sonque pera mina des monges qu'entrauen ena cèla deth defuntat ja se podie endonviar entà qué acodien.
KARAMAZOV-III-Web	Entraue un, se demoraue aquiu brèuments e gessie entà confirmar çò de mès lèu possible era notícia ath grop qu'ère en tot demorar.
KARAMAZOV-III-Web	Bèri uns des que demorauen botjauen tristaments eth cap, mès d'auti ne tansevolhe sajauen de dissimular era sua alegria, que se miralhaue plan evidentaments enes sues malicioses guardades.
KARAMAZOV-III-Web	E arrés les ac repotegaue pas, arrés lheuaue era sua votz en defensa deth defunt, çò que resultaue estonant, pr'amor que, a maugrat de tot, es devòts deth starets qu'èren majoria en monastèri; mès, semble que, eth pròpi Senhor permetie que, en aguesta escadença, era minoritat s'impausèsse temporauments.
KARAMAZOV-III-Web	Non i estèren guaire a presentar-se ena cèla tanben oishinaires laïcs, sustot persones d'ua cèrta cultura.
KARAMAZOV-III-Web	En cambi, a penes entraue gent umila, a maugrat de qué formauen ua grana multitud ath cant deth portau deth monastèri.
KARAMAZOV-III-Web	Qu'ei evident que siguec a compdar precisaments des tres dera tarde quan era afluéncia de visitaires laïcs s'aumentèc de forma considerabla, per tòrt, justaments, dera escandalosa notícia.
KARAMAZOV-III-Web	Individús que seguraments ne se les aurie passat peth cap era idia de vier en monastèri un dia coma aqueth, ara auien decidit acodir de bon voler; entre eri i auie quauques personalitats de nauta situacion.
KARAMAZOV-III-Web	Ça que la, encara non s'auie atemptat dubèrtaments contra era decéncia, e eth pair Paisi contunhaue en tot liéger er Evangèli fèrma e claraments, damb ròstre sevèr, en votz nauta, coma se non se n'encuedèsse de çò que se passaue, a maugrat que ja hège ua estona qu'auie campat quauquarren insolit.
KARAMAZOV-III-Web	Vaquí, totun, que bères votzes comencèren a arribar enes sues aurelhes, plan fèbles ara prumeria, mès cada viatge mès categoriques e decidides.
KARAMAZOV-III-Web	Eth prumèr que prononcièc aguestes paraules siguec un laïc, un foncionari dera ciutat, òme ja auançat en ans e, per çò que d'eth se sabie, plan pietós; ça que la, en exprimir-se atau en votz nauta se limitèc a repetir quauquarren que ja hège ua estona que se didien ena aurelha es monges.
KARAMAZOV-III-Web	Aguesti qu'auien formulat hège temps aguesta idia de mensfidança, e çò de pejor ère qu'en cada menuta que se passaue era frasa se didie en un ton mès solemne.
KARAMAZOV-III-Web	Lèu-lèu, totun, era gent comencèc a mancar ara decéncia, e autanplan semblaue que toti se sentessen damb un cèrt dret a actuar atau.
KARAMAZOV-III-Web	Eth sòn còs qu'ère menut, sec, qu'estaue enes uassi: d'a on pòt provier aguesta aulor"?
KARAMAZOV-III-Web	Qu'ère un senhau.
KARAMAZOV-III-Web	Aguest judici tan contondent resultaue irrefusable.
KARAMAZOV-III-Web	Eth moish pair ieromonge Iosif, eth bibliotecari, preferit deth defunt, comencèc a contradíder a bèri uns des mormolhaires, en tot díder que "non en toti es lòcs ei atau" e que non ei cap dògma dera ortodòxia qu'es còssi des justi non s'agen de corrómper, senon ua mèra opinion, e qu'autanplan enes païsi mès ortodòxi, en mon Athos, per exemple, non les còste tan desengust era flaira dera descomposicion, ne considèren qu'era incorruptibilitat corporau ei eth principau senhau entara glorificacion des escuelhudi, senon eth color des sòns uassi: quan es còssi amien ja fòrça ans en tot jàder en tèrra e practicaments s'an redusit a povàs, "s'es uassi s'an tornat auriòs coma era cera, aquerò ei eth senhau de qué eth Senhor a glorificat ath vertuós defunt; mès se non s'an tornat auriós, senon neri, aquerò vò díder que non a hèt eth Senhor digne de glòria ath defuntat, çò se passe en mon Athos, lòc eminent, a on de temps de memòria perduda se sauve era ortodòxia de forma sauva e segura e ena sua mès accentuada puretat", concludic eth pair Iosif.
KARAMAZOV-III-Web	Mès es paraules der umil pair non heren efècte, e autanplan receberen ua responsa ironica: "Se tracte tan solet de nauetats pròpies d'erudits; que non s'ac vau d'escotar-lo", concludien quauqui monges.
KARAMAZOV-III-Web	Aquiu patissen eth domeni turc e ac an desbrembat tot.
KARAMAZOV-III-Web	Entre eri, era ortodòxia s'a embaranat hè ja temps, e ne tansevolhe tien campanes", insinuauen es mès burlaires.
KARAMAZOV-III-Web	Eth pair Iosif se retirèc damb amarum, mès que mès pr'amor qu'eth madeish auie exprimit era sua pensada damb escassa fermetat, coma se non venguesse de creder-la-se.
KARAMAZOV-III-Web	Qu'aubiraue, plen de perplexitat, que s'anaue creant quauquarren digne de censura e que enquia e tot era madeisha transgression lheuaue eth cap.
KARAMAZOV-III-Web	De man en man, en tot seguir er exemple deth pair Iosif, totes es votzes senades anèren amudint.
KARAMAZOV-III-Web	E se passèc, de bèra manèra, que guairi auien estimat ath defuntat starets e auien acceptat era institucion deth starchestvo damb trenda aubediéncia, de pic s'aumpliren de temor e quan se trapauen se limitauen a hèr-se ua guardada timida ena cara.
KARAMAZOV-III-Web	Peth contrari, es detractors deth starchestvo, per condiderar-lo ua nauetat, lheuauen capinauti era tèsta.
KARAMAZOV-III-Web	Dempús d'açò, ath starets nauèth defuntat li comencèren a plòir non solet es critiques, senon autanplan es condemnes: "Es sòns ensenhaments qu'èren perniciosi; ensenhaue qu'era vida ei un prigond gòi, e non umilitat afligida", didien quauqui uns des mès motudi.
KARAMAZOV-III-Web	Li cau a un ascèta venerable préner tè?
KARAMAZOV-III-Web	Tanben escotaue aquerò damb grana atencion er òste d'Obdorsk, eth petit monge de Sant Silvestre, qu'alendaue prigondaments e botjaue era tèsta: "Òc, se ve qu'eth pair Ferapont ère ager en çò de cèrt quan lo criticaue", se pensaue; just en aguest moment campèc eth pair Ferapont, lèu exprèssaments entà agreujar era commocion.
KARAMAZOV-III-Web	Ja è mentat anterioraments qu'aguest ancian abandonaue en compdades ocasions era sua cèla de husta, en abelhèr; autanplan s'estaue longues tempsades sens caushigar era glèisa, quauquarren que se li permetie pr'amor qu'ère tengut coma un yurodivy e, per tant, non se sentie estacat pera règla comuna.
KARAMAZOV-III-Web	Mès, entà díder tota era vertat, se li permetien aguestes causes ère pr'amor que, de bèra manèra, non auie mès remèdi.
KARAMAZOV-III-Web	Pr'amor qu'aurie estat ua vergonha entestar-se a sométer ara règla comuna a un ascèta coma aqueth, que s'autrejaue d'aguesta manèra ath dejun e ath silenci, e que se passaue es dies e es nets en tot pregar (a viatges dormie de jolhs), s'eth madeish non volie someter-se.
KARAMAZOV-III-Web	Atau, donc, entà evitar es previsibles quèishes e escandals, deishauen en patz ath pair Ferapont.
KARAMAZOV-III-Web	Toti se'n sabien qu'eth pair Ferapont non sentie eth mendre afècte peth starets Zosima; e vaquí que, de ressabuda, venguec ena sua cèla era notícia de qué non ère parièr "eth judici de Diu qu'eth judici des òmes", e de qué, autaplan, "s'auie auançat ara natura".
KARAMAZOV-III-Web	Qu'ei probable qu'un des prumèrs que correc entà balhar-li era notícia siguec er òste d'Obdorsk, qu'eth dia anterior l'auie visitat e auie gessut orrificat der encontre.
KARAMAZOV-III-Web	Tanben è dit qu'eth pair Paisi, encara que non podie veir ne escotar çò que se passaue dehòra dera cèla tant que liegie damb votz fèrma e indestructible ath cant deth taüt, ath hons deth sòn còr endonviaue çò de fondamentau sense enganhar-se, pr'amor que coneishie ath hons er ambient deth monastèri.
KARAMAZOV-III-Web	Sens pèrder er anament, demoraue sens pòur quinsevolh causa qu'encara podesse arribar, en tot auançar-se damb era sua guardada penetranta eth desvolopament, que ja se diboishaue netaments en sòn cap, de tota aquera agitacion.
KARAMAZOV-III-Web	Còp sec, un bronit inaudit en vestibul, dubèrtaments contrari a tota dignitat, li heric era audida.
KARAMAZOV-III-Web	Era pòrta se dauric de land en land, e eth pair Ferapont pistèc en lumedar.
KARAMAZOV-III-Web	Totun, es acompanhants non entrèren, ne tansevolhe pugèren en pòrge, senon que s'estèren en tot demorar çò que podie hèr e díder ara seguida, donques qu'auien era presentida (non sense cèrt temor, a maugrat dera sua grana valentia), que non auie vengut en bades.
KARAMAZOV-III-Web	Arturat en lumedar, quilhèc es braci, e per dejós dera sua man dèstra pistèren es uelhets viui e curiosi der òste d'Obdorsk, eth solet integrant deth grop que non s'auie podut tier de pujar era petita escala darrèr deth pair Ferapont, esperonat peth sòn infinit curiosèr.
KARAMAZOV-III-Web	Es auti, ça que la, tant lèu era pòrta se dauric damb espet de land en land, heren repè encara mès, còp sec, espauridi.
KARAMAZOV-III-Web	Damb es braci quilhadi, eth pair Ferapont sorrisclèc ara imprevista:
KARAMAZOV-III-Web	Jo te conjuri!
KARAMAZOV-III-Web	E, en tot virar-se successiauments entàs quate costats, comencèc a senhar es parets e es quate cornèrs dera cèla.
KARAMAZOV-III-Web	Es que l'acompanhauen compreneren de seguit eth sens d'aguest acte deth pair Ferapont, pr'amor que se'n sabien que tostemp hège çò de madeish, a on que siguesse, e que jamès se seiguie ne didie ua soleta paraula sense auer exorcizat abantes ath maligne.
KARAMAZOV-III-Web	Satanàs, dehòra d'aciu!
KARAMAZOV-III-Web	Satanàs, dehòra d'aciu!, repetie cada viatge que hège eth senhau dera crotz.
KARAMAZOV-III-Web	Jo te conjuri!, sorrisclèc un aute còp.
KARAMAZOV-III-Web	Vestie eth sòn rustic abit, sarrat damb ua còrda.
KARAMAZOV-III-Web	Peth dejós dera camisa de canam se li vedie eth piech nud, tot caperat de pelhasson gris.
KARAMAZOV-III-Web	Anaue complètaments descauç.
KARAMAZOV-III-Web	Tan lèu comencèc a hèr mimaròtes, vibrèren e trinhonèren es gròsses cadies d'ascèta qu'amiaue dejós der abit.
KARAMAZOV-III-Web	Eth pair Paisi interrompec era lectura, hec uns passi entà dauant e s'arturèc dauant d'eth, expectant.
KARAMAZOV-III-Web	Entà qué as vengut, venerable pair?
KARAMAZOV-III-Web	Per qué capvires atau er orde?
KARAMAZOV-III-Web	A qué è vengut?
KARAMAZOV-III-Web	Aquerò me demanes?
KARAMAZOV-III-Web	Tu qué cres?, didec eth pair Ferapont, cridant coma un yurodivy.
KARAMAZOV-III-Web	Que sò aciu, prèst a hèr enlà as vòstes òstes, maudits diables.
KARAMAZOV-III-Web	Que voi verificar se n'auetz acuelhut guaires ena mia abséncia.
KARAMAZOV-III-Web	Que les voi escampar damb un escampilh de bedoth.
KARAMAZOV-III-Web	Hès enlà ar impur, mès qu'ei possible que tu madeish sigues ath sòn servici, contunhèc sens alterar-se eth pàir Paisi.
KARAMAZOV-III-Web	Qui pòt díder d'eth madeish: "Sò un sant"?
KARAMAZOV-III-Web	Tu pòs, pair?
KARAMAZOV-III-Web	Sò impur e non sant.
KARAMAZOV-III-Web	Non me seirè en un tron ne m'exaltarè entà èster adorat coma ua idòla!, bramèc eth pair Ferapont.
KARAMAZOV-III-Web	Aué es òmes hèn a pèrder era santa fe.
KARAMAZOV-III-Web	Eth defunt, aguest sant vòste, (se virèc entath revolum de gent, senhalant damb eth dit eth taüt), remie as diables.
KARAMAZOV-III-Web	Balhaue purgues contra eri.
KARAMAZOV-III-Web	Per aquerò an proliferat tant entre vosati, coma es aranhes enes cornèrs.
KARAMAZOV-III-Web	Mès aué ei eth, qui putz.
KARAMAZOV-III-Web	En aquerò mos cau veir un senhau grandós deth Senhor.
KARAMAZOV-III-Web	Aquerò ère çò que s'auie passat un viatge, de hèt, en vida deth pair Zosima.
KARAMAZOV-III-Web	Un des monges auie començat a soniar damb eth maligne, e aguest venguec d'apareisher- li-se pendent era vesilha.
KARAMAZOV-III-Web	Quan, mòrt de pòur, l'ac cohessèc ath starets, aguest li conselhèc que prèguèsse sense pòsa e que se predèsse ath dejun.
KARAMAZOV-III-Web	Fòrça, alavetz, s'escadalizèren e comencèren a mormolhar, en tot botjar eth cap; eth prumèr de toti, eth pair Ferapont, que quauqui detractors deth starets non li tardèren guaire a comunicar era notícia d'aquera "insolita" decision deth starets en aqueth cas concret.
KARAMAZOV-III-Web	Vè-te'n, pair!, didec en ton imperiós eth pair Paisi.
KARAMAZOV-III-Web	Non son es òmes que jutgen, senon Diu.
KARAMAZOV-III-Web	Qu'ei possible que mos trapem dauant de bèra "admonicion", que ne tu ne jo ne arrés èm en condicions de compréner.
KARAMAZOV-III-Web	Que non seguie es dejuns pròpis dera sua categoria, aguesta ei era causa d'aguesta admonicion.
KARAMAZOV-III-Web	Qu'ei plan clar, e ei pecat d'amagà'c!
KARAMAZOV-III-Web	Eth fanatic que non s'avenguie a rasons, en tot excedir-se ena sua afogadura d'ua manèra irracionau).
KARAMAZOV-III-Web	L'embelinauen es mochets que li hègen a vier es senhores, amagadi enes pòches; se deleitaue damb eth tè; aufrie sacrificis ath vrente, en tot aumplir-lo de boniqueries, tant que s'aumplie eth cap damb pensaments altius…
KARAMAZOV-III-Web	Per aquerò a patit aguest escarni…
KARAMAZOV-III-Web	Qué vanes son es vòstes paraules, pair!
KARAMAZOV-III-Web	Tanben eth pair Paisi lheuèc era votz.
KARAMAZOV-III-Web	Admiri eth dejun e eth tòn ascetisme, mès es tues paraules que son vanes, mès pròpies d'un joen mondan, lent e velleitós.
KARAMAZOV-III-Web	Vè-te'n, pair, t'ac mani, sorrisclèc eth pair Paisi, entà acabar.
KARAMAZOV-III-Web	Ja me'n vau!, responec eth pair Ferapont, que semblaue un shinhau trebolat, encara que non abandonaue era sua ira.
KARAMAZOV-III-Web	Vosati òc que n'ètz de sabents!
KARAMAZOV-III-Web	Damb era vòsta grana sabença vos auetz ennautit sus era mia insignificança.
KARAMAZOV-III-Web	Venguí en aguest lòc damb escassa instruccion, e aciu çò de pòc que sabia ac desbrembè: eth Senhor que m'a sauvat a jo, ad aguest minuscul èsser, dera vòsta sabença…
KARAMAZOV-III-Web	Eth pair Paisi ère quiet dauant d'eth, en tot demorar damb resolucion.
KARAMAZOV-III-Web	Eth pair Ferapont carèc un moment e de ressabuda, damb mina trista, se hec a vier era man dreta en carilhon e, en tot guardar eth taüt deth defuntat starets, didec en ton monoton:
KARAMAZOV-III-Web	Deman peth maitin entonaràn Era mia ajuda e era mia empara, un canon gloriós; ça que la, quan jo me'n vaja damb es pès peth dauant, solet me cantaràn Quina terrenau doçor, uns versets de nonarren, didec afligit e lermós.
KARAMAZOV-III-Web	Que vos auetz tornat capinauti e altius!
KARAMAZOV-III-Web	Aguest qu'ei un lòc desèrt!, sorrisclèc còp sec, coma capvirat e, damb minganèlas, ath mès córrer, se virèc e baishec ara prèssa es gradons deth pòrge.
KARAMAZOV-III-Web	Era multitud que se demoraue ath pè deth pòrge trantalhèc; quauqui uns lo seguiren de seguit, mès uns auti se demorèren, pr'amor qu'era cèla encara ère dubèrta e eth pair Paisi, qu'auie gessut en pòrge sonque partir eth pair Ferapont, ère aquiu en tot campar.
KARAMAZOV-III-Web	Mès eth vielh furibond encara non auie dit era sua darrèra paraula: en recórrer uns vint passi, se virèc en redon enquia cogant, lheuèc es dus braci per dejós deth cap e, coma se quauquarrés l'auesse segat es cames, se deishèc quèir damb un crit ensordidor:
KARAMAZOV-III-Web	Eth mèn Senhor qu'a trionfat!
KARAMAZOV-III-Web	Crist a trionfat sus eth solei cogant!, clamèc damb fúria, lheuant es braci enquiath solei e, dempús de quèir de bocadents, comencèc a plorar coma un mainatge, bassacat pes somics e damb es braci estenudi sus era tèrra.
KARAMAZOV-III-Web	En aguest moment, toti se lancèren entà eth, s'enteneren mès exclamacions, mès plors…
KARAMAZOV-III-Web	Ua sòrta de frenesí que s'auie apoderat de toti.
KARAMAZOV-III-Web	Vaquí eth sant!
KARAMAZOV-III-Web	Vaquí eth sant!, s'enteneren ues votzes, ja sense cap vergonha.
KARAMAZOV-III-Web	Aguest que se meritarie èster eth starets!, higien uns auti, damb racacòr.
KARAMAZOV-III-Web	Que non volerà èster starets…
KARAMAZOV-III-Web	Segur qu'ac refuse…
KARAMAZOV-III-Web	Non se botarà ath servici d'aguesta maudita innovacion…
KARAMAZOV-III-Web	Que non imitarà es sues pegaries, s'i somèren de pic ues autes votzes, e ei dificil d'imaginar enquia a on aurie arribat tot aquerò se non auesse trinhonat en aguest precís moment era campana, cridant a oficis.
KARAMAZOV-III-Web	Toti comencèren a senhar-se.
KARAMAZOV-III-Web	Eth pair Ferapont se botèc de pès e, en tot protegir-se damb eth senhau dera crotz, s'endralhèc de cap ara sua cèla sense virar eth cap, sense deishar de hèr exclamacions, ja totafèt incoerentes.
KARAMAZOV-III-Web	Bèri uns, pas guairi, seguiren es sòns passi, mès era majoritat s'anèren dispersant, entà arribar a temps enes oficis.
KARAMAZOV-III-Web	Eth pair Paisi l'encomanèc ath pair Iosif que contunhèsse damb era lectura e baishèc.
KARAMAZOV-III-Web	Es sorriscles exaltadi des fanatics non auien artenhut a hèr-lo trantalhar, mès, de pic, eth còr se l'auie entristit, cuelhut d'ua angonia per quauquarren plan especiau, e eth se n'encuedaue.
KARAMAZOV-III-Web	S'arturèc e se demanèc: "A qué ei deguda aguesta tristor que m'amie autanplan ath desalend?
KARAMAZOV-III-Web	Just en aguest moment, Aliosha passèc peth sòn costat, coma esdegat entà vier en bèth lòc, encara que non en temple.
KARAMAZOV-III-Web	Es sues guardades se crotzèren.
KARAMAZOV-III-Web	Aliosha virèc ara prèssa es sòns uelhs e guardèc en solèr; solet pera portadura deth joen eth pair Paisi comprenec en aguest precís moment qu'estaue experimentant un cambi colossau.
KARAMAZOV-III-Web	Tu tanben t'as deishat temptar?, sorrisclèc ara suspresa eth pair Paisi.
KARAMAZOV-III-Web	Aliosha s'arturèc e dirigic ua vaga guardada ath pair Paisi, mès de seguit tornèc a virar es uelhs e a baishar-les entath solèr.
KARAMAZOV-III-Web	Qu'ère de costat, sense balhar era cara ath sòn interlocutor.
KARAMAZOV-III-Web	Eth pair Paisi lo campaue damb tota era atencion.
KARAMAZOV-III-Web	A on vas tan de prèssa?
KARAMAZOV-III-Web	Era campana cride entàs oficis, preguntèc de nau, mès Aliosha contunhaue sense badar boca.
KARAMAZOV-III-Web	Qu'ei que te'n vas der ascetòri?
KARAMAZOV-III-Web	Sense demanar permís, sense ua benediccion?
KARAMAZOV-III-Web	Ja tornaràs, gasulhèc eth pair Paisi, en tot seguir-lo damb era guardada, amaraments estonat.
KARAMAZOV-III-Web	Non s'enganhaue eth pair Paisi, plan que òc, en tot pensar qu'eth "sòn estimat gojat" tornarie, qu'ei plan possible que se'n sabesse (se non enquiath hons, òc damb notabla perspicàcia) der autentic sens der estat d'animositat d'Aliosha.
KARAMAZOV-III-Web	Totun, reconeishi sinceraments qu'ara me costarie fòrça de transméter damb claretat eth sens precís d'aqueth estranh e confús moment dera vida deth protagoniste deth mèn raconde, tan joen encara e que jo è en tant d'afeccion.
KARAMAZOV-III-Web	Ar amargant repotèc deth pair Paisi, dirigit entà Aliosha, ("non me digues que tu tanben ès damb es increduls!
KARAMAZOV-III-Web	Qu'ei mès, se passaue tot çò de contrari: era sua confusion ère deguda, justaments, ara sua immensa fe.
KARAMAZOV-III-Web	Mès, ça que la, aguesta confusion existic e siguec tan dolorosa qu'autanplan mès tard, dempús de fòrça temps, Aliosha contunharie considerant aqueth dia trist coma un des mès dolents e penosi de tota era sua vida.
KARAMAZOV-III-Web	Se quauquarrés se demanaue dubèrtaments: "Ei possible que tota aguesta angonia e aguest crebacòr surgentèssen solet perque eth còs deth sòn starets, en sòrta de costar garison de forma immediata, patisse, peth contrari, ua descomposicion prematura?
KARAMAZOV-III-Web	Li demanaria solet ath liegeire que non s'esdeguèsse a trufar-se'n deth blos còr deth mèn joen.
KARAMAZOV-III-Web	Per çò de jo, non solet non è era intencion de demanar perdon per eth, ne desencusar o justificar era ingenuitat dera sua fe en rason dera sua joenesa, per exemple, o des sues escasses capitades enes estudis qu'auie cursat enquia alavetz, eca., eca., senon que pensi hèr mèsalèu çò de contrari, e declari fèrmaments que senti un sincèr respècte pera natura deth sòn còr.
KARAMAZOV-III-Web	Sens cap de dobte, un aute joen, mès coitós damb es sues impressions intimes, capable ja d'estimar damb calor, mès sense cambiaments sobtes, quauquarrés qu'es sòns pensaments, a maugrat d'èster senadi, resultauen excessiuaments racionaus (e, plan per açò, d'escàs valor) entara sua edat; un joen atau, digui, aurie podut evitar çò que l'arribèc ath mèn joen; mès çò de cèrt ei qu'en bèri casi ei mès aunorat deishar- se portar pera passion, encara que sigue asenada, tostemp qu'age neishut d'un gran amor, que resistir-se ada era.
KARAMAZOV-III-Web	E mès encara ena joenesa, pr'amor qu'un gojat massa rasonable a totes ores, que non ei de fisar, e ei pòc çò que vau: atau ei coma jo ac veigui!
KARAMAZOV-III-Web	Ad açò, dera mia part, responi: òc, eth mèn joen credie, credie damb fe sagrada e intrincabla, mès, totun, non vau a demanar perdon per eth.
KARAMAZOV-III-Web	Que voi díder açò: non ère causa de miracles.
KARAMAZOV-III-Web	Era sua impaciéncia non ère costada per ua frivòla demora de miracles.
KARAMAZOV-III-Web	Aliosha non n'auie besonh alavetz, plan que òc, entara capitada de determinades conviccions, ne entà que cèrta idia prealabla, preconcebuda, s'impausèsse rapidaments sus ua auta.
KARAMAZOV-III-Web	Ò!, non, arren d'aquerò, en aqueth ahèr, peth dessús de tot, en prumèr lòc, solet i auie presenta ua persona e sonque ua persona: eth sòn estimat starets, eth just qu'auie respectat enquiara veneracion.
KARAMAZOV-III-Web	Çò que se passaue ère que, autant en aqueri moments coma ath long der an precedent, aqueth amor "entà tot e entà toti" que s'estaue amagat en joen e blos còr d'Aliosha, se concentraue en ocasions, dilhèu d'ua manèra non avienta, aumens per çò que tanh as mès intensi patacs deth sòn còr, damb preferéncia en un solet èsser: en sòn estimat starets, ara defuntat.
KARAMAZOV-III-Web	Certanaments, aqueth èsser auie representat entada eth pendent tant de temps er ideau indiscutible que totes es sues fòrces joveniles e totes es sues aspiracions non podien deishar d'orientar-se entad aqueth ideau, en tot vier a dembrembar-se'n per moments "de tot e de toti".
KARAMAZOV-III-Web	Mès tard, eth madeish se'n brembarie com pendent aqueth penós dia s'en desbrembèc complètaments deth sòn frair Dmitri, que tanti copacaps e desengusti l'auie costat era vesilha; tanben se'n desbrembèc de manar-li ath pair d'Iliushenchka es dus cents robles, quauquarren que, damb tanta afogadura s'auie prepausat hèr eth dia anterior.
KARAMAZOV-III-Web	Mès, persuti, que non èren miracles çò qu'auie besonh, senon tan solet era "justícia suprèma", que, ath sòn laguens, auie estat trincada, per çò qu'eth sòn còr auie resultat herit de forma tan crudèu e sobta.
KARAMAZOV-III-Web	Qu'ei parièr qu'aguesta justícia, peth cors madeish des eveniments, auesse aquerit enes esperances d'Aliosha era forma de miracles, uns miracles que possarien de seguit a compdar des dèishes deth qu'auie estat eth sòn adorat guida.
KARAMAZOV-III-Web	En monastèri toti pensauen e demorauen çò de madeish, autanplan aqueri qu'ath sòn dauant s'inclinaue era intelligéncia d'Aliosha coma, per exemple, eth pròpi pair Paisi; per çò que, Aliosha, sense enquimerar-se damb dobtes de quina classa que siguessen, vestisse es sòns sòmnis damb es madeishes plumes qu'es auti.
KARAMAZOV-III-Web	Ath delà, taus sòmnis s'auien anat calant en sòn interior dès hège fòrça temps, e ath long d'aqueth an de sojorn en monastèri eth sòn còr s'auie acostumat a demorar-les.
KARAMAZOV-III-Web	Mès qu'ère de justícia de çò qu'auie set, de justícia!, non solet de miracles!
KARAMAZOV-III-Web	E vaquí qu'aqueth que li calerie, damb es sues esperances, auer estat exaltat peth dessús de toti es òmes dera tèrra, en sòrta d'arténher era glòria que li corresponie, auie estat esbauçat e desonorat!
KARAMAZOV-III-Web	Per qué?
KARAMAZOV-III-Web	Qui l'auie condemnat?
KARAMAZOV-III-Web	Qui auie podut jutjar-lo?
KARAMAZOV-III-Web	Aguestes preguntes tormentèren dès eth prumèr moment eth sòn còr, virginau e inexperimentat.
KARAMAZOV-III-Web	Non podie tier, sense senter-se ofensat, sense experimentar ua prigonda ràbia, qu'eth mès just entre es justi auesse estat sometut ara burla insolenta e rancunosa d'ua multitud tan frivòla e tant inferiora ada eth.
KARAMAZOV-III-Web	Podie non auer auut cap de miracle, podie non auer-se produsit cap hèt miraculós, podie non auer arribat çò que se demoraue coma ua causa imminenta; mès com explicar-se aquera ignomínia?
KARAMAZOV-III-Web	Per qué s'auie permetut aqueth escarni?
KARAMAZOV-III-Web	A qué s'auie degut aquera descomposicion prematura, que "s'auie auançat ara natura", coma didien es monges airosi?
KARAMAZOV-III-Web	E per qué se pensauen tier eth dret d'actuar atau?
KARAMAZOV-III-Web	A on èren, donc, era providéncia e eth dit de Diu?
KARAMAZOV-III-Web	Per qué non ac auie mostrat, ena pensada d'Aliosha, "en ua ocasion coma aquera", tau que s'Eth madeish auesse desirat someter-se as leis dera natura, cègues, mudes e implacables?
KARAMAZOV-III-Web	Per aguesta rason li borie eth sang en còr d'Aliosha e, naturauments, coma ja è dit, çò de prumèr entada eth ère aquera persona qu'estimaue mès qu'arren en mon, e aguesta persona auie estat "caperada d'ignomínia", auie estat "difamada"!
KARAMAZOV-III-Web	Admetam qu'eth planh deth mèn joen siguesse leugèr e asenat; en quinsevolh cas, e ac digui per tresau viatge (e balhi per auança que tanben ei possible qu'actua, en hè'c, damb ua cèrta leugeresa), m'alègri de qué eth joen mèn non siguesse massa senat en un moment coma aguest: ja n'aurà eth temps, s'ei que non ei un pèc, de mostrar-se senat; totun, s'en un moment tant excepcionau resulte que non i a amor en còr d'un joen, quan n'aurà?
KARAMAZOV-III-Web	Totun aquerò, non voi ométer en aguest sens, un estranh fenomèn, encara que plan brac, que se produsic ena ment d'Aliosha en aqueth moment tan fatidic e tan desconcertant entada eth.
KARAMAZOV-III-Web	Aguest nau quauquarren que pistèc entà desparéisher còp sec consistie en ua tralha angoniosa dera convèrsa qu'auie auut era vesilha damb eth sòn frair Ivan, convèrsa qu'en aqueri moments Aliosha rebrembaue un e un aute viatge.
KARAMAZOV-III-Web	Precisaments en aqueri moments.
KARAMAZOV-III-Web	Ò, non ei que cap des sues credences basiques, elementaus, entà didè'c atau, auesse trantalhat ena sua amna.
KARAMAZOV-III-Web	Qu'estimaue ath sòn Diu e auie en Eth ua fe indestructibla, encara que, de pic, auesse murmurat contra Eth.
KARAMAZOV-III-Web	Mès, totun, ua cèrta impression trebla, encara que tormentada e maligna, des rebrembes dera convèrsa deth dia anterior damb eth sòn frair Ivan de ressabuda auie tornat a botjar-se ena sua amna e persutaue, cada viatge damb mès fòrça, a gésser ena superfícia.
KARAMAZOV-III-Web	Hège ja net quan Rakitin, en tot vier der ascetòri entath monastèri ath trauèrs dera pinada, vedec de suspresa a Aliosha ajaçat ath pè d'un arbe, capenjós e quiet, tau que s'estèsse en tot dormir.
KARAMAZOV-III-Web	S'apressèc e lo cridèc.
KARAMAZOV-III-Web	Qué hès tu aciu, Aleksei?
KARAMAZOV-III-Web	Ei possible que…?, comencèc a preguntar, estonat, mès que deishèc era frasa a mieges.
KARAMAZOV-III-Web	Çò qu'auie volut díder ère: "Ei possible qu'ages arribat en aguesti extrèms?".
KARAMAZOV-III-Web	Aliosha non gausèc ne guardar-lo, mès, peth movement que hec, Rakitin comprenec que l'entenie e lo comprenie.
KARAMAZOV-III-Web	Que te cau?, contunhèc dident, encara estonat, a maugrat qu'en sòn ròstre, cada viatge mès trufaire, er estonament começaue ja a deishar aubirar ua arridalha.
KARAMAZOV-III-Web	Escota, qu'amii ja mès de dues ores en tot cercar-te.
KARAMAZOV-III-Web	De pic, se t'auie avalat era tèrra.
KARAMAZOV-III-Web	Mès qué hès aciu?
KARAMAZOV-III-Web	Quina holia ei aguesta?
KARAMAZOV-III-Web	Guarda-me, aumens…
KARAMAZOV-III-Web	Aliosha lheuèc eth cap, se seiguec e emparèc era esquia en arbe.
KARAMAZOV-III-Web	Non ploraue, mès era sua cara miralhaue dolor e s'i campaue irritacion ena sua guardada.
KARAMAZOV-III-Web	Ça que la, non guardaue a Rakitin, senon un punt imprecís, entà un costat.
KARAMAZOV-III-Web	Sabes?, persutèc Rakitin.
KARAMAZOV-III-Web	Que se t'a cambiat complètaments era cara.
KARAMAZOV-III-Web	Non i rèste arren dera tua doçor d'abantes.
KARAMAZOV-III-Web	Non t'auràs embestiat damb quauquarrés?
KARAMAZOV-III-Web	Vai!
KARAMAZOV-III-Web	Ara que l'auem!
KARAMAZOV-III-Web	T'as botat a cridar coma era rèsta des mortaus.
KARAMAZOV-III-Web	Eth que semblaue un àngel!
KARAMAZOV-III-Web	Ben, Aliosha, que m'as deishat de pèira, sabes?
KARAMAZOV-III-Web	T'ac digui damb tota era sinceritat.
KARAMAZOV-III-Web	Que hège temps qu'aciu non i auie arren que m'estonèsse tant.
KARAMAZOV-III-Web	E jo que te hèja ua persona educada…(Aliosha, fin finau, li dirigic era guardada, mès qu'ère ua guardada un shinhau distrèta, coma se non venguesse de compréner çò que li didie).
KARAMAZOV-III-Web	E tot aquerò pr'amor qu'eth tòn vielh putz?
KARAMAZOV-III-Web	Non te pensaries seriosaments que se botarie a hèr miracles sense parar?, sorrisclèc Rakitin, cuelhut un aute còp peth mès sincèr desconcèrt.
KARAMAZOV-III-Web	Arren d'arren, estimat.
KARAMAZOV-III-Web	Tè, qué diables!
KARAMAZOV-III-Web	Aguestes causes non se les cre ara ne un mainatge de tretze ans.
KARAMAZOV-III-Web	Encara, qu'entà jo…
KARAMAZOV-III-Web	Totau, que t'as embestiat damb eth tòn Diu, t'as suslheuat: qu'ei coma se non auessen respectat er orde e non t'auessen autrejat ua midalha damb era escadença d'ua hèsta.
KARAMAZOV-III-Web	Vai, se com ètz!
KARAMAZOV-III-Web	Mès que non ère emmaliciat damb Rakitin.
KARAMAZOV-III-Web	Jo que non me suslhèui contra Diu, çò que se passe ei que "non accèpti eth sòn mon", didec en tot forçar un arridolet.
KARAMAZOV-III-Web	Qué ei aquerò de qué non accèptes eth sòn mon?
KARAMAZOV-III-Web	Rakitin s'estèc ues segondes en tot meditar era responsa d'Aliosha).
KARAMAZOV-III-Web	Quin rambalh ei aguest?
KARAMAZOV-III-Web	Aliosha non responec).
KARAMAZOV-III-Web	Ben, pro ja de pegaries; ath hèt: as dinat aué?
KARAMAZOV-III-Web	Non m'en brembi…
KARAMAZOV-III-Web	Me semble que òc.
KARAMAZOV-III-Web	Per çò que semble, qu'as besonh de repréner fòrces.
KARAMAZOV-III-Web	Qu'ei penible de veder-te.
KARAMAZOV-III-Web	Per çò qu'è entenut non as dormit en tota era net, aueres ua amassada.
KARAMAZOV-III-Web	E dempús, damb tot aguest remenadís…
KARAMAZOV-III-Web	Segur que non as avalat qu'un shinhau d'antidoron2.
KARAMAZOV-III-Web	Qu'è un tròç de langoissa ena pòcha, l'agarrè hè ua estona en gésser dera ciutat, per s'un cas, encara que non me pensi que volgues…
KARAMAZOV-III-Web	Hè-me a vier era langoissa.
KARAMAZOV-III-Web	Vai!
KARAMAZOV-III-Web	Çò que me cau veir!
KARAMAZOV-III-Web	Tota ua revòuta, damb barricades!
KARAMAZOV-III-Web	Ben, frair, que non ei arren menspredable.
KARAMAZOV-III-Web	Vene damb jo…
KARAMAZOV-III-Web	Jo ara que me preneria ua copeta de vodka, que sò mòrt de cansament.
KARAMAZOV-III-Web	M'imagini que damb eth vodka non gausaràs…
KARAMAZOV-III-Web	O vas a béuer?
KARAMAZOV-III-Web	Hè-me a vier un shinhau de vodka.
KARAMAZOV-III-Web	Lèu arren!
KARAMAZOV-III-Web	Qu'ei estonant, frair!
KARAMAZOV-III-Web	Rakitin lo guardaue perplèx).
KARAMAZOV-III-Web	Anem!
KARAMAZOV-III-Web	Aliosha se lheuèc sense díder arren e seguic a Rakitin).
KARAMAZOV-III-Web	Guarda, que se vedesse aquerò eth tòn frair Vanechka, se demorarie de pèira!
KARAMAZOV-III-Web	Per cèrt, eth tòn estimat Ivan Fiódorovich a partit aguest maitin entà Moscòu, ac sabies?
KARAMAZOV-III-Web	Òc, ja ac sabia, responec Aliosha en ton indiferent, e de suspresa li venguec entath cap era imatge deth sòn frair Dmitri, encara que sonque per un moment; e, a maugrat de qué aquera imatge li rebrembèc quauquarren, bèth ahèr pressant que non se podie ajornar ne ua menuta mès, bèth déuer, bèra obligacion terribla, tanpòc aguest rebrembe costèc en eth màger impression, non l'arribèc en còr; en un instant, volèc dera sua memòria e demorèc desbrembat.
KARAMAZOV-III-Web	Mès plan mès tard Aliosha encara ac rebrembarie.
KARAMAZOV-III-Web	Eth tòn frairet Vanechka didec un viatge que jo sò maganhaire liberau, sens eth mendre talents".
KARAMAZOV-III-Web	E tu madeish, un viatge, non te poderes tier e me heres a compréner que "non sò aunèst"…
KARAMAZOV-III-Web	Plan ben!
KARAMAZOV-III-Web	Vam a veir ara se qué n'auem deth vòste talent e dera vòsta aunestetat (Rakitin acabèc era frasa en un mormolh, solet entada eth).
KARAMAZOV-III-Web	Uf, escota!, contunhèc de nau en votz nauta.
KARAMAZOV-III-Web	Vam a aluenhar-mos deth monastèri, que podem anar per aguest caminòu drets de cap ara ciutat…tè.
KARAMAZOV-III-Web	De passa, qu'è besonh d'apressar-me un moment en çò de Jojlakova.
KARAMAZOV-III-Web	Guarda: l'è escrit en tot condar-li tot çò que s'a passat e, tie compde, me respon de seguit, en ua noteta escrita damb creion (ad aguesta senhora l'embeline escríuer notícies), que jamès s'aurie demorat "d'un starets tan venerable coma eth pair Zosima, parièra conducta".
KARAMAZOV-III-Web	Aquerò didie, ne mès ne mens: "conducta"!.
KARAMAZOV-III-Web	Atau ei qu'era tanben s'a embestiat; ai, se com ètz!
KARAMAZOV-III-Web	Haut!
KARAMAZOV-III-Web	Sabes, Aliosha?
KARAMAZOV-III-Web	Li calec enes uelhs ua guardada inquisidoira, jos era impression d'ua naua idia que se l'auie acodit de suspresa, e, encara que peth dehòra s'en arrie, non gausuae, çampar, a exprimir en votz nauta aguesta naua pensada: enquia tau punt non venguie de fidar-se'n d'aqueth estat d'animositat d'Aliosha, estonant e totauments inesperat).
KARAMAZOV-III-Web	Aliosha, sabes entà a on podem anar ara, mielhor que cap aute lòc?, didec finauments, en ton vantariòu.
KARAMAZOV-III-Web	Que m'ei parièr…
KARAMAZOV-III-Web	Entà a on volgues.
KARAMAZOV-III-Web	E se vam entara casa de Grushenka, è?
KARAMAZOV-III-Web	Anem entara casa de Grushenka, responec impassible Aliosha, sens pensar-s'ac dus viatges, e aguesta conformitat tant immediata e serena deishèc tant estonat a Rakitin qu'estèc a mand de hèr repè en un saut.
KARAMAZOV-III-Web	Òc, òc, clar!, cridèc desconcertat, mès, de pic, en tot agarrar a Aliosha deth braç, l'amièc peth caminòu, damb ua grana pòur de qué se hesse endarrèr.
KARAMAZOV-III-Web	Caminèren en silenci; Rakitin non gausaue díder arren.
KARAMAZOV-III-Web	Qué contenta se botarà, qué contenta, gasulhèc, mès tornèc a carar.
KARAMAZOV-III-Web	Grushenka per çò qu'amiaue a Aliosha a tier-li era visita; eth qu'ère un òme seriós e non hège arren que non siguesse damb era intencion de treir-ne bèth profit.
KARAMAZOV-III-Web	En aguesta escadença, qu'auie un doble objectiu: prumèr, era resvenja, ei a díder, assistir ar escarni deth just, ara previsibla queiguda d'Aliosha, en tot passar de sant a pecador, quauquarren que ja l'estaue deleitant per auança; segon, perseguie un important benefici materiau, quauquarren que ja ne parlaram mès entà dauant.
KARAMAZOV-III-Web	Grushenka s'estaue en barri mès populós dera ciutat, près dera plaça dera Catedrau, en çò dera veuda deth comerçant Morozov, a on auie logat un pètit pabalhon de husta en pati.
KARAMAZOV-III-Web	Era casa dera Morozova ère grana, de pèira, de dus solèrs, vielha e plan pòc atrasenta; en era s'i estaue retirada era propietària, ua hemna plan grana, damb dues nebodes, dues celebatàries tanben auançades en ans.
KARAMAZOV-III-Web	Que non auie cap de besonh de logar eth pabalhon deth pati, e toti se'n sabien de qué s'auie admetut a Grushenka (hèje ja uns quate ans) qu'auie estat solet entà balhar satisfaccion a un parent sòn, eth mercadèr Samsonov, protector declarat de Grushenka.
KARAMAZOV-III-Web	Se didie qu'aqueth gelós ancian, en installar ara sua "planvoluda" ena casa de Morozova, compdaue aumens damb era guardada penetranta dera vielha entà que vigilèsse er anament dera naua logatària.
KARAMAZOV-III-Web	Mès lèu-lèu era sua penetranta guardada resultèc superflua, Morozova venguec de veir plan de tant en tant a Grushenka e ara fin deishèc de shordar-la damb era sua vigilància.
KARAMAZOV-III-Web	Eth cas ei que ja s'auien passat quate ans dès qu'eth vielh auie hèt a vier en aguesta casa ara joena de dètz-e-ueit ans, timida, retreiguda, fineta, prima e trista, procedenta deth caplòc dera província, e ja auie ploigut fòrça d'alavetz ençà.
KARAMAZOV-III-Web	Totun açò, çò de pòc que se'n sabie ena nòsta ciutat dera biografia d'aquera gojata qu'ère pro confús: tanpòc s'auie desnishat guaire mès enes darrèri tempsi, quan èren ja fòrça es que començauen a interessar-se per aquera "beresa" que s'auie convertit en aguesti quate ans Agrafiona Aleksandrovna.
KARAMAZOV-III-Web	Solet se murmuraue que, sonque damb dètz-e-sèt ans, era gojata auie estat enganhada per un oficiau que, çampar, non s'auie tardat a abandonar-la.
KARAMAZOV-III-Web	Aguest oficiau s'auie desplaçat en ua auta ciutat e dempús s'auie maridat, e Grushenka s'auie demorat desonorada e ena misèria.
KARAMAZOV-III-Web	Condauen, ça que la, que, se plan ei cèrt que Grushenka ère ena misèria quan se n'encuedèc d'era eth vielh, era joena procedie d'ua familha aunèsta e tanhie, en bèth sens, ara classa clericau, donques qu'ère hilha d'un diacòn subernumerari o quauquarren d'açò.
KARAMAZOV-III-Web	Toti èren convençudi d'ua causa: qu'ère dificil accedir a Grushenka e que, a despart deth vielh, eth sòn protector, non auie auut un solet òme en aguesti quate ans que se podesse vantar d'auer gaudit des sòns favors.
KARAMAZOV-III-Web	Qu'ère un hèt indiscutible, pr'amor que non èren pògui, sustot enes darrèrs dus ans, es pretendents qu'auien campat damb era intencion de tier es sòns favors.
KARAMAZOV-III-Web	Mès que toti es assagi auien estat en bades, e quauqui uns d'aguesti aspirants s'auien vist obligadi a retirar-se dempús un finau graciós e umiliant, per tòrt dera resisténcia tenaça e ironica d'aquera joena tan temperamentau.
KARAMAZOV-III-Web	Se sabie, ath delà, qu'era gojata, especiauments en darrèr an, se predaue a "baratar", e auie mostrat un talent excepcionau en aguest terren, de sòrta qu'a tot darrèr molti l'auien per ua vertadèra judiua.
KARAMAZOV-III-Web	Que non ei que siguesse pròpiaments ua usurièra, mès òc que se sabie, per exemple, que s'auie dedicat pendent un temps, en companhia de Fiódor Pávlovich, ara crompa de letres de cambi a plan baish prètz, a rason d'un grivennik per roble, e que dempús ne treiguie per bères ues d'aguestes letres un roble per grivennik.
KARAMAZOV-III-Web	Samsonov, un malaut que d'un an ençà non podie ne botjar-se per çò que se l'auien holat es cames, un veude que tiranizaue as sòns hilhs ja grani, un individú qu'era sua fortuna se compdaue per centenats de milèrs de robles, un òme aganit e implacable, auie queigut, a maugrat de tot, jos era poderosa influéncia dera sua protégée, qu'iniciauments auie tractat de mala manèra, en tot estacar-la braca, en tot auer-la "a pan e aigua", tau que didien alavetz quauqui trufaires.
KARAMAZOV-III-Web	Mès Grushenka, a maugrat de tot, auie artenhut a emancipar-se, en tot inspirar-li ua confiança ilimitada en çò que tanhie ara fidelitat que li sauvaue.
KARAMAZOV-III-Web	Aqueth ancian, gran negociant (hè ja temps qu'ei mòrt), qu'auie tanben un caractèr plan notable; en resumit, qu'ère aganit e dur coma era pèira e, encara que Grushenka l'auesse costat ua impression tau qu'eth ja non ère capable de víuer sense era (atau se passèc, digam, enes darrèri dus ans), çò de cèrt ei que non li deishèc cap de soma importanta, significatiua, e jamès aurie cedit en aguest ahèr per mès qu'era lo menacèsse de d'abandonar-lo.
KARAMAZOV-III-Web	A cambi li hec ua petita donacion e, quan se sabec, toti se demorèren estonadi.
KARAMAZOV-III-Web	E complic era sua paraula: ara sua mòrt, ac leguèc tot as sòns hilhs, que tostemp les auie auut ath sòn costat, damb es sues respectiues familhes, coma se formèssen partida des sirvents; a Grushenka, eth testament ne tan solet la mentaue.
KARAMAZOV-III-Web	Tot aquerò se sabec dempús.
KARAMAZOV-III-Web	Tanben ajudèc a Grushenka damb es sòns conselhs, en tot dider-li se com poirie trèir profit deth sòn "pròpi capitau", e li suggeric quauqui "negòcis".
KARAMAZOV-III-Web	Quan Fiódor Pávlovich Karamazov, qu'ara prumeria auie mantengut relacions damb Grushenka damb motiu d'un des sòn molti "trecimaci", venguec, entara sua enòrma suspresa, d'encamardar-se d'era enquia pèrder eth sen, eth vielh Samsonov, que ja auie un pè ena hòssa, arric de boni talents.
KARAMAZOV-III-Web	Qu'ei admirable que Grushenka, pendent tot eth temps que se tardèren es sues relacions, siguesse completa e corauments sincèra damb eth vielh, e aparentaments damb arrés mès en mon.
KARAMAZOV-III-Web	Ath contrari, un dia li recomanèc a Grushenka, en tot parlar en un ton seriós e sevèr: "Se se tracte d'alistar a un des dus, ath pair o ath hilh, alista ath vielh, mès damb era condicion de qué aguest brigand se maride damb tu a tot pèrder, e de qué prealablaments place ath tòn nòm bèth capitau, aumens.
KARAMAZOV-III-Web	Mès que non ages embolhs damb eth capitan, non te conven pas".
KARAMAZOV-III-Web	Aquerò siguec çò que li didec a Grushenka eth vielh lasciu, qu'alavetz ja auie era presentida dera sua pròcha mòrt e que, de hèt, moric cinc mesi dempús de balhar-li aguesti conselhs.
KARAMAZOV-III-Web	Senhalarè, de passa, que, encara qu'ena nòsta ciutat èren fòrça es que se'n sabien dera insensata e monstruosa rivalitat des Karamazov, pair e hilh, ath torn de Grushenka, lèu arrés comprenie eth sens vertadèr dera relacion dera gojata damb ambdús, damb eth pair e damb eth hilh.
KARAMAZOV-III-Web	Autanplan es dues sirventes de Grushenka (dempús de qué se produsisse era catastròfa que se parlarà mès endauant) declarèren ath sòn moment dauant eth tribunau qu'a Dmitri Fiódorovich lo recebie Agrafiona Aleksandrovna solet per pòur, pr'amor que, çampar, "l'auie menaçat de mòrt".
KARAMAZOV-III-Web	D'aguestes dues sirventes, ua, era codinèra, que ja auie estat ath servici dera familha Grushenka, ère ua anciana malauta e lèu sorda; era auta, era sua arrèhilha, ère ua joeneta plan escarrabilhada, d'uns vint ans, e li servie de puncèla.
KARAMAZOV-III-Web	Grushenka viuie plan modèstaments, sens cap de luxe.
KARAMAZOV-III-Web	Eth pabalhon ère compausat solet de tres crambes, moblades pera patrona dera casa damb mòbles vielhs, que se tenguien tàs ans vint.
KARAMAZOV-III-Web	Quan arribèren Rakitin e Aliosha, ja ère nets, mès es lutzes des crambes non èren alugades.
KARAMAZOV-III-Web	Grushenka ère ena saleta, estirada en un divan, gran e lèg, damb dorsièr d'imitacion d'acajó, dur e entapissat de cuer, rosigat e enquia traucat hège temps.
KARAMAZOV-III-Web	Eth sòn cap posaue sus dus coishins blanqui de plumes, amiadi deth sòn lhet.
KARAMAZOV-III-Web	Ère ajaçada capensús, estirada e quieta, damb es dues mans dejós eth cap.
KARAMAZOV-III-Web	Vestie tau que siguesse en tot demorar ua visita, damb un vestit nere de seda e ua còfa leugèra de punt que l'estaue plan ben; amiaue sus es sues espatles un chal, tanben de punt, ajustat damb ua massíssa agulha daurada.
KARAMAZOV-III-Web	Precisaments, ère en tot demorar a quauquarrés, angoishada e impacienta, un shinhau esblancossida, damb es pòts e uelhs febrius; que flocaue uns copets de pè nerviosi damb era punta deth pè dret en braç deth divan.
KARAMAZOV-III-Web	Tan lèu campèren Rakitin e Aliosha, se produsic ua petita commocion: dès eth vestibul se podec enténer se com Grushenka se lheuaue en un bot deth divan e demanaue espaurida: "Qui i a aquiu?".
KARAMAZOV-III-Web	Mès era gojata ja auie recebut as nauèths vengudi, e siguec era que responec ara senhora:
KARAMAZOV-III-Web	Que non ei eth, son es auti; non se passe arren.
KARAMAZOV-III-Web	Qué li deu passar?, gasulhèc Rakitin, en tot amiar deth braç a Aliosha entara gessuda.
KARAMAZOV-III-Web	Grushenka ère de pès ath cant deth divan; encara semblaue espaurida.
KARAMAZOV-III-Web	Ua gròssa guinsa dera sua trena castanha se l'escapèc de pic peth dejós dera còfa e li queiguec sus eth muscle dret, mès era que non se n'encuedèc e sonque se lo recuelhèc un còp ja auie examinat as visitaires e les auie arreconeishut.
KARAMAZOV-III-Web	A, qu'ès tu, Rakitka?
KARAMAZOV-III-Web	Quin espant que m'as dat.
KARAMAZOV-III-Web	Damb qui vies?
KARAMAZOV-III-Web	Qui ei aguest que t'acompanhe?
KARAMAZOV-III-Web	Diu mèn!
KARAMAZOV-III-Web	Candèles, ò, clar, candèles…
KARAMAZOV-III-Web	Fenia, aprèssa-li ua candèla…
KARAMAZOV-III-Web	Macareu, en bon moment me lo hès a vier!, sorrisclèc un aute viatge, en tot senhalar damb eth cap a Aliosha, e, virant-se de cap ath miralh, se botèc ath córrer a apraiar-se era trena damb es dues mans.
KARAMAZOV-III-Web	Non semblaue guaire contenta.
KARAMAZOV-III-Web	Qué se passe?
KARAMAZOV-III-Web	Que m'as espaurit, Rakitka, aquerò ei çò que se passe.
KARAMAZOV-III-Web	Grushenka se virèc entà Aliosha damb un arridolet).
KARAMAZOV-III-Web	Non te cau pòur, Aliosha, estimat, non sabes çò que m'alègre de veder-te, eth mèn inesperat òste.
KARAMAZOV-III-Web	Mès tu, Rakitka, que m'as espaurit: me pensaua qu'ère Mitia, qu'auie sajat d'entrar ara valenta.
KARAMAZOV-III-Web	Guarda, qu'ei que hè ua estona que l'è mentit; l'è demanat que me balhèsse era sua paraula d'aunor de qué me credie, mès que l'è mentit.
KARAMAZOV-III-Web	L'è dit que me n'anaua a passar era tarde ena casa deth vielh, de Kuzkam Kuzmich, e que me demoraria damb eth, en tot compdar es sòs, enquiara net.
KARAMAZOV-III-Web	Totes es setmanes m'i prèdi ua tarde sancera a repassar damb eth es compdes.
KARAMAZOV-III-Web	Passam eth barrolh e, tant qu'eth tie er abac, jo vau anotant enes libres; que non se fide d'arrés senon de jo.
KARAMAZOV-III-Web	En resumit, que Mitia s'a creigut que jo èra aquiu, mès jo èra aciu embarrada; sò en tot demorar ua notícia.
KARAMAZOV-III-Web	Non compreni se com vos a deishat passar Fenia!
KARAMAZOV-III-Web	Fenia!, Fenia!, aprèssa-te a tot córrer enquiath lumedar, daurís e hè ua lucada, non sigue que s'estongue per aquiu romant eth capitan.
KARAMAZOV-III-Web	Dilhèu ei amagat, vigilant.
KARAMAZOV-III-Web	Que sò mòrta de pòur!
KARAMAZOV-III-Web	As barrat es hiestrons, Fenia?
KARAMAZOV-III-Web	Tanben serie convenent córrer es ridèus…que ja està!
KARAMAZOV-III-Web	Era pròpia Grushenka correc es ridèus gròssi).
KARAMAZOV-III-Web	Non sigue que veigue era lum.
KARAMAZOV-III-Web	Aué, Aliosha, eth tòn frair Mitia me cau pòur.
KARAMAZOV-III-Web	Grushenka parlaue plan naut e, a maugrat deth sòn estat d'alarma, semblaue lèu afogada).
KARAMAZOV-III-Web	Per qué aué Mitenka te cau pòur?, preguntèc Rakitin.
KARAMAZOV-III-Web	Ja t'è dit que sò en tot demorar ua notícia, ua notícia que vau mès qu'er aur, atau, donc, ei mielhor que Mitenka non vengue ara per aciu.
KARAMAZOV-III-Web	Mès qu'è era presentida de qué non s'a avalat tot açò de qué m'estaria damb Kuzma Kuzmich.
KARAMAZOV-III-Web	Solide qu'ara ei en çò de Fiódor Pávlovich, en uart deth darrèr, ara demora de se m'aprèssi o non per aquiu.
KARAMAZOV-III-Web	Plan que, s'ei aquiu, aquerò vò díder que per aciu non vierà, plan mielhor!
KARAMAZOV-III-Web	E a on pensaues anar tant apolidida?
KARAMAZOV-III-Web	Quina còfa mès curiosa qu'amies!
KARAMAZOV-III-Web	Tu òc qu'ès curiós Rakitin!
KARAMAZOV-III-Web	Ja t'è dit que demori ua notícia.
KARAMAZOV-III-Web	Tanlèn m'arribe, partirè ath mès córrer, e bona net cargòlhs.
KARAMAZOV-III-Web	Qu'ei per açò que m'è botat es mèns mielhors ornaments, entà vier premanida.
KARAMAZOV-III-Web	E a on penses anar damb tanta prèssa?
KARAMAZOV-III-Web	Massa que vòs saber, lèu que vieràs vielh.
KARAMAZOV-III-Web	Moria.
KARAMAZOV-III-Web	Qué n'ès de contenta…
KARAMAZOV-III-Web	Jamès t'auia vist atau.
KARAMAZOV-III-Web	Rakitin non se cansaue de guardar-la.
KARAMAZOV-III-Web	Qué saberàs tu de balhs.
KARAMAZOV-III-Web	E tu?
KARAMAZOV-III-Web	Un viatge anè en un balh.
KARAMAZOV-III-Web	Hè tres ans, quan Kuzma Kuzmich maridèc a un hilh sòn, jo que m'estè en tot guardar-lo dera galeria estant.
KARAMAZOV-III-Web	Mès, se qué hèsqui jo parlant damb tu, Rakitka, en tot tier aciu a semblable prince!
KARAMAZOV-III-Web	Aguest òc qu'ei un convidat!
KARAMAZOV-III-Web	Aliosha, estimat, te guardi e te creigui.
KARAMAZOV-III-Web	Ai, Senhor, com ei qu'as vengut en çò de mèn?
KARAMAZOV-III-Web	Era vertat ei que non te demoraua; jamès m'ac auria pensat e jamès auria creigut que venguesses.
KARAMAZOV-III-Web	Encara que non sigue aguest eth mielhor moment, pòt te'n sabes guaire contenta que sò!
KARAMAZOV-III-Web	Sè-te en divan; guarda, aciu madeish…qu'ei aquerò, ès un solei!
KARAMAZOV-III-Web	Era vertat, encara non ne sò avedada…
KARAMAZOV-III-Web	Ai, Rakitka, pòt me l'auesses hèt a vier ager o delàger!…
KARAMAZOV-III-Web	Ben, autanplan atau sò contenta.
KARAMAZOV-III-Web	Dilhèu ei mielhor que sigue ara, en un moment coma aguest, e non delàger…
KARAMAZOV-III-Web	Sense pensar-s'ac dus viatges, se seiguec en divan près d'Aliosha, plan aganchada ada eth, e lo guardèc damb evidenta fascinacion.
KARAMAZOV-III-Web	Qu'ère contenta de vertat, non auie mentit en afirmà'c.
KARAMAZOV-III-Web	Es sòns uelhs ludien, es sòns pòts arrien, mès damb ua arridalha franca, alègra.
KARAMAZOV-III-Web	Aliosha non se demoraue ua expression tan brava en sòn ròstre…
KARAMAZOV-III-Web	Enquiath dia anterior, l'auie campat en compdades escadences e s'auie format un concèpte orrible d'era, e era madeisha vesilha s'auie demorat terriblaments impressionat damb era jogada perfida e astuta que l'auie premanit a Katerina Ivanovna; plan per açò, li susprenie fòrça veir en era a un èsser totafèt desparièr e inesperat.
KARAMAZOV-III-Web	E, a maugrat de qué ère aclapat damb eth sòn pròpi dolor, non podie evitar qu'es sòns uelhs se tachèssen en era e l'examinèssen damb atencion.
KARAMAZOV-III-Web	Es manères de Grushenka tanben semblauen auer cambiat fòrça, e dilhèu, dès era vesilha: lèu non auie ne tralha d'aquera entonacion melicosa, d'aqueri movements aflaquidi e afectadi…
KARAMAZOV-III-Web	Tot qu'ère simple e naturau, es sòns movements qu'èren rapids, simples, confiadi, a maugrat de tota era sua excitacion.
KARAMAZOV-III-Web	Senhor, que me cau veir se guaires causes s'estàn passant aué, era vertat, gasulhèc un aute còp.
KARAMAZOV-III-Web	Jo madeisha que non compreni per qué m'alègre tant veder-te, Aliosha.
KARAMAZOV-III-Web	Pregunta-m'ac, se vòs, que non saberè se qué responer-te.
KARAMAZOV-III-Web	Atau, donc, non sabes per qué t'alègres?, didec Rakitin damb un arridolet.
KARAMAZOV-III-Web	Que per bèra rason m'ac persutaries tanti viatges: va, hè-me-lo a vier, hè-me-lo a vier; qu'ac deuies hèr per bèra rason.
KARAMAZOV-III-Web	Jo abantes que n'auia ua auta de rason, mès ara aquerò ja s'a passat, non ei eth mielhor moment.
KARAMAZOV-III-Web	Vos vau a aufrir quauquarren, serà çò de mielhor.
KARAMAZOV-III-Web	Que m'è tornat mès amabla, Rakitka.
KARAMAZOV-III-Web	Mès sè-te tu tanben, qué hès aciu de pès?
KARAMAZOV-III-Web	A, que ja sès?
KARAMAZOV-III-Web	Que non i a manèra de qué Rakitushka se'n desbrembe d'eth madeish.
KARAMAZOV-III-Web	Aciu que l'auem ara, Aliosha, seigut just ath dauant e en tot senter-se ofensat pr'amor que non l'è convidat a seir-se abantes que tu.
KARAMAZOV-III-Web	Ai, qué mausapiós ei eth mèn Rakitka, qué mausapiós!
KARAMAZOV-III-Web	Grushenka se metec a arrir).
KARAMAZOV-III-Web	Non t'embèsties, Rakitka, ara sò brava.
KARAMAZOV-III-Web	Mès per qué t'estàs tan trist, Alioshechka?
KARAMAZOV-III-Web	Qu'ei que te cau pòur?.
KARAMAZOV-III-Web	Damb un arridolet trufaire lo guardèc enes uelhs.
KARAMAZOV-III-Web	Qu'ei plan ablasigat.
KARAMAZOV-III-Web	Quina promocion?
KARAMAZOV-III-Web	Eth sòn starets a començat a púder.
KARAMAZOV-III-Web	Com que a púder?
KARAMAZOV-III-Web	Non hès que díder pegaries; solide que vòs deishar anar bèra grossieretat.
KARAMAZOV-III-Web	Bada boca, pòcvau.
KARAMAZOV-III-Web	Aliosha, dèisha que seiga enes tòns jolhs; guarda, atau!
KARAMAZOV-III-Web	E, en un virament de uelhs, se li seiguec enes jolhs en un bot, tau qu'ua gateta amorosa, en tot entornejar-li doçaments eth còth damb eth braç dret.
KARAMAZOV-III-Web	Veiràs se com te boti content, gojatet beat!
KARAMAZOV-III-Web	Ditz-me, de vertat me dèishes sèir ua estona enes tòns jolhs?
KARAMAZOV-III-Web	Non t'embestiaràs?
KARAMAZOV-III-Web	Tan lèu m'ac manes, me lhèui.
KARAMAZOV-III-Web	Aliosha non didie arren.
KARAMAZOV-III-Web	Non gausaue botjar-se; qu'auie entenut es sues paraules: "Tan lèu m'ac manes, me lhèui", mès que non auie artenhut a respóner, s'auie demorat de pèira.
KARAMAZOV-III-Web	Non se tractaue, totun, de çò qu'un aurie podut demorar-se e de çò que s'imaginarie en aqueri moments eth madeish Rakitin, sense anar mès luenh, que campaue damb luxúria dès eth sòn sèti.
KARAMAZOV-III-Web	Era pena immensa dera sua amna estofaue totes es sensacions que podessen nèisher deth sòn còr; en aqueri moments, se se n'auesse podut encuedar eth madeish, aurie estat conscient de qué amiaue plaçada era coirassa mès solida contra tota sòrta de seduccion, contra tota possibla temptacion.
KARAMAZOV-III-Web	Ça que la, a maugrat dera confusa inconsciéncia deth sòn estat d'animositat e l'amarum que l'aclapaue, ère incapable d'evitar eth sòn estonament dauant aquera naua e estranha sensacion que li possaue deth piech: aquera hemna, aquera "terribla" hemna non solet non l'inspiraue eth madeish terror qu'abantes, un terror que sentie cada viatge que pensaue en ua hemna tan lèu aguesta se passèsse a tot córrer pera sua amna; ath contrari, aquera hemna qu'auie cranhut mès qu'a cap auta e qu'en aqueri moments ère seiguda enes sòns jolhs, en tot abraçar-lo, de ressabuda auie desvelhat en eth ua sensacion totafèt naua, imprevista e peculiara: ua insolita, sublime e candida sensacion de curiosèr; e tot aquerò sense cap de pòur, sense tralha deth sòn ancian terror.
KARAMAZOV-III-Web	Aquerò ère çò de mès important, non podie deishar de susprener-lo.
KARAMAZOV-III-Web	Qu'as rason, t'ac as guanhat.
KARAMAZOV-III-Web	Te cau saber, Aliosha, que li prometí champanha se t'amiaue aciu.
KARAMAZOV-III-Web	Que vengue aguest champanha, vos acompanhi!
KARAMAZOV-III-Web	Fenia, Fenia, trè eth champanha, aguesta botelha que se deishèc Mitia; va, lèu.
KARAMAZOV-III-Web	Encara que siga ua aganida, vos vau a aufrir aguesta botelha; non per tu, Rakitka, tu qu'ès un misharnon; mès eth, qu'ei un prince!
KARAMAZOV-III-Web	E encara qu'era mia amna ei ocupada ara en ua auta causa, vau a béuer damb vosati, qu'è talents de hèr rambalh!
KARAMAZOV-III-Web	Mès, qué te pèsques?
KARAMAZOV-III-Web	E quina notícia ei aguesta, se se pòt saber?
KARAMAZOV-III-Web	O dilhèu ei un secret?, intervenguec de nauèth Rakitin, ahiscat, en tot sajar a hèr creir, tu per tu, que non reparaue enes escarnis qu'era li lançaue de contunh.
KARAMAZOV-III-Web	Vai, que non ei cap secret, ja ac sabes, didec Grushenka, de còp preocupada, tant que viraue eth cap entà Rakitin e en tot retirar-se un shinhau d'Aliosha, encara que contunhèc seiguda enes sòns jolhs, abraçant-li eth còth; que vierà er oficiau, Rakitin, vierà eth mèn oficiau!
KARAMAZOV-III-Web	Ja auia entenut qu'ère de camin; mès ei possible que sigue tant apròp?
KARAMAZOV-III-Web	Ara madeish qu'ei en Mokroie; d'aquiu estant me manarà un messatge pera estafeta; atau m'ac a escrit, aué madeish que m'a arribat era sua carta.
KARAMAZOV-III-Web	Sò en tot demorar ath messatgèr.
KARAMAZOV-III-Web	Moria!, e per qué en Mokroie?
KARAMAZOV-III-Web	Qu'ei long de condar; ath delà, ja t'è dit pro.
KARAMAZOV-III-Web	Vai, va… e ara qué se passe damb Mitenka?….Aiaiaiai!
KARAMAZOV-III-Web	Eth ac sap o non ac sap?
KARAMAZOV-III-Web	Que non ac sap!
KARAMAZOV-III-Web	Que non sap arren!
KARAMAZOV-III-Web	S'ac sabesse m'aucirie.
KARAMAZOV-III-Web	Mès ara que ja non me cau pòur, non me cau pòur eth sòn guinhauet.
KARAMAZOV-III-Web	Cara, Rakitin, non me rebrembes a Dmitri Fiódorovich: m'a esbauçat eth còr.
KARAMAZOV-III-Web	En aguesti moments que non voi pensar en aguestes causes.
KARAMAZOV-III-Web	Totun, òc que posqui pensar en Aliosha, que sò aciu en tot guardar a Alioshechka…
KARAMAZOV-III-Web	Arris-me, tresaur, alègra-te; arrís en tot veir era mia estupiditat, arrís en tot veir era mia alegria…
KARAMAZOV-III-Web	Mès s'a arrit, a arrit!
KARAMAZOV-III-Web	Quina guardada tan trenda!
KARAMAZOV-III-Web	Sabes, Aliosha?
KARAMAZOV-III-Web	Me pensaua qu'ères emmaliciat damb jo per çò de delàger, per çò que se passèc damb aquera senhoreta.
KARAMAZOV-III-Web	Que me comportè coma ua canha, era vertat…
KARAMAZOV-III-Web	Mès, a maugrat de tot, non siguec dolent que se passèsse çò que se passèc.
KARAMAZOV-III-Web	Qu'auec eth sòn costat bon e eth sòn costat dolent.
KARAMAZOV-III-Web	Grushenka, de pic, arric cogitosa, e ua petita règa de crudeutat se diboishèc per un instant ena sua arridalha.
KARAMAZOV-III-Web	Mitia m'a condat se com cridaue: "Se merite ua repassada!".
KARAMAZOV-III-Web	Que se deuec sénter plan ofensada.
KARAMAZOV-III-Web	M'auie cridat, volie trionfar sus jo, embolhar-me damb eth sòn chicolate…
KARAMAZOV-III-Web	Donques òc, non siguec dolent que se passèsse aquerò (tornèc a arrir).
KARAMAZOV-III-Web	Mès qu'encara me preocupe que t'ages podut emmaliciar…
KARAMAZOV-III-Web	Plan que òc, didec ara suspresa Rakitin, reauments estonat.
KARAMAZOV-III-Web	Jo, guarda, l'estimi damb tota era mia amna, tè!
KARAMAZOV-III-Web	Me cres, Aliosha, se te digui que t'estimi damb tota era mia amna?
KARAMAZOV-III-Web	Ai!, desvergonhada!
KARAMAZOV-III-Web	Que s'està declarant, Aleksei!
KARAMAZOV-III-Web	Per qué non?.
KARAMAZOV-III-Web	Se l'estimi…
KARAMAZOV-III-Web	E er oficiau?
KARAMAZOV-III-Web	E aguesta notícia que vau mès qu'er aur?
KARAMAZOV-III-Web	Ua causa ei ua causa e ua auta causa ei ua auta causa.
KARAMAZOV-III-Web	Tè, quina gessuda!
KARAMAZOV-III-Web	Hemna, qu'auies d' èster.
KARAMAZOV-III-Web	Non m'embèsties, Rakitka, repliquèc Grushenka, alugada.
KARAMAZOV-III-Web	Ua causa ei ua causa e ua auta causa ei ua auta causa.
KARAMAZOV-III-Web	A Aliosha l'estimi de ua auta manèra.
KARAMAZOV-III-Web	Qu'ei vertat, Aliosha, jo qu'auia males intencions damb tu.
KARAMAZOV-III-Web	Qu'ei que sò ua hemna mesquina, e non m'arture arren; mès en cèrti moments, Aliosha, te guardi e ei tau que se vedessa era mia consciéncia.
KARAMAZOV-III-Web	Non hèsqui que pensar: "Un òme coma eth li cau menspredar a ua hemna mesquina coma jo".
KARAMAZOV-III-Web	Aquerò madeish pensaua delàger, quan venguia ara prèssa dera casa d'aquera senhoreta.
KARAMAZOV-III-Web	Que hè temps qu'è tachat es vistons en tu, Aliosha, e Mitia ac sap, l'ac è comentat.
KARAMAZOV-III-Web	E Mitia ac compren.
KARAMAZOV-III-Web	Ac creigues o non, Aliosha, çò de cèrt ei que quan te guardi senti vergonha, vergonha de jo madeisha…
KARAMAZOV-III-Web	Sabi pas, non me'n brembi com ne quan comencè a pensar en tu…
KARAMAZOV-III-Web	Aciu qu'ei eth champanha!, sorrisclèc Rakitin.
KARAMAZOV-III-Web	Qu'ès excitada, Agrafiona Aleksandrovna, ès dehòra de tu.
KARAMAZOV-III-Web	Tan lèu te begues aguesta copa, te meteràs a dançar.
KARAMAZOV-III-Web	Vai, vai, ua auta causa que non saben hèr coma cau, ahigec en tot fixar-se en champanha.
KARAMAZOV-III-Web	Qu'ac a mestrat era vielha ena codina, e mos hèn a vier era botelha destapada, e ath delà cauda.
KARAMAZOV-III-Web	Ben, qu'ei parièr.
KARAMAZOV-III-Web	S'apressèc ena taula, cuelhec ua copa, se l'avalèc d'un còp e se'n mestrèc ua auta.
KARAMAZOV-III-Web	Que non toti es dies è era ocasion de préner champanha, comentèc en tot lecar-se; va, Aliosha, cuelh era tua copa, hè a veir se qui ès.
KARAMAZOV-III-Web	Per qué brindam?
KARAMAZOV-III-Web	Pes pòrtes deth paradís?
KARAMAZOV-III-Web	Cuelh ua copa, Grusha, beu tu tanben pes pòrtes deth paradís.
KARAMAZOV-III-Web	Qué ei aquerò des pòrtes deth paradís?
KARAMAZOV-III-Web	Grushenka cuelhec ua copa.
KARAMAZOV-III-Web	Non, mielhor que non!, arric damb doçor.
KARAMAZOV-III-Web	E tu que te hèges a veir!, sorrisclèc Rakitin.
KARAMAZOV-III-Web	En aguest cas jo tanpòc beuerè, didec Grushenka; ath delà, non m'apetisse.
KARAMAZOV-III-Web	Se beu Aliosha, alavetz beuerè jo tanben.
KARAMAZOV-III-Web	Ja començam damb es sensiblaries!, se'n trufèc Rakitin.
KARAMAZOV-III-Web	Aciu que l'as, seiguda enes sòns jolhs!
KARAMAZOV-III-Web	Plan que òc, eth qu'ei trist; mès tu, qué te cau a tu?
KARAMAZOV-III-Web	Eth que s'a revoutat contra eth sòn Diu, ère prèst a minjar langoissa…
KARAMAZOV-III-Web	E qué ei çò que se passèc?
KARAMAZOV-III-Web	Aué que s'a mòrt eth sòn starets, eth starets Zosima, eth sant.
KARAMAZOV-III-Web	Que s'a mòrt eth starets Zosima!, sorrisclèc Grushenka.
KARAMAZOV-III-Web	Senhor, e jo sense saber- me'n!
KARAMAZOV-III-Web	Se senhèc damb devocion.
KARAMAZOV-III-Web	Ai, Senhor, mès qué hèsqui seiguda enes sòns jolhs!, sorrisclèc de pic, coma espaurida; e en un virament de uelhs, en un bot, se seiguec en divan.
KARAMAZOV-III-Web	Aliosha la guardèc longaments, estonat, e quauquarren semblèc lúder en sòn ròstre.
KARAMAZOV-III-Web	Rakitin, didec còp sec damb votz nauta e fèrma, non te'n trufes de jo, en tot díder que m'è revoutat contra eth mèn Diu.
KARAMAZOV-III-Web	Que non me voi embestiar damb tu, per aquerò te demani que tanben tu sigues mès amable.
KARAMAZOV-III-Web	Jo qu'è perdut un tresaur coma tu non l'as auut ena tua vida, e ara que non me pòs jutjar.
KARAMAZOV-III-Web	Mès vau que te fixes en era: as vist se com m'a planhut?
KARAMAZOV-III-Web	È vengut aciu en tot pensar que traparia ua amna avilida; aquerò ère precisaments çò que m'atrège, pr'amor que jo madeish me sentia abjècte e ignòble; mès se passe qu'è trapat un tresaur: ua amna capabla d'estimar…
KARAMAZOV-III-Web	Ara madeish qu'a auut pietat de jo…
KARAMAZOV-III-Web	Agrafiona Aleksandrovna, que parli de tu.
KARAMAZOV-III-Web	As hèt qu'era mia amna entorne en sòn èster.
KARAMAZOV-III-Web	A Aliosha li tremolauen es pòts e li costaue alendar.
KARAMAZOV-III-Web	Carèc.
KARAMAZOV-III-Web	Ne que t'auesse sauvat!
KARAMAZOV-III-Web	Rakitin deishèc anar un arridolet maliciós).
KARAMAZOV-III-Web	Qu'ei pro, Rakitka!
KARAMAZOV-III-Web	Gessec de pic Grushenka; caratz es dus.
KARAMAZOV-III-Web	Ara que parli jo: tu, Aliosha, cara, pr'amor que me hè vergonha entener-te; qu'ei que jo sò dolenta, non è arren de brava: atau son es causes.
KARAMAZOV-III-Web	E tu, Rakitka, cara-te, pr'amor que mentisses.
KARAMAZOV-III-Web	Qu'ei vertat que jo auia era infama intencion d'avalar-lo-me d'ua nhacada, mès aquerò a deishat d'èster vertat, ara que mentisses…
KARAMAZOV-III-Web	Non voi tornar a enténer-te ua soleta paraula, Rakitka!
KARAMAZOV-III-Web	Grushenka didec tot aquerò en un estat d'extrèma agitacion.
KARAMAZOV-III-Web	Guarda-les a toti dus!
KARAMAZOV-III-Web	Plan embestiadi!, gasulhèc Rakitin, en tot campar-les estonat.
KARAMAZOV-III-Web	Que semblen dus capviradi!
KARAMAZOV-III-Web	Ne que siguéssem en un espitau de malauts mentaus!
KARAMAZOV-III-Web	Que s'an atrendit autant, qu'en quinsevolh moment se botaràn a plorar.
KARAMAZOV-III-Web	Me vau a méter a plorar!
KARAMAZOV-III-Web	Plan que me vaua a méter a plorar!, didie Grushenka.
KARAMAZOV-III-Web	M'a cridat fraia, jamès ac desbrembarè.
KARAMAZOV-III-Web	E ua auta causa Rakitka: dilhèu sò dolenta, mès, guarda, un viatge balhè ua ceba.
KARAMAZOV-III-Web	Ua ceba?, vai, qué dimònis!
KARAMAZOV-III-Web	Òc qu'an perdut eth sen!
KARAMAZOV-III-Web	Rakitin ère estonat dera sua exaltacion, e se sentie ofensat e irritat, encara que l'aurie calut enténer qu'en eri dus auie vengut a coïncidir, tau que se passe pògui viatges ena vida, tot çò qu'ère capable d'esmover-les.
KARAMAZOV-III-Web	Eth cas ei que Rakitin, qu'auie ua enòrma sensibilitat entà compréner tot çò que l'afectaue ada eth personauments, ère plan rude ara ora d'apreciar es sentiments e es sensacions deth pròche: en part, pera sua inexperiéncia jovenila; en part, peth sòn prigond egoïsme.
KARAMAZOV-III-Web	Guarda, Alioshechka (Grushenka, en tot dirigir-se ada eth, se metec a arrir nerviosaments); qu'è presumit dauant de Rakitka d'auer dat un viatge ua ceba; a tu, ça que la, non t'ac condi pr'amor de presumir.
KARAMAZOV-III-Web	Non ei qu'ua fabulacion, encara qu'ua fabulacion preciosa; quan èra mainada, l'ac entení a condar ara mia Matriona, qu'ara trabalhe ena casa de codinèra.
KARAMAZOV-III-Web	Ditz apuprètz atau.
KARAMAZOV-III-Web	Qu'ère un viatge ua hemna plan dolenta, dolenta, mès que dolenta, e un dia se moric.
KARAMAZOV-III-Web	E non deishèc ath sòn darrèr ne ua soleta bona accion.
KARAMAZOV-III-Web	La cuelheren es dimònis e la lancèren en lac de huec.
KARAMAZOV-III-Web	Mès eth sòn àngel dera garda comencèc a balhar-li torns: "Quina bona accion d'era, se preguntaue, poiria rebrembar-li jo a Diu?".
KARAMAZOV-III-Web	Hec memòria, e a tot darrèr li didec a Diu: "Un viatge cuelhec ua ceba deth uart e l'ac balhèc a ua gandiaira".
KARAMAZOV-III-Web	E Diu li respon: "Cuelh tu aguesta madeisha ceba, li ditz, aprèssa-la-se enquiath lac e que s'agarre ada era; s'artenhes trèir-la deth lac estirassant dera ceba, era hemna vierà en paradís, mès s'era ceba se trinque, que se demore a on s'està".
KARAMAZOV-III-Web	Er àngel que vie a tot córrer entà a on s'està era hemna, l'aufrís era ceba e li ditz: "Tie, hemna, agarra-te ben, que ja tiri jo".
KARAMAZOV-III-Web	Comencèc a tirassar damb suenh, e ja lèu l'auie trèt deth tot, quan uns auti pecadors qu'auie en lac, en veir que la treiguie, comencèren a agarrar-se ada era entà que les treiguesse tanben ada eri ath còp.
KARAMAZOV-III-Web	Mès aquera hemna, qu'ère plan dolenta, dolenta, plan dolenta, comencèc a treir-les deth sòn dessús damb còps de pè: "Que me trèn a jo, non a vosati; era ceba qu'ei mia, non ei vòsta".
KARAMAZOV-III-Web	Sonque díder aguestes paraules era ceba se trinquèc.
KARAMAZOV-III-Web	E era hemna queiguec en lac, e aquiu contunhe en tot usclar enquiath dia d'aué.
KARAMAZOV-III-Web	E er àngel se metec a plorar e partic.
KARAMAZOV-III-Web	Atau ei era fabulacion, Aliosha, que me la sai de memòria, pr'amor que jo sò aguesta mala hemna.
KARAMAZOV-III-Web	A Rakitka ja l'è dit, entà presumir, qu'un viatge balhè ua ceba, mès a tu que t'ac diderè autaments: en tota era mia vida solet è balhat ua ceba, aguesta a estat era mia soleta bona accion.
KARAMAZOV-III-Web	Atau que, en tot saber-te'n, non me laudes, Aliosha, ne digues que sò brava: sò dolenta, dolenta, plan dolenta, e se me laudes me hès avergonhar.
KARAMAZOV-III-Web	A!, t'ac vau a cohessar tot.
KARAMAZOV-III-Web	Escota, Aliosha: qu'auia tanti talents de qué venguesses en aguesta casa, e l'auia persutat tant a Rakitka que l'auia prometut vint-e-cinc robles se te hège a vier.
KARAMAZOV-III-Web	Demora un moment, Rakitka!
KARAMAZOV-III-Web	S'apressèc ath córrer ena taula, dauric un calaish, cuelhec eth monedèr e treiguec un bilhet de vint-e-cin robles.
KARAMAZOV-III-Web	Quina asenada!
KARAMAZOV-III-Web	Quina asenada!, sorrisclèc Rakitin, perplèx.
KARAMAZOV-III-Web	E li lancèc eth bilhet.
KARAMAZOV-III-Web	Qui a parlat de refusar-les?, didec Rakitin, damb votz prigonda, visiblaments trebolat, mès sajant de dissimular era vergonha damb galhardia.
KARAMAZOV-III-Web	Me vieràn plan ben; es pècs existissen entà benefici des escarrabilhadi.
KARAMAZOV-III-Web	E ara tè-te carat, Rakitka, ara tot çò que diderè non ei deth tòn interès.
KARAMAZOV-III-Web	S'auie sauvat ena pòcha eth bilhet de vint-e-cinc robles.
KARAMAZOV-III-Web	Ère avergonhat dauant d'Aliosha.
KARAMAZOV-III-Web	Se pensaue qu'aurie crubat mès tard, pr'amor de qué aguest non se'n sabesse, e ara era vergonha l'auie botat furiós.
KARAMAZOV-III-Web	Enquiad aguest moment auie considerat qu'ère mès de bon hèr non contradíder a Grushenka, a maugrat des sòns contunhs atacs, pr'amor qu'ère evident qu'era joena costaue un cèrt domeni sus eth.
KARAMAZOV-III-Web	Mès ara eth que tanben ère shordat.
KARAMAZOV-III-Web	Ara gent que se l'estime per quauquarren, mès vosati, quinsevolh des dus, qué auetz hèt per jo?
KARAMAZOV-III-Web	Te calerie estimar sense cap de motiu, tau que hè Aliosha.
KARAMAZOV-III-Web	E com sabes que t'estime?
KARAMAZOV-III-Web	Cara-te, Rakitka, non comprenes arren de nosati!
KARAMAZOV-III-Web	E a compdar d'ara non gauses tutejar-me, que non t'ac voi consentir, que tot aquerò tòn ei un cinisme!
KARAMAZOV-III-Web	Sè-te en un cornèr e non bades boca, tau que siguesses eth mèn lacai.
KARAMAZOV-III-Web	E ara, Aliosha, te vau a condar a tu e solet a tu era pura vertat, pr'amor de qué veigues se quina sòrta d'animalhon sò.
KARAMAZOV-III-Web	Non, a Rakitka non; a tu t'ac digui.
KARAMAZOV-III-Web	Que volia perder-te, Aliosha, n'èra totauments decidida, aguesta ei era grana vertat; autant ac volia que subornè a Rakitin entà que te hesse a vier.
KARAMAZOV-III-Web	E per qué ac desiraua enquia un tau punt?
KARAMAZOV-III-Web	Tu, Aliosha, non t'en sabies d'arren, te hèges enlà de jo; passaues de long, baishant es uelhs; jo, totun, t'auia guardat ja cent viatges, qu'auia començat ja a preguntar per tu a toti.
KARAMAZOV-III-Web	Era tua cara se m'auie demorat gravada en còr: "Me mensprède, pensaua, non vò ne guardar-me".
KARAMAZOV-III-Web	Fin finau, me cuelhec tau sentiment que non gessia deth mèn estonament: "Com posqui auer-li tanta pòur a un gojatet coma eth?
KARAMAZOV-III-Web	Me lo vau a avalar en ua nhacada, e m'arrirè d'eth".
KARAMAZOV-III-Web	Qu'ei qu'estaua furiosa.
KARAMAZOV-III-Web	Ac creigues o non, aciu arrés gause a díder ne a pensar que quauquarrés pòt vier en çò d' Agrafiona Aleksandrovna damb males intencions; que non è mès òme qu'aguest vielh, sò estacada e venuda ada eth, Satanàs mos maridèc; mès que non i a arrés mès.
KARAMAZOV-III-Web	Mès en veder-te a tu, me didia: jo ad aguest que me l'avali d'ua nhacada.
KARAMAZOV-III-Web	Me l'avali e me n'arrisqui.
KARAMAZOV-III-Web	Ja ves se quina sòrta de canha rabiosa sò, e tu cridant-me fraia!
KARAMAZOV-III-Web	E ara a vengut eth mèn ofensaire, aciu que sò en tot demorar es sues notícies.
KARAMAZOV-III-Web	Sabes se qué a estat aguest òme entà jo?
KARAMAZOV-III-Web	Hè cinc ans me hec a vier aciu Kuzma; solia demorar-me en casa, desseparada de toti, pr'amor de qué arrés me vedesse ne m'entenesse; jo èra ua gojateta prima e estupida, e ploraua tot eth dia; non clucaua un uelh en tota era net, en tot pensar: "A on s'estarà ara eth mèn ofensaire?
KARAMAZOV-III-Web	Segur que s'està damb ua auta, en tot arrir-se'n de jo.
KARAMAZOV-III-Web	Se bèth còp lo torni a veir, se bèth còp me lo trapi, pensaua jo, me les pagarà!
KARAMAZOV-III-Web	Me les pagarà!"
KARAMAZOV-III-Web	De nets, ena escurina, somicaua ena coishinèra e non paraua de pensar, en tot esbocinar-me de bon voler eth còr e padegant-lo damb maus desitges: "Me les pagarà!, me les pagarà!".
KARAMAZOV-III-Web	A viatges cridaua atau ena escurina.
KARAMAZOV-III-Web	Ath londeman, me lheuaua mès rabiosa qu'ua canha, prèsta a avalar-me eth mon sancer.
KARAMAZOV-III-Web	Dempús, solide que te penses que comencè a estauviar, que me tornè insensibla, que m'engrassí, que me hi mès senada…vertat?
KARAMAZOV-III-Web	Donques guarda, non; que non i a arren en tot er univèrs que veigue e que sàpie aguestes causes, mès quan hè nets, madeish que hè cinc ans, quan èra ua joeneta, a viatges me carrinquen es dents, estirada en lhet, e me passi tota era net plorant: "Que se'n saberà de qui sò jo!, pensi.
KARAMAZOV-III-Web	Se'n saberà de qui sò jo!".
KARAMAZOV-III-Web	M'as escotat, non?
KARAMAZOV-III-Web	Alavetz me poiràs compréner; hè ara un mes, m'arribèc ara suspresa ua carta: que vie, que s'a demorat veude e vò que mos veigam.
KARAMAZOV-III-Web	Ai, Senhor, me demorè sense alend, mès de còp me n'encuedè: ara vie, me cride damb un fiulet e jo m'arrossegui enquia eth, tau qu'un gosset ablasigat, coma se siguessa jo era colpabla!
KARAMAZOV-III-Web	Ac pensi e non m'ac creigui: "Sò o non sò ua miserabla?
KARAMAZOV-III-Web	Vau a córrer ath sòn encontre?".
KARAMAZOV-III-Web	E tot aguest mes è sentut mès ràbia contra jo madeisha que hè cinc ans.
KARAMAZOV-III-Web	Ves, ara, Aliosha, se com ne sò d'impulsiua, d'irrefrenabla?
KARAMAZOV-III-Web	T'è expausat tota era vertat!
KARAMAZOV-III-Web	Que m'è divertit damb Mitia pr'amor de non gésser ath córrer entar aute.
KARAMAZOV-III-Web	Cara-te, Rakitka, tu que non ès arrés entà jutjar-me, non parlaua damb tu.
KARAMAZOV-III-Web	Abantes de qué venguessetz, qu'èra aciu pensant, en tot decidir tot eth mèn destin, e jamès vo'n saberatz çò qu'auie en mèn còr.
KARAMAZOV-III-Web	Non, Aliosha, ditz-li ad aguera senhoreta que non s'embèstie per çò que se passèc delàger…
KARAMAZOV-III-Web	Que non i a arrés en mon que sàpie ne posque saber çò que me passe ara…
KARAMAZOV-III-Web	Pr'amor qu'ei possible qu'aué amia ath dessús un guinhauet, qu'encara non ac è decidit…
KARAMAZOV-III-Web	E, dempús d'auer prononciat aguestes "lamentables" paraules, Grushenka, de còp, siguec ja incapabla de tier-se e, sense vier d'exprimir-se, se curbic eth ròstre damb es mans, se deishèc quèir sus eth divan, en.honsèc era cara en coishin e comencèc a somicar coma ua mainada.
KARAMAZOV-III-Web	Aliosha se botèc de pès e s'apressèc a Rakitin.
KARAMAZOV-III-Web	Misha, li didec, non t'embèsties.
KARAMAZOV-III-Web	Te sentes ofensat, mès non t'embèsties.
KARAMAZOV-III-Web	As entenut çò qu'acabe de díder?
KARAMAZOV-III-Web	Que non se li pòt demanar tant ara amna d'ua persona, que cau èster mès pietós…
KARAMAZOV-III-Web	Aliosha didec aquerò botjat per impuls irrepressible deth sòn còr.
KARAMAZOV-III-Web	Qu'auie besonh d'exprimir-se, e se dirigic a Rakitin.
KARAMAZOV-III-Web	Se non auesse estat aquiu Rakitin, s'aurie botar a sorrisclar solet.
KARAMAZOV-III-Web	Mès Rakitin lo guardèc damb mina trufaira, e Aliosha, de pic, se demorèc carat.
KARAMAZOV-III-Web	Non arrisques, Rakitin, non te'n burles, non parles deth defunt: eth qu'ei per dessús de tot çò qu'ei ena tèrra!, cridèc Aliosha damb era votz entrebracada pes plors.
KARAMAZOV-III-Web	Que non t'è parlat coma jutge, senon coma eth darrèr des acusadi.
KARAMAZOV-III-Web	Qui sò jo dauant d'era?
KARAMAZOV-III-Web	È vengut aciu en tot cercar era mia perdicion, en tot díder: "Atau sigue", atau sigue!"
KARAMAZOV-III-Web	E aquerò per tòrt dera mia covardia.
KARAMAZOV-III-Web	Non, jo que non sò atau.
KARAMAZOV-III-Web	Sabi pas se com seràs tu, Misha, mès jo que non sò atau!
KARAMAZOV-III-Web	Aué, hè un moment me hè hèt a vier aguesta leçon…
KARAMAZOV-III-Web	En vertut deth sòn amor, aguesta hemna ei peth dessús de nosati…
KARAMAZOV-III-Web	L'auies entenut condar abantes çò que vie de condar?
KARAMAZOV-III-Web	Non, non l'ac auies entenut; s'ac auesses entenut, hè ja temps qu'ac auries comprenut tot…
KARAMAZOV-III-Web	E era auta, era qu'ager siguec ofensada, que la perdone tanben era!
KARAMAZOV-III-Web	E la perdonarie se s'en sabesse…e se'n saberà…
KARAMAZOV-III-Web	Aguesta amna encara non a trapat era patz, la cau tractar damb suenh…
KARAMAZOV-III-Web	En aguesta amna i pòt auer un tresaur…
KARAMAZOV-III-Web	Aliosha carèc, pr'amor qu'era respiracion se l'auie copat.
KARAMAZOV-III-Web	Rakitin, a maugrat dera sua colèra, lo guardaue estonat.
KARAMAZOV-III-Web	Jamès s'aurie demorat ua tirada semblabla deth laconic Aliosha.
KARAMAZOV-III-Web	Vai, que mos a gessut un avocat!
KARAMAZOV-III-Web	T'as encamardat d'era o qué?
KARAMAZOV-III-Web	Agrafiona Aleksandrovna, eth nòste dejunaire s'a encamardat de tu, qu'as trionfat!, sorrisclèc, en tot arrir damb cinisme.
KARAMAZOV-III-Web	Grushenca lheuèc eth cap deth coishin e guardèc a Aliosha damb un arridolet corau; aguest arridolet illuminèc era sua cara, que s'auie holat de còp pes nauères lèrmes.
KARAMAZOV-III-Web	Dèisha-lo, Aliosha, eth mèn querubin, ja ves se com ei, que non s'ac vau de parlar damb eth.
KARAMAZOV-III-Web	Jo, Mijail Osipovich (se dirigic a Rakitin), qu'auia era intencion de demanar-te perdon per auer-te tractat tan malament, mès que non n'è talents.
KARAMAZOV-III-Web	Aliosha, aprèssa-te, sè-te aciu, (lo cridèc damb un arridolet alègre); aquerò, aciu madeish, sè-te e ditz-me (li cuelhec era man lo guardèc ena cara, sense deishar d'arridolar), ditz-me ua causa: estimi o non estimi ad aguest òme?
KARAMAZOV-III-Web	Ath mèn ofensaire, l'estimi o non l'estimi?
KARAMAZOV-III-Web	Abantes de qué venguéssetz, qu'èra aciu ajaçada, ena escurina, e non hèja que demanar-li ath mèn còr: estimi ad aguest òme o non l'estimi?
KARAMAZOV-III-Web	Trè-me deth dobte, Aliosha, qu'a arribat eth moment; çò que tu decidisques, se harà.
KARAMAZOV-III-Web	Me cau o non me cau perdonar-lo?
KARAMAZOV-III-Web	Mès se ja l'as perdonat, responec Aliosha damb ua arridalha.
KARAMAZOV-III-Web	Ei vertat, ja l'è perdonat, assentic Grushenka, damb mina cogitosa.
KARAMAZOV-III-Web	Ai, quin còr mès vil!
KARAMAZOV-III-Web	Ara salut deth mèn còr vil!
KARAMAZOV-III-Web	Era copa se hec brigalhs e es veires trinhonèren.
KARAMAZOV-III-Web	Ua règa de crudeutat se diboishèc rapidaments ena sua arridalha).
KARAMAZOV-III-Web	O dilhèu encara non l'aja perdonat, higec, damb mina menaçaira, en tot baishar es uelhs, coma se siguesse parlant soleta.
KARAMAZOV-III-Web	Dilhèu eth mèn còr solet s'està premanint entà perdonar.
KARAMAZOV-III-Web	Encara me cau lutar contra eth mèn còr.
KARAMAZOV-III-Web	Coma pòs vèir, Aliosha, en aguesti cinc ans l'è cuelhut ua estima enòrma as lèrmes…
KARAMAZOV-III-Web	Madeish çò qu'è estimat a estat era ofensa patida, en sòrta d'estimar-lo ada eth!
KARAMAZOV-III-Web	Donques non me shautarie èster ena sua pèth!, gasulhèc Rakitin.
KARAMAZOV-III-Web	Non te'n hèsques, Rakitka, tu jamès estaràs ena sua pèth.
KARAMAZOV-III-Web	Tu que me haràs ues sabates, Rakitka, entad açò solet me vas a servir, e non demores auer jamès ua hemna coma jo…
KARAMAZOV-III-Web	E dilhèu eth tanpòc…
KARAMAZOV-III-Web	Eth tanpòc?
KARAMAZOV-III-Web	Non me repotègues que m'aja vestit atau, Rakitka, qu'encara non coneishes tu tot eth mèn còr!
KARAMAZOV-III-Web	Se voi, ara madeish qu'esbocini a tròci eth mèn vestit, en aguest madeish instant, sorrisclèc damb fòrça Grushenka.
KARAMAZOV-III-Web	Que non te'n sabes entà qué m'è botat aguesta ròba, Rakitka!
KARAMAZOV-III-Web	Que pòt èster que vaja ath sòn encontre e li diga: "A que jamès m'auetz vist atau?"
KARAMAZOV-III-Web	Pr'amor qu'eth me dishèc quan era ua gojata de dètz-e-sèt ans, aflaquida, tisica, ploraira.
KARAMAZOV-III-Web	Que voi sèir ath sòn costat, seducir-lo, alugar era ahlama: "Me ves ben ara?, li pensi díder.
KARAMAZOV-III-Web	Donques demora-te damb açò, senhor mèn: ac veiràs mès que non ac tastaràs!".
KARAMAZOV-III-Web	Ja ves, Rakitka, entà qué me pòden servir aguestes gales, didec Grushenka damb ua riseta de dolenteria.
KARAMAZOV-III-Web	Que sò ua hemna violenta, Aliosha, impulsiua.
KARAMAZOV-III-Web	Que sò capabla d'arrincar-me eth vestit, de mutilar-me, d'arroïnar-me era mia beresa, d'usclar-me era cara e descarar-la a guinhauetades, e dempús anar per aquiu demanant caritat.
KARAMAZOV-III-Web	Que non me shaute, non vau ara entà nunlòc ne en casa d'arrés; se m'apetisse, deman madeish l'entorni a Kuzma tot çò que m'a regalat, toti es sòns sòs, e me meti a trabalhar de jornalèra entara rèsta dera mia vida!…
KARAMAZOV-III-Web	Cres que non ac vau a hèr, Rakitka?
KARAMAZOV-III-Web	Que non gausarè?
KARAMAZOV-III-Web	Ac harè, ac harè, ara madeish, s'ei de besonh; vosati non me provoquetz…
KARAMAZOV-III-Web	E aqueth aute lo mani a pèisher, li hèsqui un còp de morre, e non me torne a veir!
KARAMAZOV-III-Web	Prononcièc es darrères paraules a crits, coma isterica, mès un viatge mès siguec incapable de tier-se e, en tot curbir-se era cara damb es mans, se lancèc sus era coishinèra e se tornèc a estarnar en somics.
KARAMAZOV-III-Web	Rakitin se lheuèc.
KARAMAZOV-III-Web	Qu'ei era ora de partir, didec; ja ei tard, non mos deisharàn entrar en monastèri.
KARAMAZOV-III-Web	Grushenka se botèc de pès en un bot.
KARAMAZOV-III-Web	Non se t'acodirà partir atau, Aliosha!, sorrisclèc damb amargant desconcèrt.
KARAMAZOV-III-Web	Qué vas a hèr ara damb jo?
KARAMAZOV-III-Web	M'as esmoigut, m'as tormentat, e ara me cau demorar soleta ua auta net!
KARAMAZOV-III-Web	Non voleràs que hèsque jadilha aciu damb tu?
KARAMAZOV-III-Web	Jo posqui partir solet!, hec burla Rakitin en ton heridor.
KARAMAZOV-III-Web	E qué ei çò que t'a dit?, protestèc Rakitin, irritat.
KARAMAZOV-III-Web	Sabi pas, non n'è ne idia, sabi pas se qué m'a dit; que li a parlat ath còr, a botat de pautes en cèu eth mèn còr…
KARAMAZOV-III-Web	A estat eth prumèr que m'a cuelhut pietat, eth prumèr e er unenc, qu'ei aquerò!
KARAMAZOV-III-Web	Per qué non as vengut abantes, querubin?
KARAMAZOV-III-Web	Grushenka queiguec de jolhs dauant d'Aliosha, coma extasiada.
KARAMAZOV-III-Web	Me pensaua qu'a ua hemna tan menspredabla coma jo tanben la poirien estimar, sense cercar solet era mia perdicion…
KARAMAZOV-III-Web	E qué è hèt jo per tu, didec Aliosha, en tot arrir damb trendesa, tant que s'inclinaue dauant d'era e la cuelhie amorosaments des mans.
KARAMAZOV-III-Web	Que t'è balhat ua ceba, ua ceba diminuta, arren mès!, arren mès!
KARAMAZOV-III-Web	E dit açò, se metec a plorar.
KARAMAZOV-III-Web	En aguest moment s'entenec un bronit en lumedar e quauquarrés entrèc enquiath vestibul; Grushenka se lheuèc ara prèssa, tau que s'auesse hèt a vier un espant de mòrt.
KARAMAZOV-III-Web	Fenia entrèc ath córrer ena cramba, en tot formar un gran rambalh e cridant:
KARAMAZOV-III-Web	Senhora, era mia estimada senhora, qu'a arribat era estafeta!, sorrisclèc, en tot estofar-se per çò d'alègra qu'estaue.
KARAMAZOV-III-Web	Qu'an manat ua calèssia de Mokroie a quèrrer ara senhora; aquiu qu'ei Timotei, eth menaire, damb ua troika; ara madeish que son en tot escambiar es shivaus…
KARAMAZOV-III-Web	Era carta, era carta, senhora, aciu qu'auetz era carta!
KARAMAZOV-III-Web	Auie era carta ena man e l'agitaue en aire tant que cridaue.
KARAMAZOV-III-Web	Grushenka l'ac agarrèc e s'apressèc ena candèla.
KARAMAZOV-III-Web	Ère solet ua petita nòta, ues quantes linhes, e la liegec en un moment.
KARAMAZOV-III-Web	Que m'a fiulat!
KARAMAZOV-III-Web	Arrossèga-te, gosset!
KARAMAZOV-III-Web	Vau!, sorrisclèc de ressabuda.
KARAMAZOV-III-Web	Adishatz a cinc ans dera mia vida!
KARAMAZOV-III-Web	Adishatz, Aliosha, qu'era sòrt ei getada…
KARAMAZOV-III-Web	Dehòra d'aciu, dehòra d'aciu ara madeish; partitz toti, que non vos voi tornar a veir!
KARAMAZOV-III-Web	Grushenka vòle a trapar ua naua vida…
KARAMAZOV-III-Web	Rakitka, tu tanpòc me cuelhes rancura.
KARAMAZOV-III-Web	Qu'ei possible que me dirigisca entara mia pròpia mòrt!
KARAMAZOV-III-Web	Me senti coma se siguessa embriaga!
KARAMAZOV-III-Web	Ara suspresa les deishèc e se retirèc ath correr ena sua cramba.
KARAMAZOV-III-Web	Ben, ara que ja non pòt tier compde de nosati!, ganholèc Rakitin.
KARAMAZOV-III-Web	Partim d'aciu, non sigue eth cas que dèishe anar un aute d'aguesti crits femenins, que ne sò hart d'aguesti sorriscles lermosi…
KARAMAZOV-III-Web	Aliosha se deishèc amiar maquinauments.
KARAMAZOV-III-Web	I auie ua calèssia en pati, èren en tot desencarrar es shivaus; anauen d'un costat en aute damb halhes, plan ocupadi.
KARAMAZOV-III-Web	Peth lumedar dubèrt entraue ua troika de refresc.
KARAMAZOV-III-Web	Mès just venguien de gésser Aliosha e Rakitin quan de pic se dauric ua hièstra dera cramba de Grushenka, e era joena cridèc a Aliosha, que ja s'aluenhaue:
KARAMAZOV-III-Web	Alioshechka, saluda dera mia part ath tòn frair Mitenka, e ditz-li que non sauve un mau rebrembe de jo, d'aguesta maufactora sua.
KARAMAZOV-III-Web	E hig, ath delà, que Grushenka l'estimèc solet ua ora, a penes ua ora en totau, e que se'n brembe d'aguesta ora tota era vida; ditz-li qu'atau l'ac a manat Grushenka: tota era vida…
KARAMAZOV-III-Web	Qu'acabèc damb era votz bracada pes plors.
KARAMAZOV-III-Web	Era hièstra se barrèc còp sec.
KARAMAZOV-III-Web	Vai, vai!, ganholèc Rakitin, en tot arrir.
KARAMAZOV-III-Web	Quina voracitat!
KARAMAZOV-III-Web	Aliosha non didec arren, semblaue non auer entenut eth sòn comentari; anaue a longues camalhardades ath cant de Rakitin, tau que s'auesse fòrça prèssa; caminaue maquinauments, damb eth cap en un aute lòc.
KARAMAZOV-III-Web	De pic, Rakitin sentec un dolor agudent, coma se quauquarrés l'auesse furgat en ua herida dubèrta.
KARAMAZOV-III-Web	Aquera madeisha tarde, quan se prepausèc amassar a Grushenka damb Aliosha, jamès s'aurie pensat qu'es causes vierien tau qu'auien vengut; arren s'auie ajustat as sues expectatiues.
KARAMAZOV-III-Web	Aqueth oficiau sòn, ei polac, tornèc a parlar Rakitin, en tot tier es sòns impulsi, e ara ne tansevolhe ei oficiau; qu'a servit coma foncionari de doanes en Siberia, en bèth lòc dera frontèra chinesa; solide que deu èster un palacòt de mau veir.
KARAMAZOV-III-Web	Diden que s'a demorat sense trebalh.
KARAMAZOV-III-Web	Aurà entenut qu'ara Grushenka a arremassat beth capitau, e a tornat.
KARAMAZOV-III-Web	Aguest qu'ei tot eth miracle!
KARAMAZOV-III-Web	Un còp mès, Aliosha non didec arren, coma se non se n'auesse encuedat.
KARAMAZOV-III-Web	Qué?
KARAMAZOV-III-Web	As convertit ara pecadora?, se burlèc, malignaments, d'Aliosha.
KARAMAZOV-III-Web	As amiat en soquèr ara oelha descaminada?
KARAMAZOV-III-Web	As expulsat a sèt dimònis?
KARAMAZOV-III-Web	Aciu a estat a on s'an passat es miracles que tan desiràuem!
KARAMAZOV-III-Web	Qu'ei pro, Rakitin, repliquèc Aliosha, damb era amna doluda.
KARAMAZOV-III-Web	Ara me "mensprèdes" pes vint-e-cinc robles d'abantes?
KARAMAZOV-III-Web	Mès tu que non ès Crist, ne jo sò Judes.
KARAMAZOV-III-Web	Mès Rakitin ja non se tenie a rasons.
KARAMAZOV-III-Web	Ath caralh damb toti vosati!
KARAMAZOV-III-Web	De pic se botèc a cridar.
KARAMAZOV-III-Web	Qui me manarie meter-me enes tòns ahèrs?
KARAMAZOV-III-Web	D'ara endauant, que non te'n voi saber arren.
KARAMAZOV-III-Web	Contunha tu solet, aquiu qu'as eth camin!
KARAMAZOV-III-Web	Se virèc ara prèssa per un aute carrèr, en tot deishar a Aliosha solet ena escurina.
KARAMAZOV-III-Web	Aliosha gessec dera ciutat e s'endralhèc de cap ath monastèri en tot trauessar es camps.
KARAMAZOV-III-Web	IV.ES NÒCES DE CANÀ.
KARAMAZOV-III-Web	Qu'ère ja plan tard entàs usatges deth monastèri quan Aliosha arribèc en ascetòri; eth frair portièr lo deishèc passar per ua entrada especiau.
KARAMAZOV-III-Web	Auien sonat ja es nau, ora de retirada e pòsa collectiua dempús un dia tant agitat entà toti.
KARAMAZOV-III-Web	Aliosha dauric timidaments era pòrta e entrèc ena cèla deth starets, a on ara ère installat eth taüt.
KARAMAZOV-III-Web	A despart deth pair Paisi, que liegie en solitari er Evangèli ath cant deth taüt, e deth joen novici Porfiri, que, agotat peth collòqui dera net anteriora e pes ahèrs dera jornada, dormie ena auta cramba, en solèr, damb eth sòn prigond dera joenesa, non auie arrés mès ena cèla.
KARAMAZOV-III-Web	Encara qu'entenec entrar a Aliosha, eth pair Paisi ne tansevolhe li dirigic ua guardada.
KARAMAZOV-III-Web	Aliosha anèc entà un cornèr, ara dreta dera pòrta, se botèc de jolhs e comencec a pregar.
KARAMAZOV-III-Web	Era sua amna qu'ère plia de sensacions, encara que d'ua manèra un shinhau confusa, e cap d'eres destacaue, cap se hège notar en excès; ath contrari, es ues sensacions desplaçauen as autes en ua sòrta de rotacion leugèra e regulara.
KARAMAZOV-III-Web	A maugrat de tot, i auie doçor en sòn còr e, estranhaments, aquerò a Aliosha non li costaue suspresa.
KARAMAZOV-III-Web	De nauèth se trapaue ena preséncia d'aqueth taüt a on èren amagadi es rèstes deth qu'auie estat tan preciós entada eth, mès ena sua amna ja non i demoraue arren dera pena lermosa, sorda e laceranta d'aqueth maitin.
KARAMAZOV-III-Web	Sonque entrar, qu'auie queigut de jolhs dauant deth taüt, coma dauant d'un santuari, mès era alegria ludie ena sua cara e en sòn còr.
KARAMAZOV-III-Web	Ua hièstra dera cèla ère dubèrta, er aire qu'ère blos e frescolenc.
KARAMAZOV-III-Web	Mès ne tansevolhe aguesta reflexion ath torn dera flaira pestifèra, que tant atròça e degradanta l'auie semblat ues ores abantes, desvelhèc en eth era angónia ne era indignacion d'alavetz.
KARAMAZOV-III-Web	Comencèc a pregar en votz baisha, mès plan lèu se n'encuedèc de qué pregaue lèu maquinauments.
KARAMAZOV-III-Web	Tròci d'idies campauen fugaçaments ena sua amna, ludien coma esteles entà escandir-se de seguit, escambiades per ues autes; totun, en sòn esperit regnaue ua sensacion de plenitud, de fermetat, de solatjament, e eth madeish se n'encuedaue.
KARAMAZOV-III-Web	Ara suspresa començaue damb fervor ua oracion, autant ère eth sòn desir d'arregraïr e d'estimar…
KARAMAZOV-III-Web	Ça que la, un viatge començada era oracion, de seguit se distreiguie damb ua auta causa, se demorarue cogitós, se desbrembaue autant dera sua plegària coma d'aquerò que l'auie interrompuda…
KARAMAZOV-III-Web	Decidic èster atentiu ara lectura deth pair Paisi, mès qu'ère tan cansat que de man en man se demorèc esclipsat…
KARAMAZOV-III-Web	Qué ei aquerò…ues nòces…, es paraules virauen tau qu'un remolin ena ment d'Aliosha.
KARAMAZOV-III-Web	Era tanben ei erosa…a acodit ara taulejada…
KARAMAZOV-III-Web	Non, non s'a hèt a vier eth guinhauet, non s'a hèt a vier eth guinhauet…
KARAMAZOV-III-Web	Non a estat qu'ua paraula "lamentabla"…
KARAMAZOV-III-Web	Ben…es paraules lamentables mos cau perdonar-les, plan que òc.
KARAMAZOV-III-Web	Es paraules lamentables padèguen era amna…
KARAMAZOV-III-Web	Sense eres, eth dolor serie massa fòrt entara gent.
KARAMAZOV-III-Web	Rakitin se n'anèc per aqueth carreron…
KARAMAZOV-III-Web	Tant que Rakitin non dèishe de pensar enes ofenses patides, tostemp se n'anirà per un carreron…
KARAMAZOV-III-Web	Totun, eth camin…eth camin qu'ei ample, dret, luminós, e ath hons, lutz eth solei…
KARAMAZOV-III-Web	Ep?…
KARAMAZOV-III-Web	A!, aguest miracle!
KARAMAZOV-III-Web	A!, aguest miracle tant intim!
KARAMAZOV-III-Web	Que non ère era tristor, senon era alegria des òmes çò qu'auie vengut a visitar Crist quan obrèc per prumèr viatge un miracle; contribusic ara alegria dera gent…." "Qui estime as òmes estime tanben era sua alegria".
KARAMAZOV-III-Web	Ath defunt que li shautaue repetí'c a cada moment, ère ua des sues principaus idies…
KARAMAZOV-III-Web	Que non se pòt víuer sense alegria, ditz Mitia…
KARAMAZOV-III-Web	Òc, Mitia…
KARAMAZOV-III-Web	Tot çò qu'ei vertadèr e polit demorarà tostemp plen de misericòrida; tanben solie díder aquerò…" "E li didec Jesús: non te'n hèsques, hemna.
KARAMAZOV-III-Web	Encara non a arribat era mia ora".
KARAMAZOV-III-Web	E era sua mair ditz as que mestrauen: "Hètz tot çò que vos diderà."
KARAMAZOV-III-Web	Era alegria, era alegria d'uns praubi, d'ua gent plan prauba…
KARAMAZOV-III-Web	Praubi, plan, donques qu'enquia en ues nòces les mancaue eth vin…
KARAMAZOV-III-Web	Escriuen es istorians qu'enes entorns deth lac de Genesaret e en toti aqueri lòcs i demoraue alavetz era poblacion mès prauba qu'un se pòt imaginar…
KARAMAZOV-III-Web	E se'n sabie er aute gran còr der aute gran èsser qu'ère aquiu present, sa mair, qu'Eth non auie vengut en mon sonque entath sòn gran e terrible sacrifici, senon qu'eth sòn còr tanben ère dubèrt ara alegria simpla e ingenua de cèrtes creatures escures, escures mès candides, que l'auien convidat damb tot eth sòn afècte entàs sues praubes nòces.
KARAMAZOV-III-Web	E plan, dilhèu Eth auie vengut ena tèrra entà multiplicar eth vin enes nòces des praubi?
KARAMAZOV-III-Web	Mès eth cas ei que hec cas ara sua demana…
KARAMAZOV-III-Web	A, qu'ei en tot liéger un aute còp."
KARAMAZOV-III-Web	E les aumpliren enquia naut de tot.
KARAMAZOV-III-Web	E les didec: anatz ara e presentatz-l'ac ath capmèstre".
KARAMAZOV-III-Web	E l'ac presentèren.
KARAMAZOV-III-Web	E tan lèu eth capmèstre tastèc era aigua venguda en vin, que non sabie d'a on ère, (pro qu'ac sabien es vailets qu'auien trèt era aigua), eth capmèstre manèc a cridar ath nòvi.
KARAMAZOV-III-Web	E li didec: "Toti hèn a vier prumèr eth bon vin, e quan ja son assadoradi, alavetz eth pejor; mès tu qu'as sauvat eth bon vin enquia ara".
KARAMAZOV-III-Web	Per qué s'agranís era cramba?…
KARAMAZOV-III-Web	A, òc…mès se son es nòces, eth maridatge…òc, plan.
KARAMAZOV-III-Web	Aciu que son es convidadi, aciu es nauèth maridadi e era alègra multitud…e a on ei eth sabent capmèstre?
KARAMAZOV-III-Web	Mès, qui ei aguest?
KARAMAZOV-III-Web	Qui?
KARAMAZOV-III-Web	Un aute còp s'ei en tot agranir era cramba…
KARAMAZOV-III-Web	Qui ei aguest que se lhèue peth darrèr d'aguesta grana taula?
KARAMAZOV-III-Web	Com?…
KARAMAZOV-III-Web	Qu'ei que tanben ei aciu?
KARAMAZOV-III-Web	Mès se jatz en taüt….Donques eth tanben ei aciu…s'a lheuat, m'a vist, vie entad aciu…
KARAMAZOV-III-Web	Senhor!
KARAMAZOV-III-Web	E plan que òc, se l'apressèc; ère un ancian secalh, damb eth ròstre regat per petites arrupes, alègre e d'arridalha serena.
KARAMAZOV-III-Web	Qu'auie eth ròstre desvelhat, es uelhs li ludien.
KARAMAZOV-III-Web	Com podie èster?
KARAMAZOV-III-Web	Atau, donc, eth tanben acodie ena taulejada, que tanben ère convidat as nòces de Canà e Galilèa…
KARAMAZOV-III-Web	Tanben a jo, estimat hilh, m'an convidat e m'an cridat, didec ua votz doça, ressonant peth dessús sòn.
KARAMAZOV-III-Web	Per qué t'as amagat aciu, a on arrés te ve?…
KARAMAZOV-III-Web	Amassa-te tu tanben damb nosati.
KARAMAZOV-III-Web	Aquera votz ère era votz deth starets Zosima…
KARAMAZOV-III-Web	E com non auie d'ester eth, se lo cridaue?
KARAMAZOV-III-Web	Eth starets ajudèc a Aliosha, qu'ère ajulhat, a botar-se de pès.
KARAMAZOV-III-Web	Alegrem-mos, contunhèc eth vielhet secalh; beuem d'eth vin nau, eth vin dera naua alegria, dera grana alegria; ves guairi convidadi?
KARAMAZOV-III-Web	Aciu que son eth nòvi e era nòvia, aciu eth sabent capmèstre, tastant eth vin nau.
KARAMAZOV-III-Web	Per qué me guardes tant estonat?
KARAMAZOV-III-Web	Qu'è balhat ua ceba e aciu que sò.
KARAMAZOV-III-Web	Fòrça des que son aciu solet an balhat ua ceba, ua ceba pichoneta…
KARAMAZOV-III-Web	Qué son es nòstes òbres?
KARAMAZOV-III-Web	Tu tanben, doç e moish hilh mèn, tu tanben, ac as endonviat en balhar ua ceba a ua ahaimada.
KARAMAZOV-III-Web	Comença era tua òbra, estimat mèn, comença- la!…
KARAMAZOV-III-Web	Guarda, non ves eth nòste solei?
KARAMAZOV-III-Web	Ada Eth non lo ves?
KARAMAZOV-III-Web	Que me cau pòur…non gausi a guardar, gasulhèc Aliosha.
KARAMAZOV-III-Web	Non te cau pòur.
KARAMAZOV-III-Web	Qu'ei redobtable pera sua granor entà nosati, ei espaventós pera sua nautada, mès qu'ei infinitaments misericordiós, per amor se hec semblable a nosati, e damb nosati s'alègre, transforme era aigua en vin entà que non s'arture era alegria des convidadi.
KARAMAZOV-III-Web	Qu'ei en tot demorar era arribada de d'auti, tostemp ei en tot convocar a naui convidadi, pes sègles des sègles.
KARAMAZOV-III-Web	Guarda, qu'ei en tot amiar vin nau, aquiu que vien es sanches…
KARAMAZOV-III-Web	Quauquarren usclaue en còr d'Aliosha; quauquarren, còp sec, l'aumplic enquiath dolor; lèrmes d'afogament li surgentauen dera amna…
KARAMAZOV-III-Web	Estirèc es braci, hec un sorriscle e se desvelhèc…
KARAMAZOV-III-Web	Un aute còp auie ath sòn dauant eth taüt, era hièstra dubèrta e era lectura der Evangèli, damb votz tranquilla, solemna e clara.
KARAMAZOV-III-Web	Mès Aliosha ja non escotaue çò que liegie.
KARAMAZOV-III-Web	Estranhaments s'auie esclipsat de jolhs e ara qu'ère de pès; en un virament de uelhs, damb tres calamades rapides e fèrmes, se calèc ath cant deth taüt.
KARAMAZOV-III-Web	Autanplan hereguèc damb eth muscle ath pair Paisi, mès que non se n'encuedèc.
KARAMAZOV-III-Web	Aguest, per un moment, lheuèc es uelhs deth libre, mès les hec a baishar de seguit, en tot compréner qu'ath joen li passaue bèra causa estranha.
KARAMAZOV-III-Web	Aliosha s'estèc un instant en tot guardar eth taüt, eth cadavre embarrat, immobil, estirat ena caisha, damb ua icòna sus eth piech e ua capucha damb ua crotz de ueit puntes en cap.
KARAMAZOV-III-Web	Que venguie d'enténer era sua votz, e aguesta votz encara ressonaue enes sues aurelhes.
KARAMAZOV-III-Web	Aliosha encara escotaue atentiu, contunhaue demorant aqueth son…
KARAMAZOV-III-Web	Mès de ressabuda, en tot virar-se bruscaments, gessèc dera cèla.
KARAMAZOV-III-Web	Non s'arturèc en pòrge, senon que baishèc ath córrer.
KARAMAZOV-III-Web	Era sua amna, plia d'entosiasme, desiraue era libertat, er espaci, es extensions.
KARAMAZOV-III-Web	Sus eth s'estenie de contunh era copòla celestiau, atapida d'esteles brilhantes e carades.
KARAMAZOV-III-Web	Era net, frescolenca e serena enquiara immobilitat, entornejaue era tèrra.
KARAMAZOV-III-Web	Es blanques tors e es copòles daurades dera catedrau ludien sus eth cèu claufit de robís.
KARAMAZOV-III-Web	Es opulentes flors dera tardor s'auien adormit enquiath maitin a vier enes entorns pròches ara casa.
KARAMAZOV-III-Web	Eth silenci terrenau semblaue honer-se damb eth silenci celestiau, es mistèris dera tèrra se tocauen damb es des esteles…
KARAMAZOV-III-Web	Aliosha s'estaue quiet, en tot guardar, e de pic queiguec en tèrra coma se l'auessen segat es cames.
KARAMAZOV-III-Web	Non sabie se per qué l'abraçaue, que non ère conscient dera rason que per era desiraue tu per tu punar-la, caperar-la de punets; mès la punaue plorant, somicant, negant-la damb es sues lèrmes, e se jurèc freneticamnts estimar-la, estimar-la pes sègles des sègles.
KARAMAZOV-III-Web	Per qué ploraue?
KARAMAZOV-III-Web	O!, que ploraue en sòn delèri autanplan per aqueres esteles que ludien entada eth dès er abisme, e "non s'avergonhaue dera sua exaltacion".
KARAMAZOV-III-Web	Qu'ère coma s'es hius d'aqueri incompdables mons de Diu s'amassèssen ena sua amna, e tota era tremolèsse, "ath contacte damb d'auti mons".
KARAMAZOV-III-Web	Qu'auie talents de perdonar a toti e per tot, e de demanar perdon, ò!, non entada eth madeish, senon entà toti e per tot, en tot saber-se'n que "tanben es auti demanauen per eth", e aguestes paraules tornèren a ressonar ena sua amna.
KARAMAZOV-III-Web	Mès cada viatge mès notaue claraments, de forma lèu tangibla, se com penetraue ena sua amna aquera vòuta celestiau.
KARAMAZOV-III-Web	Ua vaga idia li senhorejaue eth sòn pensament, entà tota era vida, pes sègles des sègles.
KARAMAZOV-III-Web	Qu'auie queigut en tèrra coma un joen fèble e se lheuaue coma un dur combatent, premanit entara rèsta des sòns dies; ac auie sabut e ac auie sentut còp sec, en aqueth moment d'extasi.
KARAMAZOV-III-Web	E ja jamès, bric mès ena vida, poirie desbrembar Aliosha aqueth instant.
KARAMAZOV-III-Web	Libre ueitau.
KARAMAZOV-III-Web	Grushenka, de camin entara sua naua vida, auie "manat" a Aliosha que li transmetesse a Dmitri era sua darrèra salutacion e li demanèsse que s'en brembèsse tostemp dera sua ora d'amor, mès en aguest moment Dmitri Fiódorovich ère, sense saber-se'n d'arren de çò qu'auie passat, terriblaments confús e ocupat.
KARAMAZOV-III-Web	Es darrèri dies les auie passat en un estat tant inimaginable que de vertat podie auer emmalautit de holador en cervèth, tau qu'eth madeish diderie dempús.
KARAMAZOV-III-Web	Era vesilha Aliosha non l'auie podut trapar peth maitin, tant qu'eth sòn frair Ivan tanpòc auie podut auer eth sòn rendètz-vos damb eth, ena tauèrna.
KARAMAZOV-III-Web	Es patrons dera casa que se lotjaue qu'auien amagat es sues tralhes, per encargue deth madeish Dmitri.
KARAMAZOV-III-Web	En aguesti dus dies correc literauments d'un lòc en aute "en tot pelejar peth sòn destin e era sua sauvacion", coma manifestarie eth madeish dempús, e autanplan gessec ues ores dera ciutat per tòrt d'un ahèr urgent, a maugrat de qué li hège pòur partir e deishar a Grushenka sense vigilància ne tansevolhe ua menuta.
KARAMAZOV-III-Web	Posterioraments de tot aquerò s'en treirà tarlat d'ua forma documentada e peth menut mès ara que solet diboisharam çò de reauments de besonh dera istòria d'aguesti dus orribles dies dera sua vida que precediren era terribla catastròfa que, ara suspresa, se cernec sus eth sòn destin.
KARAMAZOV-III-Web	Grushenka que l'auie estimat vertadèra e sincèraments pendent ua ora, plan, mès ath madeish tamps tanben l'auie tormentat, a viatges de forma reauments crudèu e despietada.
KARAMAZOV-III-Web	Çò de mès important ei qu'eth non siguec capable de desnishar ne per un moment es sues intencions.
KARAMAZOV-III-Web	Tanpòc auec era possibilitat de guanhar-la-se damb amorasses o pera fòrça: que non s'aurie deishat, solet s'aurie emmaliciat e aurie trincat damb eth definitiuaments, aquerò qu'ac sabie pro ben.
KARAMAZOV-III-Web	Alavetz sospechaue, e damb rason, qu'era tanben se debatie en bèra luta, qu'ère cuelhuda per ua extraordinària indecision, qu'auie quauquarren entà resòlver e que non artenhie a hè'c, e per aquerò, damb eth còr hered, supausaue e non sense fondaments qu'en aqueri moments Grushenka, simplaments, lo deuie auer en òdi ada eth e ara sua passion.
KARAMAZOV-III-Web	Que poirie èster atau, mès non venguie de compréner se qué costaue era angoisha dera joena.
KARAMAZOV-III-Web	A tot darrèr, era qüestion que lo tormentaue se compausaue solet de dus factors: "O eth, Mitia, o Fiódor Pávlovich".
KARAMAZOV-III-Web	Aci, plan que òc, me cau senhalar qu'ère totafèt segur de qué Fiódor Pávlovich li proposarie (se'ei que ja non ac auesse hèt) a Grushenka un maridatge legitim e que non credie ne per un moment qu'eth vielh voluptuós compdèsse a resòlver er ahèr solet damb tres mil robles.
KARAMAZOV-III-Web	Venguec en aguesta conclusion pr'amor que se'n sabie de Grushenka e deth sòn caractèr.
KARAMAZOV-III-Web	Per aquerò, en escadences, se pensaue que tot eth patiment de Grushenka e tota era sua indecision ère costada pr'amor de qué non sabie a qui alistar e damb qui obtierie mès benefici.
KARAMAZOV-III-Web	Qu'ei vertat qu'enes darrèri dies Grushenka auie sauvat silenci sus er ahèr.
KARAMAZOV-III-Web	Totun, siguec era que li parlèc dera carta qu'auie recebut un mes abantes deth sòn ancian seductor, e eth coneishie parciauments çò que didie aquera carta.
KARAMAZOV-III-Web	En un moment de ràbia, Grushenka l'ac auie mostrat, mès, entara sua suspresa, Dmitri a penes li balhèc importància.
KARAMAZOV-III-Web	Qu'aurie estat plan dificil explicar eth perqué: dilhèu simplaments pr'amor que, aclapat per tot er escandal e er orror damb era luta damb sa pair per aguesta hemna, ja non podie imaginar-se arren mès terrible ne perilhós, aumens en aguest moment.
KARAMAZOV-III-Web	Simplaments, que non se credie çò d'aqueth nòvi que, de pic, auie gessut deth nonarren, dempús de cinc ans despareishut e encara mens se credie que venguesse a campar de ressabuda.
KARAMAZOV-III-Web	En realitat, en aguesta prumèra carta der "oficiau" que l'auie mostrat a Mitenka se parlaue deth retorn deth nau rivau vagaments: qu'ère ua carta plan confusa, plan grandiloquenta e plia de sentimentalisme.
KARAMAZOV-III-Web	Mos cau senhalar que Grushenka l'auie amagat es darrères linhes, a on se parlaue damb màger precision deth retorn.
KARAMAZOV-III-Web	Ath delà, Mitenka rebrembarie mès tard qu'alavetz l'auie semblat veir un cèrt mensprètz espontanèu e capinaut pera missiva de Siberia en ròstre dera joena.
KARAMAZOV-III-Web	Dempús Grushenka ja non l'auie dit arren de posteriors tractes damb eth nau rivau.
KARAMAZOV-III-Web	Atau, de man en man, Dmitri se'n desbrembèc complètaments der oficiau.
KARAMAZOV-III-Web	Solet pensaue que, venguesse çò que venguesse e acabèsse coma acabèsse aguest ahèr, era tustarrada definitiua damb Fiódor Pávlovich ère imminenta, ère massa pròcha, e li calie èster resolvuda abantes qu'arren.
KARAMAZOV-III-Web	Damb era amna en suspens demoraue era decision de Grushenka e encara se pensaue que tot arribarie ara imprevista, coma per inspiracion.
KARAMAZOV-III-Web	Còp sec era li diderie: "Cuelh-me, que sò tua entà tostemp", e causa acabada.
KARAMAZOV-III-Web	En aguest madeish instant, eth la cuelherie e se la harie a vier enquiath fin deth mon.
KARAMAZOV-III-Web	Ò!, òc, se la harie a seguir en aguest madeish moment çò de mès luenh possible, se non enquiath fin deth mon, òc entà bèth lòc enes confinhs de Russia, a on se maridarie damb era e s'installarie d'amagat, entà qu'arrés sabesse arren d'eri, ne aciu, ne aquiu, ne en cap aute lòc.
KARAMAZOV-III-Web	Alavetz, ò!, alavets començarie ua vida completaments naua!
KARAMAZOV-III-Web	Soniaue contunha e freneticaments damb aguesta auta vida, renauida e "vertuosa" ("qu'ei indispensable, indispensable que sigue vertuosa").
KARAMAZOV-III-Web	Que desiraue eth reneishement e eth renauiment.
KARAMAZOV-III-Web	Eth remolin infame que s'auie demorat aganchat per volentat pròpia, l'ère massa estofant, eth, coma molti en aguesti casi, fidaue sustot en un cambi d'aires: se non siguesse aguesta gent, se non siguessen aguestes es circonstàncies, se podessa partir d'aguest maudit lòc…tot que se renauirie, tot que serie coma nau!
KARAMAZOV-III-Web	Aquerò credie e per aquerò se consumie.
KARAMAZOV-III-Web	Mès entad açò li calie arribar era prumèra solucion, era solucion erosa der ahèr.
KARAMAZOV-III-Web	Que i podie auer tanben ua auta solucion, s'imaginaue tanben un aute resultat, un de terrible.
KARAMAZOV-III-Web	Còp sec era li ditz: "Vè-te'n, m'è decidit per Fiódor Pávlovich e me vau a maridar damb eth, non è besonh de tu", alavetz…alavetz…
KARAMAZOV-III-Web	Mitia, ça que la, non sabie qué se passarie alavetz, enquiath darrèr moment non se'n sabec, aquerò que mos ac cau arreconéisher.
KARAMAZOV-III-Web	Non auie ues intencions definides, non shamaue de hèr cap crim.
KARAMAZOV-III-Web	Solet estaue ara demora, espiaue e patie, mès totun açò, se premanie solet entara prumèra des possibles solucions deth sòn destin, era solucion erosa.
KARAMAZOV-III-Web	Mès aciu que començaue un torment plan desparièr, se presentaue ua circonstància complètaments naua e accessòria, encara que madeish de fatau e insolubla.
KARAMAZOV-III-Web	En cas qu'era li didesse: "Sò tua, hè-me a vier damb tu".
KARAMAZOV-III-Web	Com se la podie hèr a vier?
KARAMAZOV-III-Web	A on èren es mejans, es sòs?
KARAMAZOV-III-Web	Tàd aguestes madeishes dates se l'agotèren toti es ingrèssi provients des petites remeses de Fiódor Pávlovich, qu'enquia alavetz, en cors de tanti ans, jamès se l'auien interromput.
KARAMAZOV-III-Web	Grushenka, plan que òc, auie sòs, mès Mitia en aguest terren s'amuishèc de pic plan capinaut: que se la volie hèr a vier d'aquiu e començar ua naua vida damb es sòns pròpis mejans, non damb es mejans d'era; ne tansevolhe podie imaginar-se en tot acceptar es sòns sòs e, sonque de pensar-i, patie enquia experimentar un hàstic atròç.
KARAMAZOV-III-Web	Que non me vau a esténer aciu sus aqueth hèt, non ac vau a analisar, sonque hèsqui que senhalar qu'aguesta ère era disposicion dera sua amna en aguest moment.
KARAMAZOV-III-Web	Tot aquerò que podie èster costat indirècta o inconscientaments peth patiment secret dera sua consciéncia per çò d'auer- se apropiat furtiuaments es sòs de Katerina Ivanovna: "Dauant d'ua que sò un brigand e dauant era auta tanben demorarè de seguit coma un brigand, pensaue alavetz, coma arreconeisherie mès tard; ath delà, se Grushenka se'n sap, que non volerà a un tau brigand".
KARAMAZOV-III-Web	Donques, d'a on trèir es mejans, d'a on trèir es fatidics sòs?
KARAMAZOV-III-Web	Autaments, tot serie perdut, arren se poirie amiar a tèrme "e tot per manca de sòs, quin malastre!
KARAMAZOV-III-Web	M'auançarè as hèts: eth cas ei que dilhèu sabesse d'a on trèir es sòs e dilhèu sabesse a on se sauvauen.
KARAMAZOV-III-Web	Per ara que non balharè mès detalhs, pr'amor que mès tard s'esclarirà tot, mès òc que voi explicar, encara que sigue de manèra pòc clara, en qué consistie eth principau malur de Mitia; entà hèr-se a vier aguesti recursi, qu'èren en bèth lòc, entà auer eth dret d'agarrar-les, ère de besonh entornar-li es tres mil robles a Katerina Ivanovna: autaments, "sonque sò un raflaire, un brigand e non voi començar ua naua vida en tot èster un brigand", auie determinat; atau, donc, decidic botar eth mon de pautes en cèu s'ère de besonh, entà entornar-li es tres mil robles a Katerina Ivanovna costèsse çò que costèsse e abantes qu'arren.
KARAMAZOV-III-Web	Eth procés definitiu d'aguesta decision s'auie produsit, entà didè'c atau, enes passades ores dera sua vida, precisaments dès eth darrèr encontre damb Aliosha, dus dies abantes, tath vrespe, en camin, dempús de qué Grushenka ofensèsse a Katerina Ivanovna, quan Mitia, en enténer eth raconde d'Aliosha, auie arreconeishut qu'ère un brigand e l'auie encomanat que l'ac didesse a Katerina Ivanovna, "s'aquerò li servie minimaments de consolacion".
KARAMAZOV-III-Web	Alavetz, aguesta madeisha net, dempús de dider-se adiu deth sòn frair, artenhec a pensar, ena sua frenesia, qu'ère preferible "aucir e panar a quauqu'un, pr'amor de pagar eth deute damb Katia".
KARAMAZOV-III-Web	Que non ac tieria!"
KARAMAZOV-III-Web	Atau, en tot carrinclar-li es dents, pontificaue Mitia e, efectiuaments, a viatges podie imaginar-se qu'acabarie damb un holador en cervèth.
KARAMAZOV-III-Web	Mès, de moment, lutaue…
KARAMAZOV-III-Web	Encara que sone estranh, que poirie semblar que, un còp cuelhuda aguesta decision, non auie cap auta opcion que desesperar-se, pr'amor que, d'a on poirie trèir, de ressabuda, un praubetonh coma eth, tant de sòs?
KARAMAZOV-III-Web	Totun aquerò, enquiath darrèr moment auec era esperança d'arténher es tres mil, de qué li vierien de bèth lòc, encara que siguesse deth cèu.
KARAMAZOV-III-Web	Justaments aquerò les pòt arribar ad aqueri que, coma Dmitri Fiódorovich, pendent tota era sua vida solet an sabut despéner e degalhar en vaganaut es sòs eretadi, mès que non n'a ne idia de se com guanhar-les-se.
KARAMAZOV-III-Web	Dus dies dempús d'auer-se dit adiu d'Aliosha, en sòn cervèth que s'auie format eth mès fantastic des revolums, e totes es sues idies èren embolhades.
KARAMAZOV-III-Web	D'aguesta sòrta, escometèc ua empresa çò de mès asenada.
KARAMAZOV-III-Web	Òc, qu'ei possible que just en situacions atau ad aguesta classa de gent es empreses mès impòssibles e fantasioses les semblen es mès realizables.
KARAMAZOV-III-Web	Decidic vier a tier-li ua visita ath mercadèr Samsonov, eth protector de Grushenka, proposar-li un "plan" e trèir-li de pic era soma de besonh entath mentat "plan"; der aspècte comerciau deth sòn projècte que non n'auie cap de dobte, solet dobtaue de se com se cuelherie Samsonov aquera pensada se, ath delà, calaue es còrnes en quauquarren mès qu'en aspècte comerciau.
KARAMAZOV-III-Web	Encara que Mitia coneishie de uelh ath mercadèr, non auien estat presentadi e non auie parlat jamès damb eth.
KARAMAZOV-III-Web	Mès, per bèra rason, qu'ère convençut, e ja dempús un temps, de qué aguest vielh depravat que se trapaue ja enes darrères, dilhèu non s'opausarie ara a que Grushenka amièsse ua vida aunorada e se maridèsse damb un "òme digne de confidança".
KARAMAZOV-III-Web	Que non solet non s'i opausarie, senon qu'eth madeish ac desiraue e, tanlèu arribèsse era escadença, se predarie a collaborar.
KARAMAZOV-III-Web	En tot basar-se en cèrti rumors o en bèra paraula de Grushenka, tanben se pensaue que, dilhèu, eth vielh preferisse entada era a Fiódor Pávlovich.
KARAMAZOV-III-Web	Qu'ei possible qu'entà fòrça des liegeires dera nòsta istòria era perspectiua de compdar damb ua tau ajuda e era intencion de cuélher ara sua nòvia, entà didè'c atau, des braci deth sòn protector les posque semblar massa ordinari e mancat d'escrupuls per part de Dmitri Fiódorovich.
KARAMAZOV-III-Web	Jo sonque posqui hèr a veir qu'entà Mitia eth passat de Grushenka auie demorat definitiuaments ath darrèr.
KARAMAZOV-III-Web	Qu'auie campat aguest passat damb infinita pietat e auie decidit, alugat pera passion, qu'en madeish moment que Grushenka li didesse que l'estimaue e qu'ère prèsta a maridar-se damb eth, sorgirie ua Grushenka totafèt naua e, damb era, un nau Dmitri Fiódorovich, sense vicis de cap sòrta, solet damb vertuts: se perdonarien er un ar aute e començarien tanben ua vida naua.
KARAMAZOV-III-Web	Per çò de Kuzma Samsonov, formaue partida d'agueth passat prealable, ja despareishut, e lo consideraue un òme fatidic ena vida de Grushenka, que, totun, era jamès auie estimat e que, sustot, tanben "auie demorat en darrèr", s'auie acabat, atau, donc, que ja non compdaue entad arren.
KARAMAZOV-III-Web	Ath delà, Mitia ne tansevolhe podie considerar-lo un òme, pr'amor qu'ena ciutat toti se'n sabien que non ère qu'ua roïna malauta qu'auie ua relacion pairau, entà didè'c atau, damb Grushenka, ua relacion basada en uns fondaments plan desparièrs as deth passat, e que hège fòrça temps qu'ère atau, lèu un an.
KARAMAZOV-III-Web	En quinsevolh cas, qu'auie en tot aquerò fòrça ingenuitat per part de Mitia, que, a maugrat de toti es sòns vicis, ère ua persona plan ingenua.
KARAMAZOV-III-Web	Ath londeman dera sua convèrsa damb Aliosha, dempús tota ua net sense clucar un uelh, Mitia se presentèc en çò de Samsonov tàs nau deth maitin e se hec anonciar.
KARAMAZOV-III-Web	Qu'ère ua casa vielha, tenebrosa, plan espaciosa, de dus solèrs, damb estances annèxes e un pabalhon.
KARAMAZOV-III-Web	Er embaish ère abitat pes dus hilhs maridadi de Samsonov e es sues familhes, era sua anciana fraia e ua hilha celibatària.
KARAMAZOV-III-Web	En pabalhon i èren installadi es sòns dus vailets, un d'eri damb familha nombrosa.
KARAMAZOV-III-Web	Autant es hilhs de Samsonov qu'es vailets viuien ajustadi en aguestes estances, tant qu'eth solèr superior dera casa l'ocupaue en exclusivitat eth vielh e non permetie qu'arrés se demorèsse aquiu, ne tansevolhe era sua hilha, que lo suenhaue, e qu'a determinades ores, e cada viatge que la cridaue, li calie pujar ath mès córrer a maugrat dera sua dispnèa cronica.
KARAMAZOV-III-Web	Aguest "solèr superior" constaue d'un gran nombre de sales granes e solemnes, moblades ar estil des ancians mercadèrs, damb hilères longues e engüegiues de massissi fautulhs e cagires d'acajó adorsades enes parets, damb aranhes de cristau emboishades, damb ombrius miralhs entre es hièstres.
KARAMAZOV-III-Web	Totes aguestes sales èren uedes e desabitades, pr'amor qu'eth vielh malaut s'acorneraue en ua petita cramba, un dormitòri petit e desseparat a on lo mestraue ua vielha sirventa, que se caperaue es peus damb un mocador, e un "gojatòt" que se passaue es ores calat en ua mala dera anticramba.
KARAMAZOV-III-Web	Per tòrt des sues cames holades eth vielh lèu non podie caminar e solet de quan en quan se lheuaue deth sòn fautulh de cuer e, damb era vielha agarrant-lo deth braç, hège un parelh de torns pera cramba.
KARAMAZOV-III-Web	Enquia e tot damb aguesta vielha se mostraue sevèr e foreno.
KARAMAZOV-III-Web	Quan l'anoncièren era arribada deth "capitan", de seguit manèc que lo hessen enlà.
KARAMAZOV-III-Web	Mès Mitia que persutèc e se hec anonciar un aute còp.
KARAMAZOV-III-Web	Kuzma Kuzmich interroguèc ath gojatòt ath hons: quina mina tie?, non estarà embriac?, non vierà a formar un rambalh?
KARAMAZOV-III-Web	E era responsa siguec: "qu'està seren, mès que non se'n vò anar".
KARAMAZOV-III-Web	Eth vielh tornèc a manar que lo hessen enlà.
KARAMAZOV-III-Web	Alavetz Mitia, qu'ac auie previst e auie cuelhut, per s'un cas, papèr e creion, escriuec damb letra clara en un tròç de papèr: "Per un ahèr plan pressant qu'afècte fòrça a Agrafiona Aleksandrovna", e l'ac envièc ath vielh.
KARAMAZOV-III-Web	Dempús de pensar-s'ac un moment, eth vielh li didec ath gojat qu'amièsse ath visitaire ena sala e ara vielha la manèc entà baish damb era orde de qué eth sòn hilh mendre venguesse tà naut ara prèssa.
KARAMAZOV-III-Web	Eth hilh mendre, un òme d'uns dotze vershki e d'ua fòrça extraordinària, que s'arrasaue era cara e vestie ara alemana (eth pròpi Samsonov amiaue caftan e barba), se presentèc de seguit, sense badar boca.
KARAMAZOV-III-Web	Toti tremolauen dauant deth pair.
KARAMAZOV-III-Web	Aguest auie cridat ath joen non per pòur deth capitan, pr'amor qu'ère un òme que non s'acovardaue facilaments, senon per s'un cas, compdar damb un testimòni.
KARAMAZOV-III-Web	Acompanhat deth sòn hilh, que l'amiaue deth braç, e deth gojat, campèc fin finau ena sala.
KARAMAZOV-III-Web	Mos cau supausar qu'auie un curiosèr plan gran.
KARAMAZOV-III-Web	Era sala que se demoraue Mitia qu'ère ua pèça enòrma e ombriua, qu'aumplie era amna d'angoisha, damb dues hilères de hièstres e un correder, damb es parets en tot imitar ath marme e tres enòrmes aranhes damb emboish.
KARAMAZOV-III-Web	Mitia ère seigut en ua cagira petita ath cant dera pòrta d'entrada e demoraue eth sòn destin damb nerviosa impaciéncia.
KARAMAZOV-III-Web	Qu'anaue avientaments vestit, era levita cordada, eth chapèu redon ena man e gants neres, exactaments parièr coma auie vengut en monastèri tres dies abantes a veir ath starets, en companhia de Fiódor Pávlovich e es sòns frairs.
KARAMAZOV-III-Web	Eth vielh lo demorèc de pès, sevèr e damb mina d'importància, e Mitia podec sénter que, tant que s'apressaue, l'examinaue de naut en baish.
KARAMAZOV-III-Web	Tanben li cridèc era atencion era cara de Kuzma Kuzmich, excessiauaments holada enes darrèri tempsi: es pòts inferiors, ja celhs d'abitud, ara que semblauen ua sòrta de còca que penjaue.
KARAMAZOV-III-Web	Grèu e en silenci s'inclinèc dauant deth visitaire, li senhalèc un fautulh ath costat deth divan e doçaments, en tot emparar-se en braç deth sòn hilh e panteishant de dolor, cuelhec sèti en divan dauant de Mitia; aguest, en veir eth dolorós esfòrç, non i estèc a empenaïr-se e se sentec leugèraments avergonhat pera sua insignificànça en aqueri moments dauant ua persona tant importanta qu'auie shordat.
KARAMAZOV-III-Web	Mitia s'estrementic, que li manquèc pòc entà botar-se de pès, mès contunhèc seigut.
KARAMAZOV-III-Web	Dempús comencèc a parlar naut, rapid, nerviós, gesticulant, damb evidenta excitacion.
KARAMAZOV-III-Web	Se notaue qu'ère un òme qu'auie arribat entath limit, qu'ère esbauçat e cercaue ua darrèra gessuda; se hège mèuca, qu'ère prèst entà lançar-se ena aigua en un virament de uelhs.
KARAMAZOV-III-Web	Probablaments eth vielh Samsonov ac auie comprenut de seguit, encara qu'eth sòn ròstre se sauvaue immudable e hered coma ua estatua.
KARAMAZOV-III-Web	Eth plan aunorable Kuzma Kuzmich probablaments qu'a entenut a parlar mès d'un viage des mies divergéncies damb eth mèn pair, Fiódor Pávlovich Karamazov, qu'a espoliat eth mèn eretatge dempús qu'era mia mair…coma tota era ciutat s'alugue en parlar d'açò…pr'amor qu'aciu toti parlen de çò que non les cau…
KARAMAZOV-III-Web	E, ath delà, que vo n'auetz podut saber per Grushenka…perdon, per Agrafiona Aleksandrovna…que tant respècti e venèri…
KARAMAZOV-III-Web	Atau comencèc Mitia, estramuncant dès era prumèra paraula.
KARAMAZOV-III-Web	Mès que non vam a reprodusir aciu eth sòn discurs paraula per paraula, senon que balharam solet un resumit.
KARAMAZOV-III-Web	Er ahèr consistie que tres mesi abantes auie consultat de bon voler (didec "de bon voler" e non "exprèssaments") a un avocat deth caplòc, "solide que Kuzman Kuzmich a auut eth plaser de conéisher ad agues famós avocat, Pavel Pávlovich Korneplodov…
KARAMAZOV-III-Web	De front espaciós, talent lèu d'estadista…eth tanben que vos coneish a vos…didec meravilhes de vos…", e aciu que s'endrabèc un aute còp.
KARAMAZOV-III-Web	Mès aguestes interrupcions que non l'arturauen, de seguit les superaue e contunhaue.
KARAMAZOV-III-Web	Aguest Korneplodov l'auie dit, en interrogar-lo peth menut e examinar es documents que li podec amuishar (Mitia parlèc damb pòca claretat e especiau precipitacion d'aqueri documents), qu'ère possible anar per justícia per çò deth bordalat de Chermashnia, pr'amor que de hèt l'auie de pertànher ada eth, per eretatge mairau, e d'aguesta sòrta deishar desconcertat ad aguest vielh brigand…"pr'amor que non totes es pòrtes son barrades e era justícia coneish pro ben toti es henerecles".
KARAMAZOV-III-Web	Atau que jo, didie Mitia, deishè aguest ahèr pr'amor que non enteni de leis, mès en arribar aciu me demorè de pèira damb ua demana contra jo (aciu Mitia se tornèc a embolhar e de nau passèc còp sec entà ua auta causa): atau que, didec, se vos voléssetz, plan aunorable Kuzma Kuzmich, aquerir es mèns drets contra aguest monstre, en tot balhar-me'n a jo solet tres mil…en cap cas gesseríetz damnatjat, vos ac juri peth mèn aunor, ath contrari, que vo'n podetz hèr a vier sies o sèt mil en sòrta d'aguesti tres…
KARAMAZOV-III-Web	Mès çò de mès important ei que tot demore apraiat "aué madeish".
KARAMAZOV-III-Web	Que pòt èster dauant de notari, se vos semble…o coma vos volgatz…
KARAMAZOV-III-Web	En ua soleta paraula, que sò prèst a tot, vos autrejarè toti es documents que m'exigigatz, signarè çò que calgue…e aguest papèr lo formalizaríem de seguit, se podesse èster, aguest madeish maitin…
KARAMAZOV-III-Web	Vos que m'autrejaríetz aguesti tres mil…a despart de vos, qui a tanti sòs ena ciutat…e atau me sauvaríetz de…en ua paraula, sauvaríetz eth mèn praube cap damb ua accion nòbla, ua accion plan nòbla, se poirie díder…pr'amor que declari es mèns nòbles sentiments per ua cèrta persona que vos coneishetz pro ben e que per era susvelhatz coma un pair.
KARAMAZOV-III-Web	De ua auta manèra que non auria vengut, se non siguesse coma un pair.
KARAMAZOV-III-Web	E, se voletz, aciu qu'auem tustarrat tres fronts, pr'amor qu'eth destin ei quauquarren terrible, Kuzma Kuzmich.
KARAMAZOV-III-Web	Realisme, Kuzma Kuzmich, realisme!
KARAMAZOV-III-Web	E, pr'amor que vos hège temps que deueríetz èster excludit, demoren dus fronts, dilheù non m'aja exprimit damb assopliment, mès que non sò un òme de letres.
KARAMAZOV-III-Web	Atau, donc, un front ei eth mèn e er aute eth d'aguest monstre.
KARAMAZOV-III-Web	Alistatz, alavetz, eth monstre o jo.
KARAMAZOV-III-Web	Ara que depen de vos, tres destins e dues opcions…
KARAMAZOV-III-Web	Desencusatz, que m'è hèt un embolh, mès vos me comprenetz…
KARAMAZOV-III-Web	Enes vòsti venerables uelhs veigui que m'auetz comprenut…
KARAMAZOV-III-Web	Se non m'auetz comprenut, aué madeish me lanci ena aigua, "atau ei"!
KARAMAZOV-III-Web	Mitia concludic eth sòn asenat discurs damb aguest "atau ei!"
KARAMAZOV-III-Web	Ena sua darrèra frasa auec era sobta e desesperada sensacion de qué auie hèt mèuca e, mès que mès, de qué non auie dit que pegaries.
KARAMAZOV-III-Web	Peth camin que semblaue ua bona idia, mès guaires pegaries!
KARAMAZOV-III-Web	Tant que parlaue, eth vielh non s'auie botjat e non auie deishat de campar-lo damb ua expression glaciau ena guardada.
KARAMAZOV-III-Web	Lo hec a demorar ua estona e ara fin Kuzma Kuzmich didec en ton decidit e devastador:
KARAMAZOV-III-Web	Mitia notèc que li tremolauen es cames.
KARAMAZOV-III-Web	E qué hèsqui ara jo, Kuzma Kuzmich?, gasulhèc esblancossit, damb un arridolet.
KARAMAZOV-III-Web	Que sò perdut, sabetz?
KARAMAZOV-III-Web	Desencusatz, senhor…
KARAMAZOV-III-Web	S'estrementic.
KARAMAZOV-III-Web	Guardatz, aguesti negòcis que non mos convien, didec tot doç eth vielh, anar per justícia, avocats, qu'ei ua autentica carga!
KARAMAZOV-III-Web	Mès, se voletz, que i a ua persona, vos podetz dirigir ada era…
KARAMAZOV-III-Web	Diu mèn!
KARAMAZOV-III-Web	Se qui ei?…
KARAMAZOV-III-Web	M'entornatz era vida, Kuzma Kuzmich, gasulhèc Mitia.
KARAMAZOV-III-Web	Non ei d'aciu, ne tanpoc s'està ena ciutat, qu'ei un campanhard que comèrce damb era husta, lo criden Liagavy.
KARAMAZOV-III-Web	Pòrte ja un an damb tractes damb Fiódor Pávlovich per tòrt d'aguest petit bòsc sòn de Chermashnia, dilhèu auetz entenut a díder que tien diferéncies sus eth prètz.
KARAMAZOV-III-Web	Precisaments ara a tornat e s'està en çò deth pòpe Ilinski, tà ues dotze verstas dera pòsta de Volovia, en bordalat d'Ilinskoie.
KARAMAZOV-III-Web	M'a escrit per aguest negòci, ei a díder, a prepaus deth petit bòsc, en tot demanar-me conselh.
KARAMAZOV-III-Web	Eth madeish Fiódor Pávlovich que vò anar a veder-lo.
KARAMAZOV-III-Web	Se vos vos auançatz a Fiódor Pávlovich e li prepausèssetz a Liagavy çò de madeish qu'a jo, dilhèu eth…
KARAMAZOV-III-Web	Qu'ei ua idia geniau!, l'interrompec Mitia afogat.
KARAMAZOV-III-Web	Plan, dirèctaments ada eth!
KARAMAZOV-III-Web	Qu'ei en tot regatejar, li demanen un prètz massa naut, e alavetz l'amuishes un document de propietat, hu, hu!, hu!.
KARAMAZOV-III-Web	Mitia, còp sec, s'estarnèc en ua arridalhada braca e seca, tant inesperada qu'autanplan a Samsonov li tremolèc eth cap.
KARAMAZOV-III-Web	Sabi pas se com vos ac posqui arregraïr, Kuzma Kuzmich.
KARAMAZOV-III-Web	A Mitia li borie eth sang.
KARAMAZOV-III-Web	Que non s'ac vau.
KARAMAZOV-III-Web	Plan, donc, a veir ath pòpe!
KARAMAZOV-III-Web	Que non m'ac auetz d'arregraïr.
KARAMAZOV-III-Web	Me'n vau ara madeish.
KARAMAZOV-III-Web	Qu'è abusat dera vòsta santat.
KARAMAZOV-III-Web	Plan, plan.
KARAMAZOV-III-Web	Mitia siguec a mand de sarrar-li es mans ath vielh, mès ua shagata maligna campèc fugaçaments ena sua guardada.
KARAMAZOV-III-Web	Mitia desseparèc era man, encara qu'ath madeish temps se repoteguèc era sua maufidança.
KARAMAZOV-III-Web	Per era!
KARAMAZOV-III-Web	Qu'ei per era, Kuzman Kuzmich!
KARAMAZOV-III-Web	Comprenetz vos que tot ei per era, bramèc de pic, damb ua votz que ressonèc per tota era sala, hec ua reveréncia, se virèc bruscaments e damb es madeishi passi rapids e longui d'abantes s'endralhèc entara pòrta sense virar-se.
KARAMAZOV-III-Web	Tremolaue d'emocion.
KARAMAZOV-III-Web	E, s'un comerçant coma aguest ancian (un ancian plan nòble, e quina preséncia!
KARAMAZOV-III-Web	Ara a córrer.
KARAMAZOV-III-Web	O ei qu'eth vielh s'a trufat de jo"?
KARAMAZOV-III-Web	Aquerò didie Mitia de camin entà casa e, plan, non podie imaginar-se ua auta causa, ei a díder, o se tractaue d'un conselh senat (d'un òme de negòcis coma eth), de bèth un que coneish er ahèr, que coneishie ath tau Lagavy (quin cognòm tan estranh!).
KARAMAZOV-III-Web	Ai, aguest darrèr pensament ère solet certan.
KARAMAZOV-III-Web	Mès tard, fòrça temps dempús, quan ja s'auie passat tota era catatròfa, eth pròpi Samsonov arreconeishec en tot arrir-se'n que s'auie divertit a esquia deth "capitan".
KARAMAZOV-III-Web	Qu'ère un òme maishant, hered e maliciós, e damb antipaties malautisses, ath delà.
KARAMAZOV-III-Web	Sabi pas se qué siguec exactaments çò que possèc ath vielh, se siguec era afogadura evidenta deth capitan, era estupida conviccion d'aguest "mau traucada e degalhaire" de qué Samsonov podie deishar-se embolhar en un "plan" qu'ère ua enòrma asenada, o era sua gelosia per Grushenka, qu'en sòn nòm aqueth "pòcvau" auie vengut a demanar-li sòs damb parièra bestiesa…mès eth cas ei que, tant qu'auie ath dauant a Mitia, que sentie es cames baubes e sorrisclaue absurdaments qu'ère perdut, en aguest moment eth vielh lo campèc damb ua ràbia infinita e cerquèc era manèra de burlar-se d'eth.
KARAMAZOV-III-Web	Un còp Mitia auec gessut, Kuzma Kuzmich, era sang dera cara perduda pera ira, se dirigic entath sòn hilh e li manèc que prenessen mesures entà que d'aué endauant non tornèsse a veir eth peu de parièr desarrapat e entà que non se le permetesse era entrada; autaments…
KARAMAZOV-III-Web	Non venguec de prononciar era sua menaça, mès autanplan eth sòn hilh, que soent lo vedie furiós, se metec a tremolar de pòur.
KARAMAZOV-III-Web	Ua ora mès tard, eth vielh encara ère arraulit de ràbia.
KARAMAZOV-III-Web	En escurir, emmalautic e manèc a cercar ath "galen".
KARAMAZOV-III-Web	Atau, donc, li calie "galaupar", mès que non auie ne un kopek entàs shivaus, ben, auie dus grivny, mès arren mès, era soleta causa que li restaue de tanti ans de benèster!
KARAMAZOV-III-Web	Ena casa auie un vielh relòtge d'argent, parat de fòrça temps a.
KARAMAZOV-III-Web	Lo cuelhec e lo portèc entà un relotgèr judiu qu'auie ua botiga en mercat.
KARAMAZOV-III-Web	Li balhèc sies robles.
KARAMAZOV-III-Web	En casa completèc era quantitat en tot arremassar coma prèstatge tres robles des casalèrs, que les ac balhèren damb plaser a maugrat de qué èren es sòns darrèrs sòs, enquia aguest punt l'estimauen.
KARAMAZOV-III-Web	En sòn estat d'entosiasme, Mitia les desnishèc de seguit qu'eth sòn destin s'anaue decidint e les condèc, plan qu'ara prèssa, lèu tot eth "plan" que venguie d'expausar a Samsonov, dempús, era decision de Samsonov, es sues futures esperances e çò d'aute.
KARAMAZOV-III-Web	Ja abantes les auie fidat as casalèrs fòrça des sòns secrets: qu'ei per aquerò que lo guardauen coma a un des sòns e non coma a un senhor capinaut.
KARAMAZOV-III-Web	En auer arremassat d'aguesta sòrta nau robles, manèc a cercar shivaus de pòsta entà vier en Volovia.
KARAMAZOV-III-Web	Senhali aguest hèt per auança, dempús demorarà clar entà qué ac hèsqui.
KARAMAZOV-III-Web	En gésser ath galaup entara pòsta de Volovia, Mitia, encara que s'alegraue damb era presentida de qué fin finau acabarien "toti aguesti ahèrs" e les balharie ua solucion, tremolaue de pòur: qué se passarie damb Grushenka ena sua abséncia?
KARAMAZOV-III-Web	E se precisaments se decidisse a vier a veir a Fiódor Pávlovich aguest madeish dia?
KARAMAZOV-III-Web	Per aquerò se n'auie anat sens dider-l'ac e auie demanat as casalèrs que ne peth mau de morir revelèssen a on s'auie botat se quauquarrés preguntaue per eth.
KARAMAZOV-III-Web	Prumèr, patic un retard en cuélher un camin vesiau a compdar dera pòsta de Valovia.
KARAMAZOV-III-Web	Per aguest camin s'i estaue dètz-e-ueit verstas, pas dotze.
KARAMAZOV-III-Web	Segon, non trapèc en casa ath pòpe Ilinski, pr'amor que s'auie apressat un moment en un bordalat vesin.
KARAMAZOV-III-Web	Tant que lo cercaue aquiu, e en tot auer vengut en aguest bordalat damb es madeishi shivaus, ja agotadi, barrèc lèu era net.
KARAMAZOV-III-Web	Eth pòpe, un òme de mina timida e afectuosa, de seguit l'expliquèc qu'eth tau Liagavy, qu'ara prumeria s'auie ostatjat en çò de sòn, s'estaue ara en Sujoi Posiolok e hège jadilha ena isba deth garda deth bòsc, pr'amor que tanben aquiu comerciaue damb husta.
KARAMAZOV-III-Web	Dauant es persutantes demanes de Mitia entà que l'amièsse a veir a Liagavy ath mès córrer, pr'amor de qué "d'aguesta manèra, entà didè'c atau, sauvar-lo", eth pòpe venguec d'accedir, a maugrat de qué ara prumeria auie dobtat, donques que semble que li costaue curiosèr acompanhar-lo enquia Sujoi Posiolok; mès, malerosaments, li conselhèc d'anar-i "a pè", perque que solet serie ua versta "e un shinhau mès".
KARAMAZOV-III-Web	Mitia, plan, accedic e se botèc a caminar a longues camalhardades, per çò qu'eth praube pòpe lèu li calec córrer darrèr sò.
KARAMAZOV-III-Web	Qu'ère un omenet encara joen e plan prudent.
KARAMAZOV-III-Web	De seguit Mitia comencèc a parlar-li des sòs plans damb vivacitat e nerviosisme e a demanar-li conselh respècte a Liagavy, e atau siguec tot eth camin.
KARAMAZOV-III-Web	Eth pòpe l'escotaue damb atencion, mès lo conselhèc pòc.
KARAMAZOV-III-Web	As demanes de Mitia responie damb escapatòries: "sabi pas, ui, sabi pas, com vò que me'n sàpia", e causes atau.
KARAMAZOV-III-Web	Quan Mitia comencèc a parlar des sues discrepàncies damb sa pair a compde der eretatge, eth pòpe enquia e tot s'espauric, pr'amor qu'era sua relacion damb Fiódor Pávlovich ère de cèrta dependéncia.
KARAMAZOV-III-Web	Ça que la, li preguntèc estonat se per qué cridaue Liagavy a Gorstkin, aguest campanhard que se dedicaue ath comèrç, e l'aclarèc de bon compde a Mitia que, encara qu'en realitat ère Liagavy, tanpòc n'ère deth tot, pr'amor que s'ofensaue fòrça damb aguest nòm e lo calie cridar tu per tu Gorstkin "se non, non i aurà arren a hèr, ne tansevolhe vos escotarà", concludic eth pòpe.
KARAMAZOV-III-Web	Mitia s'estonèc un shinhau e de seguit expliquèc que Samsonov l'auie cridat damb aguest nòm.
KARAMAZOV-III-Web	Fiódorovich çò que venguie de sospechar: s'eth madeish Samsonov l'auie amiat ad aguest òme, e l'auie dit que se cridaue Liagavy, non ac harie, pera causa que siguesse, entà burlar-se'n?
KARAMAZOV-III-Web	E non vedie arren d'estranh en aquerò?
KARAMAZOV-III-Web	Mès Mitia que non auie temps entà entretier-se en "aguesti detalhs".
KARAMAZOV-III-Web	Caminaue lèu-lèu e solet en arribar en Sujoi Posiolok aubirèc qu'auien recorrut non ua versta ne versta e mieja, senon seguraments tres; aquerò l'embestièc, mès se tenguec.
KARAMAZOV-III-Web	Entrèren ena isba.
KARAMAZOV-III-Web	Eth garda deth bòsc, coneishut deth pòpe, n'ocupaue era mitat; ena auta mitat, ena estança principau, desseparada peth vestibul, s'i auie installat Gorstkin.
KARAMAZOV-III-Web	Entrèren ena estança principau e aluguèren ua candèla de seu.
KARAMAZOV-III-Web	Era isba qu'ère plan ben escauhada.
KARAMAZOV-III-Web	En ua taula de pin auie un samovar amortat, ua plata damb tasses, ua botelha ueda de ròm, un shtof de vodka sense acabar e ues rèstes de pan de chòina.
KARAMAZOV-III-Web	Eth forastèr ère ajaçat sus eth banc, damb era ròba d'abric revlincada jos eth cap a manèra de coishinèra, e roncaue prigondaments.
KARAMAZOV-III-Web	Mitia se demorèc perplèx.
KARAMAZOV-III-Web	Mitia s'apressèc e sagèc de desvelhar a Gorstkin, ac hec damb fòrça, mès eth dormeire que non reagie.
KARAMAZOV-III-Web	E, de pic, damb ua impaciéncia terribla, li comencèc a estirassar es braci, es cames, a secodir-li eth cap e a sajar d'incorporar-lo entà hèr-lo a seir en banc.
KARAMAZOV-III-Web	Totun aquerò, dempús de grani esfòrci solet artenhec que comencèsse a rondinar e a maudíder damb fòrça, encara que prononciant damb pòca claretat.
KARAMAZOV-III-Web	A estat tot eth dia en tot béuer, comentèc eth garda.
KARAMAZOV-III-Web	Diu mèn!, sorrisclèc Mitia, se vo'n sabéssetz çò d'important qu'ei entà jo!
KARAMAZOV-III-Web	Que serie mielhor demorar enquia deman, persutèc eth pòpe.
KARAMAZOV-III-Web	Enquia deman?
KARAMAZOV-III-Web	Per amor de Diu, aquerò qu'ei impossible!
KARAMAZOV-III-Web	E ena sua desesperacion siguec a mand de lançar-se un aute còp a desvelhar ar embriac, mès qu'ac deishèc de cornèr en compréner era inutilitat de sòns esfòrci.
KARAMAZOV-III-Web	Eth pòpe caraue, eth garda, miei esclipsat, auie ua mina ombriua.
KARAMAZOV-III-Web	Quines tragèdies tan terribles còste ena gent eth realisme, didec completaments desesperat.
KARAMAZOV-III-Web	Era sudor li baishaue pes possi.
KARAMAZOV-III-Web	En tot profitar era escadença, eth pòpe l'expausèc plan rasonablaments que, a maugrat qu'artenhesse a desvelhar ar embriac, aguest non serie en condicions de tier ua convèrsa, tan begut, "e, en tot tractar-se d'un ahèr tant important, que serie mielhor qu'ac deishèsse entà deman…" Mitia dauric es braci, desesperat, e accedic.
KARAMAZOV-III-Web	Me demorarè aciu damb ua candèla, batiushka, entà profitar era mendre oportunitat.
KARAMAZOV-III-Web	Tan lèu se desvelhe, jo començarè damb çò de mèn…
KARAMAZOV-III-Web	Karamazov.
KARAMAZOV-III-Web	Sonque que damb vos, batiushka, non sai se qué hèr, a on vos ajaçaratz?
KARAMAZOV-III-Web	Non, non, jo que me'n vau tà casa.
KARAMAZOV-III-Web	Ena sua ègua (senhalèc ath garda).
KARAMAZOV-III-Web	Qu'ajatz bona capitada.
KARAMAZOV-III-Web	Atau ac heren.
KARAMAZOV-III-Web	Eth pòpe partic ena ègua content d'auer-se'n desliurat ara fin, mès que seguie remint damb eth cap e balhant-li torns pr'amor de se non serie mielhor auançar-se e informar ath londeman d'aguest curiós ahèr ath sòn protector Fiódor Pávlovich, "autaments, se'n pòt saber en quinsevolh moment, embestiar-se e retirar- me eth sòn favor".
KARAMAZOV-III-Web	Eth garda, en tot rascar-se, s'endralhèc en silenci entara auta part dera isba e Mitia se seiguec en banc, prèst a profitar quinsevolh oportunitat, coma auie dit.
KARAMAZOV-III-Web	Ua prigonda angoisha entornejaue era sua amna coma ua broma espessa.
KARAMAZOV-III-Web	Ua angoisha prigonda, terribla!
KARAMAZOV-III-Web	Per mès que pensèsse, non artenhie arribar en cap de conclusion.
KARAMAZOV-III-Web	Era candèla se consomie, un grilh cantaue, ena cramba escauhada se hège impossible alendar.
KARAMAZOV-III-Web	Còp sec s'imaginèc un uart, era entrada deth darrèr d'aguest uart, era pòrta dera casa de sa pair que se daurís misteriosaments e Grushenka qu'èntre ath córrer per aguesta pòrta…
KARAMAZOV-III-Web	Se lheuèc en un bot deth banc.
KARAMAZOV-III-Web	Quin malastre!, sorrisclèc, e en tot sarrar es dents, s'apressèc maquinauments ath dorment e se botèc a campar-li era cara.
KARAMAZOV-III-Web	Qu'ère un campanhard prim, encara joen, de cara pro alongada, retortilhs castanhi e ua barbeta roienca, longa e fina; vestie camisa de percala e gistet nere, qu'ena sua pòcha pistaue era cadieta d'un relòtge d'argent.
KARAMAZOV-III-Web	Mitia contemplaue aguesta fesomia damb un òdi terrible, e per bèth motiu l'ère especiauments odiós qu'auesse eth peu retortilhat.
KARAMAZOV-III-Web	Mès çò de mès insuportablaments ofensiu qu'ère èster aquiu, damb eth sòn problèma urgent, dempús d'auer sacrificat tant, d'auer deishat tantes causes, complètaments agotat, e veir se com aguest parasit "que d'eth depen ara tot eth mèn futur ronque coma s'arren, coma se venguesse de un aute planeta".
KARAMAZOV-III-Web	Ai, ironia deth destin!, cridèc Mitia e, còp sec, en tot pèrder totauments eth cap, se calèc de nauèth a desvelhar ath campanhard.
KARAMAZOV-III-Web	Ac hège dam fúria, l'estirassaue, l'empossaue, autanplan lo tustèc, mès ath cap de cinc menutes sense auer artenhut arren, desesperat e impotent tornèc entath banc e se seiguec.
KARAMAZOV-III-Web	Quina estupiditat!
KARAMAZOV-III-Web	Quina estupiditat!, sorrisclaue.
KARAMAZOV-III-Web	E…quin desaunor!, ahigec de pic sense saber eth perqué.
KARAMAZOV-III-Web	Li comencèc a hèr fòrça mau eth cap.
KARAMAZOV-III-Web	Me calerie deishà'c?
KARAMAZOV-III-Web	Anar-me'n?, se pensèc.
KARAMAZOV-III-Web	Arren d'aquerò, me demorarè enquia deman.
KARAMAZOV-III-Web	Que m'è demorat de bon voler, de bon voler!
KARAMAZOV-III-Web	Entà qué è vengut fin finau?
KARAMAZOV-III-Web	Ath delà, que non è mejans entà partir, a veir se com me'n vau ara d'aciu, ai, quina asenada!
KARAMAZOV-III-Web	Eth cap, totun, li hège cada viatge mès mau.
KARAMAZOV-III-Web	Qu'ère seigut quiet e non se n'encuedèc que s'anaue esclipsant e que se demoraue adormit, atau, seigut.
KARAMAZOV-III-Web	Que se deuec demorar esclipsat dues ores o mès.
KARAMAZOV-III-Web	Se desvelhèc per tòrt de'un mau fòrt de cap, tant insuportable que volie cridar.
KARAMAZOV-III-Web	A tot darrèr aubirèc qu'ena cramba cauda auie fòrça vabor e que podie morir.
KARAMAZOV-III-Web	Eth campanhard embriac contunhaue ajaçat e roncant; era candèla s'auie honut e ère a mand d'amortar-se.
KARAMAZOV-III-Web	Mitia comencèc a cridar e, trantalhant, trauessèc eth vestibul e entrèc ena cramba deth garda.
KARAMAZOV-III-Web	Aguest se desvelhèc de seguit en sénter qu'ena auta cramba i auie vabor e, encara que reagic, s'ac cuelhec damb tanta indiferéncia que Mitia se sentec ofensat.
KARAMAZOV-III-Web	Dauriren era pòrta de land en land, dauriren es hièstres, eth canon dera humeneja, Mitia estirassèc dès eth vestibul ua herrada damb aigua, prumèr se banhèc eth cap e dempús, en trapar un liròt, lo chaupèc damb aigua e l'ac apliquèc a Liagavy en cap.
KARAMAZOV-III-Web	Eth garda, ça que la, se cuelhie çò que se passaue lèu damb mensprètz e, dempús de daurir es hièstres, didec laconicaments: "Qu'ei ben", e se calèc en lhet, en tot deishar-li a Mitia un fanau de hèr alugat.
KARAMAZOV-III-Web	Mitia s'encuedèc der embriac estabordit ua mieja ora, en tot banhar-li era tèsta, auie eth fèrm prepaus de non dormir en tota era net, mès, agotat, se seiguec un moment entà recuperar er alend e cluquèc es uelhs en un instant; ara seguida s'estirèc en banc sense encuedar-se'n e dormic coma un soc.
KARAMAZOV-III-Web	Se desvelhèc plan tard, qu'èren apuprètz es nau deth maitin.
KARAMAZOV-III-Web	Eth solei ludie damb fòrça enes dues hièstres dera isba.
KARAMAZOV-III-Web	Eth campanhard de peu retortilhat deth vrespe ère dejà seigut en banc e vestit damb eth sòn poddiovka.
KARAMAZOV-III-Web	Auie ath sòn dauant un nau samovar e un nau shtof de vodka.
KARAMAZOV-III-Web	Ja s'auie acabat eth deth dia anterior e eth nau qu'ère ja a mieges.
KARAMAZOV-III-Web	Mitia se lheuèc e en un virament de uelhs se n'encuedèc de qué eth maudit campanhard ère un aute còp embriac.
KARAMAZOV-III-Web	Lo campèc un moment damb es uelhs en blanc.
KARAMAZOV-III-Web	Eth campanhard lo guardaue en silenci e damb dolenteria, damb ua cèrta cauma ofensiua, autanplan damb vantaria e mensprètz, sivans li semblèc a Mitia.
KARAMAZOV-III-Web	Aguest que se decidic a parlar.
KARAMAZOV-III-Web	Permetetz-me, veiratz…jo…probablaments ja vo n'auetz sabut peth garda dera isba: sò eth tinent Dmitri Karamazov, eth hilh deth vielh Karamazov, que damb eth ètz en convencion per çò d'aguest petit bòsc…
KARAMAZOV-III-Web	Mentisses!, didec de suspresa er òme, damb fermetat e tranquillitat.
KARAMAZOV-III-Web	Com que mentisqui?
KARAMAZOV-III-Web	Non coneishetz a Fiódor Pávlovich?
KARAMAZOV-III-Web	Eth petit bòsc, que vos ètz en tot negociar eth prètz deth petit bòsc, desvelhatz- vos, remetetz-vos.
KARAMAZOV-III-Web	Eth pair Pavel Ilinski m'a companhat enquia aciu…
KARAMAZOV-III-Web	Vos escriuèretz a Samsonov e eth m'a manat a tier-vos ua visita…
KARAMAZOV-III-Web	Mitia panteishaue.
KARAMAZOV-III-Web	M-mentisses!, tornèc a díder Liagavy.
KARAMAZOV-III-Web	A Mitia se li gelèren es pès.
KARAMAZOV-III-Web	Ajatz pietat, que non ei cap de trufaria!
KARAMAZOV-III-Web	Dilhèu ei per çò der alcoòl.
KARAMAZOV-III-Web	Autaments…autaments jo…non compreni arren!
KARAMAZOV-III-Web	Qu'ès eth tintaire!
KARAMAZOV-III-Web	Eth campanhard s'amorassaue era barba.
KARAMAZOV-III-Web	Non, tu qu'acceptères eth trabalh e as vengut a èster un brigand.
KARAMAZOV-III-Web	Qu'ès un brigand!
KARAMAZOV-III-Web	Vos asseguri que vos enganhatz.
KARAMAZOV-III-Web	Mitia se retortilhaue es mans desesperat.
KARAMAZOV-III-Web	Eth campanhard contunhaue en tot amorassar-se era barba e de pic cluquèc es uelhs damb dolenteria.
KARAMAZOV-III-Web	Qu'ès un brigand!
KARAMAZOV-III-Web	Aquerò ac entenes?
KARAMAZOV-III-Web	Mitia, cogitós, hec un pas entà darrèr, e de pic siguec coma se "quauquarren me tumèsse eth front", coma eth madeish diderie mès tard.
KARAMAZOV-III-Web	En un virament de uelhs auec ua sòrta d'illuminacion, "ua lutz s'aluguèc e ac comprení tot".
KARAMAZOV-III-Web	Se demorèc estalabordit, incapable de compréner se com eth, un òme intelligent a tot darrèr, auie podut cométer ua estupiditat d'aguesta mida, calar-se en ua aventura parièra e alongar-la lèu ua jornada sancera, ocupar-se d'aguest Liagavy, umitejar-li era tèsta…"Plan, qu'ei embriac coma ua bota, e contunharà en tot béuer de contunh ua setmana mès, qué posqui demorar?
KARAMAZOV-III-Web	E se Samsonov m'a manat aciu de bon voler?
KARAMAZOV-III-Web	E se era…?
KARAMAZOV-III-Web	Eth campanhard lo guardaue e arrie.
KARAMAZOV-III-Web	En ua auta situacion, qu'ei probable que Mitia l'auesse aucit, encolerit, ad aguest estupid, mès ara que se sentie fèble coma un mainatge.
KARAMAZOV-III-Web	S'apressèc tot doç ath banc, cuelhec eth sòn abric, se lo botèc en silenci e gessec.
KARAMAZOV-III-Web	Que non trapèc ath garda ena auta cramba, non i auie arrés.
KARAMAZOV-III-Web	Treiguec dera pòcha cinquata kopeks en monedes e les deishèc sus era taula, pera estança, era candèla e es anuègi.
KARAMAZOV-III-Web	En gésser dera isba vedec qu'ath sòn entorn solet auie bòsc, arren mès.
KARAMAZOV-III-Web	Caminèc trantalhant sense rebrembar ne tansevolhe era direccion que li calie cuélher dès era isba, s'entara dreta o entara quèrra.
KARAMAZOV-III-Web	Era net anteriora, en vier damb eth pòpe, non s'auie fixat en camin.
KARAMAZOV-III-Web	Que non auie ena sua amna eth mendre desir de resvenjar-se d'arrés, ne tansevolhe de Samsonov.
KARAMAZOV-III-Web	Caminaue per un estret caminòu deth bòsc sense pensar en arren, descaminat, damb "era sua idia perduda", sense preocupar-se en absolut de entà a on anaue.
KARAMAZOV-III-Web	Un mainatge que l'auesse gessut ath pas, que l'aurie podut hèr quèir, autant ère era sua feblesa de còs e amna.
KARAMAZOV-III-Web	Damb gran esfòrç, totun, artenhec a gésser deth bòsc, apareisheren camps segadi, nudi, en un espaci immens.
KARAMAZOV-III-Web	Guaira mòrt ar entorn!
KARAMAZOV-III-Web	Lo sauvèren un viatjaires: un menaire amiaue a un vielh mercadèr per un camin vesiau.
KARAMAZOV-III-Web	Quan vengueren ena sua nautada Mitia les preguntèc peth camin e se passèc qu'eri tanben anauen entà Volovia.
KARAMAZOV-III-Web	Arribèren tàs tres.
KARAMAZOV-III-Web	Ena pòsta de Volovia Mitia demanèc ara prèssa shivaus entara ciutat e se n'encuedèc de què ère mort de hame.
KARAMAZOV-III-Web	Tant qu'aganchauen es shivaus li heren uns ueus.
KARAMAZOV-III-Web	Se les mingèc en un virament de uelhs, tanben se mingèc ua grana lesca de pan, un tròç de sausissa que trapèc, e se beuec tres copetes de vodka.
KARAMAZOV-III-Web	En auer-se remetut, s'encoratgèc e era sua amna tornèc a desvelhar-se.
KARAMAZOV-III-Web	Volaue peth camin, pressaue ath menaire e, de pic, endonvièc un nau plan ja ""indiscutible" entà arténher, ja aguest madeish dia, abantes d'escurir "es maudidi sòs"- "Pensar que per tòrt de tres mil insignificanti robles se pòt esbauçar eth destin d'un òme!, sorrisclèc damb mensprètz.
KARAMAZOV-III-Web	Aué madeish qu'ac apraiarè!".
KARAMAZOV-III-Web	E se non auesse estat perque non podie arrestar-se de pensar en Grushenka e de pensar se l'auie podut arribar quauquarren, dilhèu s'auesse alegrat.
KARAMAZOV-III-Web	Mès eth rebrembe d'era se calaue ena sua amna cada menuta coma un guinhauet afilat.
KARAMAZOV-III-Web	A tot darrèr arribèren e corrèc entara casa de Grushenka.
KARAMAZOV-III-Web	Aguesta ère, precisaments, era visita de Mitia que Grushenka auie parlat a Rakitin damb tanta pòur.
KARAMAZOV-III-Web	Qu'ère en tot demorar era arribada dera sua "estafeta", encantada de qué Mitia non auesse vengut ne aqueth dia ne er anterior; qu'auie era esperança de qué, mejançant Diu, non campèsse per aquiu abantes qu'era partisse, mès alavetz se presentèc de ressabuda.
KARAMAZOV-III-Web	Çò d'aute que ja ac sabem: entà desliurar-se d'eth, lo convencèc rapidaments de qué l'acompanhèsse en çò de Kuzma Samsonov, coma s'auesse besonh de vier aquiu entà "compdar sòs", e un còp que Mitia l'auesse acompanhat l'arrinquèc era promesa, en dider-se adiu en lumedar de Kuzma, que vierie a cercar-la dempús des onze entà acompanhar-la de nauèth en çò de sòn.
KARAMAZOV-III-Web	Mitia tanben se demorèc satisfèt damb aguesta decision: "S'ei en çò de Kuzma, vò díder que non vierà a veir a Fiódor Pávlovich…s'ei que non mentisque", ahigec ara seguida.
KARAMAZOV-III-Web	Mès, a còp de uelh, semblaue que non mentie.
KARAMAZOV-III-Web	Dada era natura dera sua gelosia, tan lèu se desseparaue dera hemna estimada ja s'imaginaue Diu se'n sap quini orrors sus çò que harie, e pensaue en com "l'enganhaue", mès en vier ath córrer ath sòn costat, esmoigut, ablatigat e irremissiblaments convençut de qué era estimada se les auie engenhat entà enganhar-lo, damb era prumèra lucada ath sòn ròstre, ath ròstre alègre e doç d'aquera hemna, eth sòn esperit resuscitaue e de pic despareishie tota sospecha e damb fòrça vergonha se repotegaue pera sua gelosia.
KARAMAZOV-III-Web	Dempús d'acompanhar a Grushenka, partic ath mès córrer entà casa.
KARAMAZOV-III-Web	Qu'auie encara fòrça causes entà hèr!
KARAMAZOV-III-Web	Mès, aumens, se sentie solatjat.
KARAMAZOV-III-Web	Atau, donc, qu'encara non auie arribat en çò de sòn e ja era gelosia li sarraue de nauèth eth sòn inquiet còr.
KARAMAZOV-III-Web	Gelosia!
KARAMAZOV-III-Web	Mès Otelo non comencèc a amagar-se, a espiar, e a èster ara demora, eth que se'n fidaue.
KARAMAZOV-III-Web	Ath contrari, li calec provocar-lo, suggerir- li, excitar-lo damb un gran esfòrç pr'amor de qué se n'encuedèsse dera traïson.
KARAMAZOV-III-Web	Es autentics gelosi que non son atau.
KARAMAZOV-III-Web	Non ei possible imaginar ne tansevolhe tot eth desaunor e era decadéncia morau qu'ei capable de transigir eth gelós sens eth mendre remòrs de consciéncia.
KARAMAZOV-III-Web	E non ei que siguen amnes vulgares e lordes.
KARAMAZOV-III-Web	Ath contrari, qu'ei possible amagar-se dejós es taules, subornar a gent infame e avedar-se ara pejor immondícia deth pistar e der espiar en tot tier un bon còr, en tot sénter un amor blos, plen d'abnegacion.
KARAMAZOV-III-Web	Otelo que non podie de cap manèra resignar-se ara traïson (non ère incapable de perdonar, senon de resignar-se ), a maugrat de qué era sua amna ère tranquilla e blossa coma era amna d'un mainatge.
KARAMAZOV-III-Web	Que non se passe çò de madeish damb un autentic gelós: ei de mau hèr imaginar-se qué pòt resignar-se e avedar-se e qué pòt perdonar un gelós!
KARAMAZOV-III-Web	Es gelosi que son mès prèsti a perdonar qu'es auti òmes, e aquerò ac saben totes es hemnes.
KARAMAZOV-III-Web	Un gelós pòt e ei capable de perdonar (dempús d'ua terribla scèna, plan que òc) mès rapidaments, per exemple, ua traïson que practicaments a estat provada, uns abraci e uns punets qu'a campat damb es sòns pròpis uelhs, a condicion de qué ath madeish temps se posque convéncer de bèra manèra de qué aquerò s'a passat "per darrèr viatge" e de qué, d'ara endauant, eth sòn rivau va a desaparéisher, se'n va enquias confunhs deth mon, o de qué eth madeish se hè a vier era sua aimada en quinsevolh lòc a on ja non se traparà damb aguest terrible adversari.
KARAMAZOV-III-Web	Plan que òc, era reconciliacion a penes durarà ua ora, pr'amor que, a maugrat qu'er adversari age despareishut reauments, ath londeman eth gelós se n'endonviarà un de nau e començarà a auer gelosia d'aguest nau rivau.
KARAMAZOV-III-Web	Quauquarrés poirie demanar-se se qué i pòt auer en un amor qu'ath sòn dauant li cau èster tostemp a l'agach, qué pòt valer tant d'un amor entà que li calgue susvelhar-lo d'aguesta sòrta.
KARAMAZOV-III-Web	Mès aquerò que jamès ac comprenerà un autentic gelós, encara qu'entre eri de vertat s'i trapen persones de gran còr.
KARAMAZOV-III-Web	Qu'ei admirable qu'aguestes madeishes persones de gran còr, quan s'estàn en bèth crambalhon en tot pistar e espiar, a maugrat que ne son pliaments conscienti, "damb eth sòn gran còr", dera vergonha que s'an arrossegat, aumens en aguest moment, tant que s'estan en aguest crambalhon, non tien remòrs de consciéncia.
KARAMAZOV-III-Web	Ena preséncia de Grushenka, era gelosia de Mitia despareishie e per un instant se convertie en ua persona fidable e nòble, autanplan se menspredaue pes maus sentiments.
KARAMAZOV-III-Web	Mès aquerò solet volie díder qu'en sòn amor per aguesta hemna s'embarraue quauquarren mès naut de çò qu'eth s'imaginaue, que non ère solet passion, non ère solet "era sinuositat en còs" que l'auie parlat a Aliosha.
KARAMAZOV-III-Web	Totun, quan Grushenka despareishie, Mitia començaue automaticaments a sospechar d'era totes es baisheses e perfidies dera traïson.
KARAMAZOV-III-Web	E sens remòrs de consciéncia.
KARAMAZOV-III-Web	Atau, donc, era gelosia tornaue a borir en eth.
KARAMAZOV-III-Web	En quinsevolh cas, li calie hèr lèu.
KARAMAZOV-III-Web	Çò de prumèr ère arténher quauquarren de sòs, encara que siguesse pòc, en tot balhar ua escorjada.
KARAMAZOV-III-Web	Es nau robles deth dia anterior lèu s'auien consumit en viatge e qu'ei de saber que sense sòs non ei possible hèr un pas entà nunlòc.
KARAMAZOV-III-Web	Mès ja ena telega, tant que s'endonviaue eth sòn nau plan, tanben auie pensat a qui podie balhar era escorjada.
KARAMAZOV-III-Web	Hège temps qu'auie coneishut ena tauèrna Ciutat Capitau a un joen foncionari e aquiu se n'auie sabut qu'ad aguest foncionari, celibatari e damb sòs, l'apassionauen es armes, crompaue pistòles, revolvèrs, dagues, les penjaue pes parets dera sua casa, les amuishaue as coneishudi, se vantaue en tot explicar coma un mèstre eth mecanisme deth revolvèr, com cargar-lo, com tirar, eca.
KARAMAZOV-III-Web	Sense pensar-s'ac guaire, Mitia l'anèc a quèrrer e li prepausèc que cuelhesse coma gatge es pistòles a cambi de dètz robles.
KARAMAZOV-III-Web	Encantat, eth foncionari sagèc de convencer-lo entà que les ac venesse, mès Mitia que non accedic e eth joen l'autregèc es dètz robles en tot assegurar-li que non li crubarie interèssi.
KARAMAZOV-III-Web	Se dideren adiu coma amics.
KARAMAZOV-III-Web	Mitia s'endralhèc de pic entath pati deth darrèr dera casa de Fiódor Pávlovich, ena glorieta, entà cridar çò de mès lèu possible a Smerdiakov.
KARAMAZOV-III-Web	Atau, donc, se tornèc a passar que, a penes tres o quate ores abantes de cèrt incident, que ne parlarè mès tard, Mitia non auie ne un solet kopek e auie empenhat per dètz robles era sua propietat mès estimada, e de ressabuda, tres ores mès tard, que n'auie milèrs enes sues mans…
KARAMAZOV-III-Web	Mès que m'auanci.
KARAMAZOV-III-Web	En çò de Maria Kondratievna (era vesia de Fiódor Pávlovich) lo demoraue ua notícia que l'estonèc e l'alterèc per manèra, era malautia de Smerdiakov.
KARAMAZOV-III-Web	Escotèc era istòria dera sua queiguda en sosterranh, dempús era der atac deth mau dera tèrra, era venguda deth mètge, era inquietud de Fiódor Pávlovich; damb curiosèr se'n sabec qu'eth sòn frair Ivan Fiódorovich auie gessut aguest madeish maitin entà Moscòu.
KARAMAZOV-III-Web	Qué se passarà ara?
KARAMAZOV-III-Web	Qui vigilarà?
KARAMAZOV-III-Web	Qui me tierà informat?".
KARAMAZOV-III-Web	Comencèc a demanar damb vam as hemnes se non auien notat quauquarren eth dia anterior.
KARAMAZOV-III-Web	Eres que compreneren plan ben çò que sajaue de desnishar e lo convencèren: que non auie vengut arrés, Ivan Fiódorovich auie hèt jadilha aquiu, "tot ère en perfècte orde".
KARAMAZOV-III-Web	Mitia se demorèc cogitós.
KARAMAZOV-III-Web	Sens cap de dobte, tanben aquera net li tocaue èster ara demora, mès, a on?
KARAMAZOV-III-Web	Aciu o ath cant dera casa de Samsonov?
KARAMAZOV-III-Web	Decidic qu'aciu e aquiu, segontes eth sòn critèri, mès mentretant, mentretant…
KARAMAZOV-III-Web	Eth cas ei que li calie méter en marcha eth sòn "plan" mès nauèth, aguest nau e segur, endonviat ena telega e qu'era sua execucion ja non ère possible ajornar.
KARAMAZOV-III-Web	Mitia decidic dedicar-li ua ora: "En ua ora ac aurè resolvut tot, me n'aurè sabut de tot e alavetz…alavetz vierè prumer en çò de Samsonov, verificarè s'ei aquiu Grushenka, e dempús tornarè aciu, enquias onze, dempús un aute còp en çò de Samsonov a cercar-la entà acompanhar-la a tornar en casa".
KARAMAZOV-III-Web	Aquerò siguec çò que decidic.
KARAMAZOV-III-Web	Correc entara sua casa, se lauèc, se pientèc, s'espolsetèc era ròba, se vestic e gessec entara casa dera senhora Jojlakova.
KARAMAZOV-III-Web	Ai!, aquiu qu'ère eth sòn "plan".
KARAMAZOV-III-Web	Auie decidit demanar-li en prèst tres mil robles ad aguesta dauna.
KARAMAZOV-III-Web	E, sustot, de ressabuda, s'auie apoderat d'eth era insolita certitud de qué non les ac remirie.
KARAMAZOV-III-Web	Dilhèu estone que, en èster-ne tan segur, non auesse acodit abantes ada era, que formaue partida deth sòn pròpi cèrcle, entà didè'c atau, en sòrta de vier a veir a Samsonov, un òme de ua auta classa, que damb eth lèu non sabie se com parlar.
KARAMAZOV-III-Web	Aguesta dauna l'auie auut en òdi dès era prumeria simplaments per èster eth nòvi de Katerina Ivanovna, quan era, per bèra rason, çò que volie ère que Katerina Ivanovna lo deishèsse e se maridèsse damb eth "simpatic Ivan Fiódorovich, educat coma un cavalièr, qu'auie tan bones manères".
KARAMAZOV-III-Web	Qu'auie en òdi es manères de Mitia.
KARAMAZOV-III-Web	Aguest que se solie burlar d'era, e en ua escadença didec qu'ère tan "viua e esdegada coma ignoranta".
KARAMAZOV-III-Web	E vaquí qu'aguest madeish maitin, ena telega, s'auie vist illuminat per ua ludenta idia.
KARAMAZOV-III-Web	Aguestes senhores mau elevades de classa nauta, quan les shaute quauquarren, non s'estan d'arren se pòden tier era sua.
KARAMAZOV-III-Web	E, ath delà, ei rica" rasonaue.
KARAMAZOV-III-Web	Per çò deth "plan" pròpiaments dit, qu'ère eth madeish qu'er anterior, ei a díder, se tractaue d'aufrir-li es sòns drets sus Chermashnia, mès ja non damb finalitat comerciau tau qu'a Samsonov, ja non en tot temptar ara dauna damb era possibilitat d'arremassar eth doble des tres mil robles, uns sies o sèt mil robles, senon simplaments coma ua valuosa penhora peth deute.
KARAMAZOV-III-Web	Tant que s'agençaue aguesta naua idia, Mitia venguec en extasi, quauquarren que tostemp l'arribaue quan començaue bèra causa, en totes es sues decisions sobtes.
KARAMAZOV-III-Web	S'autrejaue damb passion en cada idia naua.
KARAMAZOV-III-Web	Totun aquerò, quan botèc es pès en pòrge dera casa dera senhora Jojlanova, de pic sentec ena espatla un caudheired de terror: solet en ua segonda comprenec pliaments, e damb claretat matematica, qu'aquerò òc qu'ère era sua darrèra esperança, que ja non li demoraue arren mès se non li gessie ben, "s'un cas, guinhauetejar e panar a man armada a quauquarrés per tres mil robles, mès arren mès…" Qu'èren es sèt e mieja quan hec sonar era campana.
KARAMAZOV-III-Web	Ara prumeria semblèc qu'es causes anauen plan ben: sonque anonciar-se, lo receberen damb grana rapiditat.
KARAMAZOV-III-Web	Óc, óc, que vos demoraua!
KARAMAZOV-III-Web	Non podia imaginar-me que me venguéssetz a veir, que seràtz cossent damb jo, e, totun, vos demoraua, vos estonaretz deth mèn instint, Dmitri Fiódorovich, mès aguest maitin èra convençuda de qué vieríetz aué.
KARAMAZOV-III-Web	Plan que òc, ei susprenent, senhora (didec Mitia tant que cuelhie sèti damb ua cèrta malestrugança), mès…qu'è vengut per un ahèr extrèmaments important…important entre es importants, entà jo, voi díder, senhora, solet entà jo, qu'ei que sò pressat…
KARAMAZOV-III-Web	Me'n sai qu'ei per un ahèr plan important, Dmitri Fiódorovich, e aciu ja non se tracte de cap presentida ne d'ua retrograda inclinason as miracles (auetz entenut çò deth starets Zosima?
KARAMAZOV-III-Web	Eth realisme dera vida reau, senhora, aquerò ei çò qu'ei.
KARAMAZOV-III-Web	Dempús, tot aquerò dempús!
KARAMAZOV-III-Web	Vos que demanatz ua quantitat, auetz besonh de tres mil, mès jo que vos balharè mès, infinitaments mès, vos sauvarè, Dmitri Fiódorovich, mès que m'auetz d'aubedir!
KARAMAZOV-III-Web	Mitia tornèc a sautar deth sòn sèti.
KARAMAZOV-III-Web	Senhora, com podetz èster tan brava!, sorrisclèc damb extraordinària emocion.
KARAMAZOV-III-Web	Que m'auetz sauvat, Diu mèn.
KARAMAZOV-III-Web	Auetz sauvat a un òme d'ua mòrt violenta, senhora, d'un tir de pistòla…
KARAMAZOV-III-Web	Eth mèn etèrn arregraïment…
KARAMAZOV-III-Web	Vos balharè infinitaments mès, infinitaments mès de tres mil robles!, cridaue era senhora Jojlikova en tot campar damb un arridolet radiant er entosiasme de Mitia.
KARAMAZOV-III-Web	Infinitaments?
KARAMAZOV-III-Web	Que non me cau tant.
KARAMAZOV-III-Web	Qu'è besonh solet d'aguesti tres mil robles fatidics entà jo e, dera mia part, è vengut a balhar-vos eth gatge d'aguesta quantitat damb ua gratitud infinita e vos prepausi un plan que…
KARAMAZOV-III-Web	Que ja auetz dit e hèt pro, Dmitri Fiódorovich, l'interrompec era senhora Jojlakova damb era educada selemnitat d'ua benfaitritz.
KARAMAZOV-III-Web	Qu'è prometut sauvar-vos e ac harè.
KARAMAZOV-III-Web	Vos sauvarè madeish qu'a Belmesov.
KARAMAZOV-III-Web	Qué ne pensatz des mines d'aur, Dmitri Fiódorovich?
KARAMAZOV-III-Web	Des mines d'aur, senhora?
KARAMAZOV-III-Web	Jamès è pensat en eres.
KARAMAZOV-III-Web	Totun jo ac è hèt per vos.
KARAMAZOV-III-Web	Que i è pensat e fòrça.
KARAMAZOV-III-Web	Hè un mes que vos vau observant damb aguesta fin.
KARAMAZOV-III-Web	Cent viatges vos è campat quan vos vedia passar e me didia: aquiu que i é, era persona energica que se n'a besonh enes mines.
KARAMAZOV-III-Web	Autanplan è estudiat era vòsta manèra de caminar e me decidí: aguest òme que traparà fòrça mines.
KARAMAZOV-III-Web	Pera manèra de caminar, senhora?
KARAMAZOV-III-Web	Mitia arric.
KARAMAZOV-III-Web	Òc, plan, pera forma de caminar, dilhèu remitz que se posque conéisher eth caractèr pera forma de caminar, Dmitri Fiódorovich?
KARAMAZOV-III-Web	Es sciéncies naturaus ac confirmen.
KARAMAZOV-III-Web	Ò, ara que sò realista, Dmitri Fiódorovich.
KARAMAZOV-III-Web	Dempús aué, après tota aguesta istòria en monastèri qu'autant m'indispausèc, sò ua complèta realista e me voi lançar entara activitat practica.
KARAMAZOV-III-Web	Que sò guarida.
KARAMAZOV-III-Web	Pro!, coma didec Turguenev.
KARAMAZOV-III-Web	Mès, senhora, es tres mil que damb tanta generositat auetz prometut deishar-me…
KARAMAZOV-III-Web	Que non s'escaparàn, Dmitri Fiódorovich, l'interrompec còp sec Jojlakova, aguesti tres mil que les auetz de totes manères ena pòcha, e non tres mil, senon tres milions, Dmitri Fiódorovich, e çò de mès lèu possible!
KARAMAZOV-III-Web	Vos explicarè era idia: vos desnisharatz ues mines, artenheratz milions, entornaratz e vos convertiratz en un òme d'accion, e tanben a nosati mos botaratz en marcha, en tot orientar-mos de cap ath ben.
KARAMAZOV-III-Web	O dilhèu mos ac cau deishar tot entàs judius?.
KARAMAZOV-III-Web	Lheuaratz edificis e fondaratz tota sòrta d'empreses.
KARAMAZOV-III-Web	Ajudaratz as praubi e aguesti vos benediràn.
KARAMAZOV-III-Web	Qu'èm en sègle deth camin de hèr, Dmitri Fiódorovich.
KARAMAZOV-III-Web	Vos que seratz famós e imprescindible entath Ministèri de Finances, qu'ara a tants de besonhs.
KARAMAZOV-III-Web	Era queiguda deth nòste roble non me dèishe dormir, Dmitri Fiódorovich, aguesta facieta mia qu'a penes se coneish…
KARAMAZOV-III-Web	Senhora, se vos platz!, tornèc a interròmper Dmitri Fiódorovich damb ua presentida enquimeranta, qu'ei plan, plan possible que seguisca eth vòste conselh, eth vòste sabent conselh, senhora, e m'endralha de cap a…ad aguestes mines…e vierè un aute còp a parlar damb vos sus aquerò…autanplan fòrça viatges…mès ara es tres mil robles que damb tanta generositat…
KARAMAZOV-III-Web	Ai, que me treirien der embolh, e se siguesse possible aué…ei a díder, guardatz, ara que non è temps, ne ua soleta ora…
KARAMAZOV-III-Web	Pro, Dmitri Fiódorovich, qu'ei pro!, l'interromprec damb fermetat era senhora Jojlakova.
KARAMAZOV-III-Web	Era pregunta ei: anaratz o non entàs mines?
KARAMAZOV-III-Web	Auetz cuelhut ja ua decision?
KARAMAZOV-III-Web	Responetz matematicaments.
KARAMAZOV-III-Web	Que i anarè, senhora, dempús…
KARAMAZOV-III-Web	Qu'anarè a on volgatz, senhora, mès ara…
KARAMAZOV-III-Web	Demoratz!, sorrisclèc era senhora Jojlakova, se metec de pès en un bot, se n'anèc de cap a un esplendid escritòri damb innombrables calaishons e comencèc a daurir er un darrèr er aute en tot cercar quauquarren ara prèssa.
KARAMAZOV-III-Web	Ò!, qu'ei coma un pacte entre cavalièrs!
KARAMAZOV-III-Web	Aciu que i é!, cridèc exultanta era senhora Jojlakova en tot dirigir-se a Mitia.
KARAMAZOV-III-Web	Aquerò ei çò que cercaua!
KARAMAZOV-III-Web	Qu'ei de Kiev, Dmitri Fiódorovich, didec damb veneracion, des reliquies de Santa Barbara, martir.
KARAMAZOV-III-Web	Permetetz-me que vo'lo plaça en còth e atau benedir-vos entara vòsta naua vida e es vòstes naues hètes.
KARAMAZOV-III-Web	E, plan que òc, li botèc era imatge en còth e l'ac comencèc a apraiar.
KARAMAZOV-III-Web	Confús, Mitia s'inclinèc un shinhau entà dauant e l'ajudèc, se placèc era imatge en piech, en tot passar-la entre era corbata e eth cothèr dera camisa.
KARAMAZOV-III-Web	Senhora, que sò esmoigut…ne tansevolhe sai se com arregraïr-vos, que son tanti sentiments, mès…se vo'n sabéssetz çò de valuós qu'ei eth temps ara…
KARAMAZOV-III-Web	Aguesta quantitat que demori dera vòsta generositat…
KARAMAZOV-III-Web	Ai, senhora, s'auéssetz era bondat, se siguéssetz tan generosa damb jo, sorrisclèc Mitia inspirat, permetetz-me que vos cohèssa…que, ben, vos que ja vo'n sabetz…vo'n sabetz qu'estimi a cèrta creatura…
KARAMAZOV-III-Web	È enganhat a Katia…a Katerina Ivanovna, voi díder.
KARAMAZOV-III-Web	Deishatz-ac tot, Dmitri Fiódorovich!, lo talhèc era senhora Jojlakova damb ton decidit.
KARAMAZOV-III-Web	Deishatz-ac tot, mès que mès as hemnes.
KARAMAZOV-III-Web	Eth vòste objectiu ara que son es mines, e non auetz cap de besonh d'amiar hemnes aquiu.
KARAMAZOV-III-Web	Dempús quan entornetz damb sòs e glòria, traparatz ara companha deth vòste còr entre era nauta societat.
KARAMAZOV-III-Web	Serà ua joena modèrna, damb coneishements, sens prejudicis.
KARAMAZOV-III-Web	Precisaments entà alavetz, qu'auratz madurat era qüestion qu'ara comence dera hemna e apareisherà ua hemna naua…
KARAMAZOV-III-Web	Senhora, que non se tracte d'aquerò, non…imploraue Dmitri Fiódorovich.
KARAMAZOV-III-Web	Òc, Dmitri Fiódorovich, justament ei açò çò que vos auetz de besonh, çò que desiratz sense sabè'c.
KARAMAZOV-III-Web	Jo que non sò dehòra, plan que non, dera actuau qüestion dera hemna, Dmitri Fiódorovich.
KARAMAZOV-III-Web	Eth progrès dera hemna e autanplan eth papèr politic dera hemna en un futur pròche, aguesti que son es mèns ideaus.
KARAMAZOV-III-Web	Jo tanben è ua hilha, Dmitri Fiódorovich, aguesta auta facieta mia tanpòc se coneish a penes.
KARAMAZOV-III-Web	Qu'è escrit sus aquerò ar escrivan Shchedrin.
KARAMAZOV-III-Web	Aguest escrivan m'a ensenhat tant, tantes causes m'a ensenhat deth destin dera hemna qu'est an passat l'enviè ua carta anonima damb dues linhes: "Vos envii ua abraçada e un punet, estimat escrivan, pera hemna modèrna, contunhatz atau".
KARAMAZOV-III-Web	E signè: "Ua mair".
KARAMAZOV-III-Web	Que siguí a mand de signar "ua mair contemporanèa", mès dobtè e me demorè solet damb "ua mair", qu'a mès beresa morau, Dmitri Fiódorovich, ath delà, era paraula "contemporanèa" l'auesse rebrembat a Eth Contemporanèu, un rebrembe amargant entada eth per tòrt dera actuau censura…
KARAMAZOV-III-Web	Ai, Diu mèn, qué vos cau?
KARAMAZOV-III-Web	Senhora, (Mitia gessec ara fin, en tot júnher es sues mans dauant d'era en ua suplica impotenta), que me vatz hèr a plorar, senhora, se contunhatz en tot retardar çò que damb tanta generositat…
KARAMAZOV-III-Web	Ploratz, Dmitri Fiódorovich, ploratz!
KARAMAZOV-III-Web	Qu'ei un sentiment beròi…vos demore un bon camin!
KARAMAZOV-III-Web	Es lèrmes vos solatjaràn, tornaratz dempús e vos alegraratz.
KARAMAZOV-III-Web	Vieratz dret de Siberia, galaupant enquia jo, entà partejar damb jo era alegria…
KARAMAZOV-III-Web	Mès permetetz-me, Mitia ja cridaue, vos ac demani per darrèr viatge, didetz-me, posqui recéber aué era quantitat prometuda.
KARAMAZOV-III-Web	Se non, quan me cau vier a cercar-la?
KARAMAZOV-III-Web	Quina quantitat, Dmitri Fiódorovich?
KARAMAZOV-III-Web	Es tres mil que m'auetz prometut…es que damb tanta generositat…
KARAMAZOV-III-Web	Tres mil?
KARAMAZOV-III-Web	Robles?
KARAMAZOV-III-Web	Jojlakova entre tranquilla e estonada.
KARAMAZOV-III-Web	Mitia se demorèc estabosit.
KARAMAZOV-III-Web	Ui, que non m'auetz comprenut ben, Dmitri Fiódorovich.
KARAMAZOV-III-Web	Jo que vos parlaua des mines…
KARAMAZOV-III-Web	Ei cèrt que vos è prometut mès, infinitaments mès que tres mil, m'en brembi ben, mès jo que me referia as mines.
KARAMAZOV-III-Web	Mès es sòs?
KARAMAZOV-III-Web	Es tres mil?, sorrisclèc pegaments Dmitri Fiódorovich.
KARAMAZOV-III-Web	A, se vos parlatz de sòs, jo que non n'è.
KARAMAZOV-III-Web	Ara que non è arren, Dmitri Fiódorovich, precisaments ara sò en tot pelejar damb eth mèn administrador e hè uns dies li demanè prestadi cinc cents robles a Miusov.
KARAMAZOV-III-Web	Non, non è sòs.
KARAMAZOV-III-Web	E vos cau saber, Dmitri Fiódorovich, que se n'auessa auut non vo'les auria balhat.
KARAMAZOV-III-Web	Prumèr, jo que non hèsqui prèsti ad arrés.
KARAMAZOV-III-Web	Deishar sòs implique pelejar.
KARAMAZOV-III-Web	A vos, sustot a vos, non vo'les auria deishat, pr'amor que vos estimi, per aquerò non vo'les auria balhat, entà sauvar-vos, non vo'les auria balhat pr'amor que vos solet auetz besonh d'ua soleta causa: mines, mines, mines!…
KARAMAZOV-III-Web	Ai, ai, cridèc Jojlakova espaurida e s'aluenhèc enquiar aute costat dera sala.
KARAMAZOV-III-Web	Mitia escopic e damb passi rapids gessec dera cramba, dera casa, entath carrèr, de nets!
KARAMAZOV-III-Web	Anaue coma hòl en tot tumar-se eth piech, en madeish punt deth piech a on s'auie tumat dus dies abantes en preséncia d'Aliosha, eth darrèr viatge que l'auie vist, ath ser, en camin.
KARAMAZOV-III-Web	Se qué significauen aguesti còps en piech en madeish punt e qué volie senhalar d'aguesta manèra, peth moment qu'ère un secret qu'arrés en mon coneishie e que ne tansevolhe auie desnishat a Aliosha alavetz, mès aguest secret embarraue entada eth quauquarren mès qu'eth desaunor, embarraue era derròta e eth suicidi, atau ac auie decidit se non artenhie es tres mil robles entà pagar a Katerina Ivanovna e damb aquerò arrincar deth sòn piech, "d'aguest punt deth piech", eth desaunor que pesaue sus eth e que autant en.honsaue era sua consciéncia.
KARAMAZOV-III-Web	Tot aquerò que li demorarà clar ath lector mès endauant, mès ara, dempús que s'esbugassèsse era sua darrèra esperança, aguest òme tan fòrt fisicaments non auie dat qu'uns pòqui passi dès era casa de Jojlakova quan de pic s'estarnèc de plorar coma un mainatge petit.
KARAMAZOV-III-Web	Caminaue sense sénter e se secaue es lèrmes damb eth punhet.
KARAMAZOV-III-Web	Atau gessec ena plaça e de ressabuda vedec qu'estramuncaue.
KARAMAZOV-III-Web	S'entenec eth sorriscle d'ua vielheta qu'auei estat a mand de hèr a quèir.
KARAMAZOV-III-Web	Ai, Senhor, lèu m'aucisses!
KARAMAZOV-III-Web	Que vas per aquiu sense guardar, bastrús!
KARAMAZOV-III-Web	Com?
KARAMAZOV-III-Web	Ètz vos?, cridèc Mitia en veir ara vielha.
KARAMAZOV-III-Web	Kuzma Samsonov e qu'en era s'auie fixat eth dia anterior.
KARAMAZOV-III-Web	E vos, se qui ètz, batiushka?, didec era vielha ja en un ton totauments desparièr.
KARAMAZOV-III-Web	Que non vos arreconeishi en aguesta escurina.
KARAMAZOV-III-Web	Vos qu'èretz en çò de Kuzma Kuzmich, qu'ètz era sua sirventa.
KARAMAZOV-III-Web	Atau ei, batiushka, qu'è vengut un moment entà veir a Projorych…
KARAMAZOV-III-Web	Que l'è acompanhat enquia aquiu adès.
KARAMAZOV-III-Web	Que i a estat, batiushka, venguec, se demorèc ua estona e partic.
KARAMAZOV-III-Web	Qué?
KARAMAZOV-III-Web	A partit?, cridèc Mitia.
KARAMAZOV-III-Web	Quan?
KARAMAZOV-III-Web	Donques solet en arribar, solet s'estèc ua menuta.
KARAMAZOV-III-Web	Kuzmich, lo hec arrir e partic ath mès córrer.
KARAMAZOV-III-Web	Mentisses, maudita!, Mitia sorrisclaue.
KARAMAZOV-III-Web	Ai, ai, cridaue era vielha, mès Mitia ja auie despareishut, s'auie botat a córrer entara casa de Morozova.
KARAMAZOV-III-Web	Just en aguest moment Grushenka s'endralhaue de cap a Mokroie, non auie passat qu'un quart d'ora dès era sua gessuda.
KARAMAZOV-III-Web	Fenia ère damb era sua mairia, era codinèra Matriona, ena codina quan entrèc ath mès córrer eth "capitan".
KARAMAZOV-III-Web	En veder-lo, Fenia deishèc anar un fòrt sorriscle.
KARAMAZOV-III-Web	Atau que cridam…exclamèc Mitia.
KARAMAZOV-III-Web	A on ei?
KARAMAZOV-III-Web	Mès, sense balhar-li temps entà respóner a Fenia, qu'ère estabosida de pòur, s'esbaucèc as sòns pès: Fenia, per amor de Diu, ditz-me, a on ei?
KARAMAZOV-III-Web	Batiushka, que non sai arren, estimat mèn Dmitri Fiódorovich, non sai arren, encara que m'aucíssetz, que non sai arren (Fenia juraue e perjuraue), qu'ei que vos gesséretz damb era sonque hè un instant…
KARAMAZOV-III-Web	Mès era que tornèc!
KARAMAZOV-III-Web	Que non a vengut, estimat, per Diu ac juri, non a vengut!
KARAMAZOV-III-Web	Mentisses, cridèc Mitia, era tua pòur que te denóncie, a on ei?
KARAMAZOV-III-Web	Corrèc entath carrèr.
KARAMAZOV-III-Web	Era espaurida Fenia ère contenta de qué tot s'auesse passat ben, mès comprenie perfèctaments que, s'eth non auesse auut tanta prèssa, dilhèu non se n'aurie desliurat.
KARAMAZOV-III-Web	Encara que siguec tot plan rapid, Mitia encara auie auut temps de suspréner a Fenia e ara vielha Matriona damb ua pensada totauments inesperada: sus era taula i auie un mortèr de coeire damb eth sòn pilador, un pilador de coeire petit, que non depassarie un quart d'arshin de long.
KARAMAZOV-III-Web	Tant que gessie, ja damb era pòrta dubèrta, Mitia agarrèc de pic era pilador deth mortèr, se lo sauvèc ena pòcha deth costat e s'esbugassèc.
KARAMAZOV-III-Web	Ai, Senhor, que vò aucir a bèth un!
KARAMAZOV-III-Web	Fenia junhec es mans.
KARAMAZOV-III-Web	A on anaue?
KARAMAZOV-III-Web	Qu'ei sabut: "A on li calie èster ada era senon ena casa de Fiódor Pávlovich?
KARAMAZOV-III-Web	Qu'a anat entà aquiu dès era casa de Samsonov, ara qu'ère clar.
KARAMAZOV-III-Web	Tota aguesta intriga, toti aguesti enganhs ara que demoren desnishadi"…
KARAMAZOV-III-Web	Tot aquerò que li passaue peth cap coma un revolum.
KARAMAZOV-III-Web	Non venguec peth pati de Maria Kondratievna:
KARAMAZOV-III-Web	Atau non balharàn era votz d'alarma…
KARAMAZOV-III-Web	Que me tradirien de seguit, anarien a informar-les…
KARAMAZOV-III-Web	Qu'ei clar que Maria Kondratievna tanben ei en convengut, e madeish Smerdiakov, òc, toti que son crompadi!
KARAMAZOV-III-Web	Aquiu cerquèc un lòc, çampar eth madeish que sivans condaue era legenda qu'eth coneishie, Lizaveta era Pudesenca auie pujat ena barralha.
KARAMAZOV-III-Web	E, plan que òc, hec un guimbet e se les apraièc entà agarrar-se damb ua man ena part superiora dera clòsa, cuelhec enventida, hec un esfòrç entà pujar e se demorèc seigut naut de tot.
KARAMAZOV-III-Web	Près, en uart, qu'ère era baina e tanben se vedien es hièstres illuminades dera casa.
KARAMAZOV-III-Web	Encara que se'n sabie de qué Grigori ère malaut, ère possible que Smerdiakov ne siguesse tanben e qu'arrés lo podesse enténer, instintiuaments s'amaguéc, se demorèc quiet e parèc era aurelha.
KARAMAZOV-III-Web	Mès que i auie un silenci mortau e, coma hèt de bon voler, era cauma ère totau, non bohaue eth mès leugèr ventolet.
KARAMAZOV-III-Web	Aurà entenut quauquarrés eth saut?
KARAMAZOV-III-Web	Semble que non".
KARAMAZOV-III-Web	Se demorèc ua menuta e comencèc a caminar en silenci peth uart, pera èrba; en tot evitar arbes e arbilhons, caminèc ua estona, sajant de dissimular cada peada e arturant-se a escotar cada peada.
KARAMAZOV-III-Web	Ath cap d'ues quinze menutes arribèc enes hièstres illuminades.
KARAMAZOV-III-Web	Se'n brembaue que just dejós des hièstres auie diuèrsi arbilhons grani, nauti e espessi de saüc e de tatanièr.
KARAMAZOV-III-Web	Era pòrta dera casa que daue entath uart, ena part quèrra dera façada, ère barrada damb clau, causa que verifiquèc exprèssaments e a consciéncia en passar.
KARAMAZOV-III-Web	Fin finau artenhèc es arbilhons e s'amagèc darrèr d'eri.
KARAMAZOV-III-Web	Se tenguie era respiracion.
KARAMAZOV-III-Web	Se demorèc un parelh de menutes, eth sòn còr batanaue damb fòrça e per moments lèu s'estofaue.
KARAMAZOV-III-Web	Ère ena ombra d'un arbilhon, enlumenat per dauant damb era lum d'ua hièstra.
KARAMAZOV-III-Web	Leugèraments damb passi ampli e silenciosi, s'apressèc ena hièstra e se botèc de puntetes.
KARAMAZOV-III-Web	Tota era cramba de Fiódor Pávlovich apareishec damb claretat dauant es sòn uelhs.
KARAMAZOV-III-Web	Ère ua cramba petita esmiejada per uns paravents ròis "chinesi", tau que les cridaue Fiódor Pávlovich.
KARAMAZOV-III-Web	Se calèc a observar a Fiódor Pávlovich.
KARAMAZOV-III-Web	Amiaue ua bata naua de seda damb règues (Mitia jamès l'ac auie campat), damb ua cinta de seda coma garniment estacada.
KARAMAZOV-III-Web	Peth dejós deth cochèr dera bata pistaue ròba blanca neta e eleganta, ua fina camisa olandesa damb botons de punh dauradi.
KARAMAZOV-III-Web	Fiódor Pávlovich ère près dera hièstra, aparentaments en tot meditar; còp sec estirèc eth còch, avedèc era audida pendent un moment e, en non enténer arren, s'apressèc ena taula, se mestrèc mieja copeta de conhac d'ua botelha e se la beuec.
KARAMAZOV-III-Web	Ara seguida alendèc prigondaments, se tornèc a demorar quiet, s'apressèc distrèt entath miralh dera hièstra miei dubèrta, damb era man dreta se lheuèc un shinhau eth bendatge ròi deth front e comencèc a examinar-se es macadures e es herides qu'encara non auien despareishut.
KARAMAZOV-III-Web	Fiódor Pávlovich se desseparèc deth miralh, tornèc de pic entara hièstra e guardèc ath sòn trauèrs.
KARAMAZOV-III-Web	Mitia, en un bot, se metec entre es ombres.
KARAMAZOV-III-Web	Fiódor Pávlovich se desseparèc dera hièstra.
KARAMAZOV-III-Web	Qu'ei ada era que cèrque pera hièstra, atau que non i é.
KARAMAZOV-III-Web	Per qué, se non, cercarie ena escurina?…
KARAMAZOV-III-Web	Qu'ei impacient, se consumís…" Mitia tornèc a apropar-se en un guimbet e un aute viatge guardèc pera hièstra.
KARAMAZOV-III-Web	Eth vielh ja ère un aute còp seigut ena taula, visiblaments ablasigat.
KARAMAZOV-III-Web	Fin finau botèc es codes ena taula e emparèc era tèsta sus era man dreta.
KARAMAZOV-III-Web	Mitia pistaue damb aviditat.
KARAMAZOV-III-Web	S'era siguesse aquiu, aurie ua auta cara".
KARAMAZOV-III-Web	Ère estranh mès en sòn còr comencèc a borir un cèrt embestiament absurd e estranh pr'amor de qué era non i siguesse.
KARAMAZOV-III-Web	Mitia rebrembarie dempús qu'en aguest moment era sua ment ère incrediblaments esdegada e comprenie enquiath darrèr detalh, non se l'escapaue arren.
KARAMAZOV-III-Web	Mès era angoisha, era angoisha deth desconeishement e dera indecision creishie en sòn còr damb excessiua rapiditat.
KARAMAZOV-III-Web	E ara suspresa se decidic, alonguèc eth braç e truquèc doçaments eth marc dera hièstra.
KARAMAZOV-III-Web	Hec eth senhau convengut entre eth vielh e Smerdiakov, dus prumèrs còps mès hloishi e dempús tres mès rapids: tuc-tuc-tuc, eth senhau qu'indicaue: "Grushenka a vengut".
KARAMAZOV-III-Web	Eth vielh s'estrementic, lheuèc eth cap e s'apropèc ara prèssa ena hiéstra.
KARAMAZOV-III-Web	Mitia hec repè en un bot entara ombra.
KARAMAZOV-III-Web	Fiódor Pávlovich dauric era hièstra e pistèc eth cap.
KARAMAZOV-III-Web	Grushenka, ès tu?
KARAMAZOV-III-Web	Ès tu?, didie miei gasulhant, tremolós.
KARAMAZOV-III-Web	A on ès?, cridèc de nau eth vielh e pistèc encara mès eth cap, tanben es muscles, entà guardar pertot, tara dreta e tara quèrra.
KARAMAZOV-III-Web	Vene aciu, t'è premanit un petit present, vene, te lo mostrarè.
KARAMAZOV-III-Web	Mès a on ès?…
KARAMAZOV-III-Web	Ena pòrta?.
KARAMAZOV-III-Web	Vau a daurir…
KARAMAZOV-III-Web	Ua segonda mès, e gesserie ath córrer entà daurir era pòrta sens demorar era responsa de Grushenka.
KARAMAZOV-III-Web	Mitia guardaue de costat sense botjar-se.
KARAMAZOV-III-Web	Li hastigaue fòrça eth perfil deth vielh, eth nòde moligàs, eth nas de gancho, qu'arrie dauant era erosa expectatiua, es pòts, tot qu'ère viuaments enlumenat pera lutz oblicua d'ua lampa ath cant quèr dera cramba.
KARAMAZOV-III-Web	Ua ràbia terribla, frenetica, comencèc a agitar-se en còr de Mitia: aquiu qu'ère eth sòn rivau, eth sòn borrèu, eth borrèu dera sua vida!
KARAMAZOV-III-Web	Ère un aute accès dera madeisha ràbia inesperada, venjatiua e frenetica que l'auie anonciat, coma en tot presentir-la, a Aliosha quate dies abantes ena glorieta, quan responec ara sua pregunta: "Com pòs díder qu'auciràs a pair?"
KARAMAZOV-III-Web	Dilhèu non l'aucisca o dilhèu òc.
KARAMAZOV-III-Web	Qu'è pòur de qué en aguest moment era sua cara se hèsque odiosa entà jo.
KARAMAZOV-III-Web	È en òdi eth nòde dera sua gòrja, eth sòn nas, es sòns uelhs, era sua arridalha obscèna.
KARAMAZOV-III-Web	Senti hàstic fisic.
KARAMAZOV-III-Web	Aquerò ei çò que me cau pòur.
KARAMAZOV-III-Web	Eth hàstic fisic aumentaue insuportablaments.
KARAMAZOV-III-Web	Just en aguest moment eth malaut Grigori Vasilievich se desvelhèc ena sua jaça.
KARAMAZOV-III-Web	Aqueth ser s'auie aplicat eth coneishut remèdi que Smerdiakov l'auie parlat a Ivan Fiódorovich, que consistie a heregar-se, damb era ajuda dera sua hemna, ua tenhedura secreta plan fòrta a base de vodka e avalar-se era rèsta tant qu'era gasulhaue ua oracion e, dempús, calar-se a dormir.
KARAMAZOV-III-Web	Marfa Ignatievna tanben beuec e, coma non acostumaue a béuer, s'esclipsèc coma un soc ath costat deth sòn marit.
KARAMAZOV-III-Web	Mès, inesperadaments, Grigori se desvelhèc pera net, reflexionèc un moment e de seguit sentec un mau fòrt ena cintura, totun, se seiguec en lhet.
KARAMAZOV-III-Web	Dempús se tornèc a demorar cogitós, se lheuèc e se vestic ara prèssa.
KARAMAZOV-III-Web	Dilhèu auie racacòr per auer estat dormint, en tot deishar era casa sense vigilància "en un moment tan perilhós".
KARAMAZOV-III-Web	Smerdiakov, nafrat pera queiguda, jadie sense botjar-se en aute crambon.
KARAMAZOV-III-Web	Marfa Ignatievna tanpòc se botjaue.
KARAMAZOV-III-Web	Plan que, era soleta causa que volie ère hèr un còp de uelh deth pòrge estant, pr'amor que non auie fòrces entà caminar, eth mau fòrt ena cintura e ena cama dreta qu'ère insuportable.
KARAMAZOV-III-Web	Mès alavetz se'n brembèc qu'aquera tarde non auie barrat damb clauadura eth brescat deth uart.
KARAMAZOV-III-Web	Qu'ère un òme çò de mès suenhós e pempilhós, un òme de vielhs costums que se pregaue ar orde establit.
KARAMAZOV-III-Web	En tot espear e contrèir-se de dolor, baishèc deth pòrge e se filèc entath uart.
KARAMAZOV-III-Web	Efectiuaments, eth brescat ère dubèrt de land en land.
KARAMAZOV-III-Web	Maquinauments pistèc en uart, dilhèu li semblèc auer entenut quauque bronit; en guardar entara quèrra vedec era hièstra dubèrta en dormitòri deth senhor, era hièstra ère ueda, ja arrés guardaue per era.
KARAMAZOV-III-Web	Que non èm en ostiu", pensèc Grigori e, de pic, just en aguest moment quauquarren estranh trauessèc eth uart.
KARAMAZOV-III-Web	A ues quarenta canes corrie çò que semblaue un òme, ua ombra que se botjaue damb fòrça rapiditat.
KARAMAZOV-III-Web	Grigori lo seguie sense deishar-lo de uelh, corrie frenetic…
KARAMAZOV-III-Web	Arribèc ena barralha just en moment qu'eth fugitiu sajaue de sautar-la.
KARAMAZOV-III-Web	Desgahonat, Grigori comencèc a cridar, se lancèc contra era barralha e damb es dues mans l'agarrèc era cama.
KARAMAZOV-III-Web	Parricida!, sorrisclèc eth vielh entà que l'entenessen enes entorns, mès solet auec eth temps de cridar aquerò, dempús queiguec coma fulminat per un pericle.
KARAMAZOV-III-Web	Mitia sautèc de nau en jardin e s'inclinèc sus eth queigut.
KARAMAZOV-III-Web	Enes sues mans amiaue eth pilador de coeire e, maquinauments, lo lancèc sus era èrba.
KARAMAZOV-III-Web	Queiguec a dus passi de Grigori, mès non ena èrba, senon en caminòu, en lòc mès visible.
KARAMAZOV-III-Web	Pendent ues segondes contemplèc a Grigori.
KARAMAZOV-III-Web	Era tèsta deth vielh qu'ère plia de sang; Mitia alonguèc eth braç e comencèc a paupar-lo.
KARAMAZOV-III-Web	Mès tard se'n brembarie claraments qu'en aguest moment desiraue "convencer-se pliaments" de se l'auie trincat eth cap ath vielh o solet l'auie "estalamordit" en tot tustar-li ena coroneta damb eth trisson deth mortèr.
KARAMAZOV-III-Web	Mès era sang rajaue e rajaue e de seguit un rajòu caud chaupèc es dits tremolosi de Mitia.
KARAMAZOV-III-Web	Rebrembaue auer trèt dera pòcha un mocador blanc nau, que s'auie aprovedit entà vier en çò de Jojlakova, e auer-l'ac botat ath vieh en cap, en un assag absurd de retirar-li era sang deth front e dera cara.
KARAMAZOV-III-Web	Mès en un virament de uelhs, eth mocador se banhèc de sang.
KARAMAZOV-III-Web	Encara que de vertat ei parièr, ahigec damb desespèr, se l'è aucit, donques l'è aucit…
KARAMAZOV-III-Web	Qu'as queigut, vielh, atau que pòsa-te", didec en votz nauta e sautèc era barralha, aterric en carreron e se botèc a córrer.
KARAMAZOV-III-Web	Amiaue arropit en sòn punh dret eth mocador chaupat de sang, se lo sauvèc ena pòcha deth darrèr dera levita.
KARAMAZOV-III-Web	Corrie desesperat e es pòqui caminaires que se trapèren damb eth aquera net enes carrèrs dera ciutat rebrembarien dempús auer vist a un òme que corrie damb ràbia.
KARAMAZOV-III-Web	Volèc de nauèth en çò de Morozova.
KARAMAZOV-III-Web	Mès abantes Fenia, sonque partir eth, auie vengut a veir ath vielh portèr.
KARAMAZOV-III-Web	Nazar Ivanovich e l'auie demanat "en nòm de Diu" que "non deishèsse entrar mès ath capitan ne aué ne deman".
KARAMAZOV-III-Web	Nazar Ivanovich accedic, mès, tau que s'ac auesse hèt de bon voler, li calec partir, pr'amor qu'era senhora l'auie cridat de naut estant.
KARAMAZOV-III-Web	Peth camin se trapèc damb eth sòn nebot, un joen d'uns vint ans que venguie d'arribar deth pòble, e li manèc que se demorèsse en pati, mès se'n desbrembèc de parlar-li deth capitan.
KARAMAZOV-III-Web	En arribar en pòrge Mitia cridèc.
KARAMAZOV-III-Web	Eth joen lo reconeishec de seguit: Mitia l'auie balhat bèra estrea mès d'un viatge.
KARAMAZOV-III-Web	A on ei, Projor?
KARAMAZOV-III-Web	Mitia s'arturèc.
KARAMAZOV-III-Web	Partic hè un moment, coma un parelh d'ores, damb Timofei, entà Mokroie.
KARAMAZOV-III-Web	Entà qué?, sorrisclèc Mitia.
KARAMAZOV-III-Web	Mitia lo deishèc aquiu e correc, capvirat, a cercar a Fenia.
KARAMAZOV-III-Web	Fenia qu'ère ena codina damb era sua mairia, es dues èren a mand de calar-se en lhet.
KARAMAZOV-III-Web	En tot fidar en Nazar Ivanovich, tanpòc aguest viatge auien barrat peth laguens.
KARAMAZOV-III-Web	Mitia entrèc ath mès córrer, se lancèc sus Fenia e l'agarrèc peth còth.
KARAMAZOV-III-Web	Ditz-me ara madeish a on ei, a qui a anat a veir en Mokroie, cridaue exaltat.
KARAMAZOV-III-Web	Es dues hemnes sorrisclauen.
KARAMAZOV-III-Web	Ai!, vos ac diderè, ai!, Dmitri Fiódorovich, estimat, qu'ara madeish vos ac digui, que non me sauvarè arren, cridèc trantalhant Fenia, mòrta de pòur.
KARAMAZOV-III-Web	Qu'a anat entà Mokroie, a veir ar oficiau.
KARAMAZOV-III-Web	Quin oficiau?
KARAMAZOV-III-Web	Dmitri Fiódorovich li hec enlà era sua man deth còth.
KARAMAZOV-III-Web	Qu'auie era sang dera cara perduda, mud, mès enes sòns uelhs se vedie qu'ac auie comprenut tot de ressabuda, damb mieja paraula auie comprenut enquiath darrèr detalh e se n'auie encuedat de tot.
KARAMAZOV-III-Web	Ac auesse o non comprenut, en aguest moment non ère pera prauba Fenia.
KARAMAZOV-III-Web	En entrar, l'auie trapat seiguda sus era mala e atau contunhaue ara, en tot tremolar e quieta damb es mans dauant dera cara, tau que se volesse deféner-se.
KARAMAZOV-III-Web	Lo guardaue fixaments damb es sòns vistons espauridi, dilatadi pera pòur.
KARAMAZOV-III-Web	Aqueth òme, ath delà, amiaue es dues mans tacades de sang.
KARAMAZOV-III-Web	E, peth camin, tant que corrie, dilhèu s'auie tocat eth front entà secar-se era shudor dera cara, e tanben s'auie mascarat eth front e es caròles damb taques ròies de sang.
KARAMAZOV-III-Web	Fenia qu'ère a mand de patir un atac d'istèria e era vielha codinèra s'auie lheuat de sobte e guardaue coma hòla, lèu auie perdut eth sens.
KARAMAZOV-III-Web	Dmitri Fiódorovich s'estèc parat un instant e dempús s'esbaucèc sus ua cagira ath cant d'era.
KARAMAZOV-III-Web	Non se seiguec entà pensar, senon qu'ère coma espaurit, mès exactaments atupit.
KARAMAZOV-III-Web	Mès tot qu'ère clar coma era lum deth dia.
KARAMAZOV-III-Web	Aqueth oficiau…ac sabie, ac sabie tot sus eth, Grushenka l'ac auie condat personauments, se'n sabie que l'auie enviat ua carta un mes abantes.
KARAMAZOV-III-Web	Atau qu'ath long de tot aguest mes ac auien shamat tot en secret, ara sua esquia, just enquiara presenta arribada deth nau personatge, e ne tansevolhe auie pensat en eth!
KARAMAZOV-III-Web	Mès, com non auie pensat en eth?
KARAMAZOV-III-Web	Per qué se n'auie desbrembat der oficiau?
KARAMAZOV-III-Web	Per qué l'auie desbrembat sonque saber-se'n dera sua existéncia.Vaquí era pregunta que se quilhaue dauant sòn coma ua sòrta de monstre.
KARAMAZOV-III-Web	E eth campaue ad aguest monstre reauments espaurit, congelat de pòur.
KARAMAZOV-III-Web	Mès, ara suspresa, se botèc a parlar damb Fenia, doça e moishaments, coma un mainatge tranquil e afectuós, en tot desbrembar totafèt que venguie d'espaurir-la, ofensar-la e herir-la.
KARAMAZOV-III-Web	E Fenia, encara que li guardaue espaurida es mans sangnoses, comencèc de respóner a cada pregunta tanben damb ua susprenenta disposicion e sollicitud, tau que se siguesse pressada entà condar-li tota "era vertat vertadèra".
KARAMAZOV-III-Web	Pòc a pòc, autanplan damb cèrta alegria, l'anèc expausant toti es detalhs, non pr'amor que desirèsse tormentar-lo, senon coma se desirèsse de tot còr hèr-li un favor.
KARAMAZOV-III-Web	Li condèc peth menut çò d'aguest dia, era visita de Rakitin e Aliosha, e se com era auie hèt de gaita, com auie partit era senhoreta e com l'auie cridat a Aliosha pera hièstra que li manaue ada eth, a Mitenka, ua salutacion damb ua reveréncia e que "rebrembèsse etèrnaments qu'era l'auie estimat pendent ua ora".
KARAMAZOV-III-Web	En enténer çò dera reveréncia, Mitia còp sec diboishèc un arridolet e es sues caròles esblancossides se rogiren.
KARAMAZOV-III-Web	En aguest moment Fenia li didec, sense bric de pòur, per curiosèr:
KARAMAZOV-III-Web	Es vòstes mans, Dmitri Fiódorovich, que son plies de sang!
KARAMAZOV-III-Web	Òc, responec Mitia mecanicaments, en tot guardar-se distrèt es sues mans e desbrembant-se de pic d'eres e dera pregunta de Fenia.
KARAMAZOV-III-Web	Que tornèc a demorar-se en silenci.
KARAMAZOV-III-Web	Auien passat ues vint menutes dès qu'entrèc tan precipidaments.
KARAMAZOV-III-Web	Er espant nauèth l'auie deishat, mès semblaue que lo senhorejaue ja quauqua naua resolucion inexorabla.
KARAMAZOV-III-Web	Se botèc de pès còp sec e arric cogitós.
KARAMAZOV-III-Web	Senhor, qué vos a arribat?, didec Fenia, en tot senhalar de nau es sues mans: que parlaue damb pietat, coma era creatura mès pròcha ada eth en aguest moment de dolor.
KARAMAZOV-III-Web	Mitia se guardèc es mans de nau.
KARAMAZOV-III-Web	Qu'ei sang, Fenia, didec en tot campar-la damb ua expression estranha, qu'ei sang umana, Diu mèn, per qué m'a calut vessar-la!
KARAMAZOV-III-Web	Guarda…
KARAMAZOV-III-Web	Fenia…aciu que i a ua barralha (la guardaue coma se li prepausèsse ua endonvieta), ua barralha nauta e d'aspècte terrible, mès…deman tath maitin, en trincar eth dia, Mitenka sautarà aguesta barralha…
KARAMAZOV-III-Web	Non comprenes se quina barralha ei aguesta, Fenia, mès qu'ei parièr…
KARAMAZOV-III-Web	Ei parièr, deman te'n saberàs e ac compreneràs tot…mès ara adishatz!.
KARAMAZOV-III-Web	Non te shordarè, me harè enlà, que me saberè hèr enlà.
KARAMAZOV-III-Web	Viu, vida mia…
KARAMAZOV-III-Web	M'estimères pendent ua ora, e rebremba tostemp a Mitenka Karamazov…
KARAMAZOV-III-Web	Era que me cridaue Mitenka, t'en brembes?
KARAMAZOV-III-Web	E damb aguestes paraules gessec dera codina.
KARAMAZOV-III-Web	Exactaments dètz menutes dempús, Dmitri Fiódorovich entraue en çò deth joen foncionari Piotr Ilich Perjotin, que l'auie deishat en gatge es pistòles.
KARAMAZOV-III-Web	Ja èren es ueit e mieja e Piotr Ilich, que s'auie prenut eth tè en casa, venguie de calar-se de nauèth era levita entà vier ena tauèrna Ciutat Capitau pr'amor de hèr ath bilhard.
KARAMAZOV-III-Web	Mitia lo trapèc en gésser.
KARAMAZOV-III-Web	Aguest, en veir eth sòn ròstre tacat de sang, deishèc anar un crit:
KARAMAZOV-III-Web	Diu mèn!
KARAMAZOV-III-Web	Qué vos cau?
KARAMAZOV-III-Web	Ben, didec Mitia ara prèssa, qu'è vengut per çò des pistòles, vos amii es sòs.
KARAMAZOV-III-Web	Que hèsqui lèu, Piotr Ilich, se vos platz, lèu.
KARAMAZOV-III-Web	Piotr Ilich s'estonèc per moments: Mitia amiaue enes mans un pilèr de sòs, mès çò de mès important ère que les portaue coma arrés pòrte es sòs e auie entrat damb eri coma arrés entre damb sòs.
KARAMAZOV-III-Web	Amiaue toti es bilhets ena man dreta coma se les mostrèsse, en tot tier-les ath sòn dauant.
KARAMAZOV-III-Web	Un gojat, eth vailet deth foncionari qu'auie recebut a Mitia en vestibul, diderie dempús qu'auie entrat damb es sòs ena man e que tanben ac deuie auer hèt atau peth carrèr, damb era man dreta auançada.
KARAMAZOV-III-Web	Qu'èren toti bilhets de cent robles, des irisadi, e les tenguie damb es dits ensangnadi.
KARAMAZOV-III-Web	Mès tard Piotr Ilich declararie, dauant es preguntes des interessadi entà saber-se'n se guairi sòs amiaue, que calculà'c a còp de uelh non ère aisit, dilhèu siguessen dus mil, dilhèu tres, mès eth hèish qu'ère gran, e "plan sarrat".
KARAMAZOV-III-Web	Eth pròpi Dmitri Fiódorovich, coma declarèc mès tard, "qu'èra totauments capvirat, mès non embriac, senon coma en ua sòrta d'extasi, plan distrèt, mès ath madeish temps coma concentrat, en tot pensar e sajar de resòlver quauquarren, mès sense poder cuélher ua decision.
KARAMAZOV-III-Web	Qu'auie fòrça prèssa, responie damb rudesa, de manèra estranha, per moments que semblaue que non ère trist, senon autanplan alègre".
KARAMAZOV-III-Web	Mès qué vos cau?
KARAMAZOV-III-Web	Qué vos a arribat?, tornèc a cridar Piotr Ilich en tot guardar espaurit ath sòn òste.
KARAMAZOV-III-Web	Com vos auetz hèt tanta sang?
KARAMAZOV-III-Web	Qu'ei qu'auetz queigut?
KARAMAZOV-III-Web	Guardatz!
KARAMAZOV-III-Web	L'agarrèc deth code e l'amièc ath dauant d'un miralh.
KARAMAZOV-III-Web	Dimònis!
KARAMAZOV-III-Web	Sonque me calie aquerò!, gasulhèc damb ràbia, se passèc ath córrer es bilhets dera man dreta entara quèrra e se treiguec febrilaments eth mocador dera pòcha.
KARAMAZOV-III-Web	Mès eth mocador ère tanben plen de sang (qu'ère eth madeish mocador qu'auie netejat eth cap e era cara de Grigori), lèu non ne demoraue ne un trocet de blanc e, coma que s'auie començat a secar, s'auie hèt un pegòt dur e non auie manèra de destropar-lo.
KARAMAZOV-III-Web	Mitia lo lancèc damb ràbia en solèr.
KARAMAZOV-III-Web	Dimònis!
KARAMAZOV-III-Web	Non auratz vos un liròt… entà netejar-me…
KARAMAZOV-III-Web	Alavetz, solet vos auetz tacat?
KARAMAZOV-III-Web	Non ètz herit?
KARAMAZOV-III-Web	Aciu qu'auetz eth lauamans, jo vos ajudarè.
KARAMAZOV-III-Web	Un lauamans?
KARAMAZOV-III-Web	Plan ben…solet qu'a on placi aquerò?
KARAMAZOV-III-Web	Sauvatz-lo en pòcha o deishatz-lo aquiu, ena taula, que non se perderà.
KARAMAZOV-III-Web	Ena pòcha?
KARAMAZOV-III-Web	Plan, ena pòcha.
KARAMAZOV-III-Web	Qu'està ben…
KARAMAZOV-III-Web	Non, sabetz?, tot aquerò que son pegaries!, sorrisclèc, en tot gésser de còp deth sòn cabussat pensament.
KARAMAZOV-III-Web	Guardatz, prumèr acabem damb aguest ahèr, eth des pistòles, vos me les entornatz e aciu que son es vòsti sòs…pr'amor qu'a jo me hè manca…me hè fòrça manca…e non è temps, çò que se ditz ne un solet moment…
KARAMAZOV-III-Web	Cuelhec eth prumèr bilhet deth hèish e l'ac apressèc ath foncionari.
KARAMAZOV-III-Web	Mès que non è moneda, senhalèc aguest.
KARAMAZOV-III-Web	Non n'auetz un de mès petit?
KARAMAZOV-III-Web	Non, didec Mitia en tot guardar un aute viatge eth pilèr e, coma se dobtèsse des sues paraules, verifiquèc dus o tres des prumèrs bilhets, non, que son toti madeish, ahigec e tornèc a preguntar damb era guardada a Piotr Ilich.
KARAMAZOV-III-Web	Mès, d'a on auetz trèt tant de sòs?, preguntèc aguest.
KARAMAZOV-III-Web	Demoratz que mana ath gojat ena botiga des Plotnikov.
KARAMAZOV-III-Web	Qu'acostume a barrar tard, a veir se mos escambien.
KARAMAZOV-III-Web	Ep!, Misha!, cridèc en tot virar-se de cap ara entrada.
KARAMAZOV-III-Web	Ena botiga des Plotnikov, magnific!, cridèc Mitia coma illuminat per bèra idia.
KARAMAZOV-III-Web	Misha, se dirigic ath gojat que venguie d'entrar, guarda, cor entara botiga des Plotnikov e ditz-les que Dmitri Fiódorovich les mane ua salutacion e que vierà ara madeish…
KARAMAZOV-III-Web	E escota, que premanisquen champanha entà quan arriba, tres dotzenes, e que me les empaquèten coma er aute viatge, quan anè tà Mokroie…
KARAMAZOV-III-Web	Alavetz me hi a vier quate dotzenes, de pic se dirigic entà Piotr Ilich; eri que ja ac saben, non te'n hèsques, Misha, se virèc de nau entath gojat.
KARAMAZOV-III-Web	E ua auta causa: que i age tanben hormatge, pastís d'Estrasburg, peish humat, magreta, caviar, ben, de tot çò qu'agen, uns cent o cent vint robles, coma er aute viatge…
KARAMAZOV-III-Web	E, compde, que non se'n desbremben deth dessèrt, bonbons, pères, dus o tres melons d'aigua, o quate, ben, non, qu'ei pro damb un, mès chicolate, boniqueries, mochets de fruta, mochets trendi, ben, de tot çò que m'empaquetèren er aute còp entà Mokroie, que siguen coma tres cents robles damb eth champanha…
KARAMAZOV-III-Web	Ben, que sigue tot ara exactaments parièr.
KARAMAZOV-III-Web	Te'n brembaràs, Misha, s'ei que tu ès Misha, clar…
KARAMAZOV-III-Web	Se cride Misha, non?, tornèc a dirigir-se entà Piotr Ilich.
KARAMAZOV-III-Web	Òc, ja veigui que s'embolharà.
KARAMAZOV-III-Web	Ai, Misha, e jo que te volia balhar un punet per encargue…
KARAMAZOV-III-Web	Se non t'embolhes te balhi dètz robles, vè, lèu…champanha, çò d'important ei que treiguen champanha, e tanben conhac, e vin nere, blanc…tot madeish qu'alavetz…
KARAMAZOV-III-Web	Eri que ja saben se com siguec.
KARAMAZOV-III-Web	Me voletz escotar?, l'interrompec Piotr Ilich ja despacientat.
KARAMAZOV-III-Web	Vos digui qu'ei mielhor que vage solet entà cuélher moneda e que les digue que non barren, e ja vieratz vos dempús e les ac encomanaratz personauments…
KARAMAZOV-III-Web	A veir eth vòste bilhet.
KARAMAZOV-III-Web	Ath córrer, Misha, lèu.
KARAMAZOV-III-Web	Per çò que semble, Piotr Ilich volie hèr enlà a Misha çò de mès lèu possible, pr'amor qu'eth gojat non deishaue de uelh eth ròstre sagnant e es mans plies de sang que tiègen un hèìsh de bilhets damb dits tremolosi, e s'auie demorat quiet, embadoquit pera suspresa e era pòur, probablaments sense compréner leù arren de çò que Mitia li manaue.
KARAMAZOV-III-Web	Anem, ara a lauar-vos, didec Piotr Ilich inflexible.
KARAMAZOV-III-Web	Plaçatz es sòs sus era taula o sauvatz-les-vos ena pòcha…
KARAMAZOV-III-Web	Plan ben, anem.
KARAMAZOV-III-Web	Treiguetz-vos era levita.
KARAMAZOV-III-Web	Era levita tanben a sang!
KARAMAZOV-III-Web	Non… que non ei era levita, ei solet un shinhau ena manja…
KARAMAZOV-III-Web	E sonque aciu a on ère eth mocador.
KARAMAZOV-III-Web	Que s'aurà escolat dera pòcha.
KARAMAZOV-III-Web	Me seiguí ath dessús deth mocador ena codina de Fenia, era sang que s'aurà escolat, l'expliquèc de seguit damb estonanta fidança.
KARAMAZOV-III-Web	Piotr Ilich l'escotaue en tot arroncilhar es celhes.
KARAMAZOV-III-Web	Vè-te'n a saber çò qu'auratz hèt…
KARAMAZOV-III-Web	Mitia comencèc de lauar-se.
KARAMAZOV-III-Web	Piotr Ilich tenguie era gèrra e vessaue era aigua.
KARAMAZOV-III-Web	Mitia que se precipitèc e se sabonèc mau es mans (es mans li tremolauen, rebrembarie mès tard Piotr Ilich).
KARAMAZOV-III-Web	Alavetz Piotr Ilich li manèc que i metesse mès savon e se hereguèsse mielhor.
KARAMAZOV-III-Web	En aguest moment semblaue auer ua cèrta autoritat sus Mitia, cada viatge mès, a mida que se passaue eth temps.
KARAMAZOV-III-Web	Soslinhem, de passa, qu'eth joen non ère bric timid.
KARAMAZOV-III-Web	Guardatz, que non vos auetz lauat pro ben dejós es ungles.
KARAMAZOV-III-Web	Ben, ara heregatz-vos era cara, aciu, es possi, es aurelhes…
KARAMAZOV-III-Web	Pensatz anar per aquiu damb aguesta camisa?
KARAMAZOV-III-Web	A on anatz?
KARAMAZOV-III-Web	Guardatz, eth punhet dera manja dreta qu'a sang.
KARAMAZOV-III-Web	Òc, ei sang, avertic Mitia en examinar eth punhet dera camisa.
KARAMAZOV-III-Web	Escambiatz-la-vos.
KARAMAZOV-III-Web	Que non è temps.
KARAMAZOV-III-Web	Mès guardatz, guardatz, contunhèc Mitia damb era madeisha fidança, tant que se secaue damb ua tovalhòla era cara e es mans e se botaue era levita, se plegui per aciu eth cant dera camisa, jos era levita ja non se ve…
KARAMAZOV-III-Web	Guardatz!
KARAMAZOV-III-Web	Ara didetz-me en quin embolh vos auetz calat.
KARAMAZOV-III-Web	Vos auetz pelejat damb quauquarrés?
KARAMAZOV-III-Web	Un aute còp ena tauèrna, coma aqueth viatge?
KARAMAZOV-III-Web	Non aurà estat un aute còp damb eth capitan, coma quan li tustèretz e l'arrosseguèretz?, li rebrembèc Piotr Ilich, en ton de repotèc.
KARAMAZOV-III-Web	O dilhèu auetz batanat a un aute…non auratz aucit a bèth un, per edart?
KARAMAZOV-III-Web	Quina asenada!, didec Mitia.
KARAMAZOV-III-Web	Com asenada?
KARAMAZOV-III-Web	Deishatz-ac, didec Mitia e, de pic, arric.
KARAMAZOV-III-Web	Hèr a cuélher?
KARAMAZOV-III-Web	A ua vielheta?
KARAMAZOV-III-Web	Que vos hèsque a seguir eth diable!
KARAMAZOV-III-Web	Un vielh, ua vielha…
KARAMAZOV-III-Web	Qu'auem hèt es patzes.
KARAMAZOV-III-Web	Mos auem pelejat, mès auem hèt es patzes.
KARAMAZOV-III-Web	Aquiu madeish.
KARAMAZOV-III-Web	Que mos auem desseparat amigablaments.
KARAMAZOV-III-Web	Ère un pèc…m'a perdonat, solide que ja m'a perdonat…
KARAMAZOV-III-Web	Se s'auesse lheuat, non m'aurie perdonat, de pic Mitia li guinhèc un uelh, mès sabetz?, ath diable damb eth!, ac entenetz, Piotr Ilich?, ath diable damb eth!
KARAMAZOV-III-Web	Que non l'è de besonh!
KARAMAZOV-III-Web	En aguest moment que non l'estimi!, acabèc Mitia contondentaments.
KARAMAZOV-III-Web	Quini talents qu'auetz de meter-vos damb toti…coma alavetz per aquera pegaria damb eth capitan assistent.
KARAMAZOV-III-Web	Vos auetz pelejat e ara anatz a montar ua hèsta, quin caractèr!
KARAMAZOV-III-Web	Tres dotzenes de champanha, a on anatz damb tanta causa?
KARAMAZOV-III-Web	Òsca!
KARAMAZOV-III-Web	E ara es pistòles.
KARAMAZOV-III-Web	Vos ac juri, que non è temps.
KARAMAZOV-III-Web	Me shautarie parlar damb vos, estimat, mès que non è temps.
KARAMAZOV-III-Web	Ath delà, que non me cau, ja ei tard entà parlar.
KARAMAZOV-III-Web	A!, a on son es sòs, a on les è botat?, sorrisclèc e comencèc a cercar ena pòcha.
KARAMAZOV-III-Web	Que les auetz deishat sus era taula…guardatz, aciu que i son.
KARAMAZOV-III-Web	Ac auíetz desbrembat?
KARAMAZOV-III-Web	Era vertat ei qu'es sòs ei coma lordères o aigua entà vos.
KARAMAZOV-III-Web	Aciu qu'auetz es vòstes pistòles.
KARAMAZOV-III-Web	Qu'ei estranh, aué madeish, tàs cinc, empenhatz es vòstes pistòles per dètz robles e ara, guardatz, que n'auetz milèrs.
KARAMAZOV-III-Web	Dus o tres mil, dilhèu?
KARAMAZOV-III-Web	Tres dilhèu.
KARAMAZOV-III-Web	Aquiu que lo perderatz.
KARAMAZOV-III-Web	Qu'ei qu'auetz ua mina d'aur?
KARAMAZOV-III-Web	Ua mina?
KARAMAZOV-III-Web	Mines d'aur!, sorrisclèc Mitia ath mès cridar, e deishèc anar ua arridalhada.
KARAMAZOV-III-Web	Voletz ua mina, Perjotin?
KARAMAZOV-III-Web	Pr'amor qu'aciu madeish i a ua dauna que vos balharà alègraments es tres mil, damb era condicion que anetz entàs mines.
KARAMAZOV-III-Web	A jo que ja me les anaue a balhar, ai!, li shauten tant es mines!
KARAMAZOV-III-Web	Coneishetz a Jojlakovna?
KARAMAZOV-III-Web	Non, mès sai se qui ei.
KARAMAZOV-III-Web	Dilhèu era vos a balhat es tres mil?
KARAMAZOV-III-Web	Piotr Ilich lo guardaue damb mensfidança.
KARAMAZOV-III-Web	Deman, tanlèu eth solei quilhe eth vòl, tanlèu ascengue Febo, etèrnaments joen, en tot glorificar e laudar a Diu, anatz en çò de sòn, anatz a veir a Jojlakova e demanatz-li se m'a autrejat aguesti tres mil o non.
KARAMAZOV-III-Web	Verificatz-ac vos madeish.
KARAMAZOV-III-Web	Sabi pas se quina ei era vòsta relacion damb era…
KARAMAZOV-III-Web	Se vos ac afirmatz, serà que vo'les a balhat…
KARAMAZOV-III-Web	E auetz es sòs plan aganchadi, e, en sòrta d'anar entà Siberia, ètz vos lançat de cap a…
KARAMAZOV-III-Web	E entà on anatz ara en realitat?
KARAMAZOV-III-Web	Entà Mokroie.
KARAMAZOV-III-Web	Entà Mokroie?
KARAMAZOV-III-Web	Mès s'ei de nets!
KARAMAZOV-III-Web	Ac auie tot Mastriuk, se demorèc Mastriuk sense arren!, didec Mitia de ressabuda.
KARAMAZOV-III-Web	Com que sense arren?
KARAMAZOV-III-Web	Qu'ei qu'aguesti milèrs non ei arren?
KARAMAZOV-III-Web	Que non parli de sòs.
KARAMAZOV-III-Web	Ath diable es sòs!
KARAMAZOV-III-Web	Parli deth caractèr femenin.
KARAMAZOV-III-Web	Que sò d'acòrd damb Ulises, siguec eth qu'ac didec.
KARAMAZOV-III-Web	Non vos compreni!
KARAMAZOV-III-Web	Qu'ei qu'ètz embriac?
KARAMAZOV-III-Web	Non sò embriac, senon pejor.
KARAMAZOV-III-Web	Jo que sò embriac d'esperit, Piotr Ilich, embriac d'esperit, e damb aquerò qu'ei pro, damb aquerò qu'ei pro…
KARAMAZOV-III-Web	Mès se qué hètz?
KARAMAZOV-III-Web	Cargatz era pistòla?
KARAMAZOV-III-Web	Òc, cargui era pistòla.
KARAMAZOV-III-Web	E plan, Mitia, en daurir era caisha damb es pistòles, auie trèt eth sagèth ara còrna dera povora e, concentrat, la vessaue e aumplie era carga.
KARAMAZOV-III-Web	Dempús cuelhec era bala e, abantes d'introdusir-la, la tenguec damb dus dits sus ua candèla.
KARAMAZOV-III-Web	Qué hètz en tot campar ua bala?, Piotr Ilich lo guardaue entre inquiet e curiós.
KARAMAZOV-III-Web	Arren, imaginar.
KARAMAZOV-III-Web	Entà qué me calerie guardar-la?
KARAMAZOV-III-Web	Ben, que va a calar-se en mèn cervèth, atau qu'ei interessant hèr-li un còp de uelh, saber com ei…
KARAMAZOV-III-Web	Ça que la, ei ua pegaria, ua pegaria momentanèa.
KARAMAZOV-III-Web	Ja i é, higec, dempús de méter era bala e encaishar-la damb estopa.
KARAMAZOV-III-Web	Piotr Ilich, estimat, qu'ei ua pegaria, se vos vo'n sabéssetz enquia quin punt…
KARAMAZOV-III-Web	Ben, balhatz-me un tròç de papèr.
KARAMAZOV-III-Web	Aciu que l'auetz.
KARAMAZOV-III-Web	Non, un de lis, en blanc, entà escríuer.
KARAMAZOV-III-Web	Atau.
KARAMAZOV-III-Web	E Mitia, qu'auie cuelhut ua pluma dera taula, escriuec ara prèssa dues traits en papèr, lo pleguèc en quate e se lo sauvèc ena pòcha deth gistet.
KARAMAZOV-III-Web	Metec es pistòles ena caisha, la barrèc damb clau e gahèc era caisha.
KARAMAZOV-III-Web	Dempús guardèc a Piotr Ilich damb un arridolet long, cogitós.
KARAMAZOV-III-Web	E, ara, mo'n vam.
KARAMAZOV-III-Web	A on mo n'anam?
KARAMAZOV-III-Web	Era bala qu'ei ua pegaria!
KARAMAZOV-III-Web	Que voi víuer, estimi era vida!
KARAMAZOV-III-Web	Encuedatz-vo'n.
KARAMAZOV-III-Web	E tanben estimi ath roienc Fedo e era sua cauda lum…
KARAMAZOV-III-Web	Estimat Piotr Ilich, t'en saberies hèr-te enlà?
KARAMAZOV-III-Web	Com que hèr-me enlà?
KARAMAZOV-III-Web	Deishar eth camin liure.
KARAMAZOV-III-Web	Deishar eth camin liure ara persona estimada e ara persona odiada.
KARAMAZOV-III-Web	Entà que çò d'odiat vengue a èster estimat…que li cau deishar eth camin liure!
KARAMAZOV-III-Web	Tant que vos…?
KARAMAZOV-III-Web	Q'ei pro, anem.
KARAMAZOV-III-Web	Entà qué voletz ara vier en Mokroie?
KARAMAZOV-III-Web	Que i a aquiu ua hemna, ua hemna, e ja n'ei pro, Piotr Ilich.
KARAMAZOV-III-Web	Qu'ei pro!
KARAMAZOV-III-Web	Escotatz-me.
KARAMAZOV-III-Web	Gràcies, frair.
KARAMAZOV-III-Web	Un sauvatge, didetz.
KARAMAZOV-III-Web	Sauvatges, sauvatges!
KARAMAZOV-III-Web	Non hèsqui que repeti'c:
KARAMAZOV-III-Web	Moria, aciu qu'ei Misha, m'auia desbrembat d'eth.
KARAMAZOV-III-Web	Misha auie entrat ara prèssa damb es sòs escambiadi e informèc de qué ena botiga des Plotnikov "toti s'an metut en marcha" e anauen a trèir es botelhes, eth peish, eth tè…e que lèu serie tot prèst.
KARAMAZOV-III-Web	Mitia cuelhec dètz robles e les estenec entà Piotr Ilich; n'aufric uns auti dètz a Misha.
KARAMAZOV-III-Web	Ne peth mau de morir!, sorrisclèc Piotr Ilich.
KARAMAZOV-III-Web	En çò de mèn non, ath delà, qu'ei un present perniciós.
KARAMAZOV-III-Web	Sauvatz-vos es vòsti sòs, plaçatz-les aciu, qué hètz en tot degalhar-les d'aguesta sòrta?
KARAMAZOV-III-Web	Dempús, deman, n'auratz besonh e vieratz a demanar-me dètz robles.
KARAMAZOV-III-Web	Mès per qué vo'les plaçatz ena pòcha deth costat?
KARAMAZOV-III-Web	Que les perderatz!
KARAMAZOV-III-Web	Escota, estimat amic, per qué non vam amassa entà Mokroie?
KARAMAZOV-III-Web	Entà qué m'i cau vier a jo?
KARAMAZOV-III-Web	Guarda, se vos, destapam ara madeish ua botelha, beueram pera vida!
KARAMAZOV-III-Web	Jamès è begut damb tu, non?
KARAMAZOV-III-Web	Plan ben, que podem anar entara tauèrna, jo que ja i anaua.
KARAMAZOV-III-Web	Que non è temps entara tauèrna, anem ena botiga des Plotnikov, ena recodina.
KARAMAZOV-III-Web	A veir.
KARAMAZOV-III-Web	Mitia treiguec dera pòcha eth papèr, lo destropèc e se l'ac mostrèc.
KARAMAZOV-III-Web	Damb letra clara e grana se liegie: "Me castigui damb era mòrt entà tota era mia vida!
KARAMAZOV-III-Web	Castigui tota era mia vida!"
KARAMAZOV-III-Web	Que non auràs temps, amic, anem a béuer, partim!
KARAMAZOV-III-Web	Ère eth magazèm de viures mès important dera ciutat, ère d'uns rics comerçants e non estaue arren mau.
KARAMAZOV-III-Web	Qu'auie tot çò que se podie trapar en quinsevolh botiga dera capitau, tota sòrta de biòques: vin "embotelhat des frairs Yelisiev", frutes, cigars, tè, sucre, cafè e çò d'aute.
KARAMAZOV-III-Web	Tostemp i auie tres vailets e dus gojats de repartiment.
KARAMAZOV-III-Web	A maugrat qu'eth nòste país s'auie apraubit, es grani propietaris s'auien esparjut e eth comerç ère estancat, aguesta botiga que prosperaue madeish qu'abantes, autanplan mès cada an: que jamès manquen compraires entad aguesti articles.
KARAMAZOV-III-Web	Ena botiga demorauen impacients a Mitia.
KARAMAZOV-III-Web	Se'n brembauen plan ben que tres o quate setmanes abantes s'auie hèt a vier tanben d'un còp gènre de tot tipe e vin per valor de centenats de robles pagadi truca truquet (que non l'aurien fisat arren, plan que òc); se'n brembauen que, madeish qu'ara, amuishaue enes sues mans un hèish de bilhets irisadi e les deishaue anar asenadaments, sense regatejar, sense pensar ne voler pensar se guaire costaue cada causa, eth vin e çò d'aute.
KARAMAZOV-III-Web	Dempús se comentèc per tota era ciutat qu'en aquera escadença, quan anèc damb Grushenka entà Mokroie "despenèc en ua soleta net e en dia a vier tres mil robles de pic e s'entornèc deth sarabat sense arren, tau que sa mair l'auie getat en mon".
KARAMAZOV-III-Web	Voludèc a tot un campaments de gitanos qu'en aguest moment ère installat enes entorns dera nòsta ciutat, e que en dus dies, coma qu'ère embriac, li treigueren es sòs a caudèrs e beueren deth vin mès car.
KARAMAZOV-III-Web	Condauen, en tot arrir-se'n de Mitia, qu'en Mokroie auie embriagat damb champanha as rudes ciutadans, qu'auie dat a minjar bonbons e pastís d'Estrasburg as gojates e hemnes deth pòble.
KARAMAZOV-III-Web	Tanben se n'arrien ena ciutat, mès que mès ena tauèrna, en tot condar qu'eth pròpi Mitia aui cohessat sincèra e publicaments (non se'n trufauen ath sòn dauant, plan, arrir-se'n ath sòn dauant qu'ère un shinhau perilhós) que per tota aguesta "escapada" solet auie artenhut que Grushenka "li permetesse punar-li eth pè, mès arren mès".
KARAMAZOV-III-Web	Quan Mitia e Piotr Ilich s'apressèren ena botiga, ena entrada i trapèren ua troika ja premanida; ena telega, caperada damb un tapís, plen de campanetes e cascavèls, eth menaire Andrei demoraue a Mitia.
KARAMAZOV-III-Web	Ena botiga ja lèu les auie balhat temps entà "apraiar" ua caisha damb articles e solet demorauen que campesse Mitia entà traucar- la e cargar-la ena telega.
KARAMAZOV-III-Web	Piotr Ilich s'estonèc.
KARAMAZOV-III-Web	Mès d'a on as trèt ua troika?, li preguntèc a Mitia.
KARAMAZOV-III-Web	Quan venguia ath córrer entà çò de tòn, me trapè ad aguest, damb Andrei, e li manè que venguesse de dret entara botiga.
KARAMAZOV-III-Web	Que non mos cau pèrder temps!
KARAMAZOV-III-Web	Eth darrèr viatge i anè damb Timofei, mès ara Timofei vè-te'n ath sòn darrèr, que va dauant de jo damb ua faitilhièra.
KARAMAZOV-III-Web	Andrei, amiam guaire retard?
KARAMAZOV-III-Web	Arribaràn ua ora abantes que nosati, o dilhèu ne aquerò, solet mos amien ua ora d'auança!, responec ara prèssa Andrei.
KARAMAZOV-III-Web	L'è premanit eth coche a Timofei, que sai com van.
KARAMAZOV-III-Web	Non amien era nòsta marcha, Dmitri Fiódorovich, arren a veir.
KARAMAZOV-III-Web	Que non mos auançaràn ne ua ora!, acabèc, alugat, Andrei, un menaire encara joen e peuròi, un gojat prim, vestit damb poddviovka e damb un armiak ena man quèrra.
KARAMAZOV-III-Web	Cinquanta robles entà vodka se sonque arribes ua ora dempús.
KARAMAZOV-III-Web	Mitia s'esdegaue a premanì'c tot, mès parlaue e balhaue instruccions de forma estranha, sivans era lua, sense cap orde.
KARAMAZOV-III-Web	Començaue ua causa e se'n desbrembaue d'acabar-la.
KARAMAZOV-III-Web	Piotr Ilich se pensèc qu'ère de besonh calar-se-i e balhar un còp de man.
KARAMAZOV-III-Web	Quate dotzenes de champanha, ne ua botelha mens.
KARAMAZOV-III-Web	Per qué tant?
KARAMAZOV-III-Web	Damb quina finalitat?
KARAMAZOV-III-Web	Demora!, sorrisclèc Piotr Ilich.
KARAMAZOV-III-Web	Qué contie?
KARAMAZOV-III-Web	De vertat i a aciu quate cents robles?
KARAMAZOV-III-Web	Damb paraules vantaires, es afogadi vailets de seguit l'expliquèren qu'en aguesta prumèra caisha sonque i auie mieja dotzena de botelhes de champanha e "tot çò de besonh entà anar començant": entremesi, bonbons, caramèus e çò d'aute.
KARAMAZOV-III-Web	Mès qu'es "provisions"principaus s'empaquetarien de seguit e s'enviarien a despart, coma er aute viatge, en ua auta telega e tanben damb ua troika, e vierien a temps, "s'un cas ua ora mès tard que Dmitri Fiódorovich".
KARAMAZOV-III-Web	Caramèus, pro.
KARAMAZOV-III-Web	Mès per qué quate dotzenes?
KARAMAZOV-III-Web	Damb ua qu'ei pro (Piotr Ilich començaue a emmaliciar-se).
KARAMAZOV-III-Web	S'auie botat a regatejar, demanaue es compdes, non volie padegar-se.
KARAMAZOV-III-Web	Totun, solet artenhec a sauvar cent robles.
KARAMAZOV-III-Web	Acordèren que tota era merça enviada non depassarie es tres cents robles.
KARAMAZOV-III-Web	Per toti es dimònis!, cridèc Piotr Ilich, coma se, còp sec, auesse cambiat de pensada.
KARAMAZOV-III-Web	E a jo qué me cau?
KARAMAZOV-III-Web	Lança es sòs, donques que te les as trapat!
KARAMAZOV-III-Web	Per aciu, amic, per aciu, non t'embèsties.
KARAMAZOV-III-Web	Mitia tirèc d'eth enquiara recodina.
KARAMAZOV-III-Web	Ara mos hèn a vier ua botelha e hèm us glopassades.
KARAMAZOV-III-Web	Vam, Piotr Ilich, vam amassa pr'amor qu'ès un tipe simpatic, me shaute era gent coma tu.
KARAMAZOV-III-Web	Mitia se seiguec en ua petita cagira de còila ath cant d'ua taula diminuta caperada damb un tapís plan lord.
KARAMAZOV-III-Web	Piotr Ilich se placèc ath sòn dauant e de seguit venguec eth champanha.
KARAMAZOV-III-Web	Demanèren s'es senhors non volerien ustres "ues ustres de prumèra qualitat, nauèth arribades".
KARAMAZOV-III-Web	Piotr Ilich, en tot amuishar es dents, lèu damb ràbia.
KARAMAZOV-III-Web	Arren d'ustres, didec Mitia, que non è talents.
KARAMAZOV-III-Web	E a qui li pòt shautar!
KARAMAZOV-III-Web	Que non ei aquerò, me referisqui a un orde superior.
KARAMAZOV-III-Web	Que non i é aguest orde en jo, un orde superior…
KARAMAZOV-III-Web	Mès…que tot ei acabat, e que non mo'n cau hèr guaire.
KARAMAZOV-III-Web	Ja ei tard, dimònis!
KARAMAZOV-III-Web	Tota era mia vida qu'a estat un contunh desòrdre e li cau botar orde.
KARAMAZOV-III-Web	Qué vos semble eth rambalh de mots, tè?
KARAMAZOV-III-Web	Aquerò que son asenades, non rambalh de mots.
KARAMAZOV-III-Web	Aguesti vèrsi sorgiren ena mia amna bèth temps a, que non ei un poèma, ei ua lèrma…
KARAMAZOV-III-Web	Jo madeish les compausè…mès non quan estirassè dera barba ath capitan assistent…
KARAMAZOV-III-Web	Mès, entà qué parlar d'eth ara?
KARAMAZOV-III-Web	Per qué parli d'eth?
KARAMAZOV-III-Web	Pegaries!
KARAMAZOV-III-Web	Era vertat, que non dèishi de pensar enes tues pistòles.
KARAMAZOV-III-Web	Es pistòles que tanben son pegaries!
KARAMAZOV-III-Web	Beu e non penses.
KARAMAZOV-III-Web	Estimi era vida, qu'è estimat massa era vida, autant qu'enquia e tot ei desagradiu.
KARAMAZOV-III-Web	Qu'ei pro!
KARAMAZOV-III-Web	Pera vida, estimat, beuem pera vida, prepausi un brinde pera vida!
KARAMAZOV-III-Web	Per qué sò satisfèt de jo madeish?
KARAMAZOV-III-Web	Sò un brigand, mès que sò satisfèt de jo madeish.
KARAMAZOV-III-Web	E, ça que la, me tormente èster un brigand e èster satisfèt de jo madeish.
KARAMAZOV-III-Web	Benedisqui era creacion, ara que sò prèst entà benedir a Diu e ara sua creacion, mès…li cau estronhar a un insècte pudentós entà que non s'arrossègue, entà que non arroïne era vida des auti….Beuem pera vida, estimat frair!
KARAMAZOV-III-Web	Se qué auem mès valuós qu'era vida?
KARAMAZOV-III-Web	Arren, que non i a arren!
KARAMAZOV-III-Web	Pera vida e pera reina entre es reines!
KARAMAZOV-III-Web	Beuem pera vida e dilhèu tanben pera tua reina.
KARAMAZOV-III-Web	Uedèren es veires.
KARAMAZOV-III-Web	Qu'ei coma se pesèsse sus eth ua preocupacion grèu e insuperabla.
KARAMAZOV-III-Web	Misha…ei eth tòn Misha aguest que vie d'entrar?
KARAMAZOV-III-Web	Mès, per qué l'ac aufrisses?, cridèc Piotr Ilich airós.
KARAMAZOV-III-Web	Ben, permetetz-me, qu'ei açò, voi que begue.
KARAMAZOV-III-Web	Bèèèè!
KARAMAZOV-III-Web	Misha s'avalèc eth veire, hec ua reveréncia e gesssec ath córrer.
KARAMAZOV-III-Web	S'en brembarà mès temps, observèc Mitia.
KARAMAZOV-III-Web	Estimi a ua hemna, a ua hemna!
KARAMAZOV-III-Web	Qué ei era hemna?
KARAMAZOV-III-Web	Era reina dera tèrra!
KARAMAZOV-III-Web	Que sò trist, trist, Piotr Ilich.
KARAMAZOV-III-Web	Rebrembes a Hamlet?
KARAMAZOV-III-Web	Ai!, praube Yorick!"
KARAMAZOV-III-Web	Qu'ei possible que jo siga Yorick.
KARAMAZOV-III-Web	Justaments ara Yorick; dempús era esqueleta.
KARAMAZOV-III-Web	Piotr Ilich l'escotaue e sauvaue silenci, tanben Mitia se demorèc carat.
KARAMAZOV-III-Web	Qu'ei eth gosset de Varvara Alekseievna, era patrona, responec eth vailet.
KARAMAZOV-III-Web	Mos calerà amiar-l'ac.
KARAMAZOV-III-Web	Piotr Ilich, per cèrt, que volia hèr-te ua pregunta, as panat bèth còp ena tua vida?
KARAMAZOV-III-Web	Quina sòrta de pregunta ei aguesta?
KARAMAZOV-III-Web	Qu'ei solet entà preguntar.
KARAMAZOV-III-Web	Ja sabes, dera pòcha de quauqu'un, quauquarren des auti…
KARAMAZOV-III-Web	Non me referisqui as sòs der Estat, aquiu que toti i calen era man, e tu tanben, plan…
KARAMAZOV-III-Web	Vè-te'n ath lunfèrn!
KARAMAZOV-III-Web	Que parli de quauquarren des auti, d'ua pòcha o d'un monedèr, è?
KARAMAZOV-III-Web	Un viatge li panè ara mia mair dus grivny, auia nau ans, èren sus era taula.
KARAMAZOV-III-Web	Ben, e qué?
KARAMAZOV-III-Web	E arren.
KARAMAZOV-III-Web	Ben, e qué?
KARAMAZOV-III-Web	M'estovèren era codena, naturauments.
KARAMAZOV-III-Web	Mès qué te cau?
KARAMAZOV-III-Web	Tu jamès as panat?
KARAMAZOV-III-Web	Òc qu'è panat.
KARAMAZOV-III-Web	Mitia li guinhèc eth uelh damb astúcia.
KARAMAZOV-III-Web	Eth qué?, Piotr Ilich sentec curiosèr.
KARAMAZOV-III-Web	Dus grivny ara mia mair, damb nau ans, les entornè tres dies dempús.
KARAMAZOV-III-Web	Mitia se lheuèc de ressabuda dera taula.
KARAMAZOV-III-Web	Tot prest?
KARAMAZOV-III-Web	Anem!
KARAMAZOV-III-Web	Mitia s'alarmèc.
KARAMAZOV-III-Web	Ua darrèra legenda e…
KARAMAZOV-III-Web	Un veire de vodka entà Andrei, tath camin!
KARAMAZOV-III-Web	E, ath delà de vodka, tanben conhac, ua copa!
KARAMAZOV-III-Web	Aguesta caisha (ère er emboish des pistòles) botatz-la ath dejós deth mèn sèti.
KARAMAZOV-III-Web	Adishatz, Piotr Ilich, non me rebrembes damb rancura.
KARAMAZOV-III-Web	Mès tornes deman, non?
KARAMAZOV-III-Web	Plan que òc.
KARAMAZOV-III-Web	Voleríetz quitar eth compde ara?
KARAMAZOV-III-Web	A!, plan, eth compde!
KARAMAZOV-III-Web	Plan que òc!
KARAMAZOV-III-Web	Tornèc a trèir dera pòcha eth hèish de bilhets, ne treiguec tres de cent, les deishèc sus eth taulatge e gessec ara prèssa dera botiga.
KARAMAZOV-III-Web	Toti vengueren ath sòn darrèr e, en tot hèr reveréncies, li dideren adiu damb senhaus de respècte e boni desirs.
KARAMAZOV-III-Web	Andrei gargalhèc per çò deth conhac nauèth begut e sautèc en palanc.
KARAMAZOV-III-Web	Mès encara non auie auut temps Mitia de pujar en coche que campèc Fenia ath sòn dauant de forma totauments inesperada.
KARAMAZOV-III-Web	Lèu sense alend pera correguda, junhèc es mans e se lancèc as sòns pès:
KARAMAZOV-III-Web	Batiushka, Dmitri Fiódorovich, tresaur, non li costètz mau ara senhora!
KARAMAZOV-III-Web	E jo que l'ac è condat tot!…
KARAMAZOV-III-Web	Tanpòc li costetz mau ada eth, que siguec eth prumèr entada era.
KARAMAZOV-III-Web	Ara que va a maridar-se damb Agrafiona Aleksandrovna, per aquerò a tornat de Siberia…
KARAMAZOV-III-Web	Batiushka, Dmitri Fiódorovich, non esbaucetz ua vida des auti!
KARAMAZOV-III-Web	Donques qu'ère aquerò!
KARAMAZOV-III-Web	Aquerò ère çò que shamaues!, gasulhèc Piotr Ilich.
KARAMAZOV-III-Web	Ara qu'ei clar.
KARAMAZOV-III-Web	Ara que se compren.
KARAMAZOV-III-Web	Dmitri Fiódorovich, balhatz-me ara madeish es pistòles se voletz èster un òme, sorrisclèc en votz nauta.
KARAMAZOV-III-Web	M'entenes, Dmitri?
KARAMAZOV-III-Web	Es pistòles?
KARAMAZOV-III-Web	Demora, amic, les anaua a lançar en un badina peth camin, responec Mitia.
KARAMAZOV-III-Web	Fenia, lhèua-te, non t'estongues aquiu ajaçada.
KARAMAZOV-III-Web	Mitia que non vò hèr mau ad arrés, d'ara endauant aguest pòcvau ja non va a hèr mau ad arrés.
KARAMAZOV-III-Web	Fenia, li cridèc deth coche estant, adès t'è ofensat, atau que perdona-me e ages pietat de jo, perdona ad aguest brigand…
KARAMAZOV-III-Web	E, se non me perdones, qu'ei parièr!
KARAMAZOV-III-Web	Pr'amor qu'ara ja tot ei parièr!
KARAMAZOV-III-Web	Arrinca, Andrei, ath mès córrer!
KARAMAZOV-III-Web	Andrei se botèc en marcha; era campaneta trinhonèc.
KARAMAZOV-III-Web	Adishatz, Piotr Ilich!
KARAMAZOV-III-Web	Entà tu qu'ei era mia darrèra lèrma!…
KARAMAZOV-III-Web	Se dispausaue a demorar-se a susvelhar se com premanien era carga, en ua auta troika, damb eth vin e era rèsta de viures, en tot auer era presentida de qué anauen a enganhar a Mitia e enviar-li de mens, mès de pic s'embestièc damb eth madeish, escopic e partic entara tauèrna a hèr ath bilhard.
KARAMAZOV-III-Web	Qu'ei pèc, encara qu'un bon tipe…gasulhaue peth camin.
KARAMAZOV-III-Web	Quauquarren è entenut d'aguest oficiau de Grushenka, eth "d'abantes".
KARAMAZOV-III-Web	Ben, s'a vengut…
KARAMAZOV-III-Web	Ai, es pistòles!
KARAMAZOV-III-Web	Mès, diables, dilhèu sò era sua mainadèra?
KARAMAZOV-III-Web	Que se les hèsque a vier!
KARAMAZOV-III-Web	Que non se passarà arren.
KARAMAZOV-III-Web	Que les esguitle era fòrça pera boca.
KARAMAZOV-III-Web	S'embriagaràn e se pelejaràn, se pelejaràn e haràn es patzes.
KARAMAZOV-III-Web	Non ei aquerò çò que hè era gent?
KARAMAZOV-III-Web	E tot aquerò de "me harè enlà" e "me castigui"?
KARAMAZOV-III-Web	Que non se passarà arren!
KARAMAZOV-III-Web	Aurà dit embriac causes coma aguestes milèrs de viatges ena tauèrna.
KARAMAZOV-III-Web	Encara qu'ara non ei embriac.
KARAMAZOV-III-Web	Dilhèu sò era sua mainadèra?
KARAMAZOV-III-Web	Solide que s'a pelejat damb quauqu'un, auie tota era cara plia de sang.
KARAMAZOV-III-Web	Qui aurà estat?
KARAMAZOV-III-Web	Me'n saberè ena tauèrna.
KARAMAZOV-III-Web	E aqueth mocador plen de sang…
KARAMAZOV-III-Web	Diables, se l'a deishat en solèr, en casa…
KARAMAZOV-III-Web	Qu'ei parièr!
KARAMAZOV-III-Web	Qu'arribèc ena tauèrna damb ua animositat orribla e de seguit comencèc a jogar.
KARAMAZOV-III-Web	Era partida li cambièc er umor.
KARAMAZOV-III-Web	Ne hec ua auta e de pic li comencèc a condar a un des jogaires que Dmitri Fiódorovich auie un aute còp sòs, uns tres mil, qu'eth madeish les auie campat, e que un aute viatge se n'auie anat de sarabat damb Grushenka en Mokroie.
KARAMAZOV-III-Web	Es que l'escotauen lo seguiren d'aurelha damb inesperat curiosèr.
KARAMAZOV-III-Web	E toti ne comencèren a parlar mès sense arrir-se'n, estranhaments seriosi.
KARAMAZOV-III-Web	Autanplan interrompèren eth jòc.
KARAMAZOV-III-Web	Tres mil?
KARAMAZOV-III-Web	Mès d'a on a trèt es tres mil?
KARAMAZOV-III-Web	Comencèren a hèr-li mès preguntes.
KARAMAZOV-III-Web	E non les aurà panat ath vielh?
KARAMAZOV-III-Web	Tres mil!
KARAMAZOV-III-Web	Aciu que i é quauquarren estranh.
KARAMAZOV-III-Web	Se vantèc en votz nauta de qué aucirie a sa pair, toti ac entenérem.
KARAMAZOV-III-Web	Piotr Ilich paraue era aurelha e ara suspressa venguec hered e praube enes responses.
KARAMAZOV-III-Web	Non didec ua soleta paraula dera sang qu'amiaue Mitia ena cara e enes mans, mès de cap ara tauèrna òc qu'auie auut era intencion de condà'c.
KARAMAZOV-III-Web	Comencèren ua tresau partida, de man en man s'amortèc era convèrsa sus Mitia, mès, en acabar era partida, Piotr Ilich non volec contunhar en tot jogar, placèc eth baston de bilhard ath sòn lòc e, en sòrta de sopar coma ac auie previst, se n'anèc dera tauèrna.
KARAMAZOV-III-Web	En gésser ena plaça, se sentie perplèx e lèu estonat d'eth madeish.
KARAMAZOV-III-Web	En un virament de uelhs se n'auie encuedat de qué volie vier en çò de Fiódor Pávlovich entà saber-se'n s'auie passat quauquarren.
KARAMAZOV-III-Web	Qu'ei pro, dilhèu sò era sua mainadèra?"
KARAMAZOV-III-Web	Plan embestiat s'endralhèc dret de cap ara sua casa, e alavetz se'n brembèc de Fenia.
KARAMAZOV-III-Web	Enquia tau punt lo cuelhec eth desir mès impacient e temardut de parlar damb era e saber-se'n de çò que s'auie passat qu'ara mitat deth camin virèc bruscaments e se filèc de cap a çò de Morozova, a on viuie Grushenka.
KARAMAZOV-III-Web	En arribar, truquèc ena pòrta e eth còp, que ressonèc en silenci dera net, l'entornèc ena realitat e venguec d'irritar-lo: "Aciu que tanben vierè a formar un escandal!
KARAMAZOV-III-Web	Tot eth carrèr se desgahonèc.
KARAMAZOV-III-Web	VI.ACIU QUE M'AUETZ!
KARAMAZOV-III-Web	Mentretant, Dmitri Fiódorovich volaue peth camin.
KARAMAZOV-III-Web	Enquia Mokroie i auie pòc mès de vint verstas, mès era troika d'Andrei galaupaue autant que les podec recórrer en ua ora e quart.
KARAMAZOV-III-Web	Era velocitat dera marcha aluguèc còp sec a Mitia.
KARAMAZOV-III-Web	Er aire qu'ère pur e fresc, enòrmes esteles ludien en cèu clar.
KARAMAZOV-III-Web	Siguec era madeisha net, e dilhèu era madeisha ora, qu'Aliosha, en quèir en tèrra, jurèc extasiat "estimar-la pes sègles des sègles".
KARAMAZOV-III-Web	Mès qu'auie confusion, fòrça confusion, ena amna de Mitia e, a maugrat qu'ara fòrça causes estarnauen era sua amna, tot eth sòn èster desiraue irresistiblaments apressar-se ada era, ara reina entara que volaue pr'amor de veder-la peth darrèr viatge.
KARAMAZOV-III-Web	Solet diderè ua causa: eth sòn còr non lo rebatèc en cap moment.
KARAMAZOV-III-Web	S'auesse campat quinsevolh aute, s'aurie botat gelós dès eth prumèr moment e, dilhèu, aurie tornat a tacar de sang es sues terribles mans, mès per aguest, peth "prumèr" d'era non sentie ara, tant que volaue ena troika, non ja er òdi dera gelosia, senon ne tansevolhe enemistat, maugrat que çò de cèrt ère qu'encara non l'auie vist.
KARAMAZOV-III-Web	Qué hèsqui jo aciu?
KARAMAZOV-III-Web	Hè-te enlà, Mitia, dèisha-les eth camin liure!
KARAMAZOV-III-Web	E jo se qué sò ara?
KARAMAZOV-III-Web	Damb aguestes paraules aurie podut exprimir apuprètz es sòns sentiments s'auesse estat capable de rasonar.
KARAMAZOV-III-Web	Mès alavetz ja non ère capable de rasonar.
KARAMAZOV-III-Web	Tota era resolucion d'aguest moment qu'auie sorgit ath marge de quinsevolh rasonament, en un virament de uelhs; l'auie sentuda de ressabuda e se l'auie hèta sua, damb totes es conseqüéncies, pòc abantes, ena codina de Fenia, en enténer es sues prumères paraules.
KARAMAZOV-III-Web	Totun aquerò, a maugrat d'ua semblabla determinacion, era sua amna ère confusa, confusa enquia hèr-lo a patir: era determinacion que non l'auie hèt a vier tranquillitat.
KARAMAZOV-III-Web	Qu'auie deishat massa causes ath darrèr e aquerò lo tormentaue.
KARAMAZOV-III-Web	E per moments que l'ère estranh, donques qu'eth madeish auie escrit era sua senténcia en un papèr: "Me castigui e me condemni", e eth papèr ère ena sua pòcha, prèst, e era pistòla ja ère cargada, pr'amor que ja auie decidit se com receberie eth dia a vier eth prumèr caud arrai deth "roienc Febo"; mès, totun açò, que non podie hèr es patzes damb çò que s'auie passat, damb tot açò qu'auie deishat endarrèr, e aquerò lo tormentaue, aguesta idia s'aganchaue ena sua amna e lo desesperaue.
KARAMAZOV-III-Web	Que i auec un moment en camin que volec detier a Andrei, sautar dera telega, trèir era pistòla cargada e acabar damb tot, sense demorar era aubada.
KARAMAZOV-III-Web	Mès aguest moment se passèc volant coma un bualh.
KARAMAZOV-III-Web	Tanben era troika volaue "en tot avalar er espaci" e, a mida que s'apressaue en sòn objectiu, un aute còp era imatge d'era, solet d'era, l'agarraue damb mès fòrça deth sòn coratge e hège enlà deth sòn còr es auti hantaumes terribles.
KARAMAZOV-III-Web	Ai!, guaire desiraue veder-la, encara que solet siguesse fugaçaments, encara que siguesse de luenh!
KARAMAZOV-III-Web	E jamès eth sòn piech auie sauvat tant d'amor entad aguesta hemna, tan fatidica entath sòn destin, un sentiment nau que jamès auie experimentat, un sentiment inesperat autanplan entada eth, un sentiment trende enquiath punt de pregar, de desparéisher ena sua preséncia: "E despareisherè!
KARAMAZOV-III-Web	Amiauen ja ua ora en tot sautar.
KARAMAZOV-III-Web	Mitia sauvaue silenci e Andrei, a maugrat d'èster un campanhard blagaire, tanpòc auie badat boca, tau que se cranhesse parlar, e se limitaue a aquissar damb vams as sòns "rossins", ara sua troika de baiards aflaquidi mès veloci.
KARAMAZOV-III-Web	E, de ressabuda, Mitia sorrisclèc terriblaments preocupat:
KARAMAZOV-III-Web	Andrei, e se son dormidi?
KARAMAZOV-III-Web	L'auie vengut de pic entath cap, enquia aguest moment non ac auie pensat.
KARAMAZOV-III-Web	Mos cau pensar que ja s'auràn ajaçat, Dmitri Fiódorovich.
KARAMAZOV-III-Web	Mitia arroncilhèc es celhes damb dolor: e s'eth, plan, volaue…damb taus sentiments…e eri dormissen…e era tanben dormís, dilhèu ath sòn costat…
KARAMAZOV-III-Web	Un sentiment de ràbia li comencèc a hèr borir eth sang.
KARAMAZOV-III-Web	Anem, Andrei, aquissa, Andrei, anem, lèu!, cridèc dehòra de se.
KARAMAZOV-III-Web	Mès tanben ei possible que non s'agen ajaçat, comentèc Andrei dempús un moment de silenci.
KARAMAZOV-III-Web	Hè ua estona Timofei condaue que s'auien amassat fòrça gent…
KARAMAZOV-III-Web	Ena pòsta?
KARAMAZOV-III-Web	Ja ac sabi; mès qué vòs díder damb aquerò de qué i a fòrça gent?
KARAMAZOV-III-Web	Guairi?
KARAMAZOV-III-Web	Qui son?, se botèc a preguntar Mitia, terriblaments alarmat dauant era inesperada notícia.
KARAMAZOV-III-Web	Sivans Timofei, son toti senhors, dus d'eri dera nòsta ciutat, mès que non sai se qui son, sonque que Timofei didie que i auie dus senhors d'aciu, e i a uns auti dus senhors que non son d'aciu, dus forastèrs, çampar, e dilhèu bèth un mès, que non l'è preguntat tant.
KARAMAZOV-III-Web	Didie que s'auien metut a hèr as cartes.
KARAMAZOV-III-Web	As cartes?
KARAMAZOV-III-Web	Atau que dilhèu non siguen en tot dormir se s'an botat a jogar.
KARAMAZOV-III-Web	Mès lèu, Andrei, mès lèu!, tornèc a cridar Mitia nerviós.
KARAMAZOV-III-Web	Mès cranhi que vos embestietz damb jo, senhor.
KARAMAZOV-III-Web	De qué se tracte?
KARAMAZOV-III-Web	Abantes Fedosia Markovna s'ajulhèc as vòsti pès, vos demanèc a vos que non héssetz mau ara senhora e a non sai se qui mès…e, ben, senhor, coma que jo vos amii…
KARAMAZOV-III-Web	Perdonatz-me, senhor, qu'ei pera mia consciéncia, dilhèu a estat ua pegaria de didè'c.
KARAMAZOV-III-Web	Mitia, deth darrèr, l'agarrèc era espatla.
KARAMAZOV-III-Web	Ès un menaire?
KARAMAZOV-III-Web	Un menaire?, preguntèc damb frenesia.
KARAMAZOV-III-Web	Òc, sò un menaire…
KARAMAZOV-III-Web	Sabes que te cau deishar eth camin liure.
KARAMAZOV-III-Web	Coma menaire non pòs barrar eth camin ara gent, díder: "Ep!, que vos hèsqui a cuélher!
KARAMAZOV-III-Web	Aquiu que vau!".
KARAMAZOV-III-Web	Non, menaire, arren de hèr a cuélher.
KARAMAZOV-III-Web	Tot aquerò gessec de Mitia tau qu'en un complèt atac d'istéria.
KARAMAZOV-III-Web	Qu'ei vertat, batiushka Dmitri Fiódorovich, qu'auetz rason, non mos cau hè cuélher ara gent, ne hèr-li mau, e çò de madeish se passe damb quinsevolh creatura, pr'amor que tota creatura a estat creada; aquiu qu'auetz as shivaus, òc ma hè, que i a gent que les foetege sense motiu, autanplan menaires…
KARAMAZOV-III-Web	Non an arturadèr, se boten a pataquejar e atau auancen.
KARAMAZOV-III-Web	Enquiath lunfèrn?, l'interronpec Mitia e deishèc anar de ressabuda ua brèu arridalha.
KARAMAZOV-III-Web	Andrei, qu'ès ua amna simpla, lo tornèc a cuélher un aute còp pes muscles, ditz-me: Vierà Dmitri Fiódorovich Karamazov en lunfèrn o non?
KARAMAZOV-III-Web	Tu qué ne penses?
KARAMAZOV-III-Web	Sabi pas, brave senhor, que depen de vos, pr'amor que vos…
KARAMAZOV-III-Web	Guardatz, senhor, quan eth hilh de Diu siguec crucificat e moric ena crotz, descenec dera crotz dirèctaments entath lunfèrn e desliurèc a toti es pecadors qu'aquiu patien torment.
KARAMAZOV-III-Web	Eth lunfèrn comencèc a planher-se pr'amor que ja arrés vierie aquiu, cap pecador.
KARAMAZOV-III-Web	E li didec alavetz eth Senhor ath lunfèrn: "Non te planhes, lunfèrn, donques que dès aciu vieràn entà tu tota sòrta de dignataris, governants, grani jutges e ricòts, e estaràs tan plen coma n'as estat tostemp e atau se passarà enquiara fin dera mia tornada", e atau siguec, aguestes sigueren es sus paraules…
KARAMAZOV-III-Web	Ua legenda populara!
KARAMAZOV-III-Web	Magnific!
KARAMAZOV-III-Web	Aquissa eth dera quèrra, Andrei!
KARAMAZOV-III-Web	Ja vedetz, senhor, se qui ei predestinat ath lunfèrn, Andrei aquissèc eth dera quèrra, e vos, senhor, tostemp auetz estat un mainatge petit…
KARAMAZOV-III-Web	Atau ei se com vos guarde era gent…
KARAMAZOV-III-Web	E, encara que vos emmamiciatz fòrça aisidaments, senhor, açò qu'ei atau, Diu vos perdonarà pera vòsta simplicitat.
KARAMAZOV-III-Web	E tu?
KARAMAZOV-III-Web	Tu me perdones, Andrei?
KARAMAZOV-III-Web	Jo que non è arren entà perdonar-vos, a jo non m'auetz hèt arren.
KARAMAZOV-III-Web	Parla, amna candida!
KARAMAZOV-III-Web	Ai!, que me cau pòur amiar-vos, senhor, didetz ues causes tant estranhes…
KARAMAZOV-III-Web	Mès Mitia ja non l'escotaue.
KARAMAZOV-III-Web	Senhor, acuelhetz-me damb totes es mies fautes, mès non me jutgetz.
KARAMAZOV-III-Web	Deishatz-me entrar sense eth vòste judici…
KARAMAZOV-III-Web	Non me jutgetz pr'amor que ja m'è condemnat jo, non me jutgetz pr'amor que vos estimi, Senhor.
KARAMAZOV-III-Web	Que sò un òme abjècte, mès vos estimi: me manaratz entath lunfèrn, mès tanben aquiu vos estimarè e d'aciu estant cridarè que vos estimi pes sègles des sègles…
KARAMAZOV-III-Web	Mès deishatz-me estimar enquiath finau…aciu e ara, estimar enquiath finau, sonque cinc ores enquia que gèsque eth vòste caud arrai…
KARAMAZOV-III-Web	Pr'amor qu'estimi ara reina dera mia amna.
KARAMAZOV-III-Web	Vos, Senhor, que me vedetz tot sancer.
KARAMAZOV-III-Web	Quan arriba a tot galaup, queirè enes vòsti pès: "Qu'as hèt ben en passar de long…
KARAMAZOV-III-Web	Adishatz e desbremba ara tua victima, non t'enquimères jamès!
KARAMAZOV-III-Web	Mokroie!, sorrisclèc Andrei en tot senhalar entà dauant damb eth sòn soriac.
KARAMAZOV-III-Web	A trauèrs dera palla escurina dera net surgentèc ua massa nera e solida d'edificis que s'estenien per ua superfícia enòrma.
KARAMAZOV-III-Web	En vilatjòt de Mokroie i auie ues dues mil amnes, mès tad aguesta ora ja toti dormien e solet en bèri punts ludien encara ues pòques lutzes.
KARAMAZOV-III-Web	Mès lèu, Andrei, mès lèu, que ja arribi!, sorrisclèc Mitia coma afebrit.
KARAMAZOV-III-Web	Que non dormissen!, didec Andrei senhalant damb eth soriac era aubèrja des Plastunov, plaçada just ena entrada dera aldea e a on ludie lum enes sies hièstres que dauen entath carrèr.
KARAMAZOV-III-Web	Non dormissen!, repetic Mitia erós.
KARAMAZOV-III-Web	Que ressone, Andrei, anem, ath galaup, que trinhonen, que carriscle damb eth galaup.
KARAMAZOV-III-Web	Que toti sàpien qu'è arribat!
KARAMAZOV-III-Web	Ja arribi!
KARAMAZOV-III-Web	Aciu que sò!, sorrisclaue damb frenesia.
KARAMAZOV-III-Web	Andrei lancèc ath galaup era troika agotada e efectiuaments s'apressèc carrinclant enquia un pòrge de tet nau, a on arturèc es shivaus sudadi e miei estofadi.
KARAMAZOV-III-Web	Mitia sautèc dera telega.
KARAMAZOV-III-Web	Eth patron dera aubèrja, que ja ère a mand d'anar-se'n entath lhet, auie auut curiosèr e pistèc deth pòrge estant entà veir se qui s'apressaue a tot galaup.
KARAMAZOV-III-Web	Trifon Borisych, ès tu?
KARAMAZOV-III-Web	Batiushka Dmitri Fiódorovich!
KARAMAZOV-III-Web	Que vos tornam a veir!
KARAMAZOV-III-Web	Aguest Trifon Borisych ère un campanhard rude e de bona santat, de mejana talha, era cara mèsalèu grosseta, d'aspècte sevèr e implacable, mès que mès damb es sòns compatriòtes, mès qu'auie era adretia de hèr-se a vier rapidaments ua expression çò de mès obsequiosa quan se pensau que podie trèir-ne profit.
KARAMAZOV-III-Web	Vestie ara russa, damb camisa de cothèr oblic e poddiovka, auie ua quantitat de sòs considerabla, mès soniaue de contunh damb ua posicion de mès importància.
KARAMAZOV-III-Web	Qu'auie enes sues urpes a mès dera mitat de vilatgesi, toti es que l'entornejauen èren en deute damb eth.
KARAMAZOV-III-Web	Arrendaue tèrres des propietaris e tanben les ac crompaue, e es campanhards li laurauen aguestes tèrres en tot auer-li de pagar un deute que d'eth jamès se'n podien desliurar.
KARAMAZOV-III-Web	Ère veude e auie quate hilhes granes.
KARAMAZOV-III-Web	Ua que ja ère veuda, s'estaue ena sua casa damb dus hilhs de cuerta edat, es sòns arrèhilhs, e trabalhaue entada eth a jornau.
KARAMAZOV-III-Web	Era dusau hilha ère ua hemna maridada damb un foncionari, un escrivan qu'auie hèt carrèra, e ena paret d'ua des crambes dera aubèrja s'i podie campar, entre es fotografies familhars, ua de mida minuscula d'aguest foncionari damb guerrèra de gala e es musclères deth sòn grad.
KARAMAZOV-III-Web	A maugrat des milèrs de robles que ja auie arremassat, a Trifon Borisych li shautaue shurlar eth sang as òstes rambalhaires e, en tot rebrembar que non hège un mes auie hèt, en un solet dia, pro mès de dus cents robles, se non tres cents, a cargue de Dmitri Fiódorovich per çò deth sòn sarabat damb Grushenka, lo recebec damb alegria e rapiditat, pr'amor que, sonque pera manèra que Mitia s'apressèc en pòrge, flairaue de nau ara sua presa.
KARAMAZOV-III-Web	Batiushka, Dmitri Fiódorovich, que mos tornam a trapar.
KARAMAZOV-III-Web	Demoratz, Trifon Borisych, comencèc Mitia.
KARAMAZOV-III-Web	Agrafiona Aleksandrovna?
KARAMAZOV-III-Web	Òc, tanben ei aciu.
KARAMAZOV-III-Web	Damb qui?
KARAMAZOV-III-Web	Damb qui?
KARAMAZOV-III-Web	Uns òstes de dehòra…
KARAMAZOV-III-Web	Un qu'ei un foncionari, deu èster polac sivans era sua manèra de parlar; que siguec eth qu'envièc shivaus entà hèr-la a vier.
KARAMAZOV-III-Web	Er aute qu'ei un camarada sòn, se non un companh de camin, vè-te'n a saber; que vestissen normau…
KARAMAZOV-III-Web	Qué?
KARAMAZOV-III-Web	Son de hèsta?
KARAMAZOV-III-Web	Son rics?
KARAMAZOV-III-Web	Arren de hèstes!
KARAMAZOV-III-Web	Qu'ei gent de pòca nautada, Dmitri Fiódorovich.
KARAMAZOV-III-Web	De pòca nautada?
KARAMAZOV-III-Web	E es auti?
KARAMAZOV-III-Web	Son dera ciutat, dus senhors…
KARAMAZOV-III-Web	Tornauen de Chermi e s'an demorat…
KARAMAZOV-III-Web	Un qu'ei joen, deu èster parent deth senhor Miusov, mès que non m'en brembi se com se cride…
KARAMAZOV-III-Web	E ar aute solide tanben le coneishetz, eth propietari Maksimov, ditz qu'a anat de romieuatge en monastèri qu'ei ena vòsta ciutat, viatge damb aqueth parent joen deth senhor Miusov…
KARAMAZOV-III-Web	Non i a arrés mès?
KARAMAZOV-III-Web	Arrés mès.
KARAMAZOV-III-Web	Com va?
KARAMAZOV-III-Web	Donques que hè pòc qu'a arribat e s'està damb eri.
KARAMAZOV-III-Web	Està contenta?
KARAMAZOV-III-Web	Arrís?
KARAMAZOV-III-Web	Non, çampar que non arrís bric…
KARAMAZOV-III-Web	Ath polac?
KARAMAZOV-III-Web	Ar oficiau?
KARAMAZOV-III-Web	Kalganov?
KARAMAZOV-III-Web	Plan, Kalganov.
KARAMAZOV-III-Web	Pro ben, ja camparè jo.
KARAMAZOV-III-Web	Hèn as cartes?
KARAMAZOV-III-Web	Qu'an jogat, mès ja ac an deishat, an prenut tè, eth foncionari a demanat licors.
KARAMAZOV-III-Web	Demora, Trifon Borisych, demora, amna estimada, ja camparè jo.
KARAMAZOV-III-Web	Darrèraments que non mo'n sabem d'eri, Dmitri Fiódorovich, es autoritats les an hèt enlà, mès que i a uns judius en Rozhdestvenskaia, jòguen es tamborins e eth vriolin; que les posqui hèr a vier ara madeish s'ei de besonh.
KARAMAZOV-III-Web	Solide que vien.
KARAMAZOV-III-Web	Mana-les a quèrrer!
KARAMAZOV-III-Web	Plan que òc, mana-les a quèrrer!, cridèc Mitia.
KARAMAZOV-III-Web	E pòs desvelhar as mosses, coma alavetz, a Maria sustot, e a Stepanida tanben, e a Arina.
KARAMAZOV-III-Web	Dus cents robles peth còr!
KARAMAZOV-III-Web	Damb aguesti sòs que desvelhi a tot eth pòble, encara que siguen toti roncant.
KARAMAZOV-III-Web	Mès que non sai jo s'es campanhards d'aciu se meriten tanta generositat, batiushka Dmitri Fiódorovich, ne tanpòc es gojates…
KARAMAZOV-III-Web	Despéner aguesta fortuna en aguesta gent tan ruda e grossièra!
KARAMAZOV-III-Web	A qui se l'acodís dar a humar cigars as nòsti campanhards…
KARAMAZOV-III-Web	Atau puden aguesti brigands!
KARAMAZOV-III-Web	E totes es gojates, totes, qu'an pedolhs.
KARAMAZOV-III-Web	Arren de pagar aguesta soma, vau a hèr qu'es mies hilhes se lhèuen a gratis; vien de calar-se en lhet, atau que les balhi un còp de pè ena esquia e les boti a cantar entà vos.
KARAMAZOV-III-Web	Guarda tu, qu'embriagar as campanhards damb champanha, ailàs!
KARAMAZOV-III-Web	Trifon Borisych se planhie per planher-se: qu'eth madeish auie amagat mieja dotzena de botelhes de champanha e auie cuelhut deth dejós dera taula un bilhet de cent robles; l'auie sarrat en punh e aquiu s'auie demorat.
KARAMAZOV-III-Web	Trifon Borisych, be ne despení alavetz mès de mil, t'en brembes?
KARAMAZOV-III-Web	Plan, donc, qu'è vengut damb çò de madeish qu'alavetz, guarda.
KARAMAZOV-III-Web	E treiguec eth hèish de bilhets e les ac placèc en madeish nas ar ostalèr.
KARAMAZOV-III-Web	Ara escota e encueda-te'n ben: en ua ora vierà eth vin, es entremesi, es coquilhons e bonbons, que puge tot tà naut dirèctaments.
KARAMAZOV-III-Web	Aguesta caisha qu'amie Andrei, tanben ara madeish entà naut, que la daurisquen e mèstren eth champanha.
KARAMAZOV-III-Web	E çò de mès important, que venguen es mosses, es mosses, e que non manque Maria.
KARAMAZOV-III-Web	Entornèc ena telega e treiguec deth dejós deth sèti er emboish damb es pistòles.
KARAMAZOV-III-Web	Hè es compdes, Andrei.
KARAMAZOV-III-Web	Aciu qu'as quinze robles pera troika, e uns auti cinquanta entà vodka…pera tua bona disposicion, pera tua afeccion…
KARAMAZOV-III-Web	Karamazov!
KARAMAZOV-III-Web	Trifon Borisych que n'ei testimòni.
KARAMAZOV-III-Web	E perdonatz es pegaries que digui…
KARAMAZOV-III-Web	Qué te cau pòur?, Mitia lo mesurèc damb era guardada.
KARAMAZOV-III-Web	S'ei atau, vè-te'n ath diable!, sorrisclèc en tot lançar-li cinc robles.
KARAMAZOV-III-Web	Ara, Trifon Borisych, acompanha- me sense hèr bronit e dèisha que hèsca un prumèr còp de uelh, mès sense qu'eri me veiguen.
KARAMAZOV-III-Web	A on son?
KARAMAZOV-III-Web	Ena cramba blua?
KARAMAZOV-III-Web	Trifon Borisych guardèc a Mitia damb mesfidança, mès, aubedient, complic damb çò manat: l'amièc entath vestibul, dempús entrèc eth solet ena prumèra pèça, ua sala grana qu'ère ath ras dera cramba que s'estauen es òstes, e treiguec d'aciu ua candèla.
KARAMAZOV-III-Web	Dempús hec a entrar a Mitia d'amagat e lo deishèc en un cornèr escur, d'a on podie observar damb tota libertat ath grop sense èster vist.
KARAMAZOV-III-Web	Mès Mitia non campèc guaira estona ne podec avalorar era situacion: vedec a Grushenka e eth sòn còr comencèc a batanar damb fòrça, era vista se l'embromèc.
KARAMAZOV-III-Web	Qu'ère en un costat dera taula, en un fautulh, e en un divan ath costat d'era i auie eth joen e beròi Kalganov.
KARAMAZOV-III-Web	Era l'agarraue era man e semblaue arrir, tant qu'eth, sense guardar-la, didie quauquarren en votz nauta e coma desengustat a Maksimov, qu'ère seigut en aute costat dera taula, dauant de Grushenka.
KARAMAZOV-III-Web	Maksimov, totun, arrie fòrça per bèra causa.
KARAMAZOV-III-Web	En divan qu'ère seigut eth, e près deth divan, en ua cagira sarrada ena paret, un aute desconeihut.
KARAMAZOV-III-Web	Eth que s'estaue en divan s'auie ajaçat e humaue damb pipa, e Mitia auec era sensacion de qué aguest òme un shinhau gròs e de cara ampla non deuie èster guaire naut, mès que non podec aubirar arren mès.
KARAMAZOV-III-Web	Se li copèc era alend.
KARAMAZOV-III-Web	E non siguec dable entà tier-se ua menuta, deishèc er emboish ena comòda e se filèc dirèctaments, en tot sénter hered e damb eth còr sarrat, entath grop dera cramba blua.
KARAMAZOV-III-Web	A!, sorrisclèc Grushenka espaurida, donques que siguec era prumèra que lo vedec.
KARAMAZOV-III-Web	VII.
KARAMAZOV-III-Web	Mitia s'apressèc ena taula damb longues e rapides camalhardades.
KARAMAZOV-III-Web	Senhors, comencèc en votz nauta, lèu cridant mès blequejant en cada paraula, jo…que non se passe arren!
KARAMAZOV-III-Web	Non cranhetz, sorrisclèc, jo…de vertat, que non se passe arren, se virèc de pic entà Grushenka, que s'auie inclinat en un fautulh entà Kalganov e li tenguie damb fòrça eth braç.
KARAMAZOV-III-Web	Jo…que vau de viatge, partirè a trincar deth dia, Senhors, pòt aguest viatgèr de passa…demorar-se damb vosati enquia que hèsque dia?
KARAMAZOV-III-Web	Solet enquia que hèsque dia, per darrèr còp, en aguesta madeisha cramba.
KARAMAZOV-III-Web	Es darrères paraules les ac dirigic ar òme gròs dera pipa.
KARAMAZOV-III-Web	Panie, aquerò qu'ei ua cramba privada.
KARAMAZOV-III-Web	Que i a d'autes crambes.
KARAMAZOV-III-Web	Mès s'ètz vos, Dmitri Fiódorovich, se com hètz!, intervenguec de pic Kalganov.
KARAMAZOV-III-Web	Seiguetz damb nosati!
KARAMAZOV-III-Web	Com anatz?
KARAMAZOV-III-Web	Salutacions, estimat amic… inestimable.
KARAMAZOV-III-Web	Vai, se com sarratz!
KARAMAZOV-III-Web	Que m'auetz trincat es dits.
KARAMAZOV-III-Web	Kalganov s'estarnèc d'arrir.
KARAMAZOV-III-Web	Tostemp la sarre atau, tostemp!, comentèc divertida Grushenka, mès encara damb un arridolet timid.
KARAMAZOV-III-Web	Per çò que semble, s'auie convençut, en veir era portadura de Mitia, de qué non venguie a cercar tapatge, e lo guardaue enòrmaments curiosa, encara qu'un shinhau intranquilla.
KARAMAZOV-III-Web	Quauquarren en eth l'auie estonat per manèra; ath delà, jamès s'aurie demorat qu'en un moment atau siguesse capable de vier e parlar d'aguesta sòrta.
KARAMAZOV-III-Web	Bona net, didec damb doçor dera quèrra estant eth propietari Maksimov.
KARAMAZOV-III-Web	Bona net, mès que vos tanben ètz aciu, se com m'alègri de veder-vos!
KARAMAZOV-III-Web	Senhors, senhors, jo…un aute còp se dirigie ath polac dera pipa, en tot cuelher-lo, çampar, coma era persona mès importanta de totes es presentes.
KARAMAZOV-III-Web	Qu'è vengut volant.
KARAMAZOV-III-Web	Volia passar eth mèn darrèr dia e era mia darrèra ora en aguesta cramba, en aguesta madeisha cramba…a on jo…adorè…ara mia reina!…desencusatz-me, panie!, cridèc alterat.
KARAMAZOV-III-Web	Qu'è vengut volant e è jurat…
KARAMAZOV-III-Web	Ò!, non cranhetz, qu'ei era mia darrèra net!
KARAMAZOV-III-Web	Beuam, panie, peth nòste convengut amistós.
KARAMAZOV-III-Web	Ara mos mestraràn vin…
KARAMAZOV-III-Web	M'è hèt a vier aquerò…de ressabuda, per bèra rason, treiguec eth hèish de bilhets.
KARAMAZOV-III-Web	Se vos platz, panie!
KARAMAZOV-III-Web	Que voi musica, sarabat, tapatge, tot madeish qu'abantes…
KARAMAZOV-III-Web	Mès, un reptil, un reptil pòcvau s'arrossègue pera tèrra, e lèu ja non i serà!
KARAMAZOV-III-Web	Hestejarè eth dia dera mia alegria ena mia darrèra net!…
KARAMAZOV-III-Web	Lèu s'estofe.
KARAMAZOV-III-Web	Volie díder fòrça, fòrça causes, mès solet li gessien estranhes exclamacions.
KARAMAZOV-III-Web	Eth polac lo guardaue sense botjar-se, guardaue dempús eth hèish de bilhets e a Grushenka; qu'ère visiblaments perplèx.
KARAMAZOV-III-Web	S'era mia krolowa ac accèpte…comencèc a díder.
KARAMAZOV-III-Web	E aquerò de krolowa?
KARAMAZOV-III-Web	Que serà reina, non?, l'interrompec Grushenka.
KARAMAZOV-III-Web	Que me shaute se com parlen.
KARAMAZOV-III-Web	Sè-te, Mitia, de qué parles?
KARAMAZOV-III-Web	Non mos espaurisques, se te platz.
KARAMAZOV-III-Web	Vertat que non mos espauriràs?
KARAMAZOV-III-Web	Se non mos espaurisses que serè pro contenta de veder-te…
KARAMAZOV-III-Web	Espaurir, jo?, cridèc de pic Mitia en tot quilhar es braci.
KARAMAZOV-III-Web	Ò, passatz de long, seguitz, que non vos shordarè!…
KARAMAZOV-III-Web	E, ara suspresa entà toti, autanplan entada eth madeish, s'esbaucèc en ua cagira e se metec a plorar damb totes es lèrmes des sòns uelhs, damb era tèsta contra era paret e entornejant damb fòrça eth dorsièr dera cagira., tau que se l'abracèsse.
KARAMAZOV-III-Web	Vai, vai, se com ès!, sorrisclèc Grushenka en ton de repotec.
KARAMAZOV-III-Web	Ja un còp, s'estarnèc de plorar atau, e ara çò de madeish, quina vergonha!
KARAMAZOV-III-Web	E per qué plores?
KARAMAZOV-III-Web	S'encara auesses motius entà hè'c!, higec enigmatica e mercant un shinhau irritada es sues paraules.
KARAMAZOV-III-Web	Jo…jo que non plori…
KARAMAZOV-III-Web	Ben, bona net!
KARAMAZOV-III-Web	De ressabuda se virèc en redon e comencèc a arrir, mès non damb aqueth arrir sec e abrupte, senon damb ua riseta longa, inaudibla, nerviosa e que lo hège tremolar.
KARAMAZOV-III-Web	Plan ben, un aute còp…
KARAMAZOV-III-Web	Esdega-te, esdega-te!, sajaue de convencer-lo Grushenka.
KARAMAZOV-III-Web	Que sò plan contenta de qué ages vengut, plan contenta, Mitia, m'as entenut que sò plan contenta?
KARAMAZOV-III-Web	Voi que te demores aciu damb nosati, hec coma se les parlèsse a toti, en ton imperiós, encara qu'ère clar qu'es sues paraules se dirigien ath deth divan.
KARAMAZOV-III-Web	Aquerò ei çò que voi!
KARAMAZOV-III-Web	E s'eth se'n va, jo tanben, higec damb un bualh enes sòns uelhs.
KARAMAZOV-III-Web	Çò qu'era mia reina desire serà lei!, didec eth polac en tot punar galant era man de Grushenka.
KARAMAZOV-III-Web	Demani ath senhor que s'amasse ath nòste grop, se dirigic amablaments a Mitia.
KARAMAZOV-III-Web	Aguest se calèc de pè damb era clara intencion de deishar anar ua naua tirada, mès que li gessec quauquarren desparièr.
KARAMAZOV-III-Web	Beuam, panie!, li gessec, coma discurs.
KARAMAZOV-III-Web	Toti arriren.
KARAMAZOV-III-Web	Ai, senhor!
KARAMAZOV-III-Web	E jo que me pensaua que volie parlar un aute còp, sorrisclèc Grushenka nerviosa.
KARAMAZOV-III-Web	Mitia, didec, tu per tu, non tornes a sautar, mès çò de hèr- mos a vier champanha qu'a estat plan ben…
KARAMAZOV-III-Web	Jo tanben que ne prenerè un shinhau, non supòrti es licors.
KARAMAZOV-III-Web	Encara que çò de mielhor ei qu'ages vengut, èra engüejada…
KARAMAZOV-III-Web	Alavetz, as vengut un aute còp de rambalh?
KARAMAZOV-III-Web	Mès, sauva-te es sòs ena pòcha!
KARAMAZOV-III-Web	D'a on n'as trèt tants?
KARAMAZOV-III-Web	Mitia que contunhaue sarrant damb era man uns bilhets arropidi que toti se n'auien encuedat d'eri, mès que mès es polacs, se les sauvèc ena pòcha ath córrer, mès trebolat.
KARAMAZOV-III-Web	S'auie rogit tot.
KARAMAZOV-III-Web	En aguest moment er ostalèr se hec a vier ua plata damb ua botelha de champanha destapada e veires.
KARAMAZOV-III-Web	Mitia cuelhec era botelha, mès ère tan desconcertat que s'auie desbrembat de çò que li calie hèr damb era.
KARAMAZOV-III-Web	Kalganov l'ac treiguec e lo mestrèc eth.
KARAMAZOV-III-Web	Ua mès!
KARAMAZOV-III-Web	Ua auta botelha!, cridèc Mitia ar ostalèr e, en tot desbrembar-se'n de brindar damb eth pan, qu'auie convidat a béuer tan solemnaments peth sòn convengut amistós, uedec en redon eth sòn veire, sense demorar ad arrés.
KARAMAZOV-III-Web	Eth sòn ròstre se transvestic còp sec.
KARAMAZOV-III-Web	En sòrta dera expression solemna e tragica qu'auie entrat, n'apareishec en eth ua qu'auie quauquarren de mainadenca.
KARAMAZOV-III-Web	Que semblaue que s'auie resignat e sometut a tot.
KARAMAZOV-III-Web	Guardaue a toti damb timiditat e alegria, a viatges arrie nerviós e damb aspècte arregraït, tau qu'un gosset colpable que de nauèth amorassen e lo dèishen apressar-se.
KARAMAZOV-III-Web	Que semblaue que s'auie desbrembat de tot e campaue as presents damb admiracion, en tot arrir coma un mainatge.
KARAMAZOV-III-Web	Guardèc a Grushenka sense parar d'arrir e apressèc era sua cagira just enquiath fautulh d'era.
KARAMAZOV-III-Web	Eth polac deth divan que l'auie estonat damb era sua portadura, eth sòn accent e, mès que mès, damb era pipa.
KARAMAZOV-III-Web	Era cara un shinhau holada de lèu quaranta ans, e un nas petit qu'ath sòn dejós se vedien dus mostachetes plan fini e agudents, tintadi e desfisanti, que non desvelhèc en eth, eth mendre interès.
KARAMAZOV-III-Web	Ne tansevolhe era infama perruca, hèta en Siberia, damb eth peu des possi pientat pègaments entà dauant, l'estonèc especiauments: "S'amie perruca qu'ei que ne deu auer besonh", contunhaue observant beatificaments.
KARAMAZOV-III-Web	Er aute pan, eth qu'ère ath cant dera paret, ère mès joen qu'eth deth divan e auie estat en tot observar a tot eth grop damb insoléncia e agressivitat e auie seguit d'aurelha era convèrsa generau damb un silenciós mensprètz; a Mitia li cridèc era atencion era sua enòrma nautada, plan molt desproporcionada dera deth polac deth divan.
KARAMAZOV-III-Web	E tanben se pensèc qu'aguest pan naut ère probablaments amic e complice deth pan deth divan, quauquarren atau coma eth sòn "sauvacòs", e qu'eth petit dera pipa manaue sus eth gran.
KARAMAZOV-III-Web	E aquerò li semblèc a Mitia magnific e indiscutible.
KARAMAZOV-III-Web	Qu'auie despareishut en gosset quinsevolh rèsta de rivalitat.
KARAMAZOV-III-Web	Seguie sense compréner a Grushenka e eth ton enigmatic de quauques des sues frases; solet auie artenhut a compréner, en tot tremolar-li tot eth còr, qu'ère amorosa damb eth, que l'auie "perdonat" e que l'auie hèt a sèir ath sòn costat.
KARAMAZOV-III-Web	Qu'ère plan gaujós en veder-la préner un veire de champanha.
KARAMAZOV-III-Web	Totun, l'estonèc eth silenci sobte deth grop e anèc tachant es uelhs, ara un darrèr der aute: "Mès, se qué hèm aciu seigudi?
KARAMAZOV-III-Web	Per qué arrés se botge, senhors"?, semblaue díder era sua guardada arridolenta.
KARAMAZOV-III-Web	Rapidaments tachèc es vistons sus Kalganov e dempús sus Maksimov.
KARAMAZOV-III-Web	Damb polaques?, repetic Mitia totauments extasiat.
KARAMAZOV-III-Web	Kalganov comprenie plan ben era relacion de Mitia damb Grushenka, auie endonviat çò deth polac, mès açò que non l'interessaue guaire, dilhèu non l'interessèsse bric, qu'ère plan mès interessat en Maksimov.
KARAMAZOV-III-Web	Auie vengut damb Maksimov per edart e s'auie trapat damb es polacs ena aubèrja, ère eth prumèr viatge que les vedie.
KARAMAZOV-III-Web	A Grushenka plan que la coneishie d'abantes, e autanplan l'auie visitat en bèra escadença damb bèth un mès; alavetz ada eth non l'auie shautat.
KARAMAZOV-III-Web	Mès aciu, era que l'auie guardat damb doçor, quitament l'auie amorassat abantes de qué venguesse Mitia, encara qu'eth auie responut damb indiferéncia.
KARAMAZOV-III-Web	Qu'ère un òme joen de non mens de vint ans, se vestie coma un dandi, damb ua agradiua careta blanca e un peu castanh polit e abondós.
KARAMAZOV-III-Web	En generau qu'ère plan originau, autanplan capriciós, mès tostemp afectuós.
KARAMAZOV-III-Web	En quauqui moments era expression venguie a èster fixa e obstinada: que podie èster en tot guardar, escotar a bèth un, e, mentretant, pensaue tu per tu enes sues causes.
KARAMAZOV-III-Web	A viatges semblaue apatic e indolent, d'auti còps hège per voludar-se, çampar, pera causa mès simpla.
KARAMAZOV-III-Web	Guardatz, que ja son quate dies que l'amii damb jo, contunhèc en tot alongar damb guitèra es paraules, mès sense balhar-li mès importància, de forma totafèt naturau.
KARAMAZOV-III-Web	Dès qu'eth vòste frair lo treiguec deth coche damb ua empossada e eth gessec lançat, vo'n brembatz?
KARAMAZOV-III-Web	Alavetz m'interessè per eth e me lo hi a vier en pòble, mès ara non hè que deishar anar messorgues, atau, donc, que hè vergonha estar-se damb eth.
KARAMAZOV-III-Web	Que l'amii de tornada…
KARAMAZOV-III-Web	Eth que parlaue un rus acceptable, aumens pro mielhor de çò que pareishie.
KARAMAZOV-III-Web	Es paraules russes, s'ei que les tenguie, les descaraue en tot prononciar-les ara manèra polaca.
KARAMAZOV-III-Web	Maksimov entre risetes nervioses.
KARAMAZOV-III-Web	Mès, qu'ei que vos auetz servit ena cavalaria?
KARAMAZOV-III-Web	Atau qu'ètz vos membre dera cavalaria?, intervenguec Kalganov.
KARAMAZOV-III-Web	Òc, solide qu'ei dera cavalaria…hu, hu!, sorrisclèc Mitia, que seguie d'aurelha afogat e rapidaments dirigie era guardada interroganta entath que cuelhie era paraula, tau que se demorèsse enténer qué sap un.
KARAMAZOV-III-Web	Non, guardatz, senhor (Maksimov se virèc entada eth), jo, senhor, que me referia qu'aqueres panienki…tan beròies…tan lèu dançàuen ua mazurca damb un des nòsti ulans…tan lèu ua dançaue ua mazurca damb eth , li pujaue en un bot enes jolhs, tau qu'ua gateta, tau qu'ua gateta, senhor…tota blanqueta, senhor…e eth pan-ojciec e era pani-matka ac vedien tot e ac consentien…ac consentien, senhor…e er ulan ath londeman venguie e li demanaue era man…atau ei, senhor…li demanaue era man!, hu, hu, hu!, Maksimov acabèc damb es sues risetes nervioses.
KARAMAZOV-III-Web	Pan-lajdak!, idolèc de pic eth polac naut qu'ère seigut en ua cagira e crotzèc es cames.
KARAMAZOV-III-Web	Mitia solet podec fixar-se ena bòta greishada damb era sòla celha e lorda.
KARAMAZOV-III-Web	En generau, era ròba des dus polacs qu'ère plan greishusa.
KARAMAZOV-III-Web	Vai, tanben lajdak!
KARAMAZOV-III-Web	E per qué insultatz?, Grushenka s'emmalicièc ara imprevista.
KARAMAZOV-III-Web	Pani Agrypina, çò qu'a campat eth senhor enes tèrres polaques an estat gojates deth pòble e non panie dera szlachta, li comentèc a Grushenka eth polac dera pipa.
KARAMAZOV-III-Web	Que ja i èm!
KARAMAZOV-III-Web	Deishatz parlar ara gent!
KARAMAZOV-III-Web	Solet parlaue, per qué l'ac empeditz?
KARAMAZOV-III-Web	Jo que non les ac empedisqui, pani, repliquèc significatiuaments eth dera perruca, en tot hèr ua longa guardada a Grushenka; ara seguida, en tot carar damb aire d'importància, comencèc un aute còp a hèr calades ara pipa.
KARAMAZOV-III-Web	Non, non, ara eth pan qu'a dit era vertat, Kalganov començaue a embestiar-se, coma s'era convèrsa tractèsse de Diu sap qué.
KARAMAZOV-III-Web	Se non auetz estat en Polonia, com podetz parlar de Polonia?
KARAMAZOV-III-Web	Pr'amor que vos non vos maridèretz en Polonia, non?
KARAMAZOV-III-Web	Non, senhor, ena província de Smolensk, senhor.
KARAMAZOV-III-Web	Mès qu'ei qu'un ulan ja se l'auie hèt a vier ada era, ara mia futura esposa, senhor, e ath sòn pani-matka e ath sòn tante, e a ua auta parenta damb un hilh gran, dès Polonia, dès era madeisha Polonia…e me la balhèc.
KARAMAZOV-III-Web	Qu'ère un des nòsti tinents, un òme plan joen.
KARAMAZOV-III-Web	Ara prumeria s'i volie maridar eth madeish, mès a tot darrèr non s'i maridèc pr'amor que se passèc qu'ère espeada….
KARAMAZOV-III-Web	Vos maridèretz damb ua espeada?, sorrisclèc Kalganov.
KARAMAZOV-III-Web	Damb ua espeada, òc, senhor.
KARAMAZOV-III-Web	Alavetz amdús me mentiren un shinhau e m'ac amaguèren.
KARAMAZOV-III-Web	Jo me pensaua qu'era hège petiti guimbets…que tostemp anaue hènt petiti guimbets, e me pensaua qu'ère d'alegria…
KARAMAZOV-III-Web	Òc, senhor, d'alegria.
KARAMAZOV-III-Web	E se passèc qu'ère per quauquarren plan desparièr.
KARAMAZOV-III-Web	Dempús, un viatge maridadi, era madeisha tarde dera ceremònia, m'ac cohessèc e me demanèc perdon damb plan de sentiment, me condèc que de joeneta anèc a crotzar ua bassa en un bot e se maumetec era cama, hu, hu!.
KARAMAZOV-III-Web	Kalganov s'estarnèc d'arrir coma un mainatge e lèu què deth divan.
KARAMAZOV-III-Web	Grushenka.
KARAMAZOV-III-Web	Mitia qu'ère en som dera felicitat.
KARAMAZOV-III-Web	Sabetz, sabetz?, ara que ditz era vertat, e ara òc que non mentís!, sorrisclèc Kalganov, en tot dirigir-se a Mitia.
KARAMAZOV-III-Web	E sabetz que siguèc maridat dus viatges?
KARAMAZOV-III-Web	Que parle dera prumèra hemna, era dusau se n'anèc e encara viu, ac sabíetz?
KARAMAZOV-III-Web	De vertat?
KARAMAZOV-III-Web	Atau ei, senhor, se n'anèc, que me balhèc aguest desengust, senhor, confirmèc Maksimov damb modéstia.
KARAMAZOV-III-Web	Damb un monsieur, mès çò de mès important ei que prealablaments auie botat tot eth pòble ath sòn nòm.
KARAMAZOV-III-Web	E atau m'embolhèc.
KARAMAZOV-III-Web	En ua escadença eth venerable avesque me hec ua observacion: ua des tues esposes ère espeada, mès era auta que corrie massa, hu, hu!.
KARAMAZOV-III-Web	Escotatz, escotatz!
KARAMAZOV-III-Web	A Kalganov li borie eth sang.
KARAMAZOV-III-Web	Se mentís, e ac hè soent, ac hè solet entà complàder a toti, e aquerò non ei cap de baishesa, vertat que non n'ei?
KARAMAZOV-III-Web	Sabetz?, de còps que me l'estimi fòrça.
KARAMAZOV-III-Web	Qu'ei un òme plan roïn, mès que n'ei d'ua forma naturau, non?
KARAMAZOV-III-Web	Qué vos semble?
KARAMAZOV-III-Web	N'auem que hèn mesquinaries per quinsevolh causa, entà treir beneficis, mès eth qu'ei atau per naturalesa…
KARAMAZOV-III-Web	Imaginatz-vos, per exemple, que sage (atau ac discutíem peth camin) que Gogol parlaue d'eth en Amnes mòrtes.
KARAMAZOV-III-Web	Rebrembatz que i a un propietari Maksimov que Nozdriov l'estòve era codena e ad aguest l'amien entàs tribunaus: "per balhar-li ua ofensa personau a Maksimov en foetar-lo en estat d'embriaguesa"?.
KARAMAZOV-III-Web	Plan ben, vo'n brembatz?
KARAMAZOV-III-Web	Donques imaginatz-vos, ditz qu'aguest Maksimov ei eth e que siguec ada eth que foetèren!
KARAMAZOV-III-Web	Com ei possible?
KARAMAZOV-III-Web	Chichikov passèc per aquiu, coma molt, enes prumèrs ans vint, atau qu'es dates non coïncidissen.
KARAMAZOV-III-Web	Que non ei possible que lo foetèssen alavetz.
KARAMAZOV-III-Web	Non ei possible, a que non ei possible?
KARAMAZOV-III-Web	Mitia lo segondaue sense resèrves.
KARAMAZOV-III-Web	Ben, mès ara fin òc que lo foetèren, cridèc entre arridalhades.
KARAMAZOV-III-Web	Se com ei aquerò?
KARAMAZOV-III-Web	Vos foetèren o non?
KARAMAZOV-III-Web	Ktora godzina, panie?
KARAMAZOV-III-Web	Aguest rufèc es espatles coma responsa: cap des dus amiaue relòtge.
KARAMAZOV-III-Web	Per qué non podem parlat un shinhau?
KARAMAZOV-III-Web	Deishatz parlar as auti.
KARAMAZOV-III-Web	Coma que vos vos engüejatz, qu'es auti tanpòc parlen, gessec de nau Grushenka, semble que damb era intencion d'ahiscar-lo.
KARAMAZOV-III-Web	Per prumèr viatge quauquarren li venguec entath cap a Mitia.
KARAMAZOV-III-Web	Aguest còp eth pan responec ja damb evidenta irritacion.
KARAMAZOV-III-Web	Pani ja nic nie mowie protiv, nic nie powiedzalem.
KARAMAZOV-III-Web	Plan ben, donques seguitz condant, li didec Grushenka a Maksimov, cridant.
KARAMAZOV-III-Web	Mès se non i a arren entà condar, senhors, se non son que pegaries, responec de seguit Maksimov damb evident plaser e leugèra afectacion.
KARAMAZOV-III-Web	En Gogol que tot èren allegories, per aquerò toti es cognòms son allegorics: Nozdriov non ère Nozdriov, senon Nosov, e Kuvshinnikov ja ne tansevolhe s'i semble, pr'amor qu'ère Shkvornev.
KARAMAZOV-III-Web	Mès Fenardi ère, plan que òc, Fenardi, solet que non ère italian, senon eth rus Petrov, senhors, e mademoiselle Fenardi ère polida, senhors, damb ues beròies cames emboishades en malhes, ua pèlha cuerta de lentilhes e viraue sus era madeisha, mès non quate ores, senon solet quate menutes, senhors… a toti sedusie…
KARAMAZOV-III-Web	Plan, mès per qué te foetèren?
KARAMAZOV-III-Web	Per qué?, cridèc Kalganov.
KARAMAZOV-III-Web	Per tòrt de Piron, senhor, responec Maksimov.
KARAMAZOV-III-Web	Quin Piron?, sorrisclèc Mitia.
KARAMAZOV-III-Web	Piron, eth famós escrivan francés, senhors.
KARAMAZOV-III-Web	Qu'èrem un grop gran e beuíem en ua tauèrna, ère en ua heira.
KARAMAZOV-III-Web	M'auien convidat e ara prumeria me botè a recitar epigrames: "Ès tu, Boileau?
KARAMAZOV-III-Web	Quina vestimenta mès ridicula!".
KARAMAZOV-III-Web	E Boileau respon que va de cap a un balh de masques, ei a díder, que va tara bania, hu, hu!, e eri s'ac cuelheren ara valenta.
KARAMAZOV-III-Web	Atau que m'esdeguè a recitar-ne un aute plan coneishut entre era gent instruida, un de mordent, senhors:
KARAMAZOV-III-Web	Mès per que?
KARAMAZOV-III-Web	Per qué siguec?
KARAMAZOV-III-Web	Pera mia educacion.
KARAMAZOV-III-Web	Qu'ei pro, tot aquerò ei absurd, ja non voi enténer arren mès, jo me pensaua que serie divertit, les interrompec Grushenka.
KARAMAZOV-III-Web	Mitia s'espauric e de pic deishèc d'arrir.
KARAMAZOV-III-Web	Eth polac naut se lheuèc deth sòn sèti e, damb era portadura capinauta d'un òme que s'engüege quan non s'està damb es sòns, comencèc a caminar pera cramba, de punta a punta, damb es mans ena esquia.
KARAMAZOV-III-Web	E ara se bote a hèr camalhardades!
KARAMAZOV-III-Web	Grushenka lo guardaue damb mensprètz.
KARAMAZOV-III-Web	Mitia començaue a meter-se nerviós; ath delà, se n'auie encuedat qu'eth polac deth divan lo campaue damb irritacion.
KARAMAZOV-III-Web	Pan, cridèc Mitia, beuem, panie!
KARAMAZOV-III-Web	E tanben er aute pan, vam a béuer, panowie!
KARAMAZOV-III-Web	Mitia..
KARAMAZOV-III-Web	E era aute, se com se cride?
KARAMAZOV-III-Web	Mitia.
KARAMAZOV-III-Web	Pan Wroblesky, l'ahisquèc eth pan deth divan.
KARAMAZOV-III-Web	Pan Wroblesky s'apressèc ena taula en tot balançar-se e acceptèc un veire.
KARAMAZOV-III-Web	Per Polonia, panowie, òsca!, sorrisclèc Mitia en tot lheuar eth veire.
KARAMAZOV-III-Web	Es tres beueren.
KARAMAZOV-III-Web	Mitia cuelhec era botelha e tornèc a aumplir tres veires.
KARAMAZOV-III-Web	Ara per Russia, panowie, peth nòste afraiament!
KARAMAZOV-III-Web	Mèstra-mos tanben a nosati, didec Grushenka, jo tanben voi béuer per Russia.
KARAMAZOV-III-Web	E jo, didec Kalganov.
KARAMAZOV-III-Web	A jo tanben me shautarie…pera nòsta Russia, era vielha Russia.
KARAMAZOV-III-Web	Toti, toti!, sorisclaue Mitia.
KARAMAZOV-III-Web	Ostalèr, ua auta botelha!
KARAMAZOV-III-Web	Treigueren es tres botelhes que restauen des que s'auie hèt a vier Mitia.
KARAMAZOV-III-Web	Per Russia, òsca!, cridèc de nau.
KARAMAZOV-III-Web	Beueren toti exceptat des polaqui: Grushenka s'acabèc eth sòn veire d'ua glopassada, mès es polaqui ne tansevolhe toquèren es sòns.
KARAMAZOV-III-Web	Qué se passe, panowie?, exclamèc Mitia.
KARAMAZOV-III-Web	E vosati?
KARAMAZOV-III-Web	Pan Wroblewsky gahèc un veire, lo quilhèc e didec damb votz nauta:
KARAMAZOV-III-Web	Pera Russia damb es frontères deth 1772!
KARAMAZOV-III-Web	Oto bardzo pieknie!
KARAMAZOV-III-Web	Qu'ètz uns estupids, panowie!, se l'escapèc de pic a Mitia.
KARAMAZOV-III-Web	Wroblewsky, mès que mès, ère encolerit.
KARAMAZOV-III-Web	Ale nie mozna nie miec slabosci do swojedo kraju?
KARAMAZOV-III-Web	Caratz!
KARAMAZOV-III-Web	Arren de discusions!
KARAMAZOV-III-Web	Que non voi peleges!, cridèc Grushenka damb autoritat, en tot flocar un còp de pè contra eth solèr.
KARAMAZOV-III-Web	Qu'auie era cara alugada, es uelhs li ludien.
KARAMAZOV-III-Web	Eth veire nauèth avalat que li començaue a hèr efècte.
KARAMAZOV-III-Web	Mitia s'espauric fòrça.
KARAMAZOV-III-Web	Panowie, desencusatz-me.
KARAMAZOV-III-Web	Qu'ei eth mèn tòrt.
KARAMAZOV-III-Web	Non ac harè mès.
KARAMAZOV-III-Web	Wroblewsky, que non ac tornarè a hèr mès.
KARAMAZOV-III-Web	Tu cara, tanben!
KARAMAZOV-III-Web	E sè-te, estupid!, l'idolèc Grushenka anutajda e rabiosa.
KARAMAZOV-III-Web	Toti cuelheren sèti, se guardauen en silenci es uns as auti.
KARAMAZOV-III-Web	Senhor, que jo è estat eth responsable de tot, comencèc un aute còp Mitia sens auer comprenut es crits de Grushenka.
KARAMAZOV-III-Web	Ben, e se qué hèm aciu seigudi?
KARAMAZOV-III-Web	Que mos calerà hèr quauquarren…entà esdegar-mos un aute viatge.
KARAMAZOV-III-Web	Vai, qu'ei vertat, aquerò non ei guaire divertit, gasulhèc damb guitèra Kalganov.
KARAMAZOV-III-Web	Que podem hèr ath fanau, senhors, coma abantes…
KARAMAZOV-III-Web	Ath fanau?
KARAMAZOV-III-Web	Perfècte!.
KARAMAZOV-III-Web	Didec Mitia.
KARAMAZOV-III-Web	S'es panowie…
KARAMAZOV-III-Web	Pozno, panie, responec de mala encólia eth polac deth divan.
KARAMAZOV-III-Web	Ei vertat, confirmèc Wroblewsky.
KARAMAZOV-III-Web	Puzno?
KARAMAZOV-III-Web	Se qué ei açò de puzno?, preguntèc Grushenka.
KARAMAZOV-III-Web	Entad aguesta gent que tostemp ei tard!
KARAMAZOV-III-Web	Que non podem damb eri!, Grushenka lèu ganholaue de ràbia.
KARAMAZOV-III-Web	Que son uns engüegius e per aquerò vòlen qu'es auti s'engüegen.
KARAMAZOV-III-Web	Abantes qu'arribèsses, Mitia, tanben s'estauen atau de caradi e non parauen de bohar-me…
KARAMAZOV-III-Web	Divessa mia!, sorrisclèc eth polac deth divan.
KARAMAZOV-III-Web	Co mowisz, to sie stanie.
KARAMAZOV-III-Web	Widze nielaske i jstem smutny (veigui eth tòn desengust e per aquerò sò trist) Jestem gotow, panie (que sò prèst, senhor), concludic en tot dirigir-se a Mitia.
KARAMAZOV-III-Web	Comencem, panie!, responec aguest en tot trèir es sòs dera pòcha e desseparant dus bilhets de cent que deishèc sus era taula.
KARAMAZOV-III-Web	Que voi pèrder plan damb tu, pan.
KARAMAZOV-III-Web	Cuelh es tues cartes e govèrna era banca.
KARAMAZOV-III-Web	To najlepzy sposob (ei era mielhor manèra), corroborèc pan Wroblewsky.
KARAMAZOV-III-Web	Der ostalèr?
KARAMAZOV-III-Web	Plan ben, ac compreni, donques que siguen der ostalèr.
KARAMAZOV-III-Web	Cartes!, manèc Pitia ar ostalèr.
KARAMAZOV-III-Web	Aguest se hec a vier un jòc de cartes sense daurir e informèc a Mitia de qué es mosses ja arribauen, de qué es judius damb es gitanos tanben vierien, seguraments en un virament de uelhs, e de qué era troika damb es viures encara non auie arribat.
KARAMAZOV-III-Web	Mitia se lheuèc dera taula e anèc entara sala deth costat entà apraià'c tot, mès solet i auie tres gojates e Maria encara non i ère.
KARAMAZOV-III-Web	Plan qu'eth tanpòc se'n sabie se qué premanir ne per qué auie gessut ath córrer: se limitèc a manar que treiguessen dera caisha es gormandaries, es mochets e es caramèus mòfli e que les repartissen entre es joenes.
KARAMAZOV-III-Web	Andrei!"
KARAMAZOV-III-Web	Còp sec, Maksimov, qu'auie gessut ath córrer darrèr sòn, lo toquèc ena esquia.
KARAMAZOV-III-Web	Magnific!
KARAMAZOV-III-Web	Perfècte!
KARAMAZOV-III-Web	E se pèrdes, vene un aute còp, vene…
KARAMAZOV-III-Web	D'acòrd, senhor, gasulhèc erós Maksimov e correc entara cramba.
KARAMAZOV-III-Web	En aguest moment tanben entornèc Mitia e se desencusèc per auer-les hèt a demorar.
KARAMAZOV-III-Web	Es polaqui ja èren seigudi e auien dubèrt es cartes.
KARAMAZOV-III-Web	Semblauen mès amistosi, lèu coraus.
KARAMAZOV-III-Web	Eth polac deth divan s'auie alugat un aute còp era pipa e se premanie entà governar era banca, ena sua cara se miralhaue autanplan ua cèrta solemnitat.
KARAMAZOV-III-Web	Na miejsca, panowie!, anoncièc pan Wroblewsky.
KARAMAZOV-III-Web	Guaire n'auem ena banca?
KARAMAZOV-III-Web	N'auem entà curbir es escomeses?
KARAMAZOV-III-Web	Slucham, panie, moze sto, moze dwiescie, çò que volgatz apostar.
KARAMAZOV-III-Web	Un milion!
KARAMAZOV-III-Web	Mitia deishèc anar ua arridalhada.
KARAMAZOV-III-Web	Dilhèu eth capitan a entenut a parlar de pan Podwisocki.
KARAMAZOV-III-Web	Quin Podwisocki?
KARAMAZOV-III-Web	En Varsovia, eth prumèr qu'arribe pòt escomete contra era banca.
KARAMAZOV-III-Web	Arribe Podwisocki, ve tysiac zlotich e hè era sua escomesa: va banque.
KARAMAZOV-III-Web	Bankier mowi: "Panie Podwisocki, stawisz zloto czy na honor?".
KARAMAZOV-III-Web	Eth banquèr desnishe era sua carta, Podwisocki se hè a vier es tysiac zlotiych.
KARAMAZOV-III-Web	Auie un milion ena banca.
KARAMAZOV-III-Web	Podwisocki cuelhèc eth milion.
KARAMAZOV-III-Web	Que non ei vertat, didec Kalganov.
KARAMAZOV-III-Web	Pòt te balharà un milion un jogaire polac!, sorrisclèc Mitia, mès de seguit se tenguec.
KARAMAZOV-III-Web	Desencusatz, panie, me hè dò, me hè dò un aute còp, plan que lo balharie, balharie un milion, na honor, peth sòn aunor de polac.
KARAMAZOV-III-Web	Guarda se com parli polac, hu, hu, hu!
KARAMAZOV-III-Web	Apòsti dètz robles, ath valet.
KARAMAZOV-III-Web	E jo un roblet ara dauneta, era de còrs, era mès polida, era panienochka, hu, hu, arric Maksimov en tot trèir era sua dauna, e, coma se volesse amagar-la entà toti, s'inclinèc enquia tocar era taula e ara suspresa se senhèc peth dejós.
KARAMAZOV-III-Web	Guanhèc Mitia.
KARAMAZOV-III-Web	Tanben guanhèc eth roblet.
KARAMAZOV-III-Web	Un quart!, sorrisclèc Mitia.
KARAMAZOV-III-Web	Jo un aute roblet, ua escomesa simpla, ua escomesa simpla e petitonha, gasulhèc beatificaments Maksimov, afogat per çò d'auer guanhat un roble.
KARAMAZOV-III-Web	Que pèrdi!, cridèc Mitia.
KARAMAZOV-III-Web	Paix ath sèt!
KARAMAZOV-III-Web	Perdec tanben.
KARAMAZOV-III-Web	Deishatz-ac, didec de pic Kalganov.
KARAMAZOV-III-Web	Paix, paix.
KARAMAZOV-III-Web	Mès es roblets contunhauen en tot guanhar.
KARAMAZOV-III-Web	Paix!, idolèc Mitia rabiós.
KARAMAZOV-III-Web	Auetz perdut dwiescie, panie.
KARAMAZOV-III-Web	Com?
KARAMAZOV-III-Web	Ja n'è perdut dus cents?
KARAMAZOV-III-Web	Donques, uns auti dus cents!
KARAMAZOV-III-Web	Paix!
KARAMAZOV-III-Web	E, en tot trèir es sòs dera pòcha, anaue a lançar dus cents robles sus era dauna quan Kalganov la caperèc damb era man.
KARAMAZOV-III-Web	Qu'ei pro!, sorrisclèc damb votz sonora.
KARAMAZOV-III-Web	Se qué hètz?, Mitia lo guardaue fixaments.
KARAMAZOV-III-Web	Qu'ei pro!
KARAMAZOV-III-Web	Non vos dèishi.
KARAMAZOV-III-Web	Que ja non vatz a jogar mès.
KARAMAZOV-III-Web	Per qué?
KARAMAZOV-III-Web	Perque òc.
KARAMAZOV-III-Web	Desbrembatz-vo'n de tot e anatz-vo'n.
KARAMAZOV-III-Web	Pro.
KARAMAZOV-III-Web	Mitia lo guardaue estalabordit.
KARAMAZOV-III-Web	Dèisha'c, Mitia, dilhèu a rason; ja as perdut fòrça, didec Grushenka damb un ton estranh ena votz.
KARAMAZOV-III-Web	Ambdús panowie se lheuèren damb portadura d'èster terriblaments ofensadi.
KARAMAZOV-III-Web	Zartujest, panie?
KARAMAZOV-III-Web	Jal sie powazasz to robic?
KARAMAZOV-III-Web	Ne se vos acodisque cridar!, didec Grushenka.
KARAMAZOV-III-Web	Vai!, quini pothi!
KARAMAZOV-III-Web	Mitia les anèc guardant a toti, un a un; mès de ressabuda quauquarren en ròstre de Grushenka li cridèc era atencion e en aguest moment quauquarren totafèt nau li venguec entath cap, ua idia naua e estranha!
KARAMAZOV-III-Web	Plan illustre senhor, me permetetz dues paraules?
KARAMAZOV-III-Web	Czego chcesz, panie?
KARAMAZOV-III-Web	Eth polac petit s'estonèc e campèc damb mensfidança a Mitia.
KARAMAZOV-III-Web	Eth vòste sauvacòssi?
KARAMAZOV-III-Web	Que vengue, tanben n'è besonh.
KARAMAZOV-III-Web	Endauant, panowie!
KARAMAZOV-III-Web	A on anatz?, preguntèc Grushenka inquieta.
KARAMAZOV-III-Web	Qu'ei un moment, didec Mitia.
KARAMAZOV-III-Web	Ua cèrta audàcia, un cèrt vam inesperat li miralhaue era cara, que non ère en absolut era cara qu'auie entrat ena cramba ua ora abantes.
KARAMAZOV-III-Web	Amièc as polaqui entara cramba dera dreta, non ena sala grana a on s'amassauen eth còr des mosses en tot premanir era taula, senon entà un dormitòri a on i auie males, còfres e dus lhets grani damb un pilèr de coishins de percala cadun.
KARAMAZOV-III-Web	En un cornèr, en ua tauleta de net, ahlamaue ua candèla.
KARAMAZOV-III-Web	Eth polac e Mitia s'installèren en aguesta taula era un dauant der aute, e er enòrme pan Wroblewsky en un costat, damb es mans ena esquia.
KARAMAZOV-III-Web	Es polaqui guardauen a Mitia severi, mès damb evident curiosèr.
KARAMAZOV-III-Web	Czym moge sluzyc panu?, gasulhèc eth polac petit.
KARAMAZOV-III-Web	Ne vòs tres mil?
KARAMAZOV-III-Web	Cuelh-les e vè-te'n per a on as vengut.
KARAMAZOV-III-Web	Trzy tysiace, panie?, escambièc ua guardada damb Wroblewsky.
KARAMAZOV-III-Web	Trzy, panowie, trzy.
KARAMAZOV-III-Web	Escota, panie, veigui qu'ès un òme rasonable.
KARAMAZOV-III-Web	Agarra es tres mil e vè-te'n ath diable, e hè-te a vier ath tòn Wroblewsky, m'as entenut?
KARAMAZOV-III-Web	E ara madeish, en aguest madeish instant, vas a gèsser per aguesta pòrta entà tostemp.
KARAMAZOV-III-Web	M'as entenut, panie?
KARAMAZOV-III-Web	Entà tostemp, per aguesta madeisha pòrta.
KARAMAZOV-III-Web	Aciu se qué as?
KARAMAZOV-III-Web	Er abric?
KARAMAZOV-III-Web	Era perissa?
KARAMAZOV-III-Web	Ja te la hèsqui a vier jo.
KARAMAZOV-III-Web	En ua segonda qu'auràs prèsta ua troika e…do widzenia, panie!
KARAMAZOV-III-Web	Mitia demoraue convençut ua responsa.
KARAMAZOV-III-Web	Que non n'auie cap de dobte.
KARAMAZOV-III-Web	E es robles, panie?
KARAMAZOV-III-Web	Que haram aquerò, panie: vos autregi ara madeish cinc cents robles, entath menaire e en concèpte d'auança, e es auti dus mil cinc cents deman ena ciutat, vos juri peth mèn aunor que les auratz, les treirè de dejós es pèires!, cridèc Mitia.
KARAMAZOV-III-Web	Era cara deth petit comencèc a cambiar entà pejor.
KARAMAZOV-III-Web	Sèt cents, sèt cents, non cinc cents, ara madeish, sèt cents ara truca truquet!
KARAMAZOV-III-Web	Mitia pugèc era quantitat, en tot veir que quauquarren non anaue ara ora.
KARAMAZOV-III-Web	Qué te cau pan?
KARAMAZOV-III-Web	Non me cres?
KARAMAZOV-III-Web	Que non vau a balhar-te es tres mil ara prumèra.
KARAMAZOV-III-Web	Se te les autregi, deman madeish que ja te n'as entornat damb era…
KARAMAZOV-III-Web	Ath delà, ara que non è aciu es tres mil, que les è en casa (gasulhaue espaurit, en tot sénter que perdie vams en cada paraula), t'ac juri, que son aquiu amagadi…
KARAMAZOV-III-Web	Czy nie portrzebujesz jeszcze czego?, preguntèc damb ironia.
KARAMAZOV-III-Web	Pfe!
KARAMAZOV-III-Web	A pfe!
KARAMAZOV-III-Web	E escopic.
KARAMAZOV-III-Web	Tanben escopic pan Wroblewsky.
KARAMAZOV-III-Web	M'escopisses, panie, didec Mitia desesperat en tot compréner qu'aquerò ère era fin, solet pr'amor que ne demores trèir mès de Grushenka.
KARAMAZOV-III-Web	Qu'ètz uns capons es dus!
KARAMAZOV-III-Web	Aquerò ei!
KARAMAZOV-III-Web	Jestem do zywego dotknietym!
KARAMAZOV-III-Web	De ressabuda eth polac petit se rogic coma ua tomata e, damb vams, cuelhut d'ua terribla indignacion, gessec dera cramba, sense voler enténer arren mès.
KARAMAZOV-III-Web	Lo seguic Wroblewsky, en tot balançar-se, e ath sòn darrèr venguec Mitia confús e aclapat.
KARAMAZOV-III-Web	Qu'auie pòur de Grushenka, auie era presentida qu'eth polac anaue a formar un ramblah.
KARAMAZOV-III-Web	E atau siguec.
KARAMAZOV-III-Web	Entrèc ena cramba e s'arturèc teatrauments dauant de Grushenka.
KARAMAZOV-III-Web	Pani Agripina, jestem do zywego dotknietym!, sorrisclèc, mès Grushenka ja auie perdut tota era sua paciéncia, que semblaue que l'auessen tustat aciu a on mès li hège mau.
KARAMAZOV-III-Web	En rus!
KARAMAZOV-III-Web	Parla en rus!
KARAMAZOV-III-Web	Que non voi enténer ua soleta paraula mès en polac!.
KARAMAZOV-III-Web	Li cridèc.
KARAMAZOV-III-Web	Abantes que parlaues rus, qu'ei qu'en cinc ans te n'as desbrembat?
KARAMAZOV-III-Web	Ère rogida de ira.
KARAMAZOV-III-Web	Pani Agripina…
KARAMAZOV-III-Web	Me cridi Agrafiona, me cridi Grushenka, o me parles en rus o non voi escotar-te!
KARAMAZOV-III-Web	Com qu'a perdonar?
KARAMAZOV-III-Web	Grushenka en tot meter-se de pès en un bot.
KARAMAZOV-III-Web	Tak jest, pani (qu'ei aquerò, pani), jo que non sò pauruc, sò magnanim.
KARAMAZOV-III-Web	Mès bylem iwiony (me demorè estonat) en veir as tòns aimants.
KARAMAZOV-III-Web	En aguesta cramba pan Mitia m'aufrie trzy tysiace entà que partissa.
KARAMAZOV-III-Web	Jo que l'escopí ath pan ena cara.
KARAMAZOV-III-Web	Com?
KARAMAZOV-III-Web	Que t'a aufrit sòs per jo?, Grushenka cridaue isterica.
KARAMAZOV-III-Web	Mitia?
KARAMAZOV-III-Web	Mès com as gausat?
KARAMAZOV-III-Web	Dilhèu sò en venda?
KARAMAZOV-III-Web	En aquerò que mentisses…
KARAMAZOV-III-Web	Mès se com gauses defener-me ath sòn dauant, Grushenka contunhaue en tot cridar.
KARAMAZOV-III-Web	Que non è estat pura per vertut o perque auessa pòur de Kuzma, senon entà poder senter-me capinauta ena sua preséncia e entà auer eth dret a dider-li, quan lo trapèssa, qu'ei un brigand.
KARAMAZOV-III-Web	Alavetz, non t'a cuelhut es sòs?
KARAMAZOV-III-Web	Que les aurie agarrat, plan que òc!, sorrisclèc Mitia.
KARAMAZOV-III-Web	Compreni, que se n'aurà sabut qu'auia sòs e per aquerò a vengut a maridar-se.
KARAMAZOV-III-Web	Pani Agripina, cridaue eth polac, sò uns zlachzic, sò un lajdak!
KARAMAZOV-III-Web	Donques vè-te'n per a on as vengut!
KARAMAZOV-III-Web	Ara madeish harè que te hèsquen enlà!, cridèc Grushenka enforismada.
KARAMAZOV-III-Web	Qué pèga, qué pèga è estat per auer-me tormentat atau aguesti cinc ans.
KARAMAZOV-III-Web	E non me tormentaua per eth, non, me tormentaua de ràbia!
KARAMAZOV-III-Web	Ath delà, aguest que non ei eth madeish entad arren.
KARAMAZOV-III-Web	Dilhèu eth ère atau?
KARAMAZOV-III-Web	Aguest que deu èster sa pair.
KARAMAZOV-III-Web	E a on te crompères aguesta perruca?
KARAMAZOV-III-Web	Aqueth qu'ère un falcon, aguest ei un lit.
KARAMAZOV-III-Web	Aqueth arrie e me cantaue cançons…e jo…jo qu'è passat cinc ans entre lèrmes, maudita pèga, quina umiliacion, quina vergonha!
KARAMAZOV-III-Web	Queiguec en fautulh e se caperèc era cara damb es mans.
KARAMAZOV-III-Web	En aguest moment s'entenec dera sala deth costat eth còr des gojates de Mokroie qu'a tot darrèr s'auie amassat: qu'ère ua divertida cançon de balh.
KARAMAZOV-III-Web	Aquerò qu'ei Sodoma!, idolèc de pic pan Wroblewsky.
KARAMAZOV-III-Web	Er ostalèr qu'amiaue ua estona pistant damb curiosèr dera pòrta estant, en enténer crits, e en tot auer era presentida de qué es òstes s'anauen a pelejar, gessec ath mès córrer.
KARAMAZOV-III-Web	Animau!
KARAMAZOV-III-Web	Animau jo?
KARAMAZOV-III-Web	E tu damb quines cartes as jogat?
KARAMAZOV-III-Web	T'è dat eth mèn ensems de cartes, e l'as amagat!
KARAMAZOV-III-Web	Qu'as jogat damb cartes mercades!
KARAMAZOV-III-Web	Te posqui manar entà Siberia per aguestes cartes mercades, non sai s'ac sabes, ei çò de madeish qu'es bilhets faussi…
KARAMAZOV-III-Web	S'apressèc entath divan, metec es dits entre eth dorsièr e eth coishin e treiguec un ensems de cartes sense daurir.
KARAMAZOV-III-Web	Aciu que i é, eth mèn ensems, sense daurir!
KARAMAZOV-III-Web	Lo mostrèc a tot eth grop.
KARAMAZOV-III-Web	Un brigand, aquerò ei çò qu'ès, e non un pan.
KARAMAZOV-III-Web	E jo è vist ad aguest aute pan escambiar es cartes dus viatges, cridèc Kalganov.
KARAMAZOV-III-Web	Ai!, Senhor, enquia a on a arribat!
KARAMAZOV-III-Web	Jo tanben m'ac auia pensat, didec Mitia.
KARAMAZOV-III-Web	Ça que la, non auie vengut de parlar quan pan Wroblewsky, confús e enrabiat, li comencèc a cridar a Grushenka e a menaçar-la damb eth punh.
KARAMAZOV-III-Web	Puta bòrnia!
KARAMAZOV-III-Web	Mès a penes auec eth temps d'acabar era exclamacion, pr'amor que Mitia ja s'auie lançat sus eth: l'agarrèc damb es dues mans, lo quilhèc en aire e en un virament de uelhs lo treiguec dera sala e l'amièc ena cramba dera dreta, a on venguie d'èstar damb es dus polacs.
KARAMAZOV-III-Web	Que l'è deishat amorrat en solèr, informèc sonque entornar, rogit pera agitacion.
KARAMAZOV-III-Web	Se com pelege, eth brigand, mès d'aquiu que ja non torne…
KARAMAZOV-III-Web	Barrèc ua des huelhes dera pòrta e, en tot daurir era auta de land en land, li didec ath polac petit: Plan illustre senhor, t'importarie seguir-lo?
KARAMAZOV-III-Web	Przepraszam.
KARAMAZOV-III-Web	A tot darrèr, qu'ei coma se te les auessen panat.
KARAMAZOV-III-Web	Jo que non voi recuperar es mèns cinquanta robles, didec Kalganov.
KARAMAZOV-III-Web	Ne jo es mèns dus cents!, sorrisclèc Mitia.
KARAMAZOV-III-Web	Plan ben dit, Mitia!
KARAMAZOV-III-Web	Plan ben, Mitia!, exclamèc Grushenka e un ton maliciós ressonèc ena sua exclamacion.
KARAMAZOV-III-Web	Eth polac petit, damb era sang dera cara perduda de ràbia, encara que sense pèrder bric era dignitat, se filèc de cap ara pòrta, mès s'arturèc e didec de ressabuda, en tot dirigir-se a Grushenka:
KARAMAZOV-III-Web	E, capinaut, bohant d'indignacion e d'ambicion, trauessèc era pòrta.
KARAMAZOV-III-Web	Qu'ère un òme de caractèr: dempús de tot çò que s'auie passat non auie perdut era esperança de qué era hemna venguesse damb eth, enquia tau punt s'avaloraue.
KARAMAZOV-III-Web	Mitia barrèc d'un còp era pòrta.
KARAMAZOV-III-Web	Barratz damb clauadura, didec Kalganov.
KARAMAZOV-III-Web	Reòsca!, tornèc a cridar Grushenka, furiosa e despietadosa.
KARAMAZOV-III-Web	Reòsca!
KARAMAZOV-III-Web	E comencèc lèu ua orgia, un gran hestau.
KARAMAZOV-III-Web	Grushenka que siguec era prumèra a cridar en tot demanar champanha: "Voi béuer, me voi embriagar coma abantes, te'n brembes, Mitia, se com mos coneishérem alavetz aciu?"
KARAMAZOV-III-Web	Eth madeish Mitia semblaue delirar e aubiraue era sua "felicitat".
KARAMAZOV-III-Web	Mès, Grushenka, plan, lo hège enlà deth sòn costat contunhaments: "Vè-te'n, divertis-te, ditz-les que dancen, que se divertisquen, "Camina, isba, camina, aleugèra", coma alavetz, coma er aute viatge", contunhaue dident.
KARAMAZOV-III-Web	Qu'ère reauments esmoiguda.
KARAMAZOV-III-Web	Mitia se botèc a balhar ordes.
KARAMAZOV-III-Web	Eth còr ère amassat ena cramba deth costat.
KARAMAZOV-III-Web	Era estança que s'auien estat enquia alavetz ère massa petita en tot cas; qu'ère esmiejada per un ridèu de percala qu'ath sòn darrèr i auie un lhet enòrme damb un matalàs de plumes e un pilèr identic de coishinères de percala.
KARAMAZOV-III-Web	Enes quate pèces abitables dera casa qu'auie lhets pertot.
KARAMAZOV-III-Web	Grushenka se demorèc ena pòrta, Mitia l'apressèc un fautulh: "alavetz", eth dia deth prumèr hestau, s'auie seigut en aguest madeish lòc, e auie campat d'aciu estant eth còr e es dances.
KARAMAZOV-III-Web	Ja i èren totes es gojates d'alavetz, auien vengut es judius damb es violons e citares e tanben, ara fin, eth tan demorat car damb era beuenda e es viures.
KARAMAZOV-III-Web	Mitia anaue d'un lòc en aute.
KARAMAZOV-III-Web	Bèri desconeishudi s'apressèren entà hèr un còp de uelh, òmes e hemnes deth pòble que dormien e s'auien desvelhat e pressentien ua taulejada dehòra de mida, coma era d'un mes abantes.
KARAMAZOV-III-Web	Mitia saludaue e abraçaue as sòns coneishudi, rebrembaue es cares, daurie botelhes e balhaue beunda a toti.
KARAMAZOV-III-Web	Era champanha solet les shautaue as gojates, es òmes s'estimauen mès eth ròm, conhac e, sustot, punch caud.
KARAMAZOV-III-Web	Mitia dispausèc que se premanisse chicolate entà totes es gojates e que non ne manquèsse en tota era net, e qu'auesse tres samovars prèsti entath tè e eth punch, entà toti es qu'arribèssen: que cadun se mestrèsse ara sua volentat.
KARAMAZOV-III-Web	En ua paraula, comencèc eth desorde e er absurd, mès Mitia semblaue hicat en sòn element naturau e, coma mès absurd ère tot, mès s'encoratjaue eth.
KARAMAZOV-III-Web	S'en aqueri moments un campanhard l'auesse demanat sòs, qu'aurie trèt eth hèish e s'aurie botat a repartir-lo a dreta e quèrra sense arturadèr.
KARAMAZOV-III-Web	Plan per açò, entà velhar per Mitia, Trifon Borisych, qu'auie renonciat ara idia de calar-se en lhet pendent tota era net, encara qu'auie begut pòc (a penes prenec un veire de punch), non paraue de hèr torns ath sòn costat, damb er in de protegir d'apròp e ara sua manèra es sòns interèssi.
KARAMAZOV-III-Web	Cada còp qu'ère de besonh, l'arturaue amorós e sollicit e sajaue de disuadir-lo, en tot procurar empedir que, coma "alavetz", aufrisse as campanhards "cigars e vin deth Rhin", e plan mens, que Diu non ac volgue, sòs; totun açò, çò que mès lo desagradaue ère qu'es gojates beuessen licor e mingèssen bonbons: "que son ues polhoses, Mitri Fiódorovich, didie, jo que les foteria un bon còp de pè a totes, e autanplan les dideria que les calie considerà'c un aunor, ja vedetz se com son!".
KARAMAZOV-III-Web	Mitia tornèc a brembar-se'n d'Andrei e manèc que l'amièssen punch.
KARAMAZOV-III-Web	Kalganov que non volie béuer e ara prumèria non li hec guaira gràcia eth còr des gojates, mès dempús ues autes dues copes de champanha s'esdeguèc d'ua manèra extraordinària, comencèc a balhar torns pera cramba, arrint e laudant a toti e a tot, cançons e musica.
KARAMAZOV-III-Web	Maksimov, ahiscat e gaujós, non s'aluenhaue d'eth.
KARAMAZOV-III-Web	Kalganov: "Qu'ei encantador, quina meravilha de gojat!"
KARAMAZOV-III-Web	E Mitia corrie a punar afogat a Kalganov e a Maksimov.
KARAMAZOV-III-Web	Ò, podie pressentir tantes causes, era encara non l'auie dit arren e autanplan semblaue qu'anaue arreculant de bon voler era ocasion, e solet de quan en quan lo guardaue damb uelhs trendi, mès ardents.
KARAMAZOV-III-Web	Fin finau l'agarrèc fèrmaments dera man e tirèc d'eth damb fòrça.
KARAMAZOV-III-Web	Era que non s'auie botjat deth fautulh ath cant dera pòrta.
KARAMAZOV-III-Web	Ai!, quina manèra d'entrar abantes!
KARAMAZOV-III-Web	Quina manèra d'entrar!…
KARAMAZOV-III-Web	Me sò espaurida tant.
KARAMAZOV-III-Web	Atau qu'anaues a deishar que partissa damb eth, non?
KARAMAZOV-III-Web	De vertat volies aquerò?
KARAMAZOV-III-Web	Que non volia arroïnar era tua felicitat!, gasulhèc Mitia extasiat.
KARAMAZOV-III-Web	Vè-te'n…
KARAMAZOV-III-Web	Eth se retiraue ara prèssa e era se botaue un aute còp a escotar es cançons e a campar es dances, en tot seguir-lo damb era guardada a onsevolhe que siguesse, mès un quart d'ora mès tard ja lo cridaue un aute còp e eth acodie sollicit.
KARAMAZOV-III-Web	Per qué rufes es celhes?, preguntaue Grushenka.
KARAMAZOV-III-Web	Que non ei arren…
KARAMAZOV-III-Web	È deishat aquiu a un malaut.
KARAMAZOV-III-Web	Ben, que Diu l'ajudi s'ei malaut.
KARAMAZOV-III-Web	Mès de vertat te pensaues méter un tir deman?
KARAMAZOV-III-Web	Qu'ès pèc, mès se per qué?
KARAMAZOV-III-Web	Era vertat ei que me shauten es òmes coma tu, impulsiui, gasulhaue, en tot travar-se-li ja un shinhau era lenga.
KARAMAZOV-III-Web	De manèra qu'ères prèst a tot per jo, è?
KARAMAZOV-III-Web	Non, s'encara serà vertat que volies meter-te un tir deman!
KARAMAZOV-III-Web	Ai!, qué pèc!
KARAMAZOV-III-Web	Non, tu de moment demora-te, dilhèu deman te digui ues parauletes…aué que non te digui arren, deman.
KARAMAZOV-III-Web	Voleries que siguesse aué?
KARAMAZOV-III-Web	Non, aué que non voi…tè, vè-te'n d'aciu, vè-te'n a divertir-te…
KARAMAZOV-III-Web	Un viatge, totun, quan lo cridèc, que semblaue perplèxa e encaborniada.
KARAMAZOV-III-Web	Per qué ès trist?
KARAMAZOV-III-Web	Veigui qu'ès trist…
KARAMAZOV-III-Web	Òc, ac posqui veir, higec en tot guardar-li es uelhs tu per tu.
KARAMAZOV-III-Web	Per mès que balhes votzes e punets as campanhards, posqui veir que se passe quauquarren.
KARAMAZOV-III-Web	Non, vè-te'n a divertir-te, jo que sò ben, tu vè-te'n a divertir-te…
KARAMAZOV-III-Web	Que voi a quauqu'un aciu, a veir s'ac endónvies…
KARAMAZOV-III-Web	Ai, guarda, eth mèn mainatge s'a demorat adormit, qu'a begut de mès, prauvetonh.
KARAMAZOV-III-Web	Se referie a Kalganov.
KARAMAZOV-III-Web	Plan, s'auie embriagat e, en sèir-se en divan, s'auie demorat esclipsat ar instant.
KARAMAZOV-III-Web	E que non auie estat solet per tòrt der alcoòl: de pic s'auie sentut trist o, coma eth madeish auie dit, "engüejat".
KARAMAZOV-III-Web	Madeish se passaue damb es dances: dues des gojates s'auien desguisat d'ossi e Stepanida, ua gojata esdegada damb ua lata ena man, hège de dondaira e se botèc a "adondar-les" "Vam, Maria, cridaue, o tastaràs era lata".
KARAMAZOV-III-Web	Ara fin es ossi rodèren per tèrra d'ua forma totafèt indecenta entre es sonores arridalhades d'un public format per òmes e hemnes deth pòble que s'apilerauen sense deishar ne un solet uet.
KARAMAZOV-III-Web	Kalganov ac campaue coma se s'auesse botat perdut.
KARAMAZOV-III-Web	Li desagradèc especiauments ua cançon "naua" damb un estriuet dançable plan animat que cantaue es assagi d'un barin4 damb ues gojates:
KARAMAZOV-III-Web	Un barin a ues gojates les demanèc: aguestes gojatetes m'estimaràn o non?
KARAMAZOV-III-Web	Un barin a ues gojates les demanèc: aguestes gojatetes m'estimaràn o non?
KARAMAZOV-III-Web	Mès es gojates non vedien possible estimar ath barin:
KARAMAZOV-III-Web	Eth barin solide que me batanarà, atau que jo non lo posqui estimar.
KARAMAZOV-III-Web	Dempús venguie un gitano (prononciauen gitanó?, e madeish:
KARAMAZOV-III-Web	Pregunte as gojates dempús un gitanó: aguestes gojatetes m'estimaràn o non?
KARAMAZOV-III-Web	Mès tanpòc ère possible estimar ath gitano:
KARAMAZOV-III-Web	Dempús ath gitanó li balhe per panar, mès a jo que me tòque patir e penar.
KARAMAZOV-III-Web	E atau passaue fòrça gent preguntant as gojates, enquia e tot un soldat:
KARAMAZOV-III-Web	Un joen soldat se les presentèc:
KARAMAZOV-III-Web	Mès tanben refusèren damb mensprètz ath soldat:
KARAMAZOV-III-Web	Era istòria acabaue damb un comerçant:
KARAMAZOV-III-Web	Dempús un comerçant tanben investiguèc:
KARAMAZOV-III-Web	E se passèc que l'estimauen e fòrça, pr'amor que, coma didien eres:
KARAMAZOV-III-Web	A Kalganov se lo hègen a vier es dimònis.
KARAMAZOV-III-Web	Qu'ei ua cançon d'ager madeish, comentèc en votz nauta.
KARAMAZOV-III-Web	Qui ei que les ac a escrit?
KARAMAZOV-III-Web	Sonque mos manque que se passe un ferroviari o un judiu per aquiu e pregunte as gojates: aguesti aué guanharien a toti.
KARAMAZOV-III-Web	E ara seguida, plan ofensat, declarèc qu'ère engüejat, se seiguec en divan e s'esclipsèc.
KARAMAZOV-III-Web	Era sua polida cara, un shinhau esblancossida, posaue sus un coishin deth divan.
KARAMAZOV-III-Web	Guarda qué polit ei…didie Grushenka en tot amiar entada eth a Mitia.
KARAMAZOV-III-Web	Atrendida, s'inclinèc sus eth e li punèc eth front.
KARAMAZOV-III-Web	Mitia, vè-te'n a cercar ath sòn Maksimov.
KARAMAZOV-III-Web	Qu'auie era cara rogida e eth nas porpra, es uelhs umidi e doçassi.
KARAMAZOV-III-Web	S'apressèc, ara prèssa, e didec qu'auie talents de dançar ua sabotière "ath ritme de cèrta melodia".
KARAMAZOV-III-Web	Tè, Mitia, vè-te'n damb eth, jo que lo camparè dançar d'aciu estant…
KARAMAZOV-III-Web	E jo, jo que tanben vau a veder-lo, exclamèc Kalganov en tot refusar dera manèra mès ingenua era prepausa de Grushenka entà que se demorèsse damb era.
KARAMAZOV-III-Web	E toti l'anèren a veir.
KARAMAZOV-III-Web	E plan, Maksimov dancèc, mès, exceptat de Mitia, non costèc ua especiau admiracion en arrés.
KARAMAZOV-III-Web	Tot eth secret deth balh consistie a hèr guimbets e virar es pès damb es sòles entà naut, e en cada guimbet Maksimov se picaue era sòla damb es mans.
KARAMAZOV-III-Web	A Kalganov que non li shautec bric, mès Mitia aumplic de punets ath daçaire.
KARAMAZOV-III-Web	Ai!, gràcies, ès alassat?
KARAMAZOV-III-Web	Se qué guardes aquiu?
KARAMAZOV-III-Web	Vòs un mochet?
KARAMAZOV-III-Web	Un cigar?
KARAMAZOV-III-Web	Un cigar, senhor.
KARAMAZOV-III-Web	E non vòs béuer?
KARAMAZOV-III-Web	Qu'è aciu un licoret, senhor…
KARAMAZOV-III-Web	Non auram per aquiu bonbons, senhor?
KARAMAZOV-III-Web	Aquiu ena taula que n'as un pilèr, alista eth que volgues, estimat amic mèn.
KARAMAZOV-III-Web	Non, frair, d'aguest madeish non n'auem.
KARAMAZOV-III-Web	Escotatz!
KARAMAZOV-III-Web	Redena, çò que demanes!
KARAMAZOV-III-Web	Non, frair, quines causes ties.
KARAMAZOV-III-Web	Mès se non hèsqui mau ad arrés, senhor, gasulhèc Maksimov, tristòt.
KARAMAZOV-III-Web	Qu'ei pro, qu'ei pro.
KARAMAZOV-III-Web	Aciu, frair, solet se cante e se dance, mès…qué dimònis!
KARAMAZOV-III-Web	Demora…
KARAMAZOV-III-Web	De moment minja, beu, canta e gaudís.
KARAMAZOV-III-Web	Te calen sòs?
KARAMAZOV-III-Web	Dilhèu dempús, senhor, arric Maksimov.
KARAMAZOV-III-Web	Plan ben, plan ben…
KARAMAZOV-III-Web	A Mitia li borie eth cap.
KARAMAZOV-III-Web	Gessec peth portau entara petita galaria quilhada de husta que, en dar tath pati, recorrie per laguens ua part der edifici.
KARAMAZOV-III-Web	Er aire frescolenc lo revenguec.
KARAMAZOV-III-Web	Qu'ère solet ena escurina, en un cornèr, e còp sec se cuelhec eth cap damb es dues mans.
KARAMAZOV-III-Web	Es sues idies escampilhades se connectèren en un virament de uelhs, es sensacions convergiren e se hec era lum.
KARAMAZOV-III-Web	Ua lum terribla, espavetosa!
KARAMAZOV-III-Web	Vau a cercar era pistòla, me la hèsqui a vier aciu e acabi damb jo madeish en aguest cornèr lord e escur."
KARAMAZOV-III-Web	Ues ores abantes, volant de cap aquiu, deishaue ath sòn darrèr eth desaunor, eth panatòri cometut e era sang, era sang!…
KARAMAZOV-III-Web	Mès abantes que semblaue mès aisit, mès aisit!
KARAMAZOV-III-Web	Pr'amor qu'alavetz tot s'auie acabat: que l'auie perdut, s'auie hèt enlà, era auie mòrt entada eth, auie despareishut, ai!, era senténcia que resultaue mès leugèra, aumens li semblaue inevitable, imprescindibla: e tà qué seguir en aguest mon?
KARAMAZOV-III-Web	Mès ara…
KARAMAZOV-III-Web	Dilhèu ara ère tot parièr?
KARAMAZOV-III-Web	Ara, aumens un des hataumes, des monstres, ère ajaçat: er "anterior", er indiscutible, aguest òme fatidic, auie despareishut sense deishar tralha.
KARAMAZOV-III-Web	Eth hantauma terrible s'auie convertit de pic en quauquarren plan petit, plan comic; que l'auie amiat en aire entad aguest dormitòri e l'auie embarrat damb clau.
KARAMAZOV-III-Web	Jamès tornarie.
KARAMAZOV-III-Web	Era se sentie avergonhada e enes sòns uelhs eth podie liéger damb claretat a qui estimaue.
KARAMAZOV-III-Web	Ara solet se tractaue de víuer…mès que non ère possible, que non ère possible víuer, puta!
KARAMAZOV-III-Web	Hè enlà de jo aguest calitz!
KARAMAZOV-III-Web	Pr'amor qu'es tòns miracles, Senhor, se heren entà pecadors coma jo.
KARAMAZOV-III-Web	E s'eth vielh ei viu?
KARAMAZOV-III-Web	Ai, alavetz esfaçarè era vergonha der opròbri qu'encara rèste, entornarè es sòs panadi, les remeterè, les treirè de dejós es pèires…
KARAMAZOV-III-Web	Que non restaràn tralhes deth desaunor, exceptat en mèn còr, ja entà tostemp!
KARAMAZOV-III-Web	Mès non, non, ò sòmnis covards e impossibles!
KARAMAZOV-III-Web	Maladit sigue!"
KARAMAZOV-III-Web	Totun aquerò, un arrai d'esperança l'illuminèc enes tenebres.
KARAMAZOV-III-Web	Hugec d'aquiu e correc entara cramba, entada era, un aute còp damb era, damb era sua reina!
KARAMAZOV-III-Web	Aguesta pregunta terribla sarraue eth sòn còr.
KARAMAZOV-III-Web	Just ena pòrta deth vestibul, encara ena galeria, se trapèc damb er ostalèr, Trifon Borisych.
KARAMAZOV-III-Web	Li semblèc qu'ère ombriu e preocupat; per çò que semblaue, auie gessut a cercar-lo.
KARAMAZOV-III-Web	Qué se passe, Borisych?
KARAMAZOV-III-Web	Me cercaues?
KARAMAZOV-III-Web	Non, senhor, a vos non (l'auie trapat de ressabuda).
KARAMAZOV-III-Web	Per qué vos auia de cercar?
KARAMAZOV-III-Web	Se per qué ès tan seriós?
KARAMAZOV-III-Web	Non estaràs emmaliciat?
KARAMAZOV-III-Web	Quina ora ei, per cèrt?
KARAMAZOV-III-Web	Donques que deuen èster es tres.
KARAMAZOV-III-Web	Pòt èster que ja siguen passades.
KARAMAZOV-III-Web	Qua ja acabam, ja acabam.
KARAMAZOV-III-Web	Non vos preocupetz, senhor, que non se passe arren.
KARAMAZOV-III-Web	Mès era que on i ère.
KARAMAZOV-III-Web	Tanpòc ena cramba blua, solet i auie Kalganov dormint en divan.
KARAMAZOV-III-Web	Mitia guardèc darrèr eth ridèu, e ère aquiu.
KARAMAZOV-III-Web	En veir a Mitia, l'indiquèc damb era man que s'apressèsse, eth venguec ath sòn costat e era l'agarrèc damb fòrça era man.
KARAMAZOV-III-Web	Mitia, Mitia, jo que l'estimaua!, comencèc a gasulhar-li.
KARAMAZOV-III-Web	L'è estimat autant aguesti cinc ans, tot aguest temps, tot…
KARAMAZOV-III-Web	L'estimaua ada eth o estimaua solet era mia rancura?
KARAMAZOV-III-Web	Non, ada eth!
KARAMAZOV-III-Web	Ai!, òc, ada eth!
KARAMAZOV-III-Web	Que mentisqui se digui qu'estimaua solet era mia rancura e non l'estimaua ada eth.
KARAMAZOV-III-Web	Mitia, alavetz jo auia solet dètz-e-sèt ans, e ère tant amorós, tant alègre, me cantaue cançons…
KARAMAZOV-III-Web	O, aumens, atau m'ac semblaue a jo alavetz, pèga de jo, jo qu'èra ua mainada…
KARAMAZOV-III-Web	Mès ara, Diu mèn, que non ei eth madeish d'abantes, non n'ei bric eth madeish.
KARAMAZOV-III-Web	Ne tansevolhe ei era sua cara, que non ei eth.
KARAMAZOV-III-Web	Non l'è arreconeishut.
KARAMAZOV-III-Web	En tot vier entad aciu damb Timofei, non hèja que pensar: "Com lo traparè?
KARAMAZOV-III-Web	Qué li diderè?
KARAMAZOV-III-Web	Com mos vam a guardar?"…
KARAMAZOV-III-Web	Qu'auia era amna paralisada, e de pic a estat coma se m'auesse lançat ath dessús un farrat d'agua lorda.
KARAMAZOV-III-Web	Que parle tau qu'un mèstre d'escòla: damb aqueth ton tant erudit, tan solemne; me recebec damb tanta solemnitat que non sabia se qué hèr.
KARAMAZOV-III-Web	Non me gessien es paraules.
KARAMAZOV-III-Web	Ara prumeria me pensè que se sentie intimidat en preséncia d'aqueth polac tan naut.
KARAMAZOV-III-Web	Jo les guardaua e pensaua: se com ei qu'ara non sai parlar damb eth?
KARAMAZOV-III-Web	Sabes?, a estat era sua hemna, era que l'a maumetut, aquera que se maridèc quan m'abandonèc….Qu'a estat era que l'a cambiat.
KARAMAZOV-III-Web	Quina vergonha, Mitia!
KARAMAZOV-III-Web	Ai, me hè tanta vergonha, Mitia, tanta vergonha!
KARAMAZOV-III-Web	Me senti avergonhada de tota era mia vida!
KARAMAZOV-III-Web	Maudits, maudits siguen aguesti cinc ans!
KARAMAZOV-III-Web	E tornèc a petar en somics, mès que non deishaue era man de Mitia, l'agarraue damb fòrça.
KARAMAZOV-III-Web	Mitia, còr mèn, demora-te, non te'n vages, que voi dider-te ua causa, gasulhèc e de pic lheuèc eth ròstre, en tot guardar-lo.
KARAMAZOV-III-Web	Escota-me, ditz-me, a qui estimi jo?
KARAMAZOV-III-Web	Jo aciu qu'estimi a un òme.
KARAMAZOV-III-Web	Qui ei aguest òme?
KARAMAZOV-III-Web	Ditz-m'ac tu.
KARAMAZOV-III-Web	Era sua cara holada pes lèrmes se miralhèc damb un arridolet, es sòns uelhs ludien ena escurina.
KARAMAZOV-III-Web	Aguesta net qu'a entrat un falcon e eth mèn còr a deishat de batanar.
KARAMAZOV-III-Web	Qu'entrères tu e tot s'illuminèc.
KARAMAZOV-III-Web	Perque ères espaurit, plan espaurit, que non sabies ne parlar.
KARAMAZOV-III-Web	Pr'amor que solide que Fenia t'auie condat, ai, pèc!, que jo l'auia dit a Aliosha pera hièstra qu'auia estimat a Mitia ua ora e qu'en aguest moment partia, prèsta a estimar…a un aute.
KARAMAZOV-III-Web	Mitia, Mitia, se com è podut èster tan pèga entà pensar qu'estimaria ad arrés dempús de tu?
KARAMAZOV-III-Web	Me perdones, Mitia?
KARAMAZOV-III-Web	Me perdones o non?
KARAMAZOV-III-Web	M'estimes?
KARAMAZOV-III-Web	Ditz, m'estimes?
KARAMAZOV-III-Web	Se botèc de pès lo cuelhec pes espatles.
KARAMAZOV-III-Web	Mitia, amudit d'extasi, campaue es sòns uelhs, eth sòn ròstre, eth sòn arrir e de ressabuda, en abraçar-la damb fòrça, la comencèc a punar.
KARAMAZOV-III-Web	E me desencuses que t'aja hèt patir?
KARAMAZOV-III-Web	Per rancura que vos sò torturat a toti.
KARAMAZOV-III-Web	Autanplan ad aguest vielhet l'è hèt a vier lhòco expressaments, solet per rancura…
KARAMAZOV-III-Web	Te'n brembes qu'un viatge trinquères ua copa en çò de mèn?
KARAMAZOV-III-Web	Mitia, falcon, per qué non me punes?
KARAMAZOV-III-Web	M'as punat un còp e t'as hèt enlà, me guardes, m'escotes…
KARAMAZOV-III-Web	Se qué ei aquerò d'escotar-me!
KARAMAZOV-III-Web	Puna-me, puna-me damb fòrça, atau.
KARAMAZOV-III-Web	M'estimes?
KARAMAZOV-III-Web	Estima-me!
KARAMAZOV-III-Web	Ara que serè era tua esclaua, era tua esclaua entà tostemp.
KARAMAZOV-III-Web	Be n'ei de doç èster ua esclaua…
KARAMAZOV-III-Web	Puna-me!
KARAMAZOV-III-Web	Tuma-me, tortura-me, hès çò que volgues damb jo!…
KARAMAZOV-III-Web	Que me meriti que me torturen.
KARAMAZOV-III-Web	Pòst-te!
KARAMAZOV-III-Web	Demora, dempús, atau que non voi…
KARAMAZOV-III-Web	Lo hec enlà.
KARAMAZOV-III-Web	Vè-te'n, Mitia, ara que vau a préner champanha, me voi embriagar, vau a calar-me a dançar embriaga, aquerò ei çò que voi!
KARAMAZOV-III-Web	Se des.heiguec d'eth e gessec deth darrèr deth ridèu, e Mitia la seguic coma embriac.
KARAMAZOV-III-Web	Grushenka, plan que òc, s'avalèc d'ua glopassada ua copa de champanha e de seguit li hec efècte.
KARAMAZOV-III-Web	Se seiguec en fautulh d'abantes damb ua riseta de felicitat.
KARAMAZOV-III-Web	Es sues caròles usclauen, es sòns pòts ahlamauen, es sòns uelhs ludents s'aumpliren de lèrmes, era sua guardada apassionada sedusie.
KARAMAZOV-III-Web	Autanplan Kalganov sentec un punchada en còr e s'apressèc entada era.
KARAMAZOV-III-Web	Te n'as encuedat quan t'è punat tant que dormies?, gasulhèc Grushenka.
KARAMAZOV-III-Web	Ara que sò embriaga, guarda…
KARAMAZOV-III-Web	E tu non ès embriac?
KARAMAZOV-III-Web	E Mitia per qué non beu?
KARAMAZOV-III-Web	Mitia, per qué non beues?
KARAMAZOV-III-Web	Jo qu'è begut e tu non…
KARAMAZOV-III-Web	Embriac!
KARAMAZOV-III-Web	Que ja sò embriac…embriac de tu, mès tanben ne voi èster de vin.
KARAMAZOV-III-Web	Se prenec un aute veire e solet per aguest darrèr veire, quauquarren que l'estonèc ada eth tanben, s'embriaguèc, s'embriaguèc de pic pr'amor qu'enquia aguest moment auie estat sòbri, qu'ac sabie pro ben.
KARAMAZOV-III-Web	A compdar d'alavetz tot que comencèc a hèr torns ath sòn costat, coma en un delèri.
KARAMAZOV-III-Web	Anaue e venguie, arrie, parlaue damb toti, coma sense saber se qué hège.
KARAMAZOV-III-Web	Un solet sentiment, fix e usclant, se mostraue a cada pas, "coma un carbon ahlamant en sòn còr", rebrembarie dempús.
KARAMAZOV-III-Web	S'apressaue ada era, se seiguie eth sòn costat, la guardaue, l'escotaue…
KARAMAZOV-III-Web	Era, ath sòn torn, s'auie tornat plan charraira, cridaue a toti, de suspresa li hège bèra senhau a quauqu'ua des mosses deth còr e, quan s'apressaue, a viatges la punaue e la deishaue partir, e d'auti viatges la senhaue.
KARAMAZOV-III-Web	E ua menuta mès tard dilhèu se botaue a plorar.
KARAMAZOV-III-Web	Tanben se divertie fòrça eth "vielhet", coma cridaue Gushenka a Maksimov.
KARAMAZOV-III-Web	Soent s'apropaue ath córrer entà punar-li era man "e toti es sòns ditets", e lèu entath finau tornèc a dançar ath son d'ua cançon anciana qu'eth madeish interpretèc.
KARAMAZOV-III-Web	Er estriuet lo barèc damb extraordinari lardor:
KARAMAZOV-III-Web	Balha-li quauquarren, Mitia, didie Grushenka, hè-li bèth present, qu'ei praube.
KARAMAZOV-III-Web	A!, es praubi, es umiliadi!…
KARAMAZOV-III-Web	Mitia, sabes?, qu'anarè en monastèri.
KARAMAZOV-III-Web	Non, de vertat, que bèth còp i pensi anar.
KARAMAZOV-III-Web	Aué Aliosha m'a dit quauquarren que rebrembaré tota era mia vida…
KARAMAZOV-III-Web	Mès aué, de moment, dancem.
KARAMAZOV-III-Web	Deman en monastèri, mès aué dancem.
KARAMAZOV-III-Web	Que voi hèr lhocaries, bona gent; ara fin, qu'ei parièr!
KARAMAZOV-III-Web	Ja me perdonarà Diu.
KARAMAZOV-III-Web	Se jo siguessa Diu, que perdonaria a toti: "estimats pecadors mèns, d'aué ençà que ètz toti perdonadi".
KARAMAZOV-III-Web	E jo vierè a demanar perdon: "Perdonatz, bona gent, ad aguesta pèga, qu'ei çò que sò".
KARAMAZOV-III-Web	Sò ua fèra, aquerò ei çò que sò.
KARAMAZOV-III-Web	E voi pregar.
KARAMAZOV-III-Web	Qu'è balhat ua cebeta petita.
KARAMAZOV-III-Web	Ua marrida coma jo, que vò pregar!
KARAMAZOV-III-Web	Mitia, dèisha que dancen, non les shordes.
KARAMAZOV-III-Web	Totes es persones deth mon son braves, totes, enquia era darrèra.
KARAMAZOV-III-Web	Eth mon qu'ei un bon lòc.
KARAMAZOV-III-Web	Encara que nosati sigam dolents, eth mon ei un bon lòc.
KARAMAZOV-III-Web	Qu'èm dolents e bravi, dolents e bravi ath còp…
KARAMAZOV-III-Web	Didetz-me, vos ac demani a vosati, vietz entà que vos demana, didetz-me ua causa: se per qué sò tan brava?, gasulhaue Grushenka, cada viatge mès embriaga, enquia qu'a tot darrèr proclamèc que volie dançar.
KARAMAZOV-III-Web	Se lheuèc deth fautulh trantalhant.
KARAMAZOV-III-Web	Mitia, non me balhes mès vin, encara que t'en demana, tu non me'n balhes.
KARAMAZOV-III-Web	Eth vin que non te hè a vier era patz.
KARAMAZOV-III-Web	E tot hè torns, tanben era estofa, tot hè torns…
KARAMAZOV-III-Web	Voi dançar.
KARAMAZOV-III-Web	Que toti veiguen se com danci…çò de polit e çò de ben que danci…
KARAMAZOV-III-Web	Eth sòn prepaus qu'ère seriós: se treiguec dera pòcha un mocador de batista blanc e, damb era man dreta, lo tenguec per ua des sues puntes entà voludar-lo en dançar.
KARAMAZOV-III-Web	Mitia non paraue, es gojates carèren, prèstes entà entonar a còr ua dança ath prumèr senhau.
KARAMAZOV-III-Web	Maksimov, en saber-se'n que Grushenka se premanie entà dançar, sorrisclèc afogat, e ja ère en tot plaçar-se ath dauant d'era, hènt guimbets e cantant.
KARAMAZOV-III-Web	Mès Grushenka li hec un gèst damb eth mocador entà que se hesse enlà.
KARAMAZOV-III-Web	Chisss!, Mitia, per qué non vien?
KARAMAZOV-III-Web	Que venguen toti…a guardar.
KARAMAZOV-III-Web	Crida tanben a toti aguesti, as que son embarradi…
KARAMAZOV-III-Web	Se per qué t'a calut embarrar-les?
KARAMAZOV-III-Web	Ditz-les que vau a dançar, que venguen a campar se com danci…
KARAMAZOV-III-Web	Tè, vosati!…
KARAMAZOV-III-Web	Es Podwiosoky!
KARAMAZOV-III-Web	Gessetz, era que vò dançar, vos cride.
KARAMAZOV-III-Web	Lajdak!, responec cridant un des polaqui.
KARAMAZOV-III-Web	Tu òc que n'ès de podwiosoky!
KARAMAZOV-III-Web	Cara, mainatge!.
KARAMAZOV-III-Web	Polonia.
KARAMAZOV-III-Web	Qu'un lajdak non hè Polonia.
KARAMAZOV-III-Web	Cara, mainatge polit, pren-te un bonbon.
KARAMAZOV-III-Web	Ai, se com son!
KARAMAZOV-III-Web	Que non semblen persones.
KARAMAZOV-III-Web	Per qué non voleràn hèr es patzes?, didec Grushenka e gessec a dançar.
KARAMAZOV-III-Web	Eth còr comencèc a cantar: "Ai portau, eth mèn portau".
KARAMAZOV-III-Web	Grushenka placèc eth cap entà darrèr, dauric es pòts, arric e voludèc eth mocador; alavetz, trantalhant bruscaments, se demorèc desconcertada ath miei dera cramba.
KARAMAZOV-III-Web	Que sò aflaquida…didec damb un hiu de votz, desencusatz-me, que sò aflaquida, non posqui…qu'ei eth mèn tòrt…
KARAMAZOV-III-Web	Hec ua reveréncia ath còr e dempús comencèc a hèr reveréncies as quate costats: qu'ei eth mèn tòrt…desencusatz…
KARAMAZOV-III-Web	S'an embriagat toti dus, expliquèc, entre arridolets, Maksimov as gojates.
KARAMAZOV-III-Web	Mitia, trè-me d'aciu…cuelh-me…didie Grushenka sense fòrces.
KARAMAZOV-III-Web	Mitia se lancèc entada era, la cuelhec en braça e corrèc entath darrèr des ridèus damb eth sòn valuós butin.
KARAMAZOV-III-Web	Mès ena sala eth hestau contunhaue damb gran tarrabastòri, cada viate mès ensordidor.
KARAMAZOV-III-Web	Mitia ajacèc a Grushenka en lhet e cuelhec es sòns pòts damb un punet.
KARAMAZOV-III-Web	Que non me toques…gasulhaue era implorant, non me tòques, encara non sò tua…
KARAMAZOV-III-Web	Que t'è dit que sò tua, mès non me tòques…tie pietat…
KARAMAZOV-III-Web	Damb aqueri aquiu, damb aqueri aquiu ath cant, non pòt èster…
KARAMAZOV-III-Web	Eth qu'ei aciu…
KARAMAZOV-III-Web	Aciu que serie ua viletat…
KARAMAZOV-III-Web	Coma volgues.
KARAMAZOV-III-Web	Ne se m'acodís…t'adòri!…
KARAMAZOV-III-Web	Mitia gasulhaue.
KARAMAZOV-III-Web	Òc, aciu que serie ua viletat, tè, quauquarren menspredable.
KARAMAZOV-III-Web	Sense deishar d'abraçar-la queiguec de jolhs just ath costat deth lhet.
KARAMAZOV-III-Web	Sabi qu'ès nòble, encara que sigues ua fèra, didec Grushenka, en tot articular damb dificultat.
KARAMAZOV-III-Web	Que mos cau qu'aquerò sigue nòble…d'ací endauant que ne serà…e que nosati tanben sigam nòbles, e que sigam bravi, non fères, senon bravi…
KARAMAZOV-III-Web	Trè-me d'aciu, hè-me a vier luenh, m'entenes?…
KARAMAZOV-III-Web	Que non voi que sigue aciu, li cau èster luenh.
KARAMAZOV-III-Web	A, òc, plan que òc!
KARAMAZOV-III-Web	Mitia la curbiue d'abraçades, t'amiarè luenh, i anaram volant…
KARAMAZOV-III-Web	Ai, ara madeish balharia tota era mia vida a cambi d'un solet an pr'amor de saber se qué a estat d'aquera sang!
KARAMAZOV-III-Web	Quina sang?, preguntèc Grushenka perplèxa.
KARAMAZOV-III-Web	Que non ei arren, bramèc Mitia.
KARAMAZOV-III-Web	Li panè sòs a Katka…
KARAMAZOV-III-Web	Quina vergonha!, quina vergonha!
KARAMAZOV-III-Web	A Katka?, ara senhoreta?
KARAMAZOV-III-Web	Non, que non l'as panat.
KARAMAZOV-III-Web	Entorna-les-ac, jo è…
KARAMAZOV-III-Web	Per qué crides?
KARAMAZOV-III-Web	Ara tot çò qu'ei mèn ei tòn.
KARAMAZOV-III-Web	Que non mos hèn ua bèra manca es sòs.
KARAMAZOV-III-Web	Ça que la, l'auríem degalhat en orgies…
KARAMAZOV-III-Web	Be que n'èm nosati dus entà non degalhar-lo.
KARAMAZOV-III-Web	Que serà mielhor qu'anem a laurar era tèrra.
KARAMAZOV-III-Web	Voi engarrapar era tèrra damb aguestes mans.
KARAMAZOV-III-Web	Que mos cau trabalhar, m'entenes?
KARAMAZOV-III-Web	Aliosha m'ac a manat.
KARAMAZOV-III-Web	Non vau a èster era tua amanta, te vau a èster fidèu, vau a èster era tua esclaua, vau a trebalhar entà tu.
KARAMAZOV-III-Web	Anaram toti dus a veir ara senhoreta, mos inclinaram ath sòn dauant entà que mos perdone e mo n'anaram luenh.
KARAMAZOV-III-Web	E, se non mos perdone, enquia e tot partiram.
KARAMAZOV-III-Web	Tu hè-li a vier es sòs, e estima-me a jo, non l'estimes ada era.
KARAMAZOV-III-Web	Non l'estimes mès.
KARAMAZOV-III-Web	Se contunhes estimant-la, l'escanarè…
KARAMAZOV-III-Web	Li treirè es uelhs damb ua agulha…
KARAMAZOV-III-Web	Que t'estimi a tu, solet a tu, en Siberia t'estimarè…
KARAMAZOV-III-Web	Per qué en Siberia?
KARAMAZOV-III-Web	Plan, tanben en Siberia se vòs, qu'ei parièr…
KARAMAZOV-III-Web	Trabalharam…e en Siberia i a nhèu…
KARAMAZOV-III-Web	Me shaute viatjar pera nhèu…e li cau auer ua campaneta?…
KARAMAZOV-III-Web	Non entenes ua campaneta?…
KARAMAZOV-III-Web	A on sone aguesta campaneta?
KARAMAZOV-III-Web	Quauquarrés se passe…ara qu'a deishat de sonar.
KARAMAZOV-III-Web	Aflaquida, cluquèc es uelhs e se deuec esclipsar un moment.
KARAMAZOV-III-Web	Era campaneta auie sonat de vertat ena luenhor e dempús deishèc d'entener-se.
KARAMAZOV-III-Web	Mitia apuèc eth sòn cap sus eth sòn piech.
KARAMAZOV-III-Web	Non se n'auie encuedat de qué era campaneta auie deishat de sonar e tanpòc de qué còp sec tanben es cançons cessauen e, en sòrta de cançons e tapatge d'embriacs, regnaue en tota era casa un silenci mortau.
KARAMAZOV-III-Web	Grushenka dauric es uelhs.
KARAMAZOV-III-Web	Qué s'a passat?
KARAMAZOV-III-Web	M'è adormit?
KARAMAZOV-III-Web	Òc…era campaneta.
KARAMAZOV-III-Web	È dormit e è auut un sòmni, qu'èra en tot viatjar, pera nhèu…
KARAMAZOV-III-Web	Sone era campaneta e jo dormia.
KARAMAZOV-III-Web	Viatjaua damb eth mèn estimat, damb tu.
KARAMAZOV-III-Web	E luenh, luenh…
KARAMAZOV-III-Web	T'abraçaua e te punaua, me sarraua a tu, me pensi qu'auia hered, e era nhèu ludie…
KARAMAZOV-III-Web	Ja sabes se com lutz era nhèu pes nets, jos era lua, qu'ère coma se non siguessa ena tèrra…
KARAMAZOV-III-Web	M'è desvelhat e eth mèn estimat ei ath mèn costat, qué ben…
KARAMAZOV-III-Web	Ath tòn costat, gasulhèc Mitia en tot punar-li eth vestit, eth piech, es mans.
KARAMAZOV-III-Web	Mès ara imprevista sentec quauquarren estranh: li semblaue qu'era guardaue entà dauant, mès non ada eth, senon peth dessús deth sòn cap, fixaments, damb ua estranha immobilitat.
KARAMAZOV-III-Web	De pic, era suspresa, lèu era pòur, se miralhèc en sòn ròstre.
KARAMAZOV-III-Web	Mitia, se qui ei aguest que mos guarde d'aquiu estant?, gasulhèc còp sec Grushenka.
KARAMAZOV-III-Web	Mitia se virèc e vedec que quauquarrés auie passat eth ridèu e semblaue campar-les.
KARAMAZOV-III-Web	E non ère solet.
KARAMAZOV-III-Web	Mitia se metec de pès en un bot e ara prèssa s'acarèc damb es que lo guardauen.
KARAMAZOV-III-Web	Aciu, se vos platz, venetz aciu, li didec ua votz doça mès fèrma e persutanta.
KARAMAZOV-III-Web	Mitia gessec deth darrèr deth ridèu e se demorèc quiet.
KARAMAZOV-III-Web	Tota era cramba ère plia de gent, mès non era madeisha d'abantes, senon de gent naua.
KARAMAZOV-III-Web	Un caudheired sec li recorrec era esquia e s'estrementic.
KARAMAZOV-III-Web	De seguic arreconeishec ad aguesta gent.
KARAMAZOV-III-Web	Eth vielh naut e corpurent damb abric e casqueta damb cocarda qu'ère er ispravnik Mijail Makarych.
KARAMAZOV-III-Web	E eth dandi "tisic" e elegant, "tostemp damb aqueres bòtes tan netes", ère er ajudant deth fiscau.
KARAMAZOV-III-Web	E aqueth joenet, eth petit damb lunetes…
KARAMAZOV-III-Web	Mitia non rebrembaue eth sòn cognòm, mès lo coneishie, l'auie vist abantes, qu'ère eth jutge d'instruccion, auie vengut hège pòc "dera Jurisprudéncia".
KARAMAZOV-III-Web	Aciu i ère eth stanovoi5 Mavriki Mavrikich, d'aguest nòm òc que se'n brembaue, èren coneishudi.
KARAMAZOV-III-Web	E aqueri damb distintius, tà qué auien vengut?
KARAMAZOV-III-Web	E uns auti dus òmes mès…
KARAMAZOV-III-Web	E ena pòrta s'estauen Kalganov e Trifon Borisych…
KARAMAZOV-III-Web	Senhors…
KARAMAZOV-III-Web	Se qué ei tot aquerò, senhors?, didec Mitia, mès de pic, dehòra de se, coma se non siguesse conscient deth tot, sorrisclèc damb totes es sues fòrces, ath mès cridar: Com-pre-ni!
KARAMAZOV-III-Web	Qu'auem…en ua paraula, vos prègui que vengatz, òc, aciu, en divan…
KARAMAZOV-III-Web	Eth vielh!, sorrisclèc plan agitat.
KARAMAZOV-III-Web	Eth vielh e era sua sang!…
KARAMAZOV-III-Web	Com-pre-ni!
KARAMAZOV-III-Web	Ac comprenes?
KARAMAZOV-III-Web	Ac as comprenut!
KARAMAZOV-III-Web	Parricida e monstre, era sang der ancian pair que clame contra tu!, comencèc a rugir sobtaments eth vielh ispravnik, en tot apressar-se a Mitia.
KARAMAZOV-III-Web	Ère dehòra de se, totafèt rogit e tremolant tot eth.
KARAMAZOV-III-Web	Mès que non pòt èster!, cridèc eth joen baishet.
KARAMAZOV-III-Web	Mijail Makarych, Mijail Makarych!
KARAMAZOV-III-Web	Aquerò que non se hè atau, non se hè atau, senhor!…
KARAMAZOV-III-Web	Vos demani que me permetatz parlar a jo…
KARAMAZOV-III-Web	Jamès m'auria demorat ua scèna semblabla per part vòsta…
KARAMAZOV-III-Web	Mès, qu'ei que tot ei un delèri, senhors, un delèri!, sorrisclèc er ispravnik.
KARAMAZOV-III-Web	Guardatz-lo: de net, embriac, damb ua joena dissolvuda e curbit pera sang de sa pair…
KARAMAZOV-III-Web	Un delèri!
KARAMAZOV-III-Web	Vos demani damb totes es mies fòrces, estimat Mijail Makarych, que per aguest còp retenguetz es vòsti sentiments, li gasulhèc ath vielh, trantalhant, er ajudant deth ficau, autaments me veirè obligat…
KARAMAZOV-III-Web	Mès eth petit jutge d'instruccion non lo deishèc acabar.
KARAMAZOV-III-Web	Libre nauau.
KARAMAZOV-III-Web	Piotr Ilich Perjotin, qu'auíem deishat en tot pataquejar ara valenta eth fòrt portau dera casa deth comerçant Morozova, a tot darrèr, artenhec, plan que òc, que lo daurissen.
KARAMAZOV-III-Web	En enténer aqueri patacs furibondi, Fenia, que s'auie espaurit tant dues ores abants e que, per çò dera sua inquietud e es sues "tisses", encara non s'auie ajaçat, tornèc a vier espaurida e a punt siguec de patir un atac d'istèria: se pensèc que qui cridaue ère Dmitri Fiódorovich (a maugrat de qué era madeisha l'auie vist partir), pr'amor que solet eth podie trucar damb tanta "insoléncia".
KARAMAZOV-III-Web	Correc entath portièr, que s'auie desvelhat e ja anaue entath portau pr'amor de veir se qui hège aqueri patacs, e li comencèc a suplicar que non deishèsse passar ad arrés.
KARAMAZOV-III-Web	Mès eth portièr interroguèc ara persona que cridaue e, en veir se qui ère e que volie veir a Fedosia Markovna per un ahèr de fòrça importància, se decidic fin finau a daurir-li.
KARAMAZOV-III-Web	En tot entrar enquiara madeisha codina de Fedosia Markovna, e dempús d'accedir ath prèc de qué tanben eth portièr i siguesse present, "per s'un cas", Piotr Ilich la comencèc a interrogar e en un virament de uelhs auie desnishat çò de mès important: ei a díder, que Dmitri Fiódorovich, en gésser ath mès córrer entara recèrca de Grushenka, s'auie hèt a seguir eth trisson deth mortèr, e auie tornat sense eth, e damb es mans tacades de sang.
KARAMAZOV-III-Web	Ça que la, eth madeish Piotr Ilich auie campat aqueres mans sagnoses, encara que d'eres non i gessie sang, e l'auie ajudat a lauar-les, encara qu'era qüestion non ère se s'auien secat lèu o non, senon de cap a on auie anat a tot córrer Dmitri Fiódorovich damb eth trisson deth mortèr, ei a díder, se reauments s'auie endralhat entara casa de Fiódor Pávlovich e sus quina basa se podie arribar entà ua tau conclusion.
KARAMAZOV-III-Web	Piotr Ilich botèc especiau accent en aguest punt e, a maugrat de qué ara fin non se'n podec saber d'arren damb seguretat, se demorèc lèu convençut de qué Dmitri Fiódorovich non auie podut anar qu'en çò de sa pair e qu'aquiu, plan, s'aurie passat quauquarren, plan solide.
KARAMAZOV-III-Web	Jo me seiguí e comencè a pensar: "Tà on aurà anat ara, ath mès córrer, aguest lhòco?
KARAMAZOV-III-Web	Segur que se'n va entà Mokroie, me pensè, entà aucir ara senhora".
KARAMAZOV-III-Web	Gessí ara prèssa entà suplicar-li que non aucisse ara senhora; me dirigí entà çò de sòn, mès dauant dera botiga des Plotnikov vedí qu'ère a mand de partir e que ja non auie sang enes mans."
KARAMAZOV-III-Web	Fenia s'auie fixat en aguest detalh e lo rebrembaue).
KARAMAZOV-III-Web	Dempús d'auer preguntat bèra causa mès, Piotr Ilich deishèc era casa mès preocupat e inquiet qu'en arribar.
KARAMAZOV-III-Web	Se diderie que, entada eth, çò de mès dirècte e immediat aurie estat enfilar-se en aguest moment tà çò de Fiódor Pávlovich damb er in de saber-se'n se s'auie passat quauquarren aquiu e, se siguesse eth cas, se qué s'auie passat exactaments, entà acodir alavetz, e solet alavetz, quan non i auesse lòc entà dobtes, ath spravnik, causa ja fèrmaments decidida per Piotr Ilich.
KARAMAZOV-III-Web	Mès era net ère escura e eth portau dera casa de Fiódor Pávlovich ère solid; un viatge mès li calerie cridar, pr'amor qu'a penes coneishie a Fiódor Pávlovich; se fin finau lo daurie, dempús de trucar fòrça, e se passaue qu'aquiu non auie succedit arren, eth trufaire de Fiódor Pávlovich vierie ath londeman damb eth conde per tota era ciutat, en tot explicar se com tath pic dera mieja net un desconeishut, eth foncionari Perjotin, auie vengut ena sua casa entà desnishar se quauquarrés l'auie aucit.
KARAMAZOV-III-Web	Quin escandal!
KARAMAZOV-III-Web	E non auie arren en mon que Piotr Ilich cranhesse mès qu'er escandal.
KARAMAZOV-III-Web	Totun, eth sentiment que lo possaue ère tan fòrt que, en tot balhar un còp de pè, de ràbia, en solèr e tornar a maudider-se ada eth madeish, de ressabuda se botèc de nau en marcha, mès que ja non entara casa de Fiódor Pávlovich, senon entara dera senhora Jojlakova.
KARAMAZOV-III-Web	S'aguesta responie negatiuaments ara pregunta de se l'auie balhat tres mil robles a Dmitri Fiódorovich ua estona abantes, a ua determinada ora, Piotr Ilich pensaue acodir de seguit ar spravnik, sense passar abantes pera casa de Fiódor Pávlovich; en cas contrari, ac deisharie tot entath londemant e se n'anarie entà casa.
KARAMAZOV-III-Web	Plan que òc, era decision deth joen de presentar-se de nets, lèu tàs dotze, en çò d'ua senhora de posicion, que non coneishie bric, en tot hèr-la a lheuar dilhèu deth lhet, pr'amor de hèr-li ua pregunta estonanta, donades es circonstàncies, qu'amiaue plan mès risque de formar un escandal qu'era opcion de vier en çò de Fiódor Pávlovich.
KARAMAZOV-III-Web	Mès qu'atau se passe a viatges, mès que mès en casi coma aguest, damb es decisions des persones mès metodiques e flematiques.
KARAMAZOV-III-Web	E en aguest moment Piotr Ilich ère quinsevolh causa mens un òme flematic!
KARAMAZOV-III-Web	Tota era sua vida rebrembarie dempús se com s'auie apoderat d'eth, de man en man, ua inquietud invencibla qu'auie acabat per torturar-lo, en tot arrossegar-lo contra era sua pròpia volentat.
KARAMAZOV-III-Web	Plan que, pendent tot eth camin non deishèc de repotegar-se per çò de vier ena casa d'aquera senhora, encara que se repetic per dètzau viatge, en tot hèr carrinclar es dents: "Arribarè enquiath finau!
KARAMAZOV-III-Web	Enquiath finau!"
KARAMAZOV-III-Web	E artenhec eth sòn prepaus: arribèc enquiath finau.
KARAMAZOV-III-Web	Qu'èren es onze en punt quan venguec en çò dera senhora Jojlakova.
KARAMAZOV-III-Web	De seguit lo deishèren entrar en pati, mès dauant dera sua pregunta de s'era senhora dormie ja o ère encara lheuada eth portèr non sabec respóner damb precision, e solet siguec capable de dider-li qu'ad aguesta ora generauments ère ja en lhet.
KARAMAZOV-III-Web	Piotr Ilich pugèc en solèr principau, mès un còp aquiu era situacion se compliquèc.
KARAMAZOV-III-Web	Eth lacai que non volie anonciar-lo; a tot darrèr cridèc a ua puncèla.
KARAMAZOV-III-Web	Era gojata gessec.
KARAMAZOV-III-Web	Eth que se demorèc en recebedor.
KARAMAZOV-III-Web	Era senhora Jojlakovna encara non s'auie calat en lhet, mès que ja s'auie retirat entath sòn dormitòri.
KARAMAZOV-III-Web	Qu'ère plan desengustada dès era nauèra visita de Mitia e pressentie qu'aquera net non poirie evitar era migranha que solie patir en aguestes escadences.
KARAMAZOV-III-Web	En escotar es explicacions dera puncèla, damb era logica suspresa, manèc damb irritacion hèr enlà ara visita, a maugrat der extraordinari interès qu'auie desvelhat en sòn curiosèr femenin era sobta preséncia, tad aguestes ores, d'un "foncionari locau" desconeishut.
KARAMAZOV-III-Web	Mès Piotr Ilich, en aguesta escadença, se mostrèc testud coma ua mula: en enténer era negatiua, preguèc de nauèth, damb ua insisténcia extraordinària, qu'anoncièsse era sua preséncia e que li didessen ara senhora, "damb aguestes madeishes paraules", qu'ère aciu "per un ahèr d'ua importància excepcionau", que dilhèu era senhora poirie empenaïr-se mès tard per non auer-lo recebut en aguest moment.
KARAMAZOV-III-Web	Dempús de guardar-lo estonada, era puncèla anèc a informar per dusau viatge.
KARAMAZOV-III-Web	Era senhora Jojlakovna se demorèc desconcertada; reflexionèc, preguntèc se quin aspècte amiaue eth visitaire e se'n sabec de qué anaue "plan ben jargat", e ère "joen e plan cortés".
KARAMAZOV-III-Web	Senhalem, entre parentèsi e coma de passa, que Piotr Ilich ère un joen de plan bon pòrt, e eth madeish s'en sabie.
KARAMAZOV-III-Web	Era senhora Jojlakovna se decidic a receber-lo.
KARAMAZOV-III-Web	Amiaue botada ua bata d'anar per casa e ues simbosses, mès se metec un chal nere peth dessús es espatles.
KARAMAZOV-III-Web	Li preguèren ath "foncionari" que passèsse en salon, eth madeish qu'en eth auien recebut a Mitia hège ues ores.
KARAMAZOV-III-Web	Era senhora dera casa se presentèc dauant eth visitaire damb ua mina sevèra e inquisitiua e, sense convidar-lo a sèir-se, li preguntèc dubèrtaments:
KARAMAZOV-III-Web	Se qué vos cau?
KARAMAZOV-III-Web	Que m'è decidit a shordar-vos, senhora, a prepaus deth nòste comun coneishut Dmitri Fiódorovich Karamazov, comencèc dident Perjotin, mès, sonque prononciar aguest nòm, en ròstre dera senhora se diboishèc ua plan viua irritacion.
KARAMAZOV-III-Web	Aguesta reprimic un sorriscle e interrompec, encolerida, ath sòn interlocutor.
KARAMAZOV-III-Web	Enquia quan van a seguir en tot tormentar-me damb aguest nòm espaventós?
KARAMAZOV-III-Web	Enquia quan?, comencèc a cridar dehòra de se.
KARAMAZOV-III-Web	Com auetz gausat, senhor mèn, com auetz gausat vier-me a shordar, sense coneisher-me, ena mia casa e en aguestes ores…e entà parlar d'un òme qu'aciu madeish, en madeish salon, hé a penes tres ores, venguec prèst a aucir-me, me pernegèc e gessec coma arrés ges d'ua casa decenta?
KARAMAZOV-III-Web	Vos cau saber, senhor mèn, que pensi presentar ua queisha contra vos, que non vos ac vau a perdonar; atau que, se vos platz, deishatz-me tranquilla en aguest madeish instant…
KARAMAZOV-III-Web	Sò ua mair, e ara madeish jo…jo…
KARAMAZOV-III-Web	Aucir-la!
KARAMAZOV-III-Web	Donques que tanben a vos vos volie aucir?
KARAMAZOV-III-Web	Jojlakovna.
KARAMAZOV-III-Web	Aué madeish, tàs cinc dera tarde, eth senhor Karamazov me demanèc prestadi dètz robles, en qualitat d'amic, e me'n sabi positiuaments que non auie sòs; se passe que tàs nau deth ser m'a vengut a veir en tot amiar enes mans, ara vista de toti, un hèish de bilhèts de cent robles; que serien apuprètz dus mil o dilhèu tres mil robles.
KARAMAZOV-III-Web	Auie era cara e es mans plies de sang, e semblaue coma se s'auesse capvirat.
KARAMAZOV-III-Web	En preguntar-li se d'a on auie trèt tant de sòs, me responec damb precision que les ac venguietz de balhar vos e que vos l'auíetz prestat un totau de tres mil robles pr'amor d'anar, sivans me didec, entàs mines d'aur…
KARAMAZOV-III-Web	Diu mèn!
KARAMAZOV-III-Web	Qu'a aucit ath sòn ancian pair!, sorrisclèc, en tot júnher es mans.
KARAMAZOV-III-Web	Jo que non l'è autrejat arren de sòs, arren!
KARAMAZOV-III-Web	Ò!, corretz, corretz!…
KARAMAZOV-III-Web	Non digatz ne ua soleta paraula mès!
KARAMAZOV-III-Web	Sauvatz ath vielh, anatz-vo'n ath mès córrer entara casa de sa pair, corretz!
KARAMAZOV-III-Web	Permetetz-me, senhora; atau, donc, non l'auetz autrejat sòs?
KARAMAZOV-III-Web	Non l'è balhat arren, arren!
KARAMAZOV-III-Web	L'ac è remit, pr'amor que non ei capable d'apreciar eth sòn valor.
KARAMAZOV-III-Web	Qu'a gessut hèt un dimòni e balhant còps de pè.
KARAMAZOV-III-Web	Que s'a lançat sus jo, mès jo que me è hèt enlà en un bot…
KARAMAZOV-III-Web	E vos diderè, ath delà, que ja non è era intencion d'amagar-vos arren, qu'aguest òme autanplan m'a escopit, vos imaginatz?
KARAMAZOV-III-Web	Mès, se qué hèm de pès?
KARAMAZOV-III-Web	A!, seiguetz…
KARAMAZOV-III-Web	Desencusatz-me, jo…
KARAMAZOV-III-Web	O mielhor, corretz, corretz, que vos cau córrer entà sauvar ad aguest praube vielh d'ua mòrt espaventosa!
KARAMAZOV-III-Web	Mès, e se ja l'a aucit?
KARAMAZOV-III-Web	Ai, Diu mèn, qu'ei vertat!
KARAMAZOV-III-Web	Qué vam a hèr ara?
KARAMAZOV-III-Web	Qué pensatz que mos cau hèr?
KARAMAZOV-III-Web	Mentretant, auie convidat a sèir-se a Piotr Ilich e era madeisha s'auie seigut ath sòn dauant.
KARAMAZOV-III-Web	Piotr Ilich l'expausèc, brèuments, mès damb tota claretat, era istòria deth cas, aumens aquera part dera istòria qu'aguest madeish dia n'auie estat testimòni; li condèc era sua nauèra visita a Fenia e l'informèc de çò que s'auie passat damb eth pilador.
KARAMAZOV-III-Web	Toti aguesti detalhs impressionèren çò de mès ara excitada dauna, que se botèc a cridar e se curbic eth ròstre damb es mans…
KARAMAZOV-III-Web	Guardatz, tot aquerò que jo ja ac vedia vier!
KARAMAZOV-III-Web	Qu'è aguest don: tot çò qu'imagini, sigue çò que sigue, dempús arribe.
KARAMAZOV-III-Web	Guairi viatges, guairi, en tot guardar ad aguest òme orrible, aurè pensat: a tot darrèr aguest òme m'acabarà aucint.
KARAMAZOV-III-Web	E atau a estat…
KARAMAZOV-III-Web	Voi díder que se non m'a aucit a jo, senon a sa pair, aquerò a estat, plan probablaments, pr'amor qu'era man de Diu aurà velhat sus jo, e tanben pr'amor que l'aurà hèt vergonha aucir-me, perque aciu madeish, en aguest lòc, li pengè en còth ua estampa damb ua reliquia de Santa Barbara, aquera gran martir…
KARAMAZOV-III-Web	Qué près è estat en aguest moment dera mòrt!
KARAMAZOV-III-Web	Sabetz, Piotr Ilich?
KARAMAZOV-III-Web	Sabetz?, jo que non creigui enes miracles, mès aguesta estampa e er evident miracle qu'a costat en jo hè ua estona…aquerò ei quauquarren que m'esmò, e sò ja en tot començar a creir en çò que me calgue.
KARAMAZOV-III-Web	Auetz entenut a parlar deth starets Zosima?…
KARAMAZOV-III-Web	Qu'ei parièr, ja non sai se qué digui…
KARAMAZOV-III-Web	Imaginatz-vos, aguest òme, amiant encara era imatge en còth, m'a escopit…
KARAMAZOV-III-Web	Òc, plan, solet m'a escopit, non m'a aucit, e…guarda a on anat a parar!
KARAMAZOV-III-Web	E se qué hèm nosati ara?
KARAMAZOV-III-Web	A on mos calerie anar?
KARAMAZOV-III-Web	Que ne pensatz vos?
KARAMAZOV-III-Web	A, qu'ei un òme formidable, formidable; coneishi a Mijail Makarovich.
KARAMAZOV-III-Web	Anatz a veder-lo sens manca.
KARAMAZOV-III-Web	Qué resolutiu ètz vos, Piotr Ilich, e qué ben ac auetz pensat tot; sabetz?, a jo jamès m'aurie vengut entath cap!
KARAMAZOV-III-Web	Ath delà, jo tanben sò un bon amic der ispravnik, senhalèc Piotr Ilich, que contunhaue aquiu parat e que, evidentaments, auie fòrça talents de desliurar-se d'aquera hemna impulsiua, que non li balhaue era escadença de dider-se adiu e partir.
KARAMAZOV-III-Web	E, sabetz, sabetz?, gasulhèc era.
KARAMAZOV-III-Web	Vietz a condar-me tot çò que se veigue e entene per aquiu…e çò que se desnishe…e çò que decidisquen hèr damb eth e a on lo van a manar quan lo condemnen.
KARAMAZOV-III-Web	Didetz-me, aciu que non i a pena de mòrt, vertat?
KARAMAZOV-III-Web	Mès vietz sens manca, encara que siguen es tres dera maitiada, encara que siguen es quate, es quate e mieja autanplan…
KARAMAZOV-III-Web	Manatz que me desvelhen, que me bassaquen se non me lhèui…
KARAMAZOV-III-Web	Ò, Diu!, se non vau a poder dormir…
KARAMAZOV-III-Web	Escotatz, e se venguessa damb vos?…
KARAMAZOV-III-Web	Non, non; ça que la, se voléssetz escríuer ara madeish damb eth vòste punh e letra tres linhes, per s'un cas, en tot díder que non l'auetz balhat cap de sòs a Dmitri Fiódorovich, dilhèu serie bon…per s'un cas…
KARAMAZOV-III-Web	Plan que òc!
KARAMAZOV-III-Web	Era senhora Jojlakovna, afogada, s'apressèc en un bot entath sòn escriptòri.
KARAMAZOV-III-Web	Sabetz?
KARAMAZOV-III-Web	Me deishatz estonada, simplaments me miralhe era vòsta diligéncia e assopliment en aguestes qüestions…
KARAMAZOV-III-Web	Prestatz aciu es vòsti servicis?
KARAMAZOV-III-Web	Que me hè gòi de saber que prestatz aciu es vòsti servicis…
KARAMAZOV-III-Web	Jamès ena vida è prestat ath malerós Dmitri Fiódorovich Karamazov (donques, a maugrat de tot, ara qu'ei un malerós) tres mil robles en dia d'aué, ne cap auta quantitat de sòs, jamès, jamès!
KARAMAZOV-III-Web	Ac juri per tot çò que i é de sagrat en aguest mon.
KARAMAZOV-III-Web	Aciu qu'auetz era nòta!
KARAMAZOV-III-Web	Lèu, se virèc entà Piotr Ilich.
KARAMAZOV-III-Web	Anatz ara e sauvatz-lo.
KARAMAZOV-III-Web	E lo senhèc tres còps.
KARAMAZOV-III-Web	Autanplan l'acompanhèc entath vestibul tà dider-li adiu.
KARAMAZOV-III-Web	Que vos sò plan arregraïda!
KARAMAZOV-III-Web	Se com ei que non mos auíem vist abantes?
KARAMAZOV-III-Web	Me senteria plan vantada se, en futur, podessa receber-vos en mia casa.
KARAMAZOV-III-Web	Que m'a encantat saber que vos prestatz aciu es vòsti servicis…e damb semblabla precision, damb semblabla eficàcia…
KARAMAZOV-III-Web	A vos que vos auràn d'avalorar coma meritatz, acabaràn per comprener-vos, e tot çò que jo posca hèr per vos, credetz- me…
KARAMAZOV-III-Web	Ò, adori ara gent joena!
KARAMAZOV-III-Web	Que sò encamardada dera gent joena.
KARAMAZOV-III-Web	Es joeni son es fondaments dera nòsta Russia sofridoira d'aué, que son tota era sua esperança…
KARAMAZOV-III-Web	Ò, anatz, anatz!
KARAMAZOV-III-Web	Mès Piotr Ilich ja auie gessut ath mès córrer; se non, era non l'aurie deishat partir tan lèu.
KARAMAZOV-III-Web	Totun aquerò, era senhora Jojlakovna l'auie costat ua impression pro agradiua, qu'enquia e tot padegaue de bèra manèra era sua inquietud per veder-se implicat en un ahèr tan desagradiu.
KARAMAZOV-III-Web	Cadun qu'a es sòns gosti, aquerò ja ac sabem.
KARAMAZOV-III-Web	Peth sòn costat, era senhora Jojlakovna ère simplaments embelinada damb aqueth joen.
KARAMAZOV-III-Web	Que n'i a que diden qu'es joeni d'ara non valen entad arren; donques aciu qu'auem un exemple" eca.
KARAMAZOV-III-Web	D'aguesta sòrta, simplaments, s'en desbrembèc deth "terrible incident", e solet en moment de calar-se en lhet, en brembar-se'n de pic un viatge mès de çò de "près qu'auie estat dera mòrt", sorrisclèc: "A, qu'ei quauquarren terrible, terrible!"
KARAMAZOV-III-Web	Mès de seguit se demorèc esclipsada, en tot negar-se en çò de mès prigond e doç des sòmnis.
KARAMAZOV-III-Web	Totun, non m'auria estenut autant enes petiti detalhs s'era excentrica entrevista, que vengui de descríuer, entre eth joen foncionari e era veuda en absolut vielha non auesse servit dempús de basa entara carrèra de tota ua vida d'aqueth precís e meticulós joen, quauquarren qu'encara se rebrembe damb estonament ena nòsta ciutat e qué possiblaments digam ua parauleta especiau tanlèu ajam acabat eth nòste long raconde sus frairs Karamazov.
KARAMAZOV-III-Web	ALARMA.
KARAMAZOV-III-Web	Eth nòste ispravnik, Mijail Makarovich Makarov, tinent coronèl retirat damb eth grad de conselhèr de cort, ère un òme veude e ua brava persona.
KARAMAZOV-III-Web	Qu'auie arribat ena nòsta ciutat hège solet tres ans, mès ja s'auie guanhat era simpatia generau, gràcies, sustot, a que "sabie júnher ara societat".
KARAMAZOV-III-Web	Jamès i mancauen convidadi en çò de sòn, e semblarie que sense eri non podie víuer.
KARAMAZOV-III-Web	Tanpòc èren estranhs es taulejades formaus, qu'organizaue damb tota sòrta de desencuses, enquia es mès imprevistes.
KARAMAZOV-III-Web	Era parva que se mestraue non ei que siguesse esquista, mès qu'ère abondiua; se premanien ues kulebiaki excellentes e es vins, sens miralhar pera sua qualitat, destacauen pera sua quantitat.
KARAMAZOV-III-Web	Era prumèra pèça dera casa, a on i auie installat un bilhard, presentaue un mobiliari plan distinguit: ei a dider, penjauen autanplan des parets uns gravadi, damb es sòn marcs neri, de shivaus de corses angleses, ornament indispensable, coma ei sabut, en tota sala de bilhard d'un òme celibatari.
KARAMAZOV-III-Web	Totes es nets hège as cartes, encara que non siguesse qu'en ua soleta taula.
KARAMAZOV-III-Web	Mès plan soent tanben s'amassaue aquiu çò de mielhor dera societat dera nòsta ciutat, damb es mairs e es joenetes, entà dançar.
KARAMAZOV-III-Web	Mijail Makarovich, encara que veude, qu'ère un òme familhar e viuie en companhia d'ua hilha sua, veuda tanben dès hège fòrça temps e mair ath sòn torn de dues gojates, arrèhilhes de Mijail Makarovich.
KARAMAZOV-III-Web	Aguestes qu'èren granes e auien acabat era sua formacion; non èren bric lèges e auien un caractèr alègre e, a maugrat que toti sabien que non auien dòt, atirauen en çò deth pairin ara nòsta joenesa mondana.
KARAMAZOV-III-Web	En trabalh, Mijail Makarovich non ère precisaments ludent, mès que tanpòc desvolopaue es sues foncions pejor qu'es auti.
KARAMAZOV-III-Web	De bèra manèra, ère un òme pòc instruit e autanplan deishat d'anar per çò que hè ara clara comprension des limits deth sòn poder administratiu.
KARAMAZOV-III-Web	Que non ei que non artenhesse a compréner ena sua integritat determinades reformes der actuau reinatge, mès òc que les comprenie damb uns cèrti errors, en ocasions plan aparents, e non pr'amor que non siguesse dable, senon simplaments pera indoléncia deth sòn caractèr, perque jamès auie eth temps entà estudiar-les ath hons.
KARAMAZOV-III-Web	Ne tansevolhe semblaue auer-se'n hèt ua idia fèrma e definitiua des fondaments precisi dera reforma campanharda, e les anaue desnishant, entà didè'c atau, d'an en an, aumentant es sòns coneishements de forma practica e a contracòr, a maugrat d'èster tanben eth, plan, un propietari.
KARAMAZOV-III-Web	Piotr Ilich se'n sabie de cèrt qu'aquera net en çò de Mijail Makarovich i traparie sense manca convidadi, mès qu'ignoraue exactaments se quini.
KARAMAZOV-III-Web	Eth cas ei qu'en aqueri precisi moments èren en tot hèr as cartes ena sua casa eth fiscau e eth mètge deth zemstvo6, Vavrvinski, un joen nauèth vengut de Sant Petersburg, dempús d'auer completat brilhantaments es sòns estudis ena Academia de Medecina dera capitau.
KARAMAZOV-III-Web	Per çò deth fiscau, ei a díder, er ajudant deth fiscau, encara qu'ena nòsta ciutat tostemp lo cridauen "eth fiscau", Ippolit Kirillovich, ère un individú singular, joen encara, d'uns trenta cinc ans, mès damb un fòrt aclinament entara tisi; ath delà, ère maridat damb ua dauna excessiuaments gròssa, e sense hilhs; qu'ère un òme capinaut e irritable, mès de notabla intelligéncia e quitament de bon còr.
KARAMAZOV-III-Web	Per çò que semble, tot eth problèma deth sòn caractèr consistie en auer ua idia sus eth madeish qu'ère peth dessús de çò qu'autorizauen es sues vertadères qualitats.
KARAMAZOV-III-Web	Aquesta qu'ere era rason que semblèsse èster nerviós de contunh.
KARAMAZOV-III-Web	En aguest sens, se consideraue un shinhau mautractat e relegat ena sua carrèra, e jamès deishèc d'èster convençut de qué enes nautes esfères non sabien avalorar-lo avientaments e auie enemics en aguesti cercles.
KARAMAZOV-III-Web	Enes moments mès lugubri menaçaue autanplan a convertir-se en avocat defensor en matèria criminau.
KARAMAZOV-III-Web	Er inesperat cas deth parricidi des Karamazov semblaue costar-li ua grana commocion: "Un cas coma aguest que se poirie conéisher en tota Russia".
KARAMAZOV-III-Web	Mès que m'auanci, en tot díder aquerò.
KARAMAZOV-III-Web	Ena cramba deth costat, en companhia d'ues senhoretes, s'i estaue eth nòste joen jutge d'instruccion Nikolai Parfionovich Neliudov, vengut hège solet dus mesi de Sant Petersburg.
KARAMAZOV-III-Web	Mès tard, toti comentèren, damb estonament, que totes aqueres persones se trapauen amassades era net deth "crim" en çò deth poder executiu, e que semblaue hèt de bon voler.
KARAMAZOV-III-Web	En realitat, qu'ère tot plan mès simple e s'auie passat damb tota era naturalitat: ara hemna d'Ippolit Kirillovich li hègen mau es caissaus dès eth dia anterior, e er òme non auie auut mès remèdi que gésser per aquiu, en tot húger des sòns gemecs; eth mètge, pera sua madeisha condicion, que non podie passar era cauhada de ua auta manèra que hènt as cartes.
KARAMAZOV-III-Web	Per çò que hè a Nikolai Pardionovich Neliudov, hège ja tres dies qu'ac tenguie planejat de presentar-se aquera net en çò de Mijail Makarovich coma per edart, entà didè'c atau, damb er in de suspréner sobta e maliciosaments ara màger des dues joenes, Olga Mijailovna, en tot desvelhar-li qu'ère ath pas deth sòn secret, que se'n sabie qu'aqueth ère eth dia deth sòn aniversari e qu'era auie decidit amagà'c ara gent entà que non li calesse organizar un balh.
KARAMAZOV-III-Web	Se demoraue que i auesse fòrça risetes e allusions ara edat dera joena, ara sua supausada pòur de declarar-la, e ath hèt de qué eth, en tot èster en possession deth secret, lo pensaue escampilhar ath londemant per tota era ciutat, eca., eca.
KARAMAZOV-III-Web	Eth simpatic joenet qu'ère en aguest sens çò de mès endrabat; de hèt, atau lo cridauen es daunes, "er endrabat", e aquerò, çampar, l'encantaue.
KARAMAZOV-III-Web	Per çò d'aute, pertanhie a çò de mielhor dera societat, ère de bona familha, auie ua bona educacion e boni sentiments, e, encara qu'ère un profeitaire, resultaue inofensiu e tostemp se mostraue corrècte.
KARAMAZOV-III-Web	Fisicaments, qu'ère de baisha estatura, fèble e de complexion delicada.
KARAMAZOV-III-Web	Enes sòns dits fini e esblancossidi tostemp i ludien quauqui anèths d'ua mida excepcionau.
KARAMAZOV-III-Web	En exercici deth sòn cargue amuishaue ua extraordinària gravetat, tau que se considerèsse sagrades era sua significacion e es sues obligacions.
KARAMAZOV-III-Web	Auie un especiau assopliment entà desconcertar enes interrogatòris as assassins e maufactors deth pòble baish e, plan, desvelhaue en eri, se non respècte pera sua persona, òc, aumens, cèrt estonament.
KARAMAZOV-III-Web	En entrar ena casa deth spravnik, Piotr Ilich se demorèc simplaments estonat: de pic se n'encuedèc de qué aquiu ja se sabie tot.
KARAMAZOV-III-Web	De hèt, auien deishat es cartes e toti èren de pè en tot hèr comentaris, e autanplan Nikolai Parfionovich auie acodit ara prèssa dès era sala a o on s'estaue damb es senhoretes e auie ua expression çò de mès decidida e impetuosa.
KARAMAZOV-III-Web	Qu'ère quauquarren que venguie de saber-se, dera manèra següenta.
KARAMAZOV-III-Web	Marfa Ignatievna, era hemna de Grigori, qu'auie estat abatut ath cant dera barralha, a maugrat qu'ère dormint coma un soc en sòn lhet e de qué aurie podut contunhar dormint enquiath maitin a vier, se desvelhèc sobtaments.
KARAMAZOV-III-Web	Ad açò contribusic er espaventós crit epileptic de Smerdiakov, que jadie inconscient ena cramba vesia: qu'ère eth crit que començauen invariablaments es sòns atacs de mau dera tèrra, atacs que tostemp, pendent tota era sua vida, auien costat panic a Marfa Ignatievna, en tot hissar-la d'ua manèra perniciosa.
KARAMAZOV-III-Web	Jamès s'i auie podut acostumar.
KARAMAZOV-III-Web	Miei adormida, sautèc deth lhet e lèu dehòra de se correc entath crambon de Smerdiakov.
KARAMAZOV-III-Web	Mès ère escur, e solet podec enténer qu'eth malaut auie començat a roncar e a botjar-se d'ua manèra espauridoira.
KARAMAZOV-III-Web	Alavetz Marfa Ignatievna se botèc a idolar e a cridar ath sòn marit, mès de pic se n'encuedèc de qué Grigori non ère en lhet en moment qu'era s'auie lheuat.
KARAMAZOV-III-Web	Entornèc entath sòn lhet e comencèc a paupar-lo, mès efectiuaments ère uet.
KARAMAZOV-III-Web	Atau donc, Grigori se n'auie anat, mès a on?
KARAMAZOV-III-Web	Marfa Ignatievna gessec ath córrer entath pòrge e d'aciu estant cridèc timidaments ath sòn marit.
KARAMAZOV-III-Web	Naturauments, non tenguec responsa, encara que òc qu'entenec, ath miei deth silenci dera net, uns gemècs que semblauen vier de bèth lòc retirat deth uart.
KARAMAZOV-III-Web	Parèc era aurelha; es gemècs se repetiren e demorec clar que, efectiuaments, venguien deth uart.
KARAMAZOV-III-Web	Baishèc damb temor es gradons e aubirèc eth brescat deth uart, qu'ère dubèrt.
KARAMAZOV-III-Web	Mès que non lo trapèc ath costat dera barralha, en madeish lòc a on auie estat abatut, senon a uns vint passi d'aquiu.
KARAMAZOV-III-Web	Mès tard se sabec que Grigori, en revier, auie començat a arrossegar-se, e solide aurie auançat atau ua bona estona, en tot pèrder eth sentit e queiguent inconscient en diuèrses ocasions.
KARAMAZOV-III-Web	Era sua hemna se n'encuedèc de seguit de qué ère tacat de sang e se botèc a sorrisclar coma un dimòni.
KARAMAZOV-III-Web	Grigori gasulhaue en votz baisha e de forma mancada de connexion: "l'a aucit…a aucit a sa pair…per qué sorriscles pèga…cor, crida"…
KARAMAZOV-III-Web	Mès Marfa Ignatievna non se padegaue e non paraue de sorrisclar, enquia que de suspresa, en veir qu'era hièstra deth senhor ère dubèrta e auie lum en era, se metec a córrer en aguesta direccion e comencèc a cridar a Fiódor Pávlovich.
KARAMAZOV-III-Web	Totun, en guardar pera hièstra vedec un espectacle espaventós: eth senhor ère estenut capensús en solèr e non se botjaue.
KARAMAZOV-III-Web	Era sua bata clara e eth pitrau dera sua camisa blanca qu'èren chaupadi de sang.
KARAMAZOV-III-Web	Ua candèla sus era taula illuminaue nitidaments era sang e eth ròstre inèrt, sense vida, de Fiódor Pávlovich.
KARAMAZOV-III-Web	En aguest moment, cuelhuda peth panic mès espaventós, Marfa Ignatievna se hec enlà ara prèssa dera hièstra, trauessèc ath mès córrer eth uart, dauric eth barrolh deth portau e correc coma ua lhòca, en tot crotzar peth darrèr dera casa, entà avisar ara sua vesia Maria Kondratievna.
KARAMAZOV-III-Web	Marfa Ignatievna, de manèra confusa, entre idòls e sorriscles, endonvièc a condar-les çò de fondamentau e les demanèc ajuda.
KARAMAZOV-III-Web	Precisaments, hège jadilha ena sua casa er errant Fomà.
KARAMAZOV-III-Web	Lo desvelhèren de seguit, e es tres correren entath lòc deth crim.
KARAMAZOV-III-Web	Peth camin, Maria Kondratievna se retirèc a rebrembar qu'un shinhau mès d'ora, abantes des nau deth vrespe, auie entenut un crit penetrant e espaventós, que s'auie podut enténer per tot eth vesiat, procedent deth uart de Fiódor Pávlovich: solide ère eth sorriscle de Grigori quan aguest, agarrat ara cama de Dmitri Fiódorovich, que ja s'auie escambarlat sus era barralha, exclamèc: "Parricida!"
KARAMAZOV-III-Web	En arribar en lòc a on jadie Grigori, es dues hemnes, damb era ajuda de Fomá, lo trasladèren en pabalhon.
KARAMAZOV-III-Web	Aluguèren ua lum e vederen que Smerdiakov non s'auie padegat encara e contunhaue en tot voludar-se en sòn crambòt, damb es uelhs en blanc e treiguent esgluma pera boca.
KARAMAZOV-III-Web	A Grigori li lauèren eth cap damb aigua e vinagre, e mercès ara aigua revenguec de pic e preguntèc de seguit: "An aucit ath senhor"?
KARAMAZOV-III-Web	Alavetz es dues hemnes anèren damb Fomá a veir ath senhor e en entrar en uart vederen en aguesta escadença que non solet era hièstra senon tanben era pòrta dera casa que daue entath uart ère dubèrta de land en land, aquerò a maugrat de qué eth senhor tenguie compde personauments de barrar-la damb pan e clau totes es nets dès hège ua setmana e non li permetie ne ath madeish Grigori que venguesse a trucar ena sua cramba ne peth mau de morir.
KARAMAZOV-III-Web	En veir dubèrta aguesta pòrta, degun des tres, madeish es dues hemnes que Fomá, gausaue entrar ena casa, "per çò que podesse passar dempús".
KARAMAZOV-III-Web	Mès Grigori quan tornèren ath sòn costat, les manèc qu'anèssen de seguit a avisar ar ispravnik.
KARAMAZOV-III-Web	Siguec alavetz quan Maria Kondratievna s'apressèc ath córrer en çò de Mijail Makarovich e alertèc a toti es que s'estauen aquiu.
KARAMAZOV-III-Web	A penes s'auancèc en cinc menutes ara arribada de Piotr Ilich, de sòrta qu'aguest ja non se presentèc solet damb es sues pròpies sospeches e conclusions, senon coma un testimòni de uelh qu'eth sòn raconde venguec a confirmar era sospecha generau per çò que tanhie ara identitat deth criminau (sospecha que, per cèrt, eth madeish, ath hons dera sua amna, se remic a acceptar enquiath darrèr moment).
KARAMAZOV-III-Web	Decidiren actuar damb energia.
KARAMAZOV-III-Web	Ath mès córrer encomanèren ar ajudant deth comisari de policia qu'arremassèsse a un totau de quate testimònis e que, en tot sauvar totes es nòrmes, que non vau a descríuer aciu, se calèssen ena casa de Fiódor Pávlovich e comencèssen era recèrca sus eth terren.
KARAMAZOV-III-Web	Eth mètge deth zemstvo, persona impulsiua e òme deth nòste temps, pòc mens que persutèc entà acompanhar ar ispravnik, ath fiscau e ath jutge d'instruccion.
KARAMAZOV-III-Web	Me limitarè a racondar brèuments: Fiódor Pávlovich, definitiuaments, auie estat assassinat; lo trapèren damb eth crani en.honsat, mès damb qué?
KARAMAZOV-III-Web	Çò de mès probable ei que siguesse damb era madeisha arma que damb era auien abatut dempús a Grigori.
KARAMAZOV-III-Web	Precisaments trapèren era arma dempús d'escotar de Grigori, que se li prestèc tota era ajuda medicau possibla, un raconde plan coerent, a maugrat dera sua votz aflaquida e entrebracada, sus se com auie estat escometut.
KARAMAZOV-III-Web	Ena cramba a on jadie Fiódor Pávlovich non campèren un desorde inusuau, mès peth darrèr deth paravent, ath pè deth lhet, recuelheren deth solèr ua envolòpa grana, de papèr celh, de mides oficiaus, damb ua inscripcion: "Un petit present de tres mil robles entath mèn àngel Grushenka, per se de cas vie"; ena part inferiora, eth madeish Fiódor Pávlovich auie hijut, probablaments damb posterioritat: "e tath mèn colomet".
KARAMAZOV-III-Web	Auie tres grani sagèths de cera vermelha sus era envolòpa, mès que ja l'auien daurit e uedat: s'auien hèt a vier es sòs.
KARAMAZOV-III-Web	Tanben trapèren en solèr ua fina cinta ròsa, qu'auie servit entà estacar era envolòpa.
KARAMAZOV-III-Web	Enes declaracions de Piotr Ilich auie, entre d'autes, ua circonstància qu'impressionèc enòrmaments ath fiscau e ath jutge d'instrucccion: en resumit, era sua fèrma sospecha de qué Dmitri Fiódorovich s'anaue a calar un tret tara maitiada, de qué ère decidit a balhar aguest pas; eth madeish l'auie parlat d'aguesta qüestion a Piotr Ilich, auie cargat era pistòla ena sua preséncia, auie escrit ua nòta brèu, se l'auie sauvat ena pòcha, e tot aquerò.
KARAMAZOV-III-Web	E, quan eth madeish Piotr Ilich, qu'encara se resistie a creder-lo, lo menacèc damb anar a condà'c a quauquarrés entà evitar eth suicidi, eth madeish Mitia l'auie replicat en tot forçar un arridolet: "Que non auràs pro temps".
KARAMAZOV-III-Web	Atau, donc, les calie arribar çò de mès lèu possible en aguest lòc, en Mokroie, entà aganchar ath criminau abantes de qué auesse temps entà meter-se un tret, s'ei que reauments prenie aguesta decision.
KARAMAZOV-III-Web	Qu'ei just çò que sòlen hèr es rambalhaires coma eth: deman m'aucisqui, mès, abantes de morir, sarabat e mès sarabat".
KARAMAZOV-III-Web	Era istòria de com s'auie hèt a vier dera botiga es vins e es auti productes non hec senon excitar mès encara ath fiscau.
KARAMAZOV-III-Web	A toti, ça que la, les retenguec era investigacion, eth registre ena casa de Fiodor Pávlovich, es formalitats e çò d'aute.
KARAMAZOV-III-Web	Tot aquerò que li calec eth sòn temps, per tant manèren ath dauant, en Mokroie, un parelh d'ores abantes de partir eri madeishi, ath stanovoi Mavriki Mivrikievich Shmertsov, arribat ena ciutat era madeisha vesilha peth maitin entà crubar era sodada.
KARAMAZOV-III-Web	Li balhèren instruccions d'anar entà Mokroie e, sense desvelhar cap alarma, vigilar de contunh ath "criminau" enquiara venguda des autoritats avientes, ath temps que s'ocupaue des testimònis, es sotskie7 e aguesta sòrta de causes.
KARAMAZOV-III-Web	Atau hec Mavriki Mavrikievich, que se sauvèc d'inconegut e solet a Trifon Borisovich, vielh amic sòn, li revelèc en part eth secret deth cas.
KARAMAZOV-III-Web	Tot aquerò venguec a coïncidir, precisaments, damb eth moment que Mitia trapèc ena escurina dera galaria ar ostalèr que l'anaue cercant, e de seguit avertic eth sobte cambi que s'auie produsit en sòn ròstre e enes sues paraules.
KARAMAZOV-III-Web	D'aguesta sòrta, ne Mitia ne arrés se n'encuedèc de qué èren vigiladi; per çò der emboish damb es pistòles, que hège ja ua bona estona que Trifon Borisovich se les auie riflat e les auie botat en lòc segur.
KARAMAZOV-III-Web	E sonque passades es quate dera maitiada, pòc abantes de trincar eth dia, arribèren es autoritats, er ispravnik, eth fiscau, eth jutge d'instruccion, en dus coches tirassadi per dues troikes.
KARAMAZOV-III-Web	Ath delà, eth fiscau e eth jutge d'intruccion rebrembarien despús claraments qu'eth doctor auie hijut, en un ton plan decidit, que Smerdiakov non arribarie viu ath londeman.
KARAMAZOV-III-Web	III.
KARAMAZOV-III-Web	ES TORMENTS D'UA AMNA.
KARAMAZOV-III-Web	TORMENT.
KARAMAZOV-III-Web	Atau, donc, Mitia ère seigut e campaue as aciu presents damb ua guardada sauvatge, sense compréner se qué li didien.
KARAMAZOV-III-Web	De ressabuda se botèc de pès, quilhèc es braci e cridèc damb fòrça:
KARAMAZOV-III-Web	Que non ne sò colpable!
KARAMAZOV-III-Web	Non sò colpable d'aguesta sang!
KARAMAZOV-III-Web	Lo volia aucir, mès non ne sò colpable!
KARAMAZOV-III-Web	Que non è estat jo!
KARAMAZOV-III-Web	Qu'è estat jo, maudida!
KARAMAZOV-III-Web	Jo sò era colpabla!, cridèc entre un somics qu'estarnauen era amna, hèta un mar de lèrmes, en tot esténer es braci entà toti es presents.
KARAMAZOV-III-Web	Que l'a aucit per jo!…
KARAMAZOV-III-Web	Jo que lo sò tormentat e lo sò possat a hè'c!
KARAMAZOV-III-Web	Tanben ath praube vielh, ath defuntat, lo hi a patir, per pura malícia, e è artenhut qu'es causes venguessen es aguest punt!
KARAMAZOV-III-Web	Que jo sò era colpabla, era prumèra e mès importanta!
KARAMAZOV-III-Web	Jo sò era colpabla!
KARAMAZOV-III-Web	Òc, tu ès era colpabla!
KARAMAZOV-III-Web	Tu qu'ès era principau responsabla!
KARAMAZOV-III-Web	Ès alugada, leugèra de cap, ès era principau colpabla!, comencèc a cridar, en tot menaçar-la damb era man, er ispravnik, mès de seguit lo padeguèren damb determinacion.
KARAMAZOV-III-Web	Eth fiscau li calec autanplan tier-lo.
KARAMAZOV-III-Web	Aquerò qu'ei un vertadèr tarrabastòri, Mijail Makarovich, li didec.
KARAMAZOV-III-Web	Decididaments, qu'ètz en tot méter trebucs ara investigacion…
KARAMAZOV-III-Web	Qu'ac haratz a pèrder tot…, didec lèu alugat.
KARAMAZOV-III-Web	Se non, que serà totafèt impossible.!
KARAMAZOV-III-Web	Jutjatz-mos as dus amassa!, contunhaue cridant Grushenka damb frenesia, encara de jolhs.
KARAMAZOV-III-Web	Castigatz-mos as dus amassa, ara que sò prèsta a vier damb eth en cadafalc!
KARAMAZOV-III-Web	Grusha, vida mia, sang mia, santuari mèn!
KARAMAZOV-III-Web	Tanben Mitia queiguec de jolhs ath sòn costat e la sarrèc damb fòrça entre es sòns braci.
KARAMAZOV-III-Web	Non la creigatz, sorrisclèc, que non a eth tòrt d'arren, ne dera sang ne d'arren!
KARAMAZOV-III-Web	Mès tard rebrembarie que diuèrsi òmes l'auien hèt enlà de Grushenka ara fòrça, qu'ada era se la heren a vier de ressabuda e que, quan se remetec, ja ère seigut ena taula.
KARAMAZOV-III-Web	Ath costat sòn e ena esquia auie uns òmes damb distintius de metau.
KARAMAZOV-III-Web	Ath dauant, en aute costat dera taula, seigut en un fautulh, se trapaue Nikolai Parfionovich, eth jutge d'instruccion, que sajaue de convencer-lo de qué beusse un shinhau d'aigua deth veire qu'ère sus era taula: "vos refrescarà, veiratz se com vos solatge, non ajatz pòur, non vos preocupetz", higec damb extrèma cortesia.
KARAMAZOV-III-Web	De pic, Mitia, atau ac rebrembèc eth, li cridèc fòrça era atencion es sòns grani anèths, un d'eri damb ua amatista e un aute damb ua pèira transparenta de color auriò viu, damb uns reflèxi preciosi.
KARAMAZOV-III-Web	Mès tard, pendent fòrça temps, rebrembarie estonat qu'es anèths auien tirat era sua guardada d'ua manèra irresistibla, quitament en aqueres ores terribles d'interrogatòris, enquiath punt de qué ère incapable de deishar-les de uelh e desbrembar-se'n d'eri, en tot èster uns objèctes totafèt dehòra de lòc en aquera situacion.
KARAMAZOV-III-Web	Ara quèrra de Mitia, en sèti qu'auie ocupat Maksimov ath principi dera cauhada, ère seigut eth fiscau, e ara dreta, en sèti a on alavetz auie estat Grushenka, s'i calèc un joen de cara rosacèa damb ua sòrta de jarga plan rosigada; ath sòn dauant i auie un tintèr e ues huelhes.
KARAMAZOV-III-Web	Per çò que semble, se tractaue der emplegat de burèu deth jutge d'instruccion, que l'auie hèt a vier damb eth.
KARAMAZOV-III-Web	Er ispravnik ère de pès, ath cant d'ua hièstra, en aute extrèm dera cramba, ath ras de Kalganov, que s'auie seigut en ua cagira près dera madeisha hièstra.
KARAMAZOV-III-Web	Que ja è begut, senhors, ja è begut…mès…plan ben, senhors, estronhatz-me, castigatz-me, deciditz eth mèn destin!, exclamèc Mitia, en tot guardar ath jutge damb uns uelhs terriblaments tachadi e exorbitadi.
KARAMAZOV-III-Web	Atau, donc, afirmatz taxatiuaments que non ètz eth colpable dera mòrt deth vòste pair, Fiódor Pávlovich?, preguntèc eth jutge d'instruccion doçaments mès damb fermetat.
KARAMAZOV-III-Web	Que non ne sò colpable!
KARAMAZOV-III-Web	Sò colpable de ua auta sang, dera sang de un aute ancian, mès non dera deth mèn pair.
KARAMAZOV-III-Web	E me hè dò!
KARAMAZOV-III-Web	È aucit, è aucit a un ancian, l'è aucit e l'è deishat en solèr…
KARAMAZOV-III-Web	Mès qu'ei dur auer de respóner d'aguesta sang damb ua auta sang, ua sang terribla que d'era non ne sò colpable…
KARAMAZOV-III-Web	Terribla acusacion, senhors, un còp de malh en front!
KARAMAZOV-III-Web	Mès se qui a aucit ath mèn pair?
KARAMAZOV-III-Web	Qui l'a aucit?
KARAMAZOV-III-Web	Qui l'a podut aucir, se non è estat jo?
KARAMAZOV-III-Web	Qu'ei quauquarren asenat, absurd, impossible!…
KARAMAZOV-III-Web	Òc, jo vos diderè se qui l'a podut aucir…, comencèc a díder eth jutge d'intruccion, mès eth fiscau Ippolit Kirillovich (ajudant deth fiscau, mès que tanben nosati lo cridaram fiscau, entà abreujar), escambièc ua guardada damb eth jutge e didec, en tot dirigir-se a Mitia:
KARAMAZOV-III-Web	Que non vos cau preocupar peth vielh vailet, Grigori Vasiliev.
KARAMAZOV-III-Web	Vos cau saber qu'ei viu, a recuperat eth sòn coneishement e, a maugrat deth terrible còp que vos li floquèretz, sivans se dedusís dera sua pròpia declaracion e ara dera vòsta tanben, semble qu'era sua vida non ei en perilh, aumens ena pensada deth doctor.
KARAMAZOV-III-Web	Viu?
KARAMAZOV-III-Web	Atau qu'ei viu!, sorrisclèc de suspresa Mitia, amassant es mans.
KARAMAZOV-III-Web	Era cara se l'illuminèc.
KARAMAZOV-III-Web	Senhor, te balhi es gràcies per aguest gran miracle qu'as hèt per jo, pecador e maudit, en tot atier es mèns prècs, qu'è pregat tota era net!
KARAMAZOV-III-Web	Se senhèc tres viatges.
KARAMAZOV-III-Web	Lèu non podie alendar.
KARAMAZOV-III-Web	E a estat precisaments de Grigori qu'auem auut ua declaracion tant importanta per çò que tanh a vos…contunhèc dident eth fiscau, mès Mitia, ara imprevista, se lheuèc en un bot dera cagira.
KARAMAZOV-III-Web	Un moment, cavalièrs; per amor de Diu, solet un moment; anarè ath mès córrer a dider-li ada era…
KARAMAZOV-III-Web	Nikolai Parfionovich siguec a mand d'idolar, e tanben eth se botèc de pès en un bot.
KARAMAZOV-III-Web	Es òmes damb distintius en piech agarrèren a Mitia, que, ça que la, se seiguec ena cagira…
KARAMAZOV-III-Web	Me hè dò, senhors!
KARAMAZOV-III-Web	Que la volia anar a veir solet un moment…
KARAMAZOV-III-Web	Li volia comunicar qu'ei lauada, qu'a despareishut aguesta sang que m'a nafrat eth còr tota era net, que ja non sò un assassin!
KARAMAZOV-III-Web	Sapiatz qu'ei era mia nòvia, senhors!, didec de ressabuda, damb afogament e veneracion, en tot guardar a toti es presents.
KARAMAZOV-III-Web	Ò, gràcies, Senhor!
KARAMAZOV-III-Web	Ò, com m'auetz hèt renéisher, com m'auetz resuscitat en un instant!
KARAMAZOV-III-Web	Aguest ancian, senhors, m'amiaue en braça, me lauaue en un gibrelh; quan, en èster jo ua creatura de tres ans, toti me quitèren, eth que siguec eth mèn pair!
KARAMAZOV-III-Web	Atau, donc, vos…comencèc eth jutge d'instruccion.
KARAMAZOV-III-Web	Permetetz-me, senhors, permetetz-me ua menuta mès, l'interrompec Mitia, sarrant es codes sus era taula e caperant-se eth ròstre damb es mans; deishatz-me pensar un shinhau, deishatz-me alendar, senhors.
KARAMAZOV-III-Web	Tot aquerò que m'esmò d'ua manèra terribla, terribla!
KARAMAZOV-III-Web	Un òme que non ei ua pèth de tambor, cavalièrs!
KARAMAZOV-III-Web	Cuelhetz un shinhau mès d'aigua…gasulhèc Nikolai Porfionovich.
KARAMAZOV-III-Web	Mitia retirèc es mans dera cara e se metec a arrir.
KARAMAZOV-III-Web	Qu'auie ua guardada decidida, semblaue que s'auie tansformat en un moment.
KARAMAZOV-III-Web	Tanben auie cambiat eth sòn ton completaments: aquiu que i ère, de nauèth, un òme parièr a toti aqueri òmes, a toti aqueri ancians coneishudi sòns; qu'ère madeish qu'auessen coïncidit era vesilha, abantes de qué se passèsse arren, en bèra amassada sociau.
KARAMAZOV-III-Web	Totun, mos convie senhalar, de passa, que Mitia, ara prumeria deth sòn sojorn ena nòsta ciutat, ère recebut corauments en çò der ispravnik, encara que mès tard, sustot en darrèr mes, lèu auie deishat de visitar-lo, e er ispravnik, cada viatge que lo trapaue peth carrèr, per exemple, rufaue es celhes e solet per cortesia l'entornaue era salutacion, çò que Mitia auie pro ben avertit.
KARAMAZOV-III-Web	Per çò deth jutge d'instruccion, encara non auie auut era ocasion de hèr amistat damb eth, mès que l'auie vist un parelh de viatges e autanplan auien escambiat ues paraules, ambdús còps sus eth sèxe femenin.
KARAMAZOV-III-Web	Vos, Nikolai Parfionovich, per çò que veigui, ètz un jutge d'intruccion de çò mès adreit (Mitia, de pic, se metec a arrir alègraments), mès ara jo que vos vau a ajudar.
KARAMAZOV-III-Web	Ò, senhors, qu'è resuscitat… e non vo'n hescatz pr'amor de dirigir-me a vosati damb tanta naturalitat e tanta franquesa.
KARAMAZOV-III-Web	Ath delà, que sò un shinhau engatat, vos ac digui damb tota sinceritat.
KARAMAZOV-III-Web	Çampar, qu'è auut er aunor…er aunor e eth plaser de trapar-vos, Nikolai Parfionovich, en çò deth mèn parent Miusov…
KARAMAZOV-III-Web	Cavalièrs, cavalièrs, non sagi de qué sigam parièrs, sò plan conscient dera situacion que me trapi ara ath vòste dauant.
KARAMAZOV-III-Web	Que pese sus jo…s'ei que Grigori a declarat contra jo…pese sus jo…òc, plan que pese sus jo…ua terribla sospecha!
KARAMAZOV-III-Web	Qu'ei terribla, terribla, ac compreni pro ben!
KARAMAZOV-III-Web	Mès calem-mos en ahèr, senhors, sò prèst, e ara podem acabar damb tot aquerò en un virament de uelhs, pr'amor que, escotatz, senhors, escotatz.
KARAMAZOV-III-Web	Se jo ja sai que non sò colpable, alavetz, plan que òc, acabaram en un instant.
KARAMAZOV-III-Web	Non ei atau?
KARAMAZOV-III-Web	Non ei atau?
KARAMAZOV-III-Web	Alavetz, de moment vam a anotar que vos refusatz radicauments era acusacion que se vos a hèt, declarèc Nikolai Parfionovich en un ton qu'impausaue e, en tot virar-se entar emplegat de burèu, li dictèc a mieja votz çò que li calie escríuer.
KARAMAZOV-III-Web	Anotar?
KARAMAZOV-III-Web	Voletz anotar aquerò?
KARAMAZOV-III-Web	Plan ben, anotatz-ac, que i sò d'acòrd, auetz era mia plia conformitat, senhors…
KARAMAZOV-III-Web	Mès guardatz…
KARAMAZOV-III-Web	Demoratz, demoratz, escriuetz açò: "De tier era violéncia, colpable; dera grèu agression patida peth praube ancian, colpable".
KARAMAZOV-III-Web	E ath delà, ath sòn laguens, en çò de mès ath hons deth sòn còr, tanben ei colpable, mes aquerò que non ac cau escríuer (de pic se dirigic ar emplegat de burèu), aquerò que ja ei quauquarren dera mia vida privada, senhors, aquerò a vosati ja non vos tanh, es prigondors deth mèn còr, voi díder…
KARAMAZOV-III-Web	Mès, der assassinat deth sòn ancian pair, non n'ei colpable!
KARAMAZOV-III-Web	Qu'ei ua idia asenada!
KARAMAZOV-III-Web	Ua idia totafèt asenada!…
KARAMAZOV-III-Web	Vos ac vau a demostrar, e vosati vo'n convenceratz de seguit.
KARAMAZOV-III-Web	Que vo'n vatz a arrir, senhors, vo'n vatz a arrir des vòstes pròpies sospeches!…
KARAMAZOV-III-Web	Padegatz-vos, Dmitri Fiódorovich, rebrembèc eth jutge d'instruccion, tau que se, per çò que semble, auesse eth desir de solatjar ad aguest òme exaltat damb era sua pròpia serenitat.
KARAMAZOV-III-Web	Abantes de contunhar damb er interrogatòri, que voleria enténer de vos, s'ei que non auetz inconvenient a respóner, era confirmacion deth hèt de qué, çampar, vos non apreciàuetz ath defuntat Fiódor Pávlovich e de qué èretz damb eth en ua peleja contunhada…
KARAMAZOV-III-Web	Aciu, aumens, hè un quart d'ora, vos auetz permetut de díder qu'autanplan volíetz aucir-lo: "Jo non l'è aucit, auetz proclamat, mès volia aucir-lo!"
KARAMAZOV-III-Web	Jo è proclamat aquerò?
KARAMAZOV-III-Web	Ò!, qu'ei possible, senhors!
KARAMAZOV-III-Web	Òc, malerosaments, jo lo volia aucir, ac è volut fòrça viatges…
KARAMAZOV-III-Web	Malerosaments, malerosaments!
KARAMAZOV-III-Web	Volíetz.
KARAMAZOV-III-Web	Se qué les posqui explicar, senhors!
KARAMAZOV-III-Web	Mitia, damb mina ombriua, rufèc es espatles e joquèc es uelhs.
KARAMAZOV-III-Web	Jo jamès è amagat es mèns sentiments, tota era ciutat qu'ac sap, ena tauèrna toti les coneishen.
KARAMAZOV-III-Web	De nauèth, en monastèri, ena cèla deth starets Zosima ac declarè…
KARAMAZOV-III-Web	Aqueth madeish dia, tath vrespe, tustè ath mèn pair e siguí a mand d'aucir-lo, e jurè, en preséncia de testimònis, que vieria a aucir-lo…
KARAMAZOV-III-Web	Ò, que i a mil testimònis!
KARAMAZOV-III-Web	M'è passat un mes sancer dident-t'ac, toti n'an estat testimònis!…
KARAMAZOV-III-Web	Eth hèt qu'ei ara vista, eth hèt que parle, cride, mès es sentiments, senhors, es sentiments ja son ua auta causa.
KARAMAZOV-III-Web	Guardatz, senhors, (Mitia rufèc es celhes), a jo que me semble que vos non auetz eth dret a preguntar-me sus es mèns sentiments.
KARAMAZOV-III-Web	Se vos a autrejat ua autoritat, ac compreni, mès aquerò qu'ei un ahèr mèn, ei quauquarren plan privat, prigond, mès…coma qu'en d'autes escadences non è amagat es mèns sentiments..ena tauèrna, per exemple, e è parlat d'aguestes causes damb absoludaments toti, ara…ara que non vau a hèr un secret d'aquerò.
KARAMAZOV-III-Web	Veiratz, senhors, sò conscient de qué en aguest cas i a indicis terribles contra jo: que les è dit a toti que pensaua aucir-lo, e còp sec l'aucissen: qui mielhor que jo, en aguest cas?
KARAMAZOV-III-Web	Hu, hu, hu!
KARAMAZOV-III-Web	Vos desencusi, senhors, vos desencusi per complet.
KARAMAZOV-III-Web	Se jo madeish sò desconcertat enquiara epidermis, pr'amor que, fin finau, qui l'a podut aucir, en tau cas, se non è estat jo?
KARAMAZOV-III-Web	Non ei vertat?
KARAMAZOV-III-Web	Se non è estat jo, qui a podut èster, qui?
KARAMAZOV-III-Web	Senhors, sorrisclèc de pic, que voi saber ua causa e autanplan exigisqui que me la diguen: a on l'an aucit?
KARAMAZOV-III-Web	Com l'an aucit, com e damb qué?
KARAMAZOV-III-Web	Didetz-m'ac, preguntèc ara prèssa, tachant es vistons en fiscau e en jutge d'instruccion.
KARAMAZOV-III-Web	Vam a contunhar, l'interrompec Nikolai Parfionovich.
KARAMAZOV-III-Web	Atau, donc, se qué siguec çò que vos botgèc alavetz enes vòsti sentiments d'òdi?
KARAMAZOV-III-Web	Semble que vos auetz declarat publicaments que se tractaue d'un sentiment de gelosia, non ei atau?
KARAMAZOV-III-Web	Plan, òc, era gelosia, e non solet era gelosia.
KARAMAZOV-III-Web	Discusions per tòrt des sòs?
KARAMAZOV-III-Web	Plan, tanben pes sòs.
KARAMAZOV-III-Web	Qué tres mil!
KARAMAZOV-III-Web	Mès, mès, s'aluguèc Mitia, mès de sies mil, dilhèu mès de dètz mil.
KARAMAZOV-III-Web	Que les ac è dit a toti, ac è cridat!
KARAMAZOV-III-Web	Mès decidí deishà'c de cornèr e conformar-me damb tres mil.
KARAMAZOV-III-Web	Que ja tornaram mès tard en aguest ahèr, didec de pic eth jutge d'instruccion; permetetz-mos ara enregistrar e anotar precisaments aguest petit punt: que vos consideràuetz aguesti sòs, es qu'èren en aquera envolòpa, dera vòsta propietat.
KARAMAZOV-III-Web	Escriuetz, senhors; que ja me n'encuedi de qué aquerò ei un aute indici contra jo, mès que non me cau pòur des indicis e jo madeish digui causes que me perjudiquen.
KARAMAZOV-III-Web	M'auetz entenut?
KARAMAZOV-III-Web	Jo madeish!
KARAMAZOV-III-Web	Guardatz, senhors, per çò que semble m'auetz cuelhut per un òme totafèt desparièr de çò que sò, higec de suspresa, en ton desconsolat e ombriu.
KARAMAZOV-III-Web	Que vos parle un òme nòble, ua persona plan nòbla que, sustot (non ac deishetz de uelh), a cometut infinites baisheses, mès tostemp a estat e contunhe a èster un èsser plan nòble, coma tau èsser, ath sòn laguens, enes sòns fondaments; fin finau, en ua soleta paraula, que non sai explicar… precisaments çò que m'a tormentat tota era mia vida a estat era mia ansia de noblesa, qu'è estat, entà didè'c atau, un martir dera noblesa e l'è cercada damb un fanau, damb eth fanau de Diogenes, e, mentretant, en tota era mia vida non è cometut que baisheses, tau que hèm toti, senhors…voi díder, coma jo solet, senhors, non toti, que me sò confonut, jo solet, jo solet!…
KARAMAZOV-III-Web	Senhors, que me hè mau eth cap (contreiguec dolorosaments era cara); veiratz, senhors, que non me shautaue era sua portadura, auie en eth quauquarren innòble, era mèra vantaria e mensprètz per tot çò de sagrat, burla e incredulitat, qu'ère hastigós, hastigós!
KARAMAZOV-III-Web	Mès ara qu'ei mòrt lo veigui de ua auta manèra.
KARAMAZOV-III-Web	Com que de ua auta manèra?
KARAMAZOV-III-Web	Vos sentetz empenaït?
KARAMAZOV-III-Web	Non ei que me senta empenaït; aquerò non ac escriuatz.
KARAMAZOV-III-Web	Jo tanpòc sò brave, senhors, qu'ei açò que se passe; tanpòc sò tan beròi, e per açò madeish non auia cap dret a considerar-lo hastigós, qu'ei aquerò!
KARAMAZOV-III-Web	Açò òc qu'ac podetz escríuer.
KARAMAZOV-III-Web	E dit açò, Mitia se botèc en un viraments de uelhs fòrça trist.
KARAMAZOV-III-Web	Dès hège ua estona, a mida qu'anaue responent as preguntes deth jutge d'instruccion, s'anaue amortant cada viatge mès e mès.
KARAMAZOV-III-Web	E, còp sec, just en aguest moment, arribèc ua auta scèna inesperada.
KARAMAZOV-III-Web	Eth cas ei qu'a Grushenka, encara que l'auien trèt abantes d'aquiu, non l'auien amiat guaire luenh: que l'auien deishat solet dues crambes mès enlà dera cramba blua a on auie lòc er interrogatòri.
KARAMAZOV-III-Web	Aquiu s'i trapaue Grushenka, sense cap auta companhia, de moment, qu'era de Maksimov, qu'ère terriblaments hissat, fòrça espaurit e aganchat ada era tau que se cerquèsse ath sòn costat era sauvacion.
KARAMAZOV-III-Web	Un campanhard damb un distintiu en piech hège era garda ath ras dera pòrta.
KARAMAZOV-III-Web	Grushenka ploraue e, de ressabuda, quan era pena ja non li cabie ena amna, se lheuèc en un bot, amassèc es mans e, en tot sorrisclar en votz nauta: "Prauba de jo!
KARAMAZOV-III-Web	Prauba de jo!
KARAMAZOV-III-Web	Mitia, ath sòn torn, en enténer aqueth sorriscle, s'estrementic, se botèc de pès en un guimbet e gessec ath sòn encontre coma un pericle, sense saber se qué hège.
KARAMAZOV-III-Web	Mès tanpòc aguest còp artenheren a amassar-se, encara qu'òc artenhren a veder-se.
KARAMAZOV-III-Web	A Mitia lo tengueren fèrmaments des braci: pelegèc, hec fòrça, que sigueren de besonh tres o quate òmes entà tier-lo.
KARAMAZOV-III-Web	Tanben ada era l'agarrèren, e Mitia vedec se com estenie entada eth es sòns braci, damb un crit, tant que se la hègen a vier.
KARAMAZOV-III-Web	En acabar era scèna, Mitia se vedec en lòc d'abantes, seigut ena taula, dauant deth jutge d'instruccion, e se metec a cridar as qu'èren aquiu.
KARAMAZOV-III-Web	Se qué voletz d'era?
KARAMAZOV-III-Web	Per qué la hètz a patir?
KARAMAZOV-III-Web	Qu'ei innocenta, innocenta!…
KARAMAZOV-III-Web	Entre eth fiscau e eth jutge d'instruccion sagèren de padegar-lo.
KARAMAZOV-III-Web	Aquerò se tardèc bèth temps, coma ues dètz menutes; a tot darrèc entrèc ena cramba Mijail Makarovich, qu'auie gessut, e en votz nauta, plan excitat, li didec ath fiscau:
KARAMAZOV-III-Web	Que ja mo l'auem hèt a vier, ei en embaish; mès me permetetz vosati, cavalièrs, dider-li ua soleta paraula ad aguest malerós?
KARAMAZOV-III-Web	Ena vòsta preséncia, cavalièrs, ena vosta preséncia!
KARAMAZOV-III-Web	Escota, Dmitri Fiódorovich, batiushka (comencèc a díder Mijail Makarovich, e en sòn afligit ròstre se miralhèc ua cauda pietat, lèu pairau, peth praube malerós); jo madeish è hèt baishar a Agrafiona Aleksandrovna, l'ac è fisat as hilhes der ostalèr, e ara ei damb era e non se hè enlà deth sòn costat aqueth vielhet, Maksimov; jo qu'è parlat damb era, m'entenes?, è parlat damb era e l'è solatjada, l'è convençuda de qué çò que tu as de besonh ara, ei exprimir-te, atau que non s'i a de calar, li cau sajar de qué non te desesperes, perque, se non, te poiries embolhar e hèr declaracions que vagen contra es tòns interèssi, comprenes?
KARAMAZOV-III-Web	Ben, en resumit, qu'è parlat damb era e ac a comprenut.
KARAMAZOV-III-Web	Ei ua gojata plan esperdigalhada, frair, e ei brava, que volie punar es mans d'aguest vielh; pregaue per tu.
KARAMAZOV-III-Web	Qu'ei era que m'a manat aciu entà que te diga que non te preocupes per era, e ara te calerie, amic mèn, te calerie que jo anèssa a dider-li que tu ès tranquil e non ès preocupat per era.
KARAMAZOV-III-Web	Atau, donc, que ja ac ves, te cau solatjar.
KARAMAZOV-III-Web	Me senti colpable dauant d'era, ei ua amna crestiana, òc, cavalièrs, ei ua amna moisha e non n'a eth tòrt d'arren.
KARAMAZOV-III-Web	Atau, donc, posqui o non posqui dider-li, Dmitri Fiódorovich, que t'estaràs tranquil?
KARAMAZOV-III-Web	Aqueth bravàs didec fòrça causes mès, mès era pena de Grushenka, ua pena tant umana, se l'auie calat ena amna, e lèu li vengueren es lèrmes enes uelhs.
KARAMAZOV-III-Web	Desencusatz, senhors, damb eth vòste permís, ò!, damb eth vòste permís!, cridèc.
KARAMAZOV-III-Web	Qu'ètz vos un àngel, Mijail Makarovich, un àngel!
KARAMAZOV-III-Web	Vos balhi es gràcies per era!
KARAMAZOV-III-Web	Òc, òc, vau a estar-me tranquil, vau a estar alègre; didetz-li, pera infinita bondat dera vòsta amna, que sò alègre, alègre, qu'enquia e tot me vien talents d'arrir en aguest moment, en tot saber-me'n qu'ei ath sòn costat un àngel dera garda coma vos.
KARAMAZOV-III-Web	De seguit acabarè damb tot açò e, tanlèu demora liure, l'anarè a cercar, que òc.
KARAMAZOV-III-Web	Que me demore!
KARAMAZOV-III-Web	Senhors, se dirigic de ressabuda ath fiscau e ath jutge d'instruccion, ara que vos vau a daurir tota era mia amna, que vau a desliurar-me, acabaram damb açò en un virament de uelhs, e acabaram alègraments: fin finau toti arriram, vertat?
KARAMAZOV-III-Web	Mès, senhors, aguesta hemna qu'ei era reina dera mia amna!
KARAMAZOV-III-Web	Ò!, permetetz-me que vos ac diga, que m'ac cau cohessar…
KARAMAZOV-III-Web	Ja veigui que sò en companhia de persones plan nòbles: era ei era mia lutz, ei eth mèn santuari, se vo'n sabéssetz!
KARAMAZOV-III-Web	Que ja l'auetz entenut a cridar: "Damb tu entath cadafalc!"
KARAMAZOV-III-Web	E se qué l'è balhat jo, un miserable, un passapaís, entà que m'estime d'aguesta manèra?
KARAMAZOV-III-Web	Dilhèu sò jo, ua creatura pèga e ridicula damb aguesta cara ridicula, digne de tant amor pr'amor de qué m'acompanhe entara preson?
KARAMAZOV-III-Web	Per jo, era que vie d'ajulhar-se as vòsti pès, ua hemna tan capinauta e deth tot innocenta!
KARAMAZOV-III-Web	Se com non l'auia d'adorar, d'implorar, de desirar-la coma hèsqui ara?
KARAMAZOV-III-Web	Ò, senhors, desencusatz!
KARAMAZOV-III-Web	Mès ara, ara ja me senti solatjat!
KARAMAZOV-III-Web	S'esbaucèc ena cagira e, en tot caperar-se era cara damb es dues mans, s'estarnèc a plorar.
KARAMAZOV-III-Web	Mès que ja èren es sues, lèrmes d'alegria.
KARAMAZOV-III-Web	Que non i estèc a tier-se.
KARAMAZOV-III-Web	Eth vielh spravnik ère plan satisfèt e, çampar, tanben es juristes: vedien qu'er interrogatòri entraue en ua naua fasa.
KARAMAZOV-III-Web	Un còp auec gessut er ispravnik, Mitia reprenec eth bon umor.
KARAMAZOV-III-Web	Plan ben, senhors, ara que sò ara vòsta disposicion, ara vòsta complèta disposicion.
KARAMAZOV-III-Web	E…se non auesse estat per aguesti petiti detalhs, mos botaríem d'acòrd de seguit.
KARAMAZOV-III-Web	Un aute còp sò per aguesti petiti detalhs.
KARAMAZOV-III-Web	Que sò tot vòste, senhors, mès vos juri qu'ei de besonh que i age fidança mutua, era vòsta en jo e era mia en vosati: se non, non acabaram jamès.
KARAMAZOV-III-Web	Qu'ac digui en tot pensar en vosati.
KARAMAZOV-III-Web	Vam entar ahèr, senhors, e, sustot, non hotgetz d'aguesta sòrta ena mia amna, non la torturetz damb causes petites, e limitatz-vos a preguntar per çò que s'a passat, pes hèts; en aguest cas, lèu demoraratz satisfèti.
KARAMAZOV-III-Web	Ath diable es petiti detalhs!
KARAMAZOV-III-Web	Aquerò siguec çò que proclamèc Mitia.
KARAMAZOV-III-Web	Er interrogatòri tornaue a començar.
KARAMAZOV-III-Web	E ei plan justa era observacion que venguetz de hèr sus era nòsta mutuau fidança, que sense era a viatges ei impossible procedir en casi de semblabla importància, en tot supausar, plan, qu'eth sospechós reauments desire, demore e pogue justificar-se.
KARAMAZOV-III-Web	Pera nòsta part, haram tot çò que sigue ena nòsta man, e vos qu'auetz podut veir ara madeish de quina manèra amiam aguest ahèr…
KARAMAZOV-III-Web	L'aprovatz vos, Ippolit Kirillovich?, de sobte se dirigic ath fiscau.
KARAMAZOV-III-Web	Mentarè, a tot darrèr, que Nikolai Parfionovich, nauèth vengut ena ciutat, en madeish començament dera sua carrèra entre nosati, sentec peth nòste Ippolit Kirillovich, eth fiscau, un respècte extraordinari e se hec eth sòn amic de tot còr, o pòc mens.
KARAMAZOV-III-Web	Ère practicaments era soleta persona que credie sense resèrves en insolit talent psicologic e oratòri deth nòste Ippolit Kirillovich, "deishat de cornèr ena sua carrèra", e n'ère totafèt convençut de qué, plan que òc, auie estat deishat de costat.
KARAMAZOV-III-Web	En èster encara en Sant Petersburg, ja auie entenut a parlar d'eth.
KARAMAZOV-III-Web	Pera sua part, eth joen Nikolai Parfionovich venguec a èster eth solet òme en mon qu'apreciaue sincèraments ath nòste "deishat de cornèr" fiscau.
KARAMAZOV-III-Web	De camin entà Mokroie auien auut temps entà meter-se d'acòrd sus quauqui aspèctes e acordar bères causes en relacion damb eth cas qu'acarauen, e ara, ath torn dera taula, era agudenta intelligéncia de Nikolai Parfionovich caçaue ath vòl e captaue quinsevolh indicacion, quinsevolh movement en ròstre deth sòn collèga mès veteran, ja siguesse mieja paraula, ua guardada o ua guinhada de uelh.
KARAMAZOV-III-Web	Senhors, permetetz-me que conda jo madeish era mia istòria sense interromper-me damb foteses, e en un virament de uelhs vos ac explicarè tot, Mitia s'anaue alugant.
KARAMAZOV-III-Web	Magnific.
KARAMAZOV-III-Web	Vos ac arregraïsqui, mès, abantes de qué passem a escotar era vòsta declaracion, voleria que me permetéssetz solet verificar un aute petit hèt, plan interessant entà nosati; se tracte, concretaments, des dètz robles qu'ager, tàs cinc, li demanèretz prestadi ath vòste amic Piotr Ilich Perjotin, en tot deishar-li coma gatge es vòstes pistòles.
KARAMAZOV-III-Web	Que les empenhè, senhors, les empenhè per dètz robles, e qué?
KARAMAZOV-III-Web	Mès tornàuetz de viatge?
KARAMAZOV-III-Web	Auíetz gessut dera ciutat?
KARAMAZOV-III-Web	Òc, senhors, qu'auia viatjat a quaranta verstas, qu'ei que non se'n sabien?
KARAMAZOV-III-Web	Eth fiscau e Nikolai Parfionovich escambièren ua guardada.
KARAMAZOV-III-Web	Totun aquerò, qué vos semble se començatz eth vòste raconde damb ua descripcion sistematica de tot eth dia d'ager, dès era prumèra ora deth maitin?
KARAMAZOV-III-Web	Permetetz-mos saber, per exemple, per qué quitèretz era ciutat e exactaments quan partíretz e quan entornèretz…e toti aguesti hèts…
KARAMAZOV-III-Web	Que m'ac auríetz d'auer demanat dès era prumria (Mitia se metec a arrir sorrolhosaments), e, se voletz, que mos calerie començar non dès d'ager, senon dès delàger peth maitin, atau compreneratz a on, com e perqué hi eth viatge.
KARAMAZOV-III-Web	Delàger peth maitin, senhors, anè a veir a un comerçant locau, Samsonov, entà demanar-li prestadi tres mil robles, en tot aufrir-li es mès segurs gatges; un besonh pressant, senhors, un besonh pressant…
KARAMAZOV-III-Web	Permetetz-me que vos interrompa, lo copèc amablaments eth fiscau; per qué auèretz un besonh pressant de sòs, e concretaments aguesta soma, ei a díder, tres mil robles?
KARAMAZOV-III-Web	Tè, senhors, arren de minúcies: com, quan e perqué, e per qué precisaments aguesta quantitat e non ua auta, e tot aguest embolh…
KARAMAZOV-III-Web	Se contunham atau, qu'aumpliram mès de tres volumes, e encara mos mancarie er epilòg!
KARAMAZOV-III-Web	Tot aquerò ac didec Mitia damb era familiaritat bondadosa, encara qu'impacienta, der òme que desire condar tota era vertat, plen des mielhores intencions.
KARAMAZOV-III-Web	Senhors, de pic semblèc frenar-se, non mormolhetz contra jo per tòrt dera mia brusquetat, vos a prègui un aute còp: credetz-me, de nau, que senti eth màger des mèns respectes e sò conscient dera vertadèra situacion.
KARAMAZOV-III-Web	Non vos pensetz que sò embriac.
KARAMAZOV-III-Web	Que ja se m'a passat era peta.
KARAMAZOV-III-Web	Mès que tanpòc aurie cap importància que siguessa embriac.
KARAMAZOV-III-Web	Entà jo que vau aquerò de:
KARAMAZOV-III-Web	Sòbri e seren, venguec estupid; begut e apeguit, venguec sabent.
KARAMAZOV-III-Web	Hu, hu, hu!
KARAMAZOV-III-Web	Totun açò, ja me n'encuedi, senhors, de qué de moment non ei ben vist que me hèsca er escarrabilhat damb vosati, ei a díder, enquia que non mos ajam explicat.
KARAMAZOV-III-Web	Permetetz-me sauvar era mia dignitat.
KARAMAZOV-III-Web	Compreni a on ei ara era diferéncia: a tot darrèr, que sò aciu, ath vòste dauant, coma un delinquent e sò, per tant, inferior a vosati en grad maximum, e vosati auetz era obligacion d'observar- me: que non me vatz a balhar un copet ena esquia per çò de Grigori; çò de certan ei qu'un non li pòt trincar eth cap a un vielh e demorar impune, probablaments me jutjaratz per aguest motiu e m'embarraratz, qué me sai, miei an o un an de preson, vè-te'n a saber se guaire me què, mès que non portarà deguna pèrta de drets; pr'amor que serà sense pèrta de drets, vertat, fiscau?
KARAMAZOV-III-Web	Ja ac vedetz, senhors, que sò conscient dera diferéncia…
KARAMAZOV-III-Web	Mès que seratz d'acòrd que vosati ètz capables de hèr vier hòl ath madeish Diu damb aguesta classa de preguntes: A on auetz botat eth pè?
KARAMAZOV-III-Web	Com l'auetz botat?
KARAMAZOV-III-Web	Sus qué l'auetz botat?
KARAMAZOV-III-Web	En aguest cas, que me vau a hèr un embolh, e vosati anotaratz ua sòrta de pegaries enes vòsti escrits, e damb quin resultat?
KARAMAZOV-III-Web	Damb cap de resultat!
KARAMAZOV-III-Web	Plan ben, ja qu'è començat a parlar sense sen, vau a acabar era mia istòria, e vosati, senhors, coma persones damb ua formacion esquista e gent plan nòbla, saberatz perdonar-me.
KARAMAZOV-III-Web	Qué as minjat?
KARAMAZOV-III-Web	Com as escopit?, entà que "un viatge adormida era atencion deth criminau", lançar-li de pic ua pregunta desconcertanta: "A qui as aucit?
KARAMAZOV-III-Web	A qui as panat?
KARAMAZOV-III-Web	Aguesta qu'ei era vòsta rotina, aguestes es vòstes normes, en aquerò s'està tota era vòsta astúcia!
KARAMAZOV-III-Web	Damb taus params que poiratz empeguir as campanhards, mès non a jo.
KARAMAZOV-III-Web	Que m'ac sai tot, è servit en exèrcit, hu, hu, hu!
KARAMAZOV-III-Web	Non vos embestietz, senhors, me desencusatz era insoléncia?, didec, en tot guardar-les damb un aspècte de bondat lèu estonanta.
KARAMAZOV-III-Web	Qu'ac a dit Mitia Karamazov, donques que l'ac podetz perdonar: serie imperdonable se s'agisse d'ua persona intelligenta, mès non en tot tractar-se de Mitka, hu, hu!
KARAMAZOV-III-Web	Nikolai Parfionovich escotaue e tanben arrie.
KARAMAZOV-III-Web	Eth fiscau, encara que non arrie, campaue atentiuaments a Mitia, sense deishar-lo de uelh, coma se non se volesse pèrder ua soleta paraula, ne eth mès leugèr movement, ne era mès leugèra contraccion dera mès imperceptible des tralhes deth sòn ròstre.
KARAMAZOV-III-Web	Atau ei se com nosati, plan, auem començat damb vos, repliquèc sense deishar d'arrir Nikolai Parfionovich.
KARAMAZOV-III-Web	Que non mos auem predat a hèr-vos vier lhòco en tot demanar-vos se com vos auíetz lheuat aguest maitin o qué auíetz minjat, senon qu'auem anat, quitament massa lèu, en ahèr.
KARAMAZOV-III-Web	Ac compreni; atau ac è comprenut e ac è apreciat, e aprècii encara mès era bondat qu'ara m'amuishatz, ua bondat sense precedents, digna des amnes mès nòbles.
KARAMAZOV-III-Web	Qu'auem coïncidit aciu tres persones nòbles e pro que tot çò qu'age entre nosati se base ena confidança mutuau entre persones cultes e educades, amassades ena sua noblesa e aunor.
KARAMAZOV-III-Web	Totun aquerò, permetetz-me considerar-vos es mèns mielhors amics en aguest moment dera mia vida, en aguest moment d'umiliacion entath mèn aunor!
KARAMAZOV-III-Web	Non vos ac cuelheratz coma ua ofensa, senhors, vertat que non?
KARAMAZOV-III-Web	Parfionovich, en ton grèu e aprovatiu.
KARAMAZOV-III-Web	E arren de detalhs, senhors, toti aguesti detalhs de plaidejaires, exclamèc Mitia damb entosiasme; se non, eth diable sap se com pòt acabar tot aquerò, non ei vertat?
KARAMAZOV-III-Web	Que pensi seguir es vòsti conselhs ath pè dera letra, didec de pic eth fiscau, en tot dirigir-se a Mitia, mès, era mia pregunta, totun, que non la retiri.
KARAMAZOV-III-Web	Entà nosati ei totauments imprescindible saber entà què auíetz besonh d'aguesta quantitat precisa, ei a díder, exactaments tres mil robles.
KARAMAZOV-III-Web	Entà qué n'auia besonh?
KARAMAZOV-III-Web	Ben, entad açò, entad aquerò…ben, entà pagar un deute.
KARAMAZOV-III-Web	Concretaments a qui?
KARAMAZOV-III-Web	Me remisqui totafèt a dider-les aquerò, senhors!
KARAMAZOV-III-Web	Aguest qu'ei un des mèns principis.
KARAMAZOV-III-Web	Era vòsta pregunta non ei restacada damb eth cas, e tot açò que non ei restacat damb eth cas, que pertanh ara mia vida privada!
KARAMAZOV-III-Web	Volia pagar un deute, un deute d'aunor, mès que non vau a díder a qui.
KARAMAZOV-III-Web	Permetetz-mos anotar aquerò, didec eth fiscau.
KARAMAZOV-III-Web	Coma volgatz.
KARAMAZOV-III-Web	Qu'ac podetz anotar atau: que non ac vau a díder, que non.
KARAMAZOV-III-Web	Escriuetz, senhors, qu'enquia e tot considèri desonorant de didè'c.
KARAMAZOV-III-Web	Que se ve qu'auetz fòrça temps entà escríuer!
KARAMAZOV-III-Web	Permetetz-me avertir-vos, senhor mèn, e tornar a rebrembar-vos, en cas que non ac sabéssetz, (didec eth fiscau en un ton plan sevèr e particularaments convincent) qu'auetz vos eth perfècte dret a non respóner es preguntes qu'ara vos hèm, tant que nosati, autaments, non auem cap de dret a pressar-vos entà que mos responatz en cas que decidigatz non respóner pera rason que sigue.
KARAMAZOV-III-Web	Aquerò que depen de çò que vos consideretz avient.
KARAMAZOV-III-Web	Mès, en quinsevolh cas, en un ahèr coma eth que mos ocupe, eth nòste prètzhet s'està en her-vos a veir e explicar-vos enquia quin punt vos costatz a vos madeish un damnatge en remir-vos a prestar tau o quau declaracion.
KARAMAZOV-III-Web	E dit aquerò, vos prègui que contunhem.
KARAMAZOV-III-Web	Veiratz, senhors, aguest Samsonov, qu'alavetz venguí a veir…
KARAMAZOV-III-Web	Naturauments non vam a reprodusir peth menut eth racode d'uns hèts que ja conneish eth liegeire.
KARAMAZOV-III-Web	Er autor, impacient, qu'ac volie condar tot peth menut, e ath madeish temps acabar çò de mes lèu possible.
KARAMAZOV-III-Web	Mès, a mida qu'anotauen era sua declaracion, ère inevitable que l'interrompessen de quan en quan.
KARAMAZOV-III-Web	Dmitri Fiódorovich metie trebucs, mès que non auie mès remèdi que someter-se; s'emmaliciaue, mès sense pèrder de moment era bona animositat.
KARAMAZOV-III-Web	Ei vertat que, de quan en quan, sorrisclaue: "Senhors, aquerò que desgahonarie ath madeish Diu", o ben: "Senhors, non vedetz que m'irritatz en vaganaut"?, mès, a maugrat d'aguestes manifestacions, de moment non s'alteraue eth sòn estat d'animositat, amistós e expansiu.
KARAMAZOV-III-Web	D'aguesta sòrta condèc se com, Samsonov l'auie "prenut eth peu" hège dus dies.
KARAMAZOV-III-Web	Ja n'ère pliaments conscient de qué s'auien burlat d'eth).
KARAMAZOV-III-Web	Era venda deth relòtge per sies robles, entà arremassar es sòs deth viatge, hèt qu'enquia alavetz desconeishien autant eth jutge d'instruccion qu'eth fiscau, desvelhèc de suspresa en eri un extraordinari interès; qu'ei mès, estimèren de besonh, damb grana indignacion de Mitia, anotar aguest hèt damb tota sòrta de detalhs, en veir que se confirmaue per dusau viatge era circonstància de qué, dès era madeisha vesilha, ère practicaments sense un sò horadat.
KARAMAZOV-III-Web	De man en man Mitia comencèc a vier seriós.
KARAMAZOV-III-Web	Mès tard, dempús de descríuer eth sòn viatge entà cercar a Liagavy e era net que s'auie estat ena isba plea de tofa e çò d'aute, contunhèc eth sòn raconde enquiara tornada ena ciutat, e aciu comencèc per eth madeish, sense èster exprèssaments interrogat sus er ahèr, a descríuer peth menut eth torment dera sua gelosia per Grushenka.
KARAMAZOV-III-Web	Dera sua gelosia ne parlèc apassionadaments e extensiuaments e, encara qu'ath sòn laguens s'avergonhaue d'exprimir es sòns sentiments mès prigonds, entà didè'c atau, "ara publica infàmia", hec un evident esfòrç entà cuélher era vergonha peth còth pr'amor d'èster verai.
KARAMAZOV-III-Web	Totun, era impasibla severitat des guardades deth jutge d'instruccion e, mès que mès, deth fiscau, tachades en eth ath long de tot eth raconde, vengueren de trebolar-lo seriosaments.
KARAMAZOV-III-Web	Que gessec de parlar dera Jojlakovna, tornèc a encoratjar-se un shinhau e autanplan volec condar cèrta anecdòta nauèra sus era dauna, que non hège ath cas, mès eth jutge d'instruccion l'interrompec e li suggeric amablaments que passèsse entà "quauquarren substanciau".
KARAMAZOV-III-Web	Fin finau, dempús d'auer descrit era sua desesperacion e de restacar-se ath moment que, en gésser de çò dera senhora Jojlakovna, arribèc a pensar a "guinhauetejar de seguit a quauqu'un entà arténher es tres mil robles", tornèren a interromper-lo entà deishar constància de que "volie guinhauetejar" a quauqu'un.
KARAMAZOV-III-Web	Mitia les deishaue escríuer sense díder arren.
KARAMAZOV-III-Web	Ara fin arribèren en punt deth raconde que se n'auie sabut de pic que Grushenka l'auie enganhat e auie deishat era casa de Samsonov pòc dempús de qué eth madeish Mitia l'auesse acompanhat enquia aquiu, a maugrat de qué era l'auie dit que se demorarie damb eth vielh enquiara mieja net.
KARAMAZOV-III-Web	E aquerò tanben ac anotèren suenhosaments.
KARAMAZOV-III-Web	Mitia, damb portadura ombriua, demorèc qu'acabèssen e comencèc a condar se com auie anat ath mès córrer entà çò de sa pair, entath uart, mès ara imprevista eth jutge d'instruccion l'interrompec e, en tot daurir eth gran cartipèl qu'auie ath sòn costat, sus eth divan, treiguec d'eth eth trisson de coeire.
KARAMAZOV-III-Web	Coneishetz aguest objècte?
KARAMAZOV-III-Web	L'ac amuishèc a Mitia.
KARAMAZOV-III-Web	A, òc!
KARAMAZOV-III-Web	Mitia arric lugubraments.
KARAMAZOV-III-Web	Com non l'auria de conéisher!
KARAMAZOV-III-Web	Ath diable!, que non me hè ua bèra manca!
KARAMAZOV-III-Web	Que vos auetz desbrembat de mentar-lo, observèc eth jutge d'instruccion.
KARAMAZOV-III-Web	A, diables!
KARAMAZOV-III-Web	Simplaments, non m'a vengut entath cap.
KARAMAZOV-III-Web	Ajatz era bondat de condar peth menut se com vos armèretz damb aguest objècte.
KARAMAZOV-III-Web	Permetetz-me, senhors, damb plaser.
KARAMAZOV-III-Web	E Mitia condèc se com auie cuelhut eth pilador e s'auie metut a córrer.
KARAMAZOV-III-Web	Mès, se qué preteníetz en armar-vos damb semblable utís?
KARAMAZOV-III-Web	Se qué pretenia?
KARAMAZOV-III-Web	Non pretenia arren!
KARAMAZOV-III-Web	Me lo hi a vier e gessí ath mès córrer.
KARAMAZOV-III-Web	Mès, per qué?
KARAMAZOV-III-Web	Se didetz que non preteníetz arren…
KARAMAZOV-III-Web	En Mitia creishie era indignacion.
KARAMAZOV-III-Web	Guardèc fixaments ath "gojatòt" e arric escura e maliciosaments.
KARAMAZOV-III-Web	Eth cas ei que cada viatge se sentie mès e mès avergonhat per auer estat tan sincèr en aguesti moments e auer condat tant efusiuaments a "semblables persones" era istòria dera sua gelosia.
KARAMAZOV-III-Web	Que m'ei parièr eth pilador deth mortèr!, gessec de pic.
KARAMAZOV-III-Web	Que non i hè arren, senhor.
KARAMAZOV-III-Web	Ben, l'agarrè entà defener-me des cans.
KARAMAZOV-III-Web	O pera escurina…sabi pas, per s'un cas.
KARAMAZOV-III-Web	Ath diable, tè!
KARAMAZOV-III-Web	Senhors, qu'ei literauments impossible parlar damb vosati!, cridèc Mitia, dehòra de se; alavetz, en tot virar-se de cap ar emplegat de burèu, rogit de ira, damb ua nòta de frenesia ena sua votz, li didec ara prèssa: escriu ara madeish…ara madeish…"Qu'agarrè eth pilador damb era intencion de vier ath córrer a aucir ath mèn pair…a Fiódor Pávlovich…d'un còp en cap!"
KARAMAZOV-III-Web	Qué, ètz ara satisfèti, senhors?
KARAMAZOV-III-Web	Vos è trèt un pes deth dejós?, didec en tot dirigir ua guardada desfisanta ath jutge d'instruccion e ath fiscau.
KARAMAZOV-III-Web	Mo'n sabem pro ben que venguetz de hèr aguesta declaracion per tòrt dera vòsta irritacion damb nosati e pr'amor qu'ètz indignat damb es preguntes que vos hèm e que vos consideratz pòc importantes, encara que, en esséncia, son reauments essenciaus, li didec secaments eth fiscau, a manèra de reponsa.
KARAMAZOV-III-Web	Per amor de Diu, senhors!.
KARAMAZOV-III-Web	Plan ben, me hi a vier eth pilador…
KARAMAZOV-III-Web	Entà qué cuelh bèth un quauquarren en aguesti casi?
KARAMAZOV-III-Web	Sabi pas.
KARAMAZOV-III-Web	Lo cuelhí e gessí ath córrer.
KARAMAZOV-III-Web	Qu'ei ua vergonha, senhors, passons, o juri que non condi arren mès!
KARAMAZOV-III-Web	Botèc es codes sus era taula e emparèc eth cap en ua man.
KARAMAZOV-III-Web	Ère seigut d'esponera respècte as sòns interrogadors, sajant de padegar un mau sentiment ath sòn laguens.
KARAMAZOV-III-Web	Çò de cèrt ei qu'auie uns talents terribles de lheuar-se e declarar que non pensaue díder ne ua soleta paraula mès: "Encara que m'amietz entath cadafalc".
KARAMAZOV-III-Web	Guardatz, senhors, didec de ressabuda, en tot hèr un esfòrç entà tier-se, guardatz.
KARAMAZOV-III-Web	Vos escoti e m'imagini…
KARAMAZOV-III-Web	Guardatz, a viatges qu'è un sòmni…
KARAMAZOV-III-Web	Un sòmni freqüent, que se repetís; sónii que quauquarrés me perseguís, quauquarrés que me cau ua pòur terribla, m'acace ena escurina, de nets, me cèrque, e jo m'amagui ath darrèr dera pòrta o der armari, que m'amagui d'ua forma umilianta; çò de mès important ei qu'eth se'n sap pro ben d'a on m'amagui, mès hè que non ac sap entà alongar eth mèn patiment, entà recrear-se en mèn terror…
KARAMAZOV-III-Web	Aquerò ei çò que vosati hètz ara!
KARAMAZOV-III-Web	Quauquarren plan semblable!
KARAMAZOV-III-Web	Soniatz damb aguestes causes?, preguntèc eth fiscau.
KARAMAZOV-III-Web	Òc, sónii damb aguestes causes…
KARAMAZOV-III-Web	Non voletz cuelher-ne nòta?
KARAMAZOV-III-Web	Ara que ja non se tracte d'un sòmni!
KARAMAZOV-III-Web	Jo sò eth lop, e vosati es caçaires, e ètz en tot mautar ath lop.
KARAMAZOV-III-Web	Plan que òc, senhors, plan que òc!
KARAMAZOV-III-Web	Mitia tornèc a díder, mès, dempús d'auer solatjat visiblaments era sua amna damb aquera explosion de colèra sobta, comencèc un aute còp a atrendir-se damb cada paraula que prononciaue.
KARAMAZOV-III-Web	Que podetz vosati non creir a un criminau o a un acusat que torturatz damb es vòstes preguntes, mès ath mès nòble des òmes, senhors, as mès nòbles impulsi dera amna (ac diderè damb gausardaria!
KARAMAZOV-III-Web	Cara, còr.
KARAMAZOV-III-Web	Tie-te, resigna-te e cara!
KARAMAZOV-III-Web	Naturauments, se vos platz, responec Nikolai Parfionovich.
KARAMAZOV-III-Web	Mitia comencèc a parlar damb rudesa, mès ère evident qu'encara s'i pregaue mès entà non desbrembar ne deishar de costat cap detalh deth sòn raconde.
KARAMAZOV-III-Web	Condèc se com auie sautat era barralha deth uart de sa pair e com s'auie apressat ena hièstra, abantes de referir-se, fin finau, a tot çò qu'aquiu s'auie passat, ath pè dera hièstra.
KARAMAZOV-III-Web	Parlèc damb claretat e precision, tau que soslinhant es paraules, des sentiments qu'autant l'auien enquimerat en aqueri moments en uart, damb aqueth delèri òrre de saber se Grushenka ère o non en çò de sa pair.
KARAMAZOV-III-Web	Mès, per estranh que semble, autant eth fiscau qu'eth jutge d'instruccion l'escotauen aguest còp damb ua resèrva extrèma, lo guardauen secaments, hègen plan mens preguntes.
KARAMAZOV-III-Web	Mitia non podec vier en cap conclusion per çò que se vedie enes sues cares.
KARAMAZOV-III-Web	Ça que la, quan condèc se com auie decidit hèr-li a sa pair eth senhau de qué auie arribat Grushenka entà que li daurisse era pòrta, ne eth fiscau ne eth jutge d'instruccion se n'encuedèren dera paraula "senhau", tau que se non auessen comprenut bric se quin ère eth sòn significat precís en aqueth contèxte, quauquarren qu'a Mitia l'atirèc era atencion.
KARAMAZOV-III-Web	Qu'ère en tot guardar ara paret, e se'n sabie qu'aqueri òmes auien es sòns vistons tachadi en eth.
KARAMAZOV-III-Web	Dempús?
KARAMAZOV-III-Web	Dempús l'aucí…li balhè un còp ena coroneta e li daurí era tèsta…
KARAMAZOV-III-Web	Entà vosati, atau se passèc.!
KARAMAZOV-III-Web	De ressabuda, es uelhs li ludien.
KARAMAZOV-III-Web	Tota era sua colèra, amortada enquia alavetz, crevèc de pic ena sua amna damb ua fòrça insolita.
KARAMAZOV-III-Web	Entà nosati, repetic Nikolai Parfionovich; plan ben, e entà vos?
KARAMAZOV-III-Web	Mitia joquèc es uelhs e s'estèc ua bona estona en silenci.
KARAMAZOV-III-Web	Entà jo, senhors, entà jo, çò que se passèc siguec açò, comencèc a díder en votz baisha.
KARAMAZOV-III-Web	Sabi pas se sigueren es lèrmes de quauquarrés, sabi pas se Diu escotèc es prècs dera mia mair, s'un esperit luminós me punèc en aqueth moment, que non ac sabi; mès eth diable siguec vençut.
KARAMAZOV-III-Web	M'aluenhè ara prèssa dera hièstra e m'esdeguè a córrer entara barralha…e Grigori m'artenhec just quan jo m'auia ja plaçat naut de tot dera barralha…(En aguest moment Mitia lheuèc finauments es uelhs entàs sòns interlocutors.
KARAMAZOV-III-Web	Aguesti, çampar, lo guardauen damb ua atencion impassibla.
KARAMAZOV-III-Web	Ua sòrta d'espasme d'indignacion li recorrec era amna a Mitia).
KARAMAZOV-III-Web	Ara madeish, senhors, qu'ètz en tot arrir-vo'n de jo, copèc sobtaments.
KARAMAZOV-III-Web	Per qué treiguetz aguesta concludion?, preguntèc Nikolai Parfionovich.
KARAMAZOV-III-Web	Pr'amor que non vos credetz ne ua soleta paraula, per açò!
KARAMAZOV-III-Web	Compreni plan ben qu'ajam arribat en punt principau: eth vielh jatz aquiu damb eth cap trincat, e jo, dempús d'auer descrit tragicaments se com lo volia aucir e com auia agarrat un trisson de mortèr, que hugi de pic dera hièstra…
KARAMAZOV-III-Web	Un poèma!
KARAMAZOV-III-Web	En vèrs!
KARAMAZOV-III-Web	Qui se pòt creir çò que ditz aguest valent!
KARAMAZOV-III-Web	Hu, hu,!
KARAMAZOV-III-Web	Se voludèc damb tot eth sòn pes ena cagira, en tot hèr-la croishir.
KARAMAZOV-III-Web	E non vo n'encuedèretz (comencèc a preguntar eth fiscau, que semblaue non auer notat era agitacion de Mitia), non vo n'encuedèretz, quan vos aluenhèretz ara prèssa dera hièstra, de s'era pòrta que da tath uart, ua qu'ei plaçada en aute costat deth pabalhon, ère dubèrta?
KARAMAZOV-III-Web	Non, non ère dubèrta.
KARAMAZOV-III-Web	Non n'ère?
KARAMAZOV-III-Web	Ath contrari, qu'ère barrada; ath delà, qui l'aurie podut daurir?
KARAMAZOV-III-Web	Vai, era pòrta…un moment!
KARAMAZOV-III-Web	Còp sec, semblaue auer-se'n rebrembat de quauquarren e a mand siguec d'estrementir-se).
KARAMAZOV-III-Web	Dilhèu auetz trapat vosati era pòrta dubèrta?
KARAMAZOV-III-Web	Òc, qu'ère dubèrta.
KARAMAZOV-III-Web	E qui l'a podut daurir, se non auetz estat vosati?
KARAMAZOV-III-Web	Era pòrta ère dubèrta, e er assassin deth vòste pair entrèc solide per aguesta pòrta e, un còp cometut er assassinat, gessec per aguesta madeisha pòrta (didec eth fiscau a plaser, claraments, coma soslinhant es paraules).
KARAMAZOV-III-Web	Aquerò qu'ei totafèt clar entà nosati.
KARAMAZOV-III-Web	Er assassinat, evidentaments, se cometec laguens era cramba, e non a trauèrs dera hièstra, quauquarren qu'ei positiuaments clar a compdar dera investigacion amiada a tèrme, dera posicion deth còs e de tot çò d'aute.
KARAMAZOV-III-Web	Per çò que hè ad aguesta circonstància que non i a cap de dobte.
KARAMAZOV-III-Web	Mitia ère terribaments estonat.
KARAMAZOV-III-Web	Mès, s'aquerò ei impossible, senhors,!, sorrisclèc, completaments desconcertat.
KARAMAZOV-III-Web	Jo…jo non entrè…
KARAMAZOV-III-Web	Vos asseguri rotondaments, damb tota certitud, qu'era pòrta ère tostemp barrada tant que jo m'estè en uart e quan gessí ath córrer d'aquiu.
KARAMAZOV-III-Web	Jo me demorè ath pè dera hièstra, e ada eth lo vedí a trauèrs dera hièstra, e solet, solet…
KARAMAZOV-III-Web	M'en brembi de tot açò enquiara darrèra menuta.
KARAMAZOV-III-Web	E, encara que non m'en brembèssa, que serie parièr, pr'amor que es senhaus solet les coneishíem Smerdiakov e jo, ath delà deth pròpi defunt, e eth, sense senhaus, jamès aurie dubèrt ad arrés!
KARAMAZOV-III-Web	Senhaus?
KARAMAZOV-III-Web	De quines senhaus parlatz?, preguntèc eth fiscau damb un curiosèr ansiós, lèu isteric, e se'n desbrembèc de seguit de totes es sues resèrves.
KARAMAZOV-III-Web	Ac demanèc coma se s'arrosseguèsse damb cautèla.
KARAMAZOV-III-Web	Qu'auie flairat un hèt important, que non coneishie encara, de seguit sentec ua pòur atròça a que Mitia non volesse acabar de desnishar-lo-se.
KARAMAZOV-III-Web	Atau que non ac sabíetz!
KARAMAZOV-III-Web	Mitia li guinhèc eth uelh, en tot arrir burlesca e maliciosaments).
KARAMAZOV-III-Web	E se jo non vos ac digui?
KARAMAZOV-III-Web	Com vo n'auríetz encuedat?
KARAMAZOV-III-Web	Coneishíem aguesti senhaus deth defunt, Smerdiakov e jo, arrés mès; tanben eth cèu, mès eth cèu que non l'ac aurie dit.
KARAMAZOV-III-Web	Mès ei un hèt interessant, eth diable se'n saberà deth profitt que se li posque trèir, hu, hu!
KARAMAZOV-III-Web	Tranquils, senhors, que vos meterè ath pas, solet pensatz en pegaries.
KARAMAZOV-III-Web	Non vo'n sabetz damb qui tractatz!
KARAMAZOV-III-Web	Tractatz damb un sospechós que declare contra eth madeish, que declare en sòn pròpi damnatge.
KARAMAZOV-III-Web	Òc, pr'amor que sò un cavalièr d'aunor, causa que non n'ètz vosati!
KARAMAZOV-III-Web	Eth fiscau non auec mès remèdi qu'avalar-se eth grapaud, qu'ère tremolant d'impaciéncia entà conéisher aqueth nau hèt.
KARAMAZOV-III-Web	Mitia les balhèc ua explicacion precisa e longa sus tot açò qu'ère restacat damb es senhaus que Fiódor Pávlovich auie ideat entà Smerdiakov, les condèc çò que significaue cada còp ena hièstra e autanplan reprodusic aguesti senhaus hènt trucs ena taula; ara pregunta que li hec Nikolai Parfionovich de s'eth, en trucar ena hièstra deth vielh, auie hèt precisaments eth senhau que significaue: "A vengut Grushenka", responec damb precision que òc, qu'auie hèt, efectiuaments, aqueth senhau.
KARAMAZOV-III-Web	Smerdiakov?
KARAMAZOV-III-Web	E arrés mès?, tornèc a preguntar Nikolai Parfionovich.
KARAMAZOV-III-Web	Òc, eth vailet Smerdiakov, e tanben eth cèu.
KARAMAZOV-III-Web	Vosati madeishi qu'auratz besonh de Diu.
KARAMAZOV-III-Web	Mès, coma que Smerdiakov coneishie tanben aguesti senhaus, e pr'amor que vos refusatz damb tota era fòrça deth morir era acusacion d'auer aucit ath vòste pair, non serie eth que, en tot hèr eth senhau convengut, artenhec qu'eth vòste pair li daurisse era pòrta e dempús…cometesse eth crim?
KARAMAZOV-III-Web	Mitia li hec ua guardada prigondaments ironica, mès cargada, ath madeish temps, d'un òdi terrible.
KARAMAZOV-III-Web	Qua ja auetz tornat a caçar un aute vop!, didec Mitia ara fin.
KARAMAZOV-III-Web	Qu'auetz agarrat pera coa ad aguest desvergonhat!, hu, hu!
KARAMAZOV-III-Web	Que vos coneishi pro ben, fiscau!
KARAMAZOV-III-Web	Vos que pensàuetz que gesseria en un virament de uelhs, que m'agarraria ad açò que venguez d'insinuar e me botaria a cridar coma desgahonat: "A, qu'a estat Smerdiakov!
KARAMAZOV-III-Web	Eth qu'ei er assassin!".
KARAMAZOV-III-Web	Vos cau arreconéisher qu'ei aquerò çò qu'auetz pensat, arreconeishetz-ac, e alavetz contunharè.
KARAMAZOV-III-Web	Mès eth fiscau que non arreconeishec arren.
KARAMAZOV-III-Web	Se demorèc carat, demorant.
KARAMAZOV-III-Web	Que vos auetz enganhat, non vau a cridar contra Smerdiakov!, didec Mitia.
KARAMAZOV-III-Web	Ne tansevolhe sospechatz d'eth?
KARAMAZOV-III-Web	E vosati òc que ne sospechatz?
KARAMAZOV-III-Web	Que tanben d'eth auem auut sospeches.
KARAMAZOV-III-Web	Mitia tachèc es uelhs en solèr.
KARAMAZOV-III-Web	Delà d'açò, didec en ton seriós, escotatz: dès eth prumèr moment, lèu dès que gessí ath córrer entà vosati deth darrèr deth ridèu, me venguec ua idia: "Smerdiakov!"
KARAMAZOV-III-Web	Aciu, seigut en aguesta taula, tant que cridaua qu'èra innocent d'aquera sang, non è deishat de pensar: "Smerdiakov!".
KARAMAZOV-III-Web	Que non me treiguia deth dessús a Smerdiakov.
KARAMAZOV-III-Web	A tot darrèr, just hè un moment è auut era madeisha idia: "Smerdiakov!
KARAMAZOV-III-Web	Aquerò non ei òbra sua, senhors!
KARAMAZOV-III-Web	Parfionovich.
KARAMAZOV-III-Web	Per conviccion.
KARAMAZOV-III-Web	En tot basar-me enes mies impressions.
KARAMAZOV-III-Web	Pr'amor que Smerdiakov ei un òme de çò mès abjècte e covard que posque existir.
KARAMAZOV-III-Web	Non solet un covard, senon era conjoncion de totes es covardies deth mon, totes en ua, caminant sus dues cames.
KARAMAZOV-III-Web	Que neishec d'ua garia.
KARAMAZOV-III-Web	Cada viatge que parlaue damb jo, tremolaue de pòur, en tot pensar-se que l'anaua a aucir, encara que non li lheuèsse era man.
KARAMAZOV-III-Web	Queiguie as mèns pès e ploraue, me punaue aguestes madeishes bòtes, literauments, en tot suplicar-me que "non l'espaurissa".
KARAMAZOV-III-Web	Ac auetz entenut?
KARAMAZOV-III-Web	Que "non l'espaurissa", quines paraules son aguestes?
KARAMAZOV-III-Web	Se jo enquia e tot li hèja presents.
KARAMAZOV-III-Web	Qu'ei ua garia malautissa, que patís deth mau dera tèrra, damb ua ment aflaquida; un mainatge de ueit ans que li poirie estovar era codena.
KARAMAZOV-III-Web	Quina sòrta de persona ei aguesta?
KARAMAZOV-III-Web	Que non a estat Smerdiakov, senhors; se ne tansevolhe l'impòrten es sòs, non acceptaue ne çò que jo li balhaua…
KARAMAZOV-III-Web	Ath delà, entà qué auie d'aucir ath vielh?
KARAMAZOV-III-Web	S'enquia e tot ei possible que sigue hilh sòn, un hilh naturau, non ac sabíetz?
KARAMAZOV-III-Web	Auíem entenut aguesta legenda.
KARAMAZOV-III-Web	Un aute còp de calhau!
KARAMAZOV-III-Web	E damb fòrça mala intencion!
KARAMAZOV-III-Web	Que non me cau pòur!
KARAMAZOV-III-Web	Ò, senhors, que me semble d'ua excesssiua viletat que me digatz aguestes causes ena cara!
KARAMAZOV-III-Web	Ua viletat, pr'amor qu'è estat jo que vos ac è dit.
KARAMAZOV-III-Web	Non sonque volia, senon que podia auer-lo aucit, e è cargat de bon voler damb era colpa d'auer estat a mand de hè'c.
KARAMAZOV-III-Web	Mès eth cas ei que non l'è aucit, que m'a sauvat er àngel dera garda: aquerò ei quauquarren qu'a vosati non vos entre en cap…
KARAMAZOV-III-Web	Per aquerò ei ua viletat dera vòsta part, ua autentica viletat!
KARAMAZOV-III-Web	Pr'amor que jo non l'è aucit, non l'è aucit, non l'è aucit!
KARAMAZOV-III-Web	Escotatz-me ben, fiscau: que non l'è aucit!
KARAMAZOV-III-Web	En tot er interrogatòri non s'auie alugat tant), E qué vos a dit a vosati?…
KARAMAZOV-III-Web	Smerdiakov, digui (higec de seguit, dempús ua pausa).
KARAMAZOV-III-Web	Vos ac posqui demanar?
KARAMAZOV-III-Web	Vos que podetz demanar-mos çò que sigue, responec eth fiscau damb mina hereda e sevèra; quinsevolh causa que sigue restacada damb era part materiau deth cas, e nosati, vos torni a díder, qu'èm autanplan obligadi a balhar ua responsa avienta as vòstes demanes.
KARAMAZOV-III-Web	Trapèrem ath vailet Smerdiakov, que per eth preguntatz, en tot jàder inconscient en sòn lhet, hissat d'un atac extraordinàriaments agudent deth mau dera tèrra, que li podie repetir per dètzau viatge consecutiu.
KARAMAZOV-III-Web	Eth mètge qu'ère damb nosati, en examinar ath pacient, mos a comunicat que quitament ei possible que non arribe viu ath londeman.
KARAMAZOV-III-Web	Plan, en tau cas, qu'a estat eth diable qu'a aucit ath mèn pair!, se l'escapèc de pic a Mitia, coma s'enquia alavetz s'auesse estat demanant tu per tu: "Aurà estat Smerdiakov o non aurà estat Smerdiakov?"
KARAMAZOV-III-Web	Mitia demanèc ua pòsa.
KARAMAZOV-III-Web	L'ac autregeren amablaments, dempús de pausar-se, contunhèc eth raconde.
KARAMAZOV-III-Web	Mès qu'ère evident que se li hège plan de mau hèr.
KARAMAZOV-III-Web	Ath delà, eth fiscau, ara damb tota era intencion, se predèc a despacientar-lo de bon voler, en tot agarrar-se as "petiti detalhs".
KARAMAZOV-III-Web	Venguie de descríuer Mitia se com, escambarlat naut de tot dera barralha, auie tustat en cap damb eth pilador a Grigori, que l'auie aganchat dera cama quèrra, quan eth fiscau l'interrompec e li demanèc que descriuesse peth menut se com ère calamic-calamac ena barralha.
KARAMAZOV-III-Web	Mitia se demorèc estonat.
KARAMAZOV-III-Web	E eth trisson deth mortèr?
KARAMAZOV-III-Web	Cuelhut ena man.
KARAMAZOV-III-Web	Non l'amiàuetz ena pòcha?
KARAMAZOV-III-Web	Ac rebrembatz damb tanta precision?
KARAMAZOV-III-Web	Supausi que òc, e vos se per qué vo'n hètz?
KARAMAZOV-III-Web	Qué tau se vos escambarlèssetz ena cagira exactaments coma alavetz ena barralha, e mos amuishèssetz graficaments, entà qu'ac podéssem veir damb claretat, enquia a on quilhèretz eth braç en moment de cuélher enventida, e en quina direccion?
KARAMAZOV-III-Web	Non vos estaratz burlant de jo?, preguntèc Mitia, en tot guardar capinaut ar interrogador, mès aguest ne tansevolhe parpelegèc.
KARAMAZOV-III-Web	Mitia se virèc convulsiuaments, se seiguec a shivau sus era cagira e metec eth braç entà darrèr, tau que se cuelhesse enventida.
KARAMAZOV-III-Web	Atau lo tustè!
KARAMAZOV-III-Web	Atau l'aucí!
KARAMAZOV-III-Web	Qué mès voletz?
KARAMAZOV-III-Web	Vos ac arregraïsqui.
KARAMAZOV-III-Web	Macarèu, qué diables…sautè darrèr deth queigut…sabi pas se damb quina fin!
KARAMAZOV-III-Web	En aqueth estat de nèrvis?
KARAMAZOV-III-Web	E en tot húger?
KARAMAZOV-III-Web	Òc, nerviós e en tot húger.
KARAMAZOV-III-Web	Volíetz prestar-li ajuda?
KARAMAZOV-III-Web	Quina ajuda…
KARAMAZOV-III-Web	Dilhèu òc que tanben li volessa prestar ajuda, non m'en brembi.
KARAMAZOV-III-Web	Non vo'n brembatz?
KARAMAZOV-III-Web	Voi díder, venguéretz a èster inconscient, de bèra manèra?
KARAMAZOV-III-Web	Non, non, arren d'aquerò, me'n brembi de tot.
KARAMAZOV-III-Web	Enquia des causes mès pichones.
KARAMAZOV-III-Web	Sautè entà veir se qué l'auie passat e li limpiè era sang damb un mocador.
KARAMAZOV-III-Web	Qu'auem vist eth vòste mocador.
KARAMAZOV-III-Web	Sabi pas s'auia esperances.
KARAMAZOV-III-Web	Simplaments me'n volia assegurar de s'ère viu o non.
KARAMAZOV-III-Web	A, de manèra que vo'n volíetz assegurar?
KARAMAZOV-III-Web	Ben, e qué?
KARAMAZOV-III-Web	Non sò mètge, non n'èra segur.
KARAMAZOV-III-Web	Fantastic, concludic eth fiscau.
KARAMAZOV-III-Web	Vos ac arregraïsqui.
KARAMAZOV-III-Web	Qu'ei just çò qu'auia besonh.
KARAMAZOV-III-Web	Sajatz de contunhar.
KARAMAZOV-III-Web	Malerosaments, a Mitia non l'auie vengut entath cap condar, a maugrat de qué ac auie rebrembat, qu'auie sautat per pietat e que, de pès ath ras dera victima, auie prononciat autanplan ues paraules de commiseracion: "Qu'as queigut, vielh, qué i vam a hèr; atau que repausa" Mès eth fiscau ne treiguec ua soleta conclusion: qu'er òme auie sautat "en aqueth moment, e en aqueth estat d'agitacion", sense cap aute objectiu qu'assegurar-se, deth tot, de s'ère viu o non eth solet testimòni deth crim.
KARAMAZOV-III-Web	Per tot açò, quina fòrça, quina audàcia, quina sang hereda, quina precaucion aurie un òme qu'autanplan en un moment semblable… e eca, eca.
KARAMAZOV-III-Web	Eth fiscau n'ère satisfèt: "A basa de petiti detalhs è trèt des sòns cabaus ad aguest òme malautís, enquia que se l'ei alugat era lengua".
KARAMAZOV-III-Web	Penosaments Mitia contunhèc damb eth sòn raconde.
KARAMAZOV-III-Web	Jo alavetz non me n'encuedè de qué auia sang!, repliquèc Mitia.
KARAMAZOV-III-Web	Aquerò que didetz que pòt èster, aguestes causes se passen.
KARAMAZOV-III-Web	De vertat que non me n'encuedè; plan ben dit, fiscau, assentic tanben Mitia.
KARAMAZOV-III-Web	Mès contunhèc dempús era istòria de se com auie decidit, còp sec, "hèr-se enlà" e "deishar liure eth camin as erosi".
KARAMAZOV-III-Web	E aguest viatge ja non li siguec possible despolhar eth sòn còr, tau qu'ac auie hèt abantes, en tot parlar dera "reina dera sua amna".
KARAMAZOV-III-Web	Li hège hàstic de hè'c dauant d'aqueres persones heredes, "que li shurlauen eth sang coma cinzes".
KARAMAZOV-III-Web	Per aquerò, dauant des sues reïterades preguntes declarèc braca e contondentaments: En resumit, que decidí aucir-me.
KARAMAZOV-III-Web	Entà qué me calie contunhar viuent: era solucion qu'ère a vista de nas.
KARAMAZOV-III-Web	Auie apareishut eth sòn ofensor, aqueth prumèr, indiscutible amor; passadi cinc ans, tornaue encamardat, prèst a reparar era sua ofensa mejançant eth maridatge legitim.
KARAMAZOV-III-Web	Atau que comprení qu'entà jo tot s'auie acabat…
KARAMAZOV-III-Web	Darrèr de jo deishaua eth desaunor, e a mès aquera sang, era sang de Grigori…
KARAMAZOV-III-Web	Entà qué viuer?
KARAMAZOV-III-Web	Atau, donc, anè a desempenhar es mies pistòles, entà cargar-les e calar-me ua bala en cervèth tara maitiada…
KARAMAZOV-III-Web	E pera net, eth gran sarabat?
KARAMAZOV-III-Web	Pera net, eth gran sarabat.
KARAMAZOV-III-Web	A, qué diables, acabatz ja, senhors.
KARAMAZOV-III-Web	Qu'èra decidit a calar-me un trèt, per aciu apròp, enes entorns d'aguest pòble, e pensaua acabar damb era mia vida tàs cinc dera maitiada; qu'amiaua ua noteta premanida ena pòcha, l'auia escrit en çò de Perjotin, quan carguè era pistòla.
KARAMAZOV-III-Web	Aciu qu'auetz era nòta, liegetz.
KARAMAZOV-III-Web	Que non condi tot açò entà vosati!, higec en un ton còp sec menspredant.
KARAMAZOV-III-Web	E, totun aquerò, non auíetz pensat encara a lauar-vos es mans, ne tansevolhe quan venguéretz a veir ath senhor Perjotin?
KARAMAZOV-III-Web	Non auíetz pòur, a tot darrèr, de desvelhar sospeches?
KARAMAZOV-III-Web	Quina sòrta de sospeches?
KARAMAZOV-III-Web	Sospechèssen o non, se qué i hège; que tenguia pensat vier aciu tàs cinc e calar-me un trèt e arrés aurie auut temps de hèr arren.
KARAMAZOV-III-Web	Se non auesse estat per çò que l'a arribat ath mèn pair, vosati non vo n'auríetz sabut d'arren e non seríetz aciu.
KARAMAZOV-III-Web	Ò, aquerò qu'a estat òbra deth diable!
KARAMAZOV-III-Web	Eth diable a aucit ath mèn pair e a trauèrs deth diable ac auetz sabut vosati de seguit!
KARAMAZOV-III-Web	Se com auetz podut vier aciu tan lèu?
KARAMAZOV-III-Web	Qu'ei un prodigi, quauquarren fantastic!
KARAMAZOV-III-Web	Eth senhor Perjotin mos informèc de qué vos, quan vos presentèretz en çò de sòn, amiàuetz enes mans…un modelhon de sòs…un hèish de bilhets de cent robles, e tanben les vedec un vailet que tie ath sòn servici.
KARAMAZOV-III-Web	Òc, senhors, atau siguec, me'n brembi.
KARAMAZOV-III-Web	Ara que mos acaram a ua qüestion.
KARAMAZOV-III-Web	Vos importarie explicar-mos (comencèc Nikolai Parfionovich, en un ton excepcionauments doç) d'a on treiguéretz de pic tant de sòs, pr'amor que tot hè veir, en tot començar peth simple calcul temporau, que vos non auíetz passat per casa?
KARAMAZOV-III-Web	Permetetz, en aguest cas, que repetisca era pregunta, contunhèc dident Nikolai Parfionovich, que semblaue caminar de punta.
KARAMAZOV-III-Web	A on podéretz obtier de suspresa aguesta soma quan, sivans era vòsta pròpia confession, tàs cinc d'aguesta madeisha tarde…?
KARAMAZOV-III-Web	Auia besonh de dètz robles e l'empenhè es mies pistòles a Perjotin, dempús venguí en çò dera senhora Jojlakovna entà demanar-li tres mil, mès que non me les prestèc, e dempús se passèc tot aguest endrabament, lo copèc Mitia bruscaments; plan, senhors, auia besonh des sòs, e de ressabuda me trapè damb uns milèrs, tè, sabetz ua causa, senhors?
KARAMAZOV-III-Web	Qu'ètz es dus espauridi: e s'aguest non mos conde d'a on les a trèt?
KARAMAZOV-III-Web	Donques aquerò ei çò que se passarà: que non vos ac pensi díder, qu'ac auetz endonviat, vos vatz a demorar sense sabè'c (soslinhèc de pic Mitia damb grana determinacion).
KARAMAZOV-III-Web	Pendent uns instants, es investigadors se demorèren caradi.
KARAMAZOV-III-Web	Qu'ac compreni, mès, totun, non vos ac vau a díder.
KARAMAZOV-III-Web	E eca, eca, senhors, eca, eca, eca!
KARAMAZOV-III-Web	Qu'ei pro!
KARAMAZOV-III-Web	Ja è escotat aguest sermon adès!, tornèc a copar-lo Mitia.
KARAMAZOV-III-Web	Que compreni era importància d'aguesta qüestion e me'n sabi de qué ei eth punt capitau, mès, totun açò, non ac vau a díder.
KARAMAZOV-III-Web	Veiratz, senhors, sense trufaries.
KARAMAZOV-III-Web	Mitia lheuèc es uelhs e guardèc damb duresa as sòns dus interlocutors).
KARAMAZOV-III-Web	Jo que ja auia era presentida, dès eth prumèr moment, qu'en arribar en aguest punt tumaríem de cara.
KARAMAZOV-III-Web	Mès ara prumeria, quan è començat era mia declaracion, tot aquerò qu'ère entornejat d'un bromadís luenhant, flotant, e jo sò estat tant ingenú qu'enquia e tot è començat en tot prepausar qu'auesse "fidança mutuau entre nosati".
KARAMAZOV-III-Web	Ara ja veigui que non i podie auer ua tau fidança, pr'amor que de bèra manèra mos calie vier en aguest maudit limit!
KARAMAZOV-III-Web	Plan ben, donques que ja i èm!
KARAMAZOV-III-Web	Non pòt èster, e punt!
KARAMAZOV-III-Web	Per cèrt, jo non vos acusi a vosati, tanpòc vosati vo'n podetz fisar dera mia paraula, ac compreni!
KARAMAZOV-III-Web	Se demorèc carat, damb mina seriosa.
KARAMAZOV-III-Web	E non poderíetz vos, sense trincar en absolut era vòsta determinacion de sauvar silenci sus çò d'essenciau, non poiríetz vos, ath madeish temps, dar tarlat de bèth petit indici sus se quini son, precisaments, es poderosi motius que vos an amiat a sauvar silenci en un moment tan perilhós entà vos dera presenta declaracion?
KARAMAZOV-III-Web	Mitia arric damb tristor e coma cogitós.
KARAMAZOV-III-Web	Que sò pro mielhor de çò que vos imaginatz, senhors; vos vau a explicar se quines son es mies rasons, e vos vau a balhar aguesta informacion a maugrat que non la meritatz.
KARAMAZOV-III-Web	Se cari, senhors, ei pr'amor qu'aguest ahèr embarre un desaunor entà jo.
KARAMAZOV-III-Web	Respóner ara vòsta pregunta restacada ara origina des sòs supausarie tau escarni que non i a comparèr damb er assassinat e eth panatòri deth mèn pair, en tot supausar que jo auessa estat er autor d'aguesti crims.
KARAMAZOV-III-Web	Aguesta ei era rason de qué non posca parlar.
KARAMAZOV-III-Web	Era vergonha que m'ac empedís.
KARAMAZOV-III-Web	Qué, senhors, non voletz escríuer açò?
KARAMAZOV-III-Web	Òc, ja ac anotam, gasulhèc Nikolai Parfionovich.
KARAMAZOV-III-Web	Que non vos calerie anotar çò restacat ar "escarni".
KARAMAZOV-III-Web	Se vos ac è cohessat a estat solet per bondat, que poiria non auer-vos dit arren; a estat un present, entà didè'c atau, mès que vosati non ne perdonatz deguna.
KARAMAZOV-III-Web	Vam, escriuetz, escriuetz çò que volgatz (concludic menspredós e un shinhau hastigat), que non me cau pòur…e me senti capinaut ath vòste dauant.
KARAMAZOV-III-Web	Nikolai Parfionovich.
KARAMAZOV-III-Web	Jojlakovna, ei atau?
KARAMAZOV-III-Web	Eth fiscau rufèc terriblaments es celhes.
KARAMAZOV-III-Web	Ne peth mau de morir, c'est fini, non me shordetz.
KARAMAZOV-III-Web	Ath delà, que non s'ac vau de tacar-se es mans.
KARAMAZOV-III-Web	Pro que me les è tacat jo damb vosati.
KARAMAZOV-III-Web	Que non ètz digni, ne vosati ne arrés…
KARAMAZOV-III-Web	Qu'ei pro, senhors, aciu ac dèishi.
KARAMAZOV-III-Web	Ac auie dit plan rotondaments.
KARAMAZOV-III-Web	Nikolai Parfionovich deishèc de persutar, mès de seguit, pes guardades d'Ippolit Kirillovich, se n'encuedèc de qué aguest encara non auie perdut es esperances.
KARAMAZOV-III-Web	Aquerò tanpòc ac posqui declarar.
KARAMAZOV-III-Web	Qu'ei possible que li parlèssa d'açò.
KARAMAZOV-III-Web	Ò!, sus aguest ahèr, demanatz-l'ac a tota era gent d'aciu.
KARAMAZOV-III-Web	Ac condèc, mès non vam a reprodusir aciu era sua istòria.
KARAMAZOV-III-Web	Que siguec un raconde sec, peth dessús.
KARAMAZOV-III-Web	Non didec ua soleta paraula sus es sòns extasis amorosi.
KARAMAZOV-III-Web	Condèc, totun, se com se l'esbugassèc era decision de calar-se un trèt, "ara vista des naui hèts".
KARAMAZOV-III-Web	Ac condaue tot sense aufrir motius, sense entrar en detalhs.
KARAMAZOV-III-Web	E aguest còp es investigadors a penes lo shordèren: qu'ère clar qu'entada eri tanpòc s'estaue aquiu çò de fondamentau.
KARAMAZOV-III-Web	Ja verificaram tot aquerò, que mos calerà tornar a referir ad aguestes qüestions pendent er interrogatòri as testimònis, qu'aurà lòc, plan, ena vòsta preséncia.
KARAMAZOV-III-Web	Nikolai Parfionovich dèc per acabat er interrogatòri).
KARAMAZOV-III-Web	Ara, permetetz-me que vos demana que placètz aciu, sus era taula, toti es objèctes qu'amiatz ath dessús e, mès que mès, toti es sòs qu'ajatz en aguesti moments.
KARAMAZOV-III-Web	Es sòs, senhors?
KARAMAZOV-III-Web	Coma volgatz, que me n'encuedi qu'ei de besonh.
KARAMAZOV-III-Web	Autanplan sò susprenut de qué non ajatz sentut curiosèr enquia ara.
KARAMAZOV-III-Web	Era vertat ei que non auria podut anar entà nunlòc, que m'auetz vosati ara vista.
KARAMAZOV-III-Web	Ben, aciu que i son es sòs, compdatz-les, tietz, me pensi qu'ei tot.
KARAMAZOV-III-Web	Se uedèc es pòches, treiguec enquia e tot era monedalha: d'ua pòcha deth costat deth justet li gesseren dues monedes de vint kopeks.
KARAMAZOV-III-Web	Compdèren es sòs; somauen ueit cents trenta e sies robles damb quaranta kopeks.
KARAMAZOV-III-Web	Ei tot?, preguntèc eth jutge d'instruccion.
KARAMAZOV-III-Web	Tot.
KARAMAZOV-III-Web	Vos auetz dit, adès, en hèr era vòsta declaracion, qu'ena botiga des Plotnikov vos auíetz despenut tres cents robles, qu'a Perjotin l'en auíetz balhat dètz, vint ath menaire, qu'aciu, en tot jogar, n'auíetz perdut dus cents, donques…
KARAMAZOV-III-Web	Nikolai Parfionovich hec eth compde.
KARAMAZOV-III-Web	Mitia l'ajudèc de boni talents.
KARAMAZOV-III-Web	Heren memòria de tot, enquiath darrèr kopek, e ac includiren en compde.
KARAMAZOV-III-Web	Nikolai Parfionovich calculèc lèu-lèu eth totau.
KARAMAZOV-III-Web	Aquerò semble, responec Mitia secaments.
KARAMAZOV-III-Web	Com ei que toti afirmen que n'auíetz plan mès?
KARAMAZOV-III-Web	Qu'ac afirmen.
KARAMAZOV-III-Web	Vos madeish ac auetz afirmat.
KARAMAZOV-III-Web	Jo madeish ac è afirmat.
KARAMAZOV-III-Web	Que mos calerà verificar tot aquerò damb es testimònis de d'autes persones qu'encara non auem interrogat; non vo'n hescatz pes vòsti sòs, se sauvaràn coma cau e seràn ara vòsta disposicion quan acabe tot…çò que s'a començat…se se passe o, entà didè'c atau, se se demòstre que vos n'auetz un dret inqüestionable sus eri.
KARAMAZOV-III-Web	Ben, e ara…
KARAMAZOV-III-Web	Nikolai Parfionovich se lheuèc de pic e li comuniquèc a Mitia, en ton fèrm, que "li calie" amiar entà dauant un escorcolh extrèmaments precís e peth menut, "madeish dera sua ròba que dera rèsta"…
KARAMAZOV-III-Web	Coma volgatz, senhors; que vau a uedar en redon es mies pòches.
KARAMAZOV-III-Web	Que serà de besonh autanplan que vos treigatz era ròba.
KARAMAZOV-III-Web	Com?
KARAMAZOV-III-Web	Despolhar-me?
KARAMAZOV-III-Web	Vai, puta bòrnia!
KARAMAZOV-III-Web	Que me podetz escorcolhar atau.
KARAMAZOV-III-Web	De cap manèra, Dmitri Fiódorovich.
KARAMAZOV-III-Web	Que vos cau trèir era ròba.
KARAMAZOV-III-Web	Qui me va a hèr er escorcolh?
KARAMAZOV-III-Web	Plan que òc, darrèr des ridèus.
KARAMAZOV-III-Web	Nikolai Parfionovich joquèc eth cap en senhau d'assentiment.
KARAMAZOV-III-Web	Eth sòn petit ròstre cuelhec quitament ua expression d'especiau gravetat).
KARAMAZOV-III-Web	Comencèc quauquarren totafèt inesperat e susprenent entà Mitia.
KARAMAZOV-III-Web	Siguec, mès que mès, quauquarren umiliant; se produsic dera sua part, ua exibicion "d'orgulh e mensprètz".
KARAMAZOV-III-Web	Que se'n hec de trèir-se era levita, mès li demanèren que contunhèsse despolhant-se.
KARAMAZOV-III-Web	E ne tansevolhe l'ac demanèren, senon que, ath hons, l'ac ordenèren; se n'encuedèc perfèctaments.
KARAMAZOV-III-Web	Per orgulh e mensprètz, se sometec completaments, sense badar boca.
KARAMAZOV-III-Web	Darrèr des ridèus, ath delà de Nikolai Parfionovich, tanben i siguec present eth fiscau, atau que diuèrsi campanhards, "degut ara sua fòrça, plan que òc, se pensèc Mitia, e dilhèu per bèra auta rason".
KARAMAZOV-III-Web	Com?
KARAMAZOV-III-Web	Que me cau trèir tanben era camisa?, preguntèc bruscaments, mès Nikolai Parfionovich non li responec: ère encaborniat, amassa damb eth fiscau, en examen dera levita, es pantalons, eth justet e era casqueta, e se notaue qu'ambdús èren plan interessadi en escorcolh: "Que non s'estàn d'arren, pensèc Mitia, non tien ues minimes nòrmes de cortesia".
KARAMAZOV-III-Web	Vos ac torni a demanar: me cau o non trèir-me era camisa?, didec, cada viatge mès sec e irritat.
KARAMAZOV-III-Web	Aumens, aguesta impression li hec a Mitia.
KARAMAZOV-III-Web	Mentretant, eth jutge d'instruccion e esth fiscau èren en tot escambiar impressions en votz baisha, a consciéncia.
KARAMAZOV-III-Web	Ena levita, sustot ena part quèrra, peth darrèr, se vedien ues enòrmes taques de sang, reseques, redges, qu'a penes auien auut temps entà estovar-se.
KARAMAZOV-III-Web	Madeish enes pantalons.
KARAMAZOV-III-Web	Ath delà d'açò, Nikolai Parfionovich, damb es sues pròpies mans, en preséncia de testimònis, auie paupat eth cothèr, es punhets e totes es cosedures dera levita e des pantalons, evidentaments ara cèrca de quauquarren: sense dobte, de sòs.
KARAMAZOV-III-Web	Sustot, non l'amagaue a Mitia es sues sospeches de qué auie podut, e de qué ère capable de hè'c, coser-se es sòs ena ròba.
KARAMAZOV-III-Web	Ena sua preséncia, escambièren opinions damb ua franquesa estonanta.
KARAMAZOV-III-Web	Per exemple, er emplegat de burèu, plan diligent e sollicit, que tanben se trapaue darrèr deth ridèu, atirèc era atencion de Nikolai Parfionovich sus era casqueta, que tanben procediren a examinar: "Brembatz-vo'n de Gridenko, er auxiliar (senhalèc er emplegat); en ostiu lo manèren a recuélher era paga de tot eth burèu, e en tornar declarèc que s'auie embriagat e auie perdut es sòs.
KARAMAZOV-III-Web	E a on les ac trapèren?
KARAMAZOV-III-Web	Donques justaments en òrle dera casqueta, ua com aguesta: qu'auie revlincat es bilhets de cent robles e les aui cosut en òrle".
KARAMAZOV-III-Web	Autant eth jutge d'instruccion qu'eth fiscau, se'n brembauen plan ben deth cas de Gridenko, per çò que, heren enlà era casqueta de Mitia e decidiren que mès tard l'aurien de revisar seriosaments, madeish que tota era ròba.
KARAMAZOV-III-Web	Permetetz-me, cridèc de pic Nikolai Parfionovich en avertir qu'eth punhet dret dera camisa de Mitia, tot tacat de sang, ère revlincat entà laguens; permetetz-me, açò ei sang?
KARAMAZOV-III-Web	Òc, sang, responec secaments Mitia.
KARAMAZOV-III-Web	Plan, mès sang de qui…?
KARAMAZOV-III-Web	E se per qué ei revlincat eth punhet entà laguens.
KARAMAZOV-III-Web	Grigori e com l'auie revlincat entà laguens en çò de Perjotin, quan se lauèc es mans.
KARAMAZOV-III-Web	Mitia se rogit e s'embestièc.
KARAMAZOV-III-Web	Se com ei aquerò?
KARAMAZOV-III-Web	Me cau demorar despolhat?, sorrisclèc.
KARAMAZOV-III-Web	Non vos preocupetz…
KARAMAZOV-III-Web	Ei trufaria?
KARAMAZOV-III-Web	De vertat ei imprescindible?, a Mitia li luderen es uelhs.
KARAMAZOV-III-Web	Que non èm de trufaria, repliquèc damb severitat Nikolai Parfionovich.
KARAMAZOV-III-Web	Ben, se non i a mès remèdi…jo…gasulhèc Mitia e, seigut en lhet, comencèc a trèir- se es michons.
KARAMAZOV-III-Web	Qu'ère trebolat dehòra de mida: toti èren vestidi, e eth despolhat; e, per estranh que semble, atau despolhat se sentie coma colpable dauant de toti eri, sustot, lèu ère d'acòrd de qué, ara suspresa, s'auie tornat, de hèt, inferior as auti, qu'auien perfècte dret a guardar-lo damb mensprètz.
KARAMAZOV-III-Web	Qu'ei coma ua malajadilha; a viatges, en sòmnis, qu'è viscut situacions madeish de vergonhoses" Enquia e tot trèir-se es michons siguec un martiri entada eth: que non les amiaue guaire nets, madeish qu'era ròba interiora, e ara toti se'n podien saber.
KARAMAZOV-III-Web	E, mès que mès, que non li shautauen es sòns pròpis pès; tota era vida l'auien semblat qu'es dits pòdo les auie mau hèti, en particular eth deth pè dret, damb aquera ungla basta, plana, un shinhau plegada entà baish, e ara toti ac camparien.
KARAMAZOV-III-Web	Qu'ère tant insofribla era sua vergonha que, en un virament de uelhs, ara ja de bon voler, se tornèc encara mès grossièr.
KARAMAZOV-III-Web	D'ua estirassada se treiguec era camisa.
KARAMAZOV-III-Web	Non voletz cercar en cap aute lòc, s'ei que non vos hè vergonha?
KARAMAZOV-III-Web	Non, senhor; de moment que non ei de besonh.
KARAMAZOV-III-Web	Ben, qué?
KARAMAZOV-III-Web	Me cau demorar aciu despolhat?, higec en plan mau ton.
KARAMAZOV-III-Web	Òc, de moment non i a mès remèdi…
KARAMAZOV-III-Web	Mentre tant, seiguetz aciu, se vos platz; podetz cuélher ua hlaçada deth lhet e abrigar-vos damb era, e jo…jo me n'encuedi de tot.
KARAMAZOV-III-Web	Amuishèren toti es objèctes as testimònis e lheuèren acta der escorcolh; fin finau gessec Nikolai Parfionovich e ath sòn darrèr treigueren era ròba.
KARAMAZOV-III-Web	Tanben gessec Ippolit Kirillovich.
KARAMAZOV-III-Web	Demorèc aquiu solet Mitia damb uns campanhards, que sauvauen silenci e non li trègen es vistons deth dessús.
KARAMAZOV-III-Web	Mitia se curbic damb era hlaçada, que començaue a cuélher hered.
KARAMAZOV-III-Web	Es pès nuds li quedèren destapadi, e ère incapable de caperar-les damb era hlaçada.
KARAMAZOV-III-Web	Nikolai Parfionovich s'estaue fòrça a vier; "aguesta demora tan longa qu'ei ua tortura".
KARAMAZOV-III-Web	Quina siguec era sua indignacion quan, còp sec, Nikolai Parfionovich venguec seguit d'un vailet que l'i hège a vier un vestit totafèt desparièr ath sòn.
KARAMAZOV-III-Web	Ben, aciu qu'auetz eth vestit, li didec damb naturalitat, plan satisfèt, campar, damb era capitada des sues gestions.
KARAMAZOV-III-Web	Vo l'aufrís eth senhor Kalganov, en aguesta curiosa situacion; tanben vos hèr a vier ua camisa neta.
KARAMAZOV-III-Web	Erosaments, amiaue tot aquerò ena maleta.
KARAMAZOV-III-Web	Podetz sauvar-vos era vòsta ròba interior e es michons.
KARAMAZOV-III-Web	Que non voi eth vestit de ua auta persona!, cridèc en ton menaçaire.
KARAMAZOV-III-Web	Mitia se botèc coma ua fèra.
KARAMAZOV-III-Web	Que non pòt èster.
KARAMAZOV-III-Web	Balhatz-me eth mèn, ath diable Kalganov, eth sòn vestit e era sua persona!
KARAMAZOV-III-Web	Que se tardèren fòrça entà convencer-lo.
KARAMAZOV-III-Web	Ça que la, enquia un cèrt punt, artenheren a padegar-lo.
KARAMAZOV-III-Web	Li heren a veir qu'eth sòn vestit, tacat de sang, li calie "incorporar-se ar inventari de pròves materiaus", que non podien perméter que se lo demorèsse hicat, que non auien cap dret a hè'c…sivans eth possible desvolopament deth cas".
KARAMAZOV-III-Web	Fin finau, qui ben qui mau, Mitia se n'avenguec.
KARAMAZOV-III-Web	Se demorèc carat, damb mina seriosa, e comencèc a vestir-se ara prèssa.
KARAMAZOV-III-Web	Comentèc solet, tant que se vestie, qu'aqueth vestit ère plan mielhor qu'eth sòn, que ja ère vielh, e que non pretenie "gesser-se'n guanhant".
KARAMAZOV-III-Web	Ath delà d'açò, l'estaue "umiliantaments ajustat".
KARAMAZOV-III-Web	Tornèren a persutar que tanben en aquerò exageraue, qu'eth senhor Kalganov ère mès naut qu'eth, mès solet un shinhau, e s'un cas sonque es pantalons l'estarien un chic longs.
KARAMAZOV-III-Web	Mès era levita l'estaue reauments sarrada des espatles.
KARAMAZOV-III-Web	Puta bòrnia, que non m'ac posqui cordar, sorrisclèc Mitia un còp mès; didetz-li, se vos platz, ara madeish ath senhor Kalganov que jo non li è demanat eth sòn vestit e qu'a jo m'an hèt desguisar de bofon.
KARAMAZOV-III-Web	Eth senhor Kalganov qu'ac compren pro ben e li hè dò…ei a díder, non ei que li hège dò çò deth vestit, senon que, en realitat, li hè dò tot çò que s'a passat…didec gasulhant Nikolai Parfionovich.
KARAMAZOV-III-Web	Que m'en fot çò qu'ada eth li sàpie de grèu!
KARAMAZOV-III-Web	Ben, e ara entà on?
KARAMAZOV-III-Web	Li demanèren que passèsse un aute còp en "aguesta cramba".
KARAMAZOV-III-Web	Mitia gessec damb portadura forena de ràbia e sajant de non guardar ad arrés.
KARAMAZOV-III-Web	Jargat damb eth vestit de un aute se sentie avergonhat, autanplan dauant aqueri campanhards e dauant de Trifon Borisovich, qu'era sua cara campèc fugaçaments ena pòrta, per bèra rason, e despareishec.
KARAMAZOV-III-Web	Se seiguec ena madeisha cagira d'abantes.
KARAMAZOV-III-Web	Li semblaue víuer ua malajadilha, quauquarren sense cap ne pès; auie era sensacion d'auer perdut eth sen.
KARAMAZOV-III-Web	Ben, e ara qué?
KARAMAZOV-III-Web	Me començaratz a foetar?
KARAMAZOV-III-Web	Pr'amor que ja non vos rèste guaire mès, se dirigic ath fiscau; li croishien es dents.
KARAMAZOV-III-Web	A Nikolai Parfionovich ja non lo volie ne guardar, coma se li semblèsse indigne de dirigir-li era paraula.
KARAMAZOV-III-Web	Parfionovich, coma responsa ara pregunta de Dmitri Fiódorovich.
KARAMAZOV-III-Web	Nosati, Dmitri Fiódorovich, qu'auem hèt çò qu'auem podut en vòste interès, contunhèc Nikolai Parfionovich, mès, en tot auer recebut ua negatiua tan radicau dera vòsta part entà dar-mos tarlat dera procedéncia des sòs trapadi en vòste poder, en aguest moment…
KARAMAZOV-III-Web	De qué ei er anèth aguest qu'amiatz?, l'interrompec sobtaments Mitia, coma se gessesse deth sòn pensament e senhalant damb eth dit un des grani anèths qu'apolidien era man dreta de Nikolai Parfionovich.
KARAMAZOV-III-Web	Er anèth?, repetic era pregunta Nikolai Parfionovich, estonat.
KARAMAZOV-III-Web	Non, non, non vo'lo treigatz!, cridèc coma un lhòco Mitia, en tot revier de pic, enrabiat damb eth madeish.
KARAMAZOV-III-Web	Non vo' lo treigatz, que non cau…
KARAMAZOV-III-Web	Qué diables…
KARAMAZOV-III-Web	Senhors, que m'auetz enlordit era amna!
KARAMAZOV-III-Web	De vertat credetz que, s'auessa aucit ath mèn pair, sajaria d'amagar-vos-ac?
KARAMAZOV-III-Web	Qu'anaria damb pegaries, en tot mentir e amagar-me?
KARAMAZOV-III-Web	Non, Dmitri Karamazov non ei d'aguesti, que non seria capable; e, se jo siguessa eth colpable, vos juri que non m'aurie hèt ua bèra manca demorar qu'arribèssetz o que gessesse eth solei, coma ac tenguia decidit ara prumeria, senon qu'abantes m'auria trèt era vida, sense demorar que hesse dia!
KARAMAZOV-III-Web	Qu'ac senti ara madeish en mèn laguens.
KARAMAZOV-III-Web	En vint ans de vida non auria aprenut tant coma è aprenut en aguesta maudita net!…
KARAMAZOV-III-Web	E credetz qu'auria actuat ath long de tota aguesta net, qu'actuaria encara ara, en aguest madeish instant tau qu'ac hèsqui aciu damb vosati, que parlaria coma sò en tot parlar, que me botjaria atau, que vos guardaria d'aguesta manèra a vosati e ara rèsta deth mon, se de vertat siguessa un parricida, quan enquia è tot er assassinat accidentau de Grigori non m'a deishat tranquil en tota era net?
KARAMAZOV-III-Web	E non a estat per pòur!, o!, non!
KARAMAZOV-III-Web	Non a estat solet per pòur ath vòste castic!
KARAMAZOV-III-Web	Quina vergonha!
KARAMAZOV-III-Web	Que m'estimi mès era preson!
KARAMAZOV-III-Web	Quinsevolh que daurisse era porta dera cramba deth mèn pair e entrèsse per aguesta porta, aguest qu'ei er assassin, aguest qu'ei eth panaire.
KARAMAZOV-III-Web	Se qui a podut èster?
KARAMAZOV-III-Web	Sò confús e tormentat, mès non a estat Dmitri Fiódorovich, vos ac cau saber.
KARAMAZOV-III-Web	Aquerò ei solet çò que vos posqui díder, que ja ei pro, non persutètz…
KARAMAZOV-III-Web	Enviatz-me de cap ath despatriament, de cap ath cadafalc, mès deishatz de sajar de meter-me nerviós…
KARAMAZOV-III-Web	Cridatz as vòsti testimònis!
KARAMAZOV-III-Web	Mitia prononcièc eth sòn inesperat monològ coma se siguesse ja deth tot decidit a carar definitiuaments en temps a vier.
KARAMAZOV-III-Web	Eth fiscau l'observèc tot eth temps e, en carar Mitia, anoncièc damb tota cauma e heredor, tau que siguesse quauquarren de mès normau:
KARAMAZOV-III-Web	Precisaments, per çò d'aguesta pòrta dubèrta que vietz de mentar, vos podem informar, e vie a compde en aguest moment, d'ua declaracion extrèmaments importanta e interessanta en màger grad, autant entà vos qu'entà nosati, de Grigori Vasiliev, er ancian que vos heríretz.
KARAMAZOV-III-Web	En remeter-se, damb tota claretat e certitud, coma responsa as nòstes preguntes, mos a condat se com, quan gessec deth pòrge, entenec un bronit procedent deth uart, per çò que decidic apressar-se ada eth a trauèrs deth brescat dubèrt; un còp aquiu, abantes quitament de desnishar-vos a vos ena escurina, en tot aluenhar-vo'ne ath mès córrer, sivans auetz declarat vos madeish, dera hièstra dubèrta a on auíetz campat ath vòste pair, Grigori mos a condat que balhèc un còp de uelh ena quèrra e se fixèc, efectiuaments, qu'aguesta hièstra ère dubèrta, mès qu'ath madeish temps, plan mès apròp d'eth, vedec tanben dubèrta de land en land, era pòrta que, sivans vos, aurie estat barrada tant que vos vos estèretz en uart.
KARAMAZOV-III-Web	Non vos amagarè qu'eth madeish Vaseliev a arribat ena fèrma conclusion, e atau ac declare, de qué vos auíetz auut de gésser ath córrer per aguesta madeisha pòrta, mès, plan que òc, non vos campèc damb es sòns pròpis uelhs, pr'amor que quan vos vedec a vos per prumèr viatge, a ua cèrta distància d'eth, corríetz ja peth miei deth uart en direccion ara barralha…
KARAMAZOV-III-Web	A miei discurs, Mitia se lheuèc en un bot dera cagira.
KARAMAZOV-III-Web	Absurd!, exclamèc.
KARAMAZOV-III-Web	Qu'ei ua mentida descarada!
KARAMAZOV-III-Web	Que mentís!
KARAMAZOV-III-Web	Consideri eth mèn déuer persutar qu'era declaracion d'aguest òme ei fèrma.
KARAMAZOV-III-Web	S'agarre ada era.
KARAMAZOV-III-Web	L'auem repetit es preguntes diuèrsi viatges.
KARAMAZOV-III-Web	Nikolai Parfionovich.
KARAMAZOV-III-Web	Non ei vertat!, non ei vertat!
KARAMAZOV-III-Web	O ei ua calomnia o era allucinacion d'un capvirat, contunhèc cridant Mitia; atau que l'ac aurà semblat, simplaments, en sòn deliri, entre era sang e es herides, en revier-li eth coneishement…
KARAMAZOV-III-Web	E contunhe delirant.
KARAMAZOV-III-Web	Non ei vertat, non ei vertat, que non pòt èster!
KARAMAZOV-III-Web	Solide que me calómnie per racacòr…
KARAMAZOV-III-Web	Non ac podec veir…
KARAMAZOV-III-Web	Jo que non gessí ath córrer per aguesta pòrta, Mitia s'estofaue.
KARAMAZOV-III-Web	Eth fiscau se virèc de cap a Nicolai Parfionovich e li didec damb gravetat:
KARAMAZOV-III-Web	Mostratz-l'ac.
KARAMAZOV-III-Web	Coneishetz aguest objècte?
KARAMAZOV-III-Web	Totun, era envolòpa ère ueda, trincada per un des costats.
KARAMAZOV-III-Web	Mitia lo guardèc damb es uelhs exorbitadi).
KARAMAZOV-III-Web	Aguest…aguest que li cau èster era envolòpa deth mèn pair, gasulhèc, era qu'auie es tres mil robles…
KARAMAZOV-III-Web	Aurie d'auer ua inscripcion, permetetz-me: "tath mèn colomet"…
KARAMAZOV-III-Web	Aciu que i é: tres mil robles, cridèc, tres mil, ac vedetz?
KARAMAZOV-III-Web	Mitia s'estèc ues segondes desconcertat.
KARAMAZOV-III-Web	Senhors, qu'a estat Smerdiakov!, cridèc còp sec, damb totes es sues fòrces.
KARAMAZOV-III-Web	Eth que l'a aucit, eth l'a panat!
KARAMAZOV-III-Web	Eth ère solet que se'n sabie a on ère amagada era envolòpa ena cramba deth vielh…
KARAMAZOV-III-Web	Qu'a estat eth, ara ei clar!
KARAMAZOV-III-Web	Mès vos tanben vo'n sabíetz de çò dera envolòpa, e qu'ère dejós dera coishinèra.
KARAMAZOV-III-Web	Jamès me n'auia sabut: jo jamès l'auia vist, ara la veigui per prumèr viatge, abantes solet n'auia entenut a parlar d'era a Smerdiakov…
KARAMAZOV-III-Web	Eth ère solet que se'n sabie d'a on l'amagaue eth vielh, jo non me'n sabia…(A Mitia ja non l'arribaue er aire.
KARAMAZOV-III-Web	E, ça que la, vos madeish declarèretz abantes qu'era envolòpa ère en dormitòri deth vòste defuntat pair, dejós era coishinèra.
KARAMAZOV-III-Web	Atau ac didéretz, precisaments, qu'ère dejós era coishinèra, de sòrta que vos vo n'auíetz de saber a on s'estaue.
KARAMAZOV-III-Web	Atau ei escrit!, confirmèc Nikolai Parfionovich.
KARAMAZOV-III-Web	Qu'ei quauquarren absurd, descabelat!
KARAMAZOV-III-Web	Jo non auia ne idia de qué ère dejós era coishinèra.
KARAMAZOV-III-Web	Madeish poirie non èster-ne dejós era coishinèra…
KARAMAZOV-III-Web	Ac è dit per díder…
KARAMAZOV-III-Web	Se qué ditz Smerdiakov?
KARAMAZOV-III-Web	L'an preguntat a on ère era envolòpa?
KARAMAZOV-III-Web	Se qué ditz Smerdiakov?
KARAMAZOV-III-Web	Aquerò ei çò de mès important…
KARAMAZOV-III-Web	Jo que vos è mentit de bon voler, contra jo…
KARAMAZOV-III-Web	Vos è mentit, sense pensar, en tot díder qu'èren dejós era coishinèra, e ara vos…plan, que ja sabetz, dides çò prumèr que te ven entath cap e dèishes anar ua mentida.
KARAMAZOV-III-Web	Mès eth solet qu'ac sabie ère Smerdiakov, solet Smerdiakov, arrés mès…
KARAMAZOV-III-Web	Ne tansevolhe a jo me didec a on ère era envolòpa!
KARAMAZOV-III-Web	Comprenetz-ac e anatz a detier-lo çò de mès lèu possible, çò de mès lèu possible…
KARAMAZOV-III-Web	Justaments l'a aucit quan jo hugia e Grigori ère ajaçat sense coneishment, ara qu'ei clar…
KARAMAZOV-III-Web	Eth hec eth senhau e eth mèn pair li dauric…
KARAMAZOV-III-Web	Pr'amor qu'arrés, exceptat d'eth coneishie, es senhaus, e sense un senhau eth mèn pair non aurie daurit ad arrés…
KARAMAZOV-III-Web	Mès un aute viatge vo'n desbrembatz d'ua circonstància (senhalèc eth fiscau, damb era madeisha contencion d'abantes, mès coma se se vedesse ja venceire); que non aurien estat de besonh es senhaus s'era pòrta ère ja dubèrta quan vos vos trapàuetz aquiu, en uart…
KARAMAZOV-III-Web	Era pòrta, era pòrta, gasulhèc Mitia, (guardèc fixaments ath fiscau, en silenci; dempús tornèc a quèir ena cagira, impotent.
KARAMAZOV-III-Web	Toti se demorèren caradi).
KARAMAZOV-III-Web	Òc, era pòrta!…
KARAMAZOV-III-Web	Ei un hantauma!
KARAMAZOV-III-Web	Diu qu'ei contra jo!, sorrisclèc, en tot guardar tà dauant, damb era ment en blanc.
KARAMAZOV-III-Web	Ja vedetz, didec eth fiscau, damb gravetat; jutjatz ara vos madeish, Dmitri Fiódorovich: d'un costat, aguesta declaracion sus era pòrta dubèrta pera que vos gesséretz ath córrer, ei destructiua entà toti, entà vos e entà nosati.
KARAMAZOV-III-Web	De un aute costat, eth vòste silenci, incomprensible, testud e lèu desesperat, respècte ara procedéncia des sòs qu'apareisheren de pic enes vòstes mans, quan tres ores abantes, sivans era vòsta pròpia declaracion, auíetz empenhat es vòstes pistòles entà obtier a penes dètz robles!
KARAMAZOV-III-Web	Per tot açò, deciditz vos: qué mos cau creir e damb qué mos cau quedar?
KARAMAZOV-III-Web	E non mos repoteguètz qu'èm "uns cinics hereds e uns trufaires", incapables de dar credit as nòbles impulsi dera vòsta amna…
KARAMAZOV-III-Web	Ath contrari, metetz-vos vos madeish en nòste lòc…
KARAMAZOV-III-Web	Mitia, cuelhut d'ua agitacion inimaginabla, s'esblancossic.
KARAMAZOV-III-Web	Qu'ei pro!, sorrisclèc de ressabuda.
KARAMAZOV-III-Web	Vau a revelar-vos eth mèn secret, vau a revelar-vos d'a on è trèt es sòs!…
KARAMAZOV-III-Web	Vos revelarè era mia vergonha, entà non auer de colpar-vos dempús ne a vos ne a jo…
KARAMAZOV-III-Web	E credetz-me, Dmitri Fiódorovich, (Nikolai Parfionovich li responec damb ua votz atrendidaments alègra), que tota confession sincèra e complèta, hèta per vos en aguest moment, pòt favorir mès endauant era vòsta sòrt, sense tier en compde que…
KARAMAZOV-III-Web	Çò de cèrt ei que Mitia ne tansevolhe l'escotaue.
KARAMAZOV-III-Web	VII.
KARAMAZOV-III-Web	GRAN SECRET DE MITIA.
KARAMAZOV-III-Web	Ath diable es cinc dera tarde e era mia confession!
KARAMAZOV-III-Web	Que non se tracte d'aquerò ara!
KARAMAZOV-III-Web	Aguesti sòs èren mèns, mèns; voi díder, panadi, mès mèns…ei a díder, non mèns, senon panadi, panadi per jo, e i auie mil cinc cents robles, e jo les amiaua ath dessús, tostemp les amiaua ath dessús…
KARAMAZOV-III-Web	E d'a on les auíetz trèt?
KARAMAZOV-III-Web	Deth còth, senhors, mes les auia trèt deth còth; guardatz, d'aciu, deth mèn còth…
KARAMAZOV-III-Web	Aciu les amiaua, en còth, cosudi a un liròt e penjadi deth còth, hè ja temps; un mes hège que les amiaua penjadi en còth, damb vergonha e desaunor!
KARAMAZOV-III-Web	Mès se com…vos apoderèretz d'aguesti sòs?
KARAMAZOV-III-Web	Voletz díder se com les "panè"?
KARAMAZOV-III-Web	Que podetz parlar ara sense trebucs.
KARAMAZOV-III-Web	Òc, jo considèri qu'ei madeish que se les auessa panat, encara que, se vosati voletz, efectiuaments "m'apoderè" des sòs.
KARAMAZOV-III-Web	Mès, ena mia pensada, que les panè.
KARAMAZOV-III-Web	E ager tath ser venguí de panar-les deth tot.
KARAMAZOV-III-Web	Ager tath ser?
KARAMAZOV-III-Web	Mès se venguetz de díder que hège ja un mes que…les artenheretz!
KARAMAZOV-III-Web	Òc, mès non deth mèn pair, non deth mèn pair, non vos enquimeretz, que non les ac panè ath mèn pair, senon ada era.
KARAMAZOV-III-Web	Deishatz que vos ac conda e non m'interrompatz.
KARAMAZOV-III-Web	Qu'ei ja pro penible.
KARAMAZOV-III-Web	Veiratz, hè un mes me cridèc Katerina Ivanovna Verjovtseva, era mia antiga nòvia…
KARAMAZOV-III-Web	La coneishetz?
KARAMAZOV-III-Web	Clar, plan que òc.
KARAMAZOV-III-Web	Ja sabi que la coneishetz.
KARAMAZOV-III-Web	Qu'ei ua amna plan nòbla, nòbla entre es nòbles, encara qu'a jo ja hè temps que m'è en òdi.
KARAMAZOV-III-Web	Ò, hè temps, hè temps…
KARAMAZOV-III-Web	E pro que m'ac meriti, pro que m'ac meriti que m'age en òdi!
KARAMAZOV-III-Web	Katerina Ivanovna?, preguntèc estonat, eth jutge d'instruccion.
KARAMAZOV-III-Web	Ò!, non prononciètz eth sòn nòm en bades!
KARAMAZOV-III-Web	Que sò un brigand, per auer-la mentat aciu.
KARAMAZOV-III-Web	Òc, jo vedia que m'auie en òdi… hè temps… dès eth prumèr viatge que siguec en çò de mèn, aquiu…
KARAMAZOV-III-Web	Mès pro, pro, vosati ne tansevolhe ètz digni de saber aguestes causes, que non vos hè ua bèra manca…
KARAMAZOV-III-Web	Çò que solet vos cau saber ei qu'era me cridèc hè un mes e m'autregèc tres mil robles entà que les envièssa tara sua fraia e ua auta parenta sua, en Moscòu (coma se non les podesse enviar era madeisha!
KARAMAZOV-III-Web	Aquerò se passèc justaments en aquera ora fatidica dera mia vida, quan jo…ben, en resumit, quan venguia d'encamardar-me de ua auta, d'era, dera d'ara, aguesta madeisha qu'auetz vosati en embaish, Grushenka…
KARAMAZOV-III-Web	Alavetz me la hi a vier aciu, en Mokroie, e en dus dies degalhè era mitat d'aguesti mauditi tres mil robles, ei a díder, mil cinc cents, e era auta mitat me la sauvè.
KARAMAZOV-III-Web	Es ueit cents robles que me sobrèren son es qu'ara demoren en vòste poder, Nikolai Porfionovich; qu'ei çò que me rèste des mil cinc cents robles qu'auia ager.
KARAMAZOV-III-Web	Permetetz-me, se com ei possible?
KARAMAZOV-III-Web	E aquerò qui ac sap?
KARAMAZOV-III-Web	Qui condèc es sòs?
KARAMAZOV-III-Web	Qu'ei vertat qu'ac è dit, ac è dit per tota era ciutat e tota era ciutat ac a repetit, e toti ac balhen coma ua causa hèta, e tanben aciu, en Mokroie, toti èren convençudi de qué auien estat tres mil.
KARAMAZOV-III-Web	Mès, ça que la, non ne despení tres mil, senon mil cinc cents, e es auti mil cinc cents les amiaua cosudi coma un escapulari; aquerò ei çò que s'a passat, senhors, que ja sabetz se d'a on an gessudi es sòs d'ager…
KARAMAZOV-III-Web	Qu'ei lèu miraculós…gasulhèc Nikolai Parfionovich.
KARAMAZOV-III-Web	Permetetz-me que vos demana, didec a tot darrèr eth fiscau, se non auetz informat ad arrés, abantes, d'aguesta entremieja…ei a díder, de qué alavetz, hè un mes, vos sauvèretz es mil cinc cents robles…
KARAMAZOV-III-Web	Que non ac è dit ad arrés.
KARAMAZOV-III-Web	Qu'ei estranh…
KARAMAZOV-III-Web	Ei possible que non l'ac ajatz dit ad arrés en absolut?
KARAMAZOV-III-Web	Ad arrés en absolut.
KARAMAZOV-III-Web	Ei a díder, ad arrés.
KARAMAZOV-III-Web	E se per qué aguest silenci?
KARAMAZOV-III-Web	Qué vos a possat a sauvar semblable secret?
KARAMAZOV-III-Web	M'explicarè mielhor: vos, fin finau, mos auetz revelat eth vòste secret, un secret "vergonhós", sivans es vòstes pròpies paraules, mès ath hons (en tot parlar, plan, en tèrmes relatius) aguest anament, ei a díder, era apropiacion des tres mil robles de d'auti, e, sense cap de dobte, solet temporauments…aguest anament, ena mia pensada, aumens, que non ei qu'ua conducta frivòla, mès que non desonorosa, en tot tie en compde, ath delà, eth vòste caractèr…
KARAMAZOV-III-Web	Plan ben, admetam quitament que se tractèsse d'ua conducta que vos desacredite en grad maximum, jo que i posqui èster d'acòrd; mès eth descredit, en tot cas, non ei madeish qu'eth desaunor…
KARAMAZOV-III-Web	A on voi anar a parar, ath hons, ei a que fòrça persones, en aguest darrèr mes, ja s'auien hèt ara idia de qué vos auíetz degalhat aguesti tres mil robles dera senhora Verjovtseva, sense besonh dera vòsta confession, jo madeish qu'auia entenut aguesta legenda…
KARAMAZOV-III-Web	Mijail Makarovich, per exemple, tanben l'auie entenut.
KARAMAZOV-III-Web	Atau que, a tot darrèr, ja lèu non ei ua legenda, senon ua parlòta en tota era ciutat.
KARAMAZOV-III-Web	Ath delà, i a indicis de qué tanben vos, se non m'enganhi, ja ac auíetz cohessat a quauqu'un, precisaments, qu'aguesti sòs les auíetz recebut dera senhora Verjovtseva…
KARAMAZOV-III-Web	Ei incredible que cohessar aguest secret vos age podut costar tant de patiment…pr'amor que vos madeish auetz assegurat cridant hè un moment que preferíetz era preson que cohessar arren…
KARAMAZOV-III-Web	Eth fiscau carèc.
KARAMAZOV-III-Web	Que s'auie alugat.
KARAMAZOV-III-Web	Non dissimulaue eth sòn desengust, lèu era sua ira, e auie deishat anar tot çò qu'auie estat acumulant en sòn laguens, sense preocupar-se ne tansevolhe pera beresa deth sòn estil, ei a díder, parlant de forma inconnèxa e un shinhau confusa.
KARAMAZOV-III-Web	Mès, qu'ei parièr (eth fiscau arric d'ua manèra irritanta).
KARAMAZOV-III-Web	Qué tie especiauments de vergonhós, ara vòsta manèra de veir, eth hèt de qué, des tres mil robles que vos auíetz sauvat, en ua accion que vos desacredite o, s'atau ac voletz, autanplan vos desonore, n'ajatz desseparat era mitat?
KARAMAZOV-III-Web	Çò reauments important ei que vos apropièretz d'aguesti tres mil robles, e non er usatge que n'ajatz hèt d'eri.
KARAMAZOV-III-Web	Per cèrt, per qué cuelhéretz aguesta mesura, voi díder, per qué desseparèretz era mitat des sòs?
KARAMAZOV-III-Web	Entà qué, entà quina finalitat?
KARAMAZOV-III-Web	Mos ac poiríetz explicar?
KARAMAZOV-III-Web	Ò, senhors, mès s'en aguesta finalitat ei era clau de tot!, sorrisclèc Mitia.
KARAMAZOV-III-Web	Que lo desseparè per viletat, ei a díder, per calcul, pr'amor qu'eth calcul, en aguest cas ei ua viletat…
KARAMAZOV-III-Web	E aguesta viletat s'a prolongat pendent un mes sancer!
KARAMAZOV-III-Web	Que non se pòt compréner.
KARAMAZOV-III-Web	M'estonatz.
KARAMAZOV-III-Web	En tot cas, m'explicarè mielhor, ei possible que, efectiuaments, non se comprene.
KARAMAZOV-III-Web	A veir se me seguitz: jo que m'apròpii de tres mil robles, fidadi ath mèn aunor, me'n vau de hèsta e les degalhi; ath londeman me presenti ena sua casa e li digui: "Katia, me hè dò, qu'è degalhat es tòns tres mil robles".
KARAMAZOV-III-Web	Qué?
KARAMAZOV-III-Web	Estarie ben?
KARAMAZOV-III-Web	Non, non estarie ben: ei quauquarren desonorant e covard, pròpi d'ua bèstia, d'un òme incapable de tier-se, madeish qu'ua bèstia, non?, non?
KARAMAZOV-III-Web	Mès, seria per açò un lairon?
KARAMAZOV-III-Web	Non, encara non seria un lairon, encara non, admetetz-ac!
KARAMAZOV-III-Web	È degalhat es sòs, mès non les è panat!
KARAMAZOV-III-Web	Ara un aute cas, mès favorable encara, sajatz de seguir- me, non se passe que me hèsca un embolh un aute còp, eth cap semble que me hè torns…ben, eth dusau cas: ara degalhi solet mil cinc cents robles des tres mil, ei a díder, era mitat.
KARAMAZOV-III-Web	Ath londeman me presenti e li hèsqui a vier aguesta mitat: "Katia, que sò un miserable e un brigand, un pòcvau; cuelh aguesta quantitat, pr'amor qu'era auta mitat l'è degalhat, e solide que damb aguesta haria çò de madeish, de manèra que vau mès méter aguesti sòs dehòra de perilh".
KARAMAZOV-III-Web	Qué se passarie en aguest cas?
KARAMAZOV-III-Web	Seria ua bèstia, un miserable, çò que volgatz, mès non un lairon, definituaments non un lairon, pr'amor que, se siguessa un lairon, non se m'acodirie entornar-li era mitat que m'auie sobrat, senon que me l'auria apropiat tanben.
KARAMAZOV-III-Web	D'aguesta manèra serè un brigand, mès non un lairon, tot çò que volgatz, mès non un lairon!
KARAMAZOV-III-Web	Admetam que i a ua cèrta diferéncia (eth fiscau arric damb heredor).
KARAMAZOV-III-Web	Donques òc, i veigui aciu ua diferéncia òrra!
KARAMAZOV-III-Web	Quinsevolh pòt èster un brigand, e n'ei, probablaments, mès que non toti pòden èster uns lairons, solet un mès que brigand ne pòt èster.
KARAMAZOV-III-Web	Ben, aguestes subtilitats jo que non les domini…
KARAMAZOV-III-Web	Mès, totun aquerò, un lairon ei mès brigand qu'un brigand, qu'è aguesta conviccion.
KARAMAZOV-III-Web	Escotatz: jo amii es sòs ath dessús un mes sancer, e quinsevolh dia posqui decidir-me a entornar-les, e atau dèishi d'ester un brigand; mès eth cas ei que non vengui de decidir-me, aquerò ei çò que se passe, encara qu'ac saji toti es dies, toti es dies me digui a jo madeish: "Decidís-te, decidis-te, brigand!
KARAMAZOV-III-Web	Qué, està ben?
KARAMAZOV-III-Web	A vosati vos semble qu'està ben?
KARAMAZOV-III-Web	Admetam que non està deth tot ben, aquerò qu'ac posqui compréner jo perfèctaments e non ac vau a discutir, responec eth fiscau, en ton reservat.
KARAMAZOV-III-Web	E, en generau, deishem de costat tota polemica sus subtilitats e distincions, e vam a tornar, se vos semble ben, ath hons dera qüestion.
KARAMAZOV-III-Web	E era qüestion s'està, precisaments, qué vos encara non vos auetz dignat explicar-mos, a maugrat que vos ac auem demanat, se per qué héretz, dès era prumeria, aguesta separacion des tres mil robles, ei a díder, se per qué degalhèretz era mitat e vos sauvèretz era auta mitat.
KARAMAZOV-III-Web	Fin finau, entà qué vos sauvèretz aguesti mil cinc cents robles qu'auíetz desseparat?
KARAMAZOV-III-Web	En qué pensàuetz tier-les reauments?
KARAMAZOV-III-Web	Persuti en aguesta qüestion, Dmitri Fiódorovich.
KARAMAZOV-III-Web	A, òc, plan que òc, cridèc Mitia, en tot meter-se un còp en front damb eth paumet dera man.
KARAMAZOV-III-Web	Desencusatz-me, que vos martirizi, e contunhi sense explicar-vos çò d'essenciau; autaments, ac compreneríetz de seguit, pr'amor qu'ei justaments ena intencion de tot açò, ena intencion, a on s'està eth desaunor.
KARAMAZOV-III-Web	Veiratz, se tracte deth defuntat ancian, que non deishaue en patz a Agrafiona Aleksandrovna, e jo èra gelós, me pensaua qu'era trantalhaue entre eth e jo; toti es dies pensaua: "E se ressabuda cuelh ua decision?
KARAMAZOV-III-Web	E se s'espise de torturar-me e me ditz de pic: "t'estimi a tu, non ada eth; hè-me a vier damb tu enquias confinhs deth mon".
KARAMAZOV-III-Web	Era soleta causa qu'è, ei un parelh de grivenniki; com me la vau a hèr a vier?
KARAMAZOV-III-Web	Qué hèsqui en aguest cas?".
KARAMAZOV-III-Web	Atau me perdí.
KARAMAZOV-III-Web	Qu'ei que jo alavetz non la coneishia ne la comprenia, me pensaua qu'auie besonh de sòs e que non me perdonarie era mia praubetat.
KARAMAZOV-III-Web	Atau que, maliciosaments, desseparè era mitat des tres mil robles, e les cosí damb ua agulha, a sang hereda, les cosí en tot calcular plan ben, abantes d'embriagar-me; dempús un còp cosudi es sòs, damb era auta mitat me hi a vier ua orgia.
KARAMAZOV-III-Web	Òc, senhors, tota ua fantonejada!
KARAMAZOV-III-Web	Ac comprenetz ara?
KARAMAZOV-III-Web	Eth fiscau se metec a arrir sorrolhosaments, madeish qu'eth jutge d'instruccion.
KARAMAZOV-III-Web	Ena mia pensada, ei autaplan rasonable e morau que vos vos frenèssetz e non degalhèssetz toti es sòs (Nikolai Parfionovich arrie maliciosaments), se qué tie aquerò de dolent?
KARAMAZOV-III-Web	Donques que les auia panat, aquerò ei çò de dolent!
KARAMAZOV-III-Web	Ò, Diu, m'espauritz damb era vòsta incomprension!
KARAMAZOV-III-Web	Pendent tot eth temps qu'è amiat damb jo aguesti mil cinc cents robles, cosudi sus eth piech, que non s'a passat cap dia ne ora que non m'aja dit: "Ès un lairon, ès un lairon!".
KARAMAZOV-III-Web	Qu'ei per aquerò que sò embestiat tot eth mes, per açò m'è pelejat ena tauèrna, per açò è tustat ath mèn pair: pr'amor que me sentia un lairon!
KARAMAZOV-III-Web	Ne tansevolhe a Aliosha, eth mèn frair, m'è decidit a cohessar-li çò des mil cinc cents robles, que non è gausat: enquia tau punt me sentia un brigant e un raflaire!
KARAMAZOV-III-Web	Mès vos cau saber que, tant qu'amiaua aguesti sòs ath dessús, non deishaua de dider-me a totes ores: "Non, Dmitri Fiódorovich, qu'ei possible qu'encara non sigues un lairon".
KARAMAZOV-III-Web	Se per qué?
KARAMAZOV-III-Web	Donques precisaments perque eth dia a vier podia entornar-li aguesti mil cinc cents a Katia.
KARAMAZOV-III-Web	E sonque ager me decidí a arrincar-me er escapulari deth còth, tant qu'anaua entà çò de Perjotin dempús de parlar damb Fenia; enquia aguest moment non m'auia decidit e, quan ac hi, en aguest madeish instant, me convertí definitiuaments en un lairon indiscutible, un lairon e un òme sense aunor entà tota era vida.
KARAMAZOV-III-Web	Per qué?
KARAMAZOV-III-Web	Pr'amor que, en trincar er escapulari, trinquè tanben eth mèn sòmni de vier a veir a Katia e dider-li: "Sò un brigand, mès non un lairon"!
KARAMAZOV-III-Web	Ac comprenetz ara, ac comprenetz?
KARAMAZOV-III-Web	Per qué?
KARAMAZOV-III-Web	Que me hè gràcia que m'ac demanetz: pr'amor que m'auia condamnat a mòrt, tàs cinc deth maitin, aciu, en hèr-se dia.
KARAMAZOV-III-Web	Donques non, se passe que non, que non ei madeish!
KARAMAZOV-III-Web	Dilhèu non me credatz, senhors, mès çò que mès m'a tormentat tota aguesta net non a estat era idia de qué auia aucit ath vielh vailet e me menaçaue Siberia, e en quin moment, ath delà!
KARAMAZOV-III-Web	En moment que vedia coronat eth mèn amor e eth cèu se tornaue a daurir entà jo!
KARAMAZOV-III-Web	Ò, tot aquerò me tormentaue, mès non enquia tau punt: non tant, a maugrat de tot, coma era maudita consciéncia de qué, a tot darrèr, m'auia arrincat deth piech aguesti mauditi sòs e me les auia despenudi, e de qué, per tant, ja èra, definitiuaments un lairon.
KARAMAZOV-III-Web	Ò, senhors, vos ac torni a díder damb tota era fòrça deth mèn còr: qu'è aprenut fòrça causes aguesta net!
KARAMAZOV-III-Web	È aprenut que non solet ei impossible víuer coma un brigand, senon que morir coma un brigand tanben ei impossible…
KARAMAZOV-III-Web	Non, senhors, que cau morir en tot èster aunorat!…
KARAMAZOV-III-Web	Mitia ère esblancossit.
KARAMAZOV-III-Web	Comenci a comprener-vos, Dmitri Fiódorovich, didec eth fiscau damb doçor, en un ton lèu compatissent; mès que tot aquerò, se vos m'ac permetetz, qu'ei causa des nèrvis, ena mia pensada…des vòsti nèrvis malautissi, solet aquerò.
KARAMAZOV-III-Web	Ei a díder, dempús d'arreconéisher nòblaments es vòsti errors, per qué non li demanèretz ad aguesta persona era soma de besonh entàs vòstes despenes, soma qu'aguesta persona, per çò dera magnanimitat deth sòn còr e en tot veir se com de desesperat èretz vos, non vos ac aurie remit en cap cas, sustot damb bèth document avient o, se non, damb era madeisha sòrta de garantida qu'aufríretz vos ath mercadèr Samsonov o ara senhora Jojlakovna?
KARAMAZOV-III-Web	Pr'amor que supausi que vos, ad aguestes nautades, contunharatz a tier valuosa aguesta garantida, non ei atau?
KARAMAZOV-III-Web	Mitia de pic se rogic.
KARAMAZOV-III-Web	De vertat me consideratz brigand enquia tau punt?
KARAMAZOV-III-Web	Que non ei possible que parlètz seriosaments!…didec damb indignacion, en tot guardar es uelhs deth fiscau, coma se non podesse creir çò que venguie d'enténer.
KARAMAZOV-III-Web	Que parli seriosaments, vos ac asseguri…
KARAMAZOV-III-Web	Ò, qué infame auria estat!
KARAMAZOV-III-Web	Senhors, vos cau saber que me martirizatz!
KARAMAZOV-III-Web	Coma volgatz, vos ac vau a díder tot, d'acòrd: vos vau a cohessar ara tot çò que d'infernau ei ath mèn laguens, encara que sonque sigue entà que vos avergonhetz e vos 'estonetz en veir enquia quin grad de baishesa pòt arribar ua combinason de sentiments umans.
KARAMAZOV-III-Web	Sapiatz que jo ja auia pensat en aguest apraiament, eth madeish que venguetz de parlar, fiscau!
KARAMAZOV-III-Web	Òc, senhors, jo tanben è auut aguesta idia en aguest maudit mes, de sòrta que ja lèu èra decidit a vier a veir a Katia, enquia un tau punt de viletat è arribat!
KARAMAZOV-III-Web	Mès, vier a veder-la, comunicar-li era mia traïson e demanar-li sòs (demanar-les-ac, m'entenetz?, demanar-les-ac!
KARAMAZOV-III-Web	Vos auetz tornar lhòco, fiscau!
KARAMAZOV-III-Web	Jo que non dideria lhòco, mès çò de cèrt ei qu'atau, de ressabuda, non se m'a acodit pensar…en aquerò dera gelosia femenina…s'ei que, plan, se podesse tractar d'ua qüestion de gelosia, coma vos afirmatz…òc, qu'ei possible que i age quauquarren d'aguesta sòrta.
KARAMAZOV-III-Web	Eth fiscau arric.
KARAMAZOV-III-Web	Mès qu'aurie estat ua abominacion (Mitia enrabiat floquèc un còp ena taula), quauquarren tan pudentós que non sai se qué díder.
KARAMAZOV-III-Web	E sapiatz qu'era m'aurie podut balhar aguesti sòs, e me les aurie balhat, solide que me les aurie balhat, me les aurie balhat per resvenja, entà gaudir dera sua resvenja, per mensprètz me les aurie balhat, perque era tanben ei ua amna infernau e ua hemna immensaments colerica.
KARAMAZOV-III-Web	E jo auria acceptat aguesti sòs, ò!, òc, les auria acceptat, e alavetz tota era vida…ò, Diu!
KARAMAZOV-III-Web	Que vos è hèt ua confession terribla, concludic en ton ombriu.
KARAMAZOV-III-Web	Apreciatz-la senhors.
KARAMAZOV-III-Web	Aquerò non ei pro, apreciar-la qu'ei pòc, non l'aprecietz, avaloratz-la coma se merite; e se non, se non vos dèishe ua tralha ena amna, aquerò vò díder simplaments que non me respectatz, senhors, ja vedetz çò que vos digui, e me morirè de vergonha per auer cohessat dauant ua gent coma vosati.
KARAMAZOV-III-Web	Ò!, me meterè un trèt!
KARAMAZOV-III-Web	Òc, ja veigui que non me credetz!
KARAMAZOV-III-Web	Com?, tanben voletz anotar açò?, sorrisclèc espaurit.
KARAMAZOV-III-Web	Solet çò que vietz de díder (Nikolai Parfionovich lo guardèc damb estonament), ei a díder, qu'enquiath darrèr moment pensàretz acodir ara senohra Verjovtseva entà demanar-li aguesta soma…
KARAMAZOV-III-Web	Vos asseguri qu'entà nosati ei ua declaracion plan importanta, Dmitri Fiódorovich, tota aguesta istòria, voi díder…e sustot entà vos, sustot ei importanta entà vos.
KARAMAZOV-III-Web	Ajatz pietat, senhors, Mitia junhèc es mans, deishatz aumens açò sense escríuer, per pudor!
KARAMAZOV-III-Web	Jo qu'è estarnat, entà didè'c atau, era mia amna en dues mitats ath vòste dauant, e vos vo'n profitatz entà en.honsar-me es dits en ambdues mitats, ena part estarnada…
KARAMAZOV-III-Web	Ò, Diu!
KARAMAZOV-III-Web	Desesperat se caperèc damb es mans.
KARAMAZOV-III-Web	Non vos preocupetz d'aguesta manèra, Dmitri Fiódorovich, concludic eth fiscau, tot çò qu'auem anotat se liegerà mès tard e, se non ètz d'acòrd damb quauquarren, ac cambiaram coma vos mos indiquetz; e ara vos torni a hèr per tresau viatge ua simpla pregunta: de vertat que non i a arrés, absoludaments arrés, que vos age entenut a parlar des sòs qu'amiàuetz cosudi a manèra d'escapulari?
KARAMAZOV-III-Web	Me cau díder qu'ei lèu inimaginable.
KARAMAZOV-III-Web	Arrés, arrés, ja vos ac è dit; o ei que non auetz comprenut arren?
KARAMAZOV-III-Web	Coma volgatz, senhor, aguest ahèr li cau esclarir-se e encara auem fòrça temps peth dauant; mès, mentretant, reflexionatz: qu'auem dilhèu desenes de testimònis de se com precisaments vos auetz difonut era notícia, autanplan l'auetz cridat pertot, de qué vos auíetz despenut tres mil robles, tres mil, non mil cinc cents, e enquia e tot, aguest viatge, quan campèren es sòs d'ager, hègetz a veir a fòrça gent que de nau vos auíetz hèt a vier tres mil robles…
KARAMAZOV-III-Web	Non solet desenes, senon centenats de testimònis son en vòste poder, dus centenats de testimònis, dus centenats de persones ac enteneren, un milèr de persones ac enteneren!, sorrisclèc Mitia.
KARAMAZOV-III-Web	Ja ac vedetz, toti, toti ac testifiquen.
KARAMAZOV-III-Web	Non vò díder arren era paraula toti?
KARAMAZOV-III-Web	Que non signifique arren: jo mentí, e toti repetissen era mia mentida.
KARAMAZOV-III-Web	Mès, entà què auíetz besonh de "mentir", coma vos didetz.
KARAMAZOV-III-Web	Qu'ac saberà eth diable!
KARAMAZOV-III-Web	Entà presumir, dilhèu…sabi pas…de toti aguesti sòs degalhadi…
KARAMAZOV-III-Web	O dilhèu entà desbrembar-me'n des sòs qu'amiaua cosudi…òc, justaments per aquerò…dimònis…
KARAMAZOV-III-Web	Guairi viatges me vatz a hèr aguesta pregunta?
KARAMAZOV-III-Web	Ben, mentí e, plan, un viatge qu'auia mentit ja non podia desdider-me'n.
KARAMAZOV-III-Web	Sabetz se per qué mentim a viatges?
KARAMAZOV-III-Web	Qu'ei plan dificil de díder, Dmitri Fiódorovich, se per qué mentim es òmes, didec eth fiscau damb gravetat.
KARAMAZOV-III-Web	Mès didetz-me ua causa: ère guaire gran aguest escapulari, coma vos lo cridatz, qu'amiàuetz en còth?
KARAMAZOV-III-Web	Non, non ère gran.
KARAMAZOV-III-Web	De quina mida, mès o mens?
KARAMAZOV-III-Web	Un bilhet de cent robles revlincat pera mitat: aguesta ère era mida.
KARAMAZOV-III-Web	Non serie mielhor que mos amuishèssetz es tròci?
KARAMAZOV-III-Web	Que les deuetz auer en bèth lòc.
KARAMAZOV-III-Web	Tè, diables…quina estupiditat…sabi pas se a on son.
KARAMAZOV-III-Web	Mès permetetz-me: a on e quan vo'lo treiguéretz deth còth.
KARAMAZOV-III-Web	Ena escurina?
KARAMAZOV-III-Web	Entà qué volia ua candèla?
KARAMAZOV-III-Web	Qu'ac hi en ua segonda, damb es dits.
KARAMAZOV-III-Web	Sense uns estalhants, en carrèr?
KARAMAZOV-III-Web	Ena plaça, çampar; estalhants entà qué?
KARAMAZOV-III-Web	Qu'ère un liròt vielh, s'estarnèc de seguit.
KARAMAZOV-III-Web	Se qué héretz dempús damb eth?
KARAMAZOV-III-Web	Lo lancè aquiu madeish.
KARAMAZOV-III-Web	Concretaments a on?
KARAMAZOV-III-Web	Donques ena plaça, ena plaça, en quinsevolh lòc!
KARAMAZOV-III-Web	Entà qué ac voletz saber?
KARAMAZOV-III-Web	Qu'ei extraordiariaments important, Dmitri Fiódorovich: espròves materiaus en vòste favor, com ei que vos remitz a comprenè'c?
KARAMAZOV-III-Web	Qui vos ajudèc a coser-lo hè un mes?
KARAMAZOV-III-Web	Que non m'ajudèc arrés, lo cosí jo solet.
KARAMAZOV-III-Web	Sabetz cóser?
KARAMAZOV-III-Web	D'a on treiguéretz era tela, ei a díder, eth liròt que coséretz es sòs?
KARAMAZOV-III-Web	Qu'ei que vo n'arritz de jo?
KARAMAZOV-III-Web	De cap manèra; que non èm entà risetes, Dmitri Fiódorovich.
KARAMAZOV-III-Web	Non m'en brembi d'a on treiguí eth liròt; que l'auí de cuélher en quinsevolh lòc.
KARAMAZOV-III-Web	Se com ei que non vo'n brembatz?
KARAMAZOV-III-Web	Vos juri que non m'en brembi; dilhèu arrinquèssa bèth tròç de ròba blanca.
KARAMAZOV-III-Web	Qu'ei plan interessant: deman poirie aparéisher ena vòsta casa era pèça, dilhèu ua camisa, que vos arrinquèretz eth tròç.
KARAMAZOV-III-Web	De qué ère aguest tròç?
KARAMAZOV-III-Web	De teishut de lin?, de tela?
KARAMAZOV-III-Web	Eth diable ac saberà!
KARAMAZOV-III-Web	Demoratz, me semble que non l'arrinquè de cap lòc.
KARAMAZOV-III-Web	Me semple que cosí es sòs ena còfa dera mia patrona.
KARAMAZOV-III-Web	Ena còfa dera vòsta patrona?
KARAMAZOV-III-Web	Òc, l'ac auia raflat.
KARAMAZOV-III-Web	Com ei que l'ac auíetz raflat?
KARAMAZOV-III-Web	Guardatz, me'n brembi qu'en ua escadença, efectiuaments, li raflè ua còfa entà hèr liròts damb era, o dilhèu entà secar era pluma.
KARAMAZOV-III-Web	L'agarrè sense díder arren, pr'amor qu'ère un liròt que non se podie hèr servir, ena mia cramba i auie tròci pertot, e de pic me vedí damb aguesti mil cinc cents robles, atau qu'agarrè e cosí es sòs…
KARAMAZOV-III-Web	Me semble que siguec precisaments en un liròt d'aguesti.
KARAMAZOV-III-Web	Qu'ère un vielh tròç de percala, lauat mil còps.
KARAMAZOV-III-Web	E ara ac rebrembatz damb claretat?
KARAMAZOV-III-Web	Sabi pas se damb quina claretat.
KARAMAZOV-III-Web	Me semble que siguec en ua còfa.
KARAMAZOV-III-Web	Plan que non, que non l'a trapat mens.
KARAMAZOV-III-Web	Era agulha, d'a on la treiguéretz?
KARAMAZOV-III-Web	E es hius?
KARAMAZOV-III-Web	Qu'ac dèishi, que non voi parlar mès.
KARAMAZOV-III-Web	Qu'ei pro!
KARAMAZOV-III-Web	Mitia venguec d'embestiar-se.
KARAMAZOV-III-Web	Manatz escampar deman era plaça e dilhèu lo traparàtz (Mitia arric).
KARAMAZOV-III-Web	Qu'ei pro, senhors, qu'ei pro, acabèc damb un hiu de votz.
KARAMAZOV-III-Web	Qu'ac veigui clar: non m'auetz creigut!
KARAMAZOV-III-Web	Ne ua paraula, arren!
KARAMAZOV-III-Web	Eth tòrt qu'ei mèn, non de vosati, qui m'aurà manat meter-me en aquerò!
KARAMAZOV-III-Web	Per qué, per qué m'aurè rebaishat a condar-vos eth mèn secret!
KARAMAZOV-III-Web	E a vosati que vos semble divertit, ac veigui enes vòsti uelhs.
KARAMAZOV-III-Web	Que podetz entonar un imne, se vo'n sabetz…
KARAMAZOV-III-Web	Maudits sigatz, borrèus!
KARAMAZOV-III-Web	Joquèc eth cap e se curbit eth ròstre damb es mans.
KARAMAZOV-III-Web	Eth fiscau e eth jutge d'instruccion sauvauen silenci.
KARAMAZOV-III-Web	Ara seguida, Mitia lheuèc eth cap e les guardèc coma s'auesse era ment en blanc.
KARAMAZOV-III-Web	Era sua cara miralhaue ua desesperacion que ja ère complèta, irreversibla, e se demorèc tranquil en sòn sèti, carat, coma absent.
KARAMAZOV-III-Web	Totun aquerò, que calie acabar eth prètzhèt: les calie procedir, urgentaments, a interrogar as testimònis.
KARAMAZOV-III-Web	Ja èren es ueit deth maitin.
KARAMAZOV-III-Web	Es candèles hège estona qu'èren amortades.
KARAMAZOV-III-Web	Mijail Makarovich e Kalganov, qu'entrauen e gessien dera cramba pendent tot er interrogatòri, en aguest moment èren ath dehòra.
KARAMAZOV-III-Web	Eth fiscau e eth jutge d'instruccion tanben amiauen mina d'agotament.
KARAMAZOV-III-Web	Eth maitin se presentaue desagradiu, eth cèu ère embaranat e ploiguie a còps de caudèr.
KARAMAZOV-III-Web	Mitia guardaue entàs hièstres sense pensar en arren.
KARAMAZOV-III-Web	Posqui pistar pera hièstra?, preguntèc de pic a Nikolai Parfionovich.
KARAMAZOV-III-Web	Plan que òc, li responec.
KARAMAZOV-III-Web	Mitia se lheuèc e s'apressèc ena hièstra.
KARAMAZOV-III-Web	Era ploja pataquejaue es petiti veires verdosi.
KARAMAZOV-III-Web	Just ath pè dera hièstra se vedie un camin hangós, e luenh, entre eth bromadís dera ploja, es hilères neres, praubes, deprimentes, des isbes, que semblauen encara mès neres e praubes entre era ploja.
KARAMAZOV-III-Web	Mitia se'n brembèc deth "roienc Febo" e de com auie volut meter-se un trèt damb eth sòn prumèr arrai.
KARAMAZOV-III-Web	Senhors!, sorrisclèc.
KARAMAZOV-III-Web	Jo que sò perdut, ja ac veigui.
KARAMAZOV-III-Web	Mès era?
KARAMAZOV-III-Web	Didetz-me, vos ac prègui: ei possible qu'era tanben li calgue perder-se damb jo?
KARAMAZOV-III-Web	Se passe qu'èi innocenta, qu'ei qu'ager, quan cridaue qu'auie era "colpa de tot", non sabie se qué didie.
KARAMAZOV-III-Web	Era que non n'a cap de colpa!
KARAMAZOV-III-Web	Tota aguesta net, aciu damb vosati, que l'è passada fatau…
KARAMAZOV-III-Web	Non podetz dider-me se qué haratz damb era ara?
KARAMAZOV-III-Web	Decididaments, podetz èster tranquil, Dmitri Fiódorovich (li responec de seguit eth fiscau, damb evidenta precipitacion); de moment non auem cap de motiu de pes entà shordar per cap concèpte ad aguesta persona que tant vos interessatz vos.
KARAMAZOV-III-Web	A mida qu'era instruccion auance, me fidi que se passarà çò de madeish…
KARAMAZOV-III-Web	Ath contrari, que haram en aguest sens tot çò que pogam…
KARAMAZOV-III-Web	Podetz èster totafèt tranquil.
KARAMAZOV-III-Web	Senhors, vos ac arregraïsqui, ja sabia jo que vosati ètz, a maugrat de tot, persones aunorades e justes.
KARAMAZOV-III-Web	Que m'auetz trèt un pes deth dejós…
KARAMAZOV-III-Web	Ben, que mos cau hèr ara?
KARAMAZOV-III-Web	Que sò prèst.
KARAMAZOV-III-Web	Plan donc, que mos calerie hèr lèu.
KARAMAZOV-III-Web	Mos cau procedir sense demora ar interrogatòri des testimònis.
KARAMAZOV-III-Web	Aquerò ei quauquarren que s'a de hèr ena vòsta preséncia, obligatoriaments, atau que…
KARAMAZOV-III-Web	Parfionovich.
KARAMAZOV-III-Web	Me pensi que mo l'auem guanhat!
KARAMAZOV-III-Web	Decidiren bèuer ua tassa de tè, s'ei qu'en embaish n'auessen de premanit (en tot veir que Mijail Makarovich seguraments aurie gessut a "prener-ne ua tassa"), entà dempús, "contunhar sense parar!.
KARAMAZOV-III-Web	E deisharien entà mès endauant, quan siguessen mens ocupadi, eth vertadèr "refrigèri".
KARAMAZOV-III-Web	Plan que òc, qu'auie tè en embaish, e non i estèren guaire a pujar-lo-se.
KARAMAZOV-III-Web	Ara prumeria Mitia refusèc era tassa que l'aufrie amablaments Nikolai Parfionovich, mès dempús eth madeish la demanèc e se la prenec damb aviditat.
KARAMAZOV-III-Web	En tèrmes generaus, auie tau aspècte d'agotament que tustaue era atencion.
KARAMAZOV-III-Web	Ara vista des sues fòrces de colòs, quauquarrés aurie dit qu'en ua net de orgia, autanplan seguida des mès fòrtes impressions, non li poirie costar grèus conseqüéncies entada eth.
KARAMAZOV-III-Web	Mès eth madeish se n'encuedaue de qué a penes podie tier- se quilhat ena cagira, e que de quan en quan tot semblaue botjar-se e virar ath sòn dauant.
KARAMAZOV-III-Web	VIII.
KARAMAZOV-III-Web	DES TESTIMÒNIS.
KARAMAZOV-III-Web	MAINATGE.
KARAMAZOV-III-Web	Comencèc er interrogatòri des testimònis.
KARAMAZOV-III-Web	Mès que non vam a contunhar eth nòste raconde tant peth menut coma enquia ara.
KARAMAZOV-III-Web	Per açò deisharam de cornèr se com rebrembaue Nikolai Parfionovich a cada testimòni qu'anaue cridant qu'ère obligat a prestar declaracion cossent ara vertat e cossent ara sua consciéncia, e que mès tard li calerie repetir era sua declaracion jos jurament.
KARAMAZOV-III-Web	O com, fin finau, s'exigic a cada testimòni que signèsse era acta des sues declaracions, e eca, eca.
KARAMAZOV-III-Web	Mos tieram a senhalar qu'eth punt mès important, qu'en eth concentrèren era sua atencion toti es interrogadi, siguec precisaments er ahèr des tres mil robles, ei a díder, s'auien estat tres mil o mil cinc cents eth prumèr viatge, ei a díder, quan Dmitri Fiódorovich se hec a seguir era sua prumèra orgia aquiu en Mokroie, un mes abantes, e s'amiaue tres o mil cinc cents era vesilha, quan era sua dusau orgia.
KARAMAZOV-III-Web	Malerosaments, toti es testimònis, deth prumèr enquiath darrèr, declarèren en contra de Mitia, e ne un de solet ath sòn favor, e quauqui uns des testimònis aportèren quitament naues donades, lèu aclapantes, que refusauen eth sòn testimòni.
KARAMAZOV-III-Web	Eth prumèr interrogat que siguec Trifon Borisovich.
KARAMAZOV-III-Web	Se presentèc dauant es interrogadors sense cap temor, ath contrari, damb ua actitud d'estricta e sevèra indignacion damb er acusat, en tot cuélher atau, sens dobte, un aspècte d'extraordinària veracitat e dignitat personau.
KARAMAZOV-III-Web	Parlaue pòc e damb discrecion, en tot demorar que li hessen es preguntes, e responie damb precision, de forma meditada.
KARAMAZOV-III-Web	Declarèc fèrmaments e sense trantalhar que hège un mes era quantitat despenuda non podec baishar des tres mil robles, que toti es campanhards testificarien que l'auien entenut parlar de tres mil robles ath madeish "Mitri Fiodorych": " qu'ei pro veir se guairi sòs se despenèc damb es gitanes.
KARAMAZOV-III-Web	Ja solet damb eres deuec depassar es mil robles".
KARAMAZOV-III-Web	Vos despenéretz damb eres mès de mil robles, Mitri Fiódorovich, repliquèc damb fermetat Trifon Borisovich, lançàuetz es bilhets coma s'arren, e eres les arremassauen.
KARAMAZOV-III-Web	Aguesta gent, ja ac sabem, que son uns lairons e un truands, se tien a panar shivaus; que ja non van per aquiu, que les an hèt enlà; se non, dilhèu eres madeishes poirien declarar se guairi vos treigueren.
KARAMAZOV-III-Web	Jo madeish vedí alavetz enes sues mans ua bona soma; condar que non la condè, ei vertat, tanpòc me deishèretz vos, mès, a còp de uelh, me'n brembi que i auie plan mès de mil cinc cents robles…
KARAMAZOV-III-Web	Aguesta que ne vau quate!
KARAMAZOV-III-Web	Que non ei eth prumèr viatge que veigui sòs, me'n sabi de çò que digui…
KARAMAZOV-III-Web	A prepaus dera soma deth dia anterior, Trifon Borisovich declarèc que Dmitri Fiódorovich, personauments, l'auie dit, sonque baishar deth coche, qu'amiaue tres mil robles.
KARAMAZOV-III-Web	Se com ei açò, Trifon Borisovich?, protestèc Mitia.
KARAMAZOV-III-Web	Òc qu'ac didéretz, Mitri Fiódorovich.
KARAMAZOV-III-Web	Ac didéretz dauant d'Andrei, Andrei encara ei aciu, encara non a partit, cridatz-lo.
KARAMAZOV-III-Web	E ena sala, quan atenguéretz ath còr, cridèretz plan clar que vos deisharíetz aciu eth vòste siesau milenat…includidi es der aute viatge, atau ac compreni jo.
KARAMAZOV-III-Web	Stepan e Semion vos ac enteneren a díder, e dilhèu tanben s'en brembe Piotr Fomich Kalganov, qu'ère ath vòste costat.
KARAMAZOV-III-Web	Era declaracion sus es sies mil robles siguec acuelhuda pes interrogadors damb un interès extraordinari.
KARAMAZOV-III-Web	Que les shautèc era naua version: tres e tres que son sies; per tant, tres mil d'alavetz e tres mil d'ara hègen sies mil en totau; eth resultat qu'ère clar.
KARAMAZOV-III-Web	Interroguèren a toti es campanhards qu'auie mentat Trifon Borisovich: a Stepan e a Semion, ath menaire Andrei e a Piotr Fomich Kalganov.
KARAMAZOV-III-Web	Es campanhards e eth menaire confirmèren sense trantalhar era declaracion de Trifon Borisovich.
KARAMAZOV-III-Web	A despart d'aquerò, cuelheren nòta des paraules d'Andrei sus era sua convèrsa damb Mitia pendent eth viatge; çampar, aguest auie dit: "E jo, Dmitri Fiódorovich, a on cres qu'anarè a parar: en cèu o en lunfèrn?
KARAMAZOV-III-Web	E me perdonaràn ena auta vida?"
KARAMAZOV-III-Web	Eth "psicològ" Ippolit Kirillovich escotèc tot aquerò damb un arridolet subtil e acabèc en tot recomanar tanben que "s'incoporèsse en somari" aguesta declaracion relatiua ath lòc que vierie a parar Dmitri Fiódorovich.
KARAMAZOV-III-Web	Kalganov acodic ar aperament de mala encólia, carat, irritat, e parlèc damb eth fiscau e damb Nikolai Parfionovich tau que siguesse eth prumèr còp que les vedie, a maugrat de qué se coneishien de fòrça temps e se tractauen cada dia.
KARAMAZOV-III-Web	Comencèc en tot díder que "ne sabie arren sus er ahèr ne se'n volie saber".
KARAMAZOV-III-Web	Mès se passèc qu'auie entenut çò deth siesau milenat, e admetèc qu'en aguest moment eth se trapaue plan près.
KARAMAZOV-III-Web	Ena sua pensada, Mitia auie sòs ena man, "sabi pas se guairi".
KARAMAZOV-III-Web	Per çò de s'es polacs auien hèt triches enes cartes, declarèc afirmatiuaments.
KARAMAZOV-III-Web	Se referie a Agrafiona Aleksandrovna damb resèrva e respècte, coma se siguesse ua dauna dera nauta societat, e ne un solet còp gausèc a cridar-la "Grushenka".
KARAMAZOV-III-Web	A maugrat dera evidenta repugnància deth joen a prestar declaracion, Ippolit Kirillovich s'estèc en tot interrogar-lo fòrça estona, e solet gràcies ada eth venguec a conéisher toti es detalhs que compausauen, entà didè'c atau, era "novèla" de Mitia d'aquera net.
KARAMAZOV-III-Web	Mitia non interrompec a Kalganov ne un solet viatge.
KARAMAZOV-III-Web	Fin finau, li permeteren retirar-se ath joen, e aguest s'aluenhèc damb ua indignacion evidenta.
KARAMAZOV-III-Web	Tanben interroguèren as polacs.
KARAMAZOV-III-Web	Encara que s'auien calat en lhet ena sua petita cramba, que non auien clucat un uelh en tota era net e, en vier es autoritats, se vestiren e premaniren ath mès córrer, en èster conscients de qué les cridarien sens manca.
KARAMAZOV-III-Web	Campèren damb dignitat, mès non sense un cèrt temor.
KARAMAZOV-III-Web	Eth mès important d'eri, ei a díder eth petit pan, se passèc qu'ère un foncionari dera dotzau classa, ja retirat; qu'auie servit en Siberia coma veterinari e eth sòn cognòm ère pan Musialowsky.
KARAMAZOV-III-Web	Per çò de pan Wroblewsky, resultèc èster un dentista qu'exercie eth sòn mestièr peth sòn compde, dit de ua auta manèra, un arringacaissaus.
KARAMAZOV-III-Web	Dès eth moment madeish qu'entrèren ena cramba, es dus polacs, a maugrat qu'es preguntes les hège Nikolai Porfionovich, comencèren a dirigir es sues responses entà Mijail Makarovich, qu'ère un shinhau desseparat; que l'auien cuelhut, ena sua ignorància, pera persona de màger reng e màger autoritat des qu'èren aquiu presents e lo cridauen a cada moment panie pulkowniku.
KARAMAZOV-III-Web	E solet dempús de diuèrsi assagi, e gràcies as avertiments de Mijail Makarovich, compreneren que les calie dirigir-se enes sues responses solet entà Nikolai Parfionovich.
KARAMAZOV-III-Web	Se passèc qu'èren capables de parlar en rus plan corrèctaments, en tot deishar de cornèr era prononciacion de determinades paraules.
KARAMAZOV-III-Web	Des sues relacions damb Grushenka, passades e presentes, pan Musialowich comencèc a manifestar-se damb afogament e orgulh, tant que Mitia non se tardèc a pèrder er anament e se metc a cridar que non permetie a un "brigand" parlar d'aguesta manèra ena sua preséncia.
KARAMAZOV-III-Web	Pan Musialowich se n'encuedèc de seguit dera paraula "brigand" e demanèc que constèsse ena atestacion.
KARAMAZOV-III-Web	Mitia non podec tier era sua ira.
KARAMAZOV-III-Web	Òc, brigand, brigand!
KARAMAZOV-III-Web	Nikolai Parfionovich, sense deishar d'anotar aquerò ena atestacion, hec a veir en aguest desagradiu incident ua eficàcia e ua capacitat organizatiua elogiables: dempús d'un sevèr repotec a Mitia, eth madeish metec punt e finau as preguntes relatiues ar aspècte romanesc deth cas e se centrèc ara prèssa en çò d'essenciau.
KARAMAZOV-III-Web	E de çò d'essenciau ne formaue partida ua des declaracions des panowie qu'auie desvelhat un interès insolit enes investigadors: concretaments, era qüestion de se com Mitia, en aquera petita cramba, auie volut subornar ath pan Musialowich e l'auie aufrit tres mil robles, sèt cents truca truquet e es auti dus mil tres cents "deman peth maitin, ena ciutat", en tot jurar-li peth sòn aunor qu'aquiu, en Mokroie, non dispausaue de tanti sòs, mès òc ena ciutat.
KARAMAZOV-III-Web	Eth fiscau parèc era aurelha ad aguesta declaracion: era investigacion començaue a deishar clar (e atau se hec a constar mès tard) qu'era mitat o ua part des tres mil robles qu'èren en mans de Mitia podie reauments èster amagada en bèth lòc dera ciutat, o dilhèu quitament aciu en Mokroie; d'aguesta sòrta s'explicaue de passa era circonstància tant incomòda entara investigacion, de qué a penes s'auessen trapat ueit cents robles en poder de Mitia, circonstància que, encara que pòc importanta, auie estat enquia alavetz era soleta pròva favorabla a Mitia.
KARAMAZOV-III-Web	Mès ara aguesta soleta pròva ath sòn favor s'esbauçaue.
KARAMAZOV-III-Web	Ara pregunta deth fiscau de d'a on pensaue obtier es auti dus mil tres cents robles entà balhar-les-ac ath pan eth dia a vie, ara vista de qué eth madeish asseguraue que non n'auie que mil cinc cents, encara qu'auie empenhat era sua paraula damb eth pan, Mitia responec sense trantalhar qu'auie era intencion d'aufrir-li, ath londeman, ath "polacòt", en sòrta de sòs, era cession formau des sòns drets sus era propietat de Chermashnia, es madeishi drets que ja auie aufrir a Samsonov e ara Jojlakovna.
KARAMAZOV-III-Web	Eth fiscau arric dauant era "ingenuitat dera estratagèma".
KARAMAZOV-III-Web	Plan qu'aurie acceptat, repliquèc Mitia damb ardor.
KARAMAZOV-III-Web	Per amor de Diu, d'aguesta manèra se podie empochar non ja dus, senon quate e enquia sies mil robles!
KARAMAZOV-III-Web	De seguit aurie amassat as sòns avocatòts, as sòns polacòts e as sòns jutjòts, e l'aurien trèt ath vielh non solet tres mil robles, senon Chermashnia sancera.
KARAMAZOV-III-Web	Naturauments, era declaracion de pan Musialowich siguec recuelhuda ena atestacion peth menut.
KARAMAZOV-III-Web	Damb aquerò, deishèren partir as panowie.
KARAMAZOV-III-Web	Ça que la, a penes se hec mencion as sues triches enes cartes; Nikolai Parfionovich ja n'ère pro arregaït e non volie shordar-les damb menudalhas; ath delà, sonque s'agie d'ua peleja en jòc entre embriacs, arren mès.
KARAMAZOV-III-Web	Que non auien mancat escandals ne excèssi aquera net…
KARAMAZOV-III-Web	Totau, qu'aguesti sòs, dus cents robles, se demorèren ena pòcha des polaqui.
KARAMAZOV-III-Web	Ara seguida cridèren ath vielh Maksimov.
KARAMAZOV-III-Web	Se presentèc espaurit, hènt passi bracs; venguie mau enjargat e plan trist.
KARAMAZOV-III-Web	Qu'auie estat en embaish tot eth temps, sens desseparar-se de Grushenka, en silenci, "en tot meter-se a plorinejar plan soent e secar-se es uelhs damb un mocador blu a quadres", sivans condèc dempús Mijail Makarovich.
KARAMAZOV-III-Web	Atau qu'era madeisha li calèc encoratjar-lo e solatjar-lo.
KARAMAZOV-III-Web	Eth vielhet, entre lèrmes, cohessèc de seguit qu'ac sentie fòrça, mès qu'auie cuelhut prestadi de Dmitri Fiódorovich "dètz robles, senhor, per tòrt dera mia prauvetat", e qu'ère dispausat a entornar-les…
KARAMAZOV-III-Web	Quan Nikolai Porfionovich li demanèc dubèrtaments s'auie campat guairi sòs amiaue Dmitri Fiódorovich en man, pr'amor qu'eth ac auie podut veir de mès apròp en moment que li deishèc dètz robles, Maksimov responec damb tota rotonditat qu'aquiu n'auie "vint mil".
KARAMAZOV-III-Web	Òc, senhor, plan que les auia vist, solet que non sigueren vint, senon sèt mil; quan era mia hemna empenhèc eth mèn petit vilatjòt.
KARAMAZOV-III-Web	Solet me deishèc campar de luenh, que se hège a veir dauant de jo.
KARAMAZOV-III-Web	Ère un bon hèish de bilhets, senhor, toti irisadi, de cent…
KARAMAZOV-III-Web	Lèu lo deishèren en patz.
KARAMAZOV-III-Web	Ara fin l'arribèc eth torn a Grushenka.
KARAMAZOV-III-Web	Es investigadors, per çò que semble, cranhien era impression qu'era sua aparicion podesse costar a Dmitri Fiódorovich, e Nikolas Parfionovich gasulhèc autanplan ues paraules d'avís, mès Mitia, per responsa, joquèc eth cap en silenci, en tot hèr-li a veir atau que "non se produsirie cap ramblah".
KARAMAZOV-III-Web	Siguec eth madeish Mijail Makarovich qu'acompanhèc a Grushenka.
KARAMAZOV-III-Web	Venguie era joena damb expression sevèra e trista, damb un aspècte lèu seren, e se seiguec en silenci ena cagira que li senhalèren, dauant de Nikolai Porfionovich.
KARAMAZOV-III-Web	Qu'auie era sang dera cara perduda; semblaue qu'auesse hered, e non hège qu'abrigar-se damb un preciós chal nere.
KARAMAZOV-III-Web	De hèt, començaue a patir uns leugèrs caudheireds febrius, preludi d'ua longa malautia que patirie a comptdar d'aquera net.
KARAMAZOV-III-Web	Eth sòn aspècte sevèr, era sua guardada franca e seriosa e es sòns gèsti sereni costèren a toti es presents ua impression plan favorabla.
KARAMAZOV-III-Web	De seguit, Nikolai Porfionovich se demorèc autanplan un shinhau "aganchat".
KARAMAZOV-III-Web	Mès tard, en tot condar per aquiu era scèna, eth madeish arreconeisherie que solet en aqueth moment auie artenhut a apreciar çò de "beròia" qu'ère aquera hemna, perque, a maugrat qu'abantes ja l'auie vist en mès d'ua escadença, tostemp l'auie considerat ua sòrta de "cortesana de províncies" "Tie ues manères dignes dera mès nauta societat", deishèc anar un viatge, afogat, ath miei d'un cercle de daunes.
KARAMAZOV-III-Web	Mès es sues paraules sigueren recebudes damb grana indignacion, e de seguit es sòns audidors comencèren a cridar- lo "coquin", causa que l'encantèc.
KARAMAZOV-III-Web	En entrar ena cramba, Grushenka guardèc furtiuaments a Mitia, que, ath sòn torn, la campèc damb inquietud, mès era portadura dera joena lo solatgèc en un virament de uelhs.
KARAMAZOV-III-Web	Dempús des prumères preguntes e avertiments de rigor, Nikolai Porfionovich, tratalhant un shinhau, mès, totun açò, damb er aire mès cortés, li demanèc:
KARAMAZOV-III-Web	Karamazov?
KARAMAZOV-III-Web	Ad açò Grushenka responec damb doçor e fermetat:
KARAMAZOV-III-Web	Qu'ère un coneishut mèn, e coma coneishut l'è recebut aguest darrèr mes.
KARAMAZOV-III-Web	En responsa as demanes que seguiren, frut deth curiosèr, declarèc sense trantalhar e damb tota sinceritat que, encara qu'eth l'agradaue "a estones", era non l'estimaue, mès que l'auie seducit pera sua "abominabla mauvestat", madeish qu'ath "vielh"; sabie que Mitia, per tòrt sòn, ère en gelosia de Fiódor Pávlovich e de toti, mès entada era aquerò non ère qu'ua simpla diversion.
KARAMAZOV-III-Web	Jamès auie auut era intencion d'anar entà çò de Fiódor Pávlovich, era soleta causa que hège ère arrir-se'n d'eth.
KARAMAZOV-III-Web	Mès non me pensi, concludic, qu'aguest ahèr posque interessar-vos, e jo non è besonh de responer-vos, pr'amor que se tracte d'un ahèr particular mèn".
KARAMAZOV-III-Web	De seguit, Nikolai Parfionovich procedic en conseqüéncia: un còp mès, deishèc de persutar enes punts "romanesqui", e venguec de pic entàs qüestions serioses, ei a díder, de nau ena pregunta capitau des tres mil robles.
KARAMAZOV-III-Web	Grushenka confirmèc qu'un mes abantes, en Mokroie, s'auien despenut efectiuaments tres mil robles, e encara que non auie condat personauments es sòs, òc que l'auie entenut a díder ath madeish Dmitri Fiódorovich qu'auien estat tres mil robles.
KARAMAZOV-III-Web	Vos ac didec a vos soleta o en preséncia de quauquarrés mès?
KARAMAZOV-III-Web	O dilhèu vos sonque entenéretz se com l'ac didie a d'autes persones dauant de vos?, s'esdeguèc a preguntar eth fiscau.
KARAMAZOV-III-Web	Coma responsa Grushenka declarèc qu'ac auie entenut a díder en preséncia de d'autes persones, qu'ac auie entenut a díder quan Mitia parlaue damb d'auti e que tanben l'ac auie dit ada era soleta.
KARAMAZOV-III-Web	Ippolit Kirillych se demorèc plan satisfèt damb aguesta declaracion.
KARAMAZOV-III-Web	Es autes preguntes permeteren esclarir tanben que Grushenka ère ath pas dera procedéncia d'aguesti sòs e que Dmitri Fiódorovich l'auie cuelhut de Katerina Ivanovna.
KARAMAZOV-III-Web	E non auíetz entenut a díder, encara que siguesse un solet viatge, qu'era quantitat de sòs degalhada hège un mes non ère de tres mil robles, senon mens, e que Dmitri Fiódorovich s'auie sauvat era mitat d'aguesta soma?
KARAMAZOV-III-Web	Non, jamès ac è entenut a díder, declarèc Grushenka.
KARAMAZOV-III-Web	Ara seguida, autanplan hec a veir que, peth contrari, Mitia l'auie comentat soent en tot aguest mes que non auie ne un kopek.
KARAMAZOV-III-Web	Mès non aurà dit bèth viatge ena vòsta preséncia…encara que non siguesse mès que de passa, o en un atac de colèra (sorrisclèc Nikolai Parfionovich), qu'auie era intencion d'atemptar contra era vida de sa pair?
KARAMAZOV-III-Web	A!, òc, ac a dit!, alendèc Grushenka.
KARAMAZOV-III-Web	Un còp o diuèrsi còps?
KARAMAZOV-III-Web	Ac a mentat diuèrsi còps, tostemp en moments de colèra.
KARAMAZOV-III-Web	E vos pensàuetz qu'ac poirie hèr?
KARAMAZOV-III-Web	Non, jamès m'ac è pensat!, responec damb seguretat.
KARAMAZOV-III-Web	Jo fidaua ena sua noblesa.
KARAMAZOV-III-Web	Didetz-l'ac, consentic Nikolai Parfionovich.
KARAMAZOV-III-Web	E dit açò Mitia se tornèc a sèir.
KARAMAZOV-III-Web	Laudat sigue Diu!
KARAMAZOV-III-Web	Que lo coneishi: ei capable de díder quinsevolh asenada, sigue entà burlar- se'n, o sigue per testudaria; mès, se va contra era sua consciéncia, jamès mentirà.
KARAMAZOV-III-Web	Vos diderà era vertat ena cara, lo podetz creir!.
KARAMAZOV-III-Web	Per çò des demanes restacades as sòs dera vesilha, Grushenka declarèc qu'ignoraue se guairi n'auie, mès l'auie entenut a Mitia díder fòrça viatges a diuèrses persones que s'auie hèt a vier tres mil robles.
KARAMAZOV-III-Web	E, sus era procedéncia des sòs, l'auie dit solet ada era que les ac auie "raflat" a Katerina Ivanovna, qu'ad açò era l'auie responut que non les auie panat que li calie tornar aguesti sòs, sense manca, ath londeman.
KARAMAZOV-III-Web	Dauant era persutanta pregunta deth fiscau sus se quini sòs èren aqueri que Mitia didie auer-li panat a Katerina Ivanovna, s'èren dera vesilha o èren es tres mil robles degalhadi eth mes passat, declarèc que Mitia s'auie referit as deth mes passat e qu'atau ac auie comprenut era.
KARAMAZOV-III-Web	Fin finau deishèren partir a Grushenka, e Nikolai Parfionovich s'esdeguèc a comunicar-li qu'ère liure entà entornar-se'n ena ciutat quan volesse, e que s'eth, dera sua part, li podie hèr bèra ajuda, per exemple, en cas qu'auesse besonh de shivaus, o se, per exemple, s'estimaue mès que bèth un l'acompanhèsse, alavetz eth…dera sua part…
KARAMAZOV-III-Web	Que vos ac arregraïsqui umilaments, Grushenka s'inclinèc dauant d'eth; que posqui tornar damb aguest ancian, eth propietari, viatjarè damb eth; mès de moment me demorarè en embaish, se m'ac permetetz, enquia que decidigatz se qué passarà damb Dmitri Fiódorovich.
KARAMAZOV-III-Web	Gessec.
KARAMAZOV-III-Web	Mitia ère tranquil e quitament se lo vedie encoratjat, mès solet per uns moments.
KARAMAZOV-III-Web	Ua estranha feblesa fisica s'anèc apoderant d'eth de man en man.
KARAMAZOV-III-Web	Es uelhs se li barrauen d'espisament.
KARAMAZOV-III-Web	Er interrogatòri as testimònis s'acabèc finauments.
KARAMAZOV-III-Web	Procediren ath redigit definitiu dera atestacion.
KARAMAZOV-III-Web	Mitia se lheuèc dera cagira se dirigic entà un cornèr, près des ridèus, e s'ajacèc sus ua grana mala caperada per un tapís, e en un virament de uelhs se quedèc esclipsat.
KARAMAZOV-III-Web	Qu'auec un sòmni plan estranh, que non semblaue apropiat ne ath moment ne ath lòc.
KARAMAZOV-III-Web	Eth cas ei que se vedec en tot viatjar pera estèpa, per uns parçans qu'auie servit hège temps, fòrça temps, e un campanhard l'amièc ena sua telega de dus shivaus a trauèrs dera planura hangosa.
KARAMAZOV-III-Web	Eth campanhard amiaue es shivaus a bona marcha, en tot tier eth soriac damb adretia; amiaue ua longa barba ròia e, sense èster pròpiaments un ancian, òc que s'apressarie as cinquanta ans; vestie un modèst caftan gris de campanhard.
KARAMAZOV-III-Web	S'apropauen en un bordalat, podien aubirar es isbes neres, mès que neres, era mitat des isbes s'auien cremat, solet es pilars mascaradi contunhauen de pè.
KARAMAZOV-III-Web	E ena gessuda deth bordalat, en tot formar ua longa hilèra ath cant deth camin, i auie fòrça hemnes, totes aflaquides, consumides, damb es ròstres grisi.
KARAMAZOV-III-Web	Mès que mès aquera der extrèm, nauta, enes uassi, qu'aparentaue quaranta ans mès que dilhèu non passaue des vint, de cara alongada e fina, damb un mainatge en braça, plorant; solide qu'auie es popes resseques, sense ua soleta gota de lèit.
KARAMAZOV-III-Web	E era creatura ploraue e ploraue, en tot esténer es braci nudi, damb es punhs vermelhs de hered.
KARAMAZOV-III-Web	Qu'ei eth mainatjòt, li responec eth menaire, plore aguest mainatjòt.
KARAMAZOV-III-Web	E a Mitia l'estonèc que didesse, ara manèra populara, "mainatjòt", en sòrta de "mainatge".
KARAMAZOV-III-Web	E li shautèc qu'eth campanhard ausse dit "mainatjòt": qu'ei coma s'auesse mès pietat.
KARAMAZOV-III-Web	Mès, se per qué plore?, persute, coma un pèc, Mitia.
KARAMAZOV-III-Web	Se per qué non lo capèren?
KARAMAZOV-III-Web	Eth mainatjòt qu'ei mòrt de hered, tie era ròba gelada e ja non l'escauhe.
KARAMAZOV-III-Web	Mès, se per qué se passe atau?
KARAMAZOV-III-Web	Per qué?
KARAMAZOV-III-Web	Eth simplet de Mitia que non se rendie.
KARAMAZOV-III-Web	Non, non (semblaue que Mitia non se n'encuedaue d'arren), didetz-me: se qué hèn aciu aguestes mairs, victimes d'un huec?
KARAMAZOV-III-Web	Per qué ei prauba aguesta gent?
KARAMAZOV-III-Web	Per qué ei praube eth mainatjòt?
KARAMAZOV-III-Web	Per qué ei nuda era estèpa?
KARAMAZOV-III-Web	Per qué non s'abracen ne se punen?
KARAMAZOV-III-Web	Per qué non canten cançons alègres?
KARAMAZOV-III-Web	Per qué s'an tornat tan neres damb era sua nera misèria?
KARAMAZOV-III-Web	Per qué non balhen minjar ath mainatge?
KARAMAZOV-III-Web	E sent ath sòn laguens que hè preguntes absurdes, sense cap de sens, mès experimènte un desir immens de hèr aguestes preguntes, e se'n sap qu'ei aquerò, precisaments, çò que li cau preguntar.
KARAMAZOV-III-Web	E sent, ath delà, qu'en sòn còr creish ua trendesa coma jamès l'auie coneishut, autant que lèu s'estarne de plorar, qu'a desirs de hèr quauquarren per eri, entà qu'eth mainatjòt non plore mès, entà que non plore mès era mair deth mainatjòt, nera e resseca, entà que dempús aqueth moment arrés torne a vessar lèrmes, e ac vò hèr de seguit, sense pèrder un instant, sense arturar-se, damb tot eth vam karamazovian.
KARAMAZOV-III-Web	E jo tanben sò damb tu, ara que non pensi deishar-te, anarè tota era vida ath tòn costat (sonen plan près d'eth es paraules de Grushenka, trendes, plies de sentiment.
KARAMAZOV-III-Web	Com?
KARAMAZOV-III-Web	A on?, sorrisclèc en tot daurir es uelhs e incorporar-se ena mala, coma s'auesse revengut dempús d'ua malagana, damb un arridolet radiant.
KARAMAZOV-III-Web	Ath sòn costat i auie Nikolai Parfionovich en tot convidar-lo a escotar e signar era atestacion.
KARAMAZOV-III-Web	Mitia supausèc que s'auie esclipsat aumens ua ora, mès que non li prestèc atencion a Nikolai Parfionovich.
KARAMAZOV-III-Web	De ressabuda se demorèc estonat en veir un coishin dejós deth sòn cap, a maugrat de qué non ère aquiu quan s'estirèc, agotat, sus era mala.
KARAMAZOV-III-Web	Qui m'a botat aguest coishin dejós eth cap?
KARAMAZOV-III-Web	Qui a estat aguesta brava persona?, sorrisclèc damb ua sòrta d'afogada gratitud e damb era votz plorosa, tau que s'auesse vist favorit per, solet Diu s'en sap, ua sòrta de gèst magnanim.
KARAMAZOV-III-Web	Jamès se sabec se qui siguec aquera persona: bèth vailet o, dilhèu, er emplegat de burèu de Nikolai Parfionovich auie dispausat, per pietat, que li botèssen un coishin, mès era amna de Mitia s'estrementic enquias lèrmes.
KARAMAZOV-III-Web	S'apressèc ena taula e anoncièc que signarie çò que siguesse.
KARAMAZOV-III-Web	Qu'è auut un bon sòn, senhors, didec d'ua manèra estranha, damb ua naua expression en ròstre, coma radiant d'alegria.
KARAMAZOV-III-Web	IX.SE HÈN A VIER A MITIA.
KARAMAZOV-III-Web	Un còp signada era atestacion, Nikolai Parfionovich se dirigic solemnaments entar acusat e li liegec un "auto", qu'en eth s'establie qu'eth dia tau der an quau, ena localitat de tau, eth jutge d'instruccion deth districte judiciau de tau, en tot auer interrogat a tau (ei a díder, a Mitia) en qualitat d'acusat d'açò e d'aquerò (totes es acusacions auien estat consignades peth menut), e en tot cuélher en consideracion qu'er acusat, sense adméter era sua colpabilitat enes delictes que se l'imputauen, non auie presentat cap pròva dera sua innocéncia, tant qu'es testimònis (taus) determinauen pliaments era sua colpabilitat, de conformitat damb es articles taus e quaus deth Còdi Penau, eca, disponie: damb era fin de privar a tau (a Mitia) dera possibilitat d'escapar-se dera instruccion e deth judici, se l'embarrarà ena preson de tau, en tot balhar notícia d'açò ar acusat, e en tot autrejar-li ua còpia deth present auto ar ajudant deth fiscau, e eca, eca.
KARAMAZOV-III-Web	En resumit, li comuniquèren a Mitia que dès aguest madeish moment demoraue detengut e que serie amiat de seguit entara ciutat, a on l'embarrarien en un lòc fòrça desagradiu.
KARAMAZOV-III-Web	Mitia, dempús d'escotar atentiuaments, se limitèc a rufar es espatles.
KARAMAZOV-III-Web	Compreni que non auetz auut mès remèdi.
KARAMAZOV-III-Web	Atau sigue!
KARAMAZOV-III-Web	Toti es dies dera mia vida, en tot flocar-me còps en piech, qu'è prometut de corregir-me e toti es dies è cometut es madeishes viletats.
KARAMAZOV-III-Web	Ara compreni qu'es que son coma jo les cau recéber un patac, un patac deth destin, que les aganche coma un laç e les sarre damb era sua fòrça extèrna.
KARAMAZOV-III-Web	Jo solet jamès m'auria quilhat, jamès!
KARAMAZOV-III-Web	Mès a ressonat eth tron.
KARAMAZOV-III-Web	Accèpti eth torment dera acusacion e deth mèn escarni public, que voi patir e purificar-me damb eth patiment!
KARAMAZOV-III-Web	Pr'amor qu'ei possible que me purifica, vertat, senhors?
KARAMAZOV-III-Web	Mès escotatz, totun aquerò, per darrèr viatge: que sò innocent dera sang deth mèn pair!
KARAMAZOV-III-Web	Accèpti eth castig, non per auer-lo aucit, senon per auer-lo volut aucir e perque, dilhèu, reauments l'auria aucit…
KARAMAZOV-III-Web	Mès, ça que la, qu'è era intencion de pelejar contra vosati, ja vos ac avertisqui.
KARAMAZOV-III-Web	Pelejarè enquiath finau, e alavetz que Diu decidisque!
KARAMAZOV-III-Web	Adishatz, senhors, non me sauvetz rancura per auer-vos cridat pendent er interrogatòri, ò!, qu'èra jo tant estupid alavetz encara…
KARAMAZOV-III-Web	Ara seguida que serè un detengut, mès ara, per darrèr viatge, Dmitri Karamazov, coma un òme encara liure, vos aufrís era man.
KARAMAZOV-III-Web	En dider-me adiu de vosati, me digui adiu dera gent!…
KARAMAZOV-III-Web	Era votz li tremolaue, e reauments se premanie a aufrir-les era man, mès Nikola Parfionovich, qu'ère qui s'estaue mès apròp d'eth, damb un gèst lèu convulsiu, retirèc de pic era sua.
KARAMAZOV-III-Web	Mitia se n'encuedèc de seguit e s'estrementic.
KARAMAZOV-III-Web	Còp sec deishèc quèir era man qu'auie començat a esténer.
KARAMAZOV-III-Web	Era instruccion encara non ei acabada, gasulhèc Nikolai Parfionovich, un shinhau desconcertat; que mos calerà contunhar ena ciutat, e jo, plan, que sò dispausat dera mia part a desirar-vos era màger des capitades…ena defensa dera vòsta innocéncia…
KARAMAZOV-III-Web	De vertat, Dmitri Fiódorovich, tostemp m'è sentut inclinat a considerar-vos, entà didè'c atau, mès un òme malerós que colpable…
KARAMAZOV-III-Web	Toti es aciu presents, se me permetetz era gausaria de parlar en nòm de toti, qu'èm dispausadi a arreconeisher-vos coma un joen de nòbles fondaments, mès, ai!, vos auetz deishat arrossegar per cèrtes passions enquia uns nivèus un shinhau excessiui…
KARAMAZOV-III-Web	Era petita figura de Nikolai Parfionovich ère expression, ara fin deth sòn discurs, dera mès nauta majestuositat.
KARAMAZOV-III-Web	A Mitia se l'acodic ara suspresa qu'en quinsevolh moment aguest "gojat" l'anaue a cuélher deth braç, her-lo-se a vier en cornèr mès aluenhat e contunhar aquiu era sua convèrsa, encara nauèra, sus es "gojates".
KARAMAZOV-III-Web	Mès guairi viatges s'aurà passat que tota sòrta d'idies estranhes, aluenhades des circonstàncies, li vien entath cap autanplan ath criminau qu'amien de cap ath cadafalc.
KARAMAZOV-III-Web	Senhors, qu'ètz bravi, ètz umani…
KARAMAZOV-III-Web	Se vos platz, que podetz èster present!
KARAMAZOV-III-Web	Grushenka hec ua prigonda reveréncia dauant de Mitia.
KARAMAZOV-III-Web	Adishatz, òme innocent que s'a cercat era sua pròpia roïna!
KARAMAZOV-III-Web	Es pòts li tremolèren, gesseren lèrmes des sòns uelhs.
KARAMAZOV-III-Web	Mitia volec díder quauquarren mès, mès de ressabuda se demorèc carat e gessec.
KARAMAZOV-III-Web	Ara suspresa l'entornegèren uns òmes que non li trègen es uelhs deth dessús.
KARAMAZOV-III-Web	A baish, ath ras deth pòrge que damb tant sorrolh auie vengut era vesilha ena troika d'Andrei, lo demorauen ja dues telegues.
KARAMAZOV-III-Web	Mavriki Mavrikievich, òme robust e baish, de cara aflaquida, qu'ère irritat per bèth trebuc sorgit de còp e cridaue emmaliciat.
KARAMAZOV-III-Web	En un ton massa sevèr convidèc a Mitia a pujar en car.
KARAMAZOV-III-Web	Tanben Trifon Borisovich baishèc en pòrge.
KARAMAZOV-III-Web	Era gent s'arremassaue ath ras deth portau: campanhards, campanhardes, menaires, toti se fixauen en Mitia.
KARAMAZOV-III-Web	Adishatz, gent de Diu!, les cridèc de pic Mitia dera telega estant.
KARAMAZOV-III-Web	E tu, desencusa-mos, s'enteneren dues o tres votzes.
KARAMAZOV-III-Web	Adishatz a tu tanben, Trifon Borisych!
KARAMAZOV-III-Web	Mès Trifon Borisovich ne se virèc, dilhèu siguesse plan ocupat.
KARAMAZOV-III-Web	Que tanben eth hège crits e non paraue de botjar-se.
KARAMAZOV-III-Web	Se passe qu'ena dusau telega, qu'en era dus sotskie auien d'acompanhar a Mavriki Mavrikievich, encara non ère tot prèst.
KARAMAZOV-III-Web	Eth vailet qu'auien assignat ad aguesta dusau troika se botaue eth caftan e discutie afogadaments, en tot díder que non li tocaue menar ada eth, senon a Akim.
KARAMAZOV-III-Web	Mès Akim non i ère, auien anat a cercar-lo; eth vailet non se hège endarrèr e persutaue que lo demorèssen.
KARAMAZOV-III-Web	Que mos cau veir quina sòrta de gent, Mavriki Mavrikievich, que non an vergonha!, sorrisclèc Trifon Borisovich.
KARAMAZOV-III-Web	Hè un parelh de dies Akim te balhèc un chervertak, tu te l'as begut e ara crides.
KARAMAZOV-III-Web	Çò que m'estone ei era tua bondat damb aguesta gent tan mesquina, Mavriki Mavrikievich, que non vos digui mès!
KARAMAZOV-III-Web	E entà qué auem besonh de ua auta troika?, higec Mitia.
KARAMAZOV-III-Web	Que podem anar en ua, Mavriki Mavrikievich; que non te vau a dar problèmes ne pensi escapar-me, entà qué mos cau era escòrta?
KARAMAZOV-III-Web	Se vos platz, senhor, aprenetz a dirigir-vos a jo com cau, s'ei que non vos ac an ensenhat: que non mos junh arren, atau que deishatz de tutejar-me, e eth propèr viatge estauviatz-vos es conselhs…lo talhèc de suspresa, sense contemplacions, Mavriki Mavrikievich, encantat de poder deishar-se d'anar a gost.
KARAMAZOV-III-Web	Mitia carèc.
KARAMAZOV-III-Web	Se rogic tot.
KARAMAZOV-III-Web	Un shinhau dempús comencèc a auer fòrça hered.
KARAMAZOV-III-Web	Fin finau pugèc ena telega Mavriki Mavrikievich, se deishèc quèir de còp en sèti, s'arremolinèc e, en tot hèr veir que non se n'encuedaue, obliguèc a arropir-se a Mitia.
KARAMAZOV-III-Web	Era vertat ei qu'ère de fòrça mala encólia, e non l'agraudaue bric era mission que l'auien encomanat.
KARAMAZOV-III-Web	Adishatz, Trifon Borisovich!, tornèc a cridar Mitia, e se n'encuedèc de qué en aguesta escadença non auie cridat per bondat, senon damb rancura, de mala encólia.
KARAMAZOV-III-Web	Mès Trifon Borisovich, capinaut, damb es mans ena esquia, sense deishar de uelh a Mitia, lo campèc damb severitat e anug, e non li responec.
KARAMAZOV-III-Web	Adishatz, Dmitri Fiódorovich, adishatz!, ressonèc era votz de Kalganov, gessut de ressabuda sabi pas d'a on.
KARAMAZOV-III-Web	S'apressèc ath córrer ena telega e l'estenec era man.
KARAMAZOV-III-Web	Non amiaue casqueta.
KARAMAZOV-III-Web	Mitia encara auec temps entà cuelher-li e sarrar-li era man.
KARAMAZOV-III-Web	Adishatz, brave òme, non desbrembarè era vòsta generositat!, sorrisclèc damb ardor.
KARAMAZOV-III-Web	Mès era telega se botèc a caminar, e es mans se desseparèren.
KARAMAZOV-III-Web	Trinhonèren es campanetes: se hègen a vier a Mitia.
KARAMAZOV-III-Web	Kalganov entrèc de seguit en vestibul, se seiguec en un cornèr, inclinèc eth cap, se curbic era cara damb es mans e s'estarnèc de plorar; s'estèc atau fòrça temps, seigut e plorant; ploraue tau que se siguesse encara un mainatge petit, non un joen de vint ans.
KARAMAZOV-III-Web	Ò!, credie ena innocéncia de Mitia lèu sense trantalhar!
KARAMAZOV-III-Web	Quina sòrta de gent pòt èster, dempús d'auer vist açò!
KARAMAZOV-III-Web	En aqueri moments, ne tansevolhe volie víuer en aguest mon.
Licenciat-WEB	Qu'auie dus cavalièrs estudiants passejant pera arribèra deth Tormes, e trapèren en era, dormint jos un arbe, a un mainatge d'uns onze ans, vestit coma laurador.
Licenciat-WEB	Amièren a un vailet entà que lo desvelhèsse; se desvelhèc e li preguntèren d'a on ère e se qué hège dormint en aquera soletat.
Licenciat-WEB	Ara quau causa eth gojat responec qu'eth nòm dera sua tèrra se l'auie desbrembat, e que venguie entà Salamanca a cercar un patron que servir, solet damb qué li balhèsse estudi.
Licenciat-WEB	Li demanèren se sabie liéger; responec que òc, e escríuer tanben.
Licenciat-WEB	Donques de quina manèra les pensatz aunorar?, preguntèc er aute cavalièr.
Licenciat-WEB	Aguesta responsa amièc as cavalièrs a qué lo recebessen e lo hessen a vier damb eri, coma ac heren, en tot balhar-li estudi dera manèra que se tie en aquera universitat damb es vailets que mèstren.
Licenciat-WEB	Didec eth gojat que se cridaue Tomás Rodaja, d'a on dedusiren es patrons, peth nòm e peth vestit, que deuie èster hilh d'un laurador praube.
Licenciat-WEB	Enes dies a vier lo jarguèren de nere, e ues setmanes dempús balhèc Tomás evidéncies de tier un estranh engenh, en tot mestrar as sòns patrons damb tanta fidelitat, puntualitat e diligéncia que, sense mancar ne un punt enes sòns estudis, semblaue que sonque s'ocupaue de mestrar-les.
Licenciat-WEB	E, coma eth bon hèr deth mosso volude era volentat deth patron a tractar-lo ben, ja Tomás Rodaja non ère sirvent des sòns patrons, senon eth sòn companh.
Licenciat-WEB	A tot darrèr, en ueit ans que s'estèc damb eri, se hec tan famós ena universitat, peth sòn bon engenh e notable assopliment, que de tot tipe de gent ère estimat e aimat.
Licenciat-WEB	Eth sòn principau estudi que siguec de leis; mès en çò que mès se hège a veir ère en umanitats; e auie ua memòria tan ludenta qu'ère causa d'espaurir-se, e l'illustraue tant eth sòn bon entendement, que non ère mens famós per eth que per era.
Licenciat-WEB	Se passèc que venguec eth temps qu'es sòns patrons acabèren es sòns estudis e partiren entath sòn lòc, qu'ère ua des mielhors ciutats d'Andalucia.
Licenciat-WEB	Se heren a seguir damb eri a Tomás, e s'estèc damb eri uns dies; mès, coma que li tirauen es sòns desirs de tornar entàs sòns estudis e entà Salamanca (qu'embeline era volentat de tornar ada era a toti es qu'an gaudit dera tranquillitat dera sua vida), demanèc as sòns patrons licéncia entà entornar-se'n.
Licenciat-WEB	Eri, cortèsi e liberaus, se l'ac balhèren, en tot acomodar-lo de manèra que damb çò que li balhèren se podesse sostier tres ans.
Licenciat-WEB	Se dideren adiu, en tot mostrar enes sues paraules eth sòn arregraïment, e gessec de Malaga (qu'aguesta ère era pàtria des sòns senhors); e, en baishar pera còsta dera Zambra, de cap a Antequera, se trapèc damb un gentilòme a shivau, jargat esplendidaments de caminaire, damb dus vailets tanben a shivau.
Licenciat-WEB	S'apressèc ada eth e se'n sabec qu'amiauen eth madeish viatge.
Licenciat-WEB	Se heren amics, parlèren de diuèrses causes, lèu lèu dèc Tomás mòstres deth sòn estranh engenh, e eth cavalièr les dèc deth sòn graciós e cortesan tracte, e didec qu'ère capitan d'infanteria de sa Majestat, e qu'eth sòn alferes hège era companhia en tèrra de Salamanca.
Licenciat-WEB	Laudèc era vida dera soldadesca; li pintèc plan viuaments era beresa dera ciutat de Napoles, es comoditats de Palermo, era abondor de Milan, es hèstes de Lombardia, es esplendids minjars des aubèrges; li diboishèc doça e puntuauments eth aconcha, patron; pasa acá, manigoldo; venga la macarela, li polastri e li macarroni.
Licenciat-WEB	Que laudèc enquiath cèu era vida liure deth soldat e dera libertat d'Italia; mès que non li didec arren deth hered des sentinèles, deth perilh des assauts, der espant des batalhes, dera hame des sètges, dera roïna des mines, e de d'autes causes d'aguesta sòrta, que bèri uns les cuelhen e tien coma a mès a mès deth pes dera soldadesca, e son era carga principau d'era.
Licenciat-WEB	Tomás Rodaja comencèc a tartalhar e era volentat a hèr-se ad aquera vida, que tan près tie era mòrt.
Licenciat-WEB	Eth capitan, que se cridaue senhor Diego de Valdivia, plan content dera bona preséncia, engenh e assopliment de Tomás, li preguèc que venguesse damb eth entà Italia, se volie, peth curiosèr de veder-la; qu'eth l'aufrie era sua taula e encara, se siguesse de besonh, era sua bandèra, pr'amor qu'eth sòn alferes l'auie de deishar a lèu.
Licenciat-WEB	Que pòga causa calèc entà que Tomás acceptèsse era escometuda, en tot hèr damb eth madeish, en un instant, un discurs cuert de qué serie bon veir Italia e Flandes e d'autes diuèrses tèrres e païsi, pr'amor qu'es longues peregrinacions hèn as òmes discrets; e qu'aquerò, a tot darrèr, podie durar tres o quate ans, que, hijudi as pògui qu'eth auie, non serien guaires entà que l'empedissen tornar as sòns estudis.
Licenciat-WEB	E, coma se tot s'auesse d'arribar ara mida deth sòn gost, li didec ath capitan qu'ère content d'anar-se'n damb eth entà Italia; mès damb era condicion de qué non s'auie de sèir jos era bandèra, ne calar-se en lista de soldats, entà non obligar-se a seguir jos era sua bandèra; e, totun qu'eth capitan li didec qu'ère parièr calar-se en lista, qu'atau gaudirie des ajudes e pagues que li balhèssen ara companhia, e qu'eth li balharie licéncia toti es viatges que l'ac demanèsse.
Licenciat-WEB	Arribèren aquera net en Antequera, e en pògui dies e granes jornades se calèren a on ère era companhia, dejà acabada de hèr, e que començaue a hèr era tornada dès Cartagena, en tot lotjar-se, aquera e ues autes quate, pes lòcs que les venguien a man.
Licenciat-WEB	Aquiu que se n'encuedèc Tomás dera autoritat des comissaris, era incomoditat de bèri capitans, era sollicitud des installadors, era indústria e compde des pagadors, es planhs des pòbles, eth rescatar des objèctes empenhadi, es insoléncies des recrutes, es batusses des òstes, eth demanar bagatges mès des de besonh, e, fin finau, eth besonh lèu precís de hèr tot aquerò que campaue e li semblaue mau.
Licenciat-WEB	Que s'auie jargat Tomás de papagai, en tot renonciar as vestits d'estudian, e se calèc ara riga-raga, coma se sòl díder.
Licenciat-WEB	Es fòrça libres qu'auie les redusic a Horas de Nuestra Señora e a un Garcilaso sense comentaris, qu'amiaue enes dues pòches de dejós eth vestit.
Licenciat-WEB	Que vengueren mès lèu de çò qu'aurien volut en Cartagena, pr'amor qu'era vida des aubèrges ei ampla e diùersa, e cada dia se trapen causes naues e agradiues.
Licenciat-WEB	Aquiu s'embarquèren en quate galères de Napoles, e tanben aquiu se n'encuedèc Tomás Rodaja dera estranha vida d'aqueres cases de mar, a on era màger part deth temps rudègen es cinzes, panen es condamnadi, s'embèstien es marinèrs, rosiguen es arrats e fatiguen es movements deth mar.
Licenciat-WEB	L'espauriren es granes borrasques e tormentes, mès que mès es deth gòlf de Leon, que n'aueren dues; qu'era ua les desvièc enquia Corcega e era auta les entornèc entà Tolon, en França.
Licenciat-WEB	En fin, desvelhadi, banhadi e damb es uelhs macadi, arribèren ena polida e beròia ciutat de Genova; e, en tot desembarcar-se en sòn recuelhut ostau de jòc, dempùs d'auer visitat ua glèisa, venguec eth capitan damb toti es sòns camarades en ua aubèrja, a on se'n desbrembèren de totes es borrasques passades damb eth present gaudeamus.
Licenciat-WEB	Aquiu coneisheren era suavitat deth Treviano, eth valor deth Montefrascon, era fòrça der Asperino, era generositat des dus grècs Candia e Soma, era granor deth des Cinco Viñas, era doçor e placiditat dera senhora Garnacha, era rusticitat dera Chendola, sense qu'entre toti aguesti senhors gausèsse campar era baishesa de Romanesco.
Licenciat-WEB	E, en hèr, er òste eth recompde de tanti e diuèrsi vins, s'aufric a hèr aparéisher aquiu, sense tier cap enganha, ne coma pintadi en mapa, senon reau e vertadèraments, a Madrigal, Coca, Alaejos, e era imperiau mès que Reiau Ciutat, cramba deth diu der arrir; aufric a Esquivias, a Alanís, a Cazalla, Guadalcanal e era Membrilla, sense desbrembar- se'n de Ribadavia e de Descargamaria: fin finau, mès vins nomentèc er òste, e mès les ne dèc, que podec tier enes sòns cerèrs eth madeish Baco.
Licenciat-WEB	Un aute dia se desembarquèren totes es companhies qu'auien d'anar en Piamonte; mès que non volec Tomás hèr aguest viatge, senon anar- se'n d'aquiu, per tèrra, entà Roma e Napoles, qu'atau hec, demorant tornar pera grana Venecia e per Loreto, enquia Milan e Piamonte, a on didec senhor Diego de Valdivia que lo traparie se ja non les auessen amiat entà Flandes, cossent se didie.
Licenciat-WEB	Dus dies dempús se didec adiu Tomas deth capitan e, en cinc dies mès arribèc en Florencia, en tot auer vist prumèr a Luca, ciutat petita, mès plan ben hèta, ena que, mielhor qu'en d'autes parts d'Italia, son plan ben visti a acuelhudi es espanhóus.
Licenciat-WEB	Li shautèc fòrça Florencia, atau per agradiu lòc que pera sua netedat, beròis edificis, fresc arriu e tranquilles cases.
Licenciat-WEB	S'estec en era quate dies, e dempús partic entà Roma, reina des ciutats e senhora deth mon.
Licenciat-WEB	Visitèc es sòns temples, adorèc es sues relíquies e admirèc era sua grandesa; e, madeish que pes ungles deth leon se vie en coneishement dera sua granor e ferocitat, atau eth treiguec de Roma pes sòns esbocinadi marmes, mieges e sancères estatues, pes sòns trincadi arcs e esbauçades tèrmas, pes sòns magnifics portaus e grani anfiteatres; peth sòn famós e sant arriu, que tostemp aumplís es vòres d'aigua e les beatifique damb es infinites relíquies des còssi des martirs qu'en era tengueren sepultura; pes sòns pònts, que semble que se guarden es uns damb es auti, que damb solet eth nòm cuelhen autoritat sus quinsevolh des autes ciutats deth mon: era Via Apia, era Flaminia, era Julia e d'autes d'aguesta sòrta.
Licenciat-WEB	E que non l'admiraue mens era division des sòns montes laguens d'era madeisha: eth Celio, eth Quirinal e eth Vatican, amassa damb es auti quate, qu'es sòns nòms amuishen era granesa e majestat romana.
Licenciat-WEB	Notèc tanben era autoritat deth Collegi des Cardenaus, era majestat deth Suprèm Pontife, eth concors e varietat de gents e de nacions.
Licenciat-WEB	Tot ac campèc, notèc e botèc ath sòn punt.
Licenciat-WEB	E, en auer hèt caminant era estacion des sèt glèises, e en tot cohessar-se damb un penitenciari e punat eth pè a Sa Santetat, plen d'agnusdei e compdes, se determinèc a anar entà Napoles; e per èster temps de cambis, dolent e damnatjós entà toti aqueri qu'entren o gessen de Roma, se i vien per tèrra, partic per mar entà Napoles, a on ara admiracion qu'amiaue d'auer vist Roma l'ahigèc era que li costèc veir Napoles, ciutat, ena sua pensada, e ara de toti es que l'an campada, era mielhor d'Europa e enquia de tot eth mon.
Licenciat-WEB	D'aquiu, partic entà Sicilia, e vedec Palermo, e dempús entà Micina; de Palermo l'agradèc eth sòn emplaçament e beresa, e de Micina, eth pòrt, e de tota era isla, era abondància, per çò que pròpiaments e damb verat la criden granèr d'Italia.
Licenciat-WEB	S'entornèc entà Napoles e Roma, e d'aquiu venguec en Nòsta Senhora de Loreto, qu'en sòn sant temple non vedec parets ne muralhes, pr'amor que totes èren caperades de cajades, de susaris, de cadies, de grilhets, d'esposes, de cabeladures, de miei busti de cera e de pintures e retaules, que balhauen fe des immenses mercés que molti auien recebut dera man de Diu, pera intercession dera sua divina Mair, qu'era sua sacrosanta imatge volec agranir e autorizar damb un pilèr de miracles, en recompensa dera devocion que li tien aqueri que damb uns taus baldaquins mantien ornadi es murs dera sua casa.
Licenciat-WEB	Vedec era madeisha estança a on se racondèc era mès nauta embaishada e mès importanta que vederen e non enteneren toti es cèus, e toti es angels e residents des ostaus sempiternaus.
Licenciat-WEB	D'aquiu, en s'embarcar en Alcona, partic entà Venecia, ciutat que, se non auesse neishut en mon Colon, non aurie en eth arren de parièr: gràcies ath cèu e ath gran HernandoCortés, que conquistèc eth gran Mexico, entà qué era grana Venecia auesse de bèra manèra a qui se l'opausèsse.
Licenciat-WEB	Aguestes dues famoses ciutats se semblen enes carrèrs, que son toti d'aigua: era d'Europa, admiracion der ancian mon; era d'America, espant deth nau mon.
Licenciat-WEB	Li semblèc qu'era sua riquesa ère infinita, eth sòn govèrn prudent, eth sòn lòc inexpugnable, era sua abondor plan molta, es sòns entorns alègres, e, fin finau, tota era en se e enes sues parts digna dera fama que deth sòn valor se'n saben de totes es parts deth mon, hènt a veir encara mès aguesta vertat era maquina deth sòn famós Arsenau, qu'ei eth lòc a on se fabriquen es galères, amassa damb d'auti vaishèths que non se pòden compdar.
Licenciat-WEB	Que sigueren taus es presents e passatemps de Calipso que trapèc eth nòste curiós en Venecia, que lèu li hègen desbrembar eth sòn prumèr intent.
Licenciat-WEB	D'aquiu, partic entà Aste, e venguec a temps qu'ath londeman partie eth tèrç entà Flandes.
Licenciat-WEB	Que siguec plan ben recebut peth sòn amic eth capitan, e ena sua companhia e camarada passèc entà Flandes, e arribèc en Amberes, ciutat non mens entà meravilhar qu'es qu'auie vist en Italia.
Licenciat-WEB	Vedec a Gante e a Bruseles, e vedec que tot eth país ère a mand de cuélher es armes, entà gésser de campanha er ostiu a vier.
Licenciat-WEB	E, en auer complit eth desir que l'auie ahiscat a veir tot çò qu'auie vist, se determinèc a tornar entà Espanha e entà Salamanca pr'amor d'acabar es sòns estudis; e atau dit atau hèt, damb gran desengust deth sòn camarada, que li preguèc, tant que se didien adiu, li hesse a saber sus era sua salut, arribada e eveniment.
Licenciat-WEB	Li prometec de hè'c atau que l'ac demanaue, e, a trauèrs de França s'entornèc entà Espanha, sense auer vist Paris, per tòrt d'èster quilhada en armes.
Licenciat-WEB	En fin, arribèc en Salamanca, a on siguec ben recebut des sòns amics, e, damb era comoditat qu'eri li balhèren, contunhèc es sòns estudis enquia graduar-se de licenciat en leis.
Licenciat-WEB	Se passèc qu'en aqueth temps venguec ena ciutat ua dama de bona mena e dissipada.
Licenciat-WEB	Acodiren lèu ath piulet e reclama toti es audèths deth lòc, sense demorar vademecum que non la visitèsse.
Licenciat-WEB	Li dideren a Tomás qu'aquera dama didie qu'auie estat en Italia e en Flantes, e, pr'amor de veir se la coneishie, venguec a visitar-la, qu'ena sua visita e vista demorèc era, encamardada de Tomás.
Licenciat-WEB	E eth, sense voler hèr-ne cabau, non volie entrar ena sua casa, se non siguesse per fòrça e amiat pes auti.
Licenciat-WEB	A tot darrèr, era li desnishèc era sua volentat e l'aufric era sua propietat.
Licenciat-WEB	Mès, coma qu'eth atenguie mès as sòns libres qu'as sòns passatemps, de cap manèra responie ath gost dera senhora; que, en veir-se desdenhada e, autanplan, aborrida e que per mejans ordinaris e comuns non podie conquistar era ròca dera volentat de Tomás, convenguec a cercar d'autes formes, ena sua pensada mès eficaces e sufisentes entà arténher eth compliment des sòns desitges.
Licenciat-WEB	E atau, conselhada d'ua morisca, en un codonh toledan li balhèc a Tomás ua d'aguestes causes que criden encantaments, en tot creir que li daue ua causa entà forçar-lo a estimar-la: coma s'auesse en mon èrbes, encantaments ne paraules sufisentes entà forçar eth liure aubire; e, atau, es que balhen aguestes beuendes o biòques aimatòries se criden veneficios; pr'amor que non hèn ua auta causa que balhar podom a qui les cuelh, coma ac demòstre era experiéncia en fòrça e diuèrses escadences.
Licenciat-WEB	Que mingèc a tau mau punt Tomás eth codonh, que còp sec comencèc a herir-se de pè e de man, tau qu'auesse mau dera tèrra, e sense se repréner s'estèc diuèrses ores, enquia qu'ara fin reviuec, coma empeguit, e didec damb lengua trebolada e blecassuda qu'un codonh qu'auie minjat l'auie aucit, e declarèc se qui l'ac auie balhat.
Licenciat-WEB	Era justícia, que se'n sabec deth cas, anèc a cercar ara maufactora; mès que ja era, en veir eth mau eveniment, auie despareishut e non campèc jamès.
Licenciat-WEB	Sies mesi s'estèc en lhet Tomás, enes quaus s'aflaquic e se calèc, coma se sòl díder, enes uassi, e semblaue tier treboladi toti es sentits.
Licenciat-WEB	E, encara que li heren toti es remèdis possibles, solet li guariren era malautia deth còs, mès que non era der entendement, pr'amor que demorèc assanit, mès capvirat dera mès estranha lhocaria que s'auie vist enquia alavetz.
Licenciat-WEB	Que s'imaginèc, eth malerós, qu'ère hèt de veire, e damb aguest pensament, quan bèth un s'apressaue ada eth, sorrisclaue en tot demanar e pregar damb paraules e rasons convengudes que non s'apressèsse, pr'amor que lo trincarien; que de vertat e reauments eth non ère coma es auti òmes: qu'ère tot de veire de cap a pès.
Licenciat-WEB	Entà trèir-lo d'aguesta estranha imaginacion, molti, sense atie as sues votzes e demanes, l'escomèteren e l'abracèren en tot dider-li qu'avertisse e vedesse se com non se trincaue.
Licenciat-WEB	Mès çò que més se passaue damb aquerò ère qu'eth praube se lançaue en solèr hènt mil sorriscles, e ara seguida li venguie un estavaniment que non se reprenie en quate ores; e, quan se reprenie, renauie es demanes e prècs de qué un aute còp non se l'apressèssen.
Licenciat-WEB	Didie que li parlèssen de luenh e li preguntèssen çò que volessen, pr'amor qu'a tot responerie damb mès sabença, per èster òme de veire e non de carn: qu'eth veire, en èster materiau subtil e delicat, obraue era amna a trauèrs d'eth damb mès rapiditat e eficàcia que peth còs, pesant e terrèstre.
Licenciat-WEB	Demanèc Tomás que li balhèssen un emboish a on placèsse aqueth veire brusc deth sòn còs, pr'amor de qué en jargar-se un vestit estret non se trinquèsse; atau, donc, li balhèren ua ròba ròia e ua camisa plan ampla, qu'eth se botèc damb fòrça suenh e s'ajustèc damb ua còrda de coton.
Licenciat-WEB	Que non se volec cauçar sabates de cap manèra, e er orde qu'establic entà que li balhèssen eth minjar, sens qué ada eth s'apressèssen, siguec de méter ena punta d'un pau un recipient d'aurina, a on li flocauen bèra sòrta de fruta qu'era tempsada aufrie.
Licenciat-WEB	Non volie ne carn ne peish; ne beuie senon ena hònt o en arriu, e aquerò ac hège damb es mans; quan caminaue pes carrèrs anaue peth miei, guardant es losats, temerós de qué non li queiguesse bèth teule e lo trinquèsse.
Licenciat-WEB	Pendent es ostius dormie en camp a cèu dubèrt, e es iuèrns se calaue en bèra aubèrja, e en palhèr se calaue enquiara gargamèra, en tot díder qu'aqueth ère eth lhet mès avient e mès segur que podien tier es òmes de veire.
Licenciat-WEB	Quan tronaue, tremolaue coma ua huelha, e gessie en camp e non tornaue en bordalat enquia qu'auesse passat era tormenta.
Licenciat-WEB	Es sòns amics lo tengueren embarrat pendent fòrça temps; mès, en veir qu'eth sòn malur tiraue entà dauant, determinèren acceptar çò que les demanaue, qu'ère que lo deishèssen anar liure; e, atau, lo deishèren, e gessec pera ciutat, costant era admiracion e compassion de toti es que lo coneishien.
Licenciat-WEB	L'enrodèren lèu es gojats; mès damb eth paishon les arturaue, e les demanaue que li parlèssen aluenhadi, pr'amor de qué non se trinquèsse; que, per èster òme de veire, ère plan trende e trincadís.
Licenciat-WEB	Es gojats, que son era mès endrabada generacion deth mon, a despièt des sòns prècs e votzes, li comencèren a lançar liròts, e autanplan pèires, entà veir s'ère de veire, coma didie.
Licenciat-WEB	Mès eth hège tantes votzes e enquia taus extrèms, qu'en.hiscaue as òmes entà qué pelegèssen e castiguèssen as gojats pr'amor de qué non li lancèssen arren.
Licenciat-WEB	Mès un dia que lo fatiguèren fòrça se dirigic ada eri, en tot díder:
Licenciat-WEB	Se qué voletz, gojats, pesadi coma mosques, lordi coma cinzes, atrevits coma piudes?
Licenciat-WEB	Entà entener-lo pelejar e respóner a toti, lo seguien tostemp molti, e es gojats cuelheren e tengueren per mielhor partit abantes escotar-lo que lançar-li causes.
Licenciat-WEB	En tot passar, un viatge, pera ua botiga de ròba de Salamanca, li didec ua vendeira:
Licenciat-WEB	Que me hè dò, senhor Licenciat, eth sòn malur; mès, se qué harè, que non posqui plorar?
Licenciat-WEB	Eth se virèc entada era, e plan retengut li didec:
Licenciat-WEB	Filiae Hierusalem, plorate super vos eth super filios vestros.
Licenciat-WEB	Comprenec eth marit dera vendeira era malícia dera dita e li responec:
Licenciat-WEB	Que se m'en fot, responec, autant que non aja arren de pèc.
Licenciat-WEB	En tot passar bèth dia pera casa lana e aubèrja comuna, vedec qu'èren en portau fòrça des sues residentes, e didec qu'èren bagatges dera armada de Satanás qu'èren lotjades ena aubèrja deth lunfèrn.
Licenciat-WEB	Li demanèc bèth un se quin conselh o consolacion balharie a un amic sòn qu'ère plan trist pr'amor qu'era sua hemna s'estaue damb un aute.
Licenciat-WEB	Ad açò que responec:
Licenciat-WEB	Alavetz, non a d'anar a cercar-la?, didec un aute.
Licenciat-WEB	S'ei atau, didec eth madeish, se qué me cau hèr a jo entà auer patz damb era mia hemna?
Licenciat-WEB	Li responec:
Licenciat-WEB	Li didec un gojat:
Licenciat-WEB	E li responec:
Licenciat-WEB	Demorant ena pòrta d'ua glèisa, vedec que i entraue un laurador des que tostemps se vanten de cristians vielhs, e darrèr sòn ne venguie un que non estaue en tan bona opinion coma eth prumèr; e eth Licenciat hec granes votzes ath laurador, en tot díder:
Licenciat-WEB	Demoratz, Dimenge, a qué passe eth Dissabte.
Licenciat-WEB	Des mèstres dera escòla didie qu'èren erosi, donques que tractauen tostemp damb angels; e que serien plan mès erosi s'es angelets non siguessen mecosi.
Licenciat-WEB	Un aute li demanèc se qué ne pensaue des hemnes nasejaires.
Licenciat-WEB	Responec que non n'èren es aluenhades senon es vesies.
Licenciat-WEB	Es naues dera sua holia e des sues responses e dites s'espargec per tota Castelha; e, en tot arribar enes aurelhes d'un prince, o senhor, qu'ère ena Cort, lo volec hèr a vier, e encomanèc a un cavalièr amic sòn, qu'ère en Salamanca, que se l'amièsse; e, trapant-lo eth cavalièr un dia, li didec:
Licenciat-WEB	Ad açò responec:
Licenciat-WEB	Totun aquerò, eth cavalièr l'amièc ena Cort, e entà amiar-lo tengueren damb eth aguesta invencion: lo botèren en uns conteneires de palha, coma aqueri que pòrten eth veire, egalant es tèrci damb pèires, e entre era palha i auie botadi bèri veires, pr'amor de hèr veir que coma vasso de veire l'amiauen.
Licenciat-WEB	Arribèc en Valladolid; entrèc de nets e lo destropèren ena casa deth senhor que l'auie hèt hèr a vier, deth quau siguec plan ben recebut, en tot dider-li:
Licenciat-WEB	Que sigue planvengut eth licentiat Vidriera.
Licenciat-WEB	Com l'a anat eth camin?
Licenciat-WEB	Se com va de salut?
Licenciat-WEB	Ad açò que responec:
Licenciat-WEB	Que non i a cap camin dolent, se s'arribe en finau, senon eth qu'amie entara horca.
Licenciat-WEB	Un aute dia, en auer vist en fòrça pèrgues de fauconeria molti neblies e açores e d'auti audèths de volateria, didec qu'era caça de nautada ère digna de princes e de grani senhors; mès qu'avertissen que damb era costaue eth gost sus eth profit a mès de dus mil per un.
Licenciat-WEB	Era caça de lèbres didec qu'ère plan gostosa, e mès quan se caçaue damb lebrèrs adondadi.
Licenciat-WEB	Ath cavalièr l'agradèc era sua holia e lo deishèc gésser pera ciutat, jos era proteccion e garda d'un òme que tenguesse compde de qué es gojats non li hessen mau; des quaus e de tota era Cort siguec coneishut en sies dies, e a cada pas, en cada carrèr e en quinsevolh cantoada, responie a totes es demanes que li hegen; entre es quaus li preguntèc un estudiant s'ère poèta, pr'amor que li semblaue qu'auie engenh entà tot.
Licenciat-WEB	Ad açò responec:
Licenciat-WEB	Enquia ara non è estat tan pèc ne erós.
Licenciat-WEB	Que non compreni aquerò de pèc e erós, didec er estudiant.
Licenciat-WEB	E responec Vidriera:
Licenciat-WEB	Non è estat tan pèc que venga en mau poèta, ne tant erós qu'aja meritat vier en un de bon.
Licenciat-WEB	Li demanèc un aute estudiant en quina estimacion auie as poètes.
Licenciat-WEB	Responec qu'ara sciéncia en molta; mès qu'as poètes en deguna.
Licenciat-WEB	Li repliquèren se per qué didie aquerò: responec que der infinit nombre de poètes qu'auie, èren tan pògui es boni, que lèu non hègen numèro; e atau, coma se non auesse poètes, non les estimaue; mès qu'admiraue e veneraue era scíencia dera poesia pr'amor qu'embarraue en se totes es autes sciéncies: pr'amor que se'n servís de totes, s'orne de totes, e apolidís e trè ara lum es sues meravilhoses òbres, qu'aumplís eth mon de profit, de shaute e de meravilha.
Licenciat-WEB	E ahigec mès:
Licenciat-WEB	Cum ducum fuerant olim regnumque poeta:
Licenciat-WEB	At sacri vates, et Divum cura vocamus.
Licenciat-WEB	E encara higec: Se qué ei veir a un poèta d'aguesti dera prumèra impression quan vò díder un sonet as auti que l'entornegen, era povora que les hè dident: "Vòstes mercés escoten un sonetet que delànet en cèrta ocasion hi, que, ena mia pensada, encara que non vau arren, tie un non sai qué de polit!".
Licenciat-WEB	E alavetz tòrç es pòts, s'arque es celhes e se grate era pòcha, e d'entre d'auti papèrs lardosi e miei trincadi, a on encara i demore un milèr de sonets, trè aqueth que vò recitar, e ara fin lo ditz damb ton melós e grandiloqüent.
Licenciat-WEB	E se dilhèu es que l'escoten, per çò de sornuts o d'ignorants, non lo lauden, ditz: "O es vòstes mercés non an comprenut eth sonet, o jo non l'è sabut díder; e, atau, que serà bon recitar- lo un aute viatge e que vòstes mercés li balhen mès atencion, pr'amor que de vertat de vertat, qu'eth sonet ac merite".
Licenciat-WEB	E torne coma ara prumeria a recitar-lo damb naui gèsti e naues pauses.
Licenciat-WEB	Donques, se qué ei veder-les censurar-se es uns as autes?
Licenciat-WEB	Qué diderè deth ganholar que hèn es cadèths as vielhs e grèus mastins?
Licenciat-WEB	Un aute viatge li demanèren se quina ère era causa de qué es poètes, ena sua majoritat, èren praubi.
Licenciat-WEB	Contestèc que pr'amor qu'eri volien, qu'ère ena sua man èster rics, se se'n sabien profitar dera escadença qu'a viatges amiauen entre es mans, qu'ère es des sues dames, que totes èren plan riques, donques qu'auien es peus d'aur, eth front d'argent brilhant, es uelhs de verd esmerauda, es dents d'ivòri, es pòts de corau e era gargamèra de cristau tranparent, e que çò que plorauen èren riques pèrles; e mès, que çò qu'es sòns pès caushigauen, per dura e estèrle qu'era tèrra siguesse, de seguit produsie gensemins e ròses; e qu'eth sòn alend ère de blos ambre, musc e ibiscus.
Licenciat-WEB	E que totes aguestes causes èren senhaus e mòstra dera sua grana riquesa.
Licenciat-WEB	Aguestes e d'autes causes didie des poètes dolents, pr'amor que des boni tostemps parlèc ben e les ennautic peth dessús des còrnes dera Lua.
Licenciat-WEB	Vedec un dia en trepader de Sant Francés ues figures pintades de mala traça, e didec qu'es boni pintors imitauen ara natura, mès qu'es dolents l'anherauen.
Licenciat-WEB	S'apressèc bèth dia damb fòrça suenh, pr'amor de qué non se trinquèsse, ena botiga d'un libretèr, e li didec:
Licenciat-WEB	Aguest mestièr que me shautarie fòrça se non siguesse per un defècte qu'amie.
Licenciat-WEB	Li demanèc eth libretèr que se l'ac didesse.
Licenciat-WEB	E li responec:
Licenciat-WEB	Es lànfies que hèn quan crompen es beneficis d'un libre, e era trufaria que hèn ath sòn autor se de cas les imprimisse ath sòn cargue; pr'amor que, en lòc de mil cinc cents, imprimissen tres mil libres e, quan er autor se pense que se venen es sòns, se venen es der aute.
Licenciat-WEB	Succedit aguest madeish dia que passèren pera plaça sies flagelladi, e, tant que didie eth discurs: "Ath prumèr, per lairon", hec granes votzes as que s'estauen dauant sòn, en tot dider-les:
Licenciat-WEB	Hètz-vos enlà, frairs, non sigue que comence aguest ahèr entà bèth un de vosati!
Licenciat-WEB	E quan era persona que hège eth discurs venguec a díder: "Ath cu…", didec:
Licenciat-WEB	Un gojat li didec:
Licenciat-WEB	Frair Vidriera, deman trèn a flagellar a ua hemna nasejaira.
Licenciat-WEB	Li responec:
Licenciat-WEB	S'estaue aquiu un d'aguesti qu'amien cagires de mans e didec:
Licenciat-WEB	De nosati, Licenciat, non auetz arren a díder?
Licenciat-WEB	Non, responec Vidriera, senon que sap cadun de vosati mès pecats qu'un confessor; mès qu'ei damb aguesta diferéncia: qu'eth confessor les sap entà auer-les en secrect, e vosati entà hèr-les a veir pes tavèrnes.
Licenciat-WEB	Qu'entenec aquerò un mulatèr, pr'amor que l'escotaue tota sòrta de gent, e li didec:
Licenciat-WEB	Ad açò responec Vidriera:
Licenciat-WEB	Er aunor deth patron desnishe eth deth sirvent.
Licenciat-WEB	Un viatge, quan encara non èra de veire, caminè pendent ua jornada damb ua mula de loguèr tau, que li compdè cent vint-e-ua fautes, totes capitaus e enemigues deth gènre uman.
Licenciat-WEB	Toti es mossos de mules tien eth sòn punt de rofiants, eth sòn punt de panaires, e eth sòn mès o mens de brigands.
Licenciat-WEB	S'es sòns patrons (qu'atau criden eri as qu'amien sus es mules) son blagaires, hèn mès sòrt damb eri qu'era sòrt que heren en aguesta ciutat es ans anteriors: se son estrangèrs, les panen; s'estudiants, les maudiden; e se religiosi, les renèguen; e se soldats, les tremòlen: aguesti, e es marinèrs e es carretèrs e es mulatèrs, tien ua forma de víuer extraordinària e solet entada eri; eth carretèr se passe era màger part dera sua vida en un espaci de lata e mieja de lòc, que pòga causa mès deu tier era joata des mules dauant deth car; era mitat deth temps cante e era auta mitat renègue; e en díder: "hètz-vos enlà", se les passe entà un aute costat; e se de cas les cau trèir quauqua arròda de bèth endrabader, que s'ajuden mès de dues pessetes que de tres mules.
Licenciat-WEB	Es marinèrs son gent gentila, non urbana, que non se'n sap de ua aute lenguatge qu'eth que se tie enes vaishèths; ena bonança que son diligents e ena borrasca guiterosi; ena tormenta manen molti e aubedissen pògui; eth sòn Diu ei era sua arca e era sua biòca, e eth sòn léser veir marejadi as passatgèrs.
Licenciat-WEB	Es mulatèrs son gent qu'an hèt divòrci des linçòs e s'an maridat damb es aubardes; que son tan diligents e pressadi que, a tròca de non pèrder era jornada, perderàn era amna; era sua musica ei era deth mortèr; era saussa, eth hame; es sòns maitines, lheuar-se a balhar minjar as animaus; e es sues misses, non ausir-ne deguna.
Licenciat-WEB	Quan didie aquerò ère en portau d'un apotecari, e, en virar-se de cap ath senhor, li didec:
Licenciat-WEB	Vòsta mercé que tie un salutós mestièr, se non siguesse tant enemic des sòns lums d'òli.
Licenciat-WEB	De quina manèra sò enemic des mens lums d'òli?, preguntèc er apotecari.
Licenciat-WEB	E responec Vidriera:
Licenciat-WEB	Qu'ac digui, pr'amor qu'en mancar quinsevolh òli, lo càmbie peth deth lum qu'ei mès apròp; e encara amie ua auta causa aguest mestièr, qu'ei hèr enlà eth credit deth mès acertat mètge deth mon.
Licenciat-WEB	En preguntar-li se per qué, responec qu'auie apotecari que, entà non díder que mancaue ena sua apoteca çò que li prescriuie eth mètge, en sòrta des causes que li mancauen ne plaçaue d'autes qu'ena sua pensada auien era madeisha vertut e qualitat, sense que siguesse atau; e, damb aquerò, era medecina mau compausada obraue ath revés de çò qu'aurie d'obrar era ben ordenada.
Licenciat-WEB	Li preguntèc, alavetz, bèth un se qué ne pensaue des mètges, e contestèc aquerò:
Licenciat-WEB	Honora medicum propter necessitatem, etenim creavit eum Altissimus.
Licenciat-WEB	A Deo enim est omnis medela, eth a regge accipiet donationem.
Licenciat-WEB	Disciplina medici exaltavit caput illius, et in conspectu magnatum collaudabitur.
Licenciat-WEB	Altissimus de terra creavit medicinam, et vir prudens non ab(h)orre-bit illam.
Licenciat-WEB	Aquerò ditz er Ecclesiasticum dera medecina e des boni mètges, e des dolents se poirie díder tot ath revés, pr'amor que non i a gent mès damnatjosa entara causa publica qu'eri.
Licenciat-WEB	Eth jutge mos pòt tòrcer o dilatar era justícia; eth letrat, sostier peth sòn interès era nòsta injusta demana; eth mercadèr, shurlar-mos es propietats; fin finau, totes es persones qu'auem besonh de tractar, mos pòden hèr bèth mau; mès trèir-mos era vida, sense èster restacadi ath temor deth castig, degun.
Licenciat-WEB	Sonque es mètges mos pòden aucir e mos aucissen sense pòur e sense botjar es pès, sense desengainar ua auta espada qu'era recèpta.
Licenciat-WEB	E non se desnishen es sòns delictes, pr'amor qu'ath córrer les calen dejós era tèrra.
Licenciat-WEB	Me'n brembi que quan jo èra òme de carn, e non de veire coma ne sò ara, qu'a un mètge d'aguesti de segona classa lo deishèc un malaut entà guarir-se damb un aute, e eth prumèr, dempús de quate dies, endonvièc a passar pera apoteca a on receptaue eth segon, e demanèc ar apotecari se com li anaue ath malaut qu'eth auie deishat, e que se l'auie receptat bèra purga er aute mètge.
Licenciat-WEB	Er apotecari li responec qu'aciu auie ua recèpta de purga qu'eth dia a vier li calie cuéher eth malaut.
Licenciat-WEB	Li didec que se la hesse a veir, e campèc qu'ath finau d'era i didie: Sumat diluculo; e didec: "Tot çò qu'amie aguesta purga me contente, senon aguest diluculo, pr'amor qu'ei massa umid".
Licenciat-WEB	Per aguestes e d'autes rasons que didie de toti es mestièrs, venguien darrèr sòn, sense hèr-li cap de mau, e sense deishar-lo repausar; mès, totun açò, non s'auesse podut deféner des gojats s'eth sòn garda non lo defenesse.
Licenciat-WEB	Que li preguntèc un se qué li calie hèr entà non auer enveja d'arrés.
Licenciat-WEB	Li responec:
Licenciat-WEB	Dormís, que tot eth temps que dormisses serà parièr qu'eth deth tòn envejat.
Licenciat-WEB	Un aute li demanèc quin remèdi aurie entà gésser damb ua comission que hège dus ans que pretenie.
Licenciat-WEB	Li responec:
Licenciat-WEB	Que passèc per edart dauant a on eth s'estaue un jutge de comission qu'anaue de cap a ua causa criminau, e amiaue fòrça gent damb eth e dus ussièrs; preguntèc se qui ère, e, en dider-l'ac, didec:
Licenciat-WEB	Jo apostarè qu'amie aqueth jutge vibores en sòn pitrau, pistolets ena cinta e arrais enes mans, entà esbauçar tot çò qu'artenhesse era sua comission.
Licenciat-WEB	M'en brembi d'auer auut un amic que, en ua comission criminau que tenguec, balhèc ua senténcia tant asenada, que se passaue en molti carats era colpa des delinqüents.
Licenciat-WEB	Li demanè se per qué auie balhat aquera tan crudèu senténcia e hèt ua tau manifèsta injustícia.
Licenciat-WEB	Me contestèc que pensaue autrejar era apellacion, e damb aquerò deishaue dubèrtes es pòrtes as senhors deth Conselh entà mostrar era sua misericòria, padegant e calant aquera sua rigorosa senténcia en sòn punt e deguda proporcion.
Licenciat-WEB	Jo li responí qu'aurie estat mielhor d'auer-la balhat de manèra que les estauvièsse aqueth trabalh, e damb aquerò lo tierien ada eth coma un jutge just e acertat.
Licenciat-WEB	Ena arròda dera fòrça gent que, coma s'a dit, tostemp l'escotaue, i auie un coneishut sòn en ròba de letrat, que un aute lo cridec Senhor Licenciat; e, en tot saber Vidriera qu'eth tau que cridauen licenciat non auie ne tansevolh eth titol de bachelièr, li didec:
Licenciat-WEB	Ara quau causa didec er amic:
Licenciat-WEB	Li responec Vidriera:
Licenciat-WEB	Jo ja sabi qu'ètz un Tantano en eres, pr'amor que se vos escapen per nautes e non les trapatz per prigondes.
Licenciat-WEB	En tot trapar-se un viatge ath cant dera botiga d'un sarte, lo vedec qu'ère esvagat, e li didec:
Licenciat-WEB	Sense dobte, senhor mèstre, qu'ètz en camin de sauvacion.
Licenciat-WEB	Per qué ac didetz?, preguntèc eth sarte.
Licenciat-WEB	Pr'amor que, coma non auetz arren a hèr, non auratz era escadença de mentir.
Licenciat-WEB	E ahigec:
Licenciat-WEB	Malerós eth sarte que non mentís e cos es hèstes; qu'ei causa meravilhosa que lèu en toti es d'aguest mestièr a penes se'n traparà a un que hèsque un vestit just, en auer-ne tants que les hèn pecadors.
Licenciat-WEB	Sus es sabatèrs didie que jamès hègen, ena sua pensada, sabata dolenta; pr'amor que s'ad aqueth que la calçaue l'anaue estreta e apretada, li didien qu'atau auie d'èster, per èster de galants cauçar apretat, e que en amiar-les dues ores vierien mès amples qu'espardenhes; e se l'anauen amples, didien qu'atau calie que siguesse, pr'amor dera gota.
Licenciat-WEB	Aguest li didec un viatge:
Licenciat-WEB	Vidriera, aguesta net s'a mòrt ena preson un banc qu'ère condamnat entà enforcar.
Licenciat-WEB	Que hec ben a apressar-se entà morir abantes qu'eth borrèu se seiguesse en eth.
Licenciat-WEB	En trepader de Sant Francés s'estaue un ròtle de genovesi; e, en tot passar per aquiu, un d'eri lo cridèc e didec:
Licenciat-WEB	Aprèsse-se aciu eth senhor Vidriera e raconde-mos un conde.
Licenciat-WEB	Eth responec:
Licenciat-WEB	Que non voi, pr'amor de qué non me lo passetz entà Genova.
Licenciat-WEB	Trapèc un viatge ara encargada d'ua botiga qu'amiaue dauant a ua hilha sua plan lèja, mès plan cargada de jòies, d'ornaments e de pèrles; e li didec a sa mair:
Licenciat-WEB	Qu'auetz hèt plan ben en empeirar-la, entà qué se posque passejar.
Licenciat-WEB	Des pastissèrs didec que fòrça viatges hègen ara dobladilla, sense que les amièssen entà cap pena, pr'amor qu'auien hèt eth coquilhon de dus a quate, eth de quate a ueit e eth de ueit a miei reiau, sonque peth sòn aubire e acòrd.
Licenciat-WEB	Des mostraires de mariòtes didie mil maus; didie qu'ère gent gandiaira e tractaue damb indecéncia es causes divines, pr'amor que damb figures que mostrauen enes sòns retraits cambiauen era devocion en arridalhes e que se passaue qu'apilerauen en un sac totes o era màger part des figures deth Testament Nau e Vielh e se seiguien sus eth entà minjar e béuer enes cerèrs e tavèrnes.
Licenciat-WEB	En resumit, didie que s'estonaue de com qui podesse non les botèsse perpetuau silenci enes sòns retaules, o les despatrièsse deth règne.
Licenciat-WEB	Que passèc un viatge per a on s'estaue un comediant vestit coma un prince, e, en veder-lo, li didec:
Licenciat-WEB	Jo m'en brembi auer vist gésser ad aguest en teatre damb eth ròstre en.harinat e vestit damb un mantèl ath revés; e, totun açò, a cada pas dehòra dera estrada, jure a fe de gentilòme.
Licenciat-WEB	Que serà vertat, repliquèc Vidriera, mès çò que mens a de besonh era tropa de comedians ei de persones ben neishudes; galantes, òc, gentilòmes e d'assopliment en lengües.
Licenciat-WEB	Tanben sai díder d'eri qu'ena sudor dera sua cara guanhen eth sòn pan damb innegable trebalh, cuelhent de contunh de memòria, hèti perfècti gitanos, de lòc en lòc e d'aubèrja en aubèrja, esdegant-se entà contentar a toti, pr'amor qu'en gost des auti s'està eth sòn pròpi ben.
Licenciat-WEB	E mès encara, qu'en sòn mestièr non enganhen ad arrés, pr'amor qu'en un virament de uelhs trèn era sua merça ena plaça publica, a judici e ara vista de toti.
Licenciat-WEB	Eth trebalh des autors qu'ei incredible, e eth sòn suenh extraordinari, e les cau guanhar fòrça entà qué a finaus d'an non gesquen tant empenhadi, que les calgue hèr plaids de creditors.
Licenciat-WEB	E, totun açò, son de besonh entara causa publica, atau que ne son es sèuves, es pibos, e es vistes de recreacion, e coma ne son es causes qu'aunèstaments divertissen.
Licenciat-WEB	Didie qu'auie estat era pensada d'un amic sòn qu'eth que mestraue a ua comediana, en mestrar- ne a ua soleta ne mestraue a moltes ath madeish temps, per exemple: a ua reina, a ua ninfa, a ua divessa, a ua sirventa, a ua pastora, e a viatges auie era sòrt de qué servisse en era a un page o a un lacai: que totes aguestes figures sòl hèr ua comediana.
Licenciat-WEB	Li preguntèc un se qui auie estat eth mès erós deth mon.
Licenciat-WEB	Responec que Nemo; pr'amor que Nemo novit Patrem, Nemo sine crimine vivit; Nemo sua sorte contentus, Nemo ascendit in coelum.
Licenciat-WEB	Damb es que se tintauen es barbes auie ua particular enemistat; e, en pelejar-se, dauant sòn, dus òmes, qu'un ère portugués, aguest didec ath castelhan, agarrant-lo des barbes que les auie plan tintades:
Licenciat-WEB	Por istas barbas que teño no rostro…!
Licenciat-WEB	Ad açò que venguec Vidriera:
Licenciat-WEB	Ollay, home, naon digais teño, sino tiño!
Licenciat-WEB	Un aute amiaue es barbes mirgalhades e de molti colors, per tòrt dera mala tinta; a qui didec Vidriera qu'auie es barbes de muladar oelhèr.
Licenciat-WEB	A un aute, qu'amiaue es barbes miei blanques e miei neres, per auer-se descuedat, e es canons creishudi, li didec que procurèsse non discutir ne pelejar damb arrés, pr'amor qu'ère probable que li didessen que mentie pera mitat dera barba.
Licenciat-WEB	Un viatge condèc qu'ua damaisèla discreta e ben entenuda, per acodir ara volentat de sa pairs, balhèc er òc entà maridar-se damb un vielh tot peublanc, eth quau era net abantes deth dia des nòces, partic, non entar arriu Jordan, coma diden es vielhes, senon entath matràs d'aigua fòrta e argenta, que renovèc de tau manèra era sua barba, que l'ajacèc de nhèu e la lheuc de peish.
Licenciat-WEB	Venguec era ora de balhar-se es mans, e era puncèla coneishec pera mina e pera tinta era figura, e didec a sa pairs que li balhèssen eth madeish espós qu'eri l'auien mostrat, que non ne volie un aute.
Licenciat-WEB	Eri li dideren qu'aqueth qu'aui ath deuant ère eth madeish que l'auien mostrat e balhat per espòs.
Licenciat-WEB	Era repliquèc que non n'ère, e se hec a vier testimònis de se com eth que sa pairs li balhèren ère un òme grèu e plen de peublancs; e, donques qu'er aciu present non les auie, non ère eth, e l'enganhauen.
Licenciat-WEB	S'acuelhec ad açò, se corrèc eth tintatge e des.heiguec eth maridatge.
Licenciat-WEB	Damb es mestreses auie era madeisha tissa que damb es refusadi; didie meravilhes deth sòn permafoy, des linçòs des sues tòques, des sòns molti cocons, des sòns escrupuls e era sua extraordinària misèria.
Licenciat-WEB	Se'n hège des sòns estomacs aflaquidi, es sues romies de cap, era sua manèra de parlar, damb mès plecs qu'es sues tòques; e, fin finau, era sua inutilitat e es sòns vanilhèrs.
Licenciat-WEB	Un li didec:
Licenciat-WEB	Ad açò responec:
Licenciat-WEB	Encara que de veire, non sò tan brusc que me dèishe amiar peth corrent dera plèba, soent enganhada.
Licenciat-WEB	Que me semble a jo qu'era gramatica des mormoraires e eth la, la, la des que canten son es escrivans; pr'amor que, atau coma non se pòt passar a d'autes sciéncies, se non ei pera pòrta dera gramatica, e atau qu'eth musician, que prumèr murmure e dempús cante, atau, es maledidents, per a on comencen a mostrar era malignitat des sues lengües ei per díder mau des escrivans e des ussièrs e d'autes ministres dera justícia, en tot èster un mestièr eth der escrivan sense eth quau anarie era vertat peth mon ara ombra des losats, acaçada e mautractada; e atau, ditz er Eclesiastico: in manu Dei potestas hominis est, et super faciem scribe imponet honorem.
Licenciat-WEB	Qu'ei er escrivan persona publica, e eth mestièr deth jutge non se pòt amiar endauant sense eth sòn.
Licenciat-WEB	Es escrivans les cau èster liures e non esclaus ne hilhs d'esclaus: legitims, non bastards ne neishudi de cap mala raça.
Licenciat-WEB	Juren fidelitat de secret e que non haràn escritura usurària; que ne amistat ne enemistat, profit o damnatge les botjarà a non hèr eth sòn mestièr damb bona e cristiana consciéncia.
Licenciat-WEB	Pr'amor que s'aguest mestièr tan bones parts requerís, per qué s'a de pensar que des mès de vint mil escrivans que i a en Espanha s'a de hèr a vier eth diable era cuelheta, coma se siguessen ceps dera sua vrenha?.
Licenciat-WEB	Non ac voi creir, ne ei bon qu'arrés ac creigue; pr'amor que, a tot darrèr, ei era gent mès de besonh qu'auie enes republiques mès ordenades, e que s'amiauen massa drets, tanben hègen massa errades, e que d'aguesti dus extrèms podie gésser un miei que les hèsse guardar pera sageta.
Licenciat-WEB	Era ignorància e negligéncia des procuradors e sollicitadors, la comparaue as mètges, es quaus, que se guarisque o non eth malaut, eri se hèn a vier era sua estrea, e es procuradors e sollicitadors, madeish, se'n gesquen o non deth plaid qu'amien.
Licenciat-WEB	Li demanèc un se quina ère era mielhor térra.
Licenciat-WEB	Responec qu'era primairenca e arregraïda.
Licenciat-WEB	E didec er aute:
Licenciat-WEB	Que non voi díder aquerò, senon quin ei eth mielhor lòc?
Licenciat-WEB	Valladolid o Madrid?
Licenciat-WEB	E responec:
Licenciat-WEB	De Madrid, es extrèms; de Valladolid, es mieis.
Licenciat-WEB	Non lo compreni, repetic eth que li preguntaue.
Licenciat-WEB	E didec:
Licenciat-WEB	De Madrid, cèu e solèr; de Valladolid, es entresòls.
Licenciat-WEB	Entenec Vidriera que didie un òme a un aute que, sonque entrar en Valladolid, era sua hemna auie queigut plan malauta, pr'amor que l'auie tastat era tèrra.
Licenciat-WEB	Ad açò didec Vidriera:
Licenciat-WEB	Qu'aurie estat mielhor que se l'auesse minjat, se de cas ei gelosa.
Licenciat-WEB	Des musicians e des corrèus a pè didie qu'auien era esperança e era sòrt limitades, pr'amor qu'es uns l'acabauen en tot vier a hèr-se corrèus d'a shivau, e es auti en arténher a èster musicians deth rei.
Licenciat-WEB	Des hemnes que se cridauen cortesanes didie que totes, o era màger part, auien mès de corteses que de sanes.
Licenciat-WEB	En tot estar bèth dia en ua glèisa vedec qu'amiauen a acogar a un ancian, a cristianar a un mainatge e a velhar ua hemna, tot ath madeish temps, e didec qu'es temples èren camps de batalha, a on acaben es vielhs, es mainatges vencen e es hemnes trionfen.
Licenciat-WEB	Que li piquèc un viatge ua vèspa en còth, e non gosaue de se la trèir pr'amor de non trincar-se; mès, totun aquerò, se planhie.
Licenciat-WEB	Li preguntèc un se com sentie ad aquera vèspa, s'ère eth sòn còs de veire.
Licenciat-WEB	E responec qu'aquera vèspa deuie èster era sua mormolhadoira, e qu'es lengües e pics des mormolhaires èren dables entá esbauçar còssi de bronze, e non de veire.
Licenciat-WEB	En tot passar un religiós plan gras per a on eth s'estaue, didec un des sòns audidors:
Licenciat-WEB	D'escanaulit que non se pòt botjar eth pair.
Licenciat-WEB	S'embestièc Vidriera e didec:
Licenciat-WEB	Qu'arrés se'n desbrembe de çò que ditz er Esperit Sant: nolite tangere christos meos.
Licenciat-WEB	E, embestiant-se encara mès, didec qu'ac campèssen, pr'amor que veirien que fòrça sants que d'uns ans ençà auie canonizat era Glèisa e plaçat en nombre des benauradi, arrés se cridaue eth capitan senhor Fulano, ne eth secretari senhor Tau de senhor Taus, ne eth Comde, ne eth Marqués, ne eth Duc de tau part, senon frai Diego, frai Jacinto, frai Raymundo, toti frares e religiosi; pr'amor qu'es religions son es Aranjuez deth cèu, qu'es sòns fruts, ordinàriaments, se placen ena taula de Diu.
Licenciat-WEB	Didie qu'es lengües des murmuraires èren coma es plumes dera agla: que rosiguen e maumeten totes es des auti audèths que damb era s'amassen.
Licenciat-WEB	Des trichaires e jogaires didie miracles: didie qu'es trichaires èren prevaricadors publics, pr'amor que, en hèr es concessions deth qu'anaue hènt sòrt, desirauen que perdesse e passèsse era carta entà dauant, pr'amor de qué eth contrari se les hesse a vier e eth crubèsse es sòns drets.
Licenciat-WEB	Laudaue fòrça era paciéncia d'un jogaire, que s'estaue tota era net jogant e perdent, e a maugrat d'èster de condicion coleric e endiablat, a tròca de qué eth sòn contrari non se lheuèsse, non badaue boca, e patie çò d'un martir de Barrabàs.
Licenciat-WEB	Laudaue tanben es consciéncies de bèri aunorats trichaires que ne peth mau de morir consentien es jòcs d'estocada, deth reparolo, sèt e amiar, e pinta ena deth punto.
Licenciat-WEB	En resumit, didie causes que, se non siguesse pes grani sorriscles que hège quan s'apressauen ada eth o lo tocauen, per abit que portaue, pera estretesa dera sua biòca, pera manèra que beuie, per non voler dormir qu'a cèu dubèrt en ostiu e en iuèrn enes palhèrs, coma è dit, damb era quau causa balhaue clars senhaus de holia, arrés poirie creir senon qu'ère un des de mès sen deth mon.
Licenciat-WEB	Dus ans o pòc mès durèc en aguesta malautia, pr'amor qu'un religiós dera òrdre de Sant Jeroni, qu'auie gràcia e sciéncia particular en hèr qu'es muds entenessen e de bèra manèra parlèssen, e en guarir lhòcos, cuelhec ath sòn compde de guarir a Vidriera, possat pera caritat; e lo guaric e assanic, e tornèc ath prumèr sen, entendement e discurs.
Licenciat-WEB	E, atau, en veder-lo assanit, lo jarguèc coma letrat e lo hec a vier ena Còrt, a on en balhar tantes pròves de sen tau que les auie balhat de lhòco, podie tier eth sòn mestièr e hèr-se famós per eth.
Licenciat-WEB	Atau ac hec; e, en tot cridar-se eth licenciat Rueda, e non Rodaja, entornèc ena cort, a on, a penes auec entrat, que siguec coneishut pes gojats; mès, coma lo vederen en tan desparièr abitud der acostumat, non gausèren her-li crits ne hèr-li preguntes; mès lo seguien e se didien es uns as auti:
Licenciat-WEB	Dilhèu non ei aguest eth lhòco de Vidriera?
Licenciat-WEB	A fe de Diu que n'ei!
Licenciat-WEB	Que ja vie assentat.
Licenciat-WEB	Mès autant pòt èster lhòco ben jargat que mau jargat; preguntem-li quauquarren e gescam dera confusion.
Licenciat-WEB	Tot aquerò entenie eth licenciat e caraue e, anaue mès corrut e confonut que quan ère sense sen. Passèc eth coneishement des gojats entàs òmes; e, abantes de qué eth licenciat arribèsse en pati de Conselhs, s'auie hèt a vier darrèr sòn mès de dues centes persones de tota sòrta.
Licenciat-WEB	Damb aguesta acompanhada, qu'ère mès qu'era d'un catedratic, venguec en pati, a on l'acabèren d'entornejar guairi en eth s'estauen.
Licenciat-WEB	Eth, en veder-se damb tanta torba ath sòn entorn, lheuèc era votz e didec:
Licenciat-WEB	Senhors.
Licenciat-WEB	Que sò eth licenciat Vidriera, mès non eth que solia: sò ara eth licenciat Rueda; eveniments e malurs que se passen en mon, damb eth permís deth cèu, me treigueren eth sen, e es misericòrdies de Diu me l'an entornat.
Licenciat-WEB	Per çò que diden que didí quan lhòco, poderatz considerar es que diderè e harè quan assentat.
Licenciat-WEB	Que jo sò graduat en leis per Salamanca, a on estudiè damb praubetat e a on venguí dusau en licencies: d'a on se pòt dedusir que mès era vertut qu'eth favor me balhèc eth grad que tengui.
Licenciat-WEB	Qu'è vengut aciu en aguest gran mar dera Cort entà hèr d'avocat e guanhar-me era vida; mès que se non me deishatz, aurè vengut a vogar e guanhar-me era mòrt.
Licenciat-WEB	Per Diu que non hescatz que seguir-me sigue acaçar-me, e que çò qu'artenhí per lhòco, qu'ei eth sosten, lo pèrda per assentat.
Licenciat-WEB	Çò que solíetz preguntar-me enes places, preguntatz-lo-me ara ena mia casa, e veiratz qu'eth que vos reponie ben, sivans diden, còp sec, vos responerà mielhor de pensat.
Licenciat-WEB	L'escotèren toti e lo deishèren de cornèr quauqui uns.
Licenciat-WEB	Se'n tornèc ena sua aubèrja damb mens acompanhada qu'era qu'auie amiat.
Licenciat-WEB	Gessec un aute dia e se passèc çò de madeish; hec un aute sermon e non servic d'arren.
Licenciat-WEB	Que perdie molt e non guanhaue arren; e, en veder-se morir de hame, determinèc de deishar era Cort e entornar-se'n entà Flandes, a on se pensaue valer des fòrces deth sòn braç, pr'amor que non se'n podie valer des deth sòn engenh.
Licenciat-WEB	E, en tot metè'c tot en marcha, didec en gésser dera Cort:
Licenciat-WEB	Ò Cort, qu'alongues es esperances des atrevits pretendents, e abraques es des vertuosi escuelhudi, sosties abondosaments as truands desvergonhadi e aucisses de hame as discrets vergonhosi!
Licenciat-WEB	Aquerò didec e partic entà Flandes, a on era vida qu'auie començat a eternizar pes letres l'acabèc d'eternizar pes armes, en companhia deth sòn gran amic eth capitan Valdivia, deishant fama ena sua mòrt de prudent e plan valent soldat.
GELÓS-ESTREMENH-WEB	Non hè guairi ans que d'un lòc d'Extremadura gessec un gentilòme, neishut de pairs nòbles, que, coma un aute Prodig, per diuèrses parts d'Espanha, Itàlia e Flandes venguec degalhant autant es ans qu'er auviatge; e, ath darrèr de fòrça romieuatges, defuntadi dejà es sòns pairs e degalhat eth sòn patrimòni, venguec a parar ena grana ciutat de Sevilla, a on trapèc pro ocasions entà vier de despéner çò de pòc que li demoraue.
GELÓS-ESTREMENH-WEB	En veder-se, donc, tan mancat de sòs, e sense guairi amics, s'acuelhec ath remèdi que fòrça d'auti perdudi s'acuelhen en aquera ciutat, qu'ei anar-se'n de cap às Indias, refugi e empara des desesperadi d'Espanha, glèisa des quilhadi, salconduit des omicides, pala e cubèrta des jogaires (qu'es expèrts en art criden cèrts), crida generau des hemnes liures, enganha comuna de molti e remèdi particular de pòqui.
GELÓS-ESTREMENH-WEB	E ben, en èster arribat eth temps qu'ua flòta partie entà Tierrafirme, en tot arribar a un acòrd damb eth sòn almirant, premanic es sues provisions e eth sòn linçò d'espart; e, en tot embarcar-se en Cadiz, e hènt era benediccion a Espanha, partic era flòta e damb grana alegria issèren es veles ath vent, que leugèr e a favor bohaue, qu'en pògues ores les hec desparéisher era tèrra e les desnishèc es amples e vastes lanes deth gran pair des aigües, eth mar Ocean.
GELÓS-ESTREMENH-WEB	Qu'anaue eth nòste passatgèr cogitós, bolegant ena sua memòria es molti e diuèrsi perilhs qu'enes ans deth sòn romieuatge l'auien arribat, e eth mau govèrn qu'en tot er anament dera sua vida auia auut; e se hège eth compde de qué li calie ada eth madeish cuélher un fèrm prepaus de cambiar de manèra de vida, e d'amiar ua auta forma de governar er auviatge que Diu siguesse servit de balhar-li, e de procedir damb mès cautèla qu'enquia alavetz damb es hemnes.
GELÓS-ESTREMENH-WEB	Era flòta ère en cauma quan li passaue peth sòn cap aguesta tormenta a Felipo de Carrizales, qu'atau se cridaue eth qu'a dat matèria ara nòsta novèla.
GELÓS-ESTREMENH-WEB	Tornèc a bohar eth vent, en tot possar damb tanta fòrça es vaishèths, que non deishèc ad arrés enes sòns sètis; e atau, li calec a Carrizales deishar es sues imaginacions, e deishar-se amiar de solet es suenhs qu'eth viatge l'aufrie; qu'eth viatge siguec tan profitós que, sense recéber cap trebuc ne inconvenient, arribèren en pòrt de Cartagena.
GELÓS-ESTREMENH-WEB	E, entà acabar damb tot çò que hè ath nóste prepaus, digui qu'era edat qu'auie Felipo quan venguec enes Indias ère de quaranta ueit ans; e, en vint que s'estèc aquiu, ajudat dera sua indústria e diligéncia, artenhec a tier mès de cent cinquanta mil pesi guanhadi.
GELÓS-ESTREMENH-WEB	En veder-se, donc, ric e prospèr, e tocat peth naturau desitge que toti sauven de tornar entara sua pàtria, deishadi de cornèr grani interèssi que l'aufrien, en tot deishar eth Perú, a on auie arremassat tanta riquèsa, hènt-se-la a vier tota damb barres d'aur e argent, e registrada, entà non auer cap de trebuc, s'entornèc entà Espanha.
GELÓS-ESTREMENH-WEB	E atau que quan se n'anaue entàs Indias, praube e necessitós, l'anauen escometent fòrça pensaments, sense deishar-lo repausar ne un punt ath miei des ondes deth mar, atau ara en repaus dera tèrra l'escometien, encara que per causes desparières: pr'amor que s'abantes non dormie per praube, ara non podie repausar per ric; que tan pesada carga ei era riquesa entà qui non ei acostumat a tier-la ne se'n sap usar d'era, que n'ei era praubetat entà qui la tie de contunh.
GELÓS-ESTREMENH-WEB	Suenhs amie er aur e suenhs era sua manca; mès qu'es uns se solatgen en tot arténher ua mejana quantitat, e es auti s'aumenten coma mès quantitat s'artenh.
GELÓS-ESTREMENH-WEB	Pensaue Carrizales enes sues barres, non per aganit, pr'amor qu'enes ans que siguec soldat aprenec a èster liberau, senon per veir se qué li calie èr damb eres, per çò de qué simplaments auer-les per auer-les ère causa infructuosa, e tier-les en casa, ua èsca entàs envejosi e revelh entàs lairons.
GELÓS-ESTREMENH-WEB	Que se l'auien trèt es talents de hèr negòcis, e li semblaue que, cossent es ans qu'auie, li sobrauen sòs entà passar era vida, e la volie passar ena sua tèrra e balhar en era eth sòn auviatge en tribut, en tot demorar en era es ans dera sua vielhesa en repaus e tranquillitat, balhant a Diu çò que podesse, pr'amor que ja auie dat ath mon mès de çò que li calie.
GELÓS-ESTREMENH-WEB	De un aute costat, consideraue qu'era misèria dera sua pàtria ère molta e era gent plan pruauba, e que se venguie a demorar-se en era ère hicar-se ena cibla de totes es importunitats qu'es praubes sòlen balhar as rics que tien coma vesin, e mès quan non i a arrés mès en lòc a on acodir damb es sues misèries.
GELÓS-ESTREMENH-WEB	Volie auer a qui deishar eth sòn auviatge dempús des sòns dies, e damb aguest desir cuelhie eth pos ara sua fortetat, e li semblaue qu'encara poirie amiar era carga deth matrimòni; e, en vier-li aguest pensament, l'espaurie un gran temor, qu'atau se li des.hège e despareishie coma ac hè eth vent damb era broma baisha; pr'amor qu'ena sua naturau condicion ère er òme mès gelós deth mon, encara sense èster maridat, donques damb era soleta intencion d'èster-ne lo començauen a aufensar era gelosia, a cansar es sospeches e a espaurir es imaginacions; e aquerò damb tanta eficàcia e veeméncia, qu'en tot darrèr decidic non maridar-se.
GELÓS-ESTREMENH-WEB	E, en tot èster d'acòrd damb aquerò, e en non èster-ne de çò qu'auie de hèr damb era sua vida, volec era sòrt que, passant bèth dia peth carrèr, lheuèsse era agachada e vedesse en ua hièstra ua puncèla, per çò que semble d'ua edat de tretze o catorze ans, de tant agradiu ròstre e tan beròia que, sense saber-se'n guaire de defener-se, eth brave vielh Carrizales rendec era debilitat des sòns molti ans as pògui de Leonora, qu'aguest ère eth nòm dera beròia puncèla.
GELÓS-ESTREMENH-WEB	E dempús, sense arturar-se, comencèc a hèr un gran pilèr de discorsi; e, parlant damb eth madeish, didie:
GELÓS-ESTREMENH-WEB	Aguesta gojata qu'ei beròia, e per açò que hè veir era preséncia d'aguesta casa, non deu èster rica; era qu'ei ua mainada, es sòns pògui ans pòden assegurar es mies sospeches; me cau maridar damb era; l'embarrarè e la harè ara mia manèra e damb aquerò non aurà ua auta condicion que la que jo li mostrarè.
GELÓS-ESTREMENH-WEB	E que non sò tan vielh que posca pèrder era esperança d'auer hilhs que m'ereten.
GELÓS-ESTREMENH-WEB	Qu'amie dòt o non, qu'ei parièr, pr'amor qu'eth cèu me'n balhèc a jo entà toti; e es rics non les cau cercar enes sòns maridatges auviatge, senon plaser: qu'eth plaser alongue era vida, e es desengusti entre es maridadi l'escuercen.
GELÓS-ESTREMENH-WEB	Plan ben, donc: qu'ei causa hèta, e aguesta ei era qu'eth cèu vò que jo aja.
GELÓS-ESTREMENH-WEB	E atau hèt aguest solilòqui, non un viatge, senon cents, ath cap d'uns dies parlèc damb es pairs de Leonora, e se'n sabec que, encara que praubes èren nòbles; e, en tot balhar-les compde dera sua intencion e dera qualitat dera sua persona e auviatge, les demanèc que li balhèssen coma esposa ara sua hilha.
GELÓS-ESTREMENH-WEB	Eri li demanèren temps entà saber-se'n d'aquerò que les didie, e qu'eth tanben l'aurie entà saber-se'n dera vertat de çò que l'auien dit dera sua noblesa.
GELÓS-ESTREMENH-WEB	Se dideren adiu, s'informèren es dues parts, e trapèren èster avient çò qu'ambdús dideren; e, fin finau, Leonora, venguec esposa de Carrizales, en tot auer-la dotat prumèr en vint mil ducats: atau d'usclat ère eth pitrau deth gelós vielh.
GELÓS-ESTREMENH-WEB	Eth quau, a penes dèc er òc d'espòs, que còp sec l'escometèc un pilèr de rabiosa gelosia, e comencèc sense cap de motiu a tremolar e a tier màger suenhs que jamès auie auut.
GELÓS-ESTREMENH-WEB	E era prumèra mòstra que balhèc dera sua condicion de gelós siguec eth non voler que cap de sarte li cuelhesse era mida ara sua esposa des fòrça vestits que li pensaue hèr; e atau, anec campant se quina auta hemna aurie, mès o mens, era talha e còs de Leonora, e trapèc a ua gandiaira, qu'ara sua mida hec a hèr ua ròba, e, en provar-la-se era sua esposa, vedec que l'estaue ben; e damb aguestes mides hec es auti vestits, que sigueren tanti e tan rics, qu'es pairs dera maridada se tengueren per mès qu'erosi d'auer endonviat damb un tan bon gendre, entà remèdi sòn e dera sua hilha.
GELÓS-ESTREMENH-WEB	Era gojata ère estonada de veir tanti vestits de ceremònia, pr'amor qu'es qu'era s'auie botat pendent era sua vida non depassauen ua casaca longa e ua camisa de seda basta.
GELÓS-ESTREMENH-WEB	Eth dusau senhau que dèc Felipo siguec de non voler-se júnher damb era sua esposa enquia auer-la botat casa a despart, qu'ornèc d'aguesta sòrta: ne crompec ua de dotze mil ducats, en un barri principau dera ciutat, qu'auie aigua de pè e jardin damb fòrça irangèrs; barrèc totes es hièstres que guardauen entath carrèr e les balhèc vista entath cèu, e madeish hec damb totes es autes dera casa.
GELÓS-ESTREMENH-WEB	Crompèc un ric parament entà ornar era casa, de manèra que pes tapisseries, mobiliari e baldaquins rics hège veir qu'ère d'un gran senhor.
GELÓS-ESTREMENH-WEB	Crompèc, ath delà, quate esclaues blanques, e les alistèc per çò que tanh ath ròstre, e ues autes dues de neres acabades d'arribar deth sòn país.
GELÓS-ESTREMENH-WEB	Hec convengut damb er encargat d'un cerèr entà que li hesse a vier e crompèsse eth minjar, damb era condicion de qué non dormisse ena casa ne entrèsse en era senon enquiath torn giratòri, per a on li calie balhar çò qu'amièsse.
GELÓS-ESTREMENH-WEB	En hèr tot aquerò, li dèc ath cens part deth sòn patrimòni, plaçat en diuèrses e bones parts, ua auta la botèc en banc, e se demorèc damb quauqu'ua, per se de cas.
GELÓS-ESTREMENH-WEB	Hec, atau madeish, clau mèstra entà tota era casa, e barrèc damb era tot çò que se sòl crompar d'un còp e en ocasions, entar aprovediment de tot er an; e, en tot auè'c atau apraiat e compausat tot, venguec en casa des sòns soèrs e demanèc ara sua hemna, que l'autregèren non sense pòques lèrmes, pr'amor que les semblèc que l'amiauen entara sepuntura.
GELÓS-ESTREMENH-WEB	Era trenda Leonora encara non se'n sabie de çò que l'auie arribat; e atau, plorant damb sa pairs, les demanèc era sua benediccion e, en hèr-se adiu d'eri, entornejada pes sues esclaues e sirventes, agarrada dera man deth sòn marit, venguec en çò de sòn; e, en entrar ena casa, les hec Carrizales un sermon a totes, en tot encomanar-les era susvelhança de Leonora e que per cap de via ne manèra deishèssen entrar ad arrés entà laguens a compdar dera dusau pòrta, encara que siguesse eth nere eunuc.
GELÓS-ESTREMENH-WEB	E a qui mès encomanèc era susvelhança e eth present de Leonora siguec a ua mestressa de fòrça prudéncia e gravetat, que recebec coma institutritz de Leonora, e entà que siguesse suberintendenta de tot çò que se hesse ena casa, e entà que manèsse as dues esclaues e as autes dues puncèles dera edat de Leonora, que, pr'amor de qué s'entrenguesse damb es qu'auien es madeishi ans, atau madeish auie recebut.
GELÓS-ESTREMENH-WEB	Les prometec que les tractarie e atenerie a totes de manèra que non se'n sabessen deth sòn embarrament, e qu'es dies de hèsta, toti, sense mancar quauquarrés, anarien a Missa; mès tan d'ora qu'a penes aurie lum entà veder-les.
GELÓS-ESTREMENH-WEB	Li prometeren es sirventes e esclaues de hèr tot aquerò que les manaue, sense racacòr, damb volentat esdegada e coratjosa.
GELÓS-ESTREMENH-WEB	E era naua esposa, arropint es espatles baishèc eth cap e didec qu'era non auie ua auta volentat qu'era deth sòn espós e senhor, a qui ère tostemp aubedienta.
GELÓS-ESTREMENH-WEB	Hèta aguesta prevencion e recuelhut eth brave extremenh en çò de sòn, comencèc a gaudir atau que podec es fruts deth maridatge, qu'a Leonora, per non auer experiéncia de d'auti, ne èren gostosi ne desagradius; e atau, despenie eth temps damb era sua institutritz, puncèles e esclaues, e eres, entà s'ac passar mielhor, vengueren goludes, e pògui dies se passauen sense hèr mil causes qu'era mèu e eth sucre hèn gostoses.
GELÓS-ESTREMENH-WEB	Leonora hège madeish qu'es sues sirventes, e s'entrenguie en madeish qu'eres, e encara venguec ena sua simplicitat a hèr a pipes e a d'autes mainadeses, que hègen a veir era simplicitat dera sua condicion e era trendesa des sòns ans; e tot açò qu'ère de grana satisfaccion entath gelós marit, en tot semblar-li qu'auie endonviat a escuélher era mielhor vida que se podec imaginar, e que per cap via er engenh e era malícia umana podien destorbar era sua tranquillitat.
GELÓS-ESTREMENH-WEB	E atau, sonque se preocupaue de hèr presents ara sua esposa e de rebrembar-li que li demanèsse toti aqueri que le venguessen en pensament, que de toti ne serie servida.
GELÓS-ESTREMENH-WEB	Es dies qu'anaue a missa, que, coma ja ei dit, èren entre dues lums, venguien es sòns pairs e parlauen damb era sua hilha ena glèisa, dauant deth sòn marit, que les hège tanti presents que, a maugrat d'auer pietat dera sua hilha pera estretesa que viuie, la padegauen damb es molti presents que Carrizales, eth sòn liberau gendre, les balhaue.
GELÓS-ESTREMENH-WEB	Se lheuaue ath maitin e ère ara demora de qué venguesse er encargat deth cerèr, que delànet, damb ua nòta que botauen en torn giratòri, l'avisauen de çò que li calie amiar eth pròplèu dia; e, en tot vier, er encargat, gessie de casa Carrizales, çò de mès soent a pè, deishant barrades es dues pòrtes, era deth carrèr e era deth miei, e entre es dues s'estaue eth nere.
GELÓS-ESTREMENH-WEB	Se n'anaue entàs sòns negòcis, qu'èren pauqui, e damb rapiditat s'entornaue; e, en tot barrar-se s'entretenguie a regalar ara sua esposa e amorassar as sues sirventes, que totes plan que l'estimauen, per èster de condicion planèra e agradiua, e, mès que mès, per mostrar-se tan liberau damb totes.
GELÓS-ESTREMENH-WEB	D'aguesta sòrta se passèren un an de noviciat e heren profession en aquera vida, en tot determinar-se a amiar-la enquiath finau des sues: e atau aurie estat s'er astut perturbador deth gènre uman non l'auesse destorbat, coma ara enteneratz.
GELÓS-ESTREMENH-WEB	Que me digue ara, qui que sigue que se tenguesse peth mès escarrabilhat e prudent, se quines mès prevencions entara sua seguretat podie auer hèt er ancian Felipo, donques que ne solet consentic qu'en interior dera sua casa i auesse bèth animau que siguesse mascle.
GELÓS-ESTREMENH-WEB	As arrats jamès les acacèc cap de gat, ne en era s'entenec cap udòl de can: toti èren deth gènre femenin.
GELÓS-ESTREMENH-WEB	De dia pensaue, de nets non dormie; qu'ère eth garda e sentinèla dera sua casa e er Argos de çò que ben volie.
GELÓS-ESTREMENH-WEB	Jamès entrèc cap òme de mès ençà dera pòrta deth pati.
GELÓS-ESTREMENH-WEB	Damb es sòns amics negociaue en carrèr.
GELÓS-ESTREMENH-WEB	Es figures des teles que fistonauen es sues sales e bòrdes, tot qu'èren hemnes, flors e bòsqui.
GELÓS-ESTREMENH-WEB	Er argent des peu blanqui deth vielh, entàs uelhs de Leonora, semblauen peus d'aur blos, pr'amor qu'er amor prumèr que tien es puncèles se les cale ena amna coma eth sagèth ena cera.
GELÓS-ESTREMENH-WEB	Era sua extrèma vigilància li semblaue prudenta aunestetat: se pensaue e credie que çò qu'ada era l'arribaue ère madeish qu'a totes es nauères maridades.
GELÓS-ESTREMENH-WEB	Que non lo possauen es sòns pensaments a gésser des parets de çò de sòn, ne era sua volentat desiraue ua auta causa qu'aquera qu'eth sòn marit volesse; sonque es dies qu'anaue a missa campaue es carrèrs, e aquerò se passaue tan d'ora que, se non siguesse en tornar dera glèisa non auie lum entà guardar-les.
GELÓS-ESTREMENH-WEB	Que non se vedec monastèri tan barrat, ne monges tan recuelhudes, ne pomes d'aur tan sauvades; e damb tot aquerò, non podec de cap manèra preveir ne evitar de quèir en açò que cranhie; aumens, en pensar que i auie queigut.
GELÓS-ESTREMENH-WEB	Que s'està a en Sevilla ua sòrta de gent esvagada e guiterosa, que normauments criden gent de barri.
GELÓS-ESTREMENH-WEB	Aguesti son es hilhs de vesin de cada collacion, e des mès rics d'era; gent pòcvau, pimpalhada e mellifica, dera quau e deth sòn vestit e dera manèra de víuer, dera sua condicion e des leis que sauven entre eri, qu'auria fòrça causes a díder; mès qu'ac deisham per boni ad aguest respècte.
GELÓS-ESTREMENH-WEB	Un d'aguesti galants, donc, qu'entre eri ère cridat virote (gojat celibatari, qu'as nauèth maridadi criden mantones), venguec de guardar era casa deth prudent Carrizales; e, en veder-la tostemp barrada, li vengueren talents de veir se qui i auie ath laguens; e damb tan tu per tu e tan curiosèr hec era diligéncia qu'a tot darrèr se'n sabec de çò que desiraue.
GELÓS-ESTREMENH-WEB	Se'n sabec dera condicion deth vielh, era berèsa dera sua esposa e era manèra qu'auie de sauvar-la; tot aquerò l'aluguèc eth desir de veir se se podie assautar, per fòrça o per adretia, fortalesa tan vigilada.
GELÓS-ESTREMENH-WEB	E, en tot comunicar-se damb dus virotes e dus mantons, amics sòns, convengueren que s'amièsse en òbra; que jamès entà taus òbres manquen conselhèrs e ajudants.
GELÓS-ESTREMENH-WEB	Que non ère aisit saber se com podien arténher ua hèta de tau mau hèr; e, en tot auè'c considerat fòrça viatges, acordèren açò: que, simulant, Loaysa, qu'atau se cridaue eth virote, que partie dehòra dera ciutat pendent bèri dies, se treiguesse des uelhs des sòns amics, atau qu'ac hec; e, dempús se calèc uns pantalons de tela limpia e ua camisa limpia; mès, ath dessús se botèc uns vestits tant esbocinadi e adobadi, que cap praube en tota era ciutat les tenguie tan desastrosi.
GELÓS-ESTREMENH-WEB	Se talhèc un shinhau de barba qu'auie, se caperèc un uelh damb un emplastre, se bendèc ua cama fòrtaments, e, tient dues cajades, se convertic en un praube espeat: autant, qu'eth mès vertadèr espeat non l'egalaue.
GELÓS-ESTREMENH-WEB	Damb aguesta sòrta se calaue cada net, ara oracion, ena pòrta dera casa de Carrizales, que ja ère barrada, demorant eth negre, que se cridaue Luis, barrat entre es dues pòrtes.
GELÓS-ESTREMENH-WEB	Alavetz, s'esdegaue a cantar romanças de mòros e mòres, ara lhocaria, e damb tanta gràcia, qu'es que passauen peth carrèr s'arturauen a escotar-lo; e tostemps, tant que cantaue, ère entornejat de gojats; e Luis, eth nere, calant es aurelhes entre es pòrtes, ère penjat dera musica deth virote, e aurie balhat un braç entà poder daurir era pòrta e escotar-lo mès a plaser: atau ei er aclinament que tien es neres a èster musicians.
GELÓS-ESTREMENH-WEB	E, quan Loaysa volie qu'es que l'escotauen lo deishèssen, paraue de cantar e recuelhie era sua guitarra, e, agarrant-se as sues cajades, se n'anaue.
GELÓS-ESTREMENH-WEB	Quate o cinc viatges auie balhat musica ath nere (que solet entada eth la balhaue), pr'amor que li semblaue que, per a on s'auie de començar a esbauçar aqueth edifici, ère e li calie èster peth nere; e non siguec en bades era sua pensada, pr'amor que, en vier ua net, coma acostumaue, ena pòrta, comencèc a afinar era sua guitarra, e se n'encuedèc qu'eth nere èra dejà atentiu; e, en apressar-se ath gahon dera pòrta, damb votz baisha didec:
GELÓS-ESTREMENH-WEB	Donques, qui tie era clau?, demanèc Loaysa.
GELÓS-ESTREMENH-WEB	Eth mèn patron, responec eth nere, qu'ei er òme mès gelós deth mon.
GELÓS-ESTREMENH-WEB	E se s'en sabesse que jo sò ara aciu en tot parlar damb arrés, que non serie mès era mia vida.
GELÓS-ESTREMENH-WEB	Mès qui ètz vos, que me demanatz era aigua?.
GELÓS-ESTREMENH-WEB	Jo, responec Loaysa, sò un praube espeat d'ua cama, que me guanhi era vida demanant, per Diu, ara bona gent; e, amassa damb aquerò, ensenhi a tocar a quauqui morens e a d'auta gent prauba; e ja tengui a tres neres, esclaui de tres vint-e-quates, qu'è ensenhat de manèra que posquen cantar e tocar en quinsevolh balh o en quinsevolh tavèrna, e que m'ac an pagat fòrça ben.
GELÓS-ESTREMENH-WEB	Plan mielhor vos ac pagaria jo, didec Luís, s'auessa era escadença de cuélher leçon; mès que non ei possible, per tòrt deth mèn patron, que, en gésser peth maitin, barre era pòrta deth carrèr, e quan torne hè madeish, en tot deishar- me emparedat entre dues pòrtes.
GELÓS-ESTREMENH-WEB	Que non canti mau, responec eth nere; mès de qué servís, se non me'n sabi de cap tonada, se non ei era Estela de Venus e aquera de Por un verde Prado, e aquera qu'ara se tie que ditz:
GELÓS-ESTREMENH-WEB	Que totes son vent, didec Loaysa, en comparèr des que jo vos poiria ensenhar, pr'amor que me'n sabi de totes es deth mòro Abindarraez, damb es dera sua damaisela Jarifa, e totes es que se canten dera istòria deth gran sofí Tomunibeyo, e es deth sarabat divin, qu'atau son, que hèn estonar as madeishi portuguèsi; e aquerò ensenhi de tau manèra e damb tan bon hèr que, encara que non siguéssetz pressat a apréner, a penes auratz minjat tres o quate moyos (mesures) de sau, que ja vieratz musician corrent e vidant en tot gènre de guitarra.
GELÓS-ESTREMENH-WEB	Ad açò alendèc eth nere e didec:
GELÓS-ESTREMENH-WEB	E de qué servís tot açò se non sabi se com calar-vos ena casa.
GELÓS-ESTREMENH-WEB	Qu'ei aisit, didec Loaysa: sajatz d'agarrar es claus deth vòste patron, e jo vos balharè un tròç de cera, a on les estamparatz de manèra que demoren mercades es gardes ena cera; que, per aclinament que vos è cuelhut, jo harè qu'un serralhèr amic hège es claus, e atau poirè entrar laguens pes nets e ensenhar-vos mielhor qu'ath Preire Juan de las Indias, pr'amor qu'ei domatge que se pèrde ua tau votz coma era vòsta, en tot mancar-li er acompanhament dera guitarra; que voi que sapiatz, frair Luís, qu'era mielhor votz deth mon pèrd part des sòns carats quan non s'acompanhe damb er esturment, sigue de guitarra o clavicembal, d'òrgues o d'arpa; mès çò que mès conven ara vòsta votz ei er esturment dera guitarra, per èster eth mès aisit e mens costós des esturments.
GELÓS-ESTREMENH-WEB	Me semble plan ben, repliquèc eth nere, mès que non pòt èster, pr'amor que jamès vien es claus en mèn poder, ne eth mèn patron les destaque dera man pendent eth dia, e de nets dormissen dejós eth sòn coishin.
GELÓS-ESTREMENH-WEB	Donques hètz ua auta causa, didec Loaysa, s'ei qu'auetz talents de vier musician important; que se non l'auetz, non me cau cansar en conselhar-vos.
GELÓS-ESTREMENH-WEB	E plan que n'è de talents!, repliquèc Luis.
GELÓS-ESTREMENH-WEB	E de çò que mos calgue minjar, que non ei important, que me harè a vier biòca entàs dus e entà mès de ueit dies; que tengui pro escolans e amics que non permeteràn que m'ac passe mau.
GELÓS-ESTREMENH-WEB	Peth minjar, repliquèc eth nere, non mos calerà crànher, que, damb era porcion que me balhe eth mèn patron e damb es extres que me balhen es esclaues, sobrarà minjar entàs dus.
GELÓS-ESTREMENH-WEB	Que vengue aguest martèth e estialhes que didetz, que jo harè lòc en aguest gahon, e lo tornarè a curbir e tapar damb hanga; que, encara que balhe bèri còps entà trèir era placa, eth mèn patron dormís tan luenh d'aguesta pòrta, que serà miracle, o gran malur nòste, se mos entenesse.
GELÓS-ESTREMENH-WEB	Donques, per Diu, didec Loaysa, que d'aciu a dus dies auratz, Luis, tot çò de besonh entà amiar a tèrme eth nòste vertuós prepaus; e tietz compde de non avalar causes flegmatiques, pr'amor que non hèn cap de profit, senon fòrça mau ara votz.
GELÓS-ESTREMENH-WEB	Que non digui tau, didec Loaysa, ne Diu ac permete.
GELÓS-ESTREMENH-WEB	Beuetz, hilh Luis, beuetz e que vos hèsque un bon profit, qu'eth vin que se beu damb mesura jamès siguec causa de cap de mau.
GELÓS-ESTREMENH-WEB	Que m'ac preni damb mesura, repliquèc eth nere: aciu qu'è ua gèrra que n'i cap apuprètz dus litres; me l'aumplissen es esclaues, sense qu'eth patron ac sàpie, e er encargat deth cerèr, d'amagat, me'n hè a vier un cantre, que tanben i caben 4 litres justi, damb era quau causa se suplissen es manques dera gèrra.
GELÓS-ESTREMENH-WEB	Anetz damb Diu, didec eth nere, mès tietz compde de non deishar de vier a cantar aciu es nets que vos estèssetz entà çò que vos cau hèr tà poder entrar aciu laguens, que ja sò nervós per veir-me caladi es dits ena guitarra.
GELÓS-ESTREMENH-WEB	E plan que vierè, repliquéc Loaysa.
GELÓS-ESTREMENH-WEB	E autanplan damb naues tonades.
GELÓS-ESTREMENH-WEB	Aquerò vos demani, didec Luis; e ara non deishetz de cantar quauquarren entà que me'n vaja entath lhet a plaser; e per çò dera paga, comprengue eth senhor praube que li è de pagar mès qu'un ric.
GELÓS-ESTREMENH-WEB	Qu'atau sigue, responec eth nere.
GELÓS-ESTREMENH-WEB	E, acabat aguest long collòqui, cantèc Loaysa ua romança agudenta, que deishèc ath nere tan content e satisfèt, que ja non vedie era ora de daurir era pòrta.
GELÓS-ESTREMENH-WEB	Tan lèu se retirèc Loaysa dera pòrta, damb mès leugeresa qu'er anament des sues cajades prometie, venguec a balhar compde as sòns conselhèrs deth sòn bon començament, endonviaire deth bon fin que deth demoraue.
GELÓS-ESTREMENH-WEB	Les trapèc e condèc çò que damb eth nere auie convengut, e un aute dia trapèren es utisi, e atau èren, que trincauen quinsevolh clau coma se siguesse de pau.
GELÓS-ESTREMENH-WEB	Que non s'en descuedèc virote de tornar a balhar musica ath nere, ne encara mens se descuedèc eth nere de hèr eth horat per a on i cabesse çò qu'eth sòn mèstre li dèsse, e caperant-lo de tau manèra que, se non siguesse campat damb malícia e sospechosaments, non se'n podie saber deth horat.
GELÓS-ESTREMENH-WEB	Era dusau net li balhèc es utisi Loaysa, e Luis sagèc es sues fòrces; e, lèu sense hèr arren, se trapèc damb es claui trincadi e damb era placa dera serralha enes mans: dauric era pòrta e cuelhec ath laguens ath sòn Orfeo e mèstre; e, quan lo vedec damb es sues dues cajades, e tan mau enjargat e tan estropada era sua cama, s'estonèc.
GELÓS-ESTREMENH-WEB	Non amiaue Loaysa er emplastre en uelh, pr'amor que non ère de besonh, e, tan lèu entrèc abracèc ath sòn escolan e lo punèc ena cara, e dempús li metec ua grana bota de vin enes mans, e ua caisha de consèrva e d'auti doci, que n'amiaue un bon casquelh plan aprovedit.
GELÓS-ESTREMENH-WEB	E, deishant es cajades, coma se non auesse cap de mau, comencèc a hèr viroletes, de çò que s'estonèc mès eth nere, e Loaysa didec:
GELÓS-ESTREMENH-WEB	Sabetz, frair Luis, qu'eth mèn tòrt e espeament non ven de malautia, senon d'astúcia, damb era quau me guanhi eth minjar en tot demanar per amor de Diu, e en tot ajudar-me d'era e dera mia musica me flòqui era mielhor vida deth mon, qu'en eth, toti aqueri que non son astuti e de bon biais se moriràn de hame; e aquerò ac vederatz ath long dera nòsta amistat.
GELÓS-ESTREMENH-WEB	Plan ben, ara, didec Loaysa.
GELÓS-ESTREMENH-WEB	E treiguent claus deth sòn casquelh, assegurèren era serralha de manèra que se trapaue autant qu'abantes, de çò que demorèc plan content eth nere; e, en tot pujar Loaysa ena estança qu'auie eth nere en palhèr, s'acomodèc çò de mielhor que podec.
GELÓS-ESTREMENH-WEB	Dempús de tocar un shinhau, treiguec tornamai era bostifalha e la balhèc ath sòn disciple; e, encara que damb çò de doç, beuec de tan bon anament dera bota, que lo deishèc mès dehòra de sentit qu'era musica.
GELÓS-ESTREMENH-WEB	Après açò, ordenèc qu'ara seguida cuelhesse leçon Luis, e, coma qu'eth praube nere amiaue quate dits de vin sus eth cervèth, que non endonviaue eth traste; e, damb tot aquerò li hec hèr a veir Loaysa que ja sabie aumens dues tonades; e çò de mielhor ère qu'eth nere s'ac credie, e en tota era net non hec ua auta causa que tocar damb era guitarra desafinada e sense es còrdes de besonh.
GELÓS-ESTREMENH-WEB	Dormiren çò de pòc que dera neth les restaue, e, tàs sies deth maitin, baishèc Carrizales e dauric era pòrta deth miei, e tanben era deth carrèr, e s'estèc en tot demorar ar encargat deth cerèr, que venguec de seguit, e balhant peth torn eth minjar s'entornèc, e cridèc ath nere, entà que baishèsse a cuélher er òrdi entara mula e era sua racion; e, en cuelher-la, partic eth vielh Carrizales, deishant barrades es dues pòrtes, sense encuedar-se'n de çò que deth carrèr s'auie hèt, que s'alegrèren fòrça mèstre e disciple.
GELÓS-ESTREMENH-WEB	A penes gessec eth patron dera casa, qu'eth nere agarrèc era guitarra e comencèc a tocar de tau manèra que totes es sirventes l'enteneren, e a trauèrs deth torn li demanèren:
GELÓS-ESTREMENH-WEB	Se qué ei aquerò, Luis?
GELÓS-ESTREMENH-WEB	De quan que ties guitarra, o qui te l'a balhat?
GELÓS-ESTREMENH-WEB	Qui me l'a balhat?, responec Luis.
GELÓS-ESTREMENH-WEB	E a on ei aguest musician?, preguntèc era mestressa.
GELÓS-ESTREMENH-WEB	Que non ei guaire luenh d'aciu, responec eth nere; e se non siguesse per vergonha e peth temor que tengui deth mèn senhor, dilhèu vo'lo mostraria dempús, e a fe de Diu que vos alegraríetz de veder-lo.
GELÓS-ESTREMENH-WEB	Per cèrt, didec era mestressa institutritz, que se non ei bèth diable qui t'a d'ensenhar, que jo non me'n sabi de qui te posque trèir musician damb tanta rapiditat.
GELÓS-ESTREMENH-WEB	Anatz-vo'n, didec eth nere, qu'ac enteneratz e vederatz bèth dia.
GELÓS-ESTREMENH-WEB	E plan que cararam, frair Luis!, didec ua des esclaues.
GELÓS-ESTREMENH-WEB	Que cararam mès que se siguéssem mudes; pr'amor que te prometi, amic, que me morisqui per enténer ua bona votz, que dès qué mos emparedèren aciu, ne solet eth cant des audèths auem entenut.
GELÓS-ESTREMENH-WEB	Toti aguesti discursi escotaue Loaysa damb plan gran gòi, en tot semblar-li que toti s'encaminauen entara obtencion deth sòn gust, e qu'era bona sòrt auie daurit era man entà guidar-les ara mida dera sua volentat.
GELÓS-ESTREMENH-WEB	Se dideren adiu es sirventes en prometer-les eth nere que, quan mens s'ac pensèssen, les cridarie entà escotar ua bona votz; e, cranhent qu'eth sòn patron tornèsse e lo trapèsse parlant damb eres, les deishèc e se calèc ena sua cramba e clausura.
GELÓS-ESTREMENH-WEB	Que volie préner leçon, mès non gausèc a tocar de dia, pr'amor de qué eth sòn patron non l'entenesse, qu'arribèc lèu, e, barrant es pòrtes, coma auie per costum, se calèc ena casa.
GELÓS-ESTREMENH-WEB	E, en dar eth minjar aqueth dia ath nere pèth torn, didec Luis a ua nera que se l'ac balhaue, qu'aquera net, dempús de qué s'adormisse eth patron, baishèssen totes ath torn entà enténer era votz que les auie prometut, sense que ne manquèsse deguna.
GELÓS-ESTREMENH-WEB	Era vertat ei qu'abantes que didesse aquerò l'auie demanat tu per tu ath mèstre que se predèsse a cantar e tocar aquera net en torn giratòri, pr'amor de qué eth podesse complir era sua paraula qu'auie balhat de hèr enténer as sirventes ua votz estrèmada, en assegurar-li que serie plan regalat de totes eres.
GELÓS-ESTREMENH-WEB	Que se hec a pregar un shinhau eth mèstre de hèr aquerò que mès desiraue; mès fin finau didec que harie çò qu'eth sòn escolan li demanue, solet entà balhar-li gust, sense cap aute tipe d'interés.
GELÓS-ESTREMENH-WEB	L'abracèc eth nere e li hec un punec en carilhon, en senhau dera alegria que l'auie costat era mercé prometuda; e aqueth dia li dec de minjar a Loaysa autant ben que s'auesse estat en çò de sòn, e autanplan mielhor, donques que se podie passar qu'ena sua casa li manquèsse.
GELÓS-ESTREMENH-WEB	Arribec era net, e ath miei d'era, mès o mens, comencèc a entener-se mormolh en torn, e lèu comprenec Luis qu'ère er escabòt, qu'auie arribat; e, cridant ath sòn mèstre, baishèren deth palhèr, damb era guitarra plan ben cordada e afinada.
GELÓS-ESTREMENH-WEB	Demanèc Luis se quines e guaires èren es qu'escotauen.
GELÓS-ESTREMENH-WEB	Li responeren que totes, exceptat era sua senhora, que s'estaue dormint damb eth sòn marit, çò que li hec dò a Loaysa; mès, totun aquerò, volec començar eth sòn prètzhèt e contentar ath sòn disciple; e, tocant doçaments era guitarra, taus sons hec que deishèc estonat ath nere e suspens er escabòt des hemnes que l'escotauen.
GELÓS-ESTREMENH-WEB	Donques, se qué diderè de çò qu'eres senteren quan enteneren tocar eth Pésame dello e acabar damb er endiablat son dera sarabanda, nau alavetz en Espanha?
GELÓS-ESTREMENH-WEB	Que non restèc vielha que non balhèsse, ne gojata que non se hesse bocins, tot sense tapatge e damb silenci estranh, en tot botar sentinèles e espies qu'avisèssen s'eth vielh se desvelhaue.
GELÓS-ESTREMENH-WEB	Eth nere les didec qu'ère un praube gandiaire: eth mès galant e gentilòme de tot er ensems de praubes de Sevilla.
GELÓS-ESTREMENH-WEB	Li preguèren que hèsse pr'amor de qué eres lo vedessen, e que non lo deishèsse partir de casa en quinze dies, qu'eres lo suenharien plan ben e li balharien çò qu'auesse de besonh.
GELÓS-ESTREMENH-WEB	Li demanèren se com auie artenhut a hicar-lo ena casa.
GELÓS-ESTREMENH-WEB	Ad açò que non badèc boca; tà çò d'aute didec que, entà poder-lo veir, hessen un petit trauc en torn damb ua barrina, que dempús lo curbirien damb cera; e que, per çò d'auer-lo en casa, qu'eth ac sajarie de hèr.
GELÓS-ESTREMENH-WEB	Les parlèc tanben Loaysa, en tot s'aufrir ath sòn servici, damb tan bones rasons, qu'eres se n'encuedèren que non gessien der engenh d'un praube gandiaire.
GELÓS-ESTREMENH-WEB	Li demanèren que ua auta net tornèsse ath madeish lòc; qu'eres harien qu'era sua senhora baishèsse a escotar-lo, a maugrat deth leugèr sòn deth sòn senhor, qu'era sua leugeresa non venguie des sòns molti ans, senon dera sua molta gelosia.
GELÓS-ESTREMENH-WEB	Ad açò didec Loaysa que s'eres gostauen d'escotar-lo sense er subersaut deth vielh, qu'eth les balharie uns povassi tà que li botèssen en vin, que lo harien dormir damb un prigond sòn mès temps de çò de costum.
GELÓS-ESTREMENH-WEB	Valgue-me Jesús, didec ua des puncèles, e s'açò siguesse vertat, quina bona ventura mos aurie entrat pera pòrta, sense encuedar-mo'n ne meritar-lo!
GELÓS-ESTREMENH-WEB	Que non serien povassi de sòn entada eth, senon povassi de vida entà totes nosates e entara prauba senhora Leonora, era sua hemna, que non la dèishe en cap moment, ne la pèrd de vista un solet instant.
GELÓS-ESTREMENH-WEB	Ai, senhor dera mia amna!, hèsque-mos a vier aguesti povassi: atau Diu li balhe tot eth ben que desire!
GELÓS-ESTREMENH-WEB	Vage, e non s'estongue guaire; hèsque-mo'les a vier, senhor mèn, que jo m'aufrisqui a barrejar-les en vin e a èster era abocadoira; e volesse Diu que dormisse eth vielh tres dies e tres nets, qu'uns auti de parièrs auríem nosates de glòria.
GELÓS-ESTREMENH-WEB	Totes li preguèren que les ac hesse a vier damb rapiditat, e, en tot acordar de hèr ua auta net un trauc en torn, e d'amiar ara sua senhora entà que lo vedesse e escotèsse, se dideren adiu; e eth nere antaplan qu'ère lèu punta de dia, volec cuélher leçon, que li balhèc Loaysa, e li hec a veir que non auie mielhor aurelha qu'era sua de guaires escolans auie: e non sabie eth praube nere, ne sabec jamès, hèr un entrelaçat.
GELÓS-ESTREMENH-WEB	Li dideren qu'auien un mètge amic que les darie eth mielhor remèdi que podesse, s'ei qu'existie; e, en tot encoratjar-lo a amiar entà dauant era empresa e prometer-li que tornarien era net a vier damb tot açò de qué auie besonh, ath córrer se dideren adiu.
GELÓS-ESTREMENH-WEB	Se hec de nets e era volada des palomes acodic ath reclam dera guitarra.
GELÓS-ESTREMENH-WEB	Damb eres venguec era senzilha Leonora, tremolant e temerosa de qué non se desvelhèsse eth sòn marit; que, a maugrat qu'era, per tòrt d'aguesta pòur, non auie volut vier, sigueren tantes es causes que li dideren es mosses, mès que mès era mestressa, sus era suavitat dera musica e era galharda disposicion deth musician gandiaire (que, sense auer-lo vist lo laudaue e l'ennautie peth dessús d'Absalon e Orfeo) qu'era prauba senhora, convençuda e persuadida d'eres, li calèc hèr çò que non auie ne aurie hèt jamès era sua volentat.
GELÓS-ESTREMENH-WEB	Çò de prumèr que heren siguec traucar eth torn entà poder veir ath musician, que ja non ère en abit de praube, senon damb uns pantalons grani de tafatàs ròi e auriò, amples coma es des marinèrs; un gipon parièr damb trenetes d'aur, e ua casqueta de satin deth madeish color, damb cothèr amidonat damb granes puntes e ornaments; que de tot açò venguec aprovedit en casquelh, en tot pensar que se podie trapar ena escadença que li convenguesse cambiar de vestit.
GELÓS-ESTREMENH-WEB	Ère joen e de gentil disposicion e bon pòrt, e coma que hège tant de temps que totes auien acostumada era vista a guardar ath sòn vielh patron, les semblèc que guardauen un àngel.
GELÓS-ESTREMENH-WEB	Se calaue ua en horat entà veder-lo, e dempús ua auta; e entà que lo podessen campar mielhor, s'estaue eth nere passejant eth còs de naut en baish damb era tèda de cera alugada.
GELÓS-ESTREMENH-WEB	E dempús que totes l'aueren campat, autanplan es neres nauèth arribades, cuelhec Loaysa era guitarra, e cantèc aquera net tant estremadaments, que les venguec de deishar suspenudes e estonades a totes, atau ara vielha qu'as joenes; e totes li demanèren a Luis que se les apraièsse coma siguesse entà qu'eth sòn senhor e mèstre entrèsse aquiu laguens, entà escotar-lo e veder-lo de mès apròp, e non tant damb bossòla o peth horat, e sense era pòur d'èster tan desseparades deth sòn senhor, que les podie agarrar de ressabuda e damb eth panatòri enes mans; causa que non se passarie se lo tenguessen amagat ath laguens.
GELÓS-ESTREMENH-WEB	Ad açò contradidec era senhora damb fòrça rasons, en tot díder que non se hesse tau causa ne era tau entrada, pr'amor qu'ac planherie damb tota era sua amna, pr'amor que dès aquiu lo podien veir e escotar amagades e sense perilh deth sòn aunor.
GELÓS-ESTREMENH-WEB	Quin aunor?, didec era mestressa.
GELÓS-ESTREMENH-WEB	Qu'ei pro!
GELÓS-ESTREMENH-WEB	Que s'estongue era vòsta mercé embarrada damb eth sòn Matusalen e dèishe-mos a nosates divertir-mos coma podéssem.
GELÓS-ESTREMENH-WEB	Jo, senhores mies, didec Loaysa, non venguí aciu senon damb intencion de servir-les a totes vòstes mercés damb era amna e damb era vida, dolut dera sua clausura e d'es estones qu'en aguest estret gènre de vida se pèrden.
GELÓS-ESTREMENH-WEB	Òme que sò jo, per vida deth mèn pair, tan senzilh, tan brave e de tan bona condicion, e tant aubedient, que non harè mès de çò que se me manèsse; e se quinsevolh de vòstes mercés didesse: "Mèstre, asetiatz-vos aciu; mèstre, anatz aquiu, hetz-vos enquia aquiu delà, posatz-vos mès enlà", atau ac harè, coma eth mès domestic e dondat gosset que saute peth rei de França.
GELÓS-ESTREMENH-WEB	Ben, didec Loaysa: que vòstes mercés sagen de trèir en cera era clau d'aguesta pòrta deth miei, que jo harè que deman tath ser vengue hèta ua auta, autant que mos posque servir.
GELÓS-ESTREMENH-WEB	Que non per açò serà pejor, didec Loaysa.
GELÓS-ESTREMENH-WEB	Aquerò ei vertat, didec Leonora; mès li cau jurar ad aguest senhor, prumèr, que non harà ua auta causa quan sigue aciu laguens que cantar e tocar quan l'ac manèssem, e que li cau demorar embarrat e quiet a on lo botèssem.
GELÓS-ESTREMENH-WEB	Qu'ac juri, didec Loaysa.
GELÓS-ESTREMENH-WEB	E, en hèr era crotz damb es dits, la punèc tres viatges.
GELÓS-ESTREMENH-WEB	Hèt aquerò, didec ua auta des damaisèles:
GELÓS-ESTREMENH-WEB	Damb aquerò acabèc era convèrsa d'aquera net, en tot demorar toti plan contents deth concèrt.
GELÓS-ESTREMENH-WEB	E era sòrt, que cada viatge mès encaminaue es negòcis de Loaysa, hec a vier peth carrèr, ad aqueres ores, as sòns amics; e, en hèr eth senhau convengut, qu'ère tocar ua trompa de Paris, Loaysa les parlèc e les amuishèc se com se trapaue era sua pretension, e les preguntèc s'amiauen es povassi o ua auta causa, atau que les auie demanat, entà que Carrizales dormisse.
GELÓS-ESTREMENH-WEB	Les didec, tanben, çò dera clau mèstra.
GELÓS-ESTREMENH-WEB	Se dideren adiu, e Loaysa e eth sòn disciple dormiren çò de pòc que les restaue dera net, en tot demorar Loaysa damb grani talents era pròplèu net, pr'amor de veir se se li complie era paraula prometuda dera clau.
GELÓS-ESTREMENH-WEB	E, encara qu'eth temps semble lent e feniant entad aqueri qu'en eth se demoren, fin finau, cor parièr qu'eth madeish pensament, e arribe en tèrme que vò, pr'amor que jamès repause ne s'arture.
GELÓS-ESTREMENH-WEB	Arribèc, donc, era net e era ora acostumada entà acodir ath torn, a on vengueren totes es mosses dera casa, granes e petites, neres e blanques, pr'amor que totes auien er in de veir laguens eth sòn serralh ath senhor musician; mès que non venguec Leonora, e, en tot preguntar Loaysa per era, li responeren qu'ère ajaçada damb eth sòn velat (espós), que tenguie barrada damb clau era pòrta dera cramba a on dormie, e dempús d'auer barrat se la hicaue dejós era coishinèra; e qu'era sua senhora les auie dit que, en dormir-se eth vielh, sajarie d'agarrar-li era clau mèstra e trèir-la en cera, que ja l'amiaue premanida e mòfla, e a lèu les calerie anar a cercar-la per ua gatonièra.
GELÓS-ESTREMENH-WEB	Estonat se demorèc Loaysa dera cautèla deth vielh, mès que non per açò lo deishèc d'anar er in.
GELÓS-ESTREMENH-WEB	E, tant qu'açò, entenec era trompa de París; acodic ath lòc; trapèc as sòns amics, que li balhèren un salèr d'engüent dera sòrta qu'auien dit; lo cuelhec Loaysa, e les didec que se demorèssen un shinhau, que les balharie era mòstra dera clau; arreculèc enquiath torn e didec ara mestressa, qu'ère qui damb mès talents volie era sua entrada, que l'ac hesse a vier ara senhora Leonora, en tot dider-li es propietats qu'auie, e que sagèsse de trempar ath sòn marit damb tant de compde, que non ac sentesse, e que vederie meravilhes.
GELÓS-ESTREMENH-WEB	Atau ac hec era mestressa, e, en vier ena gatonièra, trapèc qu'ère Leonora demorant estenuda en solèr de long a long, calat eth ròstre ena gatonièra.
GELÓS-ESTREMENH-WEB	Arribèc era mestressa e ajaçant-se dera madeisha manèra, metec era boca ena aurelha dera senhora, e damb votz baisha li didec qu'amiaue er engüent e dera manèra que li calie sajar era sua vertut.
GELÓS-ESTREMENH-WEB	Era qu'agarrèc er engüent, e responec ara mestressa se com de cap manèra podie cuélher era clau ath sòn marit, pr'amor que non l'auie botat dejós era coishinèra coma acostumaue senon entre es dus matalassi e lèu dejós dera mitat deth sòn còs; mès que li didesse ath mèstre que s'er engüent hège coma didie, damb assopliment treirien era clau toti es viatges que volessen, e atau non serie de besonh trèir-la damb cera.
GELÓS-ESTREMENH-WEB	Didec que l'ac didesse lèu e tornèsse entà veir s'er engüent hège er efècte, pr'amor qu'a tot córrer volie untar ath sòn velat.
GELÓS-ESTREMENH-WEB	Baishèc era mestressa a explicà'c ath mèstre Loaysa, e eth se didec adiu des sòns amics, qu'èren en tot demorar era clau.
GELÓS-ESTREMENH-WEB	Totun, venguec d'untar-li toti es lòcs que li dideren èster de besonh, que siguec madeish qu'auer-lo embaumat entara sepultura.
GELÓS-ESTREMENH-WEB	Que non se passèc guaira estona er engüent a balhar evidenti senhaus dera sua vertut, pr'amor que, a lèu, comencèc eth vielh a hèr tan grani roncaments, qu'enquia e tot deth carrèr s'enteneren: musica, entàs aurelhes dera sua esposa, mès agradiua qu'era deth mèstre deth sòn nere.
GELÓS-ESTREMENH-WEB	E, encara non massa segura de çò que vedie, s'apressèc ada eth e lo secodic un shinhau, e dempús mès, e dempús un shinhau mès, entà veir se se desvelhaue; a tant gausèc, que lo botgèc d'un costat en aute sense que se desvelhèsse.
GELÓS-ESTREMENH-WEB	En veir aquerò, venguec ena gatonièra dera pòrta e, damb votz non tan baisha qu'era prumèra, cridèc ara mestressa, qu'aquiu la demoraue, e li didec:
GELÓS-ESTREMENH-WEB	Felicita-me, fraia, que Carrizales dormís mès qu'un mòrt.
GELÓS-ESTREMENH-WEB	Mès, se per qué vos estatz a cuélher era clau, senhora?, didec era mestressa.
GELÓS-ESTREMENH-WEB	Que ja ei eth musician en tot demorar-la hè mès d'ua ora.
GELÓS-ESTREMENH-WEB	Demora, fraia, que la vau a cuélher, responec Leonora.
GELÓS-ESTREMENH-WEB	E, entornant entath lhet, hiquèc era man entre es matalassi e treiguec era clau sense qu'eth vielh ac sentesse; e, agarrant-la damb es sues mans, comencèc a hèr guimbets de contenta, e sense demorar-se mès dauric era pòrta e la mostrèc ara mestressa, que la recebec damb era màger alegria deth mon.
GELÓS-ESTREMENH-WEB	Manèc Leonora qu'anèsse a daurir ath musician, e que l'amièsse enes correders, pr'amor qu'èra non gosaue anar-se'n d'aquiu, per çò que se podesse passar, mès que sustot, hesse que de nau ratifiquèsse eth jurament qu'auie hèt de non hèr arren mès de çò qu'eres l'ordenèssen, e que se non lo volesse confirmar e hèr de nau, de cap manèra lo daurissen.
GELÓS-ESTREMENH-WEB	Non li metes quantitat, didec Leonora; que la pune e que siguen es viatges que volgue; mès guarda qu'ac hèsque pera vida de sa pairs e per tot aquerò qu'eth plan mès volgue, pr'amor que damb aquerò seram segures e mos hartaram d'entener-lo a cantar e tocar, qu'entà jo qu'ac hè delicadaments; e vè-te'n, non te demores mès, que non se mos passe era net en convèrses.
GELÓS-ESTREMENH-WEB	Se lheuèc era pelha era bona mestressa, e damb ua non acostumada leugeresa se botèc en torn, a on s'estaue tota era gent de casa en tot demorar-la; e, en auer amuishat era clau qu'amiaue, autant siguec era alegria de totes, que la lheuèren en pes, coma ua catedratica, en tot díder: "Òsca, òsca!
GELÓS-ESTREMENH-WEB	Va, donc, amiga, didec ua des puncèles, que se daurisque aguesta pòrta e entre eth senhor, que hè fòrça que se demore, e autregem-nos un banh de musica que non mos calgue mès veir!.
GELÓS-ESTREMENH-WEB	Qu'eth ei tan brave, repliquèc ua des esclaues, que non s'estarà de juraments.
GELÓS-ESTREMENH-WEB	Dauric alavetz era mestressa era pòrta e, en tier-la miei dubèrta, cridèc a Loaysa, que tot ac auie escotat peth trauc deth torn; eth quau, en apressar-se ara pòrta, volec entrar còp sec; mès, en calar-li era mestressa era man en pitrau, li didec:
GELÓS-ESTREMENH-WEB	Saberà vòsta mercé, senhor mèn, que, en Diu e ena mia consciéncia, totes es que mos estam ath laguens des pòrtes d'aguesta casa èm puncèles coma es mairs que mos amainadèren, exceptat dera mia senhora; e, encara que jo posca parèisher d'uns quaranta ans, en non auer-ne complit trenta, pr'amor que manquen dus mesi e miei, tanben ne sò, mau pecat; e se dilhèu sembla vielha, trebolums, trebalhs e desengusti placen un zèro as ans, e a viatges dus, segontes les vengue.
GELÓS-ESTREMENH-WEB	E, en tot èster aquerò atau, que n'ei, non serie causa que, a tròca d'escotar dus o tres o quate cantics, mos calèssem a pèrder tanta virginitat coma era qu'aciu s'embarre; pr'amor qu'autanplan aguesta nera, que se cride Guiomar, ei puncèla.
GELÓS-ESTREMENH-WEB	Atau que, senhor deth mèn còr, vòsta mercé mos a de hèr, abantes de qué entre en nòste reiaume, un plan solemne jurament de qué non a de hèr mès de çò que nosates l'ordenèssem; e se li semble qu'ei massa çò que nosates li demanam, pense qu'ei plan mès çò que se risque.
GELÓS-ESTREMENH-WEB	E s'ei que vòsta mercé vie de bona intencion, pòc l'a de dòler eth jurar, qu'a bon pagador non li dòlen gatges.
GELÓS-ESTREMENH-WEB	Ben e plan ben a parlat era senhora Marialonso, didec ua des puncèles; cossent era persona discreta qu'ei e que s'està en totes es causes coma cau; e s'ei qu'eth senhor non vò jurar, que non entre aciu laguens.
GELÓS-ESTREMENH-WEB	Ad açò didec Guiomar, era nera, que non ère guaire ladina:
GELÓS-ESTREMENH-WEB	Marialonso, e damb grèu repaus e autoritat responec:
GELÓS-ESTREMENH-WEB	Mès, entà que totes siguen segures deth mèn bon desir, voi jurar coma catolic e bon varon; e atau, juri pera sacrosanta vertut, a on mès santa e longaments se contie, e pes entrades e gessudes deth sant monte Liban, e per tot aquerò qu'en sòn prològ embarre era istòria de Carlemanh, damb era mòrt deth gigant Fierabrás, de non gésser ne passar deth jurament hèt e deth manament dera mès petita e refusada d'aguestes senhores, jos era pèna que se ua auta causa hessa o volessa hèr, dès ara entà alavetz, e d'alavetz enquia ara, ac dongui coma nul e non hèt ne de cap valor.
GELÓS-ESTREMENH-WEB	Aquerò òc qu'ei un jurament entà atendrir es pèires!
GELÓS-ESTREMENH-WEB	Mau age entà jo se volessa que juresse mès, pr'amor que damb solet çò qu'a jurat poirie entrar ena madeisha simà de Cabra!
GELÓS-ESTREMENH-WEB	E, agarrant-lo des pantalons, lo calèc laguens, e dempús totes es autes se placèren ar entorn.
GELÓS-ESTREMENH-WEB	Dempús anèc ua a balhar es naues ara senhora que hège de sentinèla deth sòn deth sòn espós; e, quan era messatgèra li didec que ja pujaue eth musician, s'alegrèc e se terbolic ath madeish temps, e preguntèc s'auie jurat.
GELÓS-ESTREMENH-WEB	Li responec que òc, e damb era mès naua forma de jurament qu'ena sua vida auie vist.
GELÓS-ESTREMENH-WEB	Donques s'a jurat, didec Leonora, que l'auem aganchat.
GELÓS-ESTREMENH-WEB	Alavetz arribèc tota era catèrva, e eth musician ath miei, alugant-les eth nere e Guiomar, era nera.
GELÓS-ESTREMENH-WEB	E, en veir Loaysa a Leonora, hec que s'ajulhaue as sòns pès entà punar-li es mans.
GELÓS-ESTREMENH-WEB	Era, en silenci, e per senhaus lo hec a lheuar, e totes estauen coma mudes, sense gosar a parlar, temeroses qu'eth sòn senhor les entenesse; causa campada per Loaysa, que les didec que plan podien parlar naut, pr'amor qu'er engüent qu'ère trempat eth senhor auie tau vertut que, dehòra de trèir era vida, botaue a un òme coma mòrt.
GELÓS-ESTREMENH-WEB	Atau m'ac pensi jo, didec Leonora; que se non siguesse atau, ja s'aurie desvelhat vint viatges, cossent li hèn de leugèr eth sòn es sues moltes indisposicions; mès, en trempar-lo, que ronque coma un animau.
GELÓS-ESTREMENH-WEB	Ara quau causa responec Guiomar:
GELÓS-ESTREMENH-WEB	Jo, nera, demori; blanques, van.
GELÓS-ESTREMENH-WEB	Que Diu perdone a totes.
GELÓS-ESTREMENH-WEB	Se demorèc era nera; vengueren ena sala, a on i auie ua rica estrada, e, plaçant ath senhor ath miei, s'asetièren totes.
GELÓS-ESTREMENH-WEB	E en tot cuélher era bona Marialonso ua candèla, comencèc a campar de naut en baish ath musician, e ua didie: " Ai!, quin peu tie tan polit e crespat"!
GELÓS-ESTREMENH-WEB	Ua auta: "Ai!, quina blancor de dents!
GELÓS-ESTREMENH-WEB	Mau an entàs pinhons peladi, per mès blanqui e mès polidi que siguen!"
GELÓS-ESTREMENH-WEB	Auta: "Ai!, quins uelhs tan grani e alongadi!
GELÓS-ESTREMENH-WEB	E, peth sègle dera mia mair, que son verds; que non semblen que d'esmeraudes!"
GELÓS-ESTREMENH-WEB	Aguesta que laudaue era boca, aquera es pès, e totes amassa heren d'eth ua munda anatomia e aguissat.
GELÓS-ESTREMENH-WEB	Solet Leonora caraue e lo guardaue, e li semblaue de mielhor talh qu'eth sòn velat.
GELÓS-ESTREMENH-WEB	Alavetz, era mestressa agarrèc era guitarra, qu'auie eth nere, e la botèc enes mans de Loaysa, en tot pregar-li que la toquèsse e que cantèsse ues copletes qu'alavetz se tenguien fòrça en Sevilla, que didien:
GELÓS-ESTREMENH-WEB	Complic Loaysa eth sòn desir.
GELÓS-ESTREMENH-WEB	Se lheuèren totes e se comencèren a esbocinar en tot dançar.
GELÓS-ESTREMENH-WEB	Se'n sabie era mestressa des coples, e les cantèc damb mès gost que bona votz; e sigueren aguestes:
GELÓS-ESTREMENH-WEB	Mair, era mia mair, gardes me botatz.
GELÓS-ESTREMENH-WEB	Que ja eth ròtlèu des mosses acabaue eth sòn cant e balh, guidat pera bona mestressa, quan arribèc Guiomar, era sentinèla, tota espaurida, botjant es pès e mans coma s'auesse mau dera tèrra; e, damb votz entre raucosa e baisha, didec:
GELÓS-ESTREMENH-WEB	Desvelhat eth senhor, senhora; e, senhora, desvelhat senhor, e lhèue e vie!
GELÓS-ESTREMENH-WEB	Se heregaue Leonora es sues beròies mans; se bohetejaue era cara, encara que suauments, era senhora Marialonso.
GELÓS-ESTREMENH-WEB	Plan, que tot ère confusion, subersaut e pòur.
GELÓS-ESTREMENH-WEB	Mès era mestressa, coma mès astuta e reportada, manèc que Loaysa entrèsse ena sua cramba, e qu'era e era sua senhora se demorèssen ena sala, que non mancarie desencusa entà balhar ath sòn senhor s'aquiu les trapaue.
GELÓS-ESTREMENH-WEB	S'amaguec lèu Loaysa, e era mestressa s'estèc atentiua entà veir s'eth patron venguie; e, en non enténer cap de bronit, s'encoratgèc, e pòga a pòc, de man en man, s'anèc apressant ena cramba qu'eth sòn patron dormie e entenec que roncaue coma ara prumeria; e, assegurada de qué dormie, se lheuèc era pèlha e tornèc corrent a balhar notícies ara sua senhora deth sòn deth sòn marit, que les ac balhèc de bona volentat.
GELÓS-ESTREMENH-WEB	Que non volec era mestressa pèrder era escadença qu'era sòrt l'aufrie de gaudir, prumèr que totes, es gràcies qu'aguesta se pensaue que deuie tier eth musician; e atau, en tot dider-li a Leonora que se demorèsse ena sala, tant que l'anaue a cridar, la deishèc e entrèc a on eth s'estaue, non mens confonut que cogitós, demorant es naues de çò que hège eth vielh trempat.
GELÓS-ESTREMENH-WEB	Maudidie era fausetat der engüent, e se planhie dera credulitat des sòns amics e deth pòc avertiment qu'auie auut de non hèr prumèr era experiéncia en un aute, abantes de hèr-la damb Carrizales.
GELÓS-ESTREMENH-WEB	Alavetz, arribèc era mestressa e l'assegurèc qu'eth vielh dormie a mès e mielhor; solatgèc eth pitrau e s'estèc atentiu as moltes paraules amoroses que Marialonso li didec, des quaus s'en sabec dera sua mala intencion, e se prepausèc entada eth de tier-la coma am entà pescar ara sua senhora.
GELÓS-ESTREMENH-WEB	E, en tot èster es dus enes sues convèrses, es autes sirventes, que s'estauen amagades enes diuèrses parts dera casa, era ua d'aciu e era auta d'aquiu, tornèren entà veir s'ère vertat qu'eth sòn patron s'auie desvelhat; e, en veir que tot ère acogat en silenci, vengueren ena sala a on auien deishat ara sua senhora, dera quau se'n saberen deth sòn deth sòn patron; e, en preguntar-li peth musician e era mestressa, les didec a on s'estauen, e totes, damb eth madeish silenci qu'auien amiat, s'esdeguèren a escotar per entre es pòrtes çò que ambdús tractauen.
GELÓS-ESTREMENH-WEB	Que compreneren es mosses es galanteries dera vielha, e cadua li didec eth nòm des Pasques: deguna la cridèc vielha que non siguesse damb eth sòn epitèt e adjectiu de faitilhièra e de barbuda, de capriciosa e d'auti que peth bon respècte se caren; mès çò que mès costèc arrir a qui alavetz ac entenec sigueren es rasons de Guiomar, era nera, que per èster portuguèsa e non guaire ladina, ère estranha era gràcia que la vituperaue.
GELÓS-ESTREMENH-WEB	Efectiuaments, era conclusion dera convèrsa des dus siguec qu'eth acceptarie era sua volentat, quan era prumèr l'autregesse damb tota era sua volentat ara sua senhora.
GELÓS-ESTREMENH-WEB	Pala enjós que se le hec ara mestressa aufrir çò qu'eth musician li demanaue; mès, a tròca de complir eth desitge que se l'auie apoderat dera amna e des uassi e mesoth deth còs, li prometec es impossibles que podessen imaginar-se.
GELÓS-ESTREMENH-WEB	Lo deishèc e gessec a parlar damb era sua senhora; e, en veir era sua pòrta entornejada de totes es mosses, les didec que se recuelhessen enes sues crambes, que ua auta net aurien entà gaudir, damb mens o cap subersaut, deth musician, que ja aquera net eth tarrabastòri les auie esbugassat eth shaute.
GELÓS-ESTREMENH-WEB	Plan ben qu'enteneren totes qu'era vielha se volie demorar soleta, mès que non poderen deishar d'aubedir-la, pr'amor que les manaue a totes.
GELÓS-ESTREMENH-WEB	Partiren es sirventes e era acodic ena sala entà convéncer a Leonora que venguesse ena volentat de Loaysa, damb ua longa e tan ben concertada arenga, que semblaue que l'auie estudiat pendent fòrça dies.
GELÓS-ESTREMENH-WEB	Ennautic era sua gentilesa, era sua valentia, eth sòn bon pòrt e es sues moltes gràcies.
GELÓS-ESTREMENH-WEB	Li hec a veir se guaire de mès gost serien es abraçades der amant gojat qu'es deth sòn vielh marit, en tot assegurar-li eth secret e era duracion deth deleit, damb d'autes causes semblables ad aguestes, qu'eth diable li placèc ena lengua, plees de colors retorics, tan demostratiui e eficaci, que botjarien non solet eth còr trende e pòc avertit dera simpla e incauta Leonora, senon eth d'un enduresit marme: Ò!, dames, neishudes e tengudes en mon entara perdicion de mil aunèstes e bones intencions!
GELÓS-ESTREMENH-WEB	Ò!, longues e bordades tòques, escuelhudes entà autorizar es estrades des senhores principaus, e guaire ath revés de çò que deuíetz, tietz eth vòste dejà lèu forçat mestièr!
GELÓS-ESTREMENH-WEB	En fin, autant didec era mestressa, autant persuadic era mestressa, que Leonora se rendec, Leonora s'enganhèc e Leonora se perdec, en tot hèr quèir en solèr totes es prevencions deth discret Carrizales, que dormie eth sòn dera mòrt deth sòn aunor.
GELÓS-ESTREMENH-WEB	Mès coma qu'eth dromilhon des nets passades la vencesse, se demorèc dormida ena estrada.
GELÓS-ESTREMENH-WEB	Que serie bon en aguesta ocasion preguntar a Carrizales, se non siguesse que dormie, que a on èren es sòns avertides cautèles, es sues sospeches, es sòns avertiments, es sues persuasions, es nauti murs dera sua casa, eth non auer entrat en era, autanplan coma ombra, quauquarrès qu'amièsse eth nòm de varon, er estret torn giratòri, es espesses parets, es hièstres sense lum, er embarrament notable, era grana dòt qu'auie balhat a Leonora, es presents contunhats que li hège, eth bon tracte as sirventes e esclaues; eth non mancar un punt ad aquerò qu'eth imaginaue qu'ère de besonh, que podien desirar…
GELÓS-ESTREMENH-WEB	Mès que ja è dit que non mos calie que l'ac demanèssem, pr'amor que dormie mès d'aquerò qu'ère de besonh; e s'eth ac entenesse e dilhèu responesse, non poirie dar mielhor responsa que rufar es espatles e estirar es celhes e díder: "Tot aquerò ac esbaucèc dès es fondaments era astúcia, sivans me pensi, d'un gojat guiterós e viciós, e era malícia d'ua faussa mestressa, damb era innocéncia d'ua gojata pregada e persuadida!".
GELÓS-ESTREMENH-WEB	Liure Diu a cadun de taus enemics, contra es quaus non i a escut de prudéncia que defene ne espada de cautèla que talhe.
GELÓS-ESTREMENH-WEB	Mès totun açò, era valentia de Leonora siguec tau, que, en temps que mès li convenguie, la mostrèc contra es fòrces brigandes deth sòn esdegat enganhaire, pr'amor que non sigueren pro entà vencer-la, e eth s'espisèc en bades, e era demorèc vencedoira e ambdús adormits.
GELÓS-ESTREMENH-WEB	E, alavetz, ordenèc eth cèu que, a maugrat der engüent, Carrizales se desvelhèsse, e, atau qu'auie de costum paupèc eth lhet per toti es costats; e, en non trapar en eth ara sua estimada esposa, sautèc deth lhet espaurit e estonat damb mès leugeresa e bravesa qu'es sòns molti ans prometien.
GELÓS-ESTREMENH-WEB	E quan ena cramba non trapèc ara sua esposa e que la vedec dubèrta e que li mancaue era clau d'entre es matalassi, se pensèc que perdie eth sen. Mès, en tot remeter-se un shinhau, gessec en correder, e d'aciu, caminant pòga pòc entà non èster descurbit, venguec ena sala a on era mestressa dormie; e, en veder-la soleta, sense Leonora, anèc entara cramba dera mestressa, e daurint era pòrta plan silenciosaments, campèc çò que jamès auesse volut campar, vedec çò que balharie per ben tengut non auer uelhs entà campà'c: vedec a Leonora enes braci de Loaysa, dromint coma un soc, tau coma s'en eri obrèsse era vertut der engüent e non en gelós ancian.
GELÓS-ESTREMENH-WEB	Sense possi se demorèc Carrizales damb era amarganta vista de çò que campaue; era votz se l'aganchèc ena gargamèra, es braci li queigueren d'estavaniment, e s'estèc hèt ua estatua de marme hered; e, encara qu'era colèra hec eth sòn naturau mestièr, en tot ahiscar-li es lèu mòrti esperits, podec tant eth dolor, que non lo deishèc alendar.
GELÓS-ESTREMENH-WEB	Damb aguesta determinacion aunèsta e de besonh tornèc, damb eth madeish silenci e cautèla qu'auie vengut, ena sua estança, a on li sarrèc tant eth sòn còr eth dolor e eth crebacòr que, sense podè'c evitar queiguec estavanit sus eth lhet.
GELÓS-ESTREMENH-WEB	Arribèc eth dia, e cuelhec as naui adultèrs enlaçadi en hilat des sòns braci.
GELÓS-ESTREMENH-WEB	Se desvelhèc Marialonso e volec acodir ad açò que sivans era li tocaue; mès en veir qu'ère tard, decidic deishà'c entara pròplèu net.
GELÓS-ESTREMENH-WEB	S'espauric Leonora, en veir tant auançat eth dia, e maudidec eth sòn descuet e eth dera esconjurada mestressa; e es dues, damb espauridi passi, vengueren a on ère eth sòn espòs, en tot pregar ath cèu que lo trapèssen encara roncant; e, quan lo vederen ath dessús deth lhet carant, se pensèren qu'encara actuaue era trempada, donques que dormie, e damb grana alegria s'abracèren era ua damb era auta.
GELÓS-ESTREMENH-WEB	S'apressèc Leonora ath sòn marit, e agarrant-lo d'un braç lo virèc d'un costat en aute, entà veir se se desvelhaue sense besonh de lauar-lo damb vinagre, coma didien que s'auie de hèr entà que se remetesse.
GELÓS-ESTREMENH-WEB	Mès damb eth movement tornèc Carrizales deth sòn estavaniment, e en tot hèr ua prigonda alendada, damb votz lamentabla e estavanida didec:
GELÓS-ESTREMENH-WEB	Malerós de jo, e entà quini tristi tèrmes m'a amiat era mia fortuna!
GELÓS-ESTREMENH-WEB	Que non comprenec guaire ben Leonora çò que didec eth sòn espòs; mès, coma que lo vedec desvelhat e que parlaue, estonada de veir qu'era vertut der engüent non s'estaue tant coma auien dit, s'apressèc ada eth, e, plaçant eth sòn ròstre en d'eth, en tier-lo estretaments abraçat, li didec:
GELÓS-ESTREMENH-WEB	Qué auetz, senhor mèn, que me semble que vos planhetz?
GELÓS-ESTREMENH-WEB	Entenec era votz dera doça enemiga sua eth malerós vielh, e daurint es uelhs descaissadaments, coma estabosit e atupit, les tachèc en era, e damb gran esfòrç, sense botjar es pestanhes, se la guardèc pendent ua estona, e fin finau didec:
GELÓS-ESTREMENH-WEB	Se vos platz, senhora, hètz-me a vier, ath córrer, as vòsti pairs dera mia part, pr'amor que senti non sai se qué en còr que me da un gran cansament, e cranhi qu'a lèu me trèigue era vida, e les voleria veir abantes de qué me morisca.
GELÓS-ESTREMENH-WEB	Sense dobte credec Leonora qu'ère vertat çò qu'eth sòn marit li didie, en tot pensar prumèr qu'era fortetat der engüent, e non çò qu'auie vist, l'amiaue entad aqueth mau punt; e, en tot respóner que harie çò que li manaue, envièc ath nere que lèu lèu anèsse a cridar as sòns pairs, e, en tot abraçar-se ath sòn espòs, li hège es mielhors bailines que jamès l'auie hèt, preguntant-li se qué ère çò que li passaue, damb tan trendes e amoroses paraules, coma se siguesse çò que mès estimaue en mon.
GELÓS-ESTREMENH-WEB	Que ja era mestressa auie dit ara gent de casa e a Loaysa era malautia deth sòn patron, en tot hèr-les a veir que deuie èster d'importància, pr'amor que s'auie desbrembat de hèr barrar es pòrtes deth carrèr quan eth nere gessec a cridar as pairs dera sua senhora; dera quau embaishada atau madeish s'estonèren, pr'amor que degun d'eri auie entrat jamès en aquera casa dès que maridèren ara sua hilha.
GELÓS-ESTREMENH-WEB	En fin, que toti anauen caradi e suspensi, sense endonviar era causa dera indisposicion deth sòn patron; eth quau, de man en man, tan prigonda e dolorosaments alendaue, que damb cada alend semblaue que se l'arrincaue era amna.
GELÓS-ESTREMENH-WEB	Alavetz, arribèren es pairs de Leonora, e, coma que trapèren es pòrtes deth carrèr e era deth pati dubèrtes e era casa negada en silenci e soleta, demorèren estonadi e damb un non petit subersaut.
GELÓS-ESTREMENH-WEB	Vengueren ena cramba deth sòn gendre e lo trapèren, coma s'a dit, damb es uelhs tachadi tostemp ena sua esposa, que la tenguie des mans, vessant toti dus fòrça lèrmes: era, per non auer-les vist jamès en sòn espós; eth, per veir se guaire faussaments era les vessaue.
GELÓS-ESTREMENH-WEB	En entrar es pairs ena cramba, parlèc Carrizales, e didec:
GELÓS-ESTREMENH-WEB	Que ne sò plan segur, pairs e senhors mèns, que non serà de besonh hèr-vos a vier testimònis entà que me credatz ua vertat que voleria dider-vos.
GELÓS-ESTREMENH-WEB	Que plan ben deuetz rebrembar (pr'amor que non ei possible que se vos age trèt dera memòria) damb guaire amor, damb guaire bon còr, hè aué un an, un mes, cinc dies e nau ores que m'autregèretz ara vòsta hilha estimada per legitima hemna mia.
GELÓS-ESTREMENH-WEB	Tanben vo'n sabetz de guaira liberalitat la dotè, pr'amor que siguec tau era dòt, que mès de tres dera sua madeisha qualitat se poirien maridar damb opinion de riques.
GELÓS-ESTREMENH-WEB	Atau madeish, deuetz rebrembar era diligéncia que m'esdegué a vestir-la e ornar-la damb tot aquerò qu'era venguec a desirar e jo artenhí a saber-me'n que li convenguie.
GELÓS-ESTREMENH-WEB	Lheuè es murs d'aguesta casa, treiguí era vista as hièstres deth carrèr, doblè es sarralhes des pòrtes, botè un torn giratòri coma en un monastèri; forabandí entà tostemp d'era, tot aquerò qu'auesse ombra o nòm de varon.
GELÓS-ESTREMENH-WEB	Les didí as mosses e esclaues que la servissen, non les remí ada eres ne ada era çò que me volessen demanar; la hi parièra a jo, l'amuishè es mens pensaments mès secrets, l'autregè tot eth mèn auviatge.
GELÓS-ESTREMENH-WEB	Tot aquerò qu'èren òbres entà que, se ben ac considerèssa, jo visquessa segur de gaudir sense subersauts de çò qu'autant m'auie costat e era sagèsse de non dar-me ocasion entà que cap tipe de temor gelós entrèsse en mèn pensament.
GELÓS-ESTREMENH-WEB	Mès, coma que non se pòt previer damb diligéncia umana eth castig qu'era volentat divina vò balhar as que en era non calen deth tot es sòns talents e esperances, que non ei massa que jo me demora decebut enes mies, e que jo madeish aja estat eth fabricant deth podom que me va treiguent era vida.
GELÓS-ESTREMENH-WEB	Mès, coma veigui era suspension en qué toti demoratz, penjadi des paraules dera mia boca, voi concludir es longs preambuls d'aguesta convèrsa en dider-vos solet en ua paraula, çò que non ei possible dider-vos damb milèrs d'eres: Digui, donc, senhors, que tot çò qu'è dit e è hèt a vengut pr'amor qu'aguesta maitiada trapè ad aguesta, neishuda en mon entara perdicion deth mèn repaus e fin dera mia vida (e aquerò, en tot senhalar ara sua esposa), enes braci d'un galhard joen, qu'ena cramba d'aguesta pestilenciala mestressa en aguest moment ei embarrat.
GELÓS-ESTREMENH-WEB	Tan lèu acabèc aguestes darrères paraules Carrizales, qu'a Leonora se li caperèc eth còr, e enes madeishi jolhs deth sòn marit queiguec estavanida.
GELÓS-ESTREMENH-WEB	Perdec eth color Marialonso, e as gargamères des pairs de Leonora se les hec un nud que non les deishaue badar boca.
GELÓS-ESTREMENH-WEB	Mès, en tot contunhar endauant Carrizales, didec:
GELÓS-ESTREMENH-WEB	Era resveja que vau a préner d'aguest escarni non ei, ne a d'èster, des que normauments se sòlen préner, pr'amor que voi que, atau que jo siguí estremat en çò que hi, atau sigue era resvenja que prenerè, en tot cuelher-la de jo madeish coma deth mès colpable d'aguest delicte; que m'aurie calut cosiderar que mau porien estar-se ne planher-se en jo es quinze ans d'aguesta gojata damb es lèu ueitanta mèns.
GELÓS-ESTREMENH-WEB	Que siguí jo que, coma un cocon, me fabriquè era casa a on morissa, e a tu non te culpi, ò, mainada mau conselhada!
GELÓS-ESTREMENH-WEB	Que non te culpi, digui, pr'amor que persuacions de vielhes astutes e enganhes de gojats enamoradi aisidaments vencen e trionfen deth pòc engenh qu'es pògui ans embarren.
GELÓS-ESTREMENH-WEB	Era rèsta de propietats la harè a vier a d'autes òbres pietoses; e a vosati, senhors mèns, deisharè damb qué pogatz víuer aunèstaments çò que vos rèste dera vòsta vida.
GELÓS-ESTREMENH-WEB	Qu'era venguda der escrivan sigue lèu, pr'amor qu'era passion qu'amii me sarre de manèra que, lèu lèu, me va escuerçant es passi dera vida.
GELÓS-ESTREMENH-WEB	Dit aquerò, li venguec un terrible estavaniment, e se deishèc quèir tan près de Leonora, que s'amassèren es ròstres: estranh e trist espectacle entà sa pairs, que guardauen ara sua estimada hilha e ath sòn admirat gendre!
GELÓS-ESTREMENH-WEB	Que non volec era mala mestressa demorar as repotecs que se pensèc li balharien es pairs dera sua senhora; e atau, gessec dera estança e anèc a díder a Loaysa çò que s'auie passat, en tot conselhar-li, qu'ath córrer, partisse d'aquera casa, qu'era se n'encuedarie d'avisar-lo peth nere de çò que s'arribèsse, donques que ja non auie ne pòrtes ne claus qu'ac empachèssen.
GELÓS-ESTREMENH-WEB	S'estonèc Loaysa damb aguestes noticies e, cuelhent eth conselh, tornèc a vestir-se coma praube, e partic entà balhar compde as sòns amics der estranh e jamès vist eveniment des sòns amors.
GELÓS-ESTREMENH-WEB	Mentretant qu'es dus èren estavanidi, eth pair de Leonora hec a cridar a un escrivan amic sòn, que venguec en temps que ja hilha e gendre s'auien reprenut.
GELÓS-ESTREMENH-WEB	Hec Carrizales eth sòn testament ena manèra qu'auie dit, sense declarar era errada de Leonora, e que per boni respèctes li demanaue e pregaue que se maridèsse, se dilhèu eth morie, damb aqueth joen qu'eth l'auie dit en secret.
GELÓS-ESTREMENH-WEB	Quan entenec aquerò Leonora, se lancèc as pès deth sòn marit e, en tot batanar- li eth còr en pitrau, li didec:
GELÓS-ESTREMENH-WEB	Que viuatz vos fòrça ans, senhor mèn e eth mèn tot, que, encara que non ètz obligat a creder-me arren de çò que vos didessa, sabetz que non vos è aufensat que damb eth pensament.
GELÓS-ESTREMENH-WEB	E en tot començar a desencusar-se e condar peth menut era vertat deth cas, non podec mòir era lengua e tornèc a estavanir-se.
GELÓS-ESTREMENH-WEB	L'abracèc atau estavanida eth malerós vielh; l'abracèren sa pairs; plorèren toti tant amaraments, qu'obliguèren e possèren a qué er escrivan que hège eth testament, les acompanhèsse enes lèrmes, en quau testament deishèc a totes es sirventes de casa entà que podessen minjar, liures es esclaues e eth nere, e ara faussa de Marialonso non li deishèc ua auta causa qu'era paga deth sòn salari; mès, siguesse çò que siguesse, eth dolor lo sarrèc de tau manèra qu'ath setau dia l'amièren entara sepultura.
GELÓS-ESTREMENH-WEB	Eth, despechós e lèu avergonaht, se n'anèc entàs Indias.
GELÓS-ESTREMENH-WEB	S'estèren es pairs de Leonora plan tristi, encara que se consolèren damb çò qu'eth sòn gendre les auie deishat e manat en sòn testament.
GELÓS-ESTREMENH-WEB	Es sirventes se consolèren damb çò de madeish, e es esclaues e esclaus damb era libertat; e era maishanta dera mestressa, prauba e decebuda per toti es sòn maus pensaments.
GELÓS-ESTREMENH-WEB	E jo que me demorè damb eth desir d'arribar en finau d'aguest eveniment: exemple e miralh de çò de pauc que mos cau fidar de claus, torns e parets quan rèste era libertat liura; e de çò de mens que mos cau fidar ei des verds e pògui ans, se les romen pera aurelha conselhs d'aguestes mestresses de vestit nere e long, e tòques blanques e longues.
GELÓS-ESTREMENH-WEB	Sonque non sabi se per qué non botèc Leonora mès vam entà desencusar-se, e hèr a veir ath sòn gelós marit guaire neta e sense aufensa auie demorat en aqueth eveniment; mès eth terbolament l'estaquèc era lengua, e era prèssa que se balhèc entà morir eth sòn marit non li hec lòc ara desencusa.
3 eth mon de Sofia	Qui non pòt profitar-se'n de tres mil ans d'istòria, viuerà ena escurina pendent era rèsta dera sua vida.
3 eth mon de Sofia	Sofia Amudsen anaue entà casa en tot tornar dera escòla.
3 eth mon de Sofia	Auie de hèr damb Jorunn era prumèra part deth camin.
3 eth mon de Sofia	Auien parlat de robòts.
3 eth mon de Sofia	Jorunn pensaue qu'eth cervèth uman ère coma un ordenador sofisticat.
3 eth mon de Sofia	Sofia non ère plan segura d'èster-ne d'acòrd.
3 eth mon de Sofia	Ua persona auie d'èster mielhor qu'ua maquina.
3 eth mon de Sofia	Quan arribèren en supermercat, se separèren.
3 eth mon de Sofia	Sofia viuie ena banlega d'ua urbanizacion de luxe, e entà arribar ena escòla auie de caminar eth doble que Jorunn.
3 eth mon de Sofia	Mès enlà deth sòn jardin, non i auie mès cases e per aquerò se sentie coma se siguesse en fin deth mon.
3 eth mon de Sofia	Mès enlà començaue eth bòsc.
3 eth mon de Sofia	Virèc era cantoada, e entrèc en carrèr deth Tréfol.
3 eth mon de Sofia	Ara fin deth carrèr i auie ua grana corba, coneishuda coma era Corba deth Capitan.
3 eth mon de Sofia	Ère estranh trobar-i quauqu'un, exceptat es dimenjades.
3 eth mon de Sofia	Ère començaments de mai.
3 eth mon de Sofia	En bèri jardins, es arbes frutèrs èren entornejadi d'espesses corones de lauanetes.
3 eth mon de Sofia	Es bedoths auien ja un verd esblancossit enes huelhes.
3 eth mon de Sofia	Ère extraordinari veir se com tot brotaue en aguesta epòca der an!
3 eth mon de Sofia	Qué ei çò que hège qu'aguesta massa de vegetacion verda gessesse a godilh dera tèrra mòrta, quan pujauen es temperatures e despareishien es darrères rèstes de nhèu?
3 eth mon de Sofia	Sofia guardèc era boèta mentretant daurie era pòrta deth jardin.
3 eth mon de Sofia	I auie normauments un pilèr de cartes comerciaus e ues pògues envolòpes granes entà sa mair.
3 eth mon de Sofia	Ac deishaue tot ena taula dera codina, abantes de pujar ena sua abitacion e hèr es déuers.
3 eth mon de Sofia	Sa pair recebie de tant en tant, ues pògues cartes deth banc, mès alavetz non ère un pair normau.
3 eth mon de Sofia	Eth pair de Sofia ère eth capitan d'un petrolièr, e ère dehòra era màger part der an.
3 eth mon de Sofia	Pendent es pògues setmanes qu'ère en casa, s'i passejaue de naut en baish en tot hèr-la mès agradiua entà Sofia e sa mair.
3 eth mon de Sofia	Mès quan ère en mar, semblaue plan distant.
3 eth mon de Sofia	Sonque i auie ua carta ena boèta, e ère entà Sofia.
3 eth mon de Sofia	Ena envolòpa blanca i auie escrit "Sofia Amundsen.
3 eth mon de Sofia	Carrèr deth Tréfol, numèro 3".
3 eth mon de Sofia	Aquerò ère tot.
3 eth mon de Sofia	Non i metie qui l'amiaue.
3 eth mon de Sofia	Tanpòc non i auie sagèth.
3 eth mon de Sofia	Quan auec barrat era pòrta deth jardin, dauric era envolòpa.
3 eth mon de Sofia	Qui l'aurie metut ena boèta?
3 eth mon de Sofia	Tornèc a campar era envolòpa.
3 eth mon de Sofia	Sofia entrèc rapidaments ena casa vermelha.
3 eth mon de Sofia	Eth gat Sherekan auec temps, coma tostemp, de gésser des arbilhons, sautar enquiara escala e entrar pera pòrta abantes que Sofia la barrèsse.
3 eth mon de Sofia	Quan era mair de Sofia ère de mau umor, didie qu'aquera ère ua casa de fères.
3 eth mon de Sofia	Sofia, per cèrt, n'auie ua e n'estaue pro contenta.
3 eth mon de Sofia	Prumèr auec es tres peishi dauradi: Daurion, Capucheta Vermelha e Nere.
3 eth mon de Sofia	Dempús, es dus periquitos, Smitt e Smule, era tortuga Govinda, e finauments eth gat tigrat Sherekan.
3 eth mon de Sofia	L'auien dat toti aguesti animaus perque era mair volie compensar eth hèt que tostemp arribaue tard deth trabalh, e eth pair, que tostemp ère dehòra, navegant per tot eth mon.
3 eth mon de Sofia	Sherekan.
3 eth mon de Sofia	Dempús se seiguec en un banc dera codina, damb era carta ena man.
3 eth mon de Sofia	Qui ès?
3 eth mon de Sofia	En vertat no'c sabie.
3 eth mon de Sofia	Sofia Amundsen, evidentaments, mès qui ère aquerò?
3 eth mon de Sofia	Encara no'c auie endonviat jamès.
3 eth mon de Sofia	E se s'auesse dit de ua auta manèra?
3 eth mon de Sofia	Anne Knutsen, per exemple.
3 eth mon de Sofia	Còp sec rebrembèc que sa pair, en principi, auie volut que se cridèsse Synnove.
3 eth mon de Sofia	Sofia sagèc d'imaginar-se ada era madeisha en tot sarrar era man e en tot presentar-se coma Synnove Amundsen, mès non podie.
3 eth mon de Sofia	Ère tostemp ua auta gojata, era que se presentaue atau.
3 eth mon de Sofia	Se metec de pè, e anèc entath lavabo, damb era estranha carta ena man.
3 eth mon de Sofia	Era gojata deth miralh non hec ne ua soleta moninada.
3 eth mon de Sofia	Hesse çò que hesse Sofia, era auta hège exactaments çò de madeish.
3 eth mon de Sofia	Sofia sagèc d'auançar-se ath sòn reflèx, mès era auta gojata ère tan rapida coma era.
3 eth mon de Sofia	Tanpòc non recebec cap de responsa, mès dobtèc momentanèaments de s'ère era o eth sòn reflèx qui auie hèt era pregunta.
3 eth mon de Sofia	Sofia premec eth nas deth miralh damb eth dit guinhaire e didec:
3 eth mon de Sofia	Sofia Amundsen ère soent insatisfèta damb eth sòn aspècte.
3 eth mon de Sofia	Fòrça viatges li didien qu'auie uns uelhs beròis en forma d'ametla, mès aquerò l'ac didien probablaments perque eth sòn nas ère massa petit, e era sua boca un shinhau massa grana.
3 eth mon de Sofia	Auie es aurelhes massa pròp des uelhs.
3 eth mon de Sofia	Çò de petjor ère eth sòn peu lis, damb eth quau non se podie hèr arren.
3 eth mon de Sofia	A viatges, sa pair l'amorassaue es peus e li didie "era mainada des peus de lin", coma ua pèça de musica de Claude Debussy.
3 eth mon de Sofia	Eth ac podie díder perque non ère condemnat a víuer damb aguest peu lis e nere.
3 eth mon de Sofia	Ne era esgluma ne eth gèl fixador artenhien a cambiar arren en peu de Sofia.
3 eth mon de Sofia	A viatges pensaue qu'ère tan lèja que se demanaue se non aurie bèth defècte de neishença.
3 eth mon de Sofia	Era sua mair tostemp didie qu'auie estat un part dificil.
3 eth mon de Sofia	Mès ère aquerò, reauments, çò qu'auie determinat eth sòn aspècte?
3 eth mon de Sofia	Non ère estranh que non sabesse ne tansevolhe qui ère?
3 eth mon de Sofia	Non ère illogic que ne tansevolhe li auessen consultat quin aspècte volie auer?
3 eth mon de Sofia	Simplaments auie gessut atau perque si.
3 eth mon de Sofia	Podie causir es sòns amics, mès non se podie trigar ada era madeisha.
3 eth mon de Sofia	Ne tan solet auie alistat èster un èsser uman.
3 eth mon de Sofia	Qué ère un èsser uman?
3 eth mon de Sofia	Sofia tornèc a guardar ara gojata deth miralh.
3 eth mon de Sofia	Quan arribèc ena entrada pensèc: non, preferisqui anar tath jardin.
3 eth mon de Sofia	Sofia agarrèc eth gat en gradon dera entrada, e barrèc era pòrta.
3 eth mon de Sofia	Quan arribèc en camin de grava damb era misteriosa carta ena man, li venguec ua estranha sensacion.
3 eth mon de Sofia	Se sentec coma ua pipa qu'un mague auie decidit hèr-la víuer damb un solet tòc d'ua vergueta magica.
3 eth mon de Sofia	Sherekan sautèc doçaments a trauèrs dera grava, e se resquilhèc entre uns espessi arbilhons d'agrassòl.
3 eth mon de Sofia	Un gat viu, plen d'energia des de sa mostacha blanca enquiara coa nerviosa en finau deth sòn còs lis.
3 eth mon de Sofia	Tanben ère en jardin, mès dilhèu non n'ère conscient coma Sofia.
3 eth mon de Sofia	Ara sò en mon, pensèc, mès bèth dia ja non i serè.
3 eth mon de Sofia	I a bèra vida dempús dera mòrt?
3 eth mon de Sofia	Aguesta ère ua auta pregunta qu'eth gat tanpòc podie respóner.
3 eth mon de Sofia	Non hège guaire qu'auie mòrt era mairia de Sofia.
3 eth mon de Sofia	Pendent mès de sies mesi, l'auie trapat mens cada dia.
3 eth mon de Sofia	Ère tant injust qu'era vida se l'auesse acabat!
3 eth mon de Sofia	Sofia se demorèc en camin de grava, en tot pensar.
3 eth mon de Sofia	Tan lèu coma se concentraue en hèt de víuer, era idia dera mòrt li venguie en cap.
3 eth mon de Sofia	Li passaue çò de madeish ath revès: sonque en tot auer ua sensacion plan fòrta de qué un dia moririe, podie avalorar era granor de víuer.
3 eth mon de Sofia	Ère coma es dues cares d'ua moneda, que hège virar sense artura.
3 eth mon de Sofia	E coma mès grana e clara se tornaue ua cara dera moneda, mès grana e clara se tornaue era auta.
3 eth mon de Sofia	Era vida e era mòrt èren dues cares dera madeisha moneda.
3 eth mon de Sofia	Non pòs saber qué ei èster viu sense èster conscient qu'as de morir, pensèc.
3 eth mon de Sofia	Mès tanpòc non pòs saber qué ei morir, se non ès conscient d'aguesta vida meravilhosa.
3 eth mon de Sofia	Sofia rebrembèc que sa mairia auie dit bèra causa atau eth dia qu'eth doctor li didec qu'ère malauta.
3 eth mon de Sofia	Era tragèdia ei qu'era majoria dera gent s'auie de méter malauta entà compréner eth present d'èster viu.
3 eth mon de Sofia	O dilhèu auien besonh d'auer ua carta ena boèta!
3 eth mon de Sofia	Dilhèu aurie de guardar s'auien arribat mès cartes.
3 eth mon de Sofia	Sofia anèc corrent entar andàs, e campèc laguens dera boèta verda.
3 eth mon de Sofia	S'emportèc ua suspresa quan vedec que i auie ua auta envolòpa blanca, exactaments parièra ara prumèra.
3 eth mon de Sofia	Com podie èster, s'era boèta auie demorat ueda dempús d'agarrar era prumèra envolòpa?
3 eth mon de Sofia	Aguesta dusau envolòpa tanben portaue eth sòn nòm.
3 eth mon de Sofia	La dauric, e ne treiguec ua nòta dera madeisha mida qu'era prumèra.
3 eth mon de Sofia	D'a on vie eth mon?, didie.
3 eth mon de Sofia	No'c sabi, pensèc.
3 eth mon de Sofia	Segur qu'arrés no'c sap pas.
3 eth mon de Sofia	Mès ei ua bona qüestion, pensèc Sofia.
3 eth mon de Sofia	Per prumèr viatge ena sua vida pensèc que non estaue ben víuer en mon sense demanar-se, coma minim d'a on venguie.
3 eth mon de Sofia	Es cartes misterioses l'auien estabordida.
3 eth mon de Sofia	Decidic anar tath Nhadèr.
3 eth mon de Sofia	Eth Nhadèr ei eth lòc secrèt a on tostemp s'amagaue.
3 eth mon de Sofia	Sonque i anaue quan ère fòrça embestiada, o se sentie trista o plan erosa.
3 eth mon de Sofia	Aqueth dia, simplaments se sentie confonuda.
3 eth mon de Sofia	Era casa vermelha ère entornejada de pertèrres, d'arbillhons de baies, d'arbes frutèrs variadi, e d'ua potja espaciosa damb un balançader e ua petita glorieta qu'eth pairin auie bastit entara mairia quan perdec eth sòn prumèr hilh, ues setmanes dempús deth sòn neishement.
3 eth mon de Sofia	Ère ua mainada, e se didie Maria.
3 eth mon de Sofia	Ena sua lausa, i didie: "Era petita Maria arribèc, mos saludèc, e se n'anèc".
3 eth mon de Sofia	Mès entà baish, en un cornèr deth jardin, ath darrèr des gordonères, i auie un romegàs a on non i creishien ne flors ne baies.
3 eth mon de Sofia	En vertat ère un antic andàs que temps en darrèr auie mercat era frontèra damb eth bòsc, mès qu'ara s'auie convertit en un romegàs impenetrable perque arrés non l'auie cuedat enes darrèrs vint ans.
3 eth mon de Sofia	Era mairia explicaue qu'era barralha, pendent era guèrra, auie dificultat as aguinèus era caça des garies, qu'anauen liures peth jardin.
3 eth mon de Sofia	Toti pensauen, mens Sofia, qu'eth vielh andàs ère tant inutil coma es gàbies de conilhs que i auie en aute extrèm deth jardin.
3 eth mon de Sofia	Mès aquerò ère perque non auien descurbit eth secrèt de Sofia.
3 eth mon de Sofia	D'ençà qu'auie memòria, Sofia podie rebrembar eth petit horat en andàs.
3 eth mon de Sofia	Quan lo trauessaue, arribaue a ua grana cavitat entre es arbilhons.
3 eth mon de Sofia	Ère coma un casalon.
3 eth mon de Sofia	Sabie qu'arrés non la poirie trapar aquiu.
3 eth mon de Sofia	Sofia correc peth jardin damb es dues cartes ena man, se metec de quate pautes, e s'arrosseguèc coma un vèrme enquiath Nhadèr.
3 eth mon de Sofia	Es dimensions deth Nhadèr lèu li permetien meter-se dreta, mès aqueth dia decidic de sèir-se sus ues granes arraïtzes.
3 eth mon de Sofia	Des d'aquiu podie campar entà dehòra a trauèrs de petiti horats que deishauen es branques e es huelhes.
3 eth mon de Sofia	Encara que non i auie cap de horat mès gran qu'ua moneda de cinc corones, auie ua bona vista sus tot eth jardin.
3 eth mon de Sofia	Quan ère petita, pensaue qu'ère divertit veir a sa pair e a sa mair en tot cercar-la entre es arbes.
3 eth mon de Sofia	Sofia tostemp auie pensat qu'eth jardin ère un mon autonòm.
3 eth mon de Sofia	D'a on vie eth mon?
3 eth mon de Sofia	Non n'auie ne era mès petita idia.
3 eth mon de Sofia	Mès d'a on venguie er univèrs?
3 eth mon de Sofia	Podie èster qu'er univèrs auesse existit tostemp, damb era quau causa ja non s'aurie auut de preocupar de d'a on venguie.
3 eth mon de Sofia	Mès pòt bèra causa existir des de tostemp?
3 eth mon de Sofia	Bèra causa laguens sòn protestaue contra aquerò.
3 eth mon de Sofia	Tot çò que existís a d'auer auut un començament.
3 eth mon de Sofia	E er univèrs, per tant, s'aurie d'auer creat a compdar de bèra auta causa.
3 eth mon de Sofia	Mès s'er univèrs venguie de ua auta causa, aguesta auta causa aurie de gésser deth non-arren.
3 eth mon de Sofia	Mès ei possible aquerò?
3 eth mon de Sofia	Non ère tant impossible açò coma era idia de qué eth mon auie existit tostemp?
3 eth mon de Sofia	Ena escòla auie aprenut que Diu auie creat eth mon.
3 eth mon de Sofia	Sofia sagèc de consolar-se damb aguesta idia, que probablaments ère era mielhor solucion de tot eth problèma.
3 eth mon de Sofia	Mès alavetz tornèc a pensar un aute viatge.
3 eth mon de Sofia	Podie acceptar que Diu auie creat er univèrs, mès qui auie creat ath pròpi Diu?
3 eth mon de Sofia	S'auie creat ada eth madeish deth non-arren?
3 eth mon de Sofia	Bèra causa laguens sòn tornaue a protestar.
3 eth mon de Sofia	Autanplan en cas que Diu auesse podut crear tota sòrta de causes, dificilaments aurie podut crear-se ada eth madeish, sense auer auut abantes un "eth madeish" damb qué auesse podut crear.
3 eth mon de Sofia	Sonque demoraue ua possibilitat: Diu auie existit tostemp.
3 eth mon de Sofia	Mès ja auie escartat aguesta possibilitat!
3 eth mon de Sofia	Tot çò qu'existís a d'auer un començament.
3 eth mon de Sofia	Macarèu!
3 eth mon de Sofia	Tornèc a daurir totes dues envolòpes.
3 eth mon de Sofia	Qui ès?
3 eth mon de Sofia	D'a on vie eth mon?
3 eth mon de Sofia	Quines preguntes tan complicades!
3 eth mon de Sofia	E, per cèrt: D'a on vien es cartes?
3 eth mon de Sofia	Tornèc tara boèta per tresau viatge.
3 eth mon de Sofia	Eth postièr ja auie deishat eth corrèu.
3 eth mon de Sofia	Prenec un pilèr de corrèu comerciau, es diaris, e un parelh de cartes entara sua mair.
3 eth mon de Sofia	Tanben i auie ua postau d'ua plaja tropicau.
3 eth mon de Sofia	La virèc.
3 eth mon de Sofia	I auie un sagèth de Noruega a on i auie estampat: "Batalhon des Nacions Unides".
3 eth mon de Sofia	Ère de sa pair?
3 eth mon de Sofia	Mès non ère en un aute lòc?
3 eth mon de Sofia	Ath delà, tanpòc ère era sua letra.
3 eth mon de Sofia	Sofia notèc qu'eth còr l'anaue mès rapid quan liegec entà qui anaue dirigida era postau: "Hilde Moller Knag, /o Sofia Amundsen, Carrèr deth Tréfol num.
3 eth mon de Sofia	Era carta didie:
3 eth mon de Sofia	Estimada Hilde: Felicitacions, aué que hès 15 ans.
3 eth mon de Sofia	Demori qu'ac comprenes: t'envii un present que t'ajudarà a crèisher.
3 eth mon de Sofia	Perdona-me que t'envia era postau a nòm de Sofia.
3 eth mon de Sofia	Ère era manèra mès facil de hè'c.
3 eth mon de Sofia	Punets.
3 eth mon de Sofia	Papa.
3 eth mon de Sofia	Sofia tornèc tà laguens de casa, e entrèc ena codina.
3 eth mon de Sofia	Eth cap li borie.
3 eth mon de Sofia	Sofia prenec era guida telefonica.
3 eth mon de Sofia	I auie fòrça gent que se didie Moller, e pro pògui que se didessen Knag.
3 eth mon de Sofia	Mès en tota era guida non i auie degun que se didesse Moller Knag.
3 eth mon de Sofia	Tornèc a campar era misteriosa postau.
3 eth mon de Sofia	Per qué un pair enviaue ua postau de felicitacion ena adreça de Sofia quan ère evident qu'anaue destinada a ua auta persona?
3 eth mon de Sofia	Quin pair empacharie qu'era sua hilha recebesse ua postau d'aniversari, en tot enviar-la exprèssaments tà un aute lòc?
3 eth mon de Sofia	Per qué ère "era manèra mès aisida de hè'c"?
3 eth mon de Sofia	Sofia auie, donc, un aute problèma en qué pensar.
3 eth mon de Sofia	Aquera tarde, pendent dues ores, se l'auien presentat tres enigmes.
3 eth mon de Sofia	Eth prumèr, que non sabie qui auie metut ena boèta es dues envolòpes blanques.
3 eth mon de Sofia	Eth dusau, es qüestions dificiles que contiegen es cartes.
3 eth mon de Sofia	Eth tresau, qui ère aguesta Hilde Moller Knag, e per qué Sofia auie recebut ua postau de felicitacion que non ère entada era.
3 eth mon de Sofia	Ère segura qu'es tres enigmes èren restacadi de bèra manèra, perque enquia aqueth dia auie auut ua vida absoludaments ordinària.
3 eth mon de Sofia	Sofia ère segura que tornarie a saber bèra causa dera persona que l'auie escrit es postaus.
3 eth mon de Sofia	Decidic que de moment non explicarie ad arrés arren de tot aquerò.
3 eth mon de Sofia	Ena escòla auie problèmes entà concentrar-se en çò que didien es professors.
3 eth mon de Sofia	Li semblaue que sonque parlauen de causes sense importància.
3 eth mon de Sofia	Mès que non podien parlar de qué ei un èsser uman, o de qué ei eth mon, o d'a on vie?
3 eth mon de Sofia	Per prumèr viatge, comencèc a encuedar-se'n qu'ena escòla, coma enes auti lòcs, era gent sonque se preocupaue de badinades.
3 eth mon de Sofia	I auie problèmes mès grani que demanauen ua solucion.
3 eth mon de Sofia	Auie quauqu'un responses tà totes aguestes demanes?
3 eth mon de Sofia	Sofia credie que pensar en aguesti problèmes ère mès important qu'aprener-se de memòria es vèrbes irregulars.
3 eth mon de Sofia	Jorunn li calec córrer entà atrapar-la.
3 eth mon de Sofia	Ath cap d'ua estona Jorunn didec:
3 eth mon de Sofia	Vòs hèr a cartes aguesta tarde?
3 eth mon de Sofia	Sofia arropic es espatles.
3 eth mon de Sofia	Ja non m'interèssen es jòcs de cartes.
3 eth mon de Sofia	Jorunn la campèc estonada.
3 eth mon de Sofia	À, non?.
3 eth mon de Sofia	Joguem a badminton, donc.
3 eth mon de Sofia	Sofia guardèc fixaments eth tèrra, e dempús campèc ara sua amiga.
3 eth mon de Sofia	Me semble que tanpòc non m'interèsse eth badminton.
3 eth mon de Sofia	Non pòt èster!
3 eth mon de Sofia	Sofia notèc un shinhau d'amargor en ton de Jorunn.
3 eth mon de Sofia	Te hè arren de dider-me qué ei, còp sec, tant important?
3 eth mon de Sofia	Sofia hec que non damb eth cap.
3 eth mon de Sofia	Ei… un secrèt.
3 eth mon de Sofia	Segur que t'as encamardat…!
3 eth mon de Sofia	Es dues gojates caminèren pendent ua estona sense dider-se arren.
3 eth mon de Sofia	Jorunn didec:
3 eth mon de Sofia	Anarè peth camp.
3 eth mon de Sofia	Anar peth camp!
3 eth mon de Sofia	Ère eth camin mès rapid entà Jorunn, mès sonque ac hège quan auie d'anar corrent tà casa perque la demorauen visites, o quan auie d'anar tath dentista.
3 eth mon de Sofia	Sofia se planhie de non auer estat agradiua damb era.
3 eth mon de Sofia	Mès qué l'aurie podut díder?
3 eth mon de Sofia	Que còp sec ère tant obsessionada en qui ère e d'a on viege eth mon que non auie temps de jogar a badminton?
3 eth mon de Sofia	Quan dauric era boèta, se n'encuedèc qu'eth còr l'anaue molt rapid.
3 eth mon de Sofia	De moment sonque vedec ua carta deth banc e bères envolòpes granes de color marrona entara sua mair.
3 eth mon de Sofia	Domatge!
3 eth mon de Sofia	Sofia demoraue recéber ua auta carta deth sòn desconeishut.
3 eth mon de Sofia	Lo virèc, e i vedec escrit: Cors de filosofia.
3 eth mon de Sofia	FRAGIL.
3 eth mon de Sofia	Sofia se metec a córrer peth camin de grava e deishèc eth sòn morralet enes escales.
3 eth mon de Sofia	Metec es autes cartes dejós eth tapís dera entrada, gessec corrent entath jardin e se refugièc en Nhadèr.
3 eth mon de Sofia	Ère eth solet lòc a on podie daurir era envolòpa grana.
3 eth mon de Sofia	Sherekan anèc corrent ath sòn darrèr, e Sofia lo deishèc hèr.
3 eth mon de Sofia	Sofia comencèc a liéger.
3 eth mon de Sofia	Qué ei era filosofia?
3 eth mon de Sofia	Estimada Sofia, Fòrça gent a hobbies.
3 eth mon de Sofia	Molti liegen.
3 eth mon de Sofia	Mès es gosti son fòrça variats.
3 eth mon de Sofia	Quauqui uns preferissen liéger sonque eth diari o comics, d'auti preferissen es novèles, en tant que n'i a que preferissen es libres d'astronomia, de fauna o de descubèrtes tecnologiques.
3 eth mon de Sofia	Per molt que m'interèssen es shivaus o es pèires precioses, non posqui preténer compartir era mia afogadura damb toti.
3 eth mon de Sofia	Per molt que m'entosiasma damb programes d'espòrts que hèn ena television, aurè d'acceptar que moltes persones s'engüegen damb es espòrts.
3 eth mon de Sofia	I a bèra causa que mos interèsse a toti?.
3 eth mon de Sofia	I a bèra causa que tanhe a toti, sense qu'impòrte qui èm o a on viuem?.
3 eth mon de Sofia	Òc, estimada Sofia, i a problèmes qu'aurien d'interessar a toti.
3 eth mon de Sofia	Son aguesti, precisaments, es problèmes de qué tracte aguest cors.
3 eth mon de Sofia	Qué ei era causa mès importanta, ena vida?
3 eth mon de Sofia	S'ac demanam a bèth un que morir que hèsque de hame, mos responerà: eth minjar.
3 eth mon de Sofia	S'ac demanam a bèth un que morir que hèsque de hered, mos diderà: era calor.
3 eth mon de Sofia	S'ac demanam a bèth un que se trape solet e isolat, mos diderà: era companhia de d'autes persones.
3 eth mon de Sofia	Mès un còp s'agen curbit aguesti besonhs, i aurà encara bèra causa que toti agen besonh?
3 eth mon de Sofia	Es filosòfi pensen que òc.
3 eth mon de Sofia	Pensen qu'er èsser uman non pòt víuer sonque deth pan.
3 eth mon de Sofia	Toti auem besonh de minjar, naturauments.
3 eth mon de Sofia	E toti auem besonh d'amor e d'atencion.
3 eth mon de Sofia	Mès i a bèra causa mès, a despart d'aquerò, dera quau toti auem besonh.
3 eth mon de Sofia	Auem besonh de saber qui èm e per qué èm aciu.
3 eth mon de Sofia	Interessar-se a saber per qué èm aciu non ei un interès casuau, coma, per exemple, cuélher sagèths.
3 eth mon de Sofia	Era gent que hè aguest tipe de demanes participen en un debat que dure d'ençà qu'er òme viu en aguest planeta.
3 eth mon de Sofia	Saber com an neishut er univèrs e era Tèrra, com neishec era vida, ei pro mès important que saber qui a guanhat mès midalhes d'aur enes darrèrs Jòcs Olimpics.
3 eth mon de Sofia	Com se creèc eth mon?
3 eth mon de Sofia	I a bèra volentat o significat darrèr de tot çò que passe?
3 eth mon de Sofia	I a bèra sòrta de vida dempús dera mòrt?
3 eth mon de Sofia	Com podem respóner aguestes qüestions?
3 eth mon de Sofia	E mès important encara: com auem de víuer?
3 eth mon de Sofia	Er òme a responut ad aguestes qüestions ath long des sègles.
3 eth mon de Sofia	Non sabem de cap cultura que non li age interessat qué ei er òme e d'a on vie eth mon.
3 eth mon de Sofia	En vertat non n'i a tantes de qüestions filosofiques.
3 eth mon de Sofia	Ja n'auem considerat quauques ues des mès importantes.
3 eth mon de Sofia	Mès era istòria mos aufrís moltes responses desparières entà cada pregunta.
3 eth mon de Sofia	Ei mès facil hèr demanes filosofiques que non pas arresponer-les.
3 eth mon de Sofia	Tanben aué, cada individú a de descurbir era sua pròpia responsa ad aguestes qüestions.
3 eth mon de Sofia	Ua enciclopédia non mos ditz se Diu existís, o s'existís ua auta vida dempús dera mòrt.
3 eth mon de Sofia	Era enciclopédia tanpòc non mos ditz com auem de víuer.
3 eth mon de Sofia	Mès se liegem çò qu'an creigut autes persones, poiram auer eth nòste pròpi punt d'enguarda.
3 eth mon de Sofia	Era cèrca dera vertat que hèn es filosòfi se semble a ua istòria de detectius.
3 eth mon de Sofia	Bèri uns pensen que Andersen ei er assassin, auti cren que n'ei Nielsen o Jensen.
3 eth mon de Sofia	Era policia, de tant en tant, pòt resòlver erosaments bèth crim.
3 eth mon de Sofia	Mès ei egalaments possible que jamès non arriben a desnishar-lo deth tot, encara qu'era solucion sigue en bèth lòc.
3 eth mon de Sofia	Per tant, maugrat qu'ei dificil de respóner ua qüestion cau que i age ua, e sonque ua, responsa corrècta.
3 eth mon de Sofia	O i a ua vida dempús dera mòrt o non n'i a cap.
3 eth mon de Sofia	Era sciéncia a resolvut molti enigmes qu'auien preocupat ar òme pendent sègles.
3 eth mon de Sofia	Arrés non sabie com ère era cara amagada dera lua.
3 eth mon de Sofia	Ei eth tipe de qüestion que non se pòt resòlver a trauèrs d'ua discussion, e s'a deishat tostemp ara imaginacion de cada un.
3 eth mon de Sofia	Un filosòf grèc que viuec hè mès de dus mil ans, credie qu'era filosofia auie era sua origina ena capacitat de suspresa der òme.
3 eth mon de Sofia	Er èsser uman ei tant estonat de víuer, didie, qu'es qüestions filosofiques gessen per eres soletes.
3 eth mon de Sofia	Ei coma campar un truc de magia.
3 eth mon de Sofia	Non podem compréner com ei hèt.
3 eth mon de Sofia	E alavetz mos demanam: Com pòt convertir eth mague dus mocadors de seda blanqui en un conilh viu?
3 eth mon de Sofia	En cas deth conilh, sabem qu'eth mague mos a enganhat.
3 eth mon de Sofia	Mos shautarie saber simplaments com ac a hèt.
3 eth mon de Sofia	Mès quan se tracte deth mon, ja ei ua auta istòria.
3 eth mon de Sofia	Sabem qu'eth mon non ei cap param ne cap jòc de mans perque i viuem e ne formam part.
3 eth mon de Sofia	En vertat èm eth conilh blanc que ges deth chapèu.
3 eth mon de Sofia	Era soleta diferéncia entre nosati e eth conilh blanc ei qu'eth conilh blanc non a cap de consciéncia de formar part d'un truc magic.
3 eth mon de Sofia	Nosati èm diferents.
3 eth mon de Sofia	Mos sentem que formam part de bèra causa misteriosa e voleríem saber se com foncione tot amassa.
3 eth mon de Sofia	P.S.
3 eth mon de Sofia	Dilhèu valerie mès comparar eth conilh blanc damb er univèrs.
3 eth mon de Sofia	Nosati èm insèctes microscopics que viuem enes prigondors dera pèth deth conilh.
3 eth mon de Sofia	Mès es filosòfi sagen tostemp de pujar en bèri uns d'aguesti peus fini dera pèth entà poder guardar fixaments es uelhs deth gran mague.
3 eth mon de Sofia	Encara ès aciu, Sofia?
3 eth mon de Sofia	Contunharà…
3 eth mon de Sofia	Sofia ère fòrça cansada.
3 eth mon de Sofia	Encara aciu, ditz?
3 eth mon de Sofia	Qui auie portat aguesta carta?
3 eth mon de Sofia	Non podie èster era madeisha persona qu'auie enviat era postau d'aniversari tà Hilde Moller Knag perque aguesta postau portaue sagèth e tampon.
3 eth mon de Sofia	Era envolòpa marrona l'ac auien enviat dirèctaments, coma es autes dues envolòpes blanques.
3 eth mon de Sofia	Sofia guardèc eth relòtge.
3 eth mon de Sofia	Èren es dues e quaranta cinc menutes.
3 eth mon de Sofia	Sofia tornèc a gésser tath jardin e anèc corrent enquiara boèta.
3 eth mon de Sofia	Trapèc ua auta envolòpa damb eth sòn nòm.
3 eth mon de Sofia	Aguest viatge campèc es entorns dera casa, mès non vedec ad arrés.
3 eth mon de Sofia	Anèc enquiath començament deth bòsc, e campèc se i auie quauquarrés ena corsèra.
3 eth mon de Sofia	Non i auie arrés.
3 eth mon de Sofia	Còp sec, li semblèc qu'entenie eth bronit de bèra arrama plan ath laguens deth bòsc.
3 eth mon de Sofia	Non n'ère completaments segura, e ath delà aurie estat en bades anar tà darrèr de quauquarrés qu'auie decidit húger.
3 eth mon de Sofia	Sofia tornèc a entrar en casa.
3 eth mon de Sofia	Pugèc es escales enquiara sua cramba e treiguec era caisha grana a on sauvaue es pèires polides.
3 eth mon de Sofia	Les lancèc en tèrra, e metec es dues envolòpes granes laguens dera caisha.
3 eth mon de Sofia	Tornèc tath jardin un aute viatge, en tot tier era caisha damb es dues mans.
3 eth mon de Sofia	Abantes d'anar-se'n, li deishèc un shinhau de minjar tà Sherekan.
3 eth mon de Sofia	Mixa,mixa,mixa.
3 eth mon de Sofia	Comencèc a liéger.
3 eth mon de Sofia	Un aute viatge sò aciu.
3 eth mon de Sofia	Aciu n'as bèri uns d'introductòris:
3 eth mon de Sofia	Didí qu'era soleta causa de qué auem besonh entà èster boni filosòfi ei era capacitat de suspresa?
3 eth mon de Sofia	Se non ac didí, ac digui ara: ERA SOLETA CAUSA DE QUÉ AUEM BESONH ENTÀ ÈSTER BONI FILOSÒFI EI ERA CAPACITAT DE SUSPRESA.
3 eth mon de Sofia	Toti es mainatjons an aguesta capacitat.
3 eth mon de Sofia	Aquerò non ei susprenent.
3 eth mon de Sofia	Dempús de bèri mesi en ventre de sa mair, gessen en ua realitat completaments naua.
3 eth mon de Sofia	Mès era capacitat de suspresa la pèrden a mida que creishen.
3 eth mon de Sofia	Per qué passe aquerò?
3 eth mon de Sofia	Ac sabes?
3 eth mon de Sofia	S'un mainatjon acabat de nèisher podesse parlar, parlarie seguraments sus eth mon desconcertant a on a anat a parar.
3 eth mon de Sofia	Quan comence a parlar, eth mainatge guarde de cap ensús e ditz "bob bob" cada viatge que ve un gosset.
3 eth mon de Sofia	Saute en sòn cochet e botge es braci plan de prèssa: "bob bob bob"!
3 eth mon de Sofia	Nosati, qu'èm mès grani, mos sentem un shinhau alassats damb era afogadura deth mainatge.
3 eth mon de Sofia	D'acòrd, d'acòrd, ei un bob bob, didem sense impressionar-mos.
3 eth mon de Sofia	Està-te quiet.
3 eth mon de Sofia	Non èm fascinadi.
3 eth mon de Sofia	Ja n'auem vist abantes, de gossets.
3 eth mon de Sofia	Aguesta afogada representacion dilhèu se repetís centeats de viatges abantes qu'eth mainatjon aprene a passar peth costat d'un gosset sense tornar-se lhòco.
3 eth mon de Sofia	O d'un elefant, o d'un ipopotam.
3 eth mon de Sofia	Mès molt abantes qu'eth mainatge aprene a parlar, e molt abantes qu'aprene a pensar filosoficaments, eth mon s'aurà tornat un costum.
3 eth mon de Sofia	Un chegrin, se m'ac demanes.
3 eth mon de Sofia	Non voi que de grana, sigues ua d'aguestes persones que ve eth mon coma ua causa hèta, estimada Sofia.
3 eth mon de Sofia	O sigue, qu'entà assegurar-me'n, haram un parelh d'experiments mentaus abantes de començar eth cors pròpiaments dit.
3 eth mon de Sofia	Imagina qu'un dia te trapes en bòsc.
3 eth mon de Sofia	Un petit marcian ges dera nau, baishe, e se demore campant-te.
3 eth mon de Sofia	Qué pensaries?
3 eth mon de Sofia	Non te preocupes: non ei important.
3 eth mon de Sofia	Mès t'as imaginat jamès a tu madeisha coma ua marciana?
3 eth mon de Sofia	Ei vertat qu'ei pòc probable que te trapes jamès damb un abitant de un aute planeta.
3 eth mon de Sofia	Ne tansevolh sabem se i a vida en d'auti planetes.
3 eth mon de Sofia	Mès pòt èster que, un dia, te trapes damb tu madeisha.
3 eth mon de Sofia	Dilhèu un dia t'arturaràs e te veiràs a tu madeisha d'ua manèra totauments naua.
3 eth mon de Sofia	Dilhèu serà passejant peth bòsc.
3 eth mon de Sofia	Sò un èsser estranh, pensaràs.
3 eth mon de Sofia	Sò ua creatura misteriosa.
3 eth mon de Sofia	Te sentes coma se te desvelhèsses d'un sòn encantat.
3 eth mon de Sofia	Qui sò?, te demanaràs.
3 eth mon de Sofia	Sabes que te passèges per un planeta der univèrs.
3 eth mon de Sofia	Mès qué ei er univèrs?
3 eth mon de Sofia	Se te descaperes a tu madeisha d'aguesta manèra, descurbiràs ua causa tan misteriosa coma eth pròpi marcian d'abantes.
3 eth mon de Sofia	Non sonque auràs vist ua creatura der espaci.
3 eth mon de Sofia	Tanben auràs sentit dès deth laguens qu'ès un èsser estranh.
3 eth mon de Sofia	Me seguisses, Sofia?
3 eth mon de Sofia	Hescam un aute experiment mentau.
3 eth mon de Sofia	Un maitin, era mair, eth pair e eth petit Thomas, de dus o tres ans, esdejoen ena codina.
3 eth mon de Sofia	Ath cap d'ua estona, era mair se lhèue e va de cap tath polader, e còp sec eth pair se lhèue e flote per naut, a tocar deth tet, tant que Thomas se lo guarde.
3 eth mon de Sofia	Qué cres que diderà eth hilh?
3 eth mon de Sofia	Dilhèu senhale a sa pair e ditz:
3 eth mon de Sofia	Eth papa ei en tot flotar!.
3 eth mon de Sofia	Thomas s'estone, naturauments, mès s'estone plan soent.
3 eth mon de Sofia	Eth pair hè tantes causes estranhes qu'aguest incident deth petit vòl sus era taula der esdejoar non li càmbie es causes.
3 eth mon de Sofia	Cada dia, eth pair se hè era barba damb ua maquina plan curiosa, a viatges puge en losat entà virar era antena dera television, e quitament met eth cap laguens deth motor d'un coche, e lo trè tot nere.
3 eth mon de Sofia	Ara li tòque ara mair.
3 eth mon de Sofia	A entenut çò qu'a dit Thomas, e se vire còp sec.
3 eth mon de Sofia	Com cres que reaccione quan ve qu'eth pair flote impassiblaments per dessús dera taula?
3 eth mon de Sofia	Li què eth pòt de marmelada en tèrra, e dèishe anar un sorriscle de pòur.
3 eth mon de Sofia	Autanplan aurà besonh d'atencion medicau quan eth pair age tornat ena sua cagira.
3 eth mon de Sofia	Aurie de saber que cau èster seigut mentre s'esdejoe) Per qué penses que Thomas e era sua mair reaccionen de manèra tan desparièra?
3 eth mon de Sofia	Tot qu'a a veir damb eth costum (soslinha-te aquerò) Era mair a aprenut qu'es persones non pòden volar.
3 eth mon de Sofia	Thomas encara non.
3 eth mon de Sofia	Encara non ei guaire segur de qué se pòt hèr e qué non se pòt hèr en aguest mon.
3 eth mon de Sofia	Qué me'n dides deth pròpi mon, Sofia?
3 eth mon de Sofia	Cres que pòt flotar?
3 eth mon de Sofia	Malerosaments, non sonque èm acostumadi ara fòrça dera gravetat a mida que mos hèm grani.
3 eth mon de Sofia	Mos acostumam ath mon tau coma ei.
3 eth mon de Sofia	Ei coma s'en procès de créisher perdéssem era capacitat de susprener-mos deth mon.
3 eth mon de Sofia	E damb aquerò perdem ua causa essenciau, ua causa qu'es filosòfi sagen de recuperar.
3 eth mon de Sofia	Perque bèra causa laguens nòste mos ditz qu'era vida ei un mistèri enòrme.
3 eth mon de Sofia	Precisi: Encara qu'es qüestions filosofiques mos afècten a toti, non toti podem èster filosòfi.
3 eth mon de Sofia	Per fòrça rasons, era majoritat dera gent ei tant encaborniada enes causes de cada dia, que dèishen enterrada era sua capacitat de suspresa.
3 eth mon de Sofia	Entren ena pèth deth conilh, e s'i installen comòdaments e s'i estan enquiara fin dera sua vida).
3 eth mon de Sofia	Entàs mainatges, eth mon, e tot çò que i a laguens, ei nau: ei susprenent.
3 eth mon de Sofia	Es filosòfi son, en aguest sens, ua notabla excepcion.
3 eth mon de Sofia	Un filosòf jamès s'acabe d'acostumar ath mon.
3 eth mon de Sofia	Entada eth, o era, eth mon contunhe en tot èster un shinhau absurd, autanplan desconcertant e enigmatic.
3 eth mon de Sofia	D'aguesta manèra, es mainatges e es filosòfi compartissen ua facultat basica.
3 eth mon de Sofia	Eth filosòf a ua sensibilitat parièra ara d'un mainatge, que li dure tota era vida.
3 eth mon de Sofia	Per tant, ara as de trigar, Sofia.
3 eth mon de Sofia	O ès ua filosòfa qu'a jurat non cansar-se'n jamès?
3 eth mon de Sofia	Se hès que non damb eth cap, e non te ves ne coma ua mainada ne coma ua filosòfa, alavetz ès tant acostumada ath mon que ja non i a arren que te pogue suspréner.
3 eth mon de Sofia	Vè'n en compde, alavetz: ès en perilh!
3 eth mon de Sofia	Per aquerò recebes aguest cors de filosofia: per se siguesse eth cas.
3 eth mon de Sofia	Non deisharè que te higes ara lista des apatics e des indiferents.
3 eth mon de Sofia	Voi qu'ages ua ment desvelhada.
3 eth mon de Sofia	Eth cors ei de franc e, per tant, non te tornen es sòs se non l'acabes.
3 eth mon de Sofia	Totun, lo pòs interrómper quan volgues.
3 eth mon de Sofia	En cas qu'ac decidisques atau, dèisha-me un messatge ena boèta.
3 eth mon de Sofia	Ua gargolha viua serie ua bona senhau.
3 eth mon de Sofia	Que sigue bèra causa verda, aumens, perque se non, eth postièr cuelherà pòur.
3 eth mon de Sofia	En tot resumir: Se trè un conilh blanc d'un chapèu de copa.
3 eth mon de Sofia	Coma ei un conilh extrèmaments long, eth truc dure milions d'ans.
3 eth mon de Sofia	Toti es mortaus nèishen ena punta des peus deth conilh, a on son capaci de dobtar dera impossibilitat deth truc.
3 eth mon de Sofia	Mès damb es ans s'aprigondissen ena pèth deth conilh.
3 eth mon de Sofia	E aquiu s'i estan.
3 eth mon de Sofia	E s'i trapen tan comòdes que non se risquen a pujar ena punta des brusqui peus un aute viatge.
3 eth mon de Sofia	Sonque es filosòfi gausen d'embarcar-se en aguesta perilhosa expedicion enes limits dera lengua e dera existéncia.
3 eth mon de Sofia	Bèri uns quèn, mès d'auti s'agarren desesperadaments as petiti peus e criden ara gent que repause enes prigondors dera pèth doça deth conilh, en tot préner begudes e minjars deliciosi:
3 eth mon de Sofia	Senhores e senhors, diden.
3 eth mon de Sofia	Flotam en uet.
3 eth mon de Sofia	Mès arrés non les hè cabau.
3 eth mon de Sofia	Qué pesadi!, diden.
3 eth mon de Sofia	E es auti contunhen a parlar: Me poiries passar eth boder, se te platz?
3 eth mon de Sofia	Com van es nòstes valors, aué?
3 eth mon de Sofia	A guaire van es tomates?
3 eth mon de Sofia	As entenut que Lady Di demore un aute hilh?
3 eth mon de Sofia	Quan era mair de Sofia arribèc tard en casa dempús deth trabalh, Sofia ère practicaments en estat de shòc.
3 eth mon de Sofia	Auie amagat en Nhadèr era caisha damb es envolòpes deth filosòf misteriós.
3 eth mon de Sofia	Sofia auie sajat de començar es déuers, mès sonque podie pensar enes planes qu'auie liejut.
3 eth mon de Sofia	Jamès auie pensat tant abantes!
3 eth mon de Sofia	Ja non ère cap mainada, mès tanpòc ère cap adulta, encara.
3 eth mon de Sofia	Sofia se n'encuedèc que ja auie començat a entrar laguens dera pèth doça deth conilh, deth conilh que s'auie trèt deth gran chapèu de copa der univèrs.
3 eth mon de Sofia	Mès eth filosòf l'auie arturat.
3 eth mon de Sofia	Eth, o era, l'auie agarrat peth baticòth e l'auie metut ena superfícia dera pèth a on auie jogat quan ère petita.
3 eth mon de Sofia	E aquiu, ath limit extrèm des brusqui peus, tornaue a veir eth mon coma se lo vedesse per prumèr viatge.
3 eth mon de Sofia	Eth filosòf l'auie rescatat.
3 eth mon de Sofia	D'aquerò non n'auie cap de dobte.
3 eth mon de Sofia	Eth desconeishut escrivan de cartes l'auie sauvat dera trivialitat dera vida vidanta.
3 eth mon de Sofia	Sa mair ère tan susprenuda que de moment non sabie se qué díder.
3 eth mon de Sofia	Supausi que òc, didec.
3 eth mon de Sofia	A viatges.
3 eth mon de Sofia	Sonque a viatges?
3 eth mon de Sofia	Guarda, Sofia.
3 eth mon de Sofia	Artura de parlar d'aguesta manèra.
3 eth mon de Sofia	Per qué?
3 eth mon de Sofia	Dilhèu penses qu'eth mon ei normau?
3 eth mon de Sofia	Òc, plan que òc.
3 eth mon de Sofia	Aumens, abituauments òc.
3 eth mon de Sofia	Sofia vedec qu'eth filosòf auie rason.
3 eth mon de Sofia	Es adults pensauen qu'eth mon ère ua causa hèta e acabada.
3 eth mon de Sofia	S'auien deishat encantar entà tostemp ena sua existéncia monotona.
3 eth mon de Sofia	Ès tant acostumada ath mon que ja non i a arren que te susprene.
3 eth mon de Sofia	Mès de qué caralh parles?
3 eth mon de Sofia	Te digui qu'ès massa acostumada a totes es causes.
3 eth mon de Sofia	Ès massa atrofiada.
3 eth mon de Sofia	Non te permeti que me parles atau, Sofia.
3 eth mon de Sofia	D'acòrd, t'ac diderè de ua auta manèra.
3 eth mon de Sofia	T'as acostumat a víuer laguens dera pèth d'un conilh blanc qu'acabe de gésser deth gran chapèu de copa der univèrs.
3 eth mon de Sofia	E ara coderàs es truhes.
3 eth mon de Sofia	Ara seguida liegeràs eth diari, e dempús de jàder mièja ora, guardaràs eth telenotícies.
3 eth mon de Sofia	Era cara dera mair mostraue preocupacion.
3 eth mon de Sofia	Naturauments, anèc tara codina entà hèr es truhes.
3 eth mon de Sofia	Ath cap d'ua estona, tornèc tara sala, e alavetz siguec era qui hec a sèir ara sua hilha en un fautulh.
3 eth mon de Sofia	T'è de díder ua causa, comencèc.
3 eth mon de Sofia	Sofia pensèc, peth ton dera sua votz, qu'ère ua causa seriosa.
3 eth mon de Sofia	No t'auràs hicat en drògues, non Sofia?
3 eth mon de Sofia	T'as tornat lhòca?, didec.
3 eth mon de Sofia	Es drògues encara t'atròfien mès.
3 eth mon de Sofia	Aquera tarde non se parlèc mès ne de drògues ne de conilhs blanqui.
3 eth mon de Sofia	Ath londeman, non i auie cap de carta entà Sofia.
3 eth mon de Sofia	Ena escòla, eth dia se li hec long e engüejant.
3 eth mon de Sofia	Sagèc d'èster amabla damb Jorunn ena ora deth pati.
3 eth mon de Sofia	De camin entà casa, parlèren d'anar d'acampada quan es bòsqui siguessen mens umidi.
3 eth mon de Sofia	Li semblèc ua eternitat, mès fin finau tornaue a èster deuant dera boèta.
3 eth mon de Sofia	Prumèr dauric ua carta que portaue eth tampon de Mexic.
3 eth mon de Sofia	Ère de sa pair.
3 eth mon de Sofia	Didie qu'auie talents de tornar tà casa e que, per prumèr viatge, auie guanhat ua partida d'escacs ath sòn comandant en cap.
3 eth mon de Sofia	Ath delà, lèu auie acabat eth modelhon de libres que s'auie hèt a vier dempús des vacances.
3 eth mon de Sofia	Tanben i auie ua envolòpa marrona a nòm de Sofia.
3 eth mon de Sofia	Deishèc eth morralet e era rèsta deth corrèu en casa, e anèc tath Nhadèr.
3 eth mon de Sofia	Treiguec es naues planes escrites a maquina, e comencèc a liéger.
3 eth mon de Sofia	E ben, Sofia!
3 eth mon de Sofia	Mos cau hèr fòrça causes, o sigue que non me entretierè.
3 eth mon de Sofia	Comencem.
3 eth mon de Sofia	Per filosofia entenem era naua manèra de pensar que sorgic en Grècia apruprètz sies cent ans abantes de Crist.
3 eth mon de Sofia	Enquia alavetz, era gent sonque auie trapat responsa as sues qüestions en bères religions.
3 eth mon de Sofia	Aqueri explics se transmeteren de generacion en generacion a trauèrs des mites.
3 eth mon de Sofia	Un mite ei ua istòria sus dius que preten explicar se per qué era vida ei coma ei.
3 eth mon de Sofia	Ath long des milenats e per tot eth mon, i a auut ua grana abondor d'esplics mitologics entàs qüestions filosofiques.
3 eth mon de Sofia	Es filosòfi grègs sagèren d'ensenhar ara gent a maufidar-se d'aqueres explicacions.
3 eth mon de Sofia	Entà compréner se com pensauen es prumèrs filosòfi, auem d'enténer se qué vò díder auer ua vision mitica deth mon.
3 eth mon de Sofia	Podem agarrar, coma exemple, bèri mites nordics.
3 eth mon de Sofia	Non mos cau complicar era vida).
3 eth mon de Sofia	Probablaments as entenut a parlar de Thor e deth sòn martèth.
3 eth mon de Sofia	Abantes qu'eth cristianisme arribèsse en Noruega, era gent credie que Thor viatjaue peth cèu en un tamborèu tirat per dus mardans.
3 eth mon de Sofia	Quan bassacaue eth son martèth, i auie relampits e pericles.
3 eth mon de Sofia	Eth mot relampit, en noruec, signifique eth bram de Thor.
3 eth mon de Sofia	En suèc, eth relampit recep eth nòm d'aska, que vò díder viatge de diu mès enlà deth cèu.
3 eth mon de Sofia	Quan i a relampits e trons, tanben plò, e aquerò ère vitau tàs pagesi wikings.
3 eth mon de Sofia	D'aquera manèra, adorauen a Thor coma eth diu dera fertilitat.
3 eth mon de Sofia	E quan ploiguie, es camps s'aumplien de granatge.
3 eth mon de Sofia	Arrés non comprenie com creishien es plantes e dauen es fruts, e toti credien qu'era ploja auie bèra causa a veir damb Thor, qu'ère un des dius nordics mès importants.
3 eth mon de Sofia	Thor ère important per ua auta rason, qu'a a veir damb eth concèpte deth mon.
3 eth mon de Sofia	Es wikings credien qu'eth mon inabitat ère ua ièrla susmetuda constantaments as perilhs exteriors.
3 eth mon de Sofia	Ath mon inabitat li didien Midgard, que vò díder eth reiaume deth miei.
3 eth mon de Sofia	Laguens de Midgard, i auie Asgard, eth territòri des dius.
3 eth mon de Sofia	Dehòra de Midgard, i auie Utgard, eth reiaume de dehòra, a on viuien es trolls gigants, que constantaments inventauen tota sòrta de trucs entà sajar d'avalir eth mon.
3 eth mon de Sofia	Aguesti monstres marrits soent recebien eth nòm de fòrces deth caòs.
3 eth mon de Sofia	Ena majoria des autes cultures, e non sonque ena mitologia nordica, era gent pensaue que i auie un precari equilibri entre es fòrces deth ben e es fòrces deth mau.
3 eth mon de Sofia	S'ac artenhien, arren creisherie enes camps e es hemnes non poirien mainadar hilhs.
3 eth mon de Sofia	Ère vitau, donc, mantier-les a rega.
3 eth mon de Sofia	Thor ère ua figura centrau en aguesta garrolha des gigants.
3 eth mon de Sofia	Eth sòn martèth podie hèr mès causes, a despart de provocar era ploja: ère ua arma que pelejaue contra es perilhoses fòrces deth caòs.
3 eth mon de Sofia	Li daue un poder lèu illimitat.
3 eth mon de Sofia	Podie lançar-lo contra es trolls e aucir-les, per exemple.
3 eth mon de Sofia	E non auie pòur de pèrder- lo perque tostemp lo recuperaue, coma un boomerang.
3 eth mon de Sofia	D'aguesta manèra, era mitologia explicaue se com se mantiege er equilibri dera natura e per qué i auie ua peleja constanta entre eth ben e eth mau.
3 eth mon de Sofia	Mès es filosòfi refusauen aguesta sòrta d'explicacions.
3 eth mon de Sofia	E non ère un problèma sonque des explicacions.
3 eth mon de Sofia	Era populacion non se podie demorar seiguda en tot demorar apaticaments era intervencion des dius quan i auie desgràcies coma era sequèra o es epidémies.
3 eth mon de Sofia	Auien d'actuar per eri madeishi ena luta contra eth mau.
3 eth mon de Sofia	E ac hègen en tot participar en diuèrses ceremònies religioses, o ritus.
3 eth mon de Sofia	Era ceremònia religiosa mès significatiua ère eth sacrifici, que se hège entà aumentar eth poder des dius.
3 eth mon de Sofia	Es mortaus auien de hèr sacrificis as dius entà dar-les fòrça tà conquerir es fòrces deth caòs.
3 eth mon de Sofia	Aquerò ac hègen, per exemple, en tot sacrificar un animau.
3 eth mon de Sofia	A Thor, normauments, se l'aufrie un mardan.
3 eth mon de Sofia	E a Odin se li hègen, a viatges, sacrificis umans.
3 eth mon de Sofia	Eth mite mès coneishut enes païsi nordics ei eth "Trimskvida", "era cançon de Trim", qu'explicaue com Thor, dempús de desvelhar-se, se n'encuede qu'a despareishut eth sòn martèth.
3 eth mon de Sofia	Alavetz s'enforisme tant, qu'es sues mans comencen a tremolar, e era barba li vibre.
3 eth mon de Sofia	Decidís anar tà on viu Freia entà preguntar-li se li dèishe ues ales a Loki, eth sòn braç dret, entà que pogue volar enquia Jotunheimen, era tèrra des gigants.
3 eth mon de Sofia	Aquí, Loki a de descurbir se son es trolls es que l'an panat eth martèth.
3 eth mon de Sofia	En Jotunheimen, Loki se trape damb Trim, rei des trolls, que presumís, efectivaments, d'auer panat eth martèth e l'explique que l'a amagat a sèt lègües de prigondor.
3 eth mon de Sofia	T'ac pòs imaginar, Sofia?
3 eth mon de Sofia	Còp sec, es dius bravi se trapen embolhats en un terrible sequèstre.
3 eth mon de Sofia	Es trolls s'an apoderat dera arma mès poderosa des dius.
3 eth mon de Sofia	Era situacion ei insostenibla.
3 eth mon de Sofia	Mentretant es trolls agen eth martèth de Thor, contunharàn controlant as dius e as òmes.
3 eth mon de Sofia	A cambi deth martèth demanen Freia.
3 eth mon de Sofia	Mès aquerò ei egalaments inacceptable: s'es dius an de desprener-se dera divessa dera fertilitat, era que vire era vida, era èrba despareisherà des camps, e es dius e es òmes moriràn.
3 eth mon de Sofia	Non i a gessuda.
3 eth mon de Sofia	Loki torne tà Asgard, e li ditz a Freia que premanisque eth sòn vestit de nòvia perque, té, s'a de maridar damb eth rei des trolls.
3 eth mon de Sofia	Freia se met embestiada, e ditz qu'era gent se pensarà qu'ei lhòca pes òmes s'accèpte maridar-se damb un troll.
3 eth mon de Sofia	Alavetz eth diu Heimdal a ua idia.
3 eth mon de Sofia	Prepause que Thor se vestisque de nòvia.
3 eth mon de Sofia	Li recuelheràn es peus e li meteràn dues pèires pro granes dejós dera tunica entà que semble ua hemna.
3 eth mon de Sofia	Naturauments a Thor non li hè gràcia era idia, mès finauments accèpte perque ei era soleta manèra de recuperar eth sòn martèth.
3 eth mon de Sofia	Es dues hemnes anaram de cap a Jotunheimen, ditz Loki.
3 eth mon de Sofia	Entà didé'c d'ua manèra modèrna, Thor e Loki son es brigades antiterroristes des dius.
3 eth mon de Sofia	Vestidi de hemna, era sua mission ei arribar ena fortalesa des trolls e recuperar eth martèth.
3 eth mon de Sofia	Quan arriben en Jotunheimen, es trolls comencen a premanir era taulejada dera nòça.
3 eth mon de Sofia	Mès pendent era hèsta noviau, era nòvia qu'ei Thor, minge un bueu sancer e beu tres barrils de cervesa.
3 eth mon de Sofia	Trim s'estone.
3 eth mon de Sofia	Era vertadèra identitat des dus soldats deth comando ei a mand de descurbir-se.
3 eth mon de Sofia	Mès Loki artenh a esvitar eth perilh.
3 eth mon de Sofia	Ditz que Freia ère tant impacienta entà anar tà Jotunheimen que s'a passat ua setmana sense minjar.
3 eth mon de Sofia	Quan Trim lhèue eth vel dera nòvia entà hèr-li un punet, a un subersaut extraordinari perque ve es terribles uelhs de Thor.
3 eth mon de Sofia	Ditz qu'era nòvia pòrte ua setmana sense dormir en tot pensar ena nòça.
3 eth mon de Sofia	Alavetz Trim ordene que pòrten eth martèth e lo placen ena hauda dera nòvia pendent eth maridatge.
3 eth mon de Sofia	Thor se met a arrir quan li pòrten eth martèth.
3 eth mon de Sofia	Prumèr aucís a Trim damb eth martèth, e dempús destruís ara rèsta de trolls.
3 eth mon de Sofia	D'aguesta manèra, er orrible ahèr deth sequèstre a un finau erós.
3 eth mon de Sofia	Thor, eth Badman o eth James Bond des dius, a vençut un còp mès es fòrces deth mau.
3 eth mon de Sofia	Enquia aciu eth mite, Sofia.
3 eth mon de Sofia	Mès qué signifique, reauments?
3 eth mon de Sofia	Aguest mite non s'endonvièc coma un simple divertiment.
3 eth mon de Sofia	Eth mite sage d'explicar bèra causa.
3 eth mon de Sofia	Aciu qu'as ua possibla interpretacion:
3 eth mon de Sofia	Non ère possible qu'es trolls auessen panat eth martèth de Thor?
3 eth mon de Sofia	Dilhèu eth mite sajaue d'explicar es estacions der an: en iuèrn era natura morís perque eth martèth de Thor ei en Jotunheimen.
3 eth mon de Sofia	Mès ena primauera s'artenh a recuperar-lo.
3 eth mon de Sofia	Eth mite, donc, sajarie d'explicar ara gent es causes que non pòden compréner.
3 eth mon de Sofia	Mès un mite non ei sonque ua simpla explicacion.
3 eth mon de Sofia	Era gent tanben hège ceremònies restacades damb es mites.
3 eth mon de Sofia	Podem imaginar qu'era responsa dera gent ara sequèra o a ua mala cuelheta ère ua representacion des hèts que descriuie eth mite.
3 eth mon de Sofia	Dilhèu bèth òme deth pòble se desguisaue de nòvia, damb pèires en pitrau, entà recuperar eth martèth qu'auien es trolls.
3 eth mon de Sofia	Damb aquerò, era gent hège bèra causa entà qu'es cuelhetes tornèssen a èster abondiues.
3 eth mon de Sofia	I a molti exemples d'autes parts deth mon que mòstren com era gent representaue as sòns mites des estacions damb era esperança d'accelerar es procèssi dera natura.
3 eth mon de Sofia	Enquia ara, sonque auem dat ua brèu uelhada ath mon dera mitologia nordica.
3 eth mon de Sofia	Mès i a infiniti mites que tracten de Thor e Odin, de Frei e Freia, de Holder e Balder, e molti auti dius.
3 eth mon de Sofia	Idies mitologiques coma aguestes florien per tot eth mon enquia qu'es filosòfi s'i floquèren per miei.
3 eth mon de Sofia	Tanben en Crècia i auie ua vision mitica deth mon quan arrincaue era filosofia.
3 eth mon de Sofia	Es istòries des dius grècs se transmeteren de generacion en generacion pendent sègles.
3 eth mon de Sofia	En Grècia, es dius se cridauen Zeus e Apollo, Hera e Atena, Dionis e Asclepi, Heracles e Hefest, sonque entà dider-ne bèri uns.
3 eth mon de Sofia	Ath torn deth 700 aC, Homer e Hesiode ja auien escrit bona part dera mitologia grèga.
3 eth mon de Sofia	Aquerò creèc ua situacion naua.
3 eth mon de Sofia	Es mites, ara, s'estauen escriti, e ère possible parlar-ne.
3 eth mon de Sofia	Es prumèrs filosòfi grècs critiquèren era mitologia de Homer perque pensauen qu'es dius qu'auie imaginat se retirauen massa as umans, e èren egal d'egoïstes e traïdors.
3 eth mon de Sofia	Per prumèr viatge, se didec qu'es mites èren sonque imaginacions umanes.
3 eth mon de Sofia	Un exemple d'aguesta posicion siguec Xenofanes, que viuec tar an 570 aC.
3 eth mon de Sofia	Es etiòps cren qu'es dius son neres e qu'an eth nas espotit, es tracians se pensen que son ròis damb es uelhs blus.
3 eth mon de Sofia	S'es bueus, es shivaus e es leons podessen diboishar, representarien es dius en forma de bueu, de shivau e de leon."
3 eth mon de Sofia	Pendent aguest periòde, es grècs bastiren moltes ciutats-estat en Grècia e enes colònies grègues deth sud d'Italia e d'Asia Menor, a on es esclaus hègen eth trabalh manuau, mentretant qu'es ciutadans liures ocupauen tot eth temps liure ena politica e era cultura.
3 eth mon de Sofia	En aguesti ambients urbans, se comencèc a pensar d'ua manèra completaments naua.
3 eth mon de Sofia	Un solet individú podie proposar com s'auie d'organizar era societat e podie respóner es qüestions filosofiques sense besonh de recórrer as ancians mites.
3 eth mon de Sofia	En aguest sens, didem que i auec ua evolucion: d'un mòde de pensament mitologic, tà un aute basat ena experiéncia e ena rason.
3 eth mon de Sofia	Er objectiu des prumèrs filosòfi grècs siguec trapar explicacions naturaus, mès que subernaturaus, as procèssi dera natura.
3 eth mon de Sofia	Sofia deishèc eth Nhadèr, e comencèc a passejar-se peth jardin.
3 eth mon de Sofia	Sajarie d'explicar per qué, còp sec, un bon dia començaue a plòir?
3 eth mon de Sofia	Cercarie bèth rasonament fantastic entà explicar a on auie anat era nhèu e per qué eth solei auie gessut aguest maitin?
3 eth mon de Sofia	Òc, decidic qu'ac harie.
3 eth mon de Sofia	Comencèc a imaginar ua istòria: Er iuèrn agarre era tèrra damb es sues urpes gelades perque Muriat, eth marrit, a empresoat ara polida princessa Sikita en ua hereda preson.
3 eth mon de Sofia	Mès un maitin, arribe eth valent prince Bravato e la rescate.
3 eth mon de Sofia	Sikita ère tan contenta que comencèc a dançar pes prats, en tot cantar ua cançon qu'auie compausat tant qu'ère presoèra.
3 eth mon de Sofia	Era tèrra e es arbes s'estrementissen d'emocion, e era nhèu comence a plorar, en tot des.hèir-se.
3 eth mon de Sofia	Mès alavetz campe eth solei, e shugue es lèrmes.
3 eth mon de Sofia	Es audèths imiten era cançon de Sikita, e quan era polida princessa des.hè es sues trenes d'aur, bèri cargòlhs deth sòn peu quèn en tèrra, e se convertissen en liris deth camp.
3 eth mon de Sofia	A Sofia l'agradèc eth sòn polit conde.
3 eth mon de Sofia	Se non auesse sabut com explicar eth cambi des estacions, ère segura qu'ath finau s'aurie creigut era sua pròpia istòria.
3 eth mon de Sofia	Comprenec qu'era gent tostemps auie auut besonh d'ua explicacion des procèssi naturaus.
3 eth mon de Sofia	Dilhèu non podien víuer sense aguestes explicacions.
3 eth mon de Sofia	E alavetz, enes tempsi en qué era sciéncia non existie, inventèren es mites.
3 eth mon de Sofia	Quan aquera tarde sa mair tornèc en casa dempús deth trabalh, Sofia ère seiguda en balançader deth jardin, en tot meditar sus era possibla connexion entre eth cors de filosofia e Hilde Moller Knag, que non aurie ua postau de felicitacion de sa pair.
3 eth mon de Sofia	Sa mair la cridèc dès era auta punta deth jardin:
3 eth mon de Sofia	Sofia!
3 eth mon de Sofia	I a ua carta entà tu!
3 eth mon de Sofia	E se demorèc sense alend.
3 eth mon de Sofia	Qué li diderie sa mair?
3 eth mon de Sofia	Dilhèu non pòrte sagèth.
3 eth mon de Sofia	Dilhèu ei ua carta d'amor!
3 eth mon de Sofia	Sofia la prenec.
3 eth mon de Sofia	Non la daurisses?
3 eth mon de Sofia	Auie de trapar ua desencusa.
3 eth mon de Sofia	Deishèc que pensèsse qu'ère ua carta d'amor.
3 eth mon de Sofia	E encara que tanben ère shordant, aurie estat petjor que sa mair auesse descurbit que hège un cors per correspondéncia damb un desconeishut absolut, un filosòf que jogaue damb era ara amagadera.
3 eth mon de Sofia	Ère ua des petites envolòpes blanques.
3 eth mon de Sofia	I a bèth principi que sigue present en totes es causes?
3 eth mon de Sofia	Pòt era aigua convertir-se en vin?
3 eth mon de Sofia	Com pòden er aire e era tèrra produsir ua gargolha viua?
3 eth mon de Sofia	Sofia trapèc pro pègues aguestes preguntes, mès totun li dèren torns laguens deth cap tota era tarde.
3 eth mon de Sofia	Londeman, ena escòla, encara i pensaue, e les examinaue e les tornaue a examinar ua per ua.
3 eth mon de Sofia	I a bèth principi que sigue present en totes es causes?
3 eth mon de Sofia	Era madeisha objeccion ère valida entara demana sus s'era aigua se podie convertir en vin.
3 eth mon de Sofia	Sofia coneishie era parabòla en qué Jesús convertís aigua en vin, mès non l'auie prenut jamès de forma literau: se Jesús auie convertit aigua en vin, se tractaue d'un miracle e, per tant, d'ua causa que non se podie hèr en condicions normaus.
3 eth mon de Sofia	Sofia sabie que i a molta aigua, non sonque en vin, senon en tota era natura.
3 eth mon de Sofia	Mès encara qu'un cornishon siguesse format per un 95% d'aigua, era rèsta plan qu'aurie d'èster bèra auta causa, perque eth cornishon ei un cornishon, e non pas aigua.
3 eth mon de Sofia	Dempús i auie era pregunta dera gargolha.
3 eth mon de Sofia	Eth professor de filosofia ère fascinat damb es gargolhes.
3 eth mon de Sofia	Sofia podie acceptar, possiblaments, qu'ua gargolha siguesse formada per tèrra e aigua, en cas qu'era tèrra non siguesse compausada d'un solet element.
3 eth mon de Sofia	S'era tèrra ère formada de moltes substàncies desparières, ère pro evident qu'era tèrra e era aigua s'amassèssen a trauèrs des ueus e des culhèrs.
3 eth mon de Sofia	Perque ua gargolha non pòt créisher en un camp de caulets, per molt que l'adaigues.
3 eth mon de Sofia	Anèc tath Nhadèr, exactaments coma auie hèt es auti dies.
3 eth mon de Sofia	Tornem-i, que non a estat arren!
3 eth mon de Sofia	Mès non mos precipitem.
3 eth mon de Sofia	Coma molti filosòfi viueren en ua epòca e ua cultura plan desparières dera nòsta ei imprescindible investigar quin ei eth projècte de cada filosòf.
3 eth mon de Sofia	Damb aquerò voi díder qu'auem de sajar de compréner qué ei aquerò que vò descurbir cada fisosòf.
3 eth mon de Sofia	Un filosòf determinat volerà saber era origina des plantes e des animaus.
3 eth mon de Sofia	Un aute, se Diu existís, o s'era amna ei immortau.
3 eth mon de Sofia	Quan artenham a determinar quin ei eth projècte d'un fisolòf determinat, serà mès facil seguir era sua linha de pensament, s'auem en compde que cap filosòf ei interessat en totes es qüestions filosofiques.
3 eth mon de Sofia	Tostemp parli deth "filosòf" en masculin perque aguesta ei basicaments ua istòria d'òmes.
3 eth mon de Sofia	Es hemnes, en passat, sigueren senhorejades d'un punt d'enguarda sexuau e intellectuau.
3 eth mon de Sofia	Qu'ei domatge, perque auem perdut, atau, fòrça experiéncies importantes.
3 eth mon de Sofia	Enquia aguest sègle, es hemnes non an entrat ena istòria dera filosofia.
3 eth mon de Sofia	Non te meterè déuers: cap pregunta dificila de mates, ne arren atau.
3 eth mon de Sofia	Era conjugaçon des vèrbes anglesi non m'interèsse.
3 eth mon de Sofia	Totun, auràs de resòlver un petit exercici de tant en tant.
3 eth mon de Sofia	S'accèptes aguestes condicions, ja podem començar.
3 eth mon de Sofia	Eth prumèr filosòf que coneishem ei Tales, deth parçan grèc de Milet, en Asia Menor.
3 eth mon de Sofia	Viatgèc per fòrça païsi, entre eri Egipte, a on se ditz que calculèc era nautada d'ua piramida en tot mesurar era sua ombra en precís moment en qué era sua ombra ère egal ara sua nautada.
3 eth mon de Sofia	Tanben se ditz que predidec damb plan pòc error un eclipse de Solei der an 585 aC.
3 eth mon de Sofia	Tales pensaue qu'era aigua ère era origina de totes es causes.
3 eth mon de Sofia	Non sabem exactaments se qué volie díder damb aquerò, dilhèu pensaue que tota era vida a era sua origina ena aigua, e que torne a convertir-se en aigua quan se dissòlv.
3 eth mon de Sofia	Pendent es sòns viatges per Egipte, dilhèu campèc, com en delta deth Nil, tot començaue a créisher dempús qu'es aigües deth Nil reculèssen.
3 eth mon de Sofia	Dilhèu tanben se n'encuedèc que dempús de plòir apareishen es babaus e es gargolhes.
3 eth mon de Sofia	Semble que Tales didec tanben que "totes es causes son plies de dius".
3 eth mon de Sofia	Tanpòc podem saber exactaments se qué volie díder damb aquerò.
3 eth mon de Sofia	Dilhèu campèc qu'ena tèrra i viuien totes es causes, des d'es flors e fruts enquias babaus e escaravats e alavetz se pensèc qu'era tèrra ère plia de petiti e invisibles "gèrmes" viui.
3 eth mon de Sofia	Ua causa ei segura: non parlaue des madeishi dius que Homer.
3 eth mon de Sofia	Eth següent filosòf que coneishem ei Anaximandre, que tanben viuec en Milet, apruprètz ena madeisha epòca que Tales.
3 eth mon de Sofia	Pensaue qu'eth nòste mon ei sonque ua petita part d'un immens conjunt de mons que nèishen e morissen en aquerò qu'eth nomentaue er "Indefinit".
3 eth mon de Sofia	Non ei facil saber se qué entenie per "Indefinit", mès semble clar que non parlaue d'un principi coneishut, coma auie hèt Tales.
3 eth mon de Sofia	Dilhèu volie díder qu'eth principi qu'ei era origina de tot auie d'èster diferent des causes creades.
3 eth mon de Sofia	Coma que totes es causes son limitades, çò que ven abantes e dempús sòn a d'èster "Indefinit".
3 eth mon de Sofia	Demore clar qu'aguest principi basic non podie èster arren tan normau coma era aigua.
3 eth mon de Sofia	Eth tresau filosòf de Milet siguec Anaximenes (570-526 aC).
3 eth mon de Sofia	Anaximenes coneishie, naturauments, era teoria de Tales sus era aigua.
3 eth mon de Sofia	Mès d'a on vie era aigua?
3 eth mon de Sofia	Anaximenes credie qu'era aigua ei aire condensat.
3 eth mon de Sofia	Vedem que, quan plò, era aigua ven der aire.
3 eth mon de Sofia	E pensaue que, quan era aigua se condense encara mès, se torne tèrra.
3 eth mon de Sofia	Dilhèu auie campat se com era tèrra e eth sable provien deth gèu des.hèt.
3 eth mon de Sofia	Tanben opinaue qu'eth huec ei aire enrarit.
3 eth mon de Sofia	Segontes Anaximenes, er aire ei era origina dera tèrra, dera aigua e deth huec.
3 eth mon de Sofia	Non ei long eth camin que va dera aigua as fruts dera tèrra.
3 eth mon de Sofia	Dilhèu Anaximenes pensaue qu'es fruts dera tèrra, era aigua e eth huec èren de besonh entara creacion dera vida, mès era origina de totes es causes ère er aire o bugàs.
3 eth mon de Sofia	Es tres filosòfi de Milet credien que sonque i auie un solet principi que siguesse era origina de totes es causes.
3 eth mon de Sofia	Mès com podie èster qu'un principi, còp sec, se convertisse en quauquarren diferent?
3 eth mon de Sofia	Podem aperar aquerò eth problèma deth cambi.
3 eth mon de Sofia	Es eleatics èren interessadi en aguest problèma.
3 eth mon de Sofia	Eth mès important d'aguesti filosòfi siguec Parmenides (540-580 aC).
3 eth mon de Sofia	Parmenides se pensaue que tot çò qu'existís a existit des de tostemp.
3 eth mon de Sofia	Era idia ère correnta entre es grècs.
3 eth mon de Sofia	Dauen per hèt qu'es causes existien de tostemp.
3 eth mon de Sofia	Arren non pòt vier deth non-arren, pensaue Parmenides.
3 eth mon de Sofia	E quinsevolh causa qu'existís non pòt convertir-se en non-arren.
3 eth mon de Sofia	Mès Parmenides anèc encara mès luenh.
3 eth mon de Sofia	Credie qu'eth cambi non existís.
3 eth mon de Sofia	Naturauments, Parmenides ère conscient de qué era natura càmbie constantaments.
3 eth mon de Sofia	Percebie damb es sentits qu'es causes càmbien.
3 eth mon de Sofia	Mès non podie hèr coïncidir aquerò damb çò que li didie era rason.
3 eth mon de Sofia	Possat a escuélher entre fidar- se des sentits o dera rason, causic era rason.
3 eth mon de Sofia	Coneishes era expression "non ac creirè enquia qu'ac veiga".
3 eth mon de Sofia	Mès Parmenides ne tan solet credie enes causes que vedie.
3 eth mon de Sofia	Credie qu'es nòsti sentits mos dan ua imatge confonuda deth mon, que non concòrde damb era nòsta rason.
3 eth mon de Sofia	Pensaue que, coma filosòf, auie era obligacion de mostrar totes es formes de percepcion illusòria.
3 eth mon de Sofia	Aguesta prigonda fe ena rason umana recep eth nòm de racionalisme.
3 eth mon de Sofia	Un racionalista ei bèth un que cre qu'era rason ei era hònt basica deth nòste coneishement deth mon.
3 eth mon de Sofia	Dera madeisha epòca que Parmenides, ère Heraclit (540-580 aC), que viuie en Efes, en Asia Menor.
3 eth mon de Sofia	Pensaue qu'eth cambi constant ère era principau caracteristica dera natura.
3 eth mon de Sofia	Poiríem díder que Heraclit auie mès fe en çò que vedie que non pas Parmenides.
3 eth mon de Sofia	Tot se botge contunhaments, e arren ei permanent.
3 eth mon de Sofia	Ei per aquerò que "non podem tocar dus viatges eth madeish arriu".
3 eth mon de Sofia	Quan tocam er arriu per dusau viatge, ja non serà eth madeish arriu.
3 eth mon de Sofia	Heraclit sagèc de mostrar qu'eth mon ei un jòc de contraris.
3 eth mon de Sofia	Se jamès non siguéssem malauts, non poiríem saber qué ei èster assanit.
3 eth mon de Sofia	Se jamès non auéssem hame, non poiríem auer eth plaser d'èster harts.
3 eth mon de Sofia	Se non auéssem guèrra, non avaloraríem era patz.
3 eth mon de Sofia	E se non i auesse er iuèrn, non veiríem jamès era primauera.
3 eth mon de Sofia	Heraclit.
3 eth mon de Sofia	Sense aguest constant jòc de contraris, eth mon deisharie d'existir.
3 eth mon de Sofia	Usèc era paraula "Diu", mès en cap cas se referie as madeishi dius dera mitologia.
3 eth mon de Sofia	Entà Heraclit, Diu (o era divinitat) abraçaue eth mon sancer.
3 eth mon de Sofia	Ei mès facil veir a Diu, precisaments, enes constantes transformacions e contrastes dera natura.
3 eth mon de Sofia	Enlòc dera paraula "Diu", Heraclit tenguie soent "logos", un tèrme grèc que vò díder "rason".
3 eth mon de Sofia	Encara qu'es òmes non tostemp pensen parièr, o non an eth madeish grad de rason, Heraclit credie qu'a d'auer ua sòrta de "rason universau" qu'ordene toti es procèssi dera natura.
3 eth mon de Sofia	Aguesta "rason universau" guide a toti e ei comuna a toti.
3 eth mon de Sofia	Heraclit ditz que, totun, era majoria dera gent viu segontes era sua pròpia rason.
3 eth mon de Sofia	Acostumaue a menspredar ara gent.
3 eth mon de Sofia	Ad aguesta "causa", qu'ère era basa de tot, Heraclit li didec Diu o "logos".
3 eth mon de Sofia	De bèra manèra, es idies de Parmenides e Heraclit èren absoludaments opausades.
3 eth mon de Sofia	Era rason li didie a Parmenides qu'arren non pòt cambiar.
3 eth mon de Sofia	Es sentits li didien a Heraclit qu'era natura càmbie constantaments.
3 eth mon de Sofia	Qui des dus auie rason?
3 eth mon de Sofia	Auem de hèr cas dera rason o des sentits?
3 eth mon de Sofia	Tant Parmenides coma Heraclit diden dues causes.
3 eth mon de Sofia	Parmenides ditz: a.- qu'arren non pòt cambiar b.- que non mos podem fidar, per tant, des sentits Heraclit ditz: a.- que tot càmbie ("tot rage") b.- que mos podem fidar des sentits.
3 eth mon de Sofia	Dificilaments dus filosòfi pòden arribar a èster mès en desacòrd!
3 eth mon de Sofia	Mès qui auie rason?
3 eth mon de Sofia	Li toquèc a Empedocles (490-430 aC) trèir era filosofia deth cu de sac a on auie anat a parar.
3 eth mon de Sofia	Pensaue qu'es dus auien rason en ua des dues premisses, e que se confonien ena auta.
3 eth mon de Sofia	Empedocles arribèc ara conclusion que non se podien méter d'acòrd perque es dus filosòfi auien admetut era preséncia d'un solet element.
3 eth mon de Sofia	S'aquerò ère atau, eth garguilh entre era rason e "çò que vedem damb es nòsti uelhs " ère insuperable.
3 eth mon de Sofia	Era aigua, naturauments, non se pòt convertir en un peish o en ua parpalhòla.
3 eth mon de Sofia	Era aigua pura contunharà en èster aigua pura.
3 eth mon de Sofia	Per tant, Parmenides auie rason quan didie qu'arren non càmbie.
3 eth mon de Sofia	Mès ath madeish temps, Empedocles pensaue, coma Heraclit, qu'auem de fidar enes nòsti sentits.
3 eth mon de Sofia	Auem de creir es nòsti uelhs, e es nòsti uelhs mos diden, precisaments, qu'era natura càmbie.
3 eth mon de Sofia	Empedocles concludic que calie refusar era idia d'un solet principi.
3 eth mon de Sofia	Ne era aigua ne er aire non pòden, per eri madeishi, convertir-se en rosèr o en ua parpalhòla.
3 eth mon de Sofia	Non pòt èster qu'era natura sigue compausada d'un solet element.
3 eth mon de Sofia	Empedocles credie qu'era natura auie, finauments, quate elements o "arraïtzes", coma didie eth.
3 eth mon de Sofia	Aguestes quate arraïtzes èren era tèrra, er aire, eth huec e era aigua.
3 eth mon de Sofia	Toti es procèssi dera natura an era sua encausa ena barreja e ena separacion d'aguesti quate elements, perque totes es causes son ua barreja, en diferentes proporcions, de tèrra, aire, huec e aigua.
3 eth mon de Sofia	Quan morís ua flor o un animau, didie Empedocles, es quate elements se tornen a separar.
3 eth mon de Sofia	Podem veir aguest cambi a còp de uelh.
3 eth mon de Sofia	Mès era tèrra e er aire, eth huec e era aigua se mantien etèrns, "intocables", e non càmbien jamès.
3 eth mon de Sofia	Non ei corrècte, donc, díder que "tot" càmbie.
3 eth mon de Sofia	Basicaments non càmbie arren.
3 eth mon de Sofia	Es quate elements s'amassen, e dempús se separen, entà tornar a combinar-se un aute viatge.
3 eth mon de Sofia	Podem comparà'c damb era pintura.
3 eth mon de Sofia	S'un pintor a solet ua color (vermelha, per exemple) non pòt pintar arbes de color verda.
3 eth mon de Sofia	Mès s'a era auriòla, era vermelha, era blaua e era nera, poirà fabricar centeats de colors diferentes perque les pòt barrejar en tot emplegar proporcions diferentes.
3 eth mon de Sofia	Tanben podem préner exemples dera codina.
3 eth mon de Sofia	Se sonque auem haria, me cau èster un gèni entà hèr un coquilhon.
3 eth mon de Sofia	Mès s'è ueus, haria, lèit e sucre, alavetz poirè hèr fòrça coquilhons diferents.
3 eth mon de Sofia	Non siguec edart que Empodocles alistèsse era tèrra, er aire, eth huec e era aigua coma "arraïtzes" dera natura.
3 eth mon de Sofia	Tales e Anaximenes ja auien avertit qu'era aigua e era tèrra son elements essenciaus dera natura.
3 eth mon de Sofia	Es grècs credien qu'eth huec tanben ei primordiau.
3 eth mon de Sofia	Se n'encuedèren, per exemple, dera importància qu'a eth solei entà toti es èssers viui, e dideren que tant es òmes coma es animaus an eth còs caud.
3 eth mon de Sofia	Empedocles deuie veir, seguraments, com usclaue un tròç de husta.
3 eth mon de Sofia	Bèra causa pendent aguest procès, se desintègre.
3 eth mon de Sofia	Era husta espotís.
3 eth mon de Sofia	Ei era aigua.
3 eth mon de Sofia	Bèra causa se convertís en hum.
3 eth mon de Sofia	Ei er aire.
3 eth mon de Sofia	Lo podem veir.
3 eth mon de Sofia	Bèra causa demore quan era ahlama s'a amortat.
3 eth mon de Sofia	Ei eth cendre, o era tèrra.
3 eth mon de Sofia	Empedocles expliquèc era transformacion dera natura coma ua combinacion e dissolucion des quate "arraïtzes", mès encara auem de respóner bèra pregunta.
3 eth mon de Sofia	Qué provòque qu'aguesti elements se combinen de manèra que i age vida?
3 eth mon de Sofia	E qué hè, per exemple, qu'era "barreja" d'ua flor se dissòlve un aute còp?
3 eth mon de Sofia	Les aperèc amor e òdi.
3 eth mon de Sofia	Er amor junh es causes, e er òdi les dessepare.
3 eth mon de Sofia	Distinguic entre era substància e era fòrça.
3 eth mon de Sofia	Aquerò ei notable.
3 eth mon de Sofia	Autanplan aué, era sciéncia distinguís entre es elements e es fòrces dera natura.
3 eth mon de Sofia	Era sciéncia modèrna sosten que toti es procèssi naturaus pòden explicar-se coma ua interaccion entre es diferents elements e es fòrces dera natura.
3 eth mon de Sofia	Empedocles tanben se preguntèc se qué passe quan percebem bèra causa.
3 eth mon de Sofia	Qué succedís?
3 eth mon de Sofia	I as pensat jamès, Sofia?
3 eth mon de Sofia	Empedocles credie qu'es uelhs son hèti de tèrra, d'aire, de huec e d'aigua, coma quinsevolh causa dera natura.
3 eth mon de Sofia	D'aguesta manèra, era "tèrra" deth mèn uelh percep es causes que son hètes de tèrra en mèn entorn; er "aire", es que son hètes d'aire; eth "huec" es que son hètes de huec, e era "aigua", es que son hètes d'aigua.
3 eth mon de Sofia	S'ath uelh li auesse mancat bèth un des quate elements, non aurie podut veir era natura ena sua totalitat.
3 eth mon de Sofia	Anaxagores (500-428 aC) ère un aute filosòf que non credie qu'un determinat principi, era aigua per exemple, podesse transformar-se en totes es causes que vedem ena natura.
3 eth mon de Sofia	Tanpòc non acceptèc qu'era tèrra, er aire, eth huec e era aigua podessen transformar-se en sang e uassi.
3 eth mon de Sofia	Anaxagores credie qu'era natura ei hèta d'un nombre infinit de particules petitones e invisibles tath uelh.
3 eth mon de Sofia	Tot se pòt dividir encara en parts mès petites, mès quitament enes parts mès petites i a bocins dera rèsta de totes es causes.
3 eth mon de Sofia	S'era pèth e es uassi non son eth resultat d'ua transformacion de bèra auta causa, i a d'auer sang e uassi ena lèit que beuem e enes aliments que minjam.
3 eth mon de Sofia	Un parelh d'exemples modèrns pòden illustrar ben eth pensament d'Anaxagores.
3 eth mon de Sofia	Era tecnologia lasèr d'aué en dia permet hèr es nomentadi ologrames.
3 eth mon de Sofia	S'er olograma represente un coche, e ara seguida se fragmente, veiram ua imatge de tot eth coche, encara que conservem unicament era part der olograma que mòstre eth para-còps.
3 eth mon de Sofia	Aquerò se deu ath hèt qu'era representacion deth conjunt ei present en totes e cada ua des parts.
3 eth mon de Sofia	De bèra forma, es nòsti còssi son hèti dera madeisha manèra.
3 eth mon de Sofia	Se prengui ua cellula deth mèn dit, eth sòn nucli non sonque me diderà es caracteristiques dera mia pèth, senon que me diderà tanben se com è es uelhs, era color deth mèn peu, eth nombre e aspècte des mèns dits, e infinites causes mès.
3 eth mon de Sofia	Cada cellula deth còs uman explique detalhadaments com son hètes es autes cellules.
3 eth mon de Sofia	I a, donc, "un shinhau de tot" en cada cellula.
3 eth mon de Sofia	Eth tot existís en cada part minuscula.
3 eth mon de Sofia	Rebremba qu'Empedocles pensaue qu'er amor junh es parts en còssi sancers.
3 eth mon de Sofia	Anaxagores imaginèc er orde coma ua sòrta de fòrça, que cree animaus e òmes, flors e arbes.
3 eth mon de Sofia	Aguesta fòrça la batièc coma enteniment o intelligéncia (en grèc, nous).
3 eth mon de Sofia	Anaxagores tanben ei important perque siguec eth prumèr filosòf d'Atenes.
3 eth mon de Sofia	Ère d'Asia Menor, mès se n'anèc de cap a Atenes quan auie uns quaranta ans.
3 eth mon de Sofia	Mès tard l'acusèren d'èster atèu, e auec d'abandonar era ciutat.
3 eth mon de Sofia	Entre d'autes causes, didec qu'eth solei non ère un diu, senon ua grana pèira ardenta, mès grana que tota era peninsula deth Peloponés.
3 eth mon de Sofia	Anaxagores ère pro interessat ena astronomia.
3 eth mon de Sofia	Credie que toti es còssi celèsti èren hèts dera madeisha matèria qu'era tèrra.
3 eth mon de Sofia	Arribèc ad aguesta conclusion dempús d'estudiar un meteorit.
3 eth mon de Sofia	Aquerò li suggeric que i poirie auer vida umana en d'autes planetes.
3 eth mon de Sofia	Trapèc, tanben, ua explicacion entàs eclipsis de solei.
3 eth mon de Sofia	P.S.
3 eth mon de Sofia	Gràcies pera tua atencion, Sofia.
3 eth mon de Sofia	Dilhèu auràs de tornar a liéger aguest capitol dus o tres viatges mès abantes d'entener-lo deth tot.
3 eth mon de Sofia	Pr'amor que enténer ua causa te demanarà tostemp bèth esfòrç.
3 eth mon de Sofia	Dilhèu non admiraries jamès a un amic tòn que siguesse bon en tot sense qu'aquerò li costèsse cap d'esfòrç.
3 eth mon de Sofia	Non t'auanci arren mès.
3 eth mon de Sofia	Sofia ère seiguda en Nhadèr en tot guardar eth jardin a trauèrs d'un horat que deishaue eth romegàs.
3 eth mon de Sofia	Auie de méter en orde es sòns pensaments dempús de tot çò qu'auie liejut.
3 eth mon de Sofia	Ère evident qu'era aigua normau e correnta non podie jamès convertir-se en arren que non siguesse bugàs e gèu.
3 eth mon de Sofia	Era aigua non podie transformar-se en un melon d'aigua, perque quitament es melons d'aigua èren bèra causa mès qu'aigua.
3 eth mon de Sofia	Mès s'ère segura d'aquerò, ère sonque perque l'ac auien ensenhat.
3 eth mon de Sofia	Aurie assegurat, per exemple, qu'eth gèu ère sonque aigua, se non l'ac auessen ensenhat?
3 eth mon de Sofia	L'aurie calut estudiar plan d'apròp, coma minim, eth procès de congelacion e descongelacion dera aigua.
3 eth mon de Sofia	Parmenides se remic a acceptar quinsevolh sòrta de cambi.
3 eth mon de Sofia	E coma mès i pensaue, mès convençuda ère que, d'ua manèra o ua auta, auie rason.
3 eth mon de Sofia	Era sua intelligéncia non podie acceptar qu'aquera "causa" determinada se transformèsse, còp sec, en ua causa completaments diferenta.
3 eth mon de Sofia	Auie estat plan valent en tot hèr aguesta afirmacion, perque remie toti es cambis naturaus que quinsevolh podie veir damb es sòns uelhs.
3 eth mon de Sofia	Dilhèu fòrça gent s'en trufaue.
3 eth mon de Sofia	E Empedocles tanben auie estat plan esperdigalhat, quan provèc qu'eth mon ère hèt de mès d'un principi.
3 eth mon de Sofia	D'aguesta manèra, èren possibles totes es transformacions dera natura sense qué, en realitat, cambièsse arren.
3 eth mon de Sofia	Eth vielh filosòf grèc auie resolvut eth problèma en tot tier simplaments era rason.
3 eth mon de Sofia	Auie estudiat era natura, sens dobte, mès non auie es mieis qu'an es scientifics d'aué en dia entà hèr analisis quimiques.
3 eth mon de Sofia	Sofia non ère guaire segura de qué era basa de totes es causes siguesse precisaments era tèrra, er aire, eth huec e era aigua.
3 eth mon de Sofia	Mès dempús de tot, qué significaue aquerò?
3 eth mon de Sofia	En principi, Empedocles auie rason.
3 eth mon de Sofia	Era soleta manèra qu'auem d'acceptar es transformacions que vedem damb es nòsti uelhs, ei adméter era existéncia de mès d'un principi.
3 eth mon de Sofia	Sofia trapèc qu'era filosofia ère fòrça divertida, perque li permetie seguir toti es rasonaments damb eth sòn pròpi sen, sense besonh de rebrembar tot aquerò qu'auie aprenut ena escòla.
3 eth mon de Sofia	Decidic qu'era filosofia non ajudaue a apréner, senon a pensar filosòficaments.
3 eth mon de Sofia	Sofia tornèc a méter es huelhes deth filosòf desconeishut laguens dera capsa de galetes, e la barrèc.
3 eth mon de Sofia	Gessec a quate pautes deth Nhadèr, e se demorèc un moment en tot guardar eth jardin.
3 eth mon de Sofia	Pensèc en çò qu'auie passat eth dia anterior.
3 eth mon de Sofia	Sa mair l'auie embestiat aqueth maitin damb eth tèma dera "carta d'amor".
3 eth mon de Sofia	Caminèc de prèsa enquiara boèta entà que non tornèsse a passar çò de madeish.
3 eth mon de Sofia	Recéber dues cartes d'amor en dus dies ère definitivaments sospechós.
3 eth mon de Sofia	I auie ua auta envolòpa blanca!
3 eth mon de Sofia	Sofia auie començat a compréner eth sistèma que seguien es cartes: cada tarde traparie ua grana envolòpa marrona.
3 eth mon de Sofia	Mentretant ne liegie eth contengut, eth filosòf se calaue enquiara boèta e i deishaue ua auta petita envolòpa blanca.
3 eth mon de Sofia	Per tant, ja poirie descurbir se qui ère eth.
3 eth mon de Sofia	O era!
3 eth mon de Sofia	D'aciu era hièstra dera sua cramba, auie ua bona vista dera boèta, e ara fin poirie saber qui ère eth filosòf misteriós.
3 eth mon de Sofia	Ua envolòpa blanca non apareish atau coma atau!
3 eth mon de Sofia	Sofia decidic que demorarie atentiua tot eth dia.
3 eth mon de Sofia	Pugèc ena sua cramba, e dauric era envolòpa.
3 eth mon de Sofia	Per qué eth lego ei era jogalha mès engenhosa deth mon?
3 eth mon de Sofia	Entà començar, Sofia non ère segura d'èster-i d'acòrd.
3 eth mon de Sofia	Hège ans qu'auie deishat de jogar damb es petites pèces de plastic.
3 eth mon de Sofia	Ath delà, non vedie se qué auie a veir eth lego damb era filosofia.
3 eth mon de Sofia	Mès ère ua alumna aubedienta.
3 eth mon de Sofia	Per prumèr viatge dès hège molt de temps, comencèc a jogar damb eth lego.
3 eth mon de Sofia	Mentretant hège construccions, li comencèren a vier bères idies sus es pèces.
3 eth mon de Sofia	Son facils de júnher, pensèc.
3 eth mon de Sofia	Encara que son fòrça diferentes, tostemp pòden encaishar-se.
3 eth mon de Sofia	Tanben son intrincables.
3 eth mon de Sofia	Ne tan solet podie rebrembar auer vist jamès ua pèça de lego trincada.
3 eth mon de Sofia	Mès era mielhor causa ei que permetie bastir quinsevolh sòrta d'objècte.
3 eth mon de Sofia	Dempús se podien desmontar es pèces, e tornar a començar de nau.
3 eth mon de Sofia	Se li pòt demanar bèra causa mès a ua jogalha?
3 eth mon de Sofia	Sofia decidic qu'eth lego, definitiuaments, meritaue dider-se eth jòc mès engenhós deth mon.
3 eth mon de Sofia	Mès seguie sense saber quina relacion auie damb era filosofia.
3 eth mon de Sofia	Ère a mand d'acabar ua grana casa de pipes.
3 eth mon de Sofia	Per qué es persones deishauen de jogar quan se hègen granes?
3 eth mon de Sofia	Qué ben qu'encara non ages creishut guaire entà poder jogar!
3 eth mon de Sofia	Sa mair alendèc prigondaments.
3 eth mon de Sofia	Quan Sofia tornèc tara escòla ath londeman, i auie ua auta envolòpa de color marrona.
3 eth mon de Sofia	La portèc enquiara sua cramba.
3 eth mon de Sofia	Ère despacientada tà començar a liéger, mès ath madeish temps volie susvelhar era boèta.
3 eth mon de Sofia	Torni a èster aciu, Sofia.
3 eth mon de Sofia	Aué coneisheràs ath darrèr des grani filosòfi dera natura.
3 eth mon de Sofia	Se didie Democrit (460-370 aC), e ère dera petita ciutat d'Abdera, ena còsta nòrd deth mar Egeu.
3 eth mon de Sofia	Democrit coïncidie damb es sòns predecessors en qué es transformacions dera natura non se deuen ath hèt qu'es causes "càmbien".
3 eth mon de Sofia	Assumic, donc, que tot ei hèt de petites pèces invisibles, que son etèrnes e inmudables.
3 eth mon de Sofia	Democrit nomentèc atòms cada ua d'aguestes parts.
3 eth mon de Sofia	Era paraula "atòm" vò díder "indivisible".
3 eth mon de Sofia	Entà Democrit, ère important establir qu'aguestes parts constituentes de qué son formadi es autes causes, non se pòden dividir en parts mès petites.
3 eth mon de Sofia	S'es atòms se podessen dividir en parts mès petites, era natura aurie començat a dissolver- se coma ua sopa.
3 eth mon de Sofia	Ath delà, aguestes petites pèces dera natura auien d'èster etèrnes, perque arren non pòt vier deth non-arren.
3 eth mon de Sofia	En aguest punt ère d'acòrd damb Parmenides e es eleatics.
3 eth mon de Sofia	Tanben credie que toti es atòms èren fixi e solids, mès non toti podien èster parièrs.
3 eth mon de Sofia	Se toti auessen estat parièrs, non aurie auut arren qu'expliquèsse de forma satisfactòria se com se combinen entà formar quinsevolh causa, des de passauècs e olivèrs enquiara pèth de craba e peu uman.
3 eth mon de Sofia	Democrit credie que i a un nombre illimitat d'atòms ena natura.
3 eth mon de Sofia	Bèri uns son redoni e lisi, d'auti son irregulari e desparièrs.
3 eth mon de Sofia	E precisaments gràcies ad aguesta varietat, se pòden júnher en tot formar tota sòrta de còssi diferents.
3 eth mon de Sofia	Mès encara qu'agen forma e nombre illimitadi, toti son etèrns, immudables e indivisibles.
3 eth mon de Sofia	Quan un còs (un arbe o un animau, per exemple) morís e se desintègre, es atòms s'escampilhen e se pòden emplegar nauaments en auti còssi.
3 eth mon de Sofia	Es atòms se botgen a trauèrs der espaci, mès coma qu'an entrades e gessudes, pòden amassar- se entà formar totes es causes que vedem en nòste entorn.
3 eth mon de Sofia	Ara ja ves se qué te volia ensenhar damb es pèces de lego.
3 eth mon de Sofia	An mès o mens es madeishes propietats que Democrit assignaue as atòms.
3 eth mon de Sofia	E açò hè que sigue tan divertit jogar damb eres.
3 eth mon de Sofia	Abantes d'arren, son indivisibles.
3 eth mon de Sofia	Tanben an formes e mesures diferentes.
3 eth mon de Sofia	Son solides e impermeables.
3 eth mon de Sofia	An entrades e gessudes entà poder-se júnher en tot formar quinsevolh figura acordabla.
3 eth mon de Sofia	E mès tard se pòden des.hèir, e se pòden hèr naues figures damb es madeishes pèces.
3 eth mon de Sofia	Eth lego ei tan popular precisaments perque es pèces se pòden emplegar un aute viatge.
3 eth mon de Sofia	Ua pèça deth lego pòt formar part d'un camion bèth dia, e part d'un castèth un aute.
3 eth mon de Sofia	Poiríem díder qu'es pèces deth lego son etèrnes.
3 eth mon de Sofia	Es mainatges, aué, pòden jogar damb es madeishes pèces damb qué joguèren es sòns pairs quan èren petiti.
3 eth mon de Sofia	Tanben pòden hèr fòrça causes damb era hanga, mès era hanga non se pòt tier infiniti viatges, perque se pòt trincar en parts cada viatge mès petites.
3 eth mon de Sofia	Aguestes petites parts non se pòden tornar a júnher entà hèr ua naua figura.
3 eth mon de Sofia	Aué podem díder qu'era teoria de Democrit sus es atòms ère mès o mens corrècta.
3 eth mon de Sofia	Era natura, reauments, ei hèta d'atòms diuèrsi que s'amassen e se desseparen de nau.
3 eth mon de Sofia	Un atòm d'idrogèn dera punta deth mèn nas formèc part bèth dia d'ua trompa d'elefant.
3 eth mon de Sofia	Un atòm de carbòni deth mèn muscle cardiac formèc part bèth dia d'ua coa de dinosaure.
3 eth mon de Sofia	Totun aquerò, es scientifics des nòsti dies an descurbit qu'es atòms se pòden dividir en "particules elementaus" encara mès petites.
3 eth mon de Sofia	Aguestes particules receben eth nòm de protons, neutrons e electrons.
3 eth mon de Sofia	Probablaments, bèth dia poiram dividir aguestes particules elementaus en particules encara mès petites.
3 eth mon de Sofia	Mès es fisics son d'acòrd en qué i a d'auer un limit.
3 eth mon de Sofia	Li cau auer ues parts minimes que compausen era natura.
3 eth mon de Sofia	Democrit non auec accés, evidentaments, a cap des esturments electronics deth nòste temps.
3 eth mon de Sofia	Eth solet esturment qu'auec siguec era sua intelligéncia.
3 eth mon de Sofia	E non li deishèc option.
3 eth mon de Sofia	Democrit non credie en cap fòrça o anima que podesse intervier enes procèssi dera natura.
3 eth mon de Sofia	Segontes eth, sonque existien dues causes: es atòms e eth uet.
3 eth mon de Sofia	Sonque credie enes causes materiaus, e per aquerò didem qu'ère un materialista.
3 eth mon de Sofia	Democrit credie que non i auie cap "programa" conscient enes movements des atòms.
3 eth mon de Sofia	Ena natura tot succedís pro mecanicaments.
3 eth mon de Sofia	Aquerò non vò díder que tot arribe per edart, perque tot aubedís es leis indestructibles dera natura.
3 eth mon de Sofia	Totes es causes qu'arriben an ua causa naturau, qu'ei inerenta as madeishes causes.
3 eth mon de Sofia	Democrit didec un viatge que preferie descurbir ua soleta causa dera natura qu'èster eth rei de Persia.
3 eth mon de Sofia	Era teoria atomica tanben explique eth nòste sentit dera percepcion, pensaue Democrit.
3 eth mon de Sofia	Era percepcion de bèra causa ei deguda as movements des atòms a trauèrs der espaci.
3 eth mon de Sofia	Vedem era lua perque es "atòms" dera lua se calen enes nòsti uelhs.
3 eth mon de Sofia	Qué passe damb era anima, alavetz?
3 eth mon de Sofia	Per qué non podie èster compausada d'atòms, ei a díder, de causes materiaus?
3 eth mon de Sofia	Evidentaments que poirie.
3 eth mon de Sofia	Democrit credie qu'era anima ère formada per "uns atòms d'anima", redons e lisi.
3 eth mon de Sofia	Quan un èsser uman morís, es atòms dera anima s'espargen en totes direccions, e pòden formar part de ua auta anima naua.
3 eth mon de Sofia	Aquerò signifique qu'era anima des èssers umans non ei immortau: ua auta credença que compartís fòrça gent aué en dia.
3 eth mon de Sofia	Cren, coma Democrit, qu'era anima ei connectada damb eth cervèth, e que non podem auer cap sòrta de consciéncia un còp s'a desintegrat.
3 eth mon de Sofia	Era teoria atomica de Democrit metec fin, temporauments, ara filosofia grèga dera natura.
3 eth mon de Sofia	Ère d'acòrd damb Heraclit que totes es causes dera natura "ragen", perque credie qu'es formes van e vien.
3 eth mon de Sofia	Mès darrèr de tot çò que rage, i a bères causes etèrnes e immudables que non ragen.
3 eth mon de Sofia	Aguestes causes les nomentèc atòms.
3 eth mon de Sofia	Mentretant liegie, Sofia auie guardat diuèrsi viatges entara boèta entà veir se descurbie ath misteriós autor des cartes.
3 eth mon de Sofia	Demorèc campant fixaments entath carrèr, en tot pensar en aquerò qu'auie liejut.
3 eth mon de Sofia	Li semblaue qu'es idies de Democrit auien estat plan simples, mès plan engenhoses.
3 eth mon de Sofia	Auie descurbit era solucion reau ath problèma deth "principi" e deth "cambi".
3 eth mon de Sofia	Aguest problèma ère tan complicat, qu'es filosòfi i auien meditat pendent generacions e generacions.
3 eth mon de Sofia	E finauments Democrit l'auie solucionat en tot emplegar, simplaments, eth sen.
3 eth mon de Sofia	Sofia ère a mand de meter-se a arrir.
3 eth mon de Sofia	Perque Heraclit, ath madeish temps, tanben auie rason quan didie que totes es formes dera natura "ragen".
3 eth mon de Sofia	Es òmes se morissen, es animaus se morissen, e es sèrres se desintègren.
3 eth mon de Sofia	Mès quitament es sèrres son compausades de petites parts indivisibles que non se pòden trincar jamès.
3 eth mon de Sofia	Ath madeish temps, Democrit auie proposat naues qüestions.
3 eth mon de Sofia	Per exemple: didec que tot succedís mecanicaments.
3 eth mon de Sofia	Non acceptèc cap de fòrça espirituau, a diferéncia d'Empedocles e Anaxagores.
3 eth mon de Sofia	Democrit credie qu'er òme non a ua anima immortau.
3 eth mon de Sofia	Ne podie èster segura, d'aquerò?
3 eth mon de Sofia	Sofia no'c sabie: tot just acabaue de començar eth cors de filosofia.
3 eth mon de Sofia	Democrit.
3 eth mon de Sofia	Mès entà assegurar-se'n, decidic anar a hèr un torn pera pòrta.
3 eth mon de Sofia	Quan dauric era pòrta de dehòra, vedec ua petita envolòpa ena escala.
3 eth mon de Sofia	L'auie enganhada!
3 eth mon de Sofia	Justaments aué, quan auie susvelhat suenhosaments era boèta, er òme misteriós s'auie resquilhat enquiara casa des d'un cuic diferent e auie deishat era carta ena escala, abantes de calar-se en bòsc un aute viatge.
3 eth mon de Sofia	Quina ràbia!
3 eth mon de Sofia	Com sabie que Sofia susvelhaue era boèta, aguest dia?
3 eth mon de Sofia	Sofia tornèc tara sua cramba, e dauric era carta.
3 eth mon de Sofia	Era envolòpa grana ère un shinhau auriòla pes cants, e auie dus petiti horats.
3 eth mon de Sofia	Per qué, aquerò?
3 eth mon de Sofia	Non auie ploigut des de hège dies.
3 eth mon de Sofia	Era petita nòta didie:
3 eth mon de Sofia	Cres en destin?
3 eth mon de Sofia	Son es malauties un puniment des dius?
3 eth mon de Sofia	Quines fòrces govèrnen eth cors dera istòria?
3 eth mon de Sofia	Credie en destin?
3 eth mon de Sofia	Non n'ère guaire segura.
3 eth mon de Sofia	Mès coneishie fòrça gent que òc que i credie.
3 eth mon de Sofia	Ua gojata dera sua classa liegie er oroscòp des revistes.
3 eth mon de Sofia	E era gent que credie ena astrologia, probablaments tanben credie en destin, perque es astrològs pensauen qu'era posicion des esteles influïe ena vida des persones ena Tèrra.
3 eth mon de Sofia	Se pensaues que crotzar-se damb un gat nere portaue mala sòrt, alavetz cres en destin, non?
3 eth mon de Sofia	Coma mès i pensaue, mès exemples parièrs li venguien entath cap.
3 eth mon de Sofia	Per qué tanta gent "tòque husta", per exemple?
3 eth mon de Sofia	Per qué es dimars tretze ei un dia de mala sòrt?.
3 eth mon de Sofia	Sofia auie entenut a díder que i a molti otèls que non an cramba numèro 13.
3 eth mon de Sofia	Aquerò auie d'èster perque i a molta gent supersticiosa.
3 eth mon de Sofia	Quina paraula tant estranha.
3 eth mon de Sofia	Se cres en cristianisme o en islam, se ditz "fe".
3 eth mon de Sofia	Mès se cres ena astrologia o en dimars 13, se ditz "supersticion".
3 eth mon de Sofia	Qui auie eth dret a nomentar "supersticion" es credences d'autes persones?
3 eth mon de Sofia	Totun, Sofia ère segura d'ua causa.
3 eth mon de Sofia	Democrit non credie en destin.
3 eth mon de Sofia	Sonque credie enes atòms e en uet.
3 eth mon de Sofia	Sofia sagèc de pensar enes autes preguntes dera petita nòta.
3 eth mon de Sofia	Son es malauties un puniment des dius?
3 eth mon de Sofia	Seguraments, aquerò ja arrés s'ac credie.
3 eth mon de Sofia	Mès pensèc, còp sec, que moltes persones pregauen a Diu entà guarir-se, perque credien que Diu auie bèth poder entà controtlar era salut des persones.
3 eth mon de Sofia	Era darrèra qüestion qu'ère dificil de respóner.
3 eth mon de Sofia	Sofia non auie pensat jamès se qui governaue reauments eth cors dera istòria.
3 eth mon de Sofia	Calie que siguessen es persones.
3 eth mon de Sofia	S'auesse estat Diu o eth destin, es òmes non aurien estat liures.
3 eth mon de Sofia	Eth tèma dera libertat li hec a pensar en bèra auta causa.
3 eth mon de Sofia	Per qué li calie sostier qu'eth filosòf contunhèsse jogant ara amagadera?
3 eth mon de Sofia	Per qué non l'escriuie ua carta?
3 eth mon de Sofia	Probablaments, tornarie a deishar ua grana envolòpa ena boèta pendent era net o ath londeman.
3 eth mon de Sofia	Veirie que i auie ua carta entada eth (o entada era).
3 eth mon de Sofia	Sofia comencèc a escriuer-la.
3 eth mon de Sofia	Ère dificil escríuer a ua persona que non auie vist jamès.
3 eth mon de Sofia	Ne tansevolhe sabie s'ère un òme o ua hemna.
3 eth mon de Sofia	O s'ère vielh o joen.
3 eth mon de Sofia	Autanplan podie èster ua persona que ja coneishesse.
3 eth mon de Sofia	Era carta didie atau:
3 eth mon de Sofia	Car filosòf: Eth sòn generós cors de filosofia a estat fòrça planvengut en aguesta casa.
3 eth mon de Sofia	Mès me shòrde non saber se qui ei vosté.
3 eth mon de Sofia	A cambi, li aufriram era nòsta ospitalitat, e poirà vier a préner eth cafè en casa, se pòt èster quan non i sigue era mia mair.
3 eth mon de Sofia	Era mia mair trebalhe cada dia, de diluns a diuendres, d'es sèt e mieja deth maitin enquias cinc dera tarde.
3 eth mon de Sofia	Jo sò ocupada es madeishi dies e, exceptat es dijaus, sò en casa a compdar des dues e quinze menutes.
3 eth mon de Sofia	Hèsqui eth cafè boníssim.
3 eth mon de Sofia	Gràcies d'auança.
3 eth mon de Sofia	Era sua escolana fidèla.
3 eth mon de Sofia	Sofia Amundsen, de 14 ans.
3 eth mon de Sofia	Ara fin dera plana escriuec: "Se demane responsa".
3 eth mon de Sofia	Era carta li semblaue massa formau.
3 eth mon de Sofia	Mès qu'ère dificil alistar es paraules quan non se sabie se qui ère eth destinatari.
3 eth mon de Sofia	Metec era carta en ua envolòpa de color ròsa e l'adrecèc "tath filosòf".
3 eth mon de Sofia	Eth problèma ère a on meter-la sense que sa mair la trapèsse.
3 eth mon de Sofia	Li calerie demorar que sa mair tornèsse en casa entà meter-la ena boèta.
3 eth mon de Sofia	E tanben li calerie rebrembar de guardar era boèta ath dia següent abantes qu'arribèsse eth diari.
3 eth mon de Sofia	Se non li arribaue cap de carta aguesta tarde o aguesta net, li calerie recuélher era envolòpa de color ròsa.
3 eth mon de Sofia	Per qué ère tan complicat?
3 eth mon de Sofia	Aquera net, maugrat qu'ère diuendres, Sofia pugèc d'ora tara sua cramba.
3 eth mon de Sofia	Sa mair sagèc que se demorèsse en tot aufrir-li ua pizza e ua pellicula d'accion, mès Sofia didec qu'ère cansada e que preferie anar tath lhet tà liéger.
3 eth mon de Sofia	Mentretant sa mair campaue era television, baishèc d'amagat enquiara boèta e i deishèc era sua carta.
3 eth mon de Sofia	Sa mair ère definitiuaments preocupada.
3 eth mon de Sofia	Parlaue a Sofia d'ua manèra diferenta dès er incident damb eth conilh blanc e eth chapèu de copa.
3 eth mon de Sofia	Sofia non volie preocupar-la, mès auie de pujar tara sua cramba entà susvelhar era boèta.
3 eth mon de Sofia	Non pòt èster qu'encara sigues guardant era boèta!
3 eth mon de Sofia	Guardi çò que voi!
3 eth mon de Sofia	Me semble qu'ès encamardada, de vertat.
3 eth mon de Sofia	Ecs!
3 eth mon de Sofia	Sofia detestaue eth discors der amor.
3 eth mon de Sofia	Sofia hec que òc damb eth cap.
3 eth mon de Sofia	Non… non pren drògues, non…?
3 eth mon de Sofia	Sofia sentec domatge pera sua mair.
3 eth mon de Sofia	Non volie que se preocupèsse tant per ua causa atau.
3 eth mon de Sofia	De totes manères, ère ua lhocaria pensar que, entà que bèth un auesse ua idia estranha, ja auie d'auer bèra causa damb es drògues.
3 eth mon de Sofia	A viatges, es adults son uns inèptes.
3 eth mon de Sofia	Mama, didec Sofia, te prometi d'un viatge e per toti que non provarè jamès cap d'aguestes causes…, e qu'eth tanpòc non ne pren.
3 eth mon de Sofia	Mès l'interèsse molt era filosofia.
3 eth mon de Sofia	Ei mès gran que tu?
3 eth mon de Sofia	Sofia hec que non damb eth cap.
3 eth mon de Sofia	Dera madeisha edat?
3 eth mon de Sofia	Sofia assentic.
3 eth mon de Sofia	Segur qu'ei encantador, estimada.
3 eth mon de Sofia	Mès Sofia se demorèc en tot campar pera hièstra fòrça estona.
3 eth mon de Sofia	Ère era ua dera maitiada.
3 eth mon de Sofia	Ère a mand d'anar-se'n a dormir, quan vedec ua ombra que gessie deth bòsc.
3 eth mon de Sofia	Encara qu'ère fòrça escur, podec distinguir era figura d'ua persona.
3 eth mon de Sofia	Ère un òme, e Sofia pensèc que semblaue pro gran.
3 eth mon de Sofia	Segur que non ère dera sua edat!
3 eth mon de Sofia	Se caperaue eth cap damb ua berreta, o bèra causa parièra.
3 eth mon de Sofia	Aurie podut campar entara sua hièstra, mès era lum ère amortada.
3 eth mon de Sofia	En moment de deishar era envolòpa, vedec era carta de Sofia.
3 eth mon de Sofia	Metec era man laguens dera boèta, e la treiguec.
3 eth mon de Sofia	Un instant dempús, caminaue de cap ath bòsc.
3 eth mon de Sofia	Prenec rapidaments era corsèra, e despareishec.
3 eth mon de Sofia	Sofia sentie batanar eth sòn còr.
3 eth mon de Sofia	Eth sòn prumèr instint siguec córrer darrèr d'eth en pijama, mès non gausèc a córrer darrèr d'un estranh en plea net.
3 eth mon de Sofia	En quinsevolh cas, li calie gésser e cuélher era envolòpa.
3 eth mon de Sofia	Dempús d'un parelh de menutes, baishèc discrètaments es escales, dauric era pòrta sense bronit, e anèc corrent enquiara boèta.
3 eth mon de Sofia	En un virament de uelhs, tornaue a èster ena sua cramba, damb era grana envolòpa ena man.
3 eth mon de Sofia	Se seiguec en sòn lhet, en tot sostier er alend.
3 eth mon de Sofia	Ues menutes dempús, non s'entenie cap de bronit en tota era casa.
3 eth mon de Sofia	Dauric era carta, e la comencèc a liéger.
3 eth mon de Sofia	Sabie qu'encara non receberie cap responsa ara sua carta.
3 eth mon de Sofia	Bon dia un aute viatge, estimada Sofia.
3 eth mon de Sofia	En cas qu'ages pensat bèra causa, dèisha-me que te hèsca a veir clar que jamès non as de sajar d'espiar-me.
3 eth mon de Sofia	Bèth dia ja mos coneisheram, mès te cau deishar que siga jo qui decidisque quan e a on.
3 eth mon de Sofia	Aquerò ei tot.
3 eth mon de Sofia	Non me desaubediràs, demori, non?
3 eth mon de Sofia	Mès tornem tàs filosòfi.
3 eth mon de Sofia	Auem vist se com sagèren de cercar explicacions naturaus as cambis dera natura.
3 eth mon de Sofia	Prèviaments, aguesti cambis s'auien explicat a trauèrs des mites.
3 eth mon de Sofia	Es vielhes supersticions auien d'èster acornerades en auti ambits.
3 eth mon de Sofia	Les vedem en camps coma era malautia o era salut, atau coma enes eveniments politics.
3 eth mon de Sofia	En aguesti dus camps, es grècs creigueren fòrtaments en destin.
3 eth mon de Sofia	Eth destin ei era credença segontes era quau tot ei predestinat.
3 eth mon de Sofia	Ei ua credença escampilhada per tot eth mon, non sonque ath long dera istòria, senon quitament enes nòsti dies.
3 eth mon de Sofia	Aciu, enes païsi nordics, era gent cre en "lognadan", o destin, que ja se campe enes antigues sagues islandesses de l'Edda.
3 eth mon de Sofia	Tant en Grècia coma en d'autes parts deth mon, tanben i a era credença qu'era gent pòt conéisher eth sòn destin a trauèrs de bèra forma d'oracle.
3 eth mon de Sofia	Ei a díder, qu'eth destin d'ua persona o d'un país se pòt previer de diferentes manères.
3 eth mon de Sofia	Es noruècs ac hèn damb tasses de cafè.
3 eth mon de Sofia	Quan ua tassa de cafè ei ueda, dèishe un solatge.
3 eth mon de Sofia	Aguest solatge dèishe ues determinades tralhes, que formen diboishi, aumens s'auem un shinhau d'imaginacion.
3 eth mon de Sofia	S'es tralhes se semblen a un coche, alavetz dilhèu vò díder qu'era persona qu'a begut dera tassa harà un long viatge en coche.
3 eth mon de Sofia	D'aguesta manèra, er endonviaire sage de preveir ua causa qu'en realitat ei imprevisibla.
3 eth mon de Sofia	Aquerò ei pròpi de totes es formes de prediccion.
3 eth mon de Sofia	E precisaments perque es causes que ven son tan vagues, ei dificil portar-les era contrària.
3 eth mon de Sofia	Quan guardam es esteles, de nets, vedem un autentic caòs de piquets ludenti.
3 eth mon de Sofia	Totun, ath long des sègles tostemp i a auut gent qu'a creigut qu'es esteles mos pòden díder bèra causa sus era vida ena tèrra.
3 eth mon de Sofia	Quitament aué en dia, i a lidèrs politics que consulten as astrològs abantes de préner ua decision importanta.
3 eth mon de Sofia	Es ancians grècs credien qu'er oracle de Delfos les amuisharie eth sòn destin.
3 eth mon de Sofia	Apollo, eth diu der oracle, parlaue a trauèrs dera preiressa Pitia, que se seiguie en ua cagira sus ua henerècla dera tèrra.
3 eth mon de Sofia	A trauèrs d'aguesta henerècla, pujauen uns bugassi que l'ipnotizauen.
3 eth mon de Sofia	Aquerò li permetie èster era votz d'Apollo.
3 eth mon de Sofia	Quan era gent anaue tà Delfos, auie de presentar era sua demana as sacerdòts, que la transmetien a Pitia entà que la responesse.
3 eth mon de Sofia	Era sua responsa ère tant escura e ambigüa, qu'es sacerdòts l'auien d'interpretar.
3 eth mon de Sofia	I auie molti caps d'estat que non gausauen anar tara guèrra o préner cap de decision importanta, s'abantes non consultauen er oracle de Delfos.
3 eth mon de Sofia	Es sacerdòts d'Apollo, donc, hègen ua foncion de diplomatics o d'assessors.
3 eth mon de Sofia	Èren grani expèrts, damb un coneishement precís dera gent e deth país.
3 eth mon de Sofia	Ath dessús dera nèira deth temple, i auie ua famosa inscripcion: CONEISHE-TE A TU MADEISH.
3 eth mon de Sofia	Aguesta inscripcion rebrembaue as visitaires qu'er òme non pòt preténer èster mès qu'un simple mortau, e qu'arrés non pòt húger deth sòn destin.
3 eth mon de Sofia	Es grècs auien moltes istòries sus persones qu'auien estat acaçades peth sòn pròpi destin.
3 eth mon de Sofia	Ath long des sègles, s'escriueren fòrça tragèdies sus aguestes "tragiques" persones.
3 eth mon de Sofia	Era mès coneishuda ei era deth rei Edip.
3 eth mon de Sofia	Mès eth destin non sonque governaue era vida des individús.
3 eth mon de Sofia	Es grècs credien que tota era istòria mondiau ère governada peth destin, e qu'era intervencion des dius podie cambiar era sòrt d'ua guèrra.
3 eth mon de Sofia	Aué en dia encara i a fòrça persones que pensen que Diu, o quinsevolh auta causa misteriosa, dirigís eth cors dera istòria.
3 eth mon de Sofia	Mès en tant qu'es filosòfi grècs sajauen de cercar explicacions naturaus as procèssi dera natura, es prumèrs istorians començauen a cercar explicacions naturaus tath cors dera istòria.
3 eth mon de Sofia	Era resvenja des dius deishèc d'èster ua desencusa quan un país perdie ua guèrra.
3 eth mon de Sofia	Es istorians grècs mès coneishudi sigueren Herodot (484-424 aC) e Tucidides (460-400 aC).
3 eth mon de Sofia	Mès aguesta idia non ère sonque des grècs.
3 eth mon de Sofia	Abantes deth desvolopament dera medecina modèrna, era grana majoria acceptaue qu'es malauties èren provocades per causes subernaturaus.
3 eth mon de Sofia	Era paraula "influéncia" vò díder ua influéncia maligna que provie des esteles.
3 eth mon de Sofia	Quitament aué en dia i a fòrça gent que pense que bères malauties (era SIDA, per exemple) son un puniment de Diu.
3 eth mon de Sofia	Tanben i a molti que pensen qu'es òmes malauts se pòden guarir damb ajudes subernaturaus.
3 eth mon de Sofia	Parallèlaments ara naua filosofia grèga, neishec ua sciéncia medicau grèga que sajaue de cercar explicacions naturaus tas malauties e tara salut.
3 eth mon de Sofia	Se considère qu'eth fondador dera medecina grèga siguec Hipocrates, que neishec ena ièrla de Cos tàs 460 aC.
3 eth mon de Sofia	Es proteccions mès importantes contra es malauties èren, segontes era tradicion medicau hipocratica, era moderacion e un ritme san de vida.
3 eth mon de Sofia	Era salut ei era condicion naturau d'ua persona.
3 eth mon de Sofia	Quan arribe ua malautia, vò díder qu'era natura a "descaminat" pr'amor d'un desequilibri fisic o mentau.
3 eth mon de Sofia	S'arribe tara salut a trauèrs dera moderacion, dera armonia e "d'ua ment sana en un còs san".
3 eth mon de Sofia	Se parle plan, aué, dera "etica medicau".
3 eth mon de Sofia	Aguesta obligue ath mètge a exercir era sua profession en tot seguir ues cèrtes normes etiques.
3 eth mon de Sofia	Per exemple, un doctor non pòt prescríuer narcotics a gent sana.
3 eth mon de Sofia	Un doctor a de mantier tanben eth secrèt professionau, e non pòt explicar ad arrés çò que li a dit eth pacient sus era sua malautia.
3 eth mon de Sofia	Aguestes idies an era sua origina en Hipocrates, que exigic hèr eth següent jurament as sòns alumnes:
3 eth mon de Sofia	Juri per Apollo, Mètge, e Esculapi e per Hygeia e Panacea e per toti es dius e divesses, en meter-los coma jutges, qu'aguest mèn jurament serà complit enquia a on aja podèr e discerniment.
3 eth mon de Sofia	Ad aqueth que m'ensenhèc aguest art, l'estimarè egal qu'as mèns pairs; eth participarà deth mèn manteniment e s'ac volesse participarie des mèns propietats.
3 eth mon de Sofia	Considerarè era sua descendéncia coma germàs mèns, en tot ensenhar-les aguest art sense crubar-les arren, s'eri lo desiren apréner.
3 eth mon de Sofia	Instruïrè per precèpte, per discors e en totes es autes formes, as mèns hilhs, as hilhs de qui m'ensenhèc a jo e as alumnes junhudi per jurament e estipulacion, cossent damb era lei medicau, e non a d'autes persones.
3 eth mon de Sofia	Ad arrés darè ua dròga mortau encara que me siguesse demanada, ne darè conselh entà tau fin.
3 eth mon de Sofia	Dera madeisha manèra, non darè a cap hemna supositòris destructius, e mantierè era mia vida e er art aluenhadi deth tòrt.
3 eth mon de Sofia	Non operarè ad arrés per calculs, en tot deishar tau prètzhèt tàs qui trebalhen en aguesta practica.
3 eth mon de Sofia	En quinsevolh casa a on entra, serà tà benefici des malauts, en tot abstenir-me de tot error volentari o corrupcion, e de lascivitat damb es hemnes o òmes, liuri o esclaus.
3 eth mon de Sofia	Sauvarè silenci sus tot aquerò qu'ena mia profession, o dehòra d'era, entena o veiga ena vida des òmes que non age d'èster public, en tot mantier aguestes causes de manèra que non se ne pogue parlar.
3 eth mon de Sofia	Ara, se complisqui aguest jurament e non lo trinqui, qu'es fruts dera vida e der art siguen mèns, que sigue tostemp aunorat per toti es òmes e que çò de contrari m'arribe se lo trinqui e sò perjur.
3 eth mon de Sofia	Dissabte ath maitin, Sofia se desvelhèc damb un subersaut.
3 eth mon de Sofia	Metec era man dejós deth lhet.
3 eth mon de Sofia	Non ère sonque ua jadilha.
3 eth mon de Sofia	Definitiuaments ère vertat: auie vist ath filosòf!
3 eth mon de Sofia	S'estenec en tèrra, e agarrèc totes es planes escrites a maquina de dejós deth lhet.
3 eth mon de Sofia	Mès qué ère aquerò?
3 eth mon de Sofia	Ath hons de tot, ath cant dera paret, i auie bèra causa vermelha.
3 eth mon de Sofia	Un mocador, dilhèu?
3 eth mon de Sofia	Sofia se calèc dejós deth lhet, e treiguec un mocador vermelh de seda.
3 eth mon de Sofia	Hilde!
3 eth mon de Sofia	Mès qui ère Hilde?
3 eth mon de Sofia	Sofia se metec un vestit d'ostiu, e baishèc de prèssa enquiara codina.
3 eth mon de Sofia	Sa mair ère emparada ena taula dera codina.
3 eth mon de Sofia	Sofia decidic non dider-li arren sus eth mocador de seda.
3 eth mon de Sofia	Sa mair se virèc.
3 eth mon de Sofia	Me haries eth favor de recuelher-lo?
3 eth mon de Sofia	Sofia anèc corrent enquiath jardin, e anèc a campar era boèta.
3 eth mon de Sofia	Sonque eth diari.
3 eth mon de Sofia	Non podie demorar ua responsa tant immediata, encara.
3 eth mon de Sofia	Ena prumèra plana deth diari liegec bèra causa sus eth batalhon noruèc dera ONU en Liban.
3 eth mon de Sofia	Eth batalhon dera ONU… non ère aquerò çò qu'auie ena postau deth pair de Hilde?
3 eth mon de Sofia	Mès es sagèths èren noruècs.
3 eth mon de Sofia	Dilhèu es soldats noruècs dera ONU auien es sòns pròpis burèus de pòsta.
3 eth mon de Sofia	Sofia tornèc tara codina.
3 eth mon de Sofia	Per sòrt, sa mair non didec arren mès sus boètes e causes pariones, ne pendent er esdejoar ne pendent era rèsta deth dia.
3 eth mon de Sofia	Abantes d'anar a crompar, Sofia portèc en Nhadèr era carta sus eth destin.
3 eth mon de Sofia	S'estonèc quan vedec ua petita envolòpa blanca ath cant dera capsa de galetes a on i auie es autes cartes deth filosòf.
3 eth mon de Sofia	Sofia ère lèu segura que non l'auie metut aquiu.
3 eth mon de Sofia	Aguesta envolòpa tanben ère mòja pes costats.
3 eth mon de Sofia	Auie anat enquia aquiu, eth filosòf?
3 eth mon de Sofia	Coneishie eth sòn amagader?
3 eth mon de Sofia	Eth cap li hège torns.
3 eth mon de Sofia	Dauric era envolòpa, e liegec era nòta:
3 eth mon de Sofia	Estimada Sofia: è liejut era tua carta damb gran interès, mès tanben damb ua cèrta racacòr.
3 eth mon de Sofia	Non posqui acceptar era tua invitacion.
3 eth mon de Sofia	Mos cau conéisher bèth dia, mès passarà bèth temps abantes non venga personauments tara Corba deth Capitan.
3 eth mon de Sofia	Me cau híger que, a compdar d'ara, non poirè enviar es cartes personauments.
3 eth mon de Sofia	Fin finau serie riscar massa.
3 eth mon de Sofia	Per tant, les portarà eth mèn petit messatgèr en amagader secrèt qu'as en jardin.
3 eth mon de Sofia	Me pòs contunhar escriuent tostemp que volgues.
3 eth mon de Sofia	S'ac hès, dèisha ua envolòpa ròsa damb ua galeta o un terròc de sucre.
3 eth mon de Sofia	Quan eth messatgèr la trape, me la portarà dirèctaments.
3 eth mon de Sofia	P.S.
3 eth mon de Sofia	P.P.S.
3 eth mon de Sofia	Se trapes un mocador de seda en bèth lòc, cueda-lo damb suenh.
3 eth mon de Sofia	A viatges, aguestes causes s'acaben barrejant damb es objèctes personaus.
3 eth mon de Sofia	Sustot ena escòla e en lòcs atau, e rebremba qu'aguesta ei ua escòla de filosofia.
3 eth mon de Sofia	Albert Knox.
3 eth mon de Sofia	Non portaue sagèths.
3 eth mon de Sofia	Ne tansevolhe auie estat plaçada ena boèta.
3 eth mon de Sofia	Auie estat enviada dirèctaments en amagadèr secrèt de Sofia.
3 eth mon de Sofia	Tanben ère estranh qu'era carta siguesse mòja quan, en vertat, hège un temps fòrça sec.
3 eth mon de Sofia	Era causa mès estranha de totes, evidentaments, ère eth mocador de seda.
3 eth mon de Sofia	Eth filosòf auie d'auer un aute escolan.
3 eth mon de Sofia	Òc, ère atau.
3 eth mon de Sofia	E aguest aute escolan auie perdut un mocador de seda de color vermelha.
3 eth mon de Sofia	Enquia aciu, d'acòrd.
3 eth mon de Sofia	E Albert Knox…quin nòm tant estranh!
3 eth mon de Sofia	Ua causa s'auie confirmat: era connexion entre eth filosòf e Hilde Moller Knag.
3 eth mon de Sofia	Mès contunhaue en tot èster incomprensible se per qué eth pair de Hilde confonie es adreces.
3 eth mon de Sofia	Sofia s'estèc ua longa estona entà veir se podie descurbir quina relacion i auie entre era e Hilde.
3 eth mon de Sofia	Finauments, se n'espisèc.
3 eth mon de Sofia	Eth filosòf l'auie dit que bèth dia lo poirie conéisher.
3 eth mon de Sofia	Dilhèu coneisherie a Hilde, alavetz.
3 eth mon de Sofia	Virèc era plana e vedec que darrèr i auie escrit ues quantes frases:
3 eth mon de Sofia	Existís era pudor naturau?
3 eth mon de Sofia	Mès sabent ei qui sap que non sap arren Eth veritable coneishement vie der interior Qui sap çò qu'ei corrècte harà çò qu'ei corrècte.
3 eth mon de Sofia	Sofia sabie qu'es frases cuertes que i auie laguens des envolòpes blanques la premanien entara dusau envolòpa grana, Sofia podie sèir-se, simplaments e demorar-lo.
3 eth mon de Sofia	O demorar-la?
3 eth mon de Sofia	En tot cas, l'agancharie e non lo deisharie anar enquia que non li expliquèsse mès causes sus eth filosòf.
3 eth mon de Sofia	Ena carta didie qu'eth messatgèr ère petit.
3 eth mon de Sofia	Serie un mainatge?
3 eth mon de Sofia	Existís era pudor naturau?
3 eth mon de Sofia	Sofia sabie que "pudor" ère ua paraula anciana que volie díder "timiditat", per exemple, sénter pudor perque bèth un te vedie despolhat.
3 eth mon de Sofia	Mès ère reauments naturau senter-se shordat per açò?
3 eth mon de Sofia	Li semblaue que se bèra causa ère naturau, volie díder qu'ère naturau entara majoritat dera gent.
3 eth mon de Sofia	En moltes parts deth mon, ère absoludaments normau anar despolhat.
3 eth mon de Sofia	Per tant, ei era societat era que decidís se qué se pòt hèr e se qué non se pòt hèr.
3 eth mon de Sofia	Quan era sua mairia ère joena, segur que non hège top-less.
3 eth mon de Sofia	Mès aué i a fòrça gent que pense que hèr top-less ei ua causa naturau, encara qu'ei estrictaments proïbit en fòrça païsi.
3 eth mon de Sofia	Ère aquerò filosofia?
3 eth mon de Sofia	Sofia non n'ère guaire convençuda.
3 eth mon de Sofia	Era frasa següenta ère: Mès sabent ei qui sap que non sap arren.
3 eth mon de Sofia	Mès sabent que qui?
3 eth mon de Sofia	S'eth filosòf volie díder que bèth un qu'ère conscient que non ac sabie tot ère mès sabent que bèth un que sonque sabie ues pògues causes, mès que se pensaue que ne sabie moltes, ben, alavetz non ère guaire dificil èster-i d'acòrd.
3 eth mon de Sofia	Sofia non i auie pensat jamès abantes, sus aquerò.
3 eth mon de Sofia	Mès coma mès i pensaue, mès clar vedie que saber aquerò que non sabes ei tanben ua forma de coneishement.
3 eth mon de Sofia	Credie qu'ua des causes mès ridicules ère veir aqueres persones qu'actuen coma s'ac sabessen tot quan en realitat non saben arren.
3 eth mon de Sofia	Era frasa següenta ère era deth coneishement que vie der interior.
3 eth mon de Sofia	Mès eth coneishement, non arribaue tath cervèth des persones des der exterior?
3 eth mon de Sofia	De un aute costat, Sofia rebrembaue es viatges en qué sa mair o es professors dera escòla l'auien sajat d'ensenhar bèra causa que non l'interessaue.
3 eth mon de Sofia	Tostemp qu'auie aprenut bèra causa, ère perque auie metut quauquarren dera sua part.
3 eth mon de Sofia	Aquerò ère probablaments çò qu'era gent entenie per coneishement.
3 eth mon de Sofia	Enquia ara tot anaue ben.
3 eth mon de Sofia	Sofia pensaue qu'ac auie hèt racionauments ben enes tres prumères qüestions.
3 eth mon de Sofia	Mès era darrèra frasa ère tant estranha, que se metec a arrir: Qui sap çò qu'ei corrècte harà çò qu'ei corrècte.
3 eth mon de Sofia	No'c credie.
3 eth mon de Sofia	Ath contrari, pensaue qu'es mainatges e es adults hègen causes estupides, des quaus fòrça viatges se'n penedien mès tard, precisaments perque auien anat en contra deth sòn pensament.
3 eth mon de Sofia	Tant que pensaue sus tot aquerò, sentec quauquarren que carrinclaue enes arbilhons deth bòsc der aute costat dera barralha.
3 eth mon de Sofia	Ère eth messatgèr?
3 eth mon de Sofia	Eth sòn còr comencèc a batanar plan de prèssa.
3 eth mon de Sofia	Semblaue er alend d'un animau.
3 eth mon de Sofia	Còp sec, un gran gosset entrèc en Nhadèr.
3 eth mon de Sofia	Portaue ena boca ua grana envolòpa marrona, que deishèc enes pès de Sofia.
3 eth mon de Sofia	Tot auie passat tan rapid, que Sofia non auie auut temps de reaccionar.
3 eth mon de Sofia	Un instant dempús, ère seiguda damb era grana envolòpa ena man…e eth gosset se n'auie anat un aute viatge de cap ath bòsc.
3 eth mon de Sofia	Quan tot auec acabat, reaccionèc.
3 eth mon de Sofia	Comencèc a plorar.
3 eth mon de Sofia	Se seiguec atau ua estona, en tot pèrder eth sentit deth temps.
3 eth mon de Sofia	Ua estona dempús, lheuèc eth cap.
3 eth mon de Sofia	O sigue qu'aguest ère eth famós messatgèr!
3 eth mon de Sofia	Sofia alendèc tranquilla.
3 eth mon de Sofia	Ara ja sabie se per qué es envolòpes èren mòges pes cants e auien horats.
3 eth mon de Sofia	Com ei que non i auie queigut?
3 eth mon de Sofia	Ara ja entenie se per qué auie de méter ua galeta e un terròc de sucre quan escriuesse ath filosòf.
3 eth mon de Sofia	Non tostemp ère tant esperdigalhada coma aurie volut, mès qui podie supausar qu'eth messatgèr ère un gosset adondat?
3 eth mon de Sofia	Ère, coma minim, pòc abituau.
3 eth mon de Sofia	Ara ja podie desbrembar era idia de forçar ath messatgèr a explicar-li eth parador d'Alberto Knox.
3 eth mon de Sofia	Sofia dauric era envolòpa grana, e comencèc a liéger:
3 eth mon de Sofia	Cara Sofia, quan lieges açò, seguraments ja auràs coneishut a Hermes.
3 eth mon de Sofia	Se non, ja t'auanci que Hermes ei un can.
3 eth mon de Sofia	Mès non te preocupes.
3 eth mon de Sofia	A fòrça caractèr, e ei mès intelligent que moltes persones.
3 eth mon de Sofia	Non sage jamès de semblar mès intelligent de çò que n'ei.
3 eth mon de Sofia	Ja auràs vist qu'eth sòn nòm non l'è alistat per edart.
3 eth mon de Sofia	Ena mitologia grèga Hermes ère eth messatgèr des dius.
3 eth mon de Sofia	Tanben ère eth diu des navegants.
3 eth mon de Sofia	Mès ara, de moment, non mos preocuparam d'aquerò.
3 eth mon de Sofia	Ei mès important saber que Hermes dèc pè ara paraula "ermetic", que vò díder amagat o inaccessible, causa qu'estaque damb era manèra qu'a Hermes d'amagar-mos er un der aute.
3 eth mon de Sofia	Ja è presentat eth messatgèr.
3 eth mon de Sofia	Mès tornem tara filosofia.
3 eth mon de Sofia	Ja auem acabat era prumèra part deth cors, era qu'explicaue as filosòfi dera natura e eth sòn trincament decisiu damb era vision mitica deth mon.
3 eth mon de Sofia	Ara coneisheram as tres grani filosòfi classics: Socrates, Platon e Aristoteles.
3 eth mon de Sofia	Es tres, cadun ara sua manèra, an auut ua grana influéncia sus tota era civilizacion europèa.
3 eth mon de Sofia	Es filosòfi dera natura son coneishudi tanben coma es filosòfi pre-socratics, perque viueren abantes que Socrates.
3 eth mon de Sofia	Encara que Democrit moric uns ans mès tard que Socrates, es sues idies tanhen ara filosofia pre-socratica.
3 eth mon de Sofia	Socrates represente ua naua èra, tan geograficaments coma temporauments.
3 eth mon de Sofia	Siguec eth prumèr gran filosòf que neishec en Atenes, e eth e es sòns successors i viueren e i trebalhèren.
3 eth mon de Sofia	Rebremba qu'Anaxagores tanben demorèc en Atenes ua tempsada, mès lo heren húger perque didec qu'eth solei ère ua grana pèira ardenta (a Socrates tanpòc li anèc guaire ben).
3 eth mon de Sofia	Dès eth temps de Socrates, Atenes siguec eth centre dera cultura grèga.
3 eth mon de Sofia	Ei important soslinhar eth cambi d'orientacion que se produsic ena filosofia en pas des filosòfi dera natura enquia Socrates.
3 eth mon de Sofia	Mès abantes de conéisher a Socrates, parlaram un shinhau des nomentadi sofistes, que dominèren era vida culturau d'Atenes ena epòca de Socrates.
3 eth mon de Sofia	Se lhèue era cortina, Sofia!
3 eth mon de Sofia	D'alavetz ençà, era filosofia prenec ua naua orientacion.
3 eth mon de Sofia	Es filosòfi dera natura s'auien preocupat basicaments deth mon fisic.
3 eth mon de Sofia	Aquerò les da un lòc de preferéncia ena istòria dera sciéncia.
3 eth mon de Sofia	En Atenes, er interès se centraue, ara, en òme e en sòn lòc laguens dera societat.
3 eth mon de Sofia	Progressivaments, s'anèc desvolopant ua democràcia, damb assemblades populares e tribunaus de justícia.
3 eth mon de Sofia	Ua condicion indispensabla d'aquera democràcia ère qu'era gent auie de recéber ua educacion sufisenta entà poder participar en procès democratic.
3 eth mon de Sofia	Enes nòsti dies, auem campat se com ua joena democràcia a besonh de qué eth pòble recebe ua bona educacion.
3 eth mon de Sofia	Entàs atenensi, donc, ère fòrça important eth domèni der art dera retorica, qu'ei er art de díder es causes d'ua manèra convencenta.
3 eth mon de Sofia	Un grop de filosòfi e professors itinerants des colònies grègues s'amassèren en Atenes.
3 eth mon de Sofia	S'aperauen ada eri madeishi "sofistes".
3 eth mon de Sofia	Era paraula sofista vò díder persona sabenta e intelligenta.
3 eth mon de Sofia	En Atenes, es sofistes viuien en tot ensenhar as ciutatans a cambi de sòs.
3 eth mon de Sofia	Es sofistes auien ua caracteristica en comun damb es filosòfi dera natura: èren critics damb era mitologia tradicionau.
3 eth mon de Sofia	Mès ath madeish temps, es sofistes refusauen especulacions filosofiques qu'eri considerauen inutiles.
3 eth mon de Sofia	Opinauen qu'encara qu'es qüestions filosofiques an d'auer responsa, er òme non poirà saber jamès era vertat sus es enigmes dera natura e der univèrs.
3 eth mon de Sofia	Aguest punt d'enguarda, en filosofia, recep eth nòm de scepticisme.
3 eth mon de Sofia	Mès encara que non pogam trapar responses entà toti es mistèris deth mon, sabem qu'es persones an d'apréner a convíuer amassa.
3 eth mon de Sofia	Es sofistes decidiren reflexionar sus er òme e eth sòn lòc laguens dera societat.
3 eth mon de Sofia	Damb aquerò volie díder qu'eth problèma de saber s'ua causa ei corrècta o non, o s'ère bona o dolenta, s'auie de sométer as besonhs der individú.
3 eth mon de Sofia	Quan se li demanèc se credie enes dius grècs, responec: "era pregunta ei complicada e era vida ei cuerta".
3 eth mon de Sofia	Qui, coma Protagora, se vedec incapable de díder se Diu o es dius existissen o non, qu'ei un agnostic.
3 eth mon de Sofia	Es sofistes viatgèren fòrça e campèren moltes formes de govèrn.
3 eth mon de Sofia	Tant es convencions coma es leis locaus variauen molt d'ua ciutat-estat a ua auta.
3 eth mon de Sofia	Aquerò hec que se preguntèssen qué ei naturau e qué ei sociauments induït e aplanèren eth camin, d'aguesta manèra, cap a ua critica sociau ara ciutat-estat d'Atenes.
3 eth mon de Sofia	Afirmèren, per exemple, que tier ua expression coma "pudor naturau" non tostemp ei convenent perque en cas de qué sigue naturau auer pudor, aurà d'èster tanben ua causa innata.
3 eth mon de Sofia	Mès era pudor, Sofia, ei reauments innata, o ei sociauments induïda?
3 eth mon de Sofia	Entà bèth un qu'a viatjat peth mon, era responsa ei simpla: auer pòur d'anar despolhat non ei naturau ne innat.
3 eth mon de Sofia	Era pudor, o era manca de pudor, ei en prumèr lòc, e per dessús de tot, ua qüestion restacada damb es convencions sociaus.
3 eth mon de Sofia	Coma pòs imaginar, es sofistes erranti provoquèren peleges amargantes en Atenes, en tot mostrar que non existissen normes absolutes entà decidir qué ei bon e qué ei dolent.
3 eth mon de Sofia	Qui ère Socrates?
3 eth mon de Sofia	Socrates (470-399 aC) ei dilhèu eth personatge mès enigmatic dera istòria dera filosofia.
3 eth mon de Sofia	Non escriuec jamès ne ua soleta linha.
3 eth mon de Sofia	E, totun, ei un des filosòfi que mès an influït en pensament europèu, en part pera sua mòrt tragica.
3 eth mon de Sofia	Sabem que neishec en Atenes, e que passèc bona part dera sua vida en tot parlar damb era gent pes places e pes mercats.
3 eth mon de Sofia	A viatges demoraue de pè en tot meditar pendent ores.
3 eth mon de Sofia	En vida ja auie renòm de persona enigmatica, e pòc dempús de morir, siguec considerat eth fondador de diferentes escòles de pensament.
3 eth mon de Sofia	Aguest caractèr tant enigmatic e ambigú possibilitèc que siguesse eth mèstre d'escòles fòrça desparières entre eres.
3 eth mon de Sofia	Sabem, açò sí, qu'ère extrèmaments leg.
3 eth mon de Sofia	Ère pansarrut e baishet, auie uelhs d'ihon e eth nas revertegat.
3 eth mon de Sofia	Mès se didie qu'eth sòn interior ère meravilhós.
3 eth mon de Sofia	Tanben se didie que "per molt que cerques en passat o en present, jamès non ne traparàs un aute coma eth".
3 eth mon de Sofia	Totun, siguec condemnat a mòrt pera sua activitat filosofica.
3 eth mon de Sofia	Coneishem era vida de Socrates a trauèrs des escrits de Platon, qu'ère un des sòns escolans, e que posterioraments se convertirie en un des mès grani filosòfi de toti es tempsi.
3 eth mon de Sofia	Platon escriuec ua sòrta de dialògs, o discussions filosofiques, en qué Socrates ère eth protagonista e eth sòn portavotz.
3 eth mon de Sofia	Des deth moment en qué Platon decidís méter es sues idies en boca de Socrates, non podem èster segurs de qué es paraules que Socrates ditz enes dialògs siguen reauments sues.
3 eth mon de Sofia	Socrates e çò qu'ei de Platon.
3 eth mon de Sofia	Madeish passe damb fòrça auti personatges istorics que non an deishat arren escrit.
3 eth mon de Sofia	Er exemple classic, naturauments, ei Jesús.
3 eth mon de Sofia	Non podem èster segurs qu'eth Jesús "istoric" didesse es paraules que Mateu o Lhuc l'atribuïren.
3 eth mon de Sofia	Dera madeisha manèra, non podem saber se qué didec eth Socrates "istoric".
3 eth mon de Sofia	Mès saber qui siguec reauments Socrates ei pro intranscendent.
3 eth mon de Sofia	Perque çò qu'a inspirat as pensaires d'Occident des de hè apruprètz 2500 ans ei eth retrait que ne hec Platon.
3 eth mon de Sofia	Socrates non pretenie instruïr ara gent: aguesta ei era esséncia deth sòn art.
3 eth mon de Sofia	Ath contrari, daue era sensacion qu'aprenie dera gent damb qui conversaue, de manèra que, en lòc d'ensenhar coma un professor d'escòla tradicionau, discutie.
3 eth mon de Sofia	Evidentaments, non aurie estat un gran filosòf se s'auesse limitat, simplaments, a escotar as auti.
3 eth mon de Sofia	Ne tanpòc s'unicaments auesse estat condemnat a mòrt.
3 eth mon de Sofia	Mès sometie qüestions, sustot en començar ua convèrsa, coma se non sabesse arren.
3 eth mon de Sofia	Ath long dera discussion, obligaue as sòns oposats a reconéisher era feblesa des sòns arguments e, acorneradi, se vedien obligadi a adméter, finauments, qué ère bon e qué ère dolent.
3 eth mon de Sofia	Era mair de Socrates ère lheuador, e eth acostumaue a díder qu'eth sòn art ère coma eth d'un lheuador.
3 eth mon de Sofia	Non ei eth lheuador qui amainade.
3 eth mon de Sofia	Simplaments ei aquiu entà qu'era jasilha vage ben.
3 eth mon de Sofia	Dera madeisha manèra, Socrates vedie qu'era sua mission ère ajudar ara gent a "amainadar" era comprension corrècta, perque eth vertadèr coneishement a de vier der interior d'un madeish.
3 eth mon de Sofia	Non pòt vier d'arrés mès.
3 eth mon de Sofia	E sonque eth coneishement que vie der interior mos pòt portar tara vertadèra comprension.
3 eth mon de Sofia	T'ac explicarè mès detalhadaments: era capacitat d'amainadar ei ua facultat naturau.
3 eth mon de Sofia	Mès tanben n'ei era d'enténer vertats filosofiques, tostemp que se tengue era rason.
3 eth mon de Sofia	Tier era rason vò díder entrar laguens d'un madeish e usar aquerò qu'ei aquiu.
3 eth mon de Sofia	En tot hèr-se er ignorant, Socrates forçaue ara gent que coneishie a usar eth sen. Socrates hège a veir qu'ère ignorant, o qu'ère mès pèc de çò que semblaue.
3 eth mon de Sofia	Aquerò ac nomentam era ironia socratica, e li permetie descurbir es febleses deth pensament dera gent.
3 eth mon de Sofia	Non li hège arren hè'c en miei d'ua plaça.
3 eth mon de Sofia	Trapar-se a Socrates podie significar demorar en ridicul deuant de molta gent.
3 eth mon de Sofia	Non ei guaire estonant, donc, qu'era gent, a mida que passaue eth temps, lo trapèsse cada viatge mès exasperant, sustot era gent qu'auie poder laguens dera societat.
3 eth mon de Sofia	Qué hèm damb es tavans, Sofia?
3 eth mon de Sofia	Socrates non punchaue as persones que l'entornejauen entà tormentar-les.
3 eth mon de Sofia	Bèra causa laguens sòn non li deishaue causida.
3 eth mon de Sofia	Tostemp didie qu'auie ua "votz divina" en sòn interior.
3 eth mon de Sofia	Socrates non volie, per exemple, balhar informacion as que dictauen penes de mòrt.
3 eth mon de Sofia	Tanpòc non volie informar sus es sòns enemics politics.
3 eth mon de Sofia	Aquerò, fin finau, li costèc era vida.
3 eth mon de Sofia	Er an 399 aC, siguec acusat d'"introdusir naui dius" e de "corrómper ara joenessa", atau coma de non creir enes dius acceptadi.
3 eth mon de Sofia	Per ua escassa majoria, un jurat de cinc centes persones lo declarèc colpable.
3 eth mon de Sofia	Podie auer demanat cleméncia perfèctaments.
3 eth mon de Sofia	Coma minim, podie auer sauvat era vida a cambi d'abandonar Atenes.
3 eth mon de Sofia	Mès s'auesse hèt aquerò, non aurie estat Socrates.
3 eth mon de Sofia	Avaloraue mès era consciéncia, e era vertat, que no pas era vida.
3 eth mon de Sofia	Didec ath jurat que sonque auie actuat en benefici der Estat.
3 eth mon de Sofia	Totun, siguec condemnat a béuer ceguda.
3 eth mon de Sofia	Pòc dempús, prenec eth podom deuant des sòns amics e moric.
3 eth mon de Sofia	Per qué, Sofia?
3 eth mon de Sofia	Per qué Socrates li calec morir?
3 eth mon de Sofia	Mès eth non a estat era soleta persona dera istòria qu'a portat es sues conviccions enquiara mòrt.
3 eth mon de Sofia	Jesús.
3 eth mon de Sofia	Autant Socrates que Jesús èren dus personatges enigmatics, tanben entàs sòns contemporanèus.
3 eth mon de Sofia	Cap des dus metec per escrit eth sòn pensament, e per tant èm obligadi a fidar en retrait que mos an hèt d'eri es sòns contemporanèus.
3 eth mon de Sofia	Sabem, aquerò si, qu'es dus èren mèstres en art deth discors.
3 eth mon de Sofia	Es dus parlauen damb ua autosufisença qu'ath madeish temps fascinaue e exasperaue.
3 eth mon de Sofia	E es dus pensauen que parlauen en nòm de bèra causa superiora.
3 eth mon de Sofia	Afrontèren eth poder dera comunautat en tot criticar totes es formes d'injustícia e corrupcion.
3 eth mon de Sofia	E finauments, ac paguèren damb era vida.
3 eth mon de Sofia	Es judicis de Jesús e de Socrates tanben an punts en comun.
3 eth mon de Sofia	Es dus aurien podut sauvar era vida s'auessen demanat cleméncia, mès sentien qu'aurien traït era sua mission se non portauen es sues idies enquiath finau.
3 eth mon de Sofia	E en tot afrontar era mòrt d'ua manèra tan valenta, artenheren innombrables partidaris, quitament dempús d'auer mòrt.
3 eth mon de Sofia	Non voi díder, damb aquerò, que se semblèssen.
3 eth mon de Sofia	Sonque voi que demore clar qu'es dus auien un messatge qu'ei estretaments estacat damb eth coratge personau.
3 eth mon de Sofia	Socrates, Sofia!
3 eth mon de Sofia	Encara non auem acabat deth tot.
3 eth mon de Sofia	Mès quin ère eth sòn projècte filosofic?
3 eth mon de Sofia	Socrates viuec era madeisha epòca qu'es sofistes.
3 eth mon de Sofia	Coma eri, ère mès preocupat per òme e per sòn lòc laguens dera societat, que non pes fòrces dera natura.
3 eth mon de Sofia	Uns pògui sègles dempús, Ciceron, un filosòf roman, didec de Socrates que " baishèc era filosofia deth cèu ena tèrra, la portèc tàs ciutats, la introdusic enes òmes, e la forcèc a pensar sus era vida, era etica, eth ben e eth mau".
3 eth mon de Sofia	Mès Socrates non ère d'acòrd damb es sofistes en un punt important.
3 eth mon de Sofia	Non se consideraue sofista, ei a díder, non se consideraue ne un sabent ne un instruït.
3 eth mon de Sofia	A diferéncia d'eri, non ensenhaue a cambi de sòs.
3 eth mon de Sofia	Socrates se didie "filosòf" a se madeish en vertadèr sens dera paraula.
3 eth mon de Sofia	Un "filosòf" ei quauqu'un qu'"estime era sabença".
3 eth mon de Sofia	Ès comòda, Sofia?
3 eth mon de Sofia	Perque ei cruciau de cara ara rèsta deth cors que comprenes quina diferéncia i a entre un sofista e un filosòf.
3 eth mon de Sofia	Es sofistes crubauen sòs pes sues classes mès o mens subtiles, e persones d'aguesta sòrta an existit de temps immemoriaus.
3 eth mon de Sofia	Me referisqui as professors d'escòla o as saberuts que son satisfèts damb es pògues causes que saben, o que presumissen de saber plan sus aquerò qu'en realitat non n'an ne era mès pichona idia.
3 eth mon de Sofia	Seguraments t'as trapat damb mès d'un d'aguesti sofistes ath long dera tua vida.
3 eth mon de Sofia	Un filosòf, Sofia, ei ua causa plan diferenta, de hèt, ei ua causa opausada.
3 eth mon de Sofia	Un filosòf sap que, en realitat sap fòrça pòc.
3 eth mon de Sofia	Ei per aquerò que pelege constantaments entà trapar era vertat laguens sòn.
3 eth mon de Sofia	Socrates ère ua d'aguestes pògues persones.
3 eth mon de Sofia	Sabie que non sabie arren dera vida e deth mon.
3 eth mon de Sofia	Un filosòf ei quauqu'un que reconeish que i a moltes causes que non compren, e aquerò lo preocupe.
3 eth mon de Sofia	En aguest sens, ei encara mès sabent qu'es que presumissen saber causes qu'en realitat non saben.
3 eth mon de Sofia	Rebremba aguesta leçon, Sofia, perque ei un reconeishement insolit, quitament entre es filosòfi.
3 eth mon de Sofia	Ei tan perilhós d'admeté'c en public, que te pòt costar era vida.
3 eth mon de Sofia	Era gent mès subversiua ei era que hè preguntes.
3 eth mon de Sofia	Dar responses non ei tan perilhós.
3 eth mon de Sofia	Ua soleta pregunta pòt èster fòrça mès explossiva que milèrs de responses.
3 eth mon de Sofia	Rebrembes eth conde deth vestit nau der emperaire?
3 eth mon de Sofia	En vertat, er emperaire ère despolhat, mès cap des sòns subjèctes gosaue a didé'c.
3 eth mon de Sofia	Còp sec, un mainatge cridèc:
3 eth mon de Sofia	Ère un mainatge valent, Sofia.
3 eth mon de Sofia	M'expliqui.
3 eth mon de Sofia	Era umanitat se trape dauant d'ua sòrta de demanes dificiles que non sap pro ben com respóner.
3 eth mon de Sofia	Semble que, aué en dia, sonque i a dues possibilitats: o ben mos enganham e enganham ara rèsta deth mon en tot pensar- mos que sabem tot çò que se pòt saber, o ben hugem des qüestions principaus, e renonciam, entà tostemp, a progressar mès.
3 eth mon de Sofia	Es persones, generauments, s'includissen en un d'aguesti dus grops: uns son plan segurs de tot, e es auti se demoren totauments indiferents.
3 eth mon de Sofia	Totes dues classes s'en.honsen enes prigondors dera pèth deth conilh!
3 eth mon de Sofia	Ei coma esmiejar ua baralha de cartes.
3 eth mon de Sofia	Dèishes es cartes neres en un cant, e es vermelhes en un aute.
3 eth mon de Sofia	Mès de quan en quan, apareish un jòker que non ei ne còrs ne tréfol, ne diamants ne piques.
3 eth mon de Sofia	En Atenes, Socrates ère un d'aguesti jòkers.
3 eth mon de Sofia	Ne ère indiferent, ne n'ère segur d'arren.
3 eth mon de Sofia	Tot çò que sabie ei que non sabie arren, e aquerò l'enquimeraue.
3 eth mon de Sofia	E, atau, se convertic en un filosòf: en bèth un que non se canse jamès de cercar era vertat.
3 eth mon de Sofia	Se didie qu'un atenense, bèth dia, demanèc ar oracle de Delfos qui ère er òme mès sabent d'Atenes.
3 eth mon de Sofia	Er oracle responec que Socrates ère er òme mès sabent de toti es mortaus.
3 eth mon de Sofia	Quan Socrates entenec aquerò, s'estèc arturat (se metec a arrir, Sofia).
3 eth mon de Sofia	Anèc dirèctaments a veir un òme dera ciutat que tant eth coma era rèsta dera gent consideraue qu'ère plan sabent.
3 eth mon de Sofia	Mès quan vedec qu'aguest òme ère incapable de respóner satisfasentaments as sues preguntes, se n'encuedèc qu'er oracle auie rason.
3 eth mon de Sofia	Socrates credie qu'ère de besonh establir ua basa solida entath nòste coneishement, e qu'aguesta basa ère era rason der òme.
3 eth mon de Sofia	Aguesta inamovibla fe ena rason umana li hec a èster un racionalista.
3 eth mon de Sofia	Coma è dit adès, Socrates didie qu'ère guidat per ua votz divina interior, e aguesta "consciéncia" l'asseguraue qu'eth auie rason.
3 eth mon de Sofia	Damb aquerò sajaue de díder qu'eth coneishement corrècte pòrte cap a ua accion corrècta.
3 eth mon de Sofia	E sonque qui actue corrèctaments pòt èster un òme vertuós.
3 eth mon de Sofia	Quan mos confonem, ei perque non sabem hè'c mielhor.
3 eth mon de Sofia	Ei per aquerò que non ei tant important apréner.
3 eth mon de Sofia	Socrates sagèc de trapar definicions clares e universauments valides deth ben e deth mau.
3 eth mon de Sofia	A diferéncia des sofistes, credie qu'era abiletat entà distinguir entre çò qu'ei bon e çò qu'ei dolent se trape ena rason des persones, e non ena societat.
3 eth mon de Sofia	Dilhèu penses qu'aguest darrèr fragment ei un shinhau dificil, Sofia.
3 eth mon de Sofia	T'ac diderè de ua auta manèra.
3 eth mon de Sofia	Socrates pensaue qu'arrés non pòt èster erós s'actue en contra des sues conviccions.
3 eth mon de Sofia	E qui sàpie se com arténher a èster erós, ac sajarà d'èster.
3 eth mon de Sofia	D'aguesta manèra, qui sap se qué està ben, harà eth ben.
3 eth mon de Sofia	Per qué bèth un trigarie èster malerós?
3 eth mon de Sofia	Qué ne penses d'aquerò, Sofia?
3 eth mon de Sofia	Pòs auer ua vida erosa se contunhaments hès causes qu'ath hons sabes que son mau hètes?
3 eth mon de Sofia	I a fòrça gent que mentís, que hè params e que parle malaments des auti.
3 eth mon de Sofia	Son conscients de qué hèr aguestes causes non ei bon, o non ei just, s'ac preferisses.
3 eth mon de Sofia	Penses qu'aguesta gent ei erosa?
3 eth mon de Sofia	Socrates pensaue que non.
3 eth mon de Sofia	Quan Sofia acabèc era carta, la botèc rapidaments ena capsa des galetes, e gessec tath jardin.
3 eth mon de Sofia	Volie anar tà casa, abantes que sa mair tornèsse de crompar, entà esvitar quinsevolh qüestion sus a on auie estat.
3 eth mon de Sofia	E, ath delà, l'auie prometut que lauarie es plats.
3 eth mon de Sofia	Dilhèu per aquerò sa mair li didec:
3 eth mon de Sofia	Sofia non sabie se per qué ac didie, mès se l'escapèc:
3 eth mon de Sofia	Sa mair se la guardèc damb uns uelhs coma iranges.
3 eth mon de Sofia	Non sai qué hèr!
3 eth mon de Sofia	Tot çò que sabie ei que non sabie arren.
3 eth mon de Sofia	Sa mair s'auie demorat sense paraula.
3 eth mon de Sofia	Finauments, didec:
3 eth mon de Sofia	Sofia hec que non damb eth cap.
3 eth mon de Sofia	Era diferéncia entre es professors d'escòla e es filosòfi ei qu'es professors d'escòla se pensen que saben fòrça causes, e mo'les hèn a entrar damb lavament.
3 eth mon de Sofia	Es filosòfi sagen de pensar damb es alumnes.
3 eth mon de Sofia	O sigue, que ja i tornam a èster damb conilhs blanqui un aute viatge!
3 eth mon de Sofia	Sabes ua causa?
3 eth mon de Sofia	Voi que me digues se qui ei aguest amor.
3 eth mon de Sofia	Se non, començarè a pensar que non i è tot.
3 eth mon de Sofia	Sofia se virèc, e senhalèc a sa mair damb eth fregador.
3 eth mon de Sofia	Me semble qu'ei un shinhau massa shordaire, e pro.
3 eth mon de Sofia	Sofia se virèc entath polader.
3 eth mon de Sofia	Mès sage d'arribar en vertadèr coneishement.
3 eth mon de Sofia	Aguesta ei era grana diferéncia entre un jòker e es autes cartes dera baralha.
3 eth mon de Sofia	Sofia assentic.
3 eth mon de Sofia	E molti trefols e piques?
3 eth mon de Sofia	Mès sonque i a un jòker.
3 eth mon de Sofia	E tu non demanes atau.
3 eth mon de Sofia	Era mair auie ordenat era crompa.
3 eth mon de Sofia	Prenec eth diari, e anèc tara sala.
3 eth mon de Sofia	Acabèc de netejar es plats e pugèc tara sua cramba.
3 eth mon de Sofia	Auie metut eth mocador de seda vermelh ena part nauta deth sòn armari, ath cant deth lego.
3 eth mon de Sofia	Lo baishèc, e l'examinèc detalhadaments.
3 eth mon de Sofia	Hilde…
3 eth mon de Sofia	Bèri edificis neisheren des pardies…
3 eth mon de Sofia	A prumèra ora dera tarde, era mair de Sofia anèc a visitar a un amic sòn.
3 eth mon de Sofia	Dempús de gésser de casa, Sofia baishèc tath jardin e anèc en Nhadèr.
3 eth mon de Sofia	Trapèc un gran paquet ath cant dera capsa de galetes.
3 eth mon de Sofia	Lo destropèc.
3 eth mon de Sofia	Ère ua cinta de vidèo.
3 eth mon de Sofia	Tornèc corrent tà casa.
3 eth mon de Sofia	Ua cinta de vidèo!
3 eth mon de Sofia	E qué i auie ena cinta?
3 eth mon de Sofia	Sofia metec era cinta en vidèo.
3 eth mon de Sofia	Ena pantalha i apareishec ua grana ciutat.
3 eth mon de Sofia	Non triguèc a veir qu'era ciutat ère Atenes.
3 eth mon de Sofia	Auie vist fòrça viatges fotografies des pardies.
3 eth mon de Sofia	Ère ua imatge viua.
3 eth mon de Sofia	I auie toristes en manja cuerta e pantalons cuerts, damb cameràs de fòtos penjades en còth.
3 eth mon de Sofia	Un d'eri portaue un pannèu.
3 eth mon de Sofia	Òc, tornaue a aparéisher.
3 eth mon de Sofia	Non i didie "Hilde"?
3 eth mon de Sofia	Dempús d'un parelh de menutes, gessec un prumèr plan d'un senhor de mieja edat.
3 eth mon de Sofia	Ère pro baishet, auie barba nera e apraiada, e portaue ua berreta blaua.
3 eth mon de Sofia	Campèc tara camerà, e didec:
3 eth mon de Sofia	Coma ja auràs endonviat, sò Alberto Knox.
3 eth mon de Sofia	Se non ei atau, te torni a díder qu'eth gran conilh se trè encara deth gran chapèu de copa der univèrs.
3 eth mon de Sofia	Èm ena Acropòlis, que vò díder ciutadèla o, mès concrètaments, "ciutat sus eth tucò".
3 eth mon de Sofia	Era gent a viscut aciu dès era Edat de Pèira.
3 eth mon de Sofia	Aquerò ei degut, naturauments, ara sua posicion privilegiada.
3 eth mon de Sofia	Des d'ací naut, ère facil defener-se des atacs des enemics.
3 eth mon de Sofia	Era Acropòlis auie, ath delà, ua vista excellenta sus un des mielhors pòrts deth Mediterranèu.
3 eth mon de Sofia	A mida qu'es prumèrs atenensi comencèren a estener-se de cap a baish, era Acropòlis s'anèc tient coma fortalesa e coma lòc sagrat.
3 eth mon de Sofia	Pendent era prumèra mitat deth sègle V aC, i auec ua terribla guèrra contra es pèrses, e eth 480 aC, eth rei pèrsa Xerxes ordenèc saquejar Atenes e usclar toti es vielhs edificis de husta dera Acropòlis.
3 eth mon de Sofia	Un an dempús, es pèrses sigueren derrotadi, e comencèc era Edat d'Aur d'Atenes.
3 eth mon de Sofia	Se rebastic era Acropòlis (mès supèrba e esplendida que jamès), e passèc a èster exclusiuaments un lòc sagrat.
3 eth mon de Sofia	Aguesta ère era epòca en qué Socrates caminaue pes carrèrs e places en tot conversar damb es atenensi.
3 eth mon de Sofia	Podec veir damb es sòns uelhs era renaishença d'Atenes e era bastida de toti es meravilhosi edificis que i a aquiu en entorn.
3 eth mon de Sofia	Darrèr mèn, pòs campar eth temple mès gran, eth Partenon, que vò díder "sala des pincèles".
3 eth mon de Sofia	Se bastic en aunor d'Atena, divessa patrona d'Atenes.
3 eth mon de Sofia	Era grana escultura de marme non seguís ua soleta linha rècta; es quate cants diboishen ua corba doça pr'amor de qué er edifici semble mès leugèr.
3 eth mon de Sofia	Totun es sues dimensions colossaus non semble bric pesat.
3 eth mon de Sofia	Es colones son leugèraments inclinades de cap ar interior, de manèra qu'aurien format ua piramida de 1500 mètres de nautada se s'auessen trapat en bèth punt per dessús deth temple.
3 eth mon de Sofia	Laguens deth temple sonque i auie ua estatua d'Atena de dotze mètres de nautada.
3 eth mon de Sofia	Eth marme blanc, qu'alavetz ère pintat de colors plan viues, se portaue enquia aciu dès ua montanha qu'ère a setze quilomètres de distància.
3 eth mon de Sofia	Sofia ère plan nerviosa.
3 eth mon de Sofia	Aqueth ère reauments eth filosòf?
3 eth mon de Sofia	Sonque auie vist aqueth perfil un viatge, de nets.
3 eth mon de Sofia	Serie eth madeish òme qu'ara campaue ena Acropòlis d'Atenes?
3 eth mon de Sofia	Comencèc a caminar ath torn deth temple, e era camerà lo seguie.
3 eth mon de Sofia	Finauments, arribèc en limit deth peridèr, e assenhalèc eth paisatge.
3 eth mon de Sofia	Era camerà enfoquèc un vielh anfiteatre que i auie ath pè deth ticò dera Acropòlis.
3 eth mon de Sofia	Aquiu pòs veir er antic teatre de Dionis, seguic er òme dera berreta.
3 eth mon de Sofia	Ei dilhèu eth teatre mès antic d'Euròpa.
3 eth mon de Sofia	Ena epòca de Socrates, aquiu se representèren es granes tragèdies de Esquil, de Sofocles e d'Euripides.
3 eth mon de Sofia	Abantes è parlat dera tragèdia sus eth malerós rei Edip.
3 eth mon de Sofia	Era tragèdia, de Sofocles, se representèc aquiu.
3 eth mon de Sofia	Mès tanben representauen comèdies.
3 eth mon de Sofia	Just ath darrèr, pòs veir eth paredau de pèira qu'es autors tiegen coma cortina de hons.
3 eth mon de Sofia	S'aperaue skené, qu'ei era origina dera paraula "scèna".
3 eth mon de Sofia	Per cèrt: era paraula "teatre" deven d'ua antica paraula grèga que vò díder "veir".
3 eth mon de Sofia	Mès ara auem de tornar tàs filosòfi, Sofia.
3 eth mon de Sofia	Daram eth torn ath Partenon, e baisharam peth camin dera entrada.
3 eth mon de Sofia	Eth petit òme dèc eth torn ath gran temple e passèc peth costat de bèri temples mès petiti.
3 eth mon de Sofia	Ara seguida, comencèc a baishar ues quantes escales entornejades de colones nautes.
3 eth mon de Sofia	Quan arribèc enjós, pugèc en un petit ticolet, e senhalèc Atenes.
3 eth mon de Sofia	Eth petit ticolet a on èm ara s'apère Areopag.
3 eth mon de Sofia	Ei aquí a on s'amassaue eth Tribunau Suprèm d'Atenes entà dictar senténcia en casi d'assassinat.
3 eth mon de Sofia	Molti sègles dempús, er apòstol Sant Pau siguec aquiu en tot parlar as atenensi de Jesús e deth cristianisme.
3 eth mon de Sofia	Ja i tornaram.
3 eth mon de Sofia	Enjós ena quèrra, pòs campar es pardies dera antica plaça d'Atenes, era agora.
3 eth mon de Sofia	Exceptat eth long temple de Hefest, eth diu des haures, sonque demoren uns pògui blòcs de marme.
3 eth mon de Sofia	Anam de cap a baish…
3 eth mon de Sofia	Just dempús, apareishec entre es vielhes pardies.
3 eth mon de Sofia	Plan amont, dejós deth cèu, ena part superior dera pantalha de Sofia, se lheuaue eth monumentau temple d'Atena dera Acropòlis.
3 eth mon de Sofia	Eth sòn professor de filosofia se seiguec dessús d'uns blòcs de marme.
3 eth mon de Sofia	Campèc era camerà, e didec:
3 eth mon de Sofia	Èm seigudi ena antica agora.
3 eth mon de Sofia	Ua vision trista, non?.
3 eth mon de Sofia	Aué, voi díder.
3 eth mon de Sofia	Mès, bèth dia, tot aquerò ère entornejat de temples esplendids, de tribunaus de justícia e d'autes bastisses publiques, botigues, ua sala de concèrts e autanplan un gimnàs.
3 eth mon de Sofia	Tot ère plaçat ar entorn dera plaça, qu'ère un gran espaci dubèrt…
3 eth mon de Sofia	En aguest petit recinte, se bastic tota era civilizacion europèa.
3 eth mon de Sofia	Paraules coma "politica" e "democràcia", "economia" e "istòria", "biologia" e "fisica", "matematica" e "logica", "teologia" e "filosofia", "etica" e "psicologia", "teoria" e "metòde", "idia" e "sistèma", an era sua origina en un petit grop de gent que s'amassaue cada dia en aguesta plaça.
3 eth mon de Sofia	Socrates se passèc bona part deth sòn temps aquiu, en tot parlar damb era gent que trapaue.
3 eth mon de Sofia	Dilhèu prenec un esclau que portaue bèth salèr d'olives, e li hège ath praube desgraciat bèra pregunta sus filosofia, perque Socrates pensaue qu'un esclau a exactaments era madeisha capacitat de rasonar qu'un nòble.
3 eth mon de Sofia	Dilhèu auie bèra discussion fòrta damb quauqu'un des ciutadans, o dilhèu mantiege ua convèrsa damb er alumne Platon.
3 eth mon de Sofia	Demore estranh pensar-i.
3 eth mon de Sofia	Parlam encara dera filosofia de Socrates e Platon, mès non pensam qu' "èster" Socrates e Platon ei ua causa plan diferenta.
3 eth mon de Sofia	Sofia tanben pensaue qu'ère estranh.
3 eth mon de Sofia	Mès li semblaue parièr d'estranh que, còp sec, eth filosòf li parlèsse en un vidèo que l'auie portat ena amagadera secrèta un gosset misteriós.
3 eth mon de Sofia	Ara prumeria auia pensat deishà'c aquiu, Sofia.
3 eth mon de Sofia	Volia que guardèsses era Acropòlis e es pardies dera antica agora d'Atenes.
3 eth mon de Sofia	Mès non sai s'as entenut era esplendor de tot aquerò que i auec aquiu bèth dia…de manèra que sò temptat d'anar un shinhau mès luenh.
3 eth mon de Sofia	Naturauments, aquerò non ei premanit…mès sò segur que non l'ac explicaràs ad arrés.
3 eth mon de Sofia	Ben, de totes manères, n'auram pro damb ua soleta uelhada.
3 eth mon de Sofia	Non didec arren mès, mès se demorèc de pè ua longa estona en tot guardar era camerà fixaments.
3 eth mon de Sofia	Còp sec, comencèren a gésser des pardies uns edificis nauts.
3 eth mon de Sofia	Coma per art de magia, es antics edificis tornauen a èster aquiu.
3 eth mon de Sofia	Sus er orizon, encara se podie veir era Acropòlis, mès ara, tant era Acropòlis, coma es auti edificis èren completaments naus.
3 eth mon de Sofia	Èren curbidi d'aur e pintadi damb colors cridaires.
3 eth mon de Sofia	Ena plaça grana, s'i passejauen persones vestides alegraments.
3 eth mon de Sofia	Bères ues portauen espades, autes gèrres en cap, e un d'eri amiaue un pergamin estropat dejòs deth braç.
3 eth mon de Sofia	Reconeishec ath sòn professor de filosofia.
3 eth mon de Sofia	Encara portaue era berreta blaua, mès ara anaue vestit damb ua tunica jauna exactaments parièra ara dera rèsta dera gent.
3 eth mon de Sofia	Anèc de cap a Sofia, guardèc era camerà e didec:
3 eth mon de Sofia	Ara èm ena Atenes dera Antiquitat, Sofia.
3 eth mon de Sofia	Volia que venguesses personauments entà campà'c.
3 eth mon de Sofia	Demori qu'avalores aguesta visita, perque ei fòrça dificil qu'ua camerà de vidèo passe desapercebuda.
3 eth mon de Sofia	Sofia ère impressionada.
3 eth mon de Sofia	Com podie èster qu'aguest òme misteriós auesse estat en Atenes 2400 ans abantes?
3 eth mon de Sofia	Com podie campar ua filmacion de vidèo d'ua epòca tan diferenta?
3 eth mon de Sofia	Non i auie vidèos ena antiquitat…dilhèu ère ua pellicula?
3 eth mon de Sofia	Mès es edificis de marme semblauen reaus.
3 eth mon de Sofia	S'auessen rebastit era vielha plaça d'Atenes e era Acropòlis sonque entà hèr ua pellicula, aquerò aurie costat ua fortuna.
3 eth mon de Sofia	E, evidentaments, ère un prètz massa naut sonque entà que Sofia aprenesse bèra causa sus Atenes.
3 eth mon de Sofia	Er òme dera berreta la tornèc a guardar:
3 eth mon de Sofia	Ves aqueri dus òmes, aquiu delà, ath hons, dejós ua colomnada?
3 eth mon de Sofia	Sofia reconeishec un vielh damb ua tunica revlincada.
3 eth mon de Sofia	Auie ua barba longa e descuedada, un nas cachat, uns uelhs pertusants, e es carolhes redones.
3 eth mon de Sofia	Ath cant sòn, i auie un òme joen e distinguit.
3 eth mon de Sofia	Les coneisheràs personauaments.
3 eth mon de Sofia	Eth filosòf anèc enquia a on auie es dus òmes, se treiguec era berreta, e didec bèra causa que Sofia non entenec.
3 eth mon de Sofia	Deuie parlar en grèc.
3 eth mon de Sofia	Alavetz campèc era camerà e didec:
3 eth mon de Sofia	Les è dit qu'es ua gojata noruega qu'a moltes ganes de coneisher-les.
3 eth mon de Sofia	Platon te harà ues quantes qüestions entà que reflexiones.
3 eth mon de Sofia	Mès ac auem de hèr rapid abantes que mos descurbissen es gardes.
3 eth mon de Sofia	Planvenguda en Atenes, Sofia, didec damb ua votz agradiua.
3 eth mon de Sofia	Parlaue damb accent.
3 eth mon de Sofia	Me digui Platon, e te proposarè quate exercicis.
3 eth mon de Sofia	Pensa, prumèr, com pòt èster qu'un pastissièr hèsque cinquanta coquilhons exactaments parièrs.
3 eth mon de Sofia	Ara seguida, pregunta-te se per qué toti es shivaus son parions.
3 eth mon de Sofia	Dempús, decidís s'era amna der òme ei immortau.
3 eth mon de Sofia	E, finauments, digues s'es òmes e es hemnes an era madeisha capacitat de rasonar.
3 eth mon de Sofia	Bona sòrt!
3 eth mon de Sofia	Un instant dempús, era imatge auie despareishut dera pantalha.
3 eth mon de Sofia	Sofia sagèc de concentrar-se.
3 eth mon de Sofia	Mès tan lèu pensaue ua causa, ua auta causa li viege entath cap e non la deishaue acabar de desvolopar era idia qu'auie auut prumèr.
3 eth mon de Sofia	Sabie deth principi qu'eth sòn professor de filosofia ère un excentric.
3 eth mon de Sofia	Mès quan vedec qu'emplegaue metòdes d'ensenhament qu'escometien es leis dera natura, pensèc qu'auie anat massa luenh.
3 eth mon de Sofia	Auie vist reauments a Socrates e Platon ena television?
3 eth mon de Sofia	Mès tanpòc non ère ua pellicula.
3 eth mon de Sofia	Sofia treiguec era cinta deth vidèo, e pugèc corrent tara sua cramba.
3 eth mon de Sofia	La botèc ena part nauta der armari, damb totes es pèces de lego.
3 eth mon de Sofia	Alavetz s'estenec en lhet, mòrta de cansament, e se dormic.
3 eth mon de Sofia	Ues ores dempús, sa mair entrèc ena cramba.
3 eth mon de Sofia	La secodic amorosaments e didec:
3 eth mon de Sofia	Sofia lèu non podie daurir es uelhs.
3 eth mon de Sofia	È estat en Atenes, gasulhèc.
3 eth mon de Sofia	Non podec díder arren mès.
3 eth mon de Sofia	Se virèc, e tornèc a dromir-se.
3 eth mon de Sofia	Er engüeg deth reiaume dera amna…
3 eth mon de Sofia	Londeman, Sofia se desvelhèc còp sec.
3 eth mon de Sofia	Campèc eth relòtge.
3 eth mon de Sofia	Èren es cinc e pògues menutes dera maitiada, mès ère tan desvelhada que se seiguec en lhet.
3 eth mon de Sofia	Per qué ère vestida?
3 eth mon de Sofia	De seguit ac rebrembèc tot.
3 eth mon de Sofia	Pugèc en un banquet, e guardèc era part nauta der armari.
3 eth mon de Sofia	No'c auie soniat; aumens, non tot.
3 eth mon de Sofia	Mès non podie auer vist reauments a Socrates ne a Platon.
3 eth mon de Sofia	Té, ei parièr!
3 eth mon de Sofia	Non auie mès fòrces entà pensar-i.
3 eth mon de Sofia	Dilhèu sa mair auie rason, dilhèu ère un shinhau enes bromes, darrèraments.
3 eth mon de Sofia	Non podie tornar a dromir-se, totun.
3 eth mon de Sofia	Dilhèu aurie d'anar tath Nhadèr e campar s'eth gosset auie portat ua naua carta.
3 eth mon de Sofia	Sofia baishèc es escales, se metec un parelh de simbosses, e gessec tà dehòra.
3 eth mon de Sofia	En jardin, era lum e eth silenci èren ua meravilha.
3 eth mon de Sofia	Es audèths cantauen damb tanta energia, que benlèu non se sostiege es ganes d'arrir.
3 eth mon de Sofia	Es petites gotes qu'era arrosada deth maitin auie deishat sus era èrba semblauen de veire.
3 eth mon de Sofia	Tornèc a pensar qu'eth mon ère un miracle.
3 eth mon de Sofia	Laguens deth Nhadèr tanben i auie fòrça umiditat.
3 eth mon de Sofia	Rebrembèc qu'eth Platon deth vidèo l'auie sometut bères qüestions.
3 eth mon de Sofia	I aurie de pensar plan, perque non ère ua qüestion facila.
3 eth mon de Sofia	Es rosquilhes de sa mair non èren jamès parières.
3 eth mon de Sofia	Mès ei clar, non ère ua pastissièra professionau: a viatges anaue massa de prèssa.
3 eth mon de Sofia	Quitament es pastes que crompauen ena pastisseria non èren jamès parières.
3 eth mon de Sofia	Eth pastissièr auie motlat cada pasta damb es sues mans.
3 eth mon de Sofia	Era cara de Sofia diboishèc ua arridalha.
3 eth mon de Sofia	Rebrembèc qu'un dia auie anat a crompar damb sa pair, mentre sa mair ère ocupada en tot hèr pastes de Nadau.
3 eth mon de Sofia	Quan tornèren, i auie fòrça pastes escampilhades sus era taula.
3 eth mon de Sofia	Encara qu'èren perfèctes, de bèra manèra totes èren parières.
3 eth mon de Sofia	Com podie èster?
3 eth mon de Sofia	Evidentaments, perque sa mair auie tengut tostemp eth madeish motle.
3 eth mon de Sofia	Ère tan contenta d'auer rebrembat aguesta anecdòta, que decidic que ja auie acabat eth prumèr exercici: S'un pastissièr hè cinquanta coquilhons toti parièrs, ei perque tostemp a eth madeish motle.
3 eth mon de Sofia	Aquerò ei tot!
3 eth mon de Sofia	Ara seguida, eth Platon deth vidèo auie demanat se per qué toti es shivaus son parièrs.
3 eth mon de Sofia	Mès non èren toti parièrs!
3 eth mon de Sofia	Ath contrari, Sofia vedie que non i auie dus shivaus parièrs, dera madeisha manèra que non i auie dues persones parières.
3 eth mon de Sofia	Ère per deishar aguesta pregunta, quan rebrembèc eth problèma deth pastissièr.
3 eth mon de Sofia	Cap des coquilhons ère parièr.
3 eth mon de Sofia	Uns èren un shinhau mès celhs, d'auti se trincauen.
3 eth mon de Sofia	Mès, totun, quinsevolh podie veir que, de bèra manèra, "toti èren parièrs".
3 eth mon de Sofia	Dilhèu era intencion de Platon ère preguntar se per qué un shivau ère tostemp un shivau e non ua barreja de shivau e de porcèth, per exemple.
3 eth mon de Sofia	Perque encara que i auie shivaus marrons coma es ossi e shivaus blanqui coma es anhèths, toti auien bèra causa en comun.
3 eth mon de Sofia	Sofia non auie vist jamès, per exemple, un shivau damb sies o ueit pautes.
3 eth mon de Sofia	Era següenta qüestion que l'auie hèt Platon ère reauments dificila.
3 eth mon de Sofia	Ei inmortau era amna der òme?
3 eth mon de Sofia	Aquerò ei ua causa que Socrates non se vedie capable d'arrespóner.
3 eth mon de Sofia	Sonque sabie qu'es còssi mòrts se cremauen o s'acogauen, e que non auien cap de futur.
3 eth mon de Sofia	S'er òme a ua amna inmortau, alavetz vò díder qu'ei dividit en dues parts: un còs que s'acabe ath cap d'uns ans, e ua amna que se compòrte de manèra mès o mens independenta deth còs.
3 eth mon de Sofia	Era sua mairia didec un viatge que sentie qu'era soleta causa qu'auie vielha ère eth còs.
3 eth mon de Sofia	Li venguec entath cap ua causa qu'eth filosòf auie dit sus Socrates.
3 eth mon de Sofia	Socrates hec a veir que toti pòden compréner es vertats filosofiques en tot tier simplaments era rason.
3 eth mon de Sofia	Tanben didec qu'un esclau auie era madeisha capacitat de rasonar qu'un nòble.
3 eth mon de Sofia	Sofia ère segura que tanben aurie dit qu'es hemnes an era madeisha capacitat de rasonar qu'es òmes.
3 eth mon de Sofia	Tant qu'ère seiguda, sentec, còp sec, un bronit.
3 eth mon de Sofia	Ère bèth un qu'alendaue e panteishaue coma ua maquina de bugàs.
3 eth mon de Sofia	Un instant dempús, campèc eth gosset daurat.
3 eth mon de Sofia	Portaue ua envolòpa grana ena boca.
3 eth mon de Sofia	Hermes, cridèc Sofia.
3 eth mon de Sofia	Dèisha-lo anar!
3 eth mon de Sofia	Eth gosset s'estenec, e se deishèc amorassar.
3 eth mon de Sofia	Mès ath cap d'un parelh de menutes, se lheuèc e prenec eth camin deth bòsc.
3 eth mon de Sofia	Sofia lo seguic damb era envolòpa marrona ena man.
3 eth mon de Sofia	Se resquilhèc entre eth romegàs, e de seguit siguec dehòra deth jardin.
3 eth mon de Sofia	Hermes ja auie començat a córrer de cap as pregondors deth bòsc, e Sofia lo seguic uns quanti mètres.
3 eth mon de Sofia	Dus viatges, eth gosset se virèc e ganholèc, mès Sofia non se dèc per vençuda.
3 eth mon de Sofia	Eth gosset accelerèc e, còp sec, se metec per un camin estret.
3 eth mon de Sofia	Sofia l'atrapèc, mès pòc dempús, eth gosset s'arturèc e comencèc a ganholar coma un gosset gardian.
3 eth mon de Sofia	Sofia encara sostiege, e deishaue que i auesse ua cèrta distància entre es dus.
3 eth mon de Sofia	Hermes seguic eth camin corrent, e fin finau Sofia se n'encuedèc que non l'agancharie jamès.
3 eth mon de Sofia	Demorèc quieta ua estona, que li semblèc ua eternitat, en tot escotar com se n'anaue cada viatge mès luenh.
3 eth mon de Sofia	Finauments, tot demorèc en silenci.
3 eth mon de Sofia	Se seiguec en ua soca d'un arbe que i auie en ua petita clarulha deth bòsc.
3 eth mon de Sofia	Encara portaue ena man era envolòpa marrona.
3 eth mon de Sofia	La dauric, ne treiguec ues quantes planes escrites a maquina, e comencèc a liéger.
3 eth mon de Sofia	Gràcies pera bona estona qu'auem passat amassa, Sofia.
3 eth mon de Sofia	En Atenes, voi díder.
3 eth mon de Sofia	Ara, coma minim, ja m'è presentat.
3 eth mon de Sofia	E coma que tanben t'è presentat a Platon, podem anar dirèctaments tath gran.
3 eth mon de Sofia	Platon (428-347 aC) auie vint-e-nau ans quan Socrates beuec era ceguda.
3 eth mon de Sofia	Auie estat alumne de Socrates bèth temps, e auie seguit eth sòn judici molt d'apròp.
3 eth mon de Sofia	Eth hèt qu'Atenes condemnèsse a mòrt ath sòn ciutadan mès nòble, non sonque li produsic ua prigonda impression, senon que determinèc era direccion que prenec era sua activitat filosofica.
3 eth mon de Sofia	Entà Platon, era mòrt de Socrates ère un exemple claríssim deth contrast que i a entre qué ei era societat e qué aurie d'èster.
3 eth mon de Sofia	Era prumèra òbra de Platon coma filosòf siguec era Apologia de Socrates, qu'explicaue se qué didec Socrates ath gran jurat.
3 eth mon de Sofia	Coma segur que rebrembaràs, Socrates jamès non deishèc arren per escrit.
3 eth mon de Sofia	Era majoria des filosòfi presocratics òc qu'ac heren, encara que molti des sòns escrits s'an perdut.
3 eth mon de Sofia	Mès en cas de Platon, se cre que s'an conservat totes es sues òbres principaus.
3 eth mon de Sofia	A despart dera Apologia de Socrates, Platon escriuec ua colleccion d'Epistoles, e apruprètz trenta cinc dialògs).
3 eth mon de Sofia	Auem sauvat aguesti escrits seguraments perque Platon fondèc era sua escòla de filosofia en Atenes, en ua arberalha que deuie eth sòn nòm ath legendari eròi grèc Academus.
3 eth mon de Sofia	Era escòla siguec coneishuda, donc, coma era Acadèmia.
3 eth mon de Sofia	D'alavetz, s'an establit milèrs e milèrs d'acadèmies per tot eth mon.
3 eth mon de Sofia	Encara aué en dia, parlam d'acadèmies e de tèmes academics).
3 eth mon de Sofia	Es assignatures que s'ensenhauen ena acadèmia de Platon èren filosofia, matematica e gimnastica, encara que "ensenhar" dilhèu non sigue era paraula avienta.
3 eth mon de Sofia	Era Acadèmia de Platon daue ua importància extraordinària ara convèrsa viua.
3 eth mon de Sofia	Non ei, donc, cap edart qu'es escrits de Platon auessen forma de dialògs.
3 eth mon de Sofia	Ena introduccion deth cors didí que soent ei ua bona idia demanar-se se quin ei eth projècte particular de cada filosòf.
3 eth mon de Sofia	Atau, donc, ara demani: per quini problèmes se preocupaue Platon?
3 eth mon de Sofia	Podem díder, en resumit, que Platon ère interessat ena relacion que i a entre es causes etèrnes e immudables, d'ua banda, e es causes que "ragen", de ua auta.
3 eth mon de Sofia	De hèt, ei eth madeish interès qu'auien es presocratics).
3 eth mon de Sofia	Auem vist com es sofistes e Socrates deishèren de banda qüestions de filosofia dera natura, e preferiren centrar-se en qüestions restacades ar òme e ara societat.
3 eth mon de Sofia	E encara, de bèra manèra, es sofistes e Socrates se preocupèren pera relacion entre es causes etèrnes e immudables e es que ragen.
3 eth mon de Sofia	Eth problèma les interessaue d'un punt d'enguarda dera morau der òme e des ideaus dera societat, o vertuts.
3 eth mon de Sofia	Podem díder, molt resumidaments, qu'es sofistes pensauen qu'es percepcions des causes bones e dolentes variauen d'ua ciutat-estat a ua auta, e d'ua generacion a ua auta.
3 eth mon de Sofia	Per tant, eth ben e eth mau èren concèptes que "rajauen".
3 eth mon de Sofia	Entà Socrates, aquerò ère inacceptable.
3 eth mon de Sofia	Credie ena existéncia de règles etèrnes e absolutes entà determinar qué ei bon e qué ei dolent.
3 eth mon de Sofia	A trauèrs dera rason, podem arribar enquia aqueres normes immudables, perque era rason umana ei, de hèt, etèrna e immudable.
3 eth mon de Sofia	Me seguisses, Sofia?
3 eth mon de Sofia	Arribam en Platon.
3 eth mon de Sofia	Eth se preocupe des causes etèrnes e immudables dera morau e dera societat.
3 eth mon de Sofia	Entà Platon, es dus problèmes se pòden redusir a un de solet.
3 eth mon de Sofia	Sage de percéber per dessús de tot, ua "realitat" etèrna e immudable.
3 eth mon de Sofia	Te serè franc: per aquerò auem as filosòfi.
3 eth mon de Sofia	Non les auem de besonh entà que triguen era gojata mès polida der an, ne entà que descurbisquen quini son es tomates de mès bon prètz.
3 eth mon de Sofia	Per tòrt d'aguestes causes son soent tant impopulars) Es filosòfi an de sajar de prescindir des tèmes banals e actuaus e, per contra, an de atirar era atencion dera gent sus qué ei etèrnaments "vertadèr", etèrnaments "bèth" e etèrnaments "bon".
3 eth mon de Sofia	Ara ja auem, coma minim, ua vaga idia deth projècte filosofic de Platon.
3 eth mon de Sofia	Mès ara guardem cada causa per separat.
3 eth mon de Sofia	Sajam de compréner ua ment extraordinària, que influïc prigondaments ena filosofia europèa posteriora.
3 eth mon de Sofia	Autant Empedocles que Democrit heren a veir que, encara qu'ena natura tot "rage", i a d'auer, totun, "quauquarren" que non càmbie jamès (es "quate arraïtzes", o es "atòms").
3 eth mon de Sofia	Platon i ère d'acòrd, mès d'ua manèra particulara.
3 eth mon de Sofia	Platon pensaue que totes es causes tangibles dera natura càmbien.
3 eth mon de Sofia	Non i a cap substància primària que non se dissòlve.
3 eth mon de Sofia	Absoludaments tot açò que tanh ath mon materiau ei hèt d'un materiau qu'eth temps rosigue.
3 eth mon de Sofia	Mès, ath madeish temps, tot ei hèt damb un "motle" etèrn e immudable.
3 eth mon de Sofia	Ac ves?.
3 eth mon de Sofia	Non , me semble que non.
3 eth mon de Sofia	Per qué toti es shivaus son parièrs, Sofia?
3 eth mon de Sofia	Dilhèu penses que no'n son en absolut.
3 eth mon de Sofia	Mès i a bèra causa que toti es shivaus an en comun, bèra causa que mos permet reconéisher que son shivaus.
3 eth mon de Sofia	Evidentaments, un shivau en concrèt "rage".
3 eth mon de Sofia	Ei vielh e tòrt, e acabarà morint.
3 eth mon de Sofia	Mès era forma deth shivau ei etèrna e immudable.
3 eth mon de Sofia	Es causes etèrnes e immudables, entà Platon, non son ues substàncies primàries fisiques, coma ne heren entà Empedocles e Democrit, senon uns modèus espirituaus e abstractes, a compdar des quaus se da forma ara rèsta des causes.
3 eth mon de Sofia	Serè mès precís.
3 eth mon de Sofia	Es presocratics expliquèren rasonablaments ben es cambis ena natura sense auer de presupausar que, de hèt, i a causes que càmbien.
3 eth mon de Sofia	Pensauen que, en miei deth cicle dera natura, i a bèri minusculi elements etèrns e immudables que non se dissòlven.
3 eth mon de Sofia	Non ei bric mau, Sofia.
3 eth mon de Sofia	O un crocodil o un elefant, per exemple.
3 eth mon de Sofia	Platon pensaue qu'es atòms de Democrit jamès formauen un "elecodril" o un "cocolefant".
3 eth mon de Sofia	Aguest ei eth punt de partida des sues reflexions filosofiques.
3 eth mon de Sofia	Se ja comprenes de qué parli, pòs sautar-te aguest paragraf.
3 eth mon de Sofia	Mès, per se non t'a demorat clar, t'ac precisarè: as ua capsa de lego, e hès un shivau damb eth lego.
3 eth mon de Sofia	Lo des.hès, e tornes a méter es pèces ena capsa.
3 eth mon de Sofia	Non pòs demorar que se forme un nau shivau simplaments saquejant era capsa.
3 eth mon de Sofia	Com poirien es pèces deth lego, per se soletes, trapar-se es ues damb es autes, e formar un shivau un aute viatge?
3 eth mon de Sofia	Aquerò ei impossible.
3 eth mon de Sofia	Tu as de rebastir eth shivau, Sofia.
3 eth mon de Sofia	S'ac pòs hèr, ei perque as era imatge deth shivau laguens deth cap.
3 eth mon de Sofia	Eth shivau deth lego ei hèt a compdar d'un modèu que se mantie inalterable de shivau en shivau.
3 eth mon de Sofia	Qué heres damb eth problèma des cinquanta pastes identiques?
3 eth mon de Sofia	Imagina que quès der espaci, e que jamès non as vist ua pastisseria.
3 eth mon de Sofia	Te trapes, còp sec, damb ua pastisseria temptadoira.
3 eth mon de Sofia	Ena veirina i a cinquanta pastes exactaments egales, qu'an forma d'òmes.
3 eth mon de Sofia	Supausi que non enteneràs se per qué son totes egales.
3 eth mon de Sofia	Dilhèu bèra ua d'eres a un braç trincat, ua auta a perdut un tròç deth sòn cap, ua auta a ua bonha ena bodena.
3 eth mon de Sofia	Mès dempús de campar-les a plaser, arribaràs ena conclusion que totes es pastes an bèra causa en comun.
3 eth mon de Sofia	Encara que cap d'eres ei perfècta.
3 eth mon de Sofia	Supausaràs qu'an ua origina comuna, e que totes son hètes damb eth madeish motle.
3 eth mon de Sofia	E çò qu'ei mès important, Sofia: auràs un desir enòrme de veir aguest motle.
3 eth mon de Sofia	Perque, evidentaments, eth motle ei molt mès perfècte, e molt mès polit, que totes aguestes còpies fragiles.
3 eth mon de Sofia	Coma era majoria des filosòfi, Platon tanben "queiguec der espaci" (se mantenguec dret en extrèm d'un des petiti peus deth conilh).
3 eth mon de Sofia	Ère estonat dera extrèma retirada des fenomèns naturaus, e concludic qu'aquerò s'explique perque i a un nombre limitat de formes darrèr de totes es causes que vedem ath nòste entorn.
3 eth mon de Sofia	Aguestes formes, Platon les nomentèc idies.
3 eth mon de Sofia	Darrèr de cada shivau, cada porcèth o cada èsser uman, i a ua "idia de shivau", ua "idia de porcèth" o ua "idia d'òme".
3 eth mon de Sofia	Dera madeisha manèra, era pastisseria qu'auem mencionat adès pòt auer pastes en forma d'òmes, en forma de shivaus, o en forma de porcèths.
3 eth mon de Sofia	Perque totes es bones pastisseries an mès d'un motle.
3 eth mon de Sofia	Mès un motle ei sufisent entà cada pasta).
3 eth mon de Sofia	Platon arribèc ara conclusion de qué i a d'auer ua realitat darrèr deth "mon materiau": ad aguesta realitat la nomentèc "eth mon des idies", a on i trapam es formes etèrnes e immudables que i a darrèr des diuèrsi fenomèns dera natura.
3 eth mon de Sofia	Aguest remercable punt d'enguarda ei coneishut coma "era teoria des idies" de Platon.
3 eth mon de Sofia	Sò segur que m'as seguit ben enquia aciu, cara Sofia.
3 eth mon de Sofia	Mès dilhèu sospèches que Platon non se credie reauments es causes que didie.
3 eth mon de Sofia	Credie reauments que formes atau existien en ua realitat completaments diferenta?
3 eth mon de Sofia	Probablaments non credec tostemp çò de madeish ath long dera sua vida, mès coma minim en bèri uns des sòns dialògs i ges aguesta idia.
3 eth mon de Sofia	Sagem de seguir era sua argumentacion.
3 eth mon de Sofia	Un filosòf, coma auem vist, sage de mostrar bèra causa que sigue etèrna e immudabla.
3 eth mon de Sofia	Non aurie cap de sentit, per exemple, escríuer ua teoria filosofica sus era existéncia d'ua determinada bambolha de sabon: en part perque non i aurie temps d'estudiar-la ben abantes que crebèsse, e en part perque serie dificil véner ua teoria filosofica sus ua causa qu'arrés non a vist e que sonque a existit cinc segondes.
3 eth mon de Sofia	Platon credie que totes es causes dera natura que vedem ath nòste entorn, ei a díder, es causes tangibles, se pòden comparar damb ua bambolha de sabon, perque non i a arren qu'existisque etèrnaments en mon des sentits.
3 eth mon de Sofia	Sabem, ei clar, que tard o d'ora, cada èsser viu morirà e se descompausarà.
3 eth mon de Sofia	Quitament un blòc de marme càmbie e se descompause graduauments.
3 eth mon de Sofia	Era Acropòlis ei en roïnes, Sofia.
3 eth mon de Sofia	Ei un escandal, mès ei atau.
3 eth mon de Sofia	Platon pensaue que non podem auer jamès un coneishement vertadèr d'aquerò que càmbie contunhaments.
3 eth mon de Sofia	Sonque podem auer un coneishement vertadèr d'aquerò que podem enténer damb era rason.
3 eth mon de Sofia	D'acòrd, Sofia: m'explicarè mielhor.
3 eth mon de Sofia	Ua soleta pasta en forma d'òme pòt demorar tant imperfècta, dempús de tot eth procès d'elaboracion, que se pòt hèr dificil de reconeisher-la.
3 eth mon de Sofia	Mès dempús d'auer vist dotzenes de pastes qu'auien demorat ben, poiram èster pro segurs de com ei eth motle.
3 eth mon de Sofia	Lo poiram endonviar, encara que non l'ajam vist jamès.
3 eth mon de Sofia	Mès tanpòc non ei segur que siguesse un auantatge veir eth motle damb es uelhs, perque non tostemp mos podem fidar des nòsti sentits.
3 eth mon de Sofia	Era capacitat visuau pòt variar d'ua persona a ua auta.
3 eth mon de Sofia	Totun, mos podem fidar dera nòsta rason, perque sabem qu'era rason ei era madeisha entà toti.
3 eth mon de Sofia	Se te sès en ua aula dera escòla damb trenta alumnes mès, e eth professor demane quina color der arcolan ei era mès polida, seguraments receberà responses molt diuèrses.
3 eth mon de Sofia	Mès se demane guaire hèn 8*3, tota era classa, demorem, darà era madeisha responsa.
3 eth mon de Sofia	Perque aquerò darrèr depen dera rason que, de bèra manèra, ei çò de contrari des opinions.
3 eth mon de Sofia	Podem díder qu'era rason ei etèrna e universau precisaments perque sonque exprimís afirmacions etèrnes e universaus.
3 eth mon de Sofia	Imagina que bèth dia, en tot passejar peth bòsc, trapes ua carrolha redona.
3 eth mon de Sofia	Dilhèu dides que semble redona, mentre qu'era tua amiga Jorunn ditz qu'ei un shinhau aplanada d'un cant, (e començatz a pelejar-vos!
3 eth mon de Sofia	Mès non podetz auer un coneishement vertadèr d'arren que percebatz damb es uelhs.
3 eth mon de Sofia	En cambi, se pòt díder damb ua absoluta certitud qu'era soma des angles d'un cercle ei de 360 grads.
3 eth mon de Sofia	En aguest cas, parlaràs d'un cercle ideau que non existís ena natura, mès que pòs visualizar claraments.
3 eth mon de Sofia	Te preocupes deth motle invisible des pastes, e non d'ua determinada pasta que i a ena taula dera codina.
3 eth mon de Sofia	En resumit: sonque podem auer concepcions inexactes des causes que percebem damb es nòsti sentits.
3 eth mon de Sofia	Mès podem auer un coneishement vertadèr des causes que comprenem damb era nòsta rason.
3 eth mon de Sofia	Era soma des angles d'un triangle serà tostemp de 180 grads enquiara fin deth mon.
3 eth mon de Sofia	E, egalaments, era idia de "shivau" aurà tostemp quate pautes, encara que se trinquèssen era pauta toti es shivaus deth mon fisic.
3 eth mon de Sofia	Coma è dit adès, Platon credie qu'era realitat ei dividida en dues parts.
3 eth mon de Sofia	Ua part ei eth mon des sentits, deth quau sonque n'auem un coneishement incomplèt o aproximat en tot tier es nòsti (incomplèts o aproximats) cinc sentits.
3 eth mon de Sofia	En aguest mon sensible, "tot rage" e arren ei permanent.
3 eth mon de Sofia	Arren ei.
3 eth mon de Sofia	Sonque i a causes que van e vien.
3 eth mon de Sofia	Era auta part ei eth mon des idies, que podem conéisher d'ua manèra vertadèra a trauèrs dera nòsta rason.
3 eth mon de Sofia	Aguest mon des idies non se pòt percéber damb es sentits, e es idies (o formes) son etèrnes e immudables.
3 eth mon de Sofia	Segontes Platon, er òme ei ua creatura dual.
3 eth mon de Sofia	Auem un còs que "rage", qu'ei indissolublaments estacat ath mon sensible, e damb eth madeish destin que quinsevolh auta causa d'aguest mon (coma ua bambolha de sabon, per exemple).
3 eth mon de Sofia	Toti es nòsti sentits son estacadi ath nòste còs e, per tant, non i podem fidar.
3 eth mon de Sofia	Mès tanben auem ua amna immortau, qu'ei eth reiaume dera rason.
3 eth mon de Sofia	Coma que non ei fisica, era amna pòt campar eth mon des idies.
3 eth mon de Sofia	Mès aquerò non ei tot, Sofia.
3 eth mon de Sofia	Non ei tot!
3 eth mon de Sofia	Platon tanben credie qu'era amna existís abantes d'entrar laguens d'un còs (ère ena part de naut der armari, damb es auti motles).
3 eth mon de Sofia	Mès quan era amna se desvelhe laguens d'un còs uman, desbrembe totes es idies perfèctes.
3 eth mon de Sofia	Alavetz comence a passar quauquarren.
3 eth mon de Sofia	De hèt, comence un procès meravilhós.
3 eth mon de Sofia	A mida qu'er èsser uman descurbís es diferentes formes deth mon naturau, un rebrembe aluenhat pertòque era sua amna.
3 eth mon de Sofia	Era vision d'un shivau, encara que sigue imperfècte, ei sufisenta entà desvelhar ena amna un palle rebrembe deth shivau perfècte, qu'era amna vedec un viatge en mon des idies.
3 eth mon de Sofia	Aguest desir, Platon lo nomente eros, que vò díder "amor".
3 eth mon de Sofia	Era amna, alavetz, experimente un "engüeg dera sua origina vertadèra".
3 eth mon de Sofia	A compdar d'aguest moment, considère qu'eth còs e eth mon sensible son imperfèctes e insignificants.
3 eth mon de Sofia	Era amna sónie tornar de cap a casa, tath mon des idies, en tot volar damb es ales der amor.
3 eth mon de Sofia	Engüege era libertat, qu'a perdut d'ençà qu'a entrat en còs.
3 eth mon de Sofia	Voi soslinhar que Platon descriu un cicle ideau dera vida, perque non toti es umans dèishen era amna liure entà que comence eth sòn camin de retorn tath mon des idies.
3 eth mon de Sofia	Era majoria dera gent s'agarre as "reflèxi" des idies que i a en mon sensible.
3 eth mon de Sofia	Ven un shivau darrèr de un aute, mès non ven qu'aguesti shivaus son, en realitat, ua còpia dolenta de ua auta causa.
3 eth mon de Sofia	Entren ena codina, e se harten de pastes, sense ne tansevolhe preguntar-se se d'a on vien aguestes pastes).
3 eth mon de Sofia	Çò que Platon descriu ei eth camin des filosòfi.
3 eth mon de Sofia	Era sua filosofia se pòt liéger coma ua descripcion dera practica filosofica.
3 eth mon de Sofia	Quan ves ua ombra, Sofia, penses qu'a d'auer bèra causa que la còste.
3 eth mon de Sofia	Ves era ombra d'un animau.
3 eth mon de Sofia	Penses qu'a d'èster era d'un shivau, mès non n'es segura.
3 eth mon de Sofia	Te vires, e ves eth shivau, que, naturauments, ei molt mès polit e ei molt mès ben acabat qu'era treble "ombra de shivau".
3 eth mon de Sofia	Dera madeisha manèra, Platon credie que toti es fenomèns naturaus son simplaments ombres des idies etèrnes.
3 eth mon de Sofia	Mès era majoritat dera gent se conforme a víuer entre ombres.
3 eth mon de Sofia	Non se demanen se qué i a darrèr des ombres.
3 eth mon de Sofia	Pensen qu'es ombres son era soleta causa qu'existís, e ne tansevolh se n'encueden que sonque son ombres: non son capaci, donc, de descurbir era immortalitat dera sua pròpia amna.
3 eth mon de Sofia	Platon explique un mite qu'illustre aquerò qu'acabam de díder.
3 eth mon de Sofia	Imagina uns òmes que demoren en ua cavèrna sosterranha.
3 eth mon de Sofia	Son seigudi d'esquia ara entrada, damb es pès e mans estacats de tau manèra que sonque pòden guardar era paret de darrèr dera cavèrna.
3 eth mon de Sofia	Ath sòn darrèr i a un paredau fòrça naut, e per darrèr deth paredau caminen uns èssers, que se semblen as òmes, e que sostien diuèrses figures dessús deth paredau.
3 eth mon de Sofia	Coma que i a un huec darrèr d'aguestes figures, projècten ombres hlamejantes ena paret dera cavèrna.
3 eth mon de Sofia	Atau, era soleta causa que pòden veir es abitants dera cavèrna ei un teatre d'ombres.
3 eth mon de Sofia	An estat en aguesta posicion d'eth dia en qué neisheren, e per tant se pensen qu'aguestes ombres son era soleta causa qu'existís.
3 eth mon de Sofia	Imagina ara qu'un d'aguesti abitants sage de liurar-se des cadies.
3 eth mon de Sofia	Era prumèra causa que harie ei demanar-se d'a on vien aguestes ombres dera paret dera cavèrna.
3 eth mon de Sofia	Qué cres que passarie se se virèsse, e vedesse es figures sostengudes sus eth paredau?
3 eth mon de Sofia	D'entrada, s'enludernarie damb era lum cegadora.
3 eth mon de Sofia	Era claretat des figures tanben l'enludernarie, perque enquia aqueth moment sonque aurie vist era sua ombra.
3 eth mon de Sofia	S'artenhesse pujar sus eth paredau, traspassar eth huec enquia arribar en mon exterior, encara s'enludernarie mès.
3 eth mon de Sofia	Mès dempús de heregar-se es uelhs, demorarie estancat dauant dera beresa deth mon.
3 eth mon de Sofia	Per prumèr viatge, guardarie colors e formes clares.
3 eth mon de Sofia	Guardarie animaus e flors reaus qu'es ombres dera cavèrna, enquia aqueth moment, auien representat mau e de forma trebla.
3 eth mon de Sofia	Mès, enquia e tot alavetz, se preguntarie se d'a on vien es animaus e es flors.
3 eth mon de Sofia	Dempús camparie eth solei en cèu, e se n'encuedarie que da vida a toti aguesti animaus e flors, dera madeisha manèra qu'eth huec hè visibles es ombres.
3 eth mon de Sofia	Er erós abitant dera cavèrna poirie anar a descurbir era natura, en tot tastar era sua naua libertat.
3 eth mon de Sofia	Mès pense qu'es auti encara son abaish e preferís tornar.
3 eth mon de Sofia	Un còp aquiu laguens, sage de convéncer as auti abitants dera cavèrna qu'es ombres dera cavèrna non son senon palles reflèxi des causes "reaus".
3 eth mon de Sofia	Mès non lo cren.
3 eth mon de Sofia	Assenhalen era paret dera cavèrna e diden que çò que ven ei tot çò qu'existís.
3 eth mon de Sofia	Fin finau, l'aucissen.
3 eth mon de Sofia	Damb eth mite dera cavèrna, Platon volie mostrar eth camin que recor eth filosòf d'aciu es imatges vagues enquias idies vertadères que s'amaguen darrèr es fenomèns dera natura.
3 eth mon de Sofia	Eth mite dera cavèrna illustre, atau, eth coratge de Socrates e eth sòn sentit exemplar de responsabilitat.
3 eth mon de Sofia	Eth mite dera cavèrna lo trapam en dialòg dera republica, a on Platon presente un retrait der "estat ideau", ei a díder, d'un estat imaginari, ideau, o coma s'acostume a díder, "utopic".
3 eth mon de Sofia	Podem díder, en tot simplificà'c, que Platon credie qu'er estat auie d'èster governat pes filosòfi.
3 eth mon de Sofia	Entà explicà'c, pren eth còs uman coma punt de gessuda.
3 eth mon de Sofia	Segontes Platon, eth còs uman ei format per tres parts: eth cap, eth pitrau e eth vrente.
3 eth mon de Sofia	A cada ua d'aguestes parts li correspon ua qualitat dera amna.
3 eth mon de Sofia	Era rason tanh ath cap, era volentat ath pitrau, e eth desir ath vrente.
3 eth mon de Sofia	Cada ua d'aguestes qualitats dera amna tanben a un ideau o vertut.
3 eth mon de Sofia	Era rason aspire ara sabença, era volentat aspire ath coratge, e eth desir s'a de travar entà arténher era moderacion.
3 eth mon de Sofia	Sonque quan es tres parts der èsser uman foncionen coma ua unitat, s'artenh un òme armoniós o vertuós.
3 eth mon de Sofia	Era prumèra causa qu'a d'apréner un mainatge, ena escòla, ei controtlar es sòns talents, ara seguida a de desvolopar era valor, e fin finau, era rason l'a de portar enquiara sabença.
3 eth mon de Sofia	Platon imagine er Estat coma un còs uman tripartit.
3 eth mon de Sofia	A on eth còs a cap, pitrau e vrente.
3 eth mon de Sofia	En Estat i a governants, soldats e productors (agricultors, per exemple).
3 eth mon de Sofia	Platon pren, coma exemple, era sciéncia medicau grèga.
3 eth mon de Sofia	Atau coma un òme san e armoniós ei equilibrat e temperat, dera madeisha manèra un Estat "vertuós" ei format per gent que sap quin ei eth sòn lòc laguens deth conjunt.
3 eth mon de Sofia	Coma era rèsta dera filosofia de Platon, era sua filosofia politica se caracterize peth racionalisme.
3 eth mon de Sofia	Sonque se crearà un bon Estat se se govèrne damb rason.
3 eth mon de Sofia	Atau coma eth cap govèrne eth còs, dera madeisha manèra es filosòfi auràn de governar era societat.
3 eth mon de Sofia	Estat:
3 eth mon de Sofia	Er estat ideau de Platon rebrembe eth sistèma indú des castes, en qué cada persona a un papèr determinat entà arténher eth progrès deth conjunt.
3 eth mon de Sofia	Quitament abantes de Platon, eth sistèma indú de castes ja auie eth madeish sistèma tripartit que diferéncie entre era casta dominanta (es sacerdòts), era casta des guerrèrs e era des productors.
3 eth mon de Sofia	Aué en dia, dilhèu dideríem qu'er Estat de Platon ei totalitari.
3 eth mon de Sofia	Mès vau era pena assenhalar que credie qu'es hemnes podien governar tan ben coma es òmes pera soleta rason qu'es governants an de tier, simplaments era sua rason.
3 eth mon de Sofia	Es hemnes, didie Platon, an exactaments era madeisha capacitat de rasonar qu'es òmes, tostemp que receben era madeisha educacion e non s'agen de dedicar a cuedar mainatges o s'agen d'ocupar des prètzhèts dera casa.
3 eth mon de Sofia	En Estat ideau de Platon, es governants e es soldats non pòden víuer en familha ne auer proprietat privada.
3 eth mon de Sofia	Era educacion des mainatges ei un tèma massa important entà que se n'ocupe er individú, e a d'èster responsabilitat der Estat.
3 eth mon de Sofia	Platon siguec eth prumèr filosòf que parlèc en favor d'un sistèma public d'escòles mairaus e d'estudis.
3 eth mon de Sofia	Dempús de diuèrses decebudes politiques, Platon escriuec Es Leis, a on descriu un "Estat legau" coma eth dusau mielhor estat.
3 eth mon de Sofia	Reïntrodusic era proprietat privada e es ligams familhaus, e restrenhec, per tant, era libertat des hemnes.
3 eth mon de Sofia	Totun aquerò, didec qu'un Estat que non eduque ne entrene as hemnes ei coma un òme que sonque hè a servir eth sòn braç dret.
3 eth mon de Sofia	Podem díder, de forma generau, que Platon auie ua vision positiua des hemnes, en tot tier en compde era epòca en que viuec.
3 eth mon de Sofia	En dialòg Era taulejada, ua hemna, Diotima, expause a Socrates es sòns coneishements filosofics.
3 eth mon de Sofia	Aguest siguec Platon, Sofia.
3 eth mon de Sofia	Es sues estonantes teories an estat discutides (e criticades), pendent mès de dus mil ans.
3 eth mon de Sofia	Eth prumèr òme qu'ac hec, siguec un des sòns alumnes dera Acadèmia.
3 eth mon de Sofia	Se didie Aristotil, e siguec eth tresau gran filosòf d'Atenes.
3 eth mon de Sofia	Non digui arren mès!
3 eth mon de Sofia	Mentretant Sofia liegie sus Platon, eth solei s'auie lheuat entà autant, mès enlà des bòsqui.
3 eth mon de Sofia	S'auie deishat a veir per dessús der orizon, just en moment en qué liegie qu'un òme gessie dera cavèrna e barraue es uelhs ara lum avuglanta der exterior.
3 eth mon de Sofia	Ère coma s'era madeisha auesse gessut d'ua cavèrna sosterranha.
3 eth mon de Sofia	Sofia notèc que sentie era natura d'ua manèra complètaments diferenta dempús d'auer liejut aguestes planes sus Platon.
3 eth mon de Sofia	Ère coma s'auesse estat daltonica.
3 eth mon de Sofia	Auie vist bères ombres, mès non idies clares.
3 eth mon de Sofia	Non ère segura de qué Platon auesse rason en tot çò que didie sus es formes etèrnes, mès li semblaue ua idia fòrça polida que totes es causes viuentes siguessen ues còpies imperfèctes des formes etèrnes deth mon des idies.
3 eth mon de Sofia	Perque, non ère vertat que totes es flors, arbes, òmes e animaus èren "imperfèctes"?
3 eth mon de Sofia	Totes es causes que vedie ath sòn entorn èren tan polides e tan viues, que li calec heregar-se es uelhs entà creir çò que vedie.
3 eth mon de Sofia	Arren de çò que vedie existirie entà tostemp.
3 eth mon de Sofia	E, totun, ath cap de cent ans i aurie es madeishes flors e es madeishi animaus.
3 eth mon de Sofia	Encara que cada planta e cada animau despareishessen e siguessen desbrembadi, i aurie ua causa que "rebrembarie" eth sòn aspècte.
3 eth mon de Sofia	Sofia campèc er espectacle deth mon.
3 eth mon de Sofia	Còp sec, un esquiròu pugèc peth tronc d'un pin.
3 eth mon de Sofia	Dèc un parelh de viroletes ath torn deth tronc, e despareishec entre es branques.
3 eth mon de Sofia	A tu ja t'è vist un aute viatge, pensèc.
3 eth mon de Sofia	Se n'encuedèc que seguraments non ère eth madeish esquiròu qu'auie vist er aute viatge, mès auie era madeisha "forma".
3 eth mon de Sofia	Dilhèu Platon auie rason.
3 eth mon de Sofia	Dilhèu auie vist er esquiròu "etèrn" bèth aute viatge, en mon des idies, abantes qu'era sua amna ocupèsse un còs uman.
3 eth mon de Sofia	Poirie èster vertat que ja auesse viscut?
3 eth mon de Sofia	Auie existit era sua amna abantes d'arrossegar un còs?
3 eth mon de Sofia	Ère possible que portèsse laguens sòn un petit lingòt d'aur, ua jòia qu'eth temps non podie véncer, ua amna que contunharie viuent quan eth còs envielhisse e morisse?
3 eth mon de Sofia	Era gojata deth miralh parpelejèc…
3 eth mon de Sofia	Èren es sèt e quinze menutes, encara.
3 eth mon de Sofia	Non calie tornar lèu tà casa.
3 eth mon de Sofia	Era mair de Sofia dromie enquia tard es dimenges, e seguraments encara dormirie un parelh d'ores mès.
3 eth mon de Sofia	Aurie de hicar-se un shinhau mès en bòsc, e sajar de cercar a Albert Knox?
3 eth mon de Sofia	Sofia se lheuèc, e comencèc a caminar pera corsèra qu'auie prenut Hermes.
3 eth mon de Sofia	Portaue ena man era envolòpa marrona damb es planes de Platon.
3 eth mon de Sofia	Quan arribèc en un horcalh deth camin, agarrèc eth camin mès ample.
3 eth mon de Sofia	Es audèths cantauen pertot: enes arbes, en aire, enes arbilhons, enes matarrassi.
3 eth mon de Sofia	Èren ocupadi en tot hèr es obligacions de cada maitin.
3 eth mon de Sofia	Non sabien era diferéncia entre eth dimenge e es auti dies dera setmana.
3 eth mon de Sofia	Qui les auie ensenhat a hèr tot aquerò?
3 eth mon de Sofia	I auie bèra computadora laguens sòn que les programèsse entà hèr cèrtes causes?
3 eth mon de Sofia	Eth camin pujaue per un petit tuc, e dempús baishaue per un airau d'arbes plan nauti.
3 eth mon de Sofia	Eth bòsc ère tant espés, que sonque vedie uns quanti mètres entre es arbes.
3 eth mon de Sofia	Còp sec, vedec bèra causa que ludie entre es troncs des pins.
3 eth mon de Sofia	Ère un petit lac.
3 eth mon de Sofia	Eth camin contunhaue en direccion opausada, mès Sofia preferic seguir entre es pins.
3 eth mon de Sofia	Sense saber guaire ben se per qué, deishèc qu'es sòns pès la portèssen.
3 eth mon de Sofia	Eth lac non ère mès gran qu'un camp de fotbòl.
3 eth mon de Sofia	En aute costat, vedec ua cabana de color vermelha, en ua petita clariana entornejada de bedoths argentadi.
3 eth mon de Sofia	Un petit hiu de hum gesie dera humenèja.
3 eth mon de Sofia	Sofia anèc enquiara aurèra dera aigua.
3 eth mon de Sofia	Tot ère fòrça en.hangat, mès lèu vedec ua barca de rems, qu'ère estacada ena arriba.
3 eth mon de Sofia	Laguens dera barca i auie un parelh de rems.
3 eth mon de Sofia	Sofia guardèc ath sòn torn: de totes manères, ère impossible entornejar eth lac e arribar ena cabana de color vermelha sense banhar-se es pès.
3 eth mon de Sofia	Anèc decidida entara barca, e la possèc entara aigua.
3 eth mon de Sofia	I pugèc, metec es rems enes escaumes, e comencèc a remar.
3 eth mon de Sofia	De seguit arribèc en aute costat dera aurèra.
3 eth mon de Sofia	Sofia baishèc dera barca, e sagèc de tirar-la de cap a dehòra.
3 eth mon de Sofia	Eth terren, aquiu, ère molt mès accidentat qu'ena auta banda deth lac.
3 eth mon de Sofia	Hec un còp de uelh entà darrèr abantes de començar a caminar entara cabana.
3 eth mon de Sofia	Ère pro estonada dera sua audàcia.
3 eth mon de Sofia	Com auie gausat a hèr aquerò?
3 eth mon de Sofia	Ère coma se "bèra causa" l'auesse possat.
3 eth mon de Sofia	Anèc enquiara pòrta, e truquèc.
3 eth mon de Sofia	Demorèc ua estona, mès arrés non responec.
3 eth mon de Sofia	Virèc doçaments era maneta dera pòrta, e era pòrta se dauric.
3 eth mon de Sofia	Tè!, cridèc, i a bèth un?
3 eth mon de Sofia	Entrèc en ua sala.
3 eth mon de Sofia	Non gausèc a barrar era pòrta Ère evident qu'aquiu i viuie quauqu'un.
3 eth mon de Sofia	En ua grana taula deth minjador, i auie ua maquina d'escríuer, bèri libres, un parelh de creions, e un molon de papèr.
3 eth mon de Sofia	Ath cant dera hièstra que daue sus eth lac, i auie ua taula mès petita damb dues cagires.
3 eth mon de Sofia	A despart d'aquerò, non i auie guaires mòbles, mès i auie ua paret damb palmars plens de libres que cridaue era atencion.
3 eth mon de Sofia	Ath dessús d'ua comòda blanca, penjaue un gran miralh redon, damb un marc pesat de lhauna.
3 eth mon de Sofia	Semblaue tot fòrça antic.
3 eth mon de Sofia	I auie dus quadres penjats en ua paret.
3 eth mon de Sofia	Un ère un òli d'ua casa blanca ath cant d'ua petita badina damb casalons vermelhs de pescaires.
3 eth mon de Sofia	Entre era prumèra casa e es autes i auie un jardin damb fòrça desnivèus, uns arbilhons espessi e ues quantes ròques.
3 eth mon de Sofia	Ua grana hilada de bedoths enquadraue eth jardin.
3 eth mon de Sofia	Eth titol deth quadre ère "Bjerkely".
3 eth mon de Sofia	Ath sòn costat, i auie un retrait d'un òme vielh seigut en ua cagira ath cant d'ua hièstra.
3 eth mon de Sofia	Auie un libre ena hauda.
3 eth mon de Sofia	Aguest quadre tanben auie, ath hons, ua petita badina damb arbes e ròques.
3 eth mon de Sofia	Semblaue que s'auesse pintat hège sègles.
3 eth mon de Sofia	Eth pintor se didie Smibet.
3 eth mon de Sofia	Berkeley e Bjerkely.
3 eth mon de Sofia	Sofia contunhèc examinant.
3 eth mon de Sofia	Ua pòrta separaue era sala d'ua petita codina.
3 eth mon de Sofia	Bèth un acabaue de netejar es plats.
3 eth mon de Sofia	Es plats e es veires èren apileradi sus un liròt de codina, e bèri uns encara auien rèstes de sabon.
3 eth mon de Sofia	En solèr, i auie un bòl damb rèstes de minjar.
3 eth mon de Sofia	Qui visquesse aciu, auie un gosset o un gat.
3 eth mon de Sofia	Sofia tornèc tara sala.
3 eth mon de Sofia	Ua auta pòrta daue a ua petita cramba.
3 eth mon de Sofia	En solèr, ath cant deth lhet, i auie un parelh de hlassades.
3 eth mon de Sofia	Sofia descurbic bèri peus ròis enes hlassades.
3 eth mon de Sofia	Aguesta ère era pròva!
3 eth mon de Sofia	Ara ja sabie qu'es abitants dera cabana èren Alberto Knox e Hermes.
3 eth mon de Sofia	Tornèc ena sala, e s'estanquèc deuant deth miralh.
3 eth mon de Sofia	Eth veire ère deslustrat e ère ralhat, e non s'i vedie guaire ben.
3 eth mon de Sofia	Sofia comencèc a hèr mimaròtes coma auie hèt en miralh de casa sua.
3 eth mon de Sofia	Eth reflèx hège exactaments çò de madeish, coma ère logic.
3 eth mon de Sofia	Mès, còp sec, s'espauric.
3 eth mon de Sofia	Sonque un viatge (per espaci d'ua segonda), Sofia vedec claraments se com era gojata deth miralh parpelejaue.
3 eth mon de Sofia	Sofia hec un pas tà darrèr, espaurida.
3 eth mon de Sofia	S'era madeisha auie parpelejat, com podie auer vist ara auta gojata parpelejar?
3 eth mon de Sofia	Non sonque aquerò, senon que semblaue qu'era auta gojata auesse parpelejat coma dident-li: te posqui veir, Sofia.
3 eth mon de Sofia	Sò aciu, en aute costat.
3 eth mon de Sofia	Sofia sentec es batanades deth sòn còr e, ath madeish temps, entenec un gosset que ganholaue.
3 eth mon de Sofia	Ère Hermes!
3 eth mon de Sofia	Auie de marchar de seguit.
3 eth mon de Sofia	Mès alavetz vedec ua cartèra verda ath dessús dera comòda que i auie jos eth miralh.
3 eth mon de Sofia	Laguens i auie un bilhet de cent corones, un de cinquanta e un carnet escolar.
3 eth mon de Sofia	En carnet i auie ua fotografia d'ua gojata de peus ròis, e ath dejós i didie: Hilde Moller Knag…
3 eth mon de Sofia	Se li gelèc era sang.
3 eth mon de Sofia	Tornèc a enténer com ganholaue eth gosset.
3 eth mon de Sofia	I auie eth sòn nòm escrit: SOFIA.
3 eth mon de Sofia	Barrèc era pòrta e gessec corrent dera cabana.
3 eth mon de Sofia	Es idòls s'apressauen cada viatge mès.
3 eth mon de Sofia	Mès çò de pejor ère qu'era barca ja non i ère.
3 eth mon de Sofia	Un moment dempús, la vedec ara deriva en miei deth lac.
3 eth mon de Sofia	Un des rems flotaue ath sòn costat.
3 eth mon de Sofia	S'auie desbrembat de pujar-la totauments en tèrra fèrma.
3 eth mon de Sofia	Eth gosset ja ère molt apròp e vedec que, ena auta arriba, se botjaue bèra causa entre es arbes.
3 eth mon de Sofia	Sofia non dobtèc ne un moment mès.
3 eth mon de Sofia	Damb era grana envolòpa ena man, se calèc entre es arbilhons deth costat dera cabana.
3 eth mon de Sofia	Li calec trauessar un anhàs, en.honsant es sòns pès enquias jolhs, diuèrsi viatges.
3 eth mon de Sofia	Mès auie de seguir coma siguesse.
3 eth mon de Sofia	Auie de tornar tà casa.
3 eth mon de Sofia	Arribèc en un camin.
3 eth mon de Sofia	Ère eth camin per a on auie passat abantes?
3 eth mon de Sofia	Se metec a plorar.
3 eth mon de Sofia	Com podie auer estat tant estupida?
3 eth mon de Sofia	Çò de pejor ère era barca.
3 eth mon de Sofia	Non se podie trèir deth cap era imatge dera barca ara deriva damb eth rem ath sòn costat.
3 eth mon de Sofia	Quina vergonha…!
3 eth mon de Sofia	Probablaments, eth professor de filosofia ja auie arribat en lac.
3 eth mon de Sofia	Aurie besonh dera barca entà poder arribar ena cabana.
3 eth mon de Sofia	Sofia se sentec ua delinqüenta.
3 eth mon de Sofia	Mès no'c auie hèt exprès.
3 eth mon de Sofia	Era envolòpa!
3 eth mon de Sofia	Aquerò dilhèu ère pejor, encara.
3 eth mon de Sofia	Per qué l'auie prenut?
3 eth mon de Sofia	Perque portaue eth sòn nòm, clar, e de bèra manèra ère sòn.
3 eth mon de Sofia	Mès s'auie sentut coma un lairon.
3 eth mon de Sofia	E mès grèu encara: auie dat era pròva definitiua qu'ère era qu'auie estat aquiu.
3 eth mon de Sofia	Sofia treiguec ua petita huelha de laguens dera envolòpa.
3 eth mon de Sofia	Era nòta didie:
3 eth mon de Sofia	Qué siguec abantes: era garia o era "idia" garia?
3 eth mon de Sofia	Neishem damb idies innates?
3 eth mon de Sofia	Quina ei era diferéncia entre ua planta, un animau e un òme?
3 eth mon de Sofia	Per qué plò?
3 eth mon de Sofia	Qué manque entà èster erós?
3 eth mon de Sofia	Non se didie Aristotil?
3 eth mon de Sofia	Quan vedec era barralha deth jardin, dempús de córrer tanta estona peth bòsc, sentec coma s'arribèsse nadant ena plaja dempús d'un naufragi.
3 eth mon de Sofia	Ère curiós veir era barralha dès er aute costat.
3 eth mon de Sofia	Non campèc eth relòtge enquia que non arribèc en Nhadèr.
3 eth mon de Sofia	Èren es dètz e mieja.
3 eth mon de Sofia	Quan entrèc en casa, sa mair ère en tot parlar per telefon.
3 eth mon de Sofia	Sofia pengèc de seguit.
3 eth mon de Sofia	A on caralh ères?
3 eth mon de Sofia	È anat…a hèr un torn… peth bòsc, quequejèc.
3 eth mon de Sofia	Ja 'c veigui.
3 eth mon de Sofia	Jorunn?
3 eth mon de Sofia	Sa mair portèc ròba seca.
3 eth mon de Sofia	Anèren tara codina, e sa mair hec un shinhau de chicolate delit.
3 eth mon de Sofia	Ères damb eth?- demanèc dempús d'ua estona.
3 eth mon de Sofia	Eth?
3 eth mon de Sofia	Sofia sonque pensaue en sòn professor de filosofia.
3 eth mon de Sofia	Damb eth, sí.
3 eth mon de Sofia	Eth… eth tòn conilh.
3 eth mon de Sofia	Sofia hec que non damb eth cap.
3 eth mon de Sofia	Qué hètz quan ètz amassa, Sofia?
3 eth mon de Sofia	Per qué ès tan mòja?
3 eth mon de Sofia	Sofia se demorèc en tot guardar era taula fixaments, damb era cara seriosa.
3 eth mon de Sofia	Mès bèra causa laguens sòn arrie.
3 eth mon de Sofia	Prauba mama, ara s'auie de preocupar d'açò.
3 eth mon de Sofia	Tornèc a hèr que non damb eth cap.
3 eth mon de Sofia	Alavetz comencèren a plòir es demanes.
3 eth mon de Sofia	Ara voi que digues era vertat.
3 eth mon de Sofia	As estat tota era net dehòra?
3 eth mon de Sofia	Per qué te n'anères a dromir vestida?
3 eth mon de Sofia	Gesseres d'amagat quan me n'anè a dormir?
3 eth mon de Sofia	Sonque as catorze ans, Sofia.
3 eth mon de Sofia	Voi que me digues damb qui vas.
3 eth mon de Sofia	Sofia comencèc a plorar.
3 eth mon de Sofia	Alavetz parlèc.
3 eth mon de Sofia	Encara auie pòur.
3 eth mon de Sofia	Li didec que se lheuèc d'ora entà anar a hèr un torn peth bòsc.
3 eth mon de Sofia	L'expliquèc era istòria dera cabana e dera barca, e deth miralh misteriós.
3 eth mon de Sofia	Mès non didec arren deth sòn cors secrèt de filosofia.
3 eth mon de Sofia	Tanpòc non didec arren sus era cartèra verda.
3 eth mon de Sofia	Non sabie se per qué, mès non podie explicar arren sus Hilde.
3 eth mon de Sofia	Sa mair l'abracèc, e Sofia vedec com sa mair l'auie creigut.
3 eth mon de Sofia	Non vau damb cap gojat, plorinèc.
3 eth mon de Sofia	E heres tot eth camin entara Cabana deth Major…?
3 eth mon de Sofia	Era Cabana deth Major?.
3 eth mon de Sofia	Sofia campèc fixaments a sa mair.
3 eth mon de Sofia	Era petita cabana de husta se ditz era Cabana deth Major perque ans endarrèr aquiu i viuie un vielh major der exercit un shinhau hòl.
3 eth mon de Sofia	Mès ara non t'i encabòrnies.
3 eth mon de Sofia	Ara ja non i viu arrés.
3 eth mon de Sofia	Non ei vertat.
3 eth mon de Sofia	Ara i viu un filosòf.
3 eth mon de Sofia	O, pr'amor de Diu, non i tornes!
3 eth mon de Sofia	Sofia se demorèc seiguda ena sua cramba, en tot pensar en totes es causes qu'auien passat.
3 eth mon de Sofia	Eth sòn cap ère coma un circ plen d'elefants pesats, de pantres inèptes, de trapecistes valents e de monards adondats.
3 eth mon de Sofia	Mès ua imatge li viege entath cap sense artura: ua petita barca damb un rem flotant en un lac laguens deth bòsc, e bèth un qu'auie besonh d'aguesta barca entà tornar tà casa.
3 eth mon de Sofia	Ère segura qu'eth professor de filosofia non li harie cap de mau, e la perdonarie s'arribèsse a saber qu'auie estat ena sua cabana.
3 eth mon de Sofia	Mès auie trincat un pacte.
3 eth mon de Sofia	Ère atau coma l'agraïe era sua educacion filosofica?
3 eth mon de Sofia	Com poirie apraiar eth mau qu'auie hèt?
3 eth mon de Sofia	Sofia treiguec eth papèr dera carta de color ròsa, e comencèc a escríuer:
3 eth mon de Sofia	Car filosòf: siguí jo qui entrè ena tua cabana dimenge ath maitin.
3 eth mon de Sofia	Auia tantes ganes de coneisher-te, e de parlar sus bèri tèmes filosofics!
3 eth mon de Sofia	Existissen ena nòsta amna, plan que òc, mès aquerò ei un aute tèma.
3 eth mon de Sofia	Tanben è d'adméter que non sò convençuda dera inmortalitat dera amna.
3 eth mon de Sofia	Personauments, non è cap de rebrembe des mies vides anteriores.
3 eth mon de Sofia	Se me podesses convéncer qu'era amna dera mia mairia, que moric, ei erosa en mon des idies, t'ac arregraïria fòrça, de vertat.
3 eth mon de Sofia	De hèt, non è començat a escríuer aguesta carta per rasons filosofiques.
3 eth mon de Sofia	Que l'è de méter en ua envolòpa ròsa damb un terròc de sucre.
3 eth mon de Sofia	Sonque te volia demanar perdon per auer-te desaubedit.
3 eth mon de Sofia	Sagè de trèir totauments era barca enquiara tèrra fèrma, mès non auia pro de fòrça.
3 eth mon de Sofia	O dilhèu siguec ua grana ondada, que se l'emportèc.
3 eth mon de Sofia	Demori que podesses tornar tà casa sense banhar-te es pès.
3 eth mon de Sofia	Senon, dilhèu te consolarà saber que me demorè mòja, e seguraments cuelherè un reumàs istoric.
3 eth mon de Sofia	Mès serà per tòrt mèn, clar.
3 eth mon de Sofia	Non toquè arren dera cabana, mès me hè dò reconéisher que non resisti era temptacion d'agarrar era envolòpa que i auie sus era taula.
3 eth mon de Sofia	Non volia panar arren, mès coma que portaue eth mèn nòm, pensè, en miei dera confusion, qu'ère mèn.
3 eth mon de Sofia	Te demani que me perdones, de vertat, e te prometi que no'c tornarè a hèr bric mès.
3 eth mon de Sofia	P.S: Pensarè en totes es qüestions dera nòta, e començarè ara madeish.
3 eth mon de Sofia	P.P.S: Eth miralh damb eth marc de lhauna qu'ei dessús dera comòda, ei un miralh normau o ei magic?
3 eth mon de Sofia	Sonque t'ac demani perque non sò acostumada a veir eth mèn pròpi reflèx parpelejant.
3 eth mon de Sofia	Ua abraçada dera tua alumna, Sofia.
3 eth mon de Sofia	Sofia reliegec era carta dus viatges abantes de plaçar-la laguens dera envolòpa.
3 eth mon de Sofia	Pensèc qu'ère mens formau qu'era anteriora carta qu'auie escrit.
3 eth mon de Sofia	Abantes de baishar tara codina entà agarrar eth terròc de sucre, campèc era nòta damb es qüestions deth dia:
3 eth mon de Sofia	Qué siguec abantes: era garia o era "idia" dera garia?
3 eth mon de Sofia	Aguesta pregunta ère lèu tan dificila coma aqueth vielh enigma deth ueu e era garia.
3 eth mon de Sofia	Non i aurie garia sense ueu, ne i aurie ueu sense garia.
3 eth mon de Sofia	Ère reauments tan complicat endonviar qué viege abantes, s'era garia o era "idia" garia?
3 eth mon de Sofia	Sofia comprenec qué volie díder Platon.
3 eth mon de Sofia	Volie díder qu'era "idia" garia auie existit en mon des idies molt abantes qu'existissen es garies en mon sensible.
3 eth mon de Sofia	Segontes Platon, era amna auie vist era "idia" garia abantes d'entrar en un còs.
3 eth mon de Sofia	Mès non ère en aguest punt, precisaments, a on non ère d'acòrd damb Platon?
3 eth mon de Sofia	Com ère possible qu'ua persona que non auesse vist jamès ua garia viua o ua fotografia d'ua garia auesse era mès petita idia de çò qu'ère ua garia?
3 eth mon de Sofia	Aquerò l'amièc tara pròplèu qüestion:
3 eth mon de Sofia	Neishem damb idies innates?
3 eth mon de Sofia	No'c creigui, pensèc Sofia.
3 eth mon de Sofia	Non poiria imaginar un mainatge acabat de nèisher equipat damb bèra idia.
3 eth mon de Sofia	Mès, ei clar, jamès non i auie arren segur, eth hèt de qué eth mainatge non parle non vò díder que non age idies laguens deth cap.
3 eth mon de Sofia	Mès entà saber causes deth mon, non mos cau auer-les vist abantes?
3 eth mon de Sofia	Quina ei era diferéncia entre ua planta, un animau e un òme?
3 eth mon de Sofia	Non pensaue, per exemple, qu'ua planta auesse ua vida emocionau guaire complicada.
3 eth mon de Sofia	Bèth un auie pensat jamès en ua campaneta damb mau d'amor?
3 eth mon de Sofia	Ua planta creish, s'alimente, e produsís grans que possibiliten era sua reproduccion.
3 eth mon de Sofia	Aquerò ei, mès o mens, tot çò que se pòt díder d'ua planta.
3 eth mon de Sofia	Sofia pensèc que totes es causes qu'auie dit sus es plantes tanben se podien aplicar as animaus e as èssers umans.
3 eth mon de Sofia	Mès es animaus auien d'auti atributs.
3 eth mon de Sofia	Se pòden botjar, per exemple.
3 eth mon de Sofia	Quan auie corrut ua maraton, ua ròsa?
3 eth mon de Sofia	Ère ja un shinhau mès complicat establir es diferéncies entre es animaus e es òmes.
3 eth mon de Sofia	Es òmes podien pensar, mès no'c podien hèr tanben es animaus?
3 eth mon de Sofia	Sofia ère convençuda qu'eth sòn gat Sherekan podie pensar.
3 eth mon de Sofia	Coma minim, podie èster plan calculador.
3 eth mon de Sofia	Mès podie pensar sus qüestions filosofiques?
3 eth mon de Sofia	Podie especular sus era diferéncia que i a entre ua planta, un animau e un èsser uman?
3 eth mon de Sofia	Dificilaments!
3 eth mon de Sofia	Un gat pòt èster trist o content, s'auie demanat jamès se i a un Diu o s'auie era amna immortau?
3 eth mon de Sofia	Sofia ac dobtaue molt.
3 eth mon de Sofia	Ère tan dificil parlar d'aguestes qüestions damb un gat coma parlar-ne damb un mainatge petit.
3 eth mon de Sofia	Per qué plò?
3 eth mon de Sofia	Sofia s'arruquèc es espatles.
3 eth mon de Sofia	Plò, probablaments, perque era aigua deth mar s'esvapore e es bromes se condensen.
3 eth mon de Sofia	Aquerò non l'ac auien explicat en tresau?
3 eth mon de Sofia	Un tostemp pòt díder, ei clar, que plò entà qu'es plantes e es animaus poguen créisher.
3 eth mon de Sofia	Mès ère aquerò vertat?
3 eth mon de Sofia	Auie era ploja bèra finalitat?
3 eth mon de Sofia	Eth filosòf auie dit bèra causa sus aquerò ath començament deth cors.
3 eth mon de Sofia	Toti an besonh de minjar, de calor, d'amor e d'atencion.
3 eth mon de Sofia	Aguestes son es bases entà ua vida erosa, sens dobte.
3 eth mon de Sofia	Dempús auie escrit qu'era gent a besonh de trapar responses a bères preguntes filosofiques.
3 eth mon de Sofia	Tanben ei important auer un trebalh que te shaute.
3 eth mon de Sofia	Se, per exemple, non pòs pas veir eth transit, non seràs guaire erós en tot hèr de taxista.
3 eth mon de Sofia	E se non pòs pas veir hèr déuers, non serà ua bona idia hèr de professor.
3 eth mon de Sofia	Sofia estimaue es animaus, e volie èster veterinària.
3 eth mon de Sofia	Mès en cap cas credie que siguesse de besonh guanhar un milion ena loteria entà poder èster erós.
3 eth mon de Sofia	Mès lèu çò de contrari.
3 eth mon de Sofia	I a un arrepervèri que ditz: "D'aigua estancada, mòla non ne mòl".
3 eth mon de Sofia	Sofia se demorèc ena sua cramba enquia que sa mair la cridèc tà dinar.
3 eth mon de Sofia	Auie hèt un filet damb truhes ath horn.
3 eth mon de Sofia	Qué bon.
3 eth mon de Sofia	De dessèrt, i auie jordons damb pinta.
3 eth mon de Sofia	Parlèren de fòrça causes.
3 eth mon de Sofia	Non convidaràs ad arrés?
3 eth mon de Sofia	Voi díder, non vòs hèr ua hèsta?
3 eth mon de Sofia	Dilhèu òc.
3 eth mon de Sofia	Poiríem convidar Marte e Anne Maie.
3 eth mon de Sofia	E Jorunn, clar.
3 eth mon de Sofia	E Jorgen dilhèu.
3 eth mon de Sofia	Mès aquerò ac as de decidir tu.
3 eth mon de Sofia	Sabes?
3 eth mon de Sofia	Rebrembi perfèctaments eth dia en qué hi quinze ans.
3 eth mon de Sofia	Non semble tan luenh, non creigues.
3 eth mon de Sofia	Sentí que ja auia acabat de créisher, Sofia.
3 eth mon de Sofia	Ei estranh, non?
3 eth mon de Sofia	Non senti qu'age cambiat bric des d'alavetz.
3 eth mon de Sofia	Non as cambiat.
3 eth mon de Sofia	Arren càmbie.
3 eth mon de Sofia	Sonque t'as desvolopat, t'as hèt mès grana…
3 eth mon de Sofia	Mmmmmm… parles coma un adult.
3 eth mon de Sofia	Tot a passat tan de prèssa!
3 eth mon de Sofia	En tant que sa mair hège era prandidèra, Sofia anèc tath Nhadèr.
3 eth mon de Sofia	Hermes, cridèc Sofia.
3 eth mon de Sofia	Bon gojat.
3 eth mon de Sofia	Sofia abracèc ath gosset, que bohejaue coma ua mòrsa.
3 eth mon de Sofia	Prenec era envolòpa ròsa e eth terròc de sucre e lo floquèc ena sua boca.
3 eth mon de Sofia	Hermes se resquilhèc entre era barralha e comencèc a córrer de cap ath bòsc.
3 eth mon de Sofia	I auie es abituaus planes escrites a maquina, junhudes damb un clip.
3 eth mon de Sofia	Cara Senhora Detectiu o, entà èster mès exactes, Senhora Panaira.
3 eth mon de Sofia	Non, hemna, non.
3 eth mon de Sofia	Non sò embestiat.
3 eth mon de Sofia	S'as era madeisha curiositat entà cercar responses as enigmes dera filosofia, t'asseguri qu'as un gran futur.
3 eth mon de Sofia	Ei un shinhau shordant, mès ara m'aurè de trasladar.
3 eth mon de Sofia	Supausi qu'eth tòrt ei estrictaments mèn.
3 eth mon de Sofia	Auria d'auer intuït qu'es ua persona que tostemp va enquiath hons des causes.
3 eth mon de Sofia	Salutacions, Alberto.
3 eth mon de Sofia	Sofia alendèc aleugerida.
3 eth mon de Sofia	Ei a díder, que dempús de tot, non ère embestiat?
3 eth mon de Sofia	Per qué s'auie de trasladar?
3 eth mon de Sofia	Agarrèc es papèrs e pugèc tara sua cramba.
3 eth mon de Sofia	Serie mielhor èster laguens de casa quan sa mair se desvelhèsse.
3 eth mon de Sofia	Estirada comòdaments en sòn lhet, comencèc a liéger sus Aristotil.
3 eth mon de Sofia	Estimada Sofia: seguraments t'estonèc era teoria des idies de Platon.
3 eth mon de Sofia	Non ès era unica!
3 eth mon de Sofia	Non sai se t'ac as empassat tot enquiath hons, o s'as hèt bèth comentari critic: en cas que sigue atau, pòs èster segura que son es madeishes critiques que hec Aristotil (384-322 aC), que siguec alumne de Platon ena Acadèmia pendent aumens vint ans.
3 eth mon de Sofia	Aristotil non ère d'Atenes.
3 eth mon de Sofia	Neishec en Macedònia, e entrèc ena Acadèmia de Platon quan aguest auie 61 ans.
3 eth mon de Sofia	Eth pair d'Aristotil siguec un mètge respectat, e, per tant, un scientific.
3 eth mon de Sofia	Aquerò ja mos ditz bèra causa deth projècte filosofic d'Aristotil.
3 eth mon de Sofia	Eth sòn màger interès siguec er estudi dera natura.
3 eth mon de Sofia	Non sonque siguec eth darrèr gran filosòf grèc: siguec tanben eth prumèr gran biològ d'Euròpa.
3 eth mon de Sofia	En tot portà'c tath darrèr extrèm, podem díder que Platon ère tant encaborniat damb es sues formes etèrnes, o "idies", que non se n'encuedèc guaire des cambis dera natura.
3 eth mon de Sofia	Aristotil, de un aute costat, se preocupèc precisaments d'aguesti cambis, qu'aué en dia coneishem damb eth nòm de "procèssi naturaus".
3 eth mon de Sofia	Entà exagerar-lo encara mès, poiríem díder que Platon virèc era esquia ath mon sensible, e barrèc es uelhs a totes es causes que vedem ath nòste entorn.
3 eth mon de Sofia	En tant que Platon tiege era sua rason, Aristotil tiege es sentits.
3 eth mon de Sofia	Tanben i a diferéncies fondamentaus entre toti dus ena manèra d'escríuer.
3 eth mon de Sofia	Es escrits d'Aristotil son secs e precisi coma ua enciclopédia, e moltes des causes qu'escriuec èren basades en estudis de camp improvisats.
3 eth mon de Sofia	Documents antics parlen de 170 titols supausadaments escrits per Aristotil.
3 eth mon de Sofia	D'aguesti, se n'an sauvat 47.
3 eth mon de Sofia	Non son libres complèts.
3 eth mon de Sofia	Son generauments nòtes de leçons.
3 eth mon de Sofia	En sòn temps, era filosofia encara ère ua activitat orau.
3 eth mon de Sofia	Era importància d'Aristotil ena cultura europèa se deu, en bona mesura, ath hèt que creèc era terminologia qu'aué en dia tien es scientifics.
3 eth mon de Sofia	Siguec eth gran organizador que fondèc e classifiquèc es diuèrses sciéncies.
3 eth mon de Sofia	Coma qu'Aristotil non escriuec sus totes es sciéncies, me limitarè a parlar de bèri des airaus mès importants.
3 eth mon de Sofia	Ara que ja coneishes fòrça causes de Platon, te cau començar a veir se com refusèc Aristotil era teoria des idies de Platon.
3 eth mon de Sofia	Mès tard, veiram com elaborèc era sua pròpia filosofia dera natura, perque siguec Aristotil qui recuelhec totes es causes qu'auien dit es filosòfi dera natura.
3 eth mon de Sofia	Veiram com classifique es nòsti concèptes e com fonde era logica coma sciéncia.
3 eth mon de Sofia	E, finauments, parlaram un shinhau dera vision qu'auie der òme e dera societat.
3 eth mon de Sofia	Dera madeisha manèra qu'es filosòfi que lo precediren, Platon volie trapar es causes etèrnes e immudables que i a en miei des cambis.
3 eth mon de Sofia	Trapèc es idies perfèctes que son superiores ath mon sensible.
3 eth mon de Sofia	Platon anaue mès enlà, e didie qu'èren mès reaus qu'es fenomèns dera natura.
3 eth mon de Sofia	Prumèr existic era idia "shivau", dempús vengueren toti es shivaus deth mon sensible en tot galopar coma ombres ena paret dera cavèrna.
3 eth mon de Sofia	Era idia "garia" existic abantes qu'eth ueu e era garia.
3 eth mon de Sofia	Aristotil pensaue que Platon ac auie capvirat tot.
3 eth mon de Sofia	Ère d'acòrd damb eth sòn professor qu'eth shivau reau "rage" e que non i a cap de shivau que visque etèrnaments.
3 eth mon de Sofia	Tanben compartie era idia de qué era forma actuau deth shivau ei etèrna e immudable.
3 eth mon de Sofia	Mès era "idia" shivau, asseguraue, ei simplaments un concèpte qu'es umans s'an format dempús de veir un determinat nombre de shivaus.
3 eth mon de Sofia	Era "idia" o "forma" de shivau, per tant, non existís en se madeisha.
3 eth mon de Sofia	Entà Aristotil, era "idia" o era "forma" deth shivau se forme a compdar des qualitats deth shivau, qu'aué en dia nomentam espècies.
3 eth mon de Sofia	Dit de ua auta manèra: per "forma" de shivau, Aristotil enten aquerò qu'ei comun a toti es shivaus.
3 eth mon de Sofia	E aciu non ei valid er exemple des pastes qu'auem vist adès, perque eth motle existís independentaments d'ua pasta determinada.
3 eth mon de Sofia	Aristotil non credie ena existéncia d'uns motles que, entà didé'c de bèra manèra, son en ues estatgères dehòra dera natura.
3 eth mon de Sofia	Ath contrari, Aristotil credie qu'es "formes" son enes causes, perque son es qualitats especifiques d'aguestes causes.
3 eth mon de Sofia	Aristotil, donc, non ère d'acòrd damb Platon en qué era "idia" garia sigue anteriora ara garia.
3 eth mon de Sofia	Era "forma" garia, segontes Aristotil, ei presenta en cada garia, exactaments dera madeisha manèra que i son presentes es sues caracteristiques particulares, per exemple, que hèsque ueus.
3 eth mon de Sofia	Atau, era garia reau e era "forma" garia son tant inseparables, coma eth còs e era amna.
3 eth mon de Sofia	Aguesta ei reauments, era esséncia dera critica qu'Aristotil hè de Platon.
3 eth mon de Sofia	Mès non as de passar de costat que mos trapam en un dramatic punt d'inflexion.
3 eth mon de Sofia	Ena teoria de Platon, eth màger grad de realitat ei aqueth en qué pensam damb era rason.
3 eth mon de Sofia	Entà Aristotil, eth màger grad de realitat ei aqueth que percebem damb es sentits.
3 eth mon de Sofia	Platon pensaue que totes es causes que vedem ena natura son puraments reflèxi de causes que ja auien existit en mon superior des idies e, conseqüentaments, ena amna umana.
3 eth mon de Sofia	Aristotil pensaue de forma radicauments opausada: es causes dera amna umana son puraments reflèxi des objèctes dera natura.
3 eth mon de Sofia	Era natura, segontes Aristotil, ei eth mon vertadèr.
3 eth mon de Sofia	E Platon, ditz, s'a demorat atrapat en ua vision mitica deth mon, a on era imaginacion umana se confon damb eth mon reau.
3 eth mon de Sofia	Platon aurie dit que non i a arren en mon naturau que non age existit prèviaments en mon des idies.
3 eth mon de Sofia	Aristotil credie, atau, que Platon "doblaue eth nombre des causes".
3 eth mon de Sofia	Explicaue un shivau damb era "idia" d'un shivau.
3 eth mon de Sofia	Mès quina explicacion ei aguesta, Sofia?
3 eth mon de Sofia	Jo demani: e d'a on vie era "idia" de shivau?
3 eth mon de Sofia	Non i a encara un tresau shivau d'a on vie era "idia" shivau e dera quau n'ei ua palla imitacion?
3 eth mon de Sofia	Aristotil pensaue que toti es pensaments e idies arriben ena ment a trauèrs de çò qu'auem vist e qu'auem sentut.
3 eth mon de Sofia	Mès tanben auem un poder innat de rasonar.
3 eth mon de Sofia	Non auem idies innates, coma didie Platon, mès auem era facultat innata d'organizar es percepcions sensoriaus en categories e classes.
3 eth mon de Sofia	D'aguesta manèra, surgenten concèptes coma "pèira", "planta", "animaus" e "èsser uman", o coma "shivau","langosta" e "canari".
3 eth mon de Sofia	Aristotil non remic qu'es òmes auessen ua rason innata.
3 eth mon de Sofia	Ath contrari.
3 eth mon de Sofia	Ei precisaments era rason, segontes Aristotil, era caracteristica mes destacabla der èsser uman.
3 eth mon de Sofia	Mès era nòsta rason ei totauments ueda enquia que non ajam sentut bèra causa.
3 eth mon de Sofia	Per tant, er èsser uman non a idies innates.
3 eth mon de Sofia	Dempús d'auer criticat era teoria des idies de Platon, Aristotil decidic qu'era realitat ei compausada de diuèrses causes separades que constituïssen ua unitat de forma e matèria.
3 eth mon de Sofia	Era matèria ei aquerò de qué ei hèta ua causa; era forma ei era qualitat especifica de cada causa.
3 eth mon de Sofia	Ua garia bat es ales deuant tòn, Sofia.
3 eth mon de Sofia	Bàter es ales ei precisaments era "forma" dera garia, e tanben cacalejar e hèr ueus.
3 eth mon de Sofia	Pera "forma" dera garia, donc, entenem es qualitats especifiques dera sua esséncia o, en autes paraules, es causes que hè.
3 eth mon de Sofia	Quan era garia morís, e dèishe de cacalejar, era sua "forma" dèishe d'existir.
3 eth mon de Sofia	Era soleta causa que demore ei era "matèria" dera garia (qué trist, non, Sofia?
3 eth mon de Sofia	Coma è dit adès, Aristotil s'interessèc pes cambis dera natura.
3 eth mon de Sofia	Era "matèria", potenciauments, tostemp se pòt convertir en "forma".
3 eth mon de Sofia	Ath madeish temps, era "matèria" tostemp pelege entà arténher convertir-se en "forma".
3 eth mon de Sofia	Cada cambi dera natura, segontes Aristotil, ei ua transformacion dera matèria de poténcia a acte.
3 eth mon de Sofia	Explicarè qué voi díder damb açò, Sofia.
3 eth mon de Sofia	A veir se t'ajude aguest divertit exemple.
3 eth mon de Sofia	Un escultor trebalhe en un gran blòc de granit.
3 eth mon de Sofia	Cada dia da còps de martèth ena pèira informe.
3 eth mon de Sofia	Un dia recep era visita d'un mainatge.
3 eth mon de Sofia	Qué cèrques?, demane eth mainatge.
3 eth mon de Sofia	Demora e veiràs, respon er escultor.
3 eth mon de Sofia	Ath cap d'uns dies, eth mainatge torne.
3 eth mon de Sofia	Eth mainatge lo guarde estonat, campe ar escultor, e ditz:
3 eth mon de Sofia	Com sabies qu'eth shivau ère aquiu laguens?
3 eth mon de Sofia	Donques aquerò: com ac podie saber?
3 eth mon de Sofia	De bèra manèra er escultor auie vist era forma deth shivau en blòc de granit perque aguest particular blòc de granit podie, potenciauments, transformar-se en un shivau.
3 eth mon de Sofia	Aristotil pensaue, dera madeisha manèra, que totes es causes dera natura an era potencialitat de realizar, o acabar, ua "forma" concrèta.
3 eth mon de Sofia	Tornem tath ueu e era garia.
3 eth mon de Sofia	Un ueu de garia se pòt convertir potenciauments en ua garia.
3 eth mon de Sofia	Aquerò non vò díder que toti es ueus de garia se transformen en garies (plan d'eri acaben ena taula, en forma de ueus fregits, de pascades, de ueus batuts, sense auer realizat jamès era sua potencialitat.
3 eth mon de Sofia	Mès ei egalaments evident qu'eth ueu d'ua garia non pòt convertir-se en ua auca.
3 eth mon de Sofia	Aguesta potencialitat non ei en ueu dera garia.
3 eth mon de Sofia	Era "forma" d'ua entitat materiau, donc, mos explique bèra causa dera sua limitacion e potencialitat.
3 eth mon de Sofia	Quan Aristotil parle dera "matèria" e "forma" des causes, non sonque se referís as èssers viui.
3 eth mon de Sofia	Dera madeisha manèra qu'era "forma" dera garia ei cacalejar, bàter es ales, e hèr ueus, era "forma" dera pèira ei quèir en solèr.
3 eth mon de Sofia	Era garia non pòt esvitar cacalejar, e era pèira tanpòc pòt esvitar de quèir en solèr.
3 eth mon de Sofia	Tu pòs, evidentaments, lheuar ua pèira e lançar-la fòrça amont, mès non pòs lançar-la enquiara lua perque era natura dera pèira ei quèir en solèr.
3 eth mon de Sofia	Abantes de deishar eth tèma dera "forma" de totes es causes viues e mòrtes, que mos ditz bèra causa sus era sua "accion" potenciau, te cau saber qu'Aristotil auie ua vision particulara de causalitat ena natura.
3 eth mon de Sofia	Quan parlam, aué, dera "encausa de quinsevolh causa", mos referim a com a passat.
3 eth mon de Sofia	Eth veire se copèc perque Peter li lancèc ua pèira, ua sabata se fabrique perque eth sabatèr amasse uns tròci de pèth.
3 eth mon de Sofia	Mès Aristotil credie que i auie diferents tipes d'encauses ena natura.
3 eth mon de Sofia	Ne distinguic quate.
3 eth mon de Sofia	Ei important saber se qué volec díder damb aquera qué nomentèc "encausa finau".
3 eth mon de Sofia	En cas deth veire trincat, ei logic demanar se per qué Peter lancèc era pèira.
3 eth mon de Sofia	Preguntam quin ère eth sòn propòsit.
3 eth mon de Sofia	Sens cap tipe de dobte, eth propòsit o era finalitat tanben jògue un papèr important en cas deth sabatèr.
3 eth mon de Sofia	Mès Aristotil tanben pensaue en ua finalitat parièra quan parlaue des procèssi dera natura completaments inanimadi.
3 eth mon de Sofia	Aciu n'as ua mòstra.
3 eth mon de Sofia	Per qué plò, Sofia?
3 eth mon de Sofia	Ena escòla seguraments as aprenut que plò perque eth bugàs dera aigua des bromes se herede e se condense, en tot formar gotes d'aigua que quèn en tèrra pera fòrça dera gravetat.
3 eth mon de Sofia	Aristotil i aurie estat d'acòrd.
3 eth mon de Sofia	Mès aurie hijut qu'aquerò sonque explicaue tres encauses.
3 eth mon de Sofia	Era encausa materiau ei qu'eth bugàs d'aigua se trape aquiu just en moment en qu'er aire se herede.
3 eth mon de Sofia	Era encausa eficienta ei qu'eth bugàs d'aigua se herede e era encausa formau ei qu'era "forma" o era natura dera aigua consistís en quèir en tèrra.
3 eth mon de Sofia	Mès se t'arturèsses aciu, Aristotil higerie que plò perque es plantes e es animaus an besonh d'aigua entà créisher.
3 eth mon de Sofia	Aquerò se nomente era causalitat finau.
3 eth mon de Sofia	Aristotil assigne as gotes d'aigua un prètzhèt o finalitat.
3 eth mon de Sofia	Poiríem capvirar er argument e díder qu'es plantes creishen perque i a umiditat.
3 eth mon de Sofia	Pòs veir era diferéncia, non, Sofia?
3 eth mon de Sofia	Aristotil cre que i a ua finalitat darrèr de totes es causes dera natura.
3 eth mon de Sofia	Plò entà qu'es plantes poguen créisher, es iranges creishen entà qu'es òmes se les mingen.
3 eth mon de Sofia	Era sciéncia deth nòste temps non pense atau.
3 eth mon de Sofia	Didem qu'eth minjar e era aigua son condicions de besonh entar òme e es animaus.
3 eth mon de Sofia	Se non auéssem aguestes condicions, non existiríem.
3 eth mon de Sofia	Mès era finalitat dera aigua e es iranges non ei neurir-mos.
3 eth mon de Sofia	En tèma dera causalitat èm temptadi a díder qu'Aristotil se confonie.
3 eth mon de Sofia	Mès non sigam imprudents.
3 eth mon de Sofia	Fòrça gent cre que Diu creèc eth mon entà que totes es sues creatures i podessen víuer.
3 eth mon de Sofia	Vist d'aguesta manèra, se pòt pensar qu'es arrius pòrten aigua perque es òmes e es animaus an besonh d'aigua entà víuer.
3 eth mon de Sofia	Mès parlam deth propòsit de Diu.
3 eth mon de Sofia	Es gotes de ploja o era aigua des arrius non an interès en nòste benèster.
3 eth mon de Sofia	Era distincion entre "forma" e "matèria" jògue un papèr important ena explicacion que da Aristotil sus era nòsta manèra de percéber es causes deth mon.
3 eth mon de Sofia	Quan percebem causes, les classificam en diuèrsi grops o categories.
3 eth mon de Sofia	Guardi un shivau, dempús ne guardi un aute, e dempús un aute.
3 eth mon de Sofia	Es shivaus non son exactaments parièrs, mès an bèra causa en comun, e aguesta causa ei era "forma" deth shivau.
3 eth mon de Sofia	Aquerò qu'ei distintiu, o individuau, tanh ara "matèria" deth shivau.
3 eth mon de Sofia	Vam peth mon en classificà'c tot.
3 eth mon de Sofia	Metem es vaques en bòrdes, es shivaus en estables, es porcèths en porcariàs e es garies en garières.
3 eth mon de Sofia	Çò de madeish passe quan Sofia Amundsen drece era sua cramba.
3 eth mon de Sofia	Met es libres en estatgères, es libres dera escòla en morralet e es revistes ena comòda.
3 eth mon de Sofia	Dempús plegue era ròba e la met en armari: era ròba interior en un calaish, es tricòts en un aute e es michons en un aute.
3 eth mon de Sofia	Campa que hèm era madeisha causa damb era nòsta ment.
3 eth mon de Sofia	Distinguim entre es objèctes de pèira, es de lan o es de caochó.
3 eth mon de Sofia	Ac ves, Sofia?
3 eth mon de Sofia	Aristotil se prepausèc dreçar ben "era abitacion" dera natura.
3 eth mon de Sofia	Sagèc de mostrar que totes es causes dera natura pertanhen a diferentes categories e subcategories.
3 eth mon de Sofia	Hermes ei un èsser viu, mès concretaments un animau, mès concretaments un vertebrat, mès concretaments un gosset, mès concretaments un laurador, mès concretaments un mascle laurador.
3 eth mon de Sofia	Vè'n tara tua cramba, Sofia.
3 eth mon de Sofia	Agarra quinsevolh causa deth solèr.
3 eth mon de Sofia	Sigue quin que sigue er objècte qu'agarres veiràs que çò qu'as agarrat pertanh a ua categoria superior.
3 eth mon de Sofia	Eth dia que campes ua causa que non pogues classificar, auràs un shòc.
3 eth mon de Sofia	Se, per exemple, descurbisses ua causa que non sabes s'ei un animau, un vegetau o un minerau, non creigui que gauses ne tansevolhe tocar-la.
3 eth mon de Sofia	Quan digui animau, vegetau o minerau, rebrembi aqueth jòc en qué ua persona ges dehòra dera cramba, e quan torne li cau d'endonviar qué pensauen es qu'auien demorat laguens.
3 eth mon de Sofia	Toti s'an metut d'acòrd en pensar en Mons, eth gat qu'en aguest moment ei en jardin deth vesin.
3 eth mon de Sofia	Era persona entre e comence a preguntar.
3 eth mon de Sofia	Es auti pòden respóner òc o non.
3 eth mon de Sofia	S'era persona ei un bon aristotelic, eth jòc anarà dera següenta manèra:
3 eth mon de Sofia	Ei concrèt?
3 eth mon de Sofia	Òc) Minerau?
3 eth mon de Sofia	Non) Viu?
3 eth mon de Sofia	Òc) Vegetau?
3 eth mon de Sofia	Non) Animau?
3 eth mon de Sofia	Non) Un mamifèr?
3 eth mon de Sofia	Òc) Un gat?
3 eth mon de Sofia	Òc) Mons?
3 eth mon de Sofia	Òoooooc, arrissen…
3 eth mon de Sofia	Aguesti jòcs, donc, les endonvièc Aristotil.
3 eth mon de Sofia	Platon endonvièc era amagadera.
3 eth mon de Sofia	Democrit, ja'c didérem, endonvièc eth lego.
3 eth mon de Sofia	Aristotil ère un meticulós organizador que metec en orde es nòsti concèptes.
3 eth mon de Sofia	De hèt, fondèc era sciéncia dera Logica.
3 eth mon de Sofia	Demostrèc que i a ues leis entà saber quines conclusions o pròves son valides.
3 eth mon de Sofia	Un exemple serà sufisent.
3 eth mon de Sofia	Prumèr diderè que "toti es èssers viui son mortaus" (prumèra premissa), e dempús diderè que "Hermes ei un èsser viu" (dusau premissa).
3 eth mon de Sofia	Era sua conclusion serà, donc, era següenta: "Hermes ei mortau".
3 eth mon de Sofia	Er exemple demòstre qu'era logica d'Aristotil ère basada ena relacion des tèrmes, en aguest cas "èsser viu" e "mortau".
3 eth mon de Sofia	Encara que s'a d'adméter qu'era conclusion ei valida ath cent per cent, auem de híger que lèu non mos ditz arren que non sabéssem.
3 eth mon de Sofia	Ja sabíem que Hermes ère mortau.
3 eth mon de Sofia	Ei un gosset, e toti es gossets son èssers viui que, a diferéncia der Everest, son "mortaus") Aquerò ja'c sabíem, Sofia.
3 eth mon de Sofia	Mès era relacion entre es classes de causes non ei tant evidenta.
3 eth mon de Sofia	De quan en quan, pòt èster util dreçar es nòsti concèptes.
3 eth mon de Sofia	Per exemple: Ei possible qu'ues petites cries d'arrat popen egal qu'es porcèths e es anhets?
3 eth mon de Sofia	Es arrats segur que non hèn ueus.
3 eth mon de Sofia	Quan auem vist jamès un ueu d'arrat?
3 eth mon de Sofia	Semblen cries exactaments parières as des porcèths e es anhets.
3 eth mon de Sofia	Es animaus qu'amainaden les nomentam "mamifèrs", e es "mamifèrs" son, precisaments, animaus que popen lèit dera sua mair.
3 eth mon de Sofia	E qu'ei pro.
3 eth mon de Sofia	Auem era responsa laguens nòste, mès mos i a calgut pensar.
3 eth mon de Sofia	Auem desbrembat qu'es arrats beuen era lèit dera sua mair.
3 eth mon de Sofia	Quan Aristotil "ordene" era vida, prumèr de tot assenhale que totes es causes dera natura se pòden dividir en dus grops principaus.
3 eth mon de Sofia	D'ua banda, i a es causes inanimades, coma es pèires, es gotes d'aigua e es grans de sable.
3 eth mon de Sofia	Aguestes causes, potenciauments, non pòden cambiar en se madeishes.
3 eth mon de Sofia	Segontes Aristotil, es causes inanimades sonque pòden cambiar per miei d'ua influéncia extèrna.
3 eth mon de Sofia	Sonque es causes viues, o animades, an era potencialitat de cambi.
3 eth mon de Sofia	Aristotil dividís es causes animades en dues categories diferentes.
3 eth mon de Sofia	Ua compren es plantes, e era auta, es creatures.
3 eth mon de Sofia	Finauments, aguestes "creatures" se pòden dividir en dues subcategories: es animaus e es umans.
3 eth mon de Sofia	Te cau adméter qu'es categories d'Aristotil son clares e senzilhes.
3 eth mon de Sofia	Dera madeisha manèra que i a ua diferéncia essenciau entre ua causa inanimada e ua causa animada, i a ua diferéncia essenciau entre un animau e ua planta, per exemple, entre un shivau e ua ròsa.
3 eth mon de Sofia	Tanben i a diferéncies entre un shivau e un òme.
3 eth mon de Sofia	Mès en qué consistís aguesta diferéncia?
3 eth mon de Sofia	M'ac poiries díder?
3 eth mon de Sofia	Aristotil dividís es fenomèns naturaus en diuèrses categories en tot basar-se enes qualitats des objèctes o, mès concretaments, en aquerò que pòden hèr o que hèn.
3 eth mon de Sofia	Totes es creatures viuentes (animaus e òmes) an era capacitat de percéber eth mon e de botjar-se a trauèrs dera natura.
3 eth mon de Sofia	E, ath delà, toti es òmes an era capacitat de pensar o, dit de ua auta manèra, d'ordenar es sues percepcions en diuèrses categories e classes.
3 eth mon de Sofia	En mon naturau non i a uns limits guaire definidi.
3 eth mon de Sofia	Campam ua transicion graduau des plantes mès senzilhes enquias plantes mès complicades, des animaus mès senzilhs enquias animaus mès complicadi.
3 eth mon de Sofia	Ara fin d'aguesta escala i a er òme que, segontes Aristotil, viu tota era vida dera natura.
3 eth mon de Sofia	Er òme creish e absorbís aliments coma es plantes, a sentiments e capacitat de botjar-se coma es animaus, mès tanben a ua caracteristica peculiara que sonque ei sua: era capacitat de rasonar.
3 eth mon de Sofia	Per aquerò madeish, er òme a ua shagata dera rason divina, Sofia.
3 eth mon de Sofia	Òc, è dit divina.
3 eth mon de Sofia	A viatges, Aristotil mos rebrembe que i a d'auer un Diu qu'age començat tot eth movement deth mon naturau.
3 eth mon de Sofia	Diu, d'aguesta manèra, ath naut de tot dera escala dera natura.
3 eth mon de Sofia	Aristotil imaginaue qu'eth movement des esteles e es planetes guidaue tot eth movement dera Tèrra.
3 eth mon de Sofia	Mès i a d'auer bèra causa que mete en movement aguesti còssi tan pesadi.
3 eth mon de Sofia	Aguesta "causa" la nomentèc prumèr motor, o Diu.
3 eth mon de Sofia	Eth prumèr motor non se botge en se madeish, mès ei era "causa formau" deth movement des còssi pesants e, per tant, deth movement de tota era natura.
3 eth mon de Sofia	Tornem tar òme, Sofia.
3 eth mon de Sofia	Segontes Aristotil, era "forma" der òme compren ua amna, qu'a ua part vegetau, ua part animau e ua part racionau.
3 eth mon de Sofia	E demane: Com a de víuer, er òme?
3 eth mon de Sofia	Qué ei de besonh entà èster erós?
3 eth mon de Sofia	Era sua responsa ei aguesta: er òme sonque pòt arténher era felicitat en tot tier totes es sues abiletats e capacitats.
3 eth mon de Sofia	Aristotil credie que i a tres formes de felicitat.
3 eth mon de Sofia	Era prumèra forma de felicitat ei ua vida de plaser e léser.
3 eth mon de Sofia	Era dusau forma de felicitat ei ua vida de ciutadan liure e responsable.
3 eth mon de Sofia	Era tresau forma de felicitat ei ua vida d'investigador e filosòf.
3 eth mon de Sofia	Aristotil soslinhèc qu'es tres formes an de convíuer simultanèaments entà qu'er òme pogue èster erós.
3 eth mon de Sofia	Refusèc quinsevolh forma de dogmatisme.
3 eth mon de Sofia	S'auesse viscut aué en dia, aurie dit qu'ua persona que sonque cultive eth sòn còs ei tan desequilibrada coma ua persona que sonque tie eth cap.
3 eth mon de Sofia	Es dus extrèms son ua expression d'ua vida desviada.
3 eth mon de Sofia	Çò de madeish se passe damb es relacions umanes.
3 eth mon de Sofia	Aristotil reivindique, en aguest cas, un punt miei.
3 eth mon de Sofia	Non auem d'èster ne covards ne temeraris, senon valents (massa pòca valentia ei covardia; massa valentia ei temeritat).
3 eth mon de Sofia	Tanpòc non auem d'èster aganits ne prodigs, senon generosi (èster pòc generós ei èster aganit; èster massa generós ei èster prodig).
3 eth mon de Sofia	Era madeisha causa damb eth minjar.
3 eth mon de Sofia	Ei perilhós minjar massa pòc; mès tanben ei perilhós minjar massa.
3 eth mon de Sofia	Tant era etica de Platon coma era d'Aristotil s'inspiren ena medecina grèga: sonque per miei der equilibri e era moderacion ei possible arribar enquia ua vida erosa e armoniosa.
3 eth mon de Sofia	Era idia de qué er òme non pòt cultivar es causes extrèmes tanben ei presenta ena vision qu'a Aristotil dera societat.
3 eth mon de Sofia	Ditz qu'er òme ei, per natura, un òme politic.
3 eth mon de Sofia	Sense ua societat ath torn nòste, non èm èssers vertadèrs.
3 eth mon de Sofia	Soslinhèc qu'era familha e eth pòble curbissen es besonhs primaris de minjar, calor, vida maritau e educacion des mainatges.
3 eth mon de Sofia	Mès era forma mès nauta d'associacion umana sonque la pòt proporcionar er Estat.
3 eth mon de Sofia	Aquerò pòrte tara següenta pregunta: com s'a d'organizar es Estat?
3 eth mon de Sofia	Te'n rebrembes der Estat filosofic de Platon?
3 eth mon de Sofia	Aristotil descriu tres formes d'organizacion.
3 eth mon de Sofia	Ua ei era monarquia, a on sonque i a un cap d'Estat.
3 eth mon de Sofia	Entà qué aguesta sòrta d'Estat foncione ben, non a de generar tirania, ei a díder, un govèrn en qué un cap d'Estat govèrne en benefici pròpi.
3 eth mon de Sofia	Ua auta forma d'organizacion ei era aristocràcia, que consistís en un grop gran o petit de caps d'Estat.
3 eth mon de Sofia	Era aristocràcia a d'esvitar degenerar ena oligarquia, ei a díder, en un govèrn en qué eth poder ei en mans d'us pòqui.
3 eth mon de Sofia	Era tresau forma d'organizacion siguec era democràcia.
3 eth mon de Sofia	Aguesta forma tanben a eth sòn cant negatiu.
3 eth mon de Sofia	Ua democràcia pòt degenerar rapidaments en demagògia.
3 eth mon de Sofia	Encara que Hitler non auesse pujat en poder, toti es grops nazis aurien podut crear ua terribla demagògia.
3 eth mon de Sofia	Finauments, veigam se qué pensaue Aristotil des hemnes.
3 eth mon de Sofia	Malerosaments era sua opinion non ère tan bona coma era de Platon.
3 eth mon de Sofia	Aristotil ère més inclinat a creir qu'es hemnes, de bèra manèra, son incomplètes.
3 eth mon de Sofia	Ua hemna, pensaue, ei un "òme inacabat".
3 eth mon de Sofia	Ena reproduccion, era hemna ei passiva e receptiva en tant qu'er òme ei actiu e productiu.
3 eth mon de Sofia	Pensaue qu'eth mainatge sonque erete es qualitats der òme, e qu'aguestes qualitats son contengudes en seme der òme.
3 eth mon de Sofia	Era hemna ei era tèrra, que sonque recep e desvolope era semença, e er òme ei eth laurador.
3 eth mon de Sofia	O, dit de manèra aristotelica: er òme da era "forma", e era hemna collabòre damb era "matèria".
3 eth mon de Sofia	Evidentaments, ei estonant e tanben lamentable qu'un òme tant intelligent podesse èster tan confonut en tèma dera relacion des sèxes.
3 eth mon de Sofia	Mès aquerò demòstre dues causes: era prumèra, qu'Aristotil non deuie auer guaira experiéncia practica ne damb hemnes ne damb mainatges, e era dusau, que demore clar enquia quin punt ei dolent qu'es òmes agen dominat tostemp ena filosofia e ena sciéncia.
3 eth mon de Sofia	Er error d'Aristotil resulte encara mès grèu s'auem en compde que siguec era sua vision dera hemna (molt mès qu'era de Platon), era que dominèc pendent era Edat Mejana.
3 eth mon de Sofia	Era glèisa eretèc ua imatge dera hemna que ne tansevolhe campe ena Bíblia: Jesús non auie en òdi as hemnes!
3 eth mon de Sofia	Non diderè arren mès.
3 eth mon de Sofia	Mès tornaràs a saber causes de jo.
3 eth mon de Sofia	Quan auec liejut eth capitol d'Aristotil un parelh de viatges, lo tornèc a méter laguens dera envolòpa marrona e se demorèc seiguda, en tot campar era sua cramba.
3 eth mon de Sofia	Còp sec, auec consciéncia deth desorde que i auie en aquera cramba.
3 eth mon de Sofia	En solèr i auie libres e caièrs.
3 eth mon de Sofia	En armari, i auie un pilèr caòtic de michons e tricòts, de texans e miches.
3 eth mon de Sofia	Ena cagira der escritòri i auie un modelhon immens de ròba lorda.
3 eth mon de Sofia	Sofia auec fòrça ganes de meter-se a dreçar era sua cramba.
3 eth mon de Sofia	Era prumèra causa que hec siguec trèir es causes der armari e deishar-les en solèr.
3 eth mon de Sofia	Li calie començar de nau.
3 eth mon de Sofia	Pleguèc suenhosaments era sua ròba e la metec laguens der armari.
3 eth mon de Sofia	Er armari auie tres palmars.
3 eth mon de Sofia	Un ère entara ròba interiora, er aute entàs michons e miches e un aute entàs texans.
3 eth mon de Sofia	Tornèc a aumplir un aute viatge toti es palmars der armari.
3 eth mon de Sofia	Non dobtèc ne un solet moment a on auien d'anar es causes.
3 eth mon de Sofia	Era ròba lorda anèc tà ua borsa de plastic que trapèc en darrèr palmar.
3 eth mon de Sofia	Sonque auec problèmes damb un michon blanc e long: non sonque non trapaue era sua parelha, senon que, ath delà, ère segura que jamès auie estat sòn.
3 eth mon de Sofia	L'examinèc atentaments.
3 eth mon de Sofia	Non i auie arren que podesse identificar ath propietari, mès Sofia sospechaue qui podie èster.
3 eth mon de Sofia	Lo floquèc ena part nauta der armari, ath costat deth lego, era cinta de vidèo e eth mocador vermelh.
3 eth mon de Sofia	Sofia se concentrèc en solèr.
3 eth mon de Sofia	Classifiquèc es libres.
3 eth mon de Sofia	Es caièrs, es revistes e es pannèus dera madeisha manèra qu'ac auie descrit eth filosòf en capitol d'Aristotil.
3 eth mon de Sofia	Quan acabèc de dreçar, se hec eth lhet e comencèc a ordenar er escritòri.
3 eth mon de Sofia	Era darrèra causa que hec siguec acorropar totes es planes d'Aristotil.
3 eth mon de Sofia	Treiguec un caièr e ua perforadoira petita, trauquèc es huelhes e les metec en caièr.
3 eth mon de Sofia	Ac lheuèc naut der armari.
3 eth mon de Sofia	Mès tard, anarie tath Nhadèr e recuelherie era capsa de galetes.
3 eth mon de Sofia	D'aciu ara, tot demorarie ordenat.
3 eth mon de Sofia	E non sonque era sua cramba.
3 eth mon de Sofia	Dempús de liéger Aristotil, comprenec qu'ère tanben molt important méter en orde es sues idies.
3 eth mon de Sofia	Per aquerò auie reservat era part nauta der armari: ère eth solet lòc dera cramba qu'encara non controtlaue totauments.
3 eth mon de Sofia	Sa mair non auie dat senhaus de vida pendent mès de dues ores.
3 eth mon de Sofia	Sofia baishèc.
3 eth mon de Sofia	Decidic dar minjar as animaus abantes que se desvelhèsse sa mair.
3 eth mon de Sofia	S'ajoquèc sus er aqüari dera codina.
3 eth mon de Sofia	Un des peishi ère nere, er aute iranja e er aute vermelh e blanc.
3 eth mon de Sofia	Ère per aquerò que les cridaue Daurat, Capucheta Vermelha e Nere.
3 eth mon de Sofia	Mentretant que les daue minjar, didec:
3 eth mon de Sofia	Ètz èssers viui dera natura: vos podetz neurir, podetz créisher e vos podetz reprodusir.
3 eth mon de Sofia	Mès concrètaments, ètz deth reine animau o sigue que vos podetz botjar e campar eth mon.
3 eth mon de Sofia	E encara mès concrètaments, ètz peishi, e per aquerò podetz respirar a trauèrs des brànquies e nadar tà naut e tà baish pes aigües dera vida.
3 eth mon de Sofia	Sofia tornèc a caperar eth pòt deth minjar des peishi.
3 eth mon de Sofia	Ère pro satisfèta dera manèra qu'auie plaçat es peishi ena escala dera natura, e ère especiauments satisfèta damb era expression "aigües dera vida".
3 eth mon de Sofia	Ara ère eth torn des periquitos.
3 eth mon de Sofia	Sofia les metec uns quanti grans ena capsa deth minjar, e didec:
3 eth mon de Sofia	Estimat Smitt e Smule.
3 eth mon de Sofia	Vos auetz convertit en uns encantadors periquitos perque auetz gessut d'uns ueus encantadors de periquito, e coma qu'aguesti ueus auien era "forma" de periquitos, erosaments non vos auetz convertit un uns papagais blagaires.
3 eth mon de Sofia	Ara seguida, entrèc en lavabo mès gran, a on i auie era tortuga guiterosa en ua caisha.
3 eth mon de Sofia	De tant en tant, sa mair li didie que l'aucirie.
3 eth mon de Sofia	Mès enquia ara sonque auie estat ua menaça.
3 eth mon de Sofia	Sofia treiguec ua huelha de leituga d'un pòt de veire, e la deishèc ena caisha.
3 eth mon de Sofia	Estimada Gavinda, didec.
3 eth mon de Sofia	Non ès precisaments er animau mès rapid dera Tèrra.
3 eth mon de Sofia	Mès aumens ès capable de víuer ua petita fraccion d'aguest gran mon en qué viuem.
3 eth mon de Sofia	T'auràs de consolar en saber que non ès era soleta que non pòt superar-se a se madeisha.
3 eth mon de Sofia	Sherekan seguraments ère dehòra en tot caçar arrats: fin finau, formaue part dera sua natura.
3 eth mon de Sofia	Sofia crotzèc era sala entà anar tara cramba de sa mair.
3 eth mon de Sofia	Ena tauleta deth cafè i auie una gèrla de menines.
3 eth mon de Sofia	Per un moment, auec era sensacion qu'es flors jaunes la saludauen respectuosaments.
3 eth mon de Sofia	S'estanquèc, e amorassèc es sues corones.
3 eth mon de Sofia	Tanben ètz èssers viui, didec.
3 eth mon de Sofia	De hèt, ètz ues privilegiades se vos comparatz damb era gèrla a on vos estatz.
3 eth mon de Sofia	Mès, malerosaments, no'c podetz avalorar.
3 eth mon de Sofia	Sofia entrèc de puntetes ena cramba de sa mair.
3 eth mon de Sofia	Ès ua des qu'an mès sòrt, didec, perque non sonque ès viua, coma un liri de camp.
3 eth mon de Sofia	E non sonque un èsser viu, coma Sherekan o Govinda.
3 eth mon de Sofia	Ès un èsser uman, e as, per tant, era rara capacitat de pensar.
3 eth mon de Sofia	De qué caralh parles, Sofia?
3 eth mon de Sofia	Sa mair s'auie desvelhat mès rapid que d'abitud.
3 eth mon de Sofia	Didia que sembles ua tortuga guiterosa.
3 eth mon de Sofia	Sa mair lheuèc eth cap.
3 eth mon de Sofia	Ara baishi, didec.
3 eth mon de Sofia	Pòs premanir eth cafè?
3 eth mon de Sofia	Còp sec, Sofia didec:
3 eth mon de Sofia	As pensat jamès per qué viuem, mama?
3 eth mon de Sofia	O non.
3 eth mon de Sofia	Non i tornes se te platz.
3 eth mon de Sofia	Ara ja sai era responsa.
3 eth mon de Sofia	De vertat?
3 eth mon de Sofia	Non i auia pensat jamès.
3 eth mon de Sofia	Alavetz as un gran problèma, mama.
3 eth mon de Sofia	Sofia!
3 eth mon de Sofia	Imagina que sonque i auesse plantes e animaus.
3 eth mon de Sofia	Alavetz non i aurie arrés que podesse díder era diferéncia que i a entre un "gat" o un "gosset", o un "liri" e un "jordon".
3 eth mon de Sofia	Es plantes e es animaus tanben son viui, mès nosati èm es solets que podem ordenar era natura en diferents grops e classes.
3 eth mon de Sofia	Ès reauments era mainada mès estranha que coneishi, didec sa mair.
3 eth mon de Sofia	Evidentaments, didec Sofia.
3 eth mon de Sofia	Toti èm mès o mens peculiars.
3 eth mon de Sofia	Çò que voi díder ei que darrèraments m'estones damb aguestes blagades…
3 eth mon de Sofia	Ès molt facil d'estonar, alavetz.
3 eth mon de Sofia	A darrèra ora dera tarde, Sofia tornèc tath Nhadèr.
3 eth mon de Sofia	Artenhec a portar era capsa de galetes tara sua cramba sense que sa mair se n'encuedèsse.
3 eth mon de Sofia	Ordenèc es huelhes, les trauquèc e les metec en caièr d'anères abantes deth capitol d'Aristotil.
3 eth mon de Sofia	Finauments, escriuec eth numèro de cada plana en cornèr de naut ena dreta.
3 eth mon de Sofia	En totau, i auie cinquanta planes.
3 eth mon de Sofia	Sofia bastie eth sòn pròpi libre de filosofia.
3 eth mon de Sofia	Non ère sòn, mès ère escrit especiauments tada era.
3 eth mon de Sofia	Non auec temps de hèr es déuers tath deluns.
3 eth mon de Sofia	Seguraments aurie un contròtle de religion, mès eth professor tostemp didie qu'avaloraue er interès e es opinions personaus.
3 eth mon de Sofia	Sofia notaue que començaue a auer ua cèrta basa entà totes dues causes.
3 eth mon de Sofia	Encara qu'eth professor de filosofia auie començat a enviar es cartes dirèctaments tath Nhadèr, Sofia campèc era boèta deluns ath maitin, mès per costum que per auta causa.
3 eth mon de Sofia	Coma ja demoraue, ère ueda.
3 eth mon de Sofia	Comencèc a baishar peth carrèr deth Tréfol.
3 eth mon de Sofia	Còp sec, vedec ua fotografia en tèrra.
3 eth mon de Sofia	Ère ua fotografia d'un jeep de color blanca damb ua bandèra blaua, a on i metie "ONU".
3 eth mon de Sofia	Non ère era bandèra des Nacions Unides?
3 eth mon de Sofia	Sofia virèc era fotografia, e vedec qu'ère ua postau normau.
3 eth mon de Sofia	Tà "Hilde Moller Knag c/o Sofia Amundsen…" Auie un sagèth noruèc e un tampon dera ONU deth diuendres 15 de junh de 1990.
3 eth mon de Sofia	Ère er aniversari de Sofia!
3 eth mon de Sofia	Era postau didie:
3 eth mon de Sofia	Estimada Hilde, supausi que celebraràs eth tòn aniversari.
3 eth mon de Sofia	O ac haràs londeman?
3 eth mon de Sofia	De totes manères, aquerò non càmbie arren deth tòn present.
3 eth mon de Sofia	De bèra manèra, ei un present que durarà tota era vida.
3 eth mon de Sofia	Mès me shautarie desirar-te un erós aniversari un aute viatge.
3 eth mon de Sofia	Dilhèu ara ja enteneràs se per qué li envii es postaus a Sofia.
3 eth mon de Sofia	Sò segur qu'era te les darà.
3 eth mon de Sofia	P.S.
3 eth mon de Sofia	Mama m'a dit qu'auies perdut era cartèra.
3 eth mon de Sofia	Te prometi que te darè es 150 corones que perderes.
3 eth mon de Sofia	Poiràs auer un aute carnet dera escòla abantes que barren per vacances.
3 eth mon de Sofia	Un punet plan fòrt.
3 eth mon de Sofia	Papa.
3 eth mon de Sofia	Sofia demorèc paralisada.
3 eth mon de Sofia	Quina data portaue eth tampon dera postau anteriora?
3 eth mon de Sofia	Li semblèc rebrembar qu'era auta postau dera fòto dera plaja tanben ère deth junh (tot e qu'encara mancaue un mes sancer).
3 eth mon de Sofia	Senzilhaments no'c auie vist ben.
3 eth mon de Sofia	Guardèc eth sòn relòtge e tornèc de prèssa tà casa.
3 eth mon de Sofia	Dauric era pòrta e pugèc corrent tara sua cramba.
3 eth mon de Sofia	Trapèc era prumèra postau tà Hilde dejós eth mocador de seda vermelh.
3 eth mon de Sofia	Òc: tanben ère deth 15 de junh, eth dia der aniversari de Sofia e un dia abantes d'acabar era escòla!
3 eth mon de Sofia	Qui ère Hilde?
3 eth mon de Sofia	Com podie pensar eth sòn pair que coneisherie Hilde?
3 eth mon de Sofia	En quinsevolh cas, semblaue absurd que l'envièsse es postaus tada era enlòc d'enviar-les tara sua hilha.
3 eth mon de Sofia	Dilhèu ère perque non sabie era adreça dera sua hilha?
3 eth mon de Sofia	Sajaue de suspréner ara sua hilha eth dia deth sòn aniversari en tot emplegar un estranh coma detectiu e postièr?
3 eth mon de Sofia	Per aquerò l'auie dat un mes?
3 eth mon de Sofia	Li volie regalar ua naua amiga ara sua hilha, e per aquerò l'utilizaue?
3 eth mon de Sofia	Ère era madeisha "eth present que durarà tota era vida"?
3 eth mon de Sofia	S'aguest òme tant estranh reauments ère en Liban, com auie podut arténher era sua adreça?
3 eth mon de Sofia	Ath delà, Sofia e Hilde auien dues causes en comun.
3 eth mon de Sofia	Es dues auien neishut eth madeish dia, eth 15 de junh, e es dues auien as sòns pairs ena auta punta deth mon.
3 eth mon de Sofia	Sofia se sentie en un mon irreau.
3 eth mon de Sofia	Ara fin de tot, dilhèu non ère tant estupid creir en destin.
3 eth mon de Sofia	De totes manères, non auie de trèir conclusions tan lèu: i podie auer ua explicacion perfèctaments logica.
3 eth mon de Sofia	Mès com auie trapat Albert Knox era cartèra de Hilde, se Hilde viuie en Lilleshand, a mès de 300 km d'Oslo?
3 eth mon de Sofia	E per qué Sofia auie trapat aguesta postau en tèrra?
3 eth mon de Sofia	Auie queigut dera borsa deth postièr abantes d'arribar ena sua boèta?
3 eth mon de Sofia	Me hè dò.
3 eth mon de Sofia	Jorunn la guardèc seriosaments, coma ua professora.
3 eth mon de Sofia	Demori qu'ages ua bona desencusa.
3 eth mon de Sofia	A a veir damb era ONU, didec Sofia.
3 eth mon de Sofia	M'a retengut ua tropa enemiga en Liban.
3 eth mon de Sofia	Segur…!
3 eth mon de Sofia	Çò que passe ei qu'ès encamardada!
3 eth mon de Sofia	Correren entara escòla tan rapid coma poderen.
3 eth mon de Sofia	Er examen didie:
3 eth mon de Sofia	Concèpte dera vida e tolerància.
3 eth mon de Sofia	Sofia pensèc ua longa estona abantes de començar a escríuer.
3 eth mon de Sofia	Podie emplegar bères idies qu'auie aprenut d'Alberto Knox?
3 eth mon de Sofia	Ac aurie de hèr, perque hège dies que non auie daurit eth libre de religion.
3 eth mon de Sofia	Quan se metec a escríuer, es paraules li gesseren molt facilaments.
3 eth mon de Sofia	Sofia escriuec que sabem qu'era lua non ei hèta de hormatge e que i a cratèrs ena cara amagada dera lua, que tant Socrates coma Jesús sigueren condemnadi a mòrt, que toti auem de morir bèth dia, que grani temples dera Acropòlis se bastiren en sègle V aC, dempús dera guèrra damb es pèrses, e qu'er oracle mès important dera antica Grècia ère er oracle de Delfos.
3 eth mon de Sofia	Coma exemple des causes que sonque podem creir, Sofia mencionèc bères preguntes: I a vida en auti planetes?
3 eth mon de Sofia	Diu existís?
3 eth mon de Sofia	I a vida dempús dera mòrt?, e: Jesús ère eth hilh de Diu o simplaments ère un òme sabent?
3 eth mon de Sofia	Es filosòfi sagen de pujar a un des peus deth conilh entà poder guardar de contunh es uelhs deth Gran Magic.
3 eth mon de Sofia	Encara non sabem se bèth dia ac artenheràn.
3 eth mon de Sofia	Mès se cada filosòf pugèsse ena esquia d'un aute filosòf artenherien a anar cada viatge mès tà naut e creigui qu'alavetz i aurie bèra possibilitat de qu'ac artenhessen.
3 eth mon de Sofia	Ena Bíblia i a ua causa qu'aurie podut èster un des peus fini deth conilh.
3 eth mon de Sofia	Aguest peu se didie Tor de Babel, e eth Magic l'esbaucèc perque non volie petiti babaus umans a naut de tot deth conilh blanc qu'acabaue de crear."
3 eth mon de Sofia	Ara seguida viege era dusau pregunta: Digues bèri factors que contribusissen a formar eth concèpte dera vida en ua persona.
3 eth mon de Sofia	Era educacion e er entorn èren, sens dobte, factors a tier en compde.
3 eth mon de Sofia	Era gent deth temps de Platon auie un concèpte dera vida diferent deth nòste perque viuien en ua epòca diferenta e en un ambient diferent.
3 eth mon de Sofia	Un aute factor ère era sòrta d'experiéncia qu'un cerque entà se madeish.
3 eth mon de Sofia	Era capacitat de rasonar non ei determinada per entorn.
3 eth mon de Sofia	Toti l'an.
3 eth mon de Sofia	Se podie comparar er entorn e era situacion sociau damb es condicions que i auie ena prigondor dera còva de Platon.
3 eth mon de Sofia	Simplaments emplegant era intelligéncia, es individús pòden gésser dera escurina.
3 eth mon de Sofia	Mès ua aventura atau demane un gran coratge personau.
3 eth mon de Sofia	Socrates ei un bon exemple d'ua persona que sagèc de liurar-se damb era intelligéncia des idies subergessentes en sòn temps.
3 eth mon de Sofia	Finauments, escriuec: "Aué en dia, cada viatge se barrege mès era gent de tèrres e cultures desparières.
3 eth mon de Sofia	Cristians, musulmans e budistes pòden compartir eth madeish edifici.
3 eth mon de Sofia	Per aguest motiu, ei mès important acceptar es credences des auti que demanar-se se per qué non toti pensen çò de madeish.
3 eth mon de Sofia	Non està mau, pensèc Sofia.
3 eth mon de Sofia	Sentec qu'auie auançat pro damb totes es causes qu'auie aprenut deth sòn professor de filosofia.
3 eth mon de Sofia	E tostemp li podie híger un shinhau deth sòn sen e des causes qu'auie liejut e sentut.
3 eth mon de Sofia	Sagèc de respóner ara tresau qüestion: Qué vò díder era "consciéncia"?
3 eth mon de Sofia	Aquerò ère ua causa qu'auien discutit fòrça viatges en classe.
3 eth mon de Sofia	Sofia escriuec: "Era consciéncia ei era capacitat dera gent entà respóner as causes bones e dolentes.
3 eth mon de Sofia	Era mia opinion personau ei que toti an aguesta capacitat o, dit de ua auta manèra, creigui qu'era consciéncia ei innata.
3 eth mon de Sofia	Socrates aurie dit çò de madeish.
3 eth mon de Sofia	Mès sonque çò que dicte era consciéncia ja càmbie fòrça d'ua persona a ua auta.
3 eth mon de Sofia	Es sofistes sus aguest punt dideren causes importantes.
3 eth mon de Sofia	Dideren qu'eth ben e eth mau vien principauments determinadi per entorn en qué un creish.
3 eth mon de Sofia	Socrates, en cambi, credie qu'era consciéncia ei era madeisha entà toti.
3 eth mon de Sofia	Dilhèu toti dus auien rason.
3 eth mon de Sofia	Se ben toti non an vergonha d'anar despolhadi, lèu toti an mala consciéncia quan se pòrte mau damb ua auta persona.
3 eth mon de Sofia	E s'a de rebrembar, ath delà, qu'auer ua consciéncia non ei çò de madeish qu'usar-la.
3 eth mon de Sofia	A viatges, semble qu'es persones non agen escrupuls, mès aquerò non vò díder qu'en bèth lòc de laguens sòn non i age amagada ua cèrta forma de consciéncia.
3 eth mon de Sofia	Pòt semblar, donc, que i a gent que non a sen, quan en realitat era soleta causa que passe ei que non lo tien.
3 eth mon de Sofia	P.S.
3 eth mon de Sofia	Era rason e era consciéncia se pòden comparar a un muscle.
3 eth mon de Sofia	Ara ja sonque demoraue ua qüestion: Qué vò díder era prioritat de valors?
3 eth mon de Sofia	Açò tanben ac auien discutit fòrça viatges.
3 eth mon de Sofia	Per exemple, ei util saber condusir un coche perque te permet desplaçar-te d'un lòc tà un aute.
3 eth mon de Sofia	Mès se condusir provòque eth desboscament e era pollucion deth miei ambient, èm forçats a escuélher uns valors.
3 eth mon de Sofia	Dempús de pensar-i ua estona, Sofia arribèc ena conclusion qu'auer uns bòsqui sani e un miei ambient blos ei mès important que non pas arribar d'ora ath trabalh.
3 eth mon de Sofia	Metec mès exemples, e concludic: "Personauments, pensi qu'era filosofia ei ua assignatura pro mès importanta qu'era gramatica anglesa.
3 eth mon de Sofia	Serie pro convenent da prioritat ara filosofia, e trèir bères ores de gramatica".
3 eth mon de Sofia	En darrèr pati, eth professor cridèc a Sofia a despart.
3 eth mon de Sofia	Ja è liejut eth tòn exercici, didec.
3 eth mon de Sofia	Ère un des prumèrs deth molon.
3 eth mon de Sofia	Demori que t'age hèt a pensar.
3 eth mon de Sofia	Aquerò ei exactaments çò que volia parlar damb tu.
3 eth mon de Sofia	E quitament estonant.
3 eth mon de Sofia	Mès as hèt es déuers, Sofia?
3 eth mon de Sofia	Sofia non sabec se qué respóner.
3 eth mon de Sofia	Ben…, abantes as dit qu'ère important auer un punt d'enguarda personau.
3 eth mon de Sofia	Òc…ei clar, ac è dit.
3 eth mon de Sofia	Mès i a un limit.
3 eth mon de Sofia	Sofia lo guardèc fixaments as uelhs.
3 eth mon de Sofia	È començat a estudiar filosofia, didec.
3 eth mon de Sofia	Mès a jo se me hè dificil qualificar-te.
3 eth mon de Sofia	Perque dilhèu auia rason o dilhèu ère confonuda, non?
3 eth mon de Sofia	Metam un excellent, alavetz, didec eth professor.
3 eth mon de Sofia	Quan Sofia tornèc tà casa aquera tarde, lancèc eth morralet en tèrra e anèc corrent tath Nhadèr.
3 eth mon de Sofia	I auie ua envolòpa marrona sus es granes arraïtzes.
3 eth mon de Sofia	Ère pro seca pes costats, de manèra que deuie hèr ua estona que Hermes l'auie portat.
3 eth mon de Sofia	Prenec era envolòpa e anèc enquiara pòrta dera casa.
3 eth mon de Sofia	Dèc minjar as animaus, e pugèc de cap ara sua cramba.
3 eth mon de Sofia	Estirada en lhet, dauric era carta d'Alberto, e comencèc a liéger.
3 eth mon de Sofia	Un aute còp aciu, Sofia!
3 eth mon de Sofia	Ja sabes bères causes des filosòfi dera natura, de Socrates, de Platon e d'Aristotil, e, per tant, ja t'as familiarizat un shinhau damb es fondadors dera filosofia europèa.
3 eth mon de Sofia	A compdar d'ara, ja non seràn de besonh es qüestions introductòries des envolòpes blanques.
3 eth mon de Sofia	Supausi qu'ara ja n'as pro damb es exercicis e es contròtles que te meten ena escòla.
3 eth mon de Sofia	Guarda qu'escriuem aC e dC perque eth cristianisme siguec ua des causes mès importantes e mès misterioses d'aguest periòde.
3 eth mon de Sofia	Aristotil moric en 322 aC, quan Atenes ja auie perdut part deth sòn esplendor; entre d'autes causes, pes desequilibris politics costats pes conquistes d'Alexandre Magne (356-323 aC).
3 eth mon de Sofia	Alexandre Magne siguec eth rei de Macedònia.
3 eth mon de Sofia	Aristotil tanben ère de Macedònia, e pendent bèth temps siguec eth tutor d'Alexandre.
3 eth mon de Sofia	Mès tard, Alexandre siguec eth guanhador dera batalha decisiua contra es pèrses.
3 eth mon de Sofia	Mès siguec mès que mès important perque damb es sues conquistes junhec era civilizacion grèga damb Egipte e Orient enquiara India.
3 eth mon de Sofia	Aquerò dauric ua naua etapa ena istòria dera umanitat.
3 eth mon de Sofia	Neishec ua civilizacion ena quau eth grèc e era cultura grèga jogauen un papèr decisiu.
3 eth mon de Sofia	Aguest periòde, que durèc apruprètz 300 ans, recep eth nòm de ellenisme.
3 eth mon de Sofia	Eth tèrme ellenisme se referís ara epòca e ara cultura grèga que dominèc es tres reiaumes ellenistics: Macedònia, Siria e Egipte.
3 eth mon de Sofia	De totes manères, a compdar der an 50 aC, Roma comencèc a imposar era sua fòrça militara e politica.
3 eth mon de Sofia	Era naua superpoténcia anèc conquistant pòga a pòc toti es reiaumes ellenistics, e des d'alavetz ençà era cultura romana e eth latin an dominat des d'eth cogant de Espanha enquia ben entrat er autant d'Asia.
3 eth mon de Sofia	Ère eth començament dera epòca romana, o Antiquitat tardiua.
3 eth mon de Sofia	Mès rebremba ua causa: abantes que Roma comencèsse a conquistar es reiaumes ellenistics, era madeisha Roma ère ua província dera cultura grèga.
3 eth mon de Sofia	Era cultura e era filosofia grègues jogarien un papèr decisiu fòrça temps dempús de qué era importància politica des grècs auesse passat ara istòria.
3 eth mon de Sofia	Era desaparicion des limits entre diuèrsi païsi e cultures merquèc prigondaments er ellenisme.
3 eth mon de Sofia	Prèviaments, es grècs, es romans, es egipcis, es babilonis, es siris e es pèrses auien adorat es sòns dius laguens çò que podem nomentar generauments "ua religion nacionau".
3 eth mon de Sofia	Ara, es diferentes cultures entren en contacte, e se barregen es idies religioses, filosofiques e scientifiques.
3 eth mon de Sofia	Podem díder qu'era plaça urbana se cambièc per un circ mondiau.
3 eth mon de Sofia	Ena vielha plaça de ciutat tanben auie auut persones que portauen diferents articles de mercat, e tanben naues idies e pensaments.
3 eth mon de Sofia	Era nauetat ei que, ara, es places de mercat s'aumplien damb productes e idies de tot eth mon, e es votzes parlauen lengües fòrça variades.
3 eth mon de Sofia	Ja auem dit qu'era vision grèga dera vida s'auie esparjut entà molti lòcs deth mon.
3 eth mon de Sofia	Mès, a mida que passaue eth temps, es dius orientaus se començauen a adorar per tot eth Mediterranèu.
3 eth mon de Sofia	Gesseren naues religions que recuelhien dius e credences d'antigues nacions.
3 eth mon de Sofia	Aquerò se nomente sincretisme, o fusion de credences.
3 eth mon de Sofia	Abantes d'aquerò, era gent s'auie sentut plan estacada ara sua gent e ara sua ciutat-estat.
3 eth mon de Sofia	Mès a mida qu'es limits e frontères s'esfaçauen, fòrça gent comencèc a auer dobtes sus eth sòn concèpte dera vida.
3 eth mon de Sofia	Era fin dera Antiquitat se caracterizèc, generauments, pes dobtes religiosi, pera desintegracion culturau e peth pessimisme.
3 eth mon de Sofia	Es naues religions der ellenisme acostumauen a auer bèth pensament qu'explicaue era manèra coma es persones se podien sauvar dera mòrt.
3 eth mon de Sofia	Aguesti pensaments qu'èren soent secrèts.
3 eth mon de Sofia	S'eth credent les acceptaue, e ath delà hège bèth rituau, aspiraue ara immortalitat dera amna e a ua vida etèrna.
3 eth mon de Sofia	Uns cèrti coneishements sus era vertadèra natura der univèrs podien èster tant importants coma es rituaus entara sauvacion dera amna.
3 eth mon de Sofia	Atau èren es naues religions, Sofia.
3 eth mon de Sofia	Mès era filosofia tanben s'orientaue cada viatge mès entara "sauvacion" e era serenitat.
3 eth mon de Sofia	Se credie qu'es pensaments filosofics no sonque auien d'auer ua valor en eri madeishi: auien de desliurar ara umanitat deth pessimisme e dera pòur dera mòrt.
3 eth mon de Sofia	D'aguesta manèra, s'eliminèren progressivaments es limits entre era filosofia e era religion.
3 eth mon de Sofia	En generau, era filosofia der ellenisme non siguec guaire originau.
3 eth mon de Sofia	Non campèc cap nau Platon ne cap nau Aristotil.
3 eth mon de Sofia	Era sciéncia ellenistica tanben recebec influéncies de cultures diuèrses.
3 eth mon de Sofia	Era ciutat d'Alexandria siguec eth punt clau d'amassada entre autant e cogant.
3 eth mon de Sofia	En tant qu'Atenes ère eth centre dera filosofia damb escòles qu'encara foncionauen dempús dera mòrt de Platon e Aristotil, Alexandria siguec eth centre dera sciéncia.
3 eth mon de Sofia	Damb era sua bibliotèca immensa, devenguec eth caplòc dera matematica, dera astronomia, dera biologia e dera medecina.
3 eth mon de Sofia	Era cultura ellenistica se pòt comparar damb era cultura des nòsti dies.
3 eth mon de Sofia	Era civilizacion deth sègle XX tanben a estat cada viatge mès dubèrta: aquerò a provocat molti cambis ena religion e ena filosofia.
3 eth mon de Sofia	E atau coma en Roma, ara prumeria dera nòsta èra, se podien trapar idies des religions grègues, egípcies e orientaus, aué en dia, a mand d'acabar eth sègle XX, podem trapar en quinsevolh ciutat europèa, idies religioses de toti es lòcs deth mon.
3 eth mon de Sofia	Vedem tanben coma ua barreja de naues e vielhes religions, filosofies e sciéncies formen era basa des naues aufèrtes deth mercat.
3 eth mon de Sofia	Plan d'aguest "nau coneishement" ei, de hèt, un "remake" deth vielh pensament, que se remonte enquiar ellenisme.
3 eth mon de Sofia	Coma è dit, era filosofia ellenistica contunhèc bères des idies de Socrates, Platon e Aristotil.
3 eth mon de Sofia	Toti tres volien descurbir se quina ère era mielhor manèra de víuer e de morir entar òme.
3 eth mon de Sofia	Se preocupauen dera etica.
3 eth mon de Sofia	Ena naua civilizacion, aguest siguec eth projècte filosofic principau.
3 eth mon de Sofia	Se sagèc d'endonviar se qué ère era felicitat vertadèra, e se com se podie arténher.
3 eth mon de Sofia	Ara guardaram quate corrents filosofics que s'ocupèren d'aquerò.
3 eth mon de Sofia	Era istòria explique que, un dia, Socrates se demorèc estancat dauant d'ua botiga que venie tota sòrta de productes.
3 eth mon de Sofia	Ath finau didec: "guaires causes que non n'è besonh"!
3 eth mon de Sofia	Antistenes en Atenes ath torn de 400 aC.
3 eth mon de Sofia	Es cinics sagèren de mostrar qu'era felicitat vertadèra non depen des auantatges extèrns, coma eth luxe, eth poder politic o era bona salut.
3 eth mon de Sofia	Era felicitat non pòt depéner d'aguestes causes tant azardoses e vulnerables e la pòden arténher toti.
3 eth mon de Sofia	E, ath delà, un còp s'age artenhut, ja non se pòt pèrder.
3 eth mon de Sofia	Eth cinic mès coneishut siguec Diogenes, un alumne d'Antistenes, que viuie en un barril e que didie que non auie besonh d'arren mès que d'ua capa, un baston e ua barra de pan.
3 eth mon de Sofia	Atau non ère facil de trèir-li era felicitat!
3 eth mon de Sofia	Un dia en tant que prenie eth solei ath costat deth sòn barril, lo visitèc Alexandre Magne.
3 eth mon de Sofia	Er emperaire se metec deuant deth sabent, e li demanèc se volie bèra causa.
3 eth mon de Sofia	Dessepara't un shinhau.
3 eth mon de Sofia	Me capères eth solei".
3 eth mon de Sofia	D'aguesta manèra, Diogenes hec a veir que non ère mens erós ne mens ric qu'eth gran òme qu'auie deuant sòn.
3 eth mon de Sofia	Auie totes es causes que desiraue.
3 eth mon de Sofia	Es cinics credien qu'er òme non s'a de preocupar dera pròpia salut.
3 eth mon de Sofia	Es cinics sigueren importants en desvolopament dera escòla estoïca de filosofia, que neishec en Atenes tàs 300 aC.
3 eth mon de Sofia	Eth son fundador siguec Zenó, qu'ère de Chipre, mès que s'amassèc damb es cinics dempús d'un naufragi.
3 eth mon de Sofia	Acostumaue a amassar as sòns alumnes dejós d'un portau.
3 eth mon de Sofia	Eth nòm "estoïc" ven dera paraula grèga stoa, que vò díder portau.
3 eth mon de Sofia	Er estoïcisme aurie posterioraments ua grana influéncia ena cultura de Roma.
3 eth mon de Sofia	Coma Heraclit, es estoïcs pensauen que toti formen part dera madeisha rason universau, o logos.
3 eth mon de Sofia	Aquerò les portèc a creir qu'existís un dret universau, que se bastís a compdar des "leis dera natura".
3 eth mon de Sofia	E coma qu'aguestes "leis dera natura" se basen ena etèrna e universau rason umana, non càmbien ne en espaci ne en temps.
3 eth mon de Sofia	En aguest sens, es estoïcs se meteren deth cant de Socrates e en contra des sofistes.
3 eth mon de Sofia	Era lei naturau govèrne tota era umanitat, quitament es esclaus.
3 eth mon de Sofia	Es estoïcs considerauen es estatuts legaus de molti estats simplaments coma ua imitacion incomplèta dera "lei" dera pròpia natura.
3 eth mon de Sofia	Dera madeisha manèra qu'es estoïcs esfaçèren era diferéncia entre er individú e er univèrs, remiren tanben quinsevolh conflicte entre er esperit e era matèria.
3 eth mon de Sofia	Sonque i a ua natura, didien.
3 eth mon de Sofia	Aguesta idia se nomente monisme, en contrast damb era concepcion dual qu'auie Platon dera realitat.
3 eth mon de Sofia	Coma autentics mainatges deth sòn temps, es estoïcs èren "cosmopolites" e mès dubèrts ara cultura contemporanèa que non pas es filosòfi deth "barril" (es cinics).
3 eth mon de Sofia	Cridèren era atencion sus es relacions umanes, era politica, e molti d'eri, especiauments er emperaire roman Marc Aureli (121-180 dC), èren òmes d'estat en actiu.
3 eth mon de Sofia	Proporcionèren era cultura e era filosofia grègues a Roma, e un des sòns membres mès subergessenti siguec Ciceron (106-43 aC), orador memorable, filosòf e òme d'estat.
3 eth mon de Sofia	Siguec qui formulèc eth concèpte d'umanisme, qu'a ar individú coma interès centrau.
3 eth mon de Sofia	Uns ans mès tard, er estoïc Seneca (4 aC- 65 dC) didec qu'er "òme ei sagrat entar òme".
3 eth mon de Sofia	Aquerò a demorat coma era frase emblematica de tot er umanisme posterior.
3 eth mon de Sofia	Es estoïcs soslinhèren, ath delà, que toti es procèssi naturaus, coma era malautia e era mòrt, seguissen es indestructibles leis dera natura.
3 eth mon de Sofia	Er òme, donc, a d'apréner a acceptar eth sòn destin.
3 eth mon de Sofia	Arren non arribe de forma accidentau; tot arribe per necessitat, e per tant non vau entad arren de planher-se quan eth destin truque ara pòrta.
3 eth mon de Sofia	Dera madeisha manèra, s'an d'acceptar damb serenitat es circonstàncies eroses dera vida.
3 eth mon de Sofia	Aciu se hè evident era sua retirada damb es cinics, que didien que totes es causes extèrnes son intranscendentes.
3 eth mon de Sofia	Encara aué tiem era paraula "estoïc" entà designar a bèth un que no se dèishe portar pes sòns sentiments.
3 eth mon de Sofia	Coma auem vist, Socrates volie trapar de quina manèra er òme pòt víuer ua vida erosa.
3 eth mon de Sofia	Tant es cinics coma es estoïcs l'interpretèren en tot díder qu'er òme s'a de desliurar des sòns luxes materiaus.
3 eth mon de Sofia	Mès Socrates auie un alumne que se didie Aristip, que pensaue qu'er objectiu dera vida ei arténher eth maximon de plaser sensuau.
3 eth mon de Sofia	Volec desvolopar ua sòrta de vida qu'esvitèsse quinsevolh forma de dolor.
3 eth mon de Sofia	Es cinics e es estoïcs credien qu'era dolor tostemp se pòt sostier, causa qu'ei plan diferenta de pensar que tostemp s'a d'esvitar.
3 eth mon de Sofia	Ath torn deth 300 aC, Epicur (341-270), fondèc ua escòla de filosofia en Atenes.
3 eth mon de Sofia	Es sòns seguidors receberen eth nòm d'epicuris.
3 eth mon de Sofia	Desvolopèc era etica deth plaser d'Aristip, e la combinèren damb era teoria atomica de Democrit.
3 eth mon de Sofia	Era istòria explique qu'es epicuris viuien en un jardin, e èren coneishudi coma es "filosòfi deth jardin".
3 eth mon de Sofia	Se ditz que dejós era nèira deth jardin i auie un pannèu que didie: "Foran: aciu viueràs ben.
3 eth mon de Sofia	Aciu eth plaser ei eth màger ben".
3 eth mon de Sofia	Epicur didec qu'es conseqüéncies agradiues d'ua accion an d'èster avalorades en tot tier en compde es sòns efèctes segondaris.
3 eth mon de Sofia	Se bèth viatge as auut ua mala digestion de tant minjar chicolate, ja'c compreneràs.
3 eth mon de Sofia	Se non t'a passat jamès, saja de hèr açò: agarra tot çò qu'ages estauviat, e crompa chicolate per valor de 200 corones (en tot supausar que te shaute eth chicolate).
3 eth mon de Sofia	Ei fòrça important que lo prengues tot de còp.
3 eth mon de Sofia	Ath cap d'ua ora e mieja, apruprètz, enteneràs qué volie díder Epicur damb aquerò des efèctes segondaris.
3 eth mon de Sofia	Epicur tanben credie qu'eth resultat d'ua accion agradiua a cuert tèrme s'a d'avalorar en tot tier en compde era possibilitat d'un resultat mès gran, mès durable o mès intens a long tèrme.
3 eth mon de Sofia	A diferéncia des animaus, auem capacitat entà planificar era nòsta vida.
3 eth mon de Sofia	Podem hèr un calcul de "plasers".
3 eth mon de Sofia	Eth chicolate ei plan bon, mès ua bicicleta naua o un viatge tà Anglatèrra son causes encara mielhors.
3 eth mon de Sofia	Epicur assenhalèc, totun, qu'eth "plaser" non de besonh vò díder eth plaser sensuau, coma minjar chicolate, per exemple.
3 eth mon de Sofia	Tanben formen part d'aguesta categoria valors coma era amistat o era sensibilitat per art.
3 eth mon de Sofia	Eth plaser dera vida sonque se pòt arténher per miei des vielhs ideaus grècs der autocontròtle, era moderacion e era serenitat.
3 eth mon de Sofia	S'a de heredar eth desir, e sonque era tranquillitat mos ajudarà a superar era dolor.
3 eth mon de Sofia	Era angónia religiosa portèc a fòrça gent tath jardin d'Epicur.
3 eth mon de Sofia	En aguest sentit, era teoria de Democrit siguec un bon recors entà afrontar es superticions religioses.
3 eth mon de Sofia	Entà víuer ua vida erosa, ei de besonh superar era pòur ara mòrt e, entà artenhé'c, Epicur s'ajudèc dera teoria atomica de Democrit.
3 eth mon de Sofia	Dilhèu rebrembes que Democrit didie que non i a vida dempús dera mòrt perque, quan morim, es atòms s'espargen en totes direccions.
3 eth mon de Sofia	Non cau auer pòur des dius.
3 eth mon de Sofia	Non cau preocupar-se dera mòrt.
3 eth mon de Sofia	Es causes terribles son faciles de sostier.
3 eth mon de Sofia	Entàs grècs, non ère cap de nauetat comparar es projèctes filosofics damb es dera sciéncia medicau.
3 eth mon de Sofia	Era intencion, en aguest cas, ère senzilha: er òme s'a d'equipar damb un armari de farmàcia qu'age quate medicaments basics.
3 eth mon de Sofia	A diferéncia des estoïcs, es epicuris, non mostrèren cap interès pera politica.
3 eth mon de Sofia	Poiríem comparar eth sòn jardin damb es comunes deth nòste temps.
3 eth mon de Sofia	I a molta gent que, aué en dia, cerque un refugi dehòra dera societat.
3 eth mon de Sofia	Dempús d'Epicur, fòrça epicuris meteren plan d'enfasi ena manca de moderacion.
3 eth mon de Sofia	Eth sòn lema ère "Viu eth moment".
3 eth mon de Sofia	Era paraula "epicuri" se tie ara en un sentit negatiu entà designar a bèth un que viu sonque entath plaser.
3 eth mon de Sofia	Tanben receberen era influéncia des pre- socratics, coma Heraclit e Democrit.
3 eth mon de Sofia	Mès eth corrent filosofic mès remercable en periòde ellenistic tardiu s'inspirèc, mès que mès, enes idies de Platon.
3 eth mon de Sofia	Aguest corrent recebec eth nòm de neoplatonisme.
3 eth mon de Sofia	Era figura mès importanta deth neoplatonisme siguec Plotí (205-270), qu'estudièc filosofia en Alexandria, mès que dempús s'estèc en Roma.
3 eth mon de Sofia	Venguie d'Alexandria, era ciutat que, pendent sègles, auie estat eth principau punt d'union entre era filosofia grèga e eth misticisme orientau.
3 eth mon de Sofia	Plotí portèc tà Roma era teoria dera sauvacion, que mès tard competirie seriosaments damb eth cristianisme e, ath madeish temps, exercic ua grana influéncia sus era teologia cristiana.
3 eth mon de Sofia	Rebremba es teories des idies, Sofia: rebremba que hègen ua distincion entre eth mon des idies e eth mon sensible, qu'ère, de hèt, ua distincion entre era amna e eth còs.
3 eth mon de Sofia	Er òme, donc, se convertís en un èsser duau: eth nòste còs ei hèt de tèrra e povàs coma quinsevolh auta causa deth mon sensible, mès era nòsta amna ei immortau.
3 eth mon de Sofia	Aquerò ac crederen molti grècs dempús dera mòrt de Platon.
3 eth mon de Sofia	Plotí, ath delà, s'auie familiarizat damb idies parières provenentes d'Asia.
3 eth mon de Sofia	Plotí credie qu'eth mon ei en tension entre dus pòls.
3 eth mon de Sofia	En un extrèm, i a era lum divina, que nomente er Un.
3 eth mon de Sofia	A viatges, ac nomente Diu.
3 eth mon de Sofia	En aute extrèm, i a escurina absoluta, que non recep cap de lum der Un.
3 eth mon de Sofia	Ara ben: segontes Plotí, aguesta escurina, en realitat non existís.
3 eth mon de Sofia	Ei simplaments era abséncia de lum, ei a díder: non ei.
3 eth mon de Sofia	Segontes Plotí, era lum der Un illumine era amna, en tant qu'era matèria ei era escurina que non a existéncia reau.
3 eth mon de Sofia	Mès es formes dera natura receben tanben ua fèbla lum der Un.
3 eth mon de Sofia	Imagina un huec, de net, d'a on gessen bualhs en totes es direccions.
3 eth mon de Sofia	En un ample radi ath torn deth huec, se passe dera net ath dia; mès era luminària deth huec se pòt veir des de molti quilomètres.
3 eth mon de Sofia	Se mos aluenham mès, sonque veiram un punt ludent coma ua petita lantèrna en miei dera escurina, e s'encara contunham en tot aluenhar-mo'n, acabaram per non veir era lum.
3 eth mon de Sofia	En bèth lòc, se pèrden es arrais de lum ena net, e quan ei totauments escur, non vedem arren.
3 eth mon de Sofia	Non i a ne formes ne ombres.
3 eth mon de Sofia	Ara imagina qu'era realitat ei un huec coma aguest.
3 eth mon de Sofia	Çò que creme ei Diu, e era escurina deth sòn entorn ei era matèria hereda de qué son hèti es animaus e es òmes.
3 eth mon de Sofia	Apròp de Diu, i a es idies etèrnes, que son es formes originaus des èssers viui.
3 eth mon de Sofia	Era amna umana, per dessús de quinsevolh causa, ei "ua purna deth huec".
3 eth mon de Sofia	E en toti es lòcs dera natura, i a bèra lum divina que lutz.
3 eth mon de Sofia	Ac podem veir en toti es èssers viui; quitament ua ròsa o ua campaneta an era sua lum divina.
3 eth mon de Sofia	Fòrça luenh deth Diu viuent, i a era tèrra, era aigua e es pèires.
3 eth mon de Sofia	I a bèra causa deth mistèri divin en totes es causes dera natura.
3 eth mon de Sofia	Lo vedem lúder en un torna-sòl o en una menina.
3 eth mon de Sofia	O tanben en ua parpalhòla que comence a volar dès ua branca, o en un peish daurat que nade en un aqüari.
3 eth mon de Sofia	Mès sonque era nòsta amna mos apròpe vertadèraments a Diu.
3 eth mon de Sofia	Sonque aquiu mos podem júnher damb es grani mistèris dera vida.
3 eth mon de Sofia	En vertat, ei un hèt excepcionau poder experimentar que nosati madeishi èm eth mistèri divin.
3 eth mon de Sofia	Era metafòra de Plotí ei coma un mite dera cavèrna de Platon: coma mès mos apropem ara entrada dera còva, mès apròp èm dera origina dera existéncia.
3 eth mon de Sofia	Mès a diferéncia dera concepcion duau de Platon, era teoria de Plotí se caracterize pera experiéncia dera totalitat.
3 eth mon de Sofia	Tot ei Un, perque tot ei Diu.
3 eth mon de Sofia	Quitament es ombres mès prigondes dera còva de Platon an ua fèbla ludentor que provie der Un.
3 eth mon de Sofia	Plotí podec experimentar bèth viatge ua fusion dera sua amna damb Diu.
3 eth mon de Sofia	Aguesta experiéncia se nomente experiéncia mistica, mès Plotí non siguec solet en auer-la.
3 eth mon de Sofia	Era gent n'a parlat en totes es epòques e en totes es cultures.
3 eth mon de Sofia	Es detalhs càmbien, mès se repetissen es caracteristiques fondamentaus.
3 eth mon de Sofia	Ua experiéncia mistica ei ua experiéncia de fusion damb Diu o damb era "amna universau".
3 eth mon de Sofia	Moltes religions apunten era idia d'un abisme entre Diu e era creacion, mès entàs mistics aguest abisme ei inexistent.
3 eth mon de Sofia	Eth o era an auut era experiéncia de fusionar-se damb Diu.
3 eth mon de Sofia	Era explicacion ei qu'aquerò que nomente eth "jo" non ei eth vertadèr "jo".
3 eth mon de Sofia	Pendent uns moments fòrça brèus, podem arribar a identificar-mos damb un "jo" mès poderós.
3 eth mon de Sofia	Bèri mistics l'apèren Diu, d'auti "amna universau", Natura o Univèrs.
3 eth mon de Sofia	Quan se produsís era fusion, eth mistic sent que se pèrd a se madeish; desapareish en Diu o se pèrd en Diu dera madeisha manèra qu'ua gota d'aigua se pèrd a se madeisha quan arribe en mar.
3 eth mon de Sofia	Un mistic indi ac expressèc atau: "Quan no èra Diu, Diu non ère.
3 eth mon de Sofia	Quan Diu ei, jo non sò".
3 eth mon de Sofia	Eth mistic cristian Angelus Silesius (1624-1677) ac didec de ua auta manèra: "Cada gota se convertís en un mar quan arribe tath mar: atau era amna quan arribe tà Diu".
3 eth mon de Sofia	Pensaràs que non ei guaire agradiu perder-se a se madeish.
3 eth mon de Sofia	Te compreni.
3 eth mon de Sofia	Mès çò que pèrdes ei molt mens que çò que guanhes.
3 eth mon de Sofia	Te pèrdes a tu madeish sonque ena tua forma actuau, mès ath madeish temps te n'encuedes qu'ès ua causa molt mès grana.
3 eth mon de Sofia	Ès er univèrs.
3 eth mon de Sofia	De hèt ès era pròpia amna universau, Sofia.
3 eth mon de Sofia	Ès Diu.
3 eth mon de Sofia	Se t'as de pèrder coma Sofia Amundsen, te pòs consolar en tot pensar qu'aguest "jo quotidian" ei ua causa qu'acabaràs perdent bèth dia o aute.
3 eth mon de Sofia	Eth tòn vertadèr "jo", que sonque pòs trapar s'ès capable de perder-te a tu madeisha, ei, segontes es mistics, un huec misteriós que creme etèrnaments.
3 eth mon de Sofia	Mès ua experiéncia mistica non arribe tostemp tan facilaments.
3 eth mon de Sofia	Eth mistic a de seguir eth camin dera "purificacion e era illuminacion" entà trapar-se damb Diu.
3 eth mon de Sofia	Alavetz, bèth dia, eth mistic artenh eth sòn propòsit, e pòt exclamar: "sò Diu" o "sò Tu".
3 eth mon de Sofia	Es corrents mistics se trapen en totes es religions.
3 eth mon de Sofia	E es descripcions que hèn es mistics des sues experiéncies mòstren ua notabla retirada entre eres ath long de totes es cultures.
3 eth mon de Sofia	Sonque quan eth mistic da ua intepretacion filosofica dera sua experiéncia ei quan podem veir claraments es caracteristiques dera cultura a on viu.
3 eth mon de Sofia	Eth misticisme occidentau, ei a díder, laguens deth judaïsme, eth cristianisme e er Islam, soslinhe qu'era fusion se produsís damb un Diu personau.
3 eth mon de Sofia	Encara que Diu ei present ena natura e ena amna umana, tanben ei plan luenh e per dessús deth mon.
3 eth mon de Sofia	Eth misticisme orientau, ei a díder, er induïsme, eth budisme e era religion china, explique, generauments, qu'eth mistic experimente ua fusion totau damb Diu o damb era "amna universau".
3 eth mon de Sofia	Sò "era amna universau", pòt exclamar eth mistic orientau, o sò "Diu": perque Diu non sonque ei present en mon, senon que non ei en cap aute lòc.
3 eth mon de Sofia	Ena India, especiauments, i a auut importants corrents mistics dempús de molt abantes de Platon.
3 eth mon de Sofia	Eth swami Vivekenanda, un indi que contribusic a "exportar" er indoïsme tà Occident, didec: "Dera madeisha manèra qu'en bères religions se ditz que qui non cre en Diu ei un atèu, nosati didem que qui non cre en eth madeish ei un atèu.
3 eth mon de Sofia	Non creir ena esplendor dera pròpia amna: aquerò ei tà nosati er ateïsme."
3 eth mon de Sofia	Ua experiéncia mistica tanben a ua significacion etica.
3 eth mon de Sofia	Un antic president dera India, Sarvepalli Ratkakrishan, didec un viatge: "estima ath tòn semblant coma t'estimes a tu madeish perque tu ès eth tòn semblant.
3 eth mon de Sofia	Ei ua illusion que te hè a creir qu'eth tòn semblant ei bèth un diferent de tu madeish".
3 eth mon de Sofia	Gent d'aué en dia que non pertanh a cap de religion tanben explique experiéncies mistiques.
3 eth mon de Sofia	An experimentat, còp sec, ua causa que nomentam "consciéncia cosmica" o "sensacion oceanica".
3 eth mon de Sofia	An auut era sensacion de marchar dehòra deth temps, e an vist eth mon "dès era perspectiva dera eternitat".
3 eth mon de Sofia	Sofia se lheuèc deth lhet.
3 eth mon de Sofia	Volie saber s'encara auie un còs.
3 eth mon de Sofia	A mida que liegie sus Platon e es mistics, auec era sensacion de flotar pera cramba, per dehòra dera hièstra e molt luenh per dessús dera ciutat.
3 eth mon de Sofia	Des d'aquiu auie seguit flotant e auie vist eth planeta a on viuie, mès enlà deth Mar deth Nòrd e d'Euròpa, en tot baishar peth Sahara e pera sabana africana.
3 eth mon de Sofia	Tot eth planeta s'auie convertit en ua persona viua, e ère coma s'aguesta persona siguesse era madeisha Sofia.
3 eth mon de Sofia	Eth mon sò jo, pensèc.
3 eth mon de Sofia	Eth gran univèrs que soent auie pensat qu'ère incomprensible e espanturiant ère eth sòn pròpi "jo".
3 eth mon de Sofia	Ara er univèrs contunhaue estant madeish d'enòrme e de majestuós, mès ère era qu' ère atau de grana.
3 eth mon de Sofia	Aguesta sensacion extraordinària desapareishec lèu, mès Sofia ère segura que non la desbrembarie jamès.
3 eth mon de Sofia	Ère coma se bèra causa laguens sòn auesse gessut dehòra deth sòn front e s'auesse barrejat damb totes es causes, dera madeisha manèra qu'ua gota de color pòt colorejar ua gèrla d'aigua.
3 eth mon de Sofia	Quan s'acabèc, ère coma auer un mau de cap dempús d'ua jadilha meravilhosa.
3 eth mon de Sofia	Sofia se n'encuedèc, pro decebuda, qu'auie un còs que sajaue de lheuar-se deth lhet.
3 eth mon de Sofia	Li hège mau era esquia perque auie liejut totes es planes d'Alberto Knox estirada de capenjós.
3 eth mon de Sofia	Mès auie auut ua experiéncia indesbrembabla.
3 eth mon de Sofia	Fin finau se lheuèc.
3 eth mon de Sofia	Era prumèra causa que hec siguec traucar es planes e meter-les en caièr d'anères amassa damb d'autes leçons.
3 eth mon de Sofia	Alavetz anèc tath jardin.
3 eth mon de Sofia	Es bedoths auien un verd pallid tant intens que semblaue qu'eth Creador encara non auesse acabat de barrejar es colors.
3 eth mon de Sofia	Podie creir que tot ère un "jo" divin?
3 eth mon de Sofia	Podie pensar que damb era i portaue ua amna qu'ère ua "purna deth huec"?
3 eth mon de Sofia	S'aquerò ère vertat, alavetz ère un èsser divin.
3 eth mon de Sofia	Passèren bèri dies sens que Sofia sabesse arren deth sòn professor de filosofia.
3 eth mon de Sofia	Londeman ère dijaus, 17 de mai, dia nacionau de Noruega.
3 eth mon de Sofia	Tanpòc non i auie classa eth dia 18.
3 eth mon de Sofia	De camin de cap a casa, dempús dera escòla, Jorunn exclamèc, còp sec:
3 eth mon de Sofia	Anem de campament!
3 eth mon de Sofia	Mès s'ac repensèc:
3 eth mon de Sofia	D'acòrd, per qué non?
3 eth mon de Sofia	Un parelh d'ores dempús, Jorunn arribèc en casa de Sofia damb un gran morralet.
3 eth mon de Sofia	Sofia tanben auie premanit eth sòn, e auie tanben era tenda.
3 eth mon de Sofia	S'emportauen sacs de dormir, marfegues, lantèrnes e uns grani termòs, e es sòns minjars preferidi.
3 eth mon de Sofia	Quan arribèc era mair de Sofia en casa tàs cinc dera tarde, comencèc a hèr un gran discors sus qué auien de hèr e qué non auien de hèr.
3 eth mon de Sofia	Tanben volec saber exactaments a on montarien era tenda.
3 eth mon de Sofia	Li dideren que la montarien ena montanha deth Poth.
3 eth mon de Sofia	Sofia auie un motiu entà campar aquiu.
3 eth mon de Sofia	Pensèc qu'era montanha deth Poth ère pro apròp dera Cabana deth Major.
3 eth mon de Sofia	Bèra causa l'obligaue a tornar-i, mès non sabie se gausarie a anar-i soleta.
3 eth mon de Sofia	Preneren eth camin que i auie darrèr dera barralha deth jardin de Sofia.
3 eth mon de Sofia	Parlèren de moltes causes, e a Sofia li shautèc deishar de costat era filosofia pendent ua estona.
3 eth mon de Sofia	Tàs ueit, ja auien plantat era tenda en ua clarulha ath cant dera montanha deth Poth.
3 eth mon de Sofia	Auien premanit totes es causes entà passar era net, e auien desplegat es sòns sacs.
3 eth mon de Sofia	Dempús de minjar es entrelescades, Sofia demanèc:
3 eth mon de Sofia	As entenut jamès a parlar dera Cabana deth Major?
3 eth mon de Sofia	Era Cabana deth Major?
3 eth mon de Sofia	I a ua cabana en aguest bòsc per aquiu apròp… ath cant d'un petit lac.
3 eth mon de Sofia	Un òme estranh i viuec un temps.
3 eth mon de Sofia	Ère un major der exercit, e per aquerò se ditz era Cabana deth Major.
3 eth mon de Sofia	I viu bèth un, ara?
3 eth mon de Sofia	I vòs anar?
3 eth mon de Sofia	A on ei?
3 eth mon de Sofia	Sofia assenhalèc entre es arbes.
3 eth mon de Sofia	A Jorunn, en principi non li hège guaira gràcia, mès ara fin acceptèc.
3 eth mon de Sofia	Prumèr caminèren entre es arbes nauts, mès de seguit s'aueren de daurir camin entre eth romegàs.
3 eth mon de Sofia	Fin finau, arribèren en un caminòu.
3 eth mon de Sofia	Podie èster eth camin que Sofia auie seguit aqueth dimenge peth maitin?
3 eth mon de Sofia	Ei aquiu laguens, didec.
3 eth mon de Sofia	Lèu arribèren ena arriba deth lac.
3 eth mon de Sofia	Sofia guardaue era cabana.
3 eth mon de Sofia	Totes es hièstres èren barrades.
3 eth mon de Sofia	Era cabana vermelha ère un des lòcs mès desoladi qu'auie vist jamès.
3 eth mon de Sofia	Jorunn se virèc.
3 eth mon de Sofia	Auem de caminar pera aigua?
3 eth mon de Sofia	Clar que non.
3 eth mon de Sofia	Remaram.
3 eth mon de Sofia	Sofia assenhalèc es canères.
3 eth mon de Sofia	Ja i as estat aciu, abantes?
3 eth mon de Sofia	Sofia hec que non damb eth cap.
3 eth mon de Sofia	Serie massa complicat explicar-li era anteriora visita: alavetz l'aurie d'explicar ara sua amiga tota era istòria d'Alberto Knox e eth cors de filosofia.
3 eth mon de Sofia	Arriren e heren trufaria mentre crotzauen eth lac.
3 eth mon de Sofia	Quan arribèren ena arriba opausada, Sofia se volec assegurar qu'era barca demoraue ben entrada ena tèrra fèrma.
3 eth mon de Sofia	Anèren enquiara pòrta.
3 eth mon de Sofia	Jorunn truquèc, mès ère evident que non i auie arrés.
3 eth mon de Sofia	Tancat e barrat…
3 eth mon de Sofia	Non demoraues que siguesse dubèrt, non?
3 eth mon de Sofia	Dilhèu podem trapar ua clau, didec Sofia.
3 eth mon de Sofia	Comencèren a cercar entre es henerecles des fondaments dera casa.
3 eth mon de Sofia	Va, tornem tara tenda; dèisha'c.
3 eth mon de Sofia	Mès alavetz Sofia exclamèc:
3 eth mon de Sofia	L'è trapada!
3 eth mon de Sofia	Ensenhèc trionfant era clau qu'auie trapat.
3 eth mon de Sofia	Era cabana ère complètaments escura, e i hège molt de hered.
3 eth mon de Sofia	Non se ve arren, didec Jorunn.
3 eth mon de Sofia	Mès Sofia ja auie pensat en aquerò.
3 eth mon de Sofia	Treiguec ua capsa d'aluquets dera pòcha, e n'aluguèc un.
3 eth mon de Sofia	Abantes que s'amortèsse, sonque aueren temps de veir qu'era cabana ère ueda.
3 eth mon de Sofia	Sofia n'aluguèc un aute, e aguest viatge poderen veir ua candela en un candelabre de hèr hargat que i auie sus era codinèra.
3 eth mon de Sofia	L'aluguèc damb un tresau aluquet, e ena sala i auec sufisenta lum entà veir bèra causa.
3 eth mon de Sofia	Ei estranh qu'ua petita candela pogue illuminar tanta escurina, non?
3 eth mon de Sofia	Mès i a bèth lòc a on non i arribe era lum, Sofia contunhaue.
3 eth mon de Sofia	Ei sonque era manca de lum.
3 eth mon de Sofia	Jorunn s'estrementic.
3 eth mon de Sofia	Aquerò ei espanturiant; tè, anem-mo'n:
3 eth mon de Sofia	Mès abantes anem a guardar eth miralh.
3 eth mon de Sofia	Qué polit, didec Jorunn.
3 eth mon de Sofia	Ei un miralh magic.
3 eth mon de Sofia	Miralh miralhet, qui ei era mès polida deth mon?
3 eth mon de Sofia	Non va de badinada, Jorunn.
3 eth mon de Sofia	Ès segura que non as estat jamès aciu, abantes?
3 eth mon de Sofia	Sofia non podec díder arren.
3 eth mon de Sofia	Ac senti.
3 eth mon de Sofia	Ara siguec Jorunn que descurbic ua causa en solèr.
3 eth mon de Sofia	Ère ua capsa.
3 eth mon de Sofia	Postaus, didec.
3 eth mon de Sofia	Sofia auec un espant.
3 eth mon de Sofia	Non les tòques!
3 eth mon de Sofia	M'entenes?
3 eth mon de Sofia	Non gauses a tocar-les!.
3 eth mon de Sofia	Jorunn s'espauric.
3 eth mon de Sofia	Lancèc era capsa en tèrra coma se s'auesse cremat.
3 eth mon de Sofia	Un instant dempús, se metec a arrir.
3 eth mon de Sofia	Eth Liban…eth Liban…eth Liban…
3 eth mon de Sofia	Ja'c sabi, didec Sofia.
3 eth mon de Sofia	Jorun se metec ena dreta, e la guardèc fixaments as uelhs:
3 eth mon de Sofia	O sigue que ja auies estat aciu, abantes!
3 eth mon de Sofia	Òc, supausi que sí.
3 eth mon de Sofia	Pensèc que tot aurie estat mès facil se d'eth principi auesse admetut que ja i auie estat.
3 eth mon de Sofia	Non auie arren de dolent en explicar-li ara sua amiga bères causes que l'auien passat darrèraments.
3 eth mon de Sofia	Non t'ac volia explicar enquia que non siguéssem aquiu.
3 eth mon de Sofia	Totes son adreçades tà bèth un que se ditz Hilde Moller Knag.
3 eth mon de Sofia	Sofia encara non auie tocat es postaus.
3 eth mon de Sofia	Quina adreça?
3 eth mon de Sofia	Jorunn liegec:
3 eth mon de Sofia	Hilde Moller Knag, c/o Alberto Knox, Lilleshand, Noruega.
3 eth mon de Sofia	Sofia alendèc prigondaments.
3 eth mon de Sofia	Auie pòur que i didesse "…c/o Sofia Amundsen".
3 eth mon de Sofia	Comencèc a guardar-les a plaser.
3 eth mon de Sofia	S'an lançat hè pògui dies!
3 eth mon de Sofia	Mès demora, i a mès causes…totes es postaus son de Noruega!
3 eth mon de Sofia	Campa aquerò:
3 eth mon de Sofia	Es sagèths tanben son noruecs!
3 eth mon de Sofia	E com lo pòrten tà casa eth corrèu?
3 eth mon de Sofia	Damb avions militars, supausi.
3 eth mon de Sofia	Jorunn les metec en orde cronologic, e comencèc a liéger era prumèra:
3 eth mon de Sofia	Estimada Hilde, è fòrça ganes de tornar tà Lilleshand.
3 eth mon de Sofia	Supausi qu'aterrirè en aeropòrt de Kjevik a prumèra ora dera tarde dera serada de Sant Joan.
3 eth mon de Sofia	M'aurie shautat tornar eth dia deth tòn aniversari, mès me cau aubedir ordes militares.
3 eth mon de Sofia	Entà compensà'c, te prometi un present important tath dia deth tòn aniversari.
3 eth mon de Sofia	Damb amor, de bèth un que tostemp pense en futur dera sua hilha.
3 eth mon de Sofia	P.S.
3 eth mon de Sofia	Envii ua còpia d'aguesta carta tara tua amiga.
3 eth mon de Sofia	Hilde.
3 eth mon de Sofia	De moment non te dongui cap de tralha, mès ja'c enteneràs.
3 eth mon de Sofia	Sofia agarrèc era següenta postau:
3 eth mon de Sofia	Estimada Hilde, aciu baish, eth temps se hè etèrn.
3 eth mon de Sofia	Se i a bèra causa que rebrembarè de toti aguesti mesi en Liban, serà aguesta demora.
3 eth mon de Sofia	Mès hèsqui çò que posqui tà que ages eth mielhor aniversari possible.
3 eth mon de Sofia	Non posqui díder arren mès, ara.
3 eth mon de Sofia	M'impòsi a jo madeish ua sevèra censura.
3 eth mon de Sofia	Punets.
3 eth mon de Sofia	Papa.
3 eth mon de Sofia	Es dues amigues contiegen era respiracion, excitades.
3 eth mon de Sofia	Estimada hilha, m'aurie agradat enviar-te es mèns secrèts en ua paloma blanca.
3 eth mon de Sofia	Mès es palomes blanques ja hè temps qu'an hujut deth Liban.
3 eth mon de Sofia	Se i a bèra causa qu'age besonh aguest país punit pera guèrra, son es palomes blanques.
3 eth mon de Sofia	Demori qu'es Nacions Unides artenhen bèth dia que i age patz en mon.
3 eth mon de Sofia	P.S.
3 eth mon de Sofia	Dilhèu poiràs compartir eth tòn present d'aniversari damb d'autes persones.
3 eth mon de Sofia	Ja ne parlaram quan torna tà casa.
3 eth mon de Sofia	Mès encara non n'as ne era mès petita idia de çò que parli, non?.
3 eth mon de Sofia	Ua abraçada de bèth un qu'a fòrça temps entà pensar en nosati dus.
3 eth mon de Sofia	Dempús de liéger sies postaus, ja sonque ne demoraue ua:
3 eth mon de Sofia	Estimada Hilde, sò tant encaborniat damb toti aguesti secrèts deth tòn aniversari, que m'è auut de reprimir fòrça viatges eth desir de trucar-te e d'explicar-t'ac tot.
3 eth mon de Sofia	Ei ua causa que cada viatge se hè mès grana.
3 eth mon de Sofia	E ja ac sabes: coma mès grana ei ua causa, mès dificil ei amagar-la.
3 eth mon de Sofia	Punets.
3 eth mon de Sofia	Papa.
3 eth mon de Sofia	P.S.
3 eth mon de Sofia	Bèth dia coneisheràs a bèth un que se ditz Sofia.
3 eth mon de Sofia	Entà que vos coneishetz un shinhau abantes de veir-vos, è començat a enviar-li còpies de totes es postaus que t'envii.
3 eth mon de Sofia	Demori que lèu ac començarà a enténer.
3 eth mon de Sofia	De hèt, sap tantes pògues causes coma tu.
3 eth mon de Sofia	A ua amiga que se ditz Jorunn, e dilhèu la poirà ajudar.
3 eth mon de Sofia	Jorunn s'auie agarrat ath braç de Sofia.
3 eth mon de Sofia	È pòur, didec.
3 eth mon de Sofia	Jo tanben.
3 eth mon de Sofia	De quin dia ei era darrèra postau?
3 eth mon de Sofia	Non pòt èster, didec Jorunn lèu embestiada.
3 eth mon de Sofia	L'examinèren atentaments, mès non i auie error possible…16-5-90.
3 eth mon de Sofia	Ei impossible, persutaue Jorunn.
3 eth mon de Sofia	Non posqui imaginar qui l'a escrita.
3 eth mon de Sofia	A d'èster bèth un que mos coneishe.
3 eth mon de Sofia	Mès com podie saber qu'aué, precisaments, vieríem aciu?
3 eth mon de Sofia	Jorunn ère, de long, era qu'ère mès espanturiada.
3 eth mon de Sofia	Hilde damb eth sòn pair non ère cap nauetat.
3 eth mon de Sofia	Me semble qu'a bèra causa a veir damb eth miralh de lhauna.
3 eth mon de Sofia	Jorunn tornèc a auer un subersaut.
3 eth mon de Sofia	As ua explicacion mielhor?
3 eth mon de Sofia	Non.
3 eth mon de Sofia	Jorunn s'apropèc.
3 eth mon de Sofia	Berkeley e Bjerkely.
3 eth mon de Sofia	Qué vò díder açò?
3 eth mon de Sofia	Non n'è ne idia.
3 eth mon de Sofia	Era candela ère a mand d'amortar-se.
3 eth mon de Sofia	Va, didec Jorunn.
3 eth mon de Sofia	Va, anem.
3 eth mon de Sofia	Sonque mos auem d'emportar eth miralh.
3 eth mon de Sofia	Sofia se lheuèc, e despengèc eth miralh de lhauna de dessús dera comòda.
3 eth mon de Sofia	Jorunn sagèc d'arturar-la, mès Sofia contunhèc a hèr coma s'arren.
3 eth mon de Sofia	Quan gesseren dehòra, era net ère molt escura.
3 eth mon de Sofia	Ei dificil imaginar ua net de mai mès escura qu'aquera.
3 eth mon de Sofia	Totun, encara i auie lum sufisenta entà distinguir es contorns des arbilhons e es arbes.
3 eth mon de Sofia	Eth petit lac semblaue eth miralh deth cèu.
3 eth mon de Sofia	Es dues gojates remèren doçaments enquiara auta arriba.
3 eth mon de Sofia	Cap des dues non didec practicaments arren pendent eth camin de tornada de cap ara tenda, mès es dues pensauen intensaments en totes es causes qu'auien vist.
3 eth mon de Sofia	De tant en tant, esforiauen bèth audèth, que començaue a volar, e s'entenie eth sorriscle de bèth ihon.
3 eth mon de Sofia	Quan arribèren ena tenda, se meteren laguens des sacs de dormir.
3 eth mon de Sofia	Jorunn non volie entrar eth miralh laguens dera tenda.
3 eth mon de Sofia	Demorèren d'acòrd en qué ja n'auie pro de que se demorèsse dehòra.
3 eth mon de Sofia	Sofia tanben auie agarrat es postaus, e les auie metut en ua pòcha deth morralet.
3 eth mon de Sofia	Ath maitin següent se desvelhèren d'ora.
3 eth mon de Sofia	Se metec es bòtes e gessec dehòra.
3 eth mon de Sofia	Aquiu encara i auie eth miralh, sus era èrba, mòg d'arrosada.
3 eth mon de Sofia	Sofia treiguec era arrosada damb era manja deth tricòt, e campèc eth sòn pròpi reflèx.
3 eth mon de Sofia	Ère coma se se campèsse tà naut e tà baish ath madeihs temps.
3 eth mon de Sofia	Per dessús dera grana clarulha que i auie deuant dera tenda, comencèc a entrar ua broma baisha espessa, coma bòles de coton.
3 eth mon de Sofia	Es audèths petiti piulauen damb molta fòrça, mès Sofia non podec escotar cap de poth.
3 eth mon de Sofia	Es dues amigues se meteren tricòts celhs e preneren er esdejoar dehòra dera tenda.
3 eth mon de Sofia	Era convèrsa lèu tornèc tath tèma dera Cabana deth Major e es misterioses postaus.
3 eth mon de Sofia	Dempús d'esdejoar, pleguèren era tenda e agarrèren eth camin de tornada.
3 eth mon de Sofia	Sofia portaue eth miralh dejós deth braç.
3 eth mon de Sofia	De tant en tant s'auie d'arturar entà repausar, perque Jorunn non volie ne tocar-lo.
3 eth mon de Sofia	En moment en qué arribèren enes prumères cases dera urbanizacion, enteneren uns espetegades.
3 eth mon de Sofia	Sofia rebrembèc es causes qu'auie escrit eth pair de Hilde sus eth Liban, e se n'encuedèc d'era sòrt qu'auie auut de nèisher en un país pacific.
3 eth mon de Sofia	Es espetegades qu'auien entenut èren simplaments uns petards de bèth un que celebraue era hèsta nacionau.
3 eth mon de Sofia	Sofia convidèc a Jorunn a ua tassa de chicolate caud.
3 eth mon de Sofia	Sa mair auie fòrça curiositat de saber a on auien trapat eth miralh.
3 eth mon de Sofia	Sofia l'expliquèc que l'auien trapat en exterior dera Cabana deth Major, e era mair tornèc a díder qu'aquiu hège molti ans que non i viuie arrés.
3 eth mon de Sofia	Quan Jorunn se n'anèc, Sofia se metec un vestit vermelh.
3 eth mon de Sofia	Era rèsta deth dia, hèsta nacionau en Noruega, siguec pro normau.
3 eth mon de Sofia	Sofia guardèc fixaments era pantalha.
3 eth mon de Sofia	Un des òmes que vedie podie èster eth pair de Hilde.
3 eth mon de Sofia	Era darrèra causa que Sofia hec aqueth dia siguec penjar eth gran miralh ena paret dera sua cramba.
3 eth mon de Sofia	Ath maitin següent i auie ua naua envolòpa marrona en Nhadèr.
3 eth mon de Sofia	La dauric e comencèc a liéger.
3 eth mon de Sofia	Sonque esvitaràs flotar en uet…
3 eth mon de Sofia	Non manque guaire entà que mos coneisham, estimada Sofia.
3 eth mon de Sofia	Me pensaua que tornaries ena Cabana deth Major, e per aquerò i deishè totes es postaus deth pair de Hilde.
3 eth mon de Sofia	Ère era soleta manèra que Hilde les podesse recéber.
3 eth mon de Sofia	Non t'encabòrnies en tot pensar com les ac pòs enviar.
3 eth mon de Sofia	Encara pòden passar moltes causes abantes deth 15 de junh.
3 eth mon de Sofia	Ja auem vist com es filosòfi ellenistes reciclèren es idies des prumèrs filosòfi.
3 eth mon de Sofia	Bèri uns autanplan sagèren de convertir en profètes religiosi as sòns predecessors.
3 eth mon de Sofia	Pòc li manquèc a Plotí entà declarar a Platon eth salvador dera umanitat.
3 eth mon de Sofia	Mès, per çò que sabem, un aute salvador neishec dehòra der airau grèco-roman pendent eth periòde qu'auem vist abantes.
3 eth mon de Sofia	Parli de Jesùs de Nazaret.
3 eth mon de Sofia	En aguest capitol, veiram se com eth cristianisme comence a penetrar doçament laguens deth mon grecoroman, mès o mens dera madeisha manèra qu'eth mon de Hilde, pòga a pòc, a començat a penetrar laguens deth nòste mon.
3 eth mon de Sofia	Jesús ère judiu, e es judius pertanhen ara cultura semitica.
3 eth mon de Sofia	Es grècs e es romans pertanhen ara cultura indoeuropèa.
3 eth mon de Sofia	Era civilizacion europèa a es sues arraïtzes enes dues cultures.
3 eth mon de Sofia	E abantes de veir mès d'apròp era manèra com eth cristianisme influïc sus era cultura grecoromana, examinem aguestes arraïtzes.
3 eth mon de Sofia	Es cultures e es païsi "indoeuropèus" son es que parlen lengües indoeuropèes.
3 eth mon de Sofia	Exceptat des lengües ugro-fineses (eth lapon, eth finés, er estonian e er ongarés) e deth basc, totes es lengües d'Euròpa son indoeuropèes.
3 eth mon de Sofia	Ath delà ua grana part des lengües indies e iranianes pertanhen tanben ara familha des lengües indoeuropèes.
3 eth mon de Sofia	Hè uns 4000 ans, es prumèrs indoeuropèus viuien ath torn deth Mar Nere e eth Mar Caspi.
3 eth mon de Sofia	D'aquiu, granes ondades d'aguestes tribus indoeuropèes comencèren a emigrar cap ath sud-est, enquiara India; cap ath sud-oest, entà Grècia, Italia e Espanha; cap ar oest a trauèrs d'Euròpa centrau enquia França e Anglatèrra; cap ath nòrd-est, enquia Escandinavia e cap ath nòrd, enquiara Euròpa der est e Russia.
3 eth mon de Sofia	Pertot a on arribauen, se barrejauen damb es cultures locaus, encara qu'era sua lengua e era sua religion joguèren tostemp un papèr dominant.
3 eth mon de Sofia	Es escrits veddes dera India e era filosofia grèga, e tanben era mitologia e Snorri, s'escriueren en lengües emparentades.
3 eth mon de Sofia	Mès non sonque es lengües èren emparentades.
3 eth mon de Sofia	Lengües emparentades vò díder tanben idies emparentades.
3 eth mon de Sofia	Ei per aquerò que se parle d'ua cultura indoeuropèa.
3 eth mon de Sofia	Era cultura des indoeuropèus siguec mercada pera sua religion politeïsta, o de molti dius.
3 eth mon de Sofia	Tant eth nòm d'aguesti dius coma molta terminologia religiosa se repetissen constantaments en tota era region indoeuropèa.
3 eth mon de Sofia	Te darè bèri exemples.
3 eth mon de Sofia	Es antics indis adorauen ath diu celestiau Dyaus.
3 eth mon de Sofia	En grèc, aguest diu se ditz Zeus; en latin Jupiter e, en nordic antic, Tyr.
3 eth mon de Sofia	Es nòms Dyaus, Zeus, Jupiter e Tyr son variantes dialectaus d'ua madeisha paraula.
3 eth mon de Sofia	Dilhèu t'an ensenhat qu'es vikings credien en dius que nomentauen aeser.
3 eth mon de Sofia	Aguesta ei ua auta paraula que se repetís constantaments en tot er airau indoeuropèu.
3 eth mon de Sofia	En sanscrit, era anciana lengua classica dera India, es dius se diden asura, e en iranian, ahura.
3 eth mon de Sofia	Ua auta paraula que signifique "diu" en sanscrit ei deva, en iranian daeva, en latin dius e en nordic antic, tivurr.
3 eth mon de Sofia	En temps des vikings, era gent credie en uns dius dera fertilitat (coma Niord, Freir e Freia), qu'auien un nòm comun, vaner.
3 eth mon de Sofia	Ua paraula qu'a relacion damb eth nòm latin dera devessa dera fertilitat, Venus.
3 eth mon de Sofia	Eth sanscrit a ua auta paraula que s'i restaque, vani, que vò díder "desir".
3 eth mon de Sofia	Tanben i a ua clara afinitat entre es diuèrsi mites indoeuropèus.
3 eth mon de Sofia	Bèri uns des mites de Snorri des dius nordics se semblen as mites dera India recuelhudi 2000 o 3000 ans abantes.
3 eth mon de Sofia	Encara que, evidentaments, es mites de Snorri reflectissen er ambient nordic, e es mites indis reflectissen er ambient indi, fòrça d'eri compartissen tralhes d'ua origina parièra.
3 eth mon de Sofia	Aguestes tralhes les podem veir claraments enes mites que parlen de pocions que dan era immortalitat, e de peleges des dius en contra des fòrces deth caòs.
3 eth mon de Sofia	Tanben i a moltes retirades ena manèra de pensar.
3 eth mon de Sofia	Un tipic punt en comun ei era concepcion deth mon coma ua luta despietadosa entre es fòrces deth ben e es fòrces deth mau.
3 eth mon de Sofia	Dilhèu per aquerò, es indoeuropèus an auut ua clara predisposicion a preveir eth destin deth mon.
3 eth mon de Sofia	Podem díder sense pòur de confoner-mos que non ei edart qu'era filosofia grèga neishesse precisaments en marc dera cultura indoeuropèa.
3 eth mon de Sofia	Tant era mitologia india coma era grèga e era nordica an ua tendéncia entà ua vision deth mon filosofica, o especulatiua.
3 eth mon de Sofia	Es indoeuropèus sagèren d'auer un coneishement que les permetesse apregondir ena istòria deth mon.
3 eth mon de Sofia	De hèt, podem seguir era paraula "coneishement" a trauèrs de tot eth mon indoeuropèu.
3 eth mon de Sofia	En sanscrit ei vidya, qu'ei parièr ara paraula grèga idé, que siguec fòrça importanta ena filosofia de Platon.
3 eth mon de Sofia	Deth latin auem era paraula video, que, entre es romans, volie díder "veir".
3 eth mon de Sofia	Non ei enquias nòsti dies qu'era paraula "veir" a estat ua paraula equivalenta a guardar ua pantalha de TV).
3 eth mon de Sofia	En anglés, coneishem paraules coma wise e wisdom; en alemand, wissen (saber).
3 eth mon de Sofia	Eth noruec a era paraula viten, qu'a era madeisha arraïtz qu'era paraula india vidya, era grèga idé, e era latina video.
3 eth mon de Sofia	Podem establir, de manèra generau, qu'era "vision" siguec eth mès important des sentits entàs indoeuropèus, e atau ac amuishe era literatura des grècs, es iranians e es germanics, plea de granes visions cosmiques.
3 eth mon de Sofia	Un aute viatge era medeisha paraula: "vision" ven deth vèrbe latin "video") Tanben ère caracteristica dera cultura indoeuropèa era realizacion de diboishi e escultures des dius e des istòries mitiques.
3 eth mon de Sofia	Finauments, es indoeuropèus an ua vision ciclica dera istòria: Açò les a portat a creir qu'era istòria auance per cicles, coma es estacions der an.
3 eth mon de Sofia	D'aguesta manèra, era istòria non a ne un principi ne un finau, e simplaments i a civilizacions desparières que sorgissen e despareishen en un etèrn jòc entre eth neishement e era mòrt.
3 eth mon de Sofia	Dues des granes religions orientaus, er induïsme e eth budisme, an ua origina indoeuropèa.
3 eth mon de Sofia	Tanben l'a era filosofia grèga, e podem campar molti parallelismes entre er induïsme e eth budisme, per un costat, e era filosofia grèga, per un aute.
3 eth mon de Sofia	Encara aué, tant er induïsme coma eth budisme son fòrtaments influïdi pera reflexion filosofica.
3 eth mon de Sofia	Trapam soent qu'er induïsme e eth budisme soslinhen era idia de qué era divinitat ei presenta en totes es causes (panteïsme), e qu'er òme se pòt fusionar damb Diu per miei deth coneishement religiós.
3 eth mon de Sofia	Rebremba Plotí, Sofia) Entà arténher aguesta unitat, s'a besonh de practicar era autocontemplacion e era meditacion.
3 eth mon de Sofia	En Orient, era passivitat e era reclusion pòden èster uns ideaus religiosi.
3 eth mon de Sofia	Tanben ena antica Grècia i auie fòrça gent qu'entà sauvar era sua amna portauen ua sòrta de vida ascèta, o se desseparauen dera societat.
3 eth mon de Sofia	Fòrça aspèctes dera vida monastica medievau se remonten enquia bères ues des credences dera civilizacion grecoromana.
3 eth mon de Sofia	Ath delà, era transmigracion dera amna a estat ua credença fondamentau en moltes cultures indoeuropèes.
3 eth mon de Sofia	Pendent mès de 2500 ans, era vida der indú s'a orientat a sauvar-se dera transmigracion dera amna.
3 eth mon de Sofia	Rebrembem que Platon tanben credie ena transmigracion dera amna.
3 eth mon de Sofia	Parlem ara des semites, Sofia.
3 eth mon de Sofia	An ua cultura e ua lengua complètaments diferentes.
3 eth mon de Sofia	Es semites vien originàriaments dera Peninsula Arabiga, mès tanben emigrèren tà molti lòcs deth mon.
3 eth mon de Sofia	Es judius, per exemple, an viscut aluenhadi deth sòn país pendent mès de 2000 ans.
3 eth mon de Sofia	Es tres religions occidentaus (eth judaïsme, eth cristianisme e er Islam) compartissen ua basa semitica.
3 eth mon de Sofia	Eth libre sagrat des musulmants, er Alcoran, e er Antic Testament son escrits en lengües dera familha semitica.
3 eth mon de Sofia	Ua des paraules der Antic Testament entà díder "Diu" a era madeisha arraïtz semantica qu'er Alà musulman ("alà", simplaments vò díder "Diu".
3 eth mon de Sofia	Quan arribam en cristianisme, tot se complique.
3 eth mon de Sofia	Eth cristianisme tanben a ua basa semitica, mès eth Nau Testament ère escrit en grèc, e era teologia cristiana, en moment de crear-se, recebec era influéncia deth latin e deth grèc e, per tant, de tota era filosofia ellenistica.
3 eth mon de Sofia	Es indoeuropèus credien en dius fòrça diferents.
3 eth mon de Sofia	Donques ben: ei estonant qu'es semites, d'un bon començament, credien en un solet Diu.
3 eth mon de Sofia	Aquerò se nomente monoteïsme.
3 eth mon de Sofia	Eth judaïsme, eth cristianisme e er Islam compartissen era idia fondamentau que sonque i a un Diu.
3 eth mon de Sofia	Es semites an auut tanben ua vision lineara dera istòria.
3 eth mon de Sofia	Considèren qu'era istòria ei ua linha contunha.
3 eth mon de Sofia	Ath començament, Diu creèc eth mon, e aquiu comencèc era istòria.
3 eth mon de Sofia	Mès un dia era istòria acabarà, e alavetz i aurà eth judici finau, en qué Diu jutjarà es viui e es mòrti.
3 eth mon de Sofia	Eth papèr que jògue era istòria ei ua caracteristica importanta d'aguestes tres religions occidentaus.
3 eth mon de Sofia	Cren que Diu intervie en cors dera istòria, encara qu'era istòria sonque existís entà que Diu i manifèste era sua volentat.
3 eth mon de Sofia	E atau coma portèc a Abraham tara "tèrra prometuda", encamine era vida des òmes de cap ath dia deth judici finau.
3 eth mon de Sofia	Quan arribe aguest dia, tot eth mau deth mon serà destrusit.
3 eth mon de Sofia	Damb eth sòn fòrt emfasi ena intervencion de Diu sus eth cors dera istòria, es semites se preocupèren dera istòria ath long de milèrs d'ans.
3 eth mon de Sofia	E aguestes arraïtzes istoriques constituïssen eth nucli des escritures sagrades.
3 eth mon de Sofia	Encara aué, Jerusalem ei un important centre religiós entàs judius, cristians e musulmans: aquerò ja mòstre quina ei era recodina des tres religions.
3 eth mon de Sofia	Era ciutat a sinagògues judiues, glèises cristianes e mesquites islamiques.
3 eth mon de Sofia	Mès ei dramatic que precisaments Jerusalem s'age convertit ena poma dera discòrdia: milèrs de persones s'aucissen entre eres perque non se pòden méter d'acòrd sus qui a de governar aguesta "Ciutat Etèrna".
3 eth mon de Sofia	Pro qu'es Nacions Unides artenhessen bèth dia que Jerusalem sigue un lòc sagrat entàs tres religions.
3 eth mon de Sofia	De moment, non diderè arren mès sus era part practica deth cors de filosofia.
3 eth mon de Sofia	Ac dèishi tot en mans deth pair de Hilde.
3 eth mon de Sofia	Supausi qu'en aguesti moments ja sabes qu'ei un observaire des Nacions Unides en Liban.
3 eth mon de Sofia	Serè mès precís: te posqui díder qu'ei un major.
3 eth mon de Sofia	Se comences a encaishar bèra pèça, vò díder que vas ben.
3 eth mon de Sofia	Mès, tè, cari e non auanci arren mès.
3 eth mon de Sofia	È dit adès qu'eth sentit mès important entàs indoeuropèus ère era vision.
3 eth mon de Sofia	Entàs semites ère era audida.
3 eth mon de Sofia	Non ei cap edart qu'eth credo judiu comence damb aguestes paraules: "Escota, Israel".
3 eth mon de Sofia	En Antic Testament liegem se com era gent "escote" es paraules de Diu, e es profètes judius generauments comencen es sòns sermons damb es paraules "Atau parle Yavé".
3 eth mon de Sofia	Eth cristianisme tanben considère qu'ei molt important "escotar" era paraula de Diu.
3 eth mon de Sofia	Es ceremònies religioses deth cristianisme, deth judaïsme e der Islam se caracterizen pera lectura en votz nauta o era recitacion.
3 eth mon de Sofia	Tanben è dit qu'es indoeuropèus hègen diboishi o escultures des sòns dius.
3 eth mon de Sofia	Es semites, en cambi, no'c heren jamès.
3 eth mon de Sofia	Non èren permetudi a hèr diboishi de Diu o dera divinitat.
3 eth mon de Sofia	Er Antic Testament ditz qu'es òmes non an de crear cap representacion de Diu.
3 eth mon de Sofia	Aguesta proïbicion encara ei vigenta en judaïsme e en Islam.
3 eth mon de Sofia	Laguens der Islam i a autanplan ua aversion contra era fotografia e er art, perque er òme non a de rivalizar damb Diu ena creacion d'arren.
3 eth mon de Sofia	Mès es glèises cristianes, pensaràs, son plees de representacions de Jesús e de Diu.
3 eth mon de Sofia	Ei vertat, Sofia.
3 eth mon de Sofia	Mès aquerò ei justaments un exemple dera influéncia deth mon grecoroman sus eth cristianisme.
3 eth mon de Sofia	Ena glèisa ortodòxa grèga, ei a díder, en Grècia e en Rússia, encara ei proïbit hèr imatges "talhades", o escultures e crucificis, des istòries dera Biblia.
3 eth mon de Sofia	A diferéncia des granes religions d'Orient, es tres religions occidentaus cren que i a d'auer ua distància entre Diu e era sua creacion.
3 eth mon de Sofia	Non è cap intencion de hèr era competéncia ath tòn professor de religion, Sofia, mès mos cau hèr un petit resumit dera influéncia judiua sus eth cristianisme.
3 eth mon de Sofia	Tot comencèc quan Diu creèc eth mon.
3 eth mon de Sofia	Ac pòs campar enes prumères planes dera Bíblia.
3 eth mon de Sofia	Alavetz era umanitat comencèc a revoutar-se contra Diu.
3 eth mon de Sofia	Eth sòn puniment non sonque siguec era expulsion d'Adan e Eva deth jardin der Eden, senon tanben era entrada dera mòrt en mon.
3 eth mon de Sofia	Eth desaubediment der òme a Diu ei un tèma que trauèsse tota era Bíblia.
3 eth mon de Sofia	Se liegem eth Genesis, mos trapam eth Deluvi e era Arca de Noé.
3 eth mon de Sofia	Dempús liegem que Diu hec un pacte damb Abraham e eth sòn linhatge.
3 eth mon de Sofia	Segontes aguest pacte, Abraham e era sua gent complirien es manaments de Diu e, a cambi, Diu se comprometie a protegir as descendents d'Abraham.
3 eth mon de Sofia	Aguest pacte se renauic quan Moisés recebec es dètz manaments en Monte Sinaí tath 1200 aC.
3 eth mon de Sofia	En aguesta epòca, es israelites portauen fòrça temps coma esclaus en Egipte, mès damb era ajuda de Diu poderen tornar tà Israel.
3 eth mon de Sofia	Apruprètz tàs ans 1000 aC (e per tant, plan abantes que i auesse arren que s'aperèsse filosofia grèga), i a es tres grani reis d'Israel.
3 eth mon de Sofia	Eth prumèr siguec Saül, eth dusau siguec David e eth tresau, Salomon.
3 eth mon de Sofia	Israel ère unificat en un reiaume, e jos eth mandat deth rei David, i auec ua epòca d'esplendor politica, militara e culturau.
3 eth mon de Sofia	Eth pòble unhie as reis en moment dera sua investidura e recebien, atau, eth titol de Messies, que vò díder "unhut".
3 eth mon de Sofia	En tèrmes religiosi se considerauen es reis coma es intermediaris entre eth pòble e Diu.
3 eth mon de Sofia	Eth rei se podie aperar "hilh de Diu", e eth país "regne de Diu".
3 eth mon de Sofia	Mès Israel non triguèc a pèrder eth sòn poder, e finauments eth regne se dividic en regne deth Nòrd (Israel) e regne deth Sud (Judia).
3 eth mon de Sofia	Er an 722 aC, eth regne deth Nòrd siguec conquerit pes assiris, e perdec tota era sua importància politica e religiosa.
3 eth mon de Sofia	Eth regne deth Sud tanben queiguec en mans des babilonis er an 586 aC.
3 eth mon de Sofia	Eth sòn temple siguec esbauçat e era majoria des abitants sigueren hèts esclaus en Babilònia.
3 eth mon de Sofia	Era "captivitat de Babilònia" durèc enquiath 539 aC, quan es judius poderen tornar tà Israel e rebastir eth gran Temple.
3 eth mon de Sofia	Enquiath neishement de Crist, totun, s'estèren tostemp jos era dominacion estrangèra.
3 eth mon de Sofia	Era pregunta que se hègen tostemp es judius ère se per qué s'auie en.honsat eth regne de David e se per qué les auie queigut ath dessús ua catastròfa darrèr de ua auta, se Diu les auie prometut que protegirie Israel.
3 eth mon de Sofia	Mès eth pòble tanben auie prometut complir es manaments de Diu.
3 eth mon de Sofia	Pòga pòc s'anèc acceptant que Diu auie punit Israel peth sòn desaubediment.
3 eth mon de Sofia	D'aciu apruprètz tath 750 aC, diuèrsi profètes comencèren a predicar que Diu punirie as israelites per non complir es sòns manaments.
3 eth mon de Sofia	Un dia, Diu jutjarie Israel.
3 eth mon de Sofia	Aguestes predicacions se diden profecies deth Judici Finau.
3 eth mon de Sofia	Mès tard, apareisheren d'auti profètes que predicauen que Diu redemerie a uns pògui escuelhudi, e les enviarie un "Prince dera Patz" o un regne deth linhatge de David entà restituïr er antic regne de David.
3 eth mon de Sofia	Era gent tornarie a auer, d'aguesta manèra, un futur erós.
3 eth mon de Sofia	Aguesta sòrta de profecies s'apèren profecies dera sauvacion.
3 eth mon de Sofia	En tot resumir: es mainatges d'Israel viuien erosi jos eth regne deth rei David.
3 eth mon de Sofia	Mès dempús, quan se deteriorèc era situacion, es profètes comencèren a proclamar qu'un dia arribarie un nau rei deth linhatge de David.
3 eth mon de Sofia	Aguest "Messies", o "hilh de Diu", redemerie ath pòble, retornarie er esplendor a Israel e fondarie eth "regne de Diu".
3 eth mon de Sofia	Supausi qu'encara ès aquiu, Sofia.
3 eth mon de Sofia	Es paraules clau son "Messies", "Hilh de Diu", "sauvacion" e "regne de Diu".
3 eth mon de Sofia	Ara prumeria, tot aquerò s'interpretèc en un sens politic.
3 eth mon de Sofia	En temps de Jesús, fòrça gent pensaue que vierie un nau Messies que serie un lidèr politic, militar e religiós semblable ath rei David.
3 eth mon de Sofia	Aguest "salvador" ère vist coma un desliurador nacionau que meterie fin as patiments des judius dejós era dominacion romana.
3 eth mon de Sofia	Mès n'auie qu'èren mès prudents, e no'c interpretauen d'aguesta manèra.
3 eth mon de Sofia	Enes darrèrs sègles, tanben i auie auut profètes que credien qu'eth "Messies" serie eth salvador de tot eth mon.
3 eth mon de Sofia	Non sonque desliurarie Israel dera dominacion estrangèra, senon que sauvarie a tota era umanitat deth pecat, eth tòrt e quitament dera mòrt.
3 eth mon de Sofia	Mès era idia de "sauvacion", coma redempcion s'auie esparjut per tot eth mon ellenistic.
3 eth mon de Sofia	E arribe Jesús.
3 eth mon de Sofia	Non siguec eth solet que se presentèc coma eth "Messies" prometut.
3 eth mon de Sofia	Jesus tanben emplegaue es paraules "Hilh de Diu", eth "Regne de Diu" e "sauvacion" e mantiege es ligams damb es antics profètes.
3 eth mon de Sofia	Entre en Jerusalem montat en un ase, e dèishe que l'aclamen coma salvador deth pòble: en tot hèr aquerò, actue dera madeisha manèra qu'es antics reis quan èren pujats en tròn, per miei dera "ascencion rituau ath tròn".
3 eth mon de Sofia	Tanben dèishe qu'et pòble l'unhesse.
3 eth mon de Sofia	Campa ben en aquerò, Sofia: Jesús se distinguie de d'auti messies en tot deishar clar qu'eth non ère un rebèl politic ne militar.
3 eth mon de Sofia	Era sua mission ei molt mès importanta.
3 eth mon de Sofia	Prediquèc era sauvacion e eth perdon de Diu entà toti.
3 eth mon de Sofia	Ara gent que se trapaue peth camin les didie: "Te perdoni es tòns pecats".
3 eth mon de Sofia	Aguesta "absolucion des pecats", en aquera epòca, ère ua causa absoludaments naua e inaudida.
3 eth mon de Sofia	Mès çò que supausaue reauments un escandal ère que cridèsse "Pare" (Abba) a Diu.
3 eth mon de Sofia	Non i auie cap de precedent d'aquerò ena comunautat judiua dera epòca.
3 eth mon de Sofia	Per aquerò, rapidaments se comencèren a enténer, entre es escriues, es prumères votzes de protèsta.
3 eth mon de Sofia	Un temps dempús, començarien es mobilizacions entà executar-lo.
3 eth mon de Sofia	Era situacion ère era següenta: fòrça gent, ena epòca de Jesús, demoraue era arribada d'un Messies que restablisse eth Regne de Diu damb un gran tòc de trompeta (ei a díder damb espades e lances).
3 eth mon de Sofia	Era expression "Regne de Diu" ei un tèma recurrent enes predicacions de Jesús, encara que lo tengue en un sentit molt ample.
3 eth mon de Sofia	Jesús didec qu'eth Regne de Diu ei er amor entàs semblables, era compassion tàs fèbles e es praubes, e eth perdon des qui s'an confonut.
3 eth mon de Sofia	Aguest siguec un cambi dramatic en significat d'ua expression anciana cargada de sentit militar.
3 eth mon de Sofia	Eth pòble demoraue un lider militar que proclamarie rapidaments un "Regne de Diu", e tè!, arribe Jesús, damb tunica e sandales, e les explique qu'eth Regne de Diu, o "eth nau pacte" ei "estimar ath semblable coma a tu madeish".
3 eth mon de Sofia	Mès aquerò non ei tot, Sofia.
3 eth mon de Sofia	Tanben didec qu'auem d'estimar as nòstes enemics.
3 eth mon de Sofia	Quan mos flòquen, non mos i auem de tornar; ath contrari: auem de méter er aute carilhon.
3 eth mon de Sofia	E auem de perdonar, non sèt viatges, senon "setanta viatges sèt".
3 eth mon de Sofia	Eth pròpi Jesús demostrèc que non se podie deishar de cornèr as gaudimèles, as doanièrs corrompudi e as rebèls politics.
3 eth mon de Sofia	E anèc mès luenh: didec qu'un desvergonhat qu'age degalhat tot er eretatge de sa pair, o un umil doanièr qu'a cometut un fraudaria, ei just deuant de Diu se se'n peneís e demane perdon, de tan grana qu'ei era misericòrdia de Diu.
3 eth mon de Sofia	Mès demora, Sofia.
3 eth mon de Sofia	Encara anèc mès luenh.
3 eth mon de Sofia	Jesús didec qu'aqueri pecadors èren mès justi dauant de Diu e meritauen mès eth sòn perdon que non pas es farisèus immaculadi qu'anauen pertot en predicar era sua vertut.
3 eth mon de Sofia	Jesús persutèc qu'era misericòrdia de Diu non se pòt apréner.
3 eth mon de Sofia	Non mos podem redémer a nosati madeishi, coma pensauen molti grècs.
3 eth mon de Sofia	Es sevères exigéncies etiques que Jesús predique en Sermon dera Montanha, non sonque mos ensenhen quina ei era volentat de Diu, senon que mos mòstren que cap òme ei just dauant de Diu.
3 eth mon de Sofia	Era misericòrdia de Diu ei illimitada, mès auem de suplicar eth sòn perdon.
3 eth mon de Sofia	Ei un trebalh dur.
3 eth mon de Sofia	Demori que pogatz arribar a compréner qu'ère un personatge reauments excepcionau.
3 eth mon de Sofia	Tenguec eth lenguatge deth sòn temps d'ua manèra inedita, en tot dar un nau sentit as vielhes consignes militares.
3 eth mon de Sofia	Non ei estonant qu'acabèsse ena Crotz.
3 eth mon de Sofia	Eth sòn discors radicau dera sauvacion s'opausaue a tanti interèssi e a tanti factors de poder, qu'auie d'èster eliminat.
3 eth mon de Sofia	Quan parlèrem de Socrates, vedérem enquia quin punt ei perilhós demanar un amor frairau incondicionau e un perdon incondicionau.
3 eth mon de Sofia	Encara aué en dia, podem veir se com fòrça estats poderosi pòden trantalhar quan vòlen anar contra bères exigéncies tan senzilhes coma era patz, er amor, eth minjar des praubes, o era amnistia entàs enemics der estat.
3 eth mon de Sofia	Rebremba com s'embestièc Platon quan vedec qu'aucien ar òme mès just d'Atenes.
3 eth mon de Sofia	Segontes era doctrina cristiana, Jesús siguec era soleta persona justa que i a auut.
3 eth mon de Sofia	Totun, siguec condemnat a mòrt.
3 eth mon de Sofia	Es cristians dideren que moric peth ben dera umanitat: aquerò ac nomenen era Passion de Crist.
3 eth mon de Sofia	Jesús siguec eth salvador sofrent qu'assumic es pecats dera umanitat entà que mos podéssem reconciliar damb Diu, e sauvar-mos deth sòn puniment.
3 eth mon de Sofia	Uns dies dempús dera crotzifixion e er acogament de Jesús, comencèren a córrer es rumors de qué auie ressuscitat.
3 eth mon de Sofia	D'aguesta manèra demostrèc que non ère un òme ordinari: ère, en vertat, eth Hilh de Diu.
3 eth mon de Sofia	Se pòt díder qu'era glèisa cristiana se fondèc en madeish maitin deth Dimenge de Pasca damb es rumors dera resurreccion de Jesús.
3 eth mon de Sofia	Pau ac ditz atau:" Se Crist non a ressucitat, era nòsta pregària ei inutila e era vòsta fe ei inutila".
3 eth mon de Sofia	Ara toti es òmes podien auer esperança dera "resurreccion dera carn", perque Jesús siguec crotzificat entà sauvar-mos.
3 eth mon de Sofia	Mès, estimada Sofia, rebremba que tàs judius non i auie cap tèma coma eth dera immortalitat dera amna, ne cap forma de transmigracion; aquerò ère ua idia grèga e, per tant, indoeuropèa.
3 eth mon de Sofia	Segontes eth cristianisme, er òme non a arren, cap d'amna, per exemple, que sigue immortau en se madeisha.
3 eth mon de Sofia	E encara qu'era glèisa cre ena "resurreccion dera carn" e ena "vida etèrna", sonque eth miracle de Diu mos pòt sauvar dera mòrt o dera "perdicion".
3 eth mon de Sofia	Per aquerò non i pòt influïr ne eth nòste merit, ne cap des nòstes qualitats naturaus o innates.
3 eth mon de Sofia	Es prumèrs cristians comencèren a difóner era "bona naua" dera sauvacion a trauèrs dera fe en Jesucrist.
3 eth mon de Sofia	Eth regne de Diu ère a mand de sorgir gràcies ath sòn messatge.
3 eth mon de Sofia	Crist podie conquerir eth mon sancer.
3 eth mon de Sofia	Uns ans dempús dera mòrt de Jesús, eth farisèu Pau se convertic ath cristianisme.
3 eth mon de Sofia	Gràcies as sòns viatges missionèrs a trauèrs de tot eth mon grecoroman, hec deth cristianisme ua religion de posita mondiau.
3 eth mon de Sofia	Es Hèts des Apòstols atau ac expliquen.
3 eth mon de Sofia	Es pregàries e es idies de Pau se coneishen pes moltes cartes qu'escriuec as prumères congregacions cristianes.
3 eth mon de Sofia	Mès tard anèc tà Atenes.
3 eth mon de Sofia	Anèc dirèctaments tara plaça deth caplòc dera filosofia, e se ditz que s'escandalizèc quan vedec tota era ciutat plea d' imatges paganes.
3 eth mon de Sofia	Visitèc era sinagòga judiua d'Atenes e conversèc damb filosòfi estoïcs e epicuris.
3 eth mon de Sofia	Lo portèren en ticolet der Aeropag, e li dideren: "Podem saber quina ei aguesta naua doctrina que prediques?
3 eth mon de Sofia	Entenem causes estranhes, e volem saber se qué vòlen díder".
3 eth mon de Sofia	T'ac imagines, Sofia?
3 eth mon de Sofia	Un judiu campe còp sec ena plaça d'Atenes e comence a parlar d'un salvador que siguec crotzificat e que dempús ressucitèc.
3 eth mon de Sofia	En aguesta visita de Pau en Atenes, ja entrevedíem eth patac violent entre era filosofia grèga e era doctrina cristiana dera sauvacion.
3 eth mon de Sofia	Mès semble que Pau artenh qu'es atenensi l'escoten.
3 eth mon de Sofia	Des der Aeropag, jos eth monumentau temple d'Acropòlis, comence a parlar:
3 eth mon de Sofia	En efècte, en tot recórrer e contemplar es vòstes monuments sagrats, è trapat un autar a on i auie escrit: tath diu desconeishut.
3 eth mon de Sofia	Çò que vosati, donc, veneratz damb desconeishement, aquerò vos anóncii.
3 eth mon de Sofia	D'un de solet eth a hèt tot eth linhatge des òmes entà qu'abiten sus eth caratge dera tèrra, e les a fixat uns tempsi determinadi e es tèrmes a on abitar, enquia que cerquen a Diu, pro que l'endonvien ara paupèra e lo trapen; ja que non ei pas luenh de cadun de vosati, perque en eth viuem, mos botjam e èm, atau coma ac dideren bèri uns des vòsti poetes: que tanben èm dera sua nissaga."
3 eth mon de Sofia	Pau en Atenes, Sofia!
3 eth mon de Sofia	Eth cristianisme comence a penetrar laguens deth mon grecoroman coma ua causa plan diferenta dera filosofia epicurèa, estoïca o neoplatonica.
3 eth mon de Sofia	Mès Pau, totun, trape ua bona basa en aguesta cultura.
3 eth mon de Sofia	Ditz qu'era recerca de Diu ei inherenta ara condicion umana.
3 eth mon de Sofia	Aquerò non ère nau entàs grècs.
3 eth mon de Sofia	Mès era nauetat dera predicacion de Pau siguec que Diu s'a amuishat as òmes, e a anat a cercar-les.
3 eth mon de Sofia	Per tant, dèishe d'èster un Diu filosofic qu'era gent pòt conéisher damb era rason.
3 eth mon de Sofia	Ne tanpòc ei cap des imatges d'aur, d'argent o de pèira, qu'abondauen ena Acropòlis e en mercat!
3 eth mon de Sofia	Ei un Diu que "non abite en temples hèts a man".
3 eth mon de Sofia	Ei un Diu qu'intervie en cors dera istòria e que morís ena Crotz per tòrt des umans.
3 eth mon de Sofia	Enes Hèts des Apostòls, liegem que quan Pau hec eth sòn discors der Aeropag, bèri uns se trufèren d'eth per çò qu'auie dit sus era resurreccion dera mòrt.
3 eth mon de Sofia	Mès uns auti dideren: "Sus aquerò, ja t'escotaram un aute viatge".
3 eth mon de Sofia	Bèri uns lo seguiren, e comencèren a creir en cristianisme.
3 eth mon de Sofia	Entre aqueri i auie ua hemna, Damaris.
3 eth mon de Sofia	Es hemnes èren entre es convèrses mès ferventes deth cristianisme.
3 eth mon de Sofia	Pau contunhèc, atau, es sues activitats missionères.
3 eth mon de Sofia	Pòc dempús dera mòrt de Jesús, ja i auie congregacions cristianes establides en totes es ciutats grègues e romanes importantes: en Atenes, en Roma, en Efes, en Alexandria e en Corint.
3 eth mon de Sofia	Tres cents o quate cents ans dempús, tot eth mon ellenistic ère cristianizat.
3 eth mon de Sofia	Pau non sonque a passat tara istòria deth cristianisme coma missionèr.
3 eth mon de Sofia	Tanben auec ua grana influéncia sus es congregacions cristianes, en un moment en qué i auie un gran besonh d'orientacion espirituau.
3 eth mon de Sofia	Ua qüestion importanta pendent es ans posteriors ara mòrt de Jesús siguec s'es que non èren judius podien èster cristians sense passar abantes peth judaïsme.
3 eth mon de Sofia	Un grèc, per exemple, auie de complir era lei mosaïca?.
3 eth mon de Sofia	Pau pensaue que non ère de besonh.
3 eth mon de Sofia	Eth cristianisme auie d'èster bèra causa mès qu'ua sècta judiua.
3 eth mon de Sofia	S'adrecèc a toti damb un messatge universau de sauvacion.
3 eth mon de Sofia	Eth "vielh pacte" entre Diu e Israel s'auie substituït peth "nau pacte" entre Jesús e era umanitat.
3 eth mon de Sofia	Eth cristianisme, totun, non siguec era soleta religion dera sua epòca.
3 eth mon de Sofia	Auem vist com er ellenisme recebec era influéncia de moltes religions.
3 eth mon de Sofia	Entara Glèisa, donc, ère vitau arténher un resumit brèu dera sua doctrina, tant entà distanciar-se des autes religions, coma entà esvitar scismes intèrns.
3 eth mon de Sofia	En aguest contèxt, apareishec eth prumèr credo, que resumís es dogmes cristians mès importanti.
3 eth mon de Sofia	Dèisha-me dider-te com se junh tot açò, estimada Sofia.
3 eth mon de Sofia	Damb era entrada deth cristianisme en mon grecoroman, se produsís ua dramatica amassada entre dues cultures, e ua des majors revolucions dera istòria.
3 eth mon de Sofia	Èm per d'acabar era Antiquitat.
3 eth mon de Sofia	Dauant nòste i a era Edat Mejana, que tanben durèc uns mil ans.
3 eth mon de Sofia	Eth poeta alemand Goethe didec un viatge: "Qui non pòt profitar-se'n de tres mil ans d'istòria, viuerà ena escurina era rèsta dera sua vida".
3 eth mon de Sofia	Non voi que tu sigues ua d'aguestes persones.
3 eth mon de Sofia	Harè çò que poga entà que sigues conscienta des tues arraïtzes istoriques.
3 eth mon de Sofia	Sonque atau poiràs èster un èsser uman.
3 eth mon de Sofia	Sonque atau poiràs èster bèra causa mès qu'un monard despolhat.
3 eth mon de Sofia	Sonque atau esvitaràs flotar en uet.
3 eth mon de Sofia	Sofia se demorèc ua estona quieta, en tot campar eth jardin a trauèrs des petiti horats dera barralha.
3 eth mon de Sofia	Començaue a enténer se per qué ei tant important compréner es arraïtzes istoriques.
3 eth mon de Sofia	Coma minim, tostemp auie estat important entath pòble d'Israel.
3 eth mon de Sofia	Era madeisha ère ua persona ordinària.
3 eth mon de Sofia	Non viuerie en aguest planeta mès qu'uns pògui ans.
3 eth mon de Sofia	Sofia recuelhec es huelhes, e gessec deth Nhadèr.
3 eth mon de Sofia	Passèc ua setmana sense que Sofia sabesse arren d'Alberto Knox.
3 eth mon de Sofia	Tanpòc i auie mès postaus deth Liban, tot e que, era e Jorunn auien auut er espant dera sua vida, mès que coma non auie passat arren mès, eth terror s'anèc amendrint, e demorèc desbrembat entre es déuers e es partits de badminton.
3 eth mon de Sofia	Sofia reliegec fòrça viatges es cartes d'Alberto, entà veir se i podie trapar bèra tralha sus eth mistèri de Hilde, e podec digerir pleaments era filosofia dera antiquitat.
3 eth mon de Sofia	Ja non auie dificultats entà distinguir Democrit de Socrates, o Platon d'Aristotil.
3 eth mon de Sofia	Diuendres 26 de mai, abantes que tornèsse sa mair, Sofia ère ena codina en tot premanir eth sopar.
3 eth mon de Sofia	Ac hège cada diuendres.
3 eth mon de Sofia	Aué hège ua sopa damb bòles de carn de peish e carròtes.
3 eth mon de Sofia	Plan facil.
3 eth mon de Sofia	Dehòra començaue a bohar un shinhau de vent.
3 eth mon de Sofia	Es bedoths s'agitauen coma cabelhs de horment.
3 eth mon de Sofia	Còp sec, bèra causa piquèc eth veire dera hièstra.
3 eth mon de Sofia	Ère ua postau.
3 eth mon de Sofia	Sofia Amundsen".
3 eth mon de Sofia	Ja s'ac pensaue!
3 eth mon de Sofia	Dauric era hièstra e prenec era postau.
3 eth mon de Sofia	Tanben portaue era data deth 15 de junh.
3 eth mon de Sofia	Estimada Hilde, non sai s'aguesta postau poirà arribar a temps tath dia deth tòn aniversari.
3 eth mon de Sofia	Demori que òc: coma minim, demori que non agen passat guairi dies.
3 eth mon de Sofia	Ua setmana o dues, entà Sofia, non a de voler díder tants dies entà nosati.
3 eth mon de Sofia	Tornarè era vrespada de Sant Joan, e atau poiram guardar ores e ores eth mar dempús eth balançader deth jardin, Hilde.
3 eth mon de Sofia	Auem de parlar de tantes causes.
3 eth mon de Sofia	Punets de papa, qu'a viatges se descoratge damb era luta que mantien d'aciu mès de dus mil ans es judius, es cristians e es musulmans.
3 eth mon de Sofia	Constantaments m'obligui a jo madeish a pensar qu'es tres religions vien d'Abraham.
3 eth mon de Sofia	O sigue, que supausi que toti venèren ath madeish Diu.
3 eth mon de Sofia	E aciu baish, Cain e Abel encara non an acabat d'aucir-se.
3 eth mon de Sofia	P.S.
3 eth mon de Sofia	Se te platz, da-li recòrds a Sofia.
3 eth mon de Sofia	Mès tu dilhèu si, non?
3 eth mon de Sofia	Sofia abaishèc eth cap, fòrça cansada.
3 eth mon de Sofia	Mès Hilde sí qu'ac sabie, li semblaue.
3 eth mon de Sofia	S'eth pair de Hilde li didie que dèsse rebrembes a Sofia, volie díder que Hilde sabie mès causes de Sofia que non pas Sofia de Hilde.
3 eth mon de Sofia	Tot ère tan complicat, que decidic contunhar premanint eth sopar.
3 eth mon de Sofia	Ua postau que se demoraue empegada ena hièstra dera codina atau coma atau.
3 eth mon de Sofia	Açò òc qu'ère corrèu aeriant.
3 eth mon de Sofia	Tornèc a deishar era caceròla sus eth huec, e sonèc eth telefon.
3 eth mon de Sofia	Dilhèu ère sa pair!
3 eth mon de Sofia	Desiraue desesperadaments que tornèsse tà casa entà poder-li explicar totes es causes qu'auien passat enes darrères setmanes.
3 eth mon de Sofia	Mès seguraments ère Jorunn o sa mair.
3 eth mon de Sofia	Sofia despengèc.
3 eth mon de Sofia	Sofia Amundsen, didec.
3 eth mon de Sofia	Sò jo, didec ua votz.
3 eth mon de Sofia	Qui ès?
3 eth mon de Sofia	Sò Alberto.
3 eth mon de Sofia	Sofia se demorèc sense paraules.
3 eth mon de Sofia	Estàs ben?
3 eth mon de Sofia	A compdar d'ara, non i aurà mès cartes.
3 eth mon de Sofia	Mès se non t'è enviat ua tortuga!
3 eth mon de Sofia	Mos auem de veir, Sofia.
3 eth mon de Sofia	Ei ua urgéncia, sabes.
3 eth mon de Sofia	Per qué?
3 eth mon de Sofia	Eth pair de Hilde mos està aculant.
3 eth mon de Sofia	Aculant…
3 eth mon de Sofia	Com?
3 eth mon de Sofia	Per toti es cornèrs, Sofia.
3 eth mon de Sofia	Ara auem de trebalhar amassa.
3 eth mon de Sofia	Com?
3 eth mon de Sofia	Mès non pòs ajudar guaire enquia que non t'aja parlat dera Edat Mejana.
3 eth mon de Sofia	Tanben auem de hèr era renaishença e eth sèt cents.
3 eth mon de Sofia	Berkeley ei ua figura clau…
3 eth mon de Sofia	Non ère er òme deth quadre dera Cabana deth Major?
3 eth mon de Sofia	Exactaments.
3 eth mon de Sofia	Dilhèu era luta aurà a veir damb eth.
3 eth mon de Sofia	Semble que parles d'ua guèrra.
3 eth mon de Sofia	Mèsalèu ac nomentaria ua luta espirituau.
3 eth mon de Sofia	Hilde e meter-la deth nòste costat abantes que sa pair torne tà Lilleshand.
3 eth mon de Sofia	No'c acabi d'enténer.
3 eth mon de Sofia	Dilhèu es filosòfi te dauriràn es uelhs.
3 eth mon de Sofia	Mès ven soleta, hilha mia.
3 eth mon de Sofia	Tan tard?
3 eth mon de Sofia	Se copèc.
3 eth mon de Sofia	Clic.
3 eth mon de Sofia	Òc?…
3 eth mon de Sofia	Auie penjat!
3 eth mon de Sofia	Glèisa de Santa Maria?
3 eth mon de Sofia	Ère ua vielha glèisa de pèira dera Edat Mejana.
3 eth mon de Sofia	Sonque s'i hègen concèrts e ceremònies molt especiaus.
3 eth mon de Sofia	En ostiu, a viatges se daurie tàs toristes.
3 eth mon de Sofia	Mès com podie èster dubèrta en plia maitiada?
3 eth mon de Sofia	Dempús de sopar, anèc tà casa de Jorunn.
3 eth mon de Sofia	Auem de hèr un pacte molt especiau, li didec en entrar ena sua casa.
3 eth mon de Sofia	Non didec arren enquia que Jorunn non barrèc era pòrta dera sua cramba.
3 eth mon de Sofia	Ei fòrça problematic, contunhèc Sofia.
3 eth mon de Sofia	Va, explica-m'ac d'un viatge.
3 eth mon de Sofia	Qué ben.
3 eth mon de Sofia	Mès aquerò ei simplaments çò que li diderè.
3 eth mon de Sofia	Ò, aquerò non està ben.
3 eth mon de Sofia	Ei un gojat?
3 eth mon de Sofia	Non, non.
3 eth mon de Sofia	A a veir damb Hilde.
3 eth mon de Sofia	Jorunn fiulèc hloishet, e Sofia la guardèc seriosaments as uelhs.
3 eth mon de Sofia	Vierè aguesta net, mès tàs tres me n'aurè d'anar.
3 eth mon de Sofia	Mès a on as d'anar?
3 eth mon de Sofia	Qué mèrda ei çò qu'as de hèr?
3 eth mon de Sofia	Ac senti.
3 eth mon de Sofia	Non posqui díder arren.
3 eth mon de Sofia	Dormir dehòra de casa, entà Sofia, non ère bric dificil.
3 eth mon de Sofia	A viatges, Sofia sentie qu'a sa mair li shautaue demorar-se soleta.
3 eth mon de Sofia	Tornaràs tà esdejoar, supausi, didec sa mair.
3 eth mon de Sofia	Se non ja sabes a on sò.
3 eth mon de Sofia	Per qué li didie aquerò, s'aguest ère eth punt fèble?
3 eth mon de Sofia	Aquera net en casa de Jorunn comencèc exactaments madeish que d'autes nets que s'i auien demorat a dormir.
3 eth mon de Sofia	Era soleta diferéncia ei qu'aguest viatge se metec eth revelh tàs tres deth maitin.
3 eth mon de Sofia	Jorunn lèu ne se botgèc quan Sofia se desvelhèc dues ores mès tard.
3 eth mon de Sofia	Compde, li didec.
3 eth mon de Sofia	Sofia se metec en camin.
3 eth mon de Sofia	Era glèisa de Santa Maria ère enes entorns dera part antica dera ciutat.
3 eth mon de Sofia	Entà arribar-i, auie de caminar uns quilomètres, e a maugrat des pògues ores qu'auie dormit, se sentie totauments desvelhada.
3 eth mon de Sofia	Quan arribèc, èren lèu es quate deth maitin.
3 eth mon de Sofia	Sofia possèc era pòrta pesada.
3 eth mon de Sofia	Ère dubèrta!
3 eth mon de Sofia	Era glèisa ère ueda e silenciosa.
3 eth mon de Sofia	Ua lum bluenca se filtraue pes veiraus de color dera glèisa, e mostraue infinites particules de povàs en aire.
3 eth mon de Sofia	Semblaue qu'eh povàs s'apilerèsse enes granes bigues que trauessauen era glèisa.
3 eth mon de Sofia	Sofia se seiguec en un des bancs deth centre dera nau, e se demorèc guardant fixaments un vielh crucifici der autar, pintat damb colors opaques.
3 eth mon de Sofia	Passèren bères menutes.
3 eth mon de Sofia	Còp sec, er òrgue comencèc a sonar.
3 eth mon de Sofia	Sonaue coma un imne antic, seguraments dera Edat Mejana.
3 eth mon de Sofia	Tornèc eth silenci.
3 eth mon de Sofia	Alavetz entenec uns passi que s'apressauen.
3 eth mon de Sofia	Li calie guardar ath sòn torn?
3 eth mon de Sofia	Decidic que non, que guardarie fixaments ath Jesús der autar.
3 eth mon de Sofia	Es passi seguiren pera nau laterau que i auie ath sòn costat, e vedec ua figura que s'apropaue.
3 eth mon de Sofia	Sofia aurie jurat qu'ère un monge acabat de vier dera Edat Mejana.
3 eth mon de Sofia	Ère nerviosa, mès non ère espaurida.
3 eth mon de Sofia	Quan eth monge arribèc en autar, hec mieja virada e pugèc ena cadièra.
3 eth mon de Sofia	S'inclinèc, campèc a Sofia, e li parlèc en latin.
3 eth mon de Sofia	Gloria patri eth filio et spiritui sancto.
3 eth mon de Sofia	Amen.
3 eth mon de Sofia	Parla en noruec, somèr, exclamèc Sofia.
3 eth mon de Sofia	Era sua responsa ressonèc per tota era glèisa.
3 eth mon de Sofia	Encara que supausaue qu'eth monge auie d'èster Alberto Knox, se n'empenaïc deth sòn sorriscle en aqueth lòc tan sagrat.
3 eth mon de Sofia	Mès auie auut pòur, e quan s'a pòur, ei facil trincar toti es tabús.
3 eth mon de Sofia	Xxxxxt!
3 eth mon de Sofia	Quina ora ei, hilha mia?
3 eth mon de Sofia	Demanèc.
3 eth mon de Sofia	Es quate mens cinc, responec Sofia.
3 eth mon de Sofia	Ja non auie pòur.
3 eth mon de Sofia	Alavetz a arribat era ora.
3 eth mon de Sofia	Ara comence era Edat Mejana.
3 eth mon de Sofia	Era Edat Mejana comence tàs quate?
3 eth mon de Sofia	Demanèc Sofia estonada.
3 eth mon de Sofia	Mès o mens tàs quate, òc.
3 eth mon de Sofia	E alavetz sigueren es cinc, es sies e es sèt.
3 eth mon de Sofia	Mès ère coma s'eth temps s'auesse arturat.
3 eth mon de Sofia	Se heren es ueit, es nau, e es dètz.
3 eth mon de Sofia	Mès encara ère era Edat Mejana, sabes.
3 eth mon de Sofia	Ja ei ora de començar un nau dia, pensaràs.
3 eth mon de Sofia	Òc, ja sai qué vòs díder.
3 eth mon de Sofia	Mès encara ei festiu, ua longa ringlèra interminabla de festius.
3 eth mon de Sofia	E dempús se heren es onze, es dotze, e era ua.
3 eth mon de Sofia	Ei eth periòde que nomentam Nauta Edat Mejana, en qué se bastiren es granes catedrales de tota Euròpa.
3 eth mon de Sofia	E alavetz, tàs dues, cantèc un poth, e era Edat Mejana se comencèc a esbauçar.
3 eth mon de Sofia	Alavetz era Edat Mejana durèc nau ores?, didec Sofia.
3 eth mon de Sofia	Se cada ora son cent ans, òc.
3 eth mon de Sofia	Podem veir que Jesús neishec ena mieja net.
3 eth mon de Sofia	Pau comencèc es activitats missionères un shinhau abantes des dotze e mieja, e moric en Roma un quart d'ora dempús.
3 eth mon de Sofia	Enquias tres deth maitin, era Glèisa cristiana ère mès o mens proïbida, mès en 313 dC siguec acceptada coma religion laguens der emperi roman, jos eth mandat der emperaire Constantin.
3 eth mon de Sofia	Eth madeish emperaire se deishèc batiar en sòn lhet de mòrt uns ans mès tard.
3 eth mon de Sofia	A compdar deth 380, eth cristianisme siguec era religion oficiau der emperi.
3 eth mon de Sofia	Mès non s'esbaucèc, er Emperi Roman?
3 eth mon de Sofia	Òc, de hèt, auie començat a esbauçar-se.
3 eth mon de Sofia	Assistim a uns des cambis mès grani dera istòria dera cultura.
3 eth mon de Sofia	Er an 300, Roma ère menaçada pes barbars deth nòrd e pera sua desintegracion interiora.
3 eth mon de Sofia	Eth 330 dC, Constantin desplacèc era capitau de Roma entà Constantinopla, ciutat qu'eth auie fondat ath costat deth Mar Nere.
3 eth mon de Sofia	Fòrça gent considerèc era naua ciutat era "segona Roma".
3 eth mon de Sofia	Eth 395, er Emperi Roman se dividic en dus: Un Emperi d'Occident, damb capitau en Roma, e un Emperi d'Orient, damb era naua ciutat de Constantinopla coma capitau.
3 eth mon de Sofia	Er Emperi d'Orient existic enquia finaus deth 1453, quan es turcs conqueriren Constantinopla.
3 eth mon de Sofia	E alavetz se passèc a díder Stambul?
3 eth mon de Sofia	Exacte.
3 eth mon de Sofia	Ua auta data qu'auem de rebrembar ei eth 529.
3 eth mon de Sofia	Aguest ei er an en qué era Glèisa barrèc era Acadèmia de Platon en Atenes.
3 eth mon de Sofia	Tanben siguec er an en qué se fondèc era òrdre benedictina, era prumèra des granes òrdres monastiques.
3 eth mon de Sofia	Eth 529, d'aguesta manèra, ei un simbèu der assag dera Glèisa cristiana de caperar era filosofia grèga.
3 eth mon de Sofia	A compdar d'aguest moment, es monastèris aueren eth monopòli dera educacion, era reflexion e era meditacion.
3 eth mon de Sofia	Lèu seràn es cinc e mieja…
3 eth mon de Sofia	Sofia comprenec se qué volie díder Alberto damb eth jòc des ores.
3 eth mon de Sofia	Miejanet ère er an 0; era ua en punt, eth 100 dC, es sies en punt, 600 dC, e es 14 ores, 1400 ans dC.
3 eth mon de Sofia	Alberto contunhèc.
3 eth mon de Sofia	Era expression sorgic pendent era Renaishença.
3 eth mon de Sofia	Alavetz se consideraue ara Edat Mejana coma ua inacababla net de milèrs d'ans qu'auie adormit Euròpa entre era Antiquitat e era Renaishença.
3 eth mon de Sofia	Era paraula "medievau" encara se tie aué entà designar a bèth un que sigue autoritari e inflexible.
3 eth mon de Sofia	Mès molti istorians considèren qu'era Edat Mejana, en realitat, siguec un periòde de mil ans de fertilitat e creishement.
3 eth mon de Sofia	Eth sistèma escolar, per exemple, se comencèc a desvolopar pendent era Edat Mejana.
3 eth mon de Sofia	Es prumères escòles des convents se dauriren pro lèu, e a compdar deth 1100 neisheren es prumères escòles des catedrales.
3 eth mon de Sofia	Ath torn deth 1200, se fondèren es prumères universitats, e es assignatures que s'estudiauen se dividien en diferents grops o "facultats", exactaments parièr qu'aué.
3 eth mon de Sofia	Mil ans son plan ans.
3 eth mon de Sofia	Mès eth cristianisme auec besonh de temps entà arribar enquiath pòble.
3 eth mon de Sofia	Pendent era Edat Mejana, es diuèrses nacions s'establiren, damb ciutats e castèths, e musica e poesia populares.
3 eth mon de Sofia	Qué serien es condes de hades e es cançons populares sense era Edat Mejana?
3 eth mon de Sofia	E Euròpa, qué serie sense era Edat Mejana?
3 eth mon de Sofia	Ua província romana, dilhèu?
3 eth mon de Sofia	Eth resson qu'a nòms coma Anglatèrra, França o Noruega se trape en aguesta immensa prigondor que nomentam Edat Mejana: ua prigondor a on i naden fòrça peishi ludents, encara que non tostemp les vedem.
3 eth mon de Sofia	Snorri siguec un òme dera Edat Mejana.
3 eth mon de Sofia	Tanben ac sigueren Olaf eth Sant e Carlemanh, entà non díder arren de Romeo e Julieta, eth flaütista de Hamelin, eca… e molti princes elegants e reis majestuosi, cavalièrs valents e donzelhes beròies, veirialaires anonims e admirables constructors d'òrgues.
3 eth mon de Sofia	E encara non è dit arren des frares, des pelegrins, ne des bruishes.
3 eth mon de Sofia	Tanpòc non as dit arren deth clergat.
3 eth mon de Sofia	Ei vertat.
3 eth mon de Sofia	Eth cristianisme non arribèc en Noruega enquiar an 1000, mès ath delà serie ua exageracion díder qu'es païsi nordics se convertiren de còp ath cristianisme dempús dera batalha de Stiklestd.
3 eth mon de Sofia	Es antiques idies paganes se mantien dejós era superfícia deth cristianisme, e molti d'aguesti elements pre- cristians s'acaben barrejant damb eth cristianisme.
3 eth mon de Sofia	Per exemple, encara aué es noruecs celèbren Nadau en tot barrejar es costums cristians damb es nordics antics.
3 eth mon de Sofia	Coneishes era frassa que ditz que vielhs maridats acaben semblants-se es uns damb es auti?
3 eth mon de Sofia	Donques çò de madeish passe damb era còca de Nadau, eth porcèth de Nadau e era cervesa de Nadau, que se semblen as tres Reis d'Orient e ath gripia de Betlem.
3 eth mon de Sofia	Ei indobtable que, pòga pòc, eth cristianisme s'anèc imposant.
3 eth mon de Sofia	Per aquerò didem qu'era Edat Mejana siguec ua fòrça unificadora dera cultura cristiana.
3 eth mon de Sofia	Non tot siguec escur, donc?
3 eth mon de Sofia	Es prumèrs sègles dempús deth 400, sigueren reauments sègles de decadéncia culturau.
3 eth mon de Sofia	Es romans auien auut ua nauta cultura, granes ciutats damb escoladers, banhs publics, libraries e, evidentaments, ua grana arquitectura.
3 eth mon de Sofia	Enes prumèrs sègles dera Edat Mejana, tot aguest sistèma culturau se desintegrèc.
3 eth mon de Sofia	E çò de madeish passèc damb eth commèrç e era economia.
3 eth mon de Sofia	Era populacion s'abaishèc espectacularaments pendent es prumèrs sègles.
3 eth mon de Sofia	Roma, sègles endarrèr, auie arribat enquiath milion d'abitants.
3 eth mon de Sofia	Tath 600, era populacion dera antica Roma ère sonque de 40.000 persones.
3 eth mon de Sofia	De manèra qu'ua petita populacion se passejaue coma podie entre çò que demoraue d'edificis majestuosi d'ua ciutat qu'en un aute temps auie estat gloriosa.
3 eth mon de Sofia	Quan auien de besonh de materiaus de construccion, podien recórrer as pardies.
3 eth mon de Sofia	Aquerò ei un problèma tàs arqueològs d'aué en dia, qu'aurien volut qu'es òmes dera Edat Mejana non auessen tocat es monuments antics.
3 eth mon de Sofia	Aquerò ei facil de díder ara.
3 eth mon de Sofia	D'eth punt d'enguarda politic, eth periòde roman ja ère acabat tà finaus deth sègle IV.
3 eth mon de Sofia	Totun, eth bisbe de Roma se convertic en cap de tota era Glèisa catolica romana.
3 eth mon de Sofia	Recebec eth nòm de "Pare", e siguec considerat, pòga pòc, coma eth representant de Crist ena tèrra.
3 eth mon de Sofia	Roma siguec eth caplòc deth cristianisme pendent lèu tota era Edat Mejana.
3 eth mon de Sofia	Mès a mida qu'es reis e es princes des naues nacions anauen agarrant mès fòrça, bèri uns d'eri comencèren a opausar-se ath poder dera Glèisa.
3 eth mon de Sofia	As dit qu'era Glèisa auie barrat era Acadèmia de Platon en Atenes.
3 eth mon de Sofia	Non totauments.
3 eth mon de Sofia	Se coneishien bèri uns des escrits de Platon e Aristotil.
3 eth mon de Sofia	Mès er ancian Emperi Roman s'anèc dividint progressivaments en tres cultures diferentes.
3 eth mon de Sofia	Ena Euròpa Occidentau, i auie ua cultura cristiana latinizada damb Roma coma capitau.
3 eth mon de Sofia	Ena Euròpa Orientau i auie ua cultura grèga cristiana damb Constantinopla coma capitau.
3 eth mon de Sofia	Aguesta ciutat se comencèc a conéisher peth sòn nòm grèc Bizanci, e parlam, atau, dera Edat Mejana bizantina en oposicion ara Edat Mejana catolica romana.
3 eth mon de Sofia	Mès cau auer en compde qu'eth Nòrd d'Africa e Miei Orient tanben auien format part der Emperi Roman.
3 eth mon de Sofia	Aguesta zòna, pendent era Edat Mejana, desvolopèc ua cultura musulmana de lengua arab.
3 eth mon de Sofia	Dempús dera mòrt de Mahoma en 632, eth Miei Orient e eth Nord d'Africa sigueren conqueridi per Islam.
3 eth mon de Sofia	Pòc dempús Espanha tanben formèc part dera cultura islamica.
3 eth mon de Sofia	Er Islam tenguec coma lòcs sagradi era Meca, Medina, Jerusalem e Bagdad.
3 eth mon de Sofia	D'un punt d'enguarda culturau, ei interessant soslinhar qu'es arabs tanben invadiren era antica ciutat ellenistica d'Alexandria e eretèren bona part dera antica sciéncia grèga.
3 eth mon de Sofia	Pendent tota era Edat Mejana, es arabs sigueren es grani dominadors enes sciéncies, coma era matematica, era quimica, era astronomia o era medecina.
3 eth mon de Sofia	Encara aué tiem es numeros arabs.
3 eth mon de Sofia	E en molti camps, era cultura arabiga siguec infinitaments superiora ara cristiana.
3 eth mon de Sofia	È preguntat se qué passèc damb era filosofia grèga.
3 eth mon de Sofia	Òc, posqui.
3 eth mon de Sofia	Alavetz tanben te poiràs imaginar com se dividic era cultura grèco-romana: se dividic ena catolica romana en oest, ena bizantina en est, e ena arab en sud.
3 eth mon de Sofia	Encara qu'ei ua simplificacion, podem díder qu'eth neoplatonisme influïc sus er oest, Platon sus er est, e Aristotil sus es arabs deth sud.
3 eth mon de Sofia	Mès es tres arrius tanben compartien fòrça causes, e de hèt, ath finau dera Edat Mejana, es tres arrius s'amassèren un aute viatge en nòrd d'Itàlia.
3 eth mon de Sofia	Era influéncia arab venguec des arabs d'Espanha e era grèga, de Grècia e der Emperi bizantin.
3 eth mon de Sofia	Ei alavetz quan comence era "Renaishença" dera cultura antica.
3 eth mon de Sofia	E aquerò vò díder que, de bèra manèra, era cultura dera Antiquitat auie suberviscut ara Edat Mejana.
3 eth mon de Sofia	Ara ac compreni.
3 eth mon de Sofia	Mès non auancem eveniments.
3 eth mon de Sofia	E ja non parlarè mès d'aciu era cadièra.
3 eth mon de Sofia	Ara baishi.
3 eth mon de Sofia	Sofia s'encuedaue que li pesauen es uelhs de dromilhon.
3 eth mon de Sofia	Quan veiguec ath monge estranh baishant dera cadièra dera glèisa de Santa Maria, se pensèc que soniaue.
3 eth mon de Sofia	Alberto caminèc enquiar andàs der autar.
3 eth mon de Sofia	Se seiguec ath sòn costat.
3 eth mon de Sofia	Ère estranh èster tant apròp sòn.
3 eth mon de Sofia	Dejós era sua capucha, Sofia vedec dus uelhs d'un marron prigond.
3 eth mon de Sofia	Èren d'un òme de mieja edat, peus escurs e barba punchuda.
3 eth mon de Sofia	Qui ès?, pensèc.
3 eth mon de Sofia	Per qué as capvirat era mia vida?
3 eth mon de Sofia	Mentretant qu'èren seigudi, damb era lum que se filtraue entre es vitratges hènt-se cada viatge mès intensa, Alberto Knox comencèc a parlar dera filosofia medievau.
3 eth mon de Sofia	Es filosòfi dera Edat Mejana lèu dèren per descompdat qu'eth cristianisme ère era vertat.
3 eth mon de Sofia	Era qüestion ère se s'auie de creir ena revelacion cristiana o s'ère possible apropar-se enquias vertats cristianes per miei dera rason.
3 eth mon de Sofia	Quina relacion i auie entre es filosòfi grècs e era Bíblia?
3 eth mon de Sofia	I auie ua contradiccion entre era Bíblia e era rason, o era fe e eth coneishement èren compatibles?
3 eth mon de Sofia	Lèu tota era filosofia medievau virèc ar entorn d'aguestes qüestions.
3 eth mon de Sofia	Sofia assentic impacienta.
3 eth mon de Sofia	Auie tractat aguest tèma ena classa de religion.
3 eth mon de Sofia	Veiram com sagèren de resòlver aguesta qüestion es dus filosòfi medievaus mès importants.
3 eth mon de Sofia	Eth prumèr siguec Sant Agustin, que viuec deth 354 tà 430, e era sua vida servís entà estudiar era transicion dera Antiquitat tardiua enquiath començament dera Edat Mejana.
3 eth mon de Sofia	Sant Agustin neishec ena petita ciutat de Tagaste, en nord d'Africa.
3 eth mon de Sofia	Tàs setze ans se n'anèc tà Cartago entà estudiar.
3 eth mon de Sofia	Mès tard viatgèc enquia Roma e Milan, e viuec es darrèrs ans dera sua vida ena ciutat de Hipona, uns pògui kilomètres ar oest de Cartago.
3 eth mon de Sofia	Totun, non siguec cristian tota era sua vida.
3 eth mon de Sofia	Sant Agustin passèc per moltes religions diferentes abantes de convertir-se ath cristianisme.
3 eth mon de Sofia	Me pòs méter bèri exemples?
3 eth mon de Sofia	Pendent un temps siguec maniquèu.
3 eth mon de Sofia	Es maniquèus èren ua sècta religiosa qu'ère fòrça representativa dera Antiquitat tardiua.
3 eth mon de Sofia	Auien ua doctrina miei religiosa, miei filosofica, que didie qu'eth mon ei ua dualitat entre eth ben e eth mau, era lum e era escurina, er esperit e era matèria.
3 eth mon de Sofia	Era umanitat poirie, damb eth sòn esperit, lheuar-se per dessús deth mon dera matèria e premanir-se entara sauvacion dera sua amna.
3 eth mon de Sofia	Mès aguesta division radicau entre eth ben e eth mau non deishèc era ment tranquilla ath joen Agustin.
3 eth mon de Sofia	Ère molt interessat en aquerò qu'acostumam a nomentar "eth problèma deth mau", ei a díder, era qüestion dera origina deth mau.
3 eth mon de Sofia	Pendent un temps, recebec era influéncia dera filosofia estoïca, e segontes es estoïcs, non i auie cap de division radicau entre eth ben e eth mau.
3 eth mon de Sofia	Mès era sua influéncia mès importanta siguec ua auta filosofia significatiua dera Antiquitat tardiua, eth neoplatonisme, d'a on treiguec era idia de qué tota era existéncia a ua natura divina.
3 eth mon de Sofia	E se convertic en un bisbe platonic?
3 eth mon de Sofia	Se poirie díder que òc.
3 eth mon de Sofia	Prumèr se convertic ath cristianisme, mès eth cristianisme de Sant Agustin ère molt influït pes idies platoniques.
3 eth mon de Sofia	E atau te cau compréner, Sofia, que non i a cap trincadura dramatica damb era filosofia grèga en moment en qué entram ena Edat Mejana.
3 eth mon de Sofia	Bona part dera filosofia grèga entrèc ena Edat Mejana gràcies as Pares dera Glèisa coma Sant Agustin.
3 eth mon de Sofia	Vòs díder que Sant Agustin ère miei cristian, miei neoplatonic?
3 eth mon de Sofia	Eth credie qu'ère totauments cristian, mès, ath delà, non vedie cap de contradiccion entre eth cristianisme e era filosofia de Platon.
3 eth mon de Sofia	Entada eth, era similitud entre Platon e era doctrina cristiana ère tant evidenta que pensaue que Platon dilhèu aurie coneishut er Antic Testament.
3 eth mon de Sofia	Aquerò, naturauments, ei molt improbable.
3 eth mon de Sofia	Ei mielhor díder que siguec Sant Agustin qui cristianèc a Platon.
3 eth mon de Sofia	Non, mès avertic que, per çò que hè as qüestions religioses, era rason a uns limits.
3 eth mon de Sofia	Eth cristianisme ei un mistèri divin que sonque podem percéber a trauèrs dera fe.
3 eth mon de Sofia	Mès se credem en cristianisme, Diu enlumenarà era amna entà que pogam experimentar un coneishement subernaturau de Diu.
3 eth mon de Sofia	Sant Agustin sentec en sòn interior que i auie un limit qu'era filosofia non podie trauessar.
3 eth mon de Sofia	Abantes de convertir-se ath cristianisme, non auie auut era sua amna en patz.
3 eth mon de Sofia	Qué passe damb es idies etèrnes?
3 eth mon de Sofia	Es grècs preferien era idia qu'eth mon tostemp auie existit.
3 eth mon de Sofia	Mès Sant Agustin credie qu'abantes que Diu creèsse eth mon, es idies existien en pensament divin.
3 eth mon de Sofia	O sigue, que decidic qu'es idies platoniques èren en Diu, e d'aguesta manèra sauvèc era teoria platonica des idies.
3 eth mon de Sofia	Aquerò ei agudent.
3 eth mon de Sofia	E mòstre com non sonque Sant Agustin senon tanben molti auti Pares dera Glèisa tornèren endarrèr entà unificar ath maximom eth pensament grèc e judiu.
3 eth mon de Sofia	En un cèrt sens, pertanhien a dues cultures.
3 eth mon de Sofia	Sant Agustin s'inclinaue peth neoplatonisme ena sua vedença deth mau.
3 eth mon de Sofia	Credie, coma Plotí, qu'eth mau ei era "abséncia de Diu".
3 eth mon de Sofia	Eth mau non a ua existéncia independenta; simplaments non ei.
3 eth mon de Sofia	Perque, en vertat, era creacion de Diu sonque pòt èster bona.
3 eth mon de Sofia	Sant Agustin credie qu'eth mau vie deth desaubediment des òmes.
3 eth mon de Sofia	O, entà didé'c damb es sues paraules, "era bona volentat ei òbra de Diu; era mala volentat ei desseparar-se dera òbra de Diu".
3 eth mon de Sofia	Tanben credie qu'er òme a ua amna divina?
3 eth mon de Sofia	Òc e non.
3 eth mon de Sofia	Sant Agustin didie que i a un abisme insuperable entre Diu e eth mon.
3 eth mon de Sofia	En aguest punt seguís claraments çò que ditz era Bíblia, e refuse era teoria de Plotí segontes era quau tot ei Un.
3 eth mon de Sofia	Mès remèrque, açò si, qu'er òme ei un èsser espirituau.
3 eth mon de Sofia	A un còs materiau, que pertanh ath mon fisic a on eth quisson e er òxid rosiguen, mès tanben a ua amna que pòt conéisher a Diu.
3 eth mon de Sofia	Qué passe damb era amna quan morim?
3 eth mon de Sofia	Segontes Sant Agustin, tota era raça umana queiguec ena perdicion dempús deth pecat originau.
3 eth mon de Sofia	Mès Diu decidic, totun, qu'uns escuelhudi se sauvarien dera perdicion.
3 eth mon de Sofia	Diu tanben aurie podut decidir que se sauvèssen toti.
3 eth mon de Sofia	Mès aciu Sant Agustin remís ar òme quinsevolh permís entà criticar a Diu, e me semble que pense ena Epistola as romans, de Sant Pau.
3 eth mon de Sofia	As campat bèth utís que gause díder a qui l'a hèt: per qué m'as hèt atau?
3 eth mon de Sofia	Ei qu'eth terralhèr, en tot trebalhar damb una madeisha hanga, non ei patron entà trèir ua gèrla entà un usatge nòble o ua ola vulgara?"
3 eth mon de Sofia	Alavetz Diu ei seigut en cèu jogant damb es persones?
3 eth mon de Sofia	Era teoria de Sant Agustin ei que non i a cap òme que se merite era sauvacion de Diu.
3 eth mon de Sofia	Mès Diu n'a escuelhut bèri uns qu'an d'èster sauvadi, e entada eth non i a cap secrèt sus qui se sauvarà e qui serà punit.
3 eth mon de Sofia	Tot ei decidit per auança.
3 eth mon de Sofia	Èm totauments enes sues mans.
3 eth mon de Sofia	O sigue, que de bèra manèra tornaue era vielha credença en destin?
3 eth mon de Sofia	Seguraments.
3 eth mon de Sofia	Mès Sant Agustin non renoncièc ara responsabilitat qu'a er òme sus era sua vida.
3 eth mon de Sofia	Didec qu'auem de víuer damb era consciéncia d'èster uns escuelhudi.
3 eth mon de Sofia	Non remís qu'era nòsta volentat ei liure.
3 eth mon de Sofia	Mès Diu ja a previst com auem de víuer.
3 eth mon de Sofia	Non ei pro injust, açò?, preguntèc Sofia.
3 eth mon de Sofia	Socrates didec que toti auem es madeishes possibilitats perque toti auem era madeisha rason.
3 eth mon de Sofia	E Sant Agustin, en cambi, dividís as persones en dus grops.
3 eth mon de Sofia	Uns se sauven, e es auti se pèrden.
3 eth mon de Sofia	As rason, era teologia de Sant Agustin demore ja molt luenh der umanisme d'Atenes.
3 eth mon de Sofia	Mès Sant Agustin non dividie es òmes en dus grops.
3 eth mon de Sofia	Simplaments repetie era idia biblica dera sauvacion e dera perdicion.
3 eth mon de Sofia	Expliquèc aquerò en un libre fòrça coneishut que se nomente era Ciutat de Diu.
3 eth mon de Sofia	Explica-m'ac.
3 eth mon de Sofia	Era expression "Ciutat de Diu" o "Regne de Diu" ven dera Bíblia e des ensenhaments de Jesús.
3 eth mon de Sofia	Sant Agustin credie que tota era istòria dera umanitat ei ua luta entre era "Ciutat de Diu" e era "Ciutat deth mon".
3 eth mon de Sofia	Es dues "ciutats" non son ciutats politiques diferentes entre se.
3 eth mon de Sofia	Pelegen peth poder laguens de cada persona.
3 eth mon de Sofia	Totun aquerò, era Ciutat de Diu ei presenta ena Glèisa d'ua manèra mès o mens clara, e era Ciutat deth mon ei presenta en Estat; per exemple, en Emperi roman, que s'esbauçaue ena epòca de Sant Agustin.
3 eth mon de Sofia	Aguesta concepcion s'anèc esclarint a mida qu'er Estat e era Glèisa pelejauen peth poder pendent era Edat Mejana.
3 eth mon de Sofia	Era Ciutat de Diu de Sant Agustin s'identifiquèc, donc, damb era Glèisa establida.
3 eth mon de Sofia	Non siguec enquiara reforma deth sègle XVI que quauqu'un protestèc contra era idia qu'er òme pòt obtier era sauvacion a trauèrs dera Glèisa.
3 eth mon de Sofia	Ja tocaue, alavetz!
3 eth mon de Sofia	Tanben auem de campar que Sant Agustin siguec eth prumèr filosòf qu'incorporèc era Istòria ena sua filosofia.
3 eth mon de Sofia	Era luta entre eth ben e eth mau non ère un tèma nau.
3 eth mon de Sofia	Çò que siguec nau siguec era incorporacion d'aguesta luta ena Istòria.
3 eth mon de Sofia	Non i a guaire platonisme en aguest aspècte de Sant Agustin.
3 eth mon de Sofia	Ère mès influït pera vision linhau dera Istòria deth Vielh Testament: era idia que Diu a besonh de tota era istòria entà establir era sua Ciutat de Diu.
3 eth mon de Sofia	Era Istòria ei de besonh entà educar as òmes e entà destrusir eth mau.
3 eth mon de Sofia	O, coma didec Sant Agustin, "era providéncia divina guide era Istòria dera umanitat dempús Adam enquiath finau deth temps, coma era istòria d'un solet òme que se desvolope a plaser dès era enfància enquiara vielhesa".
3 eth mon de Sofia	Sofia campèc eth relòtge.
3 eth mon de Sofia	Son es ueit, didec.
3 eth mon de Sofia	Me n'aurè d'anar lèu.
3 eth mon de Sofia	Mès abantes t'è d'explicar bèra causa der aute gran filosòf medievau.
3 eth mon de Sofia	Seiguem a dehòra?
3 eth mon de Sofia	Alberto se lheuèc.
3 eth mon de Sofia	Amassèc es palmes des mans e comencèc a gésser tot doç dera glèisa.
3 eth mon de Sofia	Semblaue que preguèsse o meditèsse prigondaments en bèra vertat espirituau.
3 eth mon de Sofia	Sofia lo seguic: non auie opcion.
3 eth mon de Sofia	Eth solei encara non auie pistat entre es bromes deth maitin.
3 eth mon de Sofia	Santa Maria se trapaue enes entorns d'un barri vielh dera ciutat.
3 eth mon de Sofia	Alberto se seiguec en un banc de dehòra dera glèisa.
3 eth mon de Sofia	Sofia pensaue se qué passarie se les vedesse quauqu'un.
3 eth mon de Sofia	Sèir-se en un banc d'ua glèisa tàs ueit deth maitin ja ei un shinhau estranh, e sèir-se damb un monge medievau non apraiaue, precisaments, es causes.
3 eth mon de Sofia	Son es ueit, comencèc.
3 eth mon de Sofia	An passat uns quate cents ans dès Sant Agustin, e ara comence era escòla.
3 eth mon de Sofia	A compdar d'ara, enquias dètz, es escòles des convents auràn eth monopòli dera educacion.
3 eth mon de Sofia	Entre dètz e onze, se fondaràn es prumères escòles des catedrales.
3 eth mon de Sofia	Tàs dotze, se fondaràn es prumères universitats e se bastiràn es prumères catedrales.
3 eth mon de Sofia	Aguesta glèisa, per exemple, ei deth 1200, ei a díder, d'eth periòde d'esplendor deth Gotic.
3 eth mon de Sofia	En aguesta ciutat non i auie recorsi entà bastir ua grana catedrala.
3 eth mon de Sofia	Non n'auien besonh de deguna, tanpòc, didec Sofia.
3 eth mon de Sofia	A!, mès es granes catedrales non solet se bastiren entàs granes concentracions.
3 eth mon de Sofia	Se bastiren tara glòria de Diu e èren, en eres madeishes, ua sòrta de hèsta religiosa.
3 eth mon de Sofia	Pendent aguest periòde, totun, passèc ua causa qu'a ua especiau importància entàs filosòfi coma nosati.
3 eth mon de Sofia	Seguís Alberto contunhèc.
3 eth mon de Sofia	Era influéncia des arabs en Espanha se comencèc a hèr a notar.
3 eth mon de Sofia	Ath long dera Edat Mejana, es arabs auien mantengut viua era tradicion aristotelica e, a compdar deth s. XII, es sabents arabs anauen tath nord d'Italia convidadi pes nòbles.
3 eth mon de Sofia	D'aguesta manèra, se coneisheren molti escrits d'Aristotil, que s'arrevirèren deth grèc o arab tath latin.
3 eth mon de Sofia	Aquerò creèc un nau interès pes sciéncies naturaus e se redauric era polemica relacion entre era revelacion cristiana e era filosofia grèga.
3 eth mon de Sofia	Enes matèries scientifiques, Aristotil arribèc a èster un punt de referéncia obligat.
3 eth mon de Sofia	Mès quan s'auie de recórrer a Aristotil e quan s'auie de recórrer ara Bíblia?
3 eth mon de Sofia	Sofia assentic, e eth monge seguic:
3 eth mon de Sofia	Eth filosòf mès gran e mès important d'aguest periòde siguec Sant Tomàs d' Aquino, que viuec deth 1225 enquiath 1274.
3 eth mon de Sofia	Neishec ena petita ciutat d'Aquino, entre Roma e Napols, e tanben trebalhèc coma professor ena Universitat de Paris.
3 eth mon de Sofia	L'apèri "filosòf", mès tanben siguec, ena madeisha mida, un teològ.
3 eth mon de Sofia	En aquera epòca, non i auie ua grana diferéncia entre un filosòf e un teològ.
3 eth mon de Sofia	Podem díder que Sant Tomàs d'Aquino cristianèc Aristotil dera madeisha manèra que Sant Agustin auie cristianat a Platon ath principi dera Edat Mejana.
3 eth mon de Sofia	Un shinhau, òc.
3 eth mon de Sofia	Mès quan è dit "cristianar", sonque volia díder que s'interpretauen e s'explicauen de tau manèra que non se considerauen ua menaça entara doctrina cristiana.
3 eth mon de Sofia	Didem qu'a creat era grana sintèsi entre era fe e eth coneishement.
3 eth mon de Sofia	E hec aquerò en tot entrar ena filosofia d'Aristotil, en tot agarrar-li es sues paraules.
3 eth mon de Sofia	Me hè dò, mès guaire non è dormit aguesta net.
3 eth mon de Sofia	Sant Tomàs d'Aquino credie que non ei de besonh que i age cap de conflicte entre çò que mos ensenhe era filosofia o era rason e çò que mos ensenhe era revelacion cristiana o era fe.
3 eth mon de Sofia	Soent, era filosofia e eth cristianisme mos diden çò de madeish.
3 eth mon de Sofia	Per tant, podem arribar damb era ajuda dera rason as madeishes vertats qu'era Bíblia.
3 eth mon de Sofia	Com pòt èster, aquerò?
3 eth mon de Sofia	Non.
3 eth mon de Sofia	Sonque podem accedir ad aguesti "dògmes de fe" per miei dera fe e dera revelacion cristiana.
3 eth mon de Sofia	Mès Sant Tomàs d'Aquino credie ena existéncia d'un nombre de "vertats teologiques naturaus", ei a díder, de vertats que podien èster comprenudes tant a trauèrs deth cristianisme coma a trauèrs dera nòsta rason innata.
3 eth mon de Sofia	Ua vertat, per exemple, ei que i a un Diu.
3 eth mon de Sofia	Sant Tomàs d'Aquino credie que i auie dus camins qu'amien tà Diu.
3 eth mon de Sofia	Un camin ei era fe e era revelacion cristiana, e er aute ei era rason e es sentits.
3 eth mon de Sofia	D'aguesti dus, eth camin dera fe e dera revelacion ei, evidentaments, eth mès segur, perque ei facil perder-se se sonque se fise ena rason.
3 eth mon de Sofia	Mès era idia essenciau de Sant Tomàs d'Aquino ei que non i a d'auer cap de conflicte entre un filosòf coma Aristotil e era doctrina cristiana.
3 eth mon de Sofia	Alavetz ei parièr s'alistam Aristotil o era Bíblia?
3 eth mon de Sofia	Non, de cap manèra.
3 eth mon de Sofia	Aristotil sonque a podut hèr ua part deth camin pr'amor que non coneishie era revelacion cristiana.
3 eth mon de Sofia	Mès hèr sonque ua part deth camin non vò díder confoner-se de camin.
3 eth mon de Sofia	Non ei un error, per exemple, díder qu'Atenes ei en Euròpa.
3 eth mon de Sofia	Mès tanpòc ei guaire precís.
3 eth mon de Sofia	S'un libre te ditz sonque qu'Atenes ei en Euròpa, seguraments serà de besonh ampliar era informacion e campar un libre de geografia.
3 eth mon de Sofia	Aquiu traparàs tota era vertat: Atenes ei eth caplòc de Grècia, un petit país deth sud-est d'Euròpa.
3 eth mon de Sofia	S'as sòrt, dilhèu tanben t'explicarà bèra causa dera Acropòlis; e ja seràs ua autentica afortunada se te parle de Socrates, Platon e Aristotil.
3 eth mon de Sofia	Mès era prumèra informacion sus Atenes ère vertat.
3 eth mon de Sofia	Exactaments!
3 eth mon de Sofia	Sant Tomàs d'Aquino volie demostrar que sonque i a ua vertat.
3 eth mon de Sofia	Per tant, quan Aristotil mos ensenhe bèra causa qu'era nòsta rason reconeish coma vertadèra, non va en contradiccion damb era doctrina cristiana.
3 eth mon de Sofia	Podem arribar damb exit en ua part dera vertat, damb era ajuda dera rason e era evidéncia des nòsti sentits.
3 eth mon de Sofia	Es descripcions que, per exemple, hè Aristotil deth règne vegetau e animau son ua part d'aguesta vertat.
3 eth mon de Sofia	Era auta part dera vertat mos la revèle Diu a trauèrs dera Bíblia.
3 eth mon de Sofia	Mès es dues parts se suberpausen en molti punts.
3 eth mon de Sofia	I a moltes qüestions sus qué era Bíblia e era rason diden çò de madeish.
3 eth mon de Sofia	Coma per exemple que Diu existís?
3 eth mon de Sofia	Exacte.
3 eth mon de Sofia	Era filosofia d'Aristotil presupausaue era existéncia d'un Diu, o ua prumèra encausa, qu'active toti es procèssi dera natura.
3 eth mon de Sofia	Mès non da cap descripcion de Diu.
3 eth mon de Sofia	Ei per aquerò que mos auem de referir unicaments ara Bíblia e as ensenhaments de Jesús.
3 eth mon de Sofia	Ei absoludaments segur qu'existís un Diu?
3 eth mon de Sofia	Se pòt discutir, evidentaments.
3 eth mon de Sofia	Mès autanplan aué en dia i a fòrça gent que pense qu'era rason umana non ei capable de provar era existéncia de Diu.
3 eth mon de Sofia	Sant Tomàs anèc mès luenh.
3 eth mon de Sofia	Credie que podie provar era existéncia de Diu damb era ajuda dera filosofia d'Aristotil.
3 eth mon de Sofia	Non està mau.
3 eth mon de Sofia	Pensaue que damb era nòsta rason podem reconéisher que tot çò que i a ath torn nòste a ua "encausa prumèra".
3 eth mon de Sofia	Diu s'a revelat ara umanitat a trauèrs dera Bíblia e a trauèrs dera rason.
3 eth mon de Sofia	I a, donc, ua "teologia dera fe" e ua "teologia naturau".
3 eth mon de Sofia	Era madeisha causa passe damb era morau.
3 eth mon de Sofia	Era Bíblia mos indique se com vò Diu que viuam.
3 eth mon de Sofia	Mès, ath madeish temps, Diu mos a dat ua consciéncia que mos permet distinguir entre eth ben e eth mau, sus ua basa naturau.
3 eth mon de Sofia	Entara vida morau, tanben i a dus camins.
3 eth mon de Sofia	Tanben aquiu era guida mès segura ei seguir eth manament dera Bíblia.
3 eth mon de Sofia	Me semble qu'ac enteni, didec Sofia.
3 eth mon de Sofia	Podem enténer eth tron encara que sigam òrbs, e podem veir es pericles encara que sigam sords.
3 eth mon de Sofia	Ei mielhor se i podem veir e enténer, clar.
3 eth mon de Sofia	Mès non i a cap de contradiccion entre çò que vedem e çò qu'entenem.
3 eth mon de Sofia	Ath contrari: es dues impressions s'arrefortilhen mutuaments.
3 eth mon de Sofia	Compreni.
3 eth mon de Sofia	Te meterè un aute exemple.
3 eth mon de Sofia	Knut Hansum…
3 eth mon de Sofia	Òc, l'è liejut…
3 eth mon de Sofia	Non sentes que ja coneishes ar autor sonque liegent aguest roman?
3 eth mon de Sofia	Aumens me n'encuedi que i a ua persona que l'a escrita.
3 eth mon de Sofia	Ei tot çò que pòs díder?
3 eth mon de Sofia	A ua vision molt romantica der amor.
3 eth mon de Sofia	Quan lieges aguest roman, qu'ei ua òbra de creacion de Hansum, obties ua impression dera natura de Hansum.
3 eth mon de Sofia	Mès non pòs demorar obtier cap informacion personau der autor.
3 eth mon de Sofia	Per exemple, pòs saber era edat qu'auie er autor quan escriuec eth roman, a on viuie o guairi hilhs auie?
3 eth mon de Sofia	Non, clar que non.
3 eth mon de Sofia	Aguestes donades sonque les poiràs arténher en ua biografia de Knut Hansum.
3 eth mon de Sofia	Sonque en ua biografia, o autobiografia, saberàs mès causes der autor coma persona.
3 eth mon de Sofia	D'acòrd.
3 eth mon de Sofia	Aquerò ei mès o mens çò que passe damb era relacion que i a entre creacion de Diu e era Bíblia.
3 eth mon de Sofia	Damb era soleta informacion dera natura, ja podem reconéisher que i a un Diu.
3 eth mon de Sofia	Podem veir qu'Eth estime es flors e es animaus; se non, non les aurie creat.
3 eth mon de Sofia	Mès era informacion sus Diu sonque la podem trapar ena Bíblia, qu'ei era autobiografia de Diu, s'ac preferisses atau.
3 eth mon de Sofia	Bon exemple!
3 eth mon de Sofia	Per prumèr viatge Alberto se demorèc cogitós, sense respóner.
3 eth mon de Sofia	A bèra causa a veir aquerò damb Hilde?
3 eth mon de Sofia	Mès se ne tansevolhe sabem s'existís ua tau "Hilde"!
3 eth mon de Sofia	Mès sabem que i a bèth un que pertot da evidéncies de qué existís.
3 eth mon de Sofia	Alberto assentic.
3 eth mon de Sofia	E semble que sigue eth pair de Hilde qui decidisque eth nombre de tralhes que vò dar, didec.
3 eth mon de Sofia	De moment, tot çò que sabem ei que bèth un mos envie moltes postaus.
3 eth mon de Sofia	Ja poirie auer escrit bèra causa sus eth, tanben.
3 eth mon de Sofia	Mès ja i tornaram, entad aguest tèma.
3 eth mon de Sofia	Son es dotze.
3 eth mon de Sofia	Me cau tornar tà casa abantes que s'acabe era Edat Mejana.
3 eth mon de Sofia	Acabarè sonque damb ues paraules sus era manèra com Sant Tomàs adoptèc era filosofia d'Aristotil en toti es punts en qué aguesta non tustaue damb era teologia dera Glèisa.
3 eth mon de Sofia	Aguesti punts èren era logica, era sua teoria deth coneishement, e tanben era filosofia dera natura.
3 eth mon de Sofia	Te'n rebrembes, per exemple, com descriuie Aristotil era escala progressiua dera vida, dempús es plantes e es animaus enquias umans?
3 eth mon de Sofia	Sofia assentic.
3 eth mon de Sofia	Aristotil credie qu'aguesta escala indicaue un Diu qu'ère ua sòrta de cimalh dera existéncia.
3 eth mon de Sofia	Aguest esquèma non ère dificil de hèr encaishar laguens dera teologia cristiana.
3 eth mon de Sofia	Segontes Sant Tomàs, i a un grad progressiu dera existéncia, dès plantes e animaus enquiar òme, dès er òme enquias angels, e dès es angels enquia Diu.
3 eth mon de Sofia	Er òme a, coma es animaus, un còs e uns organs sensoriaus, mès er òme tanben a ua intelligéncia que li permet rasonar.
3 eth mon de Sofia	Es angels non an ne còs ne organs sensoriaus, e per aquerò an ua intelligéncia espontanèa e immediata.
3 eth mon de Sofia	Non an besonh de "meditar", coma es òmes; non an besonh de rasonar entà trèir conclusions.
3 eth mon de Sofia	Saben totes es causes que sap er òme sense besonh d'aprené'c pas a pas coma nosati.
3 eth mon de Sofia	E coma que non an còs, non pòden morir jamès.
3 eth mon de Sofia	Tanpòc son etèrns coma Diu, pr'amor que sigueren creadi per Diu.
3 eth mon de Sofia	Mès non an cap de còs deth quau agen de despener-se e, per tant, non moriràn jamès.
3 eth mon de Sofia	Mès Diu domine per dessús des angels, Sofia.
3 eth mon de Sofia	Alavetz ara mos ve.
3 eth mon de Sofia	Òc, dilhèu si.
3 eth mon de Sofia	Mès non ara.
3 eth mon de Sofia	Eth temps de Diu ei diferent deth nòste.
3 eth mon de Sofia	Eth nòste ara non ei er ara de Diu.
3 eth mon de Sofia	Encara qu'entà nosati passen moltes setmanes, non de besonh passen entà Diu.
3 eth mon de Sofia	Aquerò ei terrible, exclamèc Sofia.
3 eth mon de Sofia	Se metec era man ena boca.
3 eth mon de Sofia	Alberto la campèc, e Sofia contunhèc.
3 eth mon de Sofia	Ager recebí ua auta postau deth pair de Hilde.
3 eth mon de Sofia	Escriuec bèra causa atau coma…
3 eth mon de Sofia	Ua setmana o dues, entà Sofia, non a de voler díder tanti dies entà nosati.
3 eth mon de Sofia	Aquerò ei çò de madeish qu'acabes de díder sus Diu.
3 eth mon de Sofia	Sofia vedec com se tibaue era cara d'Alberto dejós dera capucha marrona.
3 eth mon de Sofia	L'aurie de quèir era cara de vergonha.
3 eth mon de Sofia	Sofia non comprenie se qué volie díder.
3 eth mon de Sofia	Alberto contunhèc.
3 eth mon de Sofia	Malerosaments, Sant Tomàs tanben adoptèc eth punt de vista d'Aristotil sus es hemnes.
3 eth mon de Sofia	Dilhèu rebrembes qu'Aristotil pensaue qu'ua hemna ère mès o mens un òme incomplet.
3 eth mon de Sofia	Tanben pensaue qu'es mainatges sonque ereten es qualitats deth pair, perque era hemna ei passiva e receptiva tant qu'er òme ei actiu e creatiu.
3 eth mon de Sofia	Segontes Sant Tomàs, aguestes opinions armonizauen damb es paraules dera Bíblia a on se ditz, per exemple, qu'era hemna se cree a compdar dera costèlha der òme.
3 eth mon de Sofia	Aquerò ei estupid.
3 eth mon de Sofia	Ei interessant veir qu'abantes de 1827 non se sabie qu'es mamifèrs hèn ueus.
3 eth mon de Sofia	Per açò non resulte guaire estranh qu'era gent pensèsse qu'er òme ei era fòrça creatiua en procés de reproduccion.
3 eth mon de Sofia	Cau díder, totun, que segontes Sant Tomàs, era hemna sonque ei inferiora ar òme fisicaments.
3 eth mon de Sofia	Era amna dera hemna ei parièra ara der òme.
3 eth mon de Sofia	En cèu, i a ua totau egalitat entre hemnes e òmes, pr'amor que dèishen d'auer-i diferéncies fisiques.
3 eth mon de Sofia	Quin desagrèu.
3 eth mon de Sofia	Non i auie filosòfes ena Edat Mejana?
3 eth mon de Sofia	Era vida dera Glèisa ena Edat Mejana siguec fòrtaments dominada pes òmes.
3 eth mon de Sofia	Mès aquerò non vò díder que non i auesse hemnes pensadores.
3 eth mon de Sofia	Ua d'eres siguec Hildegarda d'Eibingen.
3 eth mon de Sofia	Sofia metec uns uelhs coma ues iranges.
3 eth mon de Sofia	A bèra causa a veir damb Hilde?
3 eth mon de Sofia	Quines demanes!
3 eth mon de Sofia	Hildegarda siguec ua monja dera val deth Rin e viuec de 1098 enquia 1179.
3 eth mon de Sofia	Maugrat èster ua hemna, siguec predicadora, escrivana, metgessa, botanica e naturalista.
3 eth mon de Sofia	Ei un exemple qu'ena Edat Mejana es hemnes èren mès practiques e quitament mès scientifiques.
3 eth mon de Sofia	Mès a o non a veir damb Hilde?
3 eth mon de Sofia	Ua antica credença cristiana e judiua didie que Diu non ère sonque un òme.
3 eth mon de Sofia	Tanben auie un costat femenin o ua "natura mairau".
3 eth mon de Sofia	Es hemnes tanben son creades a imatge de Diu.
3 eth mon de Sofia	En grèc, aguest costat femenin se nomente Sophia.
3 eth mon de Sofia	Sophia vò díder "sabença".
3 eth mon de Sofia	Sofia ère perplèxa.
3 eth mon de Sofia	Per qué arrés non li auie explicat aquerò, abantes?
3 eth mon de Sofia	Alberto contunhèc.
3 eth mon de Sofia	Sophia, o era natura mairau de Diu, a ua cèrta significacion tant entàs judius coma entara Glèisa ortodòxa grèga ath long dera Edat Mejana.
3 eth mon de Sofia	En Occident demorèc desbrembada.
3 eth mon de Sofia	Alavetz arribèc Hildegarda.
3 eth mon de Sofia	Sophia se li campèc en ua vision, vestida damb ua tunica e jòies precioses.
3 eth mon de Sofia	Sofia se lheuèc.
3 eth mon de Sofia	Sophia s'auie apareishut a Hildegarda…
3 eth mon de Sofia	Dilhèu Hilde aurà ua vision de jo.
3 eth mon de Sofia	Se tornèc a sèir.
3 eth mon de Sofia	N'auem de trèir er entrelaçament de tot açò.
3 eth mon de Sofia	Mès ja son lèu era ua.
3 eth mon de Sofia	Auràs de dinar, e ua naua èra s'apròpe.
3 eth mon de Sofia	Te convòqui tara reünion sus era Renaishença.
3 eth mon de Sofia	Hermes te recuelherà en jardin.
3 eth mon de Sofia	Dempús de díder açò, er estranh monge se lheuèc e comencèc a caminar de cap ara glèisa.
3 eth mon de Sofia	Sofia se demorèc aquiu, en tot pensar en Hildegarda e Sophia, Hilde e Sofia.
3 eth mon de Sofia	Còp sec, hec un guimbet e hec un sorriscle ath filosòf vestit de monge, en tot díder:
3 eth mon de Sofia	Tanben i auie un Alberto ena Edat Mejana?
3 eth mon de Sofia	Alberto adocic eth pas, virèc eth cap a plaser e didec:
3 eth mon de Sofia	Sant Tomàs auie un gran professor de filosofia.
3 eth mon de Sofia	Se didie Albert Magno.
3 eth mon de Sofia	Inclinèc eth cap, e se metec pera pòrta dera glèisa de Santa Maria.
3 eth mon de Sofia	Sofia non ère contenta damb era responsa.
3 eth mon de Sofia	Entrèc laguens dera glèisa.
3 eth mon de Sofia	Se l'auie avalat era tèrra?
3 eth mon de Sofia	Quan ère a mand de gésser dera glèisa, vedec un retrait dera Vèrge Maria.
3 eth mon de Sofia	Se metec de puntetes entà guardar-la mielhor.
3 eth mon de Sofia	Descurbic ua gota d'aigua dejós d'un uelh dera Vèrge.
3 eth mon de Sofia	Ère ua lèrma?
3 eth mon de Sofia	Sofia gessec dera glèisa, e anèc corrent tà çò de Jorunn.
3 eth mon de Sofia	Ò, linhatge divin vestit d'òme…
3 eth mon de Sofia	Ère era ua e mieja quan Sofia arribèc ena casa de Jorunn.
3 eth mon de Sofia	As estat dehòra fòrça temps!
3 eth mon de Sofia	Sofia remic damb eth cap.
3 eth mon de Sofia	È estat dehòra mès de mil ans.
3 eth mon de Sofia	A on mèrda as estat?
3 eth mon de Sofia	È auut ua cita damb un monge medievau.
3 eth mon de Sofia	Ès lhòca.
3 eth mon de Sofia	Era tua mair a trucat hè ua mieja ora.
3 eth mon de Sofia	Qué li as dit?
3 eth mon de Sofia	Qu'auies anat tath quiòsc.
3 eth mon de Sofia	E qué a dit?
3 eth mon de Sofia	Que la truquèsses quan tornèsses.
3 eth mon de Sofia	Qué as dit?
3 eth mon de Sofia	A estat reauments incomòde.
3 eth mon de Sofia	Donques mielhor que mos esdeguem e hescam es patzes.
3 eth mon de Sofia	Mos auem d'assegurar qu'es tòns pairs non parlen damb era mia mair pendent uns dies.
3 eth mon de Sofia	Cres qu'ac artenheram?
3 eth mon de Sofia	Jorunn rufèc es espatles.
3 eth mon de Sofia	Ath cap d'un moment campèc peth jardin eth pair de Jorunn damb un cariòt.
3 eth mon de Sofia	Portaue ua gargolha, e anaue a trèir es huelhes e es branquilhons qu'auien demorat deth darrèr an.
3 eth mon de Sofia	Eth pair de Jorunn arric forçat, e Jorunn auec un subersaut.
3 eth mon de Sofia	Es escambis verbaus tostemp auien estat mès solids ena familha de Sofia que non pas ena casa mès formau deth Sr. Ingebrigsten, assesor fiscau, e era sua hemna.
3 eth mon de Sofia	Ac senti, Jorunn, didec Sofia.
3 eth mon de Sofia	M'explicaràs bèra causa?
3 eth mon de Sofia	Òc, mès a condicion de qué m'acompanhes tà casa.
3 eth mon de Sofia	Aquerò que dides ei hastigós.
3 eth mon de Sofia	Probablaments non.
3 eth mon de Sofia	Comencèren a caminar de cap ath carrèr deth Tréfol.
3 eth mon de Sofia	Vòs díder qu'ei ua endevinaira?
3 eth mon de Sofia	Dilhèu òc, dilhèu non.
3 eth mon de Sofia	Ère evident qu'a Jorunn non li hège guaira gràcia toti aqueri secretets.
3 eth mon de Sofia	Admeti qu'aguest ei un punt fèble.
3 eth mon de Sofia	Me dideràs a on as estat, o non?
3 eth mon de Sofia	Li didec.
3 eth mon de Sofia	L'expliquèc tot çò qu'auie passat, autanplan eth cors de filosofia.
3 eth mon de Sofia	Li hec a prométer que no'c explicarie ad arrés.
3 eth mon de Sofia	Caminèren ua longa estona sense díder arren.
3 eth mon de Sofia	Tréfol, Jorunn didec:
3 eth mon de Sofia	Non me shaute.
3 eth mon de Sofia	S'arturèc dauant era pòrta de Sofia, e se virèc entà tornar tà casa.
3 eth mon de Sofia	Arrés a dit que t'age d'agradar.
3 eth mon de Sofia	Era filosofia non ei un simple jòc de taula.
3 eth mon de Sofia	Tracte de çò qu'èm e a on anam.
3 eth mon de Sofia	Penses que n'aprenem pro d'açò ena escòla?
3 eth mon de Sofia	De totes manères, arrés non pòt respóner aguestes preguntes.
3 eth mon de Sofia	D'acòrd, mès ne tansevolhe mos ensenhen a considerar-les.
3 eth mon de Sofia	Eth dinar ja ère ena taula quan Sofia entrèc ena codina.
3 eth mon de Sofia	Dempús de dinar, Sofia li didec a sa mair qu'anaue a hèr un miègjorn, perque non auie dormit guaire ben en casa de Jorunn, causa qu'ère pro abituau quan dormie dehòra de casa.
3 eth mon de Sofia	Abantes de meter-se en lhet, s'estanquèc dauant deth miralh de lhauna qu'ara ère penjat ena sua paret.
3 eth mon de Sofia	Prumèr vedec sonque era sua cara esblancossida e cansada.
3 eth mon de Sofia	Mès alavetz…darrèr dera sua cara comencèc a campar eth contorn de ua auta cara.
3 eth mon de Sofia	Sofia alendèc ath hons un parelh de viatges.
3 eth mon de Sofia	Non ère bon imaginar-se causes.
3 eth mon de Sofia	Estudièc eth contorn dera sua esblancossida cara enmarcada damb aqueth peu impossible que non permetie cap de pientat que non siguesse eth sòn naturau.
3 eth mon de Sofia	Mès darrèr d'aguest ròstre n'apareishec un aute.
3 eth mon de Sofia	Còp sec, era auta gojata comencèc a paupetejar damb insisténcia coma entà rebrembar-li qu'ère aquiu.
3 eth mon de Sofia	Era aparicion sonque durèc ues segondes, e despareishec.
3 eth mon de Sofia	Sofia se seiguec ath cant deth lhet.
3 eth mon de Sofia	Non auie cap de dobte qu'era gojata qu'auie vist en miralh ère Hilde.
3 eth mon de Sofia	L'auie vist un viatge de passada ena fòto deth carnet que i auie ena Cabana deth Major.
3 eth mon de Sofia	Auie d'èster era madeisha gojata qu'auie vist en miralh.
3 eth mon de Sofia	Non ère estranh que tostemp vedesse aguestes causes misterioses quan ère mòrta de cansament?
3 eth mon de Sofia	D'aguesta manèra, tostemp auie de demanar-se se reauments ère vertat çò qu'auie vist.
3 eth mon de Sofia	Sofia metec era sua ròba en ua cagira, e se calèc en lhet.
3 eth mon de Sofia	Sonièc qu'ère en un gran jardin a on i auie ua casa vermelha de pescaires.
3 eth mon de Sofia	En cai de dauant de casa, i auie seiguda ua gojata ròia contemplant un lac.
3 eth mon de Sofia	Sofia s'i apropèc, seiguec, mès coma s'era auta non la vedesse.
3 eth mon de Sofia	Mès era auta gojata aparentaments, non la podie veir ne enténer.
3 eth mon de Sofia	Còp sec, Sofia entenec ua votz que didie "Hilde"!.
3 eth mon de Sofia	Era gojata se lheuèc de seguit e se n'anèc corrent tà laguens de casa.
3 eth mon de Sofia	Non podie èster sorda ne òrba.
3 eth mon de Sofia	Dera casa ne gessec un òme de mieja edat qu'anaue corrent cap a Hilde.
3 eth mon de Sofia	Portaue un uniforme e ua berrèta blaua.
3 eth mon de Sofia	Era gojata l'abracèc, e eth li hec a dar un parelh de torns en aire.
3 eth mon de Sofia	Sofia descurbic un crucifici d'aur en lòc a on auie seigut era gojata.
3 eth mon de Sofia	L'agarrèc.
3 eth mon de Sofia	Alavetz se desvelhèc.
3 eth mon de Sofia	Sofia campèc eth relòtge.
3 eth mon de Sofia	Auie dormit dues ores.
3 eth mon de Sofia	Se seiguec en lhet en tot pensar enes causes qu'auie soniat.
3 eth mon de Sofia	Ère tan reau que sentie coma s'ac auesse viscut.
3 eth mon de Sofia	Tanben ère segura qu'era casa e eth cai existien en bèth lòc.
3 eth mon de Sofia	Non se semblauen ath quadre que i auie ena Cabana deth Major?
3 eth mon de Sofia	En quinsevolh cas, solide qu'era gojata deth quadre ère Hilde Moller Knag e qu'er òme ère sa pair que tornaue deth Liban.
3 eth mon de Sofia	En sòn, se semblaue un shinhau a Alberto Knox…
3 eth mon de Sofia	Quan Sofia se lheuèc e comencèc a hèr eth sòn lhet descurbic un crucifici d'aur penjat en ua cadia ath dejós deth sòn lhet.
3 eth mon de Sofia	Ena part de darrèr deth crucifici, i auie tres letres gravades: HMK.
3 eth mon de Sofia	Non ère eth prumèr viatge que soniaue que trapaue un tresaur.
3 eth mon de Sofia	Caralh, didec molt baishet.
3 eth mon de Sofia	Ère tant enrabiada que dauric er armari, e lancèc era delicada cadia ena part de naut, ath cant deth mocador de seda, deth michon blanc e des postaus deth Liban.
3 eth mon de Sofia	Ath maitin següent, sa mair la desvelhèc damb un gran esdejoar de panets cauds, chuc d'iranja, ueus e ensalada.
3 eth mon de Sofia	Non ère abituau que sa mair se lheuèsse abantes qu'era eth dimenge ath maitin.
3 eth mon de Sofia	Quan ac hège, acostumaue a premanir-li un esdejoar suculent.
3 eth mon de Sofia	Mentre minjauen, sa mair li didec:
3 eth mon de Sofia	I a un gosset estranh en jardin.
3 eth mon de Sofia	Non sai qué i hè aciu, e tu?
3 eth mon de Sofia	A!, òc, exclamèc Sofia, e de seguit se n'empeneïc.
3 eth mon de Sofia	Ja auie estat aciu abantes?
3 eth mon de Sofia	Sofia ja s'auie lheuat e auie anat tara sala entà campar eth jardin dès era hièstra.
3 eth mon de Sofia	Atau coma s'ac pensaue, Hermes ère estirat ena entrada secrèta deth Nhadèr.
3 eth mon de Sofia	Qué diderie?
3 eth mon de Sofia	M'as dit que ja auie estat aciu?, preguntèc.
3 eth mon de Sofia	Me semble qu'acoguèc un uas en aquera zòna, e ara a vengut a desacogar-lo.
3 eth mon de Sofia	Es gossets tanben an memòria…
3 eth mon de Sofia	Dilhèu as rason, Sofia.
3 eth mon de Sofia	Ès er animau psicologic dera familha.
3 eth mon de Sofia	Sofia pensaue intensaments.
3 eth mon de Sofia	L'acompanharè tà casa, didec.
3 eth mon de Sofia	Sabes a on viu, alavetz?
3 eth mon de Sofia	Sofia rufèc es espatles.
3 eth mon de Sofia	Probablaments pòrte ua adreça en sòn còth.
3 eth mon de Sofia	Un parelh de menutes dempús, Sofia ja auie baishat tath jardin.
3 eth mon de Sofia	Bon gojat, Hermes, li didec Sofia.
3 eth mon de Sofia	Sabie que sa mair la guardaue dès era hièstra.
3 eth mon de Sofia	Pro qu'eth gosset non anèsse tah Nhadèr!
3 eth mon de Sofia	Mès non, eth can seguic eth camin de grava, e anèc enquiara pòrta d'entrada.
3 eth mon de Sofia	Quan ja èren en carrèr, Hermes seguie caminant uns mètres per dauant de Sofia.
3 eth mon de Sofia	Ère un long camin.
3 eth mon de Sofia	Sofia e Hermes non èren es solets qu'anauen de passeg un dimenge peth maitin.
3 eth mon de Sofia	Familhes sanceres gessien a caminar, e Sofia auie un shinhau d'enveja.
3 eth mon de Sofia	De quan en quan, Hermes s'escapaue uns mètres e flairejaue un aute can o bèra causa interessanta en bèra barralha de jardin, mès tan lèu Sofia lo cridaue, tornaue ath sòn costat.
3 eth mon de Sofia	Crotzèren un vielh corrau, un gran camp d'espòrts e un parc enfantil, e arribèren en un barri mès transitat.
3 eth mon de Sofia	Baishèren de cap ath centre dera ciutat per un carrèr ample e empeirat, damb trolebús ath miei.
3 eth mon de Sofia	Hermes la portèc pera grana plaça e dempús comencèren a pujar eth carrèr dera glèisa.
3 eth mon de Sofia	Anèren a parar en barri antic, qu'ère plen de cases de principis de sègle.
3 eth mon de Sofia	Ère, lèu, era ua e mieja.
3 eth mon de Sofia	Èren ena auta punta dera ciutat.
3 eth mon de Sofia	Sofia non i anaue guaire soent, per aquiu.
3 eth mon de Sofia	Rebrembaue qu'un viatge, quan ère petita, auie vengut a visitar a ua tia sua que viuie en bèth un d'aguesti carrèrs.
3 eth mon de Sofia	De seguit arribèren en ua petita plaça que i auie en miei de bères cases antiques.
3 eth mon de Sofia	Se didie Plaça Naua, encara que semblaue fòrça vielha.
3 eth mon de Sofia	Mès tota era ciutat ère vielha: s'auie fondat ena Edat Mejana.
3 eth mon de Sofia	Notèc un uet en estomac.
3 eth mon de Sofia	Ena nèira i auie ua ringlèra de boètes verdes.
3 eth mon de Sofia	Sofia descurbic ua postau empegada en ua des boètes dera ringlèra superiora.
3 eth mon de Sofia	Ena postau i auie un sagèth damb un messatge deth postièr que didie qu'eth destinatari ère desconeishut.
3 eth mon de Sofia	Era adreça ère "Hilde Moller Knag.
3 eth mon de Sofia	Plaça Naua, 14".
3 eth mon de Sofia	Portaue un tampon deth 15 de junh.
3 eth mon de Sofia	Encara mancauen dues setmanes, mès eth postièr seguraments non se n'auie fixat.
3 eth mon de Sofia	Sofia baishèc era postau, e la comencèc a liéger:
3 eth mon de Sofia	Estimada Hilde: Sofia arribe ara casa deth professor de filosofia.
3 eth mon de Sofia	D'aciu a pòc aurà 15 ans, mès tu ja les heres ager.
3 eth mon de Sofia	O ei aué, Hilde?.
3 eth mon de Sofia	S'ei aué, serà pro tard alavetz.
3 eth mon de Sofia	Mès es nòsti relòtges non tostemp coïncidissen.
3 eth mon de Sofia	Ua generacion envielhís, en tant que ua auta generacion nèish.
3 eth mon de Sofia	Mentretant, era Istòria seguís eth sòn cors.
3 eth mon de Sofia	Non as pensat jamès qu'era istòria d'Euròpa ei coma ua vida umana?
3 eth mon de Sofia	Era antiquitat ei era mainadesa d'Euròpa.
3 eth mon de Sofia	Alavetz vie era escòla: era interminable Edat Mejana: s'acabe era escòla, e entram ena Renaishença.
3 eth mon de Sofia	Era joena Euròpa a set de vida.
3 eth mon de Sofia	Era Renaishença ei coma eth quinzau aniversari d'Euròpa.
3 eth mon de Sofia	Èm a miei junh, hilha mia, e ei meravilhós èster viu!
3 eth mon de Sofia	P.S.
3 eth mon de Sofia	Quina pena qu'ages perdut eth crucifici d'aur.
3 eth mon de Sofia	Punets de papa, que ja ei a mand de vier.
3 eth mon de Sofia	Hermes ja auie començat a pujar es escales.
3 eth mon de Sofia	Sofia agarrèc era postau e lo seguic.
3 eth mon de Sofia	Auec de córrer entà atrapar-lo; Hermes botjaue era coa enèrgicaments.
3 eth mon de Sofia	Passèren era dusau planta, era tresau, era quatau e era cincau.
3 eth mon de Sofia	A compdar d'aquiu, sonque i auie ua petita escala.
3 eth mon de Sofia	Anaue dirèctaments tath losat?
3 eth mon de Sofia	Hermes pugèc es escales e s'arturèc dauant d'ua pòrta estreta, que comencèc a engarrapar damb es ungles.
3 eth mon de Sofia	Sofia entenec eth bronit d'uns passi que venguien de laguens.
3 eth mon de Sofia	Era pòrta se dauric, e campèc Alberto Knox.
3 eth mon de Sofia	S'auie cambiat eth vestit e ara ne portaue un aute.
3 eth mon de Sofia	Portaue ues miches blanques enquias jolhs, uns pantalons amples de color vermelha, ua giqueta auriòla que li hège es espatles molt amples.
3 eth mon de Sofia	A Sofia li rebrembèc un jòker d'un jòc de cartes.
3 eth mon de Sofia	Se non se confonie, ère un tipic vestit dera Renaishença.
3 eth mon de Sofia	Un viatge mès auie perdut era pòur e era timiditat dauant deth sòn professor de filosofia.
3 eth mon de Sofia	Ath delà li borie eth cap per tòrt dera postau qu'auie trapat ena nèira.
3 eth mon de Sofia	Quera.
3 eth mon de Sofia	Hilha mia, didec Alberto, en tot barrar era pòrta darrèr d'era.
3 eth mon de Sofia	Alberto la liegec damb un gèst de preocupacion.
3 eth mon de Sofia	Cada viatge ei mès atrevit.
3 eth mon de Sofia	Prenec era postau, e l'esbocinèc en mil tròci, e les lancèc ena paperèra.
3 eth mon de Sofia	Ditz que Hilde a perdut eth sòn crucifici.
3 eth mon de Sofia	Ja'c è vist.
3 eth mon de Sofia	Donques justaments l'è trapat dejós deth mèn lhet.
3 eth mon de Sofia	Alberto la guardèc fixaments as uelhs.
3 eth mon de Sofia	Pòt semblar incredible, mès ei un truc penós que non li còste cap d'esfòrç.
3 eth mon de Sofia	E va, ara concentrem-mos en gran conilh blanc que se trè deth gran chapèu de copa der univèrs.
3 eth mon de Sofia	Anèren tara sala.
3 eth mon de Sofia	Alberto viuie en un gran atic damb parets inclinades.
3 eth mon de Sofia	Un arrai de lum entraue dirèctaments peth cèu dubèrt e anaue a parar en ua des parets.
3 eth mon de Sofia	I auie ua auta hièstra que daue tara ciutat.
3 eth mon de Sofia	A trauèrs d'aguesta hièstra, se podien veir es losats des vielhi edificis dera ciutat.
3 eth mon de Sofia	Mès çò que mès l'estonaue èren es mòbles qu'aumplien era sala.
3 eth mon de Sofia	I auie mòbles e objèctes de totes es epòques: un sofà des ans trenta, un vielh escritòri de principis de sègle e ua cagira qu'auie d'auer sègles.
3 eth mon de Sofia	Mès non èren sonque es mòbles.
3 eth mon de Sofia	Objèctes antics, tan practics coma decoratius, èren totauments barrejadi en estatgères e en armaris.
3 eth mon de Sofia	I auie vielhs relòtges e vaishères, mortèrs e pòts de veire, guinhauets e pipes, plomes antiques e supòrts tàs libres, ueitans e siestans, compassi e baromètres.
3 eth mon de Sofia	Ua paret sancera ère cubèrta de libres, mès non era sòrta de libres que i a normauments enes libreries.
3 eth mon de Sofia	Era colleccion de libres tanben ère ua mòstra dera produccion de libres des darrèrs ségles.
3 eth mon de Sofia	Enes autes parets penjauen diboishi e quadres; bèri uns recents, mès era majoritat fòrça antics.
3 eth mon de Sofia	Tanben i auie mapes vielhs, e es de Noruega non semblauen guaire precisi.
3 eth mon de Sofia	Guairi encastres as!
3 eth mon de Sofia	Pensa sonque enes sègles d'istòria qu'è sauvat en aguesta sala.
3 eth mon de Sofia	As ua botiga d'antiquitats o bèra causa atau?
3 eth mon de Sofia	Era cara d'Alberto lèu semblaue trista.
3 eth mon de Sofia	Non toti mos podem deishar portar peth corrent dera istòria, Sofia.
3 eth mon de Sofia	Bèri uns mos auem d'estancar e recuélher totes es causes qu'an demorat ath cant der arriu.
3 eth mon de Sofia	Quines causes tant estranhes que ditz.
3 eth mon de Sofia	Mès ei era vertat, hilha mia.
3 eth mon de Sofia	Non viuem sonque en nòste temps: portam ath dessús tota era Istòria.
3 eth mon de Sofia	Non desbrembes que tot çò que ves en aguesta cramba, un dia siguec complètaments nau.
3 eth mon de Sofia	Aguesta vielha pipa deth sègle XVI se deuie auer hèt tar aniversari d'ua mainada de cinc ans.
3 eth mon de Sofia	Peth sòn pairin, dilhèu… mès tard siguec adolescenta, dempús adulta, e dilhèu se maridèc.
3 eth mon de Sofia	Dilhèu auec ua mainada e li regalèc era sua pipa…
3 eth mon de Sofia	Envielhic e bèth dia moric.
3 eth mon de Sofia	Encara que visquesse molt de temps, bèth dia moric e se n'anèc tà tostemp.
3 eth mon de Sofia	Non tornarà jamès.
3 eth mon de Sofia	De hèt, sonque siguec aciu en tot hèr ua brèu visita.
3 eth mon de Sofia	Mès era pipa, ben, ja'c ves, era pipa ei ena estatgèra.
3 eth mon de Sofia	Tot semble tan trist e tan solemne quan parles d'aguesta manèra.
3 eth mon de Sofia	Era vida ei trista e solemne.
3 eth mon de Sofia	Entram en un mon meravilhós, mos saludam, mos coneishem, e mos passejam amassa ua estona.
3 eth mon de Sofia	Dempús mos perdem, e desapareishem tan de còp e tant incompresiblaments coma auíem vengut.
3 eth mon de Sofia	Te posqui preguntar ua causa?
3 eth mon de Sofia	Ja non jogam ara amagadera.
3 eth mon de Sofia	Per qué anères a víuer ena Cabana deth Major?
3 eth mon de Sofia	Sabia qu'era vielha cabana ère ueda.
3 eth mon de Sofia	E t'i hiquères atau, sense mès ne mès?
3 eth mon de Sofia	Òc, sense mès ne mès.
3 eth mon de Sofia	Se non me confoni, me semble qu'eth pair de Hilde ac sap practicaments tot.
3 eth mon de Sofia	Alberto arric astutaments.
3 eth mon de Sofia	Quitament aguesta sòrta de causes son ua fotesa entath pair de Hilde.
3 eth mon de Sofia	Params de bon prètz, mainadencs jòcs de mans.
3 eth mon de Sofia	Viuem dilhèu jos era vigilància mès estricta deth mon.
3 eth mon de Sofia	Sofia se començaue a embestiar.
3 eth mon de Sofia	Se bèth dia me lo trapi li arrincarè es uelhs.
3 eth mon de Sofia	Alberto se lheuèc e se seiguec en sofà.
3 eth mon de Sofia	Aué t'è de parlar dera Renaishença.
3 eth mon de Sofia	T'escoti.
3 eth mon de Sofia	Non guaire dempús dera mòrt de Tomàs d'Aquino, comencèren a aparéisher es prumères henerècles ena cultura unificada deth cristianisme.
3 eth mon de Sofia	Era filosofia e era sciéncia se separèren cada viatge mès dera teologia dera Glèisa, e permeteren qu'era fe auesse ua relacion mès liura damb era rason.
3 eth mon de Sofia	Bèra gent comencèc a díder que non podem arribar enquia Diu a trauèrs dera rason perque Diu non se pòt conéisher.
3 eth mon de Sofia	Era causa mès importanta entà un òme non ère compréner eth mistèri divin, senon someter-se ara volentat de Diu.
3 eth mon de Sofia	Compreni.
3 eth mon de Sofia	Deth moment en qué era religion e era sciéncia se podien relacionar mès liuraments, i auie un camin dubèrt tà un nau metòde scientific e tà un nau impuls religiós.
3 eth mon de Sofia	Era basa d'aguesti dus cambis se creèc pendent es sègles XV e XVI, ei a díder, pendent era Renaishença e era Reforma.
3 eth mon de Sofia	Per qué non anam per parts?
3 eth mon de Sofia	Era Renaishença siguec eth ric desvolopament culturau que comencèc a finaus deth sègle XIV.
3 eth mon de Sofia	Comencèc ath Nord d'Italia, e s'escampilhèc rapidaments tath nord pendent es sègles XV e XVI.
3 eth mon de Sofia	Parlam, a compdar d'ara, der umanisme dera Renaishença, qu'a er òme coma centre de totes es causes, en contrast damb era Edat Mejana qu'auie vist cada aspècte dera vida d'ua perspectiva divina.
3 eth mon de Sofia	Catar vielhes escultures e descurbir manuscrits lèu devenguec ua aficion populara.
3 eth mon de Sofia	Tanben se metec de mòda er estudi deth grèc, e aquerò responie a ua finalitat pedagogica.
3 eth mon de Sofia	Era lectura de tèmes umanistics proporcionaue ua "educacion classica" e desvolopaue aquerò que ne poiríem díder "qualitats umanes".
3 eth mon de Sofia	Mos an educat entà èster persones?
3 eth mon de Sofia	Òc, aquerò se credie.
3 eth mon de Sofia	Mès abantes de veir mès d'apròp es idies der umanisme renaishentista, mos cau parlar un shinhau dera basa politica e culturau dera Renaishença.
3 eth mon de Sofia	Alberto se lheuèc deth sofà e comencèc a passejar pera cramba.
3 eth mon de Sofia	Qué ei açò?, didec.
3 eth mon de Sofia	Semble ua bossòla antica.
3 eth mon de Sofia	Corrècte.
3 eth mon de Sofia	Dempús senhalèc un fusilh antic que penjaue dera part de dessús deth sofà.
3 eth mon de Sofia	E aquerò?
3 eth mon de Sofia	Exacte.
3 eth mon de Sofia	E aquerò?
3 eth mon de Sofia	Alberto agarrèc un libre d'ua grana estatgèra.
3 eth mon de Sofia	Ei un libre vielh.
3 eth mon de Sofia	Pòt èster preciós, ei un incunable.
3 eth mon de Sofia	Un incunable?
3 eth mon de Sofia	De hèt, vò díder "enfància".
3 eth mon de Sofia	Ei a díder, enquiath 1500.
3 eth mon de Sofia	Ei reauments tan vielh?
3 eth mon de Sofia	Òc, n'ei.
3 eth mon de Sofia	M'ac auràs d'explicar mès clar.
3 eth mon de Sofia	Era bossòla facilitèc era navegacion.
3 eth mon de Sofia	O çò de madeish: siguec era basa des granes descubèrtes.
3 eth mon de Sofia	Tanben era povora.
3 eth mon de Sofia	Es naues armes propicièren qu'es europèus siguessen plan superiors militaraments as cultures americanes e asiatiques, e tanben introdusic grani cambis laguens era pròpia estructura d'Euròpa.
3 eth mon de Sofia	Era impremta auec un papèr decisiu ena difusion des naues idies des umanistes dera Renaishença e costèc qu'era Glèisa perdesse eth monopòli dera transmission deth coneishement.
3 eth mon de Sofia	Es naues invencions sigueren cada viatge mès nombroses e mès rapides.
3 eth mon de Sofia	Un important esturment, per exemple, siguec eth telescòpi, que revolucionèc era astronomia.
3 eth mon de Sofia	E finauments arribèren es fisades e es naus espaciaus?.
3 eth mon de Sofia	Vas massa rapid.
3 eth mon de Sofia	Mès çò que si se pòt díder ei qu'ena Renaishença s'inicièc un procès qu'acabèc portant ar òme tara lua.
3 eth mon de Sofia	E, de hèt, tanben tà Hiroshima e Txernobil.
3 eth mon de Sofia	Mès tot comencèc damb es cambis en encastre culturau e economic.
3 eth mon de Sofia	Un factor important siguec eth pas d'ua economia d'escambi entà ua economia de mercat.
3 eth mon de Sofia	Ath finau dera Edat Mejana, es ciutats s'auien desvolopat damb un comèrç de naues mercaderies, ua economia monetària e ua banca.
3 eth mon de Sofia	Sorgic ua borgesia qu'artenhec desliurar-se des besonhs mès basics dera vida e podec començar a pensar en d'autes causes.
3 eth mon de Sofia	Es besonhs basics se podien crompar damb sòs per prumèr viatge.
3 eth mon de Sofia	Tot aquerò afavorie era disposicion, era imaginacion e era ingenuïtat dera gent.
3 eth mon de Sofia	Dilhèu as rason.
3 eth mon de Sofia	T'expliquè se com era filosofia grèga cambièc era forma mitica de veir eth mon, qu'ère estacada a ua cultura rurau.
3 eth mon de Sofia	Dera madeisha manèra, era borgesia dera Renaishença comencèc a trincar damb es senhors feudaus e damb eth poder dera Glèisa.
3 eth mon de Sofia	Ath madeish temps, era cultura grèga se redescurbie gràcies a ua relacion mès estreta damb es arabs d'Espanha e era cultura bizantina der est.
3 eth mon de Sofia	Es tres arrius divergents dera antiquitat confluïren en un gran arriu.
3 eth mon de Sofia	Veigui qu'ès atentiua.
3 eth mon de Sofia	Renaishença.
3 eth mon de Sofia	Ara t'è de parlar des naues idies.
3 eth mon de Sofia	D'acòrd, mès me cau anar tà casa tà minjar.
3 eth mon de Sofia	Alberto se tornèc a sèir en sofà.
3 eth mon de Sofia	La guardèc enes uelhs.
3 eth mon de Sofia	Per dessús de quinsevolh auta causa, era Renaishença proporcionèc ua naua vision dera umanitat.
3 eth mon de Sofia	Er umanisme dera Renaishença portèc ua naua fe en òme e en sa valor, a diferéncia dera vision medievau segontes era quau era natura der òme ère pecadora.
3 eth mon de Sofia	Er òme, ara, se consideraue infinitaments gran e valuós.
3 eth mon de Sofia	Un aute òme centrau, Pico della Mirandola, escriuec eth Dialòg dera dignitat umana, que, sonque peth titol, ja aurie estat impensable ena Edat Mejana.
3 eth mon de Sofia	Ath long dera epòca medievau, eth solet punt de partida auie estat Diu.
3 eth mon de Sofia	Es umanistes dera Renaishença preneren coma punt de partida eth pròpi òme.
3 eth mon de Sofia	Ei precisaments per açò que parlam d'ua prerenaishença der antic umanisme.
3 eth mon de Sofia	Mès er umanisme renaishentista se caracterizèc per un individualisme encara mès prononciat.
3 eth mon de Sofia	Non sonque èm òmes, senon que, ath delà, èm òmes individuaus.
3 eth mon de Sofia	Aquerò pòrte a ua adoracion deth gèni.
3 eth mon de Sofia	Er ideau dera epòca siguec çò que se coneish coma "òme renaishentista", un òme damb un gèni universau qu'abrace toti es aspèctes dera vida, er art e era sciéncia.
3 eth mon de Sofia	Era naua vision der òme tanben manifestaue per se soleta un interès pera anatomia der òme.
3 eth mon de Sofia	Coma enes tempsi antics, era gent comencèc a dissecar es mòrts entà descurbir se com ère hèt eth còs.
3 eth mon de Sofia	Açò siguec plan important tara Medecina e tar art.
3 eth mon de Sofia	Es nuds tornèren a campar enes òbres d'art, dempús d'un milèr d'ans de pudor.
3 eth mon de Sofia	Er òme ère sufisentaments coratjós entà tornar a èster eth madeish e ja non auie vergonha d'arren.
3 eth mon de Sofia	Ei innegable.
3 eth mon de Sofia	Era naua vision dera umanitat propicièc ua perspectiva absoludaments naua.
3 eth mon de Sofia	Er òme non existie sonque entara gràcia de Diu.
3 eth mon de Sofia	Er òme podie gaudir dera vida, ara e aciu.
3 eth mon de Sofia	E damb aguesta naua libertat de desvolopament, es possibilitats èren illimitades.
3 eth mon de Sofia	Era mèta ère trincar totes es barralhes.
3 eth mon de Sofia	Aquerò tanben supausaue ua nauetat respècte as umanistes grècs, qu'auien persutat ena importància dera tranquillitat, era moderacion e eth contròtle.
3 eth mon de Sofia	E es umanistes dera Renaishença perderen eth contròtle?
3 eth mon de Sofia	Non èren precisaments moderadi.
3 eth mon de Sofia	Se comportauen coma se tot eth mon s'auesse acabat de desvelhar.
3 eth mon de Sofia	Sigueren fòrça conscients dera sua epòca, causa que les permetec introdusir eth tèrme "Edat Mejana" entà designar es sègles qu'auie auut entre eri e era antiquitat.
3 eth mon de Sofia	I auec un desvolopament incomparable en totes es esfères dera vida.
3 eth mon de Sofia	Er art e era arquitectura, era literatura, era musica, era filosofia e era sciéncia floriren coma no'c auien hèt jamès enquia alavetz.
3 eth mon de Sofia	Sonque te meterè un exemple.
3 eth mon de Sofia	Era antica Roma siguec coneishuda alavetz damb es noms "ciutat des ciutats" o "melic deth mon".
3 eth mon de Sofia	Rebremba que pendent era Edat Mejana era ciutat ère en decadéncia e aguesta ciutat qu'ena antiquitat auie auut mès d'un milion d'abitants, en 1417 auie sonque 17000 abitants.
3 eth mon de Sofia	Non guaire mès que Lilleshand, a on viu Hilde.
3 eth mon de Sofia	Es umanistes dera Renaishença se fixèren coma objectiu culturau prioritari era restauracion de Roma.
3 eth mon de Sofia	Sustot era reconstruccion dera glèisa de Sant Pere ath dessús dera hòssa de Sant Pere.
3 eth mon de Sofia	Ua glèisa que, per cèrt, non ei un exemple de moderacion e de contròtle.
3 eth mon de Sofia	Es principaus artistes dera Renaishença participèren en projècte, eth mès ambiciós deth mon.
3 eth mon de Sofia	Se comencèc en 1506 e s'acabèc 120 ans mès tard.
3 eth mon de Sofia	Dempús, encara passèren cinquanta ans mès abantes que se podesse acabar era grana plaça de Sant Pere.
3 eth mon de Sofia	A d'èster ua glèisa giganta!
3 eth mon de Sofia	A mès de 16000 mètres quarrats.
3 eth mon de Sofia	Ja auem parlat pro, totun, dera valentia der òme dera Renaishença.
3 eth mon de Sofia	Tanben siguec decisiu qu'era Renaishença portèc ua naua vision dera natura.
3 eth mon de Sofia	Er òme se sentie comòde en mon e non consideraue era vida sonque coma ua preparacion entath cèu, e aquerò propicièc un apropament totauments nau tath mon fisic.
3 eth mon de Sofia	Ara, era natura se vedie d'ua forma positiua.
3 eth mon de Sofia	Sostiegen que Diu ère present ena creacion.
3 eth mon de Sofia	S'ei infinit, a d'èster en totes es causes.
3 eth mon de Sofia	Aguesta idia recep eth nòm de panteïsme.
3 eth mon de Sofia	Es filosòfi medievaus auien persutat ena idia que i a ua barralha que non se pòt passar entre Diu e era creacion.
3 eth mon de Sofia	Ara se podie díder qu'era natura ei divina e, mès encara, qu'ei ua prolongacion de Diu.
3 eth mon de Sofia	Aguesta sòrta d'idies non tostemp èren ben vistes pera Glèisa.
3 eth mon de Sofia	Eth cas de Giordano Bruno n'ei un dramatic exemple.
3 eth mon de Sofia	Non sonque defenec que Diu ère present ena natura, senon que didec qu'er espaci der univèrs ei infinit.
3 eth mon de Sofia	Siguec punit de manèra fòrça sevèra.
3 eth mon de Sofia	Com?
3 eth mon de Sofia	Siguec cremat en Campo de Fiori de Roma er an 1600.
3 eth mon de Sofia	Qué orrible.
3 eth mon de Sofia	Qué estupid.
3 eth mon de Sofia	E ad aquerò li dides "umanisme"?
3 eth mon de Sofia	Non, de cap manèra.
3 eth mon de Sofia	Qui ère umanista ère Bruno, non es qui l'executèren.
3 eth mon de Sofia	Pendent era Renaishença se perseguiren es bruishes, era magia e era supersticion, se cremèren es erètges, i auec guèrres sagnantes de religion e tanben, evidentaments, era brutau conquèsta d'America.
3 eth mon de Sofia	Er umanisme tostemp a auut un costat escur.
3 eth mon de Sofia	Non i a cap epòca que sigue totauments bona o totauments dolenta.
3 eth mon de Sofia	Eth ben e eth mau son dus hius bessons que trauèssen era istòria dera umanitat.
3 eth mon de Sofia	Soent s'entortilhen.
3 eth mon de Sofia	Aquerò mos pòrte tath pròplèu tèma clau, eth nau metòde scientific, ua auta innovacion que portèc era Renaishença e qu'ara t'explicarè.
3 eth mon de Sofia	Siguec alavetz quan se bastiren es prumères usines?
3 eth mon de Sofia	Non, non encara.
3 eth mon de Sofia	Mès, un viatge mès, eth nau metòde scientific dera Renaishença siguec ua condicion prèvia entath posterior desvolopament tecnologic.
3 eth mon de Sofia	Un nau metòde equivau a díder ua naua actitud dauant dera sciéncia.
3 eth mon de Sofia	Es fruts de tot aquerò se poderen veir pendent fòrça temps dempús.
3 eth mon de Sofia	Quin ère aguest nau metòde?
3 eth mon de Sofia	Basicaments, ère era investigacion dera natura damb es nòsti sentits.
3 eth mon de Sofia	Deth sègle XIV, i auie un nombre cada viatge mès gran de gent qu'avertie contra era fe cèga ena autoritat, siguesse era doctrina religiosa o siguesse era filosofia naturau d'Aristotil.
3 eth mon de Sofia	Tanben i auie qui avertie contra eth perilh de creir qu'es problèmes se pòden resòlver damb ua simpla reflexion.
3 eth mon de Sofia	Era Edat Mejana auie permetut ua exagerada fe ena rason umana.
3 eth mon de Sofia	Ara se didie que quinsevolh investigacion des fenomèns naturaus s'auien de basar ena observacion, ena experiéncia e en experiment.
3 eth mon de Sofia	Aquerò ac didem eth "metòde empiric".
3 eth mon de Sofia	Qué vò díder açò?
3 eth mon de Sofia	Vò díder simplaments qu'es bases deth nòste coneishement se trapen ena nòsta experiéncia, e non enes papèrs plens de povàs ne ena nòsta imaginacion.
3 eth mon de Sofia	Era sciéncia empirica ja ei coneishuda ena antiquitat.
3 eth mon de Sofia	Aristotil, per exemple, recuelhec moltes observacions importantes sus era natura.
3 eth mon de Sofia	Era nauetat èren, precisaments, es experiments sistematics.
3 eth mon de Sofia	Supausi que non auien es madeishi esturments qu'auem ara.
3 eth mon de Sofia	Evidentaments, non auien calculadores ne balances electroniques.
3 eth mon de Sofia	Mès auien era matematica e balances mès rudimentàries.
3 eth mon de Sofia	Ère molt important exprimir es observacions scientifiques en un lenguatge matematic precís.
3 eth mon de Sofia	Tanben didec que "eth libre dera natura ei escrit en lenguatge matematic."
3 eth mon de Sofia	E toti aguesti experiments e mesures possibilitèren naui invents?
3 eth mon de Sofia	Era prumèra fasa siguec eth nau metòde scientific, que dauric eth camin tà ua revolucion tecnica, que, ath madeish temps, dauric eth camin entà toti es invents posteriors.
3 eth mon de Sofia	Se podie díder qu'er òme auie començat a desprener-se dera sua condicion naturau.
3 eth mon de Sofia	Era natura deishèc d'èster un lòc a on simplament er òme s'i apressaue.
3 eth mon de Sofia	Aquerò, naturauments, ère ua nauetat.
3 eth mon de Sofia	Er òme començaue a intervier ena natura e a controtlar-la.
3 eth mon de Sofia	Mès non tostemp dera mielhor manèra…
3 eth mon de Sofia	Non, per aquerò adès didia que i a dus hius, eth deth ben e eth deth mau, que constantaments s'entortilhen en tot çò que hèm.
3 eth mon de Sofia	Era revolucion tecnica que comencèc ena Renaishença portèc es talhèrs mecanics e eth caumatge, medecines e naues malauties, ua major eficiéncia dera agricultura e un apraubiment deth miei ambient, electrodomestics coma era lauadora e era nevèra, e era pollucion e residús industriaus.
3 eth mon de Sofia	Era preocupanta situacion deth miei ambient d'aué en dia a hèt que fòrça gent pense qu'era pròpia revolucion tecnica ei un perilhòs desajustament des condicions naturaus dera vida.
3 eth mon de Sofia	Ja s'a dit qu'auem començat un procès que non èm capaci de controtlar.
3 eth mon de Sofia	Esperits mès optimistes pensen qu'encara viuem era enfància dera tecnologia e que, encara qu'era edat scientifica compòrte cèrti problèmes damb es dents, acabaram per controtlar era natura sense besonh de menaçar-la e de menaçar-mos, per tant, a nosati madeishi.
3 eth mon de Sofia	E tu, que penses?
3 eth mon de Sofia	Pensi qu'es dues posicions an era sua part de rason.
3 eth mon de Sofia	En bèri airaus, auríem de deishar d'intervier sus era natura, mès en d'auti mo'n podem gésser.
3 eth mon de Sofia	Dempús era Renaishença, er òme a deishat d'èster ua simpla part dera creacion, e a començat a intervier ena natura e a hargar-la ara sua imatge.
3 eth mon de Sofia	Aquerò, per se solet, ja explique era granor der òme.
3 eth mon de Sofia	Ja auem arribat ara lua.
3 eth mon de Sofia	Degun, evidentaments.
3 eth mon de Sofia	Aquerò mos pòrte cap a un aute tèma: era naua vision deth mon.
3 eth mon de Sofia	Ath long dera Edat Mejana, es òmes auien campat eth cèu, eth solei, es esteles e es planetes.
3 eth mon de Sofia	Mès arrés non dobtaue qu'era Tèrra ère eth centre der univèrs.
3 eth mon de Sofia	Deguna observacion auie desmentit era idia qu'era Tèrra ère estancada mentre es còssi celèsti virauen ath sòn entorn.
3 eth mon de Sofia	Ac nomentam "vision geocentrica deth mon", ei a díder, era credença que tot vire ath torn dera Tèrra.
3 eth mon de Sofia	Era idia cristiana que Diu ac dominaue tot dès de naut contribusic a mantier aguesta vision deth mon.
3 eth mon de Sofia	Me shautarie tant que tot siguesse tan senzilh!
3 eth mon de Sofia	Mès en 1453, se publiquèc un petit libre que se titolaue "Sus era revolucion des còssi celèsti".
3 eth mon de Sofia	L'escriuec er astronòm polonés Nicolaus Copernic, que moric eth dia que gessec eth libre.
3 eth mon de Sofia	Copernic defenie que non ère eth Solei que viraue ath torn dera Tèrra, senon ath revès.
3 eth mon de Sofia	Pensaue qu'açò ère perfèctaments possible, se se prenie coma referéncia es còssi celèsti qu'existien.
3 eth mon de Sofia	Didec qu'era rason pera quau era gent tostemp auie creigut qu'eth Solei viraue ath torn dera Tèrra ère qu'era Tèrra vire ath torn deth sòn pròpi èish.
3 eth mon de Sofia	E senhalèc que totes es observacions des còssi celèsti èren plan faciles d'enténer se s'assumie que tant era Tèrra coma es auti planetes viren ath torn deth Solei.
3 eth mon de Sofia	Aquerò ac cridam "vision eliocentrica deth mon", que vò díder que tot vire ath torn deth Solei.
3 eth mon de Sofia	E aguesta vision ei era corrècta?
3 eth mon de Sofia	Non.
3 eth mon de Sofia	Entà formular aguesta teoria dera orbita circulara, non auie ua auta basa qu'era dera vielha teoria que didie qu'es còssi celèsti èren redons e se botjauen en cercles sonque perque èren "celèsti".
3 eth mon de Sofia	Dempús eth temps de Platon, era esfèra e eth cercle s'auien considerat es figures geometriques mès perfèctes.
3 eth mon de Sofia	Mès ath principi deth sègle XVII, er astronòm alemand Johanes Kepler presentèc es resultadi d'ues observacions espandides que demostrauen qu'es planetes se botgen en orbites eliptiques, o ovaus, damb eth solei coma foguièr.
3 eth mon de Sofia	Tanben didec qu'era velocitat d'un planeta aumente a mida que s'aprèsse ath solei, e que s'amendrís a mida que se n'aluenhe.
3 eth mon de Sofia	Kepler siguec eth prumèr que didec qu'era Tèrra ei exactaments un planeta parièr as autes.
3 eth mon de Sofia	E soslinhèc qu'es leis fisiques son parières en tot er univèrs.
3 eth mon de Sofia	Com ac podie saber?
3 eth mon de Sofia	Perque auie investigat es movements des planetes damb es sòns pròpis sentits, en lòc de fidar-se cegaments des antigues superticions.
3 eth mon de Sofia	Galileo Galilei, un contemporanèu de Kepler, tanben tenguec un telescòpi entà observar es còssi celèsti.
3 eth mon de Sofia	Estudiec es cratèrs dera lua e didec qu'es vals e es montanhes dera lua se semblauen as dera Tèrra.
3 eth mon de Sofia	Tanben descurbic qu'eth planeta Jupiter auie quate lues.
3 eth mon de Sofia	Era Tèrra, per tant, non ère era unica qu'auie ua lua.
3 eth mon de Sofia	Mès çò de mès important que hec siguec formular per prumèr viatge era Lei dera Inèrcia.
3 eth mon de Sofia	Qué ditz?
3 eth mon de Sofia	S'ac dides tu, d'acòrd.
3 eth mon de Sofia	Mès aquerò siguec ua descubèrta.
3 eth mon de Sofia	Dera antiquitat, un des arguments en contra dera idia de qué era Tèrra se botge sus eth sòn pròpi èish ère qu'era Tèrra se botjarie tan rapidaments qu'ua pèira lançada ar aire queirie molti mètres mès enlà deth lòc des d'a on s'auie lançat.
3 eth mon de Sofia	E non ei atau?
3 eth mon de Sofia	S'ès seiguda en un tren e lances ua poma en aire, era poma non què cap a darrèr peth hèt qu'eth tren se botge.
3 eth mon de Sofia	Què entà baish.
3 eth mon de Sofia	Aquerò s'explique pera lei dera inèrcia.
3 eth mon de Sofia	Era poma conserve exactaments era madeisha velocitat qu'auie quan l'as lançat.
3 eth mon de Sofia	Me semble qu'ac compreni.
3 eth mon de Sofia	Enes tempsi de Galileo non i auie trens.
3 eth mon de Sofia	Mès de totes manères s'arturarà, s'era cramba ei sufisentaments longa.
3 eth mon de Sofia	Aquerò ei perque i a d'autes fòrces que traven era velocitat.
3 eth mon de Sofia	Prumèr de tot, eth solèr, sustot s'ei un solèr de husta sense polir.
3 eth mon de Sofia	Tard o d'ora, era fòrça dera gravetat l'acabarà estancant.
3 eth mon de Sofia	Mès demora, t'ensenharè ua causa.
3 eth mon de Sofia	Alberto Knox se lheuèc e anèc entath vielh escritòri.
3 eth mon de Sofia	Agarrèc bèra causa d'un calaish.
3 eth mon de Sofia	Quan tornèc ath sòn lòc, lo botèc ath dessús dera tauleta.
3 eth mon de Sofia	Ère un plafon de husta, qu'ère prim d'un costat e mès celh der aute.
3 eth mon de Sofia	Ath cant deth plafon, que curbie lèu tota era taula, i deishèc ua bòla verda petita.
3 eth mon de Sofia	Açò s'en ditz un plan inclinat, didec.
3 eth mon de Sofia	Sofia alendèc damb resignacion.
3 eth mon de Sofia	Me jògui dues corones que redole de cap a baish e va a parar en tèrra.
3 eth mon de Sofia	A veir.
3 eth mon de Sofia	Alberto deishèc anar era bòla, e aguesta hec çò que Sofia auie dit.
3 eth mon de Sofia	Redolèc enquiara taula, toquèc eth tèrra damb un patac sord e finauments tustèc contra era paret.
3 eth mon de Sofia	Impressionant.
3 eth mon de Sofia	Donques òc que n'ei!
3 eth mon de Sofia	Aguesta ei era sòrta d'experiments que hège Galileu.
3 eth mon de Sofia	Tan somèr ère?
3 eth mon de Sofia	Paciéncia, Sofia.
3 eth mon de Sofia	Volie investigar es causes damb toti es sentits, e aquerò tan solet ei eth començament.
3 eth mon de Sofia	Ditz-me prumèr per qué a redolat era bòla peth plan inclinat.
3 eth mon de Sofia	A començat a redolar perque ei pesada.
3 eth mon de Sofia	Plan ben.
3 eth mon de Sofia	E qué ei en realitat eth pes, hilha mia?
3 eth mon de Sofia	Aquerò ei ua qüestion estupida.
3 eth mon de Sofia	Se la pòs respóner non ei estupida.
3 eth mon de Sofia	Pera gravetat.
3 eth mon de Sofia	Exacte.
3 eth mon de Sofia	O era gravitacion, coma tanben se ditz.
3 eth mon de Sofia	Aguesta a estat era fòrça que l'a metut en movement.
3 eth mon de Sofia	Alberto ja auie recuelhut era bòla deth tèrra.
3 eth mon de Sofia	Ara sajarè de hèr redolar era bòla de cap a un costat, didec.
3 eth mon de Sofia	Qué a passat?, preguntèc Alberto.
3 eth mon de Sofia	S'a desviat pr'amor qu'ei un plan inclinat.
3 eth mon de Sofia	Treiguec un retolador e la pintèc tota de color nera.
3 eth mon de Sofia	Alavetz la tornèc a hèr redolar.
3 eth mon de Sofia	Ara Sofia podie campar exactaments per quin lòc deth plan auie passat, perque auie deishat ua tralha nera molt clara.
3 eth mon de Sofia	Com descriueries era tralha dera bòla?
3 eth mon de Sofia	Ei ua corba…semble ua part d'un cercle.
3 eth mon de Sofia	Exacte!
3 eth mon de Sofia	Alberto la guardèc, e lheuèc es celhes.
3 eth mon de Sofia	Mès non ei deth tot un cercle.
3 eth mon de Sofia	Aguesta figura se ditz ua parabòla.
3 eth mon de Sofia	Plan ben.
3 eth mon de Sofia	A!, mès per qué era bòla s'a botjat exactaments d'aguesta manèra?
3 eth mon de Sofia	Sofia pensèc ua estona.
3 eth mon de Sofia	Alavetz didec:
3 eth mon de Sofia	Si senhora!
3 eth mon de Sofia	Aquerò ei incredible.
3 eth mon de Sofia	Pòrti ua mainada que non a ne quinze ans, tath mèn atic, e ath prumèr assag ja se n'a encuedat des madeishes causes que campèc Galileo.
3 eth mon de Sofia	Se metec a aplaudir.
3 eth mon de Sofia	Per un moment, Sofia se pensèc que s'auie tornat lhòco.
3 eth mon de Sofia	Contunhèc:
3 eth mon de Sofia	Galileo descurbic qu'aquerò tanben passe, per exemple, damb ua bala de canon.
3 eth mon de Sofia	Ges disparada, contunhe per dessús de tèrra, mès pòga a pòc torne cap a tèrra.
3 eth mon de Sofia	Atau, donc, descriuerà ua trajectòria coma era dera nòsta bòla a trauèrs deth plan inclinat.
3 eth mon de Sofia	E aquerò, ena epòca de Galileo, siguec ua naua descubèrta.
3 eth mon de Sofia	Aristotil pensaue qu'un projectil que se lance oblicuaments de cap a naut, prumèr descriu ua corba doça, e dempús què verticauments en tèrra.
3 eth mon de Sofia	Aquerò non ei atau, evidentaments, mès non se podec saber qu'Aristotil se confonie enquia que se podec demostrar.
3 eth mon de Sofia	Mès aquerò ei tant important?
3 eth mon de Sofia	Plan que òc que n'ei!
3 eth mon de Sofia	Aquerò a ua importáncia cosmica, hilha mia.
3 eth mon de Sofia	Supausi que m'explicaràs se per qué.
3 eth mon de Sofia	Mès tard venguec eth fisic anglés Isaac Newton, que viuec entre 1642 e 1727.
3 eth mon de Sofia	Siguec eth qui dèc era descripcion definitiua deth sistèma solar e des orbites des planetes.
3 eth mon de Sofia	Non sonque descriuec com se botgen es planetes ath torn deth Solei, senon qu'expliquèc se per qué se botgen d'aguesta manèra.
3 eth mon de Sofia	Ac podec hèr, entre d'autes causes, gràcies ara "dinamica de Galileo".
3 eth mon de Sofia	Es planetes son ues bòles en un plan inclinat, alavetz?
3 eth mon de Sofia	Mès o mens, si.
3 eth mon de Sofia	Mès demora un shinhau, Sofia.
3 eth mon de Sofia	Ei que posqui escuélher?
3 eth mon de Sofia	Kepler ja auie apuntat que calie qu'auesse ua fòrça que hesse qu'es còssi s'atreiguessen es uns as auti.
3 eth mon de Sofia	I auie d'auer, per exemple, ua fòrça deth Solei que mantenguesse es planetes ena sua orbita.
3 eth mon de Sofia	Ua fòrça atau explicarie per qué es planetes se botgen mès lentaments coma mès s'aluenhen deth solei.
3 eth mon de Sofia	Kepler tanben credie qu'era marèa nauta e era marèa baisha s'explicauen pera fòrça dera lua.
3 eth mon de Sofia	E ei vertat.
3 eth mon de Sofia	Òc, ei vertat.
3 eth mon de Sofia	Mès Galileo refusèc aguesta teoria.
3 eth mon de Sofia	Se'n trufaue de Kepler perque "auie aprovat era idia qu'era lua domine era aigua".
3 eth mon de Sofia	Galileo refusaue era idia qu'es fòrces dera gravetat podessen actuar a distàncies, e tanben entre es astres.
3 eth mon de Sofia	Alavetz se confonec.
3 eth mon de Sofia	En aguest punt en concrèt se confonie.
3 eth mon de Sofia	E aquerò ei curiós, perque ère fòrça interessat ena gravetat dera tèrra e ena queiguda des còssi.
3 eth mon de Sofia	Quitament indiquèc de quina manèra diuèrses fòrces podien controtlar es movements d'un còs.
3 eth mon de Sofia	Mès parlaues de Newton.
3 eth mon de Sofia	Òc, mès tard venguec Newton.
3 eth mon de Sofia	Formulèc era nomentada Lei dera Gravitacion Universau.
3 eth mon de Sofia	Aguesta lei establís que quinsevolh objècte atrè quinsevolh aute objècte damb ua fòrça qu'aumente en proporcion ara mida des objèctes e amendrís en proporcion ath quarrat dera distància entre es objèctes.
3 eth mon de Sofia	Me semble qu'ac compreni.
3 eth mon de Sofia	S'atrèn mès dus elefants que dus arrats.
3 eth mon de Sofia	E s'atrèn mès dus elefants deth madeish zoo qu'un elefant dera India e un elefant d'Africa.
3 eth mon de Sofia	Alavets ac as entenut.
3 eth mon de Sofia	E ara ven eth punt clau.
3 eth mon de Sofia	Newton provèc qu'aguesta atraccion, o gravitacion, ei universau, que vò díder qu'a era madeisha validesa pertot.
3 eth mon de Sofia	Se ditz qu'auec aguesta idia quan ère seigut dejós d'un pomèr.
3 eth mon de Sofia	Quan vedec ua poma que queiguie der arbe, se preguntèc s'era lua ère atrèta cap ara Tèrra damb era madeisha fòrça, e s'ère per aquerò qu'era lua contunhaue virant ath torn de Tèrra enquiara eternitat.
3 eth mon de Sofia	Escarrabilhat, mès non tant.
3 eth mon de Sofia	Per qué non, Sofia?
3 eth mon de Sofia	Perque s'era lua siguesse atrèta cap ara Tèrra damb era madeisha fòrça que hè quèir era poma, alavetz un dia era lua tustarrarie contra era Tèrra en compde de hèr torns entà tostemp.
3 eth mon de Sofia	Causa que mos pòrte tara lei de Newton sus era orbita des planetes.
3 eth mon de Sofia	En cas qu'as dit, ei a díder, de quina manèra era tèrra atrè ara lua, ac endónvies en un cinquanta per cent e te confones en un cinquanta per cent.
3 eth mon de Sofia	Per qué era lua non què ena Tèrra?
3 eth mon de Sofia	Perque s'a d'adméter qu'era fòrça gravitacionau dera Tèrra atrè ara lua damb ua fòrça extraordinària.
3 eth mon de Sofia	Pensa, simplaments, ena fòrça qu'ei de besonh entà lheuar un o dus mètres eth nivèu deth mar ena marèa mès nauta.
3 eth mon de Sofia	Me semble que no'c compreni.
3 eth mon de Sofia	Rebremba eth plan inclinat de Galileo.
3 eth mon de Sofia	I a dues fòrces diferentes qu'actuen sus era lua?
3 eth mon de Sofia	Exactaments.
3 eth mon de Sofia	Hè molt de temps, quan neishec eth sistèma solar, era lua siguec lançada luenh dera Tèrra damb ua fòrça enòrme.
3 eth mon de Sofia	Aguesta fòrça se conservarà etèrnaments perque se botge en un uet a on non i a resisténcia.
3 eth mon de Sofia	Tèrra, vertat?
3 eth mon de Sofia	Exacte.
3 eth mon de Sofia	Es dues fòrces son constantes, e es dues actuen simultanèaments.
3 eth mon de Sofia	Per tant, era lua contunharà virant ath torn dera Tèrra.
3 eth mon de Sofia	Ei tan simple coma aquerò?
3 eth mon de Sofia	Òc, tan simple coma aquerò.
3 eth mon de Sofia	E aguesta simplicitat ei precisaments çò que volie destacar Newton.
3 eth mon de Sofia	Demostrèc qu'ues pògues leis fisiques son valides entà tot er univèrs.
3 eth mon de Sofia	Entà explicar era orbita des planetes, recorrec simplaments a dues leis que Galileo ja auie senhalat.
3 eth mon de Sofia	Ua ère era lei dera inèrcia, que Newton enoncièc atau: "Un còs mantie eth sòn estat de repaus o de movement rectilinèu enquia que non ei obligat a deishar aguest estat de repaus per ua fòrça qu'actue sus eth".
3 eth mon de Sofia	Era auta lei l'auie demostrat Galileo en un plan inclinat: "Quan dues fòrces actuen simultanèaments sus un còs, eth còs se botjarà en ua orbita elliptica".
3 eth mon de Sofia	Solei.
3 eth mon de Sofia	Toti es planetes se botgen en orbites elliptiques ath torn deth solei coma resultat de dus movements diferents: prumèr, eth movement rectilinèu qu'auien quan se formèc eth sistèma solar; e segon, eth movement ath torn deth Solei causat pera gravitacion.
3 eth mon de Sofia	Plan intelligent.
3 eth mon de Sofia	Plan.
3 eth mon de Sofia	Newton demostrèc qu'es leis des movements des còssi son valides en tot er univèrs e acabèc, d'aguesta manèra, damb era credença medievau de qué i a ues leis entara tèrra e ues autes entath cèu.
3 eth mon de Sofia	Era vision eliocentrica deth mon trapèc era sua confirmacion finau e era sua explicacion definitiua.
3 eth mon de Sofia	Alberto se lheuèc, e sauvèc eth plan inclinat un aute viatge.
3 eth mon de Sofia	Sofia pensèc qu'ère estonant eth profièit qu'auien trèt d'un plafon de husta inclinat e ua bòla.
3 eth mon de Sofia	Se demorèc guardant era bòla de color verda, qu'encara ère tacada de tinta, e non podec esvitar pensar en planeta Tèrra.
3 eth mon de Sofia	Didec:
3 eth mon de Sofia	Òc, e de bèra manèra era naua vision deth mon siguec un pes entà moltes persones.
3 eth mon de Sofia	Era situacion se pòt comparar damb çò que se passèc quan Darwin provèc qu'er òme venguie des animaus.
3 eth mon de Sofia	En toti dus casi, er òme perdec part dera sua situacion privilegiada laguens dera creacion.
3 eth mon de Sofia	E en toti dus casi, era Glèisa s'i opausèc frontauments.
3 eth mon de Sofia	Aquerò ei comprensible.
3 eth mon de Sofia	Perque, a on ère Diu dempús de totes aguestes descubèrtes?
3 eth mon de Sofia	Ère mès senzilh quan era Tèrra ère eth centre e Diu e es còssi celèsti èren a naut.
3 eth mon de Sofia	Mès aguesta non siguec era apòsta mès fòrta.
3 eth mon de Sofia	Quan Newton provèc qu'es madeishes leis fisiques son valides entà tot er univèrs, se poirie pensar que, ath madeish temps arroïnaue era fidança qu'era gent auie ena omnipoténcia de Diu.
3 eth mon de Sofia	Mès era pròpia fe de Newton non cambièc jamès.
3 eth mon de Sofia	Credie qu'es leis dera natura èren era pròva dera existéncia d'un Diu gran e totpoderós.
3 eth mon de Sofia	Ei possible que siguesse pejor era imatge qu'er òme auie de se madeish.
3 eth mon de Sofia	Qué vòs díder?
3 eth mon de Sofia	D'aciu era Renaishença, er òme a auut d'acostumar-se a víuer era sua vida en un planeta casuau qu'ei en ua galàxia immensa.
3 eth mon de Sofia	Non sò segur qu'encara ac accèpten deth tot.
3 eth mon de Sofia	Mès ena Renaishença ja auie qui didie que cada individú aurie un lòc mès centrau qu'abantes.
3 eth mon de Sofia	No'c compreni guaire.
3 eth mon de Sofia	Abantes, era Tèrra ère eth centre deth mon.
3 eth mon de Sofia	Mès dempús qu'es astronòms dideren que non existie un centre der univèrs, se pensèc que i auien tants centres coma òmes viuien.
3 eth mon de Sofia	Enteni.
3 eth mon de Sofia	Era Renaishença dèc lòc a ua naua religiositat.
3 eth mon de Sofia	A mida qu'era filosofia e era sciéncia se separauen dera teologia, s'anèc desvolopant ua naua devocion cristiana.
3 eth mon de Sofia	Alavetz arribèc era Renaishença damb era naua vision der òme.
3 eth mon de Sofia	Aquerò auec conseqüéncies immediates ena vida religiosa.
3 eth mon de Sofia	Era relacion personau damb Diu ère ara plan mès importanta qu'era relacion dera Glèisa coma organizacion.
3 eth mon de Sofia	Coma per exemple era oracion de nets?
3 eth mon de Sofia	Òc, tanben.
3 eth mon de Sofia	Ena Glèisa catolica dera Edat Mejana, era liturgia dera glèisa en latin e es oracions rituaus auien estat er arrestèth dera esquia des rituaus gleisèrs.
3 eth mon de Sofia	Sonque liegien era Bíblia es capelhans e es monges pr'amor que sonque existie en latin.
3 eth mon de Sofia	Mès pendent era Renaishença, era Bíblia s'arrevirèc der ebrèu e deth grèc entàs lengües vulgares.
3 eth mon de Sofia	Aguest siguec un aspècte centrau en çò qu'aperam era Reforma.
3 eth mon de Sofia	Martin Luter…
3 eth mon de Sofia	Òc, Martin Luter siguec important, mès non siguec eth solet reformador.
3 eth mon de Sofia	Tanben i aueren reformadors eclesiastics que decidiren demorar-se laguens dera Glèisa catolica apostolica-romana.
3 eth mon de Sofia	Un d'eri ère Erasmus de Rotterdam.
3 eth mon de Sofia	Òc, aguesta siguec ua des rasons.
3 eth mon de Sofia	Mès encara i auie ua rason mès importanta.
3 eth mon de Sofia	Segontes Luter, era gent non auie besonh dera Glèisa ne des sòns sacerdòts entà recéber eth perdon de Diu.
3 eth mon de Sofia	Ne tanpòc depenie dera crompa d'indulgéncies ara Glèisa.
3 eth mon de Sofia	Eth comèrç des indulgéncies se proïbic laguens era Glèisa Catolica a mejan deth sègle XVI.
3 eth mon de Sofia	Diu serie content.
3 eth mon de Sofia	Luter s'alunhèc de molti des costums religiosi e dògmes qu'auien arraïtzat ena Glèisa ath long dera Edat Mejana.
3 eth mon de Sofia	Volie tornar tath cristianisme originau deth Nau Testament.
3 eth mon de Sofia	Damb aguest lèma volie tornar tàs hònts deth cristianisme, dera madeisha manèra qu'es umanistes dera Renaishença auien volut tornar tàs antiques hònts der art e d'era cultura.
3 eth mon de Sofia	Luter tradusic era Bíblia ar aleman e fondèc, atau, era lengua alemana escrita.
3 eth mon de Sofia	Credie que quinsevolh òme a capacitat entà liéger era Bíblia e devier eth sòn pròpi sacerdòt.
3 eth mon de Sofia	Eth sòn pròpi sacerdòt?
3 eth mon de Sofia	Non portaue es causes massa luenh?
3 eth mon de Sofia	Çò que volie díder ei qu'es sacerdòts non an cap posicion preferenta respècte a Diu.
3 eth mon de Sofia	Es congregacions luteranes auien sacerdòts per rasons practiques, coma es oficis religiosi e eth prètzhèt religiós diadèr, mès Luter non credie qu'arrés recebesse eth perdon de Diu gràcies as rituaus gleisèrs.
3 eth mon de Sofia	Er òme recebie era sauvacion de manèra gratuita a trauèrs dera fe, didie.
3 eth mon de Sofia	Arribèc ad aguesta conclusion en tot liéger era Bíblia.
3 eth mon de Sofia	Siguec Luter un òme tipic dera Renaishença?
3 eth mon de Sofia	Òc e non.
3 eth mon de Sofia	Un senhau caracteristic dera Renaishença siguec eth sòn enfasi en individú e ena sua relacion personau damb Diu.
3 eth mon de Sofia	Tàs trenta cinc ans Luter aprenec grèc e comencèc a arrevirar era Bíblia.
3 eth mon de Sofia	Era traduccion, efectiuaments, ère tipica dera Renaishença.
3 eth mon de Sofia	Mès Luter non siguec umanista coma Ficino o Leonardo da Vinci.
3 eth mon de Sofia	S'i opausèren bèri umanistes coma Erasmus de Rotterdam perque pensauen qu'era sua vision der òme ère massa negatiua; Luter auie proclamat qu'er òme s'auie destrusit dempús deth pecat originau.
3 eth mon de Sofia	Er òme sonque podie "justificar-se" damb era gràcia de Diu.
3 eth mon de Sofia	Perque eth pecat se pague damb era mòrt.
3 eth mon de Sofia	Aquerò sone pro òrre.
3 eth mon de Sofia	Alberto Knox se lheuèc.
3 eth mon de Sofia	Son mès des quate!
3 eth mon de Sofia	E era següenta gran epòca dera istòria dera umanitat ei eth barròc.
3 eth mon de Sofia	Qué as dit?
3 eth mon de Sofia	Sofia se lheuèc de còp dera cagira.
3 eth mon de Sofia	M'as dit Hilde!
3 eth mon de Sofia	A estat un lapsus.
3 eth mon de Sofia	Un lapsus jamès ei deth tot accidentau.
3 eth mon de Sofia	Dilhèu as rason.
3 eth mon de Sofia	Creigui que profite qu'eth cansament mos empedís defener-mos guaire ben.
3 eth mon de Sofia	As dit que non ès eth pair de Hilde.
3 eth mon de Sofia	Ei aquerò reauments vertat?
3 eth mon de Sofia	Alberto assentic.
3 eth mon de Sofia	Mès jo sò Hilde?
3 eth mon de Sofia	Ara sò cansat, Sofia.
3 eth mon de Sofia	Ac as de'enténer, auem estat seigudi aciu dès dues ores, e jo è estat qui a parlat era màger part deth temps.
3 eth mon de Sofia	Non as d'anar tà casa a dinar?
3 eth mon de Sofia	Sofia auie era sensacion de qué la volie hèr dehòra.
3 eth mon de Sofia	Alberto la seguie.
3 eth mon de Sofia	Alberto senhalèc ath gosset e didec:
3 eth mon de Sofia	Te vierà a cercar.
3 eth mon de Sofia	Gràcies pera leçon.
3 eth mon de Sofia	Hec un guimbet e abracèc a Alberto.
3 eth mon de Sofia	Ès eth mielhor professor de filosofia qu'è auut jamès.
3 eth mon de Sofia	Dauric era pòrta e, un moment abantes de barrar-la, Alberto didec:
3 eth mon de Sofia	Mos tornaram a veir, Hilde.
3 eth mon de Sofia	Deishèc a Sofia damb aguestes paraules.
3 eth mon de Sofia	Un aute lapsus, eth pògavergonha!
3 eth mon de Sofia	Quan arribèc en carrèr, rebrembèc que non portaue sòs tar autobús.
3 eth mon de Sofia	Aurie de tornar entà casa en tot caminar.
3 eth mon de Sofia	Quin pau!.
3 eth mon de Sofia	Sa mair serie preocupada e enrabiada se non tornaue abantes des sies, d'aquerò n'ère segura.
3 eth mon de Sofia	Non auie caminat ne dètz mètres quan vedec ua petita moneda ena cantoada.
3 eth mon de Sofia	Ère ua moneda de dètz corones, eth prètz d'un bilhet d'autobús damb dret a transbordament.
3 eth mon de Sofia	Sofia trapèc ua parada, e demorèc un autobús que la portèsse tara Plaça Major.
3 eth mon de Sofia	D'aquiu agarrarie un aute autobús que la portarie lèu enquiara pòrta de casa.
3 eth mon de Sofia	Quan demoraue eth dusau autobús ena Plaça Major, se comencèc a preguntar se com ère qu'auie auut tanta sòrt de trapar-se ua moneda just en moment que mès n'auie besonh.
3 eth mon de Sofia	L'auie deishat aquiu eth pair de Hilde?
3 eth mon de Sofia	Com ac podie auer hèt, s'ère en Liban?
3 eth mon de Sofia	E per qué Alberto auie auut aqueth lapsus?
3 eth mon de Sofia	Non un viatge, senon dus.
3 eth mon de Sofia	Sofia s'estrementic.
3 eth mon de Sofia	Sentec un caudheired que li baishaue per esquia.
3 eth mon de Sofia	Passèren uns dies sense que Sofia auesse notícies d'Alberto, mès campaue soent eth jardin entà veir s'apareishie Hermes.
3 eth mon de Sofia	L'expliquèc a sa mair qu'eth gosset auie trapat tot solet eth camin de tornada e qu'eth patron deth gosset, un vielh professor de filosofia, l'auie convidat en casa sua.
3 eth mon de Sofia	L'auie explicat causes deth sistèma solar e dera naua sciéncia que s'auie desvolopat pendent eth sègle XVI.
3 eth mon de Sofia	A Jorunn l'expliquèc mès causes.
3 eth mon de Sofia	Eth dimars 29 de mai, Sofia ère ena codina en tot secar es siètes.
3 eth mon de Sofia	Sa mair auie anat tara sala entà campar es notícies dera television.
3 eth mon de Sofia	Entenec era prumèra naua: ua bomba auie aucit a un major der exercit noruec des Nacion Unides.
3 eth mon de Sofia	Sofia lancèc eth liròt de codina ena taula e anèc corrent tara sala.
3 eth mon de Sofia	Auec temps de veir era fòto der oficiau sonque uns instants, abantes que cambièssen era imatge.
3 eth mon de Sofia	Ò non!, sorrisclèc.
3 eth mon de Sofia	Sa mair se virèc.
3 eth mon de Sofia	Òc, era guèrra ei terribla.
3 eth mon de Sofia	Sofia se metec a plorar.
3 eth mon de Sofia	Mes, Sofia, non cau exagerar.
3 eth mon de Sofia	An dit com se didie?
3 eth mon de Sofia	Òc, mès no'c rebrembi.
3 eth mon de Sofia	Ère de Grimstad, me semble.
3 eth mon de Sofia	No ei çò de madeish que Lilleshand?
3 eth mon de Sofia	Quines pegueries que dides.
3 eth mon de Sofia	S'ès de Grimstad, dilhèu vas tara escòla de Lilleshand, vertat?
3 eth mon de Sofia	Sofia auie deishat de plorar, mès ara ère sa mair qui reaccionaue.
3 eth mon de Sofia	Qué passe, Sofia?
3 eth mon de Sofia	Arren.
3 eth mon de Sofia	Òc que passe.
3 eth mon de Sofia	Coneishes a bèth un que s'estongue en Liban?
3 eth mon de Sofia	Non, ne tant solet è coneishut ara sua hilha.
3 eth mon de Sofia	Quina hilha?
3 eth mon de Sofia	Non ei problèma tòn.
3 eth mon de Sofia	Me semble que si que n'ei.
3 eth mon de Sofia	Dilhèu jo t'auria de començar a hèr preguntes.
3 eth mon de Sofia	Per qué papa non ei jamès en casa?
3 eth mon de Sofia	Ei perque ètz massa covards tà divorciar-vos?
3 eth mon de Sofia	Dilhèu as un amic secrèt que l'ac amagues a papa e me l'amagues a jo…?
3 eth mon de Sofia	Jo tanben è moltes preguntes.
3 eth mon de Sofia	Me semble que mos cau parlar.
3 eth mon de Sofia	Dilhèu òc.
3 eth mon de Sofia	Mès ara sò tan cansada que voi dormir.
3 eth mon de Sofia	Sofia pugèc corrent tara sua cramba.
3 eth mon de Sofia	Auie talents de plorar.
3 eth mon de Sofia	Sofia se hec era dromida, encara que sabie que sa mair non s'ac creirie.
3 eth mon de Sofia	Totun, era mair hec a veir que s'ac credie.
3 eth mon de Sofia	Se seiguec ath cant deth lhet, e li comencèc a amorassar eth peu.
3 eth mon de Sofia	Sofia comencèc a pensar qu'ère fòrça complicat víuer dues vides ath madeish temps.
3 eth mon de Sofia	Lèu desiraue que s'acabèsse eth cors de filosofia.
3 eth mon de Sofia	Dilhèu ja s'aurie acabat eth dia deth sòn aniversari o, dilhèu, eth dia de Sant Joan, quan eth pair de Hilde auesse tornat deth Liban…
3 eth mon de Sofia	Voi hèr ua hèsta d'aniversari, didec còp sec.
3 eth mon de Sofia	Plan ben.
3 eth mon de Sofia	A qui vòs convidar?
3 eth mon de Sofia	A fòrça gent.
3 eth mon de Sofia	Posqui?
3 eth mon de Sofia	Clar.
3 eth mon de Sofia	Auem un gran jardin.
3 eth mon de Sofia	Demorem que seguisque eth bon temps.
3 eth mon de Sofia	M'agradarie fòrça celebrar-lo era net de Sant Joan.
3 eth mon de Sofia	Donques plan ben.
3 eth mon de Sofia	Ac haram atau.
3 eth mon de Sofia	Òc, clar.
3 eth mon de Sofia	Me semble que darrèraments m'è hèt plan grana.
3 eth mon de Sofia	Aquerò ei bon, o non?
3 eth mon de Sofia	No'c sabi.
3 eth mon de Sofia	Sofia auie parlat damb eth cap practicaments calat laguens deth coishin.
3 eth mon de Sofia	Non te passaue çò de madeish quan auies quinze ans?
3 eth mon de Sofia	Probablaments.
3 eth mon de Sofia	Mès ja sabes de qué parli.
3 eth mon de Sofia	Sofia, còp sec, se virèc de cap a sa mair.
3 eth mon de Sofia	Eth gosset se ditz Hermes.
3 eth mon de Sofia	De vertat?
3 eth mon de Sofia	Ei d'un òme que se ditz Alberto.
3 eth mon de Sofia	Viu en casc antic.
3 eth mon de Sofia	Heres tot aguest camin damb eth gosset?
3 eth mon de Sofia	Non i a cap de perilh, non te preocupes.
3 eth mon de Sofia	Non as dit qu'eth gosset ja auie estat aciu d'auti viatges?
3 eth mon de Sofia	È dit aquerò?
3 eth mon de Sofia	Ara auie de pensar.
3 eth mon de Sofia	Non ès jamès en casa, li didec Sofia.
3 eth mon de Sofia	Ei vertat, sò massa ocupada.
3 eth mon de Sofia	Alberto e Hermes an estat aciu benben viatges.
3 eth mon de Sofia	Com pòt èster?
3 eth mon de Sofia	An estat laguens de casa?
3 eth mon de Sofia	A veir, hè-me es preguntes d'ua en ua.
3 eth mon de Sofia	Non an estat laguens de casa.
3 eth mon de Sofia	Aquerò ei tan misteriós?
3 eth mon de Sofia	Non, bric.
3 eth mon de Sofia	Caminen mès enlà dera nòsta casa coma toti es que van a dar un passeg peth bòsc.
3 eth mon de Sofia	Un dia, en tot tornar dera escòla, saludè a Hermes.
3 eth mon de Sofia	Ei atau que coneishí a Alberto.
3 eth mon de Sofia	E tot aquerò deth conilh blanc e non sai se qué mès?
3 eth mon de Sofia	Aquerò ei ua causa que didec Alberto.
3 eth mon de Sofia	Ei un filosòf de vertat, sabes?
3 eth mon de Sofia	Per dessús dera barralha deth jardin?
3 eth mon de Sofia	Non, de hèt, molti viatges m'a escrit cartes.
3 eth mon de Sofia	O sigue qu'aguestes son es famoses "cartes d'amor"?
3 eth mon de Sofia	Mès damb era diferéncia que non n'èren, d'amor.
3 eth mon de Sofia	E sonque t'a parlat de filosofia?
3 eth mon de Sofia	Òc, t'ac imagines?
3 eth mon de Sofia	E è aprenut mès causes d'eth qu'en ueit ans ena escòla.
3 eth mon de Sofia	Non sai, per exemple: as entenut a parlar de Giordano Bruno, que siguec cremat en huec eth 1600?
3 eth mon de Sofia	O era lei universau dera gravitacion de Newton?
3 eth mon de Sofia	Non, i a moltes causes que non sabi.
3 eth mon de Sofia	E aquerò qu'ei eth tòn pròpi planeta!
3 eth mon de Sofia	Quina edat a aguest òme?
3 eth mon de Sofia	Non n'è ne idia.
3 eth mon de Sofia	Uns cinquanta ans, seguraments.
3 eth mon de Sofia	E qué a a veir damb eth Liban?
3 eth mon de Sofia	Aguesta pregunta ei dura.
3 eth mon de Sofia	Pensèc damb totes es sues fòrces.
3 eth mon de Sofia	Alberto a un frair qu'ei major der exercit des Nacions Unides.
3 eth mon de Sofia	Lilleshand.
3 eth mon de Sofia	Dilhèu ei eth major qu'un viatge viuec ena Cabana deth Major.
3 eth mon de Sofia	Alberto ei un mon curiós, vertat?
3 eth mon de Sofia	Semble italian.
3 eth mon de Sofia	Ben, de hèt tot çò d'important vie de Grècia e d'Italia.
3 eth mon de Sofia	Mès parle noruec?
3 eth mon de Sofia	Coma tu e coma jo.
3 eth mon de Sofia	Sabes qué, Sofia?
3 eth mon de Sofia	L'auries de convidar bèth dia en casa.
3 eth mon de Sofia	Ja'c veiram.
3 eth mon de Sofia	Dilhèu lo poiries convidar tara tua hèsta d'aniversari.
3 eth mon de Sofia	Serie divertit, aquerò de barrejar generacions.
3 eth mon de Sofia	Autanplan jo poiria vier, alavetz.
3 eth mon de Sofia	Aumens, posqui ajudar a mestrar.
3 eth mon de Sofia	Non ei mala idia, vertat?
3 eth mon de Sofia	Se vò…
3 eth mon de Sofia	Sonque que…
3 eth mon de Sofia	Qué…?
3 eth mon de Sofia	Pensaràn qu'Alberto ei eth tòn amant.
3 eth mon de Sofia	Donques les dides que non, e qu'ei pro.
3 eth mon de Sofia	Ja'c veiram, tanben.
3 eth mon de Sofia	Òc, ja'c veiram.
3 eth mon de Sofia	Mès jamès non i a auut arrés mès.
3 eth mon de Sofia	Ara voi dormir.
3 eth mon de Sofia	Me hè mau eth vrente.
3 eth mon de Sofia	Vòs un gachet?
3 eth mon de Sofia	Òc, se te platz.
3 eth mon de Sofia	Eth dia 31 de mai ère dijaus.
3 eth mon de Sofia	Sofia s'engüegèc fòrça enes darrères classes deth dia.
3 eth mon de Sofia	Auie mielhorat plan en moltes assignatures d'ençà qu'auie començat eth cors de filosofia.
3 eth mon de Sofia	Normauments treiguie entre un notable e un excellent en totes es assignatures, mès treiguec excellents de tot, exceptat de matematica.
3 eth mon de Sofia	Ena darrèra classe les tornèren un exercici escrit.
3 eth mon de Sofia	Sofia auie alistat eth tèma de "er òme e era tecnologia".
3 eth mon de Sofia	Auie escrit plan de causes sus era Renaishença e era trincadura scientifica, era naua vision dera natura de Francis Bacon, qu'auie dit qu'"eth coneishement ei poder".
3 eth mon de Sofia	S'auie esforçat benben a soslinhar qu'eth metòde empiric arribèc abantes qu'es descubèrtes tecnologiques.
3 eth mon de Sofia	Dempús auie escrit bères causes sus es conseqüéncies negatiues dera tecnologia.
3 eth mon de Sofia	Acabèc en tot díder que tot açò que hè er òme se pòt tier damb ua finalitat bona o dolenta.
3 eth mon de Sofia	Didec qu'eth ben e eth mau son coma dus hius que s'entortilhen, e a viatges s'endraben tant qu'ei impossible de desendrabar-les.
3 eth mon de Sofia	Li metec un excellent e li didec: "D'a on as trèt tot aquerò?"
3 eth mon de Sofia	Quan barraue era libreta, queiguec bèra causa.
3 eth mon de Sofia	Ère ua postau deth Liban:
3 eth mon de Sofia	Estimada Hilde, quan lieges açò ja auram parlat per telefon dera tragica mòrt que i a auut aciu.
3 eth mon de Sofia	A viatges pensi qu'era guèrra s'aurie podut esvitar s'era gent auesse pensat un shinhau mès.
3 eth mon de Sofia	Eth mielhor remèdi contra era violéncia serie un cors brèu de filosofia.
3 eth mon de Sofia	Qué te semblarie un Petit Libre de Filosofia des Nacions Unides, que podessen enténer toti es ciutadans deth mon ena sua pròpia lengua?
3 eth mon de Sofia	Proposarè era idia ath Secretari Generau dera ONU.
3 eth mon de Sofia	Me dideres per telefon que ja as mès suenh des tues causes.
3 eth mon de Sofia	Sò content, perque ès era persona mès desorientada qu'è coneishut jamès.
3 eth mon de Sofia	Me dideres qu'era soleta causa qu'auies perdut d'eth darrèr viatge qu'auíem parlat ère ua moneda de dètz corones.
3 eth mon de Sofia	Harè çò que poga entà trapar-la.
3 eth mon de Sofia	Encara que sò luenh de casa, è a bèth un que m'ajude (se trapi era moneda, la meterè damb eth tòn present d'aniversari).
3 eth mon de Sofia	Ua abraçada de papa, que sent coma se ja auesse començat eth long camin de cap a casa.
3 eth mon de Sofia	Un aute viatge, li tornaue a borir eth cap.
3 eth mon de Sofia	Jorunn la demoraue en pati.
3 eth mon de Sofia	De quin dia ei eth tampon?
3 eth mon de Sofia	Seguraments deth 15 de junh…
3 eth mon de Sofia	Non, guarda:…30/05/90…
3 eth mon de Sofia	Aquerò ère ager.
3 eth mon de Sofia	Un dia dempús dera mòrt deth major en Liban.
3 eth mon de Sofia	Jorunn.
3 eth mon de Sofia	Sofia Amundsen, Institut Furulia…".
3 eth mon de Sofia	Ne idia.
3 eth mon de Sofia	Non sai se gausarè preguntar-li açò.
3 eth mon de Sofia	Non dideren arren mès sus era postau.
3 eth mon de Sofia	Harè ua hèsta en mèn jardin era net de Sant Joan, didec Sofia.
3 eth mon de Sofia	Damb gojats?
3 eth mon de Sofia	Sofia rufèc es espatles.
3 eth mon de Sofia	Non cau que convidem as mès pècs.
3 eth mon de Sofia	Mès convidaràs a Jorgen?
3 eth mon de Sofia	Se vòs, òc.
3 eth mon de Sofia	Per cèrt, dilhèu convidi a Alberto Knox.
3 eth mon de Sofia	Ès hòla.
3 eth mon de Sofia	Ja'c sabi.
3 eth mon de Sofia	E ja non dideren arren mès, abantes de dider-se adiu dauant deth supermercat.
3 eth mon de Sofia	Donques òc, i ère, flairant ath torn des pomères.
3 eth mon de Sofia	Hermes!
3 eth mon de Sofia	Eth gosset demorèc arturat ua segonda.
3 eth mon de Sofia	Sofia sabie exactaments se qué passaue en aguesta segonda: eth gosset entenie eth sòn crit, reconeishie era sua votz, e verificaue se reauments ère aquiu.
3 eth mon de Sofia	La vedec, e comencèc a córrer de cap ada era: es quate pautes corrien coma paus de tambor.
3 eth mon de Sofia	Moltes causes, mès sonque ua segonda.
3 eth mon de Sofia	Anèc corrent entada era en tot botjar era coa, e li sautèc ath dessús.
3 eth mon de Sofia	Hermes, bon gojat.
3 eth mon de Sofia	Baisha, baisha…non, non me leques…sè-te!…
3 eth mon de Sofia	Sofia dauric era pòrta de casa.
3 eth mon de Sofia	Sherekan gessec corrent des arbilhons e entrèc.
3 eth mon de Sofia	Ère pro maufidat damb eth nau desconeishut.
3 eth mon de Sofia	Sofia metec eth minjar deth gat dehòra, dèc minjar as periquitos e huelhes de leituga ara tortuga, e escriuec ua nòta tà sa mair.
3 eth mon de Sofia	L'escriuec qu'acompanhaue a Hermes tà casa e que tornarie tàs sèt.
3 eth mon de Sofia	Anèren de cap ara ciutat.
3 eth mon de Sofia	Aguest viatge, Sofia s'auie rebrembat de préner sòs.
3 eth mon de Sofia	Non sabie s'agarrar er autobús damb Hermes, mès preferic demorar e demanà'c a Alberto.
3 eth mon de Sofia	Quina ei era diferéncia entre un gosset e un òme?
3 eth mon de Sofia	Rebrembèc es paraules d'Aristotil, que didec qu'er òme e es animaus son èssers viui damb moltes caracteristiques en comun.
3 eth mon de Sofia	Mès i auie ua diferéncia essenciau entre er òme e es animaus, qu'ei qu'er òme pòt rasonar.
3 eth mon de Sofia	Com podie èster-ne tan segur?
3 eth mon de Sofia	Democrit, en cambi, credie qu'er òme e es animaus son pro semblables perque toti dus son formadi d'atòms.
3 eth mon de Sofia	Ath delà, pensaue que ne er òme ne es animaus an ua amna immortau.
3 eth mon de Sofia	Segontes eth, era amna ei compausada de petiti atòms que se'n van volant en totes direccions quan bèth un se morís.
3 eth mon de Sofia	E pensaue qu'era amna d'ua persona ei inseparablaments estacada ath sòn cervèth.
3 eth mon de Sofia	Mès com podie era amna èster hèta d'atòms?.
3 eth mon de Sofia	Ère ua causa "espirituau".
3 eth mon de Sofia	Ja auien passat era Plaça Major, e s'apropauen tath casc antic.
3 eth mon de Sofia	Quan arribèren en trepader a on Sofia auie trapat es dètz corones, campèc automaticaments er engronat.
3 eth mon de Sofia	Era fòto ère d'un jardin damb palmeres e irangèrs.
3 eth mon de Sofia	Sofia s'acorbaishèc e la recuelhec.
3 eth mon de Sofia	Era postau didie:
3 eth mon de Sofia	Estimada Hilde, era vida ei ua longa cadia de coïncidéncies.
3 eth mon de Sofia	Non ei deth tot improbable qu'era moneda de dètz corones que perderes torne a èster aciu, la trapèc ena plaça de Lilleshand ua hemna que demoraue er autobús de Kristiansand.
3 eth mon de Sofia	De Kristiansand agarrèc eth tren entà visitar as sòns arreïlhs, e moltes, moltes ores dempús perdec era moneda aquiu, ena Plaça Naua.
3 eth mon de Sofia	Per tant, ei perfèctaments possible qu'exactaments era madeisha moneda siguesse recuelhuda mès tard per ua gojata qu'auie besonh d'agarrar er autobús.
3 eth mon de Sofia	Non se sap jamès, Hilde, mès s'ei reauments atau, alavetz dilhèu mos auríem de demanar se non i a ua sòrta de providéncia darrèr de totes es causes.
3 eth mon de Sofia	Un punet de papa, qu'ei coma se ja siguesse ath cai de Lilleshand.
3 eth mon de Sofia	P.S.
3 eth mon de Sofia	Ja te didí ena auta postau que t'ajudaria a trapar es dètz corones.
3 eth mon de Sofia	Sofia pugèc es escales corrent darrèr de Hermes.
3 eth mon de Sofia	Aparta-te.
3 eth mon de Sofia	Aciu arribe eth postièr.
3 eth mon de Sofia	Sentec qu'auie eth dret a èster shordaira.
3 eth mon de Sofia	Alberto la deishèc entrar.
3 eth mon de Sofia	Eth major a tornat a deishar ua carta de visita, hilha mia?
3 eth mon de Sofia	Sofia lo guardèc, e se n'encuedèc que portaue un vestit diferent.
3 eth mon de Sofia	Portaue ua perruca longa e cargolhada.
3 eth mon de Sofia	Portaue un vestit ample damb moltes puntes.
3 eth mon de Sofia	Tanben portaue un mocador de seda en còth plan cridaire e, ath dessús deth vestit, ua capa vermelha.
3 eth mon de Sofia	Portaue miches blanques e ues sabates primes de vernís damb un lacet.
3 eth mon de Sofia	Era masca, en conjunt, a Sofia li rebrembaue es quadres qu'auie vist dera còrt de Luís XIV.
3 eth mon de Sofia	Palhassa, didec, e li dèc era postau.
3 eth mon de Sofia	Cada viatge ei mès mau educat.
3 eth mon de Sofia	Mès dilhèu ja està ben atau.
3 eth mon de Sofia	Per qué?
3 eth mon de Sofia	Perque alavetz serà mès facil descaperar-lo.
3 eth mon de Sofia	Hè aulor de mosquet de baish prètz.
3 eth mon de Sofia	Mosquet?
3 eth mon de Sofia	Sage d'èster elegant, mès en realitat ei un frau.
3 eth mon de Sofia	Lheuèc era postau, e ara seguida la trinquèc en mil bocins.
3 eth mon de Sofia	Mès non lo metec de mès mau umor, Sofia non l'expliquèc qu'auie trapat ua auta postau laguens dera libreta dera escòla.
3 eth mon de Sofia	Entrem e seigam, estimada escolana.
3 eth mon de Sofia	Quina ora ei?
3 eth mon de Sofia	Es quate.
3 eth mon de Sofia	Aué parlaram deth sègle XVII.
3 eth mon de Sofia	Entrèren ena sala des parets inclinades e deth cèlobèrt.
3 eth mon de Sofia	Dessús dera taula, i auie ua capsa antica damb moltes lents.
3 eth mon de Sofia	Semblaue plan vielh.
3 eth mon de Sofia	Qué ei aquerò?
3 eth mon de Sofia	Preguntèc Sofia.
3 eth mon de Sofia	Metòde der an 1637, e un des mèns tresaurs mès valuós.
3 eth mon de Sofia	E era capsa?
3 eth mon de Sofia	A ua collecion extraordinària de lents, o de veires optics.
3 eth mon de Sofia	Sigueren polidi peth filosòf holandés Spinoza a mejans deth sègle XVIII.
3 eth mon de Sofia	Èren fòrça cars, e tanben son uns des mèns tresaurs mès valuosi.
3 eth mon de Sofia	Sè-te.
3 eth mon de Sofia	Evidentaments.
3 eth mon de Sofia	Seigueren enes madeishi lòcs qu'eth dia anterior: Sofia, ena grana cagira de braci, e Alberto Knox, en sofà.
3 eth mon de Sofia	Entre eri dus i auie ua tauleta damb eth libre e era capsa.
3 eth mon de Sofia	Alberto se treiguec era perruca e la deishèc en escritòri.
3 eth mon de Sofia	Parlaram deth sègle XVII, o de çò que coneishem generauments coma "Barròc".
3 eth mon de Sofia	Barròc?
3 eth mon de Sofia	Quin nòm mès estranh.
3 eth mon de Sofia	Era paraula "barròc" ven de ua auta paraula qu'abantes s'emplegaue entà descríuer ua pèrla de forma irregulara.
3 eth mon de Sofia	Era irregularitat ère tipica der art barròc, qu'ère fòrça ric en formes plees de contrasti, a diferéncia des formes der art dera Renaishença, qu'èren mès senzilhes e armonioses.
3 eth mon de Sofia	Eth sègle XVII se caracterizèc pes tensions entre es contrasti irreconciliables.
3 eth mon de Sofia	D'ua banda, contunhèc er optimisme incansable dera Renaishença, e d'auta banda, n'auie fòrça que cercauen er extrèm opausat: ua reclusion religiosa e ua autonegacion.
3 eth mon de Sofia	Tant en art coma ena vida, mos trapam damb formes d'autoexpression pomposes e extravangantes, mentre que, ath madeish temps, sorgís un movement monastic que se dessepare deth mon.
3 eth mon de Sofia	Òc, ac poiríem díder atau.
3 eth mon de Sofia	Ua des dites mès populares pendent eth barròc siguec era expression latina "carpe diem", que vò díder "profita eth dia".
3 eth mon de Sofia	Ua auta expression latina que se mentaue plan soent ère "memento mori", que vò díder "rebremba que moriràs".
3 eth mon de Sofia	Per çò que hè ar art, un madeish quadre podie auer un estil molt cargat e, ath madeish temps, auer ua petita calavèra pintada en un cornèr.
3 eth mon de Sofia	En molti sentits, era epòca barròca se caracterizèc pera vanitat e era afectacion.
3 eth mon de Sofia	Mès molti s'interessauen tanben pera auta cara dera moneda: eth caractèr efemèr des causes, ei a díder, era credença de qué tota era beresa que mos entore un dia o un aute aurà de desaparéisher.
3 eth mon de Sofia	Ei vertat.
3 eth mon de Sofia	Qu'ei trist encuedar-mo'n que non i a arren que dure.
3 eth mon de Sofia	Penses coma plan dera gent deth sègle XVII.
3 eth mon de Sofia	Eth Barròc siguec ua epòca conflictiua d'un punt d'enguarda politic.
3 eth mon de Sofia	En Euròpa, es guèrres heren bataclams.
3 eth mon de Sofia	Era pejor siguec era Guèrra des Trenta Ans, qu'arrasèc eth continent des de 1618 enquia 1648.
3 eth mon de Sofia	En vertat, siguec ua sèrie de guèrres, que perjudiquèren dramaticaments Alemània.
3 eth mon de Sofia	França comencèc a èster era major poténcia d'Euròpa, coma conseqüéncia, en part, dera Guèrra des Trenta Ans.
3 eth mon de Sofia	Per qué se heren es guèrres?
3 eth mon de Sofia	En grana mesura, sigueren guèrres entre protestants e catolics.
3 eth mon de Sofia	Mès o mens coma en Liban.
3 eth mon de Sofia	A despart des guèrres, eth sègle XVII siguec ua epòca caracterizada pes diferéncies entre es classes sociaus.
3 eth mon de Sofia	Sò segur qu'as entenut a parlar dera aristocràcia francesa e dera Cort de Versalhes.
3 eth mon de Sofia	Non sai s'as entenut a parlar dera praubesa des francesi en aquera epòca.
3 eth mon de Sofia	Mès quin que sigue eth desplegament de magnificéncia supause un desplegament de poder.
3 eth mon de Sofia	S'a dit fòrça viatges qu'era situacion politica deth Barròc non ère diferenta deth sòn art e era sua arquitectura.
3 eth mon de Sofia	Es edificis barròcs se caracterizauen per interminables entrants e gessents, dera madeisha manèra qu'era situacion politica se caracterizaue pes intrigues, es conspiracions e es assassinats.
3 eth mon de Sofia	Non i auec un rei suec que siguec assassinat en un teatre?
3 eth mon de Sofia	Penses en Gustau III, un bon exemple d'aquerò que digui.
3 eth mon de Sofia	Er assassinat de Gustau III non siguec enquia 1792, mès se produsic en ues circonstàncies pro barròques.
3 eth mon de Sofia	Siguec assassinat pendent un gran balh de masques.
3 eth mon de Sofia	Me pensaua qu'auie estat en un teatre.
3 eth mon de Sofia	Eth gran balh de masques se hège ena opèra.
3 eth mon de Sofia	Se pòt díder qu'eth barròc en Suecia, acabèc damb era mòrt de Gustau III.
3 eth mon de Sofia	Eth reinatge d'aguest rei se coneishec coma eth "despotisme illustrat", parièr ath règne de Luís XIV lèu cent ans abantes.
3 eth mon de Sofia	Gustau III tanben siguec ua persona extrèmaments vanitosa, qu'adoraue totes es ceremònies franceses e es rituaus dera Cort.
3 eth mon de Sofia	Ei vertat que tanben li shautaue plan eth teatre.
3 eth mon de Sofia	E aquerò siguec çò que li costèc era mòrt.
3 eth mon de Sofia	Òc, mès eth teatre barròc siguec bèra causa mès qu'ua forma artistica.
3 eth mon de Sofia	Siguec eth simbèu mès important dera epòca.
3 eth mon de Sofia	Un simbèu de qué?
3 eth mon de Sofia	Dera vida, Sofia.
3 eth mon de Sofia	Non sabi guairi viatges se didec, pendent eth sègle XVII, qu'"era vida ei un teatre".
3 eth mon de Sofia	Plan soent, en quinsevolh cas.
3 eth mon de Sofia	Pendent eth Barròc neishec eth teatre modèrn, damb totes es sues formes e maquinàries sceniques.
3 eth mon de Sofia	Ath teatre s'i representaue ua illusion, entà acabar dident posterioraments qu'era òbra auie estat sonque ua quimèra.
3 eth mon de Sofia	Eth teatre devenguec un miralh dera vida umana en generau.
3 eth mon de Sofia	Eth teatre ensenhaue qu'"er orgulh precedís era queiguda", e presentaue ua representacion despietadosa dera fragilitat umana.
3 eth mon de Sofia	Viuec Shakespeare eth Barròc?
3 eth mon de Sofia	Escriuec es sues granes òbres ath torn de 1600, o sigue qu'a un pè ena Renaishença e un aute en Barròc.
3 eth mon de Sofia	Era òbra de Shakespeare ei plia de passatges sus era vida coma teatre.
3 eth mon de Sofia	T'agradarie entener-ne bèri uns?
3 eth mon de Sofia	Ena òbra Ath vòste Gost ditz:
3 eth mon de Sofia	Tot eth mon ei parièr a un scenari, òmes e hemnes son comediants, que i heren es entrades e gessudes; e un, mentre i viu, i jògue molti papèrs.
3 eth mon de Sofia	E en Machbeth ditz:
3 eth mon de Sofia	Era vida ei solet ua ombra passagèra, un trist comediant que despen hums e s'escahue dessùs deth scenari ua ora, e non se l'enten piular bric mès.
3 eth mon de Sofia	Ua istòria que ven a condar un simplet holada de sorrolhs e herotgeria, que fin finau non signifique arren.
3 eth mon de Sofia	Qué pesimista!
3 eth mon de Sofia	Li preocupaue era brevetat dera vida.
3 eth mon de Sofia	Èster o non èster, aguesta ei era qüestion.
3 eth mon de Sofia	Òc, ac ditz Hamlet.
3 eth mon de Sofia	Comenci a encuedar-me'n.
3 eth mon de Sofia	Quan non comparauen era vida damb un teatre, es poetes barròcs comparauen era vida damb un sòn.
3 eth mon de Sofia	Plan poetic.
3 eth mon de Sofia	Qué ei era vida?
3 eth mon de Sofia	Ua frenesia.
3 eth mon de Sofia	Qué ei era vida?
3 eth mon de Sofia	Ua illusion, ua ombra, ua ficcion, e eth màger ben ei petit, que tota era vida ei sòn, e es sòns, sòns son.
3 eth mon de Sofia	Dilhèu auie rason.
3 eth mon de Sofia	Òc, de Ludvig Holbert.
3 eth mon de Sofia	Alavetz se pense que simplaments a soniat qu'ère un praube campanhard.
3 eth mon de Sofia	Quan se torne adormir, lo pòrten un aute viatge tath cant deth camin.
3 eth mon de Sofia	Alavetz se pense que simplament a soniat qu'a dormit en lhet deth baron.
3 eth mon de Sofia	Holberg treiguec aqueth tèma de Calderon, e Calderon lo treiguec des vielhs condes arabs de Es mil e ua Nets.
3 eth mon de Sofia	Comparar era vida damb un sòn, totun, ei un tèma que trapam encara mès entà darrèr dera istòria, sustot ena India e China.
3 eth mon de Sofia	Eth vielh sabent Zhuangzi, per exemple, didec: "Un viatge soniè qu'èra ua parpalhòla, e ara ja non sabi se sò Zhuangzi o ua parpalhòla o se sò ua parpalhòla que sónie qu'ei Zhuangzi".
3 eth mon de Sofia	Ère impossible saber era solucion.
3 eth mon de Sofia	En Noruega auem un poeta barròc autentic que se ditz Peter Dass.
3 eth mon de Sofia	D'un costat didie que sonque Diu ei etèrn e constant.
3 eth mon de Sofia	Mès en madeish imne escriu sus era vida rurau deth nord de Noruega, e sus es varietats de peishi, coma eth luç, eth lucet e era merluça.
3 eth mon de Sofia	Aquerò ei tipicaments barròc.
3 eth mon de Sofia	En madeish tèxt se descriu era vida terrenau, era d'aciu, ath madeish temps que se parle des causes celestiaus, deth mès enlà.
3 eth mon de Sofia	Tot rebrembe un shinhau era distincion que hège Platon entre eth mon concrèt des sentits e eth mon immudable des idies.
3 eth mon de Sofia	E com ère era filosofia deth Barròc?
3 eth mon de Sofia	Tanben era filosofia se caracterizèc per ues lutes plan fòrtes entre es manères de pensar complètaments opausades.
3 eth mon de Sofia	Coma ja è dit adès, bèri filosòfi credien que çò qu'existís, ath hons, a ua natura espirituau.
3 eth mon de Sofia	Aguest punt de vista contrari se nomente materialisme, que pense que totes es causes reaus deriven dera matèria concrèta.
3 eth mon de Sofia	Eth materialisme tanben auec fòrça defensors pendent eth sègle XVII.
3 eth mon de Sofia	Dilhèu eth mès influent siguec eth filosòf Thomas Hobbes.
3 eth mon de Sofia	Credie que toti es fenomèns, en tot includir-i es òmes e es animaus, son formadi exclusivaments de particules de matèria.
3 eth mon de Sofia	Quitament era consciéncia umana, o era amna, derive deth movement d'ues particules minuscules deth cervèth.
3 eth mon de Sofia	Per tant, ère d'acòrd damb çò qu'auie dit Democrit dus mil ans abantes?
3 eth mon de Sofia	Er idealisme e eth materialisme les trapam ath long de tota era istòria dera filosofia.
3 eth mon de Sofia	Mès pògui viatges es dues visions an conviscut tant estretaments coma pendent eth Barròc.
3 eth mon de Sofia	Eth materialisme siguec constantaments alimentat pes naues sciéncies.
3 eth mon de Sofia	Newton auie demostrat qu'es madeishes leis de movement se complissen en tot er univèrs, e que toti es cambis dera natura (tant ena tèrra coma en espaci) s'expliquen pes principis dera gravitacion universau e des movements des còssi.
3 eth mon de Sofia	D'aguesta manèra, tot ère governat pes madeishes lèis indestructibles dera natura, o peth madeish mecanisme.
3 eth mon de Sofia	E ei possible calcular cada cambi naturau damb ua precision matematica.
3 eth mon de Sofia	Newton completèc atau çò que coneishem coma "vision mecanica deth mon".
3 eth mon de Sofia	Imaginèc eth mon coma ua maquina?
3 eth mon de Sofia	Exactaments.
3 eth mon de Sofia	Era paraula "mecanic" ven deth grèc mechane, que vò díder maquina.
3 eth mon de Sofia	Ei remercable, en tot cas, que ne Hobbes ne Newton vederen cap de contradiccion entre era vision mecanica deth mon e era fe en Diu.
3 eth mon de Sofia	Mès non passèc çò de madeish damb eth materialisme des sègles XVIII e XIX.
3 eth mon de Sofia	Eth mètge e filosòf francés La Mettrie escriuec un libre ath mejans deth sègle XVII que se titolaue Er òme Maquina.
3 eth mon de Sofia	Dera madeisha manèra qu'era cama a musculs entà caminar, didie, eth cervèth a musculs entà pensar.
3 eth mon de Sofia	Mès tard, eth matematic francés Laplace exprimic un punt de vista extrèmaments mecanic damb era idia: s'ua intelligéncia, en un moment dat, auesse sabut era posicion de totes es particules dera matèria, "arren aurie estat desconeishut, e tant eth passat coma eth futur s'aurien daurit dauant sòn".
3 eth mon de Sofia	Era idia, en vertat, ei que tot çò que passe ei predeterminat.
3 eth mon de Sofia	Aguesta vision la nomentam determinisme.
3 eth mon de Sofia	Per tant, non existie era volentat pròpia.
3 eth mon de Sofia	Non, totes es causes son resultat de procèssi mecanics.
3 eth mon de Sofia	Autanplan es nòsti sòns e pensaments.
3 eth mon de Sofia	Es materialistes alemans deth sègle XIX didien qu'era relacion entre es pensaments e eth cervèth ei era madeisha que i a entre era aurina e es arnelhs o era bila e eth hitge.
3 eth mon de Sofia	Mès era aurina e era bila son materiaus.
3 eth mon de Sofia	As anat a parar tà un tèma fondamentau.
3 eth mon de Sofia	Te posqui explicar ua istòria qu'exprimís aquerò madeish.
3 eth mon de Sofia	I auie un viatge un astronauta e un neurològ cirurgian russi que se pelejauen sus era religion.
3 eth mon de Sofia	Eth neurològ cirurgian ère cristian, e er astronauta non n'ère.
3 eth mon de Sofia	Er astronauta didec: "È estat fòrça viatges en espaci, mès jamès è vist ne a Diu ne as angels".
3 eth mon de Sofia	E eth neurològ cirurgian li didec: "E jo è operat molti cervèths intelligents, mès jamès è vist ne un solet pensament".
3 eth mon de Sofia	Mès aquerò non pròve qu'es pensaments non existissen.
3 eth mon de Sofia	Non, mès soslinhe qu'es pensaments non son causes que se poguem operar, o que se poguen dividir en parts mès petites.
3 eth mon de Sofia	Non ei facil, per exemple, trèir un error mentau damb ua operacion.
3 eth mon de Sofia	Ei ua causa massa prigonda tara cirurgia.
3 eth mon de Sofia	Un filosòf important deth sègle XVII que se didie Leibniz didec qu'era diferéncia entre es causes materiaus e espirituaus ei precisaments qu'es materiaus se pòden dividir en parts encara mès petites, en tant qu'era amna sonque se pòt dividir en dues parts.
3 eth mon de Sofia	Damb quin guinhauet ac haries?
3 eth mon de Sofia	Alberto botgèc eth cap.
3 eth mon de Sofia	Es dus filosòfi mès grani deth sègle XVII sigueren Descartes e Spinoza.
3 eth mon de Sofia	Toti dus tractèren tèmes coma era relacion entre eth còs e era amna, e ara les estudiaram damb mès atencion.
3 eth mon de Sofia	Endauant.
3 eth mon de Sofia	Mès teoricaments me cau èster en casa tàs sèt.
3 eth mon de Sofia	Rene Descartes neishec en 1596, e viuec en diuèrsi païsi europèus ath long dera sua vida.
3 eth mon de Sofia	Des de plan joen, desirèc arribar enquia un coneishement prigond dera natura der òme e der univèrs.
3 eth mon de Sofia	Mès a mida qu'estudiaue filosofia, s'anaue convencent pòga pòc dera sua ignorància.
3 eth mon de Sofia	Coma Socrates?
3 eth mon de Sofia	Mès o mens, si.
3 eth mon de Sofia	Coma eth, ère covençut que sonque era rason mos da accés ath coneishement vertadèr.
3 eth mon de Sofia	Non podem fidar jamès en çò que mos diden es libres vielhi.
3 eth mon de Sofia	Ne tansevolh podem fidar en çò que diden es nòsti sentits.
3 eth mon de Sofia	Platon tanben credie açò.
3 eth mon de Sofia	Exacte.
3 eth mon de Sofia	I a ua linha descendenta dirècta que va de Socrates e Platon enquia Descartes en tot passar per Sant Agustin.
3 eth mon de Sofia	Toti eri sigueren racionalistes, convençudi qu'era rason ei eth solet camin entà arribar enquiath coneishement.
3 eth mon de Sofia	Dempús d'estudis exaustius, Descartes arribèc ena conclusion qu'eth còs de coneishements que s'auien eretat dera Edat Mejana non ère fisable de besonh.
3 eth mon de Sofia	Lo pòs comparar damb Socrates, que non fisaue enes opinions establides que se trapaue ena plaça centrau d'Atenes.
3 eth mon de Sofia	E alavetz qué se hè, Sofia?
3 eth mon de Sofia	M'ac pòs díder?
3 eth mon de Sofia	Comences a bastir era tua pròpia filosofia.
3 eth mon de Sofia	Corrècte.
3 eth mon de Sofia	Descartes decidic viatjar per tota Euròpa ara manèra de Socrates, que se passèc era vida parlant damb era gent d'Atenes.
3 eth mon de Sofia	Explique que d'alavetz ençà sonque se dediquèc a cercar era sabença qu'auie de trapar en eth madeish, o ben en eth "gran libre deth mon".
3 eth mon de Sofia	Decidic, donc, enrotlar-se en exercit e anar tara guèrra, causa que li permetec víuer en diferents lòcs d'Euròpa Centrau.
3 eth mon de Sofia	Mès tard, demorèc bèri ans en París, mès en 1629 anèc tà Holanda, a on s'i estèc lèu vint ans en tot trebalhar enes sòns tractats filosofics.
3 eth mon de Sofia	En 1649 siguec convidat en Suecia pera reina Cristina.
3 eth mon de Sofia	Mès en aguesta "tèrra d'ossi, de gèu e de ròques", coma didec bèth viatge, agarrèc ua paumonia, e moric en iuèrn de 1650.
3 eth mon de Sofia	O sigue, que sonque auie 54 ans quan moric.
3 eth mon de Sofia	Òc, mès auec ua enòrma influéncia sus era filosofia, autanplan dempús dera mòrt.
3 eth mon de Sofia	Se pòt díder, en tot exagerar un shinhau, que Descartes ei eth pair dera filosofia modèrna.
3 eth mon de Sofia	Dempús dera descubèrta afogada der òme ena Renaishença, sorgic un nau besonh de recuélher eth pensament contemporanèu en un sistèma filosofic coerent.
3 eth mon de Sofia	Eth prumèr gran sistèma siguec eth de Descartes, e dempús lo seguiren Spinoza e Leibniz, Locke e Berkeley, Hume e Kant.
3 eth mon de Sofia	Qué vòs díder damb "sistèma filosofic"?
3 eth mon de Sofia	Voi díder ua filosofia que se bastís dès de tèrra e que vò trapar explicacions tà totes es qüestions centraus dera filosofia.
3 eth mon de Sofia	Es constructors mès grani de sistèmes ena antiquitat sigueren Platon e Aristotil.
3 eth mon de Sofia	Era Edat Mejana auec a Sant Tomàs, que sagèc de bastir un pònt entre era filosofia d'Aristotil e era teologia cristiana.
3 eth mon de Sofia	Dempús venguec era Renaishença, damb ua barreja des vielhes e naues idies sus era natura e era sciéncia, Diu e er òme.
3 eth mon de Sofia	Enquiath sègle XVII, es filosòfi non auien sajat d'amassar es naues idies en un sistèma filosofic clar.
3 eth mon de Sofia	Eth prumèr qu'ac hec siguec Descartes.
3 eth mon de Sofia	Era sua òbra siguec era prumèra pèira dera filosofia que dominarie es següentes generacions.
3 eth mon de Sofia	Volec saber, em prumèr lòc, qué ei çò que podem saber o, entà didé'c en autes paraules, qué ei eth "nòste coneishement segur".
3 eth mon de Sofia	Era auta grana qüestion que lo preocupaue ère era relacion entre eth còs e era amna.
3 eth mon de Sofia	Aguesti dus tèmes sigueren eth nucli deth debat filosofic des següents cent cinquanta ans.
3 eth mon de Sofia	Alavetz s'auancèc ath sòn temps.
3 eth mon de Sofia	A!, mès aguest siguec un problèma deth sòn temps.
3 eth mon de Sofia	Quan se sometie eth tèma d'aquerir coneishements segurs, molti exprimiren un escepticisme filosofic totau.
3 eth mon de Sofia	Pensauen qu'er òme a d'acceptar que non sap arren.
3 eth mon de Sofia	S'ac auesse hèt, non auesse estat un filosòf de vertat.
3 eth mon de Sofia	Un aute viatge, podem establir un parallelisme damb Socrates, que non acceptèc er escepticisme des sofistes.
3 eth mon de Sofia	Siguec precisaments ena epòca de Descartes qu'es naues sciéncies naturaus desvolopèren un metòde que permetie hèr descripcions exactes des procèssi dera natura.
3 eth mon de Sofia	Descartes se veiguec obligat a preguntar-se se i auie un metòde parièr tara reflexion filosofica.
3 eth mon de Sofia	Aquerò ac compreni.
3 eth mon de Sofia	Mès aquerò ère sonque ua part.
3 eth mon de Sofia	Era naua fisica tanben s'auie sometut eth tèma dera natura dera matèria o, en autes paraules, qué ei çò que determine es procèssi fisics dera natura.
3 eth mon de Sofia	Cada viatge i auie mès gent a favor d'ua vision mecanica dera natura.
3 eth mon de Sofia	Mès coma mès mecanicaments se vedie eth mon, mès urgent ère aprigondir eth tèma dera relacion entre era amna e eth còs.
3 eth mon de Sofia	Enquiath sègle XVII, era amna s'auie considerat generauments coma ua sòrta d'"alend dera vida" qu'impregnaue a toti es èssers viui.
3 eth mon de Sofia	Eth significat originau des paraules "amna" e "esperit", en lèu totes es lengües d'Euròpa, ei, de hèt, "alend" e "respiracion".
3 eth mon de Sofia	Segontes Aristotil, era amna ère presenta per tot eth còs coma "principi de vida", e non se podie considerar que se demorèsse separada deth còs.
3 eth mon de Sofia	Per tant, tanben parlaue dera "amna des plantes" e dera "amna des animaus".
3 eth mon de Sofia	Era filosofia non introdusic cap de division radicau entre era amna e eth còs enquiath sègle XVII.
3 eth mon de Sofia	Era rason siguec qu'es movements des objèctes materiaus (includit eth còs, uman o animau) s'explicauen coma procèssi mecanics complèxi.
3 eth mon de Sofia	Mès era amna der òme, com podie formar part d'aguesta maquinària corporau?
3 eth mon de Sofia	A on s'estarie, se non?
3 eth mon de Sofia	Tanben s'auie d'explicar se com podie èster que bèra causa "espirituau" podesse méter en marcha un procès mecanic.
3 eth mon de Sofia	Ei pro estranh, de hèt.
3 eth mon de Sofia	Qué vòs díder?
3 eth mon de Sofia	Decidisqui lheuar un braç; e, alavetz, eth braç se lhèue.
3 eth mon de Sofia	O decidisqui córrer de cap ar autobús, e ua segonda dempús es mies cames corren.
3 eth mon de Sofia	O pensi en ua causa trista, e de seguit me meti a plorar.
3 eth mon de Sofia	I a d'auer bèra connexion misteriosa entre eth còs e era consciéncia.
3 eth mon de Sofia	Aguest siguec exactaments eth problèma que metec en marcha eth pensament de Descartes.
3 eth mon de Sofia	Ère convençút, coma Platon, que i auie ua division radicau entre er esperit e era matèria.
3 eth mon de Sofia	Mès Platon non podec díder com era amna influís en còs, o com eth còs influís ena amna.
3 eth mon de Sofia	Descartes.
3 eth mon de Sofia	Seguim eth sòn rasonament.
3 eth mon de Sofia	Alberto senhalèc eth libre que i auie ena tauleta.
3 eth mon de Sofia	Ath sòn Discors deth Metòde, Descartes se demane quin metòde a de seguir eth filosòf que vò resòlver un problèma filosofic.
3 eth mon de Sofia	Era sciéncia ja a eth sòn nau metòde…
3 eth mon de Sofia	Aquerò as dit, òc…
3 eth mon de Sofia	Descartes mantie que non podem acceptar arren coma vertadèr, s'abantes non auem percebut claraments qu'ac ei.
3 eth mon de Sofia	Entà arténher aquerò, ei de besonh dividir un problèma complèx en tantes parts singulares coma sigue possible.
3 eth mon de Sofia	Se pòt començar alavetz pes idies mès senzilhes.
3 eth mon de Sofia	Se pòt díder que cada idia s'a de "pesar e mesurar", mès o mens coma diguec Galileo, ei a díder, mesurant tot aquerò qu'ei mesurable e hènt mesurable tot aquerò que non n'ei.
3 eth mon de Sofia	Descartes credie qu'era filosofia podie anar des causes simples tàs complèxes: atau serie possible bastir un nau coneishement.
3 eth mon de Sofia	E ère de besonh, fin finau, hèr constantes enumeracions e contròtles entà assegurar qu'arren non s'auie demorat dehóra.
3 eth mon de Sofia	Sonque alavetz serie possible extrèir ua conclusion filosofica.
3 eth mon de Sofia	Semble lèu un problèma aritmetic.
3 eth mon de Sofia	Descartes ère un matematic; ei considerat eth pair dera geometria analitica, e hec importantes contribucions ara sciéncia dera algebra.
3 eth mon de Sofia	Descartes volie tier eth metòde matematic quitament entà filosofar.
3 eth mon de Sofia	Sagèc de provar es vertats filosofiques dera madeisha manèra que se pròve un teorèma matematic.
3 eth mon de Sofia	En autes paraules, volie tier exactaments eth madeish esturment que hèm a servir quan trebalham damb es numèros, ei a díder, era rason.
3 eth mon de Sofia	Pr'amor que sonque era rason mos da accès a coneishements segurs.
3 eth mon de Sofia	Non mos podem fidar pro des nòsti sentits.
3 eth mon de Sofia	Mès se pòden resòlver problèmes filosofics d'aguesta manèra?
3 eth mon de Sofia	Tornem ath rasonament deth madeish Descartes.
3 eth mon de Sofia	Era sua finalitat ei arténher coneishements segurs sus era natura dera vida.
3 eth mon de Sofia	Comence dident que, coma punt de partida, ei de besonh dobtar de tot.
3 eth mon de Sofia	Non volie bastir un sistèma damb pès de hanga, sabes.
3 eth mon de Sofia	Non, perque se falhen es fondaments, tota era casa s'esbauce.
3 eth mon de Sofia	Exactaments coma as dit tu, hilha mia.
3 eth mon de Sofia	Descartes non credie que siguesse rasonable dobtar de totes es causes, mès pensaue qu'ère possible, en principi, dobtar de tot.
3 eth mon de Sofia	En prumèr lòc non ei guaire segur que pogam auançar ena nòsta recerca filosofica en tot liéger a Platon e a Aristotil.
3 eth mon de Sofia	Saberam mès causes dera istòria, aquerò si, mès non deth mon.
3 eth mon de Sofia	Entà Descartes ère important des.hèir-se de totes es idies qu'auie aquerit prèviaments abantes de començar era sua pròpia construccion filosofica.
3 eth mon de Sofia	Volie trèir toti es tarcums deth lòc abantes de començar ua casa naua.
3 eth mon de Sofia	Gràcies.
3 eth mon de Sofia	Volie tier sonque materiaus naui e fresqui entà èster segur que se sostierie era naua construccion d'idies.
3 eth mon de Sofia	Mès es dobtes de Descartes èren encara mès prigonds.
3 eth mon de Sofia	Didie que ne tansevolhe podem fidar enes nòsti sentits.
3 eth mon de Sofia	Dilhèu mos prenen eth peu.
3 eth mon de Sofia	Coma per exemple?
3 eth mon de Sofia	Quan soniam, sentem qu'experimentam causes reaus.
3 eth mon de Sofia	Qué diferéncie es nòstes sensacions de velha des d'un sòn?
3 eth mon de Sofia	E contunhe: "Com pòs èster segur que tota era tua vida non ei un sòn"?
3 eth mon de Sofia	E quan ère estirat en lhet deth baron, se pensaue qu'era sua prauba vida de campanhard sonque auie estat un sòn.
3 eth mon de Sofia	Dera madeisha manèra, Descartes acabe dobtant de tot.
3 eth mon de Sofia	Molti filosòfi abantes d'eth s'auien estancat just en aguest punt.
3 eth mon de Sofia	Per tant, non auien anat guaire luenh.
3 eth mon de Sofia	Mès Descartes sagèc de començar a trebalhar a compdar d'aguest punt zèro: aguesta ère era soleta causa dera que podie estar-ne segur.
3 eth mon de Sofia	Ua causa, ara, auie d'èster cèrta, e ère justaments aguesta: que dobtaue.
3 eth mon de Sofia	Coma que dobtaue de besonh auie de pensar e coma que pensaue, de besonh auie d'èster un èsser que pense.
3 eth mon de Sofia	O, coma didec eth madeish: Cogito, ergo sum.
3 eth mon de Sofia	Qué vò díder?
3 eth mon de Sofia	Pensi, per tant existisqui.
3 eth mon de Sofia	Non m'estone que se n'encuedèsse d'aquerò.
3 eth mon de Sofia	D'acòrd.
3 eth mon de Sofia	Mès te n'as d'encuedar dera intuitiva seguretat damb que còp sec se ve a se madeish coma un èsser que pense.
3 eth mon de Sofia	Dilhèu ara rebrembaràs que Platon auie dit que çò que gaham damb era rason ei mès reau que çò que gaham damb es sentits.
3 eth mon de Sofia	Descartes tanben ac credie.
3 eth mon de Sofia	Non sonque percebie qu'ère un jo pensant, senon que, ath madeish temps, se n'encuedaue qu'aguest jo pensant ère mès reau qu'eth mon materiau que percebem damb es sentits.
3 eth mon de Sofia	E encara seguís, Sofia.
3 eth mon de Sofia	Perque encara non auie acabat, ne molt mens, era sua recerca filosofica.
3 eth mon de Sofia	Qué viege dempús?
3 eth mon de Sofia	Descartes se demanèc alavetz se i auie bèra causa mès que podesse percéber damb era madeisha seguretat intuitiva.
3 eth mon de Sofia	Arribèc ara conclusion qu'ena ment i a ua idia clara e definida d'un èsser perfècte.
3 eth mon de Sofia	Aguesta ei ua idia que tostemp auie auut, e entà Descartes resultaue evident qu'ua idia atau non podie auer neishut d'eth madeish.
3 eth mon de Sofia	Era idia d'un èsser perfècte non pòt vier d'arrés que non sigue perfècte, didie.
3 eth mon de Sofia	Per tant era idia d'un èsser perfècte a de vier d'un pròpi èsser perfècte o, damb autes paraules, de Diu.
3 eth mon de Sofia	Entà Descartes ère tant evident era existéncia de Diu coma era der èsser pensant.
3 eth mon de Sofia	Ara arribaue a ua conclusion.
3 eth mon de Sofia	Ath principi ère mès prudent.
3 eth mon de Sofia	As rason.
3 eth mon de Sofia	Fòrça gent cre qu'aguest ei eth sòn punt fèble.
3 eth mon de Sofia	Mès as dit "conclusion".
3 eth mon de Sofia	De hèt, non se tractaue de provar arren.
3 eth mon de Sofia	Descartes pense simplaments que toti auem ua idia der èsser perfècte, ara qu' ei inerenta eth hèt qu'aguest èsser perfècte a d'existir.
3 eth mon de Sofia	Ne tanpòc auríem era idia d'un èsser perfècte se non i auesse tau èsser perfècte.
3 eth mon de Sofia	Coma qu'èm imperfècti, era idia dera perfeccion non pòt vier de nosati madeishi.
3 eth mon de Sofia	Segontes Descartes, era idia de Diu ei innata, la portam sagerada "dera madeisha manèra qu'er artista sagère era firma dera òbra".
3 eth mon de Sofia	Descartes aurie dit qu'ena idia deth "cocolefant" non i a inerenta eth hèt de qué existisque.
3 eth mon de Sofia	En cambi, ei inerent ath concèpte d'èster perfècte eth hèt que tau èsser a d'existir.
3 eth mon de Sofia	Segontes Descartes, aquerò ei tan segur coma ei inerent ara idia de cercle que toti es punts equidisten deth centre.
3 eth mon de Sofia	Non i a cap de cercle que non complisque aguesta lei.
3 eth mon de Sofia	Ne tanpòc pòs auer cap èsser perfècte que non age era propietat mès importanta, ei a díder, era existéncia.
3 eth mon de Sofia	Ua manèra estranha de pensar.
3 eth mon de Sofia	Ei ua manèra de pensar claraments racionau.
3 eth mon de Sofia	Descartes credie, coma Socrates e Platon, que i a ua connexion entre era rason e era existéncia.
3 eth mon de Sofia	Coma mès evidenta semble ua causa ara rason d'ua persona, mès segur ei qu'existisque.
3 eth mon de Sofia	Òc, agarra açò coma punt de partida.
3 eth mon de Sofia	Per çò que hè as idies qu'auem dera realitat exteriora (coma, per exemple, eth solei e era lua) i a era possibilitat que sonque siguen imaginacions o imatges de sòns.
3 eth mon de Sofia	Mès era realitat exteriora tanben a bères caracteristiques segures que podem percéber damb era nòsta rason.
3 eth mon de Sofia	Son es propietats matematiques o, en d'autes paraules, era sòrta de causes que son mesurables, coma era longada, era amplada e era prigondor.
3 eth mon de Sofia	Aguestes propietats "quantitatiues" son mès clares e diferentes entara mia rason coma ne son eth hèt que jo siga un èsser pensant.
3 eth mon de Sofia	En cambi, es propietats "qualitatiues" coma era dolor, era color, er olfacte o eth gost, son estacades as nòsti sentits e, coma taus, non pòden descríuer era realitat exteriora.
3 eth mon de Sofia	O sigue qu'era natura non ei un sòn, dempús de tot?
3 eth mon de Sofia	Non.
3 eth mon de Sofia	E sus aquerò, Descartes torne a tier era idia der èsser perfècte.
3 eth mon de Sofia	Quan era nòsta rason reconeish bèra causa de forma clara e limpia (coma en cas des propietats matematiques dera realitat exteriora), non se confon.
3 eth mon de Sofia	Perque un Diu perfècte non mos enganharie.
3 eth mon de Sofia	Descartes reclame era "garantia de Diu" entà que quinsevolh causa que percebem damb era rason sigue tanben reau.
3 eth mon de Sofia	D'acòrd.
3 eth mon de Sofia	A!, mès era realitat exteriora ei essenciauments diferenta ara realitat deth pensament.
3 eth mon de Sofia	Descartes mantie que i a dues formes diferentes de realitat, o dues substàncies.
3 eth mon de Sofia	Ua substància ei eth pensament, o era amna; era auta ei era extension, o era matèria.
3 eth mon de Sofia	Era amna ei exclusivaments conscienta, non ocupe lòc en espaci e, per tant, non se pòt dividir en parts mès petites: mès non ei conscienta.
3 eth mon de Sofia	Descartes mantenguie qu'es dues substàncies provien de Diu, perque sonque Diu existís independentaments de quinsevolh auta causa.
3 eth mon de Sofia	Mès encara que tant eth pensament coma era extension vien de Diu, es dues substàncies son totauments independentes era ua dera auta.
3 eth mon de Sofia	Eth pensament ei independent dera matèria e viceversa: es procèssi materiaus son independenti deth pensament.
3 eth mon de Sofia	Per tant, dividic era creacion de Diu en dues parts.
3 eth mon de Sofia	Exactaments.
3 eth mon de Sofia	Didem que Descartes ei un dualista, que vò díder qu'establís ua division radicau entre era realitat deth pensament e era realitat extensa.
3 eth mon de Sofia	Era sua vida e es sòns movements se realizen mecanicaments.
3 eth mon de Sofia	Descartes consideraue qu'un animau ère ua sòrta d'automata complèx.
3 eth mon de Sofia	Per çò que hè ara realitat extensa, a un punt de vista totauments mecanic, exactaments parièr qu'es materialistes.
3 eth mon de Sofia	Dobti plan que Hermes sigue ua maquina o un automata.
3 eth mon de Sofia	E qué passe damb nosati?
3 eth mon de Sofia	Tanben èm automates?
3 eth mon de Sofia	Òc e non.
3 eth mon de Sofia	Descartes arribèc ara conclusion de qué er òme ei un èsser duau que pense e, ath madeish temps, ocupe un lòc en espaci.
3 eth mon de Sofia	Er òme a, donc, ua amna e un còs extens.
3 eth mon de Sofia	Sant Agustin e Sant Tomàs ja auien dit ua causa similara, ei a díder, qu'er òme a un còs coma es animaus e ua amna coma es angels.
3 eth mon de Sofia	Segontes Descartes, eth còs uman ei ua maquina perfècta.
3 eth mon de Sofia	Mès er òme tanben a ua amna que pòt actuar independentaments deth còs.
3 eth mon de Sofia	Mès çò que pensam damb era nòsta rason non passe tath còs: passe tara amna, qu'ei completaments diferenta dera realitat extensa.
3 eth mon de Sofia	Me cau híger, per cèrt, que Descartes non refusaue era possibilitat que tanben es animaus pòden pensar.
3 eth mon de Sofia	En cas qu'aquerò siguesse cèrt, se les aurie d'aplicar eth madeish dualisme entre pensament e extension.
3 eth mon de Sofia	Abantes ja è parlat d'aquerò.
3 eth mon de Sofia	E se non agarri er autobús, me meti a plorar.
3 eth mon de Sofia	Quitament Descartes non podie remir que i a ua constanta interaccion entre era amna e eth còs.
3 eth mon de Sofia	Pensaue que mentre qu'era amna ei laguens deth còs, ei estacada en cervèth a trauèrs d'un organ cerebrau que nomentaue era "glandula pineau", a on se produsís ua constanta interaccion entre era amna e era matèria.
3 eth mon de Sofia	Ei per aquerò qu'era amna se pòt veir constantaments afectada pes sensacions e afectes restacadi damb es besonhs deth còs.
3 eth mon de Sofia	Mès era amna tanben se pòt despéner d'aguesti impulsi basics e actuar independentaments deth còs.
3 eth mon de Sofia	Era finalitat ei qu'era rason assumisque eth contròtle.
3 eth mon de Sofia	Pr'amor qu'encara me hège plan de mau era bodèna, era soma des angles d'un triangle contunharà somant 180 grads.
3 eth mon de Sofia	Es òmes an era capacitat de superar es besonhs deth còs e comportar-se racionauments.
3 eth mon de Sofia	En aguest sens, era amna ei superiora ath còs.
3 eth mon de Sofia	Es nòstes cames se pòden aflaquir, era esquia se pòt acorbaishar, e es dents mos pòden quèir, mès dus e dus seguiràn en tot èster quate mentretant que sigam sauvant era rason.
3 eth mon de Sofia	Era rason non s'acorbaishe ne s'aflaquís.
3 eth mon de Sofia	Ei eth còs que s'envielhís.
3 eth mon de Sofia	Entà Descartes, era rason ei era amna.
3 eth mon de Sofia	Es sentiments e es baishes passions coma eth desir e er òdi son mès estretaments restacadi damb es nòstes foncions corporaus e, per tant, damb era realitat extensa.
3 eth mon de Sofia	Hec aguesta comparacion perque es òmes deth sòn temps èren prigondaments fascinadi pes maquines e pes mecanismes des relòtges, que semblaue, aparentaments, que foncionèssen per se solets.
3 eth mon de Sofia	Era paraula "automata" vò díder precisaments aquerò: ua causa que se botge per se soleta.
3 eth mon de Sofia	Aquerò ère obviaments ua illusion.
3 eth mon de Sofia	Un relòtge astronomic, per exemple, ei bastit e activat per òme.
3 eth mon de Sofia	Descartes soslinhèc qu'aguestes invencions artificiaus auien, de hèt, ua forma fòrça simpla se se comparauen damb eth gran nombre de uassi, de musculs, nèrvis, venes e artèries que formen part deth còs d'un òme o d'un animau.
3 eth mon de Sofia	Per qué Diu non podie auer hèt eth còs uman e animau basat en ues leis mecaniques?
3 eth mon de Sofia	Aué en dia se parle plan dera "intelligéncia artificiau".
3 eth mon de Sofia	Òc, aguest ei er automata deth nòste temps.
3 eth mon de Sofia	Auem creat maquines qu'a viatges mos enganhen en tot hèr-mos a creir que son intelligentes.
3 eth mon de Sofia	Aguestes maquines aurien espaurit a Descartes.
3 eth mon de Sofia	Dilhèu aurie començat a demanar-se s'era rason umana ère reauments tan liura e independenta coma auie supausat.
3 eth mon de Sofia	I a filosòfi que se pensen qu'era vida espirituau der òme non ei mès liura qu'era sua vida corporau.
3 eth mon de Sofia	Naturauments, era amna umana ei plant mès complèxa que quinsevolh programa d'ordenador, mès bères persones se pensen que, en principi, èm tan pòc liures coma aguesti programes.
3 eth mon de Sofia	Mès demora, Sofia: t'ensenharè ua causa.
3 eth mon de Sofia	Alberto senhalèc un escritòri que i auie ena auta punta dera cramba.
3 eth mon de Sofia	Ath dessús i auie un petit ordenador.
3 eth mon de Sofia	Lo quilhèc, anèc de cap a aquiu, e Sofia lo seguic.
3 eth mon de Sofia	Escriuec "Laila", e didec:
3 eth mon de Sofia	Aguest ei un programa auançat de conversacion.
3 eth mon de Sofia	De seguit apareishec un tèxt ena pantalha.
3 eth mon de Sofia	Me digui Laila.
3 eth mon de Sofia	Estàs ben?"
3 eth mon de Sofia	Sofia escriuec dues lètres: "Òc", escriuec.
3 eth mon de Sofia	Alberto li portèc ua cagira.
3 eth mon de Sofia	Encantat de coneisher-te, Sofia.
3 eth mon de Sofia	Sofia ère estonada.
3 eth mon de Sofia	Alberto li metec ua man ena espatla, e didec:
3 eth mon de Sofia	Sonque li è dat eth tòn nòm, era tua adreça e era tua data de neishença.
3 eth mon de Sofia	Està ben saber bères causes abantes.
3 eth mon de Sofia	Me trapi perfèctaments.
3 eth mon de Sofia	Te posqui preguntar ua causa?"
3 eth mon de Sofia	Endauant, pregunta ua causa".
3 eth mon de Sofia	Ès cristiana, Sofia?"
3 eth mon de Sofia	O Descartes, ei parièr" "Socrates siguec un filosòf grèc que viuec deth 470 ath 399 aC.
3 eth mon de Sofia	Se vòs saber mès pica F7.Descartes siguec un filosòf francés que viuec de 1596 ath 1650.
3 eth mon de Sofia	Se vòs saber mès pica F8".
3 eth mon de Sofia	M'alegri que ja n'ages pro.
3 eth mon de Sofia	Endauant, demana."
3 eth mon de Sofia	Alberto arrie baishet.
3 eth mon de Sofia	Sofia escriuec: "Qui ei Hilde Moller Knag?"
3 eth mon de Sofia	L'è trapat en disc dur."
3 eth mon de Sofia	Sofia sentec ua man ena espatla.
3 eth mon de Sofia	Alberto.
3 eth mon de Sofia	Alberto tornèc a méter era man ena espatla de Sofia.
3 eth mon de Sofia	A rason.
3 eth mon de Sofia	Aquerò non ei ua bòla de veire, hilha mia.
3 eth mon de Sofia	Rebrembarè tot açò qu'auem dit.
3 eth mon de Sofia	Ara me cau acabar eth programa."
3 eth mon de Sofia	Tornèc a aparéisher era letra C: ena pantalha.
3 eth mon de Sofia	Ara podem tornar a sèir, didec Alberto.
3 eth mon de Sofia	Mès Sofia ja auie picat bères lètres.
3 eth mon de Sofia	Immediataments dempús apareishec un messatge ena pantalha.
3 eth mon de Sofia	Ara siguec Alberto qu' auec un subersaut.
3 eth mon de Sofia	È vengut dirèctaments deth Liban.
3 eth mon de Sofia	Qué vò díder açò?, exclamèc Alberto.
3 eth mon de Sofia	Quina ei era comanda?"
3 eth mon de Sofia	Hec a córrer un shinhau a Sofia e se seiguec dauant dera pantalha.
3 eth mon de Sofia	Sò exactaments en lòc a on voi èster".
3 eth mon de Sofia	Sò aquiu simplaments coma virus informatic d'aniversari.
3 eth mon de Sofia	Ja n'auem pro, des sues salutacions."
3 eth mon de Sofia	Tot en aunor tòn estimada Hilde.
3 eth mon de Sofia	Un aute viatge, felicitats.
3 eth mon de Sofia	Perdona es circonstàncies, se te platz, mès volia espàrger es mies felicitacions pertot.
3 eth mon de Sofia	Un punet de papa, qu'a moltes ganes de hèr-te ua grana abraçada".
3 eth mon de Sofia	Alberto escriuec "erase knag** e amortèc er ordenador.
3 eth mon de Sofia	Qu'ei pro, ja l'è esfaçat, didec.
3 eth mon de Sofia	Dempús higec:
3 eth mon de Sofia	Se demorèc seigut, en tot guardar fixaments era pantalha der ordenador.
3 eth mon de Sofia	Çò de pejor de tot ère eth nòm.
3 eth mon de Sofia	Alberto Knag…
3 eth mon de Sofia	Enquia ara Sofia non s'auie fixat ena retirada entre es dus noms.
3 eth mon de Sofia	Alberto Knag e Alberto Knox.
3 eth mon de Sofia	Mès Alberto ère tant indignat, que non volie daurir era boca.
3 eth mon de Sofia	Se lheuèren e se seigueren un aute viatge ath costat dera tauleta.
3 eth mon de Sofia	Diu non ei un mostraire de mariòtes…
3 eth mon de Sofia	Sigueren ua estona seigudi en silenci.
3 eth mon de Sofia	Descartes siguec un personatge plan singular.
3 eth mon de Sofia	Se hec famós?
3 eth mon de Sofia	Alberto alendèc un parelh de viatges abantes de respóner.
3 eth mon de Sofia	Exercic ua grana influéncia.
3 eth mon de Sofia	Me parlaràs d'eth?
3 eth mon de Sofia	Aguesta ère era mia intencion.
3 eth mon de Sofia	Spinoza ère dera comunautat judiua d'Amsterdam, mès siguec escumenjat per eretge.
3 eth mon de Sofia	Pògui filosòfi modèrns an estat tan criticadi e perseguidi pes sues idies coma aguest òme.
3 eth mon de Sofia	Autanplan siguec victima d'un assag d'assassinat.
3 eth mon de Sofia	Tot aquerò ère degut as sues critiques ara religion oficiau.
3 eth mon de Sofia	Credie qu'eth cristianisme e eth judaïsme sonque se mantien viui peth dògma rigid e pes rituaus extèrns.
3 eth mon de Sofia	Siguec eth prumèr a hèr çò que nomentam ua interpretacion istòrico-critica dera Bíblia.
3 eth mon de Sofia	Explica-m'ac, se te platz.
3 eth mon de Sofia	Remic qu'era Bíblia siguesse inspirada per Diu.
3 eth mon de Sofia	Quan liegem era Bíblia, didec, mos cau auer present en quin periòde siguec escrita.
3 eth mon de Sofia	Ua lectura critica coma era qu'eth proposaue desvelèc ues quantes discrepàncies entre es escritores.
3 eth mon de Sofia	Mès, ath dessús dera superfícia des escritores deth Nau Testament, i a Jesús, que se pòt considerar eth portavotz de Diu.
3 eth mon de Sofia	Es doctrines de Jesús representèren, donc, ua desliurança dera ortodòxia deth judaïsme.
3 eth mon de Sofia	Jesús predicaue ua "religion dera rason", qu'avaloraue er amor per dessús de quinsevolh auta causa.
3 eth mon de Sofia	Spinoza interpretèc aguest "amor" coma er amor a Diu e er amor ara umanitat.
3 eth mon de Sofia	Mès eth cristianisme tanben s'auie estancat enes sòns dògmes rigids e enes rituaus extèrns.
3 eth mon de Sofia	Quan es causes se meteren reauments mau, Spinoza siguec abandonat quitament pera sua pròpia familha.
3 eth mon de Sofia	Sagèren de deseretar-lo per tòrt dera sua eretgia.
3 eth mon de Sofia	Ei pro paradoxau que pògues persones agen parlat tant a favor dera libertat d'expression e dera tolerància religiosa coma aguest òme.
3 eth mon de Sofia	Aguesta oposicion damb qué tustèc li permetec amiar a tèrme ua vida dedicada exclusivaments ara filosofia.
3 eth mon de Sofia	Se guanhaue era vida en tot polir lents optiques, bères ues des quaus ara son mies.
3 eth mon de Sofia	Impressionant.
3 eth mon de Sofia	Ei lèu simbolic que se guanhèsse era vida en tot polir lents.
3 eth mon de Sofia	Un filosòf a d'ajudar ara gent a veir era vida dès d'ua naua perpectiva.
3 eth mon de Sofia	Un des pilars dera filosofia de Spinoza siguec precisaments veir es causes dera perspectiva dera eternitat.
3 eth mon de Sofia	Era perpectiva dera eternitat?
3 eth mon de Sofia	Òc, Sofia.
3 eth mon de Sofia	Cres que te pòs imaginar era tua vida en un contèxt cosmic?
3 eth mon de Sofia	Auries de sajà'c e imaginar-te a tu madeisha e ara tua vida ara e aciu…
3 eth mon de Sofia	Rebremba qu'ès sonque ua minuscula part viuenta de tota era natura.
3 eth mon de Sofia	Me semble que ja veigui çò que vòs díder.
3 eth mon de Sofia	Pòs sajar de senté'c tanben?
3 eth mon de Sofia	Ac dobti.
3 eth mon de Sofia	Dilhèu è besonh d'ues lents.
3 eth mon de Sofia	Hè trenta mil ans, i auie un mainatge que viuie ena val deth Rin.
3 eth mon de Sofia	Ère ua minuscula part dera natura, ua petita onda en un mar infinit.
3 eth mon de Sofia	Tu tanben, Sofia, tu tanben viues ua minuscula part dera vida dera natura.
3 eth mon de Sofia	Non i a cap de diferéncia entre tu e aqueth mainatge.
3 eth mon de Sofia	Exceptat qu'ara sò jo qui viui.
3 eth mon de Sofia	Ère aguesta era eretgia?
3 eth mon de Sofia	Non exactaments…
3 eth mon de Sofia	Identifiquèc era natura damb Diu.
3 eth mon de Sofia	Didec: Diu ei tot, e tot ei en Diu.
3 eth mon de Sofia	Alavetz ère un panteïsta.
3 eth mon de Sofia	Ei vertat.
3 eth mon de Sofia	Entà Spinoza, Diu non creèc eth mon entà demorar-se-i dehòra.
3 eth mon de Sofia	Non, Diu ei eth mon.
3 eth mon de Sofia	A viatges ac didie de manèra diferenta.
3 eth mon de Sofia	Ditz qu'eth mon ei en Diu.
3 eth mon de Sofia	Cite, en vertat, eth discors de Sant Pau en Aeropag.
3 eth mon de Sofia	Mès sagem de seguir eth sòn pròpi rasonament.
3 eth mon de Sofia	Eth sòn libre mès important siguec Era Etica demostrada ara manèra geometrica.
3 eth mon de Sofia	Etica…demostrada ara manèra geometrica?
3 eth mon de Sofia	Sone un shinhau estranh, efectivaments.
3 eth mon de Sofia	Etica, en filosofia, vò díder er estudi dera conducta morau entà trapar era felicitat.
3 eth mon de Sofia	Ei aquerò madeish çò que volem díder quan parlam, per exemple, dera etica de Socrates o d'Aristotil.
3 eth mon de Sofia	Ei sonque en nòste temps qu'era etica s'a convertit en ues quantes normes qu'expliquen se com víuer sense shordar ara auta gent.
3 eth mon de Sofia	Pensar en tu madeish ei èster egoïsta?
3 eth mon de Sofia	Mès o mens, òc.
3 eth mon de Sofia	Mès… art de víuer…demostrat ara manèra geometrica?
3 eth mon de Sofia	Se ditz "metòde geometric" ara terminologia que tiège entàs sues formulacions.
3 eth mon de Sofia	Rebrembaràs com Descartes volie tier un metòde matematic entara relexion filosofica.
3 eth mon de Sofia	Damb aquerò volie díder ua forma de reflexion filosofica que siguesse bastida a compdar de conclusions estrictaments logiques.
3 eth mon de Sofia	Spinoza formaue part dera madeisha tradicion racionalista.
3 eth mon de Sofia	Volie qu'era sua etica mostrèsse qu'era vida umana ei condicionada pes leis dera natura.
3 eth mon de Sofia	Per tant, mos auem de desliurar des nòsti sentiments e des nòstes passions.
3 eth mon de Sofia	Sonque alavetz, didie, traparam era patz e poiram èster erosi.
3 eth mon de Sofia	Non èm condicionadi exclusivaments pes leis dera natura?
3 eth mon de Sofia	Ben, Spinoza non ei un filosòf facil de compréner.
3 eth mon de Sofia	Anem per parts.
3 eth mon de Sofia	Rebrembaràs que Descartes credie qu'era realitat ère formada per dues substàncies complètaments independentes, eth pensament e era extension.
3 eth mon de Sofia	Com posqui aué'c desbrembat?
3 eth mon de Sofia	Era paraula "substància" se pòt enténer coma aquerò de qué ei formada bèra causa, o aquerò que bèra causa ei.
3 eth mon de Sofia	Descartes parlaue, donc, de dues substàncies.
3 eth mon de Sofia	Tot ère o ben pensament o ben extension.
3 eth mon de Sofia	Non cau qu'ac repetisques.
3 eth mon de Sofia	Mès Spinoza non admetec aguesta distincion.
3 eth mon de Sofia	Credie que sonque i auie ua substància.
3 eth mon de Sofia	Tot çò qu'existís se pòt redusir a ua soleta realitat que nomentam Substància.
3 eth mon de Sofia	D'auti viatges, ac aperaue Diu o natura.
3 eth mon de Sofia	Spinoza non a, per tant, era vision duau de Descartes.
3 eth mon de Sofia	Didem qu'ei un monista, ei a díder, que redusís era natura e es condicions de totes es causes a ua soleta substància.
3 eth mon de Sofia	Dicilaments podien auer estat mès en desacòrd.
3 eth mon de Sofia	Mès era diferéncia entre Descartes e Spinoza non ei tan prigonda coma molti an dit.
3 eth mon de Sofia	Descartes tanben didec que Diu existís per se madeish.
3 eth mon de Sofia	Ei sonque quan Spinoza identifique a Diu damb era natura (o Diu damb era creacion), que s'aluenhe fòrça de Descartes e des doctrines judiues e cristianes.
3 eth mon de Sofia	O sigue qu'era natura ei Diu, e qu'ei pro.
3 eth mon de Sofia	Mès quan Spinoza hec a servir era paraula "natura", non sonque vò díder era natura espandida.
3 eth mon de Sofia	Damb "Substància", "Diu", o "natura", hè referéncia a tot çò qu'existís, includent-i totes es causes espirituaus.
3 eth mon de Sofia	Vòs díder tant eth pensament coma era extension?
3 eth mon de Sofia	Si senhora.
3 eth mon de Sofia	Segontes Spinoza, es umans reconeishem dues des qualitats o manifestacions de Diu.
3 eth mon de Sofia	Descartes.
3 eth mon de Sofia	Diu, o era natura, se manifèste per se solet coma pensament o coma extension.
3 eth mon de Sofia	Poirie èster que Diu auesse infinitaments mès atributs a despart deth "pensament" e era "extension", mès aguesti dus son es solets qu'er òme coneish.
3 eth mon de Sofia	Plan ben, mès quina manèra de complicar-se era vida.
3 eth mon de Sofia	Òc, lèu s'a d'auer besonh d'un martèth e d'un cisèl entà pertusar laguens deth lenguatge de Spinoza.
3 eth mon de Sofia	Era recompensa, ara fin, ei qu'arribes a ua idia tan cristallina coma un diamant.
3 eth mon de Sofia	Sò impacienta!
3 eth mon de Sofia	Totes es causes dera natura, donc, son pensaments o extension.
3 eth mon de Sofia	Es diuèrsi fenomèns que mòs trapam cada dia, coma ua flor o un poema de Henrik Wergeland, son diferents mòdes d'atribut de pensament o d'extension.
3 eth mon de Sofia	Un mòde ei era manèra particulara a trauèrs dera quau se manifèste era Substància, Diu o era natura.
3 eth mon de Sofia	Ua flor ei un mòde d'atribut dera extension, e un poema sus era madeisha flor ei un mòde der atribut deth pensament.
3 eth mon de Sofia	Mès es dus son basicaments era expression dera Substància, de Diu o d'era natura.
3 eth mon de Sofia	Me haràs tornar lhòca!
3 eth mon de Sofia	Non ei tan complicat coma semble.
3 eth mon de Sofia	Dejós d'aguesta formulacion tan dura, i a un projècte meravilhós que, de hèt, ei tan simple qu'eth lenguatge de cada dia non ei capable d'explicar-lo.
3 eth mon de Sofia	Se vòs que te digui, jo preferisqui eth lenguatge de cada dia.
3 eth mon de Sofia	D'acòrd, alavetz començarè per tu.
3 eth mon de Sofia	Tu ac as dit: jo madeisha.
3 eth mon de Sofia	D'acòrd.
3 eth mon de Sofia	Jo, tanben.
3 eth mon de Sofia	Per tant ès ua persona qu'en un moment a mau de vrente e en moment següent te pòs trapar perfèctaments.
3 eth mon de Sofia	Spinoza credie que totes es causes materiaus e es causes que passen ath torn nòste son ua expression de Diu o dera natura.
3 eth mon de Sofia	D'ací se pòt extrèir que toti es pensaments que pensam son pensaments de Diu o dera natura.
3 eth mon de Sofia	Perque tot ei Un.
3 eth mon de Sofia	Sonque i a un Diu, ua natura o ua Substància.
3 eth mon de Sofia	Mès escota: quan pensi bèra causa, jo sò qui pense.
3 eth mon de Sofia	Qué i a a veir Diu, damb tot açò?
3 eth mon de Sofia	M'agrade era tua passion.
3 eth mon de Sofia	Mès qui ès tu?.
3 eth mon de Sofia	Ès Sofia Amundsen, mès ès tanben era expression d'ua causa infinitaments mès grana.
3 eth mon de Sofia	Se vòs, pòs díder que tu penses o te botges, mès non poiries díder qu'era natura pense es tòns pensaments, o que se botge a trauèrs tòn?
3 eth mon de Sofia	Depen exclusivaments dera lent damb que se guarde.
3 eth mon de Sofia	Me dides que non decidisqui sus jo madeisha?
3 eth mon de Sofia	Òc e non.
3 eth mon de Sofia	As eth dret a botjar eth tòn dit, se vòs.
3 eth mon de Sofia	Mès eth tòn dit sonque se pòt botjar segontes era sua natura.
3 eth mon de Sofia	Non se pòt desgahetar dera tua man e començar a dançar pera cramba.
3 eth mon de Sofia	Dera madeisha manèra, estimada mia, tu as eth tòn lòc ena estructura dera existéncia.
3 eth mon de Sofia	Ès Sofia, mès tanben ès un dit deth còs de Diu.
3 eth mon de Sofia	Diu decidís, donc, tot çò que hèsqui?
3 eth mon de Sofia	O era natura, o es leis dera natura.
3 eth mon de Sofia	Spinoza credie que Diu, o es leis dera natura, son era encausa intèrna de tot açò que se passe.
3 eth mon de Sofia	Non ès ua encausa extèrna, perque Diu s'exprimís exclusivaments per miei des leis dera natura.
3 eth mon de Sofia	Non sò segura d'enténer era diferéncia.
3 eth mon de Sofia	Diu non ei un mostraire de mariòtes que tire toti es hius e contròtle tot açò que passe.
3 eth mon de Sofia	Un mostraire de mariòtes de vertat contròtle es mariòtes dès de dehòra e, per tant, ei era encausa extèrna des sòns movements.
3 eth mon de Sofia	Mès aguesta non ei era forma coma Diu contròtle eth mon.
3 eth mon de Sofia	Diu contròtle eth mon a trauèrs des leis dera natura.
3 eth mon de Sofia	Diu o era natura, ei era encausa intèrna de tot açò que passe.
3 eth mon de Sofia	Aquerò vò díder que totes es causes deth mon materiau arriben de forma necessària.
3 eth mon de Sofia	Spinoza a ua vision determinista deth mon materiau, o naturau.
3 eth mon de Sofia	Me semble qu'adès as dit bèra causa semblanta.
3 eth mon de Sofia	Penses probablaments enes estoïcs.
3 eth mon de Sofia	Tanben mantiègen que tot se passe de forma necessària.
3 eth mon de Sofia	Per aquerò ère tant important afrontar cada situacion damb "estoïcisme".
3 eth mon de Sofia	Es òmes non s'an de deishar portar pes sòns sentiments.
3 eth mon de Sofia	Aguesta ei, en resumit, era etica de Spinoza.
3 eth mon de Sofia	Plan ben, tornem tath mainatge dera Edat de Pèira que viuec hè trenta mil ans.
3 eth mon de Sofia	Quan neishec, lançaue lances contra es animaus sauvatges, estimèc a ua hemna que se convertic en mair des sòns hilhs e seguraments tanben adoraue as dius dera tribu.
3 eth mon de Sofia	Reauments te penses qu'ac decidie tot per se madeish?
3 eth mon de Sofia	No'c sabi.
3 eth mon de Sofia	O pensa en un leon d'Africa.
3 eth mon de Sofia	Cres qu'ei eth qui decisís víuer coma ua fèra?
3 eth mon de Sofia	Ei per açò qu'ataque un antilop espeat?
3 eth mon de Sofia	Non poirie auer decidit víuer coma un vegetarian?
3 eth mon de Sofia	Non, un leon aubedís era sua natura.
3 eth mon de Sofia	Vòs díder es leis dera natura.
3 eth mon de Sofia	Mès tanben tu, Sofia, perque tu tanben formes part dera natura.
3 eth mon de Sofia	Poiries protestar, damb era ajuda de Descartes, e díder qu'un leon ei un animau e non un òme liure damb facultats mentaus liures.
3 eth mon de Sofia	Mès pensa ara en un mainatge acabat de nèisher, que plore e cride.
3 eth mon de Sofia	Se non li dam lèit, se lèque eth dit.
3 eth mon de Sofia	A aguest mainatge ua volentat liura?
3 eth mon de Sofia	Supausi que non.
3 eth mon de Sofia	Quan obten eth mainatge era volentat liura?
3 eth mon de Sofia	Tàs dus ans, cor pertot e senhale tot çò que ve.
3 eth mon de Sofia	Tàs tres ans embèstie ara sua mair e as quate, còp sec, li hè pòur era escurina.
3 eth mon de Sofia	A on ei era libertat, Sofia?
3 eth mon de Sofia	No'c sabi.
3 eth mon de Sofia	Quan a quinze ans, se sè dauant deth miralh e hè pròves damb eth maquilhatge.
3 eth mon de Sofia	Ei aguest eth moment en que pren es sues pròpies decisions e hè çò que vò?
3 eth mon de Sofia	Ja veigui a on vas a parar.
3 eth mon de Sofia	Ei Sofia Amundsen, evidentaments.
3 eth mon de Sofia	Mès tanben viu segontes es leis dera natura.
3 eth mon de Sofia	Eth problèma ei que non se n'encuede perque i a massa causes complèxes darrèr de tot çò que hè.
3 eth mon de Sofia	Non creigui que volga seguir escotant.
3 eth mon de Sofia	Coma volgues, mès as de respóner era darrèra qüestion.
3 eth mon de Sofia	Dus arbes dera madeisha edat creishen en madeish jardin.
3 eth mon de Sofia	Un des arbes creish en un lòc a on i tòque eth solei, e a molta aigua e tèrra.
3 eth mon de Sofia	Er aute creish en ua tèrra prauba, e damb fòrça ombra.
3 eth mon de Sofia	Quin des dus cres qu'ei eth mès gran?
3 eth mon de Sofia	Quin des dus darà mès fruts?
3 eth mon de Sofia	Evidentaments, er arbe qu'a auut es mielhors condicions de creishement.
3 eth mon de Sofia	Donques segontes Spinoza, aguest arbe ei liure.
3 eth mon de Sofia	A plea libertat entà desvolopar es sues abiletats pròpies.
3 eth mon de Sofia	S'ei un pomièr, non poirà hèr peres o prues.
3 eth mon de Sofia	Çò de madeish passe damb es persones.
3 eth mon de Sofia	Pendent era nòsta evolucion e eth nòste creishement, podem èster inibidi per condicions politiques, per exemple.
3 eth mon de Sofia	Es circonstàncies extèrnes pòden limitar-mos.
3 eth mon de Sofia	Sonque podem èster liures quan podem desvolopar liuraments es nòstes abiletats innates.
3 eth mon de Sofia	Mès èm tan determinadi pes possibilitats intèrnes e pes condicions extèrnes coma ac ère eth mainatge dera Edat de Pèira deth Rin, eth leon d'Africa o eth pomièr deth jardin.
3 eth mon de Sofia	D'acòrd.
3 eth mon de Sofia	Sò a mand de liurar-me.
3 eth mon de Sofia	Spinoza argumente que sonque i a un èsser que sigue eth madeish, era sua pròpia encausa e que pogue actuar damb complèta libertat.
3 eth mon de Sofia	Sonque Diu, o era natura, son era expression d'un procès tan "liure" e "non accidentau".
3 eth mon de Sofia	Er òme pòt lutar pera libertat entà poder víuer sense limitacions, mès jamès artenherà era volentat liura.
3 eth mon de Sofia	Non controtlam tot çò que passe en nòste còs, qu'ei un mòde d'atribut dera extension.
3 eth mon de Sofia	Ne tanpòc alistam çò que pensam.
3 eth mon de Sofia	Er òme non a ua amna liure: ei mès o mens empresoat en un còs mecanic.
3 eth mon de Sofia	Aquerò ei dificil d'enténer.
3 eth mon de Sofia	Spinoza pensaue que son es passions, coma era ambicion o eth desitge, es que mos empachen arténher era felicitat o era armonia.
3 eth mon de Sofia	Se reconeishem, totun, que tot passe de besonh, podem arténher un coneishement intuitiu dera natura coma un tot.
3 eth mon de Sofia	Podem arribar a encuedar-mo'n que tot ei restacat, que tot ei Un.
3 eth mon de Sofia	Era finalitat ei percéber tot çò qu'existís en ua soleta uelhada totau.
3 eth mon de Sofia	Sonque alavetz artenheram era patz e era felicitat vertadèra.
3 eth mon de Sofia	Aquerò ei çò que Spinoza cridèc guardà'c tot "sub specie aeternitatis".
3 eth mon de Sofia	Qué vò díder açò?
3 eth mon de Sofia	Guardà'c tot dès era perspectiua dera eternitat.
3 eth mon de Sofia	Tanben a d'èster a on acabem.
3 eth mon de Sofia	Me n'è d'anar.
3 eth mon de Sofia	Alberto se lheuèc e baishèc un gran bugadièr de fruta d'un des palmars.
3 eth mon de Sofia	Non vòs préner ua fruta abantes d'anar-te'n?
3 eth mon de Sofia	Sofia prenec ua banana.
3 eth mon de Sofia	Alberto agarrèc ua poma verda.
3 eth mon de Sofia	Aciu i a bèra causa escrita, didec, còp sec.
3 eth mon de Sofia	A on?
3 eth mon de Sofia	Aquiu, laguens dera pèth dera banana.
3 eth mon de Sofia	Sofia s'apressèc entà Alberto, e l'amuishèc era banana.
3 eth mon de Sofia	Torni a èster aquiu, Hilde.
3 eth mon de Sofia	Sò pertot.
3 eth mon de Sofia	Bon aniversari!
3 eth mon de Sofia	Plan divertit, didec Sofia.
3 eth mon de Sofia	Cada viatge ei mès astut.
3 eth mon de Sofia	Mès aquerò ei impossible, vertat?!
3 eth mon de Sofia	Sabes se creishen bananes en Liban?
3 eth mon de Sofia	Alberto remic damb eth cap.
3 eth mon de Sofia	Evidentaments non me minjarè açò.
3 eth mon de Sofia	Dèisha'c, alavetz.
3 eth mon de Sofia	Bèth un qu'escriu felicitacions d'aniversari tara sua hilha laguens d'ua banana sense pelar ei un malaut mentau.
3 eth mon de Sofia	Mès tanben ei vertat qu'a d'èster pro esperdigalhat.
3 eth mon de Sofia	Òc, totes dues causes.
3 eth mon de Sofia	Alavetz podem díder ara e aciu que Hilde a un pair esperdigalhat.
3 eth mon de Sofia	Aquerò ei exactaments çò que jo t'è explicat.
3 eth mon de Sofia	E tanben poirie èster eth qui te hec a dider-me Hilde eth darrèr dia que siguí aciu.
3 eth mon de Sofia	Dilhèu ei eth qui mos met totes es paraules ena boca.
3 eth mon de Sofia	Non se pòt excludir arren.
3 eth mon de Sofia	Mès s'a de dobtar de tot.
3 eth mon de Sofia	Damb tot çò que sabem, era nòsta vida poirie èster un sòn.
3 eth mon de Sofia	Mès non mos precipitem.
3 eth mon de Sofia	Dilhèu i a ua explicacion plan senzilha.
3 eth mon de Sofia	Sigue çò que sigue, me cau tornar tà casa.
3 eth mon de Sofia	Mama me demore.
3 eth mon de Sofia	Alberto l'acompanhèc enquiara pòrta.
3 eth mon de Sofia	Abantes de barrar-la, li didec:
3 eth mon de Sofia	Mos tornaram a veir, Hilde.
3 eth mon de Sofia	Dempús era pòrta se barrèc.
3 eth mon de Sofia	Sofia arribèc en casa tàs ueit e mieja.
3 eth mon de Sofia	Ère ua ora e mieja mès de çò qu'auien pactat; encara que, de vertat, non auie auut cap de pacte: simplaments s'auie sautat eth dinar e l'auie deishat ua nòta tà sa mair en tot dider-li que tornarie tàs sèt coma molt tard.
3 eth mon de Sofia	Aquerò s'a d'acabar, Sofia.
3 eth mon de Sofia	Se n'a fotut de jo.
3 eth mon de Sofia	Non me'n podia anar.
3 eth mon de Sofia	Èm a mand de descaperar un gran mistèri.
3 eth mon de Sofia	Quina saumetada.
3 eth mon de Sofia	Ei vertat.
3 eth mon de Sofia	L'as convidat tara tua hèsta?
3 eth mon de Sofia	Ò, non.
3 eth mon de Sofia	Me n'è desbrembat.
3 eth mon de Sofia	Ben, donques ara exigisqui que me lo presentes.
3 eth mon de Sofia	Deman coma molt tard.
3 eth mon de Sofia	Non as cap de motiu entà auer pòur.
3 eth mon de Sofia	Ei pejor eth pair de Hilde.
3 eth mon de Sofia	Qui ei Hilde?
3 eth mon de Sofia	Era hilha der òme qu'ei en Liban.
3 eth mon de Sofia	Ei plan dolent.
3 eth mon de Sofia	Se non me presentes de seguit ath tòn Alberto, non te deisharè que lo tornes a veir.
3 eth mon de Sofia	Non me sentirè ben enquia que non lo veiga, aumens, quin aspècte a.
3 eth mon de Sofia	Sofia auec ua idia ludenta, e pugèc corrent tara sua cramba.
3 eth mon de Sofia	Qué te passe, ara?
3 eth mon de Sofia	Cridèc sa mair.
3 eth mon de Sofia	Sofia tornèc de seguit.
3 eth mon de Sofia	Anèc tath vidèo damb era cinta ena man.
3 eth mon de Sofia	T'a dat un vidèo?
3 eth mon de Sofia	Òc, d'Atenes…
3 eth mon de Sofia	Ena pantalha comencèren a campar imatges dera Acropòlis.
3 eth mon de Sofia	Era mair se demorèc de pèira quan vedec qu'Alberto campaue ena pantalha e començaue a caminar dirèctaments de cap a Sofia.
3 eth mon de Sofia	Sofia se fixèc en ua causa que ja auie desbrembat.
3 eth mon de Sofia	Era Acropòlis ère plia de toristes.
3 eth mon de Sofia	I auie un petit pannèu en miei d'un des grops.
3 eth mon de Sofia	En pannèu i auie "Hilde"…
3 eth mon de Sofia	Alberto contunhèc eth sòn passeg pera Acropòlis.
3 eth mon de Sofia	Ua estona dempús, baishèc de cap ara entrada e pugèc en Aeropag, a on Pau auie parlat as atenensi.
3 eth mon de Sofia	Dempús contunhèc parlant a Sofia des dera antica plaça.
3 eth mon de Sofia	Sa mair ère seiguda, e lèu non li gessien es paraules.
3 eth mon de Sofia	Incredible…aguest ei Alberto?
3 eth mon de Sofia	A tornat a parlar deth conilh…
3 eth mon de Sofia	Non sabia que Pau auesse anat tà Atenes.
3 eth mon de Sofia	Eth vidèo arribaue ena part en qué era antica Atenes, còp sec, gessie des pardies.
3 eth mon de Sofia	En darrèr moment, Sofia artenhec estancar era cinta.
3 eth mon de Sofia	Ara que ja l'auie mostrat a Alberto, non calie presentar-li a Platon.
3 eth mon de Sofia	Demorèren en silenci.
3 eth mon de Sofia	Qué te semble?
3 eth mon de Sofia	A bon aspècte, vertat?, se trufèc Sofia.
3 eth mon de Sofia	Quin òme tant estranh a d'èster, se s'a filmat ada eth madeish en Atenes sonque entà enviar ua cinta tà ua gojata que lèu non coneish.
3 eth mon de Sofia	Quan s'estèc en Atenes?
3 eth mon de Sofia	Ne idia.
3 eth mon de Sofia	Encara i a ua causa…
3 eth mon de Sofia	Qué?
3 eth mon de Sofia	Se semble molt ath major que viuec bèri ans ena cabana deth bòsc.
3 eth mon de Sofia	Alavetz dilhèu ei eth, mama.
3 eth mon de Sofia	Mès arrés non l'a vist d'aciu hè quinze ans.
3 eth mon de Sofia	Seguraments a viatjat plan…en Atenes, per exemple.
3 eth mon de Sofia	Sa mair remic damb eth cap.
3 eth mon de Sofia	L'auia vist bèth viatge pendent es ans setanta, e non ère ne un dia mès joen qu'er Alberto qu'acabi de veir.
3 eth mon de Sofia	Auie un cognòm estrangèr que cridaue era atencion.
3 eth mon de Sofia	Knox?
3 eth mon de Sofia	Poirie èster, Sofia.
3 eth mon de Sofia	Poirie èster que se didesse Knox.
3 eth mon de Sofia	O ère Knag?
3 eth mon de Sofia	Non m'en posqui rebrembar…de quin Knox o Knag parles?
3 eth mon de Sofia	Un ei Alberto.
3 eth mon de Sofia	Er aute ei eth pair de Hilde.
3 eth mon de Sofia	Me haràs tornar hòla.
3 eth mon de Sofia	I a bèra causa tà minjar?
3 eth mon de Sofia	Te pòs escauhar ues bòles de carn.
3 eth mon de Sofia	Passèren dues setmanes sense que Sofia sabesse arren d'Alberto.
3 eth mon de Sofia	Recebec ua auta postau d'aniversari entà Hilde e, encara qu'eth dia ja s'apressaue, non n'auie recebut cap entada era madeisha.
3 eth mon de Sofia	Ua tarde, decidic anar tath casc antic, e truquèc ara pòrta d'Alberto.
3 eth mon de Sofia	Didie:
3 eth mon de Sofia	Per molti ans, Hilde!
3 eth mon de Sofia	S'apròpe eth moment culminant.
3 eth mon de Sofia	Eth moment dera vertat, petita mia.
3 eth mon de Sofia	Cada viatge que i pensi, m'esclati d'arrir.
3 eth mon de Sofia	Naturauments, a bèra causa a veir damb Berkeley.
3 eth mon de Sofia	Demora, e veiràs.
3 eth mon de Sofia	Sofia la desaganchèc e la metec ena boèta d'Alberto abantes d'anar-se'n.
3 eth mon de Sofia	Puf!
3 eth mon de Sofia	Non aurie tornat un aute viatge entà Atenes?
3 eth mon de Sofia	Quan tornèc dera escòla eth 14 de junh, Hermes se passejaue peth jardin.
3 eth mon de Sofia	Sofia arrinquèc a córrer, e eth gosset li sautèc ath dessús d'alegria.
3 eth mon de Sofia	L'abracèc coma se siguesse eth qui li podesse resòlver es sòns mistèris.
3 eth mon de Sofia	En tant que trauessaue era ciutat damb Hermes, pensèc en londeman.
3 eth mon de Sofia	Non tant en sòn pròpi aniversari, que non celebrarie enquiara net de Sant Joan, coma sustot en aniversari de Hilde.
3 eth mon de Sofia	Sofia ère convençuda que passarie bèra causa extraordinària.
3 eth mon de Sofia	Aumens, s'acabarien totes es felicitacions deth Liban.
3 eth mon de Sofia	Dempús de crotzar era Plaça Major en direccion tath casc antic, passèc per un parc de mainatges.
3 eth mon de Sofia	Aquiu Hermes s'arturèc dauant d'un banc, coma se volesse que Sofia i anèsse.
3 eth mon de Sofia	Se seiguec, e mentretant qu'amorassaue era cara deth gosset, lo guardaue fixaments enes uelhs.
3 eth mon de Sofia	Còp sec, eth gosset se metec a tremolar.
3 eth mon de Sofia	Ei a mand de ganholar, pensèc Sofia.
3 eth mon de Sofia	Es sues maishères se meteren a vibrar, mès non ganholèc ne idolèc.
3 eth mon de Sofia	Felicitacions, Hilde.
3 eth mon de Sofia	Sofia demorèc muda.
3 eth mon de Sofia	Eth gosset auie parlat?
3 eth mon de Sofia	Impossible, ac auie d'auer imaginat perque ère en tot pensar en Hilde.
3 eth mon de Sofia	Mès ère convençuda, en sòn interior, qu'eth gosset auie parlat damb ua votz de baish, plan sonora.
3 eth mon de Sofia	Un instant dempús, tot tornaue a èster coma abantes.
3 eth mon de Sofia	Hermes hec dus idòls, coma s'auesse hèt a veir qu'auie parlat, e se metec en marcha de cap ara casa d'Alberto.
3 eth mon de Sofia	Abantes d'entrar, Sofia campèc eth cèu.
3 eth mon de Sofia	Auie hèt bon temps tot eth dia, mès ara auien apareishut bèri bromalhs menaçadors en orizon.
3 eth mon de Sofia	Alberto dauric era pòrta, e Sofia didec, en tot talhar:
3 eth mon de Sofia	Non voi compliments.
3 eth mon de Sofia	Ès un somèr acabat, e ac sabes.
3 eth mon de Sofia	Qué passe ara?
3 eth mon de Sofia	Eth major a ensenhat a Hermes a parlar.
3 eth mon de Sofia	A!, ara hè açò?
3 eth mon de Sofia	Donc òc, ara hè açò.
3 eth mon de Sofia	Qué a dit?
3 eth mon de Sofia	Endonvia'c.
3 eth mon de Sofia	Supausi qu'a dit "felicitacions" o bèra causa atau.
3 eth mon de Sofia	Bingo.
3 eth mon de Sofia	Alberto la deishèc entrar.
3 eth mon de Sofia	Ara portaue un aute vestit.
3 eth mon de Sofia	Non ère guaire diferent qu'eth deth darrèr dia, mès aué non portaue tant de lacets ne tant de galons.
3 eth mon de Sofia	Mès encara i a mès causes, didec Sofia.
3 eth mon de Sofia	Qué vòs díder?
3 eth mon de Sofia	Non trapères era nòta ena boèta?
3 eth mon de Sofia	Ò, aquerò.
3 eth mon de Sofia	Ac lancè de seguit.
3 eth mon de Sofia	Ei parièr s'arrís cada viatge que pense en Berkeley.
3 eth mon de Sofia	Auram de demorar entà sabé'c.
3 eth mon de Sofia	Mès aué ei eth dia en qué parlaràs d'eth, vertat?
3 eth mon de Sofia	Aué ei eth dia.
3 eth mon de Sofia	Alberto se seiguec comòdaments en sofà.
3 eth mon de Sofia	Dempús didec:
3 eth mon de Sofia	Eth darrèr viatge que mos seiguérem aciu te parlè de Descartes e de Spinoza.
3 eth mon de Sofia	Èrem d'acòrd qu'auien ua causa importanta en comun: toti dus èren racionalistes.
3 eth mon de Sofia	E un racionalista ei bèth un que cre fèrmaments ena rason.
3 eth mon de Sofia	Exacte.
3 eth mon de Sofia	Un racionalista cre qu'era rason ei era hònt primària deth coneishement, e tanben cre qu'er òme a bères idies innates que ja son ena consciéncia abantes de quinsevolh experiéncia.
3 eth mon de Sofia	E coma mès clares siguen aguestes idies, mès segur ei que siguen reaus.
3 eth mon de Sofia	Rebrembes que Descartes auie ua idia clara der "èsser perfècte".
3 eth mon de Sofia	En tot partir d'aguesta idia, arribaue ara conclusion que Diu existís.
3 eth mon de Sofia	Non acostumi a desbrembar-me d'arren.
3 eth mon de Sofia	Un pensament racionalista d'aguesta sòrta ère tipic dera filosofia deth sègle XVII, e ja viege dera Edat Mejana.
3 eth mon de Sofia	Rebremba Platon e Socrates, tanben.
3 eth mon de Sofia	Mès en sègle XVIII, siguec criticat d'ua manèra cada viatge mès dura.
3 eth mon de Sofia	Bèri filosòfi credien que non i a arren ena consciéncia que non s'age experimentat prèviaments damb es sentits.
3 eth mon de Sofia	Aguest punt d'enguarda recep eth nòm d'empirisme.
3 eth mon de Sofia	E aué me parlaràs d'aguesti empiristes?
3 eth mon de Sofia	Ac sajarè, òc.
3 eth mon de Sofia	Es empiristes, o filosòfi dera experiéncia, mès importants sigueren Locke, Berkeley e Hume, e es tres èren britanics.
3 eth mon de Sofia	Es racionalistes principaus deth sègle XVII auien estat Descartes, qu'ère francés; Spinoza, qu'ère holandés, e Leibniz, qu'ère alemand.
3 eth mon de Sofia	S'acostume a distinguir, donc, entre er empirisme britanic e eth racionalisme continentau.
3 eth mon de Sofia	Guaires paraules dificiles!
3 eth mon de Sofia	Pòs repetir qué vò díder empirisme?
3 eth mon de Sofia	Un empirista vò obtier tot eth coneishement deth mon a trauèrs de çò que mos diden es nòsti sentits.
3 eth mon de Sofia	Era formulacion classica dera actitud empirica ven d'Aristotil.
3 eth mon de Sofia	Didec: "Non i a arren ena consciéncia que non age passat abantes pes sentits".
3 eth mon de Sofia	Aguest punt d'enguarda supause ua critica a Platon, qu'auie sostengut qu'es òmes auien ua sòrta d'idies innates que venguien deth mon des idies.
3 eth mon de Sofia	Locke repetís es paraules d'Aristotil, e les dirigís contra Descartes.
3 eth mon de Sofia	Non i a arren ena consciéncia…que non age passat abantes pes sentits?
3 eth mon de Sofia	Non auem idies innates.
3 eth mon de Sofia	Non sabem arren d'aguest mon a on auem anat a parar abantes d'auer-lo vist.
3 eth mon de Sofia	S'auem bèra idia que non se pòt restacar damb hèts experimentaus, alavetz serà ua idia faussa.
3 eth mon de Sofia	Quan didem, per exemple, paraules coma "Diu", "eternitat" o "substància", hèm mau usatge dera rason, perque arrés a experimentat a Diu, era eternitat o aquerò qu'es filosòfi nomenten substància.
3 eth mon de Sofia	Per tant, se pòden escríuer moltes dissertacions erudites que, ath hons, non contien cap idia naua.
3 eth mon de Sofia	Un sistèma filosofic atau pòt semblar impressionant, mès ei fantasia pura.
3 eth mon de Sofia	Es filosòfi des sègles XVII e XVIII an eretat bères d'aguestes dissertacions.
3 eth mon de Sofia	Ara mos calerà estudiar-les damb lòpia.
3 eth mon de Sofia	S'an de deishar de banda totes es nocions uedes de contengut.
3 eth mon de Sofia	Se pòt comparar damb eth procès de lauar er aur.
3 eth mon de Sofia	Era màger part ei sable, mès ara fin se pòt veir se com lutz era particula d'aur.
3 eth mon de Sofia	E aguesta particula d'aur ei era experiéncia segura?
3 eth mon de Sofia	O, coma minim, idies que se pòden restacar damb era experiéncia.
3 eth mon de Sofia	Entàs empiristics britanics, siguec molt important analisar totes es idies umanes entà saber se se basauen en experiéncies autentiques.
3 eth mon de Sofia	Mès va, non auancem arren.
3 eth mon de Sofia	Comença.
3 eth mon de Sofia	Se te platz.
3 eth mon de Sofia	Eth prumèr siguec er anglés John Locke, que viuec deth 1632 enquia 1704.
3 eth mon de Sofia	Era sua òbra mès importanta siguec er "Assag sus er enteniment uman", publicat en 1690, a on sagèc d'esclarir dues qüestions.
3 eth mon de Sofia	En prumèr lòc, se demanèc se d'a on treiguem es nòstes idies e, en dusau lòc, se demanèc se mos podem fidar de çò que mos diden es nòsti sentits.
3 eth mon de Sofia	Està pro ben.
3 eth mon de Sofia	Anaram per parts.
3 eth mon de Sofia	Locke cre que toti es nòsti pensaments e es nòstes idies provien exclusivaments de çò qu'auem percebut damb es sentits.
3 eth mon de Sofia	Abantes de percéber arren, era consciéncia ei ua tabula rasa, o ua lòsa ueda.
3 eth mon de Sofia	Pòs esvitar eth latin, se te platz.
3 eth mon de Sofia	Abantes de sénter arren, era consciéncia ei tant ueda coma ua tablèu abantes qu'entre eth professor ena classa.
3 eth mon de Sofia	Locke tanben comparèc era consciéncia damb ua abitacion desmoblada.
3 eth mon de Sofia	E alavetz començam a sentir causes.
3 eth mon de Sofia	Vedem eth mon ath nòste entorn, auloram, provam, sentem e escotam.
3 eth mon de Sofia	Arrés hè aquerò mès intensaments qu'es mainatges petiti.
3 eth mon de Sofia	D'aguesta manèra sorgís çò que Locke nomente "idies simples des sentits".
3 eth mon de Sofia	Mès era consciéncia non se limite a recéber informacion extèrna d'ua manèra passiua.
3 eth mon de Sofia	Tanben i a activitat laguens dera consciéncia.
3 eth mon de Sofia	Es idies simples des sentits se desvolopen damb eth pensament, eth rasonament, era fe e eth dobte, e se convertissen en çò que Locke cride "idies intèrnes".
3 eth mon de Sofia	Per tant, distinguís entre era "sensacion" e era "reflexion".
3 eth mon de Sofia	Era consciéncia non ei un receptor passiu: classifique e procèsse totes es sensacions qu'entren.
3 eth mon de Sofia	E ei aciu a on cau èster atentiu.
3 eth mon de Sofia	Èster atentiu?
3 eth mon de Sofia	Locke soslinhe qu'es soletes causes que podem percéber son es sensacions simples.
3 eth mon de Sofia	Quan mengi ua poma, per exemple, non percebi era poma damb ua soleta sensacion.
3 eth mon de Sofia	De hèt, recebi ua cadia de sensacions simples, coma per exemple qu'ei verda, qu'ei fresca e qu'ei acida o chucosa.
3 eth mon de Sofia	Sonque dempús d'auer minjat fòrça viatges ua poma, posqui pensar: "mengi ua poma".
3 eth mon de Sofia	Coma diderie Locke, mos auem format ua idia complèxa d'ua poma.
3 eth mon de Sofia	Quan èrem mainatges e provèrem ua poma per prumèr viatge, non auíem cap idia complèxa d'aguesta sòrta.
3 eth mon de Sofia	Mès vedérem ua causa, provèrem ua causa fresca, chucosa, e…tanben un shinhau acida.
3 eth mon de Sofia	Pòga a pòc, junhem es moltes sensacions e formam concèptes coma "poma", "pèra" o "iranja".
3 eth mon de Sofia	Mès, ath darrèr, tot eth materiau deth nòste coneishement deth mon provie des sensacions.
3 eth mon de Sofia	Eth coneishement que non provie de sensacions simples ei, per tant, un coneishement faus e s'a de refusar.
3 eth mon de Sofia	Òc e non.
3 eth mon de Sofia	Aquerò mos pòrte tara següenta qüestion que Locke sajaue de respóner.
3 eth mon de Sofia	Prumèr auie sajat d'endonviar d'a on treiguem es nòstes idies.
3 eth mon de Sofia	Dempús se demanèc s'eth mon ei reauments coma lo percebem.
3 eth mon de Sofia	Aquerò non ei tant evident, sabes, Sofia.
3 eth mon de Sofia	Non auem de trèir conclusions de forma precipitada.
3 eth mon de Sofia	Aquerò ei era soleta causa que non a de hèr jamès un filosòf de vertat.
3 eth mon de Sofia	Non è dit arren.
3 eth mon de Sofia	Locke distinguie entre es qualitats primàries e es segondàries.
3 eth mon de Sofia	En aguest punt, reconeishec eth deute qu'auie damb es grani filosòfi anteriors a eth, entre eri Descartes.
3 eth mon de Sofia	Explica-m'ac.
3 eth mon de Sofia	Per qualitats primàries entenie causes coma era extension, eth pes, eth movement o eth nòm.
3 eth mon de Sofia	Quan se tracte d'aguestes qualitats, podem auer era certitud absoluta qu'es nòsti sentits la reprodusissen objectiuament.
3 eth mon de Sofia	Mès tanben percebem d'autes qualitats des causes.
3 eth mon de Sofia	Didem qu'ua causa ei doça o acida, verda o vermelha, cauda o hereda.
3 eth mon de Sofia	Locke les cride qualitats segondàries.
3 eth mon de Sofia	Sensacions coma era aulor era color, eth gost o eth son, non reprodusissen es qualitats vertadères que son inerentes as pròpies causes.
3 eth mon de Sofia	Sonque reprodusissen er efècte dera realitat exteriora sus es nòsti sentits.
3 eth mon de Sofia	Toti auem es nòsti gosti, aquerò ei evident.
3 eth mon de Sofia	Exacte.
3 eth mon de Sofia	Toti pòden èster d'acòrd damb es qualitats primàries coma era mida o eth pes perque son inerentes as pròpies causes.
3 eth mon de Sofia	Mès qualitats segondàries coma era color e eth gost pòden variar d'ua persona a ua auta e d'un animau a un aute, en foncion dera natura e es sensacions de cada un.
3 eth mon de Sofia	Non se pòt préner mès d'un galhon ath madeish temps.
3 eth mon de Sofia	Ditz qu'ei acida.
3 eth mon de Sofia	E dilhèu a jo m'agrade, perque la trapi doça e bona.
3 eth mon de Sofia	Cap des dues a rason, e cap se confon.
3 eth mon de Sofia	Descriuetz simplaments, se com actue era iranja sus es vòsti sentits.
3 eth mon de Sofia	Passe çò de madeish damb era percepcion dera color.
3 eth mon de Sofia	Dilhèu non te shaute un cèrt tipe de vermelh.
3 eth mon de Sofia	Mès se Jorunn se crompe un vestit d'aguesta color, ei mielhor que non digues era tua opinion.
3 eth mon de Sofia	Experimentes era color de manèra diferenta, mès eth vestit, en se madeish, non ei leg ne polit.
3 eth mon de Sofia	Mès toti pòden èster d'acòrd qu'ua iranja ei redona.
3 eth mon de Sofia	Òc, s'as ua iranja redona, non pòs pensar qu'ei quarrada.
3 eth mon de Sofia	Pòs pensar qu'ei doça o acida, mès non pòs pensar que pese ueit quilòs se sonque pese dus cents grams.
3 eth mon de Sofia	Pòs pensar, se vòs, que pese molti quilòs, mès non tardaràs a veir qu'es confonuda.
3 eth mon de Sofia	S'un grop de gent sage d'endonviar guaire pese bèra causa, tostemp i aurà bèth un que s'i aproparà mès qu'es auti.
3 eth mon de Sofia	Çò de madeish se passe damb eth nombre.
3 eth mon de Sofia	O i a 986 cedes en un salèr o non n'i a cap.
3 eth mon de Sofia	Çò de madeish en movement.
3 eth mon de Sofia	O eth coche se botge o ei arturat.
3 eth mon de Sofia	Ac enteni.
3 eth mon de Sofia	Non ei guaire dificil èster-i d'acòrd.
3 eth mon de Sofia	Locke tanben admetie eth "coneishement intuitiu" o "coneishement demostratiu", coma ac nomentaue eth.
3 eth mon de Sofia	Didie, per exemple, que i a cèrti principis etics que son valids tà toti.
3 eth mon de Sofia	O çò qu'ei parièr: defenie era idia d'un dret "naturau"; ua idia, per cèrt, tipicaments racionalista.
3 eth mon de Sofia	Tanben ère tipicaments racionalista pensar, coma ac hège Locke, qu'ère inerent ara rason umana pensar que Diu pòt existir.
3 eth mon de Sofia	Dilhèu auie rason.
3 eth mon de Sofia	En qué?
3 eth mon de Sofia	Que Diu existís.
3 eth mon de Sofia	Dilhèu òc, clar.
3 eth mon de Sofia	Mès non ère ua qüestion de fe.
3 eth mon de Sofia	Credie qu'era idia de Diu neishie dera rason umana.
3 eth mon de Sofia	Aquerò ei ua tralha racionalista.
3 eth mon de Sofia	Me cau díder, ath delà, que defenec era libertat intellectuau e era tolerància.
3 eth mon de Sofia	Tanben ère interessat ena egalitat entre sèxes, e mantenguie qu'era idia de qué er òme domine ara hemna ei ua idia qu'an creat es persones.
3 eth mon de Sofia	Per tant, son es madeishes persones es que pòden modificar-la.
3 eth mon de Sofia	Non posqui èster d'acòrd.
3 eth mon de Sofia	Locke siguec un des prumèrs filosòfi dera era modèrna que s'interessèc peth papèr des sèxes.
3 eth mon de Sofia	Exercic ua grana influéncia sus John Stuart Mill, que, posterioraments, jogarie un papèr plan important ena luta a favor dera egalitat entre es sèxes.
3 eth mon de Sofia	Locke siguec eth precursor de moltes idies liberaus que mès tard s'espargeren rapidaments ena França dera Illustracion deth sègle XVIII.
3 eth mon de Sofia	Siguec eth prumèr que defenec era idia dera division de poders.
3 eth mon de Sofia	T'en rebrembes de quines son, aguestes institucions?
3 eth mon de Sofia	Era division de poders la defenec Montesquieu, un filosòf francés dera Illustracion.
3 eth mon de Sofia	Locke soslinhèc que, se volie esvitar-se era tirania, ère imprescindible qu'eth poder executiu e eth poder legislatiu siguessen independenti.
3 eth mon de Sofia	Viuec en temps de Luís XIV, qu'auie enes sues mans tot eth poder.
3 eth mon de Sofia	Didem que siguec ua monarquia absoluta.
3 eth mon de Sofia	Aué en dia, l'auríem considerat un Estat arbitrari e sense leis.
3 eth mon de Sofia	Locke credie qu'entà assegurar un Estat legau es representants deth pòble an de hèr es leis, e eth rei o eth govèrn les a d'aplicar.
3 eth mon de Sofia	Alberto ère seigut en tot guardar fixaments era tauleta.
3 eth mon de Sofia	Ei embaranat, didec Sofia.
3 eth mon de Sofia	Òc, hè caumàs.
3 eth mon de Sofia	Ara parlaràs de Berkeley?
3 eth mon de Sofia	Ère eth següent des tres empiristes britanics.
3 eth mon de Sofia	Mès coma ei un filosòf plan especiau, lo tractaram a despart, e abantes parlaram de David Hume, que viuec deth 1711 enquia 1776.
3 eth mon de Sofia	Ei considerat er empirista mès important.
3 eth mon de Sofia	Aquerò ei atau, en part, perque siguec eth, qui condusic a Emmanuel Kant tath camin dera sua filosofia.
3 eth mon de Sofia	Non te hè dò que m'interèsse mès era filosofia de Berkeley, vertat?
3 eth mon de Sofia	Non, clar que non.
3 eth mon de Sofia	Hume creishec apròp d'Edinburg, en Escòcia.
3 eth mon de Sofia	Era sua familha volie que siguesse avocat, mès sentec "ua insuperabla aversion per tot aquerò que non siguesse filosofia e estudi".
3 eth mon de Sofia	Viuec ena epòca dera illustracion, e siguec contemporanèu de pensaires francesi tant importants coma Voltaire o Rousseau.
3 eth mon de Sofia	Viatgèc fòrça per tota Euròpa, abantes de tornar tà Edinburg tath finau dera sua vida.
3 eth mon de Sofia	Era sua òbra principau, eth Tractat sus era Natura Umana, se publiquèc quan Hume auie vint-e-ueit ans, mès didec qu'auie era idia deth libre dès qu'auie quinze ans.
3 eth mon de Sofia	Ja veigui que non è temps tà pèrder.
3 eth mon de Sofia	Tu ja as començat.
3 eth mon de Sofia	I a bèra causa qu'ages trapat mens?
3 eth mon de Sofia	Entà començar, que toti es filosòfi qu'as tractat son òmes.
3 eth mon de Sofia	E es òmes semble que visquen en sòn pròpi mon.
3 eth mon de Sofia	M'interèsse mès eth mon reau: eth mon des flors, des animaus e des mainatges que nèishen e creishen.
3 eth mon de Sofia	Es tòns filosòfi tostemp parlen des "òmes" e des "umans", e vaquí qu'ara me tornes a parlar d'un tractat dera "natura umana".
3 eth mon de Sofia	Semble coma s'aguesti "umans" siguessen tostemp òmes de mieja edat.
3 eth mon de Sofia	Voi díder qu'era vida comence damb eth prenhatge e era jasilha, e enquia ara non è entenut arren de borrassetes e mainatges plorant.
3 eth mon de Sofia	E lèu arren d'amor o d'amistat.
3 eth mon de Sofia	As rason, evidentaments.
3 eth mon de Sofia	Mès Hume siguec diferent.
3 eth mon de Sofia	Mès que cap aute filosòf, agarrèc era vida de cada dia coma un punt de gessuda.
3 eth mon de Sofia	Autanplan pensi que Hume s'interessaue plan pera manèra com es mainatges, es naui ciutadans deth mon, percebien eth mon.
3 eth mon de Sofia	Vau mès que t'escoti, donc.
3 eth mon de Sofia	Coma empirista, Hume s'obliguèc ada eth madeish a dreçar toti es concèptes e totes es construccions filosofiques qu'auien bastit toti aguesti òmes filosòfi.
3 eth mon de Sofia	I auie pialèrs e pialèrs de vielhes pardies que venguien dera Edat Mejana e dera filosofia racionalista deth sègle XVII.
3 eth mon de Sofia	Hume prepausèc un retorn tara nòsta experiéncia espontanèa deth mon.
3 eth mon de Sofia	Degun filosòf "non mos poirà portar darrèr des experiéncies quotidianes o balhar-mos règles de conducta diferentes des que podem elaborar en tot pensar ena nòsta vida de cada dia", didie.
3 eth mon de Sofia	Semble prometedor.
3 eth mon de Sofia	Pòs méter bèri exemples?
3 eth mon de Sofia	As vist jamès un àngel, Sofia?
3 eth mon de Sofia	Non.
3 eth mon de Sofia	Mès as vist jamès ua figura umana?
3 eth mon de Sofia	Quina pregunta mès pèga.
3 eth mon de Sofia	E as vist jamès ales?
3 eth mon de Sofia	Plan que òc, mès non en ua figura umana.
3 eth mon de Sofia	Segontes Hume, un àngel ei ua idia complèxa.
3 eth mon de Sofia	Ei format per dues experiéncies desparières que non son junhudes ena realitat, mès que, totun, son connectades ena imaginacion der òme.
3 eth mon de Sofia	Ei atau com auem de dreçar es nòstes idies e pensaments, coma se siguessen colleccions de libres.
3 eth mon de Sofia	Ac didec eth madeish: "S'auem un libre enes mans, preguntem-mos: Conten bèth rasonament abstracte sus quantitats o chifres?"
3 eth mon de Sofia	Non.
3 eth mon de Sofia	Non.
3 eth mon de Sofia	Alavetz lança-lo en huec, perque sonque conden sofismes e fantasies."
3 eth mon de Sofia	Qué radicau.
3 eth mon de Sofia	Mès eth mon encara ei aciu, Sofia.
3 eth mon de Sofia	Mès fresc e mès clar que jamès.
3 eth mon de Sofia	Hume volie saber se com l'experimente un mainatge petit.
3 eth mon de Sofia	Non as dit que molti des filosòfi des qu'auies entenut a parlar viuien en sòn pròpi mon, e que t'interessaue mès eth mon reau?
3 eth mon de Sofia	Òc, bèra causa atau.
3 eth mon de Sofia	Hume podie auer dit çò de madeish.
3 eth mon de Sofia	D'acòrd.
3 eth mon de Sofia	Hume comence en tot díder qu'er òme a dues sòrtes diferentes de percepcions: es impressions e es idies.
3 eth mon de Sofia	Es impressions son es sensacions immediates dera realitat extèrna, e es idies son eth rebrembe d'aguestes impressions.
3 eth mon de Sofia	Me poiries méter bèth exemple?
3 eth mon de Sofia	Se t'uscles damb ua codinèra cauda, obties ua impression immediata.
3 eth mon de Sofia	Mès entà dauant, pòs rebrembar que te cremères: ei çò que Hume nomente "idia".
3 eth mon de Sofia	Era diferéncia ei qu'era impression ei mès fòrta e mès viua qu'era memòria d'aguesta impression.
3 eth mon de Sofia	Pòs díder, se vòs, qu'era sensacion ei çò d'originau e era idia, o reflexion, n'ei sonque ua pallida còpia.
3 eth mon de Sofia	Era impression ei era causa dirècta dera idia emmagazemada laguens dera consciéncia.
3 eth mon de Sofia	De moment te seguisqui.
3 eth mon de Sofia	Hume soslinhe que tant ua idia coma ua impression pòden èster simples o complèxes.
3 eth mon de Sofia	T'en rebrembes que parlèrem d'ua poma a prepaus de Locke?
3 eth mon de Sofia	Era experiéncia dirècta dera poma ei ua impression complèxa.
3 eth mon de Sofia	Perdona que te braque, mès aquerò ei molt important?
3 eth mon de Sofia	Ei cruciau.
3 eth mon de Sofia	Encara qu'a viatges es filosòfi s'ocupen de problèmes pòc importants, non as de renonciar a seguir cap de construccion filosofica.
3 eth mon de Sofia	Hume seguraments serie d'acòrd damb Descartes qu'ei essenciau bastir un rasonament dès de tèrra.
3 eth mon de Sofia	Plan ben, plan ben.
3 eth mon de Sofia	Era idia de Hume ei qu'a viatges mos formam idies complèxes que non an correspondéncia fisica damb era realitat.
3 eth mon de Sofia	Ja auem parlat des angels.
3 eth mon de Sofia	Abantes auíem parlat des cocolefants.
3 eth mon de Sofia	Un aute exemple ei eth Pegàs, un shivau damb ales.
3 eth mon de Sofia	En toti aguesti casi, mos cau adméter qu'era consciéncia a hèt çò qu'a volgut, en hèr e en des.hèir tot ara sua manèra.
3 eth mon de Sofia	Cada element s'a percebut bèth viatge, e a entrat en teatre dera consciéncia coma se siguesse ua impression reau.
3 eth mon de Sofia	De hèt, era consciéncia non invente arren.
3 eth mon de Sofia	Era consciéncia amasse es causes e bastís idies fausses.
3 eth mon de Sofia	Ja'c veigui.
3 eth mon de Sofia	Aquerò òc qu'ei important.
3 eth mon de Sofia	Vam ben, alavetz.
3 eth mon de Sofia	Hume volie investigar cada idia entà veir se s'auie compausat d'ua manèra que non corresponie ara realitat.
3 eth mon de Sofia	Se preguntèc: De quina impression proven aguesta idia?
3 eth mon de Sofia	Prumèr de tot, auie de trapar es idies simples qu'an hèt possibla era creacion d'ua idia complèxa.
3 eth mon de Sofia	Aquerò li dèc un metòde critic damb eth quau podie analisar es idies des òmes e, d'aguesta manèra, dreçar es nòsti pensaments e es nòstes nocions.
3 eth mon de Sofia	Pòs méter bèth exemple?
3 eth mon de Sofia	En temps de Hume, i auie fòrça gent qu'auie idies plan clares sus eth "cèu" o era "Naua Jerusalem".
3 eth mon de Sofia	Rebrembaràs que Descartes indiquèc qu'es idies "clares e netes", en eres madeishes, garantizen ua corresponéncia damb bèra auta causa que reauments existís.
3 eth mon de Sofia	Ja t'è dit qu'è memòria.
3 eth mon de Sofia	De seguit mo n'encuedam qu'era nòsta idia deth cèu ei compausada de fòrça elements.
3 eth mon de Sofia	Eth cèu ei hèt de "pòrtes de pèrles", "carrèrs d'aur", infiniti "angels".
3 eth mon de Sofia	Mès encara non auem sajat de dividí'c en parts mès petites: perque es pòrtes de pèrles, es carrèrs d'aur, e es angels son idies complèxes.
3 eth mon de Sofia	Les auem auut.
3 eth mon de Sofia	Precisaments ei aquerò çò qu'auem de hèr.
3 eth mon de Sofia	Quan soniam, ei quan tiem es estalhants e era pega.
3 eth mon de Sofia	Mès Hume cre que toti es elements que junhem entà compausar imatges de sòns an entrat bèth viatge ena consciéncia coma impressions simples.
3 eth mon de Sofia	Ua persona que non a vist jamès er aur, non poirà imaginar-se jamès un carrèr d'aur.
3 eth mon de Sofia	Plan esperdigalhat.
3 eth mon de Sofia	Hume tanben auie ua responsa entad aguesta qüestion.
3 eth mon de Sofia	Digam qu'imaginam a Diu coma un èsser infinitaments "intelligent, sabent e brave".
3 eth mon de Sofia	Auem, donc, ua idia complèxa que consistís en ua causa infinitaments intelligenta, infinitaments sabenta e infinitaments brava.
3 eth mon de Sofia	Se non auessen coneishut jamès era intelligéncia, era sabença e era bontat, non auríem auut jamès aguest concèpte de Diu.
3 eth mon de Sofia	Dilhèu tanben credem que Diu ei un "pair sever, mès just"; ei a díder, auem ua idia formada per "pair", "severitat" e "justícia".
3 eth mon de Sofia	A compdar de Hume, molti critics dera religion an senhalat qu'aguestes idies de Diu se pòden restacar damb era manèra coma percebíem ath nòsti pròpi pair quan èrem petiti.
3 eth mon de Sofia	Ja s'a dit qu'era idia de pair portèc tara idia d'un "pair celestiau".
3 eth mon de Sofia	A viatges, era mia mair li dits Devessa a Diu, sonque entà tranquilizar-se.
3 eth mon de Sofia	En tot cas, Hume pelejaue contra totes es idies e pensaments que non an ua correspondéncia sensoriau.
3 eth mon de Sofia	Didec que volie desseparar "totes es paraules absurdes e sense sens qu'an dominat tant de temps e an desprestigiat eth pensament metafisic.
3 eth mon de Sofia	Tanben ena vida de cada dia tiem idies complèxes sense arturar-mos a pensar se son valides o non.
3 eth mon de Sofia	Agarrem, per exemple, eth tèma deth "jo", o eth ego.
3 eth mon de Sofia	Aguest tèma ère era basa dera filosofia de Descartes: era idia neta e clara sus era quau ère bastida tota era sua filosofia.
3 eth mon de Sofia	Demori que Hume non sagèsse remir que jo sò jo.
3 eth mon de Sofia	Perdon.
3 eth mon de Sofia	Seguís.
3 eth mon de Sofia	Non.
3 eth mon de Sofia	Prumèr aurè de saber s'eth jo ei ua idia simpla o complèxa.
3 eth mon de Sofia	E a quina conclusion arribes?
3 eth mon de Sofia	Me cau adméter que me senti pro complèxa.
3 eth mon de Sofia	Sò molt embestiada, per exemple.
3 eth mon de Sofia	E me còste decidir-me enes causes.
3 eth mon de Sofia	E me pòt shautar e desagradar era madeisha persona.
3 eth mon de Sofia	Ei a díder, eth jo ei ua idia complèxa.
3 eth mon de Sofia	D'acòrd.
3 eth mon de Sofia	Supausi qu'ara è de sajar de descurbir se i a ua impression complèxa que correspone ath mèn pròpi jo.
3 eth mon de Sofia	Supausi que si.
3 eth mon de Sofia	Supausi que la deuí auer auut tostemp.
3 eth mon de Sofia	Aquerò te preocupe?
3 eth mon de Sofia	Càmbii constantaments.
3 eth mon de Sofia	Non sò era madeisha aué que quan auia catorze ans.
3 eth mon de Sofia	Eth mèn caractèr e era manèra coma me veigui a jo madeisha càmbien cada menuta.
3 eth mon de Sofia	A viatges me senti, còp sec, ua "naua" persona.
3 eth mon de Sofia	Per tant, era sensacion d'auer un jo inalterable ei ua percepcion fausa.
3 eth mon de Sofia	Era percepcion deth jo ei en realitat ua longa cadia d'impressions simples que non s'an podut experimentar jamès simultanèaments.
3 eth mon de Sofia	Non ei arren mès que "un hèish e un pialèr de percepcions diferentes, que se succedissen es ues as autes damb ua rapidesa inconcebibla, e càmbien e se botgen constantaments", coma didec Hume.
3 eth mon de Sofia	Era consciéncia ei "ua sòrta de teatre, a on apareishen succesivaments es diferentes percepcions; passen, tornen a passar, se'n van, e se barregen en ua infinita varietat de postures e de situacions".
3 eth mon de Sofia	Hume soslinhèc que non auem ua identitat personau subjacenta dejós d'aguestes percepcions e sensacions que van e vien.
3 eth mon de Sofia	Ei coma es imatges d'ua pellicula.
3 eth mon de Sofia	En vertat, es imatges non son connectades entre eres.
3 eth mon de Sofia	Era pellicula ei ua soma d'instants.
3 eth mon de Sofia	Me semble que me rèndi.
3 eth mon de Sofia	Vò díder que renóncies ara idia d'auer un jo inalterable?
3 eth mon de Sofia	Supausi que si.
3 eth mon de Sofia	Hè un moment non pensaues atau.
3 eth mon de Sofia	È de díder, ath delà, qu'era analisi de Hume dera consciéncia umana e eth sòn refús deth jo inalterable ja siguec introdusit 2500 ans abantes ena auta punta deth mon.
3 eth mon de Sofia	Per qui?
3 eth mon de Sofia	Per Buda.
3 eth mon de Sofia	Ei lèu misteriós que se semblen tant es dues exposicions deth problèma.
3 eth mon de Sofia	Buda campèc era vida coma ua succession ininterrompuda de procèssi mentaus e fisics que mantien as persones en un constant estat de cambi.
3 eth mon de Sofia	Eth mainatge non ei parièr qu'er adult.
3 eth mon de Sofia	Aué non sò eth madeish qu'ager.
3 eth mon de Sofia	Non i a arren que me permete díder: "Aquerò ei mèn".
3 eth mon de Sofia	Non i arren que me permete díder: "aguest sò jo".
3 eth mon de Sofia	Non i a, per tant, cap ego inalterable.
3 eth mon de Sofia	Òc, se semble fòrça a Hume.
3 eth mon de Sofia	E aquerò tanben ei faus?
3 eth mon de Sofia	Segontes Hume e Buda, òc.
3 eth mon de Sofia	Non.
3 eth mon de Sofia	Com vòs qu'ac sàpia?
3 eth mon de Sofia	Sigatz alèrta".
3 eth mon de Sofia	Hume aurie podut díder çò de madeish.
3 eth mon de Sofia	O Democrit, se vòs.
3 eth mon de Sofia	Sabem segur que Hume refusèc quinsevolh assag de provar era immortalidat dera amna o era existéncia de Diu.
3 eth mon de Sofia	Aquerò non vò díder que excludisse cap des dues possibilitats, mès credie que provar era fe religiosa damb era rason umana ère ua audàcia.
3 eth mon de Sofia	Hume non ère cristian, ne tanpòc un atèu convençut.
3 eth mon de Sofia	Ère un agnostic.
3 eth mon de Sofia	Qué ei açò?
3 eth mon de Sofia	Un agnostic ei bèth un que sostie qu'era existéncia de Diu o d'un diu, non se pòt provar ne en un sentit positiu ne en un sentit negatiu.
3 eth mon de Sofia	Quan Hume se morie, un amicc sòn li preguntèc se credie ena vida dempús dera mòrt.
3 eth mon de Sofia	Se ditz que Hume responec: "tanben ei possible qu'un tròç de carbon metut en miei deth huec non creme".
3 eth mon de Sofia	Macarèu.
3 eth mon de Sofia	Era responsa ère tipica dera sua manca de prejudicis.
3 eth mon de Sofia	Sonque acceptèc çò qu'auie percebut damb es sentits.
3 eth mon de Sofia	Mès mantenguec dubèrtes es autes possibilitats.
3 eth mon de Sofia	Non refusèc ne era fe en cristianisme ne era fe enes miracles.
3 eth mon de Sofia	Mès aquerò ei ua qüestion de fe, e non de coneishement ne de rason.
3 eth mon de Sofia	Se poirie díder que Hume des.heiguec eth darrèr ligam que junhie era fe e eth coneishement.
3 eth mon de Sofia	As dit que non refusaue es miracles?
3 eth mon de Sofia	Tanpòc non vò díder que i credesse, mèsalèu çò de contrari.
3 eth mon de Sofia	Soslinhèc qu'era gent semble auer un gran besonh de causes qu'aué en dia cridaríem "subernaturaus".
3 eth mon de Sofia	Ei estonant qu'es miracles tostemp passen en un lòc o en un temps fòrça luenhants.
3 eth mon de Sofia	De hèt, Hume refusaue es miracles perque non n'auie experimentat jamès cap.
3 eth mon de Sofia	Mès tanpòc non auie experimentat que podessen passar.
3 eth mon de Sofia	Ac auràs d'explicar.
3 eth mon de Sofia	Segontes Hume, un miracle va en contra des leis dera natura.
3 eth mon de Sofia	Mès non a sentit sostier qu'auem experimentat es leis dera natura.
3 eth mon de Sofia	Vedem que què ua pèira en tèrra quan la deisham anar.
3 eth mon de Sofia	Se non arribe a quèir, ben, alavetz auríem experimentat aquerò.
3 eth mon de Sofia	Alavetz cres que i a dues natures: ua "naturau" e ua auta "subernaturau".
3 eth mon de Sofia	Non cres que tornes tàs params des racionalistes?
3 eth mon de Sofia	Per qué?
3 eth mon de Sofia	Ès terrible,té.
3 eth mon de Sofia	Non sò terrible, Sofia.
3 eth mon de Sofia	Entà un filosòf jamès ei dolent demanar.
3 eth mon de Sofia	Ditz-me se com pòs èster tan segura de qué era pèira queirà en tèrra?
3 eth mon de Sofia	Ac è campat tanti viatges, que ne sò complètaments segura.
3 eth mon de Sofia	Hume aurie dit qu'as experimentat molti viatges qu'era pèira què en tèrra a causa dera lei dera gravetat.
3 eth mon de Sofia	Mès jamès auem experimentat ua lei atau.
3 eth mon de Sofia	Sonque auem experimentat qu'es causes quèn.
3 eth mon de Sofia	Non ei çò de madeish?
3 eth mon de Sofia	Non exactaments.
3 eth mon de Sofia	As dit que cres qu'era pèira queirà en tèrra perque ac as campat fòrça viatges.
3 eth mon de Sofia	Aguesta ei precisaments era clau de Hume.
3 eth mon de Sofia	Ès tant acostumada que dempús d'ua causa ne passe ua auta, que tostemp demores que passe çò de madeish quan dèishes anar ua pèira.
3 eth mon de Sofia	Ei atau coma nèish era idia des leis indestrusibles dera natura.
3 eth mon de Sofia	Volie díder qu'ère possible qu'era pèira non queiguesse?
3 eth mon de Sofia	Mès didec que non auie experimentat se per qué què.
3 eth mon de Sofia	Ara tornam a èster plan luenh des mainatges petiti e des flors.
3 eth mon de Sofia	Non, ath contrari.
3 eth mon de Sofia	Pòs tie es mainatges entà verificar es idies de Hume.
3 eth mon de Sofia	Qui demores que s'estonarie mès se vedesse ua pèira flotant en aire: un mainatge d'un an o tu?
3 eth mon de Sofia	Supausi que jo.
3 eth mon de Sofia	Per qué?
3 eth mon de Sofia	Perque saberia mielhor qu'eth mainatge enquia quin punt ei antinaturau.
3 eth mon de Sofia	E per què non pensarie eth mainatge qu'ei antinaturau?
3 eth mon de Sofia	Perque encara non a aprenut com se compòrte era natura.
3 eth mon de Sofia	O dilhèu perque era natura, tada eth, encara non ei un costum?
3 eth mon de Sofia	Ja veigui tà on vòs anar a parar.
3 eth mon de Sofia	Hè aguest exercici, ara.
3 eth mon de Sofia	Imagina que tu e un mainatge petit anatz tà un espectacle d'un magic que hè a flotar causes en aire.
3 eth mon de Sofia	Qui des dus s'esvagarà mès?
3 eth mon de Sofia	Seguraments jo.
3 eth mon de Sofia	Per qué?
3 eth mon de Sofia	Perque sabi enquia quin punt ei impossible tot açò que veigui.
3 eth mon de Sofia	Supausi que si.
3 eth mon de Sofia	E seguim en nucli dera filosofia de Hume.
3 eth mon de Sofia	Aurie hijut qu'eth mainatge encara non a devengut un esclau des expectatives, e ei eth qui a mens prejudicis des dus.
3 eth mon de Sofia	Dilhèu tanben ei mès bon filosòf.
3 eth mon de Sofia	Non a opinions prestablides.
3 eth mon de Sofia	E aquerò, estimada Sofia, ei era vertut mès importanta deth filosòf.
3 eth mon de Sofia	Eth mainatge percep eth mon tau coma ei, sense meter-i mès causes des que experimente.
3 eth mon de Sofia	Cada viatge que veigui qu'è prejudicis, me trapi plan mau.
3 eth mon de Sofia	Quan Hume discutís eth poder deth costum, se concentre ena lei dera encausa-efècte.
3 eth mon de Sofia	Aguesta lei establís que tot çò que passe a d'auer ua encausa.
3 eth mon de Sofia	Hume metec coma exemple dues bòles de bilhar.
3 eth mon de Sofia	Se lances ua bòla de bilhar nera contra ua de blanca, qué passarà?
3 eth mon de Sofia	S'era bòla nera tòque ara blanca, era blanca començarà a botjar-se.
3 eth mon de Sofia	Plan ben, e per qué?
3 eth mon de Sofia	Perque l'a tustat era bòla nera.
3 eth mon de Sofia	Se ditz, donc, qu'er impacte dera bòla nera ei era encausa de qué era bòla blanca se mete a rodar.
3 eth mon de Sofia	Mès rebremba que sonque podem parlar d'aquerò qu'auem experimentat.
3 eth mon de Sofia	Ac è experimentat fòrça viatges.
3 eth mon de Sofia	Jorunn a ua taula de bilhar en sosterranh.
3 eth mon de Sofia	Hume diderie qu'era soleta causa qu'as experimentat ei qu'era bòla blanca comence a rodar.
3 eth mon de Sofia	Non as experimentat era encausa de per qué era bòla blanca comence a rodar.
3 eth mon de Sofia	As campat qu'un hèt passe dempús der aute, mès non as vist qu'eth dusau hèt passe per tòrt deth prumèr.
3 eth mon de Sofia	Non ei plan evident, açò?
3 eth mon de Sofia	Non, ei vitau.
3 eth mon de Sofia	Hume remèrque qu'era expectativa de qué a ua causa ne seguisse ua auta, non ei enes objèctes, senon ena nòsta consciéncia.
3 eth mon de Sofia	E, era expectativa, coma auem vist, a a veir damb eth costum.
3 eth mon de Sofia	Eth non s'aurie estonat s'en moment qu'ua bòla tòque era auta, totes dues demoren arturades.
3 eth mon de Sofia	Quan parlam des "leis dera natura" o dera "encausa e er efècte", parlam, de hèt, de çò que demoram, mès que non de çò qu'ei racionau.
3 eth mon de Sofia	Es leis dera natura non son ne racionaus ne irracionaus: simplament son.
3 eth mon de Sofia	Per tant, era expectativa de qué era bòla blanca se botjarà quan la tòque era bòla nera non ei innata.
3 eth mon de Sofia	Non neishem damb ua sòrta d'expectatives sus com ei eth mon o com se compòrten es causes deth mon.
3 eth mon de Sofia	Torni a sénter que mos desviam.
3 eth mon de Sofia	Non mos desviam, perque es expectatives mos pòden hèr a trèir conclusions precipitades.
3 eth mon de Sofia	Hume non remie era existéncia des leis indestrusibles dera natura, mès didie que, coma que non podem experimentar es leis naturaus en eres madeishes, ei facil qu'arribem tà conclusions erronèes.
3 eth mon de Sofia	Me pòs méter bèth exemple?
3 eth mon de Sofia	Encara que sonque aja campat corbassi neres ath long dera mia vida, non vò díder que non poguen existir es corbassi blancs.
3 eth mon de Sofia	Tant entà un filosòf coma entà un scientific ei important non descartar era possibilitat de trapar un corbàs blanc.
3 eth mon de Sofia	Lèu se pòt díder que trapar eth corbàs blanc ei prioritari dera sciéncia.
3 eth mon de Sofia	Ja'c veigui.
3 eth mon de Sofia	Per çò que hè ara relacion entre encausa e efècte, i pòt auer fòrça gent qu'imagine qu'eth pericle ei era encausa deth tron perque eth tron vie dempús deth pericle.
3 eth mon de Sofia	Er exemple non ei guaire diferent deth des bòles de bilhar.
3 eth mon de Sofia	Mès ei eth pericle era encausa deth tron?
3 eth mon de Sofia	Non, reauments non, perque toti dus passen ath madeish temps.
3 eth mon de Sofia	Tant eth pericle coma eth tron se deuen a ua descarga electrica.
3 eth mon de Sofia	D'acòrd.
3 eth mon de Sofia	Un empirista deth nòste sègle, Bertrand Russell, a metut un exemple grossièr.
3 eth mon de Sofia	Ua garia que cada dia ve com s'apròpe eth grangèr e eth minjar que li meten ena sièta.
3 eth mon de Sofia	Mès arribe un dia en qué ja non li dan minjar?
3 eth mon de Sofia	Un dia eth grangèr s'apròpe e l'esgòrge.
3 eth mon de Sofia	Ècs, qué orrible.
3 eth mon de Sofia	Eth hèt qu'ua causa passe dempús d'ua auta non vò díder que de besonh i age ua relacion d'encausa-efècte.
3 eth mon de Sofia	Un des objectius fondamentaus dera filosofia ei esvitar qu'era gent trèigue conclusions de forma precipitada.
3 eth mon de Sofia	Hé'c pòt portar a formes diferentes de supersticion.
3 eth mon de Sofia	Coma per exemple?
3 eth mon de Sofia	Ves un gat nere que trauèsse eth carrèr.
3 eth mon de Sofia	Un shinhau dempús, quès e te trinques eth braç.
3 eth mon de Sofia	Mès aquerò non vò díder que i age cap de relacion entre es dus incidents.
3 eth mon de Sofia	En un contèxte scientific, ei impossible non precipitar-se a trèir conclusions.
3 eth mon de Sofia	Encara que molta gent se guarisque dempús d'auer prenut ua determinada medecina, non vò díder qu'aguesta medecina les age guarit.
3 eth mon de Sofia	Ei per aquerò qu'ei tant important auer un gran nombre de pacients que se pensen que tanben receben aguesta medecina, mès que en realitat sonque prenen haria e aigua.
3 eth mon de Sofia	S'aguesti pacients tanben se guarissen, i a d'auer un tresau factor, coma per exemple era credença qu'era medecina guarís.
3 eth mon de Sofia	Me semble que comenci a enténer se qué ei er empirime.
3 eth mon de Sofia	Per çò que hè ara etica, Hume tanben se rebellèc contra eth pensament racionalista.
3 eth mon de Sofia	Es racionalistes tostemp auien creigut qu'era capacitat entà distinguir entre eth ben e eth mau ei inerenta ara rason umana.
3 eth mon de Sofia	Era idia deth dret naturau ei presenta en molti filosòfi, de Socrates enquia Locke.
3 eth mon de Sofia	Mès segontes Hume, era rason non determine çò que didem e çò que hèm.
3 eth mon de Sofia	E qué ac determine, donc?
3 eth mon de Sofia	Es nòsti sentiments.
3 eth mon de Sofia	E se non voi ajudar?
3 eth mon de Sofia	En aguest cas tanben son es sentiments.
3 eth mon de Sofia	Mès i a d'auer un limit.
3 eth mon de Sofia	Segontes Hume, toti son preocupadi dera felicitat des autes persones.
3 eth mon de Sofia	Mès aquerò non a arren a veir damb era rason.
3 eth mon de Sofia	Non sabi se i sò d'acòrd.
3 eth mon de Sofia	Non tostemp ei tan racionau des.hèir-se de ua auta persona, Sofia.
3 eth mon de Sofia	Èp, demora, protesti.
3 eth mon de Sofia	Aguesta persona tanben vò víuer.
3 eth mon de Sofia	Per aquerò non la pòs aucir.
3 eth mon de Sofia	Aquerò ei ua rason logica?
3 eth mon de Sofia	No'c sabi.
3 eth mon de Sofia	A compdar d'ua frasa descriptiua ("aguesta persona tanben vò víuer") as arribat tà ua frasa normatiua ("ei per aquerò que non pòs aucir-la").
3 eth mon de Sofia	D'un punt de vista racionau, aquerò non a cap de sentit.
3 eth mon de Sofia	Tanben auries podut díder:"I a molta gent que non pague es impòsti; per tant, jo tanpòc pagarè es impòsti".
3 eth mon de Sofia	Hume didec que jamès se pòt partir d'ua frasa ei entà arribar en ua frasa auer de.
3 eth mon de Sofia	Vòs que te meta bèri exemples?
3 eth mon de Sofia	Òc, se te platz.
3 eth mon de Sofia	Cres que se sostie aguesta conclusion?
3 eth mon de Sofia	Non, ei absurda.
3 eth mon de Sofia	Auem de pensar en miei ambient.
3 eth mon de Sofia	Un aute exemple; "Eth desvolopament de naui camps petrolifèrs quilharà eth nivèu de vida d'un país un 10%.
3 eth mon de Sofia	Per tant, mos cau desvolopar naui camps petrolifèrs çò de mès rapid possible".
3 eth mon de Sofia	Aquerò ei estupid.
3 eth mon de Sofia	Tanben aciu auem de pensar en miei ambient.
3 eth mon de Sofia	A viatges se ditz qu'"aguesta lei a estat aprovada peth Parlament; per tant, toti es ciutadans d'aguest país l'an d'acceptar".
3 eth mon de Sofia	Mès a viatges acceptar aguestes leis aprovades va en contra des conviccions mès intimes d'ua persona.
3 eth mon de Sofia	Ac enteni.
3 eth mon de Sofia	Ara ja sabem, donc, qu'era rason non pòt determinar era nòsta conducta.
3 eth mon de Sofia	Actuar de forma responsabla non depen der usatge que hèm dera rason senon dera prigondor des nòsti sentiments entàs auti.
3 eth mon de Sofia	Aguesta ei ua frasa esglasianta.
3 eth mon de Sofia	Encara ei mès esglasiant barrejar es concèptes.
3 eth mon de Sofia	Sabes qu'es nazis auciren milions de judius.
3 eth mon de Sofia	Qué dideries que non les foncionaue: era rason o es sues emocions?
3 eth mon de Sofia	Non les foncionauen es sòns sentiments.
3 eth mon de Sofia	Molti d'eri auien eth cap extrèmaments clar.
3 eth mon de Sofia	Non ei estranh descurbir calculs hereds darrèr des decisions mès crudèus.
3 eth mon de Sofia	Dempús dera guèrra, molti nazis sigueren condamnadi, mès non per èster "irracionaus".
3 eth mon de Sofia	Sigueren condamnadi per èster uns assassins crudèus.
3 eth mon de Sofia	De hèt, a passat mès d'un viatge que s'a absolvut a gent que non auie eth cap clar en moment de cométer eth crim.
3 eth mon de Sofia	Se ditz que non èren "responsables des sues accions".
3 eth mon de Sofia	Jamès s'a absolvut ad arrés per non auer auut sentiments.
3 eth mon de Sofia	Demori que non.
3 eth mon de Sofia	Mès tanpòc auem de besonh de méter exemples massa grossièrs.
3 eth mon de Sofia	S'ua inondacion dèishe fòrça gent dehòra de casa, son es sentiments es que mos diden s'auem d'ajudar o non.
3 eth mon de Sofia	S'èm crudèus, e deisham que decidisque era rason hereda, pensaram que ja està ben que morisquen milions de persones en un mon menaçat pera suberpopulacion.
3 eth mon de Sofia	Me met malauta que pogues arribar a pensar aquerò.
3 eth mon de Sofia	Fixa-te que non ei era tua rason era que s'enràbie.
3 eth mon de Sofia	Gràcies, qu'ei pro.
3 eth mon de Sofia	Alberto se lheuèc e anèc tara hièstra que daue tara ciutat.
3 eth mon de Sofia	Sofia lo seguic.
3 eth mon de Sofia	Mentre qu'èren de pè en tot guardar es cases antiques, apareishec ua petita avioneta volant per dessús des losats.
3 eth mon de Sofia	Portaue aganchat ena coa un petit pannèu, que Sofia se pensèc que serie er anonci de bèth producte o bèth eveniment locau, coma un concèrt de rock.
3 eth mon de Sofia	Mès quan l'aueren mès apròp, eth messatge ère pro diferent: "felicitats, Hilde".
3 eth mon de Sofia	Qué pesat, siguec eth solet comentari d'Alberto.
3 eth mon de Sofia	D'aciu es montanhes deth sud, començauen a baishar ues granes bromes neres.
3 eth mon de Sofia	Era avioneta despareishec entre es bromes.
3 eth mon de Sofia	Me pensi qu'auram tempèsta.
3 eth mon de Sofia	Alavetz agarrarè er autobús entà tornar tà casa.
3 eth mon de Sofia	Demori qu'eth major non sigue darrèr de tot aquerò.
3 eth mon de Sofia	Non ei omnipotent, vertat?
3 eth mon de Sofia	Alberto non responec.
3 eth mon de Sofia	Mos cau parlar de Berkeley, didec, ath cap d'ua estona.
3 eth mon de Sofia	Sofia ja s'auie seigut.
3 eth mon de Sofia	Se n'encuedèc que se mossegaue es ungles.
3 eth mon de Sofia	Berkeley siguec un bisbe irlandés, e… didec Sofia.
3 eth mon de Sofia	Mès tanben ère un filosòf…
3 eth mon de Sofia	Sentec qu'era filosofia e era sciéncia deth sòn temps menaçauen era manèra cristiana d'enténer era vida e qu'eth materialisme que s'auie escampilhat per tot, ath delà, ère ua menaça contra era fe cristiana en un Diu que cree e sauve totes es causes dera natura.
3 eth mon de Sofia	De vertat?
3 eth mon de Sofia	E, ath madeish temps, siguec er empirista mès conseqüent.
3 eth mon de Sofia	Mès qu'aquerò.
3 eth mon de Sofia	T'auràs d'explicar.
3 eth mon de Sofia	Rebrembaràs que Locke afirmaue que non podem díder arren sus es "qualitats segondàries" des causes.
3 eth mon de Sofia	Non podem díder qu'ua poma ei verda o acida.
3 eth mon de Sofia	Sonque podem díder que la percebem coma tau.
3 eth mon de Sofia	Mès Locke tanben didec qu' "es qualitats primàries" coma era densitat, eth pes o era soliditat, pertanhen ara realitat exteriora.
3 eth mon de Sofia	Era realitat exteriora a, de hèt, ua substància materiau.
3 eth mon de Sofia	Òc, Sofia, mès i a mès causes.
3 eth mon de Sofia	Endauant, donc.
3 eth mon de Sofia	Locke pensaue, coma Descartes e Spinoza, qu'eth mon fisic ei ua realitat.
3 eth mon de Sofia	Aquerò ei justaments çò que Berkeley critiquèc, e ac hec precisaments en tot tier era logica der empirisme.
3 eth mon de Sofia	Didec qu'es soletes causes qu'existissen son es que percebem.
3 eth mon de Sofia	Non percebem qu'es causes son concrètes.
3 eth mon de Sofia	Díder que çò que percebem a era sua pròpia "substància" subjacenta ei precipitar-se a trèir ua conclusion.
3 eth mon de Sofia	Non auem absoludaments cap experiéncia que mos permete aquerò.
3 eth mon de Sofia	Quina saumetada, guarda.
3 eth mon de Sofia	Sofia dèc un còp de punh ena taula.
3 eth mon de Sofia	Ai!, didec, perque auie flocat un còp molt fòrt.
3 eth mon de Sofia	Qué as sentit?
3 eth mon de Sofia	È sentit ua causa dura.
3 eth mon de Sofia	As auut era sensacion d'ua causa dura, mès non as sentit era matèria dera taula.
3 eth mon de Sofia	Dera madeisha manèra, pòs soniar que das un còp contra ua causa dura, mès en un sòn non i a arren dur, vertat?
3 eth mon de Sofia	Non, en un sòn, non.
3 eth mon de Sofia	Ath delà tanben se pòt hèr qu'ua persona sente tau e quau causa.
3 eth mon de Sofia	Mès s'era taula, de vertat, non ère dura, per qué l'è sentida dura?
3 eth mon de Sofia	Berkeley credie qu'ère un "esperit".
3 eth mon de Sofia	Pensaue que totes es nòstes idies an ua causa dehòra dera nòsta consciéncia, mès aguesta causa non ei materiau, senon espirituau.
3 eth mon de Sofia	Sofia tornaue a mossegar-se es ungles.
3 eth mon de Sofia	Alberto contunhèc.
3 eth mon de Sofia	Segontes Berkeley, era mia pròpia amna pòt èster era encausa des mies pròpies idies (coma quan sónii), mès sonque ua auta volentat o esperit pòt èster era encausa des idies que constituïssen eth mon materiau.
3 eth mon de Sofia	Tot ei degut ar esperit que "còste tot en tot e de qué son hètes totes es causes".
3 eth mon de Sofia	De quin esperit parlaue?
3 eth mon de Sofia	Berkeley, evidentaments, pensaue en Diu.
3 eth mon de Sofia	Ne tan solet ei segur qu'existim?
3 eth mon de Sofia	Òc e non.
3 eth mon de Sofia	Tot açò que vedem e sentim ei ua conseqüéncia deth poder de Diu, didec Berkeley.
3 eth mon de Sofia	Perque Diu ei intimaments estacat ara nòsta consciéncia, en tot hèr qu'ajam aguesta multitud d'idies e de percepcions as qu'èm constantaments sometudi.
3 eth mon de Sofia	Tot eth mon que mos entornege e tota era nòsta vida existissen en Diu.
3 eth mon de Sofia	Eth ei era soleta encausa dera nòsta existéncia.
3 eth mon de Sofia	Sò impressionada.
3 eth mon de Sofia	Tanben mos auem de demanar qui èm.
3 eth mon de Sofia	Èm reauments persones de carn e uassi?
3 eth mon de Sofia	Eth nòste mon se compause de causes reaus o mos entornege era consciéncia?
3 eth mon de Sofia	Sofia contunhaue mossegant-se es ungles.
3 eth mon de Sofia	Alberto seguic.
3 eth mon de Sofia	Berkeley non sonque dobtaue dera realitat materiau.
3 eth mon de Sofia	Tanben qüestionaue qu'eth temps e er espaci auessen ua existéncia absoluta o independenta.
3 eth mon de Sofia	Era nòsta pròpia percepcion deth temps e der espaci pòt èster ua fantasia dera nòsta consciéncia.
3 eth mon de Sofia	Ua setmana o dues entà nosati non a d'èster de besonh ua setmana o dues entà Diu.
3 eth mon de Sofia	Supausi qu'ac è dit, òc.
3 eth mon de Sofia	Mès entà nosati…
3 eth mon de Sofia	Sofia auec un subersaut.
3 eth mon de Sofia	Ei aquerò çò que penses?
3 eth mon de Sofia	Non veigui cap auta possibilitat.
3 eth mon de Sofia	Aguesta ei dilhèu era soleta explicacion possible de tot açò que mos a passat.
3 eth mon de Sofia	Totes aguestes postaus que mos perseguissen…
3 eth mon de Sofia	Hermes parlant…es mèns lapsus…
3 eth mon de Sofia	Guarda que dider-te Sofia, Hilde.
3 eth mon de Sofia	Jo ja sai que non te crides Sofia.
3 eth mon de Sofia	Qué mèrda dides?
3 eth mon de Sofia	Me semble que non te trapes ben.
3 eth mon de Sofia	Ja'c sabi, tot me hè torns, estimada.
3 eth mon de Sofia	E aguest solei ei eth pair de Hilde?
3 eth mon de Sofia	Poirie èster.
3 eth mon de Sofia	Vòs díder qu'a estat ua sòrta de Diu entà nosati?
3 eth mon de Sofia	Se vòs que te siga sincèr, òc.
3 eth mon de Sofia	Se n'aurie de dar vergonha.
3 eth mon de Sofia	E Hilde?
3 eth mon de Sofia	Ei un àngel, Sofia.
3 eth mon de Sofia	Un àngel?
3 eth mon de Sofia	Er esperit l'a alistada entà comunicar-se damb nosati.
3 eth mon de Sofia	Vòs díder qu'Albert Knag li parle a Hilde de nosati?
3 eth mon de Sofia	O l'escriu sus nosati.
3 eth mon de Sofia	Perque non podem percéber era substància dera quau ei hèta era nòsta realitat.
3 eth mon de Sofia	Non podem saber s'era nòsta realitat ei hèta d'ondes de son, o de papèrs e escritura.
3 eth mon de Sofia	Segontes Berkeley, tot açò que podem saber ei qu'èm esperit.
3 eth mon de Sofia	E Hilde un àngel…
3 eth mon de Sofia	Hilde ei un àngel, òc.
3 eth mon de Sofia	Deishem-ac aquiu.
3 eth mon de Sofia	Felicitats, Hilde.
3 eth mon de Sofia	Era cramba s'aumplic d'ua lum bluenca.
3 eth mon de Sofia	Me n'è d'anar, didec Sofia.
3 eth mon de Sofia	Se lheuèc e correc enquiara pòrta d'entrada.
3 eth mon de Sofia	Quan gessie, Hermes se lheuèc deth lòc a on dormie.
3 eth mon de Sofia	A Sofia li semblèc qu'eth gosset li didie:
3 eth mon de Sofia	A lèu, Hilde.
3 eth mon de Sofia	Sofia baishèc de prèssa es escales, e gessec en carrèr.
3 eth mon de Sofia	Non i auie arrés.
3 eth mon de Sofia	Ploiguie a faisses.
3 eth mon de Sofia	Passèren un parelh de coches per asfalt negat, mès non se vedie cap autobús.
3 eth mon de Sofia	Sofia crotzèc corrent era Plaça Major.
3 eth mon de Sofia	En tant corrie, sonque pensaue ua causa.
3 eth mon de Sofia	Deman ei eth mèn aniversari, pensaue.
3 eth mon de Sofia	Non ei terrible encuedar-se'n qu'era vida ei sonque un sòn eth dia abantes de hèr quinze ans?
3 eth mon de Sofia	Ei coma soniar que te tòque un milion ena loteria e desvelhar-te quan ja te dan es dinèrs.
3 eth mon de Sofia	Sofia trauessèc corrent eth camp d'espòrts.
3 eth mon de Sofia	Ère sa mair.
3 eth mon de Sofia	Es pericles punien eth cèu un e un aute viatge.
3 eth mon de Sofia	Quan se trapèren, sa mair l'abracèc.
3 eth mon de Sofia	Qué mos passe, petitonha mia?
3 eth mon de Sofia	No'c sabi, didec Sofia en tot samucar.
3 eth mon de Sofia	Ei un mausòn.
3 eth mon de Sofia	Hilde Moller Knag se desvelhèc en humarau dera vielha casa deth capitan, enes entorns de Lilleshand.
3 eth mon de Sofia	Campèc eth relòtge.
3 eth mon de Sofia	Sonque èren es sies, mès ja i auie lum.
3 eth mon de Sofia	Bèri arrais de lum auien començat a entrar pera hièstra.
3 eth mon de Sofia	Gessec deth lhet e anèc tara hièstra.
3 eth mon de Sofia	De camin, arrinquèc ua huelha deth calendari que i auie en escritòri.
3 eth mon de Sofia	Dijaus, 14 de junh de 1990.
3 eth mon de Sofia	Rebreguèc era huelha e la lancèc ena paperèra.
3 eth mon de Sofia	Diuendres, 15 de junh de 1990, didie ara eth calendari.
3 eth mon de Sofia	En gèr ja auie escrit "quinze ans" en aguesta huelha.
3 eth mon de Sofia	Li semblèc plan especiau hèr quinze ans en dia quinze.
3 eth mon de Sofia	Non tornarie a passar jamès.
3 eth mon de Sofia	Quinze ans!
3 eth mon de Sofia	Non ère aguest eth prumèr dia dera sua vida adulta?
3 eth mon de Sofia	Non podec tornar tath lhet.
3 eth mon de Sofia	Ath delà, ère eth darrèr dia d'escòla abantes des vacances d'ostiu.
3 eth mon de Sofia	Sonque auien d'èster ena glèisa tara ua.
3 eth mon de Sofia	E encara mielhor: sonque mancaue ua setmana entà que sa pair tornèsse deth Liban.
3 eth mon de Sofia	L'auie prometut que tornarie abantes de Sant Joan.
3 eth mon de Sofia	Hilde se demorèc arturada dauant dera hièstra.
3 eth mon de Sofia	E campèc eth jardin e eth cai e era petita casa des barques.
3 eth mon de Sofia	Encara non auien trèt era barca de motor entar ostiu, mès era vielha barca de rems ère amarrada en cai.
3 eth mon de Sofia	Auie de rebrembar de trèir era aigua dempús dera tempèsta dera darrèra net.
3 eth mon de Sofia	Mentre guardaue era petita baia, rebrembèc qu'un viatge, quan auie sies ans, se calèc laguens era barca e se n'anèc remant.
3 eth mon de Sofia	Dempús queiguec ena aigua e damb pro trabalhs podec arribar ena plaja.
3 eth mon de Sofia	Pugèc peth romegàs totauments mòja.
3 eth mon de Sofia	Quan arribèc en jardin se demorèc en tot guardar era casa, sa mair arribèc corrent.
3 eth mon de Sofia	Era barca e es dus rems s'auien demorat flotant en miei dera aigua.
3 eth mon de Sofia	Encara ara, a viatges soniaue ena petita barca abandonada qu'anaue ara deriva.
3 eth mon de Sofia	Auie estat ua experiéncia traumatica.
3 eth mon de Sofia	Eth jardin non ère especiauments huelhós, ne ère especiauments ben cuedat.
3 eth mon de Sofia	Mès ère gran, e ère de Hilde.
3 eth mon de Sofia	Un pomièr punit peth vent e uns pògui arbilhons auien suberviscut as grani temporaus iuernaus.
3 eth mon de Sofia	Eth vielh balançader ère en un tròç de potja entre es ròques e eth romegàs.
3 eth mon de Sofia	Auie un aspècte desolat, en miei dera lum intensa deth maitin.
3 eth mon de Sofia	Sense es coishins, encara semblaue mès trist.
3 eth mon de Sofia	Seguraments, sa mair les aurie trèt era passada net entà sauvar-les deth temporau.
3 eth mon de Sofia	Eth jardin ère entornejat de bedoths, que lo protegien, aumens, des pejores ventòries.
3 eth mon de Sofia	Siguec per aguesti arbes qu'era casa recebec eth nòm de Bjerkely un an mès tard.
3 eth mon de Sofia	Er arrèpairin de Hilde auie bastit era casa uns ans abantes deth cambi de sègle.
3 eth mon de Sofia	Auie estat capitan d'un des darrèrs velièrs.
3 eth mon de Sofia	I auie fòrça gent que contunhaue en nomentar-la era "Casa deth Capitan".
3 eth mon de Sofia	Aqueth maitin, en jardin encara i auie mèrques dera ploja torrenciau qu'auie queigut era net anteriora.
3 eth mon de Sofia	Pendent era net, Hilde s'auie desvelhat fòrça viatges peth bronit des trons.
3 eth mon de Sofia	Mès ara ja non demoraue cap de broma.
3 eth mon de Sofia	Tot ei fresc dempús d'aguestes tempèstes d'ostiu.
3 eth mon de Sofia	Auie hèt un temps sec e calorós pendent es darrères setmanes, e es puntes des huelhes des bedoths s'auien començat a jaunir.
3 eth mon de Sofia	Ère coma s'eth mon sancer s'auesse acabat de lauar.
3 eth mon de Sofia	Ère coma s'era tempèsta s'auesse emportat era sua mainadesa.
3 eth mon de Sofia	O ère finlandesa?
3 eth mon de Sofia	Ère polida?
3 eth mon de Sofia	Aumens non ère lèja.
3 eth mon de Sofia	Dilhèu non ère ne polida ne lèja.
3 eth mon de Sofia	Auie eth peu ròi e long.
3 eth mon de Sofia	Hilde tostemp auie volut auer un peu un shinhau mès blond e un shinau mès escur.
3 eth mon de Sofia	Aguesta color intermèdia ère molt pòga causa.
3 eth mon de Sofia	L'agradaue, aquerò sí, auer retortilhs.
3 eth mon de Sofia	Moltes des sues amigues sajauen de retortilhar-se un shinhau eth peu, e es sòns retortilhs èren naturaus.
3 eth mon de Sofia	Hilde se demanèc s'era imatge que vedie ère era d'ua mainada o era d'ua gojata.
3 eth mon de Sofia	Decidic que cap des dues.
3 eth mon de Sofia	Eth còs ère pro de gojata, mès era cara li rebrembaue ua poma que non a madurat.
3 eth mon de Sofia	I auie bèra causa en aqueth miralh antic que tostemp la hège a pensar en sa pair.
3 eth mon de Sofia	Abantes auie estat penjat en estudi.
3 eth mon de Sofia	Er estudi que i auie dessús dera casa dera barca ère era bibliotèca, er escritòri e eth refugi de sa pair.
3 eth mon de Sofia	Albert, coma li didie Hilde quan ère en casa, tostemp auie volut escríuer bèra causa importanta.
3 eth mon de Sofia	Un viatge auie sajat d'escríuer un roman, mès non l'auie acabat jamès.
3 eth mon de Sofia	De quan en quan, publicaue bèri poèmes o esbòci dera còsta en bèth jornau locau.
3 eth mon de Sofia	Hilde ère lèu tant orgulhosa coma eth cada viatge que liegie eth sòn nòm imprimit: "Albert Knag".
3 eth mon de Sofia	Aumens, en Lilleshand ère un nòm coneishut.
3 eth mon de Sofia	Er arrèpairin tanben s'auie dit Albert.
3 eth mon de Sofia	Eth miralh, òc.
3 eth mon de Sofia	Plan ans entà darrèr, eth pair auie hèt trufaria en tot díder q'ère impossible veir era pròpia imatge parpelejant dauant d'un miralh, exceptat dauant deth miralh de lhauna.
3 eth mon de Sofia	Aguest miralh ère ua excepcion perque ère er antic miralh magic qu'era arrèmairia auie crompat a ua gitana, pòc dempús de maridar- se.
3 eth mon de Sofia	Hilde ac auie sajat fòrça viatges, mès ère tan dificil coma sajar d'escapar dera pròpia ombra.
3 eth mon de Sofia	Fin finau, l'auien regalat eth vielh tresaur dera familha.
3 eth mon de Sofia	Ath long deth temps, auie sajat, sense artenhé'c, d'apréner er art impossible.
3 eth mon de Sofia	Non ère estranh que siguesse encaborniada.
3 eth mon de Sofia	Quinze ans…
3 eth mon de Sofia	Campèc era tauleta de net.
3 eth mon de Sofia	I auie un gran paquet!
3 eth mon de Sofia	Ère estropat damb un papèr plan polit de color blava e ua cinta vermelha de seda.
3 eth mon de Sofia	Auie d'èster un present d'aniversari!
3 eth mon de Sofia	Podie èster aguest eth present?
3 eth mon de Sofia	Eth gran present que sa pair auie mantengut tant en secrèt?
3 eth mon de Sofia	Auie escrit tantes insinuacions estranhes des deth Liban!
3 eth mon de Sofia	Mès s'auie imposat ada eth madeish "ua censura severa".
3 eth mon de Sofia	Auie escrit qu'eth present ère "cada viatge mès gran".
3 eth mon de Sofia	Dempús auie dit bèra causa dera gojata qu'ère a mand de conéisher, e ara qu'auie enviat còpies de totes es postaus.
3 eth mon de Sofia	Hilde auie sajat que sa mair li dèsse bèra tralha, mès non n'auie ne era mès pichona idia.
3 eth mon de Sofia	Era causa mès estranha ère qu'eth present dilhèu l'auie de "compartir damb d'autes persones".
3 eth mon de Sofia	Per bèra causa trebalhaue enes Nacions Unides.
3 eth mon de Sofia	Ua des moltes idies fixes qu'auie sa pair ère qu'es Nacions Unides aurien d'exercir ua sòrta de govèrn en tot eth mon.
3 eth mon de Sofia	Per qué l'auien deishat aquiu, se non?
3 eth mon de Sofia	Trauessèc era cramba de puntetes, e agarrèc eth paquet.
3 eth mon de Sofia	Pesaue fòrça!
3 eth mon de Sofia	Papa".
3 eth mon de Sofia	Dempús destropèc eth papèr blau.
3 eth mon de Sofia	Ère un caièr d'anères.
3 eth mon de Sofia	Ère aguest eth present?
3 eth mon de Sofia	Ère aguest eth famós present d'aniversari de qué se n'auie parlat tant?
3 eth mon de Sofia	Eth present que cada viatge se hège mès gran, e que se podie compartir damb d'autes persones?
3 eth mon de Sofia	Damb ua rapida uelhada, vedec qu'eth caièr d'anères auie laguens dues huelhes escrites a maquina.
3 eth mon de Sofia	Hilde reconeishec eth tipe de letra, qu'ère era madeisha qu'auie era maquina d'escríuer que sa pair s'auie hèt a vier entath Liban.
3 eth mon de Sofia	L'auie escrit tot un libre sancer?
3 eth mon de Sofia	Ena prumèra plana, damb letres majuscules escrites a man, i auie un titol:
3 eth mon de Sofia	N.F.S.
3 eth mon de Sofia	Hilde virèc era plana.
3 eth mon de Sofia	Ena plana següenta començaue eth prumèr capitol, que se titolaue "Eth jardin der Eden".
3 eth mon de Sofia	Se metec comòda, se metec eth caièr ena hauda, e comencèc a liéger.
3 eth mon de Sofia	Sofia Amundsen anaue de cap a casa en tot tornar dera escòla.
3 eth mon de Sofia	Auie hèt damb Jorunn era prumèra part deth camin.
3 eth mon de Sofia	Auien parlat de robòts.
3 eth mon de Sofia	Jorunn pensaue qu'eth cervèth uman ère coma un ordenador sofisticat.
3 eth mon de Sofia	Sofia non ère guaire segura d'èster-ne d'acòrd.
3 eth mon de Sofia	Ua persona auie d'èster mielhor qu'ua maquina.
3 eth mon de Sofia	Hilde contunhèc en liéger, e se'n desbrembèc de tot, quitament qu'ère eth sòn aniversari.
3 eth mon de Sofia	De quan en quan, se li hicaue un pensament entre es linhes que liegie.
3 eth mon de Sofia	Papa auie escrit eth libre?
3 eth mon de Sofia	S'auie metut a escríuer finauments era grana novèla e l'auie acabada en Liban?
3 eth mon de Sofia	Soent s'auie planhut qu'eth temps se li hège plan long en aquera part deth mon.
3 eth mon de Sofia	Sa pair de Sofia tanben ère de viatge.
3 eth mon de Sofia	Hilde auie de conéisher…
3 eth mon de Sofia	Sonque en tot auer ua sensacion fòrta de qué bèth dia moririe, podie avalorar era granor de víuer…
3 eth mon de Sofia	D'a on ven eth mon?…
3 eth mon de Sofia	En bèth moment o aute, bèra causa auie de gésser deth non-arren.
3 eth mon de Sofia	Mès ère possible aquerò?
3 eth mon de Sofia	Non ère tant impossible aquerò coma era idia qu'eth mon auie existit tostemp?
3 eth mon de Sofia	Hilde contunhaue en tot liéger.
3 eth mon de Sofia	Auec un subersaut quan liegec que Sofia Amundsen auie recebut ua postau deth Liban.
3 eth mon de Sofia	Carrèr deth Tréfol, num.
3 eth mon de Sofia	Estimada Hilde: Felicitats, aué que hès quinze ans.
3 eth mon de Sofia	Demori qu'ac entenes: t'envii un present que t'ajudarà a créisher.
3 eth mon de Sofia	Perdona-me que t'envie era postau a nòm de Sofia.
3 eth mon de Sofia	Ère era manèra mès facila de hè'c.
3 eth mon de Sofia	Punets.
3 eth mon de Sofia	Papa.
3 eth mon de Sofia	Quin hitge!
3 eth mon de Sofia	Hilde ja sabie que sa pair tostemp auie estat plan tafurèl, mès ara s'auie superat a se madeish.
3 eth mon de Sofia	En lòc de méter aguesta postau damb eth paquet, l'auie escrit laguens deth libre.
3 eth mon de Sofia	Per qué un pair enviaue ua postau de felicitacion tara adreça de Sofia quan ère evident qu'anaue destinada tà ua auta persona?
3 eth mon de Sofia	Quin pair empacharie qu'era sua hilha recebesse ua postau d'aniversari, en tot enviar-la exprèssaments tà un aute lòc?
3 eth mon de Sofia	Per qué ère "era manèra mès aisida de hè'c?"
3 eth mon de Sofia	Com ac poirie hèr?
3 eth mon de Sofia	Hilde virèc era plana e comencèc eth dusau capitol, que se titolaue "Eth chapèu de copa" De seguit arribèc tara longa carta qu'ua persona misteriosa auie escrit tà Sofia.
3 eth mon de Sofia	Interessar-se a saber se per qué èm aciu non ei un interès casuau, coma, per exemple, colleccionar sagèths.
3 eth mon de Sofia	Era gent que hè aguest tipe de preguntes participen en un debat que dure d'ençà qu'er òme viu en aguest planeta.
3 eth mon de Sofia	Saber com a neishut er univèrs e era Tèrra, com neishec era vida…
3 eth mon de Sofia	Tanben Hilde.
3 eth mon de Sofia	Sa pair non sonque l'auie escrit un libre entath dia que hège quinze ans: l'auie escrit un libre estranh e meravilhós.
3 eth mon de Sofia	En resumit: se trè un conilh blanc d'un chapèu de copa.
3 eth mon de Sofia	Coma qu'ei un conilh extrèmaments long, eth truc dure milions d'ans.
3 eth mon de Sofia	Mès damb es ans se hiquen ena pèth deth conilh.
3 eth mon de Sofia	E aquiu s'i demoren.
3 eth mon de Sofia	Sofia non ère era soleta que se sentie comòda laguens dera pèth deth conilh.
3 eth mon de Sofia	Aué ère eth dia que Hilde hège quinze ans, e auie era sensacion qu'auie arribat eth moment d'alistar eth camin qu'auie de seguir.
3 eth mon de Sofia	Liegec era part des filosòfi dera natura.
3 eth mon de Sofia	Hilde sabie qu'a sa pair li shautaue era filosofia.
3 eth mon de Sofia	Auie escrit un article en jornau que didie qu'era filosofia aurie d'èster ua assignatura mès ena escòla.
3 eth mon de Sofia	Se titolaue: "Per qué era filosofia aurie de formar part deth nau plan d'estudis?"
3 eth mon de Sofia	Auie trèt eth tèma autanplan en ua amassada des pairs dera classa de Hilde.
3 eth mon de Sofia	A Hilde l'auie hèt molta vergonha.
3 eth mon de Sofia	Guardèc eth relòtge.
3 eth mon de Sofia	Èren es sèt e mieja.
3 eth mon de Sofia	Per sòrt, encara mancaue mieja ora entà que pugèsse sa mair damb er esdejoar; en aqueth moment non i auie arren que l'interessèsse mès que Sofia e totes es qüestions filosofiques.
3 eth mon de Sofia	Liegec eth capitol que se titolaue "Democrit".
3 eth mon de Sofia	Sofia auie de pensar, abantes qu'arren, en ua qüestion: "per qué eth lego ei era jogalha mès engenhosa deth mon"?
3 eth mon de Sofia	Dempús auie trapat "ua grana envolòpa marrona" ena boèta.
3 eth mon de Sofia	Democrit coïncidie damb es sòns predecessors qu'es transformacions dera natura non se deuen ath hèt qu'es causes "càmbien".
3 eth mon de Sofia	Assumic que tot ei hèt de petites pèces invisibles, que son etèrnes e immudables.
3 eth mon de Sofia	Democrit nomentèc atòms cada ua d'aguestes parts.
3 eth mon de Sofia	Hilde s'embestièc quan liegec que Sofia auie trapat eth mocador de seda vermelh dejós deth lhet.
3 eth mon de Sofia	O sigue qu'aguest auie estat eth destin deth mocador!
3 eth mon de Sofia	Mès com se pòt auer perdut un mocador laguens dera istòria?
3 eth mon de Sofia	Auie d'èster en bèth lòc.
3 eth mon de Sofia	Eth capitol que parlaue de Socrates començaue damb Sofia en liéger "bèra causa sus eth batalhon noruec dera ONU en Liban" en jornau.
3 eth mon de Sofia	Tipic de sa pair.
3 eth mon de Sofia	Ère encaborniat damb era idia qu'es noruecs non s'interessauen sufisentaments en trebalh a favor dera patz que hègen es fòrces dera ONU.
3 eth mon de Sofia	S'arrés mès i ère interessat, aumens a Sofia l'aurie interessat.
3 eth mon de Sofia	D'aguesta manèra, sa pair s'inventaue eth supausat interès des mieis de comunicacion.
3 eth mon de Sofia	Non podec esvitar d'arrir quan liegec eth P.S.
3 eth mon de Sofia	Se trapes un mocador de seda en bèth lòc, tracta-lo ben.
3 eth mon de Sofia	A viatges, aguestes causes s'acaben barrejant damb es objèctes personaus.
3 eth mon de Sofia	Sustot ena escòla e en lòcs atau, e rebremba qu'aguesta ei ua classa de filosofia.
3 eth mon de Sofia	Hilde entenec que sa mair pujaue pes escales.
3 eth mon de Sofia	Abantes que truquèsse ara pòrta, auie començat a liéger que Sofia trape en Nhadèr secrèt era cinta de vidèo d'Atenes.
3 eth mon de Sofia	Aniversari erós…, sa mair auie començat a cantar pes escales.
3 eth mon de Sofia	Entra, didec Hilde, mentre liegie qu'eth professor de filosofia parlaue dirèctaments a Sofia des dera Acropòlis.
3 eth mon de Sofia	Se semblaue molt ath pair de Hilde, damb "era barba nera e apraiada" e ua berreta blaua.
3 eth mon de Sofia	Felicitats, Hilde!
3 eth mon de Sofia	Hmmmm…
3 eth mon de Sofia	Hilde?
3 eth mon de Sofia	Met-ac aquiu, se vòs.
3 eth mon de Sofia	Non anaràs a…
3 eth mon de Sofia	Non ves que liegi?
3 eth mon de Sofia	Mès ja as quinze ans!
3 eth mon de Sofia	As estat jamès en Atenes, mama?
3 eth mon de Sofia	Non, per qué?
3 eth mon de Sofia	Ei incredible que toti aqueri vielhs temples encara i siguen.
3 eth mon de Sofia	Eth mès gran se ditz "sala des verges".
3 eth mon de Sofia	As daurit eth present de papa?
3 eth mon de Sofia	Quin present?
3 eth mon de Sofia	Hilde, guarda ath tòn torn.
3 eth mon de Sofia	Ès coma marejada.
3 eth mon de Sofia	Hilde deishèc quèir eth caièr d'anères sus era sua hauda.
3 eth mon de Sofia	Sa mair s'inclinèc sus eth lhet damb era plata, a on i auie ua candèla alugada, uns panets damb salada de gambes, e un refresc.
3 eth mon de Sofia	Tanben i auie un paquet.
3 eth mon de Sofia	Fòrça gràcies, mama.
3 eth mon de Sofia	Ès plan simpatica, mès, sabes, ara non è guaire temps.
3 eth mon de Sofia	Mès se non te cau èster ena glèisa enquiara ua.
3 eth mon de Sofia	Enquia ara, Hilde non se n'auie encuedat guaire a on ère.
3 eth mon de Sofia	Ac senti, mama.
3 eth mon de Sofia	Ère totauments absorbida dam aquerò.
3 eth mon de Sofia	Senhalèc eth caièr e didec:
3 eth mon de Sofia	Ei de papa…
3 eth mon de Sofia	Qué a escrit, Hilde?
3 eth mon de Sofia	Èra tant encuriosida coma tu.
3 eth mon de Sofia	Hilde se sentec un shinhau incomòda.
3 eth mon de Sofia	Ò!, ei sonque un conde.
3 eth mon de Sofia	Un conde?
3 eth mon de Sofia	Òc, un conde.
3 eth mon de Sofia	Sus era filosofia.
3 eth mon de Sofia	Mès o mens ei aquerò.
3 eth mon de Sofia	Non dauriràs eth mèn present?
3 eth mon de Sofia	Hilde non volie èster injusta, e comencèc a destropar eth present de sa mair.
3 eth mon de Sofia	Ère un braçalet d'aur.
3 eth mon de Sofia	Ei plan polit, mama.
3 eth mon de Sofia	Fòrça gràcies.
3 eth mon de Sofia	Hilde se lheuèc deth lhet e li hec ua abraçada.
3 eth mon de Sofia	Se demorèren ua estona seigudes, en tot parlar.
3 eth mon de Sofia	Me cau tornar tath libre, mama, didec Hilde, còp sec.
3 eth mon de Sofia	Qui?
3 eth mon de Sofia	No'c sabi.
3 eth mon de Sofia	Sofia tanpòc ac sap.
3 eth mon de Sofia	Ei per aquerò qu'ei tant interessant.
3 eth mon de Sofia	Ben, me cau anar a trebalhar.
3 eth mon de Sofia	Non desbrembes de minjar bèra causa.
3 eth mon de Sofia	Finauments, sa mair se n'anèc.
3 eth mon de Sofia	Eth professor de filosofia baishaue pes escales dera Acropòlis.
3 eth mon de Sofia	Anèc enquiar Aeropag, e un shinhau mès tard anèc tara vielha plaça d'Atenes.
3 eth mon de Sofia	Hilde auec un subersaut quan es vielhs edificis se lheuèren còp sec des pardies.
3 eth mon de Sofia	Ua des idies fixes de sa pair ère qu'es païsi des Nacions Unides s'auien d'amassar entà rebastir ua còpia exacta dera vielha plaça d'Atenes.
3 eth mon de Sofia	Serie eth fòrum entàs discussions filosofiques e entàs prepauses de desarmament.
3 eth mon de Sofia	Pensaue qu'un projècte gigant coma aguest junherie ara umanitat.
3 eth mon de Sofia	Dempús arribèc era part de Platon.
3 eth mon de Sofia	Engüege era libertat, qu'a perdut d'ençà qu'a entrat en còs".
3 eth mon de Sofia	Sofia s'a plaçat entre era barralha, e a seguit a Hermes, mès se l'a escapat.
3 eth mon de Sofia	Dempús de liéger sus Platon, a anat peth bòsc e a arribat ena cabana que i a en costat d'un petit lac.
3 eth mon de Sofia	Laguens i a un retrait de Bjerkeley.
3 eth mon de Sofia	Hilde deishèc eth caièr d'anères sus eth lhet, e s'apressèc tàs estatgères a on i auie es libres, e campèc eth tresau volum d'ua enciclopédia que l'auien regalat eth dia que hec catorze ans.
3 eth mon de Sofia	Lo trapèc: Berkeley.
3 eth mon de Sofia	Berkeley, George (1685-1753).
3 eth mon de Sofia	Filosòf anglés.
3 eth mon de Sofia	Bisbe dera ciutat de Cloyne.
3 eth mon de Sofia	Remic era existéncia d'un mon materiau dehòra dera consciéncia umana.
3 eth mon de Sofia	Es nòstes sensacions provien de Diu.
3 eth mon de Sofia	Òbra principau: Tractat sus es principis deth coneishement uman (1710).
3 eth mon de Sofia	De bèra manèra, ère sa pair qu'auie penjat es dus quadres ena paret.
3 eth mon de Sofia	Berkeley ère un filosòf que remie era existéncia d'un mon materiau dehòra dera consciéncia umana.
3 eth mon de Sofia	Aquerò ère molt estranh.
3 eth mon de Sofia	Mès tanpòc non ère facil de contradíder aguesta afirmacion.
3 eth mon de Sofia	Encaishaue plan ben ena istòria de Sofia.
3 eth mon de Sofia	Dempús de tot, sa pair de Hilde ère eth responsable de totes es sues "sensacions".
3 eth mon de Sofia	Se contunhèsse en tot liéger, seguraments saberie mès causes.
3 eth mon de Sofia	Hilde arric quan arribèc en fragment a on Sofia descurbís eth reflèx d'ua gojata que parpelejaue.
3 eth mon de Sofia	Sò aciu, ena auta banda".
3 eth mon de Sofia	Com auie podut anar a parar aquiu?
3 eth mon de Sofia	Absurd!
3 eth mon de Sofia	Pendent ua segonda, Hilde se pensèc que Sofia l'auie trapada de vertat.
3 eth mon de Sofia	Mès dempús sagèc d'imaginar se qué deuie significar tot aquerò tà Sofia.
3 eth mon de Sofia	Tot deuie semblar fòrça misteriós e enigmatic.
3 eth mon de Sofia	Per prumèr viatge, Hilde auec fòrça ganes de conéisher a Sofia.
3 eth mon de Sofia	Mès Sofia se n'auie d'anar dera cabana abantes que l'agarrèssen in fraganti.
3 eth mon de Sofia	Era barca s'auie demorat flotant en lac, ei clar.
3 eth mon de Sofia	Sa pair non auie resistit era tentacion de rebrembar-li era istòria dera barca).
3 eth mon de Sofia	Hilde beuec ua glopassada deth refresc, e comencèc a minjar un panet damb salada de gambes, mentre liegie era carta sus er "ordenat" Aristotil, qu'auie criticat es teories de Platon.
3 eth mon de Sofia	Aristotil senhalèc qu'ena ment non i a arren que non age estat experimentat abantes pes sentits.
3 eth mon de Sofia	Platon aurie dit que non i a arren en mon naturau que non age existit prèviaments en mon des idies.
3 eth mon de Sofia	Aristotil credie, atau, que Platon "doblaue eth nombre de causes".
3 eth mon de Sofia	Aristotil se prepausèc dreçar ben "era abitacion" dera natura.
3 eth mon de Sofia	Sagèc de mostrar que totes es causes dera natura pertanhen a diferentes categories e subcategories.
3 eth mon de Sofia	Com podie èster un filosòf tan ludent e ath madeish temps tant idiòta?
3 eth mon de Sofia	Er exemple d'Aristotil auie servit entà que Sofia se drecèsse era sua cramba.
3 eth mon de Sofia	E aquí, ath costat de totes es autes causes, auie trapat eth michon blanc qu'auie despareishut deth calaish de Hilde un mes abantes.
3 eth mon de Sofia	Sofia auie metut totes es planes que l'auie dat Alberto en ua cartèra.
3 eth mon de Sofia	Hilde ja auie arribat ena pagina 124, mès auie tota era istòria de Sofia, ath delà de totes es cartes deth cors d'Alberto Knox.
3 eth mon de Sofia	Eth següent capitol se titolaue "ellenisme".
3 eth mon de Sofia	Çò de prumèr que passe ei que Sofia se trapaue ua postau deth jeep des Nacions Unides.
3 eth mon de Sofia	Portaue eth tampon dera ONU deth 15 de junh.
3 eth mon de Sofia	Ua auta postau entà Hilde, que sa pair auie metut ena istòria enlòc d'enviar-la:
3 eth mon de Sofia	Estimada Hilde, supausi que celebraràs eth tòn aniversari.
3 eth mon de Sofia	O ac haràs londeman?.
3 eth mon de Sofia	De totes manères, aquerò non càmbie arren deth tòn present.
3 eth mon de Sofia	De bèra manèra ei un present que durarà tota era vida.
3 eth mon de Sofia	Mès me shautarie desirar-te un erós aniversari un aute viatge.
3 eth mon de Sofia	Dilhèu ara ja enteneràs se per qué l'envii es postaus a Sofia.
3 eth mon de Sofia	Sò segur qu'era te les darà.
3 eth mon de Sofia	P.S.
3 eth mon de Sofia	Mama m'a dit qu'auies perdut era cartèra.
3 eth mon de Sofia	Te prometi que te darè es 150 corones que perderes.
3 eth mon de Sofia	Poiràs auer un aute carnet dera escòla abantes que barren per vacances.
3 eth mon de Sofia	Un punet plan fòrt.
3 eth mon de Sofia	Papa.
3 eth mon de Sofia	Non estaue malaments.
3 eth mon de Sofia	Aquerò volie díder qu'auie guanhat 150 corones.
3 eth mon de Sofia	Sa pair pensaue seguraments qu'un present ostalièr non ère sufisent.
3 eth mon de Sofia	Resultaue, donc, qu'eth 15 de junh tanben ère er aniversari de Sofia.
3 eth mon de Sofia	Mès eth calendari de Sofia arribaue sonque enquiara prumèra quinzea de mai.
3 eth mon de Sofia	Deuie èster quan sa pair auie escrit aguest capitol e l'auie enviat era postau d'aniversari.
3 eth mon de Sofia	Mès prauba Sofia: auer d'anar corrent enquiath supermercat entà trapar a Jorunn!
3 eth mon de Sofia	Qui ère Hilde?
3 eth mon de Sofia	Com podie pensar eth pair que coneisherie a Hilde?
3 eth mon de Sofia	Dilhèu ère perque non sabie era adreça dera sua hilha.
3 eth mon de Sofia	I a bèra causa deth mistèri divin en totes es causes dera natura.
3 eth mon de Sofia	Lo vedem lúder en un gira-sol o en un papasèit.
3 eth mon de Sofia	O tanben en ua parpalhòla que comence a volar des d'ua branca, o en un peish daurat que nade en un aqüari.
3 eth mon de Sofia	Mès sonque era nòsta amna mos apròpe vertadèrament a Diu.
3 eth mon de Sofia	Sonque aquiu mos podem júnher damb es grani mistèris dera vida.
3 eth mon de Sofia	En vertat, ei un hèt excepcionau poder experimentar que nosati madeishi èm eth mistèri divin.
3 eth mon de Sofia	De tot çò qu'auie liejut, aguesta ère era partida mès vertiginosa.
3 eth mon de Sofia	E ath madeish temps ère era mès senzilha.
3 eth mon de Sofia	Tot ei Un, e aguest "Un" ei un mistèri divin que toti compartissen.
3 eth mon de Sofia	Aquerò, en vertat, non ère ua causa que s'auesse de créir.
3 eth mon de Sofia	Hilde.
3 eth mon de Sofia	E toti pòden liéger coma volguen era paraula "divin".
3 eth mon de Sofia	Passèc rapidaments tath capitol següent.
3 eth mon de Sofia	Dempús caminèren enquiara Cabana deth Major.
3 eth mon de Sofia	Hilde liegec ues pògues planes mès, e se lheuèc molt embestiada.
3 eth mon de Sofia	Ère un desvergonhit.
3 eth mon de Sofia	En aguesta petita cabana deth bòsc, sa pair auie deishat qu'aguestes dues gojates trapèssen còpies de totes es postaus que l'auie enviat pendent era quinzea de mai.
3 eth mon de Sofia	Es còpies èren autentiques.
3 eth mon de Sofia	Hilde auie liejut es madeishes paraules un e un aute viatge.
3 eth mon de Sofia	Reconeishec cada paraula.
3 eth mon de Sofia	Estimada Hilde, sò tant encaborniat damb toti aguesti secrèts deth tòn aniversari, que m'è auut de reprimir fòrça viatges eth desir de trucar-te e d'explicar-t'ac.
3 eth mon de Sofia	Ei ua causa que cada viatge se hè mès grana.
3 eth mon de Sofia	E ja ac sabes: coma mès gran se hè ua causa, mès dificila ei amagar-la.
3 eth mon de Sofia	Punets.
3 eth mon de Sofia	Papa.
3 eth mon de Sofia	Sofia recebec ua naua carta d'Alberto, sus es judius, es grècs e es dues granes civilizacions.
3 eth mon de Sofia	A Hilde li shautèc aguesta grana vista d'audèth dera istòria.
3 eth mon de Sofia	Ena escòla jamès l'auien ensenhat ua causa atau.
3 eth mon de Sofia	Ena escòla tot èren detalhs e mès detalhs.
3 eth mon de Sofia	Ara vedie Jesús e cristianisme des d'un punt d'enguarda totauments nau.
3 eth mon de Sofia	Estimada Hilde, non sai s'aguesta postau poirà arribar a temps tath dia deth tòn aniversari.
3 eth mon de Sofia	Demori que si; coma minim, demori que non agen passat molti dies.
3 eth mon de Sofia	Ua setmana o dues, entà Sofia, non a de voler díder tants dies coma entà nosati.
3 eth mon de Sofia	Tornarè ena vrespada de Sant Joan, e atau poiram guardar ores e ores eth mar des deth balançader deth jardin, Hilde.
3 eth mon de Sofia	Mos cau parlar de tantes causes…
3 eth mon de Sofia	Dempús Alberto truquèc a Sofia.
3 eth mon de Sofia	Semble que parles d'ua guèrra.
3 eth mon de Sofia	Mèsalèu ac nomentaria ua luta espirituau.
3 eth mon de Sofia	Hilde e meter-la deth nòste costat abantes que sa pair torne tà Lilleshand.
3 eth mon de Sofia	Era glèisa!
3 eth mon de Sofia	Hilde campèc era ora.
3 eth mon de Sofia	Era ua e 15 menutes…
3 eth mon de Sofia	Dilhèu non passaue arren se s'evasisse de classe eth dia deth sòn aniversari.
3 eth mon de Sofia	Mès alavetz no'c poirie celebrar damb es sòns amics.
3 eth mon de Sofia	Bà, tant li hège.
3 eth mon de Sofia	Sofia se trapèc còp sec damb un gran sermon.
3 eth mon de Sofia	Quan liegec que Sophia se l'auie apareishut a Hildegarda, auec de tornar tara enciclopédia.
3 eth mon de Sofia	Mès aguest viatge non i trapèc arren, ne dera ua ne dera auta.
3 eth mon de Sofia	Tipic.
3 eth mon de Sofia	Quan se tractaue d'ua hemna o de bèra causa qu'auie a veir damb es hemnes, era enciclopédia ère tant informatiua coma un cratèr de lua.
3 eth mon de Sofia	Serie censurada pera Societat Protectora d'Òmes?
3 eth mon de Sofia	Hildegarda d'Eibingen siguec predicadora, escrivana, metgèssa, botanica e biològa.
3 eth mon de Sofia	Mès ena enciclopédia non i didie ne ua soleta paraula.
3 eth mon de Sofia	Quin escandòl.
3 eth mon de Sofia	Hilde non auie entenut a díder jamès que Diu auesse un "cant femenin" o "ua natura mairau".
3 eth mon de Sofia	Se didie Sophia, mès non meritaue ne ua miserabla gota de tinta imprimida.
3 eth mon de Sofia	Era soleta causa que treiguec ena enciclopédia siguec era entrada dera glèisa de Santa Sofia de Constantinopla.
3 eth mon de Sofia	Se didie "Hagia Sofia", que vò díder "sabença sagrada".
3 eth mon de Sofia	Aguesta "sabença" auie dat eth nòm ara capitau e a moltes reines, mès era enciclopédia no'n didie arren d'arren.
3 eth mon de Sofia	Non ère censura aquerò?
3 eth mon de Sofia	De un aute costat, ère vertat que Sophia se l'auie apareishut a Hilde.
3 eth mon de Sofia	S'imaginaue tota era estona ara gojata des peus neres.
3 eth mon de Sofia	Quan Sofia torne tà casa dempús d'auer passat lèu tota era net ena glèisa de Santa Maria, se demore dreta dauant deth miralh de lhauna qu'agarrèc dera Cabana deth Major.
3 eth mon de Sofia	Estudièc eth contorn dera sua pallida cara, enmercada damb aguest peu impossible que non permetie cap de pientat que non siguesse eth sòn naturau.
3 eth mon de Sofia	Mès darrèr d'aguesta cara n'apareishec ua auta.
3 eth mon de Sofia	Còp sec, era auta gojata comencèc a parpalejar insistentaments coma entà rebrembar-li qu'ère aquiu.
3 eth mon de Sofia	Era aparicion sonque durèc ues segondes, e despareishec.
3 eth mon de Sofia	Guairi viatges Hilde s'auie demorat dauant deth miralh coma se cerquèsse ua auta persona?
3 eth mon de Sofia	Mès com ac podie saber sa pair?
3 eth mon de Sofia	Non auie cercat ua hemna de peus neres?
3 eth mon de Sofia	Era arrèmairia non auie crompat eth miralh a ua gitana?
3 eth mon de Sofia	Dempús, Sofia sonièc en Hilde e Bjerkely.
3 eth mon de Sofia	Hilde non podie veir ne sénter, mès alavetz Sofia trapaue eth crucifici d'aur.
3 eth mon de Sofia	Eth crucifici, damb es iniciaus de Hilde, apareishie en lhet de Sofia quan se desvelhèc dempús deth sòn dromilhon.
3 eth mon de Sofia	Hilde s'esforcèc a pensar prigondaments.
3 eth mon de Sofia	Non auie perdut tanben eth crucifici?
3 eth mon de Sofia	Anèc tara sua comòda, e treiguec era capsa des jòies.
3 eth mon de Sofia	Eth crucifici que l'auie regalat sa mairia eth dia deth sòn batièg non i ère!
3 eth mon de Sofia	Atau donc, tanben auie perdut eth crucifici.
3 eth mon de Sofia	Plan ben.
3 eth mon de Sofia	E encara ua auta causa: Sofia sónie qu'eth pair de Hilde tornaue tà casa deth Liban.
3 eth mon de Sofia	Mès encara mancaue ua setmana.
3 eth mon de Sofia	Ère ua profecia?
3 eth mon de Sofia	Volie díder sa pair que, quan eth tornèsse, tanben Sofia, de bèra manèra, i serie?
3 eth mon de Sofia	Auie escrit qu'aurie ua naua amiga…
3 eth mon de Sofia	Existie.
3 eth mon de Sofia	Campèc eth relòtge.
3 eth mon de Sofia	Èren es quate dera tarde.
3 eth mon de Sofia	Era mair correc de cap a naut e dauric era pòrta de Hilde.
3 eth mon de Sofia	Non as anat tara glèisa?
3 eth mon de Sofia	Mès… com anaues vestida?
3 eth mon de Sofia	Coma ara.
3 eth mon de Sofia	Damb era tua camisa de dormir?
3 eth mon de Sofia	Mmmmm…
3 eth mon de Sofia	È estat en ua vielha glèisa dera Edat Mejana.
3 eth mon de Sofia	Hilde!
3 eth mon de Sofia	Deishèc eth caièr e guardèc a sa mair.
3 eth mon de Sofia	È desbrembat era ora, mama, mès liegi ua causa importanta, sabes?
3 eth mon de Sofia	A sa mair se li escapèc una arridalha.
3 eth mon de Sofia	Ei un libre magic, contunhèc Hilde.
3 eth mon de Sofia	D'acòrd.
3 eth mon de Sofia	Felicitats un aute viatge, Hilde!
3 eth mon de Sofia	Puf, non sai se supòrti mès felicitacions, ja.
3 eth mon de Sofia	Mès se jo non…
3 eth mon de Sofia	È podut crompar bères ahragues.
3 eth mon de Sofia	Plan ben, jo contunharè en tot liéger.
3 eth mon de Sofia	Sofia seguís a Hermes pera ciutat.
3 eth mon de Sofia	Hilde començaue a enténer eth sistèma des dates.
3 eth mon de Sofia	Es postaus datades abantes deth 15 de junh èren còpies des postaus que Hilde ja auie recebut de sa pair.
3 eth mon de Sofia	Mès es que portauen era data deth 15 de junh li arribauen per prumèr viatge a trauèrs d'eth caièr d'anères.
3 eth mon de Sofia	Estimada Hilde: Sofia arribe ena casa deth professor de filosofia.
3 eth mon de Sofia	D'ací a pòc aurà quinze ans, mès tu ja les heres ager.
3 eth mon de Sofia	O ei aué, Hilde?
3 eth mon de Sofia	S'ei aué, serà plan tard, alavetz.
3 eth mon de Sofia	Cada viatge que liegie ua naua postau de felicitacion de sa pair, auie un espant.
3 eth mon de Sofia	Auie artenhut que se metessen entre es huelhes d'ua libreta d'escòla, en interior dera pèth d'ua banana, e laguens d'un programa d'ordenador.
3 eth mon de Sofia	Sense hèr eth mès minim esfòrç, artenhie qu'Alberto auesse un lapsus, e cridèsse Hilde a Sofia.
3 eth mon de Sofia	Enquia Hermes auie dit "Felicitats, Hilde!
3 eth mon de Sofia	Mès damb qui ère d'acòrd, de hèt?
3 eth mon de Sofia	Non ère sa pair qui auie metut en boca d'Alberto aguest retrait o, mielhor dit, aguest autoretrait?
3 eth mon de Sofia	Pensèc qu'eth comparèr damb Diu, fin finau, tanpòc non ère tant absurd.
3 eth mon de Sofia	Sa pair ère coma un Diu omnipotent en mon de Sofia.
3 eth mon de Sofia	Quan Alberto arribèc en Berkeley, Hilde ère aumens tant encuriosida coma Sofia.
3 eth mon de Sofia	Qué passarie, ara?
3 eth mon de Sofia	I auie auut molti indicis qu'ère a mand de passar bèra causa importanta damb aqueth filosòf que remie era existéncia d'un mon materiau dehòra dera nòsta consciéncia.
3 eth mon de Sofia	Eth capitol començaue damb Alberto e Sofia dauant dera hièstra, en tot veir passar er avion damb eth petit pannèu aganchat ena coa que didie "Felicitats, Hilde".
3 eth mon de Sofia	Ath madeish temps, "començauen a baishar ues granes bromes neres".
3 eth mon de Sofia	Tanben mos auem de demanar se qui èm.
3 eth mon de Sofia	Èm reauments persones de carn e uassi?
3 eth mon de Sofia	Non ère estranh que Sofia se mosseguèsse es ungles.
3 eth mon de Sofia	Hilde non auie auut jamès aguest vici, mès ara non se sentie guaire tranquilla.
3 eth mon de Sofia	Ara fin resultaue qu'"aguesta volentat o esperit que còste tot en tot" poirie èster eth pair de Hilde.
3 eth mon de Sofia	Vòs díder qu'a estat ua sòrta de Diu entà nosati?
3 eth mon de Sofia	Se vòs que te siga sincèr, òc.
3 eth mon de Sofia	Se n'aurie de dar vergonha.
3 eth mon de Sofia	E Hilde?
3 eth mon de Sofia	Ei un àngel, Sofia.
3 eth mon de Sofia	Un àngel?
3 eth mon de Sofia	Er esperit a alistat a Hilde entà comunicar-se.
3 eth mon de Sofia	Dempús d'aquerò, Sofia se n'anèc, e gessec en carrèr en miei dera grana tempèsta.
3 eth mon de Sofia	Ei era madeisha tempèsta qu'auie arribat en Bjerkely ues ores dempús que Sofia crotzèsse era ciutat corrent?
3 eth mon de Sofia	Deman ei eth mèn aniversari, pensaue.
3 eth mon de Sofia	Non ei terrible encuedar-se'n qu'era vida ei sonque un sòn eth dia abantes de hèr quinze ans?
3 eth mon de Sofia	Ei coma soniar que te tòque un milion ena loteria e desvelhar-se quan te dan es sòs.
3 eth mon de Sofia	Sofia trauessèc corrent eth camp d'espòrts.
3 eth mon de Sofia	Ère sa mair.
3 eth mon de Sofia	Es pericles punien eth cèu un e un aute viatge.
3 eth mon de Sofia	Quan se trapèren, sa mair l'abracèc.
3 eth mon de Sofia	Qué mos passe, petitonha mia?
3 eth mon de Sofia	No'c sabi, didec Sofia, en tot samucar.
3 eth mon de Sofia	Ei un mausòn.
3 eth mon de Sofia	Hilde auie es uelhs umids.
3 eth mon de Sofia	Deishèc eth caièr d'anères, e se lheuèc.
3 eth mon de Sofia	Comencèc a caminar de naut en baish dera cramba.
3 eth mon de Sofia	Fin finau, s'arturèc dauant deth miralh de lhauna, a on s'i auie demorat enquia que sa mair la cridèc tà dinar.
3 eth mon de Sofia	Quan Hilde entenec que sa mair trucaue ena pòrta, non sabie se guaira estona s'auie demorat atau, de pès.
3 eth mon de Sofia	Sagèc d'èster amabla pendent eth dinar, mès non podie deishar de pensar en Alberto e en Sofia.
3 eth mon de Sofia	Qué passarie, ara que ja sabien qu'eth pair de Hilde ac decidie tot?
3 eth mon de Sofia	Encara que díder qu'ac sabien dilhèu ère ua exageracion.
3 eth mon de Sofia	Mès ère absurd pensar que non sabien arren d'arren.
3 eth mon de Sofia	Non ère sa pair eth solet que les deishaue entreveir causes?
3 eth mon de Sofia	De totes manères, eth problèma contunhaue estant eth madeish.
3 eth mon de Sofia	Sofia e Alberto dilhèu sabien bèra causa, mès ja ère massa tard.
3 eth mon de Sofia	Èren ena fin deth camin.
3 eth mon de Sofia	Siguec a mand d'estofar-se quan pensèc que dilhèu tot aquerò tanben se podie aplicar ath mon a on viuie.
3 eth mon de Sofia	Es òmes auien anat cada viatge mès luenh ena comprension des leis dera natura.
3 eth mon de Sofia	Seguirie era istòria despús de qué s'auesse encaishat era darrèra pèça deth trincaclòsques dera filosofia e dera sciéncia?
3 eth mon de Sofia	Non i auie ua connexion entre eth desvolopament des idies e dera sciéncia, d'ua banda, e er efècte ivernacle e eth desboscament de ua auta?
3 eth mon de Sofia	Ère possible pensar qu'eth pecat originau ei eth besonh der òme de saber causes?
3 eth mon de Sofia	Era qüestion ère tan grana e espantorianta que Hilde sagèc de desbrembar-la.
3 eth mon de Sofia	Probablaments entenerie plan mès causes se seguie en tot liéger eth libre de sa pair.
3 eth mon de Sofia	Ara podem hèr çò que volgues.
3 eth mon de Sofia	Me semble ben, mès non t'encabòrnies guaire, è?.
3 eth mon de Sofia	Non te preocupes.
3 eth mon de Sofia	Hilde pensèc, còp sec, ena manèra com Sofia parlaue a sa mair.
3 eth mon de Sofia	Dilhèu sa pair auie descrit ara mair de Sofia en tot pensar ena de Hilde?
3 eth mon de Sofia	Decidic, totun, que non parlarie de conilhs blanqui que se tren deth chapèu de copa der univèrs.
3 eth mon de Sofia	Aué non, coma minim.
3 eth mon de Sofia	Per cèrt…, didec, mentretant que se lheuaue dera taula.
3 eth mon de Sofia	Qué?
3 eth mon de Sofia	Non trapi eth mèn crucifici d'aur.
3 eth mon de Sofia	Sa mair la campèc estranhada.
3 eth mon de Sofia	Lo trapè en cai ja hè molti setmanes.
3 eth mon de Sofia	Lo deuies pèrder aquiu, despistada.
3 eth mon de Sofia	L'ac as explicat a papa?
3 eth mon de Sofia	Dèisha-me pensar…òc, dilhèu òc que li è dit.
3 eth mon de Sofia	A on ei, alavetz?
3 eth mon de Sofia	Sa mair se lheuèc, e anèc a cercar-lo ena sua caisha de jòies.
3 eth mon de Sofia	Hilde entenec un petit sorriscle de suspresa que venguie deth dormitòri.
3 eth mon de Sofia	Tornèc rapidaments tara sala.
3 eth mon de Sofia	Ara non lo trapi.
3 eth mon de Sofia	Ja m'ac pensaua.
3 eth mon de Sofia	Abracèc a sa mair e pugèc tara sua cramba.
3 eth mon de Sofia	Ara fin poderie seguir liegent era istòria de Sofia e Alberto.
3 eth mon de Sofia	Se seiguec en lhet, damb eth caièr d'anères ena hauda.
3 eth mon de Sofia	Auie metut ua bandèra en ua botelha ueda.
3 eth mon de Sofia	Felicitats, Sofia.
3 eth mon de Sofia	Sofia se hereguèc es uelhs.
3 eth mon de Sofia	Sagèc de rebrembar se qué auie passat delànet.
3 eth mon de Sofia	Mès tot èren pèces desordenades d'un trincaclòsques.
3 eth mon de Sofia	Ua des pèces ère Alberto, ua auta ère Hilde e eth major.
3 eth mon de Sofia	Era tresau ère Berkeley, e era quatau, Bjerkely.
3 eth mon de Sofia	Era pèça mès nera de totes ère era violenta tempèsta.
3 eth mon de Sofia	Un shinhau mès e aurie auut un patac.
3 eth mon de Sofia	Sa mair l'auie heregat damb ua tobalhòla, e l'auie metut en lhet damb ua tassa de lèit cauda e mèu.
3 eth mon de Sofia	S'auie adormit inmediataments.
3 eth mon de Sofia	Me semble qu'encara viui, didec, fèblaments.
3 eth mon de Sofia	Clar que viues.
3 eth mon de Sofia	E aué as quinze ans.
3 eth mon de Sofia	Segur?
3 eth mon de Sofia	Plan segur.
3 eth mon de Sofia	Te penses qu'ua mair non sap eth dia que neishec era sua hilha?
3 eth mon de Sofia	Eth 15 de junh de 1975… tara ua e mieja, Sofia.
3 eth mon de Sofia	Siguec eth moment mès erós dera mia vida.
3 eth mon de Sofia	Ès segura que tot non ei un sòn?
3 eth mon de Sofia	Deishèc es presents sus era cagira, e se n'anèc un moment tara cramba.
3 eth mon de Sofia	Quan tornèc, portaue ua auta plata, aguest viatge damb panets e mès refresc.
3 eth mon de Sofia	La metec ath cant deth lhet.
3 eth mon de Sofia	Ère eth rituau de cada an.
3 eth mon de Sofia	Destropèren es paquets, mentre sa mair rebrembaue eth moment en qué hège quinze ans qu'auie començat a auer contraccions.
3 eth mon de Sofia	Eth present de sa mair ère ua raquèta de tennis.
3 eth mon de Sofia	Sofia non auie jogat jamès a tennis, mès auie ua pista de tenis molt apròp de casa.
3 eth mon de Sofia	Sa pair l'auie enviat ua minitelevision damb ràdio incorporada.
3 eth mon de Sofia	Era pantalha ère dera granor d'ua fotografia normau.
3 eth mon de Sofia	Tanben i auie presents des tietes e des vielhs amics dera familha.
3 eth mon de Sofia	Ath cap d'ua estona, sa mair didec:
3 eth mon de Sofia	Vòs que demana eth dia liure, aué?
3 eth mon de Sofia	Non, se per qué?
3 eth mon de Sofia	Ager ères plan capvirada.
3 eth mon de Sofia	Siguec era tempèsta, o siguec Alberto…?
3 eth mon de Sofia	E tu?
3 eth mon de Sofia	Tu dideres: "Qué mos passe, petitonha mia"?
3 eth mon de Sofia	Non ei "tòrt" d'arrés que hèsca un petit cors de filosofia pendent eth mèn temps liure.
3 eth mon de Sofia	Ve-te'n tath trebalh.
3 eth mon de Sofia	Era escòla non comence enquias dètz, e aué sonque mos dan es nòtes e prenem bèra causa.
3 eth mon de Sofia	Sabes se qué treiràs?
3 eth mon de Sofia	Sonque sabi que treirè mielhors nòtes qu'eth darrèr viatge.
3 eth mon de Sofia	Era mair se n'anèc, e pòga estona dempús sonèc eth telefon.
3 eth mon de Sofia	Sofia Amundsen.
3 eth mon de Sofia	Qué vòs díder?
3 eth mon de Sofia	Era tempèsta, Sofia.
3 eth mon de Sofia	Non sai se qué pensar.
3 eth mon de Sofia	Aguesta ei era vertut mès excèlsa que pòt auer un filosòf.
3 eth mon de Sofia	È pòur de qué arren non sigue reau.
3 eth mon de Sofia	Me semble qu'è besonh de descansar deth cors.
3 eth mon de Sofia	I a guaires gargolhes en tòn jardin, ara?
3 eth mon de Sofia	Sofia se metec a arrir.
3 eth mon de Sofia	Alberto contunhèc.
3 eth mon de Sofia	Me semble que serie mielhor contunhar.
3 eth mon de Sofia	Felicitats, per cèrt.
3 eth mon de Sofia	Ei era nòsta darrèra esperança.
3 eth mon de Sofia	Era nòsta darrèra esperança de qué?
3 eth mon de Sofia	Ès comòda?
3 eth mon de Sofia	Auram besonh d'un shinhau de temps ara, sabes?
3 eth mon de Sofia	Sò comòda.
3 eth mon de Sofia	Te'n rebrembes de Descartes?
3 eth mon de Sofia	En tot seguir eth nòste dobte metodic, començam de zèro.
3 eth mon de Sofia	Ne tansevolhe sabem se pensam.
3 eth mon de Sofia	Dilhèu sonque èm pensaments, e aquerò, naturauments, non ei çò de madeish que pensar.
3 eth mon de Sofia	Auem bones rasons entà créir qu'eth pair de Hilde mos a inventat coma ua sòrta d'esvagament entar aniversari dera sua hilha de Lilleshand.
3 eth mon de Sofia	No'c entenes?
3 eth mon de Sofia	Mès aquerò pòrte ua contradiccion incorporada.
3 eth mon de Sofia	S'èm fictiui, non auem eth dret a "créir" en arren.
3 eth mon de Sofia	Per tant, aguesta convèrsa de telefon ei puraments imaginària.
3 eth mon de Sofia	Per tant, ja podem penjar.
3 eth mon de Sofia	Non, ara simplifiques massa es causes.
3 eth mon de Sofia	Explica-te, donc.
3 eth mon de Sofia	Cres qu'era gent planifique tot çò que sónie?
3 eth mon de Sofia	Dilhèu eth pair de Hilde sap tot çò que hèm.
3 eth mon de Sofia	Deu èster tan dificil escapar dera sua omnisciéncia coma escapar dera nòsta ombra.
3 eth mon de Sofia	Mès, totun, escota, perque ei aciu a on è començat a premanir un plan: non ei segur qu'eth major age decidit per endauant se qué a de passar.
3 eth mon de Sofia	Dilhèu no'c decidís enquiath darrèr moment, ei a díder, enquiath moment dera creacion.
3 eth mon de Sofia	Ei precisaments en aguest moment quan podem auer era inciatiua de decidir çò que didem e hèm.
3 eth mon de Sofia	Ua iniciatiua atau, naturauments, ei extrèmaments fèble comparada damb era artilheria pesada deth major.
3 eth mon de Sofia	Èm aboludaments indefensi dauant de fòrces extèrnes intruses coma gossets que parlen, avionetes damb pannèus de felicitacion, messatges laguens de bananes, e pericles hèts per encargue.
3 eth mon de Sofia	Mès non podem menspredar era nòsta temardença, per fèble que sigue.
3 eth mon de Sofia	Com pòt èster, aquerò?
3 eth mon de Sofia	Eth major, evidentaments, sap totes es causes deth nòste petit mon, mès aquerò non vò díder que sigue omnipotent.
3 eth mon de Sofia	O aumens auem de sajar de víuer es nòstes vides coma se no'n siguesse.
3 eth mon de Sofia	Ja veigui çò que vòs díder.
3 eth mon de Sofia	Com ac podem hèr se ne tansevolhe existim?
3 eth mon de Sofia	Qui ditz que non existim?
3 eth mon de Sofia	Era qüestion non ei saber s'èm, senon qui èm e qué èm.
3 eth mon de Sofia	Enquia se resultèsse que sonque èm uns impulsi dera personalitat duau deth major, aquerò non vò díder qu'ajam de despener-mos dera nòsta petita existéncia.
3 eth mon de Sofia	E era nòsta volentat liure?
3 eth mon de Sofia	I sò en tot trebalhar, Sofia.
3 eth mon de Sofia	Mès eth pair de Hilde ja'c deu saber, que i ès trebalhant.
3 eth mon de Sofia	Evidentaments que si.
3 eth mon de Sofia	Mès non coneish com ei eth plan.
3 eth mon de Sofia	Un punt arquimedian?
3 eth mon de Sofia	Arquimedes ère un scientific ellenistic que didec "datz-me un punt fix, e moirè eth mon".
3 eth mon de Sofia	Ei un punt atau çò qu'auem de trapar entà gésser der univèrs intèrn deth major.
3 eth mon de Sofia	Aquerò serie ua eroïcitat.
3 eth mon de Sofia	Mès non poiram escapar-mos se non acabam eth cors de filosofia.
3 eth mon de Sofia	Enquia alavetz, mos aurà ben agarrats.
3 eth mon de Sofia	Semble qu'a decidit que t'è de guidar a trauèrs des sègles enquia arribar en nòste temps.
3 eth mon de Sofia	Mès sonque auem uns pògui dies abantes que prengue un avion en bèth lòc d'Orient Mijan.
3 eth mon de Sofia	Se non auem artenhut desliurar- mos dera sua enganhosa imaginacion abantes qu'arribe tà Bjerkely, èm perduts.
3 eth mon de Sofia	Me hès pòur.
3 eth mon de Sofia	Prumèr de tot, t'è d'explicar es causes mès importantes dera illustracion francesa.
3 eth mon de Sofia	Dempús auram de campar per dessús era filosofia de Kant, abantes d'entrar en Romanticisme.
3 eth mon de Sofia	Hegel tanben serà ua pèça importanta.
3 eth mon de Sofia	E per tant, tanben auram Kierkegaard, que s'opausèc frontauments ara filosofia de Hegel.
3 eth mon de Sofia	Parlaram brèuments de Marx, Darwin e Freud.
3 eth mon de Sofia	E s'auem temps d'acabar damb Sartre e er existensialisme, eth nòste plan se poirà méter en marcha.
3 eth mon de Sofia	Aquerò ei plan tà ua setmana.
3 eth mon de Sofia	Ei per aquerò qu'auem de començar immediataments.
3 eth mon de Sofia	Pòs vier ara madeish?
3 eth mon de Sofia	Me cau anar tara escòla.
3 eth mon de Sofia	Dèisha'c.
3 eth mon de Sofia	Mès es nòtes…
3 eth mon de Sofia	Sofia.
3 eth mon de Sofia	O ben viues en un mon meravilhós d'un planeta minuscul d'ua des bilions de galàxies qu'existissen, o ben ès simplament eth resultat d'uns pògui impulsi electromagnetics dera consciéncia deth major.
3 eth mon de Sofia	Te n'auries de dar vergonha.
3 eth mon de Sofia	Ac senti.
3 eth mon de Sofia	De totes manères, auries d'anar tara escòla abantes que mos trapem.
3 eth mon de Sofia	Seràs ua mala influéncia entà Hilde se te sautes eth darrèr dia d'escòla.
3 eth mon de Sofia	Seguraments anarà tara escòla, encara que sigue eth sòn aniversari.
3 eth mon de Sofia	Ei un àngel, sabes?
3 eth mon de Sofia	Vierè dempús dera escòla, alavetz.
3 eth mon de Sofia	Mos traparam ena Cabana deth Major.
3 eth mon de Sofia	Ena Cabana deth Major…?
3 eth mon de Sofia	Clic.
3 eth mon de Sofia	Hilde se metec eth caièr des anères ena hauda.
3 eth mon de Sofia	Plan abil.
3 eth mon de Sofia	Se demorèc ua estona en tot pensar quin deuie èster eth plan d'Alberto.
3 eth mon de Sofia	Auie ganes de guardar era darrèra plana, mès non, aquerò serie hèr trampa.
3 eth mon de Sofia	Mès valie liéger de prèssa e arribar coma mès lèu mielhor en finau.
3 eth mon de Sofia	Mès ère convençuda qu'Alberto auie rason en un punt cruciau.
3 eth mon de Sofia	Ua causa ei qu'eth pair de Hilde podesse controtlar tot açò que passaue.
3 eth mon de Sofia	Mès mentretant escriuie, seguraments non sabie tot çò que passarie.
3 eth mon de Sofia	Dilhèu escriuie bèra causa molt rapid, bèra causa que non descurbirie enquia plan mès tard.
3 eth mon de Sofia	Ei en aguest petit espaci a on Sofia e Alberto podien trapar era sua relatiua libertat.
3 eth mon de Sofia	Un viatge mès, Hilde auec era sensacion de qué Sofia e Alberto existien de vertat.
3 eth mon de Sofia	Encara qu'eth mar aparente tranquillitat, non vò díder que non passe arren ena prigondor.
3 eth mon de Sofia	Per qué li venguie aquerò entath cap?
3 eth mon de Sofia	Coma minim, non ère un pensament superficiau.
3 eth mon de Sofia	Ena escòla, Sofia siguec eth centre d'atencion pr'amor qu'ère eth sòn aniversari.
3 eth mon de Sofia	Es sòns companhs sonque pensauen enes vacances d'ostiu, enes nòtes, e enes refresqui deth darrèr dia d'escòla.
3 eth mon de Sofia	Jorunn auie sajat d'arturar-la, mès Sofia l'auie dit qu'auie de hèr ua causa urgentaments.
3 eth mon de Sofia	Ena boèta trapèc dues postaus deth Liban.
3 eth mon de Sofia	Es dues èren postaus d'aniversari: "Felicitats.
3 eth mon de Sofia	Ua ère entà Hilde Moller Knag c/o Sofia Amundsen.
3 eth mon de Sofia	Mès era auta sonque entà Sofia.
3 eth mon de Sofia	Es dues portauen tampons deth 15 de junh.
3 eth mon de Sofia	Sofia liegec era prumèra postau qu'ère exprèssaments entada era.
3 eth mon de Sofia	Estimada Sofia Amundsen: tanben tu te merites ua postau.
3 eth mon de Sofia	Felicitats, Sofia, e moltes gràcies per totes es causes qu'as hèt per Hilde.
3 eth mon de Sofia	Atentaments, Major Albert Knag.
3 eth mon de Sofia	Era postau de Hilde didie atau:
3 eth mon de Sofia	Estimada Hilde, non sai quin dia ne quina ora ei en Lilleshand.
3 eth mon de Sofia	Ei parièr.
3 eth mon de Sofia	Se te coneishi ben, me semble que non ei massa tard entà enviar-te era darrèra postau e ua dauantdarrèra felicitacion des d'aciu.
3 eth mon de Sofia	Mès non te demores desvelhada entà guaire tard.
3 eth mon de Sofia	Alberto te parlarà d'aciu a pòc sus era Illustracion francesa.
3 eth mon de Sofia	Se concentrarà enes sèt punts següents:
3 eth mon de Sofia	Susmauta contra era autoritat 2.
3 eth mon de Sofia	Racionalisme 3.
3 eth mon de Sofia	Idies dera Illustracion 4.
3 eth mon de Sofia	Optimisme culturau 5.
3 eth mon de Sofia	Eth retorn dera natura 6.
3 eth mon de Sofia	Cristianisme umanizat 7.
3 eth mon de Sofia	Qu'ère evident qu'eth major les controtlaue.
3 eth mon de Sofia	Sofia entrèc en casa, e deishèc es nòtes damb toti es excellents dessús dera taula dera codina.
3 eth mon de Sofia	Dempús se resquilhèc entre era barralha, e comencèc a córrer entath bòsc.
3 eth mon de Sofia	De seguit tornaue a crotzar eth lac en tot remar.
3 eth mon de Sofia	Alberto ère seigut en gradon d'entrada quan arribèc.
3 eth mon de Sofia	La convidèc a sèir-se ath sòn cant.
3 eth mon de Sofia	Hège un bon dia, encara qu'eth lac deishaue anar ua brisa fresca e umida.
3 eth mon de Sofia	Comencem, didec Alberto.
3 eth mon de Sofia	Dempús de Hume, eth següent gran filosòf siguec er alemand Kant.
3 eth mon de Sofia	Mès França tanben auec importants pensaires pendent eth sègle XVIII.
3 eth mon de Sofia	Poiríem díder que, en Euròpa, eth centre de gravetat filosofic en sègle XVII siguec en Anglatèrra en prumèr tèrç, en França eth dusau tèrç, e en Alemània eth darrèr tèrç.
3 eth mon de Sofia	Un desplaçament des de cogant enquia autant, donc.
3 eth mon de Sofia	Exactaments.
3 eth mon de Sofia	Dèisha-me dider-te bères des idies qu'auien en comun toti es filosòfi francesi dera Illustracion.
3 eth mon de Sofia	Es noms importants son Montesquieu, Voltaire, Rousseau, mès n'i a molti d'auti.
3 eth mon de Sofia	Me concentrarè en sèt punts.
3 eth mon de Sofia	Gràcies, ja'c sabia.
3 eth mon de Sofia	Sofia l'ensenhèc era postau deth pair de Hilde.
3 eth mon de Sofia	S'ac podie auer estauviat…
3 eth mon de Sofia	Ua prumèra frasa clau, donc, coma ja sabes, ei "era susmauta contra era autoritat".
3 eth mon de Sofia	Fòrça des filosòfi francesi dera Illustracion visitèren Anglatèrra, qu'en molti aspèctes ère plan mès liberau qu'eth sòn país.
3 eth mon de Sofia	Demorèren fascinadi pes sciéncies naturaus angleses, sustot per Newton e era sua fisica universau.
3 eth mon de Sofia	Mès tanben les influïc era filosofia britanica, especiauments Locke e era sua filosofia politica.
3 eth mon de Sofia	Quan tornèren tà França, s'opausèren cada viatge damb mès fòrça contra er ancian regim.
3 eth mon de Sofia	Pensauen qu'ère fondamentau adoptar ua actitud sceptica dauant de totes es vertats eretades e qu'er individú a de trapar era sua pròpia responsa a totes es demanes.
3 eth mon de Sofia	En aguest sentit, siguec importanta era influéncia de Descartes.
3 eth mon de Sofia	Perque eth ac auie bastit tot dès d'era tèrra.
3 eth mon de Sofia	Exacte.
3 eth mon de Sofia	Era susmauta contra era autoritat ère ua susmauta contra eth poder deth clergat, eth rei, e era noblesa.
3 eth mon de Sofia	E arribèc era Revolucion.
3 eth mon de Sofia	Òc, eth 1789.
3 eth mon de Sofia	Mès es idies revolucionàries neisheren plan abantes.
3 eth mon de Sofia	Me pensaua qu'eth racionalisme s'auie acabat damb Hume.
3 eth mon de Sofia	Hume non moric enquia 1776: vint ans dempús que Montesquieu, e sonque dus ans abantes que Voltaire e Rousseau, que moriren en 1778.
3 eth mon de Sofia	Mès toti tres auien estat en Anglatèrra e s'auien familiarizat damb era filosofia de Locke.
3 eth mon de Sofia	Rebrembaràs que Locke non ère un empirista guaire ortodòx, perque pensaue, per exemple, qu'era fe en Diu e bères normes moraus son inerentes ara rason umana.
3 eth mon de Sofia	Aguesta idia ei tanben eth nucli dera filosofia francesa dera Illustracion.
3 eth mon de Sofia	Òc, e aquerò ven dera Edat Mejana.
3 eth mon de Sofia	A on es britanics parlen de "sen", es francesi parlen d'"evidéncia".
3 eth mon de Sofia	Era expression anglesa a a veir damb era "experiéncia comuna" e era francesa damb era rason.
3 eth mon de Sofia	Ja ac enteni.
3 eth mon de Sofia	Es filosòfi dera Illustracion, dera madeisha manèra qu'es umanistes dera antiquitat coma Socrates o es estoïcs, auien ua fe illimitada ena rason umana.
3 eth mon de Sofia	Aquerò siguec tan caracteristic qu'era Illustracion francesa s'a coneishut damb eth nòm de "Racionalisme".
3 eth mon de Sofia	Es naues sciéncies naturaus auien demostrat qu'era natura depen dera rason.
3 eth mon de Sofia	Es filosòfi dera Illustracion considerèren qu'eth sòn déuer ère bastir ua basa entara morau, era religion e era etica d'acòrd damb era rason immudable der òme.
3 eth mon de Sofia	D'aciu vien es idies dera Illustracion.
3 eth mon de Sofia	Aguest ei eth punt numèro tres.
3 eth mon de Sofia	Ara calie "illustrar" es masses.
3 eth mon de Sofia	Aguesta ère era condicion prealabla entà ua societat mielhor.
3 eth mon de Sofia	Se pensaue qu'era misèria e era opression èren degudes ara ignorància e ara supersticion, e decidiren prestar ua grana atencion ara educacion des mainatges e dera gent.
3 eth mon de Sofia	Non ei casuau que se fondèsse era pedagogia pendent era Illustracion.
3 eth mon de Sofia	Illustracion.
3 eth mon de Sofia	Ac poiries díder atau, òc.
3 eth mon de Sofia	Eth monument mès gran dera Illustracion siguec ua enciclopédia.
3 eth mon de Sofia	Me referisqui ara Enciclopédia de 28 volumes, que se publiquèc entre 1751 e 1772.
3 eth mon de Sofia	I contribuïren toti es filosòfi e es òmes de letres.
3 eth mon de Sofia	Eth següent punt ei er "optimisme culturau", didec Sofia.
3 eth mon de Sofia	Poiries hèr eth favor de non guardar aguesta postau en tant que parli?
3 eth mon de Sofia	Perdon.
3 eth mon de Sofia	Es filosòfi dera Illustracion credien qu'era umanitat harie grani progrèssi quan s'aussen esparjut eth coneishement e era rason.
3 eth mon de Sofia	Ère sonque ua qüestion de temps qu'era ignorància e era irracionalitat balhèssen eth pas a ua umanitat "illustrada".
3 eth mon de Sofia	Aguesta idia a predominat en Occident enquia hè un parelh de decades.
3 eth mon de Sofia	Aué ja non èm tan convençudi que toti es "desvolopaments" siguen boni.
3 eth mon de Sofia	Mès aguesta idia contra era civilizacion ja siguec hèta pes filosòfi francesi dera Illustracion.
3 eth mon de Sofia	Dilhèu les auríem d'auer escotat.
3 eth mon de Sofia	Bèri uns defeneren eth "retorn tara natura".
3 eth mon de Sofia	Mès era "natura", entàs filosòfi francesi dera Illustracion, significaue lèu çò de madeish qu'era rason, perque era rason ei un present dera natura, mès que non pas un present dera religion o dera civilizacion.
3 eth mon de Sofia	Campèren qu'es nomentadi "pòbles primitiui" èren normauments mès sani e erosi qu'es europèus e aquerò, segontes eri, ère perque non èren "civilizadi".
3 eth mon de Sofia	Rousseau lancèc era consigna "auem de tornar tara natura".
3 eth mon de Sofia	Perque era natura ei bona, e er òme ei bon per natura.
3 eth mon de Sofia	Ei era societat que lo torne dolent.
3 eth mon de Sofia	Rousseau tanben credie qu'eth mainatge a de víuer en sòn estat naturau d'innocéncia tant de temps coma sigue possible.
3 eth mon de Sofia	Non me confoni se digui qu'era idia dera valor intrinseca dera mainadesa neishec ena Illustracion.
3 eth mon de Sofia	Prealablaments, era mainadesa s'auie considerat coma ua prumèra preparacion tara vida adulta.
3 eth mon de Sofia	Mès toti èm èsser umans, e quan èm mainatges tanben viuem era nòsta vida ena Tèrra.
3 eth mon de Sofia	Ja m'ac imagini, ja.
3 eth mon de Sofia	Credien qu'era religion s'auie de convertir en ua causa naturau.
3 eth mon de Sofia	Qué volien díder damb aquerò?
3 eth mon de Sofia	Volien díder qu'era religion auie d'èster armonica damb era rason naturau.
3 eth mon de Sofia	N'i auec molti que lutèren pera "religion naturau", eth punt sies dera nòsta lista.
3 eth mon de Sofia	Ath madeish temps, i auie plan materialistes conseqüenti, que non credien en Diu e que, per tant, èren atèus.
3 eth mon de Sofia	Mès era majoria des filosòfi dera Illustracion credien qu'ère irracionau imaginar un mon sense Diu perque eth mon ère ordenat racionauments.
3 eth mon de Sofia	Newton pensaue çò de madeish, per exemple.
3 eth mon de Sofia	Ath delà se consideraue rasonable créir ena immortalitat dera amna.
3 eth mon de Sofia	Era qüestion de s'er òme a o non ua amna immortau siguec entada eri, coma ac auie estat entà Descartes, mès ua qüestion de rason que de fe.
3 eth mon de Sofia	Aquerò ac trapi un shinhau estranh.
3 eth mon de Sofia	Aquerò ei perque non viues en sègle XVIII.
3 eth mon de Sofia	Segontes es filosòfi dera Illustracion, çò qu'auie de besonh eth cristianisme ère desliurar-se de toti es dògmes e es doctrines irracionaus qu'ath long dera istòria dera Glèisa s'auien hijut ara predicacion senzilha de Jesús.
3 eth mon de Sofia	Ja ac veigui.
3 eth mon de Sofia	Fòrça gent defenec çò que se coneishie coma deïsme.
3 eth mon de Sofia	Qué ei aquerò.
3 eth mon de Sofia	Eth deïsme ei era credençá en un Diu que creèc eth mon hè molt de temps, e que, d'alavetz, non s'a revelat ath mon.
3 eth mon de Sofia	Diu se redusís ara idia deth "Èsser suprèm", que sonque se revele ara umanitat a trauèrs dera natura e des leis naturaus, e jamès a trauèrs de fenomèns subernaturaus.
3 eth mon de Sofia	Enes escrits d'Aristotil i trapam un Diu filosofic parièr.
3 eth mon de Sofia	Segontes eth, Diu ère era prumèra encausa o eth prumèr motor des univèrs.
3 eth mon de Sofia	Per tant, ara ja sonque mos rèste un punt, es drets umans.
3 eth mon de Sofia	E dilhèu aguest ei eth punt mès important.
3 eth mon de Sofia	Vòs díder qu'actuèren d'acòrd damb çò que pensauen?
3 eth mon de Sofia	Es filosòfi dera illustracion francesa non se conformèren damb visions teoriques sus eth lòc der òme ena societat.
3 eth mon de Sofia	Lutèren actiuaments a favor des "drets naturaus" des ciutadans, coma ac nomentauen eri.
3 eth mon de Sofia	Prumèr de tot, siguec ua luta especifica contra era censura, ei a díder, a favor dera libertat d'imprimaria.
3 eth mon de Sofia	Mès dempús se convertic en ua luta que defenie eth dret der individú a pensar liuraments enes matèries de religion, politica e morau.
3 eth mon de Sofia	Tanben lutèren a favor dera abolicion dera esclavitud e per un tracte mès uman des criminaus.
3 eth mon de Sofia	Me semble que sò d'acòrd damb tot açò.
3 eth mon de Sofia	Eth principi dera inviolabilitat der individú siguec incorporat ena Declaracion des Drets Umans, que siguec aprovada pera Assamblada Nacionau Francesa en 1789.
3 eth mon de Sofia	Aguesta Declaracion des Drets Umans siguec era basa dera nòsta Constitucion de 1814.
3 eth mon de Sofia	Mès encara i a fòrça gent que lute entà arténher aguesti drets.
3 eth mon de Sofia	Malerosaments, òc.
3 eth mon de Sofia	Mès es filosòfi dera Illustracion volien establir uns determinadi drets que toti es òmes auem peth solet hèt d'èster òmes.
3 eth mon de Sofia	Açò ei çò que volien díder damb "dret naturau".
3 eth mon de Sofia	Encara aué parlam d'un "dret naturau", que soent entre en conflicte damb es leis d'un país.
3 eth mon de Sofia	Constantaments trapam individús, o enquia nacions sanceres, que reclamen eth sòn "dret naturau" que se rebèllen en contra dera injustícia, era servitud e era opression.
3 eth mon de Sofia	E eth dret des hemnes?
3 eth mon de Sofia	Era Revolucion Francesa deth 1789 establic ua sòrta de drets qu'èren validi entà toti es ciutadans.
3 eth mon de Sofia	Mès se consideraue, mèsalèu, qu'es ciutadans èren es òmes.
3 eth mon de Sofia	Totun, pendent era Revolucion Francesa sorgiren es prumères reivindicacions a favor dera hemna.
3 eth mon de Sofia	Ja ère ora.
3 eth mon de Sofia	Ja en 1787, eth filosòf illustrat Condorcet publiquèc un tractat sus es drets dera hemna.
3 eth mon de Sofia	Credie que totes es hemnes auien d'auer es madeishi "drets naturaus" qu'es òmes.
3 eth mon de Sofia	Pendent era Revolucion de 1789, es hemnes aueren un papèr extrèmaments actiu en contra der antic regim feudau.
3 eth mon de Sofia	Per exemple, sigueren es hemnes es que forcèren ath rei a abandonar eth sòn palai de Versalhes.
3 eth mon de Sofia	En París se formèren grops de hemnes.
3 eth mon de Sofia	Obtengueren aguesti drets?
3 eth mon de Sofia	Non.
3 eth mon de Sofia	Coma a passat tants de viatges, era qüestion des drets dera hemna s'espleitèc enes moments màs nautadi dera Revolucion, mès quan es causes se tranquilizèren e se formèc un nau regim, se tornèc a introdusir era vielha societat machista.
3 eth mon de Sofia	Qué tipic.
3 eth mon de Sofia	Ua des qui mès lutèren a favor des drets dera hemna pendent era Revolucion Francesa siguec Olympe de Gouges.
3 eth mon de Sofia	En 1791, dus ans dempús dera Revolucion, publiquèc ua declaracion sus es drets dera hemna.
3 eth mon de Sofia	Era declaracion sus "es drets des ciutadans" non auie introdusit cap article sus es drets naturaus dera hemna.
3 eth mon de Sofia	Olympe de Gouges demanaue es madeishi drets entàs hemnes qu'entàs òmes.
3 eth mon de Sofia	Qué passèc?
3 eth mon de Sofia	Siguec executada en 1793.
3 eth mon de Sofia	Quina vergonha.
3 eth mon de Sofia	Non siguec entath sègle XIX qu'era luta dera hemna aqueric ua grana importància, non sonque en França senon tanben ena rèsta d'Euròpa.
3 eth mon de Sofia	Pòga a pòc, era luta anèc en tot obtier es sòns fruts.
3 eth mon de Sofia	En Noruega, per exemple, es hemnes non obtengueren eth dret a votar enquia 1913.
3 eth mon de Sofia	E en molti lòcs deth mon, es hemnes encara an de lutar per moltes causes elementaus.
3 eth mon de Sofia	An era mia empara.
3 eth mon de Sofia	Alberto se demorèc carat en tot guardar eth petit lac.
3 eth mon de Sofia	Aquerò ei mès o mens çò que volia díder sus era Illustracion.
3 eth mon de Sofia	Qué vòs díder mès o mens?
3 eth mon de Sofia	È era sensacion que non me rèste arren mès.
3 eth mon de Sofia	En auer dit açò, comencèc a passar bèra causa en miei deth lac.
3 eth mon de Sofia	Era aigua se botjaue e deth hons deth lac ne gessien bambolhes.
3 eth mon de Sofia	Còp sec, gessec dera aigua ua creatura giganta e espantorianta.
3 eth mon de Sofia	Un monstre marin!, sorrisclèc Sofia.
3 eth mon de Sofia	Eth monstre serpegèc uns pògui viatges sus era aigua.
3 eth mon de Sofia	Era aigua tornèc a èster tranquilla.
3 eth mon de Sofia	Alberto ja s'auie lheuat.
3 eth mon de Sofia	Vam cap a laguens, didec.
3 eth mon de Sofia	Entrèren ena cabana.
3 eth mon de Sofia	Sofia se demorèc guardant eth quadre de Berkeley e Bjerkely.
3 eth mon de Sofia	Me semble que Hilde viu en bèth lòc d'aguest quadre.
3 eth mon de Sofia	Entre es dus quadres ara i penjaue un petit pannèu.
3 eth mon de Sofia	Sofia se virèc e campèc a Alberto.
3 eth mon de Sofia	L'as penjat tu, aciu?
3 eth mon de Sofia	Alberto se limitèc a hèr que non damb era tèsta, damb ua expression desconsolada.
3 eth mon de Sofia	Alavetz Sofia descurbic ua petita envolòpa que penjaue dera humenèja.
3 eth mon de Sofia	Sofia comprenec de seguit de qui ère era carta, mès ère ua nauetat que comencèsse a escríuer tada era tanben.
3 eth mon de Sofia	Dauric era envolòpa, e liegec en votz nauta:
3 eth mon de Sofia	Estimada Hilde e Sofia.
3 eth mon de Sofia	Eth professor de filosofia aurie d'auer soslinhat era importància qu'a auut era Illustracion francesa entàs ideaus e es principis des Nacions Unides.
3 eth mon de Sofia	Dus cents ans abantes, er slogan "libertat, egaletat e fraternitat" ajudèc a júnher ara borgesia francesa.
3 eth mon de Sofia	Aué, aguestes madeishes paraules aurien de júnher ath mon sancer.
3 eth mon de Sofia	Ara ei mès important que jamès qu'era umanitat sigue ua soleta familha.
3 eth mon de Sofia	Es nòsti descendents son es nòsti hilhs e es nòsti arrèhilhs.
3 eth mon de Sofia	Quina sòrta de mon erèten?
3 eth mon de Sofia	Era mair de Hilde didec de baish estant qu'era pellicula començaue ath cap de dètz menutes e qu'acabaue de méter ua pizza en horn.
3 eth mon de Sofia	Ère lheuada d'aciu es sies deth maitin.
3 eth mon de Sofia	Mès abantes auie d'anar a campar bèra causa ena enciclopédia.
3 eth mon de Sofia	Gouges…non.
3 eth mon de Sofia	De Gouges?
3 eth mon de Sofia	Tanpòc.
3 eth mon de Sofia	Olympe de Gouges?
3 eth mon de Sofia	Tanpòc.
3 eth mon de Sofia	Era sua enciclopédia non didie ne ua soleta paraula sus era hemna qu'auie estat executada pera sua luta a favor des drets dera hemna.
3 eth mon de Sofia	Ère escandalós.
3 eth mon de Sofia	Serie un personatge que s'aurie inventat sa pair?
3 eth mon de Sofia	Hilde baishèc es escales, e anèc a campar ua enciclopédia mès grana.
3 eth mon de Sofia	Pugèc tara sua cramba eth volume FORV-GP.
3 eth mon de Sofia	Gouges…òc, ara òc que i ère.
3 eth mon de Sofia	Gouges, Marie Olympe (1787-1793), escrivana francesa.
3 eth mon de Sofia	Auec un papèr destacat pendent era Revolucion Francesa, en tot escríuer plan huelhetons sus qüestions sociaus e diuèrses òbres de teatre.
3 eth mon de Sofia	Siguec ua des pòques persones que lutèc pendent era Revolucion a favor des drets dera hemna.
3 eth mon de Sofia	En 1791 publiquèc era "Declaracion sus es Drets dera Hemna" Siguec executada en 1793 per auer gausat deféner a Luís XVI e atacar a Robespièrre.
3 eth mon de Sofia	Bibliografia: L. Lacour, les origines du feminisme contemporain, 1900.
3 eth mon de Sofia	Eth cèu estelat dessús mèn, e era lei morau laguens mèn…
3 eth mon de Sofia	Ath torn dera mieja net, Albert Knag truquèc a casa entà felicitar Hilde.
3 eth mon de Sofia	Ei entà tu, Hilde.
3 eth mon de Sofia	Sò papa.
3 eth mon de Sofia	Es lhòco.
3 eth mon de Sofia	Son lèu es dotze.
3 eth mon de Sofia	Sonque te volia felicitar…
3 eth mon de Sofia	Pòrtes tot eth dia felicitant-me.
3 eth mon de Sofia	Per qué?
3 eth mon de Sofia	Non as recebut eth mèn present?
3 eth mon de Sofia	Òc, fòrça gràcies.
3 eth mon de Sofia	Va, ditz-me se qué t'a semblat.
3 eth mon de Sofia	Puf, ei incredible.
3 eth mon de Sofia	Non è minjat en tot eth dia.
3 eth mon de Sofia	Te cau minjar, è!.
3 eth mon de Sofia	Òc, mès ei tant emocinant…
3 eth mon de Sofia	Me cau saber enquia a on as arribat.
3 eth mon de Sofia	Era Illustracion.
3 eth mon de Sofia	E Olympe Gouges.
3 eth mon de Sofia	Alavetz non m'è confonut guaire, fin finau.
3 eth mon de Sofia	Qué vòs díder?
3 eth mon de Sofia	Me semble qu'encara t'a d'arribar ua postau de felicitacion.
3 eth mon de Sofia	Liegerè un shinhau mès abantes d'anar a dormir.
3 eth mon de Sofia	Non te n'as cansat, donc?
3 eth mon de Sofia	È aprenut mès causes aué… qu'en tota era mia vida.
3 eth mon de Sofia	Ei incredible que non agen passat vint-e-quate ores dès qué Sofia tornèc tà casa dempús dera escòla e trapèc era prumèra envolòpa.
3 eth mon de Sofia	Ei curiós que se vage tan rapid en tot liéger.
3 eth mon de Sofia	Mès era me hè un shinhau de pena.
3 eth mon de Sofia	Era mama?
3 eth mon de Sofia	Non, Sofia, clar.
3 eth mon de Sofia	Per qué?
3 eth mon de Sofia	Era prauba gojata ei totauments desconcertada.
3 eth mon de Sofia	Mès era sonque ei…
3 eth mon de Sofia	Vòs díder qu'ei bèth un que simplaments t'as inventat tu.
3 eth mon de Sofia	Òc, mès o mens.
3 eth mon de Sofia	Me semble qu'Alberto e Sofia existissen de vertat.
3 eth mon de Sofia	Ja ne parlaram quan torna tà casa, d'acòrd?
3 eth mon de Sofia	D'acòrd.
3 eth mon de Sofia	Qu'ages un bon dia.
3 eth mon de Sofia	Qué?
3 eth mon de Sofia	Voi díder ua bona net.
3 eth mon de Sofia	Bona net.
3 eth mon de Sofia	Quan Hilde se calèc en lhet mieja ora mès tard, dehòra encara i auie tant de lum que se podie veir eth jardin e era petita baia.
3 eth mon de Sofia	En aguesta epòca der an, jamès s'acabaue de hèr escur.
3 eth mon de Sofia	Ère possible campar d'eth quadre çò que passaue dehòra?
3 eth mon de Sofia	Abantes d'adormir-se, liegec ues quantes planes mès d'eth caièr des anères.
3 eth mon de Sofia	Sofia tornèc a méter era postau deth pair de Hilde sus era humenèja.
3 eth mon de Sofia	Çò que ditz sus era ONU pòt èster important, didec Alberto.
3 eth mon de Sofia	Non creigui que t'ages de preocupar guaire sus aquerò.
3 eth mon de Sofia	A compdar d'ara, ignorarè toti es fenomèns extraordinaris coma es monstres marins e causes atau.
3 eth mon de Sofia	Seiguem-mos aciu, ath cant dera hièstra, e t'explicarè Kant un shinhau.
3 eth mon de Sofia	Sofia guardèc un parelh de mericles sus ua tauleta que i auie entre dues cagires de braci.
3 eth mon de Sofia	Tanben vedec qu'es veires èren de color vermelha.
3 eth mon de Sofia	Dilhèu èren ues mericles de solei?
3 eth mon de Sofia	Son lèu es dues, didec.
3 eth mon de Sofia	Me cau èster en casa abantes des cinc.
3 eth mon de Sofia	Aquerò vò díder qu'auem tres ores.
3 eth mon de Sofia	Comencem.
3 eth mon de Sofia	Emmanuel Kant neishec en 1724 en Konigsberg, en est de Prusia.
3 eth mon de Sofia	Ère hilh d'un serèr.
3 eth mon de Sofia	Viuec en Konigsberg lèu tota era sua vida, a on moric tàs ueitanta ans.
3 eth mon de Sofia	Era sua familha ère prigonaments credenta e aquerò, unit ara sua pròpia conviccion religiosa, influïc ena sua filosofia de manèra importanta.
3 eth mon de Sofia	Coma Berkeley, sentec qu'ère essenciau sauvar es fondaments dera fe cristiana.
3 eth mon de Sofia	Ja n'è pro de Berkeley, gràcies.
3 eth mon de Sofia	Ère professor de filosofia.
3 eth mon de Sofia	Professor?
3 eth mon de Sofia	I a dues classes de filosòfi.
3 eth mon de Sofia	Es que cèrquen es sues pròpies responses as qüestions filosofiques, e es que son expèrts ena istòria dera filosofia, mès que non elaboren de besonh cap filosofia pròpia.
3 eth mon de Sofia	E Kant ère d'aguesta sòrta?
3 eth mon de Sofia	Kant ère des dues sòrtes.
3 eth mon de Sofia	Se s'auesse limitat a èster un ludent professor e un expèrt enes idies des auti filosòfi, non s'aurie hèt jamès un lòc ena istòria dera filosofia.
3 eth mon de Sofia	Mès tanben ei important auer en compde que Kant auie un coneishement solid dera tradicion filosofica deth passat.
3 eth mon de Sofia	Coneishie eth racionalisme de Descartes e Spinoza, e er empirisme de Locke, Berkeley e Hume.
3 eth mon de Sofia	T'è dit que non me tornes a parlar de Berkeley.
3 eth mon de Sofia	Rebremba qu'es racionalistes credien qu'era basa deth coneishement uman ei ena consciéncia.
3 eth mon de Sofia	E qu'es empiristes pensauen que tot eth coneishement deth mon proven des sentits.
3 eth mon de Sofia	Hume soslinhèc que i a un limit mès enlà deth quau non podem trèir conclusions des nòstes percepcions.
3 eth mon de Sofia	E damb quin des dus ère d'acòrd Kant?
3 eth mon de Sofia	Kant pensaue que tant era percepcion coma era rason jòguen un papèr important ena nòsta concepcion deth mon.
3 eth mon de Sofia	Mès pensaue qu'es racionalistes auien anat massa luenh ena importància que dauen ara rason, e es empiristes, ena importància que dauen as sentits.
3 eth mon de Sofia	Se non me metes exemples, non entenerè arren.
3 eth mon de Sofia	Coma punt de gessuda, Kant ei cossent damb Hume e es empiristes que tot eth coneishement deth mon proven des nòstes sensacions.
3 eth mon de Sofia	Mès (e en aguest punt ei d'acòrd damb es racionalistes) ena nòsta rason i a importants factors que determinen era manèra qu'auem de percéber eth mon ath nòste entorn.
3 eth mon de Sofia	En autes paraules: i a bères condicions ena ment umana que contribuïssen a formar eth nòste concèpte deth mon.
3 eth mon de Sofia	Hem un petit experiment.
3 eth mon de Sofia	Me pòs portar es mericles que i a en aquera taula?
3 eth mon de Sofia	Gràcies.
3 eth mon de Sofia	Ara, méte-les-te.
3 eth mon de Sofia	Sofia se metec es mericles.
3 eth mon de Sofia	Tot se virèc de color vermelha.
3 eth mon de Sofia	Qué ves?
3 eth mon de Sofia	Veigui exactaments çò de madeish qu'abantes, sonque qu'ara tot ei vermelh.
3 eth mon de Sofia	Aquerò ei perque es mericles limiten era forma qu'as de percéber era realitat.
3 eth mon de Sofia	Tot açò que ves forme partida deth mon que t'entornège, mès era manèra de perceber-lo ei determinada pes mericles que pòrtes.
3 eth mon de Sofia	Per tant, non pòs díder qu'eth mon ei de color vermelha, encara que lo percebes atau.
3 eth mon de Sofia	Non, evidentaments.
3 eth mon de Sofia	S'ara anèsses a passejar peth bòsc, o tornèsses tà casa, ena Corba deth Capitan, ac veiries tot parièr que tostemp.
3 eth mon de Sofia	Mentretant que non me trèiguessa es mericles, òc.
3 eth mon de Sofia	Aquerò, Sofia, ei precisaments çò que Kant volie díder quan opinèc que i a bères condicions ena nòsta consciéncia qu'influïssen ena manèra qu'auem de percéber eth mon.
3 eth mon de Sofia	Quina sòrta de condicions?
3 eth mon de Sofia	Tot açò que vedem, abantes qu'arren, ac percebem coma un fenomèn en temps e en espaci.
3 eth mon de Sofia	Kant aperèc eth temps e er espaci es dues formes d'"intuicion" der òme.
3 eth mon de Sofia	Soslinhèc qu'aguestes dues formes dera consciéncia precedissen quinsevolh experiéncia.
3 eth mon de Sofia	En autes paraules: abantes d'experimentar arren, ja sabem que percebem es fenomèns en temps e en espaci.
3 eth mon de Sofia	Pr'amor que non èm capables de trèir- mos es mericles dera rason.
3 eth mon de Sofia	Credie, donc, qu'ère innat percéber es causes en temps e en espaci?
3 eth mon de Sofia	Òc, de bèra manèra, òc.
3 eth mon de Sofia	Çò que vedem depen de se mos auem criat en Groenlandia o ena India.
3 eth mon de Sofia	Mès pertot experimentam eth mon coma ua sòrta de procèssi en temps e en espaci.
3 eth mon de Sofia	Aquerò ei ua causa que podem díder a priori.
3 eth mon de Sofia	Non.
3 eth mon de Sofia	Era idia de Kant ei qu'eth temps e er espaci son pròpis dera condicion umana.
3 eth mon de Sofia	Eth temps e er espaci son, abantes qu'arren, formes de percepcion, e non atributs deth mon fisic.
3 eth mon de Sofia	Aquerò ère ua naua manèra de veir es causes.
3 eth mon de Sofia	Perque era consciéncia umana non ei ua simpla "lòsa" passiua que recep sensacions der exterior.
3 eth mon de Sofia	Era consciéncia dèishe era sua tralha ena nòsta manèra de percéber eth mon.
3 eth mon de Sofia	Ac pòs comparar damb çò que passe quan lances aigua en ua gèrra.
3 eth mon de Sofia	Era aigua s'adapte ara forma dera gèrra.
3 eth mon de Sofia	Dera madeisha manèra, es nóstes percepcions s'adapten as nòstes "formes d'intuicion".
3 eth mon de Sofia	Me semble qu'enteni çò que dides.
3 eth mon de Sofia	Kant didie que non ei sonque era consciéncia que s'adapte as causes.
3 eth mon de Sofia	Tanben es causes s'adapten ara ment.
3 eth mon de Sofia	Kant ac nomentèc eth "viro copernican" en problèma dera coneishença umana.
3 eth mon de Sofia	Damb aquerò volie díder qu'era idia ère tan naua e tan radicauments opausada as idies anteriores coma ac auie estat era descubèrta de Copernic de qué ei era Tèrra que vire ath torn deth Solei, e non ath revès.
3 eth mon de Sofia	Ara enteni çò que volie díder quan indicaue que tant es racionalistes coma es empiristes auien era sua part de rason.
3 eth mon de Sofia	Es racionalistes lèu auien desbrembat era importància dera experiéncia, e es empiristes auien ignorat era manèra com era consciéncia influís sus era nòsta vision deth mon.
3 eth mon de Sofia	Explica'c, se te platz.
3 eth mon de Sofia	Rebrembaràs que Hume didie qu'eth costum ei era soleta causa que hè que veigam ua cadia de causes darrèr de toti es procèssi dera natura.
3 eth mon de Sofia	Segontes Hume, non podem percéber qu'era bòla nera de bilhar sigue era causa deth movement dera bòla blanca.
3 eth mon de Sofia	Per tant, tanpòc non podem provar qu'era bòla nera meterà tostem en movement ara bòla blanca.
3 eth mon de Sofia	Òc, ac rebrembi.
3 eth mon de Sofia	Mès aquerò que Hume ditz que non se pòt provar ei çò que Kant considère un atribut dera rason umana.
3 eth mon de Sofia	Eth principi de causalitat ei etèrn e absolut simplaments perque era rason umana percep tot çò que passe coma una relacion encausa-efècte.
3 eth mon de Sofia	Era teoria de Kant ei qu'ei inerent a nosati madeishi.
3 eth mon de Sofia	Ère d'acòrd damb Hume que non podem saber de forma segura se qué ei eth mon en se madeish.
3 eth mon de Sofia	Sonque podem saber se qué ei eth mon "entà jo", ei a díder, entà toti es òmes.
3 eth mon de Sofia	Era linha divisòria que mèrque era "causa en se" ("Das Ding an sich") e "era causa entà jo" ("Das ding fur mich") ei era sua contribucion mès grana ara istòria dera filosofia.
3 eth mon de Sofia	Non sò guaire bona en alemand.
3 eth mon de Sofia	Kant establic ua distincion importanta entre era "causa en se" e era "causa entà jo".
3 eth mon de Sofia	Sonque podem saber se com mos s'apareishen.
3 eth mon de Sofia	En cambi, sabem qu'abantes de quinsevolh experiéncia podem díder se com se perceberàn es causes ena consciéncia umana.
3 eth mon de Sofia	Podem?
3 eth mon de Sofia	Abantes de lheuar-te ath maitin, non pòs saber se qué veiràs o experimentaràs pendent eth dia.
3 eth mon de Sofia	Mès pòs saber que çò que ves e experimentes ac perceberàs laguens deth temps e der espaci.
3 eth mon de Sofia	Ath delà, pòs èster segura qu'eth principi de causalitat se complirà simplaments perque lo pòrtes damb tu, coma ua part dera tua consciéncia.
3 eth mon de Sofia	Mès vòs díder qu'auríem podut èster diferents?
3 eth mon de Sofia	Òc, auríem podut auer un aparelh sensoriau diferent.
3 eth mon de Sofia	Auríem podut auer un aute sentit deth temps e ua auta percepcion der espaci.
3 eth mon de Sofia	Autanplan auríem podut èster creats de tau manèra que non cerquèssem es causes des eveniments que mos entornegen.
3 eth mon de Sofia	Qué vòs díder?
3 eth mon de Sofia	Imagina't que i a un gat estirat en solèr dera sala.
3 eth mon de Sofia	Qué harà eth gat?
3 eth mon de Sofia	Jo ac è vist fòrça viatges.
3 eth mon de Sofia	Eth gat correrà darrèr dera pilòta.
3 eth mon de Sofia	Plan ben.
3 eth mon de Sofia	Ara imagina qu'ès seiguda ena aguesta madeisha cramba.
3 eth mon de Sofia	Prumèr sajaria de veir d'a on vie era pilòta.
3 eth mon de Sofia	Eth principi de causalitat forme part dera tua estructura.
3 eth mon de Sofia	Vòs díder?
3 eth mon de Sofia	Hume didec qu'es leis dera natura non se pòden ne percéber ne provar.
3 eth mon de Sofia	Aquerò inquietèc a Kant, que credie, totun, que poirie provar era validesa des leis dera natura se mostraue que, en realitat, parlam des leis deth coneishement uman.
3 eth mon de Sofia	Se virarie un mainatge entà saber d'a on venguie era pilòta?
3 eth mon de Sofia	Seguraments non.
3 eth mon de Sofia	Mès Kant senhale qu'era rason d'un mainatge non se desvolope pliaments enquia que non pòt trebalhar damb eth materiau des sentits.
3 eth mon de Sofia	En vertat, non a cap de sentit parlar d'ua consciéncia ueda.
3 eth mon de Sofia	Non, clar, serie ua consciencia plan estranha.
3 eth mon de Sofia	Recapitolem, donc.
3 eth mon de Sofia	Segontes Kant, i a dues causes que formen eth coneishement qu'er òme a deth mon.
3 eth mon de Sofia	Era prumèra son es condicions exteriores que non podem conéisher enquia que non les auem percebut.
3 eth mon de Sofia	Ac podem díder eth materiau deth coneishement.
3 eth mon de Sofia	Era dusau son es condicions intèrnes der òme, coma era percepcion des eveniments en un temps e en un espaci determinadi damb un principi de causalitat infallible.
3 eth mon de Sofia	Albert e Sofia se demorèren seiguts en tot guardar pera hièstra.
3 eth mon de Sofia	Sofia vedec ua mainada entre es arbes dera part opausada deth lac.
3 eth mon de Sofia	Guarda, didec Sofia.
3 eth mon de Sofia	Qui ei?
3 eth mon de Sofia	No'c sabi.
3 eth mon de Sofia	Apareishec pendent ues segondes, e dempús despareishec.
3 eth mon de Sofia	Non mos auem de distrèir per arren.
3 eth mon de Sofia	Contunha, alavetz.
3 eth mon de Sofia	Kant credie qu'eth nòste coneishement a uns limits.
3 eth mon de Sofia	En quin sentit?
3 eth mon de Sofia	Rebrembaràs qu'es filosòfi anteriors a Kant auien discutic es granes qüestions: s'er òme a ua amna immortau, s'existís un Diu, s'era natura ei formada de petites particules indivisibles, e s'er univèrs ei finit o infinit.
3 eth mon de Sofia	Kant credie que non se pòt obtier un coneishemet segur en cap d'aguestes qüestions, mès aquerò non vò díder que refusèsse considerar-les.
3 eth mon de Sofia	Ath contrari.
3 eth mon de Sofia	S'auesse deishat de banda aguestes qüestions, dificilaments l'auríem podut considerar coma un filosòf.
3 eth mon de Sofia	Qué hec?
3 eth mon de Sofia	Ages paciéncia.
3 eth mon de Sofia	Kant credie qu'era rason actue mès enlá des limits deth coneishement uman.
3 eth mon de Sofia	Ath madeish temps, ei inerent ara natura der òme eth desir de someter-se aguestes madeishes qüestions.
3 eth mon de Sofia	Mès quan demanam, per exemple, s'er univèrs ei finit o infinit, demanam sus ua totalitat dera que nosati madeishi n'èm ua petita part.
3 eth mon de Sofia	Per tant, non podem conéisher complètaments aguesta totalitat.
3 eth mon de Sofia	Per qué non?
3 eth mon de Sofia	Era percepcion e era rason.
3 eth mon de Sofia	Òc, eth materiau deth nòste coneishement mos arribe a trauèrs des sentits, mès aguest materiau s'a d'adaptar as atributs dera rason.
3 eth mon de Sofia	Per exemple, un d'es atributs dera rason ei cercar era encausa d'un eveniment.
3 eth mon de Sofia	Coma era pilòta que redole per tèrra.
3 eth mon de Sofia	Se vòs, òc.
3 eth mon de Sofia	Mès quan mos demanam d'a on vie eth mon, e discutim es possibles responses, era rason, en cèrta manèra, se demore ueda: non a cap materiau sensitiu que pogue processar ne cap experiéncia que pogue tier.
3 eth mon de Sofia	Aquerò se deu ath hèt que non auem experimentat jamès era totalitat d'aquera grana realitat de qué formam part.
3 eth mon de Sofia	De bèra manèra, èm ua petita part dera pilòta que redole per tèrra.
3 eth mon de Sofia	Mès serà tostemp un atribut dera rason umana demanar d'a on ven era pilòta.
3 eth mon de Sofia	Ei per aquerò que non deisham de preguntar e mos esforçam ath maximon entà trapar responses as preguntes mès prigondes.
3 eth mon de Sofia	Mès jamès non mos podem agarrar ad arren segur; jamès non podem obtier ua responsa satisfactòria perque era rason non a materiau entà trebalhar.
3 eth mon de Sofia	Òc, ja la coneishi aguesta sensacion.
3 eth mon de Sofia	Per çò que hè as granes qüestions restacades ara realitat, Kant mostrèc que i aurà tostemp dus punts de vista opausadi egal de probables o improbables, en foncion de çò que mos digue era nòsta rason.
3 eth mon de Sofia	Exemples, se te platz.
3 eth mon de Sofia	Ei tant de sen díder qu'eth mon a auut d'auer un principi en temps, coma díder que non l'a auut.
3 eth mon de Sofia	Era rason non pòt causir cap des dues opcions.
3 eth mon de Sofia	Podem argumentar qu'eth mon a existit tostemp, mès pòt bèra causa auer existit tostemps sense auer començat jamès?
3 eth mon de Sofia	Ara, donques, èm obligadi a adoptar eth punt de vista contrari.
3 eth mon de Sofia	Podem argumentar qu'eth mon a auut d'auer un principi en temps, ei a díder, qu'a d'auer sorgit deth non-arren (en cas contrari, parlaríem simplaments, d'un cambi d'un estat en un aute).
3 eth mon de Sofia	Mès pòt bèra causa sorgir deth non-arren, Sofia?
3 eth mon de Sofia	Non, es dues opcions son madeish de problematiques.
3 eth mon de Sofia	Rebrembaràs que Democrit e es materialistes didien qu'era natura consistís en ues parts minimes de qué son formades totes es causes.
3 eth mon de Sofia	Uns auti, coma Descartes, credien que tostemp serà possible dividir era realitat extensa en parts cada viatge mès petites.
3 eth mon de Sofia	Quin des dus auie rason?
3 eth mon de Sofia	Es dus.
3 eth mon de Sofia	O cap des dus.
3 eth mon de Sofia	Molti filosòfi an considerat era libertat coma ua des qualitats mès importantes der òme.
3 eth mon de Sofia	En cambi, mos trapam filosòfi coma Spinoza o es estoïcs, per exemple, que diden que tot passe d'acòrd damb es leis de besonh dera natura.
3 eth mon de Sofia	Tanpòc aciu, segontes Kant, era rason umana non serà capabla d'obtier ua responsa segura.
3 eth mon de Sofia	Es dus punts d'enguarda an era sua part de rason.
3 eth mon de Sofia	Finauments, èm destinadi a fracassar se sajam de provar era existéncia de Diu damb era idia dera rason.
3 eth mon de Sofia	Es racionalistes, coma Descartes, sagèren de provar que i a d'auer un Diu, simplaments perque auem era idia d'"èsser suprèm".
3 eth mon de Sofia	Uns auti, coma Aristotil e Sant Tomàs, decidiren que i a d'auer un Diu perque totes es causes an d'auer ua encausa prumèra.
3 eth mon de Sofia	E qué pensaue Kant?
3 eth mon de Sofia	Refusèc es dues pròves dera existéncia de Diu.
3 eth mon de Sofia	Ne era rason ne era experiéncia son dues bases sufisentaments segures entà provar era existéncia de Diu.
3 eth mon de Sofia	Entara rason ei tan probable coma improbable que Diu existisque.
3 eth mon de Sofia	Efectivaments, dauric ua naua dimension religiosa.
3 eth mon de Sofia	Ei atau que sauvèc eth cristianisme?
3 eth mon de Sofia	S'ac vòs díder atau, òc.
3 eth mon de Sofia	S'a de tier en compde que Kant ère un protestant.
3 eth mon de Sofia	Dempús era Reforma, eth protestantisme se caracterizèc peth sòn enfasi ena fe.
3 eth mon de Sofia	Era Glèisa Catolica, en cambi, d'eth començament dera Edat Mejana, creiguec ena rason coma ua ajuda tara fe.
3 eth mon de Sofia	Enteni.
3 eth mon de Sofia	Mès Kant non se limitèc a assenhalar qu'aguestes qüestions depenien dera fe der òme.
3 eth mon de Sofia	Credie qu'ère imprescindible entara morau presupausar qu'er òme a ua amna immortau, que Diu existís e qu'er òme a era volentat liure.
3 eth mon de Sofia	Per tant, hè çò de madeish que Descartes.
3 eth mon de Sofia	E dempús hé entrar a Diu pera pòrta deth darrèr.
3 eth mon de Sofia	Mès, a diferéncia de Descartes, soslinhe claraments que non ei era rason que l'a portat enquia aciu, senon era fe.
3 eth mon de Sofia	Nomentèc "Postuladi dera rason Practica" era fe ena amna immortau, ena existéncia de Diu e ena volentat liure.
3 eth mon de Sofia	Qué vò díder açò?
3 eth mon de Sofia	Damb "postuladi dera rason practica", Kant se referís as causes que cau assumir entara practica der òme, ei a díder, era morau der òme.
3 eth mon de Sofia	Còp sec, bèth un truquec ena pòrta.
3 eth mon de Sofia	Guardem qui ei, non?
3 eth mon de Sofia	Alberto rufèc es espatles, e finauments se lheuèc.
3 eth mon de Sofia	Dauriren era pòrta, e vederen a ua mainada que portanue un vestit blanc d'ostiu e ua capucheta vermelha.
3 eth mon de Sofia	Ère era mainada qu'auien vist en aute costat deth lac.
3 eth mon de Sofia	En un braç i portaue un tistèr plen de minjar.
3 eth mon de Sofia	Ola, didec sofia.
3 eth mon de Sofia	Qui ès?
3 eth mon de Sofia	Non ves que sò era Capucheta vermelha?
3 eth mon de Sofia	Sofia campèc a Alberto, e Alberto assentic.
3 eth mon de Sofia	As entenut çò qu'acabe de díder?
3 eth mon de Sofia	Cèrqui era casa dera mia mairia, didec era mainada.
3 eth mon de Sofia	Non ei aciu, didec Alberto.
3 eth mon de Sofia	O sigue que ja te'n pòs anar.
3 eth mon de Sofia	Mès è ua carta, contunhèc era mainada dera capucheta vermelha.
3 eth mon de Sofia	Treiguec ua petita envolòpa e la dèc a Sofia.
3 eth mon de Sofia	Dempús se n'anèc.
3 eth mon de Sofia	Susvelha eth lop, sorrisclèc Sofia.
3 eth mon de Sofia	Alberto ja auie tornat tara sala.
3 eth mon de Sofia	Qué fòrt.
3 eth mon de Sofia	Ère era Capucheta vermelha, didec Sofia.
3 eth mon de Sofia	Non servís d'arren d'avisar-la.
3 eth mon de Sofia	Anarà tara casa dera sua mairia, e se la minjarà eth lop.
3 eth mon de Sofia	Non n'apren jamès.
3 eth mon de Sofia	Se repetirà tostemp era madeisha istòria enquiath finau des tempsi.
3 eth mon de Sofia	Non a importància, Sofia.
3 eth mon de Sofia	Sofia campèc era envolòpa que l'auie dat era mainada.
3 eth mon de Sofia	Hilde".
3 eth mon de Sofia	La dauric, e liegec en votz nauta:
3 eth mon de Sofia	Estimada Hilde, s'eth cervèth uman siguesse tan senzilh coma entà que lo podéssem enténer, alavetz seríem tant estupids que ja non lo poiríem enténer.
3 eth mon de Sofia	Un punet.
3 eth mon de Sofia	Papa.
3 eth mon de Sofia	Alberto assentic.
3 eth mon de Sofia	Ei vertat.
3 eth mon de Sofia	Me semble que Kant aurie podut díder bèra causa semblanta.
3 eth mon de Sofia	Non podem demorar enténer çò que èm.
3 eth mon de Sofia	Dilhèu podem enténer ua flor o un babau, mès non mos poiram enténer jamès a nosati madeishi.
3 eth mon de Sofia	Abantes d'acabar, voi parlar-te dera etica de Kant.
3 eth mon de Sofia	Vè de prèssa, se te platz.
3 eth mon de Sofia	Me cau tornar tà casa lèu.
3 eth mon de Sofia	Er escepticisme de Hume damb tot çò que mos diden es sentits e era rason forcèc a Kant a pensar un aute viatge sus moltes des qüestions importantes vitaus, entre es quaus i auie es que hègen referéncia ara morau.
3 eth mon de Sofia	Non auie dit Hume que non se pòt provar se qué ei bon e se qué ei dolent?
3 eth mon de Sofia	Non se pòden trèir conclusions "auer de" de frases "ei".
3 eth mon de Sofia	Aguest argument, a Kant, li semblèc plan pòc solid.
3 eth mon de Sofia	M'ac imagini.
3 eth mon de Sofia	Kant tostemp credec qu'era diferéncia entre eth ben e eth mau auie a veir damb era rason, e non damb es sentiments.
3 eth mon de Sofia	Damb aquerò ère d'acòrd damb es racionalistes, que didien qu'era diferéncia entre eth ben e eth mau ei inerenta ara rason umana.
3 eth mon de Sofia	Toti saben se qué ei bon e se qué ei dolent, non perque ac auem aprenut, senon perque ac portam ena nòsta consciéncia.
3 eth mon de Sofia	Segontes Kant, toti es òmes an ua rason "practica", ei a díder, ua capacitat de rasonar que mos ditz se qué ei bon e se qué ei dolent en cada moment d'eth punt de vista morau.
3 eth mon de Sofia	E aquerò ei innat?
3 eth mon de Sofia	Era capacitat entà distinguir entre eth ben e eth mau ei tant innata coma quinsevolh des auti atributs dera rason.
3 eth mon de Sofia	Dera madeisha manèra que toti auem era madeisha capacitat de rasonar, en tot percéber, per exemple, que totes es causes an ua encausa, o que 7+5=12, toti auem accès tanben ara madeisha lei morau universau.
3 eth mon de Sofia	Qué ditz, aquera lei?
3 eth mon de Sofia	Coma qu'ei anteriora a quinsevolh experiéncia, ei "formau", ei a díder, non ei restacada damb cap eleccion morau.
3 eth mon de Sofia	Ei valida entà toti es òmes de totes es societats de toti es temps.
3 eth mon de Sofia	Non ditz, per tant, qu'as de hèr açò o aquerò se te trapes en aguesta o en aquera situacion.
3 eth mon de Sofia	Ne com t'as de comportar en totes es situacions.
3 eth mon de Sofia	Kant formulèc era lei morau coma un "imperatiu categoric".
3 eth mon de Sofia	Damb aquerò, volie díder qu'era lei morau ei "categorica", ei a díder, qu'ei valida entà totes es situacions.
3 eth mon de Sofia	Ath delà ei un "imperatiu", ei a díder, ei "dominant" e, per tant, inevitable.
3 eth mon de Sofia	Plan ben.
3 eth mon de Sofia	Kant formulèc aguest imperatiu categoric de diuèrses manères.
3 eth mon de Sofia	Prumèr ditz: "Actua de tau manèra qu'era maxima dera tua volentat pogue valer coma un principi d'ua legislacion universau".
3 eth mon de Sofia	Exactaments.
3 eth mon de Sofia	Sonque alavetz actues d'acòrd damb era lei morau que i a laguens tòn.
3 eth mon de Sofia	Kant tanben formule er "imperatiu categoric" d'aguesta manèra: "Actua de manèra que jamès prengues era umanitat ne en tu ne en es auti coma un miei, senon coma un fin".
3 eth mon de Sofia	Per tant, non auem de profitar-mos des autes persones en benefici pròpi.
3 eth mon de Sofia	Non, perque cada òme ei ua finalitat en se madeish.
3 eth mon de Sofia	Mès aquerò non sonque ei valid entàs auti, senon tanben entà un madeish.
3 eth mon de Sofia	Tanpòc non as d'espleitar-te a tu madeish damb era simpla finalitat d'obtier bèra causa.
3 eth mon de Sofia	Òc, ei ua norma formau de conducta que basicaments curbís totes es opcions etiques.
3 eth mon de Sofia	Se poirie díder qu'era règla d'aur ditz çò de madeish qu'era lei morau de Kant.
3 eth mon de Sofia	Arrés no'c pòt remir.
3 eth mon de Sofia	È era impression qu'en realitat parlam dera consciéncia.
3 eth mon de Sofia	Non podem provar çò que mos ditz era nòsta consciéncia.
3 eth mon de Sofia	Ei ua manèra d'èster populara.
3 eth mon de Sofia	Mès s'ajudes as auti òmes entà èster populara, alavetz non actues respectant era lei morau.
3 eth mon de Sofia	Dilhèu actues d'acòrd damb era lei morau (e aquerò està ben), mès se vòs amiar a tèrme ua accion morau te cau superar-te a tu madeisha.
3 eth mon de Sofia	Sonque quan hès bèra causa perque penses qu'ei era tua obligacion complir era lei morau, se pòt parlar d'ua accion morau.
3 eth mon de Sofia	Ei per aquerò qu'era etica de Kant a viatges recep eth nòm d'"etica d'obligacion".
3 eth mon de Sofia	E çò d'important ei qu'ac hès perque tu cres qu'ei corrècte.
3 eth mon de Sofia	Enquia se pèrdes es sòs qu'as recuelhut peth carrèr, o son insufisents entà alimentar a toti es que n'an de besonh, auràs complit era lei morau.
3 eth mon de Sofia	As actuat de forma corrècta e, segontes Kant, ei era actitud çò que determine s'ua accion ei o no ei corrècta, e non es resultadi dera accion.
3 eth mon de Sofia	Ei per aquerò qu'era etica de Kant tanben recep eth nòm d'"etica d'intencion".
3 eth mon de Sofia	Çò de mès important non ei ajudar as autes persones?
3 eth mon de Sofia	Evidentaments qu'ei çò de mès important, e Kant i serie d'acòrd.
3 eth mon de Sofia	Sonque actuam liuraments quan respectam ua lei?
3 eth mon de Sofia	Segontes Kant, non.
3 eth mon de Sofia	Dilhèu rebrembaràs qu'auec d'assumir o postular qu'er òme a ua volentat liure.
3 eth mon de Sofia	Aquerò ei molt important, perque Kant tanben didec, ath madeish temps, que totes es causes aubedissen un principi de causalitat.
3 eth mon de Sofia	Com podem auer, donc, ua volentat liure?
3 eth mon de Sofia	A jo non m'ac demanes.
3 eth mon de Sofia	Kant dividís ar òme en dues parts, d'ua manèra pro parièra a Descartes, qu'auie dit qu'er òme ère un èsser duau, damb un còs e ua consciéncia.
3 eth mon de Sofia	Coma es èssers sensibles, èm totauments estacadi ath principi indestrusible de causalitat, ditz Kant.
3 eth mon de Sofia	Non decidim es causes que percebem: es percepcions mos arriben necessàriaments e mos influïssen tant se volem coma se non.
3 eth mon de Sofia	Mès non sonque èm èssers sensibles, tanben èm èssers racionaus.
3 eth mon de Sofia	Per tant, èm subjèctes as relacions causaus.
3 eth mon de Sofia	E non auem volentat liura.
3 eth mon de Sofia	Mès coma èssers racionaus, formam part de çò que Kant apère "das Ding an sich", ei a díder, eth mon en se madeish, independent des nòstes percepcions.
3 eth mon de Sofia	Sonque quan seguim era nòsta "rason practica", que mos permet hèr eleccions moraus, podem exercir era nòsta volentat liura.
3 eth mon de Sofia	Perque quan aubedim era lei morau, èm nosati madeishi es qu'èm era lei qu'aubedim.
3 eth mon de Sofia	Òc, aquerò ei vertat.
3 eth mon de Sofia	Un se pòt tornar esclau de fòrça causes.
3 eth mon de Sofia	Enquia se pòt arribar a èster esclau deth pròpi egoïsme.
3 eth mon de Sofia	Era independéncia e era libertat son exactaments es dues causes qu'auem de besonh entà lheuar-mos per dessús des desirs e es vicis.
3 eth mon de Sofia	E es animaus?
3 eth mon de Sofia	Non an cap libertat entà seguir ua lei morau, vertat?
3 eth mon de Sofia	Non.
3 eth mon de Sofia	Aguesta ei era diferéncia entre es animaus e es òmes.
3 eth mon de Sofia	Ja ac enteni.
3 eth mon de Sofia	Finauments, podem díder que Kant artenhec a trèir era filosofia deth cu de sac en qué se trapaue dempús era luta entre es racionalistes e es empiristes.
3 eth mon de Sofia	Damb Kant morís ua etapa dera istòria dera filosofia.
3 eth mon de Sofia	Moric en 1804, quan començaue era epòca qu'aperam Romanticisme.
3 eth mon de Sofia	Ena sua hòssa de Konigsberg, i a gravada ua des sues cites mès famoses: "Dues causes aumplissen era mia ment cada viatge damb respècte e admiracion: eth cèu estelat ath dessús mèn e era lei morau laguens mèn."
3 eth mon de Sofia	E seguís: "Son entà jo es dues pròves que i a un Diu per dessús de jo e un Diu laguens mèn."
3 eth mon de Sofia	Alberto s'emparèc entà darrèr.
3 eth mon de Sofia	Qu'ei pro, didec.
3 eth mon de Sofia	Kant.
3 eth mon de Sofia	De totes manères son es quate e quinze menutes.
3 eth mon de Sofia	Demora.
3 eth mon de Sofia	Encara t'è de díder ua causa.
3 eth mon de Sofia	Jamès me'n vau de classa enquia que non age acabat eth professor.
3 eth mon de Sofia	Òc, as dit bèra causa atau.
3 eth mon de Sofia	Mès s'aubedim ara rason universau èm liures e independents.
3 eth mon de Sofia	Per qué ac repetisses un aute viatge?
3 eth mon de Sofia	Alberto s'apressèc tà Sofia, li guardèc es uelhs prigondaments e gasulhèc:
3 eth mon de Sofia	Non te fides des causes que ves, Sofia.
3 eth mon de Sofia	Qué vòs díder?
3 eth mon de Sofia	Vira-te, hilha mia.
3 eth mon de Sofia	Non te compreni.
3 eth mon de Sofia	Ei molt abituau enténer "que non m'ac creirè enquia que no'c veiga".
3 eth mon de Sofia	Un dia me dideres bèra causa semblabla.
3 eth mon de Sofia	Òc, en tot parlar de Parmenides.
3 eth mon de Sofia	Mès seguisqui sense compréner se qué vòs díder.
3 eth mon de Sofia	Ben, donc, èrem delà dehòra, en tot parlar.
3 eth mon de Sofia	Vertat qu'a estat curiós?
3 eth mon de Sofia	Bric.
3 eth mon de Sofia	Dempús ven era Capucheta Vermelha, e truque ara pòrta.
3 eth mon de Sofia	Quina representacion tan lamentabla, Sofia.
3 eth mon de Sofia	Ei sonque un des trucs deth major.
3 eth mon de Sofia	Coma eth messatge dera banana e era tempèsta pèga.
3 eth mon de Sofia	Cres que…?
3 eth mon de Sofia	Ja t'è dit qu'è un plan.
3 eth mon de Sofia	Mentre hescam cas ara nòsta rason, eth non poirà enganhar-mos.
3 eth mon de Sofia	Perque de bèra manèra èm liures.
3 eth mon de Sofia	Dilhèu mos hè a percéber es causes mès inimaginables.
3 eth mon de Sofia	Mès ei parièr, dejà arren me pòt estonar.
3 eth mon de Sofia	Se hè qu'eth cèu s'escurisque e i volen elefants, sonque arrirè.
3 eth mon de Sofia	Mès sèt mès cinc hèn dotze.
3 eth mon de Sofia	Aguest ei un coneishement que suberviu a toti es sòns trucs de diboishi animats.
3 eth mon de Sofia	Era filosofia ei çò de contrari d'un conde.
3 eth mon de Sofia	Sofia se demorèc un moment en tot guardar-lo, estonada.
3 eth mon de Sofia	Ja te'n pòs anar, didec Alberto, finauments.
3 eth mon de Sofia	Te convocarè tà ua naua amassada sus eth Romanticisme.
3 eth mon de Sofia	Tanben parlaram de Hegel e Kierkegaard.
3 eth mon de Sofia	Mès sonque rèste ua setmana entà qu'eth major arribe en aeropòrt de Kjevik.
3 eth mon de Sofia	Abantes, auem de sajar de non hèr cas des sues fantasies enganhoses.
3 eth mon de Sofia	Non digui arren mès, Sofia.
3 eth mon de Sofia	Sonque voi que sàpies que trebalhi en un meravilhós plan entà toti dus.
3 eth mon de Sofia	Me'n vau, donc.
3 eth mon de Sofia	Demora.
3 eth mon de Sofia	Mos auem desbrembat çò de mès important.
3 eth mon de Sofia	Qué?
3 eth mon de Sofia	Era cançon d'aniversari, Sofia.
3 eth mon de Sofia	Aué Hilde hè quinze ans.
3 eth mon de Sofia	E jo tanben.
3 eth mon de Sofia	Tu tanben, òc.
3 eth mon de Sofia	Cantem.
3 eth mon de Sofia	Se lheuèren e comencèren a cantar:
3 eth mon de Sofia	Aniversari erós…
3 eth mon de Sofia	Èren es quate e mieja.
3 eth mon de Sofia	Possèc era barca entàs canères, e seguic corrent peth bòsc.
3 eth mon de Sofia	Quan arribèc en camin, veiguec que se botjaue bèra causa entre es arbes.
3 eth mon de Sofia	S'i apropèc.
3 eth mon de Sofia	Era figura non ère mès grana qu'ua pipa.
3 eth mon de Sofia	Sofia se demorèc de pèira quan vedec qu'ère un ossardet de pelussa.
3 eth mon de Sofia	Mès aguest ossardet ère viu, e semblaue preocupat.
3 eth mon de Sofia	Òla, didec Sofia.
3 eth mon de Sofia	Me digui Winnie Pooh, didec er ossardet de pelussa, e malerosaments m'è perdut peth bòsc en aguest dia qu'aurie podut èster plan especiau.
3 eth mon de Sofia	Non t'auia vist jamès, a tu.
3 eth mon de Sofia	Dilhèu ei que jamès non auia estat aciu, encara, didec Sofia.
3 eth mon de Sofia	Non, aguest problèma ei massa complicat entà jo.
3 eth mon de Sofia	È entenut a parlar de tu.
3 eth mon de Sofia	E tu supausi qu'ès Alícia.
3 eth mon de Sofia	Christopher Robin mos parlèc de tu un dia.
3 eth mon de Sofia	Èi atau coma mos coneishérem.
3 eth mon de Sofia	Beueres tant d'ua botelha que te heres cada viatge mès petita.
3 eth mon de Sofia	Mès alavetz beueres d'ua auta botelha, e comencères a créisher.
3 eth mon de Sofia	S'a de vigilar çò qu'un se met ena boca.
3 eth mon de Sofia	Un viatge mingè tant que me demorè blocat en un nhadèr de conilhs.
3 eth mon de Sofia	Non sò Alícia.
3 eth mon de Sofia	Non impòrte qui èm.
3 eth mon de Sofia	Çò qu'ei important ei qu'èm.
3 eth mon de Sofia	Aquerò ditz er ihon, e a rason.
3 eth mon de Sofia	Sèt mès quate hèn dotze, didec un viatge en un dia de solei normau e corrent.
3 eth mon de Sofia	Es mèns amics e jo passèrem molta vergonha perque ei plan dificil hèr calculs damb numèros.
3 eth mon de Sofia	Ei plan mès facil calcular eth temps.
3 eth mon de Sofia	Me digui Sofia.
3 eth mon de Sofia	Encantat, Sofia.
3 eth mon de Sofia	Deues èster naua per aciu.
3 eth mon de Sofia	Li didec adishatz damb ua pauta.
3 eth mon de Sofia	Qué as aciu?, demanèc.
3 eth mon de Sofia	Winnie Pooh lheuèc era nòta, e didec:
3 eth mon de Sofia	Aquerò ei çò qu'a hèt que me perdessa.
3 eth mon de Sofia	Mès se sonque ei un tròç de papèr.
3 eth mon de Sofia	Non ei sonque un tròç de papèr.
3 eth mon de Sofia	Ei ua carta entara Hilde deth miralh.
3 eth mon de Sofia	A!, donques ja l'agarri jo.
3 eth mon de Sofia	Ès tu era gojata deth miralh?
3 eth mon de Sofia	Non, mès…
3 eth mon de Sofia	Ua carta tostemp s'a de balhar personauments.
3 eth mon de Sofia	Mès jo coneishi a Hilde.
3 eth mon de Sofia	Ei parièr.
3 eth mon de Sofia	Voi díder que l'ac posqui balhar jo madeisha.
3 eth mon de Sofia	A!, aquerò ei diferent.
3 eth mon de Sofia	Ten, Sofia.
3 eth mon de Sofia	Se me despeni d'aguesta carta, dilhèu traparè era casa deth Porcèth.
3 eth mon de Sofia	Entà trapar a Hilde, auràs abantes besonh d'un miralh.
3 eth mon de Sofia	E aquerò, per aciu, non ei guaire facil.
3 eth mon de Sofia	Quan despareishec, Sofia destropèc eth papèr, e lo liegec.
3 eth mon de Sofia	Estimada Hilde, ei malur qu'Alberto non l'age dit a Sofia que Kant defenec era creacion d'ua "liga de nacions".
3 eth mon de Sofia	En sòn escrit Era Patz Perpètua escriuec que totes es nacions s'aurien de júnher en ua liga de nacions, qu'assegurarie era convivéncia pacifica entre es nacions.
3 eth mon de Sofia	Dempús dera II Guèrra Mondiau, se substituïc pes Nacions Unides.
3 eth mon de Sofia	Se pòt díder que Kant siguec eth pair dera idia dera ONU.
3 eth mon de Sofia	Kant credie qu'era "rason practica" a de hèr qu'es Estats gèsquen deth sòn estat sauvatge naturau que genère tantes guèrres, e an d'acordar de mantier era patz.
3 eth mon de Sofia	Encara qu'eth camin de cap ar establiment d'ua liga de nacions ei long, ei era nòsta obligacion trebalhar per ua "universau e generau assegurança de patz".
3 eth mon de Sofia	Lèu se poirie díder qu'ère er objectiu finau dera filosofia.
3 eth mon de Sofia	Jo, ara, sò en Liban.
3 eth mon de Sofia	Ua abraçada.
3 eth mon de Sofia	Papa.
3 eth mon de Sofia	Sofia se metec era nòta ena pòcha, e contunhèc eth camin de cap a casa.
3 eth mon de Sofia	Alberto l'auie avertit contra aguesta sòrta d'incidents.
3 eth mon de Sofia	Mès tanpòc non podie deishar qu'er ossardet anèsse perdut etèrnaments peth bòsc en tot cercar era Hilde deth Miralh, vertat?
3 eth mon de Sofia	Ara entraue encara mès lum ena cramba que quan s'auie calat en lhet.
3 eth mon de Sofia	Campèc eth relòtge.
3 eth mon de Sofia	Èren lèu es tres.
3 eth mon de Sofia	Se calèc en lhet e barrèc es uelhs.
3 eth mon de Sofia	Mentre s'adormie, se preguntèc se per qué sa pair auie escrit sus era Capucheta Vermelha e Winnie Pooh…
3 eth mon de Sofia	Dormic enquias onze deth maitin següent.
3 eth mon de Sofia	Li semblèc qu'auie soniat intensaments tota era net, mès non podie rebrembar se qué auie soniat.
3 eth mon de Sofia	Sentec coma s'auesse estat en ua realitat complètaments diferenta.
3 eth mon de Sofia	Anèc tà baish, e se premanic er esdejoar.
3 eth mon de Sofia	Sa mair s'auie metut era bata de color blua entà baishar ena caseta e apraiar era barca de motor.
3 eth mon de Sofia	Encara que non volie portar-la tara aigua, pensèc qu'auie d'èster a mand entà quan tornèsse eth pair deth Liban.
3 eth mon de Sofia	Vòs baishar damb jo e dar-me un còp de man?
3 eth mon de Sofia	Prumèr voi liéger un shinhau.
3 eth mon de Sofia	I auie arrames e huelhes escampilhades pertot dempús dera tempèsta dera net anteriora.
3 eth mon de Sofia	Li semblèc que i auie bèra connexion entre era tempèsta e es arrames trincades, d'ua banda, e era sua amassada damb era Capucheta Vermelha e Winnie Pooh, de ua auta.
3 eth mon de Sofia	Anèc enquiath balançader e lo limpièc: ère plen d'arrames e d'agulhes de pin.
3 eth mon de Sofia	Sòrt qu'auie coishins de plastic, perque atau non calie entrar-les en casa cada viatge que ploiguie.
3 eth mon de Sofia	Entrèc ena casa.
3 eth mon de Sofia	Sa mair acabaue de tornar e metie bèri refresqui ena nevèra.
3 eth mon de Sofia	Ath dessús dera taula i auie dus coquilhons.
3 eth mon de Sofia	Com?
3 eth mon de Sofia	È convidat a Jorunn e as sòns pairs.
3 eth mon de Sofia	Sofia rufèc es espatles.
3 eth mon de Sofia	Plan ben.
3 eth mon de Sofia	Es convidadi arribèren un shinhau abantes des sèt e mieja.
3 eth mon de Sofia	Er ambient ère un shinhau tibat, perque era mair de Sofia non coneishie plan ben as pairs de Jorunn.
3 eth mon de Sofia	Sofia e Jorunn pugèren tà naut entà escríuer es invitacions entara hèsta.
3 eth mon de Sofia	Coma que tanben auien de convidar a Alberto Knox, Sofia pensèc que poirien batiar-la coma era "hèsta filosofica deth jardin".
3 eth mon de Sofia	A Jorunn non li semblèc mau.
3 eth mon de Sofia	Ath tot darrèr, era hèsta ère de Sofia e darrèraments èren molt de moda es hèstes tematiques.
3 eth mon de Sofia	Finauments, acabèren d'escriuer-la.
3 eth mon de Sofia	Estimat/ada…
3 eth mon de Sofia	Te convidam a ua hèsta filosofica en jardin deth carrèr deth Trèfol num 3 eth dissabte 23 de junh (Sant Joan) tàs sèt dera tarde.
3 eth mon de Sofia	Se te platz, pòrta tricòts celhs e idies ludentes qu'ajuden a solucionar es mistèris dera filosofia.
3 eth mon de Sofia	Coma que i a perilh d'incendi, non poiram hèr un huec, mès toti pòden hèr qu'es ahlames dera imaginacion cremen liuraments.
3 eth mon de Sofia	Entre es convidadi, i aurà, aumens, un filosòf autentic.
3 eth mon de Sofia	Ei per aquerò que se resèrve eth dret d'admission.
3 eth mon de Sofia	Non s'admeteràn jornalistes.
3 eth mon de Sofia	Es dues gojates baishèren de cap a on èren es sòns pairs, qu'ara parlauen un shinhau mès relaxadaments.
3 eth mon de Sofia	Sofia l'ensenhèc a sa mair era invitacion, escrita damb ploma estilografica.
3 eth mon de Sofia	Ne pòs hèr dètz-e-ueit còpies, se te platz?, didec.
3 eth mon de Sofia	Sa mair liegec de prèssa era invitacion, e l'ac dèc ath pair de Jorunn.
3 eth mon de Sofia	Ves çò que te didia?.
3 eth mon de Sofia	Ei hòla.
3 eth mon de Sofia	Non m'importarie bric anar-i.
3 eth mon de Sofia	Barbier liegec era invitacion e didec:
3 eth mon de Sofia	Plan ben!
3 eth mon de Sofia	Que podem vier, tanben?
3 eth mon de Sofia	Hè vint còpies, donc, didec Sofia.
3 eth mon de Sofia	Non ès ben deth cap, didec Jorunn.
3 eth mon de Sofia	Abantes de calar-se en lhet, Sofia se demorèc ua bona estona en tot guardar pera hièstra.
3 eth mon de Sofia	Rebrembèc era net en qué auie vist era siloeta d'Alberto ena escurina.
3 eth mon de Sofia	Ja auie passat mès d'un mes.
3 eth mon de Sofia	Ara tanben ère de nets, mès ère ua net clara d'ostiu.
3 eth mon de Sofia	Sofia non auec notícies d'Alberto enquiath dimars ath maitin.
3 eth mon de Sofia	Sofia Amundsen.
3 eth mon de Sofia	Alberto Knox.
3 eth mon de Sofia	Ja m'ac pensaua.
3 eth mon de Sofia	Perdona que non t'aja trucat abantes, mès è trebalhat intensaments en nòste plan.
3 eth mon de Sofia	Sonque posqui èster solet e hèr eth prètzhèt sense que me shorden quan eth major ei pliaments concentrat en tu.
3 eth mon de Sofia	Qué estranh.
3 eth mon de Sofia	Alavetz profiti entà amagar-me, sabes.
3 eth mon de Sofia	Eth mielhor sistèma de vigilància deth mon a es sues limitacions se sonque ei controtlat per ua soleta persona.
3 eth mon de Sofia	È recebut ua carta tua.
3 eth mon de Sofia	Ua invitacion, vòs díder?
3 eth mon de Sofia	Gauses?
3 eth mon de Sofia	Per qué non?
3 eth mon de Sofia	En ua hèsta atau pòt passar quinsevolh causa.
3 eth mon de Sofia	Vieràs?
3 eth mon de Sofia	Evidentaments que si.
3 eth mon de Sofia	Mès i a ua causa.
3 eth mon de Sofia	Non, non me'n brembaua.
3 eth mon de Sofia	Ja è dit que non i auia pensat.
3 eth mon de Sofia	Mès eth si.
3 eth mon de Sofia	Ei parièr, ja ne parlaram.
3 eth mon de Sofia	Me calerie arrincar es males èrbes deth jardin.
3 eth mon de Sofia	Vene tàs dues, alavetz.
3 eth mon de Sofia	Te va ben?
3 eth mon de Sofia	Vierè.
3 eth mon de Sofia	Alberto ère seigut enes escales quan Sofia arribèc.
3 eth mon de Sofia	Sè-te, didec, e anèc dirèctaments tath gran.
3 eth mon de Sofia	Auem parlat dera Renaishença, eth Barròc e era Illustracion.
3 eth mon de Sofia	Aué parlaram deth Romanticisme, era darrèra grana epòca culturau d'Euròpa.
3 eth mon de Sofia	Mos apropam tath finau d'ua longa istòria, hilha mia.
3 eth mon de Sofia	Tant durèc eth Romantiscisme?
3 eth mon de Sofia	Comencèc tà finaus deth sègle XVIII, e durèc enquia miejans deth sègle XIX.
3 eth mon de Sofia	Dempús de 1850, ja non podem parlar mès d'"epòques" sanceres qu'abasten era literatura e era filosofia, er art, era sciéncia e era musica.
3 eth mon de Sofia	Siguec eth Romanticisme ua epòca atau?
3 eth mon de Sofia	Se ditz qu'eth Romanticisme siguec era darrèra "actitud comuna" dauant dera vida qu'adoptèc Euròpa.
3 eth mon de Sofia	Comencèc en Alemània, coma ua reaccion en contra dera importància qu'era Illustracion daue ara rason.
3 eth mon de Sofia	Dempús de Kant e deth sòn intellectualisme hered, es joeni alemands poderen tornar a alendar tranquils.
3 eth mon de Sofia	E qué substituic ara rason?
3 eth mon de Sofia	Es naus lèmes, ara, èren eth "sentiment", era "imaginacion", era "experiéncia" e er "engüeg".
3 eth mon de Sofia	Bèri des pensaires dera Illustracion ja auien soslinhat era importància des sentiments, coma per exemple Rousseau, mès sonque coma ua critica ara excesiua importància dera rason.
3 eth mon de Sofia	Aquerò qu'auie estat un corrent sosterranh, s'auie convertit ara en corrent principau dera cultura germanica.
3 eth mon de Sofia	Atau donc, era popularitat de Kant non durèc guaire temps?
3 eth mon de Sofia	Òc e non.
3 eth mon de Sofia	Molti des romantics se considerèren seguidors de Kant, en sentit que Kant auie establit qu'eth nòste coneishement sus "das Ding an sich" a un limit.
3 eth mon de Sofia	Ath delà, auie soslinhat era importància deth "jo" en coneishement.
3 eth mon de Sofia	Er individú auie ua absoluta libertat entà interpretar era vida ara sua manèra.
3 eth mon de Sofia	Es romantics desvolopèren aguesta libertat, enquia convertir-la en un desfrenat culte ath pròpi ego, qu'acabèc en tot provocar, finauments, ua exaltacion deth gèni artistic.
3 eth mon de Sofia	I auec molti gènis?
3 eth mon de Sofia	Beethoven siguec un exemple de gèni.
3 eth mon de Sofia	Era sua musica exprimís es sòns sentiments e engüegi.
3 eth mon de Sofia	En aguest sens, Beethoven siguec un creador "liure", a diferéncia des mèstres barròcs, coma Bach o Haendel, que compausèren es sues òbres en aunor a Diu, o soent segontes ues règles plan estrictes.
3 eth mon de Sofia	Sonque coneishi era Sonata deth Clar dera Lua e era Cincau sinfonia.
3 eth mon de Sofia	Lua e dramatica era Cincau sinfonia.
3 eth mon de Sofia	Dideres qu'es umanistes dera Renaishença tanben èren individualistes.
3 eth mon de Sofia	I a fòrça punts en comun entre era Renaishença e eth Romanticisme.
3 eth mon de Sofia	Un punt en comun evident ei era importància que toti dus dauen ar art e ath significat qu'auie entar òme.
3 eth mon de Sofia	Kant tanben influïc en aguest punt.
3 eth mon de Sofia	Ena sua Estetica, auie investigat se qué passe quan mos sentem ablasigadi per bèra causa plan polida; per exemple, ua òbra d'art.
3 eth mon de Sofia	Quan mos balham a ua òbra d'art sense cap auta intencion qu'era pròpia experiéncia artistica, mos apropam ara experiéncia de "das Ding an sich".
3 eth mon de Sofia	Aquerò ei çò que pensauen es romantics.
3 eth mon de Sofia	Segontes Kant, er artista jògue liuraments damb eth sòn coneishement.
3 eth mon de Sofia	Eth poeta alemand Schiler portèc mès luenh eth pensament de Kant.
3 eth mon de Sofia	Escriuec qu'era activitat der artista ei coma un jòc, e qu'er òme sonque ei liure mentre que jògue, perque alavetz se pòt inventar es sues pròpies règles.
3 eth mon de Sofia	Es romantics credien que sonque er art mos pòt apropar as causes "inefables".
3 eth mon de Sofia	Quauqui uns arribèren quitament a comparar ar artista damb Diu.
3 eth mon de Sofia	Se didie qu'er artista auie ua "imaginacion creatiua der univèrs".
3 eth mon de Sofia	Enes sues exaltacions artistiques, podie sentir com se dissolvie era frontèra entre era realitat e eth sòn.
3 eth mon de Sofia	Novalis, un des joeni gènis, didec qu'eth "mon se convertís en sòn, e eth sòn, en realitat".
3 eth mon de Sofia	Escriuec ua novèla que se titolaue Heinrich von Ofterdingen plaçada ena Edat Mejana.
3 eth mon de Sofia	Novalis moric en 1801, e la deishèc inacabada, mès maugrat aquerò, auec fòrça importància.
3 eth mon de Sofia	Era novèla explique era istòria deth joen Heinrich, que cerque era "flor blaua" que bèth dia vedec en un sòn e qu'engüege des d'alavetz.
3 eth mon de Sofia	Coleridge, un poeta romantic anglés, exprimic era madeisha idia:
3 eth mon de Sofia	A!, alavetz, qué?
3 eth mon de Sofia	Qué polit.
3 eth mon de Sofia	Er engüeg des causes aluenhades e inaccessibles siguec caracteristic des romantics.
3 eth mon de Sofia	Engüegèren es tempsi passadi, coma era Edat Mejana, qu'ara se tornèc a avalorar dempús qu'era Illustracion l'auesse menspredat.
3 eth mon de Sofia	Engüegèren es cultures aluenhades, coma er Orient e eth sòn misticisme.
3 eth mon de Sofia	E tanben senteren era atraccion pera net, eth crepuscul, es vielhes pardies e es causes subernaturaus.
3 eth mon de Sofia	S'interessèren per tot açò que nomentam "cornèr escur dera vida": es causes enigmatiques, sordides e misterioses.
3 eth mon de Sofia	Semble un periòde plan emocinant.
3 eth mon de Sofia	Qui èren, en vertat, aguesti romantics?
3 eth mon de Sofia	Eth Romanticisme siguec principauments un fenomèn urban.
3 eth mon de Sofia	Ena prumèra mitat deth sègle passat i auec, de hèt, ua cultura urbana en molti lòcs d'Euròpa, e sustot en Alemània.
3 eth mon de Sofia	Es romantics tipics èren òmes joeni, soent estudiants d'universitat, encara que fòrça viatges non se prenien es estudis guaire seriosaments.
3 eth mon de Sofia	Auien ua mentalitat decididaments antiborgesa e solien parlar dera policia o des patrones coma es "filistèus", per exemple, o simplaments coma es sòns enemics.
3 eth mon de Sofia	Jamès non gausaria logar-li ua cramba a un romantic , alavetz.
3 eth mon de Sofia	Era prumèra generacion de romantics vieuc era sua joenessa tath 1800, e de hèt, poiríem considerar qu'eth movement romantic europèu siguec era prumèra susmauta des joeni.
3 eth mon de Sofia	Es romantics non èren guaire diferents des hippies que i auec cent cinquanta ans mès tard.
3 eth mon de Sofia	Se didec qu'"er arren hèr ei er ideau deth gèni, e era guitèra, era vertut deth romantic".
3 eth mon de Sofia	Era obligacion d'un romantic ère víuer era vida.
3 eth mon de Sofia	O soniar entà aluenhar-se'n.
3 eth mon de Sofia	Eth comèrç de cada dia e era vida quotidiana èren causes de filistèus.
3 eth mon de Sofia	Henrik Wergeland ère un romantic?
3 eth mon de Sofia	Òc, autant Wergeland que Welhaven èren romantics.
3 eth mon de Sofia	Wergeland defenec es ideaus dera Illustracion, mès eth sòn caractèr, temardut e desordenat, auie totes es caracteristiques tipiques d'un romantic, coma per exemple es sòns grani encamardaments.
3 eth mon de Sofia	Era "Stella" a qui dedique es sòns poemes ère tan luenh e inaccessibla coma ac podie èster era "flor blaua" de Novalis.
3 eth mon de Sofia	Eth pròpi Novalis se comprometèc damb ua gojata de catorze ans.
3 eth mon de Sofia	Era gojata moric quate dies dempús de hèr es quinze ans, mès Novalis contunhèc estimant-la pendent era rèsta dera sua vida.
3 eth mon de Sofia	As dit que moric quate dies dempús de hèr quinze ans?
3 eth mon de Sofia	Aué è quinze ans e quate dies.
3 eth mon de Sofia	Efectivaments.
3 eth mon de Sofia	Com se didie?
3 eth mon de Sofia	Sophia.
3 eth mon de Sofia	Qué?
3 eth mon de Sofia	Òc, òc.
3 eth mon de Sofia	Me hès pòur.
3 eth mon de Sofia	Ei ua coïncidéncia?
3 eth mon de Sofia	No'c sai, Sofia, mès se didie Sophia.
3 eth mon de Sofia	Seguís.
3 eth mon de Sofia	Novalis moric quan sonque auie vint-e-nau ans.
3 eth mon de Sofia	Siguec un des "joeni mòrts".
3 eth mon de Sofia	Molti romantics moriren joeni, soent de tuberculòsi.
3 eth mon de Sofia	Bèri uns se suicidèren.
3 eth mon de Sofia	Puf.
3 eth mon de Sofia	Cambièren de banda, alavetz.
3 eth mon de Sofia	En un cèrt sentit, si.
3 eth mon de Sofia	Mès parlem der amor romantic.
3 eth mon de Sofia	Eth tèma der amor non corresponut siguet introdusit per Goethe er an 1774 ena sua novèla Es patiments deth joen Werther.
3 eth mon de Sofia	Eth libre acabaue damb eth joen Werther disparant-se un tret perque non podie arténher ara hemna qu'estimaue.
3 eth mon de Sofia	Non ei un shinhau exagerat?
3 eth mon de Sofia	Eth nombre de suicidis aumentèc dempús dera publicacion dera novèla, e pendent un temps eth libre siguec proïbit en Dinamarca e Noruega.
3 eth mon de Sofia	Coma ves, èster romantic ère perilhós.
3 eth mon de Sofia	I auie en jòc es sentiments mès fòrts.
3 eth mon de Sofia	Òc, perque ua des caracteristiques deth Romanticisme siguec er engüeg dera natura e des sòns mistèris.
3 eth mon de Sofia	E, coma ja è dit, aguestes causes non passen qu'en camp.
3 eth mon de Sofia	Rebrembaràs que Rousseau lancèc era consigna deth "retorn tara natura".
3 eth mon de Sofia	Aguesta consigna neishec damb eth Romanticisme.
3 eth mon de Sofia	Eth Romanticisme tanben represente ua reaccion contra er univèrs mecanic dera Illustracion.
3 eth mon de Sofia	Cau díder qu'eth Romanticisme reivindicaue ua Renaishença dera antica consciéncia cosmica.
3 eth mon de Sofia	Explica açò, se te platz.
3 eth mon de Sofia	Aquerò vò díder que se vedie era natura coma un tot.
3 eth mon de Sofia	Es romantics, en aguest punt, non sonque auien un precedent en Spinoza, senon tanben en Plotí, e es filosòfi dera Renaishença coma Jacob Bohme e Giordanao Bruno.
3 eth mon de Sofia	Toti aguesti pensaires auien en comun era experiéncia d'un "jo" divin ena natura.
3 eth mon de Sofia	Èren panteïstes, alavetz…
3 eth mon de Sofia	Autant Hume coma Descartes auien establit ua clara diferéncia entre eth "jo" e era realitat extèrna.
3 eth mon de Sofia	Kant tanben auie establit ua distincion radicau entre eth "jo" cognitiu e era natura "en se".
3 eth mon de Sofia	Ara se didie qu'era natura ère un enòrme "jo".
3 eth mon de Sofia	Es romantics tanben usèren es expressions "amna universau" e "esperit universau".
3 eth mon de Sofia	Enteni.
3 eth mon de Sofia	Eth filosòf mes destacat siguec Schelling, que viuec de 1775 tà 1854.
3 eth mon de Sofia	Volec eliminar es diferéncies entre er esperit e era matèria.
3 eth mon de Sofia	Didec que totes es causes dera natura, ei a díder, era amna des òmes e era realitat fisica, son era expression d'un Diu absolut, o esperit universau.
3 eth mon de Sofia	Me rebrembe a Spinoza.
3 eth mon de Sofia	Perque en toti es lòcs dera natura se pòt percéber un "esperit estructurador".
3 eth mon de Sofia	Tanben didec qu'"era matèria ei intelligéncia adormida".
3 eth mon de Sofia	M'ac auràs d'explicar mès claraments.
3 eth mon de Sofia	Schellig vedec un "esperit universau" ena natura, mès tanben lo vedec ena consciéncia der òme.
3 eth mon de Sofia	Era natura e era consciéncia, de hèt, son expressions dera madeisha causa.
3 eth mon de Sofia	Òc, per qué non?
3 eth mon de Sofia	Er esperit universau, donc, se pòt cercar ena natura e ena nòsta consciéncia.
3 eth mon de Sofia	Per aquerò Novalis didec qu'eth "camin misteriós" ei en interior.
3 eth mon de Sofia	Pensaue qu'er òme pòrte tot er univèrs laguens, e qu'era mielhor manèra d'apropar-se ath mistèri deth mon ei entrar laguens d'un madeish.
3 eth mon de Sofia	Aguesta ei ua idia polida.
3 eth mon de Sofia	Entà molti romantics, era filosofia, er estudi dera natura e era poesia formauen ua unitat superior.
3 eth mon de Sofia	Sèir-se en un escritòri en tot escríuer versi, o investigar era vida des plantes o era composicion des pèires èren dues cares dera madeisha moneda.
3 eth mon de Sofia	Perque era natura, pensauen, non ei un mecanisme mòrt: ei un "esperit universau" viu.
3 eth mon de Sofia	Se seguisses me semble que me harè romantica.
3 eth mon de Sofia	Eth scientific noruec Henrih Steffens (que Wergeland cridèc "era huelha de laurèr que se hec a vier eth vent" perque se n'anèc a víuer en Alemània) anèc en 1801 tà Copenhaguen entà hèr ua conferéncia sus eth Romanticisme alemand.
3 eth mon de Sofia	Definic eth movement romantic dera següenta manèra: "Cansadi des etèrns esfòrci entà daurir-mos camin a trauèrs dera matèria aspra, causírem un aute camin e decidírem abraçar er infinit.
3 eth mon de Sofia	Entrèrem laguens nosati madeishi, e creèrem un nau mon".
3 eth mon de Sofia	Com te pòs rebrembar de tot aquerò?
3 eth mon de Sofia	Aquerò non a importància, estimada.
3 eth mon de Sofia	Contunha, alavetz.
3 eth mon de Sofia	Schelling tanben vedec ua evolucion ena natura d'aciu era pèira enquiara consciéncia umana.
3 eth mon de Sofia	Indiquèc es transicions dera natura inanimada enquias formes mès complicades dera vida.
3 eth mon de Sofia	Era natura ei coma ua planta que daurís es huelhes e es huelhons.
3 eth mon de Sofia	O coma un poeta que destrope es sòns vèrsi.
3 eth mon de Sofia	Non rebrembe un shinhau a Aristotil, tot aquerò?
3 eth mon de Sofia	Evidentaments que si.
3 eth mon de Sofia	Era filosofia romantica dera natura a tralhes aristoteliques e neoplatoniques.
3 eth mon de Sofia	Aristotil auie ua vision mès organica des procèssi dera natura qu'es materialistes mecanicistes.
3 eth mon de Sofia	Òc, aquerò ei çò que jo pensaua.
3 eth mon de Sofia	Trapam idies semblables en camp dera istòria.
3 eth mon de Sofia	Un òme qu'auec ua grana importància tàs romantics siguec eth filosòf e istorian Johann Gottfried von Herder, que viuec de 1744 tà 1803.
3 eth mon de Sofia	Credie qu'era istòria se caracterize peth contèxt, eth creishement e era orientacion.
3 eth mon de Sofia	Didem qu'a ua vision "dinamica" dera istòria perque la vedec coma un procès.
3 eth mon de Sofia	Es filosòfi dera Illustracion auien soent ua vision "estatica" dera istòria.
3 eth mon de Sofia	Segontes eri, i auie ua soleta rason universau qu'ère mès o mens presenta en toti es periòdes.
3 eth mon de Sofia	Herder mostrèc que cada periòde istoric a era sua pròpia valor, e cada póble a eth sòn caractèr e era sua amna.
3 eth mon de Sofia	Era qüestion ei se podem identificar-mos damb autes cultures.
3 eth mon de Sofia	Aué en dia, aquerò ei mès o mens evident.
3 eth mon de Sofia	Mès en aquera epòca siguec ua novetat.
3 eth mon de Sofia	Eth Romanticisme ajudèc a refortilhar eth sentiment d'identitat nacionau.
3 eth mon de Sofia	Non ei cap coïncidéncia qu'era luta pera independéncia de Noruega florisse en 1814.
3 eth mon de Sofia	Enteni.
3 eth mon de Sofia	Coma qu'eth Romanticisme dèc orientacions naues en tanti airaus, ei abituau distinguir dues formes de Romanticisme.
3 eth mon de Sofia	D'ua banda, i a aquerò que didem "Romanticisme Universau", que hè referéncia as romantics que se preocupauen dera natura, dera amna universau e deth gèni artistic.
3 eth mon de Sofia	Aguesta forma de romanticisme neishec prumèr e, d'ua manèra molt especiau, ena ciutat de Jena ath torn de 1800.
3 eth mon de Sofia	E era auta?
3 eth mon de Sofia	Era auta ei era que se coneish coma "Romanticisme Nacionau", que se hec populara un shinhau dempús, especiauments ena ciutat de Heildelberg.
3 eth mon de Sofia	Es romantics nacionaus s'interessèren pera istòria deth pòble, era lengua deth pòble e era cultura deth pòble en generau.
3 eth mon de Sofia	E "eth pòble" ère vist coma un organisme que desvolòpe es sues possibilitats innates, coma era natura e era istòria.
3 eth mon de Sofia	Ditz-me d'a on vies e te diderè qui ès.
3 eth mon de Sofia	Çò que junhec aguesti dus aspèctes deth Romanticisme siguec, abantes qu'arren, era paraula "organisme".
3 eth mon de Sofia	Es romantics considerauen qu'ua planta o ua nacion èren organismi viui.
3 eth mon de Sofia	Ua òbra poetica ère un organisme viu.
3 eth mon de Sofia	Ua lengua ère un organisme.
3 eth mon de Sofia	Autanplan era natura ère un organisme.
3 eth mon de Sofia	Ei per aquerò que non i a cap de division radicau entre aguestes dues formes de Romanticisme.
3 eth mon de Sofia	Er esperit universau ère present en pòble, ena cultura populara, ena natura e en art.
3 eth mon de Sofia	Ac enteni.
3 eth mon de Sofia	Herder auie estat eth precursor, en tot arremassar cançons populares de molti païsi damb eth titol eloqüent des "Votzes deth Pòble" enes sues cançons.
3 eth mon de Sofia	Enquia parlèc dera literarura populara coma "era lengua mairau" des pòbles.
3 eth mon de Sofia	En Heidelberg se comencèren a arremassar cançons e condes populars.
3 eth mon de Sofia	Auràs entenut a parlar des frairs Grimm, vertat?
3 eth mon de Sofia	E molti mès.
3 eth mon de Sofia	En Noruega i auie Abjornsen e Moe, que viatgèren per tot eth país en tot arremassar era literatura deth pòble.
3 eth mon de Sofia	Siguec coma cuélher un frut chucós que còp sec s'auie descurbit qu'ère bon e sanitós.
3 eth mon de Sofia	E calie anar rapid, perque era fruta ja auie començat a quèir der arbe.
3 eth mon de Sofia	Landstad recuelhec cançons e Ivar Aasen comencèc a estudiar era lengua noruega.
3 eth mon de Sofia	Se descurbiren es vielhs mites e es sagues des tempsi pagani, e compositors de pertot d'Euròpa comencèren a introdusir melodies folkloriques enes sues composicions, bastint un pònt, atau, entre era musica populara e era musica artistica.
3 eth mon de Sofia	Musica artistica?
3 eth mon de Sofia	Era musica artistica ei era musica que compause ua persona determinada, coma per exemple Beethoven.
3 eth mon de Sofia	Era musica populara non l'escriu arrés determinat: ven dera gent.
3 eth mon de Sofia	Per aquerò tanpòc sabem plan ben quan se compausèren es melodies populares.
3 eth mon de Sofia	Tanben distinguim entre condes populars e condes artistics.
3 eth mon de Sofia	Condes artistics…?
3 eth mon de Sofia	Es condes artistics son es qu'an estat creats per un autor, coma es de Hans Christian Andersen.
3 eth mon de Sofia	Eth conde siguec un des gènres que mès apassionadaments cultivèren es romantics.
3 eth mon de Sofia	Un des mèstres alemands des condes siguec Hoffmann.
3 eth mon de Sofia	È entenut a parlar des condes de Hoffmann.
3 eth mon de Sofia	Eth conde siguec eth gran ideau literari des romantics, dera madeisha manèra qu'auie estat era forma artistica preferenta des barròcs.
3 eth mon de Sofia	Eth poeta auie possibilitats illimitades d'explorar era sua pròpia creativitat.
3 eth mon de Sofia	Podie jogar a èster Diu en un univèrs fictici.
3 eth mon de Sofia	Exacte.
3 eth mon de Sofia	E ara poiríem hèr un brèu resumit.
3 eth mon de Sofia	Endauant.
3 eth mon de Sofia	Es filosòfi deth Romanticisme vederen "er esperit universau" coma un "jo" que, en un estat mès o mens oniric, creaue totes es causes deth mon.
3 eth mon de Sofia	Eth filosòf Fichte didec qu'era natura proven d'ua imaginacion superiora e inconscienta.
3 eth mon de Sofia	Schelling didec explicitaments qu'eth mon ei "en Diu".
3 eth mon de Sofia	Pensaue que Diu ei conscient de bères causes, mès que i a d'auti aspèctes dera natura que representen er inconscient de Diu.
3 eth mon de Sofia	Perque Diu tanben a un cornèr escur.
3 eth mon de Sofia	Era idia ei alavetz fascinanta e espantorianta.
3 eth mon de Sofia	Me rebrembe Berkeley.
3 eth mon de Sofia	Era relacion entre er artista e era sua òbra se vedie exactaments dera madeisha manèra.
3 eth mon de Sofia	Eth conde dèc libertat ar autor entà espleitar era sua pròpia fòrça imaginatiua.
3 eth mon de Sofia	Autanplan er acte creatiu non ère deth tot conscient.
3 eth mon de Sofia	Er escrivan poirie experimentar qu'era sua istòria l'escriuie bèra fòrça innata.
3 eth mon de Sofia	Poirie èster en un estat lèu ipnotic mentre escriuie.
3 eth mon de Sofia	De vertat?
3 eth mon de Sofia	Òc, mès eth madeish podie des.hèir era illusion.
3 eth mon de Sofia	Intervenguie ena istòria e hège comentaris ironics tath lector entà que non se desbrembèsse que, dempús de tot, eth conde ère sonque aquerò: un conde.
3 eth mon de Sofia	Ja'c veigui.
3 eth mon de Sofia	Ath madeish temps, er autor podie rebrembar ath lector qu'ère eth qui manejaue er univèrs dera ficcion.
3 eth mon de Sofia	Aguesta ruptura dera ficcion se sòl aperar "ironia romantica".
3 eth mon de Sofia	Ibsen, per exemple, dèishe qu'un des sòns personatges de Peer Gynt digue: "un non pòt morir ena mitat deth cincau acte".
3 eth mon de Sofia	Aquerò ei plan divertit.
3 eth mon de Sofia	Era frasa ei tan paradoxau que podem hèr un punt e apart.
3 eth mon de Sofia	Qué vòs díder?
3 eth mon de Sofia	Arren, Sofia.
3 eth mon de Sofia	Moric quan sonque auie quinze ans e quate dies.
3 eth mon de Sofia	Me hès pòur, sabes?
3 eth mon de Sofia	Alberto se demorèc mut en tot guardar bèra causa fixaments.
3 eth mon de Sofia	Dempús didec:
3 eth mon de Sofia	Mès non te penses qu'auràs eth madeish destin qu'era prometuda de Novalis.
3 eth mon de Sofia	Per qué non?
3 eth mon de Sofia	Perque encara rèsten pro capitols.
3 eth mon de Sofia	Qué dides?
3 eth mon de Sofia	Voi díder que quinsevolh que liegesse era istòria de Sofia e Alberto saberà intuitivaments qu'encara rèsten moltes planes entath finau dera istòria.
3 eth mon de Sofia	Sonque auem arribat enquiath Romanticisme.
3 eth mon de Sofia	Me mareges.
3 eth mon de Sofia	Ei eth major qui te marege.
3 eth mon de Sofia	Sofia?.
3 eth mon de Sofia	Va, deishem-ac.
3 eth mon de Sofia	Alberto encara non auie acabat era frasa quan vederen un gojat que gessie corrent deth bòsc.
3 eth mon de Sofia	Vestie ròba arab e en cap i portaue un turbant.
3 eth mon de Sofia	Ena man i auie ua lampa.
3 eth mon de Sofia	Sofia s'agarrèc en braç d'Alberto.
3 eth mon de Sofia	Qui ei aqueth?
3 eth mon de Sofia	Demanèc.
3 eth mon de Sofia	Eth gojat responec.
3 eth mon de Sofia	Me digui Aladin, e vengui deth Liban.
3 eth mon de Sofia	Alberto lo campèc severaments.
3 eth mon de Sofia	E qué pòrtes ena lampa?
3 eth mon de Sofia	Eth gojat comencèc a heregar era lampa, e gessec ua broma espessa que se transformèc ena figura d'un òme.
3 eth mon de Sofia	Auie ua barba nera e ua berrèta blaua, coma Alberto.
3 eth mon de Sofia	En tot flotar per dessús dera lampa, didec:
3 eth mon de Sofia	Me pòs enténer, Hilde?
3 eth mon de Sofia	Supausi que ja ei massa tard entà felicitar-te.
3 eth mon de Sofia	Sonque te volia díder que Bjerkely e eth país a on viues me semblen un conde meravilhós.
3 eth mon de Sofia	Mos veiram d'aciu a pògui dies.
3 eth mon de Sofia	Dempús d'aquerò, era figura tornèc a èster ua broma, e era broma tornèc a entrar laguens dera lampa.
3 eth mon de Sofia	Eth gojat deth turbant se metec era lampa dejós deth braç, tornèc corrent tath bòsc e despareishec.
3 eth mon de Sofia	Non m'ac posqui creir, didec Sofia.
3 eth mon de Sofia	Eth truc d'arren, hilha mia.
3 eth mon de Sofia	Er esperit dera lampa parlaue parièr qu'eth pair de Hilde.
3 eth mon de Sofia	Perque ei eth sòn esperit.
3 eth mon de Sofia	Mès…
3 eth mon de Sofia	Tu e jo, e tot açò que mos entornege, viuem enes prigondors dera consciéncia deth major.
3 eth mon de Sofia	Ei un dissabte 28 d'abriu pera net, e toti es soldats dera ONU son adormidi ath torn deth major.
3 eth mon de Sofia	Eth madeish, qu'encara ei desvelhat, ei a mand d'adormir-se.
3 eth mon de Sofia	Mès a d'acabar eth libre que li a prometut a Hilde tà sòn quinzau aniversari.
3 eth mon de Sofia	Per aquerò li cau trebalhar, Sofia.
3 eth mon de Sofia	Per aquerò lèu non pòt descansar.
3 eth mon de Sofia	Va, deishem-ac.
3 eth mon de Sofia	Sofia e Alberto se demorèren seigudi en tot guardar eth lac.
3 eth mon de Sofia	Ath cap d'ua estona, Sofia gausèc dar-li un còp ena espatla.
3 eth mon de Sofia	Sónies?
3 eth mon de Sofia	Òc, intervenguia dirèctaments.
3 eth mon de Sofia	Es darrèrs paragrafs les a dictat eth ath pè dera letra.
3 eth mon de Sofia	Se n'aurie de dar vergonha.
3 eth mon de Sofia	Mès ath madeish temps s'a descurbit e a metut es cartes sus era taula.
3 eth mon de Sofia	Ara ja sabem que viuem en un libre qu'eth pair de Hilde enviarà a Hilde eth dia deth sòn aniversari.
3 eth mon de Sofia	As entenut çò qu'è dit, vertat?.
3 eth mon de Sofia	Donques ben, non èra jo qu'ac didie.
3 eth mon de Sofia	Aquerò ei exactaments çò que planegi.
3 eth mon de Sofia	Mès abantes auem d'arténher a parlar damb Hilde.
3 eth mon de Sofia	Lieg cada paraula que didem.
3 eth mon de Sofia	Quan artenham escapar-mos d'aciu, serà molt mès dificil parlar damb era.
3 eth mon de Sofia	Aquerò vò díder qu'auem de profitar era escadença ara madeish.
3 eth mon de Sofia	Qué li didem?
3 eth mon de Sofia	Ei ua idia curiosa.
3 eth mon de Sofia	Ara ei quan pòt escríuer bèra causa que mès tard s'empenaïrà.
3 eth mon de Sofia	E non a tippex, Sofia.
3 eth mon de Sofia	Aguesta ei ua part vitau dera mia estratégia.
3 eth mon de Sofia	Arrés non l'a de dar tippex a Alberto Knag.
3 eth mon de Sofia	Tranquil, jo non li darè arren.
3 eth mon de Sofia	Demani ad aguesta gojata, ara e aciu, que se rebele contra sa pair.
3 eth mon de Sofia	Se n'aurie d'avergonhar de deishar que sa pair l'entretengue damb aguest jòc d'ombres.
3 eth mon de Sofia	S'ara l'auéssem aciu dauant, l'auríem de hèr veir era nòsta indignacion.
3 eth mon de Sofia	Mès non ei aciu.
3 eth mon de Sofia	I é present en esperit e amna, mentre qu'eth ei ben amagat en Liban.
3 eth mon de Sofia	Mès eth ei bèra causa mès que tot açò que vedem aciu.
3 eth mon de Sofia	Non èm senon ombres dera amna deth major.
3 eth mon de Sofia	E non ei facil entà ua ombra desliurar-se deth sòn mèstre, Sofia.
3 eth mon de Sofia	Mos cau astúcia e abiletat.
3 eth mon de Sofia	Mès auem ua possibilitat d'influïr en Hilde.
3 eth mon de Sofia	Sonque un àngel se pòt rebelar contra Diu.
3 eth mon de Sofia	Podem demanar-li a Hilde que se'n trufe quan torne tà casa.
3 eth mon de Sofia	Li pòt díder qu'ei un pògavergonha.
3 eth mon de Sofia	Li poirie destrusir era sua barca o, aumens, era sua lantèrna.
3 eth mon de Sofia	Alberto assentic, e didec:
3 eth mon de Sofia	Tanben poirie húger.
3 eth mon de Sofia	Ei plan mès facil entada era que non pas entà nosati.
3 eth mon de Sofia	Poirie deishar era casa deth major e non tornar-i bric mès.
3 eth mon de Sofia	S'ac meritarie aguest major que jògue damb era sua "fòrça creatiua imaginatiua" a còsta de nosati.
3 eth mon de Sofia	M'ac imagini.
3 eth mon de Sofia	Eth major viatjant per tot eth mon en tot cercar ara sua Hilde.
3 eth mon de Sofia	Mès Hilde s'a escapat perque non sostie víuer damb un pair que hè eth simplet a còsta d'Alberto e Sofia.
3 eth mon de Sofia	Exacte, hè eth simplet.
3 eth mon de Sofia	Açò ei çò que volia díder quan te didia que mos tie entath lèser d'un aniversari.
3 eth mon de Sofia	Mès li calerie anar en compde, Sofia, e a Hilde tanben.
3 eth mon de Sofia	Qué vòs díder?
3 eth mon de Sofia	Ès comòda?
3 eth mon de Sofia	Òc, se non vien mès gènis de lampa.
3 eth mon de Sofia	Saja d'imaginar que tot açò que passe a lòc ena consciéncia de bèth aute.
3 eth mon de Sofia	Nosati èm aguesta consciéncia.
3 eth mon de Sofia	Aquerò vò díder que non auem amna, e qu'èm era amna de bèth aute.
3 eth mon de Sofia	Enquia aciu mos trapam en ua tèrra filosofica pro coneishuda.
3 eth mon de Sofia	Berkeley e Schelling auessen escotat damb atencion.
3 eth mon de Sofia	Ei possible qu'aguesta amna sigue eth pair de Hilde Moller Knag.
3 eth mon de Sofia	Ei aquiu baish en Liban en tot escríuer un libre de filosofia entath quinzau aniversari dera sua hilha.
3 eth mon de Sofia	Quan Hilde se lhèue eth 15 de junh, trape eth libre ath cant dera sua taula, e ara, era e d'autes persones mos pòden liéger.
3 eth mon de Sofia	Pendent fòrça temps, eth pair a insinuat qu'"eth present" se podie compartir damb d'autes persones.
3 eth mon de Sofia	Òc, ac rebrembi.
3 eth mon de Sofia	Açò qu'ara digui ac liegerà Hilde dempús que sa pair imaginèsse, un dia, en Liban que jo explicaua qu'eth ère en Liban…imaginant que jo t'explicaria qu'eth ère en Liban.
3 eth mon de Sofia	Sofia se sentie marejada.
3 eth mon de Sofia	Alberto Knox contunhèc:
3 eth mon de Sofia	Mès non n'aurien d'èster tan segurs.
3 eth mon de Sofia	De qui parles?
3 eth mon de Sofia	De Hilde e sa pair.
3 eth mon de Sofia	Non parlauem d'eri?
3 eth mon de Sofia	E per qué non s'an de sénter tan segurs?
3 eth mon de Sofia	Com poirie èster aquerò?
3 eth mon de Sofia	S'ère possible entà Berkeley e es romantics, tanben ac ei entada eri.
3 eth mon de Sofia	Dilhèu eth major sonque ei ua ombra en un libre sus eth e Hilde, e naturauments tanben sus nosati dus, perque formam part des sues vides.
3 eth mon de Sofia	Açò encara serie pejor.
3 eth mon de Sofia	Alavetz sonque seríem ombres d'ombres.
3 eth mon de Sofia	Mès ei possible qu'un escrivan totauments diferent escriue un libre sus eth Major dera ONU Albert Knag que, ath madeish temps, escriu un libre tara sua hilha Hilde.
3 eth mon de Sofia	Aguest libre ei sus Alberto Knox, que còp sec comence a enviar nòtes filosofiques a Sofia Amundsen, en Carrèr deth Tréfol num 3.
3 eth mon de Sofia	Tu ac cres?
3 eth mon de Sofia	Simplaments digui qu'ei possible.
3 eth mon de Sofia	Entà nosati, aguest escrivan ei "un Diu ocult", Sofia.
3 eth mon de Sofia	Encara que tot çò qu'èm e tot çò que hèm vengue d'eth, jamès non ne poiram saber arren.
3 eth mon de Sofia	Mos a metut ena darrèra caisha.
3 eth mon de Sofia	Alberto e Sofia se demorèren ua estona seigudi, sense díder arren.
3 eth mon de Sofia	Sofia que, fin finau, trinquèc eth silenci.
3 eth mon de Sofia	Qué vòs díder?
3 eth mon de Sofia	Non ei possible que tanben eth forme part d'ua consciéncia superiora?
3 eth mon de Sofia	Alberto hec que si damb eth cap.
3 eth mon de Sofia	Evidentaments, Sofia.
3 eth mon de Sofia	Aguesta ei ua auta possibilitat.
3 eth mon de Sofia	E s'ei atau, vò díder que mos a deishat auer aguesta conversa filosofica precisaments entà insinuar aguesta possibilitat.
3 eth mon de Sofia	Vò méter de manifèst que tanben eth ei ua ombra indefensa e qu'eth sòn libre, a on apareish Hilde e Sofia, ei en realitat un manuau de filosofia.
3 eth mon de Sofia	Un manuau?
3 eth mon de Sofia	Perque totes es nòstes convèrses, toti es nòsti dialògs…
3 eth mon de Sofia	Òc…?
3 eth mon de Sofia	Son en realitat un long monològ.
3 eth mon de Sofia	Ei coma se, ara, tot se dissolvesse en un mar de consciéncia e esperit.
3 eth mon de Sofia	Sòrt qu'encara mos rèsten bèri filosòfi.
3 eth mon de Sofia	Era filosofia que comencèc tan ben damb Tales, Empedocles e Democrit, non se pòt demorar travada aciu, vertat?
3 eth mon de Sofia	Non, clar que non.
3 eth mon de Sofia	Encara t'è de parlar de Hegel.
3 eth mon de Sofia	Siguec eth prumèr filosòf que sagèc de sauvar era filosofia dempús qu'es romantics auessen dissolvut totes es causes en esperit.
3 eth mon de Sofia	Sò impacienta.
3 eth mon de Sofia	Contunharam, e atau non mos interromperàn mès esperits o ombres.
3 eth mon de Sofia	Ath delà, ja hè un shinhau de fresca.
3 eth mon de Sofia	Capitol següent.
3 eth mon de Sofia	Hilde deishèc quèir eth caièr en tèrra còp sec.
3 eth mon de Sofia	Eth cap li hège torns.
3 eth mon de Sofia	Ara òc que sa pair l'auie marejat de vertat.
3 eth mon de Sofia	Eth molt grossièr!
3 eth mon de Sofia	Sofia auie sajat de parlar dirèctaments damb era.
3 eth mon de Sofia	E de hèt auie artenhut a hèr nèisher ua idia en cap de Hilde.
3 eth mon de Sofia	Un plan…
3 eth mon de Sofia	Hilde òc que podie.
3 eth mon de Sofia	A trauèrs de Hilde, Sofia podie arribar enquia sa pair.
3 eth mon de Sofia	Ère d'acòrd damb Alberto e Sofia qu'anaue massa luenh damb eth sòn jòc d'ombres.
3 eth mon de Sofia	Encara que siguesse eth qu'auesse inventat a Sofia e Alberto, non auie dret a abusar deth sòn poder d'aguesta manèra.
3 eth mon de Sofia	Praubi Sofia e Alberto.
3 eth mon de Sofia	Hilde li darie ua leçon quan tornèsse tà casa.
3 eth mon de Sofia	Anèc tara hièstra e campèc era baia.
3 eth mon de Sofia	Èren lèu es dues.
3 eth mon de Sofia	Mama!
3 eth mon de Sofia	Sa mair gessec.
3 eth mon de Sofia	D'aciu a ua ora, te baishi es entrelescades, d'acòrd?
3 eth mon de Sofia	Plan ben.
3 eth mon de Sofia	Sonque me cau liéger eth capitol de Hegel.
3 eth mon de Sofia	Georg Wilhelm Friefrich Hegel siguec eth hilh legitim deth Romanticisme, comencèc Alberto.
3 eth mon de Sofia	Lèu se pòt díder qu'era evolucion deth sòn esperit siguec paralella ara der esperit alemand.
3 eth mon de Sofia	Neishec en Stuttgard en 1770, e comencèc a estudiar teologia en Tubingen tàs dètz-e-ueit ans.
3 eth mon de Sofia	A compdar de 1799, trebalhèc damb Schelling en Jena, en moment de maxima esplendor deth Romanticisme.
3 eth mon de Sofia	Dempús d'èster professor en Jena, siguec nomentat catedratic en Heidelberg, eth centre deth Romanticisme nacionau alemand.
3 eth mon de Sofia	En 1831 siguec nomentat catedratic en Berlin, ena epòca ena quau era ciutat començaue a èster eth centre espirituau d'Alemània.
3 eth mon de Sofia	Moric de colerà en 1831, mès eth "hegelisme" ja auie artenhut alavetz molti seguidors en totes es universitats d'Alemània.
3 eth mon de Sofia	De manèra qu'auec temps tà víuer moltes causes.
3 eth mon de Sofia	Òc, e tanben era sua filosofia.
3 eth mon de Sofia	Hegel junhec e desvolopèc lèu totes es idies qu'auien apareishut pendent eth Romanticisme.
3 eth mon de Sofia	Mès ath madeish temps siguec un critic agudent de molti romantics, entre eri Schelling.
3 eth mon de Sofia	Qué critiquèc?
3 eth mon de Sofia	Schelling, coma d'auti romantics, auie dit que en hons mès prigond dera existéncia i auie çò que cridaue "esperit universau", mès d'ua manèra complètaments naua.
3 eth mon de Sofia	Quan Hegel parle d'"esperit universau", o de "rason universau", se referís ara soma de totes es manifestacions umanes.
3 eth mon de Sofia	Perque sonque er òme a "esperit".
3 eth mon de Sofia	Ei en aguest sentit que Hegel parle dera evolucion der "esperit universau" a trauèrs dera istòria.
3 eth mon de Sofia	Ath delà, non podem desbrembar jamès que parle dera vida umana, eth pensament uman e era cultura umana.
3 eth mon de Sofia	Aquerò hè qu'er esperit semble plan mens misteriós.
3 eth mon de Sofia	Rebrembaràs que Kant parlèc d'ua causa que didie "das Ding an sich".
3 eth mon de Sofia	Encara que remie qu'er òme podesse auer cap de coneishement segur sus es secrèts mès intims dera natura, admetec qu'existie ua sòrta de "vertat" inaccessibla.
3 eth mon de Sofia	Tot eth coneishement ei coneishement uman, didec.
3 eth mon de Sofia	De bèra manèra hec qu'es filosòfi baishèssen en tèrra un aute viatge, non?
3 eth mon de Sofia	Òc, dilhèu se pòt díder atau.
3 eth mon de Sofia	Mès era filosofia de Hegel ei tan variada e tan grana que mos auem de conformar a tocar bèri uns des aspèctes mès importants.
3 eth mon de Sofia	De hèt, ei dobtós que Hegel auesse ua filosofia pròpia.
3 eth mon de Sofia	Çò que coneishem coma era filosofia de Hegel ei, principauments, un metòde entà enténer eth cors dera istòria.
3 eth mon de Sofia	Era filosofia de Hegel non mos ditz arren dera "natura mès intima dera existéncia", mès mos pòt ensenhar a pensar d'ua forma productiua.
3 eth mon de Sofia	Aquerò tanben ei important.
3 eth mon de Sofia	Toti es sistèmes filosofics d'abantes de Hegel auien sajat de fixar uns critèris etèrns sus es causes qu'er òme pòt saber deth mon.
3 eth mon de Sofia	Atau ac heren Descartes, Spinoza, Hume e Kant.
3 eth mon de Sofia	Cada un d'eri auie sajat d'investigar quina ère era basa deth coneishement uman.
3 eth mon de Sofia	E toti auien dit bèra causa sus es condicions etèrnes deth coneishement uman e deth mon.
3 eth mon de Sofia	E non ei aguesta era obligacion d'un filosòf.
3 eth mon de Sofia	Hegel credie qu'aquerò non ère possible.
3 eth mon de Sofia	Pensaue qu'era basa deth coneishement uman càmbie de'ua generacion a ua auta.
3 eth mon de Sofia	Per tant, non i a cap vertat "etèrna", cap rason "etèrna".
3 eth mon de Sofia	Eth filosòf sonque se pòt agarrar a un punt fix: era Istòria.
3 eth mon de Sofia	Pensi que m'ac auràs d'explicar.
3 eth mon de Sofia	Era istòria càmbie constantaments.
3 eth mon de Sofia	Un arriu tanben càmbie constantaments.
3 eth mon de Sofia	Mès non pòs díder en quin punt dera val i a er arriu "vertadèr".
3 eth mon de Sofia	Ei clar, perque er arriu ei parièr arriu en un lòc coma en aute.
3 eth mon de Sofia	Entà Hegel, era Istòria ère coma eth cors d'un arriu.
3 eth mon de Sofia	Eth mès minim movement dera aigua, en un punt quinsevolh, ei determinat pera queiguda e pes remolins dera aigua que i a mès amont.
3 eth mon de Sofia	Mès tanben ei determinat pes arròcs e pes corbes que i a en aguesta part der arriu.
3 eth mon de Sofia	Me semble qu'ac compreni.
3 eth mon de Sofia	Tanben era istòria deth pensament, o dera rason, ei coma un arriu.
3 eth mon de Sofia	Es pensaments que vien des tradicions passades, atau coma es condicions materiaus dera epòca, ajuden a determinar era sua manèra de pensar.
3 eth mon de Sofia	Per tant, jamès non pòs díder qu'ua determinada idia sigue valida entà tostemp.
3 eth mon de Sofia	Mès era idia pòt èster corrècta ena epòca e en lòc a on te trapes.
3 eth mon de Sofia	Aquerò non ei çò de madeish que díder que tot ei parièr de bon o de dolent?
3 eth mon de Sofia	Non, de cap manèra.
3 eth mon de Sofia	Es causes sonque pòden èster bones o dolentes en relacion a un contèxt istoric determinat.
3 eth mon de Sofia	S'en 1990 auesses començat a hèr propaganda a favor dera esclavitud, t'aurien prenut per lhòca.
3 eth mon de Sofia	Mès hé 2500 ans, díder aquerò non ère cap de lhocaria, encara que i auie gent que, naturauments, s'i opausaue.
3 eth mon de Sofia	Mès podem agarrar un exemple mès propèr.
3 eth mon de Sofia	Non hè guaire mès de cent ans, non se consideraue bric "irracionau" cremar grani airaus de bòsc entà poder cultivar tèrra.
3 eth mon de Sofia	Aué se considère absoludaments irracionau.
3 eth mon de Sofia	Auem ua informacion complètaments diferenta, e mielhor, entà poder hèr aguestes avaloracions.
3 eth mon de Sofia	Compreni.
3 eth mon de Sofia	Hegel soslinhèc que, per çò que hè ara reflexion filosofica, era rason ei dinamica.
3 eth mon de Sofia	De hèt, ei un procès.
3 eth mon de Sofia	E era vertat ei eth procès en se madeish.
3 eth mon de Sofia	Pr'amor que dehòra deth procès istoric non i a cap de critèri que pogue determinar se qué ei "veritable" e se qué ei "rasonable".
3 eth mon de Sofia	Met bèth exemple se te platz.
3 eth mon de Sofia	En generau, ei dificil agarrar eth pensament de bèth un des filosòfi dera antiquitat, dera Edat Mejana, dera Renaishença o dera Illustracion e demostrar qu'auie rason o ère confonut.
3 eth mon de Sofia	Dera madeisha manèra, non pòs díder que Platon se confonie o qu'Aristotil auie rason.
3 eth mon de Sofia	Tanpòc non se pòt díder que Hume se confonie, o que Kant e Schelling auien rason.
3 eth mon de Sofia	Aquerò serie ua manèra anti- istorica de pensar.
3 eth mon de Sofia	Non sone guaire ben.
3 eth mon de Sofia	De hèt, non pòs trèir cap filosòf ne cap idia deth contèxt istoric d'aqueth filosòf o d'aguesta idia.
3 eth mon de Sofia	Mès (e aciu arribam en un aute punt) coma que tostemp se higen causes naues, era rason ei "progresiua".
3 eth mon de Sofia	Alavetz, totun, era filosofia de Kant ei mès corrècta qu'era de Platon?
3 eth mon de Sofia	Er "esperit universau" s'a desvolopat e a progressat dempús Platon enquia Kant.
3 eth mon de Sofia	Plan que òc.
3 eth mon de Sofia	Se tornam tar exemple der arriu, podem díder qu'ara er arriu pòrte mès aigua.
3 eth mon de Sofia	An passat mès de dus mil ans.
3 eth mon de Sofia	Kant non pensaue qu'es sues vertats se demorarien ena arriba coma pèires immobils.
3 eth mon de Sofia	Credie qu'es sues idies se seguirien elaborant, e era sua rason serie criticada pes generacions següentes.
3 eth mon de Sofia	E aquerò ei exactaments çò que se passèc.
3 eth mon de Sofia	Mès aguest arriu…
3 eth mon de Sofia	Entà a on va?
3 eth mon de Sofia	Hegel pensaue qu'er "esperit universau" va de cap a un coneishement cada viatge mès gran de se madeish.
3 eth mon de Sofia	Ei çò de madeish que se passe damb es arrius: coma mès s'aprèssen ath mar, mès amples se hèn.
3 eth mon de Sofia	Segontes Hegel, era Istòria hé qu'er "esperit universau" sigue cada viatge mès conscient d'eth madeish.
3 eth mon de Sofia	Encara qu'eth mon a existit tostemp, era cultura umana e es activitats der òme an hèt qu'er "esperit universau" sigue cada viatge mès conscient dera sua pròpia valor.
3 eth mon de Sofia	Com podie estar-ne tan segur?
3 eth mon de Sofia	Ac didec coma ua vertat istorica.
3 eth mon de Sofia	Non coma ua prediccion.
3 eth mon de Sofia	Quinsevolh persona qu'estúdie era Istòria, arribarà ena conclusion qu'er òme a progressat en coneishement de se madeish, e en sòn pròpi desvolopament.
3 eth mon de Sofia	Segontes Hegel, er estudi dera Istòria demòstre qu'era umanitat se botge cap a ua racionalitat e ua libertat cada viatge mès granes, que vò díder qu'era evolucion istorica, totun, "auance".
3 eth mon de Sofia	Didem qu'era Istòria "supère es sòns limits" e qu'a ua "finalitat".
3 eth mon de Sofia	Per tant i a ua evolucion, aquerò demore clar.
3 eth mon de Sofia	Era Istòria ei ua longa cadia de reflexions.
3 eth mon de Sofia	Hegel tanben indiquèc bères règles que valen entad aguesta cadia de reflexions.
3 eth mon de Sofia	Quinsevolh qu'estúdie era Istòria en prigondor, veirà que quinsevolh pensament a lèu tostemp era sua basa en un aute pensament anterior.
3 eth mon de Sofia	Mès tanlèu apareish ua idia, serà contradita per ua auta.
3 eth mon de Sofia	Ei alavetz que se produsís ua tension entre dues manères de pensar.
3 eth mon de Sofia	Mès era tension se resòlv damb era prepausa d'ua tresau idia que recuelh es mielhors causes des dus punts anteriors.
3 eth mon de Sofia	Hegel ac nomente eth procès dialectic.
3 eth mon de Sofia	Pòs méter un exemple?
3 eth mon de Sofia	Mès o mens.
3 eth mon de Sofia	Mès tard, es eleatics indiquèren qu'eth cambi, de hèt, ère impossible, e per tant se veigueren obligadi a remir quinsevolh cambi, encara que podien percéber es cambis damb es sòns sentits.
3 eth mon de Sofia	Mès cada viatge qu'expòse ua afirmacion coma aguesta, automaticaments sorgirà ua afirmacion contrària, que Hegel nomente "negacion".
3 eth mon de Sofia	Era negacion dera filosofia eleatica siguec Heraclit, que didec que tot "rage".
3 eth mon de Sofia	Ja auem ua tension entre es dues escòles de pensament complètaments opausades.
3 eth mon de Sofia	Aguesta tension se resolvec quan Empedocles soslinhèc qu'es dues posicions auien ua part de rason e ua part de vertat.
3 eth mon de Sofia	Òc, ara ac rebrembi.
3 eth mon de Sofia	Es eleatics auien rason quan didien qu'arren non càmbie, mès non quan didien que non podem fidar-mos des nòsti sentits.
3 eth mon de Sofia	Heraclit auie rason quan didie que podem fidar-mos des nòsti sentits, mès non l'auie quan didie que tot rage.
3 eth mon de Sofia	Perque i auie mès d'un element.
3 eth mon de Sofia	Exacte!
3 eth mon de Sofia	Quina expression tan terribla.
3 eth mon de Sofia	Aperèc aguestes tres fases deth coneishement tèsi, antitèsi e sintèsi.
3 eth mon de Sofia	Pòs díder, per exemple, qu'eth racionalisme de Descartes ère ua tèsi, que siguec contradita pera antitèsi empirica de Hume.
3 eth mon de Sofia	Mès era oposicion, o era tension entre es dues manères de pensar, se resolvec pera sintèsi de Kant, qu'ère d'acòrd damb es racionalistes en bères causes e damb es empiristes en ues autes.
3 eth mon de Sofia	Mès era Istòria non acabe damb Kant.
3 eth mon de Sofia	Era sintèsi de Kant ei eth punt de partida d'ua naua cadia de reflexions a tres bandes, o "triada".
3 eth mon de Sofia	Perque tanben era sintèsi serà contradita per ua naua antitèsi.
3 eth mon de Sofia	Tot aquerò ei molt teoric.
3 eth mon de Sofia	Òc, reauments ei molt teoric.
3 eth mon de Sofia	Mès Hegel no'c vedie coma ua aplicacion ara fòrça d'un esquèma, senon que pensaue qu'era Istòria madeisha ensenhaue aguesta dialectica.
3 eth mon de Sofia	Tanben didec qu'auie descurbit ues leis entath desvolopament dera rason.
3 eth mon de Sofia	Ei a díder, ues leis entara evolucion der "esperit universau" a trauèrs dera Istòria.
3 eth mon de Sofia	Ja'c veigui.
3 eth mon de Sofia	Ara ben: era dialectica de Hegel non sonque ei aplicabla ara Istòria.
3 eth mon de Sofia	Quan dicutim bèra causa, pensam de forma dialectica.
3 eth mon de Sofia	Sajam de trapar punts fèbles enes arguments: segontes Hegel, aquerò ei "pensar negativaments" Mès trapar punts fèbles en un argument, tanben ei ua manèra de sauvar-lo.
3 eth mon de Sofia	Da-me un exemple.
3 eth mon de Sofia	Quan un socialista e un conservador s'amassen entà resòlver un problèma sociau, se produsirà rapidaments ua tension entre es dues manères de pensar.
3 eth mon de Sofia	Mès aquerò non vò díder qu'un age tota era rason e qu'er aute se confone totauments.
3 eth mon de Sofia	Ei possible qu'es dus agen era sua part de rason.
3 eth mon de Sofia	A mida qu'auance era discussion, se conservaràn es mielhors punts de vista de cada ua des dues argumentacions.
3 eth mon de Sofia	Demori.
3 eth mon de Sofia	Mès quan mos trapam en miei d'ua discussion atau, non ei facil decidir se quina posicion ei mès racionala.
3 eth mon de Sofia	Sonque era Istòria decidirà se qué està ben e se qué està mau.
3 eth mon de Sofia	Es causes senudes son es causes que suberviuen.
3 eth mon de Sofia	Ei a díder, qu'es causes que suberviuen son es corrèctes.
3 eth mon de Sofia	O ath revès: es causes corrèctes son es que suberviuen.
3 eth mon de Sofia	Non me poiries méter un exemple?
3 eth mon de Sofia	Hè cinquanta ans fòrça gent que lutaue pes drets des hemnes.
3 eth mon de Sofia	Mès tanben n'auie molti que s'i opausauen.
3 eth mon de Sofia	Quan aué liegem es arguments des dues parts, non mos ei guaire dificil veir se quin des dus ère mès rasonable.
3 eth mon de Sofia	Mès auem de tier en compde qu'aué podem jutjar es eveniments dès ua perspectiua que no l'auien en aquera epòca.
3 eth mon de Sofia	A resultat qu'es que lutauen a favor dera egaletat, auien rason.
3 eth mon de Sofia	Fòrça gent s'avergonharie de veir publicat çò qu'auien dit es sòns pairs-sénhers sus eth tèma.
3 eth mon de Sofia	Supausi que si.
3 eth mon de Sofia	Qué n'opinaue, d'aquerò, Hegel?
3 eth mon de Sofia	Sus era egaletat?
3 eth mon de Sofia	Que non parlam d'aquerò?
3 eth mon de Sofia	Vòs enténer ua cita?
3 eth mon de Sofia	Plan que òc!
3 eth mon de Sofia	S'es hemnes prenen eth poder, er Estat deven en perilh, perque es hemnes non actuen segontes demandes universaus, senon segontes opinions e inclinacions arbitràries.
3 eth mon de Sofia	Es hemnes s'eduquen, non se sap pro ben de quina manèra, coma s'absorbissen es idies a trauèrs dera vida, mès que non pas a trauèrs deth coneishement.
3 eth mon de Sofia	En cambi, er òme sonque pòt accedir a ua determinada posicion a trauèrs dera aquisicion d'idies e des coneishements tecnics".
3 eth mon de Sofia	Gràcies, qu'ei pro!
3 eth mon de Sofia	Non voi enténer mès cites coma aguesta.
3 eth mon de Sofia	Mès era cita ei un bon exemple de qué es causes que se considèren racionaus càmbien ath long deth temps.
3 eth mon de Sofia	E mòstre tanben que Hegel siguec hilh deth sòn temps.
3 eth mon de Sofia	Nosati tanben n'èm.
3 eth mon de Sofia	Es nòsti judicis "evidents" tanpòc non passaràn era pròva deth temps.
3 eth mon de Sofia	Quini judicis, per exemple?
3 eth mon de Sofia	Non è exemples.
3 eth mon de Sofia	Per qué non?
3 eth mon de Sofia	Perque sonque poiria exemplificar causes que ja son en tot cambiar.
3 eth mon de Sofia	Per exemple, posqui díder qu'ei estupid amiar un coche perque contamine eth miei ambient; molta gent ja ac pense.
3 eth mon de Sofia	Ja ac veigui.
3 eth mon de Sofia	Tanben mos cau tier en compde ua auta causa.
3 eth mon de Sofia	Era quantitat d'òmes que, ena epòca de Hegel, heren interminables discorsi sus era inferioritat dera hemna, accelerèren, ath madeish temps, eth desliurament dera hemna.
3 eth mon de Sofia	De quina manèra?
3 eth mon de Sofia	Proposèren ua "tèsi" o "posicion".
3 eth mon de Sofia	Per qué?
3 eth mon de Sofia	Perque es hemnes auien començat a rebelar-se.
3 eth mon de Sofia	Non cau opinar sus ua causa que toti son d'acòrd.
3 eth mon de Sofia	Coma mès indecentes èren es declaracions sus era inferioritat dera hemna, mès fòrta se hège era "negacion".
3 eth mon de Sofia	D'acòrd.
3 eth mon de Sofia	Se pòt díder qu'era mielhor causa que te pòt passar ei auer enemics energics.
3 eth mon de Sofia	Coma mès radicaus se tornen, mès fòrta ei era reaccion qu'auràn d'afrontar.
3 eth mon de Sofia	I a ua expression que ditz "lançar lenha en huec".
3 eth mon de Sofia	Eth mèn huec a començat a usclar damb energia!
3 eth mon de Sofia	Per exemple?
3 eth mon de Sofia	Se pensi sus eth concèpte "èster", me veirè obligat a introdusir eth concèpte contrari, ei a díder, "non-èster".
3 eth mon de Sofia	Non se pòt pensar sus era pròpia existéncia sense rebrembar immediataments que non se pòt existir tostemp.
3 eth mon de Sofia	Era tension entre er "èster" e eth "non-èster" se resòlv damb eth concèpte de neishement.
3 eth mon de Sofia	Perque se bèra causa nèish, ath madeish viatge "ei" e "non ei".
3 eth mon de Sofia	Compreni.
3 eth mon de Sofia	Era rason de Hegel, donc, ei ua rason "dinamica".
3 eth mon de Sofia	S'era realitat ei plea de contradiccions, tanben era descripcion dera realitat serà plea de contradiccions.
3 eth mon de Sofia	Aciu n'as un exemple: Se ditz qu'eth fisic nuclear danés Niels Bohr auie un hèr de shivau sus era sua pòrta.
3 eth mon de Sofia	Aquerò ei entà que te pòrte bona sòrt.
3 eth mon de Sofia	Mès aquerò ei pura supersticion.
3 eth mon de Sofia	Bohr n'ère tot, exceptat un superticiós.
3 eth mon de Sofia	Un viatge, un amic sòn que l'anèc a veir, li preguntèc: "Non crederàs en aguestes causes, vertat?"
3 eth mon de Sofia	Incredible.
3 eth mon de Sofia	Mès era sua responsa siguec pro dialectica, lèu contradictòria.
3 eth mon de Sofia	Niels Bohr, que coma eth nòste poeta Vinje siguec coneishut pera sua ambivaléncia, didec: "I a dues sòrtes de vertats.
3 eth mon de Sofia	I a es vertats superficiaus, es contràries des quaus son incorrèctes.
3 eth mon de Sofia	Mès i a tanben es vertats pregones, es contràries des quaus son egal de corrèctes".
3 eth mon de Sofia	Quina sòrta de vertats son aguestes?
3 eth mon de Sofia	Se per exemple digui qu'era vida ei cuerta…
3 eth mon de Sofia	I serè d'acòrd.
3 eth mon de Sofia	Òc, as rason.
3 eth mon de Sofia	Aquerò tanben ei vertat.
3 eth mon de Sofia	Finauments te meterè un exemple que mòstre se com ua tension dialectica pòt desencadiar ua reaccion espontanèa que provòque, ath madeish temps, un cambi còp sec.
3 eth mon de Sofia	Bè!.
3 eth mon de Sofia	Ara fin, sa mair trape insostenibla era aubediéncia dera hilha.
3 eth mon de Sofia	E li ditz:
3 eth mon de Sofia	E era mainada respon.
3 eth mon de Sofia	L'auria dat ua cogotada.
3 eth mon de Sofia	Dilhèu òc.
3 eth mon de Sofia	Aquerò serie ua responsa estranha.
3 eth mon de Sofia	Ei a díder, qu'era situacion non a gessuda.
3 eth mon de Sofia	Ua bohetada, vòs díder?
3 eth mon de Sofia	Aciu auem de parlar d'un aspècte finau dera filosofia de Hegel.
3 eth mon de Sofia	Rebrembes que didérem qu'es romantics èren individualistes?
3 eth mon de Sofia	Aqueth individualisme tanben a era sua "negacion" ena filosofia de Hegel.
3 eth mon de Sofia	Hegel destaquèc es poders "objectius", entre es quaus subergessie era familha, era societat civila e er Estat.
3 eth mon de Sofia	Se poirie díder que Hegel ère un shinhau escèptic per çò que hè ar individú.
3 eth mon de Sofia	Credie qu'er individú ère ua part organica dera comunautat.
3 eth mon de Sofia	Era "rason" o er "esperit universau" se hège visible, sustot, gràcies ara interaccion entre era gent.
3 eth mon de Sofia	Aclarís-m'ac perque no'c compreni.
3 eth mon de Sofia	Era rason se manifèste sustot en lenguatge.
3 eth mon de Sofia	E toti depenem deth lenguatge.
3 eth mon de Sofia	Er idioma noruec pòt prescindir perfèctaments deth senhor Hansen, mès eth senhor Hansen de cap manèra, der idioma noruec.
3 eth mon de Sofia	Non ei, donc, er individú qui cree eth lenguatge, senon qu'ei eth lenguatge que cree ar individú.
3 eth mon de Sofia	Dilhèu òc.
3 eth mon de Sofia	Dera madeisha manèra qu'un individú nèish en un lenguatge, se pòt díder que nèish en ues condicions istoriques.
3 eth mon de Sofia	Arrés a ua relacion liure damb aguestes condicions.
3 eth mon de Sofia	Era persona que non trape eth sòn lòc laguens der Estat ei ua persona "non-istorica".
3 eth mon de Sofia	Aguesta idia tanben siguec plan importanta tàs grani filosòfi d'Atenes.
3 eth mon de Sofia	S'er Estat ei impensable sense es ciutadans, tanben son impensables es ciutadans sense er Estat.
3 eth mon de Sofia	Aquerò ei evident.
3 eth mon de Sofia	Segontes Hegel er Estat ei mès que cada ciutadan.
3 eth mon de Sofia	Ei mès, quitament, qu'era soma de toti es ciutadans.
3 eth mon de Sofia	Segontes eth, non ei possible "dessepar-se dera societat" Bèth un que simplaments rufe es espatles ena societat a on viu e que vò trapar-se a se madeish, hè, simplaments, eth ridicul.
3 eth mon de Sofia	Non sai se i sò guaire d'acòrd, mès ac enteni.
3 eth mon de Sofia	Quines?
3 eth mon de Sofia	En prumèr lòc, er esperit universau pren consciéncia de se madeish en individú.
3 eth mon de Sofia	Ei çò que Hegel apère rason subjectiua.
3 eth mon de Sofia	Ara seguida, pren ua màger consciéncia dera familha, era societat civila e er Estat.
3 eth mon de Sofia	Hegel ac cride era "rason objectiua", perque apareish ena interaccion entre es persones.
3 eth mon de Sofia	Mès encara i a ua auta tresau etapa.
3 eth mon de Sofia	Quina ei?
3 eth mon de Sofia	Er "esperit universau" arribe ena forma mès nauta d'autoconeishement ena "rason absoluta".
3 eth mon de Sofia	Aguesta rason absoluta ei er art, era religion e era filosofia.
3 eth mon de Sofia	Totun açò, era filosofia ei era forma mès nauta de coneishement perque ena filosofia er esperit universau pense sus era sua pròpia evolucion laguens dera Istòria.
3 eth mon de Sofia	Er esperit universau, donc, non se trape damb eth madeish, enquia que non arribe ena filosofia.
3 eth mon de Sofia	Se poirie díder qu'era filosofia ei eth miralh der esperit universau.
3 eth mon de Sofia	Aquerò ei tan misteriós, qu'è besonh d'un shinhau de temps entà avalà-m'ac.
3 eth mon de Sofia	Mès m'a shautat aquerò darrèr qu'as dit.
3 eth mon de Sofia	Qu'era filosofia ei eth miralh der esperit universau?
3 eth mon de Sofia	Ei polit.
3 eth mon de Sofia	Cres qu'a bèra causa a veir damb eth miralh de lhauna?
3 eth mon de Sofia	Ara qu'ac dides, òc.
3 eth mon de Sofia	Qué vòs díder?
3 eth mon de Sofia	Sabes se quin significat pòt auer?
3 eth mon de Sofia	Non.
3 eth mon de Sofia	Sonque digui qu'eth miralh non aurie gessut tants de viatges se non auesse auut un significat especiau entà Hilde e sa pair.
3 eth mon de Sofia	Mès eth sòn significat, ai, sonque mo'lo pòt hèr a veir Hilde.
3 eth mon de Sofia	Açò ei ironia romantica?
3 eth mon de Sofia	Ua pregunta impossibla, Sofia.
3 eth mon de Sofia	Per qué?
3 eth mon de Sofia	Perque aguest non ei un assumpte nòste.
3 eth mon de Sofia	Sonque èm victimes desemparades d'aguesta ironia.
3 eth mon de Sofia	S'un mainatge petit diboishe bèra causa en un tròç de papèr, non li pòs demanar ath papèr se qué represente eth diboish.
3 eth mon de Sofia	Euròpa va tara bancarròta…
3 eth mon de Sofia	Hilde campèc eth relòtge.
3 eth mon de Sofia	Èren mès des quate.
3 eth mon de Sofia	Deishèc eth caièr d'anères en escritòri, e baishèc corrent tara casalon dera barca, abantes que sa mair se cansèsse de demorar-la.
3 eth mon de Sofia	Guardèc eth miralh de lhauna mentre que gessie dera abitacion.
3 eth mon de Sofia	Metec era aigua deth tè a borir, e premanic bères entrelescades.
3 eth mon de Sofia	S'auie prepausat de hèr-li ua trufaria a sa pair.
3 eth mon de Sofia	Era trufaria començarie en Copenhaguen.
3 eth mon de Sofia	Baishèc tara casalon damb ua grana plata.
3 eth mon de Sofia	Aciu as es entrelescades.
3 eth mon de Sofia	Auie eth peu lord de sable.
3 eth mon de Sofia	Plan ben, anem a dinar, donc.
3 eth mon de Sofia	Se seiguec en cai e comencèc a minjar.
3 eth mon de Sofia	Quan arribe papa?, didec Hilde, dempús d'ua estona.
3 eth mon de Sofia	Dissabte.
3 eth mon de Sofia	Me pensaua que ja'c sabies.
3 eth mon de Sofia	Mès a quina ora?
3 eth mon de Sofia	Non dideres que cambiaue de vòl en Copenhaguen?
3 eth mon de Sofia	Sa mair mosseguèc eth mòs.
3 eth mon de Sofia	Arribe a Copenhaguen tàs cinc.
3 eth mon de Sofia	Alavetz passarà ues ores en aeropòrt de Copenhaguen…
3 eth mon de Sofia	Òc, per qué?
3 eth mon de Sofia	Per arren.
3 eth mon de Sofia	Sonque curiositat.
3 eth mon de Sofia	S'estèren ua estona minjant.
3 eth mon de Sofia	Dempús Hilde didec:
3 eth mon de Sofia	Sabes bèra causa sus Anne e Ole?
3 eth mon de Sofia	Truquen de quan en quan.
3 eth mon de Sofia	Vieràn uns dies de vacances en mès de junhsèga.
3 eth mon de Sofia	Non abantes?
3 eth mon de Sofia	Non, no'c creigui.
3 eth mon de Sofia	Alavetz seràn en Copenhaguen aguesta setmana?
3 eth mon de Sofia	Per qué hès totes aguestes preguntes?
3 eth mon de Sofia	Per arren.
3 eth mon de Sofia	Sonque curiositat.
3 eth mon de Sofia	As mentat Copenhaguen dus viatge.
3 eth mon de Sofia	À, si?
3 eth mon de Sofia	T'è dit que papa hège escala en Copenhaguen.
3 eth mon de Sofia	Dilhèu per aquerò è pensat en Anne e Ole.
3 eth mon de Sofia	Dempús de minjar, Hilde metec es siètes e es tasses ena plata.
3 eth mon de Sofia	Me cau seguir era mia lectura, mama.
3 eth mon de Sofia	Ja m'ac pensi.
3 eth mon de Sofia	Amagaue era sua votz un cèrt repotèc?
3 eth mon de Sofia	Aquerò ei un shinhau exagerat.
3 eth mon de Sofia	Auries de saber enquia quin punt organize, didec Hilde misteriosaments.
3 eth mon de Sofia	Pugèc tara sua cramba, e contunhèc liegent.
3 eth mon de Sofia	Còp sec, Sofia entenec que bèth un trucaue ena pòrta.
3 eth mon de Sofia	Non volem que mos shòrden.
3 eth mon de Sofia	Tornèren a trucar.
3 eth mon de Sofia	Hegel, didec Alberto.
3 eth mon de Sofia	Ara trucauen tan fòrt qu'era pòrta se metec a tremolar.
3 eth mon de Sofia	Non li còste cap d'esfòrç.
3 eth mon de Sofia	As rason.
3 eth mon de Sofia	Daurim era pòrta, donc.
3 eth mon de Sofia	Anèren tara pòrta.
3 eth mon de Sofia	Coma qu'es còps èren tan fòrts, Sofia demoraue trapar-se a bèth un plan gran.
3 eth mon de Sofia	Mès se trapèc ua mainada petita, damb un peu ròi e long e un vestit de flors.
3 eth mon de Sofia	Portaue ua botelha en cada man.
3 eth mon de Sofia	Ua ère vermelha e era auta blaua.
3 eth mon de Sofia	E ben, didec Sofia.
3 eth mon de Sofia	Qui ès?
3 eth mon de Sofia	Me digui Alícia, didec era mainada, en tot hèr ua timida reveréncia.
3 eth mon de Sofia	Ja m'ac pensaua didec Alberto.
3 eth mon de Sofia	Alícia en país des meravilhes.
3 eth mon de Sofia	Com as arribat enquia aciu?
3 eth mon de Sofia	Alícia responec:
3 eth mon de Sofia	Eth País des Meravilhes ei un país sense limits.
3 eth mon de Sofia	Aquerò vò díder qu'eth País des Meravilhes ei pertot, mès o mens coma es Nacions Unides.
3 eth mon de Sofia	En tot cas, calerie èster un mèmbre d'aunor des Nacions Unides.
3 eth mon de Sofia	Mos calerie auer representants en toti es comitats, pr'amor qu'es Nacions Unides tanben nèishen des meravilhes dera gent.
3 eth mon de Sofia	Mmmm.
3 eth mon de Sofia	Aquí parle eth major, s'en trufèc Alberto.
3 eth mon de Sofia	E per qué as vengut?
3 eth mon de Sofia	È vengut tà balhar-li a Sofia aguestes botelhes filosofiques.
3 eth mon de Sofia	Li dèc es botelhes a Sofia.
3 eth mon de Sofia	Es dues auien eth veire transparent, mès era ua auie un liquid vermelh, era auta, un liquid blau.
3 eth mon de Sofia	Era etiqueta dera botelha vermelha didie: "beu-me".
3 eth mon de Sofia	Era dera blaua didie: "beu-me a jo tanben".
3 eth mon de Sofia	Ua segonda dempús, passèc corrent per dehòra un conilh blanc.
3 eth mon de Sofia	Caminaue sus es pautes de darrèr, e anaue vestit damb un justet e ua giqueta.
3 eth mon de Sofia	Quan arribèc dauant era cabana, treiguec un relòtge deth justet e didec: - Diu mèn, Diu mèn.
3 eth mon de Sofia	Arribi tard.
3 eth mon de Sofia	E contunhèc corrent.
3 eth mon de Sofia	Alícia comencèc a córrer darrèr d'eth.
3 eth mon de Sofia	Abantes d'entrar en bòsc, hec ua reveréncia, e didec: - Tornem-i, que non a estat arren.
3 eth mon de Sofia	Da-li rebrembes a Dina e ara Reina, sorrisclèc Sofia.
3 eth mon de Sofia	Alícia despareishec.
3 eth mon de Sofia	Non sabi se hè'c.
3 eth mon de Sofia	Deuen èster verinoses.
3 eth mon de Sofia	Alberto se limitèc a rufar es espatles.
3 eth mon de Sofia	Vien deth major, e tot çò que ven deth major ei pura consciéncia.
3 eth mon de Sofia	Sofia treiguec eth tap dera botelha vermelha, e se la metec enes pòts damb molt de compde.
3 eth mon de Sofia	Eth chuc auie un gost doç un shinhau estranh, mès aquerò ère segondari.
3 eth mon de Sofia	A mida que beuie, anaue cambiant eth mon que l'entornejaue.
3 eth mon de Sofia	Sentic coma s'eth lac e eth bòsc e era cabana se fusionèssen en ua soleta unitat.
3 eth mon de Sofia	De seguit li semblèc que tot açò que vedie ère ua soleta persona, e aguesta persona ère era madeisha.
3 eth mon de Sofia	Guardèc a Alberto mès ère coma se tanben eth formèsse part dera amna de Sofia.
3 eth mon de Sofia	Ei curiós, didec.
3 eth mon de Sofia	Ei coma se tot siguesse un solet pensament.
3 eth mon de Sofia	Alberto assentic, mès a Sofia li semblèc qu'ère era qui assentie.
3 eth mon de Sofia	Aquerò ei eth panteïsme o idealisme, didec eth.
3 eth mon de Sofia	Ei er esperit universau des romantics.
3 eth mon de Sofia	Experimentèren totes es causes coma un gran "jo".
3 eth mon de Sofia	Tanben ei Hegel, que criticaue ar individú, e qu'ac vedec tot coma era expression dera rason universau.
3 eth mon de Sofia	Beui dera auta botelha?
3 eth mon de Sofia	Aquerò ditz era etiqueta.
3 eth mon de Sofia	Sofia treiguec eth tap dera botelha blaua, e beuec ua grana glopassada.
3 eth mon de Sofia	Aguest chuc ère mès fresc e mès hòrt qu'er aute.
3 eth mon de Sofia	Tornèc a cambiar tot açò que i auie ath sòn torn.
3 eth mon de Sofia	Despareisheren instantanèaments es efèctes dera botelha vermelha, e tot tornèc a èster coma abantes.
3 eth mon de Sofia	Alberto tornèc a èster Alberto, es arbes tornèren ath bòsc, e era aigua tornèc a èster un lac.
3 eth mon de Sofia	Mès aquerò sonque durèc ua segonda, pr'amor qu'es causes se començauen a desseparar es ues des autes.
3 eth mon de Sofia	Eth bòsc auie deishat d'èster bòsc, e cada arbilhon semblaue un mon magic sus eth quau se podien explicar mil istòries.
3 eth mon de Sofia	Eth petit lac se tranformèc, còp sec, en un gran ocean, non pera amplada e prigondor, senon pes detalhs ludents e es formes infinites des sues ondades.
3 eth mon de Sofia	Sofia sentec que podie passar-se tota era vida guardant aguesta aigua, autanplan quan s'acabèsse era vida, eth mistèri dera aigua contunharie en èster insondable.
3 eth mon de Sofia	Campèc eth cimalh d'un arbe.
3 eth mon de Sofia	Tres parrats petiti jogauen un estranh jòc.
3 eth mon de Sofia	Sofia sabie que i auie audèths en aguest arbe, enquia dempùs d'auer begut dera botelha vermelha, mès jamès non les auie vist tan claraments.
3 eth mon de Sofia	Era botelha vermelha auie esfaçat toti es contrasti e totes es diferéncies individuaus.
3 eth mon de Sofia	Sofia baisèc dera grana pèira a on èren seigudi, e s'inclinèc sus era èrba.
3 eth mon de Sofia	Descurbic un nau mon, mès o mens coma quan un daurís es uelhs a molta prigondor per prumèr viatge.
3 eth mon de Sofia	Entre es branques e es palhetes, era mosa ère plia d'infinits detalhs.
3 eth mon de Sofia	Sofia veiguec ua aranha que se daurie camin, segura e decidida, un vèrme vermelh que pujaue e baishaue sense pòsa per ua palheta, e tota ua armada de hormigues en tot trebalhar amassa.
3 eth mon de Sofia	Cada ua des hormigues botjaue es pautes d'ua manèra particulara.
3 eth mon de Sofia	Era causa mès curiosa siguec çò que vedec quan se virèc e campèc a Alberto, que contunhaue de pè dauant dera cabana.
3 eth mon de Sofia	Alberto li semblèc ara ua persona estranha, coma un abitant de un aute planeta, o coma un personatge d'un conde.
3 eth mon de Sofia	Ath madeish temps, sentie d'ua manèra completaments naua qu'era madeisha ère ua persona unica.
3 eth mon de Sofia	Ère plan mès qu'ua persona, non ère sonque ua gojata de quinze ans.
3 eth mon de Sofia	Ère Sofia Amundsen e sonque n'ère era.
3 eth mon de Sofia	Qué ves, preguntèc Alberto.
3 eth mon de Sofia	Veigui qu'ès ua creatura estranha.
3 eth mon de Sofia	De vertat?
3 eth mon de Sofia	Me semble que non entenerè jamès se qué ei èster ua auta persona.
3 eth mon de Sofia	E eth bòsc?
3 eth mon de Sofia	Ja non semble eth madeish.
3 eth mon de Sofia	Ei coma un univèrs sancer de condes meravilhosi.
3 eth mon de Sofia	Alavetz ei coma jo m'ac pensaua.
3 eth mon de Sofia	Era botelha blaua ei er individualisme, Ei, per exemple, era reaccion de Soren Kierkegaard ar idealisme deth Romanticisme.
3 eth mon de Sofia	Mès tanben n'ei un aute danés contemporanèu de Kierkegaard: eth famós autor de condes Hans Cristian Andersen.
3 eth mon de Sofia	Auie ua vista plan agudenta que vedie era incredibla riquèsa de detalhs dera natura.
3 eth mon de Sofia	Leibniz, un filosòf alemand, auie vist çò de madeish cent ans abantes.
3 eth mon de Sofia	Auie reagit contra era filosofia unitària de Spinoza, dera madeisha manèra que Kierkegaard reagic contra Hegel.
3 eth mon de Sofia	T'escoti, mès te veigui tant estranh que m'entren ganes d'arrir.
3 eth mon de Sofia	Ei comprensible.
3 eth mon de Sofia	Te cau béuer ua glopassada dera botelha vermelha.
3 eth mon de Sofia	Parlaram un shinhau de Kierkegaard abantes d'acabar.
3 eth mon de Sofia	Sofia se seiguec en gradon ath cant d'Alberto.
3 eth mon de Sofia	Beuec un shinhau dera botelha vermelha, e es causes tornèren a amassar-se.
3 eth mon de Sofia	De hèt, dilhèu s'amassèc un shinhau massa, perque Sofia tornaue a sénter qu'es diferéncies non auien cap importància.
3 eth mon de Sofia	Sonque li calèc banhar-se un shinhau es pòts damb eth liquid dera botelha blaua entà qu'eth mon tornèsse a èster mès o mens coma ère abantes qu'Alícia arribèsse damb es dues botelhes.
3 eth mon de Sofia	Mès qué ei vertat, ara?, preguntèc.
3 eth mon de Sofia	Era botelha blaua o era vermelha?
3 eth mon de Sofia	Totes dues, Sofia.
3 eth mon de Sofia	Mès dilhèu si qu'èren un shinhau maniacs.
3 eth mon de Sofia	E era botelha blaua?
3 eth mon de Sofia	Me semble que Kierkegaard ne beuec bères glopassades.
3 eth mon de Sofia	Coma minim, avaloraue molt era importància der individú.
3 eth mon de Sofia	Èm plan mès que "hilhs deth nòste temps": cada un de nosati ei un individú unic que sonque viu un viatge.
3 eth mon de Sofia	A Hegel, aquerò non l'auesse interessat guaire, vertat?
3 eth mon de Sofia	Non.
3 eth mon de Sofia	Ère mès interessat enes granes linhes dera Istòria.
3 eth mon de Sofia	Pensaue que tant era filosofia unitària des romantics coma er istoricisme de Hegel auien deishat en un segon tèrme era responsabilitat der individú sus era sua pròpia vida.
3 eth mon de Sofia	Sogontes Kierkegaard, Hegel e es romantics èren hèti dera madeisha pasta.
3 eth mon de Sofia	Ja veigui se per qué ère tant enforismat.
3 eth mon de Sofia	Aquerò sone un shinhau sinistre.
3 eth mon de Sofia	Precisaments aguesta malenconia provoquèc que trinquèsse un compromís matrimoniau, causa que siguec plan mau vista pera borgesia de Copenhaguen.
3 eth mon de Sofia	Des d'alavetz, siguec un òme marginat e ridiculizat, mès damb eth temps aprenec a defener-se.
3 eth mon de Sofia	Tot per auer trincat eth compromís matrimoniau?
3 eth mon de Sofia	Non, non sonque per açò.
3 eth mon de Sofia	Ath finau dera sua vida, critiquèc enèrgicaments era cultura dera societat a on viuie.
3 eth mon de Sofia	Credie que viuie en ua epòca totauments mancada de passion e de compromís.
3 eth mon de Sofia	Reagic especiauments contra era passivitat dera Glèisa, e critiquèc çò que nosati nomentam "cristianisme de dimenge".
3 eth mon de Sofia	Aué en dia, se parle deth "cristianisme dera confirmacion".
3 eth mon de Sofia	Atau ei.
3 eth mon de Sofia	Entà Kierkegaard, eth cristianisme ère tant aclapant e irracionau que sonque deishaue escuélher entre dues opcions: o ua causa o era auta.
3 eth mon de Sofia	Non ei possible èster "un shinhau" o "enquia cèrt punt" cristian.
3 eth mon de Sofia	Perque o ben Jesús ressuscitèc eth dimenge de Pasca, o ben non ressuscitèc.
3 eth mon de Sofia	E se reauments ressuscitèc entà nosati, aquerò ei tant immens qu'a de negar era nòsta vida.
3 eth mon de Sofia	Me semble qu'ac enteni.
3 eth mon de Sofia	Mès Kierkegaard observèc que tant era Glèisa coma era gent en generau tracten es qüestions religioses de manèra ambigua.
3 eth mon de Sofia	Kierkegaard se pensaue qu'era religion e eth coneishement èren coma eth huec e era aigua.
3 eth mon de Sofia	Que non ei pro de creir qu'eth cristianisme ei "vertat".
3 eth mon de Sofia	Era fe cristiana demane ua manèra de víuer cristiana.
3 eth mon de Sofia	Qué a a veir aquerò damb Hegel?
3 eth mon de Sofia	As rason.
3 eth mon de Sofia	Donques hè marcha entà darrèr, e comença de nau.
3 eth mon de Sofia	Kierkegaard comencèc es sòns estudis de teologia quan auie dètz-e-sèt ans, mès s'anèc interessant progressivaments pes qüestions filosofiques.
3 eth mon de Sofia	Tàs 27 ans, presentèc era sua tèsi, que titolaue "Sus eth concèpte dera ironia", a on atacaue era ironia romantica e eth jòc pòc compremetut des romantics damb era illusion.
3 eth mon de Sofia	E contrapausèc era ironia de Socrates.
3 eth mon de Sofia	Socrates tanben auie tengut eth recurs dera ironia, mès ac auie hèt entà atirar era atencion sus es vertats elementaus dera vida.
3 eth mon de Sofia	Kierkegaard didec que Socrates, a diferéncia des romantics, siguec un pensaire "existenciau", ei a díder, un pensaire que dediquéc tota era sua vida ara reflexion filosofica.
3 eth mon de Sofia	Plan ben.
3 eth mon de Sofia	Coneishec a Hegel?
3 eth mon de Sofia	Non.
3 eth mon de Sofia	Hegel auie morit dètz ans abantes, mès es sues idies ja dominauen Berlin e bona part d'Euròpa.
3 eth mon de Sofia	Eth sòn "sistèma" se tiege coma ua sòrta d'explicacion universau tà totes es qüestions.
3 eth mon de Sofia	Kierkegaard indiquèc qu'era sòrta de "vertats objectiues" que defenie eth hegelisme non auien cap importància tara vida personau der individú.
3 eth mon de Sofia	Quina sòrta de vertats son importantes, alavetz?
3 eth mon de Sofia	Segontes Kierkegaard, mès que cercar era "Vertat" en majuscules, ère important trapar es vertats importantes de cada individú.
3 eth mon de Sofia	Ère essenciau trapar era "vertat entà jo".
3 eth mon de Sofia	D'aguesta manèra plaçaue ar individú, o a cada òme, contra eth sistèma.
3 eth mon de Sofia	Kierkegaard credie que Hegel auie desbrembat qu'ère un òme.
3 eth mon de Sofia	E qué ei un òme, segontes Kierkegaard?
3 eth mon de Sofia	Non ei possible didé'c d'ua forma generau.
3 eth mon de Sofia	A Kierkegaard non l'interessaue ua descripcion generau der òme o dera natura umana.
3 eth mon de Sofia	Era soleta causa essenciau ei era existéncia pròpia de cada òme.
3 eth mon de Sofia	E non pòs experimentar era tua pròpia existéncia seigut en un escritòri.
3 eth mon de Sofia	Sonque quan actuam e, especiauments, quan prenem decisions importantes ei quan mos relacionam dam era nòsta pròpia experiéncia.
3 eth mon de Sofia	I a ua anecdòta sus Buda qu'illustre çò que volie díder Kierkegaard.
3 eth mon de Sofia	Sus Buda?
3 eth mon de Sofia	Òc, perque era filosofia de Buda tanben prenec coma punt de gessuda era existéncia der òme.
3 eth mon de Sofia	Un dia, un monge preguntèc a Buda se podie dar responses clares as qüestions fondamentaus que tracten sus se qué ei eth mon e se qué ei er òme.
3 eth mon de Sofia	Buda li responec damb un exemple.
3 eth mon de Sofia	Un òme herit per ua flècha verinosa non a cap d'interès teoric entà saber se de qué ei hèta era flècha, se quina sòrta de podom pòrte o se d'a on ven.
3 eth mon de Sofia	Mèsalèu volerie que bèth un l'ac treiguesse e li guarisse era herida.
3 eth mon de Sofia	Exacte.
3 eth mon de Sofia	Aquerò serie existenciauments important entada eth.
3 eth mon de Sofia	Buda e Kierkegaard auien ua sensacion prigonda d'existir sonque un brèu instant.
3 eth mon de Sofia	E, coma è dit, alavetz non a cap de sentit sèir-se darrèr d'un escritòri e meditar sus era natura der esperit universau.
3 eth mon de Sofia	Non, clar que non.
3 eth mon de Sofia	Kierkegaard didec qu'era vertat ei subjectiua.
3 eth mon de Sofia	Damb aquerò non volie díder que non an importància es causes que pensam o credem.
3 eth mon de Sofia	Volie díder qu'es vertats reauments importantes son personaus.
3 eth mon de Sofia	Sonque aguestes vertats son "vertats entà jo".
3 eth mon de Sofia	Me pòs méter un exemple d'ua vertat subjectiua?
3 eth mon de Sofia	Per exemple, ua qüestion importanta ei s'eth cristianisme ei vertadèr.
3 eth mon de Sofia	Aguesta non ei ua qüestion que se pogue resòlver d'ua forma teorica o academica.
3 eth mon de Sofia	Entà ua persona que "s'enten a se madeisha en tèrmes existenciaus", ei ua qüestion de vida o mòrt.
3 eth mon de Sofia	Non ei arren que se pogue discutir sense mès ne mès.
3 eth mon de Sofia	Ei ua qüestion que demane era maxima passion e sinceritat.
3 eth mon de Sofia	Ei normau.
3 eth mon de Sofia	Se quès ena aigua, non as cap d'interès teoric entà saber se t'estofaràs o non.
3 eth mon de Sofia	Tanpòc non ei interessant ne bric interessant saber se i a crocodils ena aigua.
3 eth mon de Sofia	Ei ua qüestion de vida o mòrt.
3 eth mon de Sofia	Me semble que t'auràs d'explicar.
3 eth mon de Sofia	Podem estar-ne totauments segurs.
3 eth mon de Sofia	Ei un exemple dera sòrta de "vertat dera rason" que tractèren toti es filosòfi a compdar de Descartes.
3 eth mon de Sofia	Mès mos cau includir-les enes nòstes oracions?
3 eth mon de Sofia	Son causes sus es quaus pensaram quan sigam a mand de morir?.
3 eth mon de Sofia	De cap manèra.
3 eth mon de Sofia	Vertats coma aguestes pòden èster objectiues e generaus, mès son absoludaments insubstanciaus entara existéncia de cada òme.
3 eth mon de Sofia	E era fe?
3 eth mon de Sofia	Non pòs saber s'ua persona te perdonarà quan li hèsques mau.
3 eth mon de Sofia	Per tant, ei un tèma existenciauments important entà tu.
3 eth mon de Sofia	Ei ua qüestion que t'implique dirèctaments.
3 eth mon de Sofia	Tanpòc non pòs saber s'era auta persona t'estime o non.
3 eth mon de Sofia	Ei ua causa qu'as de creir.
3 eth mon de Sofia	Mès aguestes causes son plan mès importantes entà tu qu'eth hèt qu'era soma des angles d'un triangle sigue 180 grads.
3 eth mon de Sofia	Arrés non pense en principi de causalitat o enes mòdes de percepcion en moment de recéber eth prumèr punet.
3 eth mon de Sofia	Non, ei impensable.
3 eth mon de Sofia	Era fe ei eth factor mès important quan se tracten qüestions religioses.
3 eth mon de Sofia	Kierkegaard escriuec: "Se sò capable d'enténer a Diu objectivaments, vò díder que non creigui; mès precisaments perque non posqui, m'i cau creir.
3 eth mon de Sofia	E se voi sauvar era mia fe, me cau sauvar era incertitud objectiua, me cau sajar de mantier-me a 70.000 mil braces de prigondor, e contunhar en tot creir".
3 eth mon de Sofia	Puf, que retorçut.
3 eth mon de Sofia	Molti auien sajat prèviaments de provar er existéncia de Diu o, aumens, accedir-i damb era rason.
3 eth mon de Sofia	Mès se te conformes damb aguesti arguments logics, pèrds era fe e, damb era, era passion religiosa.
3 eth mon de Sofia	Ena Edat Mejana s'exprimic aguesta madeisha idia damb era maxima "credo quia absurdum".
3 eth mon de Sofia	Non me digues?
3 eth mon de Sofia	D'acòrd.
3 eth mon de Sofia	Auem vist se qué entenie Kierkegaard per "existenciau", se qué entenie per "vertat subjectiua" e se quin concèpte auie dera fe.
3 eth mon de Sofia	Aguesti tres concèptes les formulèc coma ua critica dera tradicion filosofica en generau e dera de Hegel en particular.
3 eth mon de Sofia	Mès tanben ère ua "critica" de tota ua cultura.
3 eth mon de Sofia	Ena societat modèrna er òme auie passat a èster "public", e era caracteristica mès destacada dera multitud, didie, èren es sòns discorsi uets de sentit.
3 eth mon de Sofia	Aué en dia dilhèu parlaríem de "conformisme", ei a díder, que toti pensen e cren es madeishes causes, sense auer-i cap de relacion apassionada.
3 eth mon de Sofia	Pensi se qué aurie dit Kierkegaard sus eth pair de Jorunn.
3 eth mon de Sofia	Es sues apreciacions non tostemp èren tant indulgentes.
3 eth mon de Sofia	Auie ua ploma ahilada e ua ironia amarganta.
3 eth mon de Sofia	Per exemple, podie díder causes coma "era multitud ei era mentida", o "era vertat ei tostemp dera minoria", o que molta gent auie ua relacion superficiau damb era existéncia.
3 eth mon de Sofia	Ua causa ei colleccionar pipes Barbie.
3 eth mon de Sofia	Barbie.
3 eth mon de Sofia	Qué as dit?
3 eth mon de Sofia	Kierkegaard credie que i a tres formes diferentes de vida.
3 eth mon de Sofia	Eth madeish tenguec era paraula "etapes".
3 eth mon de Sofia	Les nomentèc "etapa estetica", "etapa etica" e "etapa religiosa".
3 eth mon de Sofia	Tenguec era paraula "etapa" entà soslinhar qu'un pòt víuer en ua des etapes inferiors e, cop sec, hèr eth saut tara etapa superior.
3 eth mon de Sofia	Plan de gent viu ena madeisha etapa tota era sua vida.
3 eth mon de Sofia	Sò segura qu'aquerò ei vertat.
3 eth mon de Sofia	È talents de saber en quina etapa sò.
3 eth mon de Sofia	Eth qui viu ena etapa estetica, viu eth moment e profite quinsevolh oportunitat entà obtier plaser.
3 eth mon de Sofia	Es causes bones son es causes polides, plasentes e agradiues.
3 eth mon de Sofia	Aguesta persona viu totauments en mon des sentits, e ei un esclau des sòns talents e deth sòn umor.
3 eth mon de Sofia	Tot çò qu'ei engüejant ei dolent.
3 eth mon de Sofia	Òc, gràcies, ja la coneishi aguesta actitud.
3 eth mon de Sofia	Eth tipic romantic ei tanben eth tipic estetic.
3 eth mon de Sofia	Perque es plasers sexuaus no'c son tot.
3 eth mon de Sofia	Ua persona qu'a ua relacion reflexiua damb era realitat (o, per exemple, damb er art e era filosofia damb que trebalhe), viu en ua etapa estetica.
3 eth mon de Sofia	Autanplan ei possible auer ua relacion "estetica" o "reflexiua" damb era dolor o eth patiment.
3 eth mon de Sofia	En aguest cas, domine era vanitat.
3 eth mon de Sofia	Eth Peer Gynt d'Ibsen ei eth retrait deth tipic estetic.
3 eth mon de Sofia	Me semble que veigui çò que vòs díder.
3 eth mon de Sofia	Coneishes a bèth un atau?
3 eth mon de Sofia	Non exactaments.
3 eth mon de Sofia	Dilhèu òc, Sofia, dilheu òc…
3 eth mon de Sofia	Auries de netejar-te era boca.
3 eth mon de Sofia	Qué?
3 eth mon de Sofia	D'acòrd, non ei eth tòn tòrt.
3 eth mon de Sofia	Seguís, alavetz.
3 eth mon de Sofia	Bèth un que viu ena etapa estetica pòt experimentar aisidaments era angoisha o eth uet.
3 eth mon de Sofia	Mès s'aquerò passe, encara li demore esperança.
3 eth mon de Sofia	Segontes Kierkegaard, era angoisha ei lèu positiua.
3 eth mon de Sofia	Ei ua expression que bèth un trape en ua "situacion existenciau", que pòt ajudar a hèr eth saut cap a ua etapa superiora.
3 eth mon de Sofia	E pòt passar o non passar.
3 eth mon de Sofia	Non servís d'arren èster a mand de hèr eth saut, se non s'acabe en tot realizar de manèra complèta.
3 eth mon de Sofia	Ei ua qüestion de "o se hè o non se hè".
3 eth mon de Sofia	Mès arrés ac pòt hèr per tu.
3 eth mon de Sofia	Ès tu qu'a d'escuélher.
3 eth mon de Sofia	Òc, dilhèu si.
3 eth mon de Sofia	Era encausa que determine qu'ua persona passe d'ua actitud vitau estetica a ua actitud vitau etica o religiosa a de vier der interior.
3 eth mon de Sofia	Aquerò ac descriu Ibsen en Peer Gynt.
3 eth mon de Sofia	Ua auta descripcion magistrau que mòstre com era eleccion existenciau ven dera pròpia necessitat e desesperança interiora, la trapam en Crim e Puniment, era grana novèla de Dostoiesvski.
3 eth mon de Sofia	Çò de mielhor que pòs hèr ei causir ua forma diferenta de vida.
3 eth mon de Sofia	E alavetz dilhèu comences a víuer era "etapa etica", que se caracterize pera severitat e era consisténcia des causides moraus.
3 eth mon de Sofia	Aguesta actitud ei semblabla ara que Kant defenie damb era sua "etica d'obligacion".
3 eth mon de Sofia	Se sage de víuer d'acòrd damb ua lei morau.
3 eth mon de Sofia	Kierkegaard, coma Kant, soslinhèc era importància dera disposicion mentau dera persona.
3 eth mon de Sofia	Era causa essenciau non ei que çò qu'un pense sigue corrècte o incorrècte.
3 eth mon de Sofia	Era causa essenciau ei qu'un posque auer ua opinion pròpia sus se qué està ben o se qué està mau.
3 eth mon de Sofia	Era soleta causa qu'interèsse a un estetic ei s'ua causa ei divertida o engüejanta.
3 eth mon de Sofia	Non se cor eth risque d'èster massa seriós, en tot víuer d'aguesta manèra?
3 eth mon de Sofia	Òc, clar.
3 eth mon de Sofia	Kierkegaard jamès didec qu'era etapa etica siguesse satisfactòria.
3 eth mon de Sofia	En aguesta etapa, un se pòt arribar a engüejar d'èster tan pachoquet e meticulós.
3 eth mon de Sofia	Fòrça persones, quan se hèn granes, se'n cansen.
3 eth mon de Sofia	Bèri uns tornen quitament ara etapa estetica.
3 eth mon de Sofia	Mès bèri auti hèn eth saut enquiara etapa religiosa.
3 eth mon de Sofia	En tot hèr eth saut en abisme de "70.000 braces" dera fe.
3 eth mon de Sofia	Alisten era fe en lòc deth plaser estetic e des déuers dera rason.
3 eth mon de Sofia	E encara que pòt èster terrible sautar tàs braci dubèrts deth Diu viu, coma Kierkegaard didec, ei eth solet camin cap ara reconciliacion.
3 eth mon de Sofia	Eth cristianisme?
3 eth mon de Sofia	Òc, perque, segontes Kierkegaard, era etapa religiosa ère eth cristianisme.
3 eth mon de Sofia	Mès tanben siguec un filosòf important entàs pensaires non cristians.
3 eth mon de Sofia	En sègle XX, sorgic ua filosofia "existencialista" basada enes idies deth filosòf danés.
3 eth mon de Sofia	Sofia campèc eth relòtge.
3 eth mon de Sofia	Son lèu es sèt.
3 eth mon de Sofia	Me n'è d'anar corrent.
3 eth mon de Sofia	Era mia mair deu patir.
3 eth mon de Sofia	Hilde se lheuèc deth lhet, e anèc de cap ara hièstra que daue tara baia.
3 eth mon de Sofia	Quan eth dissabte auie començat a liéger, encara ère er aniversari de Sofia.
3 eth mon de Sofia	Eth dia abantes auie estat eth sòn pròpi aniversari.
3 eth mon de Sofia	Ère pro impensable que sa pair auesse calculat qu'aurie temps de liéger enquiar aniversari de Sofia.
3 eth mon de Sofia	S'auie passat tot eth dia en liéger.
3 eth mon de Sofia	Mès auie rason que sonque mancaue ua felicitacion d'aniversari.
3 eth mon de Sofia	Ère eth moment en qué Alberto e Sofia auien cantat "Aniversari erós".
3 eth mon de Sofia	Hilde auie sentut un shinhau de vergonha.
3 eth mon de Sofia	Dempús, Sofia auie proposat hèr ua hèsta filosofica en sòn jardin eth madeish dia que sa pair tornaue deth Liban.
3 eth mon de Sofia	Hilde ère convençuda qu'aqueth dia passarie bèra causa que ne era ne sa pair podien controtlar.
3 eth mon de Sofia	Mès ua causa ère segura.
3 eth mon de Sofia	Abantes que sa pair tornèsse tà Bjerkely, l'espauririe.
3 eth mon de Sofia	Aquerò ère eth minim que poirie hèr per Alberto e Sofia, sustot dempús que l'auessen demanat ajuda.
3 eth mon de Sofia	Sa mair encara ère ena caseta dera barca.
3 eth mon de Sofia	Hilde baishèc corrent enquiara tauleta a on i auie eth telefon.
3 eth mon de Sofia	Trapèc eth numèro d'Anne e Ole de Copenhaguen, e les truquèc.
3 eth mon de Sofia	Anne Kvamsdal.
3 eth mon de Sofia	Adishatz, sò Hilde.
3 eth mon de Sofia	Ài, adishatz!
3 eth mon de Sofia	Com te va per Lilleshand?
3 eth mon de Sofia	Plan ben, sò de vacances.
3 eth mon de Sofia	E eth mèn pair torne de Liban d'aciu ua setmana.
3 eth mon de Sofia	Qué ben, Hilde!
3 eth mon de Sofia	Òc, me hè fòrça illusion.
3 eth mon de Sofia	Truqui per aquerò, en vertat…
3 eth mon de Sofia	A, òc?
3 eth mon de Sofia	Seratz en Copenhaguen, aqueth dia?
3 eth mon de Sofia	Me semble que òc.
3 eth mon de Sofia	Volia demanar-vos un favor.
3 eth mon de Sofia	Òc, clar.
3 eth mon de Sofia	Ei un favor especiau.
3 eth mon de Sofia	Non sai s'ei possible.
3 eth mon de Sofia	M'intrigues.
3 eth mon de Sofia	Hilde comencèc a descriuer-li eth sòn plan.
3 eth mon de Sofia	Li parlèc deth caièr d'anères, de Sofia e d'Alberto, e de totes es autes causes.
3 eth mon de Sofia	Auec de tornar a començar fòrça viatges perque o era o Anne se metien a arrir.
3 eth mon de Sofia	Mès quan Hilde pengèc, eth sòn plan ère en marcha.
3 eth mon de Sofia	Hilde passèc era tarde e era net damb sa mair.
3 eth mon de Sofia	Anèren enquia Kristiansand a veir ua peliculla de cine.
3 eth mon de Sofia	Auien era sensacion que les calie hèr bèra causa especiau, pr'amor qu'eth dia anterior non auien celebrat eth sòn aniversari.
3 eth mon de Sofia	Mentre que passauen peth cant dera gessuda der aeropòrt, Hilde placèc bères pèces mès en trincaclòsques qu'ère en tot bastir.
3 eth mon de Sofia	Quan Sofia arribèc tath Nhadèr èren lèu es ueit.
3 eth mon de Sofia	D'a on vies?
3 eth mon de Sofia	È vengut pera barralha.
3 eth mon de Sofia	Pera barralha?
3 eth mon de Sofia	Non sabes que i a un camin per aute costat?
3 eth mon de Sofia	Mès a on as estat, Sofia?
3 eth mon de Sofia	Me hè dò, mama.
3 eth mon de Sofia	Hège un dia tan polit, qu'è decidit anar a caminar.
3 eth mon de Sofia	Sa mair se lheuèc e la guardèc severaments.
3 eth mon de Sofia	As estat un aute viatge damb aguest filosòf, è!
3 eth mon de Sofia	Donques òc.
3 eth mon de Sofia	Ja te didí que li shaute passejar.
3 eth mon de Sofia	Mès ven ena hèsta d'aniversari, vertat?
3 eth mon de Sofia	Òc, li hè fòrça illusion.
3 eth mon de Sofia	A jo tanben.
3 eth mon de Sofia	Ja compdi es dies que manquen.
3 eth mon de Sofia	Non i auie ua sòrta d'ironia ena sua votz?.
3 eth mon de Sofia	Entà assegurar-se'n Sofia didec:
3 eth mon de Sofia	Sò contenta d'auer convidat as pairs de Jorunn.
3 eth mon de Sofia	No'c sabi.
3 eth mon de Sofia	Podetz anar tara mia cramba, se voletz.
3 eth mon de Sofia	Sò segur que te shautarà.
3 eth mon de Sofia	Ua auta causa.
3 eth mon de Sofia	A arribat ua carta entà tu.
3 eth mon de Sofia	De vertat?
3 eth mon de Sofia	Pòrte eth tampon des Nacions Unides.
3 eth mon de Sofia	Deu èster eth frair d'Alberto.
3 eth mon de Sofia	Aquerò s'a d'acabar, Sofia.
3 eth mon de Sofia	Sofia comencèc a pensar febrilaments.
3 eth mon de Sofia	Ère coma se bèth un l'auesse volut ajudar.
3 eth mon de Sofia	Eth sopar ei ena nevèra, li didec en un ton mès tranquil.
3 eth mon de Sofia	A on ei era carta?
3 eth mon de Sofia	Dessús dera nevèra.
3 eth mon de Sofia	Sofia entrèc en casa.
3 eth mon de Sofia	Era envolòpa portaue era data deth 15 de junh de 1990.
3 eth mon de Sofia	La dauric e ne treiguec ua petita nòta.
3 eth mon de Sofia	De qué servís aguesta etèrna e cèga creacion se tot despareisherà?
3 eth mon de Sofia	Sofia non auie cap de responsa ad aguesta pregunta.
3 eth mon de Sofia	Abantes de minjar, deishèc era nòta en armari, ath costat de totes es autes causes qu'auie colleccionat es darrères setmanes.
3 eth mon de Sofia	Lèu saberie se per qué l'auie hèt aguesta demana.
3 eth mon de Sofia	Ath maitin següent, Jorunn anèc a visitar-la.
3 eth mon de Sofia	Dempús de jogar a badminton, comencèren a premanir era hèsta filosofica deth jardin.
3 eth mon de Sofia	Les calie auer bèra suspresa premanida per s'era hèsta desqueiguie en bèth moment.
3 eth mon de Sofia	Quan era mair de Sofia tornèc deth trebalh, encara ne parlauen.
3 eth mon de Sofia	Sa mair non deishaue de repetir: "non vos preocupetz sus eth prètz, non estauviaram arren".
3 eth mon de Sofia	E no'c didie de trufaria.
3 eth mon de Sofia	Ac planegèren tot, dès de lampes de papèr enquia un concurs filosofic damb prèmi.
3 eth mon de Sofia	Eth prèmi serie un libre de filosofia entà joeni.
3 eth mon de Sofia	Sofia, totun, no'c auie guaire clar.
3 eth mon de Sofia	Sofia.
3 eth mon de Sofia	Alberto.
3 eth mon de Sofia	Ai, adishatz.
3 eth mon de Sofia	Com te trapes?
3 eth mon de Sofia	Plan ben, gràcies.
3 eth mon de Sofia	Me semble qu'è trobat un escapatòri.
3 eth mon de Sofia	Un escapatòri de qué?
3 eth mon de Sofia	Ja'c sabes.
3 eth mon de Sofia	Mès non posqui díder arren deth plan enquia que non lo meta en marcha.
3 eth mon de Sofia	Non serà massa tard, alavetz?
3 eth mon de Sofia	È besonh de saber en qué participi, vertat?
3 eth mon de Sofia	Non sigues ingenua.
3 eth mon de Sofia	Mos escote.
3 eth mon de Sofia	Era causa mès senada ei non díder arren.
3 eth mon de Sofia	Tan mau èm?
3 eth mon de Sofia	Naturauments, hilha mia.
3 eth mon de Sofia	Viuem es nòstes vides en ua realitat fictícia que i a darrèr des paraules d'ua istòria plan longa.
3 eth mon de Sofia	Cada letra que didem l'escriu eth major en ua barata maquina d'escríuer.
3 eth mon de Sofia	Per tant, arren de çò qu'ei escrit li passe per naut.
3 eth mon de Sofia	Ja'c sabi.
3 eth mon de Sofia	Mès com poiram amagar-mos-en?
3 eth mon de Sofia	Qué?
3 eth mon de Sofia	Tanben passen causes entre linhes.
3 eth mon de Sofia	Enteni.
3 eth mon de Sofia	Mès auem de passar amassa eth temps que mos rèste aué, e tanben deman.
3 eth mon de Sofia	Dissabte seram liures.
3 eth mon de Sofia	Pòs vier immediataments?
3 eth mon de Sofia	Ara madeish vengui.
3 eth mon de Sofia	Sofia dèc de minjar as audèths e as peishi, e trapèc ua bona huelha de leituga tà Govilda.
3 eth mon de Sofia	Dauric ua lhauna de minjar tà Sherekan e la deishèc en soleret dera escala abantes de marchar.
3 eth mon de Sofia	Dempús, se resquilhèc pera barralha, e agarrèc eth camin der aute costat.
3 eth mon de Sofia	Ath cap d'ua estona, vedec un gran escritòri en miei des arbilhons.
3 eth mon de Sofia	I auie seigut un òme gran.
3 eth mon de Sofia	Semblaue que siguesse en tot calcular bèra causa.
3 eth mon de Sofia	Sofia s'apropèc e li demanèc se com se didie.
3 eth mon de Sofia	Er òme ne tansevolhe leuèc eth cap.
3 eth mon de Sofia	Scrooge, didec, mentre que repassaue es libres de compdabilitat.
3 eth mon de Sofia	Me digui Sofia.
3 eth mon de Sofia	Ès un òme de negòcis, vertat?
3 eth mon de Sofia	Hec que si damb eth cap.
3 eth mon de Sofia	E sò plan ric.
3 eth mon de Sofia	Non posqui pèrder ne ua corona.
3 eth mon de Sofia	Quin orror.
3 eth mon de Sofia	Sofia li didec adiu damb era man, e seguic eth sòn camin.
3 eth mon de Sofia	Mès ath cap de pògui mètres, vedec ua mainada petita qu'ère soleta dejós d'un arbe.
3 eth mon de Sofia	Vestie parraquets, e semblaue esblancossida e malauta.
3 eth mon de Sofia	Quan Sofia passèc peth sòn costat, metec era man en ua borsa, e ne treiguec ua capsa d'aluguets.
3 eth mon de Sofia	Me crompes ua capsa d'aluguets?, preguntèc.
3 eth mon de Sofia	Sofia campèc se portaue sòs ena pòcha.
3 eth mon de Sofia	Trapèc ua corona.
3 eth mon de Sofia	Guaire ei?
3 eth mon de Sofia	Ua corona.
3 eth mon de Sofia	Ès era prumèra persona que me crompe bèra causa d'ença mès de cent ans.
3 eth mon de Sofia	Sofia pensèc que non ère estranh que non venesse guaires aluguets en miei deth bòsc.
3 eth mon de Sofia	Mès dempús pensèc en òme de negòcis qu'acabaue de veir.
3 eth mon de Sofia	Ère injust qu'aguesta mainada se morisse de hame, en tant qu'eth ère tan ric.
3 eth mon de Sofia	Vene aciu, didec Sofia.
3 eth mon de Sofia	Agarrèc ara mainada pera man, e anèren entà a on i auie er òme de negòcis.
3 eth mon de Sofia	Te calerà sajar de qué aguesta mainada visque mielhor, didec.
3 eth mon de Sofia	Er òme a penes lheuèc era vista der escritòri.
3 eth mon de Sofia	Mès didec:
3 eth mon de Sofia	Aquerò vau sòs, e ja è dit que non voi degalhar ne ua corona.
3 eth mon de Sofia	Mès non ei just que tu sigues tan ric, e era tan prauba, persutèc Sofia.
3 eth mon de Sofia	Non ei just.
3 eth mon de Sofia	Té!, pegaries.
3 eth mon de Sofia	Era justícia sonque existís entre egals.
3 eth mon de Sofia	Qué vòs díder?
3 eth mon de Sofia	Comencè a trebalhar de zèro, e ara ac è d'amortizar.
3 eth mon de Sofia	Moira!
3 eth mon de Sofia	Se non m'ajudes me morirè, didec era prauba.
3 eth mon de Sofia	Non ès enes mies listes de compdabilitat.
3 eth mon de Sofia	Se non m'ajudes usclarè eth bòsc, didec era mainada.
3 eth mon de Sofia	Finauments, er òme de negòcis se lheuèc, mès era mainada ja auie ahlamat un aluguet e l'auie lançat en un modelhon de palhes seques, qu'auien començat a cremar immediataments.
3 eth mon de Sofia	Er òme ric lheuèc es braci.
3 eth mon de Sofia	Ajudatz-me, didec.
3 eth mon de Sofia	Eth poth ròi a cantat.
3 eth mon de Sofia	Era mainada lo guardèc damb un arridolet ironic.
3 eth mon de Sofia	Non sabies qu'èra comunista, è!?
3 eth mon de Sofia	Un instant dempús despareishec era mainada, er òme de negòcis e er escritòri.
3 eth mon de Sofia	Sofia tornaue a èster soleta, mès es ahlames èren cada viatge mès intenses.
3 eth mon de Sofia	Tardèc ua bona estona en escandir eth huec.
3 eth mon de Sofia	Gràcies a Diu.
3 eth mon de Sofia	Sofia campèc era èrba cremada.
3 eth mon de Sofia	Auie estat era madeisha era qu'auie començat eth huec?
3 eth mon de Sofia	Quan vedec a Roberto dauant dera Cabana, li condèc çò qu'auie passat.
3 eth mon de Sofia	Strooge ère un capitalista miserable qu'apareish en "Ua cançon de nadalets" de Charles Dickens.
3 eth mon de Sofia	Seguraments rebrembaràs ara mainada des aluguets d'un conde de Hans Christian Andersen.
3 eth mon de Sofia	Non me demoraua trapar-les-me en bòsc.
3 eth mon de Sofia	Per qué non?
3 eth mon de Sofia	Aguest non ei un bòsc normau.
3 eth mon de Sofia	Mès ara mos cau parlar de Karl Marx.
3 eth mon de Sofia	Qu'ei pro ben qu'ages vist un exemple des granes lutes de classa de mejans deth sègle passat.
3 eth mon de Sofia	Entrem tà laguens.
3 eth mon de Sofia	Aumens seram un shinhau mès protegits des interferéncies deth major.
3 eth mon de Sofia	Se seigueren un aute viatge dauant era taula que i auie ath costat dera hièstra que daue tath lac.
3 eth mon de Sofia	Sofia encara rebrembaue era sensacion qu'auie auut en veir eth lac dempús d'auer begut eth liquid dera botelha blaua.
3 eth mon de Sofia	Ara, es dues botelhes èren dessús dera humenèja.
3 eth mon de Sofia	Qué ei aquerò, preguntèc Sofia.
3 eth mon de Sofia	Tot arribarà, hilha mia.
3 eth mon de Sofia	Alberto comencèc a parlar.
3 eth mon de Sofia	Quan Kierkegaard arribèc en Berlin eth 1841, ei possible que se seiguesse ath costat de Marx enes classes de Schelling.
3 eth mon de Sofia	Kierkegaard auie escrit ua tèsi sus Socrates.
3 eth mon de Sofia	Ath madeish temps, Marx auie escrit ua tèsi sus Democrit e Epicur, ei a díder, sus eth materialisme dera antiquitat.
3 eth mon de Sofia	D'aguesta manèra, toti dus ja auien indicat era direccion des sues filosofies.
3 eth mon de Sofia	Marx siguec çò que se sòl díder un materialista istoric.
3 eth mon de Sofia	Contunha.
3 eth mon de Sofia	Kierkegaard e Marx preneren coma punt de gesssuda, ara sua manèra, era filosofia de Hegel.
3 eth mon de Sofia	Toti dus sigueren plan influïts pera manèra de pensar hegeliana, e toti dus refusèren eth sòn "esperit universau" o idealisme.
3 eth mon de Sofia	Segontes eri ère massa imprecís.
3 eth mon de Sofia	Decididaments, òc.
3 eth mon de Sofia	En generau, se ditz qu'era èra des grani sistèmes filosofics acabèc damb Hegel.
3 eth mon de Sofia	Dempús d'eth, era filosofia prenec ua auta orientacion.
3 eth mon de Sofia	En lòc de grani sistèmes especulatius, i auec era nomentada filosofia existenciau o filosofia dera accion.
3 eth mon de Sofia	Aquerò ei çò que Marx volie díder quan campèc que, alavetz, "es filosofi an interpretat eth mon a trauèrs de diuèrses manères.
3 eth mon de Sofia	Çò que calie hèr ère cambiar-lo".
3 eth mon de Sofia	Aguestes paraules mèrquen un punt d'inflexion ena istòria dera filosofia.
3 eth mon de Sofia	Era filosofia de Marx a un objectiu politic e practic.
3 eth mon de Sofia	Tanben ère un istorian, un sociològ e un economista.
3 eth mon de Sofia	E siguec pionèr en toti aguesti camps?
3 eth mon de Sofia	A despart d'aquerò, mos cau sajar de non confóner eth marxisme damb eth pensament deth pròpi Marx.
3 eth mon de Sofia	Se ditz que Marx siguec marxista enquiara mitat de 1840, mès antanplan a compdar d'alavetz, se veiguec obligat a díder, de tant en tant, qu'eth non ère marxista.
3 eth mon de Sofia	Jesús ère cristian?
3 eth mon de Sofia	Aquerò tanben se poirie discutir, clar.
3 eth mon de Sofia	Seguís.
3 eth mon de Sofia	Deth principi, eth sòn amic e collega Freidrich Engels contribusic ad aquerò que mès tard se nomentarie "marxisme".
3 eth mon de Sofia	En nòste sègle, Lenin, Stalin, Mao e molti auti an aportat causes ath marxisme o "marxisme-leninisme".
3 eth mon de Sofia	Alavetz dilhèu que mos limitem a parlar de Marx.
3 eth mon de Sofia	Non ère un materialista filosofic coma es atomistes dera antiquitat, ne defenie eth materialisme mecanicista des sègles XVII e XVIII.
3 eth mon de Sofia	Mès pensèc que, de bèra manèra, es condicions materiaus dera societat determinen era nòsta manèra de pensar.
3 eth mon de Sofia	Es condicions materiaus an influït decisiuaments sus eth cors dera Istòria.
3 eth mon de Sofia	Hegel auie soslinhat qu'eth desvolopament istoric auance gràcies ara tension entre contraris, que se resolvie en un cambi brusc.
3 eth mon de Sofia	Marx desvolopèc aguesta idia.
3 eth mon de Sofia	Mès segontes Marx, Hegel ac didie ath revès.
3 eth mon de Sofia	Tostemp?
3 eth mon de Sofia	Hegel cridèc "esperit universau" ara fòrça que posse era Istòria cap endauant.
3 eth mon de Sofia	Aquerò, segontes Marx, ei invertir es causes.
3 eth mon de Sofia	Eth volie mostrar que son es cambis materiaus es qu'actuen sus era Istòria.
3 eth mon de Sofia	Non son es "condicions espirituaus" es que provòquen es cambis materiaus, senon ath revès.
3 eth mon de Sofia	Es cambis materiaus provòquen naues condicions espirituaus.
3 eth mon de Sofia	Marx persutèc especiauments qu'es fòrces economiques dera societat son es que provòquen es cambis e, d'aguesta manèra, possen era Istòria de cap endauant.
3 eth mon de Sofia	Me pòs méter bèth exemple?
3 eth mon de Sofia	Arrés ère interessat a méter en practica es naues descubèrtes.
3 eth mon de Sofia	Aquerò a a veir damb ua forma d'organizacion economica.
3 eth mon de Sofia	Era produccion ère basada en trebalh des esclaus, e es ciutadans non auien cap de besonh d'acréisher era produccion damb invents practics.
3 eth mon de Sofia	Aguest exemple mòstre se com es relacions materiaus pòden ajudar a definir era reflexion filosofica d'ua societat.
3 eth mon de Sofia	Ja'c veigui.
3 eth mon de Sofia	Aguestes relacions materiaus, economiques e sociaus sigueren considerades per Marx coma era basa dera societat.
3 eth mon de Sofia	Era manèra de pensar d'ua societat, era classa d'institucions politiques qu'a es sues leis e, tanben, era sua religion, morau, art, filosofia e sciéncia, ei çò que Marx nomentaue era superestructura dera societat.
3 eth mon de Sofia	Basa e superestructura.
3 eth mon de Sofia	Plan ben.
3 eth mon de Sofia	Passa-me eth temple grèc, se te platz.
3 eth mon de Sofia	Aciu que l'as.
3 eth mon de Sofia	Açò ei ua reproduccion en miniatura deth temple de Partenon dera Acropòlis.
3 eth mon de Sofia	Tanben l'as vist ena realitat.
3 eth mon de Sofia	En vidèo, vòs díder.
3 eth mon de Sofia	Pòs veir qu'er edifici a un losat plan elegant e elaborat.
3 eth mon de Sofia	Autanplan ei possible qu'eth losat e eth fronton siguen es dues causes que prumèr criden era atencion.
3 eth mon de Sofia	Son era superestructura deth temple.
3 eth mon de Sofia	Mès eth losat non pòt flotar.
3 eth mon de Sofia	Lo sostien es colones.
3 eth mon de Sofia	Er edifici a uns fondaments solids, o ua "basa" que sosten tota era construccion.
3 eth mon de Sofia	Dera madeisha manèra, Marx pensaue qu'es relacions materiaus lhèuen, per didé'c atau, toti es pensaments e es idies dera societat.
3 eth mon de Sofia	Ei atau qu'era superestructura d'ua societat ei un reflèx dera sua basa.
3 eth mon de Sofia	Non ei tan simple coma açò, e Marx ac ditz claraments.
3 eth mon de Sofia	Se Marx auesse refusat aguesta interaccion, aurie estat un "materialista mecanicista".
3 eth mon de Sofia	Mès coma que Marx se n'encuedèc que i a ua relacion interactiua o dialectica entre era basa e era superestructura, didem qu'ei un materialista dialectic.
3 eth mon de Sofia	Per cèrt, te cau saber que Platon non siguec ne un menestrau ne un viticultor.
3 eth mon de Sofia	D'acòrd.
3 eth mon de Sofia	Dideràs bèra causa mès sus eth temple?
3 eth mon de Sofia	Òc, bèra causa mès.
3 eth mon de Sofia	Pòs descríuer era basa deth temple?
3 eth mon de Sofia	Es colones se sostien sus ua basa de tres nivèus o gradons.
3 eth mon de Sofia	Dera madeisha manèra, distinguim tres nivèus ena basa dera societat.
3 eth mon de Sofia	Eth nivèu mès basic de toti ei eth que coneishem coma "condicions de produccion", ei a díder, es condicions e recorsi naturaus que i a ena societat.
3 eth mon de Sofia	Son es fondaments de quinsevolh societat, e aguesti fondaments determinen claraments eth tipe de produccion dera societat e, per extension, eth tipe de cultura e de societat en generau.
3 eth mon de Sofia	Noruega.
3 eth mon de Sofia	Ei aquerò.
3 eth mon de Sofia	Era manèra de pensar d'un pòble nomada ei molt diferenta dera manèra de pensar d'un pòble de pescaires deth nord de Noruega.
3 eth mon de Sofia	Eth següent nivèu ei eth que se cride "mieis de produccion", que hè referéncia as diuèrses sòrtes d'equipaments, utisi e maquinària que i a ena societat.
3 eth mon de Sofia	Anticaments se pescaue damb barques de rems, e ara se tien grani vaishets.
3 eth mon de Sofia	Òc, e damb aquerò arribam en següent nivèu dera basa dera societat, qu'ei eth propietari des mieis de produccion.
3 eth mon de Sofia	Era organizacion deth trebalh, ei a díder, era division deth trebalh e es relacions des propietaris, ei çò que Marx aperèc "relacions de produccion" dera societat.
3 eth mon de Sofia	Enteni.
3 eth mon de Sofia	Enquia aquiu podem concludir qu'eth mòde de produccion determine es condicions politiques e ideologiques d'ua societat.
3 eth mon de Sofia	Non ei edart qu'aué pensem d'ua manèra diferenta, e qu'ajam ua morau diferenta ara que i auie ena antica societat feudau.
3 eth mon de Sofia	O sigue que Marx non credie en un dret naturau etèrnaments valid.
3 eth mon de Sofia	Non.
3 eth mon de Sofia	Segontes Marx, era basa dera societat determine se qué ei morauments corrècte.
3 eth mon de Sofia	Per exemple, non ei edart qu'enes antigues comunautats ruraus siguessen es pairs qui decidissen damb qui se maridauen es sòns hilhs.
3 eth mon de Sofia	Se tractaue de saber se qui eretarie era granja.
3 eth mon de Sofia	En ua ciutat modèrna, es relacions sociaus son diferentes.
3 eth mon de Sofia	Aué en dia pòs conéisher ara tua futura hemna o ath tòn futur òme en ua hèsta o en ua discotèca e, se n'ès sufisentaments enamorat, ja traparàs bèth lòc a on víuer.
3 eth mon de Sofia	Non, perque tu tanben ès hilha deth tòn temps.
3 eth mon de Sofia	Marx soslinhèc que, generauments, ei era classa dominanta dera societat era que decidís se qué està ben e se qué està mau.
3 eth mon de Sofia	Perque tota era Istòria ei era istòria d'ua luta de classes.
3 eth mon de Sofia	Es pensaments e es idies dera gent non ajuden a cambiar era Istòria?
3 eth mon de Sofia	Òc e non.
3 eth mon de Sofia	Marx credie qu'es relacions dera superestructura pòden actuar sus era basa dera societat, mès remic qu'era superestructura dera societat auesse ua istòria independenta.
3 eth mon de Sofia	Çò qu'a permetut de passar d'ua societat d'esclaus dera antiquitat a ua societat industriau actuau an estat es cambis que s'an produsit ena basa dera societat.
3 eth mon de Sofia	Ja ac as dit.
3 eth mon de Sofia	Marx credie qu'en totes es fases dera Istòria i a auut un conflicte entre es dues classes dominantes dera societat.
3 eth mon de Sofia	Ena societat d'esclaus dera antiquitat, i auie un conflicte entre er esclau e eth ciutadan liure.
3 eth mon de Sofia	Ena societat feudau dera Edat Mejana, i auie un conflicte entre eth senhor feudau e eth sèrv; mès tard, entre es nòbles e eth borgés.
3 eth mon de Sofia	Mès ena epòca de Marx, ena societat qu'eth ditz societat borgèsa o capitalista, eth conflicte ei entre eth capitalista e er obrèr o proletariat.
3 eth mon de Sofia	Ei un conflicte entre es qui possedissen es mieis de produccion e es qui non les possedissen.
3 eth mon de Sofia	Qué passe damb era societat comunista?
3 eth mon de Sofia	A Marx l'interessaue especiauments era transicion d'ua societat capitalista a ua societat comunista.
3 eth mon de Sofia	Tanben hec ua analisi detalhada deth mòde de produccion capitalista.
3 eth mon de Sofia	Mès abantes de veir aquerò, mos cau díder bèra causa dera vision qu'auie Marx deth trebalh des persones.
3 eth mon de Sofia	Endauant.
3 eth mon de Sofia	Abantes d'èster comunista, eth joen Marx se preocupèc de se qué li passe a un òme quan trebalhe.
3 eth mon de Sofia	Aquerò tanben ac auie analisat Hegel.
3 eth mon de Sofia	Hegel credie que i auie ua relacion interactiua o dialectica entre er òme e era natura.
3 eth mon de Sofia	Quan er òme altère era natura, eth tanben s'altère.
3 eth mon de Sofia	O dit de ua auta manèra: quan er òme trebalhe, actue sus era natura e la transforme.
3 eth mon de Sofia	Mès en aguest procès, tanben era natura actue sus er òme e era sua consciéncia.
3 eth mon de Sofia	Ditz-me de qué trebalhes e te diderè qui ès.
3 eth mon de Sofia	Aguesta ei resumidaments, era tèsi de Marx.
3 eth mon de Sofia	Era manèra de trebalhar afècte ara nòsta consciéncia, mès era nòsta consciéncia tanben afècte ara manèra de trebalhar.
3 eth mon de Sofia	Se pòt díder que i a ua relacion interactiua entre era "man" e er "esperit".
3 eth mon de Sofia	D'aguesta manèra, es idies der òme an fòrça a veir damb eth sòn trebalh.
3 eth mon de Sofia	Alavetz a d'èster terrorific èster en caumatge.
3 eth mon de Sofia	Ua persona en caumatge ei, de bèra manèra, ua persona ueda.
3 eth mon de Sofia	Hegel n'ère conscient.
3 eth mon de Sofia	Tant entà Hegel coma entà Marx, eth trebalh ei positiu, e ei intimaments estacat ara esséncia der òme.
3 eth mon de Sofia	Alavetz tanben ei positiu èster un obrèr.
3 eth mon de Sofia	Òc, en principi, òc.
3 eth mon de Sofia	Qué ei aquerò?
3 eth mon de Sofia	En un sistèma capitalista, er obrèr trebalhe entà bèth aute.
3 eth mon de Sofia	Eth trebalh ei extèrn ar obrèr, ei a díder, non li pertanh.
3 eth mon de Sofia	Er obrèr ei un estranh ath sòn pròpi trebalh, e un estranh entada eth madeish.
3 eth mon de Sofia	Pèrd eth contacte damb era realitat.
3 eth mon de Sofia	Marx ditz, en tot seguir ua expression hegeliana, qu'er obrèr se sent alienat.
3 eth mon de Sofia	È ua tieta qu'a trebalhat mès de vint ans en ua usina en tot empaquetar bonbons, e per aquerò posqui enténer es causes que dides.
3 eth mon de Sofia	Ditz qu'a òdi d'auer d'anar a trebalhar cada maitin.
3 eth mon de Sofia	Sofia.
3 eth mon de Sofia	A òdi des bonbons, aquerò segur.
3 eth mon de Sofia	En ua societat capitalista, eth trebalh s'organize de tau manèra qu'er obrèr, de hèt, se convertís en esclau de ua auta classa sociau.
3 eth mon de Sofia	Er obrèr transferís atau tota era sua capacitat de trebalh (e, damb era, tota era sua vida) ara borgesia.
3 eth mon de Sofia	Tan terrible ei aquerò?
3 eth mon de Sofia	Parlam de Marx, e mos cau tier en compde es condicions sociaus de mejans deth sègle passat.
3 eth mon de Sofia	Per tant, t'è de respóner un "òc" rotund.
3 eth mon de Sofia	Un obrèr podie trebalhar facilaments dotze ores ath dia en ua hereda nau industriau.
3 eth mon de Sofia	Eth salari ère soent tan baish qu'es maninatges e es hemnes prenhades tanben auien de trebalhar.
3 eth mon de Sofia	Aquerò amièc tà ues condicions sociaus indescriptibles.
3 eth mon de Sofia	En molti lòcs, part deth salari se pagaue en forma de licor de baish prètz, e es hemnes se trapauen obligades a prostituïr-se.
3 eth mon de Sofia	Es sòns clients èren es "senhors dera ciutat".
3 eth mon de Sofia	En pògues paraules: eth trebalh, qu'ei çò qu'auie d'ennoblir ar òme, acabaue en tot convertir ar obrèr en ua bèstia de carga.
3 eth mon de Sofia	Sò indignada.
3 eth mon de Sofia	Tanben n'ère Marx.
3 eth mon de Sofia	E mentre tant passaue tot aquerò, es mainatges dera borgesia tocauen eth violon en grani e caudi salons dempús d'un banh refrescant, o tocauen un shinhau eth piano abantes d'un esplendid sopar de quate plats.
3 eth mon de Sofia	Ben, de hèt, eth violon e eth piano èren sonque ua petita diversion dempús d'un long passeg a shivau.
3 eth mon de Sofia	Quina injustícia.
3 eth mon de Sofia	Marx tanben ac pensaue.
3 eth mon de Sofia	Amassa damb Engels, publiquèc eth Manifèst comunista en an 1848.
3 eth mon de Sofia	Euròpa: eth hantauma deth comunisme".
3 eth mon de Sofia	Quina pòur.
3 eth mon de Sofia	Tanben era borgesia auec pòur.
3 eth mon de Sofia	Vòs enténer se com acabe eth manifèst?
3 eth mon de Sofia	Plan que òc!
3 eth mon de Sofia	Declaren dubèrtaments que sonque artenheràn es sòns objectius quan esbaucen pera fòrça quinsevolh orde sociau existent.
3 eth mon de Sofia	Qu'es classes dominantes tremolen dauant d'ua revolucion comunista.
3 eth mon de Sofia	Es proletaris non an arren a pèrder, exceptat es sues cadies.
3 eth mon de Sofia	An un mon entà guanhar.
3 eth mon de Sofia	Proletaris de toti es païsi, amassatz-vos!
3 eth mon de Sofia	Mès aué en dia es condicions son plan diferentes, vertat?
3 eth mon de Sofia	En Noruega, òc, mès non pertot.
3 eth mon de Sofia	Fòrça gent viu encara en condicions infraumanes mentre contunhen a producir mercaderies que hèn qu'es capitalistes siguen cada viatge mès rics.
3 eth mon de Sofia	Marx ac cridaue explotacion.
3 eth mon de Sofia	M'ac pòs explicar, se te platz?
3 eth mon de Sofia	Se rèstes eth salari des obrèrs e es còsti de produccion dera valor de mercat, tostemp demorarà ua quantitat.
3 eth mon de Sofia	Aguesta quantitat ère çò que Marx nomentaue plusvalua.
3 eth mon de Sofia	Eth capitalista se met ena pòcha ua plusvalua qu'en realitat ei der obrèr.
3 eth mon de Sofia	Açò ei çò que volie díder damb era paraula "explotacion".
3 eth mon de Sofia	Enteni.
3 eth mon de Sofia	Eth capitalista, dempús, pòt invertir aguest capitau, per exemple, en modernizar ua planta de produccion, damb era esperança qu'es còsti de produccion siguen de mès baish prètz e, per tant, aumentar encara mès era plusvalua en un futur.
3 eth mon de Sofia	Ei logic.
3 eth mon de Sofia	Qué vòs díder?
3 eth mon de Sofia	Marx credie qu'era forma de produccion capitalista auie moltes contradiccions.
3 eth mon de Sofia	Eth capitalisme ei un sistèma economic autodestructiu perque non a un contròtle racionau.
3 eth mon de Sofia	Aquerò, en realitat, ei bon entàs oprimits.
3 eth mon de Sofia	Ua caracteristica inerenta ath sistèma capitalista ei que camine de cap ara autodestruccion.
3 eth mon de Sofia	En aguest sentit, eth capitalisme ei "progressiu" perque ei ua fasa en camin de cap ath comunisme.
3 eth mon de Sofia	Me pòs méter un exemple de capitalisme autodestructiu?
3 eth mon de Sofia	Auem dit qu'eth capitalisme a un bon excedent de sós, e emplegue part d'aguest superavit enta modernizar era empresa.
3 eth mon de Sofia	Mès tanben lo despen en classes de violon.
3 eth mon de Sofia	Ath delà, li cau pagar es abits cada viatge mès cars dera sua hemna.
3 eth mon de Sofia	Sens dobte.
3 eth mon de Sofia	Mès eth non ei eth solet que pense atau, causa que vò díder qu'eth sistèma de produccion en ensems ei cada viatge mès eficaç.
3 eth mon de Sofia	Es fabriques son cada viatge mès granes, e se concentren cada viatge en mens mans.
3 eth mon de Sofia	Qué passe, alavetz, Sofia?
3 eth mon de Sofia	Donques…
3 eth mon de Sofia	Que cada viatge s'a besonh de mens obrèrs, causa que vò díder que cada viatge i a mès gent en caumatge.
3 eth mon de Sofia	Per tant, cada viatge i a mès problèmes sociaus.
3 eth mon de Sofia	Aguestes crisis son un simptòma qu'eth capitalisme s'aprèsse tara sua autodestruccion.
3 eth mon de Sofia	Mès eth capitalisme tanben a d'auti elements autodestructius.
3 eth mon de Sofia	Quan se tren beneficis des mieis de produccion sense que s'artenhe un excedent sufisentaments naut coma entà mantier era produccion a prètzi competitius…
3 eth mon de Sofia	Non, me semble que non posqui.
3 eth mon de Sofia	Imagina qu'ès era directora d'ua fabrica.
3 eth mon de Sofia	As problèmes economics.
3 eth mon de Sofia	Non pòs crompar es matèries prumères entà hèr era produccion.
3 eth mon de Sofia	Ès a mand d'arroïnar-te.
3 eth mon de Sofia	E era mia demana, ara, ei: qué pòs hèr entà estauviar?
3 eth mon de Sofia	Baishar es salaris, dilhèu?
3 eth mon de Sofia	Plan escarrabilhada!
3 eth mon de Sofia	Òc, aquerò ei era causa mès intelligenta que poiries hèr.
3 eth mon de Sofia	Mès se toti es capitalistes siguessen tant escarrabilhadi coma tu (e, de hèt, ne son) es obrèrs serien tan praubi que non poirien crompar arren.
3 eth mon de Sofia	Didem que baishe eth poder aquisitiu.
3 eth mon de Sofia	E entram en un cercle viciós.
3 eth mon de Sofia	Mos trapam enes pòrtes d'ua revolucion.
3 eth mon de Sofia	Enteni.
3 eth mon de Sofia	E alavetz, qué?
3 eth mon de Sofia	Pendent un temps auem ua "naua societat de classes" en qué es proletaris suprimissen era borgesia pera fòrça.
3 eth mon de Sofia	Marx la cride era dictadura deth proletariat.
3 eth mon de Sofia	Mès dempús d'un periòde de transicion, era dictadura deth proletariat se substituís per ua "societat sense classes" o comunisme.
3 eth mon de Sofia	En aguesta societat, es mieis de produccion son propietat de toti, ei a díder, deth pòble.
3 eth mon de Sofia	En aguesta societat, cada un "rendirà segontes era sua capacitat e receberà segontes es sòns besonhs".
3 eth mon de Sofia	Eth trebalh, alavetz, pertanh ath pòble e s'acabe era alienacion capitalista.
3 eth mon de Sofia	Tot sone meravilhós, mès qué se passèc de vertat?
3 eth mon de Sofia	I auec ua revolucion?
3 eth mon de Sofia	Òc e non.
3 eth mon de Sofia	Aué, es economistes pòden afirmar que Marx se confonie en fòrça punts importants, coma per exemple es sues analisis des crisis deth capitalisme.
3 eth mon de Sofia	Marx tanpòc non tenguec sufisentaments en compde era explotacion deth miei ambient, e aué en dia patim es conseqüéncies.
3 eth mon de Sofia	Mès…
3 eth mon de Sofia	Mès?
3 eth mon de Sofia	Non i a cap de dobte qu'eth marxisme a artenhut a lutar contra ua societat infraumana.
3 eth mon de Sofia	En Euròpa, aumens, viuem en ua societat mès justa e mès solidària qu'era que i auie en temps de Marx.
3 eth mon de Sofia	E aquerò se deu a Marx e a tot eth movement socialista.
3 eth mon de Sofia	Qué se passèc?
3 eth mon de Sofia	Dempús de Marx, eth movement socialista se dividic en dus corrent basics: era sociaudemocràcia e eth leninisme.
3 eth mon de Sofia	Era sociaudemocràcia, qu'auie preferit un apropament progressiu e pacific ath socialisme, siguec eth camin alistat per Euròpa Occidentau.
3 eth mon de Sofia	Ac poiríem díder era revolucion lenta.
3 eth mon de Sofia	Eth leninisme, que seguic era credença de Marx segontes era quau era revolucion ère era soleta forma de combàter era vielha societat de classes, auec ua grana importància ena Euròpa der est, en Asia e en Africa.
3 eth mon de Sofia	Mès toti dus corrents, cada un ara sua manèra, an pelejat contra era misèria e era opression.
3 eth mon de Sofia	Euròpa der Est?
3 eth mon de Sofia	Ei vertat.
3 eth mon de Sofia	E aquerò ei un exemple de qué tot açò que tòque er òme se convertís en ua barreja de ben e de mau.
3 eth mon de Sofia	Mès non ei mens vertat que serie molt injust culpar a Marx de çò que se passèc en determinadi païsi socialistes, cinquanta o cent ans dempús dera sua mòrt.
3 eth mon de Sofia	Mès dilhèu Marx non pensèc qu'es qu'aurien d'administrar era societat comunista tanben serien umans.
3 eth mon de Sofia	Probablaments non i aurà jamès ua "tèrra prometuda".
3 eth mon de Sofia	Es òmes tostemp s'inventèren problèmes naui contra es que lutar.
3 eth mon de Sofia	Ne sò segura.
3 eth mon de Sofia	E barram eth capitol de Marx, Sofia.
3 eth mon de Sofia	È!, demora.
3 eth mon de Sofia	Non, ac a dit Scrooge.
3 eth mon de Sofia	Com pòs saber çò qu'a dit?
3 eth mon de Sofia	Perque tu e jo auem eth madeish autor.
3 eth mon de Sofia	Ja tornes a començar damb era tua ironia.
3 eth mon de Sofia	Doble, Sofia.
3 eth mon de Sofia	Ei ua ironia doble.
3 eth mon de Sofia	Mès tornem tath tèma dera justícia.
3 eth mon de Sofia	Com definiries ua societat justa?
3 eth mon de Sofia	John Rawls, un filosòf moralista influït peth marxisme, sagèc de'explicà'c damb eth següent exemple.
3 eth mon de Sofia	Imagina qu'ès membre d'un distinguit comitat qu'elaborarà totes es leis dera societat de futur.
3 eth mon de Sofia	Non m'importarie èster laguens d'aguest comitat.
3 eth mon de Sofia	Mès se desvelharàn en ua societat qu'aurà es sues leis.
3 eth mon de Sofia	À!, ac enteni.
3 eth mon de Sofia	Ua societat atau serie ua societat justa.
3 eth mon de Sofia	Entre òmes e hemnes.
3 eth mon de Sofia	Aquerò ei evident.
3 eth mon de Sofia	Cap d'eri saberie se ressuscitarie en forma d'òme o de hemna.
3 eth mon de Sofia	Coma que i aurie eth cinquanta per cent de possibilitats, aquerò vò díder qu'era societat serie tan bona entàs òmes coma entàs hemnes.
3 eth mon de Sofia	Macarèu.
3 eth mon de Sofia	Qué ben que sone, aquerò.
3 eth mon de Sofia	E ara, ditz-me: siguec era societat de Karl Marx ua societat atau?
3 eth mon de Sofia	Non, de cap manèra.
3 eth mon de Sofia	Cres que i a bèra societat atau aué en dia?
3 eth mon de Sofia	No'c sai…ei ua bona qüestion.
3 eth mon de Sofia	Pensa-i.
3 eth mon de Sofia	De moment non parlaram mès de Marx.
3 eth mon de Sofia	Qué?
3 eth mon de Sofia	Fin de capitol.
3 eth mon de Sofia	Dimenge ath maitin, un bronit sec desvelhèc a Hilde.
3 eth mon de Sofia	Ère eth caièr d'anères, qu'auie queigut en tèrra.
3 eth mon de Sofia	S'auie adromit en lhet en tot liéger era convèrsa entre Sofia e Alberto sus Marx.
3 eth mon de Sofia	Era lum qu'auie sus eth lhet s'auie demorat alugada tota era net.
3 eth mon de Sofia	Auie soniat damb granes fabriques e ciutats pollucionades.
3 eth mon de Sofia	En ua cantoada, i auie ua mainada petita que venie aluguets.
3 eth mon de Sofia	Passaue gent ben vestida, damb abrics longs.
3 eth mon de Sofia	Hilde ère contenta de víuer en Bjerkely.
3 eth mon de Sofia	Mès non ère sonque ua qüestion de saber en quin lòc se desvelharie.
3 eth mon de Sofia	Poirie desvelhar-se en ua epòca diferenta?.
3 eth mon de Sofia	Ena Edat Mejana, per exemple, o ena Edat de Pèira de hè dètz o vint mil ans.
3 eth mon de Sofia	Hilde sagèc d'imaginar-se ena entrada d'ua tuta, en tot limpiar era pèth d'un animau.
3 eth mon de Sofia	Com viuie ua mainada de quinze ans abantes que i auesse çò que didem cultura?
3 eth mon de Sofia	Quina aurie estat era sua manèra de pensar?
3 eth mon de Sofia	Aurie auut ua manèra de pensar?
3 eth mon de Sofia	Non auem opcion, vertat?
3 eth mon de Sofia	Didec Sofia.
3 eth mon de Sofia	Non, supàusi que non, gasulhèc Alberto.
3 eth mon de Sofia	Dehòra i auie un òme plan gran, damb barba e peus blanqui.
3 eth mon de Sofia	En ua man portaue un baston, e ena auta, un quadre d'un vaishèth.
3 eth mon de Sofia	Eth vaishèth ère plen de tota sòrta d'animaus.
3 eth mon de Sofia	Qui ei aguest òme?
3 eth mon de Sofia	Preguntèc Albert.
3 eth mon de Sofia	Me digui Noé.
3 eth mon de Sofia	Ja m'ac imaginaua.
3 eth mon de Sofia	Eth tòn parent, hilh mèn.
3 eth mon de Sofia	Qué pòrtes ena man?, preguntèc Sofia.
3 eth mon de Sofia	Ei un diboish de toti es animaus que se sauvèren deth Deluvi.
3 eth mon de Sofia	Sofia prenec eth gran quadre, e eth vielh didec:
3 eth mon de Sofia	Me cau anar tà casa entà adaiguar es arradimères.
3 eth mon de Sofia	Sofia e Alberto entrèren e se tornèren a sèir.
3 eth mon de Sofia	Sofia comencèc a campar eth quadre, e abantes que podesse campar-lo damb detalh, Alberto l'ac treiguec damb autoritat.
3 eth mon de Sofia	Prumèr mos concentraram enes caracteristiques generaus.
3 eth mon de Sofia	D'acòrd, d'acòrd.
3 eth mon de Sofia	Abantes non me n'è brembat de díder que Marx viuec trenta quate ans dera sua vida en Londres.
3 eth mon de Sofia	I anèc a víuer de 1849 tà 1883.
3 eth mon de Sofia	Pendent aguesta madeisha epòca, Charles Darwin viuec enes entorns de Londres.
3 eth mon de Sofia	Moric en 1882, e siguec acogat damb ua grana solemnitat en Westminster Abbey coma un des hilhs distinguits d'Anglatèrra.
3 eth mon de Sofia	Mès es camins de Darwin e Marx non sonque se crotzèren en temps e en espaci.
3 eth mon de Sofia	Quan moric Marx, un an dempús de Darwin, eth sòn amic Friedrich Engels didec: "Dera madeisha manèra que Darwin descurbic es leis deth desvolopament dera evolucion dera natura organica, Marx descurbic es leis deth desvolopament dera evolucion istorica dera umanitat".
3 eth mon de Sofia	Enteni.
3 eth mon de Sofia	Un aute pensaire important que volec restacar era sua òbra damb era de Darwin siguec eth psicològ Sigmun Freud, que tanben viuec en Londres es darrèri ans dera sua vida.
3 eth mon de Sofia	Freud didec que tant era teoria dera evolucion de Darwin coma era sua madeisha psicoanalisi auien atacat duraments "er ingenú amor pròpi dera umanitat".
3 eth mon de Sofia	Guairi nòms.
3 eth mon de Sofia	Parlam de Marx, Darwin o Freud?
3 eth mon de Sofia	En un sens generau, podem parlar d'un corrent naturalista a compdar de mejans deth sègle XIX.
3 eth mon de Sofia	Eth "naturalisme" ei un concèpte deth mon que non accèpte cap d'auta realitat que non sigue era natura e eth mon sensible.
3 eth mon de Sofia	Un naturalista considère ar òme coma ua part dera natura.
3 eth mon de Sofia	Un scientific naturalista se basarà exclusivaments en fenomèns naturaus, e non en suposicions racionalistes, ne en cap forma de revelacion divina.
3 eth mon de Sofia	Aquerò ei valid entà Marx, Darwin e Freud?
3 eth mon de Sofia	Absoludaments.
3 eth mon de Sofia	Es paraules clau des mieis deth sègle passat èren: "natura", "entorn", "istòria", "evolucion" e "creishement".
3 eth mon de Sofia	Marx didec qu'es ideologies son un producte dera basa dera societat.
3 eth mon de Sofia	Darwin mostrèc qu'era umanitat ei eth resultat d'ua longa evolucion biologica, e es estudis de Freud revelèren qu'es instins animaus son era encausa de bères accions umanes.
3 eth mon de Sofia	Compreni se qué ei eth naturalisme, mès non serie mielhor anar per parts?
3 eth mon de Sofia	Parlaram de Darwin, Sofia.
3 eth mon de Sofia	Rebrembaràs qu'es pre-socratics cercauen explicacions naturaus as procèssi dera natura.
3 eth mon de Sofia	Dera madeisha manèra que les calec distanciar-se des vielhes explicacions mitologiques, Darwin auec de distanciar-se dera vision dera Glèisa sus era creacion der òme e des animaus.
3 eth mon de Sofia	Mès siguec un filosòf de vertat?
3 eth mon de Sofia	Darwin siguec un biològ, e un investigador dera natura.
3 eth mon de Sofia	Mès tanben siguec eth scientific modèrn que mès desafièc era vision biblica deth lòc der òme ena creacion.
3 eth mon de Sofia	Donques m'auràs d'explicar era sua teoria dera evolucion.
3 eth mon de Sofia	Comencem damb eth Darwin òme.
3 eth mon de Sofia	Neishec ena petita ciutat de Shersbury en 1809.
3 eth mon de Sofia	Sa pair, eth doctor Robert Darwin, ère un coneishut mètge locau e molt sevèr damb era educacion deth sòn hilh.
3 eth mon de Sofia	Quan Charles ère alumne dera escòla de Bachielerat de Sherwsbury, eth director dera escòla lo descriuec coma un gojat que tostemp se passejaue de naut en baish en tot díder badinades, e que non hège absoludaments arren que siguesse util.
3 eth mon de Sofia	Eth director dera escòla se pensaue que "util" volie díder aprener-se de memòria es vèrbes latins e grècs.
3 eth mon de Sofia	Quan didie qu'anaue "de naut en baish", se referie, entre d'autes causes, ath hèt que Charles anaue pertot cercant tota sòrta de bèsties.
3 eth mon de Sofia	S'en deurie penedir d'aguestes paraules.
3 eth mon de Sofia	Mentre que estudiaue teologia, l'interessaue fòrça mès campar es audèths e colleccionar babaus, e non treiguet guaire bones nòtes.
3 eth mon de Sofia	Mès ena sua etapa d'estudiant ena universitat, se guanhèc ua cèrta reputacion coma investigador dera natura.
3 eth mon de Sofia	Tanben s'interessèc pera geologia, que dilhèu ère era sciéncia mès expansiua dera epòca.
3 eth mon de Sofia	Just dempús d'auer-se graduat de teologia en Cambridge en abriu de 1831, anèc tath nòrd de Galles entà estudiar es formacions de pèires e de fòssils.
3 eth mon de Sofia	En agost deth madeish an, quan auie vint-e-dus ans, recebec ua carta que cambiarie era sua vida.
3 eth mon de Sofia	De qui siguec era carta?
3 eth mon de Sofia	Ère deth sòn amic e professor John Steven Henslow.
3 eth mon de Sofia	Era carta didie: "M'an demanat que recomana un naturalista entà acompanhar ath capitan Fitroy, qu'a recebut er encargue deth govèrn de hèr un mapa des còstes de Sud-America.
3 eth mon de Sofia	È dit que te consideraua era mielhor persona que coneishi entà hèr un trebalh coma aguest.
3 eth mon de Sofia	Non sai arren des condicions salariaus.
3 eth mon de Sofia	Diu mèn, se t'ac sabes de memòria.
3 eth mon de Sofia	Ua causa sense importància, Sofia.
3 eth mon de Sofia	E qué responec?
3 eth mon de Sofia	Darwin se morie de talents de profitar aguesta oportunitat, mès en aqueth temps, es joeni non hègen arren sense eth consentiment des sòns pairs.
3 eth mon de Sofia	Dempús de longues convèrses, sa pair acceptèc, e ath finau siguec eth qui li paguèc eth viatge.
3 eth mon de Sofia	Perque resultèc qu'es condicions salariaus non existien.
3 eth mon de Sofia	Eth vaishèth ère eth barco de guèrra HMS Beagle.
3 eth mon de Sofia	Gessec de Plymouth eth 27 de deseme de 1831 cap a Sud-america, e non tornèc enquia octobre de 1836.
3 eth mon de Sofia	Es dus ans se convertiren en un viatge per tot eth mon.
3 eth mon de Sofia	Aguest ei eth viatge scientific mès important des tempsi modèrns.
3 eth mon de Sofia	Dèc eth torn ath mon?
3 eth mon de Sofia	Òc, lèu.
3 eth mon de Sofia	De Sud-america, anèren peth Pacific enquia Naua Zelanda, Australia e Sud-america.
3 eth mon de Sofia	E encara tornèren a passar per Sud-america abantes de tornar tà Anglatèrra.
3 eth mon de Sofia	Darwin escriuec que "eth viatge a bord deth Beagle auie estat, sens dobte, era causa mès importanta dera sua vida".
3 eth mon de Sofia	Non deuie èster facil hèr de scientific en miei deth mar.
3 eth mon de Sofia	Pendent es prumèrs ans eth Beagle naviguèc en tot contornejar era còsta de Sud-america.
3 eth mon de Sofia	Aquerò li permetec a Darwin de familiarizar-se damb eth continent, tanben per tèrra fèrma.
3 eth mon de Sofia	Es sues expedicions entàs Ièrles Galapagos, en Oest de Sud-america, sigueren decisiues.
3 eth mon de Sofia	Podec recuélher molti materiaus qu'anaue enviant entà Anglatèrra.
3 eth mon de Sofia	Totun, de moment se sauvèc es sues reflexions sus era natura e era evolucion dera vida.
3 eth mon de Sofia	Quan tornèc tà casa tàs vint-e-sèt ans, ja ère un scientific reconeishut.
3 eth mon de Sofia	E alavetz ja auie plan clar quina serie era sua teoria dera evolucion.
3 eth mon de Sofia	Mès non publiquèc era sua òbra mès importanta enquia molti ans dempùs dera sua tornada.
3 eth mon de Sofia	Darwin ère un òme prudent, Sofia, coma li cau èster a quinsevolh investigador.
3 eth mon de Sofia	Quina siguec era òbra mès importanta?
3 eth mon de Sofia	En realitat n'auec mès d'ua.
3 eth mon de Sofia	Mès eth libre que costèc un debat mès violent siguec Er Origen des Espècies, publicat en 1859.
3 eth mon de Sofia	Eth titol complèt ère On de Origin of Species by means of Natural Selection, o The Preservation of Fabourated Races en the Struggle for Life.
3 eth mon de Sofia	Aguest titol tan long ei un resumit complèt dera sua teoria.
3 eth mon de Sofia	Qué vò díder?
3 eth mon de Sofia	Anem pòga a pòc.
3 eth mon de Sofia	En Origen des Spècies, Darwin auancèc dues teories o tèsis.
3 eth mon de Sofia	En prumèr lòc, didec que totes es plantes e animaus existents provien de formes anteriores mès primitiues.
3 eth mon de Sofia	Didec que i a ua evolucion biologica.
3 eth mon de Sofia	En dusau lòc, qu'era evolucion ei eth resultat dera "seleccion naturau".
3 eth mon de Sofia	Suberviuen es mès fòrts, vertat?
3 eth mon de Sofia	Aquerò ei vertat, mès prumèr mos cau concentrar ena idia dera evolucion.
3 eth mon de Sofia	Era idia en se non ei tant originau.
3 eth mon de Sofia	Era idia dera evolucion biologica auie començat a popularizar-se en bèri cercles a compdar de 1800.
3 eth mon de Sofia	Eth defensor mès descatat d'aguesta idia siguec Lamarck, un zoològ francés.
3 eth mon de Sofia	Autanplan eth sòn pairin, Erasmus Darwin, suggeric qu'es plantes e es animaus auien evolucionat a compdar de bères pògues espècies primitiues.
3 eth mon de Sofia	Mès cap d'eri indiquèc se com s'auie produsit aguesta evolucion.
3 eth mon de Sofia	Per tant, era Glèisa non les considerèc coma cap menaça.
3 eth mon de Sofia	E Darwin ne siguec?
3 eth mon de Sofia	Plan que òc, e damb rason.
3 eth mon de Sofia	Aristotil.
3 eth mon de Sofia	De quina manèra?
3 eth mon de Sofia	Era teoria de Platon presupausaue que totes es espècies d'animaus èren immudables perque èren hètes a compdar d'idies o formes etèrnes.
3 eth mon de Sofia	Era immudabilitat des espècies animaus ère tanben ua des pèires angulares dera filosofia d'Aristotil.
3 eth mon de Sofia	Mès ena epòca de Darwin, se heren bères investigacions que tornèren a méter a pròva es credences tradicionaus.
3 eth mon de Sofia	Quina sòrta d'investigacions èren?
3 eth mon de Sofia	Entà començar, se trapauen cada viatge mès fòssils.
3 eth mon de Sofia	Tanben se trapauen rèstes de uassi d'animaus extinguidi.
3 eth mon de Sofia	Qué hè un animau marin enes Andes, Sofia?.
3 eth mon de Sofia	M'ac pòs explicar?.
3 eth mon de Sofia	Non.
3 eth mon de Sofia	Bèri uns credien qu'auien estat deishats aquiu per persones o animaus.
3 eth mon de Sofia	D'auti credien que Diu auie creat aguesti fòssils e rèstes d'animaus marins entà despistar as impius.
3 eth mon de Sofia	E es scientifics, qué credien?
3 eth mon de Sofia	Era majoria des geològs defenie era "teoria dera catastròfe", que didie qu'era tèrra auie estat estrissada diuèrsi viatges per granes inondacions, terratrèms e autes catastròfes qu'auien acabat damb quinsevolh forma de vida.
3 eth mon de Sofia	Era Biblia descriu ua d'aguestes catastròfes: eth Deluvi e era Arca de Noe.
3 eth mon de Sofia	Dempús de cada catastròfe, Diu renauie era vida ena Tèrra, e creaue plantes e animaus naui e mès perfèctes.
3 eth mon de Sofia	Exacte.
3 eth mon de Sofia	Se pensaue, per exemple, qu'es fòssils èren tralhes d'animaus que non auien artenhut a entrar ena Arca de Noe.
3 eth mon de Sofia	Mès quan Darwin sarpèc damb eth Beagle, portaue eth prumèr volume dera òbra Principis de Geologia, deth biològ anglés Charles Lyell.
3 eth mon de Sofia	Aguest scientific se pensaue qu'era geografia actuau, damb montanhes e vals, ère eth resultat d'ua evolucion immensaments longa e lenta.
3 eth mon de Sofia	Era sua teoria ère que cambis molt petiti pòden costar granes translocacions geografiques, s'auem en compde era enòrme quantitat de temps transcorrut.
3 eth mon de Sofia	En quini cambis pensaue?
3 eth mon de Sofia	Enes madeishes fòrces que i a aué en dia: eth solei e eth vent, era ploja, era nhèu, eth desgèu, es terratrèms e es elevacions deth solèr.
3 eth mon de Sofia	Ja deues auer entenut a parlar dera gota que trauque era pèira, non damb fòrça bruta, senon damb gotèr contunh.
3 eth mon de Sofia	Lyell credie que cambis parièrs petiti e graduaus podien arribar a transformar complètaments er aspècte dera natura.
3 eth mon de Sofia	Mès aguesta tèsi non explicaue se per qué Darwin trapèc residús d'animaus marins en som des Andes.
3 eth mon de Sofia	De totes manères, Darwin tostemp rebrembèc era idia que petiti cambis graduaus pòden costar alteracions extrèmes s'an pro temps.
3 eth mon de Sofia	Òc, ac pensaue.
3 eth mon de Sofia	Mès coma è dit adès, Darwin ère un òme prudent.
3 eth mon de Sofia	Sometec qüestions plan abantes de gausar responer-les.
3 eth mon de Sofia	Tenguie eth madeish metòde qu'es filosòfi de vertat: ei important demanar, mès non cau auer prèssa entà respóner.
3 eth mon de Sofia	J'ac veigui.
3 eth mon de Sofia	Un factor decisiu dera teoria de Lyell ère era edat dera Tèrra.
3 eth mon de Sofia	Ena epòca de Darwin, se credie qu'auien passat 6.000 ans d'ençà que Diu auie creat eth mon.
3 eth mon de Sofia	S'auie arribat en aguesta chifra en tot compdar es generacions dempús Adam e Eva enquia ara.
3 eth mon de Sofia	Quina ingenuïtat.
3 eth mon de Sofia	Ei facil díder aquerò, ara.
3 eth mon de Sofia	Darwin credie qu'era edat dera Tèrra ère d'uns 300 milions d'ans.
3 eth mon de Sofia	I auie ua causa qu'ère clara: tant era teoria dera evolucion geologica de Lyell coma era deth pròpi Darwin non auien cap de validesa se non s'aplicauen en periòdes de temps plan longui.
3 eth mon de Sofia	E en vertat quina edat a era Tèrra?
3 eth mon de Sofia	Aué sabem qu'a 4600 milions d'ans.
3 eth mon de Sofia	Puf.
3 eth mon de Sofia	Enquia ara, auem tractat un des arguments de Darwin entara sua teoria: es depausi estratificadi de fòssils enes diferentes capes d'ua montanha.
3 eth mon de Sofia	Un aute argument ère era distribucion geografica des espècies viues.
3 eth mon de Sofia	En aguest sens, eth viatge scientific de Darwin li proporcionèc donades naues e extrèmaments riques.
3 eth mon de Sofia	Campèc damb es sòns pròpis uelhs qu'es espècies animaus diferien, d'ua region a ua auta, en detalhs minusculs.
3 eth mon de Sofia	Sus aquerò, hec observacions interessantes enes Ièrles Galapagos.
3 eth mon de Sofia	Explica-les-me.
3 eth mon de Sofia	Es Ièrles Galapagos son un grop compacte de ièrles volcaniques.
3 eth mon de Sofia	Per tant, non i a granes diferéncies ne ena fauna ne ena flora.
3 eth mon de Sofia	Mès Darwin ère interessat enes petites diferéncies.
3 eth mon de Sofia	Aurie creat Diu ua raça diferenta de tortuga en cada ièrla?
3 eth mon de Sofia	Semble dobtós.
3 eth mon de Sofia	Es observacions de Darwin sus era vida des audèths enes Galapagos encara sigueren mès espectaculares.
3 eth mon de Sofia	Es pinçons des Galapagos variauen de ièrla en ièrla, especiauments per çò que hè ara forma deth bèc.
3 eth mon de Sofia	Darwin demostrèc qu'aguestes variacions èren estrètaments restacades damb es causes que minjauen es pinçons en cada ua des ièrles.
3 eth mon de Sofia	Es pinçons de tèrra damb eth bèc punchent s'alimentauen de pinhons; eth petit pinçon ramatjaire s'alimentaue de babaus, e eth petit pinçon damb eth bèc mès gròs viuie des babaus qu'agarraue enes troncs e enes arrames des arbes.
3 eth mon de Sofia	Cada ua des espècies auie un bèc que s'adaptaue perfèctaments ara sua alimentacion.
3 eth mon de Sofia	Provenguien toti aguesti pinçons dera madeisha espècia?
3 eth mon de Sofia	S'auien adaptat aguestes espècies ath sòn miei ambient, de manèra qu'ath finau auien apareishut naues espècies de pinçons?
3 eth mon de Sofia	Arribèc ad aguesta conclusion?
3 eth mon de Sofia	Dilhèu siguec enes Ièrles Galapagos a on Darwin se convertic en "darwinista".
3 eth mon de Sofia	Tanben campèc qu'era fauna se semblaue fòrça ara qu'auie vist en Sud-ameria.
3 eth mon de Sofia	Auie creat Diu aguesti animaus diferents es uns des auti, o i auie auut ua evolucion?
3 eth mon de Sofia	Dera madeisha manèra, cada viatge dobtaue mès qu'es espècies siguessen immudables.
3 eth mon de Sofia	Mès encara non podie explicar se com s'auie podut produsir ua evolucion atau.
3 eth mon de Sofia	Mès encara demoraue un aute argument en favor dera teoria que toti es animaus dera tèrra èren restacadi.
3 eth mon de Sofia	Quin ère?
3 eth mon de Sofia	Eth desvolopament der embrion enes mamifèrs.
3 eth mon de Sofia	Se comparam er embrion deth gosset, arrata-penada, conilh e òme en ua prumèra fasa, son tan semblables que mos costarà trapar-i diferéncies.
3 eth mon de Sofia	Non pòs distinguir un embrion uman d'un de conilh enquia qu'a passat pro temps.
3 eth mon de Sofia	Aquerò non mos indique que toti èm parents luenhants?
3 eth mon de Sofia	E seguie sense saber se com s'auie produsit era evolucion?
3 eth mon de Sofia	Reflexionaue constantaments sus era teoria de Lyell que didie qu'es cambis minusculs pòden costar granes variacions dempús de periòdes de temps immensaments longs.
3 eth mon de Sofia	Mès non trapèc cap explicacion que li servisse de principi generau.
3 eth mon de Sofia	Coneishie era teoria deth zoològ francés Lamarck, qu'auie mostrat que totes es espècies animanus auien evolucionat segontes es sòns besonhs.
3 eth mon de Sofia	Es girafes, per exemple, auien eth còth plan long perque pendent generacions s'auien d'estirar entà arribar enes huelhes des arbes.
3 eth mon de Sofia	Lamarck opinaue qu'es qualitats que cada individú aquerís damb eth sòn pròpi esfòrç son eretades pera següenta generacion.
3 eth mon de Sofia	Mès Darwin refusèc aguesta teoria dera eréncia des "qualitats aquerides" perque Lamarck non provaue es sues afirmacions ausades.
3 eth mon de Sofia	Ath delà, Darwin auie començat a pensar en un aute aspècte encara mès evident.
3 eth mon de Sofia	Se poirie díder qu'auie eth mecanisme dera evolucion dera espècia dauant deth sòn nas.
3 eth mon de Sofia	T'escoti.
3 eth mon de Sofia	Preferisqui que tu madeisha descurbisques eth mecanisme.
3 eth mon de Sofia	Te hèsqui ua pregunta.
3 eth mon de Sofia	S'auesses tres vaques, mès sonque auesses minjar entà alimentar-ne dues, qué haries?
3 eth mon de Sofia	Supausi que ne sacrificaria ua.
3 eth mon de Sofia	Plan ben.
3 eth mon de Sofia	A quina auciries?
3 eth mon de Sofia	Supausi qu'auciria ara que me dèsse mens lèit.
3 eth mon de Sofia	Segur?
3 eth mon de Sofia	Ei logic, non?
3 eth mon de Sofia	Aquerò ei exactaments çò que hé era umanitat pendent milèrs d'ans.
3 eth mon de Sofia	Mès non deishem encara es dues vaques.
3 eth mon de Sofia	Imagina que n'as d'escuélher ua entà auer vedèths.
3 eth mon de Sofia	Quina alistaries?
3 eth mon de Sofia	Era que dèsse mès lèit.
3 eth mon de Sofia	Preferisses es vaques que dan mès lèit, alavetz.
3 eth mon de Sofia	Sonque ua auta qüestion.
3 eth mon de Sofia	Imagina qu'ès caçaira e as dus gossets caçaires, mès que te cau prescindir d'un d'eri.
3 eth mon de Sofia	Quin trigaries?
3 eth mon de Sofia	Eth que siguesse mès bon caçaire, evidentaments.
3 eth mon de Sofia	D'aguesta manèra, favoriries ath mès bon caçaire.
3 eth mon de Sofia	Es garies non tostemp an hèt cinc huèus ara setmana, es oelhes non tostemp an dat tanta lan, e es shivaus non tostemp an estat tan fòrti e rapids coma ara.
3 eth mon de Sofia	Era gent a anat en tot hèr usatge dera seleccion artificiau.
3 eth mon de Sofia	Passe era madeisha causa damb eth regne vegetau.
3 eth mon de Sofia	Non se sèmien maus semes de truhes se se pòden arténher boni semes, e non se pèrd temps en tot talhar cabelhs que non an gran.
3 eth mon de Sofia	Darwin soslinhèc que deguna vaca, degun cabelh de horment, degun gosset ne degun pinçon son complètaments identics a d'auti exemplars dera sua espècia.
3 eth mon de Sofia	Era natura a un enòrme ventalh de varietats.
3 eth mon de Sofia	Laguens dera madeisha espècia, non i a dus individús exactaments parièrs.
3 eth mon de Sofia	Dilhèu te n'encuedères quan beueres eth liquid blau.
3 eth mon de Sofia	Ei vertat.
3 eth mon de Sofia	Darwin, donc, li calec demanar-se: pòt èster que i age un mecanisme parièr ena natura?
3 eth mon de Sofia	Pòt èster qu'era natura hèsque ua "seleccion naturau" d'individús "dables" entà subervíuer?
3 eth mon de Sofia	Poirie un mecanisme coma aguest, ath long d'eth temps, crear espècies naues de flora e de fauna?
3 eth mon de Sofia	M'imagini que òc.
3 eth mon de Sofia	Darwin seguie sense poder imaginar complètaments com se podie hèr ua seleccion naturau coma aguesta.
3 eth mon de Sofia	Mès en octobre de 1838, dus ans dempús dera sua tornada deth viatge, trapèc per edart un petit libre der especialista en populacion Thomas Malthus.
3 eth mon de Sofia	Eth libre se titolaue Assag sus eth principi dera Populacion.
3 eth mon de Sofia	Era idia der assag la treiguec de Benjamin Franklin, er american qu'auie inventat eth paratrons, entre d'autes causes.
3 eth mon de Sofia	Franklin auie dit que se non i auesse factors de limitacion ena natura, ua soleta planta o espècia s'aurie esparjut per tot eth planeta.
3 eth mon de Sofia	Mès coma que i a moltes espècies, s'equilibren es ues as autes.
3 eth mon de Sofia	Enteni.
3 eth mon de Sofia	Malthus desvolopèc aguesta idia, e l'apliquèc ara populacion deth planeta.
3 eth mon de Sofia	Credie qu'era capacitat de procreacion der òme ei tan grana, que tostemp nèishen mès mainatges des qu'an possibilitats de subervíuer.
3 eth mon de Sofia	Coma qu'era produccion d'aliments non pòt satisfèr illimitadaments eth creishement dera populacion, un gran nombre d'individús ei destinat a sucombir ena sua luta pera suberviuença.
3 eth mon de Sofia	Aquerò semble logic.
3 eth mon de Sofia	Aguest, de hèt, ère eth mecanisme universau que Darwin auie estat cercant.
3 eth mon de Sofia	E podec explicar, ara fin, com s'auie produsit era evolucion.
3 eth mon de Sofia	Era evolucion se deu ara seleccion naturau qu'a lòc ena luta pera vida, e en aguesta luta, es que mielhor s'adapten ar entorn son es que suberviueràn e perpetuaràn era raça.
3 eth mon de Sofia	Aguesta ei era dusau teoria que proposèc en Er Origen des Espècies.
3 eth mon de Sofia	Escriuec: "er elefant ei er animau que se reprodusís mès lentaments, mès se subervisquessen totes es sues cries, dempús d'un periòde de 750 ans, i aurie dètz-e-nau milions d'elefants viui descendenti dera prumèra parelha".
3 eth mon de Sofia	Mès non parle des milèrs de uèus d'ua soleta merluça.
3 eth mon de Sofia	Darwin mostrèc qu'era luta pera suberviuença ei soent mès dura entre es espècies mès propères perque an besonh deth madeish minjar.
3 eth mon de Sofia	Ei alavetz que son definitius es petiti auantatges, es petites variacions respète ara mejana.
3 eth mon de Sofia	Coma mès dura ei era luta pera suberviuença, mès rapida ei era evolucion des naues espècies.
3 eth mon de Sofia	Sonque suberviuen es mielhors; es auti, morissen.
3 eth mon de Sofia	Òc, mès non ei sonque ua qüestion de minjar.
3 eth mon de Sofia	Pòt èster parièr d'important esvitar èster era presa d'auti animaus.
3 eth mon de Sofia	Pòt ajudar a subervíuer, per exemple, un camoflatge protector, era capacitat de córrer de prèsa o de reconéisher animaus ostils o, en pejor des casi, auer un mau gost.
3 eth mon de Sofia	Un podom qu'aucís as depredadors tanben pòt arribar a èster plan util.
3 eth mon de Sofia	Ei per aquerò que i a tanti cactus verinosi, Sofia.
3 eth mon de Sofia	Non i a practicaments arren que pogue créisher en desèrt, e per aquerò ei ua planta plan vulnerabla dauant d'es erbivors.
3 eth mon de Sofia	Era majoria de cactus tanben an punches.
3 eth mon de Sofia	Era capacitat de reproduccion, evidentaments, tanben ei fondamentau.
3 eth mon de Sofia	Darwin estudièc damb detalh er engenhós procès de pollinizacion.
3 eth mon de Sofia	Pera madeisha rason canten es audèths.
3 eth mon de Sofia	Un bueu guiterós o malenconut non a cap d'interès pera sua espècia, e aguestes qualitats despareisheràn instantanèaments.
3 eth mon de Sofia	Ei coma ua longa corsa de relèus.
3 eth mon de Sofia	Es que, per bèra rason, non artenhen a passar es sòns gens, son eliminadi dera seleccion.
3 eth mon de Sofia	D'aguesta manèra, era espècia mielhore contunhaments.
3 eth mon de Sofia	Aquerò vò díder qu'es espècies son cada viatge mielhors?
3 eth mon de Sofia	Era seleccion constanta hè qu'es mielhors s'adapten a un entorn determinat (o a un ecosistèma determinat) son es que perpetuaràn era espècia en aguest entorn.
3 eth mon de Sofia	Mès çò qu'ei un auantatge en un entorn, non a per qué èster-ne en un aute.
3 eth mon de Sofia	Entà bèri pinçons des Galapagos, era capacitat de volar ère vitau.
3 eth mon de Sofia	Mès volar ja non ei tant important s'eth minjar lo cau cercar en tèrra e non i a predadors.
3 eth mon de Sofia	Era rason pera quau an sorgit tantes espècies diferentes d'animaus ath long deth temps ei qu'ena natura i a fòrça ecosistèmes diferents.
3 eth mon de Sofia	Mès, en cambi, sonque i a ua espècia umana.
3 eth mon de Sofia	Òc, perque er òme a ua extraordinària capacitat d'adaptar-se as condicions de vida mès variades.
3 eth mon de Sofia	Ua des causes qu'estonèren a Darwin siguec se com es indis de Tierra de Fuego suberviuien en ues condicions climatiques tan terribles.
3 eth mon de Sofia	Mès aquerò non vò díder que toti es òmes siguen parièrs.
3 eth mon de Sofia	Es que viuen apròp der equador an era pèth mès escura qu'es que viuen enes regions deth nord pr'amor qu'era pèth escura les protegís deth solei.
3 eth mon de Sofia	Es persones blanques que s'expausen massa ath solei son mès propenses ath càncer de pèth.
3 eth mon de Sofia	Ei un auantatge auer era pèth blanca se viues en nord?
3 eth mon de Sofia	Òc, perque se non, toti aurien era pèth escura.
3 eth mon de Sofia	Era pèth blanca desvolope mès aisidament vitamines solares, e aquerò pòt èster vitau en airaus de pòc solei.
3 eth mon de Sofia	Aué en dia, aquerò non ei tant important pr'amor que mos podem assegurar d'auer sufisentes vitamines solares damb era dieta.
3 eth mon de Sofia	Mès ena natura non i a arren que sigue edart.
3 eth mon de Sofia	Tot ei degut as minusculs cambis que s'an produsit ath long d'innombrables generacions.
3 eth mon de Sofia	De hèt, quan i pensi, ei incredible.
3 eth mon de Sofia	Vertat que si?
3 eth mon de Sofia	Endauant.
3 eth mon de Sofia	Eth pròpi mecanisme o fòrça motritz dera evolucion ei era seleccion naturau ena luta pera suberviuença.
3 eth mon de Sofia	Aguesta seleccion garantize que sonque suberviuen es mès fòrts o es que s'adapten mielhor.
3 eth mon de Sofia	Semble tan logic coma un exercici de matematica.
3 eth mon de Sofia	Costèc bères controvèrsies.
3 eth mon de Sofia	Era Glèisa protestèc enèrgicaments, e eth mon scientific britanic se dividic en dus.
3 eth mon de Sofia	Aquerò, en vertat, non ère guaire susprenent.
3 eth mon de Sofia	Darwin, dempús de tot, auie distanciat a Diu der acte dera Creacion.
3 eth mon de Sofia	Totun, molti dideren qu'ère mès gran auer creat ua causa damb es sues pròpies possibilitats evolutives que non pas auer creat ua entitat fixa.
3 eth mon de Sofia	Còp sec, Sofia se lheuèc dera cagira.
3 eth mon de Sofia	Guarda!, exclamèc.
3 eth mon de Sofia	Assenhalèc era hièstra.
3 eth mon de Sofia	Èren complètaments despolhats.
3 eth mon de Sofia	Son Adan e Eva, didec Alberto.
3 eth mon de Sofia	Pòga a pòc aueren de resignar-se a compartir eth sòn destin damb era Capucheta Vermelha e Alícia en País des Meravilhes.
3 eth mon de Sofia	Per aquerò son aciu.
3 eth mon de Sofia	Pr'amor que Darwin pensaue qu'er òme venguie des animaus, vertat?
3 eth mon de Sofia	En 1871 publiquèc Era descendéncia der Òme, a on explicaue es similituds entre es òmes e es animaus e establie era teoria de qué es òmes e es monards antropoidi provien deth madeish progenitor.
3 eth mon de Sofia	Siguec alavetz quan se trapèren es prumèrs fòssils de cranis d'ua classa extenhuda d'òmes, prumèr en Gibraltar e uns pògui ans dempús en Neanderthal, en Alemània, en 1871 i aueren mens protèstes qu'en 1859, quan auie publicat Er origen des Espècies.
3 eth mon de Sofia	E, coma è dit, quan moric, en 1882, siguec acogat damb toti es aunors.
3 eth mon de Sofia	Fin finau, donc, trapèc aunor e dignitat?
3 eth mon de Sofia	Ath finau, òc.
3 eth mon de Sofia	Diu mèn.
3 eth mon de Sofia	Un reconeishut scientific dera epòca didec ua causa samblabla: "Ua descubèrta umilianta.
3 eth mon de Sofia	Coma mens se'n parle, mielhor".
3 eth mon de Sofia	Aguesta ei era pròva qu'er òme ei emparentat damb es estruci.
3 eth mon de Sofia	As rason.
3 eth mon de Sofia	Mès entà nosati, ara, ei facil de jutjar ad aqueres persones.
3 eth mon de Sofia	Còp sec, fòrça gent se vedec obligada a revisar era sua vision deth Genesi.
3 eth mon de Sofia	Eth joen escrivan John Ruskin ac exprimic atau: "Demori qu'es geològs me dèishen en patz.
3 eth mon de Sofia	Ath finau de cada versicle dera Biblia, escoti es sòns còps de martèth".
3 eth mon de Sofia	Es còps de martèth èren es sòns dobtes sus era paraula de Diu?
3 eth mon de Sofia	Òc, supausi qu'aquerò ei çò que volie díder.
3 eth mon de Sofia	Perque non sonque s'esbaucèc era interpretacion literau deth Genesi.
3 eth mon de Sofia	Era teoria de Darwin indicaue qu'èren ues variacions causaus es qu'auien produsit er òme.
3 eth mon de Sofia	Didec Darwin bèra causa d'aguestes "variacions causuaus"?
3 eth mon de Sofia	Aguest ei eth punt mès fèble dera sua teoria.
3 eth mon de Sofia	Darwin auie vagues idies de genetica.
3 eth mon de Sofia	Bèra causa passe en crotzament.
3 eth mon de Sofia	Un pair e ua mair jamès an dus hilhs parièrs.
3 eth mon de Sofia	Tostemp i a bèra diferéncia.
3 eth mon de Sofia	Ath delà tanpòc non se pòt arténher arren de nau d'aguesta manèra.
3 eth mon de Sofia	I a plantes e animaus que se reprodusissen per simpla division cellulara.
3 eth mon de Sofia	Per çò que hè ara manèra com se produsissen es variacions, era teoria de Darwin a estat completada peth neodarwinisme.
3 eth mon de Sofia	Qué ei aquerò?
3 eth mon de Sofia	Tota era vida e tota era reproduccion son, basicaments, ua qüestion de division cellulara.
3 eth mon de Sofia	Quan ua cellula se dividís en dus, se produsissen dues cellules damb es madeishi gens.
3 eth mon de Sofia	En ua division cellulara, didem qu'era cellula se còpie a se madeisha.
3 eth mon de Sofia	Mès a viatges se produsissen bèri errors minusculs en procès, de manèra qu'era cellula copiada non ei exactaments parièra qu'era cellula mair.
3 eth mon de Sofia	En tèrmes biologics modèrns, açò se ditz ua mutacion.
3 eth mon de Sofia	Aguestes mutacions pòden èster totauments pòc importantes, o pòden produsir cambis importants entath futur dera espècia.
3 eth mon de Sofia	Bères ues pòden èster dirèctaments damnajoses, e aguesti "mutants" seràn eliminadi automaticaments.
3 eth mon de Sofia	Moltes malauties, de hèt, se deuen a ua mutacion.
3 eth mon de Sofia	Mès, a viatges, ua mutacion pòt aportar ar individú era qualitat de besonh entà sostier era luta pera suberviuença.
3 eth mon de Sofia	Coma un còth mès long, per exemple?
3 eth mon de Sofia	Lamarck explicaue eth còth long dera girafa en tot díder qu'es girafes s'auien d'estirar entà arribar enes arbes.
3 eth mon de Sofia	Mès, segontes es darwinistes, cap qualitat d'aguesta sòrta ei ereditària.
3 eth mon de Sofia	Darwin credie qu'eth còth long dera girafa ère eth resultat d'ua variacion.
3 eth mon de Sofia	Eth neodarwinisme complète aguesta explicacion en tot indicar era encausa d'aguesta variacion.
3 eth mon de Sofia	Es mutacions?
3 eth mon de Sofia	Cambis absoludaments accidentaus costèren que bères girafes auessen eth còth mès long qu'era mijana.
3 eth mon de Sofia	Quan mancaue minjar, aguesta diferéncia ère molt importanta.
3 eth mon de Sofia	Era girafa qu'arribaue mès naut ère era qu'auie mès possibilitats de subervíuer.
3 eth mon de Sofia	Tanben mos podem imaginar com "bères ues des girafes primitiues" aueren de desvolopar era capacitat de furgar era tèrra entà poder subervíuer.
3 eth mon de Sofia	Dempús de plan de temps, coma pòs veir, ua espècia d'animau extenhuda se pòt dividir en dues espècies diferentes.
3 eth mon de Sofia	Enteni.
3 eth mon de Sofia	Podem agarrar bèri exemples dera manèra com foncione era seleccion naturau.
3 eth mon de Sofia	Ei un principi plan senzilh.
3 eth mon de Sofia	Explica-m'ac.
3 eth mon de Sofia	En Anglatèrra i a ua determinada espècia de parpalhòla que se dits "mesuradora des bedoths".
3 eth mon de Sofia	En sègle XVIII, era majoria des mesuradores de bedoths èren de color grisa clara.
3 eth mon de Sofia	Sabes se per qué, Sofia?
3 eth mon de Sofia	Perque atau se podien camoflar des audèths.
3 eth mon de Sofia	Com cres qu'acabèren aguestes variantes?
3 eth mon de Sofia	Òc, pr'amor qu'en aguest ambient (es troncs blanqui des bedoths), es colors escures èren ua qualitat desfavorabla.
3 eth mon de Sofia	Per tant, èren tostemp es parpalhòles clares es qu'aumentauen.
3 eth mon de Sofia	Mès alavetz se passèc bèra causa en miei ambient.
3 eth mon de Sofia	En bèri lòcs, es troncs comencèren a escurir-se pera soja industriau.
3 eth mon de Sofia	Qué passèc alavetz?
3 eth mon de Sofia	Es mès escures suberviueren mès ben.
3 eth mon de Sofia	Òc, e non demorèc guaire a aumentar eth sòn nombre.
3 eth mon de Sofia	De 1848 tà 1948, era proporcion de mesuradores escures de bedoths passèc d'un 1 per cent a un 99 per cent en bèri lòcs.
3 eth mon de Sofia	Er entorn auie cambiat, e ja non ère cap auantatge èster clar.
3 eth mon de Sofia	Ath contrari.
3 eth mon de Sofia	Es "perdedores" clares èren eliminades pes audèths tanleù se metien enes arbes.
3 eth mon de Sofia	Mès alavetz tornèc a passar ua causa.
3 eth mon de Sofia	Se redusic er empleg deth carbon, e ua mielhora ena limpiesa des fabriques a hèt qu'er entorn, aguesti darrèrs ans, torne a èster mès limpio.
3 eth mon de Sofia	E es troncs tornen a èster clars?
3 eth mon de Sofia	Per aquerò es parpalhòles tornen a èster clares.
3 eth mon de Sofia	Ei ua lei dera natura.
3 eth mon de Sofia	Enteni.
3 eth mon de Sofia	Mès i a molti exemples dera manèra com er òme interven ena natura.
3 eth mon de Sofia	Coma qué?
3 eth mon de Sofia	Coma per exemple era gent qu'a sajat d'eliminar es plagues damb pesticides.
3 eth mon de Sofia	Ara prumeria pòt dar boni resultats.
3 eth mon de Sofia	Mès quan se fumigue un camp o un uart damb un pesticida, se provòque ua petita catastròfa ecologica.
3 eth mon de Sofia	Per tòrt des contunhes mutacions, apareish un tipe de plaga qu'ei mès resistenta ath pesticida.
3 eth mon de Sofia	Es "guanhadors", alavetz, pòden hèr çò que volguen, e d'aguesta manèra se hè cada viatge mès dificil combàter bères plagues, simplaments pes intents der òme d'eliminar-les.
3 eth mon de Sofia	Es variantes mès resistentes son es que suberviuen, naturauments.
3 eth mon de Sofia	Quin orror.
3 eth mon de Sofia	Aquerò mos a de hèr a pensar.
3 eth mon de Sofia	Tanben combatem es parasits des nòsti còssi.
3 eth mon de Sofia	Pensi enes bactéries.
3 eth mon de Sofia	Tiem era penicillina o es antibiotics.
3 eth mon de Sofia	Òc, e ua cura de penicillina ei ua "catastròfa ecologica" entad aguesti petiti diables.
3 eth mon de Sofia	Mès pòga a pòc, bères bactéries se hèn resistents e son plan mès dificils de combàter.
3 eth mon de Sofia	Alavetz mos cau tier dòsis cada viatge mès granes de penicillina, mès ara fin…
3 eth mon de Sofia	Ara fin mos gessen pera boca.
3 eth mon de Sofia	Dilhèu mos calerà fusilhar-les, non?
3 eth mon de Sofia	Aquerò ei dilhèu un shinhau exagerat.
3 eth mon de Sofia	Mès ua causa ei clara: era medicina modèrna a creat un dilèma seriós.
3 eth mon de Sofia	Non ei sonque qu'es bactéries son ara mès resistentes qu'abantes.
3 eth mon de Sofia	Abantes i auie fòrça mès mainatges que non suberviuien perque non resistien bères malauties.
3 eth mon de Sofia	Quitament se pòt díder que sonque suberviuien ua minoria.
3 eth mon de Sofia	Era medecina actuau, ara, a deishat dehòra de jòc aguesta seleccion naturau.
3 eth mon de Sofia	Ajudar a un individú a superar ua malautia grèu pòt aflaquir, ara longa, era resisténcia dera raça umana contra bères malauties.
3 eth mon de Sofia	Se non tiem en compde era aperada "igièna der eretatge", mos podem trapar dauant d'ua degeneracion dera umanitat.
3 eth mon de Sofia	Eth potenciau ereditari dera umanitat entà resistir malauties grèus demorarà aflaquit.
3 eth mon de Sofia	Quines perspectiues tan terribles.
3 eth mon de Sofia	Tornem a sajar de hèr un resumit.
3 eth mon de Sofia	Plan ben.
3 eth mon de Sofia	Qué caralh vòs díder?
3 eth mon de Sofia	Es qu'an perdut ena luta pera suberviuença an despareishut.
3 eth mon de Sofia	E es numèros perdedors, ben, sonque apareishen un viatge.
3 eth mon de Sofia	Per tant, aué en dia non existissen espècies vegetaus o animaus que non siguen numèros guanhadors dera grana loteria dera vida.
3 eth mon de Sofia	Perque sonque suberviuen es mielhors.
3 eth mon de Sofia	Aguesta ei ua auta manèra de didé'c.
3 eth mon de Sofia	Sofia li dèc eth diboish.
3 eth mon de Sofia	En un costat i auie eth diboish dera Arca de Noe.
3 eth mon de Sofia	En aute costat, i auie un arbe genealogic de totes es espècies animaus.
3 eth mon de Sofia	Ère aguest eth costat qu'Alberto li volie ensenhar.
3 eth mon de Sofia	Eth nòste Noe darwinian tanben mos a portat un esquèma que mòstre era distribucion des diuèrses espècies vegetaus e animaus.
3 eth mon de Sofia	Pòs veir com cada espècia pertanh a diuèrsi grops e classes.
3 eth mon de Sofia	Amassa damb es monards, er òme pertanh as aperadi primats.
3 eth mon de Sofia	Es primats son mamifèrs, e toti es mamifèrs pertanhen as vertebrats, qu'ath sòn torn pertanhen as animaus pluricellulars.
3 eth mon de Sofia	Ei lèu coma Aristotil.
3 eth mon de Sofia	Ei vertat.
3 eth mon de Sofia	Mès er esquèma non sonque mòstre era distribucion des espècies aué en dia, senon que tanben mos explique bèra causa dera istòria dera evolucion.
3 eth mon de Sofia	Pòs veir, per exemple, qu'es audèths se desseparèren des reptils, e qu'es reptils se desseparèren des amfibis, e es amfibis des peishi.
3 eth mon de Sofia	Ei plan clar.
3 eth mon de Sofia	Cada viatge qu'ua linha se dividís en dus, ei perque es mutacions an provocat naues espècies.
3 eth mon de Sofia	Aguesta ei era manèra coma sorgiren es diferentes classes e espècies d'animaus.
3 eth mon de Sofia	Aguest esquèma, totun, ei plan simplificat.
3 eth mon de Sofia	Aué i a mès d'un milion d'espècies animaus, e aguest milion ei sonque ua fraccion de totes es espècies d'animaus qu'an viscut ena Tèrra.
3 eth mon de Sofia	Pòs veir com un animau (era Troglodita, per exemple) ei totauments extenhut.
3 eth mon de Sofia	E a baish de tot i a es animaus unicellulars.
3 eth mon de Sofia	Bèri uns d'eri non an cambiat d'aciu hè dus milions d'ans.
3 eth mon de Sofia	Ves que i a ua linha que va des organismes unicellulars entath regne vegetau?
3 eth mon de Sofia	Aquerò ei perque, probablaments es plantes vien dera madeisha cellula primigènia que toti es animaus.
3 eth mon de Sofia	Aquerò ac veigui, mès encara i a ua causa que non enteni.
3 eth mon de Sofia	Ditz.
3 eth mon de Sofia	D'a on ven aquera cellula primigènia?
3 eth mon de Sofia	T'è dit que Darwin ère un òme prudent, mès en aguest punt gausèc a endonviar.
3 eth mon de Sofia	Escriuec: "…se (e ò!
3 eth mon de Sofia	Qué?
3 eth mon de Sofia	Darwin imaginaue se com s'aurie podut crear ua cellula viua a compdar de matèria inorganica.
3 eth mon de Sofia	E un aute viatge torne a endoviar-la.
3 eth mon de Sofia	Era sciéncia modèrna pense qu'era prumèra e mès primitiua forma de vida sorgic en ua sòrta de "bassa cauda" coma era qu'auie imaginat Darwin.
3 eth mon de Sofia	Ne harè sonque un petit esbòç, pr'amor qu'ara mos cau deishar Darwin.
3 eth mon de Sofia	Èm a mand d'arribar enes descubèrtes mès importantes que s'an hèt sus era origina dera vida ena Tèrra.
3 eth mon de Sofia	Lèu sò nerviosa.
3 eth mon de Sofia	I a bèth un que sàpie se com comencèc era vida?
3 eth mon de Sofia	Seguís.
3 eth mon de Sofia	Cau díder, en prumèr lòc, que tota era vida ena Tèrra, sigue animau o vegetau, ei bastida a compdar des madeishes substàncies.
3 eth mon de Sofia	Era definicion mès simpla dera vida ei qu'era vida ei ua substància qu'en ua solucion neuridosa a era capacitat de dividir-se en dues parts identiques.
3 eth mon de Sofia	Aguest procès ei dirigit per ua substància que cridam ADN.
3 eth mon de Sofia	Er ADN ei, en realitat, ua molecula complèxa, o macromolecula.
3 eth mon de Sofia	Era qüestion, donc, ei saber se com neishec era prumèra molecula d'ADN.
3 eth mon de Sofia	Era Tèrra se formèc quan neishec eth sistèma solar, hè 4600 milions d'ans.
3 eth mon de Sofia	Ara prumeria ère ua massa incandescenta, mès era crospa terrèstre s'anèc heredant pòga a pòc.
3 eth mon de Sofia	Segontes era sciéncia modèrna, era vida neishec hè 3000 o 4000 mil milions d'ans.
3 eth mon de Sofia	Semble improbable.
3 eth mon de Sofia	No'c digues enquia que non ages entenut tot açò que te voi díder.
3 eth mon de Sofia	Prumèr de tot, te cau auer en compde qu'eth planeta auie un aspècte plan diferent qu'a actuauments.
3 eth mon de Sofia	Coma que non i auie vida, non i auie oxigèn ena atmosfèra.
3 eth mon de Sofia	Er oxigèn pur neishec damb era fotosintèsi des plantes.
3 eth mon de Sofia	Eth hèt de qué non auesse oxigèn ei important: ei improbable qu'es rajòles dera vida (que formen ADN) podessen sorgir en ua atmosfèra plea d'oxigèn.
3 eth mon de Sofia	Per qué?
3 eth mon de Sofia	Perque er oxigèn ei un element reactiu.
3 eth mon de Sofia	Molt abantes de qué s'auessen format molecules complèxes coma es deth ADN, es rajòles dera molecula ADN s'aurien oxidat.
3 eth mon de Sofia	D'acòrd.
3 eth mon de Sofia	Per aquerò tanben sabem damb seguretat qu'actuauments non pòt nèisher cap forma de vida, ne tan solet ua bactéria o un virus.
3 eth mon de Sofia	Tota era vida dera Tèrra a era madeisha edat.
3 eth mon de Sofia	Un elefant a un arbe genealogic tan gran coma era bactéria mès petita.
3 eth mon de Sofia	Poiries díder qu'un elefant, o un òme, ei en realitat ua colonia d'animaus unicellulars.
3 eth mon de Sofia	Perque cada cellula deth nòste còs pòrte exactaments eth madeish materiau genetic.
3 eth mon de Sofia	Tota era recèpta qu'explique se qué èm, se trape amagada en cada cellula deth nòste còs.
3 eth mon de Sofia	Ei estranh, açò.
3 eth mon de Sofia	Un des grani mistèris dera vida ei qu'es cellules d'un animau pluricellular an era capacitat d'especializar-se en ua foncion especifica, encara qu'es diuèrses propietats genetiques non son actives en totes es cellules.
3 eth mon de Sofia	Bères ues d'aguestes propietats, o gens, son "activades" e ues autes son "desactivades".
3 eth mon de Sofia	Ua cellula deth hitge non produsís es madeishes proteïnes qu'ua cellula nerviosa o ua cellula dera pèth.
3 eth mon de Sofia	Mès en totes tres cellules i a era molecula d'ADN, que contie tota era recèpta der organisme que vedem.
3 eth mon de Sofia	Seguís.
3 eth mon de Sofia	Quan non i auie oxigèn ena atmosfèra, non i auie cap cocha protectora d'ozon ath torn dera Tèrra.
3 eth mon de Sofia	Aquerò vò díder que non i auie arren que podesse arturar es radiacions deth cosmòs.
3 eth mon de Sofia	Precisaments aguesta radiacion joguèc un papèr decisiu ena formacion dera prumèra molecula complèxa.
3 eth mon de Sofia	Aguesta radiacion cosmica siguec era energia que hec qu'es diuèrses substàncies quimiques dera Tèrra s'amassèsen entà formar macromelecules complexes.
3 eth mon de Sofia	D'acòrd.
3 eth mon de Sofia	Voi precisar ua causa.
3 eth mon de Sofia	Entà que se podessen constituïr es molecules complèxes que son era basa dera vida, calec que se complissen, aumens, dues condicions: non i podie auer oxigèn ena atmosfèra, e calie qu'entrèsse radiacion cosmica.
3 eth mon de Sofia	Enteni.
3 eth mon de Sofia	En aguesta petita "bassa cauda" (o bolhon prumari, coma diden es scientifics d'aué en dia), se formèc un viatge ua molecula extraordinàriaments complèxa, qu'auie era propietat de dividir-se en dues parts parières.
3 eth mon de Sofia	A comdar d'aquiu, comence era evolucion, Sofia.
3 eth mon de Sofia	S'ac simplificam un shinhau, podem díder que dès ara parlam deth prumèr materiau genetic, eth prumèr ADN o era prumèra cellula viua.
3 eth mon de Sofia	Era cellula se tornèc a dividir un e un aute viatge, e dès eth principi se produsiren mutacions.
3 eth mon de Sofia	Dempús d'un temps enòrmements long, bèri uns d'aguesti organismes unicellulars s'amassèren entà formar organismes pluricellulars mès complèxi.
3 eth mon de Sofia	Ath madeish temps, comencèc era fotosintèsi des plantes, e se formèc ua atmosfèra damb oxigèn.
3 eth mon de Sofia	Aquerò auec dues conseqüéncies: era prumèra, qu'era atmosfèra permetec eth desvolopament d'animaus qu'alendauen damb paumons.
3 eth mon de Sofia	En segon lòc, era atmosfèra protegie era vida des radiacions cosmiques.
3 eth mon de Sofia	Mès supausi qu'era atmosfèra non se hec dera net ath dia, vertat?
3 eth mon de Sofia	Era vida neishec prumèr en aguest mar qu'auem nomentat "bolhon prumari".
3 eth mon de Sofia	Aquiu se i podie víuer protegit des radiacions.
3 eth mon de Sofia	Pro mès tard, quan era vida enes oceans auie format ua atmosfèra, es prumèrs amfibis gesseren en tèrra.
3 eth mon de Sofia	Çò que se passèc dempús ja'c sabes.
3 eth mon de Sofia	E aciu èm, seigudi en ua cabana en miei deth bòsc, en tot guardar entà darrèr un procès qu'a demorat tres o quate milions d'ans.
3 eth mon de Sofia	E precisaments damb nosati, aguest procès a començat a èster conscient d'eth madeish.
3 eth mon de Sofia	Mès tu cres que tot açò a passat per edart?
3 eth mon de Sofia	Non.
3 eth mon de Sofia	Aquerò no'c è dit jamès.
3 eth mon de Sofia	Eth diboish mòstre qu'era evolucion a ua direccion.
3 eth mon de Sofia	Ath long de milions d'ans, s'a desvolopat animaus damb un sistèma nerviós cada viatge mès complicat, e damb un cervèth cada viatge mès gran.
3 eth mon de Sofia	Personauments, non creigui que tot açò sigue casuau.
3 eth mon de Sofia	Tu qué ne penses?
3 eth mon de Sofia	Eth uelh uman non se pòt crear per edart.
3 eth mon de Sofia	Eth desvolopament deth uelh tanben fascinèc a Darwin.
3 eth mon de Sofia	Li costaue creir qu'ua causa tan meravilhosa coma un uelh se deuesse simplament ara seleccion naturau.
3 eth mon de Sofia	Sofia se demorèc quieta en tot guardar fixaments a Alberto.
3 eth mon de Sofia	Pensaue que, en aqueth moment, víuer ère plan estranh.
3 eth mon de Sofia	Viuerie sonque un viatge, e bric mès tornarie ara vida.
3 eth mon de Sofia	Còp sec, didec:
3 eth mon de Sofia	De qué servís aguesta etèrna e cèga creacion se tot despareisherà?
3 eth mon de Sofia	Alberto la guardèc severaments.
3 eth mon de Sofia	Non parles atau, hilha mia.
3 eth mon de Sofia	Son paraules deth demòni.
3 eth mon de Sofia	Eth demòni?
3 eth mon de Sofia	O Mefistofeles, deth Faust de Goethe.
3 eth mon de Sofia	Mès qué vòlen díder exactaments aguestes paraules?
3 eth mon de Sofia	Just abantes de morir, Faust reviu era sua vida, e ditz, trionfant:
3 eth mon de Sofia	Qué polit.
3 eth mon de Sofia	Mès alavetz arribe eth diable.
3 eth mon de Sofia	Quan Faust morís, Mefistofeles exclame:
3 eth mon de Sofia	Sonque de pensar en aguest gòi tan naut, ara gaudisqui der instant mès erós dera mia existéncia.
3 eth mon de Sofia	Passar?
3 eth mon de Sofia	Paraula pèga!
3 eth mon de Sofia	E qué vò díder eth passat?
3 eth mon de Sofia	Passar e arren son era madeisha causa Qué n'auem de hèr, deth perenne crear, se çò qu'ei creat eth non-arren ac arrabasse!
3 eth mon de Sofia	Ei çò de madeish que díder que non a existit; ne qu'en un o aute cercle se vage botjant encara coma existent, a jo me hè profit eth uet etèrn.
3 eth mon de Sofia	Aquerò ei pessimista.
3 eth mon de Sofia	M'a shautat mès eth prumèr fragment.
3 eth mon de Sofia	Encara qu'era sua vida s'acabe, Faust vedie un significat enes tralhes que deishaue darrèr sòn.
3 eth mon de Sofia	Non ei tanben ua conseqüéncia dera teoria de Darwin que sentim que formam part de bèra causa grana a on cada minuscula forma de vida a era sua importància?
3 eth mon de Sofia	Nosati èm eth planeta viuent, Sofia.
3 eth mon de Sofia	Èm eth gran vaishèth que navègue per univèrs ath torn d'un solei ardent.
3 eth mon de Sofia	S'artenhem a portar aguesta carga tà bon pòrt, alavetz non auram viscut en bades.
3 eth mon de Sofia	Bjornstjerne Bjorson exprimic era madeisha idia en poema "Salm II".
3 eth mon de Sofia	Onorem era primauera etèrna dera vida que tot ac creèc!
3 eth mon de Sofia	Ath maitin dera resurreccion i caben es causes mès petites, e sonque se pèrden es formes.
3 eth mon de Sofia	Era estirp crie era estirp, e cada viatge mielhor.
3 eth mon de Sofia	Era espècia crie era espècia, pendent milions d'ans de resurreccion.
3 eth mon de Sofia	Es montes morissen e nèishen.
3 eth mon de Sofia	Alegra-te de víuer, tu qu'as auut era sòrt d'èster ua flor d'aguesta primauera, en aunor dera eternitat, gaudís un dia dera condicion umana; aufrís eth tòn present ath temps que non s'acabe petit e fèble, alenda un solet alend deth dia que non morís.
3 eth mon de Sofia	Plan polit.
3 eth mon de Sofia	Mos cau deishà'c aciu.
3 eth mon de Sofia	Ò!, deisha aguesta ironia.
3 eth mon de Sofia	Finau deth capitol, è dit.
3 eth mon de Sofia	M'as d'aubedir.
3 eth mon de Sofia	Hilde Moller Knag se lheuèc deth lhet damb eth caièr d'anères enes braci.
3 eth mon de Sofia	Lo deishèc sus er escritòri, agarrèc era sua ròba, e anèc corrent tara docha.
3 eth mon de Sofia	S'i estèc dues menutes, se vestic de prèssa, e baishèc corrent tara codina.
3 eth mon de Sofia	As er esdejoar premanit, Hilde.
3 eth mon de Sofia	Abantes voi anar a remar un shinhau.
3 eth mon de Sofia	Mès Hilde…
3 eth mon de Sofia	Gessec corrent de casa, baishèc tath jardin e arribèc en cai.
3 eth mon de Sofia	Desliguèc era barca, e s'i calèc.
3 eth mon de Sofia	Comencèc a remar, prumèr rabiosaments, e dempús damb mès lera.
3 eth mon de Sofia	Coma eth gran vaishèth que navègue per univers ath torn d'un solei ardent.
3 eth mon de Sofia	Mès cada un de nosati ei tanben un vaishèth que navègue pera vida cargat de gens.
3 eth mon de Sofia	S'artenhem a portar aguesta carga tà bon pòrt, alavetz non auram viscut en bades".
3 eth mon de Sofia	Se sabie aguesta frassa de memòria.
3 eth mon de Sofia	Ac auie escrit entada era.
3 eth mon de Sofia	Non entà Sofia, senon entada era.
3 eth mon de Sofia	Cada paraula d'eth caièr d'anères l'auie escrit sa pair en tot pensar en era.
3 eth mon de Sofia	Deishèc anar es rems e se calèc laguens.
3 eth mon de Sofia	Era aigua crossaue era barca.
3 eth mon de Sofia	Com encaishauen Alberto e Sofia en tot aquerò?
3 eth mon de Sofia	A on èren?
3 eth mon de Sofia	Non podie acceptar que siguessen uns simples "impulsi electromagnetics" deth cervèth de sa pair.
3 eth mon de Sofia	Non arribaue a enténer que sonque siguessen papèr e tinta dera cinta dera maquina d'escríuer portatil de sa pair.
3 eth mon de Sofia	Dera madeisha manèra, alavetz, podie díder qu'era ère simplament un conjunt de compòsti proteïnics qu'en bèth moment s'auien transformat en vida en ua "bassa cauda".
3 eth mon de Sofia	Mès era ère bèra causa mès.
3 eth mon de Sofia	Ère Hilde Moller Knag.
3 eth mon de Sofia	Eth caièr d'anères auie estat un fantastic present d'aniversari, e sa pair l'auie tocat eth punt etèrn qu'auie laguens.
3 eth mon de Sofia	Mès non li shautaue eth ton shordant d'amb qué parlaue d'Alberto.
3 eth mon de Sofia	Li darie ua leçon, autanplan abantes que tornèsse en casa.
3 eth mon de Sofia	Sentie que les ac deuie a Sofia e Alberto.
3 eth mon de Sofia	Hilde ja imaginaue a sa pair en aeropòrt de Copenhaguen, en tot anar de naut en baish coma un lhòco.
3 eth mon de Sofia	Hilde s'auie adocit.
3 eth mon de Sofia	Tornèc remant enquiath cai, e amarrèc era barca.
3 eth mon de Sofia	Dempús d'esdejoar, se demorèc fòrça estona seiguda ena taula damb sa mair.
3 eth mon de Sofia	Li shautèc demorar-se ua estona parlant d'ua causa tant ordinària coma qu'eth ueu auie restat un shinhau mòfle.
3 eth mon de Sofia	Non tornèc ena lectura enquiara tarde.
3 eth mon de Sofia	Ja non li demorauen guaires planes.
3 eth mon de Sofia	Tornèren a trucar ena pòrta.
3 eth mon de Sofia	E se mos caperam es aurelhes?, didec Alberto.
3 eth mon de Sofia	Non, voi veir se qui ei.
3 eth mon de Sofia	Alberto la seguic enquiara pòrta.
3 eth mon de Sofia	Dehòra i auie un òme despolhat.
3 eth mon de Sofia	E ben?, didec.
3 eth mon de Sofia	Qué opinen es senhors deth nau vestit der emperaire?
3 eth mon de Sofia	Qué, tanpòc me saludatz?, didec.
3 eth mon de Sofia	Alberto s'encoratgèc e didec:
3 eth mon de Sofia	Er emperaire non ei totauments despolhat.
3 eth mon de Sofia	Er òme despolhat mantenguie era sua postura solemne.
3 eth mon de Sofia	Sofia e le gasulhèc:
3 eth mon de Sofia	Se pense qu'a dignitat.
3 eth mon de Sofia	Er òme semblaue embestiat.
3 eth mon de Sofia	Se practique en aguesta casa bèra sòrta de censura?
3 eth mon de Sofia	Me hè dò, didec Alberto.
3 eth mon de Sofia	Aciu toti èm desvelhats e auem plies facultats mentaus.
3 eth mon de Sofia	En tot veir es condicions escandaloses en qué se trape er Emperaire, non podem perméter qu'entre en aguesta casa.
3 eth mon de Sofia	Sofia trapèc tant absurda era postura solemne der òme despolhat, que se metec a arrir.
3 eth mon de Sofia	Coma s'auesse estat un shenhau secrèt, er òme dera corona se n'encuedèc qu'anaue despolhat.
3 eth mon de Sofia	Se caperèc damb es dues mans, e anèc corrent entath bòsc e despareishec.
3 eth mon de Sofia	Probablaments traparie a Adan e Eva, Noe, ara Capucheta Vermelha e a Winnie Pooh.
3 eth mon de Sofia	Finauments, Alberto didec:
3 eth mon de Sofia	Entrem.
3 eth mon de Sofia	Te parlarè de Freud e deth subconscient.
3 eth mon de Sofia	Se tornèren a sèir dauant era hièstra.
3 eth mon de Sofia	Sofia guardèc eth relòtge e didec:
3 eth mon de Sofia	Jo tanben.
3 eth mon de Sofia	Parlaram un shinhau de Sigmund Freud.
3 eth mon de Sofia	Ère un filosòf?
3 eth mon de Sofia	Coma minim, un filosòf dera cultura.
3 eth mon de Sofia	Freud neishec en 1856, e estudiec medecina ena universitat de Viena.
3 eth mon de Sofia	Viuec en Viena era màger part dera sua vida, ena epòca d'esplendor dera ciutat.
3 eth mon de Sofia	S'especializèc plan lèu en neurologia.
3 eth mon de Sofia	Entà finaus deth sègle passat, e molt entrat eth nòste sègle, desvolopèc era sua "psicologia prigonda" o psicoanalisi.
3 eth mon de Sofia	M'ac pòs explicar, aquerò?
3 eth mon de Sofia	Era psicoanalisi pòt èster tant era descripcion dera ment umana en generau coma era teràpia des desordes mentaus e nerviosi.
3 eth mon de Sofia	Non ei era mia intencion balhar-te ua descripcion complèta de Freud e era sua òbra.
3 eth mon de Sofia	Mès era sua teoria der inconscient ei de besonh entà enténer se qué ei er èsser uman.
3 eth mon de Sofia	M'intrigues.
3 eth mon de Sofia	Contunha.
3 eth mon de Sofia	Freud pensaue que i a ua tension constanta entre er òme e er ambient que l'entornege.
3 eth mon de Sofia	En particular, ua tension, o conflicte entre es instints e es besonhs der òme, e es demanes deth mon exterior.
3 eth mon de Sofia	Non ei cap exageracion díder que Freud descurbic era vida instintiua der òme.
3 eth mon de Sofia	Aquerò lo convertís en un important exponent des corrents naturalistes, que dominauen a finaus deth sègle passat.
3 eth mon de Sofia	Qué vòs díder damb "vida instintiua der òme"?
3 eth mon de Sofia	Non ei tostemp era rason que dirigís es nòsti actes.
3 eth mon de Sofia	Er òme non ei un òme tan racionau coma se pensauen es racionalistes deth sègle XVIII.
3 eth mon de Sofia	Es impulsi irracionaus soent determinen se qué pensam, se qué soniam, e se qué hèm.
3 eth mon de Sofia	Aguesti impulsi irracionaus son era expression des instints o des besonhs basics.
3 eth mon de Sofia	Es instints basics der òme, per exemple, son tant importants coma eth besonh deth nené de shurlar.
3 eth mon de Sofia	Aquerò, en vertat, non ère cap descubèrta naua.
3 eth mon de Sofia	Mès Freud mostrèc qu'aguesti besonhs basics se pòden "desguisar" e "emmascarar" e dominar es nòstes accions sense que ne sigam conscients.
3 eth mon de Sofia	Tanben mostrèc qu'es mainatges an ua sòrta de sexualitat.
3 eth mon de Sofia	Aguesta constatacion dera "sexualitat infantila" escandalizèc ara grana borgesia de Viena, e lo hec un òme plan impopular.
3 eth mon de Sofia	Non me suspren.
3 eth mon de Sofia	Rebremba qu'èm ena epòca victoriana, quan tot açò qu'auie a veir damb era sexualitat ère tabú.
3 eth mon de Sofia	Freud se n'encuedèc per prumèr viatge dera sexualitat infantila a trauèrs des sues practiques coma psicoanalista.
3 eth mon de Sofia	Per tant, es sues afirmacions auien ua basa empirica.
3 eth mon de Sofia	Tanben campèc qu'es nombroses formes de neuròsi o de malauties psicologiques pòden auer era sua origina ena infància.
3 eth mon de Sofia	Desvolopèc progressiuaments un metòde de tractament que consistie en ua sòrta d'"arqueologia dera amna".
3 eth mon de Sofia	Qué vòs díder damb aquerò?
3 eth mon de Sofia	Un arqueològ cèrque tralhes d'un passat alunhat, en tot catar enes diuèrses capes culturaus.
3 eth mon de Sofia	Dera madeisha manèra, eth psicoanalista cate ena consciéncia deth pacient e recuelh es experiéncies qu'an originat patiments psiquics.
3 eth mon de Sofia	Segontes Freud, sauvam fòrça laguens nòste toti es rebrembes deth passat.
3 eth mon de Sofia	Enteni.
3 eth mon de Sofia	Er analista dilhèu pòt descurbir ua experiéncia dolorosa qu'eth pacient a sajat de desbrembar pendent fòrça temps, mès que s'a demorat ath hons e a artenhut minar es sòns recursi.
3 eth mon de Sofia	En tot portar aguesta "experiéncia traumatica" ena consciéncia deth pacient, eth psicoanalista pòt ajudar-lo a superar era experiéncia d'un viatge per toti", e lo pòt guarir.
3 eth mon de Sofia	Aquerò semble logic.
3 eth mon de Sofia	Mès vau massa rapid.
3 eth mon de Sofia	As vist jamès un mainadon acabat de nèisher?
3 eth mon de Sofia	È un cosin de quate ans.
3 eth mon de Sofia	Quan neishem, viuem de manèra dirècta e sense inibir es nòsti besonhs fisics e psiquics.
3 eth mon de Sofia	Se non mos dan lèit, ploram, e dilhèu tanben ploram quan era borrasseta ei mòja.
3 eth mon de Sofia	Tanben exprimim dirèctaments eth nòste talent de contacte fisic e calor umana.
3 eth mon de Sofia	Aguest "principi de plasèr", Freud lo nomente er "aquerò".
3 eth mon de Sofia	Quan viem de nèisher, practicaments non èm arren mès qu'"aquerò".
3 eth mon de Sofia	Contunha.
3 eth mon de Sofia	Er "aquerò" ei present en nosati tota era vida.
3 eth mon de Sofia	Mès progressiuaments aprenem a controtlar es nòsti desitges e a adaptar-mos ath nòste entorn.
3 eth mon de Sofia	Aprenem a adaptar eth "principi de plasèr" ath "principi de realitat".
3 eth mon de Sofia	Freud ditz que bastim un "jo" que hè aguesta foncion reguladora.
3 eth mon de Sofia	Encara que desirem ua causa, non podem simplaments sèir-mos e començar a plorar enquia qu'es nòsti desirs o besonhs s'agen satisfèt.
3 eth mon de Sofia	Non, obviaments.
3 eth mon de Sofia	Pòt èster que desirem intensaments ua causa que non ei acceptada peth mon exterior.
3 eth mon de Sofia	En aguest cas, mos cau reprimir es nòsti talents, causa que vò díder que les auem de desseparar, deishar-les de costat e desbrembar-les.
3 eth mon de Sofia	Freud, totun, encara tenguie en compde ua auta entitat ena ment umana.
3 eth mon de Sofia	Dès era infància mos cau afrontar es demanes moraus des nòsti pairs e dera societat.
3 eth mon de Sofia	Quan hèm bèra causa mau, es pairs mos diden: "non hèsques aquerò" o "ages vergonha" Quitament quan ja auem crescut, retiem eth resson d'aguestes demanes moraus e d'aguestes condemnacions.
3 eth mon de Sofia	Ei coma s'es expectatiues moraus der entorn s'auessen convertit en ua part de nosati madeishi.
3 eth mon de Sofia	Freud cride aquerò eth super- jo.
3 eth mon de Sofia	Ei çò de madeish qu'era consciéncia?
3 eth mon de Sofia	Era consciéncia ei ua part deth super-jo.
3 eth mon de Sofia	Mès Freud credie qu'eth super-jo mos ditz quan son "dolents" o "lords" es nòsti talents, sus tot en cas de talents erotics e sexuaus.
3 eth mon de Sofia	E, coma è dit, Freud se pensaue qu'aguesti talents impròpis se manifèsten deth principi dera infància.
3 eth mon de Sofia	Com?
3 eth mon de Sofia	Aué en dia ja sabem e vedem qu'as mainatges les shaute torcar-se es organs sexuaus.
3 eth mon de Sofia	Ac podem veir en quinsevolh plaja.
3 eth mon de Sofia	Ena epòca de Freud, ua conducta coma aguesta podie acabar damb un fòrt patac as dits deth mainatge.
3 eth mon de Sofia	Era mair podie díder: "dolent" o "non hèsques açò" o "met es mans ath dessús des linçòs".
3 eth mon de Sofia	Qué fòrt.
3 eth mon de Sofia	D'aguesta manèra, nèish un sentiment de tòrt restacat damb totes es causes qu'an a veir damb es organs sexuaus e era sexualitat.
3 eth mon de Sofia	Coma qu'aguest sentiment de tòrt se demore en super-jo, molta gent (segontes Freud, era majoritat) arrossègue pendent tota era sua vida un sentiment de tòrt restacat ara sexualitat.
3 eth mon de Sofia	Ath madeish temps, mostrèc qu'es talents e es besonhs sexuaus son naturaus e vitaus entàs òmes.
3 eth mon de Sofia	E atau, estimada Sofia, sorgís un conflicte entre eth plasèr e era culpabilitat que durarà tota era vida.
3 eth mon de Sofia	Freud?
3 eth mon de Sofia	Seguraments, òc.
3 eth mon de Sofia	Mès molti des pacients de Freud viueren aguest conflicte damb tanta intensitat que desvolopèren çò que Freud cride ua neuròsi.
3 eth mon de Sofia	Quan era sua fraia moric per ua malautia, se pensèc: "Ara ja pòs maridar-te damb jo".
3 eth mon de Sofia	Mès aguest pensament tustaue, ath madeish temps, damb eth sòn super-jo e li resultaue tan mostruós que, explique Freud, immediataments se lo reprimic, ei a díder, lo possèc enquiath subconscient.
3 eth mon de Sofia	Freud escriuec: "era joena se floquèc malauta, e comencèc a manifestar grèus simptòmes d'istèria.
3 eth mon de Sofia	Quan venguec ara mia consulta, resultaue qu'auie desbrembat complètaments era scèna en lhet dera fraia e deth terrible desir egoïsta qu'auie sorgit en era.
3 eth mon de Sofia	Mès pendent eth tractament, lo rebrembèc; en un estat de grana agitacion mentau, reprodusic eth moment patologic, e finauments se podec guarir".
3 eth mon de Sofia	Ara enteni mielhor qué vòs díder damb "arqueologia dera amna".
3 eth mon de Sofia	Podem hèr ua descripcion generau dera psique umana.
3 eth mon de Sofia	Dempús de molti ans d'experiéncia tractant pacients, Freud arribèc ara conclusion qu'era consciéncia der òme ei solet ua punta der icebèrg que se ve dessús dera superfícia deth mar.
3 eth mon de Sofia	Dejós deth nivèu deth mar, e dejós deth limit dera consciéncia, i a eth subconscient.
3 eth mon de Sofia	Non tostemp èm conscients de totes es nòstes experiéncies.
3 eth mon de Sofia	Es causes qu'auem pensat o viscut, e que rebrembam "se mos metem a pensar", Freud les nomentèc "pre-conscient".
3 eth mon de Sofia	Reservèc eth terme "subconscient" entàs causes qu'auem reprimit.
3 eth mon de Sofia	Ei a díder, entàs causes qu'auem sajat de desbrembar perque èren "desagradiues", "indecentes" o "hastigoses".
3 eth mon de Sofia	S'auem desirs o besonhs qu'eth conscient non tolère, eth super-jo les pòrte de cap ath sosterranh.
3 eth mon de Sofia	E non se'n parle mès.
3 eth mon de Sofia	Ac enteni.
3 eth mon de Sofia	Aguest mecanisme foncione en totes es persones sanes.
3 eth mon de Sofia	Mès bèra gent li còste tant mantier alunhadi dera consciéncia es pensaments desagradius o proïbits, qu'acaben en tot auer ua malautia mentau.
3 eth mon de Sofia	Perque quinsevolh causa que se reprimís d'aguesta manèra, sage de tornar ena consciéncia per pròpia inciatiua.
3 eth mon de Sofia	Bèra gent a de besonh cada viatge mès energia entà mantier aguesti impulsi alunhadi dera critica dera consciéncia.
3 eth mon de Sofia	Quan Freud anèc entà America en 1909 entà hèr ues conferéncies sus psicoanalisi, metec un exemple de se com foncione eth mecanisme dera repression.
3 eth mon de Sofia	Endauant.
3 eth mon de Sofia	Didec: "Supausem qu'en aguesta sala i a un individú que se compòrte de tau manèra que me shòrde e distré era mia atencion, en tot arrir grossièraments, parlar e picar de pès.
3 eth mon de Sofia	Digui que non posqui contunhar era conferéncia d'aguesta manèra, e alavetz bèri òmes fòrts entre eth public se lhèuen e, dempús d'ua brèu peleja, lo possen tà dehòra.
3 eth mon de Sofia	Eth a estat "reprimit", e jo posqui contunhar era conferéncia.
3 eth mon de Sofia	Mès entà que non i age mès interropcions, en cas qu'er òme torne a entrar ena sala, es òmes qu'an executat es mies ordes, meten es sues cagires ath costat dera pòrta, e se placen aquiu coma "resisténcia".
3 eth mon de Sofia	Se vos auetz representat er interior dera sala coma eth "conscient" e er exterior coma eth "subconscient", alavetz auratz un bon exemple deth procès de repression".
3 eth mon de Sofia	Sò d'acòrd, ei ua bona imatge.
3 eth mon de Sofia	Mès eth "pertorbador" vò tornar a entrar, Sofia.
3 eth mon de Sofia	Aumens ei çò que se passe damb es pensaments e es impulsi reprimidi.
3 eth mon de Sofia	Viuem dejós ua constanta "pression" per tòrt des pensaments reprimidi que luten entà gésser deth subconscient.
3 eth mon de Sofia	Per aguest motiu, soent didem o hèm causes sense voler.
3 eth mon de Sofia	Es reaccions subconscientes dirigissen es nòsti sentiments e es nòstes accions.
3 eth mon de Sofia	Me pòs méter un exemple?
3 eth mon de Sofia	Freud descriu bèri uns d'aguesti mecanismes.
3 eth mon de Sofia	Per exemple, es que nomentam "actes falhidi".
3 eth mon de Sofia	Un acte "falhit" ei díder o hèr bèra causa que bèth dia auíem sajat de reprimir.
3 eth mon de Sofia	Freud met er exemple d'un dependent que prepause un brindis peth patron.
3 eth mon de Sofia	Eth problèma ei qu'aguest patron ei plan impopular.
3 eth mon de Sofia	Ei çò que normauments se nomente ua "mèrda".
3 eth mon de Sofia	E alavetz?
3 eth mon de Sofia	Non è paraules.
3 eth mon de Sofia	Vòs escotar un aute exemple?
3 eth mon de Sofia	Òc, se te platz.
3 eth mon de Sofia	Era familha d'un pastor protestant, qu'a moltes hilhes polides e encantadores, demore era visita d'un bisbe.
3 eth mon de Sofia	Eth bisbe a un nas incrediblaments gran, e es mainades an estat avertides que non les cau hèr cap de comentari sus eth sòn nas.
3 eth mon de Sofia	Ja sabem qu'es mainatges acostumen a hèr comentaris espontanèus perque eth sòn mecanisme de repression encara non ei complètaments desvolopat.
3 eth mon de Sofia	Ei vertat.
3 eth mon de Sofia	Eth bisbe arribe, e es mainades encantadores s'esfòrcen tota era estona entà non hè cap de comentari sus eth nas.
3 eth mon de Sofia	Autanplan sagen de non guardar-lo e de desbrembar-lo.
3 eth mon de Sofia	E alavetz ua d'eres a de mestrar es sucres entath cafè.
3 eth mon de Sofia	Campe ath bisbe e li ditz: "Vò un shinhau de sucre tath nas"?
3 eth mon de Sofia	Quina vergonha.
3 eth mon de Sofia	Ua auta causa que hèm ei racionalizar.
3 eth mon de Sofia	Aquerò vò díder que non explicam era rason vertadèra des causes que hèm o que hèm as auti, perque era rason vertadèra resulte inacceptabla.
3 eth mon de Sofia	Coma qué?
3 eth mon de Sofia	Te posqui ipnotizar entà que daurisques ua hièstra.
3 eth mon de Sofia	Quan sigues ipnotizada, te digui que quan jo pica damb es dits ena taula, t'auràs de lheuar e anar a daurir era hièstra.
3 eth mon de Sofia	Piqui damb es dits e daurisses era hièstra.
3 eth mon de Sofia	Dempús te demani se per qué as daurit era hièstra, e me respones que l'as daurida perque hège fòrça calor.
3 eth mon de Sofia	Mès aguesta non ei era rason vertadèra.
3 eth mon de Sofia	Non vòs adméter qu'as hèt un acte jos eth mèn poder ipnotic.
3 eth mon de Sofia	Per tant, ès en tot "racionalizar", Sofia.
3 eth mon de Sofia	Compreni.
3 eth mon de Sofia	Lèu cada dia mos comunicam "damb un doble hons".
3 eth mon de Sofia	Aguest cosin mèn de quate ans, non a guaires amics damb qui jogar, e se met plan content cada viatge que vau a visitar-lo.
3 eth mon de Sofia	Un dia li didí que me n'auia d'anar corrent tà casa perque me demoraue era mia mama.
3 eth mon de Sofia	Sabes se qué didec?
3 eth mon de Sofia	Didec: "ès lèja".
3 eth mon de Sofia	Òc, açò ei un exemple de racionalizacion.
3 eth mon de Sofia	Eth mainatge non volie díder çò que didec.
3 eth mon de Sofia	Volie díder qu'ère lèg que te n'auesses d'anar.
3 eth mon de Sofia	Ua auta causa que hèm ei projectar.
3 eth mon de Sofia	Qué ei aquerò?
3 eth mon de Sofia	Quan "projectam" vò díder que transferim as autes persones aspèctes que sajam de reprimir en nosati madeishi.
3 eth mon de Sofia	Ua persona plan aganida, per exemple, sòl caracterizar as auti coma "aganidi".
3 eth mon de Sofia	Un que non vò adméter eth sòn interès peth sèxe, serà eth prumèr en embestiar-se dauant de gent que s'interèsse peth sèxe.
3 eth mon de Sofia	Enteni.
3 eth mon de Sofia	Freud didie qu'era nòsta vida de cada dia ei plea d'exemples coma aguesti.
3 eth mon de Sofia	Desbrembam eth nòm d'ua determinada persona, tocam constantaments era nòsta ròba quan parlam, o botjam causes aparentaments casuaus dera cramba a on èm.
3 eth mon de Sofia	Tanben ei plan soent blequejar o auer lapsus que semblen totauments innocents.
3 eth mon de Sofia	Freud credie qu'un lapsus jamès non ei tan casuau ne tant accidentau ne tant innocent coma mos pensam.
3 eth mon de Sofia	Aguesti "actes falhidi" pòden revelar es secrèts mès intims.
3 eth mon de Sofia	A compdar d'ara, pensarè plan ben cada paraula que diga.
3 eth mon de Sofia	Encara qu'ac hèsques, non poiràs escapar des tòns impulsi subconscients.
3 eth mon de Sofia	Er art consistís precisaments en non esforçar-se guaire possant es causes desagradiues entar subconscient.
3 eth mon de Sofia	Ei coma sajar de tapoar eth horat qu'a hèt ua arrata d'aigua en tòn jardin.
3 eth mon de Sofia	Pòs èster segur qu'era arrata d'aigua tornarà a hèr un horat en bèra auta part deth jardin.
3 eth mon de Sofia	Era causa mès sana ei deishar ua pòrta miei dubèrta entre eth conscient e eth subconscient.
3 eth mon de Sofia	Eth barrament d'aguesta pòrta pòt comportar ua malautia mentau, vertat?
3 eth mon de Sofia	Òc, un neurotic ei ua persona que despen massa energia en tot sajar de mantier es causes desagradiues alunhades dera consciéncia.
3 eth mon de Sofia	Soent, i a ua experiéncia particulara qu'era persona sage de reprimir desesperadaments.
3 eth mon de Sofia	Ad aguestes experiéncies Freud les didec "traumes".
3 eth mon de Sofia	Era paraula "trauma" ei grèga e vò díder "herida".
3 eth mon de Sofia	Enteni.
3 eth mon de Sofia	Entà Freud ère important sajar de daurir damb compde era pòrta barrada, o dilhèu daurir-ne ua de naua.
3 eth mon de Sofia	Eth pacient non ei conscient de qué a reprimit, e dilhèu desire qu'eth mètge (o "analista", coma se ditz en psicoanalisi) l'ajude a cercar es traumes amagadi.
3 eth mon de Sofia	Com actue eth psicoanalista?
3 eth mon de Sofia	Freud desvolopèc era tecnica des associacions liures.
3 eth mon de Sofia	Ei a díder, deishaue qu'eth pacient s'estirèsse en ua postura comòda, e comencèsse a parlar de quinsevolh causa que li veguesse entath cap, independentaments que siguesse insignificanta, casuau, desagradiua o vergonhosa.
3 eth mon de Sofia	Era idia ère de destrusir eth caperader o eth contròtle que i auie sus es traumes.
3 eth mon de Sofia	Son es traumes es que preocupen ath pacient, e son constantaments en accion, encara que non siguen conscients.
3 eth mon de Sofia	Coma mès se sage de desbrembar ua causa, mès s'i pense en subconscient?
3 eth mon de Sofia	Tu ac as dit.
3 eth mon de Sofia	Ei per aquerò qu'ei important escotar es senhaus qu'arriben deth subconscient.
3 eth mon de Sofia	Segontes Freud, eth camin reau cap ath nòste subconscient son es nòsti sòns.
3 eth mon de Sofia	Un des sòns libres mès importants siguec Era Interpretacion des Sòns, publicat en 1900.
3 eth mon de Sofia	En aguesta òbra afirmèc qu'es causes que soniam non son casuaus.
3 eth mon de Sofia	Eth nòste subconsccient sage de comunicar-se damb eth nòste conscient a trauèrs des sòmnis.
3 eth mon de Sofia	Seguís.
3 eth mon de Sofia	Dempús de molti ans d'experiéncia damb es sòns pacients, e dempús d'auer organizat tanben es sòns pròpis sòmnis, Freud determinèc qu'es sòmnis son un acompliment de desirs.
3 eth mon de Sofia	Aquerò ac podem veir damb es mainatges, que sonien en gelats e ahragues.
3 eth mon de Sofia	Mès enes adults passe soent qu'es desirs qu'an d'èster acomplits en sòn, tanben se camoflen perque, quitament quan dormim, i a ua censura que mos ditz se qué podem e se qué non podem hèr.
3 eth mon de Sofia	Totun, aguesta censura o mecanisme repressiu èi fòrça mès fèble quan èm adormidi que quan èm desvelhadi, mès ei sufisentaments fòrt coma entà reprimir es desirs que non volem reconéisher.
3 eth mon de Sofia	Per aquerò s'an d'interpretar es sòns?
3 eth mon de Sofia	Freud mostrèc qu'auem de diferenciar entre eth sòmni tau e coma lo rebrembem, peth maitin, e eth sòn vertadèr significat.
3 eth mon de Sofia	As imatges deth sòmni les nomentèc eth contengut manifèst deth sòmni.
3 eth mon de Sofia	Aguest contengut "aparent" tostemp agarre eth sòn materiau des causes qu'an passat eth dia anterior.
3 eth mon de Sofia	Mès eth sòn tanben conten un significat mès prigond amagat ena consciéncia.
3 eth mon de Sofia	Freud lo batièc coma idies latentes deth sòn, e aguestes idies o pensaments amagats que son, en realitat, era matèria autentica deth sòn, se pòden referir a un temps plan alunhat, autanplan as prumèrs ans dera infància.
3 eth mon de Sofia	Atau donc, auem d'analisar eth sòn abantes d'entener-lo?
3 eth mon de Sofia	Òc, e quan son persones malautes, s'a de hèr amassa damb un terapeuta.
3 eth mon de Sofia	Mès non ei eth mètge qui interprète eth sòn.
3 eth mon de Sofia	Sonque ac pòt hèr damb era ajuda deth pacient.
3 eth mon de Sofia	En aguest cas, eth mètge actue coma un "lheuador socratic" qu'ei present e actue pendent era intervencion.
3 eth mon de Sofia	Ac enteni.
3 eth mon de Sofia	Freud nomentèc trebalh oniric eth procès de convertir es idies latents deth sòn en contengut manifèst deth sòn.
3 eth mon de Sofia	Ei un mascarament o "codificacion" de çò qu'auem soniat.
3 eth mon de Sofia	Era interpretacion deth sòn ei exactaments ath revès.
3 eth mon de Sofia	S'a de desmascarar o descodificar eth motiu deth sòn, entà arribar a descurbir eth tèma.
3 eth mon de Sofia	Pòs méter bèth exemple?
3 eth mon de Sofia	Eth libre de Freud ei plen d'exemples.
3 eth mon de Sofia	Mès ne podem méter un nosati que sigue senzilh e freudiant.
3 eth mon de Sofia	S'un joen sonie qu'era sua cosia li regale dus glòbes…
3 eth mon de Sofia	Non, as de sajar d'interpretà'c soleta.
3 eth mon de Sofia	Mmmmm…
3 eth mon de Sofia	Contunha.
3 eth mon de Sofia	As dit q'eth contengut deth sòn a ua relacion damb bèra causa qu'a passat eth dia anterior.
3 eth mon de Sofia	Dilhèu eth dia anterior a anat a un parc d'atraccions, o dilhèu auie vist era fòto de dus glòbes en un jornau.
3 eth mon de Sofia	Mès quines son es idies latentes d'aguest sòn?
3 eth mon de Sofia	Tu ès era interpret.
3 eth mon de Sofia	Dilhèu sonque volie dus glòbes.
3 eth mon de Sofia	Non, aquerò non vau.
3 eth mon de Sofia	As rason qu'eth sòn a d'èster tanben un acompliment de desirs mès ei pòc probable qu'un òme joen age un gran desir d'arténher dus glòbes.
3 eth mon de Sofia	E en cas que siguesse atau, non aurie cap besonh de soniar-i.
3 eth mon de Sofia	Me semble que ja'c sabi.
3 eth mon de Sofia	Quan soniam, de hèt, non anam dirèctaments tàs causes, vertat?
3 eth mon de Sofia	Non, Freud pensaue qu'eth sòn ère un acompliment desguisat d'un desir reprimit.
3 eth mon de Sofia	Mès deth temps en qué Freud exercie de mètge en Viena, pòden auer cambiat considerablaments es causes que reprimim.
3 eth mon de Sofia	Totun, eth camoflatge deth contengut oniric contunhe intacte.
3 eth mon de Sofia	Enteni.
3 eth mon de Sofia	Era psicoanalisi de Freud auec ua grana repercussion ena decada des ans 20, especiauments en tractaments de pacients psiquiatrics.
3 eth mon de Sofia	Era sua teoria deth subconscient tanben siguec plan importanta entar art e era literatura.
3 eth mon de Sofia	Vòs díder qu'es artistes s'interessèren peth subconscient der òme?
3 eth mon de Sofia	Exacte.
3 eth mon de Sofia	Encara qu'aguest interès ja s'auie manifestat enes darrères decades deth sègle passat, abantes que se coneishesse era psicoanalisi de Freud.
3 eth mon de Sofia	Non siguec edart qu'era psicoanalisi de Freud neishesse en aguesti ans.
3 eth mon de Sofia	Vòs díder que ja se flairaue?
3 eth mon de Sofia	Freud siguec eth prumèr a díder qu'eth non auie descurbit fenomèns coma era repression, es actes falhidi e era racionalizacion.
3 eth mon de Sofia	Simplaments siguec eth prumèr a incorporar aguestes experiéncies umanes ena psiquiatria.
3 eth mon de Sofia	Siguec un mèstre en tot illustrar era sua teoria damb exemples literaris.
3 eth mon de Sofia	E coma ja è dit, ena decada des ans 20, auec ua influéncia mès dirècta sus er art e era literatura.
3 eth mon de Sofia	En quin sentit?
3 eth mon de Sofia	Qué vò díder, açò?
3 eth mon de Sofia	En 1924, Andre Breton publiquèc un manifèst surrealista en qué afirmaue qu'er art auie d'emergir deth subconscient.
3 eth mon de Sofia	Er artista auie de profitar es imatges soniades, e interpretar-les liuraments, e atau arribarie a ua "superealitat", a on ja non i aurie diferéncia entre eth sòn e era realitat.
3 eth mon de Sofia	Entà un artista tanben ei important trincar era censura dera consciéncia de tau manèra qu'es paraules e era imaginacion poguen rajar liuraments.
3 eth mon de Sofia	Enteni.
3 eth mon de Sofia	Freud demostrèc que, de bèra manèra, toti èm artistes.
3 eth mon de Sofia	Dempús de tot, un sòn ei ua petita òbra d'art, e soniam causes naues cada net.
3 eth mon de Sofia	Entà poder interpretar es sòmis des sòns pacients, Freud se vedec obligat a interpretar ua grana quantitat de simbèus, dera madeisha manèra qu'interpretam un quadre o un tèxt literari.
3 eth mon de Sofia	E soniam cada net?
3 eth mon de Sofia	Es investigacions mès recentes an demostrat que soniam apruprètz eth 20% deth temps que dormim, ei a díder, dues o tres ores cada net.
3 eth mon de Sofia	Se mos shòrden pendent es nòstes fases de sòn, mos metem nerviosi e irritables.
3 eth mon de Sofia	Aquerò non vò díder ua auta causa que totes es persones an besonh de desvolopar ua expression artistica sus era sua situacion existenciau.
3 eth mon de Sofia	Fin finau, eth sòn tracte de nosati madeishi.
3 eth mon de Sofia	Nosati èm es directors, metem eth materiau e interpretam es papèrs.
3 eth mon de Sofia	Quauquarrés que digue que non compren er art ei quauquarrés que non se coneish a se madeish.
3 eth mon de Sofia	Freud demostrèc qu'era consciéncia umana ei meravilhosa.
3 eth mon de Sofia	Quan mos demoram "en blanc", e dempús ac auem "ena punta dera lengua", e mès tard ac rebrembam, parlam d'ua causa qu'a estat presenta en subconscient e que, còp sec, a trauessat era pòrta miei dubèrta que connècte eth subconscient damb eth conscient.
3 eth mon de Sofia	Mès a viatges aguest procès ei plan lent…
3 eth mon de Sofia	Toti es artistes ne son conscients.
3 eth mon de Sofia	Mès dempús ei coma s'auessen daurit totes es pòrtes e toti es calaishi.
3 eth mon de Sofia	Es idies gessen coma arrais, e podem trapar totes es paraules e imatges qu'auem besonh.
3 eth mon de Sofia	Aquerò passe perque auem lheuat un shinhau "eth cubertader" deth subconscient.
3 eth mon de Sofia	Ei çò que didem inspiracion, Sofia.
3 eth mon de Sofia	Ei coma s'es causes que se diboishen o escriuen non venguessen de nosati madeishi.
3 eth mon de Sofia	A d'èster ua experiéncia fantastica.
3 eth mon de Sofia	Seguraments tu madeisha l'as viscuda.
3 eth mon de Sofia	Per exemple, ei facil de trapar aguest estat d'inspiracion en mainatges que son plan cansats.
3 eth mon de Sofia	Comencen a explicar causes, e ei coma se trapèssen paraules qu'encara non an aprenut.
3 eth mon de Sofia	Evidentaments, les an aprenut; es paraules e es idies èren latentes ena sua consciéncia, mès ara, sense tension e sense censura, pòden, ara fin, gésser tara lum.
3 eth mon de Sofia	Entà un artista tanben ei important non deishar qu'era rason e era reflexion arriben a controtlar ua activitat mès o mens inconscienta.
3 eth mon de Sofia	Vòs que t'explica un petit conde qu'illustre açò?
3 eth mon de Sofia	Plan que òc.
3 eth mon de Sofia	Ei un conde plan trist.
3 eth mon de Sofia	Comença.
3 eth mon de Sofia	I auie un viatge un centpès qu'ère plan bon en tot dançar damb es sòns cent pès.
3 eth mon de Sofia	Quan dançaue, toti es animaus s'amassauen entà admirar-lo, e toti èren plan impressionadi pera sua abiletat.
3 eth mon de Sofia	Mès a un animau non li shuataue qu'eth centpès dancèsse.
3 eth mon de Sofia	Ère un grapaud.
3 eth mon de Sofia	Deuie èster un envejós.
3 eth mon de Sofia	Qué posque hèr entà qu'eth centpès deishe de dançar?, pensèc eth grapaud.
3 eth mon de Sofia	Non podie díder simplaments que non li shautaue eth balh.
3 eth mon de Sofia	Tanpòc podie díder qu'eth dançaue mielhor, perque aquerò, naturauments, ère mentida.
3 eth mon de Sofia	Alavetz se pensèc un plan diabolic.
3 eth mon de Sofia	Quin?
3 eth mon de Sofia	Escriuec ua carta ath centpès que didie: "À, incomparable centpès.
3 eth mon de Sofia	Sò un gran admirador dera tua dança rafinada.
3 eth mon de Sofia	Me shautarie que m'ensenhèsses a dançar.
3 eth mon de Sofia	Lhèues prumèr eth pè quèr numèro 28, e dempús eth pè dret numèro 39?.
3 eth mon de Sofia	O comences en tot lheuar eth pè numèro 17 abantes de lheuar eth pè 91?
3 eth mon de Sofia	Demori impacientaments era tua responsa.
3 eth mon de Sofia	Te salude atentaments, Eth Grapaud."
3 eth mon de Sofia	Macarèu!.
3 eth mon de Sofia	Quan eth centpès liegec era carta, comencèc a pensar se qué hège exactaments quan dançaue.
3 eth mon de Sofia	Quina cama lheuaue prumèr?
3 eth mon de Sofia	E quina dempús?
3 eth mon de Sofia	Qué cres que passèc?
3 eth mon de Sofia	Eth centpès non tornèc a dançar jamès.
3 eth mon de Sofia	Ei ua trista istòria.
3 eth mon de Sofia	Ei important qu'es artistes se "dèishen d'anar".
3 eth mon de Sofia	Es surrealistes sagèren d'arténher a plaçar-se en un estat en qué es causes ragèssen per eres madeishes.
3 eth mon de Sofia	Se seiguien dauant d'ua huelha en blanc, e començauen a escríuer sense pensar arren de çò qu'escriuien.
3 eth mon de Sofia	Ac nomentèren "escritura automatica".
3 eth mon de Sofia	Era expression la treigueren des empiristes, a on un "medium" imaginaue qu'er esperit d'un mòrt guidaue era ploma.
3 eth mon de Sofia	Mès de tot aquerò ja ne parlaram deman.
3 eth mon de Sofia	Plan ben.
3 eth mon de Sofia	En aguest sentit, er artista surrealista tanben ei un "medium", ei a díder, un mejan o intermediari deth sòn subconscient.
3 eth mon de Sofia	E dilhèu i a un element deth subconscient en un procès creatiu.
3 eth mon de Sofia	Perque qué ei en realitat aquerò qu'aperam "creativitat"?
3 eth mon de Sofia	No'c sai.
3 eth mon de Sofia	Non vò díder crear bèra causa naua?
3 eth mon de Sofia	Òc, e aquerò a lòc precisaments a trauèrs d'un delicat equilibri entre era imaginacion e era rason.
3 eth mon de Sofia	Plan soent, era rason estofe ara imaginacion, e açò ei plan grèu perque, sense imaginacion, non se pòt crear arren reauments nau.
3 eth mon de Sofia	Ac senti, mès ara non t'enteni.
3 eth mon de Sofia	Sonque ues quantes an dret ara vida.
3 eth mon de Sofia	Passe çò de madeish quan pensam, quan èm inspiradi e mos plò idies de per tot.
3 eth mon de Sofia	Se non mos imposam a nosati madeishi ua sevèra censura, es pensaments "mutants" gessen sense artura un darrèr der aute.
3 eth mon de Sofia	Mès sonque se pòden tier bèri uns d'aguesti pensaments.
3 eth mon de Sofia	Ei aquiu a on ei importanta era rason, que jògue tanben un papèr vitau.
3 eth mon de Sofia	Quan era cuelheta deth dia ei sus era taula, non auem de desbrembar èster selectius.
3 eth mon de Sofia	Un bon comparèr.
3 eth mon de Sofia	Imagina que tot açò que mos tuste, ei a díder, tota era nòsta inspiracion, auesse de passar pes nòsti pòts.
3 eth mon de Sofia	O gésser deth blòg de nòtes, o deth calaish der escritòri.
3 eth mon de Sofia	Eth mon s'estofarie en un mar d'idies azardoses, e non se harie cap seleccion, Sofia.
3 eth mon de Sofia	Ei era rason, donc, era que seleccione aguestes idies?
3 eth mon de Sofia	Òc, ac cres?.
3 eth mon de Sofia	Dilhèu era imaginacion cree es causes naues, mès non ei era imaginacion qui les seleccione.
3 eth mon de Sofia	Era imaginacion non "compause".
3 eth mon de Sofia	Ua composicion (e cada òbra d'art ei ua composicion) nèish d'un meravilhós convengut entre era fantasia e era rason, o entre era sensibilitat e era reflexion.
3 eth mon de Sofia	I a tostemp quauquarren casuau en un procès creatiu, e ei important non barrar era pòrta ad aguestes idies casuaus.
3 eth mon de Sofia	Te cau deishar caminar es oelhes abantes de portar-les a pèisher.
3 eth mon de Sofia	Alberto se demorèc en silenci en tot guardar pera hièstra.
3 eth mon de Sofia	Guarda, Goofy, exclamèc.
3 eth mon de Sofia	E Donald e es sòns nebots…
3 eth mon de Sofia	Guarda, Alberto.
3 eth mon de Sofia	M'entenes?
3 eth mon de Sofia	Micky Mouse!…
3 eth mon de Sofia	Alberto se virèc, e didec:
3 eth mon de Sofia	Òc, ei plan trist, hilha mia.
3 eth mon de Sofia	Qué vòs díder?
3 eth mon de Sofia	Èm aciu seigudi, victimes impotentes des oelhes qu'eth major a metut en libertat.
3 eth mon de Sofia	Mès ei eth mèn tòrt, naturauments.
3 eth mon de Sofia	Sò jo qui a parlat dera associacion liure d'idies.
3 eth mon de Sofia	Non t'as de sénter colpable.
3 eth mon de Sofia	Auria volut díder bèra causa sus era importància dera imaginacion entàs filosòfi.
3 eth mon de Sofia	Entà pensar bèra causa naua, mos cau èster valents e deishar-mos d'anar.
3 eth mon de Sofia	Mès dilhèu açò ei excessiu.
3 eth mon de Sofia	Non te preocupes.
3 eth mon de Sofia	Auria volut díder bèra causa sus era importància dera reflexion.
3 eth mon de Sofia	Se n'aurie d'avergonhar.
3 eth mon de Sofia	Ara ès ironic?
3 eth mon de Sofia	Ei eth qu'ei ironic, non jo.
3 eth mon de Sofia	Non enteni arren.
3 eth mon de Sofia	Auem parlat des sòns: tanben en aquerò i a un punt d'ironia.
3 eth mon de Sofia	Mès i a bèra causa qu'encara non a auut en compde.
3 eth mon de Sofia	Qué ei?
3 eth mon de Sofia	Dilhèu ei absoludaments conscient deth sòn sòmi.
3 eth mon de Sofia	Sap totes es causes que didem e hèm, dera madeisha manèra qu'eth soniaire rebrembe eth contengut manifèst deth sòn.
3 eth mon de Sofia	Ei eth qu'escriu.
3 eth mon de Sofia	Mès encara que rebrembe tot çò qu'escriu, non ei totauments desvelhat.
3 eth mon de Sofia	Qué vòs díder damb aquerò?
3 eth mon de Sofia	Non coneish es idies latents deth sòn, Sofia.
3 eth mon de Sofia	Dides causes plan estranhes.
3 eth mon de Sofia	Eth major tanben ac pense.
3 eth mon de Sofia	Aquerò ei perque non enten eth sòn pròpi lenguatge des sòns.
3 eth mon de Sofia	Poiram escapar dera sua consciéncia hangosa, coma es arrates d'aigua que gessen en solei un dia d'ostiu.
3 eth mon de Sofia	Cres qu'ac poiram arténher?
3 eth mon de Sofia	Mos cau poder.
3 eth mon de Sofia	D'ací a un parelh de dies, te darè un cèu nau.
3 eth mon de Sofia	Alavetz eth major ja non saberà a on son es arrates d'aigua, ne a on tornaràn a campar eth pròplèu viatge.
3 eth mon de Sofia	Me cau anar tà casa a premanir era hèsta deth jardin.
3 eth mon de Sofia	Mmmmm.. me pòs hèr un petit favor pendent eth camin de tornada?
3 eth mon de Sofia	Qué vòs?
3 eth mon de Sofia	Saja d'atrèir era sua atencion.
3 eth mon de Sofia	T'ac cau hèr de manèra qu'eth major te seguisque constantaments damb era agachada.
3 eth mon de Sofia	Saja de pensar en eth quan arribes tà casa, e atau eth tanben pensarà en tu.
3 eth mon de Sofia	E de qué servirà?
3 eth mon de Sofia	Atau poirè seguir trebalhant en plan secrèt sense qu'arrés me shòrde.
3 eth mon de Sofia	Entrarè enes prigondors dera consciéncia deth major, Sofia.
3 eth mon de Sofia	M'i demorarè enquia que mos tornem a veir eth pròplèu viatge.
3 eth mon de Sofia	Eth revelh mercaue es 23:55.
3 eth mon de Sofia	Hilde se demorèc estirada en lhet, en tot guardar eth solèr de naut.
3 eth mon de Sofia	Deishaue qu'es associacions d'idies flotèssen luiraments.
3 eth mon de Sofia	Ère bèra causa que sajaue de reprimir?
3 eth mon de Sofia	Aguesta idia l'espaurie un shinhau.
3 eth mon de Sofia	Coma mès se relaxaue e se daurie as pensaments e as imatges casuaus, mès se sentie coma se siguesse ena Cabana deth Major, ath cant deth petit lac en miei deth bòsc.
3 eth mon de Sofia	Qué podie planejar Alberto?.
3 eth mon de Sofia	Evidentaments, ère eth pair de Hilde qu'auie decidit qu'Alberto planejarie bèra causa.
3 eth mon de Sofia	Sabie eth tot açò qu'Alberto harie?
3 eth mon de Sofia	Dilhèu sajaue de deishar-se d'anar de tau manèra qu'ath finau passèsse bèra causa insospechada.
3 eth mon de Sofia	Ja non li demorauen guaires planes.
3 eth mon de Sofia	E se guardèsse era darrèra pagina?
3 eth mon de Sofia	Non.
3 eth mon de Sofia	Aquerò serie hèr tricha.
3 eth mon de Sofia	Ath delà, Hilde non ère guaire segura que ja siguesse decidit tot çò qu'auie de passar ena darrèra plana.
3 eth mon de Sofia	Non ère ua idia estranha?
3 eth mon de Sofia	Auie eth caièr d'anères dauant deth nas, e sa pair non podie hèr marcha entà darrèr e higer-i mès causes.
3 eth mon de Sofia	Se non siguesse qu'Alberto inventèsse bèra causa.
3 eth mon de Sofia	Ua suspresa…
3 eth mon de Sofia	Hilde auie premanit un parelh de suspreses, en tot cas.
3 eth mon de Sofia	Sa pair non la podie controtlar de cap manèra.
3 eth mon de Sofia	Mès Hilde auie eth contròtle absolut sus era madeisha?.
3 eth mon de Sofia	Qué ère era consciéncia?
3 eth mon de Sofia	Non ère un des majors enigmes der univèrs?
3 eth mon de Sofia	Qué ère era memòria?
3 eth mon de Sofia	Qué ei çò que hè a rebrembar tot çò qu'auem vist e viscut?
3 eth mon de Sofia	Crear sòns meravilhosi ua net darrèr de ua auta?
3 eth mon de Sofia	Barraue es uelhs de tant en tant, e les tornaue a daurir.
3 eth mon de Sofia	S'auie adormit.
3 eth mon de Sofia	Quan se desvelhèc per tòrt d'uns sorriscles rabiosi d'ues gavetes, eth revelh mercaue es 6:66.
3 eth mon de Sofia	Non ère un numèro absurd?
3 eth mon de Sofia	Hilde se lheuèc, e anèc tara hièstra entà guardar era baia.
3 eth mon de Sofia	Ère un costum, tant en iuèrn coma en ostiu.
3 eth mon de Sofia	Còp sec, siguec coma se l'auesse crebat laguens deth cap ua caisha de colors.
3 eth mon de Sofia	Ara rebrembaue se qué auie soniat.
3 eth mon de Sofia	Non ère un sòn coma es auti: es formes e es colors èren plan viues.
3 eth mon de Sofia	Auie soniat que sa pair auie tornat deth Liban.
3 eth mon de Sofia	Tot eth sòn auie estat ua contunhacion deth sòn qu'auie auut Sofia, quan auie trapat en cai eth crucifici d'aur.
3 eth mon de Sofia	Hilde ère seiguda ena punta deth cai, exactaments parièr que Sofia.
3 eth mon de Sofia	Alavetz entenie ua votz fèble que li didie: "Me digui Sofia".
3 eth mon de Sofia	Hilde s'auie demorat immobil, en tot sajar d'endonviar d'a on auie vengut era votz.
3 eth mon de Sofia	Contunhèc, coma un rumor, coma se li parlèsse un babau.
3 eth mon de Sofia	Ara seguida, entraue sa pair damb er uniforme dera ONU.
3 eth mon de Sofia	Hilde anaue corrent enquia eth, e l'abraçaue.
3 eth mon de Sofia	Aquiu ei a on s'acabèc eth sòn.
3 eth mon de Sofia	Rebrembèc bèri versi d'ua poesia d'Arnulf Overland.
3 eth mon de Sofia	Me desvelhèc ua net un sòn estranh ère coma s'ua votz parlèsse alunhada coma un corrent sosterranh… e jo me lheuèc: Qué vòs de jo?
3 eth mon de Sofia	Mentre qu'ère ath cant dera hièstra, sa mair entrèc ena cramba.
3 eth mon de Sofia	Bon dia.
3 eth mon de Sofia	Ja t'as desvelhat?
3 eth mon de Sofia	No'c sabi.
3 eth mon de Sofia	Tornarè tàs quate, coma tostemp.
3 eth mon de Sofia	Plan ben.
3 eth mon de Sofia	Qu'ages un bon dia, Hilde.
3 eth mon de Sofia	Egalaments.
3 eth mon de Sofia	Enquia aciu, òc.
3 eth mon de Sofia	Quan Sofia gessec dera Cabana deth Major, encara veiguec bèri personatges de Disney ath cant deth lac, mès ère coma se se dissolessen a mida que s'i apropaue.
3 eth mon de Sofia	Quan arribèc ena barca, ja auien despareishut.
3 eth mon de Sofia	Mentre que remaue, e dempús d'auer deishat era barca entre es canères, hège mimaròtes e botjaue es braci.
3 eth mon de Sofia	Sajaue desesperadaments d'atrèir era atencion deth major entà qu'Alberto podesse trebalhar damb tranquillitat.
3 eth mon de Sofia	Correc peth camin en tot hèr petiti sautets.
3 eth mon de Sofia	Entà esvitar qu'eth major s'engüegèsse, quitament se metec a cantar.
3 eth mon de Sofia	Se demorèc un moment estancada, en tot pensar se quin poirie èster eth plan d'Alberto.
3 eth mon de Sofia	Mès còp sec se n'encuedèc que desbrembaue es sues obligacions, e pugèc en un arbe.
3 eth mon de Sofia	Quan arribèc dalt de tot, se n'encuedèc que non podie baishar.
3 eth mon de Sofia	Ac sajarie ath cap d'ua estona, mès, mentretant, aurie d'inventar bèra causa entà esvitar qu'eth major s'interessèsse en çò que hège Alberto.
3 eth mon de Sofia	Sofia botjaue es braci, sagèc de cantar coma un poth un parelh de viatges e fin finau cantèc ara tirolesa.
3 eth mon de Sofia	Ère eth prumèr viatge ena sua vida qu'ac hège e, dempús de tot, tanpòc non auie estat tan mau.
3 eth mon de Sofia	Sagèc de baishar un aute viatge, mès non podec.
3 eth mon de Sofia	Còp sec, arribèc ua grana auca ena arrama a on ère agarrada.
3 eth mon de Sofia	Dempús d'auer vist a tanti personatges de Disney, Sofia non s'estonèc qu'era auca comencèsse a parlar.
3 eth mon de Sofia	Me digui Morten, didec era auca.
3 eth mon de Sofia	En vertat sò ua auca adondada, mès aguest viatge è vengut deth Liban damb un grop d'auques sauvatges.
3 eth mon de Sofia	Semble qu'as besonh d'ajuda entà baishar der arbe.
3 eth mon de Sofia	Ès massa petita entà ajudar-me, didec Sofia.
3 eth mon de Sofia	Ua conclusion precipitada, senhoreta.
3 eth mon de Sofia	Ès tu era qu'ei massa grana.
3 eth mon de Sofia	Ei çò de madeish, non?
3 eth mon de Sofia	Te calerie saber qu'è transportat a un mainatge pagès per tota Suecia.
3 eth mon de Sofia	Jo è quinze ans.
3 eth mon de Sofia	Nils n'a catorze.
3 eth mon de Sofia	Com ac as hèt entà transportar-lo?
3 eth mon de Sofia	Li dè ua petita bohetada entà que perdesse eth sentit.
3 eth mon de Sofia	Dilhèu tanben me poiries dar ua petita bohetada, perque non me posqui demorar aciu tota era vida.
3 eth mon de Sofia	Pensa que dissabte hèsqui ua hèsta filosofica en mèn jardin.
3 eth mon de Sofia	Plan interessant.
3 eth mon de Sofia	Alavetz supausi qu'aguest ei un libre de filosofia.
3 eth mon de Sofia	Quan volaua sus Suecia damb Nils Holgersson, hi escala en Marbacka, ena region de Varmland, a on Nils trapèc ua hemna grana que volie escríuer un libre sus Suecia: auie d'èster un libre entà mainatges, e auie d'èster didactic e vertadèr.
3 eth mon de Sofia	Dempús d'enténer es aventures de Nils, decidic qu'escriuerie un libre sus tot açò que Nils auie vist seigut ena esquia dera auca.
3 eth mon de Sofia	Qué estranh.
3 eth mon de Sofia	Sofia sentec que bèra causa li tustaue eth carilhon.
3 eth mon de Sofia	Er arbe ère un bòsc sancer, e era auca semblaue un shivau.
3 eth mon de Sofia	Va, donc, didec era auca.
3 eth mon de Sofia	Sofia caminèc pera arrama, e pugèc ena esquia dera auca.
3 eth mon de Sofia	Quan trapèc ua posicion comòda, era auca comencèc a volar.
3 eth mon de Sofia	Volaue plan naut per dessús des arbes.
3 eth mon de Sofia	Sofia vedec eth petit lac e era Cabana deth Major, a on Alberto elaboraue bèth plan complicat.
3 eth mon de Sofia	Ara seguida, se premanic entà aterrir ath pè der arbe que Sofia auie escalat.
3 eth mon de Sofia	Quan era auca toquèc en tèrra, Sofia gessec redolant.
3 eth mon de Sofia	Dempùs de hèr ues campuletes peth romerau, se lheuèc.
3 eth mon de Sofia	Se n'encuedèc, damb suspresa, que tornaue a auer es dimensions de tostemp.
3 eth mon de Sofia	Era auca dèc un parelh de virades ath sòn torn.
3 eth mon de Sofia	Fòrça gràcies pera tua ajuda, didec Sofia.
3 eth mon de Sofia	Non a cap d'importància.
3 eth mon de Sofia	As dit qu'aquerò ère un libre de filosofia.
3 eth mon de Sofia	Ac as dit tu.
3 eth mon de Sofia	Ben, ei çò de madeish auríem subervolat tota era istòria dera filosofia, dera madeisha manèra que portè a Nils Holgersson per tot Suecia.
3 eth mon de Sofia	Auríem subervolat Miles e Atenes, Jerusalem e Alexandria, Roma e Florencia.
3 eth mon de Sofia	Londres e Paris, Jena e Heidelberg, Berlin e Copenhaguen…
3 eth mon de Sofia	Qu'ei pro.
3 eth mon de Sofia	Ei mès senzilh subervolar Suecia.
3 eth mon de Sofia	Era auca correc uns passi, e se metec a volar.
3 eth mon de Sofia	Sofia se sentie plan cansada, mès quan entrèc en Nhadèr pensèc qu'Alberto serie plan content damb es sues manòbres.
3 eth mon de Sofia	Eth major non podie auer pensat en Alberto era darrèra mieja ora e, s'ac auie hèt, aurie auut un grèu desdoblament dera personalitat.
3 eth mon de Sofia	Sofia entrèc en casa uns instants abantes que sa mair tornèsse deth trebalh.
3 eth mon de Sofia	Atau non li calec explicar qu'ua auca l'auie ajudat a baishar d'un arbe.
3 eth mon de Sofia	Dempús de minjar, comencèren a premaní'c tot entara hèsta deth jardin.
3 eth mon de Sofia	Baishèc tath jardin ua taula de cavalets de quate mètres que i auie en atic.
3 eth mon de Sofia	Auien planejat plaçar era taula dejós des arbes frutèrs.
3 eth mon de Sofia	Eth darrèr viatge qu'auien tengut era taula de cavalets auie estat en dètzau aniversari deth maridatge des sòns pairs.
3 eth mon de Sofia	Sofia, alavetz, sonque auie ueit ans, mès rebrembaue claraments aquera hèsta en aire liure, a on auien vengut toti es familiars e amics.
3 eth mon de Sofia	Eth pronostic deth temps non podie èster mielhor.
3 eth mon de Sofia	Non auie ploigut ne ua gota dempús dera terribla tormenta eth dia abantes der aniversari de Sofia.
3 eth mon de Sofia	Totun, decidiren demorar enquiath dissabte ath maitin tà decorar e premanir era taula.
3 eth mon de Sofia	Un shinhau mès tard, heren dues classes diferentes de pan.
3 eth mon de Sofia	I aurie poth e salades.
3 eth mon de Sofia	E refresqui.
3 eth mon de Sofia	Sofia cranhie que bèri gojats dera sua classa portèssen cervesa, pr'amor que non volie problèmes.
3 eth mon de Sofia	Ei clar que vierà.
3 eth mon de Sofia	Quitament a prometut hèr un jòc de mans filosofic.
3 eth mon de Sofia	Un jòc de mans filosofic?
3 eth mon de Sofia	Qué vò díder, açò?
3 eth mon de Sofia	No'c sabi… se siguesse mague, aurie premanit un d'aguesti trucs de magia.
3 eth mon de Sofia	Dilhèu aurie trèt un conilh blanc d'un chapèu de copa…
3 eth mon de Sofia	Qué?
3 eth mon de Sofia	Un aute viatge?
3 eth mon de Sofia	Tot aquerò son paraules.
3 eth mon de Sofia	Planèges bèra causa tu tanben?
3 eth mon de Sofia	Si, Sofia, de hèt si.
3 eth mon de Sofia	Un discors?
3 eth mon de Sofia	Non te diderè arren.
3 eth mon de Sofia	Bona net, Sofia.
3 eth mon de Sofia	Ath maitin a vier, sa mair la desvelhèc d'ora abantes d'anar a trebalhar.
3 eth mon de Sofia	Just dempús que sa mair se n'auesse anat, sonèc eth telefon.
3 eth mon de Sofia	Auie bèth sistèma entà saber quan Sofia se demoraue soleta en casa.
3 eth mon de Sofia	Com van es tòns secrèts?
3 eth mon de Sofia	Xxxxx.
3 eth mon de Sofia	Non digues arren.
3 eth mon de Sofia	Ne tansevolhe dèishes qu'eth i pense.
3 eth mon de Sofia	Me semble qu'ager artenhí de distrèir-lo.
3 eth mon de Sofia	Plan ben.
3 eth mon de Sofia	S'a acabat eth cors de filosofia?
3 eth mon de Sofia	Truqui per aquerò.
3 eth mon de Sofia	Ja auem arribat ath nòste sègle.
3 eth mon de Sofia	A compdar d'ara, te calerie saber orientar-te tu soleta.
3 eth mon de Sofia	Era causa mès importanta ei qu'ara ja as ua basa.
3 eth mon de Sofia	Totun, voi que mos veigam entà auer ua petita charrada sus era nòsta epòca.
3 eth mon de Sofia	De vertat?
3 eth mon de Sofia	Per aquerò mès vau que mos trapem en centre.
3 eth mon de Sofia	Vòs que venga?
3 eth mon de Sofia	Non, non, aciu non.
3 eth mon de Sofia	Ac è tot plan desordenat.
3 eth mon de Sofia	Acaben de daurir un cafè en aute costat dera Plaça Major.
3 eth mon de Sofia	Cafè Pierre.
3 eth mon de Sofia	A quina ora vòs que mos trapem?
3 eth mon de Sofia	Te semble ben tàs dotze?
3 eth mon de Sofia	Tàs dotze en cafè, plan ben.
3 eth mon de Sofia	Ei mielhor de non díder arren mès, ara.
3 eth mon de Sofia	Adishatz!.
3 eth mon de Sofia	Passauen ues menutes des dotze, quan Sofia entrèc en Cafè Pierre.
3 eth mon de Sofia	Ère un d'aguesti cafès de mòda, damb taules redones e cagires neres, baguettes e bòls de salades.
3 eth mon de Sofia	Eth locau ère petit, e Sofia vedec de seguit qu'Alberto non i ère.
3 eth mon de Sofia	De hèt siguec era soleta causa ena que se fixèc.
3 eth mon de Sofia	I auie moltes persones seigudes enes taules, mès cap ère Alberto.
3 eth mon de Sofia	Non ère acostumada a anar soleta tà un cafè.
3 eth mon de Sofia	S'apressèc ath mostrador e demanèc un tè damb citron.
3 eth mon de Sofia	Portèc era tassa tà ua des taules que demorauen liures.
3 eth mon de Sofia	Campaue constantaments era pòrta d'entrada.
3 eth mon de Sofia	Non deishaue d'entrar e gésser gent, mès Alberto non apareishie.
3 eth mon de Sofia	S'aumens auesse auut un jornau.
3 eth mon de Sofia	Ath cap d'ua estona, non podec esvitar campar ath sòn torn.
3 eth mon de Sofia	Bères persones li tornauen era agachada.
3 eth mon de Sofia	Pendent ua estona se sentec ua hemna joena.
3 eth mon de Sofia	Sonque auie quinze ans, mès podie semblar que n'auie dètz-e-sèt… o coma minim, sètze e uns quanti mesi.
3 eth mon de Sofia	S'imaginèc se qué deuie pensar tota aquera gent sus eth hèt d'existir.
3 eth mon de Sofia	Semblaue que siguessen simplaments aquiu, sense pensar en arren.
3 eth mon de Sofia	Parlauen e gesticulauen, mès non semblaue que parlèssen d'arren important.
3 eth mon de Sofia	Còp sec, se'n rebrembèc de Kierkegaard, qu'auie dit qu'era principau caracteristica dera multitud ère "es sòns discorsi uets de sentit".
3 eth mon de Sofia	Viuie tota aguesta gent en ua etapa estetica?
3 eth mon de Sofia	O dilhèu entada eri aquerò ère existenciauments important?
3 eth mon de Sofia	En ua des sues prumères cartes, Alberto auie escrit que i a moltes causes en comun entre es mainatges e es filosòfi.
3 eth mon de Sofia	Sofia tornèc a pensar qu'auie pòur d'èster adulta.
3 eth mon de Sofia	E s'era tanben arribèsse a entrar enes prigondors dera pèth de conilh que s'auie trèt deth chapèu de copa der univèrs?
3 eth mon de Sofia	Mentre pensaue tot aquerò, non auie perdut jamès de vista era pòrta d'entrada.
3 eth mon de Sofia	Còp sec, Alberto entrèc.
3 eth mon de Sofia	Totun qu'ère ostiu, portaue ua berrèta e un abric pro long.
3 eth mon de Sofia	La veiguec de seguit, e anèc dirècte tath lòc a on ère seiguda.
3 eth mon de Sofia	Sofia pensèc qu'ère eth prumèr viatge que se trapauen en public.
3 eth mon de Sofia	Ei mès des dotze e quinze…
3 eth mon de Sofia	Se ditz quart d'ora academic.
3 eth mon de Sofia	Alberto se seiguec e la guardèc dirèctaments as uelhs.
3 eth mon de Sofia	M'ei parièr.
3 eth mon de Sofia	Dilhèu prenerè ua baguette.
3 eth mon de Sofia	Alberto anèc tath mostrador.
3 eth mon de Sofia	Ère car?
3 eth mon de Sofia	Ei parièr, Sofia.
3 eth mon de Sofia	As bèra excusa que justifique eth retard?
3 eth mon de Sofia	Non.
3 eth mon de Sofia	Ac è hèt expressaments, ja t'ac explicarè.
3 eth mon de Sofia	Hec dues granes mossegades ath mòs, e didec:
3 eth mon de Sofia	Parlaram deth nòste sègle.
3 eth mon de Sofia	A passat bèra causa filosoficaments importanta?
3 eth mon de Sofia	Moltes.
3 eth mon de Sofia	De hèt, tantes, que se ramifiquen en fòrça direccions diferentes.
3 eth mon de Sofia	Entà començar, parlaram d'un corrent que s'apère existencialisme.
3 eth mon de Sofia	Aguest tèrme arremasse diuèrsi corrents filosofics que prenen coma punt de gessuda era situacion existenciau der òme.
3 eth mon de Sofia	Acostumam a parlar dera filosofia existenciau deth sègle XX.
3 eth mon de Sofia	Bèri uns d'aguesti filosòfi, o existencialistes, basèren es sues idies, non sonque en Kierkegaard, senon tanben en Hegel e Marx.
3 eth mon de Sofia	Enteni.
3 eth mon de Sofia	Un aute filosòf qu'aurie fòrça influéncia en sègle XX siguec Freidrich Niezstche, que viuec de 1844 tà 1900.
3 eth mon de Sofia	Reagic contra Hegel e contra er "istoricisme" germanic.
3 eth mon de Sofia	Contra er interès anemic pera istòria, opause era pròpia vida.
3 eth mon de Sofia	Reivindicaue ua "transfomacion de totes es valors" perque es valors des fòrts non siguessen empachades pes aflaquidi.
3 eth mon de Sofia	Segontes Nietzsche, tant eth cristianisme coma era filosofia tradicionau auien dat era esquia ath mon reau, en tot apuntar de cap ath cèu o de cap ath mon des idies.
3 eth mon de Sofia	Mès aquerò qu'enquia ara s'auie considerat eth "mon reau", en realitat ei un mon faus.
3 eth mon de Sofia	Plan ben.
3 eth mon de Sofia	Un filosòf existencialista que recebec era influéncia de Nietzsche e Kierkegaard siguec Martin Heidegger.
3 eth mon de Sofia	Mès mos concentraram en filosòf francés Jean-Paul Sartre, que viuec de 1905 enquia 1980.
3 eth mon de Sofia	Siguec eth mès coneishut des existencialistes, aumens entre eth gran public.
3 eth mon de Sofia	Eth sòn existencialisme se hec popular enes ans quaranta, just dempús dera dusau Guèrra Mondiau.
3 eth mon de Sofia	Mès tard se higec ath movement marxista francés, mès jamès siguec membre de cap partit.
3 eth mon de Sofia	Ei per açò que mos auem trapat en un cafè francés?
3 eth mon de Sofia	Cohèssi que non a estat un edart.
3 eth mon de Sofia	Sartre frequentaue es cafès.
3 eth mon de Sofia	Siguec en un d'aguesti cafès a on coneishec ara companha dera sua vida, Simone de Beauvoir, que tanben ère ua filosòfa existencialista.
3 eth mon de Sofia	Ua hemna filosòfa?
3 eth mon de Sofia	Ei un consolament qu'era umanitat s'age finauments civilizat.
3 eth mon de Sofia	Totun, era nòsta epòca tanben a fòrça problèmes.
3 eth mon de Sofia	M'anaues a parlar der existencialisme.
3 eth mon de Sofia	Sartre didec qu'er "existencialisme ei un umanisme", causa que vò díder qu'es existencialistes prenen coma punt de gessuda exclusivaments er èsser uman.
3 eth mon de Sofia	Me cau díder, totun, qu'ei un umanisme damb ua vision plan mès escura der òme qu'era que vedérem ena Renaishença.
3 eth mon de Sofia	Per qué?
3 eth mon de Sofia	Tant Kierkegaard coma bèri filosòfi existencialistes d'aguest sègle èren cristians.
3 eth mon de Sofia	En cambi, Sartre practiquèc un existencialisme atèu.
3 eth mon de Sofia	Era sua filosofia se pòt considerar ua despietada analisi dera situacion der òme dempús que "Diu a mòrt".
3 eth mon de Sofia	Era frasa "Diu a mòrt" ei de Nietzsche.
3 eth mon de Sofia	Contunha.
3 eth mon de Sofia	Era paraula clau dera filosofia de Sartre ei, coma ena de Kierkegaard, "existéncia".
3 eth mon de Sofia	Mès "existéncia" non ei çò de madeish que "víuer".
3 eth mon de Sofia	Es plantes e es animaus tanben son viui, mès non s'an de preocupar de saber se qué vò díder aquerò.
3 eth mon de Sofia	Er òme ei er unic èsser viu qu'ei conscient dera sua existéncia.
3 eth mon de Sofia	Sartre didec qu'es causes fisiques son çò que son "en eres madeishes", mentretant qu'er òme ei "entà eth madeish".
3 eth mon de Sofia	Èster ua persona ei plan diferent qu'èster ua causa.
3 eth mon de Sofia	Aquerò ei vertat.
3 eth mon de Sofia	Sartre didec qu'era nòsta existéncia ven abantes qu'eth sòn significat.
3 eth mon de Sofia	Eth hèt de qué jo existisqui ei anterior ath hèt de saber se qué sò jo.
3 eth mon de Sofia	Qué complicat.
3 eth mon de Sofia	Per esséncia entenem çò qu'ei vertadèraments ua causa, era "natura" d'ua causa.
3 eth mon de Sofia	Entà Sartre, er òme non a ua natura innata, e li cau crear-se a se madeish.
3 eth mon de Sofia	Li cau crear era sua pròpia natura o "esséncia" pr'amor qu'aguesta non ven dada "a priori".
3 eth mon de Sofia	Me semble qu'enteni açò que vòs díder.
3 eth mon de Sofia	Ath long dera istòria dera filosofia, es filosòfi an sajat de descurbir se qué ei er òme, o se qué ei era natura umana.
3 eth mon de Sofia	Mès Sartre pensaue qu'er òme non se pòt refugiar en cap natura etèrna.
3 eth mon de Sofia	Ei per açò que non servís demananar-se quin ei eth sentit dera vida en generau.
3 eth mon de Sofia	Èm condemnadi a improvisar.
3 eth mon de Sofia	Èm coma actors qu'auem entrat ena scèna sense auer cap de papèr, sense nòtes ne notaires que mos gasulhen es causes que mos cau hèr.
3 eth mon de Sofia	Nosati madeishi auem d'escuélher se com mos cau víuer.
3 eth mon de Sofia	De bèra manèra, aquerò ei vertat.
3 eth mon de Sofia	Ac as entenut.
3 eth mon de Sofia	Quan er òme se n'encuede que viu, qu'un dia morirà e que non i a arren a on pogue agarrar-se, alavetz sent crebacòr.
3 eth mon de Sofia	Rebrembaràs qu'eth crebacòr ère tanben un element important ena descripcion que hège Kierkegaard d'ua situacion existenciau.
3 eth mon de Sofia	Òc, ac rebrembi.
3 eth mon de Sofia	Sartre ditz qu'er òme se sent estrangèr en un mon sense sentit.
3 eth mon de Sofia	Quan descriu era "alienacion" der òme, arremasse idies basiques de Hegel e de Marx.
3 eth mon de Sofia	Era sensacion qu'a er òme d'èster un estrangèr en mon cree un sentiment de desesperacion, engüeg, nausèa e absurditat.
3 eth mon de Sofia	Ei plan abituau senter-se deprimit o frustrat.
3 eth mon de Sofia	Òc, Sartre descriu ar òme urban deth sègle XX.
3 eth mon de Sofia	Rebrembes qu'es umanistes dera Renaishença auien ensenhat, lèu de forma trionfant, era libertat e era independéncia der òme?
3 eth mon de Sofia	Sartre, en cambi, sentec era libertat der òme coma ua maladèta.
3 eth mon de Sofia	Perque un viatge a estat lançat en mon ei responsable de toti es sòns actes".
3 eth mon de Sofia	Mès arrés mos a demanat se volem èster ciutadans liures.
3 eth mon de Sofia	Aguesta ei era clau, segontes Sartre.
3 eth mon de Sofia	Mès èm individús liures, e aguesta libertat mos obligue a trigar pendent tota era nòsta vida.
3 eth mon de Sofia	Non i a ne normes ne valors etèrnes as que mos pogam agarrar.
3 eth mon de Sofia	Aquerò hè qu'es nòstes causides siguen encara mès importantes: perque èm totauments responsables des nòsti actes.
3 eth mon de Sofia	Sartre remerquèc qu'er òme jamès a d'eludir era responsabilitat des sues accions.
3 eth mon de Sofia	Tanpòc non podem eludir era responsabilitat de hèr era nòsta pròpia eleccion damb era excusa d'auer d'anar tath trebalh o d'auer de víuer segontes ues cèrtes formes borgeses.
3 eth mon de Sofia	Qui entre laguens dera massa anonima deven un òme impersonau e frustrat: hug de se madeish e viu ena mentida.
3 eth mon de Sofia	En cambi, era libertat mos obligue a hèr bèra causa de nosati madeishi, mos obligue a "víuer autenticaments".
3 eth mon de Sofia	Compreni.
3 eth mon de Sofia	Aquerò ei valid sustot entàs nòstes causides etiques.
3 eth mon de Sofia	Jamès podem dar era colpa ara "natura umana", ara "fragilitat umana" o a causes semblables.
3 eth mon de Sofia	A viatges se passe qu'òmes madurs se compòrten coma porcèths e ath finau diden qu'eth tòrt ei deth "vielh Adam".
3 eth mon de Sofia	Mès aguest "vielh Adam" non existís.
3 eth mon de Sofia	Ei simplaments ua figura ara que mos agarram entà eludir era responsabilitat des nòsti actes.
3 eth mon de Sofia	Ja ère ora qu'era colpa non se la cargue tostem eth madeish.
3 eth mon de Sofia	Sartre non ère un niilista.
3 eth mon de Sofia	Qué ei aquerò?
3 eth mon de Sofia	Ei ua persona que pense qu'arren impòrte, e que tot ei permetut.
3 eth mon de Sofia	Sartre credie qu'era vida a d'auer un sentit.
3 eth mon de Sofia	Ei un imperatiu.
3 eth mon de Sofia	Mès èm nosati madeishi es qu'auem de dar aguest sentit ara nòsta vida.
3 eth mon de Sofia	Entà existir ei de besonh crear ua pròpia vida.
3 eth mon de Sofia	M'ac poiries explicar mès peth menut?
3 eth mon de Sofia	Pr'amor qu'era consciéncia ei tostemp consciéncia de bèra causa.
3 eth mon de Sofia	Aguesta "bèra causa" depen de nosati e der entorn.
3 eth mon de Sofia	Nosati madeishi participam ena percepcion, e seleccionam es causes que mos semblen importantes.
3 eth mon de Sofia	Pòs méter bèth exemple?
3 eth mon de Sofia	Dues pesones pòden èster ena madeisha cramba, e perceber-la de dues manères plan diferentes.
3 eth mon de Sofia	Aquerò se passe perque percebem eth mon exterior a trauèrs deth nòste punt d'enguarda e des nòsti interèssi.
3 eth mon de Sofia	Ua hemna qu'ei embarassada a era sensacion que totes es hemnes que ve son embarassades.
3 eth mon de Sofia	Non vò díder qu'abantes non i auesse hemnes embarassades, senon que d'ençà qu'ei embarassada ve eth mon de ua auta manèra.
3 eth mon de Sofia	Ua persona malauta ve ambulàncies pertot.
3 eth mon de Sofia	Enteni.
3 eth mon de Sofia	Era nòsta pròpia vida vidanta condicione era nòsta manèra de percéber era cramba.
3 eth mon de Sofia	Se bèra causa non m'interèsse, non la veigui.
3 eth mon de Sofia	E ara ja te posqui explicar se per qué aué è arribat tard.
3 eth mon de Sofia	As dit qu'ac as hèt exprèssaments.
3 eth mon de Sofia	Era prumèra causa qu'è vist ei que non i ères.
3 eth mon de Sofia	Non ei estranh qu'era prumèra causa que vedesses siguesse ua causa absenta?
3 eth mon de Sofia	Dilhèu òc, mès ei que m'auia de trapar damb tu.
3 eth mon de Sofia	As vengut tard entà demostrar aquerò?
3 eth mon de Sofia	Òc, entà hèr-te a compréner eth punt clau dera filosofia de Sartre.
3 eth mon de Sofia	Plan ben, òme.
3 eth mon de Sofia	S'ès encamardada, e demores ua trucada telefonica deth tòn estimat, alavetz dilhèu "sentes" tot eth dia que non truque.
3 eth mon de Sofia	Tu sentes precisaments que "non" truque.
3 eth mon de Sofia	Se lo demores ena estacion, e i a un pialèr de gent ena andana, tu non ves as autes persones, que shòrden e non an cap d'importància.
3 eth mon de Sofia	Autanplan te pòden resultar desagradiues perque ocupen espaci.
3 eth mon de Sofia	Era soleta causa que cuelhes ei qu'eth non ei aquiu.
3 eth mon de Sofia	Ac enteni.
3 eth mon de Sofia	Simone de Beauvoir sagèc d'aplicar er existencialisme ath papèr que jòguen es dus sèxes.
3 eth mon de Sofia	Sartre auie explicat qu'er òme non a cap "natura etèrna" a on agarrar-se.
3 eth mon de Sofia	Mos cream a nosati madeishi.
3 eth mon de Sofia	Aquerò tanben ei valid entara nòsta concepcion des sèxes.
3 eth mon de Sofia	Simone de Beauvoir sosten que non existís ua "natura femenina" o ua "natura masculina", encara qu'aguesta age estat tostemp era opinion tradicionau.
3 eth mon de Sofia	Per exemple, s'a dit soent qu'er òme a ua natura "transcendenta", que cerque un sentit e ua direccion dehòra deth larèr domestic.
3 eth mon de Sofia	En cambi, se ditz qu'era hemna a ua orientacion vitau contrària ara der òme.
3 eth mon de Sofia	Ei "immanenta", ei a díder, vò èster delà a on ei.
3 eth mon de Sofia	Per tant, protegís ara sua familha, ara sua natura e as causes pròches.
3 eth mon de Sofia	Aué en dia, didem qu'era hemna s'interèsse mès qu'er òme pes causes doces e trendes dera vida.
3 eth mon de Sofia	De vertat pensaue aquerò?
3 eth mon de Sofia	Non m'escotes.
3 eth mon de Sofia	Simone de Beauvoir non credie en cap "natura femenina" o "natura masculina".
3 eth mon de Sofia	Ath contrari, pensaue qu'es hemnes e es òmes an de desliurar-se d'aguesti prejudicis.
3 eth mon de Sofia	I sò d'acòrd.
3 eth mon de Sofia	Qué volie díder damb aguest titol?
3 eth mon de Sofia	Parlaue des hemnes.
3 eth mon de Sofia	Ena nòsta cultura, era hemna a estat eth "segon sèxe".
3 eth mon de Sofia	Er òme se compòrte coma un subjècte, e tracte ara hemna coma un objècte.
3 eth mon de Sofia	D'aguesta manèra, empedís qu'era age ua responsabilitat sus era sua pròpia vida.
3 eth mon de Sofia	Contunha.
3 eth mon de Sofia	Segontes Simone de Beauvoir, era hemna a de reconquistar aguesta responsabilitat.
3 eth mon de Sofia	Perque non ei er òme qui sosmet ara hemna.
3 eth mon de Sofia	Era hemna se reprimís a se madeisha en non assumir era responsabilitat dera sua pròpia vida.
3 eth mon de Sofia	Èm nosati es que decidim eth nòste grad de libertat e d'independéncia?
3 eth mon de Sofia	Òc, se poderie díder atau, se vòs.
3 eth mon de Sofia	Er existencialisme tanben influïc prigondaments ena literatura, des des ans quaranta enquia ara, especiauments en teatre.
3 eth mon de Sofia	Eth madeish Sartre escriuec novèles e òbres de teatre.
3 eth mon de Sofia	Tanben siguec plan important eth francés Albert Camus, er irlandés Samuel Beckett, eth romanés Ionesco e eth polonés Gombrowicz.
3 eth mon de Sofia	Auien ua tralha en comun, que compartien damb molti auti escrivans: er absurd.
3 eth mon de Sofia	Era paraula se tie especiauments entà designar eth "teatre der absurd".
3 eth mon de Sofia	Plan ben.
3 eth mon de Sofia	Entenes qué vò díder era paraula absurd"?
3 eth mon de Sofia	Vò díder bèra causa que non a sentit o qu'ei irracionau, non?
3 eth mon de Sofia	Exactaments.
3 eth mon de Sofia	Eth teatre der absurd neishec coma ua reaccion ath teatre realista, e sajaue de mostrar en scenari era manca de significat dera existéncia e, d'aguesta manèra, hèr a reaccionat ath public.
3 eth mon de Sofia	Non ère un culte ar absurd.
3 eth mon de Sofia	Ath contrari.
3 eth mon de Sofia	En tot mostrar era absurditat des hèts quotidians de cada dia, s'obligaue ath public a cercar ua existéncia mès vertadèra e autentica.
3 eth mon de Sofia	Semble interessant.
3 eth mon de Sofia	Eth teatre der absurd soent expause situacions totauments triviaus, e per aquerò se considère ua sòrta de "iperealisme".
3 eth mon de Sofia	Era gent ges tau coma ei.
3 eth mon de Sofia	Se representes çò que passe en un lavabo un maitin perfèctaments ordinari d'ua casa perfèctaments ordinària, eth public se met a arrir.
3 eth mon de Sofia	Eth sòn arrir se pòt interpretar coma ua reaccion ath hèt de veder-se ada eri madeishi sus era scèna.
3 eth mon de Sofia	Òc, exacte.
3 eth mon de Sofia	Eth teatre der absurd tanben pòt auer ua vessant surealista.
3 eth mon de Sofia	Es personatges soent se trapen en situacions improbables e irreaus, coma en un sòn.
3 eth mon de Sofia	Quan es personatges accèpten aguestes situacions sense suspresa, ei eth public qui a de reaccionar damb suspresa en tot veir qu'es personatges non se susprenen.
3 eth mon de Sofia	Charles Chaplin trebalhaue d'aguesta manèra enes sues pellicules mudes.
3 eth mon de Sofia	Er efècte comic d'aguestes pellicules ei soent era acceptacion laconica de Chaplin des causes absurdes que li passen.
3 eth mon de Sofia	Aquerò obligaue ath public a cercar laguens sòn bèra causa mès autentica e vertadèra.
3 eth mon de Sofia	Ei estonant de veir es causes que tolère era gent sense protestar.
3 eth mon de Sofia	Aquerò ei vertat.
3 eth mon de Sofia	Vòs ua tassa de tè?
3 eth mon de Sofia	O ua coca-cola?
3 eth mon de Sofia	Òc, gràcies.
3 eth mon de Sofia	Alberto tornèc damb un cafè e ua coca-cola.
3 eth mon de Sofia	Mentrestant, Sofia auie pensat que li començaue a agradar era vida d'aqueth cafè.
3 eth mon de Sofia	Tanben començaue a pensar qu'es convèrses des autes taules non èren tan triviaus coma se les auie imaginat.
3 eth mon de Sofia	Alberto deishèc era botelha de coca-cola sus era taula damb un fòrt patac.
3 eth mon de Sofia	E aquerò mos pòrte ara fin deth camin, didec.
3 eth mon de Sofia	Non.
3 eth mon de Sofia	Aquerò serie ua exageracion.
3 eth mon de Sofia	Mès era filosofia existencialista a auut fòrça importància entà molta gent de tot eth mon.
3 eth mon de Sofia	Coma auem vist, a es sues arraïtzes plan entà darrèr: dempús Kierkegaard enquia Socrates.
3 eth mon de Sofia	Eth sègle XX tanben a estat testimòni d'ua floritura e d'un renauiment des auti corrents filosofics qu'auem discutit.
3 eth mon de Sofia	Coma quini?
3 eth mon de Sofia	Un corrent atau ei eth neotomisme, ei a díder, es idies que pertanhen a Sant Tomàs d'Aquino.
3 eth mon de Sofia	Un aute corrent ei eth aperat filosofia analitica, o empirisme logic, qu'a es sues arraïtzes en Hume e en empirisme anglés, mès que tanben a relacion damb era logica d'Aristotil.
3 eth mon de Sofia	Ja auem parlat der neodarwinisme e dera importància dera psicoanalisi.
3 eth mon de Sofia	Mos calerie mentar un darrèr corrent, eth materialisme que tanben a arraïtzes istoriques.
3 eth mon de Sofia	Grana part dera sciéncia modèrna deu fòrça causes as esfòrci des pre-socratics.
3 eth mon de Sofia	Per exemple, contunhe era recerca dera particula elementau indivisibla de qué son formades totes es causes.
3 eth mon de Sofia	Arrés non a podut explicar encara de forma satisfactòria se qué ei era matèria.
3 eth mon de Sofia	Es sciéncies modèrnes coma era fisica nucleara o era bioquimica son tan fascinades peth problèma qu'entà fòrça gent constituïssen ua part importanta dera sua forma d'enténer era vida.
3 eth mon de Sofia	Se barrègen es causes naues e vielhes.
3 eth mon de Sofia	Perque es madeishes qüestions damb que comencèrem aguest cors, encara non s'an podut respóner.
3 eth mon de Sofia	Sartre toquèc un punt important quan didec qu'es qüestions existenciaus non se poiràn respóner jamès.
3 eth mon de Sofia	Ua pregunta filosofica ei, per definicion, ua causa que cada generacion, cada èsser uman, a de sajar de respóner.
3 eth mon de Sofia	Aquerò ei un shinhau descoratjant.
3 eth mon de Sofia	Non sai se'n sò d'acòrd.
3 eth mon de Sofia	Non ei precisaments en tot someter-mos aguestes qüestions que sentem qu'èm viui?
3 eth mon de Sofia	Ath delà, tostemp qu'er òme a lutat entà trapar ua responsa as granes qüestions, a trapat solucions clares e definitiues a qüestions mès petites.
3 eth mon de Sofia	Era sciéncia, era investigacion e era tecnologia an neishut des reflexions filosofiques.
3 eth mon de Sofia	Dempús de tot, non a estat era estranhesa dera consciéncia çò qu'a portat ar òme ena Lua?
3 eth mon de Sofia	Òc, ei vertat.
3 eth mon de Sofia	Quan Neil Armstrom caushiguèc era Lua didec: "un petit pas entar òme e un gran pas entara umanitat" En sòn prumèr pas ena Lua, includie a toti es òmes qu'auien viscut abantes qu'eth.
3 eth mon de Sofia	Non ère sonque merit sòn.
3 eth mon de Sofia	Ei clar que non.
3 eth mon de Sofia	Era nòsta epòca a auut d'afrontar naui problèmes.
3 eth mon de Sofia	Es mès seriosi son es deth meiei ambient.
3 eth mon de Sofia	Un important corrent filosofic deth sègle XX ei era ecofilosofia, coma lo batièc un des sòns fondadors, eth filosòf noruec Arne Naess.
3 eth mon de Sofia	Molti ecofilosòfi occidentaus an assenhalat qu'era civilizacion occidentau va peth camin confonut, e qu'ei a mand d'arribar en limit dera tolerabilitat.
3 eth mon de Sofia	Aguesti filosòfi an sajat d'apregondir mès, en non demorar-se solets enes efèctes dera pollucion e dera contaminacion ambientau.
3 eth mon de Sofia	I a bèra causa confonuda ena manèra de pensar d'Occident.
3 eth mon de Sofia	Me semble qu'an rason.
3 eth mon de Sofia	Es ecofilosòfi an metut en dobte eth pròpi concèpte d'evolucion.
3 eth mon de Sofia	Aguest concèpte se base ena presumpcion qu'er òme ei superior: qu'ei eth patron dera natura.
3 eth mon de Sofia	Aguesta manèra de pensar pòt èster lamentabla entara vida sancera deth Planeta.
3 eth mon de Sofia	Me meti malauta quan i pensi.
3 eth mon de Sofia	Entà amiar a tèrme aguesta critica, molti ecofilosòfi an sajat de trèir idies de d'autes cultures, coma per exemple dera India.
3 eth mon de Sofia	Tanben an estudiat es pensaments e es costums des cridadi pòbles primitius (o pòbles autoctòns, coma es indis d'America), entà sajar de recuperar aquerò que ja auem perdut.
3 eth mon de Sofia	Aguesti darrèri ans, en cercles scientifics, s'especule damb era idia qu'era nòsta manèra de pensar scientifica se trape dauant d'un "cambi paradigmatic", ei a díder, un cambi fondamentau ena manèra de pensar des scientifics.
3 eth mon de Sofia	Aquerò ja a dat fruts en bèri camps.
3 eth mon de Sofia	Èm testimònis des coneishuts "movements alternatius", qu'apòsten per un pensament globau e per un nau estil de vida.
3 eth mon de Sofia	Perfècte.
3 eth mon de Sofia	Ath madeish temps, coma mos cau hèr tostemp damb totes es causes que hèn es òmes, s'a de distinguir entre eth ben e eth mau.
3 eth mon de Sofia	Bèri uns sostien qu'auem entrat en ua naua epòca o "New Age".
3 eth mon de Sofia	Mès es causes naues non son de besonh es mielhors, dera madeisha manèra que non totes es causes vielhes les cau acornerar.
3 eth mon de Sofia	Aquerò ei, de hèt, çò que volie díder aguest cors de filosofia.
3 eth mon de Sofia	Ara ja as un bagatge istoric, que te permeterà orientar-te soleta pera vida.
3 eth mon de Sofia	Gràcies.
3 eth mon de Sofia	Seguraments te n'encuedaràs que moltes des causes que i a darrèr deth "New Ages" non s'ac valen.
3 eth mon de Sofia	Tanben era "neoreligiositat", o eth "neoocultisme" o era "medèrna supersticion" an invadit eth mon occidentau enes darrères decades, e s'an convertit en ua grana industria.
3 eth mon de Sofia	En tot profitar era influéncia menor deth cristianisme, an creishut coma misharnons naues concepcions dera vida.
3 eth mon de Sofia	As bèth exemple?
3 eth mon de Sofia	Era lista ei tan longa, que non posqui començar.
3 eth mon de Sofia	Ath delà, non ei facil descríuer eth nòste pròpi temps.
3 eth mon de Sofia	Mès ara te prepausi d'anar a hèr un torn pera ciutat.
3 eth mon de Sofia	Me cau ensenhar-te ua causa.
3 eth mon de Sofia	Non è guaire temps.
3 eth mon de Sofia	Non auràs desbrembat era hèsta de deman, vertat?
3 eth mon de Sofia	Ei clar que non.
3 eth mon de Sofia	Passaràn causes meravilhoses.
3 eth mon de Sofia	Mès abantes a de demorar barrat eth cors de filosofia de Hilde.
3 eth mon de Sofia	Eth major non a pensat arren mès, e per aquerò pèrd un shinhau d'auantatge.
3 eth mon de Sofia	Gesseren.
3 eth mon de Sofia	Era gent anaue tà naut e tà baish coma hormigues en un hormiguèr.
3 eth mon de Sofia	Sofia se demanaue se qué volerie ensenhar-li.
3 eth mon de Sofia	Alberto assenhalèc era veirina e didec:
3 eth mon de Sofia	Aquerò ei eth sègle XX, Sofia.
3 eth mon de Sofia	Eth mon crebèc a compdar dera Renaishença.
3 eth mon de Sofia	Damb es grani descubèrtes, es europèus comencèren a viatjar per tot eth mon.
3 eth mon de Sofia	Aué ei ath revès.
3 eth mon de Sofia	Poiríem díder qu'ei ua explosion ath revès.
3 eth mon de Sofia	Qué vòs díder?
3 eth mon de Sofia	Eth mon sancer se convertís en un hilat unic de comunicacions.
3 eth mon de Sofia	Non hè guaire temps, es filosòfi encara auien de viatjar damb tamborèu e shivaus entà trapar d'auti pensaires o entà conéisher mon.
3 eth mon de Sofia	Aué, mos podem sèir en quinsevolh lòc deth planeta, e accedir a tota era experiéncia umana en ua pantalha d'ordenador.
3 eth mon de Sofia	Ei incredible, mès hè pòur.
3 eth mon de Sofia	Era qüestion ei s'era Istòria s'acabe o se, ath contrari, èm en lindau d'ua naua èra.
3 eth mon de Sofia	Ja non èm simplaments ciutadans d'ua ciutat o d'un país en concrèt.
3 eth mon de Sofia	Viuem en ua civilizacion planetària.
3 eth mon de Sofia	Ei vertat.
3 eth mon de Sofia	Eth desvolopament tecnologic a estat seguraments mès important enes trenta o quaranta ans darrèrs qu'ena rèsta dera Istòria.
3 eth mon de Sofia	E dilhèu sonque èm en començament…
3 eth mon de Sofia	Aquerò ei çò que me volies hèr veir?
3 eth mon de Sofia	Non, ei en aute costat dera glèsia.
3 eth mon de Sofia	Unides en ua des pantalhes de television.
3 eth mon de Sofia	Guarda, didec Sofia.
3 eth mon de Sofia	Era camerà s'apressèc a un des soldats.
3 eth mon de Sofia	Auie ua barba nera identica ara d'Alberto.
3 eth mon de Sofia	Còp sec, treiguec un papèr a on didie: "Tornarè lèu, Hilde".
3 eth mon de Sofia	Didec adiu damb era man, e despareishec.
3 eth mon de Sofia	Pòcvau, exclamèc Alberto.
3 eth mon de Sofia	Ère eth major?
3 eth mon de Sofia	Ne tansevolh responerè.
3 eth mon de Sofia	Caminèren peth parc que i auie dauant dera glèisa, e arribèren en un aute carrèr.
3 eth mon de Sofia	Alberto semblaue irritat.
3 eth mon de Sofia	Ath cap d'ua estona, arribèren dauant d'ua libreria que se didie LIBRIS, era mès grana dera ciutat.
3 eth mon de Sofia	Entrem, didec Alberto.
3 eth mon de Sofia	Laguens dera libreria, senhalèc era paret mès longa.
3 eth mon de Sofia	Auie tres seccions: NEW AGE, ESTILS DE VIDA ALTERNATIUS E MISTICISME.
3 eth mon de Sofia	Enes estatgères i auie libres damb titols curiosi: Ua vida dempús dera mòrt?, Es secrèts der espiritisme, Tarot, Eth fenomèn OVNI, Eth retorn des dius, Abantes as estat aciu, Qué ei era astrologia?, eca.
3 eth mon de Sofia	Aquerò tanben ei eth sègle XX, Sofia.
3 eth mon de Sofia	Ei eth temple deth nòste temps.
3 eth mon de Sofia	Non cres en arren de tot aquerò?
3 eth mon de Sofia	Moltes d'aguestes causes son ua farsa.
3 eth mon de Sofia	De hèt, son ara madeisha nautada qu'era pornografia.
3 eth mon de Sofia	Es joeni pòden vier aciu e crompar es idies que mès les agraden.
3 eth mon de Sofia	Mès era diferéncia entre era filosofia de vertat e aguesti libres ei mès o mens era madeisha que i a entre er amor de vertat e era pornografia.
3 eth mon de Sofia	Non exagères un shinhau?
3 eth mon de Sofia	Anem tath parc.
3 eth mon de Sofia	Gesseren dera botiga, e trapèren un banc uet dauant dera glèisa.
3 eth mon de Sofia	Ac criden parapsicologia, didec Alberto.
3 eth mon de Sofia	Ara ditz: penses que tot ei mentida?
3 eth mon de Sofia	Non semble pròpi d'un filosòf veritable jutjar-les a toti dera madeisha manèra, mès non excludisqui era ipotèsi qu'aguestes paraules qu'acabi de díder diboishen un mapa detalhat d'un paisatge que non existís.
3 eth mon de Sofia	Aquí i a moltes "fantasies" que Hume aurie cremat.
3 eth mon de Sofia	Molti d'aguesti libres non contien ne ua soleta experiéncia autentica.
3 eth mon de Sofia	E per qué i a tanti libres que tracten d'aguesti tèmes?
3 eth mon de Sofia	Ei un des negòcis mès rendables deth mon.
3 eth mon de Sofia	E per qué cres qu'ac vòlen?
3 eth mon de Sofia	Obviaments, ei era sua manèra d'exprimir un desir de causes "mistiques", de causes diferentes que trinquen era monotonia dera vida de cada dia.
3 eth mon de Sofia	Mès ei crotzar er arriu entà anar a cercar aigua, coma didem es noruecs.
3 eth mon de Sofia	Qué vòs díder?
3 eth mon de Sofia	Èm aciu, en tot passejar-mos per un conde meravilhós.
3 eth mon de Sofia	En plia lum, Sofia.
3 eth mon de Sofia	Non ei incredible?
3 eth mon de Sofia	Non è dit aquerò.
3 eth mon de Sofia	Mès aquerò tanben ei coma un sistèma darwinista.
3 eth mon de Sofia	Explica-te.
3 eth mon de Sofia	Pensa en totes es causes diferentes que pòden passar en un solet dia.
3 eth mon de Sofia	Agarra, per exemple, un dia dera tua vida.
3 eth mon de Sofia	Pensa en totes es causes que ves e experimentes.
3 eth mon de Sofia	Bèri viatges passen estranhes coïncidéncies.
3 eth mon de Sofia	Per exemple, vas tà ua botiga tà crompar ua causa que vau vint-e-ueit corones.
3 eth mon de Sofia	Mès tard, arribe Jorunn e te da es vint-e-ueit corones que te deuie.
3 eth mon de Sofia	Dempús anatz tath cinema, e vos dan eth sèti nomero vint-e-ueit.
3 eth mon de Sofia	Òc, aquerò serie ua misteriosa coïncidéncia.
3 eth mon de Sofia	Mès non per aquerò deisharie d'èster ua coïncidéncia.
3 eth mon de Sofia	Era qüestion ei qu'era gent se dedique a colleccionar coïncidéncies coma aguestes.
3 eth mon de Sofia	Colleccionen experiéncies estranhes o inexplicables.
3 eth mon de Sofia	Quan aguesta sòrta d'experiéncies (trètes dera vida de milions de persones) s'arremassen en un libre, pòden dar era impression d'èster un materiau seriós.
3 eth mon de Sofia	E cada dia n'auem mès.
3 eth mon de Sofia	Mès mos trapam dauant de ua auta loteria ena que sonque se ven es numèros guanhadors.
3 eth mon de Sofia	Ei clar que si.
3 eth mon de Sofia	Quina ei?
3 eth mon de Sofia	Te'n rebrembes que parlèrem dera teoria de Freud sus eth subconscient?
3 eth mon de Sofia	Plan que òc.
3 eth mon de Sofia	Freud mostrèc que podem actuar coma mediums dera nòsta pròpia consciéncia.
3 eth mon de Sofia	Cop sec, mos podem trapar en tot pensar o hèr bèra causa sense saber se per qué ac pensam o ac hèm.
3 eth mon de Sofia	I a persones que caminen o parlen en tant sónien.
3 eth mon de Sofia	Ac podem díder ua sòrta d'"automatisme mentau".
3 eth mon de Sofia	E rebremba as surrealistes, que practicauen era escritora automatica: sajauen d'èster mediums deth sòn subconscient.
3 eth mon de Sofia	Ac rebrembi.
3 eth mon de Sofia	En aguest sègle, er espiritisme s'a calat de mòda periodicaments.
3 eth mon de Sofia	Era idia ei qu'un medium se pòt méter en contacte damb ua persona mòrta.
3 eth mon de Sofia	O ben en tot parlar damb era votz deth mòrt o ben per miei dera escritora automatica, eth medium recep un messatge de bèth un que viuec hè molti centenats d'ans.
3 eth mon de Sofia	Aquerò s'a establit coma ua pròva de qué i a ua vida dempús dera mòrt o que viuem moltes vides.
3 eth mon de Sofia	Enteni.
3 eth mon de Sofia	Non digui que toti aguesti mediums siguen uns panotejaires.
3 eth mon de Sofia	Bèri uns an actuat de bona fe.
3 eth mon de Sofia	An estat mediums de vertat, mès mediums dera sua consciéncia.
3 eth mon de Sofia	S'an estudiat casi de mediums qu'en un estat d'ipnòsi an revelat coneishements e capacitats que ne eri madeishi podien enténer com ac auien aquerit.
3 eth mon de Sofia	Bèth un que non coneishie er ebrèu, per exemple, comencèc a parlar en aguest idioma.
3 eth mon de Sofia	Alavetz seguraments auie d'auer viscut ua vida anteriora, Sofia, o aurie d'auer estat en contacte damb un esperit mòrt.
3 eth mon de Sofia	E tu qué cres?
3 eth mon de Sofia	Se ve que quan ère petita la cuedèc ua hemna judiua.
3 eth mon de Sofia	Te decep?
3 eth mon de Sofia	Fòrça experiéncies quotidianes se pòden explicar pera teoria de Freud sus eth subconscient.
3 eth mon de Sofia	Se còp sec recebi ua trucada d'un amic deth que non sai arren d'aciu hè ans just quan guardaua eth sòn numèro de telefon…
3 eth mon de Sofia	Se me meterie era pèth de garia.
3 eth mon de Sofia	Era explicacion poirie èster, per exemple, qu'es dus auem entenut era madeisha cançon pera ràdio, ua cançon qu'entenérem eth darrèr viatge que siguérem amassa.
3 eth mon de Sofia	Çò que passe ei que non èm conscients d'aguesta connexion oculta.
3 eth mon de Sofia	O ei un param, o ei eth numèro guanhador, o ei eth subconscient.
3 eth mon de Sofia	Ei atau?
3 eth mon de Sofia	En tot cas, qu'ei bon liéger aguesti libres damb un cèrt escepticisme, sustot entà un filosòf.
3 eth mon de Sofia	En Anglatèrra i a ua associacion d'esceptics.
3 eth mon de Sofia	Hè molti ans prometeren ua grana quantitat de sòs ara prumèra persona que les podesse dar era mès petita pròva d'un fenomèn subernaturau.
3 eth mon de Sofia	Non calie que siguese un gran miracle, n'auie pro damb un petit exemple de telepatia.
3 eth mon de Sofia	Mès encara non s'a presentat arrés.
3 eth mon de Sofia	Està ben.
3 eth mon de Sofia	En cambi, i a moltes causes qu'es òmes encara non comprenem.
3 eth mon de Sofia	Dilhèu ne tan solet coneishem es leis dera natura.
3 eth mon de Sofia	En sègle XIX, i auie fòrça gent que se pensaue qu'es fenomèns coma era electricitat e eth magnetisme èren magia.
3 eth mon de Sofia	Apòsti qu'era mia arremairia s'aurie demorat petrificada se l'auesse parlat dera television o d'es ordenadors.
3 eth mon de Sofia	Alavetz non cres en arren subernaturau.
3 eth mon de Sofia	Ja n'auem parlat d'aquerò.
3 eth mon de Sofia	Era pròpia expression "subernaturau" ei un shinhau estranha.
3 eth mon de Sofia	Non, creigui que i a ua soleta natura, que, en cambi, ei estonanta.
3 eth mon de Sofia	E es mistèris de toti aguesti libres que m'as ensenhat?
3 eth mon de Sofia	Toti es filosòfi vertadèrs an d'auer es uelhs plan dubèrts.
3 eth mon de Sofia	Encara que jamès auem vist un corbàs blanc, non auem de parar jamès de cercar-lo.
3 eth mon de Sofia	E un dia, enquia un esceptic coma jo se veirà obligat a acceptar ua causa en qu'abantes non credie.
3 eth mon de Sofia	Se non deishèssa dubèrta aguesta possibilitat, seria un dogmatic, e non un filosòf de vertat.
3 eth mon de Sofia	Alberto e Sofia se demorèren seigudi en banc, sense díder arren.
3 eth mon de Sofia	Es palomes estirauen eth còth e roconauen.
3 eth mon de Sofia	De tant en tant, s'espaurien per ua bicicleta o un movement brusc.
3 eth mon de Sofia	Me cau anar tà casa e premanir era hèsta, didec Sofia, finauments.
3 eth mon de Sofia	Abantes de marchar t'ensenharè un corbàs blanc.
3 eth mon de Sofia	Aguest viatge passèren de long toti es libres sus fenomèns subernaturaus e s'arturèren dauant d'ua estatgèra fragila deth hons dera libreria.
3 eth mon de Sofia	Vòs que te lo crompi?
3 eth mon de Sofia	Non sai se poirè.
3 eth mon de Sofia	Hilde seiguie en lhet coma ua pèira.
3 eth mon de Sofia	Èren lèu es onze.
3 eth mon de Sofia	Auie liejut mès de dues ores.
3 eth mon de Sofia	A viatges s'auie mòrt d'arrir, e d'auti viatges auie deishat anar un panteish.
3 eth mon de Sofia	Per sòrt, non i auie arrés en casa.
3 eth mon de Sofia	Semblaue mentida tot çò qu'auie liejut en dues ores.
3 eth mon de Sofia	Auie començat damb Sofia en tot sajar d'atrèir era atencion deth major en camin de cap a casa.
3 eth mon de Sofia	Dempús auie pujat en un arbe, e l'auie rescatat Marten Goose, qu'auie arribat deth Liban coma un àngel salvador.
3 eth mon de Sofia	Hilde non auie desbrembat jamès que sa pair l'auie liejut Eth meravilhós viatge de Nils Holgersson quan ère petita.
3 eth mon de Sofia	Pendent molti ans, era e sa pair auien tengut un lenguatge secrèt restacat ad aqueth libre.
3 eth mon de Sofia	Mès tard, Sofia auie auut era sua prumèra experiéncia solitària en un cafè.
3 eth mon de Sofia	Hilde auie liejut damb fòrça interès es planes en qué Alberto auie parlat de Sartre e er existencialisme.
3 eth mon de Sofia	Lèu auie artenhut de convencer-la, coma ja auie passat molti viatges ath long deth libre.
3 eth mon de Sofia	Er an anterior, Hilde auie crompat un libre sus astrologia.
3 eth mon de Sofia	Mès tard, auie portat tà casa ues cartes de taròt e un libre sus espiritisme.
3 eth mon de Sofia	Sa pair l'auie avertit cada viatge sus eth perilh des supersticions, en tot parlar deth "sentit critic" e de causes semblables.
3 eth mon de Sofia	Mès enquia ara non s'auie revenjat.
3 eth mon de Sofia	Eth sòn atac ère premanit.
3 eth mon de Sofia	Demoraue clar qu'era sua hilha non abandonarie tant aisidaments aguesta sòrta de causes.
3 eth mon de Sofia	Entà èster-ne totauments segur, l'auie saludat damb era man des d'un televisor d'ua botiga d'electrodomestics.
3 eth mon de Sofia	S'ac podie auer estauviat…
3 eth mon de Sofia	Era causa que mès l'intrigaue ère era gojata des peus neres.
3 eth mon de Sofia	Sofia, qui ès?
3 eth mon de Sofia	D'a on vies?
3 eth mon de Sofia	Per qué as entrat ena mia vida?
3 eth mon de Sofia	Ath finau, Sofia auie recebut un libre sus era madeisha.
3 eth mon de Sofia	Ère eth madeish qu'era auie enes mans?.
3 eth mon de Sofia	Aquerò ère sonque un caièr d'anères.
3 eth mon de Sofia	Mès com ère possible un libre sus era madeisha en un libre sus era madeisha?
3 eth mon de Sofia	Qué passarie se Sofia comencèsse a liéger aguest libre?
3 eth mon de Sofia	Qué passarie, ara?
3 eth mon de Sofia	Qué podie passar, ara?
3 eth mon de Sofia	Hilde vedec que ja mancauen pògues planes tath finau.
3 eth mon de Sofia	Sofia trapèc a sa mair en autobús que la portaue de cap a casa.
3 eth mon de Sofia	Mala sòrt.
3 eth mon de Sofia	Qué diderie quan vedesse eth libre que portaue ena man?
3 eth mon de Sofia	Adishatz, Sofia.
3 eth mon de Sofia	Quin edart.
3 eth mon de Sofia	Qué ben qu'ajam coïncidit en madeish autobús.
3 eth mon de Sofia	Adishatz, mama.
3 eth mon de Sofia	As crompat un libre?
3 eth mon de Sofia	Non, non plan ben.
3 eth mon de Sofia	Eth mon de Sofia…qué curiós.
3 eth mon de Sofia	Sofia se n'encuedèc que non auie cap de possibilitat de dider-li ua mentida.
3 eth mon de Sofia	Me l'a regalat Alberto.
3 eth mon de Sofia	Ja m'ac imagini.
3 eth mon de Sofia	Ja è talents de conéisher ad aguest òme.
3 eth mon de Sofia	Pòs demorar qu'arriba a casa, se te platz?
3 eth mon de Sofia	Ei eth mèn libre, mama.
3 eth mon de Sofia	Òc, ei clar qu'ei eth tòn libre.
3 eth mon de Sofia	Sonque voi dar ua huelhada ara prumèra plana.
3 eth mon de Sofia	Auie hèt damb Jorunn era prumèra part deth camin.
3 eth mon de Sofia	Auien parlat de robòts".
3 eth mon de Sofia	De vertat ditz açò?
3 eth mon de Sofia	Òc, Sofia.
3 eth mon de Sofia	Ei escrit per bèth un que se ditz Albert Knag.
3 eth mon de Sofia	Quin ei eth cognom deth tòn Alberto?
3 eth mon de Sofia	Knox.
3 eth mon de Sofia	Dilhèu aguest òme age escrit un libre sancer sus tu, Sofia.
3 eth mon de Sofia	Non ei eth, mama.
3 eth mon de Sofia	Dèisha'c estar.
3 eth mon de Sofia	Non pòs enténer arren.
3 eth mon de Sofia	Non, supausi que non.
3 eth mon de Sofia	Era hèsta serà deman.
3 eth mon de Sofia	Albert Knag viu en ua realitat complètaments desparièra.
3 eth mon de Sofia	Se te platz, dèisha aguestes causes.
3 eth mon de Sofia	Ath delà, non ère un conilh blanc?
3 eth mon de Sofia	Pro.
3 eth mon de Sofia	Non dideren arren mès, abantes de baishar en Carrèr deth Tréfol.
3 eth mon de Sofia	Diu mèn, exclamèc Helene Amundsen.
3 eth mon de Sofia	Non èren mès de dètz o dotze persones.
3 eth mon de Sofia	Enes pannèus i auie escrit: "ETH MAJOR ARRIBARÀ LÈU", "ÒC ATH BON MINJAR DERA VIGILIA DE SANT JOAN", "MÈS PODER TÀS NACIONS UNIDES".
3 eth mon de Sofia	Sofia lèu sentec pèna per sa mair.
3 eth mon de Sofia	Quina manifestacion tant estranha, Sofia.
3 eth mon de Sofia	Lèu ei absurda.
3 eth mon de Sofia	T'auries de suspréner dera tua manca de suspresa.
3 eth mon de Sofia	De cap manèra.
3 eth mon de Sofia	Tostemp que non siguen violents.
3 eth mon de Sofia	Semble excessiu, aquerò de manifestar-se en un jardin.
3 eth mon de Sofia	Ei ua manifestacion filosofica, mama.
3 eth mon de Sofia	Te diderè ua causa, Sofia.
3 eth mon de Sofia	Non sai se créder enes filosòfi de vertat.
3 eth mon de Sofia	Heren preparatius pendent tota era tarde.
3 eth mon de Sofia	Jorunn venguec a ajudar-les.
3 eth mon de Sofia	Diu mèn, didec Jorunn.
3 eth mon de Sofia	Es mèns pairs tanben vieràn ena Hèsta.
3 eth mon de Sofia	Mieja ora abantes qu'arribèssen es convidadi, tot ère premanit.
3 eth mon de Sofia	Es arbes èren decoradi damb confeti e lums japoneses.
3 eth mon de Sofia	Deth sosterranh ne gessien grani cables electrics.
3 eth mon de Sofia	Era pòrta deth jardin, es arbes ath costat deth camin e era façada dera casa èren decoradi damb glòbes.
3 eth mon de Sofia	Sofia e Jorunn s'auien passat era tarde holant-les.
3 eth mon de Sofia	Ena taula i auie poth, salades e diferentes sòrtes de panets.
3 eth mon de Sofia	Ena codina i auie coquilhons, còques e pastissi de chicolate.
3 eth mon de Sofia	Mès eth centre dera taula ère reservat tà un pastís gigant de vint-e-quate pisi en forma d'anères.
3 eth mon de Sofia	Ath dessús de tot, i auie era figura d'ua gojata vestida tara confirmacion.
3 eth mon de Sofia	Sa mair auie explicat que Sofia non auie per qué hèr era confirmacion.
3 eth mon de Sofia	Sofia, totun, ère convençuda que sa mair auie flocat aquera figura ath dessús deth pastís perque Sofia auie dit qu'encara non sabie se harie o non era confirmacion.
3 eth mon de Sofia	Sa mair se pensaue qu'era hèsta ja ère ua sòrta de confirmacion dera sua hilha.
3 eth mon de Sofia	Es convidadi comencèren a arribar.
3 eth mon de Sofia	Prumèr arribèren tres gojates dera classa de Sofia, damb samarrètes d'ostiu, pèlhes longues e un shinhau de maquilhatge.
3 eth mon de Sofia	Un shinhau mès tard, arribèren Jorgen e Lasse damb ua barreja de timiditat e arrogància.
3 eth mon de Sofia	T'as hèt grana, tu tanben.
3 eth mon de Sofia	I auie bèra causa en aire.
3 eth mon de Sofia	Ère Sant Joan.
3 eth mon de Sofia	Toti portauen presents, e coma qu'ère ua hèsta filosofica, fòrça convidadi auien sajat de trapar presents filosofics, era majoria auie escrit bèra frasa filosofica ena carta.
3 eth mon de Sofia	Li regalèren un diccionari de filosofia e un jornau a on i auie escrit: "ES MIES ANOTACIONS FILOSOFIQUES".
3 eth mon de Sofia	Planvengut…
3 eth mon de Sofia	E com se ditz aguest joen?…
3 eth mon de Sofia	M'alegri de veir-te, Cecilia…
3 eth mon de Sofia	Quan toti es joeni auien arribat e èren dejós des arbes damb es sues copes, es pairs de Jorunn parquèren eth sòn Mercedes blanc dauant dera casa.
3 eth mon de Sofia	Er assessor fiscau anaue impecablaments jargat, damb un vestit de color grisa.
3 eth mon de Sofia	Era sua hemna portaue un vestit vermelh damb lunetes de color vermelha escura.
3 eth mon de Sofia	Sofia ère segura qu'era senhora auie anat en ua botiga de jogalhes tà crompar ua pipa Barbie que portèsse aguest madeish vestit e dempús auie anat en çò d'un sarte entà encargar-li un vestit exactaments parièr dera sua mida.
3 eth mon de Sofia	I auie ua auta possibilitat.
3 eth mon de Sofia	Dilhèu er assessor fiscau auie crompat era pipa, e l'auie dat a un mague entà que la convertisse en ua persona de carn e uassi.
3 eth mon de Sofia	Mès aquerò ère tant improbable que Sofia ac escartèc.
3 eth mon de Sofia	Baishèren deth Mercedes e entrèren en jardin.
3 eth mon de Sofia	Es joeni les guardauen susprenudi.
3 eth mon de Sofia	Eth pair de Jorunn treiguec un paquet long e estret de part de tota era familha Ingebrigtsen.
3 eth mon de Sofia	Sofia sagèc de non pèrder es formes quan vedec qu'eth present ère…(òc, n'ère) ua pipa Barbie.
3 eth mon de Sofia	Mès Jorunn non se contenguec.
3 eth mon de Sofia	Non etz ben deth cap?
3 eth mon de Sofia	Sofia ja non jògue damb pipes.
3 eth mon de Sofia	Sonque ei entà decorar, sabes?
3 eth mon de Sofia	Fòrça gràcies, didec Sofia en tot sajar d'èster agradiua.
3 eth mon de Sofia	Era gent comencèc d'anar entara taula.
3 eth mon de Sofia	Sonque manque Alberto, didec sa mair en un ton miei crispat, miei inquiet.
3 eth mon de Sofia	Ja auien corrut rumors entre es convidadi sus aqueth convidat qu'auie de vier.
3 eth mon de Sofia	A prometut que vierie, e vierà segur.
3 eth mon de Sofia	Mès non podem díder as convidadi que se seiguen abantes qu'arribe, non?
3 eth mon de Sofia	Ei clar que si, anem.
3 eth mon de Sofia	Helene Amundsen hec a sèir ara gent ath torn dera taula.
3 eth mon de Sofia	S'assegurèc que demoraue un sèti liure entre era e Sofia.
3 eth mon de Sofia	Didec ues paraules sus eth bon temps que hège, e sus eth hèt que Sofia ja ère ua hemna adulta.
3 eth mon de Sofia	Portauen mieja ora seigudi ena taula quan, peth Carrèr deth Tréfol, entrèc un òme de mieja edat, damb barba e berrèta.
3 eth mon de Sofia	Portaue un nhòc de quinze ròses vermelhes.
3 eth mon de Sofia	Alberto!
3 eth mon de Sofia	Sofia se lheuèc e anèc a receber-lo.
3 eth mon de Sofia	L'abracèc fòrt, e agarrèc eth nhòc de flors.
3 eth mon de Sofia	Responec ara planvenguda en tot furgar es sues pòches, d'a on treiguec un parelh de petards qu'aluguèc e lancèc en aire.
3 eth mon de Sofia	Ara seguida, anèc enquiara taula, e anèc tath lòc uet que i auie entre Sofia e sa mair.
3 eth mon de Sofia	Encantat dera vida, didec.
3 eth mon de Sofia	Es convidadi èren atupidi.
3 eth mon de Sofia	Era senhora Ingebribtsen lancèc ath sòn marit ua agachada eloqüenta.
3 eth mon de Sofia	Era mair de Sofia, en cambi, ère tan contenta qu'er òme auesse finauments arribat, que li perdonaue quinsevolh causa.
3 eth mon de Sofia	Sofia a pènes podie sostier-se er arrir.
3 eth mon de Sofia	Helene Amundsen se lheuèc e didec:
3 eth mon de Sofia	Dongui era planvenguda a Alberto Knox en aguesta hèsta filosofica.
3 eth mon de Sofia	Non ei eth mèn nau amant.
3 eth mon de Sofia	Encara qu'eth mèn marit ei dehòra tan soent, non è cap d'amant.
3 eth mon de Sofia	Aguest estranh personatge ei eth nau professor de filosofia de Sofia.
3 eth mon de Sofia	Ei capable de hèr fòrça d'autes causes, ath delà d'alugar petards.
3 eth mon de Sofia	Aguest òme ei capable, per exemple, de trèir un conilh viu d'un chapèu de copa.
3 eth mon de Sofia	O ère un corbàs, Sofia?
3 eth mon de Sofia	Fòrça gràcies, didec Alberto.
3 eth mon de Sofia	Se seiguec.
3 eth mon de Sofia	Salut, didec Sofia, e toti lheuèren es veires tà brindar.
3 eth mon de Sofia	Sigueren seigudi ena taula fòrça estona.
3 eth mon de Sofia	Còp sec, Jorunn se lheuèc, e se n'anèc decididaments cap a Jorgen, e li hec un punet enes pòts.
3 eth mon de Sofia	Eth sagèc de tirassar-la sus era taula entà poder-la agarrar mielhor e tornar-li eth punet.
3 eth mon de Sofia	Me semble que m'agarre ua malagana, didec era senhora Ingebrigtsen.
3 eth mon de Sofia	Sus era taula non, didec.
3 eth mon de Sofia	Siguec eth solet comentari dera senhora Amundsen.
3 eth mon de Sofia	Per qué non?, demanèc Alberto, en tot virar-se de cap ada era.
3 eth mon de Sofia	Quina demana tant estranha.
3 eth mon de Sofia	Un filosòf de vertat non pòt deishar jamès de demanar.
3 eth mon de Sofia	Ara mair de Sofia li calec intervier de nau.
3 eth mon de Sofia	Non hescatz aquerò, se vos platz.
3 eth mon de Sofia	Perdon, didec un des gojats.
3 eth mon de Sofia	Qui vò cafè?
3 eth mon de Sofia	Lheuèren era man es senhors Ingebrigtsen, Alberto e un des gojats.
3 eth mon de Sofia	Sofia e Jorunn, me podetz ajudar?
3 eth mon de Sofia	Quan anauen de cap ara codina, es dues amigues poderen parlar.
3 eth mon de Sofia	Per qué caralh li as hèt un punet?
3 eth mon de Sofia	Non m'è podut sostier.
3 eth mon de Sofia	Estaue ben?
3 eth mon de Sofia	Non ère exactaments coma m'ac imaginaua, mès…
3 eth mon de Sofia	Ère eth prumèr viatge?
3 eth mon de Sofia	Mès non serà eth darrèr.
3 eth mon de Sofia	Eth cafè e eth pastís arribèren rapidaments ena taula.
3 eth mon de Sofia	Alberto comencèc a repartir petards entre es gojats en moment en qué era mair de Sofia se disposaue a parlar un aute viatge.
3 eth mon de Sofia	Non harè un long discors, didec.
3 eth mon de Sofia	Mès sonque è ua hilha, e hè exactaments ua setmana e un dia que hec quinze ans.
3 eth mon de Sofia	Coma vedetz, non auem estauviat en arren.
3 eth mon de Sofia	I a un pastís de vint-e-quate anères, o sigue que ne tòque ua per persona.
3 eth mon de Sofia	Es que se servisquen prumèr, ne pòden agarrar dues, pr'amor que son cada viatge mès granes.
3 eth mon de Sofia	Ei çò de madeish que passe ena vida.
3 eth mon de Sofia	Quan Sofia ère petita, se botjaue en petiti cercles, mès, damb eth pas des ans, es cercles an estat cada viatge mès grani.
3 eth mon de Sofia	Ara lèu arriben enquiath centre dera ciutat e tornen tà casa.
3 eth mon de Sofia	E coma qu'a un pair que viatge tant, truque per telefòn a toti.
3 eth mon de Sofia	Felicitats, Sofia!
3 eth mon de Sofia	Deliciós, exclamèc era senhora Ingebritgsten.
3 eth mon de Sofia	Es convidadi aplaudiren, e un des gojats lancèc un petard contra un perièr.
3 eth mon de Sofia	Jorunn deishèc era taula, e hec que Jorgen se lheuèsse dera cagira.
3 eth mon de Sofia	S'estirèren ena potja, e comencèren a hèr-se punets.
3 eth mon de Sofia	Ath cap d'ua estona redolèren per tèrra enquia uns arbilhons.
3 eth mon de Sofia	Ingebrigsten.
3 eth mon de Sofia	Dempús de díder aquerò, se lheuèc e anèc entàs arbilhons entà estudiar eth fenomèn d'apròp.
3 eth mon de Sofia	Lo seguiren era rèsta de convidadi.
3 eth mon de Sofia	Ena taula sonque demorèren Sofia e Alberto.
3 eth mon de Sofia	Es auti convidadi formèren un semicercle ath torn de Jorun e Jorgen.
3 eth mon de Sofia	Non pòden parar, didec era senhora Ingebrigsten, damb un cèrt orgulh.
3 eth mon de Sofia	Ei vertat didec eth sòn marit.
3 eth mon de Sofia	Dempús d'ua generacion ne ven ua auta.
3 eth mon de Sofia	Toti demorèren en silenci.
3 eth mon de Sofia	Higec:
3 eth mon de Sofia	Non s'i pòt hèr arren.
3 eth mon de Sofia	Era li chaspaue eth cinturon.
3 eth mon de Sofia	A veir se cuelheratz hered, didec era senhora Ingebrigsten.
3 eth mon de Sofia	Sofia campèc a Alberto desconsoladaments.
3 eth mon de Sofia	Es eveniments se precipiten, didec Alberto.
3 eth mon de Sofia	Mès abantes voi hèr un discors.
3 eth mon de Sofia	Sofia piquèc de mans plan fòrt.
3 eth mon de Sofia	Podetz vier, se vos plats?, sorrisclèc.
3 eth mon de Sofia	Alberto harà un discors.
3 eth mon de Sofia	Exceptat Jorunn e Jorgen, toti tornèren tath sòn lòc.
3 eth mon de Sofia	Parlarà?, didec Helene Amundsen.
3 eth mon de Sofia	Ò, gràcies.
3 eth mon de Sofia	Gràcies a vosté.
3 eth mon de Sofia	A vostè li shaute passejar, vertat?
3 eth mon de Sofia	Ei important de mantier-se en forma.
3 eth mon de Sofia	Eth sòn se ditz Hermes, vertat?
3 eth mon de Sofia	Alberto se lheuèc, e tustèc damb era culhèra ena tassa.
3 eth mon de Sofia	Estimada Sofia, comencèc.
3 eth mon de Sofia	L'interromperen es aplaudiments.
3 eth mon de Sofia	En aguesta hèsta desfrenada, non vierà mau un shinhau de rason.
3 eth mon de Sofia	Encara non auie acabat era frasa, quan s'entenec un bronit d'ua avioneta que s'apressaue.
3 eth mon de Sofia	Passèc en tot volar plan baish.
3 eth mon de Sofia	Ath darrèr portaue un gran pannèu que didie "EROSI QUINZE ANS".
3 eth mon de Sofia	I auec aplaudiments encara mès fòrts.
3 eth mon de Sofia	Ac vedetz, sorrisclèc era senhora Amundsen.
3 eth mon de Sofia	Gràcies.
3 eth mon de Sofia	A estat ua causa sense importància.
3 eth mon de Sofia	Pendent es darrères setmanes, Sofia e jo auem amiat a tèrme ua investigacion filosofica de grana embergadura.
3 eth mon de Sofia	Voi hèr publics es resultadi ara e aciu.
3 eth mon de Sofia	Revelaram es secrèts mès intims dera nòsta existéncia.
3 eth mon de Sofia	Eth silenci ère tan prigond, que autanplan se sentie com piulauen es audèths.
3 eth mon de Sofia	Tanben se sentien bèri punets que venguien des arbilhons.
3 eth mon de Sofia	Seguís, didec Sofia.
3 eth mon de Sofia	Dempús d'un estudi filosofic exaustiu, qu'a anat des prumèrs filosòfi grècs enquias nòsti dies, auem descurbit que viuem es nòstes vides ena consciéncia d'un major, qu'actuauments hè d'observador dera ONU en Liban.
3 eth mon de Sofia	Eth a escrit un libre sus nosati tara sua hilha, que viu en Lilleshand.
3 eth mon de Sofia	Era gojata se ditz Hilde Moller Knag, e hè quinze ans eth madeish dia que Sofia.
3 eth mon de Sofia	Eth libre que parle de toti nosati ère ena sua tauleta de net eth quinze de junh quan se desvelhèc.
3 eth mon de Sofia	En vertat ei un caièr d'anères.
3 eth mon de Sofia	En aguest moment, Hilde sent qu'es darrères planes li hèn gatalheues enes dits.
3 eth mon de Sofia	Un cèrt nerviosisme s'auie començat a espàrger pera taula.
3 eth mon de Sofia	Era nòsta existéncia, donc, ei sonque ua diversion d'aniversari entà Hilde Moller Knag.
3 eth mon de Sofia	Auem estat creadi coma un esturment entà mestrar era educacion filosofica ara hilha deth major.
3 eth mon de Sofia	Aquerò vò díder, per exemple, qu'eth Mercedes qu'ei parcat dauant dera pòrta non vau ne un sò.
3 eth mon de Sofia	Non ei arren.
3 eth mon de Sofia	Non vau mès que toti aguesti Mercedes blanqui que dan torns e torns laguens d'eth cap d'un praube major des Nacions Unides, qu'ara madeish acabe de sèir-se jos ua palmera entà esvitar ua insolacion.
3 eth mon de Sofia	Era calor deth Liban ei terrible, amics mèns.
3 eth mon de Sofia	Pegaries, didec er assessor fiscau.
3 eth mon de Sofia	Tot aquerò non a cap de sentit.
3 eth mon de Sofia	Toti pòden pensar çò que volguen, naturauments, contunhèc Alberto, impavid.
3 eth mon de Sofia	Çò que non a sentit, en vertat, ei aguesta hèsta.
3 eth mon de Sofia	Era soleta dòsi de rason l'a metut eth mèn discors.
3 eth mon de Sofia	Alavetz er assessor fiscau se lheuèc e didec:
3 eth mon de Sofia	Èm aciu, en tot sajar d'amiar eth negòci dera mielhor manèra possible.
3 eth mon de Sofia	Sajam d'assegurar es risques, e pagam assegurances entà èster mès tranquilli.
3 eth mon de Sofia	E alavetz ven aguest sètsciéncies en tot sajar de esbauçà'c tot damb es sues afirmacions filosofiques.
3 eth mon de Sofia	Alberto assentic.
3 eth mon de Sofia	Contra aguesta sòrta de coneishement filosofic non i a assegurança que valgue.
3 eth mon de Sofia	Parlam d'ua causa pejor qu'es catastròfes naturaus, senhor assessor fiscau, e coma vosté sap, es companhies d'assegurances non curbissen aguesta sòrta de catastròfes.
3 eth mon de Sofia	Aquerò non ei ua catastròfe naturau.
3 eth mon de Sofia	Non.
3 eth mon de Sofia	Ei ua catastròfe existenciau.
3 eth mon de Sofia	Dongue ua uelhada as arbilhons, e saberà se qué voi díder.
3 eth mon de Sofia	Non mos podem assegurar contra er esbauçament dera nòsta existéncia.
3 eth mon de Sofia	Tanpòc non mos podem assegurar contra er escandiment deth solei.
3 eth mon de Sofia	Hec que non damb et cap, madeish qu'era mair de Sofia.
3 eth mon de Sofia	Quina pena, didec era mair de Sofia.
3 eth mon de Sofia	Es joeni campauen a Alberto damb uns uelhs coma iranges, seguraments perque es joeni son mès dubèrts as naues idies e as naui pensaments qu'era gent qu'a viscut pro ans.
3 eth mon de Sofia	Mos shautarie que seguisses parlant.
3 eth mon de Sofia	Gràcies, mès en vertat ja non demoren guaires causes entà díder.
3 eth mon de Sofia	Quan te n'as encuedat qu'ès ua imatge soniada ena consciéncia miei adormida de ua auta persona, era causa mès senuda que se pòt hèr ei non díder arren.
3 eth mon de Sofia	Abantes d'acabar, totun, me shautarie recomanar as mès joeni que seguisquen un cors sus era istòria dera filosofia.
3 eth mon de Sofia	Atau seratz critics damb es valors des generacions que vos an precedit.
3 eth mon de Sofia	De hèt, era soleta causa qu'è volut ensenhar-li a Sofia ei qu'aprenesse a pensar criticaments.
3 eth mon de Sofia	Hegel ac aperèc "pensar negatiuament".
3 eth mon de Sofia	Er assessor fiscau encara non s'auie seigut.
3 eth mon de Sofia	Aguest agitador preten infringir toti es principis sans qu'era escòla, era Glèisa e nosati sajam d'inculcar as naues generacions.
3 eth mon de Sofia	Aguesti joeni an eth futur dauant sòn, e bèth dia eretaràn es nòstes propietats.
3 eth mon de Sofia	S'aguest agitador non abandone immediataments aguesta hèsta, trucarè ath mèn avocat.
3 eth mon de Sofia	Eth saberà com liquidar tot açò.
3 eth mon de Sofia	Pòc impòrten es causes que liquide, pr'amor que vostè non ei arren mès qu'ua ombra.
3 eth mon de Sofia	En quinsevolh cas, Sofia e jo abandonaram era hèsta immediataments.
3 eth mon de Sofia	Perque eth cors de filosofia non sonque a estat un projècte puraments teoric.
3 eth mon de Sofia	Tanben a eth sòn costat practic.
3 eth mon de Sofia	Quan arribe eth moment, despareisheram coma per art de magia.
3 eth mon de Sofia	D'aguesta manèra, tanben escaparam dera consciéncia deth major.
3 eth mon de Sofia	Helene Amundsen agarrèc ara sua hilha peth braç.
3 eth mon de Sofia	Non me deisharàs, vertat, Sofia?
3 eth mon de Sofia	Sofia abracèc a sa mair.
3 eth mon de Sofia	Era mama se meterà plan trista.
3 eth mon de Sofia	Non, aquerò ei ridicul.
3 eth mon de Sofia	Non desbrembes es causes qu'as aprenut.
3 eth mon de Sofia	Mos cau desliurar precisaments d'aguesta absurditat.
3 eth mon de Sofia	Era tua mair ei ua hemna agradiua e doça coma eth tistèr dera Capucheta Vermelha, plen de minjar tara sua mairia.
3 eth mon de Sofia	Mès era sua tristor non ei mès grana qu'eth besonh de benzina der avion qu'acabe de passar.
3 eth mon de Sofia	Me semble que ja sabi çò que vòs díder, didec Sofia, en tot virar-se de cap a sa mair.
3 eth mon de Sofia	Ei per açò que me cau hèr çò que ditz, mama.
3 eth mon de Sofia	Un dia o aute ac auia de hèr.
3 eth mon de Sofia	T'engüejarè, didec sa mair.
3 eth mon de Sofia	Mès se i a un cèu per dejós de tot açò, mès vau que i vages.
3 eth mon de Sofia	Te prometi que ja m'ocuparè de Govinda.
3 eth mon de Sofia	L'è de dar ua o dues huelhes de letuga ath dia?
3 eth mon de Sofia	Alberto li metec era man ena espatla.
3 eth mon de Sofia	Ne tu ne arrés vos engüejaratz, pera senzilha rason que non existitz.
3 eth mon de Sofia	Ingebrigtsen.
3 eth mon de Sofia	Eth sòn marit li dèc era rason.
3 eth mon de Sofia	Lo denonciaram per escarni.
3 eth mon de Sofia	Sò segur qu'ei comunista.
3 eth mon de Sofia	Ei un panaire, un pògavergonha.
3 eth mon de Sofia	Dempús d'aquerò, Alberto e er assessor fiscau se seigueren.
3 eth mon de Sofia	Aguest darrèr ère vermelh de ràbia.
3 eth mon de Sofia	Jorunn e Jorgen tornèren ena taula.
3 eth mon de Sofia	Portauen era ròba lorda e rebregada.
3 eth mon de Sofia	Eth peu ròi de Jorunn ère plen de hanga e de sable.
3 eth mon de Sofia	Mama, sò embarassada, didec.
3 eth mon de Sofia	D'acòrd, mès demora qu'arribem en casa.
3 eth mon de Sofia	Recebec immediataments eth supòrt deth sòn marit.
3 eth mon de Sofia	S'aurà de sostier, didec.
3 eth mon de Sofia	Alberto guardèc a Sofia seriosaments.
3 eth mon de Sofia	Ei era ora.
3 eth mon de Sofia	Aumens pòrta un shinhau de cafè abantes d'anar-te'n, non?
3 eth mon de Sofia	Òc mama, de seguit.
3 eth mon de Sofia	Sofia agarrèc eth termo que i auie sus era taula, e anèc tara codina entà premanir mès cafè.
3 eth mon de Sofia	Mentre se hège, anèc a dar minjar as audèths e as peishi.
3 eth mon de Sofia	Anèc tath lavabo e deishèc ua huelha de letuga entà Govinda.
3 eth mon de Sofia	Non vedec a Sherekan, mès dauric ua lhauna de minjar de gats, e la uedèc en un bòl ath cant dera pòrta.
3 eth mon de Sofia	Auie es uelhs umids.
3 eth mon de Sofia	Fòrça botelhes de refresqui auien queigut, i auie rèstes de pastís de chicolate per tota era taula e era cistalha des còques ère lançada per tèrra.
3 eth mon de Sofia	Un gojat metec un petard laguens deth pastís de pinta, e just en moment en qué Sofia gessie, crebèc e esquitèc era taula e as convidadi.
3 eth mon de Sofia	Es pantalons dera senhora Ingebrigtsen demorèren plan mau paradi.
3 eth mon de Sofia	Era causa mès estranha de totes ère que tant era coma es auti s'ac prenien tot damb era tranquillitat mès absoluta.
3 eth mon de Sofia	Jorunn agarrèc un tròç de pastís de chicolate, e l'estronhèc ena cara de Jorgen e comencèc a lecar-lo.
3 eth mon de Sofia	Sa mair e Alberto èren seigudi en balançader.
3 eth mon de Sofia	La cridèren damb era man.
3 eth mon de Sofia	E auies rason, didec sa mair.
3 eth mon de Sofia	Alberto ei plan generós.
3 eth mon de Sofia	Sofia se seiguec entre es dus.
3 eth mon de Sofia	Dus gojats auien artenhut a pujar enquiath soler de naut.
3 eth mon de Sofia	Ua gojata anaue de naut en baish en tot crebar toti es glòbes que vedie.
3 eth mon de Sofia	Un convidat acabaue d'arribar damb botelhes de cervesa e d'aiguardent, e bèri uns li dauen era planvenguda.
3 eth mon de Sofia	Er assessor fiscau se lheuèc dera taula.
3 eth mon de Sofia	Piquèc de mans e didec:
3 eth mon de Sofia	Voletz hèr un jòc?
3 eth mon de Sofia	Agarrèc ua botelha de cervesa, la uedèc e la metec en miei dera potja.
3 eth mon de Sofia	Dempús tornèc tara taula, agarrèc cinc anères deth pastís, e ensenhèc as convidadi com s'auien de lançar per dessús dera botelha.
3 eth mon de Sofia	Ei eth crebacòr finau, didec Alberto.
3 eth mon de Sofia	Ac auràs de recuélher tot tu, mama.
3 eth mon de Sofia	Non te preocupes, hilha mia.
3 eth mon de Sofia	Aguesta vida non ei hèta entà tu.
3 eth mon de Sofia	S'Alberto te pòt dar ua vida mès erosa, arrés se n'alegrarà mès que jo.
3 eth mon de Sofia	A un shivau blanc, vertat?
3 eth mon de Sofia	Sofia dèc ua uelhada ath jardin.
3 eth mon de Sofia	Ère desconeishut.
3 eth mon de Sofia	Aquerò siguec un dia eth mèn petit paradís, didec.
3 eth mon de Sofia	Ara seràs expulsada deth paradís, didec Alberto.
3 eth mon de Sofia	Un gojat ère seigut ath volant deth Mercedes blanc.
3 eth mon de Sofia	Dempús entenec era votz d'Alberto.
3 eth mon de Sofia	Ara!
3 eth mon de Sofia	Ath madeish temps, eth Mercedes blanc tustèc contra un pomièr.
3 eth mon de Sofia	Aquerò ei massa, sorrisclaue er assessor fiscau.
3 eth mon de Sofia	Demani indemnizacions.
3 eth mon de Sofia	Recebec eth supòrt incondicionau dera sua hemna.
3 eth mon de Sofia	Eth tòrt ei d'aqueth grossièr.
3 eth mon de Sofia	A on ei?
3 eth mon de Sofia	Se les a avalat era tèrra, didec Helene Amundsen, damb un cèrt orgulh.
3 eth mon de Sofia	Se reïncorporèc, anèc enquiara grana taula, e comencèc a limpiar.
3 eth mon de Sofia	Bèth un vò mès cafè?
3 eth mon de Sofia	Hilde se seiguec sus eth lhet.
3 eth mon de Sofia	Alberto.
3 eth mon de Sofia	Mès se qué auie passat en realitat?
3 eth mon de Sofia	Per qué sa pair auie escrit aguest darrèr capitol?
3 eth mon de Sofia	Se dochèc e se vestic, prigonaments absorta enes sòns pensaments.
3 eth mon de Sofia	Ère d'acòrd damb Alberto qu'era soleta causa rasonabla qu'auie passat ena hèsta filosofica auie estat eth sòn discors.
3 eth mon de Sofia	Dilhèu eth pair de Hilde se pensaue qu'eth mon dera sua hilha ère tan caotic coma era hèsta de Sofia?
3 eth mon de Sofia	O qu'eth sòn mon tanben s'acabarà dissolent?
3 eth mon de Sofia	Dempús demorauen Sofia e Alberto.
3 eth mon de Sofia	Qué auie passat damb eth sòn plan secrèt?
3 eth mon de Sofia	Li tocaue a Hilde contunhar era istòria?
3 eth mon de Sofia	E a on èren, ara?
3 eth mon de Sofia	Còp sec se n'encuedèc d'ua causa.
3 eth mon de Sofia	S'Alberto e Sofia auessen artenhut a húger dera istòria, non aurien apareishut en caièr des anères.
3 eth mon de Sofia	Tot açò qu'auie aquiu, naturauments, ac auie pensat sa pair.
3 eth mon de Sofia	Dilhèu passauen causes entre linhes?
3 eth mon de Sofia	Aquerò s'auie insinuat fòrça viatges.
3 eth mon de Sofia	Hilde arribèc ena conclusion que li calerie tornar a liéger era istòria un aute viatge.
3 eth mon de Sofia	Nhadèr.
3 eth mon de Sofia	Dempús contunhèc enquiath bòsc, en direccion tara Cabana deth Major.
3 eth mon de Sofia	Rapid, cridèc Alberto.
3 eth mon de Sofia	A de passar abantes que comence a cercar-mos.
3 eth mon de Sofia	Èm dehòra der abast deth major?
3 eth mon de Sofia	Èm ena frontèra.
3 eth mon de Sofia	Crotzèren en tot remar eth lac e entrèren corrent ena Cabana.
3 eth mon de Sofia	Alberto dauric ua porteta que daue tath sosterranh, e possèc a Sofia entà laguens.
3 eth mon de Sofia	Tot se hec escur.
3 eth mon de Sofia	Pendent es dies següenti, Hilde contunhèc en tot trebalhar en sòn pròpi plan.
3 eth mon de Sofia	Envièc moltes cartes a Anne Kvamsdal en Copenhaguen, e la truquèc un parelh de viatges.
3 eth mon de Sofia	Tanben demanèc ajuda a amics e coneishudi, e lèu era mitat dera sua classa collaboraue damb eth sòn plan.
3 eth mon de Sofia	Mentretant, reliegie Eth mon de Sofia.
3 eth mon de Sofia	Ère ua istòria que s'auie de liéger mès d'un viatge.
3 eth mon de Sofia	Cada viatge se li debanauen mès idies des causes que les auien podut passar a Sofia e Alberto dempús d'abandonar eth jardin.
3 eth mon de Sofia	Eth dissabte vint-e-tres de junh, se desvelhèc tàs nau deth maitin.
3 eth mon de Sofia	Sabie que sa pair ja auie deishat eth Liban.
3 eth mon de Sofia	Ara, simplaments, li calie demorar.
3 eth mon de Sofia	Auie calculat enquiath darrèr detalh era darrèra part deth dia.
3 eth mon de Sofia	Aqueth maitin comencèc a premanir era hèsta de Sant Joan.
3 eth mon de Sofia	Hilde non podie deishar de pensar enes preparatius dera hèsta de Sant Joan de Sofia e sa mair.
3 eth mon de Sofia	Mès ac auien hèt?
3 eth mon de Sofia	Dilhèu ac premanien ara?
3 eth mon de Sofia	Sofia e Alberto se seigueren ena potja, dauant de dus edificis grani, damb ues hièstres plan lèges e canoades de ventilacion ena façada.
3 eth mon de Sofia	Ua parelha joena gessec d'un des edificis; eth portaue ua cartèra marrona e era ua borsa de color vermelha.
3 eth mon de Sofia	Per un camin estret deth hons, passèc un coche vermelh.
3 eth mon de Sofia	Qué a passat?, demanèc Sofia.
3 eth mon de Sofia	Ac auem artenhut.
3 eth mon de Sofia	Mès a on èm?
3 eth mon de Sofia	Se ditz Majorstua, Cabana deth Major.
3 eth mon de Sofia	Com pòt èster?
3 eth mon de Sofia	Aquerò ei Oslo.
3 eth mon de Sofia	N'ès segur?
3 eth mon de Sofia	Plan segur.
3 eth mon de Sofia	Un d'aguesti edificis se ditz Chateau Neuf, que vò díder "castèth nau".
3 eth mon de Sofia	Aciu era gent estúdie musica.
3 eth mon de Sofia	Er aute edifici ei era Facultat de Teologia.
3 eth mon de Sofia	Mès amont, s'estúdien sciéncies, e encara mès amont, literatura e filosofia.
3 eth mon de Sofia	Èm dehòra deth libre e deth contròtle deth major?
3 eth mon de Sofia	Òc, totes dues causes.
3 eth mon de Sofia	Aciu non mos traparà jamès.
3 eth mon de Sofia	E a on èrem quan corríem peth bòsc?
3 eth mon de Sofia	Mentre eth major ère ocupat en tot hèr tustar eth coche der assessor fiscau contra eth pomièr, profitèrem entà amagar-mos en Nhadèr.
3 eth mon de Sofia	Alavetz mos trapàuem ena fasa embrionària, Sofia.
3 eth mon de Sofia	Pertanhíem ath madeish temps ath vielh e ath nau mon.
3 eth mon de Sofia	Mès eth major non compdaue damb era nòsta hugida.
3 eth mon de Sofia	Per qué non?
3 eth mon de Sofia	Jamès mos aurie deishat marchar tan facilaments.
3 eth mon de Sofia	Tot a estat coma un sòn.
3 eth mon de Sofia	Ei clar que tostemp pòt èster qu'eth tanben participèsse en plan.
3 eth mon de Sofia	Qué vòs díder?
3 eth mon de Sofia	Siguec eth qui arrinquèc eth Mercedes blanc.
3 eth mon de Sofia	Dilhèu ère plan cansat dempùs de totes es causes qu'auien passat.
3 eth mon de Sofia	Era parelha joena ja ère a pògui mètres de distància.
3 eth mon de Sofia	Sofia sentie un shinhau de vergonha de sèir-se ena potja damb un òme plan mès gran qu'era.
3 eth mon de Sofia	De totes manères auie talents d'auer pròves de qué çò que l'auie explicat Alberto ère vertat.
3 eth mon de Sofia	Se lheuèc, e s'i apressèc corrent.
3 eth mon de Sofia	Perdon, sabetz se com se ditz aguest lòc?
3 eth mon de Sofia	Non li responeren ne li èren cas.
3 eth mon de Sofia	Eth sòn comportament irritèc a Sofia, que didec:
3 eth mon de Sofia	Es demanes se pòden respóner, non?
3 eth mon de Sofia	Eth gojat joen ère encaborniat en tot explicar bèra causa ara sua companha.
3 eth mon de Sofia	Son dues o mès melodies que sonen ath madeish temps…
3 eth mon de Sofia	Me hè dò interrómper, mès…
3 eth mon de Sofia	Es melodies se combinen de tau manèra que se desvolòpen ath maximon possible independentaments era ua dera auta.
3 eth mon de Sofia	Mès i a d'auer ua armonia comuna.
3 eth mon de Sofia	Aquerò recep eth nòm de contrapunt que, en realitat, vò díder "nòta contra nòta".
3 eth mon de Sofia	Quini desvergonhats.
3 eth mon de Sofia	Non èren ne sords ne òrbs, mès ac semblauen.
3 eth mon de Sofia	Simplaments la possèren tà un cornèr.
3 eth mon de Sofia	Me semble que se lhèue un shinhau de vent, didec era gojata.
3 eth mon de Sofia	Sofia tornèc corrent entà a on ère Alberto.
3 eth mon de Sofia	Ei eth prètz que mos cau pagar.
3 eth mon de Sofia	Quan s'artenh húger d'un libre, non se pòt preténer auer es madeishi privilegis qu'er autor deth libre.
3 eth mon de Sofia	Mès èm aciu de vertat.
3 eth mon de Sofia	A compdar d'ara, sauvaram era madeisha edat qu'auíem quan abandonèrem era hèsta filosofica.
3 eth mon de Sofia	Un filosòf vertadèr jamès ditz "jamès".
3 eth mon de Sofia	Quina ora ei?
3 eth mon de Sofia	Es ueit.
3 eth mon de Sofia	Era madeisha ora que quan auem gessut de çò de tòn.
3 eth mon de Sofia	Ei eth dia qu'eth pair de Hilde torne deth Liban.
3 eth mon de Sofia	Qué vòs díder?
3 eth mon de Sofia	Non vòs saber se qué passarà quan eth major arribe a Bjerkey?
3 eth mon de Sofia	Plan que òc, mès…
3 eth mon de Sofia	Anem-i, donc.
3 eth mon de Sofia	Comencèren a caminar entara ciutat.
3 eth mon de Sofia	Es coches èren parcadi en ringlèra ath long deth carrèr.
3 eth mon de Sofia	Aguest anarà ben, didec.
3 eth mon de Sofia	Mos auem d'assegurar que sigue eth nòste coche.
3 eth mon de Sofia	Non enteni arren.
3 eth mon de Sofia	Mielhor que t'ac explique, donc.
3 eth mon de Sofia	Non podem agarrar un coche normau.
3 eth mon de Sofia	Com te penses que reaccionarie era gent quan vedesse un coche que va sense conductor?
3 eth mon de Sofia	Ath delà, tanpòc creigui que podessem meter-lo en marcha.
3 eth mon de Sofia	E eth coche esportiu?
3 eth mon de Sofia	Me semble que l'è vist en ua antica pellicula.
3 eth mon de Sofia	Ei un coche imaginari, Sofia.
3 eth mon de Sofia	Ei coma nosati.
3 eth mon de Sofia	Açò ei çò qu'auem de verificar abantes de meter-mos en marcha.
3 eth mon de Sofia	S'estèren quiets, en tot demorar.
3 eth mon de Sofia	Ac ves?
3 eth mon de Sofia	Ei nòste.
3 eth mon de Sofia	Alberto dauric era pòrta dera dreta.
3 eth mon de Sofia	Se te platz, senhoreta, didec, e Sofia entrèc.
3 eth mon de Sofia	Alberto se seiguec en sèti deth conductor.
3 eth mon de Sofia	Agarrèc era carretèra deth sud.
3 eth mon de Sofia	Passèren Lysaker, Sandvika e Drammen.
3 eth mon de Sofia	Ei era net de Sant Joan, Sofia.
3 eth mon de Sofia	Ua net meravilhosa.
3 eth mon de Sofia	E cor un aire fresc enes coches descapotables.
3 eth mon de Sofia	Sonque es que son parièrs que nosati.
3 eth mon de Sofia	Dilhèu ne trapem bèri uns.
3 eth mon de Sofia	Es ueit e mieja.
3 eth mon de Sofia	Mos calerà agarrar ua corsèra.
3 eth mon de Sofia	Alberto se calèc per un camp de horment.
3 eth mon de Sofia	Deman dideràn qu'a estat colpa deth vent, didec Alberto.
3 eth mon de Sofia	Eth major Albert Knag aterric en aeropòrt de Kastrup, enes entorns de Copenhaguen.
3 eth mon de Sofia	Èren es quate e mieja deth dissabte dia 23 de junh.
3 eth mon de Sofia	Auie estat un dia long.
3 eth mon de Sofia	Era darrèra escala l'auie hèt en Roma.
3 eth mon de Sofia	Passèc eth contròtle de passapòrts damb er uniforme des Nacions Unides, qu'ère plan orgulhós de vestir.
3 eth mon de Sofia	Non sonque se representaue ada eth madeish e ath sòn país, Albert Knag representaue ua organizacion internacionau, ua tradicion seculara qu'ère reconeishuda per tot eth mon.
3 eth mon de Sofia	Sonque portaue ua borsa de man.
3 eth mon de Sofia	Roma.
3 eth mon de Sofia	Solet li calie ensenhar eth sòn passapòrt vermelh.
3 eth mon de Sofia	Arren tà declarar.
3 eth mon de Sofia	Eth major Albert Knag s'auie d'estar lèu tres ores en aeropòrt en tot demorar que gessesse er avion de Kristiansand.
3 eth mon de Sofia	Aurie temps de crompar bèri presents entara familha.
3 eth mon de Sofia	Hège dues setmanes qu'auie enviat ara sua hemna eth present entà Hilde.
3 eth mon de Sofia	Era net abantes, era l'auie deishat sus era tauleta de net entà que se lo trapèsse londeman ath maitin.
3 eth mon de Sofia	Non auie parlat damb Hilde dès era trucada d'aquera net.
3 eth mon de Sofia	Crompèc un parelh de jornaus noruecs, se seiguec en ua sala deth bar e demanèc ua tassa de cafè.
3 eth mon de Sofia	Lèu non auie començat a liéger, quan entenec qu'anonciauen bèra causa pes altavotzes.
3 eth mon de Sofia	Qué ère?
3 eth mon de Sofia	Alberto sentec un caudheired.
3 eth mon de Sofia	Liban?
3 eth mon de Sofia	Auie passat bèra causa?
3 eth mon de Sofia	Arribèc rapidaments en mostrador d'informacion.
3 eth mon de Sofia	Sò Albert Knag.
3 eth mon de Sofia	Acabe d'arribar un messatge entà vostè.
3 eth mon de Sofia	Ei urgent.
3 eth mon de Sofia	Dauric era envolòpa immediataments.
3 eth mon de Sofia	Laguens encara i auie ua envolòpa mès petita.
3 eth mon de Sofia	Era envolòpa ère entath "Major Albert Knag c/o, Informacion de SAS, Aeropòrt de Kastrup, Compenhaguen".
3 eth mon de Sofia	Albert sentic qu'eth còr l'anaue plan rapid.
3 eth mon de Sofia	Estimat papa, planvengut en casa.
3 eth mon de Sofia	Coma pòs veir, non m'è podut sostier.
3 eth mon de Sofia	Perdona per auer-te hèt cridar pes altavotzes.
3 eth mon de Sofia	Ère era causa mès aisida.
3 eth mon de Sofia	P.S.
3 eth mon de Sofia	Ingebrigsten per accident d'un Mercedes panat.
3 eth mon de Sofia	P.P.S.
3 eth mon de Sofia	Serè seiguda en jardin quan arribes.
3 eth mon de Sofia	P.P.P.S.
3 eth mon de Sofia	È fòrça pòur de demorar-me massa estona en jardin.
3 eth mon de Sofia	En aqueth lòc, ei plan facil en.honsar-se en tèrra.
3 eth mon de Sofia	Ua abraçada de Hilde, qu'a molt de temps entà premanir eth tòn retorn en casa.
3 eth mon de Sofia	Eth major Albert Knag arric.
3 eth mon de Sofia	Mès en vertat non li shautaue que lo manipulèssen d'aguesta manèra.
3 eth mon de Sofia	Tostemp l'auie agradat d'auer eth contròtle dera sua pròpia vida.
3 eth mon de Sofia	Ara, era sua petita hilha dirigie de Lilleshand es sòns movements en aeropòrt de Copenhaguen.
3 eth mon de Sofia	Com s'ac hège?
3 eth mon de Sofia	Metec era envolòpa ena pòcha dera camisa, e se dirigic tara zòna comerciau.
3 eth mon de Sofia	Quan entrèc ena botiga a on venien aliments tipics de Dinamarca, vedec ua petita envolòpa qu'ère aganchada ath veire dera pòrta.
3 eth mon de Sofia	I auie escrit "MAJOR ALBERT KNAG", damb un retolador celh.
3 eth mon de Sofia	Albert desganchèc era envolòpa e la dauric.
3 eth mon de Sofia	Estimat papa, crompa un salami danés gran e ua sausissa ath conhac entà mama.
3 eth mon de Sofia	P.S.
3 eth mon de Sofia	Eth caviar de Linfjord non està mau.
3 eth mon de Sofia	Ua abraçada, Hilde.
3 eth mon de Sofia	Albert se virèc.
3 eth mon de Sofia	Non serie Hilde per aquiu?
3 eth mon de Sofia	Non l'aurie regalat Marit un viatge tà Copenhaguen entà que podesse anar-lo a recéber?.
3 eth mon de Sofia	Ère era letra de Hilde…
3 eth mon de Sofia	Er observaire dera ONU comencèc a senter-se observat.
3 eth mon de Sofia	Ère coma se bèth un dirigisse des d'un contròtle remòt tot çò que hège.
3 eth mon de Sofia	Se sentec coma ua mariòta en mans d'un mainatge.
3 eth mon de Sofia	Entrèc laguens dera botiga, comprèc un salami gran, ua sausissa ath conhac e tres salèrs de caviar de Limfjord.
3 eth mon de Sofia	Dempús contunhèc en tot passejar-se pes galeries comerciaus.
3 eth mon de Sofia	Volie crompar un bon present d'aniversari tà Hilde.
3 eth mon de Sofia	Ua calculadora?
3 eth mon de Sofia	O ua petita ràdio?
3 eth mon de Sofia	Òc, exacte, li cromparie aquerò…
3 eth mon de Sofia	Quan entrèc ena botiga que venien electrodomestics, trapèc ua envolòpa aganchada en ua hièstra que didie: "Major Albert Knag, c/o era botiga mès interessanta de Kastrup".
3 eth mon de Sofia	Laguens i auie aguesta nòta:
3 eth mon de Sofia	Estimat papa, Sofia te vò dar es gràcies pera ràdio e era mini TV que li regalèc sa pair eth dia deth sòn aniversari.
3 eth mon de Sofia	Ère fabulós, mès ei vertat qu'ère ua causa sense importància.
3 eth mon de Sofia	Totun me cau adméter que compartisqui er interés de Sofia pes causes sense importància.
3 eth mon de Sofia	P.S.
3 eth mon de Sofia	P.P.S.
3 eth mon de Sofia	Ua abraçada de Hilde, que ja a farcit eth piòc e a hèt era salada Waldorf.
3 eth mon de Sofia	Era mini TV costèc 985 corones.
3 eth mon de Sofia	Mès aquerò non ère important.
3 eth mon de Sofia	Ara li preocupaue qu'era sua hilha lo portèsse de naut e en baish damb es sòns truquets agudents.
3 eth mon de Sofia	Ère aquiu, o non?
3 eth mon de Sofia	Non deishaue de campar a dreta e a quèrra.
3 eth mon de Sofia	Perdie era sua libertat.
3 eth mon de Sofia	Li calec anar tath duty-free.
3 eth mon de Sofia	Aquiu tanben i auie ua envolòpa damb eth sòn nòm.
3 eth mon de Sofia	Er aeropòrt sancer se convertie en un jòc d'ordenador en qué eth ère eth cursor.
3 eth mon de Sofia	Liegec eth messatge.
3 eth mon de Sofia	Major Knag, c/o duty-free de Kastrup.
3 eth mon de Sofia	Tot çò qu'è besonh d'aquiu ei ua borsa de mochets e un parelh de capses de massapan Anthon Berg.
3 eth mon de Sofia	Ten en compde qu'aguestes causes son plan mès cares en Noruega.
3 eth mon de Sofia	Se non rebrembi mau, a mama li shaute eth Campari.
3 eth mon de Sofia	P.S.
3 eth mon de Sofia	Compde en tot eth viatge de tornada.
3 eth mon de Sofia	Rebrembes dera tua hilha Hilde, qu'apren plan rapid.
3 eth mon de Sofia	Albert alendèc damb resignacion: entrèc ena botiga e complic er encargue.
3 eth mon de Sofia	Damb tres borses de plastic e era sua borsa de man, anèc entara pòrta 28.
3 eth mon de Sofia	Se i auie mès notetes, mala sòrt.
3 eth mon de Sofia	Mès ena pòrta 28, vedec ua auta envolòpa aganchada en ua colona: "Entath Major Knag, c/o pòrta 28, Aeropòrt de Kastrup".
3 eth mon de Sofia	Tanben ère era letra de Hilde, mès eth numèro de pòrta semblaue que l'auesse escrit bèth aute.
3 eth mon de Sofia	Ère dificil comparar numèros damb letres.
3 eth mon de Sofia	Se seiguec en ua cagira, en tot emparar era esquia ena paret.
3 eth mon de Sofia	Er orgulhós major se demorèc seigut, damb era agachada perduda, coma se siguesse un mainatge que viatjaue per prumèr còp ena sua vida.
3 eth mon de Sofia	Se Hilde ère aquiu, aumens non poirie descurbí'c de seguit.
3 eth mon de Sofia	Campèc ansiosaments a toti es passatgèrs qu'arribauen.
3 eth mon de Sofia	Se sentec coma un enemic der Estat qu'ei vigilat.
3 eth mon de Sofia	Quan comencèc a embarcar, alendèc aleugerit; eth siguec eth darrèr d'entrar en avion.
3 eth mon de Sofia	Sofia e Alberto ja auien passat eth pont de Brevik e era gessuda de Kragero.
3 eth mon de Sofia	Son lèu es nau.
3 eth mon de Sofia	D'aciu a pòc aterrirà en aeropòrt de Kjevik.
3 eth mon de Sofia	E se tustarram?
3 eth mon de Sofia	Damb un coche normau non passarie arren.
3 eth mon de Sofia	Mès se siguesse un des nòsti…
3 eth mon de Sofia	Non serà facil auançar ad aguest autobús.
3 eth mon de Sofia	Ei parièr, Sofia.
3 eth mon de Sofia	Quan ac enteneràs?
3 eth mon de Sofia	Sofia alendèc aleugerida.
3 eth mon de Sofia	M'as espaurit.
3 eth mon de Sofia	Non sentiríem arren ne que passèssem a trauèrs d'un paredau d'acèr.
3 eth mon de Sofia	Non, ei ath revès.
3 eth mon de Sofia	En vertat eth nòste entorn ei un conde hèt d'aire.
3 eth mon de Sofia	No'c enteni.
3 eth mon de Sofia	Escota-me.
3 eth mon de Sofia	Non ei atau.
3 eth mon de Sofia	Er esperit ei mès solid qu'eth gèu.
3 eth mon de Sofia	Aquerò non se m'auie debanat jamès.
3 eth mon de Sofia	Donques t'explicarè un conde.
3 eth mon de Sofia	I auie un viatge un òme que non credie enes angels.
3 eth mon de Sofia	Bèth dia, mentre trebalhaue en bòsc, lo visitèc un àngel.
3 eth mon de Sofia	Caminèren amassa ua estona.
3 eth mon de Sofia	Ath finau er òme lo guardèc e li didec: "Ben, admeti qu'es angels existissen, mès non coma nosati".
3 eth mon de Sofia	Er òme responec: "Quan auem arribat dauant d'aquera ròca, jo è auut de dar eth torn, mès tu simplaments l'as trauessat.
3 eth mon de Sofia	E quan auem trapat aqueth tronc que i auie en miei deth camin, jo m'è auut d'ajocar entà poder passar, mès tu l'as trauessat".
3 eth mon de Sofia	Er àngel ère plan estonat, e didec: "Non te n'as encuedat que toti dus auem prenut un camin que portaue tà ua restanca?
3 eth mon de Sofia	Es dus caminauem a trauèrs dera broma baisha.
3 eth mon de Sofia	Passe çò de madeish damb nosati, Sofia.
3 eth mon de Sofia	Un esperit pòt passar a trauèrs d'ua pòrta d'acèr.
3 eth mon de Sofia	Ne es tancs ne es bombardèrs pòden estronhar ua causa hèta d'esperit.
3 eth mon de Sofia	Qué curiós.
3 eth mon de Sofia	D'aciu a pòc passaram per Risor.
3 eth mon de Sofia	Cabana deth Major, mès me ven de gost un cafè.
3 eth mon de Sofia	Quan arribèren a Fiane, abantes de Sondelec, passèren peth costat d'ua cafeteria que i auie ena quèrra dera carretèra.
3 eth mon de Sofia	Alberto gessec dera carretèra e parquèc ena potja deth dauant.
3 eth mon de Sofia	Ena cafeteria, Sofia sagèc d'agarrar ua coca-cola deth frigorific, mès non podec.
3 eth mon de Sofia	Semblaue que siguesse empegada.
3 eth mon de Sofia	Mès enlà, Alberto sajaue d'aumplir de cafè un vasso de plastic, mès encara que sarraue damb totes es sues fòrces, non artenhie a botjar-lo.
3 eth mon de Sofia	Coma qu'arrés reaccionaue, comencèc a cridar coma un desesperat.
3 eth mon de Sofia	Voi un cafè!
3 eth mon de Sofia	Mès non deuie èster guaire enrabiat, perque de seguit se metec a arrir.
3 eth mon de Sofia	Non mos pòden enténer e, obviaments, tanpòc mos podem servir eth cafè.
3 eth mon de Sofia	Èren per anar-se'n, quan ua vielheta se lheuèc e anèc entada eri.
3 eth mon de Sofia	Portaue ua pèlha de color vermelha, ua giqueta de color blava electrica e un mocador blanc en cap.
3 eth mon de Sofia	Es sues colors e era sua figura èren plan mès nitids qu'es dera rèsta dera gent que i auie en locau.
3 eth mon de Sofia	S'apressèc a Alberto, e li didec:
3 eth mon de Sofia	Gojat, non crides.
3 eth mon de Sofia	Ac senti.
3 eth mon de Sofia	As dit que volies un cafè?
3 eth mon de Sofia	Òc, mès…
3 eth mon de Sofia	Auem un petit lòc reservat aquiu ath costat.
3 eth mon de Sofia	Gesseren deth bar, e anèren per un caminòu que i auie darrèr dera cafeteria.
3 eth mon de Sofia	En tant que caminauen, era vielheta les demanèc:
3 eth mon de Sofia	Ètz naui per aciu?
3 eth mon de Sofia	Mos cau adméter que si.
3 eth mon de Sofia	Plan ben, planvengudi ara eternitat, hilhs mèns.
3 eth mon de Sofia	E vostè?
3 eth mon de Sofia	Jo vengui d'un conde de Grimm.
3 eth mon de Sofia	Hè lèu dus cents ans.
3 eth mon de Sofia	E vosati d'a on vietz?
3 eth mon de Sofia	Viem d'un libre de filosofia.
3 eth mon de Sofia	À, À. Aquerò ei ua nauetat.
3 eth mon de Sofia	Arribèren en ua clarulha que i auie en miei deth bòsc, a on i auie ues cases marrones plan polides.
3 eth mon de Sofia	En un pati dubèrt entre dues cases, cremaue un gran huec de Sant Joan, e ath torn dera figura i auie personatges de tota sòrta e de toti es colors.
3 eth mon de Sofia	Sofia ne reconeishec a molti.
3 eth mon de Sofia	I auie era Blancanhèus e bèth un des nans, Askeladden e Sherlock Holmes, Peter Pan e Pippi Calceslongues, era Capucheta Vermelha e era Cendroseta.
3 eth mon de Sofia	Ath torn deth huec, i auie fòrça d'auti personatges que non auien nòm: Gnoms e elfs, faunes e bruishes, angels e diables.
3 eth mon de Sofia	Sofia arribèc a veir un troll autentic.
3 eth mon de Sofia	Guaira gent, exclamèc Alberto.
3 eth mon de Sofia	Ei era net de Sant Joan, didec era vielheta.
3 eth mon de Sofia	Non auem tanta gent d'aciu era net de Walpugis, quan èrem en Alemània.
3 eth mon de Sofia	Jo è passat uns quanti dies aquiu entà tornar ua visita.
3 eth mon de Sofia	Volies cafè, vertat?
3 eth mon de Sofia	Òc, se te platz.
3 eth mon de Sofia	Sofia se n'encuedec que totes es cases èren hètes de pan de gengibre, mochet e sucre.
3 eth mon de Sofia	Bèri personatges minjauen dirèctaments des cases, mentre ua pastissèra reparaue constantaments es desperfèctes des edificis.
3 eth mon de Sofia	Sofia prenec un tròç deth tet.
3 eth mon de Sofia	Ère ua des causes mès doces e bones qu'auie minjat jamès.
3 eth mon de Sofia	Era vielheta tornèc damb ua tassa de cafè.
3 eth mon de Sofia	Fòrça gràcies.
3 eth mon de Sofia	E qué pagaratz peth cafè?
3 eth mon de Sofia	Pagar?
3 eth mon de Sofia	Normauments se pague damb ua istòria.
3 eth mon de Sofia	Poderíem explicar era incredible istòria dera umanitat, didec Alberto.
3 eth mon de Sofia	Podem tornar e pagar un aute dia?
3 eth mon de Sofia	Plan que òc.
3 eth mon de Sofia	Com ei qu'auetz tanta prèssa?
3 eth mon de Sofia	Alberto l'expliquèc era situacion, e ath finau era hemna comentèc:
3 eth mon de Sofia	A estat pla agradiu èster damb vosati.
3 eth mon de Sofia	Mès vos cau talhar rapidaments eth cordon umbilicau qu'estaque ath passat efimèr.
3 eth mon de Sofia	Nosati ja non depenem dera carn ne dera sang des cristians.
3 eth mon de Sofia	Pertanhem ath pòble invisible.
3 eth mon de Sofia	Pòc dempús Alberto e Sofia tornauen a èster ena potja, dauant dera cafeteria.
3 eth mon de Sofia	Ath cant deth coche, i auie ua mair plan nerviosa qu'ajudaue ath sòn hilh a hèr pipi.
3 eth mon de Sofia	En tot agarrar un parelh de corsères, arribarien plan lèu a Lilleshand.
3 eth mon de Sofia	Eth vòl 876 provient de Compenhaguen aterric en aeropòrt de Kjevik tàs 9:35 deth ser.
3 eth mon de Sofia	Mentre er avion gessie de Copenhaguen, eth major dauric era envolòpa qu'auie trapat en mostrador d'embarcament.
3 eth mon de Sofia	Ena nòta que i auie laguens i didie:
3 eth mon de Sofia	Kastrup, era net de Sant Joan de 1990.
3 eth mon de Sofia	Estimat papa.
3 eth mon de Sofia	Dilhèu pensaues que me presentaria en Copenhaguen, mès eth contròtle sus es tòns movements non ei tant evident.
3 eth mon de Sofia	Te veigui per tot.
3 eth mon de Sofia	È visitat ua familha gitana que hè molti ans veneren eth miralh de lhauna ara arrèmairia.
3 eth mon de Sofia	M'an dat ua bòla de veire.
3 eth mon de Sofia	Ara madeish, per exemple, veigui qu'ès seigut en avion.
3 eth mon de Sofia	Te rebrembi que t'as de cordar eth cinturon de seguretat e qu'as de mantier dret eth dorsièr deth sèti enquia que s'amòrte era lum de "cordar-se eth cinturon".
3 eth mon de Sofia	Quan er avion sigue en aire, pòs méter eth sèti de cap endarrèr e dormir un shinhau.
3 eth mon de Sofia	Te cau repausar abantes d'arribar en casa.
3 eth mon de Sofia	En Lilleshand hè plan bon temps, mès era temperatura ei un shinhau mès baisha qu'en Liban.
3 eth mon de Sofia	Te desiri un bon viatge.
3 eth mon de Sofia	Albert non sabie s'ere enrabiat o simplament cansat e resignat.
3 eth mon de Sofia	Còp sec, comencèc a arrir.
3 eth mon de Sofia	Arric tan fòrt qu'es passatgèrs se virèren entà veir se qué passaue.
3 eth mon de Sofia	Alavetz er avion s'enlairèc.
3 eth mon de Sofia	En vertat Hilde l'auie pagat damb era madeisha monèda.
3 eth mon de Sofia	Mès i auie ua diferéncia importanta.
3 eth mon de Sofia	Eth sòn metòde auie afectat principauments a Alberto e a Sofia e eri…sonque èren imaginaris.
3 eth mon de Sofia	Hec çò que Hilde l'auie dit.
3 eth mon de Sofia	Metec entà darrèr eth dorsièr deth sòn sèti e se metec a dormir.
3 eth mon de Sofia	Non se desvelhèc deth tot enquia que ja auien passat eth contròtle de passapòrts.
3 eth mon de Sofia	Ena nèira trapèc ua grana manifestacion de planvenguda.
3 eth mon de Sofia	I auie ueit o dètz persones dera edat de Hilde.
3 eth mon de Sofia	Portauen uns pannèus que didien: "Planvengut en casa, papa", "Hilde te demore en jardin", "visca era ironia".
3 eth mon de Sofia	Era causa pejor ei que non se'n podie anar immediataments damb un taxi perque li calie demorar er equipatge.
3 eth mon de Sofia	Mentretant, es companhs d'escòla de Hilde passauen dauant d'eth, en tot obligar-lo a liéger es pannèus un e un aute viatge.
3 eth mon de Sofia	Mès s'emocionèc quan ua des gojates s'apressèc damb un nhòc de ròses.
3 eth mon de Sofia	Albert cerquèc bèra causa enes borses que portaue, e finauments decidic dar ua barra de massapan tà cada manifestant.
3 eth mon de Sofia	Sonque ne demorauen dues entà Hilde.
3 eth mon de Sofia	Quan arribèc er equipatge, se l'apressèc un gojat joen que li didec qu'era Reina deth Miralh l'auie encargat acompanhar-lo tà casa, e qu'auie ordes de portar-lo enquia Bjerkely.
3 eth mon de Sofia	Es auti manifestants despareisheren entre era multitud.
3 eth mon de Sofia	Agarrèren era carretèra E-18.
3 eth mon de Sofia	En cada pònt e en cada tunèu que pasauen i auie pancartes que didien: "PLANVENGUT EN CASA", "ETH POTH DINDI EI A MAND", "TE POSQUI VEIR, PAPA".
3 eth mon de Sofia	Era sua hemna lo demoraue dauant dera casa.
3 eth mon de Sofia	A on ei?
3 eth mon de Sofia	Ei seiguda en cai, Albert.
3 eth mon de Sofia	Alberto e Sofia parquèren un moment eth descapotable vermelh ena plaça de Lilleshand, dauant der otèl Norge.
3 eth mon de Sofia	Èren es dètz e quinze menutes.
3 eth mon de Sofia	Vederen un gran huec en un des ilhots dera baia.
3 eth mon de Sofia	Com traparam Bjerkely?, demanèc Sofia.
3 eth mon de Sofia	Cercaram.
3 eth mon de Sofia	Rebrembaua eth quadre dera Cabana deth Major.
3 eth mon de Sofia	Mos cau anar ara prèssa.
3 eth mon de Sofia	I voi èster abantes qu'arribe.
3 eth mon de Sofia	Sabien segur que Bjerkely ère ath cant deth mar.
3 eth mon de Sofia	Còp sec, Sofia cridèc.
3 eth mon de Sofia	Ei aquiu, ac auem trapat!
3 eth mon de Sofia	Me semble qu'as rason, mès non crides tan fòrt.
3 eth mon de Sofia	Mès se non mos enten arrés.
3 eth mon de Sofia	Ò, mès…
3 eth mon de Sofia	Ò, ac senti.
3 eth mon de Sofia	Entrèren damb eth coche pera pòrta principau, e pugèren peth caminet de graveta que portaue tà casa.
3 eth mon de Sofia	Alberto parquèc eth coche ena potja, ath cant deth balançader.
3 eth mon de Sofia	Un shinhau mès abaish, i auie ua taula premanida entà tres persones.
3 eth mon de Sofia	La posqui veir, gasulhèc Sofia.
3 eth mon de Sofia	Ei seiguda en cai, coma en mèn sòn.
3 eth mon de Sofia	T'as fixat com se semble tot açò ath tòn jardin deth carrèr deth Tréfol?
3 eth mon de Sofia	Ei verat.
3 eth mon de Sofia	Autanplan i a un balançader.
3 eth mon de Sofia	Posqui anar a veir-la?
3 eth mon de Sofia	Naturauments.
3 eth mon de Sofia	Jo me demori aciu.
3 eth mon de Sofia	Sofia baishèc corrent enquiath cai.
3 eth mon de Sofia	Hilde.
3 eth mon de Sofia	Fin finau, podec sèir-se tranquillaments ath sòn costat.
3 eth mon de Sofia	Hilde jogaue damb ua còrda dera barca de rems, qu'ere amarrada en cai.
3 eth mon de Sofia	Ena man dreta i auie un tròç de papèr.
3 eth mon de Sofia	Ère evident que demoraue.
3 eth mon de Sofia	Campèc fòrça viatges eth relòtge.
3 eth mon de Sofia	Sofia se pensèc qu'ère plan polida.
3 eth mon de Sofia	Auie eth peu long, ròi e rufat.
3 eth mon de Sofia	Auie uns uelhs verds.
3 eth mon de Sofia	Portaue un vestit de color auriòla.
3 eth mon de Sofia	Li rebrembaue un shinhau a Jorunn.
3 eth mon de Sofia	Sofia sagèc de parlar-i, encara que sabie que non servirie d'arren.
3 eth mon de Sofia	Hilde, sò Sofia.
3 eth mon de Sofia	Hilde non hège senhaus d'enténer arren.
3 eth mon de Sofia	Sofia se metec de jolhs, e li didec:
3 eth mon de Sofia	M'escotes, Hilde?
3 eth mon de Sofia	Ès òrba e sorda?
3 eth mon de Sofia	Auie variat un shinhau era expression?
3 eth mon de Sofia	Dempús se virèc, e campèc es uelhs de Sofia.
3 eth mon de Sofia	Non tan naut, Sofia, didec Alberto, dès eth coche esportiu.
3 eth mon de Sofia	Sofia se demorèc quieta.
3 eth mon de Sofia	Se sentie plan ben ath costat de Hilde.
3 eth mon de Sofia	Còp sec s'entenec era votz grèu d'un òme:
3 eth mon de Sofia	Hilde!
3 eth mon de Sofia	Ère eth major, que portaue er uniforme dera ONU e ua berrèta blaua.
3 eth mon de Sofia	Hilde se lheuèc, e se n'anèc corrent.
3 eth mon de Sofia	Eth major la lheuèc e comencèc a hèr torns.
3 eth mon de Sofia	Hilde s'auie seigut en cai en tot demorar a sa pair.
3 eth mon de Sofia	Auie anotat toti es oraris en un tròç de papèr, que portaue ena man tot eth dia.
3 eth mon de Sofia	S'enbestiarie?
3 eth mon de Sofia	Tornèc a campar eth relòtge.
3 eth mon de Sofia	Èren es dètz e quinze menutes.
3 eth mon de Sofia	Mès qué ère tot aquerò?
3 eth mon de Sofia	Se virèc de còp.
3 eth mon de Sofia	I auie bèra causa, d'aquerò non n'auie cap de dobte.
3 eth mon de Sofia	Dilhèu sonque ei era net d'ostiu.
3 eth mon de Sofia	Pendent ues segondes, auec pòur d'èster videnta.
3 eth mon de Sofia	Hilde!
3 eth mon de Sofia	Se virèc entar aute costat.
3 eth mon de Sofia	Ère sa pair.
3 eth mon de Sofia	La demoraue en naut deth jardin.
3 eth mon de Sofia	Hilde se lheuèc e i anèc corrent.
3 eth mon de Sofia	Se trapèren a pròp deth balançader.
3 eth mon de Sofia	Hilde se metec a plorar, e sa pair a penes podec sostier es lèrmes.
3 eth mon de Sofia	Ja ès ua hemna, Hilde.
3 eth mon de Sofia	E tu un poeta.
3 eth mon de Sofia	Hilde se shuguèc es lèrmes damb es manges deth vestit auriò.
3 eth mon de Sofia	Èm en patzes?, demanèc Hilde.
3 eth mon de Sofia	Èm en patzes.
3 eth mon de Sofia	Seigueren ena taula.
3 eth mon de Sofia	Era prumèra causa que li demanèc Hilde siguec ua descripcion detalhada de totes es causes qu'auien passat en Kastrup e pendent eth camin de tornada.
3 eth mon de Sofia	Arriren plan.
3 eth mon de Sofia	Non vederes era envolòpa dera cafeteria?
3 eth mon de Sofia	Non auí temps ne de sèir-me, dolenta.
3 eth mon de Sofia	Ara è hame.
3 eth mon de Sofia	Praube papa.
3 eth mon de Sofia	Demori que tot aquerò deth piòc non sigue ua mentida.
3 eth mon de Sofia	Non.
3 eth mon de Sofia	L'è premanit jo, e mama lo mestrarà.
3 eth mon de Sofia	Parlèren damb detalh d'eth caièr d'anères e dera istòria d'Alberto e Sofia.
3 eth mon de Sofia	Pòc dempús, arribèc ena taula eth piòc, era salada de Waldorf, ua botelha de vin rosat e un pan qu'auie hèt Hilde.
3 eth mon de Sofia	Mentre sa pair parlaue de Platon, Hilde l'interrompec, e li didec:
3 eth mon de Sofia	Qué passe?
3 eth mon de Sofia	Non as entenut arren?
3 eth mon de Sofia	Coma un bronit…
3 eth mon de Sofia	Non.
3 eth mon de Sofia	No'n sò segura.
3 eth mon de Sofia	Dilhèu ère sonque un arrat.
3 eth mon de Sofia	Abantes que sa mair mestrèsse eth vin, eth major li gasulhèc:
3 eth mon de Sofia	Mès eth cors de filosofia encara non ei totauments acabat.
3 eth mon de Sofia	Qué vòs díder?
3 eth mon de Sofia	Aguesta net te parlarè deth cosmòs.
3 eth mon de Sofia	Quan encara non auien començat a minjar, eth major sorrisclèc:
3 eth mon de Sofia	Hilde ja ès massa grana entà sèir sus es mèns jolhs, mès tu non.
3 eth mon de Sofia	E agarrèc ara sua hemna, e se la floquèc ena hauda.
3 eth mon de Sofia	Encara mancaue molta estona entà que comencèssen a minjar.
3 eth mon de Sofia	Pensar que ja as quaranta ans…
3 eth mon de Sofia	Era jamès la poirie abraçar…
3 eth mon de Sofia	Sofia auie enveja de Hilde perque ère ua persona vertadèra de carn e uassi.
3 eth mon de Sofia	Sofia lheuèc eth cap.
3 eth mon de Sofia	Non hec Hilde çò de madeish?
3 eth mon de Sofia	Anèc enquiath coche e se seiguec ath costat d'Alberto.
3 eth mon de Sofia	Veiram se qué passe, didec.
3 eth mon de Sofia	Sofia assentic.
3 eth mon de Sofia	Per qué?
3 eth mon de Sofia	Era a molta sòrt d'èster ua persona reau.
3 eth mon de Sofia	Segur qu'aurà mainatges de vertat, tanben.
3 eth mon de Sofia	E arrèhilhs, Sofia.
3 eth mon de Sofia	Mès tot a dues cares.
3 eth mon de Sofia	Qué vòs díder?
3 eth mon de Sofia	Ei erosa, ne sò d'acòrd.
3 eth mon de Sofia	Era sòrt dera vida ei era mòrt.
3 eth mon de Sofia	Mès non ei mielhor auer viscut que non víuer jamès de vertat?
3 eth mon de Sofia	Non podem víuer ua vida coma era de Hilde o coma era deth major.
3 eth mon de Sofia	En cambi, non moriram jamès.
3 eth mon de Sofia	Non rebrembes se qué a dit era vielheta deth bòsc?
3 eth mon de Sofia	Nosati èm eth pòble invisible.
3 eth mon de Sofia	Didec qu'auie lèu dus cents ans.
3 eth mon de Sofia	E en aquera hèsta de Sant Joan, i auie bèri personatges que n'auien mès de tres mil…
3 eth mon de Sofia	Dilhèu era causa que mès enveja me hè de Hilde ei era sua familha.
3 eth mon de Sofia	Mès tu as ua familha.
3 eth mon de Sofia	As un gat, dus audèths e ua tortuga.
3 eth mon de Sofia	Mès tot aquerò ja ac auem abandonat.
3 eth mon de Sofia	De cap manèra.
3 eth mon de Sofia	Sonque ac a abandonat eth major.
3 eth mon de Sofia	Jamès mos tornarà a trapar.
3 eth mon de Sofia	Vòs díder que podem tornar entà darrèr?
3 eth mon de Sofia	Quan volgam.
3 eth mon de Sofia	Era familha Moller Knag auie començat a minjar.
3 eth mon de Sofia	Per un moment, Sofia auec pòur de qué era hèsta acabèsse coma era hèsta filosofica deth sòn jardin.
3 eth mon de Sofia	Semblaue qu'eth major anèsse a estirar ara hemna sus era taula.
3 eth mon de Sofia	Mès era se demorèc quieta ena hauda deth sòn marit.
3 eth mon de Sofia	Eth coche ère parcat a ua cèrta distància dera familha, e sòns discorsi arribauen fragmentadi.
3 eth mon de Sofia	Sofia e Alberto se demorèren en tot guardar eth jardin, e aueren temps entà rebrembar tot çò qu'auie passat pendent era hèsta malerosa deth sòn jardin.
3 eth mon de Sofia	Ath torn de mieja net, era familha se lheuèc dera taula.
3 eth mon de Sofia	Hilde e eth major anèren a sèir-se en balançader.
3 eth mon de Sofia	Saludèren de luenh ara mair, qu'entraue ena casa blanca.
3 eth mon de Sofia	Vè-t'en a dormir, mama.
3 eth mon de Sofia	Nosati auem de parlar de fòrça causes.
3 eth mon de Sofia	Hilde se seiguec en balançader, ath cant de sa pair.
3 eth mon de Sofia	Ère mieja net.
3 eth mon de Sofia	Se demorèren en tot guardar era baia, mentre bères esteles començauen a lúder pallidaments en cèu.
3 eth mon de Sofia	Es ondades tustauen suauments contra es pèires deth cai.
3 eth mon de Sofia	Eth pair trinquèc eth silenci.
3 eth mon de Sofia	Ei estranh pensar que viuem en un petit planeta en miei der univèrs.
3 eth mon de Sofia	Dilhèu er unic en tot er univèrs?
3 eth mon de Sofia	Dilhèu òc.
3 eth mon de Sofia	Mès tanben ei possible qu'er univèrs sigue plen de vida, pr'amor qu'er univèrs ei immens.
3 eth mon de Sofia	Es distàncies son tant enòrmes que les mesuram en "menutes lum" e "ans lum".
3 eth mon de Sofia	Qué vòs díder?
3 eth mon de Sofia	Ua menuta lum ei era distància que trauèsse era lum en ua menuta.
3 eth mon de Sofia	E ei ua distància incrediblaments grana, perque era lum viatge a trauèrs der espaci a 300.000 km per segonda.
3 eth mon de Sofia	Ua menuta de lum, en autes paraules, ei 300.000 per 60, ei a díder, 18 milions de quilomètres.
3 eth mon de Sofia	Un an lum, donc, son lèu dètz mil bilions de quilomètres.
3 eth mon de Sofia	A quina distància èm deth solei?
3 eth mon de Sofia	A un shinhau mès de ueit menutes lum.
3 eth mon de Sofia	Es arrais deth solei que mos escahuen es carilhons un caud dia de junh an viatjat per univèrs pendent ueit menutes abantes d'arribar enquia nosati.
3 eth mon de Sofia	Pluton, qu'ei eth planeta qu'auem mès luenh deth nòste sistèma solar, ei a mès de cinc ores lum dera Tèrra.
3 eth mon de Sofia	Quan un astronòm ve a Pluton a trauèrs deth sòn telescòpi, de hèt lo ve damb cinc ores lum de retard.
3 eth mon de Sofia	Tanben poiríem díder qu'era imatge de Pluton tarde cinc ores lum en arribar enquia aciu.
3 eth mon de Sofia	Ei dificil d'imaginar, mès me semble qu'enteni çò que dides.
3 eth mon de Sofia	Plan ben, Hilde.
3 eth mon de Sofia	Mès aciu, ena Tèrra, tot just començam a orientar-mos.
3 eth mon de Sofia	Eth nòste solei ei ua des 400.000 esteles que i a en ua galàxia que cridam Via Lactea.
3 eth mon de Sofia	Aguesta galàxia ei coma un gran disc, e eth nòste solei ei plaçat en un des braci dera espirau.
3 eth mon de Sofia	Quan campam eth cèu en ua net clara d'iuèrn, podem veir ua franja ampla d'esteles deth centre dera Via Lactea.
3 eth mon de Sofia	Ei per açò qu'en suec era Via Lactea se ditz "Carrèr d'Iuèrn"?
3 eth mon de Sofia	Era distància mès pròcha dera Via Lactea ei de quate milions d'ans lum.
3 eth mon de Sofia	Dilhèu ei era que vedem sus er ilhòt d'aquiu dauant.
3 eth mon de Sofia	Imagina que dès d'aquiu bèth un podesse guardar Bjerkely damb un telescòpi; Alavetz veirie Bjerkely tau coma ère hè quate ans.
3 eth mon de Sofia	Veirie ua mainada d'onze ans en tot botjar es cames en aguest balançader.
3 eth mon de Sofia	Incredible.
3 eth mon de Sofia	Mès aguesta ei era estela mès propèra.
3 eth mon de Sofia	Tota era galàxia, tanben aperada "nebulosa", a ua dimension de 90.000 ans lum: aquerò vò díder que tarde aguest nombre d'ans en anar d'ua punta dera galàxia tar auta.
3 eth mon de Sofia	Quan guardam ua estela dera Via Lactea qu'ei a 50.000 ans lum de distància, alavetz guardam 50.000 ans endarrèr en temps.
3 eth mon de Sofia	Aguesta idia ei massa grana entà un cap tan petit coma eth mèn.
3 eth mon de Sofia	Era soleta manèra qu'auem de campar er univèrs ei en tot guardar endarrèr en temps.
3 eth mon de Sofia	Jamès poiram saber se com ei er univèrs ara.
3 eth mon de Sofia	Quan guardam ua estela qu'ei a milèrs d'ans lum, viatjam milèrs d'ans entà darrèr ena istória der univèrs.
3 eth mon de Sofia	Ei incomprensible.
3 eth mon de Sofia	Toti es causes que vedem arriben en nòste uelh en forma d'ondes de lum.
3 eth mon de Sofia	E aguestes ondes de lum s'estan temps en tot viajar per espaci.
3 eth mon de Sofia	Guarda er exemple des trons.
3 eth mon de Sofia	Tostemp escotam eth tron un shinhau dempús de veir eth pericle.
3 eth mon de Sofia	Aquerò ei pr'amor qu'es ondes de son van mès lentes qu'es ondes de lum.
3 eth mon de Sofia	Quan enteni eth bronit d'un tron, enteni eth bronit d'ua causa qu'a passat hè ua estona.
3 eth mon de Sofia	Passe çò de madeish damb es esteles.
3 eth mon de Sofia	Quan veigui ua estela qu'ei a milèrs d'ans lum de distància, veigui eth "tron" d'ua causa que passèc hè milèrs d'ans.
3 eth mon de Sofia	Enteni.
3 eth mon de Sofia	Enquia ara sonque auem parlat dera nòsta galàxia.
3 eth mon de Sofia	Es astronòms diden que i a mès de cent mil milions de galàxies en univèrs, e cada ua d'aguestes galàxies a cent mil milions d'esteles.
3 eth mon de Sofia	Era galàxia mès propèra ara Via Lactea ei era nebulosa d'Andromeda.
3 eth mon de Sofia	Ei a dus milions d'ans lum dera nòsta galàxia.
3 eth mon de Sofia	Coma sabes, aquerò vò díder qu'era lum d'aguesta galàxia a besonh de dus milions d'ans entà arribar enquia nosati, era quau causa vò díder que guardam dus milions d'ans entà darrèr en temps quan vedem era nebulosa Andromeda plan naut en cèu.
3 eth mon de Sofia	Se i auesse un astronòm escarrabilhat en aguesta nebulosa (e me l'imagini en tot dirigir eth sòn telescòpi cap ara Tèrra), non mos veirie a nosati.
3 eth mon de Sofia	En mielhor des casi, veirie uns òmes primitiui damb eth front esclafat.
3 eth mon de Sofia	Ei estonant.
3 eth mon de Sofia	Es galàxies mès alunhades que coneishem son a mès de dètz mil milions d'ans lum de nosati.
3 eth mon de Sofia	Quan recebem senhaus d'aguestes galàxies, guardam dètz mil milions d'ans endarrèr dera istòria der univèrs.
3 eth mon de Sofia	Aquerò ei mès o mens eth doble dera edat deth nòste sistèma solar.
3 eth mon de Sofia	Me mareges.
3 eth mon de Sofia	Encara qu'ei plan dificil enténer se qué vò díder guardar tant endarrèr en temps, es astronòms an descurbit ua causa qu'encara a mès importància entara nòsta vision deth mon.
3 eth mon de Sofia	Qué ei?
3 eth mon de Sofia	Resulte que non i a cap galàxia que s'estongue quieta, e totes s'aluenhen es ues des autes a ua grana velocitat.
3 eth mon de Sofia	Coma mès s'aluenhen, mès rapid van.
3 eth mon de Sofia	Aquerò vò díder qu'era distància entre es galàxies ei cada viatge mès grana.
3 eth mon de Sofia	Sagi d'imaginar-m'ac.
3 eth mon de Sofia	S'as un glòbe, e i pintes puntets neres, es puntets neres s'anaràn aluenhant es uns des auti a mida que holes eth glòbe.
3 eth mon de Sofia	Era madeisha causa se passe damb es galàxies der univèrs.
3 eth mon de Sofia	Didem qu'er univèrs s'esparg.
3 eth mon de Sofia	Qué ei çò que còste aquerò?
3 eth mon de Sofia	Era majoria d'astronòms son d'acòrd qu'era expansion der univèrs sonque pòt auer ua explicacion.
3 eth mon de Sofia	Un viatge, hè 15 mil milions d'ans, tota era matèria der univèrs ère concentrada en un petit airau.
3 eth mon de Sofia	Era matèria ère tan compacta qu'era gravetat l'escahuèc enormaments.
3 eth mon de Sofia	Fin finau, ère tan compacta e s'escahuèc tant qu'crebèc.
3 eth mon de Sofia	Aguesta explosion se cride big bang o "grana explosion".
3 eth mon de Sofia	Sonque era idia ja me hè a tremolar.
3 eth mon de Sofia	Eth big bang hec que tota era matèria der univèrs gessesse disparada en totes direccions, e a mida que se heredaue, s'anauen formant esteles, galàxies, lues, planetes…
3 eth mon de Sofia	As dit qu'er univèrs contunhe en tot esparger-se?
3 eth mon de Sofia	Òc, e aquerò ei precisaments a còsta d'aquera explosion que i auec hè milions d'ans.
3 eth mon de Sofia	Er univèrs non a ua geografia etèrna.
3 eth mon de Sofia	Er univèrs ei un eveniment.
3 eth mon de Sofia	Er univèrs ei ua explosion.
3 eth mon de Sofia	Es galàxies contunhen en tot aluenhar-se es ues des autes a ua velocitat vertiginosa.
3 eth mon de Sofia	E atau serà tostemp?
3 eth mon de Sofia	Ei ua possibilitat.
3 eth mon de Sofia	Mès n'i a ua auta.
3 eth mon de Sofia	Rebrembes aquerò que l'expliquèc Alberto a Sofia des dues fòrces que hèn qu'es planetes mantenguen era sua orbita ath torn deth Solei?
3 eth mon de Sofia	Era gravetat e era inèrcia, vertat?
3 eth mon de Sofia	Exacte, se passe çò de madeish damb es galàxies.
3 eth mon de Sofia	Pr'amor qu'encara qu'er univèrs contunhe espargent-se, era fòrça dera gravetat actue en sens contrari.
3 eth mon de Sofia	E un dia, dilhèu d'ací un parelh de milions d'ans, era gravetat harà qu'es còssi celèsti tornen a amassar-se, a mida qu'era fòrça dera grana explosion comence a amendrir.
3 eth mon de Sofia	Mès es distàncies son tan granes que tot açò arribarà lentaments.
3 eth mon de Sofia	Ac pòs comparar damb çò que passe quan des.holam un glòbe.
3 eth mon de Sofia	Totes es galàxies seràn reabsorbides un aute viatge en un nucli compacte?
3 eth mon de Sofia	Òc, ac as entenut.
3 eth mon de Sofia	E qué passarà dempús?
3 eth mon de Sofia	I aurà ua naua explosion que harà qu'er univèrs se torne a espàrger, perque seguiràn vigentes es madeishes leis dera natura.
3 eth mon de Sofia	Alavetz se formarà naues esteles e naues galàxies.
3 eth mon de Sofia	Ei atau.
3 eth mon de Sofia	Per çò que hè ath futur der univèrs, es astronòms pensen que i a dues possibilitats.
3 eth mon de Sofia	O er univèrs se contunhe espargent tostemp, e per tant cada viatge i aurà mès distància entre es galàxies, o ben er univèrs començarà a contreir-se nauaments.
3 eth mon de Sofia	Eth pes e era massa der univèrs determinaràn çò qu'a de passar.
3 eth mon de Sofia	E aquerò ei ua causa qu'es astronòms encara non pòden saber.
3 eth mon de Sofia	Aquerò ei ua conclusion logica.
3 eth mon de Sofia	Quan s'arribe en aguest punt, i a dues teories.
3 eth mon de Sofia	Pòt èster qu'era expansion der univèrs sonque passe un viatge.
3 eth mon de Sofia	Mès se contunhe en tot s'espàrger tota era eternitat, era pregunta de "com comencèc tot"?, a de besonh ua responsa encara mès urgenta.
3 eth mon de Sofia	D'a on gessec tota era matèria que crebèc?
3 eth mon de Sofia	Entà un cristian, ei naturau considerar eth big bang coma eth moment dera Creacion.
3 eth mon de Sofia	Era Biblia ditz: "Sigue era lum".
3 eth mon de Sofia	Tanben rebrembaràs qu'Alberto didec qu'era religion cristiana a una vision "linhau" dera Istòria.
3 eth mon de Sofia	Deth punt de vista dera fe cristiana ena Creacion, conven mès pensar qu'er univèrs contunharà espargent-se.
3 eth mon de Sofia	Ei atau?
3 eth mon de Sofia	En Orient a auut ua vision ciclica dera Istòria.
3 eth mon de Sofia	En autes paraules, era Istòria se repetís etèrnaments.
3 eth mon de Sofia	Ena India, per exemple, i a ua vielha doctrina que ditz qu'eth mon constantaments se plegue e se desplegue, e atau s'alterne aquerò qu'es hindús criden "Dia de Brahma" e aquerò que criden "Net de Brahma".
3 eth mon de Sofia	Aguesta idia, evidentaments, armonize mielhor damb eth hèt qu'er univèrs s'espargèsse e se contreiguesse en un etèrn procès ciclic.
3 eth mon de Sofia	M'ac imagini coma un gran còr cosmic que non pare de batanar…
3 eth mon de Sofia	Se pòden comparar damb era grana paradòxa dera eternitat que Sofia se metec a pensar bèth dia qu'ère seiguda en sòn jardin: o er univèrs a existit tostemp, o a gessut còp sec deth non-arren.
3 eth mon de Sofia	Ai!.
3 eth mon de Sofia	Hilde se metec ua man en front.
3 eth mon de Sofia	Qué passe?
3 eth mon de Sofia	Me semble que m'a picat un taban.
3 eth mon de Sofia	Deu èster Socrates que non vò que t'adormisques.
3 eth mon de Sofia	Sofia e Alberto auien estat seigudi en coche esportiu.
3 eth mon de Sofia	Qué vòs díder?
3 eth mon de Sofia	Prumèr èren eri es que mos escotauen sense que nosati podessem veder-les.
3 eth mon de Sofia	Ara les podem escotar e eri non mos pòden veir.
3 eth mon de Sofia	E aquerò non ei tot.
3 eth mon de Sofia	En qué penses?
3 eth mon de Sofia	Ara son eri es qui non saben que i a ua auta realitat.
3 eth mon de Sofia	Ei era doça resvenja.
3 eth mon de Sofia	Mès eth major poirie intervier en nòste mon…
3 eth mon de Sofia	Eth nòste mon non siguec arren mès qu'es sues intervencions.
3 eth mon de Sofia	Encara è era esperança de poder intervier bèth dia sus eth sòn mon.
3 eth mon de Sofia	Mès sabes qu'aquerò ei impossible.
3 eth mon de Sofia	Rebremba qué se passèc ena cafeteria.
3 eth mon de Sofia	Era expression "big bang" li hec a vier ua idia en cap.
3 eth mon de Sofia	Comencèc a furgar en coche.
3 eth mon de Sofia	Qué hès?, demanèc Alberto.
3 eth mon de Sofia	Arren.
3 eth mon de Sofia	Dauric eth compartiment de dauant, e trapèc ua clau anglesa.
3 eth mon de Sofia	Damb era clau anglesa ena man, s'apressèc tath balançader e se demorèc de pès dauant de Hilde e sa pair.
3 eth mon de Sofia	Prumèr sagèc de cuélher era atencion de Hilde, sense artenhé'c.
3 eth mon de Sofia	Fin finau lheuèc era clau anglesa, e tustèc damb molta fòrça eth cap de Hilde.
3 eth mon de Sofia	Qué passe?, demanèc eth.
3 eth mon de Sofia	Hilde lo guardèc.
3 eth mon de Sofia	Deu èster Socrates, que non vò que t'adormisques.
3 eth mon de Sofia	O dilhèu auie artenhut que se botgèsse un "millimètre"?
3 eth mon de Sofia	Bohe un vent plan fresc.
3 eth mon de Sofia	Non.
3 eth mon de Sofia	Hè un temps plan suau.
3 eth mon de Sofia	Non ei sonque aquerò.
3 eth mon de Sofia	Aciu i a bèra causa.
3 eth mon de Sofia	Sonque tu e jo e ua net d'ostiu plan doça.
3 eth mon de Sofia	Non, i a bèra causa en aire.
3 eth mon de Sofia	Qué pòt èster?
3 eth mon de Sofia	Rebrembes eth plan secrèt d'Alberto?
3 eth mon de Sofia	Com vòs que non lo rebremba?
3 eth mon de Sofia	Despareisheren dera hèsta deth jardin.
3 eth mon de Sofia	Òc, mès…
3 eth mon de Sofia	Era istòria s'auie d'acabar en bèth lòc o aute.
3 eth mon de Sofia	Aquerò si, mès non es causes qu'an passat dempús.
3 eth mon de Sofia	Imagina que son aciu…
3 eth mon de Sofia	Tu cres?
3 eth mon de Sofia	Ac posqui sénter, papa.
3 eth mon de Sofia	Sofia tornèc corrent tath coche.
3 eth mon de Sofia	Encara resultarà qu'aguesta gojata a poders especiaus.
3 eth mon de Sofia	Eth major metec eth braç ath torn de Hilde.
3 eth mon de Sofia	Sentes era musica meravilhosa des ondes?
3 eth mon de Sofia	Deman haram un torn damb era barca.
3 eth mon de Sofia	Escotes eth mormolh estranh deth vent?
3 eth mon de Sofia	Ei eth planeta que viu.
3 eth mon de Sofia	Escriueres que passen causes entre linhes.
3 eth mon de Sofia	À, si?
3 eth mon de Sofia	Dilhèu tanben passen causes entre linhes en aguest jardin.
3 eth mon de Sofia	Era natura ei plia de mistèris.
3 eth mon de Sofia	Mès parlem des esteles deth cèu.
3 eth mon de Sofia	D'aciu a pòc i aurà esteles ena aigua.
3 eth mon de Sofia	Ei çò que ne didies "fosforescéncia" quan ères petita.
3 eth mon de Sofia	E, de hèt, auies rason.
3 eth mon de Sofia	Tant era fosforescéncia coma es auti organismes son formadi de materiaus que bèth dia ère junhudi en ua estela.
3 eth mon de Sofia	Nosati tanben?
3 eth mon de Sofia	Òc, tanben nosati èm povàs d'esteles.
3 eth mon de Sofia	Qué polit.
3 eth mon de Sofia	Quan es radiotelescòpis cuelhen lum de galàxies que son a milions d'ans lum, registren er aspècte qu'auie er espaci enes prumèrs tempsi dempús deth big bang.
3 eth mon de Sofia	Totes es causes que vedem en cèu son fòssils cosmics de hè milions d'ans.
3 eth mon de Sofia	Era soleta causa que pòt hèr un astrològ ei predíder eth passat.
3 eth mon de Sofia	No'c sabia.
3 eth mon de Sofia	Explica-m'ac mielhor.
3 eth mon de Sofia	Tanben nosati dus proviem deth big bang, pr'amor que tota era matèria der univèrs forme ua unitat organica.
3 eth mon de Sofia	Enes tempsi primigènis, tota era matèria ère concentrada en ua massa tan densa qu'eth cap d'ua agulha aurie pesat milèrs e milions de tonelades.
3 eth mon de Sofia	Aguest "atòm primigèni" crebèc a còsta dera enòrme gravitacion.
3 eth mon de Sofia	Siguec coma se se desintegrèsse bèra causa.
3 eth mon de Sofia	Quan guardam eth cèu, sajam de trapar eth camin de tornada entà nosati madeishi.
3 eth mon de Sofia	Quina causa mès fantastica.
3 eth mon de Sofia	Totes es esteles e es galàxies der univèrs son hètes dera madeisha matèria.
3 eth mon de Sofia	En bèri lòcs, s'an amassat bères parts.
3 eth mon de Sofia	I pòt auer milions d'ans lum entre ua galàxia e ua auta.
3 eth mon de Sofia	Mès totes an era madeisha origina.
3 eth mon de Sofia	Totes es esteles e es planetes son deth madeish linatge.
3 eth mon de Sofia	Ja'c veigui.
3 eth mon de Sofia	Qué ei aguesta matèria universau?
3 eth mon de Sofia	D'a on venguie?
3 eth mon de Sofia	Aguesta ei era qüestion.
3 eth mon de Sofia	Mès aquerò ei essenciau.
3 eth mon de Sofia	Èm ua shagata deth gran huec que s'aluguèc hè milèrs de milions d'ans.
3 eth mon de Sofia	Ei atau, òc.
3 eth mon de Sofia	Mès non mos cau exagerar era importància des granes chifres.
3 eth mon de Sofia	N'a pro damb agarrar una pèira ena man.
3 eth mon de Sofia	Er univèrs serie parièr d'incompresible s'auesse auut es dimensions d'aguesta pèira, parièra ara mida d'ua iranja.
3 eth mon de Sofia	Era pregunta aurie contunhat en tot èster impenetrable: "d'a on ven aguesta pèira"?
3 eth mon de Sofia	Sofia se lheuèc deth coche, e senhalèc era baia.
3 eth mon de Sofia	Me shautarie hèr un torn damb era barca.
3 eth mon de Sofia	Ei amarrada.
3 eth mon de Sofia	Ath delà, tanpòc non la poiríem botjar.
3 eth mon de Sofia	Va, sagem-ac.
3 eth mon de Sofia	Ei era net de Sant Joan…
3 eth mon de Sofia	Coma minim, podem baishar enquiara aigua.
3 eth mon de Sofia	Gesseren deth coche, e baishèren corrent peth jardin.
3 eth mon de Sofia	Sagèren d'ahloishar era còrda, qu'ère estacada a ua anèra de hèr.
3 eth mon de Sofia	Ei coma se siguesse clauada.
3 eth mon de Sofia	Auem tot eth temps deth mon.
3 eth mon de Sofia	Un filosòf de vertat non s'a de dar jamès per vençut.
3 eth mon de Sofia	I a mès esteles ara, didec Hilde.
3 eth mon de Sofia	Òc, ara ei eth moment mès escur dera net d'ostiu.
3 eth mon de Sofia	Mès luden mès en iuèrn.
3 eth mon de Sofia	Rebrembes era net abantes de deishar eth Liban?
3 eth mon de Sofia	Siguec quan decidí escriuer-te un libre de filosofia.
3 eth mon de Sofia	Anè tà ua libreria importanta de Kristiansand e tanben tara bibliotèca municipau, mès non n'auie cap que siguesse pensat entàs joeni.
3 eth mon de Sofia	Me demani se i a bèth un en aguesta net d'ans lum.
3 eth mon de Sofia	Era barca de rems s'a desligat!
3 eth mon de Sofia	Ei vertat.
3 eth mon de Sofia	No'c enteni.
3 eth mon de Sofia	De vertat?
3 eth mon de Sofia	Me rebrembe a Sofia, quan agarrèc era barca d'Alberto.
3 eth mon de Sofia	Dilhèu era mos a hèt companhia.
3 eth mon de Sofia	Un des dus li calerà anar-i nadant.
3 eth mon de Sofia	Nadaram toti dus, papa.
BOVARY-WEB	I.- Qu’èrem ena classa, quan eth Director entrèc, e ath sòn darrèr un nau escolan, tot mudat, e un ajudant qu’amiaue un pupitre.
BOVARY-WEB	Es que dormien se desvelhèren, e quauqu’un se lheuèc coma se l’auessen cuelhut en tot estudiar.
BOVARY-WEB	Senhor Roger, li didec a mieja votz, vaquí a un escolan que vos recomani; vierà en cincau curs.
BOVARY-WEB	S’era sua conducta e era sua aplicación son meritòries, passarà damb es grani, tau que l’ei avient per çò dera sua edat.
BOVARY-WEB	Pauhicat en angle dera pòrta, un shinhau arreculat, enquiath punt que lèu non lo podíem veir, eth nau escolan amiaue era portadura d’un campanhard, d’uns quinze ans apruprètz, e ère fòrça mès naut que quinsevolh de nosati.
BOVARY-WEB	Amiaue es peus bracats ath ras deth front, tau qu’un chantre de pòble, e semblaue d’aspècte reflexiu e fòrça timid.
BOVARY-WEB	Encara que non ère ample d’espatles, era sua giqueta, d’un teishut verd e damb ua ringlèra de botons neri, lo deuie sarrar fòrça, e a trauèrs des virades des manges deishaue veir uns punhs ròis avedadi a senter-se nuds.
BOVARY-WEB	Es cames, caperades damb ues miches blaues, gessien d’uns pantalons auriolencs e tibadi per çò des betrèles.
BOVARY-WEB	Anaue cauçat damb ues sabates gròsses, mau lustrades e damb fòrça taches.
BOVARY-WEB	Comencèrem a recitar es leçons.
BOVARY-WEB	Eth mos seguie d’aurelha, atentiu coma s’escotèsse un sermon, sense gosar crotzar es cames, ne apuar-se sus era taula, e tàs dues, quan sonèc era campana, li calec ath mèstre dera classa avertir-lo, pr’amor de qué se calesse ena hilèra damb nosati.
BOVARY-WEB	Quan nosati entràuem ena classa auíem eth costum de lançar es gòrres peth solèr pr’amor d’auer es mans liures; les lançàuem deth pè dera pòrta estant enquiath dejós deth banc, de sòrta que tumèssen contra era paret, en tot hèr lheuar ua broma de povàs: aguesta qu’ère era causa.
BOVARY-WEB	Mès, siguesse qu’eth non se n’auie encuedat d’aguesta manòbra o siguesse que non ac auie volgut hèr, eth cas ei que ja auíem acabat era oracion e eth nau escolan encara auie era gòrra sus es dus jolhs.
BOVARY-WEB	Qu’ère ua d’aguestes gòrres qu’ena sua composicion i auie elements dera gòrra de pèth, dera chapska, deth chapèu redon, dera gòrra de pèth de lueira e dera de coton; ua d’aqueres pèces maleroses, plan, qu’era sua muda lejor hè veir prigondes expressions, coma era cara de pèc.
BOVARY-WEB	Era gòrra qu’ère naua; era visèra ludie.
BOVARY-WEB	Lheuatz-vos, li didec eth professor.
BOVARY-WEB	Es escolans s’estarnèren d’arrir, causa que desgahonèc ath praube gojat, enquiath punt que non sabie se tier era gòrra enes dits, se deishar-la en solèr, se botar-la-se en cap.
BOVARY-WEB	Se remetec e se la botèc sus es jolhs.
BOVARY-WEB	Lheuatz-vos, repetic eth professor, e didetz-me eth vòste nòm.
BOVARY-WEB	Un aute còp!
BOVARY-WEB	Mès fòrt, didec eth mèstre, mès fòrt!
BOVARY-WEB	Eth nau escolan, en tot cuélher ua decision extrèma, dauric era boca desmesuradament e deishèc anar aguest sorriscle a tota fòrça, coma se cridèsse a quauqu’un: Charbovarí.
BOVARY-WEB	Eth rambalh que se formèc anaue aumentant, damb explosions de votz agudentes (uns bramauen, d’auti ganholauen e d’auti picauen de pès en tot repetir: Charbovarí!, Charbovari!, dempús s’anèren padegant pòc a pòc, mès tornauen, còp sec, en bèra ringlèra de bancs, es arridalhades miei estofades, coma un petard mau amortat.
BOVARY-WEB	A tot darrèr, er orde s’anèc remetent de man en man, e eth professor, dempús d’auer artenhut desnishar eth nòm de Charles Bovary, en tot hèr- lo-se dictar, sillabejar e reliéger, li manèc ath praube diable qu’anèsse a sèir-se en banc des castigats, ath pè dera estrada.
BOVARY-WEB	Se botgèc, mès, abans d’auançar dobtèc.
BOVARY-WEB	Qué cercatz?, preguntèc eth professor.
BOVARY-WEB	Cinc cents vèrsi a tota era classa!
BOVARY-WEB	Aquerò, exprimit damb votz furiosa, arturèc, coma eth Quos ego, ua naua tronada).
BOVARY-WEB	Posatz-vos!, seguie, indignat, eth professor.
BOVARY-WEB	E dempús, damb ua votz mès amabla: Tè, ja la traparatz dempús era gòrra; qui vo l’a de panar?
BOVARY-WEB	Se remetec eth silenci.
BOVARY-WEB	Es caps se tachèren sus es quadèrns, e pendent dues ores, eth nauèth vengut campèc un anament exemplar, exceptat de quauqua boleta de papèr que de quan en quan l’anaue a parar ena sua cara.
BOVARY-WEB	Se secaue damb era man e se demoraue quiet, damb eth cap clin.
BOVARY-WEB	Tath ser, treiguec es manges postisses deth pupitre, ordenèc es sòns utisi de trabalh, apraièc curosament eth papèr.
BOVARY-WEB	Vedérem se com trabalhaue a consciéncia, en tot cercar toti es mots en diccionari e calant-se en trabalh seriosament.
BOVARY-WEB	Plan que òc, gràcies ad aguesta bona volontat, non siguec trespassat ena classa inferiora; ça que la, encara que s’en sabie fòrça ben des règles, non auie guaira elegància enes torns des frases.
BOVARY-WEB	Qu’auie començat eth latin damb eth capelhan deth sòn pòble, pr’amor que sa pairs, per motius economics, non lo manèren en collègi enquia que ja non poderen passar-se’n mès.
BOVARY-WEB	Sa pair, Charles-Denís-Bartolomè Bovary, ancian ajudant màger de cirurgian, calat, tà 1812, enes ahèrs de quintes militares e forçat a abandonar eth servici en aquera epòca, s’auie profitat des sòns auantatges personaus entà caçar ath vòl un eretatge de seishanta mil francs qu’apareishèc ena hilha d’un venedor de gòrres encamardada dera sua eleganta figura.
BOVARY-WEB	Bona portadura, fanfarron, hènt sonar eth metau des esperons, damb ues pursères que l’arribauen enquia barrejar-se damb era mostacha, damb es dits tostemps cargadi d’anèths e vestit de colors atrasents, amiaue era portadura d’un valent damb era vivacitat aisida d’un viatjant de comèrç.
BOVARY-WEB	Un còp maridat, viuec pendent dus o tres ans dera fortuna dera sua hemna, minjant ben, lheuant-se tard, humant ues pipes longues de porcelana, non tornant en casa enes vrespades enquia dempús der acabament des espectacles, e anant d’un cafè en aute.
BOVARY-WEB	Eth soèr se moric sense deishar lèu arren; eth gendre se quedèc indignat per aquerò, e se metec a fabricant e perdec quauqui sòs; dempús se retirèc entath camp damb er in de hèr de senhor.
BOVARY-WEB	Coma que non n’auie idia des cultius dera tèrra, e en sòrta de hèr trabalhar as shivaus se tenguie a montar-les, se beuie es botelhes de cidra en lòc de vener-les, se minjaue es milhors caps d’audèths de corrau e se netejaue es bòtes de montar damb eth lard des porcèths, non s’estèc guaire a encuedar-se’n que l’ère milhor deishar aquiu quinsevolh especulacion.
BOVARY-WEB	Era sua hemna, en d’auti tempsi, auie estat fòrtament encamardada d’eth; l’auie estimat damb tota sòrta de servilismes, çò que contribusic a aluenhar-lo encara mès d’era.
BOVARY-WEB	S’abans auie estat alègra, expansiua e d’ua abnegacion trenda, a mida que s’anaue envielhint se tornaue de mala encolia, repotegaira e nerviosa, tau qu’es vins vapats que vien a èster agres.
BOVARY-WEB	Auie patit tant sense planher-se, ath començament, en tot veder-lo vier darrèr de totes es perdudes deth pòble e entornar de nets viciat e pudesenc d’embriaguesa!
BOVARY-WEB	Dempús se li revoutèc er orgulh.
BOVARY-WEB	Alavetz cuelhec era decision de carar, avalant-se era ràbia damb un estoïcisme mut que tenguec enquiara mòrt.
BOVARY-WEB	S’ocupaue tostemps des ahèrs tanhents ath matrimòni, des trabalhs de casa.
BOVARY-WEB	Anaue a veir as procuradors, ath jutge, rebrembaue eth tèrme des letres de cambi, obtenguie ajormaments; e, en casa, planchaue, cosie, lauaue, susvelhaue as trabalhadors, les ajustaue es compdes.
BOVARY-WEB	Tot aquerò mentre eth senhor, sense hèr-se’n d’arren, engordit en un dromilhon contrariat, que d’eth non se desvelhaue senon entà dider-li causes desagradius, humaue ath cant deth huec, en tot escopir sus eth cendre.
BOVARY-WEB	Quan era amainadèc, li calèc cuélher ua hilhuquèra.
BOVARY-WEB	Tant lèu arribèc eth mainatjon en aquera casa, lo suenhauen coma a un prince.
BOVARY-WEB	Era mair lo neurie damb confitures; eth pair lo deishaue córrer descauç e enquia e tot li didie, volent-se hèr eth filosòf, que podie anar despolhat, coma les ei avient as mainatge e as bèsties.
BOVARY-WEB	Contrariament as tendéncies mairaus, auie en cap un cèrt ideau viril dera mainadesa que cossent damb eth sajaue formar ath sòn hilh, en tot voler que siguesse elevat durament, ar estil espartan, pr’amor de qu’artenhesse ua bona constitucion.
BOVARY-WEB	L’amiaue entath lhet sense escauhar-li era jaça, li hège béuer bones gorjades de rom e l’ensenhaue a insultar es processions.
BOVARY-WEB	Eth petit, ça que la, d’un anament pacific, non responie guaire favorablament as sòns esfòrci.
BOVARY-WEB	Era sua mair l’arrossegaue tostemp entath sòn costat; li retalhaue es cartons, li liegie condes, s’entretenguie damb eth damb uns monològs inacabables, plei d’ua melancolica alegria e d’amanhagades plies de charradisses.
BOVARY-WEB	En isolament dera sua vida, li hec quèir sus eth cap deth mainatge totes es vanitats esparjudes e trincades.
BOVARY-WEB	Soniaue situacions de gran nautada, lo vedie gran, de bon pòrt, intelligent, engenhèr de Pònts e Camins o de magistrat.
BOVARY-WEB	L’ensenhèc a liéger e enquia e tot a cantar dues o tres romances en un piano vielh qu’era tocaue.
BOVARY-WEB	Eth senhor Bovary, totun, pòc decantat entàs letres, didie que tot aquerò non s’ac valie.
BOVARY-WEB	Aurien pro sòs entà poder-lo mantier enes escòles deth govèrn, crompar-li un cargue o parar-li ua botiga?
BOVARY-WEB	Era senhora Bovary se mossegaue es pòts e eth mainatge vagaue peth pòble.
BOVARY-WEB	Anaue damb es campanhards e caçaue, a còps de terròcs, es corbassi qu’anauen a començar a volar.
BOVARY-WEB	Minjaue mores ath long des hossats, susvelhaue piòcs damb ua cana, remenaue eth hen enes tempsi dera sèga, corrie pes bòsqui, hège ath pè-ranquet enes pòrges dera glèisa es dies de ploja, e enes hèstes granes demanaue ath sacristan que li deishèsse tocar es campanes pr’amor de poder-se penjar ena còrda damb tot eth pes deth sòn còs e deishar-se amiar peth balançament.
BOVARY-WEB	Atau s’elevèc coma un casse.
BOVARY-WEB	Tàs dotze ans, sa mair artenhèc que comencèsse es estudis.
BOVARY-WEB	Aguest prètzhèt li siguec encomanat ath capelhan.
BOVARY-WEB	Es leçons, totun, èren tan braques e tan mau seguides, que non li podien servir de gran causa.
BOVARY-WEB	Auien lòc ena sacristia, en moments de léser, de pès e ara prèssa, entre un batièg e un enterrament; a viatges, quan eth capelhan non auie de gésser, manaue a cercar ar escolan dempús deth tòc d’oracion.
BOVARY-WEB	Pujauen ena sua cramba e s’i calauen: es mosquits e es parpalhòles de net volatejauen ath torn dera candèla.
BOVARY-WEB	Hège calor e eth gojat s’esclipsaue; e eth praube òme, en tot assopir-se damb es mans sus eth vrente, non se tardaue a roncar damb era boca dubèrta.
BOVARY-WEB	D’auti viatges, quan eth capelhan venguie d’administrar eth Viatic a bèth malaut des entorns, en veir a Charles hènt coquinaries peth camp, lo cridaue, lo repotegaue pendent un bon quart d’ora e profitaue era escadença entà hèr-li conjugar es temps verbaus ath pè d’un arbe.
BOVARY-WEB	Era ploja o bèth coneishut que passaue per aquiu les interrompie.
BOVARY-WEB	A tot darrèr, totun, ère satisfèt d’eth, e enquia e tot didie qu’eth gojat auie fòrça memòria.
BOVARY-WEB	Mès aquerò non ère pro entà Charles.
BOVARY-WEB	Era senhora se metec energica.
BOVARY-WEB	Eth senhor, avergonhat o mèsalèu cansat, cedic sense cap resisténcia.
BOVARY-WEB	Encara li calec demorar un an damb era fin de qué eth mainatge podesse hèr era prumèra comunion.
BOVARY-WEB	Dempús, se passèren sies mesi mès.
BOVARY-WEB	A tot darrèr, er an a vier Charles siguec manat tath collègi de Rouen; l’acompanhèc sa pair, tà finaus deth mes d’octobre, ena epòca dera hèira de Sant Roman.
BOVARY-WEB	Que mos serie impossible ara, a degun de nosati, rebrembar-mos d’eth.
BOVARY-WEB	Qu’ère un gojat de temperament moderat, que jogaue ara ora der esvagament, premanie ben es leçons, seguie d’aurelha era classa, dormie ben en dormitòri, minjaue ben en refectòri.
BOVARY-WEB	Cada dijaus pera tarde escriuie ua longa carta a sa mair, damb tinta vermelha e tres punts de cera tà sagerar; dempús repassaue es quadèrns d’istòria o liegie un vielh volum d’Anacharsis que romaue pera taula.
BOVARY-WEB	Pendent eth passeg parlaue damb er ajudant, qu’ère, coma eth, campanhard.
BOVARY-WEB	A truca d’aplicacion arribèc a ocupar un lòc entre es escolans mejans dera classa.
BOVARY-WEB	Un còp, enquia e tot guanhèc un prumèr accèssit d’istòria naturau.
BOVARY-WEB	Mès tath finau deth tresau an, sa pairs lo treigueren deth collègi per çò de hèr-li estudiar Medecina, convençudi de qué poirie acabar eth bachelierat damb es sòns pròpris mejans.
BOVARY-WEB	Era sua mair l’alistèc ua cramba en un quatau estatge deth carrèr d’Aigua de Robec, en çò d’un tinturèr qu’era coneishie.
BOVARY-WEB	Convenguec eth prètz dera pension, crompèc uns quants mòbles, ua taula e dues cagires, se hec a vier dera sua casa un lhet vielh de ceridèr bòrd e, ath delà d’aquerò, crompèc un radiador de hèr damb era corresponenta provision de lenha entà escauhar ath praube hilh.
BOVARY-WEB	Tath finau dera setmana, entornèc entà casa dempús de hèr-li mil recomanacions, donques qu’a compdar d’ara s’aurie d’apraiar eth solet.
BOVARY-WEB	Eth programa des cursi, que liegec en panèu d’anoncies, l’estavordic: curs d’anatomia, de patologia, de fisiologia, de farmacia, de quimica, de botanica, de clinica e de terapeutica, sense compdar era igiena e era matèria medicau, noms que d’eri ignoraue es etimologies e que se daurien dauant des sòns uelhs coma pòrtes d’uns santuaris plei d’augustes tenèbres.
BOVARY-WEB	Non comprenie arren; encara que s’esforcèsse a escotar, non arribaue a encuedar-se’n.
BOVARY-WEB	Totun aquerò, trabalhaue, auie es quadèrns religats, assistie a toti es cursi sense perder-se ne ua soleta classa.
BOVARY-WEB	Complie eth sòn prètzhèt diadèr ara manèra d’un shivalon de hèira que ròde sense botjar-se deth lòc, damb es uelhs clucadi e sense saber-se’n dera sòrta de trabalh que hège.
BOVARY-WEB	Per çò d’estauviar-li despenes, cada setmana, sa mair li manaue per corrèu un bocin de vedèra codut ath horn que li servie entà dinar, quan tornaue der espitau, en tot picar de pès contra era paret pr’amor d’escauhar- se.
BOVARY-WEB	Ara seguida li calie córrer entà classa, entar anfiteatre, entar ospici, e entornar dempùs en casa a trauèrs de places e carrèrs.
BOVARY-WEB	Tath vrèspe, dempús deth petit sopar que li mestraue eth proprietari, tornaue a pujar ena sua cramba tà trabalhar de nauèth, damb tota era ròba banhada, que li humejaue peth còs en apropar-se en radiador.
BOVARY-WEB	Pendent es doci dies der ostiu, en moment qu’es carrèrs cauds se ueden, e es sirventes hèn ath volant en lumedan des pòrtes, daurie era hièsra e s’i emparaue.
BOVARY-WEB	Uns obrèrs ajocats se lauauen es braci ena arriba.
BOVARY-WEB	D’ues pèrgues que gessien naut de tot deth humarau i penjauen madèishes de coton que se shugauen ar aire.
BOVARY-WEB	Dauant, mès enlà des losats, s’estenie eth cèu ample e blos, damb eth solei vermelh camin dera còga.
BOVARY-WEB	Que deuie hèr frèsca aquiu baish!
BOVARY-WEB	Quina fresqueta dejós des arbilhons des clòses!
BOVARY-WEB	E espandie eth nas per çò d’alendar es flaires deth camp que non arribauen enquia aquiu.
BOVARY-WEB	Era manca d’enventida, plan que òc, l’amièc entà un relaxament de totes es determinacions qu’auie hèt.
BOVARY-WEB	Un viatge deishèc de vier en espitau, londeman non venguec en classa e, pòc a pòc, en tot saborar era pigresa, deishèc d’anar-i deth tot.
BOVARY-WEB	S’avedèc a vier en cafè e trapèc gust a hèr ath dominò.
BOVARY-WEB	Embarrar-se cada tarde en un locau public lord pr’amor de picar sus es taules de marme damb uns uassets d’anhèth mercadi damb uns punts neri li semblaue un acte preciós dera sua libertat que l’ennautie dauant des sòns pròpris uelhs.
BOVARY-WEB	Qu’ère coma s’aquerò siguesse era iniciacion ath mon, er accès as plasers enebidi; e, en entrar-i, botaue era man ena bauda dera pòrta damb ua alegria lèu sensuau.
BOVARY-WEB	Alavetz, fòrça causes qu’èren comprometudes ath sòn laguens se dilatèren; aprenec, enquia saber-se-les de memòria, ues coples que cantaue quan se trapaue entre coneishudi, s’afoguèc per Beranger, aprenec a premanir-se un punch e coneishec, fin finau, er amor.
BOVARY-WEB	Gràcies ad aguesti trabalhs preparatòris, siguec suspenut enes examens de medecina.
BOVARY-WEB	En çò de sòn lo demorauen aquera tarde per çò de celebrar era capitada.
BOVARY-WEB	I venguec a pè e se posèc ena entrada deth pòble; d’aciu manèc a cercar ara sua mair, qu’ada era l’ac cohessèc tot.
BOVARY-WEB	Era lo desencusèc en tot hèr responsables deth fracàs as examinadors, e l’encoratgèc un shinhau en tot tier compde d’apraiar es causes.
BOVARY-WEB	Eth senhor Bovary non se’n sabec dera vertat enquia cinc ans dempús; e coma que ja ère un ahèr vielh, ac acceptèc, pr’amor que non podie imaginar-se qu’un òme gessut d’eth, siguesse un pèc.
BOVARY-WEB	Charles se botèc a trabalhar un aute còp e premanic sense pòsa es matèries d’examen, en tot aprener-se de memòria totes es preguntes.
BOVARY-WEB	Atau, se’n gessec ben e enquia e tot damb bona nòta.
BOVARY-WEB	Quin gran dia entara sua mair!
BOVARY-WEB	Ac celebrèren damb ua bona taulejada.
BOVARY-WEB	E a on exercirie eth sòn mestièr?
BOVARY-WEB	En Tostes.
BOVARY-WEB	Qu’ère un pòble qu’en eth non i auie qu’un mètge vielh.
BOVARY-WEB	Eth hèt d’auer educat ath sòn hilh, d’auer-li hèt estudiar medecina e dempús descurbir Tostes pr’amor d’exercir-la, que non ère pro: li calie ua hemna.
BOVARY-WEB	Era sua mair n’i trapèc ua: era veuda d’un ussièr de jutjat de Dieppe qu’auie quaranta cinc ans e lèu mil dues centes liures de renda.
BOVARY-WEB	Encara que siguesse lèja, seca coma ua cana e granelosa coma ua primauèra, era vertat ei que non li mancauen pretendents ara senhora Dubuc.
BOVARY-WEB	Per çò d’arténher es sòns fins, era senhora Bovary li calec suplantar-les a toti e enquia des.heiguec damb fòrça adretia es intrigues d’un cansaladèr recomanat pes capelhans.
BOVARY-WEB	A trauèrs deth maridatge, Charles auie aubirat era arribada d’ua condicion milhor, en tot imaginar-se que serie mès liure e que poirie dispausar dera sua persona e des sòns sòs.
BOVARY-WEB	Mès, de vertat, era vertadèra mestrèssa siguec era sua hemna; li calie dauant dera gent que didesse açò en sòrta d’aquerò, que hesse dejun cada diuendres, que se vestisse segontes eth gust d’era, que seguint es sues reconvencions repoteguèsse as clients que non pagauen.
BOVARY-WEB	Qu’ère era qui daurie era correspondéncia, susvelhaue es sues gestions e escotaue, darrèr deth tenhat, quan entrauen es hemnes ena consulta entà hèr-se a visitar.
BOVARY-WEB	Ada eth li calie eth sòn chicolate delit cada maitin, e, d’atencions, totes es que volgatz.
BOVARY-WEB	Era se planhie de contunh des nèrvis, deth pitrau, des umors.
BOVARY-WEB	Eth bronit de passi la shordaue; s’eth s’aluenhaue, era solitud li venguie a èster odiosa; se s’estaue ath sòn costat, qu’ère, probablament, entà veder-la morir.
BOVARY-WEB	De nets, quan Charles tornaue en casa, era treiguie es sòns braci longs e prims de dejós des linçòs e les enrodaue en sòn còth, e dempús d’auer-lo hèt sèir ena esponera deth lhet li condaue es sòns copacaps: que s’eth la desbrembaue, que se n’estimaue a ua auta!
BOVARY-WEB	Pro qu’ac auien dit toti que serie ua malerosa!
BOVARY-WEB	E acabaue en tot demanar-li bèth siròp entara sua santat e un shinhau mès d’amor.
BOVARY-WEB	II.- Ua net, tath torn des onze, les desvelhèc eth bronit d’un shivau que s’arturèc just dauant dera pòrta.
BOVARY-WEB	Era mossa dauric era lucana deth humarau e parlèc pendent ua estona damb un òme que i auie baish en carrèr.
BOVARY-WEB	Que venguie a cercar ath mètge; amiaue ua carta.
BOVARY-WEB	Nastasia baishèc es escales arraulida de hered e anèc a daurir eth pan e eth barrolh, un darrèr der aute.
BOVARY-WEB	Er òme deishèc eth shivau e, seguint ara mossa, entrèc ath sòn darrèr.
BOVARY-WEB	De laguens deth chapèu de lan damb garnidures grises treiguec ua carta estropada en un liròt e l’ac presentèc delicadament a Charles, que s’apuèc sus eth coishin pr’amor de lieger-la.
BOVARY-WEB	Nastasia tenguie era lum près deth lhet.
BOVARY-WEB	Era senhora, per pudor, se virèc d’esponèra e restèc d’esquia.
BOVARY-WEB	Aquera carta, sagerada damb un sagèth de cera blaua, suplicaue ath senhor Bovary que venguesse ara prèssa ena bòrda de Bertaux, a on i auie quauqu’un que s’auie trincat era cama.
BOVARY-WEB	De Tostes tà Bertaux i auie sies ores pro bones de camin, passant per Longueville e Saint-Victor.
BOVARY-WEB	Era net ère escura e era senhora Bovary cranhie es incidents que li poguessen arribar ath sòn marit.
BOVARY-WEB	Decidiren, donc, qu’eth mosso qu’auie amiat er encargue anarie dauant.
BOVARY-WEB	Charles gesserie tres ores mès tard, tanlèu auesse gessut era lua.
BOVARY-WEB	Manarien un gojat ath sòn encontre per çò de mostrar-li eth camin dera bòrda e ath còp l’anèsse daurint es tampes.
BOVARY-WEB	Tad aquerò des quate deth maitin, Charles, ben estropat laguens der abric, se metec en camin entà Bertaux.
BOVARY-WEB	Miei adormit encara pera recenta calor deth lhet, se deishaue breçar peth tròt deth pacific animau.
BOVARY-WEB	Quan aguest s’arturaue dauant des camps enrodats de ponches qu’acostumen a trapar-se enes vòres des socs, Charles se desvelhaue espaurit, s’en brembaue immediatament dera cama trincada e sajaue d’escorcolhar ena memòria totes es fractures que n’auie bèra idia.
BOVARY-WEB	Auie parat de plòir: començaue a hér dia, e sus es arrames sense huelhes des pomèrs, es audèths restauen immobils damb es plumes esperluades peth vent hered deth maitin.
BOVARY-WEB	Eth camp monotòn s’alongaue enquia perder-se de vista, es huelhes des d’arbes des entorns des bòrdes hègen, a intervaus separadi, ues plapes d’un nere violacèu sus era grana superficia grisa que se perdie en orizon amassa damb era tristesa deth cèu.
BOVARY-WEB	De quan en quan, Charles daurie es uelhs; dempús, se li cansaue er esperit, e eth retorn deth dromilhon li costaue ua sòrta d’assopiment que li hège confóner es sensacions nauères damb es rebrembes; eth madeish se vedie coma doble, ath còp, estudiant e maridat, estirat laguens deth lhet coma i ère hège ua estona e trauessant ua sala d’espitau coma abans.
BOVARY-WEB	Era flaira cauda des cataplasmes se barrejaue en sòn cap damb era verda sentor dera arrosada; sentie ath còp era carrinclada des arròdes des lhets de hèr e vedie se com dormie era sua hemna…
BOVARY-WEB	Ètz eth mètge?, preguntèc eth gojat.
BOVARY-WEB	Eth mètge, hènt camin, comprenec, cossent damb eth discors deth guida, qu’eth senhor Rouault deuie èster un campanhard des mès rics.
BOVARY-WEB	Que s’auie trincat era cama ager ath ser, quan tornaue de passar era cauhada des Reis en çò d’un vesin sòn.
BOVARY-WEB	Era sua hemna hège dus ans qu’ère mòrta.
BOVARY-WEB	Damb eth non i auie senon era senhoreta, que l’ajudaue a mantier er orde dera casa.
BOVARY-WEB	Es rodaus se heren mès prigonds.
BOVARY-WEB	Qu’èren ja apròp de Bertaux.
BOVARY-WEB	Eth gojat, esguitlant-se per un trauc dera barralha despareishec, e tornèc dempús en extrèm d’un pati pr’amor de daurir era barralha.
BOVARY-WEB	Eth shivau s’eslisaue sus era èrba banhada.
BOVARY-WEB	Charles s’ajocaue pr’amor de passar jos es arrames.
BOVARY-WEB	Es gossets ganholauen tibant era cadia.
BOVARY-WEB	Quan entrèc en Bertaux, eth shivau cuelhec pòur e hec repè bruscament.
BOVARY-WEB	Qu’ère ua bòrda de bona aparença.
BOVARY-WEB	Pes pòrtes dubèrtes des estables se vedien es shivaus destinadi as trabalhs deth camp que minjauen tranquillament en ues gripies naues.
BOVARY-WEB	Ath long des còssi der edifici s’estenie un ample hiemèr coronat per un bugàs tèbe, e entre es garies e es piòcs picotejauen cinc o sies piòcs, luxe des corraus dera region de Caux.
BOVARY-WEB	Eth cledat qu’ère long; era granja nauta, damb ues parets lises coma era man.
BOVARY-WEB	Jos eth cubèrt i auie dus charrets grani e quate cars, damb es corresponents soriacs, es colars e es garniments complèts, qu’eth sòn pelhaçon de lan s’aumplie deth povàs fin que queiguie des granèrs.
BOVARY-WEB	Eth pati encara s’alongaue, plantat d’arbes simetricament separadi, e eth sorrolh alègre d’un ramat d’auques ressonaue près dera bassa d’aigua.
BOVARY-WEB	Ua hemna joena vestida damb un vestit de merinòs blau ornat damb tres volants, gessec en lumedan dera pòrta pr’amor de recéber ath senhor Bovary, e lo hec entrar ena codina, a on ahlamaue un gran huec.
BOVARY-WEB	Ath sòn entorn borbotauen es dinars des persones dera casa distribuidi en topins de diuèrses mides.
BOVARY-WEB	En interior dera humenèja se secauen ues pèces de ròba umides.
BOVARY-WEB	Era pala, es estialhes e eth bèc dera pompa, toti de grani proporcions, ludien coma er acèr brunit, mentre qu’ath long des parets s’estenie ua abondiua bataria de codina qu’en era se miralhauen de forma desparièra eth huec deth larèr e es prumèrs arrais de solei que començauen a entrar pes veires.
BOVARY-WEB	Charles pugèc en prumèr estatge entà veir ath malaut.
BOVARY-WEB	Qu’ère un òme gròs e petitonh, d’uns cinquanta ans, de pèth blanca, uelhs blaus, cauvet per dauant deth cap e amiaue plendengues.
BOVARY-WEB	Auie ath sòn costat, sus ua caisha, ua garrafa d’aiguardent que d’era se n’anaue mestrant de quan en quan pr’amor de remeter-se es esperits; tanlèu vedec ath mètge, totun, era exaltacion amendric e en sòrta de renegar coma ac auie hèt de hège dotze ores, comencèc a gemegar fèblament.
BOVARY-WEB	Era fractura qu’ère simpla, sense cap tipe de complicacion.
BOVARY-WEB	Que non ne podie desirar ua auta de mès facila.
BOVARY-WEB	Alavetz, rebrembant es portadures des sòns ancians professors en cabeç des malauts, encoratgèc ath pacient damb tota sòrta de paraules avientes, amorasses quirurgiques que son coma er òli destinat a greishar es bisturís.
BOVARY-WEB	Anèren a cercar un manat de lhaunes en embaish pr’amor de treir-ne ues lesquetes.
BOVARY-WEB	Charles n’alistèc ua e la braquèc a bocins, qu’ahilèc damb un tròç de veire, mentre era mossa esbocinaue uns liròts pr’amor d’improvisar ues benes e era senhoreta Emna sajaue de confeccionar uns coishinets.
BOVARY-WEB	Coma que se tardaue a trapar era caisha dera cosedura, sa pair se despacientèc; era non responec; en tot cóser, totun, se ponchaue es dits e se les hège a vier ara seguida ena boca pr’amor de chucar-les.
BOVARY-WEB	Charles se demorèc estonat dera blancor d’aqueres ungles.
BOVARY-WEB	Èren ludentes, fines dera punta, mès netes qu’er evòri de Dieppe e bracades en forma d’ametla.
BOVARY-WEB	Ça que la, es sues mans non èren beròies ne dilhèu pro palles, e auien es falanges massa primes; ath delà d’aquerò, èren massa longues e sense mofles inflexions enes linhes des contorns.
BOVARY-WEB	Çò que reaument ère embelinaire èren es sòn uelhs: encara qu’èren bruns, semblauen neri per çò des pestanhes; e era sua guardada penetraue francament damb ua ardida candidesa.
BOVARY-WEB	Charles baishèc ena planta baisha.
BOVARY-WEB	Sus ua tauleta parada ath pè d’un lhet damb eth dorsièr recurbut d’indiana a on se vedien uns diboishi que representauen uns personatges turcs, i auie dus cobèrts damb dus veires d’argent.
BOVARY-WEB	Dera limanda nauta de casse plaçat dauant dera hièstra venguie ua flaira de liri e de linçòs umidi.
BOVARY-WEB	Peth solèr, enes angles, se vedien ues saques de horment dretes e arringlerades.
BOVARY-WEB	Qu’ère er excedent deth granèr deth costat, qu’en eth se pujaue mejançant tres gradons de pèira.
BOVARY-WEB	Pr’amor de decorar er estatge i auie un cap de Minerva hèt damb creion de carbon, penjat en un clau ath miei dera paret, qu’era sua pintura verda se descrostaue jos era accion deth salnitre.
BOVARY-WEB	Ère calat laguens d’un marc daurat e ath pè se liegie en letres gotiques: “Tath mèn estimat pair”.
BOVARY-WEB	Comencèren a parlar deth malaut; dempús, deth temps; deth rigor deth hered, des lops que pendent era net romauen pes camps.
BOVARY-WEB	Ara senhoreta Rouault non li shautaue eth camp, mès que mès ara, que li calie acarar, era soleta, era atencion dera bòrda.
BOVARY-WEB	Coma qu’era sala ère fresca, carringlaue es dents tot minjant, çò que desnishaue un shinhau es sòns pòts carnosi, qu’auie eth costum de mossegar-se enes moments de silenci.
BOVARY-WEB	Era sua gòrja emergie doçament deth cothèr blanc, virat e ajustat deth vestit.
BOVARY-WEB	Amiaue era cabeladura partida entàs dus costats e ère tan lisa que semblaue un solet bocin; èren desseparadi per ua rega fina ath miei deth cap, que s’en.honsaue leugèrament segontes era corba deth crani.
BOVARY-WEB	E, deishant veir a penes era punta dera aurelha, anauen a confoner-se ath darrèr en un monhon abundiu damb un movement ondulat entàs tempes, causa que tiraue era atencion deth mètge, donques qu’ère eth prumèr còp que vedie un pientat semblable.
BOVARY-WEB	Es caròles èren rosades.
BOVARY-WEB	Estacades as botons dera blòda damb un cordonet, amiaue ues lunetes, coma un òme.
BOVARY-WEB	Charles, dempús d’auer pujat a dider-se adiu deth vielh Rouault, venguec de nauèth ena sala prèst ja a entornar-se’n tà casa e la trapèc de pès damb eth front apuat enes veires dera hièstra, en tot campar eth uart, a on eth vent auie hèt quèir es canes des mongetères.
BOVARY-WEB	En enténer ath mètge, se virèc:
BOVARY-WEB	Cercatz bèra causa?, preguntèc.
BOVARY-WEB	Eth soriac, responec.
BOVARY-WEB	E se metec a escorcolhar sus eth lhet, darrèr des pòrtes, dejós des cagires.
BOVARY-WEB	Eth soriac auie queigut en solèr, entre es saques e era paret.
BOVARY-WEB	Era senhoreta Emna lo vedec e s’inclinèc dessús des saques de horment.
BOVARY-WEB	Charles, per galantaria, s’esdeguèc, e en estirar eth braç ena madeisha direccion, sentec qu’eth sòn pièch heregaue era esquia dera gojata inclinada ath sòn dejós.
BOVARY-WEB	Era se redrecèc tota rogida e lo guardèc peth dessús dera espatla en tot aufrir-li era verga de buèu.
BOVARY-WEB	En sòrta de tornar entà Bertaux tres dies dempús, coma auie prometut, s’i presentèc a londeman; dempús, dus còps ara setmana, regularament, sense compdar es visites inesperades que hège de tant en tant coma sense encuedar-se’n.
BOVARY-WEB	Ath delà d’aquerò, tot se passèc ben: era garison se produsic segontes es règles, e quan, ath cap de quaranta sies dies, vederen qu’eth vielh Rouault caminaue ja solet pera casa, comencèren a considerar ath senhor Bovary coma un òme de grana capacitat.
BOVARY-WEB	Eth vielh Rouault didie que non l’aurien guarit tan ben es mètges mès acreditadi d’Ivetot e enquia e tot de Rouen.
BOVARY-WEB	Per çò que hè a Charles, non s’arturèc a preguntar-se perqué li shautaue tant vier en Bertaux.
BOVARY-WEB	E, se i auesse pensat, aurie atribuit solide era sua afogadura ara gravetat deth cas, o dilhèu ath benefici que demoraue treir-ne.
BOVARY-WEB	Ère per aquerò, ça que la, qu’en miei des praubes ocupacions dera sua vida es visites ara bòrda constituien ua excepcion encantadora?
BOVARY-WEB	Es dies qu’auie per costum d’anar-i, se lheuaue lèu, gessie ath galaup, fustigaue ar animau.
BOVARY-WEB	Dempús baishaue per çò de secar-se es pès ena èrba, e abans d’entrar se botaue es gants neri.
BOVARY-WEB	L’agradaue eth moment qu’arribaue en pati sentent se com se daurie era barralha damb era pression dera esquia, tant qu’eth poth cantaue sus era tàpia e es mossos acodien ara prèssa ath sòn encontre.
BOVARY-WEB	L’agradauen era granja e es estables; auie simpatia peth vielh Rouault, que li balhaue copets ena man cridant-lo eth sòn salvador; l’agradauen es esclopets dera senhoreta Emma picant es rajòles netes dera codina; Es talons nauts la hègen veir un shinhau mès nauta, e, quan caminaue ath sòn dauant, es sòles de husta se quilhauen de prèssa e ressonauen damb un sorrolh sec contra eth cuer dera botina.
BOVARY-WEB	Era l’acompanhaue tostemps enquiath prumèr gradon dera escala.
BOVARY-WEB	S’encara non l’auien hèt a vier eth shivau, se quedaue ath sòn costat.
BOVARY-WEB	Se didien adiu; es paraules s’auien acabat; er aire liure l’enrodaue, en tot lheuar d’aciu e de delà era borra deth cogòt o rebatent-li sus era anca es cordons deth devantau, entortilhadi coma ues banderòles.
BOVARY-WEB	Un viatge, en temps deth desgèu, es escòrces des arbes regolejauen peth pati e era nhèu des losats queiguie honuda en solèr.
BOVARY-WEB	Emma ère en lumedan dera pòrta; anèc a cercar era ombrèla e la dauric.
BOVARY-WEB	Truaessada peth solei era ombrèla de seda tornasolada illuminaue damb reflèxi mobils era pèth blanca deth sòn ròstre.
BOVARY-WEB	Ath delà, era arrie ara amorassa tèba deth solei; e se sentien quèir d’ua en ua es gotes d’aigua sus era moèrra tibanta.
BOVARY-WEB	Es prumèri tempsi que Charles freqüentaue Bertaux, era senhora Bovary non deishaue d’informar-se der estat deth malaut, e enquia e tot auie alistat ua plana blanca en libre qu’era amiaue, entath senhor Rouault.
BOVARY-WEB	Mès, quan se’n sabec de qué i auie ua gojata, sagèc d’informar-se: se’n sabec de qué era senhoreta Rouault, educada en convent, enes Ursulines, auie recebut, tau que s’acostume a díder, ua bona educacion, e que, per tant, coneishie era dança, sabie geografia e diboish, practicaue eth brodat artistic e tocaue eth piano.
BOVARY-WEB	Que siguec massa!
BOVARY-WEB	E l’auec en òdi instintiuament.
BOVARY-WEB	Ara prumeria se conformèc en tot hèr bères allusions.
BOVARY-WEB	Charles non les comprenie.
BOVARY-WEB	Dempús, hènt quauques reflexions per edart, qu’eth deishaue passar per pòur dera tronada.
BOVARY-WEB	Per quin motiu seguie anant entà Bertaux, s’ei que ja eth senhor Rouault ère guarit e aquera gent encara non auie pagat?
BOVARY-WEB	Plan que òc, aquiu i auie ua persona, quauqu’un que sabie parlar, ua brodadora, un esperit distinguit.
BOVARY-WEB	Qu’ère aquerò çò que l’agradaue.
BOVARY-WEB	Que li hègen gòi es senhoretes de ciutat!
BOVARY-WEB	E i tornaue:
BOVARY-WEB	Era hilha deth vielh Rouault, ua senhoreta de ciutat?
BOVARY-WEB	Òc ma hè!
BOVARY-WEB	Eth sòn pairin ère pastor, e auien un cosin qu’a estat a mand d’anar per tribunaus per çò d’un mau còp autrejat en ua discussion.
BOVARY-WEB	Que non s’ac vau de hèr tantes minganèles ne d’anar es dimenges ena glèisa damb vestit de seda, coma ua comdessa!
BOVARY-WEB	Ath delà d’aquerò, eth praube òme, se non auessen estat es colzats d’est an passat, s’aurie vist damb trabalhs entà pagar es endarreriments.
BOVARY-WEB	Charles deishèc de vier en Bertraux per cansament.
BOVARY-WEB	Eloïsse, dempús de fòrça somicar, tant que l’aumplie de punets e damb era man botada sus eth sòn devocionari, li hec a jurar que non i tornarie mès.
BOVARY-WEB	Era scèna s’acabèc damb un vertadèr transpòrt d’amor.
BOVARY-WEB	Eth aubedic.
BOVARY-WEB	Era afogadura deth sòn desir, totun, protestèc contra eth servilisme dera sua conducta, e, per ua sòrta d’ingenua ipocresia considerèc qu’eth hèt madeish dera proïbicion de veder-la l’autrejaue coma un dret a estimar-la.
BOVARY-WEB	E, ath delà, era veuda qu’ère ua cordada de uassi; auie es dents longues; amiaue, en ostiu e en iuèrn, un mantelet qu’era sua punta li queiguie per dejós des espatles; era sua cintura regda s’engainaue laguens d’uns vestits en forma de cobèrta, massa cuerts, e que deishauen veir es cauilhars damb es laci des amples sabates entrecortzant-se sus es miches grises.
BOVARY-WEB	Era mair de Charles venguie a veder-les de quan en quan.
BOVARY-WEB	Ath cap de pòcs dies, totun, era ireua semblaue voler-la enemigar damb eth sòn hilh.
BOVARY-WEB	Alavetz, es dues, coma dus guinhauets esmolats s’apropauen tà ponchar-lo damb un ensem de reflexions e d’observacions.
BOVARY-WEB	Que se “hège mau de minjar tant!” Que “per qué convidaue tostemp a béuer ath prumèr qu’arribaue?” Que “quin entestament a non voler portar vestits de franèla”…
BOVARY-WEB	Eloïsse, plan, ath delà d’ua part de vaishèth valorada en sies mil francs, encara possedie ua casa en carrèr de Sant Francesc; e, totun aquerò, de tota aquera galhejada fortuna, non n’auie entrat ena casa qu’un shinhau de mobiliari e un quants vestits.
BOVARY-WEB	Que li calec botar en clar era causa.
BOVARY-WEB	Era brava senhora, donc, auie mentit!
BOVARY-WEB	Amiat pera desesperacion, eth senhor Bovary pair, trincant ua cagira per tèrra, acusèc ara sua hemna d’auer costat eth malastre deth sòn hilh en tot junher-lo a ua ròsa coma aquera qu’es sòns garniments non pagauen eth tret.
BOVARY-WEB	Anèren entà Tostes.
BOVARY-WEB	Arribèren es explicacions.
BOVARY-WEB	Se succediren es scènes.
BOVARY-WEB	Eloïsse, plorant, lançant-se enes braci deth sòn marit, li demanèc que la defenesse des sòns pairs.
BOVARY-WEB	Charles volec parlar en nòm d’era.
BOVARY-WEB	Aguesti s’emmalicièren e se n’anèren.
BOVARY-WEB	Mès qu’amiaue ja un tret ena ala. Ueit dies dempús, tant qu’estenie era ròba en pati, li venguec coma ua tossiquèra sobta e comencèc a escopir sang.
BOVARY-WEB	Londemant, en un moment que Charles ère virat d’esquia tengut a passar era cortina dera hièstra, didec: “Ai, mon Diu!”, deishèc anar ua alendada e cuelhec ua malagana.
BOVARY-WEB	Qu’ère mòrta!
BOVARY-WEB	Aqueth finau inesperat costèc fòrça estranhesa.
BOVARY-WEB	Un còp deishada en cementèri, Charles entornec entà casa.
BOVARY-WEB	Non i trapèc ad arrés; pugèc en prumèr estatge, ena cramba, e vedec eth sòn vestit penjat encara ath hons dera cramba; alavetz, emparant-se sus er escritòri, se demorèc enquiath vrèspe perdut en ua seguida de pensaments dolorosi.
BOVARY-WEB	A tot darrèr, era que l’auie estimat.
BOVARY-WEB	III.- Un maitin, eth vielh Rouault, damb era cama ja complètament guarida, venguec e pagar a Charles er impòrt des sues visites: setanta cinc francs en pèces de dus e un piòc.
BOVARY-WEB	Se n’auie sabut deth malastre que l’afectaue e lo padeguèc sincèrament.
BOVARY-WEB	Pro que me’n sai d’aquerò, didie en tot picar-li suaument ena espatla.
BOVARY-WEB	Jo que i é passat tanben, per aguest malastre.
BOVARY-WEB	Quan perdí ara mia prauba defuntada, me passejaua pes camps pr’amor d’estar-me solet; me deishaua quèir ath pè d’un arbe e ploraua, demanaua ajuda a Diu, li didia pegaries; Qu’auria volut èster coma es bohères que vedia penjades enes branques des arbes, damb eth vrente tot plen de vermes, mòrtes, a tot darrèr.
BOVARY-WEB	E quan pensaua qu’en aqueth moment n’auie d’auti qu’auien era sua hemna ath costat e que la podien abraçar e punar, picaua fòrtament eth solèr damb eth baston; qu’èra coma capvirat, enquiath punt de non minjar.
BOVARY-WEB	Non vos ac creiratz, mès era soleta idia de vier en cafè me hège hàstic.
BOVARY-WEB	Plan donc, de man en man, a mida que s’an esguitlat es dies e un iuèrn a darrèr d’un ostiu, tot s’a anat passant de shinhau en shinhau.
BOVARY-WEB	S’a passat.
BOVARY-WEB	Se n’a anat.
BOVARY-WEB	A baishat, voi díder.
BOVARY-WEB	Pr’amor que bèra causa rèste ath hons… coma ua sòrta de pes laguens deth pièch.
BOVARY-WEB	E donques que non i podem hèr arren, que vau mès non deishar-se abàter ne desirà era mòrt peth hèt de qué es auti ja siguen ena hòssa…
BOVARY-WEB	Vos cau animar, senhor Bovary; tot se passe en aguest mon!
BOVARY-WEB	Vietz a veder-mos; era mia hilha pense de quan en quan en vos, ja vo’n sabetz, e ditz que semble que la desbrembatz.
BOVARY-WEB	Lèu seram ena primauèra; anaram a caçar conilhs en vedat, a veir se vos esvagam un shinhau.
BOVARY-WEB	Charles seguic eth conselh.
BOVARY-WEB	Tornèc a vier en Bertaux.
BOVARY-WEB	Retrobèc es causes tau qu’èren hège cinc mesi.
BOVARY-WEB	Es perèrs ja èren floridi e eth brave òme de Rouault, ère de pès, anaue e venguie animant era bòrda.
BOVARY-WEB	En creir qu’auie era obligacion d’autrejat ath mètge totes es atencions que podie, per çò dera sua dolorosa situacion, li preguèc que non se treiguesse eth chapèu, li parlaue baishet coma se siguesse malaut, e enquia hec veir que s’emmaliciaue pr’amor de qué non l’auien premanit ua lecaria, marmelades o pères codudes, per exemple.
BOVARY-WEB	Expliquèc quauques badinades.
BOVARY-WEB	Charles deishèc anar un arridolet; eth rebrembe dera sua hemna, totun, lo tornèc a assopir de nauèth.
BOVARY-WEB	Li heren a vier eth cafè, e ja non i tornèc a pensar.
BOVARY-WEB	A mida que s’anaue acostumant a víuer solet i pensaue mens.
BOVARY-WEB	Era atrasenta nauetat dera independéncia li hec era solitud mès suportabla.
BOVARY-WEB	Podie cambiar es ores de minjar, entrar e gésser sense auer de dar explicacions e estirar-se sus eth lhet coma li pladesse se se trapaue cansat.
BOVARY-WEB	Atau se tenguec a autrejar-se toti es plasers en tot acceptar es condolences qu’era gent li balhaue.
BOVARY-WEB	Ath delà, era mòrt dera sua hemna non auie estat bric damnajosa entara sua profession.
BOVARY-WEB	Pendent un mes era gent non se cansèc de repetir: ”praube gojat, quin malastre!” Eth sòn nòm s’auie estenut, era clientèla aumentaue; e, dempús, anaue entà Bertaux com e quan volie.
BOVARY-WEB	Qu’alimentaue ua esperança sense finalitat, sentie un benèster vague; en tot pientar-se es pursères dauant deth miralh, se trapaue era expression mès agradiua.
BOVARY-WEB	Un dia arribèc tàs tres ena bòrda; toti èren en camp; en entrar ena codina, non vedec, de moment, a Emma; es hiestrons èren barradi.
BOVARY-WEB	Pes henerecles dera husta, eth solei alongaue sus es rajòles ues linhes primes que se trincauen en angle deth mòble e tremolauen peth solèr de naut.
BOVARY-WEB	Sus era taula, es mosques recorrien es veires qu’auien servit e bronzinauen en tot estofar-se ena rèsta dera cidra que quedaue ath hons.
BOVARY-WEB	Era lum que baishaue dera humenèja velotaue era sueja e enblauie eth cendre hered.
BOVARY-WEB	Emma cosie seiguda entre era hièstra e eth larèr; s’auie trèt era mantilha e sus es sues espatles se vedien ues gotetes de sudor.
BOVARY-WEB	Segontes era tradicion pagesa, era gojata lo convidèc a préner bèra causa.
BOVARY-WEB	Eth ac refusèc, era persutèc e a tot darrèr Charles acceptèc, arridolent, a préner un shinhau de licor damb era condicion de qué l’acompanhèsse.
BOVARY-WEB	Emma, donc, venguec en armari tà cercar ua botelha de curaçao, cuelhet dus veires, n’aumplic un ar arràs, e deishèc quèir solet ues gotetes en aute, brindèren e se l’aprochèc enes pòts.
BOVARY-WEB	Coma qu’ère lèu uet, lheuèc eth cap pr’amor d’avalar er escàs contengut; e damb eth cap entà darrèr, es pòts gessents e eth còth estirat, arrie de non trapar-i arren, mentre que damb era punta dera lengua, passant entre es fines dents, lecaue a copets eth hons deth veire.
BOVARY-WEB	Dempús tornèc a sèir-se e seguic damb era sua faena, que s’estaue a sorgir ua micha de coton blanc.
BOVARY-WEB	Trabalhaue damb eth cap clin e sense díder arren.
BOVARY-WEB	Charles tanben s’estaue mut.
BOVARY-WEB	Er aire que passaue per dejós dera pòrta hège entrar un shinhau de povàs que s’escampilhaue per dessús des rajòles; eth la guardaue com se botjaue en tot sénter solet es batecs interiors deth sòn cap barrejadi damb es crits luenhants d’ua garia que hège eth ueu en corrau.
BOVARY-WEB	De quan en quan, Emma se refrescaue es caròles en tot aplicar-se es paumets des mans, que, heredaue sus eth punh des capfoguèrs.
BOVARY-WEB	De començaments dera sason Emma se planhie de rodament de cap; preguntèc s’es banhs de mar l’anarien ben; se metec a parlar deth convent, Charles hec madeish parlant deth collègi, es frases venguien soletes.
BOVARY-WEB	Pugèren ena sua cramba.
BOVARY-WEB	Era li mostrèc es sòns vielhs quadèrns de musica, es librets que l’auien dat coma prèmi e es corones de huelhes d’ausina abandonades en un cornèr der armari.
BOVARY-WEB	Mès eth jardinèr qu’auien non se’n sabie bric; èren tan mau servidi!
BOVARY-WEB	Ada era l’aurie agradat víuer ena ciutat encara que non siguesse qu’en iuèrn, encara qu’era longada des dies boni hesse eth camp mès anujós, dilhèu, pendent er ostiu; e, segontes çò que didie, era sua votz venguie a èster clara, agudenta, o ben se caperaue d’ua langor sobta, arrossegant ues modulacions qu’acabauen lèu en mormolhs quan parlaue entada era soleta.
BOVARY-WEB	Tanlèu se vedie gaujosa daurint uns uelhs ingenús, coma dempús s’estaue damb es paupetes miei barrades; era guardada estofada d’anuèg e eth pensament errant.
BOVARY-WEB	Tath vrèspe, en tornar-se’n, Charles alistèc ua a ua es frases qu’era auie prononciat sajant de rebrembar-les e trèir-ne eth sentit pr’amor de saber-se’n dera part dera existéncia qu’era auie viscut quan eth encara non la coneishie.
BOVARY-WEB	Jamès, ça que la, artenhèc a veder-la en sòn pensament autraments coma l’auie vist eth prumèr viatge, o tau coma venguie de deishar-la hège un moment.
BOVARY-WEB	Dempús pensèc se qué serie d’era se s’arribèsse a maridar!
BOVARY-WEB	E damb qui?
BOVARY-WEB	Eth vielh Rouault, plan, ère plan ric e era… tant embelinaira!
BOVARY-WEB	Eth ròstre d’Emma, totun, se li tornaue a calar dauant des uelhs e bèra causa de monotòn brunziment d’ua gaudrofa li gasulhaue enes aurelhes: “E se te maridaues!
BOVARY-WEB	Se te maridaues!” Pendent era net non podec clucar un uelh; se sentie era gòrja sarrada e auie set; se lheuèc a béuer e dauric era hièstra, eth cèu ère caperat d’esteles e bohaue un vent caud; ena luenhor idolauen uns gossets.Virèc eth cap entath costat de Bertaux.
BOVARY-WEB	En tot pensar, a tot darrèr, que non i anaue a pèrder arren, Charles se prepausèc formular era demana quan n’auesse era escadença; Cada còp que se li presentaue, totun, era pòur de non trapar es paraules avientes li sageraue es pòts.
BOVARY-WEB	Eth vielh Rouault non aurie estat descontent de qué se li hessen a vier era hilha, que non li servie de grana causa ena bòrda.
BOVARY-WEB	La desencusaue interiorament per èster massa fina entàs trabalhs deth camp, mestièr maudit deth cèu, donques qu’arrés se’n hège milionari.
BOVARY-WEB	Luenh d’enriquir-se, eth brave òme i perdie sòs an darrèr an: pr’amor que, s’auie beneficis en mercat, a on podie desplegar totes es astúcies deth mestièr, en cambi, es trabalhs agricòles pròpriament dits, damb eth govèrn interior dera bòrda, non l’anauen guaire ben.
BOVARY-WEB	Se treiguie a contracòr es mans des pòches e non compdaue es despenes de tot aquerò restacat damb eth sòn bon víuer, donques que volie minjar ben, mantier-se ben caud e repausar en un bon lhet.
BOVARY-WEB	Minjaue solet ena codina, ath cant deth huec, en ua tauleta ben aprovedida que li portauen coma en teatre.
BOVARY-WEB	En encuedar-se’n, donc, de qué Charles se rogie quan auie apròp ara sua hilha, çò que volie díder que non se tardarie a demanar-l’ac coma hemna, se metec a pensar per auança en abastament dera qüestion.
BOVARY-WEB	Qu’ei clar que lo trapaue un shinhau pòca causa e que non ère pro ben eth gendre qu’aurie desirat; ça que la, didien qu’ère un òme de bon capteniment, estauviador, fòrça instruït, e solide non cercarie guaires rasons entath dòt.
BOVARY-WEB	E, coma qu’eth vielh Rouault se vedie obligat a vener-se vint-e-dus jornaus de tèrra, pr’amor que li deuie fòrça sòs ath paredèr e ath bastèr sense compdar que li calie cambiar er èish deth truèlh:
BOVARY-WEB	Tà Sant Miquèu, Charles auie vengut a passar tres dies en Bertraux.
BOVARY-WEB	Eth darrèr se passèc coma es auti, arreculant era decision de quart en quart.
BOVARY-WEB	Arribat eth moment d’anar-se’n, eth vielh Rouault l’acompanhèc; caminauen per ua corriòla en.honsada; anauen a separar-se; eth moment qu’ère avient.
BOVARY-WEB	Charles demorèc encara enquia arribar ena barralha; quan ja l’auien passat, ara fin:
BOVARY-WEB	Senhor Rouault, gasulhèc, que vos voleria díder ua causa.
BOVARY-WEB	Se posèren.
BOVARY-WEB	Charles non artenhie a seguir.
BOVARY-WEB	Qu’ei que dilhèu non me’n sai de tot?
BOVARY-WEB	Senhor Rouault… senhor Rouault, gasulhèc Charles.
BOVARY-WEB	Jo non demani ua auta causa, contunhèc eth campanhard.
BOVARY-WEB	E encara que, coma me cau supausar, era gojata compartisque era mia madeisha idia, ça que la, me calerà demanar-li era sua pensada.
BOVARY-WEB	Gessetz, donc; jo m’en torni tà casa.
BOVARY-WEB	E escotatz-me ben: se ditz que òc, que non vos cau vier, per çò dera gent, e, de un aute costat pr’amor que se’n harie massa.
BOVARY-WEB	Pr’amor de qué non vos rosiguetz es punhs, totun, daurirè es hiestrons de land en land en tot deishar-les aganchats ena paret; d’aguesta manèra, emparant-vos ena barralha, ac poiratz veir peth darrèr.
BOVARY-WEB	E s’aluenhèc.
BOVARY-WEB	Charles estaquèc eth shivau en un arbe.
BOVARY-WEB	Correc enquiara corriòla; aquiu se dispausèc a demorar.
BOVARY-WEB	Passèc mieja ora; dempús compdèc dètz-e- nau menutes damb eth relòtge ena man.
BOVARY-WEB	De ressabuda s’entenec un bronit, coma un còp ena paret; era hièstra qu’ère alandada; encara se vedie tremolar era campaneta.
BOVARY-WEB	Londeman peth maitin tàs nau, Charles ja ère ena bòrda.
BOVARY-WEB	Eth vielh Rouault abracèc ath sòn futur gendre.
BOVARY-WEB	Deishèren entà mès tard era convèrsa sus er apraiament des interèssi; ath delà, qu’aurien pro temps per dauant, donques qu’es nòces, decentament, non se podien celebrar enquia dempús d’acabat eth dòu de Charles, ei a díder, tara primauèra der an a vier.
BOVARY-WEB	Damb aguesta demora, s’anèc passant er iuèrn.
BOVARY-WEB	Era senhoreta Rouault se tiec ath sòn noviatge.
BOVARY-WEB	N’encomanèren ua part en Rouen; era auta, se la confeccionèc era madeisha; camises de net e d’autes menudalhes, segontes uns diboishi de mòdes que li deishèren.
BOVARY-WEB	Pendent es visites que Charles hège ena bòrda, parlauen des preparatius des nòces e se preocupauen deth locau a on s’aurie de mestrar er taulejada; pensauen ena quantitat de plats qu’aurien de besonh e en quini serien es entrades.
BOVARY-WEB	Emma aurie volgut qu’eth maridatge se celebrèsse tara mieja net, ara lum de halhes; sa pair, totun, non ère d’acòrd damb aguest desir.
BOVARY-WEB	Arribèc eth dia des nòces.
BOVARY-WEB	I assistiren quaranta tres persones; s’estèren ena taula pendent setze ores; londeman i tornèren e encara s’i trapèren de quan en quan es dies a vier.
BOVARY-WEB	IV.- Es convidadi arribèren lèu, tient tota sòrta de mieis de transpòrt: cars d’un solet shivau, cars de bancs damb dus arròdes, vielhes calèssies destapades, veitures pesugues damb ridèus de cuèr.
BOVARY-WEB	Es joeni des pòbles vesins acodien damb petits cars amiats ath tròt, agarradi en interior, damb es mans cuelhudes en barrons per çò de non trabucar, de pès e fòrtaments bassacadi.
BOVARY-WEB	N’arribèren enquia e tot de dues ores luenh, de Gordeville, de Normanville e de Cany.
BOVARY-WEB	Qu’auien convidat a toti es parents de’un e un aute costat; heren es patzes damb es amics que s’auien pelejat, escriueren as coneishuts qu’auien deishat de uelh hège temps.
BOVARY-WEB	De quan en quan, s’entenien uns esclafits de soriac ath darrèr dera barralha; non se tardaue a daurir era barralha pr’amor de deishar passar ua carriòla.
BOVARY-WEB	Galaupaue enquiath prumèr gradon dera escala e, arturant-se dempus còp sec, anaue uedant es ocupants, que gessien pertot, en tot heregar-se es jolhs e estirar-se es braci.
BOVARY-WEB	Es senhoretes, encapades, amiauen uns vestits coma ena ciutat, cadies de relòtges d’aur, capetes damb es puntes crotzades ena cintura, o uns chals petiti e de color aganchadi ena esquia damb ua agulha e que les desnishauen eth còth peth darrèr.
BOVARY-WEB	Es mainatges, vestidi ara imatge e semblança des sòns pairs, se sentien sarradi laguens d’aquera ròba naua (fòrça d’eri auien estreat eth prumèr parelh de sabates de tota era sua vida), e ath costat, ajustades laguens deth vestit blanc dera prumèra comunion, alongat entad aquera circonstància, se vedie quauqua gojateta de catorze o setze ans, probablament cosia o fraia grana de quinsevolh d’aqueri vailets, silenciosa, rogida, estonada, damb es peus greishosi de pomada de ròsa e cuelhent mil precaucions per çò de non enlordir-se es gants.
BOVARY-WEB	Coma que non i auie pro mossos entà desatelar toti es coches que s’anauen presentant, es òmes se rebussauen e ac hègen eri madeishi.
BOVARY-WEB	Segontes era diferéncia dera sua posicion sociau, es uns amiauen frac, es auti levita, vèsta o giqueta; qu’èren uns fracs de bona qualitat, enrodadi dera consideracion de tota era familha e que sonque gessien der armari enes granes solemnitats; levites de hauda ampla, que flotauen ath vent, damb eth cothèr cilindric e es pòches espacioses coma sacs; vèstes de teishut espés ordinariament acompanhades d’ua gòrra damb era visèra ornada de laton; pèces de vestir fòrça cuertes, damb dus botons ena esquia près er un der aute, coma un parelh de uelhs; e es haudes d’eri semblauen auer estat escapçades pera destau d’un carretèr.
BOVARY-WEB	Quauqui uns, fin finau, (aguesti, totun, solide que deuien minjar enes extrèms mes aluenhadi dera taula), amiauen ues blòdes de hèsta, ei a díder, damb eth cothèr virat sus es espatles, era esquia tota arropida de plecs e era cintura estacada de baish damb un cinturon cosut.
BOVARY-WEB	Es camises se bombauen ath dejós des pièchs, regdes coma coirasses.
BOVARY-WEB	Toti anauen nauèth afaitadi e damb es peus bracadi, isolant es aurelhes des caps; enquia e tot quauqui uns d’eri, en auer-se lheuat abans de punta de dia e damb pòca lum entà afaitar-se, s’auien engarrapar dejós de nas o ath long des caròles, en tot costar-se ues pelades amples coma un escut de tres francs, que, alugades damb er aire deth maitin, empeirauen un shinhau damb ues plapes rosades aqueri ròstres blanqui e ludenti.
BOVARY-WEB	Er Ajuntament se trapaue a mieja ora dera bòrda; i anèren e tornèren a pè, dempús d’auer-se efectuat era ceremònia ena glèisa.
BOVARY-WEB	Era acompanhada, compactada coma ua faisha acolorida qu’ondejaue a trauèrs deth camp e ath long der estret camin serpentejant entre es horments trendi, non se tardèc a estirar-se e a separar-se en grops desparièrs, que s’anauen desseparant tant que parlauen.
BOVARY-WEB	Dauant, i anaue eth musician deth pòble damb eth violin ornat de cintes; darrèr venguien es nòvis, es parents e es amics miei barrejadi; dempús seguie era mainadèra esvagant-se, arrincant es tavelhes des camères de uerdi o jogant entre eri, luenh dera guardada des grani.
BOVARY-WEB	Eth vestit d’Emma, massa long, s’arrossegaue peth camin; de quan en quan se posaue pr’amor d’estirar-lo-se, e alavetz, delicadament, damb es dits engantats, treiguie es èrbes aganchades e es puntes de cardet, tant que Charles, damb es mans desemparades, demoraue qu’auesse acabat.
BOVARY-WEB	Eth vielh Rouault, damb un capèth de seda nau sus eth cap e es manges deth vestit nere engolint-li es mans enquias ungles, daue eth braç ara senhora Bovary mair.
BOVARY-WEB	Per çò que hè ath senhor Bovary pair, qu’ath hons menspredaue a tota aquera gent e que sonque auie acceptat d’anar-i damb ua levita d’un solet reng de botons, de modèu militar, li hège galantaries de tauèrna a ua campanharda joena e ròia.
BOVARY-WEB	Era gojata saludaue, se rogie tota, non sabie se qué respóner.
BOVARY-WEB	Era auta gent dera acompanhada parlaue des sues causes, se hège gatalhèues ena esquia pr’amor d’excitar-se er arrir.
BOVARY-WEB	E per dessús de tota era confusion de votzes se podie enténer eth nhigo-nhigo deth musician, que non paraue de gratar ath miei des camps.
BOVARY-WEB	Quan se n’encuedaue de qué era acompanhada s’anaue arreculant, se posaue per çò de cuélher alendada, netejaue er arquet pr’amor de qué es còrdes sonèssen milhor e dempús se botaue a caminar de nauèth quilhant e abaishant eth mange deth violin pr’amor de mercar-se, eth madeish, eth compàs.
BOVARY-WEB	Eth bronit der esturment hège húger as audèths.
BOVARY-WEB	Era taula ère parada en cubèrt des cars.
BOVARY-WEB	I auie quate lombs sancèrs, sies aguisats de poth, vedera ara caçòla, tres cueishes de moton rostides, e ath miei un polit leitenc rostit enrodat de quate bocins ara grasilha.
BOVARY-WEB	As costats se vedien es botelhes d’aiguardent.
BOVARY-WEB	Era cidra doça embotelhada hège florir era esgluma espessa ar entorn des taps, e, per auança, toti es veires auien estat aumplits de vin, ar arràs.
BOVARY-WEB	Es còques e es torroms, les auien encomanat a un pastissèr d’Yvetot.
BOVARY-WEB	Coma que venguie d’installar-se en parçan, s’auie volut hèr veir, e en arribar era ora des dessèrts se hec a vier, eth madeish, un pastís montat damb pèces qu’arrinquèc crits d’aprobacion.
BOVARY-WEB	Ena basa i auie un carton blau que figuraue un temple damb es pòrtics, colomnes e estatuetes d’estuc ar entorn, laguens d’ues cavitats enrodades d’esteles de papèr daurat; en dusau estatge se quilhaue ua gran tor de pastís de Savoia enrodada de menudes fortificacions d’angelica, amètles, panses e galhons d’iranja; Finaument, era plataforma superiora, que representaue un prat verd damb ues arròques e uns lacs de confitura regadi per uns vaishèths de clòsques d’aueràs, se vedie un Cupido balançant-se en un trapèci de chicolate, qu’es sòns paus acabauen en dus botons de ròsa naturau, ath dessús de tot.
BOVARY-WEB	Mingèren enquiara vrespada: Quan se cansauen de sèir, se n’anauen a passejar pes patis o a jogar ua partida de taps ena granja; dempús, se calauen un aute còp ena taula.
BOVARY-WEB	Tath finau, quauqui uns s’esclipsèren e enquia e tot ronquèren.
BOVARY-WEB	Ara ora deth cafè, ça que la, toti se remeteren; alavetz comencèren es cançons, gesseren es adreties de cadun: es uns cargauen pesi grani, es auti sajauen de quilhar es cars damb era espatla, didien tota sòrta de galejades, abraçauen as senhores.
BOVARY-WEB	Tath vrèspe, ara ora de tornar-se’n es shivaus, assadorats de civada, damb pro trabalh i cabien entre es braci des cars; fotien reguitnades, s’encabrauen, trincauen es garniments, tot aquerò entre renecs e arridalhades des respectius proprietaris.
BOVARY-WEB	E, pendent tota era net, es carretères deth parçan s’aumpliren de bronit des cars que trauessauen ath galaup es canalets deth camin sautant per dessús des calhaus, penjant-se pes declivitats, e damb es hemnes abocades ena tampa tient es retnes ben fòrt.
BOVARY-WEB	Aqueri que s’estèren en Bertaux, passèren era net beuent ena codina.
BOVARY-WEB	Era mainadera s’auie adormit per dejós des bancs.
BOVARY-WEB	Era nòvia l’auie suplicat a sa pair que li siguessen estauviades es galantaries de costum.
BOVARY-WEB	Totun aquerò, un des sòns cosins (qu’enquia e tot s’auie hèt a vier un parelh de palaigues coma present de nòces), començaue a deishar anar aigua dera boca peth horat deth pan quan eth vielh Rouault arribèc just a temps d’empedir-l’ac.
BOVARY-WEB	L’expliquèc qu’era posicion deth sòn gendre non permetie taus inconvenences.
BOVARY-WEB	Maugrat tot, eth cosin se resignèc plan dificilament a taus rasons.
BOVARY-WEB	Ath sòn laguens acusèc ath vielh Rouault d’orgulhós e anèc a amassar-se damb quate o cinc des convidadi, que, en auer-se trapat ena taula damb es bocins mens desirables, les semblaue que no auien estat pro ben tractats e criticauen ath patron dera casa en tot desirar-li era roïna damb paraules encubèrtes.
BOVARY-WEB	Era senhora Bovary mair non auie badat boca pendent tot eth dia.
BOVARY-WEB	Non l’auien consultat ne sus er arranjament dera ireua ne sus er orde dera hèsta; atau, donc, se retirèc d’ora.
BOVARY-WEB	Eth sòn marit, en sòrta d’acompanhar-la, manèc a cercar uns cigars en Sant Victor e humèc enquiara maitiada en tot béuer auriòs ath kirsch, barreja desconeishuda des assistents e que siguec entada eth coma ua naua hònt de consideracion.
BOVARY-WEB	Charles non ère de temperament faceciós e pendent era hèsta se comportèc sense cap ludiment.
BOVARY-WEB	Responie mediocrament as galejades, as malícies e frases de doble sentit, as compliments e as allusions que cadun credec que l’auie de díder des d’eth començament dera taulejada.
BOVARY-WEB	Ça que la, a londeman, semblaue tot un aute òme.
BOVARY-WEB	Qu’auríetz dit qu’era vèrge dera hèsta ère eth, tant qu’era nòvia non deishaue veir cap senhau des sues emocions.
BOVARY-WEB	Es mès maliciosi non sabien se qué respóner e quan les passaue peth costat l’examinauen damb ua tension d’esperit desmesurada.
BOVARY-WEB	Charles, totun, non dissimulaue bric.
BOVARY-WEB	La cridaue “era mia hemna”, la tutejaue, preguntaue a toti per era, la cercaue pertot, e soent se la hège a vier enes extrèms des patis, e lo vedien a trauèrs des arbes com li passaue eth braç pera cintura en tot caminar damb eth cap inclinat entath sòn ròstre, arropint-li es brodats deth corsatge.
BOVARY-WEB	Dus dies dempús des nòces, es nòvis se n’anèren.
BOVARY-WEB	Charles non podie estar-se pendent mès temps absent per çò des malauts.
BOVARY-WEB	Eth vielh Rouault les hec pujar ena sua carriòla e les acompanhèc enquia Vassonville.
BOVARY-WEB	Aquiu abracèc per darrèr viatge ara sua hilha, baishèc e comencèc eth camin de tornada.
BOVARY-WEB	Quan auie hèt un centenat de passi, s’arturèc, e, vedent se com era carriòla s’aluenhaue en.honsant es arròdes en povàs, deishèc anar ua grana alendada.
BOVARY-WEB	Dempús se’n brembèc des sues nòces, deth temps passat, eth prumèr embaràs dera sua hemna; eth tanben n’ère de content eth dia que se la hec a vier dera casa des sòns pairs entara sua casa; anauen a shivau d’un animau, ath tròt, ath miei dera nhèu donques qu’ère tàs entorns de Nadau e es camps èren totafèt blanqui; era se l’agarraue ath braç; en aute amiaue un tistèr penjat; eth vent hège volar es brodats que li caperauen eth pientat, segontes era mòda de Caux, e es bohades de vent picauen a viatges contra es sòns pòts; e quan viraue eth cap la vedie ath darrèr sòn, damb eth ròstre vermelhet e er arridolet silenciós jos era placa d’aur deth sòn casquet.
BOVARY-WEB	De quan en quan, era, per çò d’escauhar-se es dits, les i calaue ath laguens deth pièch.
BOVARY-WEB	Be n’ère de luenh tot aquerò!
BOVARY-WEB	Ara eth sòn hilh aurie trenta ans!
BOVARY-WEB	Alavetz se virèc entà guardar tath sòn darrèr; era carriòla auie despareishut.
BOVARY-WEB	Se sentec trist coma ua casa desmoblada.
BOVARY-WEB	Laguens deth sòn cervèth enfosquit pes bugassi dera parva, es rebrembes trendes se barrejauen damb es pensaments ombrius.
BOVARY-WEB	Cranhent, totun, qu’aguesta visita encara l’entristisse mès, se n’anèc dirèctament entara sua casa.
BOVARY-WEB	Eth senhor e era senhora Charles Bovary arribèren en Tostes tath torn des sies.
BOVARY-WEB	Es vesins gesseren enes hièstres pr’amor de veir ara naua hemna deth sòn mètge.
BOVARY-WEB	Era vielha sirventa se presentèc complimentant-la e desencusant-se de qué eth sopar non siguesse encara prèst; mentretant se botèc ara disposicion dera senhora per se volesse recórrer es dependéncies dera casa.
BOVARY-WEB	V.- Era façada de rajòles se cenhie exactament ara rega deth carrèr, o, mès ben dit, dera carretèra.
BOVARY-WEB	Darrèr dera pòrta penjaue un abric damb eth cothèr cuert, ua cinta e ua gòrra ce cuèr nera; e, acornerades peth solèr, un parelh de botines totes caperades encara de hanga seca.
BOVARY-WEB	Ara dreta i auie era sala, ei a díder, era pèça que servie de minjador e a on se hège vida.
BOVARY-WEB	Ath dessús dera tela pòc tibanta que caperaue era paret tremolaue un papèr auriò canari damb ua garlanda de flors palles ena banda superiora; es ridèus, de coton brodadi damb un ribet vermelh, s’entrecrotzauen enes hièstres; e ath dessús deth marc estret deth larèr ludie un relòtge acabat damb eth bust d’Ipocrates, ath miei de dus candelèrs ovaus d’argent.
BOVARY-WEB	En aute costat deth correder i auie eth gabinet de Charles, ua pèça reducida, d’ues sies passes d’amplada, damb ua taula, tres cagires e un fautulh de burèu.
BOVARY-WEB	Es volums deth Diccionari de sciéncies medicales ornauen, toti solets, es sies estatgères d’ua libraria de husta de pin; es volums èren sense talhar, encara qu’amièssen es senhaus des vendes successiues qu’auien passat.
BOVARY-WEB	Era flaira des sauses penetraue a trauèrs dera paret pendent eth cors deth temps des consultes dera madeisha manèra que dera codina estant s’entenie tossir as malauts de laguens deth gabinet e dera pèça que daue tath pati a on i auie er estable; qu’ère ua cramba esbodelada, damb un horn, que servie de cerèr, de magasèm, a on apilerauen era lenha, plia de herralha, de botes uedes, d’utisi de pagès inservibles e de tota ua auta quantitat d’anticalhes polsoses que d’eres ère impossible endonviar er usatge.
BOVARY-WEB	Eth uart, mès long qu’ample, s’enquadraue entre dues tàpies caperades d’aubricotèrs en forma de dorsièr e ua barralha d’arbilhons que lo desseparaue des camps.
BOVARY-WEB	Ath miei i auie un relòtge de solei en ua plataforma de lòsa sus un pedestau d’òbra; quate platabandes ornades de rosèrs sauvatges enrodauen simetricament eth quadre mès util de vegetacions serioses.
BOVARY-WEB	Sarrat ara ombra d’uns quants pins, se quilhaue un capelhan de ges que liegie eth breviari.
BOVARY-WEB	Emma pugèc enes abitacions.
BOVARY-WEB	Era prumèra non ère moblada; era dusau, totun, qu’ère era cramba conjugau, auie un lhet d’acajò laguens d’un dormitòri tapissat damb un teishut vermelh.
BOVARY-WEB	Dauant dera calaishèra ludie, coma objecte de decoracion, ua caisha incrustada de cauquilhatges; e botat sus er escritòri, apròp dera hièstra, i auie laguens d’ua botelha un nhòc de flors d’irangèr estacat damb ua cinta de satin blanc.
BOVARY-WEB	Qu’ère un nhòc de nòvia; eth nhòc dera auta!
BOVARY-WEB	Emma lo guardèc.
BOVARY-WEB	Charles se n’encuedèc e lo cuelhec pr’amor de hèr-lo-se a vier en humarau.
BOVARY-WEB	Es prumèrs dies s’estèc ocupada pensant enes cambiaments que li calerie hèr pr’amor d’ordenar ben era casa.
BOVARY-WEB	Retirèc es balons des candelèrs, hec tapissar de nauèth es abitacions, tornar a pientar era escala e botar bancs en uart, ar entorn deth relòtge de solei.
BOVARY-WEB	Pensaue se com s’ac harie entà arténher un estanh damb un gisclet d’aigua e uns quants peishets ath laguens.
BOVARY-WEB	Eth sòn marit, plan, en tot saber qu’ada era li shautaue passejar-se en coche, trapèc un boc d’ocasión, tanlèu li cambièren es lantèrnes e l’ahigeren proteccions de cuèr repuntat, se retiraue a un tilburi.
BOVARY-WEB	Se sentie, donc, satisfèt e sense inquietuds.
BOVARY-WEB	Minjar er un dauant der aute, passejar pera carretèra pendent ua estona tara vrespada, captar un gèst dera sua man, veir eth sòn capèth de palha penjat ena espanholeta d’ua hièstra e fòrça d’auti detalhs que d’eri Charles encara non auie sospechat er encantament, formauen, ara, era intimitat deth sòn benéster.
BOVARY-WEB	Tath maitin, tant que descansauen en lhet, er un près der aute, guardaue se com era lum deth solei li passaue entre eth pelhaçon des caròles rosades miei caperades per laci deth gòrro de dormir.
BOVARY-WEB	Es sòns uelhs, visti de tant apròp, li semblauen engranits, mès que mès quan daurie e barraue lèu lèu es paupetes en moment de desvelhar-se; neri ara ombra e d’un blau escur ena lum, qu’auien coma ues capes de colors successius, espesses ath hons e mès clares a mida qu’anauen apropant-se ena superfícia der esmalt.
BOVARY-WEB	Es uelhs d’eth se perdien en aqueres prigondors en tot veder-se-i tot petit, damb eth mocador de seda enrodat en cap e eth cothèr miei dubèrt dera camisa.
BOVARY-WEB	Charles se lheuaue.
BOVARY-WEB	Emma se botaue ena hièstra pr’amor de veder- lo gésser; se posaue emparada entre dus tèsti de geranis, damb era blòda descordada ondejant-li peth còs.
BOVARY-WEB	En carrèr, Charles s’ajustaue es esperons en banc de pèira dera pòrta; Emma seguie parlant-li de naut estant, en tot arrincar un huelha de flor damb es dents o un esquinç de verdura que dempús lançaue damb era boca madeish ena sua direccion.
BOVARY-WEB	Era huelha de flor devaraue hènt viroletes, se tenguie, hège mieis cercles en aire coma un audèth, e fin finau, abans de quèir en solèr, anaue a posar-se ena crinèra embolhada dera ègua, animau vielh, qu’ère immobil dauant dera pòrta.
BOVARY-WEB	Un còp montat a shivau, Charles li manaue un punet; era l’ac entornaue damb un senhau, se retiraue e barraue era hièstra.
BOVARY-WEB	Alavetz se n’anaue carretèra enlà, a trauèrs des caminòus en.honsadi jos ua vòuta d’arbes, calant-se pes corsères damb es horments enquias jolhs, damb eth solei ena esquia e er airet deth maitin en nas, eth còr assadorat pera jòia dera net, er esperit doç e era carn contenta, tot romiant era felicitat coma aqueth que romie dempús d’un bon dinar.
BOVARY-WEB	Quines alegries l’auie procurat enquia alavetz era sua existéncia?
BOVARY-WEB	En collègi, es dies s’esguitlèren en èster barrat de contunh darrèr des parets, solet, ath miei d’uns companhs mès rics e mès fòrts qu’eth, que se’n burlauen deth sòn accent, des sòns vestits, e es mairs d’aguesti les anauen a veir en locutòri damb es manges plies de doci.
BOVARY-WEB	Mès tard, quan estudiaue medecina, non dispausèc jamès d’un sò entà poder pagar era contradança a quinsevolh obrèra susceptibla d’auer pogut vier a èster era sua amiga.
BOVARY-WEB	Dempús, auie viscut catorze o quinze mesi ath costat dera veuda, en tot trapar cada net en sòn lhet es sòns pès hereds coma eth gèu.
BOVARY-WEB	Ara, totun, auie, entà tota era sua vida a ua hemna qu’estimaue.
BOVARY-WEB	Entada eth, er univèrs non s’estenie mès enlà dera corba sedosa dera sua hauda.
BOVARY-WEB	Se repotegaue de non estimar-la pro; li venguien talents de tornar-la a veir; hège repè ara prèssa, pujaue es escales damb eth còr bategant.
BOVARY-WEB	Emma, generaument, s’estaue ena cramba.
BOVARY-WEB	Charles arribaue sense hèr bronit, li punaue eth cogòt, era sorrisclaue.
BOVARY-WEB	Que non podie estar-se de lipotejar-li de contunh era pientòla, es anèths, eth chal; a viatges li hège ues punades amples enes caròles, o ben un ensems de punets docets ath long deth braç nud, des dera punta des dits enquiara espatla; era se defenie miei arrint miei anujada, coma quan un vò hèr desistir pacientament a un infant que vos saute en còth.
BOVARY-WEB	Abans de maridar-se, Emma se pensaue qu’ère encamardada, mès era felicitat, ça que la, qu’auie de hèr nèisher aqueth amor non s’auie manifestat; qu’ère de creir, donc, qu’auie cometut un error.
BOVARY-WEB	E cercaue era manèra de saber quin sentit exacte auien ena vida es expressions, felicitat, passion, embriaguesa, que tan beròies l’auien semblat enes libres.
BOVARY-WEB	VI.- Era auie liejut Paul e Virginie e aguesta lectura l’auie hèt a soniar era caseta de bambó deth nere Domingo, eth gosset Fidèle, e mès que mès era doça amistat de bèth germanet que va a cercar ues frutes vermelhes en uns arbes nauts coma campanaus per çò de hèr-les-vos tastar, o que camine descauç peth sable en tot hèr-vos a vier alègrament un nin d’audèths.
BOVARY-WEB	Quan auec tretze ans, sa pair l’acompanhèc ena ciutat pr’amor de botar-la en convent.
BOVARY-WEB	Heren jadilha en un ostau deth barri de Saint-Gervais, a on les mestrèren eth sopar en ues siètes pintades que representauen era istòria dera senhoreta dera Vallière.
BOVARY-WEB	Es explicacions escrites ath pè, talhades d’aciu e de delà pes heregades des guinhauets, glorificauen, totes eres, era religion, es delicadeses deth còr e eth fast dera Cort.
BOVARY-WEB	Enes prumèri tempsi, luenh d’engüejar-se en convent, se compladie ena companhia des monges, que, damb er in d’esvagar-la, l’amiauen ena capèra, qu’en era s’i entraue per un long correder que la metie en comunicación damb eth refectòri.
BOVARY-WEB	Pendent es ores d’esvagament jogaue pòc, comprenie ben eth catecisme e ère tostemp era qui responie es preguntes dificiles que hège eth senhor vicari.
BOVARY-WEB	En tot víuer, donc, sense calar jamès es pès dehòra, embarrada ena tèba atmosfèra des classes, ath miei d’aqueres hemnes de pèth esblancossida, sarrades damb uns grans rosaris damb ua crotz de coeire en extrèm, s’anèc calant de mand en mand ena mistica langor qu’exalen es flaires der autar, era frescor des aiguasénhers e eth resplendor des candèles.
BOVARY-WEB	En sòrta de seguir era missa atentiuament, guardaue es diboishi pietosi pintadi de blau celest deth sòn devocionari; auie pietat dera oelha malauta, deth sagrat còr sagnant e trauessat de flèches, o deth praube Jesús queiguent jos eth pes dera crotz.
BOVARY-WEB	Sagèc, coma mortificacion, estar-se tot un dia sense minjar.
BOVARY-WEB	Hège torns en sòn cervèth pr’amor de trapar bèth vòt e tier-se ath sòn compliment.
BOVARY-WEB	Quan anaue a cohessar-se, s’endonviaue pecadets pr’amor d’estar-se mès temps ajulhada ara ombra, damb es mans plegades e era cara apròp dera reisheta seguint d’aurelha eth mormolh deth confessor.
BOVARY-WEB	Es tèrmes comparatius de nòvia, d’espós, d’aimant celestiau e de nòces etèrnes tan freqüents enes sermons, desvelhauen doçors inesperades ath hons dera sua amna.
BOVARY-WEB	Tath vrèspe, abans dera oracion, i auie ua lectura religiosa ena classa grana, a on premanien es leçons.
BOVARY-WEB	Se tractaue de bèth resumit dera Istòria Sagrada o des Conferéncies deth prèire Frayssinous; aquerò es dies de cada dia.
BOVARY-WEB	Eth dimenge, coma esvagament, era lectura s’estaue sus uns passatges deth Genie du Christianisme.
BOVARY-WEB	S’era sua mainadesa s’auesse passat ena reirebotiga d’un barri de comerçants, alavetz dilhèu s’aurie inclinat entàs invasions liriques dera natura, que normaument, sonque mos arriben pera traduccion des escrivans.
BOVARY-WEB	Era, totun, coneishie massa eth camp; sabie eth belèc deth bestiar, com rebastauen era lèit, era forma e eth movement des cars.
BOVARY-WEB	Acostumada as aspèctes quiets, se sentie tirada, contrariament, per motius accidentaus.
BOVARY-WEB	Li calie trèir des causes ua sòrta de profit personau, e refusaue coma inutil tot aquerò que non contribusie ara consompcion immediata deth sòn còr.
BOVARY-WEB	Qu’ère d’un temperament mèsalèu sentimentau qu’artistic, e cercaue emocions e no paisatges.
BOVARY-WEB	En convent i auie ua vielha celibatària que venguie ua setmana ath mes tà cóser e alisar era ròba.
BOVARY-WEB	Protegida per arquevescat pr’amor que pertanhie a ua familha de gentilòmes arroïnada pera Revolucion, minjaue en refectòri ena taula des monges, e dempús hège ua estona de convèrsa damb eres abans de pujar tà repréner eth trabalh.
BOVARY-WEB	Es pensionistes soent s’escapauen des classes pr’amor de vier a tier-li ua visita.
BOVARY-WEB	Sabie quauques cançons galantes de memòria, totes eres deth sègle passat, que cantaue a mieja votz tant que hège anar e vier era agulha.
BOVARY-WEB	Condaue istòries, transmetie notícies, complie encargues dehòra deth convent, e, as alumnes mès granes les deishaue quauqua novèla d’amagat.
BOVARY-WEB	Tostemp n’amiaue quauqu’ua enes pòches deth devantau, e era madeisha se n’avalaue longui capitols pendent es intervaus que li deishaue era faena.
BOVARY-WEB	Qu’ère un mon alugat d’amors e d’aimants, d’enamorades, de daunes perseguides que s’estavanien enes pabalhons solitaris, de menaires de coches assassinats enes ostaus deth trajècte, de shivaus esvrentats en cada plana, de bòsqui espessi, de trebucs sentimentaus, de juraments, de sanglòts, de lèrmes e de punets, de vaishèths navigant ara claror dera lua, de rossinhòls piulant enes arberalhes, de senhors valents coma leons e doçi coma anhèths, uns senhors vertuosi, tostemp ben vestits e que plorauen coma magdalenes.
BOVARY-WEB	Tàs quinze ans, donc, Emma se passèc sies mesi empastissant-se es mans damb aguest povàs des vielhes sales de lectura.
BOVARY-WEB	Mès tard, damb Walter Scott, s’apassionèc pes motius istorics; qu’auie era imaginacion plia de còfres, de còssi de garda e de trobadors.
BOVARY-WEB	L’aurie agradat víuer en bèth un d’aguesti vielhs edificis nobiliaris, coma aqueres daunes vestides damb uns corsets longs que se passauen es dies emparades en ambit des vòutes damb era maishèra calada ena man e era guardada perduda ath hons des camps, demorant era arribada deth bèth cavalièr damb era ploma blanca en capèth e galaupant sus un shivau nere.
BOVARY-WEB	Pendent aguesta tempsada tenguec viu eth culte de Maria Stuard e sentec ua afogada veneracion pes hemnes illustres o maleroses.
BOVARY-WEB	Clemencia Isaura se destacauen, entada era, coma esteles de prumèra magnitud ena immensitat tenebrosa dera istòria, que d’era tanben emergien d’aciu e delà, encara que mès en.honsades ena escurina deth passat e sense cap tipe de relacion entre eri, Sant Loïs damb era ausina, Bayard moribond, cèrtes ferocitats de Loïs XI, eth senhau dera net de Sant Barthelemy, eth plomalh deth Bearnés e tostemp eth rebrembe des siètes pintades qu’en eres se hège era apologia de Loïs XIV.
BOVARY-WEB	Ena classa de musica, enes romances que cantaue, tot qu’èren angelets damb es ales daurades, madones, lacs e gandolèrs; pacifiques composicions que, a trauèrs deth necitge der estil e des imprudéncies dera nòta, li deishauen entreveir era atrasenta fantasmagoria des realitats sentimentaus.
BOVARY-WEB	Quauques ues des sues companhes s’auien hèt a vier es sòns albums en convent, frut de bèth present.
BOVARY-WEB	Les calie amagar-les e ère complicat; les liegien en dormitòri.
BOVARY-WEB	En tot manejar damb delicadesa es esplendides religadures de satin, Emma tachaue es uelhs enludernats enes nòms des autors desconeishudi que signauen ath pè de cada escrit o de cada composicion, generaument comdes o bescomdes.
BOVARY-WEB	S’estrementie quan lheuaue damb er alend eth papèr de seda des gravats, que se quilhaue miei plegat e queiguie tot doç sus ua auta plana.
BOVARY-WEB	Apareishie un joen darrèr d’ua balustrada, vestit damb un abric cuert e sarrant entre es sòns braci a ua gojata vestida tota de blanc damb corsèt ena cintura; a viatges surgentauen es retraits anonims d’ues daunes angleses, ròies e roncades, estenent era guardada des sòns uelhs clars per dejós deth capèth redon de palha.
BOVARY-WEB	Quauques ues d’aguestes daunes se passejauen en coche damb dus calessèrs en sèti der amiaire, que ludien uns pantalons blancs, tant qu’un gosset lebrèr corrie e hège guimbets dauant des cars.
BOVARY-WEB	D’autes soniauen estirades sus un sofà damb ua carta dubèrta ara vòra o ben contemplauen era lua a trauèrs d’ua hièstra miei dubèrta e caperada d’ua cortina nera.
BOVARY-WEB	Es ingenues, damb ua lèrma esguitlant-se cara enjós, punauen a ua paloma a trauèrs des hius de hèr d’ua gabiòla gotica, o arrien damb eth cap deishat d’anar sus era espatla, tant que des.huelhauen ua margarida damb es dits coma cèrt caucèr medievau.
BOVARY-WEB	Que non i mancauen tanpòc es sultans aprovedidi damb ues pipes longues, estonadi dauant des glorietes e enrodadi pes braci des dançaires; ne es djiaours, ne es sabres turcs ne es gòrres gregues; ne, sustot, aqueri paisatges descoloridi d’uns parçans ditirambics a on conviuen palmères e auets, uns tigres en un costat e un leon en aute, era siloeta d’uns minarets tartars afustant entar orizon e un prumèr plan de pardies romanes damb uns camèls arropits ath pè.
BOVARY-WEB	Era pantalha deth lum aganchat ena paret, just ath dessús deth cap d’Emma, illuminaue toti aqueri quadres der univèrs, que desfilauen dauant des sòns uelhs, en silenci deth dormitòri, interromput peth bronit luenhant de bèth fiacre tardièr qu’encara romaue peth carrèr.
BOVARY-WEB	Es prumèrs dies que seguiren ara mòrt de sa mair, Emma plorèc fòrça.
BOVARY-WEB	Se hec a hèr un quadre funèbre damb peus dera defuntada, e en ua carta que manèc tà Bertaux plia de tristes reflexions sus era vida, demanèc que quan l’arribèsse era ora l’acoguèssen ena madeisha hòssa.
BOVARY-WEB	Eth brave òme se pensèc qu’ère malauta e s’apropèc entà tier-li ua visita.
BOVARY-WEB	Emma se sentec satisfèta interiorament en creir qu’auie artenhut d’un solet còp aqueth estranh ideau pròpri des existéncies palles qu’en eth es còrs mediòcres non i poiràn arribar jamès.
BOVARY-WEB	E se deishèc amiar pes corbes d’arriu lamartinianes, escotèc es arpes laguens des lacs, es cants des cignes moribonds, es queigudes des huelhes, es vèrges que pugen tath cèu e era votz deth Pair Etèrn baishant per dessús des vals.
BOVARY-WEB	Dempús acabèc cansant-se’n, sense saber per quin motiu e sense voler saber-se’n; seguic pera fòrça deth costum e, dempús per vanitat.
BOVARY-WEB	Fin finau, s’estonèc de senter-se padegada damb eth còr net de tristesa, atau coma net d’arropes eth sòn front.
BOVARY-WEB	Es braves religioses, que s’auien hèt quauques illusions respècte ara sua vocacion, vederen damb non pòca estranhesa qu’era senhoreta Rouault semblaue escapar-se des sues atencions.
BOVARY-WEB	L’auien prodigat damb tanta profusion es oficis, es novenes e es sermons, auien persutat tant predicant-li eth respècte degut as sants e as martirs, l’auien dat tan bons conselhs entara modèstia deth còs e era salut dera amna, que hec coma es shivaus quan toti estiren des retnes: se posèc còp sec e eth fren li gessec des dents.
BOVARY-WEB	Aqueth esperit, positiu ath miei des sòns entosiasmes, que s’auie agradat dera glèisa per çò des sues flors, dera musica per çò dera letra des romances, e dera literatura per çò des sues excitacions passionaus, se revelaue dauant des mistèris dera fe, dera madeisha manèra que s’anujaue dilhèu encara damb mès fòrça contra era disciplina, contraria ara sua constitucion.
BOVARY-WEB	Quan sa pair la treiguec deth pensionat, non les hec dò de veir que se n’anaue.
BOVARY-WEB	Era superiora enquia e tot trapaue qu’enes darrèri tempsi auie vengut a èster pòc reverenta entara comunitat.
BOVARY-WEB	Ara prumeria deth retorn ena sua casa, Emma se compladie en dar ordes ath servici.
BOVARY-WEB	Dempús, sentec qu’eth camp li hège hàstic e se metec a engüejar eth convent.
BOVARY-WEB	Quan Charles venguec per prumèr viatge en Bertaux, se consideraue coma ua desillusionada, coma aqueth que ja non a de demorar arren ne pòt sénter arren tanpòc.
BOVARY-WEB	Era angoisha, totun, d’un nau estat, o en tot cas era irritacion costada pera preséncia d’aqueth òme, qu’auie estat pro entà hèr-li creir que fin finau possedie aquera passion meravilhosa qu’enquia alavetz s’auie mantengut coma un gran audèth de ploma rosada volatejant en esplendor des cèus poetics.
BOVARY-WEB	E non se podie imaginar qu’era cauma que viuie actuaument siguesse era felicitat tan soniada.
BOVARY-WEB	VII.- Totun aquerò, a viatges pensaue qu’aqueri èren es dies mès beròis dera sua vida, era lua de mèu, segontes didien.
BOVARY-WEB	Entà gustar-ne mès era doçor, dilhèu s’aurien d’auer desplaçat en un d’aguesti païsi nomentadi damb uns nòms sonors e qu’en eri es dies que succedissen as nòces artenhen es mès suaus guitères.
BOVARY-WEB	Quin encant sèir-se en ua diligéncia ara ombra d’uns ridèus de seda blaua en tot pujar pòga a pòc per uns carrèrs penents escotant com era cançon deth menaire ressone entre es montanhes barrejada damb es esqueres des crabes e eth sord mormolh des cascades!
BOVARY-WEB	E alendar eth perhum des limonèrs enes arribes des gòlfs quan eth solei se’n va tara còga!
BOVARY-WEB	Dempús, en arribar era net, solets e damb es dits entralaçats, campar es esteles en tot hèr plans dès es terrasses des chalets.
BOVARY-WEB	Li semblaue que cèrts endrets dera tèrra auien de costar forçosament eth benéster, dera madeisha manèra que cèrtes plantes son hètes entà créisher en determinades tèrres sense poder adaptar-se en cap aute lòc.
BOVARY-WEB	Quina jòia de poder emparar-se enes balcons des chalets soïssi o embarrar era tristesa en ua casa de camp escocesa, damb un marit vestit damb ua giqueta de velot lisa, de pelhòts amples, de virades de punhets ben blanques, damb un chapèu ponchuc sus eth cap e ues botines flexibles enes cames!
BOVARY-WEB	Dilhèu aurie volgut fidar a bèth un toti aqueri intims desirs.
BOVARY-WEB	Com exprimir, totun, aqueth maléster imprecís que cambiaue d’aspècte damb es bromes e s’entortilhaue damb eth vent?
BOVARY-WEB	Sentie que li mancauen es paraules, era ocasión e era gausardaria.
BOVARY-WEB	S’aumens Charles auesse volgut, se se n’auesse encuedat, s’era sua atencion s’auesse aprochat entà escorcolhar eth sòn pensament, sonque un solet còp, li semblaue qu’ua abondor sobta s’aurie despenut deth sòn còr, coma era cuelheta d’un arbe s’aufrís as mans d’aqueri que s’i apròpen.
BOVARY-WEB	Mès, a mida que s’anaue estretint era intimitat dera sua vida, ua separacion interiora l’anaue desligant d’eth.
BOVARY-WEB	Era convèrsa de Charles ère lisa coma eth trepader deth carrèr e es idies de toti desfilauen vestides damb era ròba de cada dia, sense tirar era atencion ne era arridalha ne eth sòmi.
BOVARY-WEB	Pendent eth temps que visquèc en Rouen, segontes didie eth madeish, non auie sentut jamès curiosèr d’anar a veir en teatre as actors qu’arribauen de París.
BOVARY-WEB	Non sabie nadar ne coneishie era escrima ne er usatge dera pistòla, e un dia non li podec explicar un tèrme d’equitacion que trapèc en ua novèla.
BOVARY-WEB	Ça que la, un òme non ère de besonh que se’n sabesse de tot, que subergessesse en activitats diuèrses, que vos iniciesse ena energia dera passion, enes refinaments dera vida, e, a tot darrèr, en toti es mistèris?
BOVARY-WEB	Se pensaue qu’era ère ja erosa; luenh d’aquerò, Emma coaue un cèrt ressentiment per çò dera sua tranquillitat tant arraïzada, dera sua pesantor serena, deth benéster madeish qu’era li proporcionaue.
BOVARY-WEB	A Emma l’agradaue diboishar de quan en quan.
BOVARY-WEB	Entà Charles ère ua gran distraccion estar-se pauhicat ath sòn costat guardant-la damb eth bust inclinat dauant deth carton, clucant es uelhs pr’amor d’apreciar milhor es efèctes deth diboish o ben arredondint damb es dits es boletes de mora de pan que tenguie.
BOVARY-WEB	Per çò deth piano, coma mès de prèssa hège córrer es dits, mès se miralhaue.
BOVARY-WEB	Emma picaue es tecles damb fòrça e les recorrie de naut en baish sense interromper-se.
BOVARY-WEB	Semblable secodida crespaue es còrdes deth vielh esturment, e s’era hièstra ère dubèrta s’entenie enquiar aute costat deth pòble, e soent, er escriveire der ussièr qu’acostumaue a passar pera carretèra, damb escarpins e sense arren en cap, se posaue tà escotar damb eth papèr sostengut enes dits.
BOVARY-WEB	De un aute costat, Emma sabie amiar perfèctament eth prètzhèt dera casa.
BOVARY-WEB	Manaue as malauts eth compde des visites en ues cartes plan ben escrites qu’amagauen eth regust desplasent dera factura.
BOVARY-WEB	Quan es dimenges auie a quauqu’un tà sopar, trapaue era manèra d’aufrir un plat ben premanit, coneishie er art de presentar es pruhes claudies ath dessús d’un pàmpol, mestraue es pòts de confitura uedats en ua sièta sauvant era forma der recipient, e enquia parlaue de crompar uns bòls entà lauar-se era boca ara ora des dessèrts.
BOVARY-WEB	En resumit, que l’ère de gran consideracion entà Bovary.
BOVARY-WEB	Charles acabaue aumentant era sua consideracion peth hèt d’auer ua hemna semblabla.
BOVARY-WEB	Mostraue tot capinaut dus crocadisi d’era, hèts damb creion, penjadi ena sala laguens d’uns marcs amples qu’eth auie hèt botar, e suspenudi damb uns longs cordons verds.
BOVARY-WEB	En gésser de missa lo vedíetz ena pòrta de casa damb ues magnifiques botines brodades.
BOVARY-WEB	Arribaue tard en casa, tàs dètz, a viatges a mieja net.
BOVARY-WEB	Alavetz, demanaue eth sopar, e, coma qu’era mossa ja ère en lhet, lo mestraue Emma madeisha.
BOVARY-WEB	Se lheuaue era levita pr’amor de minjar damb mès comoditat.
BOVARY-WEB	Nomentaue, es ues darrèr des autes, a totes es persones qu’auie vist, es pòbles a on auie estat, es recèptes qu’auie formulat, e, satisfèt d’eth madeish, minjaue era rèsta deth sopar, talhaue era crospa deth hormatge, mastulhaue ua poma, uedaue era ampolha.
BOVARY-WEB	Dempús se n’anaue tath lhet, s’i ajaçaue estirat e se botaue a roncar.
BOVARY-WEB	Coma qu’ère acostumat a portar gòrro de dormir, eth mocador de seda qu’ara lo substituie non se li tenguie ben; atau.
BOVARY-WEB	Didie qu’entà un pòble ja estaue ben.
BOVARY-WEB	Era sua mair l’aprobaue aguest sentit der estauvi, donques que lo venguie a veir coma abans quan s’auie passat bèth tarrabastalh un shinhau virulent en çò de sòn; e, totun aquerò, era senhora Bovary mair semblaue mostrar quauqua prevencion sus era ireua.
BOVARY-WEB	La trapaue massa senhoreta entara sua posicion; era lenha, eth sucre e era lum se honien coma enes cases granes e, damb eth huec qu’ahlamaue ena codina, s’aurien pogut còder vint-e-cinc plats.
BOVARY-WEB	Dreçaue era ròba enes armaris e l’ensenhaue a susvelhar ath carnissèr quan li portaue era carn.
BOVARY-WEB	Emma escotaue es leçons; era senhora Bovary les prodigaue; es mots de mair e hilha qu’èren escambiadi d’un moment deth dia en aute damb un leugèr arroncilhament des pòts, en tot lançar-se es paraules doces damb ua votz tremolosa d’irritacion.
BOVARY-WEB	En vida dera senhora Buduc, era vielha encara se sentie era preferida; ara, totun, er amor de Charles per Emma li semblaue ua desercion, ua invasion d’aquerò que li pertanhie.
BOVARY-WEB	E observaue era felicitat deth sòn hilh damb un silenci trist, dera madeisha manèra qu’un arroïnat contemple a trauèrs des veires dera sua anciana residéncia com ua gent estranha s’i cale comodament.
BOVARY-WEB	Era mair li rebrembaue es sòns trabalhs e es sòns sacrificis, que, comparadi damb es negligéncies d’Emma, l’amiauen ena conclusion de qué non ère senat que l’estimèsse tant exclusiuament.
BOVARY-WEB	Charles non sabie se qué respóner; respectaue ara sua mair e estimaue infinitament ara sua hemna; consideraue infalibles es judicis d’ua, mès que trapaue irreprochabla ara auta.
BOVARY-WEB	Quan era senhora Bovary se n’anaue, Charles sajaue de méter en practica timidament ua o dues des anodines observacions formulades per sa mair.
BOVARY-WEB	Emma li hège compréner de seguit que s’enganhaue e lo manaue a tier-se as sòns malauts.
BOVARY-WEB	Ça que la, segontes es teories qu’era auie coma bones, volie experimentar tota era fòrça expansiua der amor.
BOVARY-WEB	Tàs nets, baishauen en jardin negat peth clar dera lua e era se botaue a recitar totes es rimes apassionades que se sabie de memòria, e li cantaue adagis melancolics entrebracadi de sospirs; a tot darrèr, totun, se trapaue tan hereda coma abans, e Charles madeish, non semblaue per aquerò ne mès enamorat ne mès agitat.
BOVARY-WEB	Es sues expansions auien vengut a èster regulares; la punaue a ores fixes.
BOVARY-WEB	Qu’ère un costum coma un aute, coma ua sòrta de dessèrts previsti per auança dempús dera monotonia deth sopar.
BOVARY-WEB	Un gardabòsc que Charles auie guarit d’ua pleurasia l’auie regalat un gosset lebrèr ara senhora.
BOVARY-WEB	Emma se lo hège a vier ath sòn costat quan gessie de passeg, donques que bèth còp i anaue pr’amor de restar soleta un instant e trèir deth dauant des sòns uelhs er etèrn uart damb era imatge dera carretèra polsosa.
BOVARY-WEB	Anaue enquiara fageda de Banneville, apròp deth pabalhon abandonat que i a en angle dera tàpia, tath costat des camps.
BOVARY-WEB	En cementèri, entremiei des èrbes i creishien fòrça canets damb es huelhes ahilades.
BOVARY-WEB	Començaue en tot guardar ath sòn entorn pr’amor d’assegurar-se’n de se i auie bèra causa diferenta deth darrèr còp que i auie estat.
BOVARY-WEB	Vedie es èrbes de cocut e es rabanèles enes madieshi lòcs, es mates d'ortigues sarrades ar entorn des calhaus e es plaques de liquèn ath long des tres hièstres, qu’es sòns hiestrons, etèrnament barradi darrèr des barrons plei de rovilh, èren expausadi ath pas deth temps.
BOVARY-WEB	De moment, deishaue vagar eth sòn pensament sense cap objectiu, l’abandonaue ar edart, exactament coma ath lebrèr, qu’anaue d’aciu enlà ganholant darrèr des parpalhòles auriòles, acaçant es musaranhes e mossegant es passauècs ena entrada des camps de horment.
BOVARY-WEB	Dempús, es idies s’anauen concentrant pòga a pòc, e seiguda ena èrba, que remenaue damb era punta dera ombrèla, Emma se repetie ath sòn laguens:
BOVARY-WEB	Mon Diu!, e per qué m’è auut de maridar?
BOVARY-WEB	Se preguntaue se non aurie estat possible conéisher a bèth aute òme en ua combinacion der edart.
BOVARY-WEB	E sajaue d’imaginar-se se com aurien estat aqueri eveniments que non s’auien produsit, aquera vida desparièra, aqueth marit que non coneishie.
BOVARY-WEB	Pr’amor que solide non se deuien retirar toti ad aqueth que possedie.
BOVARY-WEB	Per ejemple, aurie pogut èster beròi, intelligent, distinguit, atrasent, coma ne deuien èster es marits aqueri que s’auien maridat damb es sues ancianes amigues deth convent.
BOVARY-WEB	Qué deuien hèr actuaument?
BOVARY-WEB	Segurament, installades en ua ciutat grana, damb eth rambalh des carrèrs, eth mormolh des teatres e era claretat des balhs, deuien amiar ua existéncia apropriada a totes es dilatacions deth còr e ara expansion des sentits.
BOVARY-WEB	Mentretant, era sua vida ère hereda coma un humarau de cara entath nòrd, e er anuèg, aranha silenciosa, teishie ara ombra e aumplie de telaranhes toti es cornèrs deth còr.
BOVARY-WEB	Se’n brembaue des dies de distribucion de prèmis, quan pujaue ena estrada pr’amor de vier a cercar ua midalha.
BOVARY-WEB	E, quan entornaue en sòn lòc, es senhors s’inclinauen pr’amor de felicitar-la; eth pati ère plen de veitures de shivaus, li didien adiu a trauèrs des hiestretes, eth director d’orquestra passaue saludant damb era vergueta deth violin jos eth braç.
BOVARY-WEB	Be n’ère de luenh tot aquerò!
BOVARY-WEB	Be n’ère de luenh!
BOVARY-WEB	Au, tu que non as pensaments tristi, hè-li un punet ara mestressa!
BOVARY-WEB	Dempús, observant er aspècte melancolic der estirat animau e era abandonada lentor que se botaue a badalhar, li venguie un atrendiment sobte e, en tot comparar-lo damb era madeisha, li parlaue en votz nauta coma se padeguèsse a un afligit.
BOVARY-WEB	A viatges arribauen ues volades de vent sobtes, ues brises marines que s’estenien per tota era plana deth país de Caux, escampilhant enquia es confunhs des camps ua frescor salada.
BOVARY-WEB	Es vimes fiulauen ath ras de tèrra e es huelhes des hais s’agitauen damb prusors rapides, mentre es cimalhs, damb un balançatge seguit, contunhauen eth sòn gran mormolh.
BOVARY-WEB	Emma s’ajustaue eth chal enes espatles e se n’anaue.
BOVARY-WEB	Caminant pera avenguda, ua claror verda, padegada peth huelham, illuminaue era mossa que hège carrinclar damb es pès.
BOVARY-WEB	Eth solei anaue tara còga; eth cèu, vist a trauèrs des arbes, ère complètament vermelh, e es socs unifòrmes des arbes, plantadi en linha dreta, semblauen ua colomna que se destacaue per dessús d’un hons d’aur; la cuelhie ua sòrta de pòur vaga, cridaue a Djalí, passaue pera carrètera per çò d’arribar lèu en Tostes, se deishaue quèir sus un fautulh e passaue era rèsta dera cauhada sense badar boca.
BOVARY-WEB	Tà finaus de seteme, un hèt extraordinari venguec a revirar-li era vida.
BOVARY-WEB	La convidèren en Vaubyessard, possession deth marqués d’Andrevilliers.
BOVARY-WEB	Eth marqués, que siguec secretari d’Estat jos era Restauracion, pensaue entrar de nauèth ena vida politica e se premanie damb temps entara candidatura ara Cramba de Deputats.
BOVARY-WEB	Pendent er iuèrn hège nombroses distribucions de hèishi de lenha e non se cansaue de reclamar tu per tu ath Conselh Generau era construccion de carretères peth sòn districte.
BOVARY-WEB	Pendent era tempsada de calor, auie auut un abscés ena boca que Charles li guaric, de miracle, en tot hèr-li un còp de bisturí a temps.
BOVARY-WEB	Er administrador deth marqués vengut en Tostes per çò de hèr er impòrt dera operación, condèc, ath vrèspe, qu’en uartet deth mètge auie vist ues cerides supèrbes.
BOVARY-WEB	Un dimèrcles, tàs tres, eth senhor e era senhora Bovary, caladi laguens d’un boc, se filèren de cap Vaubyessard, damb ua maleta grana estacada en lòc deth darrèr e ua caisha entà sauvar es capèths botada ena part de dauant deth coche.
BOVARY-WEB	Ath delà d’aquerò, Charles auie un paquet entre es cames.
BOVARY-WEB	VIII.- Eth castèth ère de construccion modèrna, ara italiana, damb ua ala qu’auançaue de cadun des extrèms e tres granes escales.
BOVARY-WEB	S’estenie ath dauant d’un prat immens a on peishien diuèrses vaques, entre linhes espaçades d’arbes corporents.
BOVARY-WEB	A costat e costat dera linha arquejada e caperada de sable deth camin, es arbilhons e es gavetes, es seringats e es coishins, holauen es sòn plumalhs de verdor desparièra.
BOVARY-WEB	Un arriuet baishaue esguitlant-se jos un pònt; a trauèrs dera broma baisha s’aubirauen ues bòrdes escampilhades peth prat; qu’auien es losats de palha e ribassejauen eth penent de dus ticolets caperadi de bòsc.
BOVARY-WEB	En costat deth darrèr, ath miei dera espessor, se destacauen, en dues ringlères parallèles, es cubèrts entàs coches e es estables, rèstes encara sauvades der ancian castèth esbauçat.
BOVARY-WEB	Eth boc de Charles s’arturèc dauant deth tram d’escales centrau; campèren uns vailets; eth marqués hec uns passi tà dauant pr'amor d'aufrir- li eth braç ara hemna deth mètge e se la hec a vier en vestibul.
BOVARY-WEB	Qu’ère ua cramba fòrça nauta de tet, totafèt pasimentada de marme; eth bronzinament des passi, confonut damb eth des votzes, i ressonaue coma en interior d’ua glèisa.
BOVARY-WEB	Dauant, apareishie ua escala que se filaue de dret, e ena quèrra s’i vedie ua galaria qu’enrodaue eth jardin e amiaue entara sala de bilhard.
BOVARY-WEB	A mida que s’anauen apropant ena pòrta, se hège perceptibla era tumada des bòles d’ivòri.
BOVARY-WEB	Coma que l’auien de trauessar pr’amor de vier en salon, en trapar-se ath laguens, Emma vedec uns quants òmes ath torn deth jòc damb era maishèra en.honsada en ues amples corbates, toti decoradi e arridolant en silenci tant que possauen es bòles damb es tacs.
BOVARY-WEB	Enes pans de husta des parets, i penjauen uns grans quadres dauradi damb uns nòms escrits en letres neres ena part baisha deth marc.
BOVARY-WEB	Emma liegec: “Jean-Antoine d’Andervilliers d’Yverbonville, comde de Vaubyessard e baron de Fresnaye, mòrt ena batalha de Coutras eth 20 d’octobre de 1587”.
BOVARY-WEB	E en un aute: “Jean-Antoine-Henri-Guy d’Andervilliers de Vaubyessard, amiralh de França, e cavalièr der Ordre de Sant Miquèu, herit en combat de l’Hougue-Saint-Vaast eth 29 de mai 1692, mòrt en Vaubyessard eth 23 de ger de 1693”.
BOVARY-WEB	Es que seguien, damb pro trabalhs de distinguien, pr’amor qu’era claror dera lum, concentrada sus eth verd deth bilhard, deishaue en ua ombra vaga era rèsta dera pèça.
BOVARY-WEB	Enfosquie es teles orizontaus, en tot trincar-se en arèstes fines segontes es henedures deth vernís; e, de toti aqueres teles neres damb es marcs dauradi, i gessie coma uns bualhets d’aciu e delà, ua part mès clara de pintura, un front esblancossit, uns uelhs que semblauen guardar-vos fixament, ues perruques que queiguien redolant sus era espatla, o ben era fivèla d’ua camaliga ath dessús d’un mòfle revengut.
BOVARY-WEB	Eth marqués dauric era pòrta deth salon; ua des daunes se lheuèc (era madeisha senhora marquesa); venguec de dret cap a Emma, la hec a sèir ath sòn costat en un petit canapè e se metec a parlar amigablament damb era, coma se l’auesse coneishut de tota era vida.
BOVARY-WEB	Qu’ère ua hemna d’uns quaranta ans, beròia d’esquia, damb eth nas rebussat, e que parlaue arrossegant era votz; aquera tarde amiaue ath dessús des peus ròis un simple chal de guipur que li penjaue en triangle peth darrèr.
BOVARY-WEB	Ath sòn costat, en ua cagira de dorsièr long, i auie ua gojata ròia.
BOVARY-WEB	Ar entorn deth larèr, uns senhors damb ua floreta en trauc parlauen damb es senhores.
BOVARY-WEB	Tàs sèt, mestrèren eth sopar.
BOVARY-WEB	Es òmes, en màger nombre, se seigueren ena prumèra taula en vestibul, e es senhores ena dusau, laguens deth minjador, amassa damb eth marqués e era marquesa.
BOVARY-WEB	En entrar, Emma se sentec enrodada en ua atmosfèra cauda barrejada de perhum de flors e de fina tela, de flaira de rostits e de rabasses.
BOVARY-WEB	Es ciris des candelèrs estirauen es ahlames per dessús des campanes d’argent; es cristalhs talhadi caperadi d’un baran mat s’escambiauen eth palitge des sòns arrais; ua hilèra de rams de flors anaue d’un costat en aute dera taula, e, laguens des plats de vòres amples, es tovalhons, plegadi en forma de bonet de bisbe, contenguien entre eth badalh des sòns plecs un panet ovau.
BOVARY-WEB	Es pautes vermelhes des langostes gessien dehòra des plats; es frutes s’apilerauen ena mossa des tistèrs; es perditzes ludien es sues plomes; fòrça hums pujauen entrelaçadi; e eth majordòm, damb miches de seda, cauces cuertes, corbata blanca e plastron, grèu coma un jutge, anaue passant es siètes entre es espatles des convidadi, en tot hèr sautar damb un còp de culhèra eth tròç que cadun escuelhie.
BOVARY-WEB	Sus eth radiador de porcelana damb bandes de coeire, ua estatua de hemna caperada enquiara maishèra guardaue immobila era sala plia de gent.
BOVARY-WEB	Totun aquerò, en un extrèm dera taula, un vielhet damb tovalhon estacat en còth coma se siguesse un mainatge minjaue solet ath miei des senhores, inclinat sus eth plat e deishant-se quèir ues gotes de saussa dera boca.
BOVARY-WEB	Auie es uelhs passits e amiaue ua coeta de peus en cogòt estacada damb ua cinta nera.
BOVARY-WEB	Qu’ère eth soèr deth marqués, eth vielh duc de Laverdière, ancian privat deth comde d’Artois, ena epòca des cacères en Vaudreil, enes possessions deth marqués de Conflans, e que, sivans se didie, auie estat er aimant dera reina Maria Antonieta entre es senhors de Coigny e de Lauzun.
BOVARY-WEB	Qu’auie amiat ua vida leugèra d’excèssi e düels, de galejades e raptes de hemnes; s’auie degalhat era sua fortuna e auie escandalizat, de passa, a tota era familha.
BOVARY-WEB	Emma non lo deishaue de uelh.
BOVARY-WEB	Aqueth ancian damb pòts queigudi representaue entada era quauquarren d’extraordinari e d’august.
BOVARY-WEB	Auie viscut ena Cort e enquia auie dormit en lhet des reines!
BOVARY-WEB	Mestrèren ua champanha gelada.
BOVARY-WEB	Emma s’estrementic tota en sénter aqueth hered ena boca.
BOVARY-WEB	Non auie vist jamès miugranes ne auie tastat ananàs.
BOVARY-WEB	Enquia e tot eth sucre li semblaue mès blanc e mès fin qu’eth qu’era consumie.
BOVARY-WEB	Emma se calèc ena meticulosa consciencia d’ua actritz eth dia deth sòn debut.
BOVARY-WEB	S’apraièc es peus segontes es conselhs deth perruquèr e se botèc eth sòn vestit de laneta qu’ère estenut sus eth lhet.
BOVARY-WEB	A Charles es pantalons li sarrauen eth vrente.
BOVARY-WEB	Aguestes corretgetes de dejós des pès me haràn embarràs entà barar.
BOVARY-WEB	Barar?, responec Emma.
BOVARY-WEB	Mès qué te cau!
BOVARY-WEB	Non ves que se’n burlaràn de tu?
BOVARY-WEB	Dèisha’c anar.
BOVARY-WEB	Charles carèc.
BOVARY-WEB	Qu’ère virada d’esquia.
BOVARY-WEB	Charles la vedie en miralh, ath miei de dus candelèrs.
BOVARY-WEB	Es sòns uelhs encara semblauen mès neri que de costum.
BOVARY-WEB	Es guinses de peus suaument estirades entàs aurelhes ludien damb un resplendor blau; era ròsa botada en peu tremolaue naut de tot damb ues gotetes artificiaus d’aigua en extrèm des huelhes.
BOVARY-WEB	Amiaue un vestit de color de safran palle reauçat damb tres nhòcs de ròses enrodades de verdor.
BOVARY-WEB	Charles hec era accion de punar-la ena espatla.
BOVARY-WEB	Dèisha-me, que m’arropiràs eth vestit!
BOVARY-WEB	S’entenec ua melodia de violin e es sons d’ua trompeta.
BOVARY-WEB	Qu’auien començat es quadrilhes.
BOVARY-WEB	Seguie arribant gent.
BOVARY-WEB	Es uns se sarrauen damb es auti.
BOVARY-WEB	Emma se filèc de cap a ua banqueta, ara vòra dera pòrta.
BOVARY-WEB	Quan acabèc era contradança, er espaci liure deth parquet siguec invasit pes grops des òmes, que senhorejauen peth miei tot parlant.
BOVARY-WEB	Es vailets anauen e venguien sostient us grans plats.
BOVARY-WEB	Es ornaments de brodats, es fermalhs de diamant e es braçalets damb midalhon tremolauen enes justets, ludien enes pitraus, bronzinauen en.hiladi enes braci nuds.
BOVARY-WEB	Es cabeladures, ben apegades en front e torçades en cogòt, qu’èren un escapolon de corones, d’arradims e de ramèls qu’en eri la miosotis ère vesia deth jansemin e es flors de migranèr des cabelhs e des blauets.
BOVARY-WEB	Es mairs, seigudes pacificament enes sòns lòcs respectius, damb es carns gessudetes, amiauen uns turbants vermelhs.
BOVARY-WEB	A Emma li bategaue eth còr quan eth sòn cavalièr, en tot cuelher-li era punta des dits, venguec a botar-se en linha e demorèc eth còp d’arquet pr’amor de començar.
BOVARY-WEB	Era emocion, totun, despareishec lèu; balançant-se ath ritme dera orquestra, se deishaue anar tà dauant damb movements suaus deth còth.
BOVARY-WEB	Bèth còp eth violin se metie a tocar solet tant qu’es auti esturments carauen, e cèrtes delicadeses sues l’adocien, damb un arridolet, es pòts.
BOVARY-WEB	Pendent quauqui moments, s’entenie eth dring clar des loïsi d’aur manejadi enes taules de jòc que s’estenien ath costat.
BOVARY-WEB	Dempús, eth cornet lançaue un esclafit sonor e tot tornaue a botar-se en movement.
BOVARY-WEB	Es pès se botjauen a compàs, es pelhes se holauen e se heregauen, es mans se cuelhien e se deishauen; e es madeishi uelhs que s’estauen ajocadi dauant vòste tornauen a guardar-vos fixament.
BOVARY-WEB	Quauqui òmes (ua quinzena) de vint-e-cinc tà quaranta ans, escampilhadi entre es dançaires o parlant ena entrada des pòrtes, se distinguien dera multitud per çò d’un aire de familha a maugrat des sues diferéncies d’edat, de vestit o de fesomia.
BOVARY-WEB	Es sòns vestits, mès adequadi, semblauen d’un teishut mès flexible, e es peus, pientadi en cargolhs entàs tempes, ludien jos era union des pomades mès fines.
BOVARY-WEB	Qu’auien eth ton de pèth dera riquesa, aqueth ton que ennautissen eth palitge des porcelanes, es moèrres de satin, eth vernís des beròis mòbles, e que s’obtie damb regim discret d’aliments esquisti.
BOVARY-WEB	Voludauen eth còth sense sarrament peth dessús des corbates baishes; es pursères les arribauen enquias virades des cothèrs; se shugauen es pòts damb uns mocadors flairosi de perhums suaus e damb es extrèms brodats damb ues gròsses iniciaus.
BOVARY-WEB	Es que començauen e envielhir auien er aspècte joen e es qu’èren joeni reaument possedien ua sòrta de maduresa escampilhada peth ròstre.
BOVARY-WEB	Enes sues guardades indiferentes gessie era quietud des passions diadèrament satisfètes; e a trauèrs des sòns gèsti amables trespiraue aquera brutalitat particulara que transmet eth domèni des causes de bèra manèra faciles, dables entàs exercicis de fòrça e entàs capricis dera vanitat, coma eth manejament des shivaus de raça e eth tracte des hemnes leugères.
BOVARY-WEB	A tres passes d’Emma, un cavalièr vestit de blau parlaue d’Italia damb ua senhora joena e esblancossida qu’amiaue un agençament de pèrles.
BOVARY-WEB	Ponderauen era espessor des colomnes de Sant Pèire, de Tivoli, deth Vesubi, Castellammare e eth Cassini, es ròses de Genova e eth Colisèu banhat peth clar dera lua.
BOVARY-WEB	Damb era auta aurelha, Emma escotaue ua convèrsa plia de mots que non comprenie.
BOVARY-WEB	Que s’auie format un cercle ar entorn d’un joen qu’era setmana passada auie batut Miss Arabelle e Romulus e auie guanhat dus mil loïsi en tot sautar un fossat en Anglatèrra.
BOVARY-WEB	Es uns se planhien de com s’engreishauen es sòns shivaus de corsa, un aute des errors d’impression qu’auien desnaturalizat eth nòm deth sòn shivau.
BOVARY-WEB	Era atmosfèra deth balh qu’ère densa; es lampes s’esblancossien.
BOVARY-WEB	Era gent venguie ena sala de bilhard.
BOVARY-WEB	Un vailet pugèc sus ua cagira e trinquèc dus veires; eth bronit dera trencadura hec qu’era senhora Bovary virèsse eth cap e vedesse es cares des campanhards que campauen deth jardin estant.
BOVARY-WEB	Alavetz li venguec ena memporia eth rebrembe de Bertaux.
BOVARY-WEB	Vedie era bòrda, eth bachàs hangós, ath sòn pair damb era camisa de trabalh romant peth miei des pomèrs, e enquia e tot se vedec ada era madeisha, despintant, coma abans, era lèit des gèrles damb era punta des dits.
BOVARY-WEB	Darrèr des fulguracions actuaus, totun, era sua vida passada, enquia alavetz tan neta, s’esbugassaue d’un solet còp e enquia e tot dobtaue de qué l’auesse viscut bèth còp.
BOVARY-WEB	Se trapaue en un palai, ath sòn entorn i auie un balh, e era rèsta sonque èren un molon d’ombres.
BOVARY-WEB	Alavetz s’apropaue un gelat de marrasquin enes pòts, calat laguens d’ua cauquilha d’argent damb un banh d’aur, la tenguie damb era man quèrra e miei clucaue es uelhs en tot mantier-se damb plaser era culhèra entre es dents.
BOVARY-WEB	Eth senhor s’inclinèc, e tant que hège eth movement d’estirar eth braç Emma vedec se com era man dera dauna li lançaue laguens deth chapèu ua causa blanca plegada en forma de triangle.
BOVARY-WEB	Dempús d’auer-li cuelhut eth ventalh, eth senhor l’ac aufric respectuosament; era l’ac arregraïc damb un movement de cap e se botèc a aspirar eth ram de flors qu’amiaue.
BOVARY-WEB	Eth resopet siguec negat damb vins d’Espanha e deth Rin; i auec sopa de crancs e lèit d’ametles, pudings ara mòda de Trafalgar e tota sòrta de carns heredes, enrodades de gelatina, que se balançaue tremolosa enes plats.
BOVARY-WEB	Dempús es coches comencèren a entornar-se’n.
BOVARY-WEB	Lheuant un extrèm dera cortina de mussolina, se vedie desfilar laguens dera ombra era lum des fanaus.
BOVARY-WEB	Charles ère miei adormit, apuat en ua pòrta.
BOVARY-WEB	Tàs tres dera maitiada comencèc eth cotilhon.
BOVARY-WEB	Emma non sabie barar eth vals.
BOVARY-WEB	Barauen, totun, toti, enquia e tot era senhoreta d’Andervilliers e era marquesa; sonque quedauen es òstes deth castèth, mès o mens ua dotzena de persones.
BOVARY-WEB	Ça que la, un des valsaires que familhaument cridauen vescomde, damb eth justet fòrça despeitrinat e que semblaue que se l’adaptaue ath pièch, venguec per dusau viatge a convidar ara senhora Bovary, en tot prometer-li que l’amiarie ben e que se’n gesserie ben.
BOVARY-WEB	Comencèren tot doç, dempús anèrem mès de prèssa.
BOVARY-WEB	Virauen; ath sòn entorn es lampades, es mòbles, es moladures deth tet e eth parquet, tot rodaue coma un disc ath torn d’un èish.
BOVARY-WEB	Passant peth costat des pòrtes eth vestit de Emma, per baish, s’enrodaue enes pantalons; es sues cames entrèren era ua laguens dera auta; eth baishaue era guardada entada era, era lheuaue eth cap entada eth; sentec que l’arribaue ua sòrta de torpor e se posèc.
BOVARY-WEB	Tornèren entara galaria.
BOVARY-WEB	Emma, panteishant, siguec a mand de quèir, e apuèc pendent un moment eth cap en pièch deth cavalièr.
BOVARY-WEB	Dempús, hent viroletes, encara que mès doçament, eth vescomde l’acompanhèc en sòn lòc.
BOVARY-WEB	Emma s’emparèc ena paret e se botèc era man dauant des uelhs.
BOVARY-WEB	Quan les tornèc a daurir, ua senhora seiguda en un escabèl ath miei deth salon auie a tres valsaires ajulhats ath sòn dauant.
BOVARY-WEB	Alistèc ath vescomde, e eth violin comencèc de nauèth.
BOVARY-WEB	Toti les guardauen.
BOVARY-WEB	Anauen e venguien de contunh, era damb eth còs immobil e era maishèra abaishada, e eth tostemp damb era madeisha actitud, estirat, damb eth code arredonit e era boca entà dauant.
BOVARY-WEB	Aquera plan que ne sabie de valsejar!
BOVARY-WEB	Seguiren hènt viroletes pendent fòrça estona e cansèren a toti es astres.
BOVARY-WEB	Charles s’agarrèc ena parabanda; es cames non le’n volien.
BOVARY-WEB	Que s’auie passat cinc ores seguides de pès, pauhicat dauant des taules guardant se com hègen ath whist sense compréner arren.
BOVARY-WEB	Tanlèu se podec desliurar des sabates, donc, exalèc un gran sospir de satisfaccion.
BOVARY-WEB	Emma se botèc un chal sus era espatla, dauric era hièstra e s’i apuèc.
BOVARY-WEB	Qu’ère ua nera net.
BOVARY-WEB	Ploiguie.
BOVARY-WEB	Alendaue eth vent umid que li refrescaue es paupetes.
BOVARY-WEB	Era musica deth balh encara li bronzinaue enes aurelhes, e hège esfòrci pr’amor de seguir desvelhada damb era fin d’alongar era illusion d’aquera vida luxuosa que li calerie abandonar lèu.
BOVARY-WEB	Hège dia.
BOVARY-WEB	Guardaue es hièstres deth castèth, gaudint, sajant d’endonviar quines eren es crambes de toti es qu’era auie remercat pendent era cauhada.
BOVARY-WEB	Qu’aurie volgut saber quines èren es sues vides, calar-s’i, barrejar-s’i.
BOVARY-WEB	Tremolaue de hered.
BOVARY-WEB	Ara ora der esdejoar i auie pòques persones.
BOVARY-WEB	Acabèren en dètz menutes; non mestrèren cap licor, çò qu’estranhèc ath mètge.
BOVARY-WEB	Ara seguida, era senhoreta d’Andervilliers recuehec es dèishes de còca en un petit tistèr pr’amor de hèr-les-se a vier entàs cignes e gesseren a estirar es cames en ibernacle, plen de plantes estranhes eriçades de peus, es quaus s’escalonauen coma piramides en uns tèsti suspenudi, ara manèra de nins de sèrp claufidi, e que deishauen quèir pes costats uns cordons longs e verds entreligadi.
BOVARY-WEB	Era part der ivernatge que se trapaue en aute extrèm amiaue, jos cubèrt, entàs dependéncies deth castèth.
BOVARY-WEB	Eth marqués, per çò de distrèir ara senhora Bovary l’amièc a veir es estables.
BOVARY-WEB	Sus es gripiaus en forma de panèra i auie es nòms des shivaus escrits en letres neres en ues plaques de porcelana.
BOVARY-WEB	En passar-i apròp, es bèsties s’agitauen laguens des compartiments respectius en tot hèr petar era lengua.
BOVARY-WEB	Eth tet deth serèr ludie coma era estrada d’un salon.
BOVARY-WEB	Ath miei, en ues colomnes que virauen, penjauen, ben ordenadi, tota sòrta de garniments de coche, frens, soriacs, estreps e un mostrari de cadietes arringlerades ath long dera paret.
BOVARY-WEB	Mentretant, Charles l’encomanèc a un vailet qu’anèsse a atelar eth boc.
BOVARY-WEB	Lo heren a vier dauant dera escala e, un còp cargadi toti es paquets, eth matrimòni Bovary se didec adiu, damb fòrça agraïments, deth marqués e dera marquesa, e se’n tornec entà Tostes.
BOVARY-WEB	Emma, silenciosa, guardaue se com anauen virant es arròdes.
BOVARY-WEB	Charles, seigut en extrèm dera banqueta, menaue damb es braci desseparadi, e eth shivalet trotaue calat laguens d’uns braci de car massa amples entada eth.
BOVARY-WEB	Es retnes destibades l’ondejauen es lombs en tot chaupar-se d’esgluma, e era caisha estacada ath darrèr deth veïcul anaue pataquejant era carroçaria damb còps fòrts e regulars.
BOVARY-WEB	A Emma li semblèc veir ath vescomde; encara que sagèc de virar-se ja non vedec senon eth movement des caps lheuant-se e abaishant-se en orizon segontes era cadéncia desparièra deth tròt o deth galaup des animaus.
BOVARY-WEB	Dempús, Charles, en tot hèr un darrèr còp de uelh as garniments, vedec quauqua causa en solèr, ath cant des pautes deth shivau; la cuelhec; se tractaue d’un estug de cigars, de seda verda, damb un blason brodat ath miei, coma enes pòrtes des carròsses.
BOVARY-WEB	Me pensaua que non humaues!, responec era.
BOVARY-WEB	Sonque de quan en quan, quan vie era escadença.
BOVARY-WEB	Se calèc er estug ena pòcha e li fotèc un còp de soriac ath shivalet.
BOVARY-WEB	Quan arribèren en casa, eth sopar encara non ère a punt.
BOVARY-WEB	Nastasie responec insolentament.
BOVARY-WEB	Anatz-vo’n!, responec Emma.
BOVARY-WEB	Dehòra de casa!
BOVARY-WEB	Entà sopar sonque i auie ua sopa de ceba damb un shinhalet de vedèra grasilhada.
BOVARY-WEB	Charles, seigut dauant d’Emma, didec en tot heregar-se es mans damb ua mina satisfèta:
BOVARY-WEB	A tot darrèr, enlòc se trape un coma en casa!
BOVARY-WEB	S’entenie a Nastasie com ploraue.
BOVARY-WEB	Charles auie simpatia per aquera prauba gojata.
BOVARY-WEB	Abans, pendent es ores tristes deth sòn veudatge, l’auie hèt companhia pendent fòrça nets.
BOVARY-WEB	Qu’ère eth sòn prumèr client, era coneishença mès anciana deth país.
BOVARY-WEB	L’as dat eth viatge de vertat?, didec eth, a tot darrèr.
BOVARY-WEB	Qui m’ac empedís?, responec Emma.
BOVARY-WEB	Dempús s’escauhèren ena codina tant qu’èren en tot apraiar-les era cramba.
BOVARY-WEB	Charles se metec a humar.
BOVARY-WEB	Humaue treiguent es pòts entà dehòra, escopint en cada moment, arreculant dauant de cada bohada de hum.
BOVARY-WEB	Te harà mau!, didec Emma menspredosament.
BOVARY-WEB	Charles deishèc eth cigar e anèc a béuer un veire d’aigua.
BOVARY-WEB	Londeman, eth dia siguec long.
BOVARY-WEB	Emma se passegèc peth uartet anant e vient pes madeishes avengudes, arturant-se dauant des pertèrres, duant des arbes frutèrs, dauant deth capelhan de ges, guardant damb estranhesa totes aqueres causes qu’abans coneishie tan ben.
BOVARY-WEB	Be n’i semblaue de luenh eth balh, ja!
BOVARY-WEB	Qui desseparaue damb tanta distància eth maitin de delàger dera tarde d’aué?
BOVARY-WEB	Eth viatge a Vaubyessard l’auie esmiejat era sua vida, coma es henerecles que daurissen es tempèstes eth còr des montanhes en ua soleta net.
BOVARY-WEB	Ça que la, se resignèc.
BOVARY-WEB	Drecèc pietosament eth sòn beròi vestit ena calaishèra, amassa damb es sabates de satin, qu’era sua sòla amiaue es senhaus auriolencs dera cera deth parquet.
BOVARY-WEB	Eth rebrembe d’aqueth balh siguec, donc, entà Emma ua ocupacion.
BOVARY-WEB	Cada dimèrcles, en desvelhar-se, se didie: “A!
BOVARY-WEB	Desbrembèc eth ritme des contradances.
BOVARY-WEB	Ja non vedec tan clarament es liurèes e es abitacions.
BOVARY-WEB	Quauqui detalhs s’esguitlèren; er engüeg, totun, perseverèc.
BOVARY-WEB	Lo guardaue, lo daurie e enquia flairaue eth perhum barrejat de hèstes populares e de tabac que gessie dera folradura.
BOVARY-WEB	De qui podie èster?
BOVARY-WEB	Mès, de qui auie d’èster senon deth vescomde!
BOVARY-WEB	Dilhèu ère un present dera sua aimanta.
BOVARY-WEB	Que deuie auer estat brodat en bèth telièr de husta de palissandre, mòble agradiu amagat a posita de toti es uelhs e que dessús d’eth se deuien auer inclinat pendent ores e ores es recauquilhs mofles dera trabalhadora pensatiua.
BOVARY-WEB	Entre es malhums deth canabàs, que deuie auer passat ua alendada d’amor; cada còp d’agulha auie fixat ua esperança o un rebrembe, e toti es hius de seda entrelaçadi sonque èren era continuitat dera madeisha passion silenciosa.
BOVARY-WEB	Dempús, un maitin, eth vescomde, se l’auie hèt a vier.
BOVARY-WEB	De qué aurien parlat quan èren ath cant deth larèr, entre es gèrles de flors e es relòtges de Pompadour?
BOVARY-WEB	Ara, era qu’ère en Tostes.
BOVARY-WEB	E eth vescomde en París; aquiu baish!
BOVARY-WEB	Com ère París?
BOVARY-WEB	Quin nòm mès evocador!
BOVARY-WEB	Lo repetie a mieja votz en tot deleitar-se-i.
BOVARY-WEB	Li sonaue enes aurelhes coma un bordon de catedrau; ahlamejaue enes sòns uelhs e enquia enes etiquetes des sòns flascons de pomada.
BOVARY-WEB	De nets, quan passen es peishatèrs damb es sòns cariòts per dejós des balcons cantant era Marjolaine, se desvelhaue; e, seguint d’aurelha eth bronit des cercles de hèr des arròdes aluenhant-se e amortint-se pera tèrra des camins, se didie: Deman i seràn!
BOVARY-WEB	E les seguie damb eth pensament, pujant e baishant es pales, trauessant es pòbles, hènt camin pera carretèra ara lum des esteles.
BOVARY-WEB	Ath cap d’ua distància indeterminada, i auie tostemp un lòc confús a on s’acabaue eth sòmi.
BOVARY-WEB	Se crompèc un plan de París e, damb era punta deth dit ath dessús des indicacions, anaue e venguie pes carrèrs dera capitau.
BOVARY-WEB	Pujaue pes baloards, en tot posar-se en cada cantoada, entre es hilères de carrèrs, dauant es quadres grani que figurauen es ièrles de cases.
BOVARY-WEB	Ara fin, damb es uelhs cansadi, clucaue es paupetes e vedie retorçar-se es bècs de gas laguens des tenèbres, es estreps des calèssies desplegar-se damb sorrolh dauant deth peristil des teatres.
BOVARY-WEB	Se subscriuec ara Corbeille, jornau femenin, e ath Sylphe des Salons.
BOVARY-WEB	Sense deishar-se pèrder ne ua soleta linha, s’avalaue es notícies de totes es estrenes, corses e festivaus; s’interessaue pes debuts des cantaires e pera inauguracion d’un magasèm.
BOVARY-WEB	Sabie es mòdes naues, era adreça des bons sartes, es dies de mòda en Bosc o ena Opèra.
BOVARY-WEB	Se hège a vier eth libre ena taula e, mentre Charles li parlaue tant que minjaue, era anaue virant planes sense parar.
BOVARY-WEB	Soent, eth rebrembe deth vescomde se barrejaue en mon des lectures.
BOVARY-WEB	Emma non podie tier er impuls d’aprochar- lo as personatges endonviadi.
BOVARY-WEB	Eth cercle que d’eth eth vescomde n’ère eth centre, totun, s’anèc ampliant de man en man, era aureòla que gaudie se separèc dera sua imatge e s’anèc estenent mès luenh pr’amor d’illuminar d’auti sauneis.
BOVARY-WEB	París se miralhaue enes uelhs d’Emma coma un vast ocean caperat d’ua atmosfèra vermelha.
BOVARY-WEB	Totun aquerò, era vida multifòrme que s’i agitaue ère dividida en parts e classificada en quadres desparièrs.
BOVARY-WEB	Emma non ne vedie que dus o tres, qu’ath sòn darrèr s’amagauen toti es auti e representauen, eri solets, er ensems dera umanitat.
BOVARY-WEB	Eth mon des ambaishadors viuie entre parquets ludents, en uns salons plei de miralhs e de taules caperades damb tapets de velot aplombadi damb franges d’aur.
BOVARY-WEB	Qu’ère un mon de vestits longs damb coa, de mistèris complicadi e d’angoishes dissimulades jos uns arridolets amables.
BOVARY-WEB	Dempús venguie era societat des duqueses; totes èren esblancossides; se lheuauen tàs quate dera tarde; es hemnes, es angels de Diu!, amiauen dentèles de punt d’Anglatèrra enes extrèms des pelhes, e es òmes, capacitats desconeishudes jos un exterior leugèr, crebauen as shivaus en tot hèr passejades, anauen a passar es ostius en Baden, e en arribar ena quarantena se tenguien ara recèrca d’un bon dòt.
BOVARY-WEB	Enes reservats des restaurants, un còp passada era mieja net, era pintada multitud d’actritzes e d’escrivans arrie, en tot hèr eth ressopet, ara claror des candèles.
BOVARY-WEB	Aguesti qu’èren uns èssers prodigs coma es reis, plei d’ambicions ideaus e de deliris fantasiosi.
BOVARY-WEB	Qu’ère ua existéncia superiora ara des auti, botada entre era tèrra e eth cèu, abitant en còr des tempèstes, ua manèra de víuer reaument sublima.
BOVARY-WEB	Per çò que hè ara rèsta dera gent, se perdie sense cap lòc concret, coma se de hèt non existisse.
BOVARY-WEB	Pr’amor que, coma mès apròp èren es causes, mens l’interessauen.
BOVARY-WEB	Tot aquerò que l’enrodaue d’ua manèra immediata, eth poblet anujós, es petits borgèsi imbecils, era mediocritat dera existéncia, li semblaue ua excepcion, un edart particular qu’en eth era se trapaue presoèra, tant que dehòra d’aquiu s’estenie immens e sense limits eth país des felicitats e des passions.
BOVARY-WEB	A trauèrs deth sòn desir confonie es sensualitats deth luxe damb es jòies deth còr, era elegància des costums damb es delicadeses deth sentiment.
BOVARY-WEB	Dilhèu er amor non exigie, coma es plantes indianes, uns terrens, ua temperatura avienta?
BOVARY-WEB	Eth vailet qu’auien en burèu de corrèus venguie cada maitin a dar minjar ara ègua deth mètge.
BOVARY-WEB	Emma entenie se com trauessaue eth correder damb eth bronit des esclòps; amiaue era camisa horadada e es pès nuds, sense michons.
BOVARY-WEB	Qu’ère aqueth eth grom damb cauces cuertes que li calie acontentar-se!
BOVARY-WEB	Acabat eth trabalh, ja non tornaue mès en tot eth dia, pr’amor que Charles, quan arribaue de dehòra, amiaue eth madeish er animau en estable, li treiguie era sèra, li botaue eth cabeste, mentre era sirventa amiaue un manat de palha e la lançaue ena gripia coma podie.
BOVARY-WEB	Pr’amor de substituir a Nastasie (que, a tot darrèr, se n’auie anat de Tostes hèta un mar de lèrmes) Emma cuelhec a ua gojateta d’uns catorze ans, orfanèla e de fesomia doça.
BOVARY-WEB	L’enebic que se botèsse berretes de coton, l’ensenhèc a dirigir-se as patrons tient era tresau persona, a amiar un veire d’aigua en ua sièta, a picar enes pòrtes abans d’entrar, a planchar, a midonar, a vestir-se.
BOVARY-WEB	Que la volec convertir ena sua crambèra.
BOVARY-WEB	Era gojateta aubedie sense badar boca pr’amor de qué non li dèssen eth viatge; e, coma qu’era senhora auie eth costum de deishar era clau en bufet, Felicité, cada vrèspe, cuelhie ua provision de sucre que se minjaue soleta, en lhet, dempús d’auer acabat es oracions.
BOVARY-WEB	Bèth còp, pes tardes, se n’anaue dauant entà parlar damb es menaires.
BOVARY-WEB	Era senhora ère naut enes sues crambes.
BOVARY-WEB	Amiaue ua blòda d’estar per casa, dubèrta, damb ues dubertures amples, entremiei des quaus deishaue veir ua camiseta plegada damb tres botons d’aur en ringlèra.
BOVARY-WEB	E, estacat ena cintura, un cordon damb uns ornaments gròssi.
BOVARY-WEB	Es pantofles, de color vermelh, auien un flòc de cintes amples adaptat ath cauilhar.
BOVARY-WEB	S’auie crompat ua carpèta, papèr, envolòpes e ua pluma, encara que non s’escriuie damb arrés.
BOVARY-WEB	Espolsetaue eth prestatge a on i auie es utisi d’escríuer, se guardaue en miralh, agarraue un libre.
BOVARY-WEB	Dempús, soniant entre linhes, se lo deishaue quèir ena hauda.
BOVARY-WEB	Qu’auie talents de viatjar o de tornar-se’n a víuer en convent.
BOVARY-WEB	Desiraue, ath còp, morir-se e anar a víuer en París.
BOVARY-WEB	Charles, autant en temps de nhèu coma en temps de ploja, cavaucaue es camins sense parar.
BOVARY-WEB	Minjaue trueites enes taules des bòrdes, calaue es braci enes lhets umidi, recebie es esposcs tèbes des sagnades ena cara, escotaue es arranguilhs, examinaue es orinaus, camises e samarrates lordes.
BOVARY-WEB	Tàs nets, totun, trapaue un huec abrandat, ua taula parada, uns mòbles acuelhents e ua hemna vestida damb pèces fines, ua hemna embelinaira qu’exalaue tota sòrta de fragàncies dera ròba e dera pèth.
BOVARY-WEB	Emma sabie mantier es illusions deth sòn marit damb un bon nombre de delicadeses; ja damb ua naua manèra de rebracar cercles de papèr pr’amor de non deishar quèir es gotes de cera des candèles, ja cambiant-se un volant a quinsevolh des sòns vestits, o aplicant un nòm ben alistat a un plat senzill esgarrat pera sirventa, e que Charles s’avalaue damb deleit.
BOVARY-WEB	En Rouen vedec ues senhores qu’amiauen uns pendolhets en relòtge; se crompèc tanben uns pendolhets.
BOVARY-WEB	Volec botar per dessús deth larèr dues gèrles de veire blau, e mès tard un necessaire d’ivòri damb un didau d’argent qu’amiue un banh d’aur.
BOVARY-WEB	Coma mens comprenie Charles eth sentit d’aguestes elegàncies, mès afectat se sentie pera sua seduccion.
BOVARY-WEB	Qu’ahigien bèra causa ath plasèr des sòns sentits e ara doçor madeisha deth larèr.
BOVARY-WEB	Qu’ère coma un povàs d’aur estenut peth camin dera sua vida.
BOVARY-WEB	Gaudie d’ua santat excellenta, auie fòrça bon aspècte.
BOVARY-WEB	Era sua reputacion ère complètament assegurada.
BOVARY-WEB	Es campanhards l’apreciauen perque non ère orgulhós.
BOVARY-WEB	Amorassaue as mainatges, non anaue jamès ena tauèrna e, ath delà, inspiraue confiança pera sua moralitat.
BOVARY-WEB	Qu’auie bona man entàs raumassi e es malauties deth pièch.
BOVARY-WEB	Efectiuament, per pòur d’aucir ara gent, Charles non recomanaue ua auta causa que pocions calmantes, e de quan en quan receptaue bèth vomitiu, un banh de pès o era aplicación de sangsugues.
BOVARY-WEB	Que non ère que li hèsse pòur era cirurgia; sagnaue ara gent abondosament, coma as shivaus, e auie ua man de hèr entara extraccion de dents.
BOVARY-WEB	En fin, per çò d’èster ath pas, se subscriuec ara Ruche Medicale revista naua que d’era auie recebut eth prospècte.
BOVARY-WEB	Ne liegie quauques linhes dempús de sopar; era calor der estatge, totun, ahigida ath pes dera digestion, hège que s’esclipsèsse ath cap de cinc menutes; e se demoraue damb era maishèra en.honsada entre es mans e es peus rinçats, coma ua crinèra, ath pè deth lum.
BOVARY-WEB	Emma lo guardaue en tot lheuar es espatles.
BOVARY-WEB	Per qué non auie per marit aumens a un d’aqueri òmes minats d’ardors taciturnes que trabalhen enes libres enquia nautes ores dera net e que, a tot darrèr, en arribar as seishanta ans, quan arribe era edat des reumatismes, amien un passador plen de crotzes ena vèsta mau talhada?
BOVARY-WEB	Qu’aurie volgut qu’aqueth nòm de Bovary, qu’ère eth sòn, siguesse illustre, que l’anoncièssen enes libraries, que gessesse enes jornaus, que siguesse coneishut de tota França.
BOVARY-WEB	Charles, totun, non auie cap ambicion!
BOVARY-WEB	Un mètge d’Yvetot, que damb eth s’auie trapat darrèrament en consulta, l’auie umiliat un shinhau, ena madeisha jaça deth malaut, dauant dera parentèla amassada.
BOVARY-WEB	Tath vrèspe, quan Charles condèc era anecdòta, Emma pugèc naut de tot dera cresta contra eth collèga.
BOVARY-WEB	Charles s’esmoiguec.
BOVARY-WEB	Li punèc eth front damb ua lèrma.
BOVARY-WEB	Ath delà, s’emmaliciaue cada dia mès contra eth.
BOVARY-WEB	Damb era edat agarraue ua portadura grèu; tàs dessèrts, talhaue es taps de botelhes uedes; dempús de minjar, se passaue era lengua pes dents; churlaue sorrolhosament era sopa ena cuelherada, e, coma que començaue a engrassir-se, es sòns uelhs, ja d’aparença petiti, semblauen estirar-se entàs tempes possadi peth holament des gautes.
BOVARY-WEB	Bèth còp, Emma l’embotie laguens deth justet es vòres vermelhes dera garibaldina, l’apraiaue era corbata o li treiguie deth dauant es gants descoloridi que s’anaue a botar; e non ac hège cap per eth, encara qu’eth s’ac pensaue, senon per era madeisha, per çò d’ua expansion egoïsta, per motius d’excitación nerviosa.
BOVARY-WEB	De quan en quan, tanben, li parlaue des causes qu’auie liejut, d’un passatge dera novèla, d’ua òbra de teatre o d’ua anecdòta deth gran mon trapada en un huelheton; donques que, a tot darrèr, Charles non ère un quinsevolh, sabie auer ua aurelha atentiua e tostemp ua aprobacion a punt.
BOVARY-WEB	Li hège fòrça confidéncies ath sòn lebrèr.
BOVARY-WEB	En realitat les aurie hèt as tidons deth huec e ath pendul deth relòtge.
BOVARY-WEB	A maugrat de tot, era amiaue, ath hons dera sua amna, era esperança de bèth eveniment.
BOVARY-WEB	Madeish qu’es marinèrs enes moments de perilh, passejaue es uelhs desesperadi per dessús dera sua vida solitària demorant era aparicion de quauqua vela blanca entre era broma baisha que tapaue er orizon.
BOVARY-WEB	Ignoraue se quin serie aguest edart, quin vent l’amiarie enquiath pè deth sòn destin, en quin pòrt l’amiarie, se serie ua chalopa o un vaishèth de tres ponts, damb un cargament d’angoishes o claufit de felicitats.
BOVARY-WEB	Cada maitin se desvelhaue en tot demorà’c entad aqueth madeish dia, seguie d’aurelha toti es bronits, viuie excitada, s’estranhaue de non veder-lo arribar; dempús, tath vrèspe, cada viatge mès trista, se retiraue en tot desirar trapar-lo-se londeman.
BOVARY-WEB	Arribèc de nauèth era primauèra.
BOVARY-WEB	De començaments de junhsèga, anèc compdant damb es dits guaires setmanes li mancauen entà arribar en mes d’octobre, pensant que dilhèu eth marqués d’Andervilliers balharie un aute balh en Vaubyessard.
BOVARY-WEB	Se passèc, totun, tot eth mes de seteme sense que recebesse cap carta ne venguesse cap comunicat deth castèth.
BOVARY-WEB	Atau seguiren, donc, succedint-se es dies er un darrèr der aute, irremediablament parièrs, abondosi e sense cap aportacion!
BOVARY-WEB	Es autes existéncies, per planhères que siguessen, auien aumens era sòrt d’un eveniment.
BOVARY-WEB	A viatges, ua soleta aventura l’autrejaue peripécies infinites, e era decoracion cambiaue.
BOVARY-WEB	Ada era, totun non l’arribaue arren.
BOVARY-WEB	Diu qu’ac volie atau!
BOVARY-WEB	Eth futur se presentaue enes sòns uelhs coma un correder tot nere damb era pòrta ben barrada ath hons.
BOVARY-WEB	Abandonèc era musica.
BOVARY-WEB	Entà qué tocar eth piano?
BOVARY-WEB	Qui l’auie d’escotar?
BOVARY-WEB	Coma que non poirie jamès sèir-se en ua sala de concèrts dauant d’un piano Erart, damb un vestit de velot damb manges escotades, picant es tecles d’ivòri e sentent coma ua brisa ath sòn entorn costada pes mormolhs d’admiracion, non s’ac valie de preocupar-se estudiant.
BOVARY-WEB	Entà qué?
BOVARY-WEB	Entà qué?
BOVARY-WEB	Cóser l’irritaue.
BOVARY-WEB	Que ja ac è liejut tot, se didie.
BOVARY-WEB	E es dimenges tath vrèspe, com l’invadie era tristesa en enténer eth tòc d’oracion!
BOVARY-WEB	Escotaue com s’espargie eth son dera campana tota embadoquida.
BOVARY-WEB	Passaue era ombra d’un gat per dessús des losats, caminant pòga pòc e hènt un arc damb era esquia jos es arrais palles deth solei.
BOVARY-WEB	Eth vent bohaue pera carretèra lheuant bromes de povàs.
BOVARY-WEB	A viatges s’entenie ganholar un gosset, luenh; mentretant, eth resson dera campana, succedint- se a espacis regulars, seguie monotòn perdent-se ena luenhor des camps.
BOVARY-WEB	Era gent gessie dera glèisa: es hemnes damb es esclòps lustradi, es campanhards damb era camisa naua, e es mainatges, sense arren en cap, hènt guimbets ath sòn dauant.
BOVARY-WEB	Toti s’en tornauen entà casa.
BOVARY-WEB	Cinc o sies òmes, tostemp es madeishi, se demorauen a hèr ath palet, enquia qu’escurie, dauant deth portau der ostau.
BOVARY-WEB	Er iuèrn siguec hered.
BOVARY-WEB	Cada maitin eth gibre deishaue un pòst espés sus es veires, e era claror blancosa que se filtraue, a viatges non cambiaue en tot eth dia.
BOVARY-WEB	Tàs quate dera tarde ja les calie alugar eth lum.
BOVARY-WEB	Es dies que hège bon, Emma baishaue ua estona en uart.
BOVARY-WEB	Era arrosada auie deishat uns brodats d’argent sus es caulets, damb uns hius clars que s’estenien es uns damb es auti.
BOVARY-WEB	Non s’entenie ne un solet piulet d’audèth; tot semblaue adormit: eth reng des arbes frutèrs sarradi ara paret ère caperat de palha, e era arrominguèra ondejaue coma ua enòrma sèrp malauta protegida pera tàpia; en tot apropar-s’i se vedie un ensem de babaròts que s’arrosseguauen sus es sues multiples pautetes.
BOVARY-WEB	Dempús, entornaue tath laguens, barraue era pòrta, reviscolaue eth huec e, aflaquint-se pera calor dera casa, sentie se com er anuèg, cada còp mès pesant, li queiguie implacablament ath dessús.
BOVARY-WEB	De boni talents aurie baishat tà tier un shinhau de convèrsa damb era sirventa; eth pudor, totun, la contenguie.
BOVARY-WEB	Cada dia, ara madeisha ora, eth mèstre d’escòla, damb ua casqueta de seda nera en cap, daurie es hiestrons dera sua casa; eth garda rurau damb eth sabre que s’aubiraue jos era blòda.
BOVARY-WEB	Peth maitin e pera tarde, es shivaus de corrèus trauessauen eth carrèr de tres en tres per çò de vier a béuer en abeurader.
BOVARY-WEB	De quan en quan, era pòrta de quauqua tauèrna hège sonar era campaneta, e, quan bohaue eth vent, s’entenie eth croishit des bacines deth barbèr, ensenha der establiment.
BOVARY-WEB	Aguesta barberia presentaue coma decoracion, un gravat vielh de mòdes enquadrat en un marme e un bust de hemna, de cera, damb es peus auriòs.
BOVARY-WEB	Eth barbèr tanben se planhie dera sua vocacion trincada, deth sòn avier perdut, e soniant en bèra perrucaria de ciutat grana coma Rouen, per exemple, installada en barri deth pòrt, pas guaire luenh deth teatre, se passaue eth dia passejant de naut en baish, dès era Casa dera Vila enquia dauant dera glèisa, seriós e demorant era arribada des clients.
BOVARY-WEB	Quan era senhora Bovary lheuaue es uelhs, lo vedie tostemp en madeish lòc, coma un sentinèla ara demora, damb era casqueta auriòla jos era aurelha e era giqueta de velot.
BOVARY-WEB	Quauques tardes, darrèr des veires dera sala, treiguie eth nas un òme brun; amiaue pursères neres e arrie lentament, un arridolet ample e doç, que deishaue veir ues dents blanques.
BOVARY-WEB	Ara seguida se metie a tocar un vals.
BOVARY-WEB	Amiaue un petit salon apegat sus er òrgue, qu’ath sòn laguens uns dançaires dera mida deth dit rodauen entre miei d’ua estenuda de butaques, de consòles e de canapés.
BOVARY-WEB	Qu’èren uns pipotets acoloridi qu’entre eri se vedien hemnes damb turbants de color ròsa, tirolesi damb giqueta cuerta, simis vestidi de nere e senhors damb cauça cuerta.
BOVARY-WEB	A mida qu’anauen evolucionant, se reprodusien enes tròci de miralh quilhadi ath sòn entorn e ajustadi as angles damb ues tiretes de papèr daurat.
BOVARY-WEB	Er òme hège virar era maneta guardant entà un costat e un aute de carrèr e en direccion as hièstres.
BOVARY-WEB	De quan en quan, escopint un rajòu long de saliua, quilhaue er esturment damb eth jolh en tot aleugerir-se deth pes dera correja que li cansaue ena espatla; e tanlèu planhosa e indolenta, tanlèu gaujosa e precipitada, era musica dera caisha anaue esperluant-se invariablament a trauèrs d’ua cortina de color ròsa calada jos ua rèisha de coeire tota plia d’arabesqui.
BOVARY-WEB	En sòn capet illusionat, s’i animauen ues sarabandes que non s’acabauen jamès; eth sòn pensament sautaue entre es nòtes coma ua dançaira entre es flors d’un tapís, balançant-se de sòmi en sòmi e de tristesa en tristesa.
BOVARY-WEB	Quan er òme auie recuelhut era aumòina de laguens dera casqueta, estropaue er òrgue damb un liròt de lan blau, se lo botaue ena esquia e se n’anaue caminant pesadament.
BOVARY-WEB	Emma lo vedie aluenhar-se en tot acompanhar-lo damb era guardada.
BOVARY-WEB	Mès, sustot, qu’ère as ores deth minjar quan arribaue en darrèr gradon dera paciéncia.
BOVARY-WEB	Aquera saleta der entresòl, damb eth hum deth radiador, eth carrinclar dera pòrta, es murs que regolauen e era umiditat der enlosat, l’estofauen.
BOVARY-WEB	Ja non podie tier-se mès.
BOVARY-WEB	Li semblaue que tot er amarum dera existéncia nadaue ath laguens deth sòn plat, e, entrelaçadi damb eth bugàs dera sopa, li pujauen, deth hons dera sua amna, ua seguida de vabors madeish denses e fades.
BOVARY-WEB	Charles minjaue tot doç; era rosigaue quauques auerassi o s’entretenguie a raiar er encerat dera taula damb era punta deth guinhauet.
BOVARY-WEB	Ara non se tenguie bric as ahèrs dera casa, e era senhora Bovary mair, quan venguie en Tostes per çò de passar ua part deth Quareme, se mostrèc fòrça estonada d’aqueth cambi.
BOVARY-WEB	Efectiuament, era, tan curosa e delicada abans, ara se passaue dies sancers sense vestir-se; amiaue miches grises de coton e illuminaue er estatge damb candèles.
BOVARY-WEB	Repetie que, donques que non èren rics, les calie estauviar, e higie qu’ère plan contenta, qu’ère erosa, que Tostes l’agradaue fòrça e d’auti discursi atau que deishauen ara soèra damb era boca dubèrta.
BOVARY-WEB	Ath delà d’aquerò, Emma ja non semblaue dispausada a seguir es sòns conselhs; enquiath punt, qu’un còp, dauant des indicacions dera senhora Bovary, que pretenie qu’eth compliment des déuers religiosi deth servici li corresponie ara vigilància des patrons, era li responec dmb un ton tant excitat e un arridolet tan hered qu’era brava hemna non se calec bric mès en aguest ahèr.
BOVARY-WEB	Emma venguie a èster difila e capriciosa.
BOVARY-WEB	Encomanaue un plat ath sòn gust que dempús lèu non tastaue; i auie dies que sonque beuie lèit; d’auti, tasses de tè ordinari.
BOVARY-WEB	Soent s’entestadie a non gésser, dempús s’estofaue, daurie es hièstres de land en land e se botaue un vestit leugèr.
BOVARY-WEB	A viatges, dempús d’auer escridassat ara sirventa, l’aufrie presents o la manaue a passejar entara casa des vesies; atau madeish, se passaue qu’autrejaue as praubi totes es pèces d’argent que trapaue en monedèr, e non pr’amor que siguesse esmoiguda pera situacion des auti, pr’amor que non se comprenerie facilament coma era majoritat dera gent gessuda deth camp, qu’acostume a sauvar ath laguens dera amna quauques ues des duretats qu’endurissen es mans pairaus.
BOVARY-WEB	Tà finaus de hereuèr, eth vielh Rouault, en rebrembe deth gariment dera cama, se hec a vier un supèrb piòc tath sòn gendre e se demorèc tres dies en Tostes.
BOVARY-WEB	Coma que Charles ère ocupat damb es malauts, Emma li hec companhia.
BOVARY-WEB	Se passaue es ores humant ena cramba, escopint enes hèrs deth huec, parlant de cultius, de vaques e d’aujam e d’ahèrs der Ajuntament; enquiath punt de qué, quan se n’anèc, Emma experimentèc tau satisfaccion qu’enquia e tot se demorèc estonada.
BOVARY-WEB	De un aute costat, ja non amagaue eth sòn mesprètz per arren ne per arrés; a viatges se calaue a dar opinions particulares, blaimaue aquerò que d’auti aprobauen e aprovaue motius pervèrsi o immoraus, çò que hège daurir ath sòn marit uns uelhs coma iranges.
BOVARY-WEB	Enquia quan s’auie de tardar aquera existéncia miserabla?
BOVARY-WEB	Non ne gesserie jamès?
BOVARY-WEB	Qué auien de mès, aqueres que trapauen eth consolament dera felicitat?
BOVARY-WEB	En Vaubyessard auie vist duqueses damb eth còs fòrça mès pesant e damb movements mès ordinaris; e aquerò li hège execrar era injustícia de Diu.
BOVARY-WEB	Apuaue eth cap ena paret e ploraue.
BOVARY-WEB	Auie enveja des existéncies rambalhoses, des balhs nueitius de desguisament, des plasers insolents e enforiscats damb toti es desmesures que deishauen aubirar e qu’era non coneishie.
BOVARY-WEB	S’esblancossie; auie palpitacions.
BOVARY-WEB	Charles li hec préner valeriana e banhs de canfre.
BOVARY-WEB	Tot aquerò que sajaue de manar-li l’emmalicaue encara mès.
BOVARY-WEB	I auie dies que parlaue abondiaument; aqueres exaltacions èren seguides de sobtes ensopiments, pendent es quaus s’estaue sense badar boca ne botjar un hiu de ròba.
BOVARY-WEB	Per çò de remeter-se se heregaue pes braci un salèr d’aigua de colonia.
BOVARY-WEB	Coma que se planhie de contunh de Tostes, Charles se pensèc qu’era causa dera sua malautia ère bèra influéncia locau; e assolidant-se en aquera idia pensèc vier a establir-se en un aute lòc.
BOVARY-WEB	Entà Charles ère un gran sacrifici auer d’abandonar Tostes dempús de quate ans de residéncia e just quan començaue a auer importància.
BOVARY-WEB	Mès, ça que la, l’ac calie hèr!
BOVARY-WEB	Amièc ara sua hemna en Rouen entà veir ath sòn ancian mèstre.
BOVARY-WEB	Se tractaue d’ua malautia nerviosa: l’anarie ben un cambiament d’aires.
BOVARY-WEB	Dempús de preguntar en un costat e en aute, Charles se’n sabec de qué en un districte de Neufchatel i auie un pòble pro gran, cridat Yonville- l’Abbaye, qu’eth sòn mètge, un refugiat polonés se n’auie anat justament era setmana anteriora.
BOVARY-WEB	Un dia qu’Emma remenaue laguens d’un calaish premanint eth sòn viatge, s’engarrapèc era punta des dits damb bèra causa.
BOVARY-WEB	Qu’ère un hiu de hèr deth sòn nhoquet nòces.
BOVARY-WEB	Es flors d’irangèr èren auriòles de povàs, e es cintes de satin, damb ua vòra brodada d’argent, se des.hilauen enes extrems.
BOVARY-WEB	Lo cuelhec e lo lancèc en huec.
BOVARY-WEB	Eth nhoquet s’aluguèc coma ua palha seca.
BOVARY-WEB	Dempús s’en.honsèc peth cendre coma ua toja vermelha, e contunhèc en tot consumir-se doçament.
BOVARY-WEB	Emma l’anaue guardant mentre s’ahlamaue.
BOVARY-WEB	Crebauen es baies de carton, se torçauen es hius de hèr, se consumie eth galon; e es coròlles arropides de papèr, balantçant-se ath long dera placa coma parpalhòles neres, s’esbugasèren, fin finau, churlades pera humeneja.
BOVARY-WEB	Bovary ère prenhs.
BOVARY-WEB	I.- Yonville-l’Abbaye (nomentat atau per çò d’ua anciana abadia de capuchins que d’era ja non i a tralha) ei ua poblacion plaçada a ueit lègues de Rouen, entre era carretèra d’Abbeville e era de Beauvais, ath hons d’ua val adaiguada peth Rieule, arriuet qu’aboque es sues aigües en Andelle dempús d’auer hèt rodar tres mòles apròp dera desbocadura, e qu’en eth se trapen quauques trueites qu’es mainatges s’entretien a pescar damb lata, mès que mès es dimenges.
BOVARY-WEB	Deishant era carretèra tà Boissière, se seguís enquiath cimalh dera pala de Leux, d’a on se desnishe era val.
BOVARY-WEB	Er arriu que la trauèsse la dividís en dues regions de fesomia desparièra: ena quèrra, tot que son prats, tant qu’ena dreta tot son cultius.
BOVARY-WEB	Es prats s’alonguen ath pè d’ua seguida de ticolets que se confonen, peth darrèr, damb es peisheus deth país de Bray, tant que, deth costat der èst, era planhèra, se lhèue doçament, en tot espargér-se e estener-se enquia pèrder-se de vista es bancaus dauradi de horment.
BOVARY-WEB	Era aigua que passe ath pè dera èrba separe damb ua rega blanca era trenda verdor des prats deth color terrós des socs; atau, eth camp semble un enòrme mantèl desplegat damb un collaret de velot verd ornat damb un galon d’argent.
BOVARY-WEB	En hèr-i per prumèr còp era lucada, apareishen, ath hons der orizon, es ausines deth bòsc d’Argueil, damb es singles dera pala de Saint-Jean, raiats de naut en baish per uns socs vermelhs e desparièrs; que son es mèrques des ploges, e es sues tonalitats de tòcho estriant-se en ua seguida de rajades sus eth color gris dera montanha provien dera quantitat de honts ferruginoses que ragen pes tèrres des entorns.
BOVARY-WEB	Mos trapam enes endrets dera Normandia, dera Picardia e dera Ièrla de França, parçant bastard, damb un lenguatge totafèt mancat d’accent, tau coma ei normau en un país sense caractèr.
BOVARY-WEB	Qu’ei er endret a on s’elaboren es hormatges de Neufchatel mès dolents deth parçant; de un aute costat, es cultius son costosi per çò dera quantitat de hièms que s’a de besonh entà adobar ues tèrres de plan pòca consisténcia, plies de sable e de calhaus.
BOVARY-WEB	Enquiar an 1835, non i auie cap carrètera practicabla entà vier en Yonville; en aquera data, totun, se bastic eth camin vesiau qu’amasse era carretèra d’Abbeville damb era d’Amiense qu’en quauques escadences tien es traginèrs que van de Rouen tàs tèrres de Flandes.
BOVARY-WEB	A maugrat d’aguesta pòrta dubèrta de cara ath mon, Yonville-l’Abbaye seguís viuent ua vida estacionària.
BOVARY-WEB	En sòrta de milhorar es cultius, s’entestadís a non voler-se des.heir des peisheus, e aquerò enquia e tot auer-ne de patir era sua depreciacion.
BOVARY-WEB	Atau, eth pòble, aguiterat e coma desseparant-se dera planhèra, a contunhat agranint-se aumens entar arriu.
BOVARY-WEB	Abaish, ath pè dera pala, non guaire luenh deth pònt, comence ua cauçada plantada d’albars qu’auance en linha dreta enquias prumères cases dera poblacion.
BOVARY-WEB	Son uns edificis enrodats de tàpies, lheuadi ath miei d’uns patis plei de construccions, cubèrts destinadi a cachar es arradims, a apraiar es cars, a destillar er aiguardent, totes eres disseminades jos es arbes, abondosi de huelham e damb es branques plies de hauces, de pèrgues e d’escales penjades.
BOVARY-WEB	Es sòns losats, de palha, coma ua casqueta de pèth en.honsada enquias uelhs, arriben enquiath nivèu des hièstres baishes, protegides per uns veires grèus e difòrmes e garnidi damb un nud ath miei semblables ath cu de botelha.
BOVARY-WEB	Sarrat enes parets de ges trauessades diagonalament per ues bigues neres, s’i ve quauque perèr aprimat, e dauant des pòrtes s’aganchen ues barralhes giratòries per çò d’arturar eth pas as porics, que vien a picotejar en lumedan es mores de pan nere chaupades damb un shinhau de cidra.
BOVARY-WEB	Totun aquerò, a mida que se ven de mès apròp, es patis se hèn mès estrets, es abitacions s’aprèssen, es tàpies despareishen; se balancège un hèish de hoguères ena punta d’un mange d’escampa botat en ua hièstra; se ve era harga d’un hargue, e dempús arribe un menaire damb dus o tres cars naui, deishadi dehòra qu’empedissen eth camin.
BOVARY-WEB	Mès enlà, vista a trauèrs d’ua rèisha, apareish ua casa blanca darrèr d’ua planhèra de potja ath miei dera quau se lhèue un Amour que se bote eth dit ena boca.
BOVARY-WEB	En cada costat des escales de pèira que precedissen era entrada se perfilen ues gèrles gròsses de hèr; ues ensenhes daurades luden ena pòrta; qu’ei era casa deth notari, era mès polida dera poblacion.
BOVARY-WEB	Era glèìsa se trape ua vintea de passes mès enlà, en aute costat deth carrèr e ena entrada dera plaça.
BOVARY-WEB	Eth petit cementèri que l’enròde ei tapiat damb ua paret baisha ara nautada d’ua parabanda; es hòsses son tant abondiues qu’es vielhes pèires des sepultures deishades ath ras de tèrra, formen un empeirat ininterromput qu’en miei deth quau era èrba diboishe uns quadres verds e regulars.
BOVARY-WEB	Eth temple siguec bastit ena darrèra epòca deth regnat de Carles X.
BOVARY-WEB	Era vòuta de husta da senhaus de consumpcion, mès que mès ena part mès nauta, e de quan en quan es traucs estenen ues plapes neres en color blau deth tet.
BOVARY-WEB	Sus era pòrta, en lòc destinat ordinariament as òrgues, auance eth còr, a on se boten es òmes, qu’ada eth s’i puge per ua escala de cargolh que croishís damb eth caushigar des esclòps.
BOVARY-WEB	Era claror, qu’entre pes veires lisi, illumine oblicuament es bancs arringleradi trauessaument ara paret, tapìssada aquiu e delà damb ua tapís clauat qu’en eth s’i pòt liéger en letres gròsses: “Banc de Tau”.
BOVARY-WEB	Qu’ei ua imatge vestida damb un teishut de satin, caperada damb un vel de tol tot esposcat d’esteles d’argent, e damb es caròles rosades coma ua idòla des ièrles Sandwich.
BOVARY-WEB	Fin finau, se ve ua còpia dera Sagrada Familha, autrejada peth Ministre dera governacion, que domine er autar major ath miei de quate candelèrs e que barre era perspectiua.
BOVARY-WEB	Es sètis deth còr son de husta de pin sense pintar.
BOVARY-WEB	Eth mercat, ei a díder, un tet de teules sostengudes per ua vintea de pilars, ocupe sonque era mitat mès o mens dera plaça grana de Yonville.
BOVARY-WEB	Er Ajuntament, bastit sivans es plans d’un arquitècte de París, ei ua sòrta de temple grec que hè cantoada ath costat dera casa deth potecari.
BOVARY-WEB	En embaish, se quilhen tres colomnes joniques, e en prumèr estatge se desplegue ua galaria damb vòutes de miei punt, acabades damb un timpan que reprodusís un poth gal, damb ua pauta emparada ath dessús dera Carta e tient damb era auta es balances dera justícia.
BOVARY-WEB	Çò que tire mès era atencion, totun, ei era farmacia deth senhor Homais, botada dauant der ostau deth Lion d’Or.
BOVARY-WEB	Tath vrèspe, mès que mès, en alugar-se eth fanau, es recipients verds e vermelhs de veire qu’apolidissen era veirina, estenen peth solèr es sues clarors acolorides en tot illuminar eth carrèr; alavetz, coma enes huecs de bengala, se ve a trauèrs dera illuminacion era ombra deth potecari inclinat en escritòri.
BOVARY-WEB	Es parets dera bastissa son etiquetades damb inscripcions de naut en baish, escrites damb letra redona, damb caractèrs anglesi o imitant es tipes d’imprimaria: “Aigües de Vichy, de Seltz e de Bareges, cuèits depuratius, medecina Raspall, racaout des arabs, gachets Darcet, pasta Regnault, benes, banhs, chicolates medicinaus, eca.” Un panèu plaçat ath long dera botiga anóncie en letres d’aur: Homais, farmaceutic.
BOVARY-WEB	Dempús, ath hons der establiment, darrèr des balances ath dessús deth taulatge, se lieg eth mot laboratòri, naut de tot d’ua veirina; e, un shinhau mès abaish, encara se repetís eth nòm de Homais perfilat en letres d’aur sus un rectangle nere.
BOVARY-WEB	Dempús, que ja non i auie arren mès entà veir en tot Yonville.
BOVARY-WEB	Eth carrèr (eth solet), long coma un tret de fusilh e damb quauqua botiga a costat e costat, se trinque còp sec en arribar ena virada dera carretèra.
BOVARY-WEB	En tot abandonar-lo ena dreta e seguir era part baisha dera pala de Saint-Jean, s’arribe ara seguida en cementèri.
BOVARY-WEB	En temps deth colèra, pr’amor de procedir ara sua ampliacion, esbaucèren un tròç de paret e i ahigeren tres faishes de tèrra que crompèren en costat; tota aquera part naua, totun, resultec lèu lèu desabitada, e es hòsses seguien en tot aumentar-se coma abans de cap ara pòrta.
BOVARY-WEB	Eth garda rurau, qu’ei ath còp sacristan e enterraire (que damb aquerò ne trè un doble benefici des cadavres dera parròquia) aprofite eth terren uet entà semiar-i truhes.
BOVARY-WEB	Aguesta macabra observacion lo hec reflecionar; enquia e tot lo hec a contier-se pendent ua tempsada; dempús s’i tornec a tier; e aué non solet seguís cultivant es mentades truhes, senon qu’enquia e tot sostie damb seguretat que creishen naturaument.
BOVARY-WEB	Arren a cambiat, plan, en Yonville, dempús des eveniments qu’ara vam a condar.
BOVARY-WEB	Era viroleta de lhauna damb es colors nacionaus seguís virant naut de tot deth campanau dera glèisa; era botiga de nauetats encara hè brandar ath vent es dues banderòles d’indiana; es fètus deth potecari, coma uns paquets d’esca blanca, seguissen en tot consumir-se laguens der alcoòl hangós, e eth vielh leon d’aur, destintat pes ploges, que gaite ath dessús deth lumedan der ostau, seguís exibint as passejaires es sòns cargolhs de gosset d’aigües.
BOVARY-WEB	Era tarde qu’eth matrimòni Bovary auie d’arribar en Yonville, era senhora veuda Lefrançrois, mestressa d’aqueth ostau, ère tant afairada que, tot remenant era caceròla, es gotes de sudor li regolejauen cara enjós.
BOVARY-WEB	Londeman ère dia de mercat en pòble.
BOVARY-WEB	Li calie bracar era carn per auança, aucir as pothi, premanir era sopa e hèr eth cafè.
BOVARY-WEB	Ath delà d’aquerò, qu’auie eth repais des òstes, deth mètge, damb era sua hemna e era sirventa; eth bilhard qu’ère un esclat d’arridalhes; laguens deth salonet, tres molièrs cridauen que les hessen a vier er aiguardent; era lenha ahlamejaue, es brases crepitauen e, sus era longa taula dera codina, entre es bocins de carn crua de moton, se lheuèren ues piles de plats que les baçacades deth talhador a on chaplauen es espinards hègen tremolar de naut en baish.
BOVARY-WEB	Deth corrau estant s’entenie eth rambalh dera auderada acaçada pera sirventa pr’amor de retorçar-les eth còth.
BOVARY-WEB	Un òme damb simbosses de pèth verda, un shinhau gravat de picòta e damb ua casqueta de velot damb un flòc d’aur, s’escauhaue d’esquia ath huec.
BOVARY-WEB	Tot hège veir qu’ère totafet satisfèt d’eth madeish, e era tranquillitat deth sòn aspècte sonque ère comparabla ara cardalina penjada en ua gabiòla de vime ath dessús deth sòn cap: qu’ère eth potecari.
BOVARY-WEB	Artemise!, exclamaue era ostalèra.
BOVARY-WEB	Trinca ues branques de lenha, aumplís es ampolhes, vè-te’n a cercar aiguardent, au, rapid!
BOVARY-WEB	A, s’aumens sabessa se qué les poiria balhar coma dessèrt as òstes que demoratz!
BOVARY-WEB	Reina deth cèu!
BOVARY-WEB	Es mossos menaires ja tornen a hèr rambalh en bilhard!
BOVARY-WEB	E dèishen eth car just dauant dera pòrta!
BOVARY-WEB	Quan arribe era Arongleta se li pòt calar ath dessús.
BOVARY-WEB	Crida a Polite tà que lo bote en cubèrt!…
BOVARY-WEB	Homais, que, des d’aguest maitin, pro ben auràn jogat dotze partides e s’an avalat dotze gèrles de cidra!…
BOVARY-WEB	Acabaràn en tot estarnar-me eth tapís deth bilhard, contunhèc en tot guardar-les de luenh damb er escolador enes dits.
BOVARY-WEB	Un aute bilhard?, exclamèc era veuda.
BOVARY-WEB	Plan que òc; aguest ja non se tie.
BOVARY-WEB	Credetz-me senhora Lefrançois, que vau mès que lo cambietz.
BOVARY-WEB	Vos còste un gran prejudici en voler-lo profitar!
BOVARY-WEB	Ara es afeccionadi vòlen taules estretes e bastons pesants.
BOVARY-WEB	Tot que càmbie!
BOVARY-WEB	Vos cau anar ath compàs deth sègle!
BOVARY-WEB	Guardatz a Tellier…
BOVARY-WEB	Era ostalèra se rogic tota de despièit.
BOVARY-WEB	Eth farmaceutic higec: Eth sòn bilhard, per mès que volgatz díder, ei mès agradiu qu’eth vòste; e tostemp a ua idia a mand entà organizar ua quècta patriotica en favor de Polonia o entà secórrer es inondacions de Lion…
BOVARY-WEB	Que non son pas es pòcvaus coma eth es que m’enquimèren, interrompec era ostalèra en tot quilhar es gròsses espatles.
BOVARY-WEB	Au, au, senhor Homais!, mentre eth Lion d’Or existisque era gent contunharà vient.
BOVARY-WEB	Ena nòsta casa qu’auem a on repausar!
BOVARY-WEB	Mentre que quinsevolh dia veiratz ath Cafè Français barrat e damb un panèu ena pòrta!…
BOVARY-WEB	Cambiar eth mèn bilhard, contunhaue parlant-se ada era madeisha, que tan bon servici me hè entà esténer era ruscada, e qu’enes tempsades de caça m’a servit entà hèr dormir enquia a cinc viatjaires!…
BOVARY-WEB	Qué li passe, totun, ad aguest feniantèr de Hivert que non acabe d’arribar jamès!
BOVARY-WEB	Demorar-lo, didetz?
BOVARY-WEB	E eth senhor Binet?
BOVARY-WEB	Tanlèu tòquen es sies lo veiratz entrar, pr’amor qu’en puntualitat non lo guanhe arrés.
BOVARY-WEB	Se sè tostemp en madeish lòc, laguens dera saleta.
BOVARY-WEB	Abans se deisharie aucir que sèir-se en un aute costat!
BOVARY-WEB	Tant escrupulós qu’ei e tant exigent pera cidra!
BOVARY-WEB	Que non ei cap coma eth senhor Leon; aguest a viatges se presente tàs sèt e enquia tàs sèt e mieja; e ne se n’encuede de çò que minge.
BOVARY-WEB	Quin joen mès simpatic!
BOVARY-WEB	Jamès ditz ua paraula ofensiua.
BOVARY-WEB	Plan!
BOVARY-WEB	Sonèren es sies.
BOVARY-WEB	Binet entrèc en establiment.
BOVARY-WEB	Qu’ère un òme prim.
BOVARY-WEB	Amiaue ua levita blaua que li ludie peth còs, e, en cap, ua gòrra de cuèr damb es aurelhes virades de cap ath costat superior deth crani e estacades damb un cordonet; peth dejós dera visèra se vedie un front pelat deprimit per çò der usatge deth gòrro.
BOVARY-WEB	Eth justet ère de tela nera.
BOVARY-WEB	Completauen era sua vestimenta un cotèth de pèth de shivau, uns pantalons grisi e, madeish en iuèrn qu’en ostiu, ues bòtes ben lustrades damb dues bonhes parallèles per çò dera prominència deth dit gròs.
BOVARY-WEB	Dera rega dera barba ròia que li sarraue es maishères, non i gessie ne un solet peu.
BOVARY-WEB	Auie ua cara longa e esfaçada, damb uns uelhets petits e un nas rebussat.
BOVARY-WEB	Dominaue toti es jòcs de cartes, ère un bon caçaire e hège plan bona letra.
BOVARY-WEB	Auie un torn ena sua casa que damb eth s’entretenguie en tot tornejar anères de tovalhon.
BOVARY-WEB	Les anaue apilerant enquia aumplir-ne eth pis damb era gelosia d’un artista e er egoïsme d’un borgés.
BOVARY-WEB	Se filèc de cap ara saleta.
BOVARY-WEB	Abans, totun, li calec qu’era ostalèra hèsse gésser as tres molièrs.
BOVARY-WEB	Pendent era estona que se tardèren a parar-li era taula, Binet se demorèc ath cant deth radiador.
BOVARY-WEB	Dempús, barrèc era pòrta e se hec a vier era gòrra, sivans auie per costum.
BOVARY-WEB	Que non parle guaire, responec aguesta.
BOVARY-WEB	Era setmana passada vengueren dus viatjaires de teishuts, dus gojats plan vigorosi qu’ena vrespada condèren un pilèr de trufaries qu’a jo me heren crebar d’arrir: Plan, donc, eth non ne hec cabau; s’estèc tota era estona coma un soc, sense badar bocar.
BOVARY-WEB	E, ça que la, diden qu’a recorsi, repliquèc era ostalèra.
BOVARY-WEB	Recorsi?, didec eth senhor Homais.
BOVARY-WEB	Eth, recorsi?
BOVARY-WEB	E seguic: Qu’un negociant cargat d’ocupacions, un mètge, un avocat, un farmaceutic trabalhen enquiar extrèm de vier a èster extravagants, maucarats, per exemple, qu’ei comprensible; era istòria mos autrege fòrça exemples.
BOVARY-WEB	Mès, aumens, pensam en bèra causa.
BOVARY-WEB	Jo madeish, sense vier mès luenh, guairi còps non me sò trapat cercant era ploma per dessús dera taula pr’amor d’escríuer ua etiqueta, e a tot darrèr encuedar-me’n de qué l’amiaua ena aurelha!
BOVARY-WEB	Mentretant, era senhora Lefrançois venguec en lumedan dera pòrta pr’amor de veir s’arribaue era Arongleta.
BOVARY-WEB	Qu’auec un subersaut.
BOVARY-WEB	Un òme vestit de nere entrèc de sobte ena codina.
BOVARY-WEB	Enes darrères lums deth crepuscul s’aubiraue qu’ère ròi e qu’auie un còs atletic.
BOVARY-WEB	Qué vos cau prèire?, exclamèc era ostalèra en tot cuélher un candelèr de dessús deth larèr.
BOVARY-WEB	Voletz préner bèra causa?, un ditet de cassis?, un veire de vin?
BOVARY-WEB	Eth gleisèr refusèc compliments.
BOVARY-WEB	Venguie a cercar un paraigües qu’auie desbrembat er aute dia en convent d’Ernemont; e, dempús d’auer pregat ara senhora Lefrançois que se li pladie l’ac hesse a vier aqueth madeish vrèspe en presbitèri, tornèc a gésser ara prèssa de cap ara glèisa, a on sonaue eth tòc d’oracion.
BOVARY-WEB	Quan despareishec eth bronit des sòns passi pera plaça, eth farmaceutic trapèc fòrça inconvenenta era conducta deth prèire.
BOVARY-WEB	Remir-se a acceptar un refresc li semblèc ua ipocresia des mès odioses; es capelhans cuelhien toti pètes d’amagat e non pensauen qu’en tornar ena epòca des dèimes.
BOVARY-WEB	Era ostalèra comencèc a deféner ath prèire:
BOVARY-WEB	Mès se què didetz!
BOVARY-WEB	Ne plegarie a quate coma vos damb eth sòn jolh.
BOVARY-WEB	Est an passat ajudèc ara gent a entrar era palha enes cubèrts; guardatz s’ei fòrt, qu’amiaue sies hèishi ath còp!
BOVARY-WEB	Òsca!, didec eth farmaceutic.
BOVARY-WEB	Manatz, donc, as vòstes hilhes a cohessar-se damb uns valents coma aguest, tan ben dotadi de temperament!
BOVARY-WEB	Jo, se siguessa deth govèrn, haria sagnar as capelhans un còp ath mes.
BOVARY-WEB	Òc, senhora Lefrançois, ua flebotomia cada mes, en interès dera civilizacion e des bons costums!
BOVARY-WEB	Voletz carar, senhor Homais?
BOVARY-WEB	Qu’ètz un judiu!
BOVARY-WEB	Non auetz religion!
BOVARY-WEB	Eth potecari responec: Pro que n’è, de religion; qu’è era mia.
BOVARY-WEB	Jo que creigui en Diu, m’entenetz?
BOVARY-WEB	Creigui en Èsser Suprèm, en un Creador, sigue qui sigue, que m’ei parièr, que mos a amiat aciu baish pr’amor de complir damb es nòsti déuers de ciutadans e pairs de familha; non è, ça que la, cap besonh d’anar ena glèisa a punar uns plats d’argent e a engreishar damb era mia pòcha ua banda de comedians que se neurissen fòrça mès que nosati!
BOVARY-WEB	Pr’amor qu’eth Creador, madeish se pòt aunorar des d’un bòsc o des d’un camp que contemplant es vòutes eterèes, tau coma ac hègen es ancians.
BOVARY-WEB	Eth mèn Diu qu’ei eth Diu de Socrates, de Franklin, de Voltaire e de Beranger.
BOVARY-WEB	Jo que sò d’aqueri dera Profession de foi du vicaire savoyard e des principaus immortaus deth 89!
BOVARY-WEB	Vaquí se per qué non admeti jo un Diu coma un òme quinsevolh que se passege peth terral damb un paishon ena man, introdusís as sòns amics en vrente des balenes, morís sorrisclant e ath cap de tres dies torne a resuscitar; tot aquerò ei absurd e contrari as leis dera fisica; aquerò demòstre, de passa, qu’es capelhans an vegetat tostemp en ua ignorància escura e que hèn tot çò que pòden pr’amor d’arrossegar ara gent.
BOVARY-WEB	Era ostalèra, totun, auie deishat d’escotar-lo; qu’auie era aurelha atentiua a un ròtlament d’arròdes luenhant.
BOVARY-WEB	Plan que òc, s’entenie eth bronit d’un coche barrejat damb uns còps de hèr destibadi arrossegant-se per tèrra.
BOVARY-WEB	Fin finau, ues quantes segondes dempús, era Arongleta se posaue dauant dera pòrta.
BOVARY-WEB	Qu’ère ua caisha auriòla botada dessús de dues arròdes que pujauen enquiara nautada dera vela, en tot empedir atau qu’es viatjaires podessen veir era carretèra e enlordir-les ath còp es espatles.
BOVARY-WEB	Quan eth coche demoraue barrat, es veires des estrets hiestrons tremolauen sense parar laguens des marcs, sauvant aciu e enlà es esposcs de hanga jos era vielha capa de povàs que ne es aiguats arribauen a netejar complètament.
BOVARY-WEB	Amiaue un tronc de tres shivaus, eth prumèr mès auançat, en forma de balèsta, e, quan baishaue es penents, tocaue en solèr en tot sostracar.
BOVARY-WEB	Quauqui borgesi de Yonville arribèren ena plaça; blagauen toti ath còp, sajant de saber notícies, demanauen explicacions e reclamauen es tistèrs.
BOVARY-WEB	Hivert non sabie entà on virar-se; qu’ère eth corrèu ordinari deth pòble.
BOVARY-WEB	Anaue enes botigues de Rouen, se hège a vier rotlèus de cuèr entath sabatèr, herralha entath haure, un recipient d’arencades entara sua mestressa, feutres entara modista, flòtes entath perruquèr.
BOVARY-WEB	E de tornada, plantat naut deth sèti, anaue distribusint paquets ath long de tot eth camin, en tot lançar-les pes rèishes des patis e cridar a tota fòrça mentre es shivaus anauen caminant solets.
BOVARY-WEB	Eth retard experimentat aqueth dia auie estat per tòrt d’un accident; era gosseta dera senhora Bovary s’auie escapat camp a trauèrs.
BOVARY-WEB	Se posèren mès d’un quart d’ora cridant-la.
BOVARY-WEB	Hivert madeish auie tornat mieja lèga entà darrèr en tot pensar-se aubirar-la de quan en quan; fin finau, les calec repréner eth camin.
BOVARY-WEB	Emma plorèc abondiuament, qu’auec ua enrabiadura, li dèc eth tòrt d’aqueth contratemps a Charles.
BOVARY-WEB	Eth senhor Lheureux, comerçant de teishuts, sagèc de padegar-la en tot condar-li un pilèr d’exemples de gossets hòraviadi qu’ath cap de sabi pas guairi ans arreconeishien ath sòn patron.
BOVARY-WEB	Que n’auie un, didie, qu’auie entornat de Constantinopla enquia París.
BOVARY-WEB	Un aute qu’auie hèt cinquanta lègues en linha dreta passant quate arrius nadant; e sa pair madeish auie un gosset d’aigües que dempús de dotze ans d’abséncia, un bon dia, mentre anaue a sopar dehòra de casa, li sautèc ath dessús de sobte, ath miei madeish deth carrèr.
BOVARY-WEB	II.- Emma siguec era prumèra a gésser deth coche; dempús baishèc Felicité, eth senhor Lheureux, ua hilhuquèra; Charles, li calec desvelhar-lo; arraulit en un cornèr, s’esclipsèc complètament tanlèu hec net.
BOVARY-WEB	Homais se presentèc; l’aufric es sòns respètes ara senhora, saludèc ath senhor, didec qu’ère encantat de poder-les èster util e ahigec en ton corau que, coma qu’era sua hemna ère absenta, auie gausat convidar-se eth madeish.
BOVARY-WEB	Quan era senhora Bovary venguec ena codina, s’apropèc ath cant deth huec.
BOVARY-WEB	Se cuelhec es vestits damb es puntes des dits ara nautada deth jolh, lo lheuèc enquiath cauilhar, e, en tot estirar eth pè, cauçat damb ua botina nera, lo botèc ara vòra dera ahlama, peth dessús dera cueisha de moton que se rostie tot virant parsimoniosament.
BOVARY-WEB	Eth huec l’illuminaue tota, impregnaue d’ua lum crua era trama deth vestit, es pòres dera sua pèth blanca, e enquia e tot es paupetes, que lheuaue e baishaue repetidament.
BOVARY-WEB	Segontes es bohades de vent que venguien dera porta miei dubèrta, ua intensa vermelhor se despenie deth huec e s’estenie sus era.
BOVARY-WEB	Qu’ère er escrivan deth notari senhor Guilhaumin.
BOVARY-WEB	Coma qu’en Yonville s’engüejaue fòrça, soent, eth senhor Leon Dupuis arreculaue era ora de sopar (qu’ère eth dusau abituau en Lion d’Or) damb era esperança qu’arribèsse bèth viatjaire pr’amor d’auer damb qui parlar pendent era cauhada.
BOVARY-WEB	Es dies que non auie guaire trabalh, en non saber a on passar eth temps, non auie mès remèdi qu’arribar ara ora exacta e patir era preséncia de Binet, des d’es prumèrs plats enquias dessèrts.
BOVARY-WEB	Atau, quan era ostalèra li prepausèc que sopèsse en companhia des nau vengudi, acceptèc damb vertadèra alegria.
BOVARY-WEB	Passèren, donc, ena sala grana, a on era senhora Lefrançois, en tot voler-se lúder, auie hèt premanir quate cubèrts.
BOVARY-WEB	Dempús, virant-se entara sua vesia: Era senhora que deu èster un shinhau espisada!
BOVARY-WEB	Arongleta que son espaventoses!
BOVARY-WEB	Ath delà d’aquerò, didec eth potecari, er exercici dera medecina non ei cap massa penós enes nòsti parçans; er estat des carretères permet tier eth cabriolet, e coma que, en generau, es campanhards son gent acomodada, se pague pro ben.
BOVARY-WEB	Per çò que hè ara medecina, a despart des casi ordinaris d’enteritis, bronquitis, afeccions bilioses, eca, auem bèra fèbra intermitenta ena epòca dera sèga; en resumit, arren o lèu arren de grèu, pòca causa a senhalar se non son fòrça umors hereds, provients, segurament, des deplorables condicions igieniques des lotjaments des campanhards.
BOVARY-WEB	A!, vos calerà combàter fòrça prejudicis, senhor Bovary!
BOVARY-WEB	Fòrça entestaments rutinaris que damb eri tumaràn diadèrament toti es esfòrci dera vòsta sciéncia; donques que per aciu encara recorren as novenes, as reliquies e ath capelhan en sòrta de vier a veir naturaument ath mètge o ath farmaceutic.
BOVARY-WEB	Reaument, eth clima que non ei dolent, e enquia e tot compdam, en municipi, damb quauqui nonagenaris.
BOVARY-WEB	En iuèrn eth termomètre (n’è hèt es observacions) baishe enquia quate grads, e ena picada der ostiu arribe enquias vint-e-cinc, coma molt trenta grads centigrads; e plan, èm a cubèrt des vents deth nòrd gràcies ath bòsc d’Argueil; e des vents der oèst, gràcies ara pala de Saint Jean; e maugrat tot, aguesta calor, que per çò deth bugàs aquós que se despen der arriu amassa damb era preséncia considerabla deth bestiar escampilhat pes prats, que, coma ja sabetz, exale fòrça amoniac, ei a díder, azòt, idrogèn e oxigèn (pas solet idrogèn e oxigèn), e que, subministrant-li er umús dera tèrra barregen totes aguestes desparières emanacions, en tot arremassar-les, entà didè’c atau, en un hèish, e en tot combinar-se, eth solet, damb era electricitat esparjuda pera atmosfèra, quan n’a, poirie engendrar, ara longa, coma enes climes tropicaus, miasmes insalubres; aquera calor, donc, justament se trape temperada en costat d’a on vie o, mès ben dit, d’a on vierie, ei a díder, deth costat sud, per çò des vents deth sud-èst, que, en auer-se refrescat passant peth Sena, mos arriben coma ues brises de Russia.
BOVARY-WEB	Pòqui, responec aguest.
BOVARY-WEB	I a un endret que nomentam era Pastura, naut de tot dera pala, en lindau deth bòsc.
BOVARY-WEB	Bèth dimenge i vau damb un libre jos eth braç e m’i cali enquia veir se com se cògue eth solei.
BOVARY-WEB	A, eth mar!, responec Leon; que me tie eth còr panat.
BOVARY-WEB	Non pensatz, repliquèc era senhora Bovary, que dauant d’aquera extension sense limits er esperit vòle damb mès libertat e qu’era sua contemplacion lhéue era amna e autrege idies d’infinit e d’ideau?
BOVARY-WEB	Madeish se passe damb es paisatges de montanha, seguic Leon.
BOVARY-WEB	È un cosin qu’est an passat hec un viatge per Soïssa e me didie qu’un non se pòt imaginar era poesia des lacs, er encantament des cascades, er efècte gegant des cunhèstres.
BOVARY-WEB	Se ven pins d’un celh incredible queigudi ath miei des arriuets, cabanes suspenudes enes cims des precipicis e vals sanceres entre es esquinci des bromes a mès de mil pès de nautada.
BOVARY-WEB	Aguesti espectacles que deuen entosiasmar, ahiscar ara oracion, ar extasi!
BOVARY-WEB	Atau, donc, ja non m’estranhe aqueth musician celèbre qu’entà ahiscar era imaginacion auie eth costum de d’anar a tocar eth piano dauant de quinsevolh endret impressionant.
BOVARY-WEB	Vos tietz ara musica?, preguntèc Emma.
BOVARY-WEB	Non, mès me shaute fòrça, responec er escrivan.
BOVARY-WEB	Tè, non lo creigatz, senhora Bovary, interrompec Homais inclinant- se sus era sièta; qu’ei pura modestia.
BOVARY-WEB	Non ei cèrt, amic?
BOVARY-WEB	Er aute dia, ena vòsta cramba, cantàuetz er Ange gardien meravilhosament.
BOVARY-WEB	Jo vos seguia d’aurelha deth laboratòri estant; l’escometíetz coma un gran actor.
BOVARY-WEB	Efectiuament, Leon ère lotjat ena casa deth potecari, en ua cramba deth dusau estatge que daue tara plaça.
BOVARY-WEB	Er elògi deth sòn proprietari lo hec rogir tot.
BOVARY-WEB	Aguest, totun, ja s’auie virat entath mètge e l’anaue enumerant es uns dempús des auti, es principaus abitants de Yonville.
BOVARY-WEB	Condaue anecdòtes, autrejaue tota sòrta d’informacions.
BOVARY-WEB	Que non se sabie exactament era fortuna deth notari; dempús, i auie era casa Tavache, gent que volie hèr-se a veir fòrça.
BOVARY-WEB	Emma seguic: E quina musica preferitz?
BOVARY-WEB	Era musica alemana; qu’ei ua musica que convide a soniar.
BOVARY-WEB	Coneishetz as italians?
BOVARY-WEB	Tau coma è auut er aunor d’expressà’c ath vòste marit, a prepaus d’aguest malerós de Yanoda que s’acabe d’escapar, didec eth farmaceutic, gràcies as sues holies vos traparatz damb ua des cases mès confortables de Yonville.
BOVARY-WEB	Çò qu’a mès avient entà un mètge ei ua pòrta que da tara Avenguda e que permet entrar e gésser sense èster vist.
BOVARY-WEB	Ath delà d’aquerò, non i manque arren d’aquerò que contribusís a hèr mès agradiu un interior:
BOVARY-WEB	Qu’ère un òme que non s’estaue d’arren.
BOVARY-WEB	S’auie hèt bastir en extrèm deth jardin, en endret a on er arriu passe mès apròp, ua glorieta entà béuer cervesa en ostiu.
BOVARY-WEB	E, s’ara senhora l’agrade entretier-se peth jardin, poirà…
BOVARY-WEB	A jo me passe madeish, repliquèc Leon; dilhèu i a bèra causa milhor, en arribar era vrespada, qu’èster ara vòra deth huec damb un bon libre, recuelhut ena claror dera lum tant qu’eth vent foete es veires?…
BOVARY-WEB	Es ores se passen sense pensar en arren, seguic er escrivan.
BOVARY-WEB	Un que se pòt passejar immobil pes païsi que li dicte era imaginacion, e eth pensament, entreligant-se damb era ficcion, cuelh partida enes detalhs o seguís eth hiu des aventures.
BOVARY-WEB	Se barrege damb es personatges; e enquia semble que sigue un madeish qui bategue jos es sòns vestits.
BOVARY-WEB	Qu’ei atau, ei atau!, exclamaue Emma.
BOVARY-WEB	Non vos a arribat jamès, contunhèc Leon, d’auer trapat en un libre ua idia vaga que ja auíetz auut, quauqua imatge ennerida venguda de luenh, coma se siguesse era exposicion sancera deth mès delicat des vòsti sentiments?
BOVARY-WEB	Pro que m’a arribat, responec era.
BOVARY-WEB	Vaquí se per qué me shauten tant es poètes, persutèc eth.
BOVARY-WEB	Totun aquerò, ara longa que cansen, objectèc Emma.
BOVARY-WEB	Ara, per contra, m’agraden es istòries que se desvolòpen seguides e que hèn pòur.
BOVARY-WEB	Qu’è en òdi as eròis comuns e es sentiments temperadi tau qu’existissen ena vida.
BOVARY-WEB	Plan que òc, observèc er escrivan, es òbres que non li diden arren ath còr s’aluenhen, ena mia pensada, dera vertadèra finalitat der art.
BOVARY-WEB	Ath miei des mauparades dera vida, ei tan doç poder-se aprochar ideaument as caractèrs nòbles, as afeccions pures e ara felicitat!
BOVARY-WEB	Entà jo, estant-me aciu luenh deth mon, que son eth mèn solet esvagament.
BOVARY-WEB	Yonville ei tan praube de recorsi!
BOVARY-WEB	Apruprètz, que deu èster madeish que Tostes, seguic Emma.
BOVARY-WEB	S’era senhora me vò hèr er aunor de servir-se’n, didec eth farmaceutic, que venguie d’escotar es sues darrères paraules, jo madeish è ara vòsta disposicion ua bibliotèca complèta damb es milhors autors:
BOVARY-WEB	Voltaire, Rousseau, Delille, Walte Scott, er Echo des feuilletons, eca: recebi diuèrses huelhes diadères, e diadèrament “Eth Fanau de Rouen”, damb er auantatge de qué ne sò eth corresponsau, per çò des circonstàncies, de Buchy, Forges, Neufchatel, Yonville e es entors.
BOVARY-WEB	Que hège dues ores e mieja qu’èren ena taula, e era sirventa Artemise, arrossegant negligentament es sabates de tela, anaue e venguie traginant es siètes, desbrembant-se de tot, non entenent arren de çò que li didien e deishant cada còp era pòrta deth bilhard dubèrta, que non paraue de dar patacs ena paret damb era punta dera bauda.
BOVARY-WEB	Tot parlant, Leon auie botat eth pè, sense encuedar-se’n, en barron dera cagira que seiguie era senhora Bovary.
BOVARY-WEB	Aguesta amiaue ua corbata pichona de seda blaua que tenguie dret coma un claret un cothèr cargolhat de canonet de coton; e, segontes es movements que hège damb eth cap, i en.honsaue era maishèra e la lheuaue doçament.
BOVARY-WEB	Atau, mentre Charles e eth potecari blagauen, seigudi er un ath costat der aute, era senhora Bovary e er escrivan se calèren en ua d’aqueres convèrses vagues qu’en eres er edart des frases amie tostemp entà ua simpatia mutuau.
BOVARY-WEB	Espectacles de París, titols de novèles, contradances naues e eth mon qu’ambdús ignorauen, Tostes, a on auie neishut era, Yonville a on se trapauen, en tot excaminà’c tot, e en tot parlar de tot en acabament deth sopar.
BOVARY-WEB	Quan siguec mestrat eth cafè, Felicité se n’anèc a premanir era cramba ena casa naua, e es convidadi non se tardèren a lheuar-se.
BOVARY-WEB	Era senhora Lefrançois dormie près des cendres, e eth mosso que s’ocupaue des estables demoraue as senhors Bovary damb ua lanterna ena man pr’amor d’acompanhar-les ena sua casa.
BOVARY-WEB	Ena sua cabeladura ròia i amiaue barrejat un shinhau de palha, e coishejaue dera cama quèrra.
BOVARY-WEB	Quan cuelhec, damb era man que li restaue liura, eth paraigües deth capelhan, se meteren toti en marcha.
BOVARY-WEB	Eth pòble dormie.
BOVARY-WEB	Era tèrra ère grisa, coma enes nets d’ostiu.
BOVARY-WEB	Tanlèu Emma arribèc en vestibul, sentec eth hered deth ges que li queiguie enes espatles coma ua camisa umida.
BOVARY-WEB	Es parets èren naues e es escales carrinclèren damb era pression des pès.
BOVARY-WEB	Naut dera cramba, que se trapaue en prumèr estatge, ua claror blancosa penetraue a trauèrs des hièstres desaprovedides de cortines.
BOVARY-WEB	Se vedien es puntes de quauqui arbes e, mès luenh, eth prat miei estofat pera broma humejant jos era claror dera lua, cossent damb eth curs der arriu.
BOVARY-WEB	Es dus òmes qu’auien transportat es mòbles ac deishauen tot amolonat, tau que venguie.
BOVARY-WEB	Qu’ère eth quatau viatge qu’Emma dormie en un lòc desconeishut.
BOVARY-WEB	Eth prumèr auie estat eth dia que sa pair l’amièc en convent; eth dusau, eth dera sua arribada en Tostes; eth tresau en Vaubyessard; eth quatau qu’ère aguest; e cadun d’eri auie representat era inauguracion d’ua naua fasa ena sua vida.
BOVARY-WEB	Non credie qu’es causes podessen èster es madeishes, arribades en lòcs desparièrs; e, tient en compde qu’era part viscuda auie estat dolenta, era que li restaue entà víuer serie, plan que òc, milhor.
BOVARY-WEB	III.- Londeman, en desvelhar-se, vedec ar escrivan ena plaça.
BOVARY-WEB	Emma amiaue era blòda d’anar per casa.
BOVARY-WEB	Eth lheuèc eth cap e la saludèc.
BOVARY-WEB	Era hec ua inclinacion brèu e barrèc era hièstra.
BOVARY-WEB	Entada eth, aqueth sopar deth dia d’abans qu’ère un eveniment considerable; jamès auie auut era escadença de blagar pendent dues ores seguides damb ua senhora.
BOVARY-WEB	Com s’ac auie hèt, donc, entà arribar a expausar-li, en un lenguatge naturau, tantes causes qu’abans aurie estat incapable d’exprimir damb aquera distincion?
BOVARY-WEB	Normaument ère timid e tenguie ua resèrva qu’ère ath còp ua barreja de pudor e de simulacion.
BOVARY-WEB	En Yonville trapauen qu’auie bones formes.
BOVARY-WEB	Escotaue es rasonaments dera gent madura e non semblaue manifestar cap exaltacion pera politica, causa recomanabla en tot tractar-se d’un joen.
BOVARY-WEB	Dempús, auie cèrtes abiletats, pintaue ara aquarèla, sabie lièger era clau de sòl, e tara vrespada, es dies que non hège as cartes, se tenguie ara literatura.
BOVARY-WEB	Eth senhor Homais l’auie en consideracion per çò dera sua instrucción; era senhora Homais l’auie afeccion per çò dera sua complasença, pr’amor qu’acompanhaue soent as sues creatures entath jardin, mainatges pòc endreçadi, mau educadi e un shinhau linfatics, madeish que sa mair.
BOVARY-WEB	Entà atier es atencions des hilhs, es Homais auien, ath delà dera sirventa, ar alumne dera farmacia Justin, un cosin deth farmaceutic qu’auien admetut ena casa per caritat e qu’ath còp utilisauen entà cèrtes foncions domestiques.
BOVARY-WEB	Eth potecari se comportèc coma un excellent vesin.
BOVARY-WEB	Metèc ara senhora Bovary ath pas des provedidors, hec a vier exprèssament ad aqueth que li servie era cidra, la tastèc eth madeish e cuelhec es disposicions de besonh pr’amor de qué era bota siguesse ben plaçada en cerèr; indiquèc era manèra de poder obtier eth bodèr a bon prètz e venguec a trapar a Lestiboudois, que damb eth establic un acòrd; pr’amor qu’eth sacristan, ath delà des sues ocupacions sacerdotaus e mortuòries, auie compde des principaus uarts de Yonville, a tant era ora o a tant era annada, sivans eth gust der interessat.
BOVARY-WEB	S’eth farmaceiutic desplegaue ua cordialitat tant obsequiosa, non solet ère per çò deth besonh qu’auie d’ocupar-se des auti, senon que, ath delà, auie eth sòn pròpri plan.
BOVARY-WEB	Qu’auie transgredit era lei deth 19 Ventós, an XI, article prumèr, qu’enebís er exercici dera medecina ad aqueth que non tie eth titol corresponent; e, victima de denóncies tenebroses, auie estat citat en Rouen, en burèu particular deth fiscau reiau.
BOVARY-WEB	Eth magistrat lo recebec de pès, damb tòga, ermina ena espatla e capèth en cap.
BOVARY-WEB	Deth correder estant s’entenie eth cauishigar des sabates des gendarmes e ua sòrta de sorrolhs de barrolhs que se barren.
BOVARY-WEB	Eth potecari sentec bronzinar es aurelhes de tau forma que se pensèc qu’anaue a quèir herit per un còp de sang.
BOVARY-WEB	Entrevedec uns crotons sosterranhs, era sua familha hèta un mar de lèrmes, era farmacia venuda, toti es pòts disseminadi; e se vedec obligat a entrar en un cafè tà béuer un veiret de rom pr’amor de remeter-se.
BOVARY-WEB	Eth rebrembe d’aguesta admonicion s’anec aflaquint de man en man, e seguie, coma abans, en tot hèr consultes anodines ena rebotica.
BOVARY-WEB	Eth baile, totun, non lo deishaue de uelh e es collègues èren engelosidi, de sòrta que valie mès non fisar-se’n.
BOVARY-WEB	Guanhar-se ath senhor Bovary a trauèrs d’aqueres atencions equivalie e hèr-se a vier era sua gratitud empedint atau que mès endauant se l’acodisse parlar, en cas que se n’encuedèsse de bèra causa.
BOVARY-WEB	Cada maitin, donc, l’amiaue eth jornau, e soent, pera tarde, deishaue ua estona era farmacia pr’amor de vier ena casa deth mètge tà tier-li ua convèrsa.
BOVARY-WEB	Charles ere trist; es clients non se deishauen veir per nunlòc.
BOVARY-WEB	S’estaue ores e ores seigut, sense badar boca, anaue a estirar-se en sòn burèu o guardaue se com cosie era sua hemna.
BOVARY-WEB	Per çò d’aleugerir-se eth pensament, se metec a hèr es trabalhs dera casa e enquia sagèc de pintar eth humarau damb ua pintura sobranta qu’auien deishat es pintors.
BOVARY-WEB	Era qüestion des sòs, totun, l’enquimeraue.
BOVARY-WEB	N’auie degalhat tants enes reparacions en Tostes, enes vestits e enes capricis dera sua hemna e en cambiament de domicili, qu’en dus ans s’auie honut tot eth dòt: mès de tres mil escuts.
BOVARY-WEB	Dempús, guaires causes maumetudes o perdudes ena mudança de Tostes a Yonville!
BOVARY-WEB	Aquerò sense compdar eth capelhan de ges qu’en ua bassacada deth car en empeirat de Quincampoix queiguec per tèrra e se trinquèc en mil tròci.
BOVARY-WEB	Alavetz, ua preocupacion mès agradiua venguec a proporcionar-li bèra distraccion: er embaràs dera sua hemna.
BOVARY-WEB	A mida qu’era data s’aprochaue, accentuaue mès era sua trendesa.
BOVARY-WEB	Qu’ère er establiment d’un nau ligam dera carn, damb eth sentiment dera prolongacion d’ua union mès complèxa.
BOVARY-WEB	Quan l’observaue de luenh estant, damb eth sòn pas fòrt, e vedie se com viraue feblament eth bust sus es anques sense corset; quan, trapant-se er un ath costat der aute, eth la contemplaue damb plaser e era seiguie abandonada en tot cuélher postures de lassitud, alavetz non podie tier-se era alegria.
BOVARY-WEB	Se lheuaue, la punaue, li passaue es mans pera cara, li didie maireta, la volie hèr barar, e miei arrint miei plorant deishaue anar totes es paraules amoroses que li venguien en esperit.
BOVARY-WEB	Era idia d’auer engendrat l’agradaue.
BOVARY-WEB	Ara ja non li mancaue arren, coneishie tot eth curs dera existéncia umana e s’i calaue damb serenitat e damb es codes ben emparats.
BOVARY-WEB	Ara prumeria, Emma, sentec ua grana estranhesa; dempús desirèc trapar-se ja deth tot desliurada per çò de saber se qué ère aquerò d’ester mair.
BOVARY-WEB	En non poder hèr, ça que la, es despenes qu’era aurie desirat (auer ua cunhèra en forma de vaishèth damb ues cortines de seda de color ròsa e ues casquetes brodades), i renoncièc, un shinhau amarada, e de pic encomanèc tota era ròba deth mainatge qu’auie d’arribar a ua cosedoira deth pòble sense preocupar-se de discutir arren ne d’alistar arren tanpòc.
BOVARY-WEB	Non ne cuelhec partida, donc, en aguesti preparatius qu’ahisquen era trendesa des mairs; e aguest aluenhament damnatgèc deth prumèr moment era intensitat dera sua afeccion.
BOVARY-WEB	Emma aurie volgut que siguesse un hilh; un hilh fòrt e brun que se cridarie Georges; aguesta idia d’associar eth sentit dera masculinitat ath frut des sues entralhes qu’ère coma ua resvenja de totes es sues passades impoténcies.
BOVARY-WEB	Aumens, un òme ei liure; madeish pòt recórrer es païsi qu’es passions, trauessar es obstacles e tastar es jòies mès luenhanes.
BOVARY-WEB	Ua hemna n’ei constantament privada.
BOVARY-WEB	Inèrta e flexibla ath còp, ve se com s’adrecen entada era es febleses dera carn e es dependéncies dera lei.
BOVARY-WEB	Coma eth vel deth sòn capèth tengut per un cordon, era sua volontat bategaue ardidament a toti es vents.
BOVARY-WEB	Se passe, totun, qu’aquiu a on i a un desir que l’arrossègue i a ua convenença que l’arture.
BOVARY-WEB	Amainadèc un dimenge, tàs sies deth maitin, ena gessuda deth solei.
BOVARY-WEB	Qu’ei ua mainada!, didec Charles.
BOVARY-WEB	Emma virèc eth cap e s’estavanic.
BOVARY-WEB	Un moment dempús venguec era senhra Homais e la punèc, atau coma era senhora Lefrançois deth Lion d’Or.
BOVARY-WEB	Eth farmaceutic, en tot hèr-se eth distrèt, sonque li didec quauques felicitacions provisionaus a trauèrs dera pòrta miei dubèrta.
BOVARY-WEB	Volec veir ath mainatge e lo trapèc format coma cau.
BOVARY-WEB	Pendent era convalescéncia, Emma se tenguec tu per tu a trapar un nòm entara sua hilha.
BOVARY-WEB	Comencèc repassant toti aqueri qu’auien terminasons italianes, taus coma Clara, Louisa, Amanda, Atala; Galsuinde l’agradaue fòrça; encara mès, totun, Yseult o Leocadie.
BOVARY-WEB	Charles volie qu’era mainada se cridèsse coma era sua mair; Emma s’i opausaue.
BOVARY-WEB	Reseguiren de cap a cap eth calendari e consultèren as amics.
BOVARY-WEB	Eth senhor Leon, didec eth farmaceutic, que damb eth parlè er aute dia, s’estranhe de qué non alistetz eth nòm de Madeleine, qu’ei fòrça de mòda en aguesti moments.
BOVARY-WEB	Era vielha Bovary, totun, se mostrèc indignada contra aguest nòm de pecadora.
BOVARY-WEB	Atau Napoleon representaue era glòria e Franklin era libertat; Irma ère dilhèu, ua concession ath romanticisme; Athalie, totun, qu’ère un omenatge ara mès immortau des òbres mèstres dera scèna francesa, pr’amor qu’es sues concepcions filosofiques non l’empedien auer es sues admiracions artistiques.
BOVARY-WEB	En eth, eth pensador non estofaue ar òme sensible.
BOVARY-WEB	Que sabie establir diferéncies; sabie distinguir aquerò que corresponie ara imaginacion d’aquerò que pertanhie ath fanatisme.
BOVARY-WEB	D’aquera tragedia, per exemple, ne blaimaue es idies, mès n’admiraue er estil; ne maudidie era concepcion, mès aplaudie toti es detalhs; e s’exasperaue contra es personatges en tot afogar-se damb es sòns discorsi.
BOVARY-WEB	Quan ne liegie es grani passatges se sentie transportat; mès quan pensaue qu’es missaires se n’aprofitauen entà hèr-se a vier era aigua ena sua mòla, se demoraue contrariat, e, en aguesta confusion de sentiments qu’en era s’embolhaue, aurie volgut coronar a Racine damb es sues pròpries mans e ath còp pelejar-se pendent ua bona estona.
BOVARY-WEB	A tot darrèr, Emma s’en brembèc qu’en castèth de Vaudyessard auie entenut se com era marquesa nomentaue Berthe a ua senhora joena.
BOVARY-WEB	D’alavetz eth nòm causit siguec aguest, e, coma qu’eth senhor Rouault non podie vier, li demanèren ath senhor Homais que siguesse eth pairin.
BOVARY-WEB	Es presents qu’eth potecari aufric sigueren toti es productes deth sòn establiment: sies caishes de liris, un pòt de fecula, tres orjòls de malva blanca, e ath delà sies barretes de sucre candi qu’auie trapat en ua estatgèra.
BOVARY-WEB	Tara vrespada dera ceremònia i auec un gran sopar.
BOVARY-WEB	I assistic eth capelhan.
BOVARY-WEB	S’animèren.
BOVARY-WEB	Quan mestrèren es licors, eth senhor Homais cantèc Eth Diu dera bona gent; eth senhor Leon cantèc ua barcaròla, e era senhora Bovary mair, qu’ère era mairia, ua romança deth temps der Emperi; eth senhor Bovary pair, a tot darrèr, demanèc que baishèssen eth mainatge, e se botèc a batiar-lo damb ua copa de champanha que li uedec sus eth cap.
BOVARY-WEB	Aguest escarni deth prumèr des sacraments anugèc ath prèire Bournissien; eth vielh Bovary responec damb ua cita dera Guèrra des dius; eth capelhan se lheuèc pr’amor d’anar-se’n; es senhores li supliquèren que se demorèsse; Homais s’interpausèc; fin finau, entre toti artenheren qu’eth gleisèr se tornesse a sèir, causa que hec sense rancura, e acabèc de beuer-se tranquillament eth cafè e era tassa ja miei ueda.
BOVARY-WEB	Eth senhor Bovary pair encara s’estèc un mes en Yonville en tot enludernar as sòns abitants damb era casqueta de militar damb galons d’argent que se botaue pes maitins per çò d’anar a humar-se era pipa ena plaça.
BOVARY-WEB	E en tot perhumar-se es mocadors de seda acabèc tota era aigua de colonia dera sua ireua.
BOVARY-WEB	A Emma non li desagradaue bric era sua companhia.
BOVARY-WEB	Qu’auie recorrut mon: parlaue de Berlin, de Viena, d’Estrasburg, deth sòn temps d’oficiau, des aimantes qu’auie auut, des grans dinars qu’auie hèt; dempús, se mostraue amable, e enquia e tot bèth sòp, sigue ena escala o en uart, la cuelhie pera cintura en tot exclamar: Te cau tier compde, Charles!
BOVARY-WEB	Alavetz, era vielha Bovary s’espauric en tot pensar ena felicitat deth sòn hilh, e, cranhent qu’ara longa eth sòn marit auesse ua infuéncia immorau sus es idies dera joena, sagèc d’apressar era partença.
BOVARY-WEB	Dilhèu auie inquietuds mès serioses.
BOVARY-WEB	Eth senhor Bovary qu’ère un òme que non respectaue arren.
BOVARY-WEB	Un dia, Emma se sentec cuelhuda còp sec pes talents de veir ara sua hilha, que l’auien autrejat, coma hilhuquèra, ara hemna deth hustèr; e, sense guardar eth calendari tà veir s’encara se tardauen es sies setmanes dera Vèrge, se filèc de cap ara casa de Rollet, plaçada ath cap deth pòble, ath pè dera còsta, entre era carretèra e es prats.
BOVARY-WEB	Qu’ère meddia.
BOVARY-WEB	Es cases auien es hiestrons barradi, e es losats de lòsa, ludent jos era lum aspra deth blu deth cèu, semblauen lugrejar des d’eth cimalh.
BOVARY-WEB	Bohaue un vent pesant.
BOVARY-WEB	Emma, tot caminant, se sentie aflaquida; es calhaus deth camin li hègen mau; s’estèc en tot trantalhar se tornaue entà casa o se demoraue en un costat entà repausar.
BOVARY-WEB	En aqueth moment gessec eth senhor Leon d’ua pòrta vesia damb un paquet de papèrs dejós deth braç.
BOVARY-WEB	Venguec a saludar-la e se botèc ara ombra dauant dera botiga de Lheureux, jos era vela grisa.
BOVARY-WEB	Se… didec Leon sense gausar contunhar.
BOVARY-WEB	Auetz trabalh en bèth lòc?, preguntèc Emma.
BOVARY-WEB	E, en veir era responsa der escrivan, li demanèc que l’acompanhèsse.
BOVARY-WEB	Aguesta madeisha tarde aquerò se sabec en Yonville, e era senhora Tuvache, era hemna der alcalde, declarèc dauant dera sirventa qu’era senhora Bovary se comprometie.
BOVARY-WEB	Entà arribar ena casa dera hilhuquèra calie virar tara quèrra en arribar en finau deth carrèr, coma aqueth que se’n va entath cementèri, e dempús contunhar entre patis e bèra caseta per un caminòu ornat de picamèrles.
BOVARY-WEB	Es picamèrles èren florides, que n’èren tanben es veroniques, era garraveres, es ortigues e es arrominguères damb tendéncia a espessir-se.
BOVARY-WEB	Caminauen tot doç, er un ath costat der aute, era emparant-se un shinau e eth acordant es sòns passi as d’era.
BOVARY-WEB	Ath sòn dauant bronzinaue un eishame de mosques volatejant per aire caud.
BOVARY-WEB	Arreconeisheren era casa per çò d’un vielh noguèr que li hège ombra.
BOVARY-WEB	Ère baisha e caperada de teules brunes.
BOVARY-WEB	Dehòra, jos era lucada deth humarau, penjaue un manat de cebes.
BOVARY-WEB	Ua clòsa de piracantes caperada de bartasses barraue un bancau de laitugues damb quauques mates de badasses e cedes que flairauen penjades en ues arrames.
BOVARY-WEB	Un canalet d’aigua lorda s’esguitlaue pera èrba, e per tot er entorn i auie diuèrses pèces de ròba vielha e rosigada: miches casolanes, ua camisa d’indiana vermelha e un gran linçò d’un teishut celh, estenut ath long dera clòsa.
BOVARY-WEB	En enténer era pòrta dera clòsa, campèc era hilhuquèra damb ua creatura en braça, aganchada ara popa.
BOVARY-WEB	Damb era auta man estiraue un mainatget malautís, damb era cara caperada de escrofules.
BOVARY-WEB	Qu’ère eth hilh d’un capelèr de Rouen, qu’es sòns pairs, aclapadi peth negòci, auien manat entath camp.
BOVARY-WEB	Entratz, didec; era vòsta petita qu’ei aquiu, que dormís.
BOVARY-WEB	Era cramba ère en embaish.
BOVARY-WEB	Que non n’auie cap auta ena casa.
BOVARY-WEB	Ath hons se vedie un lhet sarrat ara paret, ample e sense cortines.
BOVARY-WEB	Era pastèra ocupaue eth costat dera hièstra, qu’auie un veire escarcanhat caperat damb un papèr blau.
BOVARY-WEB	En canton deth darrèr dera pòrta ludien es taches d’ues sabates deishades jos era lòsa deth poladèr ath costat d’ua botelha plia d’òli damb ua ploma ath bròc.
BOVARY-WEB	Sus era humenèja polsosa, entre ues pèires de larèr, ues puntes de candèla e uns tròci d’esca, s’arrossegaue un Mathieu Laensberg.
BOVARY-WEB	Fin finau, ua Fama damb ues trompetes ena boca formaue era darrèra superfluitat dera cramba.
BOVARY-WEB	Qu’ère ua imatge probablament rebracada de bèth prospècte de perhum e tachada ena paret damb sies taches d’esclòp.
BOVARY-WEB	Era hilheta d’Emma dormie en solèr laguens d’ua cunhèra de vime.
BOVARY-WEB	La cuelhec amassa damb era hlaçada que li servie d’envolòpa e se metec a breçar-la tot cantussejant.
BOVARY-WEB	Leon se passejaue pera cramba.
BOVARY-WEB	L’estranhaue veir aquera senhora, beròia e ben vestida, ath miei d’aquera misèria.
BOVARY-WEB	Era senhora Bovary se rogic tota; er escrivan, susprenut, se virèc pensant qu’es sòns uelhs auien manifestat bèra causa impertinenta.
BOVARY-WEB	Dempús, Emma tornèc a ajaçar ara petita, que venguie de vomegar sus eth pitet.
BOVARY-WEB	Era hilhuquèra s’apressèc a shugar-la en tot díder que non deisharie cap plapa.
BOVARY-WEB	Que i a viatges qu’ei pejor, didec, e me passi eth dia netejant-la.
BOVARY-WEB	Plan ben, plan ben, adishatz, didec Emma.
BOVARY-WEB	Gessec en tot shugar-se es pès en lumedan dera pòrta.
BOVARY-WEB	Sò tant aclapada que bèth còp m’adormisqui ena cagira.
BOVARY-WEB	Se me voléssetz hèr a vier ua liura de cafè molut, me durarie tot un mes en tot prener-ne peth maitin damb era lèit.
BOVARY-WEB	Dempús d’auer escotat eth sòn agraïment, era senhora Bovary se n’anèc.
BOVARY-WEB	Sonque auie hèt uns passi quan entenec un rambalh d’esclòps que li hec virar eth cap: qu’ère era hilhuquèra.
BOVARY-WEB	Qué vos cau?
BOVARY-WEB	Alavetz, era campanharda, en tot cuelher-la a despart darrèr d’un albar, li comencèc a parlar deth sòn marit, que damb eth sòn mestièr e es sies francs ar an qu’eth capitan…
BOVARY-WEB	Se qué voletz?, didec Emma.
BOVARY-WEB	Plan, donc, seguic era hilhuquèra alendant en cada paraula, me cau pòur que non s’anuge en veir que me preni eth cafè soleta; es òmes, sabetz?…
BOVARY-WEB	Non vos è dit que ja vo n’autrejaria?, repetic Emma.
BOVARY-WEB	Autanplan ditz qu’era cidra l’aflaquís.
BOVARY-WEB	Acabatz d’un còp, se vos platz!
BOVARY-WEB	Donques, reprenec era hilhuquèra en tot hèr ua reveréncia, se non ei demanar-vos massa… (tornèc a saludar un aute còp), quan vos vengue ben, (la guardaue damb uelhs suplicants), un garrafon d’aiguardent, didec a tot darrèr.
BOVARY-WEB	Li heregaria es pès ara vòsta petiteta, que les tie trendes coma era lengua.
BOVARY-WEB	Desliurada ja dera hilhuquèra, Emma tornèc a cuélher eth braç de Leon.
BOVARY-WEB	Caminèc ua estona de prèssa.
BOVARY-WEB	Dempús, alentic eth pas, e era sua guardada, projectada entà dauant, trapèc era esquia deth joen sarrada pera levita, damb un cothèr de velot nere.
BOVARY-WEB	Auie es peus castanhs, que li queiguien enquiath còth, lisi e ben pientadi.
BOVARY-WEB	Se n’encuedèc qu’auie es ungles longues, causa non acostumada en Yonville.
BOVARY-WEB	Justament, eth suenh qu’er escrivan ne cuelhie ère ua des sues granes ocupacions.
BOVARY-WEB	Entad aquera operación auie un guinhauet fòrça particular laguens deth sòn escritòri.
BOVARY-WEB	Entornèren entà Yonville seguint peth costat dera aigua.
BOVARY-WEB	En ostiu, era ribèra, venguda a èster mès ampla, desnishaue enquiara basa es parets des uarts, qu’auien ua escala d’un quants gradons que baishauen enquiara vòra der arriu.
BOVARY-WEB	Era aigua s’esguitlaue silenciosa, fresca e rapida.
BOVARY-WEB	Ath miei deth corrent, es èrbes fines e longues se plegauen coma cabeladures verdes estenudes ena claretat deth liguid.
BOVARY-WEB	A viatges, uns insèctes de pautes fines se calauen en extrèm d’una jonqueta o d’ua huelha de nenufar.
BOVARY-WEB	Es arrais de solei trauessauen es petits globuls blaus des ondades, que se des.heiguien a mida que s’anauen esguitlant.
BOVARY-WEB	Es vielhs saücs podadi reflectien laguens dera aigua es sues escòrces grises.
BOVARY-WEB	Mès enlà, en un e un aute costat, es prats semblauen uets.
BOVARY-WEB	Enes bòrdes, era gent dinaue; e Emma e eth sòn companh non entenien ua uata causa qu’eth bronit des pròpris passi, es paraules qu’escambiauen e eth heregar deth vestit d’era bronzinant ath sòn entorn.
BOVARY-WEB	Es parets des uarts, ornades peth dessús damb tròci de botelha, èren caudes coma es veires d’un ivernatge.
BOVARY-WEB	Es rabanèles gessien d’entre miei des rajòles, e, en tot passar, era senhora Bovary treiguie damb era punta dera ombrèla eth povàs auriò des flors passides, e separaue quauqua rameta de vidalba o de redòrta que s’esguitlaue pera seda en tot aganchar-se as franges deth vestit.
BOVARY-WEB	I anaratz?, preguntèc Emma.
BOVARY-WEB	Se posqui, òc, responec er escrivan.
BOVARY-WEB	Que non semblaue qu’auessen arren mès entà dider-se.
BOVARY-WEB	E, totun aquerò, es sòns uelhs èren plei d’ua convèrsa mès seriosa; tant qu’er un e er aute s’esdegaue entà non prononciar que frases vulgares, se sentien invadidi per ua madeisha langor; qu’ère coma un mormolh prigond e contunh dera amna que dominaue eth des sues votzes.
BOVARY-WEB	Estonadi per aguesta naua suavitat, non pensauen en transmeter-se’n era sensasion o en desnishar-ne era encausa.
BOVARY-WEB	Es felicitats futures projècten, coma es païsi tropicaus, es brises perhumades ara immensitat que les precedís, costant ua embriaguesa que provòque er assopiment fòrça abans d’entreveir er orizon.
BOVARY-WEB	Arribèren en un endret a on era tèrra apareishie remoiguda peth caushigament deth bestiar; les calec passar per dessús d’ues pèires verdes calades ath miei dera hanga.
BOVARY-WEB	De quan en quan, Emma se posaue en tot guardar a on meterie era botina, e trantalhant, damb es codes en aire sus era pèira movedissa, damb eth còs inclinat e eth uelh indecís, arrie dera pòur de quèir enes anhassi.
BOVARY-WEB	Leon entornèc entath burèu.
BOVARY-WEB	Eth notari non i ère.
BOVARY-WEB	Hec un còp de uelh as expedients, dempús hec punta a un creion; e finaument cuelhec eth chapèu e se n’anèc.
BOVARY-WEB	Se filèc de cap ara Pastura, naut de tot dera pala d’Argueil, ena entrada deth bòsc; s’estirèc en solèr jos es pins e se metec a contemplar eth cèu a trauèrs des dits.
BOVARY-WEB	Quin hàstic!, se didie.
BOVARY-WEB	Quin pòble mès engüegiu!
BOVARY-WEB	Se planhie d’auer de víuer en aqueth pòble en tot auer de tier coma amic ath senhor Homais, e ath senhor Guilhaumin coma patron.
BOVARY-WEB	Ad aguest darrèr, tostemp cargat de faena, damb es sues mericles de barres d’aur e es pursères ròies esperluades sus era corbata blanca, es delicadeses der esperit l’èren estranhes, encara que simulèsse ua aparença regda e anglesa qu’auie impressionat ar escrivan ara prumeria.
BOVARY-WEB	Per çò que hège ara hemna deth farmaceutic, qu’ère era milhor des hemnes de Normandia, doça coma un anhèth, trenda damb era mainada, damb sa pair, damb sa mair, damb es sòns cosins; s’aclapaue pes malastres des auti, amiaue tot eth trabalh dera casa e detestaue es corsets; se botjaue, totun, damb tanta lentor, ère tant anujosa quan parlaue, tan vulgara d’aspècte e tan retenguda ena convèrsa que, a maugrat des sòns trenta ans e de qué eth n’auesse vint, a maugrat de qué dormissen desseparadi sonque per ua pòrta e de qué se parlèssen cada dia, jamès non s’auie imaginat que bèth un la podesse guardar coma ua hemna e ne qu’auesse deth sòn sèxe cap aute senhau qu’eth vestit.
BOVARY-WEB	Qui i auie mès encara?
BOVARY-WEB	Binet, quauque comerçant, dus o tres tauernèrs, eth capelhan e, en fin, eth senhor Tuvache, er alcalde, damb es sòns dus hilhs, gent acomodada, morruda, motuda, que se cultivauen es tèrres eri madeishi, hègen es tantarres en familha, devòts e d’un tracte insuportable.
BOVARY-WEB	Sus eth hons comun de totes aguestes fesomies, era figura d’Emma subergessie isolada e ath còp luenhana, donques que sentie qu’entre era e eth s’interpausauen uns abismes vagues.
BOVARY-WEB	Ara prumeria auie vengut diuèrsi còps ena sua casa en companhia deth farmaceutic.
BOVARY-WEB	Charles non auie manifestat cap curiosèr en receber-lo.
BOVARY-WEB	E, calat entre era pòur d’èster indiscret e eth desir d’ua intimitat que consideraue lèu impossibla, Leon non sabie se com gesser-se’n.
BOVARY-WEB	IV.- En arribar es prumèrs hereds, Emma deishèc era cramba pr’amor de hèr vida ena sala.
BOVARY-WEB	Qu’ère ua pèça longa e baisha de tet; un polipèr luxuriant botat sus eth larèr s’estenie pera lua deth miralh.
BOVARY-WEB	Seiguda en fautulh plaçat apròp dera hièstra, vedie ara gent deth pòble que pujaue e baishaue peth trepader.
BOVARY-WEB	Leon i passaue dus còps ath dia en tot vier deth burèu entath Lion d’Or.
BOVARY-WEB	Emma arreconeishie es sòns passi de luenh; s’inclinaue un shinhau entà dauant avedant era aurelha atentiuament; er escrivan passaue peth darrèr dera cortina, vestit tostemp parièr e sense virar eth cap.
BOVARY-WEB	That vrèspe, totun, quan auie abandonat eth canebàs ena hauda e se demoraue coma cogitosa damb era man quèrra calada ena maishèra soent sentie que s’estrementie dauant dera aparicion sobta d’aquera ombra hugidissa.
BOVARY-WEB	Alavetz se lheuaue e manaue que parèssen era taula.
BOVARY-WEB	Eth senhor Homais arribaue quan èren en tot sopar.
BOVARY-WEB	Entraue silenciosament per çò de mon shordar ad arrés, damb era casqueta aurìòla ena man e repetint era frasa de rigor: “Bona net a toti”.
BOVARY-WEB	Dempús, un còp seigut ath sòn lòc, entre marit e hemna, demanaue naues des malauts ath mètge, e aguest lo consultaue sus era probabilitat des onoraris.
BOVARY-WEB	Ara seguida, era convèrsa queiguie sus aquerò qu’amiaue eth jornau.
BOVARY-WEB	En aquera ora, Homais se lo sabie de memòria; e lo recitaue integrament en tot ahíger es reflexions deth jornalista e totes es istòries des catastròfes individuaus arribades en França o en estrangèr.
BOVARY-WEB	Quan s’acabaue eth tèma, non se tardaue guaire a deishar anar quauques observacions sus es plats que vedie.
BOVARY-WEB	Enquia e tot en cèrtes escadences, miei lheuant-se, li senhalaue delicadament ara senhora et tròç mès trende, o ben, virant et cap entara mossa, li balhaue quauqui conselhs sus era manipulacion des aguisats o sus era igiena des condiments.
BOVARY-WEB	Parlaue de flaires, d’extraits liquids dera carn, de chucs e de gelatines d’ua manèra enludernanta.
BOVARY-WEB	De un aute costat, damb eth cap tant o mès plen de formules culinàries que de pòts de farmacia, Homais ère excellent ena confeccion de vinagres e de licors doci; ath madeish temps, coneishie totes es invencions restacades damb es radiadors economics, ataue coma er art de sauvar es hormatges e de sofrar es vins malauts.
BOVARY-WEB	Tàs ueit, Justin venguie a cercar-lo pr’amor de barrar era farmacia.
BOVARY-WEB	Alavetz, eth senhor Homais lo guardaue maliciosament, mès que mès se Felicité se trapaue per aquiu, donques que se n’auie encuedat de qué eth sòn alumne anaue ena casa deth mètge damb ua viua complasença.
BOVARY-WEB	Qu’auie un defècte mès grèu encara: eth d’escotar es convèrses, causa qu’eth potecari li repotegaue de contunh.
BOVARY-WEB	Es dimenges, per exemple, non i auie manèra de hèr-lo gésser deth salon, a on era senhora Homais lo solie cridar pr’amor de qué se hesse a vier es mainatges, que dormien pes fautulhs e heregauen damb era esquia es amples cobèrtes de tela blanca.
BOVARY-WEB	En aguestes reünions dominicaus ena casa deth farmaceutic, non i anaue guaira gent, pr’amor qu’era sua mala lengua e es sues opinions politiques auien anat aluenhant a diuèrses persones respectables.
BOVARY-WEB	Er escrivan, totun, non i mancaue jamès.
BOVARY-WEB	E tanlèu entenie eth timbre dera pòrta corrie entara senhora Bovary, li cuelhie eth chal e es esclòps que se botaue entà protegir-se es sabates deth contacte dera nhèu, e anaue a botar-les suenhosament jos er escritòri dera farmacia.
BOVARY-WEB	Començauen hènt ues partides ath trenta un; dempús, eth senhor Homais hège ar ecarté damb Emma.
BOVARY-WEB	Leon, pauhicat ath sòn darrèr, l’indicaue es jogades.
BOVARY-WEB	Damb es mans agarrades ath dorsièr dera cagira, vedie se com es pues dera pienta se l’en.honsauen enes peus.
BOVARY-WEB	En cada movement que hège lançant es cartes, se li lheuaue un shinhau eth vestit deth costat dret.
BOVARY-WEB	Dera tofa de peus recuelhudi baishaue ua tonalitat bruna que se l’estenie pera espatla e anaue esblancossint-se de man en man enquia esbugassar-se laguens dera ombra.
BOVARY-WEB	Eth vestit li queiguie a costat e costat dera cagira, en tot espelofir-se plen de plecs e escampilhar-se per tèrra.
BOVARY-WEB	Quan Leon sentie que i botaue es pès ath dessús, hège repè coma s’auesse caushigat a quauqu’un.
BOVARY-WEB	En acabar de hèr as cartes, eth potecari e eth mètge se calauen a hèr ua partida ath dominò, e Emma cambiant de lòc, s’apuaue ena taula en tot huelhetar era Illustracion.
BOVARY-WEB	Se hège a vier entara sua casa era revista de mòdes que recebie.
BOVARY-WEB	Leon se li botaue ath costat; guardauen es gravats amassa e aqueth qu’acabaue prumèr demoraue qu’er aute auesse auut temps d’arribat ath finau dera plana.
BOVARY-WEB	Soent, era li demanaue que li recitèsse vèrsi.
BOVARY-WEB	Leon les declamaue damb ua votz sopacada que hège expirar suenhosament enes passatges amorosi.
BOVARY-WEB	Eth sorrolh des fiches deth dominò lo shordaue; eth senhor Homais ère un expèrt e guanhaue era partida aisidament.
BOVARY-WEB	Acabadi es tres cents punts, ambdús s’estirauen dauant deth larèr e non se tardauen a esclipsar-se.
BOVARY-WEB	Eth huec languie entre es cendres; era teièra ère ueda; Leòn seguie liegent e Emma se l’escotaue en tot hèr virar maquinaument era pantalha dera lum, qu’en era i auie pintadi uns pantres naut d’uns coches e uns equilibristes de còrda damb es sòns balançadèrs respectius.
BOVARY-WEB	Leon s’arturaue en tot senhalar damb eth dit ar auditòri que dormie.
BOVARY-WEB	Alavetz se parlauen en votz baisha e, coma qu’arrés les escotaue, era convèrsa les semblaue mès doça.
BOVARY-WEB	Eth senhor Bovary, pòc gelós, non se’n hège.
BOVARY-WEB	Eth dia dera sua onomastica recebec un beròi bust frenològic, pintat de blau e plen de chifres enquiath torax.
BOVARY-WEB	Qu’ère ua atencion der escrivan.
BOVARY-WEB	Non ère pas era soleta atencion que l’auie, donques que tanben li hège es encargues en Rouen.
BOVARY-WEB	E, coma qu’eth libre d’un novelista auie botat de mòda es plantes grasses, Leon ne crompaue entara senhora, e se les botaue ena hauda en sèir-se laguens dera Arongleta sense pòur de ponchar-se es dits.
BOVARY-WEB	Emma anèc a aganchar ua plancha damb baranda ena hièstra pr’amor de botar-i es tèsti.
BOVARY-WEB	Er escrivan tanben auie eth sòn jardinet penjant.
BOVARY-WEB	Atau se vedien de hièstra en hièstra, en tot hèr veir que s’ocupauen des flors.
BOVARY-WEB	Ça que la, non èren cap aguestes es hièstres mès ocupades deth pòble.
BOVARY-WEB	Que n’auie ua auta que n’ère encara mès: era lucana deth humarau deth senhor Binet, qu’ath sòn darrèr era prima siluèta deth quectaire se passaue es ores deth dimenge e es tardes d’entre setmana, sonque que siguesse eth temps un shinhau clar, tostemp inclinat sus eth torn, qu’eth monotòn ranquejar s’entenie enquiath Lion d’Or.
BOVARY-WEB	Ua tarde, en arribar ena sua casa, Leon trapèc ena cramba un tapís de velot e de lan damb ues huelhes diboishades en un hons de color palle.
BOVARY-WEB	Eth gojat l’ac ensenhèc ara senhora Homais, ath senhor Homais, a Justin, as mainatges, ara codinèra; ne parlèc ath sòn patron.
BOVARY-WEB	Toti mostrèren eth desir de veir eth tapís.
BOVARY-WEB	Quin ère eth motiu qu’era senhora deth mètge obsequièsse ar escrivan damb semblables generositats?
BOVARY-WEB	Era causa semblèc fòrça estranha e hec pensar qu’a tot darrèr deuie èster era sua aimanta.
BOVARY-WEB	Eth semblaue que volie que se vedesse atau, donques que non se cansaue de parlar des sòns encantaments e dera sua gràcia, enquiath punt qu’un dia Binet li responèc còp sec:
BOVARY-WEB	A jo que m’ei parièr, que non forme part des mies amistats!
BOVARY-WEB	Se copaue eth cap pensant com poirie declarar-se-li.
BOVARY-WEB	E trantalhant entre era pòur de semblar desagradiu e era vergonha de veder-se tan pusillanime, ploraue de descoratjament e de desir.
BOVARY-WEB	Dempús, cuelhie decisions energiques.
BOVARY-WEB	Escriuie cartes que mès tard esbocinaue, e eternizaue eth projècte en tot ajornar-lo indefinidament.
BOVARY-WEB	Soent cuelhie era decision de riscar eth tot peth tot.
BOVARY-WEB	Semblabla resolucion, totun, l’abandonaue tanlèu se trapaue dauant d’Emma; o ben quan Charles lo convidaue a pujar en sòn boc pr’amor de vier amassa a tier-li ua visita a quauque malaut pes entorns; alavetz acceptaue de seguit, saludaue ara senhora e se n’anaue.
BOVARY-WEB	Qu’ei qu’eth sòn marit non ère bèra causa d’era tanben?
BOVARY-WEB	Per çò que hè a Emma, era jamès s’auie demanat se l’estimaue.
BOVARY-WEB	Sivans se pensaue, er amor auie d’arribar còp sec damb fulguracions e resplendors, coma ua tormenta des cèus que què sus era vida, en tot capvirar-la, arrincant es volontats coma ues tristes huelhes e hènt-se a vier en abisme ath còr sancer.
BOVARY-WEB	Non sabie que, quan es canaus son caperadi, era ploja forme lacs enes terrasses des cases.
BOVARY-WEB	E s’aurie estat en aquesta seguretat se non auesse desnishat sobtament ua henuda ena paret.
BOVARY-WEB	V.- Se n’encuedèc un dimenge de hereuèr, ua tarde que nheuaue.
BOVARY-WEB	Se n’auien anat toti, eth senhor e era senhora Bovary, Homais e eth senhor Leon, entà veir ua hilatura de lin qu’installauen ena val, a mieja oreta deth pòble.
BOVARY-WEB	Eth potecari s’auie hèt a vier a Napoleon e Athalie pr’amor de qué hessen un shinhau d’exercici, e Justin les acompanhaue amiant eth paraigües ena esquia.
BOVARY-WEB	E, ça que la, arren justificaue aqueth curiosèr.
BOVARY-WEB	Se tractaue d’un gran espaci de terren uet damb uns molons de pèires e de sable escampilhadi aciu e delà qu’entre eri se trapauen barrejades arròdes d’engranatge rolhades.
BOVARY-WEB	Ath miei se lheuaue ua grana construccion cairada traucada per ua hilera de hiestretes.
BOVARY-WEB	Que non ère encara acabada, e a trauèrs des bigues deth tet se vedie clarament eth cèu.
BOVARY-WEB	Estacat ath pilar que sostenguie era carcassa, un ram hèt de palha damb cabelhs barrejadi hège espetar ath vent es cintes tricolores.
BOVARY-WEB	Homais auie cuelhut era paraula.
BOVARY-WEB	Explicaue as assistents era importànica qu’aurie en futur aqueth establiment, avaloraue era resisténcia des losats, era espessor des parets, e li hège dò de non auer ua cinta metrica coma era qu’auie eth senhor Binet entath sòn usatge particular.
BOVARY-WEB	Emma, que li daue eth braç, s’apuaue un shinhau ena sua espatla; contemplaue eth disc solar irradiant entremiei dera broma eth sòn enludernant palitge.
BOVARY-WEB	Virèc eth cap.
BOVARY-WEB	Charles ère aquiu ara vòra.
BOVARY-WEB	Amiaue era casqueta en.honsada enquias uelhs; es pòts, celhs, li tremolauen en tot transmeter-li ua cèrta estupiditat ara expression; enquia e tot era espatla, aquera espatla qu’auie trapat tostemp tan tranquilla, li causaue ua viua irritacion, e en talh dera levita vedec installada tota era vulgaritat deth personatge.
BOVARY-WEB	Mentre deth hons dera sua irritacion saborejaue era sòrta de depravada voluptat despenuda d’aqueth examen, Leon hec un pas entà dauant.
BOVARY-WEB	Eth hered semblaue comunicar ath pallitge deth sòn ròstre ua langor mès doça; entre eth còth e era corbata, eth cothèr un shinhau hloish dera camisa li deishaue descubèrta era pèth; de dejós ua guinsa de peu li gessie ua punta d’aurelha, e es sòns uelhs blaus, lheuadi ena contemplacion des bromes, li semblauen a Emma d’ua netetat sonque comparabla as lacs des montanhes damb eth cèu miralhat ath hons.
BOVARY-WEB	Malastre!, exclamèc còp sec eth potecari.
BOVARY-WEB	E comencèc a córrer entath sòn hilh, que venguie de precipitar-se laguens d’un molon de caudia pr’amor d’emblanquir-se es sabates.
BOVARY-WEB	Li calie un guinhauet; Charles li deishèc eth sòn.
BOVARY-WEB	A!, se didec Emma.
BOVARY-WEB	Gelaue e se’n tornèren entà Yonville.
BOVARY-WEB	Aqueth vrèspe, era senhora Bovary non se deishèc veir ena casa des sòns vesins.
BOVARY-WEB	Charles i anèc, e, tanlèu se vedec soleta, comencèc de nauèth eth comparèr damb era netetat d’ua sensacion lèu immediata e damb aguest alongament de perspectiua qu’eth rebrembe autrege as objèctes.
BOVARY-WEB	Tant que guardaue com ahlamaue eth huec deth sòn lhet estant, vedie a Leon, de pès, aquiu baish, virant eth bastonet damb ua man e balhant era auta a Athelie, que churlaue tranquillament un tròç de gèu.
BOVARY-WEB	Lo trapaue encantador; non se lo podie trèir deth cap.
BOVARY-WEB	Rebrembèc quauques autes des sues actituds, frases qu’auie prononciat, eth ton dera sua votz, tota era sua persona.
BOVARY-WEB	E repetic en tot auançar es pòts coma s’anèsse a hèr un punet:
BOVARY-WEB	Qu’ei encantador, encantador!…
BOVARY-WEB	Qui?…
BOVARY-WEB	Totes es pròves li vengueren ara en pensament.
BOVARY-WEB	Eth còr li hèc un saut.
BOVARY-WEB	Era ahlama deth huec hège tremolar ua claror alègra en solèr de naut; cambièc de posicion e estirèc es braci.
BOVARY-WEB	E per qué non?
BOVARY-WEB	Tara mieja net, quan arribèc Charles, Emma hec veir que se desvelhaue, e, coma qu’eth, en tot despolhar-se hec un shinhau de bronit, era se planhèc de mau de cap; dempús demanèc negligentament se com auien passat era cauhada.
BOVARY-WEB	Eth senhor Leon se n’a anat lèu, didec.
BOVARY-WEB	Eth dia a vier, en escurir, recebec era visita deth senhor Lheureux, eth comerçant de teishuts.
BOVARY-WEB	Qu’ère un botiguèr que se’n sabie d’a on amiaue era man dreta.
BOVARY-WEB	Gascon de neishença, encara que normand d’adaptacion, higie ara tradicionau facóndia deth meridionau, era maufidada precaucion occitana.
BOVARY-WEB	Eth sòn ròstre gras e mòfle e sense barba semblaue que siguesse tintat damb un extracte de regalécia clara, e era sua cabeladura blanca accentuaue eth rude esclat des sòns uelhets neri e viui.
BOVARY-WEB	Qué auie estat abans?
BOVARY-WEB	Atentiu enquiar extrèm, se tenguie tostemps era espatla miei acorbaishada coma aqueth que salude a quauqu’un o que siguèsse a mand de convidar-lo.
BOVARY-WEB	Dempús d’auer deishat ena pòrta eth chapèu damb ua cinta endolada, botèc sus era taula ua caisha verda e comencèc a planher-se apròp dera senhora, damb tota sòrta de compliments, qu’auesse estat pendent tant de temps sense obtier era sua confiança.
BOVARY-WEB	Plan que òc, ua botiga coma era sua non ère hèta enta tirar a ua persona eleganta.
BOVARY-WEB	Remerquèc eth mot.
BOVARY-WEB	Ça que la, que n’aurie pro que li hesse ua simpla indicacion entà qu’eth se n’encarguèsse de procurar-li tot çò que volesse, autant en articles de merceria coma en ròba interiora, capèths o nauetats, donques que venguie ena ciutat, d’ua forma regulara, quate còps ath mes.
BOVARY-WEB	Qu’ère en relacion damb es cases mès importantes.
BOVARY-WEB	Poirien parlar d’eth es Tres Germans, era Barba d’Aur, o eth Gran Sauvatge.
BOVARY-WEB	Toti aqueri senhors lo coneishien coma se siguesse dera familha.
BOVARY-WEB	Aué, donc, venguie, en tot passar, tà mostrar-li ara senhora diuèrsi articles que per edart possedie gràcies a ua escadença des mès estranhes.
BOVARY-WEB	E treiguec der interior dera caisha mieja dotzena de cothèrs brodats.
BOVARY-WEB	Era senhora Bovary les examinèc.
BOVARY-WEB	Que non me cau arren, didec.
BOVARY-WEB	Alavetz, eth senhor Lheureux mostrèc delicadament tres mocadors de còth algerians, diuèrsi paquets d’agulhes angleses, un parelh de pantoples de palha e fin finau quate ueuères de clòsca de cocò ciselades per uns presoèrs.
BOVARY-WEB	Dempús, estirant eth còth, damb eth còs inclinat e es mans sus era taula seguie, damb era boca dubèrta, com era guardada dera senhora Bovary se passejaue trantalhanta sus es merces.
BOVARY-WEB	De tant en tant, hènt coma aqueth que expulse ua moteta de povàs, hège un copet damb era ungla sus es mocadors de seda complètament estenudi, en tot hèr-les heregar damb un bronidet leugèr e arrincant uns bualhets as palhetes daurades deth teishut coma ua voladissa d’esteles ara lum verdosa deth crepuscul.
BOVARY-WEB	Quin ei eth prètz?
BOVARY-WEB	Lheureux, que repliquèc sense trebolar-se:
BOVARY-WEB	Emma arric.
BOVARY-WEB	Qu’ei entà dider-vos, seguic damb bon umor dempus dera galejada, que non son pas es sòs çò que m’enquimère…
BOVARY-WEB	Se siguesse de besonh, enquia e tot vo n’autrejaria.
BOVARY-WEB	Emma hec un gèst de suspresa.
BOVARY-WEB	Vos ac asseguri!
BOVARY-WEB	Français, qu’ada eth eth senhor Bovary assistie en aqueri moments.
BOVARY-WEB	Eth vielh Tellier?
BOVARY-WEB	Se passe tot eth dia tossint enquia hèr tremolar era casa, e me cau pòur que lèu li serà mès util un abric de husta de pin qu’ua camisa de flanèla.
BOVARY-WEB	Qu’a cometut tanti excèssi pendent era sua joenessa!
BOVARY-WEB	Aguesta gent, senhora, que non a arturadèr.
BOVARY-WEB	S’a cremat damb er aiguardent.
BOVARY-WEB	Totun aquerò, qu’ei enquimerant veir se com despareish un coneishut.
BOVARY-WEB	Segurament era encausa de totes aguestes malauties ei eth temps, didec en tot guardar es veires dera hièstra e cuélher ua expression desagradiua.
BOVARY-WEB	Jo madeish non me trapi guaire ben.
BOVARY-WEB	Me calèrie bèth dia d’aguesti vier a tier-li ua visita ath senhor per çò d’un dolor que senti aciu ena esquia.
BOVARY-WEB	Plan, donc, adishatz, senhora Bovary; que sò ara vòsta disposicion; servidor vòste!
BOVARY-WEB	E, en gésser, barrèc doçament era pòrta eth madeish.
BOVARY-WEB	S’i tenguec fòrça; tot ac trapaue bon.
BOVARY-WEB	Entenec passi ena escala: qu’ère Leon.
BOVARY-WEB	Se lheuèc e cuelhec eth prumèr liròt de codina entà festonar, d’un molon que n’auie sus era calaishèra.
BOVARY-WEB	Quan apareishec er escrivan, semblaue que siguesse fòrça ocupada.
BOVARY-WEB	Era convèrsa siguec langorosa.
BOVARY-WEB	Era senhora Bovary l’abandonaue en cada instant; eth semblaue tot intimidat.
BOVARY-WEB	Seigut en ua cagira baisha ath cant deth huec, hège virar er estug d’evòri damb es extrèms des dits.
BOVARY-WEB	Era hège anar era agulha e, de quan en quan, arropie es plegs deth teishut damb era ungla.
BOVARY-WEB	Tot aquerò, sense badar boca.
BOVARY-WEB	Leon s’estaue silenciós en tot senter- se captivat peth sòn silenci, madeish que se n’aurie sentut damb es sues paraules.
BOVARY-WEB	Rouen per un ahèr deth burèu.
BOVARY-WEB	Non, responec era.
BOVARY-WEB	Per qué?
BOVARY-WEB	Perque…
BOVARY-WEB	Aqueth trabalh botaue nerviós a Leòn.
BOVARY-WEB	Semblaue qu’es puntes des dits d’Emma anèssen a espelar-se.
BOVARY-WEB	Li venguec en pensament ua frasa galanta, mès que non se risquèc.
BOVARY-WEB	Atau, ac deishatz anar?, seguic er escrivan.
BOVARY-WEB	Qué, era musica?, didec era viuament.
BOVARY-WEB	A, òc!
BOVARY-WEB	Se vos pensatz que non n’è pro d’ocupar-me dera casa e d’atier ath mèn marit e mil autes obligacions que son prumèr qu’era musica!…
BOVARY-WEB	Hec un còp de uelh ath relòtge.
BOVARY-WEB	Charles se tardaue mès deth compde.
BOVARY-WEB	Hec veir qu’ère preocupada.
BOVARY-WEB	Repetic dus o tres viatges:
BOVARY-WEB	Ei tan brave!
BOVARY-WEB	Er escrivan l’auie afeccion ath senhor Bovary.
BOVARY-WEB	Era trendesa dera sua hemna en aquera ocasión, totun, l’estranhèc d’ua manera desagradiua.
BOVARY-WEB	Ça que la, seguic eth sòn elògi en tot hèr-lo extensiu e mès que mès ath farmaceutic.
BOVARY-WEB	Qu’ei un òme brave!, seguic Emma.
BOVARY-WEB	Plan que òc, afirmèc er escrivan.
BOVARY-WEB	E qué se passe?, interrompec Emma.
BOVARY-WEB	E tornèc a demorar-se silenciosa.
BOVARY-WEB	Madeish se passèc enes dies a vier; convèrses, actituds, tot patic un cambi radicau.
BOVARY-WEB	Se cuelhec ara valenta es sòns prèzthèts domestics, tornèc a frequentar regularament era glèisa e venguec a èster mès sevèra damb era sirventa.
BOVARY-WEB	Treiguec a Berthe des braci dera hilhuquèra.
BOVARY-WEB	Quan i auie visites li didie a Felicité que la portèsse, e alavetz la despolhaue per çò d’ensenhar es sues cametes e es sòns bracets.
BOVARY-WEB	Quan arribaue Charles, trapaue es simbosses escauhant-se ath cant deth huec.
BOVARY-WEB	Ja non trapaue es justets damb es rabats arropidi ne es camises sense botons, e enquia hège gòi de veir es petites casquetes dera mainada ben apilerades en armari.
BOVARY-WEB	Qu’auie deishat de repotegar en tot hèr torns peth uart; tot çò que Charles prepausaue ère acceptat sense cap objeccion, encara qu’Emma non sabesse pro ben a quines volontats se plegaue sense que l’arrinquèssen un solet mormolh.
BOVARY-WEB	Atau, quan Leon, en acabar de sopar, vedie a Charles apròp deth huec damb es mans sus eth vrente, damb es cames estirades, damb es caròles rogides pera digestion, damb es uelhs umidi de felicitat, damb era mainada arrossegant-se peth tapís e aquera hemna eleganta que venguie a punar-lo per dessús deth dorsièr dera cagira, se didie:
BOVARY-WEB	Quina holia!
BOVARY-WEB	Jamès i poirè arribar!
BOVARY-WEB	Per çò d’aqueth renonciament, totun, Emma se trapèc plaçada en ues condicions extraordinàries.
BOVARY-WEB	Tàs uelhs der escrivan perdec es sues qualitats carnaus, que d’eres ja non n’auie d’obtier arren, penetrant atau en sòn còr coma ua beròia apoteòsi que se mantenguie en plia volada.
BOVARY-WEB	Qu’ère un d’aguesti sentiments purs qu’empedissen er exercici dera vida mantenguda gelosament pr’amor que son pòc comuns, ua d’aguestes illusions qu’era sua pèrta enquimèren fòrça mès ara amna umana que non es gaugi dera possession.
BOVARY-WEB	Emma s’aprimèc, s’esblancossic.
BOVARY-WEB	En tot veder-la damb es bandes de peus neri, es uelhs grani, eth nas regde, eth sòn pas d’audèth e tostemp silenciosa, semblaue coma se trauessèsse era existéncia de puntetes amiant en front era tralha vaga de bèra predestinacion sublima.
BOVARY-WEB	Se mostraue tan trista e tan tranquilla, tan doça e reservada ath còp, qu’ath sòn costat s’alendaue un encantament glaciau fòrça semblable ar espant costat enes glèises peth perhum des flors barrejant-se damb era heredor des marmes.
BOVARY-WEB	Arrés s’escapaue d’aquera seduccion.
BOVARY-WEB	Eth farmaceutic didie:
BOVARY-WEB	E, ça que la, ère plia de cobesences, d’òdis e de ràbia.
BOVARY-WEB	Jos es plecs deth vestit s’amagaue un còr capvirat, e d’aqueri pòts pudics non gessie ne un solet planh que deishèsse entreveir era tempesta.
BOVARY-WEB	Era preséncia, totun, der escrivan trebolaue era volontat d’aguesta meditacion.
BOVARY-WEB	Tanlèu entenie es sòns passi, se botaue a bategar; dempús, cara a cara, era emocion l’estavanie, li venguie ua immensa estranhesa e a tot darrèr s’acabaue damb ua prigonda tristor.
BOVARY-WEB	Leon non sabie que quan gessie desesperat dera casa deth mètge, Emma se n’auaue ath sòn darrèr pr’amor de veder-lo en carrèr.
BOVARY-WEB	S’enquimeraue per aquerò que hège; meditaue es sues expressions; s’endonvièc tota ua istòria per çò de trapar ua desencusa que li permetesse visitar era sua cramba.
BOVARY-WEB	Auie enveja dera hemna deth farmaceutic, que dormie jos eth madeish losat; e es sòns pensament s’adreçauen de contunh entad aquera casa dera madeisha manèra que i anauen es coloms deth Lion d’Or tà banhar-se en gotilh des canaus es sues ales blanques e es pautetes rosades.
BOVARY-WEB	Coma mès penetraue Emma en coneishement deth sòn amor, mès s’esforçaue a arturar-lo, sajant de qué non se hesse visible, tient-se a amendrir es sues proporcions.
BOVARY-WEB	Qu’aurie volgut que Leon se n’auesse encuedat, e imaginaue tota sòrta de catastròfes e d’edarts entà que li facilitèssen eth descurbiment.
BOVARY-WEB	Çò que probablament la retenguie ère era guitèra, era pòur, e ath còp, era pudor.
BOVARY-WEB	Se pensaue que l’auie aluenhat massa, que ja non i auie temps, que tot ère perdut.
BOVARY-WEB	Dempus, er orgulh, era alegria de poder-se dider: “sò vertuosa” e guardar-se en miralh en tot tier actituds resignades, la padegaue un shinhau deth sacrifici que credie hèr.
BOVARY-WEB	Alavetz, es apeténcies dera carn, era cobesença de dinèrs e es malenconies dera passion, tot se confonie en un madeish patiment.
BOVARY-WEB	E en sòrta de desviar-ne eth pensament encara lo vinculaue mès, en tot excitar-se damb eth dolor e cercar es ocasions d’aguest banh pertot.
BOVARY-WEB	Se botaue de mala encolia dauant d’un plat mau mestrat, vedent ua pòrta mau ajustada; se planhie de qué non possedie es velot que desiraue, de qué non ère erosa, qu’auie sòmis massa nauts e qu’era casa se li hège estreta.
BOVARY-WEB	Çò que l’exasperaue ère que Charles non semblaue encuedar-se’n d’absoludament arren deth sòn suplici.
BOVARY-WEB	Era conviccion qu’auie de qué ère erosa representaue entà Emma un insult pèc, e era sua seguretat en aqueth ahèr, ua ingratitud.
BOVARY-WEB	Per qué, donc, se comportaue decentament?
BOVARY-WEB	Dilhèu non ère eth er obstacle que l’empedie era sua felicitat, era encausa des misèries que patie e, entà didè’c atau, eth dent dera fivèla dera vasta correja que la sarraue per toti es cantons?
BOVARY-WEB	Atau, donc, li balhèc eth tòrt unicament ath sòn marit der òdi suscitat pes sòns anuègi, e cada esfòrç entà sajar d’amendrir-lo non hège senon aumentar-lo.
BOVARY-WEB	Pr’amor qu’aguesta pena inutila s’ahigie as auti motius de desesperacion e contribusie encara mès ath sòn aluenhament.
BOVARY-WEB	Enquia e tot era sua pròpria doçor li costaue rebellions.
BOVARY-WEB	Qu’aurie volgut que Charles l’auesse mautractat pr’amor de poder-lo auer en òdi justament e resvenjar-se d’eth.
BOVARY-WEB	A viatges s’estonaue des crudèus conjectures que li passauen peth cervèth.
BOVARY-WEB	E, ça que la, li calie seguir damb er arridolet enes pòts, enténer díder e repetir qu’ère erosa, hèr veir que n’ère, hèr que toti s’ac pensèssen atau.
BOVARY-WEB	Totun, sentie hàstic de tota aguesta ipocresia.
BOVARY-WEB	Li venguien temptacions d’escapar-se damb Leon, luenh, tant ère entà on, se podie començar ua naua vida.
BOVARY-WEB	Ara seguida, totun, un abisme vague e escur se li daurie ath laguens dera sua amna.
BOVARY-WEB	Mès s’ei que ja non m’estime!, pensaue.
BOVARY-WEB	Qu’ei que son es nèrvis, responie Emma.
BOVARY-WEB	A, òc!
BOVARY-WEB	Ère tan trista, tan trista, que, en veder-la pauhicada dauant dera sua casa, semblaue un susari estenut dauant dera pòrta.
BOVARY-WEB	Eth sòn mau, çampar, qu’ère ua broma baisha qu’auie en sòn cap, e es mètges non i podien hèr arren, ne eth capelhan tanpòc.
BOVARY-WEB	Quan l’agarraue massa fòrt, se n’anaue tota soleta ena arriba deth mar enquia qu’eth lòctenent dera doana, hènt eth sòn recorrut, la trapaue estirada, de capenjós e plorant damb totes es lèrmes des sòns uelhs.
BOVARY-WEB	Mès tard, un còp maridada, diden que se l’a passat.
BOVARY-WEB	VI.- Ua tarde, Emma seiguie dauant dera hièstra, en tot veir se com Lestiboudois, eth sacristan, podaue uns arbilhons en jardin, quan de ressabuda entenec tocar eth tòc d’Angelus.
BOVARY-WEB	Qu’ère a començament d’abriu, quan es primulacèes se des.huelhen, e es jardins, madeish qu’es hemnes, semblen premanir-se entàs hèstes der ostiu; un vent tebe rebohaue pes espacis de tèrra cultivats.
BOVARY-WEB	Peth brescat dera glorieta se vedie eth vagabondatge der arriu a trauèrs deth prat, hènt diboishi sinuosi entre era verdor dera èrba.
BOVARY-WEB	Eth bugàs dera tarde passaue entre miei des pibos encara sense huelhes, esfumant-ne es contorns damb ua tinta violacèa, transparenta coma ua gasa, penjada entre es arrames.
BOVARY-WEB	Aquiu delà, peishien uns caps de bestiar; non s’entenie eth sòn cauishigar ne eth sorrolh des sues esqueres; e eth resson dera campana s’estenie per espaci coma ua lamentacion pacifica.
BOVARY-WEB	Escotant es tòcs de campana, eth pensament d’Emma se perdie entre es vielhs rebrembes dera joenessa e deth pensionat.
BOVARY-WEB	Se’n brembèc des enòrmes candelèrs que, sus er autar, dominauen es gèrles plies de flors e eth tabernacle de colomnetes.
BOVARY-WEB	Que s’aurie volgut trapar confonuda coma abans, ena longa hilèra de vels blanqui, esposcada, aciu e delà, pes taques neres des capuches tibantes des monges inclinades enes bancades.
BOVARY-WEB	Eth dimenge, ara ora dera missa, quan lheuaue eth cap, vedie era doça imatge dera Vèrge entre es revolums bluencs der encens que pujaue tà naut.
BOVARY-WEB	Alavetz, la cuelhie un prigond atrendiment, se sentie aflaquida e abandonada coma ua borra d’audeth perduda ath miei dera tempèsta.
BOVARY-WEB	E sense encuedar-se’n se filèc de cap ara glèisa damb er in de recuelher-se en quinsevolh devocion pr’amor de qué comportèsse eth plegament dera amna e, damb eth, era desaparicion totau dera existència.
BOVARY-WEB	Ena plaça trapèc a Lestiboudois, que s’entornaue, donques que, pr’amor de non escuerçar era jornada, preferie interrómper eth trabalh e contunhar-lo dempús, ath còp que tocaue a oracion quan l’anaue ben.
BOVARY-WEB	Ça que la, quan es campanes tocauen abans d’ora ère un senhau entàs bordegassi qu’anauen tara doctrina.
BOVARY-WEB	Quauqui uns d’eri, que ja auien arribat, hègen a bòles enes lòses deth cementèri.
BOVARY-WEB	D’auti, a shivau dera paret, voludauen ardidament es cames e segauen damb es esclòps es ortigues creishudes entre era balustrada e es darrères hòsses.
BOVARY-WEB	Qu’ère eth solet endret vert; era rèsta non èren senon pèires caperades tostemp damb d’un povàs fin, a maugrat des neteges practicades ena sacristia.
BOVARY-WEB	Aguest amendrie damb es oscilacions dera còrda que baishaue de naut de tot deth campanau en tot arrossegar-ne un extrèm per tèrra.
BOVARY-WEB	Ues arongletes passauen piulant, henien er aire damb eth talh deth sòn vòl e se’n tornauen rabentes entàs nins aganchadi enes teules des barbacanes.
BOVARY-WEB	Ath hons dera glèisa cremaue un bèc de blese laguens d’ua lampa penjada.
BOVARY-WEB	De luenh estant, era lum hège ua taca blancosa que tremolaue a ras der òli.
BOVARY-WEB	Un arrai long de solei trauessaue era nau de cap a cap en tot hèr encara mès ombrius es angles e es costats baishi.
BOVARY-WEB	Que non s’estarà guaire a vier, responec.
BOVARY-WEB	Es mainatges entrèren confusament ena glèisa.
BOVARY-WEB	A, brigands!, mormolhèc eth gleisèr, tostemp madeish!
BOVARY-WEB	Que non respècten arren!
BOVARY-WEB	Dempús, encuedant-se’n dera preséncia dera senhora Bovary: Desencusatz-me, didec, non vos auia arreconeishut!
BOVARY-WEB	Era lum deth solei cogant lo cuelhie a tot plen e l’esblancossie era sotana, tota ludenta des codes e damb es plecs de baish rosigadi.
BOVARY-WEB	Es plapes de grèish e de tabac, en tot estener-se per tot eth pitrau, seguien era rega des botons e s’estenien a mida qu’anauen separant-se deth còth enquia calar-se enes plecs abondosi; dera pèth rogida li gessie un eishame de pigues miei caperades pes peus aspres e grisi dera barba.
BOVARY-WEB	Acabaue de sopar e alendaue sorrolhosament.
BOVARY-WEB	Qué tau, com vos trapatz?, didec.
BOVARY-WEB	Malament, responec era, que patisqui.
BOVARY-WEB	A!, jo tanben, responec eth gleisèr.
BOVARY-WEB	Aguestes calors prumères amolissen considerablament, non vos semble?
BOVARY-WEB	En fin, qué i podem her!
BOVARY-WEB	Qu’auem neishut entà patir, coma ditz sant Pau.
BOVARY-WEB	E qué ne ditz eth senhor Bovary?
BOVARY-WEB	Eth?, hec damb un gèst de mesprètz.
BOVARY-WEB	Com!, repliquèc eth brave òme, tot estonat, non vos prescriu arren?
BOVARY-WEB	Ai!, didec Emma, que non son es remèdis dera tèrra çò que me cau.
BOVARY-WEB	Eth capelhan que non deishaue de uelh era glèisa, hège de quan en quan ua lucada entar interior a on èren ajulhadi toti es mainatges e se possauen pera esquia e queiguien coma un jòc de cartes.
BOVARY-WEB	Que voleria saber… seguic Emma.
BOVARY-WEB	Pòs-te un shinhau, Riboudet!, cridèc damb ua votz alterada.
BOVARY-WEB	Dempús, tornant-se a virar entà Emma: Qu’ei eth hilh de Boudet, eth hustèr; es sòns pairs an ua bona posicion e li dèishen hèr tot çò que vò.
BOVARY-WEB	E, totun, s’auesse un shinhau de volontat aprenerie fòrça de prèssa, donques qu’ei plan escarrabilhat.
BOVARY-WEB	Jo, bèth còp, hènt trufaria, lo cridi Riboudet (coma era pala que se puge entà anar tà Maromme) e enquia e tot li digui “mon” Riboudet.
BOVARY-WEB	Comprenetz?
BOVARY-WEB	Mont-Riboudet.
BOVARY-WEB	Er aute dia, hi aguest jòc de paraules a Sa Illustrissima e arric… se dignèc arrir.
BOVARY-WEB	E eth senhor Bovary, com se trape?
BOVARY-WEB	Emma hec veir que non l’entenie.
BOVARY-WEB	Eth prèire Bournisien contunhèc: Solide tant ocupat coma tostemp, non?
BOVARY-WEB	Pr’amor qu’eth e jo èm, segur, es dues persones mès ocupades dera parròquia.
BOVARY-WEB	Eth qu’ei eth mètge des còssi e jo eth des amnes, higec damb un arridolet espés.
BOVARY-WEB	Emma campèc ath capelhan damb es uelhs suplicants: Òc… didec, vos padegatz totes es misèries.
BOVARY-WEB	A!, non me’n parletz, senhora Bovary!
BOVARY-WEB	Aguest madeish maitin m’a calut vier en Bas-Diauville per çò d’ua vaca qu’auie eth subrementon holat; se pensauen qu’ère embelinada.
BOVARY-WEB	Sabi pas se com, totes es vaques…
BOVARY-WEB	Desencusatz-me!
BOVARY-WEB	Longuemarre e Boudet, coma i a mon!, s’a de tardar guaire, aquerò?
BOVARY-WEB	E en un bot entrèc laguens dera glèisa.
BOVARY-WEB	Es mainatges, alavetz, en tot sarrar-se ar entorn deth cantossièr, daurien eth missau, pujauen en escabèl deth cantorau; d’auti se n’anauen de puntetes enquia laguens deth confesionari.
BOVARY-WEB	Ara imprevista, totun, eth capelhan se metec a foter-les ua bona repassada.
BOVARY-WEB	Les agarraue peth cochèr deth vestit, les lheuaue en aire e les deishaue quèir de jolhs sus er empeirat en tot secodir-les damb tau fòrça que semblaue que les i volie clauar.
BOVARY-WEB	Credetz-me, didec quan entornec ath costat d’Emma tot desplegant eth sòn ample mocador d’indiana e mossegant-ne ua punta, qu’es pagesi son a plànher!
BOVARY-WEB	Que n’i a d’auti que tanben ne son, responec Emma.
BOVARY-WEB	Plan que òc!
BOVARY-WEB	Es obrèrs dera ciutat, per exemple!
BOVARY-WEB	Non, que non son cap eri…
BOVARY-WEB	Desencusatz-me.
BOVARY-WEB	Huec en iuèrn?, interrompec eth capelhan.
BOVARY-WEB	E qué se passe?
BOVARY-WEB	Com, que qué se passe!
BOVARY-WEB	Ai, mon Diu, mon Diu!, alendèc Emma.
BOVARY-WEB	Qu’ei que non vos trapatz ben?, didec eth prèire en tot auançar cogitós.
BOVARY-WEB	Dilhèu ei era digestion.
BOVARY-WEB	Vos cau tornar tà casa, senhora Bovary, e préner un shinhau de tè.
BOVARY-WEB	Aquerò vos remeterà.
BOVARY-WEB	O dilhèu un veire d’aigua fresca damb un shinhau de sucre.
BOVARY-WEB	Entà qué?
BOVARY-WEB	Qu’auie era mina de bèth un que se desvelhe d’un sòmi.
BOVARY-WEB	Dempús, en tot repensar-se: Se non me’n brembi mau, me preguntàuetz bèra causa.
BOVARY-WEB	Qué ère?
BOVARY-WEB	Arren, arren… didec Emma.
BOVARY-WEB	Se guardèren cara a cara, sense parlar.
BOVARY-WEB	Alavetz, senhora Bovary, didec eth, desencusatz-me; era obligacion qu’ei abans que tot, comprenetz?
BOVARY-WEB	Me cau alestir ad aguesti brigands.
BOVARY-WEB	Era prumèra comunion s’apròche e me cau pòur que non mos trape encara endarreridi.
BOVARY-WEB	Plan per aquerò, des dera Ascension les tengui ua ora mès toti es dimèrcles.
BOVARY-WEB	Praubets!
BOVARY-WEB	Que me cau amaiar-les coma mès lèu milhor ena via deth Senhor, tau qu’Eth madeish mos ac a encomanat per boca deth sòn Hilh divin…
BOVARY-WEB	Sauvatz-vos ben, senhora.
BOVARY-WEB	Salutacions entath vòste marit.
BOVARY-WEB	E entrèc ena glèisa hènt ua genuflexion dera pòrta madeish.
BOVARY-WEB	Emma lo vedec desparéisher entre era dobla hilèra de bancs, caminant ara prèssa, damb eth cap un shinhau inclinat sus era espatla e damb es dues mans miei dubèrtes queigudes ath long deth còs.
BOVARY-WEB	Dempús, virant-se complètament, coma ua estatua botjada ar entorn d’un éish, se filèc de cap ara sua casa.
BOVARY-WEB	Mentretant era votz fòrta deth capelhan e es clars sisclets des mainatges l’arribauen enes aurelhes en tot succedir-se ath sòn darrèr:
BOVARY-WEB	Ètz crestian?
BOVARY-WEB	Òc, sò crestian.
BOVARY-WEB	Qué vò díder èster crestian?
BOVARY-WEB	Ei crestiant aqueth que en èster batiat… batiat… batiat.
BOVARY-WEB	Era lum blancosa des veires baishaue tot doç en tot hèr oscillacions.
BOVARY-WEB	Des des sòns lòcs respectius, es mòbles semblauen auer accentuat era sua immobilitat normau e s’estofauen laguens dera ombra tau qu’un ocean laguens des tenèbres.
BOVARY-WEB	Eth larèr ère caud, eth relòtge seguie bategant e Emma s’encantaue vagament en aguesta cauma des causes, ath còp que suportaue tanti copacaps ath sòn laguens.
BOVARY-WEB	Se passaue que Berthe se trapaue plaçada entre era hièstra e era tauleta de cosedura, vacillant dessús des sabatetes de tricòt, e sajaue d’aprochar-se ara sua mair pr’amor de cuelher- li damb es manetes es laci deth devantau.
BOVARY-WEB	Tè-te!, li didec en tot aluenhar-la damb era sua man.
BOVARY-WEB	Era creatura non se tardèc a auançar-se mès encara entàs sòns jolhs, e, emparant-i es bracets, lheuaue es uelhets blaus entara sua mair deishant penjar un hiu de baua que li queiguie enquiara blòdeta.
BOVARY-WEB	Tè-te!, te digui, repetic nerviosa.
BOVARY-WEB	Era sua mina espauric ara mainada, que se botèc a cridar.
BOVARY-WEB	Dèisha-me estar d’un còp!, hec en tot possar-la damb eth code.
BOVARY-WEB	Era creatura queiguec ath pè dera calaishèra, contra era plata de coeire.
BOVARY-WEB	Se hec un talh ena gauta e li gessec un shinhau de sang.
BOVARY-WEB	Era senhora Bovary s’apressèc tà lheuar-la, trinquèc eth cordon dera campaneta, cridèc ara mossa enquia esgargamerar-se e anaue a començar a maudider-se quan Charles apareishec.
BOVARY-WEB	Qu’ère era ora de sopar e venguie d’arribar.
BOVARY-WEB	Era senhora Bovary non baishèc en minjador.
BOVARY-WEB	Se volec demorar soleta entà susvelhar ara mainada.
BOVARY-WEB	Alavetz, contemplant se com dormie, se l’anèc marchant de man en man era sua inquietud e se n’encuedèc qu’auie estat ua pegaria capvirar-se per tan pòca causa.
BOVARY-WEB	Plan que òc, Berthe ja non ploraue.
BOVARY-WEB	Era sua respiracion lheuaue insensiblament eth coton que li tapaue era herida.
BOVARY-WEB	Enes paupetes miei barrades auie ues lèrmes arturades que deishauen veir entre es pestanhes dus vistons clars e en.honsadi.
BOVARY-WEB	Er esparadrap apegat ena gauta tiraue oblicuament era pèth tibanta.
BOVARY-WEB	Tad aquerò des onze, quan Charles tornèc dera farmacia (a on auie anat dempús de sopar, entà entornar-li eth diaquilon sobrèr), trapèc ara sua hemna pauhicada ath pè dera cunhèra.
BOVARY-WEB	Charles auie estat fòrça estona en çò deth potecari.
BOVARY-WEB	Encara que non ère inquiet, eth senhor Homais s’esforçaue en encoratjar-lo, en lheuar-li era animositat.
BOVARY-WEB	Se meteren a parlar des perilhs que menaçauen as mainatges e deth pòc cervèth qu’auie eth servici domestic.
BOVARY-WEB	Era senhora Homais ne sabie quauquarren; encara sauvaue en pièch es tralhes d’ua escudelada de brases qu’ua codinèra l’auie deishat quèir ath dessús.
BOVARY-WEB	Per çò que, un còp escalabrats, es sòns pairs cuelheren, dempús, tantes precaucions.
BOVARY-WEB	Per exemple, non esmolauen jamès es guinhauets, deishauen es estrades sense encerar.
BOVARY-WEB	Enes hièstres i auie rèishes de hèr, e enes marcs des larèrs e de quauques pòrtes e hièstres perilhoses, ues barres plan fòrtes.
BOVARY-WEB	Es petits Homais, a maugrat dera sua independéncia, non hègen un solet pas sense portar a quauquarrés vigilant-les ath darrèr.
BOVARY-WEB	Ath mès petit raumàs, sa pair les assadoraue de pectoraus; e enquia passats es quate ans se vedien obligats a portar, tu per tu, ues gòrres contra es còps damb es cantels reforçadi.. Qu’ère ua mania dera senhora Homais, plan.
BOVARY-WEB	Eth marit n’ère interiorament preocupat per çò des resultats qu’ua tau compression podie ocasionar enes òrgues der intellècte.
BOVARY-WEB	E enquia e tot l’arribaue a díder:
BOVARY-WEB	Qu’ei que dilhèu pretenes que siguen uns sauvatges o uns pastors?
BOVARY-WEB	Charles auie sajat d’interrómper era convèrsa en tres o quate ocasions.
BOVARY-WEB	Eth còr li bategaue actiuament; se perdie en conjectures.
BOVARY-WEB	A tot darrèr, Charles, dempús d’auer barrat era pòrta, li demanèc que guardèsse en Rouen eth prètz d’un daguerreotip.
BOVARY-WEB	Qu’ère ua suspresa sentimentau que li reservaue ara sua hemna, ua atencion delicada, eth retrait vestit de nere.
BOVARY-WEB	Abans, totun, volie saber-se’n de quin mau auie de morir.
BOVARY-WEB	Aguest encargue non auie de causar grani trebucs a Leon, en tot vier ena ciutat lèu lèu cada setmana.
BOVARY-WEB	Damb quina finalitat i anaue?.
BOVARY-WEB	Homais sospechaue que se tractaue de bèth embolh de joen, de bèth ahèr de pelhes.
BOVARY-WEB	S’enganhaue, plan; Leon non semblaue pas ahiscat en cap enamorament.
BOVARY-WEB	Per çò de trèir-ne eth tarlat, interroguèc ath quistaire; Binet li responec grossièrament qu’eth non crubaue de policia.
BOVARY-WEB	Mès qu’ère vertat qu’eth sòn companh de taula li semblaue fòrça estranh, pr’amor que Leon se deishaue quèir ena cagira damb es braci deishadi d’anar e planhent-se, vagament, dera existéncia.
BOVARY-WEB	Que non cercatz cap esvagament… li didie eth quistaire.
BOVARY-WEB	Quin?
BOVARY-WEB	Jo, ath vòste lòc, me cromparia un torn!
BOVARY-WEB	E qué voletz que ne hèsca se non sai tornejar!, responie er escrivan.
BOVARY-WEB	Leon se cansaue d’alimentar un amor sense cap solucion; dempús, començaue a sénter aqueth aclapament que còste era repeticion d’ua madeisha vida sense cap interès que la guide ne cap esperança que la sostengue.
BOVARY-WEB	N’ère tan hart de Yonville e des yonvillesi, qu’eth hèt de veir a cèrta gent o era proximitat de cèrtes cases lo botaue de mala encolia; e eth farmaceutic, a maugrat d’èster un brave òme, li semblaue cada dia mès insuportable.
BOVARY-WEB	Totun aquerò, era perspectiua d’ua naua situacion, encara que non deishaue de sedusir-lo, l’enquimeraue mès encara.
BOVARY-WEB	Aguesta apreension se transformèc lèu en impaciéncia, e alavetz París voludèc dauant des sòns uelhs eth miratge luenhant des sòns balhs de desguisament amassa damb es arridalhes des gojates faciles.
BOVARY-WEB	Donques que i auie d’anar en acabar es sòns estudis d’avocat, per qué non se decidie ja ara?
BOVARY-WEB	Qui l’ac empedie?
BOVARY-WEB	E se metec a hèr es preparatius ath sòn laguens.
BOVARY-WEB	Ordenèc per auança es sues ocupacions.
BOVARY-WEB	Se moblèc un pis imaginari.
BOVARY-WEB	Viuerie coma un artista.
BOVARY-WEB	Cuelherie leçons de guitarra.
BOVARY-WEB	Portarie ua blòda d’interior, ua casqueta e simbosses de velot blàu.
BOVARY-WEB	E enquia e tot vedie, en tot hèr jòc damb eth larèr, dues gèrles de flors entrecrotzades, damb ua esqueleta e ua guitarra ath dessús.
BOVARY-WEB	Qu’ère, totun, dificil d’obtier eth permís de sa mair; e, ça que la, arren semblaue mès senat.
BOVARY-WEB	Eth sòn madeish patron l’ahiscaue a entrar en un aute burèu pr’amor de qué se podesse desvolopar en milhores condicions.
BOVARY-WEB	Cuelhent, donc, ua decision moderada, Leon cerquèc un dusau lòc de trabalh d’escrivan en Rouen.
BOVARY-WEB	Non artenhèc a trapar-lo.
BOVARY-WEB	Fin finau, l’escriuec a sa mair ua carta longa e detalhada a on l’expausaue es rasons que lo possauen a vier en París immediatament.
BOVARY-WEB	Era sua mair i siguec d’acòrd.
BOVARY-WEB	Actuèc sense precipitacion.
BOVARY-WEB	Cada dia, pendent un mes, hec que Hivert li transportèsse, de Yonville entà Rouen e de Rouen entà Yonville, males, valisses e paquets.
BOVARY-WEB	Quan acabèc damb eth capitol dera ròba, apraièc es tres fautulhs que possedie e crompèc ua provision de mocadors de seda.
BOVARY-WEB	Anèc ajornant era partença de setmana en setmana enquia que recebec ua dusau carta dera sua mair qu’en era lo pressaue tà que se n’anèsse, pr’amor que l’auie dit que se volie examinar abans de vacances.
BOVARY-WEB	Quan arribèc eth moment de dider-se adiu, era senhora Homais plorèc; a Justin li queigueren es lèrmes; Homais, òme fòrt, dissimulèc era emocion e volie portar, eth madeish, er abric deth sòn amic enquiara casa deth notari, qu’acompanhaue a Leon entà Rouen damb eth sòn coche.
BOVARY-WEB	Lèu non li restaue temps ar escrivan de dider-se adiu deth senhor Bovary.
BOVARY-WEB	Venguec ena casa deth mètge.
BOVARY-WEB	Quan arribèc naut de tot dera escala, se posèc pr’amor de cuélher alend.
BOVARY-WEB	En entrar, era senhora Bovary se lheuèc viuament.
BOVARY-WEB	Que sò jo un aute còp, didec Leon.
BOVARY-WEB	N’èra segura!
BOVARY-WEB	Emma se mosseguèc es pòts e se rogic tota.
BOVARY-WEB	Non i è eth senhor?.
BOVARY-WEB	Non ei en casa.
BOVARY-WEB	Emma repetic: Non ei en casa.
BOVARY-WEB	Alavetz se produsic un silenci.
BOVARY-WEB	Se guardauen, e es sòns pensaments, confonudi ena madeisha angoisha, se sarrauen, se sarrauen coma dus pièchs bategants.
BOVARY-WEB	Que li voleria hèr un punet a Berthe, didec Leon.
BOVARY-WEB	Emma baishèc uns gradons e cridèc a Felicité.
BOVARY-WEB	Leon, ara prèssa, hec ua ampla guardada ath sòn entorn, guaitant es parets, es estatgères, eth larèr, coma se volesse penetrà’c tot, emportar-s’ac tot.
BOVARY-WEB	Leon la punèc repetidament en còth.
BOVARY-WEB	Adishatz, praubeta, adishatz, petita, adishatz!
BOVARY-WEB	E l’ac entornèc ara sua mair.
BOVARY-WEB	Hètz-la-vos a vier, li didec Emma ara sirventa.
BOVARY-WEB	Demorèren solets.
BOVARY-WEB	Era senhora Bovary, virada d’esquia ara cramba, auie eth front contra es veires dera hièstra.
BOVARY-WEB	Leon, damb era gòrra ena man, se fotie copets ena cueisha.
BOVARY-WEB	Semble que vò plòir, didec Emma.
BOVARY-WEB	Me hèsqui a vier un abric, responec er escrivan.
BOVARY-WEB	E se virèc, damb eth cap clin e eth front entà dauant.
BOVARY-WEB	Era lum s’esguitlaue coma per dessús d’un marme enquiara corba des celhes, sense que siguesse possible saber çò qu’Emma contemplaue en orizon ne qué pensaue ath hons d’era madeisha.
BOVARY-WEB	Plan, adishatz!, alendèc Leon.
BOVARY-WEB	Era senhora Bovary lheuèc eth cap damb un movement brusc: Òc, adishatz, anatz-vo’n!
BOVARY-WEB	Dempús dauric era man; es uelhs tornèren a trapar-se; e despareishec.
BOVARY-WEB	Quan arribèc en mercat, se posèc e s’amaguèc darrèr d’un pilar entà contemplar per darrèr viatge aquera casa blanca damb es quate persianes verdes.
BOVARY-WEB	Li semblèc veir ua ombra darrèr dera hièstra deth dormitòri; era cortina, totun, se despengèc dera barra d’acèr coma se non l’auesse tocat arrés, hec voludar es plecs tot doç e s’estenec dempús de còp.
BOVARY-WEB	Leon restèc immobil coma ua paret.
BOVARY-WEB	Dempús se metec a córrer.
BOVARY-WEB	Aubirèc, de luenh estant, eth cabriolé deth sòn patron ena carretèra, e ath costat un òme vestit damb ua blòda de viatge que tenguie eth shivau.
BOVARY-WEB	Vedec a Homais e ath senhor Guilhaumin que parlauen.
BOVARY-WEB	Lo demorauen.
BOVARY-WEB	Ua abraçada!, didec eth potecari damb lèrmes enes uelhs.
BOVARY-WEB	E compde!
BOVARY-WEB	Au, Leon, pujatz!, didec eth notari.
BOVARY-WEB	Bon viatge!
BOVARY-WEB	Bona tarde, responec eth senhor Guilhaumin.
BOVARY-WEB	Anem!
BOVARY-WEB	Partiren, e Homais se’n tornèc.
BOVARY-WEB	S’embaranaue per cogant, entath costat de Rouen, e es bromes s’apilerauen rapidament coma uns tafatàs neres qu’ath sòn darrèr se vedien es arrais deth solei, longui coma es flèches d’aur d’un trofèu penjat, mentre era rèsta deth cèu, complètament uet, auie ua blancor de porcelana.
BOVARY-WEB	Es gotes d’aigua crepitauen sus es huelhes verdes.
BOVARY-WEB	Dempús, tornèc a gésser eth solei, es garies se meteren a cascalejar, es parrats se boishauen es ales enes arrominguères umides, e es basses d’aigua que i auie entre eth sable arrossegauen, tot raspilhant flors rosades des acàcies.
BOVARY-WEB	Ja deu èster luenh!, pensèc Emma.
BOVARY-WEB	Atau ei, responec eth mètge.
BOVARY-WEB	E, en tot virar-se dera cagira estant: E ena vòsta casa qué i a de nauèth?
BOVARY-WEB	Pas grana causa.
BOVARY-WEB	Sonque era mia hemna, qu’aguesta tarde s’a esmoigut un shinhau.
BOVARY-WEB	Es hemnes, sabetz?, que damb pòca causa n’an ja pro.
BOVARY-WEB	Mès que mès era mia!
BOVARY-WEB	E serie un error opausar-se-i damb violéncia pr’amor qu’era sua organización nerviosa ei fòrça mès flexibla qu’era nòsta.
BOVARY-WEB	Praube Leon, exclamèc Charles.
BOVARY-WEB	Com s’ac harà en París?
BOVARY-WEB	Era senhora Bovary alendèc.
BOVARY-WEB	Aquerò arai!, didec eth farmaceutic hènt petar era lengua.
BOVARY-WEB	Eth repais, es boni restaurants, es balhs de desguisament, eth champanha, tot aquerò anarà ar arràs, vos ac prometi.
BOVARY-WEB	Non me pensi qu’aquerò lo capvire guaire, objectèc Bovary.
BOVARY-WEB	Ne jo, responec viuament Homais, encara que li calerà hèr aquerò que hèn es auti se non vò passar coma un jesuïta.
BOVARY-WEB	E non n’auetz ne idia dera vida que pòrten aqueri brigands, en barri latin, damb es actritzes!
BOVARY-WEB	De un aute costat, es estudiants son fòrça simpatics en París.
BOVARY-WEB	Damb un shinhau de talent e un cèrt atractiu son recebudi enes milhores societats e enquia e tot i a senhores deth faubourg Saint-Germain, que s’encamarden, çò que les autrege, de passa, era ocasión de hèr boni maridatges.
BOVARY-WEB	Me cau pòur per eth… aquiu…didec eth mètge.
BOVARY-WEB	Qu’auetz rason, didec eth potecari, qu’ei eth revèrs dera midalha!
BOVARY-WEB	E, dempús, que cau botar-se soent era man ena pòcha deth justet.
BOVARY-WEB	Atau, vos trapatz, per exemple, en un parc public; se presente bèth un, ben vestit, decorat e tot, que cuelheríetz per un diplomatic; vos abòrde: parlatz; eth s’insinue, vos aufrís un povàs de rapè o vos arremasse eth capèth que vos a queigut en solèr.
BOVARY-WEB	Qu’ei cèrt, responec Charles.
BOVARY-WEB	Emma s’estrementic.
BOVARY-WEB	Per tòrt deth cambiament de regim, contunhèc eth farmaceutic, e dera perturbacion que vie ara seguida ena economia generau.
BOVARY-WEB	E, dempús, era aigua de París!, es plats des restaurants, aquera alimentacion cargada d’espècies, a tot darrèr t’acabe escauhant era sang, e, per mès que digatz, non s’ac vau un pot-au-feu.
BOVARY-WEB	Jo qu’è preferit tostemp era codina de casa; ei mès sana!.
BOVARY-WEB	Quan estudiaua farmacia en Rouen, per exemple, minjaua en un ostau; qu’èra ena taula des professors.
BOVARY-WEB	E seguic expausant es sues opinions e es sues simpaties personaus enquiath moment que Justin venguec a cercar-lo pr’amor que despachèsse ua ordenança.
BOVARY-WEB	Que non me deishatz un solet moment tranquil, exclamèc.
BOVARY-WEB	Tostemp estacat en taulatge!
BOVARY-WEB	Que non è establiment ne d’anar-me’n pendent cinc menutes!
BOVARY-WEB	A sudar sang e aigua coma un animau de carga.
BOVARY-WEB	Quina crotz!
BOVARY-WEB	Dempús, en arribar ath cant dera pòrta: A prepaus, didec, sabetz era notícia?
BOVARY-WEB	Qué se passe?
BOVARY-WEB	Qu’ei plan probable, contunhèc Homais, en tot arroncilhar es celhes e cuélher ua portadura seriosa, qu’aguest an es concorsi agricòles dera region se hèsquen en Yonville-l’Abbaye.
BOVARY-WEB	Aumens circule aguest rumor.
BOVARY-WEB	Aguest maitin ne parlaue eth jornau.
BOVARY-WEB	Que serie d’ua grana importància entath nòste districte.
BOVARY-WEB	Ja ne parlaram un aute moment.
BOVARY-WEB	Que ja i veigui, gràcies; Justin, hè-te a vier era lantèrna.
BOVARY-WEB	VII.- Londeman siguec un dia funèbre entà Emma.
BOVARY-WEB	Tot li semblaue enrodat d’ua atmosfèra nera qu’ath sòn laguens es causes se vedien confusament.
BOVARY-WEB	Era tristor li devaraue ath hons deth pièch damb un ròssec de crits doci, coma eth vent der iuèrn que penètre enes castèths abandonadi.
BOVARY-WEB	Qu’ère eth deliri pera abséncia d’ua illusion sense arrepè, eth destibament que dèishen es hèts incomplidi, eth dolor, en fin, que prebotge era interrupcion de tot movement normau, era sobta sensacion d’ua vibracion perlongada.
BOVARY-WEB	Qu’ère ua malenconia ombriua, ua desesperacion grana, coma era que sentec en tornar de Vaubyessard quan es còlhes de dançaires li volatejauen laguens deth cap.
BOVARY-WEB	Ara lum dera imaginacion, Leon li semblaue mès naut, mès beròi, mès suau, mès vague.
BOVARY-WEB	Encara que s’auesse separat d’era, non se podie resignar a pensar que l’auie abandonada.
BOVARY-WEB	Entada era, donc, seguie aquiu, e es parets dera casa semblauen conservar complètament era sua ombra.
BOVARY-WEB	Non podie deishar de uelh eth tapís qu’eth auie cauishigat, ne es mòbles uets a on s’auie seigut.
BOVARY-WEB	Mentretant, er arriu continhaue esguitlant-se e possant pòc a pòc es ondades brèus ath long des arribes resquilhoses.
BOVARY-WEB	Guaire còps s’auien passejat per dessús des calhaus plei de mossa, cunheradi per aqueri madeishi mormolhs des ondades!.
BOVARY-WEB	Guairi dies de solei esplendid auien contemplat!
BOVARY-WEB	Guaires tardes agradiues, solets, ena ombra, ath hons deth uart!
BOVARY-WEB	Eth liegie en votz nauta, sense arren en cap, seigut en un escabèl improvisat; eth vent frescolenc, vengut deth prat, hège tremolar es planes deth libre e es flors dera glorieta…
BOVARY-WEB	E ara se n’auie anat!
BOVARY-WEB	Eth, eth solet encantament dera sua vida, era esperança que podie hèr possible era sua felicitat!
BOVARY-WEB	Per qué non se n’auie pogut encuedar quan encara i ère a temps?
BOVARY-WEB	Per qué non l’auie retengut enes sòns braci, de jolhs, quan sajaue de húger?
BOVARY-WEB	Se maudidie de non auer estimat a Leon; qu’auec set des sòns pòts.
BOVARY-WEB	Li venguien talents d’arrincar a córrer ath sòn darrèr, de lançar-se enes sòns braci e de dider-li: “sò jo, que sò tua!” Estramuncaue, totun, enes dificutats dera empresa abans autanplan de començar-la, e, damb damb er apondon der engüeg, es sòns desirs venguien a èster encara mès actius.
BOVARY-WEB	D’alavetz ençà, eth rebrembe de Leon siguec coma eth hons centrau deth sòn anuèg; belugaue coma eth huec abandonat per uns clients de pas ena nhèu des estèpes russes.
BOVARY-WEB	Totun aquerò, sigue pr’amor que s’acabaue era provision o pr’amor qu’er apilerament siguesse massa considerable, es ahlames s’amendriren.
BOVARY-WEB	Er amor, per çò dera abséncia, s’anèc amortant de man en man, eth costum estofèc eth racacòr, e aquera ludentor d’encendi qu’enrogie eth sòn cèu palle se caperèc damb ua ombra vasta que s’anèc esbugassant pòga pòc.
BOVARY-WEB	Damb era turpitud qu’en era queiguec era consciencia, arribèc a cuélher era repugnància que sentie peth marit coma ua aspiracion entar aimant, e es cremades der òdi coma escauhaments dera trendesa; Mès, coma qu’era tempèsta seguie bohant e era passion s’anaue consumint enquias cendres, e ath delà non arribaue cap ajuda ne se vedie era gessuda de cap solei, era net escura s’estenec peth cèu e se trapèc perduda ath miei d’un hered orrible que la penetraue intensament.
BOVARY-WEB	Alavetz tornèren es dies grisi de Tostes.
BOVARY-WEB	Ara, totun, se consideraue fòrça mès malerosa pr’amor qu’ara experiéncia dera sua pròpria tristesa s’ahigie era certitud de qué aguesta ja non s’auie d’acabar bric mès.
BOVARY-WEB	Ua hemna que s’auie impausat autants e tan grani sacrificis pro podie, en compensacion, autrejar-se quauqui capricis.
BOVARY-WEB	Se crompèc, donc, un reclinatòri gotic; en un mes despenec per valor de catorze francs en citrons pr’amor de netejar-se es ungles, escriuiec a Rouen pr’amor de hèr-se un vestit de caishmir blau; triguèc eth chal que li semblèc milhor ena botiga de Lheureux e se l’estaquèc ena cintura dera blòda qu’amiaue per casa; e damb aguesti agençaments s’estiraue en canapè e s’estaue ores e ores damb un libre ena man e es hiestrons ajustadi.
BOVARY-WEB	Cambiaue soent de pientat.
BOVARY-WEB	Se recuelhie era cabeladura ara chinesa, se la cargolhaue en uns cargolhs mòfles o formant trenes compactes; se botèc era rega en costat damb es peus cargohadi ath dauant, madeish qu’un òme.
BOVARY-WEB	Volec apréner italian: se crompèc un diccionari e ua gramatica e s’aprovedic de papèr blanc.
BOVARY-WEB	Sagèc de liéger libres seriosi: istòria e filosofia.
BOVARY-WEB	A viatges, de nets, Charles se desvelhaue espaurit, en tot pensar-se que venguien a cercar-lo pr’amor d’anar a visitar a un malaut.
BOVARY-WEB	Que ja vau, gasulhaue.
BOVARY-WEB	E se tractaue deth heregament d’un aluquet en moment qu’Emma se dispausaue a alugar eth lum.
BOVARY-WEB	Se passaue, totun, damb es lectures, madeish que damb es brodats: un còp començades, anauen a parar en armari; pr’amor qu’Emma les començaue, les deishaue de cornèr e ne començaue d’autes aisidament.
BOVARY-WEB	Qu’auie escometudes que l’aurien pogut ahiscar facilament a cométer tota sòrta d’extravagàncies.
BOVARY-WEB	A maugrat des sons anaments esbugassats (qu’ère era paraula des borgesi de Yonville), Emma non semblaue èster massa erosa; amiaue enes comissures des pòts era immobila concentracion que plegue eth ròstre des vielhes celibatàries e des ambiciosi fracassadi.
BOVARY-WEB	Eth sòn pallitge ère complèt, un pallitge blanc, coma era ròba interiora, auie era pèth deth nas tibanta e es uelhs guardauen d’ua manèra vaga.
BOVARY-WEB	En auer-se desnishat tres peusblanqui, comencèc a díder que se hège vielha.
BOVARY-WEB	Soent sentie aflaquiments.
BOVARY-WEB	Bè, li didec Emma, que non ei arren aquerò.
BOVARY-WEB	Charles s’anec a refugiar en sòn gabinet, e se seiguec en fautulh damb es codes emparadi ena taula ara vòra deth bust frenologic, e s’estarnèc a plorar.
BOVARY-WEB	Què auien de hèr?
BOVARY-WEB	Sabes se qué l’anarie ben ara tua hemna?, seguie era vielha Bovary.
BOVARY-WEB	Donques èster mès ocupada, que se vedesse obligada a hèr prètzhèts manuaus.
BOVARY-WEB	Se s’auesse de guanhar era vida, coma les passe a tantes autes, non aurie aguestes escometudes, que l’arriben de non hèr arren e d’un ensems d’idies que se li calen en cap.
BOVARY-WEB	Mès, pro que trastège!, didie Charles.
BOVARY-WEB	Trastejar, dides?
BOVARY-WEB	En qué?
BOVARY-WEB	Liegent novèles e libres condemnadi que van contra era religion e se’n burlen des prèires damb paraules de Voltaire.
BOVARY-WEB	Tot aquerò, hilh mèn, amie entà maus camins, e aqueth que non a religion tostemp acabe mau.
BOVARY-WEB	Decidiren, donc, empedir qu’Emma seguísse liegent novèles.
BOVARY-WEB	Era causa non semblaue aisida.
BOVARY-WEB	Era brava senhora cuelhec era responsabilitat.
BOVARY-WEB	Quan passèsse per Rouen anarie personaument ena casa dera persona que li logaue es libres, entà dider-li qu’Emma deishaue era subscripcion.
BOVARY-WEB	E, s’eth librari volie persistir en mestièr d’empodoaire, pro qu’aurien eth dret d’avisar ara policia!
BOVARY-WEB	Er adiu dera ireua e era soèra siguec sec.
BOVARY-WEB	Yonville.
BOVARY-WEB	Dès era prumèra ora deth maitin, ua hilèra de cars trabucadi e damb es barres entà naut s’estenie pera plaça seguint era rega des cases, dera glèisa enquiar ostau.
BOVARY-WEB	En aute costat i auie es taulatges a on venien ròba, hlaçades, cauces de lan, cabestes entàs shivaus e uns paquets de cintes blaues damb es puntes leugères que flotauen ath vent.
BOVARY-WEB	Escampilhada peth solèr, entre molons de ueus e tistèrs de hormatges damb fòrça palhes greishoses que gessien, i auie era quincalharia.
BOVARY-WEB	Ath costat des utisi destinadi ath cultiu deth horment, es garies sarrades laguens d’ues gàbies ar arràs, estirauen eth còth entre es espaci des barrons.
BOVARY-WEB	Era gentada s’apileraue tota en madeish endret, sense que se volesse botjar, hènt a crànher en bèth moment qu’acabarie esbauçant era veirina dera farmacia.
BOVARY-WEB	Eth dimèrcles qu’ère tostemp plia, non pr’amor qu’era gent venguesse a crompar medicaments, senon pr’amor que se hège visitar, autant ère era fama deth senhor Homais pes pòbles des entorns.
BOVARY-WEB	Era sua fòrta seguretat qu’auie captivat as campanhards.
BOVARY-WEB	Lo guardauen coma a un mètge mès sabent que non pas es auti mètges.
BOVARY-WEB	Apuada ena hièstra, Emma (s’i botaue soent; era hièstra, en províncies substituís as teatres e as passègi) s’esvagaue en tot guardar eth revolum de pagesi, quan se n’encuedèc d’un senhor vestit damb ua levita de velot verd.
BOVARY-WEB	Amiaue uns gants de color auriò e es cames ben sarrades damb ues fòrtes bòtes.
BOVARY-WEB	Venguie dret de cap ara casa deth mètge seguit d’un pagés cap clin e de mina reflexiua.
BOVARY-WEB	E cuelhent-lo per un mosso dera casa: Didetz-li que i a eth senhor Rodolphe Boulanger, de Huchette.
BOVARY-WEB	S’eth nauvengut auie hijut era particula ath sòn nòm non ère cap per vantaria territoriau, senon per ajudar a dar-se a conéisher.
BOVARY-WEB	Plan que òc, Huchette ère ua proprietat que se trapaue apròp de Yonville, qu’eth sòn castèth venguie de crompar, amassa damb dues bòrdes, qu’era sua tèrra cultivaue eth madeish, sense hèr-se’n guaire per aquerò.
BOVARY-WEB	Hège vida de celibatari e se l’atribuie, aumens, quinze mil liures de renda!
BOVARY-WEB	Charles entrèc ena sala.
BOVARY-WEB	Eth senhor Boulanger li presentèc ath sòn acompanhant, que volie que li hessen ua sangarrèra, pr’amor que sentie un hormigament per tot eth còs.
BOVARY-WEB	Aquerò me purgarà, objectaue a toti es rasonaments que li hègen.
BOVARY-WEB	Bovary, donc, venguec a quèrrer ua bena e un lauamans e li demanèc a Justin que lo tenguesse.
BOVARY-WEB	Dempús, en tot dirigir-se ath campanhard, que s’auie esblancossit tot:
BOVARY-WEB	Non vos cau pòur, brave òme!
BOVARY-WEB	Non, non, responec era aute, que ja podetz hèr!
BOVARY-WEB	Damb ua mina fanfarrona estirèc eth braç forçut.
BOVARY-WEB	Apropatz eth lauamans!, exclamèc Charles.
BOVARY-WEB	Tè, didec eth pagés.
BOVARY-WEB	Semble eth rajòu d’ua hònt.
BOVARY-WEB	Deu èster un bon senhau, non?
BOVARY-WEB	Encara non auie acabat de díder aguestes paraules, quan eth campanhard deishèc quèir er estug que hège virar damb es dits.
BOVARY-WEB	Hec un balançament damb es espatles qu’arrinquèc un croishit ara cagira.
BOVARY-WEB	Eth capèth redolèc per tèrra.
BOVARY-WEB	Que ja m’ac pensaua!, didec Bovary en tot botar eth dit ena vena.
BOVARY-WEB	Era mia hemna!
BOVARY-WEB	Que vingue era mia hemna!, didec Charles.
BOVARY-WEB	Emma baishèc es escales en un bot.
BOVARY-WEB	Vinagre!, exclamèc.
BOVARY-WEB	Malastre!, dus estavanits ath còp.
BOVARY-WEB	Cuelhut pera emocion, se vedie damb pro trebalhs entà ligar era bena.
BOVARY-WEB	Lo hec a sèir sus era taula en tot apuar-li era esquia ena paret.
BOVARY-WEB	Era senhora Bovary se tenguec a des.heir-li era corbata.
BOVARY-WEB	Trapèc un nud enes cordons dera camisa.
BOVARY-WEB	Passèc ues menutes en tot hèr botjar es sòns dits leugèrs peth còth deth bordegàs; dempús lancèc un shinhau de vinagre en mocador de coton e l’anèc umidificant es peus a copets, en tot bohar-li dessús, ath còp.
BOVARY-WEB	Eth carretèr se remetec.
BOVARY-WEB	Er estavaniment de Justin, totun, encara continhaue e es vistons li despareishien ena esclerotica palla madeish qu’ues flors blaues laguens d’un veire de lèit.
BOVARY-WEB	Que l’auríem d’amagar aquerò, didec Charles.
BOVARY-WEB	Ara seguida, agarrèc ua gèrla d’aigua, e ath sòn laguens hège delir un terròc de sucre quan arribèc eth farmaceutic.
BOVARY-WEB	Ath miei deth rambalh, era sirventa auie anat a cercar-lo.
BOVARY-WEB	En veir ath sòn alumne damb es uelhs dubèrts, eth farmaceutic alendèc.
BOVARY-WEB	Dempús, en tot virar ath sòn entorn, lo guardaue de naut en baish:
BOVARY-WEB	Pèc, didec, mès que pèc!
BOVARY-WEB	Coma s’ua flebotomia siguesse ua causa der aute mon!
BOVARY-WEB	Ua sòrta d’esquirò, coma vedetz, que puge a secodir es nòdes naut de tot der arbe!
BOVARY-WEB	Massa lengua!
BOVARY-WEB	Excellentes disposicions tà quan auràs d’exercir de farmaceutic!
BOVARY-WEB	Pr’amor que, qui non te ditz que te calgue hèr cara a circonstàncies grèus, cridat, per exemple, pes tribunaus damb era fin de guidar convenentament era consciéncia des magistrats?
BOVARY-WEB	E com poiràs sauvar era serenitat, rasonar, hèr veir qu’ès un òme e non un pòcvau?
BOVARY-WEB	Justin non desplegaue es pòts.
BOVARY-WEB	Eth potecari contunhaue: Qui t’ac a manat que venguesses aciu?
BOVARY-WEB	Non hès qu’enquimerar ath senhor e ara senhora!
BOVARY-WEB	Ath delà, es dimèrcles ei quan t’è de besonh mès que jamès.
BOVARY-WEB	Ara madeish i a vint persones ena casa.
BOVARY-WEB	Ac è deishat tot per çò der interès qu’è per tu.
BOVARY-WEB	Au!, cor, vè-te’n.
BOVARY-WEB	Demora-me, e compde damb es pòts dera botiga!
BOVARY-WEB	Justin acabèc de vestir-se e gessec.
BOVARY-WEB	Era senhora Bovary non n’auie auut jamès.
BOVARY-WEB	Qu’ei estranh entà ua senhora, didec eth senhor Boulanger.
BOVARY-WEB	E ça que la, i a gent fòrça delicada.
BOVARY-WEB	Jo è vist en un düèl com cuelhie ua malagana un pairin sonque d’enténer eth bronidet que se hè en tot cargar es pistòles.
BOVARY-WEB	A jo, didec eth potecari, era sang des auti non me hè arren; sonque de pensar, totun, que poirie rajar era mia, seria capable d’aflaquir-me se i pensèssa guaire.
BOVARY-WEB	Mentretant, eth senhor Boulanger se didec adiu der òme qu’auie vengut damb eth, un des mossos dera sua proprietat, en tot dider-li que se padeguésse, donques que s’auie hèt passar eth caprici.
BOVARY-WEB	Aquerò m’a dat era ocasión de coneisher-vos, higec.
BOVARY-WEB	E pendent tota era frasa guardèc tu per tu a Emma.
BOVARY-WEB	Lèu siguec en aute costat der arriu (qu’ère eth camin que cuelhie entà tornar en Huchette).
BOVARY-WEB	Emma l’entrevedec caminar peth miei des prats, ara ombra des albars, e alentint eth pas, coma se siguesse en tot pensar:
BOVARY-WEB	Qu’ei fòrça agradiua, se didie; ei fòrça agradiua aguesta hemna deth mètge.
BOVARY-WEB	A es dents blanqui, e uns uelhs neri, e un peu graciós, e era mina d’ua parisenca.
BOVARY-WEB	D’a on, caralh, aurà gessut?
BOVARY-WEB	A on la deu auer trapat aguest gojat?
BOVARY-WEB	Eth senhor Rodolphe Boulanger auie trenta quate ans; ère de temperament viu e d’intelligéncia perspicaça.
BOVARY-WEB	Qu’auie tractat a fòrça hemnes e se’n sabie ben.
BOVARY-WEB	Aguesta l’auie semblat beròia.
BOVARY-WEB	Arren d’estranh qu’anèsse pensant, donc, en era, atau coma en sòn marit.
BOVARY-WEB	Me semble qu’ei plan saumet.
BOVARY-WEB	Solide qu’era ne deu èster ja cansada.
BOVARY-WEB	A es ungles lordes a amie ua barba de tres dies.
BOVARY-WEB	Mentre eth cor darrèr des malauts era deu estar-se en casa en tot sorgir michons.
BOVARY-WEB	E s’engüege!
BOVARY-WEB	S’estimarie mès víuer ena ciutat e barar era polca cada vrespada!
BOVARY-WEB	Prauba gojata!
BOVARY-WEB	En gésser des braci der amor se deu méter a badalhar coma ua carpa trèta dera aigua e estirada ena taula dera codina.
BOVARY-WEB	Damb quate paraules doces li haria romar eth cap, ne sò segur.
BOVARY-WEB	Que serie deliciós, esmovent…!
BOVARY-WEB	Òc, mès e dempús… entà des.hèir-me’n?
BOVARY-WEB	Alavetz es trebucs deth plaser, guardadi en perspectiua, lo heren pensar, coma en contrast, ena sua aimanta.
BOVARY-WEB	Qu’ère ua comedianta de Rouen que d’era ja ne començaue a èster cansat:
BOVARY-WEB	Era senhora Bovary, pensèc, ei fòrça mès beròia, e sustot mès fresca.
BOVARY-WEB	Decididament, Virginia comence a engrassir-se massa.
BOVARY-WEB	E ei tan shordaira enes sues pètes.
BOVARY-WEB	E dempús, quina mania damb es gambes!
BOVARY-WEB	Es camps èren desèrts e ar entorn de Rodolphe non s’entenien qu’es batècs acompassadi dera èrba foetada damb es pès e eth cantar des grilhs amagadi enes civades luenhanes.
BOVARY-WEB	Non se podie trèir deth cap era imatge d’Emma; la vedie damb eth vestit qu’amiaue ena sala e l’anaue despolhant mentaument:
BOVARY-WEB	Que serà mia!, exclamèc en tot estronhar un terròc damb eth baston.
BOVARY-WEB	E ara seguida examinèc eth costat public der ahèr.
BOVARY-WEB	Se preguntaue: A on mos poiríem veir, e com?
BOVARY-WEB	Qu’auram ara creatura constantament ath dessús, ara sirventa, as vesins, ath marit… en fin, tota sòrta d’inconvenents.
BOVARY-WEB	Bè, bè!
BOVARY-WEB	Dempús, en tot tornar ara madeisha: Qu’a uns uelhs.
BOVARY-WEB	A jo que m’agraden tant es hemnes esblancossides!
BOVARY-WEB	Sonque se tracte de cercar es ocasions.
BOVARY-WEB	Plan, donc, m’i deisharè quèir de quan en quan, les manarè caça, aujam; s’ei de besonh, enquia e tot me harè visitar; vieram amics, les convidarè ena mia casa…
BOVARY-WEB	A!, coma i a mon!, higec.
BOVARY-WEB	Vaquí que lèu auràn lòc es concorsi; era i serà; la veirè.
BOVARY-WEB	Començaram atrevidament; dempús de tot, ei çò de mès segur.
BOVARY-WEB	VIII.- Fin finau arribèc eth gran concors de bestiar.
BOVARY-WEB	Dempús eth maitin dera solemnitat, toti es vesins deth pòble èren dauant des pòrtes en tot parlar des preparatius.
BOVARY-WEB	Era façada der Ajuntament ère decorada de gèdra.
BOVARY-WEB	Era tenda a on s’auie de celebrar era hèsta siguec quilhada en un prat.
BOVARY-WEB	Ua sòrta de bombarda botada ath miei dera plaça, just dauant dera glèisa, auie de senhalar era arribada deth prefècte e eth nòm des cultivadors premiadi.
BOVARY-WEB	Era garda nacionau de Buchy (en Yonville non n’auie) venguec pr’amor d’apuar ath còs de pompièrs, qu’eth sòn capitan ère Binet.
BOVARY-WEB	Aqueth dia amiaue un cothèr encara mès naut de çò qu’auie per costum; ajustat estretament pera guerrèra, auie eth bust tant regde e immobil, que tota era part vitau dera sua persona semblaue que se l’auie concentrat enes cames, que se lheuauen cadenciadament, mercant eth pas, coma se non hessen qu’un movement.
BOVARY-WEB	Coma qu’entre eth quistaire e eth coronèl i auie ua rivalitat, per çò de hèr veir es sues aptituds, er un e er aute hègen manobrar as sòns òmes separadamant.
BOVARY-WEB	Atau, se vedien desfilar alternatiuament es espatletes ròies e es justets neri.
BOVARY-WEB	Qu’ère un passar e tornar a passar que non s’acabaue jamès.
BOVARY-WEB	James s’auie vist un desplegament semblable e tan pompós.
BOVARY-WEB	Qui mès qui mens, era vesilha, auie netejat era casa ath hons.
BOVARY-WEB	Des hièstres miei dubèrtes penjauen fòrça bandères tricolores.
BOVARY-WEB	Toti es establiments de beuendes èren plei.
BOVARY-WEB	E, barrejant-se entre era bontat deth temps, es còfes midonades, es crotzes d'aur e es chals acoloridi semblauen mès blancs qu’era nhèu, ludien ath solei e soslinhauen, damb era sua policromia variada, era ombriua monotonia des levites e des blòdes blaues.
BOVARY-WEB	Es campanhardes des bordaus der entorn, tanlèu baishauen deth shivau, se treiguien era enòrma agulha qu’aganchaue eth vestit rebussat ath tornt deth còs pr’amor de protegir-lo des plapes.
BOVARY-WEB	Es marits, ath contrari, damb era fin de sauvar es sòns chapèus, les caperauen damb mocadors de pòcha, qu’un extrèm d’eri lo tenguien damb es dents.
BOVARY-WEB	Era gentada arribaue en carrèr principau pes dus extrèms deth pòble.
BOVARY-WEB	Qu’ère ua arribada desbordanta des carrerons, des avengudes, des cases; e de quan en quan s’entenie eth repic dera bauda des pòrtes darrèr des borgeses que gessien, damb gants de hiu, entà calar-se ena hèsta.
BOVARY-WEB	Çò que causaue mès admiracion a toti, qu’èren dus grani teishuts toti caperadi de lums, que costejauen era estrada des autoritats.
BOVARY-WEB	Ath delà d’aquerò, a cada ua des quate colomnes der Ajuntament i auie un pau damb un estendard de tela verdosa ena punta enriquit d’inscripcions damb letres d’aur.
BOVARY-WEB	En un d’eri se liegie: “Ath Comèrç”; en aute: “Ara Agricultura”; en tresau: “Ara Indústria”, e ath darrèr: “As Bères Arts”.
BOVARY-WEB	Era alegria, totun, que se vedie com rajaue de toti es ròstres, semblaue enfosquir er anim dera senhora Lefrançois, era ostalèra.
BOVARY-WEB	Pauhicada enes escales dera codina, gasulhaue entre dents:
BOVARY-WEB	Quina pegaria!
BOVARY-WEB	Quina pegaria d’auer plantat aguesta barraca de vela!
BOVARY-WEB	Se pensen qu’eth prefècte i minjarà a gust, laguens d’ua tenda, coma se siguesse un sauta-en-banca.
BOVARY-WEB	E diden qu’aguest embolh l’a de hèr un gran ben ath país.!
BOVARY-WEB	Alavetz, non s’ac valie d’anar a cercar un mau codinèr en Neufchatel!
BOVARY-WEB	E entà qui?
BOVARY-WEB	Entà uns boatièrs, uns nonarren!…
BOVARY-WEB	Passèc eth potecari.
BOVARY-WEB	Servidor!, didec.
BOVARY-WEB	Desencusatz-me, que non è guaire temps!
BOVARY-WEB	E coma qu’era robusta veuda li demanec entà on anaue: Vos estranhe, vertat?
BOVARY-WEB	Quin hormatge?, didec era ostalèra.
BOVARY-WEB	Arren, arren, seguic Homais.
BOVARY-WEB	Qu’ère solet entà explicar-vos, senhora Lefrançois, qu’acostumi a demorar-me tostemp en casa.
BOVARY-WEB	E, ça que la, aué, vistes es circonstàncies, me cau…
BOVARY-WEB	A!, tanben vatz entà aquiu baish?, didec damb un aire de mesprètz.
BOVARY-WEB	Plan que i vau, repliquèc eth potecari, tot estonat.
BOVARY-WEB	Aquerò que ja ei ua auta causa!
BOVARY-WEB	Vo’n sabetz de bèra causa, donc?
BOVARY-WEB	Plan que òc, pr’amor que sò farmaceutic, ei a díder, quimic.
BOVARY-WEB	E era quimica, senhora Lefrançois, coma qu’eth sòn objècte ei eth coneishement dera accion recipròca e moleculara de toti es còssi dera natura, se passe qu’era agricultura ei comprenuda en aguest domèni.
BOVARY-WEB	E plan, era composicion de hiems, era fermentacion des liquids, era analisi des gasi e era influéncia des miasmes, qué ei tot aquerò, me demani, senon pura quimica?
BOVARY-WEB	Era ostalèra non responec.
BOVARY-WEB	Homais seguic: Vos pensatz qu’entà èster agronòm cau qu’un madeish trabalhi era tèrra o qu’assadore ar aujam?
BOVARY-WEB	Mèslèu cau arreconéisher era constitucion des substàncies de qué se tracte, es capes geologiques, es accions atmosferiques, era qualitat des terrens, des mineraus, des aigües, dera densitat des diuèrsi còssi e era sua capillaritat.
BOVARY-WEB	Qué voletz que vos diga?
BOVARY-WEB	E ei de besonh, senhora Lefrançois, conéisher era botanica, poder distinguir es plantes.
BOVARY-WEB	Me comprenetz?
BOVARY-WEB	Quines son es saludables e quines es dolentes; quines es improductiues e quines es nutritiues; s’ei bon d’arrincar-les d’aciu e semiar-les enlà; de propagar-ne quauques ues e de destrusir es autes.
BOVARY-WEB	En resumit: que cau èster ath pas dera sciéncia a trauèrs des libres e des papèrs publics, auer tostemp eth uelh dubèrt entà començar es milhores…
BOVARY-WEB	Pro qu’es nòsti agricultors siguessen quimics o aumens qu’escotèssen mès qu’ara es conselhs dera sciéncia!
BOVARY-WEB	Jo madeish, darrèrament, è escrit ua obreta pro extensa, ua memòria de mès de setanta planes titolada: Dera cidra, era sua fabricacion e es sòns efèctes, seguida de quauques reflexions sus aguest tèma, que l’è trasmetuda ara Societat Economica de Rouen, çò que m’a valgut er aunor d’èster admetut entre es sòns membres, ena seccion d’agricultura, classa de pomologia.
BOVARY-WEB	Plan, donc, s’era mia òbra s’auesse publicat….
BOVARY-WEB	Tè, guardatz-les, didec, semble mentida, un refugi coma aguest.
BOVARY-WEB	E, damb uns movements d’espatla que li tibèren es punts deth veston de lan per dessús dera abondor deth pièch, senhalèc damb es dues mans er establiment deth sòn rivau, d’a on gesseren de ressabuda uns sorrolhosi cantics.
BOVARY-WEB	Que non li durarà guaire, higec; en ueit dies tot que s’aurà acabat.
BOVARY-WEB	Homais arreculèc estonat.
BOVARY-WEB	Vai!, non vo’n sabetz?
BOVARY-WEB	L’embargaràn aguesta setmana.
BOVARY-WEB	Que l’a assassinat damb reconeishement de deute.
BOVARY-WEB	Quina catastròfa!
BOVARY-WEB	Era ostalèra s’esdeguèc a condar-li aquera naua que se n’auie sabut per Theodore, eth mosso de Guilhaumin, e, encara qu’auesse en òdi a Tellir, non per aquerò deishaue de blaimar a Lheureux.
BOVARY-WEB	Qu’ère un embolhaire e un roïn.
BOVARY-WEB	Tè, guardatz-lo!, didec, aciu l’auetz jos eth cubèrt deth mercat; salude ara senhora Bovary qu’amie un capèth verd.
BOVARY-WEB	E va de bracet damb eth senhor Boulanger.
BOVARY-WEB	Era senora Bovary?, hec Homais.
BOVARY-WEB	Me’n vau ara prèssa pr’amor d’aufrir-li es mèns respèctes.
BOVARY-WEB	Dilhèu l’agradarà auer un lòc en interior deth recinte, jos eth peristil.
BOVARY-WEB	E, sense preocupar-se mès dera ostalèra, que s’entestadie a acabar era explicacion, eth farmaceutic s’aluenhèc ara prèssa, damb er arrridolet diboishat enes pòts, er arc des cames tibat, saludant profusament entà toti es costats e aumplint ua grana part der espaci damb es pèlhes deth veston nere lheuades per vent.
BOVARY-WEB	Rodolphe lo vedec com s’apressaue, de luenh, e apressèc eth pas; era senhora Bovary, totun, s’estofaue; alavetz alentic eth pas e li didec en un ton brusc, tot arrint:
BOVARY-WEB	Qu’ei entà evitar ad aqueth omenòt, comprenetz?, ath potecari.
BOVARY-WEB	Emma li dèc un còp de code.
BOVARY-WEB	Qué vò díder aquerò?, se preguntèc Boulanger.
BOVARY-WEB	E la guardèc pera coa deth uelh sense deishar de caminar.
BOVARY-WEB	Eth perfil d’Emma qu’ère tranquil; non s’endonviaue arren.
BOVARY-WEB	Emmarcat per oval deth capèth estacat en còth damb ues cintes palles semblables a huelhes de cana, se destacaue a plia lum.
BOVARY-WEB	Es uelhs, ath miei des pestanhes longues e corbades, projectauen d’ua manera naturau era guardada entà dauant; e se, a maugrat d’auer-les ben dubèrti, semblauen un shinhau estacats pera tibadura des pometes ère per tòrt dera sang que bategaue doçament jos eth teleret fin dera pèth.
BOVARY-WEB	Era membrana des hòsses nasaus qu’ère d’ua transparéncia de color ròsa.
BOVARY-WEB	Amiaue eth cap inclinat entara espatla e a trauèrs des pòts se vedie era punta nacrada des dents.
BOVARY-WEB	Dilhèu se’n burle de jo?, pensaue Rodolphe.
BOVARY-WEB	En resumit, qu’aqueth gèst d’Emma non auie estat senon un avís, donques qu’auien, caminant ath sòn costat, ath senhor Lheureux, que de quan en quan les adreçaue era paraula coma cercant era ocasión d’entrar en convèrsa.
BOVARY-WEB	Que hè un dia esplendid.
BOVARY-WEB	Toti son en carrèr.
BOVARY-WEB	Bohe eth vent der Èst!
BOVARY-WEB	Ne Rodolphe ne era senhora Bovary li hègen cabau.
BOVARY-WEB	Ça que la, ath mès leugèr des sòns movements Lheureux s’apropaue mormolhant “Com didetz?”, en tot meter-se era man en chapèu coma s’anesse a saludar.
BOVARY-WEB	Quan arribèren dauant dera botiga deth haure en sòrta de seguir era carretèra enquiara barralha, Rodolphe trinquèc còp sec per un caminòu en tot hèr-se a vier ara senhora Bovary.
BOVARY-WEB	Cridèc:
BOVARY-WEB	Bona tarde senhor Lheureux!
BOVARY-WEB	Enquia ua auta!
BOVARY-WEB	Quina manèra de dider-li adiu!, didec Emma arrint.
BOVARY-WEB	E per qué mos auem de deishar envasir pes auti?
BOVARY-WEB	Emma se rogic tota.
BOVARY-WEB	Rodolphe non acabèc era frasa.
BOVARY-WEB	Alavetz se botèc a parlar deth temps e de çò d’agradiu qu’ère caminar pera èrba.
BOVARY-WEB	Se vedie quauques margarides rebrolhades viuament.
BOVARY-WEB	Guardatz guaire margarides!, didec Rodolphe.
BOVARY-WEB	E higec:
BOVARY-WEB	E se ne cuelhi ua?
BOVARY-WEB	Qué vos semble?
BOVARY-WEB	Dilhèu ètz encamardat?, hec Emma tossint un shinhau.
BOVARY-WEB	Qui se’n pòt saber!, responec Rodolphe.
BOVARY-WEB	Eth prat començaue a aumplir-se, e es hemnes, damb uns enòrmes paraploges, cargades de mainatges e de tistèrs, se calauen pertot.
BOVARY-WEB	Soent les calie entornejar un grop de hemnes; qu’èren, normaument, sirventes des bordaus, cauçades damb cauces blaues e sabates planères, damb anèths d’argent enes dits e damb ua flaira de lèit que trauessaue es sentits quan se passaue peth sòn costat.
BOVARY-WEB	Caminauen cuelhudes pes mans en tot estener-se peth prat dera linha des albars enquiara tenda deth banquet.
BOVARY-WEB	Qu’ère era ora der examen, e es campanhards entrauen, es uns darrèr des auti, en ua sòrta d’ipodròm format damb ua còrda longa que tenguien uns bastons.
BOVARY-WEB	Es bèsties èren en interior, damb es caps apròp dera còrda, formant ua seguida de lombs confusa e desparièra.
BOVARY-WEB	Se vedien es porcèths assopits heregant eth morre peth solèr; s’entenie eth belèc des oelhes e eth bram de vedèths; es vaques, miei ajaçades pera èrba, damb era pauta doblegada, romegauen lentament tot clucant es paupetes ath miei d’un eisham de mosques.
BOVARY-WEB	Uns carretèrs, damb es braci rebussadi, tenguien mejançant es cabestes sementaus encabradi qu’endilhauen sorrolhosament peth costat des ègues.
BOVARY-WEB	Aguestes estirauen eth còth tranquillament, damb ua crinèra ampla, tant qu’es polins repausauen ara ombra deth sòn còs e calauen eth cap entremiei deth braguèr.
BOVARY-WEB	E, entre era longa ondulacion de tota aquera seguida de lombs, se vedie se com, de quan en quan, ondejaue ua crinèra blanca ath vent, o com fiblauen er espaci ues còrnes ponchudes, entremiei d’uns caps d’òme que corrien.
BOVARY-WEB	Dehòra, cent passi mès enlà dera scèna deth concors, i auie un taure nere damb amàs botat e ua anèra de hèr penjant-li des nassi, immobil coma ua bèstia de bronze.
BOVARY-WEB	Lo tenguie peth ramau un gojat tot esparrecat.
BOVARY-WEB	Mentretant, uns senhors anauen auançant damb trabalh entre es dues ringlères, examinant as animaus e parlant en votz baisha.
BOVARY-WEB	Eth que semblaue mès important anaue cuelhent quauques nòtes mentre caminaue.
BOVARY-WEB	Qu’ère eth president deth jurat, eth senhor Derozerays de Panville.
BOVARY-WEB	Atau mos abandonatz, senhor Boulanger?
BOVARY-WEB	Rodolphe protestèc en tot díder que ja i anaue.
BOVARY-WEB	Que non i anarè cap, didec.
BOVARY-WEB	E, en tot arrir-se’n deth concors, Rodolphe mostraue era sua contrasenha blaua per çò de poder circular damb mès libertat, e enquia e tot de quan en quan se posaue dauant de bèth beròi exemplar que d’eth, tot sigue dit de passa, era senhora Bovary non mostraue guaira admiracion.
BOVARY-WEB	En encuedar-se’n Rodolphe comencèc a hèr trufaria a prepaus dera manèra qu’es senhores de Yonville auien de pimpalhar-se.
BOVARY-WEB	Dempús se desencusèc dera forma negligenta que s’auie vestit eth.
BOVARY-WEB	Eth conjunt de ròba qu’amiaue auie aquera incoeréncia des pèces abituaus e ath còp escuelhudes, qu’ara sua aparença eth vulgar atribuie era revelacion d’ua existéncia excentrica, es desordes deth sentiment, es tiranies der art e, mès que mès, un cèrt mesprètz respècte as convencions sociaus, causa que lo sedusie o l’exasperaue.
BOVARY-WEB	Atau, era sua camisa de coton, damb es punhets plegats se holaue ar edart peth vent ath laguens dera dubertura deth justet, qu’ère de flausina, de color grisa, e es pantalons, aplombats, de linhes amples, deishauen veir enes pès ues bòtes d’alanquins damb puntes de vernís.
BOVARY-WEB	Ludien de tau forma, qu’era èrba s’i reflectie.
BOVARY-WEB	Era quau causa non ère obstacle entà que cauishiguèsse, sense dar-li cap importáncia, es excrements deth bestiar damb ua man botada ena pòcha dera vèsta e eth chapèu de palha amagat dejós deth braç.
BOVARY-WEB	Qu’ei que, higec, entà auer d’anar peth camp…
BOVARY-WEB	Que non s’ac vau, didec Emma.
BOVARY-WEB	Ei cèrt!, repliquèc Rodolphe.
BOVARY-WEB	Vos?, exclamèc Emma, estonada.
BOVARY-WEB	Sonque aparentament, donques qu’entremiei dera gent sagi de cuélher un anament leugèr.
BOVARY-WEB	Qué didetz, ara?
BOVARY-WEB	E es vòsti amics?
BOVARY-WEB	Es mèns amics?
BOVARY-WEB	Quini amics?
BOVARY-WEB	Dilhèu n’è bèth un?
BOVARY-WEB	Prononcièc aguestes darrères paraules hènt fiular un shinhau es pòts.
BOVARY-WEB	Les calec desseparar-se er un der aute pr’amor que venguie ath darrèr un òme damb un castèth de cagires.
BOVARY-WEB	Anaue tan cargat, que sonque se li vedien es puntes des esclòps e er acabament des braci, separadi e estenudi entà dauant.
BOVARY-WEB	Qu’ère Lestiboudois, er acògamòrts, que transportaue peth miei dera multitud es cagires dera glèisa.
BOVARY-WEB	Plen d’imaginacion per tot aquerò que hège as sòns interèssi, auie desnishat aqueth miei de profitar-se’n deth concors, e era idia li daue resultat, donques que non sabie entà on virar-se de tanta faena.
BOVARY-WEB	Efectiuament, era gent auie calor e se pelejaue per aqueri sètis de sanha, tan flairosi d’encens, apuant-se enes dorsièrs tacadi de cera, damb ua cèrta veneracion.
BOVARY-WEB	Era senhora Bovary tornec a cuélher eth braç de Rodolphe.
BOVARY-WEB	Qu’ei clar!.
BOVARY-WEB	M’a mancat tantes causes!
BOVARY-WEB	Tostemp solet!
BOVARY-WEB	A, s’era vida m’auesse hèt trapar ua finalitat, s’auessa entrevist bèra afeccion, se m’auessa trapat a quauquarrés!…
BOVARY-WEB	Qu’auria despenut tota era energia capabla, ac auria vençut tot, ac auria trincat tot.
BOVARY-WEB	Vos pensatz que non?, exclamèc Rodolphe.
BOVARY-WEB	A tot darrèr, seguic Emma, ètz liure.
BOVARY-WEB	E higec trantalhant: E ric.
BOVARY-WEB	Non vo’n burletz, responec Rodolphe.
BOVARY-WEB	Mentre Emma juraue que non se’n burlaue bric, ressonèc ua canonada.
BOVARY-WEB	Ara seguida era gent arrinquèc a córrer de cap ath pòble.
BOVARY-WEB	Qu’ère ua faussa alarma.
BOVARY-WEB	Eth prefècte encara non arribaue.
BOVARY-WEB	E es membres deth jurat, ahiscadi, non sabien en realitat se qué hèr, se començar era session o seguir demorant.
BOVARY-WEB	Fin finau arribèc un gran coche de shivaus ath hons dera plaça.
BOVARY-WEB	Qu’ère un coche de loguèr tirat per un parelh de shivaus prims e amiat per un menaire damb chapèu blanc que foetaue as animaus ara valenta.
BOVARY-WEB	Binet lèu non auec temps de cridar: “As armes!” Eth coronèl l’imitèc.
BOVARY-WEB	I auec ua correguda per çò d’amagar-se des fusilhs.
BOVARY-WEB	Era equipa prefectorau, totun, coma s’auesse endonviat era confusion, s’anèc apropant a un tròt contengut, damb es shivaus acoblats, e arribèc en peristil der Ajuntament en moment precís qu’es pompièrs e era garda nacionau se desplegauen, ath son des tambors e mercant eth pas.
BOVARY-WEB	Movement!, cridèc Binet.
BOVARY-WEB	Haut!, cridèc eth coronèl.
BOVARY-WEB	En hilèra tara quèrra!
BOVARY-WEB	E dempús d’auer-se botat es armes ena espatla hènt un catric-catrat alongat coma eth sorrolh d’un caudèr de coeire que què escales enjós, toti es fusilhs tornèren a repausar en solèr.
BOVARY-WEB	Alavetz, se vedec baishar dera carròça a un senhor vestit damb un trio cuert brodat d’argent, cauvet deth costat deth front e damb ua guinsa de peus en cogòt; qu’auie era cara auriòla e era mina d’ua grana benignitat.
BOVARY-WEB	Miei clucaue es uelhs, gròssi, caperadi d’espesses paupetes, campant ara multitud e lheuant eth nas entà naut damb un arridolet perdut ena boca bauba e enclotada.
BOVARY-WEB	En arreconéisher ar alcalde, per çò dera banda qu’amiaue entrecrotzada en pièch, l’expausèc qu’eth prefècte non auie pogut vier.
BOVARY-WEB	Eth qu’ère un conselhèr dera prefectura; dempús higec quauques desencuses.
BOVARY-WEB	Tuvache li responec adreçant-li uns compliments; eth conselhèr se sentec confonut.
BOVARY-WEB	S’estauen er un dauant der aute damb es fronts lèu tocant-se, enrodadi pes membres deth jurat, peth conselh municipau, pes notables dera poblacion, pera garda nacionau e pera multitud…
BOVARY-WEB	Eth senhor conselhèr, tient-se sus eth pièch eth petit tricòrni nere, reiteraue es salutacions tant que Tuvache, acorbaishant-se coma un arc, tanben arrie ath sòn torn, s’exprimie quequejant, anaue ara recèrca des frases, hège protèstes de fidelitat ara monarquia, arregraïe er aunor que se hège a Yonville.
BOVARY-WEB	Hippolite, eth mosso der ostau, tenguec compde des shivaus que li deishèc eth menaire e se les hec a vier tot coishejant entath cubèrt deth Lion D’Or, a on se formèc lèu lèu un ròtle de campanhards que guardauen damb curiosèr eth coche.
BOVARY-WEB	Dempús, ressonèc eth tambor, seguic eth retruc deth canon, e es senhors, alinhadi, pugèren naut dera estrada e se seigueren enes fautulhs de velot vermelh d’Utrecht qu’era senhora Tuvache auie deishat exprèssament.
BOVARY-WEB	Era retirada de toti èri qu’ère evidenta.
BOVARY-WEB	Peus ròis, cares holades, un shinhau cremades peth solei e d’un color de cidra doça.
BOVARY-WEB	Es sues pursères, espelofides, subergessien des cothèrs regdes e des corbates blanques damb eth nud plan ben hèt.
BOVARY-WEB	Es justets èren toti de velot; es relòtges amiauen toti un pendolh ovau de cornalina ath cap d’ua cinta.
BOVARY-WEB	Es senhores dera societat se trapauen ath darrèr, jos eth cubèrt deth vestibul e entre es flancs des colomnes.
BOVARY-WEB	Era màger part dera gent s’estenie ath long dera tribuna, de pès o seiguts enes cagires.
BOVARY-WEB	Efectiuament, Lestiboudois auie anat portant es cagires qu’auie retirat deth prat e non se cansaue d’anar a cercar-ne d’autes ena glèisa, causant ua tau obstruccion damb eth sòn trafec qu’a penes se podie arribar enquia es gradons dera estrada.
BOVARY-WEB	Trapi, didec eth senhor Lheureux en tot adreçar-se ath farmaceutic just quan aguest passaue pr’amor de vier a ocupar eth sòn lòc, qu’aurien d’auer plantat dus paus venecians damb bèra nauetat, ath còp rica e sevèra; qu’aurie estat un bon còp de uelh.
BOVARY-WEB	Qu’ei cèrt, responec Homais.
BOVARY-WEB	Mès qué li vam a hèr!
BOVARY-WEB	Er alcalde s’ac a volut hèr tot solet.
BOVARY-WEB	Non a guaire gust, praube Tuvache!
BOVARY-WEB	Qu’ei totafèt desaprovedit d’aquerò que poiríem díder eth gèni des arts.
BOVARY-WEB	Mentretant, Rodolphe pugèc damb era senhora Bovary en prumer estatge der Ajuntament.
BOVARY-WEB	Se calèren en salon de sessions.
BOVARY-WEB	Coma que se passaue qu’ère uet, Boulanger didec qu’aquiu serien milhor entà gaudir der espectacle.
BOVARY-WEB	Cuelhec tres escabèls dera taula ovau plaçada jos eth bust deth monarca e, apropant-les en ua des hièstres se seigueren er un ath costat der aute.
BOVARY-WEB	Ena estrada se costèc ua agitacion; eth mormolh entre es ocupants esdevenguec viu.
BOVARY-WEB	Ara fin se lheuèc eth senhor conselhèr.
BOVARY-WEB	Se sabie ja que se cridaue Lieuvain, e eth sòn nòm anaue de boca en boca entre era multitud.
BOVARY-WEB	Dempús d’auer verificat ues huelhes de papèr, i calèc es uelhs e comencèc:
BOVARY-WEB	Me calerie meter-me un shinhau entà darrèr, didec Rodolphe.
BOVARY-WEB	Per qué?, preguntèc Emma.
BOVARY-WEB	Declamaue:
BOVARY-WEB	Qu’ei que me porien veir de baish estant, didec Rodolphe, e dempús ne damb quinze dies non n’auria pro entà dar explicacions, e damb era mia mala fama…
BOVARY-WEB	Que vos calomniatz!, didec Emma.
BOVARY-WEB	Non, non, vos asseguri qu’ei detestabla.
BOVARY-WEB	Eth comèrç e es arts florissen pertot.
BOVARY-WEB	Es naues vies de comunicación s’estenen per tot eth país coma un hilat d’artèries qu’aumente era relacion en còs der Estat.
BOVARY-WEB	Es nosti grani centres manufacturèrs an reprenut era sua activitat.
BOVARY-WEB	Era religion, mès assolidada, arrís en toti es còrs.
BOVARY-WEB	Solide?
BOVARY-WEB	Plan que òc!
BOVARY-WEB	Non sabetz que i a amnes tormentades de contunh?
BOVARY-WEB	Tanlèu s’arrecèssen ena contemplacion coma van ara cèrca dera accion.
BOVARY-WEB	Tanlèu s’embelinen enes passions mès pures coma se lancen enes plasers mès desfrenats.
BOVARY-WEB	Atau gaudissen de totes es fantasies, de totes es holies…
BOVARY-WEB	E didec:
BOVARY-WEB	Nosates, praubes hemnes, non auem ne aguesta distraccion!
BOVARY-WEB	Qu’ei ua trista distraccion, pr’amor que non s’i trape era felicitat.
BOVARY-WEB	Qu’ei que se trape bèth còp?, preguntèc Emma.
BOVARY-WEB	Òc, responec Rodolphe, tostemp arribe un dia.
BOVARY-WEB	Tostemp arribe un dia, repetic Rodolphe, de ressabuda, justament quan comencen a mancar es esperances.
BOVARY-WEB	Er un e er aute se comprenen sense besonh d’explicar-se.
BOVARY-WEB	Com non auie d’èster atau se ja ac auien entrevist en sòmis!
BOVARY-WEB	En fin, eth tresaur tan cercat se hè present, qu’ei aciu dauant: lutz, beluguege.
BOVARY-WEB	Ça que la, eth dobte encara s’impause, un que non gause de creder-s’ac pr’amor qu’er enludernament ei tau qu’avugle es uelhs, coma quan se ges des tenèbres ena lum deth dia.
BOVARY-WEB	E, en acabar aguestes paraules, Rodolphe ahigec era mimica ara frasa.
BOVARY-WEB	Se passèc era man peth front coma aqueth qu’a un rodament de cap; dempús la deishèc quèir ena man d’Emma.
BOVARY-WEB	Aguesta retirèc era man.
BOVARY-WEB	Eth conselhèr, totun, seguie liegent:
BOVARY-WEB	Sonque as que son pro òrbs, as que son pro en.honsadi (ac digui sense pòur), as que son massa embolhadi enes prejudicis de un aute temps entà desconéisher er esperit des poblacions agricòles.
BOVARY-WEB	Plan que òc, non ei en camp a on se trape mès patriotisme, mès abnegacion entara causa publica, mès intelligéncia en ua soleta paraula?
BOVARY-WEB	Es deuers!, exclamèc Rodolphe.
BOVARY-WEB	Tostemp es deuers!
BOVARY-WEB	Ja ne sò hart, d’aguestes paraules!
BOVARY-WEB	Es que mos canten de contunh ena aurelha, “es dèuers, es dèuers!”, son ua còlha de capleugèrs e de beates embelinades.
BOVARY-WEB	Coma i a mon!
BOVARY-WEB	Eth dèuer qu’ei sénter aquerò qu’ei gran, estimar era beresa e non pas acceptar totes es convencions dera societat damb es ignomínies qu’impause.
BOVARY-WEB	Non, non!
BOVARY-WEB	Per qué s’a de declamar contra es passions?
BOVARY-WEB	Dilhèu non son çò de milhor que i a ena tèrra, era hònt der eroïsme, der entosiasme, dera poesia, dera musica, des arts, de tot, a tot darrèr?
BOVARY-WEB	A!, plan, mos cau saber que n’a dues de moraus.
BOVARY-WEB	Era petita, era convenguda, era des òmes, era que càmbie constantament, era qu’escridasse e s’agite abaish, a pè de tèrra, coma aquera còlha de pècs que vedem, e era auta, era etèrna, era qu’auem ath nòste entorn e per dessús de nosati, coma eth paisatge que mos enròde e eth cèu blau que mos illumine.
BOVARY-WEB	Bovary.
BOVARY-WEB	Seguic:
BOVARY-WEB	Qui satisfè es nòstes necessitats?
BOVARY-WEB	Qui autrege çò que cau ara nòsta subsisténcia?
BOVARY-WEB	Non ei er agricultor?
BOVARY-WEB	Er agricultor, que, en tot semiar damb ua man laboriosa es socs deth camp, hè néisher eth horment, que, molut mejançant esturments engenhosi, ei transporat enes ciutats damb eth nòm de haria.
BOVARY-WEB	E lèu eth hornèr ne hè un aliment que servís autant ath praube coma ath ric.
BOVARY-WEB	Non ei er agricultor, tanben, eth qu’engreishe abondosi ramats entà procurar-mos es vestits?
BOVARY-WEB	Com mos vestiríem, com mos alimentaríem se non siguesse per agricultor?
BOVARY-WEB	E, sense anar mès luenh, qui non a pensat soent ena importància d’aguest modèst animalet, ornament des nòsti corraus, que subministre ara eth coishin entath nòste repaus, era carn suculenta entàs nòstes taules e es ueus?
BOVARY-WEB	Se me calèsse anar mentant, totun, es desparièrs productes dera tèrra ben cultivada, tau coma ei prodiga entàs sòns hilhs ua mair generosa, que non acabaríem jamès.
BOVARY-WEB	Aciu era vinha, aquiu es pomèrs e era cidra, mès enlà eth colzat, dempús es hormatges e eth lin.
BOVARY-WEB	Non desbrembem eth lin, senhors, qu’a cuelhut aguest an un desvolopament considerable e que sus eth vos cridarè era atencion mès particularament”.
BOVARY-WEB	Que non calie qu’ac didesse cridant, donques qu’es boques de tota aquera multitud semblaue que non siguessen dubèrtes qu’entà beuer-se es sues paraules.
BOVARY-WEB	Ath sòn costat, Tuvache l’escotaue daurint uns uelhs coma iranges.
BOVARY-WEB	De tant en tant, eth senhor Derozerays barraue doçament es sues paupetes.
BOVARY-WEB	Mès luenh, eth farmaceutic, damb eth sòn hilh Napoleon entre es cames, se botaue era man darrèr dera aurelha pr’amor de non perder-se ne ua soleta sillaba.
BOVARY-WEB	Es auti membres deth jurat balancejauen tot doç era maishèra en.honsada laguens deth justet en senhau de conformitat.
BOVARY-WEB	Baish, ath pè dera estrada, es pompièrs se tenguien enes sues baionetes.
BOVARY-WEB	E Binet ère immobil damb eth code entà dehòra e era punta deth sabre entà naut.
BOVARY-WEB	En cas de qué escotèsse, que non deuie veir arren, pr’amor qu’era visèra deth casco li baishaue enquiath nas.
BOVARY-WEB	Eth sòn lòctenent, eth hilh petit deth senhor Tuvache, encara auie exagerat mès eth sòn; n’aiue un d’enòrme que se li minjaue tot eth cap en tot deishar-li escapar tot just ua punta deth tapaboques.
BOVARY-WEB	Aquerò non l’empachaue d’arrir damb doçor mainadenca e era sua careta esblancossida caperada de gotes de sudor auie ua expression d’alegria, d’aclapament e de dromilhon.
BOVARY-WEB	Era plaça ère tan plia qu’era gentada arribaue enquiath pè des cases.
BOVARY-WEB	Se vedie gent emparada enes hièstres, de pès en lumedan des pòrtes, e Justin, dauant dera veirina dera farmacia, semblaue absorbit ena contemplacion der espectacle.
BOVARY-WEB	Lieuvain se perdie peth camin.
BOVARY-WEB	Arribauen tròci de frases, interrompudes peth bronit des cagires.
BOVARY-WEB	Dempús, ara imprevista, eth bram alongat d’un buèu o es belècs d’uns anhèths, que se repetien pes cornèrs des carrèrs.
BOVARY-WEB	Efectiuament, es vaquèrs e es oelhèrs s’auien hèt a vier es bèsties enquia aquiu, e aguestes bramauen de quan en quan en tot arrincar-se damb era lengua bèth trocet d’èrba aganchada en morre.
BOVARY-WEB	Non vos revòute aguesta conjuracion dera gent?
BOVARY-WEB	Non i a un solet sentiment que non condemnen.
BOVARY-WEB	Es mès nòbles instints, es mès pures simpaties, son perseguides e calomniades; e, se se passe que se trapen dues amnes, s’organize tot entà que non se posquen trapar.
BOVARY-WEB	Aquerò non serà obstacle, totun, entà que s’escridassen e estenen es ales.
BOVARY-WEB	Qu’ei parièr!
BOVARY-WEB	Tard o d’ora s’amassaràn, ja sigue ath cap de sies mesi o de dètz ans, pr’amor qu’era fatalitat ac exigís atau e perque an neishut era ua entara auta.
BOVARY-WEB	Auie es braci crotzadi sus es jolhs e lheuaue es uelhs entà Emma en tot guardar-la fixament de ben apròp.
BOVARY-WEB	Era vedie enes sòns uelhs uns bualhets d’aur irradiant-se ar entorn de dus vistons neri, e enquia sentie eth perhum dera pomada que lustraue era cabeladura.
BOVARY-WEB	Alavetz sentec coma ua ondada de molesa que li recorrie eth còs.
BOVARY-WEB	Se’n brembèc d’aqueth vescomde que l’auie hèt dançar en Vaubyessarde qu’era sua barba exalaue era madeisha flaira de citron e de vanilha que gessie des peus qu’auie ath sòn costat.
BOVARY-WEB	E maquinaument cluquèc es uelhs entà alendar-la milhor.
BOVARY-WEB	En aguest gèst que hèc, totun, en tot agarrar-se fòrtament ara cagira, vedec ena luenhor, gessent der orizon, era vielha diligéncia era Arongleta baishant tot doç era còsta de Leux e quilhant ua broma de povàs ath sòn darrèr.
BOVARY-WEB	Guairi còps aqueth coche auriò auie amiat a Leon entath sòn costat!, e per aquera carretèra se n’auie anat entà tostemp.!
BOVARY-WEB	Li semblèc que lo vedie ath sòn dauant, ena hièstra dera sua abitacion; dempús, tot s’esbugassèc coma s’entrèsse en un revolum de bromes e se vedec hènt viroletes, valsejant, enes braci deth vescomde, jos era claror des aranhes; ath còp li semblaue que Leon non ère guaire luenh e que lèu tornarie… e, totun aquerò, sentie eth cap de Rodolphe ath sòn costat.
BOVARY-WEB	Atau penetraue es sòns desirs d’abans era doçor d’aquera sensacion, escampilhant-se ena alendada subtila deth perhum que s’estenie pera sua amna, coma es graets de sable botjadi pera escometuda deth vent.
BOVARY-WEB	Dauric repetidament es horats deth nas, damb fòrça, pr’amor d’aspirar era agradiua frescor dera gèdra enrodada enes capitèls.
BOVARY-WEB	Se treiguec es gants, se shuguèc es mans; dempús se ventèc era cara damb eth mocador tant que sentie, jos es batècs des tempes, eth mormolh dera multitud e era votz deth conselhèr salmejant es sues frases.
BOVARY-WEB	Didie:
BOVARY-WEB	Perseveratz!
BOVARY-WEB	Non escotetz ne es suggestions dera rotina ne es conselhs massa leugèrs d’un empirisme temerari!
BOVARY-WEB	Mès que mès, tietz- vos ath melhorament deth solèr, as bons hièms, ath desvolopament des races de shivaus, de buèus e de porcèths.
BOVARY-WEB	Qu’aguesti concorsi siguen, entà vosati, coma ues pacifiques arenes a on eth vencedor, en gesser-ne, estene era man ath vençut e fraternize damb eth, en tot demorar capitades melhores.
BOVARY-WEB	E vosati, venerables servidors, domestics umils, qu’es sues tasques enquia aué cap govèrn auie auut en consideracion, vietz a recéber era recompensa des vòstes vertuts silencioses e sigatz convençudi qu’en futur er Estat a es uelhs tachadi en vosati, que vos encoratge, que vos protegís, qu’acuelherà es vòstes justes reclamacions e aleugerirà, en aquerò que sigue possible, eth pes des vòsti penibles sacrificis”.
BOVARY-WEB	Alavetz, eth senhor Lieuvain se seiguec.
BOVARY-WEB	Eth senhor Derozerays se lheuèc e comencèc un aute discurs.
BOVARY-WEB	Dilhèu non siguec tan florit coma eth deth conselhèr; mès se hège escotar, per çò deth sòn estil mès positiu, ei a díder: perque expausaue ues coneishences mès especiaus e ues consideracions mès nautes.
BOVARY-WEB	Atau, er elògi deth govèrn i ocupaue mens espaci; era religion e era agricultura n’ocupauen mès.
BOVARY-WEB	Que se vedie era relacion entre era ua e era auta e com ambdues auien estat presentes tostemp ena civilizacion.
BOVARY-WEB	Rodolphe parlaue damb era senhora Bovary de sòmis, de presentides, de magnetisme.
BOVARY-WEB	Arreculant enquiara cunhèra des societats, er orador pintaue aqueri tempsi forenos en qu’es òmes viuien minjant aglans ath hons des bòsqui.
BOVARY-WEB	Dempús l’auie trèt era pèth as animaus, s’auie vestit de tela, auie hèt socs e plantat vinhes.
BOVARY-WEB	Ère un ben?
BOVARY-WEB	I auie en aquera descubèrta mès inconvenents qu’auantatges?
BOVARY-WEB	Eth senhor Derozerays se preguntaue sus aguesta qüestion.
BOVARY-WEB	Pòga pòc Rodolphe auie arribat deth magnetisme enquias afinitats, e mentre eth senhor president mentaue a Cincinatus amiant eth car, Dioclecian plantant caulets e es emperadors dera China inaugurant er an ena epòca dera semençalha, Boulanger explicaue qu’aguestes atraccions irresistibles èren degudes a bèra existéncia anteriora.
BOVARY-WEB	Nosati, per exemple, didie, per qué mos auem coneishut?
BOVARY-WEB	Quin edart ac a volgut?
BOVARY-WEB	Qu’ei que segurament, a trauèrs der aluenhament, es nòstes inclinacions particulares, coma es arrius que s’esguitlen damb era fin de trapar-se, mos possàuem er un entar aute.
BOVARY-WEB	E li cuelhec era man; era non la retirèc.
BOVARY-WEB	Hè pòc de temps, per exemple, quan venguí ena vòsta casa… “Ath senhor Bizet, de Quincampoix”.
BOVARY-WEB	Me’n sabia dilhèu de qué vos acompanharia?
BOVARY-WEB	Atau, eth vòste rebrembe non m’abandonarà cap aisidament.
BOVARY-WEB	Rodolphe sarraue era man e la sentie cauda e tremolosa coma ua paloma captiva que vò cuélher era volada.
BOVARY-WEB	Sigue, totun, qu’Emma sagesse de desliurar-la o que responesse ara pression de Rodolphe, hec un movement damb es dits.
BOVARY-WEB	Boulanger exclamèc:
BOVARY-WEB	Gràcies; non me refusatz!
BOVARY-WEB	Qu’ètz brava!
BOVARY-WEB	Deishatz-me que me guarda, que me contempla!
BOVARY-WEB	Ua volada d’aire qu’entrèc pes hièstres arropic eth tapet dera taula.
BOVARY-WEB	Baish, ena plaça, es còfes des campanhardes se lheuèren coma ua berugadissa d’ales de parpalhòla blanca.
BOVARY-WEB	Rodolphe auie acabat de parlar.
BOVARY-WEB	Se guardèren.
BOVARY-WEB	E sense cap esfòrç, doçament, es dits se confonèren.
BOVARY-WEB	Vè-te-i Non.
BOVARY-WEB	Ara quèrra!
BOVARY-WEB	Non ages pòur!
BOVARY-WEB	Be n’ès de pèga!
BOVARY-WEB	Vie o non vie?, exclamaue Tuvache, Òc!…
BOVARY-WEB	Guardatz-la!
BOVARY-WEB	Donques que s’apròche!
BOVARY-WEB	En tot auançar entara estrada, campèc ua vielheta d’aspècte pauruc e que semblaue arropir-se jos era sua pruaba ròba.
BOVARY-WEB	Anaue cauçada damb uns enòrmes esclòps de husta e amiaue un devantau estacat ena cintura.
BOVARY-WEB	Portaue ua mantilha sense cimossar que lèu li tapaue era cara esquifida e tant arropida que semblaue ua poma passida.
BOVARY-WEB	Es manges dera camisa se li minjauen es mans, longues e totes noselades.
BOVARY-WEB	Eth povàs des granges, era potassa des bugades e era ronha des lans les auien encrostades, escarraunhades e endurides taument, que semblauen lordes encara que siguessen ben lauades en aigua clara; a truca d’auer servit, restauen miei dubèrtes coma se volesssen mostrar, eres madeishes, er umil testimoniatge de tants patiments passadi.
BOVARY-WEB	Ua sòrta de rigidesa monacau ressautaue era expression deth sòn ròstre.
BOVARY-WEB	Arren de tristor ne d’atrendiment ena sua guardada palla.
BOVARY-WEB	Qu’auie aprenut eth mutisme e era placidesa en tot tractar damb es animaus.
BOVARY-WEB	Ère eth prumèr viatge que se vedie ath miei d’ua companhia tan nombrosa.
BOVARY-WEB	E trebolada interiorament pes bandères, es tambors, es senhors vestits de nere e pera crotz d’aunor deth conselhèr, s’estaue quieta, sense saber se húger o tirar entà dauant, sense compréner se per qué era multitud la possaue e per qué l’arrien es examinadors.
BOVARY-WEB	Atau romaue dauant d’aqueri borgesi ben alimentadi aquera mieja centuria de servitud.
BOVARY-WEB	Apressatz-vos, venerabla Catherina-Nicaise-Leroux!, didec eth conselhèr, qu’auie cuelhut des mans deth president era lista des gardonadi.
BOVARY-WEB	Apressatz-vos, apressatz-vos!
BOVARY-WEB	Ètz sorda?
BOVARY-WEB	E li cridèc ena aurelha: Cinquanta quate ans de servici!
BOVARY-WEB	Ua midalha d’argent!
BOVARY-WEB	Qu’ei entà vos.
BOVARY-WEB	Quan era vielheta auec era midalha enes dits, se la guardèc atentiuament.
BOVARY-WEB	Un arridolet de felicitat pistèc en sòn ròstre e gasulhèc en tot anar-se’n:
BOVARY-WEB	Se lheuèc era session.
BOVARY-WEB	Era multitud se dispersèc.
BOVARY-WEB	Ara que ja s’auien acabat es discursi, cadun cuelhie eth sòn reng e tot entornaue entar orde acostumat: es patrons mautractauen as mossos e aguesti foetauen as animaus, trionfadors indolents, que s’entornauen entar estable damb ua corona verda entre es còrnes.
BOVARY-WEB	Mentretant, es gardes nacionaus auien pujat en prumèr estatge der Ajuntament amiant uns panets tachadi enes baionetes.
BOVARY-WEB	Eth tambor deth batalhon amiaue un tistèr plen de botelhes.
BOVARY-WEB	Era senhora Bovary cuelhec eth braç de Rodolphe.
BOVARY-WEB	Aguest l’entornèc entara sua casa.
BOVARY-WEB	Se separèren dauant dera pòrta.
BOVARY-WEB	Dempús, eth se passegèc solet peth prat demorant era ora dera taulejada.
BOVARY-WEB	Era hèsta siguec longa, animada, e mau servida.
BOVARY-WEB	Toti èren tant amolonadi qu’a penes se podien botjar es codes.
BOVARY-WEB	Es estretes hustes que servien de bancs sigueren a mand de trincar-se jos eth pes des convidadi.
BOVARY-WEB	Aguesti mingèren abondosament.
BOVARY-WEB	Cada un se compensaue d’aquerò qu’auie pagat.
BOVARY-WEB	Es pisharretes dera sudor baishauen front enjós, e peth dessús dera taula, ondejant ara nautada des fanaus, flotaue un bugàs blancós coma era broma baisha qu’exalen es arrius enes maitiades dera tardor.
BOVARY-WEB	Rodolphe, damb era esquia apuada ena vela dera tenda, auie eth pensament tant assadorat d’Emma qu’ere incapable d’encuedar-se’n d’arren.
BOVARY-WEB	Ath sòn darrèr, es crambèrs apilerauen es siètes lordes sus era èrba.
BOVARY-WEB	Es vesins l’adreçauen era paraula, mès eth non responie.
BOVARY-WEB	E, encara que l’auplien eth veire, eth sòn pensament seguie silenciós a maugrat der aument de rambalh.
BOVARY-WEB	Pensaue en aquerò qu’auie dit Emma; ena forma des sòns pòts.
BOVARY-WEB	Vedie lúder eth sòn ròstre enes plaques des shacòs coma se siguessen miralhs magics.
BOVARY-WEB	Es plecs deth vestit devarauen ath long des parets, e es perspectiues entredubèrtes poblauen er avier de dies d’amor inacabables.
BOVARY-WEB	Tara vrespada la tornèc a veir, pendent es huecs d’artifici.
BOVARY-WEB	Anaue, totun, damb eth sòn marit, era senhora Homais e eth farmaceutic, que s’enquimeraue fòrça peth perilh que representauen es petards contrarotladi, e deishaue en cada moment, era companhia per çò de vier a hèr-li recomanacions a Binet.
BOVARY-WEB	Es pèces pirotecniques auien estat enviades a nòm de Tuvache.
BOVARY-WEB	Aguest, per un excès de precaucion, les auie barrat en sosterranh.
BOVARY-WEB	Se passaue, donc, qu’era povòra ère umida e non s’alugaue guaire; e era arròda principau, qu’auie de representar a un dragon que se mossegaue era coa, siguec un complèt fracàs.
BOVARY-WEB	De quan en quan s’alugaue bèra miserabla fusada; alavetz, era multitud, embadoquida hège ua sarabat barrejat de sorriscles de hemnes per çò des gatalheues que les hègen tant que se tardaue era escurina.
BOVARY-WEB	Emma, silenciosa, s’apuaue doçament en pièch de Charles; dempús, damb era maishèra quilhada, seguie er arrai luminós des fusades que trincauen era neror deth cèu.
BOVARY-WEB	Rodolphe la contemplaue ara lum des fanaus.
BOVARY-WEB	Aguesti s’anèren amortant de man en man.
BOVARY-WEB	Es esteles s’illuminèren.
BOVARY-WEB	Roginaue.
BOVARY-WEB	Emma se botèc un mantèl en cap.
BOVARY-WEB	En aguest madeish moment s’entenec eth coche deth conselhèr que gessie der ostau.
BOVARY-WEB	Eth menaire, totafèt embriac, s’assopic de ressabuda, e se podie observar de luenh estant er embalum deth sòn còs gessent per dessús dera capòta e balancejant-se d’un costat en aute ath miei des dues lantèrnes, segontes es secodides deth conjunt de correges de suspension.
BOVARY-WEB	Vertadèrament, didec eth potecari, calerie reprimir severament era embriaguesa.
BOVARY-WEB	Voleria que cada setmana s’escriuessen en un panèu, en Ajuntament, eth nòm de toti aqueri que pendent era setmana s’auessen embriagat.
BOVARY-WEB	Ath delà, damb era relacion estadistica s’aurien ua sòrta de donades clares que, sivans es convenences, s’anarie…
BOVARY-WEB	A, desencusatz-me!
BOVARY-WEB	E arrinquèc a córrer de cap ath capitan.
BOVARY-WEB	Aguest s’entornaue entà casa.
BOVARY-WEB	Non me shordetz, responec eth quistaire; que non cau.
BOVARY-WEB	Padegatz-vos, didec eth potecari, quan tornèc a trapar-se ath costat des sòns amics.
BOVARY-WEB	Eth senhor Binet m’a assegurat que s’auien cuelhut totes es prevencions.
BOVARY-WEB	Non a queigut cap bualh en nunlòc.
BOVARY-WEB	Es bombes contra incendis son prèstes.
BOVARY-WEB	Que ja mo’n podem anar a dormir.
BOVARY-WEB	Per Diu que n’è talents, didec era senhora Homais, badalhant considerablament.
BOVARY-WEB	Qu’ei parièr, totun, era hèsta a estat fòrça lududa e a hèt plan bon dia entà poder-la celebrar.
BOVARY-WEB	Rodolphe higec baishet e damb ua guardada trenda: Òc, fòrça bon!
BOVARY-WEB	E, dempús de dider-se adiu, cada un se n’anèc entath sòn costat.
BOVARY-WEB	Dus dies dempús, en “Fanau de Rouen” apareishec un long article consagrat ath concors.
BOVARY-WEB	Homais l’auie redigit londeman madeish ath caliu dera inspiracion.
BOVARY-WEB	Dempús, parlaue dera condicion des campanhards.
BOVARY-WEB	Efectiuament, eth govèrn hège fòrça causes, mès encara ère pòc.
BOVARY-WEB	Amiem-les, donc, ena practica!” Dempús, abordant era entrada deth conselhèr, non desbrembèc “er aire marciau dera nòsta milicia”, ne “es nòsti mès esdegats conciutadans”, ne “es vielhs damb es caps cauvets, ua sòrta de patriarques, presents en acte, que quauqui uns d’eri, rèstes des nòstes immortaus falanges, sentien bategar encara es sòns còrs ath son viril des tambors”.
BOVARY-WEB	Se mentaue un des prumèrs entre es membres deth jurat, e enquia rebrembaue en ua nòta qu’eth senhor Homais, farmaceutic, auie manat ua memòria sus era cidra ara Societat d’Agricultura.
BOVARY-WEB	Quan arribèc ena distribucion de prèmis, pintaue era jòia des premiats damb caractèrs ditirambics.
BOVARY-WEB	Mès d’un mostraue damb orgulh era sua umila midalha, e solide, en tornar entà casa, ath costat dera esposa plan estimada, l’aurà penjat tot plorant ena paret principau dera cabana.
BOVARY-WEB	Tàs entorns des sies, ua taulejada parada en erbatge deth senhor Liegeard amassèc as principaus assistents ara hèsta.
BOVARY-WEB	I auec en tot moment ua grana cordialitat.
BOVARY-WEB	Se prononcièren diuèrsi brindes: eth senhor Lieuvain, ath monarca; eth senhor Tuvache, ath prefècte; eth senhor Derozerays, ara agricultura; eth senhor Homais, ara indústria e as bères arts, germanes inseparables; eth senhor Leplichey, as melhoraments.
BOVARY-WEB	Tath vrèspe, un brilhant castèth de huecs d’artifici illuminèc ara imprevista eth cèu.
BOVARY-WEB	S’aurie dit qu’ère un vertadèr calidoscòpi, ua autentica decoracion d’opèra, e, pendent un moment, era nòsta petita localitat podec considerar-se transportada ath miei d’un sòmi des Mil e ua Nets.
BOVARY-WEB	E higie:
BOVARY-WEB	Solide es sacristies entenen eth progrès de ua auta manèra.
BOVARY-WEB	Qu’ètz plan liures de hè’c, senhors de Loyola!”.
BOVARY-WEB	IX.- Se passèren sies setmanes.
BOVARY-WEB	Rodolphe non tornèc a campar.
BOVARY-WEB	E ath cap d’ua setmana gessec uns quants dies de cacèra.
BOVARY-WEB	Qu’ère soleta.
BOVARY-WEB	Hège ja nets.
BOVARY-WEB	Es cortines de mossolina, ath long des veires, accentuauen eth crepuscul, e es dauradi deth baromètre, negats per un arrai de solei cogant, alugauen uns esclats en miralh, entre es retalhs deth polipèr.
BOVARY-WEB	Qu’è auut trabalh, didec.
BOVARY-WEB	Sò estat malaut.
BOVARY-WEB	Greù?, exclamèc era.
BOVARY-WEB	Qu’ei que non è volut tornar.
BOVARY-WEB	Per qué?
BOVARY-WEB	Non ac endonviatz?
BOVARY-WEB	Seguic:
BOVARY-WEB	Emma…!
BOVARY-WEB	Senhor!, exclamèc era en tot hèr-se un shinhau entà darrèr.
BOVARY-WEB	Ja vedetz se com auia rason en non voler vier!, repetic damb ua votz malenconiosa.
BOVARY-WEB	Pr’amor qu’aguest nòm, aguest nòm que m’aumplís era amna e que se m’a escapat… justament me l’enebitz.
BOVARY-WEB	Senhora Bovary!…
BOVARY-WEB	Toti vos criden atau!…
BOVARY-WEB	E ne tan solet ei eth vòste nòm; ei eth nòm de un aute!
BOVARY-WEB	Repetic: De un aute!
BOVARY-WEB	E s’amaguèc era cara entre es mans.
BOVARY-WEB	Òc, pensi en vos de contunh!…
BOVARY-WEB	Eth vòste rebrembe me desespère!
BOVARY-WEB	Desencusatz-me!…
BOVARY-WEB	M’en vau!…
BOVARY-WEB	Adishatz!…
BOVARY-WEB	Me n’anarè fòrça luenh… tan luenh que non tornaratz a enténer a parlar mès de jo!…
BOVARY-WEB	E ça que la… aué…
BOVARY-WEB	Ei tan de mau hèr lutar contra eth cèu, resistir er arridolet des angels!
BOVARY-WEB	Er òme tostemp acabe deishant-se arrossegar per aquerò qu’ei beròi, embelinaire, adorable!
BOVARY-WEB	Encara que non aja vengut, totun, encara que non aja pogut vier, non è deishat de contemplar tot aquerò que vos enròde.
BOVARY-WEB	Tàs nets, me lheuaua, venguia enquia aciu, guardaua era vòsta casa, eth losat illuminat pera lua, es arbes deth uart balancejant-se ena vòsta hièstra e un lumet, ua ludentor que brilhaue a trauèrs des veires coma un esquinç hèt ara ombra.
BOVARY-WEB	Ne sò solide fòrça de qué non vos ac imaginàuetz, qu’ath costat madeish, tant apròp e tan luenh ath còp, i auie un praube miserable…
BOVARY-WEB	Emma se virec de cara ath sòn interlocutor damb un sanglòt.
BOVARY-WEB	Be n’ètz de brave!, exclamèc.
BOVARY-WEB	Non, qu’ei que vos estimi, vaquí!
BOVARY-WEB	E vos vo’n sabetz!
BOVARY-WEB	Didetz-m’ac!
BOVARY-WEB	Ua paraula!
BOVARY-WEB	Sonque ua paraula!
BOVARY-WEB	Insensiblament Rodolphe s’anaue esguitlant der escabèl entath solèr.
BOVARY-WEB	S’entenie, totun, era heregada des esclòps ena codina, e se n’encuedèc de qué era pòrta dera sala ère dubèrta.
BOVARY-WEB	Be ne seríetz de caritatiua, didec, se me voléssetz satisfèr un caprici!
BOVARY-WEB	Se tractaue de hèr-li visitar era casa.
BOVARY-WEB	La desiraue conéisher.
BOVARY-WEB	Era senhora Bovary non i vedec cap inconvenent.
BOVARY-WEB	E quan anauen a lheuar-se entrèc Charles.
BOVARY-WEB	Bon dia, doctor, didec Rodolphe.
BOVARY-WEB	Eth mètge, vantat per aqueth titol, se des.heiguec en deferéncies.
BOVARY-WEB	Era senhora, didec, me parlaue dera sua santat…
BOVARY-WEB	Charles l’interrompec.
BOVARY-WEB	Plan que òc, ère fòrça preocupat; era sua senhora se tornaue a queishar d’opressions.
BOVARY-WEB	Alavetz Rodolphe preguntèc s’er exercici de montar a shivau non l’anarie ben.
BOVARY-WEB	Plan que l’anarie ben!
BOVARY-WEB	Excellent, perfècte!…
BOVARY-WEB	Qu’ei ua bona pensada.
BOVARY-WEB	Calerie que la metesses en practica.
BOVARY-WEB	Coma qu’Emma objectèc que non auie cap shivau, eth senhor Rodolphe li n’aufric un.
BOVARY-WEB	Era refusèc er aufriment.
BOVARY-WEB	Eth persutèc.
BOVARY-WEB	Dempús, damb er in de justificar era sua visita, condèc qu’eth sòn carretèr, eth dera sagnada, seguie auent rodaments de cap.
BOVARY-WEB	Ja passarè a veder-lo, didec Bovary.
BOVARY-WEB	A, fòrça ben!
BOVARY-WEB	Gràcies.
BOVARY-WEB	Que m’ei parièr!, didec Charles en tot hèr ua viroleta.
BOVARY-WEB	Com vòs que monta a shivau se non è cap vestit d’amazòna?
BOVARY-WEB	Encomana-te’n un!, responec.
BOVARY-WEB	Eth vestit d’amazòna la hec decidir.
BOVARY-WEB	Quan siguec a punt, Charles l’escriuec ath senhor Boulanger en tot dider-li qu’era sua hemna ère ara sua disposicion e que compdaue damb era sua complasença.
BOVARY-WEB	Londeman, tà meddia, Rodolphe arribaue dauant dera pòrta de Charles damb dus shivaus magnifics.
BOVARY-WEB	Un d’eri amaiue ues bòles de color ròsa enes aurelhes e ua sera de senhora, de pèth de cèrvi.
BOVARY-WEB	Rodolphe s’auie botat ues bòtes nautes e flexibles en tot dider-se qu’Emma probablament non n’aurie vist jamès cap de semblables.
BOVARY-WEB	Efectiuament, quan aguest apareishec en soleret damb eth vestit de velot tot nau e es pantalons de basta blancs, se demorèc embelinada der aspècte de Rodolphe.
BOVARY-WEB	Era ère ja prèsta, e lo demoraue.
BOVARY-WEB	Justin s’escapèc dera farmacia pr’amor de veder-la d’apròp.
BOVARY-WEB	Tanben gessec eth potecari.
BOVARY-WEB	Li hec ues quantes recomanacions ath senhor Boulanger.
BOVARY-WEB	Qu’un malastre vie de seguit!
BOVARY-WEB	Tietz compde!
BOVARY-WEB	Emma entenie un bronit naut, just madeish sus eth cap: qu’ère Felicité, que pataquejaue es veires damb es dits pr’amor de cridar era atencion de Berthe.
BOVARY-WEB	Era mainada li manèc un punet.
BOVARY-WEB	Era sua mair li responec en tot hèr botjar eth punh dera còrda.
BOVARY-WEB	Bona passejada!, exclamèc eth senhor Homais.
BOVARY-WEB	E sustot, prudéncia!
BOVARY-WEB	E hec voludar eth jornau tot guardant se com se n’anauen.
BOVARY-WEB	Tanlèu eth shivau d’Emma sentec era tèrra ath sòn dauant, comencèc a galaupar.
BOVARY-WEB	Rodolphe galaupaue ath sòn costat.
BOVARY-WEB	De quan en quan escambiauen bèra paraula.
BOVARY-WEB	En arribar ath pè der arribent, Rodolphe deishèc anar es retnes; la pugèren amassa, ath madeish temps.
BOVARY-WEB	Quan sigueren naut de tot, es shivaus s’arturèren còp sec e eth vel d’Emma, que volatejaue airosament, li queiguèc de nauèth.
BOVARY-WEB	Qu’ère a començaments d’octobre.
BOVARY-WEB	Era broma entelaue es camps.
BOVARY-WEB	Quauques vetes de bugàs s’alonguauen ath hons der orizon en tot meter-se entre es cimalhs; d’autes se trincauen e pujauen enquia perder-se cèu amont.
BOVARY-WEB	A viatges, en ua des dubertures dera broma, penetrada per un arrai de solei, se distinguien enlà es teulades de Yonville damb es uarts enes vòres der arriu, es patis, es parets e eth campanau dera glèisa.
BOVARY-WEB	Emma miei clucaue es uelhs per çò d’arreconéisher era sua casa.
BOVARY-WEB	Eth pòble jamès l’auie semblat tan petit.
BOVARY-WEB	Dera nautada a on se trapauen, era val semblaue un lac immens e palle que s’esbugassaue.
BOVARY-WEB	Es cims des arbes gessien d’aciu e d’enlà coma uns malhums neri; e es cimalhs des albars que subergessien sus era broma semblauen ues sablères qu’eth vent crespaue.
BOVARY-WEB	Entre es pins e era èrba deth costat, s’espargie ua lum bauba impregnada de tebesa atmosferica.
BOVARY-WEB	Era tèrra, ròia coma eth povàs deth tabac, amortesie eth bronit des passi.
BOVARY-WEB	Es hèrs des shivaus hègen rebotar entà dauant es carròlhes de pin escampilhades per tèrra.
BOVARY-WEB	Rodolphe e era senhora Bovary anauen ribassejant eth costat deth bòsc.
BOVARY-WEB	De tant en tant, Emma viraue eth cap pr’amor d’evitar era guardada deth cavalièr, e alavetz non vedie qu’es troncs des pins arringleradi, qu’era sua succession li produsie un cèrt estavordiment.
BOVARY-WEB	Es shivaus bohejauen.
BOVARY-WEB	Es seres se meteren a croishir.
BOVARY-WEB	Tanlèu entrèren en bòsc comencèc a aparéisher eth solei.
BOVARY-WEB	Diu mos protegís, didec Rodolphe.
BOVARY-WEB	Ac credetz atau?, objectèc era senhora Bovary.
BOVARY-WEB	Auancem, auancem, seguic Boulanger Hec petar era lengua.
BOVARY-WEB	Es dus shivaus corrien.
BOVARY-WEB	Es hoguères nautes e crespades que fistonauen eth camin s’aganchauen en estrep d’Emma.
BOVARY-WEB	Rodolphe les ac treiguie tot galaupant.
BOVARY-WEB	A viatges li passaue peth costat pr’amor de separar-li es branques, e Emma sentie qu’eth sòn jolh li heregaue era cama.
BOVARY-WEB	Eth cèu s’auie tornat blau.
BOVARY-WEB	Non se botjaue ne ua soleta huelha.
BOVARY-WEB	Se vedien amples espacis de brucs florits e estenudes de violetes qu’alternauen damb er espessor des arbes, de color gris, dauradi e vermelhosi, sivans era diuersitat des huelhams.
BOVARY-WEB	Soent, pujauen uns batècs d’ales deth hons des arrominguères o s’entenien es crits roncalhosi des corbassi que lheuauen eth vòl dès es ausines.
BOVARY-WEB	S’arturèren e baishèren.
BOVARY-WEB	Rodolphe estaquèc es shivaus.
BOVARY-WEB	Era longada deth vestit la hège estramuncar, encara qu’amièsse era coa rebussada.
BOVARY-WEB	Rodolphe la seguie ath darrèr contemplant era delicadesa dera sua micha blanca que se destacaue dera neror des botines e era ròba nera, coma ua sòrta de nudesa anticipada.
BOVARY-WEB	Emma se posèc: Que sò cansada, exclamèc.
BOVARY-WEB	Un shinhau mès encara, au!, coratge!
BOVARY-WEB	Un centenat de passi mès enlà se tornèc a posar.
BOVARY-WEB	A trauèrs deth vel que li devaraue deth capèth enquias anques, eth sòn ròstre transparentaue, blauenc, coma se nadèsse entre ues ondades d’azur.
BOVARY-WEB	Entà on anem, s’ac posqui saber?
BOVARY-WEB	Rodolphe non responec.
BOVARY-WEB	Era alendaue a bassacades.
BOVARY-WEB	Arribèren en un endret mès ample, esclarit pera destrau des lenhataires.
BOVARY-WEB	Se seigueren en ua soca d’arbe queigut e Rodolphe li parlèc deth sòn amor.
BOVARY-WEB	Comencèc a hè’c damb totes es precaucions entà non espaurir-la.
BOVARY-WEB	Eth sòn lenguatge ère malenconiós, repausat, seriós.
BOVARY-WEB	En tot prononciar aguesta frase, totun: Dilhèu ara, es nòsti destins non son comuns?
BOVARY-WEB	Non!, responec Emma.
BOVARY-WEB	Pro que vo’n sabetz.
BOVARY-WEB	Qu’ei impossible.
BOVARY-WEB	Se lheuèc entà anar-se’n.
BOVARY-WEB	Rodolphe la cuelhec deth braç.
BOVARY-WEB	Emma s’arturèc.
BOVARY-WEB	E, dempús d’auer-lo guardat pendent un instant damb es uelhs umidi e fòrça adocidi, diguec damb vivacitat:
BOVARY-WEB	Tè!, deishem-ac córrer!…
BOVARY-WEB	A on son es shivaus?
BOVARY-WEB	Anem-mo’n.
BOVARY-WEB	Rodolphe hec un gèst d’irritacion e d’anuèg.
BOVARY-WEB	Emma repetic: A on son es shivaus?
BOVARY-WEB	A on son es shivaus?
BOVARY-WEB	Emma arreculèc tremolosa: Ò!, me cau pòur!, mormolhèc.
BOVARY-WEB	Me hètz mau, anem-mo’n!
BOVARY-WEB	E tornèc a èster respectuós, amanhagador, timid.
BOVARY-WEB	S’en tornèren.
BOVARY-WEB	Mès qué vos cau?
BOVARY-WEB	Qué?
BOVARY-WEB	Non ac è comprenut.
BOVARY-WEB	Segurament vos enganhatz.
BOVARY-WEB	Vos amii ath laguens dera mia amna botada naut de tot d’un pedestau coma hemna immaculada.
BOVARY-WEB	Mès non posqui víuer sense vos.
BOVARY-WEB	Qu’è besonh des vósti uelhs, dera vòsta votz, des vòsti pensaments!
BOVARY-WEB	Sigatz era mia amiga, era mia fraia, eth mèn àngel!
BOVARY-WEB	E en tot estirar eth braç l’agarraue pera cintura.
BOVARY-WEB	E l’anaue tient atau mentre caminauen.
BOVARY-WEB	Enteneren as shivaus que peishien peth huelham.
BOVARY-WEB	Demorem-mos un shinhau mès encara!
BOVARY-WEB	Non partim tan lèu!
BOVARY-WEB	E se la hec a vier mès luenh, ara vòra d’un estanh caperat de plantes d’aigua.
BOVARY-WEB	D’entre miei des joncs gessien uns nenufars immobils e passits.
BOVARY-WEB	Eth bronit des sòns passi a trauèrs dera èrba hège sautar es gargolhes des amagaders.
BOVARY-WEB	Que non està ben, non està ben, exclamèc Emma.
BOVARY-WEB	Sò hòla.
BOVARY-WEB	Per qué non?…
BOVARY-WEB	Emma, Emma!
BOVARY-WEB	Ò!, Rodolphe… didec doçament, en tot apuar-se ena sua espatla.
BOVARY-WEB	Era tela deth sòn vestit s’aganchaue ath velot dera giqueta de Rodolphe; deishèc tòrcer eth sòn còth blanc, holat per un sospir d’estavaniment, e, estarnada en somics, tremolant e amagant-se era cara, se deishec anar.
BOVARY-WEB	Baishauen es ombres dera tarde; eth solei, penetrant orizontaument entre es arrames des arbes, l’enludernaue.
BOVARY-WEB	Aquiu e delà escampilhades peth huelham e pera èrba que s’estenie ath sòn entorn, tremolauen ues plapes luminoses coma s’es colibrís, volant, auessen esparjut es sues plumes.
BOVARY-WEB	Eth silenci ère totau; un sabi pas qué de doç semblaue gésser des arbes.
BOVARY-WEB	Emma sentie qu’eth còr li tornaue a bategar e qu’era sang li circulaue peth còs coma un ample arriu de lèit.
BOVARY-WEB	Alavetz, entenec un crit vague e prolongat, enes entorns deth bòsc, ua votz que s’arrossegaue pes tucòs luenhants e qu’era escotaue silenciosament coma ua musica que s’anaue barrejant damb es darrères vibracions des sòns nèrvis encara esmoiguts.
BOVARY-WEB	Rodolphe, damb eth cigar ena boca, apraiaue damb un guinhauet, era brida d’un des shivaus, que s’auie trincat.
BOVARY-WEB	Tornèren entà Yonville peth madeish camin qu’auien cuelhut ena anada.
BOVARY-WEB	Era hanga sauvaue encara es tralhes des shivaus, es ues ath costat des autes.
BOVARY-WEB	Es madeishes arrominguères, es madeishi calhaus entre era èrba.
BOVARY-WEB	Arren auie cambiat ath sòn entorn.
BOVARY-WEB	E, totun aquerò, en sòn interior amiaue es tralhes d’un revolum mès considerable que se s’auessen botjat es montanhes.
BOVARY-WEB	De tant en tant, Rodolphe s’inclinaue e li punaue era man.
BOVARY-WEB	Que hège gòi de verder-la a shivau!
BOVARY-WEB	Regda, eleganta, damb eth jolh plegat sus eth còth der animau, un shinhau acolorida per airegòt deth camp e enrodada pera rojor dera tarde, ère reaument embelinaira.
BOVARY-WEB	Era gent la guardaue des hièstres estant.
BOVARY-WEB	Ara ora de sopar, eth sòn marit trapèc qu’auie fòrça bon aspècte; quan li demanèc notícies dera passejada, totun, era hec coma se non l’auesse entenut; e restaue damb eth code tocant eth cant deth plat entremiei dera claror des fanaus.
BOVARY-WEB	Emma!, didec Charles.
BOVARY-WEB	Qué se passe!
BOVARY-WEB	Aguesta tarde è passat pera casa deth senhor Alexandre; qu’a ua cavala que, sense èster massa joena, encara hè gòi de veder-la; un shinhau tocada deth jolh solet; e ne sò segur de qué per un centenat d’escuts…
BOVARY-WEB	È hèt ben?
BOVARY-WEB	Ditz-me, qué te semble?
BOVARY-WEB	Emma botgèc eth cap en senhau d’assentiment.
BOVARY-WEB	Gesses aguesta vrespada?
BOVARY-WEB	Per qué?
BOVARY-WEB	Ò!, per arren.
BOVARY-WEB	De moment, siguec coma un rodament de cap; vedie es arbes, es camins, es hossats, Rodolphe, e sentie encara era sarrada des sòns braci tant que croishie eth huelham e fiulauen es joncs.
BOVARY-WEB	En guardar-se en miralh, totun, s’estranhèc der examen deth sòn ròstre.
BOVARY-WEB	Jamès s’auie vist es uelhs tan grani, ne tant alegres, ne damb ua prigondor semblabla.
BOVARY-WEB	Un sabi pas qué de subtil s’estenie peth sòn còs en tot transformar-la.
BOVARY-WEB	Anaue repetint peth laguens: “qu’è un aimant, è un aimant!”.
BOVARY-WEB	E aguesta idia l’alegraue coma s’entrèsse en ua dusau pubertat.
BOVARY-WEB	A tot darrèr, aurie aqueres jòies der amor, aquera febre de felicitat que d’era ja n’auie perdut era esperança.
BOVARY-WEB	Entraue en un mon meravilhós que tot serie passion, extasi, deliri; ua immensitat bluenca s’estenie ath sòn entorn, ath conjur deth pensament es cims deth sentiment lugrejauen, era existència ordinària li semblaue luenh, josterrada en embaish, ara ombra des intervaus qu’establien aqueres nautades.
BOVARY-WEB	Alavetz se’n brembèc des eroïnes des libres qu’auie liejut; e era legion d’aqueres hemnes adultères se botèc a cantar laguens dera sua memòria coma es votzes d’unes germanes que l’aumplien d’encantament.
BOVARY-WEB	Era madeisha venguie a èster coma ua part vertadèra d’aqueres imaginacions, e realizaue eth long sòmi dera sua joenessa en tot cuelher-se per aguest tipe d’enamorada que tant auie desirat.
BOVARY-WEB	Ath delà d’aquerò, Emma auie experimentat ua satisfaccion de resvenja.
BOVARY-WEB	Qu’ei que non auie patit pro?
BOVARY-WEB	Ara, donc, se vedie trionfanta, e er amor refrenat pendent tant de temps brotoaue, ara fin, tot sancer damb un rajòu viu e gaujós.
BOVARY-WEB	E lo gostaue sense cap tipe de racacòr, sense cap inquietud ne capvirament.
BOVARY-WEB	Londeman tot siguec ua doçor naua.
BOVARY-WEB	Se heren juraments.
BOVARY-WEB	Era li condèc es sues penes.
BOVARY-WEB	Rodolphe l’interrompie a punets e Emma lo contemplaue damb es uelhs miei clucadi, demanant-li que tornèsse a prononciar eth sòn nòm e que li didesse que l’estimaue.
BOVARY-WEB	Se trapauen en bòsc, coma de cauhada, ar arrecès d’ua cabana d’esclopaires.
BOVARY-WEB	Es parets eren de palha e era teulada baishaue tant entà baish que les obligaue a acorbaishar-se.
BOVARY-WEB	Seiguien er un ath costat der aute sus ua jaça de huelhes seques.
BOVARY-WEB	A compdar d’aqueth dia, s’escriueren regularament cada tarde.
BOVARY-WEB	Emma portaue es cartes entar extrèm deth uart, deth costat der arriu, en ua henerecla dera terrassa.
BOVARY-WEB	Rodolphe venguie a cercar-les e i deishaue es sues, qu’Emma trapaue tostemp massa cuertes.
BOVARY-WEB	Un maitin que Charles gessec abans de punta de dia, Emma non podec tier era temptacion de veir immediatament a Rodolphe.
BOVARY-WEB	Huchette non ère guaire luenh; s’i estarie ua oreta e tornarie en Yonville quan toti encara dormissen.
BOVARY-WEB	Aguesta idia la hec bategar d’alegria.
BOVARY-WEB	Lèu se trapèc ath miei deth prat; caminaue damb pas brac seguit sense virar-se entà darrèr.
BOVARY-WEB	Començaue a hèr-se de dia.
BOVARY-WEB	Emma arreconeishec de luenh era casa deth sòn aimant, qu’es sòns dus viradors, en forma de coa d’arongleta, se rebracauen ombrius sus eth crepuscul palle.
BOVARY-WEB	Passat eth pati dera granja, i auie un còs d’abitacions que deuie èster eth castèth.
BOVARY-WEB	S’i calèc coma s’a mida qu’anèsse passant, es parets s’auessen daurit soletes.
BOVARY-WEB	Ua escala dreta e ampla pujaue enquiath correder.
BOVARY-WEB	Emma anèc a virar era bauda d’ua pòrta, e de pic se n’encuedèc de qué i dormie un òme.
BOVARY-WEB	Qu’ère Rodolphe.
BOVARY-WEB	Emma hec un sorriscle.
BOVARY-WEB	Tu, tu!, repetic Boulanger.
BOVARY-WEB	Com t’ac as apraiat entà arribar aciu?
BOVARY-WEB	T’estimi!, responec era lançant-li es braci en còth.
BOVARY-WEB	Vista era capitada d’aquera prumèra audàcia, en futur, cada viatge que Charles gessie de nets, Emma se vestie ara prèssa e baishaue de puntetes es escales qu’amien entara arriba.
BOVARY-WEB	Quan treiguien era palanca, li calie anar ath long des parets que ribatejauen er arriu.
BOVARY-WEB	Eth ribàs ère resquilhós e s’agarraue as mates d’èrba que trapaue peth camin per çò de non rodar per tèrra.
BOVARY-WEB	Dempús, passaue camp a trauèrs, estramuncant e en.honsant-se e esmolant sordidament es sues botines fines.
BOVARY-WEB	Arribaue alendant, damb es caròles rosades e exalant un perhum fresc de saba, de verdura e d’aire frescolenc.
BOVARY-WEB	Ad aquera ora, Rodolphe encara dormie.
BOVARY-WEB	Qu’ère coma un maitin de primauèra qu’entraue ena sua cramba.
BOVARY-WEB	Es cortines de color auriò que penjauen enes hièstres deishauen passar damb suavitat ua claror espessa e daurada.
BOVARY-WEB	Emma anaue a paupes miei barrant es uelhs, damb es gotes dera arrosada aganchades enes peus, coma un baran de topazi que li cenhie era cara.
BOVARY-WEB	Rodolphe l’estiraue tot arridolent e la sarraue fòrtament contra eth sòn còr.
BOVARY-WEB	Dempús, era passaue inspeccion ara cramba, daurie es calaishi des mòbles, se pientaue damb eth sòn piente, se guardaue en miralhet a on eth se hège era barba.
BOVARY-WEB	Enquia e tot se botaue entre es dents era pipa que i auie ena tauleta de net ath costat d’uns citrons, d’uns terròcs de sucre e d’ua botelha d’aigua.
BOVARY-WEB	Es adius qu’èren longs.
BOVARY-WEB	Emma se botaue a plorar; que s’aurie volgut quedar, non separar-se mès de Rodolphe.
BOVARY-WEB	Ua fòrça superiora ada era la possaue de cap ath sòn aimant, mès un dia eth, en veder-la arribar ara imprevista, arropic eth front en senhau de contrarietat.
BOVARY-WEB	Qué te cau?, li didec Emma.
BOVARY-WEB	Qu’ei que non te trapes ben?
BOVARY-WEB	Parla!
BOVARY-WEB	X.- Aguesti temors de Rodolphe l’anèren calant pòc a pòc.
BOVARY-WEB	Ara prumeria, er amor l’auie embriagada e non ère capabla de pensar arren.
BOVARY-WEB	Mès, ara que Rodolphe ère indispensable entara sua vida, cranhie perder-ne quauqua expression o que bèth estat de causes li costèsse perturbacions.
BOVARY-WEB	Quan tornaue dera sua casa, campaue inquieta ath sòn entorn, guardaue es formes que vedie en orizon e es hièstres deth pòble d’a on la podien observar.
BOVARY-WEB	Escotaue es crits, es passi e es sorrolhs des cars; e ath mendre mormolh s’arturaue esblancossida e tremolosa coma es huelhes des albars que se botjauen ath long deth sòn camin.
BOVARY-WEB	Un maitin, tornant de veir a Rodolphe damb aguest hardèu de precaucions, li semblèc distinguir ara imprevista eth canon d’ua escopeta qu’afustaue ena sua direccion.
BOVARY-WEB	Era arma depassaue oblicuament era dubertura d’ua bota miei amagada entre es èrbes, ath cant d’un fossat.
BOVARY-WEB	Emma siguec a mand d’esbauçar-se de pòur; totun aquerò, auancèc; deth laguens dera bota gessec un òme, coma un d’aguesti pipòts de ressòrts gessent deth hons d’ua caisha.
BOVARY-WEB	Amiaue ues garramaches que l’arribauen enes jolhs e era gòrra calada enquias uelhs; auie es pòts tremolosi e eth nas ròi.
BOVARY-WEB	Qu’ère eth capitan Binet, ara demora des lits sauvatges.
BOVARY-WEB	Qu’auríetz d’auer parlat de luenh!, exclamèc.
BOVARY-WEB	En tot díder aquerò, eth quistaire sajaue de dissimular era pòur que venguie de passar; pr’amor qu’ua disposicion prefectorau manaue qu’era caça des lits sauvatges non se podie hèr senon damb barca.
BOVARY-WEB	Eth senhor Binet, donc, a maugrat deth sòn respècte pes leis, se trapaue en plia infraccion.
BOVARY-WEB	Atau, en cada instant, li semblaue qu’entenie arribar ath garda jurat.
BOVARY-WEB	Aguesta inquietud l’enquimeraue, mès solet ath laguens dera sua bota se sentie vantat, autant pera sua sòrt coma pera sua astúcia.
BOVARY-WEB	En veir a Emma, semblèc que se li treiguie un pes deth dessús.
BOVARY-WEB	Quin hered qu’hè aué, non?
BOVARY-WEB	Gèle!
BOVARY-WEB	Emma non responec.
BOVARY-WEB	Binet seguic: Qu’ètz fòrça maitièra!
BOVARY-WEB	Òc, gasulhèc, que vengui dera casa dera hilhuquèra dera mainada.
BOVARY-WEB	A!, fòrça ben, fòrça ben!
BOVARY-WEB	Bon dia, senhor Binet, interrompec Emma seguint eth sòn camin.
BOVARY-WEB	Servidor vòste, senhora, didec eth quistaire en un ton sec.
BOVARY-WEB	E se calèc de nauèth ena bota.
BOVARY-WEB	Emma s’empenaïc de deishar tan bruscament a Binet.
BOVARY-WEB	Solide harie conjectures desfavorables.
BOVARY-WEB	Era desencusa dera hilhuquèra qu’ère era pejor de totes, pr’amor que toti en Yonville sabien qu’era petita Bovary hège un an qu’auie entornat ena casa des sòns pairs.
BOVARY-WEB	Ath delà, per aqueri entorns non i demoraue arrés; aqueth camin solet amiaue entà Huchette.
BOVARY-WEB	Binet, donc, aurie endonviat d’a on venguie, e non s’estarie de parlar-ne, segur!
BOVARY-WEB	Passèc eth dia torturant-se er esperit, projectant tota sòrta de mentides e auent de contunh dauant des sòns uelhs era imatge d’aqueth pèc damb museta de caçaire.
BOVARY-WEB	Dempús de sopar, Charles en veder-la preocupada, decidic hèr-la-se a vier damb eth ena casa deth farmaceutic pr’amor de qué se distreiguesse.
BOVARY-WEB	Ara prumèra persona, totun, que vedec en entrar ena farmacia siguec ath quistaire.
BOVARY-WEB	Qu’ère pauhicat dauant deth taulatge illuminat pera claror deth pòt de veire vermelh.
BOVARY-WEB	Didie:
BOVARY-WEB	Balhatz-me ua onça de vitriòl, se vos platz.
BOVARY-WEB	Justin!, cridèc eth potecari.
BOVARY-WEB	Hè-te a vier er acid sulfuric!
BOVARY-WEB	Que non cau que vos botgetz, non s’ac vau, baisharà de seguit.
BOVARY-WEB	Mentretant escauhatz-vos en radiador…
BOVARY-WEB	Desencusatz…
BOVARY-WEB	Bona net, doctor (pr’amor qu’ath farmaceutic li shautaue fòrça prononciar aguest epitèt pompós de doctor)…
BOVARY-WEB	Tie compde damb es mortèrs!
BOVARY-WEB	Au, vè-te’n a cercar es cagires dera saleta; ja sabes qu’es fautulhs deth salon non les tocam jamès!
BOVARY-WEB	Acid de sucre?, didec mespredosament eth farmaceutic.
BOVARY-WEB	Binet expliquèc que li calie un acid fòrt pr’amor que volie premanir-se eth madeish ua aigua de coeire damb era fin de trèir eth rovilh d’uns garniments de caça.
BOVARY-WEB	Emma s’estrementic.
BOVARY-WEB	Eth farmaceutic comentèc:
BOVARY-WEB	Efectiuament, eth temps non ei guaire propici per tòrt dera umiditat.
BOVARY-WEB	Emma sentec que s’estofaue.
BOVARY-WEB	Tanben voleria… “Non acabarà d’anar-se’n jamès!”, pensaue.
BOVARY-WEB	Mieja onça de colofònia e de trementina, quate onces de cera auriòla e tres onces de nere animau, se vos platz, entà netejar es cuèrs dera mia equipa.
BOVARY-WEB	Quan eth potecari començaue a bracar era cera, campèc era senhora Homais amiant a Irma en braça, Napoleon ath costat e Athalie que la seguie ath darrèr.
BOVARY-WEB	Se seiguec en banc de velot plaçat d’esquia ara hièstra.
BOVARY-WEB	Napoleon se botèc sus un escabèl damb es cames crotzades, e era sua germaneta grana se n’anec ath costat de sa pair damb es uelhs caladi ena caisha de ginjòrla qu’aguest auie ath sòn costat.
BOVARY-WEB	Eth farmaceutic aumplie embuts, botaue taps enes flascons, apegaue etiquetes, premanie paquets.
BOVARY-WEB	Toti èren en silenci.
BOVARY-WEB	Sonque s’entenie tindar de tant en tant es pesi des balances e bèra expression prononciada en votz baisha peth potecari balhant-li conselhs ath sòn alumne.
BOVARY-WEB	Com va era mainada?, preguntèc de pic era senhora Homais.
BOVARY-WEB	Per qué non vo l’auetz hèt a vier, preguntèc damb votz baisha.
BOVARY-WEB	Shsss, shsss, hec Emma senhalant ath potecari damb eth dit.
BOVARY-WEB	Binet, totun, damb es cinc sentits caladi ena lectura dera nòta des despenes, probablament non auie entenut arren.
BOVARY-WEB	A tot darrèr se n’anèc.
BOVARY-WEB	Alavetz Emma, aleugerida, alendèc prigondament.
BOVARY-WEB	Qu’alendatz plan fòrt!, didec era senhora Homais.
BOVARY-WEB	A!, qu’ei que hè calor, responec era interpelada.
BOVARY-WEB	Londeman pensèren se com podien organizar es entrevistes.
BOVARY-WEB	Emma volie tirar era complicitat dera sirventa mejançant bèth present.
BOVARY-WEB	Mès, qu’aurie estat milhor trapar ua casa discrèta en Yonville.
BOVARY-WEB	Rodolphe prometec que ne cercarie ua.
BOVARY-WEB	Pendent tot er iuèrn, Boulanger venguie en uart tres o quate còps per setmana en tot emparar-se ena escurina dera net.
BOVARY-WEB	Emma auie retirat exprèssament era clau dera pòrta dera barralha, que Charles se pensaue que s’auie perdut.
BOVARY-WEB	Entà avisar-la de qué auie arribat, Rodolphe lançaue un sarpat de sable ena hièstra.
BOVARY-WEB	Emma se lheuaue excitada.
BOVARY-WEB	A viatges s’auie de demorar, pr’amor que Charles auie era mania de blagar seigut dauant deth huec e non acabaue jamès.
BOVARY-WEB	Era impaciéncia se l’avalaue.
BOVARY-WEB	S’es sòns uelhs auessen pogut, l’aurien hèt sautar pera hièstra.
BOVARY-WEB	A tot darrèr començaue a despolhar- se e hège tot eth sòn agençament de net; dempús cuelhie un libre e se metie a lièger tranquillament coma s’era lectura l’auesse interessat de vertat.
BOVARY-WEB	Charles, deth lhet estant, la cridaue entà que venguesse a dormir.
BOVARY-WEB	Vene, Emma, li didie, que ja ei era ora.
BOVARY-WEB	Òc, que ja vengui!
BOVARY-WEB	Coma qu’es fanaus, totun, l’enludernauen se viraue de cara ara paret e acabaue en tot esclipsar-se deth tot.
BOVARY-WEB	Alavetz, Emma, s’escapaue en tot tier- se er alend, arridolant, bategant, despolhada.
BOVARY-WEB	Anauen enquiara glorieta, en aqueth madeish banc damb es barrons hèti a maubé a on Leon l’auie guardat damb amor tanti còps pendent es dies d’ostiu.
BOVARY-WEB	Ara, que ja non i pensaue bric.
BOVARY-WEB	Es esteles ludien a trauèrs des branques nudes des jansemins.
BOVARY-WEB	Er arriu s’esguitlaue ath sòn darrèr, e entenie eth rumor des canères seques picant de tant en tant en ribàs.
BOVARY-WEB	Deth hons dera escurina se holauen ues ombres que se breçauen d’aquiu e delà; a viatges se metien a brandar toti de còp redreçant-se e inclinant-se coma ues ondades immenses qu’auançauen ennerides amagant era sua intimitat.
BOVARY-WEB	Eth hered dera net hège que se sarrèssen mès fòrt; es alendades que les gessien des pòts les semblauen mès sonores; es uelhs, que lèu lèu non s’entrevedien, semblauen mès grani; e ath miei dera escurina e deth silenci, cèrtes paraules prononciades en votz plan baisha arribauen ena sua amna damb un accent cristallin que s’espargie en multiples vibracions.
BOVARY-WEB	Quan era net ere plojosa anauen a refugiar-se ena sala de consultes, plaçada entre eth cubèrt e er estable.
BOVARY-WEB	Emma alugaue ua des candèles dera codina qu’auie amagat darrèr des libres.
BOVARY-WEB	Rodolphe s’i installaue coma se siguesse ena sua casa.
BOVARY-WEB	Era vision dera bibliotèca, deth burèu, deth pis, en fin, excitaue eth sòn bon umor.
BOVARY-WEB	Que non podie estar-se’n de deishar anar tota sòrta de plasenteries a prepaus de Charles, çò que botaue a Emma en un compromís.
BOVARY-WEB	Era qu’aurie volgut que siguesse mès seriós e enquia, en cèrtes escadences, mès dramatic; coma aquera net que creiguec entèner bronit de passi ena avenguda en tot auançar ena sua direccion.
BOVARY-WEB	Que vie quauqu’un!, exclamèc.
BOVARY-WEB	Eth amortèc era lum.
BOVARY-WEB	Ja amies es pistòles?
BOVARY-WEB	Entà qué?
BOVARY-WEB	Com entà qué!
BOVARY-WEB	Entà defener-te!, seguic Emma.
BOVARY-WEB	Deth tòn marit?
BOVARY-WEB	Praube gojatòt!
BOVARY-WEB	Aquera allusion ara pistòla hec reflexionar fòrça a Rodolphe.
BOVARY-WEB	S’Emma auesse parlat seriosament, aquerò aurie estat ridicul e enquia odiós, pr’amor qu’eth non auie motius entà auer en òdi ad aqueth bravàs de Charles, e mès que mès pr’amor que non semblaue massa gelós.
BOVARY-WEB	E a prepaus d’aquerò: Emma l’auie hèt un jurament que Rodolphe non trapaue de guaire bon gust.
BOVARY-WEB	De un aute costat, Emma ère plan sentimentau.
BOVARY-WEB	Desiraue un escambi de miniatures e Rodolphe non podec mens qu’accedir ad aqueth caprici; dempús, se talhèren cadun ua guinsa de peu; ara, demanaue un anèth, un vertadèr anèth de matrimòni en senhau d’etèrna union.
BOVARY-WEB	Soent li parlaue deth trinhonar des campanes ena vrespada o d’ues votzes dera natura: dempús, se metie a evocar a sa mair, a parlar-li dera mair d’eth.
BOVARY-WEB	Rodolphe hège vint ans que l’auie perduda.
BOVARY-WEB	Ça que la, Emma lo consolaue damb es madeishes afectacions de lenguatge qu’aurie dedicat a ua creatura abandonada, e enquia li didie, guardant era lua:
BOVARY-WEB	Ne sò segura de qué d’aquiu naut totes dues apròven eth nòste amor.
BOVARY-WEB	Ère, totun, tant embelinaira!
BOVARY-WEB	N’auie coneishut tan pòques damb ua candor coma era d’era!
BOVARY-WEB	Aqueth amor sense libertinatge ère, entada eth, ua causa naua que l’aluenhaue des sòns costums facils en tot amorassar-li er orgulh e era sensibilitat.
BOVARY-WEB	Era exaltacion d’Emma, qu’eth sòn sens borgés desaprovaue, li semblaue encantadora perque s’adreçaue ada eth madeish.
BOVARY-WEB	Alavetz, segur de senter-se estimat atau, deishèc de cornèr es consideracions e cambièc pòc a pòc d’actitud.
BOVARY-WEB	Ja non li prodigaue, coma abans, aqueres paraules doces que la hègen plorar, ne aqueres amorasses veementes que la capvirauen; enquiath punt qu’aqueth gran amor que viuie submergida li semblèc qu’anaue amendrint, coma es aigües d’un arriu que se van filtrant peth camin enquia que se met ath descubèrt eth solatge.
BOVARY-WEB	Emma se n’encuedèc.
BOVARY-WEB	Non s’ac volie creir; accentuèc era trendesa: coma mès anaue, mèns Rodolphe amagaue era sua indiferéncia.
BOVARY-WEB	Ignoraue se li sabie degrèu auer consentit o se sentie eth desir d’estimar-lo encara mès.
BOVARY-WEB	Era umiliacion de senter-se febla se transformaue en un rancura que sonque era voloptuositat artenhie a padegar.
BOVARY-WEB	Que non se tractaue de cap afeccion senon d’ua sensacion permanenta.
BOVARY-WEB	Rodolphe la dominaue.
BOVARY-WEB	Emma auie lèu lèu pòur.
BOVARY-WEB	De tota manèra, es aparences èren mès caumades que jamès, donques que Rodolphe auie capitat a amiar er adultèri en punt que li convenguie; e ath cap de sies mesi, quan arribèc era primauèra, se trapèren er un dauant der aute exactament coma dus maridadi que van reviscolant tranquillament era ahlameta dera intimitat.
BOVARY-WEB	Qu’ère era epòca qu’eth vielh Rouault enviaue eth piòc en arrebrembe dera garison dera cama.
BOVARY-WEB	Eth present arribaue tostemp acompanhat d’ua carta.
BOVARY-WEB	Emma braquèc era còrda que lo retenguie ath laguens deth tistèr e liegec aguestes linhes:
BOVARY-WEB	Eth pròplèu viatge, totun, entà cambiar, vos enviarè un polhastre, se non ei qu’ajatz un interès especiau pes piòcs; E manatz-me eth tistèr, se vos platz, amassa damb es dus anteriors.
BOVARY-WEB	Qu’è auut un contratemps damb eth cubèrt des cars, pr’amor qu’ua net, eth vent, que bohaue fòrt, se hec a vier era teulada.
BOVARY-WEB	Era cuelheta tanpòc a estat guaire bona.
BOVARY-WEB	En fin, sabi pas se quan vierè a tier-vos ua visita.
BOVARY-WEB	Ja mos cau plànher damb toti aguesti bandits!
BOVARY-WEB	Ath delà, tanben ère un pògavergonha.
BOVARY-WEB	Me n’è sabut, per un venedor ambulant que, viatjant aguest iuèrn peth vòste país, se hec arrincar un dent, que Bovary seguís trabalhant fòrça.
BOVARY-WEB	Que non m’estranhe bric, e m’a ensenhat eth dent; auem prenut un cafè amassa.
BOVARY-WEB	L’è preguntat se t’auie vist e m’a dit que non, mès vedec dus animaus en estable, çò que m’a hèt a pensar qu’es causes van ben.
BOVARY-WEB	Milhor, hilhs mèns, e que Diu vos hèsque fòrça erosi.
BOVARY-WEB	Me hè dò de non conéisher encara ara mia planvoluda neta Berthe Bovary.
BOVARY-WEB	È plantat ua pruèra entada era en uart, jos era tua cramba e non voi qu’arrés tòque cap prua se non ei entà hèr-li compòtes mès endauant, que me sauvarè en armari entà quan era vengue.
BOVARY-WEB	Adishatz, hilhs mèns.
BOVARY-WEB	Recebetz fòrça rebrembes deth vòste afectuós pair, Theodore Rouault.” S’estèc ua estona damb eth papèr entre es dits.
BOVARY-WEB	Es fautes d’ortografia se succedien es ues as autes.
BOVARY-WEB	Ça que la, Emma seguie eth pensament pairau que bequejaue afectuós entre linhes coma ua garia deth darrèr des estaques d’ua clòsa.
BOVARY-WEB	Se vedie qu’auie secat era tinta damb eth cendre deth larèr, donques que li queigueren ues motes en vestit, e s’imaginèc que sa pair s’ajocaue ath pè deth larèr pr’amor de hèr a servir es hèrs.
BOVARY-WEB	Rebrembèc cèrtes tardes d’ostiu solelhades.
BOVARY-WEB	Es polins quan passaue quauqu’un peth sòn costat, endilhauen e s’aluenhauent galaupant, galaupant…
BOVARY-WEB	Jos era sua hièstra i auie un brinhon; es abelhes, a viatges, tot volant tirades pera lum, anauen a picar enes veires e rebotauen coma ues pilotetes d’aur.
BOVARY-WEB	Quina felicitat en aqueri tempsi!
BOVARY-WEB	Quina libertat!
BOVARY-WEB	Quina esperança!
BOVARY-WEB	Quina abondor d’illusions!
BOVARY-WEB	Ara ja non li restaue arren!
BOVARY-WEB	Qu’ac auie anat despenent tot a trauèrs des aventures dera sua amna, enes sues successiues condicions, ena virginitat, en matrimòni, en amor.
BOVARY-WEB	E atau ac auie anat perdent tot ath long dera sua vida coma aqueri viatjaires qu’abandonen ua part dera sua pròpria riquesa en cada ostau que trapen peth camin.
BOVARY-WEB	Qué ère, donc, aquerò que la hège tan malerosa?
BOVARY-WEB	A on ère era catastròfa extraordinària que l’auie capvirada?
BOVARY-WEB	E lheuèc eth cap guardant ath sòn entorn coma se cerquèsse era encausa d’aqueth patiment.
BOVARY-WEB	Arren, totun, podie èster mes mofle: un arrai de solei jogaue pes porcelanes dera estatgèra; eth huec ahlamaue ath sòn costat; sentie jos es sòns pès era frescor suau deth tapís; eth dia ère blanc, era atmosfèra teba; e es arridalhes dera sua hilha l’arribauen damb un son joiós e san.
BOVARY-WEB	Efectiuament, era mainada se voludaue peth hen que venguien de segar.
BOVARY-WEB	Dempús s’ajacèc naut de tot d’un molon d’èrba.
BOVARY-WEB	Era mossa la tenguie pera ròba.
BOVARY-WEB	Lestiboudois hège anar eth arrestèth ath sòn costat, e, cada còp que s’apressaue, era mainada lheuaue eth capet e se metie a botjar es braci.
BOVARY-WEB	Hè-la-me a vier!, exclamèc era sua mair.
BOVARY-WEB	S’esdeguèc a botar-la enes sòns braci e non se cansaue de punar-la: Que t’estimi, hilha mia, que t’estimi!
BOVARY-WEB	Dempús, en veir qu’auie es aurelhes un shinhau lordes, avisèc tà que li portèssen aigua cauda e la netegèc, li cambièc era ròba, es cauces, es sabates, e, coma aqueth que ven d’arribar d’un long viatge, hec mil preguntes sus era sua santat.
BOVARY-WEB	A tot darrèr, somicant e punant-la un aue còp, l’entornèc entara man dera sirventa, que quedaue embadoquida dauant d’aquera escometuda de trendesa.
BOVARY-WEB	De net, Rodolphe la trapèc mès seriosa que de costum.
BOVARY-WEB	Que ja li passarà, pensèc, ei un caprici.
BOVARY-WEB	E manquèc a tres citacions seguides.
BOVARY-WEB	E hec coma aqueth que non se n’encuedaue des alendades melancoliques ne deth mocador trèt damb er in de secar es uelhs.
BOVARY-WEB	Alavetz siguec quan Emma se n’empenaïc de tot.
BOVARY-WEB	Enquia e tot se preguntèc se per qué sentie aversion per Charles e se non aurie èstat milhor que l’auesse pogut estimar.
BOVARY-WEB	Eth, totun, non ne hec cabau d’aguesti va-e-veni des sentiments.
BOVARY-WEB	Atau, Emma ère ben preocupada per çò dera sua velleitat de sacrifici quan venguec eth potecari, molt a punt, entà balhar-li ua ocasión.
BOVARY-WEB	XI.- Darrèrament auie liejut er elògi d’un nau metòde entà guarir es pès deformadi; e, coma qu’ère partidari deth progrès, damb er in de meter-se ath pas, concebec era idia patriotica de qué en Yonville se practiquèssen operacions enes deformacions des pès.
BOVARY-WEB	Pr’amor que, qué i podem pèrder?, li didie a Emma.
BOVARY-WEB	Guardatz (en tot nomentar damb es dits dera man es auantatges dera temptatiua): capitada lèu segura, aleugeriment e emberiment deth malaut, celebritat artenhuda d’ua manèra rapida entar operador.
BOVARY-WEB	Per qué eth vòste marit, per exemple, non podie adobar ad aguest malerós Hippolyte, deth Lion d’Or?.
BOVARY-WEB	Pensatz que li mancarie temps entà condar era sua garison a toti es viatjaires, e dempús (Homais abaishaue era votz e guardaue ath sòn entorn), qui m’empedirie d’enviar ua noteta ath jornau tà que se’n hesse resson?
BOVARY-WEB	Un article, comprenetz?, circule… se’n parle… acabe hènt era bòla de nhèu.
BOVARY-WEB	E qui sap, qui sap!
BOVARY-WEB	Plan que òc, Bovary podie auer capitada; arren non li demostraue a Emma que non n’auesse era capacitat, e quina satisfaccion entada era d’auer-lo encoratjat a cuélher ua decision que l’aurie aumentat era reputacion e era fortuna!
BOVARY-WEB	Era non demanaue senon poder apuar damb un supòrt mès solid qu’er amor.
BOVARY-WEB	Charles, ahiscat peth potecari e pera sua hemna, se deishèc convéncer.
BOVARY-WEB	Hec portar de Rouen eth volum deth doctor Duval e cada vrespada se calaue ena sua lectura tient-se eth cap damb es mans.
BOVARY-WEB	Tant qu’estudiaue es desparières desviacions deth pè, sigue entà baish, entà laguens o entà dehòra, damb torsion entath dejós e redreçament entà naut, eth senhor Homais encoratjaue ath mosso der ostau damb tota sòrta de rasonaments tà que se hesse operar.
BOVARY-WEB	Reflexionant, Hippolyte hège bolegar estupidament es uelhs.
BOVARY-WEB	A jo, de vertat, que m’ei parièr; qu’ei entà tu era causa; t’ac digui per pura umanitat.
BOVARY-WEB	Me shautarie veder-te liure d’aguesta orrorosa ranquèra damb balancejament dera region lombara, que per mès que digues te deu shordar qui sap guaire en desvolopament deth tòn mestièr.
BOVARY-WEB	Alavetz Homais li hège veir se com dempús se senterie mès adreit, mès leugèr e enquia e tot li hège compréner qu’agradarie un aute còp as hemnes, e eth mosso d’estable se metie a arrir amplament.
BOVARY-WEB	Dempús l’atacaue peth costat dera vanitat.
BOVARY-WEB	E a tot darrèr, qu’ei que non ès un òme?
BOVARY-WEB	A, Hippolyte!…
BOVARY-WEB	Eth malerós, a tot darrèr, accedic, pr’amor que s’auie hèt ua sòrta de conjuracion ath sòn entorn.
BOVARY-WEB	Binet, que jamès se metie enes ahèrs des auti, era senhora Lefrançois, Arthemise, es vesins, e enquia er alcalde, eth senhor Tuvache, toti l’ahisquèren, lo repoteguèren, l’avergonhèren; çò que lo hec decidir, totun, siguec qu’aquerò non li costarie arren.
BOVARY-WEB	Bovary enquia e tot s’encargaue de crompar-li er aparelh entara operación.
BOVARY-WEB	Emma auie auut era idia d’aguesta generositat; e Charles i siguec d’acòrd, en tot dider- se ath hons deth sòn còr, qu’era sua hemna ère un àngel.
BOVARY-WEB	Damb eth conselh deth farmaceutic e retocant-lo tres còps, li hec bastir ath hustèr, ajudat peth sarralhèr, ua sòrta de calaish que pesaue apruprètz vint liures, e a on eth hèr, era husta, era lhauna, eth cuèr, es cargòlhs e es escroes non siguessen regatejades.
BOVARY-WEB	Hippolyte, abans ère de besonh conéisher es detalhs dera deformacion.
BOVARY-WEB	Qu’auie un pè que lèu formaue ua linha dreta damb era cama, causa que non empedie que l’auesse virat entà languens, de manèra qu’ère un pè equin barrejat damb un shinhau de pè varus, o ben un pè varus leugèr fòrtament acusat d’equin.
BOVARY-WEB	Damb aguest equin, totun, dera amplada d’un casco de shivau, damb era pèth arropida, es tendons secs e es dits desmesurats, qu’es sues ungles semblauen es claus d’un hèr de shivau, er espeat galaupaue coma un cèrvi, de solei gessent enquia solei cogant.
BOVARY-WEB	Lo vedien contunhament ena plaça, damb es cames desparières e hènt guimbets ath costat des cars.
BOVARY-WEB	Autanplan semblaue mès vigorós dera cama espeada que dera auta.
BOVARY-WEB	A truca d’auer-la de hèr servir, auie aquerit cèrtes qualitats moraus, ua sòrta de paciéncia e d’energia que hège que quan li liurauen un pes gròs l’estantèsse damb mès seguretat dera cama dolenta que dera bona.
BOVARY-WEB	Donques que se tractaue d’un pè equin, li calie talhar eth tendon d’Aquiles, encara que s’auessen d’ocupar mès endauant deth muscle tibiau anterior per çò de desliurar-lo deth pè var; pr’amor qu’eth mètge non gausaue hèr dues operacions ath còp; ua que ja li semblaue pro, e enquia e tot damb pòur d’atacar bèra region importanta desconeishuda entada eth.
BOVARY-WEB	En ua taula d’eth costat, exactament parièra as des espitaus, s’i vedien un molon de desfilats, de hius, e fòrça benes, ua piramida de benes, totes es benes que i auie ena casa deth potecari.
BOVARY-WEB	Eth senhor Homais auie organizat de bon maitin toti aqueri preparatius, autant entà enludernar ara gent coma entà illusionar-se ada eth madeish.
BOVARY-WEB	Charles ponchèc era pèth; s’entenec un croishit sec.
BOVARY-WEB	Eth tendon qu’ère bracat; era operación ère ja acabada.
BOVARY-WEB	Hippolyte non se’n sabie avier; s’inclinaue ara cèrca des mans de Bovary pr’amor d’aumplir-les de punets.
BOVARY-WEB	Au, tranquil, didie eth potecari, ja l’ac arregraïràs mès tard!
BOVARY-WEB	E baishèc a condar eth resultat a cinc o sies encuriosidi que se demorauen en pati pensant que veirien caminar a Hippolyte tan dret coma eri.
BOVARY-WEB	Charles, dempús d’auer ligat era cama deth malaut laguens deth motor mecanic, entornèc entara sua casa.
BOVARY-WEB	Emma lo demoraue ena pòrta plia d’ansietat.
BOVARY-WEB	Quan lo vedec, li sautèc en còth; se meteren ena taula; Charles mingèc fòrça, e enquia e tot volec préner ua tassa de cafè dempús des dessèrts, alegria que non se permetie senon es dimenges quan auien convidadi.
BOVARY-WEB	Era cauhada siguec encantadora, plia de convèrses e sòmis en comun.
BOVARY-WEB	Parlauen dera futura fortuna, des milhores que les calerie hèr en casa; Charles pensaue se com s’estenerie era sua fama, com aumentarie eth sòn benèster, com era sua hemna seguirie estimant-lo; e Emma se sentie erosa en tot refrescar-se laguens d’aqueth sentiment nau, mès san e mès bon, experimentant, a tot darrèr, quauqua trendesa per aqueth praube gojatòt que tan l’estimaue.
BOVARY-WEB	Era idia de Rodolphe li passèc un instant peth cap; es sòns uelhs, totun, se tachèren en Charles; enquia e tot se n’encuedèc qu’auie eth dentat fòrça san.
BOVARY-WEB	Encara èren en lhet quan, a maugrat dera codinèra, eth senhor Homais entrèc de ressabuda ena cramba amiant ena man ua huelha de papèr nauèth escrita.
BOVARY-WEB	Qu’ère era reclama que destinaue ath Fanal de Rouen.
BOVARY-WEB	L’amiaue entà que lo liegessen.
BOVARY-WEB	Liegetz vos madeish!, didec Bovary.
BOVARY-WEB	Liegec: “A maugrat des prejudicis qu’encara s’estenen coma un hilat pera faç d’Euròpa, era lum comence a penetrar enes nòsti camps.
BOVARY-WEB	Atau ei que dimars era nòsta petita ciutat de Yonville siguec eth teatre d’ua experiéncia quirurgica qu’ei ath còp un acte de nauta filantropia.
BOVARY-WEB	Qu’ei massa, qu’ei massa!, didie Charles sufocat pera emocion.
BOVARY-WEB	Que non!
BOVARY-WEB	Sonque mancarie!…
BOVARY-WEB	Plan, didec Bovary.
BOVARY-WEB	Seguitz.
BOVARY-WEB	Seguisqui, didec eth farmaceutic: “Eth senhor Bovary, un des nòsti mètges mès distinguits, a operat un pè desformat ath cridat Hippolyte Tautai, mosso d’estable de hèr vint-e-cinc ans en ostau de Lion d’Or, dirigit pera senhora Lefrançois e qu’ei ena plaça des Armes.
BOVARY-WEB	Era nauetat der assag e er interès que toti dauen ar ahèr, auie atrèt tanta gent dera poblacion que i auie ua vertadèra aglomeracion ena pòrta der establiment.
BOVARY-WEB	Era operación, de un aute costat, a estat practicada coma per encantament e damb pro trabalhs campèren quauques gotes de sang sus era pèth, coma entà díder qu’eth tendon rebèl venguie de cedir ara escometuda der art.
BOVARY-WEB	Eth malaut, causa estranha (ac podem afirmar de visu), non notèc cap tipe de dolor.
BOVARY-WEB	Eth sòn estat, enquia ara, ei satisfasent.
BOVARY-WEB	Tot hè a pensar qu’era convalescéncia serà cuerta, e qui sap s’ena pròplèu hèsta deth pòble veiram figurar ath nòste Hippolyte enes danses baquiques ath miei d’un còr d’alègres companhs, demostrant atau, dauant de toti, damb era sua paraula e damb es sòns guimbets, era sua garison totau.
BOVARY-WEB	Òsca, donc, pes sabents generosi!
BOVARY-WEB	Òsca pes esperits incansables que consagren toti es sòns esfòrci ath milhorament o ar aleugeriment dera espècia umana!
BOVARY-WEB	Òsca, tres còps òsca!
BOVARY-WEB	Non a arribat era ora de poder exclamar qu’es cecs i veiràn, es sords enteneràn e es coishi caminaran?
BOVARY-WEB	Atau, aquerò qu’eth fanatisme prometie abans as sòns elegits, ara era sciéncia ac hè entà toti es òmes.
BOVARY-WEB	Qu’auram as nòsti lectors at pas des fases d’aguesta garison remercabla”.
BOVARY-WEB	Ajuda!, se morís… eth cap se m’en va!
BOVARY-WEB	Charles se precipitèc entath Lion d’Or, e eth farmaceutic, que la vedec passant pera plaça sense arren en cap, abandonèc era farmacia.
BOVARY-WEB	Arribèc en ostau alendant, ròi, inquiet e preguntant a toti es que pujauen era escala:
BOVARY-WEB	Qué l’a arribat ath nòste interessant espeat?…
BOVARY-WEB	Er espeat se voludaue damb ues convulsions terribles, picant era paret damb eth motor mecanic qu’ath sòn laguens auie era cama embarrada, coma se sagèsse d’esbauçar-la.
BOVARY-WEB	Damb fòrça precaucions per çò de non pertorbar era posicion deth membre, li retirèren era caisha.
BOVARY-WEB	Alavetz apareishec enes sòns uelhs un espectacle orrorós.
BOVARY-WEB	Es formes deth pè despareishien jos un holador desmesurat, enquiath punt qu’era pèth semblaue a mand de crebar.
BOVARY-WEB	Qu’ère caperada d’equimòsis ocasionades pera famosa maquina.
BOVARY-WEB	Tanlèu amendric un shinhau eth holador, es dus sabents decidiren reintegrar eth membre en aparelh, e lo sarrèren mès encara per çò d’accelerar es causes.
BOVARY-WEB	En fin, tres dies dempús, en veir que Hippolyte non se podie tier mès, li tornèren a retirar era caisha en tot estranhar-se fòrça deth resultat que trapèren.
BOVARY-WEB	Ua tumefaccion livida pujaue entà naut dera cama, e ath delà s’i vedien ues bambolhes que regolauen un shuc nere.
BOVARY-WEB	Era causa cuelhie un aspècte preocupant.
BOVARY-WEB	Hippolyte començaue a shordar-se e era veuda Lefrançois l’installèc ena saleta, ath cant dera codina, pr’amor de qué, aumens, auesse quauqua distraccion.
BOVARY-WEB	Eth quistaire, totun, que i sopaue cada dia, se planhie amarament d’aguest ingrat vesiatge.
BOVARY-WEB	Alavetz transportèren a Hippoliyte ena sala deth bilhard.
BOVARY-WEB	E aquiu s’estaue, panteishant jos es dobles hlaçades, esblancossit, uelhimacat, damb ua barba de tres pams e virant de quan en quan eth cap d’un costat en aute deth coishin, tant ennerit peth heregament e era sudor qu’es mosques non s’aluenhauen d’eth.
BOVARY-WEB	Era senhora Bovary venguie a veder-lo.
BOVARY-WEB	Li portaue liròts de hiu entà cataplasmes, lo padegaue e l’encoratjaue.
BOVARY-WEB	De un aute costat, que non ère pas era companhia çò que li mancaue, mès que mès es dies de mercat, quan es campanhards hègen rodar es bòles deth bilhard ath sòn entorn e humauen e beuien e cantauen e se pelejauen damb eth baston de bilhard ena man.
BOVARY-WEB	Com te trapes?, li didien.
BOVARY-WEB	Vai, semble que non va guaire ben aquerò!
BOVARY-WEB	Tu que n’as eth tòrt.
BOVARY-WEB	Que te calerie hèr aquerò… o aquerò delà…
BOVARY-WEB	E li condauen casi de gent qu’auie recuperat era santat damb uns remèdis plan desparièrs des sòns; dempús ahigien a manèra de consolament:
BOVARY-WEB	Te quèishes massa!, lheua-te, qué i hès aciu arraulit coma un audèth!
BOVARY-WEB	Au, au, comediant!
BOVARY-WEB	Que putz!
BOVARY-WEB	Plan que òc, era gangrena pujaue cada còp mès.
BOVARY-WEB	Bovary ère fòrça preocupat.
BOVARY-WEB	Anaue a veder-lo soent: a cada ora, a cada instant.
BOVARY-WEB	Hippolyte lo guardaue damb uns uelhs espauridi e gasulhaue somicant:
BOVARY-WEB	Quan me guarirè?…
BOVARY-WEB	Sauvatz-me!…
BOVARY-WEB	E eth mètge se’n tornaue en tot recomanar-li tostemps çò de madeish:
BOVARY-WEB	Lefrançois.
BOVARY-WEB	Tè, minja!
BOVARY-WEB	E li hège préner ara fòrça bèth bolhon, bèra cueisha d’anhèth o bèra lèsca de magreta e a viatges uns veirets d’aiguardent qu’eth praube malerós non auie talent d’apressar-lo-se enes pòts.
BOVARY-WEB	Eth prèire Bournisien, en auer entenut qu’anaue de mau en pejor, demanèc se lo podie veir.
BOVARY-WEB	Comencèc en tot planher-lo deth sòn mau dident- li que n’aurie d’èster content, pr’amor qu’ère era volontat de Diu e que li calie profitar coma mès lèu milhor era escadença de reconciliar-se damb eth Cèu.
BOVARY-WEB	Pr’amor que, didie eth gleisèr en un ton pairau, negligies un shinhau es tues obligacions religioses; que te vedia plan pòc enes oficis divins.
BOVARY-WEB	Guairi ans hè que non as comuniat?
BOVARY-WEB	Ja compreni qu’es tues obligacions e es distraccions deth mon t’agen pogut aluenhar dera tua sauvacion.
BOVARY-WEB	Ara, totun, t’i cau predar.
BOVARY-WEB	E non t’en hèsques, pr’amor qu’è coneishut fòrça colpables qu’ara ora de comparéisher dauant de Diu (que non ei encara eth tòn cas, ja ac sai) implorauen era sua misericòrdia e solide moriren enes milhores disposicions.
BOVARY-WEB	Demori que mos balharàs tan bon exemple coma eri.
BOVARY-WEB	Atau, donc, per precaucion, qué t’empedís de recitar maitin e vespe “Diu vos sauve Maria, plia de gràcia” e un “Pair Nòste qu’ès en Cèu”!
BOVARY-WEB	Òc, hè’c!
BOVARY-WEB	Entà jo, entà complader-me!
BOVARY-WEB	Qué te còste?…
BOVARY-WEB	M’ac prometes?
BOVARY-WEB	Eth praube diable ac prometec.
BOVARY-WEB	Eth capelhan i tornèc es dies a vier.
BOVARY-WEB	Parlaue damb era ostalèra e enquia condaue anecdòtes barrejades de trufaries, que d’eres Hippolyte non comprenie arren.
BOVARY-WEB	Dempús, quan es circonstàncies ac permetien, tornaue as matèries de religion, en tot cuélher ua portadura digna.
BOVARY-WEB	Eth sòn zèl semblèc dar bon resultat, pr’amor qu’er espeat cohessèc que se se guarie anarie en romieuatge en Bon Secors; qu’ad aquerò eth prèire Bournisien responec que non i vedie cap inconvenent; dues precaucions que valien mès qu’ua de soleta.
BOVARY-WEB	Non s’i perdie arren.
BOVARY-WEB	Eth potecari s’indignèc contra aquerò qu’eth cridaue es manòbres deth capelhan; Segontes pretenie, damnajauen era convalescéncia de Hippolyte, e li repetie ara senhora Lefrançois:
BOVARY-WEB	Deishatz-lo, deishatz-lo!
BOVARY-WEB	Era brava hemna, totun, ja non lo volie escotar.
BOVARY-WEB	Eth, que n’auie eth tòrt de tot.
BOVARY-WEB	Per esperit de contradiccion, enquia e tot pengèc en cabeç deth lhet un petit aiguasénher, damb ua arrameta de bois.
BOVARY-WEB	Ça que la, ne era religion ne era medecina semblauen hèr-li a vier era ajuda demorada, e era invencibla poiridura seguie progressant des extremitats entath vrente.
BOVARY-WEB	Eth senhor Canivet ère doctor en medecina, auie uns cinquata ans e gaudie d’ua bona posicion.
BOVARY-WEB	Segur coma n’ère d’eth madeish, non se n’estèc d’arrir-se’n mespredosament quan vedec era cama gangrenada enquiath jolh.
BOVARY-WEB	Dempús de declarar que s’auie d’amputar, se n’anec ena casa deth farmaceutic tà cridar contra es saumets qu’auien redusit ad aqueth praube malerós ar estat que se trapaue.
BOVARY-WEB	Bassacant ath senhor Homais peth boton dera levita cridaue laguens dera farmacia:
BOVARY-WEB	Que son es invencions de París aguestes!
BOVARY-WEB	Es idies d’aguesti senhors dera capitau!
BOVARY-WEB	Qu’ei coma er estrabisme, eth cloroform e era litotricia, un pilèr de mostruositats qu’eth govèrn aurie d’enebir!
BOVARY-WEB	Que vòlen èster escarrabilhadi, e a tot darrèr vos foten uns remèdis sense que les impòrten bric es sues conseqüéncies.
BOVARY-WEB	Nosati, plan, non ne sabem tant coma eri, non èm tan sabents, ne tan fins, ne vam tan mudats; gràcies s’arribam a èster uns praubi practicants, uns medecinaires, e non se mos acodirie jamès operar a quauqu’un qu’ei plen de santat.
BOVARY-WEB	Adobar es pès deformadi!
BOVARY-WEB	Dilhèu se pòden adobar es pès deformadi?
BOVARY-WEB	Qu’ei coma se voléssem dreçar a un gibós, per exemple!
BOVARY-WEB	Homais, escotant aguest discors, patie; ça que la, dissimulaue eth sòn malèster damb un arridolet cortesan, donques que non volie contrariar ath senhor Canivet, qu’es sues recèptes arribauen, a viatges, enquia Yonville.
BOVARY-WEB	Atau, s’abstenguec de deféner a Bovary, non hec cap observacion e en tot abandonar es sòns principis, sacrifiquèc era sua dignitat as interèssi mès seriosi deth negòci.
BOVARY-WEB	Era amputacion dera cama, efectuada peth doctor Canivet, representèc entath pòble un eveniment considerable.
BOVARY-WEB	Aqueth dia, toti es abitants se lheuèren mès maitin e eth carrèr Major, enquia e tot plen de gent, auie un sabi pas qué de tenebrós, coma se s’auesse tractat d’ua execusion capitau.
BOVARY-WEB	Ena botiga de viures s’originauen discusions sus era malautia de Hippolyte; es botigues non venien arren, e era senhora Tuvache, era hemna der alcalde, non se botjaue dera hièstra, impacienta, per çò de veir arribar ar operador.
BOVARY-WEB	Aguest arribèc damb eth sòn cabriolet, amiat per eth madeish.
BOVARY-WEB	Eth ressòrt deth costat dret, ara longa, s’auie esquinat jos eth pes dera sua corpuléncia.
BOVARY-WEB	Aquerò hège qu’eth coche se decantèsse un shinhau quan ère en marcha.
BOVARY-WEB	E, en coishin que i auie ath sòn costat, s’i vedie ua caisha grana caperada damb ua forradura de cuèr vermelh e barrada per tres sarralhes que ludien esplendorosament.
BOVARY-WEB	Dempús d’auer trauessat coma un arrai de vent eth portau deth Lion d’Or, eth doctor, lheuant era votz, manèc que desatelèssen eth shivau; dempús partic entar estable tà veir se se minjaue era civada, donques que çò prumèr que tostemp hège en arribar en casa d’un malaut ère ocupar-se dera ègua e deth coche.
BOVARY-WEB	Enquiath punt que se didie d’eth, precisament per aquerò: “A, eth senhor Canivet qu’ei un extravagant!” E per çò d’aguest implacable aplomb encara l’apreciauen mès.
BOVARY-WEB	Pr’amor que ja aurie pogut crebar eth mon: eth non auie de cambiar degun des sòns costums.
BOVARY-WEB	Arribèc Homais.
BOVARY-WEB	Qu’è besonh de vos, didec eth doctor.
BOVARY-WEB	Ja èm toti prèsti?
BOVARY-WEB	E, ath delà, qu’è un sistèma nerviós tan…
BOVARY-WEB	A, plan!, interrompec Canivet, mèsalèu vos veigui inclinat entara apoplegia.
BOVARY-WEB	Ath delà, que non m’estranhe, pr’amor que vosati, senhors farmaceutics, non vos botjatz jamès dera codina, causa qu’altère eth vòste temperament.
BOVARY-WEB	Vedetz, jo?
BOVARY-WEB	Me lhèui cada dia tàs quate deth maitin, me hèsqui era barba damb aigua hereda (jamès è hered), non amii samarretes de lan e jamès sò enraumassat; era caisha qu’ei bona!
BOVARY-WEB	Tanlèu visqui d’ua manèra coma de ua auta, en tot cuelher-me es causes damb filosofia, sivans çò que i a ena taula.
BOVARY-WEB	Vaquí se perquè non sò tan delicat coma vos e m’ei absoludament parièr talhar un sant crestian coma un cap d’audèth.
BOVARY-WEB	Plan que òc, dideratz qu’ei eth costum… eth costum!…
BOVARY-WEB	Alavetz, sense cap consideracion per Hippolyte, qu’ère en tot sudar laguens des linçòs, aqueri senhors entamenèren ua convèrsa qu’en era eth potecari comparèc era sang hereda d’un cirurgian ara d’un generau.
BOVARY-WEB	Aguesta comparacion agradèc a Canivet, que s’estenec damb paraules sus era exigéncia deth sòn art.
BOVARY-WEB	Eth l’auie coma un sacerdòci, encara que i auie mètges que lo desonorauen.
BOVARY-WEB	En fin, tornant entath malaut, examinèc es benes que se hec a vier Homais, es madeishes qu’es deth dia dera aventura deth tendon, e demanèc era ajuda de quauqu’un entà que tenguesse eth membre.
BOVARY-WEB	Anèren a cercar a Lestiboudois, e eth senhot Canivet, dempús d’auer-se rebussat es manges, passèc ena sala de bilhard, mentre qu’eth potecari se demorèc damb Arthemise e era ostalèra, ambdues esblancossides coma es devantaus e damb eth vèrme dera aurelha avedat.
BOVARY-WEB	Mentretant, Bovary non gausaue gésser de casa.
BOVARY-WEB	S’estaue abaish ena sala, ath cant deth larèr amortat, damb era maishèra queiguda sus eth pièch, es uelhs tachadi en solèr e es manges plegades.
BOVARY-WEB	E, ça que la, auie cuelhut totes es precaucions.
BOVARY-WEB	Qu’ère òbra dera fatalitat.
BOVARY-WEB	Se Hippolyte se morisse, que l’aurie assassinat eth.
BOVARY-WEB	E, dempús, quines rasons balharie quan li hessen preguntes ara ora des visites?
BOVARY-WEB	A tot darrèr, non s’aurie enganhat, dilhèu, en quauqua causa?
BOVARY-WEB	E, per mès que se copaue eth cap en cercar-la, non la trapaue.
BOVARY-WEB	Totun aquerò, es mès famosi cirurgians tanben s’enganhauen.
BOVARY-WEB	Vaquí çò que jamès volerie veir arrés.
BOVARY-WEB	Ath contrari, se n’arririen, mauparlarien!
BOVARY-WEB	Eth rumor arribarie enquia Forges!
BOVARY-WEB	Enquia Neufchatel, enquia Rouen!, pertot!
BOVARY-WEB	Qui sap se bèri collègues non se meterien a escridassar-lo.
BOVARY-WEB	Se’n seguirie ua polemica e li calerie respóner as jornaus.
BOVARY-WEB	Eth madeish Hippolyte li poirie entamenar un procès.
BOVARY-WEB	Se vedie desonorat, arroïnat, perdut!
BOVARY-WEB	E era sua imaginacion, escometuda per ua multitud d’ipotèsis, rodaue coma ua bota ueda arrossegada ena mar e bassacada pes ondades.
BOVARY-WEB	Emma lo guardaue seiguda ath sòn dauant.
BOVARY-WEB	Non compartie era sua umiliacion, mèsalèu n’experimentaue ua auta; qu’ère era d’auer-se imaginat qu’un òme coma aguest podesse valer bèra causa; coma se non se n’auesse encuedat pro, en tantes autes escadences, dera sua mediocritat.
BOVARY-WEB	Charles se passejaue d’un costat en aute dera cramba.
BOVARY-WEB	Sè-te, li didec Emma, me botes nerviosa!
BOVARY-WEB	Charles se seiguec.
BOVARY-WEB	Com auie arribat, donc, qu’era (qu’ère tant intelligenta), s’auesse enganhat un aute còp?
BOVARY-WEB	Ath delà, per quina deplorabla mania auie maumetut era sua existéncia en sacrificis incessants?
BOVARY-WEB	S'en brembèc de toti es sòns instints de luxe, de totes es privacions dera sua amna, des baisheses deth matrimòni, des sòmis queigudi ena hanga coma arongletes herides, de tot aquerò qu’auie desirat, de çò qu’auie refusat, de tot aquerò qu’aurie pogut possedir!
BOVARY-WEB	E entà qué?, entà qué?
BOVARY-WEB	Trincant eth silenci qu’auie sus era poblacion, un sorriscle espaventós trauessèc er espaci.
BOVARY-WEB	Bovary perdec era sang dera cara, a mand de cuélher ua malagana.
BOVARY-WEB	Emma arroncilhèc es celhes damb un gèst nerviós; dempús, seguic pensant.
BOVARY-WEB	E tot aquerò ère per tòrt d’eth, d’aqueth èsser, d’aqueth òme que non entenie arren, que non sentie arren!
BOVARY-WEB	Donques que l’auie aquiu dauant seigut tranquillament, sense sospechar ne tansevolhe qu’a compdar d’ara eth ridicul deth sòn nòm l’enlordirie autant ada eth coma ada era.
BOVARY-WEB	Aquera frasa queiguec en pensament d’Emma coma ua bòla de plomb ath miei d’un plat d’argent.
BOVARY-WEB	Estrementida per aqueth patac imprevist, Emma lheuèc eth cap entà veir se qué volie díder.
BOVARY-WEB	Se guardèren silenciosament, lèu estonadi de veder-se, autant luenh auien era consciéncia er un der aute!
BOVARY-WEB	Charles la guardaue damb uns uelhs trebles d’embriac, en tot escotar, immobil, es darrèrs sorriscles der amputat, que se seguien en modulacions alongades, bracades per ues agudentes secodides, coma s’escotelèssen a un animau luenhant.
BOVARY-WEB	Emma se mossegaue es pòts livids, e tant que hège virar damb es dits un brin arrincat deth polipèr, tachaue en Charles era punta arderosa des sòns vistons, coma dues flèches de huec a mand de gésser der arc.
BOVARY-WEB	Tot l’irritaue en eth, ara: era sua cara, eth sòn vestit, aquerò que non didie, tot eth, ara fin.
BOVARY-WEB	S’empenaïe dera sua vertut passada coma d’un crim, e era qu’encara li restaue s’en.honsaue enes escometudes furioses der orgulh.
BOVARY-WEB	Se deleitaue en totes es ironies reprovables der adultèri trionfant.
BOVARY-WEB	Eth rembrembe deth sòn aimant tornaue en sòn pensament damb atraccions vertiginoses; i calaue era amna, amiada entad aquera imatge damb ua fòrça naua; Charles li semblaue luenh, desligat dera sua vida, impossible, umiliat, tant absent entà tostemp coma se s’auesse estat morint e era siguesse contemplant se com agonizaue.
BOVARY-WEB	S’entenec un sorrolh de passi en trepader.
BOVARY-WEB	Charles se metec a pistar; a trauès dera persiana abaishada, vedec ath doctor Canivet negat complètament peth solei ara vòra deth mercat, secant-se era sudor deth front damb un mocador de seda.
BOVARY-WEB	Homais l’anaue ath darrèr damb un gran estug vermelh jos eth braç e se filauen ambdús entara farmacia.
BOVARY-WEB	En fin, gojata, hè-me un punet!
BOVARY-WEB	Dèisha-me!, repliquèc Emma, rogida d’indignacion.
BOVARY-WEB	Qué te cau?, qué te cau?, repetie estonat.
BOVARY-WEB	Qu’ei pro!, exclamèc Emma damb un ton terrible.
BOVARY-WEB	Charles se deishèc quèir capvirat en fautulh, pensant qué podie auer, cranhent quauqua perturbacion nerviosa, plorant e sentent circular vagament ath sòn entorn un sabi pas qué de funest e d’incompresible.
BOVARY-WEB	De nets, quan Rodolphe arribèc en uart, trapèc ara sua aimanta demorant-lo ath pè des gradons.
BOVARY-WEB	S’abracèren.
BOVARY-WEB	E tota era sua rancura se honec coma era nhèu ath calor dera punada.
BOVARY-WEB	XII.- Tornèren a estimar-se de nauèth.
BOVARY-WEB	Soent, en quinsevolh moment deth dia, Emma se botaue a escríuer-li ara imprevista; dempús, de darrèr des veires estant, li hège un senhau a Justin.
BOVARY-WEB	Aguest se treiguie rapidament era blòda e volaue de cap a Huchette.
BOVARY-WEB	Rodolphe acodie ara indicacion; qu’ère entà dider-li que s’engüejaue, qu’eth sòn marit ère odiós e era existéncia òrra!
BOVARY-WEB	E qué i posqui hèr?, exclamèc un dia Boulanger, despacientat.
BOVARY-WEB	Se tu volesses…!
BOVARY-WEB	Qué?, exclamèc Rodolphe.
BOVARY-WEB	Emma alendèc: Que mos anarie fòrça ben, luenh d’aciu… en quinsevolh lòc…
BOVARY-WEB	Qu’ès hòla!, objectèc tot arrint.
BOVARY-WEB	Non ves qu’aquerò ei impossible?
BOVARY-WEB	Emma l’en tornèc a parlar; Rodolphe hec veir que non ac entenie e cambièc de convèrsa.
BOVARY-WEB	Çò que non comprenie ère aquera confusion en ua causa tan simpla coma er amor.
BOVARY-WEB	Qu’ei que non auie coma un ligam que li daue ada era un motiu, ua rason, e qu’ère enquia e tot coma ua ajuda?
BOVARY-WEB	Efectiuament, dauant dera repulsion qu’auie peth sòn marit, aquera trendesa aumentaue cada dia mès.
BOVARY-WEB	Coma mès s’autrejaue a un mès menspredaue ar aute; Jamès trapaue a Charles tan desagradiu, ne es sòns dits li semblauen tan cairats, ne jutjaue eth sòn esperit tan pesant e es sòns gèsti tant ordinaris coma dempús de deishar a Rodolphe.
BOVARY-WEB	Alavetz, en tot hèr-se era esposa e era vertuosa, s’alugaue pensant en aqueth cap de peus neri, torçadi en un cargòlh que li queiguie sus eth front bronzat, d’aquera manèra ath còp rubusta e eleganta, en fin, que tanta experiéncia auie en jutjament des causes e tant d’afogament en desir.
BOVARY-WEB	Se se limaue tant escrupulosament es ungles, qu’ère solet per eth, se hège anar abondosament eth cosmetic ère per eth, e per eth negaue de perhum es mocadors.
BOVARY-WEB	Se cargaue de colarets, d’anèths e de braçalets.
BOVARY-WEB	Quan s’auien de trapar, aumplie de ròses es dues gèrles de veire blau, dreçaue meticulosament eth pis e s’ocupaue dera sua persona apraiant-se coma ua cortesana prèsta a recéber era visita d’un personatge reiau.
BOVARY-WEB	Era mossa se passaue era màger part deth temps lauant, non se botjaue dera codina en tot eth dia.
BOVARY-WEB	Justin i venguie soent tà hèr-li companhia tant que guardaue se com trabalhaue.
BOVARY-WEB	Qu’ei que quès deth nin?, responie arrint Felicité.
BOVARY-WEB	A, òc, era senhora Homais!
BOVARY-WEB	E higie damb ua mina cogitosa: Plan, qu’ei ua senhora coma era senhora Bovary.
BOVARY-WEB	Felicité, totun, se despacientaue de veder-lo romar de contunh ath sòn entorn.
BOVARY-WEB	Qu’auie sies ans mès qu’eth, e Theodore, eth mosso deth senhor Guilhaumin, començaue a hestejar-la.
BOVARY-WEB	Non me shòrdes!, didie cambiant de lòc eth pòt de midon.
BOVARY-WEB	Que valerie mès qu’anèsses a trincar amètles; tostemps darrèr des hemnes!
BOVARY-WEB	Demora qu’ages peu ena cara, que pro que te vagarà…!
BOVARY-WEB	Au, non vos emmalicietz; tè, vos vau a lustrar es botines.
BOVARY-WEB	E atau dit atau hèt, agarraue de naut d’un prestatge es sabates d’Emma, hètes ua crosta de hanga (era hanga des citacions), e se metie a heregar-les conscienciosament, lheuant una brometa de povàs e vedent se com s’escapaue tot doç a trauèrs d’un arrai de solei.
BOVARY-WEB	Qu’as pòur d’espotir-les!, exclamaue era codinèra, que plan que òc non guardaue tan prim quan era les netejaue, pr’amor que se’n sabie de qué, tanlèu era tela perdie frescor, era senhora les ac autrejaue entada era.
BOVARY-WEB	Emma n’auie uns quants parelhs en armari e les anaue usant toti ath madeish temps sense que Charles s’auesse permetut jamès hèr-li cap observacion.
BOVARY-WEB	Damb era madeisha devòta submission se pressèc a pagar tres cents francs per ua cama de husta qu’Emma auie aufrit a Hippolyte, en considerar aguesta accion avienta.
BOVARY-WEB	Era part interiora der aparelh ère caperada de siure, i auie ues articulacions damb ressòrts, tot un mecanisme complicat caperat damb uns pantalons neri qu’acabauen en ua sabata vernissada.
BOVARY-WEB	Hippolyte, totun, non gausant portar cada dia ua cama coma aquera, li demanèc ara senhora Bovary que l’en autregèsse ua auta de mès comòda.
BOVARY-WEB	Eth mètge, plan que òc, s’avenguec as despenes d’aquera aquisicion.
BOVARY-WEB	De man en man, Hippolyte s’anèc reïntegrant ara sua ocupacion abituau.
BOVARY-WEB	Lo tornauen a veir córrer pes carrèrs deth pòble coma abans, e quan Charles l’entenie de luenh damb eth còp sec der aparelh de husta repicant per empeirat se pressaue a cambiar de camin.
BOVARY-WEB	Eth senhor Lheureux se n’auie encargat dera encomana; atau li balhèc era ocasión de visitar a Emma mès soent.
BOVARY-WEB	Parlaue damb era des articles de París, de mil curiosèrs femenins, mostrant-se tostemp fòrça complasent, e sense reclamar-li jamès sòs.
BOVARY-WEB	Emma s’abandonaue ad aquera aisida ocasión que li permetie satisfèr toti es sòns capricis.
BOVARY-WEB	Atau, manifestèc eth desir d’obtier aguesta magnifica correja que se trapaue en uns magasèms de paraigües de Rouen, per tau de regalar-l’ac a Rodolphe.
BOVARY-WEB	Era setmana a vier, eth senhor Lheureux l’ac botèc sus era taula.
BOVARY-WEB	Londeman, totun, se presentèc ena sua casa damb ua factura de dus cents setanta francs, deishant de cornèr es centims.
BOVARY-WEB	Emma non savie se com gesser-se’n.
BOVARY-WEB	Toti es calaishi der escritòri èren uets; deuien mès de quinze dies a Lestiboudois, dus trimèstres ara sirventa, e qui sap guaires quantitats mès; e Bovary demoraue damb impaciéncia eth pagament deth senhor Derozeraiys, qu’auie per costum pagar-lo tàs entorns de Sant Pèire.
BOVARY-WEB	De moment li siguec aisit d’apraiar-se entà que Lheureux s’en tornèsse sense pagar-li eth deute.
BOVARY-WEB	A tot darrèr, totun, aguest perdec era paciéncia.
BOVARY-WEB	Didec que lo pressauen, que non auie capitau e que, se non podie arremassar uns quants sòs, se veirie obligat a tornar a cuelher-li es articles qu’auie.
BOVARY-WEB	Que ja vo’les podetz hèr a vier, didec Emma.
BOVARY-WEB	Qu’ère ua badinada!, repliquèc.
BOVARY-WEB	Sonque mes sap degrèu pera correja.
BOVARY-WEB	Non aurè mès remèdi qu’anar a demanar-la ath senhor.
BOVARY-WEB	Non, non!, exclamèc Emma.
BOVARY-WEB	E, arrefortit per aqueth descurbiment, partic en tot repetir a mieja votz: Plan, ja veiram, ja veiram.!
BOVARY-WEB	Mentre Emma pensaue ena manèra de com se’n gesserie d’aqueth embolh, era codinèra deishèc un paquet estropat damb un papèr blau sus eth larèr, e higec qu’ère de part deth senhor Derozerays.
BOVARY-WEB	Emma s’i lancèt e lo dauric.
BOVARY-WEB	I auie quinze napoleons.
BOVARY-WEB	Qu’ère era quantitat que li calie.
BOVARY-WEB	Entenec a Charles ena escala; embarrèc er aur ath hons deth sòn calaish e se hec a vier era clau.
BOVARY-WEB	Tres dies dempús reapareishec Lheureux: Que vengui a proposar-vos un apraiament, didec.
BOVARY-WEB	Eth botiguèr se demorèc embadoquit.
BOVARY-WEB	Emma refusèc.
BOVARY-WEB	Dempús, en demorar-se soleta, damb es mans ena pòcha deth devantau, hège voludar es dues pèces d’un franc que l’auie entornat Lheureux.
BOVARY-WEB	Se hec eth prepaus d’estauviar pr’amor de podè’c tornar tot mès tard…
BOVARY-WEB	Totun aquerò, toti aqueri presents l’umiliauen.
BOVARY-WEB	Ne refusèc diuèrsi; Emma persutèc e Rodolphe acabèc per aubedir trapant-la tiranica e massa envasidora.
BOVARY-WEB	Ath delà, auie idies estranhes: Quan sigue mieja net, didie, pensaràs en jo!
BOVARY-WEB	Ja non m’estimes?
BOVARY-WEB	Plan que t’estimi!
BOVARY-WEB	Fòrça?
BOVARY-WEB	Plan que òc.
BOVARY-WEB	Non n’auràs estimat pas a d’autes?
BOVARY-WEB	Ditz-m’ac.
BOVARY-WEB	Dilhèu te penses que m’as agarrat vèrge?, exclamaue tot arrint.
BOVARY-WEB	Qu’ei que jo t’estimi, sabes?, tornaue Emma.
BOVARY-WEB	T’estimi autant, que non posqui víuer sense tu, comprenes?
BOVARY-WEB	A viatges me vien talents de veder- te pr’amor que senti que m’esquincen totes es ires der amor.
BOVARY-WEB	E me pregunti: “A on deu èster?
BOVARY-WEB	Dilhèu ei en tot parlar damb bèra auta!
BOVARY-WEB	Guarda!, ara li hè un arridolet!, ara s’aprèsse!…” Non!
BOVARY-WEB	Vertat que non te n’agrade cap auta?
BOVARY-WEB	Que ne pòt auer de mès beròies, mès non que sàpien estimar coma jo!
BOVARY-WEB	Jo que sò era tua sirventa e era tua concubina!
BOVARY-WEB	E tu ès eth mèn rei, era mia idòla!
BOVARY-WEB	Qu’ès brave!, ès beròi!, ès intelligent!, ès fòrt!
BOVARY-WEB	Tot aquerò s’ac auie entenut a díder tanti viatges, qu’entada eth non auie arren d’originau.
BOVARY-WEB	Emma que se retiraue a totes es concubines; e er embelinament dera nauetat anaue queiguent pòga pòc, coma un vestit, qu’anaue deishant nuda era etèrna monotonia dera passion, que presente tostemp es madeishes formes e s'exprimís tostemp damb eth madeish lenguatge.
BOVARY-WEB	Peth hèt de qué uns pòts venosi o libertins l’auien mormolhat ues frases analògues, se resistie a creir en candor des d’Emma; e les metie en dobte, donques que, sivans didien, es discorsi exageradi non èren senon era envolòpa des afèctes mediòcres; coma s’en cèrtes ocasions era plenitud dera amna non ragèsse des mès uedes metafòres, pr’amor qu’arrés pòt dar era imatge exacta des pròpries concepcions, dolors e besonhs e qu’era paraula umana, que damb era voleríem atrendir es esteles, non ei qu’un caudèr horadat que recuelh coma pòt es nòstes melodies, sonque bones entà hèr dançar as ossi.
BOVARY-WEB	Deth cim d’aquera posicion critica, pròpria des que ven es discusions luenh des escometudes, Rodolphe se n’encuedèc de qué aqueth amor ère avient entà espleitar d’autes jòies.
BOVARY-WEB	Considerèc eth pudor coma un inconvenent.
BOVARY-WEB	La tractèc sense contemplacions.
BOVARY-WEB	Acabèc en tot convertir-la en un esturment ath còp flexible e corromput.
BOVARY-WEB	Emma se sentie arrossegada coma per ua atraccion estupida, plia d’admiracion per eth e de voluptat per era; qu’ère coma ua beatitud que l’engrepesie; e, en.honsada en aquera embriaguesa i deishaue estofar era amna, arropida, coma eth duc de Clarence submergit laguens dera sua bota de malvesia.
BOVARY-WEB	Per çò des sòns costums amorosi, era senhora Bovary cambièc d’anament.
BOVARY-WEB	Es sòns uelhs èren mes gausards, es sues expressions mès liures; enquia e tot arribèc ena inconveniéncia de passejar-se damb Rodolphe damb ua cigarreta enes pòts coma se volesse desfisar ara gent; en fin, es qu’encara non s’ac credien esfacèren era darrèra tralha de dobte en veder-la baishar ua tarde dera Arongleta damb eth còs sarrat per un justet, coma se siguesse un òme; e era senhora Bovary mair, que venguec a refugiar-se ena casa deth sòn hilh dempús d’ua espaventosa scèna damb eth sòn marit, non se mostrèc mens escandalizada.
BOVARY-WEB	Fòrça d’autes causes li desagradèren: entà començar, Charles non auie seguit es sòns conselhs per çò que hège ara proïbicion des novèles; dempús, er aspècte dera casa non li chocaue bric; se permetec quauques observacions, se pelegèren, mès que mès, un còp a prepaus de Felicité.
BOVARY-WEB	Era vrespada anteriora, tot passant peth correder, era senhora Bovary mair la susprenec en companhia d’un òme d’uns quaranta ans, que, en enténer eth sorrolh des passi, s’escapèc ath mès córrer dera codina.
BOVARY-WEB	Alavetz Emma se metec a arrir; era brava senhora, totun, capvirada pera indignacion, didec que, se non ère que se volesse burlar des bons costums, calie botar fòrça atencion ara conducta deth servici.
BOVARY-WEB	De quin mon vietz?, exclamèc era ireua damb ua guardada tant impertinenta qu’era senhora Bovary li preguntèc se dilhèu non defenie era sua pròpria causa.
BOVARY-WEB	Fotetz eth camp!, s’estarnèc Emma en tot meter-se de pès en un bot.
BOVARY-WEB	Emma!…
BOVARY-WEB	Mama!…
BOVARY-WEB	Era ua e era auta, totun, se n’auien anat avuglades pera exasperacion.
BOVARY-WEB	Emma repetie picant de pès:
BOVARY-WEB	Quina pòca educacion!, quina pagesa!
BOVARY-WEB	Charles correc entara sua mair, qu’ère dehòra de se e mormolhaue: Qu’ei ua insolenta, un cap verd, se non ei que sigue ua causa pejor!
BOVARY-WEB	Se’n volie anar immediatament s’era auta non venguie a dar-li ua satisfaccion.
BOVARY-WEB	Charles se dirigic ara sua hemna e li demanèc que cedisse: se la botèc enes jolhs.
BOVARY-WEB	Emma acabèc responent:
BOVARY-WEB	Plan, donc, que ja i vau!
BOVARY-WEB	Desencusatz-me, senhora.
BOVARY-WEB	S’auien metut d’acòrd damb Rodolphe qu’en cas que i auesse quauquarren de nau, era estacarie un tròç de papèr blanc ena persiana, damb era fin de qué non deishèsse d’acodir en carreron que se trapaue darrèr dera casa se per edart se la trapaue en Yonville.
BOVARY-WEB	Emma botèc eth senhau.
BOVARY-WEB	Hège tres quarts d’ora que demoraue, quan de ressabuda lo vedec enes cubèrts deth mercat.
BOVARY-WEB	Siguec a mand de daurir era hièstra e de cridar-lo.
BOVARY-WEB	Rodolphe, totun, ja auie despareishut.
BOVARY-WEB	Emma se deishèc anar en sèti desesperada.
BOVARY-WEB	Pòc dempús, totun, li semblèc enténer uns passi peth trepader.
BOVARY-WEB	Solide ère eth.
BOVARY-WEB	Se precipitèc entàs escales, trauessèc eth pati ath mès córrer.
BOVARY-WEB	Rodolphe ère pauhicat dehòra.
BOVARY-WEB	Emma se li lancec enes braci.
BOVARY-WEB	Tie compde!, exclamèc eth.
BOVARY-WEB	A, se t’en sabesses!, didec era.
BOVARY-WEB	E l’ac condèc tot ara prèssa, d’ua manèra desordenada, exagerant es hèts, endonviant-ne de naus e prodigant es parentèsis damb ua tau abondor que Rodolphe acabèc per non compréner arren.
BOVARY-WEB	Au, donc, au, coratge, padega-te, cuelh paciéncia!
BOVARY-WEB	Que ja hè quate ans que ne cuelhi, de paciéncia!…
BOVARY-WEB	Quate longui ans de patiment!
BOVARY-WEB	Un amor coma eth nòste aurie d’èster cohessat ara lum deth dia!
BOVARY-WEB	Me torturen!
BOVARY-WEB	Que non ac posqui tier mès!
BOVARY-WEB	Sauva-me!
BOVARY-WEB	Se sarraue a Rodolphe.
BOVARY-WEB	Qué mos cau hèr?
BOVARY-WEB	Qué vòs?
BOVARY-WEB	Trè-me d’aciu!, exclamèc.
BOVARY-WEB	Hè-me a vier damb tu!, t’ac supliqui!
BOVARY-WEB	Mès… repliquèc Rodolphe.
BOVARY-WEB	Qué?
BOVARY-WEB	E era tua hilha?
BOVARY-WEB	Reflexionèc pendent ues menutes; dempús responec:
BOVARY-WEB	Mo’la haram a vier!
BOVARY-WEB	Qué podem hèr!
BOVARY-WEB	Emma entenec se com la cridauen.
BOVARY-WEB	S’escapèc laguens deth uart.
BOVARY-WEB	Es dies a vier, era vielha Bovary s’estranhèc fòrça dera metamorfòsi dera ireua.
BOVARY-WEB	Efectiuament, Emma se mostrèc mès doça e enquia amièc es causes entar extrèm de demanar-li ua formula entà botar es cornishons en vinagre.
BOVARY-WEB	Ère entà enganhar milhor a un e ara auta?
BOVARY-WEB	O dilhèu per ua sòrta d’estoicisme voluptuós que li hège sénter damb mès prigondor er amarum des causes qu’ère prèsta a abandonar?
BOVARY-WEB	En tot cas, non se’n hège guaire, tot ath contrari: viuie coma perduda ena degustacion anticipada dera pròcha felicitat.
BOVARY-WEB	Damb Rodolphe aquerò qu’ère un etèrn ahèr de convèrses.
BOVARY-WEB	En tot emparar-se ena espatla, mormolhaue:
BOVARY-WEB	A, quan sigam laguens dera diligéncia!…
BOVARY-WEB	Ja i penses?
BOVARY-WEB	Ei possible?
BOVARY-WEB	Me semble qu’en moment qu’entenerè que se’n va eth coche serà coma se pugèssem en globe, coma se mo n’anèssem entàs bromes.
BOVARY-WEB	Que ja compdi es dies, sabes?…
BOVARY-WEB	E tu?.
BOVARY-WEB	Jamès era senhora Bovary auie estat tan beròia coma en aquera epòca; possedie aquera beresa indefinibla que resulte dera jòia, der entosiasme, dera capitada, e que non ei senon era conjugacion armoniosa des circonstàncies e deth temperament.
BOVARY-WEB	Es vantaries, es desengusti, era experiéncia deth plaser e des illusions, que sauvaue tostemp fresques, l’auien anat desvolopant graduaument, tau qu’era ploja, es hièms, es vents e eth solei hèn damb es flors, e ara campaue esplendorosa de plenitud corporau.
BOVARY-WEB	Non semblaue senon qu’un artista consumat en corrupcions auesse dispausat en espirau eth pientat deth cogòt; era cabeladura se cargolhaue negligentament, en ua massa densa, sivans es edarts der adultèri que les des.hège cada dia.
BOVARY-WEB	Era votz cuelhie inflexions mès mofles; eth còs tanben; un sabi pas què de subtil e penetrant se despenie dera ròba qu’amiaue e dera ondulacion deth peu.
BOVARY-WEB	Charles la trapaue deliciosa e absoludament irresistibla, exactament madeish qu'es prumèrs ans de matrimòni.
BOVARY-WEB	Quan arribaue ena casa a net barrada, non gausaue desvelhar-la.
BOVARY-WEB	Era lampeta de porcelana arredonie ua plapa tremolosa en soler de naut, e es cortines barrades dera cunhèra se corbauen ena penombra dera cramba coma ua cabaneta blanca sarrada ath pè deth lhet.
BOVARY-WEB	Charles les guardaue atrendit.
BOVARY-WEB	Li semblaue qu’entenie alendar ara sua hilha.
BOVARY-WEB	Ara començarie a créisher mès de prèssa; cada sason autrejarie ganhs naui.
BOVARY-WEB	Que ja la vedie tornar dera escòla, tota arridolenta, damb eth vestit tacat de tinta e era cartèra damb es libres botada jos eth braç.
BOVARY-WEB	Dempús l’aurien de botar en un pensionat; aquerò costarie fòrça; com s’ac harie?
BOVARY-WEB	Alavetz se metec a reflexionar.
BOVARY-WEB	Pensèc logar ues tèrres pes entorns qu’eth madeish susvelharie estretament tant qu’anaue a visitar as malauts.
BOVARY-WEB	Se sauvarie es ganhs, les plaçarie ena caisha d’estauvis; dempús cromparie accions, aquiu a on li semblèsse mès avient, ja ac veirie; ath delà, era clientèla aumentarie; qu’ac demoraue pr’amor que volie que Berthe auesse ua bona educacion, qu’auesse talent, qu’aprenesse a tocar eth piano.
BOVARY-WEB	A!, quin gòi veder-la quan auesse quinze ans, beròia coma sa mair, passejant ath sòn costat damb un capèth de palha ample coma es qu’Emma acostumaue a portar pendent es ostius!
BOVARY-WEB	De luenh estant les cuelherien coma dues fraies.
BOVARY-WEB	Se l’imaginaue tàs vrèspes trabalhant ath sòn costat, illuminadi es tres pera claror dera lum; li brodarie es simbosses; se tierie as faenes dera casa; aumplirie era casa damb era sua gentilesa e era sua alegria.
BOVARY-WEB	Fin finau, pensarien en plaçar-la: li traparien quauque gojat de bona posicion; la harie erosa; ua felicitat que compartirien toti e que se tardarie entà tostemp.
BOVARY-WEB	Tàs nets, Emma non podie cuélher eth sòn; sonque se hège era adromida; e, tant que Charles s’assopie ath sòn costat, era se liuraue ara corsa des sòns sòmis.
BOVARY-WEB	De hège ua setmana un coche de quate shivaus se l’auie hèt a vier, ara vòra de Rodolphe, en un país desconeishut que d’eth non tornarien.
BOVARY-WEB	Auançauen e auançauen silenciosi damb es braci enlaçadi.
BOVARY-WEB	Soent, de naut d’ua montanha, descurbien quauqua ciutat esplendida, damb copòles, pònts e vaishèths, bòsqui de citronèrs e catedraus de marme blanc ara ombra d’uns campanaus coronadi damb nins de cigonhes.
BOVARY-WEB	Caminauen pòc a pòc per çò dera amplada des lòses e, peth solèr, i auie ramelets de flors que venien ues hemnes vestides damb un justet ròi.
BOVARY-WEB	Dempús, tara vrespada, arribauen en un poblet de pescadors damb fòrça hilats estenudi jos er espatladèr e dauant des cabanes.
BOVARY-WEB	Qu’ère aquiu a on s’arturarien; demorarien en ua casa baisha damb eth losat planèr, ara ombra d’ua palmèra, lèu tocant era aigua e contemplant er arc deth gòlf.
BOVARY-WEB	Gesserien a passejar en gondòla, se balançarien laguens d’un amac; e era sua existéncia serie aisida e longa coma es vestits de seda qu’amiarien e cauda e estelada coma es nets que poirien contemplar.
BOVARY-WEB	Arren de nauèth non se passarie en aqueth avier immens que s’imaginaue; es dies, toti magnifics, se retirarien coma ua gota d’aigua a ua auta gota d’aigua; e atau anarie cunherant-se eth sòn amor ar orizon infinit, armoniós, blau e esplendid de solei.
BOVARY-WEB	Era mainada, totun, se metie a tossir laguens dera cunhèra o dilhèu Bovary començaue a roncar mès fòrt, e Emma non s’esclipsaue enquiara maitiada, quan era auba emblanquie es veires e Justin ja ère abaish, ena plaça, daurint es pòrtes dera farmacia.
BOVARY-WEB	Qu’ei que vatz de viatge?, preguntèc.
BOVARY-WEB	Non…
BOVARY-WEB	Mès qu’ei parièr.
BOVARY-WEB	Compdi damb vos, non?
BOVARY-WEB	E esdegatz-vos!
BOVARY-WEB	Eth botiguèr s’inclinèc.
BOVARY-WEB	Damb ua saca de net.
BOVARY-WEB	Eth botiguèr, totun, exclamèc que non calie; que ja se coneishien; dilhèu dobtaue d’era?
BOVARY-WEB	Reuament qu’ère ua creaturada!
BOVARY-WEB	Totun aquerò, Emma persutèc per tau de qué aumens cuelhesse era cadia, e ja se l’auie botat ena pòcha e se n’anaue quan lo tornèc a cridar:
BOVARY-WEB	Deishatz-ac tot ena vòsta casa.
BOVARY-WEB	Er abric, hènt coma aqueth que pense, non lo portetz tanpòc; balhatz-me sonque era adreça deth sarte e avisatz-lo tà que l’age ara mia disposicion.
BOVARY-WEB	Que s’auien d’escapar eth mès a vier.
BOVARY-WEB	Era gesserie de Yonville coma s’anèsse a hèr uns encargues en Rouen.
BOVARY-WEB	Rodolphe ja aurie cuelhut es bilhets, s’aurie ocupat des passapòrts e enquia aurie escrit a París damb era fin d’obtier uns sèti escalonadi enquia Marsella.
BOVARY-WEB	Aquiu cromparien au carreta e contunharien sense mès interrupcions pera carretèra de Genova.
BOVARY-WEB	Era se n’aurie encargat de manar-li eth sòn bagatge a Lheureux, pr’amor de qué siguesse amiat d’aquiu dirèctament entara Arongleta e atau non lheuar sospeches.
BOVARY-WEB	E en toti aguesti preparatius non se parlaue jamès de Berthe.
BOVARY-WEB	Rodolphe evitaue de parlar-ne.
BOVARY-WEB	Emma dilhèu ja non i pensaue.
BOVARY-WEB	Rodolphe encara volie auer dues setmanes per çò d’acabar quauques disposicions, dempús, ath cap de ueit dies, ne demanèc quinze mès.
BOVARY-WEB	Mès tard didec qu’ère malaut; ara seguida entamenèc un viatge; atau se passèc eth mès d’agost, e dempús de toti aguesti retards acordèren que fin finau serie eth quate de seteme, un deluns.
BOVARY-WEB	Ara fin arribèc eth dissabte dera avantvesillha.
BOVARY-WEB	Tath vrèspe, Rodolphe se presentèc mès d’ora de que çò que solie.
BOVARY-WEB	Ja ei tot prèst?, didec Emma.
BOVARY-WEB	Semble que sigues trist, observèc Emma.
BOVARY-WEB	Non, per qué?
BOVARY-WEB	Qu’ei que te he dò d’anar-te’n?, persutèc Emma, d’abandonar es tòns afèctes, de renonciar ara tua vida?
BOVARY-WEB	Que ja ac compreni…
BOVARY-WEB	Jo, ves?, non è arrés.
BOVARY-WEB	Tu qu’ac ès tot entà jo!
BOVARY-WEB	Atau jo ne serè tot entà tu: era tua familha e era tua patria; velharè per tu, t’estimarè.
BOVARY-WEB	De vertat?, damb un arridolet voluptuós.
BOVARY-WEB	M’estimes?
BOVARY-WEB	Jura-m’ac!
BOVARY-WEB	Que se t’estimi?
BOVARY-WEB	Que se t’estimi?
BOVARY-WEB	Que t’adòri, amor mèn!
BOVARY-WEB	Era lua, de color de porpra, se lheuèc ath hons deth prat tota redona.
BOVARY-WEB	Pujaue rapidament, miei caperada pes arrames des albars, que s’estenien dauant coma ua cortina nera e traucada.
BOVARY-WEB	Dempús, campèc ath miei deth cèu resplendent de blancor.
BOVARY-WEB	Alavetz, alentint era progression, deishèc quèir en lomb der arriu ua grana taca argentada tota ludenta d’esteles, ua ludentor alongada que se torçaue coma ua sèrp sense cap, caperada d’escaumes luminoses.
BOVARY-WEB	Era net s’estenie doça ath sòn entorn; ues sarralhes d’ombra curbien eth huelham.
BOVARY-WEB	Emma, damb es uelhs miei clucadi, aspiraue era frescor deth vent e exalaue uns grani sospirs.
BOVARY-WEB	Se guardauen sense dider-se arren, en.honsadi coma èren er un en aute ena sèuva des pròpris pensaments.
BOVARY-WEB	Era trendesa des prumèrs moments les entornaue en còr, abondosa e silenciosa, coma er arriu que s’esguitlaue ath sòn dauant, doça coma eth perhum qu’exalauen es seringats, e sentien que projectaue enes respectius rebrembes ues ombres vastes e melancoliques coma es des sauquèrs que se quilhauen ena arriba.
BOVARY-WEB	De quan en quan les arribaue ena aurelha eth mormolh de quauque animalet nueitiu entre eth huelham e eth còp sec d’un persec madur que se despenjaue der arbe.
BOVARY-WEB	Quina net mès beròia!, exclamèc Rodolphe.
BOVARY-WEB	Que n’auram d’autes!, repliquèc Emma.
BOVARY-WEB	E coma se parlèsse damb era madeisha: Òc, que serà un plaser viatjar…
BOVARY-WEB	E, totun aquerò, per qué senti eth còr trist?
BOVARY-WEB	Ei era apreension a çò desconeishut… er efècte des costums abandonats… o mèsalèu…?
BOVARY-WEB	Non, qu’ei er excès de felicitat!
BOVARY-WEB	Que sò febla!, vertat?
BOVARY-WEB	Perdona-me!
BOVARY-WEB	Encara i ès a temps!, exclamèc Rodolphe.
BOVARY-WEB	Jamès!, sorrisclèc Emma impetuosament.
BOVARY-WEB	E apressant-se mès ath sòn costat: Quin malastre pòt vier a botar-se-me ath miei deth camin?
BOVARY-WEB	Ath tòn costat que non i a desèrt ne precipici ne ocean que non siga prèsta a trauessar.
BOVARY-WEB	A mida qu’anaram viuent amassa serà coma ua abraçada cada dia mès fòrta e mès complèta.
BOVARY-WEB	Que non i aurà arren que mos perturbe, ne preocupacions ne obstacles.
BOVARY-WEB	Que seram solets e nòsti, totafèt e etèrnament nòsti.
BOVARY-WEB	Ditz-me quauqua causa.
BOVARY-WEB	Respon-me.
BOVARY-WEB	Rodolphe responie a intervaus regulars: “Òc, òc…!” Emma li passaue es mans pes peus.
BOVARY-WEB	Es lèrmes li baishauen cara enjós; mentretant repetie damb ua votz mainadenca:
BOVARY-WEB	Rodolphe!
BOVARY-WEB	Rodolphe!…
BOVARY-WEB	A, Rodolphe, Rodolphe estimat!
BOVARY-WEB	Sonèren es dotze.
BOVARY-WEB	Miejanet, alendèc.
BOVARY-WEB	A, que ja èm a deman!
BOVARY-WEB	Rodolphe se lheuèc pr’amor d’anar-se’n.
BOVARY-WEB	E, coma s’aguest gèst auesse estat un senhau d’evasion, Emma preguntèc ara imprevista cuelhent un ton gaujós:
BOVARY-WEB	Ja as es passapòrts?
BOVARY-WEB	Òc Non te desbrembes d’arren?
BOVARY-WEB	Non!
BOVARY-WEB	N’es segur?
BOVARY-WEB	Absoludament segur.
BOVARY-WEB	Ei en Otèl de Provenza, a on me demoraràs, vertat?…
BOVARY-WEB	Boulanger hec un senhau damb eth cap.
BOVARY-WEB	Enquia deman, donc!, acabèc Emma en tot amorassar-lo.
BOVARY-WEB	E vedec com s’aluenhaue.
BOVARY-WEB	Rodolphe despareishec sense virar-se.
BOVARY-WEB	Emma se metec a córrer ath sòn darrèr e, en tot inclinar-se ath costat dera aigua, exclamèc tapada pes matarrassi:
BOVARY-WEB	Enquia deman!
BOVARY-WEB	Dempús de caminar pendent ua estona, se posèc; e, quan la vedec damb eth sòn vestit blanc esbugassant-se pòc a pòc coma un hantauma, eth còr li comencèc a bategar tan de prèssa que s’apuèc en tronc d’un arbe per çò de non romar per tèrra.
BOVARY-WEB	Be ne sò de pèc!, exclamèc renegant abondosament.
BOVARY-WEB	E en un virament de uelhs li vengueren en cap era beresa d’Emma e es plasers degustadi d’aqueth amor.
BOVARY-WEB	Ara prumeria s’atrendic, dempús se virèc contra era.
BOVARY-WEB	Ath delà de tot aquerò, es inconvenents, es despenes…
BOVARY-WEB	Que serie ua pegaria!
BOVARY-WEB	XIII.- Tanlèu arribèc en casa, Rodolphe se seiguec bruscament en sòn burèu, jos eth cap deth cèrvi clauat ena paret coma un trofèu.
BOVARY-WEB	Mès quan cuelhec era pluma entre es mans, non artenhie escríuer arren, de tau sòrta que, emparant-se damb es codes sus era taula, se metec a reflexionar.
BOVARY-WEB	Emma li semblaue luenhana e submergida en un passat distant, coma s’era decision que venguie de cuélher auesse creat còp sec entre eri un immens intervau.
BOVARY-WEB	Damb era fin de trapar bèra causa d’era, venguec a cercar, laguens der armari qu’auie ath pè deth lhet, ua caisha vielha de bescuèits de Reims a on normaument sauvaue es cartes femenines.
BOVARY-WEB	En daurir-la se l’escapèc ua de color de povàs, umida, e de ròses passides.
BOVARY-WEB	Prumèr vedec un mocador de pòcha tacat damb ues gotetes palles.
BOVARY-WEB	Qu’ère un mocador d’Emma, d’un dia que, anant de passeg, l’auie gessut sang deth nas.
BOVARY-WEB	Que ja non se’n brembaue.
BOVARY-WEB	Ath costat, aganchada as angles dera caisha, i auie era miniatura qu’Emma l’auie hèt acceptar; trapèc que se vestie d’ua manèra pretensiosa, e era forma artificiosa de virar era guardada entà un costat li semblèc d’un efècte planhós; dempús, a truca d’examinar aquera imatge e d’evocar era fesomia deth modèu, es traits d’Emma anèren confonent-se de man en man laguens deth sòn rebrembe coma s’aqueres dues figures, era viua e era pintada, a fòrça de heregar-se era ua damb era auta, s’auessen esfaçat reciprocament.
BOVARY-WEB	A tot darrèr, se metec a liéger es cartes; qu’èren plies d’explicacions relatiues ath sòn projectat viatge, cuertes, precises, e exigentes coma es cartes de negòcis.
BOVARY-WEB	Volec tornar a veir es cartes longues, es d’abans; èren ath hons dera caisha e, per çò de poder-les cuélher, remoiguec de naut en baish totes es autes cartes.
BOVARY-WEB	Alavetz se metec a remenar maquinaument tot aqueth pialèr d’objèctes e de papèrs e i trapèc barrejadi, flòcs de flors, ua camaliga, ua masqueta nera, agulhes, peus e mès peus: de ròis, de neri, bèth un des quaus, en auer-se aganchat ena clauadura, se trincauen en daurir e barrar era caisha.
BOVARY-WEB	Atau, sautant d’un rebrembe en aute, anaue examinant aqueres correspondéncies, tan desparières per estil e pes caractèrs de letra coma n’èren es ortografies respectiues.
BOVARY-WEB	Que i aue cartes trendes e alègres; n’auie de facecioses e de melancoliques; es ues demanauen un shinhau mès d’amor, es autes demanuen sòs.
BOVARY-WEB	A còps, ua paraula gessuda d’aciu e de delà li rebrembaue ròstres o actituds o eth son de quauqua votz; d’auti còps non se’n brembaue d’arren.
BOVARY-WEB	Efectiuament, en acodir totes ath còp en sòn pensament, aqueres hemnes se hègen embarràs es ues as autes e demorauen apetitides pera manca d’entosiasme d’un amor que les mesuraue totes ath madeish nivèu.
BOVARY-WEB	Ara fin, nerviós, assopit, venguec a entornar era caisha en armari.
BOVARY-WEB	Quin èish de messorgues!, se didec.
BOVARY-WEB	E aquerò resumie era sua pensada; pr’amor que, madeish qu’es estudiants escampilhadi enes patis des collègis, es plasers l’auien cauishigat autant eth còr que ja non i creishie ua mata d’èrba; e aqueth que treiguie eth cap en aqueri moments non arribaue ne solet a deishar, tau que hèn es escolans, eth sòn nòm diboishat ena paret.
BOVARY-WEB	Au, se didec, comencem!
BOVARY-WEB	Escriuec: “Coratge, Emma, coratge!
BOVARY-WEB	Ja vo n’auetz encuedat entà on vos arrossegaua, àngel de Diu?
BOVARY-WEB	Non, vertat?
BOVARY-WEB	Plan que òc; anàuetz confiada e hòla, en tot creir ena felicitat e en avier…
BOVARY-WEB	Rodolphe s’arturèc sajant de trapar ua desencusa de pes.
BOVARY-WEB	E se li didessa qu’ac è perdut tot, que sò ena roïna?…
BOVARY-WEB	Non, e, ath delà, non empedirie arren.
BOVARY-WEB	Mès endauant tornaríem ara madeisha.
BOVARY-WEB	Damb ua hemna coma aguesta era rason que non vau entad arren.
BOVARY-WEB	Reflexionèc un moment, e dempús higec: “Non vos desbrembarè jamès, que me podetz creir, e sauvarè tostemp per vos ua prigonda devocion; aguest lardor, totun, s’aurie d’amortesir un dia o un aute, donques qu’eth destin des umans ei atau.
BOVARY-WEB	Que s’aurien presentat bèth còp es senhaus de cansament e sabi pas se m’auria de veir en atròç dolor d’auer d’assistir ath vòste empenaïment, e enquia e tot de participar-i, pr’amor que n’auria estat jo era encausa.
BOVARY-WEB	Sonque de pensar enes desengusti que vos assetgen me senti tot capvirat.
BOVARY-WEB	Desbrembatz-me, Emma!
BOVARY-WEB	Per qué vos aurè arribat a conéisher?
BOVARY-WEB	Per qué ètz tant embelinaira?
BOVARY-WEB	Dilhèu n’è jo eth tòrt?
BOVARY-WEB	Mon Diu!
BOVARY-WEB	Vaquí ua paraula que tostemp a eth sòn efècte, se didec.
BOVARY-WEB	Jo tanpòc me n’auia encuedat abans, e m’apressaua ara ombra d’aguesta felicitat ideau coma a un arbe verinós, sense preveder-ne es conseqüéncies”.
BOVARY-WEB	Dilhèu se pensarà que renóncii ada era per avaricia…
BOVARY-WEB	Qu’ei parièr!
BOVARY-WEB	Que s’ac creigue!
BOVARY-WEB	Que me cau acabar d’un còp!
BOVARY-WEB	On que sigue qu’auéssem anat, que mos aurie perseguit.
BOVARY-WEB	Auríem d’auer suportat es preguntes indiscrètes, era calomnia, eth mesprètz e qui sap s’enquia e tot er otratge.Vos, suportar er otratge!
BOVARY-WEB	Jo que me hèsqui a vier eth vòste rebrembe coma aqueth que se hè a vier un talisman!
BOVARY-WEB	Donques que me castigui damb un exili per tot eth mau que vos è hèt.
BOVARY-WEB	Òc, m’en vau.
BOVARY-WEB	Entà on?
BOVARY-WEB	Sabi pas, que sò hòl!
BOVARY-WEB	Adishatz!
BOVARY-WEB	Contunhatz en tot èster brava!
BOVARY-WEB	Sauvatz-vos eth rebrembe d’aguest praube malerós que vos pèrd.
BOVARY-WEB	Eth bèc des dues candèles trantalhaue.
BOVARY-WEB	E en sèir-se de nauèth:
BOVARY-WEB	Me semble que ja ei tot.
BOVARY-WEB	Arren de febleses!
BOVARY-WEB	Ja tornarè; e mès endauant dilhèu poiram parlar amassa des nòsti passats amors damb era heredor convenenta.
BOVARY-WEB	Adiu!”.
BOVARY-WEB	Com signarè ara?, se didec.
BOVARY-WEB	Eth vòste devòt?…
BOVARY-WEB	Non.
BOVARY-WEB	Òc, aquerò.
BOVARY-WEB	Li semblèc bona.
BOVARY-WEB	Prauba gojata!, pensèc damb atrendiment.
BOVARY-WEB	Me traparà mès insensible qu’ua pèira; ues quantes lèrmes que i aurien anat fòrça ben, mès que jo non sai plorar.
BOVARY-WEB	Non n’è eth tòrt.
BOVARY-WEB	Alavetz aumplic un veire d’aigua, i calèc eth dit e deishèc queir ua gota, que hec ua taca palla ena tinta; dempús, sajant de sagerar era carta, li venguec enes mans eth sagèth Amor nel cor.
BOVARY-WEB	Que non ei guaire indicat…
BOVARY-WEB	Bè, bè, que non i hè arren!
BOVARY-WEB	Dempús d’aquerò se humèc tres pipes e se n’anèc a dormir.
BOVARY-WEB	Londeman, dempús d’auer-se lheuat (tath torn des dues; s’auie adormit tard), Rodolphe didec qu’anèssen a cuélher un tistèr d’abricòts.
BOVARY-WEB	I botèc era carta ath hons, jos ues huelhes, e li manèc ara seguida a Girard, eth sòn mosso, que l’amièsse delicadament ena casa dera senhora Bovary.
BOVARY-WEB	Qu’ère eth miei de qué se servie entà comunicar-se per escrit damb Emma; es enviaments deth tistèr qu’èren de frutes o de caça, sivans es possiblitats dera sason.
BOVARY-WEB	Se te pregunte per jo, li didec, li dideràs qu’è gessut de viatge.
BOVARY-WEB	Au!, e tie compde.
BOVARY-WEB	Girard se botèc era blòda naua, nudèc eth mocador ar entorn des abricòts e, auançant a longues camalhardades, dificultades pes esclòps, cuelhec tranquillament eth camin de Yonville.
BOVARY-WEB	Eth patron me hè amiar aquerò, didec eth mosso.
BOVARY-WEB	Emma se sentec herida per ua sòrta de presentida, e, mentre remenaue es pòches entà trapar quauqui centims, guardaue ath campanhard damb uns uelhs espauridi dauant er estonament d’aguest, que non comprenie qu’un present coma aqueth podesse costar tanta emocion.
BOVARY-WEB	A tot darrèr se n’anèc.
BOVARY-WEB	Felicité non se botjaue.
BOVARY-WEB	Emma non podie tier-se mès; se filèc entara sala coma s’anèsse a deishar es abricòts, uedec eth tistèr, arrinquèc es huelhes, trapèc era carta, la dauric, e, coma se venguesse de crebar un huec espaventós ath sòn darrèr, s’escapèc ath mès córrer entara sua cramba, tota capvirada.
BOVARY-WEB	Vedec que i auie Charles; aguest li didec bèra causa; Emma non l’escotèc.
BOVARY-WEB	E seguic escales ensús, panteishant, alhocardida, consternada, tient era huelha de papèr òrre que li croishie enes ditz coma ua placa de lhauna.
BOVARY-WEB	En arribar en dusau estatge se posèc dauant dera pòrta ajustada deth humarau.
BOVARY-WEB	Alavetz sagèc de padegar-se; se’n brembèc dera carta; encara non auie acabat de lieger-la; non gausaue, totun.
BOVARY-WEB	Ath delà, a on?, com?
BOVARY-WEB	Aquiu la poirien veir.
BOVARY-WEB	Aquiu laguens i serè ben.” Possèc era pòrta e entrèc.
BOVARY-WEB	Es teules de lòsa deishauen quèir ua calor pessanta e densa que li sarraue es tempes e l’estofaue.
BOVARY-WEB	Auancèc enquiara pòrta que separaue aquera peça deth humarau.
BOVARY-WEB	Passèc eth barrolh, e un arrai de claror enludernant envasic còp sec er espaci.
BOVARY-WEB	Dauant, peth dessús des teulades es camps s’estenien enquia perder-se de vista.
BOVARY-WEB	Abaish, dispausada just dejós sòn, se vedie era plaça deth pòble totafèt ueda; es calhaus ludien ath solei e es viroletes des cases se perfilauen immobiles; d’un estatge inferior, plaçat en angle deth carrèr, gessec ua sòrta de roncadera que trinhonaue damb modulacions estridentes.
BOVARY-WEB	Qu’ère Binet, que hège anar eth torn.
BOVARY-WEB	S’auie apuat ena dubertura deth humarau e reliegie era carta damb un sentiment d’escarni e plia d’indignacion.
BOVARY-WEB	Coma mès i paraue era atencion, totun, mès confuses se li hègen es idies.
BOVARY-WEB	Li semblaue que vedie a Rodolphe, que lo sentie, que l’enrodaue damb es sòns braci; e es batècs que li pujauen deth còr e que li tustauen jos eth pièch coma enòrmes còps de massa, s’accelerauen er un dempús der aute a intermiténcies desparières.
BOVARY-WEB	Lançaue guardades ath sòn entorn en tot desirar que s’en.honsèsse era tèrra.
BOVARY-WEB	Per qué non acabar d’un còp?
BOVARY-WEB	Quin ligam la podie retier?
BOVARY-WEB	Après tot, qu’ère ben liura.
BOVARY-WEB	Inclinèc eth còs ena dubertura, e se didie, en tot guardar er empeirat:
BOVARY-WEB	Hè’c!” Er arrai luminós que pujaue dirèctament de baish shurlaue eth pes deth sòn còs entar abisme.
BOVARY-WEB	Li semblaue qu’eth solèr dera plaça pujaue oscillant, ath long des parets, e qu’eth losat s’inclinaue per extrèm, madeish qu’un vaishèth que trè eth cap.
BOVARY-WEB	Qu’ère abocada, lèu suspenuda, tota enrodada d’espaci.
BOVARY-WEB	Eth blau deth cèu l’envasie, er aire circulaue pera uedor deth sòn cap; non li mancaue qu’aubedir ath pes deth sòn còs, deishant-se quèir.
BOVARY-WEB	Mentretant, eth bronit estrident deth torn ressonaue de contunh coma se siguesse ua furiosa votz que la cridaue.
BOVARY-WEB	Era mia hemna, era mia hemna!, cridèc Charles.
BOVARY-WEB	Emma s’arturèc.
BOVARY-WEB	A on ès?
BOVARY-WEB	Vene!
BOVARY-WEB	En tot encuedar-se’n que venguie d’escapar-se dera mòrt, siguec a mand de cuélher ua malagana de terror.
BOVARY-WEB	Barrèc es uelhs, dempús s’estrementic en sénter eth contacte d’ua man que l’agarraue pera manja: qu’ère Felicité.
BOVARY-WEB	Eth senhor vos demore; era sopa que ja ei mestrada.
BOVARY-WEB	Non auec mès remèdi que baishar e seir ena taula.
BOVARY-WEB	Tastèc eth minjar.
BOVARY-WEB	Es culherades que se botaue ena boca l’estofauen, totun.
BOVARY-WEB	Alavetz despleguèc eth tovalhon coma s’examinèsse es sorgits e reaument se volec absorbir en aguest prètzhèt.
BOVARY-WEB	Se metec a compdar es hius deth teishut.
BOVARY-WEB	De pic li tornèc eth rebrembe dera carta.
BOVARY-WEB	Qu’ei que dilhèu l’auie perduda?
BOVARY-WEB	A on anarie a trapar-la?
BOVARY-WEB	Ça que la, se sentie damb un cansament tau d’esperit, que se vedec incapabla d’endonviar ua desencusa tà lheuar-se dera taula.
BOVARY-WEB	Charles; aguest ac sabie tot, n’ère segura.
BOVARY-WEB	Efectiuament, prononcièc es següentes paraules en un ton plan singular:
BOVARY-WEB	Rodolphe.
BOVARY-WEB	Qui t’ac a dit?, exclamèc Emma, sense poder evitar ua estrementida.
BOVARY-WEB	Qui m’ac a dit?, repliquèc Charles, un shinhau estonat per aguest ton brusc.
BOVARY-WEB	Que m’ac a dit Girard, l’è trapat hè un moment ena pòrta deth Cafè Français.
BOVARY-WEB	O a partit de viatge o ei a punt d’anar-i.
BOVARY-WEB	Emma estofèc un sospir.
BOVARY-WEB	Tè!, t’estranhe?
BOVARY-WEB	Non ei cap eth prumèr viatge que se’n va; ac sòl hèr de quan en quan; qu’ei ua ocasión entà esvagar-se; e, òc ma hè, que me semble ben.
BOVARY-WEB	Quan un a sòs e ei fradin…
BOVARY-WEB	Ath delà, semble que se divertís fòrçá.
BOVARY-WEB	Quina pèça!
BOVARY-WEB	Eth senhor Langlois m’a dit…
BOVARY-WEB	S’interrompec per educacion, per çò dera sirventa.
BOVARY-WEB	Aguesta venguie d’entrar; tornèc a botar laguens deth tistèr es abricòts escampilhadi pera estatgèra.
BOVARY-WEB	Charles, sense encuedar-sen dera rojor dera sua hemna, se les hec portar, ne cuelhec un e li clauèc es dents.
BOVARY-WEB	Perfècte!, exclamèc.
BOVARY-WEB	Tè, tasta-les!
BOVARY-WEB	E l’apressèc eth tistèr.
BOVARY-WEB	Emma lo refusèc doçament.
BOVARY-WEB	Guarda, quina flaira!, didec passejant era fruta apròp deth nas.
BOVARY-WEB	Que m’estofi!, didec Emma en tot lheuar-se en un bot.
BOVARY-WEB	Per un esfòrç dera sua volontat, totun, er espasme se passèc.
BOVARY-WEB	Que non ei arren, didec, non ei arren.
BOVARY-WEB	Que son es nèrvis.
BOVARY-WEB	Còp sec entenec eth tròt d’un shivau.
BOVARY-WEB	Qu’ère un tilburin blau que trauessaue, ara prèssa, era plaça.
BOVARY-WEB	Emma lancèc un sorriscle e queiguec regda per tèrra.
BOVARY-WEB	Plan, dempús d’auer-s’ac pensat fòrça, Rodolphe cuelhec era determinacion d’anar-se’n entà Rouen.
BOVARY-WEB	E, coma de Huchette enquia Buchy non i auie un aute camin qu’eth de Yonville, non aie auut mès remèdi que passar peth miei deth pòble.
BOVARY-WEB	Emma l’auie arreconeishut ara lum des lantèrnes, que talhauen eth crepuscul coma un parelh de relampits.
BOVARY-WEB	Eth rambalh que se produsic ena casa hec acodir ath farmaceutic.
BOVARY-WEB	Era taula s’auie virat de naut en baish, e tot çò que i auie ath dessús, saussa, carn, guinhauets, salèr e olièra rodaue peth minjador.
BOVARY-WEB	Charles demanaue ajuda.
BOVARY-WEB	Berthe, espaurida, ploraue.
BOVARY-WEB	Mentretant, Felicité, damb es mans tremoloses, descordaue ara senhora, agitada per ues convulsions que se vedien en tot eth sòn còs.
BOVARY-WEB	En alendar eth contengut deth salèr, Emma tornèc a daurir es uelhs.
BOVARY-WEB	Que n’èra segur, exclamèc Homais, aquerò resuscitarie a un mòrt.
BOVARY-WEB	Parla!.
BOVARY-WEB	Tè, guarda ara tua hilheta: puna-la!
BOVARY-WEB	Era creatura estiraue es bracets de cap ara sua mair pr’amor de penjar- se-li en còth.
BOVARY-WEB	Emma, totun, virant eth cap, didec damb ua votz trantalhanta:
BOVARY-WEB	Non, non…
BOVARY-WEB	Arrés!
BOVARY-WEB	E tornèc a estavanir-se.
BOVARY-WEB	Se la heren a vier en lhet.
BOVARY-WEB	Estirada entre es linçòs, damb era boca dubèrta, es paupetes barrades e es mans queigudes, s’estaue immobila e blanca coma ua estatua de cera.
BOVARY-WEB	Des sòns uelhs gessien dus arriuets de lèrmes qu’anauen regolejant peth coishin.
BOVARY-WEB	Charles demoraue, pauhicat, ath hons dera cramba.
BOVARY-WEB	Qu’auie ath farmaceutic en sòn costat, que s’embarraue en aqueth silenci reflexiu que cau saber observar enes escadences serioses dera vida.
BOVARY-WEB	Prauba gojata… prauba gojata!, qu’a requeigut.
BOVARY-WEB	Alavetz Homais preguntèc com auie arribat aqueth accident.
BOVARY-WEB	Qu’ei extraordinari!…
BOVARY-WEB	Mès, poirie èster qu’es abricòts l’auessen costat eth sincòpe!.
BOVARY-WEB	I a natures tant impressionables entà segontes quines aulors!
BOVARY-WEB	Qu’ei ua question d’estudi autant deth punt d’enguarda patologic coma fisiologic.
BOVARY-WEB	Es capelhans se’n saben dera importància e non ei per edart qu’agen barrejat tostemp es aròmes enes sues cerimònies.
BOVARY-WEB	Qu’ei entà entelir er enteniment e costar es extasis, causa, ath delà, faciles d’obtier enes persones deth sèxe femenin que son mès delicades qu’es auti.
BOVARY-WEB	Que n’a, sivans diden, que s’estavanissen damb era aulor des còrnes uscladi, deth pan trende…
BOVARY-WEB	Tietz compde de non desvelhar-la!, didec en votz baisha Bovary.
BOVARY-WEB	E non son solet es umans es que son estacadi ad aguestes anomalies, tanben es animaus.
BOVARY-WEB	Guardaz er efècte afrodisiac que produsis as felins eth Nepeta cataria, nomentada vugarament èrba gatera.
BOVARY-WEB	De un aute costat, per mentar bèth exemple, qu’era sua autenticitat vos garantisqui, Bridoux (un des mèns companhs, que demore actuaument en carrèr de Malpalu) a un gosset que tanlèu li hèn flairar ua portacigarretes què en solèr cuelhut per convulsions.
BOVARY-WEB	Soent ne hè er experiment dauant de quauqui amics, en sòn pabalhon de caça deth bòsc de Guilhaume.
BOVARY-WEB	Ei credible qu’un simple esternut posque costar semblables estralhs en organisme d’un quadruple?
BOVARY-WEB	Be n’ei de curiós, non?
BOVARY-WEB	Òc, didec Charles, sense escotar-lo.
BOVARY-WEB	Aquerò demòstre, seguic arrint Homais damb ua portadura de benigna suficiéncia, es nombroses irregularitats deth sistèma nerviós.
BOVARY-WEB	Per çò que hè ara senhora, me cau cohessar-vos que tostemp m’a semblat fòrça sensibla.
BOVARY-WEB	Atau, planvolut amic, non vos saberia conselhar cap d’aguesti pretenuts remèdis que damb era fin d’atacar es simptòmes ataquen eth temperament.
BOVARY-WEB	Non; arren de medicacion inutila!
BOVARY-WEB	Dièta e pro, vaquí!
BOVARY-WEB	Dempús, non vos pensatz que dilhèu mos calerie impressionar era sua imaginacion?
BOVARY-WEB	Damb qué?, com?, didec Bovary.
BOVARY-WEB	A!, vaquí era question.
BOVARY-WEB	Mentretant, Emma se desvelhèc cridant: E era carta?, era carta?
BOVARY-WEB	Se pensauen que deliraue.
BOVARY-WEB	Tara miejanet, totun, eth delèri se presentèc.
BOVARY-WEB	Que se l’auie declarat ua febre cerebrau.
BOVARY-WEB	Pendent quaranta dies Charles non la deishèc ne un solet instant.
BOVARY-WEB	Abandonèc toti es malauts.
BOVARY-WEB	Ne tansevolh se calaue en lhet; li cuelhie eth pos, li botaue sinapismes, cataplasmes d’aigua hereda.
BOVARY-WEB	Manaue a Justin entà Neufchatel a cercar gèu.
BOVARY-WEB	Eth gèu se honie peth camin.
BOVARY-WEB	Lo tornaue a manar.
BOVARY-WEB	Cridèc ath senhor Canivet a consulta.
BOVARY-WEB	Hec vier ath senhor Lariviere, de Rouen, eth sòn ancian professor.
BOVARY-WEB	Qu’ère desesperat.
BOVARY-WEB	Çò que mès l’espaurie ère er assopiment d’Emma.
BOVARY-WEB	Aguesta non parlaue, non sentie arren e enquia semblaue que ne tan solet patie, coma s’eth sòn còs e era sua amna repausèssen conjuntament de totes es sues agitacions.
BOVARY-WEB	Tà mejans d’octobre, se podec sèir en lhet damb uns coishins ena esquia.
BOVARY-WEB	Quan Charles la vedec minjar era prumèra lèsca de pan damb confitura, se metec a plorar.
BOVARY-WEB	Comencèc a recuperar fòrces.
BOVARY-WEB	Se lheuaue ues ores pera tarde e un dia que se trapaue milhor, agarrant-la doçament deth braç, sagèc de hèr-li hèr un petit torn peth uart.
BOVARY-WEB	Emma caminaue pòc a pòc, arrossegant es pantofles, e emparada ena espatla de Charles seguie eth parsimoniós passeg tot arridolenta.
BOVARY-WEB	Atau arribèren enquiath hons, lèu dauant dera terrassa.
BOVARY-WEB	Emma se lheuèc lentament, se metec era man dauant des uelhs coma se siguesse prèsta a guardar; campèc luenh, plan luenh, en orizon, mès que non i auie qu’ues granes ahlames d’èrba usclant enes cims des ticòs.
BOVARY-WEB	Te cansaràs, estimada, didec Bovary.
BOVARY-WEB	E, en tot possar-la doçament, entà hèr-la entrar ena glorieta: Tè, sè-te en banc; aciu estaràs ben.
BOVARY-WEB	Ò, non, aciu non, aciu non!, protestèc Emma damb ua votz aflaquida.
BOVARY-WEB	Qu’auec un rodament de cap e, en arribar ena vrespada, era malautia rebrolhèc damb un caractèr mès incèrt e damb aspèctes mès complicadi.
BOVARY-WEB	Tanlèu li hège mau eth còr, coma se planhie deth pièch o deth cervèth o de toti es membres amassa; l’arribèren uns vomecs qu’en eri Charles credec veir es prumèrs simptòmes d’un càncer.
BOVARY-WEB	XIV.- Soent, non sabie com hèr-s’ac entà indemnizar ath senhor Homais de totes es medecines qu’auie anat a cercar ena sua casa; e, encara que coma mètge s’aurie pogut desencusar de pagar-les, non per aquerò deishaue de rogir-se dauant d’aquera obligacion.
BOVARY-WEB	Dempús, ara qu’era codinèra hège de patrona, es despenes dera casa èren espaventoses.
BOVARY-WEB	Es factures venguien de pertot.
BOVARY-WEB	Es botiguèrs repotegauen.
BOVARY-WEB	Eth senhor Lheureux, mès que mès, non lo deishaue víuer.
BOVARY-WEB	Efectiuament, en tot valer-se des circonstàncies, per çò d’exagerar era factura, se presentèc en moment mès naut dera malautia d’Emma amiant ara prèssa er abric, era bossa de net, dues caishes en sòrta d’ua e ues quantes causes mès.
BOVARY-WEB	Que siguec inutil que Charles li didesse que non n’auie cap de besonh.
BOVARY-WEB	Eth botiguèr responie damb arrogància que toti aqueri articles l’auien estat encomanadi e que de cap manèra se les harie a vier.
BOVARY-WEB	De un aute costat, serie contrariar ara senhora ena sua convalescéncia; eth senhor s’i pensarie.
BOVARY-WEB	En resumit: abans d’abandonar es sòns drets e demorar-se damb es mèrces, ère decidit a anar per justícia.
BOVARY-WEB	Pòc dempús, Charles manèc qu’entornèssen tot aquerò ena botiga.
BOVARY-WEB	Felicité se’n desbrembèc; qu’auie d’auti copacaps; arrés i tornèc a pensar.
BOVARY-WEB	Eth senhor Lheureux tornèc ara sua e, a viatges menaçant e d’autes implorant, manobrèc de tau sòrta qu’acabèc hènt signar a Bovary ua reconeishença de deute que vencie as sies mesi.
BOVARY-WEB	Tanlèu l’auec signat, totun, se l’acodic ua idia audaça: manlheuar mil francs ath senhor Lheureux.
BOVARY-WEB	Tot confonut, donc, li demanèc se i aurie bèra manèra d’arténher aguesti sòs, e higec que serie entà un an e damb es interèssi que volesse.
BOVARY-WEB	Lheureux se filèc de cap ara botiga, tornèc ara seguida damb es escuts e dictèc ua auta reconeishença de deute qu’en era Bovary se comprometie a pagar eth dia prumèr deth seteme a vier, era quantitat de mil setanta francs; que, damb es cent ueitanta ja estipuladi, hègen un totau de mil dus cents cinquanta.
BOVARY-WEB	En tot hèr eth prèst, donc, ath sies per cent, damb er aument d’un quart per çò dera comission, e aumens un tèrç que li deisharien es articles encomanadi pera senhora Bovary, tot amassa pujarie, en dotze mesi, cent trenta francs de benefici.
BOVARY-WEB	E demoraue encara qu’era causa non acabarie aciu, senon que, en non poder dar compliment as reconeishences de deute, calerie que siguessen renauidi e qu’es sòns praubi sòs, neuridi en çò deth mètge coma s’auessen estat en ua clinica, bèth dia li tornarien considerablament mès engreishats, enquiath punt que li hessen esbocinar era saca.
BOVARY-WEB	Ath delà d’aquerò, tot que l’anaue a favor.
BOVARY-WEB	Ère adjudicador d’un provediment de cidra entar Espitau de Neufchatel; eth senhor Guilhaumin li prometie accions enes mines de carbon de Grumesnil, e pensaue establir un nau servici de diligéncies entre Argueil e Rouen que, solide non se tardarie guaire a arroïnar eth car deth Lion d’Or.
BOVARY-WEB	En diuèrses ocasions Charles se preguntaue com s’ac harie entà entornar tanti sòs er an a vier.
BOVARY-WEB	E non se cansaue de pensar-i, imaginant tota sòrta d’expedients taus coma eth de recórrer a sa pair o de véner quauqua causa.
BOVARY-WEB	Sa pair, totun, se harie eth sord e, per çò que tanhie ada eth non auie arren entà véner.
BOVARY-WEB	Alavetz desnishaue taus dificultats, que rapidament hège enlà deth pensament un ahèr tant ingrat de meditar.
BOVARY-WEB	S’acusaue de desbrembar a Emma.
BOVARY-WEB	E, coma se li deuesse ad aquera hemna toti es sòns pensaments li semblaue que non pensar-i de contunh ère panar-li, de hèt, bèra causa.
BOVARY-WEB	Er iuèrn siguec rigorós.
BOVARY-WEB	Era convalescéncia dera senhora siguec longa.
BOVARY-WEB	Quan hège bontemps, apressauen ena hièstra eth fautulh a on seiguie.
BOVARY-WEB	Qu’ère era hièstra que daue tara plaça, donques qu’auie cuelhut ua grana antipatia ath uart, e era persiana d’aguest costat ère tostemp barrada.
BOVARY-WEB	Volec que se venessen eth shivau.
BOVARY-WEB	Çò qu’abans l’ère un motiu de plaser, ara l’ère desagradiu.
BOVARY-WEB	Totes es sues idies se limitauen a ocupar-se dera sua persona.
BOVARY-WEB	Minjaue soent en lhet, cridaue ara sirventa entà saber-se’n de com anauen es tisanes qu’auie encomanat o entà parlar damb era.
BOVARY-WEB	Mentretant, era nhèu dera teulada deth mercat projectaue ena sua cramba un reflèx blanc e immobil.
BOVARY-WEB	Dempús arribèren es ploges.
BOVARY-WEB	Demoraue cada dia damb ua cèrta ansietat era repeticion infalibla des incidéncies minimes, encara qu’a tot darrèr l’ère tot parièr.
BOVARY-WEB	Era mès importanta de totes qu’ère era arribada dera Arongleta.
BOVARY-WEB	Aguest eveniment auie lòc de cap ara vrespada.
BOVARY-WEB	Alavetz, s’entenie ara ostalèra com cridaue; d’autes votzes li responien, ath còp qu’eth fanau de Hippolyte, mentre aguest cercaue es equipatges jos era tela que les caperaue, trincaue era escurina damb lum d’estela.
BOVARY-WEB	Tà meddia arribaue Charles.
BOVARY-WEB	S’en tornaue de seguit.
BOVARY-WEB	Dempús se prenie un bolhon, e tàs cinc dera tarde, es mainatges gessien dera escòla e entenie com arrossegauen es esclòps passant peth trepader e picauen, es uns darrèr des auti, era bauda des hiestrons.
BOVARY-WEB	Qu’ère era ora qu’eth prèire Bournisien acostumaue a visitar-la.
BOVARY-WEB	S’interessaue pera sua santat, l’amiaue naues e l’exortaue ara religion damb paraules lanfioses que non mancauen d’atractiu.
BOVARY-WEB	Sonque veir era sotana ja la padegaue.
BOVARY-WEB	Un dia, en çò de mès fòrt dera malautia, en tot pensar-se qu’agonizaue, demanèc era comunion.
BOVARY-WEB	Era sua carn, aleugerida, quedèc dehòra dera posita deth pensament; començaue ua auta vida.
BOVARY-WEB	Li semblaue qu’eth sòn èsser, pujant gradons entà Diu, vierie a negar-se ath miei d’aqueth amor coma un encens illuminat que se delís en bugàs.
BOVARY-WEB	Banhèren damb aigua senhada es linçòs deth lhet; eth capelhan treiguec era ostia blanca deth calici; e, afeblint-se damb un gòi celestiau, auancèc es pòts per tau de recéber eth còs deth Salvador que l’ère presentat.
BOVARY-WEB	Es cortines dera cramba se holauen doçament coma ues bromes ar entorn, e es arrais des dus ciris qu’ahlamauen sus era comòda li semblauen uns barans enludernants.
BOVARY-WEB	Alavetz deishèc anar eth cap coma s’entenesse pes espacis eth cant d’ues arpes serafiques e entrevedesse ath Pair Etèrn en un esclat de majestat, seigut en un tron d’aur ath miei d’un cèu d’azur, enrodat de sants per toti es costats damb ues palmes verdes ena man e hènt baishar ena tèrra, damb un senhau deth cap, uns angels damb es ales d’alhama pr’amor de qué se la hessen a vier abandonada enes sòns braci.
BOVARY-WEB	Aquera esplendida vision quedèc ena sua memòria coma er espèctre mès beròi que jamès auesse pogut soniar; enquiath punt qu’ara s’esforçaue a reprodusir-ne era sensasion que, se ben encara contunhaue, ac hège d’ua forma mens intensa, encara que damb ua doçor madeish prigonda.
BOVARY-WEB	Era sua man, cansada, a tot darrèr, de tant d’orgulh, acabaue en tot cuélher arrecès ena umilitat cristiana; e, saborant eth plaser d’èster feble, assistie des deth sòn laguens ara destruccion dera pròpria volontat, çò qu’auie de perméter ua ampla entrada dera gràcia.
BOVARY-WEB	Atau, donc, existien gòis plan mès grani qu’es dera felicitat, un amor per dessús de toti es auti, sense intermiténcies ne finau, e que creishie etèrnament.
BOVARY-WEB	Entre es illusions dera sua esperança aubiraue un estat de puretat que flotaue per dessús dera tèrra e se confonie damb eth cèu, lòc a on aspiraue trapar-se.
BOVARY-WEB	Qu’aurie volgut vier a èster ua santa.
BOVARY-WEB	Se metec a crompar rosaris e a portar midalhes; soniaue auer un reliquiari incrustat d’esmeraudes ena sua cramba, botat en cabeç deth lhet pr’amor de poder-lo punar tàs vrèspes.
BOVARY-WEB	Eth capelhan se meravilhaue d’aguestes disposicions, encara que non deishaue de semblar-li qu’era religion d’Emma, a truca d’accentuar eth fervor, podie tocar era eretgia e, enquia e tot, era extravagància.
BOVARY-WEB	En non èster, totun, guaire entenut en aguestes matèries, mès que mès s’anauen mès enlà d’un cèrt nivèu, l’escriuec ath senhor Boolard, librari de Sa Illustrissima, pr’amor de qué li manèsse bèra causa de qualitat entà ua persona deth sèxe femenin, plia de talent.
BOVARY-WEB	Eth librari, damb era madeisha indiferéncia que s’auesse expedit mòstres de quincalharia entà uns neri, estropèc tot çò qu’en aqueth moment ère mès corrent en negòci des libres pietosi.
BOVARY-WEB	Que i auie eth Pensez y ben, L’homme du monde aux pieds de Marie, par M. de ***, decoré de plusieurs ordres, Des erreurs de Voltaire, a l’usage des jeunes gens, eca.
BOVARY-WEB	Era senhora Bovary non auie encara era intelligéncia pro clara entà tier-se a cap sòrta d’especulacion; ath delà, comencèc aguestes lectures damb massa precipitacion.
BOVARY-WEB	S’emmalicièc contra es prescripcions deth culte; era arrogància des escrits polemics li desagradèc per çò der acarniment que perseguien a ua gent qu’era non coneishie; e es condes profans amanidi de religion li semblauen redigidi damb ua ignorància tau deth mon, que l’aluenhèren insensiblament d’aqueres vertats que d’eres ne demoraue precisament era pròva.
BOVARY-WEB	Totun aquerò, persutèc, e quan eth volum li queiguie des mans se consideraue cuelhuda per ua malenconia catolica tan fina coma jamès cap esperit etèri n’auesse pogut imaginar ua auta.
BOVARY-WEB	Per çò que hè ath rebrembe de Rodolphe, l’auie en.honsat ath hons deth sòn còr; e aquiu s’estaue immobil e solemne coma ua momia reiau en un sosterranh.
BOVARY-WEB	D’aqueth amor flairós, ne gessie ua exalacion qu’ac trauessaue tot e perhumaue de trendesa era atmosfèra immaculada que volie víuer.
BOVARY-WEB	Quan s’ajulhaue en sòn reclinatòri gotic, l’adreçaue ath Senhor es madeishes paraules doces qu’abans gasulhaue ath sòn aimant alhocardida pes efusions der adultèri.
BOVARY-WEB	Qu’ère entà hèr-se a vier era fe.
BOVARY-WEB	Mès que non baishaue deth cèu cap plaser; e se lheuaue damb es membres cansats e eth sentiment imprecís de qué ère victima d’ua immensa enganha.
BOVARY-WEB	Ça que la, pensaue qu’aquera recèrca non ère senon un merit nau; e, en orgulh dera sua devocion, se comparaue ad aqueres granes senhores deth passat qu’era sua glòria tan l’auie hèt soniar en contemplar quinsevolh retrait dera Vallière.
BOVARY-WEB	E les vedie com arrossegauen, plies de majestat, era coa ornada des vestits longui, retirant-se entara solitud per çò d’escampilhar as pès de Jesucrist totes es lèrmes d’un còr nafrat grèument pera existéncia.
BOVARY-WEB	Alavetz s’autregèc a caritats excessiues.
BOVARY-WEB	Cosie ròba entàs praubi; enviaue lenha tàs jasentes; e un dia Charles, en arribar en casa, trapèc tres gandiaires ena codina, ena taula e damb un plat de sopa cada un ath dauant.
BOVARY-WEB	Se hec a vier ara sua hilheta de çò dera hilhuquèra, a on l’auie manat eth sòn marit pendent era malautia.
BOVARY-WEB	Li volec ensenhar a liéger.
BOVARY-WEB	Per mès que Berthe plorèsse, era sua mair ja non s’emmaliciaue.
BOVARY-WEB	Qu’ère un prepaus deliberat de resignacion, ua indulgéncia universau.
BOVARY-WEB	Eth sòn lenguatge, quin que siguesse, ère plen d’impressions ideaus.
BOVARY-WEB	Li didie ara sua hilheta:
BOVARY-WEB	Ja se t’a passat era colica, àngel mèn?
BOVARY-WEB	Era senhora Bovary mair non i trapaue arren a díder, se non ère era tissa de hèr camisòles entàs orfanèls en sòrta de sorgir es liròts dera codina.
BOVARY-WEB	Cansada, totun, des peleges domestiques, era prauba hemna se compladie ena tranquillitat d’aquera casa e s’i estèc enquia passat Pasca, per tau d’evitar es sarcasmes deth sòn marit, que cada Diuendres Sant s’anaue a encargar ua botifarra.
BOVARY-WEB	Maugrat era companhia dera soèra, que damb era rectitud deth sòn sen e era gravetat des sòns posats l’arrefortie un shinhau, Emma auie lèu cada dia ues autes companhies: era senhora Langlois, era senhora Caron, era senhora Dubreuil, era senhora Tuvache, e regularament, de dues a cinc, era excellenta senhora Homais, que jamès auie volgut creir çò que didien a prepaus dera sua vesia.
BOVARY-WEB	Tanben venguien a veder-la es petits Homais; Justin les acompanhaue.
BOVARY-WEB	Pujaue damb eri ena cramba e se calaue pauhicat ena pòrta, quiet e sense badar boca.
BOVARY-WEB	Fòrça soent, era senhora Bovary, sense calar-i atencion, procedie ath sòn embeliment, treiguent-se era pienteta tot voludant eth cap damb un movement sobte; eth pientat se descargolhaue en un seguit d’anères neres.
BOVARY-WEB	E quan Justin vedec per prumèr viatge aquera cabeladura que l’arribaue enquias jolhs se sentec projectat entara entrada d’un mon nau e extraordinari qu’eth sòn esplendor l’estrementic.
BOVARY-WEB	Plan que òc, Emma non remercaue es sues silencioses devocions ne es sues timiditats.
BOVARY-WEB	Non sospechaue qu’er amor, despareishut dera sua vida, batanaue aciu, ath sòn costat, aquera camisa de teishut bast, en aqueth còr adolescent dubèrt as emanacions dera sua beresa.
BOVARY-WEB	De un aute costat, ara ac estropaue tot damb ua indiferéncia tau, auie ues paraules tant afectuoses e ues guardades tant orgulhoses, ues manères tan desparières, qu’ère de mau hèr separar er egoïsme dera caritat e era corrupcion dera vertut.
BOVARY-WEB	Ua tarde, per exemple, s’emmalicièc contra era sirventa perque l’auie demanat que la deishèsse gésser.
BOVARY-WEB	Emma mormolhaue en tot cercar ua desencusa.
BOVARY-WEB	Dempús exclamèc sobtament:
BOVARY-WEB	Atau, donc, l’estimes?
BOVARY-WEB	Au, donc, vè-i, e divertis-te.
BOVARY-WEB	En entrar ena primauèra, hec transformar eth uart de punta a punta, a maugrat des observacions de Bovary; aguest ne siguec content, totun, en veir qu’a tot darrèr mostraue bèth desir.
BOVARY-WEB	A mida que s’anaue remetent, aguest ganh dera volontat encara s’accentuèc mès.
BOVARY-WEB	Dempús, se desliurèc dera familha Homais, acomiadèc successiuament a totes es autes visites e enquia frequentèc era glèisa damb mens assiduitat, damb era complèta aprobacion deth potecari, que li didec amigablament:
BOVARY-WEB	Que ja començàuetz a hèr un shinhau de flaira de clergat!
BOVARY-WEB	Eth prèire Bournisien contunhaue presentant-se coma abans, en gésser deth catecisme.
BOVARY-WEB	Que s’estimaue mès demorar-se dehòra, que cuélher er aire jos eth ramatge, donques qu’atau cridaue eth ara glorieta.
BOVARY-WEB	Qu’ère era ora que Charles arribaue en casa.
BOVARY-WEB	Auien calor; les mestrauen cidra doça e se la beuien amassa en tot brindar peth restabliment totau dera senhora.
BOVARY-WEB	Binet se trapaue aquiu madeish, ath pè dera paret dera terrassa, pescant crancs.
BOVARY-WEB	Bovary lo convidaue a préner un refresc.
BOVARY-WEB	Qu’ère molt adreit entà destapar es botelhes.
BOVARY-WEB	S’agarre era botelha atau e se bote sus era taula, a plomb, didie tant que passejaue era guardada satisfèta ath sòn entorn e l’estenie enquias confinhs deth paisatge, e dempús d’auer talhat es hius se tire eth siure pòc a pòc, ben pòc a pòc, tau que hèn enes restaurants entà destapar era aigua de Seltz.
BOVARY-WEB	Soent, totun, se passaue que, pendent es demostracions, era cidra les esposcaue era cara, e alavetz eth gleisèr, damb un arridolet opac, recorrie tostemp ara madeisha badinada:
BOVARY-WEB	Era vòsta excelléncia que saute as uelhs!
BOVARY-WEB	Qu’ère ua brava persona, enquiath punt qu’un dia qu’eth farmaceutic, en tot profitar era ocasión dera visita qu’er illustre tenor Lagardy auie de hèr en teatre de Rouen, li conselhaue a Charles que i amièsse ara sua senhora damb er in de distrèir-la, non se mostrèc bric escandalizat.
BOVARY-WEB	Homais, estranhat d’aqueth silenci, volec saber era sua pensada; e eth clèrgue declarèc que consideraue qu’era musica ère fòrça mens perilhosa entàs boni costums qu’era literatura.
BOVARY-WEB	Alavetz, eth farmaceutic entamenèc era defensa des letres.
BOVARY-WEB	Didie qu’eth teatre servie entà criticar es prejudicis e que, jos era capa deth plaser, ensenhaue eth camin dera vertut.
BOVARY-WEB	Castigat ridendo mores, prèire Bournisien!
BOVARY-WEB	Guardatz, se vos platz, era màger part des tragèdies de Voltaire; normaument son semiades de reflexions filosofiques que constituissen, entath pòble, ua vertadèra escòla de morau e de diplomàcia.
BOVARY-WEB	Jo, didec Binet, hè temps que vedí ua pèça titolada Le Gamin de París, a on se mòstre eth caractèr d’un vielh generau, complètament capvirat.
BOVARY-WEB	Li da eth viatge a un hilh de casa bona qu’auie embelinat a ua obrèra, e ath finau…
BOVARY-WEB	Plan que òc!
BOVARY-WEB	Que ja sai, objectèc eth capelhan, que i a òbres bones e boni autors; ça que la, eth solet hèt de qué tota ua catèrva de persones de sèxe desparièr se trapen amassades en un interior encantador, agençat en pompes mondanes, damb desguisaments pagans, maquilhatges, candelèrs e votzes afemelides a d’acabar engendrant un cèrt libertinatge d’esperit e inspirant pensaments desaunèsti e temptacions impures.
BOVARY-WEB	Aumens aguesta qu’ei era opinion de toti es Pairs.
BOVARY-WEB	En fin, higec sobtament, mostrant un accent mistic ara sua votz e tient ua shinhalet de tabac en povàs enes puntes des dits, s’era Glèisa a condemnat es espectacles, ei qu’auie tota era rason; mos cau sométer as sòns decrets.
BOVARY-WEB	Per qué excomunique as comediants?, preguntèc eth potecari.
BOVARY-WEB	Brembatz-vo’n qu’abans, anauen dubèrtament as actes deth culte.
BOVARY-WEB	Òc, se representauen ath miei deth còr ua sòrta de farses nomentades mistèris qu’en eres es leis dera decéncia non tostemp gessien sauvades.
BOVARY-WEB	Qu’ei coma era Biblia; i a… sabetz?…
BOVARY-WEB	Eth prèire Bournisien hèc un gèst impacient.
BOVARY-WEB	A!, contunhèc eth farmaceutic, que seríetz d’acòrd en que non ei un libre entà èster botat en mans d’ua persona joena; e me saberie degrèu que Athalie…
BOVARY-WEB	Qu’ei parièr!, didec Homais.
BOVARY-WEB	E m’estranhe qu’enes dies qu’èm, en un sègle de lums coma aguest, encara s’entèsten a proscríuer un repaus intellectuau totafèt inofensiu, moralizant e enquia e tot igienic a viatges, non vos semble, doctor?
BOVARY-WEB	Plan que òc, responec eth mètge, sense conviccion, sigue pr’amor qu’en auer es madeishes idies non gausaue oféner ad arrés, sigue pr’amor que non n’auie cap d’idia.
BOVARY-WEB	Per amor de Diu!, hec eth capelhan.
BOVARY-WEB	Vos digui que n’è coneishut!
BOVARY-WEB	E desseparant es sillabes dera frasa, Homais repetic: Que n’è co-nei-shut!
BOVARY-WEB	Coma i a mon!
BOVARY-WEB	E encara hèn causes pejores!, exclamèc eth potecari.
BOVARY-WEB	Qu’ei vertat, ei vertat!, concedic eth prèire en tot sèir-se de nauèth.
BOVARY-WEB	Non s’i estèc, totun, mès enlà de dues menutes.
BOVARY-WEB	Vaquí çò que se ditz ua bona garrolha!
BOVARY-WEB	Que me lo sò passejat d’ua manèra…!
BOVARY-WEB	Ac auetz vist?
BOVARY-WEB	En fin, credetz-me a jo, acompanhatz ara vòsta senhora ar espectacle, encara que non sigue qu’entà emmaliciar per un còp ena vòsta vida a un d’aguesti corbassi, coma i a mon!
BOVARY-WEB	Se i auesse quauquarrés que me podesse substituir, vos acompanharia jo madeish.
BOVARY-WEB	Non vos entretengatz.
BOVARY-WEB	Lagardy sonque harà ua soleta representacion; qu’a eth compromís d’anar entà Anglatèrra damb ua sodada admirabla.
BOVARY-WEB	Segontes diden, qu’ei un òme extraordinari.
BOVARY-WEB	Ei claufit d’aur!
BOVARY-WEB	Se hè a vier damb eth a tres amiguetes e ath codinèr!
BOVARY-WEB	Toti aguesti grani artistes lancen es sòs pera hièstra.
BOVARY-WEB	Amien ua vida desvergonhada que damb era ahisquen un shinhau era imaginacion.
BOVARY-WEB	Mès se morissen en espitau, perque de joeni non an auut er èsme d’estauviar.
BOVARY-WEB	Au, bon apetís e enquia deman!
BOVARY-WEB	Aguesta idia der espectacle germièc de seguit en cervèth de Bovary; en parlar-ne, ara seguida, ara sua hemna, aguesta, de moment, refusèc, damb era desencusa deth cansament, eth malèster, es despenes; mès, causa estranha: Charles non hec repè, de tau sòrta n’ère convençut qu’aguesta reaccion li serie profitosa.
BOVARY-WEB	Que non i auie cap empediment; era sua mair les auie autrejat tres cent francs que damb eri ja non i compdaue; es deutes de cada dia non auien arren d’enòrmes e eth tèrme des reconeishences de deute que li calie pagar ath senhor Lheureux ère encara tan luenhant que non i calie pensar.
BOVARY-WEB	De un aute costat, se pensaue qu’Emma refusaue per delicadesa.
BOVARY-WEB	Charles, donc, hec tu per tu.
BOVARY-WEB	E tan reiteratiui sigueren es prècs, qu’Emma acabèc per decidir-se.
BOVARY-WEB	Atau, londeman tàs ueit, se calèren laguens dera Arongleta.
BOVARY-WEB	Au, bon viatge!, les didec, erosi mortaus!
BOVARY-WEB	Vos trapi beròia coma un Amor!
BOVARY-WEB	Que haratz tronar e plòir en Rouen.
BOVARY-WEB	Era diligéncia paraue en ostau dera Crotz Ròia, ena plaça Beauvoisine.
BOVARY-WEB	Qu’ère ua d’aguestes pensions que se trapen en toti es barris dera província, damb uns estables espaciosi, e ues crambes petites, e d’a on se ven es garies deishades ath miei deth pati picotejant es rèstes dera civada per dejós des cars, toti hangosi, des viatjants de comèrç; vielhes pensions engüejades, damb eth balcon de husta cussonada que croishís es nets d’iuèrn, tostemps plies de gent e de minjar, damb es taules neres e pegoses pes tasses de cafè, damb es veires dobles e enlordidi pes mosques, damb es tovalhons umidi plei de taques de vin nere, e que, totes flairoses de pòble coma es mossos de pagès damb vestits de lan, auien un cafè dubèrt en costat deth carrèr, e un uart ben aprovedit de verdures en costat des camps.
BOVARY-WEB	Charles se metec immediatament en movement.
BOVARY-WEB	Confonec eth proscèni damb es correders, eth pati de fautulhs damb es lòtges, demanèc explicacions, non les comprenec, eth venedor de localitats lo manèc entath director, tornèc en ostau, tornèc en teatre, e, anant e vient, recorrec era ciutat de cap a cap, des d’eth teatre enquiath bulevard.
BOVARY-WEB	Era senhora se crompèc un capèth, uns gants, un flòc de flors.
BOVARY-WEB	Eth senhor auie pòur de non poder veir eth començament; e sense temps d’auer-se avalat eth bolhon, se presentèren ena pòrta deth teatre quan encara non auien dubèrt.
BOVARY-WEB	XV.- Era gent s’amolonaue dauant dera paret, plaçada simetricament entre es balustrades.
BOVARY-WEB	Ena cantoada des carrèrss vesins, uns panèus gigants repetien en letres barròques: “Lucie de Lammermoor…
BOVARY-WEB	Lagardy…
BOVARY-WEB	Opèra… eca.” Era calor se hège notar, era sudor regolejaue des pientats, e es mocadors trèts des pòches se heregauen sense pòsa pes fronts vermelhs; de quan en quan un vent tebe que bohaue deth costat der arriu agitaue feblament es ornaments des teles suspenudes ena pòrta des cafès.
BOVARY-WEB	Ça que la, un shinhau mès enlà, era atmosfèra apareishie refrescada per un corrent glaciau que hège flaira d’esterlin, de cuèr e d’òli.
BOVARY-WEB	Qu’ère era exalacion deth carrèr des Carros, plen d’uns magasèms neri a on se hègen redolar es botes.
BOVARY-WEB	Per pòur de non semblar ridicula, Emma volet tornar a hèr un torn peth pòrt abans d’entrar, e Bovary, per prudéncia, se metec es mans ena pòcha en tot sarrar es intrades laguens deth punh.
BOVARY-WEB	Tanlèu se trapèc en vestibul, Emma sentec qu’eth còr se l’agitaue.
BOVARY-WEB	Arric, sense voler, de vantaria en veir se com era multitud s’esdegaue per aute correder, eth dera dreta, tant qu’èra pujaue era escala des sètis de preferéncia.
BOVARY-WEB	Que sentec un plaser mainadenc quan possaue damb eth dit es amples pòrtes tapissades de velot, alendèc a plen paumon era aulor polsosa des correders, e, quan se trapèc seiguda ena lòtja, botèc eth còs damb ua portadura de duquesa.
BOVARY-WEB	Era sala començaue a aumplir-se, gessien es binòcles de teatre des estugs, e es abonats, en tot desnishar-se de luenh, se hègen salutacions.
BOVARY-WEB	Que venguien a aleugerir-se, enes bères arts, des inquietuds deth comèrç.
BOVARY-WEB	Non desbrembauen, totun, es negòcis, e seguien parlant de cotons, tres-sex o tintats d’indi.
BOVARY-WEB	Se vedien caps de vielhs inexpressius e pacifics, tèstes blanques, de peus e de pèths, que semblauen ues dalhes entelades per un bugàs de plomb.
BOVARY-WEB	Es joeni de bon pòrt se plegauen peth pati des fautulhs, hènt veir, pera dubertura deth justet es corbates de color ròsa o verd poma, e era senhora Bovary les admiraue de naut estant emparant eth paumet tibant des sòns gants auriòs enes fins trauessèrs ornadi damb ues bòles daurades.
BOVARY-WEB	Mentretant, s’aluguèren es lums dera orquestra; era lampa baishèc de naut deth tet damb un beluguejament viu de reflèxi e espargec ua alegria sobta pera sala.
BOVARY-WEB	Dempús, entrèren es musicians, es uns darrèr des auti; prumèr de tot i auec un long rambalh de roncadisses de contrabaishi, de violins, de trompetes de pistons, de fiuladís de flaütes trauessères e de flaütes doces.
BOVARY-WEB	Sonèren, dempús, tres còps en scenari.
BOVARY-WEB	Comencèc un repiquet de tambors, es esturments de metau executèren uns acòrds e se lheuèc era cortina desnishant un paisatge.
BOVARY-WEB	Qu’ère eth horcalh d’un bòsc, damb ua hònt ena quèrra, que rajaue ara ombra d’ua ausina.
BOVARY-WEB	Senhors e campanhards, damb eth tapaboques ena espatla, cantauen toti amassa ua cançon de cacèra; dempús gessec un capitan qu’invocaue ar àngel deth mau e lheuaue es braci entath cèu; ne campèc un aute, se n’anèren, e es caçadors tornèren a cantar.
BOVARY-WEB	Emma tornaue a trapar er ambient des lectures dera sua joenesa, se sentie laguens de Walter Scott.
BOVARY-WEB	Li semblaue que l’arribaue ena aurelha eth son des cabretes escoceses passant peth miei dera broma baisha e perdent- se entre es camps caperadi de brugues.
BOVARY-WEB	Coma qu’eth rebrembe dera novèla li facilitaue era comprension deth libret, seguic era intriga, frasa per frasa, tant que li venguien inabordables pensaments que s’escampilhauen jos es estones de musica.
BOVARY-WEB	S’abandonaue ath balançament des melodies e sentie se com vibraue tot eth sòn èsser coma s’es arquets des violins se passegèssen pes sòns nervis.
BOVARY-WEB	Que non auie pro uelhs entà contemplar es vestits, es ornaments, es personatges, es arbes pintats qu’eth cauishigar des artistes hègen tremolar, es casquetes de velot, es abrics, es espades, totes aqueres imaginacions que s’agitauen ena armonia e era atmosfèra de un aute mon.
BOVARY-WEB	S’auancèc, totun, ua hemna joena lançant ua borsa a un page verd.
BOVARY-WEB	Tanlèu se demorèc soleta, s’entenec ua flaüta que hège coma un mormolh de hònt o coma un piuladís d’audèth.
BOVARY-WEB	Alavetz, Lucie comencèc era sua cavatina en sol major; se planhie der amor, desiraue auer ales.
BOVARY-WEB	Emma tanben s’aurie volut escapar dera vida e volar en un braçat.
BOVARY-WEB	De ressabuda campèc Edgar Lagardy.
BOVARY-WEB	Qu’auie un d’aguesti palitges admirables que transmeten as races arderoses deth Meddia un sabi pas qué dera majestat des marmes.
BOVARY-WEB	Eth sòn còs vigorós ère sarrat damb un perpunt de color escur; eth punhalet ciselat li penjaue dauant dera cueisha quèrra e prodigaue ues guardades langoses en tot ensenhar es dents blanqui.
BOVARY-WEB	Segontes didien, ua princesa polonesa se n’auie encamardat en tot entener-lo cantar ua tarde ena plaja de Biarritz tant qu’adobaue chalopes.
BOVARY-WEB	S’auie arroïnat per eth.
BOVARY-WEB	Eth, totun, l’auie abandonada per d’autes hemnes.
BOVARY-WEB	E aguesta celebritat sentimentau non deishaue de servir ara sua reputacion artistica.
BOVARY-WEB	Eth comedian, damb orladures de diplomatic, non deishaue jamès de hèr esguitlar enes reclams bèra frasa poetica sus era fascinacion dera sua persona e era sensibilitat dera sua amna.
BOVARY-WEB	A tot darrèr, ua bona votz, ua seguretat imperturbabla, mès temperament qu’intelligéncia e mès enfasi que lirisme, acabauen de reauçar aqueth tipe admirable de charlatan qu’en eth i auie ua barreja de barbèr e de torero.
BOVARY-WEB	Dès era prumèra scèna entosiasmèc.
BOVARY-WEB	Emma botaue eth còs entà dauant pr’amor de veder-lo milhor, engarrapaue damb es ungles eth velot dera lòtja.
BOVARY-WEB	S’aumplie eth còr d’aqueres lamentacions melodioses que s’arrossegauen damb er acompanhament des contrabaishi coma es sorriscles des naufrags en revolum dera tempèsta.
BOVARY-WEB	Arreconeishie totes es embriagueses e es angónies qu’auien estat a mand de costar-li era mòrt.
BOVARY-WEB	Era votz dera cantatritz li semblaue era expression dera sua consciéncia, e, aquera illusion que l’embelinaue un reflèx dera sua pròpria vida.
BOVARY-WEB	Mès, arrés l’auie estimat damb un amor semblable.
BOVARY-WEB	Rodolphe non plorèc, coma ac hège ara Edgar, en veder-se eth darrèr dia ena claror dera lua, repetint-se: “Enquia deman, enquia deman…” Era sala s’estarnèc en ua ploja d’aplaudiments; tornèren a cantar tot er stretto; es enamoradi parlauen des flors dera sua sepultura, de juraments, d’exili, de fatalitat, d’esperances, e, quan lancèren er adiu finau, Emma deishèc anar un sorriscle agudent que se confonec damb era vibracion des darrèrs acòrds.
BOVARY-WEB	Per qué la perseguís aguest senhor?, preguntèc Bovary.
BOVARY-WEB	Non, òme, non, responec Emma; qu’ei eth sòn aimant.
BOVARY-WEB	Totun aquerò, eth jure que se resvenjarà ena sua familha, tant qu’er aute, eth qu’a vengut hè un moment, didie: “Estimi a Lucie e me pensi qu’era tanben m’estime”.
BOVARY-WEB	De un aute costat, se n’a anat de bracet damb sa pair.
BOVARY-WEB	Non ei sa pair aqueth lèg e menut que pòrte ua pluma de poth en chapèu?
BOVARY-WEB	A compdar deth duo recitat, a on Gibert expause ath sòn patron Ashton es sues abominables manòbres, a maugrat des explicacions d’Emma, Charles, en veir eth faus anèth de prometatge qu’auie d’enganhar a Lucie, se pensèc qu’ère un rebrembe d’amor transmetut per Edgar.
BOVARY-WEB	De totes manères cohessaue que se hège ua confusion, per çò dera musica, que non li deishaue enténer es paraules.
BOVARY-WEB	E qué i hè?, didec Emma; cara!
BOVARY-WEB	Cara!
BOVARY-WEB	Cara!, hec Emma damb impaciéncia.
BOVARY-WEB	Lucie auançaue miei sostenguda pes hemnes que l’acompanhauen, damb ua corona de flors d’irangèr enes peus e esblancossida coma eth vestit qu’amiaue.
BOVARY-WEB	Emma pensèc en dia deth sòn maridatge, en caminòu costejat de horments per a on passaue de cap ara glèisa.
BOVARY-WEB	Per qué non auie resistit e suplicat coma aquera?
BOVARY-WEB	Ath contrari, se sentie alègra, sense encuedar-se’n der abisme a on se calaue…
BOVARY-WEB	A!, s’ena fresca radiacion dera sua beresa, abans dera bassacada deth matrimòni e dera desilusion der adultèri, auesse pogut plaçar era sua vida ar arrecès de bèth còr solid!
BOVARY-WEB	Alavetz, emparant-se ena vertut e ena trendesa, en déuer e ena voluptat barrejades en ua soleta expression, non aurie sajat jamès de devarar d’ua felicitat tan nauta.
BOVARY-WEB	Aquera felicitat, totun, non deuie èster qu’ua mentida, endonviada per tau de causar era desesperacion de quinsevolh desir.
BOVARY-WEB	Ara coneishie era petitesa des passions, exagerades per art.
BOVARY-WEB	S’esforçaue, donc, a desviar-ne eth pensament, e ja non volie veir en aquera representacion es sòns dolors senon ua fantasia plastica avienta entà distrèir es uelhs.
BOVARY-WEB	E enquia se botèc a arrir ath sòn laguens, damb ua mespredosa pietat, quan deth darrèr d’ua cortina de velot que i auie ath hons deth teatre, vedec aparéisher un òme damb ua capa nera.
BOVARY-WEB	Amiaue un chapèu ample, ara espanhòla, que hec rodar per tèrra damb un movement sobte; ara seguida, es esturments e es cantaires entonèren eth sextet.
BOVARY-WEB	Edgar, lugrejant de passion, dominaue a toti es auti damb era clara ressonància dera votz; Ashton, damb ues nòtes mès grèus, li lançaue provocacions omicides; Lucie accentuaue eth sòn planh; Arthur, separat, modulaue es sòns mejans, e eth baish, representant a un ministre, roncaue madeish qu’un òrgue, tant qu’es votzes des hemnes, repetint es sues paraules, seguien deliciosament ath còr.
BOVARY-WEB	Gesticulauen amassa, botadi toti en ua hilera, e d’aqueth seguit de boques miei dubèrtes gessie ath còp era resvenja, era gelosia, eth terror, era misericòrdia e era estupefaccion.
BOVARY-WEB	Er enamorat otratjat brandie era espada nuda; era sua gorgèra de guipur se quilhaue a secodides sivans es movements deth sòn pièch.
BOVARY-WEB	Anaue d’un costat en aute damb longues camalhardades e hènt sonar es esperons aganchadi as bòtes mofles, que se l’agranien en cauilhar.
BOVARY-WEB	Que deuie èster un amor inagotable eth sòn, pensaue Emma, entà vessar-ne ua abondor semblabla de efluvis dauant dera multitud.
BOVARY-WEB	Alavetz, sedusida pera poesia deth papèr que l’invadie, s’esbugassauen totes es sues velleitats de denigrament, e, arrossegada de cap ar òme per çò dera illusion deth personatge, sagèc de hèr-se’n ua idia dera sua vida, d’aquera vida rambalhosa, esplendida e extraordinària qu’era tanben aurie pogut amiar s’atau ac auesse volut er edart.
BOVARY-WEB	Que s’aurien coneishut e s’aurien estimat!
BOVARY-WEB	Aurien viatjat per toti es reiaumes d’Euròpa, anant de caplòc en caplòc, compartint es sòns cansaments e eth sòn orgulh, recuelhent es flors que li lançauen, brodant-li, era madeisha, es vestits; dempús, tàs vrèspes, seiguda ath hons d’ua lòtja grasilhada damb uns listons dauradi, aurie recuelhut, embadoquida, es expressions d’aquera amna que non aurie cantat reaument qu’entada era.
BOVARY-WEB	Eth, anant e vient peth scenari en tot representar eth sòn papèr, l’aurie anat guardant.
BOVARY-WEB	Com?
BOVARY-WEB	Que siguec coma ua ramelada de holia que li passaue de pic peth cap: lo guardaue, qu’ère cèrt, lo guardaue!
BOVARY-WEB	Queiguec era cortina.
BOVARY-WEB	Era flaira deth gas se barrejaue damb era des alends; eth vent des ventalhs hège era atmosfèra encara mès estofanta.
BOVARY-WEB	Emma volec gésser; era gentada aumplie es correders e se’n tornèc entath sòn fautulh damb uns batecs de còr estofants.
BOVARY-WEB	Charles, cranhent que cuelhesse ua malagana, correc entath taulatge de beuendes tà cercar-li un veire d’orjada.
BOVARY-WEB	Li costèc fòrça poder entornar en sòn lòc, donques que non podie hèr un pas sense que quauquarrés estramunquèsse damb es sòns codes, e aquerò per tòrt deth veire qu’amiaue.
BOVARY-WEB	Enquia e tot ne vessèc es tres quataus parts ena esquia d’ua rouenesa; era victima anaue damb manja cuerta, e en sénter eth liquid hered que li baishaue entà baish se metec a cridar coma un piòc, coma se l’assassinèssen.
BOVARY-WEB	Eth sòn marit, qu’ère filaire, se metec damb aqueth simplet que l’auie banhada, e, mentre era rouenesa se shugaue damb eth mocador es taques deth magnific vestit de seda de color cirèra, eth filaire, tient un lenguatge aspre, parlaue d’indemnizacion, de despenes e de reemborsament.
BOVARY-WEB	Fin finau, Charles arribèc ath costat dera sua hemna e li didec alendant:
BOVARY-WEB	Me pensaua, òc ma hè, que m’i demoraria!
BOVARY-WEB	I a ua gentada!…
BOVARY-WEB	E higec: Non endonviaries jamès a qui è trapat naut?
BOVARY-WEB	Ath senhor Leon!
BOVARY-WEB	Leon?
BOVARY-WEB	Eth madeish!
BOVARY-WEB	Vierà a presentar-te es sòns respèctes.
BOVARY-WEB	Estirèc era man damb era naturalitat d’un gentilòme e era senhora Bovary estirèc maquinaument era sua, aubedint, solide, ara atraccion d’ua volontat mès fòrta.
BOVARY-WEB	Que non l’auie tornat a sénter des d’aquera tarde plojosa de primauèra, quan se dideren adiu, de pès, dauant dera hièstra.
BOVARY-WEB	En tot rebrembar, totun, es convenences dera situacion, s’esforcèc pr’amor de trèir aquera torpor deth sòn rebrembe e se botèc a mormolhar ues frases rapides:
BOVARY-WEB	A!, bona net…
BOVARY-WEB	Tè!, vos per aciu?
BOVARY-WEB	Atau, vos estatz en Rouen?
BOVARY-WEB	E dempús quan?
BOVARY-WEB	Tath carrèr, que vagen a parlar en carrèr!
BOVARY-WEB	Era gent se viraue entada eri; carèren.
BOVARY-WEB	A compdar d’aqueth moment, totun, Emma ja non podec escotar arren mès; e eth còr des convidadi, era scèna d’Ashton e eth sòn vailet, gran duo en re major, tot passèc, entada era, luenh, coma s’es esturments auessen estat mens sonors e es personatges mès arreculadi: se’n brembaue des partides de cartes ena casa deth farmaceutic e des passejades entara casa dera hilhuquèra, es lectures ena glorieta, es convèrses des dus ath cant deth huec, tot aqueth praube amor tan tranquil e tan long, tan discrèt e tan trende e que, a maugrat de tot, era auie desbrembat.
BOVARY-WEB	Per qué tornaue, donc?
BOVARY-WEB	Quina combinacion d’aventures lo tornaue a plaçar ena sua vida?
BOVARY-WEB	Leon ère ath sòn darrèr damb era esquia emparada ena paret e Emma se sentie fremir, de quan en quan, er alend tèbe deth sòn nas devarant-li doçament enquias peus.
BOVARY-WEB	Emma responec negligentament: En vertat, pas guaire.
BOVARY-WEB	Encara non, demorem ua estona!, didec Bovary.
BOVARY-WEB	Òc… un shinhau, dilhèu, repliquèc trantalhant, dividint-se entre era franquesa deth sòn gòi e eth respècte qu’acuelhie as opinons dera sua hemna.
BOVARY-WEB	Dempús Leon didec, tot alendant: Be ne hè de calor!…
BOVARY-WEB	Qu’ei cèrt; insuportabla!
BOVARY-WEB	Qu’ei que non te trapes ben?, didec Bovary.
BOVARY-WEB	Non, m’estofi; anem-mo’n.
BOVARY-WEB	Eth senhor Leon li botèc doçament eth mantèl de dentèla enes espatles e se n’anèren toti tres a sèir-se en pòrt, ar aire liure, dauant des veirines d’un cafè.
BOVARY-WEB	Leon; e aqueth les condèc qu’auie vengut a Rouen a passar dus ans en un important burèu, pr’amor d’exercitar-se convenentament, donques qu’es ahèrs de Normandia èren desparièrs des que se tractauen en París.
BOVARY-WEB	Dempús preguntèc per Berthe, pera familha Homais, pera senhora Lefrançois.
BOVARY-WEB	E, coma qu’ena preséncia deth marit non auien arren mès entà dider-se, era convèrsa dequeiguec lèu.
BOVARY-WEB	Quauques persones que gessien der espectacle passèren peth trepader, es uns cantussejant, es auti cridant a tota votz: Ò, àngel bell, ò Lucie Mia!
BOVARY-WEB	Alavetz, Leon, hènt eth diletant, se metec a parlar de musica.
BOVARY-WEB	Qu’auie vist a Tamburini, Rubini, Persiani e Grisi, e podie díder qu’ath sòn costat Lagardy, a maugrat des sòns esclats, non representaue arren.
BOVARY-WEB	E ça que la, interrompec Charles avalant-se a glopades eth gelat banhat damb rom, diden qu’en darrèr acte ei absoludament supèrb; me hè dò auer-me’n anat abans d’acabar, pr’amor que me començaue a agradar.
BOVARY-WEB	Aquerò arai!, didec er escrivan, lèu balharà ua auta representacion.
BOVARY-WEB	Charles, totun, responec que s’entornauen londeman.
BOVARY-WEB	Dauant d’aquera ocasión inesperada autrejada ara sua esperança, Leon cambièc de manòbra e entamenèc er elògi de Lagardy en acte finau.
BOVARY-WEB	Qu’ère vertadèrament supèrb, sublim!
BOVARY-WEB	Alavetz Charles, persutèc:
BOVARY-WEB	Tu que pòs tornar eth dimenge.
BOVARY-WEB	Tè, decidis-te!
BOVARY-WEB	Mentretant es taules s’anauen uedant ath sòn entorn; un crambèr s’arturèc ath sòn costat discrètament.
BOVARY-WEB	Charles, comprenent, se metec era man ena pòcha deth justet; er escrivan l’arturèc eth braç e enquia deishèc dues pèces blanques hènt-les sonar abans sus eth marme.
BOVARY-WEB	Que me haratz emmaliciar, mormolhèc Bovary; es sòs que vos…
BOVARY-WEB	D’acòrd, donc, entà deman tàs sies?
BOVARY-WEB	Tè, que ja t’ac pensaràs, ja veiram, era net qu’ei bona conselhèra…
BOVARY-WEB	Dempús, a Leon, que les acompanhaue:
BOVARY-WEB	Er escrivan didec que non deisharie de hè’c, en tot auer eth besonh coma l’auie, de vier en Yonville per un ahèr deth burèu.
BOVARY-WEB	E se separèren dauant deth passatge de Saint Herbland, en moment qu’eth relòtge dera catedrau tocaue es onze e mieja.
BOVARY-WEB	I.- En tot seguir es sòns estudis de dret, Leon auie vengut fòrça soent ena Chaumière, a on auec enquia e tot quaqui capitades apreciables entres es gojates faciles, que li trapauen un bon pòrt distinguit.
BOVARY-WEB	Qu’ère un estudiant des mès decents.
BOVARY-WEB	Non amiaue es peus ne massa longs ne massa cuerts, non despenie a prumèrs de mes es sòs de tot eth trimèstre e auie bones relacions damb es professors.
BOVARY-WEB	Per çò que hège as excèssi tostemp se n’auie abstengut, autant per timiditat coma per delicadesa.
BOVARY-WEB	Soent, en tot demorar-se liegent ena cramba o seigut sus es telhs deth Luxembourg, deishaue quèir eth Còdi per tèrra e l’acodie en pensament eth rebrembe d’Emma.
BOVARY-WEB	Aguest sentiment, totun, s’anèc aflaquint de man en man e, encara que non siguesse deth tot estofat, que siguec caperat per d’autes cobejances.
BOVARY-WEB	Mès, Leon non perdie era esperança e vedie en futur coma ua sòrta de promesa que se cunheraue coma ua fruta daurada en un ramatge fantastic.
BOVARY-WEB	Dempús de tornar-la a veir après tres ans d’abséncia, se li desvelhèc de nauèth era passion.
BOVARY-WEB	Pensèc que li calie decidir-se a tier-la d’un còp.
BOVARY-WEB	Ath delà, era sua timiditat s’auie esbugassat damb eth contacte damb companhies alègres cuelhudes en París, e tornaue en províncies damb eth mesprètz de tot aquerò que non ère cauishigar eth carrèr damb un pè ben cauçat.
BOVARY-WEB	Solide qu’ara vòra d’ua parisenca plia de dentèles, calat en salon de quauque illustre doctor claufit de decoracions e damb coche parat en pati, er escrivan aurie tremolat coma ua creatura; aquiu, totun, en Rouen, en pòrt, dauant dera hemna d’aqueth mètge de pòble, se sentie segur e convençut que l’enludernarie.
BOVARY-WEB	Er aplomb que depen deth lòc a on un se trape; eth lenguatge der entresòl non ei madeish qu’eth deth quatau estatge; e era hemna rica semble qu’age ath sòn entorn, en tot protegir-li era vertut, toti es sòns bilhets de banc botadi coma ua cuirassa ana forradura deth corset.
BOVARY-WEB	Era net anteriora, Leon, en deishar ath senhor e ara senhora Bovary, se metec a seguir-les de luenh; quan vedec que s’arturauen ena Creu Ròia, hec repè e se passèc era rèsta dera net pensant un plan.
BOVARY-WEB	Londeman, donc, tàs cinc apruprètz, entrèc ena codina dera pension damb eth còr sarrat, es caròles esblancossides e era resolucion des covards qu’arren non pòt arturar.
BOVARY-WEB	Eth senhor que non i é, responec eth mosso que s’adrecèc.
BOVARY-WEB	Aquerò li semblèc ua bona presentida.
BOVARY-WEB	Pugèc.
BOVARY-WEB	Emma non se sentec trebolada pera sua preséncia; ath contrari, li demanèc que la desencusèsse per auer-se’n desbrembat de dider-li a on èren lotjadi.
BOVARY-WEB	A, que ja ac è endonviat!, didec Leon.
BOVARY-WEB	Com?
BOVARY-WEB	Volec hèr veir que s’auie deishat guidar per instint e que l’auie favorit er edart.
BOVARY-WEB	Emma diboishèc un arridolet, e fin finau, pr’amor de reparar era sua pegaria, Leon condèc que s’auie passat eth maitin en tot cercar-la per toti es otèls dera ciutat.
BOVARY-WEB	Atau, donc, vos auetz decidit a demorar-vos?, higec.
BOVARY-WEB	Òc, repliquec Emma, e non ac auria d’auer hèt.
BOVARY-WEB	Que non ei bon acostumar-se as plasers impracticables quan auem mil exigéncies ath nòste entorn…
BOVARY-WEB	Ò!, que ja m’ac imagini…
BOVARY-WEB	Non!
BOVARY-WEB	Es òmes, totun, tanben auien es sues angónies, e era convèrsa comencèc damb quauques reflexions filosofiques.
BOVARY-WEB	Emma s’estenec fòrça sus era misèria des afeccions terrestres e er etèrn isolament qu’enlençòle eth còr.
BOVARY-WEB	Damb er in d’arténher un merit as uelhs d’era, o per ua ingenua imitacion d’aquera malenconia que costaue era sua, Leon declarèc que pendent es sòns estudis s’auie engüejat fòrça.
BOVARY-WEB	Era actuacion judiciau l’irritaue, se sentie tirat per d’autes vocacions, e sa mair non paraue de tormentar-lo en cada ua des sues cartes.
BOVARY-WEB	Er un e er aute, a mida qu’anauen parlant, anauen precisant cada còp mès es motius deth sòn dolor, en tot exaltar-se un shinhau en aquera confidéncia progressiua.
BOVARY-WEB	Mès, a viatges s’arturauen dauant dera exposicion incomplèta d’ua idia, e alavetz sajauen d’imaginar ua frasa qu’auesse era capitada de traduir-la.
BOVARY-WEB	Era tenguec compde, totun, de non cohessar que n’auie estimat a un aute, e eth de díder que l’auie desbrembada.
BOVARY-WEB	Er un ja non se’n brembaue, dilhèu, des ressopets que hège damb es desguisaments dempús d’acabar eth balh; e era auta desbrembaue de bon voler es citacions qu’auien lòc de bon maitin quan corrie peth miei dera èrba banhada en tot filar-se de cap ath castèth deth sòn aimant.
BOVARY-WEB	Eth rambalh dera ciutat damb pro trabalhs arribaue enquia aquiu, e era cramba les semblaue petita, coma hèta exprèssament entà sarrar encara mès era sua solitud.
BOVARY-WEB	Emma amiaue ua blòda de coton e apuaue era cabeladura en dorsièr deth vielh fautulh; eth papèr auriò dera paret hège coma un hons d’aur ath sòn darrèr, e eth miralh reflectie era sua nudesa damb era rega blanca ath miei e es extrèms des aurelhes gessent-li en cada costat des peus.
BOVARY-WEB	De cap manèra!
BOVARY-WEB	Ath contrari!
BOVARY-WEB	E jo?
BOVARY-WEB	Pro qu’è patit!
BOVARY-WEB	Soent, gessia de casa, caminaua sense cap finalitat pes carrèrs des vòres der arriu, m’assopia en veir passar ara multitud sense poder-me des.hèir dera obsession que me perseguie.
BOVARY-WEB	En ua botiga de gravats que se trape enes baloards i a ua estampa italiana que represente a ua musa.Va vestida damb ua tunica; amie era cabeladura esperluada, ornada damb flors de miosotís e contemple era lua.
BOVARY-WEB	Ua fòrça irresistibla me possaue totstemp ath sòn dauant.
BOVARY-WEB	Be n’è passat d’ores en tot guardar-la!
BOVARY-WEB	E damb ua votz tremolosa: Se retiraue tant a vos!
BOVARY-WEB	Emma non responec.
BOVARY-WEB	Er escrivan seguic: A viatges me semblaue qu’er edart vos amiarie ath mèn dauant.
BOVARY-WEB	Me pensaua que vos vedia en cada cantoada de carrèr, e m’apropaua enes fiacres quan vedia qu’ena porteta i volatejaue un chal o un vel que se retirauen as que vos amiàuetz…
BOVARY-WEB	Emma semblaue decidida a deishar-lo parlar sense interromper-lo.
BOVARY-WEB	S’estaue damb es braci crotzadi, damb eth cap clin e era guardada fixa ena bòla d’ornament des pantofles, qu’eth sòn satin hège botjar a intervaus en tot estirar e arropir es dits deth pè.
BOVARY-WEB	Çò de pejor, comprenetz?, alendèc, qu’ei auer-se de consumir coma ac hèsqui jo en ua existéncia inutila.
BOVARY-WEB	S’aumens es nòsti dolors podessen favorir a quauqu’un, mos demorarie eth consolament deth sacrifici…
BOVARY-WEB	Leon se metec a hèr er elògi dera vertut, deth déuer e des immolacions silencioses; eth madeish qu’auie un incredible besonh de devocion que non podie assadorar.
BOVARY-WEB	Eth mèn desir que serie hèr-me religiosa d’espitau, exclamèc Emma.
BOVARY-WEB	Es òmes non auem ne aguest recors de poder-mos consagrar a ua mission santa, repliquèc Leon.
BOVARY-WEB	Non veigui cap mestièr avient… se non ei eth de mètge…
BOVARY-WEB	Emma l’interrompec damb un leugèr movement d’espatles entà planher-se dera sua malautia, que l’auie amiada enquias pòrtes dera mòrt; quin malasre!
BOVARY-WEB	Ara, que ja auria acabat de patir!
BOVARY-WEB	Pr’amor qu’atau aurien volgut estar aquera epòca er un e er aute, en tot elaborar-se un ideau qu’ada eth ara ajustauen era sua vida passada.
BOVARY-WEB	A tot darrèr, era paraula qu’ei un laminador que tostemp alongue es sentiments.
BOVARY-WEB	E per qué?
BOVARY-WEB	Per qué?
BOVARY-WEB	Que trantalhaue: Pr’amor que vos è estimat fòrça!
BOVARY-WEB	Aquera declaracion siguec coma ua bohada de vent que s’aurie hèt a vier d’un solet còp es bromes que caperauen eth cèu sòn.
BOVARY-WEB	Eth revolum de tristi pensaments qu’ombrejaue es sòns uelhs blaus semblèc esbugassar-se; eth sòn ròstre venguec a èster luminós.
BOVARY-WEB	Leon demoraue.
BOVARY-WEB	A tot darrèr, Emma responec: Totemp m’ac auia pensat…
BOVARY-WEB	Alavetz se meteren a condar-se es petites incidéncies d’aquera existéncia luenhana, es plasers e es malenconies que venguien de sintetizar en ua soleta paraula.
BOVARY-WEB	Leon rebrembèc era cunhèra de vidalbes, es vestits qu’era amiaue, es mòbles dera sua cramba, era casa de naut en baish.
BOVARY-WEB	E qué les a arribat as nòsti praubi cactus?
BOVARY-WEB	Aguest iuèrn que les a aucit eth hered.
BOVARY-WEB	Guairi viatges i è pensat!
BOVARY-WEB	Soent me semblaue que les contemplaua coma abans, quan eth solei viu der ostiu illuminaue es persianes… e vedia es vòsti braci nuds botjant-se entre miei des flors.
BOVARY-WEB	A, amic mèn!, exclamèc Emma en tot estirar-li era man.
BOVARY-WEB	Leon non se tardèc a botar-i es pòts.
BOVARY-WEB	En aqueri tempsi qu’èretz sabi pas quina fòrça incomprensibla; ua atraccion que me capviraue era vida.
BOVARY-WEB	Un viatge, per exemple, venguí ena vòsta casa… dilhèu non vo’n brembatz, mès…!
BOVARY-WEB	Òc, didec Emma.
BOVARY-WEB	Seguitz.
BOVARY-WEB	Qu’èretz a punt de gésser, abaish ena avantcramba, just en darrèr gradon; amiàuetz un capèth damb ues floretes blues; e, maugrat era mia volontat, vos acompanhè sense que m’i convidéssetz.
BOVARY-WEB	Cada menuta que passaue, totun, vedia mès clara era mia pegaria.
BOVARY-WEB	Quan entràuetz en ua botiga, jo me demoraua dehòra e vos guardaua pes veires vedent se com vos treiguíetz es gants e com compdàuetz es sòs en taulelh.
BOVARY-WEB	Dempús, piquèretz ara senhora Tuvache, e, quan vengueren a daurir-vos, jo me demorè en carrèr coma un pèc dauant d’aquera pòrta, que se tornèc a barrar damb fòrça quan vos auíetz entrat.
BOVARY-WEB	En tot escotar-lo, era senhora Bovary s’estonaue de qué siguesse tan vielha.
BOVARY-WEB	Totes aqueres causes qu’anauen campant li semblaue qu’ampliauen era sua existéncia.
BOVARY-WEB	Qu’èren coma ues immensitats sentimentaus qu’en eres se trapaue agarrada.
BOVARY-WEB	E de quan en quan didie tot doç e damb es paupetes barrades:
BOVARY-WEB	Òc… qu’ei cèrt… ei cèrt!…
BOVARY-WEB	Enteneren tocar es ueit enes desparièrs relòtges deth barri de Beauvoisine, qu’ère plen de pensions, de glèises e de casaus abandonadi.
BOVARY-WEB	Auien deishat de blagar, mès tant que se guardauen sentien un bronziment en cap, coma se quauqua causa de bon son s’auesse escapat ara prèssa des sòns vistons tachadi.
BOVARY-WEB	S’auien cuelhut es mans, e ena doçor d’aqueth extasi se barrejaue eth passat, er futur, es sòmis e es reminiscéncies.
BOVARY-WEB	Era net s’espessie enes parets, qu’ena sua penombra encara ludien es colors de quate estampes que representauen quate scènes dera Tour de Nesle, damb un escrit abaish en espanhòu e en francés.
BOVARY-WEB	Per un espaci dera hièstra se vedie un tròç de cèu nere entre es losats ponchucs.
BOVARY-WEB	Emma se lheuèc entà alugar dues candèles dessús dera comòda.
BOVARY-WEB	Dempús se tornèc a sèir.
BOVARY-WEB	Plan donc!…
BOVARY-WEB	Plan donc?…
BOVARY-WEB	Emma li didec:
BOVARY-WEB	Er escrivan exclamèc qu’es natures ideaus èren massa dificiles de compréner.
BOVARY-WEB	Eth l’auie estimada dès que la vedec; e se desesperaue pensant com aurien estat d'erosi se per ua gràcia der edart s’auessen coneishut abans e s’auessen junhut er un damb er aute d’ua manèra indissolubla.
BOVARY-WEB	Bèth còp ac auia pensat, exclamèc Emma.
BOVARY-WEB	Quin sòmi!, gasulhèc Leon.
BOVARY-WEB	Qui mos empedís de tornar-i?
BOVARY-WEB	Non, amic mèn.
BOVARY-WEB	Que sò massa vielha… e vos massa joen…
BOVARY-WEB	Desbrembatz-me!
BOVARY-WEB	Pro que ne traparatz a d’autes que vos estimaràn… e que vos tanben estimaratz.
BOVARY-WEB	Non coma a vos!, exclamèc er escrivan.
BOVARY-WEB	Qu’ètz un mainatge!
BOVARY-WEB	Au, tietz sen!
BOVARY-WEB	Vos ac demani!
BOVARY-WEB	Pensaue reaument atau?
BOVARY-WEB	Solide ne era madeisha s’en sabie, ocupada coma ère en embelinament dera seduccion e eth besonh de proïbir-se-lo.
BOVARY-WEB	E, en tot contemplar a Leon damb ua guardada trenda, refusaue suaument es doces amorasses qu’es mans tremoloses deth gojat li prodigauen.
BOVARY-WEB	Desencusatz-me, didec Leon hènt repè.
BOVARY-WEB	E Emma se sentec cuelhuda per ua vaga estrementida dauant d’aquera timiditat qu’entada era ère mès perilhosa qu’era gausardaria de Rodolphe quan aguest auançaue damb es braci dubèrts.
BOVARY-WEB	Un esquist candor s’escapaue dera sua portadura.
BOVARY-WEB	Abaishaue es pestanhes longues e corbades.
BOVARY-WEB	Es caròles, damb ua epidermis suau, se rogien (pensaue era) de desir dera sua persona, e Emma sentie uns talents invencibles d’apressar-i es pòts.
BOVARY-WEB	Alavetz, inclinant-se entath relòtge de paret coma entà guardar era ora:
BOVARY-WEB	Mon Diu, be n’ei de tard!, exclamèc.
BOVARY-WEB	Be n’èm de blagaires!
BOVARY-WEB	Leon comprenec era allusion e cuelhec eth chapèu.
BOVARY-WEB	Enquia e tot me n’è desbrembat der espectacle.
BOVARY-WEB	E eth praube Bovary que m’a hèt demorar exprèssament!
BOVARY-WEB	Eth senhor Lormaux, deth carrèr Grand Pont, m’i auie d’acompanhar damb era sua hemna.
BOVARY-WEB	De vertat?, didec Leon.
BOVARY-WEB	Me cau tornar-vos a veir, seguic er escrivan, Vos voleria díder…
BOVARY-WEB	Qué?
BOVARY-WEB	Ua causa… grèu, seriosa.
BOVARY-WEB	Non!, que non partiratz, qu’ei impossible!
BOVARY-WEB	Se vo’n sabéssetz…
BOVARY-WEB	Non m’auetz comprenut?, non ac auetz endonviat?…
BOVARY-WEB	Ça que la, parlatz fòrça ben, didec Emma.
BOVARY-WEB	Que non ei ora de trufaries!
BOVARY-WEB	Plan, donc!…
BOVARY-WEB	S’arturèc; dempús, cambiant de pensament: Non, aciu non!
BOVARY-WEB	A on volgatz.
BOVARY-WEB	Voletz…
BOVARY-WEB	Semblèc pensar ua estona, e en un ton decidit: Deman, tàs onze ena catedrau.
BOVARY-WEB	Qué hètz!
BOVARY-WEB	Alavetz, Leon, auançant eth cap per dessús dera espatla, semblèc cercar eth consentiment des sòns uelhs.
BOVARY-WEB	Aguesti queigueren sus eth, plei d’ua majestat glaciau.
BOVARY-WEB	Leon hec tres passi entà darrèr prèst a anar-se’n.
BOVARY-WEB	Enquia deman.
BOVARY-WEB	Tath vrèspe escriuec ua carta longa ar escrivan en tot des.hèir-se deth compromís dera citacion; ara que ja s’auie acabat tot!
BOVARY-WEB	E ère milhor peth pròpri benéster de toti dus que non se tornèssen a veir.
BOVARY-WEB	Un còp barrada era carta, totun, coma que non sabie era adreça de Leon, non sabec se com apraiar-se.
BOVARY-WEB	L’ac autrejarè jo madeisha, se didec, quan vengue.
BOVARY-WEB	Londeman, cantussejant e damb era hièstra dubèrta, Leon se lustrèc es sabates eth madeish.
BOVARY-WEB	Se botèc uns pantalons blancs, uns michons fini, ua giqueta verda, esposquèc eth mocador damb toti es perhums qu’auie.
BOVARY-WEB	Dempús se des.heiguec es cargòlhs que s’auie hèt entà dar-li as peus ua elegància mès naturau.
BOVARY-WEB	Liegec ua revista de mòdes endarrerida, gessec, se humèc un cigar, e se filèc peth carrèr chino-chano, dempús un aute, e un aute, pensèc que ja ère era ora e venguec tot doç de cap ath pòrge de Notre-Dame.
BOVARY-WEB	Qu’ère un bèth maitin d’ostiu.
BOVARY-WEB	Es botigues des orfèbres ludien damb bualhs d’argent e era lum que banhaue oblicuament era catedrau alugaue reflèxi esclatants as angles des pèires grises.
BOVARY-WEB	Ath miei, rajaue eth godilh d’ua hònt, e jos uns grani paraigües desplegadi entre es empilades de melons ues venedores, sense arren en cap, estropauen nhòcs de pensades damb ues huelhes fines de papèr.
BOVARY-WEB	Leon ne cuelhec un.
BOVARY-WEB	Qu’ère eth prumèr còp que crompaue flors entà aufrir-les a ua hemna, e, en tot aspirar eth perhum, eth pièch se li holaue d’orgulh, coma s’aqueth aumenatge que destinaue a ua auta persona s’auesse transformat en un aumenatge personau.
BOVARY-WEB	Ça que la, auie pòur d’èster vist.
BOVARY-WEB	Entrèc decididament ena glèisa.
BOVARY-WEB	Eth guidaire toristic, alavetz, que s’estaue de pès en lumedan, ath miei deth portau dera quèrra, jos era Marionne dansant, damb eth plumalh en cap, coma un garda soís, era espada ath long dera cama e eth baston ena man, majestuós coma un cardenau e ludent coma un calitz, s’auancèc de cap a Leon e, damb un arridolet pastós e benigne, coma eth que tien es gleisèrs quan interròguen as mainatges:
BOVARY-WEB	Eth senhor que deu èster forastèr.
BOVARY-WEB	Non, didec Leon.
BOVARY-WEB	Entrèc laguens deth temple e hec un torn pes naus lateraus.
BOVARY-WEB	Dempús gessec tà hèr un còp de uelh ena plaça: Emma encara non se vedie en nunlòc.
BOVARY-WEB	Pugèc enquiat còr.
BOVARY-WEB	Era nau, damb eth començament des ogives e quauques parts des veirines, se reflectie enes aiguasénhers, plei enquia naut de tot.
BOVARY-WEB	Eth reflèx des pintures, totun, se trincaue a ras deth marme e, mès enlà, s’estenie pes lòses coma un tapís de colors.
BOVARY-WEB	Era claror deth dehòra s’alongaue laguens dera glèisa en tres arèstes enòrmes que deishauen entrar es tres portaus dubèrts de land en land.
BOVARY-WEB	De quan en quan, passaue bèth sacristan peth hons deth temple, en tot hèr dauant der autar era oblicua genuflexion des devòts que hèn tard.
BOVARY-WEB	Es aranhes de cristau penjauen immobiles.
BOVARY-WEB	En còr usclaue ua lum de plata, e de tant en tant s’escapaue un mormolh de sospirs des capères lateraus barrejat damb eth sorrolh de quauqua rèisha que se barraue, qu’eth sòn resson sec pujaue a repercutir naut de tot des vòutes.
BOVARY-WEB	Leon caminaue ath long des parets damb ues passes lentes e aplombades.
BOVARY-WEB	Jamès ena sua vida l’auie semblat tan beròia.
BOVARY-WEB	Era glèisa ath sòn entorn, l’emmarcaue coma un gigantesc boudoir; es vòutes s’inclinauen per çò de recuélher, en ton confidenciau dera ombra, era confession deth sòn amor; es veirines reludien entà illuminar eth ròstre, e es encensèrs cremarien entà que campèsse coma un àngel entre eth bugàs des perhums.
BOVARY-WEB	E, ça que la, encara non arribaue.
BOVARY-WEB	Alavetz, apuant-se en ua cagira, es sòns uelhs se tachèren en ua veirina blaua a on figurauen uns barquèrs qu’amiauen uns tistèrs.
BOVARY-WEB	Les guardèc pendent fòrça estona e damb grana atencion, en tot compdar es escaumes des pèishi e es traucs des vestits des pescadors, tant qu’eth sòn pensament vagaue ara cèrca d’Emma.
BOVARY-WEB	Eth guidaire s’indignaue interiorament contra aqueth individú que se permetie admirar era catedrau tot solet.
BOVARY-WEB	Li semblaue que se comportaue d’ua manèra monstruosa, coma se de bèra manèra li panèsse, coma se lèu cometesse un sacrilègi.
BOVARY-WEB	Entenec un heregament de seda que venguie des lòses, vedec era ala d’un capèth, ua esclavina nera…
BOVARY-WEB	Qu’ère era!
BOVARY-WEB	Leon se lheuèc e correc ath sòn encontre.
BOVARY-WEB	Emma ère esblancossida.
BOVARY-WEB	Caminaue ara prèssa.
BOVARY-WEB	Liegetz!, didec en tot apressar-li un papèr…
BOVARY-WEB	Ò, non!
BOVARY-WEB	Leon se sentec contrariat per aqueth caprici de beata.
BOVARY-WEB	Dempús, totun, experimentèc un cèrt encantament en veder-la com, ath miei dera citacion, s’enrodaue d’oracions coma ua marquesa andalusa.
BOVARY-WEB	Dempús, non se tardèc a despacientar-se, donques qu’aquerò s’alongaue massa.
BOVARY-WEB	Emma pregaue, o mèsalèu hège esfòrci entà pregar, demorant que deth cèu li baisharie quauqua resolucion sobta.
BOVARY-WEB	E, per çò de tirar era ajuda divina, s’aumplie es uelhs der esplendor deth tabernacle, alendaue eth perhum des julianes blanques esbadalhades enes gèrles e paraue era aurelha ath silenci dera glèisa, que non hège que aumentar eth rambalh deth sòn còr.
BOVARY-WEB	Se lheuèc, e ja anauen a gésser quan s’apressèc eth guidaire dident: Era senhora que deu èster forastèra.
BOVARY-WEB	Que ja vos è dit que non!, exclamèc er escrivan.
BOVARY-WEB	E per qué non?
BOVARY-WEB	Alavetz, damb era fin de començar peth començament, eth guidaire les amièc entara entrada, lèu a tocar dera plaça.
BOVARY-WEB	E monstrant-les damb eth baston un cercle de lòses neres, sense inscripcions ne sagèths:
BOVARY-WEB	Vaquí, exclamèc majestuosament, era circonferéncia dera famosa campana d’Amboise.
BOVARY-WEB	Pesaue quaranta mil liures.
BOVARY-WEB	Non n’auie cap auta en tota Euròpa.
BOVARY-WEB	Er operari que la honec moric de satisfaccion…
BOVARY-WEB	Anem-mo’n!, didec Leon.
BOVARY-WEB	Eth brave òme se metec de nauèth en marcha; dempús, arribant ena capèra dera Vèrge, estenec es braci damb un gèst sintetic de demostracion e, capinaut coma un proprietari deth camp mostrant uns arbes frutèrs, didec:
BOVARY-WEB	Aguesta simpla lòsa capère Pierre de Brézé, senhor de Varenne e de Brissac, gran mariscau de Poitou e governador de Normandia, mòrt ena batalha de Montlhery eth 16 de junhsèga de 1465.
BOVARY-WEB	Leon se mossegaue es pòts e fotie còps de pè en solèr.
BOVARY-WEB	E, ara dreta, aqueth gentilòme caperat damb ua armadura de hèr que monte un shivau encabrat ei eth sòn arrèilh Louis de Brészé, senhor de Breval e de Montchauvet, comde de Maulevrier, baron de Mauny, camarlenc deth rei, cavalièr der Orde e ath còp covernador de Normandia, mòrt eth 23 de junhsèga de 1531, un dimenge, tau que cònste ena inscripcion.
BOVARY-WEB	E ath dejós, aguest òme qu’ei a punt de baishar en sepulcre ei exactament eth madeish.
BOVARY-WEB	Non ei possible trapar ua representacion mès acabada deth non-arren, vertat?
BOVARY-WEB	Era senhora Bovary s’apressèc es mericles enes uelhs.
BOVARY-WEB	Leon la guardaue immobil, sense gausar díder un solet mot ne aventurar-se a hèr cap gèst, taument n’ère de descoratjat d’aquera dobla confabulacion de barjadissa e d’indiferéncia.
BOVARY-WEB	Eth guida seguie: Aquera hemna ajulhada que plore ath sòn costat ei era sua hemna, Diana de Poitiers, comdessa de Brézé, duquesa de Valentinois, neishuda en 1499, mòrta en 1566; e, ara quèrra, aquera qu’amie un mainatge ei era Vèrge.
BOVARY-WEB	Ara viratz-vos entar aute costat: vaquí es sepulcres des d’Ambroise.
BOVARY-WEB	Ambdús sigueren cardenaus e arquebisbes de Rouen.
BOVARY-WEB	Aqueth siguec un ministre deth rei Loís XII.
BOVARY-WEB	Hec fòrça donacions ara catedrau.
BOVARY-WEB	En sòn testament, s’i trapèren trenta mil escuts d’aur entàs praubi.
BOVARY-WEB	E, parlant sense pòsa, les possèc a entrar en ua capèra plia de balustrades, ne desseparèc quauques ues e deishèc ath descubèrt ua sòrta de blòc de pèira que podie auer estat ua estatua mau hèta.
BOVARY-WEB	Abans, didec damb un planh alongat, decoraue era hòssa de Ricard Còr de Leon, rei d’Anglatèrra e duc de Normandia.
BOVARY-WEB	Es calvinistes l’an redusit ad aguest estat.
BOVARY-WEB	Damb es sòns instints pervèrsi l’acoguèren jos eth sèti episcopau de Sa Illustrissima.
BOVARY-WEB	Guardatz, vaquí era pòrta per a on entre Monsenhor ena sua cramba.
BOVARY-WEB	Passem a veir es veirines dera Gargòla.
BOVARY-WEB	Leon, totun, se treiguec ua monèda blanca dera pòcha e cuelhec a Emma deth braç.
BOVARY-WEB	Eth guidaire se demorèc estonat sense arribar a compréner aquera munificéncia intempestiua quan encara mancauen tantes causes entà veir.
BOVARY-WEB	Atau, cridant-lo, li didec:
BOVARY-WEB	Èp, senhor!
BOVARY-WEB	Era agulha!…
BOVARY-WEB	Era agulha!…
BOVARY-WEB	Gràcies, hec Leon.
BOVARY-WEB	Eth senhor se n’empenaïrà!
BOVARY-WEB	Que deu auer uns quate cents quaranta pès, nau mens qu’era gran piramida d’Egipte.
BOVARY-WEB	Qu’ei tota de hèr honut; ei…
BOVARY-WEB	Leon s’escapaue tant a ara prèssa coma podie.
BOVARY-WEB	Li semblaue qu’eth sòn amor, immobilizat de hège pòc mens de dues ores coma es pèires dera glèisa, ara s’anaue esbugassant coma un hum pera aquera sòrta de tuèu talhat en forma de gàbia oblonga, de humenèja descubèrta, e que s’aventure d’ua manèra tan grossièra sus era catedrau, tau qu’era extravaganta temptatiua d’un cauderèr fantasiós.
BOVARY-WEB	Tà on anem, se se pòt saber?, didec Emma.
BOVARY-WEB	Leon seguie caminant pressant eth pas sense respóner; e, quan era senhora Bovary se dispausaue a banhar eth dit en aiguasénher, enteneren ues bohades ath sòn darrèr bracades pes còps regulars d’un baston.
BOVARY-WEB	Leon se virèc.
BOVARY-WEB	Senhor!
BOVARY-WEB	Qué se passe?
BOVARY-WEB	Arreconeishec ath guidaire, qu’amiaue un vinteat de volums plan grèus, religadi, jos eth braç e que tenguie en equilibri contra eth vrente.
BOVARY-WEB	Qu’èren es òbres que tractauen dera catedrau.
BOVARY-WEB	Pèc, mormolhèc Leon en tot precipitar-se dehòra dera glèisa.
BOVARY-WEB	Ve-te’n a cercar-me un fiacre!
BOVARY-WEB	Eth gojat gessec coma ua bala peth carrèr des Quate Vents.
BOVARY-WEB	A, Leon!…
BOVARY-WEB	Vertadèrament… sabi pas… se deui…!
BOVARY-WEB	Anaue hènt amanhagades.
BOVARY-WEB	Dempús, damb ua mina mès seriosa: Ètz plan incorrècte, sabetz?
BOVARY-WEB	Qué voletz díder?
BOVARY-WEB	Qu’ei tau que se hè en París.
BOVARY-WEB	Coma un argument irreversible, aquera paraula la hec a decidir.
BOVARY-WEB	Eth fiacre, totun non arribaue.
BOVARY-WEB	Fin finau, eth fiacre apareishec.
BOVARY-WEB	Aumens gessetz peth portau deth Nòrd, exclamèc eth guidaire, qu’ère pauhicat ena entrada dera glèisa.
BOVARY-WEB	Atau poiratz veir era Resurreccion, eth Judici Finau, eth Paradís, eth rei David e es Reprobes laguens des ahames deth lunfèrn.
BOVARY-WEB	Tà on vò anar eth senhor?, preguntèc eth menaire.
BOVARY-WEB	E eth veïcul se metec a rodar.
BOVARY-WEB	Baishèc peth carrèr Gran Pònt, trauessèc era plaça des Arts, eth cai Napoleon, eth pònt Neuf e s’arturèc de pic dauant dera estatua de Pierre Corneille.
BOVARY-WEB	Contunhatz!, hèc ua votz gessuda deth laguens.
BOVARY-WEB	Non, dret!, cridèc era madeisha votz.
BOVARY-WEB	Eth veïcul gessec des rèishes e tanlèu arribèc en passeg se metec a trotar peth miei des oms.
BOVARY-WEB	Eth menaire se shuguèc eth front, se botèc eth chapèu de coeire sus es sòns jolhs e guidèc eth coche tà dehòra des carrèrs lateraus, pera vòra dera aigua, pas guaire luenh dera èrba.
BOVARY-WEB	Ara imprevista, totun, se lancèc a trauèrs de Quate mars, Sotteville, la Grande-Chaussé, eth carrèr d’Elbeuf, e hec era tresau arturada dauant deth Jardin de Plantes.
BOVARY-WEB	Non vos arturetz!, exclamèc era votz, mès imperiosa.
BOVARY-WEB	E, refilant eth camin, passèc de seguit per Saint-Sever, peth cai des Courandiers, peth des Meules, de nauèth peth pònt, pera plaça de Camp-de- Mars e darrèr des jardins der espitau, a on es vielhs, vestidi damb giqueta nera, se passejauen peth solei, ath long d’ua terrassa verda de gèdres.
BOVARY-WEB	Pugèc peth baloard Bouvreuil, recorreguec eth baloard Caucho e dempús tot eth Mont-Riboudet enquiara pala de Deville.
BOVARY-WEB	Virèc; alavetz, deishant de cornèr quinsevolh direccion, se metec a romar ar edart.
BOVARY-WEB	Vieille.Tour, es Trois-Pipes e eth Cementèri Municipau.
BOVARY-WEB	De tant en tant, immobilizat en sòn sèti, eth menaire lançaue guardades desesperades enes tauèrnes.
BOVARY-WEB	Que non comprenie aqueth furor dera locomocion, aquera afogadura deliberada de non voler arturar-se.
BOVARY-WEB	A viatges hège veir que sajaue de hè’c; lèu, totun, entenie ath sòn darrèr ues exclamacions coleriques.
BOVARY-WEB	Alavetz soriacaue de nauèth as animaus, sudant coma un carretèr e sense parar cap atencion as bassacades, estramuncant aciu e enlà sense hèr-se’n bric, descoratjat e lèu plorant de set, de cansament e de tristor.
BOVARY-WEB	Cada viatge que tornaue arribar en pòrt, hènt-se pas entremiei des camions e des botes, es borgesi des carrèrs vesins daurien uns uelhs coma iranges dauant d’aqueth espectacle, extraordinari en provincies, que daue aqueth coche damb es cortines abaishades e que passaue e tornaue a passar de contunh, tancat e barrat coma un sepulcre e bassacat coma un vaishèth.
BOVARY-WEB	En ua ocasión, en trapar-se en plen despoblat, ara ora qu’eth solei què mès a plomb sus es vielhes lantèrnes argentades, se dauric pas jos es cortinetes de tela auriòla e lancèc uns papèrs esbocinats que s’escampilhèren ath vent e anèren a quèir darrèr, tau qu’ues parpalhòles blanques, sus un camp de trefols vermelhs complètament florits.
BOVARY-WEB	Dempús, tath torn des sies, eth coche s’arturèc en un carreron deth barri de Beauvoisine e baishèc d’eth ua hemna que se metec a caminar damb eth vel abaishat e sense virar un solet còp eth cap entà darrer.
BOVARY-WEB	II.- En arribar en ostau, era senhora Bovary se demorèc tota estonada en non veir era diligéncia en nunlòc.
BOVARY-WEB	Hivert l’auie demorat pendent cinquanta tres menutes e auie acabat deishant-la.
BOVARY-WEB	Encara qu’arren l’obligaue a anar-se’n, auie dat era sua paraula de qué tornarie aquera madeisha tarde.
BOVARY-WEB	Ath delà, Charles la demoraue, e Emma sentie ath sòn laguens aguesta docilitat covarda qu’ei, entà fòrça hemnes, eth castig der adultèri e ath còp era sua expiacion.
BOVARY-WEB	Hec era maleta ara prèssa, paguèc era factura, cuelhec un cabriolé que i auie peth pati e, pressant ath menaire, encoratjant-lo, e preguntant-li en cada moment era ora e es quilomètres qu’auien recorrut, acabèc per arténher era Arongleta enes prumères cases de Quincampoix.
BOVARY-WEB	Un còp ath laguens, barrèc es uelhs e ja non les tornèc a daurir enquia baish dera pala, a on arreconeishec de luenh estant, a Felicité, que la demoraue, coma un sentinéla, dauant de çò deth haure.
BOVARY-WEB	Quan Hivert auec arturat es shivaus, era codinèra, en tot apressar-se enquiara hiestreta, didec misteriosament:
BOVARY-WEB	Senhora, vos calerie vier ara prèssa en çò deth senhor Homais.
BOVARY-WEB	Coma d’abitud, eth pòble ère silenciós.
BOVARY-WEB	Enes cantoades des carrèrs i auie uns molonets de color ròsa que humejauen ath vent.
BOVARY-WEB	Qu’ère era tempsada des confitures, e toti, en Yonville, ne hègen eth madeish dia eth sòn aprovediment.
BOVARY-WEB	Dauant dera botiga deth senhor Homais, totun, podie admirar un molon fòrça gran que depassaue as auti ena mida qu’un laboratòri ei tostemp superior as horns des particulars e un desir generau as capricis individuaus.
BOVARY-WEB	Emma entrèc.
BOVARY-WEB	Vedec eth fautulh capgirat e enquia “eth Fanau de Rouen” deishat per tèrra entre dues mans de mortèr.
BOVARY-WEB	Dauric era pòrta deth correder.
BOVARY-WEB	Ath miei dera codina i auie toti es Homais, grani e petits, damb uns devantaus que les arribauen enquiath còth e ues forquilhes ena man.
BOVARY-WEB	Qu’èren enrodadi de gèrles escures plies de grans d’agrassòl, de sucre esbocinat e en torròcs, de balances parades ena taula e de recipients botadi en huec.
BOVARY-WEB	Justin, de pès, jocaue eth cap e eth farmaceutic cridaue:
BOVARY-WEB	Qui t’ac a dit, que l’anèsses a cercar en capharnaüm?
BOVARY-WEB	Qué ei aquerò, donc?
BOVARY-WEB	Qué i a?
BOVARY-WEB	Qué i a?, responec eth potecari.
BOVARY-WEB	Que hèm era confitura; ara madeish ei en tot còder-se; anaue a vessar per çò deth bolh massa fòrt e l’è manat qu’anèsse a cercar-me un recipient.
BOVARY-WEB	Alavetz, eth, per guitèra, se n’a anat a cuélher era clau deth capharnaüm, penjada en un clau deth laboratòri.
BOVARY-WEB	Eth potecari cridaue capharnaüm a ua pèça que i auie jos eth losat plei d’utisi e de mèrces dera sua profession.
BOVARY-WEB	Eth s’i embarraue e i passaue longues ores tot solet, apegant etiquetes, transvasant e empaquetant.
BOVARY-WEB	E ac consideraue non solet coma un simple magasèm, senon coma un vertadèr santuari que d’eth gessien elaborades pes sues mans tota sòrta de gachets, bòles, tisanes, locions e pocions qu’anauen estenent era sua fama pes entorns.
BOVARY-WEB	Jamès i botaue es pès arrés aquiu; e eth sòn respècte ère tau que l’escampaue eth madeish.
BOVARY-WEB	En fin, s’era farmacia, dubèrta ath prumèr que venguie, ère er endret a on mostraue eth sòn orgulh, eth capharnaüm ère eth refugi a on se concentraue damb egoïsme, en tot deleitar-se en exercici des sues predileccions.
BOVARY-WEB	Vaquí se per qué era leugeresa de Justin li semblèc d’ua monstruosa irreveréncia.
BOVARY-WEB	E, vermelh coma es agrassòls, repetie:
BOVARY-WEB	Òc, deth capharnaüm!, era clau que barre es alcalins caustics!
BOVARY-WEB	Anar a cuélher un recipient nau!, un recipient damb cubertèra e que dilhèu non tierè jamès!
BOVARY-WEB	Tot qu’a era sua importància, enes delicades operacions deth nòste art, tè!
BOVARY-WEB	Mès, macareu!
BOVARY-WEB	Cau saber distinguir e non pas hèr servir entà usatges lèu lèu domestics aquerò qu’ei destinat entàs usatges farmaceutics!
BOVARY-WEB	Qu’ei coma aqueth que talhe un polhastre damb un escalpèl, coma s’un magistrat…
BOVARY-WEB	Mès, Padega-te!, li didie era senhora Homais.
BOVARY-WEB	E Athelie, en tot estirar-li era levita: Papa, papa!
BOVARY-WEB	Non!
BOVARY-WEB	Deishatz-me, caratz!
BOVARY-WEB	Lèu cuelheratz aquerò coma ua botiga de comestibles!
BOVARY-WEB	Au, vè-te’n, non respèctes arren!, trincà’c tot!, maumetè’c tot!, dèisha anar es sangsugues!, cala-li huec ath malvisc!, envinagra es cornishons enes pòts de vèire!, esbocina es benes!
BOVARY-WEB	Non auíetz?…
BOVARY-WEB	Un moment!
BOVARY-WEB	Sabes a qué te riscaues?…
BOVARY-WEB	Ditz, respon, articula bèra causa!
BOVARY-WEB	Sabi pas…!, mormolhaue eth gojat.
BOVARY-WEB	A!, que non ac sabes!
BOVARY-WEB	Donques jo plan qu’ac sai!
BOVARY-WEB	As vist ua ampolha de veire blau, tapada damb cera auriòla, que contie un povàs blanc, damb un escrit que jo madeish i è apegat que ditz: Perilhós?
BOVARY-WEB	E sabes se qué i a ath laguens?
BOVARY-WEB	Donques arsenic!
BOVARY-WEB	Aquerò ei çò qu’as anat a tocar!
BOVARY-WEB	Agarrar un recipient deth costat!…
BOVARY-WEB	Arsenic?
BOVARY-WEB	Que mos auries pogut empodoar a toti!
BOVARY-WEB	O dilhèu empodoar a un malaut!, seguic eth potecari.
BOVARY-WEB	Qu’ei que me volies amiar ena Audiéncia, en banc des acusats?, hèr-me pujar en cadafalc?
BOVARY-WEB	Qu’ei que non te’n sabes des precaucions que cuelhi a maugrat d’auer molta experiéncia?
BOVARY-WEB	Soent m’espaurisqui jo madeish dera responsabilitat qu’è!
BOVARY-WEB	Pr’amor qu’eth govèrn mos perseguís, e era absurda legislacion que mos regís ei coma ua vertadèra espada de Damocles suspenuda sus eth nòste cap!
BOVARY-WEB	Vaquí com m’arregraïsses çò que hèm per tu!
BOVARY-WEB	Atau ei coma me pagues es atencions pairaus que te balhi!
BOVARY-WEB	Donques que, a on series, ditz, se non siguesse per jo?
BOVARY-WEB	Qué haries?
BOVARY-WEB	Qui te balhe era alimentacion, era educacion, es vestits e toti es mieis de poder figurar bèth dia damb aunor enes lòcs dera societat?
BOVARY-WEB	Entad aquerò, totun, que te cau èster ath pè deth canon e hèr-te agacins enes mans.
BOVARY-WEB	Fabricando fit faber age quod agis.
BOVARY-WEB	Qu’ère tan desesperat que hège citacions en latin.
BOVARY-WEB	N’aurie hèt en chinés e en groenlandés s’auesse coneishut aqueres dues lengües; pr’amor que se trapaue en ua d’aqueres escometudes qu’era amna sancera mòstre sense embuts aquerò qu’amie ath laguens, tau coma se daurís er ocean ath miei des tempestes, des augues des arribes enquiath sable des prigondors.
BOVARY-WEB	E seguic: Que ja comenci a empenaïr-me d’auer-me encargat dera tua persona!
BOVARY-WEB	Dilhèu aurie estat milhor deishar-te consumir ena misèria e ena carrònha a on neisheres!
BOVARY-WEB	Que non seràs bon qu’entà suenhar animaus damb còrnes!
BOVARY-WEB	Non as cap assopliment tara sciéncia!
BOVARY-WEB	Damb pro trabalh sabes apegar ua etiqueta!
BOVARY-WEB	E t’estàs ena mia casa coma un canonge, en tot assadorar-te coma un porcèth!
BOVARY-WEB	Emma, totun, se viraue de cap ara senhora Homais.
BOVARY-WEB	Que m’an dit que venguessa…
BOVARY-WEB	Ai, mon Diu!, interrompec damb ua mina trista era brava senhora.
BOVARY-WEB	Com vos ac diderè sense que…?
BOVARY-WEB	Qu’ei un malastre!
BOVARY-WEB	Non podec acabar çò qu’anaue a díder.
BOVARY-WEB	Eth potecari tornaue: Ueda-la en redon!
BOVARY-WEB	Escura-la!
BOVARY-WEB	Hè-te-la a vier!, rapid!
BOVARY-WEB	Eth gojat s’ajoquèc.
BOVARY-WEB	Era amor… conjugau!, didec separant lentament aguestes dues paraules.
BOVARY-WEB	A, plan ben, plan ben!, plan polit!
BOVARY-WEB	E damb diboishi!…
BOVARY-WEB	A, aquerò qu’ei massa!
BOVARY-WEB	Era senhora Homais s’auancèc.
BOVARY-WEB	Non, non lo tòques!
BOVARY-WEB	Es mainatges volien veir es imatges.
BOVARY-WEB	Dehòra!, exclamec sa pair imperiosament.
BOVARY-WEB	Se n’anèren.
BOVARY-WEB	Prumèr se passegèc de punta a punta, damb granes camalhardades, damb eth libre dubèrt enes mans, daurint e barrant es uelhs, sufocat, holat, apoplectic.
BOVARY-WEB	Dempús venguec de dret entath sòn alumne e, pauhicat ath sòn dauant, damb es braci entrecrotzadi:
BOVARY-WEB	Qu’atau as toti es vicis, malerós!…
BOVARY-WEB	Tie compde, qu’ès en penent…
BOVARY-WEB	Non as pensat qu’aguest libre infame podie quèir enes mans des mèns hilhs, calar eth bualh en sòn cervèth, tacar era puretat d’Athelie, corrómper a Napoleon?
BOVARY-WEB	Que ja ei coma un òme.
BOVARY-WEB	N’ès segur, aumens, de qué non l’an liejut?
BOVARY-WEB	M’ac pòs certificar?
BOVARY-WEB	En fin, didec Emma, m’auíetz de díder…
BOVARY-WEB	Qu’ei vertat…
BOVARY-WEB	S’a mòrt eth vòste soèr!
BOVARY-WEB	Efectiuament, eth senhor Bovary pair venguie de crebar d’un atac d’apoplexia.
BOVARY-WEB	Er accident s’auie passat delàger, ara imprevista, en lheuar-se dera taula.
BOVARY-WEB	E, prudent, per çò dera sensibilitat d’Emma, Charles demanèc per favor ath senhor Homais que li comuniquèsse aquera mala naua damb precaucion.
BOVARY-WEB	Homais auie meditat era frasa, l’auie arredonida, perfilada, rimada; qu’ère ua òbra mèstra de prudéncia e de transicion, de contorns fins e de delicadesa.
BOVARY-WEB	L’enrabiada, totun, auie hèt anar ath caralh era retorica.
BOVARY-WEB	Emma, renonciant a saber cap sòrta de detalh, se n’anèc dera farmacia, pr’amor qu’eth senhor Homais auie cuelhut un aute còp eth curs des sòns vitupèris.
BOVARY-WEB	Ça que la, s’anaue padegant, e ara repotegaue en un ton pairau en tot airejar-se era cara damb era casqueta grèga:
BOVARY-WEB	Non ei que desaprova deth tot era òbra.
BOVARY-WEB	Er autor ère mètge.
BOVARY-WEB	Que i a cèrts aspèctes scientifics que non està mau qu’un òme coneishe, e enquia gausaria díder que les cau conéisher.
BOVARY-WEB	Mès tard, totun, mès tard!
BOVARY-WEB	Demora aumens que te hèsques un òme e qu’ages eth temperament format.
BOVARY-WEB	Que ja ac ves, ja ac ves!
BOVARY-WEB	E s’inclinèc suaument per çò de punar-la.
BOVARY-WEB	Damb eth contacte des pòts, totun, sentec reviscolar eth rebrembe der aute e se passèc era man pera cara damb ua estrementida.
BOVARY-WEB	Totun aquerò, responec: Òc, que ja ac sai… ja ac sai.
BOVARY-WEB	Charles li mostrèc era carta a on sa mair li condaue er eveniment, sense cap ipocresia sentimentau.
BOVARY-WEB	Sonque li sabie degrèu qu’eth sòn marit non auesse recebut es secors dera religion, pr’amor que s’auie mòrt en Doudeville, peth carrèr, ena pòrta d’un cafè, dempús d’un dinar patriotic damb uns ancians oficiaus.
BOVARY-WEB	Emma l’entornèc era carta ath sòn marit.
BOVARY-WEB	Ara ora de sopar, pr’amor de non desentonar, mostrèc ua cèrta repugnància pes plats.
BOVARY-WEB	Coma que Charles, totun, la forçaue a minjar, acabèc en tot hè’c damb resolucion, tant qu’eth sòn marit, ath sòn dauant, demoraue immobil en ua postura aclapada.
BOVARY-WEB	Alendèc:
BOVARY-WEB	Que m’aurie agradat tornar-lo a veir!
BOVARY-WEB	Emma non responec.
BOVARY-WEB	Fin finau, en veir que li calie díder bèra causa: Quina edat auie?
BOVARY-WEB	Cinquanta ueit ans.
BOVARY-WEB	Un quart d’ora dempús, Charles higec: Qué harà ara era mia prauba mair?
BOVARY-WEB	Emma hec un gèst coma aqueth qu’ignòre ua causa.
BOVARY-WEB	En veder-la tan taciturna, Charles se pensèc qu’ère aclapada e sajaue de non parlar pr’amor de non ahiscar aqueth dolor que l’atrendie.
BOVARY-WEB	E deishant de cornèr era tristesa:
BOVARY-WEB	Te distreigueres fòrça ager?, preguntèc.
BOVARY-WEB	Quan treigueren eth cubertaula, Bovary se demorèc encara en sòn lòc.
BOVARY-WEB	Emma tanpòc se botgèc.
BOVARY-WEB	Que l’auie ath dauant e non podie senon contemplar-lo.
BOVARY-WEB	A mida que l’anaue guardant, era monotonia d’aqueth espectacle treiguie pòc a pòc tota era pietat deth sòn còr.
BOVARY-WEB	Li semblaue mesquin, feble, nul, un praube òme, a tot darrèr.
BOVARY-WEB	Com des.heir-se’n?
BOVARY-WEB	Quina cauhada mès longa!
BOVARY-WEB	Ua sòrta d’assopiment l’invasie es musculs e eth cervèth coma s’auesse aspirat un bugàs d’òpi.
BOVARY-WEB	Enteneren eth còp sec d’un baston en vestibul.
BOVARY-WEB	Bovary cerquèc uns sòs ena pòcha.
BOVARY-WEB	E sense semblar compréner tot çò que i auie d’umiliant entada eth ena soleta preséncia d’aqueth òme, repotec personificat ara sua inaptitud ingaribla, exclamèc:
BOVARY-WEB	Leon sus eth larèr.
BOVARY-WEB	Charles cuelhec eth nhòc de violetes e les anaue aulorant delicadament en tot refrescar-i es sons uelhs vermelhs de lèrmes.
BOVARY-WEB	Emma les retirèc ara prèssa des sues mans e les anèc a botar en ua gèrla d’aigua.
BOVARY-WEB	Londeman arribèc era senhora Bovary.
BOVARY-WEB	Autant era coma eth sòn hilh plorauen damb totes es lèrmes des sòns uelhs.
BOVARY-WEB	Emma despareishec damb era desencusa qu’auie d’anar a balhar ordes.
BOVARY-WEB	Eth dia a vier les calèc tier-se es dues as exigéncia deth dòu.
BOVARY-WEB	Vengueren a sèir-se ena glorieta en tot hèr-se a vier tistèrs de cosedura.
BOVARY-WEB	Charles pensaue en sa pair e s’estonaue de qué podesse auer tanta afeccion per un òme qu’enquia alavetz s’auie pensat que non l’estimaue que moderadament.
BOVARY-WEB	Era senhora Bovary mair tanben pensaue en sòn marit.
BOVARY-WEB	Es dies mès dolents d’abans, ara li semblauen envejables.
BOVARY-WEB	Dauant der engüeg instintiu d’ua convivéncia tan longa, tot s’esbugassaue.
BOVARY-WEB	E, hènt anar era agulha, quauqua lèrma li baishaue e se li tenguie pendent ua estona ena punta deth nas.
BOVARY-WEB	Emma, assadorada deth rebrembe de Leon, pensaue que sonque hège quaranta ueit ores que se trapauen amassa, luenh deth mon e complètament embriagats, sense auer pro uelhs entà contemplar-se.
BOVARY-WEB	Sajaue de recompausar es detalhs mès imperceptibles d’aqueth erós dia.
BOVARY-WEB	Era preséncia dera soèra e deth marit, totun, l’intimidauen.
BOVARY-WEB	Non aurie volgut sénter arren, ne veir arren, pr’amor de non trebolar eth recuelhement deth sòn amor, que, per mès hège, s’anaue perdent entre eth revolum de sensacions exteriores.
BOVARY-WEB	Descosie era dobladura d’un vestit, e es borrilhs que quilhaue s’anauen escampilhant ath sòn entorn.
BOVARY-WEB	Era vielha senhora Bovary hège carrinclar es estalhants sense lheuar es uelhs, e Charles, damb es simbosses de talon e era levita vielha e escura que li servie de blòda d’anar per casa, s’estaue damb es mans ena pòcha sense badar boca.
BOVARY-WEB	Apròp d’eri, Berthe, damb ua blòdeta blanca, rascaue damb era pala eth sable des corsères deth uart.
BOVARY-WEB	Que venguie a aufrir es sòns servicis, per çò dera trista circonstància.
BOVARY-WEB	Emma responec que pensaue que poirie gésser deth pas.
BOVARY-WEB	Eth botiguèr non se dèc per vençut.
BOVARY-WEB	Desencusatz-me, didec.
BOVARY-WEB	Que voleria auer ua convèrsa privada.
BOVARY-WEB	Dempús, abaishant era votz: Qu’ei per aqueth ahèr… sabetz?
BOVARY-WEB	Charles se rogic tot.
BOVARY-WEB	A, òc, plan.
BOVARY-WEB	E tot trebolat, virant-se de cap ara sua hemna: Te sap degrèu, estimada…?
BOVARY-WEB	Non ei arren; solide bèra fotesa de caractèr domestic.
BOVARY-WEB	Ja solets, eth senhor Lheureux felicitèc a Emma en tèrmes molt clars per çò der eretatge, dempús se metec a parlar de causes indiferentes, des arbes frutèrs, dera cuelheta e dera sua santat, qu’anaue, coma tostemp, atau, atau, ne ben ne mau.
BOVARY-WEB	Efectiuament, non paraue ne un solet moment, e, maugrat tot aquerò que didie era gent, non guanhaue ne entà botar un tròç de carn ena ola.
BOVARY-WEB	Emma lo deishaue parlar.
BOVARY-WEB	S’engüejaue tant de hège dus dies!
BOVARY-WEB	Atau, donc, ja ètz totafèt remetuda?
BOVARY-WEB	De vertat que i a auut moments, qu’è vist ath vòste marit ben preocupat!
BOVARY-WEB	Qu’ei un bon gojat, encara qu’ajam auut quauques diferéncies.
BOVARY-WEB	Emma preguntèc se quines èren aqueres diferéncies, pr’amor que Charles l’auie amagat eth refús des objèctes qu’era l’auie encomanat ath comerçant.
BOVARY-WEB	Pro que vo’n sabetz!, exclamèc Lheureux.
BOVARY-WEB	Auie abaishat eth chapèu enquias uelhs e tot fiulant e arrint, damb es mans cuelhudes ath darrèr, la guardaue fixament d’ua manèra insuportabla.
BOVARY-WEB	Sospechaue bèra causa?
BOVARY-WEB	Emma se trapaue perduda en un embolh d’apreensions.
BOVARY-WEB	Lheureux, totun, contunhèc:
BOVARY-WEB	Se tractaue de prorogar era reconeishença de deute signada per Bovary.
BOVARY-WEB	De totes manères, eth senhor podie hèr çò que volesse.
BOVARY-WEB	Non li calie preocupar-se, mès que mès ara que deuie estar fòrça ocupat damb d’autes causes.
BOVARY-WEB	En tot hèr-vos uns poders, serie aisit, e alavetz nosati ja mos apraiaríem…
BOVARY-WEB	Emma non comprenie arren.
BOVARY-WEB	Lheureux carèc.
BOVARY-WEB	Dempús, pensant en negòci, declarèc qu’era senhora non podie mens que comprar-li bèra causa.. Li manarie un teishut nere de lan, dotze mètres, era quantitat necessària entà poder hèr-se un vestit:
BOVARY-WEB	Aguest qu’amiatz, qu’està ben entà anar per casa.
BOVARY-WEB	Vo’n calerie un aute, totun, entàs visites.
BOVARY-WEB	Just entrar me n’è encuedat de seguit.
BOVARY-WEB	Qu’è eth còp de uelh american, jo.
BOVARY-WEB	En sòrta de manar-li eth teishut, l’ac portèc eth madeish.
BOVARY-WEB	Dempús, tornèc per çò d’amidar-lo.
BOVARY-WEB	Seguic en tot deishar-se veir damb d’autes desencuses, sajant d’èster tostemp amable, serviciau, infeudant-se, coma aurie dit Homais, e non deishant passar era ocasión de hèr arribar ena aurelha d’Emma quauqui conselhs sus es poders.
BOVARY-WEB	Non parlaue jamès dera arreconeishença de deute.
BOVARY-WEB	Emma ja ne tan solet i pensaue.
BOVARY-WEB	Ath començament dera sua malautia, Charles l’auie condat bèra causa; qu’èren tantes es agitacions qu’auien passat peth sòn cap, totun, que ja non se’n brembaue.
BOVARY-WEB	Ath delà, tenguec bon compde de non entamenar cap discussion d’interèssi damb eth sòn marit.
BOVARY-WEB	Era vielha senhora Bovary demorèc estonada e atribuic eth son cambiament d’umor as sentiments religiosi qu’auie cuelhut pendent era malautia.
BOVARY-WEB	Tanlèu, totun, qu’era soèra partic, Emma non se tardèc a suspréner a Charles per çò deth sòn sentit practic.
BOVARY-WEB	Suggeric que dilhèu calerie aconselhar-se, verificar es ipotèques, guardar s’ère mès convenent hèr ua licitacion o ben ua liquidacion.
BOVARY-WEB	Emma mentaue tèmes tecnics ar edart, prononciaue es mots seriosi d’orde, d’avier, de prevision, e exageraue de contunh es obstacles dera succession, enquiath punt qu’un dia li mostrèc eth modèu d’ua autorizacion generau entà “administrar es sòns ahèrs, hèr crompes, hèr tota sòrta de prèsti, signar e endorsar tota sòrta de recebuts, pagar quinsevolh quantitat, eca”.
BOVARY-WEB	Qu’auie trèt un bon profit des leçons de Lheureux.
BOVARY-WEB	Ingenuament, Charles li preguntèc d’a on gessie aqueth papèr.
BOVARY-WEB	Qu’ei deth senhor Guilhaumin E damb ua imperturbabla serenitat higec:
BOVARY-WEB	Mès que non me’n fisi massa.
BOVARY-WEB	An tan mala fama aguesti notaris!
BOVARY-WEB	Dilhèu mos calerie consultar…
BOVARY-WEB	Sonque coneishem a…
BOVARY-WEB	Ad arrés, ara fin!
BOVARY-WEB	Se non ei que Leon… higec Charles, cogitós.
BOVARY-WEB	Qu’ère dificil, totun, entener-se per correspondéncia.
BOVARY-WEB	Alavetz, Emma, s’aufric a hèr aqueth viatge.
BOVARY-WEB	Charles s’i remic, arregraït, cranhent que li siguesse penible.
BOVARY-WEB	Era persutèc.
BOVARY-WEB	Eth la neguèc damb ua vertadèra ploja d’expressions obsequioses.
BOVARY-WEB	Fin finau, era exclamèc en un ton de fictiua obstinacion.
BOVARY-WEB	Que non me còste arren d’anar-i!
BOVARY-WEB	Be n’ès de brava!, didec punant-li eth front.
BOVARY-WEB	S’estauen en Otel de Boulonge, dauant deth pòrt.
BOVARY-WEB	Aquiu demorauen damb es persianes abaishades, damb es pòrtes barrades, entre ua escampilhada de flors per tèrra e es siròps damb gèu que se hègen portar peth maitin.
BOVARY-WEB	En aquera ora, en cai s’entenie ressonar era maça des hustèrs picant es cascos des vaishèths.
BOVARY-WEB	Eth hum deth quitran pujaue entre miei des arbes, e se vedien, flotant per arriu, amples taques greishoses, ondejant, desparières, jos era porpra deth solei, coma plaques de bronze florentin.
BOVARY-WEB	Eth sorrolh dera ciutat, er aspre redolar des cars, eth sarabat des votzes e es idòls des gossets enes cobèrtes des vaishèths s’aluenhauen insensiblament.
BOVARY-WEB	Emma se des.heiguie deth capèth, e era barca s’acostaue ena isla.
BOVARY-WEB	Anauen a sèir-se ena sala baisha d’ua tauèrna qu’auie uns hilats neri penjadi ena pòrta.
BOVARY-WEB	Minjauen peish fregit, pinta e cerides.
BOVARY-WEB	Dempús, s’estirauen pera èrba.
BOVARY-WEB	Non ère cap eth prumèr còp que se trapauen jos es arbes, ne que vedien eth cèu e era èrba verda, ne qu’escotauen eth mormolh dera aigua e eth pas deth vent entre eth huelham; jamès ac auien admirat, totun; coma s’abans era natura non auesse existit o non auesse començat a èster beròia enquia dempús dera satisfaccion des sòns desirs.
BOVARY-WEB	S’entornauen de nets.
BOVARY-WEB	Era barca anaue costejant es isles.
BOVARY-WEB	Se plaçauen ath hons, silenciosi e protegidi pera ombra.
BOVARY-WEB	Es rems ressonauen a trauèrs des escaumes de hèr.
BOVARY-WEB	Ath miei deth silenci, aqueri ressons qu’èren coma es batecs d’un metronòm acompanhadi dera suau tumada, des ondades que se botjauen en regatge deth darrèr.
BOVARY-WEB	Ua des nets campèc era lua.
BOVARY-WEB	Alavetz li dediquèren un revolum de frases; la trapauen melancolica e plia de poesia.
BOVARY-WEB	Emma enquia e tot se metec a cantar:
BOVARY-WEB	Ua net, te’n brembes?, navigàuem, eca.
BOVARY-WEB	Era sua votz armoniosa e febla se perdie entre es ondades, e eth vent s’emportaue es accents que passauen peth costat de Leon tau qu’uns batecs leugèrs d’ales.
BOVARY-WEB	Emma s’estaue ath sòn dauant, emparada ena paret dera barca.
BOVARY-WEB	Era lua, qu’entraue per un hiestron dubèrt, l’illuminaue.
BOVARY-WEB	Eth vestit nere qu’amiaue, talhat en forma de ventalh, la hège mès nauta.
BOVARY-WEB	Auie eth cap quilhat, es mans plegades e es uelhs viradi de cap ath cèu.
BOVARY-WEB	A viatges era ombra des saücs l’amagaue complètament.
BOVARY-WEB	En un virament de uelhs, totun, reapareishie illuminada pera lua coma se siguesse ua vision.
BOVARY-WEB	Eth barquèr l’examinèc e acabèc en tot díder: Que deu èster d’un grop que passegè er aute dia.
BOVARY-WEB	Èren ua còlha de trufaires, òmes e hemnes barrejadi, damb pastissi e champanha, cornetes e fòrça causes.
BOVARY-WEB	Que n’auie un de naut, sustot, de bon pòrt e damb mostacha, qu’ère fòrça divertit.
BOVARY-WEB	Li didien: “Au, Adolphe, Dodolphe, çampar, conda- mos bèra causa”.
BOVARY-WEB	Emma se metec a tremolar.
BOVARY-WEB	Qu’ei que non te trapes ben?, didec Leon apressant-se.
BOVARY-WEB	Non ei arren.
BOVARY-WEB	Era fresqueta dera net.
BOVARY-WEB	Dempús, escopint-se enes mans, tornèc a cuélher es rems.
BOVARY-WEB	A tot darrèr, arribèc eth moment de separar-se.
BOVARY-WEB	Er adiu siguec trist.
BOVARY-WEB	Leon auie d’adreçar es cartes ena casa dera Rollet.
BOVARY-WEB	Emma li hec ues recomanacions tan precises a prepaus der escrit, que Leon non podec mens d’admirar era sua astúcia amorosa.
BOVARY-WEB	IV.- Leon lèu cuelhec un aire de superioritat dauant des sòns companhs; deishèc de cornèr era sua companhia e abandonèc complètament es expedients.
BOVARY-WEB	Demoraue es cartes d’Emma; les liegie.
BOVARY-WEB	L’escriuie.
BOVARY-WEB	L’evocaue damb tota era fòrça deth sòn desir e des sòns rebrembes.
BOVARY-WEB	Era abséncia, en sòrta d'amendrir es talents qu’auie de tornar-la a veir, mèsalèu les acreishie, enquiath punt qu’un dissabte peth maitin s’escapèc deth burèu.
BOVARY-WEB	Quan de naut estant dera pala vedec ath pè dera val eth campanau damb era viroleta de lhauna hènt torns ath vent, sentec eth madeish delèit barrejat d'atrendiment egoïsta e de vanitat trionfanta que deuen sénter es milionaris quan tornen en sòn pòble de neishença dempús d’ua longa tempsada.
BOVARY-WEB	Venguec a hèr un còp de uelh ath torn dera casa d’era.
BOVARY-WEB	Aubirèc era sua ombra darrèr des cortines.
BOVARY-WEB	Non campèc arrés.
BOVARY-WEB	Era ostalèra Lefrançois, en veder-lo se des.heiguec en exclamacions.
BOVARY-WEB	Lo trapèc “mès naut e mès prim”, tant qu’Arthemise lo trapèc mès “morèu e mès cepat”.
BOVARY-WEB	Sopèc ena saleta, coma abans; mès solet, sense eth quistaire.
BOVARY-WEB	Pr’amor que Binet, cansat de demorar tostemp ara Arongleta, hec auançar ua ora eth sòn sopar; e ara se calaue ena taula tàs cinc en punt; e encara didie qu’eth relòtge anaue endarrerit.
BOVARY-WEB	Leon se decidic.
BOVARY-WEB	Anèc a picar ena pòrta dera casa deth mètge.
BOVARY-WEB	Era senhora ère ena cramba e non baishèc enquiath cap d’un quart d’ora.
BOVARY-WEB	Eth senhor semblèc encantat de tornar-lo a veir.
BOVARY-WEB	Non se botgèc, totun, en tot eth vrèspe ne en tot londeman.
BOVARY-WEB	Se vederen solets en vrèspe, fòrça tard, en caminòu de darrèr deth uart.
BOVARY-WEB	En caminòu, madeish que damb er aute!
BOVARY-WEB	Hège mau temps e parlèren jos un paraigües, ara lum des relampits.
BOVARY-WEB	Era sua separacion se hège intolerabla.
BOVARY-WEB	Que m’estimi mès morir!, didie Emma.
BOVARY-WEB	Se torçaue enes sòns braci hèta un delavaci de lèrmes.
BOVARY-WEB	Adishatz!…
BOVARY-WEB	Adishatz!…
BOVARY-WEB	Quan te tornarè a veir?
BOVARY-WEB	Tornèren entà darrèr pr’amor de punar-se un aute còp.
BOVARY-WEB	Alavetz era li hec era promesa de sajar de trapar lèu lèu, dera manèra que siguesse, era escadença de veder-lo liurament e d’ua manèra regulara aumens un còp ara setmana.
BOVARY-WEB	Emma n’ère segura.
BOVARY-WEB	Ath delà, qu’ère plia d’esperança.
BOVARY-WEB	Aurie sòs plan lèu.
BOVARY-WEB	Crompèc, donc, un parelh de cortines de color auriò damb regues blanques, entara sua cramba.
BOVARY-WEB	Eth senhor Lheureux l’auie vantat eth prètz.
BOVARY-WEB	Li venguec talents d’auer un tapís, e Lheureux, afirmant “que non ère cap causa der aute mon”, se comprometec amablament a procurar-n’i un.
BOVARY-WEB	Ja non podie deishar de costat es sòns servicis.
BOVARY-WEB	Lo manaue cercar vint còps ath dia.
BOVARY-WEB	Eth botiguèr ac deishaue tot e acodie sense repotegar.
BOVARY-WEB	Tanpòc non s’entenie qu’era Rollet dinèsse cada dia ena casa deth mètge e qu’enquia li hesse visites particulares.
BOVARY-WEB	Un vrèspe que Charles se l’escotaue tornèc a començar quate viatges seguidi era madeisha partitura, e se demoraue tostemp maucontenta, tant que Charles, sense notar era diferéncia, exclamaue: Òsca!…
BOVARY-WEB	Non t’enganhes!
BOVARY-WEB	Seguís!
BOVARY-WEB	Non!
BOVARY-WEB	Qu’ei execrable!
BOVARY-WEB	Qu’è es dits rolhadi!
BOVARY-WEB	Plan, donc, solet per çò d’acontentar-te!
BOVARY-WEB	E Charles cohessèc qu’auie perdut un shinhau.
BOVARY-WEB	Dempús, en tot arturar-se còp sec:
BOVARY-WEB	Plan, que ja ei pro!
BOVARY-WEB	Me calerie cuélher quauques leçons; mès…
BOVARY-WEB	Se mosseguèc es pòts e higec: Vint francs per leçon qu’ei massa car!
BOVARY-WEB	Òc, plan, un shinhau… didec Charles miei arrint coma un ingenú.
BOVARY-WEB	Me semble que dilhèu se poirie trapar per mens.
BOVARY-WEB	Que i a artistes sense fama que soent valen mès qu’es celebritats.
BOVARY-WEB	Cèrca-les, didec Emma.
BOVARY-WEB	Be n’ès de testuda a viatges!
BOVARY-WEB	Aué sò estat en Barfeucheres.
BOVARY-WEB	Plan, donc, era senhora Liegard m’a assegurat qu’es sues tres hilhes, que van ena Misericòrdia, cuelhen leçons a dus francs damb ua professora excellenta!
BOVARY-WEB	Emma quilhèc es espatles e non tornèc a daurir er esturment.
BOVARY-WEB	A, praube piano!
BOVARY-WEB	Quan venguie quauqu’un a tier-li ua visita, non deishaue jamès de díder qu’auie abandonat era musica e ara non la podie repréner per motius mès importants.
BOVARY-WEB	Alavetz la planhien.
BOVARY-WEB	Qu’ère un malastre!
BOVARY-WEB	Ne parlèren enquia e tot a Bovary.
BOVARY-WEB	L’avergonhauen, mès que mès eth farmaceutic:
BOVARY-WEB	Que hètz mau!
BOVARY-WEB	Es facultats dera natura non s’an de deishar jamès èrmes.
BOVARY-WEB	Pensatz, ath delà, planvolut amic, qu’ahiscant ara senhora a estudiar estauviaríetz mès endauant ena educacion musicau dera vòsta hilheta.
BOVARY-WEB	Jo sò dera pensada de qué es mairs an d’ensenhar, eres madeishes, as sòns hilhs.
BOVARY-WEB	Qu’ei ua idia de Rousseau, dilhèu un shinhau naua encara, mès qu’acabarà hènt capitada, ne sò segur, coma er aleitament mairau e era vacuna.
BOVARY-WEB	Charles, donc, li tornèc a parlar der ahèr deth piano.
BOVARY-WEB	Emma responec damb amarum que valie mès que se lo venessen.
BOVARY-WEB	Veir se com se n’anaue aqueth praube piano que tantes vanitoses satisfaccions l’auie dat ère entà Bovary coma er indefinible suicidi d’ua part d’eth madeish.
BOVARY-WEB	Vaquí com s’ac hec entà arténher deth sòn marit eth permís d’anar ena ciutat, un viatge ara setmana, a veir ath sòn aimant.
BOVARY-WEB	E ath cap d’un mes, enquia e tot trapèren qu’auie milhorat considerablament.
BOVARY-WEB	V.- Arribaue eth dijaus.
BOVARY-WEB	Emma se lheuaue e se vestie silenciosament sajant de non desvelhar a Charles, que l’aurie hèt quauques observacions de perqué se lheuaue tan d’ora.
BOVARY-WEB	Dempús se metie a caminar de naut en baish e se posaue enes hièstres en tot guardar era plaça.
BOVARY-WEB	Era lum deth dia passaue entre es colomnes deth mercat e s’estenie enquiara casa deth farmaceutic, qu’es sues pòrtes barrades deishauen veir es majuscules deth panèu destacades ara palla lum dera aubada.
BOVARY-WEB	Quan eth relòtge mercaue es sèt e quart, se n’anaue tath Lion d’Or.
BOVARY-WEB	Arthemise venguie a daurir-li era pòrta damb es uelhs holadi e badalhant.
BOVARY-WEB	Desenterraue es brases que i auie jos eth cendre en atencion ara senhora.
BOVARY-WEB	Emma s’estaue soleta ena codina.
BOVARY-WEB	De quan en quan gessie.
BOVARY-WEB	Hivert atelaue sense prèssa tant qu’escotaue ara ostalèra, que, passant eth cap caperat damb un mocador per ua hiestreta, li hège era lista des encargues damb ua seguida d’explicacions capables d’aclapar a un aute òme mens tranquil qu’eth.
BOVARY-WEB	Emma picaue de pès damb es sues botines contra er empeirat deth pati per çò d’escauhar-les.
BOVARY-WEB	A tot darrèr, Hivert, dempús d’auer-se minjat era sopa, se calaue era pelissa, alugaue era pipa, cuelhie eth soriac e s’installaue tranquillament naut deth sèti.
BOVARY-WEB	Era Arongleta se n’anaue ath tròt.
BOVARY-WEB	Pendent uns tres quarts de lega s’anaue arturant, de tant en tant, pr’amor de recuélher es passatgèrs que lo demorauen de pès enes vòres deth camin o dauant des tapies des patis.
BOVARY-WEB	Aqueri qu’auien avisat era vesilha se hègen demorar.
BOVARY-WEB	Quauqui uns encara èren en lhet.
BOVARY-WEB	Hivert cridaue, renegaue, dempús baishaue deth sèti e anaue a picar enes pòrtes sorrolhosament.
BOVARY-WEB	Eth vent bohaue pes hièstretes rosigades.
BOVARY-WEB	Ça que la, s’aumplien es quate banquets, era veitura de shivaus auançaue, e anauen passant es ringlères de pomèrs; era carretèra, costejada per ues longues robines plies d’aigua auriòla, s’anaue estretint contunhament de cap ar orizon.
BOVARY-WEB	Emma la coneishie d’un cap ar aute.
BOVARY-WEB	Sabie que dempús d’un erbatge venguie un pau, dempús un olm, mès enlà ua granja o ua garita de peon caminaire.
BOVARY-WEB	Enquia e tot, entà hèr-se a vier bèra suspresa, a viatges clucaue es uelhs.
BOVARY-WEB	Jamès perdie, totun, eth sentiment net dera distància que li mancaue entà recórrer.
BOVARY-WEB	Fin finau s’apressauen es cases de rajòles; era tèrra ressonaue jos es arròdes; era Arongleta, s’esguitlaue entre hilères de jardins e a trauèrs d’un brescat se vedien ues estatues, un ticolet plen d’arradimères, uns tèishi podadi e un balançader.
BOVARY-WEB	Dempús, ara imprevista, campaue era ciutat.
BOVARY-WEB	Devaraue en forma d’anfiteatre, estofada pera broma, e s’estenie confusament en aute costat des pònts.
BOVARY-WEB	Tornaue a veir, dempús, eth camp liure en tot pujar damb un movement monotòn enquia tocar, de luenh, era basa indecisa deth cèu palle.Vista atau de naut estant, eth paisatge sancer auie er aspècte immobil d’un quadre pintat ar òli.
BOVARY-WEB	En un cornèr s’apilerauen es vaishèths atracadi.
BOVARY-WEB	Er arriu arredonie era corba ath pè verd des tucòs, e es isles, de forma oblonga, semblauen ath miei dera aigua uns enòrmes peishi neri arturadi.
BOVARY-WEB	Es humenèges des fabriques estenien uns immensi plumalhs escurs que s’escapauen per extrèm.
BOVARY-WEB	S’entenie eth roncadís des honeries damb es clares campanes des glèises que se calauen laguens dera broma baisha.
BOVARY-WEB	Es arbes sense huelhes des passegi reprodusien un matarràs violacèu enes parets des cases, e es teulades, totes ludentes pera pluja, hègen reflèxi desparièrs sivans eth nivèu des barris.
BOVARY-WEB	A viatges, ua bohada de vent se hège a vier es bromes de cap ara còsta Sainte-Catherine, coma ondades aerianes, qu’anèssen a tumar en silenci contra es parets d’un espatladèr.
BOVARY-WEB	Un sabi pas qué de vertiginós se despenie, entà Emma, d’aqueres existéncies apilerades, e sentie qu’eth còr se li holaue abondosament, coma s’es vint mil amnes que i bategauen auessen exalat ath còp eth bugàs des passions qu’era les supausaue.
BOVARY-WEB	Eth sòn amor creishie dauant er espaci e s’aumplie de tumult dauant des brusors vagui que pujauen.
BOVARY-WEB	Emma lo hège quèir tà dehòra, tàs places, tàs passegi, tàs carrèrs, e era vielha ciutat normanda s’estenie dauant des sòns uelhs coma un caplòc desmesurat, coma ua Babilonia qu’ère a mand de penetrar.
BOVARY-WEB	Guaitaue pera hièstreta en tot apuar-se damb es dues mans e alendaue era brisa; es tres shivaus galaupauen.
BOVARY-WEB	Es pèires carrinclauen entre era hanga, era diligéncia se balançaue, e Hivert avisaue de luenh as cars dera carretèra tant qu’es roeneses qu’auien passat era net en Bois-Guilhaume baishauen tranquillament era pala laguens deth sòn cochet de familha.
BOVARY-WEB	Se posèren ena barralha.
BOVARY-WEB	Emma se descordaue es sabates damb sòla de husta, se botaue uns auti gants, s’ajustaue eth chal, e vint passes mès enlà baishaue dera Arongleta.
BOVARY-WEB	Qu’ère era ora qu’era ciutat se desvelhaue.
BOVARY-WEB	Es emplegats, damb barretina grèga, netejauen es veirines des botigues, e ues hemnes qu’amiauen uns tistèrs emparadi ena anca lançauen de tant en tant, un sorriscle sonor enes cantoades des carrèrs.
BOVARY-WEB	Emma caminaue damb eth cap clin peth costat des parets, arrint tota gaujosa jos eth vel nere abaishat.
BOVARY-WEB	Per pòur de non èster vista, normaument deishaue de cuélher eth camnin mès cuert.
BOVARY-WEB	Se calaue pes carrerons escurs e arribaue banhada de sudor en extrèm deth carrèr Nacional, apròp dera hònt.
BOVARY-WEB	Qu’ère eth barri deth teatre, des tauèrnes e des hemnes dera vida.
BOVARY-WEB	Uns crambèrs escampilhauen sable pes lòses, entre uns arbilhons verds.
BOVARY-WEB	S’alendaue ua aulor d’absinti, d’ustres e de tabac.
BOVARY-WEB	Cambiaue de carrèr.
BOVARY-WEB	Leon seguie caminant peth trepader.
BOVARY-WEB	La seguie enquiar otèl.
BOVARY-WEB	Quina abraçada!
BOVARY-WEB	Dempús dera precipitacion des paraules se succedie era precipitacion des punets.
BOVARY-WEB	Se condauen es anuègi dera setmana, es presentides, es inquietuds per çò des cartes; ara, plan, ac desbrembauen tot, e se guardauen cara a cara, damb arridolets de voluptat e apelacions ara trendesa.
BOVARY-WEB	Eth lhet qu’ère gran, d’acajó, en forma de barca.
BOVARY-WEB	Es cortines, de seda vermelha, baishauen deth tet e se sarrauen ben abaish, apròp deth cabeç ample.
BOVARY-WEB	Arren de tan beròi coma eth brun cap d’Emma e coma era sua pèth blanca destacant-se en aqueth color de porpra quan, aubedint a un gèst de pudor, crotzaue es braci nuds en tot tapar-se era cara damb es mans.
BOVARY-WEB	Era tebesa dera cramba, eth tapís que s’i estenie, es ornaments alègres e era sua lum tranquilla, tot semblaue hèt de bon voler entà exprimir es intimitats dera passion.
BOVARY-WEB	Es barrons acabadi en flècha, es brides de coeire e es bòles deth larèr ludien de ressabuda quan entraue eth solei.
BOVARY-WEB	Entre es candelèrs deth dessús deth larèr i auie dus cargòlhs de mar rosadi d’aqueri que reproduissen eth bronit deth mar quan s’aprèssen ena aurelha.
BOVARY-WEB	Be n’ère d’agradiua aquera cramba plia d’alegria a maugrat deth sòn esplendor un shinhau marcit!
BOVARY-WEB	Cada viatge que i anauen trapauen es mòbles en madeish lòc, e a còps, es agulhes deth peu qu’Emma auie desbrembat, eth dijaus anterior, ath cant deth relòtge.
BOVARY-WEB	Dinauen apròp deth huec en ua tauleta damb incrustacions de palissandre.
BOVARY-WEB	Emma mestraue, li servie es talhs en plat en tot prodigar-li tota sòrta d’amanhagades.
BOVARY-WEB	E, quan era esgluma deth champanha vessaue deth veire leugèr e queiguie entre es anèths des sòns dits, arrie damb un arridolet sonor e libertin.
BOVARY-WEB	Er un e er aute èren tan perduts ena pròpria possession que se pensauen que se trapauen aquiu coma se siguessen ena sua casa e que s’i auien de demorar enquiara ora dera mòrt, madeish qu’un matrimòni joen.
BOVARY-WEB	Didien “era nòsta cramba, era nòsta, es nòsti fautulhs”; e Emma didie enquia e tot eth mies pantofles”, un present de Leon, un caprici qu’era auie auut.
BOVARY-WEB	Qu’èren ues pantofles de satin de color ròsa, ornades damb pelhaçon de cigne.
BOVARY-WEB	Quan se seiguie sus es jolhs de Leon, era sua cama, alavetz massa cuerta, quedaue penjant en aire; e eth graciós caucèr qu’amiaue damb talon se tenguie tot just en sòn pè nud pes puntes des dits.
BOVARY-WEB	Leon tastaue per prumèr viatge era inexplicabla delicadesa des elegàncies femenines.
BOVARY-WEB	Jamès s’auie trapat damb aquera gràcia de lengüatge, damb aquera resèrva deth vestit, damb aqueres portadures de paloma assopida.
BOVARY-WEB	Admiraue era exaltacion dera sua amna e es dentèles des sues pèlhes.
BOVARY-WEB	Ath delà, non ère ua hemna de mon, ua hemna maridada, ua vertadèra aimanta, a tot darrèr?
BOVARY-WEB	Pera diuersitat deth sòn umor, ath còp mistic e joiós, explicit e taciturn, impulsiu e indolent, l’anaue desvelhant mil desirs, en tot evocar-li reminiscéncies e instints.
BOVARY-WEB	Qu’ère era enamorada de totes es novèles, era eroïna de toti es drames, era misteriosa de toti es volums de vèrsi.
BOVARY-WEB	Trapaue enes sues espatles era coloracion ambrenca dera odalisca en banh; amiaue eth gipon long que s’i didie as senhores feudaus; tanben se retiraue ara hemna esblancossida de Barcelona: per dessús de tot, totun, qu’ère un àngel!
BOVARY-WEB	Soent, en tot guardar-la, li semblaue que se l’escapaue era amna entada era e que s’estenie coma ua ondada ath torn deth sòn cap e dempús baishaue entara la blancor deth sòn pièch.
BOVARY-WEB	Ò, non te botges!
BOVARY-WEB	Non digues arren!
BOVARY-WEB	Guarda-me!
BOVARY-WEB	Li didie eth “mainatge”.
BOVARY-WEB	M’estimes, mainatge?
BOVARY-WEB	Dessús deth relòtge i auie un Amor petit de bronze damb era careta alègra e es braci arredonidi tient ua garlanda daurada.
BOVARY-WEB	Guairi còps se n’auien arrit en tot contemplar-lo!
BOVARY-WEB	Quan arribaue era ora de separar-se, totun, tot les semblaue seriós.
BOVARY-WEB	Quiets er un dauant der aute, se repetien: Enquia dijaus!…
BOVARY-WEB	Enquia dijaus!…
BOVARY-WEB	Hège ja nets e ena botiga alugauen eth gas.
BOVARY-WEB	Entenie era campaneta deth teatre que cridaue as comics ara representacion.
BOVARY-WEB	Ath sòn dauant vedie passar uns òmes damb era cara blanca e ues hemnes damb uns vestits deslustrats qu’entrauen pera pòrta que daue tàs colisses.
BOVARY-WEB	Que hège calor en aquera pèça massa baisha, damb eth rom rom deth cauhadèr alugat e entremiei des perruques e des pomades denses de perhum.
BOVARY-WEB	Era flaira des motles d’arrissar e eth heregament d’aqueres mans greishoses que li manejauen eth cap, non se tardaue a adormir-se un shinhau, estropada damb eth drap blanc.
BOVARY-WEB	Soent, eth dependent, tant que la pientaue, l’aufrie entrades entath balh de desguisaments.
BOVARY-WEB	Dempùs se n’anaue.
BOVARY-WEB	Tornaue a pujat carrèr ensús.
BOVARY-WEB	Arribaue ena Crotz Ròia.
BOVARY-WEB	Cuelhie es sabates damb sòla de husta que peth maitin auie amagat jos un banc e se calaue en sòn lòc entre es viatjaires despacientadi.
BOVARY-WEB	Quauqui uns baishauen ath pè dera pala.
BOVARY-WEB	Emma se demoraue soleta laguens deth coche.
BOVARY-WEB	En cada corba deth camin vedie milhor totes es lums dera ciutat, que hègen un bugàs ample e luminós per dessús deth revolum de cases.
BOVARY-WEB	Emma s’ajulhaue enes coishins e hège enlà es uelhs d’aqueth enludernament.
BOVARY-WEB	Alendaue, cridaue Leon e li transmetie paraules doces e punets que s’emportaue eth vent.
BOVARY-WEB	Ena pala i auie un praube diable damb un baston que demanaue caritat entre es diligéncies.
BOVARY-WEB	Anaue tot rosigat e se caperaue eth cap damb ua casqueta vielha de castor, en.honsada e arredonida en forma de gibrelh.
BOVARY-WEB	Quan se la treiguie, totun, en sòrta des paupetes campauen dues orbites dubèrtes e sagnoses.
BOVARY-WEB	Era cara se des.hilaue damb fragments vermelhs que d’eri rajauen uns liquids que se calhauen en un crospa verda enquiara punta deth nas e qu’es hòsses neres aspirauen convulsiuament.
BOVARY-WEB	Quan se dirigie a bèth un, inclinaue eth cap damb un arridolet pèc.
BOVARY-WEB	Alavetz, es vistons bluencs, voludant-se contunhament, anauen a tumar damb es tempes ath cant madeish dera nafra viua.
BOVARY-WEB	En tot seguir es coches cantaue ua cançon: Soent era calor d’un bon dia hè qu’es gojates sónien er amor.
BOVARY-WEB	Tota era rèsta èren audèths, solei e huelham.
BOVARY-WEB	A viatges, se presentaue còp sec, damb eth cap nud darrèr d’Emma.
BOVARY-WEB	Aguesta se retiraue en tot hèr un sorriscle.
BOVARY-WEB	Hivert lo repotegaue cada viatge.
BOVARY-WEB	Li didie qu’aurie de parar ua barraca ena hèira de Sant Roman o a viatges li preguntaue tot arrint se com anaue era sua aimanta.
BOVARY-WEB	Era sua votz, ara prumeria febla e ploraira, venguie a èster agudenta.
BOVARY-WEB	S’arrossegaue entre es ombres dera net coma un planh vague e angoniós; e entre es drings des cascavèls, eth brusor des arbes e eth bronit dera veitura auie un sabi pas qué de luenhant qu’a Emma l’arribaue enquiath hons dera sua amna, madeish qu’un remolin laguens d’un abisme e se l’emportaue fòrça mès enlà damb ua malenconia sens limits.
BOVARY-WEB	Hivert, totun, que se n’encuedaue deth contrapés, lançaue sense guardar arren ues potentes foetades.
BOVARY-WEB	Era punta dera treneta l’espetaue enes nafres e queiguie ath miei dera hanga hènt un sorriscle coma un enrauquiment.
BOVARY-WEB	Dempús, es viatjaires dera Arongleta acabauen adormint-se, es uns damb era boca duberta, es auti damb era maishèra abaishada, emparant-se ena espatla deth vesin o damb eth braç amagat ena anèra dera correja, oscillant regularament damb es bassacades deth coche.
BOVARY-WEB	Eth reflèx dera lantèrna, que se balançaue dehòra, peth lomb mobil des shivaus, penetraue en interior pes cortines de color de chicolate, diboishant ombres sagnoses en toti aqueri passatgèrs immobils.
BOVARY-WEB	Emma, embriagada de tristor, tremolaue jos era ròba e sentie com se l’anauen heredant es pès damb era mòrt ena amna.
BOVARY-WEB	Charles la demoraue en casa.
BOVARY-WEB	Es dijaus, era Arongleta arribaue tostemp tard.
BOVARY-WEB	Fin finau era senhora entraue en casa!
BOVARY-WEB	Lèu ne tansevolh punaue ara sua hilha.
BOVARY-WEB	Eth sopar non ère a punt.
BOVARY-WEB	Que l’ère parièr.
BOVARY-WEB	Desencusaue ara codinèra.
BOVARY-WEB	Ara que tot li semblaue ben ad aquera gojata.
BOVARY-WEB	Non, didie Emma.
BOVARY-WEB	Que sembles tota estranha aguest vrèspe, replicaue.
BOVARY-WEB	Non ei arren, non ei arren!
BOVARY-WEB	I auie dies que, tanlèu arribaue en casa, pujaue entara sua cramba.
BOVARY-WEB	E Justin, que se trapaue aquiu, anaue damb passi de vop, autant engenhós entà mestrar-la coma se siguesse ua crambèra acreditada.
BOVARY-WEB	Premanie era caisha des aluquets, eth candelèr, un libre, apraiaue era camisa de dormir, destapaue es linçòs.
BOVARY-WEB	Au, didie Emma, que ja ei tot ben, vè-te’n!
BOVARY-WEB	Londeman ère un dia òrre, e es dies a vier encara èren mès intolerables per çò dera impaciéncia qu’Emma manifestaue per tornar a gaudir era sua felicitat, cobesença aspra, alugada d’imatges coneishudes, e qu’eth dia setau crebaue sense trebucs enes amorasses de Leon.
BOVARY-WEB	Emma gaudie d’aguest amor d’ua manèra discrèta e absorbida, lo tenguie damb toti es artificis dera sua trendesa e tremolaue un shinhau, per çò de non perder-lo mès tard.
BOVARY-WEB	Soent li didie damb doçors malenconiosi ena votz: Ai, que ja sai que bèth dia me deisharàs!…
BOVARY-WEB	Leon preguntaue: Quini auti?
BOVARY-WEB	Es òmes, a tot darrèr, responie Emma.
BOVARY-WEB	Dempús higie en tot refusar-lo damb un gèst langorós: Qu’ètz toti uns infames!
BOVARY-WEB	Un dia que parlauen filosoficament des desillusions terrenaus, era venguec a díder (entà botar era sua gelosia a pròva, o ben cedint, dilhèu, a un desir massa fòrt d’efusion) qu’abans, abans qu’ada eth, n’auie estimat a bèth un: “pas coma a tu”, higec ara prèssa, e jurèc pera salut dera sua hilha que non s’auie passat arren.
BOVARY-WEB	Eth gojat s’ac credec.
BOVARY-WEB	Qu’ère capitan de vaishèth.
BOVARY-WEB	Non ère meter-se a cubèrt de quinsevolh recerca?
BOVARY-WEB	Non ère plaçar-se en un reng mès naut damb aquera pretenuda fascinacion exercida sus un òme que peth sòn mestièr li calie auer un naturau bellicós e auie d’èster acostumat as aumenatges?
BOVARY-WEB	Er escrivan sentec alavetz, com ère d’insignificanta era sua posicion.
BOVARY-WEB	Engüegèc es galons dauradi, es crotzes e es titols.
BOVARY-WEB	Solide qu’aquerò li shautaue; que s’ac auie d’auer imaginat en tot tier en compde es sòns costums dispendiosi.
BOVARY-WEB	E ath delà Emma amagaue fòrça des sues extravagàncies, taus coma es talents de possedir un tilburin blau, tirat per un shivau anglés, e amiat per un menaire damb es botines virades, que l’amièsse entà Rouen.
BOVARY-WEB	Aqueth caprici, l’ac auie inspirat Justin, que li demanaue que se lo quedèsse ath sòn servici coma un vailet.
BOVARY-WEB	E, s’aguesta privacion non padegaue en cada citacion eth plasèr dera arribada, aumentaue, en cambi, er amarum deth retorn.
BOVARY-WEB	Soent, quan parlauen entre eri de París, acabaue en tot mormolhar: A, be ne seríem de ben, aquiu!
BOVARY-WEB	Plan que òc, responie, que sò hòla!
BOVARY-WEB	Hè-me un punet!
BOVARY-WEB	Jamès auie estat tant embelinaira damb eth sòn marit.
BOVARY-WEB	Li hège lecaries, e en auer sopat li tocaue valsi ath piano.
BOVARY-WEB	Charles se sentie, donc, eth mès erós des mortaus, e Emma viuie sense inquietuds.
BOVARY-WEB	Enquia qu’un vrèspe eth mètge preguntèc:
BOVARY-WEB	Non ei era senhoreta Lampereur que te balhe es leçons?
BOVARY-WEB	L’è parlat de tu e m’a dit que non te coneishie.
BOVARY-WEB	Li semblèc que li queiguie un pericle.
BOVARY-WEB	A, dilhèu se n’a desbrembat deth mèn nòm!
BOVARY-WEB	Dilhèu òc!
BOVARY-WEB	E dempús, viuament: Tè, aciu qu’è es sòns recebuts!
BOVARY-WEB	Guarda!
BOVARY-WEB	E se n’anèc entar escritòri, remenèc toti es calaishi, barregèc toti es papèrs e acabèc per perder-se damb tau adretia que Charles li didec que non s’ac valie que se’n hesse per aqueri miserables recebuts.
BOVARY-WEB	Ò, plan que les vau a trapar!, didec Emma.
BOVARY-WEB	Plan que òc, eth diuendres a vier, Charles, en vier a calar-se es sabates laguens dera cramba a on i auie penjadi es sòns vestits, vedec qu’entre eth cuèr e eth sòn michon i auie ua huelha de papèr.
BOVARY-WEB	La cuelhec e liegec:
BOVARY-WEB	Felicie Lempereur, professora de musica”.
BOVARY-WEB	Qué diables i hè aguest papèr enes mies sabates?
BOVARY-WEB	A compdar d’aqueth moment, era sua existéncia non siguec qu’un teishut de mentides que damb eres estropaue eth sòn amor, coma damb ua espessor de vels, per çò d’amagar-lo.
BOVARY-WEB	Qu’ère tauments un besonh, ua mania, un plaser; enquiath punt que se didie qu’ager auie passat peth costat dret deth carrèr, ère causa de saber qu’auie passat peth quèrre.
BOVARY-WEB	Un maitin se n’auie anat tota leugèra de ròba, tau coma auie per costum, quan se metec a nheuar còp sec.
BOVARY-WEB	Charles, tot guardant eth temps pera hièstra, vedec ath prèire Bournisien en petit coche deth senhor Tuvache, que l’acompanhaue entà Rouen.
BOVARY-WEB	Alavetz baishèc e li demanèc ath prèire que tanlèu arribèsse ena Crotz Ròia, l’autregèsse ara sua hemna er abric que li daue.
BOVARY-WEB	Un còp arribat en ostau, eth prèire Bournisien preguntèc pera hemna deth mètge de Yonville.
BOVARY-WEB	Era ostalèra didec que non se deishaue quèir per aquiu.
BOVARY-WEB	Atau, tath vrèspe, eth capelhan, en veir ara senhora Bovary ena Arongleta, li condèc que l’auie cercat en vaganaut, sense balhar-li, plan, cap importància, donques que se metec a hèr er elògi d’un predicador qu’en aqueth moment hège meravilhes ena catedrau e que totes es senhores acodien a seguir-lo d’aurelha.
BOVARY-WEB	Qu’ère parièr que eth prèire Bournisien non auesse demanat explicacions; d’auti, en escadences posteriores, se poirien mostrar mens discrèts.
BOVARY-WEB	En futur, totun, credec convenent de lojar-se ena Crotz Ròia; de sòrta qu’era brava gent deth sòn pòble que la vedien pes escales non sospechauen arren.
BOVARY-WEB	Totun, un dia eth senhor Lheureux la vedec que gessie der Otèl de Boulogne de bracet damb Leon.
BOVARY-WEB	Emma cuelhec pòur, en tot pensar qu’ac diderie.
BOVARY-WEB	Non ère cap tan simplet.
BOVARY-WEB	Que vengui a veir se me podetz autrejar sòs; les è de besonh.
BOVARY-WEB	Emma cohessèc que non n’i podie autrejar.
BOVARY-WEB	Plan que òc, es dues reconeishences de deute signades per Charles, enquia alavetz Emma non n’auie pagat qu’ua.
BOVARY-WEB	Per çò que hège ara auta, a demana d’era, eth botiguèr auie accedit a remplaçar-la per ues autes dues e les auie prorogat enquia ua dada de tèrme fòrça luenhana.
BOVARY-WEB	Dempús se treiguec dera pòcha ua lista d’articles non pagats: qu’èren: es cortines, eth tapís, eth teishut entàs fautulhs, quauqui vestits e articles de cabinet d’atrencadura; eth valor tot amassa pujaue apròp de dus mil francs.
BOVARY-WEB	Emma joquèc eth cap.
BOVARY-WEB	Eth botiguèr seguic: S’ei que non auetz metallic, totun auetz bens.
BOVARY-WEB	E li parlèc d’un casalon en males condicions, plaçat en Berneville, près d’Aumale, que non daue grana causa.
BOVARY-WEB	Abans, aquerò depenie d’ua bòrda venuda peth senhor Bovary pair, pr’amor que Lheureux se’n sabie de tot, enquia deth nombre d’ectares e eth nòm des vesins.
BOVARY-WEB	Emma objectèc dera dificultat de trapar un comprador.
BOVARY-WEB	Lheureux li balhèc era esperança de trapar-ne.
BOVARY-WEB	Era senhora Bovary preguntèc, totun, com serie possible qu’era podesse efectuar era venda.
BOVARY-WEB	Non auetz es poders?, responec eth botiguèr.
BOVARY-WEB	Aguesta paraula l’arribèc coma ua alendada d’aire frescolenc.
BOVARY-WEB	Deishatz-me era nòta, didec Emma.
BOVARY-WEB	Que non cau, seguic Lheureux.
BOVARY-WEB	Era setmana a vier tornèc e se vantèc d’auer desnishat, dempús de fòrça gestions, un cèrt Langlois que de hège fòrça temps desiraue era proprietat; non volie díder, totun, quan ne volerie autrejar.
BOVARY-WEB	Qu’ei parièr eth prètz, exclamèc Emma.
BOVARY-WEB	Ath contrari; calie demorar, sondejar ad aqueth brigand.
BOVARY-WEB	Era causa s’ac valie e çò de milhor serie hèr un viatge, e, coma qu’era non lo podie hèr, eth s’aufrie a acarar-se damb Langlois.
BOVARY-WEB	Quan tornèc, didec qu’eth crompador n’aufrie quate mil francs.
BOVARY-WEB	Ara anoncia d’aguesta naua Emma sentec qu’eth còr se l’adocie.
BOVARY-WEB	Francament, higec eth comerciant, ei ben pagat.
BOVARY-WEB	Com!
BOVARY-WEB	Com!, gasulhèc.
BOVARY-WEB	Ò!, seguic Lheureux, arrint damb ua mina bravassa.
BOVARY-WEB	Dilhèu non m’en sai de qué se passe enes cases?
BOVARY-WEB	E la guardaue fixament en tot tier enes dits dues huelhes de papèr que hège esguitlar entre es ungles.
BOVARY-WEB	A tot darrèr, daurint era cartèra, estenec sus era taula quate reconeishences de deute de mil.
BOVARY-WEB	Signatz aquerò e demoratz-vos-ac tot.
BOVARY-WEB	Emma protestèc escandalizada.
BOVARY-WEB	E cuelhent era pluma escriuec ath pè dera factura: “Recebut dera senhora Bovary quate mil francs”.
BOVARY-WEB	Qué vos enquimère, se d’aciu a sies mesi crubaratz es endarrieratges dera vòsta cabana e jo vos boti eth tèrme deth darrèr recebut enquia dempús deth pagament?
BOVARY-WEB	Emma se trebolaue un shinhau damb aqueri calculs, e es aurelhes li ressonauen damb un dring de pèces d’aur coma se queiguessen d’un sac traucat e anèssen repompint peth solèr.
BOVARY-WEB	Fin finau Lheureux expliquèc qu’auie un amic cridat Vinçart, banquèr de Rouen, que descompdarie aqueri quate reconeishences de deute e dempús l’autrejarie eth madeish er excedent deth deute reau.
BOVARY-WEB	En sòrta de dus mil francs, totun, non n’amièc que mil ueit cents, donques qu’er amic Vinçart (coma auie d’èster) n’auie dedusit dus cents per despenes de comission e de descompde.
BOVARY-WEB	Dempús demanèc negligentament un recebut.
BOVARY-WEB	Plan… eth comèrç… a viatges…
BOVARY-WEB	Un orizon de fantasies realisables se dauric alavetz dauant d’Emma.
BOVARY-WEB	Que siguec pro prudenta de sauvar-se mil escuts, que damb eri paguèc, quan vengueren es tèrmes, es tres prumères reconeishences; era quatau, totun, arribèc en casa un dijaus, e Charles, capvirat, demorèc tranquillament era arribada dera sua hemna per çò que li balhèsse es explicacions deth cas.
BOVARY-WEB	Se non l’auie metut ath pas d’aqueri deutes ère entà estauviar-li copacaps domestics.
BOVARY-WEB	Se li seiguec enes jolhs, l’amorassèc, lo neguèc de mèus, hec ua longa enumeracion de totes es causes indispensables qu’auie crompat a credit.
BOVARY-WEB	Charles, en non saber se com gésser deth pas, recorrec ar etèrn Lheureux, que jurèc qu’apraiarie es causes damb era condicion de què eth senhor li signèsse dus reconeishences, ua d’eres de sèt cents francs, aurie d’èster pagada ath cap de tres mesi.
BOVARY-WEB	Entà acarar aguest inconvenent, l’escriuec a sa mair ua carta patetica.
BOVARY-WEB	En sòrta de transmeter-li era responsa, se presentèc era madeisha.
BOVARY-WEB	E quan Emma volec saber se se n’auie trèt bèra causa:
BOVARY-WEB	Òc, responec Charles, mès que vò veir era factura.
BOVARY-WEB	Londeman, a punta de dia, Emma correc entara casa deth senhor Lheureux pr’amor de que li hesse ua auta nòta que non depassèsse es mil francs.
BOVARY-WEB	Pr’amor que mostrant era de quate mil l’aurie calut díder qu’era n’auie pagat es dus tèrci, e per tant aurie degut cohessar era venda der immòble, negociacion ben amiada peth botiguèr e qu’efectiuament non siguec coneishuda senon mès tard.
BOVARY-WEB	Non auríetz pogut deishar de cornèr çò deth tapís?
BOVARY-WEB	E quin besonh n’auíetz de cambiar eth teishut des fautulhs?
BOVARY-WEB	Enes mèns tempsi, enes cases non n’auie senon un, de fautulh, e ère solet entàs persones granes; aumens atau ac vedí jo ena casa dera mia mair, qu’ère ua persona senada, me podetz creir.
BOVARY-WEB	Rics, non ne pòden èster toti!
BOVARY-WEB	Non i a fortuna que se tengue maugastant d’aguesta manèra!
BOVARY-WEB	Me rogiria tota se m’auessa de veir tau coma vosati!
BOVARY-WEB	E ça que la, jo sò vielha e me cau atencions!…
BOVARY-WEB	Be n’a d’ornaments e objèctes de luxe!
BOVARY-WEB	Guarda: seda entà folrar a dus francs… quan se trape teishuts a dus sòs, e enquia e tot per mens, que hèn eth madeish servici?
BOVARY-WEB	Emma, estirada en sofà, replicaue tan tranquillament coma podie: Pro, senhora, pro!…
BOVARY-WEB	Era soèra seguie repotegant, en tot predider-les qu’anarien a parar en espitau.
BOVARY-WEB	De totes manères, eth tòrt qu’ère de Bovary.
BOVARY-WEB	Erosament auie prometut qu’anullarie aqueri poders…
BOVARY-WEB	Com?
BOVARY-WEB	Atau m’ac a jurat, seguic era brava hemna.
BOVARY-WEB	Fòrça gràcies, didec era vielha.
BOVARY-WEB	E lancèc es poders en huec.
BOVARY-WEB	Mon Diu!, exclamèc Charles.
BOVARY-WEB	Tu que n’as eth tòrt tanben!
BOVARY-WEB	Era sua mair, quilhant es espatles, didie que tot aquerò ère comèdia.
BOVARY-WEB	Charles, totun, emmaliciant-se per prumèr viatge, cuelhec era defensa dera sua hemna, enquiath punt qu’era vielha senhora Bovary se’n volie anar de seguit.
BOVARY-WEB	Ac hec, mès londeman; eth sòn hilh la volie retier.
BOVARY-WEB	En passar era pòrta era repliquèc:
BOVARY-WEB	Non, non!
BOVARY-WEB	L’estimes mès qu’a jo, e hès ben, ac cau hèr atau.
BOVARY-WEB	Ath delà, qu’ei parièr.
BOVARY-WEB	Ja t’ac traparàs!…
BOVARY-WEB	Qu’ajatz fòrça salut, donques que non sò prèsta, coma tu dides, a vier a hèr-li scènes.
BOVARY-WEB	Non per aquerò deishèc de senter-se avergonhat Charles dauant d’Emma, que non l’amagaue era rancura d’auer-la hèt objècte d’ua manca de confiança.
BOVARY-WEB	Li calèc persutar fòrça abans qu’era consentisse en tornar a acceptar es poders, e enquia e tot l’acompanhèc ena casa deth senhor Guilhaumin pr’amor de qué les hesse uns auti documents parièrs.
BOVARY-WEB	E Charles se sentec aleugerit per aquera reflexion embolhaira que li daue ara sua feblesa es aparences amanhagadores d’ua preocupacion superiora.
BOVARY-WEB	Eth dijaus a vier, quin delavaci, damb Leon, ena cramba der otèl!
BOVARY-WEB	Arric, plorèc, cantèc, hec pujar gelats, volec humar cigarretes; li semblèc extravaganta, encara qu’adorabla, supèrba.
BOVARY-WEB	Leon non se’n sabie se quina reaccion, pujada deth hons deth sòn èsser, lo possaue encara mès a precipitar-se enes alegries dera vida.
BOVARY-WEB	Venguie a èster irritabla, gormanda, e voluptuosa.
BOVARY-WEB	Se passejaue damb eth pes carrèrs, capinauta, sense pòur, didie era, de comprometer-se.
BOVARY-WEB	Ça que la, a viatges s’estrementie damb era idia de trapar a Rodolphe; donques que, encara que s’auessen separat entà tostemp li semblaue que non se sentie complètament desliurada dera sua dependéncia.
BOVARY-WEB	Ua tarde, non tornèc en Yonville.
BOVARY-WEB	Charles ère plan preocupat, e Berthe, que non se volie calar en lhet sense era sua mair, ploraue damb totes es lèrmes des sòns uelhs.
BOVARY-WEB	Justin se n’auie anat, ar edart, carretèra enlà.
BOVARY-WEB	Enquia e tot eth senhor Homais auie deishat era farmacia.
BOVARY-WEB	A tot darrèr, tàs dotze non se podec tier mès, e Charles cuelhec eth coche, se metec laguens, foetèc ar animau e arribèc tath torn des dues deth maitin ena Crotz Ròia.
BOVARY-WEB	Arrés.
BOVARY-WEB	Pensèc qu’er escrivan dilhèu l’aurie pogut veir.
BOVARY-WEB	A on lo poirie trapar, totun?
BOVARY-WEB	I anèc.
BOVARY-WEB	Començaue a hèr dia.
BOVARY-WEB	Aubirèc es panèus notariaus ath dessús d’ua pòrta.
BOVARY-WEB	Piquèc.
BOVARY-WEB	Bèth un, sense ne solet daurir, li balhèc er infòrme demanat en tot ahíger fòrça escarnis contra es que shordauen ara gent en aqueres ores dera net.
BOVARY-WEB	Era casa a on demoraue er escrivan non auie campaneta, ne picapòrt, ne portèra.
BOVARY-WEB	Charles pataquegèc damb es punhs, plan fòrt.
BOVARY-WEB	Per edart passèc un agent de policia.
BOVARY-WEB	Alavetz cuelhec pòur e se n’anèc.
BOVARY-WEB	Era familha Lormeaux ja non demoraue en Rouen.
BOVARY-WEB	S’aurà quedat entà ajudar ara senhora Dubreuil.
BOVARY-WEB	Qué m’embolhi!
BOVARY-WEB	A on pòt èster, donc?
BOVARY-WEB	Se l’acodic ua idia.
BOVARY-WEB	Demanèc er Anuari en un cafè e cerquèc rapidament eth nòm dera senhoreta Lempereur, que s’estaue en carrèr dera Renelle-des-Maroquiniers numèro 74.
BOVARY-WEB	Quan entraue en aguest carrèr, Emma apareishec en aute extrèm.
BOVARY-WEB	S’apressèc a punar-la damb tanta precipitacion que semblaue que se li lançaue ath dessús.
BOVARY-WEB	Exclamèc:
BOVARY-WEB	Qué t’arrribèc ager que non vengueres?
BOVARY-WEB	Me trapè mau.
BOVARY-WEB	E de qué?…
BOVARY-WEB	A on?…
BOVARY-WEB	Com?…
BOVARY-WEB	Emma se passèc era man peth front e responec: En çò dera senhoreta Lempereur.
BOVARY-WEB	Ja m’ac pensaua!
BOVARY-WEB	Ara i anaua!
BOVARY-WEB	Ò, que non cau!, didec Emma.
BOVARY-WEB	Ven de partir ara madeish.
BOVARY-WEB	Un aute còp, totun, non t’ac cuelhes tan fòrt.
BOVARY-WEB	S’eth mès petit retard te capvire atau, non me senti en libertat, comprenes?
BOVARY-WEB	Qu’ère ua sòrta de permís que s’autrejaue per tau de non senter-se intimidada enes escapades que hège.
BOVARY-WEB	E, coma ère de demorar, se’n profitèc amplament.
BOVARY-WEB	Quan li cuelhie talents de veir a Leon, se n’anaue damb quinsevolh desencusa, e, coma qu’eth ja non la demoraue aqueth dia, l’anaue a cercar en burèu.
BOVARY-WEB	Ara prumeria, siguec, entada eth, motiu de grana satisfaccion.
BOVARY-WEB	Lèu, totun, non l’amaguèc era vertat, ei a díder: qu’eth sòn superior se planhie d’aqueres perturbacions.
BOVARY-WEB	Tè, vene!, li didie era.
BOVARY-WEB	E eth s’esquivaue.
BOVARY-WEB	Emma li manifestèc eth desir de qué se vestisse de nere, li demanèc que se deishèsse créisher ua punta de barba pr’amor que se retirèsse as retraits de Loís XIII.
BOVARY-WEB	Volec conéisher era sua cramba e la trapèc mediòcra.
BOVARY-WEB	Eth se rogic; era non se n’encuedèc e li conselhèc que se crompèsse ues cortines coma es sues.
BOVARY-WEB	E, coma que Leon l’objectèsse era despena, era li didec arrint:
BOVARY-WEB	Qu’ei que te les vòs sauvar es sòs?
BOVARY-WEB	Cada viatge li calie que Leon li condèsse tot çò qu’auie hèt dempús deth rendetz-vos.
BOVARY-WEB	Li demanèc vèrsi entada era, ua pèça d’amor, ath sòn aunor.
BOVARY-WEB	Leon non arribèc jamès a trapar era rima deth dusau vèrs e acabèc en tot copiar un sonet d’un album.
BOVARY-WEB	Qu’ac hec mès per complader-la que non pas per vanitat.
BOVARY-WEB	Emma li prodigaue paraules trendes barrejades damb punets que l’arribauen ena amna.
BOVARY-WEB	A on auie aprenut aquera corrupcion, lèu lèu immateriau, a truca d’èster prigonda e dissimulada?
BOVARY-WEB	Damb fòrça plaser, didec eth farmaceutic.
BOVARY-WEB	Ath delà, me cau esvagar- me un shinhau pr’amor qu’aciu me hlorisqui.
BOVARY-WEB	Anaram en bèth espectacle, en restaurant, que ne haram des nòstes!
BOVARY-WEB	Qué vòs dider?
BOVARY-WEB	Dilhèu non maumeti pro era mia santat en tot estar- me de contunh entre es emanacions dera farmacia?
BOVARY-WEB	Vaquí eth caractèr des hemnes: son geloses dera sciéncia e dempús s’opausen a qu’un se procure es mès legitimes distraccions.
BOVARY-WEB	Qu’ei parièr.
BOVARY-WEB	Campdatz damb jo.
BOVARY-WEB	Un dia d’aguesti me deisharè quèir per Rouen e entre es dus deisharam endarrèr ara gent de categoria.
BOVARY-WEB	Abans, eth potecari s’aurie sauvat ben d’ua expression coma aguesta.
BOVARY-WEB	Ara que li daue per tier un genre divertit e parisenc que trapaue de mès bon gust, e madeish qu’era sua vesia, era senhora Bovary, interrogaue ar escrivan plen de curiosèr sus es costums deth caplòc, e enquia e tot parlaue calò damb era fin d’enludernar… as borgesi.
BOVARY-WEB	Didie: piltra, xivarri, gomós, pixavi e tòqui eth piramidó, entà díder, “me’n vau”.
BOVARY-WEB	Un dijaus, donc, Emma se trapèc damb era suspresa d’estramuncar damb eth senhor Homais ena codina deth Lion d’Or.
BOVARY-WEB	Anaue vestit de viatge, ei a díder, abrigat damb ua capa vielha que non la coneishien; en ua man amiaue era valisa e ena auta eth saquet de cuèr, folrat de pèths per çò d’auer es pès cauds, que tenguie en establiment.
BOVARY-WEB	Non l’auie parlat ad arrés deth sòn projècte, per pòur de qué es clients non s’enquimerèssen pendent era sua abséncia.
BOVARY-WEB	Era idia de tornar a veir es lòcs a on auie passat era sua joenessa l’exaltaue, pr’amor que non parèc de blagar pendent tot eth long camin; dempús, tanlèu auec arribat, sautèc damb adretia deth coche entà vier ara cèrca de Leon.
BOVARY-WEB	Que siguec inutil qu’er escrivan se resistisse; eth senhor Homais se lo hec a vier en cafè de Normadie.
BOVARY-WEB	I entrèc majestuosament, sense trèir-se eth chapèu, en considerar que desencoar-se en lòc public hège massa de província.
BOVARY-WEB	Emma demorèc tres quarts d’ora.
BOVARY-WEB	A tot darrèr se n’anèc entath sòn burèu e, perduda en tota sòrta de conjectures, prodigant acusacions ara sua indiferéncia e repotegant-se en cada instant era sua pròpria feblesa, se passèc era tarde damb eth front calat enes veires dera hièstra.
BOVARY-WEB	Tàs dues, eth senhor Homais e Leon encara èren ena taula, er un dauant der aute.
BOVARY-WEB	Era sala s’anaue uedant.
BOVARY-WEB	E, darrèr dera veirina qu’auien ath costat, un rajòu d’aigua gessuda d’un bachàs de marme ludie ath batèc deth solei e queiguie damb un sorrolh monotòn ath dessús des tres langostes e d’ues catles ath costat d’ues huelhes de creishens e d’ùns manats d’espargues.
BOVARY-WEB	Homais gaudie.
BOVARY-WEB	L’embriagaue mès eth luxe qu’era bona taula.
BOVARY-WEB	Eth vin de Pomard, totun, l’excitaue es facultats, e, quan campèc era trueita ath rom, comencèc a expausar teories immoraus sus es hemnes.
BOVARY-WEB	Çò que mès lo sedusie ère eth chic.
BOVARY-WEB	Adoraue as hemnes vestides elegantament e botades en uns interiors ben mobladi; per çò des qualitats corporaus, tanpòc non se hège eth perdut.
BOVARY-WEB	Leon, desesperat, guardaue eth relòtge.
BOVARY-WEB	Non vos deuetz divertir guaire en Rouen, didec ara imprevista.
BOVARY-WEB	Leon se rogic tot.
BOVARY-WEB	Tè, sigatz franc!
BOVARY-WEB	Remiratz qu’en Yonville…
BOVARY-WEB	Eth gojat mormolhèc.
BOVARY-WEB	Ena casa dera senhora Bovary non vantàuetz a…?
BOVARY-WEB	A qui?
BOVARY-WEB	Ara sirventa!
BOVARY-WEB	Leon s’emmalicièc.
BOVARY-WEB	Ath delà, sonque li shautauen es hemnes brunes.
BOVARY-WEB	Que i sò d’acòrd, didec eth farmaceutic: qu’an mès temperament.
BOVARY-WEB	E, en tot inclinar-se entara aurelha deth sòn amic: li didec es simptòmes que damb eri se podie conéisher qu’ua hemna auie temperament.
BOVARY-WEB	Enquia e tot se calèc en ua digression etnografica: era alemana qu’ère leugèra, era francesa libertina, era italiana apassionada.
BOVARY-WEB	E es neres?, preguntèc er escrivan.
BOVARY-WEB	Qu’ei un gust d’artista, didec Homais.
BOVARY-WEB	Crambèr, dues mieges tasses!
BOVARY-WEB	Anem-mo’n?, didec a tot darrèr Leon, en tot despacientar-se.
BOVARY-WEB	Yes.
BOVARY-WEB	Alavetz, Leon, entà demorar-se solet, didec qu’auie faena.
BOVARY-WEB	A, vos acompanhi ua estona!, didec Homais.
BOVARY-WEB	E, baishant peth carrèr damb eth, li parlaue dera sua hemna, des sòns hilhs, deth sòn futur e dera farmacia, en tot hèr-li saber er estat de decadéncia que se la trapèc e eth punt de perfeccion que l’auie quilhada.
BOVARY-WEB	En enténer eth nòm deth farmaceutic, Emma s’enforismèc.
BOVARY-WEB	Totun aquerò, Leon non deishaue de balhar bones rasons: que non ère eth sòn tòrt; dilhèu non coneishie ath senhor Homais?
BOVARY-WEB	Dilhèu se pensaue que s’estimaue mès era companhia d’eth qu’era d’era?
BOVARY-WEB	Emma, totun, li virèc era esquia.
BOVARY-WEB	Eth la cuelhec e, de jolhs ath sòn dauant, l’agarrèc dera cintura en ua actitud langorosa plia de concupiscéncia e de suplicacion.
BOVARY-WEB	Emma ère de pès.
BOVARY-WEB	Lo guardaue damb uns uelhs holadi, seriosament, terriblament.
BOVARY-WEB	Dempús, es lèrmes l’umitegèren, es sues paupetes s’abaishèren, abandonèc es mans e Leon se les botaue ena boca quan campèc un mosso dera casa dident que demanauen ath senhor.
BOVARY-WEB	Tornaràs?, didec era.
BOVARY-WEB	Quan?
BOVARY-WEB	De seguit.
BOVARY-WEB	En veder-lo, eth farmaceutic li didec: Qu’ei un param.
BOVARY-WEB	È volgut interrómper aguesta visita, que me semblaue que vos contrariaue.
BOVARY-WEB	Anem en çò de Bridoux a béuer ua copeta d’aiguardent.
BOVARY-WEB	Leon li didec que li calie tornar en burèu.
BOVARY-WEB	Deishatz anar Cujas e Bartolus, diable!.
BOVARY-WEB	Qui vos ac enebís?
BOVARY-WEB	Be n’ei de curiós!
BOVARY-WEB	E coma qu’er escrivan seguie encaborniant-se: Que vengui damb vos, donc.
BOVARY-WEB	Leon, trebolat per çò dera mala encolia d’Emma, pera charradissa deth senhor Homais e dilhèu, tenben, pera pesantor deth dinar, s’estaue indecís e coma jos era fascinacion deth farmaceutic, que repetic:
BOVARY-WEB	Anem entà çò de Bridoux!
BOVARY-WEB	Qu’ei a tocar, en carrèr de Malpalu.
BOVARY-WEB	Alavetz, per covardia, per pegaria, per aguest inqualificable sentiment que mos arrossègue entàs accions mès antipatiques, se deishèc amiar entà çò de Bridoux.
BOVARY-WEB	Se preneren er aiguardent.
BOVARY-WEB	Er aute, totun, l’arturaue en tot cuelher-lo peth braç e dider- li:
BOVARY-WEB	Un moment!
BOVARY-WEB	Que ja gesqui.
BOVARY-WEB	Vos presentarè a Thomassin.
BOVARY-WEB	A tot darrèr se podec desliurar e córrec de nauèth entar otèl.
BOVARY-WEB	Se n’acabaue d’anar desesperada.
BOVARY-WEB	Ara l’auie en òdi.
BOVARY-WEB	Aquera manca de paraula li semblaue un otratge e se metec a cercar d’autes rasons entà desligar-se’n: qu’ère incapable d’eroïsme, feble, vulgar, mès mofle qu’ua hemna, e, ath delà, aganit e pusillanime.
BOVARY-WEB	Dempús, padegant-se, acabèc per encuedar-se’n que solide l’auie calomniat.
BOVARY-WEB	Auer denigrat, totun, aqueri qu’encara estimam que ja ei desligar-se’n un shinhau.
BOVARY-WEB	Que vau mès non tocar es idòles, donques qu’es dits se hèn a vier eth daurat.
BOVARY-WEB	Cada còp anauen parlant mès soent de causes indiferentes ath sòn amor, e enes cartes qu’Emma l’adreçaue abondauen es allusions as flors, as vèrsi, ara lua e as esteles, recorsi ingenús d’ua passion aflaquida que sajaue d’alugar-se damb totes es ajudes exteriores.
BOVARY-WEB	En cada nau viatge que hège demoraue negar-se en ua felicitat prigonda; dempús, se vedie obligada a cohessar-se que non sentie arren d’extraordinari.
BOVARY-WEB	Aquera decepcion s’esfaçaue ara prèssa dauant d’ua naua esperança, e tornaue enes sòns braci mès abrandada, mès avida.
BOVARY-WEB	Se despolhaue brutaument en tot arrincar eth cordon prim deth corset que fiulaue ath torn des anques coma ua sèrp resquilhosa.
BOVARY-WEB	De puntetes e descauça, anaue a veir s’era pòrta ère ben barrada; dempús, damb un solet movement, se metie tota era ròba enta baish.
BOVARY-WEB	E esblancossida, seriosa, sense badar boca, se lançaue contra eth pièch de Leon damb ua longa estrementida.
BOVARY-WEB	Ça que la, en aqueth front caperat de gotes heredes,, en aqueri pòts trantalhants, en aqueri vistons hòraviadi, ena sarrada des sòns pòts, i auie quauqua causa d’extrèm, de vague e de escur que, a Leon, li semblaue que s’eslissaue subtilament entre eri, coma entà desseparar-les.
BOVARY-WEB	Non gausaue interrogar-la.
BOVARY-WEB	En observar-la, totun, tant experimentada, pensaue qu’auie d’auer passat per totes es pròves deth patiment e deth plaser.
BOVARY-WEB	Aquerò qu’abans l’encantaue, ara l’espaurie un shinhau.
BOVARY-WEB	Ath delà, se revoutaue contra era absorcion, coma mès anaue mès s’accentuaue, dera sua personalitat.
BOVARY-WEB	Non li perdonaue a Emma aquera victòria permanenta.
BOVARY-WEB	Enquia e tot s’esforçaue a non estimar-la tant.
BOVARY-WEB	Tanlèu entenie, totun, eth carrinclar des sues botines, se sentie covard, madeish qu’es embriacs dauant des licors fòrts.
BOVARY-WEB	Qu’ei vertat qu’era non deishaue de prodigar-li tota sòrta d’atencions, dès es rafinaments dera taula enquias distincions deth vestit e es amanhagades des sues guardades.
BOVARY-WEB	Amiaue ròses de Yonville en pitrau que dempús li lançaue ena cara, hège veir que s’interessaue pera sua salut, l’autrejaue conselhs sus eth sòn comportament, e entà retier-lo encara mès, demorant dilhèu qu’eth cèu hesse un miracle, li pengèc ua midalha dera Vèrge en còth.
BOVARY-WEB	S’informaue sus es sòns companhs coma ua mair vertuosa.
BOVARY-WEB	Li didie:
BOVARY-WEB	Se l’auesse estat possible, s’aurie botat a espiar-lo entà veir se quina vida amiaue.
BOVARY-WEB	E enquia se l’acodic de hèr-lo seguir pes carrèrs.
BOVARY-WEB	Ath cant der otèl i auie ua sòrta de vagabond que servie as forastèrs e que non s’i remirie…
BOVARY-WEB	Eth sòn orgulh, totun, se revoutèc.
BOVARY-WEB	Se me’n fot que m‘enganhe!
BOVARY-WEB	Non l’estimi pas tant!” Un dia, en auer-se separat mès lèu que de costum, Emma se’n tornaue soleta peth passeg, quan se n’encuedèc des parets deth convent a on auie estat abans.
BOVARY-WEB	Alavetz se seiguec en un banc ara ombra des olms.
BOVARY-WEB	Quina tranquillitat en aqueri tempsi!
BOVARY-WEB	Com envejaue es inefables sentiments d’amor inspiradi pes libres que liegie!
BOVARY-WEB	Es prumèrs mesi deth sòn matrimòni, es passejades a shivau peth bòsc, eth vescomde barant eth vals, Lagardy e es sòns cants, tot desfilaue dauant des sòn uelhs.
BOVARY-WEB	E, de pic, Leon li semblèc tan luenhant coma toti es auti.
BOVARY-WEB	E ça que la, me l’estimi!, se didie.
BOVARY-WEB	Qu’ère parièr!
BOVARY-WEB	Non ère erosa, jamès n’auie estat.
BOVARY-WEB	D’a on li venguie aquera insufisença dera vida, aquera corrupcion sobta des causes qu’en eres s’apuaue?…
BOVARY-WEB	Se i auie, totun, un èsser fòrt e beròi, siguesse a on siguesse, ua natura coratjosa, plia ath còp d’exaltacion e de rafinaments, un còr de poèta laguens d’ua forma d’àngel, ua lira damb es còrdes d’aram que toquèsse epitalamis elegiacs ressonant cèu ensús, per qué, donc, non l’auie de trapar?
BOVARY-WEB	Ath delà, qu’ère inutil cercar arren; non s’ac valie.
BOVARY-WEB	Tot ère ua mentida!
BOVARY-WEB	Cada arridolet amagaue un badalh d’anuèg, cada jòia ua malediccion, cada plaser ua mauparada, e es punets mès complèts non deishauen senon uns talents irrealizables d’ua voluptat mès nauta enes pòts.
BOVARY-WEB	Un arranguilh metallic henec er espaci, e dera campana deth convent baishèren quate batalhades.
BOVARY-WEB	Es quate!
BOVARY-WEB	E li semblaue que hège ua eternitat qu’ère en aqueth banc.
BOVARY-WEB	Un infinit de passions, totun, pòt càber en un instant, dera madeisha manèra qu’ua multitud se hè lòc en un espaci petit.
BOVARY-WEB	Emma viuie absoludament ocupada damb es sues passions, e non l’enquimerauen bric es sòs, coma se siguesse ua archiduquessa.
BOVARY-WEB	Mès, un dia entrèc ena sua casa un òme roienc, cauvet e de mina malautissa, en tot díder que venguie de part deth senhor Vinçart de Rouen.
BOVARY-WEB	Se treiguec es agulhes qu’amiaue clauades ena pòcha laterau dera sua longa levita verda, se les clauèc ena manja e li presentèc un papèr damb fòrça correccion.
BOVARY-WEB	Qu’ère un reconeishement de deute de cent francs qu’amiaue era sua signatura e que, a maugrat de totes es sues recomendacions, Lheureux auie passat ara orde de Vinçart.
BOVARY-WEB	Emma manèc ara sirventa entara sua casa.
BOVARY-WEB	Alavetz, eth desconeishut, que demoraue de pès, calant a dreta e quèrra ues guardades curioses qu’es sues pestanhes ròies dissimulauen, demanèc damb mina ingenua:
BOVARY-WEB	Quina responsa l’è d’amiar ath senhor Vinçart?
BOVARY-WEB	Donques, didetz-li… responec Emma, qu’ara non m’ei possible…
BOVARY-WEB	Que se demore… que se demore ara setmana a vier.
BOVARY-WEB	E eth missatgèr se n’anèc sense daurir es pòts.
BOVARY-WEB	Londeman tà meddia, totun, Emma recebec un avertiment de protestacion.
BOVARY-WEB	Ara vista deth papèr sagerat, a on podec lièger mès d’un còp e en letres plan visibles “Mèstre Hareng, oficiau ministeriau de Buchy”, s’espauric tant que li manquèc temps entà anar a trapar ath comerçant de teishuts.
BOVARY-WEB	Aguest qu’ère ena botiga estacant un paquet.
BOVARY-WEB	Servidor!, didec; ara seguida que sò damb vos.
BOVARY-WEB	Mès que non deishèc de seguir en paquet, ajudat per ua gojateta d’uns tretze ans, un shinhau gibosa, que li servie ath còp de dependenta e de codinèra.
BOVARY-WEB	Dempús, hènt ressonar es esclòps pera estrada dera botiga, pugèc en prumèr estatge seguit dera senhora e la hec passar en un gabinet estret.
BOVARY-WEB	I auie ua taula grana de husta e, ath dessús, uns quants registres assegurats transversaument per ua barra de hèr damb un cadiat en extrèm.
BOVARY-WEB	Emparada ena paret e miei caperada per uns retalhs de teishut d’indiana, s’entrevedie ua caisha de sòs d’ues dimensions taus que deuie contier bèra causa mès que monedes e bilhets de banca.
BOVARY-WEB	Efectiuament, eth senhor Lheureux hège prèsti contra era garantida de jòies e d’autes penhores.
BOVARY-WEB	Lheureux cuelhèc sèti en espaciós fautulh de palha, dident: Qué i a de nauèth?
BOVARY-WEB	Vaquí.
BOVARY-WEB	E li mostrec eth papèr.
BOVARY-WEB	E qué voletz que hèsca?
BOVARY-WEB	Alavetz Emma s’emmalicièc en tot rebrembar-li que l’auie balhat era paraula de qué non harie circular es reconeishences de deute.
BOVARY-WEB	Lheureux li didec:
BOVARY-WEB	Que m’i sò vist obligat; me trapaua entre era espada e era paret.
BOVARY-WEB	E qué se passarà ara?, didec Emma.
BOVARY-WEB	Emma hège esfòrci entà non bofetar-lo.
BOVARY-WEB	Plan, hemna!
BOVARY-WEB	Padegar ath senhor Vinçart!
BOVARY-WEB	Guardatz, me semble qu’enquia ara sò estat pro considerat damb vos.
BOVARY-WEB	E daurint un des registres deth dessús dera taula: Guardatz!
BOVARY-WEB	Dempús, en tot anar seguint era plana damb eth dit: A veir… a veir…
BOVARY-WEB	Eth dia 13 d’agost, dus cents francs…
BOVARY-WEB	Eth dia 23 de mars, quaranta sies…
BOVARY-WEB	Se posèc coma se l’assautèsse era pòur de hèr bèra pegaria.
BOVARY-WEB	E ja no digui arren des reconeishences signades peth senhor, ua d’eres de sèt cents francs e era auta de tres cents!
BOVARY-WEB	Per çò que hè as articles que vos auetz hèt a vier a crèdit, atau coma es interèssi, non acabaríem jamès; que me rome eth cap.
BOVARY-WEB	Non me voi embolhar mès!
BOVARY-WEB	Emma ploraue, li didec “brave senhor Lheureux”.
BOVARY-WEB	Aguest non deishaue d’emparar-se en “aqueth mastin de Vinçart”.
BOVARY-WEB	Ath delà, non auie un sò horadat, non li pagaue arrés, lo desplumauen de viu en viu; un praube botiguèr coma eth non podie hèr prèsti per auança.
BOVARY-WEB	Emma se demorèc silenciosa.
BOVARY-WEB	Eth senhor Lheureux, en tot mossegar eth mange dera ploma, se sentec solide inquiet per aqueth silenci, donques que contunhèc:
BOVARY-WEB	S’un d’aguesti dies crubèssa quauqua causa… alavetz poiria…
BOVARY-WEB	Barneville…
BOVARY-WEB	Com?…
BOVARY-WEB	Semblèc estonat que Langlois encara non auesse pagat.
BOVARY-WEB	E didetz qu’acordam…?
BOVARY-WEB	Çò que volgatz!
BOVARY-WEB	Alavetz cluquèc es uelhs coma se reflexionèsse, escriuec quauques chifres e, declarant que li costarie fòrça, qu’era causa ère escabrosa e ua vertadèra sagnada entada eth, dictèc quate reconeishences de deute de cent cinquanta francs cadua, en tot espaciar es tèrmes d’un mes es uns respècte des auti.
BOVARY-WEB	Ara me calerà que Vinçart me volgue escotar.
BOVARY-WEB	A maugrat de tot, quède acordat; non sò d’aqueri que se compladen en pèrder eth temps ne que se hèsquen endarrèr.
BOVARY-WEB	Quan pensi qu’aquerò ei un vestit a dus reiaus e miei eth mètre e que lo balhen coma bon!
BOVARY-WEB	E era gent se lo hè a vier!
BOVARY-WEB	Coma podetz compréner, non les digui de qué se tracte.
BOVARY-WEB	Qué vos semble?, didie Lheureux.
BOVARY-WEB	Aumens sabetz-vo’n…
BOVARY-WEB	A, mès endauant!, didec eth botiguèr virant-se d’esquia.
BOVARY-WEB	En arribar tara vrespada, Emma pressèc a Bovary entà qu’escriuesse a sa mair pr’amor de transmeter-li toti es endarreriments der eretatge.
BOVARY-WEB	Alavetz Emma sondegèc era expedicion d’ues factures a dus o tres clients.
BOVARY-WEB	Coma qu’era pròva l’anèc ben, lèu la tenguec soent.
BOVARY-WEB	Higie damb precaucion coma postdata: “Non l’ac digatz ath mèn marit, ja vo’n sabetz de qué ei orgulhós…
BOVARY-WEB	Desencusatz…
BOVARY-WEB	Era vòsta servidora…” Que i auec quauques reclamacions; era, totun, les interceptèc.
BOVARY-WEB	Entà hèr sòs se venec es gants deishat d’anar, es capèths acornerats, eth hèr vielh.
BOVARY-WEB	Regatejaue damb vertadèra rapacitat; era sang de pagesa que li corrie pes venes la possaue entàs beneficis.
BOVARY-WEB	Dempús, pendent es viatges que hège ena ciutat, traficarie crompant e venent foteses que, a manca de ua auta causa, eth senhor Lheureux solide acceptarie.
BOVARY-WEB	Crompèc plumes d’estruci, porcelana chinesa, armaris ancians.
BOVARY-WEB	Manlheuaue a Felicité, ara senhora Lefrançois, ara ostalèra dera Crotz Ròia, a toti e pertot.
BOVARY-WEB	Damb es sòs qu’a tot darrèr recebec de Barneville, liquidèc dues reconeishences.
BOVARY-WEB	Es auti mil cinc cents francs se honeren.
BOVARY-WEB	Aqueric naui compromisi e anèc seguint atau.
BOVARY-WEB	Qu’ère cèrt qu’a viatges sajaue de hèr calculs e desnishaue causes exorbitantes que li costaue de creir.
BOVARY-WEB	Alavetz, tornaue a començar, s’i perdie, ac deishaue córrer tot e non i pensaue mès.
BOVARY-WEB	Era casa qu’ère ben trista ara.
BOVARY-WEB	Es provedidors gessien indignadi.
BOVARY-WEB	Se vedien mocadors arrossegant-se pes hornèus.
BOVARY-WEB	E era petita Berthe, damb gran espant dera senhora Homais, amiaue es miches traucades.
BOVARY-WEB	Se Charles se riscaue timidament a hèr bèra observacion, Emma responie brutaument qu’eth tòrt non ère cap sòn.
BOVARY-WEB	Per qué aqueres enventides?
BOVARY-WEB	Charles s’ac explicaue tot pera malautia nerviosa qu’auie patit.
BOVARY-WEB	E, en tot repotegar-se alavetz d’auer jutjat coma defauts es senhaus d’un desequilibri fisic, s’acusaue d’egoïsme e li venguien talents de hèr-li un punet.
BOVARY-WEB	Non!, se didie.
BOVARY-WEB	Que la shordaria!
BOVARY-WEB	E non se botjaue…
BOVARY-WEB	En auer sopat, se passejaue solet peth uart.
BOVARY-WEB	Se botaue a Berthe enes jolhs e, daurint eth jornau, l’ensenhaue a liéger.
BOVARY-WEB	Era creatura, que non estudiaue jamès, non se tardaue a daurir uns uelhs tristi e se metie a plorar.
BOVARY-WEB	Alavetz, eth la padegaue.
BOVARY-WEB	Anaue a cercar-li aigua per tau de hèr-li arriuets en sable, o a viatges trincaue branques de saüc e li plantaue arbes enes pertèrres, sense cap temor d’enlaidir eth uart, plen coma ère d’èrbes que creishien pertot.
BOVARY-WEB	Li deuien tantes sodades a Lestiboudois!
BOVARY-WEB	Dempús era creatura auie hered e demanaue ara sua mair.
BOVARY-WEB	Era queiguda des huelhes anonciaue era tardor.
BOVARY-WEB	Quan s’acabarie, donc, tot aquerò…?” E seguie d’un costat en aute damb es mans cuelhudes ath darrèr.
BOVARY-WEB	Emma s’estaue ena sua cramba.
BOVARY-WEB	Non i pujaue jamès arrés.
BOVARY-WEB	Non se botjaue en tot eth dia, tostemp assopida, a miei vestir e hènt cremar de quan en quan uns gachets flairants qu’auie crompat ena botiga d’un algerian, en Rouen.
BOVARY-WEB	Entà non auer de suportar pes nets ad aqueth òme estirat que dormie ath sòn costat, a truca de males cares acabèc en tot relegar-lo en dusau estatge.
BOVARY-WEB	Atau podie liéger enquiara maitiada uns libres extravagants damb ues scènes orgiaques e ues situacions sagnantes.
BOVARY-WEB	Soent la cuelhie ua sòrta de terror, deishaue anar un sorriscle.
BOVARY-WEB	Charles acodie de seguit.
BOVARY-WEB	Vè-te’n!, li didie era.
BOVARY-WEB	O ben a viatges, cremada mès fòrtament per aquera ahlama intima qu’ahiscaue er adultèri, panteishant, esmoiguda, alugada de desir, daurie era hièstra, alendaue aire frescolenc, des.hège ath vent era sua espessa cabeladura e, guardant es esteles, desiraue amors de prince.
BOVARY-WEB	Que pensaue en eth, en Leon.
BOVARY-WEB	En aqueth moment ac aurie balhat tot per un d’aqueri rendetz- vos que la padegauen.
BOVARY-WEB	Qu’èren es sòns dies de gala, e volie que siguessen esplendids.
BOVARY-WEB	E, quan eth non podie pagar solet es despenes, era completaue er excedent liberaument, causa que se passaue lèu cada viatge.
BOVARY-WEB	Leon sagèc de hèr-li compréner que, en quinsevolh aute otèl mès modèst, tanben i serien ben.
BOVARY-WEB	Era, totun, i metec un pilèr d’objeccions.
BOVARY-WEB	Un dia treiguec deth portamonedes sies cuelheretes d’argent damb ua capa d’aur (qu’ère eth present de nòces deth vielh Rouault) e li demanèc que les amièsse de seguit ena casa d’empenhament.
BOVARY-WEB	Encara qu’aquera gestion non li siguesse agradiua, Leon aubedic.
BOVARY-WEB	Qu’auie pòur de comprometer-se.
BOVARY-WEB	Dempús, en tot pensar-i, trapèc qu’eth sòn concubinatge cuelhie ues formes fòrça estranhes e que dilhèu non èren mancadi de rason aqueri que li conselhauen que se’n deishèsse d’anar.
BOVARY-WEB	Plan que òc, bèth un l’auie manat ua longa carta anonima ara sua mair en tot assabentar-la qu’eth sòn hilh se descaminaue damb ua hemna maridada.
BOVARY-WEB	E, sense entretier-se, era brava senhora, en veir er etèrn espantaudèths des familhes, ei a díder, era vaga creatura perniciosa, era sirena, eth monstre que viu fantasticament enes prigondors der amor, l’escriuec ath mèstre Dubocage, eth sòn superior, que se comportèc en aqueth ahèr d’ua manèra perfècta.
BOVARY-WEB	Ua intriga semblabla damnatjarie, ara ora que se volesse establir, era sua reputacion professionau.
BOVARY-WEB	Li conselhèc qu’ac deishèsse còrrer e que, se non volie hèr aqueth sacrifici peth sòn pròpri interès, qu’ac hesse, aumens, per eth, per Dubocage.
BOVARY-WEB	Leon acabèc prometent que non tornarie a veir a Emma.
BOVARY-WEB	E se repotegaue de non auer mantengut era paraula en considerar toti es anuègi e es discursi qu’encara aurie de suportar d’aquera hemna, sense compdar es petòfies que cada maitin es sòns companhs cargauen ath sòn compde ath cant deth cauhadèr.
BOVARY-WEB	Ath delà, ère a mand d’èster nomentat prumèr passant: calie que se cuelhesse era vida seriosament.
BOVARY-WEB	Atau, abandonèc era flaüta, es sentiments exaltats e era imaginacion.
BOVARY-WEB	Qui ei que non s’a sentut capable, enes començaments dera joenessa, d’experimentar granes passions, de realizar granes causes, encara que sonque age estat un dia o ua menuta?
BOVARY-WEB	Eth libertin mès mediòcre, a soniat enes sultanes; cada notari amie, retenguda, ua ahlama de poèta.
BOVARY-WEB	Ara, cada còp qu’Emma se metie a plorar ara imprevista contra eth sòn pièch, lo shordaue.
BOVARY-WEB	Coma aquera gent que ja non pòt tier mès ua determinada dòsi de musica, s’assopie plen d’indiferéncia dauant der embolh d’un amor que d’eth non vedie es delicadeses.
BOVARY-WEB	Que se coneishien massa entà experimentar aqueri embelinaments dera passion que multipliquen eth gòi.
BOVARY-WEB	Era ère tan hastigada d’eth coma eth n’ère d’era.
BOVARY-WEB	Emma trapaue en adultèri totes es insipiditats deth matrimòni.
BOVARY-WEB	Com poder des.heir-se’n, donc?
BOVARY-WEB	Ath delà, encara que se sentesse umiliada pera baishesa d’ua felicitat semblabla, s’i estacaue per costum o per corrupcion; e cada còp s’i acarnassie mès, agotant tota felicitat a fòrça de desirar-la mès grana.
BOVARY-WEB	Hège colpable a Leon des sues esperances decebudes, coma s’en realitat l’auesse tradit.
BOVARY-WEB	E arribèc a desirar ua catastròfa que costèsse era sua separacion, donques qu’era non auie eth coratge de decidir-se.
BOVARY-WEB	Non per aquerò deishaue d’escríuer cartes amoroses en vertut dera idia, qu’ua hemna li cau escríuer ath sòn aimant.Tant qu’escriuie, totun, s’imaginaue un aute òme, un hantauma hèt damb es rebrembes mès ardents, damb es lectures mès seductores, damb es mès fòrtes cobejances.
BOVARY-WEB	E acabaue estant tan vertadèra e accessibla, que se metie a bategar meravilhada sense que, a maugrat de tot, se lo podesse imaginar autrament; a viatges se perdie, madeish qu’ua divinitat, ena abondor des atributs.
BOVARY-WEB	Demoraue en parçant bluenc a on son abondiues es escales de seda penjades enes balcons entre era flaira des flors e era claror dera lua.
BOVARY-WEB	Lo sentie apròp d’era, vierie e se l’emportarie sancera en ua punada.
BOVARY-WEB	Ara experimentaue ua deishadesa constanta e universau.
BOVARY-WEB	Recebie soent rendetz-vos de papèrs sageradi e damb pro trabalh les guardaue.
BOVARY-WEB	Qu’aurie volgut deishar d’existir o ben adormir-se entà tostemp.
BOVARY-WEB	Eth dia dera mieja quareme non tornèc en Yonville; that vrèspe, se n’anèc en balh de desguisaments.
BOVARY-WEB	Se botèc uns pantalons de velot e ues miches vermelhes damb ua perruca torçada ath darrèr damb un monhon baish, e ua plendenga ena aurelha.
BOVARY-WEB	Sautèc tota era net ath son des trombons; era gent hège rondèu ath son entorn.
BOVARY-WEB	Peth maitin se trapèc en peristil deth teatre ath miei de cinc o sies desguisadi, descargadors deth cai o marinèrs, toti eri companhs de Leon que parlauen de vier a hèr eth ressopet.
BOVARY-WEB	Es cafès des entorns èren plei ar arràs.
BOVARY-WEB	En cai, trapèren un restaurant fòrça mediòcre e i entrèren.
BOVARY-WEB	Eth patron les hec passar en ua saleta deth quatau estatge.
BOVARY-WEB	Es òmes se botèren en un cornèr e fiulèren pendent ua estona calculant çò que les costarie.
BOVARY-WEB	I auie un escrivan, dus estudiants e un dependent.
BOVARY-WEB	Quina companhia entada era!
BOVARY-WEB	Per çò des hemnes, peth ton des sues votzes, Emma se n’encuedèc de seguit que deuien èster plan pòca causa.
BOVARY-WEB	Li cuelhec pòur, arreculèc era cagira e abaishèc es uelhs.
BOVARY-WEB	Es auti se meteren a minjar.
BOVARY-WEB	Emma non tastèc arren.
BOVARY-WEB	Eth front l’usclaue, sentie piquèra enes paupetes e auie era pèth complètament gelada.
BOVARY-WEB	Ath sòn laguens s’agitaue eth resson tumultuós deth balh ritmat repicat per mil pès agarrats pera dança.
BOVARY-WEB	Era flaira deth punch barrejada damb eth hum des cigars l’estabordie.
BOVARY-WEB	Cuelhec ua malagana; l’amièren dauant dera hièstra.
BOVARY-WEB	Começaue a hèr dia e, deth costat de Sainte-Catherine pujaue ua gran plapa de color de porpra que s’alongaue peth cèu palle.
BOVARY-WEB	Er arriu, livid, tremolaue pera fòrça deth vent.
BOVARY-WEB	Enes pònts non s’i vedie ua amna.
BOVARY-WEB	Es fanaus s’amortauen.
BOVARY-WEB	Emma se remetec.
BOVARY-WEB	Pensèc en Berthe, que deuie dormir aquiu baish ena cramba dera sirventa.
BOVARY-WEB	Passèc un car cargat de barres de hèr primes e longues, lançant contra es parets des cases ua ensordidora vibracion metallica.
BOVARY-WEB	Se hec enlà bruscament, se treiguec eth desguisament e li didec a Leon que se n’auie d’anar sense manca e, ara fin, se trapèc soleta en Otèl de Boulogne.
BOVARY-WEB	Tot que l’ère insuportable, enquia e tot era madeisha.
BOVARY-WEB	S’aurie volgut escapar luenh, coma un audèth, e confoner-se damb es espacis immaculadi.
BOVARY-WEB	Gessec, trauessèc eth passeg, era plaça Cauchoise e tot eth barri enquia un carrèr descubèrt que dominaue es jardins.
BOVARY-WEB	Caminaue de prèssa; er aire liure la padegaue.
BOVARY-WEB	E pòc a pòc, es figures dera multitud, es desguisaments, es còlhes, es lums, eth ressopet, tot despareishie coma ues bromes que se des.heiguien.
BOVARY-WEB	Quan arribèc ena Crotz Ròia se lancèc sus eth lhet, ena madeisha cramba deth dusau estatge a on i auie es gravats dera Tour de Nesle.
BOVARY-WEB	Tàs quate dera tarde Hivert la desvelhèc.
BOVARY-WEB	En arribar en casa, Felicité li mostrèc un papèr gris botat darrèr deth relòtge de paret.
BOVARY-WEB	Quin judici?
BOVARY-WEB	Atau se quedèc embadoquida en liéger aguestes paraules:
BOVARY-WEB	Alavetz, sautant-se ues quantes linhes vedec:
BOVARY-WEB	Qué?
BOVARY-WEB	E un shinhau mès enjós: “Serà obligada pera via deth dret e sustot pera embarga des mòbles e efèctes que li pertanhen”.
BOVARY-WEB	Com s’ac harie?
BOVARY-WEB	D’aciu a vint-e-quate ores.
BOVARY-WEB	Deman!
BOVARY-WEB	Pensèc que dilhèu Lheureux la volie tornar a espaurir.
BOVARY-WEB	En un virament de uelhs comprenec totes es sues manòbres, era sua finalitat e es sues complasences.
BOVARY-WEB	Era madeisha exageracion dera quantitat la padegaue.
BOVARY-WEB	Ça que la, a fòrça de manlheuar, de signar reconeishences e dempús de prorogar-les, en tot holar-les en cada nau tèrme, auie acabat elaborant un capitau ath senhor Lheureux qu’aguest demoraue impacient entàs sues especulacions.
BOVARY-WEB	Emma se presentèc ena sua casa damb ua mina desinvòlta: Sabetz qué m’a arribat?
BOVARY-WEB	Supausi que deu èster ua trufaria!
BOVARY-WEB	Arren d’aquerò.
BOVARY-WEB	Com se compren, alavetz?
BOVARY-WEB	Lheureux se virèc doçament e li didec crotzant es braci:
BOVARY-WEB	Vos pensàuetz, donc, que seria eth vòste provedidor e eth vòste banquèr per amor de Diu etèrnament?
BOVARY-WEB	Que vos cau resquitar-me des sòs sostrèts!
BOVARY-WEB	Emma protestèc deth deute.
BOVARY-WEB	Qué i vam a hèr!
BOVARY-WEB	Eth tribunau l’a reconeishut!
BOVARY-WEB	Que i a un judici!
BOVARY-WEB	Auetz estat avertida!
BOVARY-WEB	E non poiríetz?…
BOVARY-WEB	Absoludament arren.
BOVARY-WEB	Ça que la… mès… a veir!
BOVARY-WEB	E qui n’a eth tòrt?, didec Lheureux en tot saludar ironicament.
BOVARY-WEB	Arren de sermons.
BOVARY-WEB	Aquerò que non hè mau jamès, repliquèc eth botiguèr.
BOVARY-WEB	Emma siguec covarda, supliquèc.
BOVARY-WEB	Deishatz-me!
BOVARY-WEB	Que semble que me volgatz sedusir!
BOVARY-WEB	Qu’ètz un miserable!, exclamèc Emma.
BOVARY-WEB	Que vos ac cuelhetz massa fòrt, repliquèc Lheureux arrint.
BOVARY-WEB	Vo’n saberatz de qui sò!
BOVARY-WEB	Li diderè ath mèn marit…
BOVARY-WEB	Plan, donc!
BOVARY-WEB	Jo li mostrarè bèra causa, ath vòste marit!
BOVARY-WEB	Emma quedèc aclapada coma s’auesse recebut un còp de maça.
BOVARY-WEB	Lheureux se passejaue dera taula enquiara hièstra tot repetint:
BOVARY-WEB	A!, pro que l’ac mostrarè… plan que òc que l’ac mostrarè…
BOVARY-WEB	Dempús, apressant-se a Emma e damb ua votz doça: Qu’ei fòrça desagradiu, ja ac sai.
BOVARY-WEB	Non i a cap aute miei de tornar-me es sòs…
BOVARY-WEB	Mès, a on les traparè?, didec Emma tocant-se es braci.
BOVARY-WEB	Tè, quan s’a amics, coma vos!
BOVARY-WEB	Vos asseguri que signarè… diguec Emma.
BOVARY-WEB	Que ja non ne voi deguna mès des vòstes signatures!
BOVARY-WEB	Me venerè…
BOVARY-WEB	E cridant pera hièstreta que daue tara botiga: Annette, non desbrembes es tres escapolons deth numèro 14!
BOVARY-WEB	Era gojateta entrèc en burèu.
BOVARY-WEB	Emma comprenec çò que volie díder aquerò e preguntèc “es sòs que serien de besonh entà arturar es actuacions judiciaus”.
BOVARY-WEB	Qu’ei massa tard!
BOVARY-WEB	Non.
BOVARY-WEB	Qu’ei inutil!
BOVARY-WEB	La possaue doçament entara escala.
BOVARY-WEB	Senhor Lheureux, vos demani que m’autregetz uns quants dies!
BOVARY-WEB	Ploraue.
BOVARY-WEB	Ara lèrmes!
BOVARY-WEB	Me hètz desesperar!
BOVARY-WEB	Que m’ei parièr!, didec barrant era pòrta ath sòn darrèr.
BOVARY-WEB	VII.- Londeman, quan Mestre Hareng, er oficiau ministeriau, se presentèc ena sua casa acompanhat de dus testimònis pr’amor de procedir as diligéncies dera embarga, era se comportèc estoïcament.
BOVARY-WEB	Comencèren peth burèu de Bovary.
BOVARY-WEB	Non apuntèren eth bust frenologic perque lo considerèren esturment dera sua profession.
BOVARY-WEB	Ena codina, totun, compdèren es siètes, es marmites, es cagires, es lums.
BOVARY-WEB	E, en dormitòri, toti es objèctes decoratius dera estatgèra.
BOVARY-WEB	Examinèren es vestits, era ròba interiora, era comòda.
BOVARY-WEB	Es replecs mès intims dera sua existéncia sigueren contempladi per aqueri tres òmes, madeish qu’un cadavre expausat as uelhs curiosi dera autopsia.
BOVARY-WEB	Mestre Hareng, damb corbata blanca, damb era giqueta nera complètament cordada e damb es pantalons tibants, anaue repetint de quan en quan:
BOVARY-WEB	A veir, se vos platz, senhora, me voletz hèr eth favor?
BOVARY-WEB	Soent exclamaue: Encantador… plan polit!
BOVARY-WEB	Quan acabèren baish en pis, pugèren en humarau.
BOVARY-WEB	Aquiu i auie un pupitre a on Emma sauvaue es cartes de Rodolphe.
BOVARY-WEB	A, correspondéncia!, didec Mestre Hareng, damb un arridolet discrèt.
BOVARY-WEB	Permetetz-me, totun; me cau assegurar-me’n de qué eth calaish non contie arren mès.
BOVARY-WEB	E bassaquèc leugèrament es papèrs coma se volesse hèr quèir es napoleons que s’i podessen auer amagat.
BOVARY-WEB	Alavetz, en veir se com aquera manassa damb es dits mofles e vermelhs coma uns limacs tocaue aqueres planes a on eth sòn còr tant auie bategat se sentec cuelhuda per ua grana indignacion.
BOVARY-WEB	A tot darrèr partiren.
BOVARY-WEB	Felicité tornèc.
BOVARY-WEB	Emma l’auie manada pr’amor de qué entrenguesse a Bovary en cas que lo vedesse vier.
BOVARY-WEB	Installèren eth garda dera embarga ena pèça que i auie jos era teulada.
BOVARY-WEB	Eth garda prometec que non se botjarie d’aquíu.
BOVARY-WEB	Pendent era cauhada, Charles semblèc preocupat.
BOVARY-WEB	Emma lo campaue damb ua guardada plia d’angoisha en tot creir endonviar enes arrupes deth sòn ròstre un capitol plen d’acusacions.
BOVARY-WEB	Charles atisaue eth huec placidament damb es pès botadi en larèr.
BOVARY-WEB	Me semble que s’entenen passi naut, didec Charles.
BOVARY-WEB	Londeman, dimenge, se n’anèc entà Rouen a visitar a toti es banquèrs qu’es sòns nòms coneishie.
BOVARY-WEB	Toti se n’auien anat entath camp o auien gessut de viatge.
BOVARY-WEB	Non se dèc per vençuda.
BOVARY-WEB	Aqueri pòqui que i podec parlar, les demanèc sòs allegant que li hègen manca e que les poirie tornar.
BOVARY-WEB	Quauqui uns d’eri se n’arriren sense ne tansevolh dissimular.Toti se remiren a satisfèr era demana.
BOVARY-WEB	Tàs dues venguec ena casa de Leon.
BOVARY-WEB	Piquèc.
BOVARY-WEB	Fin finau apareishec Leon.
BOVARY-WEB	Qué te cau?
BOVARY-WEB	Te shòrde?
BOVARY-WEB	Non… mès…
BOVARY-WEB	Me cau parlar damb tu, seguic Emma.
BOVARY-WEB	Alavetz Leon cuelhec era clau.
BOVARY-WEB	Era l’arturèc: Non, aquiu baish, ena nòsta cramba.
BOVARY-WEB	E se n’anèren en Otèl de Boulogne.
BOVARY-WEB	En arribar, Emma s’avalèc un veire plen d’aigua.
BOVARY-WEB	Ère esblancossida.
BOVARY-WEB	Comencèc:
BOVARY-WEB	Leon, m’auries de hèr un favor.
BOVARY-WEB	E saquejant-lo damb es mans estretament agarrades, higec: Escota, qu’è besonh de ueit mil francs!
BOVARY-WEB	Qu’ès hòla?
BOVARY-WEB	Encara non!
BOVARY-WEB	E, en condar-li ara seguida er ahèr dera embarga, li hec veir eth sòn capvirament.
BOVARY-WEB	Charles non se’n sabie d’arren.
BOVARY-WEB	Era sua soèra non la podie cap veir e eth vielh Rouault non i podie hèr arren.
BOVARY-WEB	Eth, totun, Leon, l’ajudarie a trapar aquera quantitat indispensabla.
BOVARY-WEB	Com vòs…?
BOVARY-WEB	Qu’ès un covard!, exclamèc Emma.
BOVARY-WEB	Alavetz didec, sense pensar qu’ère ua pegaria: Exagères eth tòn malastre.
BOVARY-WEB	Plan per aquerò encara calie sajar bèra causa.
BOVARY-WEB	Leon poirie respóner per era.
BOVARY-WEB	Tè!, saja de hè’c!, qu’ei de besonh, cor…!
BOVARY-WEB	Hè tot çò que pogues!…
BOVARY-WEB	T’estimarè fòrça!
BOVARY-WEB	Se n’anèc.
BOVARY-WEB	Que sò anat en casa de tres persones… en vaganaut!
BOVARY-WEB	Dempús s’estèren seigudi er un dauant der aute ath cant deth larèr, quiets, sense badar bocar.
BOVARY-WEB	Emma lheuaue es espatles en tot picar de pès.
BOVARY-WEB	Leon entenec que gasulhaue:
BOVARY-WEB	Se jo siguessa ath tòn lòc, pro que ne traparia!
BOVARY-WEB	A on?
BOVARY-WEB	En tòn burèu!
BOVARY-WEB	E lo guardèc fixament.
BOVARY-WEB	Des sòns vistons alugadi, gessie ua ardidesa infernau, e es paupetes s’apressauen d’ua manèra lasciua e encoratjadora.
BOVARY-WEB	Eth gojat sentec que s’aflaquie jos era muda volontat d’aquera hemna que li conselhaue un crim.
BOVARY-WEB	Alavetz cuelhec pòur, e entà evitar quinsevolh explicacion se pataquegèc eth front exclamant:
BOVARY-WEB	Morel qu’a de tornar aguesta net!
BOVARY-WEB	Supausi que non m’ac remirà (qu’ère un des sòns amics, eth hilh d’un negociant molt ric); deman t’ac harè a vier, higec.
BOVARY-WEB	Emma non semblèc acuélher aquera esperança damb era alegria qu’eth s’auie imaginat.
BOVARY-WEB	Endonviaue era mentida?
BOVARY-WEB	Se tornèc a rogir:
BOVARY-WEB	Adishatz!
BOVARY-WEB	Li sarrrèc era man, en tot notar-la, totun, inèrta.
BOVARY-WEB	Toquèren es quate.
BOVARY-WEB	Hège un bon dia.
BOVARY-WEB	Qu’ère un d’aqueri dies de març clars e aspres damb eth solei ludent ath miei deth cèu blanc.
BOVARY-WEB	Es rouenesi, mudats, se passejauen damb ua portadura erosa.
BOVARY-WEB	Emma arribèc ena plaça deth Parvis.
BOVARY-WEB	Era gent gessie deth rosari.
BOVARY-WEB	Ath miei de tot aqueth revolum de gent eth guidaire toristic restaue immobil coma un pèira.
BOVARY-WEB	Emma s’en brembèc deth dia que, ansiosa e plia d’esperança, entrèc en aquera nau qu’auie ath dauant, prigonda coma eth sòn amor.
BOVARY-WEB	E seguic caminant, plorant darrèr deth vel, estabordida, trantalhanta, a punt lèu d’afeblir-se.
BOVARY-WEB	Emma se posèc per çò de deishar passar un shivau nere atelat a un tilburin e amiat per un gentleman damb un abric de pèth de gibelina.
BOVARY-WEB	Qui ère?
BOVARY-WEB	Era lo coneishie…
BOVARY-WEB	Eth coche pressèc eth pas e despareishec.
BOVARY-WEB	Mès s’ère eth vescomde!
BOVARY-WEB	Emma virèc eth cap; eth carrèr qu’ère desèrt.
BOVARY-WEB	Se demorèc aclapada, tan trista, que s’apuèc ena paret pr’amor de non rodar per tèrra.
BOVARY-WEB	Dempús pensèc se non s’aurie enganhat.
BOVARY-WEB	A tot darrèr, non ne sabie arren.
BOVARY-WEB	Tot l’abandonaue, autant dehòra coma laguens d’era madeisha.
BOVARY-WEB	Se sentie perduda, hènt torns ar edart per uns abismes indefinibles.
BOVARY-WEB	De tau sòrta que, quan arribèc ena Crotz Ròia, e vedec ath brave de Homais guardant se com cargauen ena Arongleta ua caisha plia de productes farmaceutics, experimentèc ua alegria; laguens d’un mocador que li penjaue dera man amiaue sies cheminots entara sua hemna.
BOVARY-WEB	Ara senhora Homais, l’agradauen fòrça aqueri panets pesants, retorçadi en forma de turbant que se minjauen mentre se tardaue eth quareme untadi damb boder salat; qu’ère ua suberviuença d’aliment gotic restacada ath temps des crotzades, e qu’es robusti normands d’aqueri tempsi s’avalauen ara lum des halhes auriòles, en creir veir sus era taula, entremiei des pichèrs de vin e de sausisses gigantesques, uns caps de sarrasin a mand d’èster avaladi.
BOVARY-WEB	Era hemna deth potecari les mastulhaue coma eri, eroïcament, a maugrat deth sòn detestable dentat.
BOVARY-WEB	Atau, cada còp qu’eth senhor Homais hège un viatge ena ciutat, non deishaue de crompar- ne un.
BOVARY-WEB	Les crompaue tostemp ena casa d’un important pastissèr deth carrèr Massacre.
BOVARY-WEB	Quan campèc, coma de costum, eth cec ath pè dera pala, exclamèc: Non compreni se com es autoritats encara permeten semblables industries!
BOVARY-WEB	Eth Progrès auance a pas de tortuga, òc ma he!.
BOVARY-WEB	Non acabaram jamès de gésser dera rusticitat!
BOVARY-WEB	Eth cec alongaue eth chapèu en tot botjar-lo dauant dera pòrta coma se siguesse ua borsa desclauada deth teishut que caperaue er interior deth coche.
BOVARY-WEB	Vaquí, didec eth farmaceutic, un mau escrofulós!
BOVARY-WEB	E, encara que coneishie ad aqueth praube diable, hec veir qu’ère eth prumèr còp que lo vedie; gasulhèc es mots de còrnia, còrnia opaca, esclerotica, faç.
BOVARY-WEB	Dempús li preguntèc en un ton pairau:
BOVARY-WEB	Hè guaire temps qu’auetz aguesta espaventosa malautia?
BOVARY-WEB	Li conselhaue que beuesse un bon vin, ua bona cervesa, que mingèsse uns bons rostits.
BOVARY-WEB	Eth cec seguie damb era sua cançon.
BOVARY-WEB	De un aute costat, semblaue lèu lèu idiòta.
BOVARY-WEB	A tot darrèr Homais se metec era man ena pòcha:
BOVARY-WEB	Tè!, cinc centims; e torna-me’n dus.
BOVARY-WEB	Hivert se permetec en votz nauta bèth dobte sus era sua eficàcia.
BOVARY-WEB	Eth potecari, totun, didec qu’eth madeish lo guaririe damb ua pomada antiflogistica dera sua composcion e li dèc era sua adreça:
BOVARY-WEB	Senhor Homais, apròp deth mercat, pro coneishut de toti.
BOVARY-WEB	Ara, en compensacion, li didec Hivert, mos haràs ua petita trufaria.
BOVARY-WEB	Eth cec, doblegant-se e damb eth cap clin, voludant es uelhs verdosi e treiguent era lengua, se heregaue er estomac damb es dues mans tant que deishaue anar ua sòrta de crit sord, coma eth d’un gosset ahaimat.
BOVARY-WEB	Emma, plia de hàstic, li manèc ua pèça de cinc francs per dessús dera espatla.
BOVARY-WEB	Qu’ère tota era sua fortuna.
BOVARY-WEB	Li semblèc un gèst magnific eth hèt de lançar- la atau.
BOVARY-WEB	Homais, en trèir eth cap pera hièstreta, exclamèc cridant:
BOVARY-WEB	Arren de causes harinoses ne de lèit.
BOVARY-WEB	Er espectacle des objèctes coneishudi desfilant a costat e costat anaue distreiguent a Emma deth sòn dolor present.
BOVARY-WEB	Un intolerable cansament l’aclapaue, e arribèc en casa enlordida, descoratjada, lèu adormida.
BOVARY-WEB	Que se passe çò que sigue!, se didie.
BOVARY-WEB	E, a tot darrèr, qui se’n sap?
BOVARY-WEB	Eth madeish Lheureux se poirie morir.
BOVARY-WEB	Tàs nau deth maitin la desvelhèc un bronit de votzes que venguie dera plaça.
BOVARY-WEB	I auie un revolum de gent ar entorn deth mercat per çò de lièger ua anoncia apegada en un des pilars.
BOVARY-WEB	Vedec a Justin que se filaue sus un talhador e esbocinaue era anoncia.
BOVARY-WEB	En aqueth moment, totun, eth garda deth bòsc, li botaue ua man ena espatla.
BOVARY-WEB	Eth senhor Homais gessec dera farmacia, e era senhora Lefrançois, calada ath miei dera gent, semblaue que hège un discors.
BOVARY-WEB	E era prauba gojata, esmoiguda, li balhèc un papèr auriò que venguie d’arrincar dera pòrta.
BOVARY-WEB	En un virament de uelhs Emma liegec que se tractaue dera anoncia dera venda deth sòn mobiliari.
BOVARY-WEB	Alavetz ambdues se guardèren silenciosament.
BOVARY-WEB	A tot darrèr Felicité alendèc: Se siguessa vos, senhora, vieria ena casa deth senhor Guilhaumin.
BOVARY-WEB	Solide?
BOVARY-WEB	Se i vatz, que haratz ben.
BOVARY-WEB	Emma se vestic, se botèc eth vestit nere damb capeta caperada de graets de jaiet; e, entà que non la vedessen (ena plaça tostemp i auie gent) cuelhec eth camin que costejaue er arriu enes entorns deth pòble.
BOVARY-WEB	Arribèc alendant dauant dera brescat deth notari.
BOVARY-WEB	Ath son dera campana, Theodore, damb justet vermelh, campèc en soleret.
BOVARY-WEB	Venguec a daurir era pòrta lèu familhaument, coma a un conseishut, e la hec a passar en minjador.
BOVARY-WEB	Un cauhadèr de porcelana alugaue jos un cactus qu’acabaue d’aumplir-ne era cavitat, e en uns marcs de husta nera penjadi ena paret i auie era Esmeralda de Steuben e era Putifar de Schopin.
BOVARY-WEB	Era taula parada, dus cauhadèrs d’argent, eth punh des pòrtes de veire, es mòbles, era estrada, tot ludie damb ua netetat meticulosa, anglesa.
BOVARY-WEB	Es vèires dera hièstra èren ornadi en cada angle damb uns veirets de color.
BOVARY-WEB	Aquerò ei un minjador!, pensèc Emma.
BOVARY-WEB	Senhor, diguec Emma, vos voleria demanar…
BOVARY-WEB	Qué, senhora?
BOVARY-WEB	Didetz-me!
BOVARY-WEB	Emma l’expliquèc era sua situacion.
BOVARY-WEB	Mestre Guilhaumin coneishie a Emma.
BOVARY-WEB	Qu’ère estacat secretament damb eth comerçant de teishuts, que li procuraue es capitaus entàs prèsti ipotecaris que venguien a demanar-li que contractèsse.
BOVARY-WEB	Sabie, donc (fòrça milhor qu’era), era longa istòria d’aqueres reconeishences, ara prumeria minimes, restacades a nòms diuèrsi, damb tèrmes espaciats, prorogadi de contunh enquiath dia que, recuelhudes totes es protestacions, eth comerçant l’auie encargat ath sòn amic Vinçart que hesse en sòn pròpri nòm es perquisicions de besonh entà non passar coma un tigre as uelhs des sòns conciutadans.
BOVARY-WEB	Emma barregèc ena sua narracion quauqui repotecs contra Lheureux.
BOVARY-WEB	Eth notari responie de quan en quan damb bèra expression insignificanta.
BOVARY-WEB	Seguie en tot minjar-se era costelha e beuie glopades de tè, abaishant era maishèra enquiath nud dera corbata blau cèu, a on se vedien un parelh d’agulhes de diamant estacades damb ua cadieta d’aur e arrie damb un arridolet singular, d’ua manèra adocida e ambigua.
BOVARY-WEB	En veir, totun, qu’Emma amiaue es pès banhats:
BOVARY-WEB	Emma auie pòur d’enlordir-la.
BOVARY-WEB	Era beresa non enlordís jamès arren.
BOVARY-WEB	Alavetz Emma se dispausèc a atrendir-lo, e, deishant-se amiar pera emocion, se metec a parlar dera estretesa dera vida matrimoniau, des desavenences, des sues necessitats.
BOVARY-WEB	Eth ac comprenie; ua hemna eleganta!
BOVARY-WEB	E sense deishar de minjar se virèc totafèt de cara a Emma, de sòrta qu’eth jolh li tocaue era botina, qu’era sua sòla se corbaue tota umejant damb eth contacte deth cauhadèr.
BOVARY-WEB	Quan li demanèc mil escuts, totun, eth senhor Guilhaumin sarrèc es pòts manifestant que li sabie molt degrèu que non auesse auut era direccion dera sua fortuna abans, donques que i auie mil manères fòrça comòdes, enquia e tot entà ua senhora, de dar valor as sòns sòs.
BOVARY-WEB	E deishèc que l’avalèsse era ràbia dauant dera idia des quantitats magnifiques qu’aurie pogut guanhar.
BOVARY-WEB	Per qué, seguic, non venguéretz en casa?
BOVARY-WEB	Sabi pas.
BOVARY-WEB	Per qué, è?
BOVARY-WEB	Dilhèu vos hèja pòur?
BOVARY-WEB	Que sò jo qui s’aurie de plànher!
BOVARY-WEB	Damb pro trabalhs mos coneishem!
BOVARY-WEB	E ça que la vos hè afeccion.
BOVARY-WEB	Supausi que vo n’auetz encuedat!
BOVARY-WEB	L’estirèc era man, cuelhec era d’Emma, i calèc voraçament es pòts, e la retenguec, dempus, sus eth sòn jolh.
BOVARY-WEB	Jogaue delicadament damb es sòns dits en tot negar-la d’expressions meloses.
BOVARY-WEB	Era neciesa dera sua votz se retiraue ath mormolh escorredís d’un arriuet.
BOVARY-WEB	Es vistons li ludrejauen a trauèrs des resplendors des mericles.
BOVARY-WEB	Metie es mans enes manges d’Emma per çò de paupar-li eth braç.
BOVARY-WEB	Era senhora Bovary sentie er alend ena cara dera sua respiracion panteishanta.
BOVARY-WEB	Aqueth òme li hège hàstic.
BOVARY-WEB	Se lheuèc en un bot e didec: Senhor, que sò en tot demorar!
BOVARY-WEB	Qué?, didec eth notari damb era sang dera cara perduda.
BOVARY-WEB	Aguesti sòs!
BOVARY-WEB	Mès…
BOVARY-WEB	Dempús, cedint ara escometuda d’un fòrt desir: Plan, donc, òc!…
BOVARY-WEB	Non vo n’anetz, se vos platz!
BOVARY-WEB	Vos estimi!
BOVARY-WEB	E la cuelhec pera cintura.
BOVARY-WEB	Ua ondada de sang pugèc enes caròles dera senhora Bovary.
BOVARY-WEB	Vo n’aprofitatz descaradament dera mia angoniosa situacion.
BOVARY-WEB	Eth notari se quedèc estonat, damb es uelhs tachadi enes esplendides pantofles brodades qu’amiaue.
BOVARY-WEB	Qu’ère un present der amor.
BOVARY-WEB	Aguest pensament, a tot darrèr, lo padeguèc.
BOVARY-WEB	De un aute costat, consideraue qu’ua aventura semblabla l’aurie amiat massa luenh.
BOVARY-WEB	Miserable!
BOVARY-WEB	Brigand!
BOVARY-WEB	Era insatisfaccion costada peth fracàs abrigaue era indignacion peth pudor otratjat.
BOVARY-WEB	Sabi pas qué de bellicós la transportaue.
BOVARY-WEB	Qu’aurie volgut pataquejar as òmes, escopir-les ena cara, estrissar-les a toti.
BOVARY-WEB	E seguie caminant, era sang dera cara perduda, tremolosa, enforismada, tachant es uelhs lermosi en orizon uet, coma aqueth que se compladesse damb eth racacòr que l’estofaue.
BOVARY-WEB	Quan vedec era sua casa, er assopiment la cuelhec.
BOVARY-WEB	Mès que non i auie mès remèdi.
BOVARY-WEB	Ath delà, entà on húger?
BOVARY-WEB	Felicité la demoraue ena pòrta.
BOVARY-WEB	Qué?
BOVARY-WEB	Non!, didec Emma.
BOVARY-WEB	E s’estèren un quart d’ora nomentant es diuèrses persones de Yonville que dilhèu serien prèstes a ajudar-la.
BOVARY-WEB	Cada còp, totun, que Felicité prononciaue eth nòm de quaquarrés, Emma responie:
BOVARY-WEB	Dilhèu òc, mès que non volerà!
BOVARY-WEB	E eth senhor qu’ei a mand d’arribar!…
BOVARY-WEB	Pro que m’en sai…
BOVARY-WEB	Dèisha-me soleta!
BOVARY-WEB	Ac auie sajat tot.
BOVARY-WEB	Tot qu’ère, donc, inutil.
BOVARY-WEB	Non entres.
BOVARY-WEB	Aguest tapìs que cauishigues ja non ei nòste.
BOVARY-WEB	De tota era casa tua, non te rèste ne un solet mòble, ne ua agulha, ne ua palha.
BOVARY-WEB	T’è arroïnat.
BOVARY-WEB	Vierien es plòrs; eth tanben plorarie.
BOVARY-WEB	Òc, gasulhaue hènt-se carrinclar es dents, me perdonarà, eth, que ne damb un milion n’aurie pro entà pagar-me que lo volessa perdonar per auer-me coneishut…
BOVARY-WEB	Aquerò jamès!, aquerò jamès!
BOVARY-WEB	Aguesta idia dera superioritat de Bovary respècte d’era l’exasperaue.
BOVARY-WEB	A tot darrèr, en tot cohessà’c o sense hè’c, non per aquerò deisharie de saber era catastròfa, senon de seguit, mès tard, deman.
BOVARY-WEB	Li vengueren talents de tornar ena casa de Lheureux.
BOVARY-WEB	Per qué?
BOVARY-WEB	E se l’escriuie a sa pair?
BOVARY-WEB	Qu’ère massa tard.
BOVARY-WEB	Dilhèu començaue a empenaïr-se de non auer accedit ar aute, quan entenec eth tròt d’un shivau ena avenguda.
BOVARY-WEB	Qu’ère eth; daurie eth brescat; estaue mès esblancossit qu’era paret de caudea; Pujant es gradons de dus en dus Emma hugec ath mès córrer entara plaça.
BOVARY-WEB	Era hemna der alcalde, que parlaue damb Lestiboudois dauant dera glèisa, vedec se com entraue ena casa deth quistaire.
BOVARY-WEB	Correc a dider-l’ac ara senhora Caron.
BOVARY-WEB	Ambdues senhores pugèren en humarau.
BOVARY-WEB	E, amagant-se darrèr dera ròba estenuda, se placèren de sòrta que podessen veir tot er interior deth pis de Binet.
BOVARY-WEB	S’estaue solet en humarau passant ara husta era imitacion d’un d’aqueri ivòris indescriptibles, format per mieges lues e esfères interferides es ues laguens des autes, tot apilerat en forma d’obelisc.
BOVARY-WEB	Qu’ère ua d’aqueres causes que non servissen entad arren; ère calat ena confeccion dera darrèra pèça; fin finau, arribaue ath cap!
BOVARY-WEB	Ena penombra deth talhèr, eth povàs daurat costat per utís sautaue coma ua cresta de bualhs quilhada peth hèr d’un shivau desbocat.
BOVARY-WEB	Es dues arròdes deth torn roncauen e virauen ath mès còrrer.
BOVARY-WEB	Binet, damb era maishèra sus eth pièch e es horats deth nas dubèrts, arrie coma perdut ena felicitat complèta; felicitats que non produsissen senon es mediòcres, que esvaguen era intelligéncia damb dificultats faciles e se satisfèn damb realizacions que dempús d’eres ja non se pòt imaginar arren mès.
BOVARY-WEB	A, guardatz-la!, hec era senhora Tuvache.
BOVARY-WEB	Tuvache mormolhèc baishet:
BOVARY-WEB	Li demane un tèrme en crubament des contribucions.
BOVARY-WEB	Tot entà sauvar es aparences!, didec era auta.
BOVARY-WEB	Vederen se com caminaue de naut en baish examinant es anères entà botar es tovalhons, es candelèrs, e es pomèls d’escala que i auie pes parets tant que Binet s’amorassaue era barba damb satisfaccion.
BOVARY-WEB	Dilhèu l’encargue bera causa, didec baishet era senhora Tuvache.
BOVARY-WEB	Vòs díder?
BOVARY-WEB	Se non ven arren!, objectèc era vesia.
BOVARY-WEB	Eth quistaire semblaue escotar damb es uelhs absoludament dubèrts, coma se non comprenesse çò que li didien.
BOVARY-WEB	Emma seguie d’ua manèra trenda, suplicant.
BOVARY-WEB	S’apressèc; eth pièch li batanaue; ambdús èren silenciosi.
BOVARY-WEB	Ara li deu hèr proposicions, didec era senhora Tuvache.
BOVARY-WEB	Binet ère rogit coma un perdigalh.
BOVARY-WEB	Emma li cuelhec es mans.
BOVARY-WEB	Aquerò que ja ei massa!
BOVARY-WEB	Segurament l’auie prepausat ua abominacion, donques qu’eth quistaire (un òme valent qu’auie combatut en Bautzen e en Lutzen, qu’auie hèt era campanha de França e ère designat entà èster condecorat) hec repè, còp sec, coma s’auesse estat mossegat per ua sèrp e exclamèc:
BOVARY-WEB	Mès, senhora, com auetz pogut creir que jo…!
BOVARY-WEB	Tuvache.
BOVARY-WEB	A on ei ara?, seguic era senhora Caron.
BOVARY-WEB	Pr’amor que, pendent er escambi d’aqueres brèus paraules, Emma auie despareishut.
BOVARY-WEB	Dempús la vederen filar-se de cap ath carrèr Major e virar tara quèrra coma aqueth que se’n va tath cementèri.
BOVARY-WEB	Ambdues se perderen en conjectures.
BOVARY-WEB	Queiguec sus eth lhet; ploraue.
BOVARY-WEB	Rollet la caperèc damb un gipon e se demorèc dreta ath sòn costat.
BOVARY-WEB	Dempús, coma que non responie, era brava hemna s’aluenhèc, cuelhec era filosa e se metec a hilar lin.
BOVARY-WEB	Qu’auie vengut per ua sòrta d’espant que la hège húger dera sua casa.
BOVARY-WEB	Estirada d’esquia, immobila e damb es uelhs fixi, aubiraue es objèctes vagament a maugrat d’aplicar-i era atencion damb ua persisténcia estupida.
BOVARY-WEB	Contemplaue es descrostaments dera paret, dus tidons que humejauen d’un extrèm en aute e ua aranha longa que caminaue pera henerecla dera biga just dessús deth sòn cap.
BOVARY-WEB	A tot darrèr podec tornar a estacar es sòns pensaments.
BOVARY-WEB	Rebrembèc…
BOVARY-WEB	Un dia damb Leon…
BOVARY-WEB	Ò!, be li semblaue de luenh!…
BOVARY-WEB	Eth solei ludie per dessús der arriu e un perhum de vidalbes ac invasie tot…
BOVARY-WEB	Alavetz, arrossegada pes rebrembes, coma se siguessen un torrent impetuós, venguec a brembar-se’n des hèts deth dia dera velhada.
BOVARY-WEB	Quina ora ei?, preguntèc.
BOVARY-WEB	Lèu seràn es tres.
BOVARY-WEB	A!, fòrça gracies, fòrça gràcies!
BOVARY-WEB	Pr’amor que Leon vierie.
BOVARY-WEB	Aurie trapat es sòs.
BOVARY-WEB	Sense acodir-se-li, totun, qu’era se trapaue aquiu, dilhèu se n’auie anat aquiu baish.
BOVARY-WEB	L’encomanèc ara hilhuquèra que corresse entara sua casa e que se lo hesse a vier.
BOVARY-WEB	Anatz-i!
BOVARY-WEB	Que ja i vau, ja i vau!
BOVARY-WEB	Ara s’estranhaue que non auesse pensat en eth dès eth començament.
BOVARY-WEB	Ager l’auie balhat era paraula e non mancarie.
BOVARY-WEB	E ja se vedie en çò de Lheureux damb es tres bilhets de banc sus era taula deth burèu.
BOVARY-WEB	Dempús li calerie endonviar bèra causa pr’amor de dar-li ua explicacion a Bovary.
BOVARY-WEB	Quina?
BOVARY-WEB	Totun, era hilhuquèra se tardaue fòrça.
BOVARY-WEB	E, coma en aquera cabana non i auie cap relòtge, Emma cranhie que non exagerèsse era longada deth temps.
BOVARY-WEB	Se metec a hèr uns torns peth uart: venguec enquiath caminòu, costegèc era barralha e s’en tornèc ara prèssa pensant qu’era brava senhora non auesse tornat per un aute camin.
BOVARY-WEB	Fin finau, cansada de demorar, assautada per ues presentides qu’ada eres non volie dar credit, sense saber se hège un sègle o ua menuta qu’ère aquiu, se seiguec en un cornèr clucant es uelhs e tapant-se es aurelhes.
BOVARY-WEB	Sentec croishir es entorns.
BOVARY-WEB	Emma hec un guimbet.
BOVARY-WEB	Abans qu’auesse auut temps entà parlar, Rollet didec:
BOVARY-WEB	Ena vòsta casa que non i a arrés!
BOVARY-WEB	Com pòt èster?
BOVARY-WEB	Arrés.
BOVARY-WEB	E eth senhor ei en tot plorar.
BOVARY-WEB	Pregunte per vos.
BOVARY-WEB	Emma non responec.
BOVARY-WEB	Panteishaue en tot virar es uelhs pes sòns entorns, tant qu’era pagesa, espaurida dauant dera transformacion deth sòn aspècte, hège instintiuament repè pensant que s’auie tornat hòla.
BOVARY-WEB	De ressabuda, se fotèc un còp en front e lancèc un sorriscle.
BOVARY-WEB	Eth rebrembe de Rodolphe li passèc per esperit coma un relampit ena escurina dera net.
BOVARY-WEB	Ère tan brave, tan delicat, tan generós!
BOVARY-WEB	E, ath delà, se trantalhèsse a hèr-li aqueth favor, pro qu’era saberie obligar-lo a autrejar-li aquera ajuda en tot rebrembar-li damb un solet còp de uelh eth sòn amor perdut.
BOVARY-WEB	Se n’anèc, donc, entà Huchette sense encuedar-se’n que corrie a aufrir-se ad aqueth, qu’enquia hège pòc, tant l’auie exasperat, luenh d’endonviar eth sentit d’aquera prostitucion.
BOVARY-WEB	VIII.- Tot caminant s’anaue preguntant: “Qué li diderè?
BOVARY-WEB	Per a on començarè?” E a mida qu’anaue auançant arreconeishie es arrominguères, es arbes, es joncs marins en tucò, eth castèth que se vedie ath hons.
BOVARY-WEB	Se sentie de nauèth en domèni des sensacions dera sua prumèra trendesa, e eth sòn praube còr sarrat se l’espandie amorosament.
BOVARY-WEB	Un vent tebe s’esguitlaue pera sua cara; era nhèu se honie enes brolhons des arbes e queiguie de gota en gota peth dessús dera èrba.
BOVARY-WEB	Entrèc, coma abans, pera porteta deth parc; dempús arribèc en pati d’aunor, costejat per ua dobla hilèra de telhs espessi.
BOVARY-WEB	Es branques queiguien, longues, e se cunherauen fiulant.
BOVARY-WEB	Es gossets, enes extrèms des sues cadies, se meteren a lairar toti ath còp.
BOVARY-WEB	A maugrat deth rambalh que heren non campèc arrés.
BOVARY-WEB	Pugèc pera ampla escala damb parabanda de husta qu’amiaue entath correder, pasimentat e tot polsós, e que daue accès a diuèrses crambes dispausades en ringlèra, madeish qu’enes ostaus e enes monestirs.
BOVARY-WEB	Era sua qu’ère ath hons, ara quèrra.
BOVARY-WEB	Tanlèu calèc es dits ena sarralha, es fòrces l’abandonèren de pic.
BOVARY-WEB	Qu’auie pòur de qué non i siguesse e lèu ac desiraue.
BOVARY-WEB	E a maugrat de tot ère era darrèra esperança, era soleta pòrta de sauvacion.
BOVARY-WEB	Se recuelhec pendent ues segondes e, higent eth coratge ath sentiment deth besonh, entrèc.
BOVARY-WEB	Rodolphe ère dauant deth huec, damb es pès estiradi e humant ua pipa: Tè!
BOVARY-WEB	Vos?, didec lheuant-se còp sec.
BOVARY-WEB	Òc, que sò jo…!
BOVARY-WEB	Vos voleria demanar un conselh, Rodolphe.
BOVARY-WEB	E, a maugrat de toti es esfòrci, l’ère impossible badar boca.
BOVARY-WEB	Non auetz cambiat bric; seguitz en tot èster embelinaira!
BOVARY-WEB	Alavetz entamenèc ua explicacion dera sua conducta, en tot desencusar-se en tèrmes vagues a manca d’auer sabut trapar ues rasons milhores.
BOVARY-WEB	Emma se deishèc sedusir pes paraules, e fòrça mès encara pera votz e er espectacle dera sua persona.
BOVARY-WEB	De sòrta que li siguec possible de creir ena desencusa deth trincament, o dilhèu s’ac credec plan que òc.
BOVARY-WEB	Qu’ère un secret que d’eth depenie er aunor e enquia e tot era vida d’ua tresau persona.
BOVARY-WEB	Qu’ei parièr!, didec era senhora Bovary en tot guardar-lo tristament.
BOVARY-WEB	È patit fòrça!
BOVARY-WEB	Rodolphe responec en un ton filosofic:
BOVARY-WEB	Era vida ei atau!
BOVARY-WEB	Ne bona… ne dolenta.
BOVARY-WEB	Dilhèu aurie estat milhor que non mos auessem deishat jamès.
BOVARY-WEB	Òc… dilhèu òc!
BOVARY-WEB	De vertat ac credetz atau?, didec Emma apressant-se.
BOVARY-WEB	E alendèc: Ò, Rodolphe, se te’n sabesses…!
BOVARY-WEB	T’è estimat fòrça!
BOVARY-WEB	Coma en prumèr dia deth concors!
BOVARY-WEB	Damb gèst d’orgulh, Rodolphe sajaue de véncer er atrendiment.
BOVARY-WEB	Deishant-se anar, totun, contra eth sòn pièch, Emma li didec:
BOVARY-WEB	Com vòs que visquessa sense tu!
BOVARY-WEB	Qu’ei de mau hèr desacostumar-se ara felicitat!
BOVARY-WEB	Èra desesperada.
BOVARY-WEB	Me pensaua que m’auria mòrt!
BOVARY-WEB	E tu hugent tostemp de jo!…
BOVARY-WEB	Pr’amor que de hège tres ans Rodolphe l’auie evitat escrupulosament, per çò d’aguesta covardia naturau que caracterize ath sèxe fòrt.
BOVARY-WEB	E Emma contunhaue damb graciosi movements de cap, amorosa coma ua gata enamorada.
BOVARY-WEB	Que n’estimes a d’autes, cohessa’c.
BOVARY-WEB	Ja ac compreni.
BOVARY-WEB	E non les voi cap mau.
BOVARY-WEB	Les auràs sedusit coma me sedusires a jo.
BOVARY-WEB	Tu qu’ès un òme!
BOVARY-WEB	Te sabes hèr estimar, mès i tornaram, è?
BOVARY-WEB	Tè: ves?, arrisqui, sò erosa!…
BOVARY-WEB	Que hège gòi veder-la damb aqueri uelhs, qu’ath sòn laguens tremolaue ua lèrma coma era aigua d’ua tempèsta en calitz blauenc d’ua flor.
BOVARY-WEB	Rodolphe se la seiguec enes jolhs, e damb eth revés dera man l’amorassaue es costats lisi des peus, qu’en eri, en aquera ora clara deth crepuscul se reflectie un arrai de solei coma ua flècha d’aur.
BOVARY-WEB	Acabèc en tot punar-la enes paupetes, de man en man, damb es extrèms des pòts.
BOVARY-WEB	As plorat?, didec.
BOVARY-WEB	Qué t’a arribat!
BOVARY-WEB	Emma s’estarnèc en somics; Rodolphe se pensaue qu’ère era explosion deth sòn amor; coma qu’era non didie arren, cuelhec aqueth silenci coma d’un darrèr pudor, e alavetz exclamèc:
BOVARY-WEB	A!, perdona-me!
BOVARY-WEB	Qu’ès era soleta que m’agrade.
BOVARY-WEB	T’estimi!
BOVARY-WEB	T’estimarè tostemp!
BOVARY-WEB	Qué te cau?
BOVARY-WEB	Ditz-m’ac!
BOVARY-WEB	S’ajulhaue.
BOVARY-WEB	Plan, donc!…
BOVARY-WEB	Que ja sabes, seguic ara prèssa, qu’eth mèn marit auie plaçat tot çò qu’auie en casa d’un notari.
BOVARY-WEB	Donques a hujut.
BOVARY-WEB	Auem manlheuat; es clients non pagauen.
BOVARY-WEB	Ath delà, era liquidacion encara non ei acabada.
BOVARY-WEB	Mès tard n’auram.
BOVARY-WEB	Se non dispausi d’aguesti tres mil francs aué, m’enbargaràn.
BOVARY-WEB	Ara madeish, de seguit.
BOVARY-WEB	E compdant damb era tua amistat è vengut!
BOVARY-WEB	Non didie cap mentida.
BOVARY-WEB	Se les auesse auut, dilhèu les ac aurie autrejat.
BOVARY-WEB	E aquerò encara que, generaument, sigue desagradiu de hèr tan bères accions, donques que, de totes es tronades que quèn dessús der amor, es demanes pecuniàries son es mès heredes e es que desseparen mès.
BOVARY-WEB	Ara prumeria Emma se demorèc ues menutes en tot guardar-lo: Que non les as!
BOVARY-WEB	Dempús, repetic diuèrsi còps: Non les as!…
BOVARY-WEB	M’auria auut d’estauviar aguesta darrèra vergonha.
BOVARY-WEB	Non m’as estimat jamès!
BOVARY-WEB	Qu’ès coma toti es auti!
BOVARY-WEB	Se tradie, se perdie.
BOVARY-WEB	Donques me hè dò!, didec Emma.
BOVARY-WEB	Òc, fòrça!…
BOVARY-WEB	Es praubi non boten er argent ena culassa des fusilhs!
BOVARY-WEB	Non crompen relòtges damb incrustacions de carei!, seguie senhalant eth relòtge de Boulle, ne fiulets d’argent daurat entàs foets!
BOVARY-WEB	Non te manque arren, ne eth cofret de licors ena tua cramba.
BOVARY-WEB	Te tractes ben, viues ben, as un castèth, bòsqui, bòrdes; caces a shivau, hès viatges entà París… encara que solet siguesse damb tot aquerò, exclamèc en tot cuélher uns binòcles deth dessús deth larèr, de quinsevolh d’aguestes foteses se’n pòt trèir sòs!…
BOVARY-WEB	Mès que non les voi; sauva-te-les!
BOVARY-WEB	E tu te demores tranquillament en fautulh, coma se non m’auesses hèt a patir pro.
BOVARY-WEB	Sense tu, sabes?, auria pogut víuer erosa.
BOVARY-WEB	Qui te hège vier?
BOVARY-WEB	Ua escomesa?
BOVARY-WEB	E, ça que la, m’estimaues, aumens atau ac didies…
BOVARY-WEB	E enquia e tot hè un moment encara…
BOVARY-WEB	A, qu’aurie valgut mès que m’auesses trèt.
BOVARY-WEB	Qu’è es mans caudes des tòns punets e veigui aciu en tapís eth lòc a on me juraues ajulhat que m’estimaries etèrnament.
BOVARY-WEB	M’ac heres creir.
BOVARY-WEB	M’as arrossegat pendent dus ans entre sòmis magnifics e suaus…
BOVARY-WEB	E des nòsti projèctes de viatge, te’n brembes?
BOVARY-WEB	Ò!, era tua carta, era tua carta!
BOVARY-WEB	Me trinquèc eth còr!
BOVARY-WEB	E dempús, quan torni a veder-te, suplicanta e plia de trendesa per çò de demanar-te ua ajuda que me poirie autrejar un desconeishut, tu qu’ès ric e liure e erós, me la refuses pr’amor que te costarie tres mil francs!
BOVARY-WEB	Emma se n’anèc.
BOVARY-WEB	Es parets tremolauen, eth tet de naut s’en.honsaue.
BOVARY-WEB	Tornèc a passar pera longa avenguda estramuncant damb eth pilèr de huelhes mòrtes qu’anaue escampilhant eth vent.
BOVARY-WEB	A tot darrèr arribèc ena escala deth dauant dera rèisha.
BOVARY-WEB	Auie tanta prèssa entà daurir-la que se trinquèc es ungles damb era sarralha.
BOVARY-WEB	Cent passi mès enlà, alendant e a punt de quèir, se posèc.
BOVARY-WEB	Alavetz se virèc e tornèc a guardar er impassible castèth, damb eth parc, es jardins, es tres patis e totes es hièstres dera façada.
BOVARY-WEB	Se demorèc perduda d’estonamente, e non auie ua auta consciencia d’era qu’era que li venguie deth batèc des venes, que sentie coma se se l’anèssen a escapar madeish qu’ua musica rambalhosa qu’aumplie es camps.
BOVARY-WEB	Jos es sòns pès, era tèrra ère mès mofla qu’era aigua, e es socs li semblauen ues immenses ondades escures desencadenades.
BOVARY-WEB	Tot çò qu’auie en sòn cap de reminiscéncia e d’idies s’escapaue ath madeish temps a guimbets, coma es pèces multiples d’un castèth de huecs d’artifici.
BOVARY-WEB	Vedec a sa pair, eth burèu de Lheureux, era sua abitacion aquiu baish, un aute paisatge.
BOVARY-WEB	Era negatiua la hège tornar hòla, auec pòur e, encara que confusament, artenhèc de padegar-se; pr’amor que non se’n brembaue dera encausa deth sòn òrre estat, ei a díder, dera qüestion des sòs.
BOVARY-WEB	Sonque patie deth sòn amor e sentie qu’a trauèrs d’aguest rebrembe era sua amna l’abandonaue, dera madeisha manèra qu’es malauts, quan agonizen, senten qu’era sua existéncia se’n va pera nafra que sagne.
BOVARY-WEB	Era net se calaue ath dessús; passèren uns corbassi volant.
BOVARY-WEB	Ara imprevista li semblèc qu’uns globuls de color de huec crebauen en espaci coma bales fulminantes e se botjauen en tot aplanar-se e redolar enquia honer-se damb era nhèu estre es branques des arbes.
BOVARY-WEB	Ath miei de cada un d’eri campaue era figura de Rodolphe.
BOVARY-WEB	Arreconeishec es lums des cases que ludien luenh entre era broma.
BOVARY-WEB	Alavetz era sua situacion se li presentèc coma un abisme.
BOVARY-WEB	Alendaue coma s’eth pièch s’anèsse a crebar.
BOVARY-WEB	Dempús, en un transpòrt d’eroïsme que lèu la hec erosa, baishèc era pala corrent, trauessèc era palanca des vaques, eth caminòu, era avenguda, eth mercat, e arribèc dauant dera botiga deth farmaceutic.
BOVARY-WEB	Non i auie arrés.
BOVARY-WEB	Quan ère prèsta a entrar, totun, se n’encuedèc qu’eth sorrolh dera campaneta poirie hèr vier a quauqu’un; e s’esguitlèc pera estacada en tot tier-se er alend, e guidar-se damb era man pes parets auancèc enquiath pè dera codina, a on cremaue ua candèla deishada sus un hornèu.
BOVARY-WEB	Justin, en còs de camisa, se hège a vier ua sièta.
BOVARY-WEB	A!, son en tot sopar.
BOVARY-WEB	Demorarem.
BOVARY-WEB	Justin tornèc.
BOVARY-WEB	Emma piquèc enes veires.
BOVARY-WEB	Eth gojat gessec.
BOVARY-WEB	Era clau de naut, a on i a es…
BOVARY-WEB	Com!
BOVARY-WEB	E la guardaue tot estranhat deth palitge deth sòn ròstre, que se retalhaue fòrça en hons nere dera net.
BOVARY-WEB	Li semblaue extraordinàriament beròia e majestuosa coma un hantauma; sense compréner se qué volie, auie era presentida de qué se tractaue de bèra causa terribla.
BOVARY-WEB	Balha-me era clau!
BOVARY-WEB	Que la voi.
BOVARY-WEB	Me calerie avisar ath senhor.
BOVARY-WEB	Non!
BOVARY-WEB	Non i vages!
BOVARY-WEB	Dempús, damb ua mina indiferenta: Que non s’ac vau.
BOVARY-WEB	Ja l’ac diderè jo dempús.
BOVARY-WEB	Au!, hè-me lum!
BOVARY-WEB	Penjada ena paret i auie ua clau damb ua etiqueta que didie:
BOVARY-WEB	Capharnaüm.
BOVARY-WEB	Justin!, cridèc eth potecari despacientat.
BOVARY-WEB	Pugem!
BOVARY-WEB	Eth gojat la seguic.
BOVARY-WEB	Era clau virèc laguens dera sarralha.
BOVARY-WEB	Emma, ben guidada peth rebrembe, anèc dirèctament entara tresau estatgèra.
BOVARY-WEB	Cuelhec eth pòt blau arrinquèc eth tap e en tot en.honsar-li era man la treiguec plia d’un povàs blanc que comencèc a minjar-se aquiu madeish.
BOVARY-WEB	Arturatz-vos!, exclamèc Justin en tot lançar-se ath dessús.
BOVARY-WEB	Cara, que poirien vier!…
BOVARY-WEB	Eth gojat, desesperat, volie cridar.
BOVARY-WEB	Non digues arren, tot queirie ath dessús deth tòn patron!
BOVARY-WEB	Quan Charles arribèc en casa, capvirat pera notícia dera embarga, Emma venguie de gésser-ne.
BOVARY-WEB	Cridèc, plorèc, cuelhec ua malagana.
BOVARY-WEB	Emma, totun, non tornaue.
BOVARY-WEB	A on podie èster?
BOVARY-WEB	Manèc a Felicité en çò de Homais, ena casa de Tuvache, ena de Lheureux, en Lion d’Or, pertot.
BOVARY-WEB	Pendent es intermiténcies dera angonia, vedie era sua consideracion umiliada, era sua fortuna perduda, er avier de Berthe trincat.
BOVARY-WEB	Per quin motiu?…
BOVARY-WEB	Non se’n sabie absoludament d’arren.
BOVARY-WEB	Demorèc enquias sies dera tarde.
BOVARY-WEB	Fin finau, en non poder tier-se mès e pensar qu’Emma se n’auie anat entà Rouen, venguec enquiara carretèra e caminèc pendent mieja ora.
BOVARY-WEB	Coma que non trapèc ad arrés se demorec ua estona mès e dempús s’en tornèc.
BOVARY-WEB	Emma ja ère en casa.
BOVARY-WEB	Qué se passe?…
BOVARY-WEB	Per qué?…
BOVARY-WEB	Explica-me!…
BOVARY-WEB	Dempús didec solemnament:
BOVARY-WEB	Ne ua de soleta!
BOVARY-WEB	Mès…
BOVARY-WEB	Dèisha-me!
BOVARY-WEB	E s’estirèc sus eth lhet.
BOVARY-WEB	Sentec un gust amargant ena boca e aquerò la desvelhèc.
BOVARY-WEB	Charles e tornèc a clucar es uelhs.
BOVARY-WEB	S’observaue curiosament per çò de veir se patie.
BOVARY-WEB	Mès non!, encara arren.
BOVARY-WEB	Entenie es batècs deth relòtge, eth sorrolh deth huec e era respiracion de Charles, de pès apròp deth sòn coishin.
BOVARY-WEB	Beuec ua glopada d’aigua e se virèc de cara ara paret.
BOVARY-WEB	Aqueth òrre gust de tinta seguie.
BOVARY-WEB	Qu’è set!…
BOVARY-WEB	Ò, quina set!, alendèc.
BOVARY-WEB	Qué te cau?, didec Charles en tot apressar-li un veire.
BOVARY-WEB	Que non ei arren!…
BOVARY-WEB	Daurís era hièstra… m’estofi!
BOVARY-WEB	Trè-me-lo d’aciu!, didec ara prèssa, lança-lo!
BOVARY-WEB	Charles li hec quauques preguntes.
BOVARY-WEB	Era non responec.
BOVARY-WEB	Restaue quieta pera pòur de qué era mès petita emocion la hesse vomegar.
BOVARY-WEB	Totun aquerò, sentie un hered de gèu que li pujaue des pès enquiath còr.
BOVARY-WEB	A, ja comence, gasulhèc.
BOVARY-WEB	Qué dides?
BOVARY-WEB	Botjaue suaument eth cap damb un movement d’angoisha, daurint es mandibules coma s’auesse auut un pes ena lengua.
BOVARY-WEB	Tàs ueit tornèren a presentar-se es vòmits.
BOVARY-WEB	Qu’ei extraordinari!
BOVARY-WEB	Ei singular!, repetie.
BOVARY-WEB	Emma, totun, didec damb votz fòrta: Non, t’enganhes!
BOVARY-WEB	Alavetz, delicadament e lèu amorassant-la, li passèc era man per dessús der estomac.
BOVARY-WEB	Emma hec un sorriscle agudent.
BOVARY-WEB	Charles arreculèc espaurit.
BOVARY-WEB	Dempús, Emma comencèc a gemegar; prumèr feblament.
BOVARY-WEB	Ua fòrta tremoladera li bassaquèc es espatles e s’anaue esblancossint coma es linçòs a on s’en.honsauen es sòns dits crispats.
BOVARY-WEB	Eth pos, abans desparièr, ara ère lèu inpercetible.
BOVARY-WEB	Dera cara bluenca que semblaue calhada pera exalacion d’un bugàs metallic, li regolejauen ues gotetes.
BOVARY-WEB	Es dents li petauen e guardaue ath sòn entorn damb es uelhs desmesuradament dubèrts.
BOVARY-WEB	Non responie senon damb senhaus de cap as preguntes que Charles li hège.
BOVARY-WEB	Enquia e tot hec un arridolet dus o tres còps.
BOVARY-WEB	De man en man, es gemecs s’anauen hènt mès fòrts.
BOVARY-WEB	Se l’escapèc un sorriscle sord.
BOVARY-WEB	Dempús, pretenec que se trapaue milhor e que se lheuarie de seguit.
BOVARY-WEB	La cuelheren, totun, ues convulsions.
BOVARY-WEB	Exclamèc:
BOVARY-WEB	Qu’ei atròç, mon Diu!
BOVARY-WEB	Charles se lancèc de jolhs en lhet: Ditz-me!, qué as minjat?
BOVARY-WEB	Contèsta, per toti es sants!
BOVARY-WEB	Aquiu… aquiu… didec damb votz aflaquida.
BOVARY-WEB	Charles se precipitèc en escritòri, trinquèc era envolòpa e liegec: que non acusen ad arrés…
BOVARY-WEB	S’arturèc, se passèc era man pes uelhs e tornèc a liéger.
BOVARY-WEB	Com?
BOVARY-WEB	Ajuda!
BOVARY-WEB	Vietz!
BOVARY-WEB	Non se cansaue de repetir aguesta paraula: “Empodoada, empodoada!” Felicité correc entara casa deth senhor Homais, que s’estarnèc en exclamacions ath miei dera plaça.
BOVARY-WEB	Era senhora Lefrançois l’entenec deth Lion d’Or estant.
BOVARY-WEB	Quauqui uns se lheuèren entà anar a condà’c as vesins, e eth pòble se tenguec en estat d’alèrta pendent tota era net.
BOVARY-WEB	Charles caminaue pera cramba capvirat, mormolhant e a mand de quèir.
BOVARY-WEB	Estramuncaue damb es mòbles, se chinaue es peus.
BOVARY-WEB	Eth farmaceutic credie que non ère possible que i auesse auut jamès un espectacle coma aqueth.
BOVARY-WEB	Se’n tornèc entara sua casa pr’amor d’escriuer-li ath senhor Canivet e ath senhor Larivière.
BOVARY-WEB	Li rodaue eth cap.
BOVARY-WEB	Hec mès de quinze borrolhons.
BOVARY-WEB	Hippolyte gessec entà Neufchatel e Justin esperonèc tan fòrt eth shivau de Bovary que lo deishèc ena pala deth Bois-Guilhaume ludent de sudor e lèu crebat.
BOVARY-WEB	Charles volec huelhetejar eth sòn diccionari de medecina.
BOVARY-WEB	Tranquil!, didie eth potecari.
BOVARY-WEB	Quin podom ei?
BOVARY-WEB	Charles li mostrèc era carta.
BOVARY-WEB	Qu’ère arsenic.
BOVARY-WEB	Plan, donc, seguic Homais, mos calerà analisà’c.
BOVARY-WEB	E er aute, que non i entenie bric, responec:
BOVARY-WEB	Hetz, hètz, sauvatz-la…
BOVARY-WEB	Non plores, li didec era.
BOVARY-WEB	Lèu ja non te tormentarè mès!
BOVARY-WEB	Per qué?
BOVARY-WEB	Qui t’obligaue a…?
BOVARY-WEB	Qu’ère de besonh, amic mèn.
BOVARY-WEB	Dilhèu non ères erosa?
BOVARY-WEB	Quin tòrt n’è jo!
BOVARY-WEB	Òc… ei vertat… tu qu’ès brave!
BOVARY-WEB	E li passaue es mans pera cabeladura pòc a pòc.
BOVARY-WEB	Era doçor d’aguesta sensacion hège era sua tristor mès grana.
BOVARY-WEB	Sentie que tot eth sòn èsser s’en.honsaue pera desesperacion dauant dera idia que l’auie de pèrder just quan era manifestaue mès amor que jamès per eth.
BOVARY-WEB	E non trapaue arren.
BOVARY-WEB	Non ac sabie.
BOVARY-WEB	Non gausaue.
BOVARY-WEB	E era urgéncia d’ua solucion immediata acabaue de capvirar-lo.
BOVARY-WEB	Emma pensaue qu’auie acabat damb totes es traïsons, baisheses e es nombroses cobejances que la torturauen.
BOVARY-WEB	Non auie en òdi ad arrés, ara.
BOVARY-WEB	Ua confusion de crepuscul vagaue peth sòn pensament, e, sorrolhs dera tèrra, non n’entenie senon era intermitenta lamentacion d’aqueth praube còr, doça e bromosa, coma eth darrèr resson d’ua sinfonia que se va perdent enlà.
BOVARY-WEB	Non te trapes cap malament, è?, preguntèc Charles.
BOVARY-WEB	Non, non!
BOVARY-WEB	Era creatura arribèc enes braci dera sirventa, seriosa e lèu dormint encara.
BOVARY-WEB	Es petiti pès li gessien dera camisa de dormir.
BOVARY-WEB	Guardaue estonada eth desorde dera cramba e miei clucaue es uelhs enludernada pera claror des ciris que cremauen per dessús des mòbles.
BOVARY-WEB	Aquerò probablament li rebrembaue es maitins de cap d’an, de mieja quareme, quan se desvelhaue d’ora ara claror des halhes e anaue en lhet dera sua mair entà recéber es presents.
BOVARY-WEB	De tau sòrta que didec:
BOVARY-WEB	A on ei era mama?
BOVARY-WEB	E coma que toti carauen: Non veigui era mia sabateta en nunlòc!
BOVARY-WEB	Felicité l’inclinaue ath dessús deth lhet.
BOVARY-WEB	Dilhèu me l’a cuelhut era hilhuquèrà?, preguntèc.
BOVARY-WEB	En enténer aguest nòm, que l’evocaue eth rebrembe des adultèris e des calamitats, era senhora Bovary virèc eth cap coma assautada deth hàstic d’un podom mès fòrt qu’eth que sentie ena boca.
BOVARY-WEB	Berthe ère seiguda en lhet.
BOVARY-WEB	Quini uelhs mès grani qu’as mama!
BOVARY-WEB	Be n’ès de auriòla!
BOVARY-WEB	Com sudes!…
BOVARY-WEB	Era sua mair la guardèc.
BOVARY-WEB	Me cau pòur!, didec era creatura hènt repè.
BOVARY-WEB	Emma li cuelhec era man entà punar-la-se; era mainada se resistie.
BOVARY-WEB	Qu’ei pro!
BOVARY-WEB	Es simptòmes s’arturèren pendent un moment.
BOVARY-WEB	Emma semblaue mens agitada.
BOVARY-WEB	A cada paraula insignificanta, a cada alendada de pièch un shinhau mès tranquilla, Charles cuelhie esperança.
BOVARY-WEB	A tot darrèr, quan arribèc Canivet, se lancèc enes sòns braci tot plorant:
BOVARY-WEB	A, qu’ètz vos!
BOVARY-WEB	Fòrça gràcies!
BOVARY-WEB	Qu’ètz fòrça bontadós!
BOVARY-WEB	Tot va milhor.
BOVARY-WEB	Eth collèga non siguec dera madeisha pensada e, tirant peth carrèr deth miei, tau que didie eth madeish, li prescriuec un emetic per tau de netejar complètament er estomac.
BOVARY-WEB	Emma non se tardèc guaire a vomegar sang.
BOVARY-WEB	Sarrèc mès fòrt es pòts.
BOVARY-WEB	Auie es membres crispats e eth còs caperat de taques escures e eth pos l’anaue jos es dits coma un hiu tibant, coma ua còrda d’arpa a punt de trincar-se.
BOVARY-WEB	Ua ora dempús comencèc a hèr uns sorriscles terribles.
BOVARY-WEB	Maudidie eth podom, l’invectivaue, suplicaue qu’anèsse mès de prèssa e damb es braci estirats refusaue tot çò que Charles, encara mès agonic qu’era, s’esforçaue a hèr.
BOVARY-WEB	S’estaue de pès ath sòn costat, damb eth mocador enes pòts, plorant e estofat pès somics que lo voludauen enquiàs talons.
BOVARY-WEB	Felicité corrie d’un costat en aute dera cramba.
BOVARY-WEB	Homais, immobil, alendaue fòrtament, e eth senhor Canivet, sense pèrder era cauma, començaue, totun, a senter-se un shinhau trebolat.
BOVARY-WEB	Diable…
BOVARY-WEB	Ara que ja ei purgada, e en tot auer suprimit era encausa…
BOVARY-WEB	Er efècte qu’a de desparéisher, didec Homais, qu’ei evident.
BOVARY-WEB	Sauvatz-la!, exclamèc Bovary.
BOVARY-WEB	Canivet, sense escotar ath farmaceutic, qu’encara riscaue era ipotèsi de qué “dilhèu ère un paroxisme saludable”, se dispausèc a administrar-li ua dòsi de triaca.
BOVARY-WEB	En aqueth moment s’entenèc er espetec d’un soriac qu’arrinquèc un retroniment as veires.
BOVARY-WEB	Ua berlina de loguèr tirassada per un grop de tres shivaus desboquèc en un angle deth mercat.
BOVARY-WEB	Qu’ère eth doctor Larivière.
BOVARY-WEB	Era aparicion d’un diu non aurie costat tanta emocion.
BOVARY-WEB	Bovary lheuèc es mans, Cavinet s’arturèc a sec e Homais se treiguec era barretina grega abans qu’eth doctor entrès ena cramba.
BOVARY-WEB	Pertanhie ara grana escòla quirurgica gessuda dera sciéncia de Bichat, ad aquera generacion, ara despareishuda, de mètges filosòfi qu’auien peth sòn art ua devocion fanatica e la practicauen damb exaltacion e sagacitat.
BOVARY-WEB	Quan s’emmaliciaue, en espitau qu’exercie es sòns servicis, toti se metien a tremolar, e es sòns alumnes li professauen ua tau veneracion qu’un còp s’auien establit, l’imitauen en tot aquerò que podien.
BOVARY-WEB	Atau, soent se podie veir qu’es mètges der entorn portauen ues blòdes d’interior longues e folrades coma era que portaue eth e ues levites amples coma era sua, damb es punhets dera manja descordadi que li caperauen un shinhau es mans carnoses, ues mans magnifiques qu’amiaue tostemps sense gants coma entà calar-se mès lèu enes misèries umanes.
BOVARY-WEB	Damb un mesprètz manifèst pes crotzes e pes titols academics, espitalari, liberau, pairau damb es praubi e seguint era practica de totes es vertus, encara que non credesse en cap d’eres, aurie passat per un sant s’era finesa deth sòn esperit non l’auesse hèt crànher coma se se tractèsse d’un dimòni.
BOVARY-WEB	Era sua guardada, talhanta coma un bisturi, baishaue de dret entath hons dera amna e desarticulaue era mentida a trauèrs des allegacions e des pudors.
BOVARY-WEB	E atau anaue hènt, plen d’aguesta majestat benevòla qu’autregen era consciéncia d’un gran talent, era fortuna e quaranta ans d’ua existéncia laboriosa e sense era mès petita resèrva.
BOVARY-WEB	En veir dès eth pè dera pòrta eth ròstre cadaveric d’Emma estirada de cara entath cèu e damb era boca dubèrta, arroncilhèc es celhes.
BOVARY-WEB	Dempús, hènt veir qu’escotaue a Canivet, se passaue eth dit guinhaire peth dejós deth nas e repetie:
BOVARY-WEB	Plan ben, plan ben.
BOVARY-WEB	Hec, totun, un gèst lent damb es espatles.
BOVARY-WEB	Bovary observèc; se guardèren; e aqueth òme tant acostumat ar aspècte des dolors non podec retier ua lèrma que s’esguitlèc cara enjós.
BOVARY-WEB	Se volec hèr a vier a Canivet ena cramba deth costat.
BOVARY-WEB	Qu’ei fòrça mau, non ei cèrt?
BOVARY-WEB	Vos qu’auetz sauvat a tanta gent, trapatz bèra causa!
BOVARY-WEB	Au, au, coratge!
BOVARY-WEB	Non s’i pòt hèr arren!
BOVARY-WEB	E eth doctor Relavière se desseparèc.
BOVARY-WEB	Tà on vatz?
BOVARY-WEB	Ja tornarè.
BOVARY-WEB	Gessec coma entà dar-li ua orde ath menaire.
BOVARY-WEB	L’acompanhaue eth senhor Canivet, que tanpòc non se preocupaue pas guaire de veir qu’Emma se moririe entre es sues mans.
BOVARY-WEB	Eth farmaceutic les artenhèc ena plaça.
BOVARY-WEB	Per temperament que l’ère impossible desseparar-se dera gent celèbra.
BOVARY-WEB	Atau, li preguèc ath senhor Larivière que li hesse eth gran aunor de dinar ena sua casa.
BOVARY-WEB	Ath mès córrer manèc cercar uns coloms en Lion d’Or, totes es costelhes que trapèssen ena carnisseria, boder en çò de Tuvache, ueus ena casa de Lestiboudois e eth potecari madeish se metec a ajudar enes preparatius tant que era senhora Homais didie en tot estirar-se es cordons dera blòda:
BOVARY-WEB	Es veires fins!, didec en votz baisha Homais.
BOVARY-WEB	Cara!…
BOVARY-WEB	A taula, doctor!
BOVARY-WEB	E com s’a empodoat?
BOVARY-WEB	Qué te cau?, didec eth farmaceutic.
BOVARY-WEB	Pèc!, exclamèc Homais, nèci, simplet, saumet!
BOVARY-WEB	Eth sòn collèga non didie arren.
BOVARY-WEB	Hège ua estona qu’auie recebut confidenciaument un repotec per çò der emetic que l’auie prescrit.
BOVARY-WEB	De sòrta qu’aqueth brave Canivet que tan blagaire e arrogant se mostrèc eth dia deth pè desgaunhat, aué semblaue fòrça modèst.
BOVARY-WEB	Arridolaue sense pòsa en senhau d’aprobacion.
BOVARY-WEB	Homais se vantaue capinaut en sòn papèr d’anfitrion; e era dolorosa idia de Bovary contribusie vagament ath sòn plaser per çò d’un retorn egoïsta que hège damb eth madeish.
BOVARY-WEB	Ath delà, era preséncia deth doctor l’alugaue.
BOVARY-WEB	Hège veir era sua erudicion e mentaue en ua eloqüenta barreja es cantarides, eth podom extrèt deth upos, er arbe dera mòrt, era vipèra…
BOVARY-WEB	Enquia e tot è liejut, doctor, que diuèrses persones s’an trapat intoxicades e coma fulminades per çò d’ues botifarres massa fumigades!
BOVARY-WEB	Aumens atau cònste en un magnific repòrt, presentat per ua des nòstes notabilitats farmaceutiques, un des nòsti mèstres, er illustre Cadet de Gassicourt!
BOVARY-WEB	Era senhora Homais reapareishec portant ua d’aguestes maquines trantalhantes que s’escauhen damb esperit de vin.
BOVARY-WEB	Homais volie qu’eth cafè se hesse ena madeisha taula.
BOVARY-WEB	Lo torraue eth madeish lo molie e premanie era barreja.
BOVARY-WEB	Saccharum, doctor?, didec en tot presentar eth sucre.
BOVARY-WEB	Dempús hec baishar a toti es sòns hilhs pr’amor de saber-se’n dera opinion deth cirurgian sus era sua constitucion.
BOVARY-WEB	Fin finau, quan eth doctor Larivière anaue a dider-se adiu, era senhora Homais li hec ua consulta a prepaus deth sòn marit.
BOVARY-WEB	En vier a ajaçar-se cada vrèspe immediatament dempús de sopar, se l’espessie era sang.
BOVARY-WEB	Ò, que non ei pas eth sen çò que l’enquimère.
BOVARY-WEB	E, arrint un shinhau per aguest jòc de paraules, que passèc desapercebut, eth doctor dauric era pòrta.
BOVARY-WEB	Era farmacia, totun, ère plia de gent, e pro trabalh auec entà des.heir-se deth senhor Tuvache, qu’auie pòur qu’era sua hemna non cuelhesse ua pneumonia per çò deth costum qu’auie d’escopir en cendre; de Binet, que a viatges experimentaue ua hame de lop; dera senhora Caron, qu’auie piquèra; de Lheureux, qu’auie rodaments de cap; de Lestiboudois, que se planhie de reüma; dera senhora Lefrançois, qu’auie piròsi.
BOVARY-WEB	Fin finau es tres shivaus s’escapèren carretèra enlà e toti trapèren que non auie estat bric amable.
BOVARY-WEB	Bournisien, que trauessaue eth mercat damb es sants òlis.
BOVARY-WEB	Homais, tau que corresponie as sòns principis comparèc as prèires damb es corbassi, que se senten atrèts pera flaira des mòrts.
BOVARY-WEB	Era vista d’un gleisèr, l’ère personaument desagradiua, donques qu’era sotana lo hège pensar ena mortalha, e execraue ua per çò dera pòur dera auta.
BOVARY-WEB	Ça que la, sense hèr repè dauant de çò qu’eth cridaue era sua mission, se’n tornèc en çò de Bovary acompanhat de Canivet.
BOVARY-WEB	Abans d’anar-se’n, eth doctor Larivière l’auie recomanat fòrça a Canivet que hesse aquera gestion.
BOVARY-WEB	Quan entrèren, era cramba ère plia d’ua ombriua solemnitat.
BOVARY-WEB	Sus era taula de cosedura, caperada damb ua tovalhòla blanca, i auie cinc o sies boletes de coton laguens d’un plat d’argent ath cant d’un Crist costejat per dus candelèrs alugadi.
BOVARY-WEB	Emma, damb era maishèra en.honsada en pièch, daurie desmesuradament es paupetes, e es sues mans s’arrosseguaen pes linçòs damb aguest gèst òrre e doç des agonizants que semble que vagen a caperar-se damb susari.
BOVARY-WEB	Charles, esblancossit coma ua estatua e damb es uelhs vermelhs coma carbons, sense plorar, s’estaue ath sòn dauant, ath pè deth lhet, tant qu’eth prèire, damb un jolh flexionat, mormolhaue paraules en votz baisha.
BOVARY-WEB	Emma virèc eth cap tot doç e, en veir era estòla morada, semblèc senter-se contenta.
BOVARY-WEB	Ath miei der extraordinari padegament dera sua amna, dilhèu retrobaue era perduda voluptat des prumèrs perpals mistics barrejadi damb es visions d’ua beatitud etèrna que començaue a ocupar-li era ora deth trespàs.
BOVARY-WEB	Eth capelhan se lheuèc entà cuélher eth Crist; alavetz, Emma estirèc eth còth coma s’auesse set e, calant es pòts en còs deth Diu-Òme, i deishèc, damb tota era fòrça de moribonda, eth mès gran punet d’amor que jamès s’age pogut veir.
BOVARY-WEB	Dempús eth recitèc eth Misereatur e er Indulgentiam, se banhèc eth pòdo dret damb er òli e comencèc es oncions: prumèr, es uelhs, que tant auien desirat es somptuositats terrenaus; dempús, eth nas, golafre de brises tebes e de flaires amoroses; dempús, era boca, soent dubèrta ara mentida, qu’auie gemegat d’orgulh e cridat de luxuria; dempus, es mans, per auer-se deleitat damb es contactes suaus; fin finau, era planta des pès, tan leugèrs entà córrer, abans, entara satisfaccion des sòns desirs, e que ja ara non caminarien mès.
BOVARY-WEB	Eth capelhan se sequèc es dits, lancèc es brins de coton banhats d’òli en huec e tornèc a sèir-se apròp dera moribonda entà dider-li qu’ara li calie qu’amassèsse es sòns patiments as de Jesucrist e que s’abandonèsse ara misericòrdia divina.
BOVARY-WEB	Eth prèire non deishèc de hèr aguesta observacion e l’expliquèc enquia e tot a Bovary qu’eth Senhor a viatges alongaue era existéncia des persones quan ac credie convenent entara sua sauvacion.
BOVARY-WEB	E Charles se’n brembèc d’un dia que, en èster tanben a punt de morir, Emma auie recebut era comunion.
BOVARY-WEB	Efectiuament, Emma guardaue lentament ath sòn entorn; dempús, damb ua votz clara, demanèc eth sòn miralh e quilhant eth cap s’i guardèc ua estona, enquia qu’es uelhs se l’aumpliren de lèrmes.
BOVARY-WEB	Alavetz, exalant ua alendada, apuèc eth cap ena espatla e lo deishèc quèir en coishin.
BOVARY-WEB	Ara seguida, eth pièch li batanèc rapidament.
BOVARY-WEB	Era lengua li gessie sancera dera boca; es uelhs, movedissi, s’esblancossien e s’amortauen coma dus globes d’ua lum.
BOVARY-WEB	Sense era espaventosa acceleracion des costelhes, bassacades pes ues alendades furioses, s’aurie dit qu’ère mòrta.
BOVARY-WEB	Semblaue qu’era amna volesse des.hèir-se a guimbets.
BOVARY-WEB	Felicité s’ajulhèc dauant deth crucifix, e eth madeish farmaceutic inclinèc un shinhau eth còs tant qu’eth senhor Canivet guardaue vagament entara plaça.
BOVARY-WEB	Eth prèire Bournisien, damb eth ròstre inclinat ena esponera deth lhet e era longa sotana nera qu’arrossegaue per tèrra, pregaue un aute còp.
BOVARY-WEB	Charles ère en aute costat, ajulhat e damb es braci estenudi de cap a Emma.
BOVARY-WEB	L’auie cuelhut es mans e les sarraue, estrementint-se en cada batèc deth sòn còr coma s’experimentèsse eth contracòp d’ua roïna que s’esbauce.
BOVARY-WEB	A mida qu’era roncadissa venguie a èster mès fòrta, eth gleisèr precipitaue es oracions; aguestes se barrejauen damb es sanglòts estofats de Bovary e a viatges tot semblaue desparéisher entre eth mormolh sord des sillabes latines bronzint coma eth retroniment d’ua campana que toquèsse a mòrts.
BOVARY-WEB	Soent era calor d’un bon dia hè qu’es gojates sónien er amor.
BOVARY-WEB	Per çò de cuélher diligentament es espigues pera fauç segades Nanette va inclinant-se atentiua sus eth soc que mo’les a autrejades.
BOVARY-WEB	Eth cèc!, exclamèc.
BOVARY-WEB	E Emma se metec a arrir, damb un arrir atròç, frenetic, desesperat, credent que vedie era repulsiua cara deth mendicant lheuant-se coma ua imatge esglasianta ath miei des tenèbres etèrnes.
BOVARY-WEB	Aqueth dia eth vent bohèc tan fòrt qu’es gipons cuerts volèren!
BOVARY-WEB	Ua convulsion l’abatec contra eth matalàs.
BOVARY-WEB	Toti s’apressèren.
BOVARY-WEB	IX.- Ère de tau mau hèr complir aguesta aparicion deth non-arren e de resignar-se a creir en era, que dempús dera mòrt de quauqu’un flòte tostemp ua sòrta d’estupefaccion.
BOVARY-WEB	Quan se n’encuedèc, totun, dera sua immobilitat, Charles se lancèc ath dessús d’Emma, cridant:
BOVARY-WEB	Adishatz!
BOVARY-WEB	Adishatz!
BOVARY-WEB	Homais e Canivet se lo heren a vier dehòra dera cramba.
BOVARY-WEB	Padegatz-vos!
BOVARY-WEB	Òc, didie en tot botjar-se, que ja aurè sen; non harè cap asenada.
BOVARY-WEB	Mès, deishatz-me!
BOVARY-WEB	Que la voi veir!
BOVARY-WEB	Qu’ei era mia hemna!
BOVARY-WEB	E ploraue.
BOVARY-WEB	Aflaquit, esdevengut un feble mainatge, Charles se deishèc amiar entà baish, ena sala, e eth senhor Homais se n’anèc lèu entara sua casa.
BOVARY-WEB	En trapar-se ena plaça se l’apressèc eth cec, qu’auie vengut en Yonville damb era esperança d’obtier d’eth era pomada antinflamatòria, e preguntaue a toti es que trapau a on demoraue es potecari.
BOVARY-WEB	Va!, va!.
BOVARY-WEB	Coma se non auessa arren mès entà hèr!
BOVARY-WEB	E entrèc precipitadament ena farmacia.
BOVARY-WEB	Li calie escríuer dues cartes, hèr ua pocion tranquillizanta entà Bovary, trapar ua mentida que podesse amagar er empodoament e redigir un article tath Fanau, sense tier en compde es persones que lo demorauen pr’amor de saber-se’n des detalhs.
BOVARY-WEB	E quan toti es yonvillencs s’auessen avalat eth conde de qué era defuntada, en hèr ua crèma perhumada damb vanilha, auie cuelhut er arsenic en tot pensar-se qu’ère sucre, Homais s’en tornèc de nauèth ena casa de Bovary.
BOVARY-WEB	Lo trapèc solet (eth senhor Canivet venguie d’anar-se’n), seigut en un fautulh, apròp dera hièstra, contemplant damb ua guardada estupida es rajòles dera sala.
BOVARY-WEB	Per qué?
BOVARY-WEB	Quina ceremònia?
BOVARY-WEB	Dempús, damb ua votz gasulhanta e espaurida: Tè!, non!
BOVARY-WEB	Que me la voi quedar.
BOVARY-WEB	Gràcies, didec Charles, qu’ètz plan bontadós!
BOVARY-WEB	Alavetz, entà distrèir-lo, Homais se metec a parlar un shinhau d’orticultura; es plantes auien besonh d’umiditat.
BOVARY-WEB	Charles joquèc eth cap en senhau d’aprobacion.
BOVARY-WEB	Ath delà, lèu començarà eth bon temps.
BOVARY-WEB	A!, hec Bovary.
BOVARY-WEB	Guarda, ara passe eth senhor Tuvache!
BOVARY-WEB	Charles repetic coma ua maquina: Passe eth senhor Tuvache!
BOVARY-WEB	Homais non gausèc parlar-li des disposicions funèbres.
BOVARY-WEB	Siguec eth capelhan qu’ac resolvec.
BOVARY-WEB	Se barrèc en sòn burèu, cuelhec era pluma e, après auer plorat ua estona, escriuec:
BOVARY-WEB	Voi que l’acòguen damb eth sòn vestit de novia, damb es sabates blanques e ua corona.
BOVARY-WEB	L’estiraràn es peus pera espatla; tres taüts; un de casse, un d’acajò e un aute de plomb.
BOVARY-WEB	Qu’arrés me digui arren, ja aurè era fòrça.
BOVARY-WEB	Dauant li botaràn un damàs de velot verd.
BOVARY-WEB	Qu’ac voi atau.
BOVARY-WEB	Hètz-ac.
BOVARY-WEB	Es idies romantiques de Bovary costèren ua grana estranhesa.
BOVARY-WEB	Aguest velot me semble ua causa superflua.
BOVARY-WEB	Anatz-vo’n!
BOVARY-WEB	Qu’ei parièr, exclamèc Charles.
BOVARY-WEB	Deishatz-me!
BOVARY-WEB	Eth gleisèr lo cuelhec deth braç, e se lo hec a vier a hèr un torn peth uart.
BOVARY-WEB	Parlèc dera vanitat des causes terrenaus.
BOVARY-WEB	Diu qu’ère gran e brave; calie someter-se, sense mormolhar, as sòns decrets, e enquia e tot balhar-li es gràcies.
BOVARY-WEB	Charles se metec a renegar: Que l’è en òdi, ath vòste Diu!
BOVARY-WEB	Bovary ja ère luenh.
BOVARY-WEB	Caminaue a longues camalhardades, apròp des arbes frutèrs que i auie ath long dera paret, carrinclaue es dents, lheuaue entath cèu ues guardades plies de malediccion; Non se botjaue, totun, ua soleta huelha.
BOVARY-WEB	Ploiguie.
BOVARY-WEB	Tàs sies s’entenec un rambalh de hèrs de shivau ena plaça; qu’ère era Arongleta que venguie d’arribar; e restèc damb eth front clauat enes veires vedent se com es viatjaires anauen baishant es uns darrèr des auti.
BOVARY-WEB	Felicité l’estenec un matalàs en salon; se calec ath sòn dessús e s’adormic.
BOVARY-WEB	Encara que filosòf, eth senhor Homais respectaue as mòrts.
BOVARY-WEB	Atau, sense sauvar-li rancura a Charles, tara vrespada entornèc pr’amor de velhar eth cadavre, en tot hèr-se a vier tres volums e ua carpeta pr’amor de cuélher nòtes.
BOVARY-WEB	Eth prèire Bournisien tanben i ère.
BOVARY-WEB	Enes dus costats deth cabeç i auie dus ciris qu’ahlamauen.
BOVARY-WEB	Eth potecari, qu’era solitud li ère pesanta, non se tardèc a formular quauqui planhs sus aquera “malerosa hemna”.
BOVARY-WEB	Eth capelhan responec qu’ara non i auie arren mès a hèr que pregar per era.
BOVARY-WEB	A maugrat d’aquerò, responec Homais, ua de dues: o s’a mòrt en estat de gràcia (tau coma ditz era Glèisa), e alavetz non a cap besonh des nòstes oracions, o s’a mòrt impenitenta (aguesta me pensi qu’ei era expression eclesiastica), e alavetz…
BOVARY-WEB	De qué?, hec eth gleisèr.
BOVARY-WEB	Atau, vos, non ètz crestian?
BOVARY-WEB	Desencusatz-me!, didec Homais.
BOVARY-WEB	Admiri eth cristianisme.
BOVARY-WEB	Non se tracte d’aquerò!
BOVARY-WEB	Toti es tèxti…
BOVARY-WEB	Ò, ben!
BOVARY-WEB	Per çò que hè as tèxti, dauritz era istòria.
BOVARY-WEB	Emma auie eth cap inclinat deth costat dera espatla dreta.
BOVARY-WEB	Er angle dera boca auie quedat dubèrt e ressautaue coma un horat nere ena part baisha dera cara; es possi demorauen regdes, separadi des paumets des mans; ua sòrta de povàs blanc l’esposcaue es pestanhes, e es uelhs començauen a desparéisher jos un viscós pallitge que s’estenie coma ua telaranha que venguie de teisher-se.
BOVARY-WEB	Eth linçò s’en.honsaue deth pièch enquias jolhs e se tornaue a lheuar de nauèth enes puntes des peus.
BOVARY-WEB	Charles li semblaue qu’un pes enòrme, ues masses infinites, flotauen ath sòn dessús.
BOVARY-WEB	Eth relòtge dera glèisa toquèc es dues.
BOVARY-WEB	S’entenie er intens mormolh der arriu baishant ath pè dera terrassa entre miei des tenèbres.
BOVARY-WEB	De quan en quan eth prèire Bournisien se mocaue rambalhosament, e Homais, entremiei d’uns papèrs hège rascar era pluma.
BOVARY-WEB	Au, amic, didec, retiratz-vos, aguest espectacle vos aclape.
BOVARY-WEB	Liegetz es Cartes de quauqui judius portugesi!, didec er aute.
BOVARY-WEB	Liegetz era Rason deth cristianisme de Nicolàs, exmagistrat!
BOVARY-WEB	S’escauhauen, se rogien, parlauen toti dus ath còp sense escotar-se.
BOVARY-WEB	Eth prèire Bournisien s’escandalizaue dauant d’ua tau audàcia; Homais se meravilhaue d’ua bestiesa semblabla.
BOVARY-WEB	Qu’èren a mand d’escarnir-se quan, de pic, Charles tornèc a entrar ena cramba.
BOVARY-WEB	Ua sòrta de fascinacion lo tiraue.
BOVARY-WEB	Pujaue es escales en cada moment.
BOVARY-WEB	Se’n brembaue des contaralhes de catalepsia, des miracles deth magnetisme; e se didie que, s’ac volie d’ua manèra absoluda, dilhèu arribarie a ressuscitar-la.
BOVARY-WEB	Enquia un còp se l’inclinèc ath dessús e la cridèc a pòc a pòc: “Emma, Emma!”.
BOVARY-WEB	Eth sòn alend, emetut damb fòrça, hec tremolar es ahlames des ciris.
BOVARY-WEB	A punta de dia, arribèc era senhora Bovary mair.
BOVARY-WEB	En tot abraçar-la, Charles s’estarnèc un aute còp en somics.
BOVARY-WEB	Tau coma eth farmaceutic, era senhora li hec quauques observacions sus es despenes der acogament.
BOVARY-WEB	Charles s’ofusquèc tant, que sa mair carèc, e enquia e tot li didec qu’anèsse de seguit ena ciutat pr’amor de crompar aquerò que li calie.
BOVARY-WEB	Charles se demorèc solet tota era tarde.
BOVARY-WEB	Auien manat a Berthe en çò dera senhora Homais.
BOVARY-WEB	Felicité s’estaue naut ena cramba, damb era senhora Lefrançois.
BOVARY-WEB	Tath vrèspe, Charles li calec resignar-se a recéber visites.
BOVARY-WEB	Se lheuaue e se sarraue es mans sense poder prononciar cap paraula.
BOVARY-WEB	Es visitaires qu’arribauen se seiguien ath costat des auti; entre toti hègen un rondèu ar entorn deth larèr.
BOVARY-WEB	S’estauen damb eth cap clin, se metien ua cama ath dessús dera auta e hègen botjar eth pè doçament alendant de tant en tant.
BOVARY-WEB	Toti s’engüejauen fòrça.
BOVARY-WEB	E, totun aquerò, arrés se n’anaue.
BOVARY-WEB	Tàs nau, quan tornèc Homais (de hège dus dies ena plaça sonque lo vedien ada eth), anaue cargat damb un aprovediment de camfre, de benjui e d’èrbes aromatiques.
BOVARY-WEB	Tanben amiaue un veire plen de clòr pr’amor de netejar es miasmes.
BOVARY-WEB	En aqueth moment, era sirventa, era senhora Lefrançois e era vielha senhora Bovary rodauen ath torn d’Emma acabant-la de vestir e l’esteneren eth vel espés que l’estropaue enquias sabates de satin.
BOVARY-WEB	Felicité somicaue: Prauba patrona!, prauba patrona!
BOVARY-WEB	Guardatz-la, be n’ei de beròia encara!, didie, alendant, era ostalèra.
BOVARY-WEB	Semble que se vage a lheuar de seguit.
BOVARY-WEB	Dempús s’inclinèren entà botar-li era corona.
BOVARY-WEB	Mon Diu!.
BOVARY-WEB	Lefrançois.
BOVARY-WEB	Ajudatz-mos, li didec ath farnmaceutic.
BOVARY-WEB	Dilhèu vos cau pòur?
BOVARY-WEB	Jo, pòur?, repliquèc lheuant es espatles.
BOVARY-WEB	En espitau, quan estudiaua farmacia, n’è vistes de mès verdes.
BOVARY-WEB	Que hègem punch ena sala de disseccions.
BOVARY-WEB	Eth non-arren non espaurís as filosòfi.
BOVARY-WEB	E soent digui qu’è era intencion de legar eth mèn còs as espitaus entà que dempús pogue èster util ara sciéncia.
BOVARY-WEB	Quan arribèc eth capelhan, preguntèc se com estaue eth senhor.
BOVARY-WEB	Eth còp qu’ei encara massa trende!, hec eth capelhan.
BOVARY-WEB	Alavetz Homais lo felicitèc per non auer d’èster subjècte coma ère eth cas dera majoritat des mortaus a pèrder ua companhia estimabla.
BOVARY-WEB	Aquerò entamenèc ua auta discussion sus eth celibat des capelhans.
BOVARY-WEB	Que s’an vist crims…
BOVARY-WEB	Que ja i èm!, exclamèc eth gleisèr.
BOVARY-WEB	Homais ataquèc era confession.
BOVARY-WEB	Eth prèire Bournisien la defenec; s’estenec sus es restitucions que hège desvolopar.
BOVARY-WEB	Mentèc diuèrses anecdòtes de panaires que, de ressabuda, auien esdevengut aunèsti; de militars que en apressar-se en tribunau dera peniténcia, les auie queigut era bena des uelhs.
BOVARY-WEB	En Friburg i auie un ministre…
BOVARY-WEB	Eth sòn companh dormie.
BOVARY-WEB	Dempús, coma qu’era atmosfèra excessiuament espessa dera cramba lo hège estofar un shinhau, dauric era hièstra, çò que desvelhèc ath farmaceutic.
BOVARY-WEB	Tè!, un povàs de rapè, li didec.
BOVARY-WEB	Aquerò dissipe.
BOVARY-WEB	Ena luenhor s’enteneren uns idòls alongassats.
BOVARY-WEB	Entenetz se com idòle aguest can?, didec eth farmaceutic.
BOVARY-WEB	Diden que flairen as mòrts, responec eth gleisèr.
BOVARY-WEB	Eth prèire Bournisien, mès resistent, encara seguic ua estona botjant es pòts de forma baisha.
BOVARY-WEB	Dempús, insensiblament, abaishèc era maishèra, deishèc anar eth libre celh e nere qu’amiaue ena man e se metec a roncar.
BOVARY-WEB	Qu’èren er un dauant der aute damb era cara abaishada, eth vrente gessut, e mina forena.
BOVARY-WEB	Dempús de tanti desacòrds, a tot darrèr coïncidien ena madeisha feblesa umana.
BOVARY-WEB	E un e er aute èren quiets coma eth cadavre qu’auien ath costat, que tanben semblaue que dormie.
BOVARY-WEB	En entrar ena cramba, Charles non les desvelhèc.
BOVARY-WEB	Venguie a hèr-li eth darrèr adiu.
BOVARY-WEB	Es èrbes aromatiques encara humejauen e es remolins de bugàs blauenc se confonien damb era broma qu’entraue pera hièstra.
BOVARY-WEB	I auie quauques esteles e era net ère tranquilla.
BOVARY-WEB	Es ciris regolejauen, ath dessús des linçòs, ues lèrmes de cera espessa.
BOVARY-WEB	Charles guardaue com cremauen enquia cansar-se es uelhs damb es bualhs des ahlames.
BOVARY-WEB	Ath dessús deth vestit blanc, ondejauen ues teles damb reflèxi diuèrsi.
BOVARY-WEB	Emma s’i perdie ath dejós.
BOVARY-WEB	Li semblaue que s’evadie mès enlà d’era madeisha, que se confonie damb es causes, que se barrejaue damb eth silenci, damb era escura net, damb es arrais de vent, damb es aulors umides que pujauen deth carrèr.
BOVARY-WEB	Dempús, còp sec, la vedie en uart de Tostes, seiguda en banc, damb era esquia apuada enes arbilhons dera clòsa, o ben en Rouen peth carrèr, o ena entrada dera sua casa, en pati de Bertaux.
BOVARY-WEB	Encara sentie es alègres arridolets des joeni dançant jos es pomèrs.
BOVARY-WEB	Era cramba ère plia deth perhum dera sua cabeladura, e eth vestit li tremolaue en braç damb un sorrolh crepitant tau que lo hèn es bualhs.
BOVARY-WEB	Qu’ère madeish qu’era d’abans!
BOVARY-WEB	Atau, pendent fòrça estona, anèc evocant totes es jòies perdudes, es sòns gusti, es sues actituds, eth timbre dera sua votz.
BOVARY-WEB	Dempús d’ua desesperacion ne començaue ua auta; s’anauen succedint sense pòsa, coma es ondades dera mar.
BOVARY-WEB	Se sentec senhorejat per un curiosèr terrible: s’inclinèc bategant, e damb es puntes des dits lheuant eth vel pòc a pòc.
BOVARY-WEB	Es auti dus se desvelhèren.
BOVARY-WEB	Se lo heren a vier entà baish, ena sala.
BOVARY-WEB	Dempús, pugèc Felicité dident que demanaue ua guinsa de peus.
BOVARY-WEB	Bracatz-les!, didec eth potecari.
BOVARY-WEB	E, coma qu’era gojata non gausaue, i venguec eth madeish, damb es estalhants ena man.
BOVARY-WEB	Era sua tremoladera ère tau que punchaue aciu e delà era pèth auriòla des tempes.
BOVARY-WEB	Fin finau, superant era emocion, hec dus o tres còps d’estalhants ar edart e atau deishèc ues mèrques blanques en aquera admirabla cabeladura nera.
BOVARY-WEB	Eth farmaceutic e eth capelhan tornèren enes sues ocupacions, non sense esclipsar-se un aute còp de quan en quan.
BOVARY-WEB	Cada viatge que se desvelhauen s’acusauen reciprocament.
BOVARY-WEB	Alavetz, eth prèire Bournisien banhaue era cramba damb aigua senhada e Homais lançaue un shinhau de clòr per tèrra.
BOVARY-WEB	Tas quate deth maitin, eth potecari, en non poder tier-se mès, alendèc: De boni talents haria ua mossegadeta!
BOVARY-WEB	Eth gleisèr non s’ac hec repetir dus còps.
BOVARY-WEB	Se n’anèc per çò de poder díder era missa e dempús tornèc.
BOVARY-WEB	Ara seguida mingèren e brindèren tot pelejant un shinhau, sense saber pro ben eth perquè, excitadi per aguesta jòia vaga que mos vie dempús d’ues ores de tristesa.
BOVARY-WEB	En arribar en darrèr veiret, eth capelhan li didec ath farmaceutic en tot picar-li ena esquia:
BOVARY-WEB	Ja veiratz se com acabaram per entener-mos.
BOVARY-WEB	Abaish en vestibul se trapèren a uns obrèrs que venguien d’arribar.
BOVARY-WEB	Alavetz, pendent dues longues ores, Charles li calec suportar eth suplici des còps de martèth qu’en.honsauen claus enes lhaunes.
BOVARY-WEB	Dempús baishèren eth cadavre laguens deth taüt de casse caperat pes auti dus.
BOVARY-WEB	Coma qu’era caisha ère massa ampla, les calec tapar es henerecles damb era lan deth matalàs.
BOVARY-WEB	Fin finau, quan es tres caishes sigueren ben rebotades, clauades e sòudades expausèren eth taüt ena entrada.
BOVARY-WEB	Dauriren totes es pòrtes dera casa e era gent de Yonville comencèc a desfilar.
BOVARY-WEB	Arribèc eth vielh Rouault.
BOVARY-WEB	X.- Non auie recebut era carta que l’escriuec eth farmaceutic enquia trenta sies ores dempús der eveniment.
BOVARY-WEB	Eth senhor Homais, per çò dera sua sensibilitat, l’auie redigit de tau manèra qu’ère impossible de saber quin ère exactament eth sòn estat.
BOVARY-WEB	Prumèr, eth praube òme queiguec coma tustat per un atac d’apoplexia…
BOVARY-WEB	A tot darrèr, se botèc era blòda e eth chapèu, s’aganchèc es esperons enes sabates e gessec carretèra enlà.
BOVARY-WEB	Era angoisha se l’avalèc pendent tot eth camin.
BOVARY-WEB	Enquia e tot se vedec obligat a baishar deth shivau.
BOVARY-WEB	Non i vedie, entenie votzes ath sòn costat, se pensaue que se tornaue hòl.
BOVARY-WEB	A punta de dia, vedec tres audèths neri que dormien en un arbe.
BOVARY-WEB	Aquerò lo hec estrementir d’espant.
BOVARY-WEB	Alavetz li prometec ara Vèrge tres casubles entara glèisa e qu’anarie descauç deth cementèri de Berteaux enquiara capèra de Vassonville.
BOVARY-WEB	Entrèc en Maromme en tot cridar ara gent der ostau de luenh estant, dauric era pòrta damb un còp d’esquia, agarrèc eth sac de civada, uedec en redon ua botelha de cidra doça ena gripia e tornèc a sautar sus era ègua en tot hèr trèir bualhs as pèires.
BOVARY-WEB	Pensaue que dilhèu encara arribarie entà sauvar-la.
BOVARY-WEB	Es mètges traparien un remèdi.
BOVARY-WEB	Se’n brembèc de totes es garisons miraculoses que l’auien condat.
BOVARY-WEB	Dempús se l’apareishie mòrta.
BOVARY-WEB	Ère ath sòn dauant, estirada de cara entath cèu, ath miei dera carretèra.
BOVARY-WEB	Tiraue era brida e era allucinacion despareishie.
BOVARY-WEB	Se pensèc qu’en escríuer s’auien enganhat de nòm.
BOVARY-WEB	Enquia e tot se pensèc que tot auie estat ua trufaria, ua resvenja de bèth un, ua trufaria de bèth malapèsta; ath delà, se siguesse mòrta, se’n saberie.
BOVARY-WEB	Non, eth camp non auie arren d’extraordinari: eth cèu ère blau, es arbes se balancejauen; passèc un ramat de bestiar.
BOVARY-WEB	Vedec eth pòble.
BOVARY-WEB	Corrie acorbaishat sus er animau; lo pataquejaue tan soent qu’era sang l’esposcaue era sera.
BOVARY-WEB	Quan s’auec remetut se lancèc plorant enes braci de Bovary: Hilha mia!
BOVARY-WEB	Emma!
BOVARY-WEB	Explicatz-me…
BOVARY-WEB	Charles responec somicant: Sabi pas, sabi pas, qu’ei ua malediccion!
BOVARY-WEB	Eth potecari les desseparèc:
BOVARY-WEB	Aguesti detalhs òrres que son inutils.
BOVARY-WEB	Qu’arribe gent.
BOVARY-WEB	Dignitat, macareu!, filosofia!
BOVARY-WEB	Eth praube gojat volec hèr eth còr fòrt e repetic diuèrsi còps: Òc… coratge!
BOVARY-WEB	L’amiarè enquiath finau.
BOVARY-WEB	Sonaue era campana.
BOVARY-WEB	Tot ère a punt.
BOVARY-WEB	Qu’ère ora de meter-se en camin.
BOVARY-WEB	Seigudi en ua cagira deth còr vederen se com es tres chantres anauen passant tot salmejant er un dempús der aute.
BOVARY-WEB	Er òme que tocaue eth serpenton bohaue sense parar.
BOVARY-WEB	Eth prèire Bournisien, vestit de pontificau, cantaue damb ua votz agudenta: saludaue eth tabernacle, estenie es braci, quilhaue es mans.
BOVARY-WEB	Lestiboudois circulaue pera glèisa damb era espada de ceremònia; eth taüt repausaue apròp deth cantussèr ath miei de quate ringlères de ciris.
BOVARY-WEB	Charles auie talents de lheuar-se entà vier a amortar-les.
BOVARY-WEB	Ça que la, s’esforçaue a pregar damb devocion, en tot encoratjar-se damb era esperança d’ua vida futura a on la tornarie a veir.
BOVARY-WEB	S’imaginaue qu’auie hèt un viatge, luenh, hège ja fòrça temps.
BOVARY-WEB	Quan pensaue, totun, que se trapaue aquiu dauant, e que tot s’auie acabat, que l’amiauen entara tèrra, lo cuelhie ua ràbia herotja, nera, desesperada.
BOVARY-WEB	A viatges, se pensaue que ja non sentie arren; e saborejaue aguest adociment deth sòn dolor en tot acusar-se de qué ère un miserable.
BOVARY-WEB	S’enteneren uns còps secs coma eth repiquet d’un baston damb era punta de hèr, en tot succedir-se acompausats pes lòses dera glèisa.
BOVARY-WEB	Aguest sorrolh anaue auançant dès eth hons e s’arturèc de pic en un costat deth temple.
BOVARY-WEB	Un òme vestit damb ua giqueta basta e escura s’ajulhèc peniblament.
BOVARY-WEB	Qu’ère Hippolytte, eth mosso deth Lion d’Or.
BOVARY-WEB	S’auie botat era cama naua.
BOVARY-WEB	Un des chantres hec eth torn pera nau damb era plata ena man.
BOVARY-WEB	Er òme de glèisa l’ac arregraïc damb ua longa reveréncia.
BOVARY-WEB	Seguien cantant e ajulhant-se e lheuant-se; aquerò non s’acabaue jamès.
BOVARY-WEB	Se’n brembèc qu’un viatge, ara prumeria, auien anat amassa en missa e s’auien botat en aute costat, ath cant dera paret.
BOVARY-WEB	Era campana tornèc a sonar.
BOVARY-WEB	I auec un rambalh de cagires.
BOVARY-WEB	Es qu’amiauen es despolhes heren passar es tres bastons jos eth taüt e toti gesseren dera glèisa.
BOVARY-WEB	Alavetz, Justin campèc en lumedan dera farmacia.
BOVARY-WEB	Era gent gessie enes hièstres entà veir desfilar eth cortègi funèbre.
BOVARY-WEB	Charles, dauant, arquejaue eth còs.
BOVARY-WEB	Hège veir ua portadura coratjosa e saludaue damb un senhau ad aqueri que gessien des carrerons o des pòrtes pr’amor d’ahiger-se ara acompanhada.
BOVARY-WEB	Es sies òmes, tres en cada costat, que portauen eth taüt caminauen pòc a pòc bohejant un shinhau.
BOVARY-WEB	Es capelhans, es chantres e es dus escolans recitauen eth De profundis; es sues votzes s’estenien camps enlà damb ues ondulacions nautes e baishes.
BOVARY-WEB	A viatges despareishien pes corbes deth camin.
BOVARY-WEB	Era massissa crotz d’argent, totun, se quilhaue invariablament entremiei des arbes.
BOVARY-WEB	Seguien es hemnes, caperades damb mantèls neri e damb es capuches abaishades; amiauen uns ciris alugadi enes mans.
BOVARY-WEB	Era contunha repeticion des pregàries, es halhes e era flaira de cera e de sotana hègen aflaquir a Charles.
BOVARY-WEB	Bohaue un vent frescolenc; es uerdis verdejauen pes costats; enes vòres des camins e enes cordiòles seguides des arbilhons que formauen es clòses, tremolauen ues gotetes d’arrosada.
BOVARY-WEB	Er orizon s’aumplie de tota sòrta de sorrolhs alègres: eth carrinclar luenhant d’un car, eth cant estrident d’un poth, eth galaup d’un polin entre es pomèrs.
BOVARY-WEB	Eth cèu, blos, apareishie esposcat de bromes rosades; es lums blaues des ciris s’estronhauen dauant des casalons enrodadi de liris.
BOVARY-WEB	S’en brembaue d’uns maitins parièrs ad aqueth, quan, dempús d’auer visitat a bèth malaut, gessie entà tornar ath sòn costat.
BOVARY-WEB	Eth drap nere esposcat de lèrmes blanques se quilhaue de tant en tant descaperant eth taüt.
BOVARY-WEB	Es que l’amiauen alentien eth pas, fatigadi.
BOVARY-WEB	Auançauen a bassacades ininterrompudes, coma ua chalopa entre es ondades, lenta e cabocejant.
BOVARY-WEB	Arribèren en cementèri.
BOVARY-WEB	Era gent se metec ar entorn.
BOVARY-WEB	Tant qu’eth capelhan parlaue, era tèrra vermelha apilerada pes costat anaue lisant pes angles, sense pòsa e sense brusiment.
BOVARY-WEB	Dempús, quan es quate còrdes sigueren ja premanides, heren baishar eth taüt.
BOVARY-WEB	Charles guardèc se com baishaue.
BOVARY-WEB	Semblaue que non arribaue jamès ath hons.
BOVARY-WEB	A tot darrèr s’entenec un patac; es còrdes croishint en desseparar-se dera husta, tornèren a pujar.
BOVARY-WEB	Alavetz, eth prèire Bournisien cuelhec era aishada que l’aufric Lestiboudois; en tot aspergir damb era man dreta, damb era auta deishèc anar vigorosament ua palada entath hons.
BOVARY-WEB	Damb era estramuncada des pèires, era husta dera caisha costèc un sorrolh formidable que mos penetrèc coma se ressonèsse era eternitat.
BOVARY-WEB	Eth gleisèr balhèc er aspersor ath sòn vesin.
BOVARY-WEB	Qu’ère eth senhor Homais.
BOVARY-WEB	Lo bassaquèc grèument, dempús l’ac presentèc a Charles.
BOVARY-WEB	Aguest s’ajoquèc lèu enquia tocar en tèrra; ne lançaue abondosament tot cridant: “Adishatz”.
BOVARY-WEB	Li manaue punets; s’arrossegaue enquiath clòt per tau d’en.honsar-se-i damb era.
BOVARY-WEB	Se lo heren a vier.
BOVARY-WEB	En tornar, eth vielh Rouault se treiguec era pipa e se metec a humar tranquillament, causa que Homais, ath sòn laguens, trapèc coma plan pòc apropriada.
BOVARY-WEB	Tanben se n’encuedèc qu’eth senhor Binet non auie apareishut, que Tuvache “auie fotut eth camp”dempús d’acabar era missa e que Theodore, eth vailet deth notari, amiaue ua giqueta blaua “coma se siguesse tan de mau hèr calar-se ua giqueta nera, donques qu’eth costum ac vò atau, macareu!” E entà comunicar es sues observacions anaue d’un grop en aute.
BOVARY-WEB	Toti deplorauen era mòrt d’Emma, mès que mès Lheureux, que non auie deishat d’assistir ar enterrament.
BOVARY-WEB	Prauba senhora!
BOVARY-WEB	Quina pena entath sòn marit!
BOVARY-WEB	Eth potecari responie: Se non auesse estat per jo, qu’aurie hèt ua asenada!
BOVARY-WEB	Be n’ère de bona persona!
BOVARY-WEB	Eth dissabte madeish la vedí ena botiga!
BOVARY-WEB	En arribar en casa, Charles se cambièc de ròba.
BOVARY-WEB	Eth vielh Rouault s’alisèc era blòda naua qu’amiaue.
BOVARY-WEB	Pendent eth viatge s’i auie shugat soent es uelhs; era ròba s’auie destintat un shinhau; entre eth povàs que l’enlordie, s’i vedien tralhes qu’auien deishat es plòrs.
BOVARY-WEB	Era senhora Bovary mair se trapaue damb eri.
BOVARY-WEB	A tot darrèr, eth brave òme alendèc:
BOVARY-WEB	Vo’n brembatz, amic mèn, qu’un còp venguí en Tostes quan acabèretz de pèrder ara vòsta prumèra defuntada?
BOVARY-WEB	Alavetz, vos padegaua!
BOVARY-WEB	Trapaua bèra causa entà dider-vos!
BOVARY-WEB	Ara, totun…
BOVARY-WEB	Dempús, damb un long gemec que li lheuèc era pòst deth pièch: A, que ja s’a acabat tot entà jo.
BOVARY-WEB	Enquia e tot se remic a veir ara sua arrèhilha.
BOVARY-WEB	Non, non!
BOVARY-WEB	Punatz-la dera mia part!
BOVARY-WEB	Adishatz!…
BOVARY-WEB	E, dempús, jamès desbrembarè aquerò (tocant-se era cueisha).
BOVARY-WEB	Non vos cau pòur!
BOVARY-WEB	Seguirè en tot manar-vos eth piòc.
BOVARY-WEB	Quan arribèc naut de tot dera pala, se virèc, tau que hec eth dia que se separèc d’era en camin de Saint-Victor.
BOVARY-WEB	Eth solei cogant, damb es arrais inclinadi, alugaue ues lums vermelhes enes hièstres deth pòble.
BOVARY-WEB	Se metec era man dauant des uelhs e vedec es parets d’ua clòsa en orizon; aciu e delà, es arbes hègen ues tufes neres entremiei d’ues pèires blanques.
BOVARY-WEB	Dempús, seguic eth camin tot doç, donques qu’era ègua coishejaue.
BOVARY-WEB	Tath vrèspe, a maugrat deth cansament, Charles e era sua mair se demorèren abaish en minjador e blaguèren fòrça estona.
BOVARY-WEB	Parlèren deth passat e der avier.
BOVARY-WEB	Era vierie a víuer en Yonville, amiarie eth trabalh dera casa, ja non tornarien a desseparar-se mès.
BOVARY-WEB	Que siguec engenhosa e corau, en tot mostrar-se interiorament contenta de tornar-se a hèr damb un afècte que se l’anaue escapant de hège ja uns quants ans.
BOVARY-WEB	Toquèren es dotze.
BOVARY-WEB	Coma d’abitud, eth pòble ère silenciós, e Charles, desvelhat, seguie pensant en era.
BOVARY-WEB	Rodolphe, qu’auie vagat tot eth sant dia peth bòsc entà procurar-se quauqua distraccion dormie tranquillament en castèth.
BOVARY-WEB	En Rouen, Leon tanben dormie.
BOVARY-WEB	Que n’auie un aute qu’en aquera ora tanben ère desvelhat.
BOVARY-WEB	Ath cant dera hòssa, confonuda damb era patz des pins, un gojat ploraue ajulhat; es somics l’estarnauen eth pièch; alendaue en.honsat ena escurina damb un sentiment immens, doç coma era lum dera lua e insondable coma era net.
BOVARY-WEB	De ressabuda, era rèisha carrinclèc.
BOVARY-WEB	Qu’ère Lestiboudois, venguie a cercar era aishada qu’auie desbrembat hège ua estona.
BOVARY-WEB	Vedec a Justin e l’arreconeishec quan escalaue era paret.
BOVARY-WEB	Alavetz gessec de dobtes per çò deth maufactor que li panaue es truhes.
BOVARY-WEB	XI.- Londeman, Charles manèc a cercar ara sua hilha.
BOVARY-WEB	Era mainada preguntèc per sa mair.
BOVARY-WEB	Li dideren que se n’auie anat e que li harie a vier joguines.
BOVARY-WEB	Berthe ne tornèc a parlar en d’autes escadences.
BOVARY-WEB	Dempús, ara longa, acabèc per non pensar-i mès.
BOVARY-WEB	Era alegria d’aquera creatura aclapaue a Bovary; ath delà, li calie patir es intolerables consolacions deth farmaceutic.
BOVARY-WEB	Eth senhor Lheureux ahisquèc de nauèth ath sòn amic Vinçart, e es conflictes de sòs non se tardèren a reprodusir.
BOVARY-WEB	Charles se comprometec a satisfèr ues quantitats exorbitantes.
BOVARY-WEB	Non volec consentir de cap manèra deishar véner degun des mòbles que li auien pertanhut.
BOVARY-WEB	Era sua mair s’exasperèc.
BOVARY-WEB	Eth gojat encara s’indignèc mès.
BOVARY-WEB	Era senhora ac abandonèc tot e se n’anèc.
BOVARY-WEB	Alavetz, cada un se dispausèc a profitar-se’n dera ocasión.
BOVARY-WEB	Era senhoreta Lempereur reclamèc sies mesi de leçons, encara qu’Emma non n’auie cuelhut ne ua de soleta (a maugrat d’aqueth recebut qu’auie mostrat a Bovary): un convengut entre es dues; aqueth que li logaue es libres reclamèc tres ans de subscripcion; Rollet reclamèc era sodada per auer portat un vinteat de cartes.
BOVARY-WEB	E, coma que Charles li demanèc explicacions, auec era delicadesa de respóner:
BOVARY-WEB	A!, qué me sai!
BOVARY-WEB	Qu’ère entàs sòns ahèrs.
BOVARY-WEB	Cada deute que pagaue, se pensaue qu’ère eth darrèr.
BOVARY-WEB	Exigic er endarreriment des visites vielhes.
BOVARY-WEB	Es clients li mostrèren es cartes transmetudes pera sua hemna.
BOVARY-WEB	Alavetz se vedec obligat a díder que lo desencusèssen.
BOVARY-WEB	Felicité amiaue es vestits dera senhora.
BOVARY-WEB	Non toti, pr’amor que Charles se n’auie sauvat quauqui uns.
BOVARY-WEB	S’embarraue ena recramba a on s’apolidie e non se cansaue de guardar-les.
BOVARY-WEB	Era sirventa ère mès o mens dera sua estatura.
BOVARY-WEB	Soent, Charles, en veder-la peth darrèr, se sentie assautat per ua illusion e exclamaue:
BOVARY-WEB	Non te botges!
BOVARY-WEB	Non te botges!
BOVARY-WEB	Pera Pasca de Pentecòsta, fotèc eth camp de Yonville, d’acòrd damb Theodore, en tot hèr-se a vier çò que li restaue en sauva-ròba.
BOVARY-WEB	Per aquera madeisha epòca, era senhora veuda Dupuis auec er aunor de dider-li a Bovary qu’eth “sòn hilh senhor Leon Dupuis, notari en Yvetot, se maridaue damb era senhoreta Leocadie Leboeuf, de Bondeville”.
BOVARY-WEB	Entre es felicitacions que l’adrecèc, Charles escriuec aguesta frasa: “Era mia prauba hemna n’aurie estat fòrça contenta”.
BOVARY-WEB	Un dia, passejant-se sense cap finalitat pes pèces dera casa, pugèc enquiath humerau e sentec que caushigaue ua boleta de papèr fin.
BOVARY-WEB	La despleguèc e liegec: “Coratge, Emma, coratge!
BOVARY-WEB	Non voi èster era encausa deth nòste malastre!” Qu’ère era letra de Rodophe.
BOVARY-WEB	Auie queigut en solèr entre es caishes, e aquiu s’auie quedat: eth vent dera lucana l’auie hèt rodar enquiara pòrta.
BOVARY-WEB	Charles restèc pauhicat just en lòc madeish a on Emma, desesperada, auie sajat de suicidar-se.
BOVARY-WEB	A tot darrèr, desnishèc ua R petita ath pè dera dusau plana.
BOVARY-WEB	Qui podie èster?
BOVARY-WEB	Rebrembèc es visites freqüentes de Rodolphe, era sua desaparicion sobta e era actitud non exenta de resèrva qu’auie cuelhut es dus o tres còps que se l’auie trapat.
BOVARY-WEB	Eth ton respectuós dera carta, totun, l’illusionèc.
BOVARY-WEB	De un aute costat, Charles non ère d’aqueres persones que baishen enquiath hons des causes; en preséncia des pròves, arreculèc, e era sua gelosia se perdec en corrent immens dera tristesa.
BOVARY-WEB	Naturaument, la deuen auer adorat, pensèc.
BOVARY-WEB	Solide que toti es òmes l’auràn volgut hestejar.
BOVARY-WEB	A compdar d’aciu li semblèc mès beròia.
BOVARY-WEB	Transformèc eth sòn rebrembe en un desir furiós, permanent, qu’alugaue eth sòn desespèr e que non auie limits pr’amor qu’ère ja irrealizable.
BOVARY-WEB	Per çò d’èster-li agradiu (coma s’encara visquesse) cuelhec es sues predileccions, es sues idies; se crompèc ues sabates envernissades, s’acostumèc a portar corbates blanques.
BOVARY-WEB	Se botaue cosmetic ena mostacha, signaue reconeishences de deute coma era.
BOVARY-WEB	Emma lo corrompie dera hòssa estant.
BOVARY-WEB	Se vedec obligat a vener-se es objèctes d’argent, er un darrèr der aute.
BOVARY-WEB	Dempús, es mòbles deth salon.
BOVARY-WEB	Es crambes s’anauen uedant.
BOVARY-WEB	Era sua cramba, totun, era cramba d’era, restaue intacta coma abans.
BOVARY-WEB	En auer sopat, Charles i pujaue.
BOVARY-WEB	Botaue era taula redona dauant deth huec; dempús, apressaue eth sòn fautulh.
BOVARY-WEB	S’i seiguie dauant.
BOVARY-WEB	En un des candelèrs dauradi cremaue un ciri.
BOVARY-WEB	Berthe, ath sòn costat, pintaue damb colors ues estampes.
BOVARY-WEB	Entath praube òme qu’ère un patiment veder-la tan mau vestida, damb es bordequins sense cordons e eth talh des blòdes esquinçades enquiara cueisha, pr’amor qu’era hemna que hège es trabalhs dera casa non se’n preocupaue guaire.
BOVARY-WEB	Be n’ère de doça, e d’amabla!
BOVARY-WEB	L’apraiaue es jogalhes, li fabricaue pipòts de carton o li cosie eth vrente des pipes.
BOVARY-WEB	Ara, arrés les venguie a veir.
BOVARY-WEB	Justin se n’auie anat en Rouen, a on auie entrat de dependent en un establiment de viures.
BOVARY-WEB	E es mainatges deth potecari freqüentauen mens era petita Bovary; vista era diferéncia de condicion sociau, eth senhor Homais non se preocupaue d’alongar era intimitat.
BOVARY-WEB	Eth cec, en non auer pogut guarir-se damb era pomada, se’n tornèc ena pala deth Bois-Guilhaume.
BOVARY-WEB	Aquiu condaue as viatjaires era vana temptatiua deth potecari, enquiath punt de qué quan Homais venguie ena ciutat s’amagaue darrèr des cortines dera Arongleta pr’amor de qué non l’arreconeishesse.
BOVARY-WEB	Que l’auie en òdi; e en interès dera pròpria reputacion, en voler-se’n des.hèir tu per tu, li manèc ua bataria amagada que revelaue era prigondor dera sua intelligéncia e era perfidia dera sua vanitat.
BOVARY-WEB	Pendent sies mesi seguidi eth “Fanau de Rouen” publiquèc uns redigits que didien atau:
BOVARY-WEB	Desagradiua entàs viatjaires, les acace e ven a èster un impòst vertadèr entà toti.
BOVARY-WEB	O ben: “A maugrat des leis contra eth vagabondatge, es entrades des nòstes ciutats seguissen infestades de còlhes de quistaires.
BOVARY-WEB	Quauqui uns circulen individuaument e dilhèu non son es mens perilhosi.
BOVARY-WEB	Dempus, Homais endonviaue hèts diuèrsi: “Ager, ena pala deth Bois-Guilhaume, un shivau espantadís…”.
BOVARY-WEB	Enquiath punt de qué un bon dia, l’embarrèren.
BOVARY-WEB	Lèu, totun, tornèc a gésser.
BOVARY-WEB	Eth cec tornèc en sòn lòc de costum.
BOVARY-WEB	Homais comencèc de nauèth damb es sòns acostumadi comentaris.
BOVARY-WEB	Qu’ère ua luta.
BOVARY-WEB	Acabèc, totun, en tot hèr-se a vier era victòria, donques qu’eth sòn enemic siguec internat en un ospici e condemnat a reclusion perpetua.
BOVARY-WEB	Aguesta capitada l’encoratgèc: a compdar d’aqueth moment non i auec gosset esclafat, ne bòrda incendiada, ne hemna pataquejada, que d’eri non ne hesse era narracion publica, tostemp possat per amor ath progrès e er òdi as capelhans.
BOVARY-WEB	Bartomèu” a prepaus d’ua assignacion de cent francs hèta ara glèisa; denonciaue abusi, hège circular trufaries.
BOVARY-WEB	Qu’ère era sua expression.
BOVARY-WEB	Homais, sapaue, esdevenguie perilhós.
BOVARY-WEB	Ça que la, enes limits estrets deth periodisme s’i estofaue, e lèu li calec eth libre, era òbra!
BOVARY-WEB	Alavetz compausèc ua Estadistica generau deth parçan de Yonville, seguida d’observacions climatologiques, e era estadistica l’amièc entara filosofia.
BOVARY-WEB	Se preocupèc des grani problèmes: problema sociau, moralizacion des classes praubes, piscicultura, cauchó, camins de hèr, eca.
BOVARY-WEB	Acabèc avergonhant-se d’èster un borgés.
BOVARY-WEB	Hège veir ua portadura d’artista, humaue!
BOVARY-WEB	Crompèc dues estatuetes chic de Pompadour entà decorar eth salon.
BOVARY-WEB	Mès que non abandonaue era farmacia; ath contrari!
BOVARY-WEB	Qu’ère ath pas des descurbiments.
BOVARY-WEB	Seguie eth gran movement des chicolates.
BOVARY-WEB	Siguec eth prumèr de hèr a vier en departament deth Seine-Inferieure eth chico e era revalentia.
BOVARY-WEB	S’afoguèc damb es cadies idroelectriques Pulvermacher; eth madeish n’amiaue ua; e tath vrèspe, quan se treiguie eth justet de flanèla, era senhora Homais se demoraue enludernada dauant d’aquera espirau d’aur, e sentie redoblar es sòns ardors per aqueth òme garrotat coma un scita e esplendid coma un magic.
BOVARY-WEB	A prepaus dera hòssa d’Emma, qu’auec idies eroses.
BOVARY-WEB	Ara prumeria, comencèc un tronc de colomna damb ua draperia; dempús ua piramida; dempús, un temple de Vesta, ua sòrta de copòla… o ben “ un pilèr de roïnes”.
BOVARY-WEB	E, en toti es projèctes, Homais non hège repè per çò que hège ara preséncia deth sauquèr ploraire, qu’eth consideraue coma un simbèu obligat dera tristesa.
BOVARY-WEB	Charles e eth heren un viatge tà Rouen pr’amor de veir ues hòsses en çò d’un empresari de sepulcres, acompanhadi d’un pintor, un tau Vaufrylard, amic de Bridoux, que non parèc de hèr jòcs de mots.
BOVARY-WEB	A tot darrèr, dempús d’auer demanat pressupòst e d’auer hèt un dusau viatge en Rouen, Charles se decidic peth mausolèu qu’enes sues dues cares i aurie “un gèni tient ua halha amortada”.
BOVARY-WEB	Per çò dera inscripcion, Homais non trapaue arren de tan beròi coma: Sta viator, e non gessie d’aciu; e repetie de contunh: Sta viator…
BOVARY-WEB	Fin finau, desnishèc: amabilem conjugem calcas!, expression que siguec adoptada.
BOVARY-WEB	Çò d’estranh ère que Bovary, en tot pensar de contunh en Emma, la desbrembaue; e se desesperaue en veir se com aquera imatge se l’escapaue dera memòria a maugrat des esfòrci que hège entà retier-la.
BOVARY-WEB	Totun aquerò, cada net la soniaue; qu’ère tostemp eth madeish sòmi: eth anaue ath costat d’era, e quan l’anaue a abraçar li queiguie des.hèta enes braci.
BOVARY-WEB	Pendent ua setmana lo vederen entrar tath vrèspe ena glèisa.
BOVARY-WEB	Eth madeish prèire Bournisien li hec dus o tres visites; dempús l’abandonèc.
BOVARY-WEB	De un aute costat, eth prèire costejaue era intolerància, eth fanatisme, didie Homais; fulminaue contra er esperit deth sègle, e cada quinze dies, ena cadièra, non deishaue de condar era agonia de Voltaire, que, coma saben toti, moric avalant-se es sòns pròpris excrements.
BOVARY-WEB	A maugrat der estauvi que viuie Bovary, ère fòrça luenh d’auer pogut armonizar es sòns deutes ancians.
BOVARY-WEB	Lheureux se remic a prorogar-li cap des reconeishences de deute.
BOVARY-WEB	Era embarga venguec a èster imminenta.
BOVARY-WEB	Alavetz acodic a sa mair, que li deishèc hèr ua ipotèca sus es sòns bens, en tot hèr- li, totun, fòrça repotecs contra Emma.
BOVARY-WEB	Coma compensacion deth sòn sacrifici li demanèc un chal que s’auie liurat dera rapacitat dera sirventa.
BOVARY-WEB	Charles s’i remic.
BOVARY-WEB	S’emmalicièren.
BOVARY-WEB	Era hec es prumèrs passi de reconciliacion en tot proposar-li que li manèsse ara mainada, qu’era la consolarie en casa.
BOVARY-WEB	Charles i siguec d’acòrd.
BOVARY-WEB	En moment de meter-se en camin, totun, eth coratge l’abandonèc.
BOVARY-WEB	Alavetz trinquèren definitiuament.
BOVARY-WEB	A mida qu’es afeccions despareishien, Charles s’embarraue mès en amor dera sua hilheta.
BOVARY-WEB	Aguesta non deishaue d’enquimerar-lo; tossie de quan en quan e auie ues plapes ròies enes caròles.
BOVARY-WEB	Ath sòn dauant, era familha deth farmaceutic apareishie florida e erosa; tot l’anaue de cara.
BOVARY-WEB	Napoleon l’ajudaue en laboratòri; Athalie li brodaue ua barretina grega; Irma rebracaue rondèus de papèr entà caperar es confitures, e Franklin recitaue era taula de Pitagores sense trincar er alend.
BOVARY-WEB	Qu’ère eth mès erós des pairs e eth mès afortunat des òmes.
BOVARY-WEB	Error!
BOVARY-WEB	Crotz d’Aunor.
BOVARY-WEB	Non èren cap es titols çò que li mancaue:
BOVARY-WEB	Alavetz, Homais virèc es uelhs entath poder.
BOVARY-WEB	Pendent es eleccions prestèc en secret uns grani servicis ath prefècte.
BOVARY-WEB	A tot darrèr, se resvengèc, se prostituic.
BOVARY-WEB	Cada maitin eth potecari se calaue en jornau entà desnishar-ne eth sòn nomentament.
BOVARY-WEB	Aguest, totun, non arribaue.
BOVARY-WEB	Fin finau, non podent-se tier mès, hec diboishar era estela der aunor ena potja deth jardin damb un parelh de bandes retorçades que gessien der extrèm per çò d’imitar es cintes.
BOVARY-WEB	Se passejaue pes entorns damb es braci crotzadi meditant sus era inaptitud deth govèrn e era ingratitud des òmes.
BOVARY-WEB	Per respècte o per ua sòrta de sensualitat que lo hège èster lent enes investigacions, Charles non auie dauric encara eth compartiment secret der escritòri de palissandre que d’eth Emma se servie abituaument.
BOVARY-WEB	A tot darrèr, un dia s’i seiguec dauant, hec virar era clau en pan e sarrèc eth ressòrt.
BOVARY-WEB	Que i auie totes es cartes de Leon.
BOVARY-WEB	Aqueth còp ja non i auie cap dobte!
BOVARY-WEB	Se les avalèc totes, enquiara darrèra, escorcolhèc per toti es calaishi, per darrèr des parets, plorant, gemegant, desesperat, hòl.
BOVARY-WEB	Descurbic ua caisha, l’esbaucèc damb un còp de pè.
BOVARY-WEB	Li sautèc ena cara eth retrait de Rodolphe ath miei de totes es cartes escorcolhades.
BOVARY-WEB	Era gent s’estranhaue deth sòn descoratjament.
BOVARY-WEB	Non gessie de casa, non recebie ad arrés, enquia e tot se remie a tier ua visita as malauts.
BOVARY-WEB	Alavetz comencèren a díder que s’embarraue pr’amor de dar-se ara beuenda.
BOVARY-WEB	A viatges, totun, quauque curiós, guardaue per dessús dera clòsa deth uart e se quedaue estonat vedent aqueth òme damb era barba longa, vestit sordidament e herotge, que ploraue viuament tant que passejaue.
BOVARY-WEB	Enes tardes d’ostiu, cuelhie ara sua hilheta e l’amiaue entath cementèri.
BOVARY-WEB	Tornauen quan hège net, quan non i auie mès claror qu’era lum dera lucana de Binet.
BOVARY-WEB	Totun aquerò, era voluptat deth sòn dolor ère incomplèta, donques que non i auie ath sòn entorn arrés que la compartisse.
BOVARY-WEB	Li hège visites ara senhora Lefrançois per çò de poder parlar d’era.
BOVARY-WEB	Era ostalèra, totun, non l’escotaue senon damb ua soleta aurelha.
BOVARY-WEB	Qu’auie d’auti copacaps.
BOVARY-WEB	Lheureux, a tot darrèr, auie acabat d’establir es Favorites deth Comèrç e Hivert, que gaudie d’ua grana reputacion entàs encargues, exigie un aument de sodada e lo menaçaue damb passar-se “ara competéncia”.
BOVARY-WEB	Un dia que Charles se n’anèc ara hèira d’Argueil per tau de vener-se eth shivau (eth darrèr recors que li restaue), s’i trapèc a Rodolphe.
BOVARY-WEB	En veder-se, s’esblancossiren.
BOVARY-WEB	Rodolphe, que sonque auie transmetut era sua carta, comencèc a desencusar-se tot trantalhant; dempús s’encoratgèc e enquia e tot se hec veir segur, en tot convidar-lo a hèr ua cervesa ena tauèrna.
BOVARY-WEB	Hège calor; qu’ère eth mes d’agost).
BOVARY-WEB	Plaçat ath sòn dauant, masculhaue eth cigar tant que parlaue.
BOVARY-WEB	Charles, en preséncia d’aquera figura qu’era auie estimat, se perdie en tota sòrta de pensaments.
BOVARY-WEB	Li semblaue que tornaue a veir quauqua causa d’era.
BOVARY-WEB	Qu’ère estonant.
BOVARY-WEB	Aurie volgut èster coma aqueth òme.
BOVARY-WEB	Er aute seguie parlant de cultius, de bestiar, de hiems, caperant damb frases vulgares totes es henerecles per a on se podie filtrar ua allusion.
BOVARY-WEB	Charles non l’escotaue.
BOVARY-WEB	Redolphe se n’encuedaue e, en tot guardar era movilitat dera expression deth mètge, anaue seguint eth pas des sòns rebrembes.
BOVARY-WEB	Se rogie pòc a pòc, es membranes der extrèm deth nas li bategauen de prèssa, es pòts li tremolauen; enquia e tot arribèc un instant que Charles, plen d’ua ràbia ombriua, tachèc es uelhs en Rodolphe, que s’interrompec tocat per un cèrt espant.
BOVARY-WEB	Lèu, totun, reapareishec era madeisha lassitud funèbre en sòn ròstre:
BOVARY-WEB	Que non vos desiri cap mau, didec.
BOVARY-WEB	Rodolphe se demorèc silenciós.
BOVARY-WEB	E Charles, damb eth cap entre es mans, seguic damb ua votz amortada e damb er accent resignat des dolors infinits:
BOVARY-WEB	Non, jo non vos desiri cap mau!
BOVARY-WEB	Enquia ahigec ua paraula, era soleta que jamès auie prononciat: Eth tòrt qu’ei dera fatalitat!
BOVARY-WEB	Londeman, Charles s’anèc a sèir en banc dera glorieta.
BOVARY-WEB	Era lum passaue a trauès deth brescat; es huelhes diboishauen es sues ombres en sable, eth jansemin qu’ère tot flaira, eth cèu esplendid, es cantarides bronzinauen ath torn des liris florits, e Charles s’estofaue coma un adolescent enes vagui efluvis amorosi que holauen eth sòn còr entristit.
BOVARY-WEB	Papa, va, vene!, didec era creatura.
BOVARY-WEB	En tot pensar-se que volie jogar, lo possèc doçament.
BOVARY-WEB	Qu’ère mòrt.
BOVARY-WEB	Cavinet.
BOVARY-WEB	Lo dauric e non trapèc arren.
BOVARY-WEB	Quan tot siguec venut, restèren dotze francs damb setanta centims, que serviren entà pagar eth viatge dera senhoreta Bovary entara casa dera sua mairia.
BOVARY-WEB	Era brava senhora se moric aqueth madeish an.
BOVARY-WEB	Rouault s’auie quedat paralitic, se’n hec cargue dera mainada ua tia.
BOVARY-WEB	Qu’ei ua persona prauba, e per tau que Berthe se guanhe era vida, la mane a trabalhar en ua hilatura de coton.
BOVARY-WEB	Dempús dera mòrt de Bovary s’an succedit tres mètges en Yonville.
BOVARY-WEB	Non n’a pogut arraïzar cap.
BOVARY-WEB	Eth senhor Homais les a vençut damb era fòrça des sues arts.
BOVARY-WEB	Qu’a ua clientèla que hè pòur.
BOVARY-WEB	Era autoritat lo considère e era opinion publica lo protegís.
BOVARY-WEB	Ven d’èster-li autrejada era Crotz d’Aunor.
MISERABLES-IV-WEB	Libre prumèr: Quauques planes d’istòria.
MISERABLES-IV-WEB	I.- Ben talhat.
MISERABLES-IV-WEB	Es ans 1831 e 1832 que seguiren immediataments ara Revolucion de junhsèga, que son uns des moments mès particulars e mès notables dera istòria.
MISERABLES-IV-WEB	Aguesti dus ans, ath miei des que precedissen e seguissen, apareishen coma dues montanhes: qu’an era granor revolucionària; en eri se desnishen precipicis.
MISERABLES-IV-WEB	Es masses sociaus, es madeishes ringlères des edificis dera civilizacion, eth grop solid des interèssi suberpausadi e aderents, es perfils seculars dera anciana formacion francesa, apareishen e desapareishen en cada moment ath trauèrs des bromes tempestuoses des sistèmes, des passions e des teories.
MISERABLES-IV-WEB	Aguestes aparicions e desaparicions an estat cridades era resisténcia e eth movement.
MISERABLES-IV-WEB	Per intervaus, se les ve lúder entre eres era vertat, qu’ei era lum dera amna umana.
MISERABLES-IV-WEB	Vam a sajar de hè’c.
MISERABLES-IV-WEB	Era Restauracion auie estat ua d’aguestes fases intermieges dificiles de definir, qu’en eres se trape cansament, bronzinadís, mormolhs, dromilhon, revolum, e que non son qu’era arribada d’ua gran nacion en ua etapa.
MISERABLES-IV-WEB	Aguestes epòques son plan particulares e enganhen as politics que les vòlen explorar.
MISERABLES-IV-WEB	Ara prumeria, era nacion non demane que repaus; que non a senon set de patz, ne cap auta ambicion qu’èster petita.
MISERABLES-IV-WEB	Tot aquerò, arrevirat, vò díder estar-se tranquilla, pr’amor qu’es grani eveniments, es grani edarts, es granes aventures, es grani omes, gràcies a Diu, s’a vist massa viatges qu’abonden enquia espisar-mos.
MISERABLES-IV-WEB	En bères escadences s’autrejarie a Cesar per Prusias, e a Napoleon peth rei d’Ivetot.
MISERABLES-IV-WEB	Era fidelitat cansada, er eroïsme envielhit, es ambicions satisfètes e es fortunes aquerides, cèrquen, reclamen, imploren e solliciten.
MISERABLES-IV-WEB	Eth qué?
MISERABLES-IV-WEB	Un lòc de repaus.
MISERABLES-IV-WEB	E lo tien, cuelhen possession dera patz, dera tranquillitat, deth léser; e ja son contents.
MISERABLES-IV-WEB	Mentretant, se passen certans hèts, se dan a conéisher e piquen ena pòrta cadun peth sòn costat.
MISERABLES-IV-WEB	E vejam alavetz çò que se presente as filosòfi politics.
MISERABLES-IV-WEB	Ath còp qu’es òmes cansats demanen eth repaus, es hèts consomadi demanen garantides.
MISERABLES-IV-WEB	Es gatges pes hèts son coma eth repaus entàs òmes.
MISERABLES-IV-WEB	Aquerò ei çò qu’Anglatèrra demanaue as Estuards dempús deth Protector; çò que França demanaue as Borbons dempús der Emperi.
MISERABLES-IV-WEB	Aguestes garantides son un besonh des temps e les cau autrejar.
MISERABLES-IV-WEB	Es princes les “autregen”, mès, en realitat, les balhe era fòrça des causes; vertat utila e prigonda qu’ignorèren es Estuards en 1662, e qu’es Borbons non aubirèren encara en 1814.
MISERABLES-IV-WEB	Era familha predestinada que tornèc en França quan queiguec Napoleon, auec era ingenuitat fatau de creir qu’ère era que lo balhaue, e que çò qu’auie balhat ac podie tornar a cuélher; qu’era casa de Borbon possedie eth dret divin; qu’era França non possedie arren e qu’eth dret politic autrejat ena carta de Loís XVIII non ère senon ua arrama deth dret divin, separada pera casa de Borbon e autrejada a gratis ath pòble, enquiath dia qu’eth rei volesse cuelher-la de nauèth.
MISERABLES-IV-WEB	Ça que la, era casa de Borbon podie auer coneishut en desengust que li costaue, que non gessie d’era aguesta concession.
MISERABLES-IV-WEB	Aguesta casa se presentèc forena en sègle XIX; botèc mala cara as aleujaments dera nacion; e que, entà servir-mos d’ua paraula triviau, ei a díder, populara e vertadèra, qu’ère de morre; eth pòble ac vedec.
MISERABLES-IV-WEB	Credec qu’auie fòrça, pr’amor qu’er Empèri auie despareishut dauant d’era coma ua decoracion de teatre, sense saber-se’n qu’era auie vengut dera madeisha manèra; non vedec qu’ère ena madeisha man qu’auie hèt desparéisher a Napoleon.
MISERABLES-IV-WEB	Credec qu’ère arraïtzada en pòble perque ère eth passat, e s’enganhaue: ère ua soleta part deth passat; mès tot eth passat qu’ère França.
MISERABLES-IV-WEB	Es arraïcs viues e prigondes dera societat francesa non èren enes Borbons, senon ena nacion, non constitusien eth dret d’ua familha, senon era istòria d’un pòble, qu’ère pertot, exceptat en tron.
MISERABLES-IV-WEB	Se podie estar sense es Borbons, tau que s’auie passat pendent vint-e-dus ans; qu’auie auut ua solucion de continuitat, mès eri ac remien.
MISERABLES-IV-WEB	E com non ac aurien de remir eri que credien que Loís XVII regnaue eth 9 termidor, e que Loís XVIII regnaue eth dia de Marengo?
MISERABLES-IV-WEB	Jamès, dès era origina dera istòria, auie auut princes tan cècs en preséncia des hèts e dera part d’autoritat divina que contien e promulguen; jamès aguesta pretension umana, que se cride eth dret des reis, auie remit enquia tau punt eth dret divin.
MISERABLES-IV-WEB	Errança capitau qu’amiec ad aguesta familha a méter man enes garantides “autrejades” en 1814, enes concessions, coma era les cridaue; e plan qu’ère ua causa trista veir que cridaue es sues concessions ad açò qu’èren es nòstes conquistes, que cridaue nòstes usurpacions ad açò qu’èren es nòsti drets.
MISERABLES-IV-WEB	Era Restauracion, quan credec arribada era ora, quan se credec victoriosa de Bonaparte, e arraïtzada en país, ei a díder, quan se credec fòrta e prigonda, cuelhec bruscaments eth sòn partit e se risquèc a dar un còp.
MISERABLES-IV-WEB	Un maitin se lheuèc botant-se dauant de França; e lheuant era votz, remic eth titol collectiu e eth titol individuau; ara nacion, era soberania, e ath ciutadan, era libertat; En d’autes paraules, çò que la hège nacion, e ath ciutadan çò que lo hège ciutadan.
MISERABLES-IV-WEB	Aguesta qu’ei era esséncia d’aguesti actes celèbres, que se criden es Drets de junhsèga.
MISERABLES-IV-WEB	Era Restauracion queiguec.
MISERABLES-IV-WEB	E queiguec damb justícia, encara que mos cau díder aciu que non siguec absoludaments ostil a totes es formes de progrès, e que s’auien hèt granes causes ath sòn costat.
MISERABLES-IV-WEB	En temps dera Restauracion, era nacion s’auie acostumat ara discussion tranquilla, causa que non auie passat en temps dera Republica, e ara granesa ena patz, causa que non auie passat pendent er Empèri.
MISERABLES-IV-WEB	Er espectacle dera França, liura e fòrta, qu’auie estat ua estimulacion entàs auti pòbles d’Euròpa; era revolucion auie auut era paraula en temps de Robespierre, eth canon en temps de Bonaparte; mès en temps de Loís XVIII e Carles X auec ath sòn torn era paraula intelligéncia.
MISERABLES-IV-WEB	Cessèc eth vent e s’aluguèc de nauèth era halha; se vedec lúder enes serenes nautades era lum deth pensament, espectacle magnific, util e agradiu.
MISERABLES-IV-WEB	Aquerò se tardèc enquiar an 1830.
MISERABLES-IV-WEB	Es Borbons sigueren un esturment de civilizacion que crebèc en mans dera providéncia.
MISERABLES-IV-WEB	Era queiguda des Borbons auec fòrça granesa, non pera sua part, senon pera part dera nacion.
MISERABLES-IV-WEB	Deishèren eth tron damb gravetat, mès sense autoritat; era sua queiguda, ath miei dera net, non siguec ua d’aguestes desaparicions solèmnes que dèishen ua ombriua emocion enes planes dera istòria; que non siguec ne era tranquillitat de Carles I, ne eth crit d’agla de Napoleon.
MISERABLES-IV-WEB	Se n’anèren; aquerò ei çò de mielhor que se pòt díder; depausèren era corona, e non se sauvèren era aureòla; sigueren digni, mès que non augusti; manquèren de bèra manèra ara majestat deth sòn malastre.
MISERABLES-IV-WEB	Carles X, en viatge de Cherburg, en hèr talhar ua taula redona entà hèr-la quarrada, que semblèc mès suenhós dera etiqueta en perilh que dera monarquia que s’esbauçaue.
MISERABLES-IV-WEB	Aguesta petitesa entristic as òmes fidèus qu’estimauen era sua persona e as òmes grèus qu’aunorauen era sua raça.
MISERABLES-IV-WEB	Eth pòble estèc admirable; era nacion, atacada un maitin a man armada per ua espècia de revòuta reiau, se sentec tan poderosa que non auec ne tansevolhe colèra; se defenec e se tenguec; entornèc es causes ath sòn lòc; eth govèrn ara lei, e es Borbons ath despatriament.
MISERABLES-IV-WEB	Mès, ai!, que s’arturèc.
MISERABLES-IV-WEB	Cuelhec ath vielh Carles X de dejós eth cubricèl qu’auie abrigat a Loís XIV, e lo placèc en solèr doçaments; non toquèc as persones reiaus senon damb tristor e precaucion.
MISERABLES-IV-WEB	Aquerò que non ac hec un òme, non ac heren quauqui òmes; ac hec era França, era França sancera, era França victoriosa e embriagada damb era victòria, que semblaue rebrembar, e que practiquèc dauant es uelhs deth mon sancer aguestes grèus paraules de Guilhem du Vair, dempús dera jornada des barralhes: “ei plan aisit tàs que s’an acostumat a profitar-se’n des favors des grans, e a sautar coma un audèth d’arrama en arrama, d’ua situacion aflictiua a ua auta florida, manifestar-se atrevidi contra eth sòn prince ena adversitat; mès, per çò que hè a jo, era sòrt des mèns reis me serà tostemp venerabla, e mès que mès era des malerosi.” Es Borbons queigueren damb respècte, mès sense sentiment; coma ja auem dit, eth sòn malastre siguec màger qu’eri; e despareisheren en orizon.
MISERABLES-IV-WEB	Era Revolucion de Junhsèga auec de seguit amics e enemics en tot eth mon.
MISERABLES-IV-WEB	Es uns se precipitèren entada era damb entosiasme e alegria; d’auti li virèren era esquia: cadun sivans era sua natura.
MISERABLES-IV-WEB	Es princes d’Euròpa, en prumèr moment, coma es ihons d’aguesta auròra, cluquèren es uelhs, heridi e estonadi, e non les dauriren senon entà menaçar; temor que se compren, colèra que se desencuse.
MISERABLES-IV-WEB	Aguesta estranha revolucion a penes auie estat un patac; non l’auie hèt ath reialisme vençut, ne tansevolh er aunor de tractar- lo coma enemic e vessar era sua sang.
MISERABLES-IV-WEB	A uelhs des govèrns despotics, tostemp interessadi entà qu’era libertat se calomnie ada era madeisha, era Revolucion de Junhsèga auie cometut era fauta de presentar-se formidabla e èster tranquilla.
MISERABLES-IV-WEB	Per çò d’aute, arren se sagèc ne se maquinèc contra era.
MISERABLES-IV-WEB	Es mès maucontenti, es mès irritadi, es mès tremolosi, la saludauen; quin que sigue eth nòste egoïsme e es nòsti racacòrs, tostemp emane un respècte misteriós des eveniments qu’en eri se desnishe era collaboracion de quauqu’un que trabalhe dès un lòc mès naut qu’er òme.
MISERABLES-IV-WEB	Era Revolucion de Junhsèga qu’ei era capitada deth dret hènt quèir eth hèt; ua causa plia d’esplendor.
MISERABLES-IV-WEB	Eth dret hènt quèir ath hèt; d’aciu vie er esplendor dera revolucion de 1830, e d’aciu tanben era sua mansuetud; eth dret que capite, que non a besonh d’èster violent.
MISERABLES-IV-WEB	Eth dret qu’ei çò de just e çò de vertadèr.
MISERABLES-IV-WEB	Eth caractèr deth dret ei estar-se etèrnaments beròi e blos; eth hèt, autanplan eth mès de besonh en aparença, autanplan eth mielhor acceptat pes contemporanèus, se non existís que coma hèt, se non contie en eth madeish qu’un pauc o arren de dret, qu’ei destinat infaliblaments a èster, damb eth temps, difòrme, immond e lèu monstruós.
MISERABLES-IV-WEB	Se se vò conéisher, d’un viatge, enquia quin grad de misèria pòt arribar eth hèt, campat a ua distància de sègles, guardatz a Maquiavelo.
MISERABLES-IV-WEB	Maquiavelo que non ei un mau gèni, ne un dimóni, ne un escrivan maishant e miserable; non ei arren mès qu’un hèt; e non ei solet eth hèt europèu; qu’ei eth hèt deth sègle XVI.
MISERABLES-IV-WEB	Semble orrible, e n’ei dauant dera idia morau deth sègle XIX.
MISERABLES-IV-WEB	Aguesta luta deth dret e deth hèt existís dès eth principi des societats; eth trabalh des sabents qu’a coma objècte acabar eth düèl, amalgamar era idia pura damb era realitat umana, hèr penetrar pacificaments eth dret en hèt.
MISERABLES-IV-WEB	II.- Mau cosut.
MISERABLES-IV-WEB	Mès un qu’ei eth trabalh des sabents, e un aute eth des adreits.
MISERABLES-IV-WEB	Era revolucion de 1830 s’auie arturat plan lèu.
MISERABLES-IV-WEB	En moment que se caume era tempèsta revolucionària en arribar en pòrt, es adreits s’apodèren deth vaishèth naufragat.
MISERABLES-IV-WEB	Es adreits, en nòste sègle, s’an autrejat ada eri madeishi era qualificacion d’òmes d’Estat; encara qu’aguesta paraula d’òme d’Estat a vengut a èster quauquarren pertanhent ath calò.
MISERABLES-IV-WEB	Non mos cau desbrembar, qu’aquiu a on non i a qu’adreitia, i a, de besonh, petitesa.
MISERABLES-IV-WEB	Díder, donc, es adreits, que vò díder: es mediocritats.
MISERABLES-IV-WEB	Dera madeisha manèra que díder: es òmes d’Estat, equivau a díder, quauqui viatges: es traïdors.
MISERABLES-IV-WEB	En creir as adreits, es revolucions, coma era de junhsèga, son artèries talhades, e cau lèu-lèu hèr era ligadura.
MISERABLES-IV-WEB	Eth dret proclamat en tota era sua granor, estrementís; e un còp assegurat eth dret, ei de besonh assegurar er Estat; e assegurada era libertat, mos cau pensar en poder.
MISERABLES-IV-WEB	En aquerò, es sabents non se desseparen encara des adreits, mès que comencen a maufidar-se’n.
MISERABLES-IV-WEB	Eth poder, plan; mès sustot, qué ei eth poder?
MISERABLES-IV-WEB	Es adreits semble que non comprenen aguesta objeccion, e seguissen damb era sua manòbra.
MISERABLES-IV-WEB	Segontes aguesti politics, plan engenhosi entà curbir es ficcions de qué pòden profitar-se’n damb ua masca de besonh, çò de prumèr que li hè manca a un pòble, dempús d’ua revolucion, quan aguest pòble forme partida d’un continent monarquic, qu’ei proporcionar-se ua dinastia.
MISERABLES-IV-WEB	D’aguesta sòrta, diden, pòt arribar era patz dempús dera revolucion; ei a díder, eth temps de besonh entà verificar es sues nafres e reparar era sua casa.
MISERABLES-IV-WEB	Era dinastia amague es empontaments e curbís es espitaus de sang.
MISERABLES-IV-WEB	Mès que non ei tostemp aisit de trapar ua dinastia.
MISERABLES-IV-WEB	En realitat, qu’ei pro eth prumèr òme de gèni o eth prumèr òme de fortuna, entà hèr d’eth un rei.
MISERABLES-IV-WEB	En prumèr cas, resulte un Bonaparte; en dusau, un Iturbide.
MISERABLES-IV-WEB	Mès, entà hèr ua dinastia non ei pro ua familha quinsevolh.
MISERABLES-IV-WEB	Li cau auer de besonh ua cèrta quantitat d’antiguitat en ua raça; e es arrupes des sègles non s’improvisen.
MISERABLES-IV-WEB	Se mos placèssem jos eth punt d’enguarda des “òmes d’Estat”, en tot hèr totes es reserves convenentes, e preguntèssem, dempús d’ua revolucion, quines son es qualitats deth rei que d’era auesse de gésser, mos responeríem: “Que pòt èster, e ei util, que sigue revolucionari, ei a díder, participant personau d’aguesta revolucion, qu’age metut en era era man, que s’age comprometut e distinguit en era, qu’age tocat era destrau, o manejat era espada.” Quines son es qualitats d’ua dinastia?
MISERABLES-IV-WEB	Li cau èster nacionau, ei a díder, revolucionària a ua cèrta distància; non per çò des sues accions consomades senon pes idies acceptades; li cau compausar-se deth passat e èster istorica, compausar-se deth futur e èster simpatica.
MISERABLES-IV-WEB	Tot aquerò explique se per qué es prumères revolucions s’acontenten en trapar un òme, cride-se Cromwell o Napoleon; e per qué es dusaus vòlen, absoludaments, trapar a ua familha, era casa de Brunswick o era casa d’Orleans.
MISERABLES-IV-WEB	Es familhes reiaus se retiren ad aguestes higuères dera India qu’es sues arrames s’acorbaishen enquiath solèr, calen arraïcs, e se convertissen en naui socs.
MISERABLES-IV-WEB	Cada arrama pòt èster ua dinastia; damb era soleta condicion de baishar enquiath solèr.
MISERABLES-IV-WEB	Aguesta qu’ei era teoria des adreits.
MISERABLES-IV-WEB	Aguest ei, donc, er art sublim: hèr qu’un eveniment sone un shinhau a catastròfa pr’amor de qué es que se’n profiten d’eth tremòlen tanben, adobar damb un shinhau de pòur un pas hèt, aumentar era corba dera transicion enquia arrecular eth procès, adocir era òbra, denonciar e amendrir es preparatius der entosiasme, talhar es angles e es ungles, amortesir eth trionf, abrigar eth dret, entornejar ath gigant pòble de flanèla e meter-lo en lhet de seguit, impausar dieta ad aguest excès de santat, tractar a Hercules coma convalescent, dissòler er eveniment en expedient, aufrir as anims assedegats der ideau aguest nectar damb tisana, cuélher es sues precaucions contra era capitada massa grana, protegir era revolucion damb ua pantalha.
MISERABLES-IV-WEB	En 1830 se practiquèc aguesta teoria, aplicada ja en Anglatèrra en 1688.
MISERABLES-IV-WEB	Era de 1830 siguec ua revolucion arturada a mieja plaja; progrès a mièges; semidret.
MISERABLES-IV-WEB	Mès, era logica ignòre eth lèu, totafèt madeish qu’eth solei ignòre qu’age candèles.
MISERABLES-IV-WEB	E qui arture ara revolucion a mieja plaja?
MISERABLES-IV-WEB	Aguesta part dera classa mieja formada pes que der arren s’an hèt quauquarren, e s’estan solet pera sua conservacion.
MISERABLES-IV-WEB	E per qué?
MISERABLES-IV-WEB	Perque aguesta classa mieja ei er interès satisfèt; ager qu’èren es talents, aué qu’ei era plenitud, deman serà er assadorament.
MISERABLES-IV-WEB	Eth fenomèn de 1814, dempús de Napoleon, se reprodusic en 1830, dempús de Carles X. Que s’a volut hèr, de manèra inadequada, d’aguesta part dera societat representada en botiguèr que guanhe, ua classa.
MISERABLES-IV-WEB	Aguesta classa mieja ei simplaments era part contenta deth pòble.
MISERABLES-IV-WEB	Er individú d’aguesta cridada classa qu’ei er òme qu’a temps ara entà sèir-se, e ua cagira non ei ua casta.
MISERABLES-IV-WEB	Mès, per voler-se sèir massa lèu, se pòt arturar era marcha der èsser uman; e aguesta a estat lèu tostemp era fauta d’aguesta part deth pòble.
MISERABLES-IV-WEB	Que non forme ua classa eth hèt de cométer ua fauta; er egoïsme non ei ua des divisions der orde sociau.
MISERABLES-IV-WEB	Per çò d’aute, mos cau èster justi, autanplan respècte der egoïsme; er estat qu’aspiraue dempús dera commocion de 1830, aguesta part dera nacion qu’anem parlant, non ère era inercia, que se complique damb era indiferéncia e era guitèra, e qu’ei un shinhau vergonhosa; non ère eth saunei, que supause un desbrembe momentanèu, accessible as fantasies; qu’ère un repaus, ua arturada.
MISERABLES-IV-WEB	Hèr quauquarren qu’ei ua frasa qu’a un doble sens particular, e lèu contradictòri: tropa en marcha, que vò díder movement; arturada, que vò díder repaus.
MISERABLES-IV-WEB	Hèr arturada qu’ei reparar es fòrces; ei eth repaus armat e esdegat; ei eth hèt consomat que bote gardes e se mantie en garda.
MISERABLES-IV-WEB	Era arturada supause eth combat ager e eth combat deman.
MISERABLES-IV-WEB	Aguest qu’ei er intermèdi de 1830 e de 1848.
MISERABLES-IV-WEB	Çò qu’aciu cridam combat que pòt tanben cridar-se progrès.
MISERABLES-IV-WEB	Ère de besonh, donc, entad aguesta part dera classa mieja, coma entàs òmes d’Estat, un òme que representèsse aguesta paraula: haut!
MISERABLES-IV-WEB	Un Darrèr e un Tà dauant; ua individualitat compausada que signifiquèsse revolucion e estabilitat; en d’autes paraules, qu’arrefortilhèsse çò de present mejançant era compatibilitat evidenta de çò de passat e çò de futur.
MISERABLES-IV-WEB	Aguest òme se “trapèc complètaments”.
MISERABLES-IV-WEB	Se cridaue Loís Felip d’Orleans.
MISERABLES-IV-WEB	Es 221 heren rei a Loís Felip; Lafayette s’encarguèc dera consagracion, e cridèc ara naua monarquia era mielhor des republiques.
MISERABLES-IV-WEB	Er Hotèl de Ville de París remplacèc ara catedrau de Reims.
MISERABLES-IV-WEB	Aguesta substitucion d’un semitron per un tron complet, que siguec era “òbra de 1830” Quan es adreits aueren acabat, apareishec eth vici immens dera sua solucion: tot s’auie hèt dehòra deth dret absolut.
MISERABLES-IV-WEB	Eth dret absolut cridèc: “Protèsti!”, e dempús, causa formidabla, se neguèc ena ombra.
MISERABLES-IV-WEB	III.- Loís Felip.
MISERABLES-IV-WEB	Es revolucions qu’an eth braç terrible e era man afortunada; piquen fòrt e alisten ben.
MISERABLES-IV-WEB	Encara qu’incompletes, encara que bastardes e prematures, encara qu’estofades e redusides ar estat de revolucion mendre d’edat, coma era revolucion de 1830, lès rèste lèu tostemps pro luciditat providenciau entà que non posquen quèir mau.
MISERABLES-IV-WEB	Eth sòn eclipsi non ei jamès ua abdicacion.
MISERABLES-IV-WEB	Ça que la, non mos vantem massa; es revolucions s’enganhen tanben, e s’an vist grèus errades.
MISERABLES-IV-WEB	Tornem tà 1830.
MISERABLES-IV-WEB	Aguest an qu’auec capitada ena sua pèrta.
MISERABLES-IV-WEB	En establiment que se cridèc orde despús dera revolucion, arturada plan lèu, eth rei valie mès qu’eth reialisme: Loís Felip qu’ère un òme estranh.
MISERABLES-IV-WEB	Hilh d’un òme qu’era istòria jutjarà solide damb circonstàncies atenuantes, mès tan digne d’estimacion, coma sa pair de censura, auie totes es vertuts privades, e quauques de publiques; ère suenhós dera sua salut, des sues propietats, des sues persones, des sòns negòcis, en tot conéisher era valor d’ua menuta e non tostemp era d’un an; sòbri, seren, pacific, pacient; bon òme e bon prince.
MISERABLES-IV-WEB	Dormie damb era sua hemna, e auie en sòn palai lacais encargadi de mostrar eth lhet conjugau as ciutadans; qu’auie ornat era sua cramba damb un luxe regular, dable dempús dera anciana ostentacion illegitima dera branca màger; Sabie totes es lengües d’Euròpa, e çò qu’ei mès notable, sabie e parlaue er idiòma de toti es interèssi.
MISERABLES-IV-WEB	Qu’auie totes es formes dera valentia personau; generau en Valmy, coma soldat en Jemmapes, provat ueit còps peth regicidi, e tostemp damb er arridolet enes pòts; valent coma un granadèr, coratjós coma un pensaire; enquimerat solet damb era sòrt d’ua commocion europèa e impròpi entàs granes aventures politiques; tostemp prèst a riscar era vida, mès jamès era sua òbra; desguisant era sua volentat damb era influéncia, damb era fin d’èster aubedit mèsalèu coma intelligéncia que coma rei; dotat d’observacion e non de divinacion; pòc coneisheire des talents, mès fòrça coneisheire des òmes, ei a díder, auent besonh de veir entà jutjar; bon judici, rapid e penetrant, de sen practic, paraula aisida, memòria prodigiosa; tient tostemp era sua memòria, solet punt de semblança qu’auec damb Cesar, Alexandre e Napoleon.
MISERABLES-IV-WEB	Loís Felip serà plaçat entre es òmes eminents deth sòn sègle; e serie plaçat entre es òmes de govèrn mès illustri dera istòria s’auesse estimat un shinhau era glòria e auesse auut eth sentiment de çò de gran, dera madeisha manèra qu’auie eth sentiment de çò d’util.
MISERABLES-IV-WEB	Loís Felip auie estat de bon pòrt; e, ja vielh, qu’ère graciós; non tostemp auie estat ben acuelhut pera França, mès que n’auie estat pera multitud; agradaue pr’amor qu’auie eth don dera seduccion.
MISERABLES-IV-WEB	Era majestat non l’anaue ben; ère rei e non amiaue corona; ère vielh e non auie eth peu blanc.
MISERABLES-IV-WEB	Era sua portadura qu’ère era der ancian regim e es sòns costums deth modèrn; pilho-malho de nòble e de ciutadan que convenguie a 1830: Loís Felip ère era transicion regnanta; auie sauvat era anciana prononciacion e era anciana ortografia que botaue ath servici des opinions modèrnes; ère partidari de Polonia e d’Ungria, mès escriuie les polonois e prononciaue les ongrais.
MISERABLES-IV-WEB	Amiaue er unifòrme dera Garda Nacional coma Carles X, e eth cordon dera Legion d’Aunor coma Napoleon.
MISERABLES-IV-WEB	Anaue pòc ena glèisa, jamès a caçar ne ara Opèra.
MISERABLES-IV-WEB	Qu’ère incorruptible damb es sacristans, es gosserèrs e es dançaires; aquerò ère encausa d’ua part dera sua popularittat ena classa mieja.
MISERABLES-IV-WEB	Non auie cort; gessie damb eth sòn paraigües jos eth braç, e aguest paraigües a estat pendent fòrça temps part dera sua aureòla.
MISERABLES-IV-WEB	Sabie un shinhau de pareder, un shinhau de jardinèr, e un shinhau de medecina; sagnaue a un postilhon que queiguie deth sòn shivau, e non anaue jamès sense era sua lanceta, madeish qu’Enric III damb eth sòn punhau.
MISERABLES-IV-WEB	Es reialistes se’n burlauen d’aguest rei ridicul, er unic qu’a vessat sang entà guarir.
MISERABLES-IV-WEB	En déuer deth compde istoric contra Loís Felip, mos cau rebaishar ua partida; aguest compde qu’a tres colomnes que dan cadua un totau desparièr; era qu’acuse ath reialisme, era qu’acuse ath regnat, e era qu’acuse ath rei.
MISERABLES-IV-WEB	Trasnonain, es conselhs de guèrra, era absorcion deth país reiau peth país legau, eth govèrn de compde e miei damb tres cents mil privilegiadi, que son eth hèt deth reialisme; era Belgica refusada, era Argelia duraments conquistada damb mès barbaria que civilizacion, madeish qu’era India pes anglesi, era manca de fe damb Abd-el-Kader, Blaye, era crompa de Deutz, eth pagament de Pritchard, que son hèts deth regnat; era politica mès familhar que nacionau, qu’ei eth hèt deth rei.
MISERABLES-IV-WEB	Coma podem veir, hèt eth descompde, eth cargue de rei amendrís.
MISERABLES-IV-WEB	Era sua grana fauta que siguec aguesta: auer estat modèst en nòm dera França.
MISERABLES-IV-WEB	D’a on vie aguesta fauta?
MISERABLES-IV-WEB	Ac vam a díder.
MISERABLES-IV-WEB	Loís Felip siguec un rei massa pair, e aguesta incubacion d’ua familha que vò hèr-se dinastia li cau pòur de tot e non vò riscar-se massa; d’aciu era timiditat excessiua, anutjosa entà un pòble qu’a eth 14 de junhsèga ena sua tradicion civila e un Auzterlitz ena sua tradicion militara.
MISERABLES-IV-WEB	Ath delà d’aquerò, se deisham de cornèr es dèuers publics qu’exigissen eth prumèr lòc, era prigonda trendesa de Loís Felip entara sua familha qu’ère meritada per aguesta.
MISERABLES-IV-WEB	Aqueth grop domestic qu’ère admirable: es vertuts s’agermanauen en eth damb talent.
MISERABLES-IV-WEB	Ua des hilhes de Loís Felip, Maria d’Orleans, hège escríuer eth nòm dera sua raça entre es artistes, Carles d’Orleans lo hège escríuer entre es poètes; e auie hèt dera sua amna un marme qu’auie cridat Joana d’Arc.
MISERABLES-IV-WEB	Dus des hilhs de Loís Felip auien arrincat en Metternich aguest elògi demagogic: Que son joens coma se’n ve pòqui, e princes coma non se’n ve cap.
MISERABLES-IV-WEB	Aguest qu’ei, sense dissimular arren, encara que sense agreujar tanpòc arren, eth retrait vertadèr de Loís Felip.
MISERABLES-IV-WEB	Era fortuna de Loís Felip en 1830 s’estaue en èster eth prince Egalitat, en amiar en eth madeish era contradiccion dera Restauracion e dera Revolucion, en tier aguest aspècte inquiet deth revolucionari que se convertís en aspècte tranquillizador en governant: jamès se presentèc un òme que s’adaptèsse tan ben a un eveniment; qu’entrèc er un en aute e se hec era encarnacion.
MISERABLES-IV-WEB	Loís Felip ei 1830 hèt òme.
MISERABLES-IV-WEB	Ath delà, auie un gran precedent entath tron, eth despatriament.
MISERABLES-IV-WEB	Qu’auie estat proscrit, errant, praube: auie viscut deth sòn trabalh.
MISERABLES-IV-WEB	Aguesti rebrembes junhudi a un rei, afogauen ara classa mieja.
MISERABLES-IV-WEB	Auie esbauçat damb es sues pròpies mans era darrèra gabia de hèr deth monte de Sant Miquèu bastida per Loís XI, e tenguda per Loís XV; ère companh de Dumourdiez, e amic de Lafayette; auie estat individú deth club des jacobins; Mirabeau l’auie balhat copets ena esquia; Danton l’auie dit: “joen!” Tàs vint-e-quate ans, en 1793, estant duc de Chartres, auie assistit, deth hons d’ua escura tribuna dera Convencion, ath procès de Loís XVI, tan ben qualificat damb eth nòm de aguest praube tiran.
MISERABLES-IV-WEB	Era peada qu’en eth auie deishat era revolucion ère prodigiosa; eth sòn rebrembe qu’ère coma ua mèrca viua d’aqueri grani ans, menuta a menuta.
MISERABLES-IV-WEB	Un dia, dauant d’un testimòni que d’eth mos ei impossible dobtar, rectifiquèc de memòria tota era letra A dera lista alfabetica dera Assemblada Constitusenta.
MISERABLES-IV-WEB	Loís Felip siguec un rei ara lum deth dia.
MISERABLES-IV-WEB	En sòn reinatge, era premsa siguec liura, era tribuna liura, era consciéncia e es paraules liures.
MISERABLES-IV-WEB	Es leis de seteme qu’èren lucides.
MISERABLES-IV-WEB	Mès, enquia e tot coneishent eth poder rosigador dera lum sus es privilègis, deishèc eth sòn tron expausat ara lum.
MISERABLES-IV-WEB	Era istòria, en jutjar-lo, qu’aurà en compde aguesta leiautat.
MISERABLES-IV-WEB	Loís Felip, coma toti es òmes istorics qu’an gessut ja dera scèna, ei aué somés ath judici dera consciéncia umana; eth sòn procès ei encara en prumèra instància.
MISERABLES-IV-WEB	Encara non a sonat entada eth era ora qu’era istòria parle damb eth sòn accent venerable e liure; ara non a arribat eth moment de prononciar sus aguest rei eth judici definitiu; enquia e tot er austèr e illustre istorian Loís Blanc a modificat aué eth sòn prumèr veredicte.
MISERABLES-IV-WEB	Loís Felip a estat alistat d’entre aguesti dus semis que se criden 221 e 1830, ei a díder, d’un semiparlament e d’ua semirrevolucion, e, en tot cas, deth punt d’enguarda superior que li cau plaçar-se era filosofia, non lo poiríem jutjar aciu, coma s’a pogut veir en tot aquerò qu’auem dit, senon damb ues cèrtes resèrves en nòm deth principi democratic absolut.
MISERABLES-IV-WEB	As uelhs de çò d’absolut, dehòra d’aguesti dus drets, prumèr eth der òme e dusau eth deth pòble, tot qu’ei ua usurpacion.
MISERABLES-IV-WEB	Qué i a, donc, en contra d’eth?
MISERABLES-IV-WEB	Eth tron.
MISERABLES-IV-WEB	Treiguetz a Loís Felip eth rei, rèste er òme, e er òme ei brave; brave, quauqui viatges, enquia e tot admirable.
MISERABLES-IV-WEB	Soent, en miei des mès grèus suenhs dempús d’un dia de luta contra tota era diplomàcia deth continent, entornaue de nets en sòn quarto, e aquiu, aclapat peth cansament, rendut peth dromilhon, se qué hège?.
MISERABLES-IV-WEB	Cuelhie un liassa, e se passaue era net revisant un procès criminau, en creir qu’ère quauquarren eth hèt de presentar cara a Euròpa, mès qu’encara ere mès important er ahèr d’arrincar un òme ath borrèu.
MISERABLES-IV-WEB	Discutie damb eth ministre de Justícia; defenie pas a pas eth terren dera guilhotina contra es fiscaus generaus, aguesti charraires dera lei, coma eth les cridaue.
MISERABLES-IV-WEB	Quauqui viatges es liasses apilerades caperauen era sua taula; les examinaue totes, donques qu’ère angoniós entada eth abandonar aqueres miserables tèstes condemnades.
MISERABLES-IV-WEB	Un dia li didie ath madeish testimòni qu’auem mentat adès: “Aguesta net que n’è guanhat sèt” Enes prumèrs ans deth sòn reinatge, s’estèc coma abolida era pena de mòrt; e era elevacion deth cadafalc siguec coma ua violéncia hèta ath rei.
MISERABLES-IV-WEB	En auer despareishut era plaça de Greve, qu’en era s’ajusticiaue en temps dera arrama primogenita, s’instaurèc ua Greve ciutadana, jos eth nòm de Barralha de Santiago; es “mes practics” se’n saberen deth besonh d’ua guilhotina lèu legitima; e en aquerò siguec a on artenhec ua victòria Casimiro Perier, que representaue eth costat estret dera classa mieja, contra Loís Felip que representaue eth costat liberau.
MISERABLES-IV-WEB	Loís Felip auie anotat dera sua man a Beccaria; e escriuie dempús der atemptat de Fieschi: “Quin malastre que jo non aja estat herit!
MISERABLES-IV-WEB	Auria pogut perdonar”.
MISERABLES-IV-WEB	Un aute còp, hènt referéncia ara resisténcia des sòns ministres, escriuie, a prepaus d’un condemnat politic, qu’ei ua des mès generoses figures deth nòste temps: “Eth sòn perdon qu’ei autrejat; sonque me manque obtier-lo”.
MISERABLES-IV-WEB	Loís Felip ère afable coma Loís IX, e brave coma Enric IV.
MISERABLES-IV-WEB	Ara plan, entà nosati, ena istòria, qu’en era era bontat ei ua pèrla rara, eth qu’a estat brave passe lèu abans qu’eth qu’a estat gran.
MISERABLES-IV-WEB	IV.- Crebasses enes fondaments.
MISERABLES-IV-WEB	En moment qu’eth drama que racondam penetre en espessor d’ua des bromes tragiques que capèren es principis deth reinatge de Loís Felip, non ère convenent cap equivòc e ère de besonh qu’aguest libre s’expliquèsse sus aguest rei.
MISERABLES-IV-WEB	Loís Felip auie aquerit era autoritat reiau sense violéncia, sense cap accion dirècta dera sua part, mejançant ua virada revolucionària, evidentaments plan desparièra dera fin reau dera revolucion, mès qu’en era eth duc d’Orlans non auie cap iniciatiua personau.
MISERABLES-IV-WEB	Qu’auie neishut prince, e se credie alistat rei.
MISERABLES-IV-WEB	Non s’autregèc ada eth madeish aguest poder; non lo cuelhec; l’ac aufriren, e l’acceptèc; convençut, enganhosaments sivans era nòsta pensada, mès convençut, ça que la, de qué er aufriment ère cossent eth dret, e de qué era acceptacion ère un dèuer.
MISERABLES-IV-WEB	D’aciu venguec ua possession ara bona fe.
MISERABLES-IV-WEB	Ara plan, mos cau díder en consciéncia qu’en èster Loís Felip de bona fe ena sua possession e era revolucion de bona fe en sòn atac, era quantitat d’espant que se dedusís des lutes sociaus non requè sus eth rei ne sus era democràcia.
MISERABLES-IV-WEB	Ua tumada de principis se semble a ua tumada d’elements.
MISERABLES-IV-WEB	Er ocean defen era aigua; era tempèsta defen eth vent; eth rei defen eth reialisme; era democràcia defen ath pòble; era monarquia, qu’ei çò de relatiu, resistís a çò d’absolut, qu’ei eth pòble; era societat vèsse sang en aguest conflicte; mès çò qu’ei aué eth sòn patiment, que serà dempús era sua santat; e en tot cas, non li cau colpar-se es que luten; un des dus partits s’enganhe evidentaments, pr’amor qu’eth dret non ei coma eth colòs en Rodes sus dues arribes ath còp, damb un pè en pòble e er aute en tron, qu’ei indivisible, qu’ei tot en un costat; mès es que s’enganhen, s’enganhen sincèraments; un cèc non ei colpat, dera madeisha manèra qu’un lutaire vendean non ei un bandit.
MISERABLES-IV-WEB	Non imputem, donc, senon ara fatalitat des causes aguestes collisions terribles.
MISERABLES-IV-WEB	En aguestes tempèstes, quinsevolh que siguen, qu’entre tostemp era irresponsabilitat umana.
MISERABLES-IV-WEB	Acabem aguesta teoria.
MISERABLES-IV-WEB	Eth govèrn de 1830 comencèc de seguit ua vida plan dura: que neishec ager, e li calec combàter aué.
MISERABLES-IV-WEB	Era resisténcia neishec a londeman; dilhèu auie neishut ja era vesilha.
MISERABLES-IV-WEB	Cada mes creishec era ostilitat, e passèc de sorda a evidenta.
MISERABLES-IV-WEB	Era Revolucion de Junhsèga, pòc acceptada dehòra de França pes reis, qu’auie estat interpretada ena França de plan diuèrses manères sivans auem dit.
MISERABLES-IV-WEB	Diu autrege as òmes es sues volentats visibles enes eveniments; tèxt escur escrit en ua lengua misteriosa.
MISERABLES-IV-WEB	Es òmes l’arreviren de seguit e hèn traduccions ara prèssa, incorrèctes, plies de fautes, de lacunes e de contrasens.
MISERABLES-IV-WEB	Plan pòques intelligéncies comprenen era lengua divina.
MISERABLES-IV-WEB	Es mès sagaces, es mès prigondes arreviren tot doç, e quan arriben damb era sua traduccion tot que s’a ja verificat hè temps; i a dejà vint traduccions ena plaça publica.
MISERABLES-IV-WEB	De cada traduccion neish un partit, de cada contrasens ua faccion; e cada partit se pense auer eth solet tèxt vertadèr, e cada faccion se pense auer era lum.
MISERABLES-IV-WEB	E fòrça viatges eth madeish poder qu’ei ua faccion.
MISERABLES-IV-WEB	Que i a enes revolucions nadadors contra corrent que son es partits vielhs.
MISERABLES-IV-WEB	Es partits vielhs que se referissen ath dret ereditari pera gràcia de Diu, se pensen qu’en auer neishut es revolucions deth dret de revòuta qu’an tanben eth dret de rebellion; aquerò qu’ei un error, donques que en èster era revolucion precisaments çò de contrari d’insurreccion, quan es revolucions son vertadèraments taus, er insurgent non ei eth pòble; qu’ei eth que s’opause ara sua volentat.
MISERABLES-IV-WEB	En èster tota revolucion vertadèra eth compliment d’ua foncion normau, contie en era madeisha era sua legitimitat, legimitat que quauqui viatges desonoren es faussi revolucionaris, mès que persistís, autanplan desonorada, que suberviu, encara que sagnosa.
MISERABLES-IV-WEB	Es revolucions gessen, non d’un accident, senon deth besonh: ua revolucion ei eth return de çò de fictici en çò de reau: existís, perque li cau existir.
MISERABLES-IV-WEB	Es ancians partits legitimistes non per aquerò deishèren d’atacar ara revolucion de 1830 damb totes es violéncies que còste eth faus rasonament.
MISERABLES-IV-WEB	Es errors que son excellents projectils.
MISERABLES-IV-WEB	Es republicans hègen aguest madeish crit; mès en eri qu’ère logic.
MISERABLES-IV-WEB	Çò qu’ère ceguetat entàs legitimistes, qu’ère luciditat entàs democrates.
MISERABLES-IV-WEB	Era revolucion de 1830 auie hèt falhita entath pòble, e era democràcia indignada la repotegaue.
MISERABLES-IV-WEB	Entre er atac deth passat e er atac deth futur, er establiment deth junhsèga se resistie.
MISERABLES-IV-WEB	Representaue era menuta presenta, pelejant per un costat damb es sègles monarquics e per aute damb eth dret etèrn.
MISERABLES-IV-WEB	Ath delà, per çò que tanh ar exterior, 1830, en non èster ja revolucion, e hèr-se monarquica, se vedie obligada a seguir eth pas d’Euròpa.
MISERABLES-IV-WEB	Li calie, donc, sauvar era patz, çò qu’aumentaue era complicacion.
MISERABLES-IV-WEB	Ua armonia desirada enganhosaments, qu’ei fòrça còps mès onerosa qu’ua guèrra.
MISERABLES-IV-WEB	D’aguest sord conflicte, tostemps damb mordasses, mès tostemp menaçaire, neishec era patz armada, aguest roïnós expedient dera civilizacion, maufidada d’era madeisha.
MISERABLES-IV-WEB	Era monarquia de junhsèga s’encabraue, per mès reialista que siguesse, atalada enes gabinets d’Euròpa.
MISERABLES-IV-WEB	Metterlich l’aurie botat de boni talents en cavalet de tortura.
MISERABLES-IV-WEB	Possada en França peth progrès, empossaue en Euròpa as monarquies, èssers tardigrads.
MISERABLES-IV-WEB	Qu’ère remorcada e remorcaue.
MISERABLES-IV-WEB	Mentretant, en interior, praubetat, proletariat, salari, educacion, penalitat, prostitucion, estat dera hemna, riquesa, misèria, consum, repartiment, cambiament, monèda, credit, dret ath capitau; totes aguestes questions se multiplicauen peth dessús dera societat: terrible pes.
MISERABLES-IV-WEB	Per dehòra des partits politics pròpiaments dits se mostraue un nau movement.
MISERABLES-IV-WEB	Ara fermentacion democratica, responie era fermentacion filosofica: era part mès pura qu’ère tant esmoiguda coma era trebla; de ua auta manèra, mès ena madeisha quantitat.
MISERABLES-IV-WEB	Es pensaires meditauen, tant qu’eth solèr, ei a díder, eth pòble, trauessat pes corrents revolucionaris, tremolaue jos es sues plantes damb ua sòrta de vagues secodides epileptiques.
MISERABLES-IV-WEB	Aguesti pensaires, es uns isolats, es auti amassadi en familhes, e lèu en comunions, remoiguien es questions sociaus, pacifica mès prigondaments; minaires impassibles que trabalhauen tranquillaments es sues galaries enes prigondors d’un volcan, e a penes se distreiguien pes sordes conmocions e pes horns campadi ena luenhor.
MISERABLES-IV-WEB	Aguesta tranquillitat non ei ua des mendre bereses d’aquera epòca agitada.
MISERABLES-IV-WEB	Aguesti òmes deishauen as partits politics era question des drets e tractauen dera question dera felicitat.
MISERABLES-IV-WEB	Se prepausauen trèir dera societat eth benèster der òme.
MISERABLES-IV-WEB	Lheuauen es questions materiaus, es questions d’agricultura, d’industria, de comerç, lèu enquiara dignitat d’ua religion.
MISERABLES-IV-WEB	Ena civilizacion, tau coma se realize, un shinhau per Diu, e fòrça per òme, es interèssi se combinen, s’amassen, se barrègen de manèra que formen ua vertadèra arròca dura, segontes ua dinamica pacientaments estudiada pes economistes, que son es geològs dera politica.
MISERABLES-IV-WEB	Aguesti òmes que s’agropauen damb nòms diuèrsi, mès que pòden toti èster designadi damb eth titol generic de socialistes, sajauen de horadar aguesta arròca e de hèr gésser d’era era hònt d’aigua viua dera felicitat umana.
MISERABLES-IV-WEB	Es sòns trabalhs ac enrodauen tot, dès era question deth cadafalc enquiara question dera guèrra.
MISERABLES-IV-WEB	Ath dret der òme proclamat pera Revolucion francesa, higien eth dret dera hemna e eth dret deth mainatge.
MISERABLES-IV-WEB	Arrés s’estranharà que, per diuèrses rasons, non tractem aciu, ath hons, jos eth punt d’enguarda teoric, es questions prebotjades peth socialisme.
MISERABLES-IV-WEB	Mos tiem a indicar-les solet.
MISERABLES-IV-WEB	Toti es problèmes qu’es socialistes se prepausauen, exceptat des visions cosmogoniques, es delèris e eth misticisme, se pòden resumir en dues de principaus: Prumèr problèma: Produccion dera riquesa.
MISERABLES-IV-WEB	Dusau problèma: Repartiment dera riquesa.
MISERABLES-IV-WEB	Eth prumèr problèma implique era question deth trabalh.
MISERABLES-IV-WEB	Eth dusau, era question deth salari.
MISERABLES-IV-WEB	En prumèr problèma se tracte der emplèc des fòrces.
MISERABLES-IV-WEB	En dusau, dera distribucion des gòis.
MISERABLES-IV-WEB	Deth bon emplèc des fòrces resulte eth poder public.
MISERABLES-IV-WEB	Dera bona distribucion des gòis resulte era felicitat individuau.
MISERABLES-IV-WEB	Per ua bona distribucion mos cau enténer, non era distribucion egala, senon era distribucion equitatiua.
MISERABLES-IV-WEB	Era prumèra egalitat qu’ei era equitat.
MISERABLES-IV-WEB	D’aguestes dues causes combinades, poder public en exterior, felicittat individuau en interior, que neish era prosperitat sociau.
MISERABLES-IV-WEB	E prosperitat sociau vò díder: er òme erós, eth ciutadan liure, era nacion grana.
MISERABLES-IV-WEB	Anglatèra resòlv eth prumèr d’aguesti dus problèmes.
MISERABLES-IV-WEB	Produsís admirablaments era riquesa, mès la distribusís mau; e aguesta solucion, que solet ei completa per un costat, l’amie fatauments en aguesti dus extrèms: opuléncia monstruosa, misèria monstruosa; toti es gòis entà uns, totes es privacions entàs auti, ei a díder, entath pòble; eth privilègi, era excepcion, eth monopòli, eth feudalisme, que nèishen aciu deth madeish trabalh.
MISERABLES-IV-WEB	Situacion faussa e perilhosa qu’assolide eth poder public sus era misèria particulara, e que fonde era granesa der Estat enes patiments der individú.
MISERABLES-IV-WEB	Granesa mau compausada qu’en era se combinen toti es elements materiaus, e qu’en era non i entre cap element morau.
MISERABLES-IV-WEB	Eth comunisme e era lei agrària cren resòlver eth dusau problèma.
MISERABLES-IV-WEB	S’enganhen: eth sòn repartiment aucís ara produccion; era distribucion egala aucís era emulacion, e per tant eth trabalh; qu’ei un repartiment hèt peth carnissèr qu’aucís çò que dividís.
MISERABLES-IV-WEB	Ei, donc, impossible arturar-se en aguestes fausses solucions: aucir era riquesa non ei repartir-la.
MISERABLES-IV-WEB	Es dus problèmes exigissen ua solucion comuna entà èster ben resolvudi; es dues solucions les cau èster combinades de sòrta que ne formen ua de soleta.
MISERABLES-IV-WEB	Se sonque resolvetz eth prumèr problèma, qu’auratz a Venecia, Anglatèrra; auratz, coma Venecia, un poder artificiau, o coma Anglatèrra, un poder materiau; Auratz eth mau deth ric, e moriratz pera via des hèts, coma s’a mòrt Venecia, o per ua falhita, coma queirà Anglatèrra.
MISERABLES-IV-WEB	E eth mon vos deisharà morir e quèir; pr’amor qu’eth mon dèishe morir e quèir tot aquerò que non ei senon egoïsme, tot aquerò que non represente entath gènre uman ua vertut o ua idia.
MISERABLES-IV-WEB	Mos cau saber que per aguestes paraules (Venecia, Anglatèrra) designam, non es pòbles senon era construccion sociau, era oligarquia suberpausada ara nacion, e non era nacion madeisha.
MISERABLES-IV-WEB	Es nacions meriten tostemps es nòsti respèctes e era nòsta simpatia.
MISERABLES-IV-WEB	Anglatèrra, coma aristocràcia, queirà; Anglatèrra, coma nacion, qu’ei immortau.
MISERABLES-IV-WEB	Dit aquerò, seguim.
MISERABLES-IV-WEB	Resolvetz es dus problèmes: encoratjatz ath ric e protegitz ath praube; suprimitz era misèria; metetz fin ara espleita deth fèble peth fòrt; metetz fren ara innocua mensfidança deth qu’ei en camin, contra eth qu’a arribat ja; ajustatz matematica e frairauments eth salari ath trabalh; Barrejatz er ensenhament gratuit e obligatòri damb eth creishement dera mainadesa; hètz dera sciéncia era basa dera virilitat; desvolopatz es intelligéncies en tot ocupar ath còp es braci; sigatz ath madeish temps un pòble poderós e ua familha d’òmes erosi; democratisatz era propietat, sense abolir-la, senon en tot hèr-la universau, de sòrta que quinsevolh ciutadan, sense cap excepcion, posque èster propietari, causa mès de bon hèr de çò que semble; en resumit, sapiatz produsir e repartir era riquesa, e auratz amassa era granesa materiau e era granesa morau; e seratz digni de França.
MISERABLES-IV-WEB	Aquerò ei çò que, a despart e per dessús de quauques sèctes que se hòravien, didie eth socialisme; aquerò ère çò que cercaue enes hèts, çò que diboishaue enes anims.
MISERABLES-IV-WEB	Esfòrci admirables!
MISERABLES-IV-WEB	Assagi sagrats!
MISERABLES-IV-WEB	Aguestes doctrines, aguestes teories, aguesta resisténcia; eth besonh inesperat entar òme d’Estat de compdar damb es filosòfi, confuses evidéncies aubirades, ua politica naua que s’auie de crear, d’acòrd damb eth mon ancian, e sense meter-se massa en desacòrd damb er ideau revolucionari; ua situacion qu’en era ei de besonh tier a Lafayette tà deféner a Polinhac; era intuicion deth progrès transparent jos era suslhèua; es Crambes e eth carrèr; es competéncies que deuien equilibrar-se ar entorn deth rei; era sua fe ena revolucion; dilhèu ua desconeishuda resignacion eventuau que neishie dera vaga acceptacion d’un dret definitiu superior; eth sòn desir d’èster coma es dera sua raça, eth sòn esperit de familha, eth sòn sincèr respècte ath pòble, era sua pròpia aunestetat; totes aguestes causes amiauen cogitós a Loís Felip lèu dolorosaments; e a viatges, per mès fòrt e coratjós que siguesse, l’aclapauen jos era dificultat d’èster rei.
MISERABLES-IV-WEB	Sentie que jos es sòns pès se verificaue ua disgregacion temibla, que non ère, totun, un esbauçament, donques qu’era França ère mès França que jamès.
MISERABLES-IV-WEB	Tenebrosi agropaments curbien er orizon.
MISERABLES-IV-WEB	Ua ombra estranha que s’anaue apressant s’estenie de man en man sus es òmes, es causes, es idies; ombra que venguie dera colèra e des sistèmes.
MISERABLES-IV-WEB	Tot aquerò qu’auie estat estofat damb precipitacion se remoiguie e fermentaue.
MISERABLES-IV-WEB	Quauque viatge era consciéncia der òme aunèst arturaue eth sòn alend; tant de malèster i auie en aqueth aire qu’es sofismes se barrejauen damb es vertats.
MISERABLES-IV-WEB	Es anims tremolauen ena ansietat sociau, coma es huelhes quan s’apròpe era tempèsta.
MISERABLES-IV-WEB	Era tension electrica ère tau, qu’en bèri moments, quinsevolh, un desconeishut, illuminaue; e dempús tornaue a vier era escurina crepusculara.
MISERABLES-IV-WEB	A internaus, prigonds e sords mormolhs podien hèr endonviar era intensitat deth pericle que contenguie era broma.
MISERABLES-IV-WEB	A penes s’auien passat vint mesi dera Revolucion de Junhsèga, e er an 1832 auie començat damb aspècte menaçaire.
MISERABLES-IV-WEB	Era misèria deth pòble; es trabalhadors sense pan; eth darrèr prince de Condé qu’auie despareishut enes tenèbres; Brusselles expulsant as Nassau, coma París as Borbons; era Belgica aufrint-se a un prince francés, e autrejada a un prince anglés; er òdi rus de Nicolàs darrèr de nosati; dus absolutistes en meddia, Fernando en Espanha e Miquèu en Portugal; era tèrra tremolant en Italia; Metternich estenent era man sus Bolonia; França acarant a Austria en Ancona; en nòrd un bronit sinistre deth martèth que riblaue es claus de Polina en sòn taüt; en tota Euròpa guardades irritades qu’èren ara demora de França; Anglatèrra, aliada sospechosa, prèsta a possar çò que queiguesse, e a lançar-se sus aquerò qu’auesse ja queigut; era cramba des Pars refugiant-se darrèr de Beccaria entà remir quate caps ara lei; es liris esfaçadi deth coche deth rei; era crotz arrincada de Nòsta Senhora; Lafayette dequeigut; Laffitte arroïnat; Benjamin Constant mòrt ena indigéncia; Casimir Perier mòrt deth cansament deth poder; era malautia politica e era malautia sociau declarant- se ath còp enes dues capitaus deth regne, era ua ena ciutat deth pensament e era auta ena ciutat deth trabalh; En París era guèrra civil, en Lyon era guèrra servila, enes dues ciutats eth madeish resplendor d’un horn; ua purpura de cratèr en front deth pòble; eth meddia fanatizat; er occident trebolat; era duquessa de Berry ena Vendée; es complòts, es conjuracions, es revòutes, eth colèra, higien ar escur rumor des idies, er ombriu revolum des eveniments.
MISERABLES-IV-WEB	V.- Hèts d’a on ges era istòria ignoradi pera istòria.
MISERABLES-IV-WEB	Tà finaus d’abriu tot s’auie agreujat.
MISERABLES-IV-WEB	Era fermentacion se convertie en ebullicion.
MISERABLES-IV-WEB	Dempús 1830 i auie auut, aciu e delà, petites commocions parciaus, lèu-lèu reprimides, mès que reneishien de seguit; senhau d’ua vasta conflagracion subjacenta.
MISERABLES-IV-WEB	Quaquaurren terrible s’anaue premanint.
MISERABLES-IV-WEB	S’entrevedien es sues linhes encara pòc mercades e mau illuminades, d’ua revolucion possibla.
MISERABLES-IV-WEB	Era França guardaue entà París, e París guardaue entath barri de Sant Antoni.
MISERABLES-IV-WEB	Eth barri de Sant Antòni, sordaments escauhat, entraue en ebullicion.
MISERABLES-IV-WEB	Es tauèrnes deth carrèr de Charonne èren grèus e tempestuoses, encara qu’era union d’aguesti dus adjectius semble plan particulara aplicada as tauèrnes.
MISERABLES-IV-WEB	Aquiu eth govèrn ère, pura e simplaments, er objècte dera question: se discutie publicaments era causa, entà combáter o estar-se tranquils.
MISERABLES-IV-WEB	Qu’auie recodines qu’en eres se hège jurar as obrèrs que gesserien en carrèr ath prumèr crit d’alarma, e que “pelejarien sense tier en compde eth nombre d’enemics”.
MISERABLES-IV-WEB	Un còp admetut eth compromís, un òme seigut en un cornèr dera tauèrna “quilhaue era votz”, e didie: “Te n’as encuedat?, ac as jurat!”.
MISERABLES-IV-WEB	Quauqui viatges pujaue en tresau estatge, en un quarto barrat, e aquiu se passauen scènes maçoniques.
MISERABLES-IV-WEB	Se les hège prestar as iniciadi juraments entà ajudar-lo coma as pairs de familha.
MISERABLES-IV-WEB	Aguesta qu’ère era formula.
MISERABLES-IV-WEB	Enes sales der embaish se liegien libres “subversius”.
MISERABLES-IV-WEB	S’entenien frases coma aguesta: “Non sai es nòms des caps; non mo’n saberam deth dia senon damb dues ores per auança”.
MISERABLES-IV-WEB	Un obrèr didie: “Èm tres cents; balham cadun dètz sòus, e auram cent cinquanta francs entà hèr bales e povora.” Un aute didie: “ Non digui sies mesi, non digui ne autanplan dus; abantes de quinze dies mos meteram cara a cara damb eth govèrn.
MISERABLES-IV-WEB	Damb vint-e-cinc mil que i podem hèr cara”.
MISERABLES-IV-WEB	Un aute didie: “Non me cali en lhet pr’amor que me passi era net en tot hèr cartoches”.
MISERABLES-IV-WEB	De quan en quan, bèri òmes vestidi “decentaments e damb boni vestits” venguien “costant trebuc”, e damb portadura de “comandament” sarrauen es mans as mès importants e se n’anauen.
MISERABLES-IV-WEB	Jamès s’estauen mès de dètz menutes.
MISERABLES-IV-WEB	S’escambiauen en votz baisha paraules significatiues: “eth complòt qu’ei ja madur; era causa ei ja prèsta”.
MISERABLES-IV-WEB	Era exaltacion ère tau, qu’un dia, ath miei dera tauèrna, exclamèc un obrèr: “Non auem armes!” E un des sòns camarades responie: “Es soldats que n’an!”, parodiant atau, sense sabè’c, era proclamacion de Bonaparte ara armada d’Italia.
MISERABLES-IV-WEB	A penes se compren çò que podien amagar dempús de çò que didien.
MISERABLES-IV-WEB	Es reünions èren quauqui còps periodiques; e a quauques d’eres solet i assistien ueit o dètz, tostemp es madeishi.
MISERABLES-IV-WEB	En d’autes entraue qui volie, e era sala s’aumplie de tau sòrta qu’auien d’estar-se de pès.
MISERABLES-IV-WEB	Es uns assistien per entosiasme e passion; d’auti pr’amor qu’ère eth sòn camin entà vier en trabalh.
MISERABLES-IV-WEB	Madeish qu’ena revolucion, i auie en aguestes tauèrnes hemnes patriòtes qu’abraçauen as neofits.
MISERABLES-IV-WEB	D’auti hèts expressius s’observauen soent.
MISERABLES-IV-WEB	Un òme entraue en ua tauèrna, beuie e gessie dident: “Tauernèr, era revolucion pagarà çò que deui”.
MISERABLES-IV-WEB	En ua tauèrna plaçada dauant deth carrèr de Charonne, se nomentauen agents revolucionaris; er escrutinh se hège enes casquetes.
MISERABLES-IV-WEB	D’auti obrèrs s’amassauen ena casa d’un mèstre d’escrima, qu’auie assauts en carrèr dera Cotte; aquiu i auie un trofèu d’armes, format d’espades de husta, estòcs, bastons e florets.
MISERABLES-IV-WEB	Un dia treigueren es botons des flortes, e didie un obrèr: “Qu’èm vint-e-cinc, mès non compden damb jo, donques que me guarden coma a ua maquina”.
MISERABLES-IV-WEB	Aguesta maquina siguec dempús Quenisset.
MISERABLES-IV-WEB	Es causes que se premeditauen cuelhien de man en man ua estranha notorietat.
MISERABLES-IV-WEB	Era hemna qu’escampaue era pòrta li didie a ua auta: “Hè fòrça temps que trabalhen sense pòsa en tot hèr cartoches”.
MISERABLES-IV-WEB	Se liegien ath miei deth carrèr proclamacions dirigides as gardes nacionaus des departaments.
MISERABLES-IV-WEB	Ua d’aguestes proclamacions venguie signada per Burtot, vinatèr.
MISERABLES-IV-WEB	Un dia, ena pòrta d’un licorista deth mercat de Lenoir, un òme qu’amiaue era barba longa e accent italian, pugèc en un recanton e liegec en votz nauta un escrit especiau, que semblaue emanar d’un poder amagat.
MISERABLES-IV-WEB	Es grops que s’auien format ath sòn entorn l’aplaudien; e es passatges qu’esmoiguien mès ara multitud sigueren recuelhudi e anotadi.
MISERABLES-IV-WEB	Pr’amor qu’ena nòsta epòca non se cre ena inércia ne ena immobilitat.
MISERABLES-IV-WEB	Peth pòble o contra eth pòble: aguesta qu’ei era question; e non n’a cap auta.
MISERABLES-IV-WEB	Tot aquerò se hège en plen dia.
MISERABLES-IV-WEB	Uns auti hets, mès atrevits encara, èren sospechosi entath pòble, per çò dera sua madeisha audàcia.
MISERABLES-IV-WEB	Eth 4 d’abriu de 1832, un caminaire pujaue en recanton qu’ei ena cantoada deth carrèr de Santa Margarida, e cridaue: “Que sò babouista!” Mès, jos era masca de Babeuf, eth pòble desnishaue era punta dera aurelha de Gisquet.
MISERABLES-IV-WEB	Entre d’autes causes, aguest òme didie: “Dehòra era propietat!
MISERABLES-IV-WEB	Era oposicion dera quèrra ei infama e traïdora; quan vò tier rason predique era revolucion; ei democrata entà que non l’ataquem, e reialista entà non combàter.
MISERABLES-IV-WEB	Es republicans son animaus de pluma; maufidatz-vo’n des republicans, ciutadans trabalhadors.” “Silenci!, ciutadan policièr!”, cridèc un obrèr.
MISERABLES-IV-WEB	E aguest crit metec fin ath discurs.
MISERABLES-IV-WEB	Se passauen quauqui incidents misteriosi.
MISERABLES-IV-WEB	En escurir, un obrèr trapaue près deth canau a “un òme ben jargat”, que li didie: “Entà on vas, ciutadan?” “ Senhor, responie er obrèr, non è er aunor de coneisher-vos.” “Jo que te coneishi pro ben.
MISERABLES-IV-WEB	E er òme higie: cranhes pas.
MISERABLES-IV-WEB	Que sò er agent deth comité.
MISERABLES-IV-WEB	Se sospeche que non ès guaire fidèu; te cau saber que se desnishes quauquarren, te susvelhen”.
MISERABLES-IV-WEB	E dempús li hège ar obrèr ua sarrada de mans, e se n’anaue dident: “Lèu mos tornaram a veir”.
MISERABLES-IV-WEB	Era policia d’escota recuelhie, non solet enes tauèrnes, senon en carrèr, dialògs fòrça estranhs:
MISERABLES-IV-WEB	Hètz que te receben lèu, didie un teishinèr a un ebanista.
MISERABLES-IV-WEB	Per qué?
MISERABLES-IV-WEB	Que mos calerà tirar un tret.
MISERABLES-IV-WEB	Dus caminaires caperadi de pelhòts escambiauen aguestes responses notables, plies d’aparença de jacqueria1.
MISERABLES-IV-WEB	Qui mos govèrne?
MISERABLES-IV-WEB	Eth senhor Felip.
MISERABLES-IV-WEB	Non, qu’ei era classa des botiguèrs.
MISERABLES-IV-WEB	S’enganhe eth que cre que tiem era paraula jacqueria en mau sens.
MISERABLES-IV-WEB	Es jacques qu’èren es praubi.
MISERABLES-IV-WEB	Tanben es qu’an hame an drets.
MISERABLES-IV-WEB	D’auti viatges passauen dus òmes e s’entenie qu’un li didie ar aute:
MISERABLES-IV-WEB	Qu’auem un bon plan d’atac.
MISERABLES-IV-WEB	D’ua convèrsa intima, entre quate òmes acorropadi en ua trencada deth miei punt dera barralha deth Tron, non se podec cuélher qu’aquerò:
MISERABLES-IV-WEB	Se harà çò de possible entà qu’eth non se passège mès per París.
MISERABLES-IV-WEB	Qui ère aguest eth?
MISERABLES-IV-WEB	Escurina menaçaira.
MISERABLES-IV-WEB	Un cridat Aug (cap dera societat de Secors as Sartes, en carrèr Mondetour) passaue per intermediari centrau entre es caps e era banlèga de Sant Antòni.
MISERABLES-IV-WEB	Mès tostemp i auec fòrça escurina sus aguesti caps, non i a cap hèt cèrt que posque aflaquir er orgulh particular d’aguesta responsa balhada per un acusat posterioraments, dauant deth tribunau des Pars.
MISERABLES-IV-WEB	Qui ei eth vòste cap?
MISERABLES-IV-WEB	Non ne coneishie a degun, non arreconeishie ad arrés.
MISERABLES-IV-WEB	Tot aquerò non èren que paraules transparentes, encara que vagues, e quauqui viatges frases ar aire, rumors, notícies.
MISERABLES-IV-WEB	D’auti indicis anauen apareishent.
MISERABLES-IV-WEB	Un hustèr, qu’ère en carrèr de Reuilly, en tot clauar es hustes d’un brescat ar entorn d’un terren qu’en eth se lheuaue ua casa en construccion, trapèc en aguest terren un fragment de carta trincada, qu’encara se podien liéger aguestes linhes: “…
MISERABLES-IV-WEB	E en ua postdata: “Mo n’auem sabut de qué i auie fusilhs en carrèr deth Faubourg- Poissoniere, numèro 5 duplicat: uns cinc o sies mil fusilhs ena casa d’un armer d’aquera plaça.
MISERABLES-IV-WEB	C D E Aprenetz aguesta lista de memòria; e trincatz-la dempús.
MISERABLES-IV-WEB	Es iniciadi que haràn madeish quan les autregetz ordes.
MISERABLES-IV-WEB	Salut e fraternitat.
MISERABLES-IV-WEB	Es qu’aueren eth secret d’aguesta trobalha, non poderen compréner enquia fòrça temps dempús eth significat d’aguestes quate majuscules: quintorions, centurions, decurions, esclaridors; e eth sens d’aguestes letres u og a’ fe qu’èren ua data, que volie díder eth 15 d’abriu de 1832.
MISERABLES-IV-WEB	Ena colomna de cada majuscula i auie inscrits nòms seguidi d’indicacions fòrça caracteristiques.
MISERABLES-IV-WEB	Per exemple: “Q.
MISERABLES-IV-WEB	Bannerel.
MISERABLES-IV-WEB	Òme segur.” “C.
MISERABLES-IV-WEB	Boubiere.
MISERABLES-IV-WEB	Rollet.
MISERABLES-IV-WEB	Teissier.
MISERABLES-IV-WEB	Exacte.” “Terreur.
MISERABLES-IV-WEB	Valent”, eca.
MISERABLES-IV-WEB	Fin finau aguest hustèr trapèc tanben ena madeisha encencha deth brescat un tresau papèr, qu’en eth i auie escrit damb creion, mès plan visiblaments, aguesta sòrta de lista enigmatica: Unitat Branchard.
MISERABLES-IV-WEB	Arbe sec.
MISERABLES-IV-WEB	Sala deth Comde.
MISERABLES-IV-WEB	Kosciusko.
MISERABLES-IV-WEB	Aubry eth carnicèr?
MISERABLES-IV-WEB	J.J.R.
MISERABLES-IV-WEB	Cayo Graco.
MISERABLES-IV-WEB	Dret de revision.
MISERABLES-IV-WEB	Dufond.
MISERABLES-IV-WEB	Faur.
MISERABLES-IV-WEB	Queiguda des Girondins.
MISERABLES-IV-WEB	Derbac.
MISERABLES-IV-WEB	Macbue.
MISERABLES-IV-WEB	Washington.
MISERABLES-IV-WEB	Pinson.
MISERABLES-IV-WEB	Marselhesa.
MISERABLES-IV-WEB	Sober.
MISERABLES-IV-WEB	Miquèu.
MISERABLES-IV-WEB	Quincampoix.
MISERABLES-IV-WEB	Sable.
MISERABLES-IV-WEB	Hoche.
MISERABLES-IV-WEB	Marceau.
MISERABLES-IV-WEB	Platon.
MISERABLES-IV-WEB	Arbe sec.
MISERABLES-IV-WEB	Varsovia.
MISERABLES-IV-WEB	Tilly, venceire deth Populaire.
MISERABLES-IV-WEB	Er aunorat ciutadan qu’enes sues mans queiguec aguesta lista, se’n sabèc fin finau deth sòn significat.
MISERABLES-IV-WEB	Semble qu’ère era nomenclatura completa des seccions deth quatau districte dera Societat des Drets der Òme, damb es nòms e crambes des caps de seccion.
MISERABLES-IV-WEB	Aué, que toti aguesti hèts, que ja an quedat ena ombra, son istòria, se pòden publicar.
MISERABLES-IV-WEB	Mos cau díder qu’era fondacion dera Societat des Drets der Òme semble auer estat posteriora ara data que siguec trapat aguest papèr.
MISERABLES-IV-WEB	Dilhèu non ère senon un esbòç.
MISERABLES-IV-WEB	Mentretant, après es notícies e es paraules, après es indicis escrits, començauen a presentar-se hèts materiaus.
MISERABLES-IV-WEB	En carrèr Popincourt, ena casa d’un vendeire de ròba vielha, se trapèren en calaish d’ua comòda sèt huelhes de papèr gris, totes plegades dera madeisha manèra, ath long, en quate plecs; aguestes huelhes contenguien vint-e-sies quarrats d’aguest madeish papèr gris, en forma de cartocha, e un aute papèr, qu’en eth se liegie: Salitre 12 onzes.
MISERABLES-IV-WEB	Sofre 2 inzes.
MISERABLES-IV-WEB	Carbon 2 onzes e mieja.
MISERABLES-IV-WEB	Aigua 2 onzes.
MISERABLES-IV-WEB	Eth sumari dera ocupacion hège constar qu’eth calaish exalaue ua fòrta flaira a povora.
MISERABLES-IV-WEB	Un pareder, en entornar en çò de sòn dempús deth trabalh, deishèc desbrembat un petit paquet en un banc près deth pònt d’Austerlitz.
MISERABLES-IV-WEB	Aguest paquet siguec amiat en còs de garda; lo dauriren e i trapèren dus dialògs estampadi, signadi per Lahautiere, ua cançon titolada: Obrèrs, assossiatz- vos e ua caisha de lhauna plia de cartoches.
MISERABLES-IV-WEB	Un obrèr, que beuie damb un aute, li hège a paupar eth sòn còs pr’amor de qué vedesse guaire calor amiaue; er aute paupaue ua pistòla jos era blòda.
MISERABLES-IV-WEB	Es agents dera policia entrèren de ressabuda tàs cinc deth maitin ena casa d’un tau Pardon, que tanhèc dempús ara seccion dera Barralha-Merry e moric ena revòuta d’abriu de 1834, e lo trapèren de pès près deth sòn lhet, damb cartoches que hège, encara ena man.
MISERABLES-IV-WEB	Ara ora qu’es obrèrs repausen s’auie vist que se trapauen dus òmes ena barralha de Picpus e era barralha de Charenton, en un caminet qu’enrodaue aguestes dues muralhes, apròp d’ua tauèrna qu’a un jòc de Siam dauant dera pòrta.
MISERABLES-IV-WEB	Un aute treiguec deth dejós dera blòda ua pistòla e l’ac autregèc ar aute.
MISERABLES-IV-WEB	En moment de balhar-la-se, notèc qu’era alendada deth sòn pièch auie umetejat un shinhau era povora, e la greishèc, en tot híger mès povora ara qu’auie ja ena caçoleta.
MISERABLES-IV-WEB	Dempús se desseparèren.
MISERABLES-IV-WEB	Un tau Gallais, que siguec mòrt en carrèr Beaubourg enes eveniments d’abriu, se vantaue d’auer ena sua casa sèt cents cartoches e vint-e-quate pèires de fusilh.
MISERABLES-IV-WEB	Eth govèrn recebec un dia er avís de qué s’acabaue de distribusir armes ena banlèga e dus cents mil cartoches.
MISERABLES-IV-WEB	Era setmana anteriora s’auien repartit trenta mil cartoches; e causa importanta, era policia non ne podec cuélher ne un de solet.
MISERABLES-IV-WEB	Ua carta interceptada didie: “Non ei luenh eth dia que tàs ueit siguen sus es armes ueitanta mil patriòtes.” Aguesta fermentacion qu’ère publica e lèu, se poirie díder, tranquilla.
MISERABLES-IV-WEB	Era revòuta imminenta premanie era tempèsta damb cauma dauant deth govèrn.
MISERABLES-IV-WEB	Deguna singularitat mancaue ad aguesta crisi, encara sosterranha, mès ja perceptibla.
MISERABLES-IV-WEB	Es ciutadans parlauen pacificaments as obrèrs de çò que se premanie; e se didien: “Com va era revòuta?”, dera madeisha manèra que podien dider-se: “Com està era tua hemna?” Un fabricant de mòbles deth carrèr Moreau preguntaue:
MISERABLES-IV-WEB	E quan atacatz?
MISERABLES-IV-WEB	Un aute comerçant didie:
MISERABLES-IV-WEB	Que s’atacarà plan lèu, me’n sai.
MISERABLES-IV-WEB	L’aufrie eth sòn fusilh, e un vesin aufrie un cadeth que volie véner per sèt francs.
MISERABLES-IV-WEB	Per çò d’aute, era fèbre revolucionària guanhaue terren.
MISERABLES-IV-WEB	Ne un solet punt de París ne de França ère ja liure d’era.
MISERABLES-IV-WEB	Era arteria batanaue pertot.
MISERABLES-IV-WEB	Madeish qu’aguesti telerets que nèishen en quauques inflamacions e se formen en còs uman, eth hilat des societats secretes començaue a escamplilhar-se peth país.
MISERABLES-IV-WEB	Dera associacion des Amics deth Pòble, publica e secreta ath còp, neishie era societat des Drets der Òme, que dataue atau ua orde deth dia: Plojós an 40 dera era republicana; que li calie suberviuer encara enes senténcies deth tribunau d’assises, que manauen era sua dissolucion e que non dobtaue en balhar as sues seccions nòms significatius coma aguesti: Picas.
MISERABLES-IV-WEB	Somaten.
MISERABLES-IV-WEB	Canon d’alarma.
MISERABLES-IV-WEB	Casqueta frigia.
MISERABLES-IV-WEB	Es mendicants.
MISERABLES-IV-WEB	Endauant.
MISERABLES-IV-WEB	Robespierre.
MISERABLES-IV-WEB	Nivel.
MISERABLES-IV-WEB	Ça ira.
MISERABLES-IV-WEB	Era societat des Drets der Òme engendraue era societat d’Accion, compausada des impacients que se separen e corren tà dauant.
MISERABLES-IV-WEB	D’autes societats sajauen de recrutar-se enes societats mairs.
MISERABLES-IV-WEB	Es seccionaires se planhien d’èster tirassadi entà toti es costats.
MISERABLES-IV-WEB	Eth Comité Centrau, qu’ère eth cap, auie dus braci, era societat d’Accion e era armada des Bastilhes.
MISERABLES-IV-WEB	Ua accion legitimista, es cavalièrs dera fidelitat, se botjaue en miei d’aguestes afiliacions republicanes; mès qu’auie estat denonciada e repudiada.
MISERABLES-IV-WEB	Es societats parisenques auien ramificacions enes principaus ciutats.
MISERABLES-IV-WEB	Lyon, Nantes, Lyla, Marselha auien era sua societat des Drets der Òme, era Carbonària e es Òmes liuri.
MISERABLES-IV-WEB	Aix auie ua societat revolucionària que se cridaue era Cougourde.
MISERABLES-IV-WEB	Que ja auem escrit un aute còp aguesta paraula.
MISERABLES-IV-WEB	En París, era banlèga de Sant Marcel non ère mens esmoiguda qu’era de Sant Antòni, e es Escòles non se mostrauen mens afogades qu’es banlègues.
MISERABLES-IV-WEB	Un cafè deth carrèr de Sant Jacint e eth humador des Sèt Bilhards, carrèr des Maturinos de Santiago, servien de lòc de reünion tàs estudiants.
MISERABLES-IV-WEB	Era societat des amics der A B C, afiliada as mutualistes d’Angers e ara Cougourde d’Aix, s’amassaue, coma ja auem dit, en cafè Musain.
MISERABLES-IV-WEB	Aguesti madeishi joeni se trapauen tanben coma auem dit, en un ostau près deth carrèr Mondetour, que se cridaue Corinto.
MISERABLES-IV-WEB	Aguestes reunions èren secretes; d’autes èren tan publiques coma siguesse possible; e se pòt jutjar era sua gausaria peth seguent tròç d’un interrogatòri d’un des procèssi ulteriors: “A on se celebrèc aguesta reünion?”, “En carrèr dera Patz”.
MISERABLES-IV-WEB	D’a on recebíetz es instruccions?” “Deth comité centrau”.
MISERABLES-IV-WEB	Era armada ère minada ath còp qu’era poblacion, tau qu’ac mostrèren dempús es movements de Betfort, de Luneville e d’Epinal.
MISERABLES-IV-WEB	Se compdaue damb es regiments 52.
MISERABLES-IV-WEB	En Borgonha e enes ciutats deth Meddia se plantaue er arbe dera Libertat, ei a díder, un pau damb ua casqueta vielha.
MISERABLES-IV-WEB	Tau ère era situacion.
MISERABLES-IV-WEB	Era banlèga de Sant Antòni, coma auem dit ath principi, hège temibla e caracterizaue aguesta situacion mès que cap aute grop dera poblacion.
MISERABLES-IV-WEB	Aquiu ère a on se sentie eth dolor de costat.
MISERABLES-IV-WEB	Aquera anciana banlèga, poblada coma un hormiguèr, laboriosa, animada e coma un brinhon, s’estrementie en tot demorar e desirar era commocion.
MISERABLES-IV-WEB	Tot que s’agitaue en era, sense que per aquerò s’interrompesse eth trabalh.
MISERABLES-IV-WEB	Arren podie balhar idia d’aquera fesomia viua e ombriua.
MISERABLES-IV-WEB	En aquera banlèga i a doloroses misèries jos eth tet d’un humarau, e i a tanben intelligéncies arderoses e rares; e en matèria de malastre e d’intelligéncia, precisaments, çò de mès perilhós ei qu’es extrèms se tòquen.
MISERABLES-IV-WEB	Era banlèga de Sant Antòni auie ath delà d’autes causes entà atrendir-se; pr’amor qu’aquiu se sent era reaccion des crisis comerciaus, des falhites, dera carestia, dera manca de trabalh, inerentes as grani eveniments politics.
MISERABLES-IV-WEB	En temps de revolucion, era misèria ei ath còp encausa e efècte.
MISERABLES-IV-WEB	Eth còp que herís, entorne ada era.
MISERABLES-IV-WEB	Aguesta poblacion, plia de vertut herotge, capabla deth màger grad caloric latent, tostemp prèsta a cuélher es armes, presta as explossions, irritada, prigonda, minada, semblaue que solet demoraue era queiguda d’un bualh.
MISERABLES-IV-WEB	Tostemp que flòten en orizon quauqui resplendors possadi peth vent des eveniments, non se pòt mens que pensar ena banlèga de Sant Antòni, e ena temibla fatalitat qu’a plaçat enes pòrtes de París aquera polverièra de patiments e d’idies.
MISERABLES-IV-WEB	Es tauèrnes dera banlèga Antòni, que s’an descrit mès d’un còp ena istòria qu’escriuem, qu’an celebritat istorica.
MISERABLES-IV-WEB	En temps de revolucion embriaguen en eres, mès qu’eth vin, es paraules.
MISERABLES-IV-WEB	Ua pòrta d’esperit profetic, un efluvi de futur aumplís es còrs e agranís es amnes.
MISERABLES-IV-WEB	Es tauèrnes dera banlèga Antòni se retiren ad aguestes tauèrnes deth monte Aventino, bastides sus era tuta dera Sibilla, e en comunicación damb es prigondes bohades sagrades; tauèrnes qu’es sues taules son lèu tripòdes, e a on se beuie çò qu’Ennio2 cridaue eth vin sibillin.
MISERABLES-IV-WEB	Era banlèga de Sant Antòni qu’ei un depaus deth pòble.
MISERABLES-IV-WEB	Era commocion revolucionària hè aciu crebasses per a on cor era soberania populara.
MISERABLES-IV-WEB	Aguesta soberania que pòt hèr mau; s’enganhe coma quinsevolh; mès, hòraviada e tot, encara ei grana.
MISERABLES-IV-WEB	Se pòt díder d’era coma deth ciclòpe cèc: Ingens.
MISERABLES-IV-WEB	En 1793, sivans qu’era idia que flotaue enes aires ère bona o dolenta, sivans ère era lum deth fanatisme o der entosiasme, partien dera banlèga de Sant Antòni legions sauvatges o falanges eroïques.
MISERABLES-IV-WEB	Sauvatges; expliquem aguesta paraula.
MISERABLES-IV-WEB	Volien era fin dera opression, era fin dera tirania, era fin deth sabre, eth trabalh entar òme, era instrucción entath mainatge, era doçor sociau entara hemna, era libertat, era fraternitat, eth pan entà toti, era idia entà toti, eth progrès, aguesta causa santa, brava e doça, eth progrès; lo reclamauen terriblaments, miei despolhadi, damb era maça ena man e eth bram ena boca.
MISERABLES-IV-WEB	Qu’èren es sauvatges dera civilizacion.
MISERABLES-IV-WEB	Proclamauen damb fòrça eth dret; volien obligar ath gènre uman a entrar en paradís, encara que siguesse mejançant eth terror e er espant.
MISERABLES-IV-WEB	Dauant d’aguesti òmes herotges e espaventosi, herotges entath ben, que n’a d’auti de alègri, brodadi, dauradi, encintadi, damb cauces de seda, plumes blanques, gant auriò, bòta de cuèr impermeable, qu’emparant es codes en ua taula caperada de velot, ath cant d’ua humeneja de marme, persuten templadaments ena convèrsa e permanéncia deth passat, dera Edat Mieja, deth dret divin, deth fanatisme, dera ignorància, dera esclavitud, dera pena de mòrt, dera guèrra, glorificant a mieja votz e damb finor eth sabre, eth fogairon e eth cadafalc.
MISERABLES-IV-WEB	Se mos vedéssem obligadi a alistar entre es barbars dera civilizacion e es civilizadi dera barbaria, qu’escuelheríem as barbars.
MISERABLES-IV-WEB	Mès, gràcies a Diu, non èm en aguesta alternatiua; non ei de besonh cap queiguda verticau ne entà dauant ne entà darrèr.
MISERABLES-IV-WEB	Ne despotisme, ne terrorisme.
MISERABLES-IV-WEB	Que volem eth progrès per un penent leugèr.
MISERABLES-IV-WEB	Diu l’aprovedís.
MISERABLES-IV-WEB	Era amendrida des penents constitusís era politica divina.
MISERABLES-IV-WEB	VI.- Enjolras e es sòns lòctenents.
MISERABLES-IV-WEB	Entà aguesta epòca, Enjolras, en preveir es eveniments possibles, hec ua sòrta de recompde misteriós.
MISERABLES-IV-WEB	Toti èren en conciliabul en cafè Musain; e Enjolras, barrejant damb es sues paraules quauques metafòres, miei enigmatiques, encara que significatiues, didec çò que seguís:
MISERABLES-IV-WEB	Conven saber a on èm e damb qui se pòt compdar.
MISERABLES-IV-WEB	Auer damb qui herir que non mos pòt destorbar.
MISERABLES-IV-WEB	Es que caminen per un camin an mès perilh de recéber ua cornada quan i a bueus en eth que quan non i son.
MISERABLES-IV-WEB	Compdem, donc, era vegada.
MISERABLES-IV-WEB	Guari èm?
MISERABLES-IV-WEB	Non se tracte de deishar aquerò tà deman.
MISERABLES-IV-WEB	Es revolucions les cau èster tostemp rapides, pr’amor qu’eth progrès non a temps a pèrder.
MISERABLES-IV-WEB	Maufidem-mos de çò inesperat e non mos deishem cuélher de ressabuda; se tracte de repassar es cosedures qu’auem hèt e veir se sòn fòrtes, e aguest ahèr mos cau acabar-lo aué.
MISERABLES-IV-WEB	Courfeyrac, tu veiràs as politecnics; aué, dimèrcles, qu’ei eth dia de gessuda.
MISERABLES-IV-WEB	Feuilly, tu veiràs as dera Glaciere.
MISERABLES-IV-WEB	Combeferre m’a prometut vier en Picpus; aquiu que i a un hormiguèr excellent.
MISERABLES-IV-WEB	Bahorel visitarà era Estrapade.
MISERABLES-IV-WEB	Prouvaire, es pareders que se dèishen anar un shinhau; tu mos haràs a vier notícies dera lòtja deth carrèr Grenelle Saint-Honoré.
MISERABLES-IV-WEB	Joly vierà ena clinica de Dupuytren e cuelherà eth pos ara escòla de medecina.
MISERABLES-IV-WEB	Bossuet harà un torn pera Audiéncia e parlarà damb es escriveires.
MISERABLES-IV-WEB	Jo m’encargui dera Cougourde.
MISERABLES-IV-WEB	Que ja ei tot apraiat, didec Courfeyrac Non.
MISERABLES-IV-WEB	Donques se qué manque?
MISERABLES-IV-WEB	Ua causa plan importanta.
MISERABLES-IV-WEB	Qué ei?, preguntèc Combeferre.
MISERABLES-IV-WEB	Era barralha deth Maine, responec Enjolras.
MISERABLES-IV-WEB	S’estèc dempús un moment coma calat enes sues reflexions, e higec:
MISERABLES-IV-WEB	Que calerie vier a parlar-les un shinhau, e d’ua manèra fèrma; s’amassen en çò de Richefeu e se les traparà aquiu entre es dotze e era ua.
MISERABLES-IV-WEB	Qu’ei de besonh bohar en aqueri cendres; jo qu’auia pensat entad aquerò en distrèt Mario, qu’ath delà ei brave; mès que ja non vie.
MISERABLES-IV-WEB	Qu’è besonh d’un entara barralha deth Maine e non lo è.
MISERABLES-IV-WEB	Donques, e jo?, repliquèc Grantaire.
MISERABLES-IV-WEB	Tu, adoctrinar republicans!
MISERABLES-IV-WEB	E per qué non?
MISERABLES-IV-WEB	Pòs servir entà quauquarren?
MISERABLES-IV-WEB	Qu’è ua ambicion vaga, didec Grantaire.
MISERABLES-IV-WEB	Tu que non cres en arren.
MISERABLES-IV-WEB	Creigui en tu.
MISERABLES-IV-WEB	Grantaire, me vòs hèr un favor?
MISERABLES-IV-WEB	Toti, enquia e tot netejar-te es bòtes.
MISERABLES-IV-WEB	Plan, donc, non te cales enes nòsti ahèrs; beu eth tòn absinti.
MISERABLES-IV-WEB	Qu’ès un desarregraït, Enjolras.
MISERABLES-IV-WEB	Seràs tu òme entà vier ena barralha deth Maine!
MISERABLES-IV-WEB	Seràs capable!
MISERABLES-IV-WEB	Sant Miquèu, viràr peth carrèr deth Prince, cuélher eth carrèr Vaugirard, passar es Carmenes, tornar en carrèr d’Assas, arribar en carrèr de Cherche- Midi, deishar darrèr eth Conselh de Guèrra, mesurar eth carrèr des Vielhes Tulheries, cuélher eth baloard, seguir era cauçada deth Maine, trauessar era barralha e entrar en çò de Richefeu.
MISERABLES-IV-WEB	Que sò capable de tot aquerò, es mies sabates son capables de çò madeish.
MISERABLES-IV-WEB	Coneishes ad aguesti companhs de çò de Richefeu?
MISERABLES-IV-WEB	Pas guaire.
MISERABLES-IV-WEB	Mos tutejam solet.
MISERABLES-IV-WEB	E qué les dideràs?
MISERABLES-IV-WEB	Les parlarè de Roberspierre, tè; de Danton, des principis.
MISERABLES-IV-WEB	Jo!.
MISERABLES-IV-WEB	È liejut a Prudhomme, coneishi eth contracte sociau; me sai de memòria era Constitucion der an Dus.
MISERABLES-IV-WEB	Te penses, dilhèu, que sò un bèstia?
MISERABLES-IV-WEB	Qu’è un ancian assignat en mèn calaish.
MISERABLES-IV-WEB	Es drets der òme, era soberaneitat deth pòble.
MISERABLES-IV-WEB	Dimònis!
MISERABLES-IV-WEB	Que sò, ath delà, un shinhau hebertista; e posqui parlar pendent sies ores de relòtge, damb eth relòtge ena man, de causes sobèrbies.
MISERABLES-IV-WEB	Sigues formau, li didec Enjolras.
MISERABLES-IV-WEB	Que sò terrible, responec Grantaire.
MISERABLES-IV-WEB	Enjolras pensèc pendent quauques segondes e hec eth gèst der òme qu’a cuelhut ua resolucion.
MISERABLES-IV-WEB	Grantaire, didec grèuments, que sò d’acòrt en hèr-te a temptar.
MISERABLES-IV-WEB	Vieràs ena barralha deth Maine.
MISERABLES-IV-WEB	Grantaire s’estaue en ua casa d’òstes près deth cafè Musain.
MISERABLES-IV-WEB	Gessec e entornèc en cinc menutes.
MISERABLES-IV-WEB	Qu’auie anat a botar-se un justet ar estil de Robespierre.
MISERABLES-IV-WEB	Ròi, didec entrant e guardant fèrmaments a Enjolras.
MISERABLES-IV-WEB	E dempús, damb un energic movement de man crotzèc sus eth pièch es dues rabades escarlates deth justet.
MISERABLES-IV-WEB	E, en tot apressar-se entà Enjolras, li didec ena aurelha:
MISERABLES-IV-WEB	Ages fidança.
MISERABLES-IV-WEB	Se botèc eth chapèu decididaments e gessec.
MISERABLES-IV-WEB	Un quart d’ora dempús, era sala interiora deth cafè Musain ère desèrta.Toti es amics der A B C se n’auien anat, cadun peth sòn costat, a complir era sua mission.
MISERABLES-IV-WEB	Enjolras, que s’auie sauvat era Cougourde, gessec eth darrèr.
MISERABLES-IV-WEB	Es dera Cougourde d’Aix qu’èren en París, s’amassauen alavetz ena planhèra d’Issy, en ua d’aguestes peirères abandonades tant abondiues per aqueth costat de París.
MISERABLES-IV-WEB	Enjolras, caminant entad aqueth lòc de reünion, anaue repassant es circonstàncies dera situacion.
MISERABLES-IV-WEB	Era gravetat des eveniments qu’ère visibla.
MISERABLES-IV-WEB	Enjolras desnishaue ua revòuta luminosa jos er escur vel der avier.
MISERABLES-IV-WEB	E qui se’n sap?
MISERABLES-IV-WEB	Eth moment dilhèu s’apressaue.
MISERABLES-IV-WEB	Eth pòble en tot tornar a assumir eth dret!
MISERABLES-IV-WEB	Be n’ei de polit er espectacle!
MISERABLES-IV-WEB	Era revolucion tornant a cuélher majestuosaments possession dera França e dident ath mon: “Contunharà!” Enjolras qu’ère content.
MISERABLES-IV-WEB	Eth horn s’escauhaue.
MISERABLES-IV-WEB	En aqueth moment auie un revolum d’amics escampilhadi per París; compausaue ena sua imaginacion, damb era eloquéncia penetranta e filosofica de Combeferre, er entosiasme cosmopolita de Feuilly, era verbositat de Courfeyrac, era arridalha de Bahorel, era malenconia de Joan Prouvaire, era sciéncia de Joly e es sarcasmes de Bossuet, ua sòrta de bualh electric que pertot balhaue huec.
MISERABLES-IV-WEB	Toti ara òbra.
MISERABLES-IV-WEB	Seguraments eth resultat se corresponerie ar esfòrç: tot anaue ben.
MISERABLES-IV-WEB	Mès aquerò lo hec a pensar en Grantaire.
MISERABLES-IV-WEB	Era barralha deth Maine qu’ei lèu en mèn camin.
MISERABLES-IV-WEB	S’arribèssa jo enquia çò de Richefeu!
MISERABLES-IV-WEB	Vam a veir çò que hè Grantaire e a on ei”.
MISERABLES-IV-WEB	Tocaue era ua en relòtge dera tor de Vaugirard, quan Enjolras arribèc en humadèr Richefeu.
MISERABLES-IV-WEB	Possèc era pòrta, entrèc, crotzèc es braci, deishant quèir era pòrta, que li tumèc ena esquia, e guardèc era sala plia d’òmes, de taules e de hum.
MISERABLES-IV-WEB	Deth miei d’aqueth bromadís gessie ua votz viuaments bracada per ua auta votz.
MISERABLES-IV-WEB	Qu’ère Grantaire discutint damb un adversari.
MISERABLES-IV-WEB	Grantaire ère seigut dauant de un aute, ath cant d’ua taula de marme de Santa Anna, semiada de grans de bren e plia de fiches de dominò e pataquejaue eth marme damb eth punh; Enjolras entenec çò que seguís:
MISERABLES-IV-WEB	Sies doble.
MISERABLES-IV-WEB	Quate.
MISERABLES-IV-WEB	Diable!.
MISERABLES-IV-WEB	Qu’ès mòrt.
MISERABLES-IV-WEB	Dus.
MISERABLES-IV-WEB	Sies.
MISERABLES-IV-WEB	Tres.
MISERABLES-IV-WEB	Un as.
MISERABLES-IV-WEB	Me tòque méter.
MISERABLES-IV-WEB	Quate.
MISERABLES-IV-WEB	De mau hèr.
MISERABLES-IV-WEB	Ara tu.
MISERABLES-IV-WEB	È cometut ua fauta enòrma.
MISERABLES-IV-WEB	Vas ben.
MISERABLES-IV-WEB	Quinze.
MISERABLES-IV-WEB	Sèt mès.
MISERABLES-IV-WEB	Damb aguesta vint-e-dus.
MISERABLES-IV-WEB	Pensant.
MISERABLES-IV-WEB	Vint-e-dus!
MISERABLES-IV-WEB	Non te demoraues eth sies doble.
MISERABLES-IV-WEB	Dus, un aute còp.
MISERABLES-IV-WEB	As!, Plan, donc, cinc.
MISERABLES-IV-WEB	Non n’è.
MISERABLES-IV-WEB	As botat tu, me pensi?
MISERABLES-IV-WEB	Blanca.
MISERABLES-IV-WEB	Qu’as sòrt!
MISERABLES-IV-WEB	Qu’as fòrça sòrt!
MISERABLES-IV-WEB	Interrupcion.
MISERABLES-IV-WEB	Un dus Un as.
MISERABLES-IV-WEB	Ne cinc, ne as.
MISERABLES-IV-WEB	Aquerò qu’ei bon entà tu.
MISERABLES-IV-WEB	Dominò.
MISERABLES-IV-WEB	Nòm d’un gosset.
MISERABLES-IV-WEB	Libre dusau: Eponina.
MISERABLES-IV-WEB	I.- Eth camp dera Alausa.
MISERABLES-IV-WEB	Mario auie assistit ar inesperat acabament dera emboscada que l’auie balhat a conéisher a Javert; mès, a penes auec abandonat, aguest, era casa, en tot hèr-se a vier as presoèrs en tres coches de loguèr, gessec tanben.
MISERABLES-IV-WEB	Non èren qu’es nau dera net e se filèc de cap ara casa de Courfeyrac.
MISERABLES-IV-WEB	Courfeyrac non ère ja er imperturbable abitant deth barri latin; S’auie mudat en carrèr dera Vidrieria “per motius politics”; aqueth barri ère un des que servien d’assetament ara revolucion alavetz.
MISERABLES-IV-WEB	Mario li didec a Courfeyrac: “Que vengui a dormir damb tu”.
MISERABLES-IV-WEB	Courfeyrac treiguec un matalàs des dus qu’auie en sòn lhet, l’estenec en solèr e didec: “aciu que l’as”.
MISERABLES-IV-WEB	Londeman, tàs sèt deth maitin Mario entornèc entà casa, paguèc eth loguèr e çò que li deuie a tia Bougon, hec cargar en un carriòt de man es sòns libres, eth lhet, era taula, era comòda e es sues dues cagires, e partic, sense deishar era adreça dera sua naua casa; de tau sòrta que, quan Javert tornèc peth maitin entà preguntar a Mario es eveniments dera vesilha, non trapèc qu’ara tia Bougon, que li responec: “S’a mudat!”.
MISERABLES-IV-WEB	Era tia Bougon restèc convençuda de qué Mario ère un shinhau complice des panaires agarradi pera net.
MISERABLES-IV-WEB	Qui s’ac podie pensar?, didie as portièrs deth barri.
MISERABLES-IV-WEB	Mario auie auut dues rasons entà mudar-se tan lèu.
MISERABLES-IV-WEB	Prumèra, que ja auie orror ad aquera casa qu’en era auie vist tan près, e en tot eth sòn desvolopaments, çò de mès repugnant e herotge; ua lejor sociau mès orribla encara qu’eth ric maishant: eth praube dolent.
MISERABLES-IV-WEB	Dusau, que non volie figurar en procès que seguirie probablaments e veder-se obligat a declarar contra Thenardier.
MISERABLES-IV-WEB	Se passèc un mes e dempús un aute.
MISERABLES-IV-WEB	Mario seguie en casa de Courfeyrac: se n’auie sabut per un passant d’avocat, visitaire abituau dera Sala des Passi Perdudi, que Thenardier ère incomunicat, e balhaue cada deluns ar alcaide dera preson dera Fòrça cinc francs entà Thenardier.
MISERABLES-IV-WEB	Mario, en non auer ja sòs, demanaue es cinc francs a Courfeyrac: qu’ère eth prumèr còp ena sua vida que demanaue prestat.
MISERABLES-IV-WEB	Aguesti cinc francs periodics qu’èren un doble enigma entà Courfeyrac que les autrejaue, e entà Thenardier que les recebie.
MISERABLES-IV-WEB	Mario qu’ère adolorit: tot entada eth auie tornat enes tenèbres.
MISERABLES-IV-WEB	Non vedie arren ath sòn dauant; era sua vida ère negada en un mistèri, qu’en eth caminaue a paupes.
MISERABLES-IV-WEB	Auie vist un moment de plan apròp, en aguesta escurina, ara joena qu’estimaue, ath vielh que semblaue sa pair, ad aguesti èssers desconeishudi, qu’èren eth sòn solet interès e era sua soleta esperança en aguest mon; e en moment que les auie creigut tier coma sòns, ua ventada l’auie trèt totes aguestes ombres.
MISERABLES-IV-WEB	Ne un solet bualh de certitud e de vertat auie gessut dera tumada mès terribla.
MISERABLES-IV-WEB	Non auie trapat cap conjectura possibla.
MISERABLES-IV-WEB	Non sabie ne solet eth nòm que s’auie creigut saber: solide que non ère eth d’Ursula, e qu’era Alausa ère un fausnòm.
MISERABLES-IV-WEB	E qué pensar deth vielh?
MISERABLES-IV-WEB	S’amagaue reauments dera policia?
MISERABLES-IV-WEB	Er obrèr de peus blanqui que Mario auie trapat enes entorns des Invalids se li presentaue ena memòria; ja ère probable qu’aguest obrèr e eth senhor Blanc siguessen eth madeish.
MISERABLES-IV-WEB	Se desguisaue, donc?
MISERABLES-IV-WEB	Aguest òme qu’auie causes eroïques e causes equivòques.
MISERABLES-IV-WEB	Per qué non auie cridat demanant ajuda?
MISERABLES-IV-WEB	Per qué auie hujut?
MISERABLES-IV-WEB	Ère eth pair dera joena?
MISERABLES-IV-WEB	Ère reauments er òme que Thenardier auie creigut conéisher?
MISERABLES-IV-WEB	Podie auer-se enganhat Thenardier?
MISERABLES-IV-WEB	Aguestes preguntes èren autrestanti problèmes sense solucion.
MISERABLES-IV-WEB	Per arren d’aquerò amendrie er encantament angelicau dera joena deth Luxembourg.
MISERABLES-IV-WEB	Ò dolorós malastre!
MISERABLES-IV-WEB	Mario auie ua passion en còr e era net enes uelhs.
MISERABLES-IV-WEB	Se vedie possat e tirassat, e non podie botjar-se: tot s’auie esbugassat, exceptat er amor; e enquia e tot der amor madeish auie perdut es instints e es illuminacions sobtes.
MISERABLES-IV-WEB	Normauments, aguesta ahlama que mos uscle tanben mos illumine un shinhau e mos balhe quauqua claror utila en exterior.
MISERABLES-IV-WEB	Mès Mario non entenie ja aguesti sordi conselhs dera passion.
MISERABLES-IV-WEB	Jamès se didie: Se venguessa aquiu?
MISERABLES-IV-WEB	Se hessa tau o quau causa?
MISERABLES-IV-WEB	Aquera joena, que ja non podie cridar Ursula, ère evidentaments en quauque lòc; mès arren indicaue a Mario a on li calie cercar-la.
MISERABLES-IV-WEB	Tota era sua vida se resumie alavetz en dues paraules: ua incertitud absoluda en un bromadís impenetrable.
MISERABLES-IV-WEB	Aspiraue tostemp a veder-la, mès que ja non ac demoraue.
MISERABLES-IV-WEB	E, entà mès malastre encara, tornaue a visitar-lo era misèria; sentie ja près d’eth, peth darrèr, èra sua bohada gelada.
MISERABLES-IV-WEB	Pr’amor que pendent aguesti torments e de hège ja bèth temps, auie abandonat eth sòn trabalh; e arren ei mès perilhós qu’era interrupcion deth trabalh: qu’ei un costum que se pèrd.
MISERABLES-IV-WEB	Costum aisit de pèrder e dificil de tornar recuperar.
MISERABLES-IV-WEB	Ua cèrta quantitat de meditacion fantastica qu’ei bona, coma un narcotic en petites dòsis; adormís era fèbre, plan dolorosa a viatges, dera intelligéncia que trabalhe, còste en esperit un bugàs leugèr e fresc que corregís es costats massa aspres deth pensament blos, aumplís aciu e delà lacunes e intervaus, estaque es conjunts e ombrège coma ua estompa es angles des idies.
MISERABLES-IV-WEB	Mès, massa quantitat d’aguesti sòmis fantastics nègue e estofe.
MISERABLES-IV-WEB	Malerós er obrèr d’esperit que se dèishe quèir d’ençà eth pensament en aguesti sòmis!
MISERABLES-IV-WEB	Se pense que tornarà a pujar facilaments, e se ditz que, a tot darrèr, ei madeish pensar que soniar.
MISERABLES-IV-WEB	Error.
MISERABLES-IV-WEB	Eth pensament ei eth trabalh dera intelligéncia; era meditacion fantastica ei era voluptuositat; remplaçar ad aqueth per aguesta ei confóner un podom damb un aliment.
MISERABLES-IV-WEB	Rebrembem que Mario auie començat per aciu; dempús era passion s’auie calat ath dessús e auie acabat de precipitar-lo enes quimères sense objècte e sense hons; sonque gessie de casa entà soniar; costum guiterós, abisme tenebrós e maishant, e a mida qu’eth trabalh amendrie, es besonhs creishien.
MISERABLES-IV-WEB	Aquerò ei ua lei.
MISERABLES-IV-WEB	Er òme en estat de meditacion ei naturauments prodig e guiterós; er esperit espaciat que non pòt auer ua vida concreta.
MISERABLES-IV-WEB	Que i a en aguesta manèra de víuer un pilho-malho de ben e de mau, pr’amor que s’era negligéncia guiterosa ei funèsta, era generositat ei sana e bona; mès er òme praube, generós e nòble que non trabalhe, qu’ei perdut: se l’agoten es recursi, e creishen es sòns besonhs.
MISERABLES-IV-WEB	Penent fatau, qu’en eth es mès aunèsti e es mès fèrms son arrossegadi coma es mès fèbles e es mès viciosi, e qu’arribe en un d’aguesti dus abismes: eth suicidi o eth crim.
MISERABLES-IV-WEB	E a truca de gésser solet entà meditar, arribe eth dia qu’un ges entà lançar-se ena aigua.
MISERABLES-IV-WEB	Er excès de meditacion cree es Escousse e es Lebras3.
MISERABLES-IV-WEB	Mario baishaue aguest penent a passi doci, damb es uelhs tachadi en aquera persona que ja non vedie.
MISERABLES-IV-WEB	Çò que viem de díder semble estranh, e, ça que la, ei vertadèr.
MISERABLES-IV-WEB	Eth rebrembe d’un èsser absent s’illumine enes tenèbres deth còr, e coma mès complètaments despareish, mès lutz; era amna desesperada e escura ve aguesta lum en sòn orizon coma ua estela dera net interiora.
MISERABLES-IV-WEB	Tot eth pensament de Mario qu’ère era; non pensaue en cap auta causa; coneishie confusaments qu’era sua levita vielha se hège inservibla; qu’era sua levita naua se hège vielha; qu’es sues camises se rosigauen, que se rosigaue eth sòn chapèu, que se rosigauen es sues bòtes; ei a díder, que se rosigaue era sua vida, e didie: “ se la podessa veir sonque abans de morir!” A viatges en aguestes ores inexplicables qu’a quinsevolh còr qu’estime, en non trapar que rasons de dolor e sénter, totun, un desconeishut tremolor d’alegria, se didie: “Aguesti son es sòns pensaments que vien entà jo.
MISERABLES-IV-WEB	E dempús higie: es mèns pensaments arribaràn entada era dilhèu dera madeisha manèra.” Aguesta illusion que Mario des.hège de seguit, artenhie, totun, suscitar ena sua amna arrais de lum, que se retirauen ara esperança.
MISERABLES-IV-WEB	De quan en quan, mès que mès ara ora dera net que mès entristís as pensaires fantastics, estampaue sus un quasèrn, qu’en eth non i auie qu’aquerò, çò de mès blos, çò de mès impersonau, çò de mès ideau des sòmis qu’er amor aumplie eth sòn cervèth; ad aquerò lo cridaue “escriuer-li”.
MISERABLES-IV-WEB	Mès non auem de pensar qu’era sua rason ère desordenada.
MISERABLES-IV-WEB	Ath contrari, auie perdut era facultat de trabalhar e de botjar-se damb fermetat entà ua fin determinada; mès qu’auie, mès que jamès, perspicàcia e rectitud.
MISERABLES-IV-WEB	Eth sòn sen, lèu despenut dera esperança, se tenguie naut e se quilhaue.
MISERABLES-IV-WEB	En aguesta situacion d’animositat, arren se l’escapaue, arren l’enganhaue, e descurbie en cada moment eth hons dera vida, dera umanitat e deth destin.
MISERABLES-IV-WEB	Erós, enquia e tot en miei deth dolor, aqueth que Diu a autrejat ua amna digna der amor e deth malastre!
MISERABLES-IV-WEB	Qui non a vist es causes d’aguest mon e eth còr des òmes damb aguesta dobla lum, non a vist arren vertadèr, non sap arren.
MISERABLES-IV-WEB	Era amna qu’estime e patís se trape en un estat sublim.
MISERABLES-IV-WEB	Ath delà d’aquerò, se passauen es dies, e arren de nau se presentaue, li semblaue solet qu’er espaci ombriu qu’auie de trauessar se redusie en cada moment, e credie entreveir ja claraments eth bòrd deth precipici sense hons.
MISERABLES-IV-WEB	Non la tornarè a veir?” Quan se puge eth carrèr de Santiago, deishant de cornèr era barralha, e se seguís un shinhau tara quèrra per ancian baloard interior, s’arribe en carrèr dera Santat, dempús en dera Glaciere, e un shinhau abans d’arribar en arriuet des Gobelinos, se trape ua planhèra, qu’ei en tota era longa e monotòna ronda des baloards de París eth solet lòc que Ruysdael gausarie sèir-se.
MISERABLES-IV-WEB	Sabi pas d’a on vie era gràcia d’aqueth lòc: un prat verd trauessat per còrdes estenudes qu’en eres se sequen ar aire quauqui pelhòts; ua casa de bordèr edificada en temps de Loís XIII, damb eth sòn gran lausat caperat de humaraus, brescats arroïnats, un shinhau d’aigua que cor entre quauqui olms, hemnes, arridalhes e votzes; en orizon, eth Panteon, er arbe des Sords e Muts, eth Val-de-Grace, nere, fantastic, alègre, magnific, e ath hons eth sevèr quarrat des tors de Nòsta Senhora.
MISERABLES-IV-WEB	Coma qu’aqueth lòc non s’ac vau d’èster vist, arrés lo visite.
MISERABLES-IV-WEB	A penes lo trauèsse cada quart d’ora ua carreta o un mulatèr.
MISERABLES-IV-WEB	Se passèc un còp qu’es passegi solitaris de Mario l’amièren entad aguest terren, près d’aqueth arriuet.
MISERABLES-IV-WEB	Aqueth dia que i auec ua naua en baloard, un passejaire.
MISERABLES-IV-WEB	Mario, agradiuaments estonat per atractiu lèu sauvatge deth lòc, li preguntèc ath passejaire:
MISERABLES-IV-WEB	Com se cride aguest lòc?
MISERABLES-IV-WEB	Eth caminaire responec:
MISERABLES-IV-WEB	Eth Camp dera Alausa.
MISERABLES-IV-WEB	Mès, dempús dera paraula Alausa, Mario non auie entenut arren.
MISERABLES-IV-WEB	Que i a en estat de sòmi congelacions sobtes, costades per ua soleta paraula.
MISERABLES-IV-WEB	Tot eth pensament se condense còp sec ar entorn d’ua idia, e non ei ja capable de cap auta percepcion.
MISERABLES-IV-WEB	Era Alausa qu’ère eth nòm qu’enes prigondors dera malenconia de Mario auie remplaçat a Ursula.
MISERABLES-IV-WEB	Aciu me’n saberè d’a on demore.
MISERABLES-IV-WEB	Aquerò qu’ère absurd, mès irresistible.
MISERABLES-IV-WEB	E d’alavetz ençà, venguec cada dia en Camp dera Alausa.
MISERABLES-IV-WEB	II.- Formacion embrionària des crims ena incubacion des presons.
MISERABLES-IV-WEB	Era capitada de Javert ena casa de Gorbeau qu’auie semblat completa, mès non n’auie estat.
MISERABLES-IV-WEB	En prumèr lòc, e aguest ère eth sòn principau mau punt, Javert non auie hèt presoèr ath presoèr.
MISERABLES-IV-WEB	Er assassinat que hug qu’ei mès sospechós qu’er assasin; e ei problable qu’aguest personatge, de tan preciosa captura entàs bandits, non aurie estat mens bona presa entara autoritat.
MISERABLES-IV-WEB	Ath delà, Montparnasse s’auie escapat des garres de Javert; qu’aurie de demorar ua auta escadença entà agarrar ad aqueth “gomós deth diable”.
MISERABLES-IV-WEB	Efectiuaments, Montparnasse, en auer trapat a Eponina, qu’ère ara demora jos es arbes deth baloard, se n’auie anat damb era, en tot preferir èster Nemorino damb era hilha, que Shinderhannes damb eth pair; e auie hèt ben, donques qu’ère liure.
MISERABLES-IV-WEB	Per çò d’Eponina, Javert l’auie hèt “agarrar”, çò que resultaue un miei consolament; e s’auie amassat damb Azelma enes Magdalenes.
MISERABLES-IV-WEB	Plan donc, en trajècte dera casa de Gorbeau entara Fòrça, un des principaus presoèrs, Sonesòs, s’auie perdut.
MISERABLES-IV-WEB	Non se sabie se com s’auie passat aquerò; es agents e es policièrs “non comprenien arren”; s’auie convertit en hum, s’auie esguitlat per entre es còrdes, s’auie escapat pes henerecles dera veitura, donques qu’eth coche ère trincat, e auie hujut; non sabien se qué díder, senon qu’en arribar ena preson, Sonesòs auie despareishut.
MISERABLES-IV-WEB	Que i auie en aquerò quauquarren de magia o de policia.
MISERABLES-IV-WEB	S’auie honut Sonesòs enes tenèbres coma un flòc de nhèu ena aigua?
MISERABLES-IV-WEB	I auie auut convengut entre es agents?
MISERABLES-IV-WEB	Pertanhie aguest òme ar enigma doble deth desorde e der orde public?
MISERABLES-IV-WEB	Ère concentric ara infraccion e ara repression?
MISERABLES-IV-WEB	Aguesta esfinx auie es mans en crim e es pès ena autoritat?
MISERABLES-IV-WEB	Javert non acceptaue aguestes combinacions e s’aurie enforismat dauant taus compromisi; mès ena sua esquadra i auie d’auti inspectors mès veterans qu’eth, a maugrat d’èster subordinats sòns, enes secrets dera prefectura, e Sonesòs ère tan pervèrs que podie èster un bon agent de policia; efectiuaments, que n’a d’aguesti brigands de dues cares.
MISERABLES-IV-WEB	Mès siguesse çò que siguesse, çò de cèrt ei que Sonesòs se perdec e non lo tornèren a trapar.
MISERABLES-IV-WEB	Javert semblèc èster mès irritat qu’estonat per aguest accident.
MISERABLES-IV-WEB	Per çò de Mario, “aguest pèc d’avocat qu’auie auut probablaments pòur” e qu’eth sòn nòm auie desbrembat Javert, qu’ère poc important.
MISERABLES-IV-WEB	Ath delà, a un avocat se lo trape tostemp.
MISERABLES-IV-WEB	Mès, ère solet un avocat?
MISERABLES-IV-WEB	Qu’auie començat eth sumari.
MISERABLES-IV-WEB	Eth jutge que l’amiaue auie creigut convenent non méter incomunicat a un des òmes dera banda deth Patron Minette, demorant quauqua confession, e auie alistat a Brujon, eth pelut deth carrèr de Petit-Banquier.
MISERABLES-IV-WEB	Se l’auie deishat en pati de Carlemanh, e auie tostemp ath dessús era guardada des susvelhants.
MISERABLES-IV-WEB	Eth nòm de Brujon ei un rebrembe dera Fòrça.
MISERABLES-IV-WEB	En repugnant pati, entara plèba er Edifici Nau, entara administracion eth pati de Sant Bernard, e entàs panaires era tuta des Leons; en aquera muralha caperada d’escaumes e de lepra, que pujaue pera quèrra enquiath tet, apròp d’ua pòrta de hèr, rolhada ja, qu’amiaue entara anciana capelha deth palai ducau dera Fòrça, convertida en dormitòri de bandits, se vedie encara hè dotze ans, un castèth grossièraments escultat damb un clau, ena pèira, e dejós aguesta signatura: BRUJON, 1811.
MISERABLES-IV-WEB	Eth Brujon de 1811 ère eth pair deth Brujon de 1832.
MISERABLES-IV-WEB	Aguest, qu’a penes auem pogut entreveir ena emboscada dera casa de Gorbeau, ère un joen de bon pòrt, plan astut e discret, d’aspècte hugidís e penible.
MISERABLES-IV-WEB	Per çò d’aguest aspècte l’auie alistat eth jutge, en creder-lo mès util en pati de Carlemanh qu’en croton incomunicat.
MISERABLES-IV-WEB	Es panaires non interrompen er exercici dera sua profession, encara que siguen en mans dera justícia.
MISERABLES-IV-WEB	Non s’incomòden per tan pòca causa, e èster empresoat per un crim non empedís començar-ne un aute; que son coma es artistes qu’an un quadre ena exposicion, e non per aquerò dèishen de trabalhar en quauqua òbra naua en sòn talhèr.
MISERABLES-IV-WEB	Brujon semblaue auer-se quedat estonat damb era preson.
MISERABLES-IV-WEB	Se lo vedie fòrça còps ores sanceres en pati de Carlemanh, de pès, près dera lucana deth cantinèr, contemplant coma un pèc era sordida lista des prètz dera cantina, que començaue: pòrres, seishanta dus centims, e acabaue: cigar, cinc centims; o ben s’estaue eth temps tremolant, croishint es dents, dident qu’auie fèbre e preguntant s’auie liure quauqu’un des vint-e-ueit lhets dera sala des malauts.
MISERABLES-IV-WEB	De pic, tara dusau quinzea de hereuèr de 1832, se sabec que Brujon, eth pèc, auie manat a hèr as mossos dera preson, non jos eth sòn nòm, senon jos eth nòm de tres camarades sòns, tres comissions desparières, que l’auien costat cinquanta sòus, despena exorbitanta que cridec era atencion der inspector dera preson.
MISERABLES-IV-WEB	Se heren investigacions, e consultant era tarifa des encargues, clauada ena paret dera sala des presoèrs, se’n saberen de qué es cinquanta sòus se dividien atau: tres encargues: un ath Panteon, dètz sòus; un aute a Val-de- Grace, quinze sòus, e un aute ara barralha de Grenelle, vint-e-cinc sòus; aguest darrèr qu’ère eth prètz mès naut dera tarifa.
MISERABLES-IV-WEB	Ara plan, precisaments en Panteon, en Val-de-Grace e ena barralha de Grenelle i auie es domicilis des tres panaires des barralhes mès temibles, Kruideniers, eth cridat Bizarro; Gloriós, forçat complit, e Paracoches, que sus eri queiguec per aguest incident era guardada dera policia.
MISERABLES-IV-WEB	Se credec endonviar qu’aguesti òmes èren afiliadi ara banda deth Patron Minette, que d’era auien estat caladi ena ombra es caps Babet e Tragamar.
MISERABLES-IV-WEB	Se supausèc qu’es encargues de Brujon, manadi non a ua casa senon a persones que demorauen en carrèr, deuien èster avisi entà bèth crim planejat.
MISERABLES-IV-WEB	Que i auie, ath delà, d’auti indicis; se metec era garra as tres vagui e se credec auer aurejat era maquinacion de Brujon, quina que siguesse.
MISERABLES-IV-WEB	Ua setmana apruprètz d’aguestes mesures, ua net, un suvelhant de ronda, que vigilaue eth dormitòri inferior der Edifici Nau en moment de méter ena boeta de signes de reconeishença eth sòn signe, ei a díder, era pèça de metau damb eth sòn numèro, que se tie entà indicar qu’er inspector complís eth servici exactaments, de sòrta que cada ora què enes boètes des pòrtes des dormitòris un d’aguesti signes; un inspector, didem, vedec pera reisheta deth dormitòri a Brujon seigut, escriuent quauquarren en lhet jos era lum dera lampa.
MISERABLES-IV-WEB	Er inspector entrèc, se metec pendent un mes a Brujon en un croton, mès que non se le podec cuélher aquerò qu’auie escrit.
MISERABLES-IV-WEB	Era policia non se’n sabec d’arren mès.
MISERABLES-IV-WEB	Çò de cèrt ei que, londeman, lancèren un postilhon deth pati de Carlemanh entara tuta des Leons per dessús der edifici de cinc estatges que separaue ambdús patis.
MISERABLES-IV-WEB	Etimologia: Peth dessús d’Anglatèrra, d’ua tèrra entà ua auta, entà Irlanda.
MISERABLES-IV-WEB	Quan què, donc, era bòla en pati, eth que la recuelh la daurís e trape un bilhet dirigit a quauque presoèr en pati.
MISERABLES-IV-WEB	S’ei un presoèr qui la cuelh la balhe ath sòn destin, e s’ei un carcerèr o un des presoèrs secretaments venudi, que se criden “saumets” enes presons, e “vops” enes crotons, eth bilhet ei presentat ar escrivan, e dempús ara policia.
MISERABLES-IV-WEB	Aguest còp eth bilhet arribèc ath sòn destin, encara qu’en aqueth moment eth que l’auie de recéber ère entre es desseparadi: qu’ère arren mens que Babet, un des quate dera banda deth Patron Minette.
MISERABLES-IV-WEB	Eth postilhon contenguie un papèr plegat qu’en eth i auie escrites aguestes linhes: “Babet.
MISERABLES-IV-WEB	Que se pòt dar un còp en carrèr Plumet.
MISERABLES-IV-WEB	Ua rèisha en un jardin.” Aquerò ère çò que Brujon auie escrit aquera net.
MISERABLES-IV-WEB	A maugrat des registradors e registradores, Babet trapèc era manèra de hèr a vier eth bilhet dès era Fòrça entara Salpetriere a ua “bona amiga” qu’auie aquiu e qu’ère embarrada.
MISERABLES-IV-WEB	Aguesta, ath sòn torn, hec a vier eth bilhet a ua auta que coneishie, ua tau Magnon, vigilada pera policia, mès encara non empresoada.
MISERABLES-IV-WEB	Aguesta Magnon, qu’eth sòn nòm a vist ja eth lector, auie damb es Thenardier relacions qu’explicaram mès endauant e podie servir de pònt entre era Salpetriere e es Magdalenes, en tot tier-li ua visita a Eponina.
MISERABLES-IV-WEB	Mès se passèc precisaments en aguest moment que, mancant espròves en sumari format contra Thenardier respècte des sues hilhes Eponina e Azelma, sigueren botades en libertat.
MISERABLES-IV-WEB	Quan Eponina gessec, era Magnon, que la demoraue ena pòrta des Magdalenes, autregèc eth bilhet de Brujon a Babet, en tot encomanar-li que amièsse a tèrme eth negòci.
MISERABLES-IV-WEB	Eponina venguec en carrèr Plumet, reconeishec eth brescat e eth jardin, observèc era casa, espièc, siguec ara demora e quauqui dies dempús li hec a vier ara Magnon, que s’estaue en carrèr Clocheperce, un bescueit, que Magnon transmetec ara aimanta de Babet ena Salpetriere.
MISERABLES-IV-WEB	Un bescueit en tenebrós simbolisme des presons signifique: non i a arren a hèr.
MISERABLES-IV-WEB	Tan ben gessec tot que, mens d’ua setmana dempús, Babet e Brujon, en trapar-se en camin de ronda dera Fòrça, en anar er un entara “instrucción” e er aute tornant, preguntèc Brujon:
MISERABLES-IV-WEB	E eth carrèr P?
MISERABLES-IV-WEB	Bescueit, responec Babet.
MISERABLES-IV-WEB	Atau s’avortèc aguest fetus deth crim, engendrat per Brujon ena Fòrça.
MISERABLES-IV-WEB	Aguest avortament qu’auec, totun, conseqüéncies totafèt estranhes en programa de Brujon; que ja se veiràn.
MISERABLES-IV-WEB	Fòrça viatges se cre qu’un nude un hiu, e se ne nude un aute.
MISERABLES-IV-WEB	III.- Aparicion ath senhor Mabeuf.
MISERABLES-IV-WEB	Mario non visitaue ad arrés, solet quauqui viatges trapaue ath senhor Mabeuf.
MISERABLES-IV-WEB	Tant que Mario baishaue grèuments per aguesti lugubres gradons, que se poirien cridar era escala dera tuta, e qu’amien entà lòcs sense lum, a on s’enten as erosi caminar peth dessús, eth senhor Mabeuf les baishaue de ua auta manèra.
MISERABLES-IV-WEB	Era Flora de Cauteretz non se venie ja bric.
MISERABLES-IV-WEB	Es experiments sus eth color indi non auien dat cap resultat en petit jardin d’Austerlitz, qu’ère mau plaçat; aquiu solet podie cultivar quauques plantes estranhes qu’auien besonh d’umiditat e d’ombra.
MISERABLES-IV-WEB	Mès que non se descoratjaue.
MISERABLES-IV-WEB	Auie artenhut un cornèr de tèrra en Jardin Botanic, en ua bona situacion entà hèr “ath sòn cargue”es assagi sus er indi, qu’entad aquerò s’auie hèt a vier es huelhes dera sua Flora en Mont de Pietat.
MISERABLES-IV-WEB	Qu’auie redusit eth sòn esdejoar a dus ueus e ne deishaue un d’eri entara sua vielha sirventa, que non l’auie pagat era sodada hège quinze mesi; Fòrça viatges, eth sòn esdejoar qu’ère tot eth sòn minjar.
MISERABLES-IV-WEB	Ja non arrie damb era sua arridalha infantila; s’auie tornat foreno e non recebie visites.
MISERABLES-IV-WEB	Mario que hège ben en non vier a tier-li ua visita.
MISERABLES-IV-WEB	Quauqui còps, ara ora qu’eth senhor Mabeuf anaue entath Jardin Botanic, se trapauen eth vielh e eth joen en baloard der Espitau; non se parlauen, solet se saludauen damb eth cap tristaments.
MISERABLES-IV-WEB	Causa dolorosa: que i a un moment qu’era misèria dessepare enquia e tot as amics.
MISERABLES-IV-WEB	Abans qu’èren dus amics, ara èren dus passejaires.
MISERABLES-IV-WEB	Eth librari Royol auie mòrt.
MISERABLES-IV-WEB	Mentretant, trabalhaue cada dia en sòn semiat d’indi, e de net entornaue entà çò de sòn pr’amor d’adaiguar eth sòn jardin e liéger es sòns libres.
MISERABLES-IV-WEB	Eth senhor Mabeuf auie alavetz uns ueitanta ans.
MISERABLES-IV-WEB	Ua net qu’auec ua singulara aparicion.
MISERABLES-IV-WEB	Qu’auie tornat entà casa plan de dia encara.
MISERABLES-IV-WEB	Era tia Plutarco, qu’era sua salut se trincaue, ère malauta e ajaçada.
MISERABLES-IV-WEB	Eth senhor Mabeuf auie minjat un uas qu’auie un shinhau de carn e un bocin de pan qu’auie trapat ena taula dera codina, e ère seigut en un recanton qu’auie coma banc en jardin.
MISERABLES-IV-WEB	Apròp deth banc i auie, sivans era mòda des ancians uarts, ua sòrta de calaish naut, hèt de bigues e de hustes fòrça maumetudes ja, qu’ère gabia de conilhs ena part inferiora e frutèr ena superiora.
MISERABLES-IV-WEB	Que non i auie conilh ena gabia; encara sauvaue quauques pomes en frutèr, rèstes der aprovediment der iuèrn.
MISERABLES-IV-WEB	Eth senhor Mabeuf s’auie metut a huelhetejar e a liéger, damb era ajuda des lunetes, dus libres que n’ère apassionat, e que, causa estranha ena sua edat, lo tenguien cogitós.
MISERABLES-IV-WEB	Era sua naturau timiditat lo hège avient entà acceptar certanes supersticions.
MISERABLES-IV-WEB	Eth prumèr d’aguesti libres ère eth famós tractat deth president Delancre Dera inconstància des dimònis, er aute, qu’ère era òbra deth Mutor dera Rubaudiere, Sus es diables de Vauvert, e es globelins dera Bievre.
MISERABLES-IV-WEB	Aguest darrèr libre l’interessaue autant mès, guaire eth sòn jardin auie estat un lòc frequentat pes globelins.
MISERABLES-IV-WEB	Eth crepuscul començaue a emblanquir es objèctes que son naut de tot, e a ennerir es que son baish.
MISERABLES-IV-WEB	Ath còp que liegie guardaue peth dessús deth libre es sues plantes, e entre totes, un rododendron magnific qu’ère un des sòns consolaments; es quate darrèrs dies de caumàs, de vent e de solei, sense ua gota de ploja auien hèt qu’es branques s’acorbaishèssen, que s’inclinèssen es botons, e que queiguessen es huelhes; li calie adaiguar; eth rododendron, sustot, qu’ère trist.
MISERABLES-IV-WEB	Eth senhor Mabeuf ère d’aguesti qu’entada eri es plantes an amna.
MISERABLES-IV-WEB	Eth vielh auie trabalhat tot eth dia en sòn semiat d’indi e ère rendut de cansament; se lheuèc, totun, deishèc es libres en banc e se filèc acorbaishat e damb pas trantalhant entath potz; mès quan cuelhec era còrda non podec ne tansevolhe tirassar tà destacar-la.
MISERABLES-IV-WEB	Alavetz se virèc e hec ua lucada angoniosa entath cèu, que s’anaue caperant d’esteles.
MISERABLES-IV-WEB	Era net auie era serenor qu’amendrís es dolors des òmes jos ua alegria lugubra, fèrma e desconeishuda, e anonciaue qu’anaue a èster tant arida coma eth dia.
MISERABLES-IV-WEB	Ne ua soleta broma!
MISERABLES-IV-WEB	Ne ua lèrma d’aigua!” E deishèc quèir sus eth pièch eth cap qu’auie lheuat hège un moment.
MISERABLES-IV-WEB	Mès lo tornèc a lheuar e guardèc entath cèu, mormolhant:
MISERABLES-IV-WEB	Ua lèrma d’arrosada!
MISERABLES-IV-WEB	Un shinhau de pietat!
MISERABLES-IV-WEB	Sagèc de nauèth de destacar era còrda deth potz, mès que non podec.
MISERABLES-IV-WEB	En aqueth moment entenec ua votz que didie:
MISERABLES-IV-WEB	Senhor Mabeuf, voletz qu’adaigua jo eth jardin?
MISERABLES-IV-WEB	E ath còp sentec ena tanca eth bronit d’ua animau sauvatge que cor, e vedec gésser d’entre es matarrassi a ua joeneta prima, que se metec ath sòn dauant en tot guardar-lo atrevidaments.
MISERABLES-IV-WEB	Semblaue mèslèu un avortament deth crepuscul qu’un èsser uman.
MISERABLES-IV-WEB	Abans de qué auesse pogut respóner ua soleta paraula eth senhor Mabeuf, que s’espaurie aisidaments, aqueth èsser, qu’es sòns movements auien ena escurina ua sòrta de caprici sobte, auie destacat era còrda, submergit e trèt eth farrat, e aumplit era regòla; eth bon òme campaue aguesta aparicion, qu’auie es pès descauci e ua pelha tota esbocinada; vedie, didem, se com corrie pes regons vessant era vida ath sòn entorn.
MISERABLES-IV-WEB	Eth bronit dera regòla enes huelhes embelinaue ath senhor Mabeuf.
MISERABLES-IV-WEB	Li semblaue qu’eth rododendron ère ja erós.
MISERABLES-IV-WEB	Uedat eth prumèr farrat, era gojata ne treiguec un aute, e dempús un tresau e atau adaiguèc tot eth jardin.
MISERABLES-IV-WEB	Quan caminaue pes carrèrs d’arbilhons qu’en eri campaue eth sòn perfil totafèt nere, agitant sus es sòns longui e angulosi braci era sòn esbocinat mocador, qu’auie ua cèrta mina d’arrata-cauda.
MISERABLES-IV-WEB	En acabar, eth senhor Mabeuf s’apressèc ada era damb lèrmes enes uelhs e li botèc era man en front.
MISERABLES-IV-WEB	Diu t’ac age, didec.
MISERABLES-IV-WEB	Non, responec, que sò eth diable; mès qu’ei parièr.
MISERABLES-IV-WEB	Eth vielh exclamèc sense demorar enténer era responsa:
MISERABLES-IV-WEB	Plan que podetz, didec era.
MISERABLES-IV-WEB	Qué?
MISERABLES-IV-WEB	Dider-me a on s’està eth senhor Mario.
MISERABLES-IV-WEB	Eth vielh non ac comprenec.
MISERABLES-IV-WEB	Quin senhor Mario?
MISERABLES-IV-WEB	E lheuèc era sua veirenca guardada coma cercant ua causa qu’auesse despareishut.
MISERABLES-IV-WEB	Un joen que venguie aciu hè bèth temps.
MISERABLES-IV-WEB	Eth senhor Mabeuf auie ja regirat era sua memòria, e responec:
MISERABLES-IV-WEB	A, òc!…
MISERABLES-IV-WEB	Demoratz!
MISERABLES-IV-WEB	Eth senhor Mario…
MISERABLES-IV-WEB	E, ath còp que parlaue, s’auie acorbaishat entà tier ua arrama deth rododendron.
MISERABLES-IV-WEB	Demoratz, seguic; ara me’n brembi.
MISERABLES-IV-WEB	Vietz per aquiu, e non serà de mau hèr que lo trapètz.
MISERABLES-IV-WEB	Quan eth senhor Mabeuf se lheuèc ja non i auie arrés; era joena auie despareishut.
MISERABLES-IV-WEB	Alavetz auec pòur de vertat.
MISERABLES-IV-WEB	Ua ora dempús, quan s’ajacèc, tornèc a pensar en aquerò, e en esclipsar- se, en aguest moment confús qu’eth pensament, semblable ar audèth fabulós que vie a èster un peish entà passar eth mar, cuelh de man en man era forma de fantasia entà trauessar eth sòmi, se didie confusaments: “Aquerò se retire fòrça ad açò que Rubaudiere conde des globelins.
MISERABLES-IV-WEB	IV.- Aparicion a Mario.
MISERABLES-IV-WEB	Quauqui dies dempús d’aguesta visita d’un “esperit” ath senhor Mabeuf, un maitin (ère deluns, eth dia que Mario demanaue a Courfeyrac era monèda de cent sòus entà Thenardier) Mario auie metut aguesta monèda ena pòcha e abans de hèr-la-se a vier entath carcerèr auie vengut “a passejar un shinhau”, demorant auer talents de trabalhar en tornar.
MISERABLES-IV-WEB	Aquerò ère çò que hège tostemp.
MISERABLES-IV-WEB	Tanlèu se lheuaue se seiguie dauant d’un libre e d’ua huelha de papèr pr’amor d’acabar; qu’auie alavetz de hèr era version ath francés d’ua celèbra discussion entre alemans, era controvèrsia de Gans e de Sabigny4; cuelhie a Gas, cuelhie dempús a Sabigny, liegie quate linhes, sajaue d’escriuer-ne ua, auie ua estela entre es sòns uelhs e eth papèr, e se lheuaue dera cagira dident:
MISERABLES-IV-WEB	Vau a gésser.
MISERABLES-IV-WEB	E se n’anaue entath Camp dera Alausa.
MISERABLES-IV-WEB	Aquiu que vedie mès que jamès era estela, e mens que jamès a Gans e Savigny.
MISERABLES-IV-WEB	Entornaue entà casa, sajaue de començar a trabalhar e non ac artenhie, non podie repilhar ne un de solet des hius trincadi deth sòn cervèth; alavetz didie:
MISERABLES-IV-WEB	Deman non gesserè, pr’amor qu’atau non posqui trabalhar.
MISERABLES-IV-WEB	E gessie cada dia.
MISERABLES-IV-WEB	S’estaue mès en Camp dera Alausa qu’ena casa de Courfeyrac.
MISERABLES-IV-WEB	Era sua adreça qu’ère reauments aguesta: baloard dera Santat, setau arbe, passat eth carrèr de Croulebarbe.
MISERABLES-IV-WEB	Eth maitin que parlam auie abandonat er arbe e s’auie seigut ena parabanda der arriuet des Globelins.
MISERABLES-IV-WEB	Un solei alègre penetraue es fresques huelhes dubèrtes e ludentes.
MISERABLES-IV-WEB	Ça que la, a trauèrs d’aguest penible destacament d’idies indistintes que non èren un monològ, perque tant s’aflaquie en eth era activitat que ja non auie ne era fòrça de voler afligir-se; a trauèrs d’aguesta absorcion melancolica, sentie es sensacions de çò d’exterior.
MISERABLES-IV-WEB	Entenie darrèr d’eth, dejós d’eth, en ambdús costats der arriuet, as bugadères des Globelins pataquejar era ròba, e per dessús deth sòn cap cantar es audèths enes òlms.
MISERABLES-IV-WEB	D’un costat, eth bronit dera libertat, der erós descuet, deth plaser qu’a ales; der aute, eth bronit deth trabalh.
MISERABLES-IV-WEB	Aguesti dus bronits li semblauen alègres, causa que lo hège pensar prigondaments e lèu reflexionar.
MISERABLES-IV-WEB	De ressabuda, en miei der extasi que lo senhorejaue, entenec ua votz coneishuda que didie:
MISERABLES-IV-WEB	Cara!
MISERABLES-IV-WEB	Qu’ei aquiu!
MISERABLES-IV-WEB	Lheuèc es uelhs e arreconeishec ad aquera malerosa mainada qu’auie vengut un maitin ena sua casa, era hilha màger de Thenardier, Eponina, donques que ja sabie se com se cridaue.
MISERABLES-IV-WEB	Qu’estaue apraubida e beròia, dues causes que semblaue que non podien èster.
MISERABLES-IV-WEB	Qu’auie realizat un doble progrès entara lum e entath malastre.
MISERABLES-IV-WEB	Amiaue es pès descauci, anaue jargada de pelhòts, coma eth dia qu’auie entrat en sòn quarto tan decididaments; sonque qu’es sòns pelhòts auien dus mesi mès; es traucs èren mès grani e es pelhòts mès miserables.
MISERABLES-IV-WEB	Auie era madeisha votz raucosa, eth madeish front ennerit e arropit per aire, era madeisha guardada liura, hòraviada e trantalhanta.
MISERABLES-IV-WEB	Ath delà, auie ena fesomia quauquarren d’estonat e malerós, que hig era preson ara misèria.
MISERABLES-IV-WEB	Amiaue ues rèstes de palha e de hen enes peus, non coma Ofelia per auer- se tornat lhòca damb eth contagi dera holia de Hamlet, senon perque auie dormit en bèth palhèr.
MISERABLES-IV-WEB	E totun aquerò estaue beròia.
MISERABLES-IV-WEB	Be n’ei d’astre era joenesa!
MISERABLES-IV-WEB	S’auie arturat dauant de Mario damb ua expression d’alegria en sòn livid ròstre, e damb ua espècia d’arridalha.
MISERABLES-IV-WEB	S’estèc quauques menutes coma se non podesse parlar.
MISERABLES-IV-WEB	Que ja vos è trapat!, didec fin finau.
MISERABLES-IV-WEB	Mabeuf, en aguest baloard!
MISERABLES-IV-WEB	Guaire vos è cercat!
MISERABLES-IV-WEB	Se vo’n sabéssetz!
MISERABLES-IV-WEB	Vo’n sabetz?
MISERABLES-IV-WEB	Qu’è estat ena preson quinze dies!
MISERABLES-IV-WEB	Ò, com vos è cercat pendent tres setmanes!
MISERABLES-IV-WEB	Ja non demoratz aquiu?
MISERABLES-IV-WEB	Non, didec Mario.
MISERABLES-IV-WEB	Ò!, que ja ac compreni.
MISERABLES-IV-WEB	Per tòrt d’aquerò.
MISERABLES-IV-WEB	Vos auetz mudat.
MISERABLES-IV-WEB	Cara!
MISERABLES-IV-WEB	E per qué amiatz aguest chapèu tan vielh?
MISERABLES-IV-WEB	Un joen coma vos li cau amiar un bon vestit.
MISERABLES-IV-WEB	Non ac sabetz, senhor Mario?
MISERABLES-IV-WEB	Eth senhor Mabeuf vos cride eth baron Mario de sabi pas qué.
MISERABLES-IV-WEB	Non ei vertat que non ètz baron?
MISERABLES-IV-WEB	Es barons son vielhs, van entath Luxembourg, dauant deth palai a on i a mès solei, e liegen La Quotidienne per un sòu.
MISERABLES-IV-WEB	Jo venguí un còp a hèr-li a vier ua carta a un baron atau.
MISERABLES-IV-WEB	Qu’auie mès de cent ans.
MISERABLES-IV-WEB	Didetz-me.
MISERABLES-IV-WEB	A on vos estatz ara?
MISERABLES-IV-WEB	Mario non responec.
MISERABLES-IV-WEB	A!, seguic era.
MISERABLES-IV-WEB	Qu’auetz un trauc ena camisa.
MISERABLES-IV-WEB	Vo l’aurè de cóser.
MISERABLES-IV-WEB	Mario caraue; era sauvèc silenci un moment, e dempús exclamèc:
MISERABLES-IV-WEB	E ça que la, se volessa vos obligaria a èster content.
MISERABLES-IV-WEB	Com!, preguntèc Mario.
MISERABLES-IV-WEB	Qué voletz díder?
MISERABLES-IV-WEB	Abans me cridàuetz de tu!
MISERABLES-IV-WEB	Plan, donc.
MISERABLES-IV-WEB	Qué vòs díder?
MISERABLES-IV-WEB	Eponina se mosseguèc eth pòt; semblaue trantalhar coma se siguesse cuelhuda d’ua luta interiora; a tot darrèr, se decidic.
MISERABLES-IV-WEB	Pejor encara, qu’ei parièr.
MISERABLES-IV-WEB	Prometetz-me solet qu’arriratz.
MISERABLES-IV-WEB	Que voi veder-vos arrir e dider- vos: “qu’està ben, me shaute”.
MISERABLES-IV-WEB	Praube senhor Mario!
MISERABLES-IV-WEB	Ja sabetz; que m’auetz prometut balhar-me tot çò que volguessa…
MISERABLES-IV-WEB	Òc, mès, parla!…
MISERABLES-IV-WEB	Era guardèc a Mario fixaments enes uelhs, e li didec:
MISERABLES-IV-WEB	Me’n sai dera adreça!
MISERABLES-IV-WEB	Mario perdec era sang dera cara.
MISERABLES-IV-WEB	Tota era sang emanèc entath còr.
MISERABLES-IV-WEB	Quina adreça?
MISERABLES-IV-WEB	Era que m’auetz manat averiguar.
MISERABLES-IV-WEB	E higec coma hent un esfòrç: Era adreça… ja sabetz.
MISERABLES-IV-WEB	Òc!, gasulhèc Mario.
MISERABLES-IV-WEB	Dera senhoreta!
MISERABLES-IV-WEB	E sonque prononciar aguesta paraula alendèc prigondaments.
MISERABLES-IV-WEB	Mario sautèc dera parabanda qu’ère seigut e li cuelhec violentaments era man.
MISERABLES-IV-WEB	Ò, plan!
MISERABLES-IV-WEB	Amiatz-me.
MISERABLES-IV-WEB	Ditz-me!
MISERABLES-IV-WEB	Demana-me tot çò que volgues!
MISERABLES-IV-WEB	Vietz damb jo, responec.
MISERABLES-IV-WEB	Retirèc alavetz era man, e didec damb un ton qu’aurie nafrat eth còr d’un observador, mès que non cridèc era atencion de Mario, embriac e esmoigut.
MISERABLES-IV-WEB	A!, be n’ètz de content ara!
MISERABLES-IV-WEB	Ua broma passèc peth front de Mario.
MISERABLES-IV-WEB	Jura-me ua causa!, didec cuelhent a Eponina deth braç.
MISERABLES-IV-WEB	Jurar!, didec era.
MISERABLES-IV-WEB	Qué vò díder aquerò?
MISERABLES-IV-WEB	Cara!
MISERABLES-IV-WEB	Voletz que jura?
MISERABLES-IV-WEB	E se metec a arrir.
MISERABLES-IV-WEB	Ta pair!
MISERABLES-IV-WEB	Eponina se virèc entada eth admirada.
MISERABLES-IV-WEB	Eponina!
MISERABLES-IV-WEB	Com sabetz que me cridi Eponina?
MISERABLES-IV-WEB	Promet-me çò que te digui.
MISERABLES-IV-WEB	Mès era semblec non entener-lo.
MISERABLES-IV-WEB	Qu’ei plan estranh tot aquerò!
MISERABLES-IV-WEB	M’auetz cridat Eponina!
MISERABLES-IV-WEB	Mario li cuelhec es dus braci ath còp.
MISERABLES-IV-WEB	Mès, respon-me en nòm deth cèu!
MISERABLES-IV-WEB	Hè cabau ad açò que te digui.
MISERABLES-IV-WEB	Jura-me que non li dideràs aguesta adreça a ta pair!
MISERABLES-IV-WEB	Eth mèn pair!
MISERABLES-IV-WEB	A, òc, eth mèn pair!
MISERABLES-IV-WEB	Sigatz tranquil.
MISERABLES-IV-WEB	Mès, ath delà, me n’encuedi jo deth mèn pair?
MISERABLES-IV-WEB	Mès, non m’ac prometes?, exclamèc Mario.
MISERABLES-IV-WEB	Deishatz-me, didec era en tot meter-se a arrir.
MISERABLES-IV-WEB	Com me pataquejatz!
MISERABLES-IV-WEB	Òc, òc, vos ac prometi!
MISERABLES-IV-WEB	Vos ac juri!
MISERABLES-IV-WEB	A jo que m’ei parièr aquerò!
MISERABLES-IV-WEB	Non li diderè era adreça ath mèn pair!
MISERABLES-IV-WEB	Non ei aquerò?
MISERABLES-IV-WEB	Ne ad arrés, higec Mario.
MISERABLES-IV-WEB	Ne ad arrés.
MISERABLES-IV-WEB	Ara, amia-me, didec Mario.
MISERABLES-IV-WEB	De seguit?
MISERABLES-IV-WEB	De seguit.
MISERABLES-IV-WEB	Vietz.
MISERABLES-IV-WEB	Ò, be n’ei de content!, didec era joena.
MISERABLES-IV-WEB	Ath cap d’uns passi s’arturèc.
MISERABLES-IV-WEB	Me seguitz plan d’apròp, senhor Mario.
MISERABLES-IV-WEB	Non an de veir a un òme de bon pòrt coma vos, damb ua hemna coma jo.
MISERABLES-IV-WEB	En cap lengua se poirie exprimir çò qu’embarraue aguesta paraula, hemna, prononciada per aquera mainada.
MISERABLES-IV-WEB	Hec ua dotzea de passi, e se posèc un aute còp; Mario l’artenhec.
MISERABLES-IV-WEB	Era li dirigic era paraula de costat, e sense virar-se entada eth.
MISERABLES-IV-WEB	A prepaus, vo’n brembatz de qué auetz prometut ua causa?
MISERABLES-IV-WEB	Mario escorcolhèc era pòcha.
MISERABLES-IV-WEB	Non auie qu’es cinc francs destinadi a Thenardier; les treiguec e les botèc ena man d’Eponina.
MISERABLES-IV-WEB	Era dauric es dits, deishèc quèir era moneda en solèr, e didec guardant a Mario damb mina ombriua: Non voi es vòsti sòs.
MISERABLES-IV-WEB	Libre tresau: Era casa deth carrèr Plumet.
MISERABLES-IV-WEB	I.- Era casa deth secret.
MISERABLES-IV-WEB	Tà mejans deth darrèr sègle, un president de sala en Parlament de París auie ua aimanta, e en voler amagar-la, pr’amor qu’en aquera epòca es grani senhors mostrauen as sues aimantes, e es petiti les amagauen, hec bastir “ua caseta” ena banlèga de Sant German, en carrèr desèrt de Bomet, qu’aué se cride Plumet, e non luenh deth lòc que se cridaue alavetz Era luta d’animaus.
MISERABLES-IV-WEB	Se compausaue aguesta casa d’un pabalhon d’un solet estatge; auie dues sales en embaish e dus quartos en principau, ua codina en aqueth e un gabinet d’atrencadura en aguest, e dejós deth losat un graèr, precedit tot d’un jardin, damb un gran brescat que daue tath carrèr.
MISERABLES-IV-WEB	Eth jardin qu’auie lèu mieja faneca de tèrra, e ère era soleta causa que podien veir es passejaires; mès, peth darrèr deth pabalhon i auie un pati petit e ath hons ua cramba baisha, compausada de dues pèces sus era tuta, espècia de secret, destinat a amagar, en cas de besonh, un mainatge e ua hilhuquèra.
MISERABLES-IV-WEB	Aguesta cramba comunicaue pera esquia mejançant ua pòrta amagada, e que se daurie per un secret, damb un long correder o passada, empeirat, tortuós, a cèu dubèrt, qu’auie dues nautes parets, qu’amagat damb un art prodigiós, e coma perdut entre es limits deth jardin e des semiats, qu’es sòns angles e torns anauen seguin, acabaue en ua auta pòrta, tanben secreta, que se daurie a miei quart de lèga d’aquiu, lèu en un aute barri, ena extremitat solitària deth carrèr de Babilonia.
MISERABLES-IV-WEB	Eth senhor president entraue per aquiu; de tau sòrta que, enquia e tot es que l’auessen espiat e seguit, e auessen observat qu’eth senhor president anaue cada dia misteriosaments en bèth lòc, non aurien sospechat que vier en carrèr de Babilònia ère vier en carrèr de Blomet.
MISERABLES-IV-WEB	Mejançant abiles crompes de terren, er engenhós magistrat auie pogut hèr aguest trabalh de camin secret enes sues possessions, e per tant, sense cap trebuc.
MISERABLES-IV-WEB	Sonque es audèths vedien aqueth curiosèr, en èster plan probable qu’es capneri e calandres parlotèssen fòrça, a cargue deth senhor president.
MISERABLES-IV-WEB	Eth pabalhon ère de pèira, ar estil Mansart; qu’auie un fustatge e ère moblat ara Watteau; decorat damb arròques peth laguens e perruca peth dehòra; enrodat d’ua tripla tanca de flors; e auie quauquarren de discrèt, d’elegant e de solemne, coma correspon a un caprici amorós d’un magistrat.
MISERABLES-IV-WEB	Era casa e eth correder, que ja an despareishut, existien encara hè ua quinzea d’ans.
MISERABLES-IV-WEB	En 1793, un cauderèr crompèc era casa entà esbauçar-la; mès, en non auer pogut pagar eth prètz, era nacion lo declarèc en falhita, de manèra que siguec era casa que l’esbaucèc ada eth.
MISERABLES-IV-WEB	Dempús s’estèc desabitada e s’anèc maumetent doçaments, coma toti es edificis as que non comunique era vida era preséncia der òme.
MISERABLES-IV-WEB	Auie demorat moblada damb es mòbles ancians e tostemp anonciada en venda o loguèr, e es dètz o dotze persones que passauen cada an peth carrèr Plumet vedien aguesta anoncia en un pannèu auriò e illegible, penjat deth brescat deth jardin dempús 1810.
MISERABLES-IV-WEB	Tà finaus dera Restauracion, aguesti passejaires poderen notar qu’auie despareishut er escrit, e qu’èren dubèrts es hiestrons deth prumèr estatge.
MISERABLES-IV-WEB	Efectiuaments, era casa qu’ère ocupada; es hièstres auien “rideuets”, senhau de qué i auie ua hemna.
MISERABLES-IV-WEB	En mes d’octobre de 1829, un òme de quauqua edat s’auie presentat e auie logat era casa tau qu’estaue, includint era cramba deth darrèr e eth correder qu’acabaue en carrèr Babilonia.
MISERABLES-IV-WEB	Auie hèt restaurar es dubertures secretes des dues pòrtes d’aguest correder.
MISERABLES-IV-WEB	Era casa, coma viem de díder, auie lèu es madeishi mòbles ancians qu’en temps deth president: eth nau logatari auie manat hèr quauques reparacions, en tot botar aciu e delà çò que mancaue, calades en pati, rajòles enes solèrs, gradons ena escala, huelhes en parc e veires enes hièstres, e darrèraments s’auie installat aquiu damb ua joeneta e ua sirventa vielha, sense cap rambalh, mèsalèu coma aqueth que se desvie que coma eth qu’entre en ua casa.
MISERABLES-IV-WEB	Es vesins non mormolhauen arren, pr’amor que non n’auie.
MISERABLES-IV-WEB	Aguest logatari tan silenciós qu’ère Jean Valjean, e era joena, Cosette.
MISERABLES-IV-WEB	Auie logat era casa damb eth nòm de senhor Fauchelevent, rendista.
MISERABLES-IV-WEB	En tot aquerò qu’auem referit anterioraments, eth lector s’aurà tardat mens que Thenardier a conéisher a Jean Valjean.
MISERABLES-IV-WEB	Per qué auie abandonat Jean Valjean eth convent deth petit Picpus?
MISERABLES-IV-WEB	Qué s’auie passat?
MISERABLES-IV-WEB	Arren s’auie passat d’extraordinari.
MISERABLES-IV-WEB	Eth lector rebrembarà que Jean Valjean ère erós en convent, tant erós qu’era sua consciéncia acabèc per alarmar-se.Vedie a Cosette cada dia; sentie néisher e desvolopar-se en eth, de man en man, eth sentiment pairau, curbie damb era sua amna aquera mainada e se didie qu’ère sua, qu’arrés l’ac podie trèir, e qu’atau serie tostemp; que Cosette se harie monja, en veder-se doçaments sollicitada cada dia, de sòrta qu’eth convent serie tostemp er univèrs entada eth e entada era; qu’eth, envielhirie aquiu, e era creisherie, e envielhirie e moririe; e, a tot darrèr, consoladora esperança!, que non serie possible cap separacion.
MISERABLES-IV-WEB	Mès, ath còp que pensaue aquerò, venguec a quèir en naues perplexitats.
MISERABLES-IV-WEB	Se preguntèc ada eth madeish se tota aquera felicitat se compausaue solet dera sua felicitat o tanben dera de ua auta persona, ei a díder, dera felicitat d’aquera mainada que s’apoderaue e que confiscaue eth, qu’ère un vielh; non ère aquerò un panatòri?
MISERABLES-IV-WEB	Se didie qu’aguesta mainada auie eth dret a conéisher eth mon abans de renonciar ada eth, que privar-la per auança e de bèra manèra sense consultar-la, de toti es gòis, jos era desencusa de sauvar-la de totes es espròves, profitar-se dera sua ignorància e deth sòn isolament entà hèr a germiar en era ua vocacion artificiau, que serie desnaturalizar a ua creatura umana e enganhar a Diu.
MISERABLES-IV-WEB	E qui sap se Cosette en reflexionar quauque dia sus tot aquerò, e veder-se monja a desengust non arribarie enquia e tot a auer-lo en òdi?
MISERABLES-IV-WEB	Darrèra idia, lèu egoïsta e mens nòbla qu’es autes, mès que l’ère insuportabla.
MISERABLES-IV-WEB	Decidic, donc, abandonar eth convent.
MISERABLES-IV-WEB	Pensèc, encara que damb racacòr, qu’ère de besonh; non auie objeccions entà hèr-se.
MISERABLES-IV-WEB	Cinc ans d’embarrament e de desaparicion entre aqueres quate parets auien destrusit o dispersat, plan que òc, es elements de temor; que podie tornar tranquillaments a viuer entre es òmes; auie envielhit e estaue desconeishut.
MISERABLES-IV-WEB	Qui l’auie d’arreconéisher ara?
MISERABLES-IV-WEB	Ath delà d’aquerò, se qué ei eth perilh dauant deth déuer?
MISERABLES-IV-WEB	Plan, donc, arren l’empedie èster prudent e cuélher es sues precaucions.
MISERABLES-IV-WEB	Per çò dera educacion de Cosette, qu’ère lèu acabada e complèta.
MISERABLES-IV-WEB	Jean Valjean, dempús de decidir-se, solet demorèc ua ocasión, e non se tardèc aguesta a presentar-se: er oncle Fauchelevent moric.
MISERABLES-IV-WEB	Jean Valjean demanèc audiéncia ara reverenda prioressa e li didec que, en auer recebut, ara mòrt deth sòn frair, un modèst eretatge que li permetie víuer sense trebalhar, pensaue deishar eth servici deth convent e hèr-se a vier ara sua arrèhilha; mès, coma que non ère just que Cosette, sense prononciar eth vòt, auesse estat educada a gratis, suplicaue umilaments ara reverenda prioressa que li permetesse aufrir ara comunautat ua soma de cinc mil francs, coma indemnizacion des cinc ans que Cosette auie passat en convent.
MISERABLES-IV-WEB	Atau gessec JeanValjean deth convent dera Adoracion Perpetua.
MISERABLES-IV-WEB	En abandonar aquera casa, amièc en braça, sense voler autrejar-lo a cap mosso, era petita mala, qu’era sua clau amiaue tostemp damb eth.
MISERABLES-IV-WEB	Aquera mala tenguie inquièta a Cosette per çò dera flaira embaumada que deishaue anar.
MISERABLES-IV-WEB	Era mala non se separèc jamès d’eth; tostemp l’auie en sòn quarto.
MISERABLES-IV-WEB	Qu’ère çò de prumèr, e a viatges çò d’unenc, que transferie enes sues mudances.
MISERABLES-IV-WEB	Cosette arrie e cridaue ara petita mala er inseparable, dident: “Me hè gelosia”.
MISERABLES-IV-WEB	Jean Valjean non gessec ar aire liure sense experimentar ua prigonda ansietat.
MISERABLES-IV-WEB	Descurbic era casa deth carrèr Plumet e s’estèc en era; ath delà ère en possession deth nòm de darrèr Fauchelevent.
MISERABLES-IV-WEB	Ath còp, loguèc d’autes dues cases en París, damb er in de tirar era atencion mens que viuent tostemp en madeish barri, de poder absentar-se ara mendre inquietud que sentesse, e de non trapar-se desprevengut, coma era net que s’escapèc miraculosaments de Javert.
MISERABLES-IV-WEB	Aguestes autes dues cases qu’èren dus edificis lègi e de praube aspècte, en dus barris desseparadi er un der aute; un en carrèr der Oèst e er aute en carrèr der Òme Armat.
MISERABLES-IV-WEB	Anaue de quan en quan, ja en carrèr der Òme Armat, ja en der Oèst, entà passar un mes o dues setmanes damb Cosette, sense hèr-se a vier ara tia Santos.
MISERABLES-IV-WEB	Lo servien es portièrs, e passaue per un rendista des entorns qu’auie un baishader ena ciutat.
MISERABLES-IV-WEB	Aquera gran vertut qu’auie tres cases en París pr’amor de húger dera policia.
MISERABLES-IV-WEB	II.- Jean Valjean, garda nacionau.
MISERABLES-IV-WEB	Per çò d’aute, e parlant en rigor, s’estaue en carrèr Plumet, a on auie apraiat era sua existéncia d’aguesta manèra: Cosette damb era sirventa ocupaue eth pavalhon, auie era cramba principau damb es tenhats pintadi, eth gabinet d’atrencadura daurat, eth salon deth president, ornat de tapissaria e de grani fautulhs, e eth jardin.
MISERABLES-IV-WEB	Jean Valjean auie manat botar en quarto de Cosette un lhet, damb pavalhon de damàs ancian de tres colors e un polit tapís de Persia, ancian tanben, crompat en carrèr de Figuier Saint-Paul, ena casa dera tia Gaucher; e entà evitar era severitat d’aguestes magnifiques anticalhes auie combinat damb aguestes causes vielhes toti es mòbles graciosi e elegants de joenes, eth cabinet d’atrencadura, era bibliotèca, era paperèra, es libres dauradi, eth coseire incrustat d’acajó, eth necessaire suberdaurat e era gibrelha de porcelana de Japon.
MISERABLES-IV-WEB	Grani ridèus de damàs, de hons ròi de tres colors, semblables as deth lhet, penjauen dauant es hièstres deth prumèr estatge; en embaish i auie ridèus de tapissaria.
MISERABLES-IV-WEB	Pendent tot er iuèrn era caseta de Cosette ère escauhada de naut en baish.
MISERABLES-IV-WEB	Jean Valjean s’estaue ena sòrta de porteria que i auie ath hons deth pati, damb un matalàs en un lhet plegable, ua taula de husta blanca, dues cagires de palha, ua gèrra de faiança, quauqui libres en ua taula, e era sua estimada mala en un cornèr; aquiu jamès i auie lum.
MISERABLES-IV-WEB	Minjaue damb Cosette, e auie un pan de chóina, entada eth, ena taula.
MISERABLES-IV-WEB	Eth dia qu’entrèc era tia Santos li didec:
MISERABLES-IV-WEB	Era senoreta qu’ei era patrona dera casa.
MISERABLES-IV-WEB	E vos, senhor?, auie replicat era tia Santos estonada.
MISERABLES-IV-WEB	Jo sò plan mès qu’eth patron, que sò sa pair.
MISERABLES-IV-WEB	Cosette, en convent, auie aprenut era sciéncia domestica e apraiaue es despenes, qu’èren plan modèstes.
MISERABLES-IV-WEB	Cada dia, Jean Valjean amiaue a Cosette a passejar, cuelhuda deth braç.
MISERABLES-IV-WEB	L’amiaue entath Luxembourg, entara albareda mès solitària, e es dimenges entà missa, tostemp en Santiago de HautPas, pr’amor qu’ère plan luenh.
MISERABLES-IV-WEB	Coma qu’aqueth ère un barri fòrça praube, daue fòrça aumòines, e es malerosi l’enrodauen ena glèisa, çò que l’auie valut eth titol que Thenardier l’auie autrejat: Ath senhor benfactor dera glèisa de Santiago de HautPas.
MISERABLES-IV-WEB	Ena casa deth carrèr Plumet non entraue cap estranh; era tia Santos se hège a vier es aprovediments, e Jean Valjean anaue eth madeish a cercar era aigua en ua hònt pròcha deth baloard.
MISERABLES-IV-WEB	Sauvauen era lenha e eth vin en un espaci miei sosterranh, tapissat de cauquilhatges, qu’ère près dera pòrta deth carrèr Babilonia, e qu’auie servit en d’auti tempsi de tuta entath senhor president, pr’amor qu’en temps des Holies e des Casetes, non i auie amor sense tuta.
MISERABLES-IV-WEB	Ena pòrta non utilizada deth carrèr Babilonia i auie ua d’aguestes caishes o boètes que servissen entà recuéher es cartes e es jornaus; mès coma es tres abitants deth pavalhon deth carrèr Plumet non recebien ne jornaus ne cartes, tenguien aguesta caisha, sauvadora en d’auti tempsi d’amorets, e confidenta d’ua gargamèra gomosa, entàs factures deth crubador de cargues, e es paperetes de garda; pr’amor qu’eth senhor Fauchelevent, rendista, ère garda nacionau; non s’auie pogut escapar des sarradi malhums deth cens de 1831.
MISERABLES-IV-WEB	Er recensament municipau qu’auie arribat en aquera epòca enquiath convent deth petit Picpus, espècia de broma impenetrabla e santa, d’a on Jean Valjean auie gessut venerable dauant es uelhs deth baile de barri, e per tant digne de hèr gardes.
MISERABLES-IV-WEB	Jean Valjean se botaue er unifòrme e entraue de garda tres o quate dies ar an, e ac hège damb plaser, donques qu’er unifòrme ère entada eth ua perfècta masca que lo barrejaue damb toti, deishant-lo solitari.
MISERABLES-IV-WEB	Jean Valjean venguie de complir seishanta ans, edat dera exempcion legau, mès que non ne pareishie que cinquanta; e, de un aute costat, non auie cap desitge de desliurar-se deth sòn sergent màger, e de burlar-se’n deth comde de Lobau: non tenguie estat civiu; amagaue eth sòn nòm, amagaue era sua edat, amagaue era sua identitat, ac amagaue tot; e coma auem dit, ère un garda nacionau de bon voler.
MISERABLES-IV-WEB	Tota era sua ambicion qu’ère retirar-se a quinsevolh que paguèsse taxes.
MISERABLES-IV-WEB	Er ideau d’aguest òme ère, en sòn interior, èster àngel, e en exterior, contribuent.
MISERABLES-IV-WEB	Mos cau hèr a notar aciu ua causa: quan gessie damb Cosette, se vestie coma auem dit, e semblaue un militar retirat.
MISERABLES-IV-WEB	Quan gessie solet, qu’ère normauments pera net, anaue tostemp vestit damb ua blòda e un pantalon d’obrèr, e ua casqueta que l’amagaue eth ròstre.
MISERABLES-IV-WEB	Ère aquerò precausion o umilitat?
MISERABLES-IV-WEB	Ambdues causes ar ensems.
MISERABLES-IV-WEB	Cosette ère ja acostumada ar aspècte enigmatic deth sòn destin, e a penes notaue es raretats de sa pair.
MISERABLES-IV-WEB	Per çò dera tia Santos veneraue a Jean Valjean e trapaue ben tot çò que hège.
MISERABLES-IV-WEB	Ne Jean Valjean, ne Cosette, ne era tia Santos, entrauen o gessien senon pera pòrta deth carrèr Babilonia; de sòrta que, en non veder-les peth brescat deth jardin, ère dificil endonviar que viuien en carrèr Plumet.
MISERABLES-IV-WEB	Aguest brescat ère tostemp barrat e Jean Valjean auie deishat sense cultivar eth jardin pr’amor de qué non tirèsse era atencion.
MISERABLES-IV-WEB	Mès en aquerò s’enganhaue.
MISERABLES-IV-WEB	III.- Foliis ac frondibus.
MISERABLES-IV-WEB	Aqueth jardin, abandonat complètament hège mès de miei sègle, auie arribat a èster extraordinari e polit.
MISERABLES-IV-WEB	Es passejaires s’arturauen a contemplar-lo hè quaranta ans, sense sospechar es secrets qu’amagauen es sues verdes e fresques espessors.
MISERABLES-IV-WEB	Mès d’un òme cogitós a sajat diuèrsi còps de penetrar indiscrètaments damb es uelhs e damb eth pensament a trauèrs des hèrs d’aqueth ancian brescat en forma de cadia, torçat, botjadís, sostengut per dus pilars verdosi e rolhadi, e coronat capriciosaments per un fronton d’indeschifrables arabescs.
MISERABLES-IV-WEB	I auie en un cornèr un banc de pèira, e ua o dues estatues caperades de mossa; quauques canisses, des.hètes peth temps, s’apoiridien emparades ena paret; non auie ne carrèrs de potja, solet abondaue er agram.
MISERABLES-IV-WEB	Se pòt díder qu’auie despareishut era jardinaria e l’auie remplaçat era natura.
MISERABLES-IV-WEB	Abondaue era mala èrba, admirabla fortuna d’un praube cornèr de tèrra.
MISERABLES-IV-WEB	Es violèrs creishien liura e esplendidaments, e arren contrariaue er esfòrç sagrat des causes entara vida; arren empachaue eth sòn venerable desvolopament.
MISERABLES-IV-WEB	Es arbes s’auien inclinat entàs arrominguères, e es arrominguères auien pujat enquias arbes; era planta auie escalat, era arrama s’auie acorbaishat; çò que s’arrossègue peth solèr cercaue çò que s’esten en aire; çò que flote en vent s’auie inclinat entad açò que viu entre era mossa; socs e arrames, huelhes e fibres, camères e arrominguères, sirments e espies s’auien barrejat, trauessat, entrelaçat, confonut; era vegetacion en ua estreta e prigonda abraçada, auie celebrat e realizat, ara vista deth Creador satisfèt, e en aqueth espaci de tres cents pès quarrats, eth sant mistèri dera fraternitat, simbòl dera fraternitat umana.
MISERABLES-IV-WEB	Aquerò non ère ja un jardin; ère un matarràs colossau, ei a díder, ua causa impenetrabla coma un bòsc, poblada coma ua ciutat, tremolosa coma un nin, ombriua coma ua catedrau, flairosa coma un nhòc, solitària coma ua hòssa e viua coma ua multitud.
MISERABLES-IV-WEB	Tà meddia, mil blanques parpalhòles se refugiauen aquiu e ère un espectacle sublim veir volatejar en flòcs, e ena ombra, aquera nhèu viua der ostiu.
MISERABLES-IV-WEB	Aquiu, enes agradiues tenèbres deth verdor, ua multitud de votzes innocentes parlauen doçaments ara amna, e çò que deishaue de díder eth bresilhadís des audèths, ac completaue eth bronzinadís des insèctes.
MISERABLES-IV-WEB	De nets, un bugàs de meditacion s’emetie deth jardin e l’entornejaue; ua capa de bromadís, ua tristor celestiau e tranquilla lo caperauen; era flaira embelinaira des mair-seuves e traïnasses gessie de pertot coma un podom esquist e sutil; s’entenien es darrèrs cants des barbarosses e des pastorèles adormint-se jos es arrames; se desnishaue era intimitat sagrada der audèth e der arbe.
MISERABLES-IV-WEB	De dia, es ales dauen alegria as huelhes, e de nets, es huelhes dauen proteccion as ales.
MISERABLES-IV-WEB	En iuèrn, eth matarràs ère nere, banhat, quilhat, tremolós, e deishaue veir un shinhau era casa a trauèrs deth sòn sec ramatge.
MISERABLES-IV-WEB	Efectiuaments: non i a arren petit, coma se’n saben toti aqueri qu’en eri era natura penetre prigondaments.
MISERABLES-IV-WEB	Encara qu’era filosofia non pòt d’ua manèra absoluda ne circonscríuer era causa, ne limitar er efècte, eth pensador què en extasi quan contemple aguestes diuèrses manères de descomposicion des fòrces que convergissen totes entara unitat.
MISERABLES-IV-WEB	Tot trabalhe entà tot.
MISERABLES-IV-WEB	Era algèbra s’aplique as bromes; era irradiacion der astre ei convenenta entara ròsa; e cap pensador gausarà díder qu’eth perhum der espin ei inutil entàs constellacions.
MISERABLES-IV-WEB	Qui pòt calcular eth camin d’ua molecula?
MISERABLES-IV-WEB	Sap, dilhèu, se non se creen naui mons mejançant era queiguda de grans de sable?
MISERABLES-IV-WEB	Qui coneish eth movement de flux e de reflux recipròc de çò infinitaments gran e de çò infinitaments petit, eth resson sonor des causes enes precipicis der èsser e es lauègi dera creacion?
MISERABLES-IV-WEB	Un laurador qu’ei un èsser important; çò de petit qu’ei gran; çò de gran ei petit; tot qu’ei en equilibri en besonh: terribla vision entar esperit.
MISERABLES-IV-WEB	Que i a entre es èssers e es causes relacions de prodigi; en aguest inagotable conjunt, deth solei enquiath pedolh, deguna causa mensprède ara auta; cada ua d’eres a besonh des autes.
MISERABLES-IV-WEB	Era lum non amie ena region blua es perhums terrèstres sense saber se qué hèr; era net repartís convenentaments era esséncia estelara as flors adormides.
MISERABLES-IV-WEB	Toti es audèths que vòlen an ena sua pauta eth hiu de çò d’infinit.
MISERABLES-IV-WEB	Era germinacion se servís madeish der esclat d’un meteòr que dera picada dera irongleta entà trincar eth ueu; e dirigís ath còp eth neishement d’un vèrme e er adveniment de Socrates.
MISERABLES-IV-WEB	Aquiu a on acabe eth telescòpi comence eth microscòpi.
MISERABLES-IV-WEB	Quin des dus a màger vista?
MISERABLES-IV-WEB	Escuelhetz.
MISERABLES-IV-WEB	Un shinhau de hloridor qu’ei ua pleiada de flors; ua nebulosa ei un hormiguèr d’esteles: qu’ei parièr, e mès inaudida encara, era promiscuitat des causes dera intelligéncia damb es hèts dera substància.
MISERABLES-IV-WEB	Es elements e es principis se barregen, se combinen, s’amassen, se multipliquen es uns pes auti, enquiath punt de hèr acabar eth mon materiau e eth mon morau ena madeisha lum.
MISERABLES-IV-WEB	Eth fenomèn qu’ei perpetuaments replegat en eth madeish.
MISERABLES-IV-WEB	Enes granes transformacions cosmiques, era vida universau va e ven en quantitats desconeishudes, en tot arrossegà’c tot en visible mistèri des efluvis; emplegant-ac tot; non perdent ne eth delèri d’un saunei; semiant un gèrme animau aciu; estrissant un astre aquiu; oscillant e serpant, hènt dera lum ua fòrça e deth pensament un element; disseminada e invisibla; dissolvent-ac tot, exceptat aguest punt geometric que se cride eth jo; referint-ac tot ar atòm amna; desvolopant-ac tot en Diu; combinant e entrelaçant dera mès nauta enquiara mès inferiora, totes es activitats, ena escurina d’un mecanisme vertiginós; relacionant era volada d’un insècte damb eth movement dera tèrra; subordinant, qui sap?, encara que non sigue mès que pera identitat dera lei, era evolucion deth cometa en firmament as virades des infusòris ena gota d’aigua.
MISERABLES-IV-WEB	Maquina hèta d’esperit, engranatge enòrme, qu’eth sòn prumèr motor ei eth mosquit e era darrèra arròda eth zodiac.
MISERABLES-IV-WEB	IV.- Cambi de brescat.
MISERABLES-IV-WEB	Semblaue qu’aguest jardin, creat en un aute temps entà amagar es mistèris deth libertinatge, s’auie transformat, en hèr-se avient entà protegir es mistèris dera castetat.
MISERABLES-IV-WEB	Ja non auie ne cunhères, ne glorietes caperades, ne tutes; i auie ua magnifica ombra que queiguie coma un vel pertot.
MISERABLES-IV-WEB	Pafos5 que s’auie convertit en Eden.
MISERABLES-IV-WEB	Un cèrt racacòr auie purificat er arrecès; aqueth floret aufrie es sues flors ara amna; aqueth jardin plen de elegància, tan comprometut en d’auti tempsi, auie entrat ena virginitat e en pudor.
MISERABLES-IV-WEB	Un jutge ajudat per un jardinèr, un bon òme que se pensaue èster era continuacion de Le Notre, l’auie tapiat, talhat, egalat, compausat e apraiat entara galantaria; era natura l’auie hèt sòn, dempús; l’auie aumplit d’ombra e l’auie apraiat entar amor.
MISERABLES-IV-WEB	Que i auie tanben en aquera solitud un còr qu’ère premanit.
MISERABLES-IV-WEB	Er amor non li calie senon manifestar-se; auie aquiu un temple compausat de verdor, d’èrba, de mossa, d’alendades de petiti audèths, de leugères tenèbres, d’arrames agitades, e d’ua amna de doçor, de fe, de candor, d’esperança, d’aspiracion e d’illusion.
MISERABLES-IV-WEB	Cosette auie gessut deth convent encara lèu ua mainada; auie pòc mens de catorze ans e ère “ena edat ingrata”; ja auem dit que, dehòra des uelhs, semblaue mèsalèu lèja que beròia; non auie, ça que la, cap trait lèg; mès qu’ère prima, alapa, timida e atrevida ath madeish temps; ua mainada grana, a tot darrèr.
MISERABLES-IV-WEB	Era sua educacion qu’ère acabada; ei a díder, l’auien ensenhat religion, e mès que mès, devocion; era “istòria”, ei a díder, çò que se cride atau en convent, era geografia, era gramatica, es participis, es reis de França, un shinhau de musica, diboishar un nas, eca; mès dera rèsta ac ignoraue tot; çò qu’ei un nau atractiu, encara que tanben un perilh.
MISERABLES-IV-WEB	Solet er instint mairau, intuicion admirabla qu’entre es rebrembes dera vèrge e era experiéncia dera hemna, sap se com e de quina manèra li cau èster aguesta semilum.
MISERABLES-IV-WEB	Arren pòt remplaçar ad aguest instint.
MISERABLES-IV-WEB	Entà educar era amna d’ua joena, totes es monges deth mon non valen çò qu’ua mair.
MISERABLES-IV-WEB	Cosette non auie auut mair; auie auut fòrça mairs, en plurau.
MISERABLES-IV-WEB	Per çò de Jean Valjean, possedie tota era trendesa, toti es suenhs possibles; mès non ère senon un vielh que non sabie arren.
MISERABLES-IV-WEB	Ara plan, en aguesta òbra dera educacion, en aguest grèu ahèr dera preparacion d’ua mainada entara vida, guaire besonh s’a d’auer entà lutar contra aguesta ignorància que se cride innocéncia!
MISERABLES-IV-WEB	Arren premanís a ua joena entàs passions coma eth convent; eth convent dirigís eth pensament entà çò desconeishut.
MISERABLES-IV-WEB	Eth còr replegat sus eth madeish se soscaue, en non poder espandir-se, e s’en.honse, en non trapar expansion.
MISERABLES-IV-WEB	D’aciu vien es visions, es supausicions, es conjectures, es esbòci novelesqui, eth desir d’aventures, es edificis sancers creadi ena escurina interior der esperit, ombrius e secrets abitacles, qu’en eri es passions trapen lèu a on lotjar-se dempús qu’era pòrta dubèrta les permet entrar.
MISERABLES-IV-WEB	Eth convent qu’ei ua compression qu’entà trionfar deth còr uman li cau durar tota era vida.
MISERABLES-IV-WEB	Cosette, en gésser deth convent, non podie trapar arren mès agradiu ne mès perilhós qu’era casa deth carrèr Plumet, qu’ère era seguida dera solitud damb eth principi dera libertat; un jardin barrat, mès ua natura vigorosa, rica, voluptuosa e aromatica; es madeishi sòmis qu’en convent, mès, campant as joeni; ua rèisha, mès ua rèisha que daue tath carrèr.
MISERABLES-IV-WEB	Ça que la, quan entrèc en aguesta casa ère encara, coma auem dit, ua mainada.
MISERABLES-IV-WEB	Jean Valjean l’autregèc aqueth jardin sense cultivar: “Hè-ne d’eth çò que volgues”, li didec.
MISERABLES-IV-WEB	Aquerò entrenguie a Cosette, que metie en movement a totes es flors e as pèires, cercant “petits vermes”; jogaue mentre arribaue eth temps de meditar; estimaue aqueth jardin pes insèctes que trapaue jos es sòns pès entre era èrba, tant qu’arribaue eth temps d’estimar-lo pes esteles que podesse veir entre es arrames sus eth sòn cap.
MISERABLES-IV-WEB	Ath delà, estimaue a sa pair, ei a díder, a Jean Valjean, damb tota era sua amna, damb ua simpla passion filiala que hège deth brave vielh un companh desirat e estimat.
MISERABLES-IV-WEB	Non l’auie quedat mès aspror qu’era justaments de besonh entà assasonar era sua bontat; ère un gèni rude e un còr amable.
MISERABLES-IV-WEB	En Luxembourg, enes sues convèrses damb Cosette, hège longues explicacions de tot, cuelhudes ja de çò qu’auie liejut, ja de çò qu’auie patit.
MISERABLES-IV-WEB	Quan Cosette l’escotaue, es sues guardades vagauen doçaments.
MISERABLES-IV-WEB	Aguest òme simple aumplie tot eth pensament de Cosette; dera madeisha manèra qu’aqueth jardin sauvatge ère pro entara sua vista.
MISERABLES-IV-WEB	Quan auie acaçat es parpalhòles s’apressaue ada eth estofada, e li didie: “A!, guaire è corrut!”, e eth la punaue en front.
MISERABLES-IV-WEB	Cosette adoraue ath brave òme, e tostemp anaue ath sòn darrèr; a on ère Jean Valjean, aquiu i ère era sua felicitat.
MISERABLES-IV-WEB	Coma que Jean Valjean non viuie ne en pabalhon ne en jardin, Cosette se trapaue mès a gust en pati empeirat qu’en recinte plen de flors; e en petit querto moblat damb cagires de palha, mielhor qu’en gran salon caperat de tapissi e de fautulhs de grani dorsièrs.
MISERABLES-IV-WEB	Jean Valjean li didie quauqui viatges, arrint, dauant deth gòi de veder-se importunat:
MISERABLES-IV-WEB	Tè, ve-te’n en tòn quarto, deisha-me solet ua estona!
MISERABLES-IV-WEB	Cosette alavetz lo repotegaue, en tot dirigir-li un d’aguesti repotecs tan trendi e tan plei de gràcia quan les dirigís ua hilha entà sa pair.
MISERABLES-IV-WEB	Alavetz, per qué è jo huec en mèn quarto, e è tot aquerò que me cau?
MISERABLES-IV-WEB	Perque tu ès hemna e mainada.
MISERABLES-IV-WEB	Donques qué?
MISERABLES-IV-WEB	Quauqui òmes.
MISERABLES-IV-WEB	Tanben li solie díder:
MISERABLES-IV-WEB	Pair, per qué minjatz pan tan dolent coma aguest?
MISERABLES-IV-WEB	Perque òc, hilha mia.
MISERABLES-IV-WEB	Plan, donc, se ne minjatz vos, jo tanben ne minjarè.
MISERABLES-IV-WEB	E alavetz, entà que Cosette non mingèsse pan nere, Jean Valjean minjaue pan blanc.
MISERABLES-IV-WEB	Cosette solet se’n brembaue confusaments dera sua mainadesa.
MISERABLES-IV-WEB	Pregaue peth maitin e pera net per sa mair, que non auie coneishut.
MISERABLES-IV-WEB	Es Thenardier auien restat ena sua memòria coma dues figures repugnantes que se l’auessen apareishut en sòmis; rebrembaue qu’auie anat “un dia de nets” a cercar aigua en un bòsc, credie que fòrça luenh de París; li semblaue qu’auie començat a víuer en un abisme, e que Jean Valjean l’auie trèt d’eth.
MISERABLES-IV-WEB	Quan pensaue ena sua mainadesa, sentie madeish que se rebrembèsse que non auesse auut ath sòn entorn que centcames, aranhes e serps; e quan meditaue sus totes aguestes causes de nets, abans d’esclipsar-se, coma que non n’ère segura d’èster era hilha de Jean Valjean, pensaue qu’era amna de sa mair s’auie calat en còs d’aqueth òme e auie vengut a estar-se ath sòn costat.
MISERABLES-IV-WEB	Quan eth se seiguie, era apuaue eth cap enes sòns blanqui peus, e deishaue quèir silenciosaments ua lèrma, en tot dider-se: “Dilhèu aguest òme ei era mia mair”.
MISERABLES-IV-WEB	Cosette, encara qu’aquerò semble estranh, ena sua prigonda ignorància de mainada educada en un convent, e estant, de un aute costat, era maternitat ua causa totafèt inintelligibla entara virginitat, aquie acabat per figurar-se qu’auie auut tan pòca mair coma auie estat possible auer-la.
MISERABLES-IV-WEB	Non sabie ne tansevolh eth nòm d’aguesta mair; tostemp que preguntaue sus aquerò, Jean Valjean sauvaue silenci, e se repetie era pregunta, responie damb un arridolet; un còp persutèc, e er arridolet acabèc en ua lèrma.
MISERABLES-IV-WEB	Aguest silenci de Jean Valjean curbie damb un espés vel a Fantina.
MISERABLES-IV-WEB	Ère aquerò prudéncia?
MISERABLES-IV-WEB	Ère respècte?
MISERABLES-IV-WEB	Ère temor d’autrejar aguest nòm a ua auta memòria que non siguesse era sua?
MISERABLES-IV-WEB	Mentre Cosette auie estat mainada, JeanValjean l’auie parlar damb gust de sa mair; quan venguec a èster joena, que li siguec impossible parlar-li d’era.
MISERABLES-IV-WEB	Credec que non auie d’atrevir-se a tant.
MISERABLES-IV-WEB	Ac hège aquerò per Cosette o ac hège per Fantina?
MISERABLES-IV-WEB	Vedie vagaments enes tenèbres ua causa que se retiraue a un dit sus ua boca.
MISERABLES-IV-WEB	Tot eth pudor qu’auie auut Fantina, e que pendent era sua vida auie gessut d’era violentaments, auie tornat dempús dera sua mòrt a botar-se sus era, a velhar indignat pera patz d’aqueth cadavre, e a sauvar fèraments era sua hòssa?
MISERABLES-IV-WEB	Jean Valjean experimentaue era pression d’aguest pudor sense saber-se’n?
MISERABLES-IV-WEB	Nosati, que credem ena mòrt, non refusaríem aguesta explicacion misteriosa.
MISERABLES-IV-WEB	D’aciu era impossibilitat de prononciar, autanplan entà Cosette, aguest nòm: Fantina.
MISERABLES-IV-WEB	Un dia li didec Cosette:
MISERABLES-IV-WEB	Pair, aguesta net è vist ara mia mair en sòmis.
MISERABLES-IV-WEB	Peth martiri, responec Jean Valjean.
MISERABLES-IV-WEB	Per çò d’aute, Jean Valjean ère erós.
MISERABLES-IV-WEB	Quan Cosette gessie damb eth, s’emparaue en sòn braç, capinauta, erosa ena plenitud deth còr.
MISERABLES-IV-WEB	Jean Valejan, en totes aguestes mòstres de trendesa tan exclussiua e tan satisfèta, sentie un plaser deliciós.
MISERABLES-IV-WEB	Eth praube òme tremolaue negat d’ua alegria angelicau; credie qu’aquerò se tardarie tota era vida; se didie que vertadèraments non auie patit pro entà meritar tan brilhant avier, e daue gràcies a Diu enes prigondors dera sua amna per auer permetut que siguesse estimat, d’aguesta manèra, un miserable, per aqueth innocent.
MISERABLES-IV-WEB	V.- Era ròsa desnishe qu’ei ua maquina de guèrra.
MISERABLES-IV-WEB	Un dia Cosette se guardèc, per edart, en miralh, e se didec: “Cara!”, en tot semblar-li qu’ère beròia; çò que la trebolèc d’ua manèra particulara.
MISERABLES-IV-WEB	Enquia aguest moment non auie pensat ena sua figura.
MISERABLES-IV-WEB	Se vedie en miralh, mès non se guardaue.
MISERABLES-IV-WEB	Ath delà, auie entenut fòrça viatges qu’ère lèja.
MISERABLES-IV-WEB	Solet Jean Valjean didie damb amabilitat: “Non!
MISERABLES-IV-WEB	Non!”.
MISERABLES-IV-WEB	Siguesse coma siguesse, çò de cèrt ei que Cosette s’auie creigut tostemp lèja, e auie creigut en aguesta credença, damb era aisida resignacion dera mainadesa.
MISERABLES-IV-WEB	Mès ara, de pic eth miralh li didie coma Jean Valjean: “Non!
MISERABLES-IV-WEB	Non!” Que non podec clucar un uelh en tota era net.
MISERABLES-IV-WEB	Be ne serie de polit se siguessa beròia!” E se’n brembaue d’aqueres companhes sues qu’era sua beresa costaue impression en convent, e se didie: “Com!
MISERABLES-IV-WEB	Serè jo coma era tau!” Londeman se guardèc tanben en miralh; mès non per edart, e trantalhèc: “A on auia jo eth cap?, se didec.
MISERABLES-IV-WEB	Non, que sò lèja.” Auie dormit mau, auie es uelhs alugadi e estaue esblancossida.
MISERABLES-IV-WEB	Eth dia anterior non auie recebut grana alegria en creder-se beròia; mès alavetz sentec ua grana tristor en non creir en era.
MISERABLES-IV-WEB	Non se guardèc mès; e pendent mès de quinze dies sagèc de pientar-se e vestir-se virant era esquia ath miralh.
MISERABLES-IV-WEB	De nets, dempús de sopar solie brodar en salon e hèr quauque trabalhet de convent, e Jean Valjean liegie ath sòn costat.
MISERABLES-IV-WEB	Un còp lheuèc es uelhs deth sòn trabalh e demorèc estonada en veir era manèra inquieta que sa pair la guardaue.
MISERABLES-IV-WEB	Un aute còp, anant peth carrèr, li semblèc enténer a un, que non podec veir, que didie ath sòn darrèr:
MISERABLES-IV-WEB	Polida gojata, encara que mau vestida.
MISERABLES-IV-WEB	Jo sò lèja e vau ben vestida.” Amiaue alavetz eth sòn chapèu de velot e eth sòn vestit de lan.
MISERABLES-IV-WEB	Un dia, fin finau, ère en jardin, e entenec ara tia Santos que didie:
MISERABLES-IV-WEB	Senhor, non auetz observat se com de beròia se bote era senhoreta?
MISERABLES-IV-WEB	Cosette non entenec era responsa de sa pair, e es paraules dera tia Santos li costèren ua baticòr.
MISERABLES-IV-WEB	Que s’auie enludernat.
MISERABLES-IV-WEB	Qu’ère beròia e graciosa; non podie mens d’èster dera pensada dera tia Santos e deth miralh.
MISERABLES-IV-WEB	Eth sòn pòrt s’auie format, era sua pèth s’auie emblanquit e es sòns peus s’auien hèt lustrosi; un esplendor desconeishut s’auie alugat enes sòns uelhs blus.
MISERABLES-IV-WEB	Aqueric totafèt era consciéncia dera sua beresa en ua menuta, coma quan s’alugue ua grana lum; es auti ac notauen, era tia Santos ac didie; ada era, plan que òc, s’auie referit eth caminaire, que ja non podie dobtar; baishèc en jardin en tot creder-se reina, entenec cantar as audèths; ère iuèrn, guardèc eth cèu daurat, eth solei enes arbes, es flors enes bartassi, esmoiguda, hòla, en ua embriaguesa inefabla.
MISERABLES-IV-WEB	Jean Valjean, ath sòn torn, experimentaue ua prigonda e indefinibla opression en sòn còr.
MISERABLES-IV-WEB	Qu’ère, plan, que de hège quauque temps, contemplaue damb terror aquera beresa, que se presentaue cada dia mès ludenta ena simpatica fesomia de Cosette: auròra d’alegria entà toti, e lugubra entada eth.
MISERABLES-IV-WEB	Cosette auie estat beròia fòrça abans de notà’c.
MISERABLES-IV-WEB	Mès d’ençà eth prumèr dia aquera lum inesperada que se lheuaue tot doç, e entornejaue de man en man tota era persona dera joena, heric er ombriu viston de Jean Valjean.
MISERABLES-IV-WEB	Se’n sabec qu’aquerò ère un cambi en ua vida erosa, tant erosa, que non gausaue alterar-la en arren per pòur de pèrder quauquarren en era.
MISERABLES-IV-WEB	Aqueth òme, qu’auie passat per totes es misèries, qu’encara sagnaue pes herides que l’auie costat eth destin; qu’auie estat lèu marrit, e qu’auie vengut a èster lèu sant; que dempús d’auer arrossegat era cadia de forçat, arrossegaue ara era cadia invisible, mès pesanta, dera infàmia indefinida; aqueth òme qu’era lei non auie perdonat encara, e que podie èster empresoat cada moment, e trèt dera escurina dera sua vertut entara lum der escarni public, aqueth òme ac acceptaue tot, ac perdonaue tot, ac desencusaue tot, ac benedie tot, auie benvolença entà tot, e non li demanaue ara Providéncia, as òmes, as leis, ara societat, ara natura, ath mon, senon ua causa: Que Cosette l’estimèsse!.
MISERABLES-IV-WEB	Que Cosette seguisse estimant-lo!
MISERABLES-IV-WEB	Que Diu non empedisse qu’arribèsse ada eth, e s’estèsse en eth, eth còr d’aquera mainada!
MISERABLES-IV-WEB	Se Cosette l’estimaue se sentie guarit, tranquil, pacific, recompensat, coronat.
MISERABLES-IV-WEB	Se Cosette l’estimaue, qu’ère erós; ja non desiraue arren mès.
MISERABLES-IV-WEB	Se l’auessen preguntat:
MISERABLES-IV-WEB	Jamès auie sabut se qué ère era beresa d’ua hemna; mès per instint comprenie qu’ère ua causa terribla.
MISERABLES-IV-WEB	Jean Valjean deth hons dera sua lejor, dera sua vielhesa, dera sua misèria, dera sua opression, guardaue espaurit aquera beresa que se presentaue cada dia mès trionfanta e sobèrbia ath sòn costat, ara sua vista, sus eth front blos e temible dera joena.
MISERABLES-IV-WEB	E se didie: “Be n’ei de beròia!
MISERABLES-IV-WEB	Qué serà de jo?
MISERABLES-IV-WEB	Non s’estèren guaire a manifestar-se es prumèrs simptòmes.
MISERABLES-IV-WEB	Deth dia a vier que Cosette s’auie dit: “Decididaments sò beròia”, tenguec compde deth sòn gabinet d’atrencadura.
MISERABLES-IV-WEB	Se’n brembèc de çò que l’auie dit eth caminaire: “Beròia, mès mau vestida”, bohada d’oracle qu’auie passat ath sòn costat e s’auie estavanit dempús d’auer deishat en sòn còr un des dus gèrmes qu’aumplissen tostemp era vida dera hemna: era elegàcia.
MISERABLES-IV-WEB	Er aute gèrme qu’ei er amor.
MISERABLES-IV-WEB	Damb era fe ena sua beresa se desvolopèc en era era amna de hemna.
MISERABLES-IV-WEB	Auec en òdi ara lan e s’avergonhèc deth velot.
MISERABLES-IV-WEB	Sa pair non l’auie remit jamès arren.
MISERABLES-IV-WEB	De seguit aprenec era sciéncia deth chapèu, deth vestit, dera mantilha, dera bòta, des braçalets, dera tela de mòda, deth color que mielhor va; aguesta sciéncia que hè dera hemna parisenca ua hemna tan seductora, tan prigonda e tan perilhosa.
MISERABLES-IV-WEB	Era frasa hemna coratjosa a estat endonviada entà designar ara hemna parisenca.
MISERABLES-IV-WEB	En mens d’un mes, era mainada Cosette, en aquera Tebaida deth carrèr de Babilonia, siguec ua hemna, non sonque des mès beròies, que ja ei quauquarren, senon des “mès elegantes” de París, çò qu’ei fòrça mès.
MISERABLES-IV-WEB	Qu’aurie volgut trapar ath sòn “caminaire” entà veir se qué diderie; e entà “balhar-li ua leçon”.
MISERABLES-IV-WEB	Era vertat ei qu’ère embelinaira, e que distinguie en ua lucada un chapèu de Gerad d’un chapèu de Herbaut.
MISERABLES-IV-WEB	Jean Valjean contemplaue aguesti grani estralhs damb ansietat.
MISERABLES-IV-WEB	Eth, que comprenie que jamès poirie senon arrossegar-se, caminar per tèrra coma molt, vedie que Cosette anaue aquerint ales.
MISERABLES-IV-WEB	De un aute costat, en veir eth vestit de Cosette ua hemna aurie vist de seguit que non auie mair.
MISERABLES-IV-WEB	Que i a cèrtes sutilezas dera dignitat, cèrtes convencions especiaus, que Cosette non observaue: ua mair, per exemple, l’aurie dit qu’ua joena celibatària non se vestis de damàs.
MISERABLES-IV-WEB	Eth prumèr dia que Cosette gessec damb eth sòn vestit e era sua mantilha de damàs nere, e eth sòn chapèu de crespon blanc, se cuelhec deth braç de Jean Valjean alègra, radianta, rosada, capinauta, esplendorosa.
MISERABLES-IV-WEB	Pair, didec, qué vos sembli atau?
MISERABLES-IV-WEB	Jean Valjean responec damb ua votz semblabla ara d’un envejós:
MISERABLES-IV-WEB	Embelinaira!
MISERABLES-IV-WEB	Anèren de passèg, coma tostemp, e en tornar preguntèc a Cosette:
MISERABLES-IV-WEB	Non te botaràs ja eth tòn vestit e eth tòn chapèu?
MISERABLES-IV-WEB	Aquerò se passaue en quarto de Cosette.
MISERABLES-IV-WEB	Era joena se virèc entara pèrga der armari a on ère penjat eth sòn abit de collegiala e didec:
MISERABLES-IV-WEB	Aguest desguisament, pair!
MISERABLES-IV-WEB	Qué voletz que ne hèsca d’eth?
MISERABLES-IV-WEB	Damb aguesta casqueta en cap, que me retiri a un monstre.
MISERABLES-IV-WEB	Jean Valjean alendèc prigondaments.
MISERABLES-IV-WEB	A compdar d’aqueth moment observèc que Cosette, qu’abans volie tostemp quedar-se, dident: “Pair, me divertisqui mès aciu damb vos”, volie alavetz gesser tostemp, e plan, de qué servís auer bona cara e un deliciós vestit, se non s’a de mostrar?
MISERABLES-IV-WEB	Observèc tanben que Cosette non auie ja tanta afeccion ath pati interior; ja li shautaue mès estar-se en jardin e passejar-se dauant deth brescat.
MISERABLES-IV-WEB	Jean Valjean, desengustat, non botaue es pès en jardin: s’estaue en sòn pati coma un gosset.
MISERABLES-IV-WEB	En saber-se’n qu’ère beròia, perdec era gràcia d’ignorà’c; gràcia esquista, perque era beresa reauçada pera simplicitat ei inefabla, e non i a arren mès digne d’adoracion qu’ua innocéncia enludernanta qu’amie ena man, sense saber-se’n, era clau d’un paradís.
MISERABLES-IV-WEB	Mès çò que perdec en gràcia innocenta, ac guanhèc en embelinament cogitós e seriós.
MISERABLES-IV-WEB	Tota era sua persona, negada pes alegries dera joenesa, dera innocéncia e dera beresa, alendaue ua esplendida malenconia.
MISERABLES-IV-WEB	En aguesta epòca siguec quan Mario, dempús de passadi sies mesi, la tornèc a veir en Luxenbourg.
MISERABLES-IV-WEB	VI.- Comence era batalha.
MISERABLES-IV-WEB	Cosette qu’ère ena sua ombra, madeish que Mario ena sua; materiaus prèsti entar incendi.
MISERABLES-IV-WEB	Eth destin, damb era sua paciéncia misteriosa e fatau, apressaue tot doç, un ar aute, ad aguesti dus èssers, ambdús aflaquidi e cargadi dera tempestuosa electricitat dera passion; aguestes dues amnes amiauen er amor coma dues bromes amien eth pericle, e les calie trapar-se e barrejar-se en ua guardada coma es bromes en un relampit.
MISERABLES-IV-WEB	S’abusat autant des guardades enes novèles amoroses, que s’a acabat per balhar-les pòca importància; a penes gause aué un novelista díder que dus èssers s’an estimat perque s’an guardat; e totun aquerò, atau ei coma solet s’estime.
MISERABLES-IV-WEB	Çò d’aute non ei que çò d’aute, e vie dempús.
MISERABLES-IV-WEB	Arren ei mès reau qu’aguestes granes bassacades, que dues amnes s’impressionen mutuauments en escambiar aguest bualh.
MISERABLES-IV-WEB	En un moment que Cosette li dirigic, sense sabèr-se’n, aquera guardada que trebolèc a Mario, aguest non sospechèc que dirigic ua auta guardada, que trebolèc tanben a Cosette, en tot hèr eth madeish mau e eth madeish ben.
MISERABLES-IV-WEB	Que hège ja bèth temps que lo vedie e l’examinaue, tau qu’es joenes ven e examinen, guardant entà un aute costat.
MISERABLES-IV-WEB	Mario trapaue encara lèja a Cosette, quan Cosette trapaue ja beròi a Mario.
MISERABLES-IV-WEB	Mès coma qu’eth non ne hège cabau d’era, aguest joen l’ère plan indiferent.
MISERABLES-IV-WEB	E, ça que la, non podie mens que dider-se qu’auie beròis peus, beròis uelhs, berois dents, un seductor timbre de votz quan l’entenie parlar damb es sòns companhs, que caminaue mau, s’ac voletz, mès damb ua gràcia especiau, que non li semblaue pèc deth tot, que tota era sua persona ère afabla, nòbla, simpla, capinauta, e que fin finau auie un praube aspècte, mès un bon aspècte.
MISERABLES-IV-WEB	Eth dia qu’es sòns uelhs se trapèren e se dideren ara fin, còp sec, aguestes prumères causes escures e inefables que gasulhe ua guardada, Cosette non les comprenec de seguit.
MISERABLES-IV-WEB	Entrèc cogitosa ena casa deth carrèr der Oest, qu’en eth Jean Valjean, segontes eth sòn costum, auie vengut a passar sies setmanes.
MISERABLES-IV-WEB	Londeman, en desvelhar-se, pensèc en aguest joen desconeishut, pendent tant de temps indiferent e hered, que semblaue ara que botaue tota era sua atencion en era.
MISERABLES-IV-WEB	Qu’auie mèsalèu quauquarren de colèra contra aqueth joen beròi, menspredós.
MISERABLES-IV-WEB	Se botgèc ath sòn laguens un principi de guèrra.
MISERABLES-IV-WEB	Se pensèc qu’anaue, fin finau, a resvenjar-se e experimentèc, plan per aquerò, ua alegria totafèt mainadenca.
MISERABLES-IV-WEB	En creder-se beròia, se’n sabie pro ben, encara que d’ua manèra vaga, de qué auie ua arma.
MISERABLES-IV-WEB	Es hemnes que jòguen damb era sua beresa, coma es mainatges damb un guinhauet, e se herissen.
MISERABLES-IV-WEB	Rebrembatz es trantalhades de Mario, es sues palpitacions, es sòns temors.
MISERABLES-IV-WEB	Se quedaue en sòn banc e non s’apressaue, çò qu’anutjaue a Cosette.
MISERABLES-IV-WEB	Un dia li didec aguesta, a Jean Valjean: “Pair, passem un shinhau per aguest costat.” En veir que Mario non venguie entada era, venguec era entada eth.
MISERABLES-IV-WEB	En tau cas, que tota hemna se retire a Mahoma.
MISERABLES-IV-WEB	E ath delà, causa estranha, eth prumèr simptòma deth vertadèr amor en un joen qu’ei era timiditat, e en ua hemna ei era gausaria.
MISERABLES-IV-WEB	Aquerò qu’ei estonant, e totun, arren mès simple.
MISERABLES-IV-WEB	Que son es dus sèxes que sagen d’apressar-se e cuelhen cadun es qualitats der aute.
MISERABLES-IV-WEB	Aqueth dia era guardada de Cosette hec vier lhòco a Mario, e era guardada de Mario hec vier tremolosa a Cosette.
MISERABLES-IV-WEB	Mario partic content, Cosette inquieta.
MISERABLES-IV-WEB	D’ençà aqueth dia s’adorèren.
MISERABLES-IV-WEB	Çò prumèr que Cosette experimentèc siguec ua tristor prigonda e confusa: li semblaue que dempús aqueth dia, entath dia a vier, era sua amna s’auie tornat nera; era madeisha que ja non la reconeishie.
MISERABLES-IV-WEB	Era blancor dera amna des joenes que se compause de heredor e d’alegria, se retire ara nhèu, se des.hè dauant dera bohada der amor, qu’ei eth sòn ideau.
MISERABLES-IV-WEB	Cosette non sabie se qué ère er amor; jamès auie entenut prononciar aguesta paraula en sens terrenau.
MISERABLES-IV-WEB	Enes libres de musica profana qu’entrauen en convent se remplaçaue era paraula amor damb era de tambor o rostidor; çò que balhaue motius a enigmes qu’agitauen era imaginacion des granes, coma: A!, be n’ei d’agradiu eth tambor!, o ben: Era pietat non ei qu’un rostidor!
MISERABLES-IV-WEB	Mès Cosette auie gessut plan joena entà auer pensat guaire en “tambor”.
MISERABLES-IV-WEB	Non sabie, donc, quin nòm autrejar-li ad aquerò que sentie.
MISERABLES-IV-WEB	S’està mens malaut per ignorar eth nòm dera malautia?
MISERABLES-IV-WEB	Que s’aurie estonat fòrça se l’auessen dit: “Non dormitz?
MISERABLES-IV-WEB	Donques aquerò qu’ei enebit!
MISERABLES-IV-WEB	Non minjatz?
MISERABLES-IV-WEB	Donques aquerò ei plan dolent!
MISERABLES-IV-WEB	Auetz eth còr sarrat?
MISERABLES-IV-WEB	Donques aquerò que non se hè!
MISERABLES-IV-WEB	Vos rogitz, perdetz era sang dera cara quan un èsser vestit de nere campe en extrèm de cèrt carrèr d’arbes?
MISERABLES-IV-WEB	Donques aquerò qu’ei abominable!” Solide que non ac auesse comprenut, e aurie responut: “Com è d’auer eth tòrt d’ua causa qu’en era non posqui arren e que non sai arren?” Se passèc qu’era sòrta d’amor que sentie ère precisaments eth que mès li convenie ar estat dera sua amna.
MISERABLES-IV-WEB	Qu’ère ua espècia d’adoracion a distància, ua contemplacion muda, era deïficacion d’un desconeishut; qu’ère era aparicion dera adolescéncia, eth sòmi des nets vengut en novèla, en tot èster encara sòmi, eth hantauma desirat, realizat e hèt carn, mès encara sense nòm, sense tòrt, sense plapa, ne exigéncia ne defècte; en resumit, er aimant luenhant e estropat en çò d’ideau, ua quimèra damb forma.
MISERABLES-IV-WEB	Un aute encontre quinsevolh, mès paupable, mès pròche, aurie espaurit en aquera epòca a Cosette, encara miei negada en bromadís espés deth convent.
MISERABLES-IV-WEB	Qu’auie toti es temors deth mainatge, amassadi a totes es pòurs des religioses.
MISERABLES-IV-WEB	Er esperit deth convent, que se l’auie calat pendent cinc ans, s’esbugassaue encara doçaments de tota era sua persona, e hège que tot tremolèsse ath sòn entorn; en aguesta situacion, çò que li mancaue non ère un aimant, non ère ne tansevolhe un èsser enamorat, senon ua vision.
MISERABLES-IV-WEB	Comencèc a adorar a Mario coma a ua causa beròia, luminosa e impossibla.
MISERABLES-IV-WEB	Coma era estranha simplicitat se sarre era man damb era extrèma elegància, li dirigie arridolets d’ua manèra franca.
MISERABLES-IV-WEB	Cada dia demoraue damb impaciéncia era ora deth passèg; trapaue a Mario, sentie ua felicitat indicibla e credie exprimir sincèraments tot eth sòn pensament en tot dider-li a Jean Valjean: “Be n’ei de deliciós eth jardin deth Luxembourg!” Mario e Cosette qu’èren ena net er un entar aute.
MISERABLES-IV-WEB	Non se parlauen, non se saludauen, non se coneishien: se vedien, e coma es astres en cèu que son desseparadi per milions de lègues, viuien de guardar-se.
MISERABLES-IV-WEB	D’aguesta manèra anaue Cosette vient a èster hemna, e desvolopant-se beròia e enamorada, damb era consciéncia dera sua beresa e era ignorància deth sòn amor.
MISERABLES-IV-WEB	Cocarèla, sustot, per innocenta.
MISERABLES-IV-WEB	VII.- Contra tristor, tristor e mieja.
MISERABLES-IV-WEB	Totes es situacions qu’an eth sòn instint.
MISERABLES-IV-WEB	Era vielha e etèrna mair natura avertie sordaments a Jean Valjean dera preséncia de Mario; e Jean Valjean tremolaue en çò mès escur deth sòn pensament; non vedie arren, non sabie arren, e consideraue, totun, damb testuda atencion es tenèbres que s’estaue, coma se sentesse d’un costat ua causa que se bastís, e der aute ua causa que s’esbauce.
MISERABLES-IV-WEB	Mario, avisat tanben, e çò qu’ei era prigonda lei de Diu, pera madeisha mair natura, hège tot çò que podie entà amagar-se “deth pair.” Mès bèth còp se passaue que lo vedie Jean Valjean.
MISERABLES-IV-WEB	Es portadures de Mario non èren deth tot naturaus.
MISERABLES-IV-WEB	Qu’auie atacs de prudéncia miòpa e de temeritat hereda; ja non s’apressaue coma abans, se seiguie luenh e s’estaue en extasi; amiaue un libre e hège veir que liegie; per qué hège veir que liegie?.
MISERABLES-IV-WEB	Abans anaue damb era sua levita vielha, e ara amiaue cada dia era levita naua; non podie assegurar-se que non se crespaue eth peu; auie uelhs coquins e tenguie gants.
MISERABLES-IV-WEB	En resumit, Jean Valjean detestaue corauments ad aqueth joen.
MISERABLES-IV-WEB	Cosette non deishaue endonviar arren.
MISERABLES-IV-WEB	Sense saber exactaments çò qu’auie, se pensaue qu’ère ua causa que li calie amagar a sa pair.
MISERABLES-IV-WEB	I auie entre eth gust deth gabinet d’atrencadura qu’auie aquerit Cosette e eth costum de tier levita naua d’aqueth desconeishut un parallelisme importun entà Jean Valjean.
MISERABLES-IV-WEB	Aquerò dilhèu ère un edart, plan que òc, seguraments, mès un edart menaçaire.
MISERABLES-IV-WEB	Jamès auie badat boca entà parlar-li a Cosette d’aqueth desconeishut.
MISERABLES-IV-WEB	Un dia, ça que la, non se podec tier, e damb aguesta vaga desesperacion que cale còp sec era sonda en sòn malastre, li didec:
MISERABLES-IV-WEB	Be n’ei de pedanta era mina d’aguest joen!
MISERABLES-IV-WEB	Cosette, er an abans, ei a díder, quan ère ua mainada indiferenta, aurie responut: “Non, ei un joen simpatic.” Dètz ans dempús, damb er amor de Mario en còr, aurie responut: “Òc, qu’ei un pedant insuportable!
MISERABLES-IV-WEB	Qu’auetz rason!”.
MISERABLES-IV-WEB	En moment dera vida e der estat de còr que se trapaue, s’avenguec a respóner damb ua cauma suprèma:
MISERABLES-IV-WEB	Aguest joen!
MISERABLES-IV-WEB	Coma se lo guardèsse per prumèr viatge ena sua vida.
MISERABLES-IV-WEB	Cosette non s’auie fixat en eth; que sò jo qui l’ac mòstre!” Ò, innocéncia des vielhs!
MISERABLES-IV-WEB	Ò prigondor dera joenesa!
MISERABLES-IV-WEB	Que tanben ei ua lei d’aguesti ans fresqui, de patiments e de suenhs, d’aguestes lutes viues deth prumèr amor contra es prumèrs obstacles, qu’era joena non se dèishe cuélher en cap param, e eth joen quèigue en toti.
MISERABLES-IV-WEB	Jean Valjean auie començat contra Mario ua guèrra sorda, qu’aguest, damb era sublima estupiditat dera sua passion e dera sua edat, non endonvièc.
MISERABLES-IV-WEB	Jean Valjean li premanic ua sòrta d’emboscades; cambièc d’ores, cambièc de banc, desbrembèc eth sòn mocador, venguec solet en Luxembourg; Mario queiguèc de pès en toti aguesti params, e en toti aguesti interrogants botadi en sòn camin per Jean Valjean, responec ingenuaments: “Òc”.
MISERABLES-IV-WEB	Mentretant, Cosette seguie embarrada ena sua aparenta indiferéncia e ena sua imperturbabla tranquillitat; autant, que Jean Valjean venguec en aguesta conclusion: “Aguest pèc ei encamardat hòlaments de Cosette; mès Cosette ne tansevolh se’n sap de qué existís.” Mès, non per aquerò ère mendre era agitacion dolorosa deth sòn còr.
MISERABLES-IV-WEB	D’un moment en aute podie sonar era ora de qué Cosette comencèsse a estimar.
MISERABLES-IV-WEB	Non comence tot pera indiferéncia?
MISERABLES-IV-WEB	Solet un còp Cosette cometèc ua fauta, e s’espauric: Se lheuèc deth banc entà anar-se’n, dempús d’auer estat aquiu tres ores, e Cosette li didec: Tan lèu?
MISERABLES-IV-WEB	Jean Valjean non auie interromput es sòns passègi en Luxembourg, pr’amor que non volie hèr arren especiau e perque cranhie sustot que Cosette se n’encuedèsse de quauquarren; mès, en aqueres ores, tant agradiues entàs dus enamoradi, tant que Cosette manaue eth sòn arridolet a Mario, embriagat de plaser, que s'estaue totafèt extrèt de tot, e non vedie arren en mon senon aqueth ròstre adorat, Jean Valjean lo guardaue damb uelhs ludents e terribles.
MISERABLES-IV-WEB	Li semblaue que se tornauen a formar en sòn còr cratèrs desconeishudi.
MISERABLES-IV-WEB	Com ère qu’ère aquiu aqueth èsser?
MISERABLES-IV-WEB	Qué anaue a hèr aquiu?
MISERABLES-IV-WEB	Anaue a espiar, escorcolhar, examinar, sajar?
MISERABLES-IV-WEB	Venguie a preguntar quauquarren?
MISERABLES-IV-WEB	Venguie a hèr torns ath sòn entorn, e a hèr torns ar entorn dera sua felicitat entà se la treir?
MISERABLES-IV-WEB	Jean Valjean higie: “Òc; qu’ei aquerò.
MISERABLES-IV-WEB	Qué vie a cercar?
MISERABLES-IV-WEB	Ua aventura?
MISERABLES-IV-WEB	Qué vò?
MISERABLES-IV-WEB	Ua aventura!
MISERABLES-IV-WEB	Ua aventura!
MISERABLES-IV-WEB	E jo!
MISERABLES-IV-WEB	Qué!
MISERABLES-IV-WEB	Qu’aurè estat prumèr er òme mès miserable, e dempús eth mès malerós; aurè passat seishanta ans viuent de jolhs; aurè patit tot aquerò que se pòt patir; aurè envielhit sense auer estat joen; aurè viscut sense familha, sense pairs, sense amics, sense hemna, sense hilhs; aurè deishat sang en totes es pèires, en toti es espies, en totes es cantoades, en totes es parets; aurè estat brave, maugrat tot; me n’aurè empenaït deth mau qu’è costat, e aurè perdonat eth mau que m’an costat, e en moment que recebi era mia recompensa, en moment que tòqui era fin, en moment qu’è tot çò que voi, qu’ei bon, qu’ac è pagat, ac è guanhat, despareisherà tot, gesserà des mies mans, perderè a Cosette, e perderè era mia vida, era mia alegria, era mia amna, pr’amor qu’a un pèc l’a shautat vier a vagar peth Luxembourg!
MISERABLES-IV-WEB	Alavetz es sòns uelhs deishauen anar ua claretat lugubra e extraordinària.
MISERABLES-IV-WEB	Non ère ja un òme que guardaue a un aute; qu’ère un enemic que guardaue a un aute enemic; un gosset que guardaue a un panaire.
MISERABLES-IV-WEB	Eth lector ja se’n sap de çò d’aute; Mario siguec estant insensat.
MISERABLES-IV-WEB	Un dia seguic enquiath carrèr der Oest; un aute dia li parlèc ath portièr, e eth portièr li parlèc a Jean Valjean, en tot dider-li:
MISERABLES-IV-WEB	Senhor, se qué deu voler un joen curiós qu’a preguntat per vos?
MISERABLES-IV-WEB	Londeman dirigic Jean Valjean a Mario aquera guardada qu’alavetz notèc eth joen.
MISERABLES-IV-WEB	Ueit dies dempús Jean Valjean se mudèc, en tot prometer-se non tornar a hèr hangues, ne en Luxembourg, ne en carrèr der Oest; e entornèc entath carrèr Plumet.
MISERABLES-IV-WEB	Cosette non se planhèc, non didec arren, non preguntèc arren, non sagèc de saber degun perqué; qu’ère ja en periòde que se cranh èster descurbit e venut.
MISERABLES-IV-WEB	Jean Valjean non auie cap experiéncia d’aguestes misèries, es soletes agradiues, e es soletes que non coneishie, çò que siguec encausa de qué non comprenesse era grèu significacion deth silenci de Cosette.
MISERABLES-IV-WEB	D’un costat e der aute dominaue era inexperiéncia.
MISERABLES-IV-WEB	Un dia hec ua pròva e li preguntèc a Cosette:
MISERABLES-IV-WEB	Vòs vier en Luxemblourg?
MISERABLES-IV-WEB	Un arrai illuminèc eth ròstre palle de Cosette.
MISERABLES-IV-WEB	Òc, responec.
MISERABLES-IV-WEB	Vengueren; s’auien passat tres mesi; Mario ja non i auaue; Mario non ère aquiu.
MISERABLES-IV-WEB	Londeman, Jean Valjean, li tornèc a díder a Cosette:
MISERABLES-IV-WEB	Vòs qu’anem en Luxembourg?
MISERABLES-IV-WEB	E responec trista e doçaments:
MISERABLES-IV-WEB	Non.
MISERABLES-IV-WEB	Jean Valjean demorèc adolorit d’aguesta tristor, e herit d’aguesta doçor.
MISERABLES-IV-WEB	Qué se passaue en aquera amna tan joena encara e tant impenetrabla ja?
MISERABLES-IV-WEB	Quina transformacion se verificaue en era?
MISERABLES-IV-WEB	Qué se passaue ena amna de Cosette?
MISERABLES-IV-WEB	Quauques nets, en sòrta d’ajaçar-se, Jean Valjean s’estaue seigut près deth sòn lhet, damb eth cap entre es mans, e passaue era net sancera en tot preguntar-se: “Qué i a en pensament de Cosette?”, e pensant en aguestes causes qu’era podie pensar.
MISERABLES-IV-WEB	Ò!, en aqueri moments, quines guardades tan doloroses calaue entath claustre, entad aquera cima casta, entad aqueth jardin deth convent, plei de flors ignorades e de vèrges embarrades, qu’en eth toti es perhums e totes es amnes pujauen dirèctaments entath cèu!
MISERABLES-IV-WEB	Com adoraue aqueth Eden barrat entà tostemp, que d’eth auie gessut de bon voler, e baishat damb tan pòca prevision!
MISERABLES-IV-WEB	Com se planhie dera sua abnegacion e dera sua deméncia d’auer entornat a Cosette entath mon, praube eròi deth sacrifici, cuelhut e esbauçat peth sòn pròpi desinterès!
MISERABLES-IV-WEB	Jean Valjean non auie entada era pejor umor ne màger rudesa: tostemp era madeisha fesomia serena e brava; es sues formes qu’èren mès trendes e mès pairaus que jamès; s’auesse auut quauquarren que podesse hèr endonviar era sua manca d’alegria, qu’aurie estat era sua màger mansuetud.
MISERABLES-IV-WEB	Cosette, ath sòn torn, anaue amendrint era animositat.
MISERABLES-IV-WEB	Ena abséncia de Mario patie, coma auie gaudit ena sua preséncia sense saber-se’n.
MISERABLES-IV-WEB	Jean Valjean deishèc d’amiar-la enes sòns passègi de costum, un instint de hemna gasulhèc confusaments ath hons deth sòn còr que non auie de mostrar afeccion ath Luxembourg e que s’aguest passèg li semblaue indiferent, sa pair l’amiarie entada eth.
MISERABLES-IV-WEB	Mès se passèren es dies, e es setmanes, e es mesi.
MISERABLES-IV-WEB	Jean Valjean auie acceptat tacitaments eth consentiment tacit de Cosette.
MISERABLES-IV-WEB	Aguesta se n’encuedèc, mès que ja ère tard.
MISERABLES-IV-WEB	Eth dia que tornèc en Luxembourg, Mario auie despareishut; qué hèr alavetz?
MISERABLES-IV-WEB	Lo tornarie a trapar?
MISERABLES-IV-WEB	Sentec ua opression en còr, qu’arren podie amendrir, e qu’aumentaue cada dia.
MISERABLES-IV-WEB	Non sabie ja s’ère iuèrn o ostiu, s’auie solei o ploja, s’es audèths cantauen, s’ère era sason des dàlies o des margarides, s’eth Luxembourg ère mès polit qu’es Tulheries, s’era ròba que se hège a vier era alisaira estaue ben o mau midonada, s’era tia Santos auie hèt bona o mala “crompa”; se demorèc aclapada, embadoquida, atentiua solet a ua idia, damb era guardada fixa e vaga, coma quan se guarde ena net eth lòc nere e prigond que s’a esbugassat ua aparicion.
MISERABLES-IV-WEB	Mès tanpòc deishèc veir arren a Jean Valjean, sonque eth sòn pallitge; que li seguic mostrant eth sòn ròstre amable.
MISERABLES-IV-WEB	Aqueth pallitge qu’ère pro entà alarmar a Jean Valjean.
MISERABLES-IV-WEB	Quauqui còps li preguntaue:
MISERABLES-IV-WEB	Qué te cau?
MISERABLES-IV-WEB	E era responie:
MISERABLES-IV-WEB	Que non me cau arren.
MISERABLES-IV-WEB	E vos, pair, vos cau quauquarren?
MISERABLES-IV-WEB	Arren, responie.
MISERABLES-IV-WEB	Aqueri dus èssers, que s’auien estimat tant exclussiuaments e damb un amor tan trende, e qu’auien viscut pendent tant de temps er un entar aute, patien ara cadun peth sòn costat, er un per tòrt der aute; sense colpar-se mutuauments, e arrint.
MISERABLES-IV-WEB	VIII.- Era cadia.
MISERABLES-IV-WEB	Jean Valjean ère eth mès malerós des dus; donques qu’era joenesa, enquia e tot ath miei des penes, a ua cèrta claror pròpia.
MISERABLES-IV-WEB	En bèri moments, Jean Valjean patie autant, que venguie a èster mainadenc, donques qu’ei pròpi deth dolor hèr aparéisher eth costat de mainatge en òme.
MISERABLES-IV-WEB	Se’n sabie d’ua manèra inevitabla que Cosette se l’escapaue des mans; qu’aurie volut lutar, retier-la, afogar-la damb quauqua causa exteriora e brilhanta.
MISERABLES-IV-WEB	Aguestes idies mainadenques, ja ac auem dit, e serviles ath madeish temps, li balhèren per çò dera sua puerilitat ua nocion pro justa dera influéncia des ornaments de passamaneria sus era imaginacion des joenes.
MISERABLES-IV-WEB	L’arribèc un viatge, que vedec passar peth carrèr un generau a shivau damb er unifòrme de gala, eth comde Coutard, comandant generau de París, e auec enveja d’aqueth òme caperat de dauradi; pensèc ena felicitat que li costarie botar-se aqueth vestit, e que solide, se Cosette lo vedesse atau, s’enludernarie; que quan li dèsse eth braç e passèsse per dauant deth brescat des Tulheries li presentarien armes, e qu’aquerò serie pro entà Cosette e li treirie era idia de guardar as joeni.
MISERABLES-IV-WEB	Un eveniment inesperat venguec a barrejar-se damb aguestes idies tristes.
MISERABLES-IV-WEB	Ena vida isolada qu’amiauen, e dès qu’auien vengut a viuer en carrèr Plumet, solien quauqui còps vier a veir era gessuda deth solei; plaser qu’ei convenent entàs qu’entren ena vida e entàs que gessen d’era.
MISERABLES-IV-WEB	Passejar de maitiada entath qu’estime era solitud equival a passejar-se de nets damb era alegria dera natura; es carrèrs son desèrts e es audèths canten.
MISERABLES-IV-WEB	Cosette, qu’ère audèth, se desvelhaue plan d’ora.
MISERABLES-IV-WEB	Aguestes excursions maitiaus se premanien era vesilha; eth prepausaue, e era acceptaue.
MISERABLES-IV-WEB	S’apraiaue tot coma un complòt, gessien abans de trincar eth dia, e totes aguestes causes èren autrestanti plasers entà Cosette.
MISERABLES-IV-WEB	Aguestes extravagàncies innocentes agraden ara joenesa.
MISERABLES-IV-WEB	Eth mau punt de Jean Valjean ère, coma auem dit, visitar es lòcs pòc freqüentats, es cornèrs solitaris, es lòcs de desbrembe.
MISERABLES-IV-WEB	Qu’auie alavetz enes entorns des barralhes de París quauqui camps praubi, lèu confonudi damb era ciutat, a on brotoaue en ostiu un horment petit, e qu’ena tardor, dempús hèta era recuelhuda, non auie er aspècte de segat, senon de pelat.
MISERABLES-IV-WEB	Valjean les freqüentaue damb predileccion, e Cosette non ac amiaue mau; donques qu’aquerò ère era solitud entada eth e era libertat entada era.
MISERABLES-IV-WEB	Aquiu venguie a èster mainada, podie córrer e jogar, se treiguie eth chapèu, lo botaue sus es jolhs de Jean Valjean, e hège nhòcs; campaue es parpalhòles sus es flors, mès non les agarraue; era mansuetud e era trendesa néishen damb er amor, e era joena qu’alimente ua idia tremolosa e fragila, li cau pietat des ales dera parpalhòla.
MISERABLES-IV-WEB	Teishie ornaments de babòls, se les plaçaue en cap, e trauessades e penetrades de solei, violetes enquiara radiacion, dauen ad aqueth fresc ròstre rosat ua corona de brases.
MISERABLES-IV-WEB	Autanplan dempús d’auer començar a senhorejar era tristor enes sues amnes, auien sauvat eth costum des passègi maitiaus.
MISERABLES-IV-WEB	Un maitin, donc, d’octobre, atiradi pera perfècta serenitat dera tardor de 1831, auien gessut, e èren quan trincaue eth dia près dera barralha deth Maine.
MISERABLES-IV-WEB	Non ère encara era auròra, qu’ère era auba; moment encantador e ombriu: quauques constellacions, escampilhades peth blu palle e prigond, era tèrra tota nera, eth cèu tot blanc, es erbetes tremoloses, pertot eth misteriós aclapament deth crepuscul.
MISERABLES-IV-WEB	Ua alausa que semblaue barrejar-se damb es esteles, cantaue a ua nautada prodigiosa e s’aurie dit qu’aqueth imne dera petitesa entar infinit padegaue era immensitat.
MISERABLES-IV-WEB	En Orient eth Val- de-Grace se perfilaue en orizon, illuminat damb ua claror de cera, era sua escura massa; eth planeta Venus, enludernant, pujaue peth darrèr d’aguesta glèisa e semblaue ua amna que ges d’un edifici tenebrós.
MISERABLES-IV-WEB	Tot qu’ère patz e silenci; ena cauçada non i auie ua amna; ena luenhor se vedien confusaments quauqui obrèrs qu’anauen entath sòn trabalh.
MISERABLES-IV-WEB	Jean Valjean s’auie seigut en un estret carrèr d’arbes, e sus ues hustes plaçades ena pòrta d’un hustèr.
MISERABLES-IV-WEB	Auie eth ròstre virat entath camin, e era esquia entà orient; se’n desbrembaue deth solei qu’anaue a gésser; qu’ère negat en un d’aguesti extasis prigonds que se concentre tota era amna, que sarren enquia era guardada e equivalen a quate parets.
MISERABLES-IV-WEB	Que i a meditacions que se poirien cridar verticaus, e quan s’a arribat ath hons s’a besonh de quauque temps entà pujar ena superfícia.
MISERABLES-IV-WEB	Jean Valjean auie baishat en un d’aguesti sòmis.
MISERABLES-IV-WEB	Pensaue en Cosette, ena sua possibla felicitat se non s’interpausaue arren entre ambdús, en aquera lum qu’era illuminaue era sua vida, e qu’ère era respiracion dera sua amna.
MISERABLES-IV-WEB	Cosette, de pès, ath sòn costat, guardaue se com anauen cuelhent es bromes eth color ròsa.
MISERABLES-IV-WEB	De pic, exclamèc Cosette:
MISERABLES-IV-WEB	Pair, semble que ven quauquarren per aquiu delà.
MISERABLES-IV-WEB	Jean Valjean lheuèc es uelhs.
MISERABLES-IV-WEB	Cosette auie rason.
MISERABLES-IV-WEB	Era cauçada qu’amie entara anciana barralha deth Maine qu’ei ua prolongacion deth carrèr de Sevres, e ei talhada en angle rècte peth baloard interior.
MISERABLES-IV-WEB	En madeish angle dera cauçada e deth baloard, en lòc que se hè era union des dues vies, s’entenie un bronit dificil d’explicar en aquera ora, e se distinguie ua sòrta de grop confús.
MISERABLES-IV-WEB	Deth baloard gessie ua causa infòrme, e entraue ena cauçada.
MISERABLES-IV-WEB	Aguest grop s’anaue hènt cada viatge mès gran, e semblaue botjar-se en orde, e ça que la, ère ua causa orribla e qu’estrementie; semblaue ua veitura de shivaus, mès non se podie distinguir era carga.
MISERABLES-IV-WEB	I auie shivaus, arròdes, espetaue eth soriac.
MISERABLES-IV-WEB	De man en man s’anèren diboishant es perfils, encara negadi enes tenèbres.
MISERABLES-IV-WEB	Qu’ère un car, plan que òc, que venguie de virar eth marrèc deth baloard e se dirigie entara barralha, que près d’era s’estaue Jean Valjean.
MISERABLES-IV-WEB	Un aute car deth madeish aspècte seguie ath prumèr; dempús un tresau, dempús un quatau, e atau desboquèren enquia sèt, de sòrta que, es caps des shivaus tocauen tostemp era part deth darrèr deth car que seguien.
MISERABLES-IV-WEB	En aguestes carretes s’agitauen quauques ombres; se vedien quauqui bualhs en crepuscul, coma se ludessen sabres nudi; s’entenie un son de hèr coma se se botgèssen cadies; a mida qu’aquerò auançaue creishien es votzes; ère, fin finau, ua causa formidabla, coma es que gessen dera tuta des sòmis.
MISERABLES-IV-WEB	En apressar-se, aqueth fenomèn cuelhec forma, e se diboishèc darrèr des arbes damb era vaguetat d’ua aparicion; emblanquic tota aquera massa; eth solei, que se lheuaue pòc a pòc, vessaue ua lum palla sus aqueth hormiguèr, sepulcrau e viu ath còp, es caps des ombres vengueren a ester ròstres cadaverics, e Jean Valjean vedec aquerò: Sèt carretes marchauen en cordiòla peth camin; es sies prumères auien ua estructura particulara; semblauen cars de botèrs; qu’èren ua sòrta d’escales de man botades sus dues arròdes, e formant ues barres ena sua extremitat anteriora; cada car, o milhor dit, cada escala, venguie tirassada per quate shivaus, un darrèr der aute.
MISERABLES-IV-WEB	Damb era escassa lum que i auie non se les vedie, se les endonviaue.
MISERABLES-IV-WEB	N’auie vint-e-quate en cada carreta, dotze en cada costat, emparadi es uns damb es auti, de cara entàs caminaires, e es pès en aire; aqueri òmes amiauen ena esquia ua causa que sonaue, ère ua cadia; en còth ua causa que ludie, ère un anèl de hèr.
MISERABLES-IV-WEB	Cadun auie eth sòn anèl de hèr, mès era cadia qu’ère de toti; de sòrta qu’aqueri vint-e-quate òmes, quan les calie baishar deth car e caminar, èren cadiadi per ua sòrta d’unitat inexorabla, e serpauen peth solèr, damb era cadia coma vertèbra, ne mès ne mens qu’un miriapòdes.
MISERABLES-IV-WEB	Dauant e darrèr de cada carreta anauen de pès dus òmes armats damb fusilhs, en tot auer jos eth sòn pè un des extrèms dera cadia.
MISERABLES-IV-WEB	Es anèls èren quarradi.
MISERABLES-IV-WEB	Era setau carreta ère un gran forgon damb parabanda d’estaques, mès sense tendolet; auie quate arròdes e sies shivaus, e amiaue un sorrolhós pilèr de caudèrs de hèr, de marmites de metau, de radiadors e de cadies, e entre eres quauqui òmes estacadi e ajaçadi ath long; que semblauen malauts.
MISERABLES-IV-WEB	Aqueth forgon descaperat ère claufit de disciplines vielhes, que semblauen auer servit entàs suplicis ancians.
MISERABLES-IV-WEB	Es carretes ocupauen eth centre deth camin.
MISERABLES-IV-WEB	En ambdús costats marchauen, en dobla hilèra, gardes d’infame aspècte damb tricornis camusi coma es soldats deth Directòri, lordi, estarnadi, sordids, caperadi damb uns unifòmes d’invalids, e damb pantalons d’enterraire, grisi e blus mitat e mitat, lèu vengudi pelhòts, damb espatletes ròies, corrèges auriòles, machetes, fusilhs e vergues, espècia de soldats marridi.
MISERABLES-IV-WEB	Aguesti sicaris semblauen formadi dera abjeccion deth mendicant, e dera autoritat deth borrèu.
MISERABLES-IV-WEB	Eth que semblaue eth sòn cap amiaue ena man un foet de postilhon.
MISERABLES-IV-WEB	Toti aguesti detalhs, ombrejadi peth crepuscul, se diboishauen cada còp mès claraments a mida qu’eth dia anaue creishent.
MISERABLES-IV-WEB	Ath cap de tot, e darrèr deth convòi, venguien gendarmes a shivau, grèus e damb eth sabre ena man.
MISERABLES-IV-WEB	Ère tan long aguest tren, qu’en moment qu’era prumèra carreta arribaue ena barralha, a penes desbocaue era darrèra en baloard.
MISERABLES-IV-WEB	Ua multitud, procedenta de non sai d’a on, e formada en un moment, coma se passe en París, se sarraue e guardaue des dus costats dera cauçada.
MISERABLES-IV-WEB	S’entenien enes carrerons pròches crits de persones que se cridauen, e eth bronit des esclòps des ortalans que venguien entà veir er espectacle.
MISERABLES-IV-WEB	Es òmes apileradi enes carretes se deishauen bassacar en silenci.
MISERABLES-IV-WEB	Qu’èren livids damb eth hered deth maitin.
MISERABLES-IV-WEB	Toti amiauen pantalons de tela e es pès, nudi, en esclòps.
MISERABLES-IV-WEB	Era rèsta deth vestit apertenguie ara mòda dera misèria.
MISERABLES-IV-WEB	Es sòns utisi èren orriblaments eterogenèus, pr’amor que non i a arren mès lugubre qu’er arlequin des pelhòts.
MISERABLES-IV-WEB	Chapèus sense copa, casquetes enquitranades, orribles bonets de lan, giquetes neres traucades pes codes; quauqui uns amiauen chapèus de hemna, d’auti un tisteret; se vedien pièchs peludi, e a trauèrs des traucs des vestits se distinguien pintures ena carn: temples d’amor, còrs en ahlames, Cupidis.
MISERABLES-IV-WEB	Se desnishauen tanben erpes e plapes malautisses.
MISERABLES-IV-WEB	Dus o tres amiauen ua còrda d’espart estacada as trauèsses deth car e suspenuda peth sòn dejós coma un estriu qu’en eth sostenguien es pès.
MISERABLES-IV-WEB	Un auie ena man e se hège a vier ena boca e nhacaue ua causa que semblaue ua pèira nera, qu’ère qu’anaue minjant pan.
MISERABLES-IV-WEB	Non i auie aquiu que uelhs secs, amortadi o luminosi damb repugnant fulgor.
MISERABLES-IV-WEB	Era escota renegaue e maudidie, es cadiadi non badauen boca; de quan en quan s’entenie eth bronit d’un còp de verga enes esquies o en cap; quauqui uns d’aqueri òmes badalhauen; es pelhòts qu’èren terribles; es pès penjauen; es espatles oscillauen, es caps tumauen, es hèrs carrinclauen, es vistons radiauen herotjaments, es punhs se crispauen o se daurien inèrti coma era man d’un mòrt; darrèr deth convòi un revolum de gojats arrie a arridalhades.
MISERABLES-IV-WEB	Aquera corriòla de carretes, siguesse çò que siguesse, qu’ère lugubra.
MISERABLES-IV-WEB	Dilhèu a londeman, dilhèu laguens d’ua ora podie quèir un batarràs que serie seguit de un aute, e dempùs de un aute, e se chauparien es vestits trincadi, e aqueri òmes, un còp banhadi non se secarien, e un còp geladi non se cauharien; es sòns pantalons de tela s’apegarien as sòns uassi damb era aigua, era aigua aumplirie es sues sabates, es còps de soriac non poirien empedir eth carrinclar des dents, era cadia seguirie amassant-les peth còth, es sòns pès seguirien en aire; qu’ère impossible non tremolar en veir ad aguestes creatures umanes amassades atau, e passives jos es heredes bromes de tardor, autrejades ara ploja, ath vent, a totes es furies der aire, coma es arbes e es pèires.
MISERABLES-IV-WEB	Es vergues non respectauen as malauts, que jadien estacadi e sense cap movement ena setau carreta, e que semblaue qu’auien estat lançadi aquiu coma saques plies de misèria.
MISERABLES-IV-WEB	De pic gessec eth solei, ludec er immens arrai der orient, e s’aurie pogut díder qu’auie calat huec en aqueri caps orribles.
MISERABLES-IV-WEB	Se desligueren es lengües e s’estarnèc un incendi de burles, de renecs e de cançons.
MISERABLES-IV-WEB	Era lum orizontau, en tot escampilhar-se ar ample, talhèc en dues parts tota era corriòla, illuminant es caps e es espatles, e deishant es pès e es arròdes ena escurina.
MISERABLES-IV-WEB	Es pensaments apareisheren enes ròstri; aqueth moment siguec espaventós; se vederen dimònis visibles enes masques queigudes, amnes herotges, complètaments nudes.
MISERABLES-IV-WEB	Aquera legion illuminada quedèc tenebrosa.
MISERABLES-IV-WEB	Quauqui uns mès alègres auien ena boca canons de pluma, que damb eri bohant lançauen era misèria ara multitud, mès que mès as hemnes; era auròra mercaue damb era ecurina des ombres aqueri tristi perfils; non i auie entre toti aqueri òmes un de solet que non siguesse hastigós per çò dera sua misèria; e ère aqueth un ensems tan monstruós, que se poirie díder qu’escambiaue era claror deth solei pera lum d’un relampit.
MISERABLES-IV-WEB	Era carreta que daurie era marcha auie entonat e psalmodiaue a crits damb ua forena alegria un pilho-malho de Desaugiers, celèbre alavetz, Era Vestal; es arbes tremolauen lugubraments; enes passègi quauqui ciutadans escotauen damb ròstre de pèga beatitud es atrevits cants d’aqueri espèctres.
MISERABLES-IV-WEB	En aqueth convòi anauen barrejades totes es misèries coma en un caòs; aquiu se vedie er angle faciau de toti es animaus, des vielhs, des adoescents; cranis cauvets, barbes grises, monstruositats ciniques, resignacions esquiues, arridalhes sauvatges, actituds insensates, vielhs damb casqueta, espècies de caps de joeni damb tirataps enes possi, ròstres de gojates, e per aquerò madeish orribles, prims ròstres d’esqueleta, qu’ada eri non les mancaue qu’era mòrt.
MISERABLES-IV-WEB	Ena prumèra carreta i anaue un nere, que dilhèu auie estat esclau e poirie comparar ambdues cadies.
MISERABLES-IV-WEB	Er orrible nivèu dera baishesa, eth desaunor, qu’auie passat per aqueri fronts; en aqueth grad d’aclapament, toti patien es darrères prigondors; era ignorància venguda en peguesa, ère madeish qu’era intelligéncia venguda en desesperacion.
MISERABLES-IV-WEB	Entre aqueri òmes non i auie causida possibla; toti se presentauen ara vista coma çò mès escuelhut dera hanga.
MISERABLES-IV-WEB	Aqueri èssers auien estat estacadi e aparelhadi confusaments en desorde alfabetic probablaments, e cargadi ar edart enes carretes.
MISERABLES-IV-WEB	Ça que la, es orrors agropadi acaben per costar un resultat; tota soma de malerosi da un totau; de cada cadia gessie ua amna comuna, e cada carreta auie era sua fesomia.
MISERABLES-IV-WEB	Ath costat dera que cantaue n’auie ua auta qu’idolaue; ua tresau mendicaue; n’auie ua que carrinclaue es dents; ua auta que menaçaue as caminaires; ua auta que renegaue de Diu; era darrèra caraue coma era hòssa.
MISERABLES-IV-WEB	Dante s’aurie pensat veir es sèt cercles deth lunfèrn en marcha.
MISERABLES-IV-WEB	Marcha sinistra des condemnats entàs suplicis, non en fulgurant e formidable car der Apocalispsis, senon, çò qu’encara ei mès ombriu, ena carreta des condemnadi a mòrt.
MISERABLES-IV-WEB	Un des gardes, qu’amiaue un crochet en extrèm dera verga, balançaue de quan en quan aqueth pilèr de lordères umanes.
MISERABLES-IV-WEB	Ua vielha que i auie entre era gent les mostraue damb eth dit a un mainatge de cinc ans, e li didie: “apren, coquin!” Coma qu’es cants e es renecs anauen en aument, eth que semblaue capitan dera escota hec sonar eth soriac, e ad aguest senhau, ua sòrta d’orribles còps de verga que semblaue ua peiregada, queiguec sus es sèt carretes; fòrça deishèren anar un bram e lancèren esgluma de ràbia, causa que redoblèc eth sarabat des tafurèls qu’auien acodit coma ua broma de mosques sus aqueres nafres.
MISERABLES-IV-WEB	Era guardada de Jean Valjean s’auie tornat espaventosa.
MISERABLES-IV-WEB	Es sòns uelhs non èren senon aqueri veires que remplacen ara guardada en bèri malerosi, que semble era inconsciencia dera realitat, e que vibre era reverberacion der espant e dera catastròfa.
MISERABLES-IV-WEB	Non campaue un espectacle; patie ua vision.
MISERABLES-IV-WEB	Se volec lheuar, húger, escapar, mès que non podec botjar es pès.
MISERABLES-IV-WEB	Fòrça còps es causes que vedem mos agarren e mos tien.
MISERABLES-IV-WEB	S’estèc clauat, petrificat, estupid, en tot preguntar-se, a trauèrs d’ua confusa angónia inexplicabla, çò que significaue aquera persecucion sepulcrau, e d’a on gessie aqueth pandemònium que l’acaçaue.
MISERABLES-IV-WEB	De ressabuda se hec a vier era man en front, movement pròpi quan se hè, còp sec, memòria; se’n brembèc de qué aqueth ère, plan, er itinerari; qu’aquera virada se hège tostemp entà evitar er encontre possible des persones reiaus en camin de Fontainebleau, e de qué hège trenta cinc ans auie passat eth madeish per aquera barralha.
MISERABLES-IV-WEB	Cosette non ère mens espaurida, encara que n’ère de ua manèra desparièra.
MISERABLES-IV-WEB	Non comprenie arren; li mancaue er alend; non li semblaue possible çò que vedie, e fin finau exclamèc:
MISERABLES-IV-WEB	Pair, se qué ei aquerò qu’amien en aguestes carretes?
MISERABLES-IV-WEB	Jean Valjean responec:
MISERABLES-IV-WEB	Forçadi.
MISERABLES-IV-WEB	E entà on van?
MISERABLES-IV-WEB	Entara preson.
MISERABLES-IV-WEB	En aqueth moment sonèren es còps de verga, multiplicadi per cent mans; se barregèren en eri es còps planèrs de sabre; que semblaue aquerò ua ràbia de soriacs e vergues; es forçadi s’acorbaishèren; d’aguest suplici ne neishec ua aubediéncia repugnanta e toti carèren, en tot dider-se adiu es guardades de lops cadiadi.
MISERABLES-IV-WEB	Cosette tremolaue de cap a pès.
MISERABLES-IV-WEB	Pair, didec, son òmes aguesti?
MISERABLES-IV-WEB	A viatges, responec eth miserable.
MISERABLES-IV-WEB	Qu’ère, plan que òc, era cadia corriòla que gessie abans de trincar eth dia de Bicetre, e cuelhie eth camin de Mans entà evitar eth de Fontainebleau, a on i auie eth rei.
MISERABLES-IV-WEB	Aguest torn hège durar eth viatge tres o quate dies mès; mès entà evitar as persones reiaus era vista deth suplici, pro podie alongar- se.
MISERABLES-IV-WEB	Jean Valjean tornèc ena sua casa damb eth còr sarrat.
MISERABLES-IV-WEB	Aguesti encontres que son tumades, e eth rebrembe que dèishen semble un desgahonament.
MISERABLES-IV-WEB	Plan per aquerò Jean Valjean, en tornar damb Cosette en carrèr de Babilonia, non notèc qu’aguesta li hège d’autes preguntes sus çò que venguien de veir; dilhèu anaue massa absorbit en sòn aclapament entà enténer es sues paraules e entà responer-les.
MISERABLES-IV-WEB	Solet pera net quan Cosette se desseparèc d’eth, entà calar-se en lhet, l’entenec que didie a mieja votz e coma parlant damb era madeisha:
MISERABLES-IV-WEB	Mon Diu!
MISERABLES-IV-WEB	Mès erosaments er edart hec qu’a londeman d’aqueth maitin tan tragic e per çò d’ua solemnitat oficiau, i auesse hèstes en París, revista en Camp de Mart, justes en Sena, teatres enes Camps Elisis, huecs artificiaus ena Estela, e illuminacions pertot.
MISERABLES-IV-WEB	Cosette en aguestes foncions, pr’amor de distrèir-la deth rebrembe dera vesilha, e d’esfaçar damb er alègre revolum de París aquera causa abominabla que s’auie passat dauant des sòns uelhs.
MISERABLES-IV-WEB	Era revista que se solemnizaue era hèsta hège fòrça normau era circulacion d’unifòrmes; Jean Valjean se botèc eth de garda nacionau, damb eth vague sentiment interior d’un òme que s’amague.
MISERABLES-IV-WEB	Per çò d’aute, semblèc qu’auie artenhut eth motiu que se prepausaue en passèg; Cosette, que guardaue coma ua obligacion agradar a sa pair, e qu’entada eth ère nau quinsevolh espectacle, acceptèc era distraccion damb era bona gràcia, aisida e leugèra dera adolescéncia, e non hec ne un solet gèst menspredós dauant d’aguesta bacina d’alegria que se cride ua hesta publica; de sòrta que Jean Valjean podec creir qu’auie artenhut esfaçar tota tralha dera repugnanta vision.
MISERABLES-IV-WEB	Quauqui dies dempús, un maitin que hège un polit solei, èren ambdús ena escaleta deth jardin, ua auta infraccion des normes que semblaue auesse impausat JeanValjean, e deth costum que Cosette auie aquerit d’estar-se en sòn quarto: ère era joena en gabinet d’atrencadura, de pès, damb aqueth vestit negligent deth maitin qu’estrope adorablaments as joenes, e que semble ua broma sus un astre; damb eth cap entath solei, rogida per çò d’auer dormit ben, campada damb trendesa per sa pair esmoigut, tant qu’era des.huelhaue ua margarida.
MISERABLES-IV-WEB	Cosette ignoraue era seductora legenda: “T’estimi, un shinhau, apassionadaments, eca.” Qui l’ac aurie calut ensenhar?
MISERABLES-IV-WEB	Balhaue torns ad aquera flor, instintiua e innocentaments, sense sospechar que des.huelhar ua margarida ei des.huelhar un còr.
MISERABLES-IV-WEB	Se i auesse ua quatau gràcia cridada Malenconia, arrint, Cosette s’aurie retirat ad aguesta gràcia.
MISERABLES-IV-WEB	Jean Valjean ère embelinat en tot contemplar aqueri ditets ena flor, dembrembant-t’ac tot ena radiacion que deishauen anar.
MISERABLES-IV-WEB	Un pança-ròia piulaue entre es arrames, près d’aciu; bromes blanques crotzauen eth cèu tant alègraments que semblaue qu’acabauen d’èster botades en libertat.
MISERABLES-IV-WEB	Cosette seguie des.huelhant era sua flor atentiuaments; mès en aqueth moment seductor virèc de ressabuda eth cap damb era delicada lentor deth cigne, e li didec a Jean Valjean: Pair, se qué ei era preson?
MISERABLES-IV-WEB	Libre quatau: Ajudes de baish que pòden èster ajudes de naut.
MISERABLES-IV-WEB	I.- Nafra peth dehòra, garison peth laguens.
MISERABLES-IV-WEB	Era vida d’ambdús s’anaue escurint per grads.
MISERABLES-IV-WEB	Non les restaue qu’ua distraccion, qu’en d’auti tempsi auie estat era sua felicitat: hèr-les a vier pan as qu’auien hame, vestit as qu’auien hered.
MISERABLES-IV-WEB	En aguestes visites as praubi, que Cosette acompanhaue a sa pair soent, trapauen quauque rèste dera sua anciana expansion; e a vietges, quan eth dia auie estat bon, quan auien secorrut fòrça misèries, e remetut e tornat eth calor a fòrça mainatges, ère mès alègra de nets.
MISERABLES-IV-WEB	En aquera epòca siguec quan heren era visita ath humarau de Jondrette.
MISERABLES-IV-WEB	Londeman d’aguesta visita, Jean Valjean se presentèc en Pabalhon, tranquil, coma tostemp, damb ua ampla herida en braç quèrre, plan holada, e qu’expliquèc de quinsevolh manèra.
MISERABLES-IV-WEB	Aguesta herida lo tenguec en fèbre mès d’un mes e sense gésser de casa; non volec veir a cap mètge, e quan Cosette l’ahiscaue a hè’c, li didie: “Crida ath mètge des gossets.” Cosette lo guarie peth maitin e pera tarde d’ua manèra tan celestiau, e mostrant tanta alegria d’èster-li utila, que Jean Valjean sentie renéisher tota era sua anciana alegria, e esbugassar-se es sòns temors e era sua ansietat, e contemplaue a Cosette, en tot díder: “Ò, benedida herida!
MISERABLES-IV-WEB	Ò, benedit mau!” Cosette, en veir malaut a sa pair, auie abandonat eth pabalhon, e auie tornat a cuélher afeccion ara caseta e ath pati deth darrèr.
MISERABLES-IV-WEB	Se passaue lèu tot eth dia ath cant de Jean Valjean, e li liegie es libres que volie, lèu tostemp libres de viatges.
MISERABLES-IV-WEB	Jean Valjean reneishie; era sua felicitat revenguie damb arrais inefables; eth Luxembourg, eth rondaire desconeishut, era heredor de Cosette, totes es bromes dera sua amna s’esbugassauen.
MISERABLES-IV-WEB	E acabaue dident: “Tot qu’ei ua illusion mia, sò un vielh hòl.” Era sua felicitat ère tau, qu’er orrible encontre damb es Thenardier, vengut en humarau de Jondrette, encontre tant inesperat, auie passat per eth coma ua bohada que s’esguitle.
MISERABLES-IV-WEB	Qu’auie artenhut escapar; es sues tralhes s’auien perdut, qué l’importaue tot çò d’aute?
MISERABLES-IV-WEB	Sonque pensaue en aquerò entà plànher ad aqueri miserables.
MISERABLES-IV-WEB	Qu’èren ja ena preson, e per tant impossibilitadi entà hèr mau, pensaue, mès, quin malastre de familha ena desgràcia!
MISERABLES-IV-WEB	Per çò dera repugnanta vision dera barralha deth Maine, Cosette non n’auie tornat a parlar.
MISERABLES-IV-WEB	En convent, sor Santa Mectilde l’auie ensenhat musica a Cosette.
MISERABLES-IV-WEB	Cosette auie era votz d’un audèreth damb amna; e quauques nets en umil quarto deth herit, cantaue tristes cançons, que shautauen a Jean Valjean.
MISERABLES-IV-WEB	Arribaue era primauèra; eth jardin ère tant admirable en aguesta sason, que Jean Valjean li didec a Cosette:
MISERABLES-IV-WEB	Non i baishes bric; voleria que passegèsses per eth.
MISERABLES-IV-WEB	Coma volgatz, pair, responec Cosette.
MISERABLES-IV-WEB	E pr’amor d’aubedir a sa pair tornèc a passejar peth jardin, lèu tostemp soleta, donques que, coma auem dit, Jean Valjean, que solide cranhie èster vist a trauèrs deth brescat, non passejaue lèu jamès.
MISERABLES-IV-WEB	Era herida qu’auie estat ua diversion.
MISERABLES-IV-WEB	Quan Cosette vedec que sa pair patie mens, e que s’anaue guarint, e semblaue erós, sentec ua alegria qu’a penes se n’encuedèc; tan doça e naturauments se presentaue.
MISERABLES-IV-WEB	Qu’ère eth mes de mars, s’alongauen es dies, despareishie er iuèrn, que se hè a vier tostemp damb eth quauquarren dera nòsta tristor; arribèc dempús abriu, aguesta auròra der ostiu, fresca coma tota auròra, alègra coma era mainadesa, plorosa a viatges coma un mainatge nauèth neishut.
MISERABLES-IV-WEB	Era natura en aguest mes qu’a resplendors plan atrasents, que vien deth cèu, des bromes, des arbes, des pradères, des flors, entath còr der òme.
MISERABLES-IV-WEB	Cosette ère plan joena encara entà qu’aguesta alegria d’abriu, semblabla ada era, non la penetrèsse.
MISERABLES-IV-WEB	Era net anèc despareishent deth sòn esperit insensiblaments e sense sospechà’c.
MISERABLES-IV-WEB	Ena primauèra i a claror enes amnes tristes, atau coma en meddia i a claror enes sosterranhs.
MISERABLES-IV-WEB	Cosette non ère ja trista, encara que non ac podesse explicar.
MISERABLES-IV-WEB	Peth maitin, tàs dètz, dempús d’esdejoar, quan auie artenhut amiar a sa pair pendent un quart d’ora en jardin, e lo passejaue ath solei dauant dera escala, en tot tier-li eth braç malaut, non vedie qu’arrie en cada moment, e qu’ère erós.
MISERABLES-IV-WEB	Jean Valjean, satisfèt, la vedie virar-se rogida e fresca.
MISERABLES-IV-WEB	Qu’ère arregraït as Thenardier.
MISERABLES-IV-WEB	Tanlèu se guaric era sua herida auie tornat as sòns passègi solitaris e crepusculars.
MISERABLES-IV-WEB	Que serie un error creir que se pòt passejar d’aguesta manèra, solet, pes lòcs mens desabitats de París, sense trapar quauqua aventura.
MISERABLES-IV-WEB	II.- De com era tia Plutarco non trapaue dificultats entà explicar un fenomèn.
MISERABLES-IV-WEB	Ua net, eth mainatge Gavroche non auie dinat, e se’n brembèc que tanpòc auie sopat eth diar anterior, çò qu’ère ja fòrça pesant.
MISERABLES-IV-WEB	Cuelhec, donc, era decision de cercar quauque miei entà sopar.
MISERABLES-IV-WEB	Venguec a hèr torns mès enlà dera Salpetriere, pes lòcs desèrts, a on se trapen es presents; per a on non i a ua amna, que se sòl trapar quauquarren; e atau arribèc enquia ues casòtes que li semblèren èster eth bordalat d’Austerlitz.
MISERABLES-IV-WEB	En ua des sues anteriores excursions auie vist aquiu un vielh jardin, frequentat per un ancian e ua anciana, e qu’auie un pomèr pro gran.
MISERABLES-IV-WEB	Ath costat deth pomèr i auie ua sòrta de frutièr mau barrat, d’a on se podie cuélher quauqua poma.
MISERABLES-IV-WEB	Ua poma qu’ei un sopar; ua poma qu’ei era vida.
MISERABLES-IV-WEB	Çò que perdec a Adam podie sauvar a Gavroche.
MISERABLES-IV-WEB	Eth jardin daue entà un carreron solitari sense empeirar e entornejat de matarrassi que demoraue que se hessen cases e ère desseparada des edificis per ua tanca.
MISERABLES-IV-WEB	Gavroche se filèc entath jardin; trapèc eth carreron, vedec eth pomèr, identifiquéc eth frutièr e examinèc era tanca: ua tanca non ei qu’un guimbet.
MISERABLES-IV-WEB	Anaue escurint eth dia; eth carreron qu’ère desèrt; era ora ère magnifica.
MISERABLES-IV-WEB	Gavroche sautèc e s’arturèc còp sec.
MISERABLES-IV-WEB	S’entenie parlar en jardin e Gavroche se metec a guardar per un uet dera tanca.
MISERABLES-IV-WEB	A dus passi d’eth, ath pè dera tanca, en aute costat, precisaments en punt que l’auesse hèt quèir eth saut que meditaue, i auie ua pèira estenuda que servie de banc; en aguest banc i ère seigut eth vielh deth jardin, e dauant, de pès, era vielha.
MISERABLES-IV-WEB	Era vielha repotegaue; Gavroche, qu’ère pòc discret, parèc era aurelha.
MISERABLES-IV-WEB	Senhor Mabeuf!, didie era vielha.
MISERABLES-IV-WEB	Era vielha repetic:
MISERABLES-IV-WEB	Senhor Mabeuf!
MISERABLES-IV-WEB	Eth vielh, sense lheuar era vista, responec:
MISERABLES-IV-WEB	Qué?
MISERABLES-IV-WEB	Tia Plutarco.
MISERABLES-IV-WEB	Un aute nòm que me chòque.” Era tia Plutarco tornèc a parlar, e eth vielh li calec acceptar era convèrsa.
MISERABLES-IV-WEB	Eth casalèr non ei content.
MISERABLES-IV-WEB	Per qué?
MISERABLES-IV-WEB	Que se li deu tres tèrmes.
MISERABLES-IV-WEB	En tres mesi l’en deueram quate.
MISERABLES-IV-WEB	Ditz que mos darà eth viatge.
MISERABLES-IV-WEB	E me n’anarè.
MISERABLES-IV-WEB	Era botiguèra vò que se li pague, que ja non hè credit tara lenha.
MISERABLES-IV-WEB	Com vos escauharatz aguest iuèrn?
MISERABLES-IV-WEB	Non auram huec.
MISERABLES-IV-WEB	Que i a solei.
MISERABLES-IV-WEB	Eth carnissèr mos remís eth credit, e non vò autrejar carn.
MISERABLES-IV-WEB	Plan ben.
MISERABLES-IV-WEB	Que digirisqui mau era carn; ei fòrça pesanta.
MISERABLES-IV-WEB	E qué minjaram?
MISERABLES-IV-WEB	Pan.
MISERABLES-IV-WEB	Plan, donc.
MISERABLES-IV-WEB	E qué minjaram?
MISERABLES-IV-WEB	Mos demoren es pomes deth pomèr.
MISERABLES-IV-WEB	Mès, senhor, non se pòt víuer atau, sense sòs.
MISERABLES-IV-WEB	E se non l’è!
MISERABLES-IV-WEB	Era anciana se n’anec, e er ancian se demorèc solet meditant.
MISERABLES-IV-WEB	Gavroche meditaue der aute costat.
MISERABLES-IV-WEB	Qu’ère ja lèu de nets.
MISERABLES-IV-WEB	Eth prumèr resultat dera meditacion de Gavroche siguec qu’en sòrta d’escalar era tanca, s’ajoquèc ath dejós.
MISERABLES-IV-WEB	Es arrames se desseparauen un shinhau ena part baisha deth matarràs.
MISERABLES-IV-WEB	Qu’ère lèu ajaçat en banc deth senhor Mabeuf; entenie lèu alendar ar octagenari.
MISERABLES-IV-WEB	E alavetz, entà minjar, sagèc de dormir.
MISERABLES-IV-WEB	Sòn de gat, sòn d’un solet uelh.
MISERABLES-IV-WEB	En tot adormir-se Gavroche, totun, espiaue.
MISERABLES-IV-WEB	Era blancor deth cèu crepuscular emblanquie era tèrra e eth carreron formaue ua linha palla entre dues hilères d’escuri arbilhons.
MISERABLES-IV-WEB	De ressabuda, en aguesta linha blanquinosa, campèren dues ombres.
MISERABLES-IV-WEB	Era ua anaue dauant, e era auta quauqui passi darrèr.
MISERABLES-IV-WEB	Dues persones!, gasulhèc Gavroche.
MISERABLES-IV-WEB	Era prumèra ombra semblaue de quauqui vielh acorbaishat e cogitós, vestit mès que simplaments, que caminaue tot doç per çò dera edat e que gessie a passejar ara lum des esteles.
MISERABLES-IV-WEB	Era dusau ère dreta, fèrma, petita.
MISERABLES-IV-WEB	Apraiaue eth sòn pas ath dera prumèra; mès ena lentor voluntària dera marcha se vedie era elegància e era agilitat.
MISERABLES-IV-WEB	Aquera ombra auie quauquarren de forena e d’inquieta, e era figura de çò qu’alavetz se cridaue un elegant, eth chapèu qu’ère de bona forma, era levita nera, ben hèta, probablaments de bona tela e de portadura sarrada.
MISERABLES-IV-WEB	Lheuaue eth cap damb ua cèrta gràcia robusta, e per dejós deth chapèu s’entrevedie en crepuscul eth palle perfil d’un adolescent.
MISERABLES-IV-WEB	Aguest perfil auie ua ròsa ena boca.
MISERABLES-IV-WEB	Aguesta dusau ombra qu’ère plan coneishuda de Gavroche: qu’ère Montparnasse.
MISERABLES-IV-WEB	Per çò dera auta, non aurie pogut díder senon qu’ère un vielh.
MISERABLES-IV-WEB	Gavroche se metec ara seguida en observacion.
MISERABLES-IV-WEB	Un des dus auie evidentaments projèctes sus er aute, e Gavroche ère plan ben plaçat entà veir eth resultat.
MISERABLES-IV-WEB	Era cramba s’auie convertit en ua amagadera.
MISERABLES-IV-WEB	Montparnasse de caça, en aquera ora e en aqueth lòc, qu’ère ua causa menaçaira.
MISERABLES-IV-WEB	Gavroche sentie qu’eth sòn còr de coquin s’esmoiguie de pietat peth vielh.
MISERABLES-IV-WEB	Mès, se qué hèr?
MISERABLES-IV-WEB	Intervier?
MISERABLES-IV-WEB	Li calie secórrer ua feblesa a ua auta?
MISERABLES-IV-WEB	Que serie solet entà balhar un motiu d’arrir-se’n a Montparnasse.
MISERABLES-IV-WEB	Gavroche non deishaue de conéisher qu’entad aqueth temible bandit de dètz-e-ueit ans, eth vielh prumèr, e eth mainatge dempús, qu’èren dues bocades.
MISERABLES-IV-WEB	Tant que Gavroche deliberaue, se costèc er atac brusc e repugnant: atac coma eth deth tigre contra eth saumet, eth dera aranha contra era mosca.
MISERABLES-IV-WEB	Montparnasse, còp sec, lancèc era ròsa, sautèc sus eth vielh, l’amorrèc en solèr, e se botèc sus eth.
MISERABLES-IV-WEB	Gavroche a penes podec tier un sorriscle.
MISERABLES-IV-WEB	Un moment dempús, un d’aguesti òmes ère ja dejós der aute, rendut, panteishant, lutant, damb un jolh sus eth pièch.
MISERABLES-IV-WEB	Sonque que non s’auie passat çò que Gavroche se pensaue.
MISERABLES-IV-WEB	Tot aquerò se passaue a quauqui passi de Gavroche.
MISERABLES-IV-WEB	Eth vielh auie recebut eth patac e l’auie entornat tan terriblaments, qu’en un virament de uells, er agressor e era victima auien escambiat eth papèr.
MISERABLES-IV-WEB	E non podec mens que picar de mans; mès que siguec un aplaudiment perdut, donques que non arribèc enquias combatents, qu’èren embadoquidi e aclapadi, er un per aute, e barrejant eth sòn alend ena luta.
MISERABLES-IV-WEB	Demorèc tot en silenci.
MISERABLES-IV-WEB	Montparnasse deishèc de pelejar, e Gavroche se didec: “Que deu èster mòrt!” Eth vielh non auie prononciat ua soleta paraula ne deishat anar un solet crit; se lheuèc, e Gavroche entenec que li didie a Montparnasse:
MISERABLES-IV-WEB	Lhèua-te.
MISERABLES-IV-WEB	Montparnasse se lheuèc, sense qu’eth vielh lo deishèsse anar encara; auie era actitud umiliada e furiosa d’un lop panat per un anhèth.
MISERABLES-IV-WEB	Gavroche guardaue e escotaue, en tot hèr esfòrci entà duplicar es sòns uelhs e es sues aurelhes.
MISERABLES-IV-WEB	Se divertie extraordinàriaments.
MISERABLES-IV-WEB	Mès siguec recompensat dera sua ansietat d’espectador, podec cuèlher ath vòl aguest dialòg, que li daue ena escurina cèrt sabor tragic.
MISERABLES-IV-WEB	Eth vielh preguntaue, e Montparnasse responie.
MISERABLES-IV-WEB	Guaire ans as?
MISERABLES-IV-WEB	Dètz-e-nau.
MISERABLES-IV-WEB	Ès fòrt e de bon pòrt.
MISERABLES-IV-WEB	Per qué non trabalhes?
MISERABLES-IV-WEB	Perque m’engüege.
MISERABLES-IV-WEB	Qué ès?
MISERABLES-IV-WEB	Passejaire en cort.
MISERABLES-IV-WEB	Parla seriosaments.
MISERABLES-IV-WEB	Posqui hèr quauquarren per tu?
MISERABLES-IV-WEB	Qué vòs èster?
MISERABLES-IV-WEB	Lairon.
MISERABLES-IV-WEB	I auec un moment de silenci; eth vielh semblaue èster prigondaments cogitós; seguie immobil, e non deishaue a Montparnasse.
MISERABLES-IV-WEB	De quan en quan, eth joen panaire, vigorós e agil, sentie era estrementida dera bèstia agarrada en un param.
MISERABLES-IV-WEB	Eth vielh hège veir que non se n’encuedaue e lo tenguie agarrat des dus canèths damb ua soleta man, damb era indiferéncia soberana d’ua fòrça absoluda.
MISERABLES-IV-WEB	Era meditacion deth vielh se tardèc bèth temps; dempús, guardant fixaments a Montparnasse, lheuèc doçaments era votz e li floquèc en aquera ombra que se trapauen ua sòrta d’allocucion solemna que Gavroche non se perdec ne ua sillaba.
MISERABLES-IV-WEB	Hilh mèn: tu entres per guitèra ena existéncia mès pesanta.
MISERABLES-IV-WEB	Donques premanis-te a trabalhar.
MISERABLES-IV-WEB	As vist ua maquina terribla?
MISERABLES-IV-WEB	Eth laminador?
MISERABLES-IV-WEB	Que te cau tier compde pr’amor qu’ei ua causa herotja; se te cuelh era hauda dera levita, se hè a vier tot eth tòn còs.
MISERABLES-IV-WEB	Donques aguesta maquina ei era guitèra.
MISERABLES-IV-WEB	Pòsa-te, donques qu’encara ès a temps, e sauva-te.
MISERABLES-IV-WEB	De ua auta manèra tot que s’acabarà; laguens de pòc de temps seràs entre es arròdes; e un còp agarrat, non demores arren.
MISERABLES-IV-WEB	Ès guiterós?
MISERABLES-IV-WEB	Non descansaràs.
MISERABLES-IV-WEB	Era man de hèr deth trabalh implacable t’a cuelhut.
MISERABLES-IV-WEB	Guanhar-te era vida, auer un trabalh, complir un déuer; non vòs aquerò?
MISERABLES-IV-WEB	Te shòrde èster coma es auti?
MISERABLES-IV-WEB	Plan, donc, seràs desparièr.
MISERABLES-IV-WEB	Eth trabalh qu’ei era lei; qui lo refuse engüejat, ac amie coma suplici; non vòs èster obrèr, seràs esclau.
MISERABLES-IV-WEB	Eth trabalh solet mos dèishe d’un costat entà agarrar-mos der aute; non vòs èster eth sòn amic, seràs, donc, eth sòn nere; non as volut auer er aunèst cansament des òmes, auràs era sudor des condemnadi.
MISERABLES-IV-WEB	A on es auti canten, tu idolaràs.
MISERABLES-IV-WEB	Veiràs de luenh trabalhar as auti òmes e te semblarà que descansen.
MISERABLES-IV-WEB	Eth pagès, eth segador, eth marinèr, eth haure, se t’apareisheràn en ua lum coma es benauradi d’un paradís.
MISERABLES-IV-WEB	Quina radiacion campada dès era harga!
MISERABLES-IV-WEB	Amiar ua carreta, estacar era garba, qu’ei un plaser.
MISERABLES-IV-WEB	Eth vaishèth en libertat, en vent, quina alegria!
MISERABLES-IV-WEB	E tu, guiterós, hotja, arrossèga, ròda, camina!
MISERABLES-IV-WEB	Tira deth tòn cabeste, bèstia de carga, en tiratge deth lunfèrn.
MISERABLES-IV-WEB	A!, non hèr arren ei eth tòn objectiu?
MISERABLES-IV-WEB	Plan, donc, non passaràs ua setmana, ne un dia, ne ua ora sense umiliacion.
MISERABLES-IV-WEB	Non poiràs hèr arren senon damb angónia; es tòns muscles croishiràn pendent totes es menutes; çò qu’entàs auti sigue mofla pluma, que serà dura arròca entà tu.
MISERABLES-IV-WEB	Es causes mès simples seràn arribentes entà tu, era vida ath tòn entorn se convetirà en monstre.
MISERABLES-IV-WEB	Anar, vier, alendar que seràn entà tu trabalhs terribles; eth tòn paumon te harà eth madeish efècte que se siguesse un pes de cent liures.
MISERABLES-IV-WEB	Vier aquiu o enlà te serà un problèma dificil de resòlver.
MISERABLES-IV-WEB	Tot eth que vò gésser dera sua casa, non li cau hèr senon possar era pòrta e ja ei dehòra.
MISERABLES-IV-WEB	Tu, se vòs gésser, te calerà taraiar ua paret.
MISERABLES-IV-WEB	Lançar-te a cègues, en precipici, d’ua nautada quinsevolh, entà baish, entà çò desconeishut; o dilhèu pujaràs per un tuèu de humeneja, damb eth perilh d’usclar-te; o t’esguitlaràs per un conduch de letrina, damb eth perilh d’estofar-te.
MISERABLES-IV-WEB	E non te parli des horats que te cau amagar, des pèires qu’as de trèir e méter vint còps ath dia, ne des bocins de ges qu’as d’amagar ena jaça.
MISERABLES-IV-WEB	Se trape ua clauadura; er òme aunèst amie ena pòcha ua clau hèta per un sarralhèr.
MISERABLES-IV-WEB	Tu, se vòs seguir entà dauant, ès condemnat a hèr ua òbra mèstra: cuelheràs un sòu, lo talharàs en dues huelhes, e damb quini utisi?
MISERABLES-IV-WEB	Te les auràs d’endonviar; aquerò te calerà.
MISERABLES-IV-WEB	Dempús en.honsaràs er interior d’aguestes huelhes tient compde de non tocar era superfícia; haràs ar entorn era òsca d’un avitz, de sòrta que s’ajusten exactaments era ua sus era auta coma ua caisha e era sua tapa, e qu’avitzades non sospechen arren.
MISERABLES-IV-WEB	Entàs susvelhants, donques que seràs susvelhat, aquerò que serà un sòu; entà tu serà ua caisha.
MISERABLES-IV-WEB	E qué i botaràs en aguesta caisha?
MISERABLES-IV-WEB	Un bocinet d’acèr: un ressòrt de relòtge, que l’auràs hèt dents, e serà ua ressèga.
MISERABLES-IV-WEB	Damb aguesta ressèga, tan longa coma ua esplinga, e amagada en un sòu, te calerà talhar era bauda dera clauadura, era barra deth barrolh, era ansa deth cadenat, eth hèr dera hièstra e es orsets dera cama; e hèta aguesta òbra prodigiosa, realizadi aguesti miracles d’art, d’industria, d’abiletat, de paciéncia, se s’arribe a saber que tu n’ès er autor, quina serà era tua recompensa?
MISERABLES-IV-WEB	Eth croton.
MISERABLES-IV-WEB	Aguest qu’ei eth tòn avier.
MISERABLES-IV-WEB	Era guitèra, eth plaser, quini precipicis!
MISERABLES-IV-WEB	Non hèr arren qu’ei cuélher ua decision plan lugubra!
MISERABLES-IV-WEB	Ac sabes ben?
MISERABLES-IV-WEB	Víuer ociós dera substància sociau!
MISERABLES-IV-WEB	Èster inutil, ei a díder, èster damnatjós!
MISERABLES-IV-WEB	Aquerò amie dirèctaments ath hons dera misèria.
MISERABLES-IV-WEB	Malerós qui volgue èster parasit!
MISERABLES-IV-WEB	Que serà era misèria deth còs sociau.
MISERABLES-IV-WEB	Que non te shaute trabalhar!
MISERABLES-IV-WEB	Non as qu’un pensament: béuer ben, minjar ben, dormir ben.
MISERABLES-IV-WEB	Donques beueràs aigua, minjaràs pan nere, dormiràs en un taula damb ua cadia enrodada enes tòns membres qu’eth sòn hered senteràs pera net ena carn.
MISERABLES-IV-WEB	Trincaràs aguesta cadia e hugeràs.
MISERABLES-IV-WEB	Plan; mès t’arrossegaràs enes matarrassi e minjaràs èrba coma es animaus deth monte.
MISERABLES-IV-WEB	Que seràs ua corredissa en ua tuta.
MISERABLES-IV-WEB	Ages pietat de tu madeish, mainatge miserable, joen que popaues hè dètz-e-sèt ans e qu’encara deues auer mair!
MISERABLES-IV-WEB	T’ac demani, escota-me.
MISERABLES-IV-WEB	Vòs tier tela fina, sabates lustroses, peus crespadi, usar perhums en cap, agradar as joenes, èster elegant; plan, donc, te bracaràn eth peu ath ras, te botaràs ua giqueta ròia e uns esclòps.
MISERABLES-IV-WEB	Vòs amiar anèths enes dits, e auràs un anèth gròs de metau en còth e se guardes a ua hemna, te foteràn un patac.
MISERABLES-IV-WEB	Entraràs aquiu tàs vint ans e gesseràs tàs cinquanta!
MISERABLES-IV-WEB	Entraràs joen, rosat, fresc, damb uelhs ludents e dents blanqui, e polida cabeladura, e gesseràs ablasigat, acorbaishat, plen d’arrupes, sense dents, orrible, e damb eth peu blanc.
MISERABLES-IV-WEB	A!, praube mainatge!
MISERABLES-IV-WEB	T’enganhes; era guitèra t’aconselhe mau; eth trablalh mès rude qu’ei eth panatòri.
MISERABLES-IV-WEB	Cre-me, non comences era penibla profession de guiterós; non ei comòde èster panaire.
MISERABLES-IV-WEB	Mens mau ei èster òme aunèst.
MISERABLES-IV-WEB	Ve-te’n ara, e pensa en tot çò que t’è dit.
MISERABLES-IV-WEB	Mès se qué volies?
MISERABLES-IV-WEB	Era mia borsa.
MISERABLES-IV-WEB	Aciu que l’as.
MISERABLES-IV-WEB	E eth vielh, deishant a Montparnasse, li botèc ena man era sua borsa, que Montparnasse tenguec un moment ena man tocant-la a pes; dempús d’aquerò, damb era madeisha precaucion maquinau que se l’auesse panat, la deishèc quèir doçaments ena pòcha deth darrèr dera sua levita.
MISERABLES-IV-WEB	Hèt aquerò, eth vielh se virèc d’esponera e seguic eth sòn camin.
MISERABLES-IV-WEB	Saumet!, gasulhèc Montparnasse.
MISERABLES-IV-WEB	Qui ère aqueth vielh?
MISERABLES-IV-WEB	Eth lector qu’ac aurà endonviat, plan que òc.
MISERABLES-IV-WEB	Montparnasse, estonat, guardèc se com despareishie en crepuscul; mès aguesta contemplacion que li siguec fatau.
MISERABLES-IV-WEB	Tant qu’eth vielh se n’anaue, Gavroche s’apressaue.
MISERABLES-IV-WEB	Gavroche damb ua guardada pera coa deth uelh s’auie assegurat de qué eth senhor Mabeuf, esclipsat ja dilhèu, seguie en banc, e en gésser des matarrassi s’arrosseguec ena ombra per darrèr de Montparnasse que seguie immobil.
MISERABLES-IV-WEB	Atau arribèc entada eth sense èster vist ne entenut, metec doçaments era man ena pòcha deth darrèr dera levita de tela fina, cuelhec er borsa, retirèc era man, e hènt repè, hec ena escurina ua evolucion de sèrp.
MISERABLES-IV-WEB	Montparnasse, que non auie motiu entà èster en garda, e que meditaue dilhèu per prumèr viatge ena sua vida, non notèc arren.
MISERABLES-IV-WEB	Era borsa queiguec enes pès deth senhor Mabeuf.
MISERABLES-IV-WEB	Eth sorrolh lo desvelhèc, s’inclinèc, la cuelhec e la dauric sense compréner arren.
MISERABLES-IV-WEB	Qu’ère ua borsa damb dues divisions: ena ua i auie uns quants sòs, ena auta sies napoleons.
MISERABLES-IV-WEB	Eth senhor Mabeuf, plan espaurit, se la hec a vier ara sua sirventa.
MISERABLES-IV-WEB	Aquerò ven deth cèu, didec era tia Plutarco.
MISERABLES-IV-WEB	Libre cincau: Eth finau non se retire ath començament.
MISERABLES-IV-WEB	I.- Era solitud e eth quartièr combinadi.
MISERABLES-IV-WEB	Eth dolor de Cosette, tan ponhent e tan viu encara, quate o cinc mesi abans, qu’auie entrat en convalescéncia.
MISERABLES-IV-WEB	Era natura, era primauèra, era joenesa, er amor a sa pair, era alegria des audèths e des flors infiltrauen de man en man, dia a dia, gota a gota, en aquera amna tan vèrge e tan joena, ua causa que se retiraue fòrça ath desbrembe.
MISERABLES-IV-WEB	Ère que s’amortaue complètaments eth huec, o que s’anaue formant solet capes de cendre?
MISERABLES-IV-WEB	Eth hèt ei que non sentie ja a penes arren dolorós e usclant.
MISERABLES-IV-WEB	Un dia pensèc de pic en Mario: “Cara!, didec, ja non pensi en eth”.
MISERABLES-IV-WEB	Ena madeisha setmana se fixèc, en passar peth dauant deth brescat deth jardin, en un beròi oficiau de lancèrs, damb portadura de vèspa, polit unifòrme, caròles de mainada, sabre jos eth braç, mostacha retortilhada, e tufa envernissada; peus ròis, uelhs blus; cara redona, vanitosa, insolenta e polida: tot çò de contrari de Mario.
MISERABLES-IV-WEB	Amiaue un cigar ena boca.
MISERABLES-IV-WEB	Cosette pensèc qu’aguest oficiau ère deth regiment encasernat en carrèr de Babilonia.
MISERABLES-IV-WEB	Londeman lo vedec passar un aute còp, e notèc era ora.
MISERABLES-IV-WEB	D’aqueth moment ençà lo vedec passar lèu cada dia.
MISERABLES-IV-WEB	Serie edart?
MISERABLES-IV-WEB	Es camarades der oficiau se n’encuedèren que i auie en aqueth jardin “en vestit de marcha” e darrèr d’aqueth lèg brescat ua polida mainada qu’ère aquiu lèu tostemp que passaue er elegant tenent, que non ei desconeishut entath lector; donques que se cridaue Teodul Guillenormand.
MISERABLES-IV-WEB	A!, li didien.
MISERABLES-IV-WEB	Que i a ua joena que te guarde; encueda-te’n.
MISERABLES-IV-WEB	Aquerò se passaue precisaments en moment que Mario baishaue ena agonia e se didie: “Se podessa sonque veder-la abans de morir!” Se s’auesse realizat eth sòn desir, s’auesse vist en aqueth moment a Cosette guardant a un lancèr, non aurie pogut badar boca; que s’aurie mòrt de dolor.
MISERABLES-IV-WEB	E qui n’aurie auut eth tòrt?
MISERABLES-IV-WEB	Arrés.
MISERABLES-IV-WEB	Mario auie un d’aguesti temperaments que se neguen ena tristor e demoren en era.
MISERABLES-IV-WEB	Cosette, ath contrari, se submergie, mès tornaue a gésser.
MISERABLES-IV-WEB	Cosette ath delà, trauessaue aguest moment perilhós, fasa fatau deth sòmi femenin, abandonat ada eth madeish, qu’en eth eth còr d’ua joena isolada se retire ad aguesti sirments dera vinha que s’aganchen per edart en capitèl d’ua colomna de marme, o ath pau d’ua tauèrna.
MISERABLES-IV-WEB	Moment rapid e decisiu, critic entà quinsevolh orfanèla, prauba o rica, pr’amor qu’era riquesa non empedís ua mala causida.
MISERABLES-IV-WEB	Se verifiquen maridatges plan desparièrs, perque era vertadèra inegalitat deth maridatge ei des amnes; e dera madeisha manèra que mès d’un joen desconeishut, sense nòm, sense familha, sense propietats, ei un capitèl de marme que sostie un temple de grani sentiments e de granes idies, atau, quauque òme de mon, satisfèt e opulent, qu’a bòtes fines e paraules envernissades, se se lo guarde, non en exterior, senon en interior, ei a díder, en aquerò que resèrve ara hemna, non ei senon ua biga estupida, escuraments botjada per passions violentes, immundes e embriagades; eth pau d’ua tauèrna.
MISERABLES-IV-WEB	Qué auie Cosette ena amna?
MISERABLES-IV-WEB	Ua passion padegada o adormida, amor en estat de flotacion; quauquarren qu’ère net, ludent; Treble a ua cèrta prigondor; escur mès entà baish.
MISERABLES-IV-WEB	Era imatge deth gentil oficiau se miralhaue ena superfícia.
MISERABLES-IV-WEB	I auie bèth rebrembe ath hons?
MISERABLES-IV-WEB	Fòrça ath hons, dilhèu; mès Cosette non se’n sabie.
MISERABLES-IV-WEB	Mès se passèc un incident especiau.
MISERABLES-IV-WEB	II.- Pòurs de Cosette.
MISERABLES-IV-WEB	Ena prumèra quinzèa d’abriu hec un viatge Jean Valjean.
MISERABLES-IV-WEB	Aquerò se passaue, coma ja sap eth lector, quauqui viatges, a longui intervaus; e ère absent un o dus dies coma molt.
MISERABLES-IV-WEB	A on anaue?
MISERABLES-IV-WEB	Arrés ac sabie, ne tansevolh Cosette.
MISERABLES-IV-WEB	Sonque un còp, en un des sòns viatges, l’auie acompanhat aguesta en coche enquiara cantoada d’un carreron sense gessuda, qu’ena sua cantoada auie liejut: Carreron dera Plancheta.
MISERABLES-IV-WEB	Aquiu auie baishat, e eth coche auie amiat a Cosette entath carrèr Babilonia.
MISERABLES-IV-WEB	Generauments Jean Valjean hège aguesti viatges quan mancaue sòs en casa.
MISERABLES-IV-WEB	Jean Valjean ère, donc, absent; en partir auie dit: “Tornarè en tres dies” Pera net, Cosette ère soleta ena sala.
MISERABLES-IV-WEB	Entà hèr enlà er engüeg auie dubèrt eth piano, e auie començat a cantar, en tot acompanhar-se ada era madeisha, eth cor d’Euryanto: Caçaires perdudi enes bòsqui!, qu’ei dilhèu çò de mès beròi dera musica.
MISERABLES-IV-WEB	Quan l’acabèc se demorèc cogitosa.
MISERABLES-IV-WEB	Còp sec li semblèc enténer que caminauen peth jardin.
MISERABLES-IV-WEB	Non podie èster sa pair, donques que non i ère; ne era tia Santos, pr’amor qu’ère ajaçada.
MISERABLES-IV-WEB	Qu’èren es dètz dera net.
MISERABLES-IV-WEB	Se filèc entara hiestra dera sala qu’ère barrada, e parèc era aurelha.
MISERABLES-IV-WEB	Li semblèc qu’entenie eth pas d’un òme que caminaue doçaments.
MISERABLES-IV-WEB	Pugèc ara prèssa en darrèr estatge, en sòn quarto, dauric un hiestron que i auie en contravent e campèc entath jardin.
MISERABLES-IV-WEB	Qu’ère eth plen e se vedie coma se siguesse de dia.
MISERABLES-IV-WEB	Non i auie arrés.
MISERABLES-IV-WEB	Dauric era hièstra.
MISERABLES-IV-WEB	Eth jardin ère absoludaments silenciós; e çò que se vedie deth carrèr, desèrt coma tostemp.
MISERABLES-IV-WEB	Cosette pensèc que s’auie enganhat; auie creigut enténer aqueth bronit, e tot ère ua allucinacion costada per ombriu e prodigiós cor de Weber, que daurís entar esperit abismes insondables, qu'apareishen tremolosi ara vista coma un bòsc vertiginós, qu’en eth s’enten eth carrinclar des arrames mòrtes jos eth pas inquiet des caçaires lèu entoradi en crepuscul.
MISERABLES-IV-WEB	E non pensèc senon en aquerò.
MISERABLES-IV-WEB	Ath delà, Cosette non ère per natura guaire timida.
MISERABLES-IV-WEB	Qu’auie enes venes era sang d’aguestes gitanes e aventureres que van damb es pès descauci.
MISERABLES-IV-WEB	Rebrembatz qu’ère mèsalèu alausa que paloma; e auie un hons de valor e d’energia.
MISERABLES-IV-WEB	Londeman, mès d’ora, ara queiguda dera net, se passejaue peth jardin; e en miei des confusi pensaments qu’ère negada, credec enténer claraments un bronit semblable ath dera vesilha, e non guaire luenh d’era; Mès se didie qu’arren se retire tant as passi sus era èrba coma era heregada de dues arrames que se desseparen, e non ne hec cabau; ath delà, non vedie arren.
MISERABLES-IV-WEB	Gessec deth “matarràs”; li calie trauessar un espaci tapissat de menuda èrba enquia arribar enes gradons dera pòrta.
MISERABLES-IV-WEB	Era lua que venguie de gésser ena sua esquia, projectèc era sua ombra ath sòn dauant, e sus eth tapís, quan gessec deth matarràs.
MISERABLES-IV-WEB	Cosette se posèc espaurida.
MISERABLES-IV-WEB	Ath cant dera sua ombra, era lua projectaue claraments sus era potja ua auta ombra particularaments espaventosa e terribla; ua ombra qu’auie chapèu redon.
MISERABLES-IV-WEB	Semblaue era d’un òme que siguesse de pès ena vòra dera potja, a pòqui passi darrèr de Cosette.
MISERABLES-IV-WEB	S’estèc ua menuta sense poder parlar, ne cridar, ne botjar-se, ne virar eth cap.
MISERABLES-IV-WEB	Mès, a tot darrèr, arremassant tot eth sòn valor, se virèc decididaments.
MISERABLES-IV-WEB	Non i auie arrés.
MISERABLES-IV-WEB	Guardèc en solèr; era ombra auie despareishut.
MISERABLES-IV-WEB	Se calèc en matarràs, escorcolhèc valentaments toti es cornèrs, arribèc enquiath brescat e non trapèc ad arrés.
MISERABLES-IV-WEB	Se demorèc gelada.
MISERABLES-IV-WEB	Auie estat aquerò tanben ua allucinacion?
MISERABLES-IV-WEB	Com!
MISERABLES-IV-WEB	Dus dies seguidi?
MISERABLES-IV-WEB	Ua allucinacion qu’està ben, mès dus?
MISERABLES-IV-WEB	Çò que l’enquimeraue mès ei qu’era ombra non ère seguraments un hantauma, donques qu’es hantaumes non amien chapèu redon.
MISERABLES-IV-WEB	Londeman tornèc Jean Valjean.
MISERABLES-IV-WEB	Cosette li condèc çò qu’auie creigut veir e entèner.
MISERABLES-IV-WEB	Demoraue que sa pair la solatjarie, e que arroncilhant es espatles, li diderie: “Qu’ès ua hòla”.
MISERABLES-IV-WEB	Jean Valjean s’alarmèc.
MISERABLES-IV-WEB	Dilhèu non sigue arren, didec.
MISERABLES-IV-WEB	La deishèc damb quinsevolh desencusa e venguec entath jardin, e Cosette observèc qu’examinaue eth brescat atentiuaments.
MISERABLES-IV-WEB	Pera net se desvelhèc; aguest còp n’ère solide fòrça d’enténer passi près dera escala, dejós dera sua hièstra, e la dauric.
MISERABLES-IV-WEB	Plan que òc, en jardin vedec a un òme damb un garròt ena man.
MISERABLES-IV-WEB	Ère a mand de cridar, quan era lua illuminèc eth ròstre der òme: qu’ère sa pair.
MISERABLES-IV-WEB	Tornèc, donc, a ajaçar-se, en tot dider-se: “Be n’ei d’enquimerat!” Jean Valjean se passèc aquera net e es dues a vier en jardin, e Cosette l’observèc peth hiestron.
MISERABLES-IV-WEB	Era tresau net i auie lua de darrèr quarton, e gessie mès tard; serie coma era ua deth maitin, e Cosette entenec ua arridalhada e era votz de sa pair que la cridaue: Cosette!
MISERABLES-IV-WEB	Sautèc deth lhet en un bot, se calèc ua blòda e dauric era hièstra.
MISERABLES-IV-WEB	Sa pair ère en jardin e ena potja.
MISERABLES-IV-WEB	Te desvelhi entà solatjar-te, li didec.
MISERABLES-IV-WEB	E li mostrèc sus era potja ua ombra que hège era lua, e que se retiraue, plan que òc, a un òme damb chapèu redon.
MISERABLES-IV-WEB	Qu’ère un perfil costat per un tuèu de humeneja de palastre damb capitèl, que pujaue per dessús d’un losat pròche.
MISERABLES-IV-WEB	Cosette se metec a arrir tanben; s’esfacèren totes es lugubres suposicions e a londeman, quan esdejoaue damb sa pair, se’n burlèc deth sinistre jardin visitat per ombres de tuèus de humeneja.
MISERABLES-IV-WEB	Jean Valjean se padeguèc completaments, e Cosette non s’arturèc a examinar s’eth tuèu de humeneja ère ena madeisha direccion qu’era ombra qu’auie vist o auie creigut veir, e s’era lua ere en madeish punt deth cèu.
MISERABLES-IV-WEB	Non se fixèc ena singularitat d’un tuèu de humeneja, que cranh èster susprenut en evident delicte, e se’n va quan ven era sua ombra; pr’amor qu’era ombra auie despareishut quan Cosette se virèc, e Cosette n’ère solide fòrça d’aquerò.
MISERABLES-IV-WEB	Era joena se padeguèc complètaments.
MISERABLES-IV-WEB	Era demostracion li semblèc evidenta, e se pensèc qu’ère un efecte dera sua imaginacion, madeish qu’es passi de quauqu’un que caminèsse peth jardin pera tarde o pera net.
MISERABLES-IV-WEB	Mès quauqui dies dempús i auec un nau incident.
MISERABLES-IV-WEB	III.- Enriquit damb comentaris dera tia Santos.
MISERABLES-IV-WEB	En jardin e près deth brescat que daue tath carrèr, i auie un banc de pèira, defenut des guardades des curiosi, per un grasilhat de canères, mès ada eth i podie arribar eth braç d’un caminaire a trauèrs deth brescat e deth grasilhat.
MISERABLES-IV-WEB	Ua tarde d’aguest madeish mes d’abriu auie gessut Jean Valjean; e Cosette, dempús de cogar-se eth solei, s’auie seigut en aguest banc.
MISERABLES-IV-WEB	Eth vent corrie entre es arbes; Cosette meditaue; ua tristor, sense motiu, s’anaue senhorejant de man en man d’era; aguesta tristor invencibla que còste era tarde, e que ven dilhèu deth mistèri dera hòssa miei dubèrta ad aguesta ora.
MISERABLES-IV-WEB	Fantina qu’ère dilhèu en aguesta ombra.
MISERABLES-IV-WEB	Cosette se lheuèc, hec tot doç un torn peth jardin, caminant sus era èrba negada d’arrosada, e dident-se a trauèrs deth noctambulisme melancolic qu’ère negada: “Mos cau tier sabates fòrtes entà caminar peth jardin ad aguesta ora; qu’ei facil constipar-se.” Dempús tornèc en banc.
MISERABLES-IV-WEB	En moment que s’anaue a sèir, observèc en lòc qu’auie ocupat, ua gran pèira que non i ère abans.
MISERABLES-IV-WEB	Contemplèc aquera pèira, en tot preguntar-se se qué significaue.
MISERABLES-IV-WEB	Mès de ressabuda, era idia de qué aquera pèira non auie vengut soleta en banc, de qué quauqu’un l’auie botat aquiu, de que un braç auie passat a trauèrs deth brescat; aguesta idia, didem, se li presentèc, e li costèc pòur; ua pòur vertadèra aguest viatge, pr’amor qu’era pèira ère aquiu e non ère possible dobtar; non la toquèc; hugec sense gausar guardar ath sòn darrèr, se refugièc ena casa, barrèc de seguit damb hustes, damb barres e damb barrolhs era pòrta-hièstra dera escala, e preguntèc ara tia Santos:
MISERABLES-IV-WEB	A tornat pair?
MISERABLES-IV-WEB	Encara non, senhoreta.
MISERABLES-IV-WEB	Qu’auem dit ja, un còp entà tostemp, qu’era tia Santos ère blecassuda.
MISERABLES-IV-WEB	Deishatz-mos que non ac digam en totes es sues paraules; donques que mos repugne era notacion musicau d’ua malautia) Jean Valjean, coma òme cogitós e passejaire nueitiu, solie retirar-se fòrça tard de nets.
MISERABLES-IV-WEB	Ò, que podetz estàr tranquilla, senhoreta.
MISERABLES-IV-WEB	Era tia Santos non deishaue de hè’c, e Cosette pro que s’en sabie; mès que non podec mens de híger:
MISERABLES-IV-WEB	Be n’està de desèrt aguest lòc!
MISERABLES-IV-WEB	Ei vertat, didie era tia Santos.
MISERABLES-IV-WEB	Mès non vos cau pòur, senhoreta; barri es hièstres coma se siguessen un fortalesa.
MISERABLES-IV-WEB	Hemnes soletes!
MISERABLES-IV-WEB	Aquerò que hè tremolar!
MISERABLES-IV-WEB	Imaginatz-vos veir qu’entren òmes ena vòsta cramba de nets, e vos diden: “cara-te!”, e comencen a talhar-vos eth cap.
MISERABLES-IV-WEB	Non ei çò de mès temible era mòrt, donques que fin finau ua se morís, e pro sabem que mos auem de morir; mès qu’ei ua causa terribla sénter que vos tòque aguesta gent.
MISERABLES-IV-WEB	E dempús es sòns punhaus!
MISERABLES-IV-WEB	Ò, qué malaments deuen talhar!
MISERABLES-IV-WEB	Ai, mon Diu!
MISERABLES-IV-WEB	Caratz-vos, didec Cosette.
MISERABLES-IV-WEB	Barratz-ac tot ben.
MISERABLES-IV-WEB	E espaurida peth melodrama improvisat dera tia Santos, e dilhèu tanben peth rebrembe des aparicions dera auta setmana, non gausèc dider-li: “Anatz a veir era pèira qu’an botat en banc!”, per pòur de tornar a daurir era pòrta deth jardin e de qué entrèssen “es òmes”.
MISERABLES-IV-WEB	Hec barrar pertot es pòrtes e hièstres; hec qu’era tia Santos escorcolhèsse era casa d’ençà era tuta enquiath granèr; s’embarrèc en sòn quarto, metec es barrolhs, guardèc dejós deth lhet, s’ajacèc e dormic mau.
MISERABLES-IV-WEB	Tota era net vedie era pèira grana coma ua montanha, e plia de cavèrnes.
MISERABLES-IV-WEB	Quan gessec eth solei (tietz en compde que eth solei quan ges, a era vertut de hèr-mos arrir de toti es nòsti temors nueitius, e er arrir que mos còste ei totemp proporcionat ara pòur que s’a auut), en gésser eth solei, didem, se desvelhèc Cosette, pensèc en sòn saunei damb espant, e se didec: “Qué è soniat?
MISERABLES-IV-WEB	Madeish ei aquerò qu’es passi que me semblaue auer entenut era auta setmana en jardin, de nets!
MISERABLES-IV-WEB	Madeish qu’era ombra deth tuèu de humeneja!
MISERABLES-IV-WEB	Vau a èster ara covarda?” Eth solei qu’entraue pes juntures des hiestrons, e coloraue de porpra es ridèus de damàs, la padeguèc de tau sòrta, que tot s’esfacèc dera sua imaginacion; enquia e tot era pèira.
MISERABLES-IV-WEB	Era pèira qu’ère aquiu.
MISERABLES-IV-WEB	Mès aquerò solet se tardèc un moment: era pòur de nets qu’ei curiosèr de dia.
MISERABLES-IV-WEB	Dejós i auie un papèr que semblaue ua carta.
MISERABLES-IV-WEB	Ère ua envolòpa blanca; Cosette la cuelhec e vedec que non i auie ne subescrit per un costat ne sagèth per aute; mès, encara qu’ère dubèrta non ère ueda.
MISERABLES-IV-WEB	Se vedien papèrs ath laguens.
MISERABLES-IV-WEB	Cosette la dauric; ja non auie pòur, ne curiosèr, senon un principi d’impaciéncia.
MISERABLES-IV-WEB	Treiguec dera envolòpa çò que contenguie, qu’ère un quadernet de papèr, de huelhes numerotades, qu’en cadua d’eres i auie ues linhes, que li semblèren a Cosette de polida e eleganta letra.
MISERABLES-IV-WEB	Cosette cerquèc un nòm, mès non i ère; cerquèc ua signatura, mès tanpòc i ère.
MISERABLES-IV-WEB	Entà qui anaue dirigit aquerò?
MISERABLES-IV-WEB	Entada era probablaments, donques qu’ua man auie plaçat aqueth paquet en sòn banc.
MISERABLES-IV-WEB	De qui venguie aquerò?
MISERABLES-IV-WEB	Ua fascinacion irresistibla se senhoregèc d’era; sagèc de deishar de uelh aqueri papèrs que tremolauen ena sua man; guardèc entath cèu, entath carrèr, entàs càcies plies de lum, entàs palomes que volauen sus un losat pròche, e dempús era sua guardada queiguec ara prèssa sus eth manuscrit, e se didec que li calie liéger çò que contenguie.
MISERABLES-IV-WEB	Guardatz se qué liegec.
MISERABLES-IV-WEB	IV.- Un còr jos ua pèira.
MISERABLES-IV-WEB	Era reduccion der univèrs en un solet èsser, era dilatacion d’un solet èsser entà Diu; aquerò qu’ei er amor.
MISERABLES-IV-WEB	Er amor ei era salutacion des angels as astres.
MISERABLES-IV-WEB	Be n’ei de trista era amna quan ei trista per amor!
MISERABLES-IV-WEB	Quin uet tant immens ei era abséncia der èsser qu’aumplís eth mon!
MISERABLES-IV-WEB	Qué vertadèr ei qu’er èsser estimat vie a èster Diu!
MISERABLES-IV-WEB	Se comprenerie que Diu auesse gelosia s’eth Pair de tot non auesse hèt evidentaments era creacion entara amna, e era amna entar amor.
MISERABLES-IV-WEB	Qu’ei pro un arridolet aubirat peth dejós d’un chapèu de crespon blanc damb ornaments de lilàs, entà qu’era amna entre en palai des sòmis.
MISERABLES-IV-WEB	Diu qu’ei darrèr de tot, mès eth tot amague a Diu.
MISERABLES-IV-WEB	Es causes son neres, es creatures son opaques.
MISERABLES-IV-WEB	Estimar a un èsser qu’ei hèr-lo transparent.
MISERABLES-IV-WEB	Certans pensaments son oracions.
MISERABLES-IV-WEB	I a moments que quinsevolh que sigue era actitud deth còs, era amna ei de jolhs.
MISERABLES-IV-WEB	Es aimants que son desseparadi enganhen era abséncia damb mil causes quimeriques, qu’an, ça que la, era sua realitat.
MISERABLES-IV-WEB	Se les empedís veder-se, non se pòden escríuer, mès an ua multitud de mieis misteriosi de correspondéncia.
MISERABLES-IV-WEB	S’envien eth cant des audèths, eth perhum des flors, er arridolet des mainatges, era lum deth solei, es alendades deth vent, es arrais des esteles, tota era creacion.
MISERABLES-IV-WEB	E per qué non?
MISERABLES-IV-WEB	Totes es òbres de Diu son hètes entà servir ar amor.
MISERABLES-IV-WEB	Er amor ei pro poderós entà emplegar ara natura sancera enes sòns messatges.
MISERABLES-IV-WEB	Ò primauèra!.
MISERABLES-IV-WEB	Tu ès ua carta que jo l’escriui!
MISERABLES-IV-WEB	Er avier pertanh mès ath còr qu’ara intelligéncia.
MISERABLES-IV-WEB	Er amor ei era soleta causa que pòt ocupar e aumplir era eternitat.
MISERABLES-IV-WEB	Er infinit qu’a besonh de çò inagotable.
MISERABLES-IV-WEB	Er amor qu’ei ua part dera amna madeisha: ei dera madeisha natura qu’era; coma era, ei un bualh divin; coma era, ei incorruptible, indivisible, imperible.
MISERABLES-IV-WEB	Ei ua particula de huec que s’està en nosati, qu’ei immortau e infinita, qu’arren pòt limitar, ne amortesir.
MISERABLES-IV-WEB	Se la sent usclar enquiath medoth, e se la ve lúder enquiath hons deth cèu.
MISERABLES-IV-WEB	Ò, amor!
MISERABLES-IV-WEB	Adoracions!
MISERABLES-IV-WEB	Delèit de dues amnes que se comprenen, de dus còrs que s’escambien er un per aute, de dues guardades que se penetren!
MISERABLES-IV-WEB	Vieratz entà jo!
MISERABLES-IV-WEB	Non ei vertat, felicitat?
MISERABLES-IV-WEB	Passègi de dus solets ena solitud!
MISERABLES-IV-WEB	Dies benedidi e enludernanti!
MISERABLES-IV-WEB	Bèth còp è soniat que de quan en quan se despenien quauques ores dera vida des angels e venguien aciu baish entà penetrar en destin des òmes.
MISERABLES-IV-WEB	Diu non pòt híger arren ara felicitat des que s’estimen, senon era duracion sense finau.
MISERABLES-IV-WEB	Ua eternitat d’amor, dempús d’ua vida d’amor, qu’ei un aument, plan que òc; mès acréisher ena sua intensitat madeisha era felicitat inefabla qu’er amor autrege ara amna d’aguest mon estant, qu’ei impossible enquia e tot entà Diu.
MISERABLES-IV-WEB	Diu qu’ei era plenitud deth cèu; er amor ei era plenitud der òme.
MISERABLES-IV-WEB	Guardatz ua estela per dus motius, pr’amor qu’ei luminosa, e pr’amor qu’ei impenetrabla; donques ath vòste costat auetz ua irradiacion mès leugèra e un mistèri mès gran, era hemna.
MISERABLES-IV-WEB	Toti, sense excepcion, qu’auem es nòsti èsser respirables.
MISERABLES-IV-WEB	Se mos manquen, mos manque er aire, e mos estofam.
MISERABLES-IV-WEB	Alavetz un se morís.
MISERABLES-IV-WEB	Morir per manca d’amor qu’ei terrible!
MISERABLES-IV-WEB	Era asfixia dera amna!
MISERABLES-IV-WEB	Quan er amor a honut e barrejat a dus èssers en ua unitat angelica e sagrada, aguesti èssers an trapat eth secret dera vida; non son senon es dus tèrmes d’un madeish destin; non son senon es dues ales d’un madeish esperit.
MISERABLES-IV-WEB	Estimatz, donc!
MISERABLES-IV-WEB	Lheuatz-vos!
MISERABLES-IV-WEB	Eth dia qu’ua hemna passe peth tòn dauant e despene lum en caminar, qu’ès perdut: estimes.
MISERABLES-IV-WEB	Ja non te cau hèr qu’ua causa: pensar en era tan contunhaments coma era pense en tu.
MISERABLES-IV-WEB	Çò que comence er amor, sonque pòt èster acabat per Diu.
MISERABLES-IV-WEB	Er amor vertadèr se desespère e s’embeline per un gant perdut, e a besonh dera eternitat entath sòn desinterès e entàs sues esperances.
MISERABLES-IV-WEB	Se compause ath còp de çò infinitaments gran e de çò infinitaments petit.
MISERABLES-IV-WEB	S’ès pèira, sigues asimant; s’ès planta, sigues sensitiua; s’ès òme, sigues amor.
MISERABLES-IV-WEB	Qu’arren ei pro entar amor.
MISERABLES-IV-WEB	Se s’a era felicitat, se desire eth paradís; se s’a eth paradís, se desire eth cèu.
MISERABLES-IV-WEB	Ò, tu qu’estimes, tot aquerò se trape en amor.
MISERABLES-IV-WEB	Apren a trapà’c.
MISERABLES-IV-WEB	Er amor a, madeish qu’eth cèu, era contemplacion, e ath delà eth delèit.
MISERABLES-IV-WEB	Be n’ei d’ombriu non saber era adreça dera casa dera sua amna!
MISERABLES-IV-WEB	Er amor qu’a causes de mainatge; es autes passions an foteses.
MISERABLES-IV-WEB	Menspredem es passions qu’amendrissen ar òme!
MISERABLES-IV-WEB	Aunorem ara que lo hè mainatge!
MISERABLES-IV-WEB	M’arribe ua causa estranha.
MISERABLES-IV-WEB	Sabetz qué?
MISERABLES-IV-WEB	Sò ena net: i a un èsser, qu’en anar-se’n, s’a hèt a vier eth cèu.
MISERABLES-IV-WEB	Èster ajaçadi amassa ena madeisha hòssa damb es mans entrelaçades, e de quan en quan enes tenèbres, amorassar-mos doçaments damb un dit; aquerò que serie pro entara mia eternitat.
MISERABLES-IV-WEB	Es que patitz pr’amor qu’estimatz, estimatz mès encara.
MISERABLES-IV-WEB	Morir d’amor, qu’ei víuer.
MISERABLES-IV-WEB	Estimatz.
MISERABLES-IV-WEB	Ua transfiguracion ombriua e estelada se barrege damb aguest suplici.
MISERABLES-IV-WEB	Que i a extasi ena agonia.
MISERABLES-IV-WEB	Ò, alegria des audèths!
MISERABLES-IV-WEB	Auetz eth cant pr’amor qu’auetz eth nin.
MISERABLES-IV-WEB	Er amor ei ua respiracion celestiau der aire deth paradís.
MISERABLES-IV-WEB	Còrs prigonds, anims illustradi, cuelhetz era vida coma Diu l’a hèta; era vida ei ua longa pròva, ua preparacion ininteligibla entà un destin desconeishut.
MISERABLES-IV-WEB	Aguest destin, eth vertadèr, comence, entar òme, en prumèr gradon der interior d’ua hòssa.
MISERABLES-IV-WEB	Alavetz se l’apareish quauquarren, e comence a distinguir çò mès important.
MISERABLES-IV-WEB	Çò definitiu; pensatz en aguesta paraula.
MISERABLES-IV-WEB	Es viui ven çò d’infinit; çò definitiu non se dèishe veir senon des mòrts.
MISERABLES-IV-WEB	Mentretant, estimatz e patitz, demoratz e contemplatz.
MISERABLES-IV-WEB	Malerós eth que non age estimat senon còssi, formes, aparences!
MISERABLES-IV-WEB	Era mòrt l’ac treirà tot.
MISERABLES-IV-WEB	Estimatz as amnes, e les tornaratz a trapar.
MISERABLES-IV-WEB	È trapat en carrèr a un joen plan praube qu’estimaue.
MISERABLES-IV-WEB	Amiaue un chapèu vielh, ua levita usada, damb es codes trincadi; era aigua se calaue enes sues sabates, es astres ena sua amna.
MISERABLES-IV-WEB	Be n’ei de gran èster estimat!
MISERABLES-IV-WEB	Mès, encara n’ei mès estimar!
MISERABLES-IV-WEB	Eth còr se hè eròi a truca de passion.
MISERABLES-IV-WEB	Sonque se compause de çò mès blos; sonque s’empare en çò mès gran e naut.
MISERABLES-IV-WEB	En eth non pòt germiar un pensament indigne coma non pòt germiar ua ortiga en ua glacèra.
MISERABLES-IV-WEB	Era amna elevada e serena, inaccessibla as passions, domine es bromes e es ombres d’aguest mon, es holies, es mentides, es òdis, era vanitat, era misèria, abite eth blu deth cèu, e non sent senon es commocions prigondes e sosterranhes deth destin, coma es cims des montanhes senten es tremolors dera tèrra.
MISERABLES-IV-WEB	Se non i auesse qui estimèsse, que s’amortarie eth solei.
MISERABLES-IV-WEB	V.- Cosette dempús dera carta.
MISERABLES-IV-WEB	Pendent aguesta lectura, Cosette anaue queiguent de man en man ena meditacion.
MISERABLES-IV-WEB	En moment que lheuèc es uelhs dera darrèra linha deth quadèrn, er oficiau passèc trionfant per dauant deth brescat.
MISERABLES-IV-WEB	Cosette lo trapèc orrible.
MISERABLES-IV-WEB	Tornèc a campar eth quadèrn.
MISERABLES-IV-WEB	Qu’ère escrit, pensaue Cosette, damb ua letra plan beròia; dera madeisha man mès damb tinta desparièra, ja nera, ja blanquinosa, coma quan se bote era tinta en tintèr, e per tant, en dies desparièrs.
MISERABLES-IV-WEB	Qu’ère, donc, aquerò, un pensament que s’auie vessat aquiu, d’alendada en alendada, irregularaments, sense orde, sense causida, sense objècte, ar edart.
MISERABLES-IV-WEB	Cosette non auie liejut jamès quauquarren parièr.
MISERABLES-IV-WEB	Aqueth manuscrit qu’en eth vedie claretat mès qu’escurina, li costaue eth madeish efècte qu’un santuari miei dubèrt.
MISERABLES-IV-WEB	Cada ua des sues misterioses linhes ludie enes sòns uelhs, e li negaue eth còr damb ua lum estranha.
MISERABLES-IV-WEB	Era educacion qu’auie recebut l’auie parlat tostemp dera amna, e jamès der amor; tau que se se parlèsse dera brasa sense parlar dera ahlama.
MISERABLES-IV-WEB	Aqueth manuscrit de quinze planes li revelaue doçaments e de ressabuda tot er amor, eth destin, era vida, era eternitat, eth principi e era fin.
MISERABLES-IV-WEB	Qu’ère coma ua man que s’auesse dubèrt e l’auesse lançat, de pic, un sarpat d’arrais.
MISERABLES-IV-WEB	Desnishaue en aqueres linhes ua natura apassionada, arderosa, generosa, aunèsta; ua volentat sagrada, un immens dolor, ua esperança immensa; un còr sarrat, e un extasi manifèst.
MISERABLES-IV-WEB	E qué ère aqueth manuscrit?
MISERABLES-IV-WEB	Ua carta.
MISERABLES-IV-WEB	Ua carta sense donades, sense nòm, sense data, sense signatura, pressanta e desinteressada, enigma compausat de vertats; messatge d’amor escrit entà èster amiat per un àngel, e liejut per ua vèrge; cita balhada dehòra dera tèrra; bilhet amorós d’un hantauma entà ua ombra.
MISERABLES-IV-WEB	Qu’ère ua amna absenta, tranquilla e oprimida, que semblaue prèsta a refugiar-se ena mòrt, e qu’enviaue a ua auta amna absenta eth secret deth sòn destin, era clau dera vida, er amor.
MISERABLES-IV-WEB	Aquerò auie estat escrit damb es pès ena hòssa e eth dit en cèu.
MISERABLES-IV-WEB	Aqueres linhes, qu’auien queigut ua a ua sus eth papèr, se poirien cridar gotes dera amna.
MISERABLES-IV-WEB	Mès, de qui podien èster aqueres planes?
MISERABLES-IV-WEB	Qui les auie escrit?
MISERABLES-IV-WEB	Cosette non trantalhèc ne ua menuta.
MISERABLES-IV-WEB	Sonque un òme.
MISERABLES-IV-WEB	Eth!
MISERABLES-IV-WEB	Que s’auie illuminat era sua amna; tot auie tornat a aparéisher; experimentaue ua alegria indicible e ua angónia prigonda.
MISERABLES-IV-WEB	Qu’ère eth!
MISERABLES-IV-WEB	Eth, qui l’escriuie!
MISERABLES-IV-WEB	Eth, qui ère aquiu!
MISERABLES-IV-WEB	Eth, qu’auie passat eth braç a trauèrs deth brescat!
MISERABLES-IV-WEB	Mentre era lo desbrembaue, eth l’auie trapat.
MISERABLES-IV-WEB	Mès, l’auie desbrembat?
MISERABLES-IV-WEB	Non, jamès!
MISERABLES-IV-WEB	Qu’ère ua holia credè’c per un solet moment; que l’auie estimat e adorat tostemp.
MISERABLES-IV-WEB	Eth huec s’auie caperat, e auie estat amagat pendent bèth temps; mès era lo vedie: non auie hèt qu’ahiscar un shinhau e ja ludie de nauèth e l’usclaue.
MISERABLES-IV-WEB	Aqueth quadèrn qu’ère coma un bualh queigut dera amna der aute entara sua.
MISERABLES-IV-WEB	Sentie començar de nauèth eth huec; s’aprigondie en cada paraula deth manuscrit.
MISERABLES-IV-WEB	Be me’n sai de tot aquerò!
MISERABLES-IV-WEB	Qu’ei çò qu’è liejut enes sòns uelhs.” Quan venguec de lieger-la per tresau viatge, eth tenent Teodul tornèc a passar peth dauant deth brescat en tot hèr sonar es esperons, çò que hec quilhar es uelhs de Cosette, que lo trapèc alap, pèc, nèci, presumit, desagradiu, shordaire i plan lèg.
MISERABLES-IV-WEB	Er oficiau credec que li calie dirigir un arridolet; mès Cosette se virèc avergonhada e irritada.
MISERABLES-IV-WEB	De boni talents l’aurie lançat quauquarren en cap.
MISERABLES-IV-WEB	Se n’anèc, donc, entrèc ena casa, e s’embarrèc en sòn quarto pr’amor de tornar a liéger eth manuscrit, pr’amor d’aprener-lo de memòria, e entà pensar.
MISERABLES-IV-WEB	Quan l’auec liejut, lo punèc e lo botèc en sòn corset.
MISERABLES-IV-WEB	Qu’ère causa hèta: Cosette auie queigut en prigond amor serafic: venguie de daurir-se er abisme der Eden.
MISERABLES-IV-WEB	Cosette s’estèc tot eth dia en ua sòrta d’encaborniament.
MISERABLES-IV-WEB	A penes pensaue; es sues idies èren en estat d’un camishèth endrabat en sòn cervèth; non artenhie reflexionar; demoraue a trauèrs d’estrementides quauqua causa vaga.
MISERABLES-IV-WEB	Non gausaue prometer-se arren, e non volie remir-se arren; crotzauen peth sòn ròstre ombres palles, e caudheireds peth sòn còs.
MISERABLES-IV-WEB	Li semblaue, en bèri moments, que se calaue en çò de quimeric; e se didie: “Ei aquerò reau?”, e paupaue eth papèr estimat jos eth sòn vestit, lo sarraue contra eth sòn còr, sentie es plecs en sòn pièch, e se Jean Valjean l’auesse vist en aqueth moment, s’aurie estrementit dauant d’aquera alegria luminosa e desconeishuda que brotoaue des sòns uelhs.
MISERABLES-IV-WEB	Qu’ei eth!
MISERABLES-IV-WEB	E credie que l’ac auie hèt a vier ua intervencion des angels; un edart celestiau.
MISERABLES-IV-WEB	Ò, transfiguracions der amor!
MISERABLES-IV-WEB	Ò, sòmis!
MISERABLES-IV-WEB	Aguest edart celestiau, aguesta intervencion des angels qu’ère era bòla de pan lançada d’un panaire en aute panaire; deth pati de Carlemanh ena Tuta des Leons, per dessús des losats dera Fòrça.
MISERABLES-IV-WEB	VI.- Es vielhs an neishut entà gésser a prepaus.
MISERABLES-IV-WEB	Quan arribèc era net, gessec Jean Valjean, e Cosette se vestic.
MISERABLES-IV-WEB	Se pientèc dera manèra que l’estaue mielhor, e se botèc un vestit, qu’eth sòn còs auie recebut un còp d’estalhants mès, e deishaue veir per un descotelat eth neishement deth còth; qu’ère, coma diden es joenes, “un shinhau indecent”.
MISERABLES-IV-WEB	Non ère, plan que òc, indecent; mès qu’ère mès polit que cap aute.
MISERABLES-IV-WEB	Se vestic d’aguesta sòrta sense saber se per qué!
MISERABLES-IV-WEB	Volie gésser?
MISERABLES-IV-WEB	Non.
MISERABLES-IV-WEB	Demoraue ua visita?
MISERABLES-IV-WEB	Non.
MISERABLES-IV-WEB	En escurir baishèc en jardin.
MISERABLES-IV-WEB	Era tia Santos ère ocupada ena codina, que daue entath pati deth darrèr.
MISERABLES-IV-WEB	Comencèc a passejar jos es arbes, separant es arrames de quan en quan, damb era man, donques que n’auie de fòrça baishes.
MISERABLES-IV-WEB	Atau arribèc en banc.
MISERABLES-IV-WEB	Aquiu qu’ère encara era pèira.
MISERABLES-IV-WEB	Se seiguec, e botèc era sua blanca man sus era pèira, coma se volesse amorassar-la e balhar-li agraïment.
MISERABLES-IV-WEB	Còp sec sentec aguesta impression indefinibla que s’experimente, antanplan sense veir, quan s’a un ath darrèr, de pès.
MISERABLES-IV-WEB	Virèc eth cap e se lheuèc.
MISERABLES-IV-WEB	Qu’ère eth.
MISERABLES-IV-WEB	Auie eth cap descubèrt; semblaue palle e prim; a penes se distinguie eth sòn vestit nere.
MISERABLES-IV-WEB	Eth crepuscul emblanquie eth sòn beròi front, e curbie es sòns uelhs de tenèbres.
MISERABLES-IV-WEB	Qu’auie quauquarren pròpi dera mòrt e dera net jos un vel d’incomparabla doçor.
MISERABLES-IV-WEB	Eth sòn ròstre ère illuminat pera claror deth dia que s’amòrte, e peth pensament d’ua amna que se’n va. Semblaue que non ère encara hantauma; mès que ja non ère òme.
MISERABLES-IV-WEB	Eth sòn chapèu ère queigut a quauqui passi entre era èrba.
MISERABLES-IV-WEB	Cosette, pròcha a s’estavanir, non hec ne un solet crit.
MISERABLES-IV-WEB	Arreculèc tot doç donques que se sentie atreiguda.
MISERABLES-IV-WEB	Eth non se botgèc.
MISERABLES-IV-WEB	Cosette sentie era guardada des sòns uelhs, que non podie veir, a trauèrs d’un vel inefable e trist que l’enrodaue.
MISERABLES-IV-WEB	Cosette, en hèr repè, trapèc un arbe, e s’apuèc en eth; sense aguest arbe qu’aurie queigut en solèr.
MISERABLES-IV-WEB	Alavetz entenec era sua votz, aquera votz que reauments non auie entenut jamès, qu’a penes subergessie deth mormolh des huelhes, e que gasulhaue: Desencusatz-me; só aciu.
MISERABLES-IV-WEB	Auetz liejut çò qu’è botat en aguest banc?
MISERABLES-IV-WEB	M’arreconeishetz?
MISERABLES-IV-WEB	Non vos cau pòur de jo.
MISERABLES-IV-WEB	Vo’n brembatz d’aqueth dia, hè ja fòrça temps, que me guardéretz?
MISERABLES-IV-WEB	Siguec en Luxembourg, près deth gladiador.
MISERABLES-IV-WEB	E deth dia que passéretz près de jo?
MISERABLES-IV-WEB	Eth 16 de junh e eth 2 de junhsèga.
MISERABLES-IV-WEB	Que harà un an.
MISERABLES-IV-WEB	Non vos è vist de hè ja bèth temps.
MISERABLES-IV-WEB	L’è preguntat ara logatàira des cagires e m’a dit que ja non vos vedie.
MISERABLES-IV-WEB	Vos estàuetz en un tresau estatge d’ua casa naua deth carrèr der Oest; ja vedetz que me’n sai.
MISERABLES-IV-WEB	Jo vos seguia.
MISERABLES-IV-WEB	Qué me calie hèr?
MISERABLES-IV-WEB	Dempús auetz despareishut.
MISERABLES-IV-WEB	Me pensè que passàuetz un còp mentre jo liegia jornaus jos es arcs der Odeon, e corrí; mès non, qu’ère ua joena qu’amiaue un chapèu coma eth vòste.
MISERABLES-IV-WEB	De nets vengui aciu.
MISERABLES-IV-WEB	Non cranhetz pas, arrés me ve; vengui entà guardar es vòstes hièstres d’apròp.
MISERABLES-IV-WEB	Camini plan doçaments entà que non m’entenegatz, pr’amor que poiríetz auer pòur.
MISERABLES-IV-WEB	Era auta net qu’èra ath vòste darrèr, vos virèretz e hugí.
MISERABLES-IV-WEB	Un viatge vos è entenut cantar; que siguí erós.
MISERABLES-IV-WEB	Vos hè mau que vos entena cantar a trauèrs des persianes?
MISERABLES-IV-WEB	Aquerò non vos hè mau, vertat?
MISERABLES-IV-WEB	Ja’c vedetz, qu’ètz eth mèn àngel; deishatz-me vier; me pensi que me vau a morir.
MISERABLES-IV-WEB	Se vo’n sabéssetz!
MISERABLES-IV-WEB	Vos adòri!
MISERABLES-IV-WEB	Desencusatz-me; vos parli e non sai se qué vos digui; dilhèu vos shòrdi.
MISERABLES-IV-WEB	Vos shòrdi?
MISERABLES-IV-WEB	Eth la cuelhec; era s’estavanie; la cuelhec enes sòns braci, la sarrèc sense auer consciéncia de çò que hège e la tenguec tremolant.
MISERABLES-IV-WEB	Qu’ère coma s’auesse eth cap plen de hum, vedie passar relampits dauant des sòns uelhs, es sues idies s’esbugassauen, li semblaue que hège un acte religiós e que cometie ua profanacion.
MISERABLES-IV-WEB	Ath delà d’aquerò, non experimentaue eth mendre desir entad aquera hemna seductora, qu’es sues formes sentie sus eth sòn pièch.
MISERABLES-IV-WEB	Qu’ère perdut d’amor.
MISERABLES-IV-WEB	Li cuelhec ua man e se la botèc sus eth còr.
MISERABLES-IV-WEB	Sentec eth papèr qu’auie aquiu e gasulhèc:
MISERABLES-IV-WEB	M’estimatz, donc?
MISERABLES-IV-WEB	Cosette responec damb ua votz tan baisha, que non ère qu’ua bohada qu’a penes s’entenie.
MISERABLES-IV-WEB	Cara-te!
MISERABLES-IV-WEB	Ja te’n sabes!
MISERABLES-IV-WEB	E amaguèc eth sòn ròstre rogit en pièch deth joen capinaut e embriac.
MISERABLES-IV-WEB	Queiguec sus eth banc e era ath sòn costat.
MISERABLES-IV-WEB	Non auien ja paraules.
MISERABLES-IV-WEB	Es esteles comencèren a lúder.
MISERABLES-IV-WEB	Com siguec qu’es sòns pòts se trapèren?
MISERABLES-IV-WEB	Com ei qu’er audèth cante, qu’era nhèu se hon, qu’era ròsa se daurís, qu’eth mai escampilhe era sua fragància, qu’era auba emblanquís darrèr des arbes neri en cim des ticolets?
MISERABLES-IV-WEB	Un punet; aquerò siguec tot.
MISERABLES-IV-WEB	Es dus s’estrementiren e se guardèren ena ombra damb es uelhs ludents.
MISERABLES-IV-WEB	Non sentien ne eth hered dera net, ne era heredor dera pèira, ne era umiditat dera tèrra, ne era umiditat des huelhes; se guardauen e auien eth còr plen de pensaments.
MISERABLES-IV-WEB	Que s’auien cuelhut es mans sense encuedar-se’n.
MISERABLES-IV-WEB	Era non li preguntaue arren; non pensaue ne tansevolh per a on auie entrat e com s’auie calat en jardin.
MISERABLES-IV-WEB	Li semblaue ja tan simple que siguesse aquiu!
MISERABLES-IV-WEB	De quan en quan eth jolh de Mario tocaue eth jolh de Cosette, e ambdús s’estrementien.
MISERABLES-IV-WEB	A intervaus, Cosette blecassejaue ua paraula.
MISERABLES-IV-WEB	Era sua amna tremolaue enes sòns pòts coma ua gota d’arrosada en ua flor.
MISERABLES-IV-WEB	Pòc a pòc se parlèren.
MISERABLES-IV-WEB	Dera expansion se passèc entath silenci, qu’ei era plenitud.
MISERABLES-IV-WEB	Era net ère serena e esplendida peth dessús des sòns caps.
MISERABLES-IV-WEB	Aqueri dus èssers purs, coma dus esperits, s’ac dideren tot; es sòns sòmis, es sues felicitats, es sòns extasis, es sues quimères, es sues debilitats; com s’auien adorat de luenh, com s’auien desirat, e era sua desesperacion quan auien deishat de veder-se.
MISERABLES-IV-WEB	Se fideren en ua intimitat ideau, qu’arren podie aumentar, çò qu’auien de mès amagat e misteriós.
MISERABLES-IV-WEB	Se condèren damb ua fe candida enes sues illusions tot çò qu’er amor, era joenesa e era rèsta dera mainadesa qu’auien les hège pensar.
MISERABLES-IV-WEB	Aqueri dus còrs se vessèren er un ar aute, de sòrta qu’ath cap d’ua ora, eth auie era sua amna en era, e era, era amna en eth.
MISERABLES-IV-WEB	Se penetrèren, s’embelinèren, s’enludernèren.
MISERABLES-IV-WEB	Quan acabèren, quan s’ac dideren tot, era repausèc eth cap ena espatla de Mario e li preguntèc:
MISERABLES-IV-WEB	Com vos cridatz?
MISERABLES-IV-WEB	Jo me cridi Mario, e vos?
MISERABLES-IV-WEB	Jo me cridi Cosette.
MISERABLES-IV-WEB	Libre siesau: Eth mainatge Gavroche.
MISERABLES-IV-WEB	I.- Coquinaries deth vent.
MISERABLES-IV-WEB	Dempús 1823, tant qu’era tauèrna de Montfermeil s’escurie e despareishie de man en man, non en abisme d’ua falhita, senon en escoladèr des deutes petiti, es Thenardier auien auut uns auti dus hilhs, ambdús varons; damb aguesti qu’èren cinc, dues hemnes e tres varons, çò qu’ère massa.
MISERABLES-IV-WEB	Era Thenardier s’auie desembarrassat des dus darrèrs, quan encara èren fòrça petits, damb ua felicitat particulara.
MISERABLES-IV-WEB	Qu’auem dit, damb rason, desembarrassat, pr’amor qu’en aquera hemna non i auie qu’un bocin de natura; fenomèn que n’auem mès d’un exemple.
MISERABLES-IV-WEB	Coma era mariscala dera Mothe-Houdancourt, era Thenardier sonque ère mair entàs sues hilhes.
MISERABLES-IV-WEB	Aquiu s’acabaue era sua maternitat.
MISERABLES-IV-WEB	Eth sòn òdi ath genre uman començaue enes sòns hilhs; peth costat d’aguesti era sua mauvestat qu’ère talhada a pic, e eth sòn còr auie en aguest lòc un lugubre escarpament.
MISERABLES-IV-WEB	Coma ja auem vist, menspredaue ath màger e auie en òdi as auti dus.
MISERABLES-IV-WEB	Per qué?, perque òc.
MISERABLES-IV-WEB	Eth motiu mès temible, e era responsa mès incontestabla ei perque òc.
MISERABLES-IV-WEB	Expliquem se com es Thernardier auien arribat a desliurar-se des sòns dus darrèrs hilhs, e enquia e tot a trèir-ne profit d’eri.
MISERABLES-IV-WEB	Aquera Magnon, que n’auem parlat en un aute lòc, ère era madeisha qu’auie artenhut treir ua pension ath malerós Gillenormand entàs dus hilhs qu’auie.
MISERABLES-IV-WEB	S’estaue en cai des Celestins, ena cantonada der ancian carrèr der Almizclero qu’a hèt tot çò de possible entà cambiar en bona flaira, era sua mala fama.
MISERABLES-IV-WEB	Eth lector rebrembarà era grana epidèmia de diftèria qu’assolèc, hè trenta ans, es barris dera aurèra deth Sena en París, e de qué era sciéncia se profitèc entà experimentar a grana escala era eficàcia des insuflaciones d’alum, tan utilaments remplaçades, aué, pera tintura de iòde.
MISERABLES-IV-WEB	En aquera epidèmia era Magnon perdec en un solet dia as sòns dus hilhs, er un peth maitin e er aute pera tarde.
MISERABLES-IV-WEB	Aguesti ueitanta francs èren pagadi exactaments en nòm deth senhor Gillenormand, peth sòn administrador senhor Barge, portièr retirat, carrèr deth Rei de Sicilia.
MISERABLES-IV-WEB	Defuntadi es mainatges, era pension qu’ère acogada.
MISERABLES-IV-WEB	Era Magnon cerquèc un recurs.
MISERABLES-IV-WEB	En aquera tenebrosa massonaria deth mau, que formaue part, se sap tot, se sauve eth secret e se prèsten toti ajuda mutuauments.
MISERABLES-IV-WEB	Era Magnon auie besonh de dus hilhs; era Thenardier les auie, e precisaments deth madeish sèxe, dera madeisha edat.
MISERABLES-IV-WEB	Aquerò qu’ère un bon apraiament entara ua e un bon plaçament entara auta.
MISERABLES-IV-WEB	Es mainatges dera Thenardier vengueren a èster es mainatges dera Magnon.
MISERABLES-IV-WEB	Aguesta se mudèc deth cai des Celestins entath carrèr de Clocheperce.
MISERABLES-IV-WEB	En París, era identitat qu’estaque a un individú ada eth madeish se trinque d’un carrèr en aute.
MISERABLES-IV-WEB	Er estat civil, que non intervenguie en arren, non reclamèc, e era substitucion se hec dera manèra mès aisida deth mon.
MISERABLES-IV-WEB	Solet era Thenardier exigic, peth prestatge des sòns hilhs, dètz francs ath mes, qu’era Magnon prometec, e enquia paguèc.
MISERABLES-IV-WEB	Non mos cau díder qu’eth senhor Guillenormand seguic pagant.
MISERABLES-IV-WEB	Cada sies mesi venguie a veir as mainatges, e non se n’encuedèc deth cambi.
MISERABLES-IV-WEB	Senhor, li didie era Magnon, com se retiren a vos!
MISERABLES-IV-WEB	Thenardier que trapaue de bon hèr toti es desguisaments, profitèc aguesta escadença entà convertir-se en Jondrette.
MISERABLES-IV-WEB	Es sues dues hilhes e Gavroche, a penes auien auut temps de notar qu’auien dus frairs.
MISERABLES-IV-WEB	En certans grads de misèria s’apodère dera amna ua espècia d’indiferéncia espectrau, e se ve as èssers coma larves.
MISERABLES-IV-WEB	Es persones mès pròches se presenten coma vagues formes dera ombra, qu’a penes se distinguissen deth hons bromós dera vida, e se confonen facilaments en çò d’invisible.
MISERABLES-IV-WEB	Era net deth dia qu’era Thenardier auie autrejat as sòns dus hilhs ara Magnon damb volentat exprèssa de renonciar ada eri entà tostemp, auec o simulèc auer un escrupul; e li didec ath sòn marit:
MISERABLES-IV-WEB	Mès aquerò qu’ei abandonar ad aguesti mainatges!
MISERABLES-IV-WEB	Thenardier, magistrau e flematic, amortèc er escrupul damb aguesta senténcia:
MISERABLES-IV-WEB	Jean Jacob Rousseau hec encara mès!
MISERABLES-IV-WEB	Era mair passèc alavetz der escrupul ara inquietud.
MISERABLES-IV-WEB	E se mos perseguisse era policia?
MISERABLES-IV-WEB	Thenardier responec:
MISERABLES-IV-WEB	Tot qu’ei permetut.
MISERABLES-IV-WEB	Ath delà, non i a cap interès en suenhar dus hilhs que non an un sò horadat.
MISERABLES-IV-WEB	Era Magnon qu’ère ua varietat eleganta deth crim.
MISERABLES-IV-WEB	Auie compde deth suenh personau.
MISERABLES-IV-WEB	Dividie era sua cramba, moblada d’ua manèra estranha e miserabla, coma ua astuta lairona anglesa afrancesada.
MISERABLES-IV-WEB	Aguesta anglesa, que s’auie naturalizat en París, recomanabla pes sues riques relacions, intimaments estacada as midalhes dera bibliotèca e as diamants dera senhoreta Mars, siguec dempús celèbra enes annaus deth crim: se cridaue era senhoreta Miss.
MISERABLES-IV-WEB	Es dus mainatges, que entà didè’c atau, queigueren en sòrt ara Magnon, non aueren de qué planher-se.
MISERABLES-IV-WEB	Recomandi pes ueitanta francs, qu’èren suenhadi coma tot aquerò qu’ei espleitat; non anauen mau jargadi, ne mau alimentadi; qu’èren tractadi coma uns “senhorets”; qu’èren, plan, fòrça mielhor damb ea sua faussa mair, que damb era sua vertadèra mair.
MISERABLES-IV-WEB	Era Magnon se hège era senhora e non parlaue en calò ath sòn dauant Atau se passèren quaui ans.
MISERABLES-IV-WEB	Thenardier auguraba ben.
MISERABLES-IV-WEB	Un dia que Magnon li hège a vier es dètz francs de cada mes, li didec:
MISERABLES-IV-WEB	Que mos calerà qu’eth “pair” les balhe educacion.
MISERABLES-IV-WEB	Mès, de ressabuda, aqueri dus mainatges, pro ben protegidi enquia alavetz, enquia e tot pera mala sòrt, sigueren lançadi bruscaments ena vida e se vederen obligadi a començar a recorrer-la.
MISERABLES-IV-WEB	Un empresonament en massa des maufactors, coma eth dera tuta de Jondrette, que de besonh li calie complicar-se damb requisitòries e presons ulteriores, qu’ei un vertadèr desastre entad aguesta repugnanta contrasocietat amagada, que viu jos era societat publica; ua aventura d’aguesta sòrta arrossègue ath sòn darrèr tota sòrta d’esbauci en aguest mon ombriu.
MISERABLES-IV-WEB	Era catastròfa des Thenardier costèc era catastròfa dera Magnon.
MISERABLES-IV-WEB	Es dus mainatges jogauen en aqueth moment en pati e non vederen arren d’aguesta catastròfa.
MISERABLES-IV-WEB	Quan tornèren trapèren era pòrta barrada e era casa ueda.
MISERABLES-IV-WEB	Un sabatèr d’un portau de dauant les cridèc, e les autregec un papèr, que “sa mair” les auie deishat.
MISERABLES-IV-WEB	En papèr i auie escrita ua adreça: “Senhor Barge, administrador, deth Rei de Sicilia, numèro 8”.
MISERABLES-IV-WEB	Er òme deth portau les didec:
MISERABLES-IV-WEB	Que ja non viuetz aquiu.
MISERABLES-IV-WEB	Anatz-vo’n.
MISERABLES-IV-WEB	Aguesta casa ei apròp.
MISERABLES-IV-WEB	Preguntatz eth camin damb aguest papèr.
MISERABLES-IV-WEB	Es mainatges se n’anaèren, amiant eth màger ath mendre, damb eth papèr que les auie de guidar ena man.
MISERABLES-IV-WEB	Auien hered; es sòns ditets holadi se barrauen mau e a penes sostenguien eth papèr.
MISERABLES-IV-WEB	En virar eth carrèr Clocheperce, se lo hec a vier ua volada d’aire, e coma ja hège nets, non lo podec trapar.
MISERABLES-IV-WEB	Se meteren, donc, a vagar pes carrèrs.
MISERABLES-IV-WEB	II.- Que se veirà se com Gavroche sabec trèir profit de Napoleon eth Gran.
MISERABLES-IV-WEB	Era primauèra en París sòl èster interrompuda per brises aspres a agudentes que lo dèishen a un, non gelat, mès òc arraulit de hered; aguestes brises qu’entristissen es mès polits dies, còsten eth madeish efècte qu’aguestes volades d’aire hered qu’en un quarto temperat se calen pes traucs des hièstres o des pòrtes mau barrades.
MISERABLES-IV-WEB	Semble qu’era escura pòrta der iuèrn s’a demorat miei dubèrta, e dèishe entrar eth vent.
MISERABLES-IV-WEB	Ena primauèra de 1832, epòca qu’apareishec era prumèra gran epidèmia d’aguest sègle en Euròpa, aguestes brises sigueren mès incomòdes e ponhentes que jamès; qu’ère que i auie ua pòrta mès glaciau encara qu’era der iuern miei dubèrta: ère era pòrta deth sepulcre.
MISERABLES-IV-WEB	Se sentie en aguesta brisa er alend deth colèra.
MISERABLES-IV-WEB	Jos eth punt d’enguarda meteorologic, aguesti vents hereds auien de particular que non excludien ua grana tension electrica; e crebèren en aquera epòca diuèrses tempèstes, acompanhades de relampits e de trons.
MISERABLES-IV-WEB	Ua tarde qu’aguestes brises bohauen rudaments, de sòrta que semblaue auer tornat eth mes de gèr, e es parisencs s’auien tornat a botar es abrics, Gavroche, tremolant alègraments de hered jos es sòns pelhòts, ère de pès e coma en extasi dauant d’ua perrucaria des entorns deth carrèr der Olm de Sant Gervasi.
MISERABLES-IV-WEB	Amiaue un mocador de lan de hemna, cuelhut non sabem pas a on, que damb eth s’auie hèt un tapaboques; semblaue qu’admiraue prigondaments ua figura de cera descotelada e ornada damb flors d’irangèr, que daue torns ena veirina, mostrant eth sòn arridolet as passejaires entre dus quinquets; mès, en realitat observaue era botiga entà veir se podie “panar” dera veirina un talh de savon, pr’amor de vener-lo de seguit per un sòu a un “perruquèr” des entorns.
MISERABLES-IV-WEB	Fòrça dies esdejoaue damb un d’aguesti talhs, e cridaue ad aguest trabalh, qu’entada eth auie adretia, “hèr era barba as barbèrs.” Contemplant, donc, era pipa, e guardant eth talh, didie entre dents:
MISERABLES-IV-WEB	Dimars.
MISERABLES-IV-WEB	Que non ei dimars.
MISERABLES-IV-WEB	Siguec dimars?
MISERABLES-IV-WEB	Dilhèu ei dimars.
MISERABLES-IV-WEB	Sabi pas a qué se referie aguest monològ.
MISERABLES-IV-WEB	Se per edart se referie ath darrèr còp qu’auie minjat, hège ja tres dies, donques que ja ère diuendres.
MISERABLES-IV-WEB	Eth barbèr, ena sua botiga, cauhada per ua bona humeneja, arrasaue a un parroquian e hège de quan en quan ua lucada oblicua ad aguest enemic, ad aguest coquin gelat e descarat qu’amiaue es dues mans enes pòches, encara qu’er esperit ère evidentaments dehòra deth còs.
MISERABLES-IV-WEB	Tant que Gavroche examinaue era pipa, era veirina e eth savon de Windsor, dus mainatges, d’estatura desparièra, vestidi damb netedat, e menors qu’eth, er un coma de sèt ans, e er aute coma de cinc, heren virar timidaments eth picapòrt e entrèren ena botiga demanant quauquarren, ua aumoina dilhèu, damb un mormolh planhós, que semblaue mèsalèu un panteish qu’ua suplica.
MISERABLES-IV-WEB	Parlauen es dus ath còp, e es sues paraules èren ininteligibles, pr’amor qu’es somics estofauen era votz deth mendre, e eth hered hège tremolar es dents deth màger.
MISERABLES-IV-WEB	Eth barbèr se virèc damb ròstre airós, e sense deishar era sua navaja, en tot possar ath màger damb era man quèrra, e ath mendre damb eth jolh, les hec enlà, e barrèc era pòrta dident:
MISERABLES-IV-WEB	Vier a heredar-mos entad arren!
MISERABLES-IV-WEB	Es dus mainatges se meteren a caminar plorant.
MISERABLES-IV-WEB	Damb tot aquerò s’auie presentat ua broma e començaue a plòir.
MISERABLES-IV-WEB	Gavroche correc ath sòn darrèr, les artenhec, e les didec:
MISERABLES-IV-WEB	Qué vos cau, mainatges?
MISERABLES-IV-WEB	Non sabem a on dormir, responec eth màger.
MISERABLES-IV-WEB	E aquerò ei tot?
MISERABLES-IV-WEB	Vai, quina causa!
MISERABLES-IV-WEB	E ploratz per aquerò?
MISERABLES-IV-WEB	E cuelhent, a trauèrs dera sua superioritat un shinhau grossièra, un accent de trenda autoritat e de doça proteccion, higec:
MISERABLES-IV-WEB	Creatures, vietz damb jo.
MISERABLES-IV-WEB	Òc, senhor, didec eth màger.
MISERABLES-IV-WEB	E es dus lo seguiren, madeish qu’aurien seguit a un arquevesque, e deishèren de plorar.
MISERABLES-IV-WEB	Gavroche les hec pujar peth carrèr de Sant Antoni en direccion tara Bastilha.
MISERABLES-IV-WEB	Eth coquin, ath còp que s’aluenhaue, hec ua guardada indignada e retrospectiua ara perrucaria.
MISERABLES-IV-WEB	Que non a còr aguest merluça, gasulhèc, que semble un anglés.
MISERABLES-IV-WEB	Ua gojateta, que vedec partir as tres en fila damb Gavroche ath cap, s’estarnèc en ua arridalhada.
MISERABLES-IV-WEB	Aguesta arridalhada qu’ère ua manca de respècte entath grop.
MISERABLES-IV-WEB	Bon dia, senhoreta Omnibus, li didec Gavroche.
MISERABLES-IV-WEB	E un instant dempús, en tot brembar-se’n deth perruquèr, higec:
MISERABLES-IV-WEB	Que me sò enganhat, non ei un merluça, ei ua sèrp.
MISERABLES-IV-WEB	Eth perruquèr l’auie tornat agressiu, e apostrofèc, sautant un arriuet, a ua portièra barbuda e digna de trapar a Fausto en Brocken, qu’amiaue era escampa ena man.
MISERABLES-IV-WEB	Senhora, li didec, gessetz damb eth vòste shivau?
MISERABLES-IV-WEB	E ath còp esposquèc de hanga es bòtes lustrades d’un passejaire.
MISERABLES-IV-WEB	Brigand!, sorrisclèc eth passejaire furiós.
MISERABLES-IV-WEB	Gavroche treiguec eth nas deth tapaboques.
MISERABLES-IV-WEB	Se planh eth senhor?
MISERABLES-IV-WEB	De tu!, didec eth passejaire.
MISERABLES-IV-WEB	Que s’a barrat eth burèu, e ja non admeti reclamacions.
MISERABLES-IV-WEB	Mentretant anauen pujant eth carrèr, e descurbic jos ua pòrta-cochera a ua praubeta de tretze a catorze ans, gelada, e damb un vestidet tan cuert qu’a penes l’arribaue en jolh.
MISERABLES-IV-WEB	Era mainada començaue a èster ja grana entà amiar aguest vestit.
MISERABLES-IV-WEB	Eth desvolopament que sòl jogar aguestes males passades, e eth vestit se hè cuert precisaments en moment qu’era nudetat se hè indecenta.
MISERABLES-IV-WEB	Prauba mainada!, didec Gavroche.
MISERABLES-IV-WEB	Ne tansevolh a pantalons.
MISERABLES-IV-WEB	E en tot treir-se eth mocador de lan qu’amiaue en còth, lo botèc sus es espatles primes e macades dera prauba, vient a èster chal eth tapaboques.
MISERABLES-IV-WEB	Era mainada lo contemplèc estonada e recebec eth chal en silenci.
MISERABLES-IV-WEB	En cèrt grad de misèria, eth praube en sòn estupor non plore ja eth sòn mau ne arregraís eth ben.
MISERABLES-IV-WEB	Hèt aquerò, didec Gavroche:
MISERABLES-IV-WEB	Dempús d’aguest “bè!..” redoblèc era sua fòrça era ploja.
MISERABLES-IV-WEB	Aguesti cèus dolents que castiguen es bones accions.
MISERABLES-IV-WEB	A!, exclamèc Gavroche.
MISERABLES-IV-WEB	Qué signifique aquerò?
MISERABLES-IV-WEB	Un aute còp plò.
MISERABLES-IV-WEB	Bon Diu, s’aquerò seguís atau, retiri eth men abonament.
MISERABLES-IV-WEB	E seguic eth sòn camin.
MISERABLES-IV-WEB	E guardant as bromes, didec:
MISERABLES-IV-WEB	Que t’as shordat!
MISERABLES-IV-WEB	Es dus mainatges lo seguien.
MISERABLES-IV-WEB	En passar per dauant d’un d’aguesti estrets brescats qu’indiquen ua hornaria, pr’amor qu’eth pan se bote coma er aur darrèr des rèishes de hèr, se virèc Gavroche, e didec:
MISERABLES-IV-WEB	Èp!, mainatges, auetz minjat?
MISERABLES-IV-WEB	Gavroche.
MISERABLES-IV-WEB	Ja’c sai, didec Gavroche.
MISERABLES-IV-WEB	Es gossets que s’ac mingen tot.
MISERABLES-IV-WEB	E contunhèc dempús un moment de silenci:
MISERABLES-IV-WEB	Qu’auem perdut as autors des nòsti dies.
MISERABLES-IV-WEB	Aquerò non està ben, coquins.
MISERABLES-IV-WEB	Qu’ei plan pèc perder-se coma persones d’edat.
MISERABLES-IV-WEB	A!, Ça que la, mos cau lutar.
MISERABLES-IV-WEB	Ath delà d’aquerò, non les hec cap pregunta.
MISERABLES-IV-WEB	Quina causa mès simpla que non auer domicili?
MISERABLES-IV-WEB	Eth màger des dus mainatges, autrejat ja lèu complètaments ara prèsta indiferéncia dera mainadesa, exclamèc:
MISERABLES-IV-WEB	Aquerò qu’ei plan trist.
MISERABLES-IV-WEB	Innocenta creatura!, responec Gavroche.
MISERABLES-IV-WEB	Miss.
MISERABLES-IV-WEB	Pèc, didec Gavroche.
MISERABLES-IV-WEB	En tot aquerò, s’auie arturat, e caminaue hège quauques menutes paupant e escorcolhant toti es cornèrs qu’auie enes sòns pelhòts.
MISERABLES-IV-WEB	Fin finau lheuèc eth cap damb ua expression non satisfèta, mès en realitat trionfanta.
MISERABLES-IV-WEB	Padegatz-vos, pipòtets.
MISERABLES-IV-WEB	Que ja auem damb qué sopar es tres.
MISERABLES-IV-WEB	E treiguec dera pòcha un sòu.
MISERABLES-IV-WEB	E sense balhar temps as dus mainatges entà alegrar-se, les empossèc ath sòn dauant entara botiga d’un hornèr e botèc eth sòu en taulatge, cridant:
MISERABLES-IV-WEB	Mosso!
MISERABLES-IV-WEB	Cinc centims de pan.
MISERABLES-IV-WEB	Eth hornèr, qu’ère eth patron en persona, cuelhec un pan e un guinhauet.
MISERABLES-IV-WEB	En tres bocins, mosso!, cridèc Gavroche, en tot híger damb dignitat:
MISERABLES-IV-WEB	E en veir qu’eth hornèr, dempùs d’auer examinat as tres comensaus, auie agarrat un pan nere, se metec ath hons eth dit en nas, damb ua aspiracion tant imperiosa coma s’auesse entre es dits un povàs de tabac de Federic eth Gran, e dirigic entath ròstre deth hornèr aguest apostròf indignat:
MISERABLES-IV-WEB	Quéiaquerò?
MISERABLES-IV-WEB	Es lectors que se pensen veir en aguesta interpelacion de Gavroche ua paraula russa o polaca, o un d’aguesti crits sauvatges qu’es yoways e es botocudos (pòbles amerindis) se dirigissen d’un costat en aute der arriu, a trauèrs des solituds, les cau saber que non ei qu’ua frasa que diden cada dia (es lectors), ua frasa que vò díder: Qué ei aquerò?
MISERABLES-IV-WEB	Eth hornèr comprenec perfèctaments, e responec:
MISERABLES-IV-WEB	Qu’ei pan; bon pan de dusau classa.
MISERABLES-IV-WEB	Pan blanc, mosso!
MISERABLES-IV-WEB	Pan savonat.
MISERABLES-IV-WEB	Que convidi jo.
MISERABLES-IV-WEB	Eth hornèr non podec mens d’arrir, e talhant eth pan blanc, les guardèc d’ua manèra pietosa, que li choquèc a Gavroche.
MISERABLES-IV-WEB	A, galopo!, didec.
MISERABLES-IV-WEB	Non voletz mesurar a toesas?
MISERABLES-IV-WEB	Tietz en compde que botadi es tres er un dessús der aute, a penes mesurauen ua toesa.
MISERABLES-IV-WEB	Eth hornèr, tanlèu talhèc eth pan, se sauvèc eth sòu, e Gavroche les didec as dus mainatges:
MISERABLES-IV-WEB	Jamad6.
MISERABLES-IV-WEB	Es mainatges se guardèren estonadi.
MISERABLES-IV-WEB	Gavroche se metec a arrir.
MISERABLES-IV-WEB	Cara!, qu’ei vertat, encara non ac comprenen.
MISERABLES-IV-WEB	Son tan petiti!
MISERABLES-IV-WEB	E higec:
MISERABLES-IV-WEB	Minjatz.
MISERABLES-IV-WEB	E ath còp les balhèc a cadun un bocin de pan.
MISERABLES-IV-WEB	E, pensant qu’eth mager, que li semblaue mès digne dera sua convèrsa, meritaue ua distincion especiau, e li calie pèrder quinsevolh temor entà satisfèr era sua hame, li didec balhant-li eth bocin mès gròs:
MISERABLES-IV-WEB	Bota aguesta cartocha en fusilh.
MISERABLES-IV-WEB	Qu’auie un tròç mès petit qu’es auti dus e se lo demorèc eth.
MISERABLES-IV-WEB	Es praubi mainatges ère ahaimadi, e Gavroche se’n sabec.
MISERABLES-IV-WEB	Tant que nhacauen eth pan de boni talents ocupauen era hornaria, qu’eth sòn patron, dempús d’auer crubat, les contemplaue emmaliciat.
MISERABLES-IV-WEB	Tornem entath carrèr, didec Gavroche.
MISERABLES-IV-WEB	E cuelheren era direccion dera Bastilha.
MISERABLES-IV-WEB	De quan en quan, quan passauen per dauant des botigues illuminades, eth mainatge mendre s’arturaue entà guardar era ora en un relòtge de plom, qu’amiaue penjat deth còth en un cordon.
MISERABLES-IV-WEB	Qu’ei vertadèraments un auderèth, didie Gavroche.
MISERABLES-IV-WEB	E dempus gasulhaue cogitós entre dents:
MISERABLES-IV-WEB	Qu’ei parièr.
MISERABLES-IV-WEB	Se jo auessa pipòts, les educaria mielhor.
MISERABLES-IV-WEB	Quan s’anauen acabant ja eth tròç de pan arribauen en angle d’aqueth lugubre carrèr des Dances, qu’ath sòn hons se desnishe eth hiestron baish e ostil dera Fòrça.
MISERABLES-IV-WEB	Ès tu, Gavroche?, didec un.
MISERABLES-IV-WEB	E tu, Montparnasse?, didec Gavroche.
MISERABLES-IV-WEB	Qu’ère un òme que venguie d’apressar- se ath coquin; qu’ère Montparnasse, desguisat damb lunetes blues, mès non desfigurat entà Gavroche.
MISERABLES-IV-WEB	Qu’as estil, paraula d’aunor.
MISERABLES-IV-WEB	Chiiis!, non parles tan naut, didec Montparnasse.
MISERABLES-IV-WEB	E se hec a vier viuaments a Gavroche luenh dera lum des botigues.
MISERABLES-IV-WEB	Es dus mainatges les seguien maquinauments agarradi dera man.
MISERABLES-IV-WEB	Quan sigueren jos era escura arquivòuta d’ua pòrta-cochera, ar abric des guardades e dera ploja, preguntèc Montparnasse.
MISERABLES-IV-WEB	Sabes entà on vau?
MISERABLES-IV-WEB	A maridar-te damb era veuda!, responec Gavroche.
MISERABLES-IV-WEB	Comedian!
MISERABLES-IV-WEB	E Montparnasse higec:
MISERABLES-IV-WEB	Vau a cercar a Babet.
MISERABLES-IV-WEB	A!, didec Gavroche; ara se cride Babet.
MISERABLES-IV-WEB	Montparnasse baishec era votz.
MISERABLES-IV-WEB	Non era, senon eth.
MISERABLES-IV-WEB	A!, Babet.
MISERABLES-IV-WEB	Òc, Babet.
MISERABLES-IV-WEB	Jo lo hèja en croton.
MISERABLES-IV-WEB	S’a escapat, responec Montparnasse.
MISERABLES-IV-WEB	E li condèc rapidaments ath coquin qu’aqueth madeish maitin Babet auie estat transportat entara Portaria e s’auie escapat, cuelhent era quèrra en sòrta de cuélher era dreta en “corredor dera instruccion”.
MISERABLES-IV-WEB	Gavroche admirèc aguesta abiletat.
MISERABLES-IV-WEB	Be n’ei de charlatan!, didec.
MISERABLES-IV-WEB	Montparnasse higec quauqui detalhs sus era evasion de Babet e acabèc dident:
MISERABLES-IV-WEB	Ò, aquerò que non ei tot.
MISERABLES-IV-WEB	Gavroche, tant que parlaue, auie agarrat un baston que Montparnasse amiaue ena man, e auie tirassat maquinauments dera part superiora, en tot trèir era huelha d’un punhau.
MISERABLES-IV-WEB	Montparnasse guinhèc un uelh.
MISERABLES-IV-WEB	Macareu!, higec Gavroche, te vas a acarar damb es crochets?
MISERABLES-IV-WEB	Sabi pas, responec Montparnasse damb indiferéncia.
MISERABLES-IV-WEB	Qué vas a hèr aguesta net?
MISERABLES-IV-WEB	Montparnasse cuelhec de nauèth eth ton grèu, e didec gasulhant es paraules:
MISERABLES-IV-WEB	Negòcis.
MISERABLES-IV-WEB	E, cambiant de còp de convèrsa: A prepaus!
MISERABLES-IV-WEB	Qué?
MISERABLES-IV-WEB	Ua aventura que m’arribèc er aute dia.
MISERABLES-IV-WEB	Sonque eth sermon, higec Gavroche.
MISERABLES-IV-WEB	Mès tu?, didec Montparnasse, entà on vas ara?
MISERABLES-IV-WEB	Gavroche li senhalèc es dus protegits, e didec:
MISERABLES-IV-WEB	Que vau a ajaçar ad aguesti mainatges.
MISERABLES-IV-WEB	A on?
MISERABLES-IV-WEB	Ena mia casa.
MISERABLES-IV-WEB	A on ei era tua casa?
MISERABLES-IV-WEB	Ena mia casa.
MISERABLES-IV-WEB	As, donc, casa?
MISERABLES-IV-WEB	Òc, è casa.
MISERABLES-IV-WEB	E a on demores?
MISERABLES-IV-WEB	En elefant, didec Gavroche.
MISERABLES-IV-WEB	Montparnasse, encara que de natura pòc pauruga, non podec tier ua exclamacion:
MISERABLES-IV-WEB	En elefant!
MISERABLES-IV-WEB	E qué?
MISERABLES-IV-WEB	Òc, en elefant!, responec Gavroche.
MISERABLES-IV-WEB	Quéteaquerò?
MISERABLES-IV-WEB	Aguesta ei ua auta paraula d’ua lengua qu’arrés escriu, e que toti parlen.
MISERABLES-IV-WEB	Quéteaquerò, signifique: “ Qué se passe”?
MISERABLES-IV-WEB	Era prigonda observacion deth coquin hec entrar a Montparnasse era cauma e eth sen, e l’inspirèc mielhors sentiments respècte dera sua cramba.
MISERABLES-IV-WEB	De vertat?, didec.
MISERABLES-IV-WEB	En elefant.
MISERABLES-IV-WEB	E s’està ben aquiu?
MISERABLES-IV-WEB	Fòrça ben, didec Gavroche.
MISERABLES-IV-WEB	E com i entres?
MISERABLES-IV-WEB	Entrant.
MISERABLES-IV-WEB	I a quauque horat?, preguntèc Montparnasse.
MISERABLES-IV-WEB	Plan!
MISERABLES-IV-WEB	Mès que non s’a de díder.
MISERABLES-IV-WEB	Entre es pautes deth dauant.
MISERABLES-IV-WEB	E tu escales.
MISERABLES-IV-WEB	Ja ac compreni.
MISERABLES-IV-WEB	Un cambi de man, cric, crac, e ja i é: arrés ac ve.
MISERABLES-IV-WEB	Après un moment de silenci, higec Gavroche:
MISERABLES-IV-WEB	Entad aguesti petits cercarè ua escala.
MISERABLES-IV-WEB	Montparnasse se metec a arrir.
MISERABLES-IV-WEB	A on dimònis t’as trapat ad aguesti ihons?
MISERABLES-IV-WEB	Gavroche responec damb simplicitat:
MISERABLES-IV-WEB	Que sòn un pipòts que m’a regalat un perruquèr.
MISERABLES-IV-WEB	Mentretant, Montparnasse s’auie demorat cogitós.
MISERABLES-IV-WEB	Que m’as arreconeishut aisidaments, gasulhèc.
MISERABLES-IV-WEB	Treiguec dera pòcha dus objèctes petiti, que non èren senon dus canons de ploma estropadi de coton, e se calèc un en cada horat deth nas.
MISERABLES-IV-WEB	Aquerò li transformaue eth nas.
MISERABLES-IV-WEB	Aquerò te desfigure, didec Gavroche.
MISERABLES-IV-WEB	Atau qu’ès mens lèg.
MISERABLES-IV-WEB	Montparnasse ère un joen beròi; mès Gavroche ère un trufaire.
MISERABLES-IV-WEB	Sense arrir, didec Montparnasse, com estongui?
MISERABLES-IV-WEB	Qu’auie variat eth timbre dera sua votz.
MISERABLES-IV-WEB	En un virament de uelhs, Montparnasse ère desconeishut.
MISERABLES-IV-WEB	Es dus mainatges que non auien entenut arren enquia aqueth moment, e qu’èren ocupadi en meter-se es dits en nas, s’apressèren en enténer aguest nòm e guardèren a Montparnasse damb un principi d’alegria e d’admiracion.
MISERABLES-IV-WEB	Malerosaments, Montparnasse ère cogitós.
MISERABLES-IV-WEB	Botèc era man ena espatla de Gavroche, e li didec accentuant aguestes paraules:
MISERABLES-IV-WEB	Aguestes frases estranhes costèren en coquin un efècte singular.
MISERABLES-IV-WEB	Se virèc ara prèssa, guardèc ath sòn entorn damb es sòns petiti uelhs ludents, e desnishèc a quauqui passi un agent de policia qu’ère d’esquia.
MISERABLES-IV-WEB	Gavroche deishèc anar un “a, ja compreni!”, que reprimic de seguic, e didec secodint era man de Montparnasse:
MISERABLES-IV-WEB	Se per edart bèra net m’as de besonh, vene a cercar-me.
MISERABLES-IV-WEB	Demori en entresòl; non i a portièr: preguntaràs peth senhor Gavroche.
MISERABLES-IV-WEB	Plan ben, didec Montparnasse.
MISERABLES-IV-WEB	E se separèren en tot dirigir-se Montparnasse entara Greve, e Gavroche entara Bastilha.
MISERABLES-IV-WEB	Eth mainatge de cinc ans arrossegat peth sòn frair, qu’ath còp ère arrossegat per Gavroche, virèc diuèrsi còps eth cap entà veir ath “palhassa”.
MISERABLES-IV-WEB	Era frasa enigmatica que Montparnasse auie avisat a Gavroche, era preséncia d’un agent dera policia, non auie mès secret qu’era assonància dig repetida cinc o sies còps de diuèrsa manèra.
MISERABLES-IV-WEB	Aguesta sillaba dig non prononciada isoladaments, senon barrejada artisticaments damb paraules d’ua frasa, que vò díder: Tiem compde, pr’amor que non se pòt parlar damb libertat.
MISERABLES-IV-WEB	Hè vint ans se vedie encara en angle sudest dera plaça dera Bastilha, près dera restanca deth canau format en anciana trencada dera preson-ciutadèla, un estranh monument que ja s’a esfaçat dera memòria des parisencs, e que se meritaue auer deishat bèra tralha, pr’amor qu’ère ua idia deth “membre der Institut, generau en cap dera armada d’Egipte.” Didem monument, perque non ère senon un esbòç, mès enquia e tot èster un esbòç, qu’ère un pensament prodigiós, ua esqueleta grandiosa d’ua idia de Napoleon, esqueleta que dus o tres còps de vent seguidi l’auien possat e amiat cada còp mès luenh, que s’auie hèt ja istoric, e auie cuelhut un caractèr definitiu, que contrastaue damb eth sòn aspècte provisionau.
MISERABLES-IV-WEB	Qu’ère un elefant de quaranta pès de nautada, bastit de husta e de maçonaria; auie ath sòn dessús ua tor que semblaue ua casa, pintada prumèr de verd per un pintor maladrèit, e dempús nere peth cèu, era ploja e eth temps.
MISERABLES-IV-WEB	En aqueth angle desèrt e descubèrt dera plaça, er ample front deth colòs, era sua trompa, es sues còrnes, era sua tor, era sua enòrma gropa, es sòns quate pès semblables a d’autes tantes colomnes, diboishauen pera net, en cèu estelat, un perfil susprenent e terrible.
MISERABLES-IV-WEB	Non se sabie se qué significaue: qu’ère ua espècia de simbòl dera fòrça populara; ère ua causa nera, enigmatica e immensa; ère un hantauma poderós, visible, e de pès, ath cant der espèctre invisible dera Bastilha.
MISERABLES-IV-WEB	Plan pòqui estrangèrs visitauen aqueth edifici; cap passejaire lo guardaue.
MISERABLES-IV-WEB	Qu’ère ja roïnós; en cada sason, es tròci de ges que li queiguien des costats li costaue nafres repugnantes.
MISERABLES-IV-WEB	Fòrça crebasses li serpauen eth vrente; dera coa li gessie ua husta, e entre es sues pautes li creishien nautes èrbes; e coma qu’eth nivèu dera plaça s’elevaue hège trenta ans ath sòn entorn per çò d’aguest movement contunhú e lent que lhèue insensiblaments eth solèr des granes ciutats, ère en un clòt, e semblaue qu’era tèrra s’en.honsaue damb eth sòn pes.
MISERABLES-IV-WEB	Qu’auie quauquarren dera lordèra que s’escampe e quauquarren dera majestat que se va a decapitar.
MISERABLES-IV-WEB	Coma ja auem dit, de nets cambiaue d’aspècte.
MISERABLES-IV-WEB	Era net qu’ei eth vertadèr miei de tot aquerò qu’ei ombra.
MISERABLES-IV-WEB	Quan barraue era net, eth vielh elefant se transfiguraue; cuelhie ua figura tranquilla e temibla ena formidabla serenor des tenèbres.
MISERABLES-IV-WEB	Coma que pertanhie ath passat, li convenguie era net; era escurina l’estaue ben ara sua granor.
MISERABLES-IV-WEB	En aguest moment rude, pesant, aspre, austèr, lèu difòrme, mès, solide, majestuós e plen d’ua sòrta de gravetat magnifica e sauvatge, a despareishut entà deishar regnar en patz era espècia de humeneja gigantesca, ornada damb eth sòn canon qu’a remplaçat ara ombriua fortalesa de nau tors, atau coma era classa mejana remplace ath feudalisme.
MISERABLES-IV-WEB	Qu’ei ua causa plan simpla qu’ua humeneja sigue eth simbòl d’ua epòca, qu’eth sòn poder ei contengut en ua marmita.
MISERABLES-IV-WEB	Aguesta epòca se passarà; ja s’està passant: comence a comprener-se que se pòt auer fòrça en ua caudèra, non pòt auer poder senon en un cervèth; en d’autes paraules, que çò que botge e arrossègue eth mon non son es locomotòres, senon es idies.
MISERABLES-IV-WEB	Junhetz es locomotòres as idies: qu’està ben, mès non cuelhetz eth shivau peth cavalièr.
MISERABLES-IV-WEB	Plan, donc, eth cas ei que, entornant tara plaça dera Bastilha, er arquitècte der elefant auie hèt damb ges ua causa grana, e er arquitècte deth canon de humeneja a artenhut hèr damb bronze ua causa petita.
MISERABLES-IV-WEB	Aguest canon de humeneja, qu’a estat batiat damb eth nòm sonor de Colomna de Junshèga, aguest monument, hilh d’ua revolucion avortada, ère encara entornejat en 1832 d’ua immensa camisa de husta, que trapam mens, e d’ua barralha de hustes, qu’isolaue ar elefant.
MISERABLES-IV-WEB	Entad aguest cornèr dera plaça, a penes illuminat peth luenhant reflèx d’un fanau, se dirigic eth coquin damb es dus “popaires”.
MISERABLES-IV-WEB	Permetetz-mos arturar aciu un moment e rebrembar qu’èm ena realitat; que hè cint ans es tribunaus correccionaus jutgèren per delicte de vagància e d’estralhs en un monument public a un gojat qu’auie estat susprenut dormint en interior madeish der elefant dera Bastilha.
MISERABLES-IV-WEB	Consignat aguest hèt, seguim entà dauant.
MISERABLES-IV-WEB	En arribar près deth colòs, Gavroche comprenec er efècte que çò d’infinitaments gran podie costar en çò d’infinitaments petit, e didec:
MISERABLES-IV-WEB	Petits!, non vos cau pòur.
MISERABLES-IV-WEB	Dempús entrèc per un uet dera barralha en recinte qu’ocupaue er elefant e ajudèc as petits a passar era barralha.
MISERABLES-IV-WEB	Es dus mainatges, un shinhau espauridi, seguien a Gavroche sense badar boca, e s’autrejauen ad aquera petita providéncia esquiçada que les auie dat pan, e les auie prometut un arrecès.
MISERABLES-IV-WEB	I auie en solèr ua escala de man, que servie pendent eth dia as trebalhadors d’ua hustaria pròcha.
MISERABLES-IV-WEB	Gavroche la lheuèc damb singular valor, e la botèc contra ua des pautes deth dauant der elefant.
MISERABLES-IV-WEB	En punt a on acabaue era escala se vedie un horat nere en vrente deth colòs.
MISERABLES-IV-WEB	Gavroche mostrèc era escala e eth horat as sòns òstes, e les didec:
MISERABLES-IV-WEB	Pujatz e entratz.
MISERABLES-IV-WEB	Es dus mainatges se guardèren espauridi.
MISERABLES-IV-WEB	Qu’auetz pour, mainatges de popa!, exclamèc Gavroche.
MISERABLES-IV-WEB	E higec:
MISERABLES-IV-WEB	S’agarrèc en pè rugós der elefant, e en un virament de uelhs, sense dignar- se tier era escala, arribèc ena henerecla; entrèc per era coma ua sèrp que s’esguitle per ua henuda, despareishec, e un moment dempús, es dus mainatges vederen aparéisher vagaments ua forma blanquinosa e palla; qu’ère eth sòn cap que pistaue peth bòrd deth horat plen de tenèbres.
MISERABLES-IV-WEB	Èp, cridèc, pujatz ara, petitonhs.
MISERABLES-IV-WEB	Ja veiratz se guaire ben s’està aciu!
MISERABLES-IV-WEB	Puja, higec, en tot dirigir-se ath màger, te balharè era man.
MISERABLES-IV-WEB	Es mainatges arroncilhèren es espatles: eth coquin les inspiraue pòur e confiança ath còp, e ath delà ploiguie a còps de caudèr.
MISERABLES-IV-WEB	Eth màger se risquèc; e eth mendre, en veir pujar ath sòn frair, e que se demoraue solet entre es pautes d’aqueth enòrme animau, siguec a mand de plorar, mès que non gausèc.
MISERABLES-IV-WEB	Eth màger pujaue tremolant pes barrons dera escala; Gavroche, mentretant, l’encoratjaue damb es exclamacions d’un mèstre d’armes as sòns escolans, o d’un carretèr as mules:
MISERABLES-IV-WEB	Non te cau pòur!
MISERABLES-IV-WEB	Qu’ei aquerò!
MISERABLES-IV-WEB	Tà dauant!
MISERABLES-IV-WEB	Bota aciu eth pè!
MISERABLES-IV-WEB	Valent!
MISERABLES-IV-WEB	E quan siguec a posita d’eth l’agarrèc vigorosaments deth braç e lo tirassèc entada eth.
MISERABLES-IV-WEB	Que ja i ès!, li didec.
MISERABLES-IV-WEB	Eth mainatge auie passat eth horat.
MISERABLES-IV-WEB	Ara, didec Gavroche, demora-me.
MISERABLES-IV-WEB	E, en tot gésser deth horat tau qu’auie entrat, s’esguitlèc damb era agilitat d’un monard pera pauta der elefant, e queiguec de pès sus era èrba, cuelhec ath petit de cinc ans peth miei deth sòn còs, e lo botèc en meiei dera escala.
MISERABLES-IV-WEB	Dempús comencèc a pujar ath sòn darrèr, cridant ath màger:
MISERABLES-IV-WEB	Jo l’empossi, e tu lo cuelhes.
MISERABLES-IV-WEB	En un virament de uelhs eth mainatge auie pujat, empossat, arrossegat, metut peth horat sense qu’auesse temps entà veir arren; Gavroche, qu’entrèc ath sòn darrèr, balhèc un còp de pè ara escala, que queiguec sus era èrba, piquèc es mans, e cridèc:
MISERABLES-IV-WEB	Que ja èm aciu.
MISERABLES-IV-WEB	Visca eth generau Lafayette!
MISERABLES-IV-WEB	Passada aguesta explosion, exclamèc:
MISERABLES-IV-WEB	Mainatges!
MISERABLES-IV-WEB	Qu’ètz en çò mèn.
MISERABLES-IV-WEB	Gavroche qu’ère, plan, ena sua casa.
MISERABLES-IV-WEB	Ò, utilitat incredibla de çò inutil!
MISERABLES-IV-WEB	Caritat de tot çò gran!
MISERABLES-IV-WEB	Bontat des gigants!
MISERABLES-IV-WEB	Aqueth monument desmesurat qu’auie contengut un pensament der emperaire, s’auie convertit ena gabia d’un tafurèl.
MISERABLES-IV-WEB	Eth mainatge auie estat ahilhat e abrigat peth colòs.
MISERABLES-IV-WEB	Es ciutadans que passauen eth dimenge per dauant der elefant dera Bastilha didien en tot mesurar-lo damb era vista ath nivèu deth sòn cap e damb mensprètz: “Tà qué servís aquerò?” Donques que servie entà sauvar deth hered, dera arrosada, deth peiregalh, dera ploja, entà protegir der aire en iuèrn, entà preservar deth sòn, sus era hanga, que còste era fèbre e deth sòn, sus era nhèu, que còste era mòrt, a un petit èsser, sense pair ne mair, sense pan, sense ròba, sense casa.
MISERABLES-IV-WEB	Servie entà refugiar ar innocent refusat pera societat.
MISERABLES-IV-WEB	Servie entà amendrir ua fauta publica.
MISERABLES-IV-WEB	Qu’ère ua tuta dubèrta entad aqueth que trapaue totes es pòrtes barrades.
MISERABLES-IV-WEB	Vaquí de qué servie er elefant dera Bastilha.
MISERABLES-IV-WEB	Aquera idia de Napoleon, menspredada pes òmes, auie estat acuelhuda per Diu.
MISERABLES-IV-WEB	Çò que solet aurie estat illustre auie vengut a èster august.
MISERABLES-IV-WEB	Er emperaire l’aurie calut, entà realizar çò que pensaue, eth porfir, eth bronze, eth hèr, eth marme, er aur: a Diu que l’ère pro aqueth vielh modelhon de hustes, bigues e ges.
MISERABLES-IV-WEB	Er emperaire aurie auut un pensament digne deth gèni; en aqueth elefant titanic, armat, prodigiós, que quilhaue era sua trompa, amiaue era sua tor e hège gèsser de pertot gisclets d’aigua alègres e vivificants, volie formar era encarnacion deth pòble; Diu auie hèt ua causa mès grana: lotjaue aquiu a un mainatge.
MISERABLES-IV-WEB	Eth horat per a on Gavroche auie entrat ena henerecla, a penes visibla de dehòra, donques qu’ère amagada, coma auem dit, jos eth vrente der elefant, e ère tant estreta que solet es gats o aqueri mainatges podien passar per era.
MISERABLES-IV-WEB	E penetrant ena escurina damb era seguretat deth que coneish era casa, cuelhec ua husta e tapèc eth horat.
MISERABLES-IV-WEB	Gavroche tornèc entara escurina.
MISERABLES-IV-WEB	Es mainatges enteneren era carrinclada der aluquet negat ena botelha fosforica.
MISERABLES-IV-WEB	Er aluquet quimic encara non se coneishie; era pèira Fumade representaue en aquera epòca eth progrès.
MISERABLES-IV-WEB	Ua claror sobta les hec clucar es uelhs.
MISERABLES-IV-WEB	Gavroche venguie d’alugar ua d’aguestes còrdes impregnades de resina que se criden tèdes de vent.
MISERABLES-IV-WEB	Era tèda, que despenie mès hum que lum, hège confusaments visible er interior der elefant.
MISERABLES-IV-WEB	Es dus òstes de Gavroche guardèren ath sòn entorn, e experimentèren quauquarren semblable ad açò qu’experimentarie eth que se vedesse embarrat ena grana bòta de Heidelberg, o mèsalèu çò que deuec experimentar Jonàs en vrente dera balena.
MISERABLES-IV-WEB	Ua esqueleta gigantesca se les presentaue en tot enrodar-les.
MISERABLES-IV-WEB	Se vedien aciu e delà, enes cornèrs, granes plapes neres que semblauen dotades de vida, e que se botjauen rapidaments damb un movement brusc e espauridor.
MISERABLES-IV-WEB	Es bocins queigudi dera esquia der elefant sus eth vrente auien aumplit eth uet, de sòrta que se podie caminar per eri coma per un empeirat.
MISERABLES-IV-WEB	Eth mendre des mainatges s’acostèc a sa frair, e didec en votz baisha:
MISERABLES-IV-WEB	Be n’ei d’escur!
MISERABLES-IV-WEB	Aguesta exclamacion tirèc era atencion de Gavroche.
MISERABLES-IV-WEB	Er aspècte petrificat des dus petits hège de besonh ua explosion.
MISERABLES-IV-WEB	Qué didetz?, sorrisclèc.
MISERABLES-IV-WEB	Mos planhem?
MISERABLES-IV-WEB	Mos èm eth maucontent?
MISERABLES-IV-WEB	Auetz besonh dilhèu des Tulheries?
MISERABLES-IV-WEB	Seratz saumets?
MISERABLES-IV-WEB	Didetz-ma’c.
MISERABLES-IV-WEB	Vos avisi de qué non sò der escavòt des pècs.
MISERABLES-IV-WEB	Ètz, dilhèu, es camins dera recodina deth Papa?
MISERABLES-IV-WEB	Entara pòur, qu’ei fòrça bona quauqua aspror, donques que balhe confiança.
MISERABLES-IV-WEB	Es dus mainatges s’apressèren entà Gavroche.
MISERABLES-IV-WEB	Gavroche pairauments atrendit d’aguesta confiança, passèc de “çò de grèu entà çò de doç” e, en tot dirigir-se ath mès petit:
MISERABLES-IV-WEB	En carrèr plò, aciu que non plò; en carrèr hè hered, aciu non bohe eth vent, en carrèr i a gent, aciu que non i a ua amna; en carrèr non i a ne lua, aciu que i a ua lum.
MISERABLES-IV-WEB	Es dus mainatges comencèren a guardar aquera abitacion damb mens espant; Mès Gavroche non les balhèc temps entà contemplar-la.
MISERABLES-IV-WEB	Prèsti, didec.
MISERABLES-IV-WEB	E les possèc entad aquerò que poríem cridar eth hons deth quarto.
MISERABLES-IV-WEB	Aquiu que i ère eth sòn lhet.
MISERABLES-IV-WEB	Eth lhet de Gavroche ère complèt.
MISERABLES-IV-WEB	Ei a díder, auie un matalàs, ua hlaçada e ua cramba damb ridèus.
MISERABLES-IV-WEB	Eth matalàs ère ua tapís de palha, era ahlaçada un tròç de lan gris caud e lèu nau.
MISERABLES-IV-WEB	Ara vam a veir se qué ère era cramba.
MISERABLES-IV-WEB	Tres ramadors fòrça longui, caladi solidaments entre eth reblatge deth solèr, ei a díder, deth vrente der elefant, dus dauant e un darrèr, èren arremassadi damb ua còrda en sòn cim, de sòrta que formauen ua piramida.
MISERABLES-IV-WEB	Aguesta piramida sostenguie un hilat de hiu metalic qu’ère plaçat darrèr, e artisticaments aplicat e sostengut per ligams de hiu de hèr de manèra que enrodauen complètaments es tres ramadors.
MISERABLES-IV-WEB	Un cordon de gròsses pèires, plaçades ar entorn d’aguest hilat, lo sostenguie, de sòrta qu’arren podie passar entre eth e eth solèr.
MISERABLES-IV-WEB	Eth hilat non ère qu’un bocin d’aguesti hilats de coeire que se capèren es gàbies d’audèths enes corraus.
MISERABLES-IV-WEB	Eth lhet de Gavroche ère plaçat jos eth hilat coma en ua caisha.
MISERABLES-IV-WEB	Er ensems semblaue era tenda d’un esquimau.
MISERABLES-IV-WEB	Eth hilat hège de ridèu.
MISERABLES-IV-WEB	Gavroche desseparèc un shinhau es pèires que tenguien eth hilat per dauant e se separèren es dues teles que queiguien ua sus era auta.
MISERABLES-IV-WEB	Mainatges, a quate pautes, didec.
MISERABLES-IV-WEB	E hec entrar damb compde as sòns òstes ena cramba, entrèc dempús d’eri, arrossegant-se, tornèc a plaçar es pèires e barrèc fòrtaments era dubertura.
MISERABLES-IV-WEB	Es tres s’ajacèren sus eth tapís.
MISERABLES-IV-WEB	Encara qu’èren plan petits, arrés podie èster de pès ena cramba.
MISERABLES-IV-WEB	Gavroche seguie damb era lum ena man.
MISERABLES-IV-WEB	Ara, didec, dormitz!
MISERABLES-IV-WEB	Que vau a amortar era candèla.
MISERABLES-IV-WEB	Qué ei aquerò?
MISERABLES-IV-WEB	Aquerò?, didec Gavroche grèuments.
MISERABLES-IV-WEB	Qu’ei entàs arrats.
MISERABLES-IV-WEB	Dormitz!
MISERABLES-IV-WEB	Mès se credec obligat a híger quauqua paraula pr’amor d’intruir ad aqueri mainatges, e seguic:
MISERABLES-IV-WEB	Aguestes que son causes deth Jardin Botanic.
MISERABLES-IV-WEB	Aquiai (i a aquiu) un magasèm plen.
MISERABLES-IV-WEB	Nai (non i a) que pujar ua paret, sautar per ua hièstra, e passar per ua pòrta, e s’a tot çò que se desire.
MISERABLES-IV-WEB	E tant que parlaue caperaue damb era punta d’ua ahlaçada ath mès petit, que mormolhaue:
MISERABLES-IV-WEB	Ò, be n’ei de bon aquerò!
MISERABLES-IV-WEB	Be n’ei de caud!
MISERABLES-IV-WEB	Gavroche dirigic ua guardada de satisfaccion ara ahlaçada.
MISERABLES-IV-WEB	Tanben ei deth Jardin Botanic, didec.
MISERABLES-IV-WEB	Que l’ac è trèt as monards.
MISERABLES-IV-WEB	E mostrant ath màger eth tapís qu’ère ajaçat, tapís plan espés e admirablaments trabalhat, higec:
MISERABLES-IV-WEB	Aquerò ère dera girafa.
MISERABLES-IV-WEB	Dempús ua pausa, contunhèc:
MISERABLES-IV-WEB	Es animaus auien tot aquerò; e jo les ac è cuelhut.
MISERABLES-IV-WEB	Les è dit; “ei entar elefant”.
MISERABLES-IV-WEB	I auec un moment de silenci, e tornèc a díder:
MISERABLES-IV-WEB	Se saute era tapia, e se burle un deth govèrn.
MISERABLES-IV-WEB	Qu’ei aquerò.
MISERABLES-IV-WEB	Es dus mainatges contemplauen damb un cèrt respècte temerós e estonadi ad aqueth èsser intrepid e engenhós, vagabond coma eri, isolat coma eri, miserable coma eri, qu’auie quauquarren admirable e poderós que les semblaue subernaturau e qu’era fesomia se compausaue de toti es gèsti d’un vielh comediant, barrejadi damb era mès simpla e era mès embelinaira arridalha.
MISERABLES-IV-WEB	Gavroche se limitèc a respóner:
MISERABLES-IV-WEB	Mainatgets!
MISERABLES-IV-WEB	Que non se ditz es agents de policia, senon es crochets.
MISERABLES-IV-WEB	Eth mendre auie es uelhs dubèrts, mès non didie arren.
MISERABLES-IV-WEB	Coma qu’ère ena vòra deth tapís, e eth màger ath miei, Gavroche l’abriguèc damb era ahlaçada, tau qu’ac aurie hèt era sua mair, e lheuèc eth tapís dera part deth sòn cap damb pelhòts, pr’amor de hèr-li un coishin.
MISERABLES-IV-WEB	Dempús se virèc entath màger.
MISERABLES-IV-WEB	Que s’està pro ben aciu!
MISERABLES-IV-WEB	Es dus praubi mainatges comencèren a escauhar-se.
MISERABLES-IV-WEB	A!, seguic Gavroche, per qué ploràuetz?
MISERABLES-IV-WEB	E senhalant ath petit, higec en tot dirigir-se ath màger:
MISERABLES-IV-WEB	Moria, didec eth mainatge, non auíem en absolut ua casa entà vier.
MISERABLES-IV-WEB	Menut!, responec Gavroche, non se ditz casa, senon chiscon.
MISERABLES-IV-WEB	E, ath delà, auíem pòur d’estar-mos solets pera net.
MISERABLES-IV-WEB	Non se ditz era net, senon era escurina.
MISERABLES-IV-WEB	Gràcies, senhor, didec eth mainatge.
MISERABLES-IV-WEB	Escota, didec Gavroche.
MISERABLES-IV-WEB	Que non vos cau preocupar per arren.
MISERABLES-IV-WEB	Ja veiratz se com vos divertitz.
MISERABLES-IV-WEB	En ostiu anaram enes potzi dera nhèu damb Navet, un camarada mèn, mos banharam en estanh, correram despolhadi sus es trens dauant deth pònt d’Austerlitz.
MISERABLES-IV-WEB	Aquerò hè enforismar as bugadères, que criden e sorrisclen.
MISERABLES-IV-WEB	Se vo’n sabéssetz se com ne son de dolentes!
MISERABLES-IV-WEB	Anaram a veir ar òme esqueleta, qu’encara viu, enes Camps Elisis; ei fòrça blanc aguest parroquian.
MISERABLES-IV-WEB	Dempús vos amiarè en teatre tà veir a Federic Lemaitre.
MISERABLES-IV-WEB	Qu’è bilhets; coneishi as actors, e enquia e tot è actuat un còp, en ua pèça.
MISERABLES-IV-WEB	Qu’èrem toti mainagets coma aguest e corríem jos ua tela qu’ère eth mar.
MISERABLES-IV-WEB	Vos logarè en mèn teatre.
MISERABLES-IV-WEB	Anaram a veir as sauvatges; non ei vertat que siguen sauvatges.
MISERABLES-IV-WEB	Amien ues capes de color ròsa que formen plecs, e se les ven es codes sorgidi damb hiu blanc.
MISERABLES-IV-WEB	Dempús anaram ena opèra: entraram damb es romans.
MISERABLES-IV-WEB	Era romanaria ena opèra qu’ei fòrça ben premanida, mès non anaria damb eri en baloard.
MISERABLES-IV-WEB	Guarda qu’ena opèra n’a que paguen vint sòus, mès aguesti son pècs, e se criden pagans.
MISERABLES-IV-WEB	Ath delà, anaram a veir guilhotinar; vos mostrarè eth borrèu.
MISERABLES-IV-WEB	S’està en carrèr deth Marais; eth senhor Sanson.
MISERABLES-IV-WEB	Qu’a ua boèta entàs cartes ena pòrta.
MISERABLES-IV-WEB	A!, un que se divertís fòrça.
MISERABLES-IV-WEB	En aqueth moment queiguec ua gota de resina en dit de Gavroche, e li rebrembèc es realitats dera vida.
MISERABLES-IV-WEB	Moria!, didec, s’està gastant eth blese.
MISERABLES-IV-WEB	Compde!
MISERABLES-IV-WEB	Quan un s’ajace qu’ei entà dormir.
MISERABLES-IV-WEB	Non auem temps entà liéger novèles deth senhor Paul de Kock, ath delà de qué era lum poirie passar entre es henerecles dera pòrta-cochera e es crochets non les calerie hèr que guardar.
MISERABLES-IV-WEB	Era ploja s’arrefortie; s’entenie, a trauèrs deth redoblament deth tron, er auratge que foetejaue eth lomb deth colòs.
MISERABLES-IV-WEB	Aciu calat, que ja pòt plòir, didec Gavroche.
MISERABLES-IV-WEB	Er iuèrn qu’ei un animau: pèrd es sues merces; pèrd eth sòn trabalh, donques que non mos pòt banhar, e aquerò hèr idolar ad aguest vielh portaire d’aigua.
MISERABLES-IV-WEB	Aguesta allusion ath tron, qu’es sues conseqüencies acceptaue Gavroche ena sua qualitat de filosòf deth sègle XIV, venguec seguida d’un gran relampit, tant enludernant, qu’entrèc pes henerecles deth vrente der elefant.
MISERABLES-IV-WEB	Lèu ath còp ressonèc terriblaments eth tron.
MISERABLES-IV-WEB	Es dus mainatges heren un sorriscle e se lheuèren tant ara prèssa, que lèu desseparèren eth hilat; mès Gavroche virèc entada eri eth sòn atrevit ròstre e se profitèc deth tron entà hèr ua arridalhada.
MISERABLES-IV-WEB	Tranquils, mainatges.
MISERABLES-IV-WEB	Non esmoiguem er edifici.
MISERABLES-IV-WEB	Un relampit non ei un hantauma.
MISERABLES-IV-WEB	Òsca peth tron!
MISERABLES-IV-WEB	Aquerò ei lèu tan bon coma era parva hereda.
MISERABLES-IV-WEB	Dit aquerò, apraièc eth hilat, possèc doçaments as mainatges entath cabeç deth lhet, sarrèc es sòns jolhs entà que s’estirèssen ben, e exclamèc:
MISERABLES-IV-WEB	Donques que Diu alugue eth sòn lum, jo que posqui amortar eth mèn.
MISERABLES-IV-WEB	Mainatges, mos cau dormir; joeni umans, qu’ei plan dolent non dormir, pr’amor qu’aquerò hè que se daurisque era boca.
MISERABLES-IV-WEB	Estropatz-vos ben ena ahlaçada!
MISERABLES-IV-WEB	Vau a amortar.
MISERABLES-IV-WEB	Prèsti?
MISERABLES-IV-WEB	Òc, gasulhèc eth màger, que sò ben.
MISERABLES-IV-WEB	È eth cap coma sus ua ploma.
MISERABLES-IV-WEB	Que non se ditz eth cap, se ditz era chichí, didec Gavroche.
MISERABLES-IV-WEB	Es dus mainatges se sarrèren er un contra er aute.
MISERABLES-IV-WEB	Gavroche acabèc d’apraiar-les sus eth tapís, les pugèc era ahlaçada enquias aurelhes e dempús les repetic per tresau viatge era exclamacion ieratica:
MISERABLES-IV-WEB	Dormitz!
MISERABLES-IV-WEB	E amortèc era lum.
MISERABLES-IV-WEB	A penes se quedèc ena escurina, ua tremoladera singulara comencèc e botjar eth hilat que caperaue as tres mainatges.
MISERABLES-IV-WEB	Qu’ère un ensems de heregaments sordi que costauen un son metalic coma se garres o dents engarrapèssen es hius de coeire.
MISERABLES-IV-WEB	Aguest sorrolh venguie acompanhat de petiti, mès agudents, crits.
MISERABLES-IV-WEB	Eth mainatge de cinc ans, en enténer aguest bronit peth dessús deth sòn cap, gelat d’espant, empossèc damb eth code ath sòn frair; mès aguest dormie ja, coma l’auie manat Gravoche.
MISERABLES-IV-WEB	Alavetz eth mainatge, non podent estar-se de pòur, gausèc interpelar a Gavroche, mès en votz plan baisha e tient er alend:
MISERABLES-IV-WEB	Senhor!
MISERABLES-IV-WEB	Qué!, didec Gavroche que venguie de barrar es uelhs.
MISERABLES-IV-WEB	Qué ei aquerò?
MISERABLES-IV-WEB	E tornèc a botar eth cap sus eth tapís.
MISERABLES-IV-WEB	Es arrats, plan que òc, qu’abondauen a milenats ena esqueleta der elefant e qu’èren aqueres plapes neres viues que ja auem parlat, s’auien estat quietes dauant dera lum tant qu’auie estat alugada; mès, deth moment qu’aquera tuta, qu’ei coma era sua ciutat, auie entornat ena net, flairant çò qu’eth narrador Perrault cride “carn fresca” s’auien lançat sus era tenda de Gavroche e auien pujat enquiath cim e mossegauen es hilats coma se sagèssen de traucar aquera armadura de nau gènre.
MISERABLES-IV-WEB	Eth mainatge non podie dormir.
MISERABLES-IV-WEB	Senhor!, tornèc a díder.
MISERABLES-IV-WEB	Qué!, didec Gavroche.
MISERABLES-IV-WEB	Qué son es arrats?
MISERABLES-IV-WEB	Que son arrats.
MISERABLES-IV-WEB	Aguesta explicacion padeguèc un shinhau ath mainatge.
MISERABLES-IV-WEB	Qu’auie vist quauqui viatge arrats blancs, e non les auie pòur.
MISERABLES-IV-WEB	Ça que la, tornèc a díder:
MISERABLES-IV-WEB	Senhor!
MISERABLES-IV-WEB	Qué!, responec Gavroche.
MISERABLES-IV-WEB	Per qué non auetz un gat?
MISERABLES-IV-WEB	N’auí un, responec Gavroche; que n’è auut un, mès se l’an minjat.
MISERABLES-IV-WEB	Aguesta dusau explicacion des.heiguec er efècte dera prumèra e eth mainatge tornèc a tremolar, de manèra que per quatau viatge comencèc eth dialòg entre eth e Gavroche.
MISERABLES-IV-WEB	Senhor!
MISERABLES-IV-WEB	Qué!
MISERABLES-IV-WEB	Qui siguec eth minjat?
MISERABLES-IV-WEB	Eth gat.
MISERABLES-IV-WEB	E qui se mingèc ath gat?
MISERABLES-IV-WEB	Es arrats.
MISERABLES-IV-WEB	Es arrats?
MISERABLES-IV-WEB	Òc, es arrats.
MISERABLES-IV-WEB	Eth mainatge s’estrementit en auer notícia de qué aguesti arrats se minjauen as gats, e seguic:
MISERABLES-IV-WEB	Senhor, mos minjaràn a nosati aguesti arrats?
MISERABLES-IV-WEB	Vai!, didec Gavroche.
MISERABLES-IV-WEB	Eth terror deth mainatge arribaue ad arràs.
MISERABLES-IV-WEB	Mès Gavroche higec:
MISERABLES-IV-WEB	Non te cau pòur!
MISERABLES-IV-WEB	Que non pòden entrar.
MISERABLES-IV-WEB	Ath delà, jo sò aciu.
MISERABLES-IV-WEB	Cara e dormís.
MISERABLES-IV-WEB	Gavroche, ath còp, cuelhet era man deth mainatge per dessús deth sòn frair.
MISERABLES-IV-WEB	Eth mainatge sarrèc era man e se padeguèc.
MISERABLES-IV-WEB	Eth valor e era fòrça qu’an comunicacions misterioses.
MISERABLES-IV-WEB	Tornèc eth silenci; eth bronit des votzes auien espaurit as arrats, e encara que poc dempús tornèren a rosigar eth hilats, es tres mainatges, negadi en saunei, non enteneren arren.
MISERABLES-IV-WEB	Se passèren es ores dera net.
MISERABLES-IV-WEB	Era ombra caperaue era immensa plaça dera Bastilha; un vent d’iuèrn barrejat damb era ploja, bohaue damb fòrtes volades; es patrolhes escorcolhauen es pòrtes, es carrèrs des arbes, es barralhes, es cornèrs escurs, cercauen as vagabonds nueitius, passauen per dauant der elefant: eth monstre, de pès, quiet damb es uelhs dubèrts enes tenèbres entà meditar coma satisfèt dera sua bona accion, protegie contra eth cèu e contra es òmes as tres praubi mainatges esclipsadi.
MISERABLES-IV-WEB	Entà compréner çò que seguís ei de besonh rebrembar qu’en aquera epòca eth còs de garda dera Bastilha ère plaçat en aute costat dera plaça e que çò que se passaue près der elefant non podie èster vist ne entenut per un centinèla.
MISERABLES-IV-WEB	Tath finau dera ora que precedís immediataments ara auba, gessec un òme corrent deth carrèr de Sant Antoni, trauessèc era plaça, hec un torn ara barralha dera Colomna de Junhsèga e s’esguitlèc pera barralha enquia plaçar-se jos eth vrente der elefant.
MISERABLES-IV-WEB	Quan arribèc jos er elefant, hec un crit estranh que non apertie a cap lengua umana, e que solet podie reprodusir un papagai.
MISERABLES-IV-WEB	Repetic dus còps aguest crit, que solet podem representar ortograficaments atau:
MISERABLES-IV-WEB	Quiquiriquiu!
MISERABLES-IV-WEB	Ath dusau crit, ua votz clara, alègra e joena, responec deth vrente der elefant estant:
MISERABLES-IV-WEB	Lèu ath còp, era husta que barraue eth horat se separèc e dec pas a un mainatge que baishèc pera pauta der elefant e venguec a quèir près der òme.
MISERABLES-IV-WEB	Qu’ère Gavroche.
MISERABLES-IV-WEB	Er òme ère Montparnasse.
MISERABLES-IV-WEB	Per çò d’aguest crit, quiquiriquiu, ère, plan, çò qu’eth mainatge auie volut díder damb Preguntaràs peth senhor Gavroche.
MISERABLES-IV-WEB	En entener-lo, s’auie desvelhat espaurit; s’auie arrossegat dehòra dera sua “cramba”, separat un shinhau eth hilat qu’auie tornat a barrar suenhosaments; dempús auie daurit era trampa e auie baishat.
MISERABLES-IV-WEB	Er òme e eth mainatge s’arreconeishèren silenciosaments ena escurina.
MISERABLES-IV-WEB	Montparnasse se limitèc a díder:
MISERABLES-IV-WEB	Auem besonh de tu.
MISERABLES-IV-WEB	Vene a balhar un còp de man.
MISERABLES-IV-WEB	Eth tafurèl non s’informèc d’arren mès.
MISERABLES-IV-WEB	Aciu que m’as, didec.
MISERABLES-IV-WEB	E ambdús se filèren de cap ath carrèr de Sant Antoni, d’a on auie gessut Montparnasse, serpejant rapidaments a trauèrs dera longa ringlèra de carretes des ortalans que baishen entath mercat ad aquera ora.
MISERABLES-IV-WEB	Es ortalans, ajocadi enes sòns cars, entre es verdures e es legums, miei adormidi, estropadi enquias uelhs enes sues ahlaçades per çò dera ploja que les foetaue ne tansevolh vederen ad aqueri estranhs passejaires.
MISERABLES-IV-WEB	III.- Es peripecies dera evasion.
MISERABLES-IV-WEB	Veigam ara çò que s’auie passat aquera madeisha net ena Fòrça.
MISERABLES-IV-WEB	S’auie concertat ua evasion entre Babet, Brujon, e Thenardier, encara que Thenardier ère incomunicat.
MISERABLES-IV-WEB	Babet auie dirigit eth negòci, coma ja auem vist pes paraules de Montparnasse a Gavroche.
MISERABLES-IV-WEB	Montparnasse les auie d’ajudar de dehòra estant.
MISERABLES-IV-WEB	Brujon, coma qu’auie passat un mes en quarto de correccion, auie auut temps de téisher ua còrda e madurar un plan.
MISERABLES-IV-WEB	En d’auti tempsi, aguesti lòcs sevèrs qu’era disciplina dera preson autregen ath criminau ada eth madeish, èren compausadi de pèira, d’un solèr de naut de pèira, d’un solèr de lauses de pèira, d’un lhet de campanha, d’ua lucana grivelhada e d’ua pòrta damb forradura de hèr, e se cridauen crotons.
MISERABLES-IV-WEB	Aué, eth croton se considère coma ua causa massa orribla e se compause d’ua pòrta de hèr, d’ua lucana grivelhada, d’un lhet de campanha, d’un solèr de lauses de pèira, d’un tet de pèira, de quate parets de pèira, e se cride eth quarto de correccion.
MISERABLES-IV-WEB	Tà meddia se ve en eth un shinhau.
MISERABLES-IV-WEB	Er inconvenent d’aguesti quartos, que, coma se ve, non son crotons, ei deishar pensar a èssers que les calerie hèr trabalhar.
MISERABLES-IV-WEB	Brujon, donc, auie meditat e auie gessut deth quarto de correccion damb ua còrda.
MISERABLES-IV-WEB	Coma se lo consideraue fòrça perilhós en pati de Carlemanh, lo heren a vier en Edifici Nau, e çò prumèr que trapèc aquiu siguec a Tragamar, e çò dusau un clau; a Tragamar, ei a díder, eth crim; un clau, ei a díder, era libertat.
MISERABLES-IV-WEB	Brujon, qu’eth sòn caractèr mos cau pintar complètaments ara, ère, jos era aparença d’ua complexion delicada e d’ua laxitud prigonda, un criminau intelligent, e un panaire qu’auie era guardada agradiua e era arridalha atròç.
MISERABLES-IV-WEB	Era sua guardada qu’ère eth resultat dera sua volentat, e era sua arridalha eth resultat dera sua natura.
MISERABLES-IV-WEB	Es sòns prumèrs estudis en art s’auien dirigic entàs losats; auie introdusic grani progrèssi ena indústria des panaires de ploms que quilhen es plombatges, e daurissen es gatoneres pera tecnica qu’eri criden de doble grèish.
MISERABLES-IV-WEB	Çò qu’en aqueth moment hège mès favorable un assag d’evasion, ère qu’es plombèrs repasauen e apraiauen ua part deth losat dera preson.
MISERABLES-IV-WEB	Que i auie pera part mès nauta, empontaments e escales, o en d’autes paraules, pònts e escales deth costat dera libertat.
MISERABLES-IV-WEB	Er Edifici Nau, qu’ère çò de mès maumetut e çò de mès decrepit que se posque imaginar, ère eth mau punt dera preson.
MISERABLES-IV-WEB	Es parets èren tan maumetudes peth salnitre, que calie caperar damb un postamat es vòutes des dormitòris, donques que se solien despéner d’eres pèires que queiguien sus es presoèrs en lhet.
MISERABLES-IV-WEB	Maugrat aguesta decrepitud, se cometie era fauta d’auer en Edifici Nau as acusadi mès perilhosi; d’embarrar aquiu es “causes grèus”, coma se ditz en lengatge carcerari.
MISERABLES-IV-WEB	Er Edifici Nau auie quate dormitòris superpausadi, e ua causa voluminosa ath dessús, que se cridaue Buenos Aires.
MISERABLES-IV-WEB	Un ample tuèu de humeneja que solide auie estat d’ua codina des ducs dera Fòrça, gessie deth pis de baish, trauessaue es quate estatges, bracaue en dues parts toti es dormitòris, en tot semblar ua sòrta de pilar aplanat, que passaue entar aute costat deth solèr de naut.
MISERABLES-IV-WEB	Tragamar e Brujon èren en madeish dormitòri, e per precaucion auien estat embarradi en estatge de baish.
MISERABLES-IV-WEB	Er edart hège qu’eth cabeç des sòns lhets siguesse emparat en tuèu de humeneja.
MISERABLES-IV-WEB	Thenardier ère precisaments sus eth sòn cap ena mòla cridada Buenos Aires.
MISERABLES-IV-WEB	Eth passejaire que s’arture en carrèr Culture-Sainte-Catherine, mès enlà dera casèrna des Pompièrs, dauant dera pòrta-cochera dera casa Banhos, descurbís un pati plen de flors e d’arbilhons en caishes, qu’en sòn hons se quilhe entre dues ales ua petita rotonda blanca, ornada damb hiestrons verds; eth sòmi bucolic de Rousseau.
MISERABLES-IV-WEB	Non hè encara dètz ans, peth dessús d’aguesta rotonda se quilhaue ua tapia nera, enòrma, orribla, nuda, qu’ada èra ère junhuda.
MISERABLES-IV-WEB	Aquera qu’ère era paret deth camin de ronda dera Fòrça.
MISERABLES-IV-WEB	Aqueth paredau darrèr dera rotonda, qu’ère Milton vist peth darrèr de Berquin.
MISERABLES-IV-WEB	Per mès naut que siguesse aguest paredau, encara lo superaue un losat mès nere encara e plaçat peth darrèr: eth losat der Edifici Nau.
MISERABLES-IV-WEB	Se vedien en eth quate humaraus damb rèisha, qu’èren es hièstres deth Buenos Aires.
MISERABLES-IV-WEB	Ua humeneja trauessaue eth losat, ère era humeneja que passaue pes dormitòris.
MISERABLES-IV-WEB	Buenos Aires, aqueth gran humarau der Edifici Nau, ère ua sòrta de tistèr a manèra de humarau, barrat damb triples rèishes e pòrtes folrades de palastre e caperades de claus desmesuradi.
MISERABLES-IV-WEB	Quan s'entraue en eth pera part deth nord, quedauen ena quèrra es quate humaraus, e ena dreta, hènt front, quate espacis quarrats, fòrça grani, separadi per estrets correders de maçonaria enquia ua cèrta nautada, e d’aquiu enquiath tet, de barres de hèr.
MISERABLES-IV-WEB	Thenardier ère incomunicat en un d’aguesti crotons, dès era net deth 3 de hereuèr.
MISERABLES-IV-WEB	Non auem pogut saber per quina sòrta de mejans auie aquerit e mantengut amagada ua botelha d’aquest vin endonviat, sivans se ditz, per Desreus, qu’a un narcotic, e qu’èra sècta des Adormidèrs a hèt tan famosa.
MISERABLES-IV-WEB	Que i a en fòrça presons emplegadi traïdors, miei carcerèrs e miei panaires, qu’ajuden enes evasions, que venen ara policia ua servitud infidèu, e panen eth minjar as presoèrs.
MISERABLES-IV-WEB	Aquera madeisha net, donc, que Gavrochet auie recuelhut as dus mainatges perdudi, Brujon e Tragamar, que se’n sabien que Babet, hujut peth maitin, les demoraue en carrèr damb Montparnasse, se lheuèren silenciosaments e comencèren a traucar damb eth clau trapat per Brujon eth tuèu dera humeneja qu’ère tocant ath sòn lhet.
MISERABLES-IV-WEB	Es bocins de ges que se despenien queiguien sus eth lhet, de sòrta que non costauen cap de bronit.
MISERABLES-IV-WEB	Eth temporau e eth tron esmoiguien es pòrtes sus es sòns gahons, e costauen ena preson un tapatge orrible e util.
MISERABLES-IV-WEB	Quauqui presoèrs que se desvelhèren, heren veir que tornauen a esclipsar-se e deishèren trabalhar a Tragamar e Brujon.
MISERABLES-IV-WEB	Brujon qu’ère er adreit, e Tragamar eth vigorós; atau, donc, abans qu’eth mendre bronit arribèsse ath susvelhant ajaçat ena cèla grasilhada que daue tath dormitòri, ère ja trauessada era paret, escalada era humeneja, forçada era rèisha que barraue eth horat superior deth tuèu, e en losat es temibles bandits.
MISERABLES-IV-WEB	Era ploja e eth vent aumentauen; eth losat estaue resquilhós.
MISERABLES-IV-WEB	Quina bona rachi7 entà ua chalada8, didec Brujon.
MISERABLES-IV-WEB	Un abisme de sies pès d’ample e ueitanta de prigondor les separaue dera paret de ronda.
MISERABLES-IV-WEB	Ath hons d’aqueth abisme se vedie relúder ena escurina eth fusilh d’un centinèla.
MISERABLES-IV-WEB	Non hège que tres quarts d’ora que s’auien calat de pès sus es sòns lhets, enes tenèbres, damb eth clau ena man e eth projècte ena ment.
MISERABLES-IV-WEB	Quauqui moments dempús s’amassèren damb Babet e damb Montparnasse que vagauen pes entorns.
MISERABLES-IV-WEB	En tirar dera còrda, l’auien trincat, e n’auie quedat un tròç estacat ara humeneja en losat.
MISERABLES-IV-WEB	Non auien auut cap auta mauparada qu’auer-se espelat complètaments es mans.
MISERABLES-IV-WEB	Thenardier ère prevengut aquera net, sense poder saber de quina manèra auie recebut er avís, e non dormie.
MISERABLES-IV-WEB	Tara ua deth maitin, ath miei dera prigonda escurina dera net, vedec passar dues ombres peth losat, entre era ploja e eth vent, e per dauant dera lucana que daue dauant deth sòn croton.
MISERABLES-IV-WEB	Ua d’aguestes ombres s’arturèc ena lucana eth temps sufisent entà hèr ua lucada: qu’ère Brujon.
MISERABLES-IV-WEB	Thenardier l’arreconeishec, e ac comprenec tot.
MISERABLES-IV-WEB	Thenardier, senhalat coma perilhós, e detengut coma acusat d’ua emboscada nueitiua a man armada, ère susvelhat de uelh per un centinèla, qu’ère relevat cada dues ores, e se passejaue damb eth fusilh cargat per dauant deth sòn croton.
MISERABLES-IV-WEB	Buenos Aires ère illuminat per ua lampa.
MISERABLES-IV-WEB	Eth presoèr amiaue uns orsets de hèr de cinquanta liures de pes.
MISERABLES-IV-WEB	Cada dia, tàs quate dera tarde, un carcerèr, escotat de dus gossets mastins (donques qu’aquerò se hege encara en aquera epòca), entraue en sòn croton, botaue près deth sòn lhet un pan nere de dues liures, un cantre d’aigua e ua sièta d’un hariat fòrça clar qu’en eth nadauen ues haves, escorcolhaue es orsets e pataquejaue es rèishes.
MISERABLES-IV-WEB	Aqueth òme tornaue dus còps pera net damb es sòns gossets.
MISERABLES-IV-WEB	Thenardier auie artenhut que li deishèssen sauvar un gancho de hèr que tenguie entà clauar eth pan en ua henuda dera paret, pr’amor de, didie, “preservar-lo des arrats”.
MISERABLES-IV-WEB	Ça que la, dempús se’n brembèren qu’eth carcerèr auie dit: “Que valerie mès deishar-li un gancho de husta.” Tàs dues deth maitin vengueren a relevar ath centinèla, qu’ère un soldat vielh, e siguec remplaçat per un nauèth veggut.
MISERABLES-IV-WEB	Quauqui moments dempús, eth carcerèr damb es sòns gossets li tenguec era visita, e se retirèc sense notar arren, exceptat era grana joenesa e era mina “de paisan” deth “pistòlo”.
MISERABLES-IV-WEB	Dues ores dempús, tàs quate, quan venguien a relevar ath nauèth, lo trapèren adormit, e estirat en tèrra coma ua husta, près deth croton.
MISERABLES-IV-WEB	Per çò de Thenardier, ja non ère aquiu.
MISERABLES-IV-WEB	Es orsets èren trincadi en solèr.
MISERABLES-IV-WEB	I auie un horat en solèr de naut, e un aute mès naut en losat.
MISERABLES-IV-WEB	Deth lhet auie estat arrincada ua husta, qu’auie despareishut.
MISERABLES-IV-WEB	Se trapèc tanben en croton ua botelha miei ueda, que contenguie era rèsta deth vin narcotizat que damb eth auie estat adormit eth centinèla.
MISERABLES-IV-WEB	Era baioneta d’aguest auie despareishut tanben.
MISERABLES-IV-WEB	Quan se descurbic tot aquerò, se pensèc que Thenardier non serie ja a posita.
MISERABLES-IV-WEB	Mès, en realitat, se non ei que siguesse ja en Edifici Nau, estaue encara en un gran perilh.
MISERABLES-IV-WEB	Thenardier, en arribar en losat der Edifici Nau, auie trapat era rèsta dera còrda de Brujon que penjaue dera rèisha dera cubèrta superiora dera humeneja; mès aqueth tròç trincat ère massa cuert, e non auie pogut passar per dessús deth camin de ronda, coma auien passat Brujon e Tragamar.
MISERABLES-IV-WEB	Quan se vire eth carrèr de Ballets entath carrèr deth Rei de Sicilia, se desnishe lèu de còp, entara dreta, ua gran cantoada.
MISERABLES-IV-WEB	Que i auie aquiu, en darrèr sègle, ua casa, que d’era non rèste qu’era costana, vertadèra tapia d’un casalon que se quilhe enquiara nautada d’un tresau estatge entre es edificis ancians.
MISERABLES-IV-WEB	Se distinguissen aguestes pardies per dues granes hièstres quarrades, qu’encara se ven; era deth miei, entara dreta, ei trauessada per ua biga poirida, sostenguda per ua auta husta.
MISERABLES-IV-WEB	A trauèrs d’aguestes hièstres se vedie abans ua nauta e lugubra paret qu’ère un tròç dera muralha deth camin de ronda dera Fòrça.
MISERABLES-IV-WEB	Eth uet qu’era casa esbauçada a deishat en carrèr, ei ocupat ena sua mitat per ua barralha de hustes poirides, emparades per cinc cantons de pèira.
MISERABLES-IV-WEB	En aqueth recinte s’amague ua petita barraca apuada ena paret roïnosa.
MISERABLES-IV-WEB	Era barralha a ua pòrta que hè quauqui ans ère barrada solet damb picapòrt.
MISERABLES-IV-WEB	Ath dessús d’aguesta paret ère a on auie artenhut arribar Thenardier tàs tres deth maitin.
MISERABLES-IV-WEB	Com auie arribat aquiu?
MISERABLES-IV-WEB	Jamès s’a sabut, ne s’a pogut explicar.
MISERABLES-IV-WEB	Es relampits dilhèu l’auien ajudat e shordat ath còp.
MISERABLES-IV-WEB	S’auie servit des escales e des empontaments des pareders entà passar d’un losat en aute, d’ua bastissa en auta, des edificis deth pati de Carlemanh as deth pati de Sant Loís, d’aciu entath paredau de Ronda, e d’aciu entath casalon deth carrèr deth Rei de Sicilia?
MISERABLES-IV-WEB	En aguest trajècte i auie solucions de continuitat que lo hègen, çampar, impossible.
MISERABLES-IV-WEB	Auie tengut era husta d’un lhet coma un pònt dès eth losat deth Buenos Aires enquiara tapia deth camin de ronda, e s’auie arrossegat coma ua sèrp ath torn dera preson enquiath casalon?
MISERABLES-IV-WEB	Era tapia deth camin de ronda dera Fòrça formaue ua linha dentada e desparièra, pujaue e baishau, descenie entara casèrna de Pompièrs, e se quilhaue entara casa de Banhs, ère talhada per diuèrsi edificis, e non auie era madeisha nautada per Hotel Lamoignon que peth carrèr Pavée; pertot presentaue linhes verticaus e angles drets; ath delà es centinèles aurien vist en aguest cas er ombriu perfil der hugitiu; e enquia e tot aquerò, eth camin recorrut per Thenardier quede lèu inexplicable.
MISERABLES-IV-WEB	Era hujuda, donc, ère impossible des dues manères.
MISERABLES-IV-WEB	Thenardier, illuminat per aguesta terribla set de libertat, que transforme es precipicis en trencades, es rèishes de hèr en brescats de vimes, era debilitat en fòrça, un gotós en ua craba, era estupiditat en instint, er instint en intelligéncia, e era intelligéncia en gèni; Thenardier, didem, auie endonviat e improvisat un tresau miei?
MISERABLES-IV-WEB	Jamès s’a sabut.
MISERABLES-IV-WEB	Non tostemp ei possible explicar-se es meravilhes d’ua evasion.
MISERABLES-IV-WEB	Er òme que s’escape, ac tornam a díder, qu’ei inspirat; i a quauquarren des esteles e des relampits en misteriós fulgor dera hujuda: er esfòrç entara libertat non ei mens estonant qu’eth vòl entà çò de sublim; e se ditz d’un lairon escapat: “Com a pogut escalar aguesta paret?” Madeish que se ditz de Corneille: “Qui l’a inspirat tau scèna?” Siguesse coma siguesse, Thenardier, gotejant de sudor, banhat pera ploja, estarnadi es vestits, maumetudes es mans, sagnants es codes, espeladi es jolhs, auie arribat ad açò qu’es mainatges en sòn lengatge figurat criden eth talh dera paret roïnosa, e aquiu, en tot mancar-li era fòrça, s’auie estirat ath long.
MISERABLES-IV-WEB	Era nautada verticau d’un tresau estatge lo separaue der empeirat deth carrèr.
MISERABLES-IV-WEB	Era còrda qu’amiaue ère massa cuerta.
MISERABLES-IV-WEB	Aquiu demoraue esblancossit, rendut, perduda tota esperança, caperat encara pera escurina dera net, mès dident-se que vierie eth dia; espaurit dauant dera idia d’enténer, en uns instants, tocar es quate en relòtge de Sant Pau, ora que vierien a relevar ath centinèla, lo traparien adormit e veirien eth solèr de naut horadat; guardant damb estupor ua prigondor terribla ara lum des fanaus, eth solèr banhat e nere, aqueth solèr desirat e terrible, qu’ère era mòrt e era libertat.
MISERABLES-IV-WEB	Se preguntaue s’es sòns tres complices d’evasion aurien gessut ben, se l’aurien demorat, e se vierien a ajudar-lo.
MISERABLES-IV-WEB	Escotaue; exceptat ua patrolha, arrés auie passat peth carrèr dès qu’ère aquiu.
MISERABLES-IV-WEB	Lèu toti es ortelans de Montreuil, de Charonne, de Vincennes e de Bercy qu’anauen entath mercat, baishauen peth carrèr Sant Antòni.
MISERABLES-IV-WEB	Toquèren es quate; Thenardier tremolèc.
MISERABLES-IV-WEB	Pòcs instants dempús, aqueth rumor confús que seguís a ua evasion descubèrta, s’estarnèc ena preson.
MISERABLES-IV-WEB	Eth sorrolh de pòrtes que se daurissen e se barren, eth carrinclar des rèishes sus es sòns gahons, eth revolum deth còs de garda, es rudes votzes des carcerèrs, eth patac des culasses des fusilhs enes patis, arribauen enquia eth.
MISERABLES-IV-WEB	Quauques lums pujauen e baishauen enes hièstres enreishades des dormitòris; ua tèda corrie peth darrèr estatge der Edifici Nau, es pompièrs dera casèrna pròcha auien estat cridadi.
MISERABLES-IV-WEB	Es sòns cascos, illuminadi en miei dera ploja pes tèdes, anauen e venguien pes losats.
MISERABLES-IV-WEB	Ath còp, Thenardier vedie deth costat dera Bastilha ua claror palla qu’emblanquie lugubraments era part baisha deth cèu.
MISERABLES-IV-WEB	Ère, donc, naut de tot d’ua paret de dètz poces d’amplada, patint, arrapat pera ploja, damb dus abismes a dreta e quèrra, sense poder botjar-se, cuelhut peth vertige d’ua queiguda o per orror d’ua preson segura; eth sòn pensament, coma eth batalh d’ua campana, anaue d’ua d’aguestes idies ena auta: “Mòrt, se quèigui; presoèr se me demori.” En aguesta angonia, vedec de pic en carrèr, qu’encara ère escur, un òme que s’esguitlaue ath long dera paret, e que venguie deth costat deth carrèr Pavée, arturar-se ena cantoada, qu’ath sòn dessús ère Thenardier coma suspenut.
MISERABLES-IV-WEB	Ad aqueth òme se li junhec un aute qu’anaue damb era madeisha precaucion, dempús n’arribèc un tresau, e dempús un quatau.
MISERABLES-IV-WEB	Se trapauen precisaments dejós de Thenardier.
MISERABLES-IV-WEB	Aqueri òmes auien alistat evidentaments aqueth cornèr entà parlar, sense ester visti pes caminaires, ne peth centinèla que vigile eth portau dera Fòrça a quauqui passi d’aquiu.
MISERABLES-IV-WEB	Mès digam qu’eth centinèla, en tot húger dera ploja, s’auie metut ena garita.
MISERABLES-IV-WEB	Thenardier, en non poder distinguir es sòns ròstres, parèc era aurelha as sues paraules damb era atencion desesperada d'un miserable que se ve perdut.
MISERABLES-IV-WEB	Alavetz vedec passar dauant des sòns uelhs ua causa semblabla ara esperança: aqueri òmes parlauen en calò.
MISERABLES-IV-WEB	Eth prumèr didie en votz baisha, mès de forma clara:
MISERABLES-IV-WEB	Nagemonos.
MISERABLES-IV-WEB	Qué querelamos icigo?
MISERABLES-IV-WEB	Eth dusau responec:
MISERABLES-IV-WEB	Aguestes dues paraules icigo e icicaille qu’apertien era prumèra ath calò des barallhes, e era dusau ath calò deth Temple, sigueren dus arrais de lum entà Thenardier.
MISERABLES-IV-WEB	Ena prumèra arreconeishec a Brujon, qu’ère vagabond des barralhes, e ena dusau a Babet, qu’entre es sòns variadi mestièrs, ère vendeire de ròba vielha en Temple.
MISERABLES-IV-WEB	Er ancian calò deth gran sègle non se parle ja en Temple, e Babet ère eth solet que lo parlaue damb tota era sua puretat.
MISERABLES-IV-WEB	Sense aguesta paraula, Thenardier non l’aurie coneishut, pr’amor qu’auie desfigurat complètaments era votz.
MISERABLES-IV-WEB	Mentretant, eth quatau cuelhie part ena convèrsa.
MISERABLES-IV-WEB	Que non mos prèsse arren; demorem un shinhau.
MISERABLES-IV-WEB	En aguest lengatge, qu’ère eth francés ordinari, Thenardier arreconeishec a Montparnasse, que botaue era sua elegància en compréner totes es variacions deth calò, e non parlar-ne deguna.
MISERABLES-IV-WEB	Per çò que hè ath quatau, caraue; mès es sues amples espatles lo denonciauen.
MISERABLES-IV-WEB	Thenardier non trantalhèc un moment: qu’ère Tragamar.
MISERABLES-IV-WEB	Brujon repliquèc lèu impetuosaments, mès tostemp en votz baisha:
MISERABLES-IV-WEB	Qué sinas garlando?
MISERABLES-IV-WEB	O julai n’asti najarse.
MISERABLES-IV-WEB	Quebrar a talarosa, e riquelar as sabanas somia querelar yeque guindala, querelar chirroes andre as bundales, querelar papeles calabeosos, maestras, quebrar ciseles, launar a guindala d’abri; sonajarse; vadearse: somia ocono ha asinelar baro chore.
MISERABLES-IV-WEB	O batu na terelarà astis querelarlo.
MISERABLES-IV-WEB	Na chanela traginar.
MISERABLES-IV-WEB	Babet higec, parlant tostemps en calò classic que parlauen Poulailier e Cartucho, e qu’ei ath calò atrevit, nau e ludent que parlaue Brujon, çò qu’era lengua de Racine ei ara lengua d’Andrés Chenier:
MISERABLES-IV-WEB	O julai amangue sina trincao.
MISERABLES-IV-WEB	Ha a sinalar baro chore!
MISERABLES-IV-WEB	Sinara jonjavado por yeque chinel, pur na por yeque charivo vadeado de baro batu.
MISERABLES-IV-WEB	Montparnasse, junelas ocolas gritadas?
MISERABLES-IV-WEB	Diquelas ocolas urdiflelas andre o estarapitel?
MISERABLES-IV-WEB	Bah!
MISERABLES-IV-WEB	Sinara apenao a tullosa.
MISERABLES-IV-WEB	Menda na terelo dal; na sio mandrialacana chanelamos lo sos sina; na astimos pirrel por o julai, y sinaremos esgabarraos.
MISERABLES-IV-WEB	Na niquela, andivela sat mangue a piyar de peñascaro.
MISERABLES-IV-WEB	Montparnasse.
MISERABLES-IV-WEB	Penelo sos tina trincao.
MISERABLES-IV-WEB	A ocana o julai n’acombra yeque pasmanro.
MISERABLES-IV-WEB	Na sina astio querelar chi.
MISERABLES-IV-WEB	Nagemonos.
MISERABLES-IV-WEB	Penchabelo sos sinao esgabarrao por yeque chinel.
MISERABLES-IV-WEB	Montparnasse solet hège resisténcia fèblaments.
MISERABLES-IV-WEB	Eth hèt ei qu’aqueri quate òmes, damb aguesta fidelitat qu’an es bandits entà non abandonar-se jamès mutuauments, auien estat romant tota era net ar entorn dera Fòrça, a maugrat deth perilh, damb era esperança de veir gésser per bèth losat a Thenardier.
MISERABLES-IV-WEB	Era net, qu’ère entada eri plan polida, ère un revolum que deishaue toti es carrèrs desèrts; eth hered que les arraulie, es sòns vestits banhadi, eth caucèr trincat, eth bronit inquiet qu’auie crebat ena preson, es ores que s’auien passat, es patrolhes qu’auien vist, era esperança que s’anaue perdent, era pòur que s’anaue apoderant d’eri; tot aquerò les possaue a retirar-se.
MISERABLES-IV-WEB	Eth madeish Montparnasse, qu’ère un shinhau gendre de Thenardier ère esdegat sus era tapia coma es naufrags dera Medusa ena barca, vedent passar ath duc, e desparéisher en orizon.
MISERABLES-IV-WEB	Non gausaue cridar-les; se s’entenie un crit se poirie pèrder tot; se l’acodic ua idia desesperada; un relampit.
MISERABLES-IV-WEB	Treiguec dera pòcha eth tròç de còrda que Brujon auie deishat ena humeneja der Edifici Nau, e lo lancèc entara paret dera barralha.
MISERABLES-IV-WEB	Era còrda queigec as pès des panaires.
MISERABLES-IV-WEB	Ua veuda!, didec Babet.
MISERABLES-IV-WEB	Mi guindala!, cridèc Brujon.
MISERABLES-IV-WEB	Aquiu qu’ei er ostalèr, didec Montparnasse.
MISERABLES-IV-WEB	Lheuèren era vista.
MISERABLES-IV-WEB	Thenardier treiguec un shinhau eth cap.
MISERABLES-IV-WEB	Lèu!, didec Montparnasse.
MISERABLES-IV-WEB	As er aute tròç dera còrda, Brujon?
MISERABLES-IV-WEB	Thenardier se risquèc a parlar.
MISERABLES-IV-WEB	Sò arraulit.
MISERABLES-IV-WEB	T’escauharàs.
MISERABLES-IV-WEB	Non posqui botjar-me.
MISERABLES-IV-WEB	T’esguitlaràs e nosati te receberam.
MISERABLES-IV-WEB	Qu’è es mans holades.
MISERABLES-IV-WEB	Estaca solet era còrda ena paret.
MISERABLES-IV-WEB	Non poirè!
MISERABLES-IV-WEB	Mos cau pujar a un de nosati!, didec Montparnasse.
MISERABLES-IV-WEB	Tres estatges, didec Brujon.
MISERABLES-IV-WEB	Un ancian conduch de ges qu’auie servit entà ua humeneja que s’alugaue en d’auti tempsi ena barraca, pujaue pera paret enquiath lòc que se trapaue Thenardier.
MISERABLES-IV-WEB	Aguest conduch, plen de henerecles e traucat, s’a maumetut dempús; mès encara se ven es sues rèstes.
MISERABLES-IV-WEB	Qu’ère plan estret.
MISERABLES-IV-WEB	Per aquiu se poirie pujar, didec Montparnasse.
MISERABLES-IV-WEB	Per aguest tuèu?, exclamèc Babet.
MISERABLES-IV-WEB	Sonque un gojat, repetic Brujon.
MISERABLES-IV-WEB	E a on lo podem trapar?, preguntèc Tragamar.
MISERABLES-IV-WEB	Demoratz, didec Montparnasse.
MISERABLES-IV-WEB	Jo que l’è.
MISERABLES-IV-WEB	Entredauric leugèraments era pòrta dera barralha, s’assegurèc de qué non passaue arrés peth carrèr, gessec damb compde, barrèc era pòrta ath sòn darrèr e partic corrent entara Bastilha.
MISERABLES-IV-WEB	Se tardèc sèt o ueit menutes, que sigueren ueit sègles entà Thenardier; Babet, Brujon e Tragamar non badauen boca.
MISERABLES-IV-WEB	Se dauric fin finau era pòrta e entrèc Montparnasse estofat, amiant a Gavroche.
MISERABLES-IV-WEB	Era ploja tenguie eth carrèr desèrt.
MISERABLES-IV-WEB	Gavroche entrèc en recinte e campèc aqueres figures de bandits damb mina tranquilla.
MISERABLES-IV-WEB	Era aigua li rajaue pes peus.
MISERABLES-IV-WEB	Tragamar li dirigic era paraula:
MISERABLES-IV-WEB	Gojat, sinas manú?
MISERABLES-IV-WEB	Gavroche arroncilhèc es espatles, e responec:
MISERABLES-IV-WEB	Baro parla el chaval, didec Babet.
MISERABLES-IV-WEB	El chavoro e Paris non es gilí, higec Brujon.
MISERABLES-IV-WEB	Qué voletz que hèsca?, didec Gavroche.
MISERABLES-IV-WEB	Montparnasse responec:
MISERABLES-IV-WEB	Pujar per aguest conduch.
MISERABLES-IV-WEB	Damb aguesta veuda, didec Babet.
MISERABLES-IV-WEB	Y luar la guindala, seguic Brujon.
MISERABLES-IV-WEB	Naut de tot dera paret, tornèc a díder Babet.
MISERABLES-IV-WEB	A trauèrs dera hièstra, higec Brujon.
MISERABLES-IV-WEB	E dempús?, preguntèc Gavroche.
MISERABLES-IV-WEB	Arren mès, didec Tragamar.
MISERABLES-IV-WEB	Aquiu naut que i a un òme, que sauvaràs.
MISERABLES-IV-WEB	Vòs?, preguntèc Brujon.
MISERABLES-IV-WEB	Tragamar agarrèc a Gavroche d’un braç, lo botèc en losat dera barraca, qu’es hustes quissonoades se doblegauen jos eth pes deth mainatge, e li balhèc era còrda que Brujon auie estacat pendent era abséncia de Montparnasse.
MISERABLES-IV-WEB	Eth tafurèl se filèc entath tuèu qu’en eth ère facil penetrar per ua ampla dubertura que i auie près deth losat.
MISERABLES-IV-WEB	En moment qu’anaue a pujar, Thenardier, que vedie apressar-se era sauvacion, s’inclinèc entà dehòra; era prumèra claror deth dia emblanquie eth sòn front negat de sudor, es sues caròles livides, eth sòn nas ahilat e sauvatge e era sua barba grisa chinada; Gavroche l’arreconeishec:
MISERABLES-IV-WEB	Cara!, didec, qu’ei eth mèn pair!
MISERABLES-IV-WEB	Bè, qu’ei parièr!
MISERABLES-IV-WEB	E cuelhent era còrda entre es dents, comencèc decididaments era pujada.
MISERABLES-IV-WEB	Arribèc naut de tot deth paredau, montèc en eth coma se siguesse un shivau, e estaquèc solidaments era còrda ena biga superiora dera hièstra.
MISERABLES-IV-WEB	Un moment dempús, Thenardier ère en carrèr.
MISERABLES-IV-WEB	Sonque botar es pès en solèr, en veder-se dehòra de perilh, non se sentec cansat, ne deishat d’anar, ne tremolós; es causes orribles qu’auie passat s’esbugassèren coma eth hum; tota era sua estranha e herotja intelligéncia se desvelhèc, e se trapèc de pès e liure, prèst a marchar entà dauant.
MISERABLES-IV-WEB	Guardatz, donc, quines sigueren es prumères paraules d’aqueth òme:
MISERABLES-IV-WEB	E ara què vam a minjar?
MISERABLES-IV-WEB	Que non mos cau explicar eth significat d’aguesta orribla frasa, orriblaments clara, que vò díder ath còp: aucir, assassinar, panar.
MISERABLES-IV-WEB	Minjar, ei a díder, devorar.
MISERABLES-IV-WEB	Chivaremonos ben, didec Brujon.
MISERABLES-IV-WEB	Acabem en tres paraules, e mos separaram de seguit.
MISERABLES-IV-WEB	Que i auie un negòci de bona cara en carrèr Plumet; un carrèr desèrt, ua casa isolada, un brescat poirit que da entà un jardin, hemnes soletes.
MISERABLES-IV-WEB	E plan!, per qué non?, preguntèc Thenardier.
MISERABLES-IV-WEB	Tu dugida9 Eponina a vengut a vedè’c, responec Babet.
MISERABLES-IV-WEB	E l’a balhat un taurèl ara Magnon, higec Tragamar.
MISERABLES-IV-WEB	Era dugida non es gelí, didec Thenardier.
MISERABLES-IV-WEB	Ò, òc, didec Brujon, ac veiram.
MISERABLES-IV-WEB	Mentretant, degun d’aguesti òmes se’n brembaue de Gavroche, que, pendent aguest collòqui s’auie seigut en un des pèires deth canton dera barralha; demorèc quauqui instants, dilhèu entà que sa pair se virèsse entada eth; dempús se calèc es sabates, e didec:
MISERABLES-IV-WEB	Me cau hèr bèra causa mès?
MISERABLES-IV-WEB	Que ja vos è trèt deth trebuc.
MISERABLES-IV-WEB	Me’n vau.
MISERABLES-IV-WEB	È d’anar a suenhar as mèns pichonets.
MISERABLES-IV-WEB	E se n’anèc.
MISERABLES-IV-WEB	Es cinc òmes gesseren un darrer der aute dera barralha.
MISERABLES-IV-WEB	Quan Gavroche auec despareishut pera cantoada deth carrèr de Ballets, Babet se hec a vier a Thenardier a despart:
MISERABLES-IV-WEB	T’as fixat en aguest gojatet?, li preguntèc.
MISERABLES-IV-WEB	Quin gojatet?
MISERABLES-IV-WEB	Eth qu’a escalat era paret e t’a hèt a vier era còrda.
MISERABLES-IV-WEB	Pas guaire.
MISERABLES-IV-WEB	Plan, donc, sabi pas, mès que me semble qu’ei eth tòn chavoró.
MISERABLES-IV-WEB	Bè!, didec Thenardier; ac cres tu?
MISERABLES-IV-WEB	Libre setau: Eth calò.
MISERABLES-IV-WEB	I.- Origina.
MISERABLES-IV-WEB	Pigritia, qu’ei ua paraula terribla.
MISERABLES-IV-WEB	Qu’engendre un mon: eth piger, ei a díder, eth panatòri; e un lunfèrn, eth pigror, ei a díder era hame.
MISERABLES-IV-WEB	Plan per aquerò, era guitèra qu’ei ua mair.
MISERABLES-IV-WEB	Qu’a un hilh, eth panatòri; e ua hilha, era hame.
MISERABLES-IV-WEB	A on èm en aguest moment?
MISERABLES-IV-WEB	En calò.
MISERABLES-IV-WEB	E qué ei eth calò?
MISERABLES-IV-WEB	Qu’ei tot ath còp; nacion e idiòma; ei eth panatòri jos dues espècies: pòble e lengua.
MISERABLES-IV-WEB	Quan hè trenta quate ans eth narrador d’aguesta brèu e ombriua istòria introdusie en un libre, escrit damb era madeisha finalitat qu’aguest un lairon parlant calò, costèc un estonament e un clamor: “Qué!
MISERABLES-IV-WEB	Com!
MISERABLES-IV-WEB	Eth calò!
MISERABLES-IV-WEB	Eth calò qu’ei orrible!
MISERABLES-IV-WEB	Ei era lengua dera racalha, dera fortalesa, des presons, de tot çò mès abominable dera societat”, eca, eca.
MISERABLES-IV-WEB	Jamès auem comprenut aguesta classa d’objeccions.
MISERABLES-IV-WEB	Dempús, dus grani novelistes, que d’eri un ei un prigond observador deth còr uman, e er aute un intrepid amic deth pòble, Balzac e Eugeni Sue, an hèt a parlar as bandits ena sua lengua naturau, coma ac auie hèt er autor deth darrèr dia d’un condemnat a mòrt, e s’an suscitat es madeishes reclamacions.
MISERABLES-IV-WEB	Que s’a repetit: “Qué vòlen es escrivans damb aguest repugnant argòt?
MISERABLES-IV-WEB	Eth calò ei orrible!
MISERABLES-IV-WEB	Eth calò hè estrementir!” Qui ac remís?
MISERABLES-IV-WEB	Plan que òc.
MISERABLES-IV-WEB	Quan se tracte de sondar ua nafra, un abisme o ua societat, a compdar de quan ei ua fauta descéner massa, vier enquiath honts?
MISERABLES-IV-WEB	Fòrça viatges auem pensat qu’aquerò ère un acte de valor o aumens ua accion innocenta e utila, digna dera atencion simpatica que merite eth dèuer acceptat e complit.
MISERABLES-IV-WEB	Per qué non s’a d’explorar tot, e non s’a d’estudiar?
MISERABLES-IV-WEB	Per qué s’a d’arturar un en camin?
MISERABLES-IV-WEB	Arturar-se correspon ara sonda, non ath que sonde.
MISERABLES-IV-WEB	Arren ei mès lugubre que contemplar atau despolhat, ara lum deth pensament, eth hormiguèr terrible deth calò.
MISERABLES-IV-WEB	Plan que òc, semble qu’ei ua espècia d’orribla fèra, hèta entà víuer ena net e que se ve arrincada deth sòn escolader.
MISERABLES-IV-WEB	Se ve un orrible matarràs viu e quilhat que tremòle, se botge, s’agite, demane tornar ena ombra, menace e guarde.
MISERABLES-IV-WEB	Tau paraula que semble ua garra; tau auta un uelh amortat e sagnós; tau frasa semble botjar- se coma es estialhes d’un sautarèth.
MISERABLES-IV-WEB	Totes viuen damb aguesta vida repugnanta des causes que son organizades ena desorganizacion.
MISERABLES-IV-WEB	Mès, de quan er orror excludís ar estudi?
MISERABLES-IV-WEB	De quan era malautia refuse ath mètge?
MISERABLES-IV-WEB	Qué dideríem d’un naturalista que se remisse a estudiar era vibòra, era arrata-cauda, er escorpiu, eth centcames, era tarantèla, e que les refusèsse enes tenèbres, dident: “Vai, quina lejor!” Eth pensaire que s’aluenhe deth calò se retirarie a un cirurgian que se hèsse enlà dera nafra o d’ua vorruga; que serie un filològ trantanlhant d’examinar un hèt dera lengua; un filosòf trantalhant d’examinar un hèt dera umanitat.
MISERABLES-IV-WEB	Donques que, e ei de besonh didè’c entad aqueri qu’ac ignoren, eth calò ei ath còp un fenomèn literari e un resultat sociau.
MISERABLES-IV-WEB	Qué ei eth calò pròpiaments dit?
MISERABLES-IV-WEB	Eth calò qu’ei era lengua dera misèria.
MISERABLES-IV-WEB	Aciu mos poirie interrómper quauqu’un; se pòt generalizar eth hèt, çò qu’a viatges ei ua manèra de padegar-lo.
MISERABLES-IV-WEB	Eth pintor, que ditz: er ambient deth quadre; er escrivan, que ditz: è deishat eth crim; eth perruquèr, que ditz: a mieja cabeladura; eth sabatèr, que ditz: sòles, parlen en calò.
MISERABLES-IV-WEB	En realitat, e se se vò, absoludaments totes aguestes manères de díder era dreta e era quèrra; eth marinèr, a babord o a tribord; eth maquinista, costat deth pati e costat deth jardin; eth gossatèr, costat dera Epistòla e costat der Evangèli, son calò.
MISERABLES-IV-WEB	Que i a calò de monards, coma i a calò de saberuts.
MISERABLES-IV-WEB	Eth palai de Rambouillet, ei a díder, era aristocràcia e eth luxe, confinhaue damb era cort des miracles; ei a díder, damb era praubetat e damb eth vici.
MISERABLES-IV-WEB	I a calò de duqueses, coma ac mòstre aguesta frasa, escrita en un bilhet amorós, per ua grana senhora dera Restauracion: “Traparatz en aguestes parlòtes ua sòrta de rasons entà que jo me libera”.
MISERABLES-IV-WEB	Es chifres diplomatiques, son calò.
MISERABLES-IV-WEB	Era Chancilleria romana, en tot díder 26 per Roma, grkzntgzyal per enviament, e abfxustgruogrkzu tu XI per duc de Modena, parle calò.
MISERABLES-IV-WEB	Es mètges dera Edat Mejana, que per díder beletarraba, arrabet e nap, didien: opoponach, perfroschinum, reptitalmus, dracatholttum angelorum, postmegorum, parlauen calò.
MISERABLES-IV-WEB	Eth fabricant de sucre, que ditz: moscabada, terciada, bastarda, comun, tostada, clarificada, aguest aunorat industriau, parle calò.
MISERABLES-IV-WEB	Ua escòla de critica que didie hè vint ans: “Era mitat de Shakespeare ei un jòc de paraules e commutacions”, parlaue calò.
MISERABLES-IV-WEB	Eth poèta e er artista que damb prigond sentit qualifiquèren ath senhor Montmorency de “un ciutadan” se non auesse estat fòrça entenut en vèrsi e estatues, parlèren en calò.
MISERABLES-IV-WEB	Er academic classic que cride as flors, Flora; as fruts, Pomona; ara mar, Neptun; ar amor, huecs; ara beresa, es atractius; a un shivau, un corsèr: ara cocarda blanca o tricolor, era ròsa de Belona; ath chapèu de tres pics, eth triangle de Mart; aguest academic classic, parlèc calò.
MISERABLES-IV-WEB	Era algèbra, era medecina, era botanica, qu’an eth sòn calò.
MISERABLES-IV-WEB	Eth lengatge que se tie a bòrd, aguest admirable lengatge dera mar, tan complet e tan pintoresc, qu’an parlat Joan Bart, Duquesne, e Duperré, que se barrege damb eth fiulet des còrdes, damb eth bronit deth claxon, damb eth patac des ganchos d’abordatge, damb es va-e-veni, damb eth vent, damb era volada, damb eth canon, qu’ei un calò eroïc e brilhant, qu’ei entath terrible calò dera misèria, çò qu’eth leon ei entath chacal.
MISERABLES-IV-WEB	Plan que òc.
MISERABLES-IV-WEB	Mès, se digue çò que se digue, aguesta manèra de compréner eth calò a ua extension que non s’admeterà per toti.
MISERABLES-IV-WEB	Per çò que tanh a nosati, sauvam entad aguesta paraula era sua anciana accepcion precisa, circonscrita e determinada, e limitam eth calò ath calò.
MISERABLES-IV-WEB	Eth calò vertadèr, eth calò per excelléncia, s’ei qu’aguestes dues paraules se posquen junher, eth calò immemoriau, non ei, ac tornam a díder, qu’ua lengua lèja, inquieta, sornuda, traïdora, verinosa, crudèu, tortuosa, vil, prigonda, fatau, dera misèria.
MISERABLES-IV-WEB	Que i a en extrèm dera baishesa e deth malastre ua darrèra misèria que se revòute, e que se decidís a entrar ena luta contra er ensems des hèts erosi e des drets regnants; luta orribla, que, ja astuta, ja violenta, herotja e mausana ath còp, ataque er orde sociau a còps d’estalhants mejançant eth vici, e a còps d’estocades mejançant eth crim.
MISERABLES-IV-WEB	Entàs besonhs d’aguesta luta, era misèria, a endonviat ua lengua de combat qu’ei eth calò.
MISERABLES-IV-WEB	Hèr subrenadar e sauvar per dessús deth desbrembe, per dessús der abisme, encara que non sigue senon un fragment d’ua lengua quinsevolh, qu’a parlat er òme, e que de ua auta manèra se perderie; ei a díder, un des elements, boni o dolents que compause o que complique era civilizacion, ei aumentar es donades dera observacion sociau; ei ajudar ara madeisha civilizacion.
MISERABLES-IV-WEB	Aguest servici l’a hèt Plauto, volent o sense voler, en tot hèr parlar eth fenici a dus soldats cartaginesi10; aguest servici l’a hèt Molière, en tot hèr parlar eth levantin e tota sòrta de patois a molti des sòns personatges.
MISERABLES-IV-WEB	Aciu tornen a gésser es objeccions; eth fenici, magnific!
MISERABLES-IV-WEB	Entà qué hèr “subrenadar” eth calò?
MISERABLES-IV-WEB	Ad aquerò solet responeram ua causa.
MISERABLES-IV-WEB	Plan que òc; era lengua qu’a parlat ua nacion o ua província ei digna d’interès; mès encara ei mès digna d’atencion era lengua qu’a parlat era misèria.
MISERABLES-IV-WEB	Era lengua qu’a parlat en França, per exemple, pendent mès de quate sègles, non solet ua misèria, senon era misèria, tota era misèria umana possibla.
MISERABLES-IV-WEB	Er istorian des costums e des idies non a ua mission mens austèra qu’er istorian des eveniments.
MISERABLES-IV-WEB	Aguest qu’a ena superfícia dera civilizacion es lutes des corones, es neishements des princes, es maridatges des reis, es batalhes, es assemblades, es grani òmes publics, es revolucions ara lum deth dia, tot çò d’exterior; er aute istorian qu’a eth hons, eth pòble que trabalhe, que patís e que demore, era hemna oprimida, eth mainatge qu’agonize, es guèrres sordes d’òme a òme, es ferocitats escures, es copacaps, es alarmes simulades, es efèctes indirèctes e josterradi des leis, es evolucions secretes des amnes, es estrementides desparières dera multitud, es praubi que se morissen de hame, es que caminen camb es pès descauci, es deseretats, es orfanèls, es malerosi e es infames; totes aguestes larves que van vagant ena escurina.
MISERABLES-IV-WEB	Qu’ei de besonh descéner damb eth còr plen de caritat e de severitat ath còp, coma un frair o coma un jutge, enquiad aguesti reduchs impenetrables que s’arrossèguen confonudi es herits e es que herissen, es que ploren e es que maudiden, es que dejunen e es qu’avalen, es que patissen eth mau e es que lo cometen.
MISERABLES-IV-WEB	Aguesti istorians des còrs e des amnes, an, dilhèu, déuers mens importants qu’es istorians des hèts exteriors?
MISERABLES-IV-WEB	Se cre que Dante li cau díder mens que Maquiavelo?
MISERABLES-IV-WEB	Dilhèu çò d’inferior dera civilizacion, sonque perque ei mès ombriu e mès prigond, ei mens important que çò de superior?
MISERABLES-IV-WEB	Se coneish pro ben era montanha quan non se coneish era cavèrna?
MISERABLES-IV-WEB	Mès, destaquem aciu, abans d’anar mès entà dauant, qu’a maugrat des paraules anteriores, non se pòt dedusir que i age entre es dues classes d’istorians ua diferéncia, ua barralha que non existís ena nòsta ment.
MISERABLES-IV-WEB	Arrés pòt èster bon istorian dera vida vidanta, visibla, alugada, publica des pòbles, se non ei ath còp, e en ua certana magnitud, istorian dera sua vida prigonda e amagada; e arrés ei bon istorian de çò interior, se non sap èster, tostemp que calgue, istorian de çò exterior.
MISERABLES-IV-WEB	Era istòria des costums e des idies penetre era istòria des eveniments, e reciprocament.
MISERABLES-IV-WEB	Que son es dus ordes de hèts desparièrs que se corresponen, que s’encadenen tostemp, e s’engèndren mutuauments soent.
MISERABLES-IV-WEB	Totes es linhes qu’era Providéncia diboishe ena superfícia d’ua nacion an es sues parallèles ombriues, encara que clares, ath hons, e totes es convulsions deth hons còsten movements ena superfícia.
MISERABLES-IV-WEB	Atau coma era vertadèra istòria se cale en tot, eth vertadèr istorian li cau calar-se en tot.
MISERABLES-IV-WEB	Er òme non ei un cercle d’un solet centre; qu’ei ua elipsa de dus fòcus; er un, lo formen es hèts; er aute, es idies.
MISERABLES-IV-WEB	Eth calò non ei qu’ua masca que se capère era lengua quan va a hèr quauquarren dolent.
MISERABLES-IV-WEB	Se revestís de paraules damb masca, e de metafòres damb pelhòts.
MISERABLES-IV-WEB	E atau se hè orrible.
MISERABLES-IV-WEB	Que mos còste arreconeisher-la.
MISERABLES-IV-WEB	Ei era lengua francesa aguesta grana lengua umana?
MISERABLES-IV-WEB	Aquiu qu’ei prèsta a entrar en scèna, e a dar era replica ath crim; pròpia entà toti es emplecs deth repertòri deth mau.
MISERABLES-IV-WEB	Non progrèsse, coishege; coishege damb era empara dera Cort des miracles; empara que se transforme en ua massa; se cride coquinaria; toti es espèctres que son es sòns crambèrs l’an maumetut; s’arrossègue e se lhèue, çò que contitusís eth doble movement deth reptil.
MISERABLES-IV-WEB	Qu’ei avienta entà toti es papèrs; l’a hèt ambigua eth falsari, ver-gris er empodoador; ei carbonizada pera suja der incendiari; er assassin li prèste eth color ròi.
MISERABLES-IV-WEB	Quan s’escote, deth costat deth cant des persones aunèstes, ena pòrta dera societat, se trape eth dialòg des que son dehòra.
MISERABLES-IV-WEB	S’entenen es preguntes e es responses.
MISERABLES-IV-WEB	Se perceb, sense comprenè’c, un mormolh repugnant que sone lèu coma era votz umana, mès que s’aprèsse mès ar idòl qu’ara paraula.
MISERABLES-IV-WEB	Qu’ei eth calò.
MISERABLES-IV-WEB	Es paraules son difòrmes e son chaupades d’ua espècia de bestialitat fantastica.
MISERABLES-IV-WEB	Semble que s’enten parlar as idres.
MISERABLES-IV-WEB	Aguest lengatge ei çò d’ininteligible en çò de tenebrós; carrincle, gasulhe e complète eth crepuscul damb er enigma.
MISERABLES-IV-WEB	Era net demore en malastre, mès encara ei mès tenebrosa en crim.
MISERABLES-IV-WEB	Aguestes dues ombres amalgamades compausen eth calò.
MISERABLES-IV-WEB	Escurina ena atmosfèra, escurina enes accions, escurina enes paraules.
MISERABLES-IV-WEB	Espaventosa lengua reptil que va, vie, saute, s’arrossègue, bauege e se botge monstruosaments en aguest immens bromadís escur, compausada de ploja, de net, de hame, de vici, de mentida, d’injustíca, de nudesa, d’asfixia e d’iuèrn; meddia des miserables.
MISERABLES-IV-WEB	Planhem as castigats!
MISERABLES-IV-WEB	Se qué èm nosati madeishi?
MISERABLES-IV-WEB	Qué sò jo que vos parli en aguest moment?
MISERABLES-IV-WEB	Qué ètz vosati que m’escotatz?
MISERABLES-IV-WEB	D’a on viem?
MISERABLES-IV-WEB	Èm segurs de non auer hèt arren abans d’auer neishut?
MISERABLES-IV-WEB	Era tèrra que non dèishe d’auer ua retirada damb ua preson.
MISERABLES-IV-WEB	Qui sap s’er òme non ei qu’un sentenciat dera justícia divina?
MISERABLES-IV-WEB	Guardatz d’apròp era vida e veiratz qu’ei atau, qu’en tota era se trape eth castig.
MISERABLES-IV-WEB	Ètz çò que se cride un èsser erós?
MISERABLES-IV-WEB	Ètz trist cada dia.
MISERABLES-IV-WEB	Cada dia tie eth sòn desengust e eth sòn petit suenh.
MISERABLES-IV-WEB	Ager tremolàuetz per ua santat qu’estimatz, aué cranhetz pera vòsta; deman auratz ua inquietud pes sòs; deman passat vos inquietarà era critica d’un calomniador; er aute, eth malastre d’un amic; dempús eth temps que hè; dempús quinsevolh auta causa que se trinque o que se pèrde; dempús un plaser qu’era consciéncia o er arrastèth dera esquia vos cale ath dessús; un aute còp era marcha des negòcis publics.
MISERABLES-IV-WEB	E aquerò sense compdar es penes deth còr, e atau podem seguir.
MISERABLES-IV-WEB	A penes s’esbugasse ua broma, que se’n forme ua auta; a penes i a un dia de solei e d’alegria entre cent.
MISERABLES-IV-WEB	E, ça que la, ètz deth petit nombre que gaudís dera felicitat.
MISERABLES-IV-WEB	Per çò des auti òmes, era etèrna net se quilhe sus eri.
MISERABLES-IV-WEB	Es anims reflexius tien plan pòc aguesta allocucion: es erosi e es malerosi.
MISERABLES-IV-WEB	En aguest mon, vestibul de un aute evidentaments, non i a èssers erosi.
MISERABLES-IV-WEB	Era vertadèra division umana qu’ei aguesta: es luminosi e es tenebrosi.
MISERABLES-IV-WEB	Amendrir eth nombre des tenebrosi, aumentar eth des luminosi; aguest qu’ei eth gran objectiu.
MISERABLES-IV-WEB	Per aquerò cridam: Ensenhança!
MISERABLES-IV-WEB	Sciéncia!
MISERABLES-IV-WEB	Apréner a liéger qu’ei alugar eth huec; tota sillaba prononciada lutz.
MISERABLES-IV-WEB	Mès eth que ditz lum, non ditz forçosaments gòi.
MISERABLES-IV-WEB	Que se patís tanben ena lum, donques qu’er excès uscle.
MISERABLES-IV-WEB	Era ahlama ei enemiga des ales.
MISERABLES-IV-WEB	Cremar sense deishar de volar qu’ei un prodigi deth gèni.
MISERABLES-IV-WEB	Quan sapiatz e estimetz, que patiratz encara.
MISERABLES-IV-WEB	Eth dia nèish damb lèrmes.
MISERABLES-IV-WEB	Es luminosi ploren, encara que non sigue senon pes tenebrosi.
MISERABLES-IV-WEB	II.- Arraïcs.
MISERABLES-IV-WEB	Eth calò qu’ei era lengua des tenebrosi.
MISERABLES-IV-WEB	Eth pensament s’esmò enes sues mès ombriues prigondors: era filosofia sociau se submergís enes meditacions mès doloroses ena preséncia d’aguest enigmatic dialècte, ath còp umiliat e rebèl.
MISERABLES-IV-WEB	Aquiu ei a on se trape eth castig visible.
MISERABLES-IV-WEB	Cada sillaba qu’a un significat mercat.
MISERABLES-IV-WEB	Es paraules dera lengua vulgara se presenten en calò coma contreigudes e retortilhades peth hèr rosent deth borrèu; e quauques ues semble qu’encara humegen.
MISERABLES-IV-WEB	Tau frasa còste eth madeish efècte qu’era mèrca dera flor de lis d’un lairon, que se despolhe ara imprevista.
MISERABLES-IV-WEB	Era idia s’opause tostemp a deishar-se exprimir per aguesti substantius perseguidi pera justícia.
MISERABLES-IV-WEB	Era metafòra ei quauqui viatges tan descarada que se coneish qu’a estat enes orsets de hèr.
MISERABLES-IV-WEB	Ath delà d’aquerò, e a maugrat tot, e enquia e tot per tòrt d’aquerò, aguest argòt estranh a per dret era sua cramba ena gran estatgèra imparciau, qu’en era i a un lòc entara moneda mès petita arrolhada coma entara midalha d’aur, e que se cride literatura.
MISERABLES-IV-WEB	Eth calò, se volgue o non, qu’a era sua sintaxi e era sua poesia: ei ua lengua.
MISERABLES-IV-WEB	E s’ena diformitat de quauqui mots se coneish qu’a estat masculhada per Mandrein, en esplendor de cèrtes metonimies se desnishe que l’a parlat Villon.
MISERABLES-IV-WEB	Do son es nhèus d’antan?
MISERABLES-IV-WEB	Antan (ante annum) qu’ei ua paraula deth calò de Tunis, que significaue est an passat, e per extension en un aute temps.
MISERABLES-IV-WEB	Hè trenta cinc ans encara se podie liéger, ena epòca dera gessuda dera gran cadia de 1827, en un des crotons de Bicetre, aguesta maxima gravada damb un clau ena paret per un rei de Tunis, condemnat a galeres: O challi d’antan chalaban”tostemp” per a bar de Coesres.
MISERABLES-IV-WEB	Çò que vò díder: “Es reis de d’auti tempsi venguien tostemps a hèr-se consagrar.” Entad aqueth rei, era consagracion, qu’ère eth croton.
MISERABLES-IV-WEB	Era paraula decarede, que signifique era partida d’un veïcul pesant de shivaus ath galaup, s’atribuís a Villon, e ei digna d’eth.
MISERABLES-IV-WEB	Aguesta paraula, que trè huec pes caishaus, resumís en ua onomatopèia magistrau er admirable vèrs de Lafontaine:
MISERABLES-IV-WEB	Tirassauen d’un coche sies fòrts shivaus.
MISERABLES-IV-WEB	Jos eth punt d’enguarda puraments literari, pòqui estudis serien mès curiosi e mès feconds qu’eth deth calò.
MISERABLES-IV-WEB	Qu’ei ua lengua laguens dera lengua comuna; ua espècia d’excrescéncia malautissa; un empèut mausan qu’a costat ua vegetacion; un parasit qu’a es sues arraïcs en vielh tronc gal, e qu’eth sòn sinistre huelhatge s’arrossègue per un costat dera lengua.
MISERABLES-IV-WEB	Aquerò ei çò que se poirie díder eth prumèr aspècte, er aspècte vulgar deth calò.
MISERABLES-IV-WEB	Mès, entad aqueri qu’estúdien era lengua coma cau èster estudiada, ei a díder, coma es geològs estúdien era tèrra, eth calò se presente coma un vertadèr alluvion.
MISERABLES-IV-WEB	Segontes s’aprigondís mès o mens se trape eth calò per dejós der ancian francés popular, eth provenzau, er espanhòu, er italian, eth levantin, aguesta lengua des pòrts dera Mediterrranèa, er anglés e er aleman, eth romanç enes sues tres variantes, eth romanç francés, eth romanç italian, eth romanç roman, eth latin, e, fin finau, eth basc e eth cèlta.
MISERABLES-IV-WEB	Formacion estranha e escura.
MISERABLES-IV-WEB	Edifici sosterranh bastit en comun per toti es miserables.
MISERABLES-IV-WEB	Cada raça maudita qu’a format ua capa, cada patiment a deishat quèir ua pèira, cada còr a vengut a èster un calhau.
MISERABLES-IV-WEB	Ua multitud d’amnes criminaus, baishes o irritades qu’a trauessat era vida e an vengut a estavanir-se ena eternitat son aquiu lèu complètes, e en bèra manèra visibles, autanplan jos era forma d’ua paraula monstruosa.
MISERABLES-IV-WEB	Se vòlen votzes espanhòles?
MISERABLES-IV-WEB	Er ancian calò gotic les tie en abondor.
MISERABLES-IV-WEB	Aquiu que son boffete, que ven de boetada; vantana, dempús vanterna, que ven de ventana; gat, que ven de gato; acite, que ven d’aceite.
MISERABLES-IV-WEB	Se vòlen votzes italianes?
MISERABLES-IV-WEB	Spade, que ven de Spada; carvel, barco, que ven de caravella.
MISERABLES-IV-WEB	Se vòlen paraules angleses?
MISERABLES-IV-WEB	Bichot, avesque, que ven de bishop; raille, espion, que ven de rascal, rascalion, coquin; pilche, emboish, que ven de pilcher, gaina.
MISERABLES-IV-WEB	Se’n vòl d’alemanes?
MISERABLES-IV-WEB	Caleur, mosso, de kellner; hers, patron, de herzog, duc.
MISERABLES-IV-WEB	Se’n vòl de latines?
MISERABLES-IV-WEB	Frangir, trincar, de frangere; Affurer, panar, de fur; cadene, cadia, de catena.
MISERABLES-IV-WEB	Escòcia a trèt d’era mac, que damb era se designe ath cap deth clan, Mac-Farland, Mac Callummore, eth gran Fralane, eth gran Callummore; eth calò n’a trèt meck, e dempús meg, ei a díder, Diu.
MISERABLES-IV-WEB	Se vòlen votzes basques?
MISERABLES-IV-WEB	Gahisto, eth diable, que ven de gaiztoa, dolent; sorgabon, bonanet, que ven de gabon, bona net.
MISERABLES-IV-WEB	Se’n vòl de cèltes?
MISERABLES-IV-WEB	Blavin, mocador, que ven de blavet, aigua que cor; menesse, hemna (en mau sentit), que ven de meinec, plen de pèires; barant, arriuet, de baranton, hònt; goffeur, sarralhèr, de goff, haure; guedouze, mòrt, de quenn-du, blanc nere.
MISERABLES-IV-WEB	Se vò, fin finau, era istòria?
MISERABLES-IV-WEB	Eth calò cride as escuts malteses, en arrebrembe des monèdes que corrien enes galères de Malta.
MISERABLES-IV-WEB	Ath delà des origines filologiques que viem d’indicar, eth calò qu’a d’autes arraïcs encara mès naturaus, e que gessen, entà didè’c atau, deth madeish esperit der òmes.
MISERABLES-IV-WEB	Prumèr de tot, mos cau notar era creacion dirècta des paraules, que constitusís eth mistèri des lengües.
MISERABLES-IV-WEB	Pintar damb paraules qu’an figura, encara que non se sàpie eth com ne eth perqué, qu’ei eth hons primitiu de quinsevolh lengua umana; qu’ei çò que poiríem díder eth granit dera sua construccion.
MISERABLES-IV-WEB	Eth calò ei abondiu en paraules d’aguesta sòrta, paraules immediates, hètes d’ua soleta pèça, non se sap com ne per qué, sense etimologia, sense analogia, sense derivats; paraules solitàries, barbares, repugnantes a viatges, qu’an ua singulara fòrça d’expression, e que viuen.
MISERABLES-IV-WEB	Eth borrèu, eth taule; eth bòsc, eth sabrí; era pòur, era hujuda, taf; eth lacai, eth larbin; eth generau, eth prefècte, eth ministre, pharos; eth diable, eth rabouin.
MISERABLES-IV-WEB	Arren ei mès estranh qu’aguestes paraules que desguisen e presenten era idia.
MISERABLES-IV-WEB	Quauques ues, coma eth rabouin, son ath còp grossières e terribles, e còsten er efècte d’un gèst ciclopèu.
MISERABLES-IV-WEB	Dempús, vie era metafòra; pr’amor que çò de mès pròpi d’ua lengua qu’ac vò díder tot e amagà’c tot, ei era abondor de figures.
MISERABLES-IV-WEB	Era metafòra ei un enigma que se refúgien eth lairon que medite un panatòri e eth presoèr que pense ua evasion.
MISERABLES-IV-WEB	Non i a cap idiòma mès metaforic qu’eth calò.
MISERABLES-IV-WEB	Trincar peth soc, agarrar peth còth; era broma, era capa; hacinar a un, jutjar-lo; un arrat, un lairon de pan; dardear, picar, plòir, figura anciana e estonanta, qu’amie en era madeisha era sua data, e assimile es longues linhes oblicues dera ploja as piques espesses e inclinades des lansacanets, que contie en ua soleta paraula era metonimia populara; plò chuzos.
MISERABLES-IV-WEB	Eth diable dèishe d’èster eth rabouin, e vie a èster eth horner, eth que s’està en horn.
MISERABLES-IV-WEB	Aguest significat ei mès engenhós, encara que mens gran; qu’ei ua causa, coma Racine dempús de Corneille; coma Euripides dempús de Esquilo.
MISERABLES-IV-WEB	Cèrtes frases deth calò que corresponen as dues epòques, e qu’an ath còp eth caractèr barbar e metaforic, semble qu’an un efècte fantasmagoric.
MISERABLES-IV-WEB	Los murcios van a chorar queles a la luna.
MISERABLES-IV-WEB	Aquerò se passe pera ment coma un grop d’espèctres: non se sap se qué se ve.
MISERABLES-IV-WEB	En tresau lòc, qu’auem era modificacion.
MISERABLES-IV-WEB	Eth calò viu dera lengua, e la tie ath sòn caprici; la tie ar edart, e se limite fòrça còps, quan n’a besonh, a desnaturalizar-la sumaria e grèuments.
MISERABLES-IV-WEB	A viatges, damb es paraules usuaus, atau transformades, e complicades damb paraules de calò blos, compause locucions pintoresques, qu’en eres de descurbís era barreja des dus elements precedents, era creacion dirècta e era metafòra: Del estarien me sacan a caballito en un quel, por toda la polvorosa zurrandome el barandel.
MISERABLES-IV-WEB	Eth forio, ei un jilí; era foria, ei garlincha e era dugida juncal; eth ciutadan ei pèc, era ciutadana ei astuta, era hilha ei polida.
MISERABLES-IV-WEB	Fòrça còps, pr’amor de hèr a pèrder era seguida as qu’escoten, eth calò se limite a híger indistintaments a totes es paraules dera lengua ua sòrta de coa innòbla, o ua avantposicion en cuti o en di.
MISERABLES-IV-WEB	Per exemple: Tite, tipatiretice, tibien, tiestecuti, guitisaditoti?
MISERABLES-IV-WEB	Te semble ben aguest aguisat?, frasa dirigida per Cartuch a un carcerèr entà saber se li convenie era quantitat aufrida entara evasion.
MISERABLES-IV-WEB	Mès nauèraments s’a hijut era terminacion en mar.
MISERABLES-IV-WEB	Eth calò, en èster eth lengatge dera corrupcion, se corromp lèu lèu; ath delà, coma que sage tostemp d’amagar-se, tanlèu se ve comprenut, se transforme.
MISERABLES-IV-WEB	Contrariaments a çò que se passe en tota vegetacion, en calò, er arrai de lum aucís çò que tòque.
MISERABLES-IV-WEB	Atau, donc, eth calò se va descompausant e recompausant de contunh; trabalh rapid e escur que non a pòsa.
MISERABLES-IV-WEB	Eth calò camine mès en dètz ans, qu’era lum en dètz sègles.
MISERABLES-IV-WEB	En sègle XVII, pelejar ei autrejar-se tà tabac; en XIX ei autrejar-se de mojadas.
MISERABLES-IV-WEB	Vint locucions desparières an passat entre aguesti dus extrèms.
MISERABLES-IV-WEB	Cartuch parlarie en grec entà Lacenaire.
MISERABLES-IV-WEB	Totes es paraules d’aguesta lengua son tostemp en hujuda coma es òmes que les pronóncien.
MISERABLES-IV-WEB	Ça que là, de quan en quan, e per çò d’aguest madeish movement, torne a campar er ancian calò e se hè nau.
MISERABLES-IV-WEB	Qu’a es sòns caplòcs a on se consèrve.
MISERABLES-IV-WEB	Eth Temple sauvaue eth calò deth sègle XVII; Bicetre, quan ère preson, sauvaue eth calò de Tunis; aquiu s’entenie era anciana terminason en anche des ancians tunesins.
MISERABLES-IV-WEB	Bebeanches tu, beues tu; creyanches, cre.
MISERABLES-IV-WEB	Mès non per aquerò ei mens lei de movement perpetuau.
MISERABLES-IV-WEB	S’eth filosòf, entà observar-la, arribe a fixar per un moment aguesta lengua, que s’esbugasse de contunh, què en doloroses e utiles meditacions.
MISERABLES-IV-WEB	Cap estudi ei mès eficaç e mès fecond enes ensenhaments.
MISERABLES-IV-WEB	Non i a ua metafòra, ne ua etimologia deth calò que non age ua leçon.
MISERABLES-IV-WEB	Entre aguesti òmes pataquejar vò díder hender; era astúcia qu’ei era sua fòrça.
MISERABLES-IV-WEB	Entada eri, era idia der òme non se dessepare dera idia dera ombra.
MISERABLES-IV-WEB	Era net se ditz era sorgue, er òme er òrgue.
MISERABLES-IV-WEB	Er òme qu’ei un derivat dera net.
MISERABLES-IV-WEB	S’an acostumat a considerar ara societat coma ua atmosfèra que les aucís, coma ua fòrça fatau; e parlen dera sua libertat coma parlarien dera sua salut.
MISERABLES-IV-WEB	Un òme empresoat qu’ei un malaut; un òme condemnat ei un mòrt.
MISERABLES-IV-WEB	Çò de mès terrible entath presoèr enes quate parets de pèira que l’acòguen ei ua sòrta de castetat glaciau; ath croton lo criden eth cast.
MISERABLES-IV-WEB	En aguest lòc funèbre, era vida exteriora se presente tostemp jos eth mès agradiu aspècte; eth presoèr qu’a orsets de hèr enes pès.
MISERABLES-IV-WEB	Credetz dilhèu que pense que camine damb es pès?
MISERABLES-IV-WEB	Non, pense que se dance, damb es pès: atau, en moment qu’artenh limar es anèles de hèr, era sua prumèra idia ei que poirà dançar, e cride ara lima era dançaira.
MISERABLES-IV-WEB	Un nòm ei un centre, prigonda assimilacion.
MISERABLES-IV-WEB	Quan un òme non a que pelhòts sus eth còs, e vicis en còr; quan a entrat en aguesta dobla degradacion materiau e morau que caracterize ena sua dobla accepcion era paraula miserable, qu’ei çò de mès avient entath crim; ei coma un guinhauèth ben ahilat; a dues huelhes, era sua misèria e era sua mauvestat; atau, eth calò non ditz un “miserable”, ditz un choré.
MISERABLES-IV-WEB	Qué ei era preson?
MISERABLES-IV-WEB	Un braser de condemnacion, un lunfèrn.
MISERABLES-IV-WEB	Eth forçat se cride un sarmiento.
MISERABLES-IV-WEB	Fin finau, quin nòm autregen es maufactors ara preson?
MISERABLES-IV-WEB	Eth collègi.
MISERABLES-IV-WEB	Tot un sistèma penitenciari que pòt gésser d’aguesta paraula.
MISERABLES-IV-WEB	Voletz saber d’a on an gessut era màger part des cançons dera preson, aguesti arrepervèris, cridadi en vocabulari especiau es lirlonfas?
MISERABLES-IV-WEB	Donques escotatz: I auie en Chatelet de París un sosterranh fòrça gran, qu’ère ueit pès mès baish qu’eth Sena.
MISERABLES-IV-WEB	Non auie ne hièstres ne respiradors, era soleta dubertura qu’ère era pòrta.
MISERABLES-IV-WEB	Es òmes podien entrar aquiu, er aire non.
MISERABLES-IV-WEB	Aguesta tuta auie coma tet ua vòuta de pèira, e coma solèr dètz pecics de hanga.
MISERABLES-IV-WEB	Auie estat empeirada; mès er empeirat s’auie poirit e daurit damb era aigua regolejada.
MISERABLES-IV-WEB	A ueit pès per dessús deth solèr, ua longa e gròssa biga trauessaue eth sosterranh de costat a costat; e d’aguesta biga queiguien, de distància en distància, cadies de tres pès de longada, qu’en sòn extrèm i auie ua anèla de hèr.
MISERABLES-IV-WEB	En aquera tuta s’embarraue as condemnas a galères, enquia que gessien entà Tolon.
MISERABLES-IV-WEB	Se les amiaue enquia meter-les jos era biga, a on cadun demoraue ua cadia oscillanta enes tenèbres.
MISERABLES-IV-WEB	Es cadies, ei a díder, es braci penjant, e es anèles de hèr, ei a díder, es mans dubèrtes, agarrauen ad aqueri miserables peth còth.
MISERABLES-IV-WEB	Se riblaue eth hèr e se les deishaue aquiu.
MISERABLES-IV-WEB	Era cadia ère massa cuerta e non podien estirar-se; s’estauen immobils ena tuta, en aquera escurina, jos aquera biga, lèu penjadi, en tot hèr esfòrci inaudits entà arténher eth pan o eth cantre, damb era vòuta sus eth cap e era hanga enquia mieja cama; corrent es sòns excrements sus es sues cueishes, rendudi de fatiga, plegant- se sus es sues anques e sus es sòns jolhs, agarrant-se damb es mans ena cadia pr’amor de repausar, sense poder dormir senon de pès, desvelhant-se en cada instant pr’amor que les estofaue era anèla de hèr: quauqu’un non tornaue a desvelhar-se.
MISERABLES-IV-WEB	Entà minjar, pujauen damb eth talon ath long dera cama enquiara man eth pan que les lançauen ena hanga.
MISERABLES-IV-WEB	Un mes, dus mesi, sies mesi; un i siguec un an.
MISERABLES-IV-WEB	Aquerò ère era avantcramba des galères; e s’entraue aquiu per auer panat ua lèbe ath rei.
MISERABLES-IV-WEB	E qué hègen en aqueth sepulcre-lunfèrn?
MISERABLES-IV-WEB	Çò que se pòt hèr en un sepulcre, agonizauen; e çò que se pòt hèr en lunfèrn, cantauen; pr’amor que quan ja non rèste cap esperança, demore encara eth cant.
MISERABLES-IV-WEB	Enes aigües de Malta, quan s’apressaue ua galèra, s’entenie eth cant abantes qu’es rems.
MISERABLES-IV-WEB	Eth praube caçaire furtiu Survincent, qu’auie estat en sosterranh deth Chatelet, didie: Es rimes m’an sostengut.
MISERABLES-IV-WEB	Inutilitat dera poesia.
MISERABLES-IV-WEB	Entà qué servís ua rima?
MISERABLES-IV-WEB	En aqueth sosterranh neisheren lèu totes es cançons deth calò.
MISERABLES-IV-WEB	Deth croton deth gran Chatelet de París gessec eth melancolic fausnòm dera galèra de Montgomery: Timalumisen timalumison.
MISERABLES-IV-WEB	Era màger part d’aguestes cançons son lugubres; quauques ues son alègres; ua qu’ei trenda: Aciu que ves eth teatre deth diu vendado.
MISERABLES-IV-WEB	Per mès que se hèsque, jamès se poirà esfaçar deth còr der òme er amor.
MISERABLES-IV-WEB	En aguest mon d’accions ombriues se sauve eth secret.
MISERABLES-IV-WEB	Eth secret qu’ei de toti; eth secret entad aguesti miserables ei era unitat que servís de basa entara union.
MISERABLES-IV-WEB	Trincar-lo, qu’ei arrincar a cada membre d’aguesta comunautat terribla, quauqua causa d’eth madeish.
MISERABLES-IV-WEB	Denonciar en energetic lengatge deth calò ei: minjar eth tròç.
MISERABLES-IV-WEB	Coma s’eth denonciaire se hèsse a vier un shinhau dera substància de toti, e se neurisse damb un bocin de carn de cadun.
MISERABLES-IV-WEB	Qué ei recéber ua patacada?
MISERABLES-IV-WEB	Era metafòra respon: ei veir es esteles.
MISERABLES-IV-WEB	Aciu intervie eth calò; e ditz: candeletes, humassa; e eth lengatge usuau francés balhe ara patacada (souflet) coma sinonim humassa (camouflet).
MISERABLES-IV-WEB	Atau per ua sòrta de penetracion de baish entà naut, era metafòra, aguesta trajectòria incalculabla, hè a pujar ath calò dès era cavèrna enquiara académia.
MISERABLES-IV-WEB	Poulaillier, en tot díder: Aluga era mia candèla (camouflet), hè escríuer a Voltaire: Langleviel La Beaumelle merite cent patacades (camouflets).
MISERABLES-IV-WEB	Es investigacions sus eth calò se hèn a vier un descurbiment en cada pas.
MISERABLES-IV-WEB	Er estudi prigond d’aguest estranh idiòma mos amie entath misteriós punt d’interseccion dera societat regulara damb era societat maudita.
MISERABLES-IV-WEB	Eth panaire qu’a tanben era sua carn de canon, era matèria panabla, vosati, jo, quinsevolh que passe; eth pantre (pan, toti).
MISERABLES-IV-WEB	Eth calò qu’ei eth vèrbe hèt presoèr.
MISERABLES-IV-WEB	E reauments espaurís qu’eth principi pensant der òme posque èster amiat tan baish, e arrossegat e oprimit aquiu pes escures tiranies dera fatalitat; que posque èster agarrat per desconeishudi vincles en aguest precipici.
MISERABLES-IV-WEB	Ò, praube pensament des miserables!
MISERABLES-IV-WEB	Non acodirà arrés ena ajuda dera amna umana que jatz sus aguesta ombra?
MISERABLES-IV-WEB	Serà eth sòn destin demorar en era entà tostemp er esperit, eth libertador, er immens cavalièr des pegassi e des ipogrifi, eth soldat de color d’auròra, que baishe deth blu entre dues ales, eth brilhant cavalièr der avier?
MISERABLES-IV-WEB	Cridarà tostemp en vaganaut entara sua ajuda era lança de lum der ideau?
MISERABLES-IV-WEB	Ei condemnada a enténer arribar espaventosaments en espessor der abisme ath Mau, e a entreveir cada còp mès apròp, jos es aigües repugnantes, aguest cap de dragon, aguesta boca lançant esgluma, aguesta ondulacion serpejanta de garres, de holadors e d’anèles de hèr?
MISERABLES-IV-WEB	Li calerà víuer aquiu sense un resplendor, sense esperança, autrejada ara sua aproximacion formidabla e vagaments sentuda deth monstre, tremolosa, damb eth pèu esperluat, retortilhant es braci, encadiada entà tostemp ena arròca dera net, ombriua Andromeda, esblancossida e nuda enes tenèbres?
MISERABLES-IV-WEB	III.- Calò que plore e calò qu’arrís.
MISERABLES-IV-WEB	Coma ja auem dit, eth calò complèt, eth calò de hè quate cents ans, coma eth calò d’aué, ei penetrat d’aguest tenebrós esperit simbolic que balhe a totes es paraules ja un aspècte adolorit ja un aire menaçaire.
MISERABLES-IV-WEB	Se descurbís en eres era anciana e terribla tristor des brigands dera Cort des Miracles, que hègen as cartes damb jòcs de cartes especiaus, que d’eri se n’a conservat quauqu’un.
MISERABLES-IV-WEB	Eth ueit de bastons, per exemple, representaue un gran arbe damb ueit granes huelhes de tréfol, espècia de personificacion fantastica deth bòsc.
MISERABLES-IV-WEB	Ath pè der arbe se vedie un fogairon, que tres lèbes padenauen un caçaire ena padena, e darrèr, en un aute fogairon, ua marmita humejant, d’a on gessie eth cap deth gosset.
MISERABLES-IV-WEB	Arren mès lugubre qu’aguestes represalhes en pintura, e en ua barralha, en preséncia des fogairons qu’usclauen as contrabandèrs, e deth caudèr que se codien es monedèrs faussi.
MISERABLES-IV-WEB	Es diuèrses formes que cuelhie eth pensament en reiaume deth calò, enquia e tot era cançon, era burla, era menaça, auien aguest caractèr imponent e umiliat.
MISERABLES-IV-WEB	Totes es cançons, qu’era sua musica s’a sauvat bèth còp, qu’èren umiles e planhoses.
MISERABLES-IV-WEB	Eth pigre se cridaue praube pigre, e tostemp ei era lèbe que s’amague; er arrat que s’escape, er audèth que hug.
MISERABLES-IV-WEB	A penes reclame; se limite a alendar; un des sòns panteishi qu’a arribat enquia nosati: Mande na jabillo sasta Debel, o batu de manuces, asti traelar a desqueres chaboros y junelar desqueres bariches di traelarse.
MISERABLES-IV-WEB	Eth miserable, tostemp qu’a temps de pensar, se hè petit dauant dera lei, e menspredós dauant dera societat: se bote capenjós, suplique, se vire entara pietat; se ve que se’n sap des sues fautes.
MISERABLES-IV-WEB	Tà mejans deth darrèr sègle se verifiquèc un cambi.
MISERABLES-IV-WEB	Es cançons dera preson, es estriuets des panaires cuelheren, de bèra manèra, un gèst insolent e alègre.
MISERABLES-IV-WEB	Eth planhós maluré siguec remplaçat per larifla.
MISERABLES-IV-WEB	En sègle XVIII se torne a trapar en lèu totes es cançons des galères e des presons ua alegria diabolica e enigmatica.
MISERABLES-IV-WEB	Mirliton ribonribete Surlababi, mirlababo Mirliton ribonribo.
MISERABLES-IV-WEB	Aquerò se cantaue tant qu’esgorjauen a un òme en ua tuta e en un amagader deth bòsc.
MISERABLES-IV-WEB	Simptòma grèu.
MISERABLES-IV-WEB	En sègle XVIII, era anciana malenconia d’aguestes tristes classes s’esbugasse; se meten a arrir; se’n burlen deth gran Debel e deth gran benguistano.
MISERABLES-IV-WEB	Dempús eth temps de Loís XV, criden ath rei de França “eth marqués de París”.
MISERABLES-IV-WEB	Que ja son lèu alègres.
MISERABLES-IV-WEB	Ua sòrta de leugèra lum ges d’aguesti miserables coma s’era consciéncia non les pesèsse bric.
MISERABLES-IV-WEB	Aguestes planhoses tribús dera ombra non an ja solet era audàcia desesperada des accions, senon tanben era gausaria negligenta der engenh.
MISERABLES-IV-WEB	Eth senhau de qué pèrden eth sentiment dera sua criminalitat, e de qué trapen entre es pensaires e es utopiste ua empara, qu’eri madeishi desconeishen; eth senhau de qué eth panatòri e eth pilhatge comencen a calar-se enquia e tot enes doctrines e enes sofismes; de sòrta que pèrden quauquarren dera sua lejor, en tot prestar ua grana part d’era as sofismes e as doctrines; eth senhau, a tot darrèr, se non se desvie aguest corrent, de qué s’aprèsse ua explosion prodigiosa.
MISERABLES-IV-WEB	Arturem-mos aciu un moment.
MISERABLES-IV-WEB	A qui acusam?
MISERABLES-IV-WEB	Ath sègle XVIII?
MISERABLES-IV-WEB	Ara sua filosofia?
MISERABLES-IV-WEB	Non, plan que non.
MISERABLES-IV-WEB	Era òbra deth sègle XVIII ei sana e bona.
MISERABLES-IV-WEB	Es enciclopedistes, damb Diderot en cap; es fisiocrates, damb Turgot en cap; es filosòfi, damb Voltaire en cap; es utopistes, damb Rousseau en cap, son es quate legions sagrades, qu’ada eres se deu er immens pas balhat pera umanitat entara lum.
MISERABLES-IV-WEB	Que son es quate avantgardes deth gènre uman, que se dirigissen entàs quate punts cardinaus deth progrès.
MISERABLES-IV-WEB	Diderot entà çò de beròi, Turgot entà çò d’util, Voltaire entà çò de vertadèr, Rousseuau entà çò de just.
MISERABLES-IV-WEB	Mès, ath costat e per dejós des filosòfi èren es sofistes, vegetacion verinosa barrejada damb eth progrès saludable, ceguta en un bòsc vèrge.
MISERABLES-IV-WEB	Tant qu’eth borrèu usclaue en pati deth palai de Justícia es grani libres desliuradors deth sègle, escrivans, aué desbrembadi, publicauen, damb eth privilègi deth rei, certans escrits estranhaments desorganizadors, avidaments liejudi pes miserables.
MISERABLES-IV-WEB	Aguesti hèts prigonds, mès ignoradi, non èren coneishudi ena superfícia.
MISERABLES-IV-WEB	Quauqui viatges, era escurina d’un hèt constitusís eth sòn perilh: qu’ei escur, pr’amor qu’ei sosterranh.
MISERABLES-IV-WEB	De toti es escrivans, eth que dilhèu apregondic enes masses era galaria mès insalubra, siguec Restic dera Bretonne.
MISERABLES-IV-WEB	Aguest trabalh, comun en tota Euròpa, hec mès estralhs en Alemania qu’en cap aute lòc.
MISERABLES-IV-WEB	En Alemania, pendent aguest periòde, resumit per Schiller en sòn famós drama Es Bandits, eth panatòri e eth pilhatge se quilhauen en protèsta contra era propietat e eth trabalh; s’assimilauen cèrtes idies elementaus, especioses e fausses, justes aparentaments, absurdes en realitat; s’estropauen en aguestes idies, despareishien en eres de bèra manèra; cuelhien un nòm abstracte, e passauen en estat de teoria; e d’aguesta manèra circulauen entre era multitud laboriosa, pacienta e aunèsta, sense cap notícia des madeishi quimics imprudents qu’auien premanit era barrèja; sense saber-se’n es masses que l’acceptauen.
MISERABLES-IV-WEB	Tostemp que se verifique un hèt d’aguesta sòrta, qu’ei fòrça grèu.
MISERABLES-IV-WEB	Eth patiment engendre era colèra e, mentre es classes prospèren, se cèguen o s’adormissen, qu’aquerò ei tostemp barrar es uelhs, er òdi des classes maleroses alugue era sua tèda ara lum de quauque anim tetric o esgarrat, que sónie en un cornèr, e damb era se met a examinar ara societat.
MISERABLES-IV-WEB	Er examen der òdi!
MISERABLES-IV-WEB	Causa terribla!
MISERABLES-IV-WEB	D’aciu vien, s’eth malastre deth temps ac vò, aguestes terribles commocions qu’abantes se cridauen jacqueries, qu’ath sòn costat es agitacions puraments politiques son jòcs de mainatges, que non son ja era luta der oprimit contra er opressor, senon era revòuta deth malèster contra eth benèster.
MISERABLES-IV-WEB	Tot s’esbauce alavetz.
MISERABLES-IV-WEB	Es jacqueries son tremolors deth pòble.
MISERABLES-IV-WEB	Aguest perilh, imminent dilhèu en Euròpa tà finaus deth sègle XVIII, siguec eth qu’arturèc era Revolucion francesa, aguest acte immens de probitat.
MISERABLES-IV-WEB	Era Revolucion francesa, que non ei senon çò d’ideau armat damb era espada, se lheuèc, e damb eth madeish movement brusc barrèc era pòrta deth mau e dauric era pòrta deth ben.
MISERABLES-IV-WEB	Desliurèc era question de tot aquerò que l’escurie, promulguèc era vertat, expulsèc eth miasma, sanèc eth sègle e coronèc ath pòble.
MISERABLES-IV-WEB	Se pòt díder d’era qu’a creat ar òme per dusau viatge, en tot autrejar-li ua dusau amna: eth dret.
MISERABLES-IV-WEB	Eth sègle XIX erete e milhore era sua òbra; e aué era catastròfa sociau qu’auem mentat adès ei simplaments impossibla.
MISERABLES-IV-WEB	Denonciar-la qu’ei ceguetat; cranher-la, peguesa.
MISERABLES-IV-WEB	Era revolucion qu’ei era vacuna dera jacqueria.
MISERABLES-IV-WEB	Gràcies ara revolucion es condicions sociaus an cambiat.
MISERABLES-IV-WEB	Es malauties feudaus e monarquiques non son ja ena nòsta sang; ja non i a arren dera Edat Mejana ena nòsta constitucion.
MISERABLES-IV-WEB	Non èm ja en aqueri tempsi qu’es orribles palpitacions interiores hègen ua irrupcion, que s’entenie jos es pès er escur rumor d’un bronit sord, qu’apareishien ena superfícia dera civilizacion cèrtans levatges de galaries secretes; qu’eth solèr se daurie; que se daurien es vòutes des cavèrnes e se vedie gésser de pic, dera tèrra, caps monstruosi.
MISERABLES-IV-WEB	Eth sentit revolucionari qu’ei un sentit morau.
MISERABLES-IV-WEB	Eth sentiment deth dret desvolopat, desvolòpe eth sentiment deth déuer.
MISERABLES-IV-WEB	Era lei de toti ei era libertat, qu’acabe a on comence era libertat der aute, sivans era admirabla definicion de Robespierre.
MISERABLES-IV-WEB	Dempús 1789, eth pòble sancer s’espandís en individú reauçat; non i a un solet praube que, en auer eth sòn dret, non age eth sòn arrai de lum; er ahaimat sent ath sòn laguens era aunestetat de França; era dignitat deth ciutadan ei ua armadura interiora; eth qu’ei liure ei escrupulós; eth que vòte, regne.
MISERABLES-IV-WEB	D’aciu vie era incorruptibilitat, d’aciu er avortament d’aguestes ambicions funèstes; d’aciu qu’es uelhs s’abaishen eroïcaments dauant des temptacions.
MISERABLES-IV-WEB	Eth sanejament revolucionari ei tau, qu’en un dia de libertat, en un 14 de junhsèga, en un 10 d’agost, non i a populaça.
MISERABLES-IV-WEB	Eth prumèr crit dera multitud illuminada e agranida ei: “Pena de mòrt ath panaire!” Eth progrès ei aunèst; çò d’ideau e absolut non amaguen arren.
MISERABLES-IV-WEB	Qui acompanhèc en 1848 es furgons qu’amiuen es riqueses des Tulheries?
MISERABLES-IV-WEB	Es pelhaires dera banlèga de Sant Antòni.
MISERABLES-IV-WEB	Eth pelhòt hec era garda dauant deth tresaur: era vertut hec reludents ad aguesti pelhòts.
MISERABLES-IV-WEB	Damb es pès descauci sauvauen aquera corona.
MISERABLES-IV-WEB	S’acabèc, donc, era jacqueria.
MISERABLES-IV-WEB	Me hè dò pes adreits.
MISERABLES-IV-WEB	Damb era se’n va eth temor qu’a costat eth sòn darrèr efècte, e que ja non poirà èster tengut en politica; s’a trincat eth ressòrt der espèctre ròi: toti ac saben.
MISERABLES-IV-WEB	Er espantaudèths que ja non espante; es audèths cuelhen familiaritats damb eth manequin; es parrats se calen en eth; es ciutadans se’n arrissen d’eth.
MISERABLES-IV-WEB	IV.- Es dus déuers: velhar e demorar.
MISERABLES-IV-WEB	En èster es causes atau, s’a esbugassat tot eth perilh sociau?
MISERABLES-IV-WEB	Non.
MISERABLES-IV-WEB	Non i a ja jacqueria; era societat que pòt èster tranquilla d’aguest costat; non se li harà ja mau sang; mès, que pense ena manèra qu’alende.
MISERABLES-IV-WEB	Era apoplegia non ei de crànher, mès òc era tisi.
MISERABLES-IV-WEB	Era tisi sociau se cride misèria.
MISERABLES-IV-WEB	Madeish se morís minat qu’estronhat.
MISERABLES-IV-WEB	Non mos vam a cansar de repetí’c: pensar, mès que mès, ena multitud deseretada e dolorida, padegar-la, autrejar-li aire e lum, estimar-la, agranir magnificaments eth sòn orizon, balhar-li era educacion jos totes es formes possibles, aufrir-li er exemple deth trabalh, jamès eth dera guitèra, amendrir eth pes dera carga individuau, en tot aumentar era nocion dera fin universau, limitar era prauvetat sense limitar era riquesa, crear vasti camps d’activitat publica e populara, auer coma Briareo11 cent mans entà estener- les pertot as aflaquidi e as oprimidi, emplegar eth poder collectiu en aguest gran déuer de daurir talhèrs entà toti es braci, escòles entà totes es aptituds, e laboratòris entà totes es intelligéncies; aumentar eth salari, amendrir eth trabalh, equilibrar eth déuer e er auer, ei a díder, proporcionar eth gòi ar esfòrç, e era hartèra ath besonh; en resumit, hèr a gésser ar aparelh sociau mès claretat e mès benèster en profitament des que patissen e des qu’ignoren; aguesta ei, qu’arrés se’n desbrembe, era prumèra des obligacions frairaus; aguesta ei, qu’ac sàpien es còrs egoïstes, eth prumèr des besonh politics.
MISERABLES-IV-WEB	E ça que la, tot aquerò non ei qu’un començament.
MISERABLES-IV-WEB	Era vertadèra question ei aguesta: eth trabalh non pòt èster ua lei sense que sigue un dret.
MISERABLES-IV-WEB	Non persutam mès, pr’amor que non ei aguest eth lòc de hè’c.
MISERABLES-IV-WEB	S’era natura se cride Providéncia, era societat li cau cridar-se Prevision.
MISERABLES-IV-WEB	Eth creishement intellectuau e morau non ei mens indispensable qu’eth melhorament materiau.
MISERABLES-IV-WEB	Era sciéncia ei un viatic, eth pensament qu’ei de prumèr besonh; era vertat ei un aliment, coma eth horment.
MISERABLES-IV-WEB	Ua rason sense sciéncia e sense prudéncia, que s’aflaquís.
MISERABLES-IV-WEB	Planhem madeish qu’as estomacs, as anims que non mingen.
MISERABLES-IV-WEB	Eth progrès tire entara solucion deth problèma.
MISERABLES-IV-WEB	Vierà un dia que toti s’estonaràn.
MISERABLES-IV-WEB	Eth gènre uman, pujant tostemp, artenherà qu’es capes mès prigondes gesquen naturauments der airau deth malastre.
MISERABLES-IV-WEB	Era desaparicion dera misèria vierà per ua simpla elevacion de nivèu.
MISERABLES-IV-WEB	Arrés pòt dobtar d’aguesta gran solucion.
MISERABLES-IV-WEB	Qu’ei vertat que çò passat a encara fòrça vida, en moment qu’escriuem.
MISERABLES-IV-WEB	Reviu.
MISERABLES-IV-WEB	E aguest rejoveniment d’un cadavre qu’ei ua causa estonanta.
MISERABLES-IV-WEB	Camine e s’aprèsse; semble trionfant: qu’ei un mòrt conquistador; arribe damb era sua legion, es supersticions; damb era sua espada, eth despotisme; damb era sua bandèra, era ignorància; en pòc de temps a guanhat dètz batalhes, auance, menace, arrís, e ei dauant des nòstes pòrtes.
MISERABLES-IV-WEB	Per çò que tanh a nosati, que non mos cau desesperar: venem eth terren a on ei acampat Anibal.
MISERABLES-IV-WEB	Nosati, es que credem, qué podem crànher?
MISERABLES-IV-WEB	Non i a repè enes idies, coma non n’a enes arrius.
MISERABLES-IV-WEB	Mès que reflexionen aqueri que non vòlen er avier: en tot díder non ath progrès, non ei er avier que condemnen, senon ada eri madeishi.
MISERABLES-IV-WEB	Se creen ua malautia ombriua; s’inoculen eth mau deth passat.
MISERABLES-IV-WEB	Non i a qu’ua manèra de remir-se a èster Deman: morir.
MISERABLES-IV-WEB	Mès nosati non volem cap mòrt: era deth còs coma mès tard possible; era dera amna, jamès.
MISERABLES-IV-WEB	Òc; er enigma diderà era sua paraula; era esfinx parlarà, eth problèma se resolverà.
MISERABLES-IV-WEB	Òc; eth pòble, esboçat peth sègle XVIII, serà perfeccionat peth sègle XIX.
MISERABLES-IV-WEB	Qui ac remisque serà un pèc.
MISERABLES-IV-WEB	Era perfeccion futura, er estat pròche deth benèster universau qu’ei un fenomèn divinaments fatau.
MISERABLES-IV-WEB	Es hèts umans son regidi per immenses empossades simultanèes que les amien a toti, e en un temps determinat, entar estat logic; ei a díder, entar equilibri e era equitat.
MISERABLES-IV-WEB	Ua fòrça terrenau e celestiau ges dera umanitat e la govèrne; aguesta fòrça hè miracles; es solucions meravilhoses non li son mès de mau hèr qu’es peripécies extraordinàries.
MISERABLES-IV-WEB	Ajudada pera sciéncia que ven der òme, e per eveniment, que ven de un aute costat, s’espaurís pòc d’aguestes contradiccions en enonciat des problèmes, que li semblen impossibilitats ara plèba.
MISERABLES-IV-WEB	Mentretant, non mos arturem, non trantalhem, non mos arturem ena grandiosa marcha des intelligéncies.
MISERABLES-IV-WEB	Era filosofia sociau ei essenciauments era sciéncia dera patz: qu’a coma objècte, e li cau auer coma resultat, dissòler era colèra en estudi der antagonisme; examine, escorcolhe, analise, e dempús recompause; actue pera via dera reduccion, hènt enlà tostemp er òdi.
MISERABLES-IV-WEB	Qu’ua societat despareishe dauant deth vent que se cale sus es òmes, qu’ac auem vist mès d’un còp; era istòria ei plia de naufragis de pòbles e d’emperis: costums, leis, religions, tot despareish eth dia mens pensat dauant dera tempèsta desconeishuda que passe e l’arrossègue.
MISERABLES-IV-WEB	Es civilizacions dera India, de Caldea, de Persia, d’Asiria, d’Egipte an despareishut ua darrèr dera auta.
MISERABLES-IV-WEB	Per qué?
MISERABLES-IV-WEB	Ac ignoram.
MISERABLES-IV-WEB	Quines sigueren es encauses d’aguesti desastres?
MISERABLES-IV-WEB	Non ac sabem.
MISERABLES-IV-WEB	S’aurien pogut sauvar aguestes societats?
MISERABLES-IV-WEB	Siguec sòn eth tòrt?
MISERABLES-IV-WEB	An alimentat quauque vici fatau que les a perdut?
MISERABLES-IV-WEB	En quina mesura entre eth suicidi en aguestes mòrts terribles d’ua nacion o d’ua raça?
MISERABLES-IV-WEB	Aguestes questions non an responsa.
MISERABLES-IV-WEB	Era ombra capère es civilizacions condemnades.
MISERABLES-IV-WEB	Hègen aigua, donques que se n’an anat entath hons; que non auem arren mès a díder.
MISERABLES-IV-WEB	E guardam damb ua cèrta espècia d’estonament, en hons d’aguest mar que se cride passat, darrèr d’aguestes ondades colossaus que se criden sègles, trasbastar aguesti immensi vaishèths Babilonia, Ninive, Tarsis, Tebas, Roma, jos era bohada espaventosa que ges de totes es boques de tenèbres.
MISERABLES-IV-WEB	Mès aguestes tenèbres se queden aquiu; aciu auem lum.
MISERABLES-IV-WEB	Ignoram es maus des civilizacions ancianes; mès coneishem es malauties dera nòsta: pertot auem sus era eth dret dera lum; campam es sues bereses e desnisham es sues diformitats.
MISERABLES-IV-WEB	A on i a un dolor, lo sondejam; e consignat eth patiment, er estudi dera encausa mos amie entath descurbiment deth remèdi.
MISERABLES-IV-WEB	Era nòsta civilizacion, òbra de vint sègles, ei ath còp un monstre e un prodigi; e s’ac vau que la sauvem.
MISERABLES-IV-WEB	E serà sauvada.
MISERABLES-IV-WEB	Padegar-la, qu’ei ja molt; illuminar-la, ei quauquarren mès.
MISERABLES-IV-WEB	Eth pensador modèrn qu’a un déuer: auscultar ara civilizacion.
MISERABLES-IV-WEB	Ac tornam a díder: aguesta aucultacion ei un estimul; e persutant en estimul volem acabar aguestes planes, entreacte austèr d’un drama dolorós.
MISERABLES-IV-WEB	Jos era mortalitat sociau se descurbís era immortalitat umana.
MISERABLES-IV-WEB	Peth hèt de qué deth glòb age aciu e delà aguestes herides que se criden cratèrs, e aguesti herpes cridadi fumaròles; peth hèt de qué i age un volcan que se daurisque e lance eth sòn pus, eth glòb non morís.
MISERABLES-IV-WEB	Es maus deth pòble non aucissen ar òme.
MISERABLES-IV-WEB	E, ça que la, eth qu’estúdie era clinica sociau tremòle en cada moment.
MISERABLES-IV-WEB	Es mès fòrts, coma es mès sensibles, coma es mès logics, qu’an es sues ores d’aflaquiment.
MISERABLES-IV-WEB	Arribarà er avier?
MISERABLES-IV-WEB	Semble que lèu ei possible hèr aguesta pregunta quan se desnishen tantes ombres terribles, tant escurs ròstres entre es egoïstes e es miserables; enes egoïstes, es copacaps, es tenèbres d’ua educacion rica, es talents aumentadi pera embriaguesa, un estavaniment de prosperitat qu’estone, eth temor de patir, qu’en quauqui uns arribe enquiara aversion entàs que patissen, ua satisfaccion implacabla, eth jo tan holat que barre es pòrtes dera amna; enes miserables, era ambicion, era enveja, er òdi, que vie de veir gaudir as auti, es prigondes secodides dera fèra umana entara hartèra des talents, còrs plei de bromadís, era tristor, era fatalitat, eth besonh, era ignorància simpla e impura.
MISERABLES-IV-WEB	Mos cau contunhar lheuant es uelhs entath cèu?
MISERABLES-IV-WEB	Eth punt luminós qu’en eth se distinguís ei d’aqueri que s’amòrten?
MISERABLES-IV-WEB	Qu’ei fòrça terrible veir atau er ideau perdut enes prigondors, petit, isolat, imperceptible, ludent, mès entornejat de totes aguestes menaces neres, montruosaments apilerades ath sòn entorn.
MISERABLES-IV-WEB	Totun aquerò, non i a mès perilh qu’eth que patís ua estela en boca d’ua broma.
MISERABLES-IV-WEB	Libre ueitau: Er encantament e era desolacion.
MISERABLES-IV-WEB	I.- Plia lum.
MISERABLES-IV-WEB	Eth lector aurà comprenut qu’Eponina, en auer coneishut a trauèrs deth brescat ath logatari deth carrèr Plumet, a on l’auie enviat era Magnon, auie començat per separar as bandits deth carrèr Plumet, e dempús auie enviat aquiu a Mario, e que dempús de fòrça dies d’extasi dauant d’aqueth brescat, Mario, amiat per aguesta fòrça qu’arrossègue eth hèr entar asimant e ar aimant entàs pèires qu’ei hèta era casa deth sòn amor, auie acabat per entrar en jardin de Cosette, coma Romeo en jardin de Julieta.
MISERABLES-IV-WEB	Mès l’auie estat mès facil qu’a Romeo, donques qu’aguest li calèc escalar ua paret, e Mario non li calec que forçar un shinhau ua des barres deth brescat decrepit que trantalhaue en sòn alveòl quissonoat coma es dents des vielhs.
MISERABLES-IV-WEB	Mario ère prim e passèc aisidaments.
MISERABLES-IV-WEB	Coma que jamès i auie arrés en carrèr e Mario solet entraue en jardin de nets, non i auie cap perilh d’èster vist.
MISERABLES-IV-WEB	A compdar d’aquera ora benedida e santa qu’un punet junhec es dues amnes, Mario seguie vient cada net.
MISERABLES-IV-WEB	S’en aqueth moment dera sua vida Cosette auesse queigut en amor d’un òme pòc escrupulós e libertin, qu’aurie estat perduda; pr’amor que i a natures generoses que s’autregen complètaments, e Cosette n’ère ua d’aguestes.
MISERABLES-IV-WEB	Ua des magnanimitats dera hemna qu’ei cedir.
MISERABLES-IV-WEB	Er amor en aguesta nautada qu’ei absolut, se complique damb ua sòrta de ceguetat celestiau de pudor.
MISERABLES-IV-WEB	Mès, guairi perilhs corretz, amnes nòbles!
MISERABLES-IV-WEB	Fòrça còps balhatz eth còr, e nosati cuelhem eth còs; e vos demore eth còr e lo guardatz ena ombra tremolant.
MISERABLES-IV-WEB	Er amor que non a tèrme miei: o se pèrd o se sauve.
MISERABLES-IV-WEB	Eth destin uman ei embarrat en aguest dilèma.
MISERABLES-IV-WEB	Cap fatalitat establís aguest dilèma tant inexorablaments coma er amor.
MISERABLES-IV-WEB	Er amor ei era vida, se non ei era mòrt; qu’ei cunhèra, mès hòssa tanben.
MISERABLES-IV-WEB	Eth madeish sentiment ditz òc e non, en còr uman.
MISERABLES-IV-WEB	De totes es causes que Diu creèc, eth còr ei era que despen mès lum, mès tanben mès ombra.
MISERABLES-IV-WEB	Diu volec qu’er amor que Cosette trapèsse siguesse un d’aguesti que sauven.
MISERABLES-IV-WEB	Tant que se tardèc eth mès de mai de 1832, i auec totes es nets en aqueth praube jardin sauvatge, jos eth huelham cada dia mès embaumat e mès espés, dus èssers alendant castetat e innocéncia, negadi enes felicitats celèstes, mès pròches as arcangels qu’as òmes, purs, casti, embriagadi, esplendits, que ludien er un entar aute enes tenèbres.
MISERABLES-IV-WEB	Li semblaue a Cosette que Mario amiaue ua corona, e a Mario que Cosette amiaue un nimbe.
MISERABLES-IV-WEB	Se tocauen, se guardauen, se cuelhien es mans, se sarrauen er un en aute, mès que i auie ua distància que non trauessauen; e non ère que la respectèssen, senon que l’ignorauen.
MISERABLES-IV-WEB	Mario auie ua barralha, era puretat de Cosette; Cosette auie ua empara, era leiautat de Mario.
MISERABLES-IV-WEB	Eth prumèr punet qu’auie estat eth darrèr.
MISERABLES-IV-WEB	Mario, dempús, non auie hèt que tocar damb es sòns pòts era man o eth vestit, o un recauquilh des peus de Cosette.
MISERABLES-IV-WEB	Cosette ère entada eth un perhum e non ua hemna: l’alendaue.
MISERABLES-IV-WEB	Era non li remie arren, eth non demanaue arren; era ère erosa, eth ère satisfèt.
MISERABLES-IV-WEB	Viuien en aguest erós estat que se poirie cridar er enludernament d’ua amna per ua amna.
MISERABLES-IV-WEB	Qu’ère aquerò era inefabla prumèra abraçada de dues virginitats en çò d’ideau.
MISERABLES-IV-WEB	Dus cignes que se trapauen en camp dera puretat.
MISERABLES-IV-WEB	En aquera ora der amor qu’eth delèit care absoludaments jos eth poder der extasi, Mario, eth pur e serafic Mario, aurie estat mèsalèu capable de pujar en ua casa de prostitucion, que de quilhar era punta deth vestit de Cosette.
MISERABLES-IV-WEB	Un viatge, ara lum dera lua, Cosette s’inclinèc entà cuélher quauquarren deth solèr, se miei dauric eth sòn corset e deishèc ath descubèrt eth neishement deth còth.
MISERABLES-IV-WEB	Mario virèc era guardada.
MISERABLES-IV-WEB	Qué se passaue entre aqueri dus èssers?
MISERABLES-IV-WEB	Arren; que s’adorauen.
MISERABLES-IV-WEB	De nets, quan èren aquiu, eth jardin semblaue un lòc viu e sagrat.
MISERABLES-IV-WEB	Totes es flors se daurien ar entorn d’eri e les manauen perhums, e eri daurien es sues amnes e les vessauen sus es flors.
MISERABLES-IV-WEB	Era vegetacion cauda e vigorosa tremolaue plia de saba e d’alegria ath torn d’aqueri dus innocents, e eri se didien paraules d’amor, que hègen estrementir as arbes.
MISERABLES-IV-WEB	E quines paraules èren aguestes?
MISERABLES-IV-WEB	Alendades, arren mès.
MISERABLES-IV-WEB	Aguestes alendades qu’èren pro entà trebolar e esmòir tota aquera natura.
MISERABLES-IV-WEB	Poder magic, qu’a penes poirie compréner se se liegessen en un libre aguestes convèrses neishudes entà èster tirassades e dissipades coma er hum peth vent jos es huelhes.
MISERABLES-IV-WEB	E didetz: Tè!
MISERABLES-IV-WEB	Non ei qu’aquerò!
MISERABLES-IV-WEB	Òc, mainatjums, repeticions, arridolets per arren, foteses, pegaries, tot çò mès sublim e mès prigond.
MISERABLES-IV-WEB	Es soletes causes que meriten èster dites e èster escotades.
MISERABLES-IV-WEB	Er òme que non a dit e non a escotat jamès aguestes pegaries, aguestes petiteses, qu’ei un pèc e un mau òme.
MISERABLES-IV-WEB	Cosette li didie a Mario:
MISERABLES-IV-WEB	Sabes…?
MISERABLES-IV-WEB	A tot aquerò, e ath trauèrs d’aguesta celèsta virginitat, e sense que siguesse possible ne entà un ne entar aute díder com, se tractauen de tu).
MISERABLES-IV-WEB	Sabes?
MISERABLES-IV-WEB	Me cridi Eufrasia.
MISERABLES-IV-WEB	Eufrasia?
MISERABLES-IV-WEB	Non, te crides Cosette.
MISERABLES-IV-WEB	Ò, Cosette ei un nòm fòrça lèg que me meteren quan èra mainada.
MISERABLES-IV-WEB	Mès eth mèn vertadèr nòm ei Eufrasia.
MISERABLES-IV-WEB	Non t’agrade aguest nòm?
MISERABLES-IV-WEB	Òc… mès, Cosette non ei lèg.
MISERABLES-IV-WEB	Te shaute mès qu’Eufrasia?
MISERABLES-IV-WEB	Mès…
MISERABLES-IV-WEB	Alavetz, tanben a jo me shaute mès.
MISERABLES-IV-WEB	Cosette.
MISERABLES-IV-WEB	Crida-me Cosette.
MISERABLES-IV-WEB	E er arridolet qu’acompanhaue aguestes paraules hège d’aguest dialòg un idilli digne d’un bòsc que siguesse en cèu.
MISERABLES-IV-WEB	D’auti viatges, era lo guardaue fixaments, e exclamaue:
MISERABLES-IV-WEB	E Mario, ath miei d’un plaser celestiau, credie enténer ua estròfa cantada per ua estela.
MISERABLES-IV-WEB	O ben era li balhaue un copet pr’amor que tossie, e li didie:
MISERABLES-IV-WEB	Non tossigatz, cavalièr.
MISERABLES-IV-WEB	Qu’ei plan lèg aquerò de tossir e enquimerar-me.
MISERABLES-IV-WEB	Voi que sigatz bon, pr’amor que se siguéssetz mau, jo seria fòrça malerosa.
MISERABLES-IV-WEB	Que vòs que hessa?
MISERABLES-IV-WEB	E aquerò ère ua causa divina.
MISERABLES-IV-WEB	Un còp Mario li didec a Cosette:
MISERABLES-IV-WEB	Guarda, qu’un viatge m’imaginè que te cridaues Ursula.
MISERABLES-IV-WEB	E aquerò les hec arrir tota era net.
MISERABLES-IV-WEB	Un aute còp en miei d’ua d’aguestes convèrses exclamèc Mario:
MISERABLES-IV-WEB	Ò!, un dia en Luxembourg auí talents d’acabar d’espear a un invalid!
MISERABLES-IV-WEB	Mès s’arturèc e non venguec mès enlà.
MISERABLES-IV-WEB	Que l’aurie calut díder a Cosette dera camaliga, e aquerò ère un impossible.
MISERABLES-IV-WEB	Qu’auie entre eri ua sòrta de barralha desconeishuda, era carn, qu’ath sòn dauant arreculaue damb un cèrt temor sagrat aqueth amor innocent.
MISERABLES-IV-WEB	Mario s’imaginaue qu’aquerò ère víuer damb Cosette, e que ja non i auie mès en mon: vier cada net en carrèr Plumet, separar eth complasent hèr deth brescat deth president, sèir-se ath cant d’era en aqueth banc, guardar ath trauèrs des arbes era ludentor deth començament dera net, méter en contacte eth plec deth jolh deth sòn pantalon damb era pelha de cosette, amorassar-li era ungla deth dit pòdo, aspirar un dempús der aute eth perhum dera madeisha flor, entà tostemp, indefinidaments.
MISERABLES-IV-WEB	Mès, mentretant, es bromes passauen sus es sòns caps.
MISERABLES-IV-WEB	Tostemp que bohe eth vent arrossègue mès sòmis der òme que bromes deth cèu.
MISERABLES-IV-WEB	Aguest amor cast, lèu esquiu, non refusaue absoludaments era galantaria.
MISERABLES-IV-WEB	Eth compliment qu’ei coma un punet a trauèrs deth vel.
MISERABLES-IV-WEB	Eth delèit estròpe en eth eth sòn gèrme, amagant-se.
MISERABLES-IV-WEB	Es galantaries de Mario, saturades de quimères, èren, entà didè’c atau, celèstes.
MISERABLES-IV-WEB	Es audèths quan vòlen per aquiu naut ath costat des angels, deuen enténer aguestes paraules; en eres se barrejaue era vida, era umanitat, tota era quantitat de positivisme que Mario ère capable.
MISERABLES-IV-WEB	Qu’ère çò que se diderie ena tuta, eth preludi de çò que se diderie ena cramba, ua efusion lirica, era estròfa e eth sonet barrejadi, es cavalaresques iperbòles des amoretes; toti es refinaments dera adoracion plaçadi en un floret e exalant un subtil perhum celestiau, un inefable mormolh de còr a còr:
MISERABLES-IV-WEB	Ò, gasulhaue Mario, be n’ès de beròia!
MISERABLES-IV-WEB	Non gausi guardar-te.
MISERABLES-IV-WEB	Ès ua gràcia.
MISERABLES-IV-WEB	Sabi pas se que è. Eth baish deth tòn vestit, quan piste era punta deth pè, me capvire.
MISERABLES-IV-WEB	Quin resplendor despenes quan se daurís eth tòn pensament!
MISERABLES-IV-WEB	Tostemp parles damb rason.
MISERABLES-IV-WEB	Parla, t’escoti, t’admiri.
MISERABLES-IV-WEB	Ò, Be n’ei d’estranh e d’embelinaire tot aquerò!
MISERABLES-IV-WEB	Que sò vertadèraments hòl.
MISERABLES-IV-WEB	Ètz adorabla, senhoreta.
MISERABLES-IV-WEB	Estúdii es tòns pès damb eth microscòpi e era tua amna damb eth telescòpi.
MISERABLES-IV-WEB	E Cosette responie:
MISERABLES-IV-WEB	Preguntes e responses anauen coma podien en aguest dialòg, queiguent tostemp d’acòrd sus er amor, coma es manequins de saüc sus eth ressòrt.
MISERABLES-IV-WEB	Cosette qu’ère era simplicitat, era ingenuitat, era transparéncia, era blancor, eth candor, era lum.
MISERABLES-IV-WEB	Se podie díder de Cosette qu’ère clara.
MISERABLES-IV-WEB	Costaue en aqueth que la vedie ua sensacion coma er abriu o era auròra: se descurbie era arrosada enes sòns uelhs.
MISERABLES-IV-WEB	Cosette ère era condensacion de lum dera auròra en forma de hemna.
MISERABLES-IV-WEB	Ère ua causa plan simpla que Mario, en tot adorar-la, l’admirèsse.
MISERABLES-IV-WEB	Mès era vertat ei qu’aquera collegiala, trenda flor deth convent, parlaue damb ua prigonda penetracion esquista; e didie en cada moment tota sòrta de paraules vertadères e delicades.
MISERABLES-IV-WEB	Era sua parlòta qu’ère convèrsa: non s’enganhaue en cap ahèr, e vedie tostemp çò de just.
MISERABLES-IV-WEB	Era hemna sent e parle damb eth trende instint deth còr, qu’ei infalible.
MISERABLES-IV-WEB	Arrés pòt díder causes trendes e prigondes, ath còp, coma ua hemna.
MISERABLES-IV-WEB	Era doçor e era prigondor constitusissen ara hemna, ei a díder, ath cèu.
MISERABLES-IV-WEB	En aguesta plia felicitat les pistauen en cada moment lèrmes enes uelhs.
MISERABLES-IV-WEB	Un petit insècte estronhat, ua ploma queiguda d’un nin, ua arrama d’un arbe trincada, les entrementie; e eth sòn extasi, doçaments chaupat de malenconia, semblaue que solet demanaue ua lèrma.
MISERABLES-IV-WEB	Un simptòma mès gran der amor ei ua estrementida lèu insuportable a viatges.
MISERABLES-IV-WEB	E dempús d’aquerò (donques que taus contradiccions son eth jòc des relampits amorosi) arrien espontanèaments e damb grana libertat, e tan familharaments, que semblauen a viatges dus mainatges.
MISERABLES-IV-WEB	Totun, enquia e tot ingnorant-ac aqueri còrs que vessauen castetat, aquiu ère era natura indesbrembabla.
MISERABLES-IV-WEB	Aquiu ère damb eth sòn objècte brutau e sublim, e quinsevolh que sigue era innocéncia des amnes, se sent, ena convèrsa intima mès pudica, era adorabla e misteriosa broma que separe dus aimants de dus amics.
MISERABLES-IV-WEB	S’idolatrauen.
MISERABLES-IV-WEB	Çò de permanent o çò d’immudable subsistissen.
MISERABLES-IV-WEB	Es aimants s’estimen, se n’arrissen, se hèn bailines damb es pòts, entrelacen es dits des mans, se tutegen, e tot aquerò non s’opause ara eternitat.
MISERABLES-IV-WEB	Dus aimants s’amaguen pera net en crepuscul, en invisible, coma es audèths, coma es ròses; se fascinen er un ar aute ena ombra damb es sòns còrs que boten enes sòns uelhs; mormolhen, gasulhen, e mentretant, eth grandós movement des astres se realice en infinit.
MISERABLES-IV-WEB	II.- Er estabordiment dera felicitat completa.
MISERABLES-IV-WEB	Viuien vagaments estonadi dera sua felicitat.
MISERABLES-IV-WEB	Non se n’auien encuedat de qué eth colèra deimaue ara ciutat pendent aqueth mes.
MISERABLES-IV-WEB	S’auien hèt totes es confiances possibles; mès que non auien anat mès enlà des sòns nòms.
MISERABLES-IV-WEB	Mario l’auie dit a Cosette qu’ère orfanèl, que se cridaue Mario Pontmercy, qu’ère avocat, que viuie d’escríuer entàs libraris, qu’eth sòn defuntat pair ère coronèl e auie estat un eròi e qu’ère pelejat damb eth sòn pairin, qu’ère ric.
MISERABLES-IV-WEB	L’auie indicat tanben qu’ère baron; mès aquerò non l’auie costat cap efècte a Cosette.
MISERABLES-IV-WEB	Mario baron?
MISERABLES-IV-WEB	Non ac comprenie: non sabie se qué volie díder aguesta paraula: Mario ère baron.
MISERABLES-IV-WEB	Era, dera sua part, l’auie dit que s’auie educat en convent deth petit Picpus, que sa mair auie mòrt, coma era d’eth, que sa pair se cridaue eth senhor Fauchelevent, qu’ère plan brave, qu’autrejaue fòrça aumòines, qu’ère, a maugrat tot, un praube, e que se privaue de tot, sense privar-la ada era d’arren.
MISERABLES-IV-WEB	E causa estranha ena espècia de sinfonia que Mario s’estaue dès que vedie a Cosette; çò de passat, enquia e tot çò de mès recent, s’auie hèt entada eth tan confús e luenhant, que çò que Cosette li condaue, lo satisfège pliaments.
MISERABLES-IV-WEB	Non pensèc ne tansevolh parlar-li dera aventura nueitiua deth casalon, des Thenardier, dera usclada, dera estranha actitud e singulara hujuda de sa pair.
MISERABLES-IV-WEB	Mario se n’auie desbrembat de seguit de tot aquerò; non sabie pera net ne aquerò qu’auie hèt peth maitin, ne a on auie esdejoat, ne qui l’auie parlat; qu’auie enes aurelhes ua musica que l’ensordie entà quinsevolh aute pensament: solet existie enes ores que vedie a Cosette.
MISERABLES-IV-WEB	E alavetz, coma qu’ère en cèu, ère normau que desbrembèsse era tèrra.
MISERABLES-IV-WEB	Ambdús amiauen damb langor eth pes indefinible des delèits immateriaus.
MISERABLES-IV-WEB	Atau viuen aguesti somnambuls que se criden enamoradi.
MISERABLES-IV-WEB	Qui non a passat per aguestes causes!
MISERABLES-IV-WEB	Per qué arribe ua ora que se ges d’aguest cèu?
MISERABLES-IV-WEB	Per qué seguís era vida dempús?
MISERABLES-IV-WEB	Er amor lèu remplace ath pensament: qu’ei un complet desbrembe de çò d’aute.
MISERABLES-IV-WEB	Non li demanetz, donc, logica ara passion.
MISERABLES-IV-WEB	Que non i a encadenament logic absolut en còr uman, madeish que non i a cap figura geometrica perfècta ena mecanica celèsta.
MISERABLES-IV-WEB	Entà Cosette e Mario non existie arren mès que Cosette e Mario.
MISERABLES-IV-WEB	Er univèrs ath sòn entorn qu’ère coma queigut en un abisme.
MISERABLES-IV-WEB	Viuien en ua menuta d’aur.
MISERABLES-IV-WEB	Non auien arren dauant ne darrèr; Mario a penes pensaue que Cosette auie pair; en sòn cervèth i auie ua causa semblabla a un enludernament que tot ac esface.
MISERABLES-IV-WEB	De qué parlauen aqueri aimants?
MISERABLES-IV-WEB	Que ja ac auem dit: des flors, des irongletes, deth solei cogant, dera gessuda dera lua, de totes es causes importantes; s’ac didien tot, exceptat tot, ei a díder, eth tot des enamoradi, qu’ei er arren.
MISERABLES-IV-WEB	Mès eth pair, es realitats, era casina, es bandits, aquera aventura, qué les importaue?
MISERABLES-IV-WEB	N’èren segurs de qué auie existit aqueth sòmi?
MISERABLES-IV-WEB	Qu’èren dus, s’adorauen, non i auie qu’aquerò; tot çò d’aute non existie.
MISERABLES-IV-WEB	Ei probable qu’aguest estavaniment deth lunfèrn darrèr de nosati sigue inerent ara arribada en paradís.
MISERABLES-IV-WEB	Dilhèu s’an vist es dimònis?
MISERABLES-IV-WEB	Les a auut?
MISERABLES-IV-WEB	S’a auut pòur?
MISERABLES-IV-WEB	S’a patit?
MISERABLES-IV-WEB	Ja non se sap; tot aquerò ac capère ua broma rosada.
MISERABLES-IV-WEB	Atau viuien, donc, aqueri dus èssers, en ua gran nautada, damb tota era inversemblança que pòt auer ena natura; ne en nadir, ne en zenit, entre er òme e eth serafin; per dessús dera hanga, per dejós der etèr, en ua broma; a penes se descurbie qu’èren de carn e uas; qu’èren amna e extasi de cap a pès; massa sublimes entà caminar pera tèrra; mès encara damb pro umanitat entà desparéisher en blu, en suspension, coma atòms que demoren eth precipitat; aparentaments dehòra deth destin; ignorant era misèria der ager, der aué e deth deman; meravilhadi, extasiadi, flotants; aleugeridi per moments entara desaparicion en infinit; lèu prèsti a hèr eth vòl etèrn.
MISERABLES-IV-WEB	Dormien desvelhadi en aquera amanhagada.
MISERABLES-IV-WEB	Ò, letargia esplendida de çò reau esfaçat per çò ideau!
MISERABLES-IV-WEB	Quauqui viatges, encara que Cosette ère tan beròia, clucaue es uelhs ath sòn dauant; pr’amor que damb es uelhs barradi ère coma mielhor se ve era amna.
MISERABLES-IV-WEB	Mario e Cosette non se preguntauen a on anarien a parar.
MISERABLES-IV-WEB	Se guardauen coma en un encontre.
MISERABLES-IV-WEB	Qu’ei ua pretension der òme voler qu’er amor t’amie entà bèth lòc.
MISERABLES-IV-WEB	III.- Principi d’ombra.
MISERABLES-IV-WEB	Jean Valjean, dera sua part, non sospechaue arren.
MISERABLES-IV-WEB	Cosette, un shinhau mens soniaira que Mario, estaue alègra, e aquerò ère pro entà Jean Valjean pr’amor d’èster erós.
MISERABLES-IV-WEB	Es pensaments de Cosette, es sues trendes illusions, era imatge de Mario qu’aumplie era sua amna, non damnatjauen en arren era puretat incomparabla deth sòn polit front, cast e alègre.
MISERABLES-IV-WEB	Se trapaue ena edat qu’era vèrge amie er amor coma er àngel eth liri blanc.
MISERABLES-IV-WEB	Jean Valjean ère, donc, tranquil.
MISERABLES-IV-WEB	Ath delà, quan dus aimants se comprenen, tot se passe ben, e quinsevolh tresau que podesse trebolar eth sòn amor qu’ei en ua perfècta ceguetat per tòrt d’ues quantes precaucions, tostemp es madeishes entà toti es enamorats.
MISERABLES-IV-WEB	Atau, Cosette, jamès hège objeccions a Jean Valjean.
MISERABLES-IV-WEB	Que volie passejar?
MISERABLES-IV-WEB	Òc, pair mèn.
MISERABLES-IV-WEB	Volie demorar-se?
MISERABLES-IV-WEB	Plan ben.Volie passar era net ath costat de Cosette?
MISERABLES-IV-WEB	Era ac celebraue.
MISERABLES-IV-WEB	Coma que Jean Valjean se retiraue tostemp tàs dètz dera net, aguestes nets non venguie Mario en jardin enquia dempús d’aguesta ora, quan entenie deth carrèr estant que Cosette daurie era pòrta-hièstra dera escala.
MISERABLES-IV-WEB	Que non mos cau díder que pendent eth dia non apareishie Mario per aquiu.
MISERABLES-IV-WEB	Jean Valjean non se’n brembaue ja de qué existie tau òme.
MISERABLES-IV-WEB	Solet un còp, un maitin li didec a Cosette:
MISERABLES-IV-WEB	Cara!
MISERABLES-IV-WEB	Com n’as de ges ena esquia!
MISERABLES-IV-WEB	Era net anteriora, Mario, en un moment d’emocion, auie sarrat a Cosette contra era paret.
MISERABLES-IV-WEB	Era vielha Santos, que se calaue en lhet plan d’ora, non pensaue senon en dormir dempús d’auer acabat eth trabalh, e ac ignoraue tot coma Jean Valjean.
MISERABLES-IV-WEB	Mario non hège hangues jamès ena casa.
MISERABLES-IV-WEB	Quan ère damb Cosette s’amagaue en un cornèr près dera escala entà que non lo vedessen ne l’entenessen deth carrèr.
MISERABLES-IV-WEB	Aquiu se seiguien, en tot contentar-se fòrça viatges damb sarrar-se es mans vint còps per menuta, guardant es arrames des arbes.
MISERABLES-IV-WEB	Puretat neta!
MISERABLES-IV-WEB	Ores diafanes, lèu totes parières!
MISERABLES-IV-WEB	Aguesta sòrta d’amor ei ua colleccion de huelhes de liris blancs e de plomes de paloma.
MISERABLES-IV-WEB	Tota era amplada deth jardin les separaue deth carrèr.
MISERABLES-IV-WEB	Cada còp que Mario entraue e gessie, ajustaue suenhosaments era barra deth brescat, de manèra que non se notaue arren.
MISERABLES-IV-WEB	Partie normauments a mieja net, e se filaue de cap ara casa de Courfeyrac.
MISERABLES-IV-WEB	Aguest li didie a Bahorel:
MISERABLES-IV-WEB	T’ac pòs creir?
MISERABLES-IV-WEB	Mario se retire, ara, tara ua deth maitin.
MISERABLES-IV-WEB	Bahorel responie:
MISERABLES-IV-WEB	E qué vòs?
MISERABLES-IV-WEB	Es seminaristes que son tostemp un petard.
MISERABLES-IV-WEB	Quauqui viatges, Courfeyrac crotzaue es braci, e metent-se seriós, li didie a Mario:
MISERABLES-IV-WEB	Que vas perdut, joen!
MISERABLES-IV-WEB	Courfeyrac, òme practic, non vedie damb boni uelhs aguest reflèx d’un paradís invisible en Mario; se’n sabie plan pòc des passions inedites, se despacientaue e li hège frequentes reflexions a Mario entà que tornèsse ena realitat.
MISERABLES-IV-WEB	Un maitin li hec aguesta pregunta:
MISERABLES-IV-WEB	Sigues bon gojat, qui ei era?
MISERABLES-IV-WEB	Mès que non i auie manèra de “hèr parlar” a Mario.
MISERABLES-IV-WEB	Abans l’aurien arrincat es ungles qu’ua des tres sillabes sagrades que compausauen aguest nòm inefable: Cosette.
MISERABLES-IV-WEB	Er amor vertadèr qu’ei luminós coma era auròra e silenciós coma ua hòssa.
MISERABLES-IV-WEB	Courfeyrac solet auie notat en Mario qu’auie ua taciturnitat esplendida.
MISERABLES-IV-WEB	En aqueth alègre mes de mai, Mario e Cosette descurbiren immenses felicitats: Pelejar e cridar-se de vos, sonque entà cridar-se dempús de tu damb mès plaser.
MISERABLES-IV-WEB	Parlar longaments e damb es mès petiti detalhs de persones que non les importauen bric: naua pròva de qué en aguesta opèra seductora que se cride amor, eth libreto non ei lèu arren.
MISERABLES-IV-WEB	Entà Mario, enténer a Cosette parlar de liròts.
MISERABLES-IV-WEB	Entà Cosette, enténer a Mario parlar de politica.
MISERABLES-IV-WEB	Enténer damb es jolhs junhudi eth bronit des coches que passauen peth carrèr de Babilonia.
MISERABLES-IV-WEB	Contemplar eth madeish planeta en cèu, o eth madeish vèrme de lum ena tèrra.
MISERABLES-IV-WEB	Carar-se ath còp; màger plaser encara que parlar.
MISERABLES-IV-WEB	Eca, eca.
MISERABLES-IV-WEB	Ça que la, s’apressauen quauques complicacions.
MISERABLES-IV-WEB	Ua net que Mario anaue entath rendètz-vos peth baloard des Invalids, damb eth cap clin, coma de costum, en virar era cantoada deth carrèr Plumet, entenec díder ath sòn costat:
MISERABLES-IV-WEB	Bona net, senhor Mario.
MISERABLES-IV-WEB	Lheuèc eth cap e arreconeishec a Eponina.
MISERABLES-IV-WEB	Aquerò li costèc ua impression estranha.
MISERABLES-IV-WEB	Ne un solet viatge auie pensat en aquera gojata d’ençà deth dia que l’auie amiat entath carrèr de Plumet; non l’auie tornat a veir, e s’auie delit totafèt dera sua memòria.
MISERABLES-IV-WEB	Qu’auie motius entà estar-li arregraït e li deuie era sua felicitat presenta; totun, li shordèc trapar-la.
MISERABLES-IV-WEB	Qu’ei un error creir qu’era passion ei blossa quan ei erosa, e qu’amie ar òme entà un estat de perfeccion; l’amie, coma auem vist, entar estat de desbrembe.
MISERABLES-IV-WEB	En aguesta situacion, er òme se’n desbrembe d’èster dolent, mès que tanben se’n desbrembe d’èster brave.
MISERABLES-IV-WEB	Er arregraïment, eth déuer, es rebrembes essenciaus e inoportuns despareishen.
MISERABLES-IV-WEB	En quinsevolh aute temps, Mario aurie estat ua causa plan desparièra entà Eponina.
MISERABLES-IV-WEB	Absobit per Cosette, ne tansevolhe s’auie explicat claraments qu’aquera Eponina se cridaue Eponina Thenardier, qu’amiaue un nòm escrit en testament de sa pair, eth madeish nòm que per eth s’aurie sacrificat generosaments quauqui mesi abans.
MISERABLES-IV-WEB	Presentam a Mario tau qu’ère: enquia e tot eth nòm de sa pair despareishie de bèra manèra jos er esplendor deth sòn amor.
MISERABLES-IV-WEB	Responec, donc, damb quauque embarràs.
MISERABLES-IV-WEB	Qu’ètz Eponina?
MISERABLES-IV-WEB	Per qué me parlatz de vos?
MISERABLES-IV-WEB	Vos hè hèt bèra causa?
MISERABLES-IV-WEB	Non, responec eth.
MISERABLES-IV-WEB	Qu’ei vertat que non auie arren contra era, tot çò de contrari.
MISERABLES-IV-WEB	Mès se’n sabie de qué non podie hèr ua auta causa; cridant de tu a Cosette, li calie tractar de vos a Eponina.
MISERABLES-IV-WEB	Coma que Mario carèc, li didec Eponina:
MISERABLES-IV-WEB	Didetz, donc…
MISERABLES-IV-WEB	E s’arturèc.
MISERABLES-IV-WEB	Semblaue que li mancauen es paraules ad aquera creatura qu’auie estat tan despreocupada e tan gausada.
MISERABLES-IV-WEB	Sagec de hèr un arridolet e non podec.
MISERABLES-IV-WEB	E qué…?
MISERABLES-IV-WEB	Dempús carèc e abaishèc es uelhs.
MISERABLES-IV-WEB	Bona tarde, senhor Mario, didec dempús ara imprevista, e se n’anèc.
MISERABLES-IV-WEB	IV.- Cab roule en anglés, e tamború en calò.
MISERABLES-IV-WEB	Londeman, qu’ère eth 3 de junh de 1832, data que mos cau consignar per çò des eveniments grèus qu’èren suspenudi sus er orizon de París en estat de bromes cargades; Mario, en quèir era net, seguie eth madeish camin qu’era vesilha, damb es madeishi pensaments agradius en còr, quan vedec entre es arbes deth baloard a Eponina que venguie entada eth.
MISERABLES-IV-WEB	Dus dies seguits d’encontre qu’ère massa.
MISERABLES-IV-WEB	Se virèc ara prèssa, gessec deth baloard, cambièc de camin e se filèc de cap ath carrèr Plumet peth carrèr de Monsieur.
MISERABLES-IV-WEB	Eponina lo seguic enquiath carrèr Plumet, causa que non auie hèt jamès enquia alavetz, pr’amor que s’auie acontentat vedent-lo passar peth baloard, sense sajar de trapar-lo.
MISERABLES-IV-WEB	Sonque era vesilha l’auie parlat.
MISERABLES-IV-WEB	Eponina lo seguic, donc, sense qu’eth se’n sabesse, lo vedec separar eth hèr deth brescat e entrar en jardin.
MISERABLES-IV-WEB	Tè!, didec, qu’entre ena casa!
MISERABLES-IV-WEB	S’apressèc en brescat, temptèc es hèrs er un dempús der aute, e trapèc aisidaments eth que Mario auie separat.
MISERABLES-IV-WEB	Alavetz gasulhèc a mieja votz damb lugubre accent:
MISERABLES-IV-WEB	Arren d’aquerò, Lisette!
MISERABLES-IV-WEB	Se seiguec en estriu deth brescat, e ath costat deth hèr, coma se lo susvelhèsse.
MISERABLES-IV-WEB	Aqueth punt ère precisaments er extrèm deth brescat que tocaue ena casa pròcha e se formaue aquiu un angle escur qu’en eth s’amaguèc complètaments Eponina.
MISERABLES-IV-WEB	Atau s’estèc mès d’ua ora sense botjar-se ne alendar, autrejada as sues idies.
MISERABLES-IV-WEB	Tàs dètz dera net, ua des dues o tres persones que passauen peth carrèr Plumet, un vielh que s’auie tardat e pàssaue plan ara prèssa per aqueth lòc desèrt e de mala fama, costejant eth brescat, en arribar en angle que formaue aguest damb eth jardin, entenec ua votz sorda e menaçaira que didie:
MISERABLES-IV-WEB	Non me’n hèsqui de qué vengue cada net!
MISERABLES-IV-WEB	Eth caminaire guardèc ath sòn entorn, non vedec ad arrés, non gausèc guardar ad aqueth cornèr escur, auec pòur e se pressèc.
MISERABLES-IV-WEB	Aqueth caminaire que hec ben en partir de seguit, pr’amor que pòques menutes dempús, sies òmes qu’anauen separadi e a cuerta distància es uns des auti ath long dera paret, e qu’aurien pogut èster confonudi damb ua patrolha dera policia, entrèren en carrèr Plumet.
MISERABLES-IV-WEB	Eth prumèr qu’arribèc en brescat deth jardin s’arturèc e demorèc as auti: ua segonda dempús èren toti amassa.
MISERABLES-IV-WEB	Aqueri òmes se meteren a parlar en votz baisha.
MISERABLES-IV-WEB	Qu’ei aquiu, didec un d’eri.
MISERABLES-IV-WEB	I a quauque tamború (gosset) en jardin?, didec un aute.
MISERABLES-IV-WEB	Sabi pas.
MISERABLES-IV-WEB	Mès en tot cas è acabelado ua boleta que li haram jamelar T’as hèt a vier era pasta entà trincar era clariosa?
MISERABLES-IV-WEB	Plan mielhor, didec eth dusau qu’auie parlat.
MISERABLES-IV-WEB	Eth siesau, que non auie encara badat boca, se metec a examinar eth brescat, coma ac auie hèt Eponina ua ora abans, cuelhent damb era man cada ua des barres, e botjant-les damb precaucion.
MISERABLES-IV-WEB	Atau arribèc en hèr que Mario solie trèir.
MISERABLES-IV-WEB	Quan ac anaue a hèr ua man que gessec còp sec dera ombra, l’agarrèc eth braç; ath còp se sentec refusat en miei deth pièch, e entenec ua votz que li didie sense cridar:
MISERABLES-IV-WEB	Que i a un tamború.
MISERABLES-IV-WEB	E vedec a ua joena esblancossida ath sòn dauant.
MISERABLES-IV-WEB	Er òme sentec aguesta commocion que còste tostemp çò d’inesperat.
MISERABLES-IV-WEB	Se demorèc orriblaments estonat; non i a arren mès orrible qu’ès fères inquietes; eth sòn aspècte espaurit qu’ei temible.
MISERABLES-IV-WEB	Arreculèc e mormolhèc:
MISERABLES-IV-WEB	Qui ei aguesta coquina?
MISERABLES-IV-WEB	Era vòsta hilha.
MISERABLES-IV-WEB	Plan que òc, ère Eponina que parlaue a Thenardier.
MISERABLES-IV-WEB	Dauant dera aparicion d’Eponina, es auti cinc, ei a díder, Sonesòs, Tragamar, Babet, Montparnasse e Brujon, s’auien apressat sense bronit, sense precipitacion, sense díder ua soleta paraula, damb era sinistra lentor pròpia d’aguesti òmes nueitius.
MISERABLES-IV-WEB	Se les vedie quauqui repugnants utisi enes mans.
MISERABLES-IV-WEB	Tragamar amiaue ua d’aguestes pinces cuertes, qu’es guiterosi criden estialhes.
MISERABLES-IV-WEB	A!, qué hès aciu?
MISERABLES-IV-WEB	Qué vòs?
MISERABLES-IV-WEB	Vòs, dilhèu, empachar-mos trabalhar?
MISERABLES-IV-WEB	Eponina se metec a arrir, e sautèc en sòn còth:
MISERABLES-IV-WEB	Que sò aciu, pairet mèn, pr’amor que sò aciu.
MISERABLES-IV-WEB	Vos ètz qui non li cau èster aciu.
MISERABLES-IV-WEB	Qué vietz a hèr s’aquerò ei un coquilhon?
MISERABLES-IV-WEB	Que ja l’ac didí ara Magnon.
MISERABLES-IV-WEB	Non i a arren a hèr aciu.
MISERABLES-IV-WEB	Mès, abraçatz-me, estimat pair.
MISERABLES-IV-WEB	Be ne hè de temps que non vos è vist.
MISERABLES-IV-WEB	Qu’ètz ja dehòra!
MISERABLES-IV-WEB	Ètz liure!
MISERABLES-IV-WEB	Thenardier sagèc de desliurar-se des braci d’Eponina, e mormolhèc:
MISERABLES-IV-WEB	Plan ben; tu que ja m’as abraçat; òc, que sò dehòra; non sò laguens.
MISERABLES-IV-WEB	Ara vè-te’n.
MISERABLES-IV-WEB	Mès Eponina non deishaue de hèr-li bailines.
MISERABLES-IV-WEB	Pair mèn, se qué auetz hèt?
MISERABLES-IV-WEB	Conda-m’ac!
MISERABLES-IV-WEB	E era mia mair?
MISERABLES-IV-WEB	Balhatz-me naues dera mia mair.
MISERABLES-IV-WEB	Thenardier responec:
MISERABLES-IV-WEB	Qu’està ben; sabi pas.
MISERABLES-IV-WEB	Dèisha-me; te digui que te’n vages.
MISERABLES-IV-WEB	E tornèc a mèter es braci en còth de sa pair.
MISERABLES-IV-WEB	A, vai!
MISERABLES-IV-WEB	Qué pèga!, didec Babet.
MISERABLES-IV-WEB	Esdeguem-mos, didec Tragamar, que pòden passar es crochets.
MISERABLES-IV-WEB	Era votz deth ventrilòc mesurèc aguesti vèrsi: Ja non i a arrés que digue papa ne mama.
MISERABLES-IV-WEB	Eponina se virèc entàs cinc bandits.
MISERABLES-IV-WEB	Guarda!
MISERABLES-IV-WEB	Eth senhor Brujon.
MISERABLES-IV-WEB	Bon dia senhor Babet.
MISERABLES-IV-WEB	Sonesòs.
MISERABLES-IV-WEB	Non m’arreconeishetz ja, senhor Tragamar?
MISERABLES-IV-WEB	Com te va, Montparnasse?
MISERABLES-IV-WEB	Òc, se’n bremben de tu, didec Thenardier.
MISERABLES-IV-WEB	Dèisha-mos tranquils.
MISERABLES-IV-WEB	Aguesta qu’ei era ora des lops e non des garies, didec Montparnasse.
MISERABLES-IV-WEB	Ja ves que mos cau maquilar aciu.
MISERABLES-IV-WEB	Eponina li cuelhec era man a Montparnasse.
MISERABLES-IV-WEB	Tie compde!, didec aguest; te vas a talhar: qu’è un churi dubèrt.
MISERABLES-IV-WEB	Jo que sò dilhèu era hilha deth mèn pair.
MISERABLES-IV-WEB	Senhor Babet, senhor Trafalgar, jo me sò encargat de balhar lum ad aguest negòci.
MISERABLES-IV-WEB	Mos cau díder qu’Eponina non parlaue en calò.
MISERABLES-IV-WEB	Dès que coneishie a Mario, se l’auie hèt impossibla aguesta orribla lengua.
MISERABLES-IV-WEB	Sarrèc damb era sua petita man, uassuda e fèbla coma era d’ua esqueleta, es gròssi dits de Tragamar, e seguic:
MISERABLES-IV-WEB	Ja sabetz que non sò pèga.
MISERABLES-IV-WEB	Plan, donc, que me sò informat, e vos riscaratz en bades.
MISERABLES-IV-WEB	Ja vedetz.
MISERABLES-IV-WEB	Vos juri que non i a arren a hèr en aguesta casa.
MISERABLES-IV-WEB	Sonque i a hemnes, didec Tragamar.
MISERABLES-IV-WEB	Non.
MISERABLES-IV-WEB	Es logataris s’an mudat.
MISERABLES-IV-WEB	Es lums s’an mudat, didec Babet.
MISERABLES-IV-WEB	E mostrèc a Eponina a trauèrs des cimalhs des arbes ua lum que se passejaue peth humarau deth pabalhon.
MISERABLES-IV-WEB	Qu’ère era tia Santos qu’auie velhat entà botar era ròba blanca tà secar.
MISERABLES-IV-WEB	Eponina sagèc un nau recurs:
MISERABLES-IV-WEB	Vè-te’n ath diable!, didec Thenardier.
MISERABLES-IV-WEB	E la hec enlà entà entrar.
MISERABLES-IV-WEB	Compde que te vas a talhar, didec Montparnasse.
MISERABLES-IV-WEB	Thenardier higec damb eth sòn accent decisiu:
MISERABLES-IV-WEB	Vè-te’n, hemna, e dèisha qu’es òmes hèsquen es sòns negòcis.
MISERABLES-IV-WEB	Eponina deishèc anar era man de Montparnasse, qu’auie tornar a cuélher e didec:
MISERABLES-IV-WEB	Vos entestaditz, donc, a entrar en aguesta casa?
MISERABLES-IV-WEB	Quauquarren i a d’aquerò, didec eth ventrilòc en tot burlar-se’n.
MISERABLES-IV-WEB	Alavetz era s’emparèc en brescat, se tenguec de cara as sies bandits armadi enquias dents, e que semblauen ena net uns dimònis, e didec damb votz fèrma e baisha:
MISERABLES-IV-WEB	Plan, donc, jo que non voi.
MISERABLES-IV-WEB	Eri s’arturèren estonadi: Eth ventrilòc acabec era sua arridalha.
MISERABLES-IV-WEB	Era seguic: Amics, escotatz-me ben.
MISERABLES-IV-WEB	Que ja ei ua auta causa.
MISERABLES-IV-WEB	Ara que parli jo.
MISERABLES-IV-WEB	S’entratz en jardin, se tocatz aguest brescat, sorrisclèc, piqui es pòrtes, desvelhi as vesins, e hèsqui que vos agarren as sies, en tot cridar as agents de policia.
MISERABLES-IV-WEB	Era botgèc eth cap e higec:
MISERABLES-IV-WEB	Començant peth mèn pair!
MISERABLES-IV-WEB	Thenardier s’apressèc:
MISERABLES-IV-WEB	Non tant apròp, bon òme, didec Eponina.
MISERABLES-IV-WEB	Eth arreculèc, gasulhant entre dents:
MISERABLES-IV-WEB	Mès, se qué ei çò que t’a arribat?, e higec: Gosseta!
MISERABLES-IV-WEB	E s’estarnèc d’arrir d’ua manèra orribla.
MISERABLES-IV-WEB	Serè çò que volgatz, mès non entraratz.
MISERABLES-IV-WEB	Qu’ètz sies, e aquerò qué impòrte?
MISERABLES-IV-WEB	Qu’ètz òmes; donques jo que sò hemna.
MISERABLES-IV-WEB	Non me cau pòur; anatz-vo’n.
MISERABLES-IV-WEB	Vos digui que non entretz en aguesta casa pr’amor que jo non voi.
MISERABLES-IV-WEB	Se vos apressatz, ganhòli; ja vos è dit que sò eth gosset.
MISERABLES-IV-WEB	Non vos cranhi.
MISERABLES-IV-WEB	Seguitz eth vòste camin.
MISERABLES-IV-WEB	Que ja me shordatz!
MISERABLES-IV-WEB	Vosati a punhalades e jo a còps de sabata; qu’ei un partit parièr.
MISERABLES-IV-WEB	Auançatz, donc.
MISERABLES-IV-WEB	E hec un pas entàs bandits: estaue espaventosa, e se metec a arrir:
MISERABLES-IV-WEB	Tè!, que non me cau pòur.
MISERABLES-IV-WEB	Be ne seràn de bèsties aguesti òmes en creir que li hèn pòur a ua hemna!
MISERABLES-IV-WEB	De qué?
MISERABLES-IV-WEB	Pòur!
MISERABLES-IV-WEB	Vai!
MISERABLES-IV-WEB	Pr’amor qu’auetz panaires d’aimantes que s’amaguen jos eth lhet quan quilhatz era votz!
MISERABLES-IV-WEB	Plan per aquerò!
MISERABLES-IV-WEB	Jo que non è pòur d’arren!
MISERABLES-IV-WEB	E guardant fixaments a Thenardier, higec:
MISERABLES-IV-WEB	Ne tansevolh de vos, pair!
MISERABLES-IV-WEB	Dempús seguic, passejant sus es bandits es sòns sagnosi uelhs d’espèctre.
MISERABLES-IV-WEB	Plumet, assassinada a punhalades peth mèn pair, o que me trapa en un an enes hilats de Saint-Cloud, o ena isla des Cignes, en miei de vielhs taps de siure poirit, e de gossets estofadi!
MISERABLES-IV-WEB	Que li calèc posar-se; l’agarrèc ua tos seca; eth sòn alend gessie coma un arranguilh deth sòn fèble e estret pièch.
MISERABLES-IV-WEB	Dempús seguic:
MISERABLES-IV-WEB	Non me cau hèr senon cridar, e vien, e entà darrèr.
MISERABLES-IV-WEB	Thenardier hec un movement entà apressar-se.
MISERABLES-IV-WEB	Apressatz-vos!, didec era.
MISERABLES-IV-WEB	Thenardier s’arturèc, e li didec damb doçor:
MISERABLES-IV-WEB	Plan, donc, non, non m’apressarè; mès non parles tan naut.
MISERABLES-IV-WEB	Mos guanham era vida.
MISERABLES-IV-WEB	Non ès amic de ta pair?
MISERABLES-IV-WEB	Non m’enganhetz, didec Eponina.
MISERABLES-IV-WEB	Donques que mos cau víuer, mos cau minjar…
MISERABLES-IV-WEB	Crebatz!
MISERABLES-IV-WEB	E, en tot díder aquerò, se seiguec en estriu deth brescat cantant: Eth mèn fraç fòrt, era mia cama ben hèta, e eth temps perdut.
MISERABLES-IV-WEB	Botèc eth code enes jolh, e era barba ena man, e comencèc a botjar eth pè damb indiferéncia.
MISERABLES-IV-WEB	Eth sòn vestit estarnat deishaue veir es sòns primes espatles.
MISERABLES-IV-WEB	Un fanau pròche illuminaue era sua actitud e eth sòn perfil; non podie auer ua causa mès decidida e mès estonanta.
MISERABLES-IV-WEB	Es sies bandits, admiradi e desengustadi de veder-se arturadi per ua gojata, heren repè entara ombra, e celebrèren ua sòrta de conselh damb movements d’espatles, umiliadi e furiosi.
MISERABLES-IV-WEB	Era, mentretant, los guardaue damb mina pacifica e esquiua.
MISERABLES-IV-WEB	Que li deu passar quauquarren, didec Babet.
MISERABLES-IV-WEB	Ua rason.
MISERABLES-IV-WEB	Qu’ei malastre qu’ac deishem.
MISERABLES-IV-WEB	Dues hemnes, un vielh que s’està darrèr deth pati, ridèus boni enes hièstres.
MISERABLES-IV-WEB	Eth vielh que deu èster un judiu; me pensi qu’ère un bon negòci.
MISERABLES-IV-WEB	Plan, donc, entratz vosati, didec Montparnasse.
MISERABLES-IV-WEB	Hètz eth negòci.
MISERABLES-IV-WEB	E hec relúder ara lum deth fanau eth raser qu’amiaue dubèrt ena manja.
MISERABLES-IV-WEB	Thenardier non didie arren, e semblaue prèst a tot.
MISERABLES-IV-WEB	Brujon, qu’auie un shinhau d’oracle, e que, coma ja auem dit, ère er inventor deth còp, encara non auie parlat.
MISERABLES-IV-WEB	Semblaue cogitós, passaue per non arrecular dauant d’arren e se sabie qu’auie panat, solet per ua bravata, un còs de garda dera policia.
MISERABLES-IV-WEB	Ath delà, hège vèrsi e cançons, çò que l’autrejaue ua grana autoritat.
MISERABLES-IV-WEB	Babet li preguntèc:
MISERABLES-IV-WEB	E tu, non dides arren, Brujon?
MISERABLES-IV-WEB	Brujon s’estèc un instant silenciós, dempús botgèc eth cap de diuèrses manères, e se decidic a parlar:
MISERABLES-IV-WEB	Tot aquerò qu’ei mau auguri.
MISERABLES-IV-WEB	Anem-mo’n!
MISERABLES-IV-WEB	E se n’anèren.
MISERABLES-IV-WEB	En partir, Montparnasse gasulhèc.
MISERABLES-IV-WEB	S’auessen volgut jo l’auria balhat eth còp de gràcia.
MISERABLES-IV-WEB	Babet responec:
MISERABLES-IV-WEB	Jo non, pr’amor que non estòbi era codena as hemnes.
MISERABLES-IV-WEB	Tath finau deth carrèr s’arturèren, e escambièren entre eri en ua votz sorda aguest dialòg enigmatic:
MISERABLES-IV-WEB	A on anaram a dormir aguesta net?
MISERABLES-IV-WEB	Jos París.
MISERABLES-IV-WEB	Amies era clau deth brescat, Thenardier?
MISERABLES-IV-WEB	Plan que òc!
MISERABLES-IV-WEB	Eponina, que non les deishaue de uelh, les vedec cuélher eth camin qu’auien vengut.
MISERABLES-IV-WEB	Aquiu se desseparèren; e vedec ad aqueri sies òmes perder-se ena escurina coma se se honessen en era.
MISERABLES-IV-WEB	V.- Causes dera net.
MISERABLES-IV-WEB	Dempús que partiren es bandits, eth carrèr Plumet tornèc en sòn tranquil aspècte nueitiu.
MISERABLES-IV-WEB	Çò que venguie de passar en aqueth carrèr non aurie estonat ad arrés en un bòsc.
MISERABLES-IV-WEB	Er arberatge, eth matarràs, es èrbes, es arrames fòrtaments crotzades, es èrbes nautes existissen d’ua manèra ombriua; eth hormiguèr sauvatge desnishe aquiu es sobtes aparicions de çò visible, çò qu’ei per dejós der òme distinguís a trauèrs deth bromadís aquerò qu’ei per dessús der òme, e es causes ignorades per nosati, es viuents, se confonen ena net.
MISERABLES-IV-WEB	Era natura chinada e sauvatge s’espaurís damb era aproximacion de cèrtes causes qu’en eres se cre descurbir çò de subernaturau.
MISERABLES-IV-WEB	Es fòrces dera ombra se coneishen e an entre eres misteriosi equilibris.
MISERABLES-IV-WEB	Es dents e es garres cranhen çò que non se pòt captar.
MISERABLES-IV-WEB	Era bestialitat assedegada de sang, es voraci talents ara cèrca dera presa, es instints armats d’ungles e de caishaus qu’an eth vrente coma principi e coma fin, guarden e flairen damb inquietud er impassible perfil der espèctre vagant jos un susari, de pès, estropat en sòn tenebrós vestit, que les semble víuer damb ua vida mòrta e terribla.
MISERABLES-IV-WEB	Aguestes brutalitats, que non son que matéria, an confusaments era immensa escurina condensada en un èsser desconeishut.
MISERABLES-IV-WEB	Ua figura nera que les empedís eth pas, arture a ua bèstia herotja.
MISERABLES-IV-WEB	Çò que ges deth cementèri espaurís e desconcèrte a çò que ges dera tuta; çò de herotge qu’a pòur de çò de sinistre; es lops hèn repè dauant der encontre d’ua boca.
MISERABLES-IV-WEB	VI.- Mario baishe ena realitat, enquiath punt d’autrejar era adreça dera sua casa a Cosette.
MISERABLES-IV-WEB	Tant qu’aquera gosseta damb figura umana ère de garda en brescat, e es sies bandits arreculauen dauant d’ua gojata, Mario ère ath costat de Cosette.
MISERABLES-IV-WEB	Eth cèu non auie estat jamès tant estelat e tan beròi, ne es arbes tan tremolosi, ne es èrbes tant embaumades; jamès es audèths auien dormit entre es huelhes damb mès leugèr roconament; jamès totes es armonies dera severitat universau auien corresponut milhor as musiques interiores der amor; jamès Mario auie estat tant esmoigut, tant erós, tant extasiat.
MISERABLES-IV-WEB	Mès, qu’auie trapat trista a Cosette.
MISERABLES-IV-WEB	Cosette auie plorat; auie es uelhs rogidi.
MISERABLES-IV-WEB	Aquera qu’ère era prumèra broma en tant admirable sòmi.
MISERABLES-IV-WEB	Es prumères paraules de Mario sigueren:
MISERABLES-IV-WEB	Qué te cau?
MISERABLES-IV-WEB	Era responec:
MISERABLES-IV-WEB	Ja ac veiràs!
MISERABLES-IV-WEB	Dempús se seiguec en banc près dera escala, e tant qu’eth se seiguie ath sòn costat tremolós, contunhèc:
MISERABLES-IV-WEB	Mario s’estrementic de cap a pès.
MISERABLES-IV-WEB	Ath finau dera vida, morir qu’ei partir; mès, ath principi, partir qu’ei morir.
MISERABLES-IV-WEB	De hège sies setmanes, Mario, de man en man, tot doç, per grads, anaue cuelhent cada dia possession de Cosette; possession totafèt ideau, mès prigonda.
MISERABLES-IV-WEB	Coma ja auem dit, en prumèr amor se cuelh era amna abans qu’eth còs; dempús se cuelh eth còs abans qu’era amna, e quauqui viatges non se cuelh deth tot era amna.
MISERABLES-IV-WEB	Es Faublas12 e es Prudhomme higen: “pr’amor que non existís”, mès eth sarcasme ei per sòrt un renec.
MISERABLES-IV-WEB	Mario, donc, possedie a Cosette coma possedissen es esperits; mès l’estropaue damb tota era sua amna, e la possedie damb ua incredible conviccion.
MISERABLES-IV-WEB	Possedie eth sòn arridolet, eth sòn alend, eth sòn perhum; era radiacion prigonda des sòns uelhs blus, era suavitat dera sua pèth quan li tocaue era man, er encantador senhau qu’auie en còth, toti es sòns pensaments.
MISERABLES-IV-WEB	S’auien prometut non dormir jamès sense soniar cadun en er aute, e s’auien complit era paraula.
MISERABLES-IV-WEB	Possedie, donc, toti es sòmis de Cosette.
MISERABLES-IV-WEB	La guardaue de contunh; botjaue quauqui còps damb eth sòn alend es peus cuerts que Cosette auie en cogòt, e se didie que non auie ne un de solet d’aqueri peus que non l’apertenguesse a Mario.
MISERABLES-IV-WEB	Contemplaue e adoraue tot çò qu’era se botaue, es laci de cintes, es sòns gants, es sues manges, es sues bòtes, coma objèctes sagradi qu’èren sòns.
MISERABLES-IV-WEB	Se pensaue qu’ère eth patron d’aqueri polits pientes de cauquilha que se metie en cap, e enquia e tot se didie, per un sord e confús mormolh deth delèit que campaue, que non i auie ne un solet hiu deth sòn vestit, ne un punt des sues cauces, ne un plec deth sòn corset, que non siguesse sòn.
MISERABLES-IV-WEB	Ath costat de Cosette se sentie apròp deth sòn ben, apròp dera sua felicitat, apròp deth sòn despòta e dera sua esclaua.
MISERABLES-IV-WEB	Semblaue qu’auien barrejat es sues amnes de tau sòrta, que s’auessen volut tornar a cuélher cadun era sua, les aurie estat impossible arreconeisher-les.
MISERABLES-IV-WEB	Mario ère quauquarren que formaue part de Cosette; Cosette ère quauquarren que formaue part de Mario.
MISERABLES-IV-WEB	Mario sentie que Cosette viuie en eth: auer a Cosette, tier-la, non ère entada eth quauquarren desparièr d’alendar.
MISERABLES-IV-WEB	Ath miei d’aguesta fe, d’aguesta embriaguesa, d’aguesta possession virginau, inaudida e absoluda, d’aguesta soberania, queigueren aguestes paraules: “Vam a partir”.
MISERABLES-IV-WEB	Era brusca votz dera realitat li cridèc: “Cosette non ei tua!” Mario se desvelhèc.
MISERABLES-IV-WEB	De hège sies setmanes viuie, coma auem dit, dehòra dera vida; aguesta paraula, partir!, lo hec entrar en era dolorosaments.
MISERABLES-IV-WEB	Non trapèc ua paraula entà respóner; Cosette sentec solet qu’era sua man ère gelada, e didec ath sòn torn:
MISERABLES-IV-WEB	Qué te cau?
MISERABLES-IV-WEB	Eth responec tan baish, qu’a penes l’entencec Cosette:
MISERABLES-IV-WEB	Non compreni çò qu’as dit.
MISERABLES-IV-WEB	E era higec:
MISERABLES-IV-WEB	Mès aquerò qu’ei monstruós!, exclamèc Mario.
MISERABLES-IV-WEB	E plan que òc, en aqueth moment, en anim de Mario, degun abús de poder, deguna violéncia, deguna abominacion deth mès atròç tiran, deguna accion de Busiris, de Tiberi o d’Enric VIII auie egalat en ferocitat ad aguesta: eth senhor Fauchelevent amie ara sua hilha entà Anglatèrra pr’amor qu’a negòcis aquiu.
MISERABLES-IV-WEB	Preguntèc, donc, damb votz fèbla:
MISERABLES-IV-WEB	E quan partitz?
MISERABLES-IV-WEB	Non m’a dit quan.
MISERABLES-IV-WEB	E quan tornaratz?
MISERABLES-IV-WEB	Non m’a dit quan.
MISERABLES-IV-WEB	Mario se lheuèc e didec heredaments:
MISERABLES-IV-WEB	Cosette, partiratz?
MISERABLES-IV-WEB	Cosette virèc entada eth es sòns beròis uelhs plei d’angónia, e responec damb accent hòraviat:
MISERABLES-IV-WEB	Entà on?
MISERABLES-IV-WEB	Entà Anglatèrra.
MISERABLES-IV-WEB	I anaratz?
MISERABLES-IV-WEB	Per qué me parles de vos?
MISERABLES-IV-WEB	Vos dimani se i anaratz.
MISERABLES-IV-WEB	Qué voletz que hèsca?, didec amassant es mans.
MISERABLES-IV-WEB	Ei a díder, que partiratz?
MISERABLES-IV-WEB	Se i va eth mèn pair…!
MISERABLES-IV-WEB	Partiratz, donc?
MISERABLES-IV-WEB	Cosette cuelhec era man de Mario, e la sarrèc sense respóner.
MISERABLES-IV-WEB	Plan, donc, didec Mario.
MISERABLES-IV-WEB	Alavetz jo partirè entà un aute lòc.
MISERABLES-IV-WEB	Cosette sentec, mèsalèu que comprenec, eth significat d’aguesta frasa; s’esblancossic, de sòrta qu’eth sòn ròstre campèc blanc ena escurina, e gasulhèc:
MISERABLES-IV-WEB	Qué vòs díder?
MISERABLES-IV-WEB	Mario la guardèc, dempús lheuèc tot doç es uelhs entath cèu, e responec:
MISERABLES-IV-WEB	Arren.
MISERABLES-IV-WEB	Quan abaishèc es paupetes, vedec que Cosette arrie en tot guardar-lo.
MISERABLES-IV-WEB	Er arridolet dera hemna estimada qu’a ua claretat qu’esbugasse es tenèbres.
MISERABLES-IV-WEB	Be n’èm de pècs!
MISERABLES-IV-WEB	Mario, se m’acodís ua idia.
MISERABLES-IV-WEB	Quina?
MISERABLES-IV-WEB	Vene, partiram es dus.!
MISERABLES-IV-WEB	Te diderè entà on.
MISERABLES-IV-WEB	Mario ère alavetz un òme totafèt desvelhat.
MISERABLES-IV-WEB	Qu’auie tornat ena realitat, e li didec a Cosette:
MISERABLES-IV-WEB	Partir damb vosati!
MISERABLES-IV-WEB	Qu’ès hòla?
MISERABLES-IV-WEB	Anar entà Anglatèrra!
MISERABLES-IV-WEB	Ara li deui mès de dètz loïses a Courfeyrac, un amic que tu non coneishes.
MISERABLES-IV-WEB	È un chapèu vielh que non vau tres francs, ua levita sense botons per dauant, era mia camisa ei complètaments esbocinada, amii es codes per dehòra, es mies bòtes se calen; hè sies setmanes que non pensi en arren, e non t’ac è dit.
MISERABLES-IV-WEB	Cosette, que sò un miserable.
MISERABLES-IV-WEB	Tu non me ves que de nets e m’autreges eth tòn amor; se me vedesses de dia m’autrejaries aumòina!
MISERABLES-IV-WEB	Vier entà Anglatèrra!
MISERABLES-IV-WEB	E non è damb qué pagar eth mèn passapòrt.
MISERABLES-IV-WEB	E s’emparèc en un arbe que i auie aquiu, de pès, damb es dus braci peth dessús deth sòn cap, damb eth front ena crospa, sense sénter ne era rugositat que l’engarrapaue eth front, ne era fèbre que li pataquejaue es possi, immobil, e pròche a quèir en solèr coma era estatua dera Desesperacion.
MISERABLES-IV-WEB	Atau s’estèc pendent ua longa estona.
MISERABLES-IV-WEB	En aguesti abismes se poirie estar ua eternitat; fin finau, se virèc, e entenec ath sòn darrèr un bronit estofat e trist.
MISERABLES-IV-WEB	Qu’ère Cosette que somicaue.
MISERABLES-IV-WEB	Somicaue de hège es dues ores que Mario meditaue.
MISERABLES-IV-WEB	Mario s’apressèc ada era, queiguec de jolhs, abaishant-se doçaments, cuelhec era punta deth pè que gessie peth dejós deth vestit e lo punèc.
MISERABLES-IV-WEB	Era l’ac deishèc hèr tot, en silenci.
MISERABLES-IV-WEB	Que i a moments qu’era hemna accèpte coma ua divessa ombriua e resignada era religion der amor.
MISERABLES-IV-WEB	Non plores, didec Mario.
MISERABLES-IV-WEB	E era gasulhèc:
MISERABLES-IV-WEB	E eth responec:
MISERABLES-IV-WEB	Qué vos que hèsca se vau a partir e tu non pòs vier!
MISERABLES-IV-WEB	M’estimes?
MISERABLES-IV-WEB	Mario seguic damb era sua votz, qu’ère ua bailina:
MISERABLES-IV-WEB	Non plores; hètz-ac per jo.
MISERABLES-IV-WEB	M’estimes tu?, didec era.
MISERABLES-IV-WEB	Mario li cuelhec era man.
MISERABLES-IV-WEB	Plan, donc, te dongui era mia paraula d’aunor mès sagrada de qué se partisses me morirè.
MISERABLES-IV-WEB	Que i auie en accent que prononcièc aguestes paraules ua malenconia tan solemna e tan tranquilla que Cosette tremolèc.
MISERABLES-IV-WEB	Sentec aguest hered que còste quan passe ua causa ombriua e vertadèra: era impression la hec arturar-se de plorar.
MISERABLES-IV-WEB	Ara escota, didec, non me demores deman.
MISERABLES-IV-WEB	Per qué?
MISERABLES-IV-WEB	Ne me demores enquia deman passat.
MISERABLES-IV-WEB	Per qué?
MISERABLES-IV-WEB	Ja ac veiràs.
MISERABLES-IV-WEB	Un dia sense veder-te.
MISERABLES-IV-WEB	Aquerò qu’ei impossible!
MISERABLES-IV-WEB	Sacrifiquem un dia pr’amor d’auer tota era vida, dilhèu.
MISERABLES-IV-WEB	E Mario higec a mieja votz, e a despart:
MISERABLES-IV-WEB	De qui parles?, preguntèc Cosette.
MISERABLES-IV-WEB	Que non è dit arren.
MISERABLES-IV-WEB	Qué demores, donc?
MISERABLES-IV-WEB	Demora-me enquia deman passat.
MISERABLES-IV-WEB	Ac vòs?
MISERABLES-IV-WEB	Òc, Cosette.
MISERABLES-IV-WEB	Cosette alavetz li cuelhec eth cap entre es sues mans, en tot lheuar-se sus era punta des sòns pès pr’amor d’egalar era sua nautada, sajant de veir enes sòns uelhs era esperança.
MISERABLES-IV-WEB	Mario contunhèc:
MISERABLES-IV-WEB	Metec era man ena pòcha, treiguec un cotelon, e damb era huelha escriuec en ges dera paret: Carrèr dera Verrerie, 16.
MISERABLES-IV-WEB	Cosette, mentretant, auie tornat a campar es sòns uelhs.
MISERABLES-IV-WEB	Ditz-me çò que penses, Mario; qu’as ua idia, ditz-la-me.
MISERABLES-IV-WEB	Demora-me deman passat.
MISERABLES-IV-WEB	E qué me cau hèr a jo mentretant?, didec Cosette.
MISERABLES-IV-WEB	Be n’ètz d’erosi es òmes!
MISERABLES-IV-WEB	Jo me demori soleta!
MISERABLES-IV-WEB	Be ne serè de trista!
MISERABLES-IV-WEB	Qué vas a hèr tu deman pera net?
MISERABLES-IV-WEB	Ditz-m’ac.
MISERABLES-IV-WEB	Que vau a sajar quauquarren.
MISERABLES-IV-WEB	Non te pregunti arren mès pr’amor que non vòs qu’ac hèsca.
MISERABLES-IV-WEB	Qu’ès eth mèn senhor.
MISERABLES-IV-WEB	Passarè era net de deman cantant eth cor d’Euryanto, que te shaute tant, e que vengueres a entener-lo ua net jos era mia hièstra.
MISERABLES-IV-WEB	Mès, deman passat, vieràs lèu?
MISERABLES-IV-WEB	Te demorarè tàs nau en punt; t’ac avertisqui.
MISERABLES-IV-WEB	Mon Diu!
MISERABLES-IV-WEB	Be n’ei de trist aquerò de qué es dies siguen tan longs!
MISERABLES-IV-WEB	Tàs nau en punt serè en jardin.
MISERABLES-IV-WEB	E jo tanben.
MISERABLES-IV-WEB	Quan gessec Mario, eth carrèr ère desèrt.
MISERABLES-IV-WEB	En aqueth moment Eponina seguie as bandits enquiath baloard.
MISERABLES-IV-WEB	Tant que Mario meditaue damb eth cap emparat en arbe, se l’auie acodit ua idia; ua idia, a!, qu’eth madeish auie coma insensata e impossibla.
MISERABLES-IV-WEB	Qu’auie cuelhut ua decision fòrta.
MISERABLES-IV-WEB	VII.- Dus còrs, un de vielh e un aute de joen, cara a cara.
MISERABLES-IV-WEB	Eth senhor Gillenormand auie alavetz nauanta un ans complidi.
MISERABLES-IV-WEB	Seguie viuent damb era senhoreta Gillenormand en carrèr des Hilhes deth Calvari, numèro 6, ena sua pròpia e vielha casa.
MISERABLES-IV-WEB	Qu’ère, com rebrembarà eth lector, un d’aguesti vielhs rancis que demoren era mòrt damb pè fèrm, que carguen damb es ans sense plegar-se, e que non s’acorbaishen, ne tansevolh damb es penes.
MISERABLES-IV-WEB	Ça que la, de hège bèth temps era sua hilha didie: “Eth mèn pair que dequè”.
MISERABLES-IV-WEB	Ja non boetaue as sirventes; ja non pataquejaue damb eth baston e acompanhant de crits era pòrta dera escala quan Vasco se tardaue en daurir- la.
MISERABLES-IV-WEB	Era Revolucion de Junhsèga a penes l’auie exasperat pendent sies mesi.
MISERABLES-IV-WEB	Qu’auie vist lèu damb tranquillitat en Monitor aguestes amassades de paraules: Eth senhor Humblot-Conté, par de França.
MISERABLES-IV-WEB	Eth hèt ei qu’eth vielh ère aclapat.
MISERABLES-IV-WEB	Non se plegaue, non se rendie, donques qu’aquerò ère impossible, atau ena sua natura fisica coma ena morau; mès se sentie aflaquir interioraments.
MISERABLES-IV-WEB	Hège quate ans que demoraue a Mario a pè fèrm, aguesta ei era frasa, damb era conviccion de qué aqueth petit coquin hòraviat picarie bèth dia ena sua pòrta; mès arribaue, en quauque moments tristi, a dider-se, que per pòc que Mario se tardèsse en vier…
MISERABLES-IV-WEB	E non ère era mòrt çò que cranhie, senon era idia de qué non tornarie a veir jamès ath sòn arrèhilh.
MISERABLES-IV-WEB	Non tornar a veir a Mario qu’ère un trist e nau temor que non se l’auie presentat jamès enquia ara; aguesta idia que començaue a aparéisher en sòn cervèth lo deishaue gelat.
MISERABLES-IV-WEB	Era abséncia, coma se passe tostemps enes sentiments naturaus e vertadèrs, solet auie artenhut aumentar era sua estima de pairin entath hilh ingrat que se n’auie anat damb tanta indiferéncia.
MISERABLES-IV-WEB	Enes nets d’iuèrn, quan eth termomètre mèrque dètz grads jos zèro, qu’ei quan mès se pense en solei.
MISERABLES-IV-WEB	Eth senhor Guillenormand ère, o se credie aumens, incapable de hèr un pas entath sòn arrèhilh, “abans morirè”, didie.
MISERABLES-IV-WEB	Non trapaue ena sua actuacion cap de tòrt; mès sonque pensaue en Mario damb prigond atrendiment, e damb era muda desesperacion d’un vielh que camine enes tenèbres.
MISERABLES-IV-WEB	Començaue a pèrder es dents, causa qu’aumentaue era sua tristor.
MISERABLES-IV-WEB	Eth senhor Guillenormand, sense declarar-s’ac ada eth madeish, pr’amor qu’aguesta declaracion l’aurie enforismat e avergonhat, non auie estimat a deguna aimanta tant coma a Mario.
MISERABLES-IV-WEB	Qu’auie manat plaçar en sòn quarto, près deth cabeç deth lhet, coma se siguesse era prumèra causa que vedesse en desvelhar-se, un ancian retrait dera sua auta hilha, era que s’auie mòrt, era senhora Pontmercy, retrait hèt quan auie dètz-e-ueit ans.
MISERABLES-IV-WEB	Contemplaue de contunh aguest retrait, e un dia didec en tot guardar-lo:
MISERABLES-IV-WEB	Ara trapi que se li retire.
MISERABLES-IV-WEB	Ara mia fraia?, didec era senhoreta Guillenormand.
MISERABLES-IV-WEB	Òc, se li retire.
MISERABLES-IV-WEB	Eth vielh higec:
MISERABLES-IV-WEB	E ada eth tanben.
MISERABLES-IV-WEB	Un aute còp, en èster seigut damb es jolhs sarradi e es uelhs lèu clucadi, en ua actitud d’aclapament, era sua hilha gausèc dider-li:
MISERABLES-IV-WEB	Pair, seguitz tant emmaliciat damb eth?
MISERABLES-IV-WEB	E s’arturèc, non gausant vier mès enlà.
MISERABLES-IV-WEB	Damb qui?, preguntèc.
MISERABLES-IV-WEB	Damb aguest praube Mario.
MISERABLES-IV-WEB	Eth senhor Guillenormand quilhèc eth sòn vielh cap, botèc eth sòn arropit e prim punh sus era taula, e cridèc damb un accent mès vibrant e mès irritat:
MISERABLES-IV-WEB	Praube Mario, didetz!
MISERABLES-IV-WEB	E se virèc pr’amor de qué era sua hilha non li vedesse ua lèrma que gessie des sòns uelhs.
MISERABLES-IV-WEB	Tres dies dempús trinquèc un silenci que se tardaue quate ores, pr’amor de díder ara sua hilha, de ressabuda:
MISERABLES-IV-WEB	Era tia Guillenormand renoncièc a quinsevolh temptatiua, e hèc aguest diagnostic prigond: “Eth mèn pair non a estimat jamès ara mia fraia dempús dera sua campissada.
MISERABLES-IV-WEB	Ath delà d’aquerò, coma auem pogut veir, era senhoreta Guillenormand auie vist decebuda era sua temptatiua de substituir eth sòn favorit oficiau de lancèrs a Mario.
MISERABLES-IV-WEB	Eth substitut Teodul, non auie calhat, eth senhor Gillenormand non auie acceptat eth quid pro quo, pr’amor qu’eth uet deth còr non s’acomòde a ua amna quinsevolh.
MISERABLES-IV-WEB	Teodul, dera sua part, encara que desirant er eretatge, li desagradaue era servitud d’agradar.
MISERABLES-IV-WEB	Eth vielh shordaue ath lancèr, e eth lancèr tumaue damb eth vielh.
MISERABLES-IV-WEB	Eth tenent Teodul ère alègre, plan, mès parlaire; frivòl, mès vulgar; bon vivant, mès de mala societat; qu’auie aimantes, ei vertat, e parlaue fòrça d’eres, tanben ei vertat; mès que parlaue mau.Totes es sues qualitats auien un defècte.
MISERABLES-IV-WEB	Eth senhor Gillenormand cometie un excès en tot entener-lo parlar contra es “boni partits” que viuien ar entorn deth sòn quartèr en carrèr de Babilonia.
MISERABLES-IV-WEB	Ath delà, eth tenent Gillenormand venguie quauque viatge d’unifòrme damb era cocarda tricolora.
MISERABLES-IV-WEB	Tot aquerò lo hège impossible; e eth senhor Gillenormand auie concludit per dider-li ara sua hilha:
MISERABLES-IV-WEB	Ja sò cansat de Teodul.
MISERABLES-IV-WEB	Me shauten pòc es guerrèrs en temps de patz.
MISERABLES-IV-WEB	Recebe-lo tu, se vòs; sabi pas se preferir es guinhauetejadors ad aqueri que s’arrossèguen damb eth sabre.
MISERABLES-IV-WEB	Eth sorriscle des sabres ena batalha ei mens miserable qu’eth bronit que hè era gaina en solèr.
MISERABLES-IV-WEB	Ath delà, vantar-se coma un fanfarron, e sarrar-se era cintura coma ua gojateta, tier corset jos era coirassa qu’ei hèr dus còps eth ridicul.
MISERABLES-IV-WEB	Eth qu’ei òme vertadèraments qu’ei ara madeisha distància dera vantoriada e dera puerilitat.
MISERABLES-IV-WEB	Ne Fierabràs ne trende còr.
MISERABLES-IV-WEB	Sauva-te eth tòn Teodul.
MISERABLES-IV-WEB	Era sua hilha li responec:
MISERABLES-IV-WEB	Ça que la, ei nebot vòste.
MISERABLES-IV-WEB	Mès se descurbic qu’eth vielh Gillenormand, qu’ère pairin enquiara punta des dits, non ère deth tot bon oncle.
MISERABLES-IV-WEB	En realitat, coma qu’auie engenh e comparaue, Teodul solet auie servit entà hèr-li sénter mès era manca de Mario.
MISERABLES-IV-WEB	Ua net, era deth 4 de junh, çò que non empedie qu’eth senhor Gillinormand auesse un bon huec ena humeneja, l’auie dit adiu ara sua hilha, que cosie en un quarto pròche.
MISERABLES-IV-WEB	Ère vestit, sivans era sua mòda, d’incredible, e semblaue un ancian retrait de Garat.
MISERABLES-IV-WEB	S’auesse gessut damb aguest vestit en carrèr, l’aurien seguit es gojats; mès era sua hilha, quan gessie, lo curbie damb ua gran blòda episcopau.
MISERABLES-IV-WEB	Ena sua casa, exceptat entà lheuar-se e ajaçar-se, non tenguien jamès blòda: “Aquerò li hè a un semblar vielh”, didie.
MISERABLES-IV-WEB	Eth senhor Gillenormand pensaue en Mario amorosa e amaraments, e coma se passe normauments, dominaue er amarum.
MISERABLES-IV-WEB	Era sua trendesa adolorida acabaue convertint-se en indignacion.
MISERABLES-IV-WEB	Se trapaue en aguesta situacion que se sage de cuélher partit, e d’acceptar çò que mortifique.
MISERABLES-IV-WEB	Qu’ère ja prèst a dider-se que non auie cap motiu entà que Mario tornèsse, que s’auesse auut de tornar ac aurie hèt ja, e que per tant li calie renonciar a veder-lo.
MISERABLES-IV-WEB	Sajaue de familiarizar-se damb era idia de qué tot s’auie acabat e que se moririe sense veir ad “aqueth cavalièr”.
MISERABLES-IV-WEB	Mès tota era sua natura se revelaue; e era sua vielha paternitat non ac podie consentir.
MISERABLES-IV-WEB	Non vierà!” E aguesta ère era sua tissa.
MISERABLES-IV-WEB	Eth sòn cap cauvet auie queigut sus eth sòn pièch, e fixaue vagaments en cendre dera humeneja ua guardada trista e irritada.
MISERABLES-IV-WEB	Quan ère en çò de mès prigond d’aguesta tristor, eth sòn ancian sirvent Vasco entrèc e preguntèc:
MISERABLES-IV-WEB	Senhor, podetz recéber ath senhor Mario?
MISERABLES-IV-WEB	Eth vielh s’incorporèc esblancossit e retirant-se a un cadavre que se lhèue per çò d’ua secodida electrica.
MISERABLES-IV-WEB	Tota era sua sang s’auie refluit en sòn còr e mormolhèc:
MISERABLES-IV-WEB	Quin senhor Mario?
MISERABLES-IV-WEB	Qu’ei Nicolaseta que ven de dider-me: “Aciu que i a un joen, que ditz èster eth senhor Mario.” Eth senhor Gillenormand gasulhèc en votz baisha:
MISERABLES-IV-WEB	Que passe.
MISERABLES-IV-WEB	E s’estèc ena madeisha actitud, damb eth cap tremolós e era vista tachada ena pòrta.
MISERABLES-IV-WEB	Se dauric aguesta, e entrèc un joen: qu’ère Mario.
MISERABLES-IV-WEB	Mario se posèc ena pòrta coma demorant que li didessen qu’entrèsse.
MISERABLES-IV-WEB	Eth sòn vestit, lèu miserable, a penes se vedie ena escurina que costaue era pantalha.
MISERABLES-IV-WEB	Solet se vedie eth sòn ròstre tranquil e grèu, encara qu’estranhaments trist.
MISERABLES-IV-WEB	Eth senhor Gillenormand, coma cuelhut d’estupor e d’alegria, s’estèc quauqui moments sense veir qu’ua claror, coma quan s’ei dauant d’ua aparicion.
MISERABLES-IV-WEB	Qu’ère pròche a s’aflebir; vedie a Mario coma a trauèrs d’un enludernament.
MISERABLES-IV-WEB	Qu’ère eth; ère Mario.
MISERABLES-IV-WEB	A tot darrèr, dempús de quate ans!
MISERABLES-IV-WEB	S’apoderèc d’eth, entà didè’c atau, còp sec, damb un solet còp de uelh.
MISERABLES-IV-WEB	Lo trapèc beròi, nòble, distinguit, òme hèt, en actitut avienta, damb mina simpatica.
MISERABLES-IV-WEB	Qu’auec eth desir de daurir es braci, de cridar-lo, de precipitar-se; se li sarrèc eth còr d’alegria, l’estofauen e se desbordauen deth sòn pièch paraules afectuoses.
MISERABLES-IV-WEB	Tota aguesta trendesa se dauric pas e arribèc enes sòns pòts, e per çò deth contrast que formaue era sua natura, gessec d’eri era duretat, e didec bruscaments:
MISERABLES-IV-WEB	Qué vietz a hèr aciu?
MISERABLES-IV-WEB	Mario responc damb embarràs:
MISERABLES-IV-WEB	Senhor…
MISERABLES-IV-WEB	Eth senhor Gillenormand aurie volut que Mario s’auesse lançar enes sòns braci, e quedèc maucontent de Mario e d’eth madeish.
MISERABLES-IV-WEB	Se’n sabec qu’auie estat brusc, e que Mario ère hered; e ère entada eth ua insuportabla e irritanta ansietat senter-se tan trende e tant esmoigut ath sòn laguens, e èster tan dur extèrnaments.
MISERABLES-IV-WEB	Tornèc en sòn amarum, e interrompec a Mario damb aspror:
MISERABLES-IV-WEB	Mès, alavetz tà qué vietz?
MISERABLES-IV-WEB	Aguest alavetz, significaue: se non vietz a abraçar-me, tà qué vietz?
MISERABLES-IV-WEB	Mario guardèc ath sòn pairin que damb eth sòn pallitge semblaue un bust de marme.
MISERABLES-IV-WEB	Senhor…
MISERABLES-IV-WEB	Eth vielh didec damb votz sevèra:
MISERABLES-IV-WEB	Vietz a demanar-me perdon?
MISERABLES-IV-WEB	Auetz arreconeishut era vòsta fauta?
MISERABLES-IV-WEB	Se pensaue, damb aquerò, botar a Mario en camin entà qu’eth “mainatge”li demanèsse perdon.
MISERABLES-IV-WEB	Mario tremolèc; l’exigie que s’opausèsse a sa pair; abaishèc es uelhs e responec:
MISERABLES-IV-WEB	Non, senhor.
MISERABLES-IV-WEB	Mario amassèc es mans, auancèc un pas, e didec damb votz fèbla e tremolosa:
MISERABLES-IV-WEB	Senhor, ajatz pìetat de jo.
MISERABLES-IV-WEB	Aguestes paraules esmoigueren ath senhor Gillenormand; un moment abans l’aurien atrendit, mès que ja ère tard.
MISERABLES-IV-WEB	Eth pairin se lheuèc e apuèc es dues mans en baston; auie es pòts palles, eth cap trantalhant; mès era sua nauta estatura dominaue a Mario, qu’ère inclinat.
MISERABLES-IV-WEB	Pietat de vos!, senhoret.
MISERABLES-IV-WEB	Vos entratz ena vida, e jo gèsqui d’era; vos anatz entath teatre, entàs balhs, entath cafè, entah bilhard, auetz talent, agradatz as hemnes, ètz un bon gojat e jo escopisqui en plen ostiu en huec; ètz ric damb es soletes riqueses qu’existissen, e jo è totes es praubetats dera vielhesa, era debilitat, er isolament.
MISERABLES-IV-WEB	Auetz trenta dus dents, un bon estomac, era vista clara, fòrça, talents, salut, alegria, un bòsc de peus neri, e jo non è ne solet peus blanqui.
MISERABLES-IV-WEB	È perdut es dents, e pèrdi es cames e era memòria; i a tres carrèrs qu’es sòns nòms confoni tostemp, eth carrèr Charlot, eth carrèr de Chaume e eth carrèr de Saint-Claude: atau me veigui.
MISERABLES-IV-WEB	Vos auetz ath dauant un avier plen de lum, jo comenci a non veir bric, autant vau auançant entara net; vos ètz encamardat, aquerò que non cau didè’c, a jo non m’estime arrés en mon!
MISERABLES-IV-WEB	E vietz a demanar-me pietat!
MISERABLES-IV-WEB	Macareu, Molière qu’a desbrembat aguesta scèna.
MISERABLES-IV-WEB	S’ei atau coma plaidejatz en tribunau es avocats, vos feliciti corauments.
MISERABLES-IV-WEB	Qu’ètz uns conquins.
MISERABLES-IV-WEB	E eth nonagenari higec damb votz airosa e grèu:
MISERABLES-IV-WEB	Plan, donc, qué ei çò que voletz de jo?
MISERABLES-IV-WEB	Qu’ètz un pèc!, didec er ancian.
MISERABLES-IV-WEB	Qui vos ditz que vo n’anetz?
MISERABLES-IV-WEB	Aguestes paraules èren era traduccion d’aguest trende pensament qu’auie en còr: Mès demana-me perdon!
MISERABLES-IV-WEB	Vene enes mèns braci!
MISERABLES-IV-WEB	Eth senhor Gillenormand coneishie que Mario l’anaue a abandonar en quauqui instants, qu’eth sòn mau aculhiment lo heredaue, qu’era sua duretat lo refusaue; se didie tot aquerò, e s’aumentaue eth sòn dolor; mès coma qu’aguest s’escambiaue en colèra, s’anaue aumentat era sua colèra.
MISERABLES-IV-WEB	Qu’aurie volut que Mario lo comprenesse, e Mario non lo comprenie, çò que lo metie furiós, e seguic:
MISERABLES-IV-WEB	Aguesta manèra violenta de possar ath joen entara trendesa, sonque artenhec eth silenci de Mario.
MISERABLES-IV-WEB	Eth senhor Gillenormand crotzèc es braci, movement qu’ère en eth particularaments imperiós, e apostrofèc a Mario amaraments:
MISERABLES-IV-WEB	Acabem: vietz a demanar-me quauquarren?
MISERABLES-IV-WEB	Didetz-ac.
MISERABLES-IV-WEB	Qué voletz?
MISERABLES-IV-WEB	Qué ei?
MISERABLES-IV-WEB	Parlatz.
MISERABLES-IV-WEB	Eth senhor Gillenormand toquèc era campaneta; e Vasco dauric era pòrta.
MISERABLES-IV-WEB	Didetz-li ara mia hilha que vengue.
MISERABLES-IV-WEB	Ua segonda dempús se dauric era pòrta, e era senhoreta Gillenormand non entrèc, mès se deishèc veir.
MISERABLES-IV-WEB	Mario ère de pès, mut, damb es braci queigudi, damb er aspècte d’un colpable.
MISERABLES-IV-WEB	Eth senhor Gillenormand anaue e venguie en totes direccions peth quarto.
MISERABLES-IV-WEB	Se virèc entara sua hilha, e li didec:
MISERABLES-IV-WEB	Qu’ei tot, anatz-vo’n.
MISERABLES-IV-WEB	Era votz brèu e roncalhosa deth vielh anonciaue ua gran plenitud d’ira.
MISERABLES-IV-WEB	Era tia guardèc a Mario damb mina hòraviada; a penes hec veir que l’arreconeishie; non hec un solet gèst, ne prononcièc ua sillaba, e despareishec dauant era votz de sa pair, mès lèu lèu qu’ua palha dauant d’un auragan.
MISERABLES-IV-WEB	Mentretant, eth senhor Gillenormand s’auie apuat ena humeneja.
MISERABLES-IV-WEB	Maridar-vos!
MISERABLES-IV-WEB	As vint-e-un ans!
MISERABLES-IV-WEB	Qu’ac auetz apraiat atau!
MISERABLES-IV-WEB	Ua formalitat.
MISERABLES-IV-WEB	Seiguetz, cavalièr.
MISERABLES-IV-WEB	Qu’auetz passat per ua revolucion dès que non è auut er aunor de veder- vos, e vos an vençut es jacobins.
MISERABLES-IV-WEB	Que deuetz èster plan content.
MISERABLES-IV-WEB	Qu’ei que non ètz republican dès qu’ètz baron?
MISERABLES-IV-WEB	Podetz conciliar aquerò?
MISERABLES-IV-WEB	Era republica qu’ei ua saussa dera baronia.
MISERABLES-IV-WEB	Auetz, dilhèu, era decoracion de junhsèga?
MISERABLES-IV-WEB	Auetz auut quauqua part ena cuelhuda deth Louvre?
MISERABLES-IV-WEB	I a, près d’aciu, en carrèr de Sant Antòni, dauant deth carrèr de Nonaindieres, ua bala incrustada ena paret, en tresau estatge d’ua casa, damb aguesta inscripcion: “28 de junhsèga de 1830.” Anatz a veder-lo, que còste un bon efècte.
MISERABLES-IV-WEB	Es vòsti amics que hèn causes plan polides!
MISERABLES-IV-WEB	E a prepaus: non van a hèr ua hònt en lòc deth monument deth duc de Berry?
MISERABLES-IV-WEB	Donques que voletz marida-vos?
MISERABLES-IV-WEB	Damb qui?
MISERABLES-IV-WEB	Posqui preguntar, sense èster indiscrèt, damb qui?
MISERABLES-IV-WEB	E se posèc; mès abans de qué Mario auesse temps tà respóner, higec damb violéncia:
MISERABLES-IV-WEB	A!, Auratz ua posicion?
MISERABLES-IV-WEB	Ua fortuna hèta?
MISERABLES-IV-WEB	Arren?
MISERABLES-IV-WEB	Mario non responec.
MISERABLES-IV-WEB	Eth senhor Gillenormand seguic:
MISERABLES-IV-WEB	Alavetz ja compreni.
MISERABLES-IV-WEB	Ei rica era joena?
MISERABLES-IV-WEB	Coma jo.
MISERABLES-IV-WEB	Non a dòt?
MISERABLES-IV-WEB	Non.
MISERABLES-IV-WEB	E esperances?
MISERABLES-IV-WEB	Me pensi que non.
MISERABLES-IV-WEB	Complètaments nuda!
MISERABLES-IV-WEB	E qui ei sa pair?
MISERABLES-IV-WEB	Sabi pas.
MISERABLES-IV-WEB	E com se cride?
MISERABLES-IV-WEB	Era senhoreta Fauchelevent.
MISERABLES-IV-WEB	Fauche qué?
MISERABLES-IV-WEB	Fauchelevent.
MISERABLES-IV-WEB	Bè!, didec eth vielh.
MISERABLES-IV-WEB	Senhor!, exclamèc Mario.
MISERABLES-IV-WEB	Eth senhor Gillenormand l’interrompec damb eth ton d’un òme que se parle ada eth madeish.
MISERABLES-IV-WEB	Eth vielh s’estarnèc en ua arridalhada estridenta e lugubra, qu’ath sòn trauèrs tossie e parlaue:
MISERABLES-IV-WEB	A!,a!,a!
MISERABLES-IV-WEB	Vos auetz dit: “Redena!
MISERABLES-IV-WEB	Quin malastre que non aja jo vint-e-cinc ans!
MISERABLES-IV-WEB	Com li passaria ua respectuosa bilheta!
MISERABLES-IV-WEB	Com me governaria sense eth!
MISERABLES-IV-WEB	Mès qu’ei parièr, li diderè: “vielha garia, qu’ès plan erós de veder-me; è talents de maridar-me, voi maridar-me damb era senhoreta Tau, hilha deth senhor Quau; jo que non è sabates, e era non a camisa; mès voi hèr enlà era mia carrèra, eth mèn avier, era mia joenesa, era mia vida; desiri hèr ua excursion pera misèria, damb ua hemna en còth; aguest qu’ei eth mèn pensament; e te cau consentir!” E eth vielh fossil consentirà en aquerò.
MISERABLES-IV-WEB	Pair mèn…
MISERABLES-IV-WEB	Jamès…
MISERABLES-IV-WEB	Mario perdec tota esperança en enténer er accent que siguec prononciat aguest “jamès”.
MISERABLES-IV-WEB	Trauessèc eth quarto tot doç damb eth cap clin, tremolant, e mès semblable ath que se morís qu’ath que se’n va. Eth senhor Gillenormand lo seguic damb era guardada, e en moment que se barraue era pòrta, e que Mario anaue a desparéisher, hec quate passi damb aguesta agilitat senila des vielhs impetuosi e colerics, cuelhec a Mario peth còth, lo hec tornar ena cramba, lo metec en un fautulh, e li didec:
MISERABLES-IV-WEB	Conda-me aquerò!
MISERABLES-IV-WEB	Sonque aguestes paraules pair mèn que se l’auien escapat a Mario l’auien costat aguesta revolucion.
MISERABLES-IV-WEB	Mario lo guardèc espaurit.
MISERABLES-IV-WEB	Eth ròstre deth senhor Gillenormand non exprimie qu’ua ruda e inefabla bona fe.
MISERABLES-IV-WEB	Eth pairin s’auie convertit en pair.
MISERABLES-IV-WEB	Pair mèn!, tornèc a díder Mario.
MISERABLES-IV-WEB	Tot eth ròstre der ancian s’illuminèc damb un incredible resplendor.
MISERABLES-IV-WEB	Òc, qu’ei aquerò; crida-me pair e veiràs!
MISERABLES-IV-WEB	I auie en aguestes frases quauquarren tan brave, tan doç, tan sincèr, tan pairau, que Mario passèc en un virament de uelhs deth descoratjament enquiara esperança, e quedèc coma encaborniat e confús.
MISERABLES-IV-WEB	Ère seigut près dera taula; era lum des candèles hège plan visibla era misèria deth sòn vestit, qu’eth senhor Gillenormand examinaue estonat.
MISERABLES-IV-WEB	E ben, pair mèn, didec Mario…
MISERABLES-IV-WEB	A!, didec eth senhor Gillenormand, non as ne un sò horadat.
MISERABLES-IV-WEB	E daurint un calaish, treiguec ua borsa que botèc sus era taula.
MISERABLES-IV-WEB	Guarda, aciu qu’as cent loïsi; crompa-te un chapèu.
MISERABLES-IV-WEB	Pair mèn, seguic Mario, eth mèn brave pair, se vo’n sabéssetz!
MISERABLES-IV-WEB	Non vos ac podetz imaginar.
MISERABLES-IV-WEB	Eth prumèr còp que la vedí siguec en Luxembourg, a on era venguie a passejar; ara prumeria non me fixè en era, mès dempús, sabi pas se com, me sò encamardat.
MISERABLES-IV-WEB	Guaire malerós m’a hèt tot aquerò!
MISERABLES-IV-WEB	Mès, tè, ara la veigui cada dia ena sua casa; sa pair non se’n sap.
MISERABLES-IV-WEB	Qu’ei de besonh que me marida, pr’amor que se non, vierè hòl.
MISERABLES-IV-WEB	Aguesta qu’ei era vertat; me semble que non me n’è desbrembat d’arren.
MISERABLES-IV-WEB	S’està en un jardin que i a un brescat, en carrèr Plumet, près des Invalids.
MISERABLES-IV-WEB	Eth senhor Gillenormand s’auie seigut alègraments ath costat de Mario.
MISERABLES-IV-WEB	Ath còp que l’escotaue e saboraue eth son dera sua votz, saboraue tanben un povàs de tabac.
MISERABLES-IV-WEB	En enténer “carrèr Plumet” posèc er alend, e deishèc quèir eth tabac sus es sòns jolhs.
MISERABLES-IV-WEB	Carrèr Plumet!, carrèr Plumet!, dides.
MISERABLES-IV-WEB	A veir.
MISERABLES-IV-WEB	Òc, ei aquerò.
MISERABLES-IV-WEB	Eth tòn cosin Teodul me n’a parlat ja; eth lancèr, er oficiau.
MISERABLES-IV-WEB	Ua joeneta, bon amic mèn, ua joeneta.
MISERABLES-IV-WEB	Vai, òc, carrèr Plumet!
MISERABLES-IV-WEB	Eth que se cridaue abans carrèr Blomet.
MISERABLES-IV-WEB	Ara me’n brembi; è entenut a parlar d’aguets brescat deth carrèr Plumet; en un jardin; ua Pamela; que non as mau gust; ei fòrça polideta.
MISERABLES-IV-WEB	Aciu, entre nosati, jo me pensi qu’aguest pèc de lancèr l’a hestejat; sabi pas enquia on aurà arribat; mès, plan, aquerò que non ei arren; ath delà, que non l’auem de creir, donques qu’ei un vanitós.
MISERABLES-IV-WEB	Mario, me semble fòrça ben qu’un joen coma tu sigue encamardat, donques qu’aquerò ei pròpi dera tua edat, e m’estimi mès que sigues encamardat que jacobin; milhor voi veder-te encamardat d’ues pelhes, macareu!, de vint pelhes, que deth senhor Robespierre.
MISERABLES-IV-WEB	Per çò que tanh a jo, en matèria de sans-cullottes, non me shauten senon es hemnes.
MISERABLES-IV-WEB	Es gojates beròies son es gojates beròies, diables!, e ad aquerò non se pòt hèr cap objeccion.
MISERABLES-IV-WEB	Atau, donc, era mainada te recep d’amagat de sa pair!
MISERABLES-IV-WEB	Aquerò qu’està fòrça ben.
MISERABLES-IV-WEB	A jo que m’an arribat istòries d’aguesta sòrta, e mès d’ua.
MISERABLES-IV-WEB	E sabes se qué cau hèr?
MISERABLES-IV-WEB	Non s’a de cuélher era causa ara valenta; un que non se precipite en çò de tragic, non s’acabe damb un maridatge, e vient en çò deth baile a veder-lo damb era sua faisha; qu’ei de besonh èster un gojat de gèni; ei de besonh auer sen. Estramuncatz, mortaus, mès non vos maridetz.
MISERABLES-IV-WEB	Quan arribe un cas coma aguest, se cèrque ath pairin, qu’ei un òme brave ath hons, e qu’a tostemp quauqui cartuches de loïsi en un calaish, e se li ditz: “pairin, me pase aquerò” E eth pairin ditz: “ei plan naturau”.
MISERABLES-IV-WEB	Qu’ei de besonh qu’era joenesa se divertisque, e qu’era vielhesa s’arropisque.
MISERABLES-IV-WEB	Jo è estat joen, e tu seràs vielh.
MISERABLES-IV-WEB	Va, hilh mèn, que ja les dideràs aquerò as tòns arrèhilhs.
MISERABLES-IV-WEB	Vaquí dues centes pistòles.
MISERABLES-IV-WEB	Divertis-te, macareu!
MISERABLES-IV-WEB	Arren milhor!
MISERABLES-IV-WEB	Atau te cau amiar aguest negòci.
MISERABLES-IV-WEB	Un non se maride; mès aquerò non empache….
MISERABLES-IV-WEB	Mario petrificat e sense poder prononciar ua paraula hec damb eth cap un movement negatiu.
MISERABLES-IV-WEB	Eth brave vielh se metec a arrir, guinhèc un uelh, li floquèc un copet en jolh, lo guardèc entre es dus uelhs damb mina misteriosa, e li didec lheuant amistosaments es espatles:
MISERABLES-IV-WEB	Pèc!
MISERABLES-IV-WEB	Cuelh-la coma aimanta!
MISERABLES-IV-WEB	Mario s’esblancossic.
MISERABLES-IV-WEB	Non auie comprenut arren de tot çò que venguie de díder eth sòn pairin.
MISERABLES-IV-WEB	Aquera confusion de carrèr Blomet, de Pamela, de quartèr, de lancèr, auie passat per dauant de Mario coma ua causa fantasmagorica.
MISERABLES-IV-WEB	Arren d’aquerò podie referir-se a Cosette qu’ère ua liri blanc.
MISERABLES-IV-WEB	Eth vielh divagaue sens dobte, mès tot s’auie acabat en ua paraula que Mario auie comprenut, e qu’ère un escarni mortau entà Cosette.
MISERABLES-IV-WEB	Era frasa: “cuelh-la coma ua aimanta” auie entrat en sòn còr coma ua espada.
MISERABLES-IV-WEB	Se lheuèc, cuelhec eth chapèu, qu’ère en solèr e se filèc de cap ara pòrta damb pas fèrm e seguit.
MISERABLES-IV-WEB	Aquiu se virèc, s’inclinèc prigondaments dauant deth sòn pairin, lheuèc dempús eth cap, e didec:
MISERABLES-IV-WEB	Non vos demani arren.
MISERABLES-IV-WEB	Adishatz.
MISERABLES-IV-WEB	Eth senhor Gillenormand, estonat, dauric era boca, estenec es braci, e sagèc de lheuar-se; mès abans que podesse prononciar ua paraula, era pòrta s’auie barrat e Mario auie despareishut.
MISERABLES-IV-WEB	Er ancian s’estèc quauqui moments immobil, coma s’auesse queigut un pericle enes sòns pès, sense poder parlar ne alendar, coma s’ua man vigorosa li sarrèsse era gòrja.
MISERABLES-IV-WEB	Fin finau, se lheuèc deth fautulh, correc entara pòrta, ath mès córrer que pòt un vielh de nauata un ans, la dauric e cridèc:
MISERABLES-IV-WEB	Secors!
MISERABLES-IV-WEB	Secors!
MISERABLES-IV-WEB	Acodic era sua hilha e dempús es sirventes, e les didec damb angoniós alend.
MISERABLES-IV-WEB	Ve-te’n ath sòn darrèr!
MISERABLES-IV-WEB	Agarra-lo!
MISERABLES-IV-WEB	Qué li sò hèt jo?
MISERABLES-IV-WEB	Qu’ei hòl!
MISERABLES-IV-WEB	Ai, mon Diu, ara ja non tornarà!
MISERABLES-IV-WEB	Se dirigic entara hièstra que daue tath carrèr, la dauric damb es sues vielhes mans arropides, s’inclinèc treiguent miei còs dehòra, tant que Vasco e Nisolaseta l’agarrauen per darrèr, e cridèc:
MISERABLES-IV-WEB	Mario!
MISERABLES-IV-WEB	Mario!
MISERABLES-IV-WEB	Mario!
MISERABLES-IV-WEB	Mario!
MISERABLES-IV-WEB	Mès Mario ja non lo podie enténer, donques qu’en aqueth moment viraue era cantoada deth carrèr Sant Loís.
MISERABLES-IV-WEB	Eth nonagenari se hec a vier dus o tres còps es mans enes possi damb expression d’angonia, arreculèc tremolant, e se calèc en un fautulh sense pos, sense votz, sense lèrmes, botjant eth cap, e agitant es pòts damb mina estupida, sense auer enes sòns uelhs qu’ua causa trista e prigonda coma era net.
MISERABLES-IV-WEB	Libre nauau: Entà on van?
MISERABLES-IV-WEB	I.- Jean Valjean.
MISERABLES-IV-WEB	Aqueth madeish dia, tàs quate dera tarde, Jean Valjean ère seigut, solet, en ua des declivitats mès solitàries deth Camp de Mart.
MISERABLES-IV-WEB	Ja siguesse per prudéncia, o peth desir de recuelhement que seguís as cambiaments sensibles de costums que se calen de man en man en totes es existéncies, ara gessie pòc damb Cosette.
MISERABLES-IV-WEB	Amiaue eth sòn vestit d’obrèr e uns pantalons grisi; era ampla visèra dera sua casqueta l’amagaue eth ròstre.
MISERABLES-IV-WEB	Ère tranquil e erós respècte a Cosette; pr’amor que s’auie esbugassat aquerò que l’auie preocupat pendent un temps; mès hège ua setmana o dues que lo cuelhie ua ansietat de ua auta natura.
MISERABLES-IV-WEB	Un dia, en tot passejar-se peth baloard, auie vist a Thenardier, e gràcies ath sòn desguisament, aguest non l’auie reconeishut; mès d’alavetz ençà, Jean Valjean l’auie tornat a veir diuèrsi viatges, e auie aquerit era certitud de qué rondaue eth sòn barri.
MISERABLES-IV-WEB	Aquerò qu’ère pro entà determinar-se a cuélher ua gran resolucion.
MISERABLES-IV-WEB	En èster aquiu Thenardier, que i auie toti es perilhs ath còp.
MISERABLES-IV-WEB	Ath delà, París non estaue tranquil: es agitacions politiques aufrien er inconvenent entà toti es qu’auessen quauquarren a amagar dera sua vida, qu’era policia anaue inquieta e recelosa, e que cercant era tralha d’un òme coma Pepin o Morey, podie plan ben trapar-se damb un òme coma Jean Valjean.
MISERABLES-IV-WEB	Auie, donc, decidit, abandonar París, e enquia e tot França, e vier entà Anglatèrra, e auie avisat a Cosette, pr’amor que volie partir abans de ueit dies.
MISERABLES-IV-WEB	S’auie seigut, donc, en penent deth Camp de Mart, en tot dar-li torns en sòn cervèth a tota sòrta de pensaments, Thenardier, era policia, eth viatge e era dificultat de hèr-se damb un passapòrt.
MISERABLES-IV-WEB	Totes aguestes causes l’enquimerauen de forma parièra.
MISERABLES-IV-WEB	Ath delà, un hèt inexplicable que venguie de susprener-lo, e que lo tenguie encara impressionat, aumentaue era sua inquietud.
MISERABLES-IV-WEB	Aqueth dia peth maitin s’auie lheuat d’ora, e passejant-se peth jardin abans que Cosette auesse daurit era sua hièstra, auie descubèrt aguest pannèu gravat ena paret, seguraments damb un clau:
MISERABLES-IV-WEB	Carrèr dera Verriere 16.
MISERABLES-IV-WEB	Era escritura ère plan recenta, pr’amor qu’es letres èren encara blanques en ancian mortèr de caudea ennerida; e pr’amor qu’ua mata d’ortigues que i auie ath pè dera paret ère caperada de povàs de ges.
MISERABLES-IV-WEB	Aquerò aurie estat escrit probablaments pera net.
MISERABLES-IV-WEB	Mès, qué ère?
MISERABLES-IV-WEB	Ua adreça?
MISERABLES-IV-WEB	Un senhau entà d’auti?
MISERABLES-IV-WEB	Un avís entada eth?
MISERABLES-IV-WEB	En quinsevolh cas qu’ère evident qu’auie estat violat eth jardin, e que s’auie calat en eth quauque desconeishut.
MISERABLES-IV-WEB	Alavetz rebrembèc es incomprensibles incidents qu’auien alarmat ja ara casa, meditèc sus aqueth pannèu, e se tenguec de parlar-ne d’eth a Cosette per pòur d’espaurir-la.
MISERABLES-IV-WEB	Ath miei d’aguesti pensaments se fixèc en ua ombra qu’eth solei projectaue, sens dobte de quauqu’un que venguie d’arturar-se naut deth penent per darrèr d’eth.
MISERABLES-IV-WEB	S’anaue a virar, quan queiguec sus es sòns jolhs un papèr plegat en quate plecs, coma s’ua man l’auesse deishat quèir sus eth sòn cap.
MISERABLES-IV-WEB	Cuelhec eth papèr, lo despleguèc, e liegec aguesta paraula escrita damb letres majuscules damb un creion: MUDATZ-VOS.
MISERABLES-IV-WEB	Jean Valjean se lheuèc ara prèssa, mès non i auie arrés en penent.
MISERABLES-IV-WEB	Campèc pertot e descurbic un èsser mès gran qu’un mainatge e mès petit qu’un òme, vestit damb blòda grisa e pantalon de velot de color de povàs, que saltaue era barralha e despareishie en fossat deth Camp de Mart.
MISERABLES-IV-WEB	Jean Valjean tornèc de seguit entà casa cogitós.
MISERABLES-IV-WEB	II.- Mario.
MISERABLES-IV-WEB	Mario auie gessut capvirat dera casa deth senhor Gillenormand.
MISERABLES-IV-WEB	Auie entrat en era damb pòca esperança, e gessie damb ua immensa desesperacion.
MISERABLES-IV-WEB	Ath delà d’aquerò, e es qu’an observat eth còr uman ac compreneràn, eth lancèr, er oficiau, eth pèc, eth cosin Teodul, non auien deishat cap ombra en sòn esperit, ne era mès petita broma.
MISERABLES-IV-WEB	Eth poèta dramatic poirie demorar quauques complicacions d’aguesta revelacion, hèta a usclar dents ar arrèhilh, peth pairin; mès, çò que guanharie eth drama damb aquerò, ac perderie era vertat.
MISERABLES-IV-WEB	Mario qu’ère en aguesta edat que non se cre arren de dolent; dempús vie era edat que se cre tot.
MISERABLES-IV-WEB	Es sospeches non son qu’arrupes, e era prumèra joenesa non les a. Çò qu’aclapaue a Otelo, passe simplaments per Candid.
MISERABLES-IV-WEB	Sospechar de Cosette!
MISERABLES-IV-WEB	Abans aurie cometut Mario mil crims.
MISERABLES-IV-WEB	Se metec a passejar pes carrèrs, recurs de toti es que patissen, e non pensèc en arren que podesse rebrembar-se’n.
MISERABLES-IV-WEB	Tàs dues deth maitin entrèc en casa de Courfeyrac e s’ajacèc vestit en sòn matalàs.
MISERABLES-IV-WEB	Auie gessut ja eth solei quan s’esclipsèc, damb aguest orrible sòn pesant que dèishe anar e vier es idies en cervèth.
MISERABLES-IV-WEB	Quan se desvelhèc, vedec a Courfeyrac, Enjolras, Feuilly e Combeferre, de pès, damb eth chapèu botat, prèsti entà gésser, e fòrça esdegadi.
MISERABLES-IV-WEB	Courfeyrac li didec:
MISERABLES-IV-WEB	Vies en acogament deth generau Lamarque?
MISERABLES-IV-WEB	Li semblèc que Courfeyrac parlaue en chinés.
MISERABLES-IV-WEB	Gessec de casa quauques menutes dempús d’eri: se metec ena pòcha es dus pistolets que Javert l’auie autrejat entara aventura deth 3 de hereuèr e que s’auien demorat en sòn poder.
MISERABLES-IV-WEB	Es pistolets èren encara cargadi.
MISERABLES-IV-WEB	Serie de mau hèr díder quin escur pensament acodie en sòn cap en hèr-les-se a vier.
MISERABLES-IV-WEB	Tot eth dia s’estèc vagant sense saber per a on anaue; ploiguie a estones, mès non ac notaue; crompèc entà minjar ua còca d’un sòu en ua botiga de pan, se la sauvèc ena pòcha, e non tornèc a brembar-se’n d’era.
MISERABLES-IV-WEB	Semble tanben que se banhèc en Sena, sense encuedar-se’n de çò que hège.
MISERABLES-IV-WEB	Ja non demoraue arren, ne cranhie arren; qu’auie dat aguest pas dès era vesilha.
MISERABLES-IV-WEB	Demoraue era net damb impaciéncia febrila; non auie qu’ua idia clara: que tàs nau veirie a Cosette.
MISERABLES-IV-WEB	Aguesta darrèra felicitat qu’ère tot eth sòn avier; dempús solet li restaue era ombra.
MISERABLES-IV-WEB	A intervaus, passejant pes baloards mès desèrts, li semblaue enténer en París bronits estranhs, e gessent dera sua meditacion, didie: “Qu’ei que se pelegen?”.
MISERABLES-IV-WEB	En quèir era net, tàs nau en punt, coma l’auie prometut a Cosette, ère en carrèr Plumet.
MISERABLES-IV-WEB	Quan s’apressèc en brescat tot ac desbrembèc.
MISERABLES-IV-WEB	Hège quaranta ueit ores que non auie vist a Cosette; l’anaue a veir, e totes es autes idies se deliren, e solet sentec ua prigonda alegria.
MISERABLES-IV-WEB	Aguestes menutes qu’en eres se viu un sègle an ua causa sobeirana e admirabla; en moment que se passen aumplisent complètaments eth còr.
MISERABLES-IV-WEB	Mario dauric eth brescat e se calèc en jardin.
MISERABLES-IV-WEB	Cosette non ère en lòc que lo demoraue tostemp.
MISERABLES-IV-WEB	Trauessèc er espessor e arribèc ena cantoada, près dera escala.
MISERABLES-IV-WEB	Cosette non i ère.
MISERABLES-IV-WEB	Lheuèc era vista, e vedec qu’es hiestrons èren barradi.
MISERABLES-IV-WEB	Hec un torn peth jardin e vedec qu’ère desèrt.
MISERABLES-IV-WEB	Alavetz tornèc entara casa, e perdut d’amor, hòl, espaurit, exasperat de dolor e d’inquietud, coma un patron qu’entre ena sua casa a mala ora, piquèc ena hièstra.
MISERABLES-IV-WEB	Piquèc e tornèc a picar, prèst a veir daurir-se era hièstra, e pistar per era er ombriu cap deth pair, e enténer que li preguntaue: “Qué voletz?” Aquerò non ère arren ath costat de çò que sospechaue.
MISERABLES-IV-WEB	Quan auec pataquejat era hièstra, cridèc e aperèc a Cosette.
MISERABLES-IV-WEB	Cosette!, cridèc.
MISERABLES-IV-WEB	Cosette!, repetic imperiosaments.
MISERABLES-IV-WEB	Mès non li responeren.
MISERABLES-IV-WEB	Tot s’auie acabat.
MISERABLES-IV-WEB	Non i auie arrés en jartdin, arrés ena casa.
MISERABLES-IV-WEB	Mario tachèc es sòns uelhs desesperadi en aquera casa lugubra, tan nera, tan silenciosa e mès ueda qu’ua hòssa, e campèc dempús eth banc de pèira qu’auie passat ores tant eroses ath cant de Cosette.
MISERABLES-IV-WEB	Alavetz se seiguec ena escala damb eth còr plen de dolor e de resolucion.
MISERABLES-IV-WEB	Benedic eth sòn amor ath hons deth sòn pensament, e se didec que, donques que Cosette auie partit, non li restaue que morir-se.
MISERABLES-IV-WEB	De ressabuda entenec ua votz que gessie deth carrèr e que cridaue a trauèrs des arbes:
MISERABLES-IV-WEB	Senhor Mario!
MISERABLES-IV-WEB	Se lheuèc.
MISERABLES-IV-WEB	Qui ei?, didec.
MISERABLES-IV-WEB	Senhor Mario, ètz aquiu?
MISERABLES-IV-WEB	Aguesta votz non l’ère totafèt desconeishuda.
MISERABLES-IV-WEB	Se retiraue ara votz cuelhuda e ruda d’Eponina.
MISERABLES-IV-WEB	Mario separèc eth brescat, separèc eth hèr mobil, passèc eth cap, e vedec ua figura, que li semblèc un joen, desparéisher ara prèssa ena escurina.
MISERABLES-IV-WEB	III.- Eth senhor Mabeuf.
MISERABLES-IV-WEB	Era borsa de Jean Valjean non l’auie estat utila ath senhor Mabeuf, pr’amor qu’aguest, ena sua venerabla austeritat mainadenca, non auie acceptat eth present des astres; non auie admetut qu’ua estela podesse convertir-se en loïsi d’aur; e non auie pogut endonviar que çò que queiguie deth cèu venguesse de Gavroche.
MISERABLES-IV-WEB	Auie amiat era borsa entath comissariat deth barri, coma objècte perdut, botat per part deth que l’auie trapat, a disposicion deth que la reclamèsse.
MISERABLES-IV-WEB	Era borsa, plan que òc, se perdec.
MISERABLES-IV-WEB	Que non mos cau díder qu’arrés la reclamèc, sense qu’eth senhor Mabeuf gaudisse d’aguesta ajuda.
MISERABLES-IV-WEB	Ath de là d’aquerò, eth senhor Mabeuf seguie anant a mens.
MISERABLES-IV-WEB	Es assagi sus er indi non auien balhat mielhor resultat en Jardin Botanic qu’en sòn jardin d’Austerlitz.
MISERABLES-IV-WEB	Er an passat deuie era sodada ara sua patrona, e ara deuie, coma auem vist, eth loguèr dera casa.
MISERABLES-IV-WEB	Eth Mont de Pietat, dempús de complidi tretze mesi, auie venut es tòles dera sua Flora, qu’encara possedie, auie autrejat a baish prètz a un librari firaire, tòles e tèxti coma desperfèctes.
MISERABLES-IV-WEB	Arren li restèc dera òbra de tota era sua vida.
MISERABLES-IV-WEB	Comencèc a conéisher es sòs des sòns exemplars.
MISERABLES-IV-WEB	Quan vedec qu’aguest miserable recurs s’agotaue, renoncièc ath sòn jardin e lo deishèc sense cultiu.
MISERABLES-IV-WEB	Abans, fòrça temps abans, auie renonciat as dus ueus e ath bocin de carn que minjaue de quan en quan.
MISERABLES-IV-WEB	Solet s’alimentaue de pan e truhes; auie venut es sòns darrèrs mòbles; dempús tot aquerò qu’auie, duplicat, dera sua ròba de lhet, vestits e ahlaçades; dempús es sòns erbaris e es sues estampes; mès encara sauvaue es libres mès preciosi, qu’entre eri n’auie quauqui uns de rars, coma Es quadres istorics dera Biblia, edicion de 1560.
MISERABLES-IV-WEB	Eth senhor Mabeuf non alugaue jamès eth huec en sòn quarto, e s’ajaçaue damb eth dia pr’amor de non alugar era lum.
MISERABLES-IV-WEB	Semblaue que non auie vesins, pr’amor qu’evitauen eth sòn encontre quan gessie; eth se n’auie encuedat.
MISERABLES-IV-WEB	Era misèria d’un mainatge esmò a ua mair; era misèria d’un joen esmò a ua joena; mès era misèria d’un vielh non esmò ad arrés, e ei, de toti es malastres, eth mès hered.
MISERABLES-IV-WEB	Mès eth senhor Mabeuf non auie perdut deth tot era sua serenor de mainatge: es sòns uelhs ludien encara quan se tachauen enes sòns libres, e arrie quan contemplaue a Diogenes Laercio, qu’ère un exemplar unenc.
MISERABLES-IV-WEB	Era sua limanda, damb veires, ère era soleta causa qu’auie sauvat, ath delà de çò d’indispensable.
MISERABLES-IV-WEB	Un dia li didec era tia Plutarco:
MISERABLES-IV-WEB	Que non è damb qué hèr-me a vier minjar.
MISERABLES-IV-WEB	Çò qu’era cridaue minjar ère un pan e quate o cinc truhes.
MISERABLES-IV-WEB	Fidat, didec eth senhor Mabeuf.
MISERABLES-IV-WEB	Ja sabetz que m’ac remissen.
MISERABLES-IV-WEB	Eth senhor Mabeuf dauric era sua bibliotèca, campèc pendent fòrça temps toti es libres, er un dempús der aute, coma un pair, obligat a deimar as sòns hilhs, les guardarie abans d’escuélher, dempús n’agarrèc un còp sec, lo botèc jos es sòns braci, e gessec.
MISERABLES-IV-WEB	Ath cap de dues ores entornèc sense arren dejós deth braç, botèc trenta sòus sus era taula, e didec:
MISERABLES-IV-WEB	Vos haratz a vier minjar.
MISERABLES-IV-WEB	A compdar d’aqueth moment era tia Plutarco vedec caperar-se eth candid ròstre deth senhor Mabeuf damb un vel ombriu, que non despareishec jamès.
MISERABLES-IV-WEB	Londeman, er aute, toti es auti li calec hèr madeish.
MISERABLES-IV-WEB	Eth senhor Mabeuf gessie damb eth sòn libre e tornaue damb ua monèda d’argent.
MISERABLES-IV-WEB	Coma es libraris firaires lo vedien obligat a véner, li crompauen per vint sòus es libres pes qu’eth auie pagat vint francs, a viatges ada eri madeishi.
MISERABLES-IV-WEB	Atau s’acabèc era sua bibliotèca volum a volum.
MISERABLES-IV-WEB	En quauqui moments se didie: “Ça que la, è ueitanta ans”, coma s’auesse ua esperança d’arribar abans en finau des sòns dies qu’en finau des sòns libres.
MISERABLES-IV-WEB	Gessec damb un Robert Estienne que venec per trenta cinc sòus en cai de Mallaquais, e tornèc damb un Aldo qu’auie crompat per quaranta sòus en carrèr de Gres.
MISERABLES-IV-WEB	Que deui cinc sòus, didec plan alègre, ara tia Plutarco.
MISERABLES-IV-WEB	Aqueth dia non mingèren.
MISERABLES-IV-WEB	Qu’ère dera Societat d’Orticultura, a on se’n sabien dera sua praubetat.
MISERABLES-IV-WEB	Eth president d’aguesta societat venguec a tier-li ua visita, li prometec parlar d’eth ath ministre d’Agricultura e Comerç, e ac hec.
MISERABLES-IV-WEB	Com?, exclamèc eth ministre.
MISERABLES-IV-WEB	Qu’ei atau!
MISERABLES-IV-WEB	Un dòcte ancian!
MISERABLES-IV-WEB	Un botanic!
MISERABLES-IV-WEB	Un òme inofensiu!
MISERABLES-IV-WEB	Londeman eth senhor Mabeuf recebec ua invitacion entà dinar damb eth ministre.
MISERABLES-IV-WEB	Mostrèc era carta tremolant d’alegria ara senhora Plutarco.
MISERABLES-IV-WEB	Que mos auem sauvat!, didec.
MISERABLES-IV-WEB	Eth dia fixat venguec ena casa deth ministre.
MISERABLES-IV-WEB	Notèc qu’era sua corbata rosada, eth sòn frac gran e quarrat, e es sues sabates lustrades estonauen as portièrs.
MISERABLES-IV-WEB	Arrés li parlèc, ne tansevolhe eth minsitre.
MISERABLES-IV-WEB	Tàs dètz dera net, coma qu’encara demoraue ua paraula, entenec ara hemna deth ministre, beròia senhora despeitrinada, qu’ada era non auie gausat apressar-se, que preguntaue: “Qui ei aguest cavalièr ancian?” Tornèc entara sua casa, a pè, tara mieja net, damb ua fòrta ploja.
MISERABLES-IV-WEB	Auie venut un Elzevir entà pagar eth coche tà anar-i.
MISERABLES-IV-WEB	Qu’auie eth costum de liéger totes es nets, abans d’ajaçar-se, quauques planes deth sòn Diogenes Laercio; sabie pro grec entà trapar un plaser enes particularitats deth tèxt que possedie.
MISERABLES-IV-WEB	Ja non auie mès gòis.
MISERABLES-IV-WEB	Se passèren quauques setmanes; mès, de ressabuda, era tia Plutarco queiguec malauta.
MISERABLES-IV-WEB	Que i a ua causa mès trista que non poder crompar pan ena hornaria; e ei non poder crompar medecines en çò der apotecari; ua net, eth mètge prescriuec ua pocion fòrça cara.
MISERABLES-IV-WEB	Ath delà, en tot agreujar-se era malauta, auie besonh d’ua persona que la suenhèsse.
MISERABLES-IV-WEB	Eth senhor Mabeuf dauric era bibliotèca, e ja non auie arren: qu’auie venut enquiath darrèr volum; non li restaue qu’eth Diogenes Laercio.
MISERABLES-IV-WEB	Se botèc er exemplar unic jos eth braç e gessec: qu’ère eth 4 de junh de 1832.
MISERABLES-IV-WEB	Botèc eth pilèr de napoleons sus era tauleta de net dera anciana sirventa, e tornèc entath sòn quarto sense badar boca.
MISERABLES-IV-WEB	Londeman, a punta de dia, se seiguec en canton que i auie en jardin, e se podec veir peth dessús dera tanca qu’ère immobil, damb eth cap clin, e era vista vagaments tachada enes sues platabandes passides.
MISERABLES-IV-WEB	Ploiguie a intervaus, mès eth vielh non ac notaue.
MISERABLES-IV-WEB	Tà meddia s’estarnèc en París un bronit extraordinari; semblaue que s’entenien trets de fusilh e clamors populars.
MISERABLES-IV-WEB	Eth senhor Mabeuf lheuèc eth cap.
MISERABLES-IV-WEB	Vedec passar a un jardinèr, e li preguntèc:
MISERABLES-IV-WEB	Qué se passe?
MISERABLES-IV-WEB	Eth jardinèr responec, damb era sua shada ena espatla e damb un accent plan tranquil:
MISERABLES-IV-WEB	Ua revòuta.
MISERABLES-IV-WEB	Com!
MISERABLES-IV-WEB	Ua revòuta!
MISERABLES-IV-WEB	Òc, que son en tot combàter.
MISERABLES-IV-WEB	E per qué?
MISERABLES-IV-WEB	Macareu!, didec eth jardinèr.
MISERABLES-IV-WEB	Entà quin costat?, preguntèc eth senhor Mabeuf.
MISERABLES-IV-WEB	Entar Arsenal.
MISERABLES-IV-WEB	Eth senhor Mabeuf tornèc a entrar ena sua casa, cerquèc maquinauments un libre entà hèr-lo-se a vier jos eth braç, non lo trapèc, e didec:
MISERABLES-IV-WEB	A!, qu’ei vertat!
MISERABLES-IV-WEB	E gessec damb mina hòraviada.
MISERABLES-IV-WEB	Libre dètzau: Eth cinc de junh de 1832.
MISERABLES-IV-WEB	I.- Era superfícia dera question.
MISERABLES-IV-WEB	De qué se compause ua revòuta?
MISERABLES-IV-WEB	De tot e d’arren.
MISERABLES-IV-WEB	D’ua electricitat que se desvolòpe pòc a pòc, d’ua ahlama que se forme ara imprevista, d’ua fòrça vaga, d’ua volada que passe.
MISERABLES-IV-WEB	Aguesta volada trape caps que parlen, cervèths que pensen, amnes que patissen, passions qu’usclen, misèries que se planhen, e les arrossègue.
MISERABLES-IV-WEB	Entà on?
MISERABLES-IV-WEB	Entà cogant.
MISERABLES-IV-WEB	A trauèrs der Estat, a trauèrs des leis, a trauèrs dera prosperitat e dera insoléncia des auti.
MISERABLES-IV-WEB	Era conviccion irritada, er entosiasme frustrat, era indignacion esmoiguda, er instint de guèrra comprimit, eth valor dera joenesa exaltat, era ceguetat generosa, eth curiosèr, eth plaser dera variacion, era set de çò inesperat, eth sentiment que hè experimentar plaser en liéger eth pannèu d’un nau espectacle, e en enténer en teatre eth fiulet deth maquinista; es òdis vagui, es racacòrs, es contrarietats, era vanitat que cre qu’a fracassat eth destin; eth malèster, es pensaments prigonds, es ambicions enrodades d’abismes; tot aqueth que demore, d’un esbauç, ua gessuda; e fin finau, en çò de mès baish, era torba, aguesta hanga que vie a èster huec, taus son es elements dera revòuta.
MISERABLES-IV-WEB	Çò de mès gran e çò de mès petit; es èssers que vaguen dehòra de tot, demorant ua escadença, gitanos, gent sense mestièr, vagabonds des horcalhs, es que dormissen de nets en un desèrt de cases, sense mès tet qu’es heredes bromes deth cèu, es que demanen cada dia eth sòn pan ar edart e non ath trabalh, es desconeishudi dera misèria e der arren, es braci nudi, es pès descauci, apertien ara revòuta.
MISERABLES-IV-WEB	Tot eth qu’a ena amna ua rebelion secreta contra un hèt quinsevolh der Estat, dera vida o dera sòrt, a afinitat damb era revòuta, e deth madeish moment que se presente comence a tremolar e a senter-se esmoigut peth remolin.
MISERABLES-IV-WEB	Malerós aqueth qu’arrossègue, madeish qu’aqueth que tume!
MISERABLES-IV-WEB	Les hè tumar er un contra er aute.
MISERABLES-IV-WEB	Comunique ad aqueri que cuelh un poder extraordinari.
MISERABLES-IV-WEB	Amie ath prumèr que trape damb era fòrça des eveniments, e hè de tot projectils; convertís ua cançon en ua bala, e un venedor de sable en un generau.
MISERABLES-IV-WEB	S’auem de creir a quauqui oracles dera politica desconfiada, jos eth punt d’enguarda deth poder, ua revòuta qu’ei ua causa desirabla.
MISERABLES-IV-WEB	Entada eri ei un axiòma qu’era revòuta assolide as governs se non les destruís; pr’amor que hè a temptar ara armada, concentre as ciutadans, estire es muscles dera policia e hè a veir era fòrça dera esqueleta sociau.
MISERABLES-IV-WEB	Qu’ei un exercici gimnastic, lèu igienic.
MISERABLES-IV-WEB	Eth poder se sent milhor dempús d’ua revòuta coma er òme dempús d’ua heregada.
MISERABLES-IV-WEB	Era revòuta hè trenta ans se consideraue, ath delà, jos d’auti punts d’enguarda.
MISERABLES-IV-WEB	Que i a entà tot ua teoria que se cride ada era madeisha “deth sen”.
MISERABLES-IV-WEB	Filinto contra Alcestes; mediacion aufrida entre çò de vertadèr e çò de faus; explicacion, admonicion, atenuacion un shinhau capinauta, que pr’amor qu’a ua cèrta barreja de culpa e de desencusa se cre era sabença, e non ei senon era pedantaria.
MISERABLES-IV-WEB	Tota ua escòla politica, cridada deth just miei, qu’a gessut d’aciu.
MISERABLES-IV-WEB	Entre era aigua hereda e era aigua cauda que i a eth partit dera aigua tèba.
MISERABLES-IV-WEB	Aguesta escòla, damb era sua faussa prigondor complètaments superficiau, que disseque es efèctes sense remontar-se as encauses, censure de naut de tot d’ua semisciéncia es agitacions dera plaça publica.
MISERABLES-IV-WEB	Segontes aguesta escòla: “es revòutes que compliquèren era revolucion de 1830, treigueren ad aguest gran eveniment ua part dera sua puretat.
MISERABLES-IV-WEB	Era Revolucion de Junhsèga auie estat un polit auragan popular, seguit rapidaments dera cauma; mès es revòutes tornèren a embromar eth cèu; heren qu’acabèsse en peleja aguesta revolucion, tan notabla ara prumeria pera ua unanimitat.
MISERABLES-IV-WEB	Dempús dera Revolucion de Junhsèga, sonque se sentie era libertat; dempús des revòutes se coneishec era catastròfa.
MISERABLES-IV-WEB	D’aciu gessen es precipicis.
MISERABLES-IV-WEB	S’a calculat qu’eth prumèr dia de revòuta li còste a França vint milions, eth dusau quaranta, eth tresau seishanta.
MISERABLES-IV-WEB	Ua revòuta de tres dies còste cent vint milions; ei a díder, que non tient en compde qu’eth resultat economic, equival a un desastre, a un naufragi, a ua batalha perduda que destrusís ua esquadra de seishanta vaishèths de linha.
MISERABLES-IV-WEB	Es revòutes dèishen anar ahlames roienques, encara qu’esplendides, e toti es traits mès originaus deth caractèr parisenc, era generositat, eth desinterès, era alegria tempestuosa, es estudiants sajant de provar qu’era bravesa ei part dera intelligéncia, era garda nacionau indestructibla, es vivacs des botiguèrs, es fortaleses des coquins, eth mensprètz dera mòrt enes passejaires.
MISERABLES-IV-WEB	Es escòles e es regiments se trapen.
MISERABLES-IV-WEB	Ben considerat, entre es combatents non i a qu’ua diferéncia d’edat; son era madeisha raça, es madeishi òmes estoïcs que morissen as vint ans pes sues idies, e as quaranta pera sua familha.
MISERABLES-IV-WEB	Era armada tostemp trista enes guèrres civils, opause era prudéncia ara audàcia.
MISERABLES-IV-WEB	Es revòutes, ath madeish temps que mòstren era intrepiditat populara eduquen en valor ath ciutadan.
MISERABLES-IV-WEB	E cau ahíger ara sang vessada er avier escur, eth progrès comprometut, era inquietud, autanplan enes milhors, es liberaus aunèsti ja desesperadi, er absolutisme estrangèr que ve damb plaser es herides hètes ara revolucion per era madeisha, es vençudi de 1839 trionfant e dident: “Que ja ac auíem dit!”.
MISERABLES-IV-WEB	Ahigetz ad aquerò, que París dilhèu pòt agranir-se damb ua revòuta, mès França se hè mès petita; e fin finau, pr’amor que mos ac cau díder tot, es assassinats desaunoren soent era victòria der orde herotge sus era libertat hòla.
MISERABLES-IV-WEB	Atau parle aguesta lèu sabença qu’era classa des petiti propietaris egoïstes, que lèu ei un pòble, s’acontente gustosa.
MISERABLES-IV-WEB	Per çò que tanh a nosati, refusam aguesta paraula tant extensa, e per tant tant incomòda, es revòutes.
MISERABLES-IV-WEB	Entre un movement popular e un aute movement popular, que hèm ua distincion.
MISERABLES-IV-WEB	Non mos preguntam s’ua revòuta còste tant coma ua batalha.
MISERABLES-IV-WEB	E per qué coma ua batalha?
MISERABLES-IV-WEB	Aciu se presente era question dera guèrra.
MISERABLES-IV-WEB	Dilhèu era guèrra ei un soriac mens sensible qu’era calamitat d’ua revòuta?
MISERABLES-IV-WEB	Ath delà, son calamitats totes es revòutes?
MISERABLES-IV-WEB	E qué se passe s’eth 14 de junhsèga costèc cent vint milions?
MISERABLES-IV-WEB	Eth plaçament de Felip V en Espanha li costèc a França dus mil milions; donques, ath madeish prètz, preferim eth 14 de junhsèga.
MISERABLES-IV-WEB	Ath delà d’aquerò, remim aguestes chifres que semblen rasons, e non son que paraules.
MISERABLES-IV-WEB	Hèta ua revòuta, l’examinam en era madeisha.
MISERABLES-IV-WEB	En tot aquerò que ditz era objeccion doctrinària expausada mès endauant, sonque se tracte der efècte; nosati cercam era encausa.
MISERABLES-IV-WEB	Vam a explicar-mos.
MISERABLES-IV-WEB	II.- Eth hons dera question.
MISERABLES-IV-WEB	I a revòutes e i a insurreccions: que son dues clases de colèra; ua enganhada, era auta damb dret.
MISERABLES-IV-WEB	Enes Estats democratics, es solets que son fondadi sus era justícia, se passe quauqui viatges qu’ua fraccion ei usurpaira; alavetz tot se quilhe, e era reivindicacion de besonh deth sòn dret pòt arribar enquia hèr cuélher es armes.
MISERABLES-IV-WEB	En totes es questions qu’arriben ara soberania collectiua, era guèrra deth tot contra era fraccion qu’ei era insurreccion; er atac dera fraccion contra eth tot ei era revòuta, segontes s’es Tulheries siguen abitades peth rei o pera Convencion, son justa o injustaments atacades.
MISERABLES-IV-WEB	Eth madeish canon lançat contra era multitud non a rason eth 10 d’agost, e l’a eth 14 de vendemiari.
MISERABLES-IV-WEB	Era aparença ei, donc, semblabla; eth hons desparièr; es soïssi defenen çò de faus, Bonaparte çò de vertadèr.
MISERABLES-IV-WEB	Aquerò qu’eth sufragi universau a hèt ena sua libertat e ena sua sobeiranetat que non pòt èster des.hèt pes carrèrs.
MISERABLES-IV-WEB	Madeish se passe enes causes de pura civilizacion; er institut des masses, ager previsor, pòt èster deman trebolat.
MISERABLES-IV-WEB	Era madeisha ira ei legitima contra Terray e absurda contra Turgot.
MISERABLES-IV-WEB	Era destruccion de maquines, eth panatòri des magasèms, era trincadura des ralhs, er esbauç des docks, es faussi camins dera multitud, eth desfiament dera justícia deth pòble ath progrès, Ramus assassinat pes escolans, Rousseau expulsat de Soïssa a calhauades, que son revòutes.
MISERABLES-IV-WEB	Israel contra Moises, Atenes contra Focion, Roam contra Escipion, son revòutes; París contra era Bastilha, qu’ei era insurreccion.
MISERABLES-IV-WEB	Es soldats contra Alexandre, es marinèrs contra Cristobal Colon, qu’ei era madeisha rebelion: rebelion impia.
MISERABLES-IV-WEB	E per qué?
MISERABLES-IV-WEB	Perque Alexandre hè per Asia damb era espada, madeish que Cristobal Colon per America damb era bossòla; Alexandre coma Colon descurbís un mon.
MISERABLES-IV-WEB	Aguesti autrejaments d’un mon ara civilizacion son taus increments de lum que quinsevolh resisténcia ei criminau.
MISERABLES-IV-WEB	Quauqui viatges eth pòble s’enganhe ena fidelitat ada eth madeish, e era multitud hè traïcion ath pòble.
MISERABLES-IV-WEB	Òbra ombriua dera ignorància!
MISERABLES-IV-WEB	Eth faus Saulniers hug deth poder reau, e damb era rèsta de còrda en còth, quilhe era cocarda blanca.
MISERABLES-IV-WEB	Cride “Que se morisquen es obligacions!” e premanís eth “visca eth rei!”.
MISERABLES-IV-WEB	Assassins ena net de Sant Bartolome, esgorjadors de seteme, borrèus d’Avinhon, assassins de Coligny, assasins dera senhora de Lamballé, assassins de Brune, miquelets, verdets, cadenettes, companhs de Jehu, cavalièrs de Brassard; aguesta qu’ei era revòuta.
MISERABLES-IV-WEB	La Vandée qu’ei ua grana revòuta catolica.
MISERABLES-IV-WEB	Eth rumor deth dret en movement se coneish, e non ges tostemps dera tremolor des masses turbulentes; que i a furors lhòcos, coma i a campanes henudes; non sone eth somaten tostemp a bronze.
MISERABLES-IV-WEB	Era estrementida dera passion e dera ignorància ei desparièra dera secodida deth progrès.
MISERABLES-IV-WEB	Lheuatz-vos, òc, mès entà agranir-vos; didetz-me entà quin costat vatz: sonque i a insurreccion entà dauant.
MISERABLES-IV-WEB	Quinsevolh aute lheuament ei dolent; quinsevolh pas violent entà darrèr qu’ei ua revòuta; eth repè qu’ei ua via de hèt contra eth gènre uman.
MISERABLES-IV-WEB	Era insurreccion ei er accès deth furor dera vertat: es calades que botge era insurreccion diden adiu ath bualh deth dret.
MISERABLES-IV-WEB	Aguestes calades solet dèishen eth sòn costat ara revòuta.
MISERABLES-IV-WEB	Danton contra Loís XVI, ei era insurreccion.
MISERABLES-IV-WEB	Herbert contra Danton, ei era revòuta.
MISERABLES-IV-WEB	D’aciu vie que s’era insurreccion, en aguesti casi concrets, pòt èster, coma a dit Lafayette, eth mès sant des déuers, era revòuta pòt èster eth mès fatau des atemptats.
MISERABLES-IV-WEB	Que i a tanben quauqua diferéncia calorica; era insurrecion sòl èster un volcan; era revòuta ei soent huec de palha.
MISERABLES-IV-WEB	Era rebelion, sivans auem dit, ven a viatges deth poder.
MISERABLES-IV-WEB	Polignac ei un mutinador; Camil Desmoulins ei un governant.
MISERABLES-IV-WEB	Fòrça còps, insurreccion ei resurreccion.
MISERABLES-IV-WEB	En èster un hèt absoludaments modèrn era solucion de tot peth sufragi universau, e en èster tota era istòria anteriora ad aguest hèt, de hè quate mil ans, era violacion deth dret e eth patiment des pòbles, cada epòca dera istòria se hè a vier damb era era protèsta que l’ei possibla.
MISERABLES-IV-WEB	En temps des Cesars non i auie insurreccion, mès i auie un Juvenal.
MISERABLES-IV-WEB	Eth facit indignatio remplace as Gracos.
MISERABLES-IV-WEB	En tempsi des Cesars i a un despatriat de Siena; i a tanben un autor des Anals.
MISERABLES-IV-WEB	E non parlam deth gran despatriat de Patmos que tanben condemne eth mon reau en ua protèsta en nòm deth mon ideau; hè dera vision ua satira enòrma, e lance sus Roma-Ninive, sus Roma-Babilonia, sus Roma- Sodoma, era ludenta reverberacion der Apocalipsis.
MISERABLES-IV-WEB	Joan sus era sua arròca qu’ei era esfinx sus eth sòn pedestau; non ei possible comprener-lo; ei un judiu, ei eth pòble ebrèu; mès er òme qu’escriu es Anals ei un latin, o mihor dit un roman.
MISERABLES-IV-WEB	Atau coma es Nerons regnen d’ua manèra escura, les cau èster pintadi d’aguesta manèra.
MISERABLES-IV-WEB	Eth trabalh deth burin solet serie palle; ei de besonh vessar enes blancs ua pròsa concentrada e mordenta.
MISERABLES-IV-WEB	Es despòtes entren per bèth motiu ena ment des pensadors: paraula encadiada, paraula terribla.
MISERABLES-IV-WEB	Er escrivan duplique e triplique eth sòn estil quan un senhor impause silenci ath pòble.
MISERABLES-IV-WEB	D’aguest silenci creish cèrta plenitud misteriosa que se cale e se solidifique duraments en pensament.
MISERABLES-IV-WEB	Era comprension ena istòria còste era concision en istorian.
MISERABLES-IV-WEB	Era soliditat granitica de quauqua pròsa celèbra non ei qu’ua condensacion hèta peth tiran.
MISERABLES-IV-WEB	Era tirania obligue ar escrivan a contradiccions de diamètre que son acreishements de fòrça.
MISERABLES-IV-WEB	Eth periòde ciceronian, a penes pro entà Verres, s’embotarie en temps de Caligula.
MISERABLES-IV-WEB	Coma mendre sigue era extension dera frasa, màger ei era intensitat deth còp.
MISERABLES-IV-WEB	Tacit pense damb immensa fòrça.
MISERABLES-IV-WEB	Era aunestetat d’un gran còr condensada en justícia e en vertat, fulmine.
MISERABLES-IV-WEB	Digam de passa, qu’ei fòrça notable eth hèt de qué Tacit non sigue superior, istoricaments parlant, a Cesar; ad aqueth que li son reservadi es Tiberis.
MISERABLES-IV-WEB	Cesar e Tacit son dus fenomèns succesius, qu’eth sòn encontre semble misteriosaments evitat per aqueth que, en trèir es sègles dera scèna, apraie es entrades e es gessudes.
MISERABLES-IV-WEB	Cesar ei gran; Tacit ei gran; Diu dirigís aguestes dues graneses tà que non tumen era ua contra era auta.
MISERABLES-IV-WEB	Eth justicièr, en tot herir a Cesar, que poirie herir massa e èster injust, causa que Diu non vò.
MISERABLES-IV-WEB	Es granes guèrres d’Africa e d’Espanha, es pirates de Cilicia destruidi, era civilizacion introdusida ena Galia, en Bretanha, en Germania; tota aguesta glòria capere eth Rubicon.
MISERABLES-IV-WEB	Cèrt qu’eth despotisme ei tostemp despotisme, enquia e tot jos eth despòta deth gèni.
MISERABLES-IV-WEB	I a corrupcion jos es tirans illustres; mès era pèrta morau ei mès repugnanta encara jos es tirans infami.
MISERABLES-IV-WEB	En aguesti reinatges arren velhe era vergonha, e es que còsten exemples, autant Tacit coma Juvenal, boetegen mès utilaments, en preséncia deth gènre uman, ad aguesta ignominia, sense replica.
MISERABLES-IV-WEB	Roma alende pejors miasmes en temps de Vitelio qu’en temps de Sila.
MISERABLES-IV-WEB	Damb Claudi e Domician i a ua diformitat de baishesa corresponenta ara lejor deth tiran; era misèria des esclaus ei un producte dirècte deth despòta; d’aguestes consciéncies escuelhudes flaire un miasma que se reflectís eth patron; es poders publics son immundi; es còrs petiti, es consciéncies planes, es amnes son repugnantes coma un cime; atau se passe damb Caratalla, atau damb Comòdo, atau damb Heliogabalo; mentre que d’eth senat roman en temps de Cesar non ges senon era flaira des hièms pròpis des nins d’agla.
MISERABLES-IV-WEB	D’aciu ven era aparicion, tardiua solet en aparença, des Tacits e Juvenals: eth demostrador solet apareish ena ora dera evidéncia.
MISERABLES-IV-WEB	Mès Juvenal e Tacit, madeish qu’Isaïes enes temps biblics, madeish que Dante ena Edat Mejana, son er òme; era revòuta e era insurrecion son era multitud, que tan lèu a rason, coma non l’a.
MISERABLES-IV-WEB	Ena generalitat des casi, era revòuta ges d’un hèt materiau; era insurreccion ei tostemp un fenomèn morau.
MISERABLES-IV-WEB	Era revòuta ei Masaniello; era insurreccion ei Espartac.
MISERABLES-IV-WEB	Era insurreccion confine damb era intelligéncia; era revòuta damb er estomac.
MISERABLES-IV-WEB	Gaster s’irrite; mès Gaster non tostemp a rason.
MISERABLES-IV-WEB	Enes questions de hame, era revòuta, Buzançais, per exemple, qu’a un punt de partença vertadèr, patetic e just.
MISERABLES-IV-WEB	E, totun, ei ua revòuta.
MISERABLES-IV-WEB	Per qué?
MISERABLES-IV-WEB	Pr’amor qu’en tot auer rason ath hons, non l’a ena forma.
MISERABLES-IV-WEB	Terrible, enquia e tot auent dret, violent, encara que fòrt, herís ath dilhèu; marche coma er elefant cèc, trincant-ac tot; dèishe ath sòn darrèr cadavres d’ancians, de hemnes e de mainatges; vèsse, sense saber perqué, era sang des èssers inofensius e innocents.
MISERABLES-IV-WEB	Neurir ath pòble qu’ei ua bona fin; mès aucir-lo qu’ei un mau mejan.
MISERABLES-IV-WEB	Totes es protèstes armades, autanplan es mès legitimes, autanplan eth 10 d’agost, autanplan eth 14 de junhsèga, comencen pera madeisha agitacion.
MISERABLES-IV-WEB	Abans qu’eth dret se despene, i a revolum e esgluma.
MISERABLES-IV-WEB	Ath principi, era insurreccion ei revòuta, madeish qu’er arriu ei torrent, e normauments arribe en aguest ocean: revolucion.
MISERABLES-IV-WEB	Quauqui viatges, totun, vient d’aguestes nautes montanhes que dominen er orizon morau, era justícia, era prudéncia, era rason, eth dret, formada dera mès pura nhèu der ideau, dempús d’ua longa queiguda d’arròca en arròca, dempús d’auer reflectit eth cèu ena sua transparéncia e d’auer creishut damb cent afluents en majestuós camin deth trionf, era insurreccion se pèrd de ressabuda en quauque fonsor popular, coma eth Rin en un pantan.
MISERABLES-IV-WEB	Tot aquerò se referís ath passat; en avier serà ua auta causa.
MISERABLES-IV-WEB	Eth sufragi universau a d’amirable que dissòl era revòuta en sòn començament, e balhant eth vòt ara insurreccion, li trè es armes.
MISERABLES-IV-WEB	Era desaparicion des guèrres, dera guèrra des carrèrs, autant coma dera guèrra des frontères, qu’ei eth progrès inevitable.
MISERABLES-IV-WEB	Era patz, quinsevolh causa que sigue aué, ei deman.
MISERABLES-IV-WEB	Ath delà d’aquerò, insurreccion, revòuta, diferéncia entre ua e era auta, tot aquerò a penes existís entath ciutadan.
MISERABLES-IV-WEB	Entada eth, tot qu’ei sedicion, rebellion pura e simpla, rebellion deth gosset contra eth patron; espècia de nhacada que resvenge era cadia e era cavèrna; idòl, enquiath dia qu’eth cap deth gosset, que va creishent, se diboishe vagaments ena ombra coma eth cap d’un leon.
MISERABLES-IV-WEB	Alavetz eth ciutadan cride: “Visca eth pòble!”.
MISERABLES-IV-WEB	Hèta aguesta explicacion, qué ei entara istòria eth movement de Junhsèga de 1832?
MISERABLES-IV-WEB	Ei ua revòuta o ei ua insurreccion?
MISERABLES-IV-WEB	Qu’ei ua insurreccion.
MISERABLES-IV-WEB	Se pòt passar, en vier en scèna aguest eveniment terrible, que quauque viatge cridam revòuta, mès solet entà qualificar es hèts dera superfícia; en tot hèr tostemp era distincion de besonh entre era forma o revòuta, e eth hons o insurreccion.
MISERABLES-IV-WEB	Aguest movement de 1832, auec ena sua rapida explosion, e ena sua lugubra extincion, ua magnitud tau, qu’enquia e tot aqueri que non ven en eth qu’ua revòuta, parlen d’eth damb respècte.
MISERABLES-IV-WEB	Entad aguesti qu’ei un residú de 1830.
MISERABLES-IV-WEB	Non i a Aups sense Jura ne Pirenèus sense Asturies.
MISERABLES-IV-WEB	Aguesta crisi patetica dera istòria contemporanèa, qu’era memòria des parisencs cride era epòca des revòutes, ei solide ua ora caracteristica entre es mès tempestuoses d’aguest sègle.
MISERABLES-IV-WEB	Diguem encara dues paraules abans d’entrar ena sua narracion.
MISERABLES-IV-WEB	Es hèts que vam a referir apertien ad aguesta realitat dramatica e viua qu’er istorian mensprède fòrça còps per manca de temps e d’espaci.
MISERABLES-IV-WEB	En era, totun, persutam; en era i é era vida, era palpitacion, eth tremolum uman.
MISERABLES-IV-WEB	Es detalhs, sivans ja auem dit, son, entà didè’c atau, eth huelham des grani eveniments e se pèrden ena luenhor dera istòria.
MISERABLES-IV-WEB	Era epòca cridada des revòutes ei abondiua en aguesti hèts petiti.
MISERABLES-IV-WEB	Es procèssi judiciaus, per d’autes rasons qu’era istòria non mos a revelat deth tot, dilhèu tanpòc ac an apregondit.
MISERABLES-IV-WEB	Nosati vam a jasilhar, entre particularitats coneishudes e publicades, causes que non s’an sabut, hèts que sus eri a passat eth desbrembe d’uns e era mòrt de d’auti.
MISERABLES-IV-WEB	Era màger part des actors d’aguestes scènes gigantèsques an despareishut; a londeman carauen; mès, podem díder de çò que racondam: qu’ac auem vist.
MISERABLES-IV-WEB	Cambiaram quauqui nòms pr’amor qu’era istòria referís e non denóncie; mès pintaram causes vertadères.
MISERABLES-IV-WEB	En aguest libre non mostraram senon un costat e un episòdi, dilhèu eth mens coneishut, es jornades deth dia 5 e 6 de junh de 1832; mès ac haram de manèra qu’eth lector entreveigue, jos er ombriu vel que vam a lheuar, era figura reau d’aguesta terribla aventura deth pòble.
MISERABLES-IV-WEB	III.- Un acogament: ocasion de renéisher.
MISERABLES-IV-WEB	Ena primauèra de 1832, a maugrat que hège tres mesi qu’eth colèra tenguie geladi es esperits e auie botat sus era agitacion ua lugubra tranquillitat, París ère de hège temps prèst entà ua commocion.
MISERABLES-IV-WEB	Coma ja auem dit, era gran ciutat que semble un canon; quan ei cargat qu’ei pro que quèigue un bualh pr’amor de qué gesque eth tret.
MISERABLES-IV-WEB	En junh de 1832 eth bualh siguec era mòrt deth generau Lamarque.
MISERABLES-IV-WEB	Lamarque ère un òme de fama e d’accion.
MISERABLES-IV-WEB	Qu’auie auut succesiuaments es dues classes de valor, de besonh entàs dues epòques: eth valor des camps de batalha e eth valor dera tribuna.
MISERABLES-IV-WEB	Qu’ère tant eloquent coma valent; era sua paraula semblaue ua espada.
MISERABLES-IV-WEB	Coma Foy, eth sòn predecessor, dempús d’auer mantengut a grana nautada eth comandament militar, mantenguec a grana nautada era libertat.
MISERABLES-IV-WEB	Se seiguie entre era quèrra e era extrèma quèrra; ère estimat peth pòble, pr’amor qu’acceptaue er avier, e estimat pera multitud pr’amor qu’auie servit ben ar emperaire.
MISERABLES-IV-WEB	Qu’ère coma eth comde Gerard un des mariscaus in petto de Napoleon.
MISERABLES-IV-WEB	Es traïdors de 1815 lo guardauen coma ua ofensa personau.
MISERABLES-IV-WEB	Auie en òdi a Wellington damb un òdi dirècte que shautaue ara multitud, e hège dètz-e- sèt ans que sauvaue majestuosaments era tristor de Waterloo, atentiu, a penes, as eveniments intermèdis.
MISERABLES-IV-WEB	Ena sua agonia, ena sua darrèra ora, auie sarrat contra eth sòn pièch ua espada que l’auien dedicat es oficiaus des Cent Dies.
MISERABLES-IV-WEB	Napoleon moric en tot prononciar era paraula armada; Lamarque prononciant era paraula patria.
MISERABLES-IV-WEB	Era sua mòrt prevista, ère considerada peth pòble coma ua pèrta, e peth govèrn coma ua ocasión.
MISERABLES-IV-WEB	Aquera mòrt siguec un düèl: düèl que, coma tot aquerò amargant, se pòt escambiar en ua revòuta.
MISERABLES-IV-WEB	Aquerò siguec çò que se passèc.
MISERABLES-IV-WEB	Era vesilha e eth maitin deth 5 de junh, dia fixat entar acogament deth generau Lamarque, era banlèga de Sant Antòni, que per aquiu li calie passar er acogament, cuelhec un aspecte temible.
MISERABLES-IV-WEB	Aqueth tumultuós hilat de carrèrs s’aumplic de rumors.
MISERABLES-IV-WEB	Toti s’armauen coma podien.
MISERABLES-IV-WEB	Es hustèrs amiauen es hustes des sòns establiments “entà esbauçar es pòrtes”.
MISERABLES-IV-WEB	Un aute, damb er in “d’atacar”, dormie vestit hège ja tres dies.
MISERABLES-IV-WEB	Un hustèr, cridat Lombier, trapèc a un companh que li preguntèc:
MISERABLES-IV-WEB	Tà on vas?
MISERABLES-IV-WEB	Bè!…
MISERABLES-IV-WEB	Que non è armes.
MISERABLES-IV-WEB	Donques… e alavetz?
MISERABLES-IV-WEB	M’en vau entath mèn talhèr entà agarrar un compàs.
MISERABLES-IV-WEB	Entà qué?
MISERABLES-IV-WEB	Sabi pas, didie Lombier.
MISERABLES-IV-WEB	Un aute, cridat Jacqueline, òme de recursi, s’apressaue as obrèrs que passauen, e les didie:
MISERABLES-IV-WEB	Vene!
MISERABLES-IV-WEB	Les pagaue un quartet de vin, e higie: as trabalh?
MISERABLES-IV-WEB	Non.
MISERABLES-IV-WEB	Montreuil e era barralha Charonne, e te balharàn trabalh.
MISERABLES-IV-WEB	Ena casa de Filspierre trapauen armes e cartoches.
MISERABLES-IV-WEB	Quauqui caps coneishudi corrien era pòsta, ei a díder, anauen d’un lòc en aute entà amassar ara gent.
MISERABLES-IV-WEB	Ena casa de Barthelemy, près dera barralha deth Tron, ena casa de Capel, en Petit-Chapeau, es beuedors s’apressauen damb mina ombriua, e se les entenie díder: A on as era tua pistòla?.
MISERABLES-IV-WEB	Jos era blòda.
MISERABLES-IV-WEB	E tu?
MISERABLES-IV-WEB	Jos era camisa.
MISERABLES-IV-WEB	En carrèr Traversiere, dauant deth talhèr Roland, e ena plaça deth carrèr Usclat, dauant deth talhèr der instrumentista Vernie, gasulhauen quauqui grops.
MISERABLES-IV-WEB	Se distinguie entre eri un tau Mavot, que jamès s’estaue ua setmana en un talhèr, donques qu’es patrons li dauen eth viatge “pr’amor que discutien damb eth cada dia”.
MISERABLES-IV-WEB	Mavot siguec aucit a londeman ena barralha deth carrèr Menilmontant.
MISERABLES-IV-WEB	Pretot, qu’auie de morir tanben ena luta, seguie a Mavot, e ad aguesta pregunta “qué vòs?”, li responie: “Era insurreccion”.
MISERABLES-IV-WEB	Es ordes s’escambiauen lèu publicaments.
MISERABLES-IV-WEB	Eth 5 de junh, donc, en un dia que se barrejauen era ploja e eth solei, er acogament deth generau Lamarque trauessèc es carrèrs de París damb era pompa militara oficiau aumentada un shinau damb es precaucions.
MISERABLES-IV-WEB	Dus batalhons damb es tambors endoladi e es fusilhs ath revérs, dètz mil gardes nacionaus damb eth sabre ath costat, es bataries d’artilharia e dera garda nacionau escotauen eth taüt.
MISERABLES-IV-WEB	Eth car funèbre qu’ère amiat per joeni.
MISERABLES-IV-WEB	Es oficiaus d’invalids lo seguien ara seguida, amiant rams de laurèr.
MISERABLES-IV-WEB	Dempús venguie ua multitud innombrabla, agitada, estranha, es seccionaris des Amics deth Pòble, era Escòla de Dret, era de Medecina, es proscrits de totes es nacions, bandères espanhòles, italianes, alemanes, polaques, tricolors orizontaus, tota sòrta de bandères, mainatges agitant arrames verdes, picapeirèrs e hustèrs, imprimaires que se distinguien pes sues casquetes de papèr, marchant de dus en dus, de tres en tres, cridant, estornejant paus lèu toti, quauqui uns sabres, sense orde, e totun aquerò, damb un solet pensament, semblables ja a ua confusion, ja a ua colomna.
MISERABLES-IV-WEB	Quauqui escabòts auien elegit un cap; un òme armat damb un parelh de pistòles, perfèctaments visible semblaue passar revista a toti, qu’es sues files se daurien entà deishar-li pas.
MISERABLES-IV-WEB	Enes passègi des baloards, enes arrames des arbes, enes balcons, enes hièstres, enes losats, hormiguejauen caps, òmes, hemnes e mainatges, damb era ansietat enes uelhs.
MISERABLES-IV-WEB	Passaue ua multitud armada; ua auta multitud espaurida guardaue.
MISERABLES-IV-WEB	Eth govèrn, dera sua part, observaue; observaue damb era man en punh dera espada.
MISERABLES-IV-WEB	Se podien veir prèstes a marchar cartochères plies, fusilhs e carabines cargadi; ena plaça de Loís XV, quate esquadrons de carabinèrs, montadi e damb es clarins en cap; en barri Latin e en Jardin Botanic, era garda municipau, escalonada de carrèr en carrèr; en Mercat des Vins, un esquadron de dragons, ena plaça de Greve ua mitat deth 12.0 leugèr e era auta mitat ena Bastilha; eth 6.0 de dragons enes Celestins; e era artilharia aumplint era plaça deth Louvre.
MISERABLES-IV-WEB	Era rèsta des tropes qu’ère retenguda enes quartèrs, sense compdar es regiments des entorns de París.
MISERABLES-IV-WEB	Eth poder, inquiet, auie suspenut sus era multitud menaçaira vint-e-quate mil soldats ena ciutat e trenta mil enes entorns.
MISERABLES-IV-WEB	Ena acompanhada circulauen diuèrsi rumors.
MISERABLES-IV-WEB	Se parlaue d’intencions legitimistes; se parlaue deth duc de Reichstadt, que Diu lo senhalaue entara mòrt en moment madeish qu’era multitud lo designaue entar emperi.
MISERABLES-IV-WEB	Ua persona desconeishuda anonciaue qu’a ua ora fixada es contramèstres granadi dauririen ath pòble es pòrtes d’ua fabrica d’armes.
MISERABLES-IV-WEB	En toti es fronts descubèrts dera multitud d’espectadors dominaue un entosiasme barrejat damb aclapament.
MISERABLES-IV-WEB	Se vedien tanben aciu e delà, en aquera multitud, cuelhuda per tantes emocions violentes, encara que nòbles, vertadèrs ròstres de maufactors, e boques innòbles que didien: “Panem!”.
MISERABLES-IV-WEB	Que i a cèrtes agitacions qu’agiten eth hons des pantans, e que hèn pujar ena superfícia dera aigua bromes de lim.
MISERABLES-IV-WEB	Fenomèn qu’ada eth non ei estranh era policia “ben montada”.
MISERABLES-IV-WEB	Era acompanhada anèc damb ua lentor febrila dès era casa mortuòria, pes baloards, enquiara Bastilha.
MISERABLES-IV-WEB	Ploiguie de quan en quan; mès era ploja non incomodaue ad aquera multitud.
MISERABLES-IV-WEB	En transit s’auien passat diuèrsi incidents: eth taüt auie estat passejat ath torn dera colomna Vendome; auie estat acalhauat eth duc de Fits-James qu’ère en un balcon damb chapèu botat; eth gal des gals auie estat arrincat d’ua bandèra populara, e arrossegat pera hanga; un agent de policia auie estat herit d’un còp de sabre ena Pòrta de Sant Martin; un oficiau deth 12.0 leugèr didie en votz nauta: “Sò republican”; era escòla politecnica auie balhat dempús dera sua consigna forçada, es crits: “Visca era escòla politecnica!
MISERABLES-IV-WEB	Visca era Republica!” Toti aguesti hèts merquèren eth pas deth funèbre convòi.
MISERABLES-IV-WEB	Ena Bastilha es granes ringlères de curiosi que baishauen dera banlèga de Sant Antòni s’amassèren damb era acompanhada e comencèc a lheuar-se un cèrt mormolh terrible.
MISERABLES-IV-WEB	S’entenec a un òme que li didie a un aute:
MISERABLES-IV-WEB	Ves ben ad aqueth dera barbeta ròia?
MISERABLES-IV-WEB	Semble qu’aquera madeisha barbeta ròia se trapèc dempús en tot hèr madeish en ua auta revòuta: era de Quenisset.
MISERABLES-IV-WEB	Eth taüt passèc era Bastilha, seguic peth canau, trauessèc eth pònt petit e arribèc ena planhèra deth pònt d’Austerlitz.
MISERABLES-IV-WEB	Aquiu se posèc.
MISERABLES-IV-WEB	Se hec un cercle ath torn deth car funèbre; era acompanhada sauvèc silenci: Lafayette parlèc e se didec adiu de Lamarque.
MISERABLES-IV-WEB	Siguec en aqueth instant trende e august; toti es caps se descurbiren; toti es còrs pataquegèren.
MISERABLES-IV-WEB	De ressabuda, se presentèc ath miei deth grop, un òme a shivau vestit de nere, damb ua bandèra ròia, e, sivans d’auti, damb ua pica acabada peth casquet frigian.
MISERABLES-IV-WEB	Lafayette virèc eth cap.
MISERABLES-IV-WEB	Exelmans abandonèc eth convòi.
MISERABLES-IV-WEB	Aquera bandèra ròia quilhèc ua tempèsta e despareishec.
MISERABLES-IV-WEB	Un d’aguesti terribles rumors que semblen ua mar agitada dera multitud correc dès eth baloard de Bourdon enquiath pònt d’Austerlitz; s’enteneren crits prodigiosi:
MISERABLES-IV-WEB	Lamarque en panteon!
MISERABLES-IV-WEB	Lafayette en Otèl dera Ville!
MISERABLES-IV-WEB	En enténer aguestes exclamacions, quauqui joeni arrosseguèren eth car funèbre de Lamarque peth pònt d’Austerlitz, e a Lafayette en un coche peth cai de Morland.
MISERABLES-IV-WEB	Ena multitud qu’enrodaue e aclamaue a Lafayette, se distinguie e ère senhalat un aleman, cridat Ludwig Snyder, que moric centenari, qu’auie hèt era guèrra de 1776, e auie lutat en Trenton as ordes de Washington, e en Brandywine as ordes de Lafayette.
MISERABLES-IV-WEB	Mentretant, pera arriba quèrra, era cavalaria municipau se metie en movement e venguie a ocupar eth pònt; pera arriba dreta es dragons gessien des Celestins, e se desplegauen ath long deth cai Morland.
MISERABLES-IV-WEB	Eth grop qu’amiaue a Lafayette les vedec de ressabuda ena cantoada deth cai, e cridèc: "Es dragons!
MISERABLES-IV-WEB	Es dragons!” Es dragons auançauen ath pas, en silenci, damb es pistòles enes pistolères, es sabres engainats, es carabines en mosqueton, damb ua mina ombriua de demora.
MISERABLES-IV-WEB	A dus cents passi deth pònt hèren pòsa.
MISERABLES-IV-WEB	Eth coche qu’anaue Lafayette arribèc enquia eri; dauriren es sues hilades, les deishèren passar e tornèren a barrar-se.
MISERABLES-IV-WEB	En aqueth moment se tocauen es dragons e era multitud; es hemnes hugeren espaurides.
MISERABLES-IV-WEB	Qué arribèc en aqueth moment fatau?
MISERABLES-IV-WEB	Arrés ac poirà díder.
MISERABLES-IV-WEB	Aqueth, que siguec eth moment tenebrós que se tumen dues bromes.
MISERABLES-IV-WEB	Es uns diden qu’en cant der Arsenal s’entenec ua trompeta que tocaue atac; d’auti qu’un gojat fotèc ua punhalada a un dragon.
MISERABLES-IV-WEB	Ua hemna cridèc: “Que se comence plan d’ora!”, e de pic se vedec deth costat opausat ath cai Morland un esquadron de dragons que s’auie demorat en quartèr, desbocar ath galaup, damb eth sabre desgainat, peth carrèr Bassompierre e peth baloard Bourdon, e escampar tot aquerò que se li metie dauant.
MISERABLES-IV-WEB	Tot acabe alavetz; se desencadene era tempèsta, plò es pèires, s’estarne eth huec; es uns se precipiten pes ribassi e passen er estret braç deth Sena, aué cegat; es peirères dera isla Louviers, vasta ciutadèla naturau, se chinen de combatents, s’arrinquen es estaques, se tire trets de pistòla, s’esboce ua barralha, es joeni refusadi passen eth pòntd’Austerlitz damb eth taüt a pas de carga, e ataquen ara garda munipau, acodissen es carabinèrs, es dragons guinhauetegen, era multitud s’escampilhe en totes direccions, un rumor de guèrra ges des quate extrèms de París.
MISERABLES-IV-WEB	Se cride, as armes!, corren, estramunquen, hugen, resistissen.
MISERABLES-IV-WEB	Era colèra transmet era revòuta dera madeisha manèra qu’eth vent transmet es ahlames.
MISERABLES-IV-WEB	IV.- Eth fervor de d’auti tempsi.
MISERABLES-IV-WEB	Non i a arren mès extraordinari qu’es prumères agitacions d’ua revòuta.
MISERABLES-IV-WEB	Tot crèbe pertot ath còp.
MISERABLES-IV-WEB	Ère aquerò previst?
MISERABLES-IV-WEB	Ère premanit?
MISERABLES-IV-WEB	Non.
MISERABLES-IV-WEB	D’a on ges tot aquerò?
MISERABLES-IV-WEB	Der empeirat.
MISERABLES-IV-WEB	D’a on què tot aquerò?
MISERABLES-IV-WEB	Des bromes.
MISERABLES-IV-WEB	Era insurreccion qu’a aciu eth caractèr d’un complòt; aquiu delà eth d’ua improvisacion.
MISERABLES-IV-WEB	Eth prumèr qu’arribe se hè damb eth corrent dera multitud e l’amie entà on vò.
MISERABLES-IV-WEB	Principi espaventós que damb eth se barrege ua alegria formidabla.
MISERABLES-IV-WEB	Comence pes crits, se barren es botigues, despareishen es veirines des magasèms; dempús s'entenen quauqui trets isolats, hug era gent, s’entenen es còps de colassa enes pòrtes-cocheres; es sirventes arrissen enes patis des cases, e diden: “I aurà sarabat!”.
MISERABLES-IV-WEB	Non auie passat un quart d’ora quan en vint punts de París passaue çò que vam de referir.
MISERABLES-IV-WEB	En carrèr de Santa Crotz dera Bretonnerie ua vintea de joeni, de barba e peus longui, entrauen en ua tauèrna, e gessien, un moment dempús, amiant ua bandèra tricolor orizontau, caperada d’un crespon; ath cap de tot i anauen tres òmes armats, er un damb un sabre, er aute damb un fusilh e eth tresau damb ua pica.
MISERABLES-IV-WEB	En carrèr de Nonandieres, un òme ben jargat, vrentut, damb votz sonora, cauvet, front naut, barba nera e ua d’aguestes mostaches rebèls que non pòden hèr-se baishar, aufrie publicaments cartuches as caminaires.
MISERABLES-IV-WEB	En carrèr de Sant Pèir de Montmartre, quauqui òmes damb es braci nudi passejauen ua bandèra nera, qu’en era se liegie damb letres blanques: Republica o mòrt.
MISERABLES-IV-WEB	En carrèr de Jeuneurs, en deth Quadrant, en deth Montorgueil, en de Mandar arribauen grops agitant bandères que se liegie, en letres d’aur, era paraula seccion damb un nombre.
MISERABLES-IV-WEB	Ua d’aguestes bandères ère ròia e blua, damb ua imperceptibla banda blanca.
MISERABLES-IV-WEB	En baloard de Sant Martin se saquejaue ua fabrica d’armes, e autes tres botigues d’armèrs, era prumèra en carrèr Beaubourg, era dusau en carrèr Michel-le-Comte, e era auta en carrèr deth Temple.
MISERABLES-IV-WEB	Pr’amor d’armar-se mès lèu, un cuelhie eth fusilh e er aute era baioneta.
MISERABLES-IV-WEB	Dauant deth cai dera Greve, quauqui joeni armadi de mosquets s’installauen en casa des hemnes entà tirar.
MISERABLES-IV-WEB	Un qu’auie un mosquet d’arròda.
MISERABLES-IV-WEB	Cridauen, entrauen e se metien e hèr cartuches.
MISERABLES-IV-WEB	Ua d’aguestes hemnes auie dit: “non sabia se qué èren es cartuches; eth mèn marit m’ac a dit.” Un grop entraue en ua botiga de curiositats deth carrèr Vielhes- Haudriettes, e aquiu s’armauen de sabres orientaus e armes turques.
MISERABLES-IV-WEB	Eth cadavre d’un paredèr, mòrt d’un tret, jadie en carrèr dera Pèrla.
MISERABLES-IV-WEB	Ath delà, ena aurèra quèrra, ena dreta, enes cais, enes baloards, en barri Latin, en quartèr des Mercats, òmes alendant, obrèrs, estudiants, seccionaris, liegien proclamacions e cridauen: “As armes!”.
MISERABLES-IV-WEB	Trincauen es fanaus, desatalauen es coches, desempeirauen es carrèrs, esbauçauen es pòrtes des cases, arrincauen es arbes, escorcolhauen es tutes, rodauen es botes, apilerauen es pèires, es calades, es mòbles, es hustes; hègen barralhes.
MISERABLES-IV-WEB	Obligauen as ciutadans a ajudar-les: entrauen en casa des hemnes, e les hègen autrejar eth sabre e eth fusilh des sòns marits absents, e escriuien damb greda ena pòrta: es armes que son autrejades.
MISERABLES-IV-WEB	Quauqui uns signauen damb es “sòns nòms” recebuts de fusilh e de sabre, e didien: “Vietz tà recuelher-les deman en ajuntament”.
MISERABLES-IV-WEB	Desarmauen en carrèr as centinèles isoladi; es gardes nacionaus se dirigien entath sòn punt de reünion.
MISERABLES-IV-WEB	S’arrincauen es espatleres as oficiaus.
MISERABLES-IV-WEB	En carrèr deth Cementèri de Sant Nicolàs, un oficiau dera garda nacionau, acaçat per un grop armat de paus e garròts, se refugièc damb grana dificultat en ua casa, d’a on non podec gésser enquiara net e desguisat.
MISERABLES-IV-WEB	En barri de Santiago, es estudiants gessien en escabòts des sues cases e pujauen peth carrèr de Sant Jacint entath cafè deth Progrès, o baishauen entath cafè des Sèt Bilhards, carrèr des Maturinos.
MISERABLES-IV-WEB	Aquiu, dauant des pòrtes, quauqui joeni quilhadi enes pèires de cantons distribusien armes.
MISERABLES-IV-WEB	Se saquegèc era hustaria deth carrèr Transnonain entà hèr barralhes.
MISERABLES-IV-WEB	En un solet punt hègen ja resisténcia es civils, ena cantoada des carrèrs Sant Avoye e Simon-le-Franc, a on esbauçauen eri madeishi era barralha.
MISERABLES-IV-WEB	Abandonauen ua barralha començada en carrèr deth Temple, dempús d’auer hèt huec contra un destacament dera garda nacionau, e hugien peth carrèr dera Corderie.
MISERABLES-IV-WEB	Eth destacament recuelhec dera barralha ua bandèra ròia, un paquet de cartuches e tres centes bales de pistòla.
MISERABLES-IV-WEB	Es gardes nacionaus esbocinèren era bandèra e se heren a vier es tròci ena punta des baionetes.
MISERABLES-IV-WEB	Tot aquerò que referim aciu, lenta e succesiuaments, se passaue ath còp en toti es punts dera ciutat, ath miei d’un gran revolum, coma ua multitud de relampits en un solet tron.
MISERABLES-IV-WEB	En mens d’ua ora gesseren deth solèr vint-e-sèt barralhes sonque en barri deth Mercat.
MISERABLES-IV-WEB	En centre i auie aquera famosa casa num 50, que siguec era fortalesa que se resistic Joana e es sòs cent sies companhs, e que daue per un costat tara barralha de Sant Merry, e per aute entà ua barralha deth carrèr Maubouée, dominaue tres carrèrs, eth d’Arcis, eth de Sant Martin e eth d’Aubry-le-Boucher, que daue dauant.
MISERABLES-IV-WEB	Dues barralhes en angle rècte se dirigien, era ua peth carrèr Montorgueil, pera Grande-Truanderie, e era auta peth carrèr Geofroy-Langevin peth carrèr de Sant Avoye.
MISERABLES-IV-WEB	Sense compdar innombrables barralhes en d’auti vint barris de París, enes Uarts, enes montanhes de Santa Genoveva, ua en carrèr de Menilmontant, a on se vedie ua pòrta-cochera arrincada d’arraïc; ua auta, près deth pontet der Otèl-Dieu, bastida damb ua diligéncia desatelada e volcada a tres cents passi dera prefectura de policia.
MISERABLES-IV-WEB	Ena barralha deth carrèr de Menetriers, un òme ben jargat repartie sòs as trabalhadors.
MISERABLES-IV-WEB	En carrèr dera Greneta se presentèc un cavalièr e autregèc ath que semblaue eth cap dera barralha un papèr que semblaue ua cartocha de sòs.
MISERABLES-IV-WEB	Un aute, damb eth sabre ena man e ua casqueta de policièr, botaue centinèles.
MISERABLES-IV-WEB	En interior, mès enlà des barralhes, es tauèrnes e es portaries èren convertides en còssi de garda.
MISERABLES-IV-WEB	Per çò d’aute, era revòuta ère dirigida sivans era mès engenhosa tactica militara.
MISERABLES-IV-WEB	Es carrèrs estrets, desparièrs, torçadi, plei d’angles e marrècs, qu’auien estat elegits damb capitada; e es entorns des Mercats, mès que mès laberint de carrèrs mès embolhadi qu’un bòsc.
MISERABLES-IV-WEB	Era societat d’Amics deth Pòble, se didie, auie cuelhut era direccion dera insurreccion en barri de Saint-Avoye.
MISERABLES-IV-WEB	A un òme qu’auie mòrt en carrèr de Ponceau, e qu’auie estat escorcolhat, se l’auie trapat un plan de París.
MISERABLES-IV-WEB	Era direccion dera revòuta, en realitat, apertenguie a ua espècia d’impetuositat desconeishuda que regnaue ena atmosfèra.
MISERABLES-IV-WEB	Era insurrecicon auie bastit es barralhes damb ua soleta man, e damb era auta s’auie apoderat de toti es còssi de garda.
MISERABLES-IV-WEB	En mens de tres ores, coma un rega de povora qu’uscle, es insurgents auien invadit e ocupat era aurèra dreta deth Sena, er Arsenal, er Ajuntament dera plaça Reiau, toti es Uarts, era fabrica d’armes de Ponincourt, era Galiota, eth Chateau-d’Eau, toti es carrèrs pròches ath Mercat; ena aurèra quèrra, eth quartèr de Veterans, Santa Pelagia, era plaça Maubert, eth magasèm de povora des Dues Mòles e totes es barralhes.
MISERABLES-IV-WEB	Tàs cinc dera tarde s’auien apoderat dera Bastilha, dera Lingerie, de Blancs-Monteaux; es sues bales arribauen ena plaça des Victòries, e menaçauen eth Banc, eth quartèr des Pairs Minims e era casa de Pòstes.
MISERABLES-IV-WEB	Era tresau part de París ère ocupada pes revoutadi.
MISERABLES-IV-WEB	Era luta s’auie entestat gigantèscaments en toti es punts, e auie passat que des desarmaments, des visites as domicilis, des botigues des armèrs saquejades, qu’era luta qu’auie començat a còps de pèira, auie arribat a trets.
MISERABLES-IV-WEB	Tàs sies dera tarde, eth passatge de Saumon se convertic en camp de batalha.
MISERABLES-IV-WEB	Es revoutadi ocupauen un extrèm e era tropa er aute; se fusilhauen d’un brescat en aute.
MISERABLES-IV-WEB	Un observador, er autor d’aguest libre, qu’auie vengut a veir eth volcan d’apròp, se trapèc entre dus huecs laguens deth passatge, sense auer, entà amagar-se des bales, qu’eth uet de mieges colomnes que separen es botigues e siguec en aguesta perilhosa situacion mès de mieja ora.
MISERABLES-IV-WEB	Mentretant, eth tambor tocaue a crida, es guardes nacionaus se vestien e armauen ara prèssa, es legions gessien des ajuntaments e es regiments des quartèrs.
MISERABLES-IV-WEB	Dauant deth passatge d’Ancora, un tambor recebie ua punhalada.
MISERABLES-IV-WEB	En carrèr deth Cigne, un aute ère assautat per un grop de joeni que li trincauen era caisha e li treigueren eth sabre.
MISERABLES-IV-WEB	Un aute jadie mòrt en carrèr deth Granèr de Sant Lazèr.
MISERABLES-IV-WEB	En de Michel-le-Comte queiguien mòrts tres oficiaus, un darrèr der aute.
MISERABLES-IV-WEB	Fòrça gardes municipaus heridi en carrèr Lombardos, arreculauen.
MISERABLES-IV-WEB	Dauant dera Cour-Batave, un destacament de gardes nacionaus trapaue ua bandèra ròia damb aguesta inscripcion: Revolucion republicana, numèro 127.
MISERABLES-IV-WEB	Ère aquerò ua revolucion, donc?
MISERABLES-IV-WEB	Era revòuta auie hèt deth centre de París ua sòrta de ciutadèla inextricabla, tortuosa, colossau.
MISERABLES-IV-WEB	Aquiu que i ère eth fòcus; aquiu i auie evidentaments era question.
MISERABLES-IV-WEB	Tot çò d’aute èren solet escaramosses, e era espròva de qué tot s’auie de decidir aquiu ère qu’encara non auie començat era luta.
MISERABLES-IV-WEB	En quauqui regiments, es soldats èren trantalhants, çò qu’aumentaue era escurina terribla dera crisi.
MISERABLES-IV-WEB	Rebrembauen era ovacion populara qu’auie recebut, en junhsèga de 1830, era neutralitat deth regiment 53 de linha.
MISERABLES-IV-WEB	Dus òmes intrepids, temptadi enes granes guèrres, eth mariscau Lobau e eth generau Bugeaud, comandauen es tropes.
MISERABLES-IV-WEB	Bugaud as ordes de Lobau.
MISERABLES-IV-WEB	Nombroses patrolhes, formades per batalhons de linha, enrodadi completaments per companhies sanceres de gardes nacionaus e precedides per un comissari de policia damb banda, anauen escorcolhant es carrèrs revoutadi.
MISERABLES-IV-WEB	Es insurgents, dera sua part, botauen susvelhants enes cantoades des horcalhs e manauen audaçaments patrolhes dehòra des barralhes.
MISERABLES-IV-WEB	S’observauen pes dus costats.
MISERABLES-IV-WEB	Eth govèrn, damb ua armada ena man, trantalhaue; ère boca de nets e se començaue a enténer eth tòc d’alarma en Saint-Marry.
MISERABLES-IV-WEB	Eth ministre dera Guèrra, qu’ère eth mariscau Soult, eth qu’auie estat en Austerlitz, guardaue era revòuta damb mina ombriua.
MISERABLES-IV-WEB	Aqueri vielhs marins, acostumadi as manòbres corrèctes, sense mès recursi ne mès guida qu’era tactica, qu’ei era bossòla des batalhes, èren desorientadi dauant dera preséncia d’aguesta immensa esgluma que se cride colèra publica.
MISERABLES-IV-WEB	Eth vent des revolucions que non ei manejadís.
MISERABLES-IV-WEB	Es gardes nacionaus des entorns acodien ara prèssa e en desorde.
MISERABLES-IV-WEB	Un batalhon deth 12.0 regiment leugèr, venguie a pas de carga de Sant Dionisi; eth 14.0 de linha, arribaue de Courbevoir; es bataries dera Escòla Militara auien cuelhut posicion en Carrousel; era artilharia baishaue de Vincennes.
MISERABLES-IV-WEB	Enes Tulheries regnaue era solitud.
MISERABLES-IV-WEB	Loís Felip qu’ère plan tranquil.
MISERABLES-IV-WEB	V.- Originalitat de París.
MISERABLES-IV-WEB	De hège dus ans, coma auem dit, París auie vist mès d’ua insurreccion.
MISERABLES-IV-WEB	Dehòra des barris revoutadi, arren ei mès estranhaments tranquil qu’era fesomia de París en ua revòuta.
MISERABLES-IV-WEB	París s’avede plan d’ora a tot, ua revòuta non ei qu’ua revòuta, e París a autants negòcis que non s’ocupe d’ua causa tan petita.
MISERABLES-IV-WEB	Sonque aguestes ciutats colossaus pòden balhar taus espectacles; sonque aguesti immensi centres de poblacion pòden contier en sòn recinte, ath còp, era guèrra civila e ua estranha tranquillitat, Per costum, quan comence era insurrecion, quan s’enten eth tambor, eth tòc d’alarma, era generala, eth botiguèr se limite a díder:
MISERABLES-IV-WEB	Semble que i a sarabat en carrèr de Sant Martin.
MISERABLES-IV-WEB	Ena banlèga de Sant Antòni.
MISERABLES-IV-WEB	E quauqui viatges hig damb indiferéncia:
MISERABLES-IV-WEB	Per aquiu, en bèth lòc.
MISERABLES-IV-WEB	Dempús, quan s’enten eth tarrabast orrible e lugubre dera fusilharia e des descargues pes pelotons, eth botiguèr ditz:
MISERABLES-IV-WEB	Que s’aumente!
MISERABLES-IV-WEB	Cara!
MISERABLES-IV-WEB	Que se va escauhant era causa!
MISERABLES-IV-WEB	Un moment dempús, se s’apròpe era revòuta, barre ath mès córrer era sua botiga e se bote de seguit er unifòrme; ei a díder, bote en lòc segur es sues merces, e en perilh era sua persona.
MISERABLES-IV-WEB	Tant que se fusilhe en ua horcalhada, en un passatge, en un carreron; tant que se cuelhen e pèrden barralhes, e cor era sang, e era mitralha crivilhe es façades des cases, e es bales aucissen as vesins ena sua cramba e es cadavres s’apilèren enes carrèrs, s’enten eth patac de dus bòles d’un bilhard a quauqui passi.
MISERABLES-IV-WEB	Es teatres daurissen es sues pòrtes, e representen vaudevilles; es curiosi parlen e arrissen a dus canes d’aguesti carrèrs que regne era guèrra; es coches hèn es sòns viatges; es vesins se’n van a dinar en camp e a viatges aquerò se passe en madeish barri qu’ei calada era luta.
MISERABLES-IV-WEB	En 1831, s’arturèc ua descarga entà deishar passar un maridatge.
MISERABLES-IV-WEB	Quan era insurreccion deth 12 de mai de 1839, en carrèr Sant Martin, un vielh malautís, qu’amiaue un carriòt damb un liròt tricolor e plen de garrafes d’un liquid quinsevolh, anaue e venguie d’ua barralha ena tropa, e dera tropa ena barralha, aufrint imparciauments refresqui ara anarquia e ath govèrn.
MISERABLES-IV-WEB	Non i a arren mès estranh; mès aquerò ei un caractèr pròpi des revòutes de París, que non se trape en cap auta capitau; donques qu’entad aquerò son de besonh dues causes; era granor e era alegria de París; qu’ei de besonh que sigue era ciutat de Voltaire e era de Napoleon.
MISERABLES-IV-WEB	Aguest còp, totun, ena alarma deth 5 de junh de 1832, era gran ciutat sentec quauquarren qu’ère dilhèu mès fòrt qu’era.
MISERABLES-IV-WEB	Qu’auec pòur.
MISERABLES-IV-WEB	Se vedec pertot, enes barris mès luenhants e mès indiferents, qu’es pòrtes e es hièstres èren barrades en plen dia.
MISERABLES-IV-WEB	Es valents s’armèren, es covards s’amaguèren.
MISERABLES-IV-WEB	Eth passejaire indiferent o ocupat despareishec: fòrça carrèrs èren desèrts coma se siguessen es quate deth maitin.
MISERABLES-IV-WEB	Se condauen pertot hèts alarmants, naues fataus.
MISERABLES-IV-WEB	Qu’eri s’auien apoderat deth Banc, que solet en claustre de Sant Merry i auie sies cents retiradi e protegidi ena glèisa; qu’era tropa de linha non inspiraue confiança; qu’Armand Carrel auie vengut a veir ath mariscau Clauzel, e qu’aguest auie dit: “Compdatz prumèr damb un regiment”; que Lafayette ère mòrt, mès que, totun, auie dit: “Sò vòste; vos seguirè pertot tant qu’aja lòc entà ua cagira”; qu’ère de besonh èster esdegadi, pr’amor que pera net i aurie gent que saquejarie es cases isolades enes extrèms de París (e en aquerò se vedie era imaginacion dera policia, aguesta Anna Radcliffe que se barrege en govèrn); que s’auie botat ua bataria en carrèr Aubrey-le-Boucher; que Lobal e Bugeaud èren d’acòrd, e qu’a mieja net o a punta deth dia coma mès tard, marcharien, ath còp, quate colomnes contra eth centre dera revòuta, era prumèra dès era Bastilha, era dusau dès era pòrta de Sant Martin, era tresau dès era plaça de Greve, e era quatau dès eth Mercat; que dilhèu tanben es tropes evacuarien París, e se retirarien en camp de Mars; que non se sabie se qué se passarie, mès que serie ua causa grèu.
MISERABLES-IV-WEB	Meditauen fòrça sus es trantalhades deth mariscau Soult.
MISERABLES-IV-WEB	Per qué non atacaue de seguit?
MISERABLES-IV-WEB	Qu’ère evident qu’ère fòrça cogitós: eth vielh leon semblaue flairar en aquera ombra un monstre desconeishut.
MISERABLES-IV-WEB	Barrèc era net; es teatres non s’auien dubèrt; es patrolhes circulauen damb mina irritada; s’escorcolhaue as passejaires; se detenguie as sospechosi.
MISERABLES-IV-WEB	Tàs ueit i auie mès de ueit centes persones empresoades; era Prefectura ère plia, era Conselheria claufida, era Fòrça ad arràs.
MISERABLES-IV-WEB	Ena Conselheria, mès que mès, eth gran sosterranh, que se cride eth carrèr de París, ère caperat de saques de palha, que sus eres jadie un pilèr de presoèrs qu’arengaue damb valor er òme de Lyon, Lagrange.
MISERABLES-IV-WEB	Aquera palha botjada pes presoèrs hège er efècte d’un botarràs.
MISERABLES-IV-WEB	En d’auti lòcs es presoèrs èren ar aire liure enes patis, es uns sus es auti.
MISERABLES-IV-WEB	Pertot regnaue era ansietat e eth temor de londeman.
MISERABLES-IV-WEB	Se fortificauen enes cases; es hemnes e es mairs èren inquietes, non s’entenie qu’aquerò: “A, mon Diu!
MISERABLES-IV-WEB	Encara non a tornat!” Solet plan luenh s’entenie rodar quauque coche.
MISERABLES-IV-WEB	S’entenie, en passar pes pòrtes, rumors, crits, tapatge, sorrolh sord e confús, paraules desgatjades: “Aguesta qu’ei era cavalaria”, o: “Son es furgons que galaupen”; es clarins, es tambors, era fusilharia, e sustot eth tòc d’atac de Saint-Merry.
MISERABLES-IV-WEB	S’entenie eth canon.
MISERABLES-IV-WEB	Es òmes gessien per darrèr d’ua cantoada e despareishien cridant: “Calatz-vos en casa!” E toti s’esdegauen a botar es barrolhs enes pòrtes.
MISERABLES-IV-WEB	Quauqui uns preguntauen: “Com acabarà aquerò?” Per moments, a mida que queiguie era net, París semblaue acolorir-se mès lugubraments damb eth formidable fulgor dera revòuta.
MISERABLES-IV-WEB	Libre onzau: Er atòm fraternize damb er auragan.
MISERABLES-IV-WEB	I.- Quauques explicacions sus es origines dera poesia de Gavroche.
MISERABLES-IV-WEB	Influéncia d’un academic en aguesta poesia.
MISERABLES-IV-WEB	En moment qu’era insurreccion, en gésser dera tumada deth pòble e dera tropa dauant der Arsenal, costèc un movement de repè ena multitud que seguie eth car funèbre, e en moment que tota era longada des baloards pesaue, entà didè’c atau, sus eth cap deth convòi, i auec un terrible reflux.
MISERABLES-IV-WEB	Era colomna se des.heiguec, es files se trinquèren, toti se meteren a córrer, partiren, hugeren, es uns cridant ar atac, es auti damb eth pallitge dera hujuda.
MISERABLES-IV-WEB	Era grana gentada que caperaue es baloards se dividic en un virament de uelhs, se desbordèc a dreta e quèrra, e s’espargec en torrents per dus cents carrèrs, ath còp, damb era impetuositat d’ua restanca dubèrta.
MISERABLES-IV-WEB	En aqueth moment, un gojat maujargat que baishaue pet carrèr Menilmontant, amiant ena man ua huelha d’ebèn en flor, que venguie de cuélher des nautades de Belleville, desnishec ena veirina d’ua botiga de ròba vielha ua vielha pistòla d’arçon.
MISERABLES-IV-WEB	Lancèc era sua florida arrama en solèr, e didec:
MISERABLES-IV-WEB	Senhora Tau, vos crompi aguesta maquina.
MISERABLES-IV-WEB	E se metec a córrer damb era pistòla.
MISERABLES-IV-WEB	Dues menutes dempús ua ondada de civils espauridi que hugien peth carrèr Amelot e peth carrèr Basse trapèc ath gojat que brandie era pistòla, e cantaue: Arren se ve de net e se camine ath biscòrn; de dia se ve clar e estramuncar ei estranh.
MISERABLES-IV-WEB	Qu’ère Gavroche qu’anaue tara guèrra.
MISERABLES-IV-WEB	En baloard descurbic qu’era pistòla non auie gisclet.
MISERABLES-IV-WEB	De qui èren es vèrsi aparelhadi que li servien entà mercar eth pas, e totes es autes cançons que cantaue quan n’ere era ocasión?
MISERABLES-IV-WEB	Non ac sabem.
MISERABLES-IV-WEB	Qui sap se serien sues!
MISERABLES-IV-WEB	Gravroche, de un aute costat, ère ath pas de totes es cançons populares e barrejaue en eres eth sòn mormolh.
MISERABLES-IV-WEB	Holet e tafurèl, hège un barrejadís des votzes dera natura e des votzes de París.
MISERABLES-IV-WEB	Combinaue eth repertòri des audèths damb eth repertòri des talhèrs, coneishie as aprendissi, tribú ath cant dera sua, e auie estat, çampar, aprendís d’imprimaire pendent tres mesi; auie hèt un dia ua encomana entath senhor Baour-Lormian, dera Académia.
MISERABLES-IV-WEB	Gavroche qu’ère un tafurèl literari.
MISERABLES-IV-WEB	Ath delà, non sospechaue qu’en aquera mala net plojosa qu’en era auie aufrit ospitalitat en sòn elefant as dus mainatges, auie representat eth papèr dera Providéncia damb es sòns dus frairs.
MISERABLES-IV-WEB	Era net auie estat, prumèr entàs sòns frairs, e era maitiada entà sa pair.
MISERABLES-IV-WEB	En deishar eth carrèr de Ballet a punta de dia, auie tornat ara prèssa entar elefant, auie trèt artisticaments as dus mainatges, auie compartit damb eri un esdejoar quinsevolh que s’auie endonviat, e dempús les auie anat fidant ath carrèr, ad aguesta brava mair, que lèu l’auie criat ada eth.
MISERABLES-IV-WEB	En separar-se d’eri les auie balhat un rendètz- vos tara net en madeish lòc, e s’auie dit adiu damb aguest discurs: “Trinqui ua cana, o dit de ua auta manèra, m’esguitli, o coma se ditz ena cort, desfili.
MISERABLES-IV-WEB	Petitonhs, se non trapatz a papa e a mama, tornatz aciu aguesta net.
MISERABLES-IV-WEB	Vos balharè eth sopar e mos ajaçarè.” Es dus mainatges, recuelhudi per bèth agent de policia e amiadi entath depaus, o panadi peth quauque sauta-en-banca, o perdudi simplaments en immens laberint des carrèrs de París, non tornèren.
MISERABLES-IV-WEB	Eth baish hons sociau dera actualitat qu’ei abondiu en aguestes tralhes perdudes.
MISERABLES-IV-WEB	Gavroche non les auie tornat a veir.
MISERABLES-IV-WEB	S’auien passat ja dètz o onze setmanes d’aquera net, e mès d’un còp s’auie brembat d’aqueri praubi mainatges, e gratant-se eth cap auie dit: “A on diables s’estaràn aguesti mainatges?” A tot aquerò, auie arribat damb era sua pistòla ena man en carrèr de Pont- aux-Choux.
MISERABLES-IV-WEB	Observèc que non i auie en carrèr qu’ua botiga dubèrta; e, causa digna de reflexion, ua botiga de coquilhons.
MISERABLES-IV-WEB	Qu’ère, donc, ua escadença providenciau de minjar un coquilhon de poma abans d’entrar en çò desconeishut.
MISERABLES-IV-WEB	Gavroche se posèc, se paupèc es costats, escorcolhèc es pòches, les virèc, non trapèc arren, ne tansevolh un sòu, e comencèc a cridar: ” Secors!” Qu’ei plan dur aquerò d’èster mancat dera nhacada suprèma.
MISERABLES-IV-WEB	Gavroche non s’arturèc, per aquerò, en sòn camin.
MISERABLES-IV-WEB	Dues menutes dempús ère en carrèr de Sant Loís.
MISERABLES-IV-WEB	En trauessar eth carrèr deth Parc Reiau sentec eth besonh de deishar de cornèr eth coquilhon de poma impossible, e gaudic der immens plaser de trincar en plen dia es pannèus des espectacles.
MISERABLES-IV-WEB	Un shinhau mès enlà, en veir passar un grop de persones de bon pòrt que li semblèren propietaris, lheuèc era vista e escopic aguesta glopassada de bilis filosofica:
MISERABLES-IV-WEB	Be ne son de gròssi aguesti rendistes!
MISERABLES-IV-WEB	Preguntatz-les se qué hèn damb es sòns sòs!
MISERABLES-IV-WEB	Que non ac saben!
MISERABLES-IV-WEB	E qué!
MISERABLES-IV-WEB	Tot s’ac hè a vier eth vrente!
MISERABLES-IV-WEB	II.- Bruishes abans, e portières aué.
MISERABLES-IV-WEB	Era agitacion costada per ua pistòla sense gisclet que s’amie ena man a meddia, qu’ei ua foncion publica tau, que Gravroche sentie créisher era sua verbositat en cada moment.
MISERABLES-IV-WEB	Anaue cridant entre en tròci dera Marselhesa que cantaue:
MISERABLES-IV-WEB	Tot se passe ben.
MISERABLES-IV-WEB	Es civils non an arren a hèr; les vau a lançar uns vèrsi subversius.
MISERABLES-IV-WEB	Vengui deth baloard, amics mèns, e era causa se va cauhant, ja ei un shinhau coduda, que ja borís.
MISERABLES-IV-WEB	Ja a arribat eth temps d’escumar eth topin.
MISERABLES-IV-WEB	Entà dauant es òmes!
MISERABLES-IV-WEB	Qu’era sang impura negue es socs!
MISERABLES-IV-WEB	Jo autregi era mia vida pera patria, e ja non tornarè a veir era mia concubina, non, non, tot que s’a acabat: m’ei parièr.
MISERABLES-IV-WEB	Òsca era alegria!
MISERABLES-IV-WEB	Lutem.
MISERABLES-IV-WEB	Macareu!
MISERABLES-IV-WEB	Ja sò cansat de despotisme.
MISERABLES-IV-WEB	En aqueth moment, eth shivau d’un garda nacionau de lancèrs que passaue ath sòn costat queiguec en solèr.
MISERABLES-IV-WEB	Gavroche botèc era sua pistòla en tèrra, lheuèc ar òme, e dempús ajudèc a lheuar eth shivau.
MISERABLES-IV-WEB	De seguit cuelhec era sua pistòla e seguic eth sòn camin.
MISERABLES-IV-WEB	En carrèr de Thorigny tot qu’ère patz e silenci.
MISERABLES-IV-WEB	Aguesta apatia, pròpia des Uarts, damb er immens rumor que l’entornejaue.
MISERABLES-IV-WEB	En ua pòrta parlauen quate comaires.
MISERABLES-IV-WEB	Era Escòcia qu’a tercets de bruishes, mès París a quartets de comaires, e eth “tu seràs rei” serie tan lugubre dit entà Bonaparte, ena horcalhada de Baudoyer, coma a Macbeth ena sèuva d’Armuyr; que serie, mès o mens, eth madeish idòl.
MISERABLES-IV-WEB	Es comaires deth carrèr Throrigny solet se tenguien as sòns ahèrs.
MISERABLES-IV-WEB	Èren tres portières e ua pelhaira damb eth sòn tistèr e eth sòn crochet.
MISERABLES-IV-WEB	De pè tau qu’èren, semblauen es quate cantoades dera vielhesa, que son: era caducitat, era decrepitud, era roïna e era tristor.
MISERABLES-IV-WEB	Era pelhaira ère umila.
MISERABLES-IV-WEB	En aguest mon ar aire liure, era pelhaira salude, e era portièra protegís.
MISERABLES-IV-WEB	Aquerò depen des lorderes, segontes vòlen es portières, profitables o inutiles sivans era fantasia deth que hè eth molon.
MISERABLES-IV-WEB	Enquia e tot ena escampa que i pòt auer bontat.
MISERABLES-IV-WEB	Aguesta pelhaira qu’ère un tistèr arregraït, e arrie, damb quin arridolet!, parlant damb es autes tres portières.
MISERABLES-IV-WEB	Didien causes coma aguesta:
MISERABLES-IV-WEB	A!, eth vòste gat que seguís estant plan dolent!
MISERABLES-IV-WEB	Mon Diu!
MISERABLES-IV-WEB	E eth mon tanben.
MISERABLES-IV-WEB	E, ça que la, es piudes des gats non se passen entàs persones.
MISERABLES-IV-WEB	E ath delà, es gossets son perilhosi.
MISERABLES-IV-WEB	Ère quan i auie enes Tulheries uns saumets grani que tirassauen eth cochet deth rei de Roma.
MISERABLES-IV-WEB	Vo’n brembatz deth rei de Roma?
MISERABLES-IV-WEB	Jo m’estimaua mes ath duc de Burdèus.
MISERABLES-IV-WEB	Donques jo qu’è coneishut a Loís XVII, e lo preferisqui.
MISERABLES-IV-WEB	Çò qu’ei car ei era carn, senhà Patagona.
MISERABLES-IV-WEB	Un orror.
MISERABLES-IV-WEB	Orrible.
MISERABLES-IV-WEB	Alavetz intervenguec era pelhaira:
MISERABLES-IV-WEB	Senhores, didec, eth comerç qu’ei paralisat.
MISERABLES-IV-WEB	Non se lance arren; tot se minge.
MISERABLES-IV-WEB	Que n’a d’auti mès praubi que vos, Vargauleme.
MISERABLES-IV-WEB	Se hec ua pausa, e era pelhaira cedint ad aguest besonh de parlar qu’ei ena madeisha natura der òme, higec:
MISERABLES-IV-WEB	Boti es liròts en mèn tisteret, es troishi en gibrelh, es bocins de hèr ena mala, es de lan ena mia comòda, es papèrs vielhs en cornèr dera hièstra, çò que se pòt minjar en ua caceròla, es tròci de veire ena mia humeneja, es sabates darrèr dera pòrta e es uassi dejós deth lhet.
MISERABLES-IV-WEB	Gavroche, que s’auie arturat darrèr, seguie d’aurelha.
MISERABLES-IV-WEB	Vielhes, didec, qué auetz de díder dera politica?
MISERABLES-IV-WEB	Eth coquin recebec coma responsa un tret d’un trabuc quadruple.
MISERABLES-IV-WEB	Vai, quin mauvat!
MISERABLES-IV-WEB	Qué amie ena man?
MISERABLES-IV-WEB	Ua pistòla!
MISERABLES-IV-WEB	Guardatz quin maudit tafurèl!
MISERABLES-IV-WEB	Aguesti non son tranquils enquia qu’agen hèt quèir era autoritat.
MISERABLES-IV-WEB	Gavroche, menspredant-les, se limitèc, coma tota represalha, a lheuar era punta deth nas damb eth dit pòdo, daurint complètaments era man.
MISERABLES-IV-WEB	Era pelhaira cridèc:
MISERABLES-IV-WEB	Tè!, brigand descauç!
MISERABLES-IV-WEB	Era que responie ath nòm de senhà Patagona hec un còp de mans, escandalizada.
MISERABLES-IV-WEB	Que i aurà malastres, solide.
MISERABLES-IV-WEB	Era senhà Bacheux ditz qu’era setmana passada i auec ua revolucion, en…en…en…
MISERABLES-IV-WEB	D’a on vie aguest vedèth?
MISERABLES-IV-WEB	En Pontoise.
MISERABLES-IV-WEB	E ara vedetz ad aguest terrible tafurèl damb era sua pistòla!
MISERABLES-IV-WEB	Semble qu’es Celestins son plei de canons.
MISERABLES-IV-WEB	Qué voletz que hèsque eth govèrn damb aguesti escarrabilhadi, que non saben ja qué endonviar entà apariar eth mon, quan començaue a èster un shinhau tranquil dempús de toti es malastres que i a auut, mon Diu?
MISERABLES-IV-WEB	Jo que me’n brembi d’aquera prauba reina, que vedí passar en ua carreta.
MISERABLES-IV-WEB	E tot aquerò, plan que òc, serà encausa de qué puge eth rapè.
MISERABLES-IV-WEB	Qu’ei ua infàmia!
MISERABLES-IV-WEB	Vierè a veder-te ena guilhotina, tafarèl.
MISERABLES-IV-WEB	Que te què era moquira, bona vielha, didec Gavroche.
MISERABLES-IV-WEB	E seguic tà dauant.
MISERABLES-IV-WEB	Quan ère ja en carrèr Pavée se’n brembèc dera pelhaira, e comencèc aguest solilòqui:
MISERABLES-IV-WEB	De ressabuda entenec un bronit ath sòn darrèr: qu’ère era portièra Patagona que l’auie seguic, e que, de luenh estant, li mostraue eth punh, cridant:
MISERABLES-IV-WEB	Qu’ès un bastard!
MISERABLES-IV-WEB	Bè!, didec Gavroche; me n’arrisqui d’aquerò a arridalhades.
MISERABLES-IV-WEB	Ara seguida passèc per dauant der otèl Lamoignon, e hec aguest aperament:
MISERABLES-IV-WEB	En marcha entara batalha!
MISERABLES-IV-WEB	En aqueth moment lo cuelhec un accès de malenconia, guardèc era pistòla damb mina de reconvencion que semblaue destinat a atrendir-la, e didec:
MISERABLES-IV-WEB	Jo gèsqui e corri; mès tu que non corres, ne ges cap tret de tu.
MISERABLES-IV-WEB	Dempús se filèc de cap ar Olmo de Sant Gervasi.
MISERABLES-IV-WEB	III.- Justa indignacion d’un perruquèr.
MISERABLES-IV-WEB	Eth digne perruquèr qu’auie hèt enlà dera sua casa as dus mainatges, que Gavroche les auie daurit eth vrente pairau der elefant, ère en aguest moment ena botiga, en tot arrasar a un vielh soldat dera legion d’aunor qu’auie servit en temps der Emperi.
MISERABLES-IV-WEB	Qu’èren en tot conversar: eth perruquèr auie parlat, plan que òc, ath soldat, dera revòuta, dempús deth generau Lamarque, e de Lamarque auie vengut a parlar der emperaire; d'aquerò venguec ua convèrsa de barbèr e de soldat, que Prudhomme, s’auesse estat present, aurie enriquit damb arabesqui e aurie titolat: Dialòg dera navaja e eth sabre.
MISERABLES-IV-WEB	Cavalièr, didie eth barbèr, com montaue er emperaire a shivau?
MISERABLES-IV-WEB	Mau; que non sabie quèir, atau, donc, non queiguec jamès.
MISERABLES-IV-WEB	Auie boni shivaus?
MISERABLES-IV-WEB	Li calie auer boni shivaus?
MISERABLES-IV-WEB	Eth dia que m’autregec era crotz, tachè es uelhs ena sua cavaladura.
MISERABLES-IV-WEB	Qu’ère ua ègua corredora, totafèt blanca, damb ues aurelhes plan desseparades, era sera prigonda, eth cap prim, damb ua estela nera, eth còth plan long, es jolhs fòrtaments articuladi, es costelhes gessentes, eth lomb oblic, era gropa poderosa.
MISERABLES-IV-WEB	Un shinau mès de quinze pams de nautada.
MISERABLES-IV-WEB	Beròi shivau, didec eth perruquèr.
MISERABLES-IV-WEB	Qu’ère de sa majestat.
MISERABLES-IV-WEB	Eth perruquèr coneishec que dempús d’aguestes paraules ère convenent un shinhau de silenci; carèc, e didec dempús:
MISERABLES-IV-WEB	Er emperaire non siguec herit qu’un còp.
MISERABLES-IV-WEB	Non ei vertat?
MISERABLES-IV-WEB	Eth veteran responec damb er accent tranquil e sobeiran der òme qu’ac a vist:
MISERABLES-IV-WEB	En talon; en Ratisbona.
MISERABLES-IV-WEB	Jamès lo vedí de mès bonpòrt qu’aqueth dia.
MISERABLES-IV-WEB	Ère reludent coma un sò.
MISERABLES-IV-WEB	E vos, senhor veteran, auetz estat herit guaire viatges?
MISERABLES-IV-WEB	Jo?, didec eth soldat, bè, que non ei arren!
MISERABLES-IV-WEB	A!, e en Waterloo ua bala de canon en borralh dera cama.
MISERABLES-IV-WEB	Arren mès.
MISERABLES-IV-WEB	Jo, paraula d’aunor, abans que morir en mèn lhet d’ua malautia, doçaments, un shinhau cada dia, damb drògues, cataplasmes, seringues e medecines, m’estimaria mès recéber en vrente ua bala de canon.
MISERABLES-IV-WEB	Non auetz mau gust, didec eth soldat.
MISERABLES-IV-WEB	A penes auec acabat de prononciar aguestes paraules quan ressonèc ena botiga un orrible tarrabast: qu’auie estat trincat violentaments un veire dera veirina.
MISERABLES-IV-WEB	Eth perruquèr perdec era sang dera cara.
MISERABLES-IV-WEB	A, mon Diu!, exclamèc, aquiu que n’auem ua.!
MISERABLES-IV-WEB	Ua qué?
MISERABLES-IV-WEB	Ua bala de canon.
MISERABLES-IV-WEB	Aciu que l’auetz, didec eth soldat.
MISERABLES-IV-WEB	E recuelhec ua causa que rodaue peth solèr: qu’ère ua pèira.
MISERABLES-IV-WEB	Eth perruquèr correc entath veire trincat, e vedec a Gavroche que corrie enventit entath mercat de San Joan.
MISERABLES-IV-WEB	En passar per dauant dera perruqueria, Gavroche, qu’amiaue ena memòria as dus mainatges, non se podec tier deth desir de balhar-li eth bon dia, e li lancèc ua pèira enes veires.
MISERABLES-IV-WEB	Mès, guardatz…!
MISERABLES-IV-WEB	Aguest hè mau sonque per hèr mau.
MISERABLES-IV-WEB	Qué li sò hèt jo ad aguest coquin?
MISERABLES-IV-WEB	IV.- Eth mainatge s’admire deth vielh.
MISERABLES-IV-WEB	Mentretant, Gavroche en mercat de Sant Joan, qu’era garda auie estat ja desarmada, venguie de hèr era sua incorporacion en un grop liderat per Enjolras, Courfeyrac, Combeferre e Feuilly.
MISERABLES-IV-WEB	Toti anauen armadi.
MISERABLES-IV-WEB	Bahorel e Jean Prouvaire les auien trapat e aumentauen eth grop.
MISERABLES-IV-WEB	Enjolras amiaue ua escopeta de caça de dus canons; Combeferre un fusilh dera garda nacionau damb eth numèro dera legion, ena cintura dus pistòles, que se li vedien jos era levita descordada.
MISERABLES-IV-WEB	Jean Prouvaire, un vielh mosqueton de cavalaria, e Bahorel, ua carabina.
MISERABLES-IV-WEB	Courfeyrac brandie un estòc.
MISERABLES-IV-WEB	Feuilly damb un sabre nud marchaue dauant, cridant: “Visca Polonia!” Venguien deth cai de Morland, sense corbata e sense chapèu, agitadi, banhadi pera ploja, e damb eth huec enes uelhs.
MISERABLES-IV-WEB	Gavroche s’apressèc ada eri tranquil.
MISERABLES-IV-WEB	Entà on anem?
MISERABLES-IV-WEB	Vene, didec Courfeyrac.
MISERABLES-IV-WEB	Darrèr de Feuilly venguie, o mielhor dit, sautaue Bahoral, coma un pèish enes aigües dera revòuta.
MISERABLES-IV-WEB	Amiaue eth sòn justet ròi, e paraules, d’aguestes qu’ac esbaucen tot.
MISERABLES-IV-WEB	Eth sòn justet capvirèc a un passejaire que cridèc espaurit:
MISERABLES-IV-WEB	Que ja son aciu es ròis!
MISERABLES-IV-WEB	Eth ròi, es ròis!, repliquèc Bahorel.
MISERABLES-IV-WEB	Coquina pòur!, ciutadan.
MISERABLES-IV-WEB	Ciutadans, credetz-me, deishem era pòur ad açò de ròi e as animaus cornuts.
MISERABLES-IV-WEB	Bahorel vedec alavetz en ua hièstra a un joen esblancossit damb barba nera que les vedie passar, probablaments un amic des A B C, e li cridèc:
MISERABLES-IV-WEB	Lèu!, cartuches!
MISERABLES-IV-WEB	Para bellum.
MISERABLES-IV-WEB	Polit òme!, qu’ei vertat, didec Gavroche que ja comprenie eth latin.
MISERABLES-IV-WEB	Non auie armes, e s’esdegaue, entà non demorar-se darrèr, encara que venguie cogitós.
MISERABLES-IV-WEB	Gavroche lo descurbic.
MISERABLES-IV-WEB	Queiaquerò?
MISERABLES-IV-WEB	Un vielh.
MISERABLES-IV-WEB	Qu’ère eth senhor Mabeuf.
MISERABLES-IV-WEB	VI.- Er ancian.
MISERABLES-IV-WEB	Diguem ara çò que s’auie passat.
MISERABLES-IV-WEB	Enjolras e es sòns amics èren en baloard Bourdon, près deth Pòsit, en moment qu’es dragons heren era carga.
MISERABLES-IV-WEB	Enjolras, Courfeyrac e Combeferre èren deth grop qu’auie seguit eth carrèr Bassompierre cridant: “Tàs barralhes!” En carrèr Lesdiguieres auien trapat a un ancian que les tirèc era atencion pr’amor que hège esses coma se siguesse embriac.
MISERABLES-IV-WEB	Amiaue, ath delà, eth chapèu ena man, a maugrat qu’auie estat ploiguent tot eth maitin, e ara ploiguie plan fòrt.
MISERABLES-IV-WEB	Courfeyrac auie arreconeishut ath senhor Mabeuf, que coneishie per auer acompanhat fòrça còps a Mario ena sua casa.
MISERABLES-IV-WEB	En tot saber-se’n des costum pacifiques e mès que timides der ancian majordòm librari, e estranhar-se de veder-lo ath miei d’aqueth revolum de gent, a dus passi des cargues dera cavalaria, lèu ath miei deth huec, damb eth cap descubèrt, ploiguent, e passejant entre es bales, s’auie apressat ada eth, e er revoutat de vint-e-cinc ans e er octogenari auien auut aguest dialòg:
MISERABLES-IV-WEB	Senhor Mabeuf, entornatz-vo’n entà casa.
MISERABLES-IV-WEB	Per qué?
MISERABLES-IV-WEB	Pr’amor que i aurà sarabat.
MISERABLES-IV-WEB	Aquerò qu’ei bon.
MISERABLES-IV-WEB	Còps de sabre, trets!, senhor Mabeuf.
MISERABLES-IV-WEB	Aquerò qu’ei bon.
MISERABLES-IV-WEB	Canonades!
MISERABLES-IV-WEB	Aquerò qu’ei bon.
MISERABLES-IV-WEB	Entà on vatz vosati?
MISERABLES-IV-WEB	Que vam a esbauçar ath govèrn.
MISERABLES-IV-WEB	Aquerò qu’ei bon.
MISERABLES-IV-WEB	E les auie seguit sense tornar a prononciar ua paraula.
MISERABLES-IV-WEB	Eth sòn pas s’auie assolidat, quauqui obrèrs l’auien aufrit eth braç e l’auie refusat damb un movement de cap.
MISERABLES-IV-WEB	Anaue lèu ena prumèra fila dera colomna, presentant ath còp eth movement d’un òme que camine, e eth ròstre d’un òme que dormís.
MISERABLES-IV-WEB	Quin òme tan tranquil!, gasulhauen quauqui estudiants.
MISERABLES-IV-WEB	En grop corrie eth rumor de qué ère un ancian convencionau, un vielh regicida.
MISERABLES-IV-WEB	Mentretant, eth mormolh se filaue peth carrèr dera Verrerie.
MISERABLES-IV-WEB	Gavroche anaue dauant cantant a crit usclant çò que seguís, en tot hèr era manèra deth clarin: Donques que ja a gessut era lua quan mo’n vam de tuna?
MISERABLES-IV-WEB	Li didec Carloto a Carlota.
MISERABLES-IV-WEB	Tu, tu, tu, anem entà Chatú.
MISERABLES-IV-WEB	Jo è un Diu, un rei, un sò e ua bota.
MISERABLES-IV-WEB	Per minjar dus semes s’embriaguèren dus parrats ath pè d’ua ausina trincada.
MISERABLES-IV-WEB	Òc, òc, òc.
MISERABLES-IV-WEB	Anem entà Passò.
MISERABLES-IV-WEB	Jo qu’è un Diu, un rei un sò e ua bota.
MISERABLES-IV-WEB	Un tigre que vedec aguesti pècs vengudi a èster dus lops didec damb cara devòta: Don, don ,don, anem entà Meudon.
MISERABLES-IV-WEB	Jo qu’è un Diu, un rei, un sò e ua bota.
MISERABLES-IV-WEB	E donques que ges era lua, quan mo’n vam de tuna?
MISERABLES-IV-WEB	Li didec Carloto a Carlota.
MISERABLES-IV-WEB	Tris, tris, tris, Anem entà París.
MISERABLES-IV-WEB	Jo qu’è un Diu, un rei, un sò e ua bota.
MISERABLES-IV-WEB	Reclutes.
MISERABLES-IV-WEB	Eth grop s’aumentaue en cada instant.
MISERABLES-IV-WEB	Per carrèr Billettes un òme de nauta estatura, que començaue a èster peublanc, e qu’eth sòn ròstre rude e atrevit notèren Courfeyrac, Enjolras e Combeferre, mès qu’arrés coneishie, s’amassèc ath grop Gavroche, distrèt damb es sòns cants, damb es sòns fiulets e damb es sòns crits; damb vier ath cap de tot e damb picar enes botigues, damb era culassa dera sua pistòla sense gisclet, non se fixèc en aqueth òme.
MISERABLES-IV-WEB	En passar peth carrèr Verrerie, e en arribar ena pòrta dera casa de Courfeyrac, didec aguest:
MISERABLES-IV-WEB	Se desseparèc deth grop e pugèc es escalons de quate en quate; cuelhec un chapèu vielh, era borsa e un còfre quarrat dera mida d’ua maleta grana qu’ère amagat entre era ròba lorda.
MISERABLES-IV-WEB	En baishar era escala li cridèc era portièra:
MISERABLES-IV-WEB	Senhor De Courfeyrac!
MISERABLES-IV-WEB	Portièra, com vos cridatz?, responec Courfeyrac.
MISERABLES-IV-WEB	Era portièra se demorèc estonada.
MISERABLES-IV-WEB	Que ja ac sabetz; sò era portièra, e me cridi era tia Veuvain.
MISERABLES-IV-WEB	Ara, parlatz.
MISERABLES-IV-WEB	Qué se passe?
MISERABLES-IV-WEB	Qué ei aquerò?
MISERABLES-IV-WEB	Aquiu que i a bèth un que vos vò parlar.
MISERABLES-IV-WEB	Qui ei?
MISERABLES-IV-WEB	Sabi pas.
MISERABLES-IV-WEB	A on ei?
MISERABLES-IV-WEB	En mèn quarto.
MISERABLES-IV-WEB	A, diable!, didec Courfeyrac.
MISERABLES-IV-WEB	E ath còp, un joenet vestit d’obrèr, palle, prim, petit, damb plapes roienques ena pèth, caperat damb ua blòda traucada e un pantalon de velot adobat, qu’auie mès era portadura d’ua gojata jargada de gojat que d’òme, gessec dera portaria e li didec a Courfeyrac damb votz que non ère, plan, de hemna:
MISERABLES-IV-WEB	A vengut eth senhor Mario?
MISERABLES-IV-WEB	Non i é. Vierà aguesta net?
MISERABLES-IV-WEB	Sabi pas.
MISERABLES-IV-WEB	E Courfeyrac higec: jo, que non tornarè.
MISERABLES-IV-WEB	Eth gojat lo guardèc fixaments e li preguntèc:
MISERABLES-IV-WEB	Per qué?
MISERABLES-IV-WEB	Perque non.
MISERABLES-IV-WEB	Tà on vatz?
MISERABLES-IV-WEB	Qué vos impòrte?
MISERABLES-IV-WEB	Voletz que vos amia aguest còfre?
MISERABLES-IV-WEB	Que vau tàs barralhes.
MISERABLES-IV-WEB	Voletz que venga damb vos?
MISERABLES-IV-WEB	Se vòs…!
MISERABLES-IV-WEB	E gessec a tot córrer ara cèrca des sòns companhs.
MISERABLES-IV-WEB	Quan les trapèc li balhèc eth còfre, tà que l’amièsse, a un d’eri.
MISERABLES-IV-WEB	Ath cap d’un quart d’ora vedec ath joen que l’auie seguit.
MISERABLES-IV-WEB	Un grop d’aguesta sòrta non va precisaments entà on vò, que ja auem dit que les arrossègue eth vent.
MISERABLES-IV-WEB	Passèren per Sant Merry e se trapèren, sense saber com, en carrèr de Sant Dionisi.
MISERABLES-IV-WEB	Libre dotzau: Corinto.
MISERABLES-IV-WEB	I.- Istòria de Corinto dès era sua fondacion.
MISERABLES-IV-WEB	Es parisencs qu’en entrar aué en carrèr Rambuteau peth costat deth Mercat, ven ara dreta, dauant deth carrèr Montdetour, ua botiga de tistèrs qu’auie de mòstra un tistèr petit que figuraue ar emperaire, damb aguesta inscripcion: NAPOLEON HÈT DE VIMES.
MISERABLES-IV-WEB	Aquiu i auie eth carrèr dera Chanvrerie, qu’enes ancianes lauses s’escriuie Chanverrerie, e era famosa tauèrna cridada Corinto.
MISERABLES-IV-WEB	Eth lector rebrembarà tot çò qu’auem dit sus era barralha bastida en aguest lòc, e esclipsada dempús pera de Sant Merry.
MISERABLES-IV-WEB	Ad aquera famosa barralha dera Chanvrerie, calada aué en ua net prigonda, ei ara que li vam a balhar un sinhau de lum.
MISERABLES-IV-WEB	Permetetz-mos abantes, percórrer, entà ua màger claretat ena nòsta exposicion, ara manèra simpla que ja tenguérem quan parlèrem de Waterloo.
MISERABLES-IV-WEB	Es persones que volguen representar-se d’ua manèra pro exacta es isles de cases que se quilhauen en aguesta epòca, près dera punta de Sant Eustaqui, en angle nòrd des mercats de París, a on i a aué era desbocadura deth carrèr Rambuteau, non les cau qu’imaginar-se, tocant ath carrèr de Sant Dionisi peth cim e pera basa, as Mercats, ua N, qu’es sòns paus verticaus serien eth carrèr dera Gran Truanderie e era de Chanvrerie, eth tròç transversau eth deth Petita Truanderie.
MISERABLES-IV-WEB	Er ancian carrèr Mondetour talhaue es tres braci, formant es angles mès tortuosi.
MISERABLES-IV-WEB	Eth crotzament laberintic d’aguesti quate carrèrs hège, en un espaci de cent toeses quarrades, entre es Mercats e eth carrèr de Sant Dionisi, d’un costat, e eth carrèr deth Cigne e eth de Predicadors per aute, sèt isles de cases capriciosaments talhades, de desparièra magnitud, plaçades ath trauèrs e coma ar edart, e separades a penes coma es tròci de pèira d’ua peirèra per estretes henudes.
MISERABLES-IV-WEB	Didem estretes henudes pr’amor que non podem balhar ua idia mès exacta d’aqueri carrerons escurs, sarradi, angulosi, costejadi de casalons de ueit estatges.
MISERABLES-IV-WEB	Aguesti casalons èren tan decrepits, qu’enes carrèrs dera Chanvrerie e dera Petita Truanderie es façades s’apontelauen damb bigues qu’anauen d’ua casa en auta.
MISERABLES-IV-WEB	Eth carrèr ère estret e er arriuet ample, de sòrta qu’eth passejaire caminaue tostemp sus un solèr banhat, costejant botigues, que semblauen tutes, gròsses cantoades entornejades d’un cercle de hèr, modelhons gigantesqui de lorderes, pòrtes formades damb enòrmes rèishes seculares.
MISERABLES-IV-WEB	Eth carrèr Rambuteau acabèc damb tot aquerò.
MISERABLES-IV-WEB	En nòm Mondetour pinte meravilhosaments es sinuositats d’aqueri carrèrs.
MISERABLES-IV-WEB	Un shinhau mès entà baish èren encara mielhor exprimidi peth carrèr Pirouette, que se perdie en carrèr Mondetour.
MISERABLES-IV-WEB	Eth caminaire que passaue d’eth carrèr Sant Dionisi entath carrèr dera Chanvrerie, lo vedie estretir-se de man en man dauant d’eth coma s’auesse entrat en un gran embut.Tath finau deth carrèr, qu’ère plan brac, trapaue talhat eth pas, peth costat deth Mercat, per ua nauta hilèra de cases, e se pensarie que se trapaue en un carreron sense gessuda se non vedesse a dreta e quèrra dues boques escures per a on podie gésser.
MISERABLES-IV-WEB	Aguestes formauen eth carrèr Mondetour qu’anaue a trapar, per un costat eth carrèr Predicadors, e per aute, eth deth Cigne e era Petita Truanderie.
MISERABLES-IV-WEB	Ath hons d’aquera sòrta de carreron e ena cantoada dera dreta, se vedie ua casa mès baisha qu’es autes, formant ua espècia de cap sus eth carrèr.
MISERABLES-IV-WEB	En aguesta casa, que solet auie tres estatges, i auie installada, hège tres sègles, ua illustra tauèrna, que costaue tostemp un sorrolh alègre en madeish lòc qu’eth vielh Teofil a indicat en aguesti vèrsi:
MISERABLES-IV-WEB	Aquiu se crosse eth còs d’un aimant que se pengèc.
MISERABLES-IV-WEB	Eth lòc ère bon e es tauernèrs se succedien de pairs a hilhs.
MISERABLES-IV-WEB	En temps de Maturin Regnier, aguesta tauèrna se cridaue Eth tèst des Ròses, e coma qu’es jeroglifics èren de mòda auie coma mòstra un pau pintat de color ròsa.
MISERABLES-IV-WEB	Eth tauernèr, plen d’alegria, auie cambiat era mòstra e auie hèt pintar de letres daurades, per dejós der arradim, aguestes paraules: Tàs panses de Corinto.
MISERABLES-IV-WEB	D’aciu eth nòm Corinto.
MISERABLES-IV-WEB	Arren ei mès pròpi des embriacs qu’era ellipsis.
MISERABLES-IV-WEB	Corinto destronèc eth tèst de ròses.
MISERABLES-IV-WEB	Eth darrèr tauernèr dera dinastia, er oncle Hucheloup, ignorant era tradicion, auie hèt pintar eth pau de blu.
MISERABLES-IV-WEB	Aguesta tauèrna se compausaue de çò que seguís: Ua sala a on ère eth taulatge, ua auta ath dessús damb eth bilhard; ua escala de cargolh que trauessaue eth tet; vin enes taules, hum enes parets e lum a meddia.
MISERABLES-IV-WEB	Ena sala baisha i auie ua escala de trampa que baishaue entara tuta.
MISERABLES-IV-WEB	En dusau estatge i auie era cramba des Hucheloup, se pujaue ada era per ua escala, o mèsalèu escaleta; e auie coma entrada ua pòrta amagada ena sala grana deth prumèr estatge.
MISERABLES-IV-WEB	Dejós deth losat i auie dus grani granèrs, ua sòrta de humaraus, qu’èren es nins des sirventes.
MISERABLES-IV-WEB	Era codina dividie er entresòl damb era sala deth taulatge.
MISERABLES-IV-WEB	Er oncle Hucheloup auie neishut dilhèu quimic; eth hèt ei qu’ère codinèr; ena sua tauèrna non solet se beuie, senon que se minjaue.
MISERABLES-IV-WEB	Hucheloup auie endonviat ua causa excellenta, que non se minjaue senon ena sua casa, carpes farcides, qu’eth cridaue carpes au gras (carpes damb bodèr).
MISERABLES-IV-WEB	Se minjauen ara lum d’ua candèla de seu o d’un quinquet deth temps de Loís XVI, en taules qu’auien, a manèra de curbetaula, ua tela clauada e acodien a saborar aqueth plat, de fòrça luenh.
MISERABLES-IV-WEB	Hucheloup, de pic, auie creigut convenent anonciar as passejaires era “sua especialitat”, auie banhat ua bròssa en ua ola de pintura nera, e coma qu’auie ua ortografia pròpia, madeish qu’un art culinari pròpi, auie improvisat aguesta notabla inscripcion: CARPES HO GRAS13 Un iuèrn, era ploja e es batarrassi auien auut eth caprici d’esfaçar era S qu’acabaue era prumèra paruala, e era G que començaue era tresau, e auie quedat aquerò: CARPE HO RAS De sòrta que, damb era ajuda deth temps e dera ploja, aquera umila anoncia gastronomica s’auie convertit en un conselh prigond.
MISERABLES-IV-WEB	Atau, donc, er oncle Hucheloup, que non sabie francés, s’auie trapat que sabie latin, qu’auie hèt gésser dera codina era filosofia, e que, volent simplaments esclipsar ath gran codinèr Careme, s’auie egalat a Horatio.
MISERABLES-IV-WEB	Mès çò de mès notable ère que tanben aquerò volie díder: “Entratz ena mia tauèrna”.
MISERABLES-IV-WEB	Arren d’aquerò existís aué.
MISERABLES-IV-WEB	Eth laberint Mondetour siguec dubèrt en 1847, e probablaments non existís en aguest moment; eth carrèr Chanvrerie e Corinto qu’an despareishut jos er empeirat deth carrèr Rambuteau.
MISERABLES-IV-WEB	Coma auem dit, Corinto ère un des punts d’amassada, donques qu’ère eth quartèr generau de Courfeyrac e des sòns amics.
MISERABLES-IV-WEB	Grantaire auie estat eth descurbidor de Corinto.
MISERABLES-IV-WEB	Qu’auie trapat aquiu, gràcies ath carpe hores, e i auie tornat gràcies ath carpes au gras.
MISERABLES-IV-WEB	Aquiu se beuie, se minjaue, se cridaue, se pagaue pòc, se pagaue mau, non se pagaue, e tostemp se trapaue un bon recebement.
MISERABLES-IV-WEB	Er oncle Hucheloup qu’ère un bon òme.
MISERABLES-IV-WEB	Hucheloup, un bon òme, coma viem de díder, ère un alberguista damb mostacha, varietat divertida.
MISERABLES-IV-WEB	Qu’auie tostemp era cara de mala encolia, semblaue voler intimidar as sòns parroquians; repotegaue as qu’entrauen ena sua casa e auie era mina mès pròpia entà cercar tapatge damb eri, qu’entà mestrar-les era sopa.
MISERABLES-IV-WEB	E totun aquerò, tornam a díder que toti èren ben recebudi.
MISERABLES-IV-WEB	Eth sòn caprici auie acreditat eth sòn establiment, e acodien ada eth es joeni, dident: “Tè, anem a enténer idolar ar oncle Hucheloup.” Auie estat mèstre d’armes; arrie a arridalhades e de pic; auie votz gròssa; qu’ère un bon diable.
MISERABLES-IV-WEB	Auie hons comic e aparença tragica; non volie que costar pòur; atau coma aguestes caishes de rapè qu’an er forma d’ua pistòla.
MISERABLES-IV-WEB	Era detonacion qu’ei er esternut.
MISERABLES-IV-WEB	Era sua hemna, era tia Hucheloup, qu’ère un èsser barbut e fòrça lèg.
MISERABLES-IV-WEB	Tà 1830 moric er oncle Hucheloup.
MISERABLES-IV-WEB	Era sua veuda, pòc consolabla, seguic damb era tauèrna.
MISERABLES-IV-WEB	Mès era codina degenerèc, e venguec a èster fòrça dolenta; eth vin, qu’abantes auie estat solet dolent, venguec a èster plan dolent.
MISERABLES-IV-WEB	Courfeyrac e es sòns amics seguiren vient en Corinto, a maugrat d’aquerò, “per pietat”, sivans didie Bossuet.
MISERABLES-IV-WEB	Era veuda Hucheloup qu’ère ua tia roienca e difòrma, damb rebrembes campanhards qu’era soleta gràcia s’estaue ena prononciacion des paraules que les evocaue.
MISERABLES-IV-WEB	Era sala deth prumèr estatge, a on i auie “eth minjador”, qu’ère ua peça grana e longa, plia d’escabels, de cagires, de bancs e de taules, damb ua taula coisha de bilhard.
MISERABLES-IV-WEB	Se pujaue pera escala de cargolh qu’acabaue en angle dera sala, per un horat quarrat, semblable ara escotilha d’un vaishèth.
MISERABLES-IV-WEB	Aguesta sala, illuminada per ua soleta hièstra estreta, e per un quinquet tostemp alugat, semblaue un humarau.
MISERABLES-IV-WEB	Toti es mòbles de quate pautes èren coma se solet n’auessen tres.
MISERABLES-IV-WEB	Es parets emblanquides damb caudea non auien mès ornament qu’aguest quartet en aunor dera sehora Hucheloup: A dètz passi admire, a dus espaurís; ua vorruga abite en sòn nas de giganta, aguest nas que vedetz desmesurat, ne harà, quan se sone, ua que sigue sonada.
MISERABLES-IV-WEB	Aguesti vèrsi qu’èren escrits damb carbon ena paret.
MISERABLES-IV-WEB	Era senhora Hucheloup anaue e venguie per dauant d’aguest quartet pendent tot eth dia damb ua perfècta tranquillitat.
MISERABLES-IV-WEB	Dues sirventes, cridades Matelote e Gibelote, sense que jamès s’auesse sabut s’auien d’auti nòms, ajudauen ara senhora Hucheloup a mestrar enes taules es gèrres de vin, era varietat d’estatges que se mestrauen as ahaimats en caceròles de hanga.
MISERABLES-IV-WEB	Matelote, gròssa, redona, ròia e cridaira, anciana sultana favorita deth defuntat Hucheloup, ère lèja, mès lèja que quinsevolh monstre mitologic; ça que la, coma que conven qu’era sirventa sigue mens qu’era patrona, ère mens lèja qu’era senhora Hucheloup.
MISERABLES-IV-WEB	Gebelote ère nauta, prima, de blancor linfatica, damb es uelhs en.honsadi, es paupetes queigudes, tostemp coma cansada e renduda, dominada per aquerò que se poirie díder laxitud cronica; se lheuaue era prumèra, e s’ajaçaue era darrèra; mestraue a toti, enquia e tot ara auta sirventa, en silenci, damb doçor, arrint pendent eth trabalh damb ua sòrta de vaga arridalha adormida.
MISERABLES-IV-WEB	Abans d’entrar ena sala-minjador se liegie sus era pòrta aguest vèrs escrit damb greda per Courfeyrac:
MISERABLES-IV-WEB	Regala-te se pòs, e minja se gauses.
MISERABLES-IV-WEB	II.- Alegria preparatòria.
MISERABLES-IV-WEB	Laigle de Meaux, coma sap eth lector, s’estaue mès en casa de Joly qu’en cap aute lòc.
MISERABLES-IV-WEB	Qu’auie ua casa tau qu’er audèth a ua arrama.
MISERABLES-IV-WEB	Es dus amics viuien amassa, minjauen amassa e dormien amassa.
MISERABLES-IV-WEB	Tot que les ère comun, enquia e tot Musichetta: qu’ère çò qu’es frairs Chapeaux criden un bini.
MISERABLES-IV-WEB	Eth maitin deth 5 de junh vengueren a esdejoar en Corinto.
MISERABLES-IV-WEB	Joly ère constipat; auie un fòrt raumàs de nas, que d’eth començaue a participar Laigle.
MISERABLES-IV-WEB	Era levita de Laigle ère ja rosigada, mès Joly anaue ben jargat.
MISERABLES-IV-WEB	Qu’ère près des nau deth maitin quan dauriren era pòrta deth Corinto.
MISERABLES-IV-WEB	Pugèren en prumèr estatge.
MISERABLES-IV-WEB	Matelote e Gebelote les receberen.
MISERABLES-IV-WEB	Guarda!, hormatge e magreta, didec Laigle.
MISERABLES-IV-WEB	E se seigueren en ua taula.
MISERABLES-IV-WEB	Era tauèrna ere ueda; qu’èren solets.
MISERABLES-IV-WEB	Gibelote, en conéisher a Laigle e a Joly, botèc ua botelha de vin sus era taula.
MISERABLES-IV-WEB	Quan encara ère en tot minjar es prumères ustres, pistèc un cap ena escotilha dera escala, e s’entenec ua votz que didie:
MISERABLES-IV-WEB	Qu’ère Grantaire.
MISERABLES-IV-WEB	Grantaire cuelhec un escabèl e se seiguec.
MISERABLES-IV-WEB	Gebelote, en veder-lo, botèc dues botelhes ena taula.
MISERABLES-IV-WEB	De sòrta que ja èren tres.
MISERABLES-IV-WEB	Grantaire.
MISERABLES-IV-WEB	E aguest responec:
MISERABLES-IV-WEB	Toti son engenhosi, tu sonque ès ingenú.
MISERABLES-IV-WEB	Es auti auien començat a minjar; Grantaire comencèc en tot béuer, e se passèc per erbèr mieja botelha.
MISERABLES-IV-WEB	As bèth trauc en estomac?, preguntèc Laigle.
MISERABLES-IV-WEB	Tu que l’as en code, responec Grantaire.
MISERABLES-IV-WEB	E dempús d’auer uedat eth veire, higec:
MISERABLES-IV-WEB	Vai, Laigle des oracions funèbres!
MISERABLES-IV-WEB	Era tua levita qu’està plan vielha.
MISERABLES-IV-WEB	Ja me’n sai, responec Laigle.
MISERABLES-IV-WEB	Es levites vielhes son madeish qu’es ancians amics.
MISERABLES-IV-WEB	Sustot, didec Grantaire, tara boca d’un òme constipat.
MISERABLES-IV-WEB	Grantaire, preguntèc Laigle, vies entath baloard?
MISERABLES-IV-WEB	Non.
MISERABLES-IV-WEB	Qu’ei un espectacle meravilhós, didec Joly.
MISERABLES-IV-WEB	Be n’ei de tranquil aguest carrèr!, exclamèc Laigle.
MISERABLES-IV-WEB	Pro que se ve que tot aquerò èren convents abantes!
MISERABLES-IV-WEB	Du Breul, Sauval e er abat Lebeuf amien era lista des que i auie.
MISERABLES-IV-WEB	Qu’èren per tot er entorn, aciu hormiguejauen cauçadi, descauci, tonsuradi, barbuts, grisi, neri, blancs, franciscans, minims, capuchins, carmelites, petiti agustins, grani agustins, vielhs agustins…
MISERABLES-IV-WEB	Pullulauen.
MISERABLES-IV-WEB	Non parlem de fraires, didec Grantaire.
MISERABLES-IV-WEB	E dempús exclamèc:
MISERABLES-IV-WEB	Es ustres son poirides e es sirventes son lèges.
MISERABLES-IV-WEB	Qu’è en òdi ara espècia umana.
MISERABLES-IV-WEB	Sò passat peth carrèr Richelieu, per dauant dera libraria publica; aqueth molon de crospes d’ustra que se cride ua bibliotèca me trè eth talents de pensar.
MISERABLES-IV-WEB	Guaire papèr!
MISERABLES-IV-WEB	Guaire tinta!
MISERABLES-IV-WEB	Guairi chimarratges!
MISERABLES-IV-WEB	Tot aquerò s’a escrit!
MISERABLES-IV-WEB	Be n’ei de pèc eth qu’a dit qu’er òme ei un bipède sense plomes!
MISERABLES-IV-WEB	Dempús m’è trapat a ua hemna que me coneishie, beròia coma era primauèra, digna de cridar-se Floreau, e entosiasmada; alègra, erosa coma un àngel, era miserabla, pr’amor qu’ager un espaventós banquèr, gravat de picòta, s’a dignat sollicitar-la.
MISERABLES-IV-WEB	Aguesta puncèla hè sonque dus mesi qu’ère aunèsta en sòn humarau; ajustaue cercles de coeire enes horats d’un corset.
MISERABLES-IV-WEB	Com cridatz ad aquerò?
MISERABLES-IV-WEB	Cosie, auie un lhet plegable, viuie ath costat d’un tèst de flors, ère contenta.
MISERABLES-IV-WEB	Ara que ja ei ua banquèra: aguesta transfiguracion s’a hèt aguesta net.
MISERABLES-IV-WEB	Peth maitin è trapat ad aguesta victima plan contenta; e çò de mès orrible ei qu’aguesta tafurèla ei aué tan beròia coma ager.
MISERABLES-IV-WEB	Eth sòn banquèr non se reflectie en sòn ròstre.
MISERABLES-IV-WEB	Es ròses qu’an aguesta propietat, de mès o de mens, comparades damb es hemnes; es tralhes que les còsten es insèctes son visibles.
MISERABLES-IV-WEB	A!, non i a morau ena tèrra; e boti coma testimòni ara mirta, simbòl der amor; ath laurèr, simbòl dera guèrra; ar olivèr, aguest saumet, simbòl dera patz; ath pomèr, que sabec hèr pèrder a Adan damb eth sòn frut, e ara higuèra, mairia des haudes.
MISERABLES-IV-WEB	Per çò que tanh ath dret, voletz saber se qué ei eth dret?.
MISERABLES-IV-WEB	Es gals cobejauen a Clusio; Roma protegís a Clusio, e les pregunte: “Quin mau vos a hèth Clusio?” Breno respon: “Eth mau que vos a hèt Alba, eth mau que vos a hèt Fidena, eth mau que vos an hèt es equos, es volscos e es sabins, qu’èren es nòsti vesins.
MISERABLES-IV-WEB	Es clusiani son es nòsti; nosati entenem eth vesiat coma vosati.
MISERABLES-IV-WEB	Vosati auetz panat a Alba; nosati cuelhem a Clusio”.
MISERABLES-IV-WEB	Roma ditz: “Donques non cuelheratz a Clusio”.
MISERABLES-IV-WEB	Breno cuelhec Roma, e dempús cridèc: Vae victis.
MISERABLES-IV-WEB	Aquerò qu’ei eth dret.
MISERABLES-IV-WEB	En aguest mon non i a qu’audèths de rapina, agles!, agles!
MISERABLES-IV-WEB	Jo qu’è pèth de garia.
MISERABLES-IV-WEB	E aufric eth sòn veire a Joly que se l’aumplic; se lo beuec, e seguic, sense arturar-se lèu per aguest veire de vin, qu’arrés se n’encuedèc, ne autanplan eth madeish:
MISERABLES-IV-WEB	Non i a mès pudor aciu que delà.
MISERABLES-IV-WEB	Non credem, donc, en arren.
MISERABLES-IV-WEB	Non i a qu’ua realitat: béuer.
MISERABLES-IV-WEB	Quina que sigue era vòsta pensada, ja sigatz en per eth poret prim, coma eth canton de Uri, o en per deth gat gròs, coma eth canton de Glaris, qu’ei parièr; beuetz.
MISERABLES-IV-WEB	Me parlatz de baloard, d’acompanhada, eca.
MISERABLES-IV-WEB	I aurà ua auta revolucion?
MISERABLES-IV-WEB	Çò que vosati cridatz progrès, auance damb dus motors: es òmes e es eveniments.
MISERABLES-IV-WEB	Mès, causa trista!.
MISERABLES-IV-WEB	De quan en quan çò d’excepcionau qu’ei de besonh.
MISERABLES-IV-WEB	Entàs eveniments, coma entàs òmes, era tropa ordinària que non ei pro; ei de besonh que i age gènis entre es òmes, e revolucions entre es eveniments.
MISERABLES-IV-WEB	En moment que mens se demore, Diu hè aparéisher un meteòr en firmament; se presente aquera estela capriciosa soslinhada per ua enòrma coa.
MISERABLES-IV-WEB	E aquerò hè morir a Cesar.
MISERABLES-IV-WEB	Bruto li fot ua punhalada e era estela un còp de comèta.
MISERABLES-IV-WEB	Crac; aquiu que i é ua auròra boreal, ua revolucion, un gran òme: 1793, escrit en letres majuscules: Napoleon ara demora, eth cometa de 1811, naut de tot deth pannèu.
MISERABLES-IV-WEB	Aguest polit pannèu blu, claufit de sobtes exalacions!
MISERABLES-IV-WEB	Bom!
MISERABLES-IV-WEB	Bom!
MISERABLES-IV-WEB	Espectacle extraordinari.
MISERABLES-IV-WEB	Lheuatz es uelhs, pècs; tot qu’ei capvirat: er astre madeish qu’eth drama.
MISERABLES-IV-WEB	En veir eth destin uman despenut ja, e enquia e tot eth destin reiau que mòstre era trama, coma ac demòstre eth prince Condé penjat; en veir eth lunfèrn que non ei qu’ua henuda en cèu per a on bohe eth vent; en veir tants pelhòts encara ena porpra naua deth maitin en cim d’un ticolet; en veir es gotes d’arrosada, aguestes pèrles fausses; en veir era gibrada, aguesti cristaus; en veir era umanitat descosuda e es eveniments adobats e tantes plapes en solei, e tanti traus ena lua; en veir tanta misèria pertot, supausi qu’er univèrs non ei ric.
MISERABLES-IV-WEB	Que i a aparença de riquesa, plan, jo desnishi era petitesa.
MISERABLES-IV-WEB	Se da ua revolucion coma un negociant, qu’era sua caisha ei ueda, da un balh; e non s’an de jutjar as dius pes aparences.
MISERABLES-IV-WEB	Jos er aur deth cèu desnishi un univèrs praube; era creacion qu’ei en falhita; plan per aquerò sò maucontent.
MISERABLES-IV-WEB	Guardatz, aué ei eth 5 de junh, e eth dia s’està coma se siguesse de nets.
MISERABLES-IV-WEB	Dempús aguest maitin sò en tot demorar que vengue eth dia, e non a vengut, e ne sò solide fòrça de qué non vierà; aquerò ei ua inexactitud d’un depenent mau pagat.
MISERABLES-IV-WEB	Òc, tot qu’ei mau apraiat; arren s’ajuste coma cau; aguest vielh mon qu’ei des.hèit; me placi ena oposicion.
MISERABLES-IV-WEB	Tot se passe ath trauèrs; er univèrs estramunque; se passe coma enes mainatges, es que les desiren, non les an.
MISERABLES-IV-WEB	En resumit: aquerò qu’ei un suplicatòri.
MISERABLES-IV-WEB	Ath delà, Laigle de Meaux, aguest cauvet, me hè botar trist quan lo guardi, m’umilie en pensar que sò dera madeisha edat qu’aguest jolh.
MISERABLES-IV-WEB	Jo critiqui, mès que non insulti; er univèrs ei çò qu’ei, que parli sense mala intencion, per çò que me ditz era mia consciéncia.
MISERABLES-IV-WEB	Per toti es sants der Olimp, e per toti es dius deth Paradís, jo non neishí entà parisenc, ei a díder, entà èster en tot hèr virades tostemp coma un volant entre dues mofles, deth grop des ociosi entath grop des coquins.
MISERABLES-IV-WEB	Entà ua d’aguestes causes que sò neishut jo.
MISERABLES-IV-WEB	Òc, qu’è dit turc, e non hèsqui repè.
MISERABLES-IV-WEB	Non compreni que se parle mau des turcs abituauments: Mahoma qu’a causes bones: que respècti ar inventor des serralhs e des paraïsi de concubines!
MISERABLES-IV-WEB	Non escarnim ath mahometan, soleta religion qu’ei ornada d’un garièr!
MISERABLES-IV-WEB	Persuti sus aquerò entà béuer.
MISERABLES-IV-WEB	Era tèrra qu’ei ua gran pegaria.
MISERABLES-IV-WEB	Semble que van a lutar toti aguesti pècs, a trincar-se es nassi, a aucir-se en plen ostiu; en mes de junh, quan se’n poirien anar damb ua creatura deth braç entà alendar enes camps era immensa tassa de tè deth hen segat!
MISERABLES-IV-WEB	De vertat que se hèn fòrça pegaries.
MISERABLES-IV-WEB	Ua vielha lantèrna trincada que vengui de veir en ua botiga de ròba vielha me suggerís ua reflexion: que ja ei temps d’illuminar eth gènre uman.
MISERABLES-IV-WEB	Òc, e ja sò trist un aute còp.
MISERABLES-IV-WEB	Guarda que minjar ua ustra, e trapar-se damb ua revolucion!
MISERABLES-IV-WEB	Que vengui a èster lugubre.
MISERABLES-IV-WEB	Ò!, Orrible mon vielh!
MISERABLES-IV-WEB	En eth toti s’esdeguen, se destituissen, se prostituissen, s’aucissen, s’acostumen!
MISERABLES-IV-WEB	E Grantaire, dempús d’aguest tròç d’eloqüéncia, n’auec un aute de tossiquera meritat.
MISERABLES-IV-WEB	Se sap de qui?, preguntèc Laigle.
MISERABLES-IV-WEB	Non.
MISERABLES-IV-WEB	Non?
MISERABLES-IV-WEB	Digui que non.
MISERABLES-IV-WEB	Es amors de Mario!, exclamèc Grantaire.
MISERABLES-IV-WEB	Mario qu’ei un bromadís e aurà trapat un bugàs: qu’ei dera raça des poetes, e qui ditz poeta, ditz lhòco.
MISERABLES-IV-WEB	Thimbraeus Apollo.
MISERABLES-IV-WEB	Mario e era sua Maria, era sua Marieta, o era sua Mariquita, qu’an d’èster uns conquins aimants.
MISERABLES-IV-WEB	M’expliqui çò que ei aguest amor: un extasi que se desbrembe eth punet; casti sus era tèrra, mès amassant-se en infinit: que son amnes qu’an sentits: dormissen amassa enes esteles.
MISERABLES-IV-WEB	Grantaire començaue era sua dusau botelha, e dilhèu era sua dusau arenga, quan arribèc un nau èsser ena escotilha dera escala.
MISERABLES-IV-WEB	Aguest mainatge, escuelhent sense trantalhar entre es tres, encara que, plan que òc, non coneishie ad arrés, se dirigic entà Laigle de Meaux.
MISERABLES-IV-WEB	Ètz eth senhor Bossuet?, li preguntèc.
MISERABLES-IV-WEB	Aguest qu’ei eth mèn subernòm, responec Laigle.
MISERABLES-IV-WEB	Qué vòs de jo?
MISERABLES-IV-WEB	Aquerò.
MISERABLES-IV-WEB	Hucheloup?” E jo è dit: “Òc, en carrèr dera Chanvrerie, era veuda deth vielh.” E m’a dit: “Donques vè-i; aquiu traparàs ath senhor Bossuet, e li dideràs dera mia part: A, B, C”.
MISERABLES-IV-WEB	Qu’ei ua burla, vertat?
MISERABLES-IV-WEB	M’a autrejat dètz sòus.
MISERABLES-IV-WEB	Grantaire: Grantaire, dèisha-me dètz sòus.
MISERABLES-IV-WEB	Aquerò que hec vint sòus que Laigle autregèc ath gojat.
MISERABLES-IV-WEB	Gràcies, senhor, didec aguest.
MISERABLES-IV-WEB	Com te crides?, li didec Laigle.
MISERABLES-IV-WEB	Navet, er amic de Gavroche.
MISERABLES-IV-WEB	Demora-te damb nosati, didec Laigle.
MISERABLES-IV-WEB	Esdejoa damb nosati didec Grantaire.
MISERABLES-IV-WEB	Eth gojat responec:
MISERABLES-IV-WEB	Polinhac!” E treiguent eth pè tot çò que podie per darrèr d’eth, qu’ei era salutacion mès respectuosa, se n’anec.
MISERABLES-IV-WEB	Quan partic eth gojat, Grantaire cuelhec era paraula:
MISERABLES-IV-WEB	Eth coquin escrivan, se cride sauta arriuets; eth coquin codinèr, se cride marmiton; eth coquin hornèr, se cride mitron; eth coquin lacai, se cride groom; eth coquin soldat, se cride tafurèl; eth coquin pintor, se cride vulgar; eth coquin cortesan, se cride gojat de companhia.
MISERABLES-IV-WEB	Mentretant, Laigle ère en tot meditar:
MISERABLES-IV-WEB	A, B, C, ei a díder, acogament de Lamarque.
MISERABLES-IV-WEB	Eth fòrça ròi, didec Grantaire, qu’ei Enjolras, que te cride.
MISERABLES-IV-WEB	I anaram?, didec Bossuet.
MISERABLES-IV-WEB	Que plò, didec Joly e jo è jurat vier en huec, e non ena aigua.
MISERABLES-IV-WEB	En resumit: mos demoram, higec Laigle.
MISERABLES-IV-WEB	A!, ara revòuta non i mancarè jo, exclamèc Joly.
MISERABLES-IV-WEB	Laigle se hereguèc es mans.
MISERABLES-IV-WEB	Que vam a retocar era revolucion de 1930.
MISERABLES-IV-WEB	Era vòsta revolucion non m’impòrte bric, didec Grantaire.
MISERABLES-IV-WEB	Era sala ère escura; gròsses bromes auien acabat de suprimr eth dia.
MISERABLES-IV-WEB	Non i auie arrés ena tauèrna, ne en carrèr.
MISERABLES-IV-WEB	Toti se n’auien anat a veir es eveniments.
MISERABLES-IV-WEB	Ei meddia dia o mieja net?, preguntèc Bossuet.
MISERABLES-IV-WEB	Non se ve bric.
MISERABLES-IV-WEB	Gibelote, ua lum!
MISERABLES-IV-WEB	Grantaire, entristit, seguie beuent.
MISERABLES-IV-WEB	Enjolras me mensprède, gasulhèc.
MISERABLES-IV-WEB	Enjolras a dit: “Joly ei dolent.
MISERABLES-IV-WEB	Grantaire embriac”; e a enviat a Navet tà que cèrque a Bossuet.
MISERABLES-IV-WEB	S’auesse vengut a cridar-me a jo, l’auria seguit.
MISERABLES-IV-WEB	Pejor entà Enjolras!
MISERABLES-IV-WEB	Non vierè ath sòn acogament.
MISERABLES-IV-WEB	Cuelhuda aguesta decision, Bossuet, Joly e Grantaire non se botgèren dera tauèrna.Tàs dues dera tarde, era taula qu’èren seigudi se vedie caperada de botelhes uedes.
MISERABLES-IV-WEB	Alugauen sus era dues candèles, ua en candelèr de coeire perfèctaments verda, e era auta en còth d’ua botelha trincada.
MISERABLES-IV-WEB	Grantaire auie arrossegat a Joly e a Bossuet entath vin, e Bossuet e Joly auien hèt que Grantaire se metesse alègre.
MISERABLES-IV-WEB	Per çò que tanh ad aguest, dempús es dotze auie vengut mès enlà deth vin, prauba origina des sòmis.
MISERABLES-IV-WEB	Eth vin enes embriacs seriosi qu’ei tostemp alègre.
MISERABLES-IV-WEB	Ena embriaguesa i a era magia blanca e era magia nera: eth vin non ei qu’era magia blanca.
MISERABLES-IV-WEB	Grantaire qu’ère un gausat beuedor de sòmis.
MISERABLES-IV-WEB	Es tenèbres d’ua embriaguesa terribla, miei dubèrta ath sòn dauant, luenh d’arturar-lo, lo tirassauen: qu’auie deishat es botelhes e cuelhut eth sauclador; eth sauclador ei er abisme; en non auer en man ne òpi, ne hachís, e volent aumplir-se eth cervèth d’escurina auie acodit ad aguesta orribla barreja d’aiguardent, de cervesa e d’absinti que còste letargies tan terribles: d’aguesti tres bugassi, era cervesa, er aiguardent e er absenti se hè eth plom dera amna: que son tres tenèbres qu’en eres s’estofe era parpalhòla celèsta; e se forme en un hum membranós vagaments condensat enes ales d’arrata- cauda, tres furies mudes, eth Delèri, era Net e era Mòrt, volatejant per dessús der esperit adormit.
MISERABLES-IV-WEB	Grantaire non ère encara en aguesta fasa lugubra; plan luenh d’aquerò.
MISERABLES-IV-WEB	Estaue fòrça alègre, e Bossuet e Joly lo seguien; toti brindauen; Grantaire higie ara prononciacion excentrica des paraules e des idies, era divagacion deth gèst: apuaue damb dignitat eth punh quèr sus eth jolh, doblant en angle rècte eth braç, damb era corbata des.hèita, a shivau en un escabèl, eth veire plen ena man dreta, e dirigie entara gròssa sirventa Matelote aguestes solemnes paraules:
MISERABLES-IV-WEB	Que se daurisquen es pòrtes de palai!
MISERABLES-IV-WEB	Francesa, agen eth dret d’abraçar ara senhora Hucheloup!
MISERABLES-IV-WEB	Beuam!
MISERABLES-IV-WEB	E tornant entara tia Hucheloup, higie:
MISERABLES-IV-WEB	Joly cridaue:
MISERABLES-IV-WEB	E Grantaire seguie:
MISERABLES-IV-WEB	Bossuet, qu’ère plan embriac, auie sauvat era sua cauma.
MISERABLES-IV-WEB	S’auie seigut en canton dera hièstra dubèrta, e era ploja li banhaue era esquia tant que contemplaue as sòns dus amics.
MISERABLES-IV-WEB	De ressabuda entenec ath sòn darrèr un tarrabastalh, passi precipitadi, crits de as armes!
MISERABLES-IV-WEB	Se virèc e descurbic en carrèr Sant Dionisi, ena cantoada deth carrèr dera Chanvrerie a Enjolras que passaue damb era carabina ena man, a Gavroche damb era sua pistòla, a Feuilly damb eth sòn sabre, a Courfeyrac damb era sua espada, a Combeferre damb eth sòn fusilh, a Bahorel damb eth sòn fusilh, e a tot eth grop armat e tumultuós que lo seguie.
MISERABLES-IV-WEB	Eth carrèr Chamvrerie a penes auie era posita d’ua carabina, Bossuet improvisèc damb es sues mans ua claxon, e cridèc:
MISERABLES-IV-WEB	Courfeyrac!
MISERABLES-IV-WEB	Courfeyrac!
MISERABLES-IV-WEB	Courfeyrac entenec es votzes, vedec a Bossuet, hec quauqui passi en carrèr de Chamvrerie, e didec:
MISERABLES-IV-WEB	Qué vòs?
MISERABLES-IV-WEB	Paraules que se crotzèren en aire damb aguestes autes:
MISERABLES-IV-WEB	Entà on vas?
MISERABLES-IV-WEB	Entà hèr ua barralha, responec Courfeyrac.
MISERABLES-IV-WEB	Plan ben: aguest lòc qu’ei magnific: hè-la aciu.
MISERABLES-IV-WEB	Qu’ei vertat, Agla des Meaux, didec Courfeyrac.
MISERABLES-IV-WEB	E, a un senhau sòn, tot eth grop se lancèc en carrèr dera Chamvrerie.
MISERABLES-IV-WEB	III.- Era net comence a senhorejar a Grantaire.
MISERABLES-IV-WEB	Eth lòc qu’ère, plan que òc, meravilhosaments indicat: era entrada deth carrèr ampla, eth hons estret, e en forma de carreron sense gessuda; Corinto, figurant un embut; eth carrèr Mondetour facil de barrar a dreta e quèrra, sense poder èster atacat senon peth carrèr de Sant Dionisi, ei a díder, de cara e ath descubèrt.
MISERABLES-IV-WEB	Bossuet, embriac, auuie auut eth còp de uelh d’Anibal en dejun.
MISERABLES-IV-WEB	En hèr era sua entrada eth grop, er espant s’auie apoderat de tot eth carrèr; toti es caminaires despareisheren e, en un virament de uelhs, pertot, a dreta e quèrra, es botigues, es establiments, es pòrtes, es hièstres, es persianes, es humaraus, es hiestrons de quinsevolh dimension se barrèren, dès er embaish enquiath losat.
MISERABLES-IV-WEB	Ua vielha, cuelhuda pera pòur, pengèc un matalàs dauant dera sua hièstra damb ua còrda que servie entà méter a secar era ròba, damb er in d’amortesir er efècte dera fusilharia.
MISERABLES-IV-WEB	Solet era tauèrna s’estaue dubèrta e aquerò sonque pera rason de qué i auie aquiu installat eth grop.
MISERABLES-IV-WEB	Mon Diu!
MISERABLES-IV-WEB	Bossuet auie baishat tà recéber a Courfeyrac.
MISERABLES-IV-WEB	Joly auie pistat pera hièstra e cridaue:
MISERABLES-IV-WEB	Courfeyrac, per qué non as agarrat un paraigües?
MISERABLES-IV-WEB	Te constiparàs.
MISERABLES-IV-WEB	Mentretant, en pòques menutes auien estat arrincades vint barres de hèr des rèishes dera façada dera tauèrna, e auien estat despeirades dètz toeses deth carrèr; Gavroche e Bahorel auien cuelhut, en passar, e auien esbauçat un car d’un fabricant de hilats de pèsca, cridat Anceau, contenguie tres botes de caudea, que sigueren plaçades sus molons de calades; Enjolras auie quilhat eth param dera tuta, e totes es botes uedes dera veuda Hucheloup anauen a amassar-se damb es dera caudea; Feuilly, damb es sòns dits avedadi a illuminar delicadi païsi de ventalhs, auie assolidat es botes e eth car damb dus massissi modelhons de calhaus; calhaus improvisadi coma toti es auti, e cuelhudi sense saber a on.
MISERABLES-IV-WEB	S’auien arrincat tanben uns paus dera façada d’ua casa pròcha e s’auien lançat sus es botes.
MISERABLES-IV-WEB	Non i a arren coma era man populara entà bastir tot çò que se bastís esbauçant.
MISERABLES-IV-WEB	Matelote e Gibelote s’auien barrejat damb es trabalhadors; Gibelote anaue e venguie cargada de hustes; era sua laxitud se tenguie ena barralha, e servie calades coma aurie servit vin; miei adormida.
MISERABLES-IV-WEB	Un omnibus qu’amiauen dus shivaus blancs passèc per extrèm deth carrèr.
MISERABLES-IV-WEB	Bossuet sautèc per dessús des materiaus, correc, arturèc ath menaire, hec baishar as viatjaires, sarrèc era man “as senhores”, didec adiu ath menaire, e tornèc en tot hèr-se a vier eth coche e es shivaus dera brida.
MISERABLES-IV-WEB	Es omnibus, didec, non passen per dauant de Corinto.
MISERABLES-IV-WEB	Ath cap d’un instant es shivaus desateladi se n’anauen ar edart peth carrèr Mondetour e er omnibus volcat completaue era barralha.
MISERABLES-IV-WEB	Era tia Hucheloup, capvirada, s’auie refugiat en prumèr estatge.
MISERABLES-IV-WEB	Qu’auie era guardada perduda; guardaue sense veir, parlant en votz baisha.
MISERABLES-IV-WEB	Es sòns sorriscles espauridi non gausauen a gésser dera gòrja.
MISERABLES-IV-WEB	Aquerò qu’ei era fin deth mon, gasulhaue.
MISERABLES-IV-WEB	Joly punaue eth còth celh, ròi e arropit, dera tia Hucheloup, e li didie a Grantaire:
MISERABLES-IV-WEB	Mès Grantaire auie arribat ena mès nauta region deth ditiramb.
MISERABLES-IV-WEB	Matelote auie pujat en prumèr estatge.
MISERABLES-IV-WEB	Grantaire l’auie cuelhut pera cintura, e hège ena hièstra granes arridalhades.
MISERABLES-IV-WEB	Matelote qu’ei lèja!, cridaue.
MISERABLES-IV-WEB	Matelote ei eth sòmi dera lejor.
MISERABLES-IV-WEB	Matelote ei ua quimèra.Vau a desnishar eth secret dera sua neishença.
MISERABLES-IV-WEB	Un Pigmalion gòt que hège gargolhes de catedraus s’encamardèc bèth dia d’ua d’eres, dera mès orribla: supliquec ar amor que l’encoratgèsse, e resultèc Matelote.
MISERABLES-IV-WEB	Guardatz-la, ciutadans!
MISERABLES-IV-WEB	Qu’a es peus deth color deth cromat de plom, coma era aimanta deth Ticiano; ei ua bona gojata.Vos asseguri que lutarà ben; en tota bona gojata que i é un eròi.
MISERABLES-IV-WEB	Per çò dera tia Hucheloup qu’ei ua valenta vielha: Guardatz es mostaches qu’amie!
MISERABLES-IV-WEB	Les a eretat deth sòn marit.
MISERABLES-IV-WEB	Qu’ei ua ussar!
MISERABLES-IV-WEB	Lutarà tanben!
MISERABLES-IV-WEB	Dus coma era, qu’aterririen eth parçan.
MISERABLES-IV-WEB	Companhs!
MISERABLES-IV-WEB	Cavalièrs, eth mèn pair m’a odiat tostemp, pr’amor que jo non podia compréner es matematiques.
MISERABLES-IV-WEB	Jo non compreni senon er amor e era libertat: que sò Grantaire, eth bon gojat.
MISERABLES-IV-WEB	Coma que jamès è auut sòs, non è eth costum d’auer-les, çò qu’ei era encausa de qué jamès n’aja auut cap manca, mès s’auessa estat ric, non i aurie auut praubi.
MISERABLES-IV-WEB	Qu’ac auríetz vist!
MISERABLES-IV-WEB	S’es còrs bravi auessen granes pòches!
MISERABLES-IV-WEB	Guaire melhor anarie tot!
MISERABLES-IV-WEB	Guaire ben haria jo!
MISERABLES-IV-WEB	Matelote, abraça-me!
MISERABLES-IV-WEB	As ues caròles que solliciten eth punet d’ua fraia, e pòts que reclamen eth punet d’un aimant.
MISERABLES-IV-WEB	Cara-te, tonel!, didec Courfeyrac.
MISERABLES-IV-WEB	Grantaire responec:
MISERABLES-IV-WEB	Que sò capitular e mèstre de jòcs floraus.
MISERABLES-IV-WEB	Enjolras, qu’ère de pès sus era barralha damb eth fusilh ena man, lheuèc eth sòn beròi e austèr ròstre.
MISERABLES-IV-WEB	Enjolras, coma ja sabem, qu’auie quauquarren der espartan e deth puritan.
MISERABLES-IV-WEB	Qu’aurie mòrt enes Termopiles damb Leonidas, e aurie usclat a Drogheda damb Cromwel.
MISERABLES-IV-WEB	Grantaire!, sorrisclèc; ve-t’en a dormir era monina dehòra d’aciu.
MISERABLES-IV-WEB	Aguest qu’ei eth lòc dera embriaguesa der entosiasme, non dera embraiguesa deth vin.
MISERABLES-IV-WEB	Non desonores era barralha!
MISERABLES-IV-WEB	Aguestes paraules irritades costèren en Grantaire un efècte singular, coma se l’auessen lançat un veire d’aigua hereda ena cara.
MISERABLES-IV-WEB	Semblèc que s’auie remetut.
MISERABLES-IV-WEB	Se seiguec, apuèc es codes ena taula apròp dera hièstra, guardèc a Enjolras damb ua grana doçor, e li didec:
MISERABLES-IV-WEB	Dèisha-me dormir aciu.
MISERABLES-IV-WEB	Ve-te’n a dormir en un aute lòc.
MISERABLES-IV-WEB	Mès Grantaire, tachant de nauèth es sòns uelhs en eth, responec:
MISERABLES-IV-WEB	Dèisha-me dormir aciu, enquia que me morisca aciu.
MISERABLES-IV-WEB	Enjolras lo guardèc damb mensprètz e li didec:
MISERABLES-IV-WEB	Grantaire, qu’ès incapable de creir, de pensar, de víuer e de morir.
MISERABLES-IV-WEB	Grantaire repliquèc damb votz grèu:
MISERABLES-IV-WEB	Ja veiràs.
MISERABLES-IV-WEB	IV.- Courfeyrac sage padegar ara veuda Hucheloup.
MISERABLES-IV-WEB	Bahorel, estosiasmat en veir era barralha, exclamaue:
MISERABLES-IV-WEB	Eth carrèr que ja ei talhat!
MISERABLES-IV-WEB	Qu’ei fòrça ben!
MISERABLES-IV-WEB	Courfeyrac, ath còp qu’esbauçaue era tauèrna, sajaue padegar ara veuda tauernèra.
MISERABLES-IV-WEB	Òc, eth mèn brave senhor Courfeyrac.
MISERABLES-IV-WEB	A!, Mon Diu!
MISERABLES-IV-WEB	E non solet per çò dera ahlaçada, tanben per un tèst que me queiguec deth humarau en carrèr, eth govèrn m’a trèt cent francs de multa.
MISERABLES-IV-WEB	Non ei ua putada?
MISERABLES-IV-WEB	Plan, donc, tia Hucheloup, nosati vos resvenjam.
MISERABLES-IV-WEB	Era tia Hucheloup, çampar, non comprenie guaire ben tot eth benefici d’aguesta reparacion.
MISERABLES-IV-WEB	Quedaue satisfèta ara manèra d’aquera hemna araba que, en auer recebut un boet deth sòn marit, anèc a veir a sa pair demanant resvenja, e dident: “Pair, li deues ath mèn marit ofensa per ofensa.” Eth pair preguntèc: “En quina gauta t’a balhat eth boet?” “Ena quèrra”.
MISERABLES-IV-WEB	Eth pair li floquèc un boet ena dreta, e li didec: “Qua ja ès satisfèta.
MISERABLES-IV-WEB	Vè-t’en a dider- li ath tòn marit, que s’eth a boetat ara mia hilha, jo è boetat ara sua hemna.” Era ploja auie cessat.
MISERABLES-IV-WEB	Anauen arribant reclutes: es obrèrs auien amiat jos era blòda un barril de povora, un tistèr de botelhes de vitriol, dues o tres tèdes de vent, un tistèr plen de lampetes, “rèstes dera hèsta deth rei”que s’auie celebrat e 1er.
MISERABLES-IV-WEB	Se didie que manaue aguestes municions un especièr deth barri de Sant Antòni, cridat Pepin.
MISERABLES-IV-WEB	Se trincaue eth solet fanau deth carrèr dera Chanvrerie, eth fanau deth carrèr Sant Dionisi e toti es auti des carrèrs pròches de Mondetour, deth Cigne, de Predicadors e dera Gran e Petita Truanderie.
MISERABLES-IV-WEB	Enjolras, Combeferre e Courfeyrac ac dirigien tot.
MISERABLES-IV-WEB	I auie aquiu uns cinquanta trabalhadors; ua trentea d’eri damb fusilhs, pr’amor qu’en passar auien saquejat era botiga der armèr.
MISERABLES-IV-WEB	Arren mès estranh e confús qu’aquera tropa.
MISERABLES-IV-WEB	Un amiaue levita, un sabre de cavalaria e dues pistòles; un aute ère en manja de camisa, damb chapèu redon, e ua borsa de povora penjada ath costat; un tresau ère caperat d’un servieton hèt damb nau huelhes de papèr e armat damb ua agulha de bardar.
MISERABLES-IV-WEB	N’auie un que cridaue: “Exterminem enquiath darrèr e morim ena punta dera nòsta baioneta!” Eth que didie aquerò non auie baioneta.
MISERABLES-IV-WEB	Un aute mostraue sus era sua levita ues correges e ues cartochères de garda nacionau damb er emboish ornat damb aguesta inscripcion de lan ròia: Ordre public.
MISERABLES-IV-WEB	Portafusilhs damb eth numèro des legions, pòqui chapèus, cap corbata, fòrça braci nudi, quauques piques; totes es edats, totes es fesomies, joens esblancossidi, obrèrs enneridi.
MISERABLES-IV-WEB	Toti s’esdegauen, e ath còp que trabalhauen, parlauen des eveniments possibles: que se receberien secors tàs tres dera maitiada, que se compdaue solide damb un regiment, que París se revoutarie.
MISERABLES-IV-WEB	Suposicions terribles, que damb eres se barrejaue ua sòrta de corau alegria.
MISERABLES-IV-WEB	Semblauen frairs e arrés se’n sabie deth nòm der aute.
MISERABLES-IV-WEB	Es grani perilhs, qu’an eth privilègi de hèr fraternizar as desconeishudi.
MISERABLES-IV-WEB	Ena codina s’auie alugat huec e se honien en un rotlament, mesures, culheres, forquilhes, tota era vaishèra d’estanh dera tauèrna; ath còp se beuie.
MISERABLES-IV-WEB	Es pistons e es bales se barrejauen ena taula damb es veires de vin.
MISERABLES-IV-WEB	Ena sala deth bilhard dera senhora Hucheloup, Matelote e Gibelote, afectades peth terror de manera diferenta, ua empeguida, era auta estofada e ua auta excitada, trincauen genolhères vielhes e hègen benes; tres insurgents les ajudauen, tres joeni peludi, barbudi e mostachudi, que des.hilauen era tela damb es dits de lancèr, e les hègen tremolar.
MISERABLES-IV-WEB	Er òme de nauta estatura qu’auie tirat era atencion de Courfeyrac, Combeferre e Enjolras, en moment que s’amassaue ath grop ena cantoada deth carrèr Billetes, trabalhaue ena petita barralha, e ère util; Gavroche trabalhaue ena grana.
MISERABLES-IV-WEB	Per çò que tanh ath joen qu’auie demorat a Courfeyrac ena sua casa e l’auie preguntat peth senhor Mario qu’auie despareishut pòc dempús deth moment qu’auie estat arturat er omnibus.
MISERABLES-IV-WEB	Gavroche, totafèt afogat, se n’auie encargat de tot.
MISERABLES-IV-WEB	Anaue, venguie, pujaue, baishaue, hège rambalh, ludie: semblaue qu’ère aquiu entà encoratjar a toti.
MISERABLES-IV-WEB	Auie quauque agulhon?
MISERABLES-IV-WEB	Òc, plan que òc: era sua misèria.
MISERABLES-IV-WEB	Auie ales?
MISERABLES-IV-WEB	Òc, plan: era sua alegria.
MISERABLES-IV-WEB	Gavroche qu’ère un remolin.
MISERABLES-IV-WEB	Se lo vedie de contunh; se l’entenie de contunh; aumplie tot er espaci en tot trapar-se pertot ath còp, qu’ère ua espècia d’ubicuitat lèu irritanta; non auie arren que lo podesse arturar: era enòrma barralha sentie era sua accion.
MISERABLES-IV-WEB	Shordaue as caminaires, excitaue as guiterosi, remetie as fatigadi, despacientaue as cogitosi, alegraue a uns, balhaue esperança a d’auti, encolerie a d’auti, e metie en movement a toti; ponchaue a un estudiant, nhacaue a un obrèr; se posaue, tornaue de seguit ath sòn prètzhèt, volaue per dejós dera gentada; sautaue d’aguesti entad aqueri, mormolhaue, fiulaue e ahiscaue a tota aquera multitud immensa.
MISERABLES-IV-WEB	Enes sòns petiti braci i auie un movement perpetual, enes sòns petiti paumons un clamor perpetual.
MISERABLES-IV-WEB	Òsca!
MISERABLES-IV-WEB	Mès calades!
MISERABLES-IV-WEB	Mès botes!
MISERABLES-IV-WEB	Mès hustes!
MISERABLES-IV-WEB	A on n’auem?
MISERABLES-IV-WEB	Qu’ei plan petita aguesta barralha, mos cau que puge mès.
MISERABLES-IV-WEB	Esbauaçatz era casa.
MISERABLES-IV-WEB	Ua barralha qu’ei un magnific tè.
MISERABLES-IV-WEB	Cuelhetz, vaquí ua pòrta veirièra.
MISERABLES-IV-WEB	Aquerò hec exclamar as trabalhadors:
MISERABLES-IV-WEB	Ua pòrta veirièra!
MISERABLES-IV-WEB	Es tuberculs qu’ètz vosati, responec Gavroche.
MISERABLES-IV-WEB	Non auetz panat jamès pomes per dessús d’ua paret caperada de tròci de veire?
MISERABLES-IV-WEB	Ua pòrta veirièra braque es agacins des gardes nacionaus quan vòlen pujar ena barralha.
MISERABLES-IV-WEB	Redena!
MISERABLES-IV-WEB	Eth veire ei fòrça traïdor.
MISERABLES-IV-WEB	Non auetz imaginacion, companhs!
MISERABLES-IV-WEB	Per çò d’aute ère furiós damb era sua pistòla sense gisclet.
MISERABLES-IV-WEB	Anaue d’un en aute demanant:
MISERABLES-IV-WEB	Un fusilh!
MISERABLES-IV-WEB	Que voi un fusilh!
MISERABLES-IV-WEB	Per qué non me balhatz un fusilh!
MISERABLES-IV-WEB	Un fusilh a tu!, didec Combeferre.
MISERABLES-IV-WEB	Tè!, repliquèc Gavroche, per qué non?
MISERABLES-IV-WEB	Enjolras quilhèc es espatles.
MISERABLES-IV-WEB	Quan n’age pro entàs òmes, n’autrejaram as mainatges.
MISERABLES-IV-WEB	Gavroche se virèc capinaut e li responec:
MISERABLES-IV-WEB	Se t’aucissen abans qu’a jo, agarrarè eth tòn.
MISERABLES-IV-WEB	Coquin!, didec Enjolras.
MISERABLES-IV-WEB	Blanquet!, didec Gavroche.
MISERABLES-IV-WEB	Un elegant hòraviat que passaue per extrèm deth carrèr talhèc aguesta convèrsa.
MISERABLES-IV-WEB	Gavroche li cridèc:
MISERABLES-IV-WEB	Vene damb nosati, joen!
MISERABLES-IV-WEB	Er elegant hugec.
MISERABLES-IV-WEB	V.- Es preparatius.
MISERABLES-IV-WEB	Es jornaus d’aqueth temps, qu’an dit qu’era barralha deth carrèr dera Chanvrerie, aquera bastissa lèu inexpugnabla, coma la cridauen, arribaue enquiath nivèu der estatge principau, s’an enganhat.
MISERABLES-IV-WEB	Non passaue d’ua nautada de sies o sèt pès, coma mejana.
MISERABLES-IV-WEB	Qu’ère hèta de sòrta qu’es combatents podessen, de bon voler, amagar-se darrèr, o dominar eth pas, e enquia e tot pujar naut de tot mejançant ua quadrupla hilèra de calades superpausades, e plaçades a manèra d’escala interiora.
MISERABLES-IV-WEB	Peth dehòra, eth front dera barralha, format per molons de calades e de botes, subjectadi per bigues e hustes que s’ajustauen enes arròdes deth car d’Anceau e der omnibus, presentaue er aspècte d’un obstacle eriçat e inextricable.
MISERABLES-IV-WEB	Ua henuda sufisenta entà qu’un òme podesse passar per era, deishaue un espaci entre er extrèm dera barralha mès aluenhat dera tauèrna e es cases; de manèra qu’ère possible hèr ua gessuda.
MISERABLES-IV-WEB	Era lança der omnibus ère plaçada verticauments; e ada era, estacada damb còrdes, ua bandèra ròia que flotaue sus era barralha.
MISERABLES-IV-WEB	Era petita barralha de Mondetour, amagada darrèr dera casa dera tauèrna, non se veie.
MISERABLES-IV-WEB	Es dues barralhes amassades formauen un reduch vertadèr.
MISERABLES-IV-WEB	Enjolras e Courfeyrac non auien creigut convenent de hèr-ne ua auta en dusau extrèm deth carrèr Mondetour, que daurís peth carrèr de Predicadors ua gessuda entath Mercat, en tot voler, plan, sauvar era possibilitat d’ua comunicación damb er exterior, e cranhent plan pòc era escomesa peth perilhós carrèr de Predicadors.
MISERABLES-IV-WEB	Damb aguesta gessuda liura, qu’ère çò que Folard en sòn estil estrategic aurie cridat un ramau de trencada, e damb era estreta henuda deth carrèr dera Chanvrerie, er interior dera barralha que damb era, era tauèrna formaue un angle gessent, presentaue un quadrilatèr irregular, barrat per toti es costats.
MISERABLES-IV-WEB	Que i auie uns vint passi d’intervau entre era barralha e es casas nautes que formauen eth hons deth carrèr; de sòrta que se podie díder qu’era barralha ère emparada en aguestes cases, totes abitades, mès barrades de naut en baish.
MISERABLES-IV-WEB	Es pòqui civils que gausauen passar, en aqueth moment dera revòuta, peth carrèr de Sant Dionisi, hègen un còp de uelh en carrèr Chanvrerie, vedien era barralha e pressauen eth pas.
MISERABLES-IV-WEB	Quan s’acabèren es dues barralhes, e s’issèc era bandèra, se treiguec ua taula dehòra dera tauèrna e pugèc en era Courfeyrac.
MISERABLES-IV-WEB	Enjolras se hec a vier eth còfre quarrat, qu’ère plen de cartuches; Courfeyrac lo dauric.
MISERABLES-IV-WEB	Quan se descurbiren es cartuches, tremolèren es mès valents, e i auec un moment de silenci.
MISERABLES-IV-WEB	Courfeyrac les distribusic arrint.
MISERABLES-IV-WEB	Cadun recebec trenta cartuches.
MISERABLES-IV-WEB	Molti auien povora e se meteren a hèr-ne encara mès damb es bales que se honien ena tauèrna: Per çò dera bota de povora, qu’ère sus ua taula a despart, apròp dera pòrta; se sauvaue.
MISERABLES-IV-WEB	Eth tòc de crida que recorrie tot París non cessaue, mès qu’auie acabat per èster solet un bronit monotòn que d’eth arrés ne hège cabau; un bronit que s’apressaue o s’aluenhaue damb lugubres ondulacions.
MISERABLES-IV-WEB	Carguèren es fusilhs e es carabines, toti amassa, sense prèssa, damb ua solemna grauetat.
MISERABLES-IV-WEB	Enjolras placèc tres centinèles dehòra des barralhes; un en carrèr de Chanvrerie, un aute en carrèr de Predicadors, e eth tresau ena cantoada dera Petita Truanderie.
MISERABLES-IV-WEB	Acabades ja es barralhes, designadi es lòcs, cargadi es fusilhs, botadi es centinèles, solets en aqueri carrèrs terribles que non passaue ja arrés, enrodadi d’aqueres cases mudes, e coma mòrtes, qu’en eres non pataquejaue un movement uman, estropadi enes ombres deth crepuscul que ja començaue, en miei d’aquera escurina e d’aqueth silenci que se sentie auançar quauqua causa, e qu’auie un sabi pas qué, de tragic e terrorific, isoladi, armadi, decididi, tranquils; demorèren.
MISERABLES-IV-WEB	VI.- Era demora.
MISERABLES-IV-WEB	Pendent aqueres ores de demora, se qué heren?
MISERABLES-IV-WEB	Que mos ac cau díder, pr’amor qu’aquerò apertie ara istòria.
MISERABLES-IV-WEB	Tant qu’es òmes hègen cartuches, e es hemnes bendes; tant qu’es centinèles velhauen, arma en braç, jos era barralha; tant qu’Enjolras, qu’arrés podie distrèir, velhaue sus es centinèles, Combeferre, Courfeyrac, Joan Provaire, Feuilly, Bossuet, Joly, Bahorel e quauqui auti se cerquèren e s’amassèren coma enes dies mès pacifics des sues convèrses d’estudiants, e en un cornèr d’aquera tauèrna, convertida en casamata, a dus passi deth reduch qu’auien bastit, damb es carabines premanides, cargades e apuades en dorsièr dera cagira; aqueri joeni, tan pròchi a ua ora suprèma, se meteren a cantar vèrsi d’amor.
MISERABLES-IV-WEB	Quini vèrsi?
MISERABLES-IV-WEB	Aguesti: T’en brembes d’aqueth temps d’alegria, dera nòsta joenesa enes albors, quan un solet desir mos botjaue, eth deth nòsti amors?
MISERABLES-IV-WEB	Ahigidi es tòns ans as mèns ans, quaranta dus a penes se compdauen, e liures es nòstes mans se trapauen d’amares mauparades.
MISERABLES-IV-WEB	Capinauta ère Foy, Manuel prudent; París santes taulejades celebraue, e ua esplinga en tòn corset gessent, a viatges me hissaue.
MISERABLES-IV-WEB	Era ora, eth lòc, era evocacion d’aqueri rebrembes dera joenesa, quauques esteles que començauen a lúder en cèu, eth repaus funèbre d’aqueri carrèrs desèrts, era imminéncia dera aventura inexorabla que se premanie, dauen un encantament patetic ad aguesti vèrsi, gasulhadi a mieja votz en crepuscul per Joan Provaire, que, sivans auem dit ja, ère un trende poèta.
MISERABLES-IV-WEB	Mentretant, s’auie alugat ua halha ena barralha petita, e ena grana ua d’aguestes halhes qu’eth dimars de Magràs se trapen precedint as coches cargadi de masques que van entara Courtille.
MISERABLES-IV-WEB	Aguestes halhes, coma auem dit, venguien dera banlèga de Sant Antòni.
MISERABLES-IV-WEB	Era halha auie estat plaçada en ua gabiòla de calades, barrada per tres costats pr’amor d’abrigar-la deth vent, e botada de sòrta que tota era lum queiguie sus era bandèra.
MISERABLES-IV-WEB	Eth carrèr e era barralha quedauen ena escurina, e non se vedie qu’era bandèra ròia formidablaments illuminada coma per ua lantèrna sorda.
MISERABLES-IV-WEB	Aguesta lum espargie sus eth color escarlata dera bandèra ua tinta de porpra terribla.
MISERABLES-IV-WEB	VII.- Er òme reclutat en carrèr de Billettes.
MISERABLES-IV-WEB	Era net auie queigut complètaments, arrés s’apressaue.
MISERABLES-IV-WEB	Non s’entenie senon rumors confusi, e de quan en quan trets, mès pòqui, pòc intensi e luenhants.
MISERABLES-IV-WEB	Aguest temps, que se prolongaue, ère senhau de qué eth govèrn se cuelhie eth sòn temps e arremassaue es sues fòrces.
MISERABLES-IV-WEB	Aguesti cinquanta òmes ne demorauen seishanta mil.
MISERABLES-IV-WEB	Enjolras se sentie senhorejat per aguesta impaciéncia que s’apodère des amnes fòrtes en lumedan des grani eveniments.
MISERABLES-IV-WEB	Anèc a cercar a Gavroche que s’auie metut a hèr cartuches ena sala der embaish, ara lum de dues candèles, plaçades sus eth taulatge per precaucion, per çò dera povora esparjuda sus es taules.
MISERABLES-IV-WEB	Aqueres dues candèles non dauen bric de lum entar exterior.
MISERABLES-IV-WEB	Ath delà, es insurgents auien auut compde de non alugar lums enes estatges superiors.
MISERABLES-IV-WEB	Gavroche, en aqueth moment, qu’ère plan cogitós, encara que non precisaments pes sòns cartuches.
MISERABLES-IV-WEB	Er òme deth carrèr de Billettes venguie d’entrar ena sala der embaish, e s’auie seigut ena taula mens alugada.
MISERABLES-IV-WEB	Amiaue un fusilh de municion deth màger modèl, que sostenguie entre es sues cames.
MISERABLES-IV-WEB	Gavroche, enquia aqueth moment distrèt per cent causes “divertides”, non auie ne tansevolh vist ad aguest òme.
MISERABLES-IV-WEB	Quan entrèc lo seguic maquinauments damb era guardada, e dempús, tan lèu er òme se seiguec, se lheuèc eth, de ressabuda.
MISERABLES-IV-WEB	Es qu’auessen observat ad aqueth òme enquia aqueth moment, l’aurien vist campà’c tot ena barralha e en grop des insurgents damb singulara atencion; mès dès qu’auie entrat ena sala, s’auie negat en meditacion, e semblaue que non vedie arren de çò que se passaue.
MISERABLES-IV-WEB	Eth coquin s’apressèc ad aqueth òme cogitós, e se metec a hèr torns ath sòn entorn sus era punta des pès coma se hè quan non se vò desvelhar a bèth un.
MISERABLES-IV-WEB	Ath còp, en sòn ròstre mainadenc, tan descarat e tan seriós, tàn viu e tan prigond, tant alègre e tant afogat, s’anèren pintant successiuaments toti aguesti gèsti de vielh que signifiquen: “A!
MISERABLES-IV-WEB	Que non ei possible!
MISERABLES-IV-WEB	Qu’è telaranhes enes uelhs!
MISERABLES-IV-WEB	Deliri!
MISERABLES-IV-WEB	Serà eth…?
MISERABLES-IV-WEB	Non, non n’ei.
MISERABLES-IV-WEB	Mès òc.
MISERABLES-IV-WEB	Mès non”, eca.
MISERABLES-IV-WEB	Qu’ère estupefacte, insegur, incredul, convençut, capvirat.
MISERABLES-IV-WEB	Qu’auie era fesomia d’un cap d’eunocs en mercat d’esclaues, desnishant a ua Venus entre es lèges; d’un afeccionat e entenut en pintura, examinant ua òbra de Rafael entre un pilèr de quadres vielhs.
MISERABLES-IV-WEB	En eth trabalhauen ath còp er instint que flaire e era intelligéncia que combine.
MISERABLES-IV-WEB	Qu’ère evident que s’apressaue un eveniment entà Gavroche.
MISERABLES-IV-WEB	En çò de mès prigond d’aguest examen s’apressèc ada eth Enjolras.
MISERABLES-IV-WEB	Tu qu’ès petit, li didec, e non te veiràn.
MISERABLES-IV-WEB	Es petiti servissen, donc, entà quauquarren!
MISERABLES-IV-WEB	Qu’ei ua felicitat!
MISERABLES-IV-WEB	Mentretant, fidatz-vo’n des petiti, maufidatz-vo’n des grani…
MISERABLES-IV-WEB	E lheuant eth cap e baishant era votz, higec, senhalant ar òme deth carrèr de Billettes: Vedetz aguest gran?
MISERABLES-IV-WEB	E qué?
MISERABLES-IV-WEB	Qu’ei un espion.
MISERABLES-IV-WEB	N’ès segur?
MISERABLES-IV-WEB	Enjolras abandonèc viuaments ath coquin, e li didec en votz baisha quauques paraules a un obrèr dera garda qu’ère aquiu.
MISERABLES-IV-WEB	Er obrèr gessec dera sala e tornèc ara seguida acompanhat de d’auti tres.
MISERABLES-IV-WEB	Es quate òmes, quate mossos de granes espatles, se placèren darrèr dera taula qu’ère er òme sospechós, sense hèr arren que podesse tirar era sua atencion.
MISERABLES-IV-WEB	Qu’èren visiblaments prèsti a lançar-se sus eth.
MISERABLES-IV-WEB	Alavetz Enjolras s’apressèc ar òme, e li preguntèc:
MISERABLES-IV-WEB	Qui ètz?
MISERABLES-IV-WEB	Ad aguesta brusca interrogacion, er òme s’espauric; tachèc a Enjolras ua guardada que se calèc enquiath hons deth sòn candid viston, e semblèc qu’endonviaue eth sòn pensament.
MISERABLES-IV-WEB	Arric alavetz damb er arridolet mès menspredós, energic e mès decidit deth mon, e responec damb orgulh.
MISERABLES-IV-WEB	Veigui qu’ei aquerò!…
MISERABLES-IV-WEB	Plan, donc, òc.
MISERABLES-IV-WEB	Ètz espion?
MISERABLES-IV-WEB	Que sò agent dera autoritat.
MISERABLES-IV-WEB	Com vos cridatz?
MISERABLES-IV-WEB	Javert.
MISERABLES-IV-WEB	Enjolras hec un senhau as quate òmes, e en un virament de uelhs, abans que Javert auesse temps de virar-se, siguec agarrat peth còth, amorrat en solèr e escorcolhat.
MISERABLES-IV-WEB	Li trapèren ua carta, petita, circulara, plaçada entre dus veires, que per un costat amiaue es armes de França gravades damb aguesta legenda: Seguretat e vigilància, e ena auta aguesta mencion: “JAVERT, inspector de policia; edat, cinquanta dus ans”, e era signatura deth prefècte de policia d’alavetz, senhor Gisquet.
MISERABLES-IV-WEB	Auie, ath delà, un relòtge e ua pòcha damb quauques monedes d’aur; li deishèren ambdues causes.
MISERABLES-IV-WEB	Darrèr deth relòtge, ath hons dera pòcha, li trapèren, a paupes, un papèr en quate plecs, que despleguèc Enjolras, en tot liéger aguestes quate linhes, escrites dera man deth prefècte de policia: “Er inspector Javert, tanlèu age complit era sua mission politica, s’assegurarà mejançant ua vigilància especiau de s’ei vertat que quauqui maufactors van vagant pera arriba dreta deth Sena, apròp deth pònt de Jena.” Acabat er escorcolh, lheuèren a Javert, li tengueren es braci per darrèr dera esquia, e l’estaquèren, ath miei dera sala der embaish, en aqueth famós pau qu’auie dat ancianaments eth nòm ara tauèrna.
MISERABLES-IV-WEB	Gavroche qu’auie vist e aprovat tota era scèna damb silenciosi movements de cap, s’apressèc a Javert, e li didec:
MISERABLES-IV-WEB	Amic, er arrat qu’a cuelhut ath gat.
MISERABLES-IV-WEB	Tot aquerò s’executèc damb tanta rapiditat, que ja s’auie acabat tot quan es dera tauèrna comencèren a encuedar-se’n.
MISERABLES-IV-WEB	Javert non auie hèt ne un solet crit; e tanlèu siguec estacat en pau, acodiren Courfeyrac, Bossuet, Joly, Combeferre e es auti qu’anauen escampilhadi pes barralhes.
MISERABLES-IV-WEB	Javert, emparat en pau, e tan enrodat de còrdes que non podie hèr un solet movement, quilhaue eth cap damb era serenor intrepida der òme que non a mentit jamès.
MISERABLES-IV-WEB	Qu’ei un espion, didec Enjolras.
MISERABLES-IV-WEB	E virant-se entà Javert:
MISERABLES-IV-WEB	Seratz fusilhat dues menutes abans de qué cuelhen era barralha.
MISERABLES-IV-WEB	Javert repliquèc damb eth sòn mès imperiós accent:
MISERABLES-IV-WEB	E per qué non de seguit?
MISERABLES-IV-WEB	Qu’estauviam era povora.
MISERABLES-IV-WEB	Alavetz, aucitz-me d’ua punhalada.
MISERABLES-IV-WEB	Espion, didec Enjolras, nosati qu’èm jutges, non assassins.
MISERABLES-IV-WEB	Dempús cridèc a Gavroche.
MISERABLES-IV-WEB	Tu ve-te’n entath tòn negòci!
MISERABLES-IV-WEB	Hè çò que t’è dit!
MISERABLES-IV-WEB	Ja i vau, didec Gavroche.
MISERABLES-IV-WEB	E, en tot arturar-se en moment de partir, higec:
MISERABLES-IV-WEB	A prepaus, me balharatz eth sòn fusilh!
MISERABLES-IV-WEB	Eth coquin hec era salutacion militara, e sautèc alègraments pera henuda dera grana barralha.
MISERABLES-IV-WEB	VIII.- Diuèrses preguntes damb motiu d’un tau Le Cabuc, que probablaments non se cridaue Le Cabuc.
MISERABLES-IV-WEB	Era pintura tragica qu’auem començat a hèr non serie complèta, e eth lector non veirie en era, en sòn relèu exacte e reau, aguestes granes menutes deth drama sociau e deth desvolopament revolucionari, qu’en eth era convulsion se barrege damb era fòrça, se deishèssem de cornèr en aguest esbòç un incident plen d’un orror epic e terrible que se passèc a penes partic Gavroche.
MISERABLES-IV-WEB	Es grops, coma ei sabut, que son bòles de nhèu, e aglomèren en rodar un molon d’òmes tumultuosi que non se demane d’a on vien.
MISERABLES-IV-WEB	Entre es caminaires que s’auien amassat ath grop dirigit per Enjolras, Combeferre e Courfeyrac, n’auie un qu’amiaue ua giqueta de portafais pro rosigada, que gesticulaue e cridaue, e damb ua cèrta afogadura sauvatge.
MISERABLES-IV-WEB	Aguest òme, cridat o sobrenomenat Le Cabuc, e desconeishut complètaments des que sajauen de coneisher-lo, s’auie seigut damb quauqui auti en ua taula qu’auien trèt dehòra dera tauèrna.
MISERABLES-IV-WEB	Aguest òme, ath còp que hège béuer as sòns companhs de convèrsa, semblaue contemplar damb reflexion era casa grana deth hons dera barralha, qu’es sòns cinc estatges dominauen tot eth carrèr, e dauen tà dauant deth de Sant Dionisi.
MISERABLES-IV-WEB	De pic exclamèc:
MISERABLES-IV-WEB	Companhs, guardatz: d’aguesta casa estant ei d’a on mos cau tirar.
MISERABLES-IV-WEB	Botadi enes hièstres, ne tan solet eth diable entre en carrèr!
MISERABLES-IV-WEB	Òc, mès era casa ei barrada, didec un des beuedors.
MISERABLES-IV-WEB	Piquem!
MISERABLES-IV-WEB	Non dauriràn.
MISERABLES-IV-WEB	Esbaucem era pòrta.
MISERABLES-IV-WEB	Le Cabuc correc entara pòrta qu’auie un picapòrt plan pesant, e piquèc; mès, en non daurir-se era pòrta tornèc a picar: arrés responec; balhèc un tresau còp: eth madeish silenci.
MISERABLES-IV-WEB	Non i a arrés?, cridèc Le Cabuc.
MISERABLES-IV-WEB	Arrés responec.
MISERABLES-IV-WEB	Alavetz cuelhec un fusilh e comencèc a fóter còps de culassa ena pòrta.
MISERABLES-IV-WEB	Es còps de culassa hègen tremolar era casa, mès non botjauen era pòrta.
MISERABLES-IV-WEB	Es vesins les calec meter-se en movement, pr’amor que fin finau se vedec illuminar e daurir un hiestron quarrat en tresau estatge, e campar en eth ua lum e eth ròstre espaurit d’un òme de peus grisi qu’ère eth portièr.
MISERABLES-IV-WEB	Er òme que cridaue se quedèc parat.
MISERABLES-IV-WEB	Senhors, didec eth portièr.
MISERABLES-IV-WEB	Qué voletz?
MISERABLES-IV-WEB	Daurís, didec Le Cabuc.
MISERABLES-IV-WEB	Senhors, aquerò que non ei possible.
MISERABLES-IV-WEB	Daurís de seguit.
MISERABLES-IV-WEB	Impossible, senhors!
MISERABLES-IV-WEB	Le Cabuc cuelhec eth fusilh e afustèc ath portièr; mès qu’ère ath dejós e ère de nets; aguest non lo vedec.
MISERABLES-IV-WEB	Vòs daurir?
MISERABLES-IV-WEB	Òc o non.
MISERABLES-IV-WEB	Non, senhors!
MISERABLES-IV-WEB	Dides que non?
MISERABLES-IV-WEB	Digui que non, bravi…
MISERABLES-IV-WEB	Eth portièr non podec acabar; gessec eth tret; era bala l’entrèc per dejós dera barba e li gessec peth cogòt dempús de trauessar era vena jugulara.
MISERABLES-IV-WEB	Eth praube òme queiguec sense dar un alend; era lum li volèc des mans e s’amortèc; en non veder-se dempús qu’un cap immobil, emparat en lumedan dera hièstra, e un shinhau de hum que pujaue entath losat.
MISERABLES-IV-WEB	Plan!, didec Le Cabuc, balhant un còp de culassa en solèr.
MISERABLES-IV-WEB	A penes auec prononciat aguesta paraula, sentec ua man que lo cuelhie deth còth damb era fòrça d’ua garra d’un agla, e entenec ua votz que didie:
MISERABLES-IV-WEB	De jolhs!
MISERABLES-IV-WEB	Er assassin se virèc e vedec ath sòn duant eth ròstre palle e seren d’Enjolras, qu’amiaue ua pistòla ena man.
MISERABLES-IV-WEB	Qu’auie acodit en enténer era detonacion.
MISERABLES-IV-WEB	Damb era man quèrra auie agarrat eth còth, era blòda, era camisa e es betrèles de Le Cabuc.
MISERABLES-IV-WEB	De jolhs!, repetic.
MISERABLES-IV-WEB	E damb un movement sobeiran, eth delicat joen de vint-e-cinc ans pleguèc coma ua lata ath guanhapan robust, e lo hec ajulhar-se ena hanga.
MISERABLES-IV-WEB	Le Cabuc sagèc de resistir; mès semblaue qu’ère tengut per un punh suberuman.
MISERABLES-IV-WEB	Enjolras, palle, damb eth còth descubèrt, es peus esperluadi e eth ròstre femenel, auie en aguest moment quauquarren dera Temis14 anciana.
MISERABLES-IV-WEB	Es sòns uelhs baishi balhauen ath sòn perfil grec aguesta expression de colèra e de castetat qu’eth mon ancian credie pròpia dera justícia.
MISERABLES-IV-WEB	Toti es dera barralha auien acodit e s’auien plaçat en cèrcle a ua cèrta distància, en saber-se’n qu’ère impossible prononciar ua paraula dauant d’aquerò qu’anauen a veir.
MISERABLES-IV-WEB	Le Cabuc, vençut, non sajaue ja de defener-se, e tremolaue de cap a pès.
MISERABLES-IV-WEB	Enjolras lo deishèc e treiguec eth relòtge.
MISERABLES-IV-WEB	Encomana-te a Diu!, li didec.
MISERABLES-IV-WEB	Te rèste ua menuta!
MISERABLES-IV-WEB	Enjolras non separèc era vista deth relòtge, deishèc passar ua menuta, e se metec eth relòtge ena pòcha.
MISERABLES-IV-WEB	De seguic cuelhec des peus a Le Cabuc, que s’apressaue contra es sòns jolhs cridant, e li metec en pos eth canon dera pistòla.
MISERABLES-IV-WEB	S’entenec era explossion: er assassin queiguec capenjós.
MISERABLES-IV-WEB	Enjolras se lheuèc, e passegèc ath sòn entorn era guardada satisfèta e sevèra.
MISERABLES-IV-WEB	Dempús possèc eth cadavre damb eth pè, e didec:
MISERABLES-IV-WEB	Hètz-vos a vier aquerò d’aciu.
MISERABLES-IV-WEB	Tres òmes lheuèren eth còs der assassin que s’agitaue enes darrères convulsions maquinaus dera vida e lo lancèren per dessús dera barralha en carreron de Mondetour.
MISERABLES-IV-WEB	Enjolras se demorèc cogitós: eth sòn ròstre seren s’anaue caperant de granes tenèbres; de pic, lheuèc era sua votz: toti l’escotèren en silenci.
MISERABLES-IV-WEB	Plan per aquerò è jutjat e è condemnat a mòrt ad aguest òme.
MISERABLES-IV-WEB	Per çò que tanh a jo, obligat a hèr çò qu’è hèt, encara que sense talents, m’è jutjat tanben, e lèu veiratz que m’è condemnat.
MISERABLES-IV-WEB	Es que l’escotauen tremolèren.
MISERABLES-IV-WEB	Nosati participaram dera tua sòrt, didec Combeferre.
MISERABLES-IV-WEB	Gràcies!, responec Enjolras.
MISERABLES-IV-WEB	Mès, escotatz encara ua paraula.
MISERABLES-IV-WEB	Era lei deth progrès ei qu’es monstres despareishen dauant des angels, e qu’era fatalitat s’esbugasse dauant dera fraternitat.
MISERABLES-IV-WEB	En futur, non i aurà tenèbres, ne pericles, ne herotja ignorància, ne pena deth Talion.
MISERABLES-IV-WEB	En futur, arrés serà assassin; era tèrra luderà e eth gènre uman estimarà.
MISERABLES-IV-WEB	Ciutadans, arribarà aguest dia que tot serà amor, concòrdia, armonia, lum, alegria e vida.
MISERABLES-IV-WEB	Arribarà, e pr’amor de qu’arribe, vam a morir.
MISERABLES-IV-WEB	Enjolras carèc.
MISERABLES-IV-WEB	Es sòns pòts de vèrge se barrèren, e restèc pendent bèth temps de pès en lòc qu’auie vessat aquera sang, damb ua immobilitat de marme.
MISERABLES-IV-WEB	Era sua guardada fixa hège que se parlèsse en votz baisha ath sòn entorn.
MISERABLES-IV-WEB	Joan Prouvaire e Combeferre se sarrauen era man silenciosaments, e emparadi er un en er aute en angle dera barralha, guardauen damb admiracion un shinhau pietosa ad aqueth joen tan grèu, borrèu e prèire, transparent coma eth cristau e dur coma era arròca.
MISERABLES-IV-WEB	Mos cau díder aciu, que dempùs deth combat, quan es cadavres sigueren amiadi entath depaus e registradi, se li trapèc a Le Cabuc ua cedula d’agent de policia.
MISERABLES-IV-WEB	Er autor d’aguest libre a auut ena sua man, en 1848, er infòrme especiau balhat per aguest motiu ath prefècte de policia de 1832.
MISERABLES-IV-WEB	Higem, que s’auem de creir ua tradicion de policia, estranha, mès solide fondada, Le Cabuc qu’ère Sonesòs.
MISERABLES-IV-WEB	Aguest miserable non deishèc cap de tralha dera sua desaparicion; semble que s’amalgamèc damb era tralha invisibla.
MISERABLES-IV-WEB	Era sua vida auie estat tenèbres; era sua fin siguec era net.
MISERABLES-IV-WEB	Tot eth grop d’insurgents ère encara sometut ara emocion d’aguest eveniment tragic, començat e acabat tan rapidaments, quan Courfeyrac vedec ena barralha ath gojat que peth maitin auie preguntat ena sua casa per Mario.
MISERABLES-IV-WEB	Aguest gojat, qu’auie ua portadura atrevida e indiferenta, auie vengut pera net a cercar as insurgents.
MISERABLES-IV-WEB	Libre trezau: Mario entre ena ombra.
MISERABLES-IV-WEB	I.- Deth carrèr Plumet enquiath barri de Sant Dionisi.
MISERABLES-IV-WEB	Aquera votz qu’a trauèrs deth crepuscul auie cridat a Mario ena barralha deth carrèr de Chanvrerie, l’auie costat eth madeish efècte qu’era votz deth destin.
MISERABLES-IV-WEB	Volie morir, e se li presentaue era escadença: picaue ena pòrta dera hòssa, e ua man ena ombra li mostraue era clau.
MISERABLES-IV-WEB	Aguestes lugubres dubertures que se hèn enes tenèbres dauant dera desesperacion son temptadores.
MISERABLES-IV-WEB	Mario separèc eth brescat que l’auie deishat passar tanti viatges, gessec deth jardin, e didec: “Anem!” Lhòco de dolor, non trapant arren fix e solid en sòn cervèth, incapable d’acceptar arren dera sòrt dempús d’aqueri dus mesi passadi ena embriaguesa dera joenesa e der amor, aclapat ath còp per totes es meditacions dera desesperacion, non auie qu’un desir: acabar damb era sua vida.
MISERABLES-IV-WEB	Comencèc a caminar ara prèssa: precisaments anaue armat damb es dus pistolets que l’autregèc Javert.
MISERABLES-IV-WEB	Eth joen qu’auie creigut veir, s’auie perdut ena escurina des carrèrs.
MISERABLES-IV-WEB	Mario, qu’auie gessut deth carrèr Plumet peth baloard, pera Esplanada e peth pònt des Invalids, pes Camps Elisis, pera plaça de Loís XV, e arribèc en carrèr de Rivoli.
MISERABLES-IV-WEB	Es botigues qu’èren dubèrtes per aquiu, eth gas ludie enes vòutes, es hemnes crompauen enes botigues, se servien sorbets en cafè Laiter; se minjauen coquilhons ena pastissaria anglesa.
MISERABLES-IV-WEB	Sonque quauques seres de pòsta partien ath galaup der Otèl des Princes e der Otèl Maurici.
MISERABLES-IV-WEB	Mario entrèc peth correder Delorme en carrèr de Sant Onorat.
MISERABLES-IV-WEB	Aquiu es botigues èren barrades, es comerçants parlauen dauant des botigues miei dubèrtes, es passejaires circulauen, es fanaus èren alugadi; deth prumèr estatge, totes es hièstres èren illuminades coma de costum.
MISERABLES-IV-WEB	Ena plaça deth Palai Reiau i auie cavalaria.
MISERABLES-IV-WEB	Mario seguic eth carrèr de Sant Onorat.
MISERABLES-IV-WEB	Arrés parlaue en aqueth revolum de gent; e, ça que la, gessie d’era un mormolh sord e prigond.
MISERABLES-IV-WEB	Pera hònt der Arbe Sec i auie grops immobils e ombrius, qu’èren entre es qu’anauen e venguien coma pèires ath miei d’un corrent.
MISERABLES-IV-WEB	Ena entrada deth carrèr de Prouvaires, era multitud ja non caminaue.
MISERABLES-IV-WEB	Qu’ère un grop resistent, massís, compacte, solid, lèu impenetrable, de persones amolonades que parlauen en votz baisha.
MISERABLES-IV-WEB	A penes i auie levites neres ne chapèus redons, abrics, blòdes, casquetes, caps eriçadi e terrosi.
MISERABLES-IV-WEB	Aguesta multitud ondulaue en bromadís nueitiu.
MISERABLES-IV-WEB	Es sòns mormolhs auien eth raucós son d’ua estrementida.
MISERABLES-IV-WEB	Encara que degun caminaue, s’entenie ua caushigada contunha ena hanga.
MISERABLES-IV-WEB	Mès enlà d’aguesta espessor dera multitud, en carrèr de Roule, en de Prouvaires e ena prolongacion deth de Sant Onorat non i auie ua soleta veirièra que se miralhèsse ua lum.
MISERABLES-IV-WEB	Se vedie pèrder en aqueri carrèrs es hilères solitàries e decreishentes des fanaus.
MISERABLES-IV-WEB	Es fanaus d’aqueth temps semblauen gròsses esteles ròies penjades de còrdes e projectauen en solèr ua ombra qu’auie era forma d’ua grana aranha.
MISERABLES-IV-WEB	Aguesti carrèrs non èren desèrti.
MISERABLES-IV-WEB	Se vedien en eri fusilhs enes pabalhons, baionetes que se botjauen, e tropes que dormien ar aire liure.
MISERABLES-IV-WEB	Degun curiós depassaue aqueth limit: aquiu s’acabaue era circulacion, aquiu s’acabaue era multitud, e començaue era armada.
MISERABLES-IV-WEB	Mario anaue decidit, damb era volentat der òme sense esperança; l’auien cridat e li calie vier.Trapèc era manèra de trauessar per entre era multitud e es tropes, s’amaguèc des patrolhes, e evitèc as centinèles.
MISERABLES-IV-WEB	Hec un torn, arribèc en carrèr Bethisy, e se filèc de cap ath Mercat.
MISERABLES-IV-WEB	En extrèm deth carrèr de Bourdonnais non i auie fanaus.
MISERABLES-IV-WEB	Dempús d’auer trauessat era zòna dera multitud, auie passat eth limit dera tropa; se vedie enrodat en quauquarren terrible; non trapaue ja ne un passejaire, ne un soldat, ne ua lum; arren.
MISERABLES-IV-WEB	Eth silenci, era solitud, era net, un hered que l’arraulie; entrar en un carrèr, qu’ère entrar en ua tuta.
MISERABLES-IV-WEB	Seguic caminant.
MISERABLES-IV-WEB	Hec quauqui passi e passèc bèth un ath sòn costat corrent.
MISERABLES-IV-WEB	Ère un òme?
MISERABLES-IV-WEB	Ère ua hemna?
MISERABLES-IV-WEB	Èren diuèrsi?
MISERABLES-IV-WEB	Non ac aurie pògut díder.
MISERABLES-IV-WEB	Qu’ère ua causa qu’auie passat e s’auie esbugassat.
MISERABLES-IV-WEB	Estirèc es mans e estramunquèc damb ua carreta volcada; caushigaue ath còp basses d’aigua, anhassi, calades apilerades, escampilhades; aquiu i auie ua barralha esboçada e abandonada.
MISERABLES-IV-WEB	Passèc per dessús des calades e se trapèc en aute cant der obstacle.
MISERABLES-IV-WEB	Anaue tostemp plan près des cantoades e guidant-se pes façades des cases.
MISERABLES-IV-WEB	Un shinhau mès enlà dera barralha li semblèc distinguir quauqua causa blanca; s’apressèc e vedec dus bonhes: qu’èren dus shivaus blancs; es der omnibus que desatelèc Bossuet peth maitin, qu’auien caminat hòraviadi tot eth dia e auien acabat per parar-se aquiu, damb aguesta paciéncia sometuda des animaus que non comprenen es accions der òme, madeish qu’er òme non compren es accions dera Providéncia.
MISERABLES-IV-WEB	Mario passèc entà dauant.
MISERABLES-IV-WEB	Quan arribèc en un carrèr que li semblèc eth deth Contracte Sociau, entenec un tret que non sabie d’a on venguie; era ahlamada trauessèc era escurina, passèc ath sòn costat e era bala anèc a parar per dessús deth sòn cap en ua bacina penjada ena pòrta d’ua barberia.
MISERABLES-IV-WEB	En 1846 se vedie encara en carrèr Contracte Sociau, en canton des pilars deth Mercat, aguesta bacina traucada.
MISERABLES-IV-WEB	Enquia aqueth moment tot qu’ère vida encara; a compdar d’aqueth moment ja non trapèc arren.
MISERABLES-IV-WEB	Tot aguest itinerari semblaue ua baishada per ua escala d’ombrius gradons.
MISERABLES-IV-WEB	Mès, non per aquerò s’arturèc Mario.
MISERABLES-IV-WEB	II.- París a vista d’ihon.
MISERABLES-IV-WEB	Un èsser que s’auesse pogut cernir sus París en aqueth moment damb es ales dera arrata-cauda o der ihon, aurie descubèrt un lugubre espectacle.
MISERABLES-IV-WEB	Tot er ancian barri deth Mercat, qu’ei coma ua ciutat laguens de ua auta, trauessat pes carrèrs de Sant Dionisi e de Sant Martin, qu’en eth se crotzen mil carrerons, des quaus auien hèt es insurgents es sòns reduchs e era sua plaça d’armes, se l’aurie presentat coma un enòrme horat ombriu en centre de París.
MISERABLES-IV-WEB	Era guardada se perdie aquiu en un abisme; e per tòrt des fanaus trincadi e des hièstres barrades, aquiu non i auie lum, ne vida, ne sorrolh, ne cap movement.
MISERABLES-IV-WEB	Era policia invisibla dera revòuta velhaue pertot, e sauvaue er orde, ei a díder, era net; pr’amor qu’era tactica de besonh dera insurreccion ei amagar as pòqui ena gran escurina, multiplicar es combatents damb era possibilitat de qué posquen embarrar era foscor.
MISERABLES-IV-WEB	En barrar era net, totes es hièstres que i auie lum auien recebut quauqua bala qu’amortaue era lum, e a viatges tanben era vida deth vesin.
MISERABLES-IV-WEB	Atau, donc, arren se botjaue: regnaue solet eth temor, era tristor, er estupor enes cases; e enes carrèrs ua espècia d’orror sagrat.
MISERABLES-IV-WEB	Ne tansevolhe se distinguien es longues ringlères de hièstres e de balcons, es tuèus des humeneges, es losats, es vagui reflèxi que gessen tostemp der empeirat plen d’aigua e de hanga.
MISERABLES-IV-WEB	Eth qu’auesse guardat de naut estant aguest conjunt d’ombres aurie descurbit dilhèu aquiu e delà, de distància en distància, quauqui resplendors que permetien veir linhes corbes e capricioses, perfils d’estranhes bastisses, quauquarren semblable a lums qu’anèssen e venguessen entre es roïnes: qu’èren es barralhes.
MISERABLES-IV-WEB	Era rèsta qu’ère un lac d’escurina, bromós, pesant, funèbre, que per sòn dessús se quilhauen ombriues, immobiles e lugubres, era tor de Santiago, era glèisa de Sant Merry, e d’auti dus o tres edificis, d’aqueri que son gigants hèti per òme e qu’era net convertís en hantaumes.
MISERABLES-IV-WEB	Eth barri dera insurreccion non ère qu’ua sòrta de monstruosa tuta: aquiu tot semblaue adormit o immobil, coma viem de díder, cada carrèr non aufrie qu’ua espessa ombra.
MISERABLES-IV-WEB	Ombra terribla, plia de perilhs, d’obstacles desconeishudi e espaventosi; ombra qu’en era ère temible entrar e espaventós estar-se-i, a on es qu’entrauen tremolauen dauant des que demorauen, e es que demorauen tremolauen dauant des que venguien: combatents invisibles amagadi enes cantoades; es boques dera hòssa amagades enes espessors dera net.
MISERABLES-IV-WEB	Aquiu non se podie demorar mès claretat qu’eth relampit de fusilhs, ne mès encontre qu’ua aparicion rapida e brusca dera mòrt.
MISERABLES-IV-WEB	A on?
MISERABLES-IV-WEB	Com?
MISERABLES-IV-WEB	Non se sabie cap; mès qu’ère ua causa cèrta e inevitabla.
MISERABLES-IV-WEB	Aquiu, en aqueth lòc designat entara luta, eth govèrn e era insurreccion, era garda nacionau e es societats populares, er orden e era revòuta venguien a cercar-se a paupes.
MISERABLES-IV-WEB	Entàs uns e entàs auti eth besonh qu’ère eth madeish.
MISERABLES-IV-WEB	Gésser d’aquiu mòrts o vencedors, aguesta qu’ère era sua soleta gessuda.
MISERABLES-IV-WEB	Situacion de tau sòrta extrèma, escurina de tau sòrta poderosa, qu’es mès timids se sentien plei de resolucion, e es mès gausadi de terror.
MISERABLES-IV-WEB	Per çò d’aute, i auie des dus costats era madeisha fúria, eth madeish acarniment, era madeisha decision.
MISERABLES-IV-WEB	Entàs uns auançar qu’ère morir, e arrés pensaue en arrecular.
MISERABLES-IV-WEB	Entàs auti, demorar-se qu’ère morir, e arrés pensaue ena hujuda.
MISERABLES-IV-WEB	Qu’ère de besonh qu’en gésser eth dia siguesse tot acabat, qu’era capitada siguesse ja en un o en aute costat, qu’era insurreccion siguesse ua revolucion o un bualh amortat.
MISERABLES-IV-WEB	Eth govèrn ac comprenie atau, madeish qu’es partits, madeish qu’eth darrèr ciutadan.
MISERABLES-IV-WEB	D’aciu gessie ua idia d’angónia que se barrejaue damb era ombra impenetrabla d’aqueth barri qu’en eth s’anaue a decidir tot: d’aciu un excès d’ansietat ath torn d’aguest silenci, d’a on anaue a gésser era catastròfa.
MISERABLES-IV-WEB	Non s’entenie qu’un solet bronit; bronit dolorós coma un panteish menaçaire, coma ua malediccion, eth tòc de tòcasenh de Sant Merry.
MISERABLES-IV-WEB	Arren mès glaciau qu’eth clamor d’aquera campana perduda e desesperada, planhent-se enes tenèbres.
MISERABLES-IV-WEB	Coma se passe soent, era natura semblaue auer-se metut d’acòrd damb aquerò qu’es òmes anauen a hèr: arren s’opausaue as armonies d’aqueth conjunt.
MISERABLES-IV-WEB	Es esteles auien despareishut: pesades bromes caperauen er orizon damb es sòns melancolics plecs.
MISERABLES-IV-WEB	I auie un cèu nere sus aqueri carrèrs mòrts, coma se se despleguèsse un immens susari sus aquera immensa hòssa.
MISERABLES-IV-WEB	Tant que se premanie ua batalha politica en aqueth lòc qu’auie vist ja tanti eveniments revolucionaris; tant qu'era joenesa, es societats secretes, es escòles en nòm des teories, e era classa mieja en nòm des interèssi s’apressauen entà tumar, entà lutar e esbauçar-se; tant que cadun s’esdegaue e cridaue era ora darrèra e decissiua dera crisi ena luenhor, dehòra d’aguest barri fatau, en çò de mès prigond des cavitats insondables d’aguest vielh París miserable que despareish jos er esplendor deth París erós e opulent, s’entenie sonar lugubraments era ombriua votz deth pòble.
MISERABLES-IV-WEB	Votz terribla e sagrada que se compause deth bram dera fèra e dera paraula de Diu, que terrorize as fèbles e avise as sabents, que vie tostemp de baish coma eth bram deth leon e de naut coma eth tarrabastalh deth tron.
MISERABLES-IV-WEB	III.- Era aurèra extrèma.
MISERABLES-IV-WEB	Mario auie arribat en Mercat.
MISERABLES-IV-WEB	Aquiu tot qu’ère mès tranquil, escur e mès immobil qu’enes carrèrs pròches.
MISERABLES-IV-WEB	Semblaue qu’era patz glaciau deth sepulcre auie gessut dera tèrra e s’auie esparjut peth cèu.
MISERABLES-IV-WEB	Ça que la, per dessús des cases que barrauen eth carrèr de Chanvrerie, peth costat de Sant Eustaqui, se descurbie ua claretat roienca.
MISERABLES-IV-WEB	Qu’ère eth reflèx dera halha qu’usclaue ena barralha de Corinto.
MISERABLES-IV-WEB	Mario se filèc de cap ad aguesta claror; en seguir-la arribèc en Mercat de Legums; descurbic era tenebrosa embocadura deth carrèr Predicadors, e entrèc en era.
MISERABLES-IV-WEB	Eth centinèla des insurgents que vigilaue en aute costat deth carrèr, non lo vedec.
MISERABLES-IV-WEB	Se’n sabie qu’ère ja apròp de çò que cercaue e caminaue de punta.
MISERABLES-IV-WEB	Atau arribèc en marrèc deth tròç de carrèr de Mondetour sauvat per Enjolras damb er exterior.
MISERABLES-IV-WEB	Ena cantoada dera darrèra casa, ena quèrra, auancèc eth cap e guardèc en aguest tròç de carrèr.
MISERABLES-IV-WEB	Un shinhau mès enlà deta cantonada que forme eth carreron e eth carrèr dera Chanvrerie, que costaue era grana ombra qu’ère calat, descurbic quauque resplendor enes calades, qu’ère era entrada ena tauèrna, ua lampeta agonizant en ua sòrta de muralha infòrme, e òmes acorbaishadi damb fusilhs entre es jolhs.
MISERABLES-IV-WEB	Tot ère a dètz toeses d’eth.
MISERABLES-IV-WEB	Qu’ère er interior dera barralha.
MISERABLES-IV-WEB	Es cases que costejauen eth carreron pera dreta l’amagauen era rèsta dera tauèrna, era grana barralha e era bandèra.
MISERABLES-IV-WEB	Mario non li calie que hèr un pas.
MISERABLES-IV-WEB	Alavetz, eth malerós joen se seiguec ena pèira deth canton, crotzèc es braci e pensèc en sa pair.
MISERABLES-IV-WEB	Se didec que ja l’auie arribat eth dia, qu’auie sonat era sua ora, e que dempús de sa pair, eth tanben serie valent, intrepit, gausat, correrie eth perilh des bales, aufririe eth sòn pièch as baionetes, vessarie era sua sang, cercarie ar enemic, cercarie era mòrt, vierie a hèr era guèrra tanben, baisharie en camp de batalha, e qu’aguest camp de batalha que baishaue ère eth carrèr e qu’era guèrra que harie ère era guèrra civil.
MISERABLES-IV-WEB	Vedec era guèrra ath sòn dauant coma un precipici qu’anaue a quèir.
MISERABLES-IV-WEB	Alavetz s’estrementic.
MISERABLES-IV-WEB	S’en brembèc d’aguera espada de sa pair, venuda peth sòn pairin a un pelhaire, e qu’eth auie trapat mens damb tant de sentiment.
MISERABLES-IV-WEB	Se didec qu’auie hèt fòrça ben aquera valenta e casta espada en auer hujut des sues mans e auer-se perdut irritada enes tenèbres; que s’auie hujut d’aguesta manèra, ère perque auie intelligéncia e prevedie er avier; perque pressentie era revòuta, era guèrra des carrèrs, es trets pes guardadèrs des tutes, es còps balhadi e recebudi pera esquia: perque en tot vier de Marengo e Friendland, non volie vier en carrèr dera Chanvrerie, donques que dempús d’auer hèt çò qu’auie hèt damb sa pair non volie servir en aquerò ath hilh.
MISERABLES-IV-WEB	Se didec que s’aquera espada siguesse aquiu, que se, en auer-la recebut en cabeç de sa pair mòrt, auesse gausat agarrar-la e hèr-la-se a vier en aguest combat nueitiu, entre francesi, en ua horcalhada, solide l’usclarie enes mans e luderie era sua vista coma era espada der àngel.
MISERABLES-IV-WEB	Se didec qu’ère ua felicitat non auer-la-se hèt a vier, e qu’aurie despareishut, pr’amor qu’atau ère just; qu’eth sòn pairin auie estat eth vertadèr susvelhant dera glòria de sa pair, e qu’ère melhor qu’era espada deth coronèl auesse estat enquantada enes encants, venuda a un pelhaire, lançada entre hèr vielh, que tier-la en herir ara patria.
MISERABLES-IV-WEB	Dempús se metec a plorar amaraments.
MISERABLES-IV-WEB	Aquerò qu’ère orrible.
MISERABLES-IV-WEB	Mès, qué hèr?
MISERABLES-IV-WEB	Víuer sense Cosette qu’ère impossible; e donques que se n’auie anat, li calie morir.
MISERABLES-IV-WEB	Non l’auie autrejat era sua paraula d’aunor que se moririe?
MISERABLES-IV-WEB	Era auie partit sabent-se’n d’aquerò; atau, donc, li shautaue que Mario morisse.
MISERABLES-IV-WEB	Ath delà, qu’ère evident qu’era non l’estimaue, donques que se n’auie anat atau, sense avisar-lo, sense escriuer-li ua carta, sabent era sua adreça.
MISERABLES-IV-WEB	Entà qué, donc, víuer ja?
MISERABLES-IV-WEB	Ath delà, auer vengut enquia aquiu e hè repè!
MISERABLES-IV-WEB	Auer-se apressat en perilh e húger!
MISERABLES-IV-WEB	Auer vengut ena barralha e aluenhar-se d’era!
MISERABLES-IV-WEB	Aluenhar-se tremolant e dident: “ È hèt pro, è vist, e aquerò ei sufisent; aquerò qu’ei era guèrra civil, me’n vau!” Abandonar as sòns amics que lo demorauen, que dilhèu auien besonh d’eth, qu’èren un escabòt contra ua armada!
MISERABLES-IV-WEB	Mancar a tot ath còp, ar amor, ara amistat, ara sua paraula!
MISERABLES-IV-WEB	Dar ara sua covardia era desencusa deth patriotisme!
MISERABLES-IV-WEB	Mès aquerò qu’ère impossible; e s’eth hantauma de sa pair siguesse aquiu ena ombra e lo vedesse arrecular, lo foetarie damb era huelha dera espada, e li cridarie: “bè, covard!” Senhorejat pes va-e-veni d’aguesti pensaments, joquèc eth cap.
MISERABLES-IV-WEB	Ara imprevista se lheuèc: venguie de verificar-se en sòn esperit ua espècia de rectificacion esplendida.
MISERABLES-IV-WEB	Que i a ua dilatacion deth pensament pròpia dera aproximacion ena hòssa: en apressar-se ena mòrt, se ve era vertat.
MISERABLES-IV-WEB	Era vision dera accion, qu’en era se vedie dilhèu pròche a entrar, se li presentaue, non ja orribla, senon sobèrbia.
MISERABLES-IV-WEB	Era guèrra des carrèrs se cambièc bruscaments per ua modificacion d’anim interior desconeishuda, dauant era vista dera sua intelligéncia.Toti es tumultuosi punts d’interrogacion deth delèri se l’apareisheren ar ensems, mès sense trebolar- lo; e non deishèc de respóner a cap d’eri.
MISERABLES-IV-WEB	A veir, per qué s’auie d’indignar sa pair?
MISERABLES-IV-WEB	Dilhèu non i a circonstàncies qu’era revòuta se quilhe enquiara dignitat deth déuer?
MISERABLES-IV-WEB	Per qué, donc, li calie amendrir-se eth hilh deth coronèl Pontmercy en combat que s’anaue a calar?
MISERABLES-IV-WEB	Aquerò non ei ja Montmirail, qu’ei ua auta causa.
MISERABLES-IV-WEB	Non se tracte d’un territòri sagrat, senon d’ua idia santa.
MISERABLES-IV-WEB	Era patria se planh, plan ben; mès era umanitat aplaudís.
MISERABLES-IV-WEB	Mès, ei vertat qu’era patria se planh?
MISERABLES-IV-WEB	Era França vèsse sang, mès era umanitat arrís, e dauant der arridolet dera libertat, França desbrembe era sua herida.
MISERABLES-IV-WEB	Ath delà, vedent es causes d’un punt de vista mès naut, qui parlarie de guèrra civil?
MISERABLES-IV-WEB	Era guèrra civil!
MISERABLES-IV-WEB	Qué vò díder aquerò?
MISERABLES-IV-WEB	Dilhèu i a guèrres estrangères?
MISERABLES-IV-WEB	Dilhèu totes es guèrres entre es òmes non son ua guèrra fraticida?
MISERABLES-IV-WEB	Era guèrra non se qualifique peth sòn objècte.
MISERABLES-IV-WEB	Non i a ne guèrra estrangèra ne guèrra civil, non i a que guèrra injusta o guèrra justa.
MISERABLES-IV-WEB	Enquiath dia que s’acabe eth gran concordat uman, era guèrra, aumens era que represente er esfòrç der avier que se prèsse, contra eth passat que se retarde, que pòt èster necessària.
MISERABLES-IV-WEB	Qué i a, donc, que censurar ad aguesta guèrra?
MISERABLES-IV-WEB	Era guèrra non ei ua vergonha; era espada non se convertís en punhau senon quan assassine eth dret, eth progrès, era civilizacion, era vertat.
MISERABLES-IV-WEB	Alavetz guèrra civil o guèrra estrangèra, qu’ei inofensiua; se cride crim.
MISERABLES-IV-WEB	Dehòra d’aguesta causa santa, era justícia, damb quin dret ua forma quinsevolh de guèrra condemnarà ara auta?
MISERABLES-IV-WEB	Damb quin dret era espada de Washington renegarà dera pica de Camil Desmoulins?
MISERABLES-IV-WEB	Leonidas contra er estrangèr, Timoleon contra eth tiran, quin d’aguesti dus ei mès gran?
MISERABLES-IV-WEB	Er un ei defensor, er aute liberador.
MISERABLES-IV-WEB	Serà dolent, sense pensar ena finalitat, tot er armament en interior dera ciutat?
MISERABLES-IV-WEB	Alavetz difamatz a Bruto, a Marcelo, a Arnoldo de Blankenheim, a Coligny.
MISERABLES-IV-WEB	Guèrra des camps!
MISERABLES-IV-WEB	Guèrra des carrèrs!
MISERABLES-IV-WEB	Per qué non?
MISERABLES-IV-WEB	Aguesta qu’ère era guèrra d’Ambiorix, d’Arteveldo, de Marnix, d’Agneesens.
MISERABLES-IV-WEB	Mès Ambiorix lutaue contra Roma, Arteveldo contra França, Marnix contra Espanha, Agneesens contra Austria; toti contra er estrangèr.
MISERABLES-IV-WEB	Mès plan, era opression ei er estrangèr; eth dret divin ei er estrangèr.
MISERABLES-IV-WEB	Eth despotisme viòle era frontèra morau, coma era invasion viòle era frontèra geografica.
MISERABLES-IV-WEB	Expulsar ath tiran o expulsar ar anglés, qu’ei en ambús casi recuperar eth pròpi territòri.
MISERABLES-IV-WEB	Que i a un moment que non ei pro protestar; dempús dera filosofia que vie era accion: era fòrça viua acabe çò qu’era idia esboce; Prometeo encadenat comence e acabe Aristogiton; era Enciclopedia illumine es amnes; eth 10 d’agost les electrize.
MISERABLES-IV-WEB	Dempús d’Esquilo, vie Trasibolo; dempús de Diderot, Danton.
MISERABLES-IV-WEB	Era multitud qu’a cèrta tendéncia a adméter un patron.
MISERABLES-IV-WEB	Era sua massa còste era apatia: era multitud se totalize aisidaments ena aubediéncia.
MISERABLES-IV-WEB	E mos cau botjar-la, possar-la, encoratjar as òmes damb eth benefici dera sua libertat, enludernar es sòns uelhs damb era vertat, lançar-les era lum a sarpats.
MISERABLES-IV-WEB	Qu’ei de besonh que se veiguen un shinhau enludernadi entara sua pròpia sauvacion; pr’amor qu’aguest enludernament les desvelhe.
MISERABLES-IV-WEB	D’aciu vie eth besonh des revòutes e des guèrres.
MISERABLES-IV-WEB	Abaish eth tiran!
MISERABLES-IV-WEB	Mès, de qui parlatz?
MISERABLES-IV-WEB	Cridatz tiran a Loís Felip?
MISERABLES-IV-WEB	Non; ne tanpoc a Loís XVI.
MISERABLES-IV-WEB	Ambbús son çò qu’era istòria sòl cridar bravi reis; mès es principis non se dividissen; era logica de çò vertadèr ei dreta; era vertat non a complacéncias; non i a, donc, concession; tota pietat entar òme li cau èster reprimida: que i a dret divin en Loís XVI; que l’a pera sua familia Loís Felip; ambdús representen, de bèra manèra, era confiscacion deth dret; e entà esbauçar era usurpacion universau mos cau combater-les; e França, coma tostemp, comence a hè’c.
MISERABLES-IV-WEB	Quan eth cap què en França, que què pertot.
MISERABLES-IV-WEB	En resumit, restablir era vertat sociau, entornar eth sòn tron ara libertat, hèr tornar ath pòble en sòn lòc, entornar ar òme era soberania, tornar era porpra en cap de França, restaurar ena sua plenitud era rason e era equitat, suprimir tot gèrme d’antagonisme, en tot restituir cadun ada eth madeish, anequelir er obstacle qu’eth reialisme presente ara immensa concòrdia universau, botar ath gènre uman a nivèu deth dret; quina causa mès justa, e per tant, quina guèrra mès grana?
MISERABLES-IV-WEB	Aguestes guèrres que se hèn a vier era patz.
MISERABLES-IV-WEB	Ua enòrma fortalesa de preocupacions, de privilègis, de supersticions, de mentides, d’exaccions, d’abusi, de violéncies, d’iniquitats, de tenèbres se descurbís, encara de pès, sus eth mon damb es sues tors d’aur.
MISERABLES-IV-WEB	Mos cau esbauçar-les; ei de besonh esbauçar aguesta massa montruosa.
MISERABLES-IV-WEB	Véncer en Austerlitz qu’ei ua causa grana, mès cuélher era Bastilha qu’ei ua causa immensa.
MISERABLES-IV-WEB	Non i a arrés que non age observat en eth madeish çò que vam a díder: era amna, aguesta meravilha d’unitat e d’ubicuitat, qu’a era rara aptitud de reflexionar, lèu heredaments, enes extrèms mès violents; e se passe fòrça còps qu’era passion desesperada e era mès prigonda desesperacion, enquia e tot ena agonia des sòns mès funèbres monològs, tracte de cèrts ahèrs e discutissen tesis.
MISERABLES-IV-WEB	Era logica se barrege damb era convulsion e eth hiu deth silogisme flote, sense trincar-se, ena lugubra tempèsta deth pensament.
MISERABLES-IV-WEB	En aguesta situacion d’animositat se trapaue Mario.
MISERABLES-IV-WEB	Ath còp que pensaue atau, aclapat, mès decidit, trantalhant, ça que la, e en resumit, tremolant dauant de çò qu’anaue a hèr, era sua guardada vagaue per interior dera barralha.
MISERABLES-IV-WEB	Es insurgents parlauen a mieja votz, sense botjar- se; se sentie aguest lèu silenci que distinguís era darrèra frasa dera demora.
MISERABLES-IV-WEB	Per dessús d’eri, en ua hièstra deth tresau estatge, Mario distinguie ua sòrta d’espectador o testimòni, que li semblaue singularaments atentiu.
MISERABLES-IV-WEB	Qu’ère eth pòrtièr mòrt per Le Cabuc.
MISERABLES-IV-WEB	De baish estant, ara lum dera halha botada entre es calades se vedie vagaments era sua tèsta.
MISERABLES-IV-WEB	Arren mès estranh en aquera claretat ombriua e incèrta qu'aqueth ròstre livid e immobil, estonat, damb es peus quilhadi, es uelhs dubèrts e fixi, era boca miei dubèrta, inclinada entath carrèr en actitud de curiosèr.
MISERABLES-IV-WEB	Semblaue qu’eth qu’ère mòrt contemplaue as qu’anauen a morir.
MISERABLES-IV-WEB	Ua longa tralha de sang qu’auie gessut d’aqueth cap, en hius roiencs, dès era hièstra enquiara nautada deth prumèr estatge que despareishie.
MISERABLES-IV-WEB	Libre catorzau: Era granesa dera desesperacion.
MISERABLES-IV-WEB	I.- Era bandèra ròia esbauçada.
MISERABLES-IV-WEB	Encara non venguie arrés; es dètz auien tocat en Sant Merry.
MISERABLES-IV-WEB	Enjolras e Combeferre auien vengut a sèir-se damb era carabina ena man près deth lòc dera barralha màger; non parlauen; escotauen sajant d’enténer encara eth bronit dera marcha mès sorda e mès luenhana.
MISERABLES-IV-WEB	De pic, d’aquera cauma lugubra, s’entenec ua votz clara, joena, alègra, que semblaue vier deth carrèr Sant Dionisi, e que comencèc a cantar, damb eth ton d’ua anciana cançon populara, aguesta auta cançon qu’acabaue damb un crit semblable ath cant d’un poth.
MISERABLES-IV-WEB	Eth mèn nas destile lèrmes, prèsta-me amic Bugeaud era d’un des tòns gendarmes, que sigue era mielhor.
MISERABLES-IV-WEB	Damb era poirè en carrèr gésser en tot lúder aguesta portadura que còste enveja as joeni.
MISERABLES-IV-WEB	Quiquiriqui, cacaracà.
MISERABLES-IV-WEB	Eri se sarrèren era man.
MISERABLES-IV-WEB	Qu’ei Gavroche, didec Enjolras.
MISERABLES-IV-WEB	Mos avise, didec Combeferre.
MISERABLES-IV-WEB	Ua carrèra precipitada trebolèc eth silenci deth carrèr desèrt; Gavroche sautèc damb mès agilitat qu’un clown per dessús der omnibus e queiguec ath miei dera barralha, estofat e cridant:
MISERABLES-IV-WEB	Eth mèn fusilh!
MISERABLES-IV-WEB	Que son aquiu!
MISERABLES-IV-WEB	Ua estrementida electrica recorrec tota era barralha e s’entenec eth movement des mans cercant es fusilhs.
MISERABLES-IV-WEB	Vòs era mia carabina?, li didec Enjolras ath tafurèl.
MISERABLES-IV-WEB	Que voi eth fusilh gran, responec Gavroche.
MISERABLES-IV-WEB	E cuelhec eth fusilh de Javert.
MISERABLES-IV-WEB	Lèu ath madeish temps qu’entrèc Gavroche s’auien retirat dus centinèles: eth dera cantoada deth carrèr, e eth garda dera Petita Truanderie; eth dera cantonada deth carrèr Predicadors s’auie demorat en sòn lòc, çò qu’indicaue que peth costat des pònts e deth Mercat non venguie arrés.
MISERABLES-IV-WEB	Eth carrèr dera Chanvrerie, qu’en eth a penes se distinguien quauques calades ath reflèx dera lum que se projectaue sus era bandèra, aufrie as insurgents er aspècte d’un gran portau dubèrt en ua humadissa.
MISERABLES-IV-WEB	Cadun s’auie plaçat en sòn lòc de combat.
MISERABLES-IV-WEB	Quaranta tres insurgents, qu’entre eri se compdauen Enjolras, Combeferre, Courfeyrac, Bossuet, Joly, Bahorel e Gavroche, èren ajulhadi ena gran barralha, damb es caps a ras deth parapet, es canons des fusilhs e des carabines afustant as calhaus coma assassins, atentius, muts e prèsti a hèr huec.
MISERABLES-IV-WEB	D’auti sies, comandadi per Feuilly, s’auien installat, en tot afustar enes dues hièstres des dus estatges de Corinto.
MISERABLES-IV-WEB	Se passèren atau quauqui instants; dempus s’entenec claraments peth costat de Sant Leu un bronit de passi acompassadi, nombrós.
MISERABLES-IV-WEB	Aguest bronit, fèble ara prumeria, mès fòrt dempús, dempús mès sord e sonor, s’apressaue tot doç, sense pòsa, de contunh, damb ua continuitat tranquilla e terribla.
MISERABLES-IV-WEB	Non s’entenie cap auta causa.
MISERABLES-IV-WEB	Qu’ère ath còp eth silenci e eth bronit dera estatua deth comendador; mès aguest pas de pèira auie quauquarren d’enòrme e de multiple, que desvelhaue era idia d’ua multitud, ath còp qu’era idia d’un espèctre.
MISERABLES-IV-WEB	Semblaue que s’entenie marchar era terrible estatua-Legion.
MISERABLES-IV-WEB	Es passi s’apressauen, s’apressauen mès e s’arturèren.
MISERABLES-IV-WEB	En extrèm deth carrèr s’entenie coma er alend de fòrça òmes.
MISERABLES-IV-WEB	Totun, non se vedie arren; solet se vedie ath hons, en aquera espessa escurina, un ensems de hius metalics, fini coma agulhes e lèu imperceptibles, que s’agitauen, semblables ad aguesti indescriptibles fulgors fosforics que se desnishen en moment d’adormir-se, jos es paupetes barrades, enes prumères ombres deth saunei.
MISERABLES-IV-WEB	Qu’èren es baionetes e es canons des fusilhs confusaments illuminadi pera reverberacion luenhana dera halha.
MISERABLES-IV-WEB	Encara i auec ua pausa, coma se siguessen demorant pes dus costats.
MISERABLES-IV-WEB	Qui ven?
MISERABLES-IV-WEB	Ath madeish temps s’entenec eth còp des fusilhs que queiguien sus es mans.
MISERABLES-IV-WEB	Enjolras responec damb accent vibrant e capinaut:
MISERABLES-IV-WEB	Revolucion francesa!
MISERABLES-IV-WEB	Huec!, didec era votz.
MISERABLES-IV-WEB	Un relampit illuminèc totes es façades deth carrèr coma se s’auesse daurit era pòrta d’un horn e s’auesse barrat rapidaments.
MISERABLES-IV-WEB	Ua terribla detonacion crebèc sus era barralha.
MISERABLES-IV-WEB	Era bandèra ròia queiguec en tèrra.
MISERABLES-IV-WEB	Era descarga auie estat tan violenta e tan densa, qu’auie talhat era asta, ei a díder, era punta dera lança der omnibus.
MISERABLES-IV-WEB	Es bales qu’auien repompit enes façades des cases se calèren ena barralha e heriren a fòrça òmes.
MISERABLES-IV-WEB	Era impression d’aguesta prumèra descarga siguec glaciau.
MISERABLES-IV-WEB	Er atac ère violent e de tau natura que les semblèc grèu as mès gausadi: qu’ère evident que les calie lutar aumens damb un regiment.
MISERABLES-IV-WEB	Companhs, cridèc Courfeyrac, non despenem era povora en bades.
MISERABLES-IV-WEB	Demorem qu’entren en carrèr entà responer-les.
MISERABLES-IV-WEB	Prumèr de tot, didec Enjolras, issem de nauèth era bandèra.
MISERABLES-IV-WEB	Precisaments auie queigut enes sòns pès, e la quilhèc.
MISERABLES-IV-WEB	S’entenie per dehòra eth bronit des baguetes enes fusilhs; era tropa cargaue es armes.
MISERABLES-IV-WEB	Enjolras higec:
MISERABLES-IV-WEB	Qui ei qu’a còr aciu?
MISERABLES-IV-WEB	Qui gause clauar era bandèra sus era barralha?
MISERABLES-IV-WEB	Arrès responec.
MISERABLES-IV-WEB	Pujar ena barralha en moment que l’afustauen de nauèth, qu’ère morir; e eth mès valent trantalhe en moment de condemnar-se a mòrt.
MISERABLES-IV-WEB	Enjolras madeish tremolaue, e repetic:
MISERABLES-IV-WEB	Arrés gause?
MISERABLES-IV-WEB	II.- Era bandèra ròia issada.
MISERABLES-IV-WEB	D’ençà qu’es insurgents auien arribat en Corinto e auien començar a bastir era barralha, arrés se n’auie brembat deth senhor Mabeuf, que, totun, non auie abandonat eth grop.
MISERABLES-IV-WEB	Auie entrat en embaish dera tauèrna, en tot sèir-se darrèr deth taulatge.
MISERABLES-IV-WEB	Aquiu s’auie encaborniat en eth madeish, entà didè’c de bèra manèra.
MISERABLES-IV-WEB	Semblaue que non vedie ne pensaue.
MISERABLES-IV-WEB	Courfeyrac e d’auti s’auien apressat ada eth, en tot avertir-lo deth perilh, e conselhar-li que se retirèsse, sense semblar qu’ac auesse entenut.
MISERABLES-IV-WEB	Quan non li parlauen, se botjauen es sòns pòts coma se responesse a bèth un, e tanlèu li parlauen ada eth, semblauen immobils e s'amortauen es sòns uelhs.
MISERABLES-IV-WEB	Quauques ores abans de qué siguesse atacada era barralha auie cuelhut ua postura que non auie abandonat, damb es dues mans sus es jolhs e eth cap inclinat entà dauant, coma se campèsse un abisme.
MISERABLES-IV-WEB	Arren l’auie pogut trèir d’aguesta actitud; non semblaue qu’eth sòn pensament siguesse ena barralha.
MISERABLES-IV-WEB	Quan cadun ocupèc eth sòn lòc de combat, non restèren en embaish que Javert, estacat ath pau, un insurgent damb eth sabre desgainat susvelhant- lo, e eth senhor Mabeuf.
MISERABLES-IV-WEB	En moment der atac, dera detonacion, lo botgèc ua secodida fòrta, e coma se se desvelhèsse se quilhèc ara imprevista, trauessèc era sala e campèc ena pòrta dera tauèrna en moment que Enjolras repetie per dusau viatge era sua pregunta:
MISERABLES-IV-WEB	Arrés gause?
MISERABLES-IV-WEB	Era preséncia der ancian costèc ua espècia de commocion en toti es grops; e s’enteneren aguesti crits:
MISERABLES-IV-WEB	Qu’ei eth votant!
MISERABLES-IV-WEB	Eth convencionau!
MISERABLES-IV-WEB	Eth representant deth pòble!
MISERABLES-IV-WEB	Ei fòrça probable qu’eth non ac entenesse.
MISERABLES-IV-WEB	Se filèc entà Enjolras, es insurgents se hègen enlà ath sòn pas damb un religiós temor; cuelhec era bandèra a Enjolras qu’arreculèc petrificat, e sense qu’arrés gausèsse arturar-lo ne ajudar-lo, aqueth ancian de ueitanta ans, damb eth cap tremolós e eth pè fèrm, comencèc a pujar tot doç era escala de calades hèta ena barralha.
MISERABLES-IV-WEB	Qu’ère aquerò tant ombriu e tan gran, que toti cridèren ath sòn entorn:
MISERABLES-IV-WEB	Dehòra es chapèus!
MISERABLES-IV-WEB	A cada gradon que pujaue, es sòns peus blanqui, era sua cara esblancossida, eth sòn gran front cauvet e arropit, es sòns uelhs en.honsadi, era sua boca estonada e dubèrta, damb era bandèra ròia en sòn envielhit braç, gessent dera ombra, agranint-se damb era lum sagnosa dera halha; que semblaue er espèctre de 1793 quan gessie dera tèrra damb era bandèra deth terror ena man.
MISERABLES-IV-WEB	Quan siguec naut de tot deth darrèr gradon, quan aqueth hantauma tremolós e terrible, de pès sus aqueth modelhon de dèishes, en preséncia de mil dus cents invisibles, se lheuèc dauant dera mòrt, e coma se siguesse mès fòrt qu’era, tota era barralha cuelhec enes tenèbres un aspècte subernaturau e colossau.
MISERABLES-IV-WEB	Que i auec aqueth silenci que solet còsten ath sòn entorn es prodigis.
MISERABLES-IV-WEB	Ath miei d’aguest silenci, er ancian agitèc era bandèra ròia, e cridèc:
MISERABLES-IV-WEB	Visca era Revolucion!
MISERABLES-IV-WEB	Visca era Republica!
MISERABLES-IV-WEB	Fraternitat!
MISERABLES-IV-WEB	Egalitat!
MISERABLES-IV-WEB	S’entenec dera barralha un mormolh baish e rapid semblable ath d’un prèire que lance ara pressa ua oracion.
MISERABLES-IV-WEB	Qu’ère probablaments eth comissari de policia que hège es intimaciones legaus der aute extrèm deth carrèr.
MISERABLES-IV-WEB	Dempús, era madeisha votz vibranta qu’auie dit “Qui viu?” cridèc:
MISERABLES-IV-WEB	Retiratz-vos!
MISERABLES-IV-WEB	Eth senhor Mabeuf, palle, damb es uelhs hòraviadi, es vistons illuminadi damb lugubres fulgors, quilhèc era bandèra sus eth sòn front, e repetic:
MISERABLES-IV-WEB	Visca era Republica!
MISERABLES-IV-WEB	Huec!, didec era votz.
MISERABLES-IV-WEB	Ua dusau descarga semblabla a ua mitralha queiguec sus era barralha.
MISERABLES-IV-WEB	Er ancian se pleguèc sus es sòns jolhs, dempús se lheuèc, deishèc anar era bandèra des sues mans e queiguec entà darrèr sus eth solèr, inèrt, tau long qu’ère, e damb es braci en crotz.
MISERABLES-IV-WEB	Arriuets de sang correren per dejós deth sòn còs.
MISERABLES-IV-WEB	Eth sòn arropit ròstre, palle e trist, semblaue guardar entath cèu.
MISERABLES-IV-WEB	Ua d’aguestes emocions superiora ar òme, que lo hen desbrembar enquia e tot dera sua defensa, cuelhec as insurgents, e s’apressèren en cadavre damb respectuós espant.
MISERABLES-IV-WEB	Be ne son d’òmes aguesti regicides!, didec Enjolras.
MISERABLES-IV-WEB	Courfeyrac s’inclinèc ena aurelha d’Emjolras.
MISERABLES-IV-WEB	Lo coneishia; se cridaue eth senhor Mabeuf, e sabi pas quin can l’a lairat aué, mès qu’ère un gran pèc; guarda eth sòn cap.
MISERABLES-IV-WEB	Cap de pèc e còr de Bruto, responec Enjolras.
MISERABLES-IV-WEB	Dempús lheuèc era votz, e didec:
MISERABLES-IV-WEB	Ciutadans!
MISERABLES-IV-WEB	Aguest qu’ei er exemple qu’es vielhs dan as joeni.
MISERABLES-IV-WEB	Trantalhàuem, e s’a presentat; arreculàuem e eth a auançat!
MISERABLES-IV-WEB	Vaquí çò qu’es que tremòlen per vielhs mòstren as que tremòlen de pòur!
MISERABLES-IV-WEB	Aguest ancian qu’ei august as uelhs dera patria: a auut ua longa vida e ua magnifica mòrt.
MISERABLES-IV-WEB	Retirem ara eth cadavre, e que cadun de nosati defene ad aguest ancian mòrt, coma defenerie ath sòn pair viu; qu’era sua preséncia hèsque inaccessibla era nòsta barralha!
MISERABLES-IV-WEB	Un mormolh d’energica adesión seguic ad aguestes paraules.
MISERABLES-IV-WEB	Enjolras s’acorbaishèc, lheuèt eth cap der ancian e lo punèc damb solemnitat en front; dempús, en tot separar-li es braci, e manejant-lo damb cèrta precaucion, coma se cranhesse hèr-li mau, li treiguec era levita, mostrèc es sòns sagnosi traucs e didec:
MISERABLES-IV-WEB	Aguesta serà ara era nòsta bandèra!
MISERABLES-IV-WEB	III.- A on veirà eth lector que Gavroche aurie hèt melhor de cuélher era carabina d’Enjolras.
MISERABLES-IV-WEB	Se caperèc ath senhor Mabeuf damb un vielh linçò nere dera veuda Hucheloup; sies òmes heren damb es sòns fusilhs un baiard de campanha, meteren en eth eth cadavre, e l’amièren damb eth cap nud, damb solemna lentor, ena taula grana dera sala der embaish.
MISERABLES-IV-WEB	Aqueri òmes, comprometudi damb ena sagrada e grèu revolucion que realizauen, non pensauen ena sua perilhosa situacion.
MISERABLES-IV-WEB	Quan eth cadavre passèc apròp de Javert, que seguie impassible, Enjolras li didec ar espion:
MISERABLES-IV-WEB	E tu de seguit!
MISERABLES-IV-WEB	Mentretant, eth petit Gavroche, eth solet que non auie abandonat eth sòn lòc, en estar-se en observacion credie veir a quauqui òmes que s’apressauen coma lops ena barralha.
MISERABLES-IV-WEB	De ressabuda cridèc:
MISERABLES-IV-WEB	Tietz compde!
MISERABLES-IV-WEB	Courfeyrac, Enjolras, Joan Prouvaire, Combeferre, Joly, Bahorel e Bossuet, toti gesseren ar ensems dera tauèrna.
MISERABLES-IV-WEB	Qu’a penes i auie temps.
MISERABLES-IV-WEB	Se vedec un gran espessor de baionetes ondulant per dessús dera barralha.
MISERABLES-IV-WEB	Es granadèrs dera garda municipau penetrauen en era, es uns sautant er omnibus, es auti pera henuda, empossant ath tafurèl que arreculaue sense húger.
MISERABLES-IV-WEB	Er instant qu’ère critic.
MISERABLES-IV-WEB	Ère aquera terribla menuta dera inondacion; quan er arriu se lhèue ath nivèu des sues tanques e era aigua comence a infiltrar- se pes henerecles dera restanca.
MISERABLES-IV-WEB	Ua segonda mès e era barralha qu’ère perduda.
MISERABLES-IV-WEB	Bahorel se lancèc sus eth prumèr garda e l’aucic d’un tret, a usclar pèth, damb era sua carabina; eth dusau aucic a Bahorel d’un còp de baioneta.
MISERABLES-IV-WEB	Un aute auie hèt quèir a Courfeyrac que cridaue: “Ajuda!” Eth mès naut de toti, ua espècia de colós, se dirigie contra Gavroche damb era baioneta calada.
MISERABLES-IV-WEB	Eth garda municipau s’estarnèc en ua arridalhada e quilhèc era baioneta sus eth mainatge.
MISERABLES-IV-WEB	Mès abans de qué podesse tocar-lo, eth fusilh s’escapèc des mans deth soldat e queiguec d’esquia, herit de bala ath miei deth front.
MISERABLES-IV-WEB	Era dusau bala daue en miei deth pièch der aute garda qu’auie hèt quèir a Courfeyrac.
MISERABLES-IV-WEB	Qu’ère Mario qu’acabaue d’entrar ena barralha.
MISERABLES-IV-WEB	IV.- Eth barril de povora.
MISERABLES-IV-WEB	Mario, amagat en marrèc deth carrèr Mondetour, auie assistit ara prumèra fasa deth combat, trantalhant e tremolós.
MISERABLES-IV-WEB	Ça que la, non s’auie pogut tier aguest vertige misteriós e sobeiran, que se poirie cridar era tirassada der abisme.
MISERABLES-IV-WEB	Dauant dera imminéncia deth perilh, dauant dera mòrt deth senhor Mabeuf, funèbre enigma, dauant de Bahorel mòrt, dauant de Courfeyrac cridant: “Ajuda!”, dauant d’aqueth mainatge menaçat, dauant des sòns amics que li calie ajudar o resvenjar, s’esbugassèc quinsevolh trantalhada e se calèc ena luta damb es sues dues pìstòles ena man.
MISERABLES-IV-WEB	Deth prumèr tret sauvèc a Gavroche, e deth dusau a Courfeyrac.
MISERABLES-IV-WEB	Dauant des trets e des crits des gardes heridi, era colomna auie pujat eth parapet, qu’ath sòn desssús se vedien subergésser a miei còs e en revolum a gardes municipaus, soldats de linha e gardes nacionaus des entorns damb eth fusilh ena man.
MISERABLES-IV-WEB	Ocupauen ja mès de dus tèrci dera barralha, mès non sautauen ath laguens, coma se trantalhèssen, cranhent quauque param.
MISERABLES-IV-WEB	Guardauen era barralha escura coma se siguesse ua tuta de leons: era lum dera halha non illuminaue senon es baionetes, es casquetes de peu e çò de mès naut des ròstres inquieti e irritadi.
MISERABLES-IV-WEB	Mario ja non auie armes, auie lançat es sues pistòles descargades; mès auie vist eth barril de povora ena sala der embaish près dera pòrta.
MISERABLES-IV-WEB	En virar-se un shinhau guardant entad aguest costat, l’afustèc un soldat; mès en aqueth moment ua man agarrèc eth canon deth fusilh, tapant-li era boca; qu’ère un que s’auie lançat entath fusilh; er obrèr deth pantalon de velot.
MISERABLES-IV-WEB	Gessec eth tret, li trauessèc era man, e dilhèu eth còs, donques que queiguec en solèr, sense qu’era bala toquèsse a Mario.
MISERABLES-IV-WEB	Tot aquerò se passèc ath miei deth hum, e siguec mèsalèu aubirat que vist.
MISERABLES-IV-WEB	Mario, qu’entraue ena sala der embaish, a penes ac notèc.
MISERABLES-IV-WEB	Totun, auie vist confusaments aqueth fusilh que l’afustaue, e aquera man que l’auie tapat; auie entenut tanben eth tret; mès en taus moment totes es causes que se ven son trantalhantes e precipitades e arren mos arture; tot qu’ei ombra, e enquia e tot un se sent possat entà ua ombra màger.
MISERABLES-IV-WEB	Es insurgents, susprenudi, encara que non espauridi, s’auien reorganizat.
MISERABLES-IV-WEB	Enjolras auie cridat: “Demoratz!
MISERABLES-IV-WEB	Era màger part auien pujat ena hièstra deth prumèr estatge e enes humaraus, d’a on dominauen a tota era tropa.
MISERABLES-IV-WEB	Es mès audaciosi, coma Enjolras, Courfeyrac, Joan Prouvaire e Combeferre, s’auien ajaçat fieraments enes cases deth hons, ath descubèrt, e tenguien cara as hilades de soldats e de gardes que coronauen era barralha.
MISERABLES-IV-WEB	Tot aquerò se hec sense precipitacion, damb aguesta gravetat estranha e menaçaira que precedís eth combat.
MISERABLES-IV-WEB	Per ambdues parts s’afustauen a usclar pèth: èren tant apròp que podien parlar-se sense lheuar era votz.
MISERABLES-IV-WEB	Quan arribèc aguest moment que va a sautar eth bualh, un oficiau damb gorgerin e granes espatletes, brandic era espada e didec:
MISERABLES-IV-WEB	Rendetz es armes!
MISERABLES-IV-WEB	Huec!, cridèc Enjolras.
MISERABLES-IV-WEB	Es dues detonacions partiren ar encòp, e tot despareishec en ua broma de hum.
MISERABLES-IV-WEB	Hum acre e estofant qu’en eth s’arrossegauen damb gemiments fèbles e sords, es heridi e es moribonds.
MISERABLES-IV-WEB	Quan s’esbugassèc eth hum, se vedec pes dus costats as combatents, en madeish lòc, cargant es sues armes en silenci.
MISERABLES-IV-WEB	De pic s’entenec ua votz tonanta que cridaue:
MISERABLES-IV-WEB	Hètz repè, o hèsqui volar era barralha!
MISERABLES-IV-WEB	Toti se virèren entath lòc d’a on gessie era votz.
MISERABLES-IV-WEB	Mario auie entrat ena sala der embaish, e auie cuelhut eth barril de povora; dempús s’auie profitat deth hum e dera sòrta de broma escura qu’aumplie er espaci barrat entà esguitlar-se ath long dera barralha enquiath uet de calades que i auie era lum.
MISERABLES-IV-WEB	Agarrar aguesta, méter ath sòn lòc eth barril de povora, plaçar eth pilèr de calades sus eth barril, qu’era sua tapa s’auie dubèrt de seguit damb ua espècia d’aubediéncia terribla, tot aquerò auie estat entà Mario coma ajocar-se e lheuar-se.
MISERABLES-IV-WEB	Mario responec: E jo tanben.
MISERABLES-IV-WEB	Hètz repè, o hèsqui volar era barralha!
MISERABLES-IV-WEB	Mario en aquera barralha, dempús der octogenari, qu’ère era vision dera joenesa revolucionària dempús dera aparicion dera vielhesa revolucionària.
MISERABLES-IV-WEB	Sautar era barralha!, didec un sergent Tu tanben sautaràs!
MISERABLES-IV-WEB	E apressèc era lum en barril de povora.
MISERABLES-IV-WEB	Mès que ja non i auie arrés en parapet.
MISERABLES-IV-WEB	Es agressors, deishant as sòns heridi e as sòns mòrts, se retirauen ara prèssa entar extrèm deth carrèr, perdent-se de nauèth ena escurina.
MISERABLES-IV-WEB	Que s’auie balhat eth “que se sauve eth que posque”.
MISERABLES-IV-WEB	Era barralha qu’ère liura.
MISERABLES-IV-WEB	V.- Finau des vèrsi de Joan Prouvaire.
MISERABLES-IV-WEB	Toti enrodèren a Mario.
MISERABLES-IV-WEB	Courfeyrac l’abracèc.
MISERABLES-IV-WEB	Tu aciu!
MISERABLES-IV-WEB	Quina felicitat!, didec Combeferre.
MISERABLES-IV-WEB	Qu’as vengut a temps!, didec Bossuet.
MISERABLES-IV-WEB	Se non auesse estat per tu, qu’auria mòrt!, higec Courfeyrac.
MISERABLES-IV-WEB	Sense vos, que se m’aurien minjat!, didec Gavroche.
MISERABLES-IV-WEB	Mario preguntèc:
MISERABLES-IV-WEB	Qui ei eth cap?
MISERABLES-IV-WEB	Tu, responec Enjolras.
MISERABLES-IV-WEB	Mario qu’auie auut tot eth dia un volcan en cap; ara auie ua tormenta que li costaue eth madeish efècte que se siguesse dehòra d’era e l’arrosseguèsse; semblaue qu’ère ja a ua distància immensa dera vida.
MISERABLES-IV-WEB	Es dus mesi luminosi d’amor e d’alegria qu’auie passat, acabauen en aguest orrible precipici.
MISERABLES-IV-WEB	Cosette perduda entada eth, era barralha, eth senhor Mabeuf autrejant era sua vida pera Republica, eth, convertit en cap des insurgents; totes aguestes causes li semblauen ua monstruosa malajadilha.
MISERABLES-IV-WEB	Li calie hèr un esfòrç de volentat pr’amor de convencer-se dera realitat de çò que l’enrodaue.
MISERABLES-IV-WEB	Mario auie viscut encara plan pòc entà encuedar-se’n de qué arren ei mès imminent que çò de possible, e que çò que mos cau preveir tostemp ei çò d’imprevist.
MISERABLES-IV-WEB	Assistie ath sòn pròpi drama coma a ua scèna que non se compren.
MISERABLES-IV-WEB	En aquera broma qu’ère negat eth sòn pensament, non arreconeishec a Javert, qu’estacat en pau non auie hèt un solet movement de cap pendent er atac dera barralha, e que vedie agitar-se era rebellion ath sòn entorn damb era resignacion d’un martir e era majestat d’un jutge.
MISERABLES-IV-WEB	Mario ne tansevolh lo vedec.
MISERABLES-IV-WEB	Mentretant, es agressors non se botjauen; se les entenie hormiguejar ath cap deth carrèr, mès que non se riscauen, sigue pr’amor que demorauen ordes, sigue pr’amor que volessen recéber refòrci abans d’atacar aqueth inaccessible reduch.
MISERABLES-IV-WEB	Es insurgents auien botat centinèles, e quauqui uns, qu’èren estudiants de medecina, guarien as heridi.
MISERABLES-IV-WEB	S’auien trèt totes es taules dehòra dera tauèrna, exceptat dues, destinades as bendes e as cartuches, e ua auta qu’en era ère estirat eth senhor Mabeuf; s’auien agregat ara barralha, e auien estat remplaçadades ena sala der embaish pes matalassi deth lhet dera tia Hucheloup e des sirventes: en aguesti matalassi s’auien estirat as heridi.
MISERABLES-IV-WEB	Per çò des tres praubes creatures que demorauen en Corinto, non se sabie se qué auien hèt; a tot darrèr, se les trapèc amagades ena tuta (coma avocats), sivans Bossuet, en tot híger:
MISERABLES-IV-WEB	Hemnes a tot darrèr!
MISERABLES-IV-WEB	Ua agudenta emocion venguec a entristir era alegria deth recuperat parapet.
MISERABLES-IV-WEB	Se passèc lista, e mancaue un des insurgents; un des mès estimadi, un des mès valents: Joan Prouvaire.
MISERABLES-IV-WEB	Lo cerquèren entre es heridi, non i ère; entre es mòrts, non i ère; solide auie estat hèt presoèr.
MISERABLES-IV-WEB	Combeferre li didec a Enjolras:
MISERABLES-IV-WEB	Mos an agarrat ath nòste amic; nosati auem ath sòn agent.
MISERABLES-IV-WEB	Prouvaire.
MISERABLES-IV-WEB	Aquerò se passaue ena sala der embaish près deth pau de Javert.
MISERABLES-IV-WEB	Combeferre S’entenie en extrèm deth carrèr ua carrinclada d’armes significatiua.
MISERABLES-IV-WEB	Dempús s’entenec ua votz vigorosa que cridèc:
MISERABLES-IV-WEB	Visca era França!
MISERABLES-IV-WEB	Visca er avier!
MISERABLES-IV-WEB	Arreconeisheren era votz de Joan Prouvaire.
MISERABLES-IV-WEB	Passèc un relampit e sonèc ua detonacion.
MISERABLES-IV-WEB	Tornèc a vier eth silenci.
MISERABLES-IV-WEB	Que l’an aucit!, exclamèc Combeferre.
MISERABLES-IV-WEB	Enjolras guardèc a Javert e li didec:
MISERABLES-IV-WEB	Es tòns amics acaben de fusilhar-te!
MISERABLES-IV-WEB	Era agonia dera mòrt dempús dera agonia dera vida.
MISERABLES-IV-WEB	Ua particularitat d’aguest gènre de guèrra ei qu’er atac des barralhes se hè lèu tostemp de cara, e en generau es agressors s’abstien d’enrodar es posicions, sigue perque cranhen es emboscades, sigue perque cranhen calar-se en carrèrs tortuosi.
MISERABLES-IV-WEB	Tota era atencion des insurgents s’estaue, donc, ena grana barralha, qu’ère plan que òc, eth punt mès menaçat e a on auie de començar infaliblaments era luta.
MISERABLES-IV-WEB	Mario, totun, pensèc ena barralha petita; venguec entada era e la trapèc desèrta, susvelhada solet pera tremolosa lampeta.
MISERABLES-IV-WEB	Eth carrèr Mondetour e es horcalhs deth petit Truanderie e eth Cigne èren prigondaments tranquils.
MISERABLES-IV-WEB	Quan Mario se retiraue, dempús de hèr era sua visita d’inspeccion, entenec que lo cridauen fèblaments.
MISERABLES-IV-WEB	Senhor Mario!
MISERABLES-IV-WEB	S’estrementic, pr’amor que coneishec era votz que l’auie cridat dues ores abans peth brescat deth carrèr Plumet.
MISERABLES-IV-WEB	Solet qu’aguesta votz semblaue ara ua bohada.
MISERABLES-IV-WEB	Campèc ath sòn entorn, e non vedec ad arrés.
MISERABLES-IV-WEB	Mario pensèc que s’auie enganhat; qu’aquera votz ère ua illusion qu’eth sòn anim auie barrejat damb es realitats extraordinàries que se passauen dauant des sòns uelhs e hec un pas entà gésser deth prigond marrèc qu’ère era barralha.
MISERABLES-IV-WEB	Senhor Mario!, repetic era votz.
MISERABLES-IV-WEB	Aguest còp non podie trantalhar; l’auie entenut claraments; guardèc e non vedec arren.
MISERABLES-IV-WEB	Que sò as vòsti pès, didec era votz.
MISERABLES-IV-WEB	Alavetz s’inclinèc e vedec ena ombra ua bonha que s’arrossegaue entada eth: qu’ère eth que parlaue.
MISERABLES-IV-WEB	Era lampeta li permetec distinguir ua blòda, un pantalon rosigat de velot, uns pès descauci, e ua causa semblabla a un mar de sang.
MISERABLES-IV-WEB	Mario entrevedec un ròstre esblancossit que se quilhaue entada eth e li didie:
MISERABLES-IV-WEB	M’arreconeishetz?
MISERABLES-IV-WEB	Non.
MISERABLES-IV-WEB	Eponina.
MISERABLES-IV-WEB	Mario baishèc era prèssa.
MISERABLES-IV-WEB	Qu’ère, plan, aquera malerosa gojata: anaue vestida d’òme.
MISERABLES-IV-WEB	Com ei qu’ètz aciu?
MISERABLES-IV-WEB	Qué hètz aciu!
MISERABLES-IV-WEB	Me morisqui!, didec era.
MISERABLES-IV-WEB	Que i a paraules e incidents que refortissen ar òme aclapat.
MISERABLES-IV-WEB	Mario exclamèc espaurit:
MISERABLES-IV-WEB	Qu’ètz herida!
MISERABLES-IV-WEB	Demoratz; vau a amiar-vos ena sala.
MISERABLES-IV-WEB	Ei grèu?
MISERABLES-IV-WEB	Com vos è de cuélher entà non hèr-vos mau?
MISERABLES-IV-WEB	Patitz guaire?
MISERABLES-IV-WEB	Ajuda, mon Diu!
MISERABLES-IV-WEB	Mès, qué auetz vengut a hèr aciu?
MISERABLES-IV-WEB	E sagèc de passar eth braç per dejós d’Eponina entà lheuar-la.
MISERABLES-IV-WEB	En lheuar-la trapèc era sua man.
MISERABLES-IV-WEB	Era hec un leugèr sorriscle.
MISERABLES-IV-WEB	Vos è hèt mau?, preguntèc Mario.
MISERABLES-IV-WEB	Un shinhau.
MISERABLES-IV-WEB	Mès, solet vos è tocat era man.
MISERABLES-IV-WEB	Eponina apressèc era man enes uelhs de Mario, e li mostrèc en era un trauc nere.
MISERABLES-IV-WEB	Qué auetz ena man?, li preguntèc.
MISERABLES-IV-WEB	Que la tengui trauessada.
MISERABLES-IV-WEB	Trauessada?
MISERABLES-IV-WEB	De qué?
MISERABLES-IV-WEB	D’ua bala.
MISERABLES-IV-WEB	Com?
MISERABLES-IV-WEB	Non auetz vist un fusilh que vos afustaue?
MISERABLES-IV-WEB	Òc, e ua man que lo tapèc.
MISERABLES-IV-WEB	Qu’ère era mia.
MISERABLES-IV-WEB	Mario s’estrementic.
MISERABLES-IV-WEB	Quina lhocaria!
MISERABLES-IV-WEB	Prauba mainada!
MISERABLES-IV-WEB	Era gasulhèc:
MISERABLES-IV-WEB	Jo vos diderè se com podetz guarir-me mielhor qu’un cirurgian: seiguetz-vos ath mèn costat, en aguesta pèira.
MISERABLES-IV-WEB	Mario aubedic; era botèc eth sòn cap sus es sòns jolhs e li didec sense guardar-lo:
MISERABLES-IV-WEB	Ò, quin plaser!
MISERABLES-IV-WEB	Be ne sò de ben!
MISERABLES-IV-WEB	Ja non patisqui!
MISERABLES-IV-WEB	S’estèc un moment en silenci, dempús virèc eth ròstre hènt un esfòrç e guardèc a Mario.
MISERABLES-IV-WEB	Vo’n sabetz, senhor Mario?
MISERABLES-IV-WEB	Aciu s’arturèc; e passant pes ombriues transicions qu’amiaue sens dobte ena sua amna, higec damb un arridolet trist:
MISERABLES-IV-WEB	Vos sembli lèja, vertat?
MISERABLES-IV-WEB	E seguic:
MISERABLES-IV-WEB	Ja vedetz!
MISERABLES-IV-WEB	Qu’ètz perdut!
MISERABLES-IV-WEB	Arrés gesserà dera barralha ara.
MISERABLES-IV-WEB	E totun, quan vedí que vos afustauen metí era mia man ena boca deth fusilh.
MISERABLES-IV-WEB	Çò qu’è hèt ei ua mauvestat, mès que volia morir abans que vos.
MISERABLES-IV-WEB	Quan recebí eth tret, m’arrosseguè entà aciu; non m’an vist e non m’an recuelhut.
MISERABLES-IV-WEB	Vos demoraua; didia: “Non vierà?” Ò!, se vo’n sabéssetz…
MISERABLES-IV-WEB	Mossegaua era blòda; patia tant!
MISERABLES-IV-WEB	Mès ara que sò ben…
MISERABLES-IV-WEB	Vo’n brembatz d’aqueth dia qu’entrè en vòste quarto e me guardè en miralh, e deth dia que vos trapè en baloard apròp des hemnes trabalhant?
MISERABLES-IV-WEB	Com cantauen es audèths!
MISERABLES-IV-WEB	Non hè guaire temps.
MISERABLES-IV-WEB	Me balhèretz cent sòus, e vos responí: “Non voi es vòsti sòs” Recuelhéretz era moneda?
MISERABLES-IV-WEB	Non ètz ric e non me’n brembè de dider-vos que la recuelhéssetz.
MISERABLES-IV-WEB	Hège un polit solei; non hège hered.
MISERABLES-IV-WEB	Vo’n brembatz, senhor Mario?
MISERABLES-IV-WEB	Ò!, Be ne sò d’erosa!
MISERABLES-IV-WEB	Toti van a morir!
MISERABLES-IV-WEB	Qu’auie un aspècte insensat, grèu, hòraviat.
MISERABLES-IV-WEB	Per entre era blòda descordada se vedie eth sòn còth nud.
MISERABLES-IV-WEB	Ath còp que parlaue, apuaue era man herida sus eth pièch a on i auie un aute trauc, que d’eth gessie a intervaus ua ondada de sang coma ges eth vin d’ua bota dubèrta.
MISERABLES-IV-WEB	Mario contemplaue aquera malerosa creatura damb prigonda pietat.
MISERABLES-IV-WEB	Ò, didec era joena de ressabuda.
MISERABLES-IV-WEB	Que me torne un aute còp!
MISERABLES-IV-WEB	M’estofi!
MISERABLES-IV-WEB	Cuelhec era blòda e la mosseguèc; es sues cames s’estirauen secaments sus er empeirat.
MISERABLES-IV-WEB	En aqueth moment eth crit de gal de Gavroche ressonèc ena barralha.
MISERABLES-IV-WEB	Eth gojat auie pujat sus ua taula entà cargar eth fusilh, e cantaue alègraments aguesta cançon tan populara en aquera epòca: Didien es gendarmes en veir a Lafayette: “Hugem!, hugem!, hugem!” Eponina se lheuèc e escotèc; dempus didec en votz baisha:
MISERABLES-IV-WEB	Aquiu que i é eth mèn frair.
MISERABLES-IV-WEB	Qui ei eth vòste frair?
MISERABLES-IV-WEB	Qu’ei eth!
MISERABLES-IV-WEB	E virant-se entà Mario:
MISERABLES-IV-WEB	Aguest gojat.
MISERABLES-IV-WEB	Eth que cante?
MISERABLES-IV-WEB	Mario hec un movement.
MISERABLES-IV-WEB	Non vo n’anetz!, li didec.
MISERABLES-IV-WEB	Aquerò que ja non se tardarà guaire!
MISERABLES-IV-WEB	Qu’ère lèu seiguda; mès era sua votz ère plan fèbla e bracada peth sanglòt, uns còps, e per estertors, d’auti.
MISERABLES-IV-WEB	Apressaue tot çò que podie eth sòn ròstre ath de Mario.
MISERABLES-IV-WEB	Dempùs d’un instant didec damb ua estranha expression:
MISERABLES-IV-WEB	Escotatz, non voi enganhar-vos.
MISERABLES-IV-WEB	M’auien encargat que la metessa en corrèu, e me l’è sauvada, pr’amor que non volia que la recebéssetz.
MISERABLES-IV-WEB	Mès dilhèu m’auríetz en òdi quan mos tornem a veir laguens de pòc!
MISERABLES-IV-WEB	Pr’amor qu’es mòrts se tornen a veir, vertat?
MISERABLES-IV-WEB	Cuelhetz era carta.
MISERABLES-IV-WEB	Agarrèc convulsiuaments era man de Mario damb era sua man herida, encara que non semblaue sénter cap de dolor, e l’ac botèc ena pòcha dera blòda.
MISERABLES-IV-WEB	Mario toquèc, plan, un papèr.
MISERABLES-IV-WEB	Cuelhetz-lo, didec era.
MISERABLES-IV-WEB	Mario cuelhec era carta.
MISERABLES-IV-WEB	Alavetz Eponina hec un movement de satisfaccion e d’alegria.
MISERABLES-IV-WEB	Ara, prometetz-me per mèns dolors…
MISERABLES-IV-WEB	E se posèc.
MISERABLES-IV-WEB	Eth qué?, preguntèc Mario.
MISERABLES-IV-WEB	Prometetz-m’ac!
MISERABLES-IV-WEB	Vos ac prometi.
MISERABLES-IV-WEB	Prometetz-me balhar-me un punet en front quan me morisca.
MISERABLES-IV-WEB	Eth sòn cap queiguec sus es jolhs de Mario; e es sues paupetes se barrèren.
MISERABLES-IV-WEB	Eth se pensèc qu’auie perdut ja era sua amna.
MISERABLES-IV-WEB	Eponina s’estèc quieta; mès de pic, en moment que Mario la credie adormida entà tostemp, dauric doçaments es uelhs, campant en eri era ombriua prigondor dera mòrt, e li didec damb un accent, qu’era sua doçor semblaue vier der aute mon:
MISERABLES-IV-WEB	Sagèc de hèr un arridolet, e expirèc.
MISERABLES-IV-WEB	VII.- A on se ve que Gavroche ère un prigond calculador des distàncies.
MISERABLES-IV-WEB	Mario complic era sua promesa e balhèc un punet en aqueth front livid, que d’eth corrie un sudor glaciau.
MISERABLES-IV-WEB	Aqueth punet non ère ua infidelitat a Cosette, qu’ère un adiu cogitós e doç a ua amna malerosa.
MISERABLES-IV-WEB	Mario non auie pogut cuélher sense estrementir-se era carta qu’Eponina l’auie dat; qu’auie comprenut, plan que òc, qu’embarraue quauquarren grèu, e ère impacient tà lieger-la.
MISERABLES-IV-WEB	Qu’ei atau eth còr der òme; a penes auec barrat es uelhs era malerosa mainada, Mario solet pensèc a desplegar aqueth papèr.
MISERABLES-IV-WEB	Separèc doçaments a Eponina en tot deishar-la en solèr e se n’anèc.
MISERABLES-IV-WEB	Ua causa interiora li didie que non podie liéger era carta dauant d’aqueth cadavre.
MISERABLES-IV-WEB	S’apressèc entà ua candèla dera sala der embaish.
MISERABLES-IV-WEB	Era carta qu’ère un petit bilhet plegat e barrat damb aguest suenh elegant d’ua joena.
MISERABLES-IV-WEB	Era adreça, de letra de hemna, qu’ère aguesta: “Tath senhor Mario Pontmercy, en casa deth senhor Courfeyrac, carrèr dera Verrerie, numèro 16.” Dauric era envolòpa e liegec: “Estimat amic: Ai!, eth mèn pair vò que partim de seguit.
MISERABLES-IV-WEB	Seram aguesta net en carrèr der Òme Armat, numèro 7.
MISERABLES-IV-WEB	En ueit dies partiram entà Londres.
MISERABLES-IV-WEB	Cosette, 4 de junh.” Tau ère era innocéncia d’aguesti amors, que Mario non coneishie encara era letra de Cosette.
MISERABLES-IV-WEB	Çò que s’auie passat se pòt díder en brèus paraules.
MISERABLES-IV-WEB	Eponina auie estat era encausa de tot.
MISERABLES-IV-WEB	Dès era net deth 3 de junh auec dus projèctes: hèr que hèsse mèuca eth còp que volien dar sa pair e es bandits ena casa deth carrèr Plumet, e separar a Mario de Cosette.
MISERABLES-IV-WEB	Qu’auie escambiat es pelhòts damb eth prumèr tafurèl que trapèc, qu’auec un plaser de vestir-se de hemna ath còp qu’Eponina se vestie d’òme.
MISERABLES-IV-WEB	Qu’ère era qu’auie dit a Jean Valjean en Camp de Mars era expressiua frasa: “Mudatz-vos”.
MISERABLES-IV-WEB	Mès com podie botar era carta ena boèta?
MISERABLES-IV-WEB	Era non gessie soleta, e Santos, maufidant-se de tau encargue, solide l’aurie mostrat era carta ath senhor Fauchelevent.
MISERABLES-IV-WEB	En aguesta ansietat, Cosette auie vist a trauèrs deth brescat a Eponina, vestida d’òme, qu’anaue rondant sense pòsa pes entorns deth jardin.
MISERABLES-IV-WEB	Cosette cridèc ad aqueth “aprendís” e l’autregèc cinc francs e era carta, en tot dider-li: “Amiatz-la de seguit entara sua destinacion.” Eponina se sauvèc era carta ena pòcha.
MISERABLES-IV-WEB	Londeman, 5 de junh, venguec ena casa de Courfeyrac tà preguntar per Mario, non entà balhar-li era carta, senon “entà veir”, causa que comprenerà quinsevolh enamorat gelós.
MISERABLES-IV-WEB	Aquiu demorèc a Mario o a Courfeyrac (solet entà veir).
MISERABLES-IV-WEB	E quan aguest li didec: “Mo’n vam entàs barralhes”, se l’acodic de pic ua idia: cercar aquera mòrt coma aurie cercat ua auta quinsevolh, e precipitar en era a Mario.
MISERABLES-IV-WEB	Seguic, donc, a Courfeyrac, s’informèc deth lòc que bastien era barralha; e coma que n’ère solide fòrça de qué Mario acodirie, madeish que totes es nets acodie ara cita, pr’amor que non auie recebut era carta, venguec en carrèr Plumet, demorèc a Mario e li dec, en nòm des sòns amics, aqueth avís, pr’amor d’amiar-lo ena barralha.
MISERABLES-IV-WEB	Compdaue damb era desesperacion de Mario quan non trapèsse a Cosette; e non s’enganhaue.
MISERABLES-IV-WEB	Tornèc de seguit entath carrèr dera Chanvrerie, a on ja auem vist çò qu’auie hèt.
MISERABLES-IV-WEB	Que s’auie mòrt damb aguesta alegria tragica, pròpia des còrs gelosi qu’arrossègen ena sua mòrt ar èsser estimat, dident: “arrés lo tierà.” Mario curbic de punets era carta de Cosette.
MISERABLES-IV-WEB	L’estimaue!
MISERABLES-IV-WEB	Per un moment credec que ja non auie de morir; mès dempús se didec: “que partís, sa pair se la hè a vier entà Anglatèrra, e eth mèn pairin me remís eth permís entà maridar-me; era fatalitat qu’ei era madeisha.” Comprenec, donc, que li restauen dus déuers que complir: informar a Cosette dera sua mòrt e manar- li un suprèm adiu, e sauvar dera catastròfa imminenta que s’apressaue ad aqueth praube mainatge, frair d’Eponina e hilh de Thenardier.
MISERABLES-IV-WEB	Amiaue aquiu un quasèrn, eth madeish qu’auie escrit tants pensaments d’amor entà Cosette; arrinquèc ua huelha e escriuec damb creion aguestes linhes:
MISERABLES-IV-WEB	L’è parlat ath mèn pairin e se remís; non è arren ne tu tanpòc.
MISERABLES-IV-WEB	È vengut ena tua casa e non t’è trapat; ja sabes era paraula que te balhè; la complisqui, morirè.
MISERABLES-IV-WEB	T’estimi; quan lieges aguestes linhes era mia amna serà près de tu arridolant.” En non auer damb qué barrar era carta, pleguèc solet eth papèr, e botèc aguesta adreça: “Tara senhoreta Cosette Fauchelevent, ena casa deth senhor Fauchelevent, carrèr der Òme Armat, numèro 7.” Plegada era carta, s’estèc un moment cogitós; tornèc a cuélher eth sòn quasèrn, lo dauric e escriuec damb eth madeish creion ena prumèra plana, aguestes tres linhes: “Me cridi Mario Pontmercy.
MISERABLES-IV-WEB	Vòs hèr ua causa per jo?
MISERABLES-IV-WEB	Ves aguesta carta?
MISERABLES-IV-WEB	Cuelh-la.
MISERABLES-IV-WEB	Er eroïc mainatge responec:
MISERABLES-IV-WEB	Eth nau tèrme qu’es agressors autrejauen ara barralha s’alongaue, plan que òc: qu’ère ua d’aguestes intermiténcies frequentes enes combats nueitius que son tostemp seguides d’un gran acarniment.
MISERABLES-IV-WEB	E se jo amièssa era carta deman peth maitin?
MISERABLES-IV-WEB	Que serie tard.
MISERABLES-IV-WEB	Gavroche non trapèc arren entà replicar, quedèc trantalhant e gratant-se era aurelha tristaments.
MISERABLES-IV-WEB	Ara imprevista, damb un d’aguesti movements d’audèth qu’auie, agarrèc era carta.
MISERABLES-IV-WEB	Plan ben, didec.
MISERABLES-IV-WEB	E gessec a tot córrer peth carrèr Mondetour.
MISERABLES-IV-WEB	Se l’auie acodit ua idia que l’auie hèt decidir-se, mès que s’auie carat, en crànher que Mario li metesse quauqua objeccion.
MISERABLES-IV-WEB	Libre quinzau: Eth carrèr der Òme Armat.
MISERABLES-IV-WEB	I.- Carta cante.
MISERABLES-IV-WEB	Qué son es convulsions d’ua ciutat en comparèr des revòutes dera amna?
MISERABLES-IV-WEB	Er òme qu’a encara mès prigondor qu’eth pòble.
MISERABLES-IV-WEB	Jean Valjean en aqueth moment sentie en sòn interior ua commocion violenta.
MISERABLES-IV-WEB	Er abisme s’auie tornat a daurir entada eth, e tremolaue coma París en lumedan d’ua revolucion formidabla e escura.
MISERABLES-IV-WEB	Quauques ores qu’ère pro entà qu’eth sòn destin e era sua consciéncia se curbissen d’opaques ombres.
MISERABLES-IV-WEB	E se podie díder d’eth, madeish que de París: es dus principis se trapen er un en front der aute: er àngel dera lum e er àngel dera net van a lutar còs a còs ath cant der abisme.
MISERABLES-IV-WEB	Quin d’eri precipite ar aute?
MISERABLES-IV-WEB	Qui vencerà?
MISERABLES-IV-WEB	Era vesilha d’aqueth dia, Jean Valjean, acompanhat de Cosette e de Santos, s’auien installat en carrèr der Òme Armat: ua naua peripecia lo demoraue aquiu.
MISERABLES-IV-WEB	Cosette non auie abandonat eth carrèr Plumet sense ua cèrta resisténcia.
MISERABLES-IV-WEB	Per prumèr còp, dès que viuien amassa, era volentat de Cosette e era de Jean Valjean s’auien presentat desparières e s’auien contradit, se non opausat; que i auie auut objeccions per un costat e inflexibilitat per aute.
MISERABLES-IV-WEB	Era orde seca “mudatz-vos” balhada per un desconeishut a Jean Valjean, l’auie alarmat, enquiath punt de hèr-lo vier absolut: se credie ja desnishat e descubèrt.
MISERABLES-IV-WEB	Cosette l’auie calut cedir.
MISERABLES-IV-WEB	Ambdús auien arribat en carrèr der Òme Armat sense badar boca, abstreigudi cadun ena sua meditacion personau.
MISERABLES-IV-WEB	Jean Valjean, tant inquiet, que non vedie era tristor de Cosette.
MISERABLES-IV-WEB	Cosette, tan trista, que non vedie era inquietud de Jean Valjean.
MISERABLES-IV-WEB	Jean Valjean l’auie ordenat seguir-lo ara Santos, causa que non auie hèt jamès enes sues abséncies anteriores; dilhèu prevedie que non tornarie en carrèr Plumet, e non podie ne tansevolh deishar a Santos darrèr d’eth ne dider-li eth sòn secret, encara que la credie fidèu e segura; mès, dès era sirventa enquiara senhora, era traïcion comence peth curiosèr.
MISERABLES-IV-WEB	Mès, Santos, coma se siguesse predestinada a servir a Jean Valjean, non ère curiosa.
MISERABLES-IV-WEB	D’auti paquets aurien auut besonh de mossos, e es mossos son testimònis: auie manat vier un coche ena pòrta deth carrèr Babilonia, e s’auien desplaçat en eth.
MISERABLES-IV-WEB	Sonque Santos artenhèc empaquetar, damb bèth trebuc, quauqua ròba blanca, vestits, e quauqui objèctes de cabinet.
MISERABLES-IV-WEB	Cosette non s’auie hèt a vier senon era sua paperèra e eth sòn dorsièr de papèrs.
MISERABLES-IV-WEB	Jean Valjean, entà profitar-se dera solitud, e amagar era sua desaparicion, non auie volut deishar eth pabalhon deth carrèr Plumet enquia que barrèsse era net, çò qu’auie balhat temps a Cosette entà escríuer era carta a Mario.
MISERABLES-IV-WEB	Quan arribèren en carrèr der Òme Armat qu’ère net barrada.
MISERABLES-IV-WEB	S’auien ajaçat silenciosaments.
MISERABLES-IV-WEB	Era naua cramba ère plaçada en un pati interior; qu’ère un dusau estatge compausat per dues crambes, un minjador e ua codina ath cant deth minjador, e damb un humarau damb un lhet plegable que se destinèc a Santos.
MISERABLES-IV-WEB	Eth minjador ère, ath còp, recebedor, e separaue es dues crambes; eth quarto auie toti es mòbles de besonh.
MISERABLES-IV-WEB	Era confiança s’apodère de nosati damb era madeisha facilitat qu’era inquietud, atau ei era natura umana.
MISERABLES-IV-WEB	A penes arribèc Jean Valjean en carrèr der Òme Armat, amendric era sua ansietat, e s’anèc esbugassant de man en man.
MISERABLES-IV-WEB	Que i a lòcs tranquils qu’òbren d’ua manèra mecanica sus era amna.
MISERABLES-IV-WEB	Eth carrèr ère escur, es vesins pacifics; e Jean Valjean sentec coma ua espècia de contagi dera tranquillitat en aqueth carreron der ancian París, tant estret, qu’ère barrat entàs coches per ua biga transversau tenguda per dues estaques; sorda e muda ath miei deth rumor dera ciutat, damb lum crepusculara ath miei deth dia, e incapable d’emocions, entà didè’c atau, entre es sues dues hilères de cases nautes seculares, que se caren coma vielhs.
MISERABLES-IV-WEB	Que i a en aqueth carrèr un desbrembe silenciós.
MISERABLES-IV-WEB	Jean Valjean alendèc, donc.
MISERABLES-IV-WEB	Com podien trapar-lo aquiu?
MISERABLES-IV-WEB	Eth sòn prumèr ahèr siguec botar era inseparabla ath sòn costat.
MISERABLES-IV-WEB	Dormic ben.
MISERABLES-IV-WEB	Se ditz qu’era net conselhe, e se pòt híger que tranquillize.
MISERABLES-IV-WEB	Londeman se desvelhèc lèu alègre.
MISERABLES-IV-WEB	En un d’eri se descurbie pera dubertura er unifòrme de garda nacionau de Jean Valjean.
MISERABLES-IV-WEB	Per çò que hè a Cosette, l’auie manat a Santos que li hèsse a vier un bolhon en sòn quarto, e non se la vedec enquiara tarde.Tàs cinc dera tarde, Santos, qu’anaue e venguie fòrça ocupada enes sòns ahèrs, botèc ena taula deth minjador ua rostida hereda d’audèth, que Cosette consentic guardar per deferéncia entà sa pair.
MISERABLES-IV-WEB	Hèt aquerò, Cosette, damb era desencusa d’un mau de cap persistent, auie balhat es bones nets a Jean Valjean e s’auie embarrat ena sua cramba.
MISERABLES-IV-WEB	Jean Valjean s’auie avalat ua ala damb talents, e caladi es codes sus era taula, en tot padegar-se de man en man, anaue aquerint seguretat.
MISERABLES-IV-WEB	Mentre que hège aguesta sòbria minjada, auie entenut confusaments dus o tres còps eth quequejadís de Santos, que li didie:
MISERABLES-IV-WEB	Senhor, que i a sarabat; son en tot combàter enes carrèrs.
MISERABLES-IV-WEB	Mès, absorbit enes sues combinacions interiores, non n’auie hèt cabau; o mielhor dit, non ac auie entenut.
MISERABLES-IV-WEB	Se lheuèc e comencèc a passejar dera pòrta enquiara hièstra e dera hièstra enquiara pòrta, cada còp mès tranquil.
MISERABLES-IV-WEB	Damb era cauma anaue vient ena sua imaginacion Cosette, qu’ère eth sòn solet pensament.
MISERABLES-IV-WEB	Non perque l’enquimerèsse aqueth mau de cap, crisi nerviosa de pòca importància, desengust de joena, broma d’un moment, que se tardarie un o dus dies, senon perque pensaue en avier e coma tostemp, pensaue damb doçor, e non vedie cap obstacle entà qu’era vida erosa seguisse eth sòn camin.
MISERABLES-IV-WEB	A determinades ores tot que pòt èster possible; en d’autes, tot semble facil.
MISERABLES-IV-WEB	Jean Valjean trauessaue ua d’aguestes ores, que sòlen vier dempús de moments tristi, coma eth dia dempús dera net, per çò d’aguesta lei de succession e de contrast qu’ei ena esséncia madeisha dera natura, e qu’es òmes superficiaus criden antitèsi.
MISERABLES-IV-WEB	En aqueth pacific carrèr que s’auie refugiat, Jean Valjean deishaue anar tot aquerò que l’auie trebolat pendent un temps.
MISERABLES-IV-WEB	Dera madeisha manèra qu’auie vist fòrça tenèbres, començaue ara a desnishar un shinhau de lum.
MISERABLES-IV-WEB	Eth hèt d’auer abandonat eth carrèr Plumet sense cap de trebuc, qu’ère un bon pas.
MISERABLES-IV-WEB	Dilhèu serie convenent gésser pendent bèth temps e vier en Londres.
MISERABLES-IV-WEB	Plan, donc, i anarie; pr’amor que l’ère parièr estar-se en França o en Anglatèrra, tant qu’auesse ath sòn costat a Cosette.
MISERABLES-IV-WEB	Cosette qu’ère era sua patria; qu’ère pro entara sua felicitat: era idia de qué eth non siguesse pro entara felicitat de Cosette, que l’auie assautat pendent bèth temps, estant era sua malajadilha, ne tansevolhe l’acodie ara.
MISERABLES-IV-WEB	Qu’ère, podem díder, en collapsus des sòns passadi dolors; en plen optimisme.
MISERABLES-IV-WEB	En estar-se Cosette ath sòn costat li semblaue èster eth madeish, efècte optic que toti an experimentat.
MISERABLES-IV-WEB	Apraiaue damb tota facilitat era partida entà Anglatèrra damb Cosette; vedie qu’era sua felicitat se bastie sense saber com, ena perspectiua deth sòn pensament.
MISERABLES-IV-WEB	Tant que se passejaue d’un costat en aute tot doç, era sua guardada se fixèc en ua causa estranha.
MISERABLES-IV-WEB	Que vedec ath sòn dauant, en un miralh inclinat qu’ère sus eth bufet, aguestes quate linhes que liegec perfèctaments: “Estimat mèn: Ai!, eth mèn pair vò que partim de seguit.
MISERABLES-IV-WEB	Seram aguesta net en carrèr der Òme Armat, numèro 7.
MISERABLES-IV-WEB	Laguens de ueit dies partiram entà Londres.
MISERABLES-IV-WEB	Cosette, 4 de junh.” Jean Valjean s’arturèc estalabordit.
MISERABLES-IV-WEB	Cosette, en arribar, auie botat eth dorsièr de papèrs sus eth bufet dauant deth miralh, e en ua dolorosa agonia, l’auie desbrembat, sense encuedar- se’n de qué lo deishaue dubèrt precisaments pera huelha deth papèr secant qu’auie tengut entà secar era carta qu’auie balhat ar aprendís que rondaue peth carrèr Plumet.
MISERABLES-IV-WEB	Çò escrit auie quedat mercat en aqueth papèr secant.
MISERABLES-IV-WEB	Eth miralh reflectie era escritura.
MISERABLES-IV-WEB	Qu’ère çò que se cride en geometria era imatge simetrica: de tau sòrta qu’era escritura ath revés sus eth papèr apareish ath dret en miralh: atau, Jean Valjean auie ath sòn dauant era carta escrita era vesilha, per Cosette, a Mario.
MISERABLES-IV-WEB	Aquerò qu’ère ua causa plan simpla, mès fòrça terribla.
MISERABLES-IV-WEB	Jean Valjean se filèc de cap ath miralh, liegec es quate linhes, mès que non s’ac credec: li semblaue que se li presentauen ena lum deth deliri; qu’ère ua allucinacion, ua causa impossibla, que non existie.
MISERABLES-IV-WEB	Pòc a pòc anèc precisant-se era sua percepcion; guardèc eth dorsièr de Cosette, e li venguec eth sentiment dera realitat.
MISERABLES-IV-WEB	Lo cuelhec e didec: “Aciu s’està era encausa.” Examinèc convulsiuaments es tres linhes mercades en papèr secant; mès es letres escrites ath revés hègen uns chimarratges confusi, e non les podec liéger.
MISERABLES-IV-WEB	Alavetz se didec: “Aquerò non signifique arren; non i a aciu arren escrit.” E alendèc prigondaments damb indicibla alegria.
MISERABLES-IV-WEB	Qui non a auut aguesti moments de pèga esperança en moments terribles?
MISERABLES-IV-WEB	Era amna non s’autrege ara desesperacion sense auer agotat abans totes es illusions.
MISERABLES-IV-WEB	Qu’auie eth dorsièr ena man e lo contemplaue, en un estat de pèga estupiditat, lèu prèst a arrir-se’n dera allucinacion qu’auie estat victima.
MISERABLES-IV-WEB	De ressabuda era sua vista queiguec sus eth miralh, e se li presentèc de nauèth era vision.
MISERABLES-IV-WEB	Es quate linhes damb ua claretat inexorabla.
MISERABLES-IV-WEB	Aguest còp non ère ja ua illusion optica; era reincidéncia d’ua vision qu’ei ua realitat; qu’ère ua causa paupabla era escritura reflectida invèrsaments peth miralh.
MISERABLES-IV-WEB	Ac comprenec tot.
MISERABLES-IV-WEB	Jean Valjean s’aclapèc; deishèc quèir eth dorsièr e s’emparèc en vielh fautulh, ath cant deth bufet, damb eth cap clin, era vista trebla, hòraviat.
MISERABLES-IV-WEB	Se didec alavetz qu’aquerò ère evident, qu’era lum deth mon s’auie esclipsat entà tostemp, que Cosette auie escrit aquerò entà quauqu’un, e entenec qu’era sua amna hège ath miei des tenèbres un bram sord.
MISERABLES-IV-WEB	Anatz a trèir-li ath leon eth gosset qu’a ena sua gabia!
MISERABLES-IV-WEB	Causa estranha!
MISERABLES-IV-WEB	En aqueth moment Mario non auie recebut encara era carta de Cosette, e eth traïdor edart l’ac auie autrejat ja a Jean Valjean.
MISERABLES-IV-WEB	Jean Valjean non auie estat vençut enquia alavetz per cap des pròves passades.
MISERABLES-IV-WEB	S’auie vist sometut a pròves terribles; eth malastre qu’auie estat prodig damb eth; era ferocitat dera sòrt, armada damb totes es resvenges e damb toti es mensprètzi sociaus, l’auie hèt era sua victima acarnint-se en eth.
MISERABLES-IV-WEB	Era sua consciéncia aguerrida en toti es assauts possibles dera adversitat, semblaue inaccessibla.
MISERABLES-IV-WEB	Mès ara, quinsevolh qu’auesse vist eth sòn interior aurie pogut assegurar que dequeiguie.
MISERABLES-IV-WEB	Se passaue que de totes es tortures qu’auie patit en aqueth long interrogatòri que li hège eth destin, aguesta qu’ère era mès terribla.
MISERABLES-IV-WEB	Jamès auie sentut un torment parièr.
MISERABLES-IV-WEB	Tota era sensibilitat latenta s’esmoiguie en sòn interior.
MISERABLES-IV-WEB	Anaue sentent coma eth batèc d’ua fibra desconeishuda.
MISERABLES-IV-WEB	A!, era pròva suprèma, o mielhor dit, era soleta pròva, qu’ei era pèrta der èsser estimat.
MISERABLES-IV-WEB	Eth praube ancian non estimaue cèrtaments a Cosette senon coma un pair; mès segontes auem dit ja, en aquera paternitat i auie introdusit toti es amors, era solitud dera sua vida: estimaue a Cosette coma hilha, coma mair, coma fraia; e coma que non auie auut jamès ne aimanta ne esposa; coma qu’era natura ei un creditor que non accèpte cap desencusa, aguest sentiment, eth mès de besonh de toti, s’auie barrejat damb es auti, vagaments, sense saber-se’n, blos, damb tota era puretat dera ceguetat, espontanèu, celestiau, angelicau, divin; mèsalèu coma instint que coma sentiment, e encara mès que coma instint, coma un atractiu imperceptible e invible, mès reau.
MISERABLES-IV-WEB	Er amor, pròpiaments dit, qu’ère ena sua grana trendesa entà Cosette, coma era mina d’aur ena montanha, tenebrós e vèrge.
MISERABLES-IV-WEB	Rebrembatz era pintura qu’auem hèt d’aguesta situacion deth còr.
MISERABLES-IV-WEB	Entre ambdús que non ère possible cap union, ne autanplan era des amnes; e, ça que la, es sòns destins qu’èren entrelaçadi.
MISERABLES-IV-WEB	Exceptuant a Cosette, ei a díder, ua mainada, JeanValjean non auie ena sua longa vida arren entà estimar.
MISERABLES-IV-WEB	Es passions e es amors que se succedissen non auien deishat ena sua vida aguestes nuances successiues deth verd, ja clars, ja ombrius que se nòten enes huelhes qu’an passat er iuèrn, e enes òmes qu’an passat es cinquanta ans.
MISERABLES-IV-WEB	Atau, quan vedec que tot s’auie acabat, que se l’escapaue des mans, que s’esguitlaue, que se perdie, qu’ère ua broma, un corrent d’aigua; quan auec dauant des sòns uelhs aguesta evidéncia terribla: “Un aute qu’ei er objècte deth sòn còr, un aute qu’ei eth desir dera sua vida; qu’a eth sòn amor, e jo non sò que sa pair; jo que ja non existisqui”.
MISERABLES-IV-WEB	Non podec dobtar, quan se didec: “Se’n va dehòra de jo!” Eth dolor qu’experimentèc depassèc es limits de çò de possible.
MISERABLES-IV-WEB	Auer hèt tot çò que hec entà vier a parar en aquerò!
MISERABLES-IV-WEB	Entà non èster arren!
MISERABLES-IV-WEB	Alavetz, coma viem de díder, s’estrementic de cap a pès, en tot revoutar-se: sentec enquiara arraïc des sòns peus que se desvelhaue er egoïsme, qu’eth “jo” quilhaue era sua votz en abisme dera sua conciéncia.
MISERABLES-IV-WEB	Que i a en.honsaments interiors.
MISERABLES-IV-WEB	Era certitud dera desesperacion non penetre en òme sense separar e trincar quauqui elements principaus, que son bèth còp er òme madeish.
MISERABLES-IV-WEB	Eth dolor quan arribe en aguest punt, ditz “que se sauve eth que posque” a totes es fòrces dera consciéncia.
MISERABLES-IV-WEB	Alavetz se verifiquen es crisis fataus, e pòqui gessen d’eres semblables ada eri madeishi e fòrts en déuer.
MISERABLES-IV-WEB	Quan se desborde eth limit deth patiment, se desconcèrte, enquia e tot, era vertut mès imperturbabla.
MISERABLES-IV-WEB	Jean Valjean tornèc a cuélher eth dorsièr, e se convencec de nauèth, estant-se inclinat e coma petrificat sus aqueres quate linhes irrecusables, damb era vista fixa; se formèc en sòn interior ua tau broma, que non semblaue senon que s’esbauçaue tota era sua amna.
MISERABLES-IV-WEB	Examinèc aquera revelacion, a trauèrs der aument que li prestaue eth deliri, damb ua tranquillitat aparenta e terribla; pr’amor qu’era tranquillitat der òme jamès ei mès espaventosa que quan arribe ena heredor dera estatua.
MISERABLES-IV-WEB	Mesurèc eth gran pas qu’eth sòn destin auie balhat sense qu’eth ac sospechèsse; se’n brembèc des sòns temors der ostiu anterior tan hòlaments esbugassadi; arreconeishec eth madeish precipici, damb era diferéncia de qué Jean Valjean non ère ja ena arriba senon en hons.
MISERABLES-IV-WEB	E i auie queigut sense encuedar-se’n.
MISERABLES-IV-WEB	S’auie amortat tota era lum dera sua vida, mentre eth se pensaue veir eth solei.
MISERABLES-IV-WEB	Eth sòn instint non trantalhèc un moment.
MISERABLES-IV-WEB	Amassèc quauques circonstàncies, quauques dates, quauqui rojors e pallitges de Cosette, e se didec: “Qu’ei eth”.
MISERABLES-IV-WEB	Er endonviament der òme desesperat qu’ei ua sòrta d’arc misteriós que tostemp dar ena diana.
MISERABLES-IV-WEB	Dès era sua prumèra suposicion demoraue trapar-se damb Mario: non sabie eth sòn nòm, mès lo coneishie e lo trapèc: descurbic claraments ath hons dera implacabla evocacion deth rebrembe, ath desconeishut rondaire deth Luxembourg, ad aqueth miserable cercaire d’amors, ad aqueth vagabond de novèla, ad aqueth pèc, ad aqueth covard, donques qu’ei ua covardia vier a botar es uelhs enes joenes qu’an ath sòn costat un pair que les estime.
MISERABLES-IV-WEB	Dempús que s’auesse convençut de qué ère eth madeish, Jean Valjean, er òme regenerat, er òme qu’auie trabalhat tant pera sua amna, qu’auie hèt tanti esfòrci entà convertir tota era sua vida, tota era sua misèria e tot eth sòn malastre en amor, campèc ath sòn laguens e vedec un espèctre: er Òdi.
MISERABLES-IV-WEB	Es grani dolors amien en eri madeishi er aclapament; descoratgen; er òme que penetren sent retirar-se quauqua causa.
MISERABLES-IV-WEB	Ena joenesa, era sua visita qu’ei lugubra; mès tard, qu’ei sinistra.
MISERABLES-IV-WEB	Quan era sang ei cauda; quan es peus son neri; quan eth cap ei dret sus eth còs coma era ahlama sus era halha; quan era arròda deth destin a encara lèu tot eth sòn espessor; quan eth còr plen d’amor a encara batècs que pòden renèisher; quan s’a ath dauant temps entà reparar-les; quan encara existissen entada eth totes es hemnes, toti es arridolets, tot er avier e tot er orizon; quan era fòrça dera vida ei completa, s’era desesperacion ei ua causa terribla, qué serà ena vielhesa quan es ans se precipiten cada còp mès esblancossidi en aguesta ora crepusculara que se comencen a descurbir es esteles dera hòssa?
MISERABLES-IV-WEB	Tant que pensaue en tot aquerò, entrèc Santos.
MISERABLES-IV-WEB	Jean Valjean se lheuèc, e li preguntèc:
MISERABLES-IV-WEB	De qui ei aquerò?
MISERABLES-IV-WEB	Vo’n sabetz?
MISERABLES-IV-WEB	Santos, estonada, solet podec díder:
MISERABLES-IV-WEB	Vos shaute?
MISERABLES-IV-WEB	Jean Valjean responec:
MISERABLES-IV-WEB	Non m’auetz dit que son en tot combàter?
MISERABLES-IV-WEB	A!, òc, senhor, contestèc Santos.
MISERABLES-IV-WEB	Entà Sant Merry.
MISERABLES-IV-WEB	Que i a movements maquinaus que vien, a maugrat nòste, deth pensament mès prigond.
MISERABLES-IV-WEB	Solide ar impuls d’un movement d’aguest gènre, que d’eth a penes n’auec consciéncia, Jean Valjean, gessec en carrèr abans des cinc menutes.
MISERABLES-IV-WEB	Amiaue eth cap descaperat; se seiguec en gradon dera pòrta dera sua casa e se metec a escotar.
MISERABLES-IV-WEB	Qu’ère ja de nets.
MISERABLES-IV-WEB	II.- Eth tafurèl enemic des lums.
MISERABLES-IV-WEB	Guaire temps s’estèc atau?
MISERABLES-IV-WEB	Quines sigueren es ondulacions d’aquera tragica meditacion?
MISERABLES-IV-WEB	S’encoratgèc o s’estèc aclapat?
MISERABLES-IV-WEB	S’auie acorbaishat peth dolor enquiar esbauç?
MISERABLES-IV-WEB	Podie lheuar-se encara e emparar-se sus quauqua causa solida ena sua consciéncia?
MISERABLES-IV-WEB	Ne tansevolhe eth ac aurie pogut díder probablaments.
MISERABLES-IV-WEB	Eth carrèr ère desèrt.
MISERABLES-IV-WEB	Quauqui vesins inquiets que tornauen ara prèssa entàs sues cases a penes lo vederen.
MISERABLES-IV-WEB	Enes moments de perilh, cadun guarde solet entada eth.
MISERABLES-IV-WEB	Er alugaire de fanaus venguec, coma tostemp, a alugar eth fanau qu’ère plaçat precisaments dauant dera pòrta numèro 7, e se n’anèc.
MISERABLES-IV-WEB	Qui auesse campat a Jean Valjean, en aquera ombra, non l’aurie creigut viu.
MISERABLES-IV-WEB	Qu’ère seigut en gradon dera pòrta, immobil coma ua estatua de gèu, donques qu’ena desesperacion i a ua cèrta congelacion.
MISERABLES-IV-WEB	S’entenie eth tòc de tòcasenh e quauqui rumors tempestuosi.
MISERABLES-IV-WEB	Ath miei d’aguestes convulsions dera campana que se barrejaue damb era revòuta, eth relòtge de Sant Pau toquèc es onze grèuments, sense prèssa, pr’amor qu’eth tòc de tòcasenh ei er òme, era ora qu’ei Diu.
MISERABLES-IV-WEB	Eth son deth relòtge non costèc cap efècte en Jean Valjean; non se botgèc.
MISERABLES-IV-WEB	Mès ara seguida entenec ua violenta detonacion peth cant des Mercats; ath cap d’ua estona la seguic ua auta encara mès violenta: qu’ère probablaments er atac ara barralha deth carrèr dera Chanvrerie, que segontes auem vist, siguec refusat per Mario.
MISERABLES-IV-WEB	En enténer aguestes dues detonacions, qu’era sua furia semblaue aumentada per estupor dera net, Jean Valjean tremolèc; se lheuèc guardant entath costat qu’auien vengut es detonacions, e dempús queiguec sus eth gradon, crotzèc es braci e joquèc tot doç eth cap enquiath pièch.
MISERABLES-IV-WEB	Alavetz seguic eth sòn tenebrós dialòg damb eth madeish.
MISERABLES-IV-WEB	Còp sec, lheuèc es uelhs, quauquarrés venguie peth carrèr; entenie es passi fòrça apròp; guardèc era lum deth fanau, e peth costat deth carrèr que va entàs archius, descurbic ua figura, livida, alègra e joena.
MISERABLES-IV-WEB	Gavroche venguie d’entrar en carrèr der Òme Armat.
MISERABLES-IV-WEB	Venguie guardant entà naut, coma cercant quauquarren.
MISERABLES-IV-WEB	Vedie perfèctaments a Jean Valjean, mès que non ne hège cas d’eth.
MISERABLES-IV-WEB	Gavroche, dempús de guardar entà naut, guardaue en sòler; caminaue de punta, tocant es pòrtes e es hièstres der embaish: totes qu’èren barradas damb clau e barrolh.
MISERABLES-IV-WEB	Dempús d’auer reconeishut cinc o sies pòrtes barrades d’aguesta sòrta, eth tafurèl arroncilhèc es espatles e didec:
MISERABLES-IV-WEB	Redena!
MISERABLES-IV-WEB	E tornèc a guardar entà naut.
MISERABLES-IV-WEB	Jean Valjean, qu’un moment abans, en aquera situacion que s’estaue, non aurie preguntat ne responut ad arrés, se sentec irresistiblaments ahiscat a parlar ad aqueth gojatet.
MISERABLES-IV-WEB	Mainatge, li didec, qué te cau?
MISERABLES-IV-WEB	Jean Valjean metec era man ena pòcha e treiguec ua moneda de cinc francs.
MISERABLES-IV-WEB	Mès Gavroche qu’apertenguie ara familha des nevères, e que passaue en un viraments de uelhs d’un gèst en aute, acabaue de cuélher ua pèira.
MISERABLES-IV-WEB	Qu’auie vist eth fanau.
MISERABLES-IV-WEB	Tè!, didec.
MISERABLES-IV-WEB	Encara auetz aciu fanaus; qu’ètz fòrça arreculadi, amics.
MISERABLES-IV-WEB	Aquerò qu’ei un desorde.
MISERABLES-IV-WEB	Trinca-me aguest fanau.
MISERABLES-IV-WEB	E li lancèc era pèira, queiguent es veires damb tan tarrabastalh, qu’es vesins, amagadi darrèr des ridèus dera casa deth dauant, cridèren:
MISERABLES-IV-WEB	Que ja ei aciu eth nauanta tres!
MISERABLES-IV-WEB	Eth fanau oscillèc violentaments, e s’amortèc: eth carrèr restèc deth tot ena escurina.
MISERABLES-IV-WEB	Atau ei, vielh carrèr, didec Gavroche; cala-te era casqueta de dormir.
MISERABLES-IV-WEB	E, en tot virar-se entà Jean Valjean: Com cridatz ad aguest monument gigantesc qu’auetz ath finau deth carrèr?
MISERABLES-IV-WEB	Es archius, non ei atau?
MISERABLES-IV-WEB	Me mancauen quauqui tròci d’aguestes colomnes bestiaus entà hèr ua barralha.
MISERABLES-IV-WEB	Jean Valjean s’apressèc a Gavroche.
MISERABLES-IV-WEB	Praubet!, didec a mieja votz, e parlant damb eth madeish: qu’a hame.
MISERABLES-IV-WEB	E li botèc era moneda de cinc francs ena man.
MISERABLES-IV-WEB	Gavroche lheuèc es uelhs estonat dera magnitud d’aquera moneda; la guardèc ena escurina e lo miralhèc era sua blancor.
MISERABLES-IV-WEB	Ciutadan, que me shaute mès trincar es fanaus.
MISERABLES-IV-WEB	As mair?, li preguntèc Jean Valjean.
MISERABLES-IV-WEB	Gavroche responec:
MISERABLES-IV-WEB	Dilhèu mès que vos.
MISERABLES-IV-WEB	Plan, donc, didec Jean Valjean, sauva aguesti sòs entà ta mair.
MISERABLES-IV-WEB	Gavroche se sentec esmoigut.
MISERABLES-IV-WEB	Ath delà se n’auie encuedat de qué er òme que li parlaue non amiaue chapèu, e aquerò l’inspiraue confiança.
MISERABLES-IV-WEB	De vertat non ei aquerò entà que non trinca fanaus?
MISERABLES-IV-WEB	Trinca tot çò que volgues.
MISERABLES-IV-WEB	Qu’ètz tot un òme, didec Gavroche.
MISERABLES-IV-WEB	E se sauvèc eth napoleon ena pòcha.
MISERABLES-IV-WEB	En aumentar-se de man en man era sua confiança, preguntèc:
MISERABLES-IV-WEB	Demoratz en aguest carrèr?
MISERABLES-IV-WEB	Per qué?
MISERABLES-IV-WEB	Me poiríetz mostrar-me eth numèro 7?
MISERABLES-IV-WEB	Entà qué vòs saber eth numèro 7?
MISERABLES-IV-WEB	Eth gojat s’arturèc; cranhèc auer parlat massa, e se metec es dits entre es peus, limitant-se a respóner:
MISERABLES-IV-WEB	Entà sabè’c.
MISERABLES-IV-WEB	Ua sobta idia trauessèc era ment de Jean Valjean: era angónia qu’a moments de luciditat.
MISERABLES-IV-WEB	En tot dirigir-se ath tafurèl li didec:
MISERABLES-IV-WEB	Ès tu que se hè a vier ua carta que sò en tot demorar?
MISERABLES-IV-WEB	Vos?, didec Gavroche.
MISERABLES-IV-WEB	Non ètz ua hemna.
MISERABLES-IV-WEB	Era carta qu’ei entara senhoreta Cosette; non ei vertat?
MISERABLES-IV-WEB	Cosette?, gasulhèc Gavroche.
MISERABLES-IV-WEB	Balha-la-me.
MISERABLES-IV-WEB	Alavetz deuetz saber que vengui dera barralha?
MISERABLES-IV-WEB	Plan que òc, didec Jean Valjean.
MISERABLES-IV-WEB	Gavroche metec era man en ua des sues pòches, e treiguec un papèr damb quate plecs.
MISERABLES-IV-WEB	Dempús hec ua salutacion militara.
MISERABLES-IV-WEB	Per çò que hè ath comunicat, didec, que ven deth govèrn provisionau.
MISERABLES-IV-WEB	Balha-la-me, didec Jean Valjean.
MISERABLES-IV-WEB	Gavroche auie eth papèr ena man per desssús deth sòn cap.
MISERABLES-IV-WEB	Nosati lutam, mès respectam eth sèxe.
MISERABLES-IV-WEB	Balha-la-me.
MISERABLES-IV-WEB	Reauments, seguic Gavroche, me semblatz un bon òme.
MISERABLES-IV-WEB	Balha-la-me rapid.
MISERABLES-IV-WEB	Cuelhetz!
MISERABLES-IV-WEB	E l’autregèc eth papèr a Jean Valjean.
MISERABLES-IV-WEB	Gavroche se quedèc plan satisfèt dempús d’auer endonviat aguest jòc de paraules.
MISERABLES-IV-WEB	Jean Valjean higec:
MISERABLES-IV-WEB	Mos cau amiar era responsa entà Sant Merry?
MISERABLES-IV-WEB	Que haríetz alavetz un pan coma ues òsties.
MISERABLES-IV-WEB	Bona net, ciutadan.
MISERABLES-IV-WEB	E dit aquerò partic, o mielhor dit, volèc coma un audèth escapat, entath lòc qu’auie vengut.
MISERABLES-IV-WEB	Se calèc ena escurina coma se se hesse en era un trauc damb era regda rapiditat d’un projectil.
MISERABLES-IV-WEB	Qu’ère Gavroche que passaue peth carrèr de Chaume.
MISERABLES-IV-WEB	III.- A on se veirà çò que se passèc tant que dormien Cosette e Santos.
MISERABLES-IV-WEB	Jean Valjean entrèc ena sua casa damb era carta de Mario.
MISERABLES-IV-WEB	Pugèc era escala a paupes, satisfèt des tenèbres, coma un ihon qu’amie ja era sua presa, dauric e barrèc doçaments era pòrta, parèc era aurelha entà veir se s’entenie bèth bronit, s’assegurèc de qué, segontes es aparences, Cosette e Santos dormien, despenèc tres o quate aluquets abans d’alugar era lum, autant li tremolaue era man!, donques que i auie quauquarren de panatòri en çò que venguie de hèr.
MISERABLES-IV-WEB	Fin finau, aluguèc era candèla, s’emparèc ena taula, despleguèc eth papèr e liegec.
MISERABLES-IV-WEB	Enes emocions violentes, non se lieg, se hè a cuélher, entà didè’c atau, eth papèr; se sarre coma a ua victima, se cache, se li clauen es ungles dera colèra o dera alegria; se cor enquiath finau, se saute eth començament, era atencion ei febrila; compren en conjunt, pòc mès o mens, çò d’essenciau; s’apodere d’un punt, e tot çò d’aute desapareish.
MISERABLES-IV-WEB	Ena carta de Mario a Cosette, Jean Valjean non vedec qu’aquerò: “…
MISERABLES-IV-WEB	Morisqui; quan lieges aquerò, era mia amna serà ath tòn costat.” En liéger aguestes dues linhes sentec un enlusernament orrible; se quedèc un moment coma estonat deth cambiament d’emocion que se verificaue en eth; guardaue era carta de Mario damb ua sòrta d’estonament embriagador; qu’auie dauant des sòns uelhs aguest esplendor, era mòrt der èsser qu’auie en òdi.
MISERABLES-IV-WEB	Balhèc un fòrt sorriscle interior d’alegria.
MISERABLES-IV-WEB	Tot s’auie acabat.
MISERABLES-IV-WEB	Eth finau arribaue mès lèu de çò que se demoraue.
MISERABLES-IV-WEB	Er èsser que botaue un obstacle ath sòn destin despareishie, e despareishie per eth madeish, liuraments, de bon voler, sense qu’eth auesse hèt arren entà artenhè’c, sense que siguesse eth sòn tòrt “aqueth òme” anaue a morir; dilhèu ja auie mòrt.
MISERABLES-IV-WEB	Aciu comencèc a reflexionar era sua fèbre.
MISERABLES-IV-WEB	Jean Valjean se sentec liure; se traparie de nauèth solet damb Cosette; s’acabaue era concurréncia, començaue er avier.
MISERABLES-IV-WEB	Non li calie hèr que sauvar era carta ena pòcha e Cosette non se’n saberie jamès de çò que l’aurie arribat “ad aqueth òme”.
MISERABLES-IV-WEB	Aguest òme non pòt escapar-se.
MISERABLES-IV-WEB	S’encara non ei mòrt, solide que va a morir.
MISERABLES-IV-WEB	Quina felicitat!” Dempús de dider-se tot aquerò, se metec ombriu; baishèc e piquèc ath portièr.
MISERABLES-IV-WEB	Ath cap d’ua ora, Jean Valjean gessie vestit de garda nacionau e armat.
MISERABLES-IV-WEB	Eth portièr auie trapat aisidaments, en vesiat, damb qué completar eth sòn vestit.
MISERABLES-IV-WEB	Amiaue un fusilh cargat, e ua catochèra plia de cartoches.
MISERABLES-IV-WEB	Se filèc de cap ath Mercat.
MISERABLES-IV-WEB	IV.- Er excès d’afogadura de Gavroche.
MISERABLES-IV-WEB	Mentretant, l’auie arribat ua aventura a Gavroche.
MISERABLES-IV-WEB	Dempús d’auer acalhauat eth fanau deth carrèr de Chaume, arribèc en de Vieilles-Haudriettes, e en non veir “ua amna” credec qu’ère bona escadença d’entonar ua des sues cançons.
MISERABLES-IV-WEB	Eth sòn pas, luenh d’arrecular-se damb era cançon, s’esdegaue.
MISERABLES-IV-WEB	Comencèc, donc, a cantar tant que seguie era hilèra de cases dormides e espaurides, es seguenti vèrsi: Mormolhe un audereth, qu’ager Atala, se n’anèc damb un rus peth maitin.
MISERABLES-IV-WEB	E pera net ditz qu’eth rus entara sua casa se la hec a vier en coche.
MISERABLES-IV-WEB	Es sòns uelhs embelinaires qu’an ua angónia capabla de balhar a Orfila vint malaganes.
MISERABLES-IV-WEB	Encara qu’ei persona qu’en toxicologia non i é qui li tosse.
MISERABLES-IV-WEB	En guardar es mantilhes d’Inés e Petra, era amna desalada s’embolhèc en eres.
MISERABLES-IV-WEB	Vai, quini plecs!
MISERABLES-IV-WEB	Quan er amor lutz entre era ombra, era cara de Dolors pinte de ròses.
MISERABLES-IV-WEB	Jo èster demori deth jardin d’aguestes ròses eth jardinèr.
MISERABLES-IV-WEB	Eth mèn còr volant s’escapèc un dia, tant que Joana dauant deth mirlah s’apraiaue.
MISERABLES-IV-WEB	A on se demore?
MISERABLES-IV-WEB	Creigui que serà Joana era que l’age.
MISERABLES-IV-WEB	Ua serena net guardè a ua estela, la comparè damb tu.
MISERABLES-IV-WEB	Gavroche, ath còp que cantaue, prodigaue era pantomima.
MISERABLES-IV-WEB	Eth gèst qu’ei er accent dera cançon.
MISERABLES-IV-WEB	Eth sòn ròstre, inagotable repertòri de masques, hège gèsti mès convulsius e mès fantastics qu’es boques d’ua tela trincada, en un gran vent.
MISERABLES-IV-WEB	Malerosaments, coma qu’ère solet e ère de nets, non ère ne vist ne visible.
MISERABLES-IV-WEB	Que i a moltes d’aguestes riqueses complètaments perdudes.
MISERABLES-IV-WEB	De pic s’arturèc.
MISERABLES-IV-WEB	Braquem era cançon, se didec.
MISERABLES-IV-WEB	Venguie de distinguir en un uet d’ua pòrta-cochera çò que se cride en pintura un grop, ei a díder, un èsser e ua causa; era causa ère un carriòt de man, e er èsser un auvernhés que dormie ath laguens.
MISERABLES-IV-WEB	Es braci deth carriòt èren apuadi en solèr, e eth cap der auvernhés ena taula deth carriòt.
MISERABLES-IV-WEB	Auie eth còs arropit en aqueth plan inclinat, tocant eth tèrra damb es pès.
MISERABLES-IV-WEB	Gavroche, damb era experiéncia qu’auie des causes d’aguest mon, se’n sabèc qu’ère un embriac.
MISERABLES-IV-WEB	Que deuie èster, plan, quauque mosso de cantoada qu’auie begut massa, e dormie tanben massa.
MISERABLES-IV-WEB	Aquiu se ve, didec Gavroche, entà que servissen es nets d’ostiu.
MISERABLES-IV-WEB	Que s’auie alugat de ressabuda era sua inteligéncia damb aguesta idia: “Aguest carriòt que harà plan bon servici ena nòsta barralha.” Er auvernhés roncaue.
MISERABLES-IV-WEB	Gavroche treiguec suauments eth carriòt peth darrèr, e ar auvernhés peth dauant, ei a díder, pes pès, e en ua menuta, er òme imperturbable, ère estirat en solèr.
MISERABLES-IV-WEB	Eth carriòt qu’ère liure.
MISERABLES-IV-WEB	Gavroche, acostumat a hèr cara as situacions imprevistes, amiaue tostemp totes es causes damb eth: metec era man en pòcha, e treiguec un tròç de papèr e ua punta de creion ròi, panat a quauque hustèr, e escriuec: “Republica francesa.
MISERABLES-IV-WEB	Recebí eth tòn carriòt.” E signèc “Gavroche”.
MISERABLES-IV-WEB	Hèt aquerò, botèc eth papèr ena pòcha deth justet de velot der auvernhés, que seguie roncant, cuelhec eth carriòt, e partic entath Mercat, empossant eth carriòt ath galaup e damb mina de capitada.
MISERABLES-IV-WEB	Aquerò qu’ère perilhós, donques qu’ena Imprimaria Reiau i auie un còs de garda.
MISERABLES-IV-WEB	Gavroche non pensèc en aquerò.
MISERABLES-IV-WEB	Aquera garda la montauen nacionaus des entorns, que se començauen a desvelhar e a lheuar es caps des lhets de campanha.
MISERABLES-IV-WEB	Hège ua ora qu’eth coquin metie en barri eth madeish tapatge qu’un abelhard en ua botelha.
MISERABLES-IV-WEB	Eth cap dera garda l’escotaue, e lo demoraue; qu’ère un òme prudent.
MISERABLES-IV-WEB	Eth sarabat deth carriòt en rodar, aumplic era mida dera expectacion, e determinèc ath sergent a hèr un reconeishement.
MISERABLES-IV-WEB	Eth sergent gausèc gésser dehòra deth còs de garda sense hèr cap de bronit.
MISERABLES-IV-WEB	De pic Gavroche, empossant eth sòn carriòt en moment qu’anaue a desbocar en carrèr de Veilles-Hauriettes, se trapèc cara a cara damb un unifòrme, un chacó, un plumèr e un fusilh.
MISERABLES-IV-WEB	S’arturèc per dusau viatge.
MISERABLES-IV-WEB	Tè!, didec, qu’ei eth; bon dia, orde public.
MISERABLES-IV-WEB	Er estonament de Gavroche qu’ère fòrça brèu e se passaue de seguit.
MISERABLES-IV-WEB	Tà on vas, brigand?
MISERABLES-IV-WEB	Ciutadan, didec Gavroche, encara non vos è cridat propietari.
MISERABLES-IV-WEB	Tà on vas, brigand?
MISERABLES-IV-WEB	Te demani qu’entà on vas, brigand?
MISERABLES-IV-WEB	Gavroche responec:
MISERABLES-IV-WEB	Entà on vas?, entà on vas?, entà on vas, bandit?
MISERABLES-IV-WEB	Gavroche responec:
MISERABLES-IV-WEB	Be ne son de lèges aguestes paraules!
MISERABLES-IV-WEB	Eth sergent calèc era baioneta.
MISERABLES-IV-WEB	Me dideràs, a tot darrèr, entà on vas, miserable?
MISERABLES-IV-WEB	As armes!, cridèc eth sergent.
MISERABLES-IV-WEB	Sauvar-se damb aquerò madeish qu’a estat encausa de perdicion qu’ei plan pròpi des òmes fòrts; Gavroche mesurèc en un virament de uelhs tota era situacion; eth carriòt l’auie comprometut, eth carriòt l’auie de protegir.
MISERABLES-IV-WEB	En moment qu’eth sergent anaue a quèir sus Gavroche, eth carriòt convertit en projectil, e lançat damb fòrça queiguie sus eth, e en tumar-li ath miei deth vrente, lo tiraue capensús en arriuet, ath còp que se disparaue eth sòn fusilh en aire.
MISERABLES-IV-WEB	Ath crit deth sergent gesseren ara prèssa es qu’èren en còs de garda; eth tret siguec seguit d’ua descarga ar edart, dempús d’era carguèren es fusilhs, e comencèren de nauèth eth huec.
MISERABLES-IV-WEB	Se tardèc eth huec ar aire un bon quart d’ora, e aucic quauqui veires.
MISERABLES-IV-WEB	Mentretant, Gavroche, qu’auie hèt repè corrent, se posèc cinc o sies carrèrs mès enlà, e se seiguec sufocat ena pèira d’ua cantoada des Mainatges Ròis.
MISERABLES-IV-WEB	Aquiu parèc era aurelha.
MISERABLES-IV-WEB	Dempús d’auer repausat un moment, se virèc entath lòc a on s’entenie eth huec, lheuèc era man quèrra ara nautada deth nas, e la separèc tres còps entà dauant, en tot picar-se damb era man dreta en cogòt; gèst sobeiran qu’era coquinharia parisenca a condensat tota era ironia francesa, e qu’ei reauments eficaç, donques que s’a tardat miei sègle.
MISERABLES-IV-WEB	Ua amara reflexion trebolèc aguesta alegria.
MISERABLES-IV-WEB	S’aumens arribi a temps ena barralha!
MISERABLES-IV-WEB	Alavetz seguic era sua carrera.
MISERABLES-IV-WEB	E didec corrent:
MISERABLES-IV-WEB	A!, A on èra jo?
MISERABLES-IV-WEB	E tornèc a entonar era sua cançon, passant ara prèssa pes carrèrs, e hòraviant-se enes tenèbres aguesti vèrsi: Mès coma que i a Bastilhes e d’autes presons.
MISERABLES-IV-WEB	Que visca eth pòble!
MISERABLES-IV-WEB	E eu se en.honse eth vielh mon, roïnós e lèg.
MISERABLES-IV-WEB	Carles Diez a partit en veir era arridalha d’aguest pòble qu’unanime li dec un fiulet.
MISERABLES-IV-WEB	Que servisque d’exemple, e que se hèsque ath nòste gust quan fiulem.
MISERABLES-IV-WEB	Era alarma deth còs de garda non deishèc d’auer un resultat.
MISERABLES-IV-WEB	Eth carriòt siguec conquistat, e er embriac hèt presoèr.
MISERABLES-IV-WEB	Eth prumèr se botèc en ua lenhera; eth dusau siguec dempús perseguit dauant d’un conselh de guèrra coma complice.
MISERABLES-IV-WEB	Eth ministèri public d’alavetz balhèc espròves en aguestes circonstàncies dera sua infatigabla afogadura pera defensa dera societat.
ERA-ISLA-DETH-TRESOR-WEB	Que m’a estat impossible refusar es repetides instàncies qu’eth Cavalièr Trelawney, eth Doctor Livesey e d’auti molti senhors m’an hèt entà qu’escriuessa era istorìa complèta e damb totes es circonstàncies dera Isla deth Tresòr.
ERA-ISLA-DETH-TRESOR-WEB	Me vau, donc, a méter ara òbra en tot condà’c tot, dera alfa enquiara omega, sense deishar-me arren en tintèr, exceptat era determinacion geografica dera isla, e aquerò solet pr’amor que ne sò solide fòrça de qué encara i a en era un tresòr non descubèrt.
ERA-ISLA-DETH-TRESOR-WEB	Cuelhi era pluma en an de gràcia 17… e hèsqui repè enquiara epòca qu’eth mèn pair auie encara er ostau der “Almirant Benbow”, e enquiath dia que per prumèr viatge venguec a lotjar-se en eth aqueth vielh marinèr de tèsta bronzinada e adobada pes elements, damb era sua grana e visibla creta.
ERA-ISLA-DETH-TRESOR-WEB	Encara m’en brembi coma s’auesse estat ager: arribèc ena pòrta der ostau estudiant eth sòn aspècte damb tota era atencion, seguit pera sua valisa que un aute amiaue ath sòn darrèr en un carret de man.
ERA-ISLA-DETH-TRESOR-WEB	Qu’ère un òme naut, fòrt, pesant, damb un mercat color brun, coma d’aueràs.
ERA-ISLA-DETH-TRESOR-WEB	Era sua trena o coeta enquitranada queiguie sus es espatles dera sua bric neta blòda marina.
ERA-ISLA-DETH-TRESOR-WEB	Es sues mans encoissinades, esbocinades e plies de cretes mostrauen es extremitats d’ues ungles trincades e neres.
ERA-ISLA-DETH-TRESOR-WEB	E eth sòn ròstre brun amiaue en ua caròla ua creta grana d’espada, lorda e d’ua color blancosa, e ère livid e repugnant.
ERA-ISLA-DETH-TRESOR-WEB	Encara me’n brembi quan passejaue era sua guardada escrutaira ath torn deth cubèrt, fiulant mentre examinaue e estarnant-se, de seguit, en aquera anciana cançon marina que tan soent l’entení cantar dempús:
ERA-ISLA-DETH-TRESOR-WEB	Quan semblèc satisfèt deth sòn examen piquèc ena pòrta damb un petit baston, ua sòrta d’estaca qu’amiaue ena man, e quan acodic eth mèn pair, li demanèc còp sec un veire de ròm.
ERA-ISLA-DETH-TRESOR-WEB	Dempús de qué l’ac auessen aufrit lo saborèc lenta e pausadament, coma un ancian tastador, en tot saborejar-lo damb delèri e sense deishar de calar alternatiuament era guardada, ja enes arròques, ja ena ensenha der ostau.
ERA-ISLA-DETH-TRESOR-WEB	Molti parroquians, patron?
ERA-ISLA-DETH-TRESOR-WEB	Non, li responec eth mèn pair, pòca clientèla, çò qu’ei fòrça pejor.
ERA-ISLA-DETH-TRESOR-WEB	Plan, donc, didec eth, alavetz aguesta qu’ei era cabina que me cau.
ERA-ISLA-DETH-TRESOR-WEB	Que pensi ancorar aciu un temps.
ERA-ISLA-DETH-TRESOR-WEB	E dempús seguic: jo que sò un òme fòrça simple; tot çò que me cau ei ròm, ueus e heda e aquera nautada que se ve aquiu pr’amor de campar es embarcacions.
ERA-ISLA-DETH-TRESOR-WEB	Voletz saber se com m’auetz de cridar?, cridatz-me Capitan.
ERA-ISLA-DETH-TRESOR-WEB	En díder aquerò lancèc tres o quate monedes d’aur en lumedan e higec damb un ton de vantaria e ua guardada tant orgulhosa coma era d’un vertadèr Capitan: avertitz-me quan s’acabe aquerò!
ERA-ISLA-DETH-TRESOR-WEB	E era vertat ei que, encara qu’era sua vestimenta non predispausaue a favor sòn, e encara mens eth sòn lenguatge rude, non auie en absolut era mina d’un trufaire, senon que mèsalèu se retiraue a un marinèr, a un mèstre d’embarcacion acostumat a que se l’aubedisse coma Capitan.
ERA-ISLA-DETH-TRESOR-WEB	Eth gojat qu’amiaue eth carret mos referic qu’era pòsta o car de corrèu l’auie deishat era vesilha peth maitin en ostau deth “Royal George”, qu’aquiu s’informèc de quini ostaus i auie ath long dera còsta, e qu’en auer entenut segurament boni infòrmes deth nòste, e auent-se descrit coma de pòca concurréncia, l’auie alistat preferenciaument per dauant des auti, entara sua residéncia.
ERA-ISLA-DETH-TRESOR-WEB	Aquerò siguec tot çò que podérem saber sus eth nòste òste.
ERA-ISLA-DETH-TRESOR-WEB	Eth Capitan ère normaument un òme de pòques paraules.
ERA-ISLA-DETH-TRESOR-WEB	Se passaue tot eth dia, o vagant pes arribes dera caleta, o per dessús des arròques, damb un telescòpi long o alongavistes marin.
ERA-ISLA-DETH-TRESOR-WEB	Pes nets se botaue en un cornèr dera sala, apròp deth huec e se tenguie a béuer ròm e aigua damb totes es sues fòrces.
ERA-ISLA-DETH-TRESOR-WEB	Era màger part des viatges non volie respóner quan se li parlaue: se contentaue damb tachar sus eth que li dirigie era paraula ua guardada rapida e capinauta, e deishaue escapar deth sòn nas ua bohada que formaue ena atmosfèra, près dera sua cara, ua broma de bugàs espés.
ERA-ISLA-DETH-TRESOR-WEB	Es dera casa e es nòsti amics e clients ordinaris lèu arribèrem ena conclusion de non hèr-li cabau.
ERA-ISLA-DETH-TRESOR-WEB	Dia darrèr dia, quan arribaue en ostau, tornant des sues vagabondes excursions, preguntaue invariablament se non s’auien vist marinèrs que trauessèssen eth camin.
ERA-ISLA-DETH-TRESOR-WEB	Ara prumeria mos semblèc qu’era manca de camarades que li hessen companhia ère çò que l’obligaue a hèr aguesta constanta pregunta; dempús vedérem que çò que sajaue de hèr ère evitar- les.
ERA-ISLA-DETH-TRESOR-WEB	Quan quauque marinèr s’arturaue en ostau, coma ac hègen alavetz e ac hèn encara es que seguissen eth camin dera còsta entà Bristol, eth Capitan l’examinaue a trauèrs des cortines dera pòrta, abans d’entrar ena sala, e ja se sabie que, quan se presentaue eth tau concurrent, eth s’estaue invariablament mut coma ua carpa.
ERA-ISLA-DETH-TRESOR-WEB	Entà jo, totun, non i auie guaire mistèri ne secret enes sues alarmes, qu’en eres auia jo ua cèrta participacion.
ERA-ISLA-DETH-TRESOR-WEB	Un dia m’auie cridat a despart e sigillosament m’auie prometut balhar-me ua pèça de quate pennys eth prumèr dia de cada mes damb era soleta condicion de qué siguessa ara demora, e l’avertissa, en madeish moment que desnishèssa era aparicion “d’un marinèr damb ua soleta cama”.
ERA-ISLA-DETH-TRESOR-WEB	Soent, ça que la, quan eth dia prumèr deth mes anaua jo a reclamar era mia sodada prometuda, non me balhaue mès responsa qu’era acostumada e formidabla bohada deth nas e tachar es sòns uelhs anujadi enes mèns, en tot obligar-me a baishar-les.
ERA-ISLA-DETH-TRESOR-WEB	Que me serie impossible condar enquia quin punt aguest demorat personatge trebolaue e entristie eth mèn sòn.
ERA-ISLA-DETH-TRESOR-WEB	Pendent es nets tempestuoses, quan eth vent hège estrementir es quate cantons dera nòsta casa e quan era marèa bramaue lançant es sues ondades ath long dera caleta e sus es abruptes malhs, jo lo vedia apareisher-me en sauneis de mil manères desparières e damb mil expressions diaboliques.
ERA-ISLA-DETH-TRESOR-WEB	Ja ère era cama bracada enquiath jolh, ja desarticulada dera anca; ja se m’apareishie coma ua espècia de creatura monstruosa que jamès auie auut qu’ua soleta cama, e aguesta d’ua forma indescriptibla.
ERA-ISLA-DETH-TRESOR-WEB	En d’autes escadences lo vedia sautar e córrer e perseguir-me pes trencades e barralhes, çò que constituie, cèrtament, eth pejor de toti es mèns mausòns.
ERA-ISLA-DETH-TRESOR-WEB	Qu’ei vertat, donc, que jo pagaua a fòrça naut prètz era mia prauba sodada mensuau de quate pennys, damb aqueres visions abominables.
ERA-ISLA-DETH-TRESOR-WEB	Mès s’ei vertat que tau ère eth mèn terror a prepaus deth marinèr d’ua soleta cama, tanben ei vertat que, per çò que hè ath Capitan madeish, l’auia jo mens pòur que quinsevolh aute des que lo coneishien.
ERA-ISLA-DETH-TRESOR-WEB	Que i auie bèra net que se permetie cuélher fòrça mès ròm qu’eth que rasonablament podie tolerar eth sòn cap.
ERA-ISLA-DETH-TRESOR-WEB	Alavetz se lo vedie sèir e entonar es sues sauvatges e pervèrses cançons marinères que ja arrés ne hège cabau.
ERA-ISLA-DETH-TRESOR-WEB	Mès a viatges se l’acodie demanar veires entà toti e forçaue ath sòn timid e tremolós auditòri a escotar es sues patibulàrias istòries o a formar un còr entàs sues sinistres cançons.
ERA-ISLA-DETH-TRESOR-WEB	Soent entenia jo ara casa sancera estrementir-se damb aqueth estriuet:
ERA-ISLA-DETH-TRESOR-WEB	A viatges picaue bruscament damb era sua encoissinada man sus era taula pr’amor de hèr carar as assistents; d’auti còps, se deishaue anar entà ua exaltacion de colèra sauvatge dauant dera mendre pregunta e en d’autes circonstàncies li costaue eth madeish efècte eth hèt de qué arrés se li dirigisse, pr’amor que didie qu’era concurréncia non ère atentiua ara sua narracion.
ERA-ISLA-DETH-TRESOR-WEB	De cap des manères aurie eth permetut que cap amna neishuda auesse abandonat er ostau enquia que, en tot senter-se ja totafèt embriac e somnolent eth madeish, se n’anaue trantalhant a estirar-se sus era sua jaça.
ERA-ISLA-DETH-TRESOR-WEB	Es sòns condes e narracions ère çò qu’ara gent l’espaurie mès que tot.
ERA-ISLA-DETH-TRESOR-WEB	Qu’èren istòries òrres, plan; istòries de penjadi, castigs barbars coma eth cridat “passeg pera taula”e temeroses tempèstes en mar e eth Pas de Tortugues e sauvatges hètes e abruptes paratges en Mar Caribe e en tèrra fèrma.
ERA-ISLA-DETH-TRESOR-WEB	Segons es sues narracions deuec passar era vida sancera entre es òmes mès pervèrsi que Diu a permetut que crotzen es mars; e eth lenguatge que tenguie entà condar totes es sues istòries desengustaue ad aqueth auditòri de campanhards, lèu tant coma es crims espaventosi que descriuie en eth.
ERA-ISLA-DETH-TRESOR-WEB	Era gent comencèren a auer-li ua pòur atròça, mès, de man en man, segons posqui jo ara brembar-me’n, ja començaue a agradar-les era sua preséncia.
ERA-ISLA-DETH-TRESOR-WEB	Pr’amor que, de vertat, eth Capitan ère ua hònt de precioses emocions, ath miei d’aquera quieta e tranquilla vida deth camp.
ERA-ISLA-DETH-TRESOR-WEB	Quauqui uns des mès joeni des nòsti vesins non l’estauviauen ja era sua admiracion, en tot cridar-lo coma un vertadèr lop marin, un tiburon legitim e d’auti nòms parièrs, en tot híger qu’òmes dera sua classa son precisament es que hèn qu’eth nòm d’Anglatèrra sigue temut e respectat sus er ocean.
ERA-ISLA-DETH-TRESOR-WEB	Mès tanben, de bèra manèra, non deishaue de hèr-mos a vier de man en man era roïna; pr’amor qu’era sua estança s’alongaue ena nòsta casa de setmana en setmana, e dempús d’un mes darrèr der aute, ja es monedes d’aur qu’auien estat mès que desirades, sense qu’eth mèn pair auesse era animositat de persutar massa entà que renauisse era sua exibicion, non arribauen.
ERA-ISLA-DETH-TRESOR-WEB	Se bèth còp se permetie indicar bèra causa, eth Capitan rebohaue peth trauc deth sòn nas d’ua manèra tan formidabla que lèu se podie díder que bramaue e damb era sua herotja guardada hège enlà ath mèn pair dera cramba.
ERA-ISLA-DETH-TRESOR-WEB	Jo que lo vedí, soent, dempús de taus repotecs, retortilhar-se es mans desesperadament e ne sò segur de qué, er engüeg e eth terror en que se dividien era sua existéncia contribuiren de manèra grana a accelerar era sua anticipada e malerosa mòrt.
ERA-ISLA-DETH-TRESOR-WEB	Pendent tot eth temps que s’estèc entre nosati eth Capitan non hec eth mendre cambi ena sua vestimenta, se non siguesse un còp que se crompèc un parelh de mieges, en tot profitar eth pas, per edart, d’un quincalhèr.
ERA-ISLA-DETH-TRESOR-WEB	En auer-se queigut ua des ales deth sòn chapèu, non se tenguec a botar en sòn primitiu lòc aqueth pendolh qu’ère entada eth ua grana moléstia, mès que mès, quan hège vent.
ERA-ISLA-DETH-TRESOR-WEB	Me’n brembi encara dera sua miserabla aparença deth sòn gipon qu’adobaue, eth en persona, naut en sòn quarto e que, abans de morir, non ère ja ua auta causa que pedaci.
ERA-ISLA-DETH-TRESOR-WEB	Jamès escriuec ne recebec cap carta, ne se dignaue parlar ad arrés que non siguesse as vesins qu’eth coneishie coma taus, e enquia e tot ad aguesti ac hège solet quan borien en sòn cap es esperits deth ròm.
ERA-ISLA-DETH-TRESOR-WEB	Per çò d’eth gran còfre d’a bòrd, degun de nosati auie artenhut veder-lo dubèrt.
ERA-ISLA-DETH-TRESOR-WEB	Sonque un viatge patic un vertadèr anuèg, que se passèc pòc abans deth sòn trist finau, en temps qu’era santat deth mèn pair ja queiguie per un penent, qu’acabèc per hèr-lo-se a vier ena hòssa.
ERA-ISLA-DETH-TRESOR-WEB	Eth Doctor Livesey venguec un còp damb un cèrt retard, pera tarde, damb era fin de veir ath sòn malaut; cuelhec ua leugèra parva que l’aufric era mia mair e entrèc de seguit ena sala, entà humar-se un cigar, mentre l’amiauen eth sòn shivau des deth pòble, pr’amor qu’en ostau non auíem lòc entà bèsties ne cavalaries.
ERA-ISLA-DETH-TRESOR-WEB	Jo venguí ath sòn darrèr e me’n brembi d’auer vist eth contrast qu’aufric as mèns uelhs aqueth Doctor fin e elegant, de cabeladura empovassada, tan blanca coma era nhèu, de plan viui uelhs neri e manères agradiues e amables, damb aqueri pòcvaus deth camp; e mès que mès damb eth lord, enòrme e repugnant espantaudèths de pirata deth nòste ostau, que se vedie seigut en sòn cornèr de costum, pro auançat ja en aquera ora ena sua embriaguesa diadèra, e recargant es sòns braci musculosi sus era taula.
ERA-ISLA-DETH-TRESOR-WEB	Còp sec eth nòste òste comencèc a cantar era cançon:
ERA-ISLA-DETH-TRESOR-WEB	Son quinze, jo, a!, a!
ERA-ISLA-DETH-TRESOR-WEB	Ara prumeria m’auia jo imaginat qu’eth còfre deth mòrt qu’eth cantaue ère probablament aquera gran mala sua que sauvaue naut en sòn quarto de dauant dera casa, e aguest pensament non auie deishat de barrejar-se confusament enes mèns mausòns damb era figura deth demorat marinèr d’ua soleta cama.
ERA-ISLA-DETH-TRESOR-WEB	Mès quan arribèc çò qu’ara condi, ja toti auíem deishat d’autrejar era mès petita atencion ar estranh cant deth nòste òme que, damb era excepcion deth Doctor Levesey, non ère ja nau entad arrés.
ERA-ISLA-DETH-TRESOR-WEB	Que podí veir, totun, qu’ath Doctor non li costaue cap efècte agradiu, donques que lo vedí tachar es uelhs pendent un moment, damb ua mina de gran desengust, entath Capitan, abans de començar ua convèrsa damb eth vielh Taylor, eth jardinèr, ua naua garison entàs afeccions reumatiques.
ERA-ISLA-DETH-TRESOR-WEB	Mentretant, eth Capitan semblaue alegrar-se dera sua pròpria musica, d’ua manèra graduau, enquia qu’acabèc fotent un còp damb era man sus era taula d’aquera manèra brusca e autoritària que toti nosati sabíem pro ben que volie díder: “Silenci!” Totes es votzes carèren ath còp, coma per encantament, exceptat era deth Doctor Livesey que seguic parlant imperturbable clara e agradiuament, interromput solet pes vigoroses shurlades que hège ath sòn cigar cada dues o tres paraules.
ERA-ISLA-DETH-TRESOR-WEB	Eth Capitan lo guardèc fixament pendent un moment, tornèc a picar sus era taula, li fotèc ua naua guardada mès terribla encara, e acabèc per cridar, damb un vulgar e grossièr renec:
ERA-ISLA-DETH-TRESOR-WEB	Silenci, aquiu, es der entre-pònt!
ERA-ISLA-DETH-TRESOR-WEB	Non vos responerè a vos qu’ua causa, didec eth Doctor, e ei que se seguitz beuent ròm coma enquia ara, lèu eth mon se veirà liure d’ua ben hastigosa mala bèstia.
ERA-ISLA-DETH-TRESOR-WEB	Que serie inutil sajar de descríuer era furia que s’apoderèc deth vielh en escotar aquerò.
ERA-ISLA-DETH-TRESOR-WEB	Se metec de pès en un bot, treiguec e dauric un cotèth marin de gran mida e balancejant- lo dubèrt sus eth paumet dera man menaçaue clauar ath Doctor contra era paret.
ERA-ISLA-DETH-TRESOR-WEB	Eth Doctor non hec eth mès leugèr movement.
ERA-ISLA-DETH-TRESOR-WEB	Li tornèc a parlar de nauèth, madeish qu’abans, per dessús des sues espatles e damb eth madeish ton de votz, encara qu’un shinhau mès naut pr’amor de qu’ac entenessen toti es assistents, mès damb era mès perfècta cauma e serenitat:
ERA-ISLA-DETH-TRESOR-WEB	I auec dempús un combat de guardades entre es dus, mès lèu eth Capitan li calèc render- se, sauvèc era sua arma e tornèc en sòn sèti romegant coma un gosset qu’a estat nhacat.
ERA-ISLA-DETH-TRESOR-WEB	E ara amic, seguic eth Doctor, deth moment que me cònste era preséncia d’un òme coma vos en mèn districte, podetz èster segur de qué ne de dia ne de nets vos deisharàn de uelh.
ERA-ISLA-DETH-TRESOR-WEB	Jo que non sò solet un mètge, sò tanben un magistrat; atau, donc, se m’arribe a jo era quèisha mès insignificanta contra vos, encara que non sigue mès que per un trait de grossieretat coma eth d’guesta net, ja saberè cuélher es mesures avientes entà que vos agarren e vos hèsquen enlà deth país.
ERA-ISLA-DETH-TRESOR-WEB	Que ja ei pro damb aquerò.
ERA-ISLA-DETH-TRESOR-WEB	Ara seguida arribèc ena pòrta era cavaladura, e eth Doctor Livesey partic en era de seguit.
ERA-ISLA-DETH-TRESOR-WEB	Mès eth Capitan s’estèc pacific aquera net e enquia e tot moltes autes des nets que vengueren.
ERA-ISLA-DETH-TRESOR-WEB	Pòc temps dempús de çò condat en capitol precedent, arribèc eth prumèr des eveniments misteriosi que mos desliurèren, fin finau, deth Capitan, encara que non des sòns negòcis, coma lèu ac veiràn es que seguisquen liegent.
ERA-ISLA-DETH-TRESOR-WEB	Corrie, alavetz, un iuèrn cru e hered, damb longues e terribles gelades, e granes tronades.
ERA-ISLA-DETH-TRESOR-WEB	Eth mèn praube pair seguie empejorant de dia en dia, enquiath punt de qué ja se vedie clarament era pòca probabilitat de qué arribèsse a veir ua naua primauera.
ERA-ISLA-DETH-TRESOR-WEB	Eth maneg der ostau auie queigut totafèt enes mans dera mia mair e enes mies, e ambdús auíem massa causes entà hèr damb eth, entà qu’auéssem temps de parar massa atencion sus eth nòste desagradiu òste.
ERA-ISLA-DETH-TRESOR-WEB	Qu’ère un hered e desplasent maitin deth mes de Hereuèr (fòrça d’ora encara), era caleta, caperada tota d’arrrosada, apareishie grisa e blancosa, mentre qu’era marèa pujaue, lecant doçament es pèires dera plaja, e eth solei, plan baish encara, a penes tocaue es cims des ticolets e ludie aquiu mès luenh, enes confinhs der ocean.
ERA-ISLA-DETH-TRESOR-WEB	Eth Capitan s’auie lheuat plan mès d’ora que de costum e s’auie filat de cap ara plaja, damb era sua sòrta de simitarra, penjant jos es pelhòts amples dera sua vielha blòda marina, eth sòn alongavistes dejós deth braç e eth sòn chapèu inclinat entà darrèr sus eth cap.
ERA-ISLA-DETH-TRESOR-WEB	Encara me semble que veigui era sua respiracion, suspenuda en forma d’ua broma de hum, peth camin qu’anaue recorrent a longues camalhardades, e encara m’en brembi qu’eth darrèr son qu’entení d’eth quan se perdèc darrèr dera gran arròca, siguec ua gran bohada d’indignacion, coma s’encara remenèsse ena sua animositat eth rebrembe desagradiu dera scèna damb eth Doctor Livesey.
ERA-ISLA-DETH-TRESOR-WEB	Plan, donc, era mia mair ère alavetz damb eth mèn pair ena sua cramba e jo me tenguia a parar era taula entath dinar, mentre tornaue eth Capitan, quan de ressabuda se dauric era pòrta dera sala e entrèc en era un òme que jo non auia vist enquia alavetz.
ERA-ISLA-DETH-TRESOR-WEB	Qu’ère aguest un individú palle e arraulit, qu’ara sua man quèrra li mancauen dus dits e que, encara qu’amiaue tanben era sua espada ena cintura, non auie, ça que la, er aspècte d’un òme perilhós.
ERA-ISLA-DETH-TRESOR-WEB	Jo tostemp qu’èra ara demora de marinèrs d’ua soleta cama, o de dues, mès eth que venguie de campar ère entà jo un enigma.
ERA-ISLA-DETH-TRESOR-WEB	Que non auie era mina d’un vertadèr marinèr e totun aquerò auie en eth sabi pas qué de gent de mar.
ERA-ISLA-DETH-TRESOR-WEB	Li preguntè, plan que òc, en qué podia servir-lo e eth me responec que desiraue préner un shinhau de ròm, mès a penes gesssí dera sala ara cèrca de çò que me demanaue se seiguec en ua des taules en tot convidar-me a que m’apressèssa ada eth.
ERA-ISLA-DETH-TRESOR-WEB	Jo me posè en lòc qu’era sua indicacion m’auie cuelhut, amiant ena mia man un tovalhon.
ERA-ISLA-DETH-TRESOR-WEB	Vene, gojat, me repetic, aprèssa-te un shinhau mès.
ERA-ISLA-DETH-TRESOR-WEB	Jo hi un pas entada eth.
ERA-ISLA-DETH-TRESOR-WEB	Qu’ei entath mèn camarada Bill qu’as parat aguesta taula?
ERA-ISLA-DETH-TRESOR-WEB	Qu’ei aquerò, repliquèc eth, eth mèn camarada Bill madeish pòt èster cridat Capitan, que non.
ERA-ISLA-DETH-TRESOR-WEB	Qu’a ua creta en ua caròla e ues formes agradiues, plan sues, quan ei embriac.
ERA-ISLA-DETH-TRESOR-WEB	Coma indicacions, donc… qué mès?…
ERA-ISLA-DETH-TRESOR-WEB	Te torni a díder qu’eth tòn Capitan a ua creta en ua caròla… e se vòs mès, te diderè qu’aguesta caròla ei era dreta…
ERA-ISLA-DETH-TRESOR-WEB	A, plan!
ERA-ISLA-DETH-TRESOR-WEB	Que ja ac auia dit jo…
ERA-ISLA-DETH-TRESOR-WEB	Atau, donc, eth mèn camarada Bill ei aciu en aguesta casa?
ERA-ISLA-DETH-TRESOR-WEB	Ara qu’ei per dehòra, li responí jo; ei en tot passejar.
ERA-ISLA-DETH-TRESOR-WEB	Per a on se n’a anat, gojat?
ERA-ISLA-DETH-TRESOR-WEB	Senhalè jo alavetz era direccion dera arròca, en tot dider-li qu’eth Capitan non se tardarie en tornar; responí a quauqua auta des sues preguntes e eth alavetz higec:
ERA-ISLA-DETH-TRESOR-WEB	Era expression dera sua cara, en díder aquerò, non auie arren d’agradiu, e jo auia es mies rasons entà pensar qu’aqueth estranh s’enganhaue, supausant que credessa çò que didie.
ERA-ISLA-DETH-TRESOR-WEB	Mès, a tot darrèr, pensè qu’aquerò non ère ua causa mia, ath delà que tanpòc ère bric aisit cuélher ua decision.
ERA-ISLA-DETH-TRESOR-WEB	Eth nauèth vengut se tenguie en tot amagar-se darrèr dera pòrta interiora dera pòrta der ostau, guardant de reuelh ar entorn deth sòn amagader, coma un gat qu’ei ara demora d’un arrat.
ERA-ISLA-DETH-TRESOR-WEB	Un còp, gessí jo dehòra entath camin, mès eth me manèc vier entà laguens de seguit e coma que non l’aubedia tan lèu coma eth volie, un cambiament brusc e espaventós se formèc en sòn ròstre arraulit, e me repetic era sua orde en tot acompanhar-la d’un renec que me hec sautar.
ERA-ISLA-DETH-TRESOR-WEB	Tan lèu coma siguí de nauèth laguens, cuelhec eth era sua prumèra actitud, miei amanhagadora, miei burlesca, me hec un copet ena espatla e didec:
ERA-ISLA-DETH-TRESOR-WEB	Au, gojat, tu qu’ès ua brava persona, sonque t’è volut espaurir de trufaria.
ERA-ISLA-DETH-TRESOR-WEB	Jo qu’è un hilh dera tua edat, higec, que se te retire fòrça, e t’asseguri que ja ei eth er orgulh deth mèn art.
ERA-ISLA-DETH-TRESOR-WEB	Mès ua causa importanta entàs gojats ei era disciplina… fòrça disciplina.
ERA-ISLA-DETH-TRESOR-WEB	Guarda, se bèth còp auesses navegat damb Bill, solide que t’auries quedat aquiu, demorant que te parlèssen per dusau viatge; ja te digui jo que non.
ERA-ISLA-DETH-TRESOR-WEB	Jamès Bill a obrat de ua auta manèra, ne degun des qu’an navegat damb eth.
ERA-ISLA-DETH-TRESOR-WEB	Ara plan, que non m’enganhi, aquiu vie eth camarada Bill damb eth sòn alongavistes jos eth braç, benedit sigue eth sòn vielh art que me permet arreconeisher-lo.
ERA-ISLA-DETH-TRESOR-WEB	Que sigue en ora bona: tu e jo, gojat, anem-mo’n aquiu darrèr, ena sala, e mos amagaram darrèr dera pòrta entà balhar-li a Bill ua petita suspresa, e benedit sigue de nauèth eth sòn art un e mil còps!
ERA-ISLA-DETH-TRESOR-WEB	En díder aquerò, eth mèn òme arreculèc damb jo entara sala e me botèc ath sòn darrèr, en cornèr, de tau sòrta qu’a ambdús mos amagaue era pòrta dubèrta.
ERA-ISLA-DETH-TRESOR-WEB	Jo qu’èra reaument espaurit e alarmat, coma se pòt pensar, e s’ahigie moltes causes as mèns temors veir qu’aqueth nau personatge tanpòc ère deth tot tranquil.
ERA-ISLA-DETH-TRESOR-WEB	A tot darrrèr entrèc eth Capitan, possèc era pòrta ath sòn darrèr, sense guardar a quèrra o dreta, e se n’anèc tot dret, a trauèrs deth quarto, entà on lo demoraue eth dinar.
ERA-ISLA-DETH-TRESOR-WEB	Alavetz eth mèn òme prononcièc, damb ua votz que me semblèc que s’esforçaue a èster ueda e coma de campana, aguesta soleta paraula:
ERA-ISLA-DETH-TRESOR-WEB	Bill!
ERA-ISLA-DETH-TRESOR-WEB	Eth Capitan se virèc rapidament sus es sòns talons e s’acarèc a nosati.
ERA-ISLA-DETH-TRESOR-WEB	Tot çò qu’auie de brun en sòn ròstre auie despareishut en aqueth moment e enquia e tot eth sòn nas aufrie ua mina de lividesa bluenca.
ERA-ISLA-DETH-TRESOR-WEB	Qu’auie tota era aparença d’un òme que ve a un espèctre, o ath madeish diable, o bèra causa pejor, s’ei qu’existís, e, credetz-me, sentí pietat d’eth, en veder-lo, en un solet instant, botar-se tan vielh e tan malaut.
ERA-ISLA-DETH-TRESOR-WEB	Vene aciu, Bill, tu me coneishes ben.
ERA-ISLA-DETH-TRESOR-WEB	Eth Capitan exclamèc alavetz damb ua sòrta d’alendada penibla:
ERA-ISLA-DETH-TRESOR-WEB	Black Dog!
ERA-ISLA-DETH-TRESOR-WEB	Plan que òc, qui auie d’èster senon eth?, repliquèc er aute, començant a senter-se un shinhau mès tranquil.
ERA-ISLA-DETH-TRESOR-WEB	Black Dog, òc, que, madeish qu’abans, vie aciu, en ostau “Almirant Benbow” entà saludar ath sòn vielh camarada Billy.
ERA-ISLA-DETH-TRESOR-WEB	A, Bill, Bill, guaires causes auem vist amassa, nosati dus, des dera epòca que perdí aguesti dus “ganchos”!
ERA-ISLA-DETH-TRESOR-WEB	Pro veigui qu’ès eth madeish, repliquèc Black Dog; qu’as rason, Bill, qu’as rason.Vau a préner un veire de ròm que me harà a vier aguest brave gojat que tan estimi ara; de seguit mos seiram, se tu vòs, e parlaram damb confiança coma dus boni camarades qu’èm.
ERA-ISLA-DETH-TRESOR-WEB	Quan jo tornè damb eth ròm ja es dus s’auien seigut en cada ua des puntes dera taula qu’anaue a dinar eth Capitan.
ERA-ISLA-DETH-TRESOR-WEB	Black Dog s’auie quedat mès apròp dera pòrta e se lo vedie seigut de costat, de sòrta que podesse auer un uelh sus eth sòn ancian camarada, e er aute, segons me semblèc, sus era sua retirada liura.
ERA-ISLA-DETH-TRESOR-WEB	Me didec adiu dempús, en tot ordenar-me que deishèssa era pòrta dubèrta de land en land, e higec:
ERA-ISLA-DETH-TRESOR-WEB	Arren d’espiar peth trauc deth pan, gojat, comprenes?
ERA-ISLA-DETH-TRESOR-WEB	Jo non hi arren mès que deishar-les solets e retirar-me ena cantina der establiment.
ERA-ISLA-DETH-TRESOR-WEB	Pendent long temps, per mès que botè es cinc sentits sajant d’enténer quauquarren de çò que se passaue, arren arribèc enes mies aurelhes senon un rumor vague de convèrsa; mès dempús es votzes se heren mès e mès perceptibles; e ja me siguec possible escotar quauqu’ua des sues paraules, era màger part d’eres, renecs e insoléncies proferides peth Capitan.
ERA-ISLA-DETH-TRESOR-WEB	Non, non, non!, l’entení proferir, non!, e acabem d’un viatge!
ERA-ISLA-DETH-TRESOR-WEB	Dempús, d’ua manèra sobta, tot se hec ua terribla explosion de renecs e d’auti bronits temerosi.
ERA-ISLA-DETH-TRESOR-WEB	Era cagira e era taula rodèren amassa, se seguic un chis-clas d’acèr que tumaue e dempús un crit de dolor: en aguest madeish instant podí veir a Black Dog en plia hujuda e ath Capitan acaçant-lo acarnament: ambdús damb es sues espades desgainades e eth prumèr d’eri, vessant abondosa sang dera sua espatla quèrra.
ERA-ISLA-DETH-TRESOR-WEB	Precisament en arribar ena pòrta, eth Capitan descarguèc sus eth hujutiu un darrèr e terrible còp d’espada que damb eth sense dobte l’aurie dubèrt enquiara mesola, se non auesse estramundat era sua arma damb era ensenha deth nòste ostau que siguec era que recebec eth còp, qu’eth sòn senhau ei aisit de veir, encara aué, en lumedan deth nòste “Almirant Benbow” ena part de baish.
ERA-ISLA-DETH-TRESOR-WEB	Aqueth còp que siguec eth darrèr dera luta.
ERA-ISLA-DETH-TRESOR-WEB	Un viatge dehòra, e sus eth camin public, Black Dog, a despièt dera sua herida, semblèc díder, damb ua prèssa meravilhosa, “cames, ajudatz-me” e en mieja menuta lo vedérem desparéisher darrèr deth cim deth ticolet pròche.
ERA-ISLA-DETH-TRESOR-WEB	Eth Capitan, dera sua part, s’estèc clauat près dera ensenha der establiment coma un òme horaviat.
ERA-ISLA-DETH-TRESOR-WEB	Ara seguida passèc era sua man sus es sòns uelhs, coma entà assegurar-se’n de qué non soniaue, e de seguit tornèc a entrar ena casa.
ERA-ISLA-DETH-TRESOR-WEB	Jim, me didec, hè-te a vier ròm!
ERA-ISLA-DETH-TRESOR-WEB	Ètz herit?, li preguntè.
ERA-ISLA-DETH-TRESOR-WEB	Ròm!, me repetic, me cau partir d’aciu… ròm!
ERA-ISLA-DETH-TRESOR-WEB	Corrí a cercar-lo; mès damb era excitación qu’es eveniments m’auien costat, trinquè un veire, barrè era clau, e quan encara èra jo en tot sajar de hèr eth trabalh çò milhor possible, entení eth còp rambalhós e pesant d’ua persona que queiguie ena sala.
ERA-ISLA-DETH-TRESOR-WEB	Acodí ath mès córrer e me trapè damb eth còs deth Capitan estirat en solèr.
ERA-ISLA-DETH-TRESOR-WEB	En aqueth instant, era mia mair, que s’auie espaurit pes votzes e rumors dera luta, baishaue corrent era escala entà vier ena mia ajuda.
ERA-ISLA-DETH-TRESOR-WEB	Entre es dus lheuèrem eth cap deth Capitan, qu’alendaue fòrt e peniblament, mès qu’es sòns uelhs èren barradi e ena sua cara campaue un terrible dolor.
ERA-ISLA-DETH-TRESOR-WEB	Cèus, cèus sants!
ERA-ISLA-DETH-TRESOR-WEB	L’amiè eth ròm entà assegurar-me’n d’aquerò e sagè de hèr-lo baishar pera sua gòrja; mès qu’auie es dents terriblament sarradi es uns contra es auti e es sues maishères estauen tan dures coma se siguessen d’acèr.
ERA-ISLA-DETH-TRESOR-WEB	Que siguec entà nosati, alavetz, un gran aleugeriment veir daurir-se era pòrta e aparéisher eth Doctor Livesey que venguie a tier-li ath mèn pair era visita diadèra.
ERA-ISLA-DETH-TRESOR-WEB	Ò, Doctor!
ERA-ISLA-DETH-TRESOR-WEB	Qué podem hèr?
ERA-ISLA-DETH-TRESOR-WEB	Herit?, didec eth Doctor, que non n’ei!
ERA-ISLA-DETH-TRESOR-WEB	Aguest òme ven d’auer un atac coma jo l’ac auia pronosticat.
ERA-ISLA-DETH-TRESOR-WEB	Ara, Mrs Hawkins, corretz entà naut e, s’ei possible, non li digatz ath nòste malaut ua soleta paraula de çò que s’a passat.
ERA-ISLA-DETH-TRESOR-WEB	Dera mia part, eth mèn déuer ei hèr tot çò que poga entà sauvar era vida tres còps inutila d’aguest òme.
ERA-ISLA-DETH-TRESOR-WEB	Au, Jim, hè-te a vier ua bacina.
ERA-ISLA-DETH-TRESOR-WEB	Quan tornè, hènt-me a vier çò que me demanèc, eth Doctor auie ja desnishat er arderós braç deth Capitan, en tot rebussar-li es manges.
ERA-ISLA-DETH-TRESOR-WEB	Tot eth semblaue pintat damb aguestes figures indelebles que se diboishen en còs es marinèrs e es presoèrs.
ERA-ISLA-DETH-TRESOR-WEB	Un shinhau mès amont, apròp dera espatla, se vedie un esbòç de cadafalc e penjant en eth un òme enforcat, tot aquerò, sivans me semblèc, executat damb grana adretia e proprietat.
ERA-ISLA-DETH-TRESOR-WEB	Profetic!
ERA-ISLA-DETH-TRESOR-WEB	E ara Maese Billy Bones, s’ei aguest eth vòste nòm, vam a veir de quin color ei era vòsta sang.
ERA-ISLA-DETH-TRESOR-WEB	Jim, higec, te cau pòur era sang?
ERA-ISLA-DETH-TRESOR-WEB	Non, senhor, li responí.
ERA-ISLA-DETH-TRESOR-WEB	Plan, donc, repliquèc eth; alavetz, tie-me era bacina.
ERA-ISLA-DETH-TRESOR-WEB	Agarrèc ara seguida era sua lanceta e damb gran adretia punchèc ua vena.
ERA-ISLA-DETH-TRESOR-WEB	Ua grana quantitat de sang gessec abans qu’eth Capitan daurisse es uelhs e lancèsse ath sòn entorn ua guardada vaga e embromada.
ERA-ISLA-DETH-TRESOR-WEB	Arreconeishec dempús ath Doctor que guardèc damb un ròstre impossible d’enganhar; de seguit me guardèc a jo e era mia preséncia semblèc aleugerir-lo un shinhau.
ERA-ISLA-DETH-TRESOR-WEB	Mès de pic eth sòn dolor cambièc de nauèth; sagèc de lheuar-se eth solet e exclamèc:
ERA-ISLA-DETH-TRESOR-WEB	A on ei Black Dog?
ERA-ISLA-DETH-TRESOR-WEB	Aciu que non i a cap Black Dog, li didec eth Doctor, coma non siguesse eth qu’amiatz diboishat sus era espatla.
ERA-ISLA-DETH-TRESOR-WEB	Qu’auetz seguit beuent ròm e coma ja vos auia dit per auança vos a arribat un atac.
ERA-ISLA-DETH-TRESOR-WEB	Plan contra era mia volontat m’è vist obligat, per déuer, a ajudar-vos, en tot poder dider-vos que lèu vos è trèt dera hòssa.
ERA-ISLA-DETH-TRESOR-WEB	E ara Maese Bones…
ERA-ISLA-DETH-TRESOR-WEB	Aguest que non ei eth mèn nòm, l’interrompec eth.
ERA-ISLA-DETH-TRESOR-WEB	Qu’ei parièr, repliquèc eth Doctor, ei eth nòm de cèrt filibustèr que jo coneishi e vos cridi a vos damb eth per çò dera sua brevetat.
ERA-ISLA-DETH-TRESOR-WEB	Ara, au!, hètz un esfòrç.
ERA-ISLA-DETH-TRESOR-WEB	Jo vos ajudarè, per un viatge, a amiar- vos en lhet.
ERA-ISLA-DETH-TRESOR-WEB	Entre es dus, e non sense fòrça trabalh, mos apraièrem entà amiar-lo entà naut, en sòn quarto e ajaçar-lo en lhet, qu’en eth deishèc quèir pesadament eth cap sus eth coishin coma se sentesse estavanir-se.
ERA-ISLA-DETH-TRESOR-WEB	Ara, brembatz-vo’n ben, didec eth Doctor, entà aleugerir era mia consciéncia me cau repetir-vos que, entà vos, ròm e mòrt son dues paraules que signifiquen madeish.
ERA-ISLA-DETH-TRESOR-WEB	Dit aquerò s’aluenhèc d’aquiu entà vier a veir ath men pair, en tot agarrar-me deth braç entà que venguessa damb eth.
ERA-ISLA-DETH-TRESOR-WEB	Aquerò que non ei arren, didec dempús de barrar era pòrta ath sòn darrèr.
ERA-ISLA-DETH-TRESOR-WEB	L’è trèt pro sang entà poder-lo mantier ben, pendent fòrça temps.
ERA-ISLA-DETH-TRESOR-WEB	Li cau estar-se ua setmana en lhet: aquerò ei çò mens dolent entada eth e entà vosati; mès un nau atac l’amiarà entara mòrt inevitablament.
ERA-ISLA-DETH-TRESOR-WEB	Tà meddia venguí en quarto deth Capitan en tot hèr-li a vier quauqui refrigerants e medecines.
ERA-ISLA-DETH-TRESOR-WEB	Lo trapè ajaçat lèu ena madeisha posicion que l’auíem deishat, solet un shinhau mès amont e me semblèc ath còp feble e excitat.
ERA-ISLA-DETH-TRESOR-WEB	Jim, me didec, tu qu’ès aciu eth solet que vau quauquarren e ja sabes pro ben que jo tostemp è estat brave damb tu.
ERA-ISLA-DETH-TRESOR-WEB	Jamès è deishat de balhar-te cada mes suenhosament era tua moneda de quate pennys.
ERA-ISLA-DETH-TRESOR-WEB	Ara, donc, gojatet… guarda… jo que sò fòrça mau, e abandonat de tot eth mon… per çò que, Jim… au… me haràs a vier ara madeish un veire de ròm, vertat?
ERA-ISLA-DETH-TRESOR-WEB	Eth Doctor… comencè jo.
ERA-ISLA-DETH-TRESOR-WEB	Mès eth m’interrompec damb ua votz febla encara que coratjosa:
ERA-ISLA-DETH-TRESOR-WEB	Es mètges que son uns laparasses, didec, e per çò que hè ad aguest d’aciu, vai… non sap arren d’òmes de mar!
ERA-ISLA-DETH-TRESOR-WEB	Jo que sò estat en lòcs tan cauds coma un caudèr de quitran, damb era mia tripulacion deimada pera fèbre auriòla, e era condemnada tèrra dançant coma se siguesse un mar enes sòns terratrèms.
ERA-ISLA-DETH-TRESOR-WEB	Qué sap eth Doctor de tèrres coma aguestes?, donques qu’en eres è viscut solet damb ròm, t’ac pòs creir.
ERA-ISLA-DETH-TRESOR-WEB	Eth ròm qu’a estat entà jo beuenda e aliment, còs e ombra, plan, e s’ara non me balhen era mia racion de ròm, ja non serè senon un praube casco vielh abandonat en ua plaja de sotavent… era mia sang queirà sus tu, Jim, e sus aqueth laparassa de Doctor.
ERA-ISLA-DETH-TRESOR-WEB	E dempús seguic damb çò madeish pendent bèth temps en tot acompanhà’c damb malediccions; enquia que dempús, cambiant de tactica, seguic en ton planhós:
ERA-ISLA-DETH-TRESOR-WEB	Guarda, Jim, com se botgen es mèns dits; que ja non les posqui tier mès, ne tier- me a jo… qu’ei qu’en tot aguest benedit dia non è tastat ua soleta gota, ua soleta gota!
ERA-ISLA-DETH-TRESOR-WEB	Aguest Doctor qu’ei lhòco, me pòs creir.
ERA-ISLA-DETH-TRESOR-WEB	Se non se m’autrege ara madeish un shinhau de ròm, senti que me vierà era ràbia… que ja me pensi que senti en aguest moment quauqui uns des sòns orrors, quauques ues des sues visions… que sò aquiu vedent ath vielh Flint, en aguest cornèr… aquiu… ath tòn darrèr, tan clar coma era sua imatge viua….
ERA-ISLA-DETH-TRESOR-WEB	Eth tòn madeish Doctor didec qu’un veire non me harie mau.
ERA-ISLA-DETH-TRESOR-WEB	Te balharè ua guinèa d’aur per un solet veire, Jim.
ERA-ISLA-DETH-TRESOR-WEB	Jo vedí qu’eth Capitan se botaue mès e mès enventit e aquerò m’alarmèc per çò deth mèn pair qu’ère mès grèu aqueth dia e li calie tranquillitat.
ERA-ISLA-DETH-TRESOR-WEB	Ath delà, padegat pes madeishes paraules deth Doctor que me hège rebrembar, encara qu’un shinhau ofensat per aqueth aufriment de suborn, li didí:
ERA-ISLA-DETH-TRESOR-WEB	Que non me cau es tòns sòs senon es sòs que li deues ath mèn pair.
ERA-ISLA-DETH-TRESOR-WEB	Quan l’auí amiat eth veire l’agarrèc damb vertadèra ansietat e se lo beuec d’ua glopada.
ERA-ISLA-DETH-TRESOR-WEB	Ai, ai, ai!
ERA-ISLA-DETH-TRESOR-WEB	E ara plan, gojat, t’a dit aguest Doctor guaire temps me cau èster ajaçat en aguesta vielha cabina?
ERA-ISLA-DETH-TRESOR-WEB	Aumens ua setmana, li responí.
ERA-ISLA-DETH-TRESOR-WEB	Ua mèrda!, cridèc eth, ua setmana!
ERA-ISLA-DETH-TRESOR-WEB	Aquerò qu’ei impossible.
ERA-ISLA-DETH-TRESOR-WEB	Pendent aguest temps poirien manar-me eri eth sòn disc nere.
ERA-ISLA-DETH-TRESOR-WEB	En aguest madeish moment ja es vagabonds aguesti adrecen era sua pròa entà auer-se-les damb jo; vagabonds que saberien sauvar çò qu’agarrèren e que vòlen panar çò que pertanh a un aute.
ERA-ISLA-DETH-TRESOR-WEB	Vai quina mèrda!
ERA-ISLA-DETH-TRESOR-WEB	Ei aguesta ua conducta digna de marinèrs?
ERA-ISLA-DETH-TRESOR-WEB	Mès que sò un pèc.
ERA-ISLA-DETH-TRESOR-WEB	Jo jamès è degalhat uns sòs mèns, ne les è perdut tanpòc.
ERA-ISLA-DETH-TRESOR-WEB	Que saberè foter-les un còp mès.
ERA-ISLA-DETH-TRESOR-WEB	Que non me cau pòur; les deisharè anar un auta repassada e ja les harè virar de direccion, gojat, ja ac veiràs!
ERA-ISLA-DETH-TRESOR-WEB	Mentre parlaue atau s’auie anat lheuant deth lhet, encara que damb grana dificultat, en tot agarrar-se (qu’ei aguesta era paraula) ena mia espatla damb ua pression tan fòrta que lèu me hec plorar e botjant es sues cames coma se siguessen un pes mòrt.
ERA-ISLA-DETH-TRESOR-WEB	Es sues paraules que, coma se ve, èren en tot exprimir un pensament actiu e plen de vida contrastauen tristament damb era feblesa dera votz qu’èren prononciades.
ERA-ISLA-DETH-TRESOR-WEB	Quan s’auec seigut en bòrd deth lhet se posèc un shinhau e dempús gasulhèc:
ERA-ISLA-DETH-TRESOR-WEB	Abans de qu’auessa hèt arren entà complader-lo, eth auie queigut ja d’esquia, ena sua posicion anteriora, qu’en era s’estèc silenciós pendent ua estona.
ERA-ISLA-DETH-TRESOR-WEB	Jim, me didec ath finau, as vist aué ad aguest marinèr?
ERA-ISLA-DETH-TRESOR-WEB	A Black Dog?
ERA-ISLA-DETH-TRESOR-WEB	Black Dog!
ERA-ISLA-DETH-TRESOR-WEB	Black Dog qu’ei un pervèrs, mès i a bèth aute pejor que l’obligue a èster-ne.
ERA-ISLA-DETH-TRESOR-WEB	Ara plan, se non m’ei possible anar-me’n d’aciu, de cap manèra, e se me manen eth disc nere, pensa qu’aquerò qu’eri cerquen ei eth mèn còfre d’a bòrd…
ERA-ISLA-DETH-TRESOR-WEB	Monta en un shivau… ac haràs, non?…
ERA-ISLA-DETH-TRESOR-WEB	Jo siguí prumèr pilòt, òc, prumèr pilòt deth vielh Capitant Flint, e sò eth solet que coneish eth lòc vertadèr.
ERA-ISLA-DETH-TRESOR-WEB	Eth me lo desnishèc en Savannah, quan èra, coma ne sò estat aué, pròche ara mòrt.
ERA-ISLA-DETH-TRESOR-WEB	Mès qué signifique aquerò deth disc nere, Capitan?, li preguntè.
ERA-ISLA-DETH-TRESOR-WEB	Aquerò non ei qu’un avertiment, gojat, me responec.
ERA-ISLA-DETH-TRESOR-WEB	Jo t’ac explicarè s’eri artenhen çò que vòlen.
ERA-ISLA-DETH-TRESOR-WEB	Mentretant, Jim, està-te ara demora e jo te juri peth mèn aunor que tu seràs eth mèn sòci a parts egales.
ERA-ISLA-DETH-TRESOR-WEB	Divaguèc encara un shinhau mès, e era sua votz ère cada còp mès e mès febla.
ERA-ISLA-DETH-TRESOR-WEB	Li balhè, de seguit, era sua medecina, qu’eth shurlèc coma un mainatge, sense hèr era mès leugèra observacion e higec dempús:
ERA-ISLA-DETH-TRESOR-WEB	Se bèth còp un marinèr a volut drògues, aguest que sò jo ara.
ERA-ISLA-DETH-TRESOR-WEB	Dempús de díder aquerò queiguec en un sòn prigond, fòrça parièr ar estavaniment, e en aguest estat lo deishè.
ERA-ISLA-DETH-TRESOR-WEB	Qué ei çò qu’auia d’auer hèt alavetz entà que tot gessesse ben?
ERA-ISLA-DETH-TRESOR-WEB	Sabi pas.
ERA-ISLA-DETH-TRESOR-WEB	Dilhèu l’ac auia d’auer condat tot ath Doctor, donques qu’era vertat ei que jo me trapaua en ua angonia mortau cranhent que, aumens, se n’empenaïsse eth Capitan des sues confidéncies e me volesse dar eth viatge.
ERA-ISLA-DETH-TRESOR-WEB	Mès çò que se passèc siguec qu’eth mèn praube pair moric lèu sobtament aquera net, çò que m’obliguèc a deishar quinsevolh auta causa ath costat.
ERA-ISLA-DETH-TRESOR-WEB	Era nòsta pena naturau, es visites des vesins, era preparacion deth funerau e tot eth prètzhèt der ostau que calie hèr mentretant, me tengueren tant ocupat qu’a penes auí temps entà brembar-me’n deth Capitan, e encara mens en pensar d’auer- li pòur.
ERA-ISLA-DETH-TRESOR-WEB	A londeman, me pensi, baishèc eth solet ena sala, prenec es sòns aliments, coma de costum, mès mingèc pòc, e, sivans cranhi, encara màger quantitat de ròm que normaument, pr’amor qu’eth se servic damb era sua pròpria man ena cantina, emmaliciat e bohant peth nas, per çò qu’arrés gausaue contrariar-lo.
ERA-ISLA-DETH-TRESOR-WEB	Era net vesilha der acogament, eth Capitan ère tant embriac coma tostemp e ère, en vertat, un motiu entà revoutar-se contra eth, en aquera casa calada en dòu e ena desolacion, entener-lo cantar era sua etèrna e òrra cançoneta marina.
ERA-ISLA-DETH-TRESOR-WEB	Mès aclapadi e tristi coma mos trapàuem, non deishaue de preocupar-mos era idia deth perilh de mòrt qu’ère aqueth òme, e encara mès perque eth Doctor auie estat cridat a fòrça miles de distància dera nòsta casa entà assistir a un nau malaut, e ja non tornèc a èster, solide, a posita dera nòsta man, dempús dera mòrt deth mèn pair.
ERA-ISLA-DETH-TRESOR-WEB	Qu’è dit qu’eth Capitan ère fèble, e era vertat ei que non solet n’ère, senon que semblaue esbauçar-se cada còp mès en sòrta de remeter-se.
ERA-ISLA-DETH-TRESOR-WEB	Jo lo vedia pujar e baishar era escala damb agitacion; ja anaue dera sala ena cantina, ja dera cantina ena sala; ja treiguie eth cap pera pòrta exteriora dera casa coma entà alendar er aire salat deth mar, en tot emparar-se enes parets, entà non quèir, e alendant fòrt e ara prèssa coma un òme qu’arribe naut de tot deth penent abrupte d’ua montanha.
ERA-ISLA-DETH-TRESOR-WEB	Non tornèc a parlar damb jo d’ua manèra especiau, me pensi bravament que se n’auie desbrembat des sues confidéncies, mès eth sòn caractèr s’auie tornat mès mobil e per çò dera sua feblesa de còs, mès violent que jamès.
ERA-ISLA-DETH-TRESOR-WEB	Mès, totun aquerò, se’n hège mens des concurrents e semblaue cabussat deth tot enes sòns pròpris pensaments, sense parlar lèu bric, encara que divagant un shinhau.
ERA-ISLA-DETH-TRESOR-WEB	Un viatge, per exemple, damb grana suspresa nòsta comencèc a deishar anar un cant desparièr e nau entà nosati; qu’ère ua sòrta de cançoneta amorosa, de gent deth camp, qu’eth deuec apréner pendent era sua mainadesa, abans que se tenguesse ara carrèra de marinèr.
ERA-ISLA-DETH-TRESOR-WEB	Atau se passèren es causes enquiath londemant der acogament deth mèn pair.
ERA-ISLA-DETH-TRESOR-WEB	Aguest dia, coma entàs tres dera tarde, tarde embaranada, gelada e desagradiua èra jo arturat hège quauqui moments ena pòrta der establiment, plen de tristes e desconsoladores idies sus eth mèn praube pair, quan me n’encuedè de qué quauquarrés s’apressaue peth camin tot doç.
ERA-ISLA-DETH-TRESOR-WEB	Qu’ère un òme totafèt cèc, donques que paupaue dauant d’eth damb un pau e amiaue botada sus es sòns uelhs e nas ua gran benda verda.
ERA-ISLA-DETH-TRESOR-WEB	Apareishie gibós coma jos eth pes des ans o d’ua malautia terribla e vestie ua vielha e rosigada capa marina damb capucha, que li daue un aspècte positiuament defòrme e òrre.
ERA-ISLA-DETH-TRESOR-WEB	Jo non è vist ena mia vida ua figura mès òrra e espaventosa qu’aquera.
ERA-ISLA-DETH-TRESOR-WEB	S’arturèc un instant dauant der ostau e lheuant era votz en un ton de cançoneta estranha e damb votz de nas, deishèc anar aguesta relacion:
ERA-ISLA-DETH-TRESOR-WEB	Volerà bèra amna caritatiua, informar a un praube cèc qu’a perdut eth preciós don dera vista en defensa voluntària dera sua pàtria Anglatèrra (atau benedisque Diu ath Rei George) a on o en quina part deth país se trape ara?
ERA-ISLA-DETH-TRESOR-WEB	Qu’enteni ua votz, ua votz joena, me repliquèc eth.
ERA-ISLA-DETH-TRESOR-WEB	Li balhè era man e en un instant aquera òrra creatura sense vista, que tan doçament parlaue, l’agarrèc damb fòrça.
ERA-ISLA-DETH-TRESOR-WEB	M’espaurí tant que sagè de desliurar-me, mès eth cèc me tirassèc poderosament entada eth damb ua soleta contraccion deth sòn braç.
ERA-ISLA-DETH-TRESOR-WEB	Ara, gojat, me didec, amia-me a on ei eth Capitan.
ERA-ISLA-DETH-TRESOR-WEB	Senhor, li responí, jos era mia paraula vos asseguri que non gausi.
ERA-ISLA-DETH-TRESOR-WEB	E atau coma ac didec, me fotèc ua sarrada tant orribla que m’obliguèc a deishar anar un crit.
ERA-ISLA-DETH-TRESOR-WEB	Senhor, higí alavetz, se non gausi, qu’ei solet per vos.
ERA-ISLA-DETH-TRESOR-WEB	Eth Capitan ja non ei eth madeish qu’abans.
ERA-ISLA-DETH-TRESOR-WEB	Ara qu’a tostemp ath sòn costat ua espada desgainada.
ERA-ISLA-DETH-TRESOR-WEB	Un aute cavalièr…
ERA-ISLA-DETH-TRESOR-WEB	Tè, tè, endauant!
ERA-ISLA-DETH-TRESOR-WEB	Eth cèc s’estaue sarrat a jo, en tot agarrar-me coma ua estenalha de hèr ena sua formidabla man, e deishant cargar sus jo tot eth pes deth sòn còs, que lèu non podia suportar.
ERA-ISLA-DETH-TRESOR-WEB	Amia-me dret entà on eth s’està, me repetic, e quan ja siga jo ara sua vista, crida-li: “Bill, vaquí a un des tòns amics”.
ERA-ISLA-DETH-TRESOR-WEB	Se non ac hès atau jo te repetirè aguest jòc; e dident aquerò me tornèc a retòrcer eth braç d’ua manèra tan brutau e dolorosa que me pensè que me cuelhie ua malagana.
ERA-ISLA-DETH-TRESOR-WEB	Damb ua e ua auta causa siguec tau eth terror que me cuelhec deth vagabond cèc que me desbrembè de tot eth mèn ancian temor ath Capitan, e, tanlèu coma daurí era pòrta dera sala exclamè coma se m’auie ordenat:
ERA-ISLA-DETH-TRESOR-WEB	Bill, vaquí a un des tòns amics!
ERA-ISLA-DETH-TRESOR-WEB	Eth praube Capitan lheuèc era vista e n’auec pro damb eth prumèr còp de uelh entà qu’eth sòn cap se vedesse de seguit liure des hums deth ròm qu’auie lotjat en eth e se metesse totafèt naturau e desvelhat.
ERA-ISLA-DETH-TRESOR-WEB	Era expression deth sòn ròstre non ère tant de terror coma de normau angoniosa agonia.
ERA-ISLA-DETH-TRESOR-WEB	Hec un movement entà meter-se de pès, mès que non me pensi que li restèssen fòrces en còs entà artenhè’c.
ERA-ISLA-DETH-TRESOR-WEB	A veir, Bill, li didec eth vagabond, que non te cau emmaliciar; tè-te aquiu seigut a on ès.
ERA-ISLA-DETH-TRESOR-WEB	Encara que jo non posca veir, que posqui enténer, encara que sigue eth movement d’un dit.
ERA-ISLA-DETH-TRESOR-WEB	Non parlem guaire; Anem entar ahèr; eth negòci ei eth negòci.
ERA-ISLA-DETH-TRESOR-WEB	Lheua era tua man quèrra… gojat, cuelh era sua man quèrra peth punhet e aprèssa-la ara mia man dreta…
ERA-ISLA-DETH-TRESOR-WEB	Ambdús aubedírem, coma fascinadi, ath pè dera letra, e notè alavetz qu’eth cèc li hège passar ara man deth Capitan quauquarren qu’eth amiaue ena madeisha man qu’agarraue eth sòn baston.
ERA-ISLA-DETH-TRESOR-WEB	Eth Capitan sarrèc e barrèc aquerò ena sua nerviosa man e rapidament.
ERA-ISLA-DETH-TRESOR-WEB	Que ja ei hèt!
ERA-ISLA-DETH-TRESOR-WEB	Se passèc bèth temps abans qu’eth Capitan e jo mos remetéssem, mès fin finau, e lèu en madeish moment, deishè anar eth sòn punhet, qu’encara lo tenguia agarrat; lancèc eth ua guardada ansiosa ad aquerò qu’auie en paumet dera man e de seguit exclamèc en tot botar-se violentament de pès:
ERA-ISLA-DETH-TRESOR-WEB	Tas dètz!…
ERA-ISLA-DETH-TRESOR-WEB	En díder aquerò e meter-se de pès, trantalhèc coma un òme embriac, se hec a vier es dues mans ena gòrja, se quedèc oscillant un moment, e dempús, damb un rumor sinistre e particular, queiguec en solèr tan long coma ère, tumant contra eth solèr eth sòn ròstre.
ERA-ISLA-DETH-TRESOR-WEB	Jo corrí entada eth, cridant ara mia mair.
ERA-ISLA-DETH-TRESOR-WEB	Mès que tota prèssa ère en bades.
ERA-ISLA-DETH-TRESOR-WEB	Eth Capitan auie queigut ja mòrt, escometut per un atac d’apoplegia fulminant.
ERA-ISLA-DETH-TRESOR-WEB	Causa estranha e curiosa!
ERA-ISLA-DETH-TRESOR-WEB	Jo, que cèrtament non auia auut jamès afeccion per aguest òme, encara qu’enes sòns darrèrs dies m’inspiraue pietat, tanlèu coma lo vedí mòrt, m’estarnè en somics.
ERA-ISLA-DETH-TRESOR-WEB	Aquera qu’ère era dusau mòrt que jo vedia e eth dolor dera prumèra ère encara massa recent en mèn còr.
ERA-ISLA-DETH-TRESOR-WEB	Sense pèrder un instant, plan que òc, hi alavetz çò que dilhèu auia d’auer hèt fòrça temps abans, que siguec condar-li ara mia mair tot çò que sabia, e plan que òc vedí que mos trapàuem en ua situacion fòrça dificila.
ERA-ISLA-DETH-TRESOR-WEB	Part des sòs d’aqueth òme (s’ei que n’auie) mos les deuie a nosati evidentament; mès que non ère pensable qu’es estranhs e sinistres camarades deth Capitan, mès que mès aqueri dus que m’èren coneishudi, siguessen d’acòrd en des.heir-se de part deth butin que pensauen repartir-se, entà pagar es deutes der òme mòrt.
ERA-ISLA-DETH-TRESOR-WEB	Era orde qu’eth Capitan m’auie balhat, coma se rebrembarà, de qué montèssa de seguit sus un shivau e corressa ara cerca deth Doctor Livesey aurie deishat ara mia mair soleta e sense proteccion, per çò que non auia de pensar en aquerò.
ERA-ISLA-DETH-TRESOR-WEB	Era vertat ei que mos semblaue impossible a ambdús estar-mos molt de temps ena casa: es rumors mès comuns e insignificants, coma eth carbon queiguent enes hornets dera codina, eth tic-tac deth relòtge de paret e d’auti d’aguesta sòrta, mos aumplien en aqueres circonstàncies, de terror supersticiós.
ERA-ISLA-DETH-TRESOR-WEB	Es entorns dera casa mos semblauen aumplir er aire damb eth bronit amortat de cauishigades cauteloses que s’apressauen, atau donc, entre aqueth cadavre deth praube Capitan, jadent sus eth solèr dera sala, e eth rebrembe d’aqueth detestable e òrre vagabond cèc, romant dilhèu plan près e damb bèra possibilitat de tornar, i auec moments que, coma ditz ua dita populara, non m’arribaue era camisa en còs.
ERA-ISLA-DETH-TRESOR-WEB	Mos calie, donc, cuélher ua decision rapida, quina que siguesse, e a tot darrèr se mos acodic partir es dus amassa e demanar ajuda en pòble pròche.
ERA-ISLA-DETH-TRESOR-WEB	Atau dit atau hèt.
ERA-ISLA-DETH-TRESOR-WEB	Qu’encara qu’èrem un shinhau capviradi, non trantalhèrem en córrer, sense demora, ath miei dera tarde que declinaue e dera espessa e gelada broma qu’ac enrodaue tot.
ERA-ISLA-DETH-TRESOR-WEB	Eth pòble, encara que non se vedie des deth nòste ostau, non ère, totun, qu’a ua distància de pòques centenats de iardes, en aute costat dera caleta vesia e (çò qu’ère entà jo un gran consolament) en direccion opausada ara qu’eth vagabond cèc auie hèt era sua aparicion, e probablament dera qu’auie seguit ena sua retirada.
ERA-ISLA-DETH-TRESOR-WEB	Non mos tardèrem guaire en camin, encara que quauqui viatges mos arturàuem en tot apegar-mos er un en aute entà avedar era aurelha.
ERA-ISLA-DETH-TRESOR-WEB	Mès que non entenérem cap bronit anormau; arren que non siguesse eth vague e doç rumor dera marèa e es darrèrs sisclets e alades des abitants dera seuva.
ERA-ISLA-DETH-TRESOR-WEB	Escurie quan arribèrem en pòble, e jamès desbrembarè çò de molt que m’encoratgèc veir en pòrtes e hièstres era lusor auriolenca des lums; encara que, ai!
ERA-ISLA-DETH-TRESOR-WEB	Pr’amor que non i auie ua soleta amna (per mès vergonhós que sigue aquerò entad aqueri òmes) non i auec ua amna que consentisse en acompanhar-mos ena tornada entar ostau.
ERA-ISLA-DETH-TRESOR-WEB	Mentre mès condàuem peth menut es nòsti ahèrs, mès vedíem qu’òmes, hemnes e mainatges se tenguien a demorar-se enes sòns larèrs.
ERA-ISLA-DETH-TRESOR-WEB	Eth nòm deth Capitan Flint, per mès qu’entà jo siguesse complètament estranh, ère pro coneishut entà quauqui uns d’aqueri campanhards e ère pro aguest nòm entà amiar eth terror enes sòns còrs.
ERA-ISLA-DETH-TRESOR-WEB	Quauqui uns d’aqueri òmes qu’auien estat trabalhant en camp, enes entorns der “Almirant Benbow”, se’n brembauen, ath delà, d’auer vist diuèrsi estranhs peth camin, e en tot cuelher-les per contrabandèrs, les auien obligat a aluenhar-se; un aute asseguraue, aumens, auer vist ua sòrta de barca damb vela quadrada, ena part dera còsta que cridam Caleta deth Gat.
ERA-ISLA-DETH-TRESOR-WEB	Per çò que semble, quinsevolh que siguesse un simple camarada deth Capitan ère pro entà costar-les un terror mortau en aquera gent.
ERA-ISLA-DETH-TRESOR-WEB	E encara que dempús de torns e mès torns trapèrem a quauqui uns prèsti a montar e anar a avertir ath Doctor Livesey de çò que se passaue, qu’entad aquerò les calie anar en ua auta direccion, era vertat ei que degun volec vier a ajudar-mos entà deféner eth nòste ostau.
ERA-ISLA-DETH-TRESOR-WEB	Se ditz normaument qu’era pòur ei contagiosa; mès de un aute costat, era eloqüéncia ei ua grana encoratjadora, e per tant, quan cada un auec dit era sua pensada, era mia mair les hec un petit discors.
ERA-ISLA-DETH-TRESOR-WEB	Jo declari, didec entre d’autes causes, que jamès consentirè pèrder uns sòs que pertanhen ath mèn hilh orfanèl, e se degun de vosati gause ajudar-me, Jim e jo gausaram de hè’c tot.
ERA-ISLA-DETH-TRESOR-WEB	Ara madeish tornaram per a on auem vengut e pòqui arregraïments vos autrejarè, tafurèls, pòcvaus, còrs de poret.
ERA-ISLA-DETH-TRESOR-WEB	Nosati solets dauriram aguesta mala, encara que me còste era vida aguest atreviment.
ERA-ISLA-DETH-TRESOR-WEB	Mil gràcies a vos, senhora Crossley, per aguesta saqueta que m’auetz prestat e qu’en era amiarè es “plan mèns” e plan legitims sòs.
ERA-ISLA-DETH-TRESOR-WEB	Qu’ei evident que jo didí que tornaria damb era mia mair, e ei clar tanben que totes aqueres gents protestèren contra era nòsta temeritat; mès totun aquerò, non i auec un solet òme que decidisse acompanhar-mos.
ERA-ISLA-DETH-TRESOR-WEB	Tot çò que heren siguec dar-me ua pistòla cargada per s’un cas mos atacauen e prometer-mos qu’aurien prèsti shivaus damb era sera per s’un cas siguéssem perseguidi ena nòsta tornada, e mentretant un gojat corrie ja ara cèrca deth Doctor entà demanar ajuda armada.
ERA-ISLA-DETH-TRESOR-WEB	Eth mèn còr batanaue violentament quan era mia mair e jo tornàuem, solets de nauèth, ath miei d’aquera net gelada, entà acarar tan temibla e perilhosa aventura.
ERA-ISLA-DETH-TRESOR-WEB	Eth plen començaue a lheuar eth sòn disc roienc sus es vagues siloetes des bromes der orizon, çò que mos empedie accelerar eth pas, pr’amor qu’ère evident qu’ath cap de fòrça estona, e abans de qué arribèssem, tot serie negat ja damb ua claretat coma de dia, e era nòsta partida quedarie expausada, per çò madeish, as uelhs escorcolhaires des nòsti susvelhants enemics.
ERA-ISLA-DETH-TRESOR-WEB	Mos esguitlàuem cautelosament ath long de bardisses e barralhes, sense hèr eth mendre bronit e non vedérem ne entenérem arren qu’aumentèsse es nòsti temors, enquia que, fin finau, damb grana alegria nòsta, era pòrta der ostau se barrèc darrèr de nosati, qu’èrem, a tot darrèr, en eth.
ERA-ISLA-DETH-TRESOR-WEB	Passè instintiuament eth barrolh tanlèu coma entrèrem, e mos demorèrem, per un moment, ath miei dera escurina, alendant e bategant, solets, sense mès companhia qu’eth cadavre deth Capitan.
ERA-ISLA-DETH-TRESOR-WEB	Era mia mair de seguit venguec en taulèr e cuelhec un fanau, e agarradi des mans mos calèrem ena sala.
ERA-ISLA-DETH-TRESOR-WEB	Eth mòrt qu’ère aquiu, a on l’auíem deishat, damb es sòns uelhs dubèrts e un braç entà dehòra.
ERA-ISLA-DETH-TRESOR-WEB	Baisha era persiana, Jim, gasulhèc era mia mair; que se poirie passar que venguessen a espiar-mos des de dehòra.
ERA-ISLA-DETH-TRESOR-WEB	E ara (higec quan era sua orde ja auie estat executada) mos cau cercar era clau d’aquerò, e ja veiram qui ei eth que lo cuelhe.
ERA-ISLA-DETH-TRESOR-WEB	E en díder aquerò exalèc un quauquarren coma ua alendada o un somic.
ERA-ISLA-DETH-TRESOR-WEB	Me botè de jolhs de seguit.
ERA-ISLA-DETH-TRESOR-WEB	En solèr, plan près dera man deth defuntat me trapè còp sec damb un disc petit de papèr, ennerit d’un costat.
ERA-ISLA-DETH-TRESOR-WEB	Non podí dobtar de qué aquerò ère eth disc nere qu’eth s’auie referit e en tot lheuar-lo trapè escrit, en aute costat, en bona e plan clara letra, aguesta nòta massa laconica.
ERA-ISLA-DETH-TRESOR-WEB	Que i a temps enquias dètz, mair, didí, e encara non auia acabat de prononciar aguestes paraules quan eth nòste vielh relòtge croishic entà dar ua ora, e comencèc a sonar tot doç es sues campanades, en tot hèr-mos entrementir damb un movement involuntari…
ERA-ISLA-DETH-TRESOR-WEB	Ua…dues…tres….quate…cinc…sies!
ERA-ISLA-DETH-TRESOR-WEB	Es sies!
ERA-ISLA-DETH-TRESOR-WEB	Ara, a veir; aguesta clau!
ERA-ISLA-DETH-TRESOR-WEB	Cerquè en cada ua des sues borses: quauques petites monedes, un didau, un shinhau de hiu, agulhes gròsses, un tròç de tabac de pipa, eth sòn cotèth de mange cuert, ua bossòla de pòcha e ua caisheta damb anera e esca siguec tot çò qu’en eres trapè e ja començaua, plan per aquerò, a desesperar.
ERA-ISLA-DETH-TRESOR-WEB	Dilhèu l’amie penjada en còth, suggeric era mia mair.
ERA-ISLA-DETH-TRESOR-WEB	En tot passar dera gran repugnància que me cuelhie decidí daurir-li era camisa e aquiu, plan que òc, suspenuda en un lord cordon embetumat que m’esdeguè a talhar damb eth sòn cotèth, i auie era clau que tant cercàuem.
ERA-ISLA-DETH-TRESOR-WEB	Damb aguesta prumèra victòria mos sentérem plei de valor e d’esperança e mos esdeguèrem a pujar ena cramba deth defuntat, qu’en era auie dormit pendent tant de temps e ena quau eth sòn còfre d’a bòrd auie estat des deth dia dera sua arribada.
ERA-ISLA-DETH-TRESOR-WEB	Qu’ère aquerò ua maleta marina, vulgara e correnta, coma era d’un navegant quinsevolh, exceptat de qué per dehòra amiaue aguesta uniciau B hèta damb hèr rosent, e es cantons apareishien un shinhau trincadi e rosigadi coma per un usatge long e bric suenhat.
ERA-ISLA-DETH-TRESOR-WEB	Da-me aguesta clau, didec era mia mair; e encara qu’era plancha ère plan dura e en pòc usatge, era l’auie ja daurit e lheuat era tapa dera maleta, en un virament de uelhs.
ERA-ISLA-DETH-TRESOR-WEB	Ua fòrta aulor de tabac e de quitran gessec de seguit der interior, mès que non podérem veir arren ena cramba de naut, exceptat d’un vestit de plan bona tela suenhosament brossat e plegat que, sivans didec era mia mair, jamès s’auie usat.
ERA-ISLA-DETH-TRESOR-WEB	Soent me sò meravilhat dempús en tot pensar entà qué s’auie hèt a vier e sauvat aqueri cauquilhums, pendent tota era sua azardosa, colpabla e agitada vida.
ERA-ISLA-DETH-TRESOR-WEB	Mentretant, arren que s’ac valèsse auíem trapat, exceptat era barreta e es menudalhes de plata, que plan que òc non ère çò que nosati cercàuem.
ERA-ISLA-DETH-TRESOR-WEB	Dejós i auie ua vielha capa d’a bòrd blanquinejada pes saus marines, qu’era mia mair lheuèc damb impaciéncia e que desnishèc ara nòsta vista es darrères causes deth contengut dera maleta.
ERA-ISLA-DETH-TRESOR-WEB	Qu’èren aguestes, un paquet o molon de papèrs, envolopadi suenhosament en tela impermeabla, e ua saqueta de cambe, que siguec pro voludar-la entà sabèr-mo’n de qué eth sòn contengut ère aur.
ERA-ISLA-DETH-TRESOR-WEB	Jo les demostrarè ad aguesti tafurèls, didec era mia mair, que sò ua hemna aunèsta.
ERA-ISLA-DETH-TRESOR-WEB	Cuelherè d’aciu çò que mos deu e ne un solet penny mès.
ERA-ISLA-DETH-TRESOR-WEB	Tie eth saquet dera senhora Crossley; e dident aquerò comencèc a compdar escrupulosament era quantitat de çò que mos deuie, passant es monedes dera saqueta deth Capitan entath saquet que jo tenguia dubèrt damb es mies mans.
ERA-ISLA-DETH-TRESOR-WEB	Que siguec aquera ua operación longa e de mau hèr pr’amor qu’es monedes èren de toti es païsi e de toti es cunhs imaginables.
ERA-ISLA-DETH-TRESOR-WEB	Doblons e luïsi d’aur, guinèes e pèces de ueit, e sabi pas guaires autes mès, totes barrejades es unes damb es autes e amolonades.
ERA-ISLA-DETH-TRESOR-WEB	Es guinèes, ath delà, qu’èren es mens abondoses, e aguestes èren solet es qu’era mia mair sabie compdar.
ERA-ISLA-DETH-TRESOR-WEB	Qu’èrem coma ena mitat deth nòste trabalh, quan de pic me calèc botar era mia man sus eth sòn braç, entà impausar-li silenci, donques que venguia d’enténer ath miei dera atmosfèra hereda e carada, un rumor que hec qu’eth còr me batanèsse de nauèth enquia voler gésser pera boca: qu’ère eth formidable tap-tap deth baston deth cèc vagabond pataquejant sus era superfícia gelada deth camin.
ERA-ISLA-DETH-TRESOR-WEB	L’entení que s’apressaue mès e mès, mentre nosati sajàuem tier enquia e tot era respiracion.
ERA-ISLA-DETH-TRESOR-WEB	Ara fin piquèc era pòrta der ostau, dempús entenérem pro ben que hège jogar era pomèla de dehòra dera sarralha, e eth barrolh croishie damb es esfòrci qu’eth miserable hège entà entrar.
ERA-ISLA-DETH-TRESOR-WEB	Se hec, de seguit, un silenci long e angoniós autant dehòra coma laguens dera casa.
ERA-ISLA-DETH-TRESOR-WEB	Fin finau, eth tap-tap deth baston comencèc de nauèth e, damb gran alegria dera nòsta part, acabèc anant-se’n lentament enquia que, a tot darrèr, cessèc d’entener-se complètament.
ERA-ISLA-DETH-TRESOR-WEB	Mair, li didí jo, cuelh-ac tot d’un solet viatge e anem-mo’n.
ERA-ISLA-DETH-TRESOR-WEB	Me semblaue qu’era pòrta damb eth barrolh passat deuec excitar es sospeches d’aqueth òme e solide mos meterie ath dessús tot eth sòn nin d’esparvèrs.
ERA-ISLA-DETH-TRESOR-WEB	Ath delà, arrés que non s’age vist en presencia d’aqueth terrible cèc, se pòt explicar guaire m’alegrè d’auer auut abans era idia de passar eth barrolh quan entrèrem.
ERA-ISLA-DETH-TRESOR-WEB	Ça que la, era mia mair, espaurida coma ère, non volec consentir en cuélher un sò mès de çò que mos deuie, mès tanben s’entestèc en non demorar-se damb mens.
ERA-ISLA-DETH-TRESOR-WEB	Encara ère en tot discutir damb jo quan un leugèr fiulet arribèc enquia nosati, gessut, a bona distància, deth ticolet.
ERA-ISLA-DETH-TRESOR-WEB	Aquerò qu’ère pro e mès que pro entà nosati.
ERA-ISLA-DETH-TRESOR-WEB	Me harè a vier tot çò qu’è compdat, didec era mia mair calant-se còp sec de pès.
ERA-ISLA-DETH-TRESOR-WEB	Un instant dempús, ambdús baishàuem ara prèssa era escala, deishant era candèla ath cant dera mala ueda, e non mos tardèrem que pòques segondes en daurir era pòrta exteriora e calar-mos en plia retirada.
ERA-ISLA-DETH-TRESOR-WEB	Ua menuta mès de dilacion e aurie estat ja massa tard.
ERA-ISLA-DETH-TRESOR-WEB	Era broma baisha se n’anaue rapidament e ja era lua ludie damb tota era sua claretat ena part nauta deth terren, en un e en un aute costat nòste, e a penes restaue ja un teunhe vel ara vòra deth fonzau e enes pòrtes dera tauèrna entà favorir damb era sua broma, encara non trincada, es prumèrs passi dera nòsta hujuda.
ERA-ISLA-DETH-TRESOR-WEB	Fòrça abans de qué auéssem pogut arribar ena mitat deth camin qu’amie entath pòble, un shinhau mès enlà deth pè deth ticolet, auíem d’entrar forçosament en espaci clar e descubèrt, alugat pera lua.
ERA-ISLA-DETH-TRESOR-WEB	E encara aquerò non ère tot: eth rumor de passi que s’apressauen en revolum arribèc enquiàs nòstes aurelhes, e en guardar en direccion d’eri, podérem notar per çò des oscillacions d’ua petita lum e dera sua rapida aproximacion, qu’un des que s’apressauen amiaue damb eth ua lantèrna.
ERA-ISLA-DETH-TRESOR-WEB	Hilh mèn, me didec era mia mair còp sec, cuelh es sòs e hug ara prèssa.
ERA-ISLA-DETH-TRESOR-WEB	Aquerò plan qu’ère eth finau entà nosati, aumens atau ac pensè jo.
ERA-ISLA-DETH-TRESOR-WEB	Guaire maudidí alavetz era covardia des vesins; guaire non desaprovè ara mia prauba mair pera sua aunestetat e pera sua avarícia, madeish que peth sòn passat atreviment e era sua extrèma feblesa en aquera ora!
ERA-ISLA-DETH-TRESOR-WEB	Que mos trapàuem, erosament entà nosati, sus eth petit pònt; jo la sostenguí çò milhor que podí, trantalhant coma se trapaue, enquiar extrèm dera ribèra, a on deishèc anar ua alendada e se deishèc quèir sus es mies espatles.
ERA-ISLA-DETH-TRESOR-WEB	Que non posqui díder ara se com trapè fòrces entà hèr çò que hi en aqueres critiques circonstàncies, e enquia e tot cranhi que çò que hi ac hi damb cèrta bruscaria; era causa ei que m’esdegué entà hèr-la baishar damb jo pera paret deh fonzau e lèu l’arrossegué de sòrta que mos placèrem un shinhau dejós der arc deth pònt.
ERA-ISLA-DETH-TRESOR-WEB	Que non podí hèr arren mès dempús d’aquerò, pr’amor qu’eth petit pònt ère massa baish entà permeter-me ua auta causa qu’ajocar-me jo dejós d’eth, deishant ara mia mair lèu totafèt dehòra; mès quedant es dus a tan cuerta distància der ostau que podíem enténer clarament çò que se parlèsse en eth.
ERA-ISLA-DETH-TRESOR-WEB	Eth mèn curiosèr, totun, podec mès qu’es mèns temors: comprení qu’estar-me aquiu a on m’estaua non me balhaue mès utilitat que trapar-me ajocat, Diu se’n sap enquia guaire temps, per çò que traüquè coma podí, un còp mès, ena paret deth barranc e amagant eth mèn cap entre ues arrames de genèsta me podí plaçar en posicion de dominar d’aquiu estant tota era part deth camin que passe per dauant dera nòsta pòrta.
ERA-ISLA-DETH-TRESOR-WEB	A penes auia artenhut acomodar-me quan es enemics comencèren a arribar en nombre de sèt o ueit, ath mès córrer, pataquejant damb es sòns pès era corsèra de forma descompausada e amiant dauant d’eri ar òme dera lantèrna, a pòqui passi dera avantgarda.
ERA-ISLA-DETH-TRESOR-WEB	Tres òmes corrien amassa, cuelhudi des mans, e jo comprení dempús, enquia e tot a trauèrs dera broma baisha, qu’eth que formaue eth centre deth trio, non ère senon eth mèn formidable vagabond cèc.
ERA-ISLA-DETH-TRESOR-WEB	Ara seguida era sua votz me desmostrèc que non m’auia enganhat.
ERA-ISLA-DETH-TRESOR-WEB	Esbauçatz era pòrta!
ERA-ISLA-DETH-TRESOR-WEB	Plan ben, senhor!
ERA-ISLA-DETH-TRESOR-WEB	Mès dempús les vedí arturar-se e escambiar quauques paraules en votz baisha, coma estonadi per auer trapat era pòrta dubèrta que volien esbauçar.
ERA-ISLA-DETH-TRESOR-WEB	Mès era sua suspressa siguec plan passatgèra: eth cèc tornèc a lançar es sues ordes en tot entener-se era sua votz mès fòrta e mès nauta, coma se se sentesse alugat per un gran desir e ua violenta ràbia ath còp.
ERA-ISLA-DETH-TRESOR-WEB	Tà laguens, tà laguens, tà laguens!
ERA-ISLA-DETH-TRESOR-WEB	Quate o cinc d’eri s’esdeguèren a aubedir, en tot estar-se dus ena corsèra, ath costat d’aqueth vagabond formidable.
ERA-ISLA-DETH-TRESOR-WEB	Que i auec ua auta pausa non massa longa e dempús ressonèc ua exclamacion de suspresa, seguida per ua votz que cridèc des de laguens:
ERA-ISLA-DETH-TRESOR-WEB	Bill ei mòrt!
ERA-ISLA-DETH-TRESOR-WEB	Mès eth cèc les lancèc un terrible e nau renec per çò dera sua pòca diligéncia, higent:
ERA-ISLA-DETH-TRESOR-WEB	Enquiath mèn amagader arribaue eth bronit des cauishigades d’aqueri òmes enes gradons de husta dera nòsta escala, per tant, qu’ei segur qu’era casa sancera deuie tremolar damb eres.
ERA-ISLA-DETH-TRESOR-WEB	Ara seguida se seguiren naues exclamacions de suspresa: era hièstra deth quarto deth Capitan siguec dubèrta de land en land per un còp violent acompanhat de rambalh de veires trincadi.
ERA-ISLA-DETH-TRESOR-WEB	Un òme campèc en era, illuminat pera plia lum dera lua e se filèc de cap ath vagabond cèc que se trapaue, coma ja è dit, en camin e precisament dejós dera hièstra recent dubèrta.
ERA-ISLA-DETH-TRESOR-WEB	Pew, li cridèc, que mos s’an auançat.
ERA-ISLA-DETH-TRESOR-WEB	Ei aquerò aquiu?
ERA-ISLA-DETH-TRESOR-WEB	Es sòs, òc, responec eth de naut.
ERA-ISLA-DETH-TRESOR-WEB	Ath diable tu e es sòs!
ERA-ISLA-DETH-TRESOR-WEB	Que non i a arren aciu, repliquèc er aute.
ERA-ISLA-DETH-TRESOR-WEB	Plan, donc, baishatz, e guardatz s’ei sus eth cadavre de Bill.
ERA-ISLA-DETH-TRESOR-WEB	En aguest moment, un aute deth grop, eth que s’auie demorat ena sala escorcolhant eth còs deth Capitan, apareishec ena pòrta der ostau dident:
ERA-ISLA-DETH-TRESOR-WEB	Bill que ja a estat escorcolhat abans: arren an deishat sus eth.
ERA-ISLA-DETH-TRESOR-WEB	Qu’an estat era gent der ostau, a estat aqueth gojat.
ERA-ISLA-DETH-TRESOR-WEB	De boni talents l’auria trèt jo es uelhs, rugic eth cèc Pew.
ERA-ISLA-DETH-TRESOR-WEB	Non hè guaire qu’ère aciu encara: qu’auie eth barrolh calat quan jo volí entrar.
ERA-ISLA-DETH-TRESOR-WEB	Cercatz-les gojatz, cercatz-les e trapatz-les!
ERA-ISLA-DETH-TRESOR-WEB	Era soleta causa que mos an deishat aciu ei era candèla, didec eth dera hièstra.
ERA-ISLA-DETH-TRESOR-WEB	Donques mans ara òbra!
ERA-ISLA-DETH-TRESOR-WEB	Venguec dempús ua gran sarabat, un va-e-ven indicible laguens dera casa; bronits de cauishigades rudes ressonauen d’un costat en aute; rumor de mòbles lançats en tèrra; pòrtes dubèrtes a còps de pè, enquia qu’es arròques repetiren damb es sòns ressons aqueth rambalh infernau.
ERA-ISLA-DETH-TRESOR-WEB	Se vedec dempús a toti aqueri òmes gésser en camin, un darrèr der aute, declarant que ja non les restaue arren entà escorcolhar e que, solide, èrem amagadi laguens dera casa.
ERA-ISLA-DETH-TRESOR-WEB	En aqueth moment eth madeish fiulet que tant mos auie alarmat ara mia mair e a jo, quan actuàuem sus es sòs deth defuntat Capitan, se tornèc a entéter clara e desparièrament ath miei dera net, mès aguest còp, repetit dus viatges.
ERA-ISLA-DETH-TRESOR-WEB	Jo me pensaua qu’aguest son ère quauquarren coma era trompeta deth cèc, en tot ordenar damb era qu’era tripulacion se lancèsse ar abordatge, mès alavetz comprení que non ère senon un senhau deishat anar sigilosament deth costat deth ticolet en direccion ath pòble, e, segons er efècte que costèc enes nòsti filibustèrs, ère er avís preventiu d’un perilh pròche.
ERA-ISLA-DETH-TRESOR-WEB	Dirk a fiulat, didec un… e dus còps!
ERA-ISLA-DETH-TRESOR-WEB	Mos cau húger ara prèssa.
ERA-ISLA-DETH-TRESOR-WEB	Húger ara prèssa entath lunfèrn, cagat!
ERA-ISLA-DETH-TRESOR-WEB	Dirk s’a mostrat des deth començament covard e pèc, e vosati non l’auetz de hèr cabau.
ERA-ISLA-DETH-TRESOR-WEB	Aguesta gent que deuen èster per aquiu, apròp, que les auem enes nòstes mans damb tota seguretat.
ERA-ISLA-DETH-TRESOR-WEB	Escorcolhatz-ac tot, escorcolhatz-ac tot…
ERA-ISLA-DETH-TRESOR-WEB	Entà qué auem vengut se non, gossets de Satanàs?
ERA-ISLA-DETH-TRESOR-WEB	Ò!, per vida deth diable!…
ERA-ISLA-DETH-TRESOR-WEB	Aguestes exclamacions semblèren produir bèth efècte, pr’amor que dus dera banda comencèren a revirar aciu e delà, entre es dogues e trastes que i auie per dehòra, mès damb pòca decision, segons me semblèc e tostemp prèsti a escapar deth perilh que cranhien, mentre qu’era rèsta èren encara mès indecisi e trantalhants en camin.
ERA-ISLA-DETH-TRESOR-WEB	Toti vosati vos podetz hèr en un moment tan rics coma reis sonque trapant aquerò que pro sabetz qu’ei per aquiu, ath vòste accès, e degun vò complir era sua obligacion!
ERA-ISLA-DETH-TRESOR-WEB	Cagats!
ERA-ISLA-DETH-TRESOR-WEB	Qué!
ERA-ISLA-DETH-TRESOR-WEB	S’aguesta gent se tornèssen uelh de hormiga, enquia e tot atau les auríetz de trapar!
ERA-ISLA-DETH-TRESOR-WEB	Tanca era boca, Pew, rondinèc un d’eri, que ja auem pescat es doblons.
ERA-ISLA-DETH-TRESOR-WEB	Qu’ei segur qu’eri auràn amagat ben eth maudit paquet, gessec un aute.
ERA-ISLA-DETH-TRESOR-WEB	Cuelh tu es Georges, Pew, e non t’estongues aciu cridant.
ERA-ISLA-DETH-TRESOR-WEB	Cridant qu’ère era paraula vertadèra, e en entener-la, era plan mau contenguda colèra deth cèc, hec explosion, ahiscada ja pes objeccions precedentes, de tau sòrta e tan furiosament, qu’era sua excitación ac depassèc tot; atau se passèc que, agarrant eth sòn gròs baston, escometec damb eth, as sòns supòsti, pataquejant damb ràbia a dreta e quèrra, a maugrat dera sua ceguetat, e deishant-se enténer es sòns terribles còps sus mès de quauqu’un pròche ada eth.
ERA-ISLA-DETH-TRESOR-WEB	Aguesti ath sòn torn, vomeguèren es mès òrres injúries e menaces sus eth pervèrs cèc, e se lancèren sus eth pretenent agarrar-li eth baston, en tot retorcer-lo-se en sòn poderós punh.
ERA-ISLA-DETH-TRESOR-WEB	Aguesta peleja que siguec entà nosati era nòsta sauvacion, pr’amor qu’encara èren ena peleja aguesti òmes, quan un nau bronit se deishèc enténer entath cim deth ticolet, peth costat deth pòble, e ère eth galaup seguit de diuèrsi shivaus.
ERA-ISLA-DETH-TRESOR-WEB	Lèu en madeish moment un trait de pistòla venguec deth costat dera barralha, en tot veder-se ath còp era lum e eth tron deth trait.
ERA-ISLA-DETH-TRESOR-WEB	Aquerò qu’ère evidentament, eth darrèr senhau de perilh, pr’amor qu’es filibustèrs se meteren en hujuda, de ressabuda, en ua precipitada carrèra de “que se sauve eth que pogue”.
ERA-ISLA-DETH-TRESOR-WEB	Toti correren en diferentes direccions: un entath mar, un aute entara caleta; er aute oblicuament peth ticolet e atau toti, de tau sòrta qu’en mens temps de qu’ac condi, non quedèc ne tralha d’eri, exceptat eth cèc Pew.
ERA-ISLA-DETH-TRESOR-WEB	Per çò que hè ad aguest, l’auien abandonat, sabi pas se pera pòur que les cuelhec, o coma resvenja des sues injúries e còps de baston.
ERA-ISLA-DETH-TRESOR-WEB	Eth cas ei qu’eth se trapaue aquiu, darrèr de toti, paupant eth camin damb eth sòn baston, hòla e desesperadament, e parlant a crits as sòns camarades hujutius.
ERA-ISLA-DETH-TRESOR-WEB	Fin finau cuelhec era pejor direccion entada eth, camin entath pòble, e passèc a pòques passes deth mèn amagader cridant freneticament:
ERA-ISLA-DETH-TRESOR-WEB	Joanet, Black Dog, Dirk, e d’autes òmes mès…
ERA-ISLA-DETH-TRESOR-WEB	Non deisharatz aciu ath vòste vielh Pew, companhs… non deisharatz ath vòste praube Pew!
ERA-ISLA-DETH-TRESOR-WEB	En aqueth moment eth rambalh des shivaus arribèc en cim e quate o cinc cavalièrs apareisheren sus eth ticolet, alugadi clarament pera lua e se precipitèren ath galaup entà baish.
ERA-ISLA-DETH-TRESOR-WEB	Alavetz Pew comprenec eth sòn error; sagèc de virar-se estarnant-se en ua malediccion e se filèc entara trencada qu’en era rodèc.
ERA-ISLA-DETH-TRESOR-WEB	Mès en ua segonda s’auie metut de pès e sagèc ua naua hujuda; perdut ja coma ère, non hec senon vier a plaçar-se precisament jos eth mès pròche des shivaus que s’apressauen.
ERA-ISLA-DETH-TRESOR-WEB	Eth cavalièr sagèc d’evitar-lo, mès siguec en bades.
ERA-ISLA-DETH-TRESOR-WEB	Eth vagabond queiguec sense remèdi, cuelhut peth shivau que lo fotèc per tèrra e fotèc sus eth, esbocinant-lo, es quate hèrs de shivau e es sues poderoses bates.
ERA-ISLA-DETH-TRESOR-WEB	Pew deishèc anar un solet crit òrre e angoniós que se perdec en silenci tragic dera net.
ERA-ISLA-DETH-TRESOR-WEB	Queiguec sus un costat, se virèc dempús leugèrament damb eth ròstre per tèrra e ja non tornèc a botjar-se mès.
ERA-ISLA-DETH-TRESOR-WEB	Jo me lheuè alavetz e saludè educadament as cavalièrs que ja èren prèsti a arrecular, espauridi per accident que s’auie pàssat.
ERA-ISLA-DETH-TRESOR-WEB	Lèu me n’encuedè de se qui èren eri.
ERA-ISLA-DETH-TRESOR-WEB	Un, que venguie encara darrèr de toti, ère eth gojat qu’auie anat a cercar ath Doctor Livesey, es auti èren doanèrs o gardes fiscaus qu’aqueth auie trapat en sòn camin e que damb eri s’auie acordat tornar sense pèrder temps.
ERA-ISLA-DETH-TRESOR-WEB	Era naua d’aquera estranha barca de vela quadrada que i auie ena Caleta deth Gat auie arribat enquiar inspector Dance que, plan per aquerò, auie decidit hèr ua excursion aquera net en direccion as nòstes plages, circonstància que, sense era, solide qu’era mia mair e jo auríem perdut era vida.
ERA-ISLA-DETH-TRESOR-WEB	Per çò que hè a Pew, qu’ère mòrt e plan ben mòrt.
ERA-ISLA-DETH-TRESOR-WEB	Ara mia mair, qu’amièrem entath pòble, quauques locions d’aigua hereda e quauques saus que li hérem aspirar la remeteren complètament e encara que non quedèc totafèt liura des sòns temors, ça que la, encara seguie deplorant era rèsta des sòs que non volec cuélher.
ERA-ISLA-DETH-TRESOR-WEB	Mentretant, er inspector pressèc era marcha, autant coma podec, en direccion entara Caleta deth Gat; mès es sòns gardes les calie desmontar e anar caminant a paupes per çò d’escalabrós dera corsèra, amiant damb eth ramau as shivaus, a viatges arturant-les per çò deth temor d’ua emboscada, e plan per aquerò non siguec causa de suspresa eth hèt de qué, quan arribèren en lòc que sabien qu’ere amarrada era barca, aguesta s’auesse hèt ja ena mar, encara que se vedie a pòca distància dera plaja.
ERA-ISLA-DETH-TRESOR-WEB	Era votz der inspector podec arribar encara entàs hujutius, un des quaus li didec que se hesse enlà dera lum dera lua pr’amor que poirie vier a saludar-lo un shinhau de plomb.
ERA-ISLA-DETH-TRESOR-WEB	Non venguie d’amortar-se eth resson d’aguesta intimacion quan fiulèc ua bala de mosqueton lèu heregant eth braç de Dance e ara seguida era embarcacion doblèc era punta dera caleta e despareishec.
ERA-ISLA-DETH-TRESOR-WEB	Er inspector se demorèc aquiu, sivans era sua pròpria expression “coma peish dehòra dera aigua” e tot çò que podec hèr siguec manar a un òme entà Bristol pr’amor de previer era arribada possibla dera barca, era quau causa ère madeish qu’arren, ena sua pensada.
ERA-ISLA-DETH-TRESOR-WEB	Qu’an gessut sans, higec, e era causa s’a acabat aquiu.
ERA-ISLA-DETH-TRESOR-WEB	Sonque me n’alègri fòrça d’auer barrat eth pas a Maese Pew, que se non auesse estat atau ja aurie recebut, ad aguestes ores, notícies mies.
ERA-ISLA-DETH-TRESOR-WEB	Tornè alavetz, damb eth, en ostau der “Almirant Benbow” e non podie imaginar-se arrés quin quadre de capvirament e estralhs trapè ena nòsta casa.
ERA-ISLA-DETH-TRESOR-WEB	Er inspector Dance non podie hèr arren en aguest caòs.
ERA-ISLA-DETH-TRESOR-WEB	Plan, Jim, me didec; tu dides qu’eri an cuelhut es sòs, non ei atau?
ERA-ISLA-DETH-TRESOR-WEB	Mès sòs dilhèu?
ERA-ISLA-DETH-TRESOR-WEB	Non, senhor, non me pensi que siguesse sòs, li responí, çò de cèrt ei que jo me pensi qu’è aciu, ena borsa deth pièch dera mia pelha çò qu’eri cercauen e voleria, de bon grat, meter-lo, plan que òc, en un lòc segur.
ERA-ISLA-DETH-TRESOR-WEB	Entà sauvar-lo, gojat?
ERA-ISLA-DETH-TRESOR-WEB	Jo me pensaua que dilhèu eth Doctor Livesey… comencè jo.
ERA-ISLA-DETH-TRESOR-WEB	Excellent!
ERA-ISLA-DETH-TRESOR-WEB	Magnific!
ERA-ISLA-DETH-TRESOR-WEB	E ara que pensi aquerò, jo tanben me cau vier aquiu e balhar compde, ja sigue ada eth ja ath Cavalièr Trelawney, dera mòrt d’aguest Maese Pew, que ja non a remèdi.
ERA-ISLA-DETH-TRESOR-WEB	E non ei que me sàpie degrèu, senon qu’es gents pòc benevòles poirien acusar de crim a un oficiau deth fisc de Sa Majestat, s’ei que se podesse acusar de crim en aguest cas.
ERA-ISLA-DETH-TRESOR-WEB	Ara, donc, Hawkins, se tu vòs, te posqui amiar damb jo.
ERA-ISLA-DETH-TRESOR-WEB	Li balhè coraument es gràcies peth sòn aufriment e partírem a pè de nauèth entath pòble a on èren ja es shivaus.
ERA-ISLA-DETH-TRESOR-WEB	Mentre anè a avertir ara mia mair de çò qu’anaua a hèr, ja es cavaladures èren enserades.
ERA-ISLA-DETH-TRESOR-WEB	Tanlèu auí montat e m’agarrè ath cinturon de Dogger er inspector hec eth senhau de partit e tota era caravana se metec en movement gessent en camin, a un tròt pro viu, e crotzant eth pònt que mos servic d’amagader, de cap ara casa deth Doctor Livesey.
ERA-ISLA-DETH-TRESOR-WEB	Caminèrem ara prèssa enquia que fin finau mos arturèrem ena pòrta deth Doctor Livesey.
ERA-ISLA-DETH-TRESOR-WEB	Era casa qu’ère complètament escura en exterior.
ERA-ISLA-DETH-TRESOR-WEB	Er inspector Dance me didec que baishèssa e que piquèssa ara pòrta e Dogger me balhèc un des sòns estrius entà que baishèssa per eth.
ERA-ISLA-DETH-TRESOR-WEB	Era pòrta se dauric lèu immediatament e campèc era sirventa.
ERA-ISLA-DETH-TRESOR-WEB	Ei en casa eth Doctor?
ERA-ISLA-DETH-TRESOR-WEB	Alavetz anem aquiu, gojats, didec er inspector.
ERA-ISLA-DETH-TRESOR-WEB	Mès aguest còp, coma qu’era distància que s’auie de recórrer ère plan cuerta, ja non tornè a montar, senon que venguí agarrat ara correja der estriu de Dogger enquiath pabalhon deth conserge, e d’aquiu entà naut pera longa avenguda, alugada en aquera ora peth resplendor dera lua, e qu’ath sòn finau se vedie, d’un e de un aute costat, ath miei de vielhs jardins, era blanca siloeta deth grop d’edificis que formen era Universitat.
ERA-ISLA-DETH-TRESOR-WEB	Aquiu er inspector Dance desmontèc, e en tot hèr-me a vier damb eth, demanèc permís entà passar en interior der establiment, pr’amor d’un petit ahèr.
ERA-ISLA-DETH-TRESOR-WEB	Eth sirvent mos amièc per un correder tapissat qu’ath sòn finau mos mostrèc era bibliotèca, tota folrada d’immensi estatges, coronadi de busti de sabents de totes es edats.
ERA-ISLA-DETH-TRESOR-WEB	Aquiu trapèrem ath Cavalièr Trelawney e ath Doctor Livesey, charrant animadament, damb eth cigar ena man, ath cant d’un huec alègre e ludent.
ERA-ISLA-DETH-TRESOR-WEB	Enquia aquera net non auia auut jo era escadença de veir d’apròp ath Cavalièr Trelawney.
ERA-ISLA-DETH-TRESOR-WEB	Qu’ère un òme naut, de mès de sies pès d’estatura e d’amplada proporcionada, damb un ròstre aspre e roienc, per çò des sòns longui viatges, coma folrat per ua masca.
ERA-ISLA-DETH-TRESOR-WEB	Es sòns vistons qu’èren plan neri e se botjauen damb grana vivacitat, çò que li daue era aparença d’auer un temperament, non diderè dolent, mès òc violent e orgulhós.
ERA-ISLA-DETH-TRESOR-WEB	Passatz, senhor Dance, didec alavetz, damb un ton benevòl e corau.
ERA-ISLA-DETH-TRESOR-WEB	Bona net, Dance, didec ath sòn torn eth Doctor damb ua inclinacion deth cap.
ERA-ISLA-DETH-TRESOR-WEB	Qué vos cau?
ERA-ISLA-DETH-TRESOR-WEB	Er inspector se demorèc de pès, dret e regde coma un veteran, e condèc çò que s’auie passat coma un estudiant que recite era sua leçon.
ERA-ISLA-DETH-TRESOR-WEB	Que s’auie de veir se com aqueri dus cavalièrs s’apressauen insensiblament, e quines guardades se dirigien er un ar aute, en tot embargar-les era suspresa de tau sòrta qu’enquia e tot se desbrembèren de humar es sòns cigars.
ERA-ISLA-DETH-TRESOR-WEB	Quan se les referic se com era mia mair auie tornat soleta damb jo en ostau, eth Doctor se fotèc un bon còp damb era pauma dera man ena cueisha e eth Cavalièr Trelawney exclamèc:
ERA-ISLA-DETH-TRESOR-WEB	Òsca!
ERA-ISLA-DETH-TRESOR-WEB	Plan abans de qué ac hesse s’auie botat de pès, e mesuraue a grani passi era cramba, mentre qu’eth Doctor, coma s’aquerò l’ajudèsse a enténer milhor, s’auie arrincat era empovassada perruca e se mos mostraue aquiu, coma ua figura plan estranha, damb eth sòn pròpri peu nere, talhat ath piente, coma se ditz en tèrmes de barberia.
ERA-ISLA-DETH-TRESOR-WEB	Ara fin er inspector Dance acabèc era narracion.
ERA-ISLA-DETH-TRESOR-WEB	Senhor Dance, didec eth Cavalièr, qu’ètz vos un òme de plan nòble còr.
ERA-ISLA-DETH-TRESOR-WEB	Per çò d’auer atropelhat ad aqueth pervèrs, ac considèri, senhor mèn, coma ua accion meritòria, tau coma cauishigar sus un animau verinós.
ERA-ISLA-DETH-TRESOR-WEB	E per çò que hè ad aguest brave gojatet de Hawkins, eth qu’a estat “tromfo” en aguest jòc.
ERA-ISLA-DETH-TRESOR-WEB	Au, gojatet, vòs hèr eth favor de tirassar eth cordon d’aguesta campaneta?
ERA-ISLA-DETH-TRESOR-WEB	Qu’ei de besonh qu’obsequiem ath senhor inspector damb un bon veire de cervesa.
ERA-ISLA-DETH-TRESOR-WEB	Aciu que l’auetz, didí en tot autrejar-li eth paquet estropat en tela impermeabla.
ERA-ISLA-DETH-TRESOR-WEB	Eth Doctor lo cuelhec e li dèc torns e mès torns, coma s’es sòns dits dancèssen damb era impaciéncia nerviosa de daurir aquerò; mès en sòrta de hè’c atau, botèc eth paquet tranquillament ena sua pòcha.
ERA-ISLA-DETH-TRESOR-WEB	Cavalièr Trelawney, didec; tanlèu eth senhor Dance s’age begut era cervesa, li cau gésser, ara fòrça, entath servici de Sa Majestat; mès per çò que hè a Jim, me prepausi que se demore aguesta net a dormir ena mia casa; atau, donc, damb eth vòste permís, jo prepausaria que se li dèsse un bon tròç de pastisson hered entà que sope.
ERA-ISLA-DETH-TRESOR-WEB	Dit aquerò, me heren a vier e botèren en ua tauleta laterau un gran e saborós pastisson de colom, que damb eth me despaché a conciéncia e plan agradiuament, pr’amor qu’era vertat ei que ja auia tanta hame coma un faucon.
ERA-ISLA-DETH-TRESOR-WEB	Mentretant, eth senhor Dance recebie naui compliments, prenie era sua cervesa e acabaue, ara fin, per dider-se adiu.
ERA-ISLA-DETH-TRESOR-WEB	E ara Cavalièr, didec eth Doctor…
ERA-ISLA-DETH-TRESOR-WEB	E ara, Livesey, exclamèc eth Cavalièr en madeish ton.
ERA-ISLA-DETH-TRESOR-WEB	Entenut a parlar d’eth!
ERA-ISLA-DETH-TRESOR-WEB	Qu’ei qu’a estat eth mès sanguinari filibustèr que jamès a crotzat er ocean.
ERA-ISLA-DETH-TRESOR-WEB	Barba-Ròia qu’ei un mainatge de popa ath sòn costat.
ERA-ISLA-DETH-TRESOR-WEB	Es espanhòus l’auien ua pòur tan òrra que, m’ac cau díder sincèrament, me sentia jo capinaut de qué Flint siguesse un anglés.
ERA-ISLA-DETH-TRESOR-WEB	Sòs!
ERA-ISLA-DETH-TRESOR-WEB	Pr’amor se qué ei aquerò qu’aguesti grossièrs cercauen senon sòs?
ERA-ISLA-DETH-TRESOR-WEB	Que les ei parièr a toti eri arren que non sigue sòs!
ERA-ISLA-DETH-TRESOR-WEB	Se non, per quina auta causa riscarien era sua pèth se non siguesse pes sòs?
ERA-ISLA-DETH-TRESOR-WEB	Aquerò ac veiram lèu lèu, repliquèc eth Doctor; mès qu’ètz tant excitat e charraire que non posqui trèir-ne tarlat de çò que desiri.
ERA-ISLA-DETH-TRESOR-WEB	Çò que jo voi saber qu’ei aquerò: supausant que jo è ena mia borsa, aciu, era clau entà desnishar eth lòc que Flint a deishat eth tresòr, aguest tresòr serà quauquarren que s’ac valgue?
ERA-ISLA-DETH-TRESOR-WEB	Que s’ac valgue!
ERA-ISLA-DETH-TRESOR-WEB	Per Sant George!
ERA-ISLA-DETH-TRESOR-WEB	Que valerà arren mès qu’aquerò: s’auem aguesta clau que sospechatz, jo naulejarè un vaishèth en Bristol e me harè a vier damb jo a vos e a Hawkins, e podetz estar-ne segur de qué desenterrarè eth tau tresòr encara qu’aja de cercar pendent un an sancer.
ERA-ISLA-DETH-TRESOR-WEB	Doctor en tot botar-lo sus era taula.
ERA-ISLA-DETH-TRESOR-WEB	Eth paquet ère cosut, per çò qu’eth Doctor li calec trèir deth sòn estug uns estalhants e bracar es hius que l’assegurauen.
ERA-ISLA-DETH-TRESOR-WEB	Qu’apareisheren dues causes: un quadèrn e un papèr sagerat.
ERA-ISLA-DETH-TRESOR-WEB	Prumèr examinem eth quadèrn, suggeric eth Doctor.
ERA-ISLA-DETH-TRESOR-WEB	Autant eth Cavalièr coma jo èrem ja observant per dessús dera sua espatla quan eth lo dauric, donques que per çò que hè a jo, ja eth madeish Doctor m’auie abans convidat a que m’apressèssa sense ceremònies, deishant era taula a on auia sopat, pr’amor de participar en plaser dera curiosa investigacion.
ERA-ISLA-DETH-TRESOR-WEB	Ena prumèra plana non i auie que tralhes de manuscrit, coma es qu’un òme, damb ua pluma ena man, pòt hèr a manèra de practica o de divertiment.
ERA-ISLA-DETH-TRESOR-WEB	Ua des frases escrites ère era madeisha qu’eth Capitan amiaue enes diboishi indelebils deth sòn braç “Capricis de Billy Bones” Dempús se liegie aquerò: “Maese W. Bones, pilòt”.
ERA-ISLA-DETH-TRESOR-WEB	Que non podí evitar que s’ahisquèsse eth mèn curiosèr pensant en qué serie çò de “L’auec” e qué siguec “çò qu’auec”.
ERA-ISLA-DETH-TRESOR-WEB	Madeish podie èster ua bona estocada ena espatla que ua auta causa quinsevolh.
ERA-ISLA-DETH-TRESOR-WEB	Que non ne treiram eth tarlat d’aquerò, didec eth Doctor virant era huelha.
ERA-ISLA-DETH-TRESOR-WEB	Es dètz o dotze planes següentes èren plies d’ua curiosa seria d’entrades.
ERA-ISLA-DETH-TRESOR-WEB	En extrèm de cada ua des linhes se vedie ua flècha, e ena auta ua suma de sòs, coma enes libres de compdes normaus; mès en sòrta de paraules explicatives, solet se trapaue un numèro de crotzes entre ua a era auta.
ERA-ISLA-DETH-TRESOR-WEB	Ena data mercada 12 de Junh de 1745, per exemple, se vedie clarament qu’era quantitat de setanta liures esterlines se deuie a quauqu’un, e non se vedien senon sies crotzes entà explicar era causa o origina deth deute.
ERA-ISLA-DETH-TRESOR-WEB	Aqueth memorandum se tardaue per espaci de vint ans, aumentant, coma ei naturau, era chifra totau, a mida qu’eth temps auançaue, enquia qu’a tot darrèr se vedie un gran totau somat dempús de quate o cinc adicions equivòques corregides e coma apendix, aguestes tres paraules “Caisha de Bones”.
ERA-ISLA-DETH-TRESOR-WEB	Que non li trapi ad aquerò ne pès ne cap, didec eth Doctor.
ERA-ISLA-DETH-TRESOR-WEB	Donques era causa qu’ei clara coma era lum deth dia, exclamèc eth Cavalièr: aguest ei eth libre de compdes deth marrit mautaire.
ERA-ISLA-DETH-TRESOR-WEB	Aguestes crotzes ocupen aciu eth lòc des nòms de vaishèths e pòbles que esbaucèc o entrèc a saca.
ERA-ISLA-DETH-TRESOR-WEB	Es somes non son qu’era part qu’en cada hèta d’aguestes li toquèc ath nòste escorpiu, e a on auie bèth error ja vedetz que suenhaue de híger quauquarren qu’ac aclarisse coma “Ara nautada de Caracas” ja podetz dedusir per çò d’aguesta inscripcion que bèth malerós vaishèth siguec cuelhut ar abordatge ena nautada des còstes mentades.
ERA-ISLA-DETH-TRESOR-WEB	Que Diu age recebut en sòn sen as praubes amnes que tripulauen aguesta barca, hè ja temps!
ERA-ISLA-DETH-TRESOR-WEB	Qu’ei vertat, didec eth Doctor.
ERA-ISLA-DETH-TRESOR-WEB	E era quantitat aumente a mida qu’eth puge de categoria.
ERA-ISLA-DETH-TRESOR-WEB	Pòca causa mès i auie en libre, exceptat de determinacions geografiques de quauqui lòcs anotadi enes huelhes en blanc entath finau deth quadèrn, e ua taula entara deduccion de monedes franceses, angleses e espanhòles entà un valor comun.
ERA-ISLA-DETH-TRESOR-WEB	Un òme apraiat!
ERA-ISLA-DETH-TRESOR-WEB	Ara, seguic eth Cavalièr, guardem aguest aute.
ERA-ISLA-DETH-TRESOR-WEB	Eth papèr que seguie entà examinar, ère sagerat en diuèrsi punts, en tot auer-se hèt servir un didau a manèra de sageth, dilhèu eth madeish qu’auia trapat jo ena borsa deth Capitan.
ERA-ISLA-DETH-TRESOR-WEB	Eth Doctor dauric es sagèths damb fòrça suenh e apareishec alavetz eth mapa d’ua isla, damb era sua latitud, longitud, sondes, nòms de montanhes, badines, caletes, anses, e totes es menudalhes de besonh entà poder amiar un vaishèth a ancorar segur enes sues còstes.
ERA-ISLA-DETH-TRESOR-WEB	Semblaue coma d’ues nau miles de longada e cinc d’amplada, en tot auer era figura d’ua sòrta de dragon de pès, e presentaue dus magnifics ancoratges, perfèctament barradi e ua eminéncia ena part centrau mercada damb eth nòm de “Eth Garda”.
ERA-ISLA-DETH-TRESOR-WEB	Se vedien quauques adicions hètes en data mès recenta, mès çò que subergessie ara vista èren tres crotzes mercades damb tinta ròia, dues ena part Nòrd dera isla e ua auta en Sud-èst, e ath delà, escrit ena madeisha tinta ròia en caractèrs fòrça clars e elegants, ben desparièrs dera ruda escritura deth Capitan, aguestes tres significatives paraules “Aciu eth tresòr”.
ERA-ISLA-DETH-TRESOR-WEB	Peth darrèr, era madeisha man auie escrit aguestes explicacions complementàries.
ERA-ISLA-DETH-TRESOR-WEB	Illòt der esquelèt E.S.E.E.
ERA-ISLA-DETH-TRESOR-WEB	Dètz pès.
ERA-ISLA-DETH-TRESOR-WEB	Qu’ère tot; mès, concís coma ère, e entà jo incomprensible, aumplic d’alegria ath Cavalièr e ath Doctor Livesey.
ERA-ISLA-DETH-TRESOR-WEB	Livesey, didec eth Cavalièr Trelawney, que vatz a abandonar de seguit era vòsta malerosa e penibla profession.
ERA-ISLA-DETH-TRESOR-WEB	Deman gesqui entà Bristol.
ERA-ISLA-DETH-TRESOR-WEB	En tres setmanes… non!
ERA-ISLA-DETH-TRESOR-WEB	Hawkins vierà damb nosati coma page d’a bòrd.
ERA-ISLA-DETH-TRESOR-WEB	Vos, Livesey, seratz eth mètge deth vaishèth; jo que serè er Almirant, plan que òc.
ERA-ISLA-DETH-TRESOR-WEB	Mos haram a vier a Redruce, Joyce e Hunter.
ERA-ISLA-DETH-TRESOR-WEB	Qu’auram vents favorables, viatge rapid, e sense era mendre dificultat traparam eth lòc indicat e en eth, sòs en pro quantitat entà minjar, entà arrossegar carròces e entà despéner coma princes pendent era rèsta dera nòsta vida.
ERA-ISLA-DETH-TRESOR-WEB	Trelawney, didec eth Doctor, prometi acompanhar-vos ena expedicion, e posqui respóner dera sua capitada; Jim tanben vierà, plan que òc, e serà un aunor entara empresa.
ERA-ISLA-DETH-TRESOR-WEB	Mès que i a un òme, un de solet, ath quau cranhi.
ERA-ISLA-DETH-TRESOR-WEB	E qui ei, exclamèc eth Cavalièr: nomentatz ad aguest tafurèl sense dilacion.
ERA-ISLA-DETH-TRESOR-WEB	Vos, repliquèc eth Doctor.
ERA-ISLA-DETH-TRESOR-WEB	Vos non auetz era fòrça de besonh entà refrenar era lengua.
ERA-ISLA-DETH-TRESOR-WEB	Nosati non èm es solets que coneishem era existéncia d’aguest document.
ERA-ISLA-DETH-TRESOR-WEB	Aguesti individús qu’an atacat er ostau aguesta net (decididi e valents brigands sense cap de dobte) madeish qu’es que s’auien demorat susvelhant era estranha barca que mos parlèc Dance, toti eri, e gausarè afirmar que d’auti mès encara, volgam o non, se cren damb era decision inquebrantabla d’apoderar-se dera caisha.
ERA-ISLA-DETH-TRESOR-WEB	Degun de nosati, donc, a de gésser solet, a compdar d’aué, enquia que sigam a bòrd.
ERA-ISLA-DETH-TRESOR-WEB	Jim e jo caminaram amassa mentretant.Vos amiaratz a Joyce e a Hunter quan gescatz entà Bristol e deth prumèr ath darrèr des qu’èm aciu mos auem de comprométer a non badar boca sus aquerò qu’auem desnishat.
ERA-ISLA-DETH-TRESOR-WEB	Que passèc mès temps deth qu’eth Cavalièr Trelawney s’imaginèc ath principi, abans de qué siguéssem prèsti entà hèr-mos ena mar, e cap des nòsti plans primitius se podec executar, ne tansevolh eth qu’eth Doctor Livesey m’auesse tostemp damb eth.
ERA-ISLA-DETH-TRESOR-WEB	Eth Doctor li calec anar-se’n entà Londres pr’amor de cercar a un mètge que se’n hesse cargue dera sua clientèla; eth Cavalièr se n’anèc entà Bristol a on se botèc, damb tota era sua afogadura, mans ara òbra ena preparacion dera expedicion, e per çò que hè a jo me demorè installat ena Universitat, a cargue de Redruth eth venaire o garda de mont, lèu en qualitat de presoèr, encara que plen de sòmis maritims e des mès atrasentes anticipacions imaginàries d’isles estranhes e aventures novelesques.
ERA-ISLA-DETH-TRESOR-WEB	Me deleitaua en tot reprodusir-me en un mapa, pendent ores sanceres, toti es detalhs que rebrembaua.
ERA-ISLA-DETH-TRESOR-WEB	E sense botjar-me deth costat deth huec en salon deth patron dera casa, m’apressaua damb era fantasia ara ansiada isla, en totes es direccions possibles; exploraua cada acre de terren dera sua superfícia, pujaua vint còps en cim d’aqueth naut mont que cridauen “Eth Garda”e deth sòn cimalh gaudia des mès deliciosi e variadi panorames.
ERA-ISLA-DETH-TRESOR-WEB	Quauqui viatges vedia jo aquera isla densament caperada de canibals que damb eri auíem de lutar; uns auti còps plia de sauvatges animaus que mos perseguien; mès era vertat ei que totes es elucubracions dera mia fantasia non se retirauen en absolut as nòstes estranhes e tragiques aventures en aquera tèrra.
ERA-ISLA-DETH-TRESOR-WEB	Atau anèren passant setmanes e setmanes enquia qu’un beròi dia arribèc ua carta dirigida ath Doctor Livesey, damb aguesta adicion “En cas d’abséncia deth Doctor, que daurisquen aguesta carta Tom Redruth o eth joen Hawquins”.
ERA-ISLA-DETH-TRESOR-WEB	En compliment d’aguesta orde trapèrem, donc, o mèsalèu trapè jo, donques qu’eth garda de mont ère un òme pro arreculat en causes d’escritura e de lectura que non siguesse damb letres d’estamparia, trapè, digui, es importantes notíces següentes:
ERA-ISLA-DETH-TRESOR-WEB	Estimat Livesey:
ERA-ISLA-DETH-TRESOR-WEB	En non saber-me’n s’auetz tornat ena Universitat o ètz encara en Londres, vos mani aguesta per duplicat en ambdús lòcs.
ERA-ISLA-DETH-TRESOR-WEB	Eth nòste vaishèth ei ja crompat e apraiat damb tot çò de besonh.
ERA-ISLA-DETH-TRESOR-WEB	Ara madeish ei prèst entà lheuar ancores en prumèr moment que calgue.
ERA-ISLA-DETH-TRESOR-WEB	Que non auetz vist jamès ena vòsta vida ua goleta mès eleganta, galharda e velera.
ERA-ISLA-DETH-TRESOR-WEB	Quinsevolh joen la poirie amiardamb era màger facilitat: qu’a dues centes tones de mesura e eth sòn nòm ei Era Espanhòla.
ERA-ISLA-DETH-TRESOR-WEB	L’e crompat damb era ajuda deth mèn amic Blandy qu’a demostrat en aguesta escadença èster un susprenent coneishedor dera matèria.
ERA-ISLA-DETH-TRESOR-WEB	Redruth, li didí en tot interrómper era lectura dera carta, eth Doctor Livesey non se botarà guaire content damb aquerò.
ERA-ISLA-DETH-TRESOR-WEB	Que veigui, a tot darrèr, qu’eth Cavalièr a deishat anar era sua lengua.
ERA-ISLA-DETH-TRESOR-WEB	Plan, qu’ei que non n’a eth dret de hè’c?, gasulhèc eth garda de mont.
ERA-ISLA-DETH-TRESOR-WEB	Me jògui ua botelha de ròm qu’eth Cavalièr pòt plan ben parlar sense demorar eth permís deth Doctor Livesey.
ERA-ISLA-DETH-TRESOR-WEB	Dempús d’aquerò creiguí prudent deishar de cornèr quinsevolh comentari e seguí liegent:
ERA-ISLA-DETH-TRESOR-WEB	Que i a aciu en Bristol cèrts òmes monstruosament ostils ath praube Blandy.
ERA-ISLA-DETH-TRESOR-WEB	Semble que van pes carrèrs de Diu pregonant qu’eth mèn aunèst e excellent amic non a hèt qu’ua grossièra especulacion; qu’ Era Espanhòla ère proprietat sua e que tot çò que hec ei vener-me-la a un prètz absurdament naut.
ERA-ISLA-DETH-TRESOR-WEB	Tot aquerò non son que calomnies evidentes, e çò de cèrt ei que cap des sòns autors gause remir es excellentes qualitats dera nòsta goleta.
ERA-ISLA-DETH-TRESOR-WEB	Exceptat d’eth, didí, non compdaua damb arren mès.
ERA-ISLA-DETH-TRESOR-WEB	Es trabalhadors, o entà didè’c milhor, es apraiadors an anat vertadèrament a pas de tortuga.
ERA-ISLA-DETH-TRESOR-WEB	Mès aquerò non ère senon òbra de pòqui dies.
ERA-ISLA-DETH-TRESOR-WEB	Çò que me preocupaue mès ère era tripulacion.
ERA-ISLA-DETH-TRESOR-WEB	Jo volia un vintenat d’òmes ( en cas d’èster deth país, filibustèrs; o ben des odiadi francesi) mès semblaue qu’ac hège eth madeish diable, eth cas ei que jo non trapaua ne era mitat de çò que volia, enquia qu’un vertadèr còp de fortuna me hec a vier ar òme que me calie.
ERA-ISLA-DETH-TRESOR-WEB	Un dia èra jo arturat en pòrt quan, per edart, entrè en convèrsa damb eth.
ERA-ISLA-DETH-TRESOR-WEB	Vedí qu’ère un vielh marinèr qu’a ua sòrta de tauèrna en Bristol coneishuda de toti es marinèrs, qu’a perdut era sua santat en tèrra e que receberie agradiuament un lòc de codinèr a bòrd, entà tornar en mar de nauèth.
ERA-ISLA-DETH-TRESOR-WEB	Me didec qu’aqueth maitin anaue per aquiu damb er in d’aspirar un shinhau es sabors der ocean.
ERA-ISLA-DETH-TRESOR-WEB	M’esmoiguec prigondament, (coma vos madeish vos auríetz esmoigut) e encara que non per pietat, lo contractè coma codinèr dera nòsta goleta.
ERA-ISLA-DETH-TRESOR-WEB	John Silver qu’ei eth sòn nòm e li manque ua cama, çò qu’ena mia pensada ei ua recomanacion, pr’amor que l’a perdut en defensa dera sua patria, jos es ordes der immortau Hawke.
ERA-ISLA-DETH-TRESOR-WEB	Que non a cap tipe de pension, Livesey…
ERA-ISLA-DETH-TRESOR-WEB	Didetz-me, quini tempsi tant abominables viuem!
ERA-ISLA-DETH-TRESOR-WEB	Ara plan, amic; ara prumeria non pensè qu’auia trapat ua auta causa qu’un simple codinèr; mès siguec, en realitat, tota ua tripulacion çò que jo desnishè.
ERA-ISLA-DETH-TRESOR-WEB	Entre Silver e jo auem artenhut, en ua setmana, era mès complida e caracteristica tripulacion que podéssem desirar; non d’aspècte agradiu ne arridolent, ei vertat, mès estacadi, per çò des sues cares, ath mès esforçat e indomdable esperit.
ERA-ISLA-DETH-TRESOR-WEB	Gausi declarar que poiríem plan ben derrotar a ua fragata de guèrra.
ERA-ISLA-DETH-TRESOR-WEB	Silver a amiat era sua escrupulositat enquia licenciar a dus des òmes que jo auia contractat.
ERA-ISLA-DETH-TRESOR-WEB	Sense massa dificultat me desmostrèc en un moment oportun qu’es contractadi non ère qu’uns laparasses d’aigua doça que non servien entad arren, e que mèsalèu mos enredarien en cas de dificultats.
ERA-ISLA-DETH-TRESOR-WEB	Me senti damb era mès excellenta santat e en admirabla disposicion d’animositat: que mingi coma un taure, dormisqui coma un soc e, ça que la, non descansarè enquia que non entena o veiga as mèns lops marins manobrar ar entorn deth vaishèth.
ERA-ISLA-DETH-TRESOR-WEB	Ena mar!
ERA-ISLA-DETH-TRESOR-WEB	Lèu ena mar!
ERA-ISLA-DETH-TRESOR-WEB	A trèir aguest tresòr!
ERA-ISLA-DETH-TRESOR-WEB	Era holia des glòries maritimes s’a poderat deth mèn cap.
ERA-ISLA-DETH-TRESOR-WEB	Atau, donc, Livesey, vietz ath mès córrer: se m’apreciatz de vertat, non perdatz ne ua menuta.
ERA-ISLA-DETH-TRESOR-WEB	Joan Trelawney”.
ERA-ISLA-DETH-TRESOR-WEB	M’en desbrembaua de dider-vos que Blandy, que dèishi damb er encargue de manar ua embarcacion ara nòsta cèrca se non auem tornat entà finaus d’Agòst, a trapat un individú admirable coma Capitan dera nòsta goleta, un òme plan seriós e estirat (causa que planhi) mès en tot es auti concèptes un vertadèr tresòr.
ERA-ISLA-DETH-TRESOR-WEB	Silver, dera sua part, mos a hèt a vier un òme fòrça competent coma pilòt: eth sòn nòm ei Arrow.
ERA-ISLA-DETH-TRESOR-WEB	Qu’è un contramèstre que fiule entara manòbra qu’ei ua glòria, atau, donc, es causes anaràn ben, a bòrd d’ Era Espanhòla coma s’auéssem naulejat un vertadèr vaishèth de guèrra.
ERA-ISLA-DETH-TRESOR-WEB	Me deishaua de dider-vos que Silver ei un òme de substància: me cònste personaument qu’a un compde en banc e qu’es sues despenes jamès an depassat es sòns estuavis.
ERA-ISLA-DETH-TRESOR-WEB	Dèishe encargada deth sòn establiment ara sua esposa e coma qu’aguesta ei ua mulastra, mos podem díder aciu, coma fradins qu’èm es dus, que me semble que non ei solet era salut senon era hemna çò que hè que Silver volgue gésser un aute còp a recórrer es mars.
ERA-ISLA-DETH-TRESOR-WEB	P.P.S.
ERA-ISLA-DETH-TRESOR-WEB	Quinsevolh s’imaginarà sense cap esfòrç, era emocion que me costèc aguesta carta.
ERA-ISLA-DETH-TRESOR-WEB	Qu’èra un shinhau capvirat.
ERA-ISLA-DETH-TRESOR-WEB	Mès se i auec bèth còp un òme despechós sus era tèrra, aguest qu’ère cèrtament Tom Redruth que non hège ne podie hèr arren mès que gronhar e planher-se.
ERA-ISLA-DETH-TRESOR-WEB	Quinsevolh des gardes de mont subordinadi ada eth s’aurie escambiat per eth damb eth màger plaser, mès que non èren aguesti es desirs deth Cavalièr, e es sòns desirs qu’èren coma leis entre aquera brava gent.
ERA-ISLA-DETH-TRESOR-WEB	Arrés que non siguesse eth vielh Redruth s’aurie cuelhut era libertat de mormolhar dera manèra que l`ère permetut ada eth de hèr.
ERA-ISLA-DETH-TRESOR-WEB	A londeman, eth e jo mos metérem en marcha, a pè, entar ostau der “Almirant Benbow”, qu’en eth trapè ara mia mair fòrça ben de còs e d’amna.
ERA-ISLA-DETH-TRESOR-WEB	Eth Capitan aqueth, que pendent tant de temps auie estat entà nosati causa de tanti desengusti, auie anat ja en lòc a on es pervèrsi dèishen ja de shordar.
ERA-ISLA-DETH-TRESOR-WEB	Eth Cavalièr auie hèt apraiar toti es estralhs ath sòn cargue, e autant es salons dera part publica dera casa coma era ensenha der ostau, auien estat pientats de nauèth, en tot auer-se ahijut quauqui mòbles qu’abans nosati non auíem, entre eri, principaument, ua plan comòda cagira de braci entara mia mair, darrèr deth taulèr.
ERA-ISLA-DETH-TRESOR-WEB	Ath madeish temps, l’auie cercat a un gojatet, coma dera mia edat, en qualitat d’aprendís, que damb eth era mia mair non auie besonh de mès sirvents pendent era mia abséncia.
ERA-ISLA-DETH-TRESOR-WEB	En veir ad aguest gojat siguec quan comprení totafet era mia vertadèra situacion.
ERA-ISLA-DETH-TRESOR-WEB	Enquiad aqueth moment m’auia fixat solet enes aventures que me demorauen, mès non ena casa que deishaua ath mèn darrèr.
ERA-ISLA-DETH-TRESOR-WEB	Atau siguec qu’aquiu, ena preséncia d’aqueth rude estranh, que s’anaue a demorar en mèn lòc, ath cant dera mia mair, me cuelhec irremediablament eth prumèr atac de lèrmes.
ERA-ISLA-DETH-TRESOR-WEB	Supausi qu’aqueth dia hi emmaliciar ad aqueth praube gojat que, en èster nau en mestièr, m’aufric mil oportunitats, que jo profitè, entà corregir-li çò que hège e entà umiliar-lo tot çò que podí.
ERA-ISLA-DETH-TRESOR-WEB	Passèc era net, e a londeman, dempús deth dinar, Redruth e jo gessérem, de nauèth a pè, peth camin reiau.
ERA-ISLA-DETH-TRESOR-WEB	Me didí adiu plan esmoigut dera mia mair, dera caleta qu’auia viscut dès que neishí, e d’aqueth vielh e estimat “Almirant Benbow” que, totun, me semblaue mens estimat des d’eth moment que ja l’auie tocat era man profana deth pintor.
ERA-ISLA-DETH-TRESOR-WEB	Ua des darrères causes que pensé siguec en Capitan que tan soent gessie a vagar ath long dera plaja damb eth sòn chapèu volant-li sus era esquia, damb eth sòn cotèth penjat jos era blòda e eth sòn enòrme alongavistes dejós deth braç.
ERA-ISLA-DETH-TRESOR-WEB	Un instant dempús, ja auíem virat er angle des arròques, e eth mèn larèr e es sòns entorns auien despareishut.
ERA-ISLA-DETH-TRESOR-WEB	Era tartana deth corrèu me cuelhec, en escurir, en Royal George, entath brugàs.
ERA-ISLA-DETH-TRESOR-WEB	Me meteren en aqueth coche entre un vielh gròs e eth men amic Redruth, e a maugrat deth desplasent movement e der aire hered dera net, me semble que hí bèra becaina des d’eth començament, e de seguit dormí coma un soc, madeish de pujada que de baishada, e estacion darrèr d’estacion, donques que quan me desvelhè, ac hi gràcies a ua insinuacion pòc amabla que sentí peth costat.
ERA-ISLA-DETH-TRESOR-WEB	Daurí alavetz es uelhs e me trapè que venguíem d’arturar-mos dauant d’un gran edifici en carrèr d’ua ciutat e qu’ère ja perfèctament de dia, des de hège fòrça temps.
ERA-ISLA-DETH-TRESOR-WEB	A on èm?, preguntè.
ERA-ISLA-DETH-TRESOR-WEB	En Bristol.
ERA-ISLA-DETH-TRESOR-WEB	Eth senhor Telawney s’auie installat en un ostau près deth pòrt, pr’amor de susvelhar per eth madeish es trabalhs ena goleta.
ERA-ISLA-DETH-TRESOR-WEB	E entada era mos calie entamenar eth nòste rumb de seguit, e, damb grana alegria mia, eth nòste camin passaue ath long de toti es pòrts e, per tant, ath cant d’ua vertadèra multitud de vaishèths de totes es mides, de totes es nacionalitats e de toti es aparelhs imaginables.
ERA-ISLA-DETH-TRESOR-WEB	En un, es marinèrs cantauen alègrament mentre trabalhauen; en un aute se vedien òmes suspenudi aquiu naut, sus eth mèn cap, cuelhudi solet per còrdes que non semblauen mès gròsses qu’es hius d’ua telaranha.
ERA-ISLA-DETH-TRESOR-WEB	Encara que tota era mia vida l’auia passat jo ena plaja, me semblaue qu’enquia alavetz non coneishia eth mar vertadèrament.
ERA-ISLA-DETH-TRESOR-WEB	Era flaira penetranta deth quitran e era sau qu’èren entà jo ua nauetat.
ERA-ISLA-DETH-TRESOR-WEB	Vedia es mès estranhs e meravilhosi caps que jamès an crotzat sus er ocean.
ERA-ISLA-DETH-TRESOR-WEB	Vedia, ath delà, fòrça vielhs marinèrs damb plendengues enes sues aurelhes e damb es sues pursères retortilhades en recauquilhs; e era majoritat hènt veir es sues ludentes coetes sus era esquia, e caminant toti eri damb aguest pas regular pròpri des marinèrs.
ERA-ISLA-DETH-TRESOR-WEB	Me podetz creir que s’auessa vist autrestanti reis o arquebisbes amassa non m’auria deleitat mès de çò que n’èra en aqueri moments.
ERA-ISLA-DETH-TRESOR-WEB	E jo… jo madeish anaua tanben a hèr-me ena mar, anaua a calar-me en un goleta damb eth sòn contramèstre ordenant era manòbra damb eth sòn fiuleth, damb es sòns marinèrs de trenes, cantant ath compàs des ondades; e toti eri navegant ara cèrca d’ua isla desconeishuda, ara cèrca de tresòrs enterradi!
ERA-ISLA-DETH-TRESOR-WEB	Eth Doctor arribèc anet de Londres.
ERA-ISLA-DETH-TRESOR-WEB	Fòrça ben!
ERA-ISLA-DETH-TRESOR-WEB	Ò, senhor!, exclamè jo, e quan sarpam?
ERA-ISLA-DETH-TRESOR-WEB	Sarpar?, me responec, deman sense manca!
ERA-ISLA-DETH-TRESOR-WEB	Tanlèu acabè d’esdejoar, eth Cavalièr me balhèc ua carta dirigida a John Silver, ena sua tauèrna de “Eth Garda” e me didec que me serie aisit de trapar-la, seguint era linha des pòrts e estant ara demora entà quan vedessa ua petita tauèrna damb un alongavistes de marinèr, coma ensenha.
ERA-ISLA-DETH-TRESOR-WEB	Me lancè entà dehòra sense demora e plan content damb aguesta naua oportunitat que m’arribaue d’observar mès atentiuament e mès d’apròp toti aqueri vaishèths e marinèrs, e cuelhí eth camin, per tant, peth miei d’un gran revolum de gent, cars e hardèus de mèrques, pr’amor qu’ère aguesta era ora de màger trabalh e trafec enes pòrts, enquia que trapè, fin finau, era tauèrna en qüestion.
ERA-ISLA-DETH-TRESOR-WEB	Qu’ère, de vertat, un lòc de tranquillitat pro acceptable.
ERA-ISLA-DETH-TRESOR-WEB	Era ensenha ère nauèth pintada, es hièstres auien naues cortines ròies e es estatges campauen suenhosament arenadi.
ERA-ISLA-DETH-TRESOR-WEB	Er establiment hège cantoada, en tot auer ua pòrta en cada carrèr, dubèrta de land en land, çò que hège qu’era sala de baish auesse fòrça aire e lum, a despiet des bromes de hum de tabac que gessien des boques des parroquians.
ERA-ISLA-DETH-TRESOR-WEB	Qu’èren aguesti, ena sua majoritat, marinèrs deth pòrt e parlauen en votz tan nauta que, en arribar, non podí mens qu’arturar-me ena pòrta, trantalhant e lèu damb pòur d’entrar.
ERA-ISLA-DETH-TRESOR-WEB	Qu’èra jo ara demora deth patron, quan un òme gessec d’un quarto deth costat deth salon, e ath prumèr còp de uelh auí era seguretat de qué aqueth non ère cap aute senon John Silver.
ERA-ISLA-DETH-TRESOR-WEB	Era sua cama quèrra auie estat amputada des deth maluc, e jos eth braç quèr s’apuaue en ua muleta que manejaue damb era mès incredibla adretia, sautant sus era damb era agilitat d’un audèth.
ERA-ISLA-DETH-TRESOR-WEB	Qu’ère naut e fòrt, damb ua cara tan grana coma un cambalhon, arrasada e palla, mès intelligenta e alègra.
ERA-ISLA-DETH-TRESOR-WEB	Qu’ère segur que s’estaue content, fiulant alègrament mentre passaue entre es taules, e deishant anar, a cada pas, ua badinada graciosa o hènt un còp de paumet familhau sus era espatla a cada un des sòns parroquians favorits.
ERA-ISLA-DETH-TRESOR-WEB	Ara plan, se me cau díder era vertat, coheissarè, que des dera prumèra mencion qu’eth Cavalièr hège ena sua carta de John Silver, comencè a crànher ath mèn laguens qu’aguest non siguesse un aute qu’eth “marinèr d’ua soleta cama” qu’era sua temuda aparicion susvelhè tant de temps en “Almirant Benbow”.
ERA-ISLA-DETH-TRESOR-WEB	Que n’auí pro damb eth prumèr còp de uelh que hi sus eth, entà estavanir es mèns temors.
ERA-ISLA-DETH-TRESOR-WEB	Jo qu’auia vist ath Capitan pro ben, e a Black Dog, e ath cèc Pew e credí que ja damb aquerò me’n sobraue entà saber se com ère o auie d’èster un filibustèr, ei a díder, ua creatura, sivans jo, pro desparièra d’aqueth endreçat, arridolent e ben content patron de casa.
ERA-ISLA-DETH-TRESOR-WEB	Tota era mia animositat me tornèc de seguit; passè en vestibul e me dirigí decidit entad aqueth òme, en madeish lòc que s’estaue en aqueth moment, emparat ena sua muleta e parlant damb un parroquian.
ERA-ISLA-DETH-TRESOR-WEB	Eth senhor Silver?
ERA-ISLA-DETH-TRESOR-WEB	Que sò jo, gojatet; aguest qu’ei eth mèn nòm per çò que semble.
ERA-ISLA-DETH-TRESOR-WEB	E tu se qui ès?
ERA-ISLA-DETH-TRESOR-WEB	E dempús, en veir era escritura deth Cavalièr ena envolopa dera carta, me semblèc coma se se tenguesse mau d’un espant involontari.
ERA-ISLA-DETH-TRESOR-WEB	M’alègri fòrça de veder-te.
ERA-ISLA-DETH-TRESOR-WEB	E dident aquerò cuelhec era mia ena sua longa e poderosa man.
ERA-ISLA-DETH-TRESOR-WEB	Precisament en aqueth moment un des parroquians qu’èren ena part mès retirada, se lheuèc còp sec e se precipitèc dehòra dera pòrta qu’auie près d’eth, çò que li permetèc arribar en carrèr en un virament de uelhs.
ERA-ISLA-DETH-TRESOR-WEB	Mès era sua precipitacion hec que tachèssa en eth era guardada e l’arreconeishì ath prumèr còp de uelh.
ERA-ISLA-DETH-TRESOR-WEB	Qu’ère aqueth madeish òme de cara arraulida, que li mancauen dus dits en ua man e que venguec un viatge en “Almirant Benbow”.
ERA-ISLA-DETH-TRESOR-WEB	Qu’ei Black Dog!
ERA-ISLA-DETH-TRESOR-WEB	Harry, cor e agarra-lo!
ERA-ISLA-DETH-TRESOR-WEB	Un des auti qu’èren ath costat dera pòrta se metec de pes en un bot e se precipitèc entà dehòra en persecucion deth hujutiu.
ERA-ISLA-DETH-TRESOR-WEB	Almirant Hawke en còs e amna.
ERA-ISLA-DETH-TRESOR-WEB	E de seguit higec deishant-me anar era man:
ERA-ISLA-DETH-TRESOR-WEB	Qui dides tu qu’ei aguest…
ERA-ISLA-DETH-TRESOR-WEB	Black… qué?
ERA-ISLA-DETH-TRESOR-WEB	Black Dog, senhor, li responí.
ERA-ISLA-DETH-TRESOR-WEB	Donques aguest qu’ère un d’eri.
ERA-ISLA-DETH-TRESOR-WEB	Qu’ei possible, exclamèc Silver.
ERA-ISLA-DETH-TRESOR-WEB	E un òme atau ena mia casa!
ERA-ISLA-DETH-TRESOR-WEB	Guarda tu Be, cor e ajuda a Harry a perseguir ad aguest.
ERA-ISLA-DETH-TRESOR-WEB	Atau, donc, ère un d’aguesti tafurèls, non?
ERA-ISLA-DETH-TRESOR-WEB	Beuies tu damb aguest òme?
ERA-ISLA-DETH-TRESOR-WEB	Er interpelat qu’ère un vielh, peublanc e damb era cara color d’acajó, s’apressèc damb ua portadura pro marinèra, en tot voludar-se a babòrd e a tribòrd.
ERA-ISLA-DETH-TRESOR-WEB	Black…
ERA-ISLA-DETH-TRESOR-WEB	Balck Dog?
ERA-ISLA-DETH-TRESOR-WEB	Jo non, senhor, responec Morgan damb ua reveréncia.
ERA-ISLA-DETH-TRESOR-WEB	Tu non sabies se com se creidaue, è?
ERA-ISLA-DETH-TRESOR-WEB	Non senhor.
ERA-ISLA-DETH-TRESOR-WEB	Arrais e trons!
ERA-ISLA-DETH-TRESOR-WEB	Tom Morgan; balha-li gràcies a Diu per aquerò, exclamèc er irritat tauernèr, pr’amor que se jo m’en sai de qué ès barrejat damb miserables d’aguesta sòrta, te prometi, per èster qui sò, que non tornes a botar es pès ena mia casa, enten aquerò ben.
ERA-ISLA-DETH-TRESOR-WEB	E qué te didie?
ERA-ISLA-DETH-TRESOR-WEB	Era vertat que non m’en sai, que non paraua era aurelha.
ERA-ISLA-DETH-TRESOR-WEB	Qu’ei vertat!
ERA-ISLA-DETH-TRESOR-WEB	Dempús dideratz vosati qu’amiatz eth cap sus es espatles!
ERA-ISLA-DETH-TRESOR-WEB	Non ei aguest un benedit que non ve arren?
ERA-ISLA-DETH-TRESOR-WEB	Atau, donc, non te’n sabes!
ERA-ISLA-DETH-TRESOR-WEB	Non parères era aurelha, dilhèu non sabies ne damb qui parlaues, vertat?
ERA-ISLA-DETH-TRESOR-WEB	Ne se qué ère çò que te didie, è?
ERA-ISLA-DETH-TRESOR-WEB	Au, saja de brembar-te’n, qué ei çò que didie?
ERA-ISLA-DETH-TRESOR-WEB	Au, qué ère?
ERA-ISLA-DETH-TRESOR-WEB	Estirar-la, è?
ERA-ISLA-DETH-TRESOR-WEB	Qu’ei un gran ahèr, per cèrt.
ERA-ISLA-DETH-TRESOR-WEB	Qu’ei possible, òc…!
ERA-ISLA-DETH-TRESOR-WEB	Mentre Morgan se’n tornaue entath sòn sèti, Silver gasulhèc lèu ena mia aurelha, en un ton confidenciau, que me semblèc fòrça vantaire entà jo:
ERA-ISLA-DETH-TRESOR-WEB	E dempús lheuant de nauèth era votz, seguic:
ERA-ISLA-DETH-TRESOR-WEB	A veir, donc…
ERA-ISLA-DETH-TRESOR-WEB	Black Dog?…
ERA-ISLA-DETH-TRESOR-WEB	Ça que la, qu’è cèrta idia… òc, me pensi qu’è vist abans ad aguest aigua-doça per aciu.
ERA-ISLA-DETH-TRESOR-WEB	Me semble que solie vier abans damb un vagabond cèc.
ERA-ISLA-DETH-TRESOR-WEB	Plan que òc, li didí jo damb seguretat; qu’ac podetz creir.
ERA-ISLA-DETH-TRESOR-WEB	Se cridaue Pew.
ERA-ISLA-DETH-TRESOR-WEB	Qu’ei vertat!, exclamèc Silver, fòrça excitat ja.
ERA-ISLA-DETH-TRESOR-WEB	Pew qu’ère eth sòn nòm, segur.
ERA-ISLA-DETH-TRESOR-WEB	A!, semblaue un perfècte verdon, plan que òc!
ERA-ISLA-DETH-TRESOR-WEB	Atau, s’ara agarram ad aguest Black Dog, ja auram notícies entà manar-li ath nòste brave patron Cavalièr Trelawney.
ERA-ISLA-DETH-TRESOR-WEB	Ben, qu’ei coma un gosset caçaire; me pensi que pòqui marinèrs auràn cames mès leugères qu’eth.
ERA-ISLA-DETH-TRESOR-WEB	Arrais e trons!
ERA-ISLA-DETH-TRESOR-WEB	Donques qu’èren en tot parlar d’estirar era quilha, è?
ERA-ISLA-DETH-TRESOR-WEB	Ja li foterè jo ua bona repassada ad aguest brigand se me lo hèn a vier!
ERA-ISLA-DETH-TRESOR-WEB	Tot eth temps que s’estèc en tirar aguesta descarga de menaces, non cessèc de recórrer eth salon d’un costat en aute, sautant agitadament sus era sua muleta, pataquejant damb era man sus es taules e mostrant ua agitacion tau que n’aurie estat pro entà convéncer ath jutge mès adreit e hèr quèir ena preson ath mès esperdigalhat.
ERA-ISLA-DETH-TRESOR-WEB	Es mies sospeches s’auien desvelhat de nauèth damb fòrça en trapar-me damb Black Dog ena madeisha tauèrna de “Eth Garda”, per çò que me prepausè auer era guardada atentiua sus eth codinèr de Era Espanhòla e espiar es sòns mès petits movements.
ERA-ISLA-DETH-TRESOR-WEB	Mes aqueth òme ère massa escarrabilhat, e massa vop, e sobradament astut entà jo; atau, donc, lèu me distreiguí damb era arribada des dus mautaires qu’auien anat en persecucion de Black Dog, es quaus arribèren sense alend coheissant qu’auien perdut era tralha dera sua presa entre un revolum de gent e que s’auien vist pelejadi coma se siguessen panaires.
ERA-ISLA-DETH-TRESOR-WEB	En aqueri moments m’auria jogat jo eth cap en defensa dera innocéncia de John Silver.
ERA-ISLA-DETH-TRESOR-WEB	Guarda tu, ara, Hawkins, didec aguest, vaquí quin compromís entà un òme coma jo.
ERA-ISLA-DETH-TRESOR-WEB	Qué pensarà de jo eth Cavalièr Trelawney?
ERA-ISLA-DETH-TRESOR-WEB	Qu’ei pro, vene e ditz-me se non ei causa deth diable; e aciu madeish, dauant des mèns uelhs, l’auem deishat que huge.
ERA-ISLA-DETH-TRESOR-WEB	Arrais e trons!
ERA-ISLA-DETH-TRESOR-WEB	Jo me pensi, gojatet, que tu me haràs justíca damb eth Capitan.
ERA-ISLA-DETH-TRESOR-WEB	Tu qu’ès encara un gojat, mès escarrabilhat coma un cambalong.
ERA-ISLA-DETH-TRESOR-WEB	Que ja me n’encuedè en tachar-te es uelhs ath dessús.
ERA-ISLA-DETH-TRESOR-WEB	Era causa qu’ei aguesta: qué posqui jo hèr damb aguesta muleta vielha qu’ei eth mèn supòrt?
ERA-ISLA-DETH-TRESOR-WEB	Quan jo començaua era mia carrèra de marinèr, ja m’auria sabut hèr a vier entà jo ad aguest aigua doça per dauant, man a man, e doblegar-lo en ua luta còs a còs.
ERA-ISLA-DETH-TRESOR-WEB	Òc, alavetz qu’ac auria hèt, mès ara, arrais e trons…!
ERA-ISLA-DETH-TRESOR-WEB	En aguest punt deishèc de parlar còp sec, se demorèc damb era maishèra immobila e suspenuda coma s’auesse rebrembat bèra causa.
ERA-ISLA-DETH-TRESOR-WEB	Eth compde!
ERA-ISLA-DETH-TRESOR-WEB	E deishant-se quèir en un banc, en díder aquerò, s’estarnèc en ua arridalhada tan sostenguda qu’es lèrmes acabèren regolejant peth sòn ròstre.
ERA-ISLA-DETH-TRESOR-WEB	Que non podí estar-me’n d’imitar-lo; atau, donc, arrírem amassa, ua arridalhada darrèr dera auta enquia qu’era tauèrna ressonèc damb es ressons des nòstes arridalhades.
ERA-ISLA-DETH-TRESOR-WEB	Donques que so jo bona fòca!, didec ara fin, en tot secar-se es caròles; tu e jo que seram boni amics, Hawkins, donques que s’ac volesse eth diable jo seria un paget d’a bòrd coma tu, mès ara, se qué li vam a hèr!
ERA-ISLA-DETH-TRESOR-WEB	Eth déuer ei çò de prumèr, camarada, atau ei que me vau a méter de seguit eth mèn chapèu e m’en vau damb tu, sense pèrder mès temps, a veir ath Cavalièr Trelawney e condar-li çò que s’a passat aciu.
ERA-ISLA-DETH-TRESOR-WEB	Pr’amor que, bremba-te’n de çò que te vau a díder, Hawkins, aquerò qu’ei seriós, tan seriós que ne tu ne jo gesseram damb çò que pomposament cridarè credit.
ERA-ISLA-DETH-TRESOR-WEB	Ne tu tanpòc, digui… vai damb eth pèc!
ERA-ISLA-DETH-TRESOR-WEB	Es dus qu’èm ara pècs de nautada.
ERA-ISLA-DETH-TRESOR-WEB	Mès, per Sant George, aqueth òc que sabec hè’c damb eth mèn compde.
ERA-ISLA-DETH-TRESOR-WEB	E, en díder aquerò, comencèc a arrir de nauèth e damb tau fòrça comunicatiua, encara que jo non li trapaua cap sens ne cap gràcia a çò que venguie de díder, me vedí arrossegat de nauèth a acompanhar-lo ena sua tarabastosa arridalhada.
ERA-ISLA-DETH-TRESOR-WEB	Ena nòsta petita excursion ath long des pòrts se me mostrèc coma eth mès serviciau e interessant companh, en tot explicar-me apròp de cada un des principaus vaishèths tot aquerò que se restacaue as sòns aparelhs, ara sua capacitat, ara nacionalitat, as òbres que se hègen en eri, s’un ère en tot cargar, er aute descargant, s’eth de mès enlà ère prèst entà sarpar e en cada moment barrejant divertides anecdòtes, de vaishèth e de navegants, o repetint-me es frases des tecnicismes d’a bòrd enquia que jo les aprenessa perfèctament.
ERA-ISLA-DETH-TRESOR-WEB	Alavetz comencè a creir qu’aqueth òme ère positiuament un des milhors marinèrs possibles.
ERA-ISLA-DETH-TRESOR-WEB	Quan arribèrem en ostau, eth Cavalièr e eth Doctor Livesey èren seigudi amassa acabant alègrament d’escurar era botelha de cervesa damb eth sòn brinde corresponent, abans de qué se metessen en marcha entà tier-li a Era Espanhòla ua visita d’inspeccion.
ERA-ISLA-DETH-TRESOR-WEB	John Silver les condèc çò que venguie de passar, dera pe ara pa, damb ua parlòta plia d’animacion e sauvant era mès perfècta vertat en sòn relat.
ERA-ISLA-DETH-TRESOR-WEB	Açò siguec çò que se passèc, non ei vertat Hawkins?
ERA-ISLA-DETH-TRESOR-WEB	Es dus Cavalièrs deplorèren fòrça que Black Dog s’auesse escapat, mès toti mos calec acceptar que non se podie hèr arren, per çò que, dempús d’auer recebut coraus compliments, John Silver cuelhec era sua muleta de nauèth e partic entara tauèrna.
ERA-ISLA-DETH-TRESOR-WEB	Òsca, òsca, òsca!
ERA-ISLA-DETH-TRESOR-WEB	Escotatz-me, senhor Trelawney, didec eth Doctor, normaument jo non è ua grana fe enes vòstes descubèrtes, mès per çò que hè a John Silver me cau coheissar que m’agrade complètament.
ERA-ISLA-DETH-TRESOR-WEB	Un òme coma aguest qu’ei un “tromfo” en man, declarèc eth Cavalièr.
ERA-ISLA-DETH-TRESOR-WEB	Que i sò d’acòrd, responec eth senhor Trelawney.
ERA-ISLA-DETH-TRESOR-WEB	Hawkins, e vam a veir aguest famòs vaishèth.
ERA-ISLA-DETH-TRESOR-WEB	Era Espanhòla qu’ère a ua distància considerabla e nosati hérem eth nòste camin entre es elaborades e elegantes proes d’uns vaishèths e es popes des auti, qu’eth sòn cordatge e vergues, uns còps s’enredauen e jadien jos es nòsti pès, d’auti se voludauen damb gràcia sus es nòsti caps.
ERA-ISLA-DETH-TRESOR-WEB	Fin finau arribèrem en nòste vaishèth qu’en eth mos recebec, tanlèu sautèrem a bòrd, eth pilòt, senhor Arrow, un vielh marinèr de tèsta bruna damb plendengues enes sues aurelhes e que, per malastre, auie es uelhs tòrçudi.
ERA-ISLA-DETH-TRESOR-WEB	Eth Cavalièr e eth semblauen avenir-se pro e amiar-se en boni tèrmes, mès que non me tardè en veir que non se passaue madeish damb es relacions deth madeish senhor Telawney damb eth Capitan de Era Espanhòla.
ERA-ISLA-DETH-TRESOR-WEB	Aguest darrèr ère un òme d’aspècte sevèr que semblaue enrabiat damb tot, a bòrd dera nòsta goleta, e lèu mos diderie se per qué, donques que sonque entrar en salon principau, un marinèr venguec entà nosati e mos didec:
ERA-ISLA-DETH-TRESOR-WEB	Cavalièr, eth Capitan Smollet vò parlar damb vos.
ERA-ISLA-DETH-TRESOR-WEB	Tostemp sò as ordes deth Capitan, responec eth Cavalièr.
ERA-ISLA-DETH-TRESOR-WEB	Hètz que passe.
ERA-ISLA-DETH-TRESOR-WEB	Eth Capitan qu’ère apròp deth sòn messatgèr entrèc de seguit e barrèc era pòrta ath sòn darrèr.
ERA-ISLA-DETH-TRESOR-WEB	Plan ben, Capitan Smollet, qué ei çò que voletz dider-mos?
ERA-ISLA-DETH-TRESOR-WEB	Guardatz, senhor, responec eth Capitan, me semble que parlar francament ei tostemp çò de mès practic, encara que sigue damb eth risque de qué vos ofensetz.
ERA-ISLA-DETH-TRESOR-WEB	Vaquí era mia pensada: non m’agrade aguest viatge, non m’agrade era tripulacion e non m’agrade eth dusau d’a bòrd: aquerò qu’ei parlar clar e sense trebucs.
ERA-ISLA-DETH-TRESOR-WEB	Sus aquerò que non è arren a díder, pr’amor qu’encara non l’è vist botjar-se.
ERA-ISLA-DETH-TRESOR-WEB	Dilhèu tanpòc vos agrade eth patron, remerquèc eth Cavalièr.
ERA-ISLA-DETH-TRESOR-WEB	En aguest punt eth Doctor Livesey credec oportun intervier dident:
ERA-ISLA-DETH-TRESOR-WEB	Un moment, senhors, un moment, se vos platz.
ERA-ISLA-DETH-TRESOR-WEB	Aguestes preguntes non amien entad arren mès, que pensar que i a ua mala volontat damnatjosa.
ERA-ISLA-DETH-TRESOR-WEB	Jo me pensi qu’eth Capitan, o a parlat massa o a parlat massa pòc, e me creigui en déuer de preguntar-li entà que mos explique es sues paraules.
ERA-ISLA-DETH-TRESOR-WEB	Auetz dit, entà començar, que non vos agrade aguest viatge.
ERA-ISLA-DETH-TRESOR-WEB	A veir… per qué?
ERA-ISLA-DETH-TRESOR-WEB	M’auetz contractat, senhor, mejançant eth sistèma de çò que nosati cridam “plec barrat”.
ERA-ISLA-DETH-TRESOR-WEB	M’auetz alistat simplament entà governar un vaishèth, en tot amiar-lo en punt e rumb que didesse eth contractant.
ERA-ISLA-DETH-TRESOR-WEB	Enquia aciu tot s’està ben.
ERA-ISLA-DETH-TRESOR-WEB	Jo non posqui qualificar aquerò de normau ne rasonable; ei aquerò?
ERA-ISLA-DETH-TRESOR-WEB	Òc, qu’auetz rason, didec eth Doctor.
ERA-ISLA-DETH-TRESOR-WEB	De seguit me n’è sabut pes mèns marinèrs, que vam ara cèrca d’un tresòr, non desbrembetz que son eri es que m’ac an hèt saber.
ERA-ISLA-DETH-TRESOR-WEB	Ara plan, aquerò deth tresòr qu’a es sòns perilhs.
ERA-ISLA-DETH-TRESOR-WEB	A jo non m’agraden es viatges de tresòrs per cap motiu, e encara mès quan son secrets, e sustot (perdonatz-me senhor Trelawney) quan eth tau secret l’a estat fidat ja ath parroquet.
ERA-ISLA-DETH-TRESOR-WEB	Ath parroquet de Silver?, preguntèc eth Cavalièr.
ERA-ISLA-DETH-TRESOR-WEB	Qu’è parlat en sentit figurat.
ERA-ISLA-DETH-TRESOR-WEB	Voi díder qu’a estat escampilhat.
ERA-ISLA-DETH-TRESOR-WEB	Jo me pensi que degun de vosati, cavalièrs, sap pro ben a on s’a calat.
ERA-ISLA-DETH-TRESOR-WEB	Vos diderè, donc, era mia pensada sense trebucs: aguest qu’ei un ahèr de vida o mòrt e ua contingéncia positiuament delicada.
ERA-ISLA-DETH-TRESOR-WEB	Atau ac veigui jo, didec eth Doctor, e me semble qu’ei tan clar coma cèrt.
ERA-ISLA-DETH-TRESOR-WEB	Qu’em enes contingéncies, encara que non mos trapam tant ena escurina coma vos pensatz.
ERA-ISLA-DETH-TRESOR-WEB	Mès didéretz tanben que non vos agradaue era tripulacion, vos pensatz que non son vertadèrs marinèrs?
ERA-ISLA-DETH-TRESOR-WEB	Non m’agraden, senhor, persutèc eth Capitan Smollet.
ERA-ISLA-DETH-TRESOR-WEB	Dilhèu auetz rason, repliquèc eth Doctor.
ERA-ISLA-DETH-TRESOR-WEB	Dilhèu aurie estat milhor qu’eth mèn amic auesse hèt era sua causida d’acòrd damb vos.
ERA-ISLA-DETH-TRESOR-WEB	Mès me pensi qu’era fauta, se l’auec, siguec complètament involontària.
ERA-ISLA-DETH-TRESOR-WEB	Fin finau, didéretz que tanpòc vos agrade eth dusau d’a bòrd, eth senhor Arrow.
ERA-ISLA-DETH-TRESOR-WEB	Atau ei, senhor.
ERA-ISLA-DETH-TRESOR-WEB	Jo me pensi qu’ei un bon marinèr, mès se barrege massa familhaument damb era tripulacion entà èster un bon oficiau.
ERA-ISLA-DETH-TRESOR-WEB	Un pilòt s’a de hèr respectar tostemp, e non a de brindar, coma aguest, en companhia intima, damb es marinèrs.
ERA-ISLA-DETH-TRESOR-WEB	Dilheu voletz díder qu’er òme beu?
ERA-ISLA-DETH-TRESOR-WEB	Non senhor, sonque qu’a massa intimitat damb es òmes dera tripulacion.
ERA-ISLA-DETH-TRESOR-WEB	Ben, senhors; ètz decididi a entamenar aguesta expedicion?
ERA-ISLA-DETH-TRESOR-WEB	Contra vent e marèa, responec eth Cavalièr.
ERA-ISLA-DETH-TRESOR-WEB	Fòrça ben, didec eth Capitan.
ERA-ISLA-DETH-TRESOR-WEB	Plan que òc ja auetz auut era paciéncia d’escotar- me causes que non podia provar, escotatz, donc, quauques paraules mès.
ERA-ISLA-DETH-TRESOR-WEB	S’està plaçant era povora e es armes enes cales de proa: per qué non botar-les en un lòc a prepaus, qu’ei aciu, precisament, dejós deth salon?
ERA-ISLA-DETH-TRESOR-WEB	Prumèr punt.
ERA-ISLA-DETH-TRESOR-WEB	Ara, eth dusau: vos ètz a vier a quate persones dera vòsta pròpria servitud que, sivans è entenut, auràn es sòns dormitòris a proa, amassa damb es auti òmes; per qué non autrejar-les es cabines que i a aciu ath costat dera cramba de popa?
ERA-ISLA-DETH-TRESOR-WEB	Bèra causa mès?
ERA-ISLA-DETH-TRESOR-WEB	Òc, encara i a ua auta exigéncia, seguic eth Capitan.
ERA-ISLA-DETH-TRESOR-WEB	Òc, massa, apuèc eth Doctor.
ERA-ISLA-DETH-TRESOR-WEB	Vos vau a díder çò que jo madeish è entenut, seguic eth Capitan; diden que vosati auetz un mapa de cèrta isla qu’en eth i a crotzes ròies que mèrquen eth lòc exacte que son enterrades es riqueses; higen qu’era isla ei… (e aciu nomentèc era longitud e latitud damb tota exactitud).
ERA-ISLA-DETH-TRESOR-WEB	Jamès è dit jo tau causa, exclamèc eth Cavalièr.
ERA-ISLA-DETH-TRESOR-WEB	Eth cas ei qu’es òmes se’n saben, repliquèc eth Capitan.
ERA-ISLA-DETH-TRESOR-WEB	Que non s’ac vau desnishar ara se qui a estat er indiscrèt, didec eth Doctor.
ERA-ISLA-DETH-TRESOR-WEB	Dera mia part, me siguec aisit notar que ne eth ne eth Capitan li dauen massa pes as afirmacions e protestes deth senhor Trelawney, sense que jo madeish deishèssa de pensar coma eri, donques que me constaue qu’eth Cavalièr ère un blagaire incorregible.
ERA-ISLA-DETH-TRESOR-WEB	Ça que la, en aguesta escadença, didie era pura vertat, sivans me pensi, e ère un hèt que degun auie revelat era posicion geografica dera isla.
ERA-ISLA-DETH-TRESOR-WEB	Felicitacions, cavalièrs, seguic eth Capitan; jo non sai en quines mans ei aguest mapa, mès boti coma condicion estricta que se tengue completament secret e amagat enquia e tot de jo madeish e deth mèn dusau, eth senhor Arrow, e se non ei atau, renóncii ath mèn lòc en aguest madeish instant.
ERA-ISLA-DETH-TRESOR-WEB	Compreni, didec eth Doctor; çò que voletz ei qu’er objècte reau se tengue tant amagat coma sigue possible e que, mentretant, convertim era popa en ua vertadèra fortalesa, susvelhada pes nòsti pròpris òmes e aprovedida damb tota era povora e armes que pogam dispausar a bòrd.
ERA-ISLA-DETH-TRESOR-WEB	En d’autes paraules, que cranhetz ua rebellion.
ERA-ISLA-DETH-TRESOR-WEB	Cavalièr, didec greument eth Capitan Smollet, que non ère era mia intencion ofener-vos, e permetetz-me remir-vos eth dret de botar enes mèns pòts paraules que jo non è prononciat.
ERA-ISLA-DETH-TRESOR-WEB	Que non i a cap Capitan que podesse creder-se autorizat a hèr-se ena mar, s’auesse es pròves de besonh entà díder çò que vos m’auetz supausat.
ERA-ISLA-DETH-TRESOR-WEB	Per çò que hè ath pilòt, me pensi qu’ei totafet aunèst; quauqui uns des nòsti tripulants ne son solide, e dilhèu ne siguen toti, per çò que semble.
ERA-ISLA-DETH-TRESOR-WEB	Mès vos cau tier en compde que sus jo pese era dobla responsabilitat dera seguretat dera embarcacion e dera vida de cada òme qu’era nòsta goleta amie a bòrd.
ERA-ISLA-DETH-TRESOR-WEB	M’a semblat qu’es causes non anauen per un camin massa dret e m’a semblat prudent demanar-vos que se cuelhessen precaucions: qu’ei tot çò que me cau díder.
ERA-ISLA-DETH-TRESOR-WEB	Capitan Smollet, comencèc a díder eth Doctor damb un cèrt arridolet enes pòts.
ERA-ISLA-DETH-TRESOR-WEB	Auetz entenut a parlar bèth còp dera vielha fabulacion dera montanha e er arrat?
ERA-ISLA-DETH-TRESOR-WEB	Vos demani mil perdons, mès era vertat ei que m’auetz hèt a vier ena memòria era tau fabulacion.
ERA-ISLA-DETH-TRESOR-WEB	Quan entréretz aciu, me jògui era mia perruca a que vos pensàuetz mès causes des que coheissatz.
ERA-ISLA-DETH-TRESOR-WEB	Doctor, qu’ètz fòrça intelligent, responec eth Capitan; quan entrè aciu me pensè que me haríetz enlà deth vaishèth.
ERA-ISLA-DETH-TRESOR-WEB	Non m’imaginè qu’eth senhor Trelawney auesse entenut a díder ua soleta paraula de tot çò qu’è dit.
ERA-ISLA-DETH-TRESOR-WEB	E non anàuetz enganhat, exclamèc eth Cavalièr.
ERA-ISLA-DETH-TRESOR-WEB	Se non auesse estat pera mediacion oportuna de Livesey jo vos auria dat eth viatge.
ERA-ISLA-DETH-TRESOR-WEB	Mès ara ja vos è escotat e se harà tot çò que volgatz; mès aquerò non m’empedís pensar qu’ètz enganhat en aguest ahèr.
ERA-ISLA-DETH-TRESOR-WEB	Sus tot aquerò, pensatz çò que volgatz, didec eth Capitan.
ERA-ISLA-DETH-TRESOR-WEB	Dit aquerò saludèc e gessec sense díder arren mès.
ERA-ISLA-DETH-TRESOR-WEB	Trelawney, didec eth Doctor, en contra de çò que me pensaua, veigui que vos, auetz sajat de hèr-vos a vier a bòrd a dus òmes aunèsti: eth Capitan Smollet e John Silver.
ERA-ISLA-DETH-TRESOR-WEB	Silver, se voletz, cridèc eth Cavalièr.
ERA-ISLA-DETH-TRESOR-WEB	Per çò d’aguest intolerable farlabica, declari qu’era sua conducta non me semble digna ne d’òme, ne de marinèr, ne plan mens d’anglés.
ERA-ISLA-DETH-TRESOR-WEB	Plan ben, didec eth Doctor, ja ac veiram.
ERA-ISLA-DETH-TRESOR-WEB	Quan pugèrem pera cubèrta ja es òmes auien començat a cambiar eth lòc des armes e dera povora, cantant mentre trabalhauen, mentre eth Capitan e eth pilòt susvelhauen eth transpòrt.
ERA-ISLA-DETH-TRESOR-WEB	Eth nau orde de causes qu’ère deth men gust.
ERA-ISLA-DETH-TRESOR-WEB	Tot er apraiament anterior deth vaishèth siguec cambiat.
ERA-ISLA-DETH-TRESOR-WEB	S’auien hèt sies lhets-baiards en castèth de popa, darrèr d’aquerò que constituie eth salon principau, en èster accesibla aguesta seccion de cabines, entara galera e eth castèth de proa, solet per un estret correder a babòrd.
ERA-ISLA-DETH-TRESOR-WEB	S’auie decidit, ath principi, qu’eth Capitan, eth Pilòt, Hunter, Joyce, eth Doctor e eth Cavalièr ocupèssen aguesti sies cabines.
ERA-ISLA-DETH-TRESOR-WEB	Ara s’acordèc que Redruth e jo ocupèssem dus d’eres e qu’eth senhor Arrow e eth Capitan dormissen sus era cubèrta en aquerò que se cride en nautica era carròça, qu’auie estat amplada per un costat enquia botar-la en un estat que lèu se podie cridar eth tendolet.
ERA-ISLA-DETH-TRESOR-WEB	Qu’ère aguesta fòrça baisha, cèrtament, mès non tant que non permetesse penjar damb comoditat un parelh de balancèrs, e enquia e tot me pensi qu’eth pilòt semblèc mès content damb er apraiament, encara qu’eth, dilhèu, non n’ère guaire segur dera tripulacion.
ERA-ISLA-DETH-TRESOR-WEB	Ça que la, tot aquerò non ei qu’ua simpla conjectura, pr’amor que coma se veirà de seguit, non auérem pendent guaire temps eth benefici des sues opinions.
ERA-ISLA-DETH-TRESOR-WEB	Qu’èrem toti trabalhant rudament en cambiament dera povora e des armes, en apraiament des baiards e des cabines quan es darrèrs dus tripulants e John Silver damb eri arribèren en un petit vaishèth dera còsta.
ERA-ISLA-DETH-TRESOR-WEB	Eth codinèr sautèc a bòrd damb era leugeresa d’un monard, e tanlèu vedec çò que hègem, exclamèc:
ERA-ISLA-DETH-TRESOR-WEB	Ola, gojats, se qué hètz?
ERA-ISLA-DETH-TRESOR-WEB	Cambiam es municions e es armes, ja ac vedetz, responec un marinèr.
ERA-ISLA-DETH-TRESOR-WEB	Per qué?
ERA-ISLA-DETH-TRESOR-WEB	Que jo ac è ordenat, didec et Capitan secament.
ERA-ISLA-DETH-TRESOR-WEB	Qu’ei un brave òme, Capitan, didec eth Doctor.
ERA-ISLA-DETH-TRESOR-WEB	Ei plan possible, cavalièr, repliquèc eth Capitan, en patz damb aguest, en patz damb toti.
ERA-ISLA-DETH-TRESOR-WEB	Pressèc ara seguida as que cambiauen era povora, e de pic, en tot fixar-se en jo, qu’èra entretengut examinant era anèra de tornada qu’amiàuem ath miei deth vaishèth, me cridèc damb aspresa:
ERA-ISLA-DETH-TRESOR-WEB	Ola tu, mòssi, dehòra d’aciu!
ERA-ISLA-DETH-TRESOR-WEB	Ve-te’n entara codina e cerca bèra causa entà hèr.
ERA-ISLA-DETH-TRESOR-WEB	E encara que m’esdeguè a complir eth sòn mandat, l’entení díder encara, en votz plan nauta ath Doctor:
ERA-ISLA-DETH-TRESOR-WEB	Que jo non è favorits en mèn vaishèth.
ERA-ISLA-DETH-TRESOR-WEB	Vos posqui assegurar qu’en aqueri moments abondaua jo enes opinions e sentiments deth senhor Trelawney respècte deth Capitan, qu’auia en òdi damb totes es mies fòrces.
ERA-ISLA-DETH-TRESOR-WEB	Tota aquera net la passèrem en gran movement, en tot alistà’c tot, botar cada causa en sòn lòc e veir arribar, ua darrèr dera auta, barques plies d’amics deth Cavalièr, coma eth senhor Blandy e d’auti d’aguesta sòrta que venguien a desirar-li ua bona e erosa tornada.
ERA-ISLA-DETH-TRESOR-WEB	Jamès en nòste “Almirant Benbow” auí ua net semblabla, ne tansevolh era mitat dera faena qu’auí en aguest, e podetz creder-me qu’èra ja rendut de cansament quan un shinhau abans dera auba, eth contramèstre hec sonar eth sòn fiulet e tota era tripulacion comencèc a manobrar en cabestrant.
ERA-ISLA-DETH-TRESOR-WEB	Mès encara qu’auesse estat eth doble dera qu’ère, era mia mia fatiga non m’aurie separat dera cubèrta.
ERA-ISLA-DETH-TRESOR-WEB	Tot aquerò qu’ère nau e interessant entà jo, es concises ordes, era penetranta nòta deth fiulet e es marinèrs botjant-se entàs sòns lòcs ath teunhe resplendor des lantèrnes deth vaishèth.
ERA-ISLA-DETH-TRESOR-WEB	E ara, Barbacoa, deisha-mos anar ua estròfa, cridèc ua votz.
ERA-ISLA-DETH-TRESOR-WEB	Era coneishuda, higec ua uata.
ERA-ISLA-DETH-TRESOR-WEB	Que vage pera vielha coneishuda, camarades, cridèc Silver qu’ère aquiu de pès, damb era sua muleta jos eth braç; e de seguit s’estarnèc en aquera terribla melodia que m’ère tan coneishuda:
ERA-ISLA-DETH-TRESOR-WEB	Ad aquerò era tripulacion sancera contestaue a còr:
ERA-ISLA-DETH-TRESOR-WEB	E era tresau repeticion deth còr, possèc es barres deth cabestrant ath sòn dauant damb grana fòrça.
ERA-ISLA-DETH-TRESOR-WEB	Mès, enquia e tot en aqueth moment d’excitación, aguest cant lugubre me transferie damb era imaginacion en un dusau, en vielh ostau der “Almirant Benbow” qu’en eth entenia de nauèth era votz d’aqueth Capitan subergessent sus eth còr sancer.
ERA-ISLA-DETH-TRESOR-WEB	Mès lèu lèu era ancora ère ja dehòra e se la deishaue penjar, regolejant ath cant dera proa.
ERA-ISLA-DETH-TRESOR-WEB	De seguit s’issèren tanben es veles que comencèren a holar-se doçament damb era brisa, e es còstes e es vaishèths comencèren a desfilar dauant des mèns uelhs en un e en un aute costat, de tau sòrta que, abans de qué auessa anat a cercar en saunei ua ora de repaus, ja Era Espanhòla auie sarpat gentilament, començant eth sòn viatge entara Isla deth Tresòr.
ERA-ISLA-DETH-TRESOR-WEB	Que non sò per referir toti e cada un des detalhs d’aguest viatge: qu’ei pro díder que siguec fòrça prospèr; qu’era nòsta goleta balhèc mòstres de qué ère ua bona e leugèra embarcacion; qu’es tripulants èren, toti, marinèrs experimentats, e qu’eth Capitan sabie pro ben çò qu’amiaue entre mans.
ERA-ISLA-DETH-TRESOR-WEB	Mès abans de qué arribèssem apròp des còstes dera Isla deth Tresòr, se passèren dues o tres causes que me cau racondar entara comprenença d’aguesta narracion.
ERA-ISLA-DETH-TRESOR-WEB	Arrow, eth pilòt, lèu se tornèc molt pejor de çò qu’eth Capitan auie cranhut: que non auie era mendre autoritat sus es marinèrs, que hègen d’eth çò que volien.
ERA-ISLA-DETH-TRESOR-WEB	Mès aquerò non ère çò de pejor, senon qu’un o dus dies dempús dera nòsta partença comencèc a presentar-se sus era cubèrta damb es uelhs rogidi, era cara rogida, era lengua maladreta e toti es senhaus mès evidents dera embriaguesa.
ERA-ISLA-DETH-TRESOR-WEB	Un còp e un aute se l’auec de manar entara cala, castigat.
ERA-ISLA-DETH-TRESOR-WEB	Bèri còps queiguie trincant-se era cara; d’auti se passaue eth dia sancer ena sua estrada ath costat deth tendolet.
ERA-ISLA-DETH-TRESOR-WEB	Coma ua reaccion, que se tardaue un o dus dies, se lo vedie sòbri e prèst a atier eth sòn trabalh, aumens d’ua manèra passabla.
ERA-ISLA-DETH-TRESOR-WEB	Mentretant nosati non podíem saber d’a on treiguie era beuenda; aguest qu’ère eth secret misteriós deth nòste vaishèth.
ERA-ISLA-DETH-TRESOR-WEB	Era nòsta susvelhança renauida e multiplicada arren podec hèr; que siguec inutil tot çò que hérem entà saber-mo’n.
ERA-ISLA-DETH-TRESOR-WEB	L’ac solíem preguntar ara cara e alavetz, ua de dues; o se n’arrie dauant des nòste barbes s’ère embriac, o remie testudament que s’embriaguèsse, se se passaue qu’ère en sòn sen, en tot díder que non tastaue arren que non siguesse aigua.
ERA-ISLA-DETH-TRESOR-WEB	Non solet ère inutil en qualitat d’oficiau deth vaishèth, e plan dolent coma hònt de males influéncies entre es òmes dera tripulacion, senon que se vedie clarament que, ath pas qu’anaue, lèu acabarie en tot aucir-se contra tot dret.
ERA-ISLA-DETH-TRESOR-WEB	Atau, donc, arrés s’estonèc ne se’n hec quan en ua net plan escura qu’era mar semblaue mens tranquilla que de costum aqueth òme despareishec sense que l’ajam tornat a veir mès.
ERA-ISLA-DETH-TRESOR-WEB	Òme ar aigua!, didec eth Capitan.
ERA-ISLA-DETH-TRESOR-WEB	Eth hèt ei que, despareishut eth, mos trapàuem sense pilòt e mos calie, per tant, ascendir a un des tripulants.
ERA-ISLA-DETH-TRESOR-WEB	Job Anderson, eth contramèstre, qu’ère eth mès avient de toti es d’a bòrd; atau, donc, encara que sauvant eth sòn titol primitiu, passèc a desvolopar eth cargue de pilòt.
ERA-ISLA-DETH-TRESOR-WEB	Eth senhor Trelawney, qu’auie estudiat era marina e auie viatjat fòrça, coma se rebrembarà, auie coneishements que lo hègen fòrça util en aguestes circonstàncies, e reaument les metec en practica en tot exercir era susvelhança pròpria deth pilòt enes dies qu’eth temps ac demanaue.
ERA-ISLA-DETH-TRESOR-WEB	Per çò deth timonèr Israel Hands, ère un vielh e experimentat marinèr, suenhós e astut, e un se’n podie fidar en tot e entà tot.
ERA-ISLA-DETH-TRESOR-WEB	Qu’ère aguest eth gran confident de Silver, qu’eth sòn nòm m’amie a parlar deth nòste codinèr Barbacoa, coma lo cridaue era tripulacion.
ERA-ISLA-DETH-TRESOR-WEB	A bòrd dera embarcacion cargaue aguest era sua muleta en tot penjar-la en còth mejançant un tibador, damb era fin d’auer es mans liures e prèstes ath maximum.
ERA-ISLA-DETH-TRESOR-WEB	Qu’ère digne de cridar era atencion veder-lo sagerar eth pè dera sua muleta contra era henerecla de quauqua hustòta e, emparant-se en era, premanir fòrça ben era sua codina, coma ac poirie hèr quinsevolh òme san e sancer en tèrra.
ERA-ISLA-DETH-TRESOR-WEB	Mès encara ère mès estranh veder-lo es dies de temps dolent trauessar era cubèrta.
ERA-ISLA-DETH-TRESOR-WEB	Se lo vedie passar d’un costat en aute, ja tient era sua muleta, ja arrossegant-la ath sòn darrèr damb er tibador, tan rapid e damb tant assopliment coma ac poirie hèr un òme qu’auesse es dues cames.
ERA-ISLA-DETH-TRESOR-WEB	Aguest Barbacoa que non ei un òme comun, me didie un còp eth timonèr.
ERA-ISLA-DETH-TRESOR-WEB	Ena sua joenessa que hec es sòns estudis e, quan arribe era escadença, pòt parlar coma un libre.
ERA-ISLA-DETH-TRESOR-WEB	E valent, aquerò plan!.
ERA-ISLA-DETH-TRESOR-WEB	Un leon que non ei arren en comparèr damb Barbacoa.
ERA-ISLA-DETH-TRESOR-WEB	Que l’è vist escampar a quate enemics, d’un solet viatge, en tot amorrar-les en solèr, e sense amiar eth ua soleta arma ena man.
ERA-ISLA-DETH-TRESOR-WEB	Tota era tripulacion lo respectaue e enquia e tot posqui díder que l’aubedie.
ERA-ISLA-DETH-TRESOR-WEB	Qu’auie ua manèra plan particulara d’insinuar-se quan parlaue damb cada un, e tostemp trapaue era ocasión de hér-les a toti un petit servici.
ERA-ISLA-DETH-TRESOR-WEB	Per çò que hè a jo, Silver ère extraordinariament amable e tostemp se mostraue content de veder-me campar ena sua galera, qu’auie tostemp neta e ludenta coma un miralh: es caceròles èren brunides e lustroses e eth sòn parroquet ère tostemp ena gàbia, en un cornèr.
ERA-ISLA-DETH-TRESOR-WEB	Vene aciu, Hawkins, vene aciu, solie dider-me.
ERA-ISLA-DETH-TRESOR-WEB	Vene a hèr ua charrada damb eth tòn amic John.
ERA-ISLA-DETH-TRESOR-WEB	Qu’arrés ei tan planvengut coma tu, hilh mèn.
ERA-ISLA-DETH-TRESOR-WEB	Sè-te e ven a enténer çò que se passe.
ERA-ISLA-DETH-TRESOR-WEB	Vaquí ath Capitan Flint, atau lo cridi jo ath mèn parroquet en memòria deth celèbre filibustèr, vaquí ath Capitan Flint, en tot predider-mos era bona capitada deth nòste viatge.
ERA-ISLA-DETH-TRESOR-WEB	Non ei vertat, Capitan?
ERA-ISLA-DETH-TRESOR-WEB	E eth parroquet, coma se li dèssen còrda, se deishaue anar cridant:
ERA-ISLA-DETH-TRESOR-WEB	Pèces d’a ueit!
ERA-ISLA-DETH-TRESOR-WEB	Ara plan, Hawkins, aquiu a on lo ves, aguest audèth deu auer ja aumens dus cents ans.
ERA-ISLA-DETH-TRESOR-WEB	Lèu toti eri son pòc mens qu’etèrns e jo pensi, sus aquerò, que sonque eth diable aurà vist mès atrocitats e orrors qu’eth.
ERA-ISLA-DETH-TRESOR-WEB	Pensa qu’aguest siguec deth Capitan England, deth celèbre e gran pirata England.
ERA-ISLA-DETH-TRESOR-WEB	Qu’a estat en Madagascar e en Malabar, en Surinan, en Providéncia e en Porto Bello.
ERA-ISLA-DETH-TRESOR-WEB	Aguest assistic ara exploracion e repesca des vaishèths cargadi de plata en.honsadi, e aquiu siguec a on aprenec era sua dita de “Pèces d’a ueit” çò que non ei guaire de meravilhar, pr’amor que, guarda Hawkins, que se’n treigueren d’eres mès de tres centes cinquanta mil.
ERA-ISLA-DETH-TRESOR-WEB	Siguec tanben en abordatge deth Virrei des Indies, apròp de Goa, e en veder-lo ara, se pensarie qu’alavetz ère nauèth neishut.
ERA-ISLA-DETH-TRESOR-WEB	Mès que ja as flairat era povora, non ei vertat Capitan?
ERA-ISLA-DETH-TRESOR-WEB	Prèsti toti entara batossa!, cridèc er animau.
ERA-ISLA-DETH-TRESOR-WEB	Alavetz er audèth s’apegaue as barrons dera gàbia e començaue a renegar e a maudíder, d’ua manèra tan plia de marridesa, que semblaue mentida.
ERA-ISLA-DETH-TRESOR-WEB	Alavetz John se vedie obligat a híger:
ERA-ISLA-DETH-TRESOR-WEB	Qui se botge en quitran, que s’apegue.
ERA-ISLA-DETH-TRESOR-WEB	Vaquí, se non, ad aguest innocent animalet mèn, renegant coma un desesperat e non per aquerò l’auem d’acusar.
ERA-ISLA-DETH-TRESOR-WEB	Te pòs creir que madeish ac harie dauant de monges capuchines e fraires descauci.
ERA-ISLA-DETH-TRESOR-WEB	E John alavetz se tocaue era sua cabeladura d’aquera manèra solemna e particulara qu’eth auie e que me confirmaue a jo ena credença de qué aqueth ère eth milhor des òmes.
ERA-ISLA-DETH-TRESOR-WEB	Mentretant, eth Cavalièr e eth Capitan contunhauen encara enes sues relacions pòc amistoses.
ERA-ISLA-DETH-TRESOR-WEB	Eth Cavalièr non ne hege gran mistèri des sòns sentiments, senon que mespredaue clarament ath Capitan.
ERA-ISLA-DETH-TRESOR-WEB	Aguest, dera sua part, jamès parlaue senon quan li dirigien era paraula, e enquia e tot en aguesti casi, d’ua manèra cuerta, seca e brusca, e ne ua soleta paraula inutila.
ERA-ISLA-DETH-TRESOR-WEB	Arreconeishie, quan se l’amiaue en un cornèr, qu’auie estat injust e enganhat sus era sua tripulacion; que quauqui uns des sòns òmes èren tan vigorosi e adreits coma eth podie desirar-les e que toti s’auien comportat enquiath moment perfèctament ben.
ERA-ISLA-DETH-TRESOR-WEB	Per çò que hège ara goleta, qu’ère er òme encamardat d’era, e solie díder:
ERA-ISLA-DETH-TRESOR-WEB	Tostemp ei prèsta entà agarrar eth vent, damb mès docilitat e leugeresa que se siguesse ua bona esposa compladent ath sòn marit.
ERA-ISLA-DETH-TRESOR-WEB	Ça que la, higie, encara non èm de tornada entà casa, e torni a díder que non m’agrade aguesta expedicion.
ERA-ISLA-DETH-TRESOR-WEB	Ad aguestes darrères paraules eth Cavalièr viraue era esquia e se metie a recórrer era cubèrta, en tot manar ath diable ad aqueth òme, coma de costum.
ERA-ISLA-DETH-TRESOR-WEB	Ua trufaria mès d’aguest òme, e un dia d’aguesti vau a crebar, solie díder.
ERA-ISLA-DETH-TRESOR-WEB	Qu’auérem un shinhau de mau temps, çò que servic entà provar-mos es bones qualitats de Era Espanhòla.
ERA-ISLA-DETH-TRESOR-WEB	Toti e cada un des òmes d’a bòrd semblauen contents, e era vertat ei qu’aurien pecat sobradament d’exigéncia s’auesse estat de ua auta manèra, pr’amor que que jo sò que jamès ua tripulacion siguec mès mimada e consentida des de qu’eth Patriarca Noé naveguèc ena sua biblica arca.
ERA-ISLA-DETH-TRESOR-WEB	Damb eth mendre pretèxt se doblegaue eth ròm diadèr, e eth pudding de haria en dies extraordinaris, per exemple, s’eth Cavalièr sabie qu’ère er aniversari de quauqu’un des marinèrs, e jamès mancaue un barril de bones pomes, dubèrt e plaçat ena cubèrta, entà que tot aqueth que volesse s’aprovedisse damb era sua man.
ERA-ISLA-DETH-TRESOR-WEB	Jamès è vist cap causa bona gessent de tractaments parièrs, didie eth Capitan ath Doctor Livesey.
ERA-ISLA-DETH-TRESOR-WEB	Ath qu’elève corbassi, aguesti li trèn es uelhs: aguesta qu’ei simplament era mia pensada.
ERA-ISLA-DETH-TRESOR-WEB	Totun, causa bona gessec deth barril de pomes, coma veiram lèu, que se non auesse estat per eth, arren mos aurie prevengut a temps e auríem toti perit a mans dera traïson e dera infàmia.
ERA-ISLA-DETH-TRESOR-WEB	Vaquí çò que se passèc: qu’auíem enquia alavetz navegat a favor des vents alisis entà meter-mos en direccion dera isla que cercàuem.
ERA-ISLA-DETH-TRESOR-WEB	Que non m’ei permetut èster mès explicit.
ERA-ISLA-DETH-TRESOR-WEB	E alavetz baishàuem ja en direccion contrària mantient ua contunha e suenhosa susvelhança de dia e de nets.
ERA-ISLA-DETH-TRESOR-WEB	Aqueth qu’ère ja eth darrèr dia, segons eth mès long comput supausat entath viatge, e d’un moment en aute aquera net, e a mès tardar a londeman abans de meddia auíem d’arribar ara vista dera Isla deth Tresòr.
ERA-ISLA-DETH-TRESOR-WEB	Era nòsta proa se filaue de cap ath Sud-oèst e amiàuem ua fòrta brisa, damb ua mar tranquilla.
ERA-ISLA-DETH-TRESOR-WEB	Era Espanhòla s’esguitlaue damb seguretat, en tot submergir enes ondades, de quan en quan, eth sòn bòupret, e costant, damb eth, quauquarren coma petites explosions d’esgluma; tot seguie eth sòn cors naturau dès es gàbies enquiara quilha, e toti semblauen plei dera mès esforçada animositat, pr’amor que ja lèu tocàuem damb era man, entà didè’c atau, era fin dera prumèra part dera nòsta aventura.
ERA-ISLA-DETH-TRESOR-WEB	En aguestes condicions e ja fòrça dempús dera còga deth solei, quan eth mèn trabalh deth dia ère ja acabat, e ja me n’anaua dret entara mia cabina entà dormir, me venguec eth desir de minjar ua poma.
ERA-ISLA-DETH-TRESOR-WEB	Pugè ena cubèrta.
ERA-ISLA-DETH-TRESOR-WEB	Era susvelhança qu’ère tota en proa, coma ei naturau, ara demora de desnishar era isla.
ERA-ISLA-DETH-TRESOR-WEB	Eth timonèr guardaue era òrsa dera vela e se divertie fiulant alègrament.
ERA-ISLA-DETH-TRESOR-WEB	Aguest qu’ère eth solet bronit que s’entenie, exceptat deth rumor deth mar qu’en.honsaue era proa e que mormolhaue doçament sus es costats dera goleta.
ERA-ISLA-DETH-TRESOR-WEB	Me lancè gentilament enquiath hons deth gran barril des pomes ara cèrca de bèra ua, e me trapè qu’a penes n’auie quedat ua o dues enes sues prigondors.
ERA-ISLA-DETH-TRESOR-WEB	Me crotzè de cames tranquillament en aqueth hons escur, sense cap intencion qu’era d’acabar damb era poma; mès ja siguesse eth monotòn bronit deth mar, ja eth doç balanç dera goleta en aqueth moment, eth cas ei que, o m’esclipsè pendent uns instants o siguí a man de hè’c, quan un òme pesat se seiguec de pic ath costat deth mèn amagader.
ERA-ISLA-DETH-TRESOR-WEB	Eth barril s’estrementic quan aqueth òme apuèc era sua esquia e ja anaua jo a sautar dehòra quan eth nauèth vengut comencèc a parlar.
ERA-ISLA-DETH-TRESOR-WEB	Qu’ère era votz de Silver e encara non auia jo entenut ua dotzena de paraules, quan ja non auria gausat gésser ne peth mau de morir.
ERA-ISLA-DETH-TRESOR-WEB	Me demorè, donc, aquiu, tremolant e atentiu, en darrèr extrèm dera angonia e deth curiosèr, pr’amor qu’aqueres pòques paraules sigueren pro entà encuedar-me’n qu’es vides de toti es òmes aunèsti qu’anauen a bòrd depenien solet de jo.
ERA-ISLA-DETH-TRESOR-WEB	Non, jo non!, didie Silver.
ERA-ISLA-DETH-TRESOR-WEB	Flint qu’ère eth Capitan, jo non èra que contramèstre, damb era mia cama de pau.
ERA-ISLA-DETH-TRESOR-WEB	En madeish abordatge perdérem, jo era mia cama, e eth vielh Pew era vista.
ERA-ISLA-DETH-TRESOR-WEB	M’en brembi que siguec un cirurgian, damb eth sòn titol damb moltes latinades, eth que me resseguèc era cama; mès totes es sues retoriques e es sues ressègues non lo desliurèren de qué lo pengéssem coma a un gosset e lo deishèssem secant-se ath solei en castèth deth Corso.
ERA-ISLA-DETH-TRESOR-WEB	Aguesti èren es òmes de Flint, aguesti, plan que òc!
ERA-ISLA-DETH-TRESOR-WEB	Aquerò tanben siguec eth resultat de cambiar eth nòm as sòns vaishèths, Royal Fortune e d’auti.
ERA-ISLA-DETH-TRESOR-WEB	Mès jo digui qu’eth nòm qu’an batiat a un vaishèth ei eth qu’a de quedar.
ERA-ISLA-DETH-TRESOR-WEB	Atau se passèc damb era Casandra que mos amièc sans e en bona santat ena nòsta casa dempús qu’England s’apoderèc deth Virrei d’Indies, e madeish damb eth vielh Walrus qu’ère er ancian vaishèth de Flint e jo vedí ròi de sang de proa a popa, quauqui viatges, e d’auti plei d’aur enquia naufragar per çò deth sòn pes.
ERA-ISLA-DETH-TRESOR-WEB	Davis, tanben ère tot un òme coma cau, non ac dobtes, didec Silver; jo jamès navegué damb eth, totun.
ERA-ISLA-DETH-TRESOR-WEB	Era mia istòria qu’ei aguesta: prumèr damb England, dempús damb Flint e ara peth mèn compde… qué vam a díder!
ERA-ISLA-DETH-TRESOR-WEB	Jo podí estauviar nau centes liures pendent eth mèn servici damb England e dus mil damb Flint.
ERA-ISLA-DETH-TRESOR-WEB	Ja ves qu’aquerò non ei pòc entà un simple marinèr.
ERA-ISLA-DETH-TRESOR-WEB	E tot aquerò plan ben sauvat ena banca, plan ben sauvat, plan que òc.
ERA-ISLA-DETH-TRESOR-WEB	E qué s’a passat aué damb es òmes d’England?
ERA-ISLA-DETH-TRESOR-WEB	Sabi pas!
ERA-ISLA-DETH-TRESOR-WEB	E des de Flint?
ERA-ISLA-DETH-TRESOR-WEB	Per çò que tanh ad aguesti, era majoritat son aciu, a bòrd, damb nosati.
ERA-ISLA-DETH-TRESOR-WEB	Ath vielh Pew qu’auie perdut era vista li toquèren mil dues centes liures que (me hè vergonha didè’c) despenec complètament en un an coma ac pòt hèr un Lòrd deth Parlament.
ERA-ISLA-DETH-TRESOR-WEB	A on ei ara?
ERA-ISLA-DETH-TRESOR-WEB	Mòrt, ben mòrt e jos escotilhes.
ERA-ISLA-DETH-TRESOR-WEB	Mès, dus ans abans de morir… se qué hec?
ERA-ISLA-DETH-TRESOR-WEB	Que non servís de guaire as capvirats e lhòcos, plan que òc, repliquèc Silver.
ERA-ISLA-DETH-TRESOR-WEB	Mès, per çò que hè a tu, guarda; tu qu’ès encara un gojatet, mès escarrabilhat coma un cambalong.
ERA-ISLA-DETH-TRESOR-WEB	Jo m’en sabí tanlèu te tacchè era guardada ath dessús, e ja ves que te parli coma a tot un òme.
ERA-ISLA-DETH-TRESOR-WEB	Se comprenerà sense cap esfòrç çò que jo sentí, en enténer ad aguest vielh e abominable bribon dirigir a un aute es madeishes paraules vantaires qu’auie tengut damb jo.
ERA-ISLA-DETH-TRESOR-WEB	Podetz creder-me que s’auessa pogut, damb tot eth mèn còr l’auria esclafat a trauèrs deth barril.
ERA-ISLA-DETH-TRESOR-WEB	Mès eth seguic, mentretant, plan d’autrú a que bèth un l’ère en tot escotar:
ERA-ISLA-DETH-TRESOR-WEB	Guarda tu çò que se passe damb es cavalièrs dera fortuna.
ERA-ISLA-DETH-TRESOR-WEB	Amien ua vida dura e son tostemp riscant era pèth, mès mingen e beuen coma canonges e abats, e quan an amiat a tèrme ua bona expedicion, tè!
ERA-ISLA-DETH-TRESOR-WEB	Ara, era majoritat d’eri s’ac despenen en hestaus e tantarres, tanben ei cèrt que dempús les ves tornant ena mar, en camisa, coma qui ditz.
ERA-ISLA-DETH-TRESOR-WEB	Mès, òc ma hè, que jo non è anat per aguestes corsères.
ERA-ISLA-DETH-TRESOR-WEB	Non, que non!
ERA-ISLA-DETH-TRESOR-WEB	Jo ac è botat tot plan assegurat, un shinhau aciu, un shinhau enlà, e en cap lòc massa, entà non ahiscar sospeches inutiles e perilhoses.
ERA-ISLA-DETH-TRESOR-WEB	Que ja è cinquanta ans, tè, e un còp torna d’aguesta expedicion m’establirè coma un guiterós rendista.
ERA-ISLA-DETH-TRESOR-WEB	Que ja ei eth temps entad aquerò, me semble que dides.
ERA-ISLA-DETH-TRESOR-WEB	A, plan!
ERA-ISLA-DETH-TRESOR-WEB	Mès te posqui assegurar que, mentretant, è viscut comòdament.
ERA-ISLA-DETH-TRESOR-WEB	Jamès me sò privat d’arren que m’age demanat eth còs; sauneis longui, parves saboroses, e tot aquerò, dia a dia, exceptat quan viatgi pera aigua salada.
ERA-ISLA-DETH-TRESOR-WEB	E com comencè?
ERA-ISLA-DETH-TRESOR-WEB	Donques ne mès ne mens que coma tu ara, de pur e simple marinèr.
ERA-ISLA-DETH-TRESOR-WEB	Plan ben, repliquèc eth joen; mès ara, toti aguesti sòs qu’ei coma se ja non existissen, vertat?
ERA-ISLA-DETH-TRESOR-WEB	Pr’amor que solide, dempús d’aguesta expedicion, vatz a parar en Bristol Bristol!
ERA-ISLA-DETH-TRESOR-WEB	Bè!, responec Silver ironicament.
ERA-ISLA-DETH-TRESOR-WEB	A on, donc, te penses qu’èren aguesti sòs?
ERA-ISLA-DETH-TRESOR-WEB	Qu’ei vertat; aquiu èren quan lheuèrem era ancora; mès en aguesti moments, era mia hemna…tu que ja me comprenes… era mia hemna qu’ac a ja tot ben hèt.
ERA-ISLA-DETH-TRESOR-WEB	E tot en sòn poder…
ERA-ISLA-DETH-TRESOR-WEB	Era tauèrna deth “Garda” ei ja venuda, o logada, o autrejada a sabi pas qui.
ERA-ISLA-DETH-TRESOR-WEB	Mès per çò que hè ara gojata, jo t’asseguri qu’era ja a gessut de Bristol entà amassar-se damb jo.
ERA-ISLA-DETH-TRESOR-WEB	Jo te dideria de boni talents a on me demorarà, mès aquerò harie que i auesse gelosia entre es tòns companhs per çò dera mia preferéncia, e non voi gelosia jo aciu.
ERA-ISLA-DETH-TRESOR-WEB	Es cavalièrs dera fortuna, repliquèc eth codinèr, generaument èm pòc confiadi entre nosati madeishi, e òc ma hè que, t’ac pòs creir, non mos manque rason entad aquerò.
ERA-ISLA-DETH-TRESOR-WEB	Mès jo qu’è ues manères plan singulares, de vertat que òc.
ERA-ISLA-DETH-TRESOR-WEB	Quan un camarada ei capable de formar-me un param… voi díder, un que me coneish, ja ne pòt èster solide fòrça de qué non le serà possible víuer en madeish mon qu’eth vielh John.
ERA-ISLA-DETH-TRESOR-WEB	Quauqui uns l’auien pòur a Pew; d’auti s’espaurien de Flint, mès jo te digui qu’eth madeish Flint non n’ère guaire segur per çò que hè a jo, en èster qui ère.
ERA-ISLA-DETH-TRESOR-WEB	Plan que m’auie pòur, e aquerò qu’ère capinaut de jo, vam a díder.
ERA-ISLA-DETH-TRESOR-WEB	Jamès a auut sus es mars ua tripulacion mès escabrosa qu’era de Flint, enquiath punt qu’eth madeish diable aurie cranhut anar contra era a bòrd.
ERA-ISLA-DETH-TRESOR-WEB	Ça que la, donc, ja ves que non sò cap fanfarron, e sai hèr era companhia damb toti es mèns camarades damb tanta simplicitat coma se non siguessa eth que sò.
ERA-ISLA-DETH-TRESOR-WEB	Mès quan èra jo contramèstre… a, diables!
ERA-ISLA-DETH-TRESOR-WEB	Plan ben, repliquèc eth gojat; ara vos vau a díder que quan venguí aciu non m’agradaue bric eth projècte; mès ara que ja auem auut aguesta explicacion, John, ja vo’n sabetz que podetz compdar damb jo, passe çò que se passe.
ERA-ISLA-DETH-TRESOR-WEB	M’alègri fòrça, pr’amor que tu ès un gojat de profit, responec Silver, secodint era man deth gojat dera manèra mès corau.
ERA-ISLA-DETH-TRESOR-WEB	Pòs creir que non è vist ena mia vida ua aparença milhor qu’era tua entà èster un des cavalièrs dera fortuna.
ERA-ISLA-DETH-TRESOR-WEB	En arribar aciu jo ja auia començat a compréner que per cavalièrs dera fortuna entenien aqueri òmes, ne mès ne mens, que pirates comuns e corrents e qu’aquera petita scèna que jo auia entenut, non ère arren mès qu’eth darrèr acte dera corrupcion d’un des òmes aunèsti qu’anauen a bòrd, dilhèu ja eth darrèr d’eri.
ERA-ISLA-DETH-TRESOR-WEB	Ça que la, lèu auí de recéber bèth consolament sus aguesta question coma se veirà dempús.
ERA-ISLA-DETH-TRESOR-WEB	Silver, en aqueth moment deishèc anar un leugèr fiulet e un tresau personatge campèc lèu lèu e venguec a amassar-se en aqueth conciliabul.
ERA-ISLA-DETH-TRESOR-WEB	Dick qu’ei un òme de cap a pès, li didec Silver ath nauèth vengut.
ERA-ISLA-DETH-TRESOR-WEB	Aguest Dick que non a un peu de pèc.
ERA-ISLA-DETH-TRESOR-WEB	Mès, a veir, seguic; çò que jo voi saber ei aquerò, Barbacoa; autant de temps mos vam a demorar dehòra en aguesta sòrta de maudit vaishèth aprovedidor?
ERA-ISLA-DETH-TRESOR-WEB	Jo digui que ja ne sò hart deth Capitan Smollet, diables!
ERA-ISLA-DETH-TRESOR-WEB	Israel, li repliquèc Silver, tu qu’as auut ara e tostemp cap d’audèth.
ERA-ISLA-DETH-TRESOR-WEB	Mès me semble que pòs entrar en rason, non?
ERA-ISLA-DETH-TRESOR-WEB	Daurís, donc, es aurelhes, que les as pro granes entà entener-me çò que te vau a díder ara madeish: seguiràs dormint ena proa, e seguiràs passant-la peniblament e seguiràs parlant doçament, e seguiràs beuent damb era màger mesura, enquia que jo ac diga, e mentretant t’auràs de conformar damb çò que te digui.
ERA-ISLA-DETH-TRESOR-WEB	Plan, donc, que non digui que non, gronhèc eth timonèr.
ERA-ISLA-DETH-TRESOR-WEB	Qu’ei tot!
ERA-ISLA-DETH-TRESOR-WEB	Quan?
ERA-ISLA-DETH-TRESOR-WEB	Mil tempèstes!
ERA-ISLA-DETH-TRESOR-WEB	Quan, è?
ERA-ISLA-DETH-TRESOR-WEB	Plan, donc, donques que tu ac vòs, te vau a dider quan.
ERA-ISLA-DETH-TRESOR-WEB	Enquiath darrèr moment que me sigue possible: alavetz!
ERA-ISLA-DETH-TRESOR-WEB	Aciu mos haram a vier tanben ar illustre Cavalièr e ad aguest Doctor damb eth sòn mapa e es autes causes que mos interèssen e que ne jo ne vosati sabem a on diables les sauven.
ERA-ISLA-DETH-TRESOR-WEB	Felicitacions; alavetz mos cau demorar qu’aguest Cavalièr e aguest Doctor trapen era caisha e mos ajuden enquia botar-la a bòrd deth vaishèth, damb cent mil diantres.
ERA-ISLA-DETH-TRESOR-WEB	Alavetz veiram.
ERA-ISLA-DETH-TRESOR-WEB	Se jo ne siguessa plan segur de vosati, hilhs deth dimòni, deisharia ath Capitan Smollet que mos amièsse de tornada enquiara mitat deth camin, abans de fóter eth còp definitiu.
ERA-ISLA-DETH-TRESOR-WEB	Dilhèu non èm marinèrs toti es que mos estam a bòrd?
ERA-ISLA-DETH-TRESOR-WEB	Vòs díder que mo’n sabem dera manòbra, non?
ERA-ISLA-DETH-TRESOR-WEB	Nosati que podem seguir ua direccion determinada, mès qui mo’la pòt autrejar aguesta?
ERA-ISLA-DETH-TRESOR-WEB	Vaquí en qué se dividissen totes es opinions vòstes deth prumèr enquiath darrèr.
ERA-ISLA-DETH-TRESOR-WEB	Per çò que hè a jo, se podessa actuar d’acòrd damb eth mèn desir, deisharia ath Capitan Smollet que mos amièsse enquia darrèra ora ena nosta tornada, entà non quèir en calculs erronèus e veder-mos dempús damb era aigua racionada per aguesti mars deth diable.
ERA-ISLA-DETH-TRESOR-WEB	Mès jo me’n sai pro ben dera vòsta casta e… que non i a remèdi, acabarè damb eri ena isla, tanlèu mos agen ajudat a calar era caisha a bòrd, causa qu’ei penibla.
ERA-ISLA-DETH-TRESOR-WEB	Que creba jo en mala ora se non ei causa qu’anuge e desenguste eth hèt de navegar damb pècs coma vosati!
ERA-ISLA-DETH-TRESOR-WEB	Aquerò plan qu’ei parlar per parlar, exclamèc Israel.
ERA-ISLA-DETH-TRESOR-WEB	Parlar per parlar!
ERA-ISLA-DETH-TRESOR-WEB	Guairi vaishèths te penses qu’è vist jo ar abordatge, e guairi vigorosi gojats secar-se ath solei dera Plaça des Executats e tot aquerò solet per aguesta maudita prèssa.
ERA-ISLA-DETH-TRESOR-WEB	M’entenes?
ERA-ISLA-DETH-TRESOR-WEB	Guarda, donc; jo è vist mès d’ua causa en mar, t’ac pòs creir, e te digui que se vosati vos tenguéssetz a botar es veles seguint eth vent que bohe, arribaríetz, plan que òc, bèth dia en punt d’arrossegar carròces, plan que òc!
ERA-ISLA-DETH-TRESOR-WEB	Mès que non serà atau!
ERA-ISLA-DETH-TRESOR-WEB	Vos coneishi massa ben.
ERA-ISLA-DETH-TRESOR-WEB	Començaratz a caminar de tauèrna en tauèrna, enfalagadi de ròm, e deman o un aute dia anaratz damb es vòsti passi compdats a hèr-vos penjar.
ERA-ISLA-DETH-TRESOR-WEB	Toti sabem pro ben que tu ès ua sòrta d’abat, John.
ERA-ISLA-DETH-TRESOR-WEB	Mès que n’a d’auti qu’an pogut manobrar e governar tan ben coma tu, didec Israel.
ERA-ISLA-DETH-TRESOR-WEB	E ça que la, ada eri les shautaue un shinhau eth rambalh e era diversion.
ERA-ISLA-DETH-TRESOR-WEB	Eri que non èren tan entonadi ne tan sevèrs, a tot darrèr, senon qu’entrauen ena trufaria, cuelhent era sua part coma camarades alègres e de bona encolia.
ERA-ISLA-DETH-TRESOR-WEB	Qu’ei vertat, didec Silver, ei vertat.
ERA-ISLA-DETH-TRESOR-WEB	Sonque que, a on son aguesti ara?
ERA-ISLA-DETH-TRESOR-WEB	Pew ère d’aguesta sòrta e a mòrt de vagabond.
ERA-ISLA-DETH-TRESOR-WEB	Flint ère tanben atau e moric de ròm en Savannah.
ERA-ISLA-DETH-TRESOR-WEB	Ò!, fòrça elègres e divertidi qu’èren, òc senhor, mès ac torni a díder, a on son ara?
ERA-ISLA-DETH-TRESOR-WEB	Tot aquerò està fòrça ben, interrompec Dick, mès çò que jo me pregunti ei aquerò: quan fotam eth còp e ajam as nòsti òmes enes nòstes mans, qué vam a hèr damb eri?
ERA-ISLA-DETH-TRESOR-WEB	Aquerò se cride parlar clar, didec Silver en un ton d’admiracion.
ERA-ISLA-DETH-TRESOR-WEB	Aguest gojat me shaute.
ERA-ISLA-DETH-TRESOR-WEB	Ath negòci e solet ath negòci!
ERA-ISLA-DETH-TRESOR-WEB	Està ben; mès vosati qué ne pensatz?
ERA-ISLA-DETH-TRESOR-WEB	Les deisham en tèrra en aguesta isla desèrta coma robinsons?
ERA-ISLA-DETH-TRESOR-WEB	Aquerò serie çò qu’aurie hèt England.
ERA-ISLA-DETH-TRESOR-WEB	O les esgorjam simplament coma porcèths?
ERA-ISLA-DETH-TRESOR-WEB	Aguest aurie estat eth procediment de Fint o de Billy Bones.
ERA-ISLA-DETH-TRESOR-WEB	Billy qu’ère er òme entad aguestes causes, didec Israel.
ERA-ISLA-DETH-TRESOR-WEB	Eth plan tafurèl que ja sap a qué atier-se sus aguest punt, donques que ja eth madeish ei jos era tèrra, mès se bèth còp quauqua man siguec dura e implacabla, aguesta siguec era de Billy.
ERA-ISLA-DETH-TRESOR-WEB	Qu’as rason, observèc Silver, dura, mès rapida.
ERA-ISLA-DETH-TRESOR-WEB	Ara plan, entenem-mos.
ERA-ISLA-DETH-TRESOR-WEB	Jo que sò un òme complasent, lèu un cavalièr, coma didetz vosati; mès amics mèns, aué era causa qu’ei seriosa.
ERA-ISLA-DETH-TRESOR-WEB	Eth dèuer qu’ei eth dèuer, e aguest abans que tot.
ERA-ISLA-DETH-TRESOR-WEB	Vaquí era mia pensada: aucir-les.
ERA-ISLA-DETH-TRESOR-WEB	Quan jo m’aja convertit en un Lòrd, e vaja en carròça, voi que cap d’aguesti plaidejaires de prumèra cramba, se me posquen aparéisher bèth dia, quan mens m’ac demora, coma eth diable ara ora dera pregària.
ERA-ISLA-DETH-TRESOR-WEB	Mès era soleta causa que digui ei aguesta: demorem, e quan eth temps oportun arribe autregem-mos eth gust d’esgorjar-les un darrèr der aute.
ERA-ISLA-DETH-TRESOR-WEB	John, exclamèc eth timonèr, qu’ès tot un òme!
ERA-ISLA-DETH-TRESOR-WEB	Ja me dideràs aquerò quan me veigues mans ara òbra, Israel, didec Silver.
ERA-ISLA-DETH-TRESOR-WEB	Enquia alavetz sonque reclami ua causa, e ei que non me treiguen a Trelawney.
ERA-ISLA-DETH-TRESOR-WEB	Que voi auer eth plaser de talhar-li damb es mies pròpries mans aguest cap d‘animau.
ERA-ISLA-DETH-TRESOR-WEB	E coma talhant era convèrsa còp sec, higec:
ERA-ISLA-DETH-TRESOR-WEB	Se comprenerà er espaventós terror que sentí en escotar aquerò.
ERA-ISLA-DETH-TRESOR-WEB	Qu’auria jo sautat e m’auria metut a córrer, s’auessa auut pro fòrça entad aquerò, mès que non auí mès cames ne animositat e me demorè quiet.
ERA-ISLA-DETH-TRESOR-WEB	Entení que Dick començaue a lheuar-se, mès en madeish moment quauquarrés lo tenguec e s’entenec era votz de Hands dident:
ERA-ISLA-DETH-TRESOR-WEB	Qu’as rason, Dick, didec Silver.
ERA-ISLA-DETH-TRESOR-WEB	Aumplís ua gèrla e puja-la de seguit.
ERA-ISLA-DETH-TRESOR-WEB	Espaurit coma èra, non podí evitar pensar qu’atau demoraue explicat eth mistèri dera hònt qu’en era eth pilòt Arrow beuie es aigües qu’acabèren per aucir-lo.
ERA-ISLA-DETH-TRESOR-WEB	Dick s’absentèc pendent ua estona non guaire longa, mès pendent era sua abséncia Israel parlèc ara aurelha deth codinèr en votz plan baisha encara qu’animada.
ERA-ISLA-DETH-TRESOR-WEB	Jo podí a penes enténer dues o tres frases, mès que d’eres me’n sabí, totun, de quauquarren interessant, pr’amor qu’ath delà de d’autes paraules que semblauen confirmà’c, aquerò arribèc clarament enes mies aurelhes:
ERA-ISLA-DETH-TRESOR-WEB	Cap aute d’eri vò entrar ja en negòci.
ERA-ISLA-DETH-TRESOR-WEB	Qu’ère clar, donc, qu’encara mos demorauen òmes leiaus a bòrd.
ERA-ISLA-DETH-TRESOR-WEB	Quan tornèc Dick, cada un des deth trio aqueth cuelhec successiuament era gèrla deth ròm e se hec es aunors a conciéncia, beuent, er un ara bona capitada!
ERA-ISLA-DETH-TRESOR-WEB	Ara nòsta salut!
ERA-ISLA-DETH-TRESOR-WEB	Prèses e fortuna!
ERA-ISLA-DETH-TRESOR-WEB	En aqueth moment queiguec ua cèrta claretat sus jo, laguens deth barril; lheuè era vista e me trapè qu’era lua venguie d’aparéisher en cèu, argentaue era gàbia d’artimon e li daue un color blancós ath paumet deth trinquet.
ERA-ISLA-DETH-TRESOR-WEB	Lèu en madeish moment era votz deth gaita se lheuèc cridant:
ERA-ISLA-DETH-TRESOR-WEB	Tèrra!
ERA-ISLA-DETH-TRESOR-WEB	Passi precipitadi sonèren pertot ath crit de tèrra!, en tot pressar-se toti a pujar ena cubèrta, autant es mèns amics dera cabina de popa coma era gent dera tripulacion.
ERA-ISLA-DETH-TRESOR-WEB	Jo sautè de seguit dehòra deth barril; m’esguitlè caperant-me damb era vela deth trinquet, virè entara ciutadèla de popa e tornè ena cubèrta peth madeish camin que toti es auti, a temps d’amassar-me damb eri en acte d’acodir ena proa.
ERA-ISLA-DETH-TRESOR-WEB	Toti qu’èren ja congregadi aquiu.
ERA-ISLA-DETH-TRESOR-WEB	Ua faisha de broma s’auie lheuat lèu ath madeish temps que gessie era lua.
ERA-ISLA-DETH-TRESOR-WEB	Aquiu ena luenhor, enquiath Sud-oèst, se vedien dues montanhes plan nautes, coma a ues dues miles de distància e per dessús d’ua d’eres campaue ua tresau elevacion de terren, fòrça mès nauta qu’es autes, e qu’eth sòn cimalh se vedie encara enrodat entre era broma.
ERA-ISLA-DETH-TRESOR-WEB	Es tres semblauen de figura agulhada e conica.
ERA-ISLA-DETH-TRESOR-WEB	Aquerò siguec, aumens, çò que jo credí veir, pr’amor qu’encara non èra remetut des mèns terrors de hège dues o tres menutes.
ERA-ISLA-DETH-TRESOR-WEB	De seguit entení era votz deth Capitan Smollet que daue ordes.
ERA-ISLA-DETH-TRESOR-WEB	Era Espanhòla siguec botada dus punts mès apròp dera direccion deth vent e comencèc a filar eth rumb de tau sòrta qu’arribarie precisament ena còsta orientau dera isla.
ERA-ISLA-DETH-TRESOR-WEB	Jo, didec Silver.
ERA-ISLA-DETH-TRESOR-WEB	En èster codinèr d’un vaishèth mercand ancorèrem en era pr’amor d’aprovedir-mos d’aigua.
ERA-ISLA-DETH-TRESOR-WEB	Er ancoratge qu’ei en Sud, darrèr d’un illòt, non ei atau?, preguntèc eth Capitan.
ERA-ISLA-DETH-TRESOR-WEB	Òc senhor, er illòt der Esquelet, lo criden.
ERA-ISLA-DETH-TRESOR-WEB	Aguest lòc qu’a estat bèth còp refugi de pirates, e un òme qu’amiàuem a bòrd sabie es nòms de toti aqueri lòcs.
ERA-ISLA-DETH-TRESOR-WEB	Aqueth ticolet entath Nòrd lo criden Eth Trinquet.
ERA-ISLA-DETH-TRESOR-WEB	Que i a tres ticolets plaçadi en linha entath Sud, e que les criden, damb nòms marinèrs, Eth Trinquet, Eth Màger e Eth Mesana.
ERA-ISLA-DETH-TRESOR-WEB	Mès eth principau ei eth mès gran, qu’a eth cim caperat pera broma.
ERA-ISLA-DETH-TRESOR-WEB	Lo cridauen tanben eth Ticolet deth Garda, per çò dera vigilància que des deth sòn cim mantenguien aguesti òmes mentre es sues embarcacions s’estauen ancorades netejant es sues mèrdes, perdonatz-me, pr’amor qu’aquiu ei a on eri amiauen a tèrme aguesta operación.
ERA-ISLA-DETH-TRESOR-WEB	Enes uelhs de Silver passèc quauquarren coma un relampit d’alegria herotja en cuélher era carta que li daue eth Capitan.
ERA-ISLA-DETH-TRESOR-WEB	Mès en madeish moment qu’es sòns uelhs se tachauen en papèr, li vedí qu’era sua esperança de hège ua segonda patie ua terribla decepcion.
ERA-ISLA-DETH-TRESOR-WEB	Aqueth que non ère eth mapa trapat ena maleta de Billy Bones, senon ua còpia suenhosa en toti es detalhs, nòms, nautades e sondages, damb era soleta excepcion des crotzes ròies e des nòtes manuscrites.
ERA-ISLA-DETH-TRESOR-WEB	Ça que la, per grana qu’auesse estat era decepcion de Silver, auec era animositat necessària entà dominar-se e aparéisher seren.
ERA-ISLA-DETH-TRESOR-WEB	Òc, senhor, responec, aguest qu’ei eth lòc, sivans me pensi, e plan ben diboishat cèrtament.
ERA-ISLA-DETH-TRESOR-WEB	Qui aurà estat er autor d’aguesta carta?
ERA-ISLA-DETH-TRESOR-WEB	Es pirates qu’èren massa ignorants entà diboishar aquerò.
ERA-ISLA-DETH-TRESOR-WEB	Aciu qu’ei mercat “Ancoratge deth Capitan Kidd”; precisament aguest ei eth nòm que l’autregèc eth mèn patron.
ERA-ISLA-DETH-TRESOR-WEB	Aquiu i a un fòrt corrent ath long dera còsta Sud e dempús puge en direccion Nòrd, ath long dera còsta occidentau.
ERA-ISLA-DETH-TRESOR-WEB	Qu’auíetz rason, proseguic, en cénher eth vent e méter proa entara isla, aumens s’era vòsta intencion ère qu’entrèssem dempús e carenar aquiu, pr’amor qu’era vertat ei qu’en totes aguestes aigües non i a un lòc mès avient qu’aguest.
ERA-ISLA-DETH-TRESOR-WEB	Gràcies, amic mèn, didec eth Capitan Smollet.
ERA-ISLA-DETH-TRESOR-WEB	Mès endauant me pensi que vos demanarè d’auti infòrmes pr’amor d’ajudar-mos en bèra causa.
ERA-ISLA-DETH-TRESOR-WEB	Vos podetz retirar.
ERA-ISLA-DETH-TRESOR-WEB	Que non podí mens qu’estonar-me dera sang hereda que Silver coheissaue era sua coneishença dera isla.
ERA-ISLA-DETH-TRESOR-WEB	Dera mia part, seguia jo espaurit encara e me’n sentí mès quan vedí ad aqueth òme apressar-se entà jo, mès e mès.
ERA-ISLA-DETH-TRESOR-WEB	Plan que òc que non sabie qu’auessa jo escotat eth sòn conciliabul, deth hons d’un barril de pomes, e totun, en aqueth punt auia jo cuelhut tau orror dera sua crudeutat, ipocresia e poder, que damb dificultat tenguí ua estrementida nerviosa quan ua man sua cuelhec eth mèn braç tant que me didie:
ERA-ISLA-DETH-TRESOR-WEB	A, gojatet!
ERA-ISLA-DETH-TRESOR-WEB	Aciu qu’as un lòc preciós entà un gojat coma tu, ena aguesta isla.
ERA-ISLA-DETH-TRESOR-WEB	Aciu te pòs banhar, pujar as arbes, caçar crabes sauvatges, tot çò que volgues.
ERA-ISLA-DETH-TRESOR-WEB	Tu madeish poiràs anar, coma es crabes, pujant enes mès nautes arròques e montanhes.
ERA-ISLA-DETH-TRESOR-WEB	A!, cre-me que tot aquerò me rejovenís e ja lèu me’n desbrembaua jo dera mia cama de pau.
ERA-ISLA-DETH-TRESOR-WEB	Qu’ei polit èster joen e auer un es sòns vint dits coma cau, ne pòs èster segur.
ERA-ISLA-DETH-TRESOR-WEB	Quan volgues anar a hèr un passeg d’exploracion, sonque te cau avertir ath tòn amic John e eth s’encargarà de balhar-te eth tistèr de viures, plan ben apraiat, entà que te lo hèsques a vier.
ERA-ISLA-DETH-TRESOR-WEB	Dit aquerò me dèc un copet de man sus era espatla dera manèra mès amistosa, s’aluenhèc coishejant e se perdec en interior des galères.
ERA-ISLA-DETH-TRESOR-WEB	Eth Capitan Smollet, eth Cavalièr e eth Doctor Livesey se demorèren parlant ath costat dera ciutadèla de proa.
ERA-ISLA-DETH-TRESOR-WEB	A maugrat dera mia impacienta ansietat de condar-les çò qu’er edart m’auie hèt escotar, non gausè interromper-les dubèrtament.
ERA-ISLA-DETH-TRESOR-WEB	Quan mès aclapat èra jo enes mèns pensaments entà trapar ua desencusa probabla, eth Doctor Livesey me cridèc.
ERA-ISLA-DETH-TRESOR-WEB	Que s’auie desbrembat era sua pipa baish ena cabina, e, coma qu’ère un vertadèr esclau deth tabac, solide m’anaue a díder que l’ac pugèssa.
ERA-ISLA-DETH-TRESOR-WEB	Mès tanlèu siguí pro apròp d’eth, entà que m’entenesse eth solet, li didí ara prèssa:
ERA-ISLA-DETH-TRESOR-WEB	Doctor, permetetz-me que vos parla.
ERA-ISLA-DETH-TRESOR-WEB	Hètz-vos a vier damb vos ath Capitan e ath Cavalièr, de seguit, baish ena cabina, e damb quinsevolh desencusa manatz-me a cercar a jo.
ERA-ISLA-DETH-TRESOR-WEB	Qu’è notícies terribles.
ERA-ISLA-DETH-TRESOR-WEB	Eth Doctor semblèc desconcertar-se per un moment, mès de seguit siguec un aute còp patron d’eth madeish.
ERA-ISLA-DETH-TRESOR-WEB	Gràcies, Jim, didec en votz nauta; aquerò ei tot çò que volia saber.
ERA-ISLA-DETH-TRESOR-WEB	De seguit virèc sus eth madeish e tornèc a amassar-se damb eth grop que formaue part.
ERA-ISLA-DETH-TRESOR-WEB	Parlèren es tres pendent bèri moments e encara que cap d’eri dèc mòstres de subersaut ne lheuèc era votz, me semblèc evident qu’eth Doctor Livesey les acabaue de díder era mia suplica, pr’amor que çò prumèr qu’arribèc enes mies aurelhes siguec qu’eth Capitan daue ordes a Job Anderson e eth fiulet sonèc dempús cridant ara cubèrta a tota era tripulacion.
ERA-ISLA-DETH-TRESOR-WEB	Gojatz, didec eth Capitan quan toti sigueren amassadi; qu’è dues paraules entà vosati.
ERA-ISLA-DETH-TRESOR-WEB	Aguesta tèrra que venguem de veir ei eth lòc deth nòste destin.
ERA-ISLA-DETH-TRESOR-WEB	Eth patron d’aguest vaishèth, òme plan liberau e generós, sivans mo’n sabem toti per experiéncia, ven de hèr-me dues preguntes que jo è pogut contestar en tot dider- li que cada marinèr d’aguesta goleta a complit eth sòn déuer, de tau sòrta qu’arren milhor se poirie demanar.
ERA-ISLA-DETH-TRESOR-WEB	Plan per aquerò, eth Doctor e jo, vam entara cabina a béuer ara santat e bona sòrt de toti vosati, mentretant, a vosati se vos mestrarà un bon grog entà que brindetz, ath vòste torn, per nosati.
ERA-ISLA-DETH-TRESOR-WEB	Ja vos balharè a vosati era mia opinion sus aquerò: jo qu’ac trapi magnific.
ERA-ISLA-DETH-TRESOR-WEB	Se vosati ètz dera mia pensada, vos demanarè, donc, que manetz un bon aplaudiment ath Cavalièr qu’atau se compòrte.
ERA-ISLA-DETH-TRESOR-WEB	Er aplaudiment se deishèc enténer, plan que òc; mès que siguec tan compacte e tan corau, que cohèssi que me siguec dificil convencer-me de qué aqueri madeishi que lo hègen èren en tot apraiar plans infernaus contra es nòstes vides.
ERA-ISLA-DETH-TRESOR-WEB	Un aplaudiment mès entath Capitan Smollet!
ERA-ISLA-DETH-TRESOR-WEB	Madeish qu’er anterior, aguest dusau aplaudiment semblaue complètament sincèr e volontari.
ERA-ISLA-DETH-TRESOR-WEB	Dempús d’aquerò es tres cavalièrs baishèren ena cabina e non se tardèc guaira estona entà que manèssen er encargue dident que necessitauen a Jim Hawkins en salon.
ERA-ISLA-DETH-TRESOR-WEB	Les trapè as tres ar entorn d’ua taula, damb ua botelha de vin espanhòu e quauqui arradims dauant d’eri; eth Doctor, humant fòrt e damb era perruca botada sus es sòns jolhs, causa que sabia qu’ère un senhau d’agitacion en eth.
ERA-ISLA-DETH-TRESOR-WEB	Era hiestrèta de popa ère dubèrta pr’amor qu’era net ère fòrça cauda, e se podie veir perfèctament de laguens estant eth resplendor dera lua pampalhejant sus era rega deth nòste vaishèth.
ERA-ISLA-DETH-TRESOR-WEB	Qu’ac hi coma se m’ordenaue e, sense alongar-me massa, condè toti es detalhs dera convèrsa de Silver.
ERA-ISLA-DETH-TRESOR-WEB	Degun sagèc de hèr era mès petita interrupcion enquia qu’ac auí dit tot; ne degun tanpòc hec cap movement de cap sòrta, senon qu’es tres tachèren es sòns uelhs en jo dès eth principi enquiath finau dera mia narracion.
ERA-ISLA-DETH-TRESOR-WEB	Sè-te, Jim, didec eth Doctor.
ERA-ISLA-DETH-TRESOR-WEB	Me heren un lòc alavetz ena taula, ath sòn costat, me mestrèren un veire de vin e me meteren enes mans un gran arradim; e es tres, damb ua salutacion corau, beueren ara mia santat, en tot felicitar-me peth mèn valor e pera mia bona sòrt.
ERA-ISLA-DETH-TRESOR-WEB	Ara, Capitan, didec eth Cavalièr, qu’ei eth temps de proclamar que vos èretz ena vertat e que jo èra enganhat.
ERA-ISLA-DETH-TRESOR-WEB	Me declari simplament un ase e demori es vòstes ordes.
ERA-ISLA-DETH-TRESOR-WEB	Arrés mès ase que jo, repliquèc eth Capitan.
ERA-ISLA-DETH-TRESOR-WEB	Jo non è vist jamès a cap tripulacion tramant ua revòuta que non dèishe escapar perceptiuament quauque senhau de descontentament, de sòrta que tot òme que non ei cèc pòt veir eth perilh e cuélher mesures de besonh entà evitar-lo.
ERA-ISLA-DETH-TRESOR-WEB	Mès coheissi qu’aguesta tripulacion a derrotat tota era mia experiéncia.
ERA-ISLA-DETH-TRESOR-WEB	Me semble que fòrça intelligent camparie plaçat en ua melheda des vergues, repliquèc eth Capitan.
ERA-ISLA-DETH-TRESOR-WEB	Mès aquerò non ei que parlòta que non amie entà nunlòc.
ERA-ISLA-DETH-TRESOR-WEB	Qu’è fixat era mia atencion en tres o quate punts e damb eth permís deth senhor Trelawney les vau a expausar.
ERA-ISLA-DETH-TRESOR-WEB	Prumèr punt, comencèc eth Capitan Smollet: mos cau seguir entà dauant pr’amor que ja non ei possible arrecular.
ERA-ISLA-DETH-TRESOR-WEB	Se voléssem hèr açò darrèr, era revòuta crebarie de seguit.
ERA-ISLA-DETH-TRESOR-WEB	Dusau punt: auem temps enquia que se trape eth tresòr.
ERA-ISLA-DETH-TRESOR-WEB	Tresau punt: encara mos rèsten òmes leiaus a bòrd.
ERA-ISLA-DETH-TRESOR-WEB	Ara plan, senhor, ei ua causa que non a remèdi eth hèt de qué tard o d’ora auram d’entrar en ostilitats.
ERA-ISLA-DETH-TRESOR-WEB	Mos cau agarrar, donc, ara cap pelada escadença quan mos presente es sòns peus, ei a díder, prepausi que sigam nosati es que trinquem eth huec, eth dia que mos sigue mès avient e quan eri mens s’ac demoren.
ERA-ISLA-DETH-TRESOR-WEB	Me semble, senhor Trelawney, que poiram fidar enes sirvents dera vòsta casa, non ei vertat?
ERA-ISLA-DETH-TRESOR-WEB	Autant coma en jo madeish, declarèc eth Cavalièr.
ERA-ISLA-DETH-TRESOR-WEB	Tres, didec eth Capitan, e damb nosati quate, qu’èm ja sèt, includint a Hawkins.
ERA-ISLA-DETH-TRESOR-WEB	E guairi seràn es òmes leiaus?
ERA-ISLA-DETH-TRESOR-WEB	Trelawney abans de qué s’auesse autrejat enes braci de Silver.
ERA-ISLA-DETH-TRESOR-WEB	Non deth tot, repliquèc eth Cavalièr.
ERA-ISLA-DETH-TRESOR-WEB	Hands qu’ei un d’aguesti òmes.
ERA-ISLA-DETH-TRESOR-WEB	Jo m’auria pensat qu’auríem pogut auer fe cèga en aguest darrèr, didec eth Capitan.
ERA-ISLA-DETH-TRESOR-WEB	E pensar que toti eri son anglesi!
ERA-ISLA-DETH-TRESOR-WEB	Plan ben, senhors, higec eth Capitan, çò milhor que jo posqui díder ara qu’ei pòc.
ERA-ISLA-DETH-TRESOR-WEB	Mos cau tier-mos avertits e mantier era mès estreta susvelhança.
ERA-ISLA-DETH-TRESOR-WEB	Aquerò qu’ei desagradiu entà un òme, que ja ac sai.
ERA-ISLA-DETH-TRESOR-WEB	M’estimaria mès, plan, que ja se trinquèssen es ostilitats, mès non auram pro ajuda enquia que non mo’n sapiam de quini son es nòsti òmes.
ERA-ISLA-DETH-TRESOR-WEB	Tiem-mos quiets, e demorem era oportunitat; aguesta ei era mia pensada.
ERA-ISLA-DETH-TRESOR-WEB	Aguest Jim, didec eth Doctor, mos pòt èster mès util que tot aquerò que hescam nosati.
ERA-ISLA-DETH-TRESOR-WEB	Er enemic que non a cap mala volontat sus eth e jo sai qu’eth ei un gojat plan observaire.
ERA-ISLA-DETH-TRESOR-WEB	Hawkins, higec eth Cavalièr, en tu boti ua fe cèga e complèta.
ERA-ISLA-DETH-TRESOR-WEB	En enténer aquerò non deishaua de senter-me pòc mens que desesperat pr’amor que me sentia sense cap emparament.
ERA-ISLA-DETH-TRESOR-WEB	E, ça que la, per un estranh encadenament de circonstàncies, non siguec senon qu’a trauèrs mèn que toti mos sauvèrem.
ERA-ISLA-DETH-TRESOR-WEB	Mentretant, per mès torns que li hessa ar ahèr, eth hèt ère que de vint-e-sies òmes d’a bòrd, non n’auie que sèt que podéssem compdar damb eri, e encara d’aguesti sèt un qu’ère un mainatge; de sòrta que, en realitat, es òmes hèts e drets qu’auíem deth nòste costat èren sies, contra dètz-e-nau des nòsti enemics.
ERA-ISLA-DETH-TRESOR-WEB	Quan pugè ena cubèrta a londeman, er aspècte dera isla auie cambiat complètament.
ERA-ISLA-DETH-TRESOR-WEB	Encara qu’era brisa dera vesilha auie cessat ja, eth camin qu’auíem hèt pendent era net qu’ère plan considerable e alavetz mos trapàuem arturadi coma a mieja mila ath Sud-èst dera còsta baisha orientau.
ERA-ISLA-DETH-TRESOR-WEB	Bòsqui d’un color gris caperauen ua gran part dera superfícia d’aquera tèrra.
ERA-ISLA-DETH-TRESOR-WEB	Totun, aguest color s’interrompie aquiu e delà pes linhes auriolenques dera arena, enes terrens mès baishi e per quauqui arbes mès nauts, dera familha des pins, que se lheuauen sus es cimalhs des auti, quauqui uns d’eri isoladi e dispersadi, d’auti amassadi; mès er aspècte e eth color generau dera isla ère trist e unifòrme.
ERA-ISLA-DETH-TRESOR-WEB	Es ticòs se quilhauen liurament per dessús dera vegetacion, en espiraus de despolhades arròques.
ERA-ISLA-DETH-TRESOR-WEB	Toti èren d’estranha configuracion e eth deth “Garda” que subergessie en tres cents o quate cents pès de nautada ad aqueth qu’ère mès apròp, ère probablament eth d’aspècte mès estranh, quilhant-se lèu dret, per toti es costats e campant dempús talhat còp sec en cim, coma se siguesse un pè prèst entà recéber ua estatua.
ERA-ISLA-DETH-TRESOR-WEB	Era Espanhòla uedaue a torrents es sòns embornals ena agitada superfícia d’un mar de partença.
ERA-ISLA-DETH-TRESOR-WEB	Es botafòres tumauen damb es carrèles, eth timon pataquejaue d’un costat en aute e tot eth vaishèth croishie e semblaue que gemegaue e tremolaue coma ua gran fabrica en operación.
ERA-ISLA-DETH-TRESOR-WEB	Jo me vedia obligat a agarrar-me as parabandes des paus damb totes es mies fòrces e sentia qu’eth mon sancer viraue vertiginosament ath torn deth men cap, pr’amor qu’encara que jo ja èra un marinèr pro bon, quan eth vaishèth marchaue, aquera mobibla immobilitat (permetetz-me era frasa), aqueth revolum desesperant sense gésser d’un punt e aqueth veder-me rodant d’aquiu enlà coma ua botelha ueda, sigueren causes que jamès acarè sense senter-me aflaquit, sustot peth maitin e quan er estomac ère totafèt uet.
ERA-ISLA-DETH-TRESOR-WEB	Dilhèu siguec per aquerò; dilhèu siguec per aspècte dera isla damb es sòns cendrosi e melancolics bòsqui, damb es sues sauvatges espiraus d’arròques e damb era sua marèa que podíem veir e enténer trincant-se, tronanta e esglumosa ena escalabrosa còsta; eth cas ei que, encara qu’eth solei ludie clar e ardent e es audèths dera còsta pescauen e cridauen alègrament ath nòste entorn, e enquia e tot credíem que dempús de tanti dies de non veir mès qu’aigua e cèu, toti s’aurien de sénter contents de sautar en tèrra, era mia animositat e tota era mia sang, coma ditz era dita, auien baishat enquias talons, e des deth prumèr moment qu’es mèns uelhs la vedien, aquera demorada Isla deth Tresòr m’inspiraue eth mès prigond e corau engüeg.
ERA-ISLA-DETH-TRESOR-WEB	Mos calèc acarar aqueth maitin, ça que la, un trabalh dur e pesant.
ERA-ISLA-DETH-TRESOR-WEB	Que non hège bric de vent e auérem de besonh, per tant, de lançar es barques ena aigua e remar entà remorcar era goleta pendent tres o quate miles enrodant era isla enquia penetrar per estret pas que mos amièc ara rada o abric que se daurís darrèr der Illòt der Esquelet.
ERA-ISLA-DETH-TRESOR-WEB	Jo m’aufrí de bon voler entà ua des barques, qu’en era, podetz pensar non auia arren a hèr.
ERA-ISLA-DETH-TRESOR-WEB	Eth calor qu’ère sufocant e es òmes ath rem gronhauen dubèrtament per tòrt deth sòn trabalh.
ERA-ISLA-DETH-TRESOR-WEB	Anderson auie eth comandament dera barca qu’anaua jo e en sòrta de sauvar en orde ara sua tripulacion, gronhaue eth madeish tan naut e tan grossièrament coma eth que mès.
ERA-ISLA-DETH-TRESOR-WEB	Que me semblèc aguest un plan dolent senhau, perque çò de cèrt ei qu’enquia aqueth dia es nòsti òmes auien desvolopat era sua faena volontaria e vigorosament; mès era soleta vista dera isla auie estat pro entà rebaishar es còrdes dera disciplina.
ERA-ISLA-DETH-TRESOR-WEB	Pendent tota aguesta trauersada Silver s’estèc ath costat deth timonèr e dirigic, en realitat, eth vaishèth.
ERA-ISLA-DETH-TRESOR-WEB	Eth coneishie eth pas coma eth paumet dera sua man e atau ei que, encara qu’er òme qu’ère manobrant es cadies trapèc pertot mès aigua dera que mercauen es sondatges deth mapa, John non trantalhèc ne un solet moment.
ERA-ISLA-DETH-TRESOR-WEB	Arribèrem, fin finau, en punt mercat en mapa coma ancoratge, coma a un tèrç de mila dera còsta, dera isla principau per un costat, e der Illòt der Esquelet per aute.
ERA-ISLA-DETH-TRESOR-WEB	Eth hons qu’ère arena pura.
ERA-ISLA-DETH-TRESOR-WEB	Quan era nòsta ancora se submergic ena aigua, se lheuèc ua vertadèra broma d’audèths aquatics volatejant e cridant sus es nòsti caps, madeish que sus es arbes, mès ua menuta dempús ja èren enes sòns nins e tot auie quedat de nauèth en mès complèt silenci.
ERA-ISLA-DETH-TRESOR-WEB	Eth nòste ancoratge ère complètament enrodat de tèrra, enterrat ath miei des bòsqui per toti es costats, e es sòns arbes baishauen enquiara mèrca mès nauta dera plenamar; es plages èren lèu totafèt planes e aquiu, en ua sòrta d’anfiteatre luenhant, se vedien es cims des montanhes, un aquiu, un aute delà.
ERA-ISLA-DETH-TRESOR-WEB	Dus arriuets o mèsalèu dus paluns, desbocauen en aqueth, que plan ben poiríem cridar estanh.
ERA-ISLA-DETH-TRESOR-WEB	Per çò deth huelhatge ath torn d’aquera part dera plaja, presentaue sabi pas quina sòrta de verinosa lusor.
ERA-ISLA-DETH-TRESOR-WEB	D’a bòrd estant non artenhíem veir arren dera casa o estacada que i auie aquiu, pr’amor qu’èren massa amagades entre era espessor des arbes e se non auesse estat pera carta que mos acompanhaue auríem pogut pensar plan ben que nosati èrem es prumèrs que lançàuem era ancora en aqueth lòc des de qu’era isla brotoèc deth hons des aigües.
ERA-ISLA-DETH-TRESOR-WEB	Non bohaue ne era mès petita volada de vent, ne s’entenie mès bronit qu’eth dera ressaca tronant a mieja mila de distància sus es plages, contra es abruptes arròques des còstes.
ERA-ISLA-DETH-TRESOR-WEB	Se sentie ua flaira particulara e desagradiua, a on èrem ancoradi, coma de huelhes e socs d’arbes en putrefacion.
ERA-ISLA-DETH-TRESOR-WEB	Jo podí veir qu’eth Doctor absorvie aire e hège mimaròtes damb eth nas, coma es que pòt hèr bèth un qu’ei en tot tastar un minjar desagradiu.
ERA-ISLA-DETH-TRESOR-WEB	Mentretant, s’era conducta des marinèrs ère alarmanta enes barques, se hec ja reaument menaçaira quan tornèren a bòrd dera goleta.
ERA-ISLA-DETH-TRESOR-WEB	Qu’èren apileradi ena cubèrta e maudident pendent era sua convèrsa.
ERA-ISLA-DETH-TRESOR-WEB	Era orde mès insignificanta ère recebuda damb guardades trebles e mormolhs entre dents e non se l’aubedie senon damb vertadèra negligéncia.
ERA-ISLA-DETH-TRESOR-WEB	Qu’ei possible qu’es que non èren encara contagiadi deth motin, s’auessen ja contagiat dera relaxacion dera disciplina, pr’amor que çò de cèrt ei que non i auie a bòrd un òme a prepaus entà corregir as auti.
ERA-ISLA-DETH-TRESOR-WEB	Era revòuta (aquera qu’ère ja paupabla) ère ja suspenuda sus es nòstes tèstes coma ua tempèsta pròcha a desencadenar-se.
ERA-ISLA-DETH-TRESOR-WEB	E non solet es passatgèrs de cabina èrem es que compreníem eth perilh.
ERA-ISLA-DETH-TRESOR-WEB	John Silver trabalhaue infatigablament vient d’un grop en aute, balhant conselhs a toti e estant un modèu vertadèr damb eth sòn exemple de somission e de doçor.
ERA-ISLA-DETH-TRESOR-WEB	Arren se li podie egalar en aqueri moments ena sua prudéncia e cortesia; qu’ère un perenne arridolet eth qu’auie enes sòns pòts entà toti e cada un de nosati.
ERA-ISLA-DETH-TRESOR-WEB	Se se li manaue bèra causa, de seguit sautaue sus era sua muleta, clamant damb eth ton mès coplasent deth mon: “de seguit, de seguit, senhor!” E quan non i auie arren especiau entà hèr, eth cantaue ua cançon darrèr de ua auta coma se sagèsse d’amagar damb eres eth descontentament des auti.
ERA-ISLA-DETH-TRESOR-WEB	De toti es detalhs ombrius d’aquera tenebrosa tarde, aguesta clara ansietat de John Silver me semblaue eth pejor de toti.
ERA-ISLA-DETH-TRESOR-WEB	Celebrèrem conselh un aute còp ena cabina de popa.
ERA-ISLA-DETH-TRESOR-WEB	Senhors, didec eth Capitan, se gausi dar era mès insignificanta orde, era tripulacion sancera se foterà contra nosati.
ERA-ISLA-DETH-TRESOR-WEB	Vaquí çò que se passe: me balhen ua responsa aspra, non ei atau?
ERA-ISLA-DETH-TRESOR-WEB	Plan, donc, se repliqui en un ton mès naut, es cotèths gesserien de seguit a reludir a còps.
ERA-ISLA-DETH-TRESOR-WEB	Se non hèsqui aquerò, se cari, Silver se n’encuedarà de seguit que i a bèra causa per dejós deth nòste silenci e alavetz tot eth jòc quède desnishat.
ERA-ISLA-DETH-TRESOR-WEB	Ara plan: non i a qu’un òme que pogam fidar ena situacion actuau.
ERA-ISLA-DETH-TRESOR-WEB	E qui ei?, preguntèc eth Cavalièr.
ERA-ISLA-DETH-TRESOR-WEB	Silver, repliquèc eth Capitan.
ERA-ISLA-DETH-TRESOR-WEB	Eth qu’ei tant impacient, coma vosati e coma jo madeish, de sufocar es causes.
ERA-ISLA-DETH-TRESOR-WEB	Çò que i a ei un desengust; lèu eth les parlarà as sòns òmes entà padegar-les se cau.
ERA-ISLA-DETH-TRESOR-WEB	Çò que jo prepausi, per tant, ei dar-li era oportunitat que cerque.
ERA-ISLA-DETH-TRESOR-WEB	Vam a deishar-les que passen ua tarde en tèrra.
ERA-ISLA-DETH-TRESOR-WEB	Se toti se’n van, qu’està ben, nosati lutaram encasteladi en nòste vaishèth.
ERA-ISLA-DETH-TRESOR-WEB	Se degun vò baishar, alavetz mos estam ena nòsta cabina de popa e que Diu mos age.
ERA-ISLA-DETH-TRESOR-WEB	Se se’n van sonque uns quants, brembatz-vo’n de çò que vos digui, Silver les tornarà a bòrd mès moishets qu’uns anhèths.
ERA-ISLA-DETH-TRESOR-WEB	Atau s’acordèc.
ERA-ISLA-DETH-TRESOR-WEB	Ath madeish temps s’aprovedit, a toti es òmes de confiança, damb pistòles cargades; Hunter, Joyce e Redruth sigueren assabentadi de çò que passaue e erosament receberen era confidéncia damb era mendre suspresa e damb mès valor deth que mos imaginàuem; dempús d’aquerò, eth Capitan anèc ena cubèrta e arenguèc ara tripulacion.
ERA-ISLA-DETH-TRESOR-WEB	Gojatz, les didec, qu’auem auut un dia sufocant e toti èm cansadi e sense talents d’arren.
ERA-ISLA-DETH-TRESOR-WEB	Jo me pensi, totun, qu’un passeg pera plaja non li harà mau ad arrés: es barques son encara a flòt.
ERA-ISLA-DETH-TRESOR-WEB	Podetz cuélher es rems, e, toti es que volgatz, vatz entà tèrra pendent era rèsta dera tarde.
ERA-ISLA-DETH-TRESOR-WEB	Jo me n’encuedarè de tirar ua canoada mieja ora abans dera còga deth solei.
ERA-ISLA-DETH-TRESOR-WEB	Supausi qu’aqueri marridi s’an imaginat que tot ère desembarcar e quèir sense mès ne mès sus eth tresòr, pr’amor qu’en un instant toti eri deishèren anar era mala encolia e s’estarnèren en un aplaudiment e en un òsca espontanèu, tan rambalhós, que desvelhèc es ressons adormidi des montanhes luenhanes e costèc un nau lheuament d’audèths que volategèren e cridèren un aute còp en nombre infinit ath nòste entorn.
ERA-ISLA-DETH-TRESOR-WEB	Eth Capitan qu’ère massa escarrabilhat entà saber se qué convenie en aqueri critics moments, atau ei que, sense demorar cap responsa despareishec coma per encantament, en tot deishar a Silver encargat d’apraiar era partença, qu’en aquerò pensi qu’obrèc perfèctament.
ERA-ISLA-DETH-TRESOR-WEB	Se s’auesse demorat un moment mès sus era cubèrta l’aurie estat impossible alongar mès temps era sua pretenuda ignorància de çò que se passaue.
ERA-ISLA-DETH-TRESOR-WEB	Aquerò qu’ère ja clar coma era lum deth dia.
ERA-ISLA-DETH-TRESOR-WEB	Silver qu’ère eth Capitan e dispausaue d’ua impausanta tripulacion de rebèls.
ERA-ISLA-DETH-TRESOR-WEB	Es òmes encara non corrompudi (e lèu veiria jo era pròva de qué n’auie a bòrd) deuen auer estat uns òmes de plan pòc talent.
ERA-ISLA-DETH-TRESOR-WEB	O, aumens, supausi qu’era vertat ère que toti èren desengustadi per exemple des cabecèrs, sonque qu’uns n’èren mès que d’auti, e que, quauqui uns d’eri, en èster ath hons braves persones, non podien èster ne convençudi ne arrossegadi a vier mès enlà deth simple desengust.
ERA-ISLA-DETH-TRESOR-WEB	Ua causa ei senter-se damb lassitud e mala encolia e ua uata plan desparièra pensar en apoderar-se d’un vaishèth assassinant a un bon nombre de persones innocentes.
ERA-ISLA-DETH-TRESOR-WEB	Fin finau era partença quedèc organizada.
ERA-ISLA-DETH-TRESOR-WEB	Sies d’eri se quedèren a bòrd e es auti tretze, includint a Silver, comencèren a embarcar-se.
ERA-ISLA-DETH-TRESOR-WEB	Que siguec alavetz quan se m’acodic era prumèra des insensates idies que contribuiren a sauvar es nòstes vides.
ERA-ISLA-DETH-TRESOR-WEB	Se Silver deishaue a sies des sòns òmes, qu’ère clar qu’eth nòste grop non podie montar-se ena goleta, en pè de guèrra, coma en ua fortalesa; e en non èster es dera dita resèrva que sies, ère tanben evident qu’eth grop de popa non auie besonh peth moment de cap ajuda.
ERA-ISLA-DETH-TRESOR-WEB	Se m’acodic, donc, de ressabuda, anar en tèrra.
ERA-ISLA-DETH-TRESOR-WEB	En un virament de uelhs m’esguitlè sus era balustrada e me deishè quèir per un des cables de proa, queiguí laguens d’ua des barques en madeish moment que se metie en movement.
ERA-ISLA-DETH-TRESOR-WEB	Arrés se n’encuedèc dera mia preséncia; solet eth remèr de proa me didec:
ERA-ISLA-DETH-TRESOR-WEB	A!, ès tu, Jim?
ERA-ISLA-DETH-TRESOR-WEB	Ajoca ben eth cap.
ERA-ISLA-DETH-TRESOR-WEB	Mès Silver, dera auta barca estant, comencèc a lançar guardades penetrantes e investigadores entà sajar de saber s’èra jo eth qu’anaue aquiu.
ERA-ISLA-DETH-TRESOR-WEB	Des d’aguest madeish moment comencè a empenaïr-me’n de çò qu’auia hèt.
ERA-ISLA-DETH-TRESOR-WEB	Es dus grops de marinèrs se divertien remant a qui mès fòrt, en ua sòrta de carrèra d’escomeses, entà veir quina des dues barques arribaue prumèr ena plaja.
ERA-ISLA-DETH-TRESOR-WEB	Mès coma qu’era barca que m’auie tocat auie recebut mès enventida, ère mès leugèra e remauen milhor, lèu deishèc darrèr ath sòn competidor.
ERA-ISLA-DETH-TRESOR-WEB	Era proa ja auie atracat ath miei des arbilhons dera plaja; ja m’auia agarrat jo a ua arrama e m’auia lançat entà dehòra, en tot amagar-me de seguit enes matarrassi mès pròches, quan Silver e es sòns èren encara a ues cent iardes darrèr.
ERA-ISLA-DETH-TRESOR-WEB	Jim!
ERA-ISLA-DETH-TRESOR-WEB	Jim!
ERA-ISLA-DETH-TRESOR-WEB	Mès supausaratz que non ne hi cabau des sòns crits.
ERA-ISLA-DETH-TRESOR-WEB	Sautant, ajocant-me, trincant garrausses, corrí e corrí peth terren que se me presentaue dauant, ar edart, holament, enquia que materiaument ja non podí mès.
ERA-ISLA-DETH-TRESOR-WEB	Me sentia jo tan satisfèt d’auer deishat a Silver damb un pam de nas, que ja començaua a divertir-me e a passejar es mèns uelhs afogadament pera estranha tèrra que me trapaua.
ERA-ISLA-DETH-TRESOR-WEB	Qu’auia passat ja un tròç hangós, plen de saücs, joncs, lègi e hangosi arbilhons de vegetacion mès aquatica que de tèrra, e venguia d’arribar ena hauda d’un terren dubèrt, ondulat e arenós, coma d’ua mila de longada, que i auie bèth pin e un gran nombre d’arbes retortilhadi, non massa desparièrs deth casse ena sua configuracion, mès damb es huelhes palles coma es saücs.
ERA-ISLA-DETH-TRESOR-WEB	En tèrme dubèrt d’aqueth terren se quilhaue un des ticolets, damb dus pics estranhs, esquius e escalabrosi que reverberauen viuament ath solei.
ERA-ISLA-DETH-TRESOR-WEB	Per prumèr viatge ena mia vida sentia eth gòi e era emocion der explorador.
ERA-ISLA-DETH-TRESOR-WEB	Era isla qu’ère desabitada.
ERA-ISLA-DETH-TRESOR-WEB	Es mèns camarades demorauen ena mia esquia e arren viuent i auie dauant des mèns uelhs senon èren animaus de tèrra e aire, mudi entà jo.
ERA-ISLA-DETH-TRESOR-WEB	Aciu e delà se quilhauen quauques plantes en flor que m’èren totafèt desconeishudes; mès enlà vedia sèrps qu’ua d’eres lheuèc eth sòn cap sus eth sòn nin de pèira, me guardèc e lancèc ua sòrta de fiulada que se retiraue ath bronit d’ua baudufa.
ERA-ISLA-DETH-TRESOR-WEB	Pro luenh èra jo de saber qu’aqueth enemic amiaue era mòrt damb eth, e qu’eth sòn fiulet non ère ua auta causa qu’eth famós cascavèl.
ERA-ISLA-DETH-TRESOR-WEB	Arribè, de seguit, en un espés grop d’aqueri arbes semblables as casses qu’eth sòn nòm, sivans me’n sabí dempús, ère eth d’arbe dera vida, que creishien petits, entre era arena, coma arrominguères, damb es sòns braci curiosament retortilhadi e damb es sues huelhes compactes coma ua pasta artificiau.
ERA-ISLA-DETH-TRESOR-WEB	Eth mont s’alongaue entà baish des deth cim d’un des ticolets arenosi, en tot desplegar-se e créisher en elevacion mentre baishaue, enquia arribar en costat der ample e joncós palun, a trauèrs deth quau desbocaue, en ancoratge, eth mès petit des arriuets que morien en eth.
ERA-ISLA-DETH-TRESOR-WEB	Er hanhàs vaporizaue jos es ardents arrais deth solei tropicau, e era siloeta deth “Garda” batanaue damb rapides ondulacions dera broma solara.
ERA-ISLA-DETH-TRESOR-WEB	De ressabuda comencèc a notar-se un cèrt rambalh entre es joncs der anhàs: un lit sauvatge se lheuèc cridant; un aute lo seguic, e lèu lèu se vedec sus tota era superfícia der anhàs ua vertadèra broma d’audèths volatejant, cridant e voludant-se en aire.
ERA-ISLA-DETH-TRESOR-WEB	Plan que òc, pensè que bèth un des mèns companhs de navegacion, deuie anar caminant apròp dera vòra deth pantan, e non m’enganhè ena mia suposicion, pr’amor que lèu arribèren enquia jo es rumors febles e luenhants d’ua votz umana que, mentre mès escotaua, mès clara e pròcha arribaue enes mies aurelhes.
ERA-ISLA-DETH-TRESOR-WEB	Aquerò me costèc ua pòur terribla e ja non podí senon ajocar-me jos era espessor deth mès pròche grop de arbes dera vida que se me presentèc, e calar-me aquiu, en tot èster tot aurelhes, e mut coma ua carpa.
ERA-ISLA-DETH-TRESOR-WEB	Ua naua votz se deishèc enténer, responent ara prumèra e dempús aguesta, que coneishí qu’ère era de Silver, se lheuèc de nauèth e se deishèc anar en un vertadèr revolum de paraules que se tardèc fòrça temps, a penes interrompuda de tant en tant, per ua auta frasa de ua auta votz.
ERA-ISLA-DETH-TRESOR-WEB	Per çò des entonacions deuien auer estat parlant acaloradament, dilhèu anujadi, mès cap paraula arribèc clarament ens mies aurelhes.
ERA-ISLA-DETH-TRESOR-WEB	Ara fin es interlocutors heren, per çò que semble, ua pausa e dilhèu, me pensè jo, s’auien seigut, pr’amor que non solet es sues votzes deishèren d’apressar-se, senon qu’es audèths comencèren a padegar-se e era màger part d’eri a tornar enes sòns nins en pantan.
ERA-ISLA-DETH-TRESOR-WEB	Comencè alavetz a crànher qu’era jo en tot mancar as obligacions que de bon voler m’auia impausat, peth solet hèt d’auer vengut en tèrra damb aqueri perdudi, e a dider- me qu’aumens me calie escotar es sòns conciliabuls, apressant-me ada eri, autant coma podessa, afavorit pes espèsses arrominguères e pes arbes lançadi per tèrra.
ERA-ISLA-DETH-TRESOR-WEB	Que m’ère aisit fixar era direccion des dus interlocutors, non solet peth bronit des sues votzes senon tanben peth calcul que me permetien hèr es pòqui audèths qu’encara volatejauen alarmadi sus es caps des intrusi.
ERA-ISLA-DETH-TRESOR-WEB	Marchè ajocat, a quate pautes, e plan caradet, mès dret de cap ada eri, enquia que, a tot darrèr, lheuant un shinhau eth cap ara nautada d’un petit clar en ramatge, podí veir clarament, ath cant d’ua petita depression caperada de verdor, apròp deth pantan e protegida pes arbes, a John Silver e a un aute des dera tripulacion, conversant cara a cara.
ERA-ISLA-DETH-TRESOR-WEB	Eth solei queiguie pliament sus eri.
ERA-ISLA-DETH-TRESOR-WEB	Silver auie lançat en un costat eth sòn chapèu, sus era potja, e tota era sua enòrma, rasa e roienca cara, sudorosa e ludenta damb era calor, ère tachada en ròstre deth sòn interlocutor coma en demana o demora de bèra causa.
ERA-ISLA-DETH-TRESOR-WEB	Guarda, camarada, didie Silver, se jo non credessa que tu vales aur en povàs, t’ac pòs creir coma t’ac digui, aur en povàs, plan que òc, jo non t’auria hèt a vier en aguest negòci quan ja ei caud coma un caudèr de quitran borint.
ERA-ISLA-DETH-TRESOR-WEB	Se non siguesse atau jo seria aciu en tot prevenir-te.
ERA-ISLA-DETH-TRESOR-WEB	Tot qu’ei ja dispausat e prèst e tu non pòs hèr ne botar remèdi ad arren.
ERA-ISLA-DETH-TRESOR-WEB	Se jo sagi de convencer-te ei solet entà sauvar-te eth cap, pr'amor que ja pòs pensar que se bèth un d’aqueri sauvatges se’n sabesse, a on seria jo, Tom, a on seria jo?
ERA-ISLA-DETH-TRESOR-WEB	Silver, repliquèc er aute ( e jo podí veir que non sonque auie era cara ròia, senon que tanben era sua votz ere raucosa coma era d’un corbàs, e oprimida coma per ua còrda plan sarrada), Silver, vos, que ja ètz vielh, vos, ètz aunèst o aumens ac semble, vos, qu’auetz ath delà ua petita fortuna que molti marinèrs envejarien, vos qu’ètz valent, se non m’enganhi.
ERA-ISLA-DETH-TRESOR-WEB	Plan, donc, didetz-me, vatz a deishar-vos governar per aguesta catèrva de lordi laparasses?
ERA-ISLA-DETH-TRESOR-WEB	Jo me pensi que non!
ERA-ISLA-DETH-TRESOR-WEB	E ne sò tan segur coma que Diu me ve en aguest moment, m’estimarè mès que m’arrinquen era man abans que mancar ath mèn déuer…!
ERA-ISLA-DETH-TRESOR-WEB	Còp sec siguec era sua paraula interrompuda per un bronit inesperat.
ERA-ISLA-DETH-TRESOR-WEB	Acabaua jo de veir a un des òmes aunèsti d’a bòrd e ara seguida anaua a auer notícies de un aute d’eri.
ERA-ISLA-DETH-TRESOR-WEB	Aquiu, ena luenhor, en aute costat deth pantan, s’entenec ara imprevista un rumor coma un crit d’angónia, dempús un aute e dempús un long e òrre sorriscle.
ERA-ISLA-DETH-TRESOR-WEB	Es arròques deth “Garda” lo repetiren damb es sòns ressons diuèrsi còps; era volada d’audèths aquatics tornèc a lheuar-se de nauèth, embromant eth cèu, damb un crit simultanèu, e encara aqueth sorriscle de mòrt non cessaue de vibrar en mèn cervèth, quan eth silenci auie ja restablit eth sòn emperi e non s’escotaue mès rumor qu’era doça alada des audèths baishant de nauèth entàs sòns nins e eth mormolh distant dera marèa trebolant feblament era nostàlgia dera tarde.
ERA-ISLA-DETH-TRESOR-WEB	Quan ressonèc aqueth crit de suprèma angoisha, Tom s’auie botat de pès en un bot, coma un shivau que sent era foetada, mès Silver ne tansevolh auie parpelejat.
ERA-ISLA-DETH-TRESOR-WEB	Se quedèc a on ère, apuant-se a penes ena sua muleta e damb es uelhs tachadi en sòn companh coma ua vibòra prèsta a atacar.
ERA-ISLA-DETH-TRESOR-WEB	John!, cridèc eth marinèr, estirant era sua man entà Silver.
ERA-ISLA-DETH-TRESOR-WEB	Non me toques!
ERA-ISLA-DETH-TRESOR-WEB	Silver arric d’ua manèra òrra, sinistra, mès sense pèrder era sua actitud cautosa e expectanta.
ERA-ISLA-DETH-TRESOR-WEB	Es sòns uelhs, normaument petits, non èren en aqueth moment qu’uns punts coma eth cap d’ua agulha ena sua immensa cara, mès lampejant coma dus robís.
ERA-ISLA-DETH-TRESOR-WEB	Aguest crit?
ERA-ISLA-DETH-TRESOR-WEB	En enténer aquerò eth praube Tom cridèc coma un eròi:
ERA-ISLA-DETH-TRESOR-WEB	Alan?…
ERA-ISLA-DETH-TRESOR-WEB	Que repausi, donc, en patz aguesta amna de marinèr leiau!
ERA-ISLA-DETH-TRESOR-WEB	Per çò que hè a vos, Silver, auetz estat enquia aué un camarada mèn, mès a compdar d’aué ja non n’ètz!
ERA-ISLA-DETH-TRESOR-WEB	Se m’aucitz coma a un gosset, que m’ei parièr!
ERA-ISLA-DETH-TRESOR-WEB	Donques qu’auetz hèt aucir ath praube Alan, non?
ERA-ISLA-DETH-TRESOR-WEB	Aucitz-me, donc, a jo tanben, se podetz, vos desfisi ad aquerò!
ERA-ISLA-DETH-TRESOR-WEB	En díder aquerò aqueth valent e leiau gojat, virèc era esquia ath codinèr e se metec a caminar, en tot filar-se de cap ara plaja.
ERA-ISLA-DETH-TRESOR-WEB	Ça que la, non ère eth sòn destin arribar guaire luenh.
ERA-ISLA-DETH-TRESOR-WEB	Damb un crit sauvatge John s’agarrèc ara arrama d’un arbe, se treiguec violentament era muleta de dejós deth braç e lancèc aqueth improvisat projectil, damb ua fòrça inaudita, bronzinant a trauèrs det vent e artenhent ath praube Tom ath quau pataquegèc damb òrra violéncia ena esquia.
ERA-ISLA-DETH-TRESOR-WEB	Es sues mans s’agitèren en aire, hec ua sòrta d’alendada e queiguec de bocadents contra eth solèr.
ERA-ISLA-DETH-TRESOR-WEB	Arren poirè jo díder s’aqueth còp siguec mortau o non.
ERA-ISLA-DETH-TRESOR-WEB	Totun, per çò deth bronit, ei lèu segur qu’er arrestèth dera esquia li siguec trincat damb eth patac; mès que non auec temps de remeter-se, pr’amor que Silver, agil coma un orangotan, encara que sense muleta ne cap ajuda, queiguec sus era sua victima de seguit e en un moment auie clauat ja dus còps eth sòn long cotèth enquiara ponhada, en aqueth malerós inèrme.
ERA-ISLA-DETH-TRESOR-WEB	Sabi pas enquia quin punt aurà un òme eth dret a estavanir-se, mès me’n sai que pendent pòc de temps, me semblèc qu’eth mon sancer hège torns ath mèn entorn; Silver e es audèths e eth plan naut “Garda” dançauen dauant des mèns uelhs coma un remolin, toti capenjós, mentre mil campanes desparières, barrejades damb ressons luenhants trinhonauen furiosament enes mies aurelhes.
ERA-ISLA-DETH-TRESOR-WEB	Quan m’auí remetut un shinhau, eth monstre ja s’auie apraiat e organizat de nauèth, entà didè’c atau, damb eth sòn chapèu sus eth cap e era sua muleta jos eth braç.
ERA-ISLA-DETH-TRESOR-WEB	Ath sòn costat jadie precisament eth còs immobil e inanimat deth praube Tom, sus era tèrra, sense qu’eth sòn assassin se’n hesse bric per aquerò, donques que lo podí veir que, damb ua tranquillitat vertadèrament satanica, netejaue ena potja era sang qu’ère tacada era lama deth sòn punhau.
ERA-ISLA-DETH-TRESOR-WEB	Tot çò d’aute seguie parièr, sense eth mendre cambiament: eth solei radiant sus er anhàs que vaporizaue sus eth naut cim dera montanha.
ERA-ISLA-DETH-TRESOR-WEB	A jo me semblaue impossible creir que s’acabaue de produir un assassinat aquiu, dauant des mèns uelhs, qu’ua vida umana auie estat brutaument segada ena mia preséncia.
ERA-ISLA-DETH-TRESOR-WEB	Vedí dempús a John Silver calar era man ena borsa, trèir un fiulet e hèr vibrar diuèrsi còps es sues modulades nòtes, que volèren a trauèrs dera atmosfèra caliginosa.
ERA-ISLA-DETH-TRESOR-WEB	Que non m’ère possible, plan que òc, explicar-me eth significat d’aqueth senhau, mès òc que me n’encuedè que damb eth se desvellhauen de nauèth toti es mèns temors d’abans.
ERA-ISLA-DETH-TRESOR-WEB	Es auti òmes anauen a acodir e jo èra, donc, en perilh d’èster desnishat.
ERA-ISLA-DETH-TRESOR-WEB	Venguien d’assassinar a dus des nòsti leiaus e aunèsti òmes, non ère tanben possible que dempús de Tom e d’Alan me toquèsse eth torn a jo?
ERA-ISLA-DETH-TRESOR-WEB	En un virament de uelhs me comencè a calar, ajocat tostemp e damb tot eth silenci e velocitat que me siguec possible, entara part deth mont mès dubèrta.
ERA-ISLA-DETH-TRESOR-WEB	Mentre hèja aguest movement, podí enténer encara salutacions escambiades entre eth vielh pirata e es sòns camarades, e damb aguest rumor, que m’indicaue eth perilh, sentí que me neishien ales enes pès.
ERA-ISLA-DETH-TRESOR-WEB	Tanlèu siguí dehòra dera espessor, corrí ara prèssa coma jamès auia hèt abans ena mia vida, sense tier compde dera direccion que seguia, senon sonque damb era intencion d’aluenhar-me des assassins, e coma mès corria, era pòur mès e mès s’aumentaue ena mia amna enquia convertir-se en ua vertadèra frenesia de terror.
ERA-ISLA-DETH-TRESOR-WEB	E de vertat, i podie auer quauquarrés damb ua situacion tan perduda coma era mia?
ERA-ISLA-DETH-TRESOR-WEB	Quan tronèsse era canoada anonciada, com poiria jo gausar presentar-me enes barques, ath miei d’aqueri èssers infernaus qu’es sues mans humejauen de sang des sues victimes?
ERA-ISLA-DETH-TRESOR-WEB	Dilhèu eth prumèr d’eri que me vedesse non vierie a torçar-me eth còth coma se siguessa ua becada?
ERA-ISLA-DETH-TRESOR-WEB	Dilhèu era mia soleta preséncia non ère ja entada eri ua evidéncia dera mia alarma, e per tant, deth mèn fatau coneishement des hèts?
ERA-ISLA-DETH-TRESOR-WEB	Tot, donc, s’auie acabat entà jo.
ERA-ISLA-DETH-TRESOR-WEB	Adishatz a Era Espanhòla, adishatz ath Cavalièr, ath Doctor, ath Capitan.
ERA-ISLA-DETH-TRESOR-WEB	Que non podia demorar ja arren senon era mòrt per inanicion, o a mans des rebèls!
ERA-ISLA-DETH-TRESOR-WEB	Mentre pensaua aquerò, non deishaua de córrer, e sense encuedar-me’n, me trapaua ja près deth pè d’un des petits ticolets, e m’auia calat en ua part dera isla qu’en era es arbes dera vida creishien mès distants es uns des auti e se semblauen mès a vertadèrs arbes de bòsc per çò dera sua corpuléncia e dimensions.
ERA-ISLA-DETH-TRESOR-WEB	Barrejadi damb eri i auie quauque pin, bèri uns d’eri coma de cinquanta pès de nautada e d’auti coma de setanta.
ERA-ISLA-DETH-TRESOR-WEB	Er aire qu’auie ja tanben ua flaira mès fresca qu’era d’aquiu baish deth pantan.
ERA-ISLA-DETH-TRESOR-WEB	Mès en arribar en aguest lòc, ua naua alarma me demoraue, que me hec sénter eth còr a man d’escapar-se deth pièch.
ERA-ISLA-DETH-TRESOR-WEB	D’un des costats deth ticò que i auie en aqueth lòc, escalabrós e peiregós, queiguec un tròç de pèira que baishèc peth cors sec d’ua des pales peiregoses, sautant, rebotant e hènt tarrabast enes sues tumades repetides contra es arbes e pèires.
ERA-ISLA-DETH-TRESOR-WEB	Virè es uelhs instintiuament en aquera direccion e vedí botjar-se ua forma estranha e amagar-se darrèr deth tronc d’un des arbes.
ERA-ISLA-DETH-TRESOR-WEB	Ère aquerò un os, un òme o un orangotan?
ERA-ISLA-DETH-TRESOR-WEB	Que m’ère impossible de didè’c.
ERA-ISLA-DETH-TRESOR-WEB	Me semblaue nere e pelut, mès aquerò ère era soleta causa que me me n’auia encuedat en aqueth moment.
ERA-ISLA-DETH-TRESOR-WEB	Ça que la, eth terror d’aguesta naua aparicion me hec arturar era mia carrèra.
ERA-ISLA-DETH-TRESOR-WEB	Me vedia, damb tota probabilitat, talhat peth front e pera rèiregarda: ath mèn darrèr, es assassins, e ath mèn dauant aquera forma indescriptibla que m’observaue.
ERA-ISLA-DETH-TRESOR-WEB	De seguit comencè a preferir es perilhs que m’èren coneishudi ad aqueri que campauen veladi.
ERA-ISLA-DETH-TRESOR-WEB	Eth madeish Silver me semblaue ja mens terrible en tot comparar-lo damb aquera extravaganta creatura, ua sòrta de gnomon de montanha, e atau siguec que, sense mès dilacions, li virè era esquia, non sense virar-me de quan en quan entà veder-lo sus era espatla, e comencè a córrer de nauèth, aguest còp en direccion entàs barques.
ERA-ISLA-DETH-TRESOR-WEB	Mès en pòqui segons era òrra figura, dempús de hèr un gran torn, se m’egalèc ena carrèra e enquia e tot comencèc a auançar ath mèn dauant.
ERA-ISLA-DETH-TRESOR-WEB	Jo que ja èra fòrça cansat, plan que òc, mès encara qu’auessa estat fresc e descansat, vedí lèu qu’ère ua asenada preténer lutar en velocitat damb semblable adversari.
ERA-ISLA-DETH-TRESOR-WEB	D’un tronc en aute aquera estranha creatura semblaue volar coma un cèrvi, corrent ara manèra d’un òme, sus dus pès, mès distinguint-lo dera carrèra umana en que, dera madeisha manèra que cèrts audèths se dèishen anar en espaci pendent long temps damb es ales barrades, aguesta s’esguitlaue a tròci entà baish pera pala, d’ua manèra fantastica, meravilhosa e inexplicabla entà jo.
ERA-ISLA-DETH-TRESOR-WEB	E totun, qu’ère un òme, ja non m’ère possible dobtar-ne mès.
ERA-ISLA-DETH-TRESOR-WEB	Me venguec ena imaginacion de seguit tot çò qu’auia entenut e liejut sus canibals e enquia e tot siguí a man de cridar ajuda!.
ERA-ISLA-DETH-TRESOR-WEB	Mès eth solet hèt d’èster aqueth un òme, encara que siguesse un sauvatge, m’auie ja padegat un shinhau, e era pòur que Silver m’inspiraue campèc viua e formidabla ena mia animositat.
ERA-ISLA-DETH-TRESOR-WEB	M’arturè, donc, pendent un moment, e cercant ena mia aclapada imaginacion ua pòrta de sauvacion o de hujuda, m’en brembè, de pic, dera pistòla qu’amiaua.
ERA-ISLA-DETH-TRESOR-WEB	E non hi senon rebrembar que non èra tant sense defensa e sentí qu’eth coratge tornaue en mèn còr, e botant-me de cara decididament ar òme dera isla, anè entada eth damb pas vigorós.
ERA-ISLA-DETH-TRESOR-WEB	En aqueth moment eth ère amagat darrèr d’un tronc d’arbe, mès deuie auer-se estat espiant-me plan atentiuament, pr’amor que tanlèu coma jo m’auancè entà on ère eth, se mostrèc còp sec e hec un pas entà vier ath mèn encontre.
ERA-ISLA-DETH-TRESOR-WEB	Mès ara seguida trantalhèc, hec quauqui passi entà darrèr, dempús entà jo de nauèth, enquia que, a tot darrèr, damb extraordinària suspresa mia, lo vedí quèir de jolhs e estirar es sues mans entà jo de manèra suplicanta.
ERA-ISLA-DETH-TRESOR-WEB	En veir aquerò, me tornè a arturar, trantalhant.
ERA-ISLA-DETH-TRESOR-WEB	Qui ètz,?
ERA-ISLA-DETH-TRESOR-WEB	Ad aquerò s’esdeguèc a responer-me damb ua votz raucosa, opaca, coma eth mormolh que costèsse ua clauadura rovilhada e sense usatge.
ERA-ISLA-DETH-TRESOR-WEB	Que sò Ben Gunn!
ERA-ISLA-DETH-TRESOR-WEB	En enténer aquerò me n’encuedè de qué aqueth non ère un canibal, coma m’auia pensat, senon un òme de raça blanca coma jo, e enquia e tot observè qu’eth sòn ròstre ère ben format e agradiu.
ERA-ISLA-DETH-TRESOR-WEB	Era sua pèth, en toti es sòns punts que campauen descubèrts, ère tostada peth solei; enquia e tot es sòns pòts èren enneridi e es sòns uelhs clars èren ua causa estonanta en aqueth conjunt de traits escurs.
ERA-ISLA-DETH-TRESOR-WEB	De toti es vagabonds qu’ena mia vida auia jo pogut veir o imaginar-me, aguest qu’ère eth numèro un per çò d’esbocinat e pelhós.
ERA-ISLA-DETH-TRESOR-WEB	Qu’ère vestit damb bocins de tela de vela, ahigidi e retalhadi de manèra infòrma de tela blu-marina, e tota aquera extraordinària estructura de pelhòts ère subjectada e enrodaue ara sua persona, mejançant era mès incongrua e exotica amassada de botons e costures: botons de metau, espies de peish, correges de pèths crues, bocinets de husta a manèra d’agulhetes, e gahets de quitranadi cordons.
ERA-ISLA-DETH-TRESOR-WEB	Cenhent era sua figura amiaue un vielh cinturon de cuer damb fibèla de metau, qu’era sua peça ère era soleta causa solida e sense solucions de continuitat de tot aquerò qu’amiaue ath dessús.
ERA-ISLA-DETH-TRESOR-WEB	Tres ans!
ERA-ISLA-DETH-TRESOR-WEB	Naufraguéretz, dilhèu, apròp dera còsta?
ERA-ISLA-DETH-TRESOR-WEB	Non, amic mèn, m’isolèren aciu.
ERA-ISLA-DETH-TRESOR-WEB	Jo qu’auia entenut aguesta paraula coma aplicada a ua sòrta de castig òrre, plan comun entre es pirates, qu’era sua essència s’estaue en desembarcar ath condemnat en ua isla desabitada, en tot deishar-li solet un fusilh e un shinhau de povora e abandonar-lo aquiu entà tostemp.
ERA-ISLA-DETH-TRESOR-WEB	Isolat pendent tres ans!
ERA-ISLA-DETH-TRESOR-WEB	Tres ans mortaus pendent es quaus e viscut de crabes sauvatges, de caulets silvestres e d’ustres dera plaja.
ERA-ISLA-DETH-TRESOR-WEB	Jo sai que on que sigue qu’un òme se trape plaçat, aqueth òme se pòt ajudar e valer-se per eth madeish.
ERA-ISLA-DETH-TRESOR-WEB	Mès, amic, eth mèn còr ja alende per beth repais de cristians.
ERA-ISLA-DETH-TRESOR-WEB	Amies tu aciu, per edart, un bocinet de hormatge, vertat?…
ERA-ISLA-DETH-TRESOR-WEB	Donques, balha-me- lo, tè!…
ERA-ISLA-DETH-TRESOR-WEB	Non amies…?
ERA-ISLA-DETH-TRESOR-WEB	A!, se te’n sabesses des nets tan longues qu’è passat aciu, soniant damb un bocinet de hormatge, damb ua rostida, sustot!
ERA-ISLA-DETH-TRESOR-WEB	E qué?…
ERA-ISLA-DETH-TRESOR-WEB	Aciu!…
ERA-ISLA-DETH-TRESOR-WEB	Mès en enténer es mies darrères paraules se lheuèc de pic damb ua sòrta de subersaut.
ERA-ISLA-DETH-TRESOR-WEB	Se Diu vò que pogues tornar a bòrd, as dit?
ERA-ISLA-DETH-TRESOR-WEB	Que non ètz vos, plan que òc, li responí.
ERA-ISLA-DETH-TRESOR-WEB	Que ne pòs èster segur, exclamèc.
ERA-ISLA-DETH-TRESOR-WEB	Jim, li didí.
ERA-ISLA-DETH-TRESOR-WEB	Jim, Jim, repetie eth damb aparenta complasença.
ERA-ISLA-DETH-TRESOR-WEB	Ara plan, Jim, me cau dider-te que jo è viscut ua vida tan auratjosa que non gausi ne condar-te-la, pr’amor que t’avergonhaires sonque d’escotar-me.
ERA-ISLA-DETH-TRESOR-WEB	Te penses tu, en enténer aquerò, que jo non auí jamès ua mair, brava e pietosa, entà dirigir-me e velhar per jo?
ERA-ISLA-DETH-TRESOR-WEB	Non, que non è pensat tau causa, li responí.
ERA-ISLA-DETH-TRESOR-WEB	Donques plan que l’auí e plan santa e plan pietosa!
ERA-ISLA-DETH-TRESOR-WEB	Jo qu’èra un gojatet paisan, plan brave e plan profitat, que me sabia tan ben era doctrina que quan me deishaua anar en tot recitar-la, la repetia coma se siguesse ua soleta paraula, e sense alendar, deth principi enquiath finau.
ERA-ISLA-DETH-TRESOR-WEB	A!, mès vaquí ara çò que se passèc, Jim.
ERA-ISLA-DETH-TRESOR-WEB	Un dia comencè a hèr as jòcs de bala e ath trauquet; per aciu comencè, ne sò segur.
ERA-ISLA-DETH-TRESOR-WEB	Era mia praubeta mair me sermonejaue e me didie çò que m’arribarie, prauba senhora, me’n brembi pro ben!
ERA-ISLA-DETH-TRESOR-WEB	Mès era Providéncia m’amièc aciu.
ERA-ISLA-DETH-TRESOR-WEB	Jo non è deishat de pensar-i pendent tot eth temps que sò estat desbrembat en aguesta isla desèrta e, ara madeish ja me senti milhor un aute còp.
ERA-ISLA-DETH-TRESOR-WEB	Ja arrés me tornarà a cuélher tastant eth ròm… se non ei un didalet… sonque un didalet per accident, quan m’arribe ua ocasión.
ERA-ISLA-DETH-TRESOR-WEB	Plan que òc, ja me cau èster brave e ja me’n sai deth camin entà artenhè’c, donques que, escota-me ben, Jim,… (e en díder aquerò guardèc ath sòn entorn e baishec era votz enquia convertir-la en un mormolh)… sò fòrça ric!
ERA-ISLA-DETH-TRESOR-WEB	En escotar aquerò, non n’auí cap dobte de qué aqueth malerós s’auie tornat lhòco ena sua solitud e supausi que deuí reflectir eth mèn pensament en ròstre, pr’amor qu’eth s’esdeguèc a díder coraument:
ERA-ISLA-DETH-TRESOR-WEB	Ric, ric, òc, senhor!
ERA-ISLA-DETH-TRESOR-WEB	Jo te diderè se com e harè de tu tot un òme, Jim.
ERA-ISLA-DETH-TRESOR-WEB	A!, gojat!
ERA-ISLA-DETH-TRESOR-WEB	Mès tanlèu auec prononciat aguestes paraules eth sòn ròstre s’escuric de ressabuda, coma se se vedesse cuelhut per ua idia ingrata; sarrèc era mia man damb gran fòrça entre es sues e lheuèc eth dit guinhaire dauant des mèns uelhs damb un gèst menaçaire dident:
ERA-ISLA-DETH-TRESOR-WEB	Capitan Flint?
ERA-ISLA-DETH-TRESOR-WEB	En enténer aquerò me venguec ua inspiracion rapida e erosa.
ERA-ISLA-DETH-TRESOR-WEB	Comencè a creir que çò qu’auia trapat ère un aliat, e en aguest sens m’esdegué a responer-li:
ERA-ISLA-DETH-TRESOR-WEB	Non, plan que òc.
ERA-ISLA-DETH-TRESOR-WEB	Flint qu’ei mòrt.
ERA-ISLA-DETH-TRESOR-WEB	Mès me cau dider-vos era vertat, coma m’ac demanatz; a bòrd d’aguesta goleta vien diuèrsi des òmes deth tau Flint, per malastre de toti es auti dera partida.
ERA-ISLA-DETH-TRESOR-WEB	Non vie un òme d’ua soleta cama?
ERA-ISLA-DETH-TRESOR-WEB	Silver?, li preguntè.
ERA-ISLA-DETH-TRESOR-WEB	Silver!
ERA-ISLA-DETH-TRESOR-WEB	Silver!
ERA-ISLA-DETH-TRESOR-WEB	Alavetz, Ben Gunn, qu’encara me tenguie cuelhut deth canèth, me balhèc ua sòrta de fòrta secodida.
ERA-ISLA-DETH-TRESOR-WEB	Mès en qué pensères tu, gojat?
ERA-ISLA-DETH-TRESOR-WEB	Jo ja m’auia format era mia resolucion en un instant, atau que, coma responsa, li condè era istòria complèta deth nòste viatge e era difila situacion que mos trapàuem en aqueri moments.
ERA-ISLA-DETH-TRESOR-WEB	M’escotèc eth damb eth mès prigond interès e quan auí acabat exclamèc en tot balhar-te un copet en cap:
ERA-ISLA-DETH-TRESOR-WEB	Jim, tu qu’ès un bon gojat, e tu e es tòns son en un trebuc de mil dimònis, non ei aquerò?
ERA-ISLA-DETH-TRESOR-WEB	Donques non te cau pòur.
ERA-ISLA-DETH-TRESOR-WEB	Fida en jo.
ERA-ISLA-DETH-TRESOR-WEB	Ben Gunn qu’ei er òme que vos pòt trèir dera vòsta cala seca.
ERA-ISLA-DETH-TRESOR-WEB	Mès abans, ditz-me, cres tu qu’eth tòn Cavalièr serà un òme pro generós damb aqueth que lo sàpie trèir deth trebuc que s’a metut?
ERA-ISLA-DETH-TRESOR-WEB	Mès, a veir, didec Ben Gunn; jo non voi díder que me recompensarà en tot balhar-me ua tuta de conserge entà sauvar ua pòrta; o ua librèa daurada de lacai, o causes atau.
ERA-ISLA-DETH-TRESOR-WEB	Ò, non!
ERA-ISLA-DETH-TRESOR-WEB	Çò que voi dider ei que se me balharie, per exemple, un bon milenat de liures esterlines, truca truquet, qu’ei çò que pòt desirar entà èster erós un òme coma jo.
ERA-ISLA-DETH-TRESOR-WEB	Tu que dides?
ERA-ISLA-DETH-TRESOR-WEB	Donques digui que ne sò solide fòrça de qué ac harie, li responí jo.
ERA-ISLA-DETH-TRESOR-WEB	E m’autrejarà tanben un passatge entà Anglatèrra?
ERA-ISLA-DETH-TRESOR-WEB	Plan que òc, li didí.
ERA-ISLA-DETH-TRESOR-WEB	Eth senhor Telawney qu’ei un òme d’aunor.
ERA-ISLA-DETH-TRESOR-WEB	E ath delà d’aquerò, non vedetz que se damb era vòsta ajuda artenhem desliurar-mos des auti, auríem besonh de vos, sense remèdi, entà ajudar-mos a manobrar eth vaishèth?
ERA-ISLA-DETH-TRESOR-WEB	Donques qu’ei vertat!, repliquèc Ben Gunn.
ERA-ISLA-DETH-TRESOR-WEB	Jo que les seria indispensable!
ERA-ISLA-DETH-TRESOR-WEB	E damb aquerò semblèc coma aleugerit d’un gran pes.
ERA-ISLA-DETH-TRESOR-WEB	Ara, seguic, te vau a condar se com arribèren es eveniments, ne mès ne mens.
ERA-ISLA-DETH-TRESOR-WEB	Jo qu’èra a bòrd deth vaishèth de Flint quan aqueth enterrèc aciu eth sòn tresòr.
ERA-ISLA-DETH-TRESOR-WEB	Eth venguec en tèrra damb sies òmes, grani, fòrts.
ERA-ISLA-DETH-TRESOR-WEB	S’estèren aciu près d’ua setmana, e nosati, mentretant, aquiu dehòra… demorant, ancoradi en ancoratge, en sòn vielh vaishèth eth Walrus.
ERA-ISLA-DETH-TRESOR-WEB	Un polit dia, vedérem fin finau eth senhau demorat.
ERA-ISLA-DETH-TRESOR-WEB	Flint venguie solet… complètament solet ena sua barca, damb eth cap bendat damb ua benda blaua…
ERA-ISLA-DETH-TRESOR-WEB	Eth solei començaue a lheuar-se e eth semblaue esblancossit, era sang dera cara perduda, ath costat deth talhamar…
ERA-ISLA-DETH-TRESOR-WEB	Mès qu’ère aquiu, plan!
ERA-ISLA-DETH-TRESOR-WEB	Per çò que hè as auti sies… toti mòrts!
ERA-ISLA-DETH-TRESOR-WEB	Com s’ac apraièc entad aquerò?
ERA-ISLA-DETH-TRESOR-WEB	Degun des qu’anàuem a bòrd se’n sabec jamès.
ERA-ISLA-DETH-TRESOR-WEB	Siguec ua luta leiau, assassinat, suspresa, qué siguec?…
ERA-ISLA-DETH-TRESOR-WEB	Sabi pas!
ERA-ISLA-DETH-TRESOR-WEB	Era soleta causa que sabíem ère qu’eri èren sies e eth non ère senon un… un contra sies!
ERA-ISLA-DETH-TRESOR-WEB	Billy Bones qu’ère eth pilòt deth vaishèth; John Silver ère eth contramèstre e es dus li preguntèren a on ère amagat eth tresòr.
ERA-ISLA-DETH-TRESOR-WEB	Eth vaishèth li cau tornar ena mar ara cèrca de mès causes, diables!” Aquerò siguec çò que didec…
ERA-ISLA-DETH-TRESOR-WEB	Tres ans dempús d’aquerò me toquèc era sòrt de vier en un aute vaishèth.
ERA-ISLA-DETH-TRESOR-WEB	Quan vedérem era isla jo didí: “Au, gojats, eth tresòr deth Capitan Flint qu’ei aciu.
ERA-ISLA-DETH-TRESOR-WEB	Baishem en tèrra e trapem-lo!” Eth Capitan se desengustèc per aquerò, mès es mèns camarades sigueren toti dera mia pensada e baishèren en tèrra.
ERA-ISLA-DETH-TRESOR-WEB	Pendent dotze dies seguits cerquèren e cerquèren en bades.
ERA-ISLA-DETH-TRESOR-WEB	Credien que jo me n’auia burlat d’eri e cada dia m’aumplien de mès e mès escarnis, enquia que un maitin, cansadi e sense esperances, tornèren toti a bòrd.
ERA-ISLA-DETH-TRESOR-WEB	S’an passat tres ans d’aquerò, Jim.
ERA-ISLA-DETH-TRESOR-WEB	Tres ans me sò estat aciu sense tastar un solet plat de cristians, enquia aué!…
ERA-ISLA-DETH-TRESOR-WEB	Mès, ditz-me… guarda-me… è jo era mina de marinèr?…
ERA-ISLA-DETH-TRESOR-WEB	Que ja t’enteni gasulhar que non!…
ERA-ISLA-DETH-TRESOR-WEB	A!, qu’ei que jo tanben ac digui… jo… jo madeish!
ERA-ISLA-DETH-TRESOR-WEB	E en díder aquerò me guinhèc es uelhs e me sarrèc era man fòrtament.
ERA-ISLA-DETH-TRESOR-WEB	Sonque te cau repetir-li ath tòn Cavalièr es mies paraules, Jim.
ERA-ISLA-DETH-TRESOR-WEB	Ditz-li aquerò: “Tres ans hè que Ben Gunn ei eth solet abitant d’aguesta isla, madeish de dia que de nets, madeish ena tempèsta qu’en bon temps.
ERA-ISLA-DETH-TRESOR-WEB	Dilhèu bères escadences aguest praube, ditz-li, dilhèu a pensat ena sua anciana mair, qu’anciana deu èster s’ei qu’encara viu; dilhèu, a viatges, aurà queigut de jolhs entà díder ua oracion.
ERA-ISLA-DETH-TRESOR-WEB	Mès era màger part deth temps de Ben Gunn s’a tengut en un aute ahèr”.
ERA-ISLA-DETH-TRESOR-WEB	E quan li digues aquerò li fots un pecic coma aguest que te foti jo aciu.
ERA-ISLA-DETH-TRESOR-WEB	E ac hec tau qu’ac didie, dera manèra mès confidenciau que se pòt imaginar, en tot seguir còp sec:
ERA-ISLA-DETH-TRESOR-WEB	Mès, a veir, li didí jo; deishant de cornèr que non sai apreciar ua soleta paraula de tot çò qu’auetz estat dident vos aciu, com l’ac poiria jo repetir ath Cavalièr se non veigui era possibilitat de tornar a bòrd?
ERA-ISLA-DETH-TRESOR-WEB	Qu’ei aguest eth poblèma!
ERA-ISLA-DETH-TRESOR-WEB	Plan, donc, vaquí era mia barca; era mia barca que jo è fabricat damb es mies mans.
ERA-ISLA-DETH-TRESOR-WEB	La sauvi amagada ena arròca blanca.
ERA-ISLA-DETH-TRESOR-WEB	Se se passe çò pejor de çò pejor, me pensi qu’auram de sajar aguesta trauersada, en escurir…
ERA-ISLA-DETH-TRESOR-WEB	En aguest punt li calec interromper-se bruscament, pr’amor qu’encara qu’ath solei li quedaue ua ora o mès entà amagar-se en orizon, entenérem còp sec, repetit per toti es ressons dera isla, eth tron imponent d’ua canoada.
ERA-ISLA-DETH-TRESOR-WEB	Ep!, qu’ei aquerò?, preguntèc Ben Gunn.
ERA-ISLA-DETH-TRESOR-WEB	Qu’ei qu’an començat a lutar, li responí.
ERA-ISLA-DETH-TRESOR-WEB	Seguitz-me!
ERA-ISLA-DETH-TRESOR-WEB	E desbrembant en aguest moment toti es mèns terrors d’abans me metí a córrer entara rada, en direccion der ancoratge, acompanhat per òme isolat que corrie ath mèn costat rapidament, sus es sues sandales de pèth de craba, damb grana leugeresa e facilitat.
ERA-ISLA-DETH-TRESOR-WEB	Tara quèrra!
ERA-ISLA-DETH-TRESOR-WEB	Tira tostemp tara quèrra, camarada!
ERA-ISLA-DETH-TRESOR-WEB	Qui me poirie díder que jo vau aciu jos es arbes damb tu!
ERA-ISLA-DETH-TRESOR-WEB	Guarda, aquiu ei a on aucí ara mia prumèra craba.
ERA-ISLA-DETH-TRESOR-WEB	Ara que ja non baishen entà aciu; ara les ves acimelades tostemp enes sòns mastelèrs, aquiu entre es cordatges e es carrèles des sues montanhes, e tot per pòur de Ben Gunn!
ERA-ISLA-DETH-TRESOR-WEB	A!, guarda!…
ERA-ISLA-DETH-TRESOR-WEB	Quan, sivans es mèns compdes, me pensi que deu èster dimenge, sabes?, m’ajulhi e prègui.
ERA-ISLA-DETH-TRESOR-WEB	Que non ei aquerò arren que se retire a ua capèla, ne tansevolh a ua prauba ermita, non ei vertat?…
ERA-ISLA-DETH-TRESOR-WEB	E seguie atau, charra que charra, mentre corríem, sense demorar recèber cap responsa.
ERA-ISLA-DETH-TRESOR-WEB	S’auie passat ua estona considerabla dempús deth trait deth canon, quan entenèrem ua descarga d’armes de mens calibre.
ERA-ISLA-DETH-TRESOR-WEB	Seguic ua auta pausa, e dempús, a mens d’un quart de mila dauant de jo, vedí còp sec en aire, flotant sus es cimalhs des arbes deth bòsc, era gloriosa bandèra d’Anglatèrra.
ERA-ISLA-DETH-TRESOR-WEB	Que serie era ua e mieja dera tarde quan es dues barques de Era Espanhòla vengueren en tèrra.
ERA-ISLA-DETH-TRESOR-WEB	Eth Capitan, eth Cavalièr e jo èrem en tot pensar ena situacion laguens dera nòsta cabina de popa.
ERA-ISLA-DETH-TRESOR-WEB	S’auesse bohat en aqueri moments era mès leugèra brisa, auríem queigut per suspresa sus es sies rebèls que mos auien deishat a bòrd, auríem lheuat era ancora e gessut en nauta mar.
ERA-ISLA-DETH-TRESOR-WEB	Mès eth vent mancaue deth tot e entà completar eth nòste malastre, venguec lèu lèu Hunter entà amiar-mos era naua de qué Hawkins s’auie calat en ua des barques e se n’auie anat damb es expedicionaris dera isla.
ERA-ISLA-DETH-TRESOR-WEB	Jamès se mos acodic méter en dobte era leiautat de Hawkins, mès que mos alarmèrem per çò dera sua vida.
ERA-ISLA-DETH-TRESOR-WEB	Damb era excitación que se trapauen aqueri òmes mos semblaue que solet er edart podie hèr que lo tornèssem a veir viu.
ERA-ISLA-DETH-TRESOR-WEB	Corrérem sus era cubèrta.
ERA-ISLA-DETH-TRESOR-WEB	Era calor ère tau qu’eth quitran qu’amassaue era juntura des pòsts de husta començaue a hèr bambolhes, en tot honer-se.
ERA-ISLA-DETH-TRESOR-WEB	Era pudesenca flaira d’aqueth lòc me botaue reaument mau, e se bèth còp un òme flairèc es micròbis de mil malauties infeccioses, aguest siguí jo, plan que òc, en aqueth abominable ancoratge.
ERA-ISLA-DETH-TRESOR-WEB	Es sies brigands qu’èren seigudi ena proa, rondinant ara ombra d’ua vela.
ERA-ISLA-DETH-TRESOR-WEB	Entath costat dera plaja podíem aubirar es barques estacades a tèrra, e a un òme des de Silver seigut en cada ua d’eres.
ERA-ISLA-DETH-TRESOR-WEB	Un d’aqueri dus conjuradi se divertie fiulant eth “Lilibulhèr”.
ERA-ISLA-DETH-TRESOR-WEB	Demorar qu’ère ua holia; atau, donc, decidírem que Hunter e jo anaríem en tèrra damb eth canòt ara cèrca d’infòrmes entà explorar eth terren.
ERA-ISLA-DETH-TRESOR-WEB	Es barques s’auien decantat sus era sua dreta, mès Hunter e jo remèrem dret en direccion dera palissada mercada en nòste mapa.
ERA-ISLA-DETH-TRESOR-WEB	Es centinèles e gardes des esquifi semblèren desconcertar-se un shinhau damb era nòsta aparicion.
ERA-ISLA-DETH-TRESOR-WEB	Eth “Lilibulhèr” deishèc d’entener-se e podí veir ad aqueth parelh de jòies discutint çò que les calie hèr.
ERA-ISLA-DETH-TRESOR-WEB	Se se n’auessen anat entà avertir a Silver de çò que se passaue, abandonant es sues barques, qu’ei clar qu’es causes aurien succedit de ua auta manèra; mès supausi qu’auien es sues ordes e, cossent damb eres, decidiren estar-se tranquillament a on èren e lèu lèu entenérem qu’era musica deth “Lilibulhèr” començaue de nauèth.
ERA-ISLA-DETH-TRESOR-WEB	I auie en aqueth lòc ua leugèra corbadura ena còsta e jo non perdía temps, remant fòrtament entà botar-la entre es òmes des esquifi e nosati.
ERA-ISLA-DETH-TRESOR-WEB	De tau sòrta qu’abans de qué arribèssem en tèrra ja mos auíem perdut mutuaument de vista.
ERA-ISLA-DETH-TRESOR-WEB	Sautè ara fin ena plaja e me metí a córrer tant ara prèssa coma podia, desplegant sus eth mèn cap un gran mocador de seda blanc entà evitar era insolacion e damb un bon parelh de pistòles, totafèt prèstes, per s’un cas, contra quinsevolh suspresa.
ERA-ISLA-DETH-TRESOR-WEB	Non auia corrut encara cent iardes quan arribè ena palissada.
ERA-ISLA-DETH-TRESOR-WEB	Ar entorn d’aguesta cabana s’auie netejat un espaci considerable e, entà completar era òbra, s’auie quilhat ua barralha pro fòrta, coma de sies pès de nautada, sense cap pòrta o correder, damb pro resisténcia entà non poder-la esbauçar aisidament, mès pro dubèrta entà que non podesse servir de proteccion as assetjaires.
ERA-ISLA-DETH-TRESOR-WEB	Es que siguessen laguens dera cabana podien cridar-se es patrons deth camp e caçar as de dehòra coma se siguessen perditzes.
ERA-ISLA-DETH-TRESOR-WEB	Çò que calie aquiu qu’ère ua susvelhança contunha e viures, pr’amor que se non siguesse per un edart estonant, es assetjadi podien tier-se fòrça ben contra un regiment sancer.
ERA-ISLA-DETH-TRESOR-WEB	En aquerò que me fixè jo alavetz d’ua manèra particulara, siguec ena hònt, pr’amor qu’encara qu’en nòste castèth de popa de Era Espanhòla auíem armes e municions en quantitat, e abondor de viures e vins excellents, çò de cèrt ei que mos mancaue ua causa, e ère era aigua.
ERA-ISLA-DETH-TRESOR-WEB	Qu’èra jo preocupat damb aguest pensament quan, de pic, arribèc enes mies aurelhes clarament, de bèth punt dera isla, eth sorriscle suprèm d’un òme que se morie.
ERA-ISLA-DETH-TRESOR-WEB	Auer estat un vielh soldat que ja ei bèra causa, mès encara n’ei mès auer estat mètge.
ERA-ISLA-DETH-TRESOR-WEB	Un que non a temps entà trantalhaments ne entà d’autes causes inutiles, atau ei qu’en un instant decidí sense pèrder ua segonda tornar ena plaja e sautè de nauèth a bòrd deth petit vaishèth.
ERA-ISLA-DETH-TRESOR-WEB	Erosament Hunter ère un remador de fòrça.
ERA-ISLA-DETH-TRESOR-WEB	Èrem volar ath nòste petit vaishèth e lèu lèu èrem ja ath costat de Era Espanhòla, qu’en era pugèrem de seguit.
ERA-ISLA-DETH-TRESOR-WEB	Les trapè a toti emocionadi, coma ei naturau.
ERA-ISLA-DETH-TRESOR-WEB	Eth Cavalièr ère seigut, era sang dera cara perduda, en tot planher-se, amna de Diu!, des perilhs que mos auíem calat.
ERA-ISLA-DETH-TRESOR-WEB	Un des sies òmes que s’auien demorat a bòrd ère ja en milhors condicions.
ERA-ISLA-DETH-TRESOR-WEB	Aciu i a un òme, didec eth Capitan Smollet afustant entada eth, qu’ei novici ena òbra d’aguesti marridi.
ERA-ISLA-DETH-TRESOR-WEB	Qu’a vengut aciu, a mand d’estavanir-se, tanlèu entenec aqueth sorriscle de mòrt.
ERA-ISLA-DETH-TRESOR-WEB	Damb un aute torn de cabestrant l’auram damb nosati, solide.
ERA-ISLA-DETH-TRESOR-WEB	L’expliquè alavetz ath Capitan Smollet quin ère eth mèn plan, e entre es dus apraièrem es detalhs dera sua realizacion.
ERA-ISLA-DETH-TRESOR-WEB	Metérem ath nòste vielh Redruth ena estreta galaria que, coma se rebrembarà, ère era soleta comunicación possibla entre era popa e eth castèth de proa, autrejant-li tres o quate fusilhs cargadi e botant-li un matalàs coma barralha entà protegir-lo.
ERA-ISLA-DETH-TRESOR-WEB	Hunter se hec a vier eth petit canòt pr’amor de plaçar-lo precisament jos era pòrta de popa e Joyce e jo mos metérem de seguit ara òbra entà cargar en eth pòts de povora, fusilhs, paquets de bescuèits, galetes, pernilh, ua damajoana de conhac e eth mèn estimable estug de cirurgia.
ERA-ISLA-DETH-TRESOR-WEB	Mentretant, eth Cavalièr e eth Capitan s’estauen ena cubèrta e eth darrèr d’eri li hège ath timonèr era seguenta amistosa e corau recomanacion:
ERA-ISLA-DETH-TRESOR-WEB	Amic Hands, vaquí dauant de vos a dues persones damb dues pistòles cada ua.
ERA-ISLA-DETH-TRESOR-WEB	Se bèth un de vosati sies hè eth mendre movement entà apressar-se a nosati, pòt considerar-se òme ar aigua.
ERA-ISLA-DETH-TRESOR-WEB	Aqueri òmes deliberèren pendent ua estona e dempús deth sòn conselh de guèrra s’anèren deishant quèir, un darrèr der aute, dera carròça, entà baish, pensant solide, agarrar-mos pera rèiregarda.
ERA-ISLA-DETH-TRESOR-WEB	Mès quan se trapèren damb Redruth que les demoraue, fusilh en man, ena estreta galaria de comunicación, tornèren un aute còp a voler recuperar eth sòn prumèr lòc ena proa, campant sus era cubèrta eth cap d’un d’eri per ua escotilha.
ERA-ISLA-DETH-TRESOR-WEB	Entà baish un aute còp, maladit pirata!
ERA-ISLA-DETH-TRESOR-WEB	Aqueth cap s’en.honsèc un aute còp coma per encantament ena escotilha e ja non tornèrem a enténer ne a saber arren d’aqueri miserables.
ERA-ISLA-DETH-TRESOR-WEB	Mentre se passaue tot aquerò, eth nòste leugèr canòt ère ja tan cargat coma podie estar- ne.
ERA-ISLA-DETH-TRESOR-WEB	Joyce e jo sautèrem pera pòrta dera popa e tornèrem a remar entara plaja, tant ara prèssa coma es nòstes fòrces mos permetien.
ERA-ISLA-DETH-TRESOR-WEB	Aguest dusau viatge desvelhèc ja d’ua manèra clara era alarma des susvelhants des esquifi.
ERA-ISLA-DETH-TRESOR-WEB	E abans de perder-les de vista darrèr deth petit cap dera plaja, un d’eri auie ja sautat en tèrra e auie despareishut rapidament.
ERA-ISLA-DETH-TRESOR-WEB	Siguí a mand alavetz de cambiar de tactica e vier dret entàs sues barques e esbauçar-les, mès cranhí que Silver siguesse apròp d’aquiu damb es auti e aurie estat, en tau cas, plan possible que se perdesse tot, per çò de voler hèr massa.
ERA-ISLA-DETH-TRESOR-WEB	Plan lèu arribèrem en tèrra de nauèth en madeish lòc qu’abans.
ERA-ISLA-DETH-TRESOR-WEB	Es tres hérem eth prumèr transpòrt deth petit vaishèth entara cabana, plan ben cargadi, e botèrem aquiu es nòstes armes e viures.
ERA-ISLA-DETH-TRESOR-WEB	Deishèrem alavetz a Joyce ena barralha, susvelhant entà sauvar eth nòste depaus, e encara qu’ei vertat que se demoraue solet, auie ara sua disposicion mieja dotzena de fusilhs plan ben premanidi.
ERA-ISLA-DETH-TRESOR-WEB	Hunter e jo tornèrem un aute còp en canòt, carguèrem tot çò que podérem e entornèrem ena palissada.
ERA-ISLA-DETH-TRESOR-WEB	Atau seguírem, lèu sense alendar, enquia que tota era carga plaçada en vaishèth siguec transferida ena cabana qu’en era es dus gojats cuelheren definitiuament es sues posicions, mentre que jo, damb totes es mies fòrces, remaua un aute còp en eth ja leugèr canòt entà arribat de nauèth en Era Espanhòla.
ERA-ISLA-DETH-TRESOR-WEB	Eth het de riscar ua dusau carga ère en realitat, mens atrevit e perilhós de çò que semblaue.
ERA-ISLA-DETH-TRESOR-WEB	Qu’ei cèrt qu’eri auien er auantatge deth numèro, mès nosati auíem eth des armes.
ERA-ISLA-DETH-TRESOR-WEB	Cap des òmes qu’èren en tèrra amiaue un fusilh damb eth, e atau, donc, abans de qué auessen pogut apressar-se a trait de pistòla, solide que nosati les auríem aucit ada eri.
ERA-ISLA-DETH-TRESOR-WEB	Eth Cavalièr ère en tot espiar-me ena pòrta de popa, ja remetuda era sua animositat e coratge.
ERA-ISLA-DETH-TRESOR-WEB	Cuelhec era punta dera amarra, que jo li lancè, l’agarrèc naut e comencèrem a hèr ja un cargament de vertadèra vitalitat entà nosati, que consistie en carn, povora e bescuèits, sense ahíger mès armes qu’un fusilh e ua espada per cap, entath Cavalièr, entà jo, Redruth e eth Capitan.
ERA-ISLA-DETH-TRESOR-WEB	Era rèsta d’armes e de povora les lancèrem en mar a dues braces e mieja de prigondor, de sòrta que podíem distinguir eth net acèr des fusilhs ludint damb es reflèxi deth solei, aquiu baish en hons net e arenós der ancoratge.
ERA-ISLA-DETH-TRESOR-WEB	Ad aguesta ora era marèa començaue ja a baishar e eth vaishèth començaue a balancejar-se ath torn dera ancora.
ERA-ISLA-DETH-TRESOR-WEB	Entenérem votzes que se cridauen mutuaument, plan luenh e plan febles, aquiu en direccion des esquifi, e encara qu’aquerò mos padeguèc per çò que hège a Joyce e a Hunter que, per çò que semble, èren encara ena sua posicion der Èst sense èster shordadi, mos hec compréner, totun, que nosati mos calie pressar- mos.
ERA-ISLA-DETH-TRESOR-WEB	Redruth alavetz, abandonèc era sua proteccion de lan ena galaria e se retirèc en petit canòt damb nosati.
ERA-ISLA-DETH-TRESOR-WEB	Dirigit aguest peth Capitan Smollet en persona, virèrem ar entorn deth vaishèth e mos placèrem ena escotilha de proa.
ERA-ISLA-DETH-TRESOR-WEB	Ara, amics, cridèc eth Capitan, m’entenetz?
ERA-ISLA-DETH-TRESOR-WEB	Ne ua soleta votz sus era cubèrta.
ERA-ISLA-DETH-TRESOR-WEB	Qu’ei a tu, Abraham Gray, que te parli!…
ERA-ISLA-DETH-TRESOR-WEB	Eth madeish silenci anterior.
ERA-ISLA-DETH-TRESOR-WEB	Gray, tornèc a díder eth Capitan en votz encara mès nauta, en aguest moment vau a deishar aguest vaishèth e coma eth tòn Capitan que sò te mani que me seguisques.
ERA-ISLA-DETH-TRESOR-WEB	Jo me’n sai de qué ès, ath hons, un brave gojat e enquia e tot gausi díder que cap des sies qu’ètz aquiu ei tan dolent coma semble.
ERA-ISLA-DETH-TRESOR-WEB	Aciu qu’è, ena man, eth mèn relòtge dubèrt: qu’as trenta segondes de temps entà que t’amasses damb nosati.
ERA-ISLA-DETH-TRESOR-WEB	Que i auec un nau silenci.
ERA-ISLA-DETH-TRESOR-WEB	Vene rapid, gojat, seguic eth Capitan; non trantalhes tant.
ERA-ISLA-DETH-TRESOR-WEB	S’entenec alavetz eth bronit sobtat d’ua batossa, eth rumor de còps escambiadi, e en ues quantes segondes campèc Abraham Gray ena pòrta, damb ua herida d’arma blanca en ua des sues caròles, mès corrent ara prèssa, ara crida deth Capitan, coma un gosset pòt vier ath fiulet deth sòn patron.
ERA-ISLA-DETH-TRESOR-WEB	Que sò aciu, Capitan!, didec aqueth leiau gojat.
ERA-ISLA-DETH-TRESOR-WEB	Un instant dempús damb Gray ja a bòrd, possèrem de nauèth eth nòste petit canòt en direccion entara plaja.
ERA-ISLA-DETH-TRESOR-WEB	Qu’ei cèrt que mos trapàuem ja dehòra dera perilhosa goleta, mès ai!
ERA-ISLA-DETH-TRESOR-WEB	Aguest cincau viatge siguec ja, totun, plan desparièr des anteriors.
ERA-ISLA-DETH-TRESOR-WEB	En prumèr lòc aquera clòsca de nòde qu’en era anàuem ère massa cargada.
ERA-ISLA-DETH-TRESOR-WEB	Cinc òmes, des quaus Reduth, eth Capitan e Trelawney èren de mès de sies pès de nautada, qu’ère mès de çò qu’eth nòste petit vaishèth podie racionau e comòdament cargar.
ERA-ISLA-DETH-TRESOR-WEB	Mos cau híger ath delà era povora, es armes e es viures, e se comprenerà qu’eth canòt se balançaue d’ua manèra inquietanta, entrant aigua de quan en quan, pera popa, en ua quantitat tau qu’encara non auie caminat cent iardes e ja ua bona part des mèns vestits ère banhada enquia non poder mès.
ERA-ISLA-DETH-TRESOR-WEB	Hec eth Capitan que egalèssem eth canòt repartint eth pes mès proporcionadament, çò que mos esdeguèrem a executar, en tot arténher equilibrar-lo un shinhau milhor.
ERA-ISLA-DETH-TRESOR-WEB	Mès totun aquerò, non deishàuem de senter-mos damb eth temor, non deth tot sense basa, de trasbastar.
ERA-ISLA-DETH-TRESOR-WEB	Ath delà, eth reflux costaue, alavetz, un fòrt corrent d’ondades en direccion entà cogant, trauessant era rada e botjant-se de seguit entath Sud, ena direccion deth mar, per estret que mos auie daurit eth pas peth maitin entar ancoratge.
ERA-ISLA-DETH-TRESOR-WEB	Es ondades, per eres soletes, qu’èren ja un perilh entath nòste subrecargat esquif, mès çò de pejor ère qu’eth corrent mos arrossegaue dehòra deth nòste camin, e luenh deth lòc dera plaja qu’auíem de desembarcar, darrèr dera punta que ja n’è parlat.
ERA-ISLA-DETH-TRESOR-WEB	Se deishàuem qu’eth corrent hesse era sua òbra, eth resultat serie qu’abans de temps mos traparíem en tèrra, ei vertat, mès precisament ath costat des esquifi des pirates, que dilhèu non se tardarien en arribar.
ERA-ISLA-DETH-TRESOR-WEB	Que m’ei impossible adretir eth rumb entara palissada, Capitan, didí jo, qu’èra seigut en timon, mentre qu’eth e Redruth qu’èren de refresc, amiauen es rems.
ERA-ISLA-DETH-TRESOR-WEB	Era marèa mos posse de contunh entà baish, non poiríetz remar un shinhau mès fòrt?
ERA-ISLA-DETH-TRESOR-WEB	Non sense méter eth canòt en perilh, responec.
ERA-ISLA-DETH-TRESOR-WEB	Hi çò que me didie e lèu vedí que, encara qu’era marèa seguie en tot possar-mos entà cogant, de seguit artenhérem qu’eth canòt adretisse era proa entar Èst, seguint ua linha que mercaue precisament un angle dret damb eth camin que mos calie cuélher.
ERA-ISLA-DETH-TRESOR-WEB	D’aguesta manèra non tocaram tèrra jamès, didí jo.
ERA-ISLA-DETH-TRESOR-WEB	Se non mos rèste un aute camin qu’aguest, non podem hèr ua auta causa que seguir-lo, responec eth Capitan.
ERA-ISLA-DETH-TRESOR-WEB	Que mos cau anar contra eth corrent dera baishamar.
ERA-ISLA-DETH-TRESOR-WEB	Donques que ja vedetz que, se seguim bordejant a sotavent deth nòste desbarcador ei fòrça dificil saber a on vam a tocar tèrra; aquerò sense tier en compde era probabilitat de qué sigam abordadi pes barques de Silver, mentre que, peth camin que mos auem calat eth corrent pòt padegar-se lèu lèu e alavetz ja poiram virar dret entara plaja.
ERA-ISLA-DETH-TRESOR-WEB	Eth corrent a amendrit ja fòrça, senhor, didec Gray qu’anaue seigut ena proa.
ERA-ISLA-DETH-TRESOR-WEB	De ressabuda eth Capitan parlèc de nauèth e me n’encuedè de qué i auie ua alteracion perceptibla ena sua votz.
ERA-ISLA-DETH-TRESOR-WEB	E eth canon?
ERA-ISLA-DETH-TRESOR-WEB	Que ja pensaua en aquerò, li responí segur coma n’èra de qué eth se referie ara possibilitat de qué se bombardèsse eth nòste reducte.
ERA-ISLA-DETH-TRESOR-WEB	Non vos pensetz que les sigue possible baishar eth canon en tèrra, e encara qu’ac artenhessen, jamès lo poirien hèt pujar peth mont.
ERA-ISLA-DETH-TRESOR-WEB	Donques guardatz entà popa, Doctor, didec eth Capitan.
ERA-ISLA-DETH-TRESOR-WEB	Virè eth cap…
ERA-ISLA-DETH-TRESOR-WEB	Çò de cèrt ei que mos auíem totafèt desbrembat dera nòsta pèça d’artilharia ena goleta e d’aquiu eth noste orror quan entenérem qu’es cinc bandits èren fòrça ocupadi, en tot trèir-li çò qu’eri cridauen era giqueta, ei a díder er abrig de cambe quitranat que damb eth la sauvàuem estropada pendent era navegacion.
ERA-ISLA-DETH-TRESOR-WEB	Que non ère tot encara, senon que de pic me’n brembè qu’es bales e era povora dera madeisha pèça s’auien demorat a bòrd en ua caisha, per çò que non les calie as nòsti enemics que fóter un còp entà èster patrons d’aqueres terribles municions de guèrra.
ERA-ISLA-DETH-TRESOR-WEB	Aqueth desbrembe non podie auer mès desencusa qu’era prèssa que mos possèc a deishar era embarcacion, mès malerosament non i auie remèdi.
ERA-ISLA-DETH-TRESOR-WEB	Israel Hands qu’ère er artilhèr de Flint, didec Gray damb votz raucosa.
ERA-ISLA-DETH-TRESOR-WEB	Non me restaue, donc, mès remèdi que, a quinsevolh risque, botar decididament proa entà tèrra.
ERA-ISLA-DETH-TRESOR-WEB	Erosament, eth corrent demoraue ja tan luenh de nosati que mos siguec aisit seguir eth rumb entara plaja per un camin tan dret coma era nòsta quilha, a maugrat der impuls necessariament pòc vigorós qu’es rems dauen ath nòste canòt.
ERA-ISLA-DETH-TRESOR-WEB	Ja non me siguec dificil, donc, governar dret entath lòc d’arribada.
ERA-ISLA-DETH-TRESOR-WEB	Mès çò de pejor ère qu’ena direccion qu’anàuem non presentàuem a Era Espanhòla era nòsta popa, senon un costat, aufrint un espaci de tau mida que semblaue impossible mancar era balestada.
ERA-ISLA-DETH-TRESOR-WEB	Que m’ère aisit veir e enténer ad aqueth brigand de Hands damb era sua cara d’embriac, apraiant sus era cubèrta ua cartocha entath canon.
ERA-ISLA-DETH-TRESOR-WEB	Qui ei aciu eth milhor tirador?, preguntèc eth Capitan.
ERA-ISLA-DETH-TRESOR-WEB	Eth senhor Trelawney, aciu e a on sigue, li responí.
ERA-ISLA-DETH-TRESOR-WEB	A Hands preferentament, s’ei possible, didec eth Capitan.
ERA-ISLA-DETH-TRESOR-WEB	Trelawney qu’ère hered coma er acèr; sense badar boca, premanic era sua arma.
ERA-ISLA-DETH-TRESOR-WEB	Ara, mos didec eth Capitan, tietz compde.
ERA-ISLA-DETH-TRESOR-WEB	Tiratz era vòsta arma sense cap movement, se non mo’n vam ara mèrda.
ERA-ISLA-DETH-TRESOR-WEB	Toti prèsti entà equilibrar, s’eth canòt trasbaste peth trait!
ERA-ISLA-DETH-TRESOR-WEB	Eth Cavalièr lheuèc era sua arma e es rems cessèren de héner era aigua: toti mos inclinàuem deth costat contrari entà mantier er equlibri e tot siguec executat damb tau felicitat que non entrèc en canòt ne ua soleta gota d’aigua.
ERA-ISLA-DETH-TRESOR-WEB	En aguest moment es nòsti enemics auíem ja era sua pèça montada e prèsta, e Hands, qu’ère ath costat dera boca, damb er escobilhon ena man, ère eth mès expausat de toti.
ERA-ISLA-DETH-TRESOR-WEB	Ça que la, non auérem fortuna, pr’amor que precisament en moment que, ja segur dera sua afustada, tirèc Telawney, er astut timonèr s’ajoquèc tan rapid coma eth pensament e era bala passèc fiulant per dessús d’eth e heric a un aute des quate pirates que queiguec de seguit.
ERA-ISLA-DETH-TRESOR-WEB	Eth sorriscle que lancèc aguest siguec repetit, non solet pes companhs deth costat senon per d’autes moltes votzes dera plaja.
ERA-ISLA-DETH-TRESOR-WEB	Virè era vista en aguesta direccion e vedí que toti es auti pirates gessien d’entre es arbes e en aqueth moment s’esdeguèren a ocupar eth sòn lòc enes esquifi.
ERA-ISLA-DETH-TRESOR-WEB	Ara que vien per aquiu es barques, senhors, didí.
ERA-ISLA-DETH-TRESOR-WEB	Dirigitz-vos dret, donc, didec eth Capitan.
ERA-ISLA-DETH-TRESOR-WEB	Ara que ja non mos cau pòur de trasbastar, fòrt as rems!
ERA-ISLA-DETH-TRESOR-WEB	Se non podem arribar en tèrra, tot s’aurà acabat entà nosati.
ERA-ISLA-DETH-TRESOR-WEB	Non an agarrat qu’ua des barques, Capitan, didí.
ERA-ISLA-DETH-TRESOR-WEB	Era calor ei massa e era distància non ei tan cuerta entà qu’ac artenhen aisidament, repliquèc eth Capitan.
ERA-ISLA-DETH-TRESOR-WEB	Marinèrs en terra que non son guaire temibles.
ERA-ISLA-DETH-TRESOR-WEB	Çò que me preocupe ei eth trait que mos foteràn d’a bòrd estant.
ERA-ISLA-DETH-TRESOR-WEB	Arrais e trons!
ERA-ISLA-DETH-TRESOR-WEB	Senhor Telawney, avisatz-mos tanlèu veigatz alugar era estopa, e nosati remaram entà popa.
ERA-ISLA-DETH-TRESOR-WEB	Mentretant auíem caminat, de cara, a grana velocitat entà un esquif tan cargat coma eth nòste canòt, e plan pòca aigua, per cèrt, mos auie entrat.
ERA-ISLA-DETH-TRESOR-WEB	Ja èrem a pòques braces dera arriba, uns quants còps de rem mès e poiríem atracar ara fin, pr’amor qu’eth reflux venguie de desnishar ua linha d’arena, dejós d’un grop d’arbes dera còsta.
ERA-ISLA-DETH-TRESOR-WEB	Er esquif que mos acaçaue ja non podie, donc, hèr-mos cap mau.
ERA-ISLA-DETH-TRESOR-WEB	Eth reflux que tant mos auie arreculat a nosati, mos daue ara era compensacion arturant as nòsti perseguidors.
ERA-ISLA-DETH-TRESOR-WEB	Eth solet perilh qu’ere entà nosati eth canon.
ERA-ISLA-DETH-TRESOR-WEB	Qu’ère clar, totun, qu’eri pensauen en tot mens en arrecular eth sòn trait pendent mès de temps.
ERA-ISLA-DETH-TRESOR-WEB	Ne tansevolh n’auien hèt cabau deth camarada queigut, que, ça que la, non ère mòrt senon simplament herit e ath quau jo vedia, sajant de hèr-se entà un costat.
ERA-ISLA-DETH-TRESOR-WEB	Era estopa!
ERA-ISLA-DETH-TRESOR-WEB	Possatz entà popa, cridèc eth Capitan rapid coma un resson.
ERA-ISLA-DETH-TRESOR-WEB	Eth e Redruth foteren de seguit un contraimpuls, mès tan vigorós qu’era popa deth petit vaishèth s’enhonsèc tota laguens dera aigua.
ERA-ISLA-DETH-TRESOR-WEB	En aguest moment eth canon tronèc, e era sua detonacion siguec çò prumèr qu’entenec Jim, en non auer arribat entada eth, per çò dera distància eth rumor deth trait de Trelawney.
ERA-ISLA-DETH-TRESOR-WEB	Per a on passèc era bala, cap de nosati ac sabec de forma precisa, mès supausi que siguec per dessús des nòsti caps e qu’eth vent que hec era bala deuec contribuir ath nòste desastre.
ERA-ISLA-DETH-TRESOR-WEB	Eth nòste canòt s’auie en.honsat pera popa, coma è dit, damb era màger facilitat, en ua prigondor de tres pès d’aigua, en tot deishar-mos ath Capitan e a jo, de pès er un dauant der aute, mentre qu’es auti tres que s’auien ajocat entà evitar era bala deth canon, gessien dera aigua banhadi e regolejant aigua de cap a pès.
ERA-ISLA-DETH-TRESOR-WEB	Totun aquerò eth mau non auie estat gran.
ERA-ISLA-DETH-TRESOR-WEB	Non auie perit cap de nosati e ja d’aquiu podíem caminar a pè pera aigua, es pòques braces que mos deseparauen dera plaja.
ERA-ISLA-DETH-TRESOR-WEB	Çò de pejor ère qu’es nòsti viures èren en embaish der esquif e que des cinc fusilhs qu’auíem botat en eth, sonque dus demorauen secs e prèsti: eth mèn que jo auia cuelhut sus es mèns jolhs e auia quilhat entà naut en un movement rapid e instintiu; e eth deth Capitan que l’amiaue botat en bandolèra e que, ena sua qualitat d’òme expèrt, auie suenhat era sua arma dauant de tota preferéncia.
ERA-ISLA-DETH-TRESOR-WEB	Era rèsta jadien ja jos era aigua en canòt.
ERA-ISLA-DETH-TRESOR-WEB	Coma complement dera nòsta tribulacion entenérem votzes que s’apressauen peth bòsc, ath long dera plaja.
ERA-ISLA-DETH-TRESOR-WEB	Atau ei que non solet notàuem ja ath dessús eth perilh de demorar bracadi deth noste reducte, en aqueth estat catastrofic e de derròta, senon que mos esperonaue eth temor de qué, se Hunter e Joyce se vedéssen atacadi per ua mieja dotzena d’òmes, non auessen eth valor e eth bon sens de tier-se fèrms ara defensiua.
ERA-ISLA-DETH-TRESOR-WEB	Hunter qu’ère un òme fèrm e coratjós: aquerò qu’ac sabíem pro ben; mès per çò que hège a Joyce eth cas ère plan desparier, e mès dobtós.
ERA-ISLA-DETH-TRESOR-WEB	Joyce qu’ère un lacai fòrça agradiu de plan fines manères, e excellent entà netejar un parelh de bòtes o brossar un vestit, mès era vertat ei que non lo coneishíem coma un òme atrevit e decidit.
ERA-ISLA-DETH-TRESOR-WEB	Tot aquerò, coma ac vau dident, mos esperonèc entà arribar en tèrra fèrma tanlèu coma siguesse possible, deishant abandonat ara sua sòrt ath praube canòt que, per malastre nòste, auie sauvat ath sòn hons quauquarren coma era mitat dera nòsta povora e viures de boca.
ERA-ISLA-DETH-TRESOR-WEB	Un còp en tèrra, mos esdeguèrem a franquir era tèrra de bòsc que mos separaue deth nòste baloard.
ERA-ISLA-DETH-TRESOR-WEB	A cada passa que dàuem, es votzes des pirates que venguien pera plaja arribauen mès e mès clarament enes nòstes aurelhes.
ERA-ISLA-DETH-TRESOR-WEB	Plan lèu ja mos siguec aisit distinguir eth rumor des sòns precipitadi passi, e eth croishit des arrames des arbilhons qu’ath sòn trauèrs venguien daurint camin.
ERA-ISLA-DETH-TRESOR-WEB	Comencè a pensar alavetz qu’era causa anaue de vertat e enquia e tot premaní eth dispositiu de seguretat deth mèn fusilh.
ERA-ISLA-DETH-TRESOR-WEB	Sense responer-me escambièren rapidament es armes e Trelawney, carat e hered coma auie estat des deth principi dera batalha, se posèc per un instant pr’amor d’assegurar-se de qué era arma ère en bon estat entà un servici immediat.
ERA-ISLA-DETH-TRESOR-WEB	En madeish moment, vedent que Gray anaue desarmat, li balhè eth mèn cotèth.
ERA-ISLA-DETH-TRESOR-WEB	Que mos encoratgèc fòrça veir ad aqueth gojat escopir-se era man, rebussar-se era camisa, agarrar era arma e hèr-la brunzinar, en tot brandir-la per aire.
ERA-ISLA-DETH-TRESOR-WEB	Plan que òc que se vedie qu’aqueth nòste nau aliat ère tot un marinèr autentic.
ERA-ISLA-DETH-TRESOR-WEB	A uns quaranta passi d’aquera rapida deteccion arribèrem en limit deth bòsc e vedérem era palissada dauant de nosati.
ERA-ISLA-DETH-TRESOR-WEB	Mos lancèrem entada era, entrant en sòn recinte peth costat Sud, qu’era sua barralha passèrem ara prèssa, e lèu en un instant sèt des rebèls, damb John Andersen eth contramèstre ath cap, campèren en costat Sud-èst lançant terribles crits.
ERA-ISLA-DETH-TRESOR-WEB	S’arturèren un moment en arribar aquiu, coma se se sentessen cuelhudi pera rèiregarda, mès abans de qué auessen eri temps de remeter-se dera sua suspresa, non sonque Trelawney e jo, senon tanben Hunter e Joyce auérem temps de hèr huec des deth reducte.
ERA-ISLA-DETH-TRESOR-WEB	Es quate traits non sonèren en ua descarga guaire simultanèa, mès que heren eth sòn efècte, plan.
ERA-ISLA-DETH-TRESOR-WEB	Un des enemics queiguec redon e era rèsta, sense trantalhar un solet moment, virèren era esquia e se protegiren darrèr des arbes.
ERA-ISLA-DETH-TRESOR-WEB	Dempús de cargar de nauèth es nòstes armes, gessèrem dehòra dera barralha entà arreconèisher ar enemic qu’auie queigut.
ERA-ISLA-DETH-TRESOR-WEB	Qu’ère mòrt e plan mòrt, damb eth còr trauessat de costat a costat.
ERA-ISLA-DETH-TRESOR-WEB	Ja començàuem a felicitar-mos dera nòsta bona sòrt quan en aqueth madeish instant ua detonacion de pistòla se deishèc enténer en matarràs mès pròche; era bala fiulet peth costat dera mia aurelha e eth praube Tom Redruth se balancèc e queiguec en solèr tot estirat.
ERA-ISLA-DETH-TRESOR-WEB	Autant eth Cavalièr coma jo entornèrem eth trait, mès coma que non vedíem a qui afustar, ei plan probable que non héssem senon despèner era nòsta povora.
ERA-ISLA-DETH-TRESOR-WEB	Carguèrem un aute còp e alavetz tornèrem entà veir ath praube Tom.
ERA-ISLA-DETH-TRESOR-WEB	Eth Capitan e Gray èren ja en tot examinar-lo, e per çò que hè a jo n’auí pro damb eth prumèr còp de uelh entà compréner qu’aquerò non auie remèdi.
ERA-ISLA-DETH-TRESOR-WEB	Mès pensi qu’era rapiditat que responérem ath sòn trait dispersèc as rebèls, pr’amor qu’encara qu’èrem ath descubèrt ja non mos ataquèren mentre sajàuem de lheuar ath praube garda de mont entà passar-lo entath recinte dera palissada e transferir-lo, planhent-se e sagnejant en interior dera cabana.
ERA-ISLA-DETH-TRESOR-WEB	Praube vielh!
ERA-ISLA-DETH-TRESOR-WEB	Des sòns pòts non auie gessut ua soleta paraula de suspresa, quèisha o temor, mès ne tansevolh de sentiment, dès eth moment qu’auien començat es nòstes complicacions, enquia aqueth moment que lo ajaçàuem aquiu, en centre deth nòste reducte, entà que se morisse.
ERA-ISLA-DETH-TRESOR-WEB	Coma un vertadèr troian s’auie estat susvelhant e immobil darrèr deth sòn matalàs ena galaria; totes es ordes que se l’auien balhat, les auie aubedit carat, damb era docilitat d’un gosset, e fòrça ben, plan.
ERA-ISLA-DETH-TRESOR-WEB	Qu’ère eth de mès edat de toti es deth nòste camp, depassant aumens en vint ans, ath mès vielh; e ara, aqueth ancian taciturn, serviciau, ère aquiu estirat, pròxim ath sepulcre.
ERA-ISLA-DETH-TRESOR-WEB	Eth Cavalièr se deishèc quèir lèu ath sòn costat, sus es sòns jolhs, e li punaue era man, plorant coma un mainatge.
ERA-ISLA-DETH-TRESOR-WEB	Credetz que m’en vau, Doctor?, preguntèc eth moribond.
ERA-ISLA-DETH-TRESOR-WEB	Tom, hilh mèn, li responí, que vas a tornar ena tua vertadèra patria.
ERA-ISLA-DETH-TRESOR-WEB	Senhor, siguec era sua responsa, non credetz qu’aquerò serie ua fauta de respècte de jo entà vos?
ERA-ISLA-DETH-TRESOR-WEB	Mès que sigue coma vos ac voletz… òc, senhor, damb tota era mia amna.
ERA-ISLA-DETH-TRESOR-WEB	Se hec alavetz un silenci non guaire long qu’ath sòn finau gasulhèc que volerie que bèth un didesse près deth sòn cabeç quauqua oracion, en tot híger en un ton simple e coma desencusant-se dera sua gausardaria:
ERA-ISLA-DETH-TRESOR-WEB	Me pensi qu’ei aguest eth costum… non ei vertat?
ERA-ISLA-DETH-TRESOR-WEB	Venguec dempús ua agonia plan cuerta; e sense prononciar cap auta paraula, era amna de Redruth partic d’aguest mon.
ERA-ISLA-DETH-TRESOR-WEB	Mentretant, eth Capitan, qu’es sues pòches e pièchs auia jo vist plan engrossidi pendent era trauersada, anèc treiguent d’eri tot un magazem d’objèctes: ua bandèra anglesa, ua Biblia, un embolh de còrda pro fòrta, plumes, tinta, eth registre diadèr d’a bòrd e quauques liures de tabac.
ERA-ISLA-DETH-TRESOR-WEB	Que s’auie trapat en nòste recinte dera palissada un long e ja adretit tronc d’auet que, damb era ajuda de Hunter, lheuèc e botèc en angle dera cabana qu’es troncs se crotzauen.
ERA-ISLA-DETH-TRESOR-WEB	Ara seguida, pujant rapidament sus eth tet deth recinte, placèc damb era sua pròpria man e issèc naut de tot era bandèra dera nòsta patria.
ERA-ISLA-DETH-TRESOR-WEB	Aguesta operación semblèc que l’aleugerie d’un gran pes.
ERA-ISLA-DETH-TRESOR-WEB	Tornèc a entrar de seguit ena cabana e coma se non auesse arren especiau se metec tranquillament a hèr eth recompde des nòsti viures de guèrra e de boca.
ERA-ISLA-DETH-TRESOR-WEB	Mès que non deishaue, totun, de guardar dissimuladament entath costat deth praube Tom Redruth qu’ère en tot agonizar, de sòrta que, en auer expirat, s’apressèc damb ua auta bandèra e la despleguèc damb respècte sus eth cadavre .
ERA-ISLA-DETH-TRESOR-WEB	De seguit, secodint virilament era man deth Cavalièr, li didec:
ERA-ISLA-DETH-TRESOR-WEB	Que non mos cau aclapar, senhor.
ERA-ISLA-DETH-TRESOR-WEB	Tot temor ei en bades quan se tracte dera amna d’un leiau, qu’a perit complint damb eth sòn déuer damb eth sòn Capitan e damb eth sòn patron.
ERA-ISLA-DETH-TRESOR-WEB	Que serie ua ofensa ara Divinitat creir ua auta causa.
ERA-ISLA-DETH-TRESOR-WEB	Dit aquerò se hec entà un costat e me didec:
ERA-ISLA-DETH-TRESOR-WEB	Que non ei question de setmanes, senon de mesi, li responí.
ERA-ISLA-DETH-TRESOR-WEB	En cas de qué non sigam de tornada tà finaus d’agost, Blandy manarà cercar-mos, mès ne abans ne dempús d’aguest temps.
ERA-ISLA-DETH-TRESOR-WEB	Qu’ac podetz calcular vos madeish.
ERA-ISLA-DETH-TRESOR-WEB	Plan que òc, responec en tot gratar-se eth cap d’ua manèra plan significatiua.
ERA-ISLA-DETH-TRESOR-WEB	Atau donc, non sense dar-li ara Providéncia ua bona racion de gràcies per toti es sòns beneficis, me cau díder que non per aquerò auem estat mens desafortunadi.
ERA-ISLA-DETH-TRESOR-WEB	Qué voletz díder damb aquerò?
ERA-ISLA-DETH-TRESOR-WEB	Voi díder, me responec, qu’ei un malastre qu’ajam perdut aqueth dusau cargament deth canòt.
ERA-ISLA-DETH-TRESOR-WEB	Per çò que hè ara povora e as bales, que n’auem pro; mès, per çò des viures de boca, èm escassi, plan escassi; autant escassi, Doctor, que dilhèu mos va ben auer aquera boca de mens.
ERA-ISLA-DETH-TRESOR-WEB	E en díder aquerò senhalaue eth cadavre que jadie caperat damb era bandèra anglesa coma susari.
ERA-ISLA-DETH-TRESOR-WEB	En aqueth moment s’entenec eth fiulet e eth tron d’ua bala de canon que passèc heregant eth tet deth nòste reducte, e venguec a enterrar-se entre es arbes deth bòsc.
ERA-ISLA-DETH-TRESOR-WEB	Vai!
ERA-ISLA-DETH-TRESOR-WEB	Un dusau trait lancèc era sua bala damb milhor afustada, pr’amor qu’eth projectil entrèc laguens dera palissada, lheuant ua broma d’arena, encara que sense hèr-mos eth mendre mau.
ERA-ISLA-DETH-TRESOR-WEB	Capitan, didec eth Cavalièr, me cònste qu’eth nòste reducte, per eth madiesh, ei complètament invisible deth vaishèth estant.
ERA-ISLA-DETH-TRESOR-WEB	Me pensi, per tant, qu’ei era bandèra çò que les servís entà hèr er afustament… non credetz que serie mès prudent trèir-la entà aciu laguens?
ERA-ISLA-DETH-TRESOR-WEB	Baishar eth mèn pabalhon?
ERA-ISLA-DETH-TRESOR-WEB	Jamès!
ERA-ISLA-DETH-TRESOR-WEB	Nosati siguérem immediatament dera sua pensada, pr’amor qu’aquerò non sonque auie un aspècte marciau, marinèr e imponent, senon que comportaue ua bona politica, coma ère era de mostrar as nòsti enemics que mo’n fotíem des sòns traits de canon.
ERA-ISLA-DETH-TRESOR-WEB	Tota era tarde contunhèren eth sòn huec.
ERA-ISLA-DETH-TRESOR-WEB	Bala darrèr de bala; ues passauen per dessús deth tet, d’autes queiguien en un costat, d’autes entrauen en recinte dera barralha, en tot lheuar era arena deth solèr.
ERA-ISLA-DETH-TRESOR-WEB	Mès coma qu’auien de hèr era sua afustada sus un objectiu tan naut, es sòns traits non artenheren que trapar sepultura ena arena deth ticò.
ERA-ISLA-DETH-TRESOR-WEB	Que non mos calie crànher cap rebòt e encara qu’ua bala se calèc ena cabana a trauèrs deth tet e dempús gessec de nauèth per un costat, lèu lèu mos acostumèren ad aguesta sòrta de trufaria pesada, e non ne 0éerem mès cabau d’era qu’eth qu’auríem hèt d’ua partida de redòrta.
ERA-ISLA-DETH-TRESOR-WEB	Que se m’acodís ua bona idia, didec eth Capitan.
ERA-ISLA-DETH-TRESOR-WEB	Eth bòsc dauant de nosati qu’ei fòrça clar; era marèa a deishat un bon espaci sec e en aguesti moments es nòsti viures son ja probablament ath descubèrt.
ERA-ISLA-DETH-TRESOR-WEB	Me pensi que se quauqui uns des nòsti se prestèssen a hèr ua petita gessuda damb aguesta finalitat, poiríem recuperar part dera nòsta carn salada.
ERA-ISLA-DETH-TRESOR-WEB	Gray e Hunter s’aufriren, plan que òc, e, fòrça ben armadi, passèren era barralha.
ERA-ISLA-DETH-TRESOR-WEB	Era sua mission siguec, totun, inutila.
ERA-ISLA-DETH-TRESOR-WEB	Es rebèls qu’èren mès intrepits de çò que mos pensàuem, o auien mès fe dera que se meritaue en sòn artilhèr Hands, donques qu’eth hèt ei que ja cinc o sies d’eri èren plan ocupadi en trèir es nòsti viures deth hons deth nòste canòt e se les hègen a vier en un des sòns esquifi qu’ère aquiu apròp, tengut contra eth corrent peth manejament constant deth rem.
ERA-ISLA-DETH-TRESOR-WEB	Silver qu’ère ena popa ath comandament des operacions, e cada un des sòns òmes campaue ja aprovedit deth sòn fusilh corresponent, cuelhut de bèth amagat arsenau d’eri madeishi.
ERA-ISLA-DETH-TRESOR-WEB	Eth Capitan se seiguec entà escríuer en sòn diari d’a bòrd, e vaqui eth començament de çò qu’escriuec en eth:
ERA-ISLA-DETH-TRESOR-WEB	Tom Redruth, un aute sirvent deth proprietari a estat mòrt pes rebèls.
ERA-ISLA-DETH-TRESOR-WEB	En aguest moment jo èra en tot planher-me dera trista sòrt e finau desastrós deth praube Hawkins, quan entenérem quauqui crits deth costat de tèrra.
ERA-ISLA-DETH-TRESOR-WEB	Quauquarrés mos cride d’aquiu delà, mos didec Hunter qu’ère de centinèla.
ERA-ISLA-DETH-TRESOR-WEB	Doctor!
ERA-ISLA-DETH-TRESOR-WEB	Cavalièr!…
ERA-ISLA-DETH-TRESOR-WEB	Capitan!…
ERA-ISLA-DETH-TRESOR-WEB	Ola!
ERA-ISLA-DETH-TRESOR-WEB	Corrí ena pòrta dera cabana e arribè a temps entà veir de nauèth, san e en bona santat, a Jim Hawkins, trauessant en aqueth moment era barralha.
ERA-ISLA-DETH-TRESOR-WEB	Torne a parlar eth prumèr narrador.
ERA-ISLA-DETH-TRESOR-WEB	Tanlèu Ben Gunn vedec era bandèra, se posèc immediatament, me cuelhec deth braç entà arturar-me e se seiguec.
ERA-ISLA-DETH-TRESOR-WEB	Mèsalèu me pensi que deuen èster es rebèls, li repliquè.
ERA-ISLA-DETH-TRESOR-WEB	Bè, non!
ERA-ISLA-DETH-TRESOR-WEB	Te penses tu qu’en un lòc coma aguest, qu’en eth non atraquen senon pirates, auie de vier Silver a issar ua bandèra anglesa?
ERA-ISLA-DETH-TRESOR-WEB	Ne peth mau de morir!
ERA-ISLA-DETH-TRESOR-WEB	Que son es tòns amics, Jim, non ac dobtes.
ERA-ISLA-DETH-TRESOR-WEB	Ath delà, ja a auut luta e me pensi qu’es tòns s’an het a vier era milhor part e ara son installadi en aguesta palissada e reducte que siguec bastit hè ans e ans peth Capitan Flint.
ERA-ISLA-DETH-TRESOR-WEB	A!, que pòs creir qu’eth tau Capitan ère òme que sabie se què amiaue entre mans.
ERA-ISLA-DETH-TRESOR-WEB	A despart de çò d’embriac, qu’ère persona que jamès deishaue aubirar eth sòn jòc.
ERA-ISLA-DETH-TRESOR-WEB	Non l’auie pòur ad arrés…ad arrés senon a Silver.
ERA-ISLA-DETH-TRESOR-WEB	Silver se pòt vantar d’aquerò.
ERA-ISLA-DETH-TRESOR-WEB	Coma tu volgues, repliquèc eth.
ERA-ISLA-DETH-TRESOR-WEB	Tu qu’ès un bon gojat, o jo m’enganhi, mès sonque un gojat e damb aquerò qu’ei tot dit.
ERA-ISLA-DETH-TRESOR-WEB	Per çò que hè a Ben Gunn, aguest s’escape.
ERA-ISLA-DETH-TRESOR-WEB	Ne un solet veire de ròm podrie sedusir-me pro entà vier aquiu, ne eth madeish ròm, non!
ERA-ISLA-DETH-TRESOR-WEB	Mès non te’n desbrembes des mies paraules… eth preciós don dera sua confiança, aquerò ei çò que te cau dider-li eth preciós don dera sua confiança… e quan li digues aquerò li hès era pecigada que ja sabes.
ERA-ISLA-DETH-TRESOR-WEB	E en tot ahíger era accion ara paraula, me fotèc per tresau viatge ua pecigada, damb era madeisha mina de confiança intima qu’es anteriores.
ERA-ISLA-DETH-TRESOR-WEB	Atau, donc, quan agen besonh de Ben Gunn, ja sabes a on trapar-lo, Jim; precisament en madeish lòc que l’as vist aué.
ERA-ISLA-DETH-TRESOR-WEB	Aqueth que vengue ara mia cèrca qu’amie ena man, coma senhau, bèra tela blanca, e que vengue solet, tot solet.
ERA-ISLA-DETH-TRESOR-WEB	Entad aquerò, higeràs, Ben Gunn qu’a es sòns bons motius plan particulars.
ERA-ISLA-DETH-TRESOR-WEB	D’acòrd, li didí, me semble que t’è comprenut.
ERA-ISLA-DETH-TRESOR-WEB	Vos qu’auetz bèra causa a prepausar e vos desiratz veir, o ben ath Cavalièr, o ben ath Doctor, e entad aquerò se vos pòt trapar en madeish lòc qu’aué vos è trapat jo, ei tot?
ERA-ISLA-DETH-TRESOR-WEB	Quan?
ERA-ISLA-DETH-TRESOR-WEB	D’acòrd, li responí, ara non credetz que ja mos cau díder adiu?
ERA-ISLA-DETH-TRESOR-WEB	Òc, mès guarda…compde de non desbrembar aqueres paraules: eth preciós don dera sua confiança e es autes es sòns boni motius plan particulars, è?, coma d’òme a òme.
ERA-ISLA-DETH-TRESOR-WEB	E sense deishar-me eth braç encara, higec:
ERA-ISLA-DETH-TRESOR-WEB	Me semble que te’n pòs anar, Jim…
ERA-ISLA-DETH-TRESOR-WEB	Mès escota… se per malastre te trapèsses ara damb Silver, non ei vertat qu’encara que sigue damb shivaus sauvatges t’arrincarà era confession de tot çò que t’è dit?…
ERA-ISLA-DETH-TRESOR-WEB	Vertat que non?…
ERA-ISLA-DETH-TRESOR-WEB	A!, plan!…
ERA-ISLA-DETH-TRESOR-WEB	Mès s’es pirates acampen aguesta net en tèrra, Jim, non poiram demorar que deman seràn ja un shinhau mens sauvatges?…
ERA-ISLA-DETH-TRESOR-WEB	En arribar aciu siguec interromput per ua fòrta detonacion, e ua bala deth canon d’a bòrd passèc rebotant entre es arbes e se calèc ena arena a ues cent iardes d’a on mos trapàuem.
ERA-ISLA-DETH-TRESOR-WEB	Sense demorar mès, siguec aqueth coma eth senhau deth nòste adiu e cada un de nosati se metec a córrer, en direccion opausada.
ERA-ISLA-DETH-TRESOR-WEB	Pendent lèu ua ora, traits freqüents seguiren en tot hèr estrementir era isla, e es bales seguiren trincant es arbes deth bòsc.
ERA-ISLA-DETH-TRESOR-WEB	Jo m’anaua apressant d’amagader en amagader, pr’amor d’evitar aquera sòrta de persecucion des esglasiants projectils; mès entath finau deth bombardament, encara que non gausaua aventurar-me a entrar dubèrtament ena palissada, qu’ath sòn recinte vedia jo que queiguien es bales mès soent, ja auia començat a encoratjar-me, e dempús d’un gran torn entar Èst, artenhí esguitlar-me entre es arbes dera plaja e m’estirè aquiu en tot observar.
ERA-ISLA-DETH-TRESOR-WEB	Eth solei venguie de cogar-se; era brisa deth mar croishie e volatejaue entre eth ramatge deth bòsc, en tot crespar era superfícia dera aigua der ancoratge.
ERA-ISLA-DETH-TRESOR-WEB	Eth reflèx anaue ja força luenh e granes porcions de plaja apareishien descubèrtes.
ERA-ISLA-DETH-TRESOR-WEB	Er aire, dempús dera terribla calor deth dia, ère mès fresc e jo sentia que me venguien caudheireds a trauèrs deth mèn gipon.
ERA-ISLA-DETH-TRESOR-WEB	Era Espanhòla s’estaue encara ancorada en madeish lòc qu’auíem ancorat peth maitin; encara que naut de tot deth pau major non ondejaue ja, per cèrt, era bandèra dera Union Britanica, senon era ensenha sinistra des pirates.
ERA-ISLA-DETH-TRESOR-WEB	Des deth mèn amagader podí veir lampejar ua naua lum a bòrd, e entení ua naua detonacion, ath còp que ua auta bala bronzinaue peth vent, mentre es ressons repetien encara eth tron deth trait.
ERA-ISLA-DETH-TRESOR-WEB	Aqueth siguec, ça que la, eth darrèr trait de canon.
ERA-ISLA-DETH-TRESOR-WEB	M’estè encara pendent cèrt temps en mèn lòc d’observacion, en tot encuedar-me’n deth rambalh e dera cridadissa que seguiren ar atac.
ERA-ISLA-DETH-TRESOR-WEB	Quauqui uns des pirates se tenguien a esbocinar damb destraus quauquarren qu’ère ena plaja, non guaire luenh dera palissada: qu’ère ne mès ne mens qu’eth praube canòt, sivans desnishè dempús.
ERA-ISLA-DETH-TRESOR-WEB	Delà, mès luenh, apròp dera desbocadura der arriuet se vedie eth resplendor d’un bon huec que ludie entre es arbes, e entre aqueth punt e eth vaishèth, un des esquifi ère en tot anar e vier, damb es sòns remèrs que pòc abans auia jo vist morruts e menaçaires, cantant ara e fiulant coma mainatges, encara qu’es sues votzes auien er accent que denonciaue eth ròm d’ua lega estant.
ERA-ISLA-DETH-TRESOR-WEB	Pensè, a tot darrèr, que ja podia e me calie hèr era mia tornada ena palissada.
ERA-ISLA-DETH-TRESOR-WEB	Que m’auia plaçat fòrça entà baish ena punta arenosa que’embarraue er ancoratge entar Èst e que se trape junhuda ara Isla der Esquelet per ua linha d’aigua de pòca prigondor.
ERA-ISLA-DETH-TRESOR-WEB	Se m’acodic de pic qu’aquerò auie d’èster eth Ticò blanc que m’auie parlat Ben Gunn, e que, se bèth dia auíem besonh d’un canòt, ère un auantatge seber a on podíem acodir entà trapar-lo.
ERA-ISLA-DETH-TRESOR-WEB	M’esguitlè alavetz entre eth bosc enquia guanhar un aute còp era esquia deth nòste baloard; l’escalè, entrè e siguí coraument saludat per aqueth grop de leiaus e valents.
ERA-ISLA-DETH-TRESOR-WEB	Lèu acabè de condar-les era mia aventura e comencè a guardar ath mèn entorn, pr’amor d’encuedar-me’n dera nòsta pòsicion.
ERA-ISLA-DETH-TRESOR-WEB	Eth reducte ère bastit damb troncs de pin, sense quadrar, autant eth tet coma es murs e eth solèr.
ERA-ISLA-DETH-TRESOR-WEB	Aguest darrèr se quilhaue en quauqui lòcs, un pè e miei sus era superfícia dera arena.
ERA-ISLA-DETH-TRESOR-WEB	Ena pòrta s’auie format ua sòrta de vetibul, que dejós d’eth era hònt brotoaue, lançant es sues cristallines aigües en ua tassa artificiau d’ua forma plan estranha, que non ère ua auta causa qu’un caudèr de hèr cuelhut de bèth vaishèth, damb eth hons arrincat, e calat aquiu ena arena.
ERA-ISLA-DETH-TRESOR-WEB	Es declivitats deth ticò e tot er interior dera barralha auien estat netejadi d’arbes qu’auien servit entara construccion dera casa e dera barralha exteriora.
ERA-ISLA-DETH-TRESOR-WEB	Pes troncs, qu’encara subergessien dera tèrra, se podie veir er enòrme bòsc que s’auie esbauçat entà poder hèr aqueth reducte.
ERA-ISLA-DETH-TRESOR-WEB	Totes es dèishes e es arrames auien estat lançades luenh o auien estat enterrades en bèra barralha, dempús deth transpòrt des pòsts.
ERA-ISLA-DETH-TRESOR-WEB	Era soleta verdura que restaue aquiu qu’ère un lhet de mossa per a on corrien es vessaments dera hònt que s’escapauen dehòra dera sua grossièra tassa de hèr, e en un e un aute lòc deth corrent quauqui hereishi, arrominguères e mates petites, surgentauen peniblament d’entre era arena.
ERA-ISLA-DETH-TRESOR-WEB	Plan près dera palissada (massa apròp entà que servisse de defensa, sivans entení díder) eth bòsc s’estenie encara dens e elevat, tot d’auets, peth costat de tèrra, e barrejat damb ua gran quantitat d’arbes dera vida peth costat deth mar.
ERA-ISLA-DETH-TRESOR-WEB	Era brisa hereda dera net qu’abans n’auia parlat, fiulaue en cada ua des dubertures deth rustic e primitiu edifici e hège quèir sus eth solèr ua contunha ploja de plan menuda arena.
ERA-ISLA-DETH-TRESOR-WEB	Qu’auíem arena enes uelhs, arena enes dents, arena enes aurelhes, arena en nòste sopar e arena volatejant en caudèr dera petita hònt que semblaue ua grana ola, a mand de borir.
ERA-ISLA-DETH-TRESOR-WEB	Era nòsta humeneja ère un trauc quadrat en tet, e solet ua petita part deth hum artenhie escapar-se per aquiu, mentre qu’era rèsta se quedaue volant pera pèça, en tot hèr-mos tossir fòrça e obligar-mos a banhar-mos cada moment es nòsti uelhs plorosi.
ERA-ISLA-DETH-TRESOR-WEB	Podem ahíger ad aquerò que Gray, eth nòste nau aliat, auie era cara lèu caperada damb un gran bendatge per çò d’ua herida qu’auie recebut en vaishèth quan se hec enlà des rebèls; e qu’eth praube Rebruth encara ère aquiu sense enterrar, regde e hered, ath costat deth mur, e caperat damb ua bandèra nacionau.
ERA-ISLA-DETH-TRESOR-WEB	Se se mos auesse permetut sèir entà repausar, plan que òc que toti ac auríem hèt de bon voler, mès eth Capitan Smollet que non ère òme entad aquerò.
ERA-ISLA-DETH-TRESOR-WEB	Toti siguérem cridadi ena sua preséncia e divididi en diuèrsi grops: eth Doctor, Gray e jo entà un; eth Cavalièr, Hunter e Joyce entà un aute.
ERA-ISLA-DETH-TRESOR-WEB	De quan en quan eth Doctor gessie un moment ena pòrta en tot separar-se dera codina pr’amor de cuélher un shinhau d’aire fresc e deishar descansar es sòns uelhs que ja semblaue que li gessien des orbites per çò deth hum, e cada còp que venguie en mèn lòc de garda me dirigie quauques paraules.
ERA-ISLA-DETH-TRESOR-WEB	En ua des sues gessudes me didec:
ERA-ISLA-DETH-TRESOR-WEB	Aguest òme Smollet vau fòrça mès que jo.
ERA-ISLA-DETH-TRESOR-WEB	En ua auta escadença venguec e s’estèc carat pendent ua cèrta estona.
ERA-ISLA-DETH-TRESOR-WEB	Dempús virèc eth cap e me preguntèc:
ERA-ISLA-DETH-TRESOR-WEB	Ditz-me, Jim, aguest Ben Gunn ei de vertat un òme?
ERA-ISLA-DETH-TRESOR-WEB	Que non vos ac posqui díder, senhor, li responí.
ERA-ISLA-DETH-TRESOR-WEB	Plan, s’ei possible eth dobte, alavetz ei segur que plan que n’ei de senat, repliquèc eth Doctor.
ERA-ISLA-DETH-TRESOR-WEB	Ja pòs compréner, Jim, qu’un òme que pendent tres ans a estat solet en ua isla desèrta non pòt sauvar eth sòn sen tan cabau coma tu o jo Aquerò que non ei possible ena natura umana.
ERA-ISLA-DETH-TRESOR-WEB	Dides que çò qu’ada eth lo podie pressar mès ère minjar-se un bocin de hormatge?
ERA-ISLA-DETH-TRESOR-WEB	Hormatge, òc senhor, li responí.
ERA-ISLA-DETH-TRESOR-WEB	Plan ben; guarda, tu ara, çò que pòt èster estar-se un nadant ena abondància.
ERA-ISLA-DETH-TRESOR-WEB	Qu’as vist era mia caisha de rapè, vertat?
ERA-ISLA-DETH-TRESOR-WEB	E jamès m’auràs vist cuelher-ne un povàs: eth motiu ei qu’aguesta caisha çò qu’amie precisament ei un tròç de hormatge de Parma, un hormatge hèt en Italia, e extraordinariament nutritiu.
ERA-ISLA-DETH-TRESOR-WEB	Abans de qué mos metéssem a sopar, acoguèrem eth cadavre deth vielh Tom en ua hòssa hotjada ena arena, e ath sòn entorn mos estèrem pietosament pendent ua estona, tristi e preocupadi, damb es caps, qu’era brisa dera net heredaue, descubèrts en aqueth acte solemne.
ERA-ISLA-DETH-TRESOR-WEB	Que s’auie hèt a vier en interior ua bona quantitat de lenha, encara que non tota era qu’eth Capitan desiraue, per çò que, un còp l’auec inspeccionat mos didec que demoraue que peth maitin i tornèssem e aguest còp damb un shinhau mès de diligéncia.
ERA-ISLA-DETH-TRESOR-WEB	Quan toti auèrem prenut es nòstes respectiues racions de hèda e consumit ua bona gèrla de auriò conhac, es tres caps se retirèren entà un canton dera cramba entà deliberar sus era situacion.
ERA-ISLA-DETH-TRESOR-WEB	Pro que vedíem que ja auien agotat era sua imaginacion entà decidir se qué mos calie hèr, en èster coma èren tant escassi es nòsti viures, e que fin finau mos veiríem obligadi a render-mos plan abans de qué mos podesse arribat ua ombra d’ajuda.
ERA-ISLA-DETH-TRESOR-WEB	De dètz-e-nau qu’èren ja s’auien vist redusidi a quinze, en tot auer dus herits, e aumens un d’eri, eth que queiguec ath costat deth canon, de gravetat.
ERA-ISLA-DETH-TRESOR-WEB	Cada còp qu’auèssem batalha, mos calie profitar ben era nòsta povora damb fòrça suenh de non expausar inutilament es nòstes vides.
ERA-ISLA-DETH-TRESOR-WEB	Qu’auíem, ath delà, dus grani aliats: eth ròm e eth clima.
ERA-ISLA-DETH-TRESOR-WEB	Per çò que hè ath ròm, encara que siguéssem a mès de mieja mila de distància der enemic podíem enténer eth sòn rambalh e es sues cançons que se tardauen enquia ben auançada era net.
ERA-ISLA-DETH-TRESOR-WEB	E per çò deth clima, eth Doctor apostaue era sua perruca a que, ancoradi a on èren, près o lèu ath miei deth pantan, sense remèdis a man, aumens ua mieja dotzena d’eri quedarien estiradi damb fèbre abans d’ua setmana.
ERA-ISLA-DETH-TRESOR-WEB	Per tant, higec, se non mos aucissen a toti nosati d’un còp, ja s’esdegaràn a meter-se en vaishèth e partir damb vent fresc a piratejar de nauèth per aguesti mars de Diu, qu’a tot darrèr, ei era nòsta goleta un vaishèth que les pòt servir entad aquerò.
ERA-ISLA-DETH-TRESOR-WEB	Smollet.
ERA-ISLA-DETH-TRESOR-WEB	Jo me sentia cansat enquia morir, coma podetz imaginar-vos, atau ei que tanlèu se me deishèc estirar entà dormir, causa que non se passèc enquia dempús de shordar-me fòrça, queiguí en un sòn tan pesant qu’entre un soc e jo non i auie era mendre diferéncia.
ERA-ISLA-DETH-TRESOR-WEB	Toti es auti èren ja lheuadi hège fòrça temps; que ja auien esdejoat e hèt a vier doble quantitat de lenha qu’eth dia anterior, quan me desvelhè per un rambalh e rumor anormau de votzes.
ERA-ISLA-DETH-TRESOR-WEB	Qu’ei Silver en persona!
ERA-ISLA-DETH-TRESOR-WEB	En enténer aquerò, hi un bot e, heregant-me es uelhs encara, corrí entà ua des arquères deth reducte.
ERA-ISLA-DETH-TRESOR-WEB	Qu’ère cèrt!
ERA-ISLA-DETH-TRESOR-WEB	Dus òmes èren aquiu, dehòra dera palissada, un d’eri agitant ua bandèra blanca, e er aute de pès, ath sòn costat, damb ua portadura tranquilla: aguest qu’ère ne mès ne mens qu’eth pròpri Silver.
ERA-ISLA-DETH-TRESOR-WEB	Encara ère, alavetz, plan d’ora, e eth maitin ère tan hered que jamès n’auia sentut un aute atau dehòra d’Anglatèrra, pr’amor qu’un vent gelat se calaue materiaument en medoth des uassi.
ERA-ISLA-DETH-TRESOR-WEB	Eth cèu ère clar, sense era mès petita broma, e es cimalhs des arbes auien en aqueth moment era color rosada deth maitin.
ERA-ISLA-DETH-TRESOR-WEB	Mès en lòc qu’ère Silver e eth sòn acompanhant encara i auie fòrça ombra e campauen coma acogadi enquiath jolh en ua broma baisha, que pendent era net auie brolhat deth pantan.
ERA-ISLA-DETH-TRESOR-WEB	Eth vent hered e eth bugàs d’aqueth, que se formauen ath madeish temps, balhauen ua idia dera isla plan trista, per cèrt.
ERA-ISLA-DETH-TRESOR-WEB	Qu’ère evident qu’aqueth ère un lòc umid, palunós, ardent e insalubre per excelléncia.
ERA-ISLA-DETH-TRESOR-WEB	Dit aquerò li cridèc ath pirata:
ERA-ISLA-DETH-TRESOR-WEB	Qui ei?
ERA-ISLA-DETH-TRESOR-WEB	Haut aciu o hèm huec!
ERA-ISLA-DETH-TRESOR-WEB	Bandèra de patz!, responec Silver.
ERA-ISLA-DETH-TRESOR-WEB	Eth Capitan ère plaçat en lumedan dera pòrta, en tot sauvar-se suenhosament contra bèth trait traïdor en cas qu’aqueth siguesse eth pensament des pirates.
ERA-ISLA-DETH-TRESOR-WEB	Se virèc dempús entà nosati e mos didec:
ERA-ISLA-DETH-TRESOR-WEB	Doctor, botatz-vos de gaita, en costat Nòrd, se vos platz.
ERA-ISLA-DETH-TRESOR-WEB	Jim, tu en Èst; Gray, tu entà cogant.
ERA-ISLA-DETH-TRESOR-WEB	E uelhs dubèrts entà baish: toti damb es armes cargades.
ERA-ISLA-DETH-TRESOR-WEB	Lèu, senhors, e compde!
ERA-ISLA-DETH-TRESOR-WEB	Dit aquerò se virèc de nauèth entàs rebèls en tot cridar-les:
ERA-ISLA-DETH-TRESOR-WEB	E qué vietz a cercar aciu damb era bandèra de parlament?
ERA-ISLA-DETH-TRESOR-WEB	Ad aguesta interpelacion siguec er òme qu’agitaue era tela qui responec:
ERA-ISLA-DETH-TRESOR-WEB	Senhor, eth Capitan Silver desire passar a bòrd entà hèr proposicions.
ERA-ISLA-DETH-TRESOR-WEB	Eth Capitan Silver?
ERA-ISLA-DETH-TRESOR-WEB	Sabi pas se qui ei, non lo coneishi!
ERA-ISLA-DETH-TRESOR-WEB	Smollet.
ERA-ISLA-DETH-TRESOR-WEB	E podí entener-lo que didie entada eth madeish, en votz mès baisha:
ERA-ISLA-DETH-TRESOR-WEB	Capitan, è?
ERA-ISLA-DETH-TRESOR-WEB	Colhons!
ERA-ISLA-DETH-TRESOR-WEB	Silver responec alavetz eth madeish:
ERA-ISLA-DETH-TRESOR-WEB	Que se tracte de jo, senhor.
ERA-ISLA-DETH-TRESOR-WEB	Capitan, dempús dera vòsta desercion.
ERA-ISLA-DETH-TRESOR-WEB	Remerquèc fòrça era paraula desercion e seguic sense arturar-se:
ERA-ISLA-DETH-TRESOR-WEB	Qu’èm prèsti a someter-mos s’ei possible arténher bèth apraiament e arren mès.
ERA-ISLA-DETH-TRESOR-WEB	Tot çò que demani ei que me balhetz era paraula, Capitan Smollet, de qué me deisharatz gésser san e en bona santat dehòra d’aguesta palissada e ua menuta de temps entà calar-me dehòra des traits abans de qué se descargue ua arma.
ERA-ISLA-DETH-TRESOR-WEB	Donques escotatz aquerò, repliquèc eth Capitan Smollet: per çò que hè a jo non è prèssa de parlar damb vos.
ERA-ISLA-DETH-TRESOR-WEB	Se voletz parlar damb jo, entratz aciu e pro.
ERA-ISLA-DETH-TRESOR-WEB	Jo non me cau empenhar era mia paraula a un òme dera vòsta mena.
ERA-ISLA-DETH-TRESOR-WEB	Se i a en aquerò bèra traïson amagada, serà, plan que òc, de part vòsta, e en aguest cas que Diu vos age.
ERA-ISLA-DETH-TRESOR-WEB	Que n’è pro damb aquerò, Capitan, responec John Silver en ton satisfèt.
ERA-ISLA-DETH-TRESOR-WEB	Ua paraula vòsta qu’ei mès que sufisent.
ERA-ISLA-DETH-TRESOR-WEB	Jo sai se qué ei un cavalièr, podetz creder- me.
ERA-ISLA-DETH-TRESOR-WEB	Alavetz podérem veir ar òme dera bandèra sajant de hèr arrecular a Silver.
ERA-ISLA-DETH-TRESOR-WEB	Que non ère aquerò causa d’estonament entà nosati tient en compde eth ton cavaleresc dera responsa deth Capitan.
ERA-ISLA-DETH-TRESOR-WEB	Mès Silver se n’arric enes sues barbes e pataquejant-li era espatla semblèc dider-li qu’era idia de quinsevolh temor o alarma ère totafèt absurda.
ERA-ISLA-DETH-TRESOR-WEB	Alavetz s’auancèc entara palissada, lancèc era sua muleta en aute costat e damb grana fòrça e adretia artenhec sauvar era barralha, sautant perfèctament san en recinte dera barralha.
ERA-ISLA-DETH-TRESOR-WEB	Me cau coheissar que çò que se passaue en aqueri moments me tiraue massa entà que me siguesse possible servir ne un solet moment coma centinèla.
ERA-ISLA-DETH-TRESOR-WEB	Plan que òc auia ja desertat dera mia arquèra d’Orient que siguec era que m’assignèc eth Capitan, e m’auia esguitlat darrèr d’aguest que venguie de sèir-se en lumedan dera pòrta, crotzant estoicament es cames, emparant eth cap sus ua des sues mans e tachant era guardada damb era màger indiferéncia ena hònt que gargolhaue e gessie rumorosa deth caudèr, entà perder-se corrent sus era arena.
ERA-ISLA-DETH-TRESOR-WEB	A Silver li costaue fòrça pujar pera pala deth ticò.
ERA-ISLA-DETH-TRESOR-WEB	Çò d’escalabrós d’aguest, es troncs des arbes bracadi, qu’èren encara aquiu apegats es uns as auti, e era suavitat dera arena hègen qu’eth e era sua muleta me semblèssen coma un vaishèth hènt torns entre es ondades sense vela ne timon.
ERA-ISLA-DETH-TRESOR-WEB	Mès eth tenguec aquerò coma un òme, en silenci, e fin finau arribèc ena preséncia deth Capitan, ath quau saludèc dera manèra mès educada deth mon.
ERA-ISLA-DETH-TRESOR-WEB	Que s’auie botat es sòns milhors vestits: ua gran casaca blua tota plia de botons de metau, li baishaue enquias jolhs, e un beròi chapèu campaue en sòn cap, un shinhau inclinat entà darrèr.
ERA-ISLA-DETH-TRESOR-WEB	E ben, amic, que ja ètz aciu, didec eth Capitan lheuant era cara.
ERA-ISLA-DETH-TRESOR-WEB	Qu’ei que non me vatz a recéber aquiu laguens?, didec Silver un shinhau planhós.
ERA-ISLA-DETH-TRESOR-WEB	Que me semble aguest un maitin massa hered entà que mos estem aciu, seigudi sus era arena.
ERA-ISLA-DETH-TRESOR-WEB	Amic Silver, repliquèc eth Capitan, Se vos auéssetz comportat coma un òme aunèst, ara seríetz vos seigut plan agradiuament ena vòsta galera.
ERA-ISLA-DETH-TRESOR-WEB	Aquerò non ei senon era òbra de vos madeish.
ERA-ISLA-DETH-TRESOR-WEB	Coma codinèr deth mèn vaishèth, qu’èretz, vos, tractat dera milhor manèra deth mon; coma Capitan Silver, ei a díder coma rebèl e pirata, auetz coma perspectiua era horca.
ERA-ISLA-DETH-TRESOR-WEB	Que sigue atau, Capitan, responec eth codinèr en tot sèir-se ena arena coma se l’indicaue.
ERA-ISLA-DETH-TRESOR-WEB	Dempús m’auratz de balhar era man entà lheuar-me, qu’ei tot.
ERA-ISLA-DETH-TRESOR-WEB	Be n’ei de polit aguest lòc qu’auetz trapat!
ERA-ISLA-DETH-TRESOR-WEB	A!, vaquí a Jim!
ERA-ISLA-DETH-TRESOR-WEB	Santi e erosi dies, Hawkins!
ERA-ISLA-DETH-TRESOR-WEB	Doctor!, vos tanben!
ERA-ISLA-DETH-TRESOR-WEB	Que sò aciu as vòstes ordes.
ERA-ISLA-DETH-TRESOR-WEB	Veigui que toti vosati ètz aciu coma en familha, non ei vertat?
ERA-ISLA-DETH-TRESOR-WEB	Qu’auetz tota era rason, Capitan Smollet, responec eth pirata.
ERA-ISLA-DETH-TRESOR-WEB	Eth déuer abans qu’arren, plan.
ERA-ISLA-DETH-TRESOR-WEB	Qu’auem vist que quauqui uns de vosati non vos lecatz es dits amiant un fusilh entre es mans, Diu se’n sap!
ERA-ISLA-DETH-TRESOR-WEB	Plan per aquerò, non sajarè d’amagar tanpòc que quauqui uns des mèns gojats s’an espaurit de pòur, dilhèu toti se trapen en aguest cas; dilhèu jo madeish non les è totes damb jo, e sigue aguesta era rason de qué m’estonga aciu cercant un acòrd.
ERA-ISLA-DETH-TRESOR-WEB	Mès sabetz-vo’n ben, Capitan, aquerò non se passarà dus còps, per vida deth diable!
ERA-ISLA-DETH-TRESOR-WEB	Que mos calerà hèr es nòsti torns de centinèla e non anar massa luenh en aquerò deth ròm.
ERA-ISLA-DETH-TRESOR-WEB	Dilhèu vos pensatz que nosati non siguérem qu’ua huelha de papèr lançada en un remolin.
ERA-ISLA-DETH-TRESOR-WEB	Mès vos diderè: çò de cèrt ei que jo èra fòrça ben enes mèns cabaus; çò que m’arribaue ère que me sentia cansat coma un macho de senhes, e sonque que se m’auesse cridat ua segonda abans vos auria agarrat a vosati en un virament de uelhs.
ERA-ISLA-DETH-TRESOR-WEB	Encara en aqueri moments eth qu’ère viu, plan viu, ne podetz estar segur.
ERA-ISLA-DETH-TRESOR-WEB	E ben?
ERA-ISLA-DETH-TRESOR-WEB	Tot çò que Silver didie en sòn embolhat e enextricable lenguatge ère entath Capitan un vertadèr enigma, mès qu’arrés ac aurie dit per çò deth ton dera sua votz.
ERA-ISLA-DETH-TRESOR-WEB	Per çò que hè a jo, començaua a auer bèra sospecha.
ERA-ISLA-DETH-TRESOR-WEB	Es darrères paraules de Ben Gunn me vengueren ena mia memòria e supausè que dilhèu les auie tengut ua visita as pirates mentre èren amassadi ar entorn deth sòn huec, completament embriacs o pòc mens, e amorassè damb alegria era esperança de qué dilhèu ja non auíem ad aguestes ores, senon catorze enemics que torejar.
ERA-ISLA-DETH-TRESOR-WEB	Plan, donc, responec Silver, qu’ei aquerò çò qu’auem: que volem aguest tresòr e que l’auram; aguesta ei era nòsta basa.
ERA-ISLA-DETH-TRESOR-WEB	Vosati, ath vòste torn, podetz, sense pèrta de temps, assegurar es vòstes vides, me pensi: aguesta qu’ei era basa vòsta.
ERA-ISLA-DETH-TRESOR-WEB	En vòste poder qu’ei ua mapa, non ei vertat?
ERA-ISLA-DETH-TRESOR-WEB	Que poirie èster, gasulhèc eth Capitan.
ERA-ISLA-DETH-TRESOR-WEB	Ò!, qu’ei atau, segur, non n’è cap de dobte, repliquèc Silver.
ERA-ISLA-DETH-TRESOR-WEB	Non cau dissimular damb un òme coma jo; qu’ei aguesta ua estratagèma totafèt inutila, ac podetz creir.
ERA-ISLA-DETH-TRESOR-WEB	Çò que voi díder ei que nosati auem besonh d’aguest mapa.
ERA-ISLA-DETH-TRESOR-WEB	De un aute costat, nosati jamès auíem pensat hèr-vos cap mau, non senhor!
ERA-ISLA-DETH-TRESOR-WEB	Amic, aquerò non m’ac creigui, l’interrompec eth Capitan.
ERA-ISLA-DETH-TRESOR-WEB	Nosati sabem perfèctament çò que vosati vos prepausatz hèr, e çò de cèrt ei que mos ei parièr, donques que ja vedetz pro ben, aumens enquia ara, qu’es taus prepausi son ja simplament impossibles.
ERA-ISLA-DETH-TRESOR-WEB	E dident aquerò eth Capitan guardèc damb era màger cauma ath sòn interlocutor e se metec a aumplir era sua pipa de tabac.
ERA-ISLA-DETH-TRESOR-WEB	S’ei que Gray a pogut… comencèc Silver.
ERA-ISLA-DETH-TRESOR-WEB	Suposicion desencusada, interrompec eth Capitan.
ERA-ISLA-DETH-TRESOR-WEB	Gray arren m’a dit, pera soleta rason de qué non l’è preguntat arren.
ERA-ISLA-DETH-TRESOR-WEB	E encara mès, abans d’accedir, m’estimaria mès volatz-vos a tròci a vos, ada eth e a tota aguesta isla benedida.
ERA-ISLA-DETH-TRESOR-WEB	Aquerò e arren mès, amic mèn, ei çò que ne pensi des vòstes proposicions.
ERA-ISLA-DETH-TRESOR-WEB	Aguest còp d’aire de boca (perdonatz-me era paraula en gràcia d’aguesta exactitud) aguest còp d’aire de mala encolia deth Capitan, semblèc heredar fòrça a Silver.
ERA-ISLA-DETH-TRESOR-WEB	Un moment abans es sues paraules anauen cuelhent un cèrt ton provocatiu, qu’acabèc dauant d’aquera explosion coma per encantament.
ERA-ISLA-DETH-TRESOR-WEB	Qu’ei pro damb aquerò!
ERA-ISLA-DETH-TRESOR-WEB	Non voi arren mès.
ERA-ISLA-DETH-TRESOR-WEB	Non vau a discutir çò que cavalièrs coma vos considèren laguens o dehòra des normes e der esperit de vertadèrs marinèrs.
ERA-ISLA-DETH-TRESOR-WEB	Mentretant, e donques que vos veigui a mand d’alugar era pipa, me vau a cuélher era libertat de hèr madeish.
ERA-ISLA-DETH-TRESOR-WEB	Dit aquerò, aumplic era sua pipa e l’aluguèc.
ERA-ISLA-DETH-TRESOR-WEB	Pendent ua bona estona aqueri dus òmes se demorèren en silenci, seigudi damb era màger cauma, ja guardant-se ara cara mutuaument, ja apraiant eth sòn tabac, ja inclinant-se entà dauant entà escopir.
ERA-ISLA-DETH-TRESOR-WEB	A veir, donc, resumic Silver; vaquí es causes, sense torns: vosati mos autrejatz aguest mapa entà trapar damb eth eth tresòr e deishatz ja de fusilhar as praubi marinèrs, e d’escauhar-vos eth cap en sòmis.
ERA-ISLA-DETH-TRESOR-WEB	Vosati hètz aquerò, e nosati a cambi, vos balham alistar entre dues causes: o vietz a bòrd damb nosati, tanlèu eth tresòr age estat embarcat, e en aguest cas vos balhi a vosati, jos era mia paraula d’aunor, un afilavis (affidavi volia díder) de qué en ua còsta abitada e segura vos desembarcarè sans e en bona santat; o se non vos convenguesse aquerò per èster miei sauvatges quauqui uns des mèns òmes, o per pòur, vosati, de desvelhar ancians racacòrs, alavetz, dimònis!
ERA-ISLA-DETH-TRESOR-WEB	Non digatz qu’aquerò ei pura parlòta; era vertat ei que vosati non podetz demorar arren milhor de çò que jo vos prepausi.
ERA-ISLA-DETH-TRESOR-WEB	Demori, donc, (e en díder aquerò lheuèc era votz considerablament) que tota era tripulacion, ei a díder, que tota era tripulacion d’aguest reducte, considerarà ben es mies paraules, pr’amor que çò qu’è parlat entà un, ei parlat entà toti.
ERA-ISLA-DETH-TRESOR-WEB	Eth Capitan Smollet se metec de pès, treiguec eth cendre deth hons dera pipa en tot secodirla sus eth paumet dera man e dempús damb tota era sua cauma anteriora interroguèc atau a Silver:
ERA-ISLA-DETH-TRESOR-WEB	Ei tot?
ERA-ISLA-DETH-TRESOR-WEB	Òc, per vida deth lunfèrn, aguesta ei era mia darrèra paraula!
ERA-ISLA-DETH-TRESOR-WEB	Plan ben, didec eth Capitan.
ERA-ISLA-DETH-TRESOR-WEB	Ara, donc, escotatz-me a jo tanben.
ERA-ISLA-DETH-TRESOR-WEB	Se vietz vosati a presentar-vos aciu, d’un en un, e desarmadi, me comprometi a botar-vos a toti damb orsets e manilhes e amiar-vos entà qu’ajatz un procés just coma cau, en Anglatèrra.
ERA-ISLA-DETH-TRESOR-WEB	S’era mia proposicion non vos conven, me cridi Alexander Smollet, era bandèra deth mèn sobeiran ei issada sus aguesta casa e prometi manar-vos a vos e a toti es vòsti entath lunfèrn.
ERA-ISLA-DETH-TRESOR-WEB	Vosati non poiratz trapar ne traparatz cap tresòr.
ERA-ISLA-DETH-TRESOR-WEB	Vosati non podetz navegar damb aguesta goleta.
ERA-ISLA-DETH-TRESOR-WEB	Vosati non mos podetz guanhar.
ERA-ISLA-DETH-TRESOR-WEB	Gray, solet, podec gésser aisidament d’entre es mans de cinc de vosati.
ERA-ISLA-DETH-TRESOR-WEB	Eth vòste vaishèth ei coma encadenat, senhor Silver, vosati ètz coma ancoradi en ua plaja de sotavent e plan lèu vo’n saberatz d’aquerò.
ERA-ISLA-DETH-TRESOR-WEB	Jo, donc, me demori aciu, dempús de dider-vos çò que vos è dit, qu’ei, per cèrt, era darrèra causa que m’enteneratz díder damb bones paraules, pr’amor que, per vida deth diable!, eth pròplèu viatge que torna a trapar-vos, senhor Silver, vos foterè ua bala en cap, coma dus e dus son quate.
ERA-ISLA-DETH-TRESOR-WEB	Anatz-vo’n d’aciu, anatz-vo’n d’aguest lòc, man sus man, e hètz lèu.
ERA-ISLA-DETH-TRESOR-WEB	Silver qu’ère en aqueth moment era estampa dera ira.
ERA-ISLA-DETH-TRESOR-WEB	Es uelhs semblaue que li gessien des orbites, de ràbia.
ERA-ISLA-DETH-TRESOR-WEB	Secodic eth tabac dehòra dera pipa e dempús cridèc:
ERA-ISLA-DETH-TRESOR-WEB	Balhatz-me era man entà lheuar-me!
ERA-ISLA-DETH-TRESOR-WEB	De cap manèra!
ERA-ISLA-DETH-TRESOR-WEB	Qui de vosati me vò dar era man?, ganholèc en tot dirigir-se a nosati.
ERA-ISLA-DETH-TRESOR-WEB	Degun, enes nòstes hilades, ne tansevolh se botgèc.Vomegant alavetz es mès terribles renecs, s’arrosseguèc sus er arena enquia qu’auec a man un des pilars deth portau qu’en eth s’agarrèc, e ja alavetz se podec lheuar e meter-se de pès damb era sua muleta.
ERA-ISLA-DETH-TRESOR-WEB	Caminèc de seguit, e damb ua accion mespredosa e insultanta, bramèc:
ERA-ISLA-DETH-TRESOR-WEB	Aquerò valetz vosati!
ERA-ISLA-DETH-TRESOR-WEB	Abans d’ua ora vos meterè a toti a borir coma punch alugat, ena vòsta palissada.
ERA-ISLA-DETH-TRESOR-WEB	Que podetz arrir!
ERA-ISLA-DETH-TRESOR-WEB	Podetz arrir!
ERA-ISLA-DETH-TRESOR-WEB	Abans d’ua ora ja poiratz arrir en lunfèrn, e aqueri que se morisquen abans se poiràn cridar mès afortunadi.
ERA-ISLA-DETH-TRESOR-WEB	Damb un nau e terrible renec s’aluenhèc coishejant, senhalèc damb eth sòn pas era arena qu’anaue enterrant-se, e un instant dempús despareishec entre es arbes.
ERA-ISLA-DETH-TRESOR-WEB	Er atac.
ERA-ISLA-DETH-TRESOR-WEB	Tanlèu despareishec Silver, eth Capitan, que l’auie seguit escrupulosament damb era guardada, se virèc entar interior deth reducte, e exceptat de Gray non trapèc a cap de nosati en sòn lòc.
ERA-ISLA-DETH-TRESOR-WEB	Que siguec aqueth eth prumèr viatge que lo vedí anujat.
ERA-ISLA-DETH-TRESOR-WEB	As vòsti lòcs!
ERA-ISLA-DETH-TRESOR-WEB	E quan ja toti èrem umilament enes nòstes posicions, seguic:
ERA-ISLA-DETH-TRESOR-WEB	Gray, qu’auràs aué ua mencion onorifica en diari d’a bòrd: as complit damb eth tòn déuer coma un bon marinèr.
ERA-ISLA-DETH-TRESOR-WEB	Senhor Trelawney, m’estone era vòsta conducta.
ERA-ISLA-DETH-TRESOR-WEB	Doctor, jo pensè que bèth còp auíetz amiat ath dessús er unifòrme deth Rei.
ERA-ISLA-DETH-TRESOR-WEB	Ei atau coma servíetz en Fontenoy, senhor?
ERA-ISLA-DETH-TRESOR-WEB	S’ère atau, aurie estat milhor que vos auéssetz demorat en casa.
ERA-ISLA-DETH-TRESOR-WEB	Es centinèles manadi peth Doctor èren ja toti enes sues arquères; es auti òmes se tenguien a cargar es armes, toti damb era cara ben alugada, me podetz creir, e, coma ditz era dita anglesa: “damb ua piuda ena sua aurelha”.
ERA-ISLA-DETH-TRESOR-WEB	Eth Capitan guardèc a toti en silenci pendent ua estona e ara seguida didec:
ERA-ISLA-DETH-TRESOR-WEB	Amics mèns, vengui de descargar sus Silver ua vertadèra repotegada.
ERA-ISLA-DETH-TRESOR-WEB	Que l’è botat, de bon voler, en un punt de quitran borint e atau, donc, coma ja mos ac a anonciat eth madeish, abans de qué se passe ua ora, mos calerà patir er abordatge.
ERA-ISLA-DETH-TRESOR-WEB	Son mès que nosati, non m’ac cau rebremnar, mès nosati lutam a cubèrt: hè ua menuta dilhèu auria jo hijut “e damb disciplina”.
ERA-ISLA-DETH-TRESOR-WEB	Qu’ei segur, per tant, que poiram foter-les ua bona repassada se voletz.
ERA-ISLA-DETH-TRESOR-WEB	Dit aquerò recorrec es ringlères entà assegurar-se’n de qué tot ère prèst e en orde.
ERA-ISLA-DETH-TRESOR-WEB	Enes dus costats mès estrets, ei a díder en frontispici dera cabana, que guardauen entar Èst e entar Oèst, non auie que dues arquères; en costat Sud qu’ère a on i auie eth gran portau, non n’auie tanben que dues, e cinc en mur deth costat Nòrd.
ERA-ISLA-DETH-TRESOR-WEB	Qu’auíem entà tot, uns vint fusilhs entà sèt qu’èrem.
ERA-ISLA-DETH-TRESOR-WEB	Era lenha auie estat apraiada en quate molons, (vam a cridar-lo taules) ua ère ath miei de cada un des costats, e sus cada ua d’aguestes taules, se placèren quate fusilhs ben cargadi, prèsti entà qu’es defensors deth reducte les auessen a man.
ERA-ISLA-DETH-TRESOR-WEB	En centre es sabres toti èren alinhadi en orde.
ERA-ISLA-DETH-TRESOR-WEB	Amortatz eth huec, didec eth Capitan.
ERA-ISLA-DETH-TRESOR-WEB	Eth tistèr de hèr damb es sòns troncs alugadi siguec trèt peth senhor Trelawney en persona, dehòra dera cabana, e es brases s’amortèren damb arena.
ERA-ISLA-DETH-TRESOR-WEB	Hawkins encara non a esdejoat, seguic eth Capitan.
ERA-ISLA-DETH-TRESOR-WEB	Au, gojat, servis-te tu madeish e torna en tòn lòc entà minjar.
ERA-ISLA-DETH-TRESOR-WEB	Tu, Hunter, mestra a toti un bon veire de conhac.
ERA-ISLA-DETH-TRESOR-WEB	Mentre didie aquerò, eth Capitan completaue ena sua imaginacion eth plan de defensa.
ERA-ISLA-DETH-TRESOR-WEB	Doctor, vos plaçaratz ena pòrta, seguic.
ERA-ISLA-DETH-TRESOR-WEB	E compde d’expausar-se massa; tietz- vos a cubèrt e tiratz a trauèrs deth portau.
ERA-ISLA-DETH-TRESOR-WEB	Hunter, tu te places en costat orientau, aquiu!.
ERA-ISLA-DETH-TRESOR-WEB	Joyce, tu en aute costat, en Oèst.
ERA-ISLA-DETH-TRESOR-WEB	Senhor Trelawney, a vos qu’ètz eth milhor en afustar, vos encomani, ajudat de Gray, era defensa d’aguest long costat deth Nòrd qu’a cinc arquères.
ERA-ISLA-DETH-TRESOR-WEB	Se i a bèth perilh, aguest perilh qu’ei en aguest punt.
ERA-ISLA-DETH-TRESOR-WEB	S‘eri artenhen pujar aciu e hèr huec contra nosati entà laguens deth recinte, a trauèrs des nòstes pròpries arquères, es causes comenárien a meter-se alavetz neres.
ERA-ISLA-DETH-TRESOR-WEB	Hawkins, ne tu ne jo èm massa adreits, sivans me pensi, entà afustar ben; nosati, donc, mos estaram ath costat des tiraires ocupadi en cargar- les es armes.
ERA-ISLA-DETH-TRESOR-WEB	Tau qu’ac didec eth Capitan, eth hered ja auie passat.
ERA-ISLA-DETH-TRESOR-WEB	Tanlèu coma eth solei auie deishat passar es sòns arrais peth dessús des cimalhs des arbes enquia nosati, se deishèc sénter damb tota era sua fòrça sus es parets sense ombra e dissipèc en un virament de uelhs era broma baisha deth pantan.
ERA-ISLA-DETH-TRESOR-WEB	E ja era arena ère en tot usclar e era resina des auets començaue a honer-se enes murs deth reducte.
ERA-ISLA-DETH-TRESOR-WEB	Pengèrem en un costat sacs e gipons, es camises se dauriren peth pièch en tot descurbir es nòsti còthi lèu enquias es espatles e ja en aguesta actitud, cada un siguec en pè fèrm, arma en braça, en sòn lòc, damb era dobla fèbre dera calor e dera mès ansiosa expectatiua.
ERA-ISLA-DETH-TRESOR-WEB	Atau se passèc mès d’ua ora.
ERA-ISLA-DETH-TRESOR-WEB	Que les partisque un mau arrai!
ERA-ISLA-DETH-TRESOR-WEB	Gray, fiula-li ath vent.
ERA-ISLA-DETH-TRESOR-WEB	Coma se quauquarrés auesse entenut es vòts deth Capitan, en aqueth madeish instant mos arribèc era prumèra naua der atac.
ERA-ISLA-DETH-TRESOR-WEB	Desencusatz-me, Capitan, didec Joyce; se’n veigui a bèth un, me cau hèr huec?
ERA-ISLA-DETH-TRESOR-WEB	Que ja ac didí abans, responec eth Capitan.
ERA-ISLA-DETH-TRESOR-WEB	Mil gràcies, senhor, contestèc Joyce damb era madeisha e tranquilla cortesia.
ERA-ISLA-DETH-TRESOR-WEB	Pendent bèri moments non se passèc arren, mès aqueth cuert dialòg mos auie botat a toti en alèrta, concentrant tota era nòsta vida enes aurelhes e enes uelhs.
ERA-ISLA-DETH-TRESOR-WEB	Es tiradors seguien damb es sòns fusilhs enes mans; eth Capitan en centre deth reducte damb es pòts sarradi e es celhes arropides.
ERA-ISLA-DETH-TRESOR-WEB	Atau se passèren ues segondes mès enquia que de pic entenérem a Joyce premanir era sua arma e tirar ara seguida.
ERA-ISLA-DETH-TRESOR-WEB	Encara non s’auie amortat eth resson dera sua detonacion quan ja l’entenérem repetit pes traits que venguien de dehòra, un darrèr der aute, en ua descarga abondosa, sus cada un des quate costats deth reducte.
ERA-ISLA-DETH-TRESOR-WEB	Diuèrses bales tumèren contra es pòsts des murs, mès cap penetrèc laguens.
ERA-ISLA-DETH-TRESOR-WEB	As tocat ath tòn òme?
ERA-ISLA-DETH-TRESOR-WEB	Non senhor, repliquèc Joyce, me semble que non.
ERA-ISLA-DETH-TRESOR-WEB	Donques se podie hèr un shinhau milhor, tè, gasulhèc eth Capitan Smollet.
ERA-ISLA-DETH-TRESOR-WEB	Hawkins, carga un aute còp aguest fusilh.
ERA-ISLA-DETH-TRESOR-WEB	Guairi vos pensatz que n’auie en vòste costat, Doctor?
ERA-ISLA-DETH-TRESOR-WEB	Qu’ac posqui díder damb tota precision: se heren tres traits d’aguest costat.
ERA-ISLA-DETH-TRESOR-WEB	Qu’è vist es tres ahlamades, dues d’eres plan pròches, e era auta mès luenhana, entà Cogant.
ERA-ISLA-DETH-TRESOR-WEB	Tres!
ERA-ISLA-DETH-TRESOR-WEB	Aguesta pregunta non siguec contestada damb tanta exactitud.
ERA-ISLA-DETH-TRESOR-WEB	Sivans eth Cavalièr, es traits hèts sus eth costat Nòrd èren sèt apruprètz, e ueit o nau sivans es compdes de Gray.
ERA-ISLA-DETH-TRESOR-WEB	Des costats Èst e Oèst solet auie partit un trait.
ERA-ISLA-DETH-TRESOR-WEB	Qu’ère, donc, indobtable, qu’er atac vierie peth Nòrd, e qu’enes tres costats restants solet mos shordarien damb ua aparença d’ostilitats.
ERA-ISLA-DETH-TRESOR-WEB	Ça que la, eth Capitan Smollet non hec eth mendre cambiament de posicions.
ERA-ISLA-DETH-TRESOR-WEB	S’es rebèls artenhen passar era barralha e agarrar quauques des nòstes arquères non ocupades, solide que mos van a fuselhar impunidament coma arrats, laguens dera nòsta pròpria fortalesa.
ERA-ISLA-DETH-TRESOR-WEB	Mès que non mos autregeren guaire temps entàs nòstes deliberacions.
ERA-ISLA-DETH-TRESOR-WEB	De ressabuda, damb un fòrt crit de entà naut!
ERA-ISLA-DETH-TRESOR-WEB	En madeish moment es tiradors amagadi en bòsc dauriren eth huec de nauèth e ua bala de fusilh fiulec a trauèrs dera pòrta e, pataquejant sus eth fusilh deth Doctor, l’ac esparraquèc complètament.
ERA-ISLA-DETH-TRESOR-WEB	Es assautants se filèren sus era barralha coma monards: eth Cavalièr e Gray heren huec un e un aute viatge, e tres òmes d’aqueri queigueren, un, laguens deth recinte dera barralha, e dus entà dehòra, encara que d’aguesti dus un me semble qu’ère mèsalèu aclapat que herit, donques que non se tardèc guaire a meter-se de pès e desparéisher en un virament de uelhs entre es arbes.
ERA-ISLA-DETH-TRESOR-WEB	Dus, donc, auien nhacat eth povàs, un auie hujut e quate auien artenhut entrar a pè fèrm en recinte dera nòsta defensa, mentre que, amagadi entre es arbes sèt o ueit òmes, cada un des quaus auie, plan que òc, un bon nombre de fusilhs, mantenguien un huec viu e abondós, encara que sense cap resultat, contra es murs deth nòste recinte.
ERA-ISLA-DETH-TRESOR-WEB	Es quate que s’auien riscat ar assaut se lancèren drets de cap ar edifici, en tot encoratjar-se mutuaument damb crits, e senter-se ahiscadi pes òscas des tiradors deth bòsc.
ERA-ISLA-DETH-TRESOR-WEB	Se hec huec contra eri diuèrsi còps, mès se botjauen damb tanta rapiditat e ère tau era prèssa des nòsti tiradors que non s’artenhèc que cap des bales hesse capitada.
ERA-ISLA-DETH-TRESOR-WEB	En un moment es quate pirates auien pujat era declivitat deth ticò e èren ja sus nosati.
ERA-ISLA-DETH-TRESOR-WEB	Eth cap de Job Anderson campèc ena arquèra deth centre cridant damb votz de tron:
ERA-ISLA-DETH-TRESOR-WEB	Toti contra eri!
ERA-ISLA-DETH-TRESOR-WEB	Toti contra eri!
ERA-ISLA-DETH-TRESOR-WEB	En madeish moment un aute pirata artenhec apoderar-se deth fusilh de Hunter en tot cuelher-lo violentament peth canon e descarguèc sus aqueth leiau un còp tan terrible que lo hec rodar per tèrra sense sens.
ERA-ISLA-DETH-TRESOR-WEB	Mentretant, un tresau correc completament san ath torn dera casa e campèc còp sec pera pòrta queiguent sus eth Doctor, damb eth sabre ena man.
ERA-ISLA-DETH-TRESOR-WEB	Era nòsta posicion auie cambiat completament.
ERA-ISLA-DETH-TRESOR-WEB	Un moment abans lutàuem nosati a cubèrt e er enemic a camp ras; ara nosati èrem es descubèrts e imposibilitadi entà tornar còp per còp.
ERA-ISLA-DETH-TRESOR-WEB	Er interior deth reducte ère plen de hum qu’ad aguesta circonstància li deuèrem en part era nòsta sauvacion relativa.
ERA-ISLA-DETH-TRESOR-WEB	Crits, confusion, relampits d’armes de huec, detonacions e un gemec alongat e perceptible, tot aquerò ressonaue d’ua manèra terribla enes mies aurelhes.
ERA-ISLA-DETH-TRESOR-WEB	Dehòra, gojats, dehòra!
ERA-ISLA-DETH-TRESOR-WEB	Jo agarrè un sabre des deth centre e ath madeish temps quauqu’un que n’agarraue un aute me fotèc un talh enes dits dera man, que lèu ne me n’encuedè.
ERA-ISLA-DETH-TRESOR-WEB	Me lancè entara pòrta, gessent ara lum deth solei.
ERA-ISLA-DETH-TRESOR-WEB	Quauquarrés, sabi pas qui, venguie ath mèn darrèr.
ERA-ISLA-DETH-TRESOR-WEB	Dauant de jo eth Doctor acaçaue ath sòn assautant, pala enjós, e precisament en moment qu’es mèns uelhs tumauen damb eth grop, eth Doctor deishaue quèir sus eth sòn enemic un talh supèrb que lo hec quèir en solèr voludant-se, damb un còp de sabre que li daurie tota era cara.
ERA-ISLA-DETH-TRESOR-WEB	Enrodatz era casa, gojats, enrodatz era casa!, cridaue eth Capitan.
ERA-ISLA-DETH-TRESOR-WEB	En enténer aguest crit, me n’encuedè, a maugrat deth rambalh generau, qu’ena sua votz i auie un cambiament notable.
ERA-ISLA-DETH-TRESOR-WEB	Aubedí coma un automata virant entath costat Èst, damb eth mèn sabre quilhat.
ERA-ISLA-DETH-TRESOR-WEB	Mès en virar era cantoada deth reducte, me trapè cara a cara damb Anderson.
ERA-ISLA-DETH-TRESOR-WEB	Aqueth òme bramaue coma ua fèra e era sua espada se lheuèc sus eth sòn cap ludent era lama en aire ara lum deth solei.
ERA-ISLA-DETH-TRESOR-WEB	Que non auí temps de cuélher pòur: aqueth òme encara non auie descargat era sua arma sus jo, quan jo m’eslisè pera baishada e, perdent era cauishigada sus era arena, rodè, tant long coma èra, pera baishada.
ERA-ISLA-DETH-TRESOR-WEB	Quan en abandonar er interior dera cabana per orde deth Capitan campè ena pòrta, vedí qu’es resèrves des rebèls èren ja en tot sajar de passar era barralha pr’amor d’acabar damb nosati.
ERA-ISLA-DETH-TRESOR-WEB	Un marinèr qu’amiaue ua gòrra ròia e que s’auie calat eth sabre entre es dents, auie ja artenhut pujar e auie ua cama laguens deth recinte dera palissada e era auta dehòra.
ERA-ISLA-DETH-TRESOR-WEB	Mès, rapid coma auia estat aguest moment, en eth, totun, s’auie decidit era victòria a favor nòste.
ERA-ISLA-DETH-TRESOR-WEB	Gray, que venguie a tres passes de jo, auie hèt quèir ath gran contramèstre en solèr abans de qué auesse auut temps de remeter-se per auer mancat eth sòn còp contra jo.
ERA-ISLA-DETH-TRESOR-WEB	Un aute d’eri auie recebut un trait mortau en moment madeish qu’anaue a tirar per ua des arquères, e ère aquiu, agonizant, damb era pistòla encara humejant entre es sues mans.
ERA-ISLA-DETH-TRESOR-WEB	Eth Doctor, sivans podi notar, n’auie aucit a un tresau damb un magnific còp de sabre.
ERA-ISLA-DETH-TRESOR-WEB	Des quate qu’auien escalat era barralha, un de solet demoraue intacte e aguest, qu’auie deishat escapar eth sòn sabre ena luta ja anaue en aqueth moment sautant pera barralha entà amagar-se dera mòrt que lo menaçaue.
ERA-ISLA-DETH-TRESOR-WEB	Huec de laguens!, cridèc eth Capitan.
ERA-ISLA-DETH-TRESOR-WEB	E vosati, gojats, entath reducte de nauèth!.
ERA-ISLA-DETH-TRESOR-WEB	Es rebèls non tornèren ja; ne tansevolh un solet trait tornèc a gésser d’entre es arbes.
ERA-ISLA-DETH-TRESOR-WEB	Que ja auien recebut era sua racion pendent aqueth dia, segons era frasa deth Capitan e demoràuem, per tant, en possession deth nòste reducte, damb temps entà suenhar e trasladar as heridi, e entà premanir era parva.
ERA-ISLA-DETH-TRESOR-WEB	Eth Cavalièr e jo botèrem era nòsta codina dehòra a maugrat deth perilh que i auie, mès enquia e tot aquiu podíem aisidament atier ad aquerò qu’amiàuem entre mans per tòrt des quèishes e planhs que mos arribàuen des pacients deth Doctor.
ERA-ISLA-DETH-TRESOR-WEB	De ueit persones qu’auien queigut pendent era batalha, sonque tres alendauen encara: eth pirata que siguec herit ath cant dera arquèra, Hunter e eth Capitan Smollet; e enquia e tot d’aguesti, es tres prumèrs qu’èren totafèt lèu mòrts.
ERA-ISLA-DETH-TRESOR-WEB	Eth rebèl moric, plan, jos eth bisturí deth Doctor e per çò que hè a Hunter per mès esfòrci que se heren entà remeter- lo, non auec ja consciéncia d’eth madeish en aguest mon: agonizèc pendent tot eth dia, en tot alendar fòrt e peniblament coma eth vielh filibustèr quan jadie victima d’aqueth terrible atac aplopectic; mès es uassi deth pièch auien estat destroçadi peth còp e era tèsta s’auie fracturat pendent era queiguda, per çò que, en arribar era net, sense votz ne cap estrementida autregèc era amna ath sòn Creador.
ERA-ISLA-DETH-TRESOR-WEB	Es herides deth Capitan èren grèus, plan, encara que non fataus.
ERA-ISLA-DETH-TRESOR-WEB	Que non i auie cap organ important damb lesions mortaus.
ERA-ISLA-DETH-TRESOR-WEB	Era bala d’Anderson, que siguec era prumèra que lo heric, l’auie trincat era part superiòra dera espatla e l’auie tocat leugèrament un des paumons.
ERA-ISLA-DETH-TRESOR-WEB	Era dusau bala sonque l’auie trauessat eth borrolh der cama, en tot afcctar-li a quauqui muscles.
ERA-ISLA-DETH-TRESOR-WEB	Eth sòn restabliment qu’ère segur, sivans didec eth Doctor, mès mentretant e pendent setmanes sanceres, non aurie de caminar ne botjar eth sòn bras, e enquia e tot aurie d’abstier-se de parlar tot çò de possible.
ERA-ISLA-DETH-TRESOR-WEB	Eth mèn talh accidentau enes juntures des dits non ère senon ua causa sense importància, e eth Doctor me guaric en tot botar-me quauques bendes de tela e me fotèc ua tirassada d’aurelha per auer estat tan ben liurat.
ERA-ISLA-DETH-TRESOR-WEB	Quan acabèrem eth nòste repais, eth Cavalièr e eth Doctor se seigueren en consulta ath costat deth Capitan, que quan s’auien dit tot çò que s’auien de díder, e, en èster, alavetz, apròp de meddia, eth Doctor cuelhec eth sòn chapèu, se metec ena cintura es sues pistòles, botèc ena sua borsa de pièch era carta deth Capitan Flint, e en tot calar-se un fusilh ena espatla e un sabre ena cintura, crotzèc era barralha peth costat Nòrd e se filèc vigorosament peth miei des arbes.
ERA-ISLA-DETH-TRESOR-WEB	Gray e jo èrem seigudi amassa en extrèm opausat deth reducte, de manèra qu’èrem dehòra d’accès dera convèrsa des nòsti superiors en consulta.
ERA-ISLA-DETH-TRESOR-WEB	Gray retirèc era pipa des sòns pòts e non tornèc a brembar-se’n d’amiar-la de nauèth en eri: autant d’estonant li semblaue aquerò que vedie.
ERA-ISLA-DETH-TRESOR-WEB	Per vida deth dimòni!, exclamèc, s’a tornat hòl eth Doctor Livesey?
ERA-ISLA-DETH-TRESOR-WEB	Non m’ac pensi, li responí.
ERA-ISLA-DETH-TRESOR-WEB	Qu’ei possible, li responí.
ERA-ISLA-DETH-TRESOR-WEB	Es eveniments demostrèren que jo èra ena vertat.
ERA-ISLA-DETH-TRESOR-WEB	Mès, mentretant, coma qu’aqueth reducte ère caud coma un hornet e era arena de dehòra cremant coma ua brasa, damb eth solei de meddia, comencèc a borir ena mia testa ua idia que d’era non podie dider-se, coma dera auta, qu’ère racionau e justa.
ERA-ISLA-DETH-TRESOR-WEB	Çò que m’arribèc siguec que comencè a envejar ath Doctor anant entara fresca ombra des arbes enrodat d’audèths e alendant era fresca aulor des pins; mentre jo èra aquiu, usclant-me, damb era esquia apegada ad aqueri pòsts que banhauen eth mèn vestit damb era sua resina a miei hóner, enrodat de sang pertot, ath miei de tanti cadavres estiradi ath mèn entorn, e pensè tant en aquerò qu’acabè per sénter entad aqueth lòc un desengust qu’ère lèu tan fòrt coma era madeisha pòur.
ERA-ISLA-DETH-TRESOR-WEB	Tota era estona que siguí ocupat netejant er interior deth reducte e netejant era vaishèra deth minjar, aguest desengust e aguesta enveja seguiren accentuant-se encara mès, enquia que, a tot darrèr, en trapar a man un tistèr de pan, e en non auer en aqueth moment arrés que me vedesse, m’aumplí de bescuèits totes es pòches e hi damb aquerò eth prumèr pas entath camin dera mia hujuda.
ERA-ISLA-DETH-TRESOR-WEB	Qu’èra plan pèc, se voletz, e cèrtament çò que jo anaua a hèr non podie tier-se senon coma ua asenada e un acte temerari, mès jo èra decidit a amià’c a tèrme, damb totes es precaucions que m’ère possible cuélher.
ERA-ISLA-DETH-TRESOR-WEB	Aqueri bescuèits, en cas que m’arribèsse bèra causa, me poirien alimentar, aumens, enquia londeman.
ERA-ISLA-DETH-TRESOR-WEB	Dempús des bescuèits era auta causa que me hi a vier siguec un parelh de pistòles, e coma que jo auia ja per auança un polvorin e bales, me sentí pro aprovedit d’armes.
ERA-ISLA-DETH-TRESOR-WEB	Per çò que hè ad aguest projècte, tau qu’ère ena mia tèsta, me semble que non ère deth tot dolent: qu’anaua a cercar, ena divison arenosa que i auie entre er ancoratge e era mar dubèrta, era Arròca blanca, qu’auia vist era vesilha e assegurar-me’n s’ère era o non, era qu’amagaue eth canòt de Ben Gunn; causa que se podie hèr aisidament, sivans me semble encara aué.
ERA-ISLA-DETH-TRESOR-WEB	En auer, coma auia, era seguretat de qué non me deisharien abandonar eth recinte dera palissada, eth mèn plan s’estèc en dider-me adiu ara francesa e esguitlar-me entà dehòra quan arrés me podesse veir, era quau causa ère tan dolenta, qu’ère pro entà hèr tot eth mèn pensament reprensible.
ERA-ISLA-DETH-TRESOR-WEB	Mès jo non èra qu’un gojat e era mia decision ère ja perfèctament cuelhuda.
ERA-ISLA-DETH-TRESOR-WEB	Ara plan, es causes se me presentèren, a tot darrèr, de tau manèra, que trapè ua oportunitat admirabla entath mèn objectiu.
ERA-ISLA-DETH-TRESOR-WEB	Aguesta qu’ère ja era mia dusau lhocaria, fòrça pejor qu’era prumèra, pr’amor que non deishaua en casa que dus òme sans e sauvi entà susvelhar-la, mès, coma ena prumèra ocasión, aguesta dusau asenada contribuic a sauvar-mos a toti nosati.
ERA-ISLA-DETH-TRESOR-WEB	Me filè entara còsta orientau dera isla, donques qu’era mia decision ère arribar ena punta peth costat que daue entath mar entà evitar-me era probabilitat d’èster observat dès er ancoratge.
ERA-ISLA-DETH-TRESOR-WEB	Era tarde ère ja pro auançada, mès encara ludie eth solei e non ère pòca era calor qu’encara se sentie.
ERA-ISLA-DETH-TRESOR-WEB	Mentre seguia era mia marcha, talhant eth naut e espés bòsc, escotaua ena luenhor, dauant de jo, non solet eth tron seguit dera mar agitada, senon cèrts heregaments de huelhes e croishits d’arrames que me demostrauen qu’era brisa deth mar s’auie virat mès fòrta que normaument.
ERA-ISLA-DETH-TRESOR-WEB	Plan lèu, alendades d’aire fresc comencèren a arribar enquia jo e en pòqui passi me trapè enes bòrds dubèrts deth bòsc e podí veir eth mar bluenc e plen de solei, reverberant des d’era vòra enquiath limit luenhant der orizon, tant qu’es sues ondades mormolhauen, retalhant es sues capricioses siloètes d’esgluma ath lond de tota era plaja.
ERA-ISLA-DETH-TRESOR-WEB	Jamès è vist eth mar tranquil en tot er entorn dera Isla deth Tresòr.
ERA-ISLA-DETH-TRESOR-WEB	Eth solei pòt enviar de naut estant tota era calor possibla; que pòt èster era atmosfèra sense ua volada de vent, e era superfícia luenhana des aigües regda e blua; aquerò non empedirà jamès qu’aqueres granes mòles d’aigua esglumosa ròden ath torn de tota era còsta tronant tostemp, tronant de dia e de nets, de tau sòrta qu’a penes i aurà un lòc en tota era isla a on se posque un desliurar d’enténer aguest rumor etèrn.
ERA-ISLA-DETH-TRESOR-WEB	Jo seguí alavetz peth costat dera plaja, damb gran deleit mèn, enquia que, pensant qu’èra ja pro luenh entath Sud, me calè de nauèth ena espessor deth bòsc e me n’anè serpentejant cautelosament entara part nauta dera punta, finau deth mèn viatge.
ERA-ISLA-DETH-TRESOR-WEB	Ena mia esquia se trapaue eth mar e dauant er ancoratge.
ERA-ISLA-DETH-TRESOR-WEB	Era brisa deth mar, coma s’auesse despenut tota era sua fòrça ena bohada violenta de hège ua estona, auie cessat ja, e li seguien ara doci corrents d’aire qu’era sua direccion cambiaue deth Sud ar Èst, arrossegant granes masses de broma baisha.
ERA-ISLA-DETH-TRESOR-WEB	Er ancoratge, a sotavent dera Isla der Esquelet, seguie regde e plombós coma quan entrèrem en eth eth maitin deth dia anterior.
ERA-ISLA-DETH-TRESOR-WEB	Era Espanhòla se vedie tota sancera en aqueth tranquil miralh, en tot retratar eth sòn casco, des dera linha de flotason enquias puntes des paus qu’en eri ondejaue era bandèra des pirates.
ERA-ISLA-DETH-TRESOR-WEB	En un des sòns costats se vedie jadent un des esquifi e Silver campaue ath cant d’ua des veles de popa.
ERA-ISLA-DETH-TRESOR-WEB	Ad aqueth òme tostemp m’ei aisit d’arreconeisher-lo.
ERA-ISLA-DETH-TRESOR-WEB	Dus des rebèls apareishien recargadi ena balustrada; un d’eri ère eth madeish òme dera gòrra ròia que pòques ores abans auia jo vist a shivau dera barralha.
ERA-ISLA-DETH-TRESOR-WEB	Per çò que semble non hègen arren mès que parlar e arrir, encara qu’era distància que jo me trapaua d’eri (ua mila apruprètz), non podie arribar-me, plan que òc, ne ua soleta paraula de çò que didien.
ERA-ISLA-DETH-TRESOR-WEB	Ara seguida vedí qu’er esquif se botjaue possat entara plaja per òme dera gòrra ròia e eth sòn companh qu’auien baishat en eth pera pòrta de popa.
ERA-ISLA-DETH-TRESOR-WEB	Ath madeish temps eth solei s’acogaue darrèr deth ticò deth “Garda” e coma qu’era broma baisha baishaue rapidament, començaue a escurir de vertat.
ERA-ISLA-DETH-TRESOR-WEB	Vedí, per tant, que non auia temps entà pèrder se volia trapar eth canòt aquera madeisha tarde.
ERA-ISLA-DETH-TRESOR-WEB	Era Arròca blanca, visibla sus es arbilhons, ère encara a un ueitau de mila de jo, entara part mès baisha dera punta, atau, donc, me demorè un shinhau abans d’arribar ada era, en tot auer, a viatges, que marchar a quate pautes entre es arrominguères e genèstes.
ERA-ISLA-DETH-TRESOR-WEB	Qu’ère ja lèu de nets quan botè es mans sus es sòns aspres e escalabrosi costats.
ERA-ISLA-DETH-TRESOR-WEB	Baish vedí un petit uet de potja verda, amagat per molonets de tèrra e un tròç d’arbilhons non mès nauts qu’eth jolh, que creishien aquiu abondosament, e en centre dera depression, n’èra segur, se vedie ua petita tenda hèta de pèths de craba, coma aqueres qu’es gitanos acostumen a amiar damb eri en Anglatèrra.
ERA-ISLA-DETH-TRESOR-WEB	M’esguitlè entà laguens dera conca, lheuè un des costats dera tenda e aquiu, plan que òc, ère eth canòt de Ben Gunn.
ERA-ISLA-DETH-TRESOR-WEB	Qu’ère aguest d’ua estructura ruda de husta correjosa, a penes escapçada, e estenuda sus era, ua pèth de craba damb eth peu entà laguens.
ERA-ISLA-DETH-TRESOR-WEB	Aquera jogalha qu’ère fòrça petita, enquia e tot entà jo, e posqui creir dificilament qu’auesse pogut sostie e a flòt a un òme de talha ordinària.
ERA-ISLA-DETH-TRESOR-WEB	Se vedie en eth un banc de remèr tan baish coma ère possible imaginar-se, ua sòrta de apuament entàs pès ath cant dera proa e uns dus canalets o rèms entara propulsion.
ERA-ISLA-DETH-TRESOR-WEB	Enquia aqueth dia jamès m’auie estat dable auer dauant des mèns uelhs un canòt totafet rudimentari e primitiu tengut pes ancians pescadors bretons e enquia e tot, sivans semble, pes egipcis, e qu’ena vielha Bretanha se cridauen coracles, mès en aqueth moment auia un vertadèr coracle ena mia preséncia, e non me serà possible balhar-ne ua idia d’eth, senon dident qu’ère, sense cap de dobte, parièr ath prumèr e mès imperfècte aparelh de flotason qu’auie fabricat er òme.
ERA-ISLA-DETH-TRESOR-WEB	Mès era vertat ei que, damb toti es defèctes deth coracle, auie, coma aguest, eth gran auantatge d’èster en extrèm leugèr e portable.
ERA-ISLA-DETH-TRESOR-WEB	Ara plan, se supausarie qu’un còp auia trapat eth mèn canòt ja damb aquerò n’auia pro entà senter-me satisfèt dera mia truhaneria, per aquera escadença; mès eth cas ei que, pendent bèth temps, ua auta ocurréncia auie vengut a herir era mia imaginacion, e autant m’apassionè damb era que me pensaua que l’auria pogut amiar a tèrme enes madeishes barbes deth Capitan Smollet.
ERA-ISLA-DETH-TRESOR-WEB	Aguesta ocurréncia siguec era de calar-me en aqueth canòt, protegit pera ombra dera net, arribar doçament en Era Espahòla, bracar eth cable dera sua ancora e deishar-la anar sus era plaja entà a on l’amièsse era sua bona o mala ventura.
ERA-ISLA-DETH-TRESOR-WEB	Me semblèc convenent e agradiu de vertat empedir-les amiar a tèrme tau resolucion e m’assegurè que se podie practicar era mia pensada quan vedí se com deishauen ath garda deth vaishèth, encastelat en eth, sense un solet canòt ara sua disposicion.
ERA-ISLA-DETH-TRESOR-WEB	Me seiguí, donc, a demorar que se hesse ben densa era escurina e me botè, mentretant, a minjar damb gran apetís quauqui uns des mèns bescuèits.
ERA-ISLA-DETH-TRESOR-WEB	Qu’ère aquera ua net, dilhèu soleta, entre dètz mil, entà realizar eth mèn prepaus.
ERA-ISLA-DETH-TRESOR-WEB	Era broma auie sepultat complètament eth cèu e er orizon.
ERA-ISLA-DETH-TRESOR-WEB	A mida qu’anauen despareishent es darrèrs arrais deth crepuscul, era escurina mès complèta queiguie sus era Isla deth Tresòr.
ERA-ISLA-DETH-TRESOR-WEB	Atau, donc, quan decidí calar-me ena esquia eth canòt aqueth e que me filè damb era ajuda de Diu entà gésser dera depression qu’en era venguia de sopar, non restauen ja que dus punts visibles en tot er ancoratge.
ERA-ISLA-DETH-TRESOR-WEB	Un d’eri ère eth gran huec alugat ena plaja, qu’ath sòn entorn es derrotadi pirates se consolauen deth sòn desastre mejançant ua terribla pèta, ara vòra deth joncàs.
ERA-ISLA-DETH-TRESOR-WEB	Er aute, que non ère senon un reflèx de lum opaca trincant a penes es tenèbres, indicaue era posicion deth vaishèth ancorat.
ERA-ISLA-DETH-TRESOR-WEB	Era marèa l’auie hèt descurbir un semicèrcle complèt ath torn deth sòn ancoratge, de sòrta qu’era proa ère virada entà jo.
ERA-ISLA-DETH-TRESOR-WEB	Es soletes lums alugades èren ena popa e ena cabina, de sòrta qu’eth leugèr resplendor que jo vedia non ère senon eth reflèx, sus era broma baisha, des fòrts arrais luminosi que s’escapauen pera hiestreta de popa.
ERA-ISLA-DETH-TRESOR-WEB	Era marèa auie baishat hège ja un estona, atau, donc, me calec trauessar per un long tròç en ua arena palunosa qu’en era diuèrsi còps m’en.honsè enquiath bot dera cama, abans de qué podessa arribar en limit qu’en eth era aigua seguie era sua marcha d’arreculada.
ERA-ISLA-DETH-TRESOR-WEB	Damb bèra fòrça e non escassa adretia, trauessè era aigua deth mar coma ac auia hèt ena plaja e erosament metí quilha entà baish eth mèn coracle sus era movedissa superfícia.
ERA-ISLA-DETH-TRESOR-WEB	Er esquif de Ben Gunn, coma jo m’ac auia figurat ja abans, damb rason, ère un canòt plan segur entà ua persona dera mia estatura e eth mèn pes, e tan leugèr coma rapid seguint eth sòn camin peth mar, mès ère, ath còp, eth mès intractable e desaubedient petit vaishèth qu’un se pòt imaginar per çò que hè ath sòn manejament.
ERA-ISLA-DETH-TRESOR-WEB	Per mès que hessa, tostemp se n’anaue de costat, entà sotavent, damb preferéncia a quauqua auta direccion, atau ei qu’eth hèt d’anar tostemps virant e virant ère era manòbra que mès s’acomodaue ara sua natura.
ERA-ISLA-DETH-TRESOR-WEB	M’en brembi qu’eth madeish Ben Gunn m’auie dit qu’eth sòn canòt ère estranh e deficil de manejar enquia que se l’agarraue era manèra.
ERA-ISLA-DETH-TRESOR-WEB	E era vertat ei que jo non m’en sabia dera “sua manèra”.
ERA-ISLA-DETH-TRESOR-WEB	Enes mies mans anaue entà totes es direccions exceptat era que jo volia.
ERA-ISLA-DETH-TRESOR-WEB	Era nòsta marcha lèu constanta qu’ère sus un costat, e ne sò segur de qué, se non auesse estat pera ajuda dera marèa, jamès auria artenhut amiar eth canòt entà on jo volia.
ERA-ISLA-DETH-TRESOR-WEB	Mès entara mia bona sòrt, a maugrat de qué jo remaua, eth reflux seguie arrossegant-me tostemp entà baish, ena direccion precisa qu’ère ancorada Era Espanhòla, que d’era, per tant, ère lèu impossible desviar-me.
ERA-ISLA-DETH-TRESOR-WEB	Ara prumeria non vedia dauant de jo qu’un esbòç, mès nere encara qu’era madeisha escurina; dempús, casco, paus e cordatges comencèren a cuélher ua forma desparièra dauant des mèns uelhs e un moment dempús (que non siguec mès pr’amor qu’eth corrent dera marèa m’arrossegaue cada viatge damb màger violéncia) ja ère eth mèn petit canòt ath costat deth cable que d’eth m’agarrè de seguit.
ERA-ISLA-DETH-TRESOR-WEB	Eth cable ère tan tibant coma era còrda d’un arc, e eth corrent ère tan fòrt que mantenguie ara goleta en ua grana tension sus era sua ancora.
ERA-ISLA-DETH-TRESOR-WEB	Ar entorn deth casco eth corrent borie, esposcaue, e gorgotant e mormolhant, se trincaue sus es costats dera goleta, coma un arriuet que baishe sautant pes pales d’ua montanha.
ERA-ISLA-DETH-TRESOR-WEB	Que non me calie ja hèr ua auta causa que bracar aquera còrda damb eth mèn cotèth d’a bòrd, e Era Espanhòla se n’anarie rapida corrent enjós.
ERA-ISLA-DETH-TRESOR-WEB	Tot aquerò estaue pro ben, mès quan ja èra prèst a completar era mia hèta, m’arribèc en pensament, còp sec, qu’un cable bracat d’un còp ei ua causa tan perilhosa coma un shivau que fot pernades.
ERA-ISLA-DETH-TRESOR-WEB	Es probabilitats èren dètz contra ua de qué, s’èra pro temerari entà bracar era ancora de Era Espanhòla, autant eth mèn canòt coma jo auríem de pagar massa car aqueth atreviment, damb un naufragi lèu segur.
ERA-ISLA-DETH-TRESOR-WEB	Aguesta consideracion m’arturèc de seguit e s’era fortuna non m’auesse favorit un aute còp d’ua manèra plan particulara, auria auut d’abandonar eth mèn prepaus completament.
ERA-ISLA-DETH-TRESOR-WEB	Mès es doci vents qu’auien començat a bohar deth Sud-èst e deth Sud, auien cambiat, dempús d’auançada era net, en direccion a Sud-oèst.
ERA-ISLA-DETH-TRESOR-WEB	Aquerò siguec pro entà que jo cuelhessa ua resolucion: treiguí eth mèn cotèth, lo daurí damb es dents e, damb es màger precaucions, anè talhant, un darrèr der aute, es hius d’aquera còrda, enquia qu’era goleta demorèc sostenguda solet per dus.
ERA-ISLA-DETH-TRESOR-WEB	Alavetz m’arturè, demorant, entà talhar aguesti dus darrèrs a qu’era tension s’aleugerisse de nauèth per ua auta bohada de vent.
ERA-ISLA-DETH-TRESOR-WEB	Pendent tot aguest temps non auia deishat d’enténer votzes que, partint dera cabina de popa, se quilhauen en un ton pro naut; mès era vertat, era mia imaginacion ère tan preocupada damb d’autes idies qu’a penes les auia parat era aurelha.
ERA-ISLA-DETH-TRESOR-WEB	Mès alavetz, que ja auia fòrça mens causes a hèr, comencè a escotar un shinhau mès tot aquerò que se didie.
ERA-ISLA-DETH-TRESOR-WEB	Plan que òc arreconeishí era votz deth timonèr Israel Hands, er ancian artilhèr deth vaishèth deth Capitan Flint.
ERA-ISLA-DETH-TRESOR-WEB	Era auta ère, plan, era d’eth mèn coneishut òme dera gòrra ròia.
ERA-ISLA-DETH-TRESOR-WEB	Ambdús auien cuelhut ua peta formidabla, çò que non les empedie seguir beuent, donques que pendent era mia escotada, un d’eri, damb un crit d’embriac, pistèc pera pòrta de popa e lancèc per era un objècte que me semblèc qu’ère ua botelha ueda.
ERA-ISLA-DETH-TRESOR-WEB	Mès non solet èren embriacs, senon que me n’encuedè de qué se trapauen en plen estat de peleja.
ERA-ISLA-DETH-TRESOR-WEB	Es renecs èren tan soents coma peiregades e en cada moment se deishauen enténer taus explosions d’ira, que me semblèc evident qu’aquerò acabarie a còps.
ERA-ISLA-DETH-TRESOR-WEB	Ça que la, ua e ua auta d’aguestes explosions passèren sense arribar a mès; es votzes tornauen a gronhar en un ton mès baish pendent ua estona, enquia qu’arribaue era proxima crisi e passaue, coma es anteriores, sense conseqüéncies.
ERA-ISLA-DETH-TRESOR-WEB	Aquiu, sus era plaja, se vedie encara eth resplendor dera huegarada deth campament, ludent vigorosa a trauèrs des arbes dera plaja.
ERA-ISLA-DETH-TRESOR-WEB	Quauquarrés des pirates ère en tot cantar ua vielha e monotòna cançon marinèra, damb ua alendada e un bresilhadís ath finau de cada vèrs e, per çò que semblaue, sense finau possible, se non ère era paciéncia deth cantaire.
ERA-ISLA-DETH-TRESOR-WEB	Mès d’un còp pendent era trauersada entení aguesta madeisha cançon, que d’era rebrembaua aguesti vèrsi:
ERA-ISLA-DETH-TRESOR-WEB	Que me semblèc aqueth un estriuet plan dolorosament avient entà ua tripulacion coma era nòsta que venguie de patir pèrtes tan crudèus en madeish maitin d’aguest dia.
ERA-ISLA-DETH-TRESOR-WEB	Mès, de vertat, çò que jo vedí per jo madeish me confirmèc ena idia de qué aqueri filibustèrs èren tant insensibles coma eth mar que sus eth navegauen.
ERA-ISLA-DETH-TRESOR-WEB	Era volada de brisa que jo demoraua arribèc ara fin; era goleta s’inclinèc un shinhau e s’apressèc mès entà jo, ath miei dera escurina.
ERA-ISLA-DETH-TRESOR-WEB	Un còp mès sentí qu’eth cable s’ahloishaue ena mia man e damb un bon, encara que penible, esfòrç braquè es darrères fibres qu’encara sometien Era Espanhòla.
ERA-ISLA-DETH-TRESOR-WEB	Era accion dera brisa sus eth mèn canòt ère lèu inapreciabla, çò que non m’empedic que lèu ath punt me sentí arrossegat contra era proa dera goleta.
ERA-ISLA-DETH-TRESOR-WEB	Mès, liura ja de ligadures, Era Espanhòla comencèc a virar sus eth sòn pròpri èish, en tot tornar doçament a trauèrs deth corrent.
ERA-ISLA-DETH-TRESOR-WEB	Trabalhè damb ràbia, donques qu’en cada moment me vedia ja submergit, e tanlèu vedí que m’ère impossible dirigir eth mèn canòt entà gésser decididament deth cercle que hège era goleta, m’estimè mès possar-lo dret entara popa.
ERA-ISLA-DETH-TRESOR-WEB	Fin finau me vedí desliurat der accès dera mia perilhosa vesia, mès en madeish moment qu’entamenaua eth darrèr impuls ath mèn coracle es mies mans estramunquèren damb ua còrda leugèra qu’era goleta anaue arrossegant en popa, per dessús dera borda.
ERA-ISLA-DETH-TRESOR-WEB	Rapida e instintiuament m’apoderè d’era.
ERA-ISLA-DETH-TRESOR-WEB	Qué siguec aquerò que dictèc aguest movement?
ERA-ISLA-DETH-TRESOR-WEB	Que me serie plan dificil d’explicar: que siguec, coma abans didí, un acte instintiu; mès tanlèu auí enes mies mans aquera còrda e m’assegurè de qué ère ben aganchada naut de tot, eth curiosèr comencèc a depassar en jo cap aute sentiment e me decidí a satisfèr-lo, calant un còp de uelh en interior deth vaishèth a trauèrs dera hiestreta de popa.
ERA-ISLA-DETH-TRESOR-WEB	Anè auançant ua man e dempús ua auta pera còrda, e quan me credí a bona distància, non sense gran perilh, me issè suenhosament enquia ua nautada dobla dera elevacion deth mèn còs, mès o mens, çò que me permetec passejar era vista peth tet e ua part der interior dera cabina.
ERA-ISLA-DETH-TRESOR-WEB	En aguest punt autant era goleta coma eth sòn petit apendix s’anauen ja esguitlant damb pro velocitat sus es aigües e non i auie dobte de qué mos trapàuem ara nautada deth campament des pirates.
ERA-ISLA-DETH-TRESOR-WEB	Eth vaishèth, coma diden es marinèrs, anaue parlant en votz nauta, cauishigant es incompdables gargolhatges damb un movement incessant e desordenat.Tanlèu pistè a trauèrs dera pòrta, comprení eth motiu de qué aqueth gargolhatge estranh non auie costat cap alarma enes susvelhants dera goleta.
ERA-ISLA-DETH-TRESOR-WEB	Un còp de uelh siguec pro entà explicar-m’ac, e tanben me cau híger qu’un còp de uelh siguec tot çò que gausè aventurar, des d’aqueth insegur emparament.
ERA-ISLA-DETH-TRESOR-WEB	Çò que vedí siguec que Hands e eth sòn companh èren aquiu embarradi amassa, entestadi en un combat acarnassit, cada un damb era man calada ena gòrja der aute.
ERA-ISLA-DETH-TRESOR-WEB	M’esguitlè un aute còp pera trauèrsa deth mèn esquif, e òc ma hè que ja ère temps, pr’amor que damb ua segonda mès de dilacion auria estat òme ar aigua infaliblament.
ERA-ISLA-DETH-TRESOR-WEB	Que non podia veir arren de moment, senon aqueres dues òrres cares macades pera furia, en tot retòrcer-se en gèsti abominables jos era humejanta lampa: me calèc, donc, barrar es uelhs entà avedar-les de nauèth ara escurina pendent ua estona.
ERA-ISLA-DETH-TRESOR-WEB	Quan aquerò se passaue, era balada aquera, cantada en campament, que menaçaue tardar-se etèrnament, auie acabat ja, e era ben cisalhada companhia de pirates, amassada ar entorn deth huec, s’estarnaue alavetz en aqueth còr que tan coneishut m’ère:
ERA-ISLA-DETH-TRESOR-WEB	Son quinze, jo a, a!
ERA-ISLA-DETH-TRESOR-WEB	Eth diable e era beuenda heren tota era rèsta.
ERA-ISLA-DETH-TRESOR-WEB	Precisament, pensaua jo, ad aquera madeisha ora, be n’èren d’ocupadi era beuenda e eth diable ena cabina de Era Espanhòla!
ERA-ISLA-DETH-TRESOR-WEB	Alavetz m’estonèc fòrça sénter qu’eth mèn esquif trasbastaue còp sec; guinhè es uelhs d’ua manèra viua e semblèc cambiar de direccion.
ERA-ISLA-DETH-TRESOR-WEB	Vedí, ath madeish temps, qu’era velocitat dera marcha aumentaue d’ua manèra estranha.
ERA-ISLA-DETH-TRESOR-WEB	Era secodida m’auie obligat a daurir es uelhs.
ERA-ISLA-DETH-TRESOR-WEB	Ath mèn entorn vedí petites ondades dera aigua que se comflaue acompanhada d’un son agudent e aspre, e presentaue reflèxi fluorescents.
ERA-ISLA-DETH-TRESOR-WEB	Era madeisha Espanhòla, qu’ena sua estèla anaua jo arrossegat a pòques iardes de distàcia, me semblèc que trantalhaue en sòn cors e qu’es sòns paus e cordatges se n’anauen un shinhau de costat, contra era neror dera net, encara mès: en tot examinar damb mès atencion, non n’auí cap de dobte de qué era goleta anaue rumb entath Sud.
ERA-ISLA-DETH-TRESOR-WEB	Hi un còp de uelh sus era mia espatla e eth còr me fotèc un batèc terrible, tot espaurit.
ERA-ISLA-DETH-TRESOR-WEB	Aquiu, precisament ena mia esquia se vedie eth resplendor dera huegarada deth campament.
ERA-ISLA-DETH-TRESOR-WEB	Eth corrent auie hèt virar en angle dret, madeish ath gran vaishèth qu’ath petit e dançaire coracle.
ERA-ISLA-DETH-TRESOR-WEB	E en cada moment era velocitat aumentaue, e cada còp quilhant-se mès naut es bambolhes, cada còp mormolhant mès e mès fòrt corrie e corrie en tot aluenhar-se a trauèrs der estret entà calar-se se en nauta mar.
ERA-ISLA-DETH-TRESOR-WEB	De pic era goleta qu’anaue ath mèn dauant hèc ua escart violent, virant apruprètz uns vint grads, e lèu en madeish moment s’enteneren a bòrd exclamacions, ua darrèr dera auta, e dempús eth bronit de passi precipitadi ena escala dera carròça.
ERA-ISLA-DETH-TRESOR-WEB	Qu’ère, donc, evident, qu’es dus embriacs se n’auien encuedat, fin finau, deth desastre qu’interrompie era sua luta e les hège desvelhar-se ena realitat.
ERA-ISLA-DETH-TRESOR-WEB	M’estirè alavetz capenjós ath hons deth mèn esquif e, de vertat, de vertat, encomanè era mia amna a Diu, pr’amor que me pensè qu’auie arribat eth mèn darrèr moment.
ERA-ISLA-DETH-TRESOR-WEB	Que me pensaua qu’ère inevitable que, en gésser der estret, encalaríem en bèth escuèlh o tumaríem contra quauqui malhs, qu’en eri totes es mies preocupacions traparien un rapid finau.
ERA-ISLA-DETH-TRESOR-WEB	Mès encara que m’espaurie era mòrt en era madeisha, m’ère impossible veir damb serenitat era sòrta d’execucion capitau que s’apressaue per moments.
ERA-ISLA-DETH-TRESOR-WEB	En aquera posicion deuí estar-me ores sanceres, possat d’un costat en aute sus es nautes ondades, banhat de quan en quan pera esgluma que volaue en esposcs, e pensant de contunh qu’ara prumèra submergida me demoraue era mòrt.
ERA-ISLA-DETH-TRESOR-WEB	De man en man era lassitud e eth cansament s’anèren apoderant deth mèn cansat còs; dempús, un destorb estranh, un estupor non comun queigueren sus jo, encara ath miei des mens temors, enquia qu’arribèc eth saunei, a tot darrèr, e en aqueth trantalhant esquif, dormí, dormí soniant damb era mia casa e damb eth mèn vielh “Almirant Benbow”.
ERA-ISLA-DETH-TRESOR-WEB	Qu’ère ja de dia quan me desvelhè e me trapè voludant-me sus es ondades deth Sud-oèst dera isla.
ERA-ISLA-DETH-TRESOR-WEB	Eth solei s’auie ja quilhat, mès encara ère, entà jo, amagat darrèr dera gran arròca deth “Garda” que, per aqueth costat, lèu baishaue enquiath mar en formidables malhs.
ERA-ISLA-DETH-TRESOR-WEB	Eth Cim de Bonina e eth Ticò de Mesana èren, entà didè’c atau, a posita dera mia man: er un, nere e nud; er aute, enrodat de ticolets de quaranta a seishanta pès de nautada e enrodat de granes arròques despenudes.
ERA-ISLA-DETH-TRESOR-WEB	Que non èra ja a mès d’un quart de mila dera còsta, per çò qu’eth mèn prumèr pensament siguec remar e sautar en tèrra.
ERA-ISLA-DETH-TRESOR-WEB	Mès lèu me calec evitar aguesta decision.
ERA-ISLA-DETH-TRESOR-WEB	Sus es arròques escampilhades pera còsta , es ondades se des.heiguien en mil tròci, bramant enrabiades; un tron succedie a un aute tron e ua explosion d’esgluma a ua auta explosion, segonda per segonda, çò que me hec compréner que, se gausaua apressar-me, o auria de perir en tot tumar contra es malhs dera arriba, o degalhar era mia fòrça, sajant d’escalar en vaganaut, es terribles malhs.
ERA-ISLA-DETH-TRESOR-WEB	Mès encara non ère tot aquerò.
ERA-ISLA-DETH-TRESOR-WEB	Coma se volesse amassar-se entà agarrar-mos sus un altiplan d’arròques o precipitar-se ena aigua damb tarrabastalh formidable, vedi ua multitud de monstres marins, enòrmes, viscosi, òrres, que me semblèren immensi e mofles cargòlhs de dimensions incredibles.
ERA-ISLA-DETH-TRESOR-WEB	Me pensi que n’aurie aquiu uns quaranta o cinquanta d’eri, en tot hèr retronar es uets des arròques damb es sòns espaventosi crits.
ERA-ISLA-DETH-TRESOR-WEB	Dempús me n’è sabut de qué aqueri animaus non èren senon fòques o vedèths marins, totafèt inofensius.
ERA-ISLA-DETH-TRESOR-WEB	Mès era sua aparicion en aqueri moments, ath delà de çò d’escalabrós dera plaja e dera violéncia estranha que se trincauen es ondades contra era, acabèc per trèir-me complètament toti es talents de baishar en tèrra en semblable endret.
ERA-ISLA-DETH-TRESOR-WEB	Mès qu’a desembarcar aquiu me sentí prèst a morir de hame ath miei der ocean, pr’amor de non acarar aqueri perilhs.
ERA-ISLA-DETH-TRESOR-WEB	Mès era vertat ei qu’auia en expectatiua ua oportunitat fòrça milhor de çò que me pensaua.
ERA-ISLA-DETH-TRESOR-WEB	Tath Nòrd deth Cim de Bolina, era tèrra aufrís ua bona prolongacion que dèishe, en moment dera baishamar, ua linha d’arena auriolenca ath descubèrt.
ERA-ISLA-DETH-TRESOR-WEB	Tath Nòrd d’aguesta linha, apareish un aute cap (eth Cap dera Seuva, sivans ac indicaue era carta) sepultat literaument en ua massa de plan nauti pins que baishauen enquiara vòra deth mar.
ERA-ISLA-DETH-TRESOR-WEB	M’en brembè de çò qu’auie dit Silver sus eth corrent que se file entath Nòrd, seguint en tota era sua longitud era còsta occidentau dera isla, e vedent, sivans era mia posicion, que me trapaua jo laguens d’aquera, preferí deishar ena mia esquia eth Cim de Bolina e sauvar era mia fòrça entà un assag de desembarcar en Cap dera Seuva, qu’es sues plages èren, plan que òc, fòrça mes abordables e segures.
ERA-ISLA-DETH-TRESOR-WEB	Qu’auie alavetz, ua grana quantitat de tumefaccions leugères ena mar.
ERA-ISLA-DETH-TRESOR-WEB	Eth vent, que bohaue tranquil, encara que fèrm, de Sud a Nòrd, non ère cap obstacle senon mèsalèu ua ajuda enta seguir eth cors deth corrent e es ondades lheuauen e baishauen es sues accions sense destroçar-les.
ERA-ISLA-DETH-TRESOR-WEB	Se non auesse estat atau, plan que òc qu’aurie ja hèt fòrça temps qu’auria perit; mès estant es causes atau, ère de meravilhar se com d’aisidament e de forma segura talhaue era aigua eth mèn petit vaishèth.
ERA-ISLA-DETH-TRESOR-WEB	Soent, des deth hons qu’en eth m’estaua amagat, podia aubirar apròp, plan apròp de jo, un gran cimalh bluenc, subergessent des pòsts gròssi dera bòrda.
ERA-ISLA-DETH-TRESOR-WEB	Aquera qu’ère ua ondada, mès eth mèn coracle non daue qu’un leugèr bot, e prèst coma un audèth baishaue en un instant en aute costat deth baiard que formaue er espaci que dividie es dues odades entre eres.
ERA-ISLA-DETH-TRESOR-WEB	Comencè alavetz a cuélher fòrces e me seiguí entà méter a pròva era mia abiletat entàs rèms.
ERA-ISLA-DETH-TRESOR-WEB	Mès eth cambiament mès insignificant ena disposicion deth pes, en un casco coma aqueth, produís es resultats mès violents en sòn continent e ena sua marcha.
ERA-ISLA-DETH-TRESOR-WEB	Atau ei que, tanlèu me botgè entà sèir-me, en tot hèr cessar plan que òc eth sòn doç e acompausat balanceg anterior, quan me sentí lançat directament entà baish, e ath caire d’ua ondada pro brava qu’eth sòn patac m’estabordic, ath còp qu’era esgluma, secodint era petita proa, se fotie contra era en tot lheuar-se dilhèu tan nauta coma era ondada que venguie.
ERA-ISLA-DETH-TRESOR-WEB	Ath madeish temps me sentí banhat pera aigua, e cuelhut de terror, per çò que sense mès dilacion tornè a plaçar-me ena postura qu’auia abans, e atau eth canòt semblèc adretir-se de nauèth e amiar-me tan doçament coma ara prumeria sus es crèstes des ondades.
ERA-ISLA-DETH-TRESOR-WEB	Qu’ère evident que se l’auie de deishar anar ara sua, sense sajar de governar-lo; mès era question ère qu’en aqueth cas, quina esperança podia auer jo d’artènher era plaja?
ERA-ISLA-DETH-TRESOR-WEB	Comencè, donc, a senter-me enòrmament aterrit, mès, ça que la, non perdí deth tot eth cap.
ERA-ISLA-DETH-TRESOR-WEB	Prumèr de tot, e sajant de botjar-me çò de mens possible, uedè graduaument era aigua que s’auie calat en canòt de hège ua estona, en tot tier entad aguesta operación era mia gòrra marina.
ERA-ISLA-DETH-TRESOR-WEB	Un còp hèt aquerò, tornè a hèr ua guardada sus es pòsts dera bòrda e sagè d’explicar-me per quina rason eth mèn coracle s’esguitlaue damb tanta facilitat a trauèrs des fòrtes ondades.
ERA-ISLA-DETH-TRESOR-WEB	Vedí alavetz que cada ondada, en sòrta dera montanha suau, ludenta e enorma que se ve de tèrra estant o dera cubèrta d’un vaishèth, non ère senon coma ua cadia de montanhes de tèrra fèrma, quilhada de pics entà naut e enrodada de lòcs suaus e vals dubèrtes.
ERA-ISLA-DETH-TRESOR-WEB	Eth mèn canòt, abandonat ada eth madeish, viraue d’un costat en aute, s’esguitlaue, entà didè’c atau, serpejant pes parts mès baishes dera aigua, evitant tostemp pujar en cimalhs o a aventurar-se as declinacions perilhoses d’aqueres liquides nautades.
ERA-ISLA-DETH-TRESOR-WEB	Que sigue en ora bona, me dídí jo a jo madeish.
ERA-ISLA-DETH-TRESOR-WEB	Qu’ei clar que me cau seguir estirat a on sò e non trincar er equilibri, encara que tanben me semble evident que, de quan en quan, posqui sajar, enes endrets mès tranquils, de fóter un o dus còps de rem en direccion entà terrà.
ERA-ISLA-DETH-TRESOR-WEB	Ac hi tau qu’ac pensè.
ERA-ISLA-DETH-TRESOR-WEB	Seguí estirat, sus es mèns codes, ena postura mès expectanta deth mon, e profitant cada oportunitat que se me presentaue entà dar plan doçament un còp de rem o dus damb era fin d’adretir era proa entara plaja.
ERA-ISLA-DETH-TRESOR-WEB	Qu’ère aqueth un trabalh lent e fatigós ath delà, e ça que la, sentia que guanhaua terren; autant que, tanlèu mos apressàuem en Cap dera Seuva, encara que vedia que non m’ère dable de moment guanhar aquera punta, podí veir damb alegria que ja auia auançat coma ues cent iardes entà tèrra, entar Èst.
ERA-ISLA-DETH-TRESOR-WEB	Que ja èra plan près d’era, era vertat.
ERA-ISLA-DETH-TRESOR-WEB	Ja podia distinguir es fresqui e vèrds cimalhs des arbes en tot botjar-se doçament amassa dauant dera bohada dera brisa e n’èra solide fòrça de qué, per tant, en promontòri pròche ère ja evident eth mèn desbarcament.
ERA-ISLA-DETH-TRESOR-WEB	E òc ma hè que non serie pro lèu, donques qu’era set començaue a hèr-me patir fòrça.
ERA-ISLA-DETH-TRESOR-WEB	Eth resplendor deth solei queiguent sus eth mèn cap e es sòns arrais trincant-se sus es ondades en mil reflexions diuèrses; era aigua deth mar que queiguie e se secaue sus eth mèn còs caperant es mèns pòts damb ua capa de sau; tot aquerò se combinaue entà hèr qu’era mia gòrja usclèsse e eth mèn cap siguesse cuelhut d’un dolor violent.
ERA-ISLA-DETH-TRESOR-WEB	Era vista des arbes a tan cuerta distància me botèc lèu dehòra de jo damb er in veement de desbarcar.
ERA-ISLA-DETH-TRESOR-WEB	Totun, eth corrent m’auie arrossegat, fòrça abans, luenh dera punta, e quan me trapè de nauèth en mar dubèrt, vedí quauquarren que plan que òc hec cambiar era natura des mèns pensaments.
ERA-ISLA-DETH-TRESOR-WEB	Precisament dauant de jo, a mens d’ua mieja mila de distància, apareishie dauant des mèns uelhs Era Espanhòla damb es sues veles desplegades.
ERA-ISLA-DETH-TRESOR-WEB	Ne seguí segur de qué seria cuelhut, mès qu’ei eth cas de qué era set me hège patir de tau sòrta, que non posqui díder se sentia dolor o m’alegraua d’aqueth eveniment; e me cau híger que fòrça abans d’auer arribat en ua conclusion era suspresa s’auie senhorejat de jo de tau sòrta que non podia hèr ua auta causa que meravilhar-me e tachar era mia guardada en çò qu’auia ara vista.
ERA-ISLA-DETH-TRESOR-WEB	Era Espanhòla amiaue ath vent era vela màger e dues polacres, e era plan blanca lona ludie ath solei coma nhèu o plata.
ERA-ISLA-DETH-TRESOR-WEB	En moment que la descurbí, es sues veles holades la possauen ben, en tot hèr-la seguir ua linha de direccion Nòrd-oèst, çò que me hec pensar qu’es dus òmes d’a bòrd anauen damb era intencion d’enrodar era isla pr’amor d’arribar de nauèth en ancoratge.
ERA-ISLA-DETH-TRESOR-WEB	Mès en aqueri moments comencèc a inclinar-se mès e mès entà cogant, e plan per aquerò me pensè que m’auien desnishat e que venguien a caçar-me.
ERA-ISLA-DETH-TRESOR-WEB	Plan abans, totun, hec proa decididament contra eth vent e se vedec arturada ena sua marcha pendent bèth temps, mancada de propulsion, damb es sues veles estrementint-se e bategant inutilament.
ERA-ISLA-DETH-TRESOR-WEB	Be ne son d’animaus!, me didí.
ERA-ISLA-DETH-TRESOR-WEB	Aguesti barbars deuen èster encara tant embriacs coma un alambic.
ERA-ISLA-DETH-TRESOR-WEB	A!, s’eth Capitan Smollet anèsse a bòrd ja anarien ben aguesti pècs.
ERA-ISLA-DETH-TRESOR-WEB	Mentretant, era goleta virèc un shinhau, hec un bòrd, e era sua lona la hec marchar de nauèth pendent ua o dues minutes enquia quèir quieta un aute còp contra eth vent.
ERA-ISLA-DETH-TRESOR-WEB	D’aquiu entà delà, de naut en baish, de Nòrd a Sud, d’Orient entà Cogant.
ERA-ISLA-DETH-TRESOR-WEB	Era Espanhòla se metie en marcha mejançant ua sòrta d’escometudes e traits instantanèus, mès cada repeticion d’aguesti acabaue coma auie començat, deishant es veles inutilizades e tremolant feblament.
ERA-ISLA-DETH-TRESOR-WEB	Non me costèc guaire compréner qu’arrés tripulaue era embarcacion, e en tot èster aquerò atau, qué s’auie passat damb es dus òmes?
ERA-ISLA-DETH-TRESOR-WEB	O èren estofadi d’embriaguesa, o auien abandonat eth vaishèth, pensè jo, per çò que, s’artenhia entrar a bòrd, dilhèu me siguesse dable entornar aqueth vaishèth ath sòn Capitan.
ERA-ISLA-DETH-TRESOR-WEB	Eth corrent anaue arrossegant damb parièra velocitat entath Sud, autant ara goleta coma ath tanti còps mentat coracle.
ERA-ISLA-DETH-TRESOR-WEB	Per çò que hè ara goleta era sua marcha ère tant irregulara e intermitenta, donques qu’en cada moment se vedie coma estacada, pr’amor qu’era vertat ei que plan pòc terren guanhaue, se’ei que non ne perdesse.
ERA-ISLA-DETH-TRESOR-WEB	Sonque que sagèssa de sèir-me un aute còp e provar de nauèth eth rem, n’èra segur de qué lèu artenheria estar-me sus era.
ERA-ISLA-DETH-TRESOR-WEB	Eth projècte qu’auie un gust d’aventura que desvelhèc eth mèn apetís, non sense que l’aumentèsse, duplicant era mia energia.
ERA-ISLA-DETH-TRESOR-WEB	Me seiguí, donc, e coma eth prumèr viatge qu’ac hi, siguí saludat per ua foetada d’aigua e d’esgluma, damb era diferéncia que, aguest còp, era possada costada ath coracle siguec a favor mèn.
ERA-ISLA-DETH-TRESOR-WEB	Me tenguí alavetz a remar damb fòrça suenh, mès damb tota era energia qu’èra capable, entara non governada Espanhòla.
ERA-ISLA-DETH-TRESOR-WEB	En un des mèns impulsi, totun, metí laguens deth canòt tau quantitat d’aigua que me calèc parar era mia manòbra e estar-me ara demora en tot notar es batecs deth mèn còr que semblaue que m’anauen a estofar.
ERA-ISLA-DETH-TRESOR-WEB	Mès, ja mès suenhós e mès graduaument, me calè ara fin en vertadèr carrèr dera mia arribada, guidant eth mèn esquif bordejant es granes ondades e sense poder empedir, a maugrat de tot, qu’era crèsta de bèra ondada foetèsse era proa deth mèn canòt e esposquèsse eth mèn ròstre damb era sua destrantalhada esgluma.
ERA-ISLA-DETH-TRESOR-WEB	Alavetz eth mèn auançament entara goleta ère ja rapid e evident.
ERA-ISLA-DETH-TRESOR-WEB	Ja podia distinguir pro ben era lusor deth metau ena cana deth timon quan aguest se botjaue pataquejant, e ça que la, encara non campaue ua soleta amna sus era cubèrta.
ERA-ISLA-DETH-TRESOR-WEB	Non podí supausar ua auta caus, per tant, senon qu’era goleta auie estat abandonada.
ERA-ISLA-DETH-TRESOR-WEB	Se non auesse estat atau, es dus òmes aurien estat damb ua bona peta, coma mòrts, e en aguest cas me serie aisit dilhèu assegurar-les e hèr damb era goleta çò que volessa.
ERA-ISLA-DETH-TRESOR-WEB	Pendent ua bona estona aguesta s’auie mantengut hènt aquerò que podie non èster pejor entà jo, ei a díder, seguir en madeish estat d’inèrcia.
ERA-ISLA-DETH-TRESOR-WEB	Era sua proa anaue lèu dirèctament entath Sud, sense deishar de virar, plan que òc, en cada moment.
ERA-ISLA-DETH-TRESOR-WEB	En cada virada deishaue quèir entà dehòra es sues veles, en part holades, e aguestes la tornauen a botar, en un instant, quan bohaue eth vent un aute còp.
ERA-ISLA-DETH-TRESOR-WEB	Qu’è dit qu’aquerò ère entà jo çò de pejor, pr’amor que, sense govèrn coma anaue era goleta, damb es sues veles tronant coma un canon e es ondades foetant rambalhosament es sòns costats e banhant era òbra mòrta, seguie, totun, ath mèn dauant, non sonque damb era velocitat normau deth corrent, senon damb tota era fòrça dera sua deriva que, naturaument, ère plan grana.
ERA-ISLA-DETH-TRESOR-WEB	Era oportunitat, a tot darrèr, acabèc per presentar-se.
ERA-ISLA-DETH-TRESOR-WEB	Era brisa se metec pendent uns moments fòrça baisha e eth corrent que voludaue lentament a Era Espanhòla hec qu’aguesta acabèsse per presentar-se damb era sua popa entà jo damb era pòrta encara dubèrta de land en land, e era lampa sus era taula alugada a maugrat d’ester de dia.
ERA-ISLA-DETH-TRESOR-WEB	Era vela màger penjaue, en aqueth moment, estavanida e queiguda coma ua bandèra.
ERA-ISLA-DETH-TRESOR-WEB	Arren, exceptat deth corrent, interrompie era immovilitat d’aquera embarcacion.
ERA-ISLA-DETH-TRESOR-WEB	Pendent ua estona, hèja jo pòca causa, en sòrta de guanhar, anaua jo perdent terren; mès ara, renauint es mèns esfòrci, començaua un aute còp a èster mès apròp dera mia caça.
ERA-ISLA-DETH-TRESOR-WEB	Non me mancauen ja ne cent iardes entà arribar ada era quan eth vent arribèc un aute còp damb fòrça, holant era lona sus es amures de babòrd, e ara seguida se m’aluenhèc un aute còp esguitlant-se, ondejant e lèu volant coma ua arongleta.
ERA-ISLA-DETH-TRESOR-WEB	Eth mèn prumèr impuls siguec de desesperacion, mès eth dusau siguec d’alegria, pr’amor que vaquí que, en tot descríuer ua gran virada Era Espanhòla entà jo, se botèc en un des mèns costats; e seguint era madeisha inesperada evolucion, plan lèu la veigui ara mitat, e dempús a un tèrç, e dempús a un quart dera distància que mos separaue hège pòc.
ERA-ISLA-DETH-TRESOR-WEB	Que ja distinguia jo es ondades que borien jos era sua gòrja.
ERA-ISLA-DETH-TRESOR-WEB	Be m’en semblaue d’enòrma aquera goleta campada des dera mia petita estacion en canòt!
ERA-ISLA-DETH-TRESOR-WEB	Mès de seguit comprení aquera situacion e a penes auí temps entà pensar e mens encara entà meter-me dehòra de perilh.
ERA-ISLA-DETH-TRESOR-WEB	Qu’èra jo damb eth mèn coracle ena cresta d’ua ondada e era goleta venguie sus eth cimalh dera immediata, en tot abater-se sus jo.
ERA-ISLA-DETH-TRESOR-WEB	Ua segonda de trantalhament e era mia mòrt ère segura!
ERA-ISLA-DETH-TRESOR-WEB	Er arbe de proa ère sus eth mèn cap en aqueth moment.
ERA-ISLA-DETH-TRESOR-WEB	Rapid coma eth pensament me botè de pès e hènt un impuls desesperat sautè en tot hèr desparéisher eth coracle jos era aigua.
ERA-ISLA-DETH-TRESOR-WEB	Damb ua man m’auia agarrat ath pau de polacra, mentre eth mèn pè ère calat entre era vela e era còrda.
ERA-ISLA-DETH-TRESOR-WEB	E encara non auia jo auut temps entà hèr eth mès petit movement pr’amor de cambiar era posicion quan eth rumor amortat d’un còp me didec qu’era goleta s’auie cargat entà baish en tot acabar d’en.honsar e esbauçar eth coracle e que, per tant, aquiu me demoraua jo, penjant entre eth cèu e eth mar, sense retirada possibla de Era Espanhòla.
ERA-ISLA-DETH-TRESOR-WEB	Dehòra era bandèra deth pirata!
ERA-ISLA-DETH-TRESOR-WEB	A penes m’auie estat possible pujar en bòupret quan era ondulanta vela triangulara boleguèc, entà didè’c atau, en tot cargar-se sus era auta amura damb un bronit semblable a ua canoada.
ERA-ISLA-DETH-TRESOR-WEB	Era goleta s’estrementic enquiara quilha damb aquera virada formidabla, mès ara seguida, es autes veles, qu’encara seguien empossant, heren arrecular ara vela triangulara en sòn anterior lòc e ja alavetz quedèc quieta e immobila.
ERA-ISLA-DETH-TRESOR-WEB	Per çò d’aguesti movements lèu me vedí negat ena aigua, mès alavetz ja perdí mès eth temps e m’arrosseguè entà darrèr o mesalèu m’esguitlè peth bòupret entara cubèrta, qu’en era queiguí coma ploigut deth cèu, damb eth ròstre entar ocean.
ERA-ISLA-DETH-TRESOR-WEB	Me trapè a sotavent deth castèth de proa, e era vela màger que seguie encara holada, m’amagaue ua bona part dera cubèrta en popa.
ERA-ISLA-DETH-TRESOR-WEB	Que non vedí ad arrés per aquiu.
ERA-ISLA-DETH-TRESOR-WEB	Es estrades, que non auien estat lauades dès que crebèc era rebellion, mostrauen es tralhes de nombroses cauishigades e ua botelha, trincada en solèr, rodaue d’un costat en aute, sivans es va-e-veni deth vaishèth, coma se siguesse ua causa viua.
ERA-ISLA-DETH-TRESOR-WEB	De ressabuda, Era Espanhòla cuelhec eth vent en un des sòns bòrds: es veles triangulares, darrèr mèn, tronèren damb fòrça; eth timon se barrèc de còp; eth vaishèth sancer se quilhèc e s’estrementic coma aflaquit, e en madeish moment era botafòra deth pau màger se pengèc entà laguens, era vela queiguec tanben gemegant feblament sus es poleges, e en tot plegar-se se vedec a sotavent era part dera cubèrta, en popa, abans amagada.
ERA-ISLA-DETH-TRESOR-WEB	Sonque alavetz campèren ara mia vista es dus gardes dera embarcacion.
ERA-ISLA-DETH-TRESOR-WEB	N’èra segur, qu’èren eri!
ERA-ISLA-DETH-TRESOR-WEB	Gòrra Ròia estirat capensús, regde coma un pau, damb es sòns braci dubèrts coma es d’un crucifix e damb es pòts separadi en tot deishar veir eth sòn auriolenc dentat.
ERA-ISLA-DETH-TRESOR-WEB	Israel Hands, emparat ena parabanda dera cubèrta, damb era barba sus eth pièch e es sues mans dubèrtes apuades sus eth solèr e damb eth ròstre tan blanc coma era cera.
ERA-ISLA-DETH-TRESOR-WEB	Pendent ua estona eth vaishèth seguic balancejant-se o encabrant-se coma un shivau adondat, e es veles s’anauen holant, ja sus ua amura ja sus era auta, e era estaca penjant e pataquejant, enquia qu’eth pau semblèc queishar-se der esfòrç d’aqueres violentes tirassades.
ERA-ISLA-DETH-TRESOR-WEB	De quan en quan tanben ua esposcada d’esgluma caperaue era parabanda e eth vaishèth hège un fòrt còp pera proa contra era abondiua aigua en aqueth mar.
ERA-ISLA-DETH-TRESOR-WEB	Que se convertie aguest en un temporau fòrça mès violent entà un vaishèth de nauta bòrda coma Era Espanhòla, qu’aquerò ère entath mèn petit coracle, qu’en aqueres ores ja jadie ath hons der ocean.
ERA-ISLA-DETH-TRESOR-WEB	A cada saut dera goleta Gòrra Ròia s’esguitlaue d’aquiu enlà, mès, causa orribla!
ERA-ISLA-DETH-TRESOR-WEB	Ath madeish temps observè, ar entorn d’ambdús, badines de sang nerosa sus es estrades, e comencè a abrigar era certitud de qué aqueri òmes s’auien aucit mutuaument ena sua peleja d’embriacs.
ERA-ISLA-DETH-TRESOR-WEB	Encara contemplaua aqueth espectacle, tot estonat, quan, en un moment de cauma e abans de qué eth vaishèth se botgèsse, Israel Hands miei se virèc e damb un panteish vague se lheuèc damb dificultat enquia plaçar-se ena posicion que lo vedí prumèr.
ERA-ISLA-DETH-TRESOR-WEB	Aqueth panteish, qu’acusaue ath còp dolor e feblesa mortau, e er aspècte que presentaue era maishèra queiguda, m’inspirèren de pic ua pietat immensa.
ERA-ISLA-DETH-TRESOR-WEB	Mès de seguit me’n brembè des paraules qu’entení dera boca d’aqueth marrit, des deth barril des pomes, e tot sentiment de pietat despareishec deth mèn còr.
ERA-ISLA-DETH-TRESOR-WEB	Marchè decidit entà popa e cridè damb un accent ironic:
ERA-ISLA-DETH-TRESOR-WEB	Ola, amic Hands!, vietz a bòrd!
ERA-ISLA-DETH-TRESOR-WEB	Passegèc peniblament era guardada ath sòn entorn, mès eth sòn aflaquiment ère tau que non cabie era suspresa ena sua animositat en aqueri moments.
ERA-ISLA-DETH-TRESOR-WEB	Era soleta causa que hec siguec deishar anar aguesta soleta paraula:
ERA-ISLA-DETH-TRESOR-WEB	Aiguardent!
ERA-ISLA-DETH-TRESOR-WEB	Pensè alavetz que non auia de pèrder un solet instant, e atau siguec que, en tot evitar era estaca qu’encara seguie pataquejant coma abans, me filè entara popa e baishè ena cabina pera escala dera carròça.
ERA-ISLA-DETH-TRESOR-WEB	Era scèna de confusion e desorde que i auie aquiu ère indescriptibla.
ERA-ISLA-DETH-TRESOR-WEB	Toti es armaris e mòbles damb sarralhes de claus auien estat trincadi entà cercar era carta de Flint.
ERA-ISLA-DETH-TRESOR-WEB	Eth solèr ère caperat de hanga que sus era es rofians aqueri s’auien seigut a béuer e a consultar, dempús d’embriagar-se en bancau ar entorn dera huegarada.
ERA-ISLA-DETH-TRESOR-WEB	Es paravents qu’eth sòn color ère blanc damb franges daurades, mostrauen en tota era sua extension es senhaus de mans immundes.
ERA-ISLA-DETH-TRESOR-WEB	Dotzenes de botelhes uedes pataquejauen entre eres pes cornèrs o rodauen sivans eth movement dera goleta.
ERA-ISLA-DETH-TRESOR-WEB	Un des libres de medecina deth Doctor ère aquiu, dubèrt sus era taula, damb un bon nombre de pagines arrincades, tengudes solide entà alugar es pipes damb eres.
ERA-ISLA-DETH-TRESOR-WEB	E ath miei de tot aquerò era humejanta lampa manaue encara era sua lum, palla, lèu tan escura coma era madeisha ombra.
ERA-ISLA-DETH-TRESOR-WEB	Baishè ena cala: toti es barrils èren ja uets, e per çò que hè as botelhes ère estonant eth nombre d’eres qu’auien estat uedades e lançades dempús.
ERA-ISLA-DETH-TRESOR-WEB	Qu’ère evident que des de qué comencèc era revòuta ne un solet d’aqueri òmes auie estat en sòn sen.
ERA-ISLA-DETH-TRESOR-WEB	Remenant aciu e delà me trapè ua botelha damb un shinhau de conhac entà Hands.
ERA-ISLA-DETH-TRESOR-WEB	Entà jo agarrè quauqui bescuèits, frutes en vinagre, un gran arradim e un tròç de hormatge.
ERA-ISLA-DETH-TRESOR-WEB	Me semble que deuec béuer aumens un quart de litre enquia abans que l’auessa separat era botelha des sòns pòts.
ERA-ISLA-DETH-TRESOR-WEB	Alavetz didec:
ERA-ISLA-DETH-TRESOR-WEB	Peth diable!
ERA-ISLA-DETH-TRESOR-WEB	Un shinhau d’aquerò ère çò que jo volia!
ERA-ISLA-DETH-TRESOR-WEB	Entenut aquerò me seiguí tranquillament en lòc qu’auia escuelhut e comencè a regalar- me eth paladar damb aqueth inesperat repais.
ERA-ISLA-DETH-TRESOR-WEB	Vos trapatz mau?
ERA-ISLA-DETH-TRESOR-WEB	S’aqueth Doctor siguesse a bòrd, responec damb ua votz miei de gronhament miei de ganholada, s’eth siguesse aciu, jo seria guarit de seguic.
ERA-ISLA-DETH-TRESOR-WEB	Mès, dimònis!
ERA-ISLA-DETH-TRESOR-WEB	E aquerò e sonque aquerò ei çò que me passe.
ERA-ISLA-DETH-TRESOR-WEB	Per çò que tanh ar “aigua-doça”, aguest ja se heredèc en aguesti moments, higec senhalant damb eth dit ar òme dera gòrra ròia.
ERA-ISLA-DETH-TRESOR-WEB	Plan, donc, e qué?…
ERA-ISLA-DETH-TRESOR-WEB	Tè!…
ERA-ISLA-DETH-TRESOR-WEB	Amic, li contestè, que sò vengut a bòrd a cuélher possession d’aguest vaishèth, e atau ei que, enquia naues ordes, vos calerà considerar-me coma eth vòste Capitan.
ERA-ISLA-DETH-TRESOR-WEB	En entèner aquerò me guardèc d’ua manèra plan aspra, mès que non badèc boca.
ERA-ISLA-DETH-TRESOR-WEB	Quauquarren deth sòn color naturau auie tornat enes sues caròles, encara que seguie damb ua aparença de grana malautia e encara seguie esguitlant-se e rodant, sivans eth vaishèth anaue d’un costat en aute.
ERA-ISLA-DETH-TRESOR-WEB	Prumèr de tot, amic Hands, seguí jo, non m’agrade veir aguesta bandèra issada naut de tot des mens paus; atau, donc, damb eth vòste permís, la vau a arriar ara madeish.
ERA-ISLA-DETH-TRESOR-WEB	Entre aquerò o arren, me estimi mès arren.
ERA-ISLA-DETH-TRESOR-WEB	Esquivant de nauèth es còps dera estaca, anè dret entàs còrdes deth pabelhon, tirè d’eres entà baish, en tot abàter era bandèra pirata nera, e tanlèu l’auí entre es mies mans, la lancè en mar decididament.
ERA-ISLA-DETH-TRESOR-WEB	Visca eth Rei!
ERA-ISLA-DETH-TRESOR-WEB	Hands seguic observant-me damb ua cèrta mina mordenta, encara que d’amagat, sense lheuar, totun, era barba que seguie emparada en pièch.
ERA-ISLA-DETH-TRESOR-WEB	Ua estona dempús higec:
ERA-ISLA-DETH-TRESOR-WEB	Me semble, Capitan Hawkins, qu’auratz besonh de bèra ajuda entà baishar en tèrra, non ei vertat?
ERA-ISLA-DETH-TRESOR-WEB	Atau, donc, qué vos semblarie s’arribèssem a un acòrd?
ERA-ISLA-DETH-TRESOR-WEB	Me semble fòrça ben, amic Hands; damb tota era mia amna, parlatz.
ERA-ISLA-DETH-TRESOR-WEB	E dident aquerò m’autregè de nauèth ara mia parva damb eth màger apetís.
ERA-ISLA-DETH-TRESOR-WEB	Aguest òme, responec eth timonèr en tot senhalar feblament eth cadavre, sivans me pensi, se cridaue O’Brien e ère un acabat irlandés; aguest òme, coma didia, e jo, despleguèrem es veles damb era finalitat de hèr-mos a vier era goleta entath sòn lòc un aute còp.
ERA-ISLA-DETH-TRESOR-WEB	Mès ara qué!
ERA-ISLA-DETH-TRESOR-WEB	Ara ja s’a heredat, e ei aquiu tant estirat coma un casco de vaishèth, per çò que çò que jo digui que qui governarà ara eth vaishèth: aquerò ei çò que jo non veigui.
ERA-ISLA-DETH-TRESOR-WEB	Se jo non vos ajudi a vos, non poiratz amiar era goleta, s’ei que jo compreni quauqua causa de goletes e de marina.
ERA-ISLA-DETH-TRESOR-WEB	Plan, donc, era causa qu’ei aguesta: vos m’asseguratz era parva e era beuenda e ua corbata vielha o quinsevolh auta causa entà bendar era mia herida e jo vos diderè se com s’a d’amiar eth vaishèth.
ERA-ISLA-DETH-TRESOR-WEB	Me semble qu’eth negòci que vos prepausi non pòt èster mès redon.
ERA-ISLA-DETH-TRESOR-WEB	Vos diderè ua causa, Maese Hands, didí jo; era mia intencion que non ei entornar Era Espanhòla ath sòn ancian ancoratge, senon amiar-la entara Baia Nòrd e apressar-la aquiu ena plaja tranquillament.
ERA-ISLA-DETH-TRESOR-WEB	Plan, que ja ac compreni, cridèc Hands.
ERA-ISLA-DETH-TRESOR-WEB	Me semble que jo non sò un guit tant endemoniat, a tot darrèr.
ERA-ISLA-DETH-TRESOR-WEB	Que sai veir es causes coma son, que digui que òc!
ERA-ISLA-DETH-TRESOR-WEB	Jo ja sagè de trèir eth pè entà dauant e non podí: mès ara vos tòque a vos, Capitan Hawkins.
ERA-ISLA-DETH-TRESOR-WEB	Qu’auetz guanhat era partida.
ERA-ISLA-DETH-TRESOR-WEB	Entara Baia deth Nòrd, donc?
ERA-ISLA-DETH-TRESOR-WEB	Anem-i, donc.
ERA-ISLA-DETH-TRESOR-WEB	Que jo non me cau alistar.
ERA-ISLA-DETH-TRESOR-WEB	Vos ajudarè a amiar eth vaishèth encara que anem a ancorar ena plaja des Executadi.
ERA-ISLA-DETH-TRESOR-WEB	Per cent mil diables que òc!
ERA-ISLA-DETH-TRESOR-WEB	Me semblèc qu’aqueth òme non ère enganhat ena sua decision.
ERA-ISLA-DETH-TRESOR-WEB	Barrèrem eth nòste tracte de seguit e, tàs tres menutes, Era Espanhòla cenhie galhardament eth vent ath long dera còsta dera isla damb plan bones esperances de virar era punta Nòrd tà meddia e de baishar de nauèth en direccion dera baia abans dera plena mar, damb era fin de poder, alavetz, apressar-la en un lòc segur e demorar enquia qu’eth reflux mos permetesse baishar en tèrra.
ERA-ISLA-DETH-TRESOR-WEB	Abandonè, alavetz, pendent ua estona era cana deth timon e baishè ena cabina pr’amor de cercar ena mia maleta d’a bòrd un suau mocador de còth dera mia mair, que damb eth, e damb era mia ajuda personau, Hands se bendèc ua grana herida qu’auie recebut ena cueisha e qu’encara sagnaue.
ERA-ISLA-DETH-TRESOR-WEB	Damb aguest aleugeriment e dempús d’auer minjat un shinhau e d’auer hèt ua glopada o dues de conhac, eth timonèr comencèc a remeter-se plan visiblament, se seiguec ja dret, parlèc mès clar e mès naut, e, en ua soleta paraula, semblaue un aute òme positiuament.
ERA-ISLA-DETH-TRESOR-WEB	Era brisa mos ajudèc d’ua manèra admirabla.
ERA-ISLA-DETH-TRESOR-WEB	Era Espanhòla s’esguitlaue entà dauant damb era leugeresa d’un audèth; era còsta dera isla corrie, en aparença, ath nòste costat, e en cada moment cambiaue era decoracion que presentaue ara nosta vista.
ERA-ISLA-DETH-TRESOR-WEB	Lèu deishèrem darrèr es terrens nauti e bordejant per ua còsta baisha e arenosa semiada d’ua pineda non guaire espessa, que lèu deishèrem tanben ena nòsta esquia, virèrem, ara fin, era punta dera escalabrosa montanha que limite era isla peth Nòrd.
ERA-ISLA-DETH-TRESOR-WEB	Qu’auia alavetz pro aigua, parva excellenta, sense nomentar ara mia consciéncia, que non auie cessat de repotegar-me per çò dera mia desercion, e qu’ara ère ja fòrça tranquilla pensant ena gran conquista qu’auia hèt.
ERA-ISLA-DETH-TRESOR-WEB	M’auie semblat que ja non auia arren mès entà desirar, se non auesse estat pes uelhs deth timonèr que me seguien en totes es mies manòbres damb ua guardada burlesca, e per un arridolet estranh que campaue de contunh enes sòns pòts.
ERA-ISLA-DETH-TRESOR-WEB	Qu’ère aqueth un arridolet qu’amiaue en eth ua barreja de dolor e de marridesa, morruda arridalha de vielh, esquiua e agrèsta.
ERA-ISLA-DETH-TRESOR-WEB	Mès, ath delà d’aquerò, eth sòn ròstre deishaue lúder ua expression d’escarni, ua ombra de sabi pas quini traïdors pensaments que borien ena sua tèsta, pr’amor que, mentre jo trabalhaua, eth, damb era sua apraiada dissimulacion, espiaue, e espiaue e espiaue sense pòsa.
ERA-ISLA-DETH-TRESOR-WEB	Eth vent, que semblaue servir-mos eth pensament, cambièc entar Oèst.
ERA-ISLA-DETH-TRESOR-WEB	Aquerò facilitèc fòrça eth nòste cors, dera punta Nord-èst dera isla entara desbocadura dera baia septentrionau.
ERA-ISLA-DETH-TRESOR-WEB	Sonque que, coma non mos ère possible ancorar, e non gausàuem apressar-mos enquia qu’eth reflux auesse baishat ben, mos trapèrem damb temps sobrèr.
ERA-ISLA-DETH-TRESOR-WEB	Eth timonèr me didec çò qu’auia de hèr entà plaçar eth vaishèth ara capa; dempús de dus o tres assagi malerosi artenhí er objectiu, e alavetz es dus mos seiguérem entà préner ua naua parva.
ERA-ISLA-DETH-TRESOR-WEB	Hands siguec eth prumèr que trinquèc eth silenci en tot dider-me damb era sua burlesca e sardonica arridalha:
ERA-ISLA-DETH-TRESOR-WEB	Escotatz, Capitan.
ERA-ISLA-DETH-TRESOR-WEB	Aciu qu’ei en tot rodar d’un lòc en aute eth mèn vielh camarada O’Brien.
ERA-ISLA-DETH-TRESOR-WEB	Non vos semble qu’estarie ben que lo lancèssetz entàs peishi?
ERA-ISLA-DETH-TRESOR-WEB	Jo non sò guaire delicat ne escrupulós, normaument, ne me tuste era consciéncia per auer-li talhat es talents de hèr-me brigalhs; mès, ath madeish temps, non me semble qu’aguest tròç sigue un ornament plan polit.
ERA-ISLA-DETH-TRESOR-WEB	Qué ne didetz d’aquerò?
ERA-ISLA-DETH-TRESOR-WEB	Ena mia pensada, que pòt estar-se aquiu.
ERA-ISLA-DETH-TRESOR-WEB	Aguesta Espahòla, Jim, seguic sajant de simular, qu’ei un vaishèth damb plan pòca fortuna.
ERA-ISLA-DETH-TRESOR-WEB	Que ja i a ua part d’òmes mòrts en pòcs dies, ua part des praubi marinèrs mòrts e despareishudi des de qué vos e jo cuelhérem passatge en era en Bristol.
ERA-ISLA-DETH-TRESOR-WEB	Jamès ena mia fotuda vida m’è calat en un vaishèth de tan mala sòrt.
ERA-ISLA-DETH-TRESOR-WEB	E se non, vaquí ad aguest praube O’Brien; que ja s’a heredat, non?
ERA-ISLA-DETH-TRESOR-WEB	Plan, donc, era soleta causa que jo digui ei aquerò: jo non sò cap estudiant e vos ètz un gojatet qu’a liejut e a escrit pro e que me poirie trèir de dobtes.
ERA-ISLA-DETH-TRESOR-WEB	Aqueth que se morís, se morís un solet viatge, o pòt revíuer bèth dia?
ERA-ISLA-DETH-TRESOR-WEB	Amic Hands, li responí, vos que podetz aucir eth còs, mès non er esperit; aquerò que ja ac deuetz saber.
ERA-ISLA-DETH-TRESOR-WEB	O’Brien ei ara en un aute mon que d’eth pòt èster que mos contemple.
ERA-ISLA-DETH-TRESOR-WEB	A!, didec eth.
ERA-ISLA-DETH-TRESOR-WEB	Sivans aguesta pensada m’imagini qu’aucir gent pòt èster lèu… vam a díder… coma temps perdut.
ERA-ISLA-DETH-TRESOR-WEB	Totun aquerò, e per çò dera mia experiéncia, es esperits non compden ja guaire entath jòc.
ERA-ISLA-DETH-TRESOR-WEB	A jo non me causen cap pòur, Jim.
ERA-ISLA-DETH-TRESOR-WEB	Plan ben.
ERA-ISLA-DETH-TRESOR-WEB	Mès ara que ja auetz parlat coma un Doctor, me pensi que non vos emmaliciaratz se vos demani que baishetz un aute còp ena cabina e me hetz a vier d’aquiu… donques… òc… mil dimonis, per qué non?…
ERA-ISLA-DETH-TRESOR-WEB	Aguest conhac, Jim, qu’ei massa fòrt ara entath mèn cap.
ERA-ISLA-DETH-TRESOR-WEB	Ara plan, eth trantalhament deth timonèr me semblaue plan pòc naturau, e per çò dera sua preferéncia deth vin sus eth conhac la trapè deth tot incredibla.
ERA-ISLA-DETH-TRESOR-WEB	Tot aquerò me flairaue a desencusa.
ERA-ISLA-DETH-TRESOR-WEB	Es sòns uelhs evitauen tu per tu es mèns; era sua guardada se passejaue d’aquiu enlà, de naut en baish, ja guardant entath cèu, ja de reuelh entath cadavre d’O’Brien.
ERA-ISLA-DETH-TRESOR-WEB	Tostemp lo vedia arrir o trèir era lengua dera manèra mès estranha, de sòrta qu’un mainatge aurie pogut conéisher qu’aqueth òme meditaue bèra malafaita.
ERA-ISLA-DETH-TRESOR-WEB	Lèu auí era responsa, totun, pr’amor que non se m’amaguèc de quin costat ère era mia convenença e que, ath delà, damb un individú tan complètament estupid, m’ère plan aisit amagar es mies sospeches enquiath finau.
ERA-ISLA-DETH-TRESOR-WEB	Voletz vin?
ERA-ISLA-DETH-TRESOR-WEB	Donques arren de mès facil.
ERA-ISLA-DETH-TRESOR-WEB	Lo voletz ròi o blanc?
ERA-ISLA-DETH-TRESOR-WEB	Donques guardatz, que m’ei parièr era diferéncia, camarada, me repliquèc.
ERA-ISLA-DETH-TRESOR-WEB	Sonque que sigue fortificant e en quantitat, eth color que m’ei parièr.
ERA-ISLA-DETH-TRESOR-WEB	Plan ben, li responí; vos harè a vier Oporto, amic Hands.
ERA-ISLA-DETH-TRESOR-WEB	Dit aquerò baishè pera escala dera carròça damb tot eth rambalh que podí; dempús me descaucè rapidament, e corrí pera galaria que comunicaue era cabina damb era proa, pugè pera escala dera escotilha e treiguí cautosament eth cap pera carròça de proa.
ERA-ISLA-DETH-TRESOR-WEB	Jo sabia que Hands non se demoraue veder-me aquiu, mès, totun, cuelhì totes es precaucions possibles, e de vertat qu’aquerò me servic entà confirmar-me enes mies pejores sospeches, que resultèren massa exactes.
ERA-ISLA-DETH-TRESOR-WEB	Hands s’auie lheuat dera sua posicion, prumèr damb es mans, dempús botant-se de jolhs e dempús, encara qu’era sua cama lo hège patir quan se botjaue e enquia e tot l’entení articular bèth panteish, podec, ça que la, arrossegar-se plan rapid sus era cubèrta.
ERA-ISLA-DETH-TRESOR-WEB	En mieja menuta ja auie arribat enes embornaus de babòrd e treiguec d’un rotlèu de còrda, un long cotèth, o mèsalèu un punhau cuert, descolorit e lord de sang enquiara punhada.
ERA-ISLA-DETH-TRESOR-WEB	Hands contemplèc aquera arma pendent un moment; hec un gèst damb era maishèra inferiora, hereguec era punta sus eth paumet dera sua man e de seguit, en tot amagar-la rapidament en pièch deth sòn jupon, s’arrosseguèc de nauèth enquiath sòn lòc, contra era parabanda de popa.
ERA-ISLA-DETH-TRESOR-WEB	Que ja non me calie saber arren mès.
ERA-ISLA-DETH-TRESOR-WEB	Israel podie botjar-se, anaue armat, e s’auie manifestat tau entestat en trèir-me a jo deth lòc, qu’ère evident que sajaue de hèr-me victima des sues maquinacions.
ERA-ISLA-DETH-TRESOR-WEB	Qué serie çò que harie dempús: se sajarie d’arrossegar- se ath long dera isla enquia arribar enes camps des pirates apròp des pantans, o se sajarie de hèr senhaus, confiant qu’es sòns camarades podien arribar mès lèu ena sua ajuda, èren causes que, plan que òc, m’ère impossible endonviar.
ERA-ISLA-DETH-TRESOR-WEB	Ça que la, d’ua causa n’èra segur, e siguec qu’eth nòste interès comun mos impausaue eth besonh de deishar ancorar era goleta en un punt pro segur e amagat, de sòrta que arribada era ocasión, se la podesse botar un aute còp ena mar damb eth mendre trabalh e risque possible.
ERA-ISLA-DETH-TRESOR-WEB	Enquia arténher aquerò considerè qu’era mia vida non correrie cap perilh.
ERA-ISLA-DETH-TRESOR-WEB	Mès, mentre pensaua taus idies non m’auia estat ociós.
ERA-ISLA-DETH-TRESOR-WEB	Qu’auia tornat de nauèth peth madeish camin entara cabina, me caucè un aute còp, ara prèssa, agarrè, ar edart, era prumèra botelha de vin que se me presentèc, e damb era entà servir-me de desencusa hi era mia reaparicion en cubèrta.
ERA-ISLA-DETH-TRESOR-WEB	Hands qu’ère aquiu, a on l’auia deishat, tot arraulit e nudat, damb es paupetes queigudes coma se volesse hèr veir qu’ère massa aflaquit entà suportar era lum.
ERA-ISLA-DETH-TRESOR-WEB	Totun aquerò, en enténer es mèns passi, lheuèc era vista, trinquèc eth còth dera botelha damb era adretia der òme qu’ei acostumat a hèr era madeisha operación plan soent e hec ua grana glopada damb era sua frasa favorita “bona sòrt!” e de seguit s’estèc quiet pendent bèth temps e dempús, en tot trèir un paquet de tabac, me preguèc que ne braquèssa un trocet.
ERA-ISLA-DETH-TRESOR-WEB	Bracatz-me un tròç d’aquerò, didec; pr’amor que jo non è cotèth e a penes è fòrça entà botjar-me.
ERA-ISLA-DETH-TRESOR-WEB	A, Jim, Jim, m’imagini que totes es mies tenalhes an crebat!
ERA-ISLA-DETH-TRESOR-WEB	Bracatz-me’n un trocet, que supausi que ja serà eth darrèr, pr’amor qu’eth mèn casco hè aigua e me pensi que sense remèdi me’n vau ath caralh.
ERA-ISLA-DETH-TRESOR-WEB	Qu’està ben, non me remisqui a talhar-vos un trocet de tabac, mès se jo siguessa vos e me sentessa mau enquiad aguest extrèm, credetz-me que çò que haria serie meter-me a demanar-li a Diu misericòrdia, coma un bon cristian.
ERA-ISLA-DETH-TRESOR-WEB	Per qué?, me preguntèc.
ERA-ISLA-DETH-TRESOR-WEB	Me voletz díder se per qué?
ERA-ISLA-DETH-TRESOR-WEB	Com?
ERA-ISLA-DETH-TRESOR-WEB	Hè precisament un moment que me demanàuetz quauquarren sus aqueri que se morissen.
ERA-ISLA-DETH-TRESOR-WEB	Vos qu’auetz tradit era vòsta fe.Vos qu’auetz viscut negat en vici, ena mentida e ena sang.
ERA-ISLA-DETH-TRESOR-WEB	Vos qu’auetz encara aquiu, rodant sus es vòsti pès, eth cadavre d’un òme qu’auetz assassinat hè uns instants, e encara me demanatz se per qué?…
ERA-ISLA-DETH-TRESOR-WEB	Donques per tot aquerò, senhor Hands, per tot aquerò!
ERA-ISLA-DETH-TRESOR-WEB	Era mia paraula ère sagerada de grana calor, sustot perque, ath hons, pensaua jo en aqueth cotèth qu’eth brigand s’auie amagat en sòn jupon e que damb eth pretenie passar compdes damb jo.
ERA-ISLA-DETH-TRESOR-WEB	Eth, dera sua part, me guardèc, cuelhec ua gorjada de vin e dempús didec damb un ton de solemnitat pòc comuna:
ERA-ISLA-DETH-TRESOR-WEB	Pendent trenta ans è recorrut es mars, pendent vint ans è vist causes bones e dolentes, temps beròis e òrres tempestes; viures escassi a bòrd; aigua lèu agotada, e rambalhs e rebellions, e lutes, e mòrts, e abordatges… ò!
ERA-ISLA-DETH-TRESOR-WEB	Plan, donc, era soleta causa que non è vist pendent aguesti trenta ans ei qu’es causes bones produisquen arren de bon.
ERA-ISLA-DETH-TRESOR-WEB	Aqueth que pique prumèr ei er afortunat e arren mès.
ERA-ISLA-DETH-TRESOR-WEB	Es mòrts non mossèguen, Jim, aguesta ei era mia pensada, aguesta ei era mia fe, atau sigue…
ERA-ISLA-DETH-TRESOR-WEB	E cambiant de seguit d’entonacion seguic:
ERA-ISLA-DETH-TRESOR-WEB	Mès, a veir: me pensi que ja auem perdut pro temps damb aguestes pegaries.
ERA-ISLA-DETH-TRESOR-WEB	Era baisha mar qu’ei pro avienta en aguest moment.
ERA-ISLA-DETH-TRESOR-WEB	Seguitz es mies ordes, Capitan Hawkins, e lèu ancoraram e seram prèsti damb era goleta.
ERA-ISLA-DETH-TRESOR-WEB	Atau dit, atau hèt: mos restauen solet dues miles escasses entà recórrer, mès era navegacion ère delicada pr’amor qu’er accès ad aguesta Baia Nòrd non solet ère estret e plen de bancs d’arena, senon que serpentejaue d’Èst entar Oèst, de sòrta qu’eth vaishèth auie d’èster manobrat damb adretia entà trapar eth pas.
ERA-ISLA-DETH-TRESOR-WEB	Me semble que siguí, en aquera escadença, un subaltèrn prèst e bon e ne sò segur que tanben Hands ère un excellent pilòt, donques qu’eth hèt ei que passèrem e passèrem, evitant damb adretia es perilhs, lèu desflorant es escuèlhs, damb ua seguretat e ua neteja taus que daue gust.
ERA-ISLA-DETH-TRESOR-WEB	Venguíem a penes de crotzar dauant es malhedes de tèrra, ath nòste costat.
ERA-ISLA-DETH-TRESOR-WEB	Es plages dera Baia Nòrd èren tan densament arbrades coma es der ancoratge deth Sud, mès er espaci ère mès long e mès estret, e mès semblable ad aquerò qu’ère reaument, ei a díder, era desbocadura d’un arriu.
ERA-ISLA-DETH-TRESOR-WEB	Exactament ath nòste costat, entar extrèm Sud, vedérem es rèstes d’un vaishèth en darrèr periòde de destruccion.
ERA-ISLA-DETH-TRESOR-WEB	Se vedie qu’auie estat un gran vaishèth de tres paus, mès qu’auie estat pendent tant de temps expausat as atacs des elements que se vedie orlat aciu e delà per enòrmes augues marines, e sus era sua cubèrta caperada d’arena auien arraïzat es arrames des arbilhons dera plaja, que sarradi e vigorosi, coma se siguessen en tèrra, florien aquiu sense cap de problèma.
ERA-ISLA-DETH-TRESOR-WEB	Qu’ère aqueth un espectacle trist, mès mos balhaue era seguretat de qué er ancoratge ère tranquil e segur.
ERA-ISLA-DETH-TRESOR-WEB	Ara, didec Hands, aquiu auem ja un banc a prepaus entà un vaishèth: arena neta e plana, jamès ua bohada a favor dera aigua, arbes ar entorn, e un molon de flors crebant en casco d’aguest vaishèth coma en un jardin… qué mès volem?
ERA-ISLA-DETH-TRESOR-WEB	Plan facil, me responec.
ERA-ISLA-DETH-TRESOR-WEB	Botes un cable aquiu, ena plaja opausada, pendent era ora deth reflux, l’estaques ath torn d’un d’aguesti pins mès gròssi e te hès a vier era punta a bòrd.
ERA-ISLA-DETH-TRESOR-WEB	Pendent eth reflux, aquiu qu’ei tot quiet, mès quan ven era plena mar, estaques eth tòn cable en cabestrant, toti es d’a bòrd se boten enes barres, hèn dus o tres torns, e era goleta gesserà a flòt tan doçament coma s’anèsse pera sua volontat.
ERA-ISLA-DETH-TRESOR-WEB	E ara, gojat, tè-te.
ERA-ISLA-DETH-TRESOR-WEB	Que ja èm près deth nòste banc e vam massa rapid…
ERA-ISLA-DETH-TRESOR-WEB	Un shinhau a tribòrd… plan ben!…
ERA-ISLA-DETH-TRESOR-WEB	Atau balhaue eth es sues votzes de comandament, que jo aubedia lèu sense alendar, enquia que, a tot darrèr, cridèc de ressabuda:
ERA-ISLA-DETH-TRESOR-WEB	Fòrça ben, fòrça ben!…
ERA-ISLA-DETH-TRESOR-WEB	Òrsa!
ERA-ISLA-DETH-TRESOR-WEB	Aubedí un còp mès e damb totes es mies fòrces lheuè eth timon: Era Espanhòla hec ua virada rapidament e damb era ròda de proa en tèrra s’esguitlèc leugèrament entara arbrada plaja.
ERA-ISLA-DETH-TRESOR-WEB	Er entosiasme d’aguestes darrères manòbres auie estat era causa de qué m’en desbrembèssa un shinhau d’espiar atentiuament toti es movements deth timonèr.
ERA-ISLA-DETH-TRESOR-WEB	Qu’auria pogut quèir aquiu, tranquillament, sense un solet esfòrç entà defener-me, se non auesse estat per ua inquietud sobta que s’apoderèc de jo e m’obliguèc a virar eth cap.
ERA-ISLA-DETH-TRESOR-WEB	Dilhèu auie arribat enquia jo un leugèr bronit; dilhèu de reuelh vedí era sua ombra botjant-se entà jo; dilhèu non siguec aquerò senon un movement instintiu coma eth d’un gat, mès eth cas ei que, en virar eth cap, vedí aquiu a Hands a miei camin en direccion entà jo, damb eth cotèth, ja desplegat, ena sua man dreta.
ERA-ISLA-DETH-TRESOR-WEB	Es dus deuérem hèr un crit simultanèu quan es nòsti uelhs se trapèren, mès s’eth mèn siguec un crit de terror, eth sòn non siguec mès qu’er espaventós bram d’un taure sauvatge a mand d’atacar.
ERA-ISLA-DETH-TRESOR-WEB	En aqueth moment Hands auancèc entà jo, e jo sautè de costat entara proa.
ERA-ISLA-DETH-TRESOR-WEB	En executar aguest movement deishè quèir era cana deth timon que sautèc violentament a sotavent, e me pensi qu’aquerò sauvèc era mia vida pr’amor qu’aquera pèça de husta tumèc contra Hands damb fòrça sus eth pièch e l’arturèc pendent un moment, en tot paralisar-lo complètament.
ERA-ISLA-DETH-TRESOR-WEB	Abans de qué s’auesse remetut d’aguest còp, ja auia pogut jo gésser deth cornèr qu’en eth m’auie aculat, e damb tota era cubèrta ara mia disposicion entà poder-me escapar.
ERA-ISLA-DETH-TRESOR-WEB	M’arturè ena proa deth pau màger, treiguí ua pistòla dera mia pòcha, afustè heredament, a maugrat de qué eth s’auie ja lheuat e se dirigie un aute còp contra jo; premaní era mia arma e sarrè eth gisclet…
ERA-ISLA-DETH-TRESOR-WEB	Eth martèth queiguec, mès non auec ne relampit ne detonacion: era povora s’auie banhat damb era aigua deth mar!
ERA-ISLA-DETH-TRESOR-WEB	Non podí mens que condemnar era mia negligéncia… com ei que non se m’auie acodit, plan abans, recargar e engreishar de nauèth es mies soletes armes?
ERA-ISLA-DETH-TRESOR-WEB	S’ac auessa hèt atau non m’auria vist redusit a èster un vulgar anheret corrent dauant deth sòn carnissèr.
ERA-ISLA-DETH-TRESOR-WEB	Herit coma ère, qu’ère estonant era rapiditat que se botjaue; damb eth sòn embolhat peu que li queiguie sus eth ròstre e era sua cara rogida pera ràbia e era precipitacion coma ua bandèra d’escorjament.
ERA-ISLA-DETH-TRESOR-WEB	Malerosament non auia temps de provar era mia auta pistòla; aquerò qu’ère ja impossible, e ath delà n’èra segur de qué deuie èster inutilizada coma era auta.
ERA-ISLA-DETH-TRESOR-WEB	Ua causa auí clara e dehòra de dobte e ère que jo me calie hèr bèra causa que non siguesse simplament arrecular dauant d’eth, pr’amor que, se seguia hènt aquerò, lèu m’acularie en proa coma un moment abans ac auie hèt en popa.
ERA-ISLA-DETH-TRESOR-WEB	E un còp aculat, e damb nau o dètz poces d’aquera daga laguens deth mèn còs, poiria díder que s’auien acabat es mies aventures en aguest mon.
ERA-ISLA-DETH-TRESOR-WEB	Botè es paumes des mies mans contra eth pau màger qu’ère pro gròs e demorè, damb era amna en un hiu coma se sòl dìder.
ERA-ISLA-DETH-TRESOR-WEB	En veir Hands qu’era mia intencion ère evitar-lo, eth tanben se posèc e se passèren uns moments en simular, eth, atacs e movements que jo evitaua rapidament.
ERA-ISLA-DETH-TRESOR-WEB	Qu’ere aquerò era repeticion d’un jòc que fòrça viatges auia jo jogat enes arròques dera caleta de Black Hill; mès, solide, jamès ac auia hèt damb eth còr batanant tan precipitadament coma alavetz.
ERA-ISLA-DETH-TRESOR-WEB	En realitat, era mia animositat auie començat a créisher de tau manèra que ja me permetie quauqui pensaments sus era fin probabla d’aquera luta; encara que, enquia e tot admetent era seguretat que jo auia en entretier era manòbra aquera pendent long temps, non vedia ua possibilitat vertadèra d’ua hujuda definitua.
ERA-ISLA-DETH-TRESOR-WEB	Plan, donc, en tau estat des causes, Era Espanhòla toquèc de pic eth banc que mos dirigíem; se balancèc, anèc heregant era arena pendent un moment, e dempús, rapida coma ua exalacion, s’inclinèc entà babòrd en tot inclinar-se de tau sòrta qu’era superfícia dera cubèrta formaue un angle de quaranta cinc grads.
ERA-ISLA-DETH-TRESOR-WEB	Era tumada lheuèc ua ondada que se calèc pes embornaus e se quedèc dempús formant ua badina entre era cubèrta e era balustrada.
ERA-ISLA-DETH-TRESOR-WEB	Autant Hands coma jo rodèrem en ua segonda, lèu amassa, entàs embornaus, en tot calar-se entre nosati eth cadavre d’O’Brien, damb era sua gòrra ròia e es sòns braci tostemps en crotz.
ERA-ISLA-DETH-TRESOR-WEB	Tant amassa rodèrem qu’eth mèn cap se trapèc enredat damb es pès deth timonèr, picant contra eri damb un son que hec qu’es mèns dents tumèssen tremolant per çò der orror.
ERA-ISLA-DETH-TRESOR-WEB	Mès damb eth patac e tot, jo siguí eth prumèr en meter-me de pes, pr’amor que Hands ère enredat damb es braci e cames dera sua victima.
ERA-ISLA-DETH-TRESOR-WEB	Era inclinacion sobta deth vaishèth hège qu’era sua cubèrta siguesse ja inutila entà còrrer per era.
ERA-ISLA-DETH-TRESOR-WEB	Me calie, donc, cercar un aute camin entà hùger, e aquerò en aqueth madeish moment, pr’amor qu’eth mèn adversari s’auie lheuat de nauèth e ja ère lèu sus jo.
ERA-ISLA-DETH-TRESOR-WEB	Rapid coma eth pensament sautè sus es aubans deth pau dera vela, auancè ua man sus era auta e non alendè enquia que me trapè seigut en ua des trauèses de gàbia.
ERA-ISLA-DETH-TRESOR-WEB	Ara rapiditat que me botgè li deuí era mia sauvacion; era daga auie pataquejat a miei pè de distància, dejós de jo, mentre eth mèn trabalh d’ascension anaue progressant; mès a tot darrèr, aquiu qu’ère Hands, damb era boca dubèrta e damb era cara virada entà jo, en ua actitud que me hège veder-lo coma era perfècta estatua dera suspresa e dera contrarietat.
ERA-ISLA-DETH-TRESOR-WEB	En tot compréner alavetz que podia dispausar de quauqui instants, non les mespredè, senon que de seguit cambiè era povora dera mia pistòla prèsta entath servici, aumentè era seguretat dera mia defensa cargant de nauèth damb eth madeish suenh era auta pistòla.
ERA-ISLA-DETH-TRESOR-WEB	Aquera naua operación mia impressionèc a Hands; que ja començaue a veir qu’eth jòc se li viraue en contra e atau, dempús d’un cuert trantalhament, sautèc tanben eth, pesadament, sus es aubancs, e botant-se era daga entre es dents pr’amor d’auer es mans liures, comencèc ua ascension lenta e penibla entada eth.
ERA-ISLA-DETH-TRESOR-WEB	Fòrça temps e alendades li costaue arrossegar damb eth aquera cama herida; per tant, auí fòrça temps entà acabar es mèns preparatius de defensa abans de qué eth auesse auançat sonque un tèrç deth camin qu’auie de recórrer.
ERA-ISLA-DETH-TRESOR-WEB	Agarrè alavetz ua pistola en cada man e en tot afustar-lo damb eres didí:
ERA-ISLA-DETH-TRESOR-WEB	Un pas mès, amic Hands, e vos hèsqui volar eth cervèth.
ERA-ISLA-DETH-TRESOR-WEB	Còp sec s’arturèc ena sua marcha.
ERA-ISLA-DETH-TRESOR-WEB	Vedí per çò d’un movement deth sòn ròstre que sajaue de pensar, mès en aqueth cervèth estupid pensar ère un procediment tan lent e laboriós que, en tot senter-me plan segur, non podí evitar arrir-me’n d’eth damb boni talents.
ERA-ISLA-DETH-TRESOR-WEB	A tot darrèr, non sense avalar saliuèra dus o tres còps, parlèc, sauvant en sòn ròstre es madeishi senhaus de perplexitat.
ERA-ISLA-DETH-TRESOR-WEB	Entà poder parlar s’auie de trèir era daga dera boca, mès, en tot çò d’aute, s’estaue sense cambiar d’actitud.
ERA-ISLA-DETH-TRESOR-WEB	Jim, me didec; coheissi qu’auem hèt fòrça pegaries autant tu coma jo, òc senhor.
ERA-ISLA-DETH-TRESOR-WEB	Mos cau hèr es patzes.
ERA-ISLA-DETH-TRESOR-WEB	Jo vos auria cuelhut damb tota seguretat se non auesse estat per aguesta barralha que vos auetz calat.
ERA-ISLA-DETH-TRESOR-WEB	Mes que non è sòrt, amic, digui que non!
ERA-ISLA-DETH-TRESOR-WEB	Supausi, donc, que me cau rénder, causa qu’ei dura entà jo, ja ac comprenetz, per èster un marinèr vielh, que sage de hèr es patzes damb un gojatet coma vos, Jim.
ERA-ISLA-DETH-TRESOR-WEB	Qu’èra jo gaudint damb aguestes paraules e sentent-me aquiu plan satisfèt e capinaut coma un poth sus ua paret, quan en un moment lèu inapreciable vedí que calaue entà darrèr era sua man dreta e que la lheuaue de nauèth sus era espatla.
ERA-ISLA-DETH-TRESOR-WEB	Quauquarren coma ua flècha fiulèc en vent, notè un còp terrible, un dolor agudent e me sentí clauat en pau pera espatla.
ERA-ISLA-DETH-TRESOR-WEB	Ena espaventosa suspresa e dolor indicible d’aqueth moment, sabi pas se siguec de bon voler o çò qu’ei mès probable damb un movement inconscient, e sense afustar bric, es dues mies pistòles heren huec, se m’escapèren des mans e queigueren sus era cubèrta.
ERA-ISLA-DETH-TRESOR-WEB	Totun, non sigueren eres soletes que queigueren.
ERA-ISLA-DETH-TRESOR-WEB	Damb er impuls que hec eth sòn braç dret entà lançar era daga, eth timonèr rebaishèc era pression dera sua man quèrra sus er auban e, non sense deishar anar un sorriscle de terror, queiguec de cap laguens dera aigua.
ERA-ISLA-DETH-TRESOR-WEB	Degut ara grana inclinacion qu’auie quedat era goleta, es paus se vedien suspenudi en gran part dessús dera aigua; atau ei que, des deth mèn sèti enes pèces transversaus des gàbies, jo non vedia dejós de jo senon era superfícia dera baia.
ERA-ISLA-DETH-TRESOR-WEB	Hands, que non auie arribat tan naut, ère, per tant, mès apròp dera superfícia deth vaishèth, e era sua queiguda siguec passant eth sòn còs entre jo e era balustrada.
ERA-ISLA-DETH-TRESOR-WEB	Per prumèr viatge lo vedí lheuar-se sus era aigua en ua barreja d’esgluma e de sang, e dempús s’en.honsèc de nauèth entà non tornar a aparéisher.
ERA-ISLA-DETH-TRESOR-WEB	Tanlèu coma era aigua se serenèc lo podí veir estirat sus era neta e ludenta arena deth hons, e coma se siguesse protegit pera ombra qu’es costats deth vaishèth lançauen sus era aigua.
ERA-ISLA-DETH-TRESOR-WEB	Un o dus peishi tumèren contra eth sòn còs en passar.
ERA-ISLA-DETH-TRESOR-WEB	Un e un aute còp, damb eth movement dera aigua semblaue coma se se botgèsse un shinhau, coma se siguesse en tot sajar de lheuar-se.
ERA-ISLA-DETH-TRESOR-WEB	Mès que ja ère plan mòrt entà poder hèr aguestes manòbres, donques que l’auie herit ua des mies bales e s’auie estofat de seguit, per çò qu’en pòc de temps ja non siguec qu’aliment de peishi en madeish lòc qu’auie pensat acabar damb jo.
ERA-ISLA-DETH-TRESOR-WEB	Tanlèu ne siguí segur de tot aquerò comencè a senter-me malaut, aflaquit, aterrit.
ERA-ISLA-DETH-TRESOR-WEB	Era mia sang cauda corrie abondosament sus eth pièch e sus era esquia.
ERA-ISLA-DETH-TRESOR-WEB	Eth lòc qu’era daga m’auie clauat en pau dera vela, lo sentia jo usclar coma se siguesse un hèr rosent.
ERA-ISLA-DETH-TRESOR-WEB	E ça que la, per gran que siguesse aguest patiment non ère aquerò çò que mès m’aclapaue, en tot pensar que pro ben l’auria pogut patir sense queishar-me: çò que me capviraue ère eth terror que m’inspiraue era idia de qué podia d’un moment en aute des.héir-me des pèces transversaus e quèir ena aigua, encara agitada, ath cant deth cadavre deth timonèr.
ERA-ISLA-DETH-TRESOR-WEB	M’agarrè ath pau damb es dues mans, damb tanta fòrça qu’es ungles me punchauen, e barrè es uelhs entà non veir eth perilh que corria.
ERA-ISLA-DETH-TRESOR-WEB	De man en man, totun, era mia animositat tornèc, es mèns possi agitadi se padeguèren un shinhau e un còp mès me sentí en possession de jo madeish.
ERA-ISLA-DETH-TRESOR-WEB	Eth mèn prumèr pensament siguec trèir era daga, mès, o ère fòrça aganchada, o era mia fòrça non ère pro, per çò qu’ac deishè anar damb ua violenta estrementida.
ERA-ISLA-DETH-TRESOR-WEB	Causa estranha!
ERA-ISLA-DETH-TRESOR-WEB	Aquera estrementida hec aquerò que jo non podi hèr.
ERA-ISLA-DETH-TRESOR-WEB	Era daga, a tot darrèr, auie estat a mand de mancar era balestada; tan a mand qu’a penes m’auie cuelhut era pèth, per çò qu’era convulsion aquera siguec pro entà trèir era arma dera herida.
ERA-ISLA-DETH-TRESOR-WEB	Era sang gessie mès ara prèssa, aquerò ère evident, mès, ça que la, jo èra de nauèth patron de jo madeish e solet quedaua clauat en pau a trauèrs deth sac e dera camisa.
ERA-ISLA-DETH-TRESOR-WEB	Damb ua secodida violenta desliurè aguesti darrèrs e ara seguida baishè entara cubèrta pes aubans de tribòrd.
ERA-ISLA-DETH-TRESOR-WEB	Ne peth mau de morir auria gausat, esmoigut coma èra, baishar pes madeishi aubans qu’auia pujat, que d’eri Hands auie queigut dirèctament ena aigua.
ERA-ISLA-DETH-TRESOR-WEB	Tachè es uelhs ath mèn entorn, e pro convençut ja de qué eth vaishèth, de bèra manèra, ère ja totafet mèn, comencè a pensar en treir-li eth sòn darrèr passatgèr, ei a díder eth cadavre d’O’Brien.
ERA-ISLA-DETH-TRESOR-WEB	Aguest auie queigut estampat, per çò dera secodida deth vaishèth, contra era parabanda, demorant de pès en ua posicion orribla, que se retiraue un shinhau ara d’un viu, encara que plan desparièr d’un còs damb vida per çò que hège ath color e ara portadura, ò!, plan desparièr!
ERA-ISLA-DETH-TRESOR-WEB	En aquera postura m’ère plan aisit trapar era manèra de hèr çò que jo volia, e coma que ja eth costum des aventures tragiques auie acabat per hèr-me pèrder era pòur as cadavres, agarrè ad aqueth pera cintura coma s’auesse estat ua saca de bren e hènt un bon esfòrç lo lancè ena aigua.
ERA-ISLA-DETH-TRESOR-WEB	Era victima de Hands queiguec ena aigua damb ua sonora cabussada; e era gòrra ròia gessec a flòt e quedèc flotant pera superfícia.
ERA-ISLA-DETH-TRESOR-WEB	Tanlèu s’auec acabat era agitacion dera aigua, podí veir ar orrible mòrt jadent sus eth cadavre deth timonèr e ambdús balancejant-se doçament peth tranquil hons dera baia.
ERA-ISLA-DETH-TRESOR-WEB	O’Brien, encara que pro joen, ère fòrça cauvet, e jo vedia molt ben aqueth cap nud descansant sus es jolhs der òme que l’auie assassinat, mentre que, rapids e nerviosi, es peishi passauen tocant aqueres masses inèrtes.
ERA-ISLA-DETH-TRESOR-WEB	Solet ja, totafet solet, èra sus era goleta; era marèa auie tornat e eth solei ère a pòcs grads dera sua còga per çò qu’es ombres des pins dera còsta occidentau començauen ja a crotzar era amplada der ancoratge e a quèir sus era cubèrta de Era Espanhòla.
ERA-ISLA-DETH-TRESOR-WEB	Era brisa dera tarde auie arribat, e encara que plan a cubèrt peth ticò des dus cims entar Èst, es veles començauen a fiular ja un shinhau, e es teles a foetar d’un costat en aute.
ERA-ISLA-DETH-TRESOR-WEB	Comencè alavetz a crànher bèth perilh entath vaishèth: destibè es veles ara prèssa e les lancè, sense gran trabalh, sus era cubèrta.
ERA-ISLA-DETH-TRESOR-WEB	Mès per çò dera vela màger, aguesta qu’ère ja mès de mau hèr.
ERA-ISLA-DETH-TRESOR-WEB	Plan que òc que quan s’inclinaue eth vaishéth, era botafòra s’auie penjat entà dehòra, enquiath punt qu’eth sòn acabament e un o dus pès dera vela penjauen submergidi ena aigua.
ERA-ISLA-DETH-TRESOR-WEB	Me semblèc qu’aguesta circonstància lo hège mès perilhós, e m’ac pensaua de tau sòrta que miei cranhia jo hèr bèra causa en aguest ahèr.
ERA-ISLA-DETH-TRESOR-WEB	A tot darrèr decidí trèir eth mèn cotèth e bracar era còrda dera verga.
ERA-ISLA-DETH-TRESOR-WEB	Eth pau baishèc de seguit e un gran plec de tela, ja sòlta, flotèc esparjuda sus era aigua; des d’aqueth moment, abatut coma ac desiraua, ja non m’ère possible botjar eth cargador: aquerò ère tot çò que jo podia hèr.
ERA-ISLA-DETH-TRESOR-WEB	Per tant, Era Espanhòla auie de fidar, coma jo, ena nòsta bona estela.
ERA-ISLA-DETH-TRESOR-WEB	Mentretant, tota era baia ère submergida ja ena ombra dera pineda: m’en brembi qu’es darrèrs arrais deth solei acabauen de penetrar per un petit clar deth bòsc e auien ludut coma jòies resplendentes sus era diadèma de flors d’aqueth esbauçat casco de vaishèth, damb es sòns arbilhons, liquens e mossa marina.
ERA-ISLA-DETH-TRESOR-WEB	Era fresca qu’ère ja penetranta, era baisha mar anaue rapidament entà dehòra der ancoratge, e era goleta quedaue mès e mès, en cada moment, descansant sus es extremitats des trauessèrs.
ERA-ISLA-DETH-TRESOR-WEB	Pugè a quate pautes en direccion de proa e hi un còp de uelh ath mèn entorn.
ERA-ISLA-DETH-TRESOR-WEB	Era aigua a penes me caperaue es cames, era arena ère fèrma, caperada damb es ondulantes oscilacions dera suau agitacion des aigües, per çò que gessí fin finau en tèrra, content, en tot deishar a Era Espanhòla emparada en era madeisha, damb era sua vela màger banhant-se ampliament sus era superfícia des ondades.
ERA-ISLA-DETH-TRESOR-WEB	En aqueth madeish instant eth solei se calaue definitiuament en Occident e era brisa gasulhaue doçament en crepuscul, jogatejant entre es ondulants pins.
ERA-ISLA-DETH-TRESOR-WEB	A tot darrèr, me vedí dehòra deth mar e non tornaua, plan que òc, damb es mans uedes.
ERA-ISLA-DETH-TRESOR-WEB	Aquiu qu’ère era goleta, liura de toti es pirates, e prèsta entà qu’es nòsti òmes la tripulèssen un còp mès e se hessen ena mar de nauèth.
ERA-ISLA-DETH-TRESOR-WEB	Arren mès, per tant, i auie enes mies intencions que tornar en casa, coma qui ditz, ei a díder, ena palissada e condar aquiu damb orgulh es mies aventures.
ERA-ISLA-DETH-TRESOR-WEB	Que non serie estranh que me repoteguèssen un shinhau per çò dera mia coquinaria, mès eth hèt d’auer recapturat Era Espanhòla ère ua eloqüenta e significatiua responsa que, atau ac demoraua, obligarie ath Capitan Smollet a coheissar que jo non auia perdut eth temps.
ERA-ISLA-DETH-TRESOR-WEB	Pensant d’aguesta manèra, e damb era animositat fòrça lheuada, me metí en camin de çò qu’è cridat era mia casa, qu’ère eth reducte a on se trapauen es mèns companhs.
ERA-ISLA-DETH-TRESOR-WEB	M’en brembaua ben de qué eth mès orientau des arrius que desboquen ena baia deth Capitan Kidd, corrie des dera montanha des dus cims, ena mia quèrra, per çò qu’entamenè eth camin en aquera direccion, segur de poder crotzar er arriu en punt qu’ère encara estret.
ERA-ISLA-DETH-TRESOR-WEB	Eth bòsc non ère guaire espés e seguint, sense desviar-me, era linha mès baisha dera pala deth ticò, lèu auia enrodat era sua extremitat e pòc dempús ja auia trauessat, damb era aigua solet a mieja cama, eth corrent der arriu.
ERA-ISLA-DETH-TRESOR-WEB	Aquerò me botèc apròp deth lòc qu’auia trapat a Ben Gunn, er òme isolat, e, per tant, era mia marcha siguec ja mès clara en tot amiar es uelhs ben dubèrts.
ERA-ISLA-DETH-TRESOR-WEB	Era lum deth crepuscul auie ja cedit as granes ombres dera net, e tanlèu auí passat er espaci necessari entà poder veir entre era dubertura que formen es dus cims, arribèc ena mia vista era ondulanta claror d’un huec que se destacaue sus eth hons der orizon.
ERA-ISLA-DETH-TRESOR-WEB	Supausè qu’er òme dera isla ère aquiu codinant eth sòn sopar ara lum d’ua clara e alègra huegarada.
ERA-ISLA-DETH-TRESOR-WEB	Mès que non deishaue d’estonar-me que se mostrèsse sense cap precaucion, pr’amor que se jo vedia aqueth resplendor, non ère problable que tanben arribèsse as uelhs de Silver en sòn campament dera plaja, entre es hanhassi?
ERA-ISLA-DETH-TRESOR-WEB	Graduaument era net s’auie hèt mès e mès nera; e enes tenèbres que m’enrodauen, era soleta causa que jo podia hèr ère guidar-me, e aquerò de forma pas guaire segura, entath mèn destin, en tot auer ena mia esquia eth doble cim dera nautada, e ara mia dreta era montanha deth “Garda” que cada moment s’esbugassauen mès e mès enes bromes dera escurina.
ERA-ISLA-DETH-TRESOR-WEB	Es esteles èren escasses e palles e en terren baish que jo recorria m’ère impossible non enredar-me ath pas damb arromingueres e matarrassi o quèir enes sinuositats arenoses.
ERA-ISLA-DETH-TRESOR-WEB	De pic, ua cèrta claror inesperada, queiguec près de jo.
ERA-ISLA-DETH-TRESOR-WEB	Lheuè era vista; era palla lum des arrais dera lua se dilataue sus eth cim deth “Garda” e pòc dempús vedí quauquarren coma un glòb de plata que se quilhaue doçament sus es cimalhs des arbes: qu’ère era lua que gessie.
ERA-ISLA-DETH-TRESOR-WEB	Damb aguesta ajuda podí ja passar aisidament çò que me mancaue de caminar, e a viatges a pas normau e d’auti corrent, m’apressaua cada còp mès ara palissada.
ERA-ISLA-DETH-TRESOR-WEB	Ça que la, coma que ja me trapaua en bòsc que limite era fortalesa, non me semblèc tan dehòra de lòc alentir eth mèn pas e caminar damb mès precaucion, pr’amor que pro qu’aurie estat un trist finau des mies aventures veder-me trauessat per ua bala d’un centinèla deth nòste camp que hesse huec contra jo, sense coneisher-me.
ERA-ISLA-DETH-TRESOR-WEB	Era lua se lheuaue mès e mès naut; era sua lum s’espargie ja per aciu e delà sus es espacis qu’er arberam deth bòsc deishaue nets, e, causa estranha, dauant de jo apareishec un resplendor desparièr, entre es pins.
ERA-ISLA-DETH-TRESOR-WEB	Aquera lum qu’ère ròia e ardenta, mès de quan en quan s’escurie, coma se siguesse un brasèr sufocat de tan en tan peth hum.
ERA-ISLA-DETH-TRESOR-WEB	E òc ma hè, jo non podia endonviar se qué podie èster aquerò.
ERA-ISLA-DETH-TRESOR-WEB	A tot darrèr, arribè enes limits dera part sense arbes.
ERA-ISLA-DETH-TRESOR-WEB	Er extrèm occidentau ère alavetz negat pera claror der astre dera net; mès era part restanta, madeish qu’eth reducte, demorauen caperadi pera ombra, encara que damb bèra linha de lum qu’artenhie quèir aquiu a trauèrs dera massa deth huelhatge.
ERA-ISLA-DETH-TRESOR-WEB	En aute extrèm dera casa ua immensa huegarada auie usclat enquia tornar-se ja caliu pur, e eth sòn reverbèr marcadament ròi contrastaue en grana manèra damb eth doç palitge dera lua.
ERA-ISLA-DETH-TRESOR-WEB	Totun aquerò, non i auie aquiu ua soleta amna que se botgèsse, ne eth mendre bronit interrompie era cadéncia suau e monotòna dera bohada dera brisa.
ERA-ISLA-DETH-TRESOR-WEB	M’arturè cuelhut per ua grana estranhesa, e dilhèu damb bèth temor en mèn còr.
ERA-ISLA-DETH-TRESOR-WEB	Non auie estat costum nòsta, plan que òc, alugar granes lusors, pr’amor que precisament ua des ordes mès importantes deth Capitan ère que non despenéssem lenha, per çò que comencè a crànher que quauquarren dolent s’auie passat aquiu pendent era mia abséncia.
ERA-ISLA-DETH-TRESOR-WEB	M’esguitlè damb cautèla hènt un torn pera cantoada orientau, en tot tier-me amagat ena escurina, e en aqueth lòc que me semblèc mès avient per çò d’èster era ombra mès espessa, sautè decididament era barralha.
ERA-ISLA-DETH-TRESOR-WEB	Entà aumentar era mia seguretat me metí a recórrer eth trajècte que me separaue der angle deth reducte, caminant a quate pautes, sense hèr eth mendre bronit.
ERA-ISLA-DETH-TRESOR-WEB	Quan ja siguí pro apròp, eth mèn còr se dilatèc damb ua expansion de gòi indicible.
ERA-ISLA-DETH-TRESOR-WEB	Çò que lo costaue non ère un rumor que poirie cridar-se, per eth madeish, agradiu de bèra manèra, e encara me’n brembi d’auer-me queishat d’eth en mès d’ua ocasión; mès en aquera, ac vedí coma s’auesse estat eth resson d’ua musica deliciosa.
ERA-ISLA-DETH-TRESOR-WEB	Qué ère aquerò?
ERA-ISLA-DETH-TRESOR-WEB	Prumèr de tot, en aquerò que non i auie cap de dobte ère qu’en mèn camp era vigilància ère totafet detestabla.
ERA-ISLA-DETH-TRESOR-WEB	Se Silver e es sòns òmes siguessen es qu’en aqueth moment queiguien sus es mèns amics, solide que ne un de solet tornarie a veir era lum deth dia.
ERA-ISLA-DETH-TRESOR-WEB	Aquerò ère çò que se passaue, pensè jo, per èster eth Capitan herid; pensament que me hec repotegar-me un còp mès eth hèt d’auer-les deishat en aquera situacion perilhosa, damb tan pòques persones aptes entà montar era garda.
ERA-ISLA-DETH-TRESOR-WEB	Alavetz ja auia arribat ena entrada e èra aquiu, de pès.
ERA-ISLA-DETH-TRESOR-WEB	Tot qu’ère escurina, laguens, e es mèns uelhs non podien distinguir arren ena densa tenèbra d’aqueth recinte.
ERA-ISLA-DETH-TRESOR-WEB	Per çò d’enténer, ja se comprenerà qu’en aqueth punt ère, entà jo, fòrça mès desparièra e perceptibla era musica des rocadisses.
ERA-ISLA-DETH-TRESOR-WEB	Ada era se higie, encara que siguesse deth tot insignificant, un bronit leugèr coma d’ales e picoteg lèu imperceptible.
ERA-ISLA-DETH-TRESOR-WEB	Damb es mans entà dauant auancè decididament entar interior.
ERA-ISLA-DETH-TRESOR-WEB	Eth mèn impuls siguec apressar-me en mèn lòc de costum, e, higí, en tot arrir ath mèn laguens, com me vau a divertir quan veiga es cares que boten deman quan me veiguen!
ERA-ISLA-DETH-TRESOR-WEB	Eth mèn pè estramunquèc damb bèra causa que cedie ath mèn pas: qu’ère era cama d’un d’aqueri descuedadi dormeires que, ath mèn contacte, non hec senon mormolhar e virar- se d’esponera, mès sense desvelhar-se.
ERA-ISLA-DETH-TRESOR-WEB	Mès en aqueth moment, e coma partint d’un cornèr escur dera pèça, ua votz cridaira e agudenta s’estarnèc desaforadament:
ERA-ISLA-DETH-TRESOR-WEB	Pèces d’a ueit!
ERA-ISLA-DETH-TRESOR-WEB	Aqueth qu’ère eth Capitan Flint, eth parroquet verd de Silver!
ERA-ISLA-DETH-TRESOR-WEB	Eth ère eth que produie eth rumor leugèr que jo escotè, en tot picotejar ua crospa des hustes deth mur.
ERA-ISLA-DETH-TRESOR-WEB	Eth ère eth que, exercint ua vigilància plan milhor qu’era d’ua creatura umana, acabaue d’anonciar era mia arribada damb eth sòn incasable arrepervèri.
ERA-ISLA-DETH-TRESOR-WEB	Que non auí temps de remeter-me.
ERA-ISLA-DETH-TRESOR-WEB	Ath crit agudent e penetrant deth parroquet toti es roncaires se desvelhèren e se meteren de pès, en tot entener-se de seguit era votz de Silver que, damb er acompanhament obligat d’ua insoléncia, didec:
ERA-ISLA-DETH-TRESOR-WEB	Qui ei?
ERA-ISLA-DETH-TRESOR-WEB	Me virè entà córrer, mès estramunquè damb ua persona; me virè entà un costat entà cercar un nau camin e queiguí enes braci de ua auta que, dera sua part me sarrèc violentament en tot tier-me ben agarrat.
ERA-ISLA-DETH-TRESOR-WEB	Alavetz un d’aqueri òmes sautèc deth reducte e moments dempús tornèc damb ua halha alugada.
ERA-ISLA-DETH-TRESOR-WEB	Era claror roienca dera halha alugant er interior dera cabana, me hec veir que, guaire de dolent podí imaginar en aqueri moments ère, malerosament, massa cèrt.
ERA-ISLA-DETH-TRESOR-WEB	Es pirates èren en possession deth reducte e des viures: aquiu i auie eth petit barril de conhac; aquiu es carns salades e es bescuèits coma abans dera mia abséncia e, causa qu’aumentèc fòrça eth mèn temor, ne eth mendre senhau d’un presoèr.
ERA-ISLA-DETH-TRESOR-WEB	Que non ère possible pensar ua auta causa qu’eth het de qué toti auien perit e eth mèn còr se sentec aclapat en pensar que jo non auia estat aquiu entà perir damb eri.
ERA-ISLA-DETH-TRESOR-WEB	Sonque sies des pirates demorauen aquiu: ne un de solet mès ère viu.
ERA-ISLA-DETH-TRESOR-WEB	Cinc èren de pès, rogidi, dormeires e de mala encolia per auer-se auut d’arrincar deth dromilhon dera embriaguesa.
ERA-ISLA-DETH-TRESOR-WEB	Eth siesau s’auie miei incorporat sonque sus un des sòns codes; qu’ère mortaument esblancossit, e eth sagnós bendatge qu’enrodaue eth sòn cap hège veir qu’aqueth òme auie estat herit recentament, e encara mès recentament guarit.
ERA-ISLA-DETH-TRESOR-WEB	Rebrembè alavetz ar òme qu’auie estat herit en atac dera palissada e que s’auie escapat peth bòsc, e ne siguí segur de qué aguest ère eth madeish.
ERA-ISLA-DETH-TRESOR-WEB	Eth parroquet auie sautat sus era espatla deth sòn patron, pientant-se e apraiant eth sòn plomatge.
ERA-ISLA-DETH-TRESOR-WEB	Per çò que hè a Silver me semblèc mes palle, e mès sevèr que normaument.
ERA-ISLA-DETH-TRESOR-WEB	Encara amiaue botat eth beròi vestit de tela que se calèc eth dia des conferéncies, encara qu’ara ère fòrtament tacat d’argila e damb pro esquinçades costades pes espinoses arrominguères deth bòsc.
ERA-ISLA-DETH-TRESOR-WEB	Qu’eth diable m’ajude!
ERA-ISLA-DETH-TRESOR-WEB	Quina suspresa!
ERA-ISLA-DETH-TRESOR-WEB	Atau, donc, qu’auem aciu a Jim Hawkins, entrant, atau, coma aqueth que ditz, sense compliments.
ERA-ISLA-DETH-TRESOR-WEB	Enorabona!
ERA-ISLA-DETH-TRESOR-WEB	Lo vam a recéber coma a un amic!
ERA-ISLA-DETH-TRESOR-WEB	Dit aquerò se seiguec sus eth barril deth conhac e s’esdeguèc a apraiar e aumplir era sua pipa.
ERA-ISLA-DETH-TRESOR-WEB	Dick, apressa era halha un moment, didec.
ERA-ISLA-DETH-TRESOR-WEB	E quan ja auie ua bona lum, higec:
ERA-ISLA-DETH-TRESOR-WEB	Aquerò t’anarà ben gojatet!
ERA-ISLA-DETH-TRESOR-WEB	Au, Dick, encaisha aguesta halha en molon de lenha.
ERA-ISLA-DETH-TRESOR-WEB	E vosati, amics, vos podetz sèir, que non cau que vos estetz de pès.
ERA-ISLA-DETH-TRESOR-WEB	Eth senhor Hawkins vos desencusarà, podetz estar-ne segurs.
ERA-ISLA-DETH-TRESOR-WEB	Plan, donc, amic Jim, qu’ès aciu.
ERA-ISLA-DETH-TRESOR-WEB	Quina suspresa mès agradiua entath tòn amic John!
ERA-ISLA-DETH-TRESOR-WEB	Jo tostemp è dit que tu ères escarrabilhat coma un camilong, dès que te calè es uelhs ath dessús; mès, era vertat, gojat, aquerò depasse a toti es mèns pronostics!
ERA-ISLA-DETH-TRESOR-WEB	Mentretant, coma se pòt supausar aisidament, jo non responia ua soleta paraula.
ERA-ISLA-DETH-TRESOR-WEB	Silver hec ua o dues humades dera pipa damb bones manères, e ara seguida seguic:
ERA-ISLA-DETH-TRESOR-WEB	Ara, Jim, coma que ja ès aciu, te vau a díder quauquarren de çò que pensi.
ERA-ISLA-DETH-TRESOR-WEB	Jo tostemp t’è estimat e tostemp t’è cuelhut coma un gojat d’animositat, e coma se siguesses eth madeish retrait mèn quan jo èra coma tu, gojat e bon gojat.
ERA-ISLA-DETH-TRESOR-WEB	Jo volí tostemp que siguésses des nòsti, e que cuelhesses era part que te corresponesse entà que podesses víuer e morir en tot èster de vertat ua persona.
ERA-ISLA-DETH-TRESOR-WEB	Ara que ja ès aciu, poric… plan milhor!
ERA-ISLA-DETH-TRESOR-WEB	Eth Capitan Smollet qu’ei un bon marinèr, plan que òc, autant de bon coma jo madeish ne seria en quinsevolh moment, mès, rigorós en qüestions de disciplina.
ERA-ISLA-DETH-TRESOR-WEB	Mès vaquí que ja non depenes deth tòn Capitan.
ERA-ISLA-DETH-TRESOR-WEB	Eth Doctor madeish que tan t’estimaue, ei ara anujat a mòrt damb tu (“hujutiu ingrat”) didec en tot referir-se a tu.
ERA-ISLA-DETH-TRESOR-WEB	Atau, donc, per mès torns que li hèsques ar ahèr, eth resultat ei que tu ja non pòs vier a amassar-te de nauèth damb es tòns, pr’amor qu’eri ja non t’estimen e atau, se non ei que te prepauses meter-te ath dauant d’ua tresau faccion ena isla, qu’entada era non auries mès companhia qu’era tua ombra, ara fòrça te cau alistar-te jos era bandèra deth tòn vielh amic Silver.
ERA-ISLA-DETH-TRESOR-WEB	Aqueth discors me hec fòrça ben.
ERA-ISLA-DETH-TRESOR-WEB	Per eth me’n sabí de qué es mèns amics encara èren vius, e encara que non me’n fidaua deth tot de qué siguesse cèrt, çò que Silver didie sus tot aquerò des racacòrs des membres dera cabina, per çò dera mia desercion, me sentí fòrça mès consolat qu’afligit damb es sues notícies.
ERA-ISLA-DETH-TRESOR-WEB	Arren te vau a díder sus aquerò de qué ès enes nòstes mans, seguic Silver.
ERA-ISLA-DETH-TRESOR-WEB	Supausi que non n’as cap de dobte sus aguest particular.
ERA-ISLA-DETH-TRESOR-WEB	Mès, guarda se jògui a cartes descubèrtes; era mia intencion non ei intimidar-te senon convencer-te.
ERA-ISLA-DETH-TRESOR-WEB	Jamès è vist qu’es menaces produisquen arren de bon.
ERA-ISLA-DETH-TRESOR-WEB	Se t’agrade eth servici… ben, endauant; t’inscriues damb nosati e ei tot…
ERA-ISLA-DETH-TRESOR-WEB	Ara…se non te conven, qu’ès senhor dera tua volontat e dera tua boca entà balhar-mos aciu un “non” redon, e que me hèsque a vier eth diable se bèra causa mès clara qu’aguesta pòt gésser dera escotilha umana.
ERA-ISLA-DETH-TRESOR-WEB	Posqui ja contestar?, preguntè damb ua votz fòrça tremolosa.
ERA-ISLA-DETH-TRESOR-WEB	Ath hons de tota aquera parlòta burlesca jo vedia pro clar qu’era menaça dera mòrt ère penjant sus eth mèn cap, per çò qu’es mies caròles usclauen e eth còr me batanaue dolorosament laguens deth pièch.
ERA-ISLA-DETH-TRESOR-WEB	Gojat, responec Silver, aciu arrés ei en tot pressar-te.
ERA-ISLA-DETH-TRESOR-WEB	Forma eth tòn camin.
ERA-ISLA-DETH-TRESOR-WEB	Cap de nosati a prèssa, camarada.
ERA-ISLA-DETH-TRESOR-WEB	Eth temps se passe tant agradiuament ena tua companhia que, ja ac ves, non cau precipitar-se.
ERA-ISLA-DETH-TRESOR-WEB	Plan ben, responí jo en tot senter-me damb un shinhau mès de fòrça e atreviment.
ERA-ISLA-DETH-TRESOR-WEB	Se me cau alistar, qu’è eth dret de saber se com estan es causes e per qué vosati ètz aciu, e a on paren es mèns amics.
ERA-ISLA-DETH-TRESOR-WEB	Be ne vò de causes eth mainatge!, didec en ton burlesc un des pirates.
ERA-ISLA-DETH-TRESOR-WEB	Me semble, amic, didec Silver ar interruptor damb un ton aspre, que haries milhor de tancar era escotilha e sauvar es tòns traits entà quan se te demanen e s’agen de besonh.
ERA-ISLA-DETH-TRESOR-WEB	De seguit, virant-se entà jo, seguic damb eth madeish accent amable e graciós d’abans:
ERA-ISLA-DETH-TRESOR-WEB	Ager peth maitin, amic Hawkins, ara ora dera dusau garda, venguec per aciu eth Doctor Livesey en tot amiar ena man ua bandèra de patz: “Capitan Silver, me didec, qu’ètz venudi: eth vaishèth a partit!” Aquerò podie passar fòrça ben; nosati auíem estat beuent e cantant entà passar-mos-ac ben.
ERA-ISLA-DETH-TRESOR-WEB	Non didí que non.
ERA-ISLA-DETH-TRESOR-WEB	Era vertat ei que cap de nosati auie guardat entà aquiu delà.
ERA-ISLA-DETH-TRESOR-WEB	Gessérem entà veir…e ò lunfèrn!…
ERA-ISLA-DETH-TRESOR-WEB	Jamès è vist ena mia vida un sarpat d’òmes mès asenadi qu’aguesti; t’ac pòs creir… semblauen completament hòls.
ERA-ISLA-DETH-TRESOR-WEB	E capitulèrem, non auie mès remèdi, capitulèrem eth e jo, e aciu qu’èm installadi en reducte, damb conhac, viures e tot era lenha que vosati auíetz arremassat; en ua soleta paraula, eth vaishèth sancer e complèt des des crotzetes enquiara quilha.
ERA-ISLA-DETH-TRESOR-WEB	Per çò que hè ada eri, an fotut eth camp, mès que se me hèsqui a vier eth diable se sai a on paren.
ERA-ISLA-DETH-TRESOR-WEB	En díder aquerò hec ua uata aspiracion de pipa, damb era màger cauma, e dempús seguic:
ERA-ISLA-DETH-TRESOR-WEB	E entà que non te penses que t’a includit en tractat, te vau a díder quines sigueren es darrères paraules que mos didérem: “Guairi ètz vosati entà gésser d’aciu”?
ERA-ISLA-DETH-TRESOR-WEB	E per çò deth gojat, sabi pas a on ei, ne m’interèsse… que se lo hèsque a vier eth diable, encara qu’ath principi mos hec fòrçá dò”.
ERA-ISLA-DETH-TRESOR-WEB	Aguestes sigueren es sues paraules.
ERA-ISLA-DETH-TRESOR-WEB	Ei tot?
ERA-ISLA-DETH-TRESOR-WEB	Qu’ei tot çò que te cau escotar, hilh mèn , repliquèc Silver.
ERA-ISLA-DETH-TRESOR-WEB	E ara… me cau hèr ja era causida?
ERA-ISLA-DETH-TRESOR-WEB	Ara te cau causir, òc, amic mèn, non n’ages cap de dobte.
ERA-ISLA-DETH-TRESOR-WEB	Plan ben, seguí.
ERA-ISLA-DETH-TRESOR-WEB	Que non sò tan pèc qu’ignora çò que me demore.
ERA-ISLA-DETH-TRESOR-WEB	Mès se passe çò que se passe, m’impòrte pòc que sigue çò de pejor possible.
ERA-ISLA-DETH-TRESOR-WEB	Des de que queiguí calat en aguesta aventura è vist morir a tanti òmes, que ja era idia dera mòrt non m’espaurís bric.
ERA-ISLA-DETH-TRESOR-WEB	Mès que i a ua causa o dues que voi dider-vos a vosati…
ERA-ISLA-DETH-TRESOR-WEB	Era mia paraula anèc cuelhent un accent anormau d’excitación.
ERA-ISLA-DETH-TRESOR-WEB	E en aguest ton seguí:
ERA-ISLA-DETH-TRESOR-WEB	Çò prumèr que voi díder ei aquerò: qu’ètz vosati perdudi, ei perdut eth vaishèth, ei perdut eth tresòr, perdudi es òmes entà vosati.
ERA-ISLA-DETH-TRESOR-WEB	Tot eth projècte qu’a engendrat era vòsta revòuta non ei ja qu’un desastre…qu’ei ja a tròci!
ERA-ISLA-DETH-TRESOR-WEB	Que sò jo!
ERA-ISLA-DETH-TRESOR-WEB	E per çò que hè ara goleta, que siguí jo tanben eth que braquèc eth cable; jo madeish aucí as dus òmes qu’auíetz a bòrd e jo, fin finau, eth que se l’a hèt a vier en un punt determinat a on cap de vosati la tornarà a veir jamès.
ERA-ISLA-DETH-TRESOR-WEB	Se bèth un pòt arrir en aguest ahèr, aguest que sò jo…jo, que des dera prumeria è auut er auantatge sus toti vosati, e que me hètz mès pòur dera que me harie ua mosca.
ERA-ISLA-DETH-TRESOR-WEB	Aucitz-me, se voletz, o deishat-me viuer.
ERA-ISLA-DETH-TRESOR-WEB	Mès ua soleta causa vos vau a díder entà acabar, e ei que, se me deishatz víuer… servici per servici…eth dia que vosati, amics, sigatz en un tribunau deth crim, acusadi de pirateria, jo desliurarè dera horca, damb eth mèn testimoniatge, a toti es que posca.
ERA-ISLA-DETH-TRESOR-WEB	Vosati, donc, e non jo, ètz es que vos cau alistar.
ERA-ISLA-DETH-TRESOR-WEB	Aucitz-ne a un mès e aumentatz inutilament, damb aquerò, era lista des vòsti crims; o deishatz- me viu e asseguratz-vos d’aguesta manèra, eth testimoniatge que vos pòt arrincar deth cadafalc.
ERA-ISLA-DETH-TRESOR-WEB	M’arturè en arribar aciu, pr’amor que, ac cohèissi, se m’auie acabat er alend.
ERA-ISLA-DETH-TRESOR-WEB	Ça que la, damb gran estonament mèn, cap d’aqueri òmes se botgèc, senon que toti se demorèren damb es uelhs tachadi en jo, coma se siguessen anhèths.
ERA-ISLA-DETH-TRESOR-WEB	En tot profitar-me’n deth sòn silenci, e mentre eri seguien contemplant-me estonadi, didí de nauèth:
ERA-ISLA-DETH-TRESOR-WEB	Ara plan, senhor Silver, coma que creigui que vos ètz aciu er òme que mès posqui fidar, vos voi hèr un solet encargue s’arribèsse eth cas de çò pejor entà jo, e ei qu’ajatz era bontat de condar-li ath Doctor de quina manèra è patit eth mèn destin finau.
ERA-ISLA-DETH-TRESOR-WEB	Qu’ac aurè present, responec eth pirata, damb un accent tant estranh que, òc ma hè, me siguec impossible saber s’ère en tot burlar-se’n de jo o se se sentie favorablament impressionat damb era mia valentia.
ERA-ISLA-DETH-TRESOR-WEB	Alavetz cuelhec era paraula aqueth Morgan, cara d’acajò, que jo vedí ena tauèrna de Silver, apròp deth pòrt, en Bristol.
ERA-ISLA-DETH-TRESOR-WEB	Jo vau a híger quauquarren a tot aquerò, didec, e ei qu’aguest madeish gojat ei eth qu’arreconeishec a Black Dog.
ERA-ISLA-DETH-TRESOR-WEB	Donques guardatz, higec ath sòn torn eth codinèr, jo encara posqui ahíger bèra causa mès, per vida deth lunfèrn!
ERA-ISLA-DETH-TRESOR-WEB	Des deth començament que non auem hèt que tumar contra Jim Hawkins.
ERA-ISLA-DETH-TRESOR-WEB	Dehòra!, cridèc Silver.
ERA-ISLA-DETH-TRESOR-WEB	Qui ès aciu, tu, Tom Morgan?
ERA-ISLA-DETH-TRESOR-WEB	Te penses qu’ès eth Capitan!
ERA-ISLA-DETH-TRESOR-WEB	Per Satanàs, eth mèn pair e senhor, que prometi ensenhar-te a èster aqueth qu’ès!
ERA-ISLA-DETH-TRESOR-WEB	Bremba-te’n de qué non i a ne a auut jamès un òme que gause guardar-me entre celha e celha, que s’age pogut vantar de veir un dia dempús d’aquerò; Tom Morgan, non desbrembes aquerò!
ERA-ISLA-DETH-TRESOR-WEB	Morgan s’arturèc, mès un mormolh raucós gessec de toti es auti.
ERA-ISLA-DETH-TRESOR-WEB	Tom qu’a rason, didec un.
ERA-ISLA-DETH-TRESOR-WEB	Me semble qu’è auut mès temps deth normau, a un òme solet per espaurugal, didec un aute.
ERA-ISLA-DETH-TRESOR-WEB	Que se me hèsque a vier eth diable s’un coish coma vos, John Silver, li hè pòur a un òme cabau coma jo!
ERA-ISLA-DETH-TRESOR-WEB	Silver?…
ERA-ISLA-DETH-TRESOR-WEB	Eth codinèr bramèc mèsalèu que prononcièc aguestes paraules, en tot sautar de dessús deth barril de conhac qu’ère seigut, e auançant pro entath grop de pirates e sense deishar era sua pipa que ludie encara alugada ena sua man dreta.
ERA-ISLA-DETH-TRESOR-WEB	E sense hèr ua soleta pausa seguic:
ERA-ISLA-DETH-TRESOR-WEB	Donques que me semble plan ben!
ERA-ISLA-DETH-TRESOR-WEB	Que hèsque un pas endauant eth que volgue, e que digue çò que pense, donques que supausi qu’arrés ei mut.
ERA-ISLA-DETH-TRESOR-WEB	Non li cau senon demanar; jo balhi çò que se me demane.
ERA-ISLA-DETH-TRESOR-WEB	Damb toti es ans qu’è, auie de vier ara un pèc, hilh de bèth lairon d’aigua doça a calar-se eth chapèu de trauèrs ena mia preséncia, coma finau dera mia istòria?
ERA-ISLA-DETH-TRESOR-WEB	Peth sant lunfèrn, que s’enganhe!
ERA-ISLA-DETH-TRESOR-WEB	Mès que hèsque era pròva eth que sigue mès poth… ja se’n sap dera manèra!
ERA-ISLA-DETH-TRESOR-WEB	Toti vosati qu’ètz “cavalièrs dera fortuna”, sivans vosati madeishi…
ERA-ISLA-DETH-TRESOR-WEB	Donques endauant!
ERA-ISLA-DETH-TRESOR-WEB	Que sò prèst!
ERA-ISLA-DETH-TRESOR-WEB	Degun d’aqueri òmes se botgèc, degun gasulhèc ua soleta paraula.
ERA-ISLA-DETH-TRESOR-WEB	Alavetz, eth, higec entornant era pipa ena boca:
ERA-ISLA-DETH-TRESOR-WEB	De vertat qu’ei ua glòria veir aguest molon de pigres!
ERA-ISLA-DETH-TRESOR-WEB	Fòrça valents entà acarar-se damb un botelha, mès sords quan se les cride a provar se son aquerò que semblen!…
ERA-ISLA-DETH-TRESOR-WEB	Ja veiram se comprenetz vosati er anglés deth nòste Rei George: jo que sò aciu eth Capitan, per eleccion unanima.
ERA-ISLA-DETH-TRESOR-WEB	Jo sò eth Capitan pr’amor qu’a ua lega de distància se ve que sò eth milhor e valgui mès que toti vosati amassa.
ERA-ISLA-DETH-TRESOR-WEB	Atau, donc, e ja qu’arrés vò gésser a mesurar- se damb jo coma un des vertadèrs “cavalièrs dera fortuna”, a aubedir toti, pòcvaus, e sense replicar… comprenut?…
ERA-ISLA-DETH-TRESOR-WEB	Jo estimi ad aguest gojat; jo non è vist jamès un gojat que valgue çò que vau aguest, e per èster eth que sò, afirmi qu’eth ei mès òme e vau eth fòrça mès que toti aguesti arrats de vaishèth apileradi aciu.
ERA-ISLA-DETH-TRESOR-WEB	Ara plan, çò que jo digui ei aquerò e arren mès qu’aquerò: jo lo cuelhi eth mèn costat; jo lo protegisqui e caperi damb era mia man.
ERA-ISLA-DETH-TRESOR-WEB	Qu’ei aquerò çò qu’auia de díder, e sabetz-vo’n ben!…
ERA-ISLA-DETH-TRESOR-WEB	Dempús d’aquerò se hec un long silenci.
ERA-ISLA-DETH-TRESOR-WEB	Jo m’estaua encara regde, apuat contra eth mur, damb eth còr bategant encara coma un martèth de harga, mès damb un arrai d’esperança que començaue a aparéisher en interior dera mia amna.
ERA-ISLA-DETH-TRESOR-WEB	Silver arreculèc tanben entath sòn prumèr lòc, contra era paret, e ère aquiu damb es braci crotzadi, damb era pipa en un angle dera boca, tan tranquil e tan seren coma s’auesse estat en un glèisa.
ERA-ISLA-DETH-TRESOR-WEB	Ça que la, eth sòn uelh petit encara que sagaç vagaue furtiuament d’un en aute des sòns insubordinadi camarades, que guardaue de contunh de trauèrs.
ERA-ISLA-DETH-TRESOR-WEB	Eri, dera sua part, s’anèren retirant graduaument entar extrèm opausat deth recinte e aquiu comencèren a mormolhar en votz baisha coma un rumor que me semblaue un torrent luenhant.
ERA-ISLA-DETH-TRESOR-WEB	Un darrèr der aute, toti virauen era cara de quan en quan entà on èrem Silver e jo, e quan hègen aguest movement era lum roienca que queiguie sus sues faccions les daue linhes e formes espaventoses.
ERA-ISLA-DETH-TRESOR-WEB	Mès es sues guardades menaçaires non èren ja contra jo, senon contra Silver.
ERA-ISLA-DETH-TRESOR-WEB	Me semble qu’auetz vosati ua lista de causes poirides que cerquen aire.
ERA-ISLA-DETH-TRESOR-WEB	Dauritz, donc, es escotilhes e deishatz-les anar, sense desencuses, amics, o se non, anatz- vo’n!, didec Silver en tot escopir damb eth mès capinaut mesprètz.
ERA-ISLA-DETH-TRESOR-WEB	Damb eth vòste permís, senhor, gessec un des òmes.
ERA-ISLA-DETH-TRESOR-WEB	Qu’ètz vos fòrça oblidós quan se tracte de quauques ues des nòstes normes.
ERA-ISLA-DETH-TRESOR-WEB	Dilhèu ei damb era fin de susvelhar eth compliment des restantes.
ERA-ISLA-DETH-TRESOR-WEB	Qu’ei ben!
ERA-ISLA-DETH-TRESOR-WEB	Mès aguesta tripulacion que vedetz ara aciu, ei maucontenta; aguesta tripulacion ei prèsta a riscar eth tot peth tot (exceptat era libertat) e atau, donc, sivans es nòstes normes, segons me pensi, mos retiram a celebrar conselh toti amassa.
ERA-ISLA-DETH-TRESOR-WEB	Desencusatz-mos, senhor, en tot arreconeisher-vos coma ac hèm, coma eth nòste Capitan, encara ad aguestes ores.
ERA-ISLA-DETH-TRESOR-WEB	Jo demani eth mèn dret e me’n vau entà dehòra entà deliberar.
ERA-ISLA-DETH-TRESOR-WEB	En tot díder aquerò, hec ua respectuosa e complicada salutacion, ar estil des marinèrs, e damb era màger cauma e sang hereda, gessec dehòra deth reducte.
ERA-ISLA-DETH-TRESOR-WEB	Ad aguest qu’ère un tipe naut, d’aspècte malautís, damb uelhs auriolencs e coma de trenta cinc ans, lo seguiren un aute e d’auti des dera banda, en tot observar, en tot, eth sòn exemple.
ERA-ISLA-DETH-TRESOR-WEB	Cada un anaue hènt ua reveréncia quan passaue e cada un higie bèra desencusa semblabla.
ERA-ISLA-DETH-TRESOR-WEB	Confòrme ath reglament!, didec un.
ERA-ISLA-DETH-TRESOR-WEB	Session d’afiliadi, didec Morgan.
ERA-ISLA-DETH-TRESOR-WEB	E atau, ja damb ua expression, ja damb ua auta, toti gesseren deth reducte en tot deishar- mos a Silver e a jo solets, illuminadi pera halha.
ERA-ISLA-DETH-TRESOR-WEB	Eth codinèr de Era Espanhòla se treiguec, de seguit, era pipa dera boca e d’ua manèra fèrma e decidida, encara qu’a penes perceptibla, me parlèc atau:
ERA-ISLA-DETH-TRESOR-WEB	Lèu, vene, Hawkins.
ERA-ISLA-DETH-TRESOR-WEB	Te cau saber qu’eth cotèth dera mòrt ei penjat d’un solet peu sus eth tòn cap e, çò de pejor, acompanhat de torments.
ERA-ISLA-DETH-TRESOR-WEB	En aguest moment me van a depausar deth mèn cargue.
ERA-ISLA-DETH-TRESOR-WEB	Mès qu’ei parièr, guarda aquerò: jo me vau a estar fèrm deth tòn costat, se passe çò que se passe.
ERA-ISLA-DETH-TRESOR-WEB	Que non ère aquerò çò que jo me prepausaua ara prumèria, plan que non!.
ERA-ISLA-DETH-TRESOR-WEB	Me desesperaue era idia de pèrder totes es mies fanfarronades e gèsser derrotat en ahèr.
ERA-ISLA-DETH-TRESOR-WEB	Mès qu’è vist que tu ès er òme que me cau.
ERA-ISLA-DETH-TRESOR-WEB	Me didí alavetz a jo madeish: “John, bota-te deth costat de Hawkins e eth s’estarà ath tòn costat tanben.
ERA-ISLA-DETH-TRESOR-WEB	Tu qu’ès entada eth era darrèra carta deth jòc, e peth tòn pair Satanàs, John, qu’eth pòt tanben èster era tua!” Ajuda per ajuda, me didí: tu, Silver, sauves ath tòn testimoniatge e eth sauvarà era tua pèth, dera horca!
ERA-ISLA-DETH-TRESOR-WEB	Encara que confusament comencè a compréner.
ERA-ISLA-DETH-TRESOR-WEB	Voletz díder que tot ei perdut?
ERA-ISLA-DETH-TRESOR-WEB	Peth lunfèrn que òc!
ERA-ISLA-DETH-TRESOR-WEB	Eth vaishèth perdut que mos còste era pèth: vaquí era situacion en dues paraules.
ERA-ISLA-DETH-TRESOR-WEB	Un còp que jo lancè ua guardada ad aguesta baia, Jim Hawkins, e vedí que non auie ja goleta que sus era condar…jo sò dur e temardut, mès totun, te pòs creir que me sentí desorientat.
ERA-ISLA-DETH-TRESOR-WEB	Per çò d’aguest grop e deth sòn conselh, te digui que non son qu’uns estupids e uns covards.
ERA-ISLA-DETH-TRESOR-WEB	Jo te treirè dehòra des sues garres, se depen de jo, mès çò qu’auem dit, Jim, servici per servici, tu sauves ath tòn amic dera horca.
ERA-ISLA-DETH-TRESOR-WEB	Me sentia aclapat e empeguit.
ERA-ISLA-DETH-TRESOR-WEB	Me semblaue ua causa tan sense tralha d’esperança çò qu’eth me demanaue, eth… eth vielh pirata, eth cap dera rebellion!
ERA-ISLA-DETH-TRESOR-WEB	Çò que sigue ena mia man de hèr, ac harè, li responí.
ERA-ISLA-DETH-TRESOR-WEB	D’acòrd, donc!, exclamèc John Silver.
ERA-ISLA-DETH-TRESOR-WEB	S’auancèc dempús entara halha qu’ère, coma è dit abans, encaishada entre era lenha, e aquiu tornèc a alugar era sua pipa que ja s’auie amortat.
ERA-ISLA-DETH-TRESOR-WEB	Entene-me ben, Jim, seguic de seguit: jo qu’è ua bona tèsta sus es mies espatles.
ERA-ISLA-DETH-TRESOR-WEB	En aguesti moments arrés ei mès partidari deth Cavalièr que jo.
ERA-ISLA-DETH-TRESOR-WEB	Compreni pro ben que tu as botat dehòra de perilh aguest vaishèth en bèth loc…
ERA-ISLA-DETH-TRESOR-WEB	Com?, sabi pas, mès òc qu’afirmi qu’ei en lòc segur.
ERA-ISLA-DETH-TRESOR-WEB	Dilhèu artenheres redusir e convéncer a Hands e a O’Brien.
ERA-ISLA-DETH-TRESOR-WEB	Jo que non auí jamès ua grana fe en eri.
ERA-ISLA-DETH-TRESOR-WEB	Mès, guarda; jo non pregunti arren ne voi qu’es auti pregunten arren.
ERA-ISLA-DETH-TRESOR-WEB	Jo m’en sai de quan eth jòc ei a favor, plan.
ERA-ISLA-DETH-TRESOR-WEB	T’asseguri, donc, gojat, que çò qu’ei aguest, ja uscle!
ERA-ISLA-DETH-TRESOR-WEB	A!, tu qu’ès encara un mainatge; mès tu e jo amassa, guaires e guaires bones causes auríem pogut hèr!
ERA-ISLA-DETH-TRESOR-WEB	En díder aquerò dauric era shèta deth barril, e deishèc anar un gisclet de conhac en un veire de lhauna.
ERA-ISLA-DETH-TRESOR-WEB	Ne vòs ua glopada, camarada?, me preguntèc.
ERA-ISLA-DETH-TRESOR-WEB	E coma que jo refusè, me didec:
ERA-ISLA-DETH-TRESOR-WEB	Qu’è besonh d’un tonic, pr’amor que, d’aguesta hèta, auram rambalh en pòqui moments, e a prepaus de rambalh, ditz-me, per qué m’autrejarie eth Doctor era carta de Flint?
ERA-ISLA-DETH-TRESOR-WEB	Eth mèn ròstre exprimic un estonament tan gran e tan naturau, que Silver vedec dempús era inutilitat de hèr-me mès preguntes sus er ahèr.
ERA-ISLA-DETH-TRESOR-WEB	A!, donques òc qu’ac hec, higec.
ERA-ISLA-DETH-TRESOR-WEB	Dit aquerò hec ua glopada o dues de conhac, en tot sarrar-se dempús era sua grana e intelligenta tèsta, damb eth gèst d’un òme que previe e cranh tot çò que i a de mès dolent.
ERA-ISLA-DETH-TRESOR-WEB	Era session des filibustèrs s’auie tardat ua estona considerabla, quan un d’eri tornèc a entrar en reducte e, non sense repetir era madeisha salutacion o reveréncia qu’abans, e que, didí entà jo, ère mès ironica que sincèra, li preguèc a Silver que per un moment li deishèsse era halha.
ERA-ISLA-DETH-TRESOR-WEB	John accedic, plan que òc, e er emisari se retirèc en tot deishar-mos negadi ena escurina.
ERA-ISLA-DETH-TRESOR-WEB	M’apressè alavetz ena arquèra qu’ère mès apròp de jo e hi un còp de uelh entà dehòra.
ERA-ISLA-DETH-TRESOR-WEB	Es troncs dera grana huegarada s’auien consumit lèu complètament, en tot lúder en aqueri moments tant opaca e feblament que, solet veder-les, me semblèc compréner era rason de qué aqueri òmes volessen era halha.
ERA-ISLA-DETH-TRESOR-WEB	Ena mitat dera declivitat dera pala dera palissada campauen toti amassadi en un grop; un d’eri amiaue era halha; un aute ère miei ajulhat ath miei deth grop, e podí veir qu’ena sua man ludie er acèr d’un cotèth dubèrt, costant cambiaments de diuèrsi colors, ara lum dera lua e dera halha.
ERA-ISLA-DETH-TRESOR-WEB	Es auti èren un shinhau inclinadi sus aqueth qu’ère ath miei, coma se guardèssen o seguíssen damb interès çò que hège.
ERA-ISLA-DETH-TRESOR-WEB	Podí veir tanben qu’eth madeish òme deth miei auie enes sues mans un libre, e encara non me remetia dera estranhesa que costaue veir en poder d’aqueri pirates ua causa tant autrú deth sòn caractèr e costums, quan eth personatge ajulhat se botèc de pès e toti, damb eth, comencèren a desfilar de nauèth entath reducte.
ERA-ISLA-DETH-TRESOR-WEB	Que ja tornen, didí; e de seguit m’esdeguè a plaçar-me ena mia posicion anteriora, donques que me semblèc indigne de jo que me trapèssen en tot espiar- les.
ERA-ISLA-DETH-TRESOR-WEB	Me semble qu’encara me rèste mès d’un shivau ena bòrda.
ERA-ISLA-DETH-TRESOR-WEB	Era pòrta balhèc era entrada as cinc òmes, sarradi es uns as auti; mès que non dèren qu’un solet pas en lumedan, e possèren a un d’eri, de sòrta que se calèsse dauant.
ERA-ISLA-DETH-TRESOR-WEB	En quinsevolh auta circonstància qu’aurie estat comic veir auançar ad aqueth praube òme de forma lenta e trantalhanta, e amiant era sua man dreta emponhada ath sòn dauant.
ERA-ISLA-DETH-TRESOR-WEB	Auança, gojat, auança, exclamèc Silver; que non te me vau a minjar.
ERA-ISLA-DETH-TRESOR-WEB	Autreja aquerò, hug deth trabalh; que sai ben es normes, t’ac pòs creir, e non me vau a méter a mautractar a ua diputacion.
ERA-ISLA-DETH-TRESOR-WEB	Aquerò balhèc ath pirata diputat un shinhau mès de coratge e podec ja auançar mès aisidament.
ERA-ISLA-DETH-TRESOR-WEB	Alavetz, e quan auec ja a Silver ar accès dera sua man, li botèc bèra causa ena deth codinèr e de seguit arreculèc damb màger leugeresa enquiath grop des sòns companhs.
ERA-ISLA-DETH-TRESOR-WEB	John Silver hec un còp de uelh sus aquerò que li venguie d’autrejar, e gasulhèc:
ERA-ISLA-DETH-TRESOR-WEB	Eth disc nere!
ERA-ISLA-DETH-TRESOR-WEB	Que ja m’ac demoraua!
ERA-ISLA-DETH-TRESOR-WEB	Mès, a on dimònis auetz trapat vosati eth papèr?
ERA-ISLA-DETH-TRESOR-WEB	A!, Tè!
ERA-ISLA-DETH-TRESOR-WEB	Aciu qu’ei eth secret: mès, gojats, aquerò ei de mala presentida!
ERA-ISLA-DETH-TRESOR-WEB	Que non podíetz hèr arren de mès pèc!
ERA-ISLA-DETH-TRESOR-WEB	Non ei aquerò madeish que didí jo?
ERA-ISLA-DETH-TRESOR-WEB	E ara que i pensi, se qui ei eth bravàs guiterós qu’auie ua Biblia?
ERA-ISLA-DETH-TRESOR-WEB	Qu’ère Dick, didec un.
ERA-ISLA-DETH-TRESOR-WEB	Dick, donc, è?
ERA-ISLA-DETH-TRESOR-WEB	Donques, hilh mèn, ja te pòs encomanar a Diu, repliquèc John.
ERA-ISLA-DETH-TRESOR-WEB	Me pensi que damb aquerò aurà acabat era tua bona sòrt, me pòs creir.
ERA-ISLA-DETH-TRESOR-WEB	Alavetz eth pirata, aflaquit e uelhimacat, sautèc dident:
ERA-ISLA-DETH-TRESOR-WEB	Pro de parlòta inutila, Silver.
ERA-ISLA-DETH-TRESOR-WEB	Aguesta tripulacion vos a passat eth disc nere, en session plia, e cossent damb es normes; vos que non auetz de hèr que desplegar- lo coma ac manen es madeishes normes e liéger çò que i a escrit en eth.
ERA-ISLA-DETH-TRESOR-WEB	Dempús poiratz parlar.
ERA-ISLA-DETH-TRESOR-WEB	Gràcies, George, un milion de gràcies!
ERA-ISLA-DETH-TRESOR-WEB	Aguest gojat tostemp a estat atau en toti es negòcis, viu e energic.
ERA-ISLA-DETH-TRESOR-WEB	Ath delà, se sap de memòria totes es nòstes normes, çò que m’agrade fòrça.
ERA-ISLA-DETH-TRESOR-WEB	Mès, tè, vam a veir se qué ei aquerò, qu’arren i vam a pèrder en hè’c.
ERA-ISLA-DETH-TRESOR-WEB	Vai!
ERA-ISLA-DETH-TRESOR-WEB	Bona letra, òme, qu’ei ua bona letra, plan polida!
ERA-ISLA-DETH-TRESOR-WEB	Semble que sigue era d’un mèstre d’escòla!
ERA-ISLA-DETH-TRESOR-WEB	Enquia e tot semble hèt damb letres de mòtle!
ERA-ISLA-DETH-TRESOR-WEB	Sigueres tu qu’escriuec açò, George?
ERA-ISLA-DETH-TRESOR-WEB	Donques te feliciti, pr’amor que se ve que ja te vas hènt tot un personatge notable entre aguesti bravi gojats.
ERA-ISLA-DETH-TRESOR-WEB	Apòsti a que tu vas a èster eth mèn successor, nomentat Capitan damb toti es aunors.
ERA-ISLA-DETH-TRESOR-WEB	Mès, mentretant, me vòs hèr eth favor de passar-me aguesta halha?
ERA-ISLA-DETH-TRESOR-WEB	Era mia pipa non ahlame ben.
ERA-ISLA-DETH-TRESOR-WEB	Qu’ei pro, un viatge mès, didec George.
ERA-ISLA-DETH-TRESOR-WEB	Que s’a acabat eth temps que vos embohàuetz damb era vòsta parlòta ara tripulacion.
ERA-ISLA-DETH-TRESOR-WEB	Vos hètz eth graciós, per çò que semble; mès, ara que ja non ètz arrés, e per tant haríetz ben en baishar d’aguest barril e ajudar-mos a votar a un aute cap.
ERA-ISLA-DETH-TRESOR-WEB	Me semble auer-te entenut díder que coneishies eth nòste reglament, didec Silver mespredosament.
ERA-ISLA-DETH-TRESOR-WEB	Mès se non ei atau, jo plan que lo coneishi.
ERA-ISLA-DETH-TRESOR-WEB	Digui, per tant, que non me botgi d’aciu, e higi qu’encara sò eth Capitan dera tripulacion (guardatz ben aquerò) enquia qu’ajatz deishat anar ua a ua totes es vòstes quèishes e jo aja contestat ada eres.
ERA-ISLA-DETH-TRESOR-WEB	Mentretant, eth vòste disc nere non vau un sò horadat.
ERA-ISLA-DETH-TRESOR-WEB	Dempús de complir damb aguesta formalitat, ja veiram!
ERA-ISLA-DETH-TRESOR-WEB	Ò!, donques en aguest sens non i a cap inconvenent en autrejar-vos aguest gust.
ERA-ISLA-DETH-TRESOR-WEB	Aciu qu’èm toti normaus e parièrs e non mos mossegam era lengua.
ERA-ISLA-DETH-TRESOR-WEB	Vaquí es nòstes rasons: Prumèra: Auetz convertit aguesta expedicion en ua vulgara pachaca; supausi que non auratz era pòcavergonha de remí’c.
ERA-ISLA-DETH-TRESOR-WEB	Dusau: Auetz deishat escapar ar enemic, d’aguest param, sense cap de profit…
ERA-ISLA-DETH-TRESOR-WEB	Tresau: Non mos auetz permetut atacar-les dempús qu’auessen gessut…
ERA-ISLA-DETH-TRESOR-WEB	Quatau: Aguest gojat que se mos a calat aguesta net e que vos defenetz.
ERA-ISLA-DETH-TRESOR-WEB	Aquerò ei tot?, preguntèc tranquillament Silver.
ERA-ISLA-DETH-TRESOR-WEB	Aquerò qu’ei tot, responec George.
ERA-ISLA-DETH-TRESOR-WEB	Plan, donc.
ERA-ISLA-DETH-TRESOR-WEB	Vau a contestar ad aguesti quate punts, un per un.
ERA-ISLA-DETH-TRESOR-WEB	Que jo è hèt ua pachaca d’aguesta expedicion?
ERA-ISLA-DETH-TRESOR-WEB	Au!…
ERA-ISLA-DETH-TRESOR-WEB	Vosati sabetz ben que s’aquerò s’auesse realizat aguesta net seríem toti en Era Espanhòla, coma tostemp, toti viui, toti contenti, plan ben minjadi, milhor begudi e damb eth tresòr emmagazinat ena cala, mil dimònis!
ERA-ISLA-DETH-TRESOR-WEB	E plan, qui s’interpausèc?
ERA-ISLA-DETH-TRESOR-WEB	Qui forcèc era mia man qu’ère era deth legitim Capitan?
ERA-ISLA-DETH-TRESOR-WEB	Qui me hec passar eth disc nere eth madeish dia que desembarquèrem e comencèc aguesta dança…?
ERA-ISLA-DETH-TRESOR-WEB	A!, polida dança, per cèrt!
ERA-ISLA-DETH-TRESOR-WEB	Que ja me veigui en era damb vosati enquiath vertadèr finau.
ERA-ISLA-DETH-TRESOR-WEB	Aquerò me semble tan graciós e divertit coma se vedessa ua cabreta penjant ena punta dera horca ena Plaja des Condemnadi.
ERA-ISLA-DETH-TRESOR-WEB	Mès, de qui n’ei eth tòrt?
ERA-ISLA-DETH-TRESOR-WEB	Plan, donc, que sigueren Anderson, e Hands, e tu, George Merry, es que determinèren aquerò.
ERA-ISLA-DETH-TRESOR-WEB	Tu qu’ès eth solet que rèste viu d’aguesti oficiosi shordaires, e ara me vies damb era insoléncia estupida e endemoniada de meter-te ath mèn dauant entà cuélher eth mèn lòc de Capitan… tu qu’as en.honsat ara majoritat dera nòsta tripulacion!
ERA-ISLA-DETH-TRESOR-WEB	Peth mèn patron Satanàs, aquerò plan qu’ei eth mès naut arràs dera pòcavergonha e deth cinisme!
ERA-ISLA-DETH-TRESOR-WEB	Silver hec ua pausa que pendent era podí observar enes ròstres de George e des sòns camarades, qu’aquera filipica tremenda non auie estat prononciada en bades.
ERA-ISLA-DETH-TRESOR-WEB	Aquerò ei per çò que hè ath cargue numèro un, didec er acusat adocint un shinhau eth ròstre terriblament rude qu’auie parlat enquia aqueth moment, e baishant eth diapason d’aquera votz que damb era auie hèt tremolar era casa:
ERA-ISLA-DETH-TRESOR-WEB	Qu’ei causa que lo bote a un malaut, seguic, eth desengust d’auer d’entener-se damb vosati.
ERA-ISLA-DETH-TRESOR-WEB	De toti non n’a un de solet qu’age era mia intelligéncia ne era mia memòria; e enquia e tot sò admirat de pensar com se botarien es vòstes mairs que vos deishèren calar-vos ena mar.
ERA-ISLA-DETH-TRESOR-WEB	Ena mar!…
ERA-ISLA-DETH-TRESOR-WEB	Marinèrs, vosati!…”Cavalièrs dera fortuna”…
ERA-ISLA-DETH-TRESOR-WEB	Sartes, aguest qu’aurie d’èster eth vòste mestièr.
ERA-ISLA-DETH-TRESOR-WEB	Seguitz, John, didec Morgan.
ERA-ISLA-DETH-TRESOR-WEB	Mès parlatz-les tanben as auti, non solet a jo.
ERA-ISLA-DETH-TRESOR-WEB	Plan!
ERA-ISLA-DETH-TRESOR-WEB	Es auti!
ERA-ISLA-DETH-TRESOR-WEB	Didetz qu’aguesta expedicion ei deslogada e desconcertada.
ERA-ISLA-DETH-TRESOR-WEB	Se podéssetz compréner enquia quin punt ei deslogada!
ERA-ISLA-DETH-TRESOR-WEB	Que ja ac veiríetz alavetz!
ERA-ISLA-DETH-TRESOR-WEB	Que m’ei pro dider-vos qu’auem toti era horca tant apròp que lèu flairi eth cambe e senti eth còth sarrat, sonque de pensar en aquerò.
ERA-ISLA-DETH-TRESOR-WEB	Que ja auíetz vist aguest espectacle… polit, vertat?
ERA-ISLA-DETH-TRESOR-WEB	E es marinèrs orrificadi en tot senhalant-les ada eri damb eth dit, es uns as auti, quan ara ora dera baisha mar crotzen damb es sues barquetes peth costat deth cadafalc.
ERA-ISLA-DETH-TRESOR-WEB	E mentretant, que pòt arribar enes aurelhes deth trabalhador marin que passe entara baia pròcha, eth bronit sinistre que pataquegen es ues damb es autes es cadies d’aqueth condemnat…
ERA-ISLA-DETH-TRESOR-WEB	Donques mos cau convéncer de qué ei aquerò çò que mos demore, a cada hilh de sa mair, en aguesta companhia, gràcies a George, e a Hands e a Anderson e a toti es sapastres qu’an arroïnat aguest negòci.
ERA-ISLA-DETH-TRESOR-WEB	Ara, se voletz que contèsta ath quatau punt, ei a díder, ad aguest gojat Hawkins, peth diable en persona!
ERA-ISLA-DETH-TRESOR-WEB	Non nosati, per vida mia!
ERA-ISLA-DETH-TRESOR-WEB	Qu’ei plan possible qu’eth sigue era nòsta darrèra taula de sauvacion e non m’estonaria de qué siguesse atau.
ERA-ISLA-DETH-TRESOR-WEB	Aucir ad aguest gojat?
ERA-ISLA-DETH-TRESOR-WEB	Ac torni a díder, non, camarades!
ERA-ISLA-DETH-TRESOR-WEB	E sus eth punt tresau?
ERA-ISLA-DETH-TRESOR-WEB	A!, que i a fòrça causes a díder sus aguest punt.
ERA-ISLA-DETH-TRESOR-WEB	Que se pòt passar qu’entà vosati non signifique arren auer a un Doctor sancer e vertadèr que ven a visitar-mos diadèrament, a tu John damb eth cap trincat, o a tu George Merry qu’era malaria t’a botat aquiu damb uns uelhs auriòs coma eth limon madur e qu’encara non hè sies ores ères tremolant damb eth caudheired e delirant damb era fèbre.
ERA-ISLA-DETH-TRESOR-WEB	Que pòt èster qu’ignoretz tanben que i a un dusau vaishèth que vierà a cercar ara tripulacion de Era Espanhòla, s’aguesta se tarde pendent bèth temps.
ERA-ISLA-DETH-TRESOR-WEB	Plan, donc, senhors, vierà e entà alavetz ja veiram qui se n’alègre o qui li hè dò recéber ua visita.
ERA-ISLA-DETH-TRESOR-WEB	E per çò que hè ath numèro dus, ei a díder, quina ei era rason qu’auí entà hèr un tracte, non auetz que botar-vos toti de jolhs aciu, de jolhs coma venguéretz un dia a demanar-m’ac, arrossegant-vos, entà qu’ac hessa jo.
ERA-ISLA-DETH-TRESOR-WEB	Guardatz, guardatz era causa…qu’ei aguesta!
ERA-ISLA-DETH-TRESOR-WEB	E dident aquerò, lancèc ath miei deth grop, sus eth solèr, un papèr que jo arreconeishí de seguit e que non ère senon eth mapa en pergamin, damb es tres crotzes ròies, que jo trapè ena tela impermeabla sauvada ath hons deth còfre deth Capitan.
ERA-ISLA-DETH-TRESOR-WEB	Per quin motiu eth Doctor l’auie passat aquerò a Silver, qu’ère ua causa que non acertaua a resòlver.
ERA-ISLA-DETH-TRESOR-WEB	Mès, encara qu’entà jo aquerò non auie cap explicacion possibla, era carta siguec, en era madeisha, d’un efecte incredible e magic entàs revoutadi.
ERA-ISLA-DETH-TRESOR-WEB	Toti ar ensems sautèren sus era coma gats sus un arrat.
ERA-ISLA-DETH-TRESOR-WEB	Se la passèren de man en man, mès lèu en tot engarrapar-se es uns as auti entà agarrar-la.
ERA-ISLA-DETH-TRESOR-WEB	En enténer es crits, es renecs, es arridalhades mainadenques qu’acompanhauen eth sòn examen, s’aurie pogut creir, non sonque que ja auien enes sues mans er aur cobejat, senon que ja se vedien en nauta mar, en possession d’eth, e completament sauvi.
ERA-ISLA-DETH-TRESOR-WEB	Plan que òc, didec un; aquerò ei de Flint, que se ve aciu, enes sues iniciaus J.F.
ERA-ISLA-DETH-TRESOR-WEB	George Merry!
ERA-ISLA-DETH-TRESOR-WEB	Te vau a hèr ua prevencion a temps.
ERA-ISLA-DETH-TRESOR-WEB	Se dèishes anar ua soleta paraula mès, te cau gésser d’aciu baish e acarar-te damb jo, que ne sò segur de qué t’estronharia.
ERA-ISLA-DETH-TRESOR-WEB	Com?…
ERA-ISLA-DETH-TRESOR-WEB	Sabi pas!
ERA-ISLA-DETH-TRESOR-WEB	Qu’as encara era insoléncia de repetir çò que tu as dit, tu, que damb es tòns companhs as costat era pèrta dera mia goleta, per çò dera tua intervencion?
ERA-ISLA-DETH-TRESOR-WEB	Que se t’avale et lunfèrn!
ERA-ISLA-DETH-TRESOR-WEB	Non!
ERA-ISLA-DETH-TRESOR-WEB	Que non seràs tu eth que mos treigue der param, pr’amor que tu non pòs arténher ne era prauba carrèra d’un escrauat.
ERA-ISLA-DETH-TRESOR-WEB	En arren d’aguest ahèr pòs tu cuélher era paraula, George Merry; e compde damb desaubedir-me.
ERA-ISLA-DETH-TRESOR-WEB	Aquerò qu’ei fòrça clar, didec eth vielh Morgan.
ERA-ISLA-DETH-TRESOR-WEB	Fòrça clar!
ERA-ISLA-DETH-TRESOR-WEB	Tu perderes eth vaishèth e jo trapè eth tresòr, qui vau mès de nosati dus, George Merry?
ERA-ISLA-DETH-TRESOR-WEB	E ara… presenti era mia renonciacion.
ERA-ISLA-DETH-TRESOR-WEB	Podetz alistar Capitan a qui volgatz.
ERA-ISLA-DETH-TRESOR-WEB	Jo que ja n’è pro d’aguest cargue.
ERA-ISLA-DETH-TRESOR-WEB	Silver!, crideren toti ar emsems.
ERA-ISLA-DETH-TRESOR-WEB	Barbacoa ara e tostemp!
ERA-ISLA-DETH-TRESOR-WEB	Visca Barbacoa!
ERA-ISLA-DETH-TRESOR-WEB	Enorabona!
ERA-ISLA-DETH-TRESOR-WEB	Donques qu’èm atau, vertat?
ERA-ISLA-DETH-TRESOR-WEB	Donques ja ac ves, George, per aué me semble qu’auràs de demorar un aute torn entà auer era capitania.
ERA-ISLA-DETH-TRESOR-WEB	E balha gràcies ath dimòni de qué jo ja non siga un òme venjatiu.
ERA-ISLA-DETH-TRESOR-WEB	Mès qu’ei atau, non ei era mia manèra de hèr.
ERA-ISLA-DETH-TRESOR-WEB	Ara, donc, camarades… aguest disc nere?…
ERA-ISLA-DETH-TRESOR-WEB	Mès semble qu’aué ja non servís de grana causa, vertat?
ERA-ISLA-DETH-TRESOR-WEB	Tot s’estarà en qué Dick age escurit era sua bona estela e age mautractat era sua Biblia… arren mès!
ERA-ISLA-DETH-TRESOR-WEB	Non vos pensatz qu’era causa s’apraiarà en tot punar severament eth libre?
ERA-ISLA-DETH-TRESOR-WEB	Ua Biblia damb un tròç rebracat!
ERA-ISLA-DETH-TRESOR-WEB	Impossible!
ERA-ISLA-DETH-TRESOR-WEB	Credetz que non?
ERA-ISLA-DETH-TRESOR-WEB	Plan!
ERA-ISLA-DETH-TRESOR-WEB	E ara, Jim, didec Silver, aciu qu’as un curiosèr entara tua colleccion d’eri.
ERA-ISLA-DETH-TRESOR-WEB	En tot díder aquerò me passèc un tròç de papèr: qu’ère aguest dera mida d’ua moneda “corona”.
ERA-ISLA-DETH-TRESOR-WEB	En un costat non i auie arren estampat, pr’amor qu’ère era darrèra huelha deth libre: en aute costat i auie un verset dera Revelacion, e en eth me tirèc era atencion aguestes paraules d’ua manèra particulara: “Dehòra son es gossets e es assassins”.
ERA-ISLA-DETH-TRESOR-WEB	Eth costat estampat auie estat ennerit damb carbon dera huegarada, qu’alavetz començaue ja a quèir e a tacar es mèns dits; en costat blanc s’auie escrit damb eth madeish materiau era paraula “Depausat”.
ERA-ISLA-DETH-TRESOR-WEB	Encara en escríuer aguest relat sauvi en mèn poder aqueth curiosèr, e l’è aciu, sus era mia taula.
ERA-ISLA-DETH-TRESOR-WEB	Mès que ja non podie veder-se en eth eth mendre senhau d’escritura, se non ei ua sòrta de gratada coma era que se poirie hèr damb era ungla deth dit pòdo.
ERA-ISLA-DETH-TRESOR-WEB	Damb aquerò s’acabèren es eveniments d’aquera net.
ERA-ISLA-DETH-TRESOR-WEB	Ara seguida, se mestrèc a toti un veire de conhac e mos estirèrem toti entà dormir.
ERA-ISLA-DETH-TRESOR-WEB	Eth senhau de resvenja que dèc Silver siguec nomentar a George entà hèr de centinèla, en tot menaçar-lo de mòrt se non obraue damb tota leiautat.
ERA-ISLA-DETH-TRESOR-WEB	Se tardèc fòrça temps entà que jo podessa barrar es uelhs, e pro se’n sap eth cèu de qué auia fòrça rason, sonque de pensar en aqueth òme que pendent era tarde jo l’auia trèt era vida sense voler, quan ère màger eth perilh entà jo.
ERA-ISLA-DETH-TRESOR-WEB	Mès çò que me hège desvelhar mès en aquera partida que venguie de jogar Silver, qu’es sòns esfòrci s’estauen mès que mès en mantier junhudi as revoutadi, e a arténher damb toti es mejans umans, possibles o impossibles, ua reconciliacion e sauvar era sua miserabla existéncia.
ERA-ISLA-DETH-TRESOR-WEB	Mès eth, dera sua part, s’esclipsèc de seguit dera manèra mès tranquilla e lèu comencè a enténer eth rambalh dera sua roncadissa.
ERA-ISLA-DETH-TRESOR-WEB	Mentretant, eth mèn còr s’aclapaue peniblament pensant enes risques imminents qu’enrodauen ad aqueth òme, per mès marrit que siguesse; e ena horca infamanta qu’auie coma perspectiua dera sua trista carrèra.
ERA-ISLA-DETH-TRESOR-WEB	Ua votz clara e alègra que sonaue ara vòra deth bòsc cridant ad aqueri qu’èren en interior deth reducte me desvelhèc, e desvelhèc madeish a toti es auti; e eth centinèla que s’auie apuat contra era pòrta s’estrementic en tot lheuar-se en sòn lòc.
ERA-ISLA-DETH-TRESOR-WEB	Vaquí ath Doctor.
ERA-ISLA-DETH-TRESOR-WEB	E ère eth Doctor, plan que òc.
ERA-ISLA-DETH-TRESOR-WEB	Jo auia eth gust cèrtament d’enténer aqueth accent amic, encara qu’era mia alegria non ère guaire pura, se voletz.
ERA-ISLA-DETH-TRESOR-WEB	M’en brembè de seguit, damb grana vergonha, dera mia insubordinacion e conducta furtiua, e en veir er extrèm que m’auie amiat era, en quina companhia e en quini perilhs me trapaua, sentí vergonha de veir ath Doctor dauant.
ERA-ISLA-DETH-TRESOR-WEB	Que se deuec lheuar fòrça d’ora, pr’amor qu’era lum encara non arribaue decididament, e quan jo corría entà ua des arquères entà veder-lo, l’aubirè aquiu baish, de pès, e coma a Silver eth dia dera sua mission, en.honsat enquias jolhs en ua broma baisha.
ERA-ISLA-DETH-TRESOR-WEB	Qu’ètz vos, Doctor!
ERA-ISLA-DETH-TRESOR-WEB	Qu’ajatz boni e sants dies!, didec Silver perfèctament desvelhat e armat d’ua umor excellenta.
ERA-ISLA-DETH-TRESOR-WEB	Qu’ètz viu e maitiador, plan que òc, mès que ja sabem aciu que, coma ditz era dita “eth audèth maitiador ei eth qu’agarre es racions”.
ERA-ISLA-DETH-TRESOR-WEB	George, botja-te, gojat, e ajuda ath Doctor Livesey a sautar a bòrd d’aguest vaishèth.
ERA-ISLA-DETH-TRESOR-WEB	Aciu tot se passe ben, Doctor; toti es vòsti malauts son en tot milhorar fòrça e toti son contents.
ERA-ISLA-DETH-TRESOR-WEB	Parlant d’aguesta manèra ère aquiu, de pès en cim deth ticò, damb era sua muleta jos eth braç e damb era auta man emparant-se enes parets dera casa.
ERA-ISLA-DETH-TRESOR-WEB	Era sua actitud, es sues paraules, eth sòn accent, es sues manères, que ja èren, de nauèth, es deth madeish John Silver que jo auia coneishut en Bristol.
ERA-ISLA-DETH-TRESOR-WEB	Qu’auem premanida aué, entà vos, ua petita suspresa senhor Doctor, seguic.
ERA-ISLA-DETH-TRESOR-WEB	Qu’auem aciu a un estranh.
ERA-ISLA-DETH-TRESOR-WEB	Un nau convidat e òste, òc senhor, tant escarrabilhat e templat coma un violin.
ERA-ISLA-DETH-TRESOR-WEB	Aciu a dormit tota era net, coma un subrecarga, ath costat madeish deth vielh John.
ERA-ISLA-DETH-TRESOR-WEB	En aguest moment, eth Doctor Livesey auie sautat ja era barralha e ère plan près deth codinèr, per çò que podí observar era alteracion de votz que preguntaue:
ERA-ISLA-DETH-TRESOR-WEB	Supausi que non deu èster Jim?
ERA-ISLA-DETH-TRESOR-WEB	Eth madeish Jim en còs a amna, òc senhor, responec Silver.
ERA-ISLA-DETH-TRESOR-WEB	Eth Doctor s’arturèc dehòra, e encara que non badèc boca, passèren quauques segondes abans de qué semblèsse poder botjar-se.
ERA-ISLA-DETH-TRESOR-WEB	Plan ben!, didec a tot darrèr.
ERA-ISLA-DETH-TRESOR-WEB	Vam a veir e a examinar as malauts.
ERA-ISLA-DETH-TRESOR-WEB	Un moment dempús ja ère ath laguens dera cabana e sense auer entà jo qu’ua trebla inclinacion de cap, se metec ara òbra damb es malauts.
ERA-ISLA-DETH-TRESOR-WEB	Que non semblaue auer era mès petita mesfisança, a maugrat de qué deu auer comprenut fòrça ben qu’era sua vida en mans d’aqueri traïdors e endemoniadi pirates ère penjant d’un peu.
ERA-ISLA-DETH-TRESOR-WEB	Damb era madeisha naturalitat que se siguesse en tot hèr ua visita ordinària professionau a ua familha tranquilla d’Anglatèrra, anaue de pacient en pacient, auscultant, compausant e apraiant- ac tot.
ERA-ISLA-DETH-TRESOR-WEB	Es sues manères, per çò que pensi, auien costat ua reaccion saludabla sus aqueri òmes, pr’amor qu’era vertat ei que se comportauen damb eth coma s’arren s’auesse passat, coma s’encara siguesse eth mètge d’a bòrd e eri es marinèrs leiaus enes sòns lòcs avients.
ERA-ISLA-DETH-TRESOR-WEB	Tu que vas fòrçá ben, li didec ar individú deth cap bendat.
ERA-ISLA-DETH-TRESOR-WEB	E se i a bèth òme en mon qu’a recebut un patac perilhós, aguest qu’as estat tu.
ERA-ISLA-DETH-TRESOR-WEB	Eth tòn cap que deu èster dur coma er acèr.
ERA-ISLA-DETH-TRESOR-WEB	Vam a veir tu, George, com te trapes aué?
ERA-ISLA-DETH-TRESOR-WEB	Polida coloracion de limon qu’amies, plan que òc; qu’ei qu’eth tòn hitge s’a virat entà baish.
ERA-ISLA-DETH-TRESOR-WEB	Preneres era medecina?
ERA-ISLA-DETH-TRESOR-WEB	Ò!, plan que òc, de vertat, responec Morgan.
ERA-ISLA-DETH-TRESOR-WEB	Era causa ei que des de qué me sò convertit en mètge de rebèls, o milhor dit, en mètge de preson, seguic eth Doctor en ton mès amable, considèri coma un lòc d’aunor entà jo eth hèt de non pèrder ne un solet òme entath nòste Rei George (Q.D.G) e entara horca.
ERA-ISLA-DETH-TRESOR-WEB	Aqueri marridi se guardèren es uns as auti, mès que non heren qu’avalar-se era saliuèra en silenci.
ERA-ISLA-DETH-TRESOR-WEB	Dick que non ei guaire ben aué, senhor, didec un.
ERA-ISLA-DETH-TRESOR-WEB	De vertat?
ERA-ISLA-DETH-TRESOR-WEB	Vene aciu, Dick, didec eth Doctor.
ERA-ISLA-DETH-TRESOR-WEB	Mòstra-me era lengua.
ERA-ISLA-DETH-TRESOR-WEB	Non, que non m’estone que se sente mau: aguesta lengua per era soleta serie pro entà espaurir a ua armada francesa.
ERA-ISLA-DETH-TRESOR-WEB	Qu’auem ua auta malària!
ERA-ISLA-DETH-TRESOR-WEB	A!, didec Morgan, aquerò ei eth resultat de profanar Biblies.
ERA-ISLA-DETH-TRESOR-WEB	Aquerò vos arribe, coma tu dides, per èster uns saumets, repliquèc eth Doctor, o entà didè’c mès clar, per non saber distinguir un aire viciat e verinós, d’un aire san e vivificador, ne d’un pantan immond e empodoat d’ua tèrra nauta e seca.
ERA-ISLA-DETH-TRESOR-WEB	Me semble çò de mès probable (sense que sigue aquerò qu’ua opinion, plan) que toti vosati, sense cap excepcion, vos calerà pagar eth dur tribut dera fèbre abans qu’artenhem trèir des vòsti còssi es micròbis qu’entrèren per toti es pors.
ERA-ISLA-DETH-TRESOR-WEB	Acampar en un hanhàs!…
ERA-ISLA-DETH-TRESOR-WEB	Silver, m’estone veder-vos a vos autorizar tau asenada.
ERA-ISLA-DETH-TRESOR-WEB	Vos qu’ètz plan mens pèc que toti aguesti amassa, mès non me pensi qu’ajatz es mès petits rudiments d’igiena.
ERA-ISLA-DETH-TRESOR-WEB	Plan ben, didec dempús qu’auec medicat a toti e quan ja cada un s’auie prenut era sua dròga damb umilitat mainadenca qu’ère luenh de denonciar ad aqueri òmes coma sanguinaris rebèls, e pirates.
ERA-ISLA-DETH-TRESOR-WEB	Plan ben, per aué qu’ei tot.
ERA-ISLA-DETH-TRESOR-WEB	E ara voleria auer ua estona de convèrsa damb aguest gojat.
ERA-ISLA-DETH-TRESOR-WEB	E en tot díder aquerò me senhalèc damb un mespredós movement de cap.
ERA-ISLA-DETH-TRESOR-WEB	George Merry qu’ère ena pòrta escopint ua medecina pòc agradiua; mès, a penes eth Doctor didec es sues darrères paraules, se virèc damb un movement brusc e lèu bramèc atau:
ERA-ISLA-DETH-TRESOR-WEB	Non!
ERA-ISLA-DETH-TRESOR-WEB	Per cent mil diables!
ERA-ISLA-DETH-TRESOR-WEB	Silver hec un còp sus eth barril damb era sua man dubèrta e rugic aguestes dues paraules, cuelhent era portadura d’un vertadèr leon.
ERA-ISLA-DETH-TRESOR-WEB	Silenci tu!
ERA-ISLA-DETH-TRESOR-WEB	E dempús, damb eth sòn melicós ton abituau didec:
ERA-ISLA-DETH-TRESOR-WEB	Doctor, que ja pensaua jo en aquerò, en saber guaire estimàuetz ad aguest mainatge.
ERA-ISLA-DETH-TRESOR-WEB	Toti nosati qu’èm fòrça arregraïdi a vos pera vòsta amabilitat e, coma podetz veir, botam tota era nòsta fe en vos e mos prenem es vòstes drògues dera madeisha manèra que quilharíem ua gèrla de grog.
ERA-ISLA-DETH-TRESOR-WEB	Me pensi, donc, qu’è trapat ua manèra qu’ac concilie tot.
ERA-ISLA-DETH-TRESOR-WEB	Hawkins, me balhes era tua paraula d’aunor, coma cavalièr, donques que n’ès, encara que joen e praube de neishement, de qué non mos jogaràs ua mala accion?
ERA-ISLA-DETH-TRESOR-WEB	Qu’auetz era mia paraula, li responí sense trantalhar.
ERA-ISLA-DETH-TRESOR-WEB	Donques alavetz, Doctor, non auetz de hèr senon gésser dehòra deth recinte dera palissada, e un còp aquiu, jo, personaument, vos amiarè a Jim, entà qu’eth sigue en aguest costat e vos en aute, e pogatz parlar a trauèrs des grani espacis entre es paus.
ERA-ISLA-DETH-TRESOR-WEB	Que vos vage ben, Doctor, e presentatz es mies umiles salutacions ath Cavalièr e ath Capitan Smollet.
ERA-ISLA-DETH-TRESOR-WEB	Era explosion de maucontentament, mau reprimida pes guardades terribles de Silver, se costèc tanlèu eth Doctor gessec deth reducte.
ERA-ISLA-DETH-TRESOR-WEB	Silver siguec rotundament acusat de jogar a dobla jogada; de sajar ua reconciliacion especiau entada eth; de sacrificar es interèssi des sòns companhs e victimes e, en ua paraula, de hèr precisament çò madeish que hège en realitat.
ERA-ISLA-DETH-TRESOR-WEB	Me semblaue aquerò, de vertat, tan clar, que non m’ère possible imaginar se com eth poirie desarmar era sua furia.
ERA-ISLA-DETH-TRESOR-WEB	Mès çò de cèrt ei qu’eth solet valie doble, coma òme, que toti es auti amassa, e qu’eth sòn trionf dera vesilha l’auie assegurat ua solida preponderància sus era animositat de cada un.
ERA-ISLA-DETH-TRESOR-WEB	Les didec plan formaument era màger cordada imaginabla de pegaries, entà convencer-les; higec qu’ère totafèt de besonh que parlessa jo damb eth Doctor; les passegèc un còp mès era carta pera cara e acabèc preguntant-les se bèth un gausaue decididament trincar es acòrds eth madeish dia que se les permetie ja botar-se ara cèrca deth tresòr.
ERA-ISLA-DETH-TRESOR-WEB	Non, peth lunfèrn!
ERA-ISLA-DETH-TRESOR-WEB	Nosati èm es qu’auem de trincar er acòrd, mès ath sòn temps.
ERA-ISLA-DETH-TRESOR-WEB	Mentretant jo è de mimar e engusar ad aguest Doctor, encara que me vedessa obligat a netejar-li es sues bòtes personaument.
ERA-ISLA-DETH-TRESOR-WEB	Dit aquerò les ordenèc qu’apraièssen eth huec e se lancèc dehòra, sus era sua muleta e emparant ua des sues mans sus era mia espatla, en tot deishar-les desconcertadi e silenciosi; mès, fòrça mès engusadi pera sua parlòta que convençudi damb es sues rasons.
ERA-ISLA-DETH-TRESOR-WEB	Pòc a pòc!, gojat, pòc a pòc!, me didec adocint era mia marcha.
ERA-ISLA-DETH-TRESOR-WEB	Que les poiríem hèr quèir sus nosati en un virament de uelhs, se vedessen que mos esdegam massa.
ERA-ISLA-DETH-TRESOR-WEB	E ja alavetz adocint era marcha de bon voler mos auancèrem a trauèrs dera arena, enquiath punt que, en auer complit ja era condicion, eth Doctor demoraue en aute costat dera barralha.
ERA-ISLA-DETH-TRESOR-WEB	Vos cuelheratz nòta de çò que vau a hèr en aguest moment, Doctor, didec Silver tanlèu arribèrem a ua distància que se podie parlar.
ERA-ISLA-DETH-TRESOR-WEB	Ath delà, Jim vos condarà a vos se com sauvè anet era sua vida, e com siguí depausat solet per aguest motiu, non ac desbrembetz, Doctor, quan un òme hè tot çò que pòt entà dar ara sua embarcacion eth rumb corrècte, coma jo ac hèsqui; quan damb es sòns darrèrs esfòrci sage encara de hèr ath trauc, credetz que serà molt autrejar a semblable òme eth hèt de dider-li ua paraula d‘esperança?
ERA-ISLA-DETH-TRESOR-WEB	Que vos cau pensar qu’ara non se tracte solet dera mia vida, senon dera d’aguest gojat, qu’ei compremetuda en nòste tracte; atau, donc, parlatz-me clar, Doctor, e balhatz-me aumens un arrai d’esperança, entà seguir ena mia òbra; hètz-ac, se vos platz.
ERA-ISLA-DETH-TRESOR-WEB	Silver qu’ère en aqueth moment, un òme totafèt desparièr deth que semblaue abans de virar era esquia as sòns amics.
ERA-ISLA-DETH-TRESOR-WEB	Qu’ère aquiu, ara, damb votz tremolosa, damb es maishères queigudes, e damb tota era aparença d’ua persona mòrta positiuament.
ERA-ISLA-DETH-TRESOR-WEB	Qué se passe, John, didec eth Doctor.
ERA-ISLA-DETH-TRESOR-WEB	Supausi que non auetz pòur!
ERA-ISLA-DETH-TRESOR-WEB	Doctor, repliquèc eth.
ERA-ISLA-DETH-TRESOR-WEB	Que jo non sò un covard.
ERA-ISLA-DETH-TRESOR-WEB	Se ne siguessa non ac dideria.
ERA-ISLA-DETH-TRESOR-WEB	Mès qu’ei eth cas de qué ja senti en jo es òrres estrementides deth cadafalc.
ERA-ISLA-DETH-TRESOR-WEB	Vos qu’ètz un òme brave e leiau; jamès è vist jo a ua persona coma vos.
ERA-ISLA-DETH-TRESOR-WEB	Atau, donc, çò que desiri ei que non vos desbrembetz de tot aquerò de bon que jo è hèt e que desbrembetz es causes dolentes.
ERA-ISLA-DETH-TRESOR-WEB	Damb aquerò, que ja me hèsqui entà un costat pr’amor de deishar-vos parlar solets.
ERA-ISLA-DETH-TRESOR-WEB	E voi que higetz aquerò en favor mèn, donques qu’èm en ua situacion fòrça espinosa.
ERA-ISLA-DETH-TRESOR-WEB	En tot díder aquerò se retirèc un shinhau entà darrèr enquia botar-se a on non mos podesse enténer, e aquiu cuelhec sèti en tronc d’un des auets talhadi e comencèc a fiular, virant-se ar entorn deth sòn sèti un e un aute còp damb er in de susvelhar autant ath Doctor coma a jo, e tanben as sòns subordinadi d’aquiu naut que se tenguien a vier d’un costat en aute pera arena apraiant eth huec e era cabana que d’era treigueren hèda e pan entà esdejoar.
ERA-ISLA-DETH-TRESOR-WEB	Plan, donc, amiguet, me didec eth Doctor en un ton trist, fin finau ès aciu, tè.
ERA-ISLA-DETH-TRESOR-WEB	Aquerò qu’as semiat ei çò que recuelhes, gojat.
ERA-ISLA-DETH-TRESOR-WEB	Guarda tu s’aguesta conducta non ei ignòbla e covarda!
ERA-ISLA-DETH-TRESOR-WEB	Me cau coheissar qu’en enténer aquerò m’estarnè en somics sense poder-me tier.
ERA-ISLA-DETH-TRESOR-WEB	Quan podí parlar, didí:
ERA-ISLA-DETH-TRESOR-WEB	Doctor, que podetz desencusar-me; que ja m’è hèt massa repotecs a jo madeish; mès, sigue coma sigue, era mia vida qu’ei perduda, e ja m’auria mòrt jo se non auesse estat que Silver siguec deth mèn costat, e, credetz-me Doctor, jo posqui plan ben morir e enquia e tot me pensi que m’ac meriti, mès, francament, era idia d’èster torturat m’espaurís.
ERA-ISLA-DETH-TRESOR-WEB	Se, donc, arribe eth cas de qué me torturen…
ERA-ISLA-DETH-TRESOR-WEB	Jim, m’interrompec eth Doctor, damb ua votz fòrça mès cambiada; Jim, non posqui consentir semblabla idia.
ERA-ISLA-DETH-TRESOR-WEB	Sauta aguesta barralha de seguit e correram enquia botar-mos dehòra de perilh.
ERA-ISLA-DETH-TRESOR-WEB	Doctor, li didí, qu’è empenhat era mia paraula.
ERA-ISLA-DETH-TRESOR-WEB	Que ja ac sai, ja ac sai, me repliquèc.
ERA-ISLA-DETH-TRESOR-WEB	Non podem evitar mancar ada era, Jim.
ERA-ISLA-DETH-TRESOR-WEB	Jo cuelhi tota era responsabilitat dera accion, tota sus jo, hilh mèn.
ERA-ISLA-DETH-TRESOR-WEB	Vergonha o castig, jo me compremeti a patir çò que sigue.
ERA-ISLA-DETH-TRESOR-WEB	Mès qu’ei impossible deishar-te aciu.
ERA-ISLA-DETH-TRESOR-WEB	Ara prèssa!…
ERA-ISLA-DETH-TRESOR-WEB	Sauta!
ERA-ISLA-DETH-TRESOR-WEB	Non!, li responí.
ERA-ISLA-DETH-TRESOR-WEB	Vos sabetz pro ben que ne vos madeish seríetz capable de hèr çò que me conselhatz: e coma vos, non ac harien ne eth Capitan ne eth Cavalièr….
ERA-ISLA-DETH-TRESOR-WEB	Donques jo tanpòc.
ERA-ISLA-DETH-TRESOR-WEB	Silver a confiat en jo.
ERA-ISLA-DETH-TRESOR-WEB	M’a deishat sense mès ligam qu’era mia paraula… me cau, donc, tornar e tornarè.
ERA-ISLA-DETH-TRESOR-WEB	Mès vos non m’auetz deishat acabar: s’arribe eth cas de qué me torturen, didia jo, se poirie passar que se m’escapèsse bèra confession sus eth punt a on se trape era goleta ara, pr’amor que jo è artenhut capturar-la, en part per çò dera mia bona sòrt e en part arriscant-me un shinhau.
ERA-ISLA-DETH-TRESOR-WEB	Era Espanhòla, Doctor, qu’ei ancorada ena Baia Nòrd, entara sua plaja meridionau, precisament jos era mèrca dera plia mar.
ERA-ISLA-DETH-TRESOR-WEB	A mieja marèa se pòt trapar quilhada e en sec.
ERA-ISLA-DETH-TRESOR-WEB	Era goleta!
ERA-ISLA-DETH-TRESOR-WEB	En quate paraules li referí es mies aventures de mar qu’eth seguic d’aurelha en silenci.
ERA-ISLA-DETH-TRESOR-WEB	Que i a en aquerò ua sòrta de fado misteriós, me didec quan auí acabat.
ERA-ISLA-DETH-TRESOR-WEB	En cada moment, qu’ès tu destinat entà sauvar es nòstes vides.
ERA-ISLA-DETH-TRESOR-WEB	E te penses, donc, que te vam a deishar aciu entà ua perdicion segura?
ERA-ISLA-DETH-TRESOR-WEB	Que serie aquerò ua gratitud de plan mala qualitat, amic Jim.
ERA-ISLA-DETH-TRESOR-WEB	Tu desnishères era conspiracion; tu trapères a Ben Gunn, era hèta mès notable dera tua vida, encara que visques mès que Matusalen.
ERA-ISLA-DETH-TRESOR-WEB	Ò!, peth cèu!, e parlant de Ben Gunn, aguest qu’ei eth malastre personificat.
ERA-ISLA-DETH-TRESOR-WEB	Silver!, cridèc, Silver!…
ERA-ISLA-DETH-TRESOR-WEB	E quan eth codinèr siguec pro apròp entà que lo podesse enténer, seguic:
ERA-ISLA-DETH-TRESOR-WEB	Vos podetz creir, senhor, responec John, que hèsqui tot çò qu’ei ena mia man entà ajornar es causes.
ERA-ISLA-DETH-TRESOR-WEB	Mès sabetz-vo’n de qué de realizar era descuberta deth tau tresòr depenen era mia vida e era d’aguest gojat, non ac podem desbrembar.
ERA-ISLA-DETH-TRESOR-WEB	Enorabona, Silver, repliquèc eth Doctor.
ERA-ISLA-DETH-TRESOR-WEB	S’aquerò ei atau, harè encara un pas mès enes mèns avertiments: que s’a de tier compde damb un possible plojat, quan apareish.
ERA-ISLA-DETH-TRESOR-WEB	Doctor, didec Silver, coma d’òme a òme me cau díder qu’es vòstes paraules o me diden massa causes, o massa pòques.
ERA-ISLA-DETH-TRESOR-WEB	Qué ei çò que vosati cercatz; per qué deishèretz aguest reducte; per qué m’autregéretz era carta; tot aquerò ac ignori, non ei vertat?
ERA-ISLA-DETH-TRESOR-WEB	E, ça que la, ja vedetz que seguisqui es vòstes instruccions a uelhs vedents sense auer recebut cap paraula d’esperança.
ERA-ISLA-DETH-TRESOR-WEB	Plan, donc, aquerò darrèr que ja ei massa.
ERA-ISLA-DETH-TRESOR-WEB	Se non me voletz díder clarament çò que voletz hèr-me a veir, didetz-m’ac aciu, francament, e vos asseguri que de seguit dèishi eth timon.
ERA-ISLA-DETH-TRESOR-WEB	Non, responec eth Doctor.
ERA-ISLA-DETH-TRESOR-WEB	Que non hè eth dret a díder arren mès: que non ei un secret mèn, Silver, se ne siguesse vos ac dideria, solide.
ERA-ISLA-DETH-TRESOR-WEB	Totun, me vau a auançar, en vòste ben, enquia a on creigui que me posqui auançar, e enquia e tot un pas mès; pr’amor que me semble qu’eth Capitan va a ajustar-me era perruca se non m’enganhi.
ERA-ISLA-DETH-TRESOR-WEB	Mès qu’ei parièr, per prumèr viatge, Silver, vos vau a dar bèra esperança; s’ambdús gessem vius dera lovatera, vos aufrisqui que, mens perjurar, harè tot çò que sigue ena mia man entà sauvar-vos.
ERA-ISLA-DETH-TRESOR-WEB	Era fesomia de Silver ludec damb ua expression resplendenta.
ERA-ISLA-DETH-TRESOR-WEB	Plan, donc!
ERA-ISLA-DETH-TRESOR-WEB	Aguesta qu’ei era mia prumèra concession, higec eth Doctor.
ERA-ISLA-DETH-TRESOR-WEB	Era dusau ei quauquarren coma un nau conselh: sauvatz ad aguest gojat plan près de vos, e s’auéssetz besonh d’ajuda, non hescatz que cridar.
ERA-ISLA-DETH-TRESOR-WEB	Jo vo’la vau a assegurar e aquerò madeish vos demostrarà que jo non parli en bades.
ERA-ISLA-DETH-TRESOR-WEB	Adishatz, Jim.
ERA-ISLA-DETH-TRESOR-WEB	Dident aquerò, eth Doctor Livesey me sarrèc era man, a trauèrs des maus junhudi paus, li hec ua inclinacion a Silver e s’aluenhèc damb pas vigorós en tot perder-se dempús en arberalha.
ERA-ISLA-DETH-TRESOR-WEB	Ara cèrca deth tresòr.
ERA-ISLA-DETH-TRESOR-WEB	Eth directòri de Flint.
ERA-ISLA-DETH-TRESOR-WEB	Jim, me didec Silver tanlèu siguérem solets: se jo sauvè era tua vida, tu qu’as sauvat tanben era mia e te digui que non me’n desbrembarè.
ERA-ISLA-DETH-TRESOR-WEB	Que ja vedí ath Doctor en tot pressar-te tà que hugesses; qu’ac è vist de reuelh, plan que òc, e è vist que tu non as volut.
ERA-ISLA-DETH-TRESOR-WEB	Ac è vist tan clar coma s’ac auessa entenut.
ERA-ISLA-DETH-TRESOR-WEB	Jim, aquerò m’ac cau tier en compde.
ERA-ISLA-DETH-TRESOR-WEB	Dès que hec meuca eth prumèr atac, aguest ei et prumèr arrai d’esperança que m’arribe, e aquerò ei gràcies a tu.
ERA-ISLA-DETH-TRESOR-WEB	Ara plan, que ja ei eth temps de qué mos botem en marcha ara cèrca d’aguest tresòr, encara que i a causes dobtoses, coma aqueth que ditz; çò que non ei deth mèn gust; mès sigue coma sigue, tu e jo mos cau mantier tostemp amassa, lèu espatla damb espatla, e jo t’asseguri que sauvaram era nòsta pèth, a maugrat deth fado dera fortuna.
ERA-ISLA-DETH-TRESOR-WEB	En aqueth madeish instant un òme mos hec votzes, de naut estant, cridant qu’er esdejoar ère ja prèst; per çò que, sense mès deliberacions, arribèrem apròp dera huegarada e mos seiguérem toti aquiu e delà, sus era arena, en tot hèr es aunors ath bescuèit e ara heda fregida.
ERA-ISLA-DETH-TRESOR-WEB	Qu’auien alugat es pirates un huec capable de còder a un buèu sancer; e aguest huec s’auie botat tant ardent que non ère possible apressar-se ada eth, senon peth costat que bohaue eth vent, e aquerò damb fòrça precaucions.
ERA-ISLA-DETH-TRESOR-WEB	Damb eth madeish esperit de despena, per çò que me pensi, auien codinat ua quantitat de carn, aumens tres còps mès gran dera que n’auíem de besonh e podíem minjar, per çò qu’un d’eri, damb ua arridalhada estupida lancèc en huec tot aquerò qu’auie sobrat, en tot alugar-se encara mès eth huec damb aguest aprovediment.
ERA-ISLA-DETH-TRESOR-WEB	Jamès ena mia vida è vist a òmes mès descuedadi deth londeman: “mans ena boca”ei era soleta causa que pòt descríuer era sua manèra d’èster e d’obrar.
ERA-ISLA-DETH-TRESOR-WEB	Damb mesprètz de viures e centinèles que s’esclipsauen, podien aqueri òmes èster bons, dilhèu, entà ua escometuda de moment e gesser-se’n ben d’era, mès qu’ère evident que non servien d’arren entà bèra causa que se semblèsse a ua campanha longa.
ERA-ISLA-DETH-TRESOR-WEB	Eth madeish Silver corrent damb eth sòn Capitan Flint botat ena sua espatla, non auie ua soleta paraula de repotec per çò dera sua manca de prevision e de suenh.
ERA-ISLA-DETH-TRESOR-WEB	E aquerò m’estonèc autant mès pr’amor que me semblaue qu’aqueth òme jamès s’aurie mostrat tant astut e tafurèl coma aqueth dia.
ERA-ISLA-DETH-TRESOR-WEB	A!, camarada, didec: que deuetz èster plan erosi d’auer coma Capitan ad aguest Barbacoa entà que pense, en sòrta de vosati, damb aguest cap que Diu l’a autrejat.
ERA-ISLA-DETH-TRESOR-WEB	Que ja è trapat aquerò que volia, seguic.
ERA-ISLA-DETH-TRESOR-WEB	Aguesta gent qu’an eth vaishèth, a on?, sabi pas; mès un còp trapem era caisha, ja saberam descurbir-lo.
ERA-ISLA-DETH-TRESOR-WEB	Ath delà, gojats, nosati qu’auem es canòts, ei a díder, les amiam auantatge.
ERA-ISLA-DETH-TRESOR-WEB	Sus aguest tèma seguic parlant, sense demorar qu’era sua boca siguesse liura des granes bocades de heda que se hège a vier en era.
ERA-ISLA-DETH-TRESOR-WEB	Per çò deth noste òste, seguic, me semble que ja non tornararà a auer ua convèrsa damb aqueri que tant estime.
ERA-ISLA-DETH-TRESOR-WEB	Que ja è recebut es mies pòques notícies e li balhi es gràcies per aquerò; mès aquerò qu’ei aigua passada.
ERA-ISLA-DETH-TRESOR-WEB	De moment me lo hèsqui a vier entre es mies files mentre se tarde era nòsta cèrca deth tresòr, pr’amor que me semble qu’eth hèt de sauvar-lo entre nosati ei autant coma sauvar aur molut, per “çò que se podesse passar”, non ei vertat?.
ERA-ISLA-DETH-TRESOR-WEB	Mès tanlèu ajam eth tresòr e eth vaishèth (es dues causes) e mos hescam ena mar coma boni camarades, alavetz, tè, mos dideram adiu deth senhor Hawkins, òc senhor, e l’autrejaram era sua part, plan que òc, en tot arregraïr-li toti es sòns servicis e amabilitats damb es sòns amics.
ERA-ISLA-DETH-TRESOR-WEB	Que non ère susprenent qu’aqueri òmes siguessen de bon umor, mès per çò que hège a jo me sentia terriblament aclapat.
ERA-ISLA-DETH-TRESOR-WEB	Me pensaua qu’en cas de qué eth projècte que venguie de descríuer siguesse factible, Silver, doblament traïdor, non trantalharie cèrtament en cuelher-lo.
ERA-ISLA-DETH-TRESOR-WEB	En aqueri moments auie encara un pè en cada campament, mès ère evident que preferie era riquesa e era libertat, damb es pirates, ara fèbla probabilitat d’escapar deth borrèu, qu’ère çò mès probable se s’estaue ath nòste costat.
ERA-ISLA-DETH-TRESOR-WEB	Mès enquia e tot supausant qu’es eveniments se presentèssen de tau manèra qu’aqueth òme se veiguesse obligat a sauvar era fe deth pacte damb eth Doctor Livesey, enquia e tot supausant aquerò, be n’ère de terrible eth perilh qu’auíem ath dauant!
ERA-ISLA-DETH-TRESOR-WEB	Quin moment tan critic aqueth qu’es sospeches des sòns companhs e complices se tornèssen en perfècta realitat!
ERA-ISLA-DETH-TRESOR-WEB	Quina luta tan a mòrt e tan desparièra, era de cinc marinèrs vigorosi, agils e decididi, contra un vielh invalid e contra un fèble mainatge!
ERA-ISLA-DETH-TRESOR-WEB	Que se pòt híger ad aguesta dobla preocupacion eth mistèri qu’encara enrodarie, dauant des mèns uelhs, era conducta des mèns companhs; eth sòn inexplicable abandonament dera palissada; era non mens estranha cession deth mapa de Flint, o, çò qu’encara ère entà jo mens comprensible, aquera darrèra prevencion deth Doctor a Silver: “Tietz compde d’un possible plojat quan se trape”.
ERA-ISLA-DETH-TRESOR-WEB	Damb totes aguestes causes se comprenerà sense dificultat com de pòc saborós trapè aqueth esdejoar e damb quina pòca tranquillitat me metí en marcha darrèr des mèns capturaires, ara cèrca deth maudit tresòr.
ERA-ISLA-DETH-TRESOR-WEB	Eth nòste aspècte qu’ère ben curiós e aurie divertit a quinsevolh que mos auesse pogut veir: toti damb vestits de marinèr perfèctament lords, e toti, exceptat de jo, armadi enquias dents.
ERA-ISLA-DETH-TRESOR-WEB	Silver amiaue dus fusilhs penjadi, un sus eth pièch e er aute ena esquia, ambdús en bandolera; en cinturon amiaue cenhut un gran cotèth e en cada borsa dera sua saca ua pistòla.
ERA-ISLA-DETH-TRESOR-WEB	Entà completar aguesta estranha figura eth Capitan Flint anaue calat sus era sua espatla parlotejant tota sòrta de pegueries e frases sense sens de parlòtes marinères.
ERA-ISLA-DETH-TRESOR-WEB	Era rèsta anauen diuèrsament cargadi: uns damb pics, pales e aishades, qu’auien trèt de Era Espanhòla des deth prumèr moment; e d’auti damb viures entath repais de meddia.
ERA-ISLA-DETH-TRESOR-WEB	Toti es aprovediments èren es nòsti madeishi; çò que provèc que Silver auie dit era vertat era net anteriora.
ERA-ISLA-DETH-TRESOR-WEB	S’eth Doctor e eth non auessen hèt un vertadèr convengut, autant eth coma es sòns companhs se veirien obligadi a subsistir damb aigua clara e damb eth producte des sues cacères.
ERA-ISLA-DETH-TRESOR-WEB	Era aigua auie estat plan pòca causa entath sòn paladar e, per çò que hè ara cacèra, un marinèr que non ei precisament çò que se cride un bon tirador, e ad aquerò li cau híger qu’ei plan probable que s’anèssen escassi de provisions non deuien èster massa ben aprovedidi de municions.
ERA-ISLA-DETH-TRESOR-WEB	Atau, donc, prèsti e equipadi mos metérem en camin, enquia e tot er individú deth cap trincat, que, per çò que semble s’aurie d’auer demorat ara ombra.
ERA-ISLA-DETH-TRESOR-WEB	Un darrèr der aute anèrem entara plaja a on i auie es canòts amarradi.
ERA-ISLA-DETH-TRESOR-WEB	En eri se notauen tanben es tralhes des brutaus pètes des pirates; un auie un pau trauessèr trincat e es dus èren hastigosi de lorditge e de tota sòrta d’immondícies.
ERA-ISLA-DETH-TRESOR-WEB	Coma precaucion se cuelheren es dus esquifi, en tot repartir eth grop entre eri, e ja embarcadi en aguesta disposicion mos metérem en movement entath centre der ancoratge.
ERA-ISLA-DETH-TRESOR-WEB	Quan mos metérem en movement non deishèc de suscitar-se quauqua discusion sus eth mapa.
ERA-ISLA-DETH-TRESOR-WEB	Prumèr de tot, era crotz ròia qu’ère massa grana entà servir-mos de guida per era soleta, e es tèrmes qu’ere concebuda era nòta ena part deth darrèr deth pergamin non deishauen d’auer ua cèrta ambiguitat.
ERA-ISLA-DETH-TRESOR-WEB	Coma sabetz, didie atau:
ERA-ISLA-DETH-TRESOR-WEB	Un arbe naut qu’ère eth senhau mès important.
ERA-ISLA-DETH-TRESOR-WEB	Ara plan; precisament dauant de nosati, er ancoratge ère cenhut per un altiplan de dus a tres cents pès de nautada, que s’amassaue entath Nòrd damb era pala Sud deth “Garda” e s’aluenhaue un aute còp, en direccion Sud, entara eminéncia abrupta e rocalhosa designada damb eth nòm de Ticò de Mesana.
ERA-ISLA-DETH-TRESOR-WEB	Eth cim dera declivitat ère espés en arbes, damb pins de diuèrses nautades.
ERA-ISLA-DETH-TRESOR-WEB	Aquiu e delà, quauqu’un, d’espècia diferenta, se quilhaue quaranta o cinquanta pès sus es cims des que l’enrodauen…
ERA-ISLA-DETH-TRESOR-WEB	Quin d’aguesti ère, donc, aqueth qu’ère especiaument designat peth Capitan Flint damb eth nòm de ”arbe naut”?
ERA-ISLA-DETH-TRESOR-WEB	Aquerò non se podie saber senon sus eth lòc madeish damb es indicacions precises dera bossòla.
ERA-ISLA-DETH-TRESOR-WEB	Mès encara qu’aquerò darrèr ère evident, cada un des que tripulauen es canòts alistèc eth sòn arbe favorit abans de qué siguéssem a miei camin, e solet John Silver s’estaue damb es espatles arrufaces e dident ara sua gent que se demorèssen enquia arribar en tèrra.
ERA-ISLA-DETH-TRESOR-WEB	Remèrem sense hèr grani esfòrci, cossent damb es instruccions de Silver, pr’amor de non cansar-mos prematurament, e dempús d’ua trauersada, non guaire cuerta, plan, desembarquèrem apròp dera boca deth dusau arriuet, aqueth que cor, pala enjós, per ua des mès arborades conques deth “Garda”.
ERA-ISLA-DETH-TRESOR-WEB	Un còp desembarcadi, virèrem es nòsti passi entara quèrra e comencèrem a pujar era declivitat deth terren entar altiplan superior.
ERA-ISLA-DETH-TRESOR-WEB	Ath principi, un terren pesant e hangós e ua espessa vegetacion de hanhàs alentiren de grana manèra era nòsta marcha; mès de man en man eth ticolet s’anaue gratant un shinhau, en tot aufrir-mos ja un camin un shinhau peiregós, ath còp qu’era vegetacion campaue damb un caractèr plan desparièr, presentant es sòns arbes en ua disposicion mès dubèrta e ordenada.
ERA-ISLA-DETH-TRESOR-WEB	Positiuament era part dera isla qu’anàuem entrant ère era mès beròia de tota era.
ERA-ISLA-DETH-TRESOR-WEB	Fines genèstes d’ua flaira deliciosa e arbilhons vestidi de flors auien ocupat lèu completament eth lòc dera potja.
ERA-ISLA-DETH-TRESOR-WEB	Petits bòsqui de verdes mimoses se sarrauen aquiu e delà entre es quilhades colomnes des pins e jos era sua ombra protectora, barrejant toti aqueri vegetaus e flors es sues esséncies e es sòns perhums en un solet perhum qu’embriagaue eth sens.
ERA-ISLA-DETH-TRESOR-WEB	Era brisa, ath delà, ère fresca e regeneradora, çò que, jos es arrais plan clars deth solei, refrescaue e tonificaue d’ua manèra estonanta es nòsti sensi.
ERA-ISLA-DETH-TRESOR-WEB	Es expedicionaris s’escampilhèren en forma de ventalh, cridant e sautant coma mainatges.
ERA-ISLA-DETH-TRESOR-WEB	Entath centre e plan entà darrèr des expedicionaris, anàuem Silver e jo; eth, estramuncant a cada pas enes resquilhoses pèires, e jo, ath sòn darrèr, tirassat pera còrda que m’è referit abans.
ERA-ISLA-DETH-TRESOR-WEB	Ça que la, de quan en quan me vedia obligat a sostier-lo, pr’amor que, se non, aurie queigut d’esquia, pala enjós.
ERA-ISLA-DETH-TRESOR-WEB	D’aguesta manèra auíem auançat ua mila e ja lèu tocàuem eth bòrd der altiplan quan er òme que caminaue mès aluenhat entara nòsta quèrra comencèc a cridar damb totes es sues fòrces damb un mercat accent de terror.
ERA-ISLA-DETH-TRESOR-WEB	Un còp e un aute cridaue as sòns companhs; e ja aguesti comencèren a córrer entada eth.
ERA-ISLA-DETH-TRESOR-WEB	Supausi que non aurà trapat era caisha, didec eth vielh Morgan en tot passar peth costat de nosati en direccion entad aqueth que cridaue.
ERA-ISLA-DETH-TRESOR-WEB	Aguest qu’ei un cim fòrça pelat entà auer hèt tau descurbiment.
ERA-ISLA-DETH-TRESOR-WEB	E de vertat que, quan Silver e jo arribèrem en aqueth lòc, vedérem qu’ère quauquarren totafèt desparièr.
ERA-ISLA-DETH-TRESOR-WEB	Ath pè d’un pin fòrça naut e miei enrodat d’espiraus d’ua planta enfilaira, i auie un esquelet uman, e ath sòn costat, en solèr, bèth pelhòt de vestit.
ERA-ISLA-DETH-TRESOR-WEB	Era exuberància dera planta enfilaira auie ja caperat quauqui uns des membres d’aquera ossamenta.
ERA-ISLA-DETH-TRESOR-WEB	Mès semble qu’un caudheired involontari mos cuelhec a toti nosati, en tot arribar-mos enquiath còr en aqueth moment.
ERA-ISLA-DETH-TRESOR-WEB	Aguest qu’ère un marinèr didec George Merry que, mès atrevit qu’es auti, s’auie apressat e examinaue es sòns pelhòts escampilhadi peth solèr.
ERA-ISLA-DETH-TRESOR-WEB	Aumens, aquerò non ei qu’ua bona tela marina.
ERA-ISLA-DETH-TRESOR-WEB	Per vida mia!
ERA-ISLA-DETH-TRESOR-WEB	Dilhèu mos demoràuem trapar aciu eth còs d’un arquebisbe?
ERA-ISLA-DETH-TRESOR-WEB	Que me semble plan pòc o bric naturau, non vos semble?
ERA-ISLA-DETH-TRESOR-WEB	E cèrtament ua dusau uelhada mos convencèc dera inversemblança d’aquera postura extraordinària.
ERA-ISLA-DETH-TRESOR-WEB	Qui sap per qué, dilhèu per tòrt des audèths que s’auien minjat era sua carn, dilhèu pera accion deth creishement dera planta enfilaira, eth cas ei qu’aqueth òme jadie perfèctament dret damb es sòns pès afustant en ua direccion, e es sues mans estenudes parallelament sus eth sòn cap, senhalant regdament en direccion opausada.
ERA-ISLA-DETH-TRESOR-WEB	Que ven d’entrar-me ua idia ena mia vielha tèsta, didec Silver burlescament.
ERA-ISLA-DETH-TRESOR-WEB	Aciu qu’ei era bossòla, aquiu se ve eth cim principau der Illòt der Esquelet subergessent coma un ulhal: seguitz era direccion mercada pes uassi e tachatz ua guardada en aquera punta.
ERA-ISLA-DETH-TRESOR-WEB	Se hec coma Silver auie dit.
ERA-ISLA-DETH-TRESOR-WEB	Es mans der esquelet afustauen dirèctament entar Illòt e era bossòla merquèc, damb tota claretat: Èst Sud-èst, quatau ar Èst.
ERA-ISLA-DETH-TRESOR-WEB	Que ja m’ac pensaua, exclamèc eth codinèr; aguest tipe qu’ei un directòri.
ERA-ISLA-DETH-TRESOR-WEB	Entà aquiu dret auem, donc, era linha que mos guide entara estela polara e es benedidi sòs.
ERA-ISLA-DETH-TRESOR-WEB	Mès que se me hèsque a vier eth diable se non me hè caudheireds eth pensar en amic Flint.
ERA-ISLA-DETH-TRESOR-WEB	Aguesta qu’ei ua des ombres que tenguie, plan que òc.
ERA-ISLA-DETH-TRESOR-WEB	Eth e es sòns sies marinèrs vengueren solets enquia aciu: es sies moriren enes sues mans, eth dimòni se’n deu saber de quina manèra, e ad aguest li calèc estar-se aciu plaçat, afustant, damb totes es mesures nautiques ben cuelhudes; peth lunfèrn!
ERA-ISLA-DETH-TRESOR-WEB	Aguesti uassi son fòrça longs e eth peu semble auer estat auriolenc.
ERA-ISLA-DETH-TRESOR-WEB	Solide qu’aguest deuie èster Allan…
ERA-ISLA-DETH-TRESOR-WEB	Te’n brembes d’Allan, Tom Morgan?
ERA-ISLA-DETH-TRESOR-WEB	Vai!, plan que òc que m’en brembi!, responec Morgan.
ERA-ISLA-DETH-TRESOR-WEB	Per cèrt, que me deuie ues liures que li prestè, òc senhor, e, ath delà, se hec a vier damb eth eth mèn cotèth quan baishèc en tèrra.
ERA-ISLA-DETH-TRESOR-WEB	E a prepaus de cotèth, didec un aute, per qué non auem trapat eth d’Allan per aciu apròp d’eth, ne es sòns sòs?
ERA-ISLA-DETH-TRESOR-WEB	Eth Capitan Flint non ère òme que s’entrenguesse a recuélher era borsa d’un marinèr, e es audèths non me semble qu’aquerò les excite era sua cobesença.
ERA-ISLA-DETH-TRESOR-WEB	Per Satanàs!
ERA-ISLA-DETH-TRESOR-WEB	Aquerò me semble plan racionau.
ERA-ISLA-DETH-TRESOR-WEB	Donques non i a per aquiu ne tralha d’aguestes causes, didec Merry, que cercaue encara as entorns dera ossamenta: ne un solet penny de coeire, ne arren semblable.
ERA-ISLA-DETH-TRESOR-WEB	Aquerò plan que non ei naturau.
ERA-ISLA-DETH-TRESOR-WEB	Non, per vida mia!
ERA-ISLA-DETH-TRESOR-WEB	Mil dimònis!, companhs…
ERA-ISLA-DETH-TRESOR-WEB	Era vertat ei que se Flint siguesse encara viu, ja auríem aciu fòrça compdes entà autrejar.
ERA-ISLA-DETH-TRESOR-WEB	Qu’èren sies es que l’acompanhèren; qu’èm sies nosati, e d’aqueri, ja ac auem vist, non rèste qu’ossamentes.
ERA-ISLA-DETH-TRESOR-WEB	Jo lo vedí mòrt damb aguesti uelhs que s’a de minjar era tèrra, didec Merry.
ERA-ISLA-DETH-TRESOR-WEB	Billy Bones m’amiec entà veder-lo.
ERA-ISLA-DETH-TRESOR-WEB	Qu’ère aquiu estirat damb un penny de coeire en cada uelh.
ERA-ISLA-DETH-TRESOR-WEB	Mòrt, plan!, ja ac sai, e sepultat enes lunfèrns, didec eth herit en cap.
ERA-ISLA-DETH-TRESOR-WEB	Mès jo me pensi, de vertat, que se bèth còp i auec amna en pena, aguesta a d’èster era amna condemnada de Flint.
ERA-ISLA-DETH-TRESOR-WEB	Macareu!
ERA-ISLA-DETH-TRESOR-WEB	Be ne siguec de dolenta e orribla era mòrt d’aqueth òme!
ERA-ISLA-DETH-TRESOR-WEB	Per çò que hè ad aquerò, qu’arrés ac dobte, didec un tresau.
ERA-ISLA-DETH-TRESOR-WEB	Ena sua agonia ja renegaue coma un condemnat, ja deliraue damb eth ròm, ja s’estarnaue damb ua votz ueda coma se gessesse dera sepultura, ena sua etèrna cançon:
ERA-ISLA-DETH-TRESOR-WEB	Semble que non auie ua auta cançon qu’aquesta e, era vertat, camarades, d’alavetz ençà non me divertís guaire aguesta cançon.
ERA-ISLA-DETH-TRESOR-WEB	Que hège ua calor òrra; era hièstra der agonizant ère dubèrta e jo podia enténer clarament era lugubra tonada qu’er òme deishaue anar, interrompuda peth sanglot dera mòrt, e ja damb era ombra deth cadavre sus eth ròstre…
ERA-ISLA-DETH-TRESOR-WEB	Au, au!, didec Silver.
ERA-ISLA-DETH-TRESOR-WEB	Vòs deishar semblabla convèrsa?
ERA-ISLA-DETH-TRESOR-WEB	Er òme qu’ei mòrt, plan mòrt, e es que se morissen non tornen, que jo sàpia; o se tornen non passegen de dia, d’aquerò que n’èm segurs.
ERA-ISLA-DETH-TRESOR-WEB	Que s’a acabat eth conde: “entri per ua canoada daurada e gesqui per ua auta, e pro!” Endauant!
ERA-ISLA-DETH-TRESOR-WEB	Dident e hènt, partírem un aute còp.
ERA-ISLA-DETH-TRESOR-WEB	Mès a maugrat der ardent solei e dera grana claretat, es pirates ja non partiren separadi, corrent e cridant pera espessor, senon toti amassa, sarradi es uns contra es auti e parlant damb er alend agitat.
ERA-ISLA-DETH-TRESOR-WEB	Era pòur deth filibustèr defuntat auie queigut coma ua ombra densa sus es sòns esperits.
ERA-ISLA-DETH-TRESOR-WEB	En part pera influència espauridora d’aquera alarma e en part entà que descansèssen Silver e es sòns companhs malauts, toti es expedicionaris cuelheren sèti tanlèu arribèrem en bòrd superior der altiplan.
ERA-ISLA-DETH-TRESOR-WEB	En èster aguest un shinhau inclinat entar Oèst, eth lòc que mos auíem arturat mos desnishaue un ample panorama en un costat e un aute.
ERA-ISLA-DETH-TRESOR-WEB	Dauant de nosati, sus es cimalhs des arbes guardàuem eth Cap dera Seuva damb era sua immensa franja d'esposcantes ondades.
ERA-ISLA-DETH-TRESOR-WEB	Darrèr non solet dominàuem er ancoratge e er Illòt der Esquelet, senon que podíem aubirar peth dessús, era punta arenosa qu’en era i a eth Ticò blanc, e per dessús des tèrres baishes, ua grana extension de mar dubèrt entà Orient.
ERA-ISLA-DETH-TRESOR-WEB	Per dessús de nosati se destacaue eth “Garda”, ja matizada a tròci per pins isoladi, ja negrejant damb prigonds barrancs e malhs.
ERA-ISLA-DETH-TRESOR-WEB	Cap bronit arribaue enquia aquiu, exceptat deth monotòn pataquejar des esposcantes ondades luenhanes que pujauen enquias nostes aurelhes, e eth bronzinadís d’insèctes que borien ena espessor.
ERA-ISLA-DETH-TRESOR-WEB	Ne un solet òme, ne ua vela en ocean: çò d’immens d’aqueth ample panorama semblaue aumentar era sua trista solitud.
ERA-ISLA-DETH-TRESOR-WEB	Tanlèu Silver s’auec seigut, hec cèrts calculs damb era bossòla.
ERA-ISLA-DETH-TRESOR-WEB	Que i a “tres arbes nauts” didec, entara direccion dera linha mercada dreta der Illòt der Esquelet.
ERA-ISLA-DETH-TRESOR-WEB	Ara, donc, qu’ei un jòc de mainatges trapar era caisha.
ERA-ISLA-DETH-TRESOR-WEB	Me semble, totun, que prumèr mos calerie minjar bera causa.
ERA-ISLA-DETH-TRESOR-WEB	Que non me senti guaire preparat, gasulhèc Morgan.
ERA-ISLA-DETH-TRESOR-WEB	A!, se Flint siguesse viu, jo ja me poiria dar per mòrt.
ERA-ISLA-DETH-TRESOR-WEB	Au, tè, amic mèn, didec Silver.
ERA-ISLA-DETH-TRESOR-WEB	Da-li gràcies ara tua bona sòrt.
ERA-ISLA-DETH-TRESOR-WEB	Qu’ère un diable plan òrre eth tau Flint, exclamèc eth tresau pirata.
ERA-ISLA-DETH-TRESOR-WEB	Que siguec eth ròm que li costèc aqueth color bluenc e aquera expression de tediós; encara que “tafurèl” coma tu dides, supausi que deu èster ua paraula milhor.
ERA-ISLA-DETH-TRESOR-WEB	Des de qu’auíem descubèrt er esquelet d’Allan e balhat marge per aquerò a tota sòrta de pensaments, era votz des pirates auie anat baishant, baishant, enquia que, en aqueth moment, ja non ère qu’un leugèr mormolh qu’eth sòn son escassament poirie dider-se qu’interrompie eth silenci misteriós dera seuva.
ERA-ISLA-DETH-TRESOR-WEB	De pic, coma deth miei des arbes que i auie ath nòste dauant, ua votz agudenta, penetranta, tremolosa, s’estarnèc ena lugubra e coneishuda cançon:
ERA-ISLA-DETH-TRESOR-WEB	Jamès è vist ne demori tornar a veir òmes mès orriblament espauridi qu’es pirates.
ERA-ISLA-DETH-TRESOR-WEB	Coma per art de magica es sues cares se demorèren, còp sec, esblancossides coma era cera: quauqui uns se botèren de pès; d’auti s’agarrèren tremolosi e capviradi as braci o ara ròba deth pròche; Morgan gasulhèc, sense lheuar-se, paraules sense sens.
ERA-ISLA-DETH-TRESOR-WEB	Aguest qu’ei Flint, peth lunfèrn!, exclamèc Merry.
ERA-ISLA-DETH-TRESOR-WEB	Aquera cançon auie cessat d’ua manèra tan sobta coma comencèc; bracada, se poirie díder, coma se quauquarrés auesse caperat bruscament damb era sua man era boca deth cantaire.
ERA-ISLA-DETH-TRESOR-WEB	Vient dera distància que venguie a trauèrs dera atmosfèra clara e luminosa e d’entre es cimalhs des arbes, me semblèc a jo qu’era votz aquera auie sonat doça e airosa, e çò qu’ère extranh ère er efècte qu’auie costat enes mens companhs.
ERA-ISLA-DETH-TRESOR-WEB	Aquerò non còle!
ERA-ISLA-DETH-TRESOR-WEB	Entà un aute gosset damb aguest uas.
ERA-ISLA-DETH-TRESOR-WEB	Aquerò deu èster bèth un qu’ei en tot cuélher ua peta e va per aquiu en tot hèr-mos era lauseta; qu’ei quauqu’un de carn e uassi, non ac dobtetz.
ERA-ISLA-DETH-TRESOR-WEB	A mida que parlaue l’anaue arribant mès e mès era amna en còs e, damb era, eth color dera cara.
ERA-ISLA-DETH-TRESOR-WEB	Es auti ja començauen tanben a encoratjar-se, e ja se remetien pòc a pòc, quan eth madeish accent comencèc de nauèth, aguest còp ja non cantant, senon damb ua votz luenhana qu’es ressons des conques en “Garda” repetien mès feblament.
ERA-ISLA-DETH-TRESOR-WEB	Darby Grow!, gemeguèc aqueth accent, Darby Grow!
ERA-ISLA-DETH-TRESOR-WEB	Darby Frow!
ERA-ISLA-DETH-TRESOR-WEB	Aquerò que ja non dèishe cap de dobte, gasulhèc un.
ERA-ISLA-DETH-TRESOR-WEB	Anem-mo’n!
ERA-ISLA-DETH-TRESOR-WEB	Dick auie treigut era sua Biblia e pregaue mecanicament, coma un maniac.
ERA-ISLA-DETH-TRESOR-WEB	Aguest praube gojat qu’auie recebut ua mejana educacion abans d’arribar ena marina damb tan males companhies.
ERA-ISLA-DETH-TRESOR-WEB	Ça que la, Silver encara ère en tot lutar.
ERA-ISLA-DETH-TRESOR-WEB	Es sòns dents lèu carrinclauen de quan en quan, mès eth non s’autrejaue ath terror ne plan mens.
ERA-ISLA-DETH-TRESOR-WEB	Mès dempús, coma entà equilibrar es sues paraules, seguic hènt un esfòrç:
ERA-ISLA-DETH-TRESOR-WEB	Camarades: jo qu’è vengut aciu entà trapar aguesta caisha e ne amna en pena ne òme de carn e uas poiràn empedir-m’ac.
ERA-ISLA-DETH-TRESOR-WEB	Jamès, pendent era sua vida, l’auí pòur ath vielh Flint e, per Satanàs eth mèn patron!
ERA-ISLA-DETH-TRESOR-WEB	Quan s’a vist qu’un cavalièr dera fortuna age hèt repè a ua caisha d’aguesta mida sonque per pòur ara memòria d’un vielh embriac, damb era sua gèrla de ròm, e ja mòrt e acogat?
ERA-ISLA-DETH-TRESOR-WEB	Es pirates non dauen senhau de remeter-se damb aguest discors; mèsalèu semblèc qu’era clara irreveréncia d’aqueres paraules aumentaue eth sòn terror.
ERA-ISLA-DETH-TRESOR-WEB	Compde, compde, John!
ERA-ISLA-DETH-TRESOR-WEB	Que non ei bon anujar as esperits!
ERA-ISLA-DETH-TRESOR-WEB	Per çò que hè as auti èren massa espauridi entà poder respóner.
ERA-ISLA-DETH-TRESOR-WEB	Diuèrsi d’eri aurien començat ua retirada ara carrèra se s’auessen trapat damb vams entad aquerò; mès era pòur les hège estar-se ath costat de Silver, coma se trapèssen ajuda ena valentia d’aguest.
ERA-ISLA-DETH-TRESOR-WEB	Silver, dera sua part, s’auie ja remetut dera sua feblesa.
ERA-ISLA-DETH-TRESOR-WEB	Esperit?
ERA-ISLA-DETH-TRESOR-WEB	Plan!
ERA-ISLA-DETH-TRESOR-WEB	Que poirie èster.
ERA-ISLA-DETH-TRESOR-WEB	Mès senti ua causa que non me semble guaire clara, e ei qu’era votz deth tau esperit a auut un resson.
ERA-ISLA-DETH-TRESOR-WEB	Plan, donc, jo digui que cap òme a vist qu’es amnes hèsquen ombra.
ERA-ISLA-DETH-TRESOR-WEB	Com podie alavetz era sua votz hè un resson?
ERA-ISLA-DETH-TRESOR-WEB	Que m’agradarie sabè’c.
ERA-ISLA-DETH-TRESOR-WEB	A jo, plan que òc, non me semble naturau.
ERA-ISLA-DETH-TRESOR-WEB	Aqueth argument me semblèc a jo pro feble: mès qu’ei impossible díder quines causes afectaràn ara supersticion.
ERA-ISLA-DETH-TRESOR-WEB	Atau, donc, damb non pòca suspresa dera mia part, vedí que George Merry se mostraue fòrça consolat.
ERA-ISLA-DETH-TRESOR-WEB	Vai!
ERA-ISLA-DETH-TRESOR-WEB	John, vos qu’amiatz un vertadèr cap sus es espatles, plan que òc.
ERA-ISLA-DETH-TRESOR-WEB	A prepaus, camarades: aguesta tripulacion amie era sua vela sus un mau cable.
ERA-ISLA-DETH-TRESOR-WEB	Didíem qu’aguesta votz se retire ara de Flint; un shinhau, dideria jo; mès ad aguesta distància tan longa non ei facil jutjar era sua retirada guaire ben.
ERA-ISLA-DETH-TRESOR-WEB	Que pòt èster plan ben era votz de un aute…
ERA-ISLA-DETH-TRESOR-WEB	Peth lunfèrn!, exclamèc Silver, aguest a estat Ben Gunn!
ERA-ISLA-DETH-TRESOR-WEB	Ben Gunn e plan Ben Gunn!
ERA-ISLA-DETH-TRESOR-WEB	Donques ara non ei ja ua causa guaire extraodinària, didec Dick.
ERA-ISLA-DETH-TRESOR-WEB	Es de mès edat ena companhia receberen era pèga observacion de Dick damb gran mesprètz.
ERA-ISLA-DETH-TRESOR-WEB	E qué mos impòrte Ben Gunn!
ERA-ISLA-DETH-TRESOR-WEB	Ben Gunn.
ERA-ISLA-DETH-TRESOR-WEB	Qu’ère causa estonanta veir enquia quin punt auie tornat era animositat enes sòns còrs e eth color naturau enes sues cares, plan esblancossides abans.
ERA-ISLA-DETH-TRESOR-WEB	Ua estona dempús ja èren en tot parlar es uns damb es auti, encara que de tan en tan avedauen era aurelha atentiuament; mès coma que non enteneren cap bronit, acabèren calant-se ena esquia toti es sòns utisi e era caravana sancera se metec en camin de nauèth.
ERA-ISLA-DETH-TRESOR-WEB	George qu’auie dit era vertat; viu o mòrt, arrés aquiu l’auie pòur a Ben Gunn.
ERA-ISLA-DETH-TRESOR-WEB	Dick, totun, encara sauvaue era sua Biblia ena man, coma un amulet, e tachaue guardades ath sòn entorn; mès era sua covardia ja non trapèc seguidors; e Silver li hec fòrça burla per çò des sues precaucions.
ERA-ISLA-DETH-TRESOR-WEB	Que ja t’ac auia dit jo, Dick, exclamaue eth codinèr; ja t’auia dit qu’era Biblia ère profanada, e se tau coma ei ja non servís ne entà jurar sus era, quina fòrça te penses que deu auer entà desliurar-te d’un esperit?
ERA-ISLA-DETH-TRESOR-WEB	Absoludament deguna, plan que òc!
ERA-ISLA-DETH-TRESOR-WEB	Mès Dick non ère entà enténer rasons: era vertat ei que, sivans jo vedí, eth praube gojat ère en tot botar-se plan malaut; era fèbre qu’eth Doctor l’auie anonciat peth maitin s’apoderaue d’eth ara prèssa, esperonada per espauriment, era calor e era fatiga.
ERA-ISLA-DETH-TRESOR-WEB	Ja sus eth cim, eth terren ère dubèrt, e eth nòste camin baishaue un shinhau, perque, coma ja è dit abans er altiplan s’inclinaue un shinhau en direccion der Oèst.
ERA-ISLA-DETH-TRESOR-WEB	Es pins, petiti e grani, creishien a bona distància es uns des auti, e enquia e tot enes espèsses taques d’azalèes e mimosas, quedauen granes clarianes ath descubèrt qu’en eres eth solei reverberaue damb insolita fòrça.
ERA-ISLA-DETH-TRESOR-WEB	Seguint coma anàuem, en direccion Nor-èst, a trauèrs dera isla, mos apressàuem cada còp mès, per un costat as declivitats deth “Garda”, e per aute ad aquera baia occidentau formada peth Cap dera Seuva qu’en era auia jo passat tantes angonies a bòrd deth tan mentat coracle.
ERA-ISLA-DETH-TRESOR-WEB	Arribèrem ath prumèr des grani arbes, mès cuelhuda era direccion dera bossòla se passèc que non ère aqueth eth que cercàuem.
ERA-ISLA-DETH-TRESOR-WEB	Madeish se passèc damb eth dusau.
ERA-ISLA-DETH-TRESOR-WEB	Eth tresau se quilhaue coma a uns dus cents pès sus eth cim d’un bòsc d’arbilhons.
ERA-ISLA-DETH-TRESOR-WEB	Qu’ère aguest un vertadèr gigant des bòsqui damb ua colomna dreta e majestuosa coma es pilars d’ua basilica e damb ua copa ampla e tupida que jos era sua ombra pro poirie manobrar ua companhia de soldats.
ERA-ISLA-DETH-TRESOR-WEB	Autant der Èst coma der Oèst se podie distinguir fòrça ben en mar aqueth gigant e s’aurie pogut mercar en mapa, coma un senhau marin.
ERA-ISLA-DETH-TRESOR-WEB	Mès que non ère, plan, era sua corpuléncia imponenta çò qu’impressionaue as mèns companhs, senon era seguretat de qué arren mens que sèt centes mil liures en aur jadien sepultades en un punt quinsevolh jos eth cercle ample dera sua ombra.
ERA-ISLA-DETH-TRESOR-WEB	Era idia des riqueses que les demorauen acabèc per esbauçar toti es temors d’abans, mentre s’anauen apressant ath lòc cobejat.
ERA-ISLA-DETH-TRESOR-WEB	Des sòns uelhs gessien arrais; es sòns pès semblauen mès leugèrs e liures; era sua amna sancera ère calada ena expectatiua d’aquera riquesa fabulosa que les auie d’assegurar pendent tota era sua vida ua non interrompuda sòrta d’extravagàncies e de plasers sense limits, qu’es sues imatges dançauen tumultuosament enes sues imaginacions.
ERA-ISLA-DETH-TRESOR-WEB	Era vertat ei que ja non se cuelhie eth mendre trabalh entà dissimular es sòns pensaments, e a jo m’ère tant aisit lieger-les coma se les amièsse escrits en front.
ERA-ISLA-DETH-TRESOR-WEB	Dauant dera proximitat deth aur, toti es auti pensaments s’auien delit dera sua memòria; era sua promesa, es avertiments deth Doctor, tot ère entada eth coma inexistent, e n’èra segur de qué era sua esperança, en aqueri moments, s’estaue en apoderar-se deth tresòr, trapar e agarrar Era Espanhòla pendent era escurina dera net, esgorjar sense pietat a guaires persones auie ena lista e hèr-se ena mar, coma ac auie decidit prumèr, damb eth sòn doble cargament de crims e d’aur.
ERA-ISLA-DETH-TRESOR-WEB	Impressionat damb pensaments tan pòc agradius, ère entà jo ua causa dificila seguir eth pas rapid e agitat des cercadors d’aur.
ERA-ISLA-DETH-TRESOR-WEB	De quan en quan estramuncaua e alavetz ère quan Silver fotie violentes tirassades ara còrda que damb era m’amiaue e me lançaue, coma flèches, es sues guardades assassines.
ERA-ISLA-DETH-TRESOR-WEB	Dick, que s’auie quedat darrèr nòste e que, alavetz, formaue era rèiregarda dera caravana, anaue mormolhant entada eth, tot barrejat, oracions e renecs.
ERA-ISLA-DETH-TRESOR-WEB	Aquerò non hège qu'aumentar eth mèn desalend e malestar, e, entà coronà’c tot, m’en brembè en aqueri moments dera tragèdia que s’auie passat un còp en aguest madeish altiplan, quan aqueth pirata sense Diu que moric en Savannah cantant e demanant ròm, auie assassinat aquiu as sòs sies complices.
ERA-ISLA-DETH-TRESOR-WEB	Aguest bòsc, tan tranquil e silenciós alavetz, deuec ressonar damb es sorriscles de terror e d’agonia des victimes sacrificades, sorriscles qu’eth terror hège ressonar enes aurelhes dera mia imaginacion.
ERA-ISLA-DETH-TRESOR-WEB	Que mos trapàuem en aqueth moment, ath bòrd deth bosc.
ERA-ISLA-DETH-TRESOR-WEB	Òsca gojats!
ERA-ISLA-DETH-TRESOR-WEB	E en díder aquerò er òme d’avantgarda se metec a córrer.
ERA-ISLA-DETH-TRESOR-WEB	Còp sec, e abans de qué auesse auançat dètz iardes vedérem ath grop arturar-se.
ERA-ISLA-DETH-TRESOR-WEB	Un crit estofat s’escapèc de cada pièch.
ERA-ISLA-DETH-TRESOR-WEB	Silver accelerèc eth pas, en tot possar-se damb era empara dera muleta a distàncies inversemblables, e un moment dempús, autant eth coma jo, auíem d’auer hèt pòsa coma es auti.
ERA-ISLA-DETH-TRESOR-WEB	As nòsti pès se vedie coma ua grana excavacion bric recenta, donques que se vedien es costats dera hòssa esbauçadi, e ath hons auie ja brotoat era potja.
ERA-ISLA-DETH-TRESOR-WEB	Aquiu jadie, trincat en dus tròci, eth mange d’ua aishada, e es hustes de diuèrses caishes d’empaquetatge se guardauen escampilhades per aquiu e delà.
ERA-ISLA-DETH-TRESOR-WEB	En ua d’aguestes hustes podí liéger aguesta mèrca hèta damb un hèr rosent: “Walrus,” nòm deth vaishèth de Flint, coma dilhèu rebrembaratz.
ERA-ISLA-DETH-TRESOR-WEB	Aquerò qu’ère clar coma era lum deth dia.
ERA-ISLA-DETH-TRESOR-WEB	Er amagader auie estat descubèrt e espleitat.
ERA-ISLA-DETH-TRESOR-WEB	Es sèt centes mil liures auien despareishut!
ERA-ISLA-DETH-TRESOR-WEB	Jamès cap malastre dera vida a estat mès sentut qu’aqueth.
ERA-ISLA-DETH-TRESOR-WEB	Se diderie qu’un arrai auie herit a toti aqueri òmes.
ERA-ISLA-DETH-TRESOR-WEB	Mès a Silver eth còp li despareishec de seguit.
ERA-ISLA-DETH-TRESOR-WEB	Totes es facultats dera sua amna s’auien concentrat pendent ua estona en aqueth tresòr, ei vertat; mès er instint lo hec remeter-se rapidament: eth sòn cap se quilhèc fèrmament, era sua valentia apareishec de seguit e ja auie format tot eth sòn plan quan es auti encara non artenhien encuedar-se’n exactament dera terribla decepcion.
ERA-ISLA-DETH-TRESOR-WEB	E de seguit, balhant-me ua pistòla de dus canons, me didec:
ERA-ISLA-DETH-TRESOR-WEB	Cuelh aquerò, Jim, e premanim-nos entà ua luta.
ERA-ISLA-DETH-TRESOR-WEB	Ath madeish temps comencèc a anar-se’n sense cap prèssa entath Nòrd, e en pòqui passi ja auie botat era excavacion entre nosati e es auti cinc.
ERA-ISLA-DETH-TRESOR-WEB	De seguit me dirigic ua guardada e me hec damb eth dit un senhau plan significatiu coma dident: “Aciu mos jogam era pèth”, ena quau causa jo èra d’acòrd.
ERA-ISLA-DETH-TRESOR-WEB	Alavetz es sues guardades èren ja totafèt amistoses, e jo me sentí tant indignat damb aguesti cambiaments que non m’en podí estar de dider-li:
ERA-ISLA-DETH-TRESOR-WEB	Per çò que semble ja tornatz a èster des nòsti.
ERA-ISLA-DETH-TRESOR-WEB	Que non auec temps entà responer-me.
ERA-ISLA-DETH-TRESOR-WEB	Es filibustèrs, damb crits e malediccions de tota sòrta, comencèren a sautar laguens deth clòt un darrèr der aute, hotjant rabiosament damb es sues pròpries ungles e hènt quèir es cantons dera hòssa quan hègen aquerò.
ERA-ISLA-DETH-TRESOR-WEB	Morgan se trapèc ua peça d’aur.
ERA-ISLA-DETH-TRESOR-WEB	La lheuèc enes sues mans damb ua vertadèra explosion de renecs: qu’ère ua moneda de dues guinèes de valor e anèc passant de man en man pendent ues quinze segondes.
ERA-ISLA-DETH-TRESOR-WEB	Dues guinèes!
ERA-ISLA-DETH-TRESOR-WEB	Son aguestes es tues sèt centes mil liures?
ERA-ISLA-DETH-TRESOR-WEB	De vertat qu’ès tu un bon òme entà contractes!
ERA-ISLA-DETH-TRESOR-WEB	Tu ès eth qu’assegure que cap empresa s’a perdut enes tues mans, vielh imbecil, guiterós, cap de siure!
ERA-ISLA-DETH-TRESOR-WEB	Cacauètes!, repetic Merry damb un crit sauvatge.
ERA-ISLA-DETH-TRESOR-WEB	Camarades, ac auetz entenut?
ERA-ISLA-DETH-TRESOR-WEB	Donques ne sò segur de qué aguest infame ac sabie tot.
ERA-ISLA-DETH-TRESOR-WEB	Sonque mos cau guarda- li era cara; aquiu liegi jo era sua traïson.
ERA-ISLA-DETH-TRESOR-WEB	Ola Mèrry!
ERA-ISLA-DETH-TRESOR-WEB	Mès aguest còp toti èren decididament deth costat de Merry.
ERA-ISLA-DETH-TRESOR-WEB	Un darrèr der aute, toti anèren gessent deth laguens dera excavacion, lançant guardades furioses ath sòn darrèr.
ERA-ISLA-DETH-TRESOR-WEB	Ua causa observè en aqueri moments critics, que per cèrt mos favorie en grana manèra, e ei que toti sautauen de costat opausat ath qu’ocupàuem Silver e jo.
ERA-ISLA-DETH-TRESOR-WEB	Fin finau, qu’èrem aquiu cara a cara, dus d’un costat e cinc der aute, damb era excavacion separant ambdúes faccions e sense que cap d’eres semblèsse decidida e fóter eth prumèr còp.
ERA-ISLA-DETH-TRESOR-WEB	Silver s’estaue immobil, en tot observar simplament ar enemic, quilhat sus era sua muleta e damb ua heredor que semblaue impossibla.
ERA-ISLA-DETH-TRESOR-WEB	Aqueth bandit qu’ère valent, plan que òc.
ERA-ISLA-DETH-TRESOR-WEB	Merry, fin finau, credec qu’un discors accelerarie er acabament dera scèna.
ERA-ISLA-DETH-TRESOR-WEB	Camarades, didec, aquiu i a dus individús solets que d’eri un ei eth vielh esgorroat, que se l’avale eth lunfèrn!, que se n’a burlat de nosati en tot hèr-mos a vier entà patir ua decepcion que non meritàuem.
ERA-ISLA-DETH-TRESOR-WEB	Er aute non ei senon un cadèth deth diable ath quau pensi arricar-li enquia e tot es entralhes.
ERA-ISLA-DETH-TRESOR-WEB	Non mos cau pòur, contra eri camarades!…
ERA-ISLA-DETH-TRESOR-WEB	En díder aquerò lheuèc era votz e eth braç coma entà guidar er atac; mès en aqueth madeish moment…crac!
ERA-ISLA-DETH-TRESOR-WEB	Merry queiguec de cap laguens dera excavacion; er òme dera cara bendada hec torns virant coma ua gaudrofa qu’espire e queiguec de costat tan long coma ère, complètament mòrt, per mès qu’encara hesse quauqui movements, inconscients ja, dempús de queigut.
ERA-ISLA-DETH-TRESOR-WEB	Per çò que hè as auti tres non demorèren naues rasons, senon que coma un flòc de bones èrbes virèren era esquia e se meteren en hujuda rapida, corrent coma cèrvis espauridi.
ERA-ISLA-DETH-TRESOR-WEB	En un virament de uelhs Silver auie tirat es dus canons en ua dobla pistòla sus er agonizant Merry, e coma qu’aguest malerós lheuèsse es uelhs entà eth, enes sues darrères convulsions, li didec er implacable codinèr:
ERA-ISLA-DETH-TRESOR-WEB	Me semble, George, que t’è ajustat es compdes.
ERA-ISLA-DETH-TRESOR-WEB	En madeish moment, eth Doctor, Gray e Ben Gunn gessien, entà amassar-se damb nosati, d’un petit bòsc de mimoses, amiant enes sues mans es fusilhs encara humejants.
ERA-ISLA-DETH-TRESOR-WEB	Endauant, gojats!
ERA-ISLA-DETH-TRESOR-WEB	Endauant!
ERA-ISLA-DETH-TRESOR-WEB	Damb aguesta incitacion tan urgenta partírem ath mès córrer, en tot submergir-mos, quauqui viatges, enquiath pièch, enes espessors de genestes e matarrassi de tota sòrta d’èrbes.
ERA-ISLA-DETH-TRESOR-WEB	Silver, en aqueres circonstàncies, mostraue eth sòn màger in de non separar-se de nosati.
ERA-ISLA-DETH-TRESOR-WEB	E çò qu’aqueth vielh invalid hec, en tot daurir-se pas per a on nosati anàuem, sautant freneticament sus era sua muleta enquia hèr lèu que s’estrossegèssen es musculs deth sòn pièch, tot aquerò non ac aurie pogut hèr damb mès energia e resolucion un òme san.
ERA-ISLA-DETH-TRESOR-WEB	Eth Doctor siguec dera madeisha opinion que jo en aguest particular.
ERA-ISLA-DETH-TRESOR-WEB	Totun aquerò, quan arribèrem en finau deth camin de baishada, er òme aqueth venguie a ues trenta iardes darrèr de nosati e era sua fatiga ère tau que semblaue a mand d’estofar-se.
ERA-ISLA-DETH-TRESOR-WEB	Doctor!, cridèc; guardatz aquiu delà; que ja non auem cap prèssa.
ERA-ISLA-DETH-TRESOR-WEB	E plan que òc, non l’auíem.
ERA-ISLA-DETH-TRESOR-WEB	A trauèrs d’ua clariana fòrça grana der altiplan podérem veir as tres hujutius, corrent encara ena madeisha direccion que partiren, ei a díder, dret de cap ath Ticò de Mesana.
ERA-ISLA-DETH-TRESOR-WEB	Nosati qu’èrem ja, ad aquera ora, entre eri e es canòts, per çò qu’es quate mos seiguérem entà cuélher alend, mentre que John Silver, secant-se eth ròstre, arribaue ja, lentament, entre nosati.
ERA-ISLA-DETH-TRESOR-WEB	Vos balhi es mès rendudes gràcies, Doctor, didec.
ERA-ISLA-DETH-TRESOR-WEB	Qu’auetz arribat en moment precís, per çò que pensi, entà Hawkins e entà jo.
ERA-ISLA-DETH-TRESOR-WEB	Atau, donc, Ben Gunn ei aciu tanben, è?
ERA-ISLA-DETH-TRESOR-WEB	Plan ben, plan ben.
ERA-ISLA-DETH-TRESOR-WEB	Tu qu’ès un brave gojat, sense cap de dobte.
ERA-ISLA-DETH-TRESOR-WEB	E dempús, dempús d’ua pausa, higec aqueth praube isolat:
ERA-ISLA-DETH-TRESOR-WEB	E qué tau vatz, senhor Silver?
ERA-ISLA-DETH-TRESOR-WEB	Que dideratz plan ben, non ei atau?
ERA-ISLA-DETH-TRESOR-WEB	A!, Ben, Ben, mormolhèc Silver.
ERA-ISLA-DETH-TRESOR-WEB	E pensar que mo n’as hèt ua…
ERA-ISLA-DETH-TRESOR-WEB	Eth Doctor envièc a Gray entà que recuelhesse ua des piòshes abandonada pes pirates ena sua precipitada hujuda, e de seguit anèrem baishant, tot doç, enquiath punt qu’es canòts èren amarradi, e pendent aguest temps eth Doctor mos referic, en pòques paraules, çò que s’auie passat.
ERA-ISLA-DETH-TRESOR-WEB	Mès era sua narracion interessèc prigondament a Silver, mès que mès en veir que, deth començament enquiath finau, eth solet eròi d’era ère aqueth Ben Gunn, eth pèc abandonat hège tres ans ena isla.
ERA-ISLA-DETH-TRESOR-WEB	Ben, enes sues solitàries e vagabondes excursions pera isla, auie trapat er esquelet d’Allan e l’auie trèt es sues armes e sòs.
ERA-ISLA-DETH-TRESOR-WEB	Dempús auie trapat eth tresòr; auie hèt era excavacion, deishant en era, ara fin, era sua aishada trincada e ja inutila; auie cargat sus es sues espatles tot er aur, en innombrables viatges plan penibles, des deth pè deth gigantesc pin, enquia ua tuta qu’eth auie en ticò des dus cims, en angle Nord-èst dera isla e aquiu, a tot darrèr, l’auie tot emmagazinat, hège ja dus mesi, perfèctament segur.
ERA-ISLA-DETH-TRESOR-WEB	Quan eth Doctor se senhoregèc d’aguest secret, ena tarde deth dia der atac, e en veir a londeman desèrt er ancoratge, non trantalhèc ja en vier a veir a Silver, autrejar-li eth mapa qu’ère ja perfèctament inutil e cedir-li toti es viures, pr’amor qu’era tuta de Ben Gunn ère ben aprovedida damb carn de crabes e de cèrvis, salada per eth madeish; sense reservar-se en ua paraula, cap causa, damb era fin d’assegurar-se era retirada deth reducte entath ticolet des dus cims, a on non i auie eth mendre perilh de malaria e se podie tier ua susvelhança efectiua sus eth tresòr.
ERA-ISLA-DETH-TRESOR-WEB	Per çò que hè a tu, Jim, didec, era causa m’aclapaue fòrça; mès que jo hi çò que semblaue milhor entad aqueri qu’auien estat fidèus ath sòn déuer, e tu non ères entre eri.
ERA-ISLA-DETH-TRESOR-WEB	De qui ère eth tòrt?
ERA-ISLA-DETH-TRESOR-WEB	Mès aqueth maitin, en tot compréner que me vederia jo embolhat ena orribla decepcion qu’auie premanit entàs rebèls, auie corrut enquia arribar ena tuta, e, deishant ath Cavalièr entà que suenhèsse ath Capitan, s’auie hèt a vier damb eth ar òme isolat e a Gray, e en tot hèr ua diagonau a trauèrs dera isla, se premanie entà èster a man, apròp deth gran pin.
ERA-ISLA-DETH-TRESOR-WEB	Lèu vedec, totun, qu’es revoutadi auien auantatge, e per tant, Ben Gunn, que ja lèu volaue en aqueri terrens, coma se rebrembarà, siguec amiat ena avantgarda entà que, solet eth madeish, hesse tot çò de possible entà detier er auançament des revoutadi.
ERA-ISLA-DETH-TRESOR-WEB	En aguestes circonstàncies siguec quan ar òme dera isla se l’acodic valer-se dera supersticion des pirates, e auec tau capitada en sòn assag qu’eth Doctor e Gray poderen pro ben arribar en pin e emboscar-se près d’eth abans qu’arribèssen es cercadors deth tresòr.
ERA-ISLA-DETH-TRESOR-WEB	A!, didec Silver.
ERA-ISLA-DETH-TRESOR-WEB	Per çò que semble qu’a estat ua gran sòrt auer a Jim damb jo.
ERA-ISLA-DETH-TRESOR-WEB	Se non auesse estat per eth, auríetz hèt bocinets ath praube vielh John, sense ne tansevolh dedicar-li un pensament, non ei vertat?
ERA-ISLA-DETH-TRESOR-WEB	Ne un solet pensament!, didec eth Doctor alègrament.
ERA-ISLA-DETH-TRESOR-WEB	En aguesti moments ja auíem arribat enes canòts.
ERA-ISLA-DETH-TRESOR-WEB	Eth Doctor, en tot servir-se dera piòsha n’esbaucèc un d’eri, e dempús toti mos metérem en aute e mos apraièrem entà enrodar per mar enquiara Baia deth Nòrd.
ERA-ISLA-DETH-TRESOR-WEB	Qu’ère aqueth un viatge d’ues ueit o nau miles.
ERA-ISLA-DETH-TRESOR-WEB	Silver, encara qu’ère mòrt de cansament, siguec assignat entar usatge d’un des rems coma toti nosati, e ja lèu anaue eth nòste esquif esguitlant-se leugèr sus un mar regde e favorable.
ERA-ISLA-DETH-TRESOR-WEB	En pòqui moments auérem trauessat er estret, virèrem pera punta Sud-èst dera isla, ath torn dera quau, quate dies abans, auiem remorcat tan peniblament Era Espanhòla.
ERA-ISLA-DETH-TRESOR-WEB	Quan passèrem per dauant deth ticolet des dus cims, podérem veir era nera boca dera tuta de Ben Gunn e ua figura umana de pès, apròp d’era, en tot apuar-se sus un fusilh.
ERA-ISLA-DETH-TRESOR-WEB	Qu’ère eth Cavalièr, que saludèrem en tot ondejar es nòsti mocadors e lançar tres òsques qu’en eres era votz de Silver s’amassèc tant afogadament coma era de quinsevolh de nosati.
ERA-ISLA-DETH-TRESOR-WEB	Tres miles mès luenh e plan près dera entrada ara Badia deth Nòrd, quina auta causa auíem de trapar senon Era Espanhòla navegant soleta?
ERA-ISLA-DETH-TRESOR-WEB	Era darrèra creishuda deth mar l’auie lheuat dera posicion que jo la deishè, e se per edart auesse hèt vent fòrt, o qu’era marèa auesse engendrat un corrent fòrt coma passaue en ancoratge Sud, solide que jamès l’auríem tornat a veir e l’auríem trapat encalada en bèth escuèlh dehòra dera possibilitat de meter-la de nauèth a flòt.
ERA-ISLA-DETH-TRESOR-WEB	Tau coma se mos presentaue, que i auie pòca causa entà reparar e compausar, exceptat er esbauçament dera vela màger.
ERA-ISLA-DETH-TRESOR-WEB	Agarrèrem ua naua ancora e la lancèrem a mieja braça d’aigua e de seguit toti tornèrem en canòt remant entara “Caleta deth Ròm” qu’ère er abric mès pròche ara tuta deth tresòr de Ben Gunn.
ERA-ISLA-DETH-TRESOR-WEB	Gray, sense que l’acompanhèsse arrés mès, siguec enviat de nauèth, en esquif, entà Era Espanhòla, pr’amor de qué passèsse era net en era coma garda.
ERA-ISLA-DETH-TRESOR-WEB	Ua leugèra declivitat amiae dera plaja dera caleta enquiara entrada dera tuta.
ERA-ISLA-DETH-TRESOR-WEB	Ena part mès nauta eth Cavalièr gessec ath nòste encontre.
ERA-ISLA-DETH-TRESOR-WEB	Que siguec corau e amable damb jo, en tot ométer quinsevolh referéncia ara mia hujuda, autant entà laudar-la coma entà condemnar-la.
ERA-ISLA-DETH-TRESOR-WEB	En recéber era salutacion educada de Silver, s’aluguèc e didec atau:
ERA-ISLA-DETH-TRESOR-WEB	John Silver, qu’ètz vos eth mès prodigiós marrit e impostor que i a sus era tèrra… un impostor monstruós, plan que òc.
ERA-ISLA-DETH-TRESOR-WEB	M’an dit que me cau renonciar a perseguir-vos enes tribunaus.
ERA-ISLA-DETH-TRESOR-WEB	Enorabona: non ac vau a hèr.
ERA-ISLA-DETH-TRESOR-WEB	Mès aquerò non empedirà que toti aguesti òmes qu’an perit pesen en vòste còth coma mòles.
ERA-ISLA-DETH-TRESOR-WEB	Vaqui ua burla deth mèn déuer.
ERA-ISLA-DETH-TRESOR-WEB	Demoratz-vos darrèr de toti!
ERA-ISLA-DETH-TRESOR-WEB	Dit aquerò entrèrem ena tuta.
ERA-ISLA-DETH-TRESOR-WEB	Qu’ère aguesta ua gran estança ben ventilada, damb ua petita hònt e ua resclausa petita d’aigua clara enrodada de hauguères.
ERA-ISLA-DETH-TRESOR-WEB	Eth solèr qu’ère arenat.
ERA-ISLA-DETH-TRESOR-WEB	Dauant d’un gran e confortable huec jadie eth Capitan Smollet, e en un cornèr mes separat, mau illuminat pes resplendors oblics dera huegarada, vedí un gran molon de monedes e un quadrat format damb barres d’aur.
ERA-ISLA-DETH-TRESOR-WEB	Aqueth qu’ère eth tresòr de Flint que de tan luenh auíem vengut a cercar e que, en aqueri moments, auie costat ja era vida de dètz-e-sèt des tripulant de Era Espanhòla.
ERA-ISLA-DETH-TRESOR-WEB	Guari mès n’auie costat d’arremassar-lo, guaira sang vessada, guairi amargants dòus costadi, guairi vaishèths lançadi ath hons der immens ocean, guaira mentida, guaira enganha, e guaires crudeutats?…
ERA-ISLA-DETH-TRESOR-WEB	Vaquí ua causa impossibla de saber.
ERA-ISLA-DETH-TRESOR-WEB	E, ça que la, aquiu madeish, en aquera isla, i auie encara tres òmes qu’auien participat en aqueri crims: Silver, eth vielh Morgan e Ben Gunn; e cada un d’eri auie demorat en vaganaut auer era sua participacion ena recompensa.
ERA-ISLA-DETH-TRESOR-WEB	Vene, Jim, me didec eth Capitan.
ERA-ISLA-DETH-TRESOR-WEB	Tu qu’ès un bon gojat ena tua classa; mès non me pensi que tu e jo tornem amassa ena mar, de nauèth.
ERA-ISLA-DETH-TRESOR-WEB	Qu’ès aquerò que se cride un mainatge mimat entà que podesses anar jos es mies ordes pendent massa temps.
ERA-ISLA-DETH-TRESOR-WEB	Qu’ètz vos, John Silver?
ERA-ISLA-DETH-TRESOR-WEB	Quini vents vos hèn a vier a vos per aciu, amic?
ERA-ISLA-DETH-TRESOR-WEB	Que torni enes mies obligacions, senhor, responec Silver.
ERA-ISLA-DETH-TRESOR-WEB	A!, didec eth Capitan, e non higec ua soleta paraula mès.
ERA-ISLA-DETH-TRESOR-WEB	Mon Diu!
ERA-ISLA-DETH-TRESOR-WEB	Ne sò segur de qué jamès i auec sus era tèrra gent mès alègra e erosa.
ERA-ISLA-DETH-TRESOR-WEB	E damb nosati ère aquiu Silver, seigut darrèr deth nòste grop, lèu dehòra der arrai de lum deth huec, encara que minjant damb gran apetís, prèst entà lheuar-se e mestrar çò que siguesse e enquia e tot unir-se as nòstes arridalhes d’ua manèra pòc rambalhosa; en resumit, eth madeish òme obsequiós, mesurat e agradiu qu’auie gessut damb nosati de Bristol.
ERA-ISLA-DETH-TRESOR-WEB	Quan trinquèc eth dia ja toti èrem en movement e ara òbra, donques que non ère trabalh facil transportar tota aquera massa d’aur pendent lèu ua mila, en tèrra, e pendent tres miles en canòt, enquia arribar en Era Espanhòla, en èster coma èrem tan pòqui es operaris.
ERA-ISLA-DETH-TRESOR-WEB	Es tres rebèls escapadi era vesilha e que forçadament s’estauen encara ena isla, non mos balhèren cap problema.
ERA-ISLA-DETH-TRESOR-WEB	Botèrem un centinèla ena declivitat deth ticò entà evitar-mos ua suspresa, e ath delà, mos padegaue era idia de qué ja non deuien auer massa talents de lutar dempús des eveniments de quate dies inutils entada eri.
ERA-ISLA-DETH-TRESOR-WEB	Damb aguesta credença, era òbra deth transpòrt siguec activada vigorosament.
ERA-ISLA-DETH-TRESOR-WEB	Gray e Ben Gunn anauen e veguien damb eth canòt, mentre qu’era rèsta, pendent es sues abséncies apilerauen aur ena plaja.
ERA-ISLA-DETH-TRESOR-WEB	Dues d’aqueres barres estacades damb un cable de còrda hègen pro carga entà un òme formau, e me podetz creir que toti se sentien contents, enquia non poder mès, d’anar caminant tot doç damb semblabla carga.
ERA-ISLA-DETH-TRESOR-WEB	Per çò que hè a jo, coma que non les èra guaire util entath transpòrt, me tengueren ocupat tot et dia ena tuta entà empaquetar es monedes en caishes e saques que s’auien hèt a vier exprèssament entad aquerò en Era Espanhòla.
ERA-ISLA-DETH-TRESOR-WEB	Coma ena saca de Billy Bones, i auie aquiu era mès estranha colleccion de monedes, sonque qu’en ua quantitat infinitament superiora, plan que òc, e fòrça mès varietat, enquiath punt de qué non me’n brembi auer gaudit mès ena mia vida qu’en aqueth moment de separar-les e apraiar-les.
ERA-ISLA-DETH-TRESOR-WEB	Monedes franceses, angleses, espanhòles, portugueses, Georges e Luisi, doblons e dobles guinèes, petites pèces d’aur e d’autes monedes d’aur, damb es retraits de toti es sobeirans d’Euròpa, aumens pendent un sègle; e estranhes pèces orientaus mercades damb aquerò que me semblaue qu’èren hèishi de còrdes o trocets de telaranha, pèces circulares, e d’autes traucades coma se se les auesse destinat a amiar-se en còth a manèra de colièr; lèu totes es varietats de moneda coneishuda, en resumit, auien es sòns representants en aquera colleccion.
ERA-ISLA-DETH-TRESOR-WEB	E peth nombre, ne sò segur de qué èren tant innombrables coma es huelhes qu’era tardor escampilhe; de tau sòrta que me hège mau era esquia de tant estar-me inclinat e es ungles me ponchauen damb eth trabalh dera separacion.
ERA-ISLA-DETH-TRESOR-WEB	Un dia e un aute repetíem eth madeish trabalh e ara arribada de cada net ua vertadèra fortuna s’auie amiat a bòrd de Era Espanhola, mentre que ua auta fortuna restaue encara demorant entà londeman.
ERA-ISLA-DETH-TRESOR-WEB	Per çò que hè as tres rebèls suberviuents, non mos shordèren entad arren.
ERA-ISLA-DETH-TRESOR-WEB	A tot darrer (e me pensi que siguec era tresau net) eth Doctor e jo vagàuem pera declivitat dera pala en punt qu’en era se pòt dominar totes es parts baishes dera isla, quan ath miei dera escurina dera net eth vent mos hec a vier un rumor entre ganholada e cant.
ERA-ISLA-DETH-TRESOR-WEB	Que siguec ua simpla bohada çò qu’arribèc enes nostes aurelhes e dempús se hec de nauèth eth silenci.
ERA-ISLA-DETH-TRESOR-WEB	Que Diu les age ena sua man, didec eth Doctor, aguesti que son es rebèls.
ERA-ISLA-DETH-TRESOR-WEB	Embriacs, òc senhor!, higec era votz de Silver ath nòste darrèr.
ERA-ISLA-DETH-TRESOR-WEB	Aciu qu’è era oportunitat de díder qu’a Silver se l’auie deishat gaudir pliament dera sua libertat e que, a maugrat que li calec patir diadères e constantes repotegades, semblaue considerar-se, un còp mès, coma un dependent estimat e privilegiat.
ERA-ISLA-DETH-TRESOR-WEB	Çò de cèrt ei qu’ère d’admirar era sua prudéncia en tier totes es umiliacions e era variabla urbanitat que sajaue de hèr es patzes damb toti.
ERA-ISLA-DETH-TRESOR-WEB	Ça que la, me pensi qu’arrés lo tractèc milhor que s’auesse estat un gosset; exceptat de Ben Gunn, que seguie en tot sénter un temor espaventós peth sòn ancian contramèstre, e jo, que, en realitat, auia bèra causa entà arregraïr-li, encara qu’ei cèrt qu’enquia e tot en aquerò podia jo auer-me sentut tan predispausat coma quinsevolh aute en contra sòn, donques que me’n brembaua fòrça ben auer-lo vist meditant en altiplan ua naua traïson contra jo.
ERA-ISLA-DETH-TRESOR-WEB	Plan per aquerò, non siguec senon plan asprament qu’eth Doctor li responesse:
ERA-ISLA-DETH-TRESOR-WEB	Embriacs o delirant, qué mos sabem?
ERA-ISLA-DETH-TRESOR-WEB	Qu’auetz rason, repliquèc John.
ERA-ISLA-DETH-TRESOR-WEB	Non me pensi qu’ajatz massa pretensions a ester considerat un membre reiau dera umanitat, didec eth Doctor, damb ua guardada de mesprètz contra eth sòn interlocutor, per çò madeish.
ERA-ISLA-DETH-TRESOR-WEB	Maese Silver, qu’ei fòrça probable qu’es mèns sentiments vos estonen; mès se jo auessa era certitud morau de qué es tres son delirant, coma l’è de qué un, aumens, li cau èster aclapat pera febre, credetz que deisharia de seguit aguest camp e damb risque dera mia pròpria pèth, vieria entà autrejar-les es ajudes dera mia profession.
ERA-ISLA-DETH-TRESOR-WEB	Que ja me perdonaratz, senhor, se vos digui qu’aquerò serie un gran error, higec Silver.
ERA-ISLA-DETH-TRESOR-WEB	Perderíetz damb tota certitud era vòsta vida, ne podetz èster segur.
ERA-ISLA-DETH-TRESOR-WEB	Jo que sò ara enes vòstes files, en còs e amna, e non consentiria jo, jamès, que s’aflaquisse era nòsta fòrça, en tot deishar-vos anar solet, a vos, que pro ben m’en sai de tot çò que vos deui.
ERA-ISLA-DETH-TRESOR-WEB	Ath delà, aqueri òmes non saberien jamès mantier era sua paraula, enquia e tot supausant que s’ac prepausèssen, e (çò qu’ei pejor encara) jamès poirien auer fe ena promesa d’un òme d’aunor coma vos.
ERA-ISLA-DETH-TRESOR-WEB	Ara plan, aqueres sigueren lèu es darrères notícies qu’auérem des tres pirates.
ERA-ISLA-DETH-TRESOR-WEB	Sonque un còp entenérem un trait luenhant, e pensèrem que deuien èster caçant.
ERA-ISLA-DETH-TRESOR-WEB	Celebrèrem, a prepaus d’eri, conselh de guèrra, e se les sentencièc a èster abandonadi ena isla, damb grana alegria de Ben Gunn e damb era mes corau aprobacion de Gray.
ERA-ISLA-DETH-TRESOR-WEB	Les deishèrem ua grana quantitat de povora e de bales, toti es viures de carn salada per Ben, e quauques medecines, ròba, ua petita candèla, uns hèishi de còrda, utisi de laurar e d’autes aisines, e, per exprès desir deth Doctor, ua bona quantitat de tabac coma eth milhor present, sivans eth.
ERA-ISLA-DETH-TRESOR-WEB	Aquerò siguec lèu çò darrèr que hèrem ena isla deth tresòr.
ERA-ISLA-DETH-TRESOR-WEB	Abans d’aquerò ja auíem embarcat damb cautèla tot er aur, madeish qu’aigua en abondància, e pro viures entath cas de bèth accident, per çò que, un maitin, per cèrt plan polit, lheuèrem era ancora, qu’ère tot çò que mos restaue de hèr, e quilhant naut de tot, en nòste pau màger, era madeisha bandèra que issèc eth Capitan ena palissada e jos era quau lutèrem, gessérem tranquillament dehòra dera Baia deth Nòrd.
ERA-ISLA-DETH-TRESOR-WEB	Es tres rebèls deueren estar-se ara demora des nosti movements mès apròp de çò que nosati mos imaginàuem.
ERA-ISLA-DETH-TRESOR-WEB	Comprobèc aguesta afirmacion eth hèt de qué, en crotzar er estret que balhe pas ath mar dubèrt, mos calec anar costejant era punta Sud e aquiu les vedèrem a toti tres en un petit molon d’arena, ajolhadi, e botjant es braci damb mina suplicanta.
ERA-ISLA-DETH-TRESOR-WEB	Aquerò que hègem ère plan en contra des nòsti sentiments, en tot deishar-les en aquera isla sauvatge e abandonada: mès qu’ère impossible expausar-mos as risques d’ua naua revòuta a bòrd, e amiar-les a bòrd entà autrejar-les ath burèu en Anglatèrra qu’aurie estat ua compasion d’ua sòrta totafèt crudèu.
ERA-ISLA-DETH-TRESOR-WEB	Eth Doctor les hec votzes en tot avisar-les des viures de tota sòrta que les deishàuem e eth lòc a on les poirien trapar.
ERA-ISLA-DETH-TRESOR-WEB	Totun aquerò, eri seguiren cridant-mos a toti pes nòsti nòms damb uns sorriscles que trincauen eth còr, e demanant-mos que per amor de Diu non les condemnèssem a morir en semblable lòc.
ERA-ISLA-DETH-TRESOR-WEB	A tot darrèr, en veir qu’eth vaishèth seguie inflexible era sua marcha e s’anaue botant ja dehòra der accès dera votz, un d’eri, que pro me’n sai de qui ère, se metec de pes en un bot e deishèc anar un crit rangolhós, apuèc eth fusilh ena espatla, afustèc e hec huec, lançant ua bala que passèc lèu heregant eth cap de Silver e trauquèc era vela màger.
ERA-ISLA-DETH-TRESOR-WEB	Dempús d’aquerò mos metérem a cubèrt darrèr dera balustrada, e quan, ua estona dempús, treiguí eth cap entà veder-les, auien ja despareishut deth molon d’arena, e aguesta tanben s’anèc perdent pòc a pòc ena broma dera distància.
ERA-ISLA-DETH-TRESOR-WEB	Aqueth siguec, en realitat, era fin deth drama representat ena Isla deth Tresòr, e entà meddia, damb grana alegria dera mia amna, era punta mès nauta, era deth “Garda”, se submergie, fin finau, ena bluenca immensitat der ocean.
ERA-ISLA-DETH-TRESOR-WEB	Era nòsta tripulacion ère tant escassa qu’a cada un de nosati li calie prestar era sua ajuda personau ara manòbra, exceptat eth Capitan qu’estirat en popa sus un matalàs, daue es sues ordes damb tota proprietat, pr’amor qu’encara qu’ère plan milhor dera sua herida, auie de sauvar ua immobilitat lèu absoluda.
ERA-ISLA-DETH-TRESOR-WEB	Dirigírem era proa entà un des pòrts mès pròches dera America espanhòla, pr’amor que non mos ère possible riscar-mos a hèr tot eth viatge sense tripulants de refresc, donques qu’enquia e tot en aquera cuerta trauersada mos siguec pro auer un o dus dies de maus vents e ues dues bohades fòrtes entà que lèu toti mos demorèssem, coma qui ditz, dehòra de combat.
ERA-ISLA-DETH-TRESOR-WEB	Era vista de tantes cares alègres e amigables, mès que mès es des neri; eth tastar es delicioses frutes tropicaus e, sustot, es lums que començauen a lúder ena poblacion pes carrèrs, pòrtes e hièstres me hègen sénter era immensitat deth contrast mès agradiu damb era nòsta sagnosa estança ena isla.
ERA-ISLA-DETH-TRESOR-WEB	Eth Doctor e eth Cavalièr, en tot amiar-me damb eri, baishèren en tèrra damb er in de passar en era es prumères ores dera net.
ERA-ISLA-DETH-TRESOR-WEB	Mès un còp aquiu, trapèren ath Capitan d’un vaishèth de guèrra anglés ancorat ena baia, entrèren en convèrsa damb eth, anèren dempús a bòrd deth sòn vaishèth e, en resumit, se divertiren tant e tan ben que serie a punta de dia quan tornèrem a bòrd de Era Espanhòla.
ERA-ISLA-DETH-TRESOR-WEB	Ben Gunn ère solet sus era cubèrta e, tanlèu auérem entrat a bòrd, comencèc, damb extravagantes contorsions a hèr-mos ua confession.
ERA-ISLA-DETH-TRESOR-WEB	Silver se n’auie anat.
ERA-ISLA-DETH-TRESOR-WEB	Er òme dera isla l’auie favorit era hujuda en ua barca costèra, hège ja quauques ores, e ara mos asseguraue qu’ac auie hèt sonque damb er in de sauvar es nòstes vides, que solide aurien estat en perilh s’aqueth “marinèr d’ua soleta cama” auesse seguit a bòrd.
ERA-ISLA-DETH-TRESOR-WEB	Mès que non ère tot, aquerò.
ERA-ISLA-DETH-TRESOR-WEB	Eth codinèr non se n’auie anat damb es mans uedes.
ERA-ISLA-DETH-TRESOR-WEB	Auie hèt un trauc dissimuladament e auie trèt d’ua des saques que contenguien ues cinc centes guinèes, entà ajudar-se segurament enes sues aventures posteriores.
ERA-ISLA-DETH-TRESOR-WEB	Me pensi, de vertat, que toti mos sentérem fòrça satisfèts de veder-mos liures d’eth a tan baish prètz.
ERA-ISLA-DETH-TRESOR-WEB	Ara plan, entà resumir çò qu’encara rèste per referir, diderè que contractèrem aquiu naui e aunèsti marinèrs entà completar era nòsta tripulacion; que hérem ua trauersada erosa e que Era Espanhòla lancèc era ancora en Bristol, precisament en moment que ja eth senhor Blandy començaue a pensar ena necessitat de manar un aute vaishèth ara nòsta cèrca.
ERA-ISLA-DETH-TRESOR-WEB	Toti nosati recebérem ua part importanta deth tresòr, e l’utilizèrem, ja senadament, ja pegament, sivans es nòstes respectiues inclinacions.
ERA-ISLA-DETH-TRESOR-WEB	Eth Capitan Smollet viu ara retirat ja deth mar, en ua posicion comòda e amonedada; Gray, non solet se sauvèc es sòns sòs, senon qu’en sénter eth viu desir d’aumentar-les, estudièc suenhosament era sua profession, e ara ei pilòt e proprietari, en part, d’un gran e magnific vaishèth mercant.
ERA-ISLA-DETH-TRESOR-WEB	Ath delà, s’a maridat, e ei pair d’ua familha plan erosa.
ERA-ISLA-DETH-TRESOR-WEB	Per çò que hè a Ben Gunn, li toquèren cinc mil liures, que despenec damb ua rapiditat estonanta, en tot trapar-se as pòques setmanes, demanant caritat entà víuer.
ERA-ISLA-DETH-TRESOR-WEB	Alavetz li balhèren aquerò qu’eth tan detestaue ena isla, ei a díder, era portaria d’ua casa, qu’en era s’està ara en tot èster eth favorit de toti es mainatges deth vesiat qu’embeline damb era narracion des sues hètes e aventures.
ERA-ISLA-DETH-TRESOR-WEB	De Silver non ne tornèrem a saber arren.
ERA-ISLA-DETH-TRESOR-WEB	Aqueth formidable marinèr “d’ua soleta cama” auie, fin finau, despareishut deth scenari dera mia vida.
ERA-ISLA-DETH-TRESOR-WEB	Mès que non serie estranh qu’a tot darrèr s’auesse amassat damb era sua mulata e dilhèu en aguesti moments viu encara comòdament damb era e damb era inseparabla societat deth sòn parroquet.
ERA-ISLA-DETH-TRESOR-WEB	Qu’ac voi pensar atau, pr’amor que s’en aguesta vida non pòt gaudir de bèra causa, ena auta, cranhi que non lo demore cap causa que sigue d’envejar.
ERA-ISLA-DETH-TRESOR-WEB	Era gran barra d’argent e es armes encara s’estan, me pensi, en madeish lòc qu’eth terrible pirata les acoguèsse, e s’estaràn aquiu cèrtament enquia que jo venga a cercar- les.
ERA-ISLA-DETH-TRESOR-WEB	Ça que la, ne monges ne fraires descauci me convenceràn entà que venga de nauèth en aqueth maudit lòc.
ERA-ISLA-DETH-TRESOR-WEB	Credetz-me qu’es mès sinistres mausòns que sòlen encara trebolar eth repaus des mies tranquilles nets, son aqueri que me veigui transportat ena Isla deth Tresòr, e enteni eth sord mormolh deth mar que s’estarne enes sues escalabroses còstes, enquia que me desvelhi sudat sus eth mèn lhet tanlèu coma era malajadilha me hè enténer era votz agudenta e penetranta deth Capitan Flint, cridant desesperadament: “Pèces d’a ueit!
ERA-ISLA-DETH-TRESOR-WEB	Pèces d’a ueit!
Es-mil-e-ua-net-III-WEB	Qu’ère mendicant de mestièr, e un des principaus dera confraria de mendicants de Bagdad, era nòsta ciutat.
Es-mil-e-ua-net-III-WEB	Un dia, era volontat d’Allà e eth Destin permeteren qu’eth mèn frair arribèsse a mendicar ena pòrta d’ua casa.
Es-mil-e-ua-net-III-WEB	E eth mèn frair Bacbac, sense deishar de cornèr es sues acostumades invocacions entà demanar caritat: “Ò donaire, ò generós!” piquèc damb eth pau ena porta.
Es-mil-e-ua-net-III-WEB	Mès te cau saber, ò Comendador des Credetns!
Es-mil-e-ua-net-III-WEB	De sorta qu’aqueth dia, per mès que dera casa preguntèssen: “Qui ei?” Eth mèn frair caraue.
Es-mil-e-ua-net-III-WEB	E acabèc per enténer passi que s’apressauen, e que se daurie era pòrta.
Es-mil-e-ua-net-III-WEB	E se presentèc un òme ath quau Bacbac, se non auesse estat cèc, solide non l’aurie demanat caritat.
Es-mil-e-ua-net-III-WEB	Mès qu’ère aqueth eth sòn destin.
Es-mil-e-ua-net-III-WEB	E cada òme amie eth sòn destin estacat ath còth.
Es-mil-e-ua-net-III-WEB	E er òme li preguntèc: “Qué desires?” E eth mèn frair Bacbac responec: “Que me balhes ua aumòina per Allà eth Plan Naut.” E er òme tornèc a preguntar: “Ès cèc?” E Bacbac didec: “Òc, patron, e plan praube.” E er aute repliquèc: “En aguest cas da-me era man entà que te guida.” E li dèc era man, e er òme lo metec ena casa, e lo hec pujar gradons e mès gradons, enquia que l’amièc ena terraça, qu’ère plan nauta.
Es-mil-e-ua-net-III-WEB	E quan auec arribat ena terraça, er òme li tornèc a preguntar: “Se qué vòs, cèc?” E eth mèn frair, plan estonat, responec: “Ua aumòina, per Allà.” E er aute repliquèc: “Qu’Allà te daurisque eth dia en un aute lòc.” Alavetz Bacbac li didec: “Ò tu, un tau!
Es-mil-e-ua-net-III-WEB	Non podies auer-me responut atau quan èrem baish de tot?” Ad aquerò repliquèc er aute: “Ò tu, que vaus mens qu’eth mèn cu!, per qué non me contestères quan jo preguntaua des der interior?
Es-mil-e-ua-net-III-WEB	Qui s’està ena pòrta?” Atau, donc, fot eth camp d’aciu de seguit, o te harè rodar coma ua bòla, hastigós mendicant de mau auguri!” E Bacbac li calec baishar ara prèssa era escala complètament solet.
Es-mil-e-ua-net-III-WEB	Mès quan li restauen uns vint gradons hec un mau pas, e anèc redolant enquiara pòrta.
Es-mil-e-ua-net-III-WEB	E en quèir se fotec ua gran còp en cap, e caminaue gemegant pes carrèrs.
Es-mil-e-ua-net-III-WEB	Alavetz, diuèrsi des sòns companhs, mendicants e cècs coma eth, en entener-lo gemegar li preguntèren era causa, e Bacbac les condèc era sua desgràcia.
Es-mil-e-ua-net-III-WEB	E dempús les didec: “Ara vos calerà acompanhar-me entà casa pr’amor de cuélher sòs entà poder crompar entad aguest dia malerós e maudit.
Es-mil-e-ua-net-III-WEB	Mès er òme dera terraça auie baishat ath sòn darrèr e l’auie seguit.
Es-mil-e-ua-net-III-WEB	E se metec a caminar darrèr deth mèn frair e des auti dus cècs, sense qu’arrés se’n sabesse, e atau arribèren toti ena casa de Bacbac.
Es-mil-e-ua-net-III-WEB	Entrèren, e er òme s’esguitlèc rapidament abans de qué auessen barrat era pòrta.
Es-mil-e-ua-net-III-WEB	E aqueth òme, qu’ère un lairon des mès adreits entre es lairons, vedec ua còrda que penjaue deth tet, s’agarrèc ada era, e silenciosament taraièc enquiara viga, a on se seiguec damb era màger tranquillitat.
Es-mil-e-ua-net-III-WEB	E es dus cècs comencèren a cercar per tota era cramba, persutant enes sòns escorcolhs diuèrsi còps, en tot paupar damb paus es cornèrs.
Es-mil-e-ua-net-III-WEB	E hèt aquerò, s’amassèren damb eth mèn frair, que treiguec alavetz der amagader toti es sòs que sauvaue, e les compdèc damb es sòns dus companhs, en tot veir qu’auien dètz mil dracmes amassa.
Es-mil-e-ua-net-III-WEB	Dempús, cada un cuelhec dus o tres dracmes, tornèren a méter es sòs ena saca, e les sauvèren en amagader.
Es-mil-e-ua-net-III-WEB	E un des tres cècs se n’anèc a crompar viures e tornèc de seguit, en tot trèir dera biaça tres pans, tres cebes e quauqui datils.
Es-mil-e-ua-net-III-WEB	E es tres companhs se seigueren en rondèu e se meteren a minjar.
Es-mil-e-ua-net-III-WEB	Alavetz eth panaire s’esguitlèc silenciosament pera còrda, s’arraulic ath costat des tres mendicants e se metec a minjar damb eri.
Es-mil-e-ua-net-III-WEB	E s’auie plaçat ath costat de Bacbac, qu’auie ua aurelha excellenta.
Es-mil-e-ua-net-III-WEB	E Bacbac, en enténer eth bronit des maishères quan minjaue, exclamèc: “Que i a un estranh entre nosati!” E alonguèc rapidament era man entà on entenie eth bronit des maishères, e era sua man queiguec precisament sus eth braç deth panaire.
Es-mil-e-ua-net-III-WEB	Alavetz Bacbac e es dus mendicants se precipitèren ath sòn dessús, e comencèren a cridar e a pataquejar-lo damb es sòns paus, cècs coma èren, e demanauen ajuda as vesins, en tot cridar: “Ò musulmans, vietz a ajudar-mos!
Es-mil-e-ua-net-III-WEB	Que i a un panaire!
Es-mil-e-ua-net-III-WEB	Que mos vò panar es pòqui sòs des nòsti estauvis!” E en acodir es vesins, vederen a Bacbac que, ajudat pes auti dus mendicants, tenguie ben agarrat ath panaire, que sajaue de defener-se e escapar.
Es-mil-e-ua-net-III-WEB	Mès eth panaire, quan arribèren es vesins, simulèc tanben qu’ère cèc, e barrant es uelhs, exclamèc: “Per Allà!
Es-mil-e-ua-net-III-WEB	Ò musulmans!
Es-mil-e-ua-net-III-WEB	Vos ac juri per Allà eth Plan Naut, peth sultan, per emir.
Es-mil-e-ua-net-III-WEB	Vos demani que m’amietz ena preséncia deth walí, a on se demostrarà tot aquerò.” Alavetz arribèren es gardes deth walí, s’apoderèren des quate òmes, e se les heren a vier entre es mans deth wadí.
Es-mil-e-ua-net-III-WEB	E eth wadí preguntèc: “Qui son aguesti òmes?” E eth panaire exclamèc: “Escota es mies paraules, ò walí just e perspicàç!
Es-mil-e-ua-net-III-WEB	E se non me volesses creir, mana que mos castiguen, a jo eth prumèr, pr’amor d’obligar-mos a coheissar era vertat.
Es-mil-e-ua-net-III-WEB	E somet tanben ath madeish torment ad aguesti òmes entà botar en clar aguest ahèr.” E eth walí dispausèc: “Cuelhetz ad aguest òme, lançatz-lo en solèr, e pataquejatz-lo enquia que coheisse!” Alavetz es gardes agarrèren ath cèc simulat, e un li tenguie es pès e es auti comencèren a foter-li còps de pau en eri.
Es-mil-e-ua-net-III-WEB	Ath cap de dètz còps, eth simulat cèc comencèc a cridar e d’auric un uelh, donques qu’enquia alavetz les auie auut barradi.
Es-mil-e-ua-net-III-WEB	E dempús de recéber un quants còps mès, pas guairi, dauric ostensiblament er aute uelh.
Es-mil-e-ua-net-III-WEB	E eth walí anujat li didec: “Quina farsa ei aguesta, miserable mentidèr?” E eth panaire responec: “Que non me piquen mès e ac condarè tot.” E eth walí manèc suspéner eth torment, e eth panaire didec: “Qu’èm quate cèc simulats, qu’enganham ara gent entà que mos balhen aumòina.
Es-mil-e-ua-net-III-WEB	Mès ath delà simulam era nòsta ceguetat pr’amor de poder entrar aisidament enes cases, veir as hemnes damb era cara descubèrta, sedusir-les, caucar-les e ath madeish temps examinar er interior des abitatges e premanir es panatòris de forma segura.
Es-mil-e-ua-net-III-WEB	E coma que hè fòrça temps qu’exercim aguest mestièr tan lucratiu, auem artenhut amassar dètz mil dracmes.
Es-mil-e-ua-net-III-WEB	E quan reclamè era mia part ad aguesti òmes, non sonque se remiren a autrejar-me-la, senon que me foteren ua repassada, e m’aurien aucit a còps s’es gardes non m’auessen trèt des sues mans.
Es-mil-e-ua-net-III-WEB	Aguesta qu’ei era vertat, ò walí!
Es-mil-e-ua-net-III-WEB	Ara, entà que coheissen es mèns companhs, te calerà tier eth hlagèth, coma heres damb jo.
Es-mil-e-ua-net-III-WEB	E atau parlaràn.
Es-mil-e-ua-net-III-WEB	Mès que les piquen fòrt, se non non coheisaràn arren.
Es-mil-e-ua-net-III-WEB	Alavetz eth walí manèc foetar ath mèn frair eth prumèr de toti.
Es-mil-e-ua-net-III-WEB	E per mès que protestèc e didec qu’ère cèc de neishement, lo seguiren foetant enquia que s’estavanic.
Es-mil-e-ua-net-III-WEB	E coma qu’en remeter-se tanpòc dauric es uelhs, manèc eth walí que li fotessen tres cents còps mès, e dempús tres cents mès, e madeish hec damb es auti dus cècs, que tanpòc poderen daurir es uelhs, a maugrat des còps e a maugrat des conselhs que les hège eth cèc simulat, eth sòn companh improvisat.
Es-mil-e-ua-net-III-WEB	E de seguit eth walí encarguèc ad aguest cèc simulat qu’anèsse ena casa deth mèn frair Bacbac e se hesse a vier es sòs.
Es-mil-e-ua-net-III-WEB	E alavetz l’autregèc ad aguest panaire dues mil cinc centes dracmes, ei a díder era quatau part des sòs, e se quedèc damb era rèsta.
Es-mil-e-ua-net-III-WEB	Per çò que hè ath mèn frair e as dus cècs, eth walí les didec: “Miserables ipocrites!
Es-mil-e-ua-net-III-WEB	Atau, donc, minjatz pan que vos autrege era gràcia d’Allà e dempús juratz en sòn nòm qu’ètz cècs?
Es-mil-e-ua-net-III-WEB	E jo, ò Emir des Credents!
Es-mil-e-ua-net-III-WEB	E en entener-la eth califa Montasser Billah, didec: “Que li balhen ua gratificacion ad aguest barbèr e que se’n vage de seguit.” Mès jo, ò senhors mèns!
Es-mil-e-ua-net-III-WEB	Ò Prince des Credents!
Es-mil-e-ua-net-III-WEB	Non posqui acceptar arren sense condar-te çò que les arribèc as mèns auti tres frairs.” E autrejada era autorizacion, didec:
Es-mil-e-ua-net-III-WEB	Qu’ère important ena venda de carn e picadís, e depassaue a toti en elevar e engreishar motons de longa coa.
Es-mil-e-ua-net-III-WEB	Atau ei qu’es mercadèrs mès rics e es principaus dera ciutat solet s’aprovedien ena sua casa e non crompauen mès carn qu’era des sòns motons, de sòrta qu’en pòc de temps arribèc a èster un ric proprietari de granes vegades e beròies proprietats.
Es-mil-e-ua-net-III-WEB	E seguie en tot prosperar eth mèn frair El-Kuz, quan un dia entre es dies, qu’ère seigut en sòn establiment, entrèc un jeique de longa barba blanca, que li balhèc sòs e li didec: “Braca-me bona carn!” E eth mèn frair li balhèc era milhor carn, cuelhec es sòs e li tornèc era salutacion ar ancian, que se n’anèc.
Es-mil-e-ua-net-III-WEB	Alavetz eth mèn frair examinèc es monedes de plata que l’auie autrejat eth desconeishut, e vedec qu’èren naues, d’ua blancor enludernanta.
Es-mil-e-ua-net-III-WEB	E pendent cinc mesi seguidi eth vielh jeique de longa barba blanca venguec cada dia ena casa deth mèn frair, en tot autrejar-li monedes de plata totafèt naues coma pagament de carn fresca e de bona qualitat.
Es-mil-e-ua-net-III-WEB	E cada dia eth mèn frair se sauvaue a despart aguesti sòs.
Es-mil-e-ua-net-III-WEB	Mès un dia, eth mèn frair El-Kuz volec compdar era quantitat qu’auie arremassat d’aguesta sòrta, e pr’amor de crompar uns beròis motons, e mès que mès uns mardans entà ensenhar-les a lutar es uns contra es auti, exercici que shautaue fòrça en Bagdad, era mia ciutat.
Es-mil-e-ua-net-III-WEB	E a penes dauric era caisha que sauvaue es sòs deth jeique dera barba blanca, vedec qu’aquiu non i auie ua soleta moneda, senon rondèus de papèr blanc.
Es-mil-e-ua-net-III-WEB	Alavetz comencèc a meter-se còps de punh ena cara e en cap, e a planher-se a crits.
Es-mil-e-ua-net-III-WEB	E de seguit l’enrodèc un gran grop de caminaires, que les condèc era sua aventura, sense qu’arrés podesse explicar-se era desaparicion d’aguesti sòs.
Es-mil-e-ua-net-III-WEB	E a penes auec acabat de prononciar aguestes paraules, apareishec eth jeique.
Es-mil-e-ua-net-III-WEB	E eth jeique passèc entre aquera gentada, e arribèc enquiath mèn frair pr’amor d’autrejar-li, coma de costum, es sòs.
Es-mil-e-ua-net-III-WEB	De seguit eth mèn frair se lancèc contra eth, e en tot tier-lo d’un braç, didec: “Ò musulmans!
Es-mil-e-ua-net-III-WEB	Vietz ena mia ajuda!
Es-mil-e-ua-net-III-WEB	Vaquí ar infame lairon!” Mès eth jeique non se’n hec bric, e en tot inclinar-se entath mèn frair li didec de sòrta que solet eth ac podesse enténer: “Qué t’estimes mès, carar o que te comprometa dauant de toti?
Es-mil-e-ua-net-III-WEB	E compde pr’amor qu’eth tòn afront a d’èster plan mès terrible qu’eth que tu me vòs causar.” Mès El-Kuz responec: “Quin afront me pòs costar, maudit vielh de betum?
Es-mil-e-ua-net-III-WEB	De quina manèra me vòs comprométer?” E eth jeique didec: “Demostrarè que venes carn umana en sòrta de carn de moton.” E eth mèn frair repliquèc: “Mentisses, ò mil còps mentidèr!
Es-mil-e-ua-net-III-WEB	Se demòstres semblabla causa, t’autrejarè era mia sang e es mèns bens.” E alavetz eth jeique se virèc entara multitud e didec a crits: “Ò, vosati toti, amics mèns!
Es-mil-e-ua-net-III-WEB	Vedetz ad aguest carnissèr?
Es-mil-e-ua-net-III-WEB	Libre.
Es-mil-e-ua-net-III-WEB	Pr’amor qu’en sòrta d’aucir motons esgòrge cada dia a un hilh d’Adam e mos ven era sua carn coma carn de moton.
Es-mil-e-ua-net-III-WEB	Alavetz se lheuèc un clam, e era multitud se precipitèc ena botiga deth mèn frair El- Kuz, en tot cuelher-la ar assaut.
Es-mil-e-ua-net-III-WEB	E dauant de toti campèc, penjat d’un gancho eth cadavre d’un òme, esgorjat, premanit e esboderat.
Es-mil-e-ua-net-III-WEB	E ena part des caps de moton i auie tres caps umans, espeladi, nets e codinadi ath horn, entà èster venudi.
Es-mil-e-ua-net-III-WEB	E en veir aquerò, toti es presents se lancèren contra eth mèn frair, cridant: “Impiu, sacrilèg, assassin!” E comencèren a foter-li còps e foetades.
Es-mil-e-ua-net-III-WEB	E es mès acarnissadi contra eth e es que mès crudèument li fotien èren es sòns parroquians mès ancians e es sòns milhors amics.
Es-mil-e-ua-net-III-WEB	E eth vielh jeique li fotec tan violent còp de punh en un uelh, que li sautèc sense remèdi.
Es-mil-e-ua-net-III-WEB	Dempús cuelheren ath supausat cadavre esgorjat, estaquèren ath mèn frair El-Kuz, e toti, precedidi peth jeique, se presentèren dauant der executor dera lei.
Es-mil-e-ua-net-III-WEB	E eth jeique li didec: “Ò Emir!
Es-mil-e-ua-net-III-WEB	Vaquí que t’amiam, entà que pague es sòns crims, ad aguest òme que de hè fòrça temps esgòrge as sòns semblables e ven era sua carn coma se siguesse de moton.
Es-mil-e-ua-net-III-WEB	Non te cau senon dictar senténcia e balhar compliment ara justícia d’Allà, donques qu’aciu as a toti es testimònis.” E aquerò siguec çò que se passèc.
Es-mil-e-ua-net-III-WEB	Pr’amor qu’eth jeique dera blanca barba ère un bruishòt qu’auie eth poder de hèr veir causes que non èren reaument.
Es-mil-e-ua-net-III-WEB	Per çò deth mèn frair El-Kuz, per mès que se defenesse, non lo volec enténer eth jutge, e lo sentencièc a recéber cinc cents còps.
Es-mil-e-ua-net-III-WEB	E li confisquèren toti es sòns bens e proprietats, non estant pòca era sua sòrt, pr’amor que se non auesse estat tan ric l’aurien sentenciat a mòrt sense remèdi.
Es-mil-e-ua-net-III-WEB	E ath delà lo condemnèren a èster despatriat.
Es-mil-e-ua-net-III-WEB	E eth mèn frair, damb un uelh mens, damb era esquia plia de còps e miei mòrt, gessec de Bagdad camin ensús e sense saber entà a on anar, enquia qu’arribèc en ua ciutat luenhana, desconeishuda entada eth, e aquiu se demorèc, decidit a establir-se en aquera ciutat e exercir eth mestièr d’adobaire, qu’a penes cau un aute capitau qu’ues mans adreites.
Es-mil-e-ua-net-III-WEB	Placèc, donc, eth sòn lòc ena cantoada de dus carrèrs, e se metec a trabalhar entà guanhar-se era vida.
Es-mil-e-ua-net-III-WEB	Mès un dia qu’ère en tot botar ua pèça naua a ua babocha vielha entenec endilhades de shivaus e eth tarrabastalh d’ua carrèra de cavalièrs.
Es-mil-e-ua-net-III-WEB	E preguntèc eth motiu d’aqueth sarabat, e li dideren: “Qu’ei eth rei, que ges de caça damb lebrèrs, acompanhat de tota era cort.” Alavetz, eth mèn frair El-Kuz deishèc un moment era agulha e eth martèth e se lheuèc entà veir se com passaue era acompanhada reiau.
Es-mil-e-ua-net-III-WEB	E mentre ère de pès, en tot meditar sus eth sòn passat e eth sòn present e sus es circonstàncies qu’auie convertit ath famós carnissèr en darrèr des adobaires, passèc eth rei dauant dera sua nombrosa acompanhada, e se passèc qu’era guardada deth rei se tachèc en uelh bòrni deth mèn frair.
Es-mil-e-ua-net-III-WEB	E en veder-lo, eth rei s’esblancossic, e didec: “Sauve-me Allà des malastres d’aguest dia maudit e de mau auguri!” E virèc de seguit es brides dera sua ègua e hec repè, acompanhat deth sòn cortègi e des sòns soldats.
Es-mil-e-ua-net-III-WEB	E es esclaus, en tot precipitar-se sus eth mèn frair, li foteren tau repassada, que lo deishèren coma mòrt ath miei deth carrèr.
Es-mil-e-ua-net-III-WEB	E quan se n’anèren se lheuèc El-Kuz e tornèc peniblament entath sòn lòc, dejós deth tendolet que lo tapaue, e aquiu s’estirèc totafèt molut.
Es-mil-e-ua-net-III-WEB	Mès alavetz passèc un individú dera acompanhada deth rei qu’anaue arreculat.
Es-mil-e-ua-net-III-WEB	E eth mèn frair El-Kuz li demanèc que s’arturèsse, li condèc eth tracte que venguie de recéber e li demanèc que li didesse eth motiu.
Es-mil-e-ua-net-III-WEB	Er òme s’estarnèc d’arrir, e li responec: “Te cau saber, frair, qu’eth nòste rei non pòt tolerar cap bòrni, mès que mès s’ei bòrni deth uelh dret.
Es-mil-e-ua-net-III-WEB	Pr’amor que se pense que li harà a vier bèth malastre.
Es-mil-e-ua-net-III-WEB	E tostemp mane aucir ath bòrni sense remèdi.
Es-mil-e-ua-net-III-WEB	Atau ei que sò estonat de qué encara sigues viu.
Es-mil-e-ua-net-III-WEB	Eth mèn frair non volec enténer mès.
Es-mil-e-ua-net-III-WEB	Recuelhec es sòns utisi, e en tot profitar es pòques fòrces que li restauen, hugec e non s’arturèc enquia gésser dera ciutat.
Es-mil-e-ua-net-III-WEB	E seguic en tot caminar entà arribar en ua auta poblacion plan luenhana que non auie cap rei ne tiran.
Es-mil-e-ua-net-III-WEB	Demorèc fòrça temps en aquera ciutat, tient compde de non exibir-se; mès un dia gessec a alendar aire blos e hèr ua passejada.
Es-mil-e-ua-net-III-WEB	E de pic entenec ath sòn darrèr era endilhada de shivaus, e rebrembant era sua darrèra desgràcia, s’escapèc çò mès lèu possible, cercant un loc a on amagar-se, mès que non lo trapèc.
Es-mil-e-ua-net-III-WEB	E ath sòn dauant vedec ua pòrta, la passèc e se trapèc damb un correder long e escur, e aquiu s’amaguèc.
Es-mil-e-ua-net-III-WEB	Mès a penes s’auec amagat campèren dus òmes, que s’apoderèren d’eth, l’estaquèren e li dideren: “Aunor a Allà, qu’a permetut que t’agarrèssem, enemic d’Allà e des òmes!
Es-mil-e-ua-net-III-WEB	Tres dies e tres nets amiam en tot cercar-te sense pòsa.
Es-mil-e-ua-net-III-WEB	E mos as hèt passar amarums de mòrt.” Mès eth mèn frair didec: “Ò senhors!
Es-mil-e-ua-net-III-WEB	A qui vos referitz?
Es-mil-e-ua-net-III-WEB	De quines ordes parlatz?” E li responeren: “Non n’as auut pro reduient ara indigéncia a toti es tòns amics e ath patron d’aguesta casa?
Es-mil-e-ua-net-III-WEB	E enquia e tot mos volies assassinar!
Es-mil-e-ua-net-III-WEB	E se meteren a escorcolhar-lo, en tot trapar-li eth guinhauet que damb eth talhaue eth cuèr entàs sòles.
Es-mil-e-ua-net-III-WEB	Alavetz lo lancèren en solèr, e l’anauen a esgorjar, quan eth mèn frair exclamèc: “Escotatz, brava gent: que non sò ne un panaire ne un assassin, mès vos posqui condar ua istòria estonanta, qu’ei era mia pròpria istòria.
Es-mil-e-ua-net-III-WEB	E eri, sense hèr-ne cabau, lo cauishigueren, lo pataquegèren e l’esbocinèren era ròba.
Es-mil-e-ua-net-III-WEB	E en esbocinar-li era ròba vederen ena sua esquia nuda es cretes des foetades qu’auie recebut en d’auti tempsi.
Es-mil-e-ua-net-III-WEB	E exclamèren: “Ò miserable!
Es-mil-e-ua-net-III-WEB	Vaquí ues cretes que demòstren toti es tòns crims passadi.” E de seguit se lo heren a vier ena preséncia deth walí, e eth mèn frair, pensant en toti es sòns malastres, se didie: “Be ne deuen èster de grans es mèns pecats quan d’aguesta manèra les expii en tot èster innocent de guaire m’acusen!
Es-mil-e-ua-net-III-WEB	E quan siguec ena preséncia deth walí, aguest lo guardèc anujat e li didec: “Miserable pòcavergonha, es foetades que merquèren eth tòn còs son ua pròva sufisenta de totes es tues anteriores e presentes malahèites.” E ordenèc que li fotessen cent foetades.
Es-mil-e-ua-net-III-WEB	Mès alavetz me’n sabí de toti es desgràcies deth mèn frair.
Es-mil-e-ua-net-III-WEB	Anè de seguit ara sua cèrca, e lo trapè precisament quan lo baishauen estavanit deth camèlh.
Es-mil-e-ua-net-III-WEB	E alavetz, ò Emir des Credents!
Es-mil-e-ua-net-III-WEB	Tau ei era istòria deth malerós El-Kuz.
Es-mil-e-ua-net-III-WEB	Per çò que hè ath mèn cincau frair, era sua aventura ei encara mès extraordinària, e te demostrarà, ò Prince des Credents!
Es-mil-e-ua-net-III-WEB	Aguest frair mèn, ò Emir des Credents!
Es-mil-e-ua-net-III-WEB	Lo criden El-Aschar pr’amor qu’a un vrente voluminós coma ua camèlha prenhada, e tanben pera sua retirada a un caudèr gran.
Es-mil-e-ua-net-III-WEB	E ei plan guiterós pendent eth dia, mès de nets desvolòpe quinsevolh prètzhèt, en tot guanhar-se sòs mejançant tota sòrta de mieis illicits e estranhs.
Es-mil-e-ua-net-III-WEB	Quan moric eth nòste pair eretèrem cent dracmes de plata cada un.
Es-mil-e-ua-net-III-WEB	El-Aschar cuelhec es cent dracmes que li corresponien, mès non sabie en qué tier-les.
Es-mil-e-ua-net-III-WEB	E se decidic a tot darrèr a crompar cristalaria entà vener-la ath detalh, en tot preferir aguest mestièr a quinsevolh aute pr’amor que non l’obligaue a botjar-se massa.
Es-mil-e-ua-net-III-WEB	Se convertic, donc, en vendeire de cristalaria, e entad aquerò se crompèc un tistèr gran, qu’en eth botèc eth sòn genre, cerquèc ua cantoada que i auesse fòrça gent, e s’installèc tranquillament en era, emparada era esquia contra era paret e dauant deth tistèr, en tot pregonar era sua mercaderia d’aguesta sòrta:
Es-mil-e-ua-net-III-WEB	Ò cristau!
Es-mil-e-ua-net-III-WEB	Ò gotes de solei!
Es-mil-e-ua-net-III-WEB	Ò pitraus d’adolescent!
Es-mil-e-ua-net-III-WEB	Uelhs dera mia hilhuquèra!
Es-mil-e-ua-net-III-WEB	Bohada endurida des vèrges!
Es-mil-e-ua-net-III-WEB	Ò cristau!
Es-mil-e-ua-net-III-WEB	Ò cristau!
Es-mil-e-ua-net-III-WEB	Mès s’estaue mès temps carat que cridant.
Es-mil-e-ua-net-III-WEB	E alavetz, emparant damb mès fòrça era sua esquia contra era paret, començaue a soniar desvelhat.
Es-mil-e-ua-net-III-WEB	E vaquí çò que soniaue un diuendres, en moment dera pregària:
Es-mil-e-ua-net-III-WEB	E solide qu’artenherè vener-la per dues centes dracmes.
Es-mil-e-ua-net-III-WEB	Damb aguestes dues centes dracmes cromparè un aute còp cristalaria e la venerè per quate centes dracmes.
Es-mil-e-ua-net-III-WEB	E seguirè venent e crompant enquia qu’aja hèt fòrça guanhs.
Es-mil-e-ua-net-III-WEB	E atau me poirè crompar un gran palai e auer sirvents, shivaus damb seres, e hlaçades de shivau de brocat e d’aur.
Es-mil-e-ua-net-III-WEB	E minjarè e beuerè fòrça ben, e non i aurà cantaire ena ciutat que non convida a cantar ena mia casa.
Es-mil-e-ua-net-III-WEB	E dempús me concertarè damb es maridaires de Bagdad entà que me cerquen ua nòvia que sigue hilha d’un rei o d’un visir.
Es-mil-e-ua-net-III-WEB	E non se passarà guaire temps sense que me marida, mès non damb ua auta, senon damb era hilha deth visir, donques qu’ei ua joena plan beròia e plia de perfeccions.. De sòrta que li deisharè ua dòt de mil dinnars d’aur.
Es-mil-e-ua-net-III-WEB	E comprarè dètz pages entath mèn servici particular.
Es-mil-e-ua-net-III-WEB	E me manarè hèr ròba reiau, coma era qu’amien es sultans e es emirs, e l’encargarè ath joièr mès adreit que me hèsque ua sera de montar tota d’aur, damb incrustacions de pèrles e peireria.
Es-mil-e-ua-net-III-WEB	E montat en shivau mès beròi, que les cromparè as beduins deth desèrt, e me lo harè a vier dera tribú d’Anezi, me passejarè pera ciutat precedit de nombrosi esclaus e d’auti darrèr mèn e ath mèn entorn; e d’aguesta manèra arribarè en palai deth visir.
Es-mil-e-ua-net-III-WEB	E eth gran visir quan me veigue se lheuarà en aunor mèn, e me cedirà eth sòn lòc, en tot demorar-se eth de pès, un shinhau mès baish que jo, e se tierà per molt aunorat per çò d’èster eth mèn soèr.
Es-mil-e-ua-net-III-WEB	E damb jo vieràn tanben dus esclaus, cada un damb ua gran borsa.
Es-mil-e-ua-net-III-WEB	E en cada borsa i aurà mil dinnars.
Es-mil-e-ua-net-III-WEB	Ua des borses l’ac autrejarè ath gran visir coma dòt dera sua hilha, e era auta l’ac regalarè coma mòstra dera mia generositat e munificéncia, e entà que veigue tanben guaire per dessús sò de tot çò d’aguest mon.
Es-mil-e-ua-net-III-WEB	E tornarè solemnament ena mia casa, e quan era mia nòvia me mane a bèth un damb quauque encargue, aumplirè d’aur ad aguesta persona e li regalarè teles precioses e magnifics vestits.
Es-mil-e-ua-net-III-WEB	E s’eth visir me mane bèth present de nòça, non l’acceptarè, e l’ac entornarè, encara que sigue un present de gran valor, e tot aquerò entà demostrar-li qu’è ua gran nautada d’esperit e sò incapable dera mendre manca de delicadesa.
Es-mil-e-ua-net-III-WEB	E senhalarè dempús eth dia dera mia nòça e toti es detalhs, dispausant qu’arren s’estauvie per çò dera taulejada e per çò deth nombre e qualitat de musics, cantaires e dançaires.
Es-mil-e-ua-net-III-WEB	E premanirè eth mèn palai estirant tapissi pertot, caperàre eth solèr de flors des dera entrada enquiara sala deth hestau, e manarè adaiguar eth pasiment damb esséncies e aigua de ròses.
Es-mil-e-ua-net-III-WEB	E mentre era mia hemna se passege peth salon damb totes es sues jòies, mès reludenta qu’era lua deth mes de Ramadan, jo m’estarè plan seriós, sense ne tansevolh guardar-la ne virar eth cap entà nunlòc, en tot demostrar damb aquerò era integritat deth mèn caractèr e deth mèn sen. E quan me presenten ara mia esposa, deliciosament perhumada e damb tota era frescura dera sua beresa, jo non me botjarè tanpòc.
Es-mil-e-ua-net-III-WEB	E seguirè impassible, enquia que totes es damaisèles se m’aprèssen e me diguen: “Ò, senhor, corona deth nòste cap!, vaquí ara tua esposa, que se bote respectuosament entre es tues mans e demore que l’afavorisques damb era tua guardada.
Es-mil-e-ua-net-III-WEB	E vaquí que, en auer-se cansat fòrça per çò d’èster de pès tanta estona, solet demore es tues ordes entà sèir-se.” E jo non diderè tanpoc ua soleta paraula, en tot hèr que se desire mès era mia responsa.
Es-mil-e-ua-net-III-WEB	E alavetz totes es daunes e toti es convidadi s’ajulharàn e punaràn era tèrra fòrça còps dauant dera mia granesa.
Es-mil-e-ua-net-III-WEB	E enquia alavetz non consentirè a baishar era guardada entà dirigir-li ua guardada ara mia hemna, mès solet ua guardada, pr’amor que de seguit tornarè a lheuar es uelhs e recobrarè eth mèn aspècte plen de dignitat.
Es-mil-e-ua-net-III-WEB	E es damaisèles se harà a vier ara mia hemna, e jo me lheuarè entà cambiar-me era ròba e botar-me’n ua auta de mès rica.
Es-mil-e-ua-net-III-WEB	E tornaràn a amiar-me per dusau viatge entàra nauèth maridada damb d’auti vestits e ornaments, jos er apilament des jòies, er aur e era peireria perhumada damb naui perhums mès agradius encara.
Es-mil-e-ua-net-III-WEB	E sauvarè aguesta prodigiosa portadura enquia que s’acaben complètament totes es ceremònies.
Es-mil-e-ua-net-III-WEB	Mès en aguest moment deth sòn relat, Schahrazada vedec aparéisher eth maitin, e discrèta coma tostemp, non volec abusar mès aquera net deth permís autrejat.
Es-mil-e-ua-net-III-WEB	Li seguic condant era istòria ath rei Schahriar:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	Alavetz manarè a quauqui uns des mèns esclaus entà que cuelhen ua borsa damb cinc cents dinnars en moneda petita, e la lancen a sarpats peth salon, e ne repartisquen entàs musics e cantaires e entàs damaisèles dera mia hemna.
Es-mil-e-ua-net-III-WEB	E dempús es damaisèles se haràn a a vier ara mia esposa entara cramba.
Es-mil-e-ua-net-III-WEB	E jo me harè demorar fòrça.
Es-mil-e-ua-net-III-WEB	E quan entra ena cramba trauessarè entre es dues hilères de damaisèles.
Es-mil-e-ua-net-III-WEB	E quan passa peth costat dera mia esposa li cauishigarè eth pè d’ua manèra ostensibla entà demostrar-li era mia superioritat coma baron.
Es-mil-e-ua-net-III-WEB	E demanarè ua copa d’aigua ensucrada, e dempús d’auer balhat gràcies a Allà, me la beuerè tranquillament.
Es-mil-e-ua-net-III-WEB	E plan que òc, non se tardarà a presentar-se era mia soèra, e me punarà eth front e es mans e me diderà: “Ò senhor mèn, digna-te guardar ara mia hilha, qu’ei era tua esclaua e desire arderosament que l’acompanhes e li hèsques era aumòina d’ua soleta paraula tua.” Mès jo, a maugrat des supliques dera soèra, que non aurà gausat cridar-me gendre per pòur de mostrar familiaritat, non li responerè arren.
Es-mil-e-ua-net-III-WEB	Alavetz me seguirà pregant, e ne sò segur qu’acabarà per lançar-se enes mèns pès e les punarà, atau coma era òrla deth mèn vestit.
Es-mil-e-ua-net-III-WEB	E me diderà alavetz: “Ò senhor mèn!
Es-mil-e-ua-net-III-WEB	Te juri per Allà qu’era mia hilha ei vèrge!
Es-mil-e-ua-net-III-WEB	Te juri per Allà que cap òme la vedec despolhada ne coneish eth color des sòns uelhs!
Es-mil-e-ua-net-III-WEB	Non l’ofenses ne l’umilies tant.
Es-mil-e-ua-net-III-WEB	Guarda com ei de submisa.
Es-mil-e-ua-net-III-WEB	E jo, estirat enes coishins de velot, brodadi en aur, deisharè que se m’aprèsse, sense guardar-la, e me compladerè en tot veir de pès ara hilha deth gran visir dauant der exvendeire de cristalaria, que pregonaue en ua cantoada:
Es-mil-e-ua-net-III-WEB	Ò gotes de solei!
Es-mil-e-ua-net-III-WEB	Ò pièchs d’adolescenta!
Es-mil-e-ua-net-III-WEB	Uelhs dera mia hilhuquèra!
Es-mil-e-ua-net-III-WEB	Bohada endurida des vèrges!
Es-mil-e-ua-net-III-WEB	Ò cristau!
Es-mil-e-ua-net-III-WEB	Melic de mainatge!
Es-mil-e-ua-net-III-WEB	Cristau!
Es-mil-e-ua-net-III-WEB	Mèu colorada!
Es-mil-e-ua-net-III-WEB	Cristau!
Es-mil-e-ua-net-III-WEB	E alavetz persutarà entà que cuelha era copa de vin, e l’apressarà gentilament enes mèns pòts.
Es-mil-e-ua-net-III-WEB	E eth mèn frair hec eth senhau de balhar un còp de pè ara sua soniada esposa e l’ac fotec totafèt en tistèr qu’embarraue era cristalaria.
Es-mil-e-ua-net-III-WEB	E eth tistèr queiguec redolant damb tot eth sòn contengut.
Es-mil-e-ua-net-III-WEB	E se hec brigalhs tot aquerò que constituie era fortuna d’aqueth lhòco.
Es-mil-e-ua-net-III-WEB	Dauant d’aquera irreparabla destròça, El-Aschar comencèc a meter-se còps de punh ena cara e a esquinçar-se era ròba e a plorar.
Es-mil-e-ua-net-III-WEB	E alavetz, coma qu’ere diuendres e anaue a començar era pregària, es persones que gessien des sues cases vederen ath mèn frair, e uns s’arturauen botjadi de pietat, e d’auti seguiren eth sòn camin en tot creir qu’ère lhòco.
Es-mil-e-ua-net-III-WEB	E mentre ère en tot planher-se dera pèrta deth sòn capitau e des sòns interèssi, vaquí que passèc per aquiu, camin dera mesquita, ua grana senhora.
Es-mil-e-ua-net-III-WEB	Un intens perhum de musc exalaue de tota era.
Es-mil-e-ua-net-III-WEB	Anaue montada en ua mula apolidida damb velot e brocat d’aur, e l’acompanhaue un considerable nombre d’esclaus e sirvents.
Es-mil-e-ua-net-III-WEB	En veir tot aqueth cristau trincat e ath mèn frair plorant, preguntèc era causa de tau desesperacion.
Es-mil-e-ua-net-III-WEB	E li dideren qu’aqueth òme non auie mès capitau qu’eth tistèr dera cristalaria, qu’era sua venda di daue eth minjar, e qu’arrès li restaue dempús d’aguest accident.
Es-mil-e-ua-net-III-WEB	Alavetz era dauna cridèc a un des sòns sirvents e li didec: “Balha-li ad aguest praube toti es sòs qu’amies ath dessús.” E eth sirvent se treiguec ua gran borsa qu’amiaue estacada en còth damb ua còrda, e l’ac autregèc ath mèn frair.
Es-mil-e-ua-net-III-WEB	E El-Aschar la cuelhec, la dauric, e comencèc a invocar totes es gràcies e benediccions d’Allà en favor dera sua benfactora.
Es-mil-e-ua-net-III-WEB	E enriquit pendent un moment, se n’anèc entara sua casa pr’amor de sauvar era sua fortuna.
Es-mil-e-ua-net-III-WEB	E se dispausaue a gésser entà logar ua casa qu’en era podesse demorar a gust, quan entenec que cridauen ena porta.
Es-mil-e-ua-net-III-WEB	Venguec a daurir, e vedec a ua vielha desconeishuda que li didec: “Ò, hilh mèn, te cau saber que ja lèu a passat era ora dera pregària en aguest sant dia deth diuendres, e encara non è pogut hèr es mies ablucions.
Es-mil-e-ua-net-III-WEB	E te prègui que me permetes entrar entà hèr-les, amagada des nasejaires.” E eth mèn frair didec: “ Escoti e aubedisqui.” E dauric era porta de land en land e l’amièc entara codina, a on la deishèc soleta.
Es-mil-e-ua-net-III-WEB	E ath cap d’uns instants venguec a cercar-lo era vielha, e sus eth miserable tròç de tela que servie de tapís acabèc era sua pregaria, en tot hèr vòts a favor deth mèn frair, plen de componcion.
Es-mil-e-ua-net-III-WEB	E eth mèn frair li balhèc es gràcies mès expressiues, e treiguent deth cinturon dus dinnars d’aur les ac balhèc generosament.
Es-mil-e-ua-net-III-WEB	Mès era vielha les refusèc damb dignitat, e didec: “Ò hilh mèn, laudat sigue Allà que te hec tan magnanim!
Es-mil-e-ua-net-III-WEB	Non m’estone qu’inspires simpaties ara gent a penes te ven en carrèr.
Es-mil-e-ua-net-III-WEB	E se de vertat non te hè cap manca, l’ac pòs entornar ara nòbla senhora que te lo balhèc per çò d’auer-se trincat era cristalaria.” E eth mèn frair didec: “Tè!
Es-mil-e-ua-net-III-WEB	Brava mair, coneishes ad aguesta dauna?
Es-mil-e-ua-net-III-WEB	S’ei atau te prègui que me digues a on la posqui trapar.” E era vielha responec: “Hilh mèn, aguesta beròia joena sonque t’a mostrat era sua generositat entà exprimir era sua inclinacion que li còste era tua joenessa, era tua fòrça e era tua galhardia.
Es-mil-e-ua-net-III-WEB	Pr’amor qu’eth sòn marit ei impotent e jamès artenherà satisfèr-la, pr’amor qu’Allà l’a castigat damb uns companhs tan hereds, que hè pena.
Es-mil-e-ua-net-III-WEB	Lheua-te, donc, sauva en tòn cinturon toti es sòs entà que non te les panen en aguesta casa tan pòc segura, e vene damb jo.
Es-mil-e-ua-net-III-WEB	Pr’amor que te cau saber que servisqui ad aguesta senhora hè fòrça temps e me fide totes es sues comissions secretes.
Es-mil-e-ua-net-III-WEB	E tanlèu sigues damb era, non t’arraulisques entad arren, donques que te cau hèr damb era tot aquerò que sigues capable.
Es-mil-e-ua-net-III-WEB	E guaire mès li hèsques, mès t’estimarà.
Es-mil-e-ua-net-III-WEB	Quan eth mèn frair entenec aguestes paraules dera vielha, se lheuèc, hec tot çò que l’auie dit, e seguic ara anciana, que s’auie metut a caminar.
Es-mil-e-ua-net-III-WEB	E eth mèn frair anèc ath sòn darrèr enquia qu’ambdús arribèren en un gran portau, qu’en eth era vielha cridèc ara sua manèra.
Es-mil-e-ua-net-III-WEB	E eth mèn frair se trapaue ar arràs dera emocion e dera jòia.
Es-mil-e-ua-net-III-WEB	E gessec a daurir ua esclaua grèga, plan beròia, que les desirèc era patz e li hec un arridolet ath mèn frair d’ua manèra plan insinuanta.
Es-mil-e-ua-net-III-WEB	E lo hec passar en ua magnifica sala damb granes cortines de seda e aur fin e magnifics tapissi.
Es-mil-e-ua-net-III-WEB	E eth mèn frair, en veder-se solet, se seiguec en un divan, se treiguec eth turbant, se lo botèc enes jolhs e se sequèc eth front.
Es-mil-e-ua-net-III-WEB	E a penes s’auec seigut se dauriren es cortines e apareishec ua joena incomparabla, coma non l’auien vist es guardades mès meravilhoses des òmes.
Es-mil-e-ua-net-III-WEB	E eth mèn frair El-Aschar se botèc dret sus es sòns dus pès.
Es-mil-e-ua-net-III-WEB	E era joena l’arric damb es sòns uelhs e s’esdeguèc a barrar era pòrta, que s’auie quedat dubèrta.
Es-mil-e-ua-net-III-WEB	E s’apressèc a El-Aschar, lo cuelhec dera man e se lo hec a vier damb era entath divan de velot.
Es-mil-e-ua-net-III-WEB	E coma qu’abans d’exercir de caucador volesse parlar, era joena, damb era man ena boca, l’indiquèc que carèsse, mentre que damb era auta lo convidaue a non pèrder eth temps damb mès dilacions.
Es-mil-e-ua-net-III-WEB	E en madeish instant eth mèn frair li hec ara joena guaire sabie hèr en çò de copulacions, abraçades, punets, nhacades, amorasses, contorsions e variacions, un, dus, tres còps, e atau pendent quauques ores.
Es-mil-e-ua-net-III-WEB	Dempús d’aqueri transportaments, era joena se lheuèc e li didec ath mèn frair: “Uelh dera mia vida!
Es-mil-e-ua-net-III-WEB	Non te botges d’aciu enquia que jo torna.” Dempús gessec rapidament e despareishec.
Es-mil-e-ua-net-III-WEB	Mès lèu se dauric violentament era pòrta e campèc un nere òrre, gegant, qu’amiaue ena man ua espada nuda.
Es-mil-e-ua-net-III-WEB	E li cridèc ar espaurit El-Aschar: “Ò plan gran miserable!
Es-mil-e-ua-net-III-WEB	Com gausères arribar enquia aciu, ò tu, producte barrejat de companhs corrompudi de toti es criminaus!
Es-mil-e-ua-net-III-WEB	Cridèc alavetz damb votz terribla, e acodic ua nera damb ua sièta plia de sau.
Es-mil-e-ua-net-III-WEB	La botèc en solèr e comencèc a aumplir de sau es herides deth men frair, qu’a maugrat de patir orriblament non gausaue cridar per pòur de que l’aucissen.
Es-mil-e-ua-net-III-WEB	E era nera se n’anèc dempús de qué auesse caperat complètament de sau totes es herides.
Es-mil-e-ua-net-III-WEB	Alavetz eth nere hec un aute sorriscle espaventós, e se presentèc era vielha, que, ajudada peth nere, dempús de panar-li toti es sòs ath mèn frair, l’agarrèc des pès, l’arrosseguèc per totes es crambes enquia arribar en pati, a on lo lancèc ath hons d’un sosterranh, a on acostumaue a precipitar es cadavres de toti aqueri que mejançant es sòns artificis auie atrèt ena casa entà que servissen de caucadors dera sua joena senhora.
Es-mil-e-ua-net-III-WEB	Eth sosterranh qu’ath sòn hons auien lançat ath mèn frair El-Aschar ère fòrça gran e plan escur, e en eth s’amolonauen es cadavres es uns sus es auti.
Es-mil-e-ua-net-III-WEB	Aquiu s’estèc El- Aschar dus dies sancers, sense poder botjar-se per çò des herides e pera queiguda.
Es-mil-e-ua-net-III-WEB	Mès Allà (que sigue laudat e glorificat!
Es-mil-e-ua-net-III-WEB	E podec arribar enquiara lucana d’a on baishaue aquera lum e un còp aquiu gésser en carrèr dehòra deth sosterranh.
Es-mil-e-ua-net-III-WEB	Se pressèc alavetz a tornar ena sua casa, qu’en era anè a cercar-lo, e lo suenhè damb es remèdis que jo sai extrèir des plantes.
Es-mil-e-ua-net-III-WEB	Ath cap de bèth temps, guarit ja complètament, eth mèn frair decidic resvenjar-se dera vielha e des sòns complices per çò des torments que l’auien costat.
Es-mil-e-ua-net-III-WEB	Se metec a cercar ara vielha, seguic es sòns passi, e se’n sabec ben deth lòc que solie acodir cada dia entà atrèir as joeni qu’auien de satisfèr ara sua patrona e convertir-se dempús en aquerò que se convertien.
Es-mil-e-ua-net-III-WEB	E un dia se desguisèc de pèrsa, se sarrèc un cinturon plan gran, amaguèc ua espada jos era sua ampla ròba, e demorèc ara vielha, que non se tardèc a aparéisher.
Es-mil-e-ua-net-III-WEB	De seguit s’aprèssec ada era, e simulant parlar mau eth nòste idiòma, imitèc eth lenguatge barbar des pèrses.
Es-mil-e-ua-net-III-WEB	Didec: “Ò brava mair!
Es-mil-e-ua-net-III-WEB	Eth mèn hilh, qu’ei un joen tan beròi coma tu, a eth mestièr de cambista, e te prestarà era bascula que te cau.
Es-mil-e-ua-net-III-WEB	Vene damb jo, e t’amiarè ena sua casa.” E eth responec: “Vè-te’n tu dauant.” E era anèc dauant e eth darrèr, enquia qu’arribèren ena casa coneguda.
Es-mil-e-ua-net-III-WEB	E era esclaua cuelhec a El-Aschar dera man e se lo hec a vier ena sala des sedes, e s’estèc damb eth en tot entretier-lo pendent quaui menutes; dempús avisèc ara sua patrona, qu’arribèc e hec damb eth mèn frair madeish qu’eth prumèr viatge.
Es-mil-e-ua-net-III-WEB	Mès que non m’ac cau tornar a condar.
Es-mil-e-ua-net-III-WEB	E alavetz eth mèn frair, qu’anaue darrèr deth nere, treiguec còp sec era espada de dejós dera ròba, e d’un talh li braquèc eth cap.
Es-mil-e-ua-net-III-WEB	Ath bronit dera queiguda acodic era nera, que patic era madeisha sòrt; dempús era esclaua grèga, qu’ath prumèr còp d’espada quedèc tanben sense cap.
Es-mil-e-ua-net-III-WEB	Ara seguida li toquèc ara vielha, qu’arribèc corrent entà mèter man en butin.
Es-mil-e-ua-net-III-WEB	E en veir ath mèn frair damb eth braç caperat de sang e er acèr ena man, queiguec espaurida en solèr, e El- Aschar l’agarrèc deth peu e li didec: “Non m’arreconeishes, vielha puta, poirida entre es poirides?” E responec era vielha: “Ò, senhor mèn, que non t’arreconeishi”!
Es-mil-e-ua-net-III-WEB	Mès eth mèn frair didec: “Donques te cau saber o entremeteira que sò aqueth qu’ena sua casa vengueres a hèr es ablucions, cu de monard vielh!” E en díder aquerò, eth mèn frair esmiegèc en dus ara vielha d’un solet còp.
Es-mil-e-ua-net-III-WEB	Dempús anèc a cercar ara joena qu’auie copulat damb eth dus còps.
Es-mil-e-ua-net-III-WEB	Non se tardèc a trapar-la, tenguda a apraiar-se e perhumar-se en sòn apartament retirat.
Es-mil-e-ua-net-III-WEB	E quan era joena lo vedec caperat de sang, hec un sorriscle de terror e se lancèc as sòns pès, en tot pregar-li que li perdonèsse era vida.
Es-mil-e-ua-net-III-WEB	E eth mèn frair, rebrembant es plasers compartidi damb era, l’autregèc generosament era vida, e li preguntèc: “E com ei qu’ès en aguesta casa, jos eth domèni d’un nere òrre que vengui d’aucir damb es mies mans?” E era joena responec: “Ò patron mèn!
Es-mil-e-ua-net-III-WEB	Un dia entre es dies venguec ena mia casa e me didec: “Que m’an convidat a ua gran nòça, donques que non n’aurà en mon ua auta de parièra.
Es-mil-e-ua-net-III-WEB	E vengui entà hèr-te a vier damb jo.” Jo li responí: “Escoti e aubedisqui.” Me botè es mies milhors ròbes, cuelhí ua borsa damb cent dinnars e gessí damb era vielha.
Es-mil-e-ua-net-III-WEB	Arribèrem en aguesta casa, qu’en era me hec passar damb grana astúcia, e queiguí enes mans d’aguest nere herotge, que dempús de trèir-me era virginitat, me tenguec aciu ara fòrça e m’utilizèc entàs sòns criminaus prepausi, a còsta dera vida des joeni qu’era vielha li proporcionaue.
Es-mil-e-ua-net-III-WEB	E atau è passat tres ans enes mans d’aguesta vielha maudita.” Alavetz eth mèn frair didec: “Mès en tot amiar aciu tant de temps, te cau saber s’aguesti criminaus an amolonat riqueses.” E era responec: “Que n’a tantes, que dobti que tu solet te les podesses hèr a vier.
Es-mil-e-ua-net-III-WEB	E se hec a vier ath mèn frair e l’ensenhèc grani còfres plei de monedes de toti es païsi e borses de totes es formes.
Es-mil-e-ua-net-III-WEB	E eth mèn frair se quedèc enludernat e estonat.
Es-mil-e-ua-net-III-WEB	Era alavetz li didec: “Que non ei atau coma poiràs hèr-te a vier tot aguest aur.
Es-mil-e-ua-net-III-WEB	Ve-te’n a cercar uns messatgèrs e hè qu’eri carguen damb eth.
Es-mil-e-ua-net-III-WEB	S’esdeguèc El-Aschar a cercar as vailets, e ath cap d’ua estona tornèc damb dètz òmes qu’amiauen cada un un tistèr uet.
Es-mil-e-ua-net-III-WEB	Mès quan arribèc ena casa trapèc eth portau dubèrt de land en land.
Es-mil-e-ua-net-III-WEB	E era joena auie despareishut damb toti es còfres.
Es-mil-e-ua-net-III-WEB	E comprenec alavetz que s’auie burlat d’eth entà poder-se hèr a vier totes es riqueses.
Es-mil-e-ua-net-III-WEB	E decidic hèr-s’ac a vier tot a londeman; mès coma qu’ère plan fatigat, s’estirèc en lhet e se quedèc esclipsat.
Es-mil-e-ua-net-III-WEB	En desvelhar-se a londeman, arribèc enquiath limit deth terror en veder-se enrodat per vint gardes deth walí que li dideren: “Lheua-te de seguit e vie damb nosati.” E se lo heren a vier, barrèren e sagerèren es pòrtes, e lo meteren entre es mans deth walí, que li didec: “Me n’è sabut dera tua istòria, des assassinats qu’as cometut e deth panatòri qu’anaues a hèr.” Alavetz eth mèn frair exclamèc: “Ò walí, da-me eth senhau dera seguretat e te condarè tot çò que s’a passat.” E eth walí alavetz li dèc un vel, simbèu dera seguretat, e El-Aschar li condèc tota era istòria deth principi enquiath finau.
Es-mil-e-ua-net-III-WEB	Mès que non me cau repetir-la.
Es-mil-e-ua-net-III-WEB	Dempús eth mèn frair higec: “Ara, ò walí plen d’idies justes e dretes!, consentirè se vòs, en compartir damb tu çò que rèste en aquera casa.” Mès eth walí repliquèc: “Com gauses parlar de repartiment?
Es-mil-e-ua-net-III-WEB	Per Allà!
Es-mil-e-ua-net-III-WEB	Que non auràs arren, donques que me cau cuelhè’c tot.
Es-mil-e-ua-net-III-WEB	E pòs estar-te content de conservar era vida.
Es-mil-e-ua-net-III-WEB	Ath delà, vas a gésser de seguit dera ciutat e non tornes per aciu, jos pena de màger castig.” E Eth walí despatrièc ath mèn frair, per temor de qué eth califa se’n sabesse dera istòria d’aqueth panatòri.
Es-mil-e-ua-net-III-WEB	E eth mèn frair li calec anar-se’n luenh.
Es-mil-e-ua-net-III-WEB	Mès entà que se complisse deth tot eth Destin, a penes auec gessut des pòrtes dera ciutat l’assautèren uns bandolèrs e en non trapar-li arren ath dessús, li treigueren era ròba, lo pataquegèren e li braquèren es aurelhes e eth nas.
Es-mil-e-ua-net-III-WEB	E me’n sabí alavetz, ò emir des Credents!
Es-mil-e-ua-net-III-WEB	Gessí ara sua cèrca, e non descansè enquia trapar-lo.
Es-mil-e-ua-net-III-WEB	Me lo hi a vier ena mia casa, lo guarí, e ara li balhi entà que minge e beue pendent tota era rèsta dera sua vida.
Es-mil-e-ua-net-III-WEB	Tau ei era istòria d’El-Aschar!
Es-mil-e-ua-net-III-WEB	Mès era istòria deth mèn siesau e darrèr frair, ò Emir des Credents!
Es-mil-e-ua-net-III-WEB	E ad aguest frair mèn li braquèren es pòts, e non solet es pòts, senon tanben eth penis.
Es-mil-e-ua-net-III-WEB	Mès li braquèren es pòts e eth penis per circonstàncies extrèmament estonantes.
Es-mil-e-ua-net-III-WEB	Pr’amor que Schakalik, eth mèn siesau frair, ère eth mès praube de toti nosati, donques qu’ère reaument praube.
Es-mil-e-ua-net-III-WEB	E non parli des cent dracmes dera eréncia deth mèn pair, pr’amor que Schakalik, que jamès auie vist tant de sòs amassa, se mingèc es cent dracmes en ua soleta net, acompanhat dera gentada mès deplorabla deth barri quèr de Bagdad.
Es-mil-e-ua-net-III-WEB	Non auie, donc, cap des vanitats d’aguest mon e sonque viuie des aumòines dera gent, que l’admetie ena sua casa per çò dera sua divertida convèrsa e pes sues gracioses pensades.
Es-mil-e-ua-net-III-WEB	Un dia entre es dies auie gessut Schakalik ara cèrca d’un shinhau de parva entath sòn còs extenuat pes privacions, e vagant pes carrèrs se trapèc dauant d’ua magnifica casa, qu’ada era daue accès un gran portau damb diuèrsi gradons.
Es-mil-e-ua-net-III-WEB	E en aguesti gradons e ena entrada i auie un nombre considerable d’esclaus, sirvents, oficiaus e portèrs.
Es-mil-e-ua-net-III-WEB	E eth mèn frair Schakalik s’apressèc as qu’èren aquiu e les preguntèc de qui ère tan meravilhós edifici.
Es-mil-e-ua-net-III-WEB	Dempús s’apressèc as portèrs, qu’èren seigudi en un banc en gradon mès naut, e les demanèc aumòina en nòm d’Allà.
Es-mil-e-ua-net-III-WEB	E li responeren: “Mès d’a on ès que non sabes que sonque te cau entrar dauant deth nòste patron entà que t’aumplisque de seguit damb es sòns dons?” Alavetz eth mèn frair entrèc e passèc eth gran portau, trauessèc un pati espaciós e un jardin poblat d’arbes plan beròis e d’audèths cantaires.
Es-mil-e-ua-net-III-WEB	L’enrodaue ua galaria calada damb pasiment de marme, e d’uns tendolets que dauen frescor pendent es ores de calor.
Es-mil-e-ua-net-III-WEB	Eth mèn frair seguic en tot caminar e entrèc ena sala principau, caperada de rajòles de colors verd, blu e auriò, damb flors e huelhes entrelaçades.
Es-mil-e-ua-net-III-WEB	Ath miei dera sala i auie ua beròia hònt de marme, damb un gisclet d’aigua fresca, que queiguie damb un doç mormolh.
Es-mil-e-ua-net-III-WEB	Un meravilhós tapìs de colors tapissaue era mitat deth solèr, mès naut qu’era auta mitat, e reclinat en uns coishins de seda damb brodats d’aur se trapaue plan a gust un beròi jeique de longa barba blanca e de ròstre illuminat per ua benevòla arridalha.
Es-mil-e-ua-net-III-WEB	Eth mèn frair s’apressèc, e li didec ar ancian dera beròia barba.
Es-mil-e-ua-net-III-WEB	Qué desires, ò tu?” E eth mèn frair responec: “Ò senhor mèn!
Es-mil-e-ua-net-III-WEB	En enténer aguestes paraules, exclamèc et vielh jeique: “Per Allà!, ei possible qu’en tot èster jo en aguesta ciutat se veigue a un èsser uman en tau estat de misèria que te trapes?
Es-mil-e-ua-net-III-WEB	Que non ac posqui tier damb paciéncia!” E eth mèn frair, lheuant es dues mans entath cèu, didec: “Allà t’autrege era sua benediccion!
Es-mil-e-ua-net-III-WEB	Benedidi siguen es tòns pairs!” E eth jeique repliquèc: “Te cau demorar en aguesta casa, pr’amor de compartir eth mèn minjar e tastar era sau ena mia taula.” E eth mèn frair didec: “Te balhi es gràcies, ò senhor e patron mèn!
Es-mil-e-ua-net-III-WEB	Pr’amor que ja non podia èster mès temps en dejun, s’ei que non me morissa de hame.” Alavetz eth vielh dèc dus còps de pauma e l’ordenèc a un esclau que se presentèc de seguit: “Hè-te a vier de seguit era gèrla e era palangana de plata, entà que mos lauem es mans!” E li didec ath mèn frair Schakalik: “Ò òste!
Es-mil-e-ua-net-III-WEB	Aprèssa-te e laua- te es mans.” En díder aquerò, eth jeique se lheuèc, e encara qu’er esclau non auie tornat, hec un senhau de botar-se aigua enes mans damb ua gèrla invisibla en tot heregar-se-les coma se queiguesse era tau aigua.
Es-mil-e-ua-net-III-WEB	Alavetz er ancian didec: “Ò vosati!
Es-mil-e-ua-net-III-WEB	E de seguit acodiren nombrosi sirvents que comencèren es sòns va-e-veni coma se botèssen eth mantèl e lo caperèssen damb nombrosi plats plei ar arràs.
Es-mil-e-ua-net-III-WEB	E Schakalik, encara que plan ahaimat, pensèc qu’es praubi les cau respectar es capricis des rics, e se tenguec fòrça a non demostrar cap impaciéncia.
Es-mil-e-ua-net-III-WEB	Alavetz eth jeique li didec: “Ò òste!, sè- te ath mèn costat, e esdega-te a hèr-li aunor ara mia taula.” E eth mèn frair se seiguec ath sòn cstat, dauant deth mantèl imaginari, e eth vielh comencèc a simular que tocaue es plats e que se hège a vier bocades ena boca, e botjaue es maishères e es pòts coma se reaument masculhèsse bèra causa.
Es-mil-e-ua-net-III-WEB	E li didie ath mèn frair: “Ò òste!
Es-mil-e-ua-net-III-WEB	Guarda quin pan, be n’ei de blanc e ben codut!
Es-mil-e-ua-net-III-WEB	Com lo trapes aguest pan?” Schakalik responec: “Aguest pan ei plan blanc e reaument deliciós; ena mia vida n’è tastat un aute que se li retire.” Er ancian didec: “Plan que òc!
Es-mil-e-ua-net-III-WEB	Era nera que l’amasse ei ua hemna plan adreita.
Es-mil-e-ua-net-III-WEB	La crompè per cinc cents dinnars d’aur.
Es-mil-e-ua-net-III-WEB	Mès, ò òste!
Es-mil-e-ua-net-III-WEB	Ja ves qu’era codinèra non a estauviat ne era carn ne eth horment espelat e partit, ne eth cardamom e eth peberòt.
Es-mil-e-ua-net-III-WEB	Minja, ò praube ahaimat!
Es-mil-e-ua-net-III-WEB	Per çò dera manèra de codinar-la, me cau dider-te que ne enes palais des reis se’n minge ua de milhor.” E parlant atau, Schakalik comencèc a botjar es maishères, a masculhar e a avalar coma s’ac hesse reaument.
Es-mil-e-ua-net-III-WEB	E er ancian didec: “Qu’està plan ben, ò òste!
Es-mil-e-ua-net-III-WEB	Mès non me pensi que merite tantes laudances, pr’amor qu’alavetz, se qué dideràs d’aguest plat qu’ei ara tua quèrra, d’aguesti meravilhosi pothi fregidi, farcidi de pistaches, amelhes, arròs, panses, peberòts, canèla e carn picada de moton?
Es-mil-e-ua-net-III-WEB	Qué te semble era flaira?” Eth mèn frair exclamèc: “Allà, Allà!
Es-mil-e-ua-net-III-WEB	E damb es mèns pròpris dits de voi hèr tastar aguest plat incomparable.” E eth jeique hec eth gèst de premanir un tròç cuelhut d’ua sièta que siguesse sus eth mantèl, e en tot apressar-lo enes pòts de Schakalik, li didec: “Au, tasta aguesta bocada, ò òste!
Es-mil-e-ua-net-III-WEB	Be n’ei d’esquist e en sòn punt!
Es-mil-e-ua-net-III-WEB	Sonque ena tua casa e tastat aubergines tant excellentes.
Es-mil-e-ua-net-III-WEB	Tot qu’ei premanit damb er art des dits expèrts: era carn d’anheth picada, es cigrons, es pinhons, es grans de pistacha, eth nòde muscat, eth clau, eth gengibre, eth peberòt e es èrbes aromatiques.
Es-mil-e-ua-net-III-WEB	E tot ei tan ben hèt, que se nòte eth sabor de cada aroma.” Er ancian didec: “Plan per aquerò, ò òste mèn!
Es-mil-e-ua-net-III-WEB	E en pensar en aguesti plats se l’aumentaue era hame e s’aurie contentat damb un shinhau de pan sec de habes o de milhòc.
Es-mil-e-ua-net-III-WEB	Mès que se tenguec de didè’c.
Es-mil-e-ua-net-III-WEB	E er ancian repliquèc: “Ò òste!
Es-mil-e-ua-net-III-WEB	Minja, amic, que te sigue san e de deliciosa digestion.” E eth mèn frair didec: “Me pensi que ja n’è minjat pro d’aguestes causes.” Alavetz eth vielh tornèc a picar de mans, e ordenèc: “Treiguetz aguest mantèl e botatz eth des dessèrts!
Es-mil-e-ua-net-III-WEB	Hètz-vos a vier toti es doci, era pastissaria e es fruts mes escuelhudi!” E es esclaus comencèren un aute còp es sòns va-e-veni, e a botjar es mans e a lheuar es braci per dessús deth cap, e a cambiar un mantèl per un aute.
Es-mil-e-ua-net-III-WEB	E dempús, damb un senhau deth vielh, se retirèren.
Es-mil-e-ua-net-III-WEB	E er ancian li didec a Schakalik: “Au, a arribat, ò òste!
Es-mil-e-ua-net-III-WEB	Comencem pes pastissi.
Es-mil-e-ua-net-III-WEB	Non te shaute veir aguesta pasta fina, leugèra, daurada e farcida d’amelha, sucre e milgrana, aguesta pasta de katayefs sublims que i a ena sièta?
Es-mil-e-ua-net-III-WEB	Per vida mia!
Es-mil-e-ua-net-III-WEB	Tasta’n un o dus, entà que te convences.
Es-mil-e-ua-net-III-WEB	Quin ei eth punt deth siròp?
Es-mil-e-ua-net-III-WEB	Be n’ei d’esposcada aguesta canèla!
Es-mil-e-ua-net-III-WEB	Un s’en minjarie cinquanta sense hartar-se mès que mos cau deishar lòc entara excellenta kenafa que i a en aguesta plata de bronze ciselat.
Es-mil-e-ua-net-III-WEB	Guarda guaire adreit ei eth mèn pastissèr, e com a sabut trenar es madèishes de pasta.
Es-mil-e-ua-net-III-WEB	Esdega-te a minjar-la abans de qué se’n vage eth siròp e s’esmore.
Es-mil-e-ua-net-III-WEB	Ei tan delicada!
Es-mil-e-ua-net-III-WEB	E aguesta mahallabieh d’aigua de ròses, esposcada damb pistaches polverizadi, e aguestes tasses plies de crèmes aromatizades damb aigua d’iranja.
Es-mil-e-ua-net-III-WEB	Minja, òste, non te’n hèsques!
Es-mil-e-ua-net-III-WEB	Atau!
Es-mil-e-ua-net-III-WEB	Fòrça ben!” E eth vielh li daue exemple ath mèn frair e se hège a vier ena boca era man damb golardia, e simulaue qu’avalaue coma se siguesse de vertat, e eth mèn frair l’imitaue admirablament, a maugrat de qué era hame li hège era boca aigua.
Es-mil-e-ua-net-III-WEB	Er ancian seguic: “Ara, doci e frutes!
Es-mil-e-ua-net-III-WEB	E per çò des doci, ò òste!
Es-mil-e-ua-net-III-WEB	Ath tòn dauant qu’as doci secs e d’auti damb iranja.
Es-mil-e-ua-net-III-WEB	Te conselhi que te tengues as secs, donques que jo les preferisqui, encara qu’es auti siguen tanben fòrça agradius.
Es-mil-e-ua-net-III-WEB	Guarda aguesta transparenta e rutilanta confitura seca d’aubricòt estirada en amples huelhes.
Es-mil-e-ua-net-III-WEB	E aguest aute doç sec de cidra damb sucre candi perhumat damb ambre.
Es-mil-e-ua-net-III-WEB	E er aute, redon, formant bòles rosades, de petals de ròses e de flors d’irangèr.
Es-mil-e-ua-net-III-WEB	Aguest, mès que mès, me costarà era vida quinsevolh dia!.
Es-mil-e-ua-net-III-WEB	Sauva-te lòc, sauva-te lòc!
Es-mil-e-ua-net-III-WEB	Qu’ei d’Eth Caire, pr'amor qu’en Bagdad non lo saben hèr atau.
Es-mil-e-ua-net-III-WEB	Plan per aquerò l’è encargat a un amic d’Egipte que m’envie cent pòts plei d’aguesta delícia.
Es-mil-e-ua-net-III-WEB	Mès non minges tant ara prèssa, pr’amor qu’encara qu’eth tòn apetís m’aunore fòrça, voi que me balhes era tua opinion sus aguest doç de carròtes damb sucre e nòdes perhumat damb musc.” E Schakalik didec: “Ò, aguest doç qu’ei ua causa soniada!
Es-mil-e-ua-net-III-WEB	Com adore es sues delícies eth mèn paladar!
Es-mil-e-ua-net-III-WEB	Mès me pensi qu’a massa musc.” Er ancian repliquèc: “Ò non!, non!
Es-mil-e-ua-net-III-WEB	Non me pensi que sigue excessiu donques que non me’n posqui estar d’aguest perhum coma tanpòc der ambre.
Es-mil-e-ua-net-III-WEB	E es mèns codinèrs e pastissèrs ne boten rajòus en toti es mèns doci e pastissi.
Es-mil-e-ua-net-III-WEB	E eth vielh seguic: “Mès non desbrembes aguestes frutes donques que supausi qu’auràs deishat lòc entada eres.
Es-mil-e-ua-net-III-WEB	Aciu qu’as citrons, platanes, higues, datils fresqui, pomes, codonhs e fòrça mès.
Es-mil-e-ua-net-III-WEB	Tanben i a nòdes e amelhes fresques e auerassi.
Es-mil-e-ua-net-III-WEB	Minja, ò òste!
Es-mil-e-ua-net-III-WEB	Mès eth mèn frair, qu’a truca de mastulhar en bades ja non podie botjar es maishères e qu’eth sòn estomac ère cada còp mès excitat per incessant rebrembe de tantes causes bones, didec: “Senhor!
Es-mil-e-ua-net-III-WEB	Alavetz eth vielh piquèc de mans, e acodiren es esclaus damb es manges rebussades e es vestits suenhosament recuelhudi, e simulèren hèr-se’c a vier tot e botar dempús en mantèl dues copes e flascons, gèrles e pòts magnifics.
Es-mil-e-ua-net-III-WEB	E er ancian hec coma se botèsse vin enes copes, e cuelhec ua copa imaginària e l’ac aufric ath mèn frair, que l’acceptèc damb gratitud, e dempús de hèr-la-se a vier ena boca, didec: “Per Allà!
Es-mil-e-ua-net-III-WEB	Be n’ei de deliciós aguest vin!” E hec un senhau d’amorassar-se agradiuament er estomac.
Es-mil-e-ua-net-III-WEB	E er ancian simulèc agarrar un flascon gran de vin ranci e vessar-lo delicadament ena copa, qu’eth mèn frair se beuec de nauèth.
Es-mil-e-ua-net-III-WEB	E seguiren hènt çò madeish, enquia qu’eth mèn frair hec coma se se vedesse dominat pes bugassi deth vin e comencèc a botjar eth cap e a díder paraules atrevides.
Es-mil-e-ua-net-III-WEB	E coma se siguesse totafèt embriac, lheuèc eth braç dret e li fotec tan violent còp en cogòt der ancian, que ressonèc en tota era sala.
Es-mil-e-ua-net-III-WEB	E lheuèc de nauèth eth braç, e li fotec eth dusau còp, mès fòrt encara.
Es-mil-e-ua-net-III-WEB	Alavetz er ancian exclamèc: “Qué hès, ò tu!
Es-mil-e-ua-net-III-WEB	Que sò aqueth qu’as adocit damb es confitures, compòsta e pastissi mès boni, en tot acabar per assadorar era sua set damb es vins mès deliciosi.
Es-mil-e-ua-net-III-WEB	Mès qu’è begut tant qu’è perdut eth sen. Desencusa, donc, ath tòn esclau, que lheuèc era man contra eth sòn benfactor!
Es-mil-e-ua-net-III-WEB	Alavetz er ancian, luenh d’anujar-se, s’estarnèc a arrir, e acabèc dident: “Pendent fòrça temps è estat cercant peth mon, persones damb mès fama de trufaires e divertides, un òme deth tòn engenh, deth tòn caractèr e dera tua paciéncia.
Es-mil-e-ua-net-III-WEB	E arrés n’a sabut trèir tant partit coma tu des mies trufaries e jocs.
Es-mil-e-ua-net-III-WEB	Enquia ara as estat eth solet que s’a sabut adaptar ath mèn umor e as mèns capricis, suportant era trufaria e corresponent damb engenh ada era.
Es-mil-e-ua-net-III-WEB	De sòrta que non sonque te perdoni aguest finau senon que voi que m’acompanhes ena taula, que serà reaument caperada de minjars, doci e frutes paupables.
Es-mil-e-ua-net-III-WEB	E dèc era orde as esclaus entà que les servissen de seguit, sense estauviar arren, çò que s’executèc puntuaument.
Es-mil-e-ua-net-III-WEB	Dempús que mingèren es parves e s’adociren damb es pastissi, confitures e frutes, er ancian convidèc a Schakalik a passar damb eth en dusau minjador, reservat especiaument entàs beuendes.
Es-mil-e-ua-net-III-WEB	E en entrar sigueren recebudi ath son d’armoniosi esturments e damb cançons des esclaues blanques, delicioses joenes mes beroies qu’era lua.
Es-mil-e-ua-net-III-WEB	E mentre eth vielh e eth mèn frair beuien esquisti vins, non cessèren es cantaires d’entonar admirables melodies.
Es-mil-e-ua-net-III-WEB	E aguest dia de hèsta s’acabèc damb punets e gòis mès positius que soniats.
Es-mil-e-ua-net-III-WEB	Mès eth jeique li cuelhec tau afeccion ath mèn frair, que siguec eth sòn amic intim e eth sòn companh inseparable, en tot demostrar-li ua immensa estimacion, e l’obsequiaue cada dia damb màger regal.
Es-mil-e-ua-net-III-WEB	E non deishèren de minjar, béuer e víuer deliciosament pendent vint ans mès.
Es-mil-e-ua-net-III-WEB	Mès s’auie de complir çò qu’eth Destin auie escrit.
Es-mil-e-ua-net-III-WEB	E passadi es vint ans moric eth vielh, e de seguit eth walí ordenèc embargar toti es sòns bens, en tot confiscar-les en benefici pròpri, pr’amor qu’eth jeique non auie eretèrs, e eth mèn frair non ère eth sòn hilh.
Es-mil-e-ua-net-III-WEB	Alavetz, Schakalik, obligat a húger pera persecucion deth walí, li calec cercar era sauvacion en tot húger de Bagdad.
Es-mil-e-ua-net-III-WEB	E decidic trauessar eth desèrt pr’amor de filar-se entara Meca e santificar-se.
Es-mil-e-ua-net-III-WEB	Mès bèth dia, era caravana qu’ada era s’auie amassat, siguec atacada per nomades, assautadors de camins, maus musulmans que non practicauen es precèptes deth nòste Profeta (qu’era pregària e era patz d’Allà siguen damb eth!
Es-mil-e-ua-net-III-WEB	E es viatgèrs sigueren panadi e redusidi ara esclavitud, e Schakalik li toquèc eth mès herotge d’aqueri bandits beduins, que se lo hec a vier ena sua tribú e lo hec eth sòn esclau.
Es-mil-e-ua-net-III-WEB	E cada dia li fotie ua repassada e li hège patir toti es suplicis, e li didie: “Que deues èster plan ric en tòn país, e se non me pagues un bon rescat, acabaràs morint enes mies pròpries mans.” E eth mèn frair, plorant, exclamaue: “Per Allà!
Es-mil-e-ua-net-III-WEB	Que non è arren, ò cap des arabs!
Es-mil-e-ua-net-III-WEB	Mès eth beduin auie coma esposa a ua admirabla hemna entre es hemnes, de neres celhes e uelhs de net.
Es-mil-e-ua-net-III-WEB	E ère ardenta ena copulacion.
Es-mil-e-ua-net-III-WEB	Plan per aquerò, cada còp qu’eth beduien s’aluenhaue dera tenda, aguesta creatura deth desèrt anaue a cercar ath mèn frair entà aufrir-li eth sòn còs.
Es-mil-e-ua-net-III-WEB	E Schakalik, que se diferencie de toti nosati en non èster un gran caucador, non podie satisfèr pliament ara arderosa beduina, que s’insinuaue o botaue en jòc toti es sòns recorsi, botjant es anques, es pièchs e eth melic.
Es-mil-e-ua-net-III-WEB	Mès un dia qu’èren a mand de punar-se se precipitèc ena tenda eth terrible beduin, e les susprenec en aquera postura.
Es-mil-e-ua-net-III-WEB	E treiguec deth cinturon un guinhauet tant ample que d’un solet còp podie bracar eth cap d’un camèlh, d’ua jugular en auta.
Es-mil-e-ua-net-III-WEB	E agarrèc ath mèn frair, comencèc talhant-li es dus pòts, en tot meter-se-les ena boca, e li didec: “Miserable!
Es-mil-e-ua-net-III-WEB	Com gausères sedusir ara mia esposa?” E agarrant eth penis deth mèn frair l’ac talhèc d’un solet còp e dempús es colhons.
Es-mil-e-ua-net-III-WEB	De seguit, en tot arrossegar-lo pes pès, lo metec sus un camèlh, l’amièc naut de tot d’ua montanha, lo lancèc en solèr, e se n’anèc entà seguir eth sòn camin.
Es-mil-e-ua-net-III-WEB	Coma qu’era tau montanha ère plaçada en camin que van es peregrins, quauqui uns d’aguesti peregrins, qu’èren de Bagdad, trapèren a Schakalik, e en arreconéisher ath plan trufaire Pòt henut, que tant les auie hèt arrir, vengueren a avisar-me, dempús d’auer-li dat de minjar e de bèuer.
Es-mil-e-ua-net-III-WEB	E venguí ara sua cèrca, ò Emir des Credents!
Es-mil-e-ua-net-III-WEB	E vaquí en pòques paraules, ò Prince des Credents!
Es-mil-e-ua-net-III-WEB	E eth califa Montasser Billah se metec a arrir damb granes arridalhades e me didec: “Plan que òc, ò Samet!
Es-mil-e-ua-net-III-WEB	Mès qu’è es mèns motius entà exigir que gèsques immediatament de Bagdad e te’n vages entà un aute lòc.
Es-mil-e-ua-net-III-WEB	E mès que mès, esdega-te.” E atau me despatrièc eth califa, tant injustament, sense explicar-me era causa d’aqueth castig.
Es-mil-e-ua-net-III-WEB	Alavetz, ò senhors mèns!
Es-mil-e-ua-net-III-WEB	Tornè de seguit en Bagdad, mès me trapè que toti es mèns frairs auien mòrt.
Es-mil-e-ua-net-III-WEB	E alavetz aguest joen que ven d’anar-se’n me cridèc ena sua casa entà que l’arrasèssa eth cap.
Es-mil-e-ua-net-III-WEB	E contra tot aquerò qu’a dit vos posqui assegurar, ò senhors!
Es-mil-e-ua-net-III-WEB	Tau ei, ò rei afortunat!
Es-mil-e-ua-net-III-WEB	E dempús higec:
Es-mil-e-ua-net-III-WEB	E quedèrem convençudi de qué eth joen coish de Bagdad auie estat victima dera sua insuportabla indiscrecion.
Es-mil-e-ua-net-III-WEB	Alavetz, encara qu’es sues istòries mos auien hèt passar ua bona estona, acordèrem castigar-lo.
Es-mil-e-ua-net-III-WEB	E l’agarrèrem, a maugrat des sòns sorriscles, e l’embarrèrem en un quarto escur plen d’arrats.
Es-mil-e-ua-net-III-WEB	E alavetz mos retirèrem, e jo anè a cercar ara mia esposa.
Es-mil-e-ua-net-III-WEB	Mès quan arribè ena mia casa trapè ara mia hemna de mala encolia, e me didec: “Te semble ben deishar-me soleta mentre t’en vas a divertir-te damb es tòns amics?
Es-mil-e-ua-net-III-WEB	E coma que jo sò enemic de peleges conjugaus, volí que i auesse patz, e a maugrat deth cansament gessí a passejar damb era mia hemna.
Es-mil-e-ua-net-III-WEB	E caminèrem recorrent carrèrs e jardins enquiara còga deth solei.
Es-mil-e-ua-net-III-WEB	E quan entornèrem en casa trapèrem per edart ad aguest giboset qu’ère ath vòste servici, ò rei poderós e magnanim!
Es-mil-e-ua-net-III-WEB	E eth gibós ère complètament embriac, dident badinades a guairi l’enrodauen, e recitèc aguesti vèrsi:
Es-mil-e-ua-net-III-WEB	Sabi pas se causir era copa transparenta o colorada o eth vin subtil e porprat!
Es-mil-e-ua-net-III-WEB	Pr’amor qu’era copa ei coma eth vin subtil e porprat, e eth vin ei coma era copa colorada e transparenta!
Es-mil-e-ua-net-III-WEB	E s’arturaue entà hér-les badinades as caminaires o entà dançar, tocant eth tamborin.
Es-mil-e-ua-net-III-WEB	E jo e era mia hemna mos pensèrem que serie entà nosati un agradiu convidat, e lo convidèrem a dinar damb nosati.
Es-mil-e-ua-net-III-WEB	E amassa dinèrem, e era mia esposa se demorèc damb nosati, donques que non se pensaue qu’era preséncia d’un gibós siguesse coma era d’un òme normau, pr’amor que se non ac auesse pensat atau non aurie minjat dauant d’un òme estranh.
Es-mil-e-ua-net-III-WEB	Alavetz siguec quan era mia esposa se l’acodic badinar damb eth gibós e meter-li ena boca un tròç de minjar que l’estofèc.
Es-mil-e-ua-net-III-WEB	E de seguit, ò rei poderós!
Es-mil-e-ua-net-III-WEB	E ath sòn torn eth mètge judiu lo deishèc ena casa der intendent, que hec responsable ath corredor còpte.
Es-mil-e-ua-net-III-WEB	E tau ei, ò rei generós!
Es-mil-e-ua-net-III-WEB	Quan eth sarte auec acabat de parlar, eth rei dera China didec: “Me cau coheissar qu’ei fòrça interessanta aguesta istòria, e dilhèu mès suggestiua qu’era deth pròpri gibós.
Es-mil-e-ua-net-III-WEB	Mès a on ei aguest estonant barbèr?
Es-mil-e-ua-net-III-WEB	Que voi entener-lo e veder-lo abans de cuélher era mia decision sus vosati quate.
Es-mil-e-ua-net-III-WEB	Dempús acogaram ath nòste gibós.
Es-mil-e-ua-net-III-WEB	E dit aquerò, eth rei manèc as camarlencs qu’anèssen damb eth sarte a cercar ath barbèr.
Es-mil-e-ua-net-III-WEB	E ua ora dempús, eth sarte e es camarlencs, qu’auien anat a trèir ath barbèr deth quarto escur, l’amièren en palai e lo presentèren ath rei.
Es-mil-e-ua-net-III-WEB	E eth rei examinèc ath barbèr, e vedec qu’ère un ancian jeique de nauanta ans aumens, de cara plan nera, barbes fòrça blanques, madeish qu’es celhes, aurelhes longues e traucades, nas d’estonanta longitud e mina plia de presompcion e orgulh.
Es-mil-e-ua-net-III-WEB	En veder-lo, eth rei dera China se metec a arrir rambalhosament, e li didec: “Ò Silenciós!
Es-mil-e-ua-net-III-WEB	M’an dit que sabes condar istòries admirables e plies de meravilhes.
Es-mil-e-ua-net-III-WEB	Que voleria entener-ne quauqu’ua des que referisses tan ben.” Eth barbèr responec: “Ò rei deth temps!
Es-mil-e-ua-net-III-WEB	D’a on vie aguesta estranha reünion?” E eth rei dera China se n’arric fòrça e repliquèc: “E per qué me preguntes sus era gent que t’ei desconeishuda?” Eth barbèr didec: “Pregunti solet entà demostrar-li ath mèn rei que non sò un charlatan indiscrèt, que non me tengui jamès ad aquerò que non m’impòrte, e que sò innocent des calomnies que me hèn, coma era de cridar-me charraire e tot çò d’aute.
Es-mil-e-ua-net-III-WEB	Te cau saber, per tant, que sò digne d’ostentar eth subernòm de Silenciós, pr’amor qu’eth poèta didec:
Es-mil-e-ua-net-III-WEB	Quan es tòns uelhs veiguen a ua persona damb un subernòm, te cau saber que, s’investigues ben, tostemp acabarà per gésser eth sens deth subernòm!
Es-mil-e-ua-net-III-WEB	Alavetz didec eth rei: “Que m’agrade fòrça aguest barbèr.
Es-mil-e-ua-net-III-WEB	Li vau a condar era istòria deth gibós, e dempús es relatades peth nazarean, eth judiu, er intendent e eth sarte.” E eth rei li referic ath barbèr totes es istòries, sense deishar arren.
Es-mil-e-ua-net-III-WEB	Mès que non mos cau repetir-les.
Es-mil-e-ua-net-III-WEB	Quan eth barbèr auec entenut es istòries e se’n sabec dera causa dera mòrt deth gibós, comencèc a botjar grèument eth cap, e didec: “Per Allà!
Es-mil-e-ua-net-III-WEB	Causa extraordinària ei aguesta e m’estone fòrça!
Es-mil-e-ua-net-III-WEB	E quan se desnishèc eth cadavre, eth barbèr se seiguec en solèr, botèc eth cap deth gibós enes sòns jolhs e lo guardèc atentiuament ena cara.
Es-mil-e-ua-net-III-WEB	E de pic deishèc anar ua arridalhada, qu’era sua fòrça lo hec quèir de cu.
Es-mil-e-ua-net-III-WEB	E exclamèc: “De vertat, quinsevolh mòrt a ua causa entre es causes.
Es-mil-e-ua-net-III-WEB	E era causa dera mòrt d’aguest gibós ei era causa mes estonanta des mès estonantes.
Es-mil-e-ua-net-III-WEB	E eth rei, estonat en enténer aguestes paraules deth barbèr, li didec: “Ò barbèr, ò Silenciós!
Es-mil-e-ua-net-III-WEB	E ac vas a veir.” E de seguit treiguec deth cinturon eth petit flascon damb enguent, banhèc, damb eth, eth cogòt deth gibós e li bendèc eth còth damb ua tela de lan.
Es-mil-e-ua-net-III-WEB	Dempús demorèc que se passèsse ua ora.
Es-mil-e-ua-net-III-WEB	E aguest esternudèc rambalhosament, dauric es uelhs, se remetec, se paupèc era cara damb es mans, hec un bot, se botèc de pès e exclamèc: “La Ilah ile Allà!
Es-mil-e-ua-net-III-WEB	E toti es presents quedèren embadoquidi e plei d’admiracion entath barbèr.
Es-mil-e-ua-net-III-WEB	E dempús, en remeter-se dera sua emocion, eth rei e toti es presents comencèren a arrir damb granes arridalhades en veir era cara deth gibós.
Es-mil-e-ua-net-III-WEB	E eth rei didec: “Per Allà!
Es-mil-e-ua-net-III-WEB	Quina aventura tan prodigiosa!
Es-mil-e-ua-net-III-WEB	Ena mia vida è vist arren mès estonant e extraodinari!” E higec: “Ò vosati aciu presents!
Es-mil-e-ua-net-III-WEB	A vist bèth un qu’atau se morisque un òme entà que ressuscite dempús?
Es-mil-e-ua-net-III-WEB	Se, gràcies a Allà, non auesse estat aciu aguest barbèr, eth nòste jeique Samet, eth dia d’aué aurie estat eth darrèr dera vida deth gibós.
Es-mil-e-ua-net-III-WEB	E solet pera sciéncia e peth merit d’aguest barbèr admirable e plen de capacitat auem pogut sauvar era sua vida.” E toti es presents se dideren: “Qu’ei vertat, ò rei!
Es-mil-e-ua-net-III-WEB	Alavetz eth rei dera China, plen de jòia, manèc que de seguit s’escriuessen damb letres d’aur era istòria deth gibós e deth barbèr, e que se sauvèssen en archiu deth règne.
Es-mil-e-ua-net-III-WEB	E atau s’executèc puntuaument.
Es-mil-e-ua-net-III-WEB	De seguit li regalèc un magnific vestit d’aunor a cada un des acusats, ath mètge judiu, ath corredor nazarean, ar intendent e ath sarte, e les botèc ath servici dera sua persona e deth palai, e les manèc hèr es patzes damb eth gibós.
Es-mil-e-ua-net-III-WEB	E ad aguest li hec meravilhosi presents, l’aumplic de riqueses, lo nomentèc entà nauts cargues e l’alistec coma companh de taula e beuenda.
Es-mil-e-ua-net-III-WEB	Mès encara auec atencions mès extraordinàries damb eth barbèr; li hec vestir un somptuós vestit d’aunor, manèc que li bastissen un astrolabi tot d’aur, d’auti esturments d’aur, scisèus e cotèths damb pèrles e peireria; lo nomentèc barbèr e perruquèr dera sua persona, e deth règne, e tanben lo cuelhec coma companh intim.
Es-mil-e-ua-net-III-WEB	E seguiren en tot víuer era vida mès prospèra e mès erosa, enquia que metec tèrme ara sua felicitat era Desrabaira de tot gaudi, era Dislocadora de tota intimitat, era Separadora des amics, era Sepultadora, era Invencibla, era Inevitabla.
Es-mil-e-ua-net-III-WEB	Alavetz Schahrazada didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	Transformèc ena sua pluma era punta dera lança, eth còr des enemics en ua huelha a on escríuer, e en tinta era sua sang!
Es-mil-e-ua-net-III-WEB	Qu’auie dus visirs, cridadi respectiuament El-Mohin ben-Sauí e El-Faldl ben-Khacan.
Es-mil-e-ua-net-III-WEB	Mès mos cau saber qu’El-Faldl ère er òme mès generós deth sòn temps, dotat de bon caractèr, admirables costums e excellentes qualitats, que l’autregeren era afeccion de toti es còrs e era estimacion des òmes prudents e sabents, que li consultauen e li demanauen era sua opinion enes ahèrs mès dificils.
Es-mil-e-ua-net-III-WEB	E toti es abitants deth règne, sense cap excepcion, li desirauen longa vida e fòrça prosperitat, pr’amor que hège tot eth ben possible e auie en òdi era injustícia.
Es-mil-e-ua-net-III-WEB	Per çò der aute visir, cridat E-Mohin, ère plan desparièr: auie en òdi eth ben o cultivaue eth mau, enquia tau punt, qu’un poèta didec:
Es-mil-e-ua-net-III-WEB	Lo vedí!
Es-mil-e-ua-net-III-WEB	E fidè era mia sauvacion ena velocitat deth mèn shivau entà que m’amièsse luenh d’aqueth individú tant impur!
Es-mil-e-ua-net-III-WEB	De sòrta qu’a cada un d’aguesti dus visirs, tan deparièrs entre eri, se les pòt aplicar cada un d’aguesti vèrsi de un aute poèta:
Es-mil-e-ua-net-III-WEB	Gaudís era deliciosa companhia der òme nòble, d’anma nòbla, hilh de nòble, donques que tostemps veiràs qu’er òme nòble a neishut nòble e de pair nòble!
Es-mil-e-ua-net-III-WEB	Mès, aluenha-te deth contacte der òme vil, d’anma vila, d’extraccion vila, donques que tostemp veiràs qu’er òme vil a neishut de pair vil!
Es-mil-e-ua-net-III-WEB	Era gent sentie, donc, tau òdi e repulsion contra eth visir El-Mohin, coma amor l’inspiraue eth visir El-Faldl.
Es-mil-e-ua-net-III-WEB	Atau ei qu’El-Muhin auie ua grana enemistat contra eth sòn companh, e non perdie era escadença de damnatjar-lo dauant deth sultan.
Es-mil-e-ua-net-III-WEB	Un dia entre es dies, Mohammad ben-Soleiman El-Zeini ère seigut en tron deth sòn règne, ena sala de justícia, enrodat de toti es emirs e de toti es notables e grani dera cort.
Es-mil-e-ua-net-III-WEB	E aguest dia auie arribat en mercat un grop d’esclaues de toti es païsi.
Es-mil-e-ua-net-III-WEB	Eth rei se dirigic ath sòn visir El-Faldl, e li didec: “Voi que me cerques ua esclaua que non n’age cap d’egala en mon.
Es-mil-e-ua-net-III-WEB	En enténer aguestes paraules deth rei dirigides ath sòn visir El-Faldl Fadleddin, eth visir El-Mohin, plen d’enveja perque eth rei botaue era sua confiança en sòn rivau, volec desalenar ath sobeiran, e exclamèc: “Mès se se podesse trapar aguesta hemna s’aurie de pagar aumens dètz mil dinnars d’aur!” Alavetz eth rei, mès entestat per aguesta dificultat, cridèc de seguit ath sòn tresorèr, e li didec: "Cuelh de seguit dètz mil dinnars d’aur e amia-les ena casa deth mèn visir El-Faldl.” E eth tresorèr s’esdeguèc a executar era orde.
Es-mil-e-ua-net-III-WEB	Eth visir se filèc de seguit entath mercat des esclaus, mès que non trapèc arren que d’apròp ne de luenh s’ajustèsse as condicions requerides entara crompa.
Es-mil-e-ua-net-III-WEB	Amassèc alavetz a toti es corredors que se tenguien ara crompa e venda d’esclaues blanques e neres, e les encarguèc que cerquèssen ua esclaua coma era que volie eth rei.
Es-mil-e-ua-net-III-WEB	E d’alavetz ençà non passaue un dia sense que dus o tres corredors li prepausèssen ua beròia esclaua ath visir, que tostemp li didie adiu ath corredor e ara esclaua sense hèr era crompa.
Es-mil-e-ua-net-III-WEB	E vedec pendent un mes, mès de mil gojates, qui mès beròia e capabla de suscitar virilitat a mil vielhs impotents.
Es-mil-e-ua-net-III-WEB	Mès que non podie decidir-se per cap d’eres.
Es-mil-e-ua-net-III-WEB	Un dia entre es dies anaue a montar en shivau pr’amor de visitar ath rei e demanar-li que se demorèsse bèth temps, quan se l’apressèc un corredor que coneishie, e que, en tot agarrar-lo per estriu, lo saludèc respectuosament e recitèc en aunor sòn aguestes dues estàncies:
Es-mil-e-ua-net-III-WEB	Ò tu, que das màger importància ara glòria deth règne e restaures eth vielh edifici des ancessors!
Es-mil-e-ua-net-III-WEB	Ò tu, tostemp victoriós gran visir!
Es-mil-e-ua-net-III-WEB	Que balhes naua vida as miserables e as moribonds damb era tua generositat e damb es tòns beneficis!
Es-mil-e-ua-net-III-WEB	E totes es tues accions son tostemp agradiues ath Recompensador e les botam sus eth nòste front!
Es-mil-e-ua-net-III-WEB	E recitadi es vèrsi, li didec eth corredor ath visir: “Ò nòble El-Faldl!
Es-mil-e-ua-net-III-WEB	Sonque diderè entà descriuer-la qu’ère d’ua beresa deliciosa, de pièchs drets e gloriosi, paupetes escures, uelhs de net, caròles redones, fina barbeta ornada damb un petit trauc, anques poderoses e solides, cintura d’abelha e cueishes sobeiranes.
Es-mil-e-ua-net-III-WEB	Qu’anaue vestida damb teles estranhes e escuelhudes.
Es-mil-e-ua-net-III-WEB	Mès desbrembaua dider-te, ò rei!
Es-mil-e-ua-net-III-WEB	Era sua votz, coma era brisa, ère mès agradiua qu’eth zefir que se perhume quan passe entre es flors deth jardin.
Es-mil-e-ua-net-III-WEB	E ère digna d’aguesti vèrsi deth poèta:
Es-mil-e-ua-net-III-WEB	Era sua pèth ei mes suau qu’era seda, era sua votz cante coma era aigua, damb es ondulacions dera aigua, e coma era tanben repausada e blosa!
Es-mil-e-ua-net-III-WEB	E es sòns uelhs!
Es-mil-e-ua-net-III-WEB	Allà didec: “Sigatz!” E sigueren hèti.
Es-mil-e-ua-net-III-WEB	Que son era òbra d’un Diu!
Es-mil-e-ua-net-III-WEB	E era sua guardada trebole as umans mès qu’eth vin e eth sòn ferment!
Es-mil-e-ua-net-III-WEB	Pensant en era enes ores nueitiues, era mia anma se trebole e eth mèn còs uscle!
Es-mil-e-ua-net-III-WEB	E en pensar ena sua tufa, nera coma era net, e en sòn front, era auròra illuminadora deth maitin, me senti morir!
Es-mil-e-ua-net-III-WEB	E per çò des sues gràcies e dera sua doçor, la cridèren des dera pubertat Doça-Amiga.
Es-mil-e-ua-net-III-WEB	Plan per aquerò quan la vedec eth visir quedèc complètament meravilhat, e li preguntèc ath corredor: “Quin ei eth prètz d’aguesta esclaua?” E er aute responec: “Eth sòn patron demane dètz mil dinnars, e en aquerò qu’auem quedat, donques que me semble just.
Es-mil-e-ua-net-III-WEB	Eth corredor gessec ara cèrca deth patron dera esclaua e l’amièc dauant deth visir.
Es-mil-e-ua-net-III-WEB	E eth visir vedec qu’eth patron dera meravilhosa joena ère un pèrsa plan vielh, aclapat pera edat, que l’auie redusit a uassi e a pèth.
Es-mil-e-ua-net-III-WEB	Coma ditz eth poèta:
Es-mil-e-ua-net-III-WEB	Eth Temps e eth Destin m’envielhiren, eth mèn cap tremole e eth mèn còs s’esbauce!
Es-mil-e-ua-net-III-WEB	Qui ei capable de resistir era fòrça e era violéncia deth Temps?
Es-mil-e-ua-net-III-WEB	Hè fòrça ans me tenguia de pès e dret e caminaua entath solei!
Es-mil-e-ua-net-III-WEB	Ara, queigut d’aquera nautada, era mia companhia ei era malautia, e era immobilitat era mia estimada!
Es-mil-e-ua-net-III-WEB	Eth patron dera esclaua li desirèc era patz ath visir.
Es-mil-e-ua-net-III-WEB	E eth visir li didec: “Ès d’acòrd en vener-me aguesta esclaua per dètz mil dinnars?
Es-mil-e-ua-net-III-WEB	Te cau saber que non ei entà jo, senon entath rei.” Er ancian responec: “S’ei entath rei, m’estimi mès aufrir-l’ac coma un present, sense acceptar cap prètz.
Es-mil-e-ua-net-III-WEB	Mès, ò visir magnanim!
Es-mil-e-ua-net-III-WEB	Te cau saber qu’aguesti dètz mil dinnars a penes me compensen der impòrt des pothi que la neurí des dera sua mainadesa, des magnifics vestits que tostemp la vestí e des despenes qu’è hèt entà instruir-la.
Es-mil-e-ua-net-III-WEB	Pr’amor qu’a auut diuèrsi mèstres e aprenec a escríuer damb plan bona letra; coneish es règles dera lengua araba e dera lengua pèrsa, era gramatica e era sintaxi, es comentaris deth Libre, es règles deth dret divin e es sues origines, era jurisprudéncia, era morau, era filosofia, era medecina, era geometria e eth cadastre.
Es-mil-e-ua-net-III-WEB	Mès subergés, sustot, en art de versificar, de tocar diuèrsi esturments, en cant e ena dança; e fin finau, a liejut toti es libres des poètes e des istoriadors.
Es-mil-e-ua-net-III-WEB	E tot aquerò a hèt mès admirables eth sòn engenh e eth sòn caractèr; plan per aquerò, l’è cridat Doça-Amiga.” Eth visir didec: “Qu’as rason, de vertat, mès que sonque posqui autrejar dètz mil dinnars.
Es-mil-e-ua-net-III-WEB	E plan que òc, eth visir manèc pesar immediatament es dètz mil dinnars d’aur en preséncia der ancian pèrsa, que les cuelhec.
Es-mil-e-ua-net-III-WEB	Mès, abans d’anar-se’n, eth vielh mercadèr d’esclaus s’apressèc ath visir e li didec: “Voleria, ò senhor mèn!
Es-mil-e-ua-net-III-WEB	Plan per aquerò, çò milhor entà tu e entada era, ei que te la sauves ena tua casa pendent dètz dies, e atau descansarà e guanharà beresa e cuelherà un banh en hammam e se cambiarà es vestits.
Es-mil-e-ua-net-III-WEB	E tenguec en sòn palai a Doça-Amiga, en tot ordenar que premanissen ua cramba reservada entà que descansèsse.
Es-mil-e-ua-net-III-WEB	Mès eth visir El-Faldl auie un hilh d’admirabla beresa, coma era lua quan ges.
Es-mil-e-ua-net-III-WEB	Era sua cara ère d’ua blancor meravilhosa, es sues caròles rosades, e en ua d’eres auie ua piga coma ua gota d’ambre gris, sivans ditz eth poèta:
Es-mil-e-ua-net-III-WEB	Es ròses des sues caròles!
Es-mil-e-ua-net-III-WEB	Mès delicioses qu’es datils ròis enes sòns arradims!
Es-mil-e-ua-net-III-WEB	S’eth sòn còs ei trende e doç, eth sòn còr ei dur e inexorable!
Es-mil-e-ua-net-III-WEB	Per qué non aurà eth sòn còr quauques ues des qualitats deth sòn còs?
Es-mil-e-ua-net-III-WEB	Pr’amor que s’eth sòn còs, tan trende e tan doç, influisse un shinhau en sòn còr, non serie tant injust ne tan dur entath mèn amor!
Es-mil-e-ua-net-III-WEB	E tu, amic, que me repotegues per çò der amor que me senhorege, pensa qu’è desencusa, donques que non sò ja patron mèn, e eth mèn còs e totes es mies fòrces se trapen jos eth poder d’aguesta passion dominadora!
Es-mil-e-ua-net-III-WEB	E te cau saber qu’eth solet colpable non ei eth, ne jo, senon eth mèn còr!
Es-mil-e-ua-net-III-WEB	E non me veiries aflaquir-me s’eth mèn joen tiran siguesse mès pietós!
Es-mil-e-ua-net-III-WEB	Mès eth hilh deth visir, que se cridaue Alí-Nur, arren sabie dera crompa dera esclaua.
Es-mil-e-ua-net-III-WEB	E ath delà, eth visir auie començat per encargar-li a Doça-Amiga que non desbrembèsse es conselhs que l’auie de dar.
Es-mil-e-ua-net-III-WEB	E li didec: “Te cau saber, ò hilha mia!
Es-mil-e-ua-net-III-WEB	De sòrta que te cau evitar es ocasions de comprometer-te e comprometer-me.
Es-mil-e-ua-net-III-WEB	Atau, donc, me cau dider-te qu’è un hilh un shinhau capvirat, mès beròi gojat.
Es-mil-e-ua-net-III-WEB	Que non i a en aguest barri ua damaisèla que non s’age autrejat ada eth e que non age gaudit era sua flor damb eth.
Es-mil-e-ua-net-III-WEB	Per tant, evita eth sòn encontre; que non entene era tua votz ne veigue eth tòn ròstre, pr’amor qu’autrament te perderies sense remèdi.” E Doça-Amiga didec: “Escoti e aubedisqui.” E eth visir, padegat ja sus aguest ahèr, se n’anèc entà seguir eth sòn camin.
Es-mil-e-ua-net-III-WEB	Mès per volontat escrita d’Allà, es causes agarrèren un rumb plan desparièr.
Es-mil-e-ua-net-III-WEB	Pr’amor que, quauqui dies dempús, Doça-Amiga anèc en hammam deth palai deth visir, e es esclaues tengueren tota era sua abiletat en dar-li un banh que siguesse eth milhor dera sua vida.
Es-mil-e-ua-net-III-WEB	Dempús d’auer-li lauat es membres e eth peu, li dèren un massatge.
Es-mil-e-ua-net-III-WEB	E la depilèren suenhosament, hereguèren damb musc era sua cabeladura, li pintèren damb flor d’olivèr es ungles des pès e des mans, l’alonguèren damb khol es celhes e es pestanhes, e usclèren ath sòn costat perhumadors d’encens mascle e ambre gris, en tot perhumar-li d’aguesta sòrta tota era pèth.
Es-mil-e-ua-net-III-WEB	Dempús l’estropèren damb un linçò embaumat damb flors d’irangèr e de ròses, li tengueren era cabeladura damb ua tela cauda, e la treigueren deth hammam entà amiar-la ena cramba a on la demoraue era hemna deth visir, mair deth beròi Alí-Nur.
Es-mil-e-ua-net-III-WEB	Doça-Amiga, en veir ara hemna deth visir, correc ath sòn encontre e li punèc era man, e era esposa deth visir li punèc es dues caròles, e li didec: “Ò Doça-Amiga!
Es-mil-e-ua-net-III-WEB	Pro te balhe aguest banh tot eth benèster e totes es delicies!
Es-mil-e-ua-net-III-WEB	Amiga!
Es-mil-e-ua-net-III-WEB	Illumines eth noste palai, que non li cau mès lum qu’era tua.” E Doça-Amiga, plan emocionada, se hec a vier era man en còr, enes pòts e en front, e en tot jocar eth cap, responec: “Gràcies, ò mair e senhora!
Es-mil-e-ua-net-III-WEB	Qu’Allà t’autrege toti es gòis dera tèrra e deth paradís!
Es-mil-e-ua-net-III-WEB	De vertat qu’a estat deliciós aguest banh, e sonque m’a dolut ua causa: non auer-lo compartit damb tu.” Alavetz era mair d’Alí-Nur manèc que l’amièssen a Doça-Amiga siròps e pastissi, e se premanic a partir entath hammam entà cuélher eth sòn banh.
Es-mil-e-ua-net-III-WEB	Mès non volec deishar soleta a Doça-Amiga, per pòur e per prudéncia.
Es-mil-e-ua-net-III-WEB	Cridèc, donc, a dues esclaues joenes, e les demanèc que susvelhèssen era pòrta dera cramba de Doça- Amiga, en tot dider-les: “Non deishetz entrar ad arrés jos cap desencusa, pr’amor que Doça-Amiga ei nuda e se poirie heredar.
Es-mil-e-ua-net-III-WEB	E alavetz era mair d’Alí-Nur, enrodada des sues damaisèles, se n’anèc entath hammam dempús d’auer punat un aute còp a Doça-Amiga, que li desirèc un banh deliciós.
Es-mil-e-ua-net-III-WEB	Mès en aqueth moment entraue ena casa eth joen Alí-Nur, cerquèc ara sua mair entà punar-li era man, coma cada dia, e coma que non la trapaue ena sua cramba, l’anèc cercant per totes es autes, enquia qu’arribèc dauant dera pòrta qu’ère embarrada Doça- Amiga.
Es-mil-e-ua-net-III-WEB	E vedec as dues esclaues que susvelhauen era pòrta, e es dues esclaues li heren un arridolet, donques qu’ère plan gentil, e l’adorauen en secret.
Es-mil-e-ua-net-III-WEB	Mès, estonat en veir aquera pòrta tan ben susvelhada, les didec: “Ei aciu era mia mair?” E es esclaues, sajant de refusar-lo, li contestèren: “Ò non, patron Alí-Nur, non ei aciu era nòsta patrona!
Es-mil-e-ua-net-III-WEB	Que non i è!
Es-mil-e-ua-net-III-WEB	Se n’a anat en hammam!
Es-mil-e-ua-net-III-WEB	Ei en hammam, patron Alí-Nur!” E Alí les didec: “Alavetz, se qué hètz aciu, anhères?
Es-mil-e-ua-net-III-WEB	Hetz-vos enlà entà que jo posca descansar.” E eres repliquèren: “Non entretz!
Es-mil-e-ua-net-III-WEB	Aquiu solet s’està era nòsta patrona joena Doça-Amiga!” Alí-Nur exclamèc: “Quina Doça-Amiga?” E eres responeren: “Era beròia Doça-Amiga, qu’eth tòn pair e patron nòste eth visir Fadleddin a crompat per dètz mil dinnars entath sultan.
Es-mil-e-ua-net-III-WEB	Ven de gésser deth hammam e ei nuda, sense mès ròba qu’eth linçò deth banh.
Es-mil-e-ua-net-III-WEB	Non entres, ò Alí-Nur, non entres!
Es-mil-e-ua-net-III-WEB	Se poirie heredar e era nòsta patrona mos picarie.
Es-mil-e-ua-net-III-WEB	Mentretant, Doça-Amiga entenie aguestes paraules dera sua cramba estant, e pensaue: “Per Allà!
Es-mil-e-ua-net-III-WEB	Com serà aguest joen Alí-Nur, qu’es sues hètes m’a condat eth sòn pair eth visir?
Es-mil-e-ua-net-III-WEB	Com serà aguest gojat que non a deishat en barri cap damaisèla intacta ne hemna sense atac?
Es-mil-e-ua-net-III-WEB	Per Allà!
Es-mil-e-ua-net-III-WEB	E vedec a Alí-Nur.
Es-mil-e-ua-net-III-WEB	E li semblèc coma era lua plia.
Es-mil-e-ua-net-III-WEB	E sonque damb guardar-lo la pataquegèc era emocion e s’estrementic tota era sua carn.
Es-mil-e-ua-net-III-WEB	E ath madeish temps, Alí-Nur, auie auut era escadença de veir pera pòrta miei dubèrta, tota era beresa de Doça-Amiga.
Es-mil-e-ua-net-III-WEB	E atau vederen tot çò que se passèc.
Es-mil-e-ua-net-III-WEB	E plan que òc, Alí-Nur auancèc entà on s’estaue Doça-Amiga, que, aclapada, s’auie deishat quèir en divan, e lo demoraue despolhada, tremolosa e damb es uelhs plan dubèrts.
Es-mil-e-ua-net-III-WEB	E Alí-Nur, en tot hèr-se a vier es mans en còr, s’inclinèc dauant de Doça- Amiga e li didec: “Ò Doça-Amiga!
Es-mil-e-ua-net-III-WEB	Ès tu era qu’a crompat eth mèn pair per dètz mil dinnars d’aur?
Es-mil-e-ua-net-III-WEB	Li pesèren dilheù en aute plat entà contrastar ben eth tòn vertadèr valor?
Es-mil-e-ua-net-III-WEB	Ò Doça-Amiga!
Es-mil-e-ua-net-III-WEB	Qu’ès mès beròia qu’er aur honut, era tua cabeladura mès abondosa qu’era d’ua leona deth desèrt e es tòns pièchs mès frèsqui e mès suaus qu’era mossa des arriuets!” Era responec: “Alí-Nur, dauant des mèns uelhs estonadi apareishes mès poderós qu’eth leon deth desèrt; dauant dera mia carn, que te desire, mès fòrt qu’eth leopard, e dauant des mèns uelhs que palissen, mès esquinçador qu’eth dur acèr.
Es-mil-e-ua-net-III-WEB	E embriagat Alí-Nur, se precipitèc sus Doça-Amiga.
Es-mil-e-ua-net-III-WEB	E es dues esclaues s’estonauen de veir tot aquerò des de dehòra.
Es-mil-e-ua-net-III-WEB	Donques qu’aquerò ère entada eres plan estranh e non ac comprenien.
Es-mil-e-ua-net-III-WEB	Pr’amor qu’Alí-Nur, dempús d’escambiar rambalhosi punets damb Doça- Amiga, s’apoderèc des sues cames e entrèc ena “casa dera misericòrdia”.
Es-mil-e-ua-net-III-WEB	E Doça- Amiga l’enrodèc damb es sòns braci, e pendent bèth temps solet auec punets, contorsions e eloqüéncia sense paraules.
Es-mil-e-ua-net-III-WEB	Alavetz es dues sirventes quedèren cuelhudes de terror.
Es-mil-e-ua-net-III-WEB	E cridant, hugeren espaurides, en tot vier a refugiar-se en hammam, quan precisament gessie deth banh era mair d’Alí- Nur, banhada pera sudor que li baishaue per tot eth còs.
Es-mil-e-ua-net-III-WEB	E les didec as esclaues: “Qué vos a arribat entà sorrisclar e córrer d’aguesta sòrta, hilhes mies?” E eres clamauen: “Ò, senhora!
Es-mil-e-ua-net-III-WEB	E dempús lo vedérem entrar ena cramba de Doça-Amiga, e eth tastèc era sua lengua e era tanben.
Es-mil-e-ua-net-III-WEB	E non sabem se qué l’aurà hèt dempús, pr’amor qu’era alendaue fòrça, e eth tanben alendaue dessús dera.
Es-mil-e-ua-net-III-WEB	Alavetz, era esposa deth visir, encara qu’anaue cauçada damb es grani esclòps de husta que se tien en banh, se metec a córrer a maugrat dera sua auançada edat, seguida per totes es damaisèles, e arribèc ena cramba de Doça-Amiga, precisament quan Alí-Nur, en auer entenut es crits des sirventes, auie hujut ara prèssa, un còp acabada era causa.
Es-mil-e-ua-net-III-WEB	E era hemna deth visir, damb era sang dera cara perduda, s’apressèc a Doça-Amiga e li didec: “Qué s’a passat?” E Doça-Amiga repetic es paraules qu’Alí-Nur l’auie ensenhat: “Ò senhora mia!
Es-mil-e-ua-net-III-WEB	Mentre èra en tot descansar deth banh, estirada en divan, entrèc un joen que jamès auia vist.
Es-mil-e-ua-net-III-WEB	E ère plan beròi, ò senhora!
Es-mil-e-ua-net-III-WEB	E enquia e tot se retiraue a tu enes celhes e enes uelhs.
Es-mil-e-ua-net-III-WEB	E me didec: “Ès tu Doça-Amiga, era qu’a crompat eth mèn pair per dètz mil dinnars?” E jo li responí: “Òc, que sò Doça-Amiga, crompada peth visir per dètz mil dinnars, mès que sò destinada ath sultan Mohammad be-Soleiman El-Zeini.” E eth joen, arrint, repliquèc: “Non t’ac penses, Doça-Amiga!
Es-mil-e-ua-net-III-WEB	Ath delà, me pensi qu’è hèt ben, donques que m’estimi mès èster esclaua deth vòste hilh Alí-Nur, ò senhora mia!
Es-mil-e-ua-net-III-WEB	Eth mèn hilh Alí-Nur ei un gran marrit, e t’enganhèc.
Es-mil-e-ua-net-III-WEB	Mès ditz-me, hilha mia, qué a hèt damb tu?” Doça-Amiga responec: “M’autregè ara sua volontat, e eth s’apoderèc de jo e mos entrelacèrem.” E era hemna deth visir li didec: “Mès t’a cuelhut complètament?” E repliquèc Doça-Amiga: “Complètament, e enquia tres còps, ò mair mia!” En enténer aquerò era mair d’Alí-Nur, didec: “Ò hilha mia!
Es-mil-e-ua-net-III-WEB	Quin malastre!” Pr’amor que, ath hons, çò qu’espaurie ara mair d’Alí-Nur ère eth temor que l’inspiraue eth pair d’Alí-Nur.
Es-mil-e-ua-net-III-WEB	Pr’amor que, plan, eth visir encara que brave e generós, non podie tolerar aquera usurpacion, mès que mès tractant-se de causes deth rei, en tot poder-se méter en dobte er aunor e eth comportament deth visir.
Es-mil-e-ua-net-III-WEB	E en atac dera sua ira ère capable d’aucir ath sòn hilh Alí-Nur, ath quau plorauen totes aqueres hemnes, en tot considerar-lo coma perdut entath sòn amor e era sua afeccion.
Es-mil-e-ua-net-III-WEB	E alavetz entrèc eth visir Fadleddin e vedec a totes es hemnes plorant, plies de desolacion.
Es-mil-e-ua-net-III-WEB	E preguntèc: “Mès, qué vos a arribat, hilhes mies?” E era mair d’Alí-Nur, se sequèc es uelhs e didec: “Ò espós mèn!
Es-mil-e-ua-net-III-WEB	Comença per jurar-me pera vida deth Profeta (que siguen damb eth era pregària e era patz d’Allà!
Es-mil-e-ua-net-III-WEB	Alí-Nur auie hèt passar fòrça males estones as sòns pairs, mès Fadleddin, en saber-se’n dera sua naua malahèita, quedèc aclapat, s’esquincèc es vestits, se fotec còps de punh ena cara, se mosseguèc es mans, s’estirèc era barba e lancèc entà naut eth turbant.
Es-mil-e-ua-net-III-WEB	Alavetz era sua esposa sagèc de padegar-lo, e li didec: “Non t’aclapes d’aguesta sòrta, pr’amor qu’es dètz mil dinnars te les restituirè complètament en tot treir-les dera mia fortuna e venent part dera mia peireria.” Mès eth visir Fadleddin exclamèc: “Qué penses, ò senhora mia!?
Es-mil-e-ua-net-III-WEB	Te penses que me hè dò era pèrta d’aguesti sòs, qu’entad arren les è de besonh?
Es-mil-e-ua-net-III-WEB	Çò que m’aclape ei era taca qu’a queigut en mèn aunor e era probabla pèrta dera mia vida.” E era sua esposa li didec: “En realitat, non s’a perdut arren, donques qu’eth rei ignòre enquia e tot era existéncia de Doça-Amiga, e encara mès era pèrta dera sua virginitat.
Es-mil-e-ua-net-III-WEB	Damb es dètz mil dinnars que te vau a dar poiràs crompar ua auta esclaua, e nosati mos demoraram damb Doça-Amiga, qu’adore ath nòste hilh.
Es-mil-e-ua-net-III-WEB	E ei un vertadèr tresòr auer-la trapat, donques qu’ei totafèt perfècta.” Eth visir repliquèc: “Ò mair d’Alí-Nur.
Es-mil-e-ua-net-III-WEB	Te’n desbrembes der enemic qu’ei darrèr de nosati, eth dusau visir, cridat El-Mohin ben-Sauí qu’acabarà per saber-se’n de tot.
Es-mil-e-ua-net-III-WEB	En arribar en aguest moment dera sua narracion, vedec Schahrazada qu’anaue a néisher eth dia, e interrompec discrètament eth sòn relat.
Es-mil-e-ua-net-III-WEB	Schahrazada seguic:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	E coma que la trapaue tan meravilhosa, li didec ath sòn hilh Alí-Nur, gojatòt corromput: “Cuelh-la, hilh mèn; que vau mès que la gaudisques tu qu’aguest sultan vielh, que ja a sabi pas guaires concubines, qu’era sua virginitat non pòt gaudir.” E eth joen Alí-Nur, qu’ei un especialista en aquerò de panar virginitats, s’apoderèc dera beròia esclaua, e en un virament de uelhs, la trauquèc de costat a costat.
Es-mil-e-ua-net-III-WEB	E eth sultan interrogarà a Doça-Amiga, qu’ac aurà de coheissar tot.
Es-mil-e-ua-net-III-WEB	Alavetz eth mèn enemic Sauí, afermant eth sòn trionf, diderà: “Ò senhor mèn!
Es-mil-e-ua-net-III-WEB	Ves coma que sò entà tu un bon conselhèr?
Es-mil-e-ua-net-III-WEB	Mès, qué li vam a hèr?
Es-mil-e-ua-net-III-WEB	Qu’ei escrit que m’as de mespredar, mentre qu’eth traïdor Fadleddin serà eth tòn preferit.” E eth sultan, en tot rectificar era sua opinon per çò que hè a jo, me castigarà sevèrament.
Es-mil-e-ua-net-III-WEB	En enténer aquerò era mair d’Alí-Nur, li responec ath sòn espós: “Cre-me, non ne parles ad arrés d’aguest ahèr, e arrés se’n saberà.
Es-mil-e-ua-net-III-WEB	Fida era tua sòrt ara volontat d’Allà, eth Plan Poderós.
Es-mil-e-ua-net-III-WEB	Alavetz eth visir se sentec padegat damb aguestes paraules, en tot tranquillizar-se era sua inquietud per çò des conseqüéncies futures, mès non per aquerò se padeguèc era sua colèra contra Alí-Nur.
Es-mil-e-ua-net-III-WEB	Per çò que hè ath joen Alí-Nur, auie gessut ara prèssa dera cramba de Doça-Amiga en enténer es crits des dues esclaues, e se passèc eth dia hènt torns per aqueri lòcs.
Es-mil-e-ua-net-III-WEB	Non tornèc en palai enquia qu’escuric, e se pressèc a botar-se entre era sua mair, en departament des hemnes, pr’amor d’evitar era colèra deth visir.
Es-mil-e-ua-net-III-WEB	E sa mair, a maugrat de tot çò que s'auie passat, acabèc per abraçar-lo e perdonar-lo, e l’amaguèc suenhosament, ajudada per totes es sues damaisèles, qu’envejauen secrètament a Doça-Amiga per auer auut entre es sòns braci ad aqueth cèrvi incomparable.
Es-mil-e-ua-net-III-WEB	De sòrta qu’Alí-Nur, pendent un mes sancer, siguec ajudat per aqueres hemnes, que de nets li daurien era pòrta des crambes dera sua mair.
Es-mil-e-ua-net-III-WEB	E entà aquiu s’esguitlaue Alí-Nur silenciosament, e aquiu, d’acòrd damb era sua mair, lo venguie a cercar en secret Doça-Amiga.
Es-mil-e-ua-net-III-WEB	A tot darrèr, un dia era mair d’Alí-Nur, en veir ath visir mens indignat que de costum, li preguntèc: “Enquia quan se tardarà aguest anuèg contra eth nòste hilh Alí-Nur?
Es-mil-e-ua-net-III-WEB	Ò senhor mèn!
Es-mil-e-ua-net-III-WEB	Pr’amor que te cau saber que se seguís aguesta situacion, eth nòste hilh Alí-Nur se n’anarà entà tostemp dera casa pairau, e alavetz ploraram ad aguest hilh, solet frut des mies entralhes.” Esmoigut eth visir, preguntèc: “E qué podem hèr entà empedí’c?” E era hemna responec: “Vene a passar aguesta net entre nosates, e quan arribe Alí-Nur jo harè que hescatz es patzes.
Es-mil-e-ua-net-III-WEB	Prumèr, simula tu que lo vòs castigar, mès acaba per maridar-lo damb Doça-Amiga.
Es-mil-e-ua-net-III-WEB	Pr’amor que Doça-Amiga, sivans çò que jo è pogut veir en era, ei admirabla en tot e estime a Alí-Nur, qu’ei plan encamardat d’era.
Es-mil-e-ua-net-III-WEB	Eth visir se conformèc damb aquerò que li prepausaue era sua esposa, e a penes entrèc Alí-Nur enes crambes dera sua mair, se lancèc sus eth, lo hec quèir en solèr e lheuèc un punhau coma entà aucir-lo.
Es-mil-e-ua-net-III-WEB	Mès alevetz era mair d’Alí-Nur se precipitèc entre eth punhau e eth sòn hilh, e en tot dirigir-se ath visir, exclamèc: “Qué sages de hèr?” E eth visir repliquèc: “Lo vau a aucir, entà castigar-lo.” E era mair repliquèc: “Mès qu’ei que non sabes qu’ei empenaït?” E Alí-Nur didec: “Ò pair, auràs fòrça entà sacrificar-me d’aguesta sòrta?” Alavetz, eth visir, vedent qu’es sòns uelhs se l’aumplien de lèrmes, didec: “Ò malerós!
Es-mil-e-ua-net-III-WEB	Qu’ei que non aueres tu era fòrça entà trèir-me era tranquillitat e dilhèu era vida?” E Alí-Nur responec: “Escota, ò pair mèn!
Es-mil-e-ua-net-III-WEB	Supausa per un moment qu’aja actuat plan mau e cometut toti es delictes; non sabes qu’es èssers nòbles gaudissen perdonant, autrejant un indult complèt?
Es-mil-e-ua-net-III-WEB	Non sabes tanben qu’en actuar atau te lheues, mès que mès s’er enemic ei entre es tues mans, o te prègue deth hons d’ua capa dubèrta ath pè dera montanha que deth sòn cim tu lo domines?
Es-mil-e-ua-net-III-WEB	En enténer aguesti vèrsi, eth visir deishèc ath sòn hilh, que l’auie immobilizat damb es jolhs; entrèc ena sua anma era pìetat e lo perdonèc: Alavetz Alí-Nur s’incorporèc, punèc era man des sòns pairs, e se demorèc en ua actitud submisa.
Es-mil-e-ua-net-III-WEB	Eth sòn pair li didec: “Ò hilh mèn!
Es-mil-e-ua-net-III-WEB	Se jo auessa sabut qu’anaues a comportar-te damb era coma cau, non auria trantalhat en autrejar-la-te.” E Alí-Nur responec: “Plan que òc, ò pair mèn!
Es-mil-e-ua-net-III-WEB	Dempús d’aquerò, tota era casa s’aumplic d’alegria.
Es-mil-e-ua-net-III-WEB	Alí-Nur podec possedir liurament a Doça-Amiga e seguic demorant damb era pendent un an, en tot èster plan erosi.
Es-mil-e-ua-net-III-WEB	Per çò deth rei, Allà hec que se’n desbrembèsse totafèt des dètz mil dinnars que l’auie autrejat ath visir Fadleddin entà crompar era esclaua.
Es-mil-e-ua-net-III-WEB	E per çò que hè ath marrit Ben-Sanui, non se tardèc en desnishar çò que s’auie passat, mès que non gausèc díder arren ath rei, pr’amor qu’eth pair d’Alí-Nur ère plan estimat, non solet peth sultan, senon per tot eth pòble de Bassra.
Es-mil-e-ua-net-III-WEB	E vaquí qu’un dia eth visir Fadleddin anèc en hammam, gessec ara prèssa tot sudat deth banh, e cuelhec un costupat que l’obliguèc a calar-se en lhet.
Es-mil-e-ua-net-III-WEB	Dempús s’agreugèc, e ja non podec dormir ne de net ne de dia, e siguec tau era sua consompcion, que semblaue era ombra de çò qu’auie estat.
Es-mil-e-ua-net-III-WEB	Alavetz non volec demorar eth compliment des sòns darrèrs déuers, e manèc que venguesse eth sòn hilh Alí-Nur, que se presentèc de seguit damb es uelhs plei de lèrmes.
Es-mil-e-ua-net-III-WEB	E eth visir li didec: “Ò hilh mèn” que non i a felicitat que non age eth sòn finau, ne ben que non age un limit, ne tèrme que non se complisque, ne copa sense beuratge amargant.
Es-mil-e-ua-net-III-WEB	Aué me tòque a jo tastar era copa dera mòrt.” E eth visir recitèc aguestes estròfes:
Es-mil-e-ua-net-III-WEB	Poirà aué desbrembar-te era mòrt, mès que non te desbremabrà deman!
Es-mil-e-ua-net-III-WEB	Toti caminam ara prèssa entar abisme dera anullacion!
Es-mil-e-ua-net-III-WEB	Entàs uelhs deth Plan Naut non i a planhères ne cims!
Es-mil-e-ua-net-III-WEB	Totes es nautades son anivelades: que non i a òme petit ne òme gegant!
Es-mil-e-ua-net-III-WEB	E jamès a auut rei, Emperi ne profeta qu’age pogut desfisar era lei dera mòrt!
Es-mil-e-ua-net-III-WEB	Dempús seguic d’aguesta sòrta: “Ò hilh mèn!
Es-mil-e-ua-net-III-WEB	Com ei possible que mos dèishes?
Es-mil-e-ua-net-III-WEB	Despareishut tu dera tèrra, qué mos quedarà?
Es-mil-e-ua-net-III-WEB	Qu’ès famós pes tòns beneficis, e es oradors sagradi menten eth tòn nòm des dera cadièra des nòstes mesquites eth sant dia deth diuendres entà benedir-te e desirar-te longa vida.” E Fadleddin didec: “Ò hilh mèn!
Es-mil-e-ua-net-III-WEB	Juri que Mohamend ei eth profeta d’Allà!” E dempús exalèc eth darrèr alend, e quedèc inscrit entà tostemp entre es escuelhudi benauradi.
Es-mil-e-ua-net-III-WEB	E de seguit tot eth palai s’aumplic de crits e de planhs.
Es-mil-e-ua-net-III-WEB	L’arribèc era naua ath sultan, e tota era ciutat de Bassra se’n sabec dera mòrt deth visir Fadleddin ben-Khacan.
Es-mil-e-ua-net-III-WEB	E toti es abitants lo plorauen, sense exceptar as mainatges des escòles.
Es-mil-e-ua-net-III-WEB	Dera sua part, Alí-Nur, a maugrat deth sòn aclapament, arren estauvièc entà hèr ues funeralhes dignes dera memòria deth sòn pair.
Es-mil-e-ua-net-III-WEB	Tanben vengueren es nauti dignataris, es grani deth règne, e toti es abitants de Bassra, sense excepcion.
Es-mil-e-ua-net-III-WEB	E en gésser dera casa mortuària, eth jeique principau, que dirigie es funeralhes, recitèc en aunor deth mòrt es següentes estròfes:
Es-mil-e-ua-net-III-WEB	Ar òme encargar de recuélher es sues despolhes mortaus les didec: Aubedís es mies ordes, donques que te cau saber qu’ena tua vida escotèc es mèns conselhs!
Es-mil-e-ua-net-III-WEB	Se te platz, hè córrer per dessús d’eth era aigua lustrau; mès tie compde d’adaiguar eth sòn còs damb es lèrmes vessades pes uelhs dera Glòria, dera Glòria que lo plore!
Es-mil-e-ua-net-III-WEB	Hè enlà d’eth es baumes mortuòris e es aromes!
Es-mil-e-ua-net-III-WEB	Servis-te mèsalèu entà embaumar-lo des perhums des sòns beneficis e des sues bones accions!
Es-mil-e-ua-net-III-WEB	Que baishen deth cèu es angels gloriosi entà render-li aumenatge e amiar es sues mortaus despolhes, en tot deishar córrer es plors!
Es-mil-e-ua-net-III-WEB	Qu’ei de mau hèr cansar damb eth pes deth sòn taüt es espatles des portaires, pr’amor qu’es espatles de toti es umans son rendudes peth pes des sòns beneficis e pera carga deth ben que les metec ath dessús quan viuie!
Es-mil-e-ua-net-III-WEB	Alí-Nur, dempús des funeralhes, sauvèc un prolongat dòu e s’estèc embarrat fòrça temps en casa, en tot remir-se a veir ad arrés e a èster vist.
Es-mil-e-ua-net-III-WEB	E atau s’estèc autrejat ara sua afliccion.
Es-mil-e-ua-net-III-WEB	Mès un dia entre es dies, en tot èster seigut, plen de dolor, entenec picar ena pòrta, se lheuèc entà daurir, e vedec entrar a un joen dera sua edat, hilh d’un des ancians amics e convidadi deth sòn defuntat pair.
Es-mil-e-ua-net-III-WEB	E aguest joen li punèc es mans a Alí-Nur, e li didec: “Ò senhor e patron mèn!
Es-mil-e-ua-net-III-WEB	Arren podec contestar Alí-Nur, e decidic de seguit méter punt finau ara sua afliccion, aumens extèrnament.
Es-mil-e-ua-net-III-WEB	Se lheuèc, se n’anèc ena sala de reünions e manèc qu’amièssen en era tot çò de besonh entà atier en era as visitaires.
Es-mil-e-ua-net-III-WEB	E des d’aqueth moment dauric es pòrtes dera sua casa e comencèc a recéber a toti es sòns amics, vielhs e joeni.
Es-mil-e-ua-net-III-WEB	Mès cuelhec ua afeccion particulara a dètz joeni, qu’èren hilhs des principaus mercadèrs de Bassra.
Es-mil-e-ua-net-III-WEB	E passaue eth temps ena sua companhia, entre diversions e hestaus.
Es-mil-e-ua-net-III-WEB	E a toti les autrejaue objèctes de valor, e quan lo visitaue quauquarrés, daue de seguit ua hèsta en aunor sòn.
Es-mil-e-ua-net-III-WEB	Mès tot ac hège damb tau prodigalitat, a maugrat des prudents avertiments de Doça-Amiga, qu’eth sòn administrador, espaurit per aquera manèra de hèr, se li presentèc un dia e li didec: “Ò senhor mèn e patron!
Es-mil-e-ua-net-III-WEB	Non sabes qu’ei damnatjosa era excessiua generositat, e qu’es presents plan nombrosi acaben damb era riquesa?
Es-mil-e-ua-net-III-WEB	Rebremba qu’aqueth qu’autrege sense controtlar, s’apraubís.
Es-mil-e-ua-net-III-WEB	Que ja ac didec eth poèta, qu’exprimic era vertat quan didec:
Es-mil-e-ua-net-III-WEB	Es mèns sòs!
Es-mil-e-ua-net-III-WEB	Les sauvi suenhosament, e en sòrta de degalhar-les, les convertisqui en barres henudes; es sòs son era mia espada e son tanben eth mèn escut!
Es-mil-e-ua-net-III-WEB	Autrejar-les as mèns enemics, as mèns pejors enemics, que serie ua lhocaria!
Es-mil-e-ua-net-III-WEB	Entre es òmes equival, obrar atau, a transformar era felicitat en malastre!
Es-mil-e-ua-net-III-WEB	Pr’amor qu’es mèns enemics se pressaràn a minjar-se-lo e beuer-se-lo alègrament, e non pensaràn en balhar ua aumòina ath que n’a de besonh!
Es-mil-e-ua-net-III-WEB	Plan per aquerò hèsqui ben amagant es mèns sòs ath pervèrs que non sap cuélher pietat des maus des sòn semblables!
Es-mil-e-ua-net-III-WEB	Sauvarè es mèns sòs!
Es-mil-e-ua-net-III-WEB	Malerós eth praube que demane caritat, plen de set, damb eth camèlh separat deth beurader pendent cinc dies.
Es-mil-e-ua-net-III-WEB	Era sua anma serà mès vila qu’era madeisha anma deth gosset!
Es-mil-e-ua-net-III-WEB	Malerós er òme sense sòs e sense recorsi, encara que sigue eth mès sabent des sabents e eth sòn merit lude mès qu’eth solei!
Es-mil-e-ua-net-III-WEB	Escotadi aguesti vèrsi, Alí-Nur guardèc ath sòn administrador, e li didec: “Es tues paraules non influiràn bric en jo.
Es-mil-e-ua-net-III-WEB	Te cau sabèr entà tostemp aquerò que te vau a díder: Quan hèsques es tòns compdes e se passe qu’encara me rèsten sòs entar esdejoar, saja de non shordar-me damb era desencusa deth sopar.
Es-mil-e-ua-net-III-WEB	Pr’amor qu’a rason eth poèta quan ditz:
Es-mil-e-ua-net-III-WEB	Se bèth dia me vedessa abandonat pera fortuna e rendut pera praubetat, se qué haria jo?
Es-mil-e-ua-net-III-WEB	Donques precisament privar-me des plasers e non botjar ne braci ne cames!
Es-mil-e-ua-net-III-WEB	Desfisi a toti, a que me presenten a un aganit que s’age meritat laudances per çò dera sua avaricia, e tanben lo desfisi a que m’ensenhe un pròdig que s’age mòrt per çò dera sua prodigalitat!
Es-mil-e-ua-net-III-WEB	En enténer aguesti vèrsi, er administrador non podec hèr arren senon retirar-se, en tot saludar respectuosament ath sòn patron, e anar-se’n a tier-se as sòns ahèrs.
Es-mil-e-ua-net-III-WEB	Per çò d’Alí-Nur, ja non sabec reprimir des d’aqueth dia era sua generositat, que l’ahiscaue a balhar tot çò que possedie, en tot autrejar-l’ac as sòns amics e enquia e tot as estranhs.
Es-mil-e-ua-net-III-WEB	Qu’ère pro que quinsevolh convidat exclamèsse: “Be n’ei de beròia aguesta causa!”, entà que de seguit li responesse: “Qu’ei tua.” Se bèth aute didie: “Ò estimat senhor mèn!
Es-mil-e-ua-net-III-WEB	E atau actuèc pendent tot un an; e peth maitin daue ua taulejada a toti es sòns amics, e pera tarde les n’aufrie ua auta, ath son des esturments, en tot alegrar-lo es milhors cantaires e es melhores dançaires.
Es-mil-e-ua-net-III-WEB	E un dia qu’Alí-Nur entrèc ena sua cramba, li didec: “Ò lum des mèns uelhs!
Es-mil-e-ua-net-III-WEB	Guaire mès ben se hè, mès fèrma apareish era ventura dera vida, mès mos cau crànher as còps cècs deth Destin!
Es-mil-e-ua-net-III-WEB	Era net se hec entath sòn e entath repaus; era net ei era sauvacion dera anma; mès tu degalhes hòlament aguestes ores reparadores, e non t’as d’estonar qu’un maitin te susprene còp sec eth malastre!
Es-mil-e-ua-net-III-WEB	A penes acabaue de recitar aguesti vèrsi, s’entenec picar ena pòrta.
Es-mil-e-ua-net-III-WEB	E Alí-Nur, gessent dera cramba, anèc a daurir, e se trapèc damb er administrador, qu’amièc entà ua cramba pròcha ara sala de reünions, a on i auie diuèrsi amics d’Alí-Nur, qu’a penes se separauen d’eth.
Es-mil-e-ua-net-III-WEB	E Alí-Nur preguntèc ath sòn administrador: “Qué te cau, entà que botes aguesta cara tan trista?” E er aute didec: “Ò senhor mèn!
Es-mil-e-ua-net-III-WEB	Que ja arribat aquerò que tan cranhia!” E Alí-Nur persutèc: “Mès qué se passe?” E er administrador didec: “Te cau saber que ja s’a acabat era mia foncion, donques que ja non i a arren entà administrar.
Es-mil-e-ua-net-III-WEB	Ja non te rèsten finques, ne arren que valgue un sò o mens d’un sò.
Es-mil-e-ua-net-III-WEB	Mès precisament un des sòns amics, qu’ère ena sala, entenèc aguesta convèrsa e s’esdeguèc a comunicar-la as sòns companhs, dident: “Ò senhors mèns, sabetz-vo’n qu’a Alí-Nur ja non li rèste ne un sò horadat.” E en aguest moment entrèc Alí-Nur plan preocupat e esblancossit, en tot confirmar damb eth sòn gèst era exactitud dera naua.
Es-mil-e-ua-net-III-WEB	En veder-lo, un des convidadi se lheuèc e didec: “Ò senhor mèn!
Es-mil-e-ua-net-III-WEB	Damb eth tòn permís me vau a retirar, pr’amor qu’era mia hemna ei de jasilha e non la posqui deishar, de sòrta que me’n vau deth tòn costat.” Alí-Nur l’ac permetec; e alavetz se lheuèc un aute amic e li didec: “Ò patron mèn Alí-Nur!
Es-mil-e-ua-net-III-WEB	E toti es auti amics anèren allegant desencuses entà anar-se’n, des deth prumèr enquiath darrèr, e Alí-Nur acabèc en tot veder-se solet ath miei dera gran sala de reünions.
Es-mil-e-ua-net-III-WEB	Alavetz manèc cridar a Doça-Amiga, e li didec: “Ò Doça-Amiga, encara ignòres eth malastre que m’a arribat.” E li condèc guaire l’auie acabat de passar.
Es-mil-e-ua-net-III-WEB	E era responec: “Ò patron mèn!
Es-mil-e-ua-net-III-WEB	S’era Fortuna passèsse bèth dia per dauant dera tua pòrta, acuelh-la de seguit, e gaudís d’era a gust e que la gaudisquen tanben toti es tons amics, donques que se poirie escapar des tues mans!
Es-mil-e-ua-net-III-WEB	Mès se s’arturèsse entà tostemp ena tua casa, tie d’era ampliament, pr’amor qu’era generositat non l’a d’agotar, ne la pòt subjectar era avaricia.
Es-mil-e-ua-net-III-WEB	De sòrta que quan entení aguesti vèrsi me carè e non volí contrariar-te.” E Alí-Nur li didec: “Ò Doça-Amiga, pro sabes qu’arren les è estauviat as mèns amics pr’amor que damb eri è degalhat toti es mèns bens.
Es-mil-e-ua-net-III-WEB	E ara non posqui creir que m’abandonen ena desgràcia.” Mès Doça-Amiga repliquèc: “Te juri per Allà qu’entad arren t’an de servir!” E Alí-Nur, didec: “Ara madeish les vau a veir, un a un; e picarè ena sua pòrta, e cada un me balharà generosament bèra quantitat, e d’aguesta manèra amassarè un capitau que damb eth me tierè ath comerç, e me harè enlà entà tostemp deth jòc e des diversions.” E plan que òc, se lheuèc de seguit e recorrec eth carrèr de Bassra qu’en eth demorauen es sòns amics, donques que toti eri viuien en aqueth carrèr, qu’ère eth mès beròi dera ciutat.
Es-mil-e-ua-net-III-WEB	E piquèc ara prumèra pòrta, e dauric ua nera, que li didec.
Es-mil-e-ua-net-III-WEB	E aguest responec: “Ges de seguit e ditz-li que non sò en casa.” E era nera tornèc, e li didec a Alí-Nur: “Ò senhor, eth mèn patron non i é.” E Alí-Nur didec entada eth: “Aguest qu’ei un mau neishut que se me remís, mès es auti non seràn mau neishudi.” E se n’anec a picar ena pòrta de un aute amic, e li manèc eth madeish encargue qu’ath prumèr, e recebec d’eth era madeisha responsa negatiua.
Es-mil-e-ua-net-III-WEB	Alavetz Alí-Nur recitèc aguesta estròfa:
Es-mil-e-ua-net-III-WEB	A penes arribè dauant dera casa s’esdeguerèn a deishar-la ueda, e vedí húger a toti es sòns residents, temerosi de qué metessa a pròva era sua generositat!
Es-mil-e-ua-net-III-WEB	E dempús didec: “Per Allà que me cau visitar a toti, pr’amor que demori trapar aumens a un que hèsque çò qu’aguesti traïdors s’an remit a hèr.” Mès non ne podec trapar a degun que lo recebesse, ne que li manèsse tansevolh un tròç de pan.
Es-mil-e-ua-net-III-WEB	E alavetz se consolèc en tot recitar aguesti vèrsi:
Es-mil-e-ua-net-III-WEB	Er òme prospèr ei coma un arbe: l’enròde era gent mentre ei caperat de fruts!
Es-mil-e-ua-net-III-WEB	Mès a penes aguesti fruts quèn, se dispèrse era gent entà cercar un aute arbe milhor!
Es-mil-e-ua-net-III-WEB	Toti es hilhs d’aguest temps patissen era madeisha malautia, e non n’è trapat un de solet que siguesse liure d’era!
Es-mil-e-ua-net-III-WEB	E dempús se n’anèc a cercar a Doça-Amiga, e li didec: “Per Allà!
Es-mil-e-ua-net-III-WEB	Ara te conselhi que comences en tot véner es mòbles e es objèctes preciosi qu’auem en casa, e damb aquerò mos poiram sostier pendent bèth temps.” E Alí-Nur hec çò que Doça-Amiga li conselhaue.
Es-mil-e-ua-net-III-WEB	Mès passadi es dies ja non les quedèc arren entà véner, e alavetz, Doça-Amiga en tot apressar-se a Alí-Nur, que ploraue plen de desesperacion, li didec: “Ò patron mèn!, per qué plores?
Es-mil-e-ua-net-III-WEB	Qu’ei que non sò jo encara aciu?
Es-mil-e-ua-net-III-WEB	Non sò encara era madeisha Doça-Amiga que crides era mès beròia des hemnes?
Es-mil-e-ua-net-III-WEB	Cuelh-me, donc, amia-me en mercat des esclaus e ven-me.
Es-mil-e-ua-net-III-WEB	As desbrembat qu’eth tòn defuntat pair me crompèc per dètz mil dinnars d’aur?
Es-mil-e-ua-net-III-WEB	Demori qu’Allà mos ajude en aguesta venda e la hèsque fructuosa, e enquia e tot que te paguen per jo mès qu’eth prumèr viatge.
Es-mil-e-ua-net-III-WEB	E era repliquèc: “Tanpòc ac voleria jo, ò patron mèn Alí-Nur!
Es-mil-e-ua-net-III-WEB	Non trantalhes en hèr aquerò que t’obligue a hèr eth besonh!
Es-mil-e-ua-net-III-WEB	Non arrecules dauant d’arren, tostemp que sigue enes limits dera tua decéncia!
Es-mil-e-ua-net-III-WEB	Non te’n hèsques sense un motiu fondat, e pensa que son plan escasses es afliccions qu’an un vertadèr motiu de preocupacion constanta!
Es-mil-e-ua-net-III-WEB	Alí-Nur cuelhec alavetz en braça a Doçá-Amiga, li punèc era cabeladura, e damb lèrmes enes uelhs recitèc aguesta estròfa:
Es-mil-e-ua-net-III-WEB	Tè-te, se te platz!
Es-mil-e-ua-net-III-WEB	Deisha-me recuélher ua guardada des tòns uelhs, ua soleta guardada, entà que m’acompanhe pendent tot eth camin; ua guardada que servisque de remèdi ara mia anma, herida per aguesta separacion mortau!
Es-mil-e-ua-net-III-WEB	Mès, s’enquia e tot aquerò te semble exagerat, non me lo balhes, e dèisha-me autrejat ath dolor e sense mès companhia qu’era mia tristesa!
Es-mil-e-ua-net-III-WEB	Alavetz Doça-Amiga li parlèc damb paraules tan doces a Alí-Nur, qu’acabèc per hèr-li decidir a cuélher era decision que venguie de prepausar-li, donques qu’ère eth solet miei de qué eth hilh de Fadleddin ben-Khacan non se vedesse en aquera praubetat indigna deth reng sòn.
Es-mil-e-ua-net-III-WEB	Gessec, donc, damb Doça-Amiga, e l’amièc en mercat des esclaus; se dirigic ath mès expèrt des corredors e li didec: “Me cau, ò corredor!
Es-mil-e-ua-net-III-WEB	Non t’enganhes.” E eth corredor responec: “Ò senhor mèn, Alí-Nur!
Es-mil-e-ua-net-III-WEB	E en veder-la, exclamèc eth corredor: “Per Allà!
Es-mil-e-ua-net-III-WEB	Qu’ei era esclaua qu’a penes hè dus ans vení per dètz mil dinnars d’aur ath defuntat visir!” E Alí-Nur assentic: “Qu’ei era.” Alavetz didec eth corredor: “Ò Alí- Nur!
Es-mil-e-ua-net-III-WEB	E de seguit se n’anèc entath lòc que solien amassar-se es mercadèrs, e demorèc qu’arribèssen, pr’amor qu’en aqueth moment èren escampilhadi, en tot crompar esclaues de toti es païsi e amiar-les entad aqueth punt deth mercat qu’en eth s’amassauen hemnes turques, grègues, circasianes, georgianes, abisinies e de d’auti lòcs.
Es-mil-e-ua-net-III-WEB	E quan vedec eth corredor que toti èren aquiu e qu’era plaça s’auie aumplit damb era gent de corredors e crompadors, pugèc en un peiron e didec: “Ò vosati toti, mercadèrs e òmes de riqueses!
Es-mil-e-ua-net-III-WEB	Ò mercadèrs illustri entre es de Bassra e Bagdad!
Es-mil-e-ua-net-III-WEB	A vosati correspon senhalar eth prètz qu’a de servir coma basa de puja; mès abans vietz a veder-la damb es vosti pròpris uelhs.” E les hec apressar-se, les mostrèc a Doça-Amiga, e de seguit, per unanimitat, acordèren començar entà anonciar-la per quate mil dinnars coma basa dera puja.
Es-mil-e-ua-net-III-WEB	Alavetz eth corredor cridec: “Quate mil dinnars era pèrla des esclaues blanques!” E de seguit un mercadèr pugèc a quate mil cinc cents.
Es-mil-e-ua-net-III-WEB	Mès precisament en aqueth instant eth visir Ben-Sanui passaue a shivau peth mercat des esclaus, e vedec a Alí-Nur de pès ath costat deth corredor, e ad aguest pregonant eth prètz.
Es-mil-e-ua-net-III-WEB	E didec entada eth: “”Aguest marrit d’Alí-Nur ei en tot véner eth darrèr des sòns esclaus dempús d’auer venut eth darrèr des sòns mòbles.” Mès, lèu se’n sabec de qué çò que se pregonaue ère ua esclaua blanca, e pensèc: “Alí-Nur deu èster venent era sua esclaua, pr’amor que ja non a ne un sò horadat.
Es-mil-e-ua-net-III-WEB	Com m’alegraria s’aquerò siguesse vertat!” Cridèc alavetz ath pregonèr, qu’acodic tanlèu coneishec ath visir, e punèc era tèrra entre es sues mans.
Es-mil-e-ua-net-III-WEB	E eth visir li didec: “Voi crompar aguesta esclaua que pregones.
Es-mil-e-ua-net-III-WEB	Hè-la-me a vier de seguit entà que la veiga.” E eth pregonèr, que non podie remir-se a aubedir ath visir, s’esdeguèc a amiar-li a Doça-Amiga e li lheuèc eth vel.
Es-mil-e-ua-net-III-WEB	En veir aqueth ròstre sense parièr e admirar totes es perfeccions dera joena, se meravilhèc eth visir e preguntèc: “Quin prètz ei eth qu’a artenhut?” E eth corredor responec: “Quate mil cinc cents dinnars ena prumèra puja.” E eth visir didec: “Plan, donc; damb aguest prètz me demori damb era.” E en parlar atau guardèc fixament a toti es mercadèrs, que non gausèren pujar, e ne un de solet s’atrevic a aufrir un prètz màger, cranhent era resvenja deth visir.
Es-mil-e-ua-net-III-WEB	Dempús eth visir li didec ath corredor: “Qué hès aciu quiet?
Es-mil-e-ua-net-III-WEB	Ja sabes que cuelhi era esclaua per quate mil dinnars d’aur, e te’n balhi cinc cents de corratatge.” E eth corredor non sabec se qué respóner, e damb eth cap clin anèc a cercar a Alí-Nur, qu’ère un shinhau mès luenh, e li didec: “Ò senhor!
Es-mil-e-ua-net-III-WEB	Be n’ei de grana era nòsta desgràcia!
Es-mil-e-ua-net-III-WEB	Se’n va d’entre es nòstes mans Doça-Amiga per un prètz irrisòri; se la hèn a vier per arren.
Es-mil-e-ua-net-III-WEB	Vaquí ath marrit visir ben-Saui, enemic deth tòn pair, qu’ac a endonviat tot e non mos a deishat arribar en vertadèr prètz.
Es-mil-e-ua-net-III-WEB	Se vò demorar damb era sonque damb er impòrt dera prumèra puja.
Es-mil-e-ua-net-III-WEB	E se ne siguéssem segurs de qué la pagaue truca truquet encara poiríem dar gràcies a Allà, encara qu’eth prètz sigue tan mesquin; mès aguest maudit visir ei eth pejor pagador deth mon e me’n sai de totes es sues astúcies e mauvestats.
Es-mil-e-ua-net-III-WEB	E vaquí çò que harà: te balharà ua letra de credit entà un des sòns agents, ath quau li manarà secretament que non te pague arren.
Es-mil-e-ua-net-III-WEB	E cada còp que vages a crubar, er agent te diderà: “Que pagarè deman.” E aguest deman non arribarà jamès.
Es-mil-e-ua-net-III-WEB	E Alí-Nur, desesperat en enténer tot aquerò, li preguntèc ath corredor: “E qué podem hèr ara?” E eth corredor responec: “Te vau a dar un bon conselh.
Es-mil-e-ua-net-III-WEB	Me harè a vier entath mercat a Doça-Amiga, e tu mos artenheràs, e en tot trèir-me-la des mans, li parlaràs d’aguesta sòrta: “Malerosa!
Es-mil-e-ua-net-III-WEB	Qué te prepauses?
Es-mil-e-ua-net-III-WEB	Non sabes que hi jurament de simular era tua venda en mercat entà umiliar-te e corregir era tua mala encolia?” De seguit li foteràs uns còps e te la haràs a vier.
Es-mil-e-ua-net-III-WEB	Mès vaquí qu’ei en tot apressar-se.” E plan que òc, Alí-Nur s’apressèc ath grop, s’apoderèc violentament de Doça-Amiga, li fotec un còp de punh e li didec: “Malerosa!
Es-mil-e-ua-net-III-WEB	Non sabes que t’è hèt a vier en mercat sonque entà complir un jurament?
Es-mil-e-ua-net-III-WEB	Torna entà casa e saja d’èster aubedienta.
Es-mil-e-ua-net-III-WEB	En entener-lo, cridèc eth visir: “Praube de tu, lhòco gojat!
Es-mil-e-ua-net-III-WEB	Parles coma s’encara te restèsse bèth mòble o quinsevolh auta causa entà véner.
Es-mil-e-ua-net-III-WEB	Mès que ja sabem toti que non te rèste un sò.” E en parlar atau se volec apoderar violentament de Doça-Amiga.
Es-mil-e-ua-net-III-WEB	Mès toti es mercadèrs e corredors guardauen damb simpatia a Alí-Nur, fòrça estimat per eri, que se’n brembauen des favors deth sòn pair, eth sòn brave protector.
Es-mil-e-ua-net-III-WEB	Alavetz Alí-Nur les didec: “Vietz d’enténer es paraules insultantes d’aguest òme, e vos cuelhi a toti coma testimòni d’aquerò.” Dera sua part, eth visir didec: “Ò mercadèrs!, per consideracion a toti vosati non aucisqui ara madeish ad aguest insolent.” Mès es mercadèrs se guardauen es uns as auti, coma en tot dider-se damb es uelhs: “Ajudem a Alí-Nur.” E higeren en votz nauta: “Aguest ahèr non mos tanh.
Es-mil-e-ua-net-III-WEB	Apraiatz-vos coma pogatz.” E Alí-Nur, qu’ère audaç e valent, agarrèc pes brides eth shivau deth visir, dempús agarrèc ath sòn enemic, lo treiguec dera sera e lo lancèc en solèr.
Es-mil-e-ua-net-III-WEB	Li botèc eth jolh en pièch, comencèc a foter-li còps de punh en cap, en vrente e pertot, l’escopic ena cara e li didec: “Gosset, hilh de gosset, mau neishut!
Es-mil-e-ua-net-III-WEB	Maudit sigue eth tòn pair e eth pair deth tòn pair, ò corromput!” E li fotec tan fòrt còp ena maishèra, que li trinquèc diuèrsi dents.
Es-mil-e-ua-net-III-WEB	E era sang corrie pes barbes deth visir, qu’auie queigut en ua badina de hanga.
Es-mil-e-ua-net-III-WEB	En veir aquerò, es dètz esclaus qu’acompanhauen ath visir desgainèren es sues espades e voleren meter-se dessús d’Alí-Nur e estrossejar-lo.
Es-mil-e-ua-net-III-WEB	Mès era gent ac empedic e les didie: “Qué vatz a hèr?
Es-mil-e-ua-net-III-WEB	Eth vòste patron ei visir, mès, non sabetz qu’er aute ei hilh de visir?
Es-mil-e-ua-net-III-WEB	Non cranhetz que deman hèsquen es patzes e paguetz vosati es conseqüéncies?” E es esclaus vederen qu’ère mès prudent abstier-se.
Es-mil-e-ua-net-III-WEB	E coma qu’Alí-Nur ja s’auie cansat de fóter còps, deishèc ath visir, que se lheuèc caperat de sang e de hanga, e se dirigic entath palai deth sultan, seguit pes guardades dera gent, que non sentie per eth cap tipe de pietat.
Es-mil-e-ua-net-III-WEB	Ara seguida Alí-Nur cuelhec dera man a Doça-Amiga e tornèc entara sua casa aplaudit pera gent.
Es-mil-e-ua-net-III-WEB	Eth visir arribèc en un estat planhós en palai deth rei Mohammad ben-Soleiman El- Zeini, se posèc ena pòrta e comencèc a cridar: “Ò rei!
Es-mil-e-ua-net-III-WEB	T’implòre un afligit!” E eth rei ordenèc que l’ac presentèssen, e vedec qu’ère eth sòn visir El-Mohin ben-Sanui.
Es-mil-e-ua-net-III-WEB	E ar arràs der estonament, didec: “Mès qui a gausat tractar-te d’aguesta sòrta?” E eth visir se metec a plorar e recitèc aguesti vèrsi:
Es-mil-e-ua-net-III-WEB	Ei possible que, en tot existir tu entre es viuents, me hèsque era sua victima eth Temps?
Es-mil-e-ua-net-III-WEB	Ei possible que, en èster tu eth mèn intrepid defensor, hèsquen de jo era sua presa es gossets anujadi?
Es-mil-e-ua-net-III-WEB	Ei possible, ò broma benefica que mos balhes era ploja!
Es-mil-e-ua-net-III-WEB	E dempús higec: “Ò senhor!
Es-mil-e-ua-net-III-WEB	Permeteràs que tracten atau a toti es tòns sirvents que t’estimen?
Es-mil-e-ua-net-III-WEB	Permeteràs que se hèsquen contra eri taus infamies?” E eth rei preguntèc: “Mès qui t’a tractat d’aguesta manèra?” Alavetz eth visir didec: “Te cau saber, ò rei!
Es-mil-e-ua-net-III-WEB	E eth corredor que me dirigí me responec: “Me pensi que pertanh a Alí-Nur, hilh deth defuntat visir Khacan.” Ara plan, te’n brembaràs, ò senhor mèn!
Es-mil-e-ua-net-III-WEB	E en aqueth temps eth visir non se tardèc a trapar e crompar era tau esclaua; mès coma qu’ère reaument meravilhosa e l’auie agradat tant, l’ac regalèc ath sòn hilh Alí-Nur.
Es-mil-e-ua-net-III-WEB	E Alí-Nur, mòrt ja eth sòn pair, s’autregèc a taus lhocaries que non se tardèc a véner toti es sòns bens, es sues finques e enquia es mòbles dera sua casa.
Es-mil-e-ua-net-III-WEB	E quan ja non li restaue arren entà véner, amièc entath mercat ara esclaua entà vener-la, e l’ac autregèc a un corredor, que la subastèc de seguit.
Es-mil-e-ua-net-III-WEB	E es mercadèrs comencèren a pujar de tau sòrta qu’eth prètz dera esclaua arribèc de seguit a quate mil dinnars.
Es-mil-e-ua-net-III-WEB	Alavetz la vedí, e la volí crompar entath mèn sobeiran eth sultan, que ja auie dat per era ua importanta soma.
Es-mil-e-ua-net-III-WEB	Cridè ath corredor e li didí: “Hilh mèn, jo te balharè es quate mil dinnars.” Mès eth corredor me mostrèc ath proprietari dera esclaua, e aguest a penes me vedec, correc entà jo, cridant coma un lhòco: “Lorda tèsta vielha!
Es-mil-e-ua-net-III-WEB	Jeique maudit e nefast!
Es-mil-e-ua-net-III-WEB	Abans que cedir-te-la l’autrejaria a un nazarean o a un judiu, encara que m’aumplisses d’aur eth vel que la capère.” E jo didí: “Mès joen, s’ei que non la voi entà jo, senon entath nòste senhor sultan, qu’ei eth nòste sobeiran, eth nòste benfactor.” E en enténer aguestes paraules, en sòrta de cedir s’enforismèc encara mès, tirèc dera brida deth shivau, m’agarrèc ua cama e me lancèc en solèr, e sense hèr-ne cabau dera mia auançada edat ne respectar es mies barbes blanques, comencèc a picar-me e a insultar-me de totes es manères, e acabèc per botar-me en deplorable estat que me vedetz, ò rei brave e just!
Es-mil-e-ua-net-III-WEB	Alavetz eth visir se lancèc enes plantes deth rei e s’estarnèc en somics, demanant justícia.
Es-mil-e-ua-net-III-WEB	E en veder-lo e enténer eth sòn relat, s’anugèc de tau sòrta eth sultan, qu’era sudor li baishaue entre es uelhs, e en tot virar-se entàs emirs e grani deth règne, les hec un gèst.
Es-mil-e-ua-net-III-WEB	De seguit se presentèren ath sòn dauant quaranta gardes damb es espades desgainades.
Es-mil-e-ua-net-III-WEB	E eth sultan les didec: “Partitz de seguit entara casa deth que siguec eth mèn visir El-Faldl ben-Khacan, e saquejatz-la e esbauçatz-la complètament.
Es-mil-e-ua-net-III-WEB	Mès que i auie en palai un joen camarlenc cridat Sanjar, qu’auie estat mameluc deth defuntat Fadleddin e s’auie elevat damb eth sòn patron Alí-Nur, ath quau estimaue fòrça.
Es-mil-e-ua-net-III-WEB	E dispausèc era Sòrt que presencièsse era quèisha deth visir Ben-Sanui e com eth sultan daue aqueres crudèus ordes.
Es-mil-e-ua-net-III-WEB	E gessec ath mès córrer, cuelhent eth camin mès cuert entà arribar ena casa d’Alí-Nur, qu’en enténer picar precipitadament ena pòrta venguec a daurir en persona, e en veir ath sòn amic eth joen Sanjar lo volec abraçar; mès aguest, sense consenti’c, exclamèc: “Ò senhor patron mèn!
Es-mil-e-ua-net-III-WEB	Desliura era tua anma, desliga-la dera tirania des cadies e vòla de seguit!
Es-mil-e-ua-net-III-WEB	Vòla luenh e dèisha qu’es cases s’esbaucen sus aqueri que les bastiren!
Es-mil-e-ua-net-III-WEB	Ò amic mèn!
Es-mil-e-ua-net-III-WEB	Traparàs fòrça païsi desparièrs ath tòn, pr’amor qu’era tèrra d’Allà ei infinita; mès ua auta anma que sigue era tua anma non la traparàs!
Es-mil-e-ua-net-III-WEB	E Alí-Nur didec: “Ò amic Sanjar!
Es-mil-e-ua-net-III-WEB	Qué vies a dider-me?” Sanjar didec: “Sauva-te e sauva ara esclaua Doça-Amiga, pr’amor qu’ El-Mohin ben-Sanui vos a parat un param, e se queiguetz en eth moriratz sense misericòrdia.
Es-mil-e-ua-net-III-WEB	Te cau saber qu’eth sultan, per instigacion deth visir, a manat contra vosati a quaranta gardes damb es espades desgainades.
Es-mil-e-ua-net-III-WEB	Vos cau húger abans de qué vos arribe un malastre.” E Sanjar alonguèc era sua man a Alí-Nur, qu’ère plia d’aur, e li didec: “Ò senhor mèn!
Es-mil-e-ua-net-III-WEB	Vaquí quaranta dinnars que te seràn utils en aguest moment, e perdona-me que non posca èster mès generós.
Es-mil-e-ua-net-III-WEB	Mès non perdem temps.
Es-mil-e-ua-net-III-WEB	Alavetz Alí-Nur s’esdeguèc a avisar a Doça-Amiga, que se caperèc immediatament damb eth sòn vel, e ambdús gesseren de casa, e dempús dera ciutat, e arribèren ena arriba deth mar, ajudadi peth Plan Naut.
Es-mil-e-ua-net-III-WEB	E aubirèren un vaishèth que precisament ère a punt de desplegar es veles, e en tot apressar-se vederen ath capitan qu’ère de pès ath miei deth vaishèth, e didie: “Aqueth que non s’age dit adiu qu’ac hèsque ara; aqueth que non age acabat d’aprovedir-se de viures que’acabe de seguit; aqueth que s’age desbrembat bèra causa ena sua casa que vage rapid a cercar-la, donques que ja vam a sarpar.” E toti es viatjaires responeren: “Arren mos rèste entà hèr, capitan; que ja èm prèsti.” Alavetz eth capitan cridèc as sòns òmes: “Au!
Es-mil-e-ua-net-III-WEB	E en aguest moment dera sua narracion, Schahrazada vedec aparéisher eth maitin, e discrèta coma tostemp, interrompec eth sòn relat.
Es-mil-e-ua-net-III-WEB	Era didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	Guarda eth vaishèth: eth sòn aspècte sedusís ad aqueth que lo ve!
Es-mil-e-ua-net-III-WEB	Eth vent vò egalar-lo en rapiditat, mès que non se sap se qui venç en aguesta gran corsa de velocitat!
Es-mil-e-ua-net-III-WEB	Qu’ei coma s’un audèth que damb es ales desplegades s’auesse precipitat sus eth mar e se balancèsse en eth!
Es-mil-e-ua-net-III-WEB	E eth vaishèth navegaue damb vent favorable, amiant a toti es viatjaires.
Es-mil-e-ua-net-III-WEB	Aquerò per çò que hè a Alí-Nur e Doça-Amiga.
Es-mil-e-ua-net-III-WEB	Per çò que hè as quaranta gardes manadi peth sultan entà apoderar-se d’Alí-Nur, arribèren ena casa d’aguest, l’enrodèren per toti es costats, esbaucèren es pòrtes, invadiren era casa e comencèren a cercar pertot, mès que non poderen trapar ad arrés.
Es-mil-e-ua-net-III-WEB	Alavetz esbaucèren totafèt era casa e vengueren a comunicar-li ath sultan çò d’infructuós des sues investigacions.
Es-mil-e-ua-net-III-WEB	E eth sultan ordenèc: “Cercatz-les pertot e escorcolhatz, se cau, tota era ciutat!” E coma qu’en aqueth moment arribèsse eth visir Ben-Sanui, lo cridèc eth sultan, e entà padegar-lo li balhèc un beròi vestit d’aunor, e li didec: “Te prometi que sonque jo t’è de resvenjar!” E eth visir li desirèc longa vida e totes es felicitats.
Es-mil-e-ua-net-III-WEB	Dempús eth rei ordenèc qu’es pregonèrs promulguèssen per tota era ciutat aguesta crida: “Se quauqu’un de vosati, ò abitants!
Es-mil-e-ua-net-III-WEB	Mès se bèth un lo ve e l’amague, patirà un castig exemplar!” Ça que la, a maugrat de totes es recèrques, arrés podec averiguar qué l’auie arribat a Alí-Nur.
Es-mil-e-ua-net-III-WEB	Aguest e Doça-Amiga arribèren sense contratemps en Bagdad, e eth capitan les didec: “Vaquí era famosa Bagdad, eth doç abitatge.
Es-mil-e-ua-net-III-WEB	Qu’ei era ciutat erosa que jamès a patit era arrosada der iuèrn, era ciutat que viu ara ombra des sòn rosèrs, en ua etèrna primauèra, ath miei de flors e de jardins, balancejada peth cant des sues aigües mormolhantes.” E Alí-Nur li balhèc es gràcies ath capitan pes sues bontats pendent eth viatge, li paguèc cinc dinnars d’aur peth passatge, e gessent deth vaishèth seguit de Doça-Amiga, entrèc en Bagdad.
Es-mil-e-ua-net-III-WEB	Mès volec eth Destin qu’Alí-Nur, en sòrta de cuélher eth camin normau, n’agarrèsse un aute, que l’amièc en centre des jardins qu’enròden era ciutat.
Es-mil-e-ua-net-III-WEB	E se posèren ena pòrta d’un jardin damb ua tàpia plan grana, qu’era sua entrada ère ben escampada e adaiguada, e auie un banc en cada costat.
Es-mil-e-ua-net-III-WEB	Era pòrta, qu’ère magnifica, ère barrada, e la coronauen beròies lampes de toti es colors.
Es-mil-e-ua-net-III-WEB	Ath sòn costat i auie un estanh plen d’aigua fòrça clara.
Es-mil-e-ua-net-III-WEB	Mès enlà dera pòrta gessie ua avenguda entre dues hilères de paus damb magnifiques teles de brocats qu’ondejauen ath vent.
Es-mil-e-ua-net-III-WEB	Alavetz Alí-Nur li didec a Doça-Amiga: “Per Allà!
Es-mil-e-ua-net-III-WEB	Be n’ei de beròi aguest lòc!” E era responec: “Descansem pendent ua ora en aguesti bancs.” E dempús d’auer-se lauat era cara e es mans damb era aigua fresca der estanh, se seigueren a cuélher er aire en un banc, e alendèren deliciosament era suau brisa que corrie.
Es-mil-e-ua-net-III-WEB	E tan ben se trapauen aquiu, que non se tardèren a esclipsar-se, dempús d’auer-se caperat damb ua hlaçada.
Es-mil-e-ua-net-III-WEB	Ara plan, eth jardin qu’ena sua pòrta s’auien adormit se cridaue eth Jardin des Delicies, e i auie ath miei un palai, cridat des Meravilhes, qu’ère proprietat deth califa Harun-Al- Rachid.
Es-mil-e-ua-net-III-WEB	Quan eth califa sentie eth cansament dera ciutat, venguie a esvagar-se e a desbrembar es sòns copacaps en aqueth jardin e en aqueth palai.
Es-mil-e-ua-net-III-WEB	Tot eth palai formaue un immens salon damb ueitanta hièstres, e de cada ua d’eres penjaue ua gran lampa, e en centre i auie ua immensa aranha d’aur massís, que ludie coma eth solei.
Es-mil-e-ua-net-III-WEB	Aqueth salon sonque se daurie quan arribaue eth califa, e alavetz s’alugauen es lampes e era aranha e se daurien totes es hièstres, e eth califa se seiguie en un magnific divan folrat de seda, velot e aur, e ordenaue as cantaires que cantèssen e as musics que toquèssen es sòns esturments; mès çò que s’estimaue mès ère escotar ar illustre cantaire Ishak, qu’es sòns cants e improvisacions admirauen toti.
Es-mil-e-ua-net-III-WEB	E ath miei dera cauma dera net e alendant aqueth aire perhumat damb es flors deth jardin, eth califa descansaue des fatigues dera ciutat.
Es-mil-e-ua-net-III-WEB	Qu’auie nomentat coma garda deth palai e deth jardin a un brave ancian, cridat eth jeique Ibrahim, que susvelhaue dia e net entà qu’es passejaires e es curiosi non entrèssen en jardin, mès que mès es hemnes e es mainatges, que podien trincar o panar es flors e es frutes.
Es-mil-e-ua-net-III-WEB	E aquera net, en hèr eth sòn torn acostumat, dauric era pòrta principau deth jardin e vedec adormides en banc a dues persones desconeishudes, caperades damb ua madeisha hlaçada.
Es-mil-e-ua-net-III-WEB	E s’anugèc, e didec: “Vaquí dus audaciosi qu’an transgredit es ordes deth califa, e coma que sò autorizat entà impausar quinsevolh castig a tot aqueth que s’aprèsse en aguest palai, les vau a hèr saber guaire còste apoderar-se d’aguest banc, qu’ei reservat as sirvents deth califa.” E eth jeique Ibrahim talhèc ua rama d’un arbe e s’apressèc as dorments, e les anaue a fóter foetades, quan de pic pensèc: “Ò Ibrahim!
Es-mil-e-ua-net-III-WEB	Qué vas a hèr?
Es-mil-e-ua-net-III-WEB	Vas a pataquejar despietosament a persones que non coneishes, que dilhèu son estrangèrs o mendicants deth camin d’Allà, as quaus a encaminat entà aciu eth Destin.
Es-mil-e-ua-net-III-WEB	Çò de milhor serà veder-les prumèr era cara.” E eth jeique Ibrahim lheuèc era hlaçada que les amagaue eth ròstre, e se quedèc encantat en veir ad aqueres dues cares meravilhoses, qu’es sues caròles auie amassat eth saunei, e que semblauen mès beròies qu’es flors deth jardin.
Es-mil-e-ua-net-III-WEB	E pensèc: “Qué anaua a hèr?
Es-mil-e-ua-net-III-WEB	Qué anaues a hèr, cèc Ibrahim?
Es-mil-e-ua-net-III-WEB	Te meritaries que te piquèssen a tu, entà castigar-te pera tua injusta colèra.” Dempús les caperèc de nauèth era cara, se seiguec as sòns pès, e comencèc a dar massatges as pès d’Alí-Hur, que l’auie inspirat ua immensa simpatia.
Es-mil-e-ua-net-III-WEB	E Alí-Nur, en sénter aqueres mans que l’amorassauen, non se tardèc a desvelhar-se, e vedec a un respectable ancian.
Es-mil-e-ua-net-III-WEB	Avergonhat de qué aguest li hesse eth massatge, separèc es pès de seguit, s’incorporèc, e cuelhent era man deth jeique Ibrahim, se la hec a vier enes pòts e dempús en front.
Es-mil-e-ua-net-III-WEB	Alavetz eth jeique li preguntèc: “D’a on vietz, hilhs mèns?” E Alí-Nur didec: “Ò senhor, qu’èm estrangèrs!” E se l’aupliren es uelhs de lèrmes.
Es-mil-e-ua-net-III-WEB	Ibrahim repliquèc: “Ò hilh mèn!
Es-mil-e-ua-net-III-WEB	Vietz, donc, damb jo.
Es-mil-e-ua-net-III-WEB	Vos mostrarè aguest jardin e eth palai, e atau desbrembaratz es vòstes penes e alendaratz a gust.” Alavetz Alí-Nur li preguntèc: “Ò senhor, de qui ei aguest jardin?” E eth jeique Ibrahim, entà non espaurir a Alí-Nur e tanben un shinhau per vantaria, didec: “Aguest palai e aguest jardin me pertanhen, e les è eretat dera mia familha.” Alavetz se lheuèren Doça-Amiga e Alí-Nur, e passèren pera pòrta deth jardin darrèr d’Ibrahim.
Es-mil-e-ua-net-III-WEB	Alí-Nur auie vist en Bassra beròis jardins, mès que non n’auie ne tan solet soniat cap de parièr ad aqueth.
Es-mil-e-ua-net-III-WEB	Formauen era entrada principau magnifics arcs suberpausats, d’un efècte magnific, e la caperauen ues arradimères que deishauen penjar esplendidi arradims, ròis coma robins, e d’auti neri coma era ebèn.
Es-mil-e-ua-net-III-WEB	Arbes frutèrs, que se doblegauen peth pes dera fruta madura, balhauen ombra ad aquera avenguda.
Es-mil-e-ua-net-III-WEB	Cantauen es audèths enes rames es sòns alègri motius: eth rossinhòl modulaue melodies; era tortora entonaue eth sòn planh d’amor; era mèrla fiulaue coma un òme; eth colomb hège era aleta coma un embriac damb licors fòrts.
Es-mil-e-ua-net-III-WEB	Cada frutèr ere representat pes sues dues espècies milhores: i auie aubricotèrs d’amelha doça e amara; auie saborosi frutèrs de Khorasan; prunèrs qu’es sòns fruts auien eth color de beròis pòts; mirabèles de doç encantament; higues ròies, blanques e verdes, d’aspècte admirable.
Es-mil-e-ua-net-III-WEB	Es flors qu’èren coma pèrles e coma corau; es ròses campauen mès beròies qu’es caròles d’ua hemna; es violetes rebrembauen ara ahlama de sofre.
Es-mil-e-ua-net-III-WEB	I auie flors blanques de mirta, violèrs, lavandes e anemones, qu’es sues corones se caperauen damb ua diadèma de lèrmes des bromes.
Es-mil-e-ua-net-III-WEB	Es pomèrs arrien, mostrant toti es sòns dents, e es narcisi guardauen as ròses damb prigonds e neri uelhs.
Es-mil-e-ua-net-III-WEB	Era cidra redona semblaue ua copa sense nansa e sense còth; es citrons penjauen coma bòles d’aur.
Es-mil-e-ua-net-III-WEB	Flors de toti es colors tapissauen era tèrra, era primauèra regnaue enes plantèrs e enes petits bosqui; es feconds arrius creishien, rodauen es hònts, e cantaue era brisa coma ua flaüta, en tot responer-li doçament eth zefir, e aguesta cançon der aire armonizaue tota aquera alegria.
Es-mil-e-ua-net-III-WEB	Atau entrèren Alí-Nur e Doça-Amiga damb eth jeique Ibrahim en Jardin des Delicies.
Es-mil-e-ua-net-III-WEB	E alavetz eth jeique Ibrahim, que non volie hèr es causes a mieges, les convidèc a entrar en Palai des Meravilhes, e daurint era pòrta les convidèc a entrar.
Es-mil-e-ua-net-III-WEB	Alí-Nur e Doça-Amiga s’arturèren enludernadi dauant des esplendor d’aqueth salon jamès vist e plen de causes extraordinàries e estonantes.
Es-mil-e-ua-net-III-WEB	Sigueren en tot admirar pendent fòrça temps aquera beresa, e dempús, entà descansar era vista de tant esplendor, s’emparèren en ua hièstra que daue tath jardin.
Es-mil-e-ua-net-III-WEB	E Alí-Nur, contemplant eth jardin e es marmes banhadi pera lum dera lua, comencèc a pensar enes sues penes passades, e li didec a Doça-Amiga: “Ò Doça-Amiga!
Es-mil-e-ua-net-III-WEB	Aguest lòc plen d’encantament me hè rebrembar tantes causes!
Es-mil-e-ua-net-III-WEB	Ath cap d’ua estona, Alí-Nur li preguntèc ath jeique Ibrahim: “Ò jeique Ibrahim!
Es-mil-e-ua-net-III-WEB	As bèra causa entà béuer?
Es-mil-e-ua-net-III-WEB	Me pensi qu’ei normau béuer quauquarren dempús de minjar.” E alavetz Ibrahim les amièc ua gèrla plia d’aigua doça e fresca.
Es-mil-e-ua-net-III-WEB	Mès Alí-Nur li didec: “Qué mos hès a vier?
Es-mil-e-ua-net-III-WEB	Aquerò non ei çò que jo voi.” Ibrahim preguntèc: “Dilhèu desires vin?” E Alí-Nur didec: “Plan que òc!” E eth jeique Ibrahim repliquèc: “Qu’Allà me sauve jos era sua proteccion!
Es-mil-e-ua-net-III-WEB	Que ja hè tretze ans que m’abstengui d’aguesta beuenda funèsta, pr’amor qu’eth Profeta (que siguen entada eth era pregària e era patz d’Allà) maudidec a tot aqueth que beue quinsevolh beuenda fermentada, ad aqueth que l’exprimís e ad aqueth que la ven.” Alavetz li responec Alí- Nur: “Permet-me ò jeique!
Es-mil-e-ua-net-III-WEB	E Alí-Nur didec: “Se te digui era manèra de qué me balhes aquerò que te demani, sense que tu ne sigues eth beuedor, ne eth fabricant, ne er amiaire deth vin, seràs colpable o maudit?” Eth jeique repliquèc: “Me pensi que non.” E Alí-Nur didec: “Donques alavetz cuelh aguesti dus dinnars e aguestes dues dracmes, monta en un saumet qu’ei ena pòrta deth jardin e que mos amièc aciu, vè-te’n en mercat, artura-te ena pòrta de quinsevolh mercadèr d’aigües destilades de ròses e flors, pr’amor qu’aguesti mercadèrs tostemp an vin en çò mès retirat dera botiga, e ath prumèr caminaire que trapes demana-li, en tot autrejar-li es sòs, qu’entre a crompar-te era beuenda peth prètz des dus dinnars d’aur, e li balharàs dues dracmes per çò der encargue.
Es-mil-e-ua-net-III-WEB	E eth madeish botarà en saumet es cantres de vin, e coma que serà eth saumet qui les transpòrte, eth caminaire eth que les a crompat, e nosati es que mo lo beuam, non intervieràs en arren en ahèr, donques que non seràs ne eth beuedor, ne eth fabricant, ne eth portaire.
Es-mil-e-ua-net-III-WEB	E d’aguesta manèra arren te calerà crànher per çò d’auer mancat ara santa lei deth Libre.” Eth jeique, en enténer a Alí-Nur, s’estarnèc a arrir, e didec: “Per Allà!
Es-mil-e-ua-net-III-WEB	Jamès è trapat persona tan simpatica coma tu, ne damb tant d’engenh e encantament.” E Alí-Nur responec: “Per Allà, qu’èm fòrça arregraïdi, ò jeique Ibrahim!
Es-mil-e-ua-net-III-WEB	Cuelh aguestes claus deth mèn cerèr e dera mia recodina, que tostemp son plies entà obsequiar ar Emir des Credents quan m’aunore damb era sua visita.
Es-mil-e-ua-net-III-WEB	Alavetz Ali-Nur entrèc en cerèr, e quedèc estonat de tot aquerò que vedie.
Es-mil-e-ua-net-III-WEB	Ath long des parets i auie ordenades sus estatges gèrles e mès gèrles d’aur massis, de plata massissa e de cristau, damb incrustacions de tota sòrta de peireria.
Es-mil-e-ua-net-III-WEB	Alí-Nur acabèc per decidir-se, alistèc çò qu’ère mès deth sòn gust, e tornèc en salon.
Es-mil-e-ua-net-III-WEB	Botèc es precioses gèrles sus eth tapís, se seiguec at costat de Doça-Amiga, aboquèc eth vin en copes de cristau damb cercle d’aur, e Doça-Amiga e eth comencèren a béuer, en tot meravilhar-se de totes es causes embarrades en aqueth palai.
Es-mil-e-ua-net-III-WEB	Non se tardèc Ibrahim en aufrir-les flors flairoses, e dempús, se hec enlà discrètament, coma mane era bona educacion, quan se ve a un joen seigut damb era sua esposa.
Es-mil-e-ua-net-III-WEB	E ambdús seguiren en tot béuer enquia que les senhoregèc eth vin, e alavetz se les rogiren es caròles, les luderen es uelhs coma es des gasèles, e Doça-Amiga acabèc per desligar es sòns peus.
Es-mil-e-ua-net-III-WEB	Ibrahim sentec ua grana enveja, e se didec: “Per qué m’è de hèr enlà d’eri, quan posqui gaudir dera sua companhia?
Es-mil-e-ua-net-III-WEB	Alavetz Alí-Hur li didec: “Ò senhor!
Es-mil-e-ua-net-III-WEB	Te demani pera tua vida que t’aprèsses e que te seigues damb nosati.” E eth jeique Ibrahim se seiguec ath sòn costat, e Alí-Nur cuelhec ua copa, l’aumplic e l’ac autregèc, en tot dider-li: “Ò jeique, cuelh e beu!
Es-mil-e-ua-net-III-WEB	Veiràs se guaire saborós ei, e compreneràs es delícies qu’embarre eth hons dera copa.” Mès eth jeique Ibrahim responec: “Qu’Allà me protegisque!
Es-mil-e-ua-net-III-WEB	Non sabes, ò joen!
Es-mil-e-ua-net-III-WEB	Ignores qu’è complit dus còps es mèns deures de hadj ena gloriosa Meca?” E Alí-Nur qu’ère plan entestat en embriagar ar ancian Ibrahim, en veir que pera persuasion non ac artenherie, non persutèc mès; se beuec era copa plia, la tornèc a aumplir, se la beuec un aute còp e ath cap de pòqui moments imitèc toti es gèsti d’un embriac, e acabèc per lançar-se en solèr, simulant que dormie.
Es-mil-e-ua-net-III-WEB	Alavetz Doça- Amiga li dirigic ua persistenta guardada a Ibrahim, e li didec: “Ò jeique Ibrahim!
Es-mil-e-ua-net-III-WEB	Mès tostemp hè madeish.
Es-mil-e-ua-net-III-WEB	Beu e beu, e dempús s’embriague e dormís, e me dèishe soleta, sense arrés que me hèsque companhia e beue damb jo.
Es-mil-e-ua-net-III-WEB	E atau non li trapi gust ara beuenda, pr’amor qu’arrés compartís era mia copa, e ne tansevolh è talents de cantar, pr’amor que non i a arrés que m’escote.” Alavetz eth jeique Ibrahim, qu’es sòns muscles s’estrementien per çò d’aqueres guardades ardentes e d’aquera votz armoniosa, li didec: “Plan que òc, d’aguesta manèra non t’a d’èster agradiu béuer.” E Doça-Amiga aumplic alavetz era copa, l’ac autregèc arrint, e didec: “Per vida mia te prègui que cuelhes aguesta copa e l’acceptes entà balhar-me gust.
Es-mil-e-ua-net-III-WEB	E d’aguesta sòrta meritaràs era mia gratitud.” Alavetz eth jeique Ibrahim estirèc era man, cuelhec era copa e acabèc per béuer.
Es-mil-e-ua-net-III-WEB	E Doça-Amiga l’ac aumplic de nauèth e hec que se la beuesse, e dempús ua auta mès, e li didec: “Ò senhor mèn!
Es-mil-e-ua-net-III-WEB	Sonque aguesta auta!” Mès eth responec: “Que ja è begut pro.” Era tornèc a persutar plan amabla, e en tot inclinar-se entada eth, li didec: “Per Allà!
Es-mil-e-ua-net-III-WEB	Que non i a mès remèdi!” E eth jeique cuelhec era copa e se la hec a vier enes pòts.
Es-mil-e-ua-net-III-WEB	Mès en aqueth moment Alí-Nur se metec a arrir e s’incorporèc bruscament…
Es-mil-e-ua-net-III-WEB	En arribar en aguest punt dera sua narracion, Schahrazada vedec aparéisher eth dia, e discrèta, deishèc entara net a vier era seguida dera sua istòria.
Es-mil-e-ua-net-III-WEB	Era didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	Non te demanè hè ua ora que m’acompanhèsses, e te remires alavetz, e dideres qu’amiaues tretze ans sense hèr semblabla causa?” Alavetz eth jeique Ibrahim s’avergonhèc fòrça, mès se remetec de seguit e s’esdeguèc a díder: “Per Allà!
Es-mil-e-ua-net-III-WEB	Arren te cau repotegar-me!
Es-mil-e-ua-net-III-WEB	Alavetz, aguest, que les observaue estonat, acabèc per dider-les: “Quina manèra ei aguesta de convidar as auti a bèuer damb vosati?
Es-mil-e-ua-net-III-WEB	Ei solet entà que guarden çò que vosati hètz?” E Alí-Nur e Doça-Amiga se meteren a arrir e consentiren que beuesse damb eri, e atau sigueren en tot béuer enquia passada era tresau part dera net.
Es-mil-e-ua-net-III-WEB	En aguest moment Doça-Amiga li didec ath jeique Ibrahim: “Ò jeique Ibrahim!, vòs permeter-me qu’aluga ua d’aguestes candèles?” E eth responec, ja miei embriac: “Òc, qu’ac pòs hèr, mès solet ua.” E era se lheuèc de seguit, e non n’aluguèc ua, senon totes es candèles des ueitanta candelèrs deth salon, e tornèc en sòn lòc.
Es-mil-e-ua-net-III-WEB	Alavetz Alí-Nur li didec a Ibrahim: “Ò jeique, guaire me platz estar-me ath tòn costat!
Es-mil-e-ua-net-III-WEB	Supausi que me permeteràs alugar ua d’aguestes halhes.” E eth jeique Ibrahim responec: “Qu’està ben; lhèua-te e aluga ua halha, mès sonque ua!
Es-mil-e-ua-net-III-WEB	E non te penses que me vas a enganhar.” E Alí-Nur se lheuèc, e non n’aluguec ua, senon es ueitanta halhes dera sala e ath delà es ueitanta aranhes sense qu’eth jeique Ibrahim se n'encuedèsse.
Es-mil-e-ua-net-III-WEB	Alavetz tot eth salon, tot eth palai e tot eth jardin quedèren illuminadi.
Es-mil-e-ua-net-III-WEB	E eth jeique Ibrahim didec: “Vertadèrament, qu’ètz mès libertins que jo.” E coma que ja ère totafèt embriac, se lheuèc e recorrec eth salon d’un costat en aute, dauric es ueitanta hièstres, tornèc a sèir- se e a seguir beuent damb es dus joeni, e aumpliren eth salon damb era alegria des sòns arridotets e des sues cançons.
Es-mil-e-ua-net-III-WEB	Mès eth Destin, qu’ei enes mans d’Allà, er Omniscient, eth Sabedor de tot, eth Creador des causes e efèctes, volec qu’eth califa Harun Al-Rachid siguesse precisament en aquera ora cuelhent era fresca, ara claror dera lua, seigut en ua des hièstres deth sòn palai que daue tath Tigris.
Es-mil-e-ua-net-III-WEB	E guardant per edart en aquera direccion, vedec tota aquera illuminacion que ludie en aire e se reflectie a trauèrs dera aigua.
Es-mil-e-ua-net-III-WEB	E non sabent se qué pensar, comencèc cridant ath sòn gran visir Giafar Al-Barmaki.
Es-mil-e-ua-net-III-WEB	E quan se li presentèc Giafar, li didec a crits: “Ò gosset visir!
Es-mil-e-ua-net-III-WEB	Ès eth mèn servidor e non me condes çò que se passe ena mia ciutat de Bagdad?” E Giafar contestèc: “Sabi pas se qué vòs dider-me damb aguestes pareaules.” E eth califa tornèc a cridar: “Que me semble estonant!
Es-mil-e-ua-net-III-WEB	S’ad aguestes ores assautèssen era ciutat es nòsti enemics, non serie mès polit; non ves, ò maudit visir!
Es-mil-e-ua-net-III-WEB	Qui ei er òme tant audaç o tan poderós que l’a illuminat en tot alugar totes es aranhes e daurir totes es hièstres?
Es-mil-e-ua-net-III-WEB	Malerós de tu!
Es-mil-e-ua-net-III-WEB	Qu’ei trufaria que me criden eth califa e que, totun, se poguen passar taus causes sense eth mèn permís.” E Giafar, tremolós, responec: “Mès qui a dit qu’eth Palai des Meravilhes ei damb es hièstres dubèrtes e es lums alugadi?” E eth califa didec: “Aprèssa-te aciu e guarda.” E Giafar s’apressèc, guardèc entàs jardins, e vedec tota aquera illuminacion, que semblaue coma s’eth palai siguesse usclant, ludent mès qu’era claror dera lua.
Es-mil-e-ua-net-III-WEB	Alavetz Giafar comprenec qu’aquerò deuie èster ua imprudéncia deth jeique Ibrahim, e coma qu’ère òme normaument brave e pietós, se l’acodic de seguit endonviar quauquarren entà desencusar ar ancian garda deth palai, que solide non aurie hèt aquerò senon entà obtier bèth benefici.
Es-mil-e-ua-net-III-WEB	Li didec, donc, ath califa: “Ò Emir des Credents!
Es-mil-e-ua-net-III-WEB	Per çò que hè a jo, s’Allà ac vò, demanarè audiéncia ath califa e li condarè es tòns desirs.” Alavetz eth jeique Ibrahim se n’anèc.
Es-mil-e-ua-net-III-WEB	Per çò que hè a jo, ò Emir des Credents!
Es-mil-e-ua-net-III-WEB	En prumèr lòc non m’as dit arren dera peticion deth jeique.
Es-mil-e-ua-net-III-WEB	E en dusau lòc, non l’as autrejat çò qu’en realitat desiraue, donques que se venguec a hèr-te aquera suplica siguec entà hèr-te veir qu’auie besonh de quauqui sòs entàs despenes.
Es-mil-e-ua-net-III-WEB	E vaquí que non l’as balhat arren, ne m’avisères deth sòn desir entà que jo podessa balhar-li bèra causa.” E Giafar contestèc: “Ò Emir des Credents!
Es-mil-e-ua-net-III-WEB	Mès, pera memòria des mèns pairs e des mèns ancessors!
Es-mil-e-ua-net-III-WEB	Te mani que vages a passar era net ena casa deth jeique Ibrahim, qu’ei un òme de ben, plan escrupulós e plan estimat pes ancians de Bagdad, que lo visiten soent.
Es-mil-e-ua-net-III-WEB	Ja sabes se guaire caritatiu ei damb es praubi e guaire pietòs damb toti es necessitats, e solide en aguest moment aurà ena sua casa a fòrça gent, qu’albergarà e alimentarà per amor a Allà.
Es-mil-e-ua-net-III-WEB	Dilhèu, s’anèssem aquiu, quauqu’un d’aguesti praubi harie en favor nòste bèth vòt que mos serie profitós en aguest mon e en aute.
Es-mil-e-ua-net-III-WEB	Dilhèu tanben sigue profitosa era nòsta visita ath brave jeique Ibrahim, que madeish que toti es sòns amics, s’alegrarà de vcder-mos.” Mès Giafar repliquèc: “Ò Emir des Credents!
Es-mil-e-ua-net-III-WEB	Eth califa se lheuèc immediatament, hec madeish Giafar, e seguidi de Massrur, eth borrèu, se filèren entath Palai des Meravilhes, non sense auer cuelhut era precaucion de desguisar-se de mercadèrs.
Es-mil-e-ua-net-III-WEB	Dempús d’auer trauessat es carrèrs dera ciutat, arribèren en Jardin des Delicies, e eth califa s’auancèc eth prumèr, e vedec qu’era pòrta principau ère dubèrta, e se quedèc fòrça estonat, e li didec a Giafar: “Vaquí qu’eth jeique Ibrahim a deishat era pòrta dubèrta, quan non ei aguest eth sòn costum.” Entrèren es tres, trauessèren eth jardin e arribèren en palai.
Es-mil-e-ua-net-III-WEB	E eth califa didec: “Ò Giafar!
Es-mil-e-ua-net-III-WEB	Mès en aguest moment cada un deu èster en sòn cornèr, abstrèt pera practica religiosa des ceremònies, donques que non s’entenen votzes, ne vedem ad arrés.” E eth califa senhalant a un noguèr qu’era sua nautada dominaue eth palai, didec: “Ò Giafar!
Es-mil-e-ua-net-III-WEB	Alavetz se seiguec en era e guardèc a trauèrs d’ua des hièstres qu’èren dubèrtes.
Es-mil-e-ua-net-III-WEB	E vaquí que vedec a un joen e a ua joena, ambdús beròis coma era lua (glòria ad aqueth que les creèc!
Es-mil-e-ua-net-III-WEB	Era beuenda non ei saborosa se non l’acompanhe era cançon.
Es-mil-e-ua-net-III-WEB	E entà que mos permetes enténer er encantament dera tua votz meravilhosa, escota çò que ditz eth poèta:
Es-mil-e-ua-net-III-WEB	Jamès beues sense que cante era tua amiga!
Es-mil-e-ua-net-III-WEB	Guarda se com eth shivau non beu sense eth ritme deth fiulet!
Es-mil-e-ua-net-III-WEB	Dempús vanta ara tua amiga e amorassa-la!
Es-mil-e-ua-net-III-WEB	De seguit lança-te sus era e estira-la!
Es-mil-e-ua-net-III-WEB	Çò tòn ei gran e çò sòn petit…!
Es-mil-e-ua-net-III-WEB	Ya leilí!
Es-mil-e-ua-net-III-WEB	Ya leili!
Es-mil-e-ua-net-III-WEB	Ya Einí!
Es-mil-e-ua-net-III-WEB	Ya leili!
Es-mil-e-ua-net-III-WEB	Ya eini!
Es-mil-e-ua-net-III-WEB	En veir ath jeiqui Ibrahin en aquera postura, e en enténer dera sua boca aquera cançon escandalosa e arren avienta entara sua edat, eth califa s’emmalicièc de tau sòrta que li baishaue era sudor entre es uelhs.
Es-mil-e-ua-net-III-WEB	E s’esdeguèc a baishar der arbe, e guardèc a Giafar e li didec: “Ò Giafar!
Es-mil-e-ua-net-III-WEB	Aguesta net qu’ei vertadèrament ua net benedida.
Es-mil-e-ua-net-III-WEB	Puja ara tu en arbe, e guarda, e non dèishes de cornèr aguesta escadença entà santificar-te, gràcies as benediccions d’aguesti santi jeiques.” Quan Giafar entenec aguestes paraules der Emir des Credents se quedèc plan perplèx, mès que non trantalhèc en aubedir-lo e s’esdeguèc a pujar en arbe, arribèc enquiara hièstra e guardèc en interior deth salon.
Es-mil-e-ua-net-III-WEB	E vedec er espectacle des tres beuedors: er ancian Ibrahim, damb era copa ena man, cantant e botjant eth cap, Alí-Nur e Doça- Amiga guardant-lo fixament, en tot escotar-lo e arrint a arridalhades.
Es-mil-e-ua-net-III-WEB	En veder-lo Giafar se credec perdut; mès baishèc der arbe e se postrèc dauant der Emir des Credents.
Es-mil-e-ua-net-III-WEB	E eth califa didec: “Ò Giafar!
Es-mil-e-ua-net-III-WEB	Benedit sigue Allà, que mos a hèt seguir fervorosament es ceremònies dera purificaion, coma era d’aguesta net, e mos hè enlà deth mau camin, des temptacions e der error, e dera vista des libertins!” E Giafar ère tan confonut que non sabie se qué contestar.
Es-mil-e-ua-net-III-WEB	E eth califa, guardant a Giafar, seguic: “Anem entà ua auta causa.
Es-mil-e-ua-net-III-WEB	Voleria saber se qui a guidat enquia aciu ad aguesti dus joeni, que me semblen forastèrs.
Es-mil-e-ua-net-III-WEB	Son plan beròis.” E eth califa repliquèc: “Ò Giafar!
Es-mil-e-ua-net-III-WEB	E en hè’c atau, pugèren enquiara rama que daue tath salon e se meteren a contemplar-lo.
Es-mil-e-ua-net-III-WEB	Precisament en aqueth moment didie eth jeique Ibrahim: “Ò sobeirana mia!
Es-mil-e-ua-net-III-WEB	Aguest vin des turons m’a hèt pèrder era seriositat, que me semble ua causa ridicula.
Es-mil-e-ua-net-III-WEB	Mès entà èster totafèt erós me cau que tòques es còrdes armonioses.” E Doça-Amiga responec: “Per Allà!
Es-mil-e-ua-net-III-WEB	Com vau a tocar es còrdes se non è esturment?” A penes entenec eth jeique Ibrahim aguestes paraules de Doça-Amiga, gessec dera cramba.
Es-mil-e-ua-net-III-WEB	E eth califa li didec a Giafar: “Qué volerà hèr aguest vielh libertin?” E Giafar responec: “Qui ac pòt saber!” Mentretant, eth jeique Ibrahim tornèc en salon damb un laüt ena man.
Es-mil-e-ua-net-III-WEB	E eth califa tachèc es uelhs en aqueth laüt e vedec qu’ère et que solie tocar eth cantaire favorit sòn Ishak quan i auie hèsta en palai o volie distrèir ath sòn senhor.
Es-mil-e-ua-net-III-WEB	E eth califa didec: “Per Allà!
Es-mil-e-ua-net-III-WEB	Aquerò que ja ei massa!
Es-mil-e-ua-net-III-WEB	Mès que voi enténer ad aguesta meravilhosa joena, e se cante mau vos crucificarè a toti, e se cante ben perdonarè ad aguesti tres, mès a tu, ò Giafar!
Es-mil-e-ua-net-III-WEB	Pro que non sàpie cantar!” E, estonat eth califa, preguntèc: “Per qué t’estimes mès eth prumèr cas qu’eth dusau?” E responec Giafar: pr’amor que crucificat ena sua companhia passarè milhor es ores de suplici, e mos padegaram mutuaument.” E eth califa, en entener-lo, arric en silenci.
Es-mil-e-ua-net-III-WEB	Mentretant, Doça-Amiga auie cuelhut eth laüt e lo temperaue damb adretia.
Es-mil-e-ua-net-III-WEB	Dempús de quauqui preludis, polsèc es còrdes e vibrèren damb tota era sua anma, damb ua intensitat capabla de esbauçar eth hèr, de desvelhar as mòrts e d’emocionar còrs de pèira e de bronze.
Es-mil-e-ua-net-III-WEB	E de ressabuda, en tot acompanhar-se damb eth laüt, comencèc a cantar:
Es-mil-e-ua-net-III-WEB	Ya leilí!…
Es-mil-e-ua-net-III-WEB	Ya einí!…
Es-mil-e-ua-net-III-WEB	Ya leilí!…
Es-mil-e-ua-net-III-WEB	S’eth mèn amic atie ad aguestes votzes, li cau húger çò de mès luenh possible!
Es-mil-e-ua-net-III-WEB	Mès, poirà desbrembar que me deu totes es delícies e totes es lhocaries deth nòste amor?
Es-mil-e-ua-net-III-WEB	Ò lhocaries e delícies des nòsti amors!
Es-mil-e-ua-net-III-WEB	Doça-amiga, dempús d’auer cantat, seguic en tot tocar er armoniós laüt de còrdes animades, e eth califa li calec reprimir-se entà non contestar damb un “Ya einí!” d’admiracion.
Es-mil-e-ua-net-III-WEB	E didec: “Ò Giafar!
Es-mil-e-ua-net-III-WEB	Ena mia vida è entenut ua votz tan meravilhosa coma era d’aguesta esclaua.” Giafar, arrint, didec: “Demori que s’aurà esbugassat era ira deth califa contra eth sòn servidor.” E eth califa didec: “Plan que òc, Giafar!
Es-mil-e-ua-net-III-WEB	E eth califa e Giafar, mentre pensauen se com s’apraiarien entà arténher çò que desirauen, anauen auançant entar estanh qu’ère ath miei deth jardin e comunicaue damb eth Tigris.
Es-mil-e-ua-net-III-WEB	I auie ua grana quantitat de peishi, que venguien a refugiar-se aquiu ara cèrca der aliment que les lançauen.
Es-mil-e-ua-net-III-WEB	Atau ei qu’eth califa auie sabut qu’aquiu acodien pescadors, pr’amor qu’un dia ère pistant per ua hièstra deth Palai des Meravilhes e vedec as pescadors, e li manèc ath jeique Ibrahim que non les permetesse era entrada en jardin ne era pesca en estanh, en tot encargar-li que castiguèsse sevèrament ad aqueth que non aubedisse.
Es-mil-e-ua-net-III-WEB	Mès aquera net, coma qu’auie quedat era pòrta dubèrta, entrèc un pescador, que s’auie dit: “Vaquí ua bona ocasión de hèr ua pesca magnifica!” E se cridaue Karim aguest pescador, e ère plan coneishut entre toti es pescadors deth Tigris.
Es-mil-e-ua-net-III-WEB	Lançadi es hilats en estanh, se metec a demorar, mentre recitaue aguesti vèrsi:
Es-mil-e-ua-net-III-WEB	Ò tu que viatges pera aigua!
Es-mil-e-ua-net-III-WEB	Quan viatges te’n desbrembes des perilhs e dera perdicion!
Es-mil-e-ua-net-III-WEB	Mès, quan deisharàs d’enquimerar-te, quan te convenceràs de qué era fortuna jamès arribe quan se la cerque?
Es-mil-e-ua-net-III-WEB	Non ves ath mar enforismat e ath pescador cansat?
Es-mil-e-ua-net-III-WEB	Qu’ei rendut de cansament pes nets, mentre qu’es nets son plies d’esteles, mentre qu’es nets son serenes e plies d’esteles!
Es-mil-e-ua-net-III-WEB	Lancèc eth sòn hilat de còrdes, lo pataquegen es ondades, e es sòns uelhs non guarden qu’er interior deth hilat!
Es-mil-e-ua-net-III-WEB	Non hèsques coma eth pescador, ò viatjaire!
Es-mil-e-ua-net-III-WEB	Vaquí ar òme que coneish eth valor dera vida e dera tèrra, que sap gaudir des dies e des nets, dera tèrra e des sòns bens!
Es-mil-e-ua-net-III-WEB	Qu’ei erós, eth sòn esperit ei tranquil, e eth viu de toti es fruts dera tèrra!
Es-mil-e-ua-net-III-WEB	Guarda!
Es-mil-e-ua-net-III-WEB	Vaquí que se desvelhe peth maitin, dempús d’ua net de delícies!
Es-mil-e-ua-net-III-WEB	Se desvelhe peth maitin jos er arridolet d’ua joena gasèla, jos era guardada de dus uelhs de gasèla que li pertanhen e l’arridòlen!
Es-mil-e-ua-net-III-WEB	Glòria ath Senhor!
Es-mil-e-ua-net-III-WEB	Qu’autrege a uns e trè as auti!
Es-mil-e-ua-net-III-WEB	Uns pesquen e d’auti se mingen eth peish!
Es-mil-e-ua-net-III-WEB	Glòria ath Senhor!
Es-mil-e-ua-net-III-WEB	Quan eth pescador Karim acabèc de cantar, auancèc entada eth eth califa e li didec còp sec: “Ò Karim!” E Karim se virèc espaurit en enténer eth sòn nòm.
Es-mil-e-ua-net-III-WEB	E ara claror dera lua arreconeishec ath califa, e se quedèc paralisat de terror.
Es-mil-e-ua-net-III-WEB	Dempús se remetec un shinhau e didec: “Per Allà” ò Emir des Credents!
Es-mil-e-ua-net-III-WEB	Vau a hèr veir que non t’è vist.
Es-mil-e-ua-net-III-WEB	Vòs lançar eth hilat en nòm mèn, entà veir se quina sòrt è jo?” Alavetz, plan content eth pescador, s’esdeguèc a lançar eth hilat en tot invocar eth nòm d’Allà, e demorèc qu’arribèsse ath hons.
Es-mil-e-ua-net-III-WEB	Lo treiguec dempús, en tot trapar-lo plen de peishi de tota sòrta e en grana quantitat.
Es-mil-e-ua-net-III-WEB	E eth califa quedèc plan satisfèt, e li didec: “Ara, ò Karim!
Es-mil-e-ua-net-III-WEB	E dempús d’auer-se trèt era tunica e eth turbant, se quedèc nud dauant deth califa.
Es-mil-e-ua-net-III-WEB	Alavetz eth califa comencèc tanben a despolhar-se, en tot trèir-se era tunica de seda iskandaraní e era de seda baalbakí, era de velot e eth justet, e li didec ath pescador:
Es-mil-e-ua-net-III-WEB	Dera sua part, eth califa, cuelhec era tunica deth pescador e eth sòn turbant, e se les botèc, s’estropèc damb eth tapaboques de Karim, e li didec: “Ja te’n pòs anar.” E er òme li balhèc es gràcies ath califa e li recitèc aguesta estròfa:
Es-mil-e-ua-net-III-WEB	Que m’as hèt patron d’ua riquesa sense limits, e non les aurà tanpòc era mia gratitud!
Es-mil-e-ua-net-III-WEB	M’aumplires de toti es dons sense pagar arren!
Es-mil-e-ua-net-III-WEB	Que t’è d’aunorar, donc, mentre siga entre es vius, e dempús de mòrt encara te balharàn es mèns uassi es gràcies laguens deth sepulcre!
Es-mil-e-ua-net-III-WEB	Mès a penes auec recitat aguesti vèrsi eth pescador, quan notèc eth califa que l’invadien es pedolhs e es cimes que s’estauen en aqueri liròts, e tota aquera misèria comencèc a circular actiuament ath long deth sòn còs.
Es-mil-e-ua-net-III-WEB	E comencèc a agarrar sarpats de parasits que li corrien peth cogòt, eth pièch e totes es parts, e les lançaue plan luenh, plen de repugnància.
Es-mil-e-ua-net-III-WEB	E tau siguec eth sòn espauriment, que li didec ath pescador: “Ò malerós Karim!
Es-mil-e-ua-net-III-WEB	Com ac heres entà amassar enes tues manges e en tòn turbant toti aguesti animaus marridi?” E Karim responec: “Ò senhor mèn, non te cau pòur, pr’amor qu’ara sentes es sues picadures, mès s’as paciéncia e hès coma jo, arren senteràs en ua setmana, e coma que ja non te shordarà que te piquen, non ne haràs cabau.” Eth califa, a maugrat deth sòn orror, se metec a arrir, e didec: “Mès, malerós!
Es-mil-e-ua-net-III-WEB	Se siguesse atau, ò sobeiran emir!
Es-mil-e-ua-net-III-WEB	E Karim se n’anèc peth sòn camin, mentre qu’eth califa cuelhec eth tistèr de palma a on i auie es peishi, lo caperèc damb èrba fresca e correc ara cèrca de Giafar e de Massrur, que lo demorauen a cèrta distància.
Es-mil-e-ua-net-III-WEB	E en veder-lo se pensèren qu’ère Karim eth pescador, e Giafar, cranhent que descarguèsse sus eth pescador era colèra deth califa, li didec: “Ò Karim!
Es-mil-e-ua-net-III-WEB	Qué vies a hèr aciu?
Es-mil-e-ua-net-III-WEB	E Giafar exclamèc: “Per Allà!
Es-mil-e-ua-net-III-WEB	S’ei eth nòste patron e califa, eth madeish Emir des Credents!” E didec eth califa: “Plan que òc, ò Giafar!
Es-mil-e-ua-net-III-WEB	E tu ès eth mèn gran visir, e quan è arribat ath tòn costat non m’as arreconeishut!
Es-mil-e-ua-net-III-WEB	Com vòs que m’arreconeishe eth jeique Ibrahim, qu’ei totafèt embriac?
Es-mil-e-ua-net-III-WEB	Alavetz eth califa piquèc ena pòrta deth palai.
Es-mil-e-ua-net-III-WEB	E eth jeique Ibrahim se lheuèc entà preguntar: “Qui pique?” E responec eth califa: “Que sò jo, jeique Ibrahim.” E er ancian didec: “Mès se qui ès tu?” Li responec eth califa: “Que sò eth pescador Karim.
Es-mil-e-ua-net-III-WEB	Precisament a Alí-Nur e a Doça-Amiga les shautaue fòrça eth peish.
Es-mil-e-ua-net-III-WEB	E en enténer parlar ath pescador, s’alegrèren enquiath limit dera alegria.
Es-mil-e-ua-net-III-WEB	E Doça-Amiga didec: “Daurís lèu, ò jeique Ibrahim!
Es-mil-e-ua-net-III-WEB	Mès et jeique Ibrahim li responec damb ua arridalhada e li didec: “Que sigue plan vengut entre nosati eth mès panaire des sòns companhs!
Es-mil-e-ua-net-III-WEB	Vene a mostrar-mos aguest peish tan bon qu’amies!” E eth pescador treiguec era èrba fresca e mostrèc eth peish qu’amiaue en tistèr, e vederen qu’encara ère viu e coejant; e Doça-Amiga exclamèc alavetz: “Per Allà!
Es-mil-e-ua-net-III-WEB	Malastre que non sigue fregit!” E er ancian Ibrahim assentic de seguit: “Per Allà!
Es-mil-e-ua-net-III-WEB	Cuelh-lo e vè-te’n a fregir-lo e hè-mo-lo a vier de seguit.” E responec eth califa: “Boti es tues ordes sus eth mèn cap.
Es-mil-e-ua-net-III-WEB	Eth califa s’esdeguèc a gésser, e anèc a cercar a Giafar, ath quau li didec: “Ò Giafar, ara que vòlen que se fregisque eth peish.” E eth visir responec: “Ò Emir des Credents!
Es-mil-e-ua-net-III-WEB	S’apressèc en hornèu, e exclamèc: “Ò Harun!
Es-mil-e-ua-net-III-WEB	Qu’ei arribat eth moment de mostrar es tues abiletats.
Es-mil-e-ua-net-III-WEB	Cuelhec era padena, la metec en huec, li botèc eth boder e demorèc.
Es-mil-e-ua-net-III-WEB	E quan boric eth boder metec ena padena es peishi, que ja auie netejat, escatat e onhut damb era haria.
Es-mil-e-ua-net-III-WEB	Ben fregit eth peish per un costat lo virèc der aute damb fòrça adretia e quan ère ath sòn punt lo treiguec dera padena e lo botèc sus granes huelhes de platana.
Es-mil-e-ua-net-III-WEB	Dempús anèc en jardin entà cuélher es citrons e les botèc talhadi en escates sus es huelhes de platana.
Es-mil-e-ua-net-III-WEB	Alavetz s’ac hec a vier entàs convidadi e ac botèc tot ath sòn dauant.
Es-mil-e-ua-net-III-WEB	E Alí-Nur e Doça-Amiga e eth jeique Ibrahim se meteren a minjar, e quan aueren acabat se lauèren es mans, e Alí-Nur didec: “Per Allà!
Es-mil-e-ua-net-III-WEB	Cuelh, donc, aguesti dinnars, que son es solets qu’era actuau situacion me permet balhar-te.” E obliguèc ath califa a cuélher er aur que l’aufrie, e eth califa lo cuelhec e se lo hec a vier enes pòts, e dempús en front, coma entà dar es gràcies a Allà e ath sòn benfactor per aqueth donatiu, e dempús se metec es dinnars ena pòcha.
Es-mil-e-ua-net-III-WEB	Mès çò que volie sustot eth califa ère enténer ara esclaua cantar dauant d’eth, de sòrta que li didec a Alí-Nur: “Ò patron e senhor!
Es-mil-e-ua-net-III-WEB	Pr’amor que m’encanten es cançons acompanhades damb melodies de laüt, e son çò que mès me shaute deth mon.” Alavetz Alí-Nur didec: “Ò Doça-Amiga!” E responec aguesta: “Ò senhor mèn!” E didec Alí-Nur: “Pera mia vida, se m’estimes un shinhau, te prègui que cantes entà complàder ad aguest pescador, que tant desire entener-te.” E Doça-Amiga, en enténer aguestes paraules deth sòn estimat Alí-Nur, cuelhec eth laüt de seguit, pulsèc es còrdes, executèc un preludi qu’auec d’encantar as presentes, e dempús cantèc aguestes dues estròfes:
Es-mil-e-ua-net-III-WEB	Era joena eleganta e flexibla tanhie eth laüt damb es delicades gemes des sòns dits, e en entener-la volèc era mia anma!
Es-mil-e-ua-net-III-WEB	E Doça-Amiga, dempús d’auer cantat aquerò, seguic pulsant eth laüt damb art tan meravilhós, qu’alhocardie as qu’èren aquiu.
Es-mil-e-ua-net-III-WEB	Dempús hec un arridolet e cantèc aguestes dues estròfes:
Es-mil-e-ua-net-III-WEB	Damb eth tòn pè, joen graciós, cauishigueres eth nòste solèr, que s’estrementic de plaser, ath còp qu’era claror des tòns uelhs esbugassaue es tenèbres dera net!
Es-mil-e-ua-net-III-WEB	Ò gojat estimat!
Es-mil-e-ua-net-III-WEB	Quan te torna a veir m’è de perhumar eth mèn abitatge damb musc, resina d’aulor e aigua de ròses!
Es-mil-e-ua-net-III-WEB	E Doça-Amiga cantèc tant admirablament, qu’eth califa arribèc ar arràs deth plaser e s’apassionèc de tau sòrta, que non podec tier era escometuda d’entosiasme dera sua anma, e exclamèc: “Per Allà!
Es-mil-e-ua-net-III-WEB	Per Allà!” E Alí-Nur li didec: “Pescador, t’a encantat era votz dera mia esclaua e er art de pulsar es còrdes armonioses?” E responec eth califa: “Òc, per Allà!” Alavetz, Alí-Nur, en non poder estar-se’n de dar-les as sòns amics tot aquerò que les shautaue, li didec: “Ò pescador, donques que tant t’entonsiasme era mia esclaua, vaquí que te l’aufrisqui e de la regali, coma present d’un còr generós que jamès recuelhec çò que dèc un viatge.
Es-mil-e-ua-net-III-WEB	Cuelh, donc era esclaua.
Es-mil-e-ua-net-III-WEB	Alí-Nur se lheuèc de seguic, cuelhec eth sòn mantèl, se lo metec ena espatla, e sense dider-se adiu ne tansevolh de Doça-Amiga, se premanic a abandonar eth salon e a deishar qu’eth supausat pescador cuelhesse liurament possession dera esclaua.
Es-mil-e-ua-net-III-WEB	Alavetz Doça-Amiga, en tot dirigir-li ua guardada plia de lèrmes, li didec: “Ò, senhor mèn, Alí- Nur!
Es-mil-e-ua-net-III-WEB	Me vas a repudiar d’aguesta manèra?
Es-mil-e-ua-net-III-WEB	Tè-te un moment se te platz, sonque entà que me posca dider adiu de tu.
Es-mil-e-ua-net-III-WEB	Escota, Alí-Nur!” E Doça-Amiga recitèc amarament aguestes dues estròfes:
Es-mil-e-ua-net-III-WEB	Vas a húger de jo, ò sang pura deth mèn còr!
Es-mil-e-ua-net-III-WEB	Quan eth tòn lòc ei en aguest còr herit, entre eth mèn pièch e entre es mies entralhes?
Es-mil-e-ua-net-III-WEB	Te supliqui, ò Tu eth Clement sense limits!
Es-mil-e-ua-net-III-WEB	Que repartisques, ò Generós!
Es-mil-e-ua-net-III-WEB	E acabat eth sòn planh, Doça-Amiga s’apressèc a Alí-Nur e li didec:
Es-mil-e-ua-net-III-WEB	Eth dia dera separacion, en dider-se adiu de jo, plorant ardentes lèrmes me didec: “Qué haràs ara, luenh de jo?” E jo responí: “Ò!
Es-mil-e-ua-net-III-WEB	En enténer aguestes paraules s’esmoiguec fòrça eth califa, en tot creder-se eth causant dera separacion des dus joeni.
Es-mil-e-ua-net-III-WEB	E en tot estonar-li era facilitat qu’Alí-Nur li regalaue aquera meravilha, li didec: “Explica-te, ò joen!
Es-mil-e-ua-net-III-WEB	Ad aguesta esclaua e a jo mos a arribat ua aventura tant estonanta, e èm victimes de malastres tant extraordinaris, que se s’escriuessen damb ua pluma en angle interior deth uelh, servirien de leçon entad aqueri que les liegessen damb respècte.” E eth califa didec: “Esdega-te a condar-mos peth menut era tua istòria, donques que dilhèu aquerò serà entà tu causa de padegament o enquia d’ajuda, pr’amor qu’eth consolament e era ajuda d’Allà tostemp sòn apròp.” Alavetz Alí-Nur didec: “Ò pescador!
Es-mil-e-ua-net-III-WEB	Com vòs que t’ac conda, en vèrs o en pròsa?” Ad aquerò responec eth califa: “Era pròsa qu’ei un brodat de sederies e es vèrsi hius de pèrles.” Alavetz didec Alí-Nur: “Vaquí de moment eth hiu de pèrles.” E clucant es uelhs, baishèc eth front e improvisèc aguestes estròfes:
Es-mil-e-ua-net-III-WEB	Ò amic mèn!
Es-mil-e-ua-net-III-WEB	Eth repaus a hujut deth mèn lhet!
Es-mil-e-ua-net-III-WEB	En veder-me tant aluenhat deth país que neishí, m’esbaucèc era anma er amarum!
Es-mil-e-ua-net-III-WEB	Te cau saber qu’auí un pair qu’estimè, e que siguec entà jo eth mès corau des pairs!
Es-mil-e-ua-net-III-WEB	Que ja non ei ath mèn costat, donques qu’era hòssa li servís de lhet!
Es-mil-e-ua-net-III-WEB	D’alavetz ençà, toti es malastres e totes es afliccions an queigut sus jo de tau sòrta qu’es mies entralhes son ja esbauçades e eth mèn còr hèt brigalhs!
Es-mil-e-ua-net-III-WEB	Eth mèn pair alistèc entà jo a ua beròia entre es beròies, a ua joena eleganta coma ua naua planta, eleganta e ondulanta coma ua arrama que balancege eth vent!
Es-mil-e-ua-net-III-WEB	L’estimè apassionadament, usclè per era tota era eréncia deth mèn pair, e enquia tau punt l’estimè, que la preferí mès qu’ath mès estimat des mens velòci shivaus!
Es-mil-e-ua-net-III-WEB	Mès un dia me vedí mancat de tot e me calec agarrar eth camin deth mercat, a maugrat de crànher damb tota era mia anma eth dolor dera separacion!
Es-mil-e-ua-net-III-WEB	Eth pregonèr l’enquantèc en mercat; e de pic, un vielh e libertin licitèc entà apoderar- se d’era!
Es-mil-e-ua-net-III-WEB	En veir ad aqueth vielh innòble, m’enforismè, cuelhí dera man ara mia esclaua e me la hi a vier deth mercat!
Es-mil-e-ua-net-III-WEB	Mès eth vielh libertin se credie ja a punt d’assadorar era sua concupiscéncia; eth maudit vielh de còr plen de huec infernau!
Es-mil-e-ua-net-III-WEB	E li fotí un còp de punh damb era man dreta e un aute damb era quèrra!
Es-mil-e-ua-net-III-WEB	E deishè anar en eth era ira que m’avalaue!
Es-mil-e-ua-net-III-WEB	Dempús, per pòur de qué m’agarrèssen, e entà desliurar-me deth mèn enemic, hugí de casa!
Es-mil-e-ua-net-III-WEB	Eth rei dera ciutat ordenèc que m’agarrèssen; mès alavetz acodic ena mia ajuda un joen camarlenc beròi e leiau!
Es-mil-e-ua-net-III-WEB	E entà desliurar-me des params des mèns enemics, me conselhèc que hugessa plan luenh!
Es-mil-e-ua-net-III-WEB	E cuelhí ara mia amiga, e pendent era net gessérem deth nòste païs cuelhent eth camin de Bagdad!
Es-mil-e-ua-net-III-WEB	E ara te cau saber que non è mès tresòr qu’era estimada deth mèn còr, e qu’en quedar- te damb era te quedes damb eth mèn pròpri còr, ò pescador!
Es-mil-e-ua-net-III-WEB	Quan Alí-Nur auec acabat de deishar anar era darrèra pèrla, eth califa didec: “Ò senhor mèn!
Es-mil-e-ua-net-III-WEB	Encara que siga, coma sò, un praube pescador escur e sense lums, te vau a dar ua carta entà que l’ac autreges en pròpria man ath sultan de Bassra, Mohammad ben-Soleiman El-Zeiní.
Es-mil-e-ua-net-III-WEB	En arribar en aguest moment dera sua narracion, Schahrazada vedec aparéisher eth maitin, e non alonguèc mès eth hiu deth sòn relat.
Es-mil-e-ua-net-III-WEB	Schahrazada didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	Qu’ei ua causa que non s’a passat jamès.” E eth califa didec: “Qu’as rason, ò senhor Alí-Nur, mès te vau a explicar eth motiu que me permet obrar atau.
Es-mil-e-ua-net-III-WEB	Te cau saber que m’ensenhèren a liéger e a escríuer ena madeisha escòla que Mohammad El-Zeiní, donques qu’es dus auérem eth madeish mèstre.
Es-mil-e-ua-net-III-WEB	E jo anaua plan mès auançat qu’er actuau califa, auia milhor letra qu’eth, e me sabia de memòria es estròfes des poètes e es versets deth nòste Libre Nòble, en tot poder-les recitar fòrça mès aisit qu’eth.
Es-mil-e-ua-net-III-WEB	Qu’èrem, donc, plan amics; mès, en avier lo favoric era fortuna, e venguec a èster rei, tant qu’Allà hec de jo un miserable pescador.
Es-mil-e-ua-net-III-WEB	E eth califa, dempús de sèir-se en solèr, doblegant es cames, cuelhec un tintèr, ua pluma e un papèr, emparèc eth papèr ena pauma dera man quèrra, e escriuec aguesta carta:
Es-mil-e-ua-net-III-WEB	Aguest escrit qu’ei enviat per jo, Harun Al-Rachid ben-Mahdí El-Abbasí, ara Sua Senhoria Mohammad ben-Soleiman El-Zeiní.
Es-mil-e-ua-net-III-WEB	Rebremba qu’era mia gràcia t’enròde e qu’ada era li deues eth hèt d’auer estat nomentat eth mèn representant en un des mèns règnes.
Es-mil-e-ua-net-III-WEB	E ara t’anóncii qu’eth portador d’aguest escrit, hèt damb era mia pròpria man, ei Alí- Nur, hilh de Fadleddin ben-Khacan, que siguec eth tòn visir e que descanse ara ena misericòrdia deth Plan Naut.
Es-mil-e-ua-net-III-WEB	Ara seguida d’auer liejut es mies paraules te lheuaràs deth tron deth règne e plaçaràs en eth a Alí-Nur, que serà rei en lòc tòn.
Es-mil-e-ua-net-III-WEB	Pr’amor que vaquí que vengui d’investir-lo dera autoritat qu’abans t’auia fidat a tu.
Es-mil-e-ua-net-III-WEB	E tie compde que non i age cap ajornament ena execucion dera mia volontat.
Es-mil-e-ua-net-III-WEB	Dempús eth califa pleguèc era carta, la sagerèc, e l’ac autregèc a Alí-Nur, sense revelar- li eth sòn contengut.
Es-mil-e-ua-net-III-WEB	E Alí-Nur cuelhec era carta, se la hec a vier enes pòts e en front, se la sauvèc en turbant e gessec de seguit entà embarcar-se en direccion entà Bassra, mentre qu’era prauba Doça-Amiga ploraue abandonada en un cornèr.
Es-mil-e-ua-net-III-WEB	Aquerò, plan, per çò que tanh a Alí-Nur.
Es-mil-e-ua-net-III-WEB	Per çò deth califa, vaquí que quan et jeique Ibrahim, que non auie dit arren enquia alavetz, vedec tot aquerò, se virèc entath califa, que seguie pensant qu’ère eth pescador Karim, e li didec: “Ò tu, eth mès miserable des pescadors!
Es-mil-e-ua-net-III-WEB	Alavetz eth califa, dempús de tachar ua guardada terribla ath jeique Ibrahim, s’apressèc a ua des hièstres e dèc dus còps de man.
Es-mil-e-ua-net-III-WEB	De seguit acodiren Giafar e Massrur, que non demorauen qu’aqueth senhau, e en un gèst deth califa, Massrur se lancèc sus eth jeique Ibrahim e l’immobilizèc.
Es-mil-e-ua-net-III-WEB	Giafar, qu’amiaue ena man ua tunica magnifica, qu’auie manat cercar ara prèssa a un des sòns vailets, s’apressèc ath califa, li treiguec es liròts deth pescador e li botèc era tunica de seda e aur.
Es-mil-e-ua-net-III-WEB	Alavetz eth jeique Ibrahim, espaurit, arreconeishec ath califa, e comencèc a mossegar-se es dits; mès encara se resistie a creir ena realitat, e se didie: “Sò desvelhat o adormit?” E eth califa, sense dissimular era sua votz, li didec: “Te semble ben, jeique Ibrahim, er estat que te trapi?” E en entener-lo, lo deishèc de pic era peta ath jeique Ibrahim, se lancèc de morre en solèr, en tot arrossegar per eth era sua longa barba, e recitèc aguestes estròfes:
Es-mil-e-ua-net-III-WEB	Perdona era mia fauta, ò tu qu’ès superior a totes es creatures!
Es-mil-e-ua-net-III-WEB	Eth senhor li cau generositat entar esclau!
Es-mil-e-ua-net-III-WEB	Coheissi que hi causes possat pera lhocaria!
Es-mil-e-ua-net-III-WEB	A tu te correspon ara perdonar-les generosament!
Es-mil-e-ua-net-III-WEB	Alavetz eth califa, en tot dirigir-se ath jeique Ibrahim, li didec: “Te perdoni.” E en tot virar-se entara desconsolada Doça-Amiga, seguic: “Ò Doça-Amiga!
Es-mil-e-ua-net-III-WEB	Quan Doça-Amiga arribèc en palai, eth califa manèc premanir-li ua cramba reservada, e botèc as sues ordes damaisèles e esclaues.
Es-mil-e-ua-net-III-WEB	Dempús venguec a cercarla, e li didec: “Ò Doça-Amiga, ja sabes qu’ara m’aperties, donques que te desiri, e ath delà m’as estat generosament cedida per Alí-Nur.
Es-mil-e-ua-net-III-WEB	E jo, entà correspóner ara sua generositat, vengui d’amiar-lo coma sultan de Bassra.
Es-mil-e-ua-net-III-WEB	E s’Allà vò, lèu li manarè un vestit d’aunor, e tu seràs era encargada de hér-lo-se a vier.
Es-mil-e-ua-net-III-WEB	E seràs sultana damb eth.” E dit aquerò cuelhec entre es sòns braci a Doça-Amiga, e aquera net la passèren entrelaçadi.
Es-mil-e-ua-net-III-WEB	E siguec çò que les arribèc a un e a un aute.
Es-mil-e-ua-net-III-WEB	Per çò d’Alí-Nur, vaquí qu’arribèc pera gràcia d’Allà ena ciutat de Bassra, anèc dirèctament entath palai deth sultan Mohammad El-Zeiní, e un còp aquiu hec un gran crit.
Es-mil-e-ua-net-III-WEB	E en entener-lo eth sultan ordenèc que hessen a vier ena sua preséncia ar òme qu’auie cridat d’aquera manèra.
Es-mil-e-ua-net-III-WEB	E Alí-Nur, en veder-se dauant deth sultan, treiguec deth turbant era carta deth califa e l’ac autregèc de seguit.
Es-mil-e-ua-net-III-WEB	Mès en aguest moment entrèc eth gran visir El-Mohin ben-Saui, enemic d’Alí-Nur e deth sòn pair Fadleddin, e eth sultan l’autregèc era carta der Emir des Credents, e li didec: “Lieg!” Eth visir cuelhec era carta, la liegec, la reliegec, e se quedèc plan estonat; mès còp sec esquincèc damb fòrça adretia era part inferiora dera carta que i auie eth nere sagèth deth califa, se la hec a vier ena boca, la masteguèc e la lancèc.
Es-mil-e-ua-net-III-WEB	E eth sultan li cridèc enforismat: “Malerós Sauí!
Es-mil-e-ua-net-III-WEB	Qué ei çò que t’a possat a cométer aguest atemptat?” E Sauí responec: “Ò rei!
Es-mil-e-ua-net-III-WEB	Te cau saber qu’aguest òme non a vist jamès ath califa, ne tansevolh ath sòn visir Giafar.
Es-mil-e-ua-net-III-WEB	Qu’ei un marrit senhorejat per toti es vicis, un dimòni plen de malignitat e de fausetat.
Es-mil-e-ua-net-III-WEB	Qu’aurà trapat bèth papèr escrit peth califa, e a imitat era sua letra, en tot escríuer ath sòn gust tot aquerò que vengui de lièger aciu.
Es-mil-e-ua-net-III-WEB	Mès, com as pogut pensar, ò sultan!
Es-mil-e-ua-net-III-WEB	Ath delà s’eth califa auesse enviat aguest messatge l’aurie hèt acompanhar per bèth camarlenc o beth visir.
Es-mil-e-ua-net-III-WEB	E vaquí qu’aguest òme a arribat complètament solet.” Alavetz eth sultan preguntèc: “E qué haram ara, ò Saui!” E ad aquerò responec eth visir: “Ò rei!
Es-mil-e-ua-net-III-WEB	Lo manarè entà Bagdad acompanhat per un camarlenc, que se’n saberà de tot çò passat.
Es-mil-e-ua-net-III-WEB	S’aquerò qu’a dit ei cèrt, mos amiarà ua orde escrita damb era nòbla letra deth califa.
Es-mil-e-ua-net-III-WEB	Dempús d’enténer ath visir, acabèc eth sultan per creir qu’Alí-Nur ère un maudit engusaire, e plen de colèra non volec demorar cap pròva, e cridèc as gardes: “Agarratz ad aguest joen!” E es gardes agarrèren a Alí-Nur, l’estirèren en solèr e comencèren a foter-li còps de pau, enquia que lo deishèren sense sens.
Es-mil-e-ua-net-III-WEB	Dempús les ordenèc que l’estaquèssen de pès e mans, e cridèc ath cap des presoèrs, e eth cap des presoèrs non se tardèc a vier dauant deth rei.
Es-mil-e-ua-net-III-WEB	Aguest cap des presoèrs se cridaue Kutait.
Es-mil-e-ua-net-III-WEB	Quan lo vedec eth visir, li didec: “Kutait, eth visir te va a ordenar que cuelhes ad aguest òme e lo metes en un croton sosterranh, a on lo tormentaràs dia e net damb era màger duretat.” Kutait responec: “Escoti e aubedisqui.” E cuelhec a Alí-Nur e se lo hec a vier de seguit en croton.
Es-mil-e-ua-net-III-WEB	E quan Kutait entrèc en croton damb Alí-Nur, barrèc era pòrta, manèc escampar eth solèr e botar un banc darrèr dera pòrta, en tot caperar-lo damb un tapís e botar en eth un coishin.
Es-mil-e-ua-net-III-WEB	Dempús, en tot apressar-se a Alí-Nur, li treiguec es ligadures e li preguèc que se seiguesse en banc, en tot dider-li: “Non è de desbrembar, ò senhor mèn!
Es-mil-e-ua-net-III-WEB	E tot aquerò pendent quaranta dies.
Es-mil-e-ua-net-III-WEB	Arribat eth dia quaranta un, heren a vier en palai un magnific present entath rei, de part deth califa.
Es-mil-e-ua-net-III-WEB	Quauqui uns opinèren qu’eth califa destinaue eth present ara persona enviada per eth entà substituir ath sultan.
Es-mil-e-ua-net-III-WEB	E de seguit Sauí exclamèc: “Ò rei!
Es-mil-e-ua-net-III-WEB	Non te didí que çò de milhor ère des.hèir-se d’aquest Alí-Nur, s’ei que vòs obrar damb prudéncia?” E alavetz eth sultan didec: “Per Allà!
Es-mil-e-ua-net-III-WEB	As hèt que me’n bremba a temps.
Es-mil-e-ua-net-III-WEB	Vè- te’n a cercar-lo immediatament e que l’esgòrgen sense misericòrdia.” E Sauí contestèc: “Escoti e aubedisqui.
Es-mil-e-ua-net-III-WEB	Mès serie convenent, ò senhor mèn!
Es-mil-e-ua-net-III-WEB	Plen d’alegria, eth visir correc ena casa deth governador e li manèc pregonar era execucion d’Alí-Nur damb toti es detalhs mentadi.
Es-mil-e-ua-net-III-WEB	E atau se hec rapìdament.
Es-mil-e-ua-net-III-WEB	Mès en enténer as pregonèrs s’apoderèc de toti es abitants dera ciutat ua grana afliccion, e toti comencèren a plorar sense excepcion, enquia e tot es mainatges dera escòla e es mercadèrs enes mercats.
Es-mil-e-ua-net-III-WEB	E es uns s’esdegauen a ocupar un bon lòc entà veir passar a Alí-Nur e assistir ath trist espectacle dera sua mòrt, mentre que d’auti acodien en grops enes pòrtes deth croton entà acompanhar-lo quan gessesse.
Es-mil-e-ua-net-III-WEB	Dera sua part, eth visir Sauí se filèc entara preson, en tot hèr-se acompanhar de dètz gardes, e ordenèc que li daurissen era pòrta.
Es-mil-e-ua-net-III-WEB	Eth carcerèr Kutait, simulant qu’ac ignoraue tot, preguntèc: “Qué desire eth mèn senhor eth visir?” E aguest didec: “Hè-te a vier de seguit ena mia preséncia ad aguest miserable:” Ad aquerò responec eth carcerèr: “Que se trape en fòrça mau estat, per çò des còps que li balhè e des torments qu’a patit, mès, ça que la, aubedirè de seguit.” E eth carcerèr se filèc entath croton d’Alí-Nur e lo trapèc recitant aguestes estròfes:
Es-mil-e-ua-net-III-WEB	Ai de jo!
Es-mil-e-ua-net-III-WEB	Arrés m’ajude ena mia desgràcia!
Es-mil-e-ua-net-III-WEB	E cada còp son mès intensi es mèns maus e mès dificil eth sòn remèdi!
Es-mil-e-ua-net-III-WEB	Era abséncia implacabla e amara a consumit çò mès pur dera mia sang, en tot trèir-me eth darrèr alend de vida!
Es-mil-e-ua-net-III-WEB	Era fatalitat a transformat as mèns amics, en tot convertir-les enes enemics mès crudèus!
Es-mil-e-ua-net-III-WEB	E pregunti a guairi me ven: Non i a arrés entre vosati qu’age pietat de jo e que li hège dò era mia desgràcia e me respone as mies crides?
Es-mil-e-ua-net-III-WEB	Be me’n semble de doça era mòrt, a maugrat de toti es sòns terrors, ara que s’a acabat tota esperança enganhosa de vida!
Es-mil-e-ua-net-III-WEB	Senhor!
Es-mil-e-ua-net-III-WEB	Tu qu’envies as qu’anóncien bones naues; tu qu’ès eth mar dera generositat; tu que guides as qu’amien eth consolament!
Es-mil-e-ua-net-III-WEB	A tu t’implori, dubèrtes totes es herides d’ua anma tormentada!
Es-mil-e-ua-net-III-WEB	Desliura-me des mèns patiments e des perilhs!
Es-mil-e-ua-net-III-WEB	Perdona era mia turpitud!
Es-mil-e-ua-net-III-WEB	Desbremba es mèns errors e es mies fautes!
Es-mil-e-ua-net-III-WEB	Quan Alí-Nur acabèc era sua lamentacion, se l’apressèc Kutait, l’expliquèc çò que se passaue e l’ajudèc a trèir-se era ròba beròia e neta que l’auie balhat d’amagat, e lo vestic damb liròts, en tot amiar-lo de seguit ena preséncia deth visir, que lo demoraue rabiós.
Es-mil-e-ua-net-III-WEB	E a penes lo vedec Alí-Nur, acabèc de convencer-se der òdi que l’auie aqueth enemic deth sòn pair.
Es-mil-e-ua-net-III-WEB	Mès li didec: “Que sò aciu, visir!
Es-mil-e-ua-net-III-WEB	Te penses que te serà favorable tostemp eth destin entà fidar en eth d’aguesta manèra?
Es-mil-e-ua-net-III-WEB	Ignores es paraules deth poèta:
Es-mil-e-ua-net-III-WEB	Coma qu’auien de sentenciar, ac profitèren entà extralimitar-se enes sòns drets e mancar ara justícia!
Es-mil-e-ua-net-III-WEB	Ignoren qu’eth sòn veredicte lèu deisharà d’èster-ne, e se dissolerà en arren?
Es-mil-e-ua-net-III-WEB	E higec Alí-Nur: “Ò visir!, te cau saber que solet Allà ei poderós, qu’ei eth Solet Realizador!” E et visir li didec: “Ò Alí!
Es-mil-e-ua-net-III-WEB	Sàpies qu’aué madeish, contra era tua volontat e contra era de toti es abitants de Bassra, te bracarè eth cap.
Es-mil-e-ua-net-III-WEB	E entà imitar-te, te rebrembarè çò que ditz eth poèta:
Es-mil-e-ua-net-III-WEB	Dèisha actuar ath temps ath sòn gust, mès gaudis dera satisfaccion de hèr-te justícia!
Es-mil-e-ua-net-III-WEB	E tanben ei admirable aguest aute vèrs:
Es-mil-e-ua-net-III-WEB	Aqueth que viu, encara que sonque sigue un dia, dempús d’auer vist morir ath sòn enemic, artenh era fin desirada!
Es-mil-e-ua-net-III-WEB	Ara seguida manèc as gardes que s’apoderèssen d’Alí-Nur e lo montèssen en ua mula; mès es gardes trantalhèren en veir qu’era multitud li didie a Alí-Nur: “Ordena-mos-ac, e ara madeish apeiregaram ad aguest òme e lo haram brigalhs, encara que mos risquem a pèrder era nòsta anma!” Mès Alí-Nur repliquèc: “Ò, non!
Es-mil-e-ua-net-III-WEB	Non hescatz semblabla causa!
Es-mil-e-ua-net-III-WEB	Rebrembatz aguesti vèrsi deth poèta:
Es-mil-e-ua-net-III-WEB	Toti es òmes les cau passar eth sòn temps ena tèrra, e passat aguest temps, les cau morir!
Es-mil-e-ua-net-III-WEB	Plan per aquerò, encara qu’es leons m’arrosseguèssen ena sua seuva, arren auria de crànher se non auesse arribat entà jo era mia ora!
Es-mil-e-ua-net-III-WEB	Es gardes s’apoderèren alavetz d’Alí-Nur, lo montèren en ua mula e recorreren atau tota era ciutat, enquia arribar en palai, dauant des hièstres deth sultan.
Es-mil-e-ua-net-III-WEB	E cridauen: “Aguest qu’ei eth castig contra tot eth que gause falsificar documents!” Dempús amièren a Alí- Nur en lòc des suplicis, aquiu a on se restancaue era sang des sentenciadi.
Es-mil-e-ua-net-III-WEB	E eth borrèu, damb era espada ena man, s’apressèc un moment a Alí-Nur e li didec: “Sò eth tòn esclau; se te cau bèra causa sonque me l’as de díder, e te la balharè de seguit.
Es-mil-e-ua-net-III-WEB	S’as besonh de minjar o de béuer, manam e t’aubedirè de seguit.
Es-mil-e-ua-net-III-WEB	Donques que te cau saber que te rèsten plan pòqui menutes de vida; sonque enquiath moment qu’eth sultan piste pera hièstra.” Alavetz Alí-Nur guardèc a dreta e quèrra, e recitèc aguestes estròfes:
Es-mil-e-ua-net-III-WEB	Didetz-me se vos platz!
Es-mil-e-ua-net-III-WEB	I a entre vosati un amic pietós que volgue ajudar-me?
Es-mil-e-ua-net-III-WEB	Que s’acabarà eth temps dera mia vida e se complirà eth mèn destin!
Es-mil-e-ua-net-III-WEB	I a beth òme caritatiu que m’ajude e merite èster recompensat pera sua bona accion?
Es-mil-e-ua-net-III-WEB	Que tache es uelhes ena mia desgràcia, que desnishe era mia tristesa e que me balhe un shinhau d’aigua entà padegar es patiments deth mèn suplici!
Es-mil-e-ua-net-III-WEB	Alavetz toti es presents comencèren a plorar, e eth borrèu venguec de seguit ara cèrca d’ua gèrla damb aigua e l’ac presentèc a Alí-Nur.
Es-mil-e-ua-net-III-WEB	Mès de seguit eth visir Saui acodic des deth sòn lòc, e fotent un còp ena gèrla la trinquèc en mil bocins.
Es-mil-e-ua-net-III-WEB	E de seguit li cridèc enforismat ath borrèu: “Qué demores entà talhar-li eth còth?” E eth borrèu cuelhec alavetz ua tela e bendèc es uelhs d’Alí-Nur.
Es-mil-e-ua-net-III-WEB	E en veder-lo, era multitud s’acarèc damb eth visir e comencèc a injuriar-lo, aumentant cada còp mès eth rambalh des crits.
Es-mil-e-ua-net-III-WEB	E non cessaue era agitacion, quan, de ressabuda, se quilhèc ua broma de povàs e ressonèren clamors confusi que s’anauen apressant, en tot aumplir er aire e er espaci.
Es-mil-e-ua-net-III-WEB	E en veir era broma de povàs e enténer eth tarrabastalh, eth sultan guardèc pera hièstra deth palai e didec as que l’enrodauen: “Sabetz-vo’n de seguit de çò qu’ei aquerò!” E eth visir repliquèc: “Que non ei aquerò çò mès urgent.
Es-mil-e-ua-net-III-WEB	Abans mos cau esgorjar ad aguest òme.” Mès eth sultan repliquèc: “Cara, ò Sauí!
Es-mil-e-ua-net-III-WEB	Aquera broma de povàs la lheuauen es shivaus qu’en eri galaupauen Giafar, eth gran visir deth califa, e es cavalièrs dera sua acompanhada.
Es-mil-e-ua-net-III-WEB	E vaquí eth motiu dera sua arribada.
Es-mil-e-ua-net-III-WEB	Eth califa, dempús dera net d’amor qu’auie passat entre es braci de Doça-Amiga, auie deishat passar trenta dies sense brembar-se’n d’era ne dera istòria d’Alí-Nur ben-Khacan.
Es-mil-e-ua-net-III-WEB	Mès ua net entre es nets, en passar peth costat dera cramba qu’ère embarrada Doça-Amiga, entenec uns somics amargs e ua votz adolorida que cantaue aguesti vèrsi deth poèta:
Es-mil-e-ua-net-III-WEB	Ò delícia mia!
Es-mil-e-ua-net-III-WEB	Era tua ombra, sigues absent e sigues damb jo, non se separe de jo!
Es-mil-e-ua-net-III-WEB	E era mia boca, entà alegrar-me, gaudis repetint eth tòn nòm deliciós!
Es-mil-e-ua-net-III-WEB	E coma qu’es plors siguessen cada còp mès desesperadi, dauric eth califa era pòrta, entrèc ena cramba, e vedec a Doça-Amiga que ploraue.
Es-mil-e-ua-net-III-WEB	E Doça-Amiga se lancèc as sòns pès e les punèc tres còps, e recitèc aguestes estròfes:
Es-mil-e-ua-net-III-WEB	Ò tu qu’ès d’illustra raça e producte de sang famosa, de nòbla origina, arrama fertila doblegada entà baish per çò deth pes de fruts esquisti!
Es-mil-e-ua-net-III-WEB	Me cau rebrembar-te era promesa qu’era tua bontat me hec e que m’aufric era tua generositat sense parièr!
Es-mil-e-ua-net-III-WEB	Pro que non la desbrembes jamès!
Es-mil-e-ua-net-III-WEB	Mès eth califa, que seguie sense brembar-se’n de Doça-Amiga, li didec: “Qui ès, ò joena?” E era responec: “Sò era que t’autregèc Alí-Nur ben-Khacan.
Es-mil-e-ua-net-III-WEB	E ara te prègui que complisques era tua promesa d’enviar-me ath sòn costat damb toti es aunors degudi.
Es-mil-e-ua-net-III-WEB	Mès juri peth mèn cap e pera hòssa des mèns pairs e des mèns pairins, que se l’a arribat bèth malastre ad aguest joen, perirà aqueth que n’age eth tòrt, encara que sigue era persona mès estimada per jo.
Es-mil-e-ua-net-III-WEB	Voi, donc, ò Giafar!
Es-mil-e-ua-net-III-WEB	E en arribar en Bassra se trapèc Giafar damb aqueth tumult, e vedec ara multitud agitada coma es ondades deth mar, e preguntèc: “Mès quin tarrabastalh ei aguest?” E de seguit milèrs de votzes li condèren guaire s’auie passat damb Alí-Nur ben-Khacan.
Es-mil-e-ua-net-III-WEB	E quan Giafar entenec es sues paraules, correc mès entà arribar en palai.
Es-mil-e-ua-net-III-WEB	E pugèc enes crambes deth sultan, e li desirèc era patz, e li hec saber eth motiu deth sòn viatge, e li didec: “Se l’a arribat bèth malastre a Alí-Nur è era orde de que perisque aqueth que n’age eth tòrt, e de qué tu, ò sultan!
Es-mil-e-ua-net-III-WEB	Eth sultan ordenèc alavetz que li hessen a vier de seguit a Alí-Nur, e es gardes vengueren a cercar-lo ena plaça.
Es-mil-e-ua-net-III-WEB	E a penes entrèc Alí-Nur se lheuec Giafar e manèc as gardes qu’agarrèssen ath sultan e ath visir El-Mohin ben-Sauí.
Es-mil-e-ua-net-III-WEB	E de seguit nomentèc a Alí-Nur sultan de Bassra, e lo placèc en tron, en lòc de Mohammad El-Zeiní, ath quau manèc embarrar damb eth visir.
Es-mil-e-ua-net-III-WEB	Dempús Giafar s’estèc en Bassra, ena casa deth nauèth rei, es tres dies reglamentaris de cortesia.
Es-mil-e-ua-net-III-WEB	Mès, eth quatau dia, Alí-Nur se dirigic a Giafar e li didec: “Qu’è viui desirs de tornar a veir ar Emir des Credents.” E Giafar i siguec d’acòrd, e didec: “comencem en tot hèr era nòsta oracion deth maitin, e gesseram de seguit entà Bagdad.” E eth rei didec: “Escoti e aubedisqui.” E heren era oracion deth maitin, e ambdús, acompanhadi de gardes e cavalièrs amiant damb eri ar ex rei Mohammad El-Zeini e ath visir Zaui, se filèren peth camin entà Bagdad.
Es-mil-e-ua-net-III-WEB	E pendent eth viatge, eth visir Sauí auec temps entà reflexionar e mossegar-se es mans empenaït.
Es-mil-e-ua-net-III-WEB	Alí-Nur anec tot eth camin ath costat de Giafar, enquia qu’arribèren en Bagdad, abitatge de patz.
Es-mil-e-ua-net-III-WEB	E s’esdeguèren a presentar-se ath califa, e Giafar li condèc era istòria d’Alí- Nur.
Es-mil-e-ua-net-III-WEB	Alavetz eth califa manèc apressar-se a Alí-Nur e li didec: “Cuelh aguesta espada e braca damb era tua pròpria man eth cap deth tòn enemic, eth miserable Ben-Sauí.
Es-mil-e-ua-net-III-WEB	Alí- Nur cuelhec er acèr e s’apressèc a Ben-Sauí, mès aguest lo guardèc e li didec: “Ò Alí- Nur!
Es-mil-e-ua-net-III-WEB	Jo actuè damb tu sivans eth mèn temperament, qu’ada eth non podia remir-me.
Es-mil-e-ua-net-III-WEB	Mès tu te cau, tanben, obrar sivans eth tòn.” Alavetz Alí-Nur deishèc era espada, guardèc ath califa, e li didec: “Ò Emir des Credents!
Es-mil-e-ua-net-III-WEB	E recitèc çò que ditz eth poèta:
Es-mil-e-ua-net-III-WEB	È vist ath men enemic e non è sabut se com vencer-lo, pr’amor qu’er òme pur tostemp ei vençut pes paraules de bontat!
Es-mil-e-ua-net-III-WEB	Mès eth califa exclamèc: “Qu’està ben, Alí-Nur!” E li didec a Massrur: “Ò Massrur!
Es-mil-e-ua-net-III-WEB	Lheua-te e talha-li eth cap ad aguest bandit.” E Massrur se lheuèc, e d’un solet còp esgorgèc ath visir El-Mohin ben-Sauí.
Es-mil-e-ua-net-III-WEB	Alavetz eh califa se dirigic a Alí-Nur, e li didec:
Es-mil-e-ua-net-III-WEB	Non senti cap desir senon eth gòi de contemplar eth tòn ròstre.” E eth califa responec: “Ò Alí-Nur!
Es-mil-e-ua-net-III-WEB	E volec qu’Alí-Nur ben-Khacan siguesse eth sòn intim companh.
Es-mil-e-ua-net-III-WEB	E acabèc perdonant ath sultan Mohammad el-Zeiní, ath quau repausèc en sòn tron, en tot encargar-li qu’en avier alistèsse ben as sòns visirs.
Es-mil-e-ua-net-III-WEB	E toti viueren damb alegria e prosperitat enquiara sua mòrt.
Es-mil-e-ua-net-III-WEB	En acabar, era plan discrèta Schahrazada li didec ath rei: “Non te penses, ò rei!
Es-mil-e-ua-net-III-WEB	E Schahrazada didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	Se cridaue Ayub, e eth sòn hilh baron, Ghanem ben-Ayub, siguec coneishut dempús damb eth subernòm d’El-Motim El-Masslub2, e ère tan beròi coma eth plen dera lua, e ère dotat d’ua eloqüéncia meravilhosa.
Es-mil-e-ua-net-III-WEB	Era hilha, fraia de Ghanem, se cridaue Fetnah3, nòm plan avient per çò des sòns encantaments e dera sua beresa.
Es-mil-e-ua-net-III-WEB	En morir Ayub, les deishèc granes riqueses…
Es-mil-e-ua-net-III-WEB	En aguest moment deth sòn relat, vedec Schahrazada néisher eth dia e se carèc discrètament.
Es-mil-e-ua-net-III-WEB	Seguic d’aguesta manèra:
Es-mil-e-ua-net-III-WEB	Quan moric eth mercadèr Ayub, les deishèc granes riqueses, e entre d’autes causes, cent cargas de sederies, brocats e teles precioses, e cent gèrles plies de botgetes de musc pur.
Es-mil-e-ua-net-III-WEB	Tot suenhosament empaquetat, e en cada hardèu se vedie escrit damb grani caractèrs: DESTINAT ENTÀ BAGDAD, donques qu’Ayub non se pensaue morir tan lèu, e volie vier en Bagdad pr’amor de véner es sues precioses mercaderies.
Es-mil-e-ua-net-III-WEB	Mès, cridat pera infinita misericòrdia d’Allà, e passat eth temps de dòu, eth joen Ghanem pensèc hèr eth viatge a Bagdad qu’auie projectat eth sòn pair.
Es-mil-e-ua-net-III-WEB	E Allà lo sauvèc de tau manèra, que non se tardèc a arribar en Bagdad san e en bona santat damb totes es sues mercaderies.
Es-mil-e-ua-net-III-WEB	A penes arribèc en Bagdad s’esdeguèc a logar ua casa plan beròia, que moblèc somptuosament, en tot estirar pertot magnifics tapissi, plaçant divans e coishins, sense desbrembar es cortines en pòrtes e hièstres.
Es-mil-e-ua-net-III-WEB	Dempús ordenèc descargar totes es mercaderies e descansèc des fatigues deth viatge, demorant tranquillament que toti es mercadèrs e persones notables de Bagdad venguessen, un darrèr der aute, a desirar-li era patz e dar-li era planvenguda.
Es-mil-e-ua-net-III-WEB	Mès dempús pensèc en vier en mercat entà véner part des sues mercaderies, e ordenèc empaquetar dètz pèces de teles e de sederies fines qu’amiauen senhalat eth prètz en ues etiquetes.
Es-mil-e-ua-net-III-WEB	De seguit se dirigic entath mercat des grani mercadèrs, e toti gesseren ath sòn encontre e li desirèren era patz.
Es-mil-e-ua-net-III-WEB	Dempús l’amièren ena preséncia deth jeique deth mercat, que solet en veir es mercaderies les crompèc de seguit.
Es-mil-e-ua-net-III-WEB	E Ghanem ben-Ayub guanhèc dus dinnars d’aur per cada dinnar de mercaderies.
Es-mil-e-ua-net-III-WEB	E plan content d’aguesti guanhs, seguic venent pèces de tela e botgetes de musc, en tot guanhar dus per un pendent tot er an.
Es-mil-e-ua-net-III-WEB	Un dia, ara prumaria der aute an, venguec en mercat, sivans eth sòn costum, mès trapèc totes es botigues barrades, madeish qu’era pòrta principau deth mercat.
Es-mil-e-ua-net-III-WEB	E coma que non ère hèsta, s’estonèc fòrça e preguntèc eth perqué.
Es-mil-e-ua-net-III-WEB	Li responeren que venguie de morir un des principaus mercadèrs e qu’es auti auien anat en acogament.
Es-mil-e-ua-net-III-WEB	E un des passejaires li didec: “Que serie bon que tanben tu anèsses en acogament, donques que t’ac arregraïràn.” E responec Ghanem: “Me semble fòrça ben, mès voleria saber a on son es funeralhes.” L’indiquèren eth lòc; entrèc en ua mequita pròcha, hec es sues ablucions, e se filèc ara prèssa en lòc indicat.
Es-mil-e-ua-net-III-WEB	Se barregèc alavetz entre era gentada de mercadèrs, e les acompanhèc ena gran mesquita, a on se heren es oracions de costum.
Es-mil-e-ua-net-III-WEB	Dempús era acompanhada se filèc de cap eth cementèri, qu’ère plaçat dehòra des pòrtes de Bagdad.
Es-mil-e-ua-net-III-WEB	Entrèren en eth e anèren trauessant hòsses, enquia arribar en aquera qu’anauen a botar eth cadavre.
Es-mil-e-ua-net-III-WEB	Es parents auien lheuat ua tenda, en tot plaçar-la de sòrta que caperèsse eth sepulcre, penjant en era lampes, halhes e fanaus.
Es-mil-e-ua-net-III-WEB	E toti poderen entrar entà meter-se dejós deth tendolet.
Es-mil-e-ua-net-III-WEB	Alavetz se dauric era hòssa, se botèc en era et cadavre, e se placèc era lausa.
Es-mil-e-ua-net-III-WEB	Dempús es imans e es auti ministres deth culte e es liegeires deth Coran comencèren a liéger es versets deth Libre Nòble e es capitols prescrits.
Es-mil-e-ua-net-III-WEB	E es mercadèrs e es parents se seigueren en rondèu sus es tapissi estiradi dejós deth tendolet, e enteneren religiosament es Santes Paraules.
Es-mil-e-ua-net-III-WEB	E Ghanem ben-Ayub, encara qu’auie prèssa entà vier ena sua casa, non volec retirar-se de seguit, per consideracion as parents, e se demorèc damb eri.
Es-mil-e-ua-net-III-WEB	Es ceremònies religioses se tardèren enquia escurir.
Es-mil-e-ua-net-III-WEB	Alavetz arribèren es esclaus damb plates plies de parva e doci, e les repartiren entre es assistents, que mingèren e beueren enquiar arràs, sivans eth costum enes funeralhes.
Es-mil-e-ua-net-III-WEB	Mès ath cap d’ua estona, coma qu’era session non s’anaue a acabar enquiara maitiada següenta, Ghanem comencèc a espaurir-se per çò des mercaderies qu’auie deishat ena sua casa sense qu’arrés les suvelhèsse.
Es-mil-e-ua-net-III-WEB	E cranhèc que les ac panèssen es lairons, e didec entada eth: “Que sò estrangèr, e en èster coma sò famós coma òme ric, se passi ua net dehòra de casa es panaires la saquejaràn, e se haràn a vier es mèns sòs e es mercaderies que me rèsten.” E coma qu’es sòns temors èren cada còp mès grani, se decidic a lheuar- se e se desencusèc damb es auti en tot díder qu’anaue a cagar, e gessec ara prèssa.
Es-mil-e-ua-net-III-WEB	Comencèc a caminar ena escurina, e caminèc enquia qu’arribèc enes pòrtes dera ciutat.
Es-mil-e-ua-net-III-WEB	Mès coma que ja ère mieja net, trapèc era pòrta barrada, e non vedec ad arrés, ne entenec cap votz umana.
Es-mil-e-ua-net-III-WEB	Solet entenie eth ganholar des gossets e es fiulets des chacals que sonauen ena luenhor barrejadi damb es udòls des lops.
Es-mil-e-ua-net-III-WEB	Alavetz, plan espaurit, exclamèc: “Que non i a fòrça ne poder mès qu’en Allà!
Es-mil-e-ua-net-III-WEB	Abans cranhia pes mies riqueses, e ara me cau crànher pera mia vida.” E comencèc a cercar un ostau entà passar era net, e fin finau trapèc un tourbeh qu’ath sòn costat i auie ua palmèra.
Es-mil-e-ua-net-III-WEB	Ua pòrta ère dubèrta, e Ghanem entrèc per aquiu, e s’estirèc entà cuélher eth sòn; mès que non podie dormir, donques qu’ère espaurit en veder-se solet ath miei des hòsses.
Es-mil-e-ua-net-III-WEB	E se botèc de pès, e dauric era pòrta e guardèc entà dehòra.
Es-mil-e-ua-net-III-WEB	E vedec ua lum que ludie ena luenhor, près des pòrtes dera ciutat.
Es-mil-e-ua-net-III-WEB	Se filèc de cap ad aquera lum, mès alavetz vedec que se l’apressaue peth camin qu’amiaue entath tourbeh qu’en eth se trapaue.
Es-mil-e-ua-net-III-WEB	Alavetz Ghanem cuelhec mès pòur, arreculèc precipitadament, se calèc de nauèth en tourbeh, e barrèc era pòrta, qu’ère plan pesanta.
Es-mil-e-ua-net-III-WEB	Mès que non se padeguèc enquia que pugèc naut de tot dera palmèra entà amagar-se entre eth ramatge.
Es-mil-e-ua-net-III-WEB	D’aquiu estant vedec qu’era lum s’anaue apressant, enquia qu’acabèc per veir a tres neri, dus des quaus amiauen ua enòrma caisha e eth tresau ua lantèrna e ues aishades.
Es-mil-e-ua-net-III-WEB	E en arribar en tourbeh se posèc plan estonat eth nere qu’amiaue eth fanau.
Es-mil-e-ua-net-III-WEB	Es auti li dideren: “Qué se passe, ò Sauab?” E Sauab responec: “Non ac vedetz?” E didec un des auti: “Mès qué s’a de veir?” E Sauab repliquèc: “Ò Kafur!
Es-mil-e-ua-net-III-WEB	Ignoratz qu’es proprietaris d’aguesti camps gessen cada dia dera ciutat e vien a repausar aciu dempús d’examinar es sues plantacions?
Es-mil-e-ua-net-III-WEB	Non vo’n sabetz de qué sòlen barrar era pòrta en escurir, per pòur de qué les susprenem nosati es neri, donques que saben que se les agarram les usclam viui e mos minjam era sua carn blanca?” Alavetz Kafur e Sauab li dideren ar aute nere: “Ò Bakhita!
Es-mil-e-ua-net-III-WEB	E espaurit Ghanem, pensaue: “Be n’ei d’escarrabilhat et nere!
Es-mil-e-ua-net-III-WEB	E es dus neri li dideren ath qu’amiaue eth fanau: “Ò Sauab!
Es-mil-e-ua-net-III-WEB	E se mos daurisses era pòrta te sauvaram eth mès gras des individús que trapem aquiu laguens, e te lo codinaram plan ath sòn punt, en tot daurar-li era pèth, sajant de qué non se degalhe ua soleta gota de greish.” Mès Sauab responec: “Coma qu’è pòca intelligéncia, m’estime mès que lancem aguesta caisha per dessús dera tàpia, donques que mos an balhat era orde de deishar-la en tourbeh.” Mès es auti dus neri responeren: “Se la lançam coma dides, se harà brigalhs.” E Sauab repliquèc: “Mès s’entram en tourbeh, dilhèu mos agarren es bandits que son aquiu amagadi entà assassinar e panar as viatjaires.
Es-mil-e-ua-net-III-WEB	E deishant era caisha en solèr, escalèren era paret, sautèren laguens deth tourbeh e correren a daurir, mentre er aute les alugaue des de dehòra.
Es-mil-e-ua-net-III-WEB	Meteren entre es tres era caisha, barrèren era pòrta e se seigueren a descansar en tourbeh.
Es-mil-e-ua-net-III-WEB	E un didec: “Vertadèrament, ò frairs!
Es-mil-e-ua-net-III-WEB	E vaquí qu’ei mieja net.
Es-mil-e-ua-net-III-WEB	Descansem quauques ores, e dempús dauriram era trencada pr’amor d’enterrar aguesta caisha, qu’eth sòn contengut ignoram.
Es-mil-e-ua-net-III-WEB	Dempús deth repaus poiram trabalhar milhor.
Es-mil-e-ua-net-III-WEB	E entà passar agradiuament aguestes ores de repaus, que cada un mos conde se com a arribat a èster eunuc e perqué lo crestèren, en tot condà’c tot des deth principi enquiath finau.
Es-mil-e-ua-net-III-WEB	En aguest moment dera sua narracion, Schahrazada vedec clarejar eth dia, e se carèc discrètament.
Es-mil-e-ua-net-III-WEB	Era didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	Alavetz er eunuc Sauab didec:
Es-mil-e-ua-net-III-WEB	Vos cau saber, ò frairs mèns!, qu’a penes auia cinc ans d’edat quan eth mercadèr d’esclaus me treiguec dera mia tèrra entà amiar-me en Bagdad, e me venec a un garda de palai.
Es-mil-e-ua-net-III-WEB	Aguest òme auie ua hilha, qu’en aqueth moment auie tres ans.
Es-mil-e-ua-net-III-WEB	Toti estimauen ath neret.
Es-mil-e-ua-net-III-WEB	Amassa, creishérem d’aguesta manèra, e jo arribè as dotze ans e era as dètz.
Es-mil-e-ua-net-III-WEB	E mos deishauen jogar amassa.
Es-mil-e-ua-net-III-WEB	Mès un dia entre es dies, en trapar-la soleta en un lòc desseparat, m’apressè ada era, sivans eth costum.
Es-mil-e-ua-net-III-WEB	Precisament venguie de cuélher un banh en hammam, e ère deliciosa e perhumada.
Es-mil-e-ua-net-III-WEB	Per çò deth sòn ròstre, semblaue era lua ena sua catorzau net.
Es-mil-e-ua-net-III-WEB	En veder-me correc entà jo, e mos metérem a jogar e a hèr mil lhocaries.
Es-mil-e-ua-net-III-WEB	Me nhacaue e jo l’engarrapaua; me pecigaue e jo la pecigaua tanben, mès de tau sòrta que en un virament de uelhs era verga se me quilhèc e se me holèc.
Es-mil-e-ua-net-III-WEB	E semblabla a ua clau enòrma se diboishaue per dejós dera ròba.
Es-mil-e-ua-net-III-WEB	Alavetz se metec a arrir, se lancèc ath mèn dessús, me metec d’esquia en solèr e se placèc a shivau sus eth mèn vrente; e començant a heregar-se damb jo, acabèc per deishar era mia verga ar aire.
Es-mil-e-ua-net-III-WEB	E en veder-la quilhada e poderosa, la cuelhec damb ua man e hereguèc e hec gatalhèues damb era enes pòts dera sua vulva per dessús des cauces qu’amiaue botades.
Es-mil-e-ua-net-III-WEB	Mès aguesti jòcs vengueren a aumentar d’ua manèra alarmanta eth calor que sentia.
Es-mil-e-ua-net-III-WEB	E la sarrè entre es mèns braci, mentre qu’era se penjaue en mèn còth en tot sarrar-me damb totes es sues fòrces.
Es-mil-e-ua-net-III-WEB	E vaquí que còp sec era mia verga, coma se siguesse de hèr, li trauessèc es cauces, e penetrant trionfanta li panèc era virginitat.
Es-mil-e-ua-net-III-WEB	Un còp acabada era causa, era mainada se metec a arrir, e tornèc a punar-me; mès jo èra espaurit damb aquerò que venguie de passar, e m’escapè des sues mans, corrent a refugiar-me ena casa d’un nere amic mèn.
Es-mil-e-ua-net-III-WEB	Era mainada non se tardèc en tornar ena sua casa, e era mair, en veder-li era ròba en desorde e es cauces trauessades de part a part, lancèc un crit.
Es-mil-e-ua-net-III-WEB	Dempús, en tot examinar eth loc que s’amague entre es cueishes, vedec çò que vedec!
Es-mil-e-ua-net-III-WEB	E queiguec en solèr, estavanida de dolor e d’ira.
Es-mil-e-ua-net-III-WEB	Mès quan se remetec, coma qu’era causa ère irreparabla, cuelhec totes es precaucions entà apraiar er ahèr, e mès que mès entà qu’eth sòn espós non se’n sabesse deth malastre.
Es-mil-e-ua-net-III-WEB	E damb tau traça ac hec, qu’ac podec arténher.
Es-mil-e-ua-net-III-WEB	Se passèren dus mesi, e aquera hemna acabèc per trapar-me, e non deishaue de hèr-me presents entà obligar-me a tornar en casa.
Es-mil-e-ua-net-III-WEB	Mès quan tornè non se parlèc bric der ahèr, e seguiren en tot amagar-l’ac ath pair, que solide m’aurie aucit, e ne era mair ne arrés me desiraue cap mau, donques que toti m’estimauen fòrça.
Es-mil-e-ua-net-III-WEB	Dus mesi dempús era mair artenhèc méter en relacions ara sua hilha damb un joen barbèr, qu’ère eth barbèr deth sòn pair, e plan per aquerò venguie fòrça còps en casa.
Es-mil-e-ua-net-III-WEB	E era mair li balhèc ua bona dòt des sòns estauvis particulars e li hec un bon equipament.
Es-mil-e-ua-net-III-WEB	De seguit cridèren ath barbèr, que se presentèc damb toti es sòns utisi.
Es-mil-e-ua-net-III-WEB	E eth barbèr m’estaquèc e me talhèc es colhons, en tot convertir-me en eunuc.
Es-mil-e-ua-net-III-WEB	E se celebrèc era ceremònia deth maridatge, e jo quedè d’eunuc dera mia petita patrona, e d’alavetz me calec precedir-la pertot, quan anaue en mercat, o quan anaue de visita o ena casa deth sòn pair.
Es-mil-e-ua-net-III-WEB	E era mair hec es causes tan discrètament, qu’arrés se’n sabec dera istòria, ne eth nòvi, ne es parents, ne es amics.
Es-mil-e-ua-net-III-WEB	Des d’alavetz demorè damb era mia petita patrona ena casa deth sòn marit eth barbèr.
Es-mil-e-ua-net-III-WEB	E atau me podí deleitar impunidament e ena mesura des mies fòrces dera beresa e perfeccions d’aqueth còs deliciós, pr’amor qu’encara qu’auia perdut d’autes causes, me quedaue era verga.
Es-mil-e-ua-net-III-WEB	De sòrta que, sense perilh, e sense desvelhar sospeches podí seguir punant e abraçant ara mia patrona, enquia que moriren era, eth sòn marit e es sòns pairs.
Es-mil-e-ua-net-III-WEB	Alavetz toti es bens passèren entà jo, e arribè a èster eunuc de palai, madeish que vosati, ò frairs mèns neri!
Es-mil-e-ua-net-III-WEB	Tau ei eth motiu peth quau me crestèren.
Es-mil-e-ua-net-III-WEB	E dit aquerò, eth nere Sauab se carèc, e eth dusau nere, Kafur, cuelhec era paraula e didec:
Es-mil-e-ua-net-III-WEB	Vos cau saber, ò frairs mèns!
Es-mil-e-ua-net-III-WEB	Atau, donc, eth mercadèr volec des.hèir-se de jo çò mès lèu pòssible, e me botèc en mans deth pregonèr, entà anonciar era mia venda en mercat, dident: “Qui vò crompar un neret damb tot eth sòn vici?” E eth pregonèr m’amièc per toti es mercats, dident aquerò que l’auien encomanat.
Es-mil-e-ua-net-III-WEB	E un brave òme entre es mercadèrs deth mercat non se tardèc en apressar-se, e li preguntèc ath pregonèr: “E quin ei eth vici d’aguest neret?” E er aute li responec: “Eth de díder ua soleta mentida cada an.” E eth mercadèr persutèc: “E quin prètz demanen per aguest neret damb eth sòn vici?” Ad aquerò responec eth pregonèr: “Sonque sies centes dracmes.” E didec eth mercadèr: “Lo cuelhi, e te balhi vint dracmes de corratatge.” E de seguit s’amassèren es testimònis dera venda e se hec eth contracte entre eth pregonèr e eth mercadèr.
Es-mil-e-ua-net-III-WEB	Alavetz eth pregonèr me hec a vier ena casa deth nau patron, crubèc eth prètz dera venda e deth corratatge, e se n’anèc.
Es-mil-e-ua-net-III-WEB	Eth mèn patron me vestic decentament damb ròba ara mia mida, e siguí ena sua casa era rèsta der an, sense qu’arribèsse cap incident.
Es-mil-e-ua-net-III-WEB	Mès comencèc un aute an e s’anoncièc coma plan bon per çò que hè ara cuelheta e ara fertilitat.
Es-mil-e-ua-net-III-WEB	Es mercadèrs lo celebrauen damb taulejades enes jardins, e cada un pagaue ath sòn torn es despenes dera taulejada, enquia que li toquèc ath mèn patron.
Es-mil-e-ua-net-III-WEB	Alavetz eth mèn patron convidèc as mercadèrs a minjar en un jardin des entorns dera ciutat, e ordenèc amiar aquiu comestibles e beuendes en abondància, e toti sigueren en tot minjar e bèuer des deth maitin enquia meddia.
Es-mil-e-ua-net-III-WEB	Mès alavetz se’n brembèc eth mèn patron que s’auie deishat desbrembada ua causa e me didec: “Ò esclau mèn!
Es-mil-e-ua-net-III-WEB	E en arribar près d’era comencè a hèr crits e a vessar lèrmes abondoses.
Es-mil-e-ua-net-III-WEB	E m’enrodèc un gran nombre de vesins deth carrèr e deth barri, grani e petits.
Es-mil-e-ua-net-III-WEB	E totes me preguntèren se qué passaue.
Es-mil-e-ua-net-III-WEB	E jo contestè plorant: “Eth mèn patron ère en jardin damb es convidadi, e s’absentèc entà hèr ua necessitat ath costat dera paret, e era paret s’esbaucèc, en tot sepultar-lo entre es tarcums.
Es-mil-e-ua-net-III-WEB	Quan era hemna e es hilhes enteneren es mies paraules se meteren a cridar, a esbocinar- se es vestits e a picar-se ena cara e en cap, e toti es vesins acodiren e les enrodèren.
Es-mil-e-ua-net-III-WEB	Dempùs, era mia patrona, en senhau de dòu (coma se sòl hèr quan morís inesperadament eth cap de familha) comencèc a esbauçar era casa, a destruir es mòbles, a lançar-les pera hièstra, a trincar tot aquerò que se podie trincar e a arrincar hièstres e pòrtes.
Es-mil-e-ua-net-III-WEB	Dempús manèc pintar de blu es parets e lançar sus eres palades de hanga.
Es-mil-e-ua-net-III-WEB	E me didec: “Miserable Kafur!
Es-mil-e-ua-net-III-WEB	Qué hès aciu quiet?
Es-mil-e-ua-net-III-WEB	Vene a ajudar-me a trincar aguesti armaris, a destruir aguesti utisi e a hèr brigalhs aguesta vaishèra.” E jo, sense demorar que m’ac tornèsse a díder, m’esdeguè a trincà’c tot, armaris, mòbles e cristalaria; usclè es tapissi, es lhets, es cortines e es coishins, e dempús me metí contra era casa, en tot esbauçar tets e parets.
Es-mil-e-ua-net-III-WEB	E mentretant, non deishaua de planher-me e de cridar: “Praube patron mèn!
Es-mil-e-ua-net-III-WEB	Dempús, era mia patrona e es sues hilhes se treigueren es vels, e damb era cara descubèrta e tot eth peu deishat d’anar, gesseren en carrèr.
Es-mil-e-ua-net-III-WEB	E me dideren: “Ò Kafur!
Es-mil-e-ua-net-III-WEB	Vè-te’n dauant de nosates entà mostrar-mos eth camin.
Es-mil-e-ua-net-III-WEB	Amia-mos en lòc qu’eth tòn patron quedèc sepultat jos es tarcums.
Es-mil-e-ua-net-III-WEB	Pr’amor qu’auem de plaçar eth sòn cadavre en taüt, amiar-lo entà casa e celebrar es funeralhes.” E jo comencè a caminar dauant d’eres, cridant: “Ò praube patron mèn!” E toti mos seguien.
Es-mil-e-ua-net-III-WEB	E es hemnes amiauen descubèrt eth ròstre e era cabeladura deishada d’anar.
Es-mil-e-ua-net-III-WEB	E totes se planhien e cridauen, plies de desesperacion.
Es-mil-e-ua-net-III-WEB	De man en man s’anèc aumentat era acompanhada damb toti es vesins des carrèrs que trauessàuem, òmes, hemnes, mainatges, gojates e vielhes.
Es-mil-e-ua-net-III-WEB	E toti se picauen era cara e plorauen desesperadament.
Es-mil-e-ua-net-III-WEB	E quauquarrés li conselhèc ara mia patrona qu’anèsse ena casa deth walí e li condèsse çò que s’auie passat.
Es-mil-e-ua-net-III-WEB	E toti anèren entara casa deth walí, mentre jo didia que me n’anaua entath jardin qu’enes sòns tarcums ère sepultat eth mèn patron.
Es-mil-e-ua-net-III-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-III-WEB	Era didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	E eth walí se lheuèc e montèc a shivau, en tot hèr-se a vier damb eth, mossos qu’anauen cargadi d’utisi, saques e tistèrs, e toti se filèren de cap ath jardin seguint es indicacions que jo auia balhat.
Es-mil-e-ua-net-III-WEB	E jo me caperè eth cap de tèrra, comencè a picar-me era cara e arribè en jardin cridant: “Ai dera mia prauba patrona!
Es-mil-e-ua-net-III-WEB	Ai des mèns praubes petites patrones!
Es-mil-e-ua-net-III-WEB	Quan eth mèn patron me vedec d’aquera manèra, caperat eth cap de tèrra, pataquejada era cara e cridant: “Ai!
Es-mil-e-ua-net-III-WEB	Quina hemna serà tan brava entara mia prauba patrona?” cambièc de color, s’esblancossic e didec: “Qué se passe, ò Kafur!
Es-mil-e-ua-net-III-WEB	Qué s’a passat?
Es-mil-e-ua-net-III-WEB	Ditz-me.” E jo li responí: “Ò patron mèn!, quan me manères qu’anèssa ena casa entà demanar-li tau causa ara mia patrona, arribè e vedí qu’era casa s’auie esbauçat, en tot sepultar sus es runes ara mia patrona e as sues hilhes.” E eth mèn patron cridèc alavetz: “Mès non s’a pogut sauvar era tua patrona?” E jo li didí: “Arrés s’a sauvat, e era prumèra a perir a estat era mia prauba patrona.” E me tornèc a preguntar: “Mès, e era mès petita des mies hilhes tanpòc s’a sauvat?” E didí: “Non, patron mèn!
Es-mil-e-ua-net-III-WEB	Tot s’a convertit en ua massa infòrma dejós des tarcums.
Es-mil-e-ua-net-III-WEB	Arren demore ja.” E me tornèc a preguntar: “Ne tansevolh eth màger des mèns hilhs?” E responí: “Ai!, ne tansevolh aguest.
Es-mil-e-ua-net-III-WEB	Que non a quedat arrés damb vida.
Es-mil-e-ua-net-III-WEB	Ja non i a casa ne abitants.
Es-mil-e-ua-net-III-WEB	Ne tansevolh queden ja tralhes d’eri.
Es-mil-e-ua-net-III-WEB	Quan eth mèn patron entenec aguestes paraules, era lum se transformèc entada eth en tenèbres, quedèc privat de tota volontat, es cames non l’en volien, se li paralisèren es muscles e se li dobleguèc era esquia.
Es-mil-e-ua-net-III-WEB	Dempús comencèc a estarnar-se era ròba, a tirassar-se era barba, a picar-se ena cara e a trèir-se eth turbant.
Es-mil-e-ua-net-III-WEB	E non deishèc de foter- se còps, enquia que li sagnèc tot eth ròstre.
Es-mil-e-ua-net-III-WEB	E cridaue: “Ai, era mia hemna!
Es-mil-e-ua-net-III-WEB	Ai es mèns hilhs!
Es-mil-e-ua-net-III-WEB	Quin orror!
Es-mil-e-ua-net-III-WEB	Quin malastre!
Es-mil-e-ua-net-III-WEB	I aurà ua desgràcia semblabla ara mia?” E toti es mercadèrs se planhien e plorauen coma eth, entà exprimir-li era sua pena, e s’estarnauen era ròba.
Es-mil-e-ua-net-III-WEB	Alavetz eth mèn patron gessec deth jardin seguit de toti es convidadi, e non deishaue de dar-se còps, sustot ena cara, caminant coma se siguesse embriac.
Es-mil-e-ua-net-III-WEB	Mès a penes auec passat era pòrta deth jardin, vedec ua grana povassada e entenec crits espaventosi.
Es-mil-e-ua-net-III-WEB	E non se tardèc a veir ath walí damb era sua acompanhada, seguit des hemnes e des vesins deth barri e de guairi caminaires s’auien amassat ada eri en camin, ahiscadi de curiosèr.
Es-mil-e-ua-net-III-WEB	Era prumèra persona que se trapèc eth mèn patron siguec era sua esposa, e darrèr d’era vedec a toti es sòns hilhs.
Es-mil-e-ua-net-III-WEB	E plorant didien: “Ò pair!
Es-mil-e-ua-net-III-WEB	Allà sigue benedit per auer-te desliurat!” E eth les preguntèc: “E vosati?
Es-mil-e-ua-net-III-WEB	Qué vos a arribat?” Era sua hemna li didec: “Benedit sigue Allà, que mos permet tornar a veir era tua cara sense cap de perilh!
Es-mil-e-ua-net-III-WEB	Mès com t’ac as hèt entà sauvar-te d’entre es tarcums?
Es-mil-e-ua-net-III-WEB	Nosati, ja ves qu’èm perfèctament.
Es-mil-e-ua-net-III-WEB	E se non auesse estat pera terribla naua que mos anoncièc Kafur, tanpòc l’aurie arribat arren ara casa.” E eth mèn patron exclamèc: “Mès, quina naua ei aguesta?” E era sua hemna didec: “Kafur arribèc damb eth cap descubèrt e era ròba estarnada, cridant: “Ò eth mèn praube patron!
Es-mil-e-ua-net-III-WEB	Alavetz didec eth mèn patron: “Per Allà!
Es-mil-e-ua-net-III-WEB	De seguit eth mèn patron se virèc entà on èra jo, e vedec que seguia en tot botar-me povàs sus eth cap, e esquinçar-me era ròba, e lançar eth turbant.
Es-mil-e-ua-net-III-WEB	E hènt ua votz terribla, m’ordenèc que m’apressèssa.
Es-mil-e-ua-net-III-WEB	E en apressar-me me didec: “A miserable esclau!
Es-mil-e-ua-net-III-WEB	Nere de mau auguri!
Es-mil-e-ua-net-III-WEB	Hilh de puta e de mil gossets!
Es-mil-e-ua-net-III-WEB	Maudit e de raça maudida!
Es-mil-e-ua-net-III-WEB	Per qué as costat aguest tarrabastalh?
Es-mil-e-ua-net-III-WEB	Per Allà, qu’è de castigar eth tòn crim coma te merites!
Es-mil-e-ua-net-III-WEB	T’è d’arrincar era pèth dera carn, e era carn des uassi!” E jo responí decididament: “Per Allà, que non m’as de hèr cap mau, donques que me crompères peth mèn vici, e coma que siguec dauant de testimònis, declararàn que te’n sabies deth mèn vici de díder ua mentida cada an, e atau ac anoncièc eth pregonèr.
Es-mil-e-ua-net-III-WEB	Mès me cau avertir-te que tot çò que vengui de hèr non a estat que mieja mentida, e me sauvi eth dret de deishar anar era auta mitat que me correspon díder abans de qué s’acabe er an.” Eth mèn patron, en entener- me exclamèc: “Ò, tu eth mès vil e maudit de toti es neri!
Es-mil-e-ua-net-III-WEB	Atau, donc, que çò que vies de hèr sonque ei era mitat d’ua mentida?
Es-mil-e-ua-net-III-WEB	Donques bona calamitat ès tu!
Es-mil-e-ua-net-III-WEB	Vè-te’n, ò gosset, hilh de gosset, te hèsqui enlà!
Es-mil-e-ua-net-III-WEB	Que ja ès liure de tota esclavitud.” E jo didí: “Per Allà, que poiràs hèr-me enlà, ò patron mèn!
Es-mil-e-ua-net-III-WEB	Que t’è de deishar anar era auta mitat dera mentida.
Es-mil-e-ua-net-III-WEB	E aquerò serà abans de qué s’acabe er an.
Es-mil-e-ua-net-III-WEB	Alavetz me poiràs amiar en mercat entà vener-me damb eth mèn vici.
Es-mil-e-ua-net-III-WEB	Mès abans non me pòs abandonar, donques que non è cap mestièr que poga víuer.
Es-mil-e-ua-net-III-WEB	E mentretant, toti es vesins qu’auien vengut entà assistir as funeralhes se preguntauen se qué ère çò que passaue.
Es-mil-e-ua-net-III-WEB	Alavetz les ac heren saber tot, madeish qu’ath walí, as mercadèrs e as amics, en tot explicar-les era mentida que jo auia endonviat.
Es-mil-e-ua-net-III-WEB	E quan les dideren que tot aquerò non ère senon era mitat, arribèren toti ar arràs der estonament, en pensar qu’aquera mitat ja ère pro enòrma.
Es-mil-e-ua-net-III-WEB	E me maudideren e me dideren tota sòrta d’escarnis, quin de pejor.
Es-mil-e-ua-net-III-WEB	E atau arribèrem en carrèr que demoraue eth mèn patron, e vedec qu’era sua casa non ère senon un molon de runes.
Es-mil-e-ua-net-III-WEB	E alavetz se’n sabec de qué jo auia contribuit a esbauçar- la, donques que li didec era sua hemna: “Kafur a trincat toti es mòbles, es gèrles, era cristalaria, e a hèt brigalhs tot çò qu’a pogut.” E ar arràs dera ràbia, exclamèc: “Ena mia vida è vist a un hilh de puta coma aguest miserable nere.!
Es-mil-e-ua-net-III-WEB	E encara ditz que non ei senon era mitat dera enganha!
Es-mil-e-ua-net-III-WEB	Donques qué deu èster ua mentida completa?
Es-mil-e-ua-net-III-WEB	Aumens era destruccion d’ua o dues ciutats!” E de seguit me heren a vier ena casa deth walí, qu’ordenèc que me fotèssen ua bona repassada, tau, que m’estavaní.
Es-mil-e-ua-net-III-WEB	E en tot trapar-me en tau estat, manèren cridar a un barbèr, que damb es sòns utisi me crestèc deth tot e cauterizèc era herida damb un hèr rosent.
Es-mil-e-ua-net-III-WEB	E quan me desvelhè me n’encuedè de çò que me mancaue e de qué m’auien hèt eunuc entà tota era mia vida.
Es-mil-e-ua-net-III-WEB	Alavetz eth mèn patron me didec: “Atau coma tu m’as usclat eth còr en tot voler-me trèir aquerò que mès estimi, atau jo t’uscli a tu, en tot trèir-te çò que mès volies.” Dempús me hec a vier damb eth en mercat, e me venec a un prètz mès naut, donques que ja m’auia encarit en convertir-me en eunuc.
Es-mil-e-ua-net-III-WEB	D’alavetz ençà qu’è costat era discòrdia e eth tarrabastalh en totes es cases qu’entrè coma eunuc, e è anat passant d’un patron en aute, d’un emir en aute, d’un notable en aute, sivans era venda e era crompa, enquia arribar a èster proprietat der Emir des Credents.
Es-mil-e-ua-net-III-WEB	Mès qu’è perdut fòrça, e es mies fòrces amendriren des de qué me demorè sense çò que me manque.
Es-mil-e-ua-net-III-WEB	E tau ei, ò frairs!
Es-mil-e-ua-net-III-WEB	Vaquí que s’a acabat era mia istòria.
Es-mil-e-ua-net-III-WEB	E es auti dus neri, entenut eth relat de Kafur, comencèren a arrir e a burlar-se’n d’eth, dident:
Es-mil-e-ua-net-III-WEB	Dempús, eth tresau nere, cridat Bakhita, cuelhec era paraula, e en tot dirigir-se as sòns dus companhs, didec:
Es-mil-e-ua-net-III-WEB	Vos vau a condar era causa d’auer-me demorat castrat, e veiratz que meritè un pejor castig, donques qu’è caucat damb era mia patrona e è fornicat damb eth hilh dera mia patrona.
Es-mil-e-ua-net-III-WEB	Dit aquerò, se lheuèc eth nere Bakhita, e damb eth es auti dus, que ja auien descansat, e entre es tres, alugadi per ua lantèrna, se meteren a hotjar un clòt.
Es-mil-e-ua-net-III-WEB	Hotjauen Kafur e Bakhita, mentre que Sauab recuelhie era tèrra en un cabàs e la lançaue dehòra.
Es-mil-e-ua-net-III-WEB	E atau dauriren eth clòt, e dempús de botar en eth era caisha, cauishiguèren ben eth solèr.
Es-mil-e-ua-net-III-WEB	Recuelheren es utisi e eth fanau, gesseren deth tourbeh, barrèren era pòrta e s’aluenhèren rapidament.
Es-mil-e-ua-net-III-WEB	E Ghanem ben-Ayub, qu’ac auie entenut tot de naut estant, vedec se com despareishien ena luenhor.
Es-mil-e-ua-net-III-WEB	E dempús d’ua bona estona, comencèc a preocupar-li se qué podie auer ena caisha.
Es-mil-e-ua-net-III-WEB	Mès que non gausèc baishar dera palmèra e demorèc a que ludesse era prumèra claror dera auba.
Es-mil-e-ua-net-III-WEB	Alavetz baishèc dera palmèra e comencèc a gratar era tèrra damb es mans, non cessant enquia qu’artenhèc trèir era caisha, dempús de grani esfòrci.
Es-mil-e-ua-net-III-WEB	Agarrèc alavetz ua pèira e trinquèc era clauadura qu’ère barrada era caisha.
Es-mil-e-ua-net-III-WEB	E en lheuar era tapa vedec a ua joena que semblaue adormida, donques qu’er alend botjaue regularament eth sòn pièch.
Es-mil-e-ua-net-III-WEB	Qu’ère, plan que òc, jos era influéncia deth banj.
Es-mil-e-ua-net-III-WEB	Ère d’ua grana beresa, damb un ròstre delicat, doç e deliciós.
Es-mil-e-ua-net-III-WEB	Ère caperada de jòies, e amiaue en còth un colhar d’aur de pèires precioses, enes aurelhes plendengues d’ua soleta pèira inapreciabla, e enes cauilhars e punhets uns braçalets d’aur farcidi de brilhants.
Es-mil-e-ua-net-III-WEB	Aquerò deuie vàler mès que tot eth règne deth sultan.
Es-mil-e-ua-net-III-WEB	Quan Ghanem inspectèc ben ara beròia joena e s’assegurèc de qué non auie patit cap violéncia des eunucs que l’auien amiat aquiu entà enterrar-la viua, s’inclinèc entada era, la cuelhec en braça e la botèc doçament en solèr.
Es-mil-e-ua-net-III-WEB	E en alendar era joena er aire vivificador, aqueric eth sòn ròstre naua vida, exalèc ua grana alendada, tossic e damb aguesti movements li queiguec dera boca un tròç de banj capable d’adormir a un elefant pendent dues nets seguides.
Es-mil-e-ua-net-III-WEB	Alavetz dauric es uelhs, uns uelhs adorables!
Es-mil-e-ua-net-III-WEB	Non ves qu’è set?
Es-mil-e-ua-net-III-WEB	Hè-me a vier aigua fresca!
Es-mil-e-ua-net-III-WEB	E tu, Hahra, a on ès?
Es-mil-e-ua-net-III-WEB	E Sabiha?
Es-mil-e-ua-net-III-WEB	E Schagarat Al-Dorr?
Es-mil-e-ua-net-III-WEB	E Nur Al-Hada?
Es-mil-e-ua-net-III-WEB	E Nagma?
Es-mil-e-ua-net-III-WEB	E tu, sustot, Nozha, ò doç e gentil Nozha?
Es-mil-e-ua-net-III-WEB	A on ètz que non me responetz?”4 E coma qu’arrés contestèsse, era joena acabèc per daurir totafèt eth uelhs e guardèc ath sòn entorn.
Es-mil-e-ua-net-III-WEB	E, espaurida, clamèc d’aguesta sòrta: “Qui m’a trèt deth mèn palai entà amiar-me entre aguesti sepulcres?
Es-mil-e-ua-net-III-WEB	Quina creatura se’n poirà saber jamès de çò que s’amague ath hons des còrs?
Es-mil-e-ua-net-III-WEB	Ò tu, Retribuidor, que coneishes es secrets mès amagadi, tu saberàs distinguir as bravi e as dolents eth dia dera Ressurreccion!
Es-mil-e-ua-net-III-WEB	E Ghanem, que seguie de pès, auancèc quauqui passi e didec: “Ò sobeirana dera beresa, qu’eth sòn nòm deu èster mès doç qu’eth chuc deth datil, e qu’era cintura ei mès flexibla qu’era arrama dera palmèra!
Es-mil-e-ua-net-III-WEB	Jo sò Ghanem ben-Ayub, e aciu non i a en realitat ne palais ne hòsses, senon un esclau tòn, que sò jo, ath quau eth Clement sense limits botèc près de tu entà desliurar-te de tot mau e protegir-te de tot dolor!
Es-mil-e-ua-net-III-WEB	Dilhèu atau, ò era mès desirada!
Es-mil-e-ua-net-III-WEB	E era joena, tanlèu s’assegurèc dera realitat de tot çò que vedie, didec: “Que non i a mès diu qu’Allà, e Mohamed ei er enviat d’Allà.
Es-mil-e-ua-net-III-WEB	Aciu que sò, desvelhant-me entre aquerò desconeishut!
Es-mil-e-ua-net-III-WEB	Me pòs díder qui m’a amiat aciu?” E Ghanem responec: “Ò senhora mia!
Es-mil-e-ua-net-III-WEB	Que t’an amiat tres neri eunucs e t’an amiat metuda en ua caisha.” E li condèc tota era istòria: com l’auie susprenut era net dehòra dera ciutat, com auie trèt ara joena dera caisha, e com, se non auesse estat per eth, aurie perit estofada dejós dera tèrra.
Es-mil-e-ua-net-III-WEB	Dempús li preguèc que li condèsse era sua istòria e eth motiu dera sua aventura.
Es-mil-e-ua-net-III-WEB	Mès era didec: “Ò joen!
Es-mil-e-ua-net-III-WEB	Mès ara te prègui que m’amagues ena caisha e vages a cercar a quauquarrés que la posque amiar ena tua casa.
Es-mil-e-ua-net-III-WEB	E aquiu veiràs se guaire profitós ei entà tu, donques qu’auràs tota sòrta de delícies.
Es-mil-e-ua-net-III-WEB	E Ghanem quedèc encantat en entener-la, e gessec de seguit ara cèrca d’un mulatèr, que coma ja ère auançat eth dia e ludie eth solei en tot eth sòn esplendor, era causa non siguec dificila.
Es-mil-e-ua-net-III-WEB	Tornèc, donc, de seguit, damb un mulatèr, e coma que se n’auie encargat de méter ara joena ena caisha, l’ajudèc a cargar-lo ena mula, e se meteren ara prèssa en camin dera sua casa.
Es-mil-e-ua-net-III-WEB	E pendent eth viatge comprenèc Ghanem qu’er amor ara joena auie entrat en sò còr, e se vedec en limit dera felicitat en pensar que lèu serie aquera beresa que venuda en mercat aurie costat dètz mil dinnars d’aur, e qu’amiaue ath dessús incalculables riqueses en jòies, peireria e teles precioses.
Es-mil-e-ua-net-III-WEB	E aguesti pensaments tant agradius hègen que sentesse impaciéncia d’arribar çò mès lèu possible.
Es-mil-e-ua-net-III-WEB	E a tot darrèr arribèc, e eth madeish ajudèc ath mulatèr a descargar era caisha e amiar-la en interior dera casa.
Es-mil-e-ua-net-III-WEB	En aguest moment dera sua narracion, Schahrazada vedec aparéisher eth maitin, e discrètament interrompec eth sòn relat.
Es-mil-e-ua-net-III-WEB	Era didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	Aguesta examinèc era casa, e vedec qu’ère plan beròia, damb tapissi de viui e alègri matissi, tapissi de mil colors qu’alegrauen era vista, e mòbles preciosi, e fòrça d’autes causes.
Es-mil-e-ua-net-III-WEB	E vedec tanben molti hardèus de mercaderies e teles de gran valor, e paquets de sederies e brocats, e gèrles plies de botgetes de musc.
Es-mil-e-ua-net-III-WEB	Se treiguec eth vel qu’auie sajat de caperar-se eth ròstre, e guardèc atentiuament ath joen Ghanem.
Es-mil-e-ua-net-III-WEB	I le semblèc plan beròi, e l’estimèc, e li didec: “Ò Ghanem!
Es-mil-e-ua-net-III-WEB	Ja ves qu’ath tòn dauant me descurbisqui.
Es-mil-e-ua-net-III-WEB	E correc entath mercat, crompèc un anhèth codinat, ua plata de pastissi ena casa deth pastissèr Hadj Soleiman, eth mès illustre des pastissèrs de Bagdad, ua auta plata de halaua e amelhes, alfoncigos e frutes de tota sòrta, e cantres de vin ranci, e fin finau, flors de tota sòrta.
Es-mil-e-ua-net-III-WEB	S’ac hec a vier ena sua casa, botèc era fruta en granes copes de porcelana e es flors en preciosi vasi, e tot ac botèc dauant dera joena.
Es-mil-e-ua-net-III-WEB	Alavetz aguesta li hec un arridolet, e s’apressèc fòrça ada eth, e li botèc es braci en còth, lo punèc e li hec mil amorasses, e li didec frases plies d’afeccion.
Es-mil-e-ua-net-III-WEB	E Ghanem sentec qu’er amor penetraue cada còp mès en sòn còs e en sòn còr.
Es-mil-e-ua-net-III-WEB	Dempús ambdús se tengueren a minjar e a béuer, e s’estimèren, per èster es dus dera madeisha edat e de parièra beresa.
Es-mil-e-ua-net-III-WEB	Quan arribèc era net, se lheuèc Ghanem e aluguèc es lampes e candelèrs, mès çò qu’alugaue mès era sala ère er esplendor des sòns ròstres.
Es-mil-e-ua-net-III-WEB	Dempús se hec a vier esturments musicaus, e se seiguec ath costat dera joena, e seguic beuent e jogant damb era jòcs plan agradius, arrint erós e cantant cançons apassionades e vèrsi inspiradi.
Es-mil-e-ua-net-III-WEB	E atau s’anèc aumentant era passion que s’auien.
Es-mil-e-ua-net-III-WEB	Benedit e glorificat sigue Aqueth qu’amasse es còrs e amasse as enamoradi!
Es-mil-e-ua-net-III-WEB	E non cessèren es jòcs enquia qu’apareishec era auròra, e coma qu’era sòn auie acabat per pesar sus es sues paupetes, s’esclipsèren er un enes braci der aute, encara que sense hèr aqueth dia arren en concret.
Es-mil-e-ua-net-III-WEB	A penes se desvelhèc Ghanem, correc entath mercat pr’amor de crompar carns, legums, frutes, flors e vins, tot çò de besonh entà passar eth dia.
Es-mil-e-ua-net-III-WEB	S’ac hec a vier tot en casa, se seiguec ath costat dera joena e se meteren a minjar plan a gust, enquia assadorar-se.
Es-mil-e-ua-net-III-WEB	Dempús amièc Ghanem beuendes, e comencèren a béuer, enquia qu’es sues caròles se rogiren e es sòns uelhs se meteren mès neri e brilhants.
Es-mil-e-ua-net-III-WEB	Alavetz era anma de Ghanem desirèc punar ara joena e ajaçar-se damb era.
Es-mil-e-ua-net-III-WEB	E li didec: “Ò sobeirana mia!
Es-mil-e-ua-net-III-WEB	Permet-me que te pune ena boca, entà que refresca eth huec des mies entralhes.” E era responec: “Ò Ghanem, demora a que siga embriaga, e alavetz te permeterè que me punes era boca, donques que non me n’encuedarè de çò que hèsquen es tòns pòts.” E coma que començaue ja a embriagar-se, se botèc de pès, se treiguèc era ròba, e solet deishèc sus eth sòn còs ua camisa transparenta e sus es sòns peus un plan fin vel de seda blanca damb parpalhetes d’aur.
Es-mil-e-ua-net-III-WEB	En veder-la atau, creishec eth desir de Ghanem, e didec: “Ò senhora mia, permet-me punar era tua boca!” E era joena responec: “Per Allà!
Es-mil-e-ua-net-III-WEB	Aquerò non t’ac posqui perméter, encara que t’estimi, pr’amor que m’ac empedís ua causa qu’ei escrita ena cinta des mies cauces, e que non posqui mostrar-te ara.” Mès Ghanem, per çò dera madeisha dificultat qu’estramuncaue, sentec qu’es desirs se desbordauen deth sòn còr, e en tot acompanhar- se damb eth laüt, cantèc aguestes estròfes:
Es-mil-e-ua-net-III-WEB	Implorè un punet dera sua boca, torment deth mèn còr; un punet que guarisse era mia malautia!
Es-mil-e-ua-net-III-WEB	E me didec: “Ò, non!
Es-mil-e-ua-net-III-WEB	E era responec: “Un punet!
Es-mil-e-ua-net-III-WEB	Aquerò s’a de dar volontariament!
Es-mil-e-ua-net-III-WEB	E dempús qu’auec cantat, sentec Ghanem que s’aumentaue era sua lhocaria, e es sòns transportaments, e eth huec des sues entralhes.
Es-mil-e-ua-net-III-WEB	E era joena arrés l’autrejaue, encara que non deishaue d’exprimir-li que compartie era sua passion.
Es-mil-e-ua-net-III-WEB	E atau seguiren enquia qu’escuric: Ghanem enòrmament excitat, e era sense consentir.
Es-mil-e-ua-net-III-WEB	Fin finau, Ghanem se lheuèc e aluguèc es lampes, en tot illuminar esplendidament eth salon, e se lancèc enes pès dera joena.
Es-mil-e-ua-net-III-WEB	E apeguèc es pòts en aqueri pès tan meravilhosi, que li semblèren doci coma era lèit e trendi coma eth boder.
Es-mil-e-ua-net-III-WEB	E dempús anèc pujant enquias cames, e enquia e tot mès entà naut, enes cueishes.
Es-mil-e-ua-net-III-WEB	E semblaue minjar-se tota aquera carn saborosa, que flairaue a musc, a ròsa e a gensemin.
Es-mil-e-ua-net-III-WEB	E era joena s’estrementie soleta, coma s’estrementís era garia docila agitant es sues ales.
Es-mil-e-ua-net-III-WEB	E Ghanem cridèc alhocardit: “Ò patrona mia!
Es-mil-e-ua-net-III-WEB	Des de qué vengueres è perdut era tranquillitat.” E sentec qu’es lèrmes banhauen es sòns uelhs.
Es-mil-e-ua-net-III-WEB	Alavetz era joena contestèc: “Per Allà!
Es-mil-e-ua-net-III-WEB	Ò patron mèn, ò lum des mèns uelhs!
Es-mil-e-ua-net-III-WEB	Que t’estimi damb tota era polpa dera mia carn!
Es-mil-e-ua-net-III-WEB	Mès te cau saber que jamès me poirè autrejar a tu, ne me poiràs possedir deth tot.” E Ghanem exclamèc: “E qué t’ac empedís?” E era didec: “Aguesta net t’explicarè eth motiu, e alavetz me desencusaràs.” Mès en parlar atau, se deishèc quèir ath sòn costat e li lancèc es braci en còth e li balhèc milèrs de punets, en tot prometer-li mil lhocaries.
Es-mil-e-ua-net-III-WEB	E aguesti jòcs se tardèren enquiara maitiada, mès era joena arren didec sus era causa que l’empedie autrejar-se.
Es-mil-e-ua-net-III-WEB	Seguiren hènt es madeishes causes incompletes toti es dies e totes es nets, pendent un mes.
Es-mil-e-ua-net-III-WEB	E eth sòn amor aumentaue.
Es-mil-e-ua-net-III-WEB	Mès ua net entre es nets, en tot èster Ghanem estirat ath costat dera joena, embriacs de vin e d’excitación, Ghanem aventurèc era man per dejós dera fina camisa, e en tot passar-la doçament peth vrente dera joena, l’amorassaue era pèth, que s’estrementie en cada contacte.
Es-mil-e-ua-net-III-WEB	Dempús esguitlèc era man doçament enquiath melic, que se daurie coma ua copa de cristau, e damb es dits li hec gatalhèues enes armoniosi plecs.
Es-mil-e-ua-net-III-WEB	E era joena s’estrementic tota, e s’incorporèc bruscament, remetuda ja dera sua embriaguesa, e en tot hèr-se a vier era man enes cauces, vedec qu’èren plan ben subjectades damb era cinta d’ornaments d’aur.
Es-mil-e-ua-net-III-WEB	Ja padegada, se quedèc un aute còp adormida.
Es-mil-e-ua-net-III-WEB	E Ghanem passegèc de nauèth era sua man ath long d’aqueth vrente juvenil, aquera meravilha de carn, e arribèc ena cinta des cauces, e tirèc d’era rapidament entà desliurar dera sua preson ath jardin de delícies.
Es-mil-e-ua-net-III-WEB	Mès era joena se desvelhèc alavetz, se seiguec en lhet, e li didec a Ghanem: “Qué vòs hèr, ò lum des mies entralhes?” E eth responec: “Tier-te, amor mèn, tier-te complètament, veir se com compartisses es mies delícies.” E era responec: “Escota-me, ò Ghanem!
Es-mil-e-ua-net-III-WEB	Ara compreneràs se per qué me sò resistit a que me trauessèsses deliciosament damb era tua virilitat.” E Ghanem didec: “T’escoti.” E era joena, en tot recuelher-se un shinhau era camisa, treiguec era cinta des cauces, e didec: “Ò senhor mèn!
Es-mil-e-ua-net-III-WEB	Lieg çò qu’ei escrit aciu.” E Ghanem cuelhec er extrèm dera cinta, e ena trama vedec brodades ues letres d’aur que didien: SÒ TUA E TU ES MÈN, DESCENDENT DER ONCLE PROFETA!
Es-mil-e-ua-net-III-WEB	E era joena didec:
Es-mil-e-ua-net-III-WEB	Es paraules escrites ena cinta des mies cauces mòstren que pertanhi ar Emir des Credents, ath quau me cau reservar eth sabor des mèns pòts e eth mistèri dera mia carn.
Es-mil-e-ua-net-III-WEB	Me cridi Kuat Al-Kulub5 e des dera mia mainadesa m’elevèren en palai deth califa.
Es-mil-e-ua-net-III-WEB	Arribè a èster tan beròia, qu’eth califa tachèc es sòns uelhs en jo e vedec es mies perfeccions, degudes ara generositat deth Senhor.
Es-mil-e-ua-net-III-WEB	E l’impressionèc tant era mia beresa, que sentec un gran amor per jo, e me balhèc un apartament en palai entà jo soleta, botant as mies ordes dètz esclaues plan simpatiques e serviciaus.
Es-mil-e-ua-net-III-WEB	E me regalèc totes es jòies que me trapères ena caisha.
Es-mil-e-ua-net-III-WEB	E me preferic a totes es hemnes deth palai, e enquia e tot desbrembèc ara sua esposa El Sett-Zobeida.
Es-mil-e-ua-net-III-WEB	Atau, donc, Zobeida me cuelhec un òdi immens.
Es-mil-e-ua-net-III-WEB	E en auer-se absentat un dia eth califa entà lutar contra un des sòns lòctenents que s’auie revoutat, s’en profitèc d’aquerò Zobeida entà tramar un plan contra jo.
Es-mil-e-ua-net-III-WEB	Subornèc a ua des mies damaisèles, e en tot cridar-la un dia enes sues crambes, li didec: “Quan era tua senhora Kuat Al-Kulub sigue en tot dormir, li meteràs ena boca aguest tròç de banj, dempús d’auer-ne metut ua auta dòsi ena beuenda.
Es-mil-e-ua-net-III-WEB	S’ac hès atau te recompensarè, e te darè era libertat e moltes riqueses.” E era esclaua, qu’abans n’auie estat de Zobeida, responec: “Ac harè, pr’amor qu’era adesión que vos tengui ei tan grana coma era mia afeccion.” E plan contenta per çò dera recompensa que la demoraue, venguec ena mia cramba e me balhèc ua beuenda compausada damb banj.
Es-mil-e-ua-net-III-WEB	E a penes l’auí tastada, queiguí en solèr, e me vengueren convulsions, e me sentí transportada en un aute mon.
Es-mil-e-ua-net-III-WEB	E en veder-me adormida, anec era esclaua a cercar a Sett-Zobeida, que me metec en aguesta caisha e manèc cridar as tres eunucs.
Es-mil-e-ua-net-III-WEB	E les gratifiquèc esplendidament, madeish qu’as portèrs deth palai.
Es-mil-e-ua-net-III-WEB	E atau me treigueren de nets entà amiar-me en tourbeh, a on Allà t’auie amiat.
Es-mil-e-ua-net-III-WEB	Pr’amor qu’a tu, ò amor des mèns uelhs!
Es-mil-e-ua-net-III-WEB	E tanben gràcies a tu me trapi en aguesta casa tan generosa.
Es-mil-e-ua-net-III-WEB	Mès çò que mès me preocupe ei çò qu’eth califa aurà pensat en tornar e non trapar-me.
Es-mil-e-ua-net-III-WEB	E tanben me tormente non poder autrejar-me a tu complètament, a maugrat de senter-te batanar enes mies entralhes.
Es-mil-e-ua-net-III-WEB	E tot per çò d’èster subjècta sivans ditz era cinta d’aur.
Es-mil-e-ua-net-III-WEB	Tau ei era mia istòria.
Es-mil-e-ua-net-III-WEB	Quan Ghanem auec entenut era istòria de Kuat Al-Kulub, e se’n sabec de qué ère era favorita e proprietat der Emir des Credents, hec repè enquiath hons dera sala e ja non gausèc lheuar era guardada entara joena, donques qu’auie vengut a èster entada eth causa sagrada.
Es-mil-e-ua-net-III-WEB	E atau, se seiguec en un cornèr e comencèc a repotegar-se, pensant guaire pòc l’auie mancat entà convertir-se en un criminau e era valentia qu’auie auut de tocar era pèth de Kuat.
Es-mil-e-ua-net-III-WEB	E comprenec era impossibilitat deth sòn amor e guaire malerós ère.
Es-mil-e-ua-net-III-WEB	E acusèc ath Destin per çò des còps tant injusti que li sauvaue.
Es-mil-e-ua-net-III-WEB	Mès que non deishèc de someter-se as designis d’Allà, e didec: “Glòria ad Aqueth qu’a rasons entà herir damb dolor eth còr des bravi e hèr enlà era afliccion deth còr des vils.” E dempús recitèc aguesti vèrsi deth poèta:
Es-mil-e-ua-net-III-WEB	Eth còr enamorat non gaudirà dera alegria deth repaus mentre lo tengue er amor!
Es-mil-e-ua-net-III-WEB	Er enamorat non aurà segura era sua rason mentre viue era beresa ena hemna!
Es-mil-e-ua-net-III-WEB	Alavetz era joena s’apressèc a Ghanem, lo sarrèc contra eth sòn vrente, lo punèc, e de totes es formes, mens d’ua, sagèc de consolar-lo.
Es-mil-e-ua-net-III-WEB	Mès Ghanem ja non gausaue correspóner as amorasses dera favorita der Emir.
Es-mil-e-ua-net-III-WEB	Se sometie ad aquerò qu’era volesse, mès sense entornar punet per punet e abraçada per abraçada.
Es-mil-e-ua-net-III-WEB	E era favorita, que non demoraue aguest cambiament tan rapid, en veir a Ghanem tant excitat abans e ara tan respectuós e tan hered, aumentèc es sues amorasses.
Es-mil-e-ua-net-III-WEB	E damb era man volec incitar-lo entà que compartisse era sua passion, que s’alugaue cada còp mès damb aquera separacion.
Es-mil-e-ua-net-III-WEB	E atau les susprenec eth maitin.
Es-mil-e-ua-net-III-WEB	Ghanem s’esdeguèc a anar entath mercat, pr’amor de crompar es viures deth dia.
Es-mil-e-ua-net-III-WEB	E s’estèc aquiu ua ora crompant milhores causes qu’es auti dies, per çò d’auer-se’n sabut deth reng dera sua convidada.
Es-mil-e-ua-net-III-WEB	Crompèc totes es flors deth mercat, es milhors motons, es pastissi mès fresqui, es doci mès fins, es pans mès dauradi, es crèmes mès esquistes e es frutes mès saboroses, e tot ac amièc ena casa e l’ac aufric a Kuat Al-Kulub.
Es-mil-e-ua-net-III-WEB	Mès a penes lo vedec, correc entada eth era joena, e plia de desirs, hereguèc eth sòn còs contra eth d’eth, lo guardèc damb uelhs neri de passion e umidi d’ansietat, e l’arric d’ua manèra insinuanta, en tot dider-li: “Guaire as tardat, estimat mèn, desirat deth mèn còr!
Es-mil-e-ua-net-III-WEB	Per Allà!
Es-mil-e-ua-net-III-WEB	Compreni que ja non me posqui reprimir.
Es-mil-e-ua-net-III-WEB	Era mia passion a arribat ath sòn limit e me consumís tota.
Es-mil-e-ua-net-III-WEB	Ò Ghanem!
Es-mil-e-ua-net-III-WEB	Cuelh-me!
Es-mil-e-ua-net-III-WEB	Possedis-me!
Es-mil-e-ua-net-III-WEB	Me morisqui!” Mès Ghanem se resistic e li didec: “Allà me desliure, senhora mia!
Es-mil-e-ua-net-III-WEB	Qu’ei qu’eth gosset l’a de trèir eth lòc ath leon?
Es-mil-e-ua-net-III-WEB	Aquerò qu’ei deth patron non pòt pertànher ar esclau!” E s’escapèc d’entre es mans dera joena, e s’ajoquèc en un cornèr, plan trist e preocupat.
Es-mil-e-ua-net-III-WEB	Mès era venguec a cuelher-lo dera man, e l’amièc entath tapís, en tot obligar-lo a sèir-se ath sòn costat e minjar e bèuer damb era.
Es-mil-e-ua-net-III-WEB	E autant li balhèc de béuer, que li hec cuélher ua peta, e alavetz era se lancèc ath sòn dessús, e s’apeguèc ath sòn còs, e vè-te’n a saber se qué hec damb Ghanem sense qu’eth se n’encuedèsse!
Es-mil-e-ua-net-III-WEB	Dempús cuelhec eth laüt e cantèc aguestes estròfes:
Es-mil-e-ua-net-III-WEB	Eth mèn còr ei destroçat, hèt brigalhs!
Es-mil-e-ua-net-III-WEB	Refusada en mèn amor, poirè víuer atau guaire temps!
Es-mil-e-ua-net-III-WEB	Ò tu, amic mèn, que huges coma era gasèla, sense que jo sàpia eth perqué ne aja cometut cap delicte!
Es-mil-e-ua-net-III-WEB	Ignores qu’era gasèla se vire bèth còp entà guardar?
Es-mil-e-ua-net-III-WEB	Abséncia!
Es-mil-e-ua-net-III-WEB	Separacion!
Es-mil-e-ua-net-III-WEB	Tot s’a amassat contra jo!
Es-mil-e-ua-net-III-WEB	Poirà suportar guaire temps eth mèn còr era pena de tant de malastre?
Es-mil-e-ua-net-III-WEB	En enténer aguesti vèrsi, se desvelhèc Ghanem e plorèc esmoigut, e era tanben plorèc en veder-lo plorar, mès que non se tardèren a béuer de nauèth, e sigueren en tot recitar poesies enquiara net.
Es-mil-e-ua-net-III-WEB	E Ghanem venguec a trèir es matalassi des armaris dera paret, e se premanic a hèr eth lhet.
Es-mil-e-ua-net-III-WEB	Mès en sòrta de hèr un solet lhet, coma es autes nets, ne hec dus, separadi un der aute.
Es-mil-e-ua-net-III-WEB	E Kuat Al-Kulub, plan contrariada, li didec: “Entà qui ei aguest dusau lhet?” E eth responec: “Un qu’ei entà jo, e er aute entà tu; e a compdar d’aguesta net auem de dormir d’aguesta manèra, pr’amor qu’aquerò qu’ei deth patron non pòt pertànher ar esclau, ò Kuat Al-Kulub!” Mès era repliquèc: “Amor mèn, mespreda aguesta vielha morau.
Es-mil-e-ua-net-III-WEB	Gaudim deth plaser que passe peth nòste costat e que deman serà ja luenh.
Es-mil-e-ua-net-III-WEB	Tot çò que s’age de passar se passarà, pr’amor qu’aquerò qu’escriuec eth Destin s’a de complir.” Mès Ghanem non volec someter-se, e Kuat Al-Kulub sentec qu’aumentaue era sua passion, mès ardenta encara.
Es-mil-e-ua-net-III-WEB	E didec: “Per Allà!
Es-mil-e-ua-net-III-WEB	Ghanem des mies entralhes!
Es-mil-e-ua-net-III-WEB	Cuelh aguesta boca florida, cuelh aguest còs que madurères damb eth tòn desir!” E Ghanem didie: “Allà me desliure!” E era cridaue: “Ò Ghanem!
Es-mil-e-ua-net-III-WEB	Tota era mia pèth ei banhada peth desir, e era mia nudesa se t’aufrís as tues amorasses!
Es-mil-e-ua-net-III-WEB	Ò Ghanem!
Es-mil-e-ua-net-III-WEB	Era flaira dera mia pèth ei mès doça qu’era deth gensemin!
Es-mil-e-ua-net-III-WEB	Alavetz plorèc era joena, cuelhec eth laüt e se metec a cantar:
Es-mil-e-ua-net-III-WEB	Sò beròia e eleganta!
Es-mil-e-ua-net-III-WEB	Per qué huges de jo?
Es-mil-e-ua-net-III-WEB	Arren li manque ara mia beresa, donques que sò farcida de meravilhes!
Es-mil-e-ua-net-III-WEB	Per qué m’abandones?
Es-mil-e-ua-net-III-WEB	È alugat toti es còrs e è trèt eth saunei a totes es paupetes!
Es-mil-e-ua-net-III-WEB	Que sò flor de huec, e arrés m’a cuelhut!
Es-mil-e-ua-net-III-WEB	Sò ua arrama, e es arrames an neishut entà que les cuelhen, es arrames flexibles e florides!
Es-mil-e-ua-net-III-WEB	Que sò era arrama flexibla e florida!
Es-mil-e-ua-net-III-WEB	Non me vòs cuélher?
Es-mil-e-ua-net-III-WEB	Sò era gasèla, e es gasèles neisheren entara caça, es gasèles fines e amoroses!
Es-mil-e-ua-net-III-WEB	Que sò era gasèla fina e amorosa, ò caçador!
Es-mil-e-ua-net-III-WEB	Neishí entàs tòns hilats!
Es-mil-e-ua-net-III-WEB	Per qué non me cuelhes en eri?
Es-mil-e-ua-net-III-WEB	Sò era flor, e es flors neisheren entà èster aspirades, e flors delicades e flairoses!
Es-mil-e-ua-net-III-WEB	Que sò era flor delicada e flairosa!
Es-mil-e-ua-net-III-WEB	Per qué non vòs aspirar-me?
Es-mil-e-ua-net-III-WEB	Mès Ghanem, encara que mès encamardat que jamès, non podec mancar ath respècte degut ath califa, e a maugrat des grani desirs dera joena, tot seguic parièr pendent un mes.
Es-mil-e-ua-net-III-WEB	Aquerò per çò que hè a Ghanem e a Kuat Al-Kulub, favorita der Emir des Credents.
Es-mil-e-ua-net-III-WEB	Mès per çò que hè a Zobeida, vaquí que quan eth califa s’absentèc, hec damb era sua rivau çò que ja è condat, mès dempús reflexionèc, e se didec: “Qué li diderè ath califa quan torne e me pregunte per Kuat Al-Kulub?” Alavetz decidic cridar a ua vielha qu’es sòns bons conselhs l’inspirauen grana confiança, ja de petita.
Es-mil-e-ua-net-III-WEB	E li revelèc eth sòn secret, e li didec: “Qué podem hèr ara dempus d’auer hèt damb Kuat Al-Kulub çò qu’auem hèt?” Era vielha responec: “Qu’ac compreni, ò senhora mia!
Es-mil-e-ua-net-III-WEB	Que i a fòrça manères d’amagar-li era vertat, mès te vau a indicar era mès rapida e segura.
Es-mil-e-ua-net-III-WEB	Encarga que te hèsquen un manequin de husta que simule eth cadavre.
Es-mil-e-ua-net-III-WEB	Lo botaram ena hòssa damb gran ceremoniau; l’alugaram candelèrs e ciris ath sòn entorn, e manaràs a toti es de palai, a totes es tues esclaues e as esclaues de Kuat Al-Kulub, que se vestisquen de dòu e que boten damassi neri.
Es-mil-e-ua-net-III-WEB	E quan arribe eth califa e pregunte era causa de tot aquerò, li dideram: “Ò, senhor mèn!
Es-mil-e-ua-net-III-WEB	Pro que viues tu es longui dies qu’era non a pogut víuer!
Es-mil-e-ua-net-III-WEB	Era nòsta patrona Zobeida l’a tributat toti es aunors funèbres, e l’a manat acogar en madeish palai, dejós d’ua copòla bastida exprèssament.” Alavetz eth califa, ahiscat per çò des tues bontats, te les arregraïrà fòrça.
Es-mil-e-ua-net-III-WEB	E cridarà as lectors deth Coran entà que velhen ath costat dera hòssa, en tot recitar es versets des funeralhes.
Es-mil-e-ua-net-III-WEB	E s’eth califa, que se’n sap dera tua pòca afeccion entà Kuat Al-Kulub, sospechèsse e didesse entada eth: “Qui sap se Zobeida, era hilha deth mèn soèr, aurà hèt quauquarren contra Kuat Al-Kulub?” E se, possat per aguestes sospeches, volesse daurir era hòssa entà saber-se’n de qué moric era sua favorita, tanpòc te cau preocupar.
Es-mil-e-ua-net-III-WEB	Pr’amor que quan agen daurit era hòssa e treiguen eth manequin hèt parièr a un hilh d’Adam e caperat d’un somptuós susari, se volesse eth califa lheuar eth susari, tu non deisharàs d’empedir-l’ac, e toti l’ac empediràn, dident: “Ò Emir des Credents!
Es-mil-e-ua-net-III-WEB	Era sultana comprenec que venguie d’enténer un magnific conselh, e obsequièc ara vielha en tot regalar-li un magnific vestit d’aunor e fòrça sòs, en tot encomanar-li que se n’encarguèsse personaument dera execucion deth plan.
Es-mil-e-ua-net-III-WEB	E era vielha artenhèc qu’un artesan fabriquèsse eth manequin, e l’ac amièc a Zobeida, e ambdues lo vestiren damb es melhores ròbes de Kuat Al-Kulub.
Es-mil-e-ua-net-III-WEB	Li botèren un susari plan ric, li heren granes funeralhes, lo placèren ena hòssa, aluguèren candelèrs e halhes, e esteneren tapissi ar entorn entàs oracions e ceremònies acostumades.
Es-mil-e-ua-net-III-WEB	E Zobeida manèc botar damassi neri en tot eth palai e qu’es esclaues se vestissen de dòu.
Es-mil-e-ua-net-III-WEB	Kulub s’escampilhèc per tot eth palai, e toti, sense excludir a Massrur e as eunucs, s’ac crederen.
Es-mil-e-ua-net-III-WEB	Non se tardèc a tornar eth califa deth sòn viatge, e en entrar en palai se filèc de seguit entàs crambes de Kuat Al-Kulub, qu’aumplie tot eth sòn pensament.
Es-mil-e-ua-net-III-WEB	Mès en veir ath servici e as esclaues dera favorita vestides de dòu, comencèc a tremolar.
Es-mil-e-ua-net-III-WEB	E gessec a receber-lo Zobeida, tanben de dòu.
Es-mil-e-ua-net-III-WEB	E quan li didec qu’aquerò ère perque auie mòrt Kuat A-Kulub, eth califa queiguec estavanit.
Es-mil-e-ua-net-III-WEB	Mès en remeter-se, preguntèc a on ère era hòssa, pr’amor de vier a visitar-la.
Es-mil-e-ua-net-III-WEB	E Zobeida didec: “Te cau saber, ò Emir des Credents!
Es-mil-e-ua-net-III-WEB	E vedec es halhes e es ciris alugadi, e es tapissi estenudi ath sòn entorn.
Es-mil-e-ua-net-III-WEB	E en veir tot aquerò, li balhèc es gràcies a Zobeida, en tot laudar era sua bona accion, e dempús tornèc en palai.
Es-mil-e-ua-net-III-WEB	Mès coma qu’ère maufidat per natura, comencèc a dobtar e a alarmar-se, e entà acabar damb es sospeches que lo tormentauen, ordenèc que se daurisse era hòssa, e atau se hec.
Es-mil-e-ua-net-III-WEB	Mès eth califa, gràcies ara estratagèma de Zobeida, vedec eth manequin caperat damb eth susari, e pensant qu’ère era sua favorita, lo manèc acogar de nauèth, e cridèc as prèires e as lectors deth Coran, que recitèren es versets des funeralhes.
Es-mil-e-ua-net-III-WEB	E eth, mentretant, s’estaue seigut en tapís plorant damb totes es lèrmes des sons uelhs, enquia qu’acabèc en tot estavanir-se.
Es-mil-e-ua-net-III-WEB	E atau acodiren toti pendent un mes, es ministres dera religion e es lectors deth Coran, mentre qu’eth, seigut ath costat dera hòssa, ploraue amarament.
Es-mil-e-ua-net-III-WEB	En aguest moment dera sua narracion, Schahrazada vedec aparéisher eth maitin, e interrompec discrètament eth sòn relat.
Es-mil-e-ua-net-III-WEB	Era didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	E eth darrèr dia se tardèren es oracions e era lectura deth Coran des dera auròra enquiara auròra seguenta.
Es-mil-e-ua-net-III-WEB	E alavetz cada un podec tornar ena sua casa.
Es-mil-e-ua-net-III-WEB	E eth califa, rendut pera fatiga e peth dolor, tornèc en palai, e non volec veir ad arrés, ne tansevolh ath sòn visir Giafar, ne ara sua esposa Zobeida.
Es-mil-e-ua-net-III-WEB	E de ressabuda queiguec en un saunei prigond, en tot velhar-lo dues esclaues.
Es-mil-e-ua-net-III-WEB	Ua d’eres ère ath costat deth cap deth califa e era auta as sòns pès.
Es-mil-e-ua-net-III-WEB	Passada ua ora, quan eth saunei deth califa ja non ère tan prigond, entenec ara esclaua qu’ère ath costat deth sòn cap díder ara qu’ère as sòns pès: “Quin malastre, amiga Subhia!” E Subhia responec: “Mès, qué se passe, ò fraia, ò fraia Nozha!
Es-mil-e-ua-net-III-WEB	Subhia, que m’ac a condat tot era esclaua preferida dera nòsta patrona Zobeida.
Es-mil-e-ua-net-III-WEB	Per encargue sòn li balhèc banj a Kuat Al-Kulub, que s’esclipsèc de seguit, e alavetz era nòsta patrona Zobeida la metec en ua caisha e l’autregèc as eunucs Sauab, Kafur e Bakhita entà que l’enterrèssen en un clòt.” E Subhia, plei es uelhs de lèrmes, exclamèc: “Ò Nozha!
Es-mil-e-ua-net-III-WEB	E era nòsta doça patrona Kuat Al-Kulub aurà mòrt d’ua manèra tan òrra?” Nozha contestèc: “Allà sauve dera mòrt ara sua joenessa!
Es-mil-e-ua-net-III-WEB	Mès que non a mòrt, pr’amor que Zobeida li didec ara sua esclaua: “Me n’è sabut de qué Kuat Al-Kulub a artenhut escapar-se e qu’ei ena casa d’un joen mercadèr de Damasc, cridat Ghanem ben-Ayub, hè ja quate mesi.” Compreneràs, ò Subhia!
Es-mil-e-ua-net-III-WEB	E quan acabèren de parlar ja non li restaue arren entà saber ath califa.
Es-mil-e-ua-net-III-WEB	E s’incorporèc en un virament de uelhs hènt tau sorriscle, qu’es esclaues hugeren espaurides.
Es-mil-e-ua-net-III-WEB	E sentie ua ràbia espaventosa en pensar qu’era sua favorita amiaue quate mesi ena casa deth joen cridat Ghanem ben-Ayub.
Es-mil-e-ua-net-III-WEB	E se lheuèc, e manèc cridar as emirs e notables, atau coma ath sòn visir Giafar Al-Barmaki, qu’arribèc ara prèssa e punèc eth tèrra entre es sues mans.
Es-mil-e-ua-net-III-WEB	E eth califa li didec: “Ò Giafar, descurbís a on demore un joen mercadèr cridat Ghanem ben-Ayub.
Es-mil-e-ua-net-III-WEB	Assauta era sua casa damb es mèns gardes e hè-te a vier ara mia favorita Kuat Al-Kulub, e tanben ad aguest insolent gojat, entà castigar-lo.” E Giafar responec: “Escoti e aubedisqui.” E gessec damb ua companhia de gardes, en tot acompanhar-lo eth walí damb es sòns dependents, e toti amassa non deishèren de hèr recèrques, enquia descurbir era casa de Ghanem ben-Ayub.
Es-mil-e-ua-net-III-WEB	En aqueth moment, Ghanem venguie de tornar deth mercat, e ère seigut ath costat de Kuat Al-Kulub, en tot auer ath dauant un beròi moton codinat e plen de parva.
Es-mil-e-ua-net-III-WEB	E se l’avalauen damb fòrça apetís.
Es-mil-e-ua-net-III-WEB	Mès en enténer eth bronit que formauen dehòra, Kuat Al- Kulub guardèc pera hièstra, e comprenec eth malastre que se premanie sus eri, donques qu’era casa ère enrodada pes gardes, eth borrèu, es mamalik e es caps dera tropa, e vedec ath sòn cap eth visir Giafar e ath walí dera ciutat.
Es-mil-e-ua-net-III-WEB	E toti hègen torns ara casa, dera madeisha manèra qu’eth color nere des uelhs vire ath torn des paupetes.
Es-mil-e-ua-net-III-WEB	E endonvièc qu’eth califa se n’auie sabut de tot, e qu’estarie plan gelós de Ghanem, que de hège quate mesi l’auie ena sua casa.
Es-mil-e-ua-net-III-WEB	E en pensar en aguestes causes, se contreigueren es sues beròies faccions, s’esblancossit de pòur, e li didec a Ghanem: “Ò estimat mèn, mès que mès pensa ena tua sauvacion!
Es-mil-e-ua-net-III-WEB	Lheua-te e hug!” E Ghanem contestèc: “Anma mia!
Es-mil-e-ua-net-III-WEB	Com vau a gésser s’era casa ei enrodada d’enemics?” Mès era lo vestic damb ua tunica vielha e rosigada que l’arribaue as jolhs, cuelhec ua marmita des d’amiar carn, e l’ac botèc en cap.
Es-mil-e-ua-net-III-WEB	Botèc ena marmita tròci de pan e ues tasses damb era rèsta dera parva, e li didec: “Ges sense pòur, pr’amor que se pensaràn qu’es eth vailet der ostalèr, e arrés te harà mau.
Es-mil-e-ua-net-III-WEB	E per çò que hè a jo, ja me saberè apraiar, donques que me’n sai deth poder qu’è sus eth califa.” Alavetz Ghanem s’esdeguèc a gésser, e trauessèc es hilades des gardes e mamalik, damb era marmita en cap.
Es-mil-e-ua-net-III-WEB	Alavez eth visir Giafar baishèc deth shivau, entrèc ena casa e arribèc ena sala, plia de hardèus e sederies.
Es-mil-e-ua-net-III-WEB	Mentretant, Kuat Al-Kulub auie auut temps entà apolidir-se e vestir- se era ròba mès rica damb totes es sues jòies.
Es-mil-e-ua-net-III-WEB	E s’auie botat un brilhant des mès ludents.
Es-mil-e-ua-net-III-WEB	E auie amassat en un calaish es objèctes mès preciosi, es jòies e es peireries e totes es causes de valor.
Es-mil-e-ua-net-III-WEB	E a penes entrèc Giafar ena cramba se metec de pès, s’inclinèc, punèc era tèrra entre es sues mans, e didec: “Ò senhor mèn!
Es-mil-e-ua-net-III-WEB	M’autregi enes tues mans.” E Giafar contestèc: “Ò senhora mia!
Es-mil-e-ua-net-III-WEB	Eth califa m’a ordenat cuélher solet a Ghanem ben-Ayub.
Es-mil-e-ua-net-III-WEB	Ditz-me a on ei.” E era didec: “Ghanem ben-Ayub, dempús d’empaquetar es sues milhores mercaderies, se n’anèc hè quauqui dies entà Damasc, era sua ciutat natau; entà veir ara sua mair e ara sua fraia Fetnah.
Es-mil-e-ua-net-III-WEB	E non sai arren mès ne posqui díder cap auta causa.
Es-mil-e-ua-net-III-WEB	E aguest calaish que ves aciu ei eth mèn, e en eth è botat çò de milhor que possedisqui.
Es-mil-e-ua-net-III-WEB	E demori que me lo sauves ben e que l’ordenes transportar en palai der Emir des Credents.” Giafar responec: “Escoti e aubedisqui.” E cuelhec eth calaish e manèc as sòns òmes que se lo hessen a vier; e dempús d’auer claufit d’aunors a Kuat Al-Kulub, li preguèc que l’acompanhèsse en palai der Emir des Credents; e toti s’aluenhèren, non sense auer saquejat abans era casa de Ghanem, sivans auie ordenat eth califa.
Es-mil-e-ua-net-III-WEB	Quan Giafar se presentèc entre es mans de Harun Al-Rachid, li condèc tot çò que s’auie passat, en tot hèr-li saber que Ghanem se n’auie anat entà Damasc e qu’era favorita se trapaue en palai.
Es-mil-e-ua-net-III-WEB	Mès eth califa ere convençut de qué Ghanem auie hèt damb Kuat Al- Kulub tot aquerò que se pòt hèr damb ua hemna beròia que pertanh a un aute, e ne tansevolh volec veir a Kuat Al-Kulub, e ordenèc a Massrur que l’embarrèsse en un quarto escur, susvelhada per ua vielha encargada d’aguestes foncions.
Es-mil-e-ua-net-III-WEB	E manèc cavalièrs entà que cerquèssen pertot a Ghanem.
Es-mil-e-ua-net-III-WEB	Tanben l’ac encarguèc ath sultan de Damasc, eth sòn vicari Mohammad ben-Soleiman El-Zeini, e entad aquerò cuelhec era pluma, eth tintèr e un plec de papèr, e escriuec era carta seguenta:
Es-mil-e-ua-net-III-WEB	E a hujut dera mia resvenja e dera mia ira, e s’a refugiat ena tua ciutat, a on se deu trapar ara damb era sua mair e era sua fraia.
Es-mil-e-ua-net-III-WEB	E dempús lo passejaràs per toti es carrèrs montat en un camèlh.
Es-mil-e-ua-net-III-WEB	E dauant vierà un pregonèr, cridant: “Aguest ei eth castig der esclau que pane es bens deth sòn senhor!” E dempús me l’enviaràs, entà balhar-li eth torment que se merite e hèr d’eth çò que s’a de hèr.
Es-mil-e-ua-net-III-WEB	Un corrèu siguec eth portador d’aguesta carta, e viatgèc damb tau rapiditat, qu’arribèc en Damasc ath cap de ueit dies, en sòrta de tardar-se’n vint coma ei normau.
Es-mil-e-ua-net-III-WEB	E quan eth sultan Mohammad auec enes sues mans era carta deth califa, se la hec a vier enes sòns pòts e en front.
Es-mil-e-ua-net-III-WEB	E dempús de lieger-la, executèc sense demora es ordes.
Es-mil-e-ua-net-III-WEB	De seguit eth sultan se dirigic en persona entara casa de Ghanem, acompanhat des gardes.
Es-mil-e-ua-net-III-WEB	Piquèc ena pòrta, e Fetnah, fraia de Ghanem, gessec a daurir.
Es-mil-e-ua-net-III-WEB	E preguntèc: “Qui cride?” E eth sultan responec: “Que sò jo.” Alavetz Fetnah dauric era pòrta, e coma que jamès auie vist ath sultan Mohammad, se caperèc era cara damb eth vel e correc a avisar ara sua mair.
Es-mil-e-ua-net-III-WEB	E era mair de Ghanem ère seiguda jos era copòla deth sepulcre qu’auie manat bastir en rebrembe deth sòn hlh, que se pensaue qu’ère mòrt, donques que hège un an que non sabie arren d’eth.
Es-mil-e-ua-net-III-WEB	E non hège que plorar, e a penes minjaue e beuie.
Es-mil-e-ua-net-III-WEB	E ordenèc ara sua hilha Fetnah que deishèsse entrar ath sultan.
Es-mil-e-ua-net-III-WEB	E eth sultan entrèc ena casa, arribèc enquiara hòssa, e vedec ara mair de Ghanem que ploraue.
Es-mil-e-ua-net-III-WEB	E li didec: “Que vengui a cercar a Ghanem, pr’amor que lo reclame eth califa.” E era responec: “Malerosa de jo!
Es-mil-e-ua-net-III-WEB	Mès eth sultan Mohammad, a maugrat dera sua generositat, li calec executar çò ordenat peth califa.
Es-mil-e-ua-net-III-WEB	E manèc que s’apoderèssen des vasi, cristalaria e d’auti objèctes preciosi, e dempús esbaucèc tota era casa, e arrosseguèren es tarcums dehòra dera ciutat.
Es-mil-e-ua-net-III-WEB	E encara que li hège fòrça dò de hè’c, ordenèc despolhar ara mair de Ghanem e ara sua fraia, era beròia Fetnah, e les expausèc pendent tres dies ena ciutat, en tot enebir que se les caperèsse encara que siguesse damb ua camisa sense manges.
Es-mil-e-ua-net-III-WEB	E dempús les hec enlà de Damasc.
Es-mil-e-ua-net-III-WEB	Atau sigueren tractades era mair e era fraia de Ghanem, per çò der òdi deth califa.
Es-mil-e-ua-net-III-WEB	Per çò que hè a Ghanem ben-Ayub El-Motim El-Masslub, en gésser de Bagdad damb eth còr hèt brigalhs, anèc caminant sense minjar ne béuer.
Es-mil-e-ua-net-III-WEB	E ath finau deth dia ère mòrt de cansament.
Es-mil-e-ua-net-III-WEB	Atau arribèc en un pòble, e entrèc ena mesquita, queiguent agotat sus un tapís, emparat contra era paret.
Es-mil-e-ua-net-III-WEB	E aquiu s’estèc estavanit, bategant-li desordenadament eth còr e sense fòrces entà hèr cap movement ne demanar arren.
Es-mil-e-ua-net-III-WEB	Es vesins deth pòble que vengueren a pregar ena mesquita peth maitin lo vederen estirat e inanimat.
Es-mil-e-ua-net-III-WEB	E comprenent qu’aurie hame e set, li heren a vier un pòt de mèu e dus pans, e l’obliguèren a minjar e a béuer.
Es-mil-e-ua-net-III-WEB	Dempús li balhèren entà que se vestisse ua camisa sense manges, plan adobada e plia de pedolhs.
Es-mil-e-ua-net-III-WEB	E li preguntèren: “Qui ès, ò forastèr!
Es-mil-e-ua-net-III-WEB	E d’a on vies?” E Ghanem dauric es uelhs, mès que non podec prononciar ua soleta paraula, non hènt senon plorar.
Es-mil-e-ua-net-III-WEB	E es auti s’estèren pendent bèth temps, mès acabèren en tot anar-se’n cada un as sòn ahèrs.
Es-mil-e-ua-net-III-WEB	Es privacions e eth dolor heren que Ghanem venguesse a èster malaut, e seguic estirat sus eth tapís dera mesquita pendent un mes, e s’aflaquic eth sòn còs, e li cambièc eth color, e se l’avalauen es piudes.
Es-mil-e-ua-net-III-WEB	En veder-lo en tan mau estat, es fidèus dera mesquita se meteren d’acòrd un dia entà amiar-lo en espitau de Bagdad, qu’ère eth mès pròche.
Es-mil-e-ua-net-III-WEB	E anèren a cercar a un camelhèr, e li parlèren atau: “Botaràs ad aguest joen en tòn camèlh, e l’amiaràs entà Bagdad e lo deisharàs ena pòrta der espitau.
Es-mil-e-ua-net-III-WEB	E solide eth cambiament d’aires e es suenhs der espitau acabaràn en tot guarir-lo de tot.
Es-mil-e-ua-net-III-WEB	E vieràs dempús entà que te paguem çò que se te deue peth viatge e peth camèlh.” E eth camelhèr didec: “Escoti e aubedisqui.” E en tot ajudar-lo es auti, cuelhec a Ghanem e ath tapís qu’ère ajaçat e lo placèc sus eth camèlh, tient-lo ben entà que non queiguesse.
Es-mil-e-ua-net-III-WEB	E quan ja anauen a partir, ploraue Ghanem es sòns malastres, e alavetz s’apressèren dues hemnes miserablament vestides qu’èren entre era gentada.
Es-mil-e-ua-net-III-WEB	E en veir ath malaut, exclamèren: “Guaire se retire ath nòste hilh Ghanem!
Es-mil-e-ua-net-III-WEB	Mès que non ei possible que sigue aguest joen redusit ara sua ombra.” E aqueres dues hemnes, qu’èren caperades de povàs e venguien d’arribar en pòble, se meteren a plorar pensant en Ghanem, pr’amor qu’èren era sua mair e era sua fraia Fetnah, qu’auien hujut de Damasc e seguien ara eth sòn camin entà Bagdad.
Es-mil-e-ua-net-III-WEB	Per çò deth camelhèr, non se tardèc a montar en saumet, e cuelhent ath camèlh deth ramau, s’endralhèc entà Bagdad.
Es-mil-e-ua-net-III-WEB	E quan arribèc, anèc entar espitau, baishèc a Ghanem deth camèlh, e coma qu’ère molt d’ora e er espitau encara non ère dubèrt, lo deishèc ena escala e entornèc entath pòble.
Es-mil-e-ua-net-III-WEB	E aquiu s’estèc Ghanem enquia qu’es vesins gesseren des sues cases.
Es-mil-e-ua-net-III-WEB	E en veder-lo estirat en tapis e redusit ar estat d’ombra, comencèren a hèr mil suposicions.
Es-mil-e-ua-net-III-WEB	E mentretant, passèc un des jeiques entre es principaus jeiques deth mercat.
Es-mil-e-ua-net-III-WEB	Hec enlà ara multitud, s’apressèc ath malaut, e didec: “Per Allà!
Es-mil-e-ua-net-III-WEB	S’aguest joen entre en espitau lo veigui ja perdut pera manca de suenhs.
Es-mil-e-ua-net-III-WEB	Me lo vau a hèr a vier ena mia casa, e Allà me premiarà en sòn Jardin des Delícies.” Ordenèc, donc, as sòns esclaus que cuelhessen ath joen e l’amièssen ena sua casa, e eth les acompanhèc.
Es-mil-e-ua-net-III-WEB	E a penes arribèren, li premanic un bon lhet, damb magnifics matalassi e un coishin plan net.
Es-mil-e-ua-net-III-WEB	Suenha-lo ben.” E era responec: “Lo botarè sus eth mèn cap e sus es mèns uelhs.” E se rebussèc, manèc escauhar aigua en caudèr gran, li lauèc es pès, es mans e tot eth còs.
Es-mil-e-ua-net-III-WEB	Lo vestic damb ròba deth sòn espós, li hec a vier un veire de caldo e l’esposquèc era cara damb aigua de ròses.
Es-mil-e-ua-net-III-WEB	Alavetz Ghanem comencèc a alendar milhor e a remeter-se pòc a pòc.
Es-mil-e-ua-net-III-WEB	E damb es fòrces li venguec tanben eth rebrembe deth sòn passat e dera sua amiga Kuat Al-Kulub.
Es-mil-e-ua-net-III-WEB	Aquerò, per çò que hè a Ghanem ben-Ayub El-Motun El-Masslub.
Es-mil-e-ua-net-III-WEB	E per çò que hè a Kuat Al-Kulub, eth califa s’emmalicièc contra era…
Es-mil-e-ua-net-III-WEB	En aguest moment dera sua narracion, Schahrazada vedec aparéisher eth maitin e interrompec discrètament eth sòn relat.
Es-mil-e-ua-net-III-WEB	Era didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	E eth califa l’auie desbrembat totafèt, quan un dia entre es dies, en passar près d’a on ère Kuat Al- Kulub, l’entenec cantar tristament quauqui vèrsi.
Es-mil-e-ua-net-III-WEB	E entenec tanben que didie çò que seguís: “Quina anma tan beròia era tua, ò Ghanem ben-Ayub!
Es-mil-e-ua-net-III-WEB	E quin còr tan generòs!
Es-mil-e-ua-net-III-WEB	Que sigueres nòble damb aqueth que t’oprimic.
Es-mil-e-ua-net-III-WEB	Respectères ara hemna d’aqueth qu’auie de desrabar as hemnes dera tua casa.
Es-mil-e-ua-net-III-WEB	Sauvères der opròbri ara hemna d’aqueth que vessèc era vergonha sus es tòns e sus tu.
Es-mil-e-ua-net-III-WEB	En enténer eth califa aguestes paraules, comprenec çò que significauen aguesti planhs, mès que mès quan arrés les podie enténer.
Es-mil-e-ua-net-III-WEB	E se convencèc de quan injust auie estat damb era e damb Ghanem.
Es-mil-e-ua-net-III-WEB	S’esdeguèc, donc, a tornar en palai, e l’encarguèc ath cap des eunucs qu’anèsse a cercar a Kuat Al-Kulub.
Es-mil-e-ua-net-III-WEB	E Kuat Al-Kulub se presentèc entre es sues mans, e s’estèc damb eth cap clin, damb es uelhs plei de lèrmes e damb eth còr trist.
Es-mil-e-ua-net-III-WEB	E eth califa didec: “Ò Kuat Al-Kulub!
Es-mil-e-ua-net-III-WEB	È entenut que te planhies dera mia injustícia.
Es-mil-e-ua-net-III-WEB	As afirmat qu’obrè mau damb aqueth qu’obrèc ben damb jo.
Es-mil-e-ua-net-III-WEB	Qui a respectat as mies hemnes mentre jo perseguia as sues?
Es-mil-e-ua-net-III-WEB	Qui a protegit as mies hemnes mentre jo desaunoraua as sues?” E Kuat Al-Kulub contestèc: “Qu’ei Ghanem ben-Ayub El-Motim El-Masslub.
Es-mil-e-ua-net-III-WEB	Te juri, ò senhor mèn!
Es-mil-e-ua-net-III-WEB	Non traparàs en eth ne era impudor ne era brutalitat.” E convençut eth califa, esbugassades totes es sues sospeches, didec: “Quin malastre aguest error, ò Kuat Al-Kulub!
Es-mil-e-ua-net-III-WEB	Vertadèrament non i a sabença ne poder senon en Allà, eth Plan Naut er Omniscient!
Es-mil-e-ua-net-III-WEB	Demana-me çò que volgues e satisfarè toti es es tòns desirs.” E Kuat Al-Kulub didec: “Ò Emir des Credents!
Es-mil-e-ua-net-III-WEB	Que serà claufit d’aunors.” E Kuat Al-Kulub seguic: “Ò Emir des Credents!
Es-mil-e-ua-net-III-WEB	Te demani que quan torne Ghanem li hèsques eth don dera mia persona, entà èster era sua esposa.” E eth califa didec: “Quan torne Ghanem t’autrejarè tot çò que me demanes, e seràs era sua esposa e proprietat sua.” E responec Kuat Al-Kulub: “Ò Emir des Credents!
Es-mil-e-ua-net-III-WEB	E Kuat Al-Kulub, damb eth pièch dilatat d’alegria e alegrat eth sòn còr, s’esdeguèc a gésser de palai, en tot auer-se aprovedit de mil dinnars d’aur.
Es-mil-e-ua-net-III-WEB	E recorrec aqueth prumèr dia tota era ciutat, visitant as jeiques des barris e as caps des carrèrs.
Es-mil-e-ua-net-III-WEB	Mès les interroguèc sense arténher cap resultat.
Es-mil-e-ua-net-III-WEB	Eth dusau dia se n’anèc entara plaça des mercadèrs, e recorrec es botigues, e venguec a veir ath jeique, ath quau l’autregèc ua grana quantitat de dinnars entà que les repartisse entre es forastèrs praubi.
Es-mil-e-ua-net-III-WEB	E eth tresau dia s’aprovedic de d’auti mil dinnars, e visitèc eth mercat des orfèbres e des joièrs.
Es-mil-e-ua-net-III-WEB	E se trapèc damb eth jeique entre es principaus jeiques, ath quau autregèc ua auta quantitat d’aur entà que lo repartisse entre es forastèrs praubi.
Es-mil-e-ua-net-III-WEB	E eth jeique li didec: “Ò senhora mia!
Es-mil-e-ua-net-III-WEB	Pr’amor qu’encara qu’ei coma ua ombra, ei un joen de beròi ròstre, dotat de totes es qualitats e de totes es perfeccions.
Es-mil-e-ua-net-III-WEB	Plan que òc deu èster en aguesta situacion per tòrt des deutes o per bèth amor malerós.” En enténer Kuat Al-Kulub aquerò, sentec qu’eth còr li bategaue violentament e qu’es entralhes se l’estrementien.
Es-mil-e-ua-net-III-WEB	E li didec ath jeique: “Ò jeique!
Es-mil-e-ua-net-III-WEB	Donques que non pòs abandonar eth mercat, hè que quauquarrés m’acompanhe ena tua casa.” E eth jeique didec: “Sus eth mèn cap e sus es mèns uelhs.” E cridèc a un mainatge e li didec: “Ò Felfel amia ad aguesta senhora ena mia casa.” E Felfel se metec a caminar dauant de Kuat Al-Kulub, e l’amièc ena casa deth jeique, a on ère eth forastèr malaut.
Es-mil-e-ua-net-III-WEB	Quan Kuat Al-Kulub entrèc ena casa, saludèc ara esposa deth jeique.
Es-mil-e-ua-net-III-WEB	E era esposa deth jeique l’arreconeishec, donques que coneishie a totes es daunes nòbles de Bagdad, que solie visitar.
Es-mil-e-ua-net-III-WEB	E se lheuèc e punèc era terra entre es sues mans.
Es-mil-e-ua-net-III-WEB	Alavetz, Kuat Al-Kulub, dempús des salutacions, li didec: “Brava mair, me pòs díder a on se trape eth joen forastèr qu’auetz acuelhut ena vòsta casa?” E era esposa deth jeique se metec a plorar e senhalèc un lhet que se trapaue aquiu.
Es-mil-e-ua-net-III-WEB	E didec: “Vaquí.
Es-mil-e-ua-net-III-WEB	Que deu èster un òme de nòble reng, sivans indique eth sòn aspècte.” Mès Kuat Al-Kulub ja ere ath costat deth forastèr, e lo guardèc damb atencion.
Es-mil-e-ua-net-III-WEB	E vedec a un gojat fèble e aflaquit, semblable a ua ombra, e non s’imaginèc ne per un instant que siguesse Ghanem, encara que, totun, l’inspirèc ua grana pietat.
Es-mil-e-ua-net-III-WEB	E se metec a plorar, e didec: “Ò, be ne son de malerosi es forastèrs, encara que siguen emirs ena sua tèrra!” E l’autregèc mil dinnars d’aur ara hemna deth jeique, en tot encargar-li que non estauvièsse arren entà suenhar ath malaut.
Es-mil-e-ua-net-III-WEB	E cada dia anaue as mercats, en contunhes investigacions, enquia qu’un dia la venguec a cercar eth jeique, e li didec: “Ò, senhora mia!
Es-mil-e-ua-net-III-WEB	E Ambdues son de naut reng, donques qu’atau ac hè veir era sua cara e eth sòn continent, encara que van plan mau vestides, e cada ua amie ua biaça ena esquia, coma es mendicants.
Es-mil-e-ua-net-III-WEB	Es sòns uelhs son plei de lèrmes.
Es-mil-e-ua-net-III-WEB	E vaquí que te les hèsqui a vier, pr’amor que solet tu, ò sobeirana!
Es-mil-e-ua-net-III-WEB	E demori que gràcies ath ben que les hescam, Allà mos reservarà un lòc en Jardin des Delícies eth dia dera Recompensa.” Kuat Al-Kulub responec: “Per Allà!
Es-mil-e-ua-net-III-WEB	A on son?” Alavetz eth jeique gessec a cercar-les, e les botèc ena presencia de Kuat Al-Kulub.
Es-mil-e-ua-net-III-WEB	En veir era beresa de Fetnah e era noblesa qu’ornaue ara sua mair, e es dues caperades de pelhòts, Kuat Al-Kulub se metec a plorar, e didec: “Per Allà!
Es-mil-e-ua-net-III-WEB	Veigui en sòn ròstre qu’an neishut entre aunors e riquesa.” E eth jeique exclamèc: “Qu’ei vertat, ò senhora mia!
Es-mil-e-ua-net-III-WEB	Eth malastre deu auer queigut sus era sua casa.
Es-mil-e-ua-net-III-WEB	Que les aurà perseguit era tirania, en tot trèir-les es sòns bens.
Es-mil-e-ua-net-III-WEB	Ajudem-les entà meritar es gràcies d’Allà Misericordós.” E era mair e era hilha s’estarnèren en somics, e se’n brembèren de Ghanem ben-Ayub.
Es-mil-e-ua-net-III-WEB	E en veder-les plorar, Kuat Al-Kulub, plorèc damb eres.
Es-mil-e-ua-net-III-WEB	E alavetz era mair de Ghanem didec: “Ò senhora mia, plia de generositat.
Es-mil-e-ua-net-III-WEB	Volgue Allà que pogam trapar ad aqueth que cercam damb còr adolorit!
Es-mil-e-ua-net-III-WEB	En enténer aguest nòm, deishèc anar un sorriscle Kuat Al-Kulub, donques que venguie de compréner qu’auie ath sòn dauant ara mair e ara fraia de Ghanem.
Es-mil-e-ua-net-III-WEB	E queiguec estavanida.
Es-mil-e-ua-net-III-WEB	Quan se remetec se metec a plorar e se lancèc enes sòns braci, e les didec: “Tietz esperança en Allà e en jo, ò fraies mies!
Es-mil-e-ua-net-III-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-III-WEB	Era didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	A londeman, Kuat Al-Kulub venguec ena casa deth jeique entà assegurar-se’n per era madeisha de qué tot s’auie hèt segons es sues instruccions.
Es-mil-e-ua-net-III-WEB	E a penes auec entrat, gessec ath sòn encontre era esposa deth jeique, e li punèc es mans e li balhèc es gràcies per çò dera sua generositat.
Es-mil-e-ua-net-III-WEB	Dempús cridèc ara mair e ara fraia de Ghanem, qu’auien anat en hammam e auien gessut d’eth complètament transformades, damb es ròstres ludents de beresa e noblesa.
Es-mil-e-ua-net-III-WEB	E Kuat Al-Kulub s’estèc parlant damb eres pendent ua ora, e dempús li demanèc ara hemna deth jeique notícies deth malaut.
Es-mil-e-ua-net-III-WEB	E era esposa deth jeique responec: “Qu’ei en madeish estat.” Alavetz didec Kuat Al-Kulub: “Anem totes a veder-lo e a sajar d’encoratjar-lo.” E acompanhada des dues hemnes, qu’encara non l’auien vist, entrèc ena sala a on ère eth malaut.
Es-mil-e-ua-net-III-WEB	E totes lo guardèren damb trendesa e pena, e se seigueren ath sòn costat.
Es-mil-e-ua-net-III-WEB	Mès pendent era convèrsa se prononcièc eth nòm de Kuat Al-Kulub.
Es-mil-e-ua-net-III-WEB	E a penes l’entenec eth joen, se li rogic era cara e li semblèc que se li remetie era anma.
Es-mil-e-ua-net-III-WEB	E quan Kuat entenec que la cridauen peth sòn nòm, arreconeishec era votz de Ghanem, e en tot inclinar-se entada eth, didec: “Ès tu, estimat mèn?” E eth responec: “Òc, que sò Ghanem!” E en entener-lo, era joena queiguec estavanida.
Es-mil-e-ua-net-III-WEB	E era mair e era fraia heren un sorriscle e queigueren tanben estavanides.
Es-mil-e-ua-net-III-WEB	Ath cap d’ua estona se remeteren, e se lancèren enes braci de Ghanem.
Es-mil-e-ua-net-III-WEB	E sonque s’enteneren punets, plors e exclamacions d’alegria.
Es-mil-e-ua-net-III-WEB	E Kuat Al-Kulub didec: “Glòria a Allà per auer permetut que mos amassem toti!” E les condèc tot çò que l’auie arribat, e higec: “Eth califa, ath delà de protegir-te, t’autrege era mia persona.” Aguestes paraules amièren ar arràs dera felicitat a Ghanem, que non deishaue de punar es mans de Kuat Al-Kulub, mentre era li punaue es uelhs.
Es-mil-e-ua-net-III-WEB	E Kuat les didec: “Demoratz-me”.
Es-mil-e-ua-net-III-WEB	E se n’anèc en palai, dauric eth calaish a on auie es sues causes, treiguec d’eth fòrça dinnars, e se n’anèc entath mercat pr’amor d’autrejar-les ath jeique, en tot encargar-li que crompèsse quate vestits complèts entà cada un, e vint mocadors, e dètz cinturons.
Es-mil-e-ua-net-III-WEB	E tornèc ena casa, e les amièc a toti en hammam.
Es-mil-e-ua-net-III-WEB	E les premanic porets, carn codinada e bon vin.
Es-mil-e-ua-net-III-WEB	E pendent tres dies les balhèc minjar e béuer ena sua preséncia.
Es-mil-e-ua-net-III-WEB	E notèren que se remetien e les entornaue era anma en còs.
Es-mil-e-ua-net-III-WEB	Les amièc un aute còp en hammam, les hec cambiar era ròba, e les deishèc ena casa deth jeique.
Es-mil-e-ua-net-III-WEB	Alavetz se presentèc dauant deth califa, s’inclinèc enquiath solèr, e l’informèc dera tornada de Ghanem, atau coma dera sua mair e dera sua fraia.
Es-mil-e-ua-net-III-WEB	E eth califa cridèc a Giafar, e li didec: “Vè-te’n a cercar a Ghanem ben-Ayub!” E Giafar partic entara casa deth jeique; mès que ja se l’aiuie auançat Kuat Al-Kulub, que li didec a Ghanem: “Ò estimat mèn!
Es-mil-e-ua-net-III-WEB	Arribarà Giafar entà hèr-te a vier ena preséncia deth califa.
Es-mil-e-ua-net-III-WEB	E quan arribèc Giafar montat ena sua mula, Ghanem s’esdeguèc a gésser ath sòn encontre, li desirèc era patz e punèc era tèrra entre es sues mans.
Es-mil-e-ua-net-III-WEB	E ja ère un aute còp er elegant gojat de d’auti tempsi, de ròstre gloriós e atrasent continent.
Es-mil-e-ua-net-III-WEB	Alavetz Giafar li preguèc que l’acompanhèsse, e lo presentèc ath califa.
Es-mil-e-ua-net-III-WEB	E Ghanem vedec ar Emir des Credents enrodat des sòns visirs, camarlencs, vicaris e caps des sues armades.
Es-mil-e-ua-net-III-WEB	E Ghanem s’arturèc dauant deth califa, guardèc un moment en solèr, lheuèc de seguit eth front, e improvisèc aguestes estròfes:
Es-mil-e-ua-net-III-WEB	Ò rei deth temps!
Es-mil-e-ua-net-III-WEB	Ua guardada bontadosa s’a dirigit ara tèrra e l’a fecondat!
Es-mil-e-ua-net-III-WEB	Nosati èm es hilhs dera sua feconditat erosa en sòn règne de glòria!
Es-mil-e-ua-net-III-WEB	Es sultans e es emirs s’ajulhen ath tòn dauant, en tot arrossegar es barbes peth povàs, e coma aumenatge ara tua granesa t’aufrissen es sues corones de peireria!
Es-mil-e-ua-net-III-WEB	Era tèrra non ei pro vasta ne eth planeta pro ample entara formidabla massa des tues armades!
Es-mil-e-ua-net-III-WEB	Ò rei deth temps!
Es-mil-e-ua-net-III-WEB	Claua es tues tendes enes tèrres planetàries der espaci que vire!
Es-mil-e-ua-net-III-WEB	E qu’es esteles dociles e es astres nombrosi se somen ath tòn trionf e acompanhen ara tua seguida!
Es-mil-e-ua-net-III-WEB	Qu’eth dia dera tua justícia illumine ath mon!
Es-mil-e-ua-net-III-WEB	Qu’acabe damb es marrideses des maufactors e recompense es accions pures des tòns fidèus!
Es-mil-e-ua-net-III-WEB	Eth califa quedec encantat damb era eloqüéncia e beresa des vèrsi, deth sòn bon ritme e dera puretat deth sòn lenguatge.
Es-mil-e-ua-net-III-WEB	En aguest moment dera sua narracion, Schahrazada vedec qu’apareishie eth maitin, e discrèta coma tostemp, interrompec eth sòn relat.
Es-mil-e-ua-net-III-WEB	Era didec:
Es-mil-e-ua-net-III-WEB	Me n’è sabut, ò rei afortunat!
Es-mil-e-ua-net-III-WEB	E Ghanem s’apressèc ath tron, e eth califa li didec: “Conda-me tota era tua istòria, sense amagar-me arren dera vertat.” Alavetz Ghanem se seiguec, e li condèc ath califa tota era sua istòria, des deth principi enquiath finau.
Es-mil-e-ua-net-III-WEB	Mès que non la vau a repetir.
Es-mil-e-ua-net-III-WEB	E eth califa, plan compladut, elevèc a Ghanem enes mès nauti cargues deth règne, li balhèc un palai, e moltes riqueses, e molti esclaus.
Es-mil-e-ua-net-III-WEB	Ghanem s’esdeguèc a installar en sòn palai ara sua mair e ara sua fraia Fetnah, e ara sua amiga Kuat Al-Kulub.
Es-mil-e-ua-net-III-WEB	E Ghanem responec: “Qu’ei era tua sirventa, e jo eth tòn esclau.” Alavetz eth califa l’exprimic eth sòn arregraïment, e li balhèc cent mil dinnars d’aur.
Es-mil-e-ua-net-III-WEB	E dempús cridèc ath kadí e as testimònis entà redigir eth sòn contracte damb Fetnah.
Es-mil-e-ua-net-III-WEB	E en madeish dia e ena madeisha ora entrèren eth califa e Ghanem enes apartaments des sues respectiues hemnes.
Es-mil-e-ua-net-III-WEB	E Fetnah siguec entath califa, e Kuat Al-Kulub entà Ghanem ben- Ayub El-Motim El-Masslub.
Es-mil-e-ua-net-III-WEB	Eth califa, en desvelhar-se peth maitin, se trapèc tan satisfèt dera net que venguie de passar en braça dera vèrge Fetnah, que manèc cridar as escrivans de milhor letra entà qu’escriuessen era istòria de Ghanem des deth principi enquiath finau, e l’embarrèc en armari des papèrs, pr’amor de qué podesse servir de leçon as generacions futures, e siguesse estonament e delícia des sabents que se tenguessen a lieger-la damb respècte e a admirar era òbra d’Aqueth que creèc eth dia e era net.
TOM-SAWYER-WEB	Tom!
TOM-SAWYER-WEB	Cap responsa.
TOM-SAWYER-WEB	Tom!
TOM-SAWYER-WEB	Cap responsa.
TOM-SAWYER-WEB	A on deu parar aguest gojat?
TOM-SAWYER-WEB	Tom!
TOM-SAWYER-WEB	Era vielha senhora botèc enjós es sòns mericles e campèc peth dessús d'eri ath torn dera cramba.
TOM-SAWYER-WEB	Dempús les calèc ensús e espièc peth dejós d'eri; que pògui viatges o jamès guardaue a trauérs d'eri entà ua causa tan pichona coma n'ei un gojat, pr'amor qu'es mericles èren de ceremònia, e er orgulh deth sòn còr, i cavaucauen per gala e non per servici: que i aurie podut veir madeish a trauèrs d'un parelh de cubertères de codinèra.
TOM-SAWYER-WEB	S'estèc un moment confonuda, e didec, pas herotjaments, mès òc damb votz pro nauta entà qu'er entorn dera cramba l'entenesse:
TOM-SAWYER-WEB	Plan ben, que me jògui quinsevolh causa que se vos agarri…
TOM-SAWYER-WEB	Non acabèc era frasa, pr'amor qu'en aqueth moment ère en tot ajocar-se e furgar jos eth lhet damb era escampa: qu'ei per aquerò qu'auie besonh d'alend entà tier eth ritme des furgues.
TOM-SAWYER-WEB	E non desnishèc ua auta causa qu'eth gat.
TOM-SAWYER-WEB	Jamès l'è vist atrapat ad aguest gojat!
TOM-SAWYER-WEB	Venguec entara pòrta dubèrta e s'i estèc, e campèc entre es trelhes des tomatères e èrbes traucades pes bohères que conformauen eth jardin.
TOM-SAWYER-WEB	Ne tralha de Tom.
TOM-SAWYER-WEB	Atau, donc, hec fòrça entà lheuar era votz enquiath grad exigit pera distància, e sorrisclèc:
TOM-SAWYER-WEB	Ò!,ò!,ò!, Tom!
TOM-SAWYER-WEB	Que m'aurie calut de pensar en aguesta recodina.
TOM-SAWYER-WEB	Arren!
TOM-SAWYER-WEB	Guardatz-vos es mans e guardatz-vos era boca.
TOM-SAWYER-WEB	Se qué ei aguesta lordèra?
TOM-SAWYER-WEB	Que non ac sai, tia.
TOM-SAWYER-WEB	Ben, jo plan que m'ac sabi.
TOM-SAWYER-WEB	Qu'ei marmelada: vaquí se qué ei.
TOM-SAWYER-WEB	Vos è dit quaranta viatges que se non deishàuetz era marmelada tranquilla vo'n haria era pèth.
TOM-SAWYER-WEB	Balha- me aguest foet.
TOM-SAWYER-WEB	Eth foet siguec brandit en aire.
TOM-SAWYER-WEB	Eth perilh qu'ère desesperat.
TOM-SAWYER-WEB	Guardatz ath darrèr vòste, tia!
TOM-SAWYER-WEB	Tia Polly demorèc estonada un instant e dempús s'estarnèc d'ua doça arridalha.
TOM-SAWYER-WEB	Diable de gojat!
TOM-SAWYER-WEB	Guarda que n'ei, que non m'aja podut escalabrar!
TOM-SAWYER-WEB	Qu'ei que non m'a hèt pro martingales, entà que non sagi de fintar-lo?
TOM-SAWYER-WEB	Mès un vielh simplet qu'ei eth pejor des simplets.
TOM-SAWYER-WEB	Un gosset vielh que non apren cap tralha naua, coma ditz era dita.
TOM-SAWYER-WEB	Totun, en nòm de Diu, eth que non se'n pèsque jamès es madeishes causes dus viatges seguits; e com pòt saber-se'n un se quina li vierà.
TOM-SAWYER-WEB	Semble qu'autanplan sàpie se per guaire temps poirà consumir-me eth sang sense que venga alugada, e se'n sap que, se ven d'arténher a deishar-me dehòra de jòc pendent ua menuta o hèr-me a arrir, jo que me solatgi e non posqui flocar-li era patacada.
TOM-SAWYER-WEB	Que non artenhi a complir era mia obligacion damb aguest gojat; e aguesta ei era santa vertat, Diu qu'ac sap.
TOM-SAWYER-WEB	Plànher eth baston que maumet ath gojat, coma ditz era Bíblia.
TOM-SAWYER-WEB	Dèishi qu'eth pecat s'apilère, e pagui era pena per toti dus, pro qu'ac veigui.
TOM-SAWYER-WEB	Qu'ei un mainatge endiablat; mès, redena!, ei eth gojat dera mia fraia defuntada, praubonha!, e non gausi foter-li era foetada, sigue coma sigue.
TOM-SAWYER-WEB	Cada viatge que lo dèishi d'anar, era consciéncia me punche d'aquerò mès; e cada viatge que lo foeti se me trinque eth còr.
TOM-SAWYER-WEB	Totun açò, òme neishut de hemna ei de pògui dies e plen de trebucs, coma ditz era escriptura, e ei pro vertat.
TOM-SAWYER-WEB	Que se'n passarà d'anar ena escòla aguesta tarde, e non aurè mès remèdi que hèr-lo a trebalhar deman, entà punir-lo.
TOM-SAWYER-WEB	Qu'ei plan dur de hèr-lo a trebalhar es dissabtes, quan toti es gojats hèn hèsta; mès eth que tie mès rancura ath trebalh qu'a quinsevolh auta causa, e, non i a mès, me cau complir, damb eth, un shinhau dera mia obligacion, o serè era sua roïna.
TOM-SAWYER-WEB	Tom que non anèc ena escòla, e se passèc ua estona fòrça bona.
TOM-SAWYER-WEB	S'entornèc tà casa damb pro trebalhs, a temps d'ajudar a Jim, eth vailet nere, a ressegar era lenha deth dia a vier; e espartic es tèdes abantes de sopar, o aumens s'estèc aquiu ua ora apuprètz entà díder es sues aventures a Jim, tant que Jim hège es tres quartes parts deth prètzèth.
TOM-SAWYER-WEB	Eth frair petit de Tom (o mielhor, frairastre), Sid, qu'ère ja calat ena sua contribucion ath trebalh (en tot arremassar es miques de husta), pr'amor qu'ère un gojat tranquil, e non pas de sòrta aventurèra ne enquimeranta.
TOM-SAWYER-WEB	Tant que Tom minjaue eth sòn sopar e panaue eth sucre tanlèu li venguie era escadença, tia Polly li hège preguntes qu'èren plies d'intencion e plan prigondes, pr'amor que lo volie atrapar en revelacions damnatjoses.
TOM-SAWYER-WEB	Atau que se passe en d'autes amnes simples, era sua vanitat predilècta qu'ère de creir qu'auie entendement especiau entara ombrivola e misteriosa diplomàcia, e li shautaue de considerar es sòns engenhs mès transparents coma meravilhes d'extraordinari patrifassi.
TOM-SAWYER-WEB	Tom, didec era, hège fòrça calor ena escòla, vertat?
TOM-SAWYER-WEB	Òc, senhora.
TOM-SAWYER-WEB	Fòrça calor, vertat?
TOM-SAWYER-WEB	Òc, senhora.
TOM-SAWYER-WEB	Qu'ei que non auíetz talents de trempar-vos un shinhau ena aigua, Tom?
TOM-SAWYER-WEB	Tom que se sentec hissat d'un brin d'alarma, d'un pic de sospecha inquieta.
TOM-SAWYER-WEB	Atau que hec:
TOM-SAWYER-WEB	Sabi pas…, ei a díder, non guaire.
TOM-SAWYER-WEB	Era vielha senhora estenèc era sua man e toquèc era camisa de Tom, en tot díder:
TOM-SAWYER-WEB	Mès que tanpòc ètz guaire caud, ara.
TOM-SAWYER-WEB	E li siguec causa que la vantaue, pensar qu'auie desnishat qu'era camisa ère seca, sense qu'arrés se n'encuedèsse qu'aquerò ère era causa qu'amiaue en cap.
TOM-SAWYER-WEB	Mès, a maugrat d'era, Tom se'n sabie ara d'a on viege eth vent.
TOM-SAWYER-WEB	Atau que prevedec se quina serie era pròplèu jogada.
TOM-SAWYER-WEB	Bèri uns de nosati mos banhèrem eth cap dejós era pompa…
TOM-SAWYER-WEB	Vedetz?
TOM-SAWYER-WEB	Alavetz didec, damb naua inspiracion:
TOM-SAWYER-WEB	Descordatz-vos era jarga!
TOM-SAWYER-WEB	Ara cara de Tom l'esguitlèc era preocupacion.
TOM-SAWYER-WEB	Dauric era sua jarga.
TOM-SAWYER-WEB	Dolentòt!
TOM-SAWYER-WEB	Ben, ja podetz partir.
TOM-SAWYER-WEB	N'èra segura qu'auíetz hèt eth plaga e qu'auíetz anat a nadar.
TOM-SAWYER-WEB	Mès que vos perdoni.
TOM-SAWYER-WEB	Tom: qu'è era sensacion qu'ètz ua sòrta de gat escaudat, coma ditz era gent…e mielhor de çò que semblatz, per aguest viatge.
TOM-SAWYER-WEB	Mès Sidney didec:
TOM-SAWYER-WEB	Ben, jo dideria que l'auíetz cosut eth cothèr damb hiu blanc; mès ara qu'ei nere.
TOM-SAWYER-WEB	Òc ma hè!
TOM-SAWYER-WEB	Se lo cosí damb hiu blanc, Tom!
TOM-SAWYER-WEB	Mès Tom que non se demorèc eth finau.
TOM-SAWYER-WEB	En passar era pòrta, didec:
TOM-SAWYER-WEB	Siddy, aquerò que te costarà ua tanada.
TOM-SAWYER-WEB	Jamès me n'auria sabut se non auesse estat per Sid.
TOM-SAWYER-WEB	Relampits!
TOM-SAWYER-WEB	A viatges qu'era ac cos damb hiu nere.
TOM-SAWYER-WEB	Voleria, en nòm de Diu, que tostemp ac hesse damb un o damb un aute: que non posqui èster tant atentiu as cambis.
TOM-SAWYER-WEB	Mès me jògui quinsevolh causa qu'a Sid l'aclaparè.
TOM-SAWYER-WEB	Li balharè ua leçon.
TOM-SAWYER-WEB	Tom non ère eth mainatge modèu deth pòble.
TOM-SAWYER-WEB	Ath cap de dues menutes, o autanplan mens, auie desbrembat toti es sòns copacaps.
TOM-SAWYER-WEB	Non ère pr'amor qu'es sòns copacaps siguessen entada eth ne un shinhau mens amargants e eishordadors qu'es d'un òme gran entà un òme gran, senon pr'amor qu'un nau e poderós interès les passèc ath dauant e les esbugassèc pendent aqueth moment ena sua ment; madeish qu'es malurs des òmes son desbrembadi ena exaltacion d'empreses naues.
TOM-SAWYER-WEB	Que consistie en ua particulara forma auderèra, ua sòrta de liquid triolet, que se produsie peth contacte dera lengua damb eth paladar, a bracs intervaus, en miei dera musica.
TOM-SAWYER-WEB	Eth liegedor, probablaments rebrembe se com se hè, se bèth viatge a estat mainatge.
TOM-SAWYER-WEB	Diligéncia e atencion lèu artenheren a hèr-l'ac a dominar, e baishèc a longues camalhardades peth carrèr, damb era boca plia d'armonia e era amna plia de gratitud.
TOM-SAWYER-WEB	Es sòns sentiments qu'èren parièrs as d'un astronòm qu'a descurbit un nau planeta.
TOM-SAWYER-WEB	Sense dobte, per çò que tanh a un plaser intens, prigond, sense mescla, er auantatge qu'ère entath gojat e non pas entar astronòm.
TOM-SAWYER-WEB	Es tardes d'ostiu que son longues.
TOM-SAWYER-WEB	Encara non auie escurit.
TOM-SAWYER-WEB	Còp sec, Tom s'arturèc de fiular.
TOM-SAWYER-WEB	Auie dauant sòn a un estranh: un gojat un shinhau mès gran qu'eth.
TOM-SAWYER-WEB	Un nau vengut de quinsevolh edat o sèxe que costaue un susprenent curiosèr en praube bordalat de Sant Petersburg.
TOM-SAWYER-WEB	Ath delà, eth gojat qu'anaue ben jargat: ben jargat, en dia de cada dia.
TOM-SAWYER-WEB	Aquerò qu'ère simplaments estonant.
TOM-SAWYER-WEB	Era sua casqueta qu'ère ua causa polida.
TOM-SAWYER-WEB	Era sua giqueta de tela blaua, ajustadaments cordada, ère naua e airosa, e tanben n'èren es sòns pantalons.
TOM-SAWYER-WEB	Amiaue sabates, e aquerò que solet ère diuendres.
TOM-SAWYER-WEB	Enquia e tot amiaue carvata, un bocin brilhant de cinta.
TOM-SAWYER-WEB	Qu'auie un anament de gent de ciutat que lheuaue es laguens de Tom.
TOM-SAWYER-WEB	Coma mès Tom s'embelinaue dauant era esplendida meravilha, mès arropie eth nas, impressionat per aquera beutat, e li semblaue qu'era sua pròpia vestimenta se hège mès e mès estropiada.
TOM-SAWYER-WEB	Cap des dus gojats parlaue.
TOM-SAWYER-WEB	S'un se botjaue, er aute se botjaue; mès solet de costat, en un cercle.
TOM-SAWYER-WEB	Se tengueren cara a cara e se guardauen fixaments tota era estona.
TOM-SAWYER-WEB	A tot darrèr, Tom didec:
TOM-SAWYER-WEB	Que vos posqui ablatigar!
TOM-SAWYER-WEB	Me shautarie veir se coma ac sajatz.
TOM-SAWYER-WEB	Plan, donc, que vos posqui escométer.
TOM-SAWYER-WEB	Non, que non podetz, totun açò.
TOM-SAWYER-WEB	Òc, que posqui.
TOM-SAWYER-WEB	Non, que non podetz.
TOM-SAWYER-WEB	Posqui.
TOM-SAWYER-WEB	Non podetz.
TOM-SAWYER-WEB	Posqui.
TOM-SAWYER-WEB	Que non.
TOM-SAWYER-WEB	I auec ua pausa incomòda.
TOM-SAWYER-WEB	Alavetz Tom didec:
TOM-SAWYER-WEB	Se com vos cridatz?
TOM-SAWYER-WEB	Que non ei causa que vo n'auetz de saber.
TOM-SAWYER-WEB	Plan, donc, jo ara posqui hèr bèra causa entà que me n'aja de saber.
TOM-SAWYER-WEB	Ben, e per que non ac sajatz?
TOM-SAWYER-WEB	Se pro parlatz, qu'ac harè.
TOM-SAWYER-WEB	Pro…pro…pro…!
TOM-SAWYER-WEB	A!, vos pensatz qu'ètz plan escarrabilhat, vertat?
TOM-SAWYER-WEB	Ben, se per qué non ac voletz hèr?
TOM-SAWYER-WEB	Pr'amor que vos didetz qu'ac podetz hèr.
TOM-SAWYER-WEB	Ben, qu'ac harè se didetz guaires asenades.
TOM-SAWYER-WEB	A!, òc…
TOM-SAWYER-WEB	Qu'auetz vist familhes sanceres en madeish compromís.
TOM-SAWYER-WEB	Tafurèl!
TOM-SAWYER-WEB	Que vos pensatz qu'ètz quauqu'un, vertat?
TOM-SAWYER-WEB	Ai, ai!
TOM-SAWYER-WEB	Quin capèu!
TOM-SAWYER-WEB	Que lo podetz bonhar, aguest capèu, se non vos shaute.
TOM-SAWYER-WEB	Ètz un mentidèr.
TOM-SAWYER-WEB	Vos que n'ètz un aute.
TOM-SAWYER-WEB	Vos pelejatz per manèra d'arrir, e non gausatz de començar.
TOM-SAWYER-WEB	Veigam…
TOM-SAWYER-WEB	Hugetz deth mèn dauant!
TOM-SAWYER-WEB	Ò!, pro qu'ac haratz.
TOM-SAWYER-WEB	Ben, donc, ac harè.
TOM-SAWYER-WEB	Ben, donc, per qué non ac hètz ?
TOM-SAWYER-WEB	Per qué sonque didetz qu'ac haratz?
TOM-SAWYER-WEB	Qu'ei que vos cau pòur.
TOM-SAWYER-WEB	Que non me cau pòur.
TOM-SAWYER-WEB	Non, que non me'n cau.
TOM-SAWYER-WEB	Òc que vo'n cau.
TOM-SAWYER-WEB	Ua auta pausa, e mès agachades e virades, er un ath torn der aute.
TOM-SAWYER-WEB	Ath cap de pòc que s'estèren espatla contra espatla.
TOM-SAWYER-WEB	Tom didec:
TOM-SAWYER-WEB	Anatz-vo'n d'aciu.
TOM-SAWYER-WEB	Anatz-vo'n vos.
TOM-SAWYER-WEB	Que non voi, en bona fè.
TOM-SAWYER-WEB	En bona fè, que non voi.
TOM-SAWYER-WEB	Atau demorèren, cadun damb un pè en tot hèr angle, coma un estriu, e toti dus possant, que mès non podien, e guardant-se damb es celhes rufades d'òdi; mès cap des dus que podec tier auantatge.
TOM-SAWYER-WEB	Dempús de pelejar enquia que toti dus s'estèren alugadi e rogidi, cada un padeguèc era sua tension damb ua susvelhanta cautèla, e Tom didec:
TOM-SAWYER-WEB	Qu'ètz un covard e un caderet.
TOM-SAWYER-WEB	Que se me'n fot eth vòste frair gran.
TOM-SAWYER-WEB	Qu'è un frair qu'ei plan mès gran qu'eth; e, autanplan, lo pòt enviar peth dessús d'aguèsta barralha.
TOM-SAWYER-WEB	Aquerò qu'ei ua messorga.
TOM-SAWYER-WEB	Peth hèt qu'ac digatz vos, non vò díder que ne sigue.
TOM-SAWYER-WEB	Tom hec ua règa en povàs damb eth sòn dit pòdo, e didec:
TOM-SAWYER-WEB	Que non gausatz a caminar peth dessús d'aquerò.
TOM-SAWYER-WEB	Quinsevolh qu'ac sage se guanharà un peberòt.
TOM-SAWYER-WEB	Eth gojat nau calec eth pè suenhosaments, e didec:
TOM-SAWYER-WEB	Auetz dit qu'ac haríetz: ara veigam se com ac hètz.
TOM-SAWYER-WEB	Non me hescatz mès gèina, ja: que vau mès que vo n'anetz a ahocar es crabes.
TOM-SAWYER-WEB	Ben, auetz dit qu'ac haríetz…
TOM-SAWYER-WEB	Se per qué non ac hètz?
TOM-SAWYER-WEB	Qué colhons!
TOM-SAWYER-WEB	Ac hèsqui per dus sòs.
TOM-SAWYER-WEB	Tom, d'un còp les lancèc en tèrra.
TOM-SAWYER-WEB	En un instant es dus gojats queigueren e se virauen pera hanga, agarradi coma gats; e pendent ua menuta s'atirassèren e arrinquèren eth peu e es vestits, se floquèren còps de punh e engarrapades en nas, e se curbiren de povàs e de glòria.
TOM-SAWYER-WEB	Ath cap d'ua estona, aquerò qu'ère confusion que s'anèc esclarint; e ath miei deth bromadís deth combat campèc Tom, a shivau deth gojat nau, e pataquejant-lo damb es punhs.
TOM-SAWYER-WEB	Didetz: "me balhi!
TOM-SAWYER-WEB	Eth gojat non hège que pelejar entà desliurar-se.
TOM-SAWYER-WEB	Ploraue, mès que mès de ràbia.
TOM-SAWYER-WEB	Didetz: "me balhi"!
TOM-SAWYER-WEB	E es còps de punh contunhauen.
TOM-SAWYER-WEB	Aquerò que vos servirà de leçon.
TOM-SAWYER-WEB	Eth gojat nau se n'anèc en tot brossar eth povàs des sòns vestits, somicant, rondinant, e virant-se, de quan en quan, e botjant eth cap e menaçant damb çò que harie a Tom "un aute viatge que lo trapèsse en carrèr".
TOM-SAWYER-WEB	Ara quau causa Tom qu'arresponec damb burles e cuelhec eth sòn camin erosaments; e, tan lèu auec virat era esponèra, eth gojat nau cuelhec ua pèira, l'aluguèc e lo toquèc entre es espatles, e dempús virèc era coa e correc coma ua antilòpa.
TOM-SAWYER-WEB	Tom acacèc ath traïdor enquiara sua casa e atau endonvièc a on viuie.
TOM-SAWYER-WEB	Tenguec era sua posicion ena pòrta bèth temps, en tot desfisar ar enemic a gésser dehòra; mès er enemic que se limitèc a hèr-li potèles darrèr era hièstra, e non acceptèc era proposicion.
TOM-SAWYER-WEB	Fin finau campèc era mair der enemic, e li didec a Tom qu'ère un gojat dolent, pòcvau e ordinari, e li manèc que se n'anèsse.
TOM-SAWYER-WEB	Atau, donc, partic, mès didec qu'eth pro que se podie perméter d'ajornà'c.
TOM-SAWYER-WEB	Arribèc en casa fòrça tard aquera net; e, en enfilar-se cautelosaments ena hièstra, desnishèc ua emboscada ena persona dera sua tia; e quan era vedec er estat que se trapauen es sòns vestits, era sua resolucion de convertir-li era hèsta deth dissabte en captivitat e trabalhs forçadi venguec d'ua fermetat diamantina.
TOM-SAWYER-WEB	Eth maitin deth dissabte qu'auie arribat, e tot eth mon ostiuenc ère brilhant e verd, e desbordant de vida.
TOM-SAWYER-WEB	Que i auie ua cantaria en cada còr, e, s'eth còr ère joen, era musica gessie enes pòts.
TOM-SAWYER-WEB	I auie alegror en cada ròstre, e primauèra en cada pas.
TOM-SAWYER-WEB	Es "arbes deth sautarèth" (acàcies deth tipe Gleditsia o Robinia) èren en plia florida, e era flaira des flors aumplie er aire.
TOM-SAWYER-WEB	Cardiff Hill, mès enlà deth bordalat e ath dessús d'eth, ère tot verd de vegetacion, e s'estaue a pro distància entà semblar ua Tèrra Paradisiaca, soniaira, tranquilla e convidaira.
TOM-SAWYER-WEB	Tom campèc pera aurèra damb ua herrada de pintura blanca e ua bròssa; e era alegria hugec dera natura e ua prigonda malenconia se calèc en sòn esperit.
TOM-SAWYER-WEB	Trenta iards d'un clòs ample, de nau pès de nautada!
TOM-SAWYER-WEB	Que li semblèc qu'era vida ère tota ueda, e era existéncia ua simpla carga.
TOM-SAWYER-WEB	En tot qu'ac avaloraue, en.honsèc era bròssa ena herrada, e l'estenèc sus era pòst de naut; repetic era operacion; i tornèc; comparèc era insignificanta trancha emblanquida, e se seiguec sus ua caisha de husta, tot descoratjat.
TOM-SAWYER-WEB	Jim que gessec pera pòrta en tot hèr camalhardades, damb un farrat de lhauna, e en tot cantar era cançon Es gojates de Buffalo.
TOM-SAWYER-WEB	Eth hèt d'amiar aigua dera pompa municipau qu'auie estat tostemp un prètzhèt odiós ena opinon de Tom, enquia alavetz; mès ara que non li semblèc çò de madeish.
TOM-SAWYER-WEB	Rembrembèc que i auie escabòts de gent ena pompa.
TOM-SAWYER-WEB	Gojats e gojates, blancs, neri e mulats i èren tostemp en to demorar eth torn, descansant, baratant jogalhes, pelejant-se, balhant còps de punh, hènt tapatge.
TOM-SAWYER-WEB	E se'n brembèc que, encara qu'era pompa non ère que cent cinquanta iards ath dehòra, Jim jamès tornaue damb ua herrada d'aigua qu'ua ora dempús; e, totun aquerò, bèth un, generauments l'auie d'anar a cercar: Tom didec:
TOM-SAWYER-WEB	Escotatz, Jim: jo que vierè a cercar aigua, se vos emblanquitz un shinhau.
TOM-SAWYER-WEB	Jim botgèc eth cap, e didec:
TOM-SAWYER-WEB	Que non posqui senhoret Tom.
TOM-SAWYER-WEB	Era vielha senhora me didec que venguessa e me hessa a vier aguesta aigua, e que non m'arturèssa a díder asenades damb arrés.
TOM-SAWYER-WEB	E didec que demoraue qu'eth senhoret Tom me demanarie que jo emblanquissa, e me didec que jo me hessa enlà e me tenguessa ath mèn prètzhèt, e didec qu'era susvelharie er emblanquiment.
TOM-SAWYER-WEB	Ò!, non ne hescatz cabau, de çò que vos age dit, Jim.
TOM-SAWYER-WEB	Qu'era tostemp parle atau.
TOM-SAWYER-WEB	Balhatz-me era herrada: non serè dehòra qu'ua menuta.
TOM-SAWYER-WEB	Era non se'n saberà.
TOM-SAWYER-WEB	A!, que non posqui, senhoret Tom.
TOM-SAWYER-WEB	Era vielha senhora me harie ua tèsta naua.
TOM-SAWYER-WEB	Plan segur que me la harie.
TOM-SAWYER-WEB	Era!
TOM-SAWYER-WEB	Era que non batane ad arrés: que tuste eth cap de bèth un damb un didau.
TOM-SAWYER-WEB	E qui se'n hè d'aquerò?
TOM-SAWYER-WEB	Me shautarie sabè'c.
TOM-SAWYER-WEB	Que cride se qui sap guaire; mès qu'eth cridar non hè mau: aumens non ne hè se non se met a gemegar.
TOM-SAWYER-WEB	Jim, vos darè ua boleta!
TOM-SAWYER-WEB	Vos darè ua boleta bona e blanca.
TOM-SAWYER-WEB	Jim que comencèc a trantalhar.
TOM-SAWYER-WEB	Boleta blanca, Jim, e guanha tostemp!
TOM-SAWYER-WEB	Gojat!
TOM-SAWYER-WEB	Qu'ei ua causa çò de mès polida, òc ma hè.
TOM-SAWYER-WEB	Mès que Jim non ère qu'uman: ua atraccion coma aquera ère massa fòrta entada eth.
TOM-SAWYER-WEB	Deishèc en solèr era herrada e cuelhec era boleta blanca.
TOM-SAWYER-WEB	Ath cap d'ua menuta anaue, cames ajusdatz-me, carrèr enjós, damb era sua herrada e un bon prusiment ena esquia: Tom emblanquinaue damb vigor, e tia Polly se retiraue deth camp damb ues simbosses ena man e eth trionf enes sòns uelhs.
TOM-SAWYER-WEB	Mès era energia de Tom que non durèc guaire.
TOM-SAWYER-WEB	Comencèc a pensar en sarabat que s'auie prepausat entad aqueth dia, e era sua pena se multipliquèc.
TOM-SAWYER-WEB	Lèu es gojats en libertat vierien ath córrer, en tot calar-se en tota sòrta d'agradiues expedicions; e ne harien, dilhèu, burla d'eth, pr'amor que li calie trebalhar.
TOM-SAWYER-WEB	Sonque eth hèt de pensar-i l'aclapaue coma un huec.
TOM-SAWYER-WEB	Se treiguec era sua mondana riquesa e l'examinèc: bocins de jogalhes, boletes e lordères; pro causes dilhèu entà crompar un cambi de prètzhèt, mès non entà crompar ua mieja ora de libertat.
TOM-SAWYER-WEB	Atau, donc, entornèc eth sòn capitau ena sua pòcha, e abandonèc era idia de sajar de crompar as gojats.
TOM-SAWYER-WEB	En aqueth moment, solombròs e desesperat, crebèc ath sòn laguens ua inspiracion, arren mens qu'ua grana e magnifica inspiracion.
TOM-SAWYER-WEB	Cuelhec era sua bròssa e se metec tranquillaments a trebalhar.
TOM-SAWYER-WEB	Ben Rogers campèc ara seguida ara vista; eth gojat, entre toti es gojats, qu'eth auie cranhut era burla.
TOM-SAWYER-WEB	Ben caminaue en tot hèr guimbets, bots e camalhades; espròves ne daue de qué eth sòn còr ère alègre e es sues esperances divertides.
TOM-SAWYER-WEB	Minjaue ua poma, e hège de quan en quan un long e melodiós udol seguit d'un ding-dong-dong, ding-dong-dong, en ton prigond, p'amor que personificaue un vaishèth de vapor.
TOM-SAWYER-WEB	A mida que s'anaue apressant, adocic era sua celeritat, se placèc ath miei deth carrèr, s'inclinèc çò de mès entà tribòrd, e orsèc faissugaments, damb laboriosa pompa e minuciositat, pr'amor que personificaue eth "Big Missouri", e se pensaue qu'auie un calat de nau pès d'aigua.
TOM-SAWYER-WEB	Eth qu'ère vaishèth e capitan, e campanèr, ath madeish temps: atau ei que li calie imaginar-se ada eth madeish ena sua pròpia cobèrta mès nauta, balhant ordes e executant-les.
TOM-SAWYER-WEB	Arturatz-vos, mèstre!
TOM-SAWYER-WEB	Ning, ning, ning!
TOM-SAWYER-WEB	Maquina entà darrèr!
TOM-SAWYER-WEB	Ning, ning, ning!
TOM-SAWYER-WEB	Quilhèc es sòns braci, e les calec toti enredgesidi costats enjós.
TOM-SAWYER-WEB	Maquina a babòrd!
TOM-SAWYER-WEB	Ning, ning, ning!
TOM-SAWYER-WEB	Shu, shu, shu!
TOM-SAWYER-WEB	Era man quèrra comencèc a hèr cercles majestuosi, pr'amor que representaue ua arròda de quaranta pès.
TOM-SAWYER-WEB	Refermatz entà tribòrd!
TOM-SAWYER-WEB	Ning, ning, ning!
TOM-SAWYER-WEB	Shu, shu, shu!
TOM-SAWYER-WEB	Era man quèrra comencèc a hèr cercles.
TOM-SAWYER-WEB	Arturatz a tribòrd!
TOM-SAWYER-WEB	Ning, ning, ning!
TOM-SAWYER-WEB	Arrestatz a babòrd!
TOM-SAWYER-WEB	Proa endauant, decantatz a tribòrd!
TOM-SAWYER-WEB	Post-te, ja!
TOM-SAWYER-WEB	Viratz de man en man!
TOM-SAWYER-WEB	Ning, ning, ning!
TOM-SAWYER-WEB	Lançatz aguesta ralinga dera vela!
TOM-SAWYER-WEB	De prèssa, ara!
TOM-SAWYER-WEB	Dehòra era amarra!
TOM-SAWYER-WEB	Se qué vagatz?
TOM-SAWYER-WEB	Balhatz un torn ara soca damb era còrda!
TOM-SAWYER-WEB	Estatz-vos ath cant deth cai, ara!
TOM-SAWYER-WEB	Alugatz!
TOM-SAWYER-WEB	Paratz era maquina, mèstre!
TOM-SAWYER-WEB	Ning, ning, ning!
TOM-SAWYER-WEB	Shu, shu, shu!
TOM-SAWYER-WEB	Tom contunhèc emblanquinant: que non hec cabau deth vaishèth de vapor.
TOM-SAWYER-WEB	A, a, a!
TOM-SAWYER-WEB	Qu'ètz aciu estaqueta: non ei vertat?
TOM-SAWYER-WEB	Cap de responsa.
TOM-SAWYER-WEB	Tom examinèc eth sòn darrèr tòc de pintura damb era guardada d'un artista.
TOM-SAWYER-WEB	Dempús hec ua auta escomesa ara sua bròssa, e n'examinèc eth resultat, atau qu'adès.
TOM-SAWYER-WEB	Ben que se calèc ath sòn costat.
TOM-SAWYER-WEB	A Tom era poma que li hège a vier era saliuèra, mès s'estèc quiet, tostemp s'esperfoçant.
TOM-SAWYER-WEB	Ben que didec:
TOM-SAWYER-WEB	Adishatz, gojat!
TOM-SAWYER-WEB	Vos cau trabalhar, vertat?
TOM-SAWYER-WEB	Tom se botgèc còp se e didec:
TOM-SAWYER-WEB	A!, ètz vos, Ben?
TOM-SAWYER-WEB	Non me n'auia encuedat.
TOM-SAWYER-WEB	Sabetz?, me'n vau a nadar.
TOM-SAWYER-WEB	Vos shautarie poder vier?
TOM-SAWYER-WEB	Qu'ei clar que vos ac estimatz mès.
TOM-SAWYER-WEB	Tom campèc ath gojat ua estona, e didec:
TOM-SAWYER-WEB	De qué ne didetz trabalh?
TOM-SAWYER-WEB	Ben, qu'ei que non ei trabalh, açò?
TOM-SAWYER-WEB	Tom repilhèc er emblanquinament, e responec damb negligéncia:
TOM-SAWYER-WEB	Plan ben, pòt èster que ne sigue e pòt èster que non ne sigue.
TOM-SAWYER-WEB	Ò!, escotatz: non voleratz cap díder que vos agrade?
TOM-SAWYER-WEB	Era bròssa contunhaue en tot botjar-se.
TOM-SAWYER-WEB	Agradar-me?
TOM-SAWYER-WEB	Ben, sabi pas se per qué non m'aurie d'agradar.
TOM-SAWYER-WEB	Aquerò amièc ar ahèr dejós ua naua lum.
TOM-SAWYER-WEB	Ben s'arturèc de rosigar era sua poma.
TOM-SAWYER-WEB	Tom passèc era bròssa esquistaments d'aciu enlà, arreculèc entà veir er efècte, ahigec un tòc en aguest endret e en aqueth aute, e sospesèc un aute còp er efècte, tant que Ben li guardaue cada movement, e ne venguie mès e mès interessat, mès e mès absorbit.
TOM-SAWYER-WEB	Ath cap d'un moment, didec:
TOM-SAWYER-WEB	Escotatz, Tom: deishatz-me emblanquinar un shinhau.
TOM-SAWYER-WEB	Tom que s'ac pensèc: ère a mand de consentir, mès cambièc de pensada.
TOM-SAWYER-WEB	Non, non; tia Polly qu'ei plan atissosa per çò que tanh ad aguesta barralha (eth deth cant deth carrèr, sabetz?
TOM-SAWYER-WEB	Òc, qu'ei fòrça atissosa, per çò que hè ad aguesta barralha: que mos cau anar damb molt de compde; me pensi que non i aurie un gojat entre mil, e dilhèu entre dus mil, qu'ac podesse hèr coma cau.
TOM-SAWYER-WEB	A, vai!
TOM-SAWYER-WEB	Deishatz-m'ac assajar: sonque un shinhau.
TOM-SAWYER-WEB	Plan ben, a jo que me shautarie, indi aunorat, mès tia Polly…
TOM-SAWYER-WEB	Guardatz, Jim ac volie hèr, mès era que non a volut.
TOM-SAWYER-WEB	Sid tanben ac volie hèr, mès era tanpòc l'a deishat.
TOM-SAWYER-WEB	Non vedetz, ara, que sò estacat, en aguest punt?
TOM-SAWYER-WEB	Se vos comencèssetz a hèr era barralha, e se passèsse quinsevolh causa…
TOM-SAWYER-WEB	Qué!
TOM-SAWYER-WEB	Istòries!
TOM-SAWYER-WEB	Qu'aurè tant de compde coma vos madeish.
TOM-SAWYER-WEB	Deishatz-me assajà'c.
TOM-SAWYER-WEB	Escotatz, vos balharè eth laguens dera poma.
TOM-SAWYER-WEB	Ben, veiratz…
TOM-SAWYER-WEB	Non.
TOM-SAWYER-WEB	Ben, treiguetz-vos-ac deth cap: me cau pòur…
TOM-SAWYER-WEB	Vo'la balharè tota!
TOM-SAWYER-WEB	Tom l'autregèc era bròssa damb repugnància en ròstre, mès damb gòi en còr.
TOM-SAWYER-WEB	E, tant qu'er "ex vaishèth big Missouri" trebalhaue e sudaue jos eth solei, er artista retirat seiguie dauant un barril, ena ombra, a braca distància; deishaue penjar es cames, nhacaue era poma damb era boca plia, e planejaue era caça de d'auti innocents.
TOM-SAWYER-WEB	Que non mancaue materiau: mès gojats se passauen per aquiu, a cada estona: venguien entà hèr burla, mès s'estauen entà emblanquinar.
TOM-SAWYER-WEB	Pòc abantes que Ben s'estèsse aganit, Tom qu'auie baratat eth nau convengut d'emblanquinar, damb Billy Fisher, per ua sèrp volaira fòrtaments adobada; e quan aguest ja n'auec pro, Johnny Miller crompèc entà s'i estar, damb un arrat mòrt e ua còrda entà hèr-lo virar; e atau, successiuaments, ora darrèr d'ora.
TOM-SAWYER-WEB	E, quan venguec era picada dera tarde, eth praube gojat miserable deth maitin ère literauments saturat de riqueses.
TOM-SAWYER-WEB	Qu'auie, ath delà des causes adès mentades, dotze boletes, part d'ua mandolina, un bocin de botelha blaua entà guardar-i a trauèrs, un canon de rodet, ua clau que non servie entà daurir arren, un tròç de ges, un tap de veire d'ua garrafa, un soldat de plomb, un parelh de culhèrs, sies fusades, un gatet bòrni, un pomèl de pòrta, de lhauna, un colaret de gosset (sense gosset), eth mange d'un guinhauet, quate pèces de pèth d'iranja e un vielh marc de hièstra tot maumetut.
TOM-SAWYER-WEB	Auie auut, mentretant, ua bona e bèra estona d'esvagament, e vè-te'n a saber era companhia…e eth clòs ludie damb tres capes de blanc!
TOM-SAWYER-WEB	S'eth blanc non l'auesse mancat, que haurie costat era falhita de toti es gojats deth bordalat.
TOM-SAWYER-WEB	Tom pensèc qu'aguest mon, fin finau, non ère autant uet qu'açò.
TOM-SAWYER-WEB	Auie desnishat ua grana lei dera activitat umana, sense sabè'c: ei a díder, qu'entà hèr qu'un òme o un gojat desiren ua causa, sonque li cau convertir era causa en dificil d'arténher.
TOM-SAWYER-WEB	S'auesse estat un gran filosòf plen de sabença, coma er autor d'aguest libre, aurie comprenut alavetz qu'eth trebalh consistís en quinsevolh causa qu'un ei obligat a hèr, e qu'eth jòc consistís en quinsevolh causa qu'un non ei obligat a hèr.
TOM-SAWYER-WEB	E aquerò l'aurie ajudat a compréner se per qué hèr flors artificiaus o esperforçar-se ena mòla des forçadi ei trabalh, tant que hèr a quilhes o trotar peth Mont Blanc non ei qu'esvagament.
TOM-SAWYER-WEB	I a rics senhors en Anglatèrra qu'amien tamborèus de passatgèrs, atiradi per quate shivaus, pendent vint o trenta miles, en ua rota diadèra, en ostiu, pr'amor qu'eth privilègi les còste un pilèr de sòs; mès, se les aufrissen sodada peth servici, aquerò lo convertirie en trebalh, e eri alavetz ac deisharien córrer.
TOM-SAWYER-WEB	Eth gojat medite ua estona sus eth cambi substanciau que s'auie arribat enes sues mondanes circonstàncies, e dempús s'endralhèc de cap eth quartèr generau, entà dar compde.
TOM-SAWYER-WEB	Tom apareishec dauant tia Polly, qu'ère seiguda ath cant d'ua hièstra dubèrta, en ua agradiua cramba deth darrèr, qu'ère dormitòri, minjador e bibliotèca, tot ath còp.
TOM-SAWYER-WEB	Er aire balsamic der ostiu, era cauma tranquilla, era flaira des flors, e eth somnolent bronzinadís des abelhes, qu'auie hèt eth sòn efècte, e era s'estaue esclipsada sus era cauça qu'auie enes mans, mancada de tota companhia que non siguesse era deth gat, que tanben se l'auie adormit ena hauda.
TOM-SAWYER-WEB	Es sòns mericles se les auie penjat sus era sua tèsta gris, coma mida de seguretat.
TOM-SAWYER-WEB	Era s'auie pensat que, naturauments, ja deuie hèr fòrça temps que Tom s'aurie escapat, e l'estonaue veir que venguesse laguens eth sòn poder un aute viatge d'aguesta valenta manèra.
TOM-SAWYER-WEB	Didec eth:
TOM-SAWYER-WEB	Posqui anar a jogar, ara, tia?
TOM-SAWYER-WEB	Qué vò díder, ara ja?
TOM-SAWYER-WEB	Guaire trabalh auetz hèt?
TOM-SAWYER-WEB	Qu'ei tot acabat, tia.
TOM-SAWYER-WEB	Tom, non me digatz messorgues.
TOM-SAWYER-WEB	Que non m'ac posqui creir.
TOM-SAWYER-WEB	Que non ei cap enganha, tia.
TOM-SAWYER-WEB	Tot qu'ei prèst.
TOM-SAWYER-WEB	Tia Polly non se'n fisèc guaire d'aguesta declaracion.
TOM-SAWYER-WEB	Gessec en dehòra pr'amor de vedè'c per era madeisha; e aurie estat pro contenta de trapar solet qu'ère vertat un vint per cent dera afirmacion de Tom.
TOM-SAWYER-WEB	Quan campèc tot eth clòs emblanquinat, e autanplan emblanquinat damb fòrça celh, e autanplan damb sòcle ahigit en tèrra, eth sòn estonament lèu siguec inexprimible.
TOM-SAWYER-WEB	E hec:
TOM-SAWYER-WEB	Jamès ac auria dit!
TOM-SAWYER-WEB	E dempús rebaishèc eth compliment en díder:
TOM-SAWYER-WEB	Mès, pòqui, pòqui viatges n'auetz de talents, era vertat!
TOM-SAWYER-WEB	Plan ben, anatz-vo'n, e jogatz; mès sajatz de tornar abantes qu'acabe era setmana: autaments i aurà repassada.
TOM-SAWYER-WEB	Tan hissada n'ère per esplendor d'aquera hèta, que se lo hec a seguir enquiara recodina e treiguec ua des mielhors pomes, e l'ac balhèc; tant que li hège ua leçon moralisadoira sus eth prètz e delèit màger que quinsevolh gost, quan venguie sense pecat e dempús d'un vertuós trabalh.
TOM-SAWYER-WEB	E, mentre era acabaue damb ua venturosa filigrana de tèxtes biblics, eth raflèc un coquilhon.
TOM-SAWYER-WEB	Dempús gessec tot sautant; e vedec a Sid, que tot just començaue a pujar era escala descubèrta qu'amiaue enes crambes posteriores deth dusau solèr.
TOM-SAWYER-WEB	I auie grumèls de tèrra a man, e er aire se n'emplic en un díder Jesús.
TOM-SAWYER-WEB	Es grumèls baishèren enrabiats ath torn de Sid tau qu'ua peiregada, e abantes que tia Polly podesse reconcentrar es sues estonades facultats e vier ena sua ajuda, sies o sèt ja l'auien tocat, e Tom auie hèt un bot sus eth clòs e ja ère dehòra.
TOM-SAWYER-WEB	I auie ua pòrta, mès qu'eth temps li tardaue massa entà hèr-ne usatge.
TOM-SAWYER-WEB	Tom entornegèc era ièrla d'edificis e passèc per un camin hangós qu'anaue peth darrèr era bòrda des vaques de sa tia.
TOM-SAWYER-WEB	Que non i estèc guaire a trapar-se segur, mès enlà dera posita e dera captura e eth castig, e s'endralhèc de cap ara plaça deth pòble, a on dues còlhes militantes de gojats s'auien trapat entà pelejar, sivans un prealable convengut.
TOM-SAWYER-WEB	Tom qu'ère generau d'ua d'aguestes armades e Joe Harper (un amic deth còr) ère generau dera auta.
TOM-SAWYER-WEB	Aguesti dus grani capitans que non se dignauen lutar personauments (causa mès avienta entàs peishi menuts), senon que seiguien amassa ath dessús d'un promontòri e dirigien es operacions dera campanha damb ordes que transmetien as sòns ajudants de camp.
TOM-SAWYER-WEB	Era armada de Tom que guanhèc ua grana victòria, dempús ua longa batalha, d'aquerò mès aspra.
TOM-SAWYER-WEB	En acabar, se compdèren es mòrts, i auec escambi de presoèrs, se fixèren es tèrmes dera pròplèu trincada e se senhalèc eth dia entara batalha de besonh; dempús d'aquerò es armades se botèren en hilèra e partiren, e Tom venguec entà casa tot solet.
TOM-SAWYER-WEB	Tant que passaue peth costat dera casa a on s'estaue Jeff Thatcher, vedec ua gojata naua en jardin, ua esquista creatura de uelhs blus e peu daurat, acabat en dues longues trenes, que vestie ua blanca tunica d'ostiu e uns pantalonets brodats.
TOM-SAWYER-WEB	Er eròi deth nauèth trionf venguec hissat, sense qu'arrés li descarguèsse era balestada.
TOM-SAWYER-WEB	Ua cèrta Amy Lawrence s'esbugassèc deth sòn còr, sense deishar memòria ath sòn darrèr.
TOM-SAWYER-WEB	Eth que s'auie creigut que l'estimaue enquiara lhocaria e eth sòn delèit l'auie semblat ua adoracion, e ara vedie que non ère qu'ua prauba e mesquina parcialitat passatgèra.
TOM-SAWYER-WEB	Que s'auie estat mesi en tot conquistar-la, era que l'auie acceptat, hège sonque ua setmana; eth qu'auie estat eth gojat mès erós, mès capinaut deth mon sonque pendent ua braca setmana, e, aciu, còp sec, era qu'auie gessut deth sòn còr tau qu'un estrangèr vengut per edart, qu'era sua visita ei acabada.
TOM-SAWYER-WEB	Qu'adorèc ad aguest nau àngel damb guardada furtiua, enquia que vedec qu'era l'auie descubèrt: alavetz hec a veir que non sabie qu'era siguesse presenta, e comencèc a "hèr-se a veir" damb tota sòrta d'absurdes formes mainadenques, entà guanhar-se era sua admiracion.
TOM-SAWYER-WEB	S'estèc en aquera grotesca pegaria pendent bèth temps; mès de quan en quan, ath miei de quauques perilhoses accions gimnastiques, guardaue pera coa deth uelh, e vedec qu'era gojateta s'enfilaue de cap a casa.
TOM-SAWYER-WEB	Tom se calec en barratge, e se lheuèc en eth, tot planhiu, e demorant qu'era volesse arturar-se un shinhau mès.
TOM-SAWYER-WEB	Era que s'arturèc un moment sus es gradons, e dempús auancèc de cap ara pòrta.
TOM-SAWYER-WEB	Tom hec ua grana alendada quan era botèc eth pè ena neira; mès eth sòn ròstre s'illuminèc, e damb motiu, pr'amor qu'era li lancèc un pensament sus eth clòs, un instant abantes de desparéisher.
TOM-SAWYER-WEB	Eth gojat se metec a córrer e s'arturèc non guaire luenh dera flor, e dempús se virèc es uelhs damb era man, e comencèc a campar carrèr enjós, coma s'auesse descubèrt quauquarren d'interessant qu'anèsse en aquera direccion.
TOM-SAWYER-WEB	Mès que sonque siguec pendent ua menuta, eth temps de meter-se era flor ath trauc dera giqueta, ath cant deth còr, o dilhèu ath cant der estomac, pr'amor que non n'ère guaire coneisheire dera anatomia, e de cap manèra ipercritic.
TOM-SAWYER-WEB	Tornèc en acabar, e s'estèc près deth clòs enquia net barrada, "hènt-se a veir" coma abantes; mès era gojata que non se tornèc a amuishar, encara que Tom se solatgèsse un shinhau damb era esperança de qué era, mentretant, deuie estar-se ath cant de bèra hièstra, en tot encuerdar-se'n des sues atencions.
TOM-SAWYER-WEB	Fin finau s'entornèc damb racacòr en çò de sòn, plia de visions era sua prauba tèsta.
TOM-SAWYER-WEB	Pendent tot eth sopar s'estèc tant alègre, qu'era sua tia se demanèc se "quin esperit se l'auie calat en còs".
TOM-SAWYER-WEB	Que siguec objècte d'ua bona repotegada per çò d'auer lançat grumèls a Sid, e non li semblèc que se'n hège bric.
TOM-SAWYER-WEB	Sagèc de panar sucre dauant eth madeish nas dera sua tia, e li piquèren es nuds des dits.
TOM-SAWYER-WEB	Eth didec:
TOM-SAWYER-WEB	Tia, a Sid non li tustatz cap quan n'agarre.
TOM-SAWYER-WEB	Ben, que Sid non hè ramblah, tau que vos ne hètz.
TOM-SAWYER-WEB	Era se n'anèc lèu de cap ara codina, e Sid, erós damb era sua immunitat, s'apressèc era sucrèra damb ua sòrta de vantada dauant de Tom, qu'ère lèu insoportabla.
TOM-SAWYER-WEB	Mès es dits deth gojat eslinguèren e era sucrèra queiguec e se trinquèc.
TOM-SAWYER-WEB	Tom qu'ère extasiat, e de tau manèra, qu'enquia e tot dominèc era sua lengua e demorèc en silenci.
TOM-SAWYER-WEB	Pensèc qu'eth non diderie ua soleta paraula, autanplan quan entrèsse era sua tia, e s'estarie quiet enquia qu'era demanèsse se qui auie hèt era trincadissa; e alavetz parlarie, e serie çò de mès polit deth mon veir ath gojat modèu cuélher ua repassada.
TOM-SAWYER-WEB	Qu'ère tan sodoth de gòi, que damb pro trabalhs se podec tier quan era vielha senhora tornèc, e s'arturèc dauant eth desastre, descargant relampits d'ira peth dessús des sòns mericles.
TOM-SAWYER-WEB	Eth se diguec ada eth madeish:
TOM-SAWYER-WEB	Ara vie aquerò!, E ar instant rodaue per tèrra!
TOM-SAWYER-WEB	Posatz-vos: se per qué m'escometetz a jo?
TOM-SAWYER-WEB	Qu'ei Sid que l'a trincada!
TOM-SAWYER-WEB	Tia Polly s'aturèc confonuda; e Tom campèc, ara cèrca de garidoira pietat.
TOM-SAWYER-WEB	Uf!, ça que là, era repassada, me pensi, non a estat cap indeguda.
TOM-SAWYER-WEB	Dempús era sentec eth racacòr dera sua consciéncia, e se delie per díder quauquarren de bon e amorós; mès que se pensèc qu'aquerò poirie èster interpretat coma confession d'ua errada sua, e era disciplina enebie ua tau causa.
TOM-SAWYER-WEB	Atau, donc, hec silenci e se n'anèc entàs sòns prètzhèts damb eth còr trebolat.
TOM-SAWYER-WEB	Tom que hège eth plorinejaire en un cornèr, e exageraue eth sòn patiment.
TOM-SAWYER-WEB	Se'n sabie que, ath laguens, era sua tia s'ajulhaue dauant d'eth, e se sentie granaments satisfèt d'aguesta comprension.
TOM-SAWYER-WEB	Eth non lheuarie cap de senhau, ne se n'encuedarie de cap.
TOM-SAWYER-WEB	Se representaue ada eth madeish en sòn lhet, malaut de mòrt, damb era sua tia inclinada sus eth, en tot pregar ua paraula de perdon; mès eth que viraue era cara entara paret e morie sense díder aquera paraula.
TOM-SAWYER-WEB	A!, se qué passarie ath laguens d'era, alavetz?
TOM-SAWYER-WEB	E s'imaginaue ada eth madeish amiat entà casa, der arriu estant, mòrt, damb es cauquilhs amaradi, e es praubes mans quietes entà tostemp e eth sòn còr herit en repaus.
TOM-SAWYER-WEB	Se com era se lançarie ath dessús sòn e com queirien es lèrmes a patacs, e pregarien es sòns pòts a Diu que l'entornèsse ath sòn gojat, en tot díder qu'era non l'aufensarie bric mès, bric mès!
TOM-SAWYER-WEB	Mès eth jaderie aquiu, era sang dera cara perduda e coma un audèth arraulit, sense cap de movement: prauba petita victima, qu'es sòn dolors auien trapat era fin.
TOM-SAWYER-WEB	Autant en.hisquèc es sòns sentiments damb era mina patetica d'aguest sòmni, que li calec susvelhar entà hèr-se a baishar era saliuèra, pr'amor qu'ère a mand d'estofar-se; e es sòns uelhs se neguèren en un enterboliment aquós, qu'es paupetes li heren a trèir, e devarèc e pishèc pera punta deth sòn nas.
TOM-SAWYER-WEB	E tant de plaser i trapaue en aguesta flataria des sòns maus, que non podie comportar que cap alegria mondana, cap ressonant delèit, li hesse intrusion: atau ei qu'ath cap de pòc de qué era sua cosia entrèsse dançant, tota alègra deth gòi de veir era casa de nauèth, dempús ua longa excursion d'ua setmana en camp, eth que se lheuèc e auancèc entre bromes e escurines enquia ua pòrta, tant qu'era se hège a vier solei e cants per ua auta.
TOM-SAWYER-WEB	Anèc capvirat, plan luenh des endrets a on se solien trapar es gojats, e ne cerquèc de desoladi, que siguessen en armonia damb eth sòn esperit.
TOM-SAWYER-WEB	Ua hilèra d'estaques que i auie en arriu lo convidaue, e eth se seiguec ath cant de dehòra, e campèc era ombriua extension deth corrent, non desirant alavetz qu'estofar-se de ressabuda, e sense encuedar-se'n, sense aufrir era inconfortabla formalitat engenhada pera natura.
TOM-SAWYER-WEB	Alavetz se'n rebrembèc dera sua flor.
TOM-SAWYER-WEB	La treiguec tota arropida e passida, e era l'aumentèc poderosaments era sua tenebrosa felicitat.
TOM-SAWYER-WEB	Se demanèc s'era cuelherie pietat d'eth en saber-se'n.
TOM-SAWYER-WEB	Qui sap se plorarie, e desirarie d'auer eth dret de botar-li es braci ath torn deth còth e solatjar-lo?
TOM-SAWYER-WEB	O dilhèu virarie eth cap heredaments, coma toti, plen de uedor?
TOM-SAWYER-WEB	Aguesta imatge li costèc un tau crebacòr de deleitable patiment, que l'anèc remenant e remenant peth sòn cervèth, e l'anaue considerant jos naues e variades lums, enquia que venguec a èster pro rosigada.
TOM-SAWYER-WEB	A tot darrèr se lheuèc, alendant, e partic entre era escurina.
TOM-SAWYER-WEB	Tàs nau e mieja o tàs dètz se passèc peth carrèr abandonat a on demoraue era adorada desconeishuda; s'i parèc un shinhau; cap de son queiguec ath dessús dera sua aurelha parada; ua candèla espargie ua claretat opaca sus eth ridèu d'ua hièstra deth dusau solèr.
TOM-SAWYER-WEB	Ère aquiu era preséncia sagrada?
TOM-SAWYER-WEB	S'enfilèc sus eth clòs, e s'esguitlèc entre es plantes, enquia demorar-se jos aquera hièstra; campèc en aire, entada era, pendent ua longa estona, e damb baticòr; dempús s'ajacèc en tèrra dejós d'era, capensús, damb es mans sarrades sus eth pitrau, e sauvant era prauba flor passida.
TOM-SAWYER-WEB	E atau s'aurie volut morir: ena serena, ena heredor deth mon, sense cubèrt sus era sua tèsta, mancada de larer, sense qu'ua man amistosa sequèsse era sudor mortau deth sòn front ne cap ròstre amorós s'inclinèsse compatissentaments sus eth sòn quan arribèsse era grana agonia.
TOM-SAWYER-WEB	Er eròi estofat sautèc damb ua bohada de solatjament; i auec un bronzinadís tau que de projectil enes aires, barrejat damb eth mormolh d'un renec; un son coma de veires petadi se hec a sénter, e ua petita forma vaga se passèc peth dessús eth clòs e s'esguitlèc ena foscor.
TOM-SAWYER-WEB	Non guaire temps dempús, quan Tom, despolhat entà calar-se en lhet, campaue es sòns vestits negadi ara lum d'ua candèla de seu, Sid se desvelhèc; mès per se de cas l'arribèsse èra trebla idia de hèr assaji d'allussions, s'ac repensèc, e s'estèc quiet, pr'amor qu'aubirèc eth perilh ena guardada de Tom.
TOM-SAWYER-WEB	Tom se calèc en lhet deishant de cornèr era tirada des pregàries, e Sid cuelhec nòta mentauments dera omission.
TOM-SAWYER-WEB	Eth solei se lheuèc sus un mon tranquil, e ludèc sus eth pacific bordalat coma ua benediccion.
TOM-SAWYER-WEB	Acabat er esdejoar, tia Polly comencèc es practiques religioses dera familha: prumèr de tot diguec ua pregària bastida en solides hilères de cites escripturistiques, encastrades damb un prim mortèr d'originalitat; e dès eth cimalh d'aqueth monument, liegec un capitol espés dera lei mosaïca, coma se siguesse deth Sinai estant.
TOM-SAWYER-WEB	Ara seguida Tom se nudèc era cinta, entà didè'c atau, e se hiquèc en prètzhèt d'apréner es sòns versets.
TOM-SAWYER-WEB	Sid s'auie aprenut era leçon dies endarrèr.
TOM-SAWYER-WEB	Tom despenec tota era sua energia en calar-se cinc versets ena memòria; e alistèc ua part deth sermon dera Montanha, pr'amor que non trapèc versets que siguessen mès cuerts.
TOM-SAWYER-WEB	Ath cap de mieja ora, Tom qu'auie ua vaga idia generau dera sua leçon, mès sonque un shinhau de hanga de nonarren, pr'amor qu'eth sòn cervèth trauessaue tot eth camp deth pensament uman, e es sues mans qu'èren ocupades en distraccions recreatiues.
TOM-SAWYER-WEB	Mary cuelhec eth sòn libre entà hèr-lo-se recitar, e eth s'esforcèc entà desnishar eth sòn camin entre era broma baisha.
TOM-SAWYER-WEB	Benauradi es a…a…
TOM-SAWYER-WEB	Praubes.
TOM-SAWYER-WEB	Òc, praubes.
TOM-SAWYER-WEB	Benauradi es praubes a…a…
TOM-SAWYER-WEB	En esperit.
TOM-SAWYER-WEB	En esperit.
TOM-SAWYER-WEB	Benauradi es praubes en esperit, pr'amor qu'eri…eri…
TOM-SAWYER-WEB	Eth sòn…
TOM-SAWYER-WEB	Pr'amor qu'eth sòn.
TOM-SAWYER-WEB	Benauradi es que ploren, pr'amor qu'eri…eri…
TOM-SAWYER-WEB	Pr'amor qu'eri a…
TOM-SAWYER-WEB	S.e…
TOM-SAWYER-WEB	Pr'amor qu'eri essa e…
TOM-SAWYER-WEB	Ò!, Sabi pas se qué ei, aquerò!
TOM-SAWYER-WEB	Seràn!
TOM-SAWYER-WEB	Ò!, seràn!
TOM-SAWYER-WEB	Pr'amor qu'eri seràn a…a…
TOM-SAWYER-WEB	Seràn ploradi…a…a…
TOM-SAWYER-WEB	Benauradi es que seràn…es que…es que seràn ploradi, seràn a…a…seràn qué?
TOM-SAWYER-WEB	Se per qué non m'ac didetz, Mary?
TOM-SAWYER-WEB	Per qué vos shaute vier tan maishanta?
TOM-SAWYER-WEB	Ò!, Tom, praube cap de husta!
TOM-SAWYER-WEB	Que non ei cap que siga un quisson.
TOM-SAWYER-WEB	Non ne voleria cap d'èster-ne.
TOM-SAWYER-WEB	Que vos i cau tornar e aprenè'c.
TOM-SAWYER-WEB	Non vos descoratgètz, Tom: que ja ac artenheratz.
TOM-SAWYER-WEB	E un viatge ac auratz artenhut, vos balharè quauquarren d'aquerò mès polit!
TOM-SAWYER-WEB	A!, atau: aquerò qu'ei un bon gojat!
TOM-SAWYER-WEB	Plan ben, e quina causa ei, Mary?
TOM-SAWYER-WEB	Didetz-me se quina causa ei.
TOM-SAWYER-WEB	Deishà'c d'anar, Tom.
TOM-SAWYER-WEB	Que ja vo'n sabetz que se digui qu'ei polit, ei polit.
TOM-SAWYER-WEB	Ò!, Mary.
TOM-SAWYER-WEB	Plan ben: m'i encaborniarè un aute còp.
TOM-SAWYER-WEB	Mary que li balhèc un flambant guinhauet Barlow, que costaue dus reiaus e escag; e era convulsion de gaujor que li hec a trantalhar eth sòn organisme lo bassaquèc enquias fondaments.
TOM-SAWYER-WEB	En vertat eth guinhauet non servie entà copar arren, mès qu'ère un evident Barlow, e aguest utís ère d'ua inconcebibla somptuositat; a despart dera qüestion de s'es gojats der Oèst auien o non arribat a imaginar qu'ua semblabla arma podie seguraments èster fausificada, entara sua amermança, ei un impausant mistèri que dilhèu jamès vierà resolvut.
TOM-SAWYER-WEB	A Tom se l'acodic de hèr-li senhaus ar armari, e se premanie entà començar eth prètzhèt ena taula der escriptòri, quan lo cridèren entà vestir-se entara escòla dominicau.
TOM-SAWYER-WEB	Maria li balhèc un gibrelh de lhauna damb era sua aigua, e un talh de savon, e eth trauessèc era pòrta e placèc eth gibrelh sus un escabèl qu'auie per aquiu: dempús botèc eth savon ena aigua, e lo deishèc estar; se rebussèc es manges; escampilhèc tot doç era aigua peth solèr; e dempús entrèc ena codina e comencèc a secar-se era cara ara prèssa damb era tovalhòla deth darrèr dera pòrta.
TOM-SAWYER-WEB	Mès Mary agarrèc era tovalhòla e didec:
TOM-SAWYER-WEB	Non vos hè vergonha, Tom?
TOM-SAWYER-WEB	Non sigatz tan dolent.
TOM-SAWYER-WEB	Tom se demorèc un shinhau desconcertat.
TOM-SAWYER-WEB	Eth gibrelh siguec aumplit de nauèth, e aguest viatge Tom s'inclinèc sus eth pedent ua estona, en tot cuéher enventida; s'i calèc damb ua prigonda alendada, e ac agarric.
TOM-SAWYER-WEB	Quan entrèc ena codina ath cap de pòc, damb es uelhs clucadi, e a paupes damb totes es dues mans entà cercar era tovalhòla, un aunorable testimòni d'esgluma de sabon e aigua pishaue pera sua cara.
TOM-SAWYER-WEB	Mès en acabar damb era tovalhòla, eth sòn estat que non ère encara guaire satisfasent, pr'amor qu'eth lòc net s'acabaue còp sec, tau que siguesse ua masca, sus era sua barba e es sues maishères.
TOM-SAWYER-WEB	Peth dejós e mès enlà d'aguesta règa i auie ua ombriua extension de terren eishut, que s'espargie de cap a baish peth dauant, e, peth darrèr, ath torn deth còth.
TOM-SAWYER-WEB	Mary l'agarrèc peth sòn compde, e quan l'auec prest ère un òme e un frair, sense diferéncia de color; e eth sòn peu amarat ère pientat polidaments, e es sòns petiti cargolhs apraiadi damb un efècte especiau de delicatesa e simetria.
TOM-SAWYER-WEB	Eth que s'aplanaue es cargolhs d'amagat, damb trebalh e anuèg, e s'encastraue eth peu plan arràs deth cap, pr'amor que creiguie qu'es cargolhs èren afeminats, e es sòns l'aumplien era vida d'amaror).
TOM-SAWYER-WEB	Dempús Mary treiguec un trio qu'eth non auie tengut qu'es dimenges pendent dus ans (se lo cridaue simplaments "er aute vestit").
TOM-SAWYER-WEB	E d'aquerò ne podem dedusir era magnitud deth sòn sauva-ròba.
TOM-SAWYER-WEB	Que semblaue ara mielhorat e inconfortable de grana manèra; e, de vertat, se sentie autant inconfortable coma semblaue, pr'amor que tot eth vestit e era netedat l'enregdesien d'ua manèra, aquerò qu'ère ua amaror.
TOM-SAWYER-WEB	Demoraue que Maria se'n desbrembarie des sues sabates, mès era esperança se trinquèc; les trempèc totes damb ciratge, coma de costum, e les ac amièc.
TOM-SAWYER-WEB	Eth que perdec eth bon umor, e didec que tostemp li hègen a hèr aquerò que non volie.
TOM-SAWYER-WEB	Mès Maria didec persuasiuaments:
TOM-SAWYER-WEB	Tom, a veir…aquerò ei èster un bon gojat?
TOM-SAWYER-WEB	Atau, donc, se calèc es sabates, repotegant.
TOM-SAWYER-WEB	Mary lèu que siguec prèsta.
TOM-SAWYER-WEB	E es tres mainatges gesseren de cap ara escòla municipau, endret que Tom non podie cap veir ne peth mau de morir; mès qu'a Sid e a Mary les shautaue.
TOM-SAWYER-WEB	Era escòla deth dimenge s'estaue des nau enquias dètz e mieja; e dempús venguie er ofici religiós.
TOM-SAWYER-WEB	Dus des mainatges se demorauen tostemp entà escotar voluntariaments eth sermon; er aute s'i demoraue tanben…per motius mès poderosi.
TOM-SAWYER-WEB	Es bancs de dorsièr naut e sense coishins que i auie ena glèsia que podien acuélher ues tres centes persones; er edifici qu'ère ua causilhòta simpla, damb ua sòrta de caisha de pin ath cap de tot, coma campanau.
TOM-SAWYER-WEB	Ena pòrta, Tom arreculèc e s'apressèc a un companh que portaue eth vestit de mudar.
TOM-SAWYER-WEB	Escota, Bill: ties un bilhet auriò?
TOM-SAWYER-WEB	Guaire ne vòs?
TOM-SAWYER-WEB	Guaire ne balhes?
TOM-SAWYER-WEB	Un tròç de lecaria e un am de pescar.
TOM-SAWYER-WEB	Dèisha-m'ac veir.
TOM-SAWYER-WEB	Tom l'amuishèc.
TOM-SAWYER-WEB	Qu'èren satisfasenti, e i auec escambi de propietat.
TOM-SAWYER-WEB	Dempús Tom venec un parelh de boletes bones e blanques per tres bilhets vermelhs, e quauqu'ua auta fotèsa per un parelh de blaus.
TOM-SAWYER-WEB	Espièc a d'auti gojats a mida qu'arribauen, e contunhèc de crompar bilhets de diuèrsi colors, pendent dètz o quinze menutes mès.
TOM-SAWYER-WEB	Entrèc ena glèisa, dempús, damb un ensems de gojats e gojates nets e rambalhosi; se n'anèc de cap ath sòn sèti e comencèc ua peleja damb eth prumèr gojat que trapèc a man.
TOM-SAWYER-WEB	Eth mèstre, òme grèu e ancian, que s'i hiquèc; dempús virèc era esquia un moment, e Tom estirèc es peus d'un gojat deth banc deth costat, e ja demoraue tot concentrat en liéger eth sòn libre quan eth gojat se virèc.
TOM-SAWYER-WEB	Tachèc ua agulha a un aute gojat, ara seguida, entà entener-lo díder: Ui!, e siguec pelejat nauaments peth mèstre.
TOM-SAWYER-WEB	Tota era classa de Tom ère dera madeisha locada: inquieta, rambalhosa e pesanta.
TOM-SAWYER-WEB	Quan auien de díder era leçon, degun d'eri se'n sabie des versets perfèctaments, mès que toti les ac auien d'insinuar.
TOM-SAWYER-WEB	Totun aquerò, passauen pro torment, e cadun auie eth sòn prèmi en bilhets blaus, cadun des quaus amiaue un passatge dera Escriptura; cada bilhet blau ère era paga d'auer recitat dus versets.
TOM-SAWYER-WEB	Guairi des mèns liegedors aurien era activitat e era aplicacion de calar-se ena memòria dus mil versets, antanplan per ua Biblia de Doré?
TOM-SAWYER-WEB	E, totun, Maria auie artenhut dues Biblies d'aguesta sòrta; aquerò li supausaue eth prètzhèt pacient de dus ans; e un gojat de familha alemana n'auie guanhades quate o cinc.
TOM-SAWYER-WEB	Bèth còp, aguest recitèc tres mil versets sense arturar-se; mès era tension botada sus es sues facultats mentaus ère massa grana, e dès aqueth dia venguec pòga causa mès qu'un pèc: malerós trebuc entara escòla, pr'amor qu'enes granes escadences, dauant espectadors, eth suberintendent tostemp hège a gésser ad aguest gojat pr'amor que (coma didie Tom) "s'aluguèsse".
TOM-SAWYER-WEB	Sonque es escolans vielhs sajauen de sauvar es sòns bilhets, sense deishar de cornèr eth sòn prèzhèt faissuc enquia arténher ua Biblia: atau ei qu'er autrejament d'un d'aguesti prèmis ère un estranh e notable eveniment; er escolan qu'auie hèt era capitada ère tan gran e eminent, aqueth dia, qu'en un tau moment quinsevolh escolan s'alugaue d'ua ambicion que plan soent duraue un parelh de setmanes.
TOM-SAWYER-WEB	Qu'ei possible qu'er estomac intelectuau de Tom non auesse experimentat jamès ua tau hame d'un d'aguesti prèmis; mès que tot eth sòn èsser, evidentaments, s'auie delit fòrça dies pera glòria e er esclat que les entornejaue.
TOM-SAWYER-WEB	Coma d'abitud, er suberintendent s'estaue dret, dauant era cadièra, damb un libre d'imnes, barrat, ena man e eth dit guinhaire calat entre es sues planes, e ordenèc hèr atencion.
TOM-SAWYER-WEB	Quan un suberintendent d'escòla de dimenge hè eth sòn petit discurs de costum, qu'un libre d'imnes ena man l'ei tant de besonh coma era inevitabla huelha de musica a un cantaire que s'està dauant d'un scenari e cante un solet en un concèrt, encara qu'eth motiu d'aquerò ei un mistèri; p'amor qu'eth pacient non bote jamès es uelhs en libre d'imnes ne ena huelha de musica.
TOM-SAWYER-WEB	Aguest suberintendent ère ua leugèra creatura de trenta cinc ans, damb ua barbeta crespada e peu cuert e crespat; amiaue un còth rèdge e dret, qu'eth sòn extrèm superior pro ben l'arribaue enes aurelhes, e qu'es sues agudentes puntes s'ajocauen de cap endauant, dauant es angles dera sua boca: aguest clòs obligaue a un pòrt plan dret cap endauant, e a virar tot eth còs quan li calie guardar de costat.
TOM-SAWYER-WEB	Era sua barba l'emparaue ua corbata tota estenuda, qu'ère tan longa e tant ampla coma un bilhet de banc, e auie puntes de franja; es extrèms des sues bòtes èren revlincadi violentaments de cap a naut, sivans era mòda deth dia, coma lisadèrs de lúbies: efècte pacientaments e laboriosaments produsit pes joeni, en tot seir damb es dits sarrats contra ua paret pendent ores sanceres.
TOM-SAWYER-WEB	Eth senhor Walter ère de pòrt plan curiós, e de còr ben sincèr e coma cau; e auie es causes e es endrets sagrats en tanta reveréncia, e les desseparaue tant des matèries mondanes, que, sense que se n'encuedèsse, era sua votz d'escòla de dimenge auie aquerit ua entonacion particulara que despareishie totauments es dies de cada dia.
TOM-SAWYER-WEB	Comencèc d'aguesta sòrta:
TOM-SAWYER-WEB	Ara, gojats, qu'è besonh de qué vos seiguetz tan corrèctaments e educadaments coma pogatz, e me balhètz tota era atencion pendent ua o dues menutes.
TOM-SAWYER-WEB	Atau ei, atau.
TOM-SAWYER-WEB	Atau ei qu'ac hèn es bravi gojats e gojates.
TOM-SAWYER-WEB	Que me cau díder se quin gòi me hè, de veir tantes caronhes netes e brilhantes arremassades en un lòc coma aguest, aprenent a obrar dretaments e a èster bravi.
TOM-SAWYER-WEB	E atau successiuaments.
TOM-SAWYER-WEB	Que non ei de besonh transméter era rèsta deth discurs.
TOM-SAWYER-WEB	Era darrèra part deth discurs siguec estropiat peth renauiment des peleges e d'auti divertiments entre quauqui gojats de mau anament, e pes inquietuds e mormolhs que s'estenien pertot, banhant, enquia e tot, es fondaments d'arròques isolades e incorruptibles taus que Sid e Mary.
TOM-SAWYER-WEB	Mès tot açò que s'arturèc còp sec en s'amaisar era votz de Walters; e era conclusion deth discurs que siguec recebuda damb un esclat de silenciós arregraïment.
TOM-SAWYER-WEB	Ua bona part des mormolhs auie estat costat per un eveniment mès o mens non demorat: era entrada de visitaires: er avocat Thatcher, acompanhat d'un òme plan vielh e aflaquit, e d'un beròi senhor cavalièr, de mieja edat e peu gris d'acèr, e ua senhora plan digna, qu'ère sens dobte era hemna d'aqueth.
TOM-SAWYER-WEB	Era senhora amiaue ua mainada.
TOM-SAWYER-WEB	Tom auie estat inquiet e plen de prusor e mau umor e damb era consciéncia que li repotegaue: non podie confrontar era guardada d'Amy Lawrence, non podie tier era sua guardada amorosa.
TOM-SAWYER-WEB	Mès quan vedec ara petita nau venguda, eth sòn esperit s'aluguèc tot eth de benaurança en un díder Jesús.
TOM-SAWYER-WEB	Ara seguida, se hège a veir damb totes es sues fòrces; damb còps de punh as auti gojats, estirant-les es peus, hèn potèles: en ua paraula, tient totes es formes que semblèssen avientes entà conquistar a ua gojata e ganhar-se eth sòn aplaudiment.
TOM-SAWYER-WEB	Era sua alegria non auie qu'ua henuda: er arrebrembe dera sua umiliacion en jardin d'aqueth àngel; mès qu'aquera sablosa memòria l'anauen esbugassant ondades seguides de felicitat que li passauen peth dessús.
TOM-SAWYER-WEB	As visitaires se les balhèc eth mès naut sèti d'aunor, e, tan lèu coma s'auec acabat eth discurs deth senhor Walters, eth les presentèc ara escòla.
TOM-SAWYER-WEB	Eth senhor de mieja edat se passèc qu'ère un prodigiós personatge; non aute qu'eth jutge deth comdat; era mès augusta creacion, ben segur, qu'aqueri gojats auessen jamès contemplat, e eri se demanuen de quina sòrta de materiau ère bastit, e miei volien entener-lo a bramar e miei crahien qu'ac artenhesse a hèr.
TOM-SAWYER-WEB	Ère de Constantinòble, a dotze miles de distància; atau, donc, auie viatjat e vist eth mon: es uelhs qu'auien ath dauant auien vist era Casa deth Tribunau deth Comdat, qu'òm didie qu'auie un tèt de lhauna.
TOM-SAWYER-WEB	Er embelinament qu'aguestes reflexions inspirauen, lo demostraue er impressionant silenci e les hilères de uelhs guardant-lo fixaments.
TOM-SAWYER-WEB	Aguest qu'ère eth gran jutge Thatcher, frair deth sòn propi avocat.
TOM-SAWYER-WEB	Jeff Thatcher de seguit s'auancèc a mostrar-se familhau damb eth gran òme e a èster envejat pera escola.
TOM-SAWYER-WEB	Qu'aurie estat musica entath sòn esperit s'auesse escotat es mormolhs.
TOM-SAWYER-WEB	Guarda-te-lo, Jim!, se com puge aciu naut.
TOM-SAWYER-WEB	Òc ma hè!
TOM-SAWYER-WEB	Non te shautarie èster Jeff?
TOM-SAWYER-WEB	Eth senhor Walters se met a "hèr-se a veir" damb tota sòrta de bolegadisi e activitats, balhant ordes, formulant judicis, hènt avertiments, aciu, aquiu, onsevolhe que podesse trapar un rondèu.
TOM-SAWYER-WEB	Es joenes senhoretes mestresses se "hègen a veir", en tot inclinar-se doçaments entàs escolans que non hè guaire auien estat escridasssadi, en tot trèir arrepervèris qu'avertien as gojats maishants e balhant amorosi copets as bons gojats; es joens senhors mèstres se "hègen a veir" damb petiti repotècs e d'autes petites demostracions d'autoritat e fòrça atencion ara disciplina; e era màger part des mèstres, d'ambdús sèxes, trapèren causes a hèr ena libreria, ath cant dera cadièra, e èren causes que les calie hèr dus o tres viatges (damb fòrça vexacion aparenta).
TOM-SAWYER-WEB	Es gojates se "hègen a veir" de diuèrses manères, e es gojats se "hègen a veir" damb tanta diligéncia, qu'er aire ère tot plen de bòles de papèr e deth mormolh des peleges.
TOM-SAWYER-WEB	E, peth dessús de tot aquerò, eth gran òme seiguie e irradiaue un majestuós arridolet judiciau sus tota era casa, e se cauhaue ath solei dera sua pròpia grandesa, pr'amor que tanben eth se "hège a veir".
TOM-SAWYER-WEB	Sonque ua causa mancaue entà completar er extasi deth senhor Walters, e ère era escadença de poder autrejar ua Biblia de prèmi, e exibir un prodigi.
TOM-SAWYER-WEB	Diuèrsi escolans auien uns quants bilhets auriòs, mès que degun non n'auie pro; eth qu'auie sajat de saber-se'n entre es escolans mès subergessenti.
TOM-SAWYER-WEB	Qu'aurie dat tot eth mon, ara, entà tornar a trapar ad aqueth gojat aleman damb eth sen complet.
TOM-SAWYER-WEB	En aqueth moment, quan era esperança ère mòrta, Tom Sawyer s'auancèc damb nau bilhets auriòs, nau de vermelhs e dètz de blaus e demanèc ua Bíblia!
TOM-SAWYER-WEB	Aquerò que siguec coma ua tronada en un cèu clar.
TOM-SAWYER-WEB	Walters non demoraue ua demana per aguest endret ne en dètz ans a vier.
TOM-SAWYER-WEB	Mès que non i calie hèr mès torns: vaquí es documents flagrans, e non auien cap tara.
TOM-SAWYER-WEB	Atau ei que Tom siguec ennautit tath vesiatge deth jutge e der aute escuelhut, e era grana naua siguec anonciada deth quartèr generau estant.
TOM-SAWYER-WEB	Siguec era suspresa mès estabordida dera decada; e tan prigonda siguec era sensacion, que lheuèc ath nau eròi ara nautada der eròi judiciau, e era escòla auec dues meravilhes entà contemplar, en sòrta d'ua.
TOM-SAWYER-WEB	Es gojats se senteren rosigadi pera enveja; mès es que patiren es mès amargantes tumades sigueren es que se n'encuederen massa tard qu'auien contribusit ad aguest odiat esplendor, en véner bilhets a Tom a cambi dera riquesa qu'eth auie arremassat en tot véner es privilegis d'emblanquinar.
TOM-SAWYER-WEB	Se menspredauen ada eri madeishi, coma enganhadi per ua fraudaria astuta, per ua sèrp criminau amagada ena èrba.
TOM-SAWYER-WEB	Eth prèmi li siguec autrejat a Tom damb tanta efusion coma eth suberintendent podec vantar-se en aqueres circonstàncies; mès que li mancaue quauquarren der autentic rajòu, pr'amor qu'er instint deth praube subjècte li hège a saber qu'aquiu i auie un mistèri que dilhèu non comportaue era lum; qu'ère simplaments absurd qu'aqueth gojat auesse arremassat dues mil garbes de sciéncia escriptoristica enes sòns locaus: ua dotzena que ja agotarien era sua capacitat, sense dobte.
TOM-SAWYER-WEB	Amy Lawrence ère capinauta e contenta, e hège per manèra d'arténher que Tom la guardèsse ena cara, mès eth que non i volie guardar.
TOM-SAWYER-WEB	Tom siguec presentat ath jutge, mès auie era lengua travada, era alend damb pro trabalhs li venguie; et sòn còr batanaue violentaments, en part per tòrt dera esglasianta granor d'aqueth òme, mès sustot pr'amor qu'eth ère sa pair d'era.
TOM-SAWYER-WEB	Que l'aurie shautat de quèir en solèr e adorar-lo, s'auessen estat ena escurina.
TOM-SAWYER-WEB	Eth jutge placèc era man sus era tèsta de Tom e lo nomentèc gentilomenet, e li demanèc se com se cridaue.
TOM-SAWYER-WEB	Eth gojat quequegèc, badèc era boca, e ac treiguec entà dehòra:
TOM-SAWYER-WEB	Tom.
TOM-SAWYER-WEB	Ò!, non!, non Tom…ei…
TOM-SAWYER-WEB	Tomàs.
TOM-SAWYER-WEB	A!, aquerò qu'ei.
TOM-SAWYER-WEB	Me pensaua que n'aurie un shinhau mès, dilhèu.
TOM-SAWYER-WEB	Plan ben.
TOM-SAWYER-WEB	Didetz ath senhor se quin ei er aute nòm, Tomàs, didec Walters.
TOM-SAWYER-WEB	E didetz senhor.
TOM-SAWYER-WEB	Vos cau non desbrembar era vòsta urbanitat.
TOM-SAWYER-WEB	Tomàs Sawyer, senhor.
TOM-SAWYER-WEB	Aquerò ei!
TOM-SAWYER-WEB	D'aquerò ne digui un bon gojat.
TOM-SAWYER-WEB	Bon gojat.
TOM-SAWYER-WEB	Bon: un omenet.
TOM-SAWYER-WEB	Dus mil versets qu'ei molt, plan molt.
TOM-SAWYER-WEB	E jamès vos a de dòler eth trabalh que vos a costat aprener-les; pr'amor qu'eth saber que vau mès que quinsevolh auta causa deth mon; aquerò ei çò que hè qu'es òmes venguen a èster bravi e grani; que seratz un gran òme e un òme brave beth dia, Tom, e alavetz guardaratz entà darrèr e dideratz: "tot qu'ei degut ara famosa escòla dominicau dera mia mainadesa; tot qu'ei degut as mèns planvoluts professors, que m'ensenhèren a apréner; tot qu'ei degut ath brave suberintendent, que m'encoratgèc e velhèc per jo e me balhèc ua polida Bíblia, ua Bíblia esplendida e eleganta, entà sauvar-la-me e tier-la entàth mèn usatge, entà tostemp; tot qu'ei degut ara dreta educacion"!
TOM-SAWYER-WEB	Aquerò ei çò que dideratz, Tomàs; e non les voleríetz escambiar per cap de sòs aguesti dus mil versets, non: de cap manèra ac voleríetz hèr.
TOM-SAWYER-WEB	E ara non vos harà dò de dider-me a jo e ad aguesta senhora bèra ua d'aguestes causes qu'auetz aprenut (a!, segur que non vos harà dò), pr'amor qu'èm capinauts des gojatets qu'aprenen.
TOM-SAWYER-WEB	Sabetz, sense dobte, eth nòm de toti es dotze disciples.
TOM-SAWYER-WEB	Me voletz díder eth nòm des dus prumèrs que sigueren alistadi?
TOM-SAWYER-WEB	Tom que s'anaue estirant un boton e agarrant un pòrt pauruc.
TOM-SAWYER-WEB	Se rogic tot, alavetz, e es sòns uelhs se tachèren en solèr.
TOM-SAWYER-WEB	Eth còr deth senhor Walters se nudèc laguens sòn.
TOM-SAWYER-WEB	Se didec ada eth madeish: non ei posible qu'eth gojat posque respòner era mès simpla pregunta: se per qué n'i prepause cap eth jutge?
TOM-SAWYER-WEB	Mès que se vedec obligat a díder quauquarren en votz nauta, e hec:
TOM-SAWYER-WEB	Responetz ath senhor, Tomàs: non vos cau pòur.
TOM-SAWYER-WEB	Tom encara non se descargaue.
TOM-SAWYER-WEB	Ben, me'n sabi que m'ac dideratz a jo, didec era senhora.
TOM-SAWYER-WEB	DAVID E GOLIAT!
TOM-SAWYER-WEB	Passem un ridèu caritatiu sus era rèsta dera scèna.
TOM-SAWYER-WEB	Tàs dètz e mieja, era campana escarcanhada dera glèisa comencèc a trinhonar, e era gent non i estèc guaire a s'acoblar entath sermon deth maitin.
TOM-SAWYER-WEB	Es gojats dera escòla dominicau se distribuïren pera bastissa, e ocupèren bancs damb es sòn falmilhars, de sòrta que demorèssen susvelhadi.
TOM-SAWYER-WEB	Venguec tia Polly, e Tom e Sid e Maria sigueren damb era.
TOM-SAWYER-WEB	Tom siguec deishat en correder pr'amor de qué s'estèsse autant luenh dera hièstra dubèrta e des alugantes scènes d'ostiu deth dehòra coma siguesse possible.
TOM-SAWYER-WEB	Era gentada aumplic es naus: eth vielh e indigent administrador de corrèus, qu'auie coneishut dies mielhors; eth baile e era sua hemna (pr'amor qu'aquiu auien baile, entre d'autes causes supèrflues); eth jutge de patz; era veuda Douglas, ròia, eleganta e de quaranta ans, esperit benevolent e acomodat, era casa acimelada qu'ère eth solet palai deth pòble, e era mès ospitalària e de molt era mès prodiga en matèria de hèstes que l'aumplie d'ufana; eth vielh e venerable exalcalde e era senhora Ward; er avocat Riverson, eth nau notable des entorns; dempús era beutat deth bordalat, seguida d'ua còlha de joenes trinca-còrs, vestides de lin, e ornades damb cintes; dempús toti es joeni dependents dera ciutat, corporatiuaments pr'amor que s'auien demorat en vestibul tot churlant eth mange deth paishon, formant un paredau circular d'admiradors lardosi e d'arridolet simplet, enquia qu'era darrèra gojata auesse passat pes baguetes; e, fin finau, arribèc eth gojat modèu, Willie Mufferson, en tot tier un tan gran suenh de sa mair coma se siguesse talhada de veire.
TOM-SAWYER-WEB	Tostemp amiaue a sa mair ena glèisa e ère er orgulh de totes es matrones.
TOM-SAWYER-WEB	Es gojats, sense mancar-ne ne un de solet, lo detestauen pr'amor qu'ère tan brave e, ath delà, eth sòn exemple les auie estat encomanat un pialèr de viatges.
TOM-SAWYER-WEB	Eth blanc mocador li gessie dera pòcha de cap endarrèr, coma ère costum enes dimenges.
TOM-SAWYER-WEB	Tom non auie mocador, e es gojats que n'auien li semblauen uns espelofits.
TOM-SAWYER-WEB	En èster ara eth pòble fidèu completament amassat, era campana trinhonèc un viatge mès entà avertir as tardius e as embelinadi; e dempús ua solemne quietud queiguec sus era glèisa, sonque interrompuda pes arridalhes e mormolhs deth còr, ena tribuna.
TOM-SAWYER-WEB	Eth còr tostemp hège risetes e mormolhs pendent tot er servici religiós.
TOM-SAWYER-WEB	Bèth temps a i auec un còr de glèisa que non ère mau educat, mès qu'è desbrebat a on siguec.
TOM-SAWYER-WEB	Qu'ei temps de memòria perduda quan se passèc aquerò, e damb pro trabalhs posqui rebrembar-ne cap detalh; mès me pensi que siguec en bèth país estrangèr.
TOM-SAWYER-WEB	Eth ministre diguec er imne, e l'anec liegent damb plaser, en un estil particular qu'ère plan admirat en aquera part deth país.
TOM-SAWYER-WEB	Comencèc a mieja votz, e s'anèc enfilant de man en man, enquia qu'arribèc en un cèrt punt, que carguèc damb un fòrt enfasi sus era paraula mès nauta, e dempús se precipitèc entà baish coma se s'estèsse en ua palanca:
TOM-SAWYER-WEB	Òm lo consideraue un prodigiós legeire.
TOM-SAWYER-WEB	Enes cauhades dera glèisa tostemp l'anauen a cercar entà que liegesse poèmes; e, quan s'i auie calat, es senhores quilhauen es sues mans e les deishauen d'anar sus era hauda; e clucauen es uelhs e botjauen es caps, coma se didessen: es paraules non ac pòden exprimir: qu'ei massa polit, massa polit entad aguesta tèrra mortau!
TOM-SAWYER-WEB	Dempús que se cantèc er imne, eth reverend senhor Sprague se virèc entà ua aficha d'avisi e liegec en votz nauta avertiments d'amassades e societats e d'autes causes, e semblaue qu'era lista s'estenerie enquiara arribada deth Judici Finau; particular costum que se tie encara en America, enquia e tot enes ciutats, en plia epòca d'abondosi jornaus.
TOM-SAWYER-WEB	Soent, coma mens fondament age un costum tradicionau, mès ei de mau hèr desliurar-se'n.
TOM-SAWYER-WEB	E alavetz eth ministre preguèc.
TOM-SAWYER-WEB	Bon e generós siguec eth sòn prèc, e hèt de pèces mundes.
TOM-SAWYER-WEB	Preguèc pera Glèisa e es petiti mainatges dera Glèisa; pes autes glèises deth bordalat; peth bordalat madeish; peth Comdat; per Estat, pes foncionaris der Estat; pes Estats Units; pes glèises des Estats Units; peth Congrès; peth President; pes foncionaris deth Govèrn; pes praubi marinèrs, maumenadi ena mar tempestuosa; pes milions d'oprimits que gemèguen jos es pès des monarquies europèes e es despotismes orientaus; per aqueri que receberen era lum e era bona naua, e totun non an uelhs entà veir ne aurelhes entà enténer, e pes pagans des aluenhades ièrles dera mar; e acabèc damb ua suplica qu'es paraules qu'anaue a díder podessen trapar gràcia e favor, e siguessen seme semiat en tèrra fertil, hènt a vier, damb eth temps, abondosa cuelheta de ben.
TOM-SAWYER-WEB	Amen.
TOM-SAWYER-WEB	I auec un zonzon de vestits, e era gent dreta se seiguec.
TOM-SAWYER-WEB	Eth gojat, qu'era sua istòria raconde aguest libre, non la gaudie, era pregària; sonque la suportaue, e encara gràcies.
TOM-SAWYER-WEB	Que s'estaue inquiet tot eth temps que duraue; amiaue eth compde de toti es detalhs dera pregària inconscientaments (pr'amor que no i paraue era aurelha, mès que se'n sabie des pètzhèts que damb tota regularitat sauvaue en aqueth vielh endret eth clèrgue); e quan ua petita fotèsa de matèria naua i ère inserida, la seguie d'aurelha e tota era sua natura n'experimentaue racacòr: consideraue es aponts injusti e brigands.
TOM-SAWYER-WEB	Ath miei dera pregària, ua mosca s'auie arturat sus eth dorsièr deth banc deth dauant, e torturaue er esperit de Tom, pr'amor que se heregaue es mans tranquillaments, en tot agarrar-se eth cap damb es braci e heregant-lo tan vigorosaments que lèu semblaue desseparar-lo deth còs, deishant ara vista eth hiu subtil deh còth, e se heregaue es ales damb es pautes deth darrèr e les sarraue sus eth sòn còs coma s'auessen estat haudes de casaca, contunhant tota era sua toilette tan tranquillaments coma se s'en sabesse de qué gaudie de tota seguretat.
TOM-SAWYER-WEB	Mès ara darrèra frasa era sua man comencèc a acorbaishar-se e a esguiltlar-se de cap endauant; e, tan lèu qu'er "Amen" siguec dit, era mosca ère presoèra de guèrra.
TOM-SAWYER-WEB	Sa tia vedec era accion e l'obliguèc a desliurar-la.
TOM-SAWYER-WEB	Eth ministre realizèc eth sòn tèxt, tot bronzinant monotònaments ath long d'ua allegacion tan prosaïca que fòrça tèstes, d'aciu e d'enlà, comencèren a esclipsar-se: e ça que la, ère ua allegacion que tractaue deth huec etèrn e deth sofre, e redusie as predestinats ara glòria a ua còlha tan petita, que damb pro trabalhs s'ac valie era pena aquera excepcion.
TOM-SAWYER-WEB	Tom que compdaue es planes deth sermon: un còp auie gessut dera glèisa, tostemp sabie se guaires planes i auie auut; mès lèu jamès se'n sabie de cap auta causa deth discurs.
TOM-SAWYER-WEB	Totun aquerò, aqueth viatge s'estèc interessat ben-ben pendent ua cuerta estona.
TOM-SAWYER-WEB	Eth ministre hec ua grana pintura esmoventa des òsts umanes en millenari, quan eth leon e era oelha jaderien amassa e un mainatge les ahocarie.
TOM-SAWYER-WEB	Mès eth sentiment, era leçon, era exemplaritat deth gran espectacle, se li perderen ath gojat: solet pensèc en caractèr egrègi deth protagoniste, dauant es pòbles en expectacion: eth sòn ròstre s'aluguèc per aqueth pensament, e se didec ada eth madeish que li shautarie èster aqueth mainatge, s'eth leon siguesse manhac.
TOM-SAWYER-WEB	Que tornèc a quèir en aquera impaciéncia, en èster contunhada era seca allegacion.
TOM-SAWYER-WEB	Lèu lèu hec memòria d'un tresaur qu'auie, e lo treiguec ara lum.
TOM-SAWYER-WEB	Qu'ère un gran escrauat nere, damb formidables maishères: era "cuca pecigaira", coma eth ne didie.
TOM-SAWYER-WEB	L'auie en ua caisha de pistons.
TOM-SAWYER-WEB	Çò de prumèr que hec er escrauat siguec aganchar-li eth dit.
TOM-SAWYER-WEB	Li seguic ua naturau tumada causa que hec qu'er escrauat s'estèc trantalhant en correder centrau, e s'arturèc capenjós, e eth dit herit anec a parar laguens era boca deth gojat.
TOM-SAWYER-WEB	Er escrauat jadie en solèr en tot botjar es pautes baubes, incapable de revirar-se.
TOM-SAWYER-WEB	Tom que li tachaue es uelhs, e auie eth desir de tier-lo; mès eth que s'estaue ar arrecés, dehòra dera sua posita.
TOM-SAWYER-WEB	Ua auta gent, que non paraue era aurelha en sermon, trapèc un consolament en escrauat, e tanben lo guardèren.
TOM-SAWYER-WEB	Ath cap d'ua estona un gosset lanut e vagabond campèc guiterosaments, damb eth còr trist, afeniantat pera cauma e doçor der ostiu, espisat pera captivitat e alendant per un escambi.
TOM-SAWYER-WEB	Pistèc ar escrauat; era coa queiguda se lheuèc e tremolèc; eth qu'estudiaue eth butin: caminaue ath torn dera bestionha; la flairaue dès ua distància confortabla; tornaue a caminar ath sòn torn; se hège er atrevit, e lo flairaue de mès apròp; dempús lheuèc eth musset, e floquèc ua cautelosa arpada, sense vier d'endonviar; ne floquèc ua auta e ua auta; comencèc a gaudir deth divertiment; s'en.honsèc enquiar estomac damb er escaravat enes sues urpes, e contunhèc eth sòn experiment; s'espisèc a tot darrèr e se demorèc indiferent e distret.
TOM-SAWYER-WEB	Eth sòn cap s'inclinèc, e de man en man era sua barba baishèc e toquèc ar enemic, que la hissèc.
TOM-SAWYER-WEB	S'entenec un idòl; cuelhec enventida era tèsta de gosset, e er escrauat queiguec a un parelh de iards de distància, e un aute còp se demorèc capenjós.
TOM-SAWYER-WEB	Es espectadors vesins s'estrementiren d'ua doça alegria interiora, diuèrses cares restèren darrèr es ventalhs e mocadors, e Tom venguec a èster absoludaments erós.
TOM-SAWYER-WEB	Atau ei que venguec de cap ar escrauat e tornèc a començar a escometer-lo damb compde, en tot sautar entà eth dès cada punt d'un cercle, arturant es pautes a un pecic dera bestionha, escometent-la de mès apròp deth sòn dentat, e damb tustarrades damb eth cap, enquia qu'es sues aurelhes tornèren a vibrar.
TOM-SAWYER-WEB	Un aute viatge, totun, ne venguec cansat ath cap d'ua estona.
TOM-SAWYER-WEB	Sagèc de se distrèir damb ua mosca, mès que non i trapèc consolacion; anèc entornejant ua hormiga, damb eth nas ben arràs deth solèr, e de seguic se'n sentec hastigat; badalhèc, alendèc, desbrembèc deth tot ar escrauat, e se seiguec ath dessús sòn!
TOM-SAWYER-WEB	Sonèc alavetz un sauvatge idòl d'agonia, e eth gosset anèc correder enjós; es idòls contunhèren, e tanben eth viatge deth gosset; crotzèc era casa peth dauant der autar, e hugec de cap ar aute correder; passèc per dauant des pòrtes; sorrisclèc per trapar-se ena darrèra etapa deth sòn recorrut; era sua tortura que creishec damb era sua progression, enquia qu'ath cap d'un shinhau non siguec qu'un cometa lanut que se botjaue ena sua orbita lampejant ara velocitat dera lum.
TOM-SAWYER-WEB	A tot darrèr, era victima, frenetica, se desvièc deth sòn recorrut e sautèc ena hauda deth sòn patron: eth que lo lancèc ath dehòra dera hièstra, e era votz dolorida s'anèc amendrint e acabant ena distància.
TOM-SAWYER-WEB	Tota era glèisa, alavetz, ère rogida de cara e miei estofada per arrir contengut, e eth sermon auie arrivat en un mortau estancament.
TOM-SAWYER-WEB	Eth discurs contunhèc ara seguida, mès se passaue tot estropiat e ranquejant, perduda ja tota era possibilitat d'impressionar; pr'amor qu'autaplan es mès grèus sentiments èren acuelhudi a cada pas damb un doç esclat d'alegria profana, jos er arrecés de bèth luenhant dorsièr de banc, coma s'eth praube clèrgue auesse dit bèra causa estranhaments divertida.
TOM-SAWYER-WEB	Tot eth pòble fidèu sentec un positiu aleujament quan era pròva siguec passada e hèta era benediccion.
TOM-SAWYER-WEB	Tom Sawyer s'entornèc entà casa erós deth tot, a maugrat de pensar qu'ère mès satisfasent eth servici religiós quan s'i pistaue un shinhau de varietat.
TOM-SAWYER-WEB	Solet ua causa l'amaraue: ja li shautaue qu'eth gosset joguèsse damb era sua cuca pecigaira, mès que non li semblaue just que se l'auesse hèt a hèr a vier.
TOM-SAWYER-WEB	Eth maitin deth deluns que pilhèc a Tom Sawyer tot malastrós.
TOM-SAWYER-WEB	Eth maitin deth deluns tostemp lo pilhaue atau, pr'amor que començaue ua auta setmana de patiment aclapant ena escòla.
TOM-SAWYER-WEB	Generauments eth qu'encetaue aqueth dia en tot desirar que non auesse vengut era hèsta, pr'amor que hège plan mès odiós eth return ara captivitat e as cadies.
TOM-SAWYER-WEB	Tom ère ajaçat en tot pensar.
TOM-SAWYER-WEB	Ath cap d'ua estona li venguec entath cap que li shautarie vier malaut: alavetz se poirie demorar en casa sense anar entara escòla.
TOM-SAWYER-WEB	Vaquí ua leugèra possibilitat.
TOM-SAWYER-WEB	Campèc eth sòn organisme: que non auie cap rèsta de malautia.
TOM-SAWYER-WEB	E comencèc de nau era investigacion.
TOM-SAWYER-WEB	Aguest còp li semblèc que poirie descurbir simptòmes de colica e s'esdeguèc a encoratjar-les damb grana esperança.
TOM-SAWYER-WEB	Mès amendriren, e ath cap de pòca estona despareisheren deth tot.
TOM-SAWYER-WEB	Tornèc a pensar.
TOM-SAWYER-WEB	De ressabuda desnishèc quauquarren: ua des sues dents de naut se sentie hloisha.
TOM-SAWYER-WEB	Aquerò qu'ère ua bona causa; e ère a mand de començar es gemiments coma començament, coma eth didie, quan se l'acodic que, se compareishie en tribunau damb aguest argument, sa tia l'arrincarie aquera pèça, e aquerò li harie mau.
TOM-SAWYER-WEB	Pensèc, donc, que se sauvarie era dent coma resèrva, ara per ara, e cercarie ua auta causa.
TOM-SAWYER-WEB	Non li venguec entath cap arren pendent ua estoneta, e dempús se'n brembèc d'auer entenut se com parlaue eth doctor d'ua cèrta causa qu'obliguèc a demorar-se en lhet a un pacient pendent dues o tres setmanes e auie menaçat de hèr-li a pèrder un dit.
TOM-SAWYER-WEB	Eth gojat, donc, treiguec ath córrer eth dit malaut deth pè, dehòra deth linçò, e lo lheuèc en aire entara sua inspeccion.
TOM-SAWYER-WEB	Ça que la, totun, que valie era pena de riscar-s'i: atau, donc, comencèc a gemegar damb considerabla energia.
TOM-SAWYER-WEB	Mès Sid contunhaue dormint, sense assabentar-se'n.
TOM-SAWYER-WEB	Tom gemeguèc mès fòrt, e s'imaginèc que li començaue a hèr mau eth dit deth pè.
TOM-SAWYER-WEB	Que siguec inutil, per çò que hège a Sid.
TOM-SAWYER-WEB	Tom que bohaue ja de tant escarrassar-se.
TOM-SAWYER-WEB	Sid que roncaue.
TOM-SAWYER-WEB	Tom se desesperèc.
TOM-SAWYER-WEB	Sorrisclèc: Sid!, Sid!, e lo bassaquèc.
TOM-SAWYER-WEB	Aguest procediment qu'auec capitada, e Tom comencèc es sòns gemiments un aute còp.
TOM-SAWYER-WEB	Sid badalhèc, s'estirèc, dempús s'emparèc sus eth code damb ua alendada, e se calèc a guardar a Tom fixaments.
TOM-SAWYER-WEB	Tom que seguic gemegant.
TOM-SAWYER-WEB	Sid didec:
TOM-SAWYER-WEB	Tom, ditz, Tom!
TOM-SAWYER-WEB	Cap de responsa.
TOM-SAWYER-WEB	Èp, Tom, se qué passe, Tom?
TOM-SAWYER-WEB	Tom didec tot planhiu.
TOM-SAWYER-WEB	Ò!, non Sid, non me possetz.
TOM-SAWYER-WEB	Veigam: se qué se passe, Tom?
TOM-SAWYER-WEB	Cridarè a tia.
TOM-SAWYER-WEB	Non, que non s'ac vau.
TOM-SAWYER-WEB	D'aciu ua estona dilhèu s'aurà passat.
TOM-SAWYER-WEB	Mès se vos platz!, non gemeguetz atau, Tom: ei ua causa qu'esglàsie.
TOM-SAWYER-WEB	Ores…, ui!, Ò!
TOM-SAWYER-WEB	Non vos botgetz atau.
TOM-SAWYER-WEB	M'auciratz!
TOM-SAWYER-WEB	Tom: per qué non m'auetz desvelhat mès d'ora?
TOM-SAWYER-WEB	Ò!, Tom, non hescatz aquerò!
TOM-SAWYER-WEB	Que se me quilhen es peus, d'entener-vos!
TOM-SAWYER-WEB	Tom: qué auetz?
TOM-SAWYER-WEB	Sid, que vos ac perdoni tot (panteish).
TOM-SAWYER-WEB	Totes es males causes passades que m'auetz hèt pendent tota era vida.
TOM-SAWYER-WEB	E balhatz, Sid, eth marc de hièstra vielh e eth mèn gat bòrni ad aguera gojata naua qu'a vengut en pòble, e didetz-li:
TOM-SAWYER-WEB	Mès Sid ja s'auie rebussat es sòns vestits e se botèc a córrer.
TOM-SAWYER-WEB	Tom patie de çò mès, ara: tan polidaments trebalhaue era sua imaginacion: atau ei qu'es sòns gemiments auien artenhut un ton perfèctaments autentic.
TOM-SAWYER-WEB	Sid corrèc escales enjós e didec:
TOM-SAWYER-WEB	Ò!, tia Polly!
TOM-SAWYER-WEB	Vietz!
TOM-SAWYER-WEB	Tom qu'ei enes darrères!
TOM-SAWYER-WEB	Enes darrères!
TOM-SAWYER-WEB	Òc, senhora.
TOM-SAWYER-WEB	Non vos demoretz: vietz ath córrer!
TOM-SAWYER-WEB	Messorgues!
TOM-SAWYER-WEB	Non m'ac creigui.
TOM-SAWYER-WEB	Mès, totun aquerò, volèc escales amont, damb Sid e Maria que l'estalonauen.
TOM-SAWYER-WEB	E era sang dera cara se l'auie perdut, atau madeish, e es sòns pòts tremolauen.
TOM-SAWYER-WEB	En arribar ath cant deth lhet, didec, entre eth panteish:
TOM-SAWYER-WEB	Tom!, Tom!
TOM-SAWYER-WEB	Qué vos passe?
TOM-SAWYER-WEB	Ò!, tieta!
TOM-SAWYER-WEB	Qué vos passe?, qué vos passe, gojat?
TOM-SAWYER-WEB	Ò!, tieta!
TOM-SAWYER-WEB	Eth mèn dit malaut me hè fòrça mau!
TOM-SAWYER-WEB	Aquerò la retornèc, e didec:
TOM-SAWYER-WEB	Tom, quin espant m'auíetz dat!
TOM-SAWYER-WEB	Pro pegaries, ara, e sautatz d'aciu.
TOM-SAWYER-WEB	Es gemiments s'arturèren, e s'esbugassèc eth mau qu'auie en dit deth pè.
TOM-SAWYER-WEB	Era vòsta dent, vertat?
TOM-SAWYER-WEB	Se qué i auetz ena dent?
TOM-SAWYER-WEB	Que n'è ua de hloisha; e me hè a veir es esteles.
TOM-SAWYER-WEB	Veigam, veigam: non tornetz a començar es gemecs.
TOM-SAWYER-WEB	Dauriz era boca.
TOM-SAWYER-WEB	Ben, auetz era dent hloisha; mès que d'aquerò arrés se'n morís.
TOM-SAWYER-WEB	Tom didec:
TOM-SAWYER-WEB	Ò!, tieta!
TOM-SAWYER-WEB	Non me l'arrinquetz, se vos platz; que ja non me hè bric de mau.
TOM-SAWYER-WEB	Que ja non voi demorar-me en casa entà non anar ena escòla.
TOM-SAWYER-WEB	A!, ja non voletz, ja non voletz?
TOM-SAWYER-WEB	De manèra que tot aguest tarrabastèri ère pr'amor de qué vos pensàuetz demorar en casa, e deishar d'anar era classa, e anar a pescar?
TOM-SAWYER-WEB	Tom, Tom!
TOM-SAWYER-WEB	Jo que vos estimi tant, e vos que semblatz cercar totes es manères de herir eth mèn praube còr vielhet damb era vòsta amna endiablada!
TOM-SAWYER-WEB	En aqueth moment es utisi dentaris èren a punt.
TOM-SAWYER-WEB	Era vielha senhora sarrèc fòrt un des caps deth hiu de seda, damb un nud, ena dent de Tom, e estaquèc er aute en ua pòst deth lhet.
TOM-SAWYER-WEB	Dempús agarrèc era brasa, e de ressabuda la lancèc lèu ena cara deth gojat.
TOM-SAWYER-WEB	Era dent pengèc alavetz, en tot balancejar-se, dera pòst deth lhet.
TOM-SAWYER-WEB	Mès que toti es malurs qu'an era sua compensacion.
TOM-SAWYER-WEB	En endralhar-se Tom entara escòla, dempús d'esdejoar, siguec era enveja de toti es gojats que trapèc, pr'amor qu'eth horat dera sua linha superiora de dents li permetie de gargalhar d'ua manèra naua e admirabla.
TOM-SAWYER-WEB	Arremassèc tota ua còlha de gojats interessadi per aqueth espectacle; e a un d'eri, que l'auien auut de talhar eth dit e qu'auie estat eth centre de fascinacion e aumenatge enquia alavetz, se trapèc ara, còp sec, sense cap partidari, e tonsurat dera sua glòria.
TOM-SAWYER-WEB	Eth sòn còr que n'ère sentut, e didec, damb un mensprètz que non sentie, que non valie arren de gargalhar coma Tom Sawyer.
TOM-SAWYER-WEB	E eth li calèc hèr-se honedís e eròi descavaucat.
TOM-SAWYER-WEB	Tom que non i estèc gaire a trapar ath joen pària deth bordalat, Huckleberry Finn, hilh der embriac deth pòble.
TOM-SAWYER-WEB	Huckleberry ère coraument odiat de totes es mairs deth pòble, pr'amor qu'ère en cauma, e non coneishie lei, e ère ordinari e maishant… e pr'amor que toti es sòns mainatges l'admirauen en grana manèra, e se deleitauen ena sua enebida companhia, e aurien volut auer era gausaria d'èster coma eth.
TOM-SAWYER-WEB	Tom qu'ère coma era rèsta de gojats respectables, per çò que tanh a envejar a Huckleberry era sua alègra condicion de bandejat; e auie ordes estrictes de non jogar-i: atau ei que i jogaue cada viatge que n'auie era escadença.
TOM-SAWYER-WEB	Huckleberry anaue tostemp abilhat damb ròbes sobrères d'òmes de quinsevolh nautada, es quaus se trapauen tostemp en perpetuau hloridor e plies de volatejadi parraquets.
TOM-SAWYER-WEB	Eth sòn capèth qu'ère ua vasta roïna damb ua ampla mieja-lua escapçada des sues ales; era sua casaca, quan n'amiaue, lèu l'arribaue enes talons, e auie es botons deth darrèr plan enjós dera esquia; sonque ua soleta betrèla le sostiège es pantalons; eth sèti des sòns pantalons s'bombaue entà plan enjós e non contenguie arren; era part baisha e damb franges des pantalons s'arrossegaue pera hanga quan non ère rebussada.
TOM-SAWYER-WEB	Huckleberry anaue e venguie ath sòn gost.
TOM-SAWYER-WEB	Dormie enes lumedars des pòrtes quan hège bon temps, e en barrils uedi quan ploiguie; non li calie anar ena escòla ne ena capèla, ne arreconéisher ad arrés coma senhor, ne creir ad arrés: que podie anar a pescar o a nadar, quan e a on li plasesse, e demorar-s'i tanta estona coma li venguesse de gost.
TOM-SAWYER-WEB	En ua soleta paraula, aqueth gojat auie tot aquerò que balhe prètz ara vida.
TOM-SAWYER-WEB	Atau ac pensaue quinsevolh gojat aganit, estanhat e respectable de Sant Petersburg.
TOM-SAWYER-WEB	Tom saludèc ath romantic bandejat.
TOM-SAWYER-WEB	Adishatz, Huckleberry!
TOM-SAWYER-WEB	Adishatz, gojat!
TOM-SAWYER-WEB	E guardatz se qué vo'n semble.
TOM-SAWYER-WEB	Qué ei aquerò qu'amiatz?
TOM-SAWYER-WEB	Un gat mòrt.
TOM-SAWYER-WEB	Deishatz-lo-me veir, Huck.
TOM-SAWYER-WEB	Redena!
TOM-SAWYER-WEB	Qu'ei de çò mès enregdesit.
TOM-SAWYER-WEB	L'è crompat a un gojat.
TOM-SAWYER-WEB	Guaire li n'auetz balhat?
TOM-SAWYER-WEB	Li n'è balhat un bilhet blau e ua bofiga qu'auia pescat en aucidèr.
TOM-SAWYER-WEB	A on auetz pescat eth bihet blau?
TOM-SAWYER-WEB	Escotatz…entà qué servissen es gats mòrts, Huck?
TOM-SAWYER-WEB	Entà qué servissen?
TOM-SAWYER-WEB	Entà guarir borrugues.
TOM-SAWYER-WEB	Jo que me'n sabi d'un remèdi qu'ei mielhor.
TOM-SAWYER-WEB	Que non!
TOM-SAWYER-WEB	M'i jogaria quinsevolh causa que non.
TOM-SAWYER-WEB	Quin ei?
TOM-SAWYER-WEB	Tè, aigua d'èsca.
TOM-SAWYER-WEB	Aigua d'èsca!
TOM-SAWYER-WEB	Non ne balharia ua huelha de bruc, pera aigua d'èsca.
TOM-SAWYER-WEB	Non la balharíetz, vertat?
TOM-SAWYER-WEB	Non ac auetz sajat jamès?
TOM-SAWYER-WEB	Non, jo non.
TOM-SAWYER-WEB	Mès Bob Tarner, òc.
TOM-SAWYER-WEB	Qui vos ac a dit?
TOM-SAWYER-WEB	Tè, eth l'ac didec a Jeff Thatcher, e Jeff l'ac didec a Johnny Baker, e Johnny l'ac didec a Jim Hollis, e Jim l'ac didec a Ben Rogers, e Ben l'ac didec a un nere, e eth nere m'ac didec a jo.
TOM-SAWYER-WEB	Ja ac vedetz!
TOM-SAWYER-WEB	Ben, e qué vò díder?
TOM-SAWYER-WEB	Toti diden mentides.
TOM-SAWYER-WEB	Toti, dehòra deth nere: ad aqueth que non lo coneishi.
TOM-SAWYER-WEB	Mès jamès è vist a un nere que non didesse mentides.
TOM-SAWYER-WEB	Redena!
TOM-SAWYER-WEB	Ara didetz-me se com s'ac hec Bob Tanner, Huck.
TOM-SAWYER-WEB	Guarda, agarrèc era man e la botèc laguens un soc a on i auie aigua de ploja.
TOM-SAWYER-WEB	De dia?
TOM-SAWYER-WEB	Damb era cara de cap ath soc?
TOM-SAWYER-WEB	Òc, aumens atau m'ac pensi.
TOM-SAWYER-WEB	Didec bèra causa?
TOM-SAWYER-WEB	Non m'ac pensi, sabi pas.
TOM-SAWYER-WEB	A!, e aquerò qu'ei tot.
TOM-SAWYER-WEB	Voler guarir borrugues damb aigua d'èsca d'ua manèra tan triviau e asenada!
TOM-SAWYER-WEB	Qu'ei clar qu'atau non hè profit.
TOM-SAWYER-WEB	Vos cau anar ath miei deth bòsc, a on vo'n sabetz que i a un soc damb aigua d'èsca; e ath pic dera mieja net vos aculatz contra eth soc e sarratz era man e didetz:
TOM-SAWYER-WEB	Pr'amor que, se parlatz, er envelinament se'n va de cap a çò de Pistraus.
TOM-SAWYER-WEB	Bob Tanner.
TOM-SAWYER-WEB	Plan que òc que non, ja vos i podíetz jogar quinsevolh causa; pr'amor qu'ei eth gojat qu'a mès borrugues de tot eth pòble, e non n'aurie ne ua de soleta se sabesse se coma li cau manejar-se damb era aigua d'èsca.
TOM-SAWYER-WEB	Jo que m'è trèt milèrs de borrugues des mans d'aguesta sòrta, Huck.
TOM-SAWYER-WEB	Que jògui tants viatges damb gargolhes que tostemp cuelhi un pilèr de borrugues.
TOM-SAWYER-WEB	A viatges me les trèigui damb ua hava.
TOM-SAWYER-WEB	Òc, les haves servissen, ja ac è hèt aquerò.
TOM-SAWYER-WEB	Ac auetz hèt?
TOM-SAWYER-WEB	E de quina manèra ac hètz, vos?
TOM-SAWYER-WEB	Agarratz era hava e l'esmiejatz, e copatz era borruga de forma que ne gèsque un shinhau de sang, e dempús botatz era sang sus un tròç dera hava.
TOM-SAWYER-WEB	E anatz e hètz un clòt, e ac acogatz tath pic dera mieja net en un horcalh de camins, quan ei lua naua, e dempús usclatz era rèsta dera hava.
TOM-SAWYER-WEB	Comprenetz?
TOM-SAWYER-WEB	Eth tròç de hava qu'amie ath dessús era sang anarà shurlant e shurlant, hèn per manèra d'auer eth tròç que manque, e atau ajude ara sang a shurlar era borruga, e non i està guaire a esbugassar-se.
TOM-SAWYER-WEB	Òc, aquerò ei, Huck, aquerò ei: encara que se didetz quan hescatz er acogament, "hava, entà laguens; borruga, vè-te'n e non me shordes mès!"
TOM-SAWYER-WEB	Atau ei coma ac hè Joe Harper, e a estat apròp de Coonville, e lèu pertot.
TOM-SAWYER-WEB	Mès, didetz-me: se com ac hètz entà guarir-les damb un gat mòrt?
TOM-SAWYER-WEB	Guarda, agarratz eth gat e vo n'anatz e entratz en cementèri, tard, ath pic dera mieja net, e vo n'anatz a on bèth dolent age estat dejosterrat, e quan serà mieja net un dimòni vierà, o dilhèu dus o tres, mès que non les poiratz campar: solet poderatz sénter ua causa coma eth vent, o ben les poiratz enténer a parlar; e quan se haràn a vier ad aqueth companh, les lançaratz eth gat darrèr e dideratz: "eth dimòni seguís eth còs mòrt, eth gat seguís ath dimòni, es borrugues seguissen ath gat e jo ja ne sò sense!"
TOM-SAWYER-WEB	Que semble ua causa bona.
TOM-SAWYER-WEB	Ac auetz sajat bèth còp, Huck?
TOM-SAWYER-WEB	Non, mès era vielha Hopkings m'ac didec.
TOM-SAWYER-WEB	Plan, donc: me pensi que deu èster vertat, pr'amor que diden qu'ei bruisha.
TOM-SAWYER-WEB	Diden!
TOM-SAWYER-WEB	Ò, Tom, jo sabi que n'ei.
TOM-SAWYER-WEB	Era qu'embelinèc ath mèn pair.
TOM-SAWYER-WEB	Eth mèn pair ac ditz eth madeish.
TOM-SAWYER-WEB	Donques ben, aquera madeisha net anèc tombant laguens un arrecès a on jadie embriac, e se petèc eth braç.
TOM-SAWYER-WEB	Aquerò qu'espaurís.
TOM-SAWYER-WEB	E com se'n sabec de qué era l'embelinaue?
TOM-SAWYER-WEB	Senhor!
TOM-SAWYER-WEB	Be que vos ac diderà eth mèn pair.
TOM-SAWYER-WEB	Eth mèn pair ditz que, quan vos guarden d'aquerò mès enredgesides, ei que vos embelinen, mès que mès se ròmien.
TOM-SAWYER-WEB	Pr'amor que quan ròmien diden eth parenòste ath revés.
TOM-SAWYER-WEB	Didetz, Huck: quan i anaratz a hèr er assag deth gat?
TOM-SAWYER-WEB	Aguesta net.
TOM-SAWYER-WEB	Mès se l'acoguèren dissabte, Huck.
TOM-SAWYER-WEB	Williams.
TOM-SAWYER-WEB	E ara!
TOM-SAWYER-WEB	Se qué didetz!
TOM-SAWYER-WEB	Es sòns embelinaments non podien cap tornar a gésser enquiara mieja net, e alavetz ja ei dimenge.
TOM-SAWYER-WEB	As dimònis non les shaute guaire qu'eth dimenge les espoque, me pensi.
TOM-SAWYER-WEB	Que non se m'auie acodit.
TOM-SAWYER-WEB	Ei vertat.
TOM-SAWYER-WEB	Voleratz que i vaja damb vos?
TOM-SAWYER-WEB	Plan qu òc…s'ei que non vos cau pòur.
TOM-SAWYER-WEB	Pòur!
TOM-SAWYER-WEB	Que non ei aisit.
TOM-SAWYER-WEB	Qu'ei que miularatz entà avisar-me?
TOM-SAWYER-WEB	Òc, e vos hètz un miau de responsa, se voletz.
TOM-SAWYER-WEB	Eth darrèr viatge m'estè miulant per aquiu delà enquia qu'eth vielh Hays comencèc a lançar calhaus, en tot díder: "Gat deth dimòni"!, atau ei que li lancè ua rajòla pera hièstra; per audèth!
TOM-SAWYER-WEB	Solide!
TOM-SAWYER-WEB	Escotatz, Huck; qué ei aquerò?
TOM-SAWYER-WEB	Non ei qu'un lagast.
TOM-SAWYER-WEB	A on l'auetz agarrat?
TOM-SAWYER-WEB	En bòsc.
TOM-SAWYER-WEB	Guaire ne voletz?
TOM-SAWYER-WEB	Sabi pas.
TOM-SAWYER-WEB	Que non la voi cap véner.
TOM-SAWYER-WEB	Plan ben, qu'ei un lagast de çò mès petit, totun.
TOM-SAWYER-WEB	Ò, qu'ei bona causa rebaishar un lagast que non vos tanh.
TOM-SAWYER-WEB	Jo que ne sò satisfèt.
TOM-SAWYER-WEB	Uff!
TOM-SAWYER-WEB	Que n'i a un pialèr de lagasti.
TOM-SAWYER-WEB	Ne poiria auer un milenat, se volessa.
TOM-SAWYER-WEB	Ben, donc, per qué non les auetz?
TOM-SAWYER-WEB	Pr'amor que plan vo'n sabetz qu'aquerò ei ua hanga de nonarren.
TOM-SAWYER-WEB	Qu'ei un lagast prò primerenc, me pensi.
TOM-SAWYER-WEB	Ei eth prumèr qu'è vist aguest an.
TOM-SAWYER-WEB	Escotatz, Huck.
TOM-SAWYER-WEB	Vo'lo càmbii pera mia dent.
TOM-SAWYER-WEB	Deishatz-la-me veir.
TOM-SAWYER-WEB	Tom se treiguec un tròç de papèr e lo destropèc suenhosaments.
TOM-SAWYER-WEB	Era temptacion qu'ère plan fòrta.
TOM-SAWYER-WEB	A tot darrèr didec:
TOM-SAWYER-WEB	Ei de vertat, de vertat?
TOM-SAWYER-WEB	Tom lheuèc es sòns pòts e mostrèc eth trauc.
TOM-SAWYER-WEB	Vai, plan ben, didec Huckleberry, que barram eth tracte.
TOM-SAWYER-WEB	Tom botèc eth lagast laguens era caisha de pistons qu'auie estat darrèraments era preson der escrauat, e es gojats se desseparèren, en tot senter-se cadun mès ric que non pas abantes.
TOM-SAWYER-WEB	En arribar Tom en petit edifici isolat dera escòla, s'i calèc en un virament de uelhs, a granes calhamardades, tau que s'auesse vengut damb aunorada celeritat.
TOM-SAWYER-WEB	Botèc eth sòn capèth en penjader, e s'apressèc ath sòn sèti damb ua grana impetuositat.
TOM-SAWYER-WEB	Eth mèstre, calat ena nautor, sus ua grana cagira de braci e de cu estelat, hège ua dormideta, ahiscat peth bronzinadís soporific dera escòla.
TOM-SAWYER-WEB	Era interrupcion que lo desvelhèc.
TOM-SAWYER-WEB	Tomàs Sawyer!
TOM-SAWYER-WEB	Tom sabie qu'eth sòn nòm, realizat tot sancer, ère un mau presagi.
TOM-SAWYER-WEB	Senhor!
TOM-SAWYER-WEB	Posatz-vos aciu.
TOM-SAWYER-WEB	Tom que siguec a mand de cercar arrecès dejós ua mentida; mès alavetz vedec dues longues trenes de peu ròi penjades sus ua esquia, e les arreconeishec, per tòrt d'aquera electrica simpatia der amor; e ath cant d'aquera personeta i auie eth solet lòc liure deth costat des gojates.
TOM-SAWYER-WEB	Ara seguida didec:
TOM-SAWYER-WEB	M'È ARTURAT A PARLAR DAMB HUCKLEBERRY FINN!
TOM-SAWYER-WEB	Eth mèstre sentec que se l'arturaue eth pos, e demorèc damb es uelhs embelinadi, sense èsme.
TOM-SAWYER-WEB	Eth bronzinadís dera escòla s'acabèc; es escolans se demanèren s'aqueth gojat insensat auie perdut eth sen. Eth mèstre didec:
TOM-SAWYER-WEB	Auetz hèt…se qué?
TOM-SAWYER-WEB	M'è arturat a parlar damb Huckleberry Finn.
TOM-SAWYER-WEB	Es paraules que non auien estat mau entenudes.
TOM-SAWYER-WEB	Era simpla ferula qu'ei pòc entad aguest delicte.
TOM-SAWYER-WEB	Treiguetz-vos era vèsta.
TOM-SAWYER-WEB	Alavetz venguec aquera orde:
TOM-SAWYER-WEB	Ara, anatz e seiguetz damb es gojates!
TOM-SAWYER-WEB	E qu'aquerò vos servisque de leçon.
TOM-SAWYER-WEB	Es arridolets que se botgèren pes encastres dera cramba semblèc qu'avergonhauen ath gojat; mès, de hèt, aguest resultat lo costèc mèsalèu era adoratiua temença entara sua idòla desconeishuda e eth gòi immens que li balhaue era sua sòrt enlairada.
TOM-SAWYER-WEB	Se seiguec en extrèm deth banc de pin, e era gojata se hec enlà un shinhau, damb un movement de cap.
TOM-SAWYER-WEB	Contactes de codes e ulhades e mormolhs trauessèren era cramba; mès Tom que seiguie tot quiet, damb es braci sus eth pupitre long e baish qu'auie ath dauant, e semblaue que estudiaue en sòn libre.
TOM-SAWYER-WEB	Ath cap de pòc, eth gojat comencèc a hèr esguitlar furtiues guardades de cap ara gojata.
TOM-SAWYER-WEB	Era que se n'encuedèc, li hec ua moninada damb era lengua, e li virèc era tèsta pendent ua menuta.
TOM-SAWYER-WEB	Quan era lo tornèc a guardar damb tota cautèla, que i auie un persec dauant d'era: era que lo possèc de cap a dehòra.
TOM-SAWYER-WEB	Tom que lo tornèc a apressar doçaments: era que lo possèc de nau, encara que damb mèns animositat.
TOM-SAWYER-WEB	Tom pacientaments, lo tornèc ath sòn lòc: alavetz era deishèc que s'i demorèsse.
TOM-SAWYER-WEB	Tom escriuec coma podec ena sua lòsa: "cuelhetz-lo, se vos platz, que n'è mès".
TOM-SAWYER-WEB	Era gojata cuelhec ua uelhada ad aqueres paraules, mes non hec cap de senhau.
TOM-SAWYER-WEB	Alavetz eth gojat comencèc a diboishar bèra causa ena lòsa, en tot amagar era sua òbra ena man quèrra.
TOM-SAWYER-WEB	Pendent bèth temps era gojata refusèc d'assabentar-se'n; mès era sua umana curiositat non i estèc guaire a manifestar-se per indicis tot just perceptibles: eth gojat que contunhaue trebalhant, aparentaments, sense encuedar- se'n.
TOM-SAWYER-WEB	Era gojata hec ua sòrta d'assag que non la comprometèsse, entà vedè'c; mès eth gojat non revelèc que n'auesse coneishença.
TOM-SAWYER-WEB	Fin finau era queiguec, e gasulhèc damb ua cèrta trantalhada:
TOM-SAWYER-WEB	Deishatz-m'ac veir.
TOM-SAWYER-WEB	Tom desnishèc en part ua trista caricatura d'ua casa, damb un losat de dus penents e un tirataps de hum que gessie dera humeneja.
TOM-SAWYER-WEB	Alavetz er interès dera gojata comencèc d'èster fòrtaments atirassat per aquera òbra, e se'n desbrembèc de tota causa deth mon.
TOM-SAWYER-WEB	Quan siguec acabada, la campèc pendent un moment e dempús gasulhèc:
TOM-SAWYER-WEB	Qu'ei polit!
TOM-SAWYER-WEB	Hètz un òme.
TOM-SAWYER-WEB	Er artista erigic un òme en carrèr deth dauant: semblaue ua grua.
TOM-SAWYER-WEB	Aqueth òme aurie podut caminar peth dessús dera casa: mès era gojata que non ère ipercritica: se demorèc satisfèta deth monstre, e gasulhèc:
TOM-SAWYER-WEB	Qu'ei un polit òme.
TOM-SAWYER-WEB	Ara hètz-me a jo tot caminant.
TOM-SAWYER-WEB	Tom que diboishèc un relòtge de sable qu'auie ath dessús eth plen dera lua e coma extremitats ues tiges; e botèc es dits estenudi damb un ventalh meravilhós.
TOM-SAWYER-WEB	Era gojata didec:
TOM-SAWYER-WEB	Qu'ei polit!
TOM-SAWYER-WEB	Me shautarie saber diboishar.
TOM-SAWYER-WEB	Qu'ei aisit.
TOM-SAWYER-WEB	Ja vo n'ensenharè.
TOM-SAWYER-WEB	Ò, de vertat, de vertat?
TOM-SAWYER-WEB	Quan?
TOM-SAWYER-WEB	Ath meddia.
TOM-SAWYER-WEB	Qu'ei qu'anatz entà casa a dinar?
TOM-SAWYER-WEB	Me demorarè, se voletz.
TOM-SAWYER-WEB	Plan ben, tracte hèt.
TOM-SAWYER-WEB	Se com vos cridatz?
TOM-SAWYER-WEB	Becky Thatcher.
TOM-SAWYER-WEB	E vos, se com vos cridatz?
TOM-SAWYER-WEB	Ja ac sabi: Tomàs Sawyer.
TOM-SAWYER-WEB	Aguest qu'ei eth nòm d'engorrotir-me.
TOM-SAWYER-WEB	Me cridi Tom, quan sò bon gojat.
TOM-SAWYER-WEB	Alavetz Tom comencèc a escríuer quauquarren sus era lòsa, en tot amagar es paraules ara gojata; mès era que non se retreiguie, aguest viatge, e demanèc de vedè'c.
TOM-SAWYER-WEB	Tom didec:
TOM-SAWYER-WEB	Ò, que non ei arren.
TOM-SAWYER-WEB	Òc que n'ei.
TOM-SAWYER-WEB	Que non: que vos ei parièr.
TOM-SAWYER-WEB	Que òc, que non m'ei parièr.
TOM-SAWYER-WEB	Deishatz-m'ac veir.
TOM-SAWYER-WEB	Ac dideríetz.
TOM-SAWYER-WEB	Que non ac diderè: ara bona fe, fe e refé, que non.
TOM-SAWYER-WEB	Non ac dideratz ad arrés?
TOM-SAWYER-WEB	Pendent tota era vida?
TOM-SAWYER-WEB	Non, que non ac diderè ad arrés.
TOM-SAWYER-WEB	Ara deishatz-m'ac campar.
TOM-SAWYER-WEB	Uff!, que tant ei, entà VOS!
TOM-SAWYER-WEB	Donques que me tractatz atau, qu'ac veirè, Tom!
TOM-SAWYER-WEB	Tom hège veir que se resistie de vertat; mès deishèc qu'era sua man s'esguitlèsse graduauments enquia que se desnishèren aguesti mots: "Vos estimi".
TOM-SAWYER-WEB	Ò!, dolent!
TOM-SAWYER-WEB	Li hec un còp plan fòrt ena man.
TOM-SAWYER-WEB	En aguest madeish moment eth gojat sentec ua lenta arpa fatau que sarraue era sua aurelha e ua unifòrme possada enlairadoira.
TOM-SAWYER-WEB	D'aguesta sòrta siguec amiat a trauèrs dera cramba e botat en sòn sèti, jos un fòcus abondiu d'arridalhes de tota era escòla.
TOM-SAWYER-WEB	Dempús eth mèstre s'estèc ath dessús d'eth uns quants moments esglasianti, e fin finau se n'anèc de cap ara sua reiau cadièra, sense badar boca.
TOM-SAWYER-WEB	Mès, a maugrat qu'a Tom li dolesse era aurelha, eth sòn còr qu'ère plen de gaujor.
TOM-SAWYER-WEB	En caumar-se era escòla, Tom que hec un aunorat esfòrç entà estudiar, mès eth trebolitge qu'auie ath laguens qu'ère massa gran.
TOM-SAWYER-WEB	Successiauments ocupèc eth sòn lòc ena classa de lectura, e i hec se qui sap guairi maladobats; dempús ena classa de geografia, e convertic es lacs en montanhes, es montanhes en arrius e es arrius en continents, enquia tornar en caòs; dempús ena classa de letrejar, e lo heren anar de cap ua sòrta de nòms simplaments mainadencs; enquia que, a tot darrèr, se lheuèc e rendec era midalha d'estanh qu'auie amiat damb ostentacion pendent uns quants mesi.
TOM-SAWYER-WEB	Coma mès hège Tom per manèra de calar era sua ment sus eth libre, mès rondinejauen es sues idies.
TOM-SAWYER-WEB	Atau que, ara fin, damb engüeg e un badalh ac deishèc de cornèr.
TOM-SAWYER-WEB	Li semblaue qu'era interrupcion de prèzthèts tàs dotze que non vierie jamès.
TOM-SAWYER-WEB	Er aire qu'ère plan caumat.
TOM-SAWYER-WEB	Non se botjaue ne un solet alend.
TOM-SAWYER-WEB	Qu'ère eth mès somnolent des dies somnolents.
TOM-SAWYER-WEB	Eth mormolh adormidor de vint-e-cinc escolans, padegaue era amna, atau qu'er embelinament que i a en bronzinadís des abelhes.
TOM-SAWYER-WEB	Mès enlà, dejós era ardenta soleiada, lheuaue Cardiff Hill es sòns costats damb ua verdor leugèra entre un vel brumós que ludie tot emblaimat, damb eth color de purpura que balhe era distància; uns quants audèths flotauen damb era ala guiterosa per naut de tot en aire; que non i auie, de visible, cap mès èsser viu que quauques vaques, e es vaques dormien.
TOM-SAWYER-WEB	Eth còr de Tom se delie pera libertat, o aumens per quauquarren interessant entà hèr, pr'amor de hèr a passar era estona engüegiua.
TOM-SAWYER-WEB	Era sua man qu'anèc miei perduda entara sua pòcha, e era sua cara s'alugèc damb un esclat de gratitud qu'ère ua accion de gràcies, a maugrat de qué eth encara non se'n sabesse.
TOM-SAWYER-WEB	Dempús, era caisha de pistons gessec furtiuaments.
TOM-SAWYER-WEB	Deishèc d'anar eth lagast, e lo botèc sus era vasta planèra deth pupitre.
TOM-SAWYER-WEB	Era bestionha probablaments auec un esclat de gratitud qu'equivalie a ua accion de gràcies, tanben, en aqueth moment, mès qu'ère prematur, pr'amor que, quan comencèc tot eth recorrut de viatjar entà dehòra, Tom que la capvirèc damb un agulha e li hec a cuélher ua naua direccion.
TOM-SAWYER-WEB	Er amic intim de Tom seiguie ath sòn costat, e auie patit autant qu'eth; e ara se sentie prigonda e grataments interessat, ath còp, en aguesta diversion.
TOM-SAWYER-WEB	Aguest amic intim qu'ère Joe Harper.
TOM-SAWYER-WEB	Es dus gojats èren amics juradi pendent tota era setmana, e enemics acarnissadi es dissabtes.
TOM-SAWYER-WEB	Joe se treiguec ua agulha deth rabat, e comencèc a collaborar en adondament deth presoèr.
TOM-SAWYER-WEB	Eth jòc que creishie en interès per moments.
TOM-SAWYER-WEB	Lèu Tom didec qu'er un estramuncaue damb er aute, sense que podessen trèir eth mielhor partit possible deth lagast.
TOM-SAWYER-WEB	Atau, donc, botèc era lòsa de Joe ath dessús deth pupitre, e i hec ua règa ath miei de naut en baish.
TOM-SAWYER-WEB	Ara, didec, tant que s'estongue ena vòsta banda, lo podetz punchar e jo lo deisharè estar; mès, se deishatz que s'aluenhe e entre en mèn costat, l'auetz de deishar d'anar, pendent tot eth temps que jo posca empedir que torne a passar.
TOM-SAWYER-WEB	Plan ben, endauant!
TOM-SAWYER-WEB	Eth lagast s'escapèc de Tom, ath cap de pòc, e crotzèc er equador.
TOM-SAWYER-WEB	Joe que lo tormentèc ua estona, e eth s'aluenhèc e tornèc a cambiar d'airau.
TOM-SAWYER-WEB	Aguest escambi de basa se produsic plan soent.
TOM-SAWYER-WEB	A tot darrèr, era sòrt semblèc establir-se e demorar-se en Joe.
TOM-SAWYER-WEB	Eth lagast sagèc aqueth e er aute recurs, e venguec autant exaltat e inquiet qu'es madeishi gojats.
TOM-SAWYER-WEB	Mès un e un aute viatge, quan Tom auie era victòria ena man, per didè'c atau, e es sòns dits se delien per calar-se en prètzhèt, era agulha de Joe l'amiaue damb adretia de cap enlà e ne reprenie era possession.
TOM-SAWYER-WEB	Ara fin, Tom non podec tier-se mès.
TOM-SAWYER-WEB	Era temptacion qu'ère massa fòrta.
TOM-SAWYER-WEB	Estenec, donc, eth braç e intervenguec damb era sua agulha.
TOM-SAWYER-WEB	Joe s'enforismèc de seguit, e hec:
TOM-SAWYER-WEB	Tom, deishatz-lo d'anar.
TOM-SAWYER-WEB	Que sonque lo voi rebotjar un shinhau, Joe.
TOM-SAWYER-WEB	Non, senhor: aquerò que non ei just: deishatz-lo d'anar.
TOM-SAWYER-WEB	Per Diu, que non lo botjarè pas guaire.
TOM-SAWYER-WEB	Que lo deishetz, vos digui!
TOM-SAWYER-WEB	Que non voi!
TOM-SAWYER-WEB	Non i a mès remèdi: ei ena mia banda.
TOM-SAWYER-WEB	Escotatz, Joe: de qui ei, aguest lagast?
TOM-SAWYER-WEB	Que m'ei parièr de qui sigue eth lagast: ei ath mèn costat e non lo tocaratz.
TOM-SAWYER-WEB	Plan ben, donc, me jògui quinsevolh causa que si.
TOM-SAWYER-WEB	Ua bona patacada queiguec sus es espatles de Tom, e ua auta deth madeish peu sus era de Joe; e, pendent dues menutes, eth povàs contunhèc pujant des dues vèstes, e tota era escòla se n'arric.
TOM-SAWYER-WEB	Es gojats qu'auien estat massa embelinadi entà encuedar-se'n dera quietud qu'auie anat calant ena escòla ua estona abantes, quan eth mèstre baishèc caminant de punta pera cramba e se demorèc dauant sòn.
TOM-SAWYER-WEB	Qu'auie campat ua bona part der ahèr abantes de qué i collaborèsse damb un shinhau de varietat.
TOM-SAWYER-WEB	En acabar era escòla tà meddia, Tom que correc de cap a Becky Thacher, e li gasulhèc ena sua aurelha:
TOM-SAWYER-WEB	Botatz-vos eth chapèu e hètz que vo n'anatz entà casa; e quan arribetz ena cantoada deishatz-les passar, e trauessatz eth viau e tornatz.
TOM-SAWYER-WEB	Jo que vierè per aute costat e tornarè damb era madeisha martingala.
TOM-SAWYER-WEB	Atau ei qu'eth se n'anèc damb un grop d'escolans, e era damb er aute.
TOM-SAWYER-WEB	Ath cap d'ua estona toti dus se trapèren ath hons deth viau, e quan arribèren ena escòla n'èren es solets patrons.
TOM-SAWYER-WEB	Alavetz se seigueren amassa, damb ua lòsa ath dauant, e Tom li balhèc eth creion a Becky, e cuelhec era sua man laguens era sua, e la guidèc, en tot crear atau ua auta causa estonanta.
TOM-SAWYER-WEB	Quan er interès per art comencèc a esbugassar-se, se hiquèren a parlar.
TOM-SAWYER-WEB	Tom que nadaue ena felicitat.
TOM-SAWYER-WEB	Didec:
TOM-SAWYER-WEB	Vos shauten es arrats?
TOM-SAWYER-WEB	Non: que non les posqui veir ne en pintura!
TOM-SAWYER-WEB	Ben, jo, madeish, quan son viui.
TOM-SAWYER-WEB	Non, es arrats que non me captiven, ça que la.
TOM-SAWYER-WEB	Òc, plan te creigui!
TOM-SAWYER-WEB	Que ne voleria auer, ara!
TOM-SAWYER-WEB	Òc?, jo que n'è un shinhau.
TOM-SAWYER-WEB	Auetz estat jamès en un circ?, didec Tom.
TOM-SAWYER-WEB	Òc, e papa m'i tornarà a portar bèth aute viatge, se sò bona gojata.
TOM-SAWYER-WEB	Qu'è estat en circ tres o quate viatges: sai pas guairi viatges.
TOM-SAWYER-WEB	Era glèisa qu'ei mès engüegiua qu'eth circ.
TOM-SAWYER-WEB	En un circ i a movement tota era estona.
TOM-SAWYER-WEB	Jo que serè un palhassa de circ, quan venga gran.
TOM-SAWYER-WEB	Ò!, de vertat?
TOM-SAWYER-WEB	Be serà polit.
TOM-SAWYER-WEB	Son tan beròis aqueri vestits de lues!
TOM-SAWYER-WEB	Òc, e guanhen pilerades de sòs: lèu toti un dolar ath dia, ditz Ben Rogers.
TOM-SAWYER-WEB	Becky, auetz auut bèth còp relacions?
TOM-SAWYER-WEB	Qué ei aquerò?
TOM-SAWYER-WEB	Tè, auer realacions entà maridar-se.
TOM-SAWYER-WEB	Non.
TOM-SAWYER-WEB	Vos shautarie?
TOM-SAWYER-WEB	Me pensi que òc.
TOM-SAWYER-WEB	Sabi pas.
TOM-SAWYER-WEB	A qué se retire?
TOM-SAWYER-WEB	A qué se retire?
TOM-SAWYER-WEB	Ò!, non se retire ad arren.
TOM-SAWYER-WEB	Solet ei qüestion de dider-li a un gojat que tostemp seratz sonque per eth, tostemp, tostemp, tostemp, e alavetz vos punatz, e qu'ei tot.
TOM-SAWYER-WEB	Toti ac saben hèr, aquerò.
TOM-SAWYER-WEB	Punar?
TOM-SAWYER-WEB	E eth punar entà qué ei?
TOM-SAWYER-WEB	Ben, aquerò, sabetz?, ei entà…
TOM-SAWYER-WEB	Ben, qu'ei un costum, hèr aquerò.
TOM-SAWYER-WEB	E ac hèn toti?
TOM-SAWYER-WEB	Òc, toti es que hestegen.
TOM-SAWYER-WEB	Vo'n rebrembatz de çò qu'escriuí ena lòsa?
TOM-SAWYER-WEB	Òo…òc.
TOM-SAWYER-WEB	Qué i didie?
TOM-SAWYER-WEB	Non vos ac diderè pas.
TOM-SAWYER-WEB	Voletz que jo vos ac digui a vos?
TOM-SAWYER-WEB	Òo…òc…mès en ua auta ocasion.
TOM-SAWYER-WEB	Que non, ara.
TOM-SAWYER-WEB	Non, ara non, deman.
TOM-SAWYER-WEB	Ò!, non: ara, se vos platz, Becky.
TOM-SAWYER-WEB	Coma que Becky trantalhaue, Tom cuelhec eth silenci per un consentiment, e li passèc eth braç ath torn dera cintura e didec era dita trendaments, damb era boca aganchada ena aurelha d'era.
TOM-SAWYER-WEB	E dempús ahigec:
TOM-SAWYER-WEB	Ara didetz-m'ac a jo, ath cant d'aurelha, dera madeisha manèra.
TOM-SAWYER-WEB	Era que se resistic uns instants, e hec, a tot darrèr:
TOM-SAWYER-WEB	Viratz era cara, que jo non vos posca veir, e alavetz ac harè.
TOM-SAWYER-WEB	Ad arrés; vertat?
TOM-SAWYER-WEB	Non, de vertat, de vertat: non ac diderè.
TOM-SAWYER-WEB	Va, Becky.
TOM-SAWYER-WEB	Eth virèc era cara.
TOM-SAWYER-WEB	Dempús arrinquèc a córrer, e trotèc entre es bancs e pupitres, damb Tom que l'anaue ath darrèr; e ara fin se calèc en un cornèr, damb eth demantau blanc sus era cara.
TOM-SAWYER-WEB	Tom l'agarrèc ath cant deth còth e formulèc era sua instància.
TOM-SAWYER-WEB	Ara, Becky, que ja ei tot ajustat: tot, dehòra deth punet.
TOM-SAWYER-WEB	E li tirassèc eth demantau e es mans.
TOM-SAWYER-WEB	Tom la punèc e li didec:
TOM-SAWYER-WEB	Ara que tot ei ajustat, Becky.
TOM-SAWYER-WEB	E dempús d'aquerò, entà tostemp, sabetz?, non auetz d'estimar ad arrés senon a jo, e non vos auetz de maridar damb arrés senon damb jo, entà tostemp, entà tostemp e entà tostemp.
TOM-SAWYER-WEB	Ac haratz?
TOM-SAWYER-WEB	Non, jamès estimarè ad arrés senon a vos, Tom, e jamès me maridarè damb arrés senon damb vos; e vos non vos auetz de maridar jamès damb arrés senon damb jo, tanben.
TOM-SAWYER-WEB	Plan que òc.
TOM-SAWYER-WEB	Naturauments.
TOM-SAWYER-WEB	Aquerò que forme partida der ahèr.
TOM-SAWYER-WEB	E tostemp, en anar ena escòla, o quan anem entà casa, auetz d'anar damb jo, quan degun ac veigui…
TOM-SAWYER-WEB	E vos m'auetz d'alistar e jo vos alistarè a vos, enes amassades, p'amor qu'aquerò ei çò que se hè quan un hestège.
TOM-SAWYER-WEB	Qué polit ei!
TOM-SAWYER-WEB	Jamès ac auia entenut a díder.
TOM-SAWYER-WEB	Ò!, e ei de çò mès alègre!
TOM-SAWYER-WEB	Jo e Amy Lawrence…
TOM-SAWYER-WEB	Ò!, Tom.
TOM-SAWYER-WEB	Atau ei que non sò era prumèra qu'auetz auut relacions!
TOM-SAWYER-WEB	Era gojata gessec de plorar.
TOM-SAWYER-WEB	Tom didec:
TOM-SAWYER-WEB	Ò!, non ploretz, Becky.
TOM-SAWYER-WEB	Que ja non me'n hèsqui, d'era.
TOM-SAWYER-WEB	Ò!, non, Tom: ja sabetz que non ei cèrt.
TOM-SAWYER-WEB	Tom hec per manèra de passar-li eth braç ath torn deth còth; mès era lo possèc de cap enlà, e se virèc de cara ara paret e contunhèc de plorar.
TOM-SAWYER-WEB	Tom ac sagèc un aute viatge, damb paraules amoroses, e siguec refusat de nauèth.
TOM-SAWYER-WEB	Alavetz se desvelhèc eth sòn orgulh, e se n'anèc e gessec ath dehòra.
TOM-SAWYER-WEB	Mès que non ac hec.
TOM-SAWYER-WEB	Alavetz comencèren a escometer-lo sentiments amargants e cranhences d'èster eth colpable.
TOM-SAWYER-WEB	L'arribaue ua aspra luta damb eth madeish entà hèr ara naues insinuacions, mès s'i decidic e entrèc.
TOM-SAWYER-WEB	Era encara ère dreta en cornèr, tot sanglotant damb era cara contra era paret.
TOM-SAWYER-WEB	Eth còr de Tom ne siguec tumat.
TOM-SAWYER-WEB	Anèc de cap ada era e s'estèc un moment parat, en non saber exactaments se qué li calie hèr.
TOM-SAWYER-WEB	Dempús didec, trantalhant:
TOM-SAWYER-WEB	Becky: a jo…a jo que m'ei parièr de toti, dehòra de vos.
TOM-SAWYER-WEB	Cap de responsa, solet sanglòts.
TOM-SAWYER-WEB	Becky…, hec eth en ton de defensa; Becky,…non me voletz díder arren?
TOM-SAWYER-WEB	Mès sanglòts.
TOM-SAWYER-WEB	Becky, lo voletz cuélher, se vos platz?
TOM-SAWYER-WEB	Era que lo lancèc en tèrra.
TOM-SAWYER-WEB	Alavetz Tom gessec dera casa pr'amor d'anar sus es ticolets, e se qui sap enquia a on de luenh, e non tornar ena escòla aqueth dia.
TOM-SAWYER-WEB	Ara seguida, Becky, que comencèc a maufidar-se.
TOM-SAWYER-WEB	Correc de cap ara pòrta: eth ja non ère ara vista.
TOM-SAWYER-WEB	Hec un torn peth camp de jòc: non i ère.
TOM-SAWYER-WEB	Alavetz sorrisclèc:
TOM-SAWYER-WEB	Tom!, vietz, Tom!
TOM-SAWYER-WEB	Parèc era aurelha plan sollicita, mès non i auec responsa.
TOM-SAWYER-WEB	Non auie mès companhs qu'eth silenci e era solitud.
TOM-SAWYER-WEB	Atau ei que se seiguec a plorar de nauèth e a pelejar-se ada era madeisha; e pendent aqueth temps es escolans començauen a amassar-se un aute còp, e li calec amagar eth sòn dò e padegar eth sòn còr maumetut, e resignar-se ara crotz d'ua serada longa, esglasianta, malautissa, sense que i auesse, entre es forastèrs que l'entornejauen, arrés entà escambiar-i dolors.
TOM-SAWYER-WEB	Tom se hec escap, d'aciu e d'enlà, per camins e caminòus enquia trapar-se dehòra des vestigis des escolans que tornauen, e dempús adoptèc un petit tròt consirós.
TOM-SAWYER-WEB	Trauessèc arriuets dus o tres viatges, pr'amor que, sivans ua dominanta supersticion entre es joeni, eth passar aigua desgahonaue es persecucions.
TOM-SAWYER-WEB	Ath cap de mieja ora despareishie peth darrèr de çò de Douglas, ath cim de Cardiff Hill; e era escòla ère a penes vesibla laguens era val que deishaue endarrèr.
TOM-SAWYER-WEB	Se calèc en ua picada espèssa, alistèc eth sòn camin, sense seguir cap de direccion, de cap ath miei deth bòsc, e se seiguec ath dessús d'un endret plen de mossa, ath dejós d'ua ausina plan ufanosa.
TOM-SAWYER-WEB	Non se botjaue ne un shinhalet de vent; era calor dera immobila meddiada qu'auie arturat eth madeish cant des audèths; era natura ère subjècta a un embelinament, non interromput per cap de son, senon eth luenhant e eventuau martelatge d'un picon, e aquerò semblaue hèr mès prigond eth penetrant silenci e era sensacion de solitud.
TOM-SAWYER-WEB	Era amna deth gojat qu'ère amarada de malenconia: es sòns sentiments èren cossent damb es sòns entorns.
TOM-SAWYER-WEB	Seiguec ua longa estona damb es codes sus es jolhs e era maishèra sus es mans, cogitós.
TOM-SAWYER-WEB	Li semblaue qu'era vida, ath maxim, qu'ère ua mortificacion; e envejaue mès que mès a Jimmy Hodges, morit hège pòc.
TOM-SAWYER-WEB	Que deuie èster çò de mès tranquil, se pensèc, jàder e adormir-se e soniar entà tostemp, tant qu'eth vent bronzinèsse a trauèrs des arbes e amailinèsse es èrbes e es flors deth cavòt, sense cap causa entà encaborniar-se o doler-se, bric mès.
TOM-SAWYER-WEB	Solet qu'artenhesse ua capitada blossa ena escòla dominicau, ja li shautarie d'anar-se'n e deishà'c tot de cornèr.
TOM-SAWYER-WEB	Ara, per çò que tanhie ad aquera gojata, se qué auie hèt eth?
TOM-SAWYER-WEB	Arren.
TOM-SAWYER-WEB	Lo botjaue era mielhor intencion deth mon e l'auien tractat coma un gosset, coma un vertadèr gosset.
TOM-SAWYER-WEB	Era que s'en penaïrie bèth dia, dilhèu quan ja siguesse massa tard.
TOM-SAWYER-WEB	A!, s'eth auesse podut morir temporauments!
TOM-SAWYER-WEB	Mès eth còr elastic dera joenesa non se pòt mantier constrenhut laguens un motle de crebacòr pendent molt de temps.
TOM-SAWYER-WEB	Tom, ath cap d'ua estona, comencèc d'anar de cap ara deriva, insensiblaments, entara es copacaps dera sua vida.
TOM-SAWYER-WEB	Qué passarie se virèsse era esquia, ara, e despareishesse misteriosaments?
TOM-SAWYER-WEB	Qué passarie se se n'anèsse luenh (a on mès luenh podesse, en parçans desconeishudi der aute costat deth mar), entà tornar bric mès?
TOM-SAWYER-WEB	Quini serien alavetz es sentiments d'era?
TOM-SAWYER-WEB	Era idia de vier palhassa li venguec ara entath cap, entà non aumplir-lo que de hàstic.
TOM-SAWYER-WEB	Pr'amor qu'era frivolitat, e es facècies e es pegosets damb lues venguien a èster un insult quan hègen eth furgaire laguens un esperit ascenut en august e vaganaut reiaume deth romanticisme.
TOM-SAWYER-WEB	Non.
TOM-SAWYER-WEB	Serie soldat, e tornarie dempús de longues annades, tot illustre e assenhalat pes combats.
TOM-SAWYER-WEB	Mès que non, encara i auie quauquarren mès enòrme qu'aquerò: serie pirata!
TOM-SAWYER-WEB	Vertat que si?
TOM-SAWYER-WEB	Ara eth sòn avier se li mostraue tot franc ath sòn dauant, e entornejat damb un baran d'un esplendor inimaginable.
TOM-SAWYER-WEB	Be qu'eth sòn nòm aumplirie tot eth mon, e harie espaurir ara gent!
TOM-SAWYER-WEB	Damb guaira glòria anarie adaiguant es mars agitades laguens eth sòn long, baish, nere, vaishèth corredor, Er esperit dera Tempèsta, damb era estonanta bandèra volejant ena proa!
TOM-SAWYER-WEB	E, ath pic dera sua fama, se com vierie, còp sec, en vielh bordalat, e anarie d'amagat ena glèisa, tot nere e maumetut pes temporaus, damb eth sòn gipon e teles de velot nere, es sues granes bòtes enquias jolhs, era sua faisha cremesina, eth sòn cinturon eriçat de pistóles de montar, e eth sòn cotèth, rolhat peth crim, en un costat, e eth sòn capèth inclinat damb plomes volejant, era sua bandèra nera estenuda, damb era tèsta e es uassi trauessèrs!
TOM-SAWYER-WEB	E com senterie damb extasi e vantaria aqueri mormolhs.
TOM-SAWYER-WEB	Qu'ei Tom Sawyer, eth nere Flagèl dera Armada Espanhòla!
TOM-SAWYER-WEB	Òc, que n'ère decidit: era sua carrèra qu'ère decidida!
TOM-SAWYER-WEB	Volie húger de casa e començar.
TOM-SAWYER-WEB	E ac volie hèr eth madeish londeman ath maitin.
TOM-SAWYER-WEB	Atau, donc, li calerie començar es preparatius.
TOM-SAWYER-WEB	Arremassarie toti es sòns recursi.
TOM-SAWYER-WEB	Se n'anèc entà un soc poirit, qu'ère ara sua capitada, e comencèc a hotjar en un des sòns cants damb eth sòn guinhauet Barlow.
TOM-SAWYER-WEB	Que non li tardèc a tocar husta que sonaue coma ueda.
TOM-SAWYER-WEB	I botèc era man, e prononcièc aqueri mots d'encantament, d'ua forma impressionanta.
TOM-SAWYER-WEB	Qu'aquerò que non age vengut aciu, i vengue!
TOM-SAWYER-WEB	Qu'aquerò que i é, s'i estongue.
TOM-SAWYER-WEB	Dempús, en tot engarrapar treiguec era hanga e metec de manifèst un teule de pin.
TOM-SAWYER-WEB	Lo lheuèc e descurbic ua plan ben hèta petita cramba de tresaur, qu'eth sòn hons e costats èren bastidi damb teules de husta.
TOM-SAWYER-WEB	I auie ua boleta.
TOM-SAWYER-WEB	Er estonament de Tom non auec fin ne compde.
TOM-SAWYER-WEB	Se rasquèc era tèsta damb mina perplèxa e hec:
TOM-SAWYER-WEB	Qu'ei causa de non díder!
TOM-SAWYER-WEB	Dempús lancèc plan luenh era boleta, tot resinós, e se demorèc d'aquerò mès cogitós.
TOM-SAWYER-WEB	Era vertat ei qu'ua supersticion sua, qu'eth e es sòns companhs auien considerat tostemp infalibla, l'auie falhit.
TOM-SAWYER-WEB	S'acogàuetz u boleta damb cèrti encantaments de besonh e la deishàuetz tota soleta pendent ua quinzea, e dempús dauríetz eth lòc damb er encantament qu'eth auie dit, traparíetz que totes es boletes qu'auíetz perdut s'i aurien arremassat, encara que siguessen plan escampilhades.
TOM-SAWYER-WEB	Mès ara aguesta causa auie falhit, ça que la, e d'ua manèra indiscutibla.
TOM-SAWYER-WEB	Tot eth sistèma dera fe, laguens de Tom, trantalhèc sus es sòn fondaments.
TOM-SAWYER-WEB	Fòrça viatges auie entenut a díder qu'era causa se passaue, mès jamès qu'auesse falhit.
TOM-SAWYER-WEB	Non se l'acodic qu'eth madeish ac auie sajat d'auti còps, mès que dempús non podec trapar jamès era amagader.
TOM-SAWYER-WEB	Aguest tèma lo capvirèc pendent ua estona, e a tot darrèr, decidic que bèra bruisha s'i auie calat e auie trincat er embelinament.
TOM-SAWYER-WEB	Pensèc que sajarie de saber-se'n sus aguest extrèm, e campèc pes entorns enquia que trapèc un petit endret sablós damb un petit clòt en forma d'embut.
TOM-SAWYER-WEB	S'ajacèc e botèc era boca ath ras deth clòt e cridèc:
TOM-SAWYER-WEB	Larva de hormiga leon, hètz que ne siga coneisheire!
TOM-SAWYER-WEB	Que non ac ditz!
TOM-SAWYER-WEB	Atau, donc, a estat ua bruisha qu'ac a hèt.
TOM-SAWYER-WEB	Ja m'ac cranhia.
TOM-SAWYER-WEB	Massa que se'n sabie eth dera futilitat d'auer-se-les damb es bruishes: atau ei qu'ac deishèc córrer tot descoratjat.
TOM-SAWYER-WEB	Mès que li venguèc entath cap que poirie, totun, demorar-se era boleta qu'auie lançat luenh, e venguec e hec ua pacienta recèrca.
TOM-SAWYER-WEB	Mès que non la podec trapar.
TOM-SAWYER-WEB	S'entornèc entara sua crambeta deth tresaur, e la deishèc suenhosaments atau qu'ère quan lancèc era boleta.
TOM-SAWYER-WEB	Ara seguida agarrèc ua auta boleta e la lancèc dera madeisha manèra, en tot díder:
TOM-SAWYER-WEB	Fraia, vè-te'n a trapar ara tua fraia!
TOM-SAWYER-WEB	Pistèc a on queiguie, e anèc de cap aquiu e guardèc.
TOM-SAWYER-WEB	Mès deuie auer anat mès ençà o mès enlà: atau ei que hec era operacion dus viatges mès.
TOM-SAWYER-WEB	Era darrèra repeticion qu'auec capitada.
TOM-SAWYER-WEB	Es dues boletes èren era ua a un pam dera auta.
TOM-SAWYER-WEB	Alavetz, precisaments, eth son d'ua trompeta d'estanh arribèc tot aflaquit jos es verdes naus dera picada.
TOM-SAWYER-WEB	Tom se rebussèc vèsta e pantalons, convertic uns betreles en cinturon, campèc laguens eth matarràs, mès enlà deth soc poirit, treient-ne un arc e ua sageta plan grossièrs, ua espada de lhauna, e ua trompeta d'estanh, e, en un virament de uelhs, se hec sòn aqueri utisi, e caminèc entà dehòra, damb es pès nuds e era camisa ath vent.
TOM-SAWYER-WEB	Ath cap de pòc s'arturèc jos un gran olm, bohèc era trompeta en responsa, e dempús comencèc a caminar de punta e a observar damb mina de luta, d'aciu e de aquiu.
TOM-SAWYER-WEB	Didec cautelosaments a ua companhia imaginària:
TOM-SAWYER-WEB	Fòrça, boni companhs mèns!
TOM-SAWYER-WEB	Demoratz amagadi enquia que jo tusta.
TOM-SAWYER-WEB	Tom sorrisclèc:
TOM-SAWYER-WEB	Èp!, qui vie ena picada de Sherwood sense eth mèn permís?
TOM-SAWYER-WEB	Guiu de Guisborne non a besonh de cap de permís d'òme neishut!
TOM-SAWYER-WEB	Se qui ès tu que gauses tier-me aqueth lenguatge?
TOM-SAWYER-WEB	Jo, ça que la!
TOM-SAWYER-WEB	Atau, ès tauments eth senhor proscrit?
TOM-SAWYER-WEB	Tie compde!
TOM-SAWYER-WEB	Cuelheren es sues espades de lhauna, deishèren en solèr es auti utisi, se calèren en actitud de düèl, e comencèren un grèu, e pla curós combat, "dus amont e dus abath".
TOM-SAWYER-WEB	Tom didec, ath cap d'ua estoneta:
TOM-SAWYER-WEB	Ara, mala fòrça vos balancège, botatz-i mès vitalitat!
TOM-SAWYER-WEB	Atau, donc, lutèren "damb vitalitat", toti sudadi e panteishant deth prètzhèt.
TOM-SAWYER-WEB	Queiguetz!, queiguetz!
TOM-SAWYER-WEB	Per qué non queiguetz?
TOM-SAWYER-WEB	Que non voi!
TOM-SAWYER-WEB	Se per qué non queiguetz vos?
TOM-SAWYER-WEB	Ètz qui ac a hèt pejor.
TOM-SAWYER-WEB	Ben, aquerò non vò díder arren.
TOM-SAWYER-WEB	Non posqui quèir.
TOM-SAWYER-WEB	Be qu'ei atau que van es causes en libre.
TOM-SAWYER-WEB	Eth libre ditz: "alavetz damb un còp trauessaire aucic ath praube Guiu de Guisborne!".
TOM-SAWYER-WEB	Vos cau hèr ua virada ath mèn torn e deishar que vos herisca pera esquia.
TOM-SAWYER-WEB	Ara, didec Joe, en tot lheuar-se, deishatz que vos aucisca jo.
TOM-SAWYER-WEB	Qu'ei ben de rason.
TOM-SAWYER-WEB	Non, que non posqui.
TOM-SAWYER-WEB	Non i é en libre.
TOM-SAWYER-WEB	Plan ben, aquerò qu'ei ua dolentisa endiablada.
TOM-SAWYER-WEB	Vaquí.
TOM-SAWYER-WEB	Ben, Joe: podetz hèr de Frare Tuck, o de Much, eth hilh deth molinèr, e batanar- me damb un garròt de dues mans; o ben, jo serè eth Sheriff de Nottingham, e vos seratz Robin Hood ua estoneta, e m'auciratz.
TOM-SAWYER-WEB	Aquerò que semblau satisfasent, de manèra qu'aguestes aventures sigueren amiades a tèrme.
TOM-SAWYER-WEB	Dempús Tom venguec a èster Robin Hood de nauèth, e era monja traïdora consentic que perdesse era fòrça damb era sang que se l'esguitlaue dera herida abandonada.
TOM-SAWYER-WEB	E fin finau, Joe, en tot representar a ua tribú sancèra de proscrits ploraires, l'arrosseguèc tristaments, li metec er arc enes aflaquides mans, e Tom didec:
TOM-SAWYER-WEB	En acabar disparèc era sua balestada, e queiguec, e aurie auut de morir; mès se botèc ath dejós d'ua ortiga, e sautèc damb massa enventida entà que siguesse un còs mòrt.
TOM-SAWYER-WEB	Es gojats se vestiren, amaguèren es sòns utisi, e partiren en tot planher-se de qué non i auesse proscrits aué en dia, e demanant-se quina causa poirie demostrar auer hèt, era civilizacion modèrna, entà compensar era sua pèrta.
TOM-SAWYER-WEB	Dideren que s'aurien estimat mès d'èster proscrits pendent un an laguens eth bòsc de Sherwood que non presidents des Estats Units entà tostemp.
TOM-SAWYER-WEB	Aquera net, tàs nau e mieja, Tom e Sid sigueren amiadi entath lhet coma d'abitud.
TOM-SAWYER-WEB	Dideren es pregàries, e Sid lèu lo recuelhec era sòn.
TOM-SAWYER-WEB	Tom jadie tot desvelhat e vigilaue damb inquieta impaciéncia.
TOM-SAWYER-WEB	Quan li semblèc que ja ère lèu a trincar eth dia, entenec qu'eth relòtge tocaue es dètz.
TOM-SAWYER-WEB	Qu'ère entà desesperar-se.
TOM-SAWYER-WEB	S'aurie bolugat e remenat tau qu'es sòns nèrvis li demanauen, mès qu'auie pòur de desvelhar a Sid.
TOM-SAWYER-WEB	Jadèc, donc, çò de mès quiet possible, e guardant en aire, laguens era ombra.
TOM-SAWYER-WEB	Tot qu'ère sevèraments silenciós.
TOM-SAWYER-WEB	Lèu comencèren a brotoar deth silenci sorrolhs a penes perceptibles, qu'anauen cuelhent còs.
TOM-SAWYER-WEB	Eth tic-tac deth relòtge venguec sensible.
TOM-SAWYER-WEB	Vielhes estatgères se meteren a carrinclar misteriosaments.
TOM-SAWYER-WEB	Es gradons carrinclauen vagaments.
TOM-SAWYER-WEB	Sense dobte i auie esperits en accion.
TOM-SAWYER-WEB	Ua roncadèra acompausada venguie dera cramba de tia Polly.
TOM-SAWYER-WEB	E alavetz comencèc eth fiulet anujós d'un grilh que cap endonviaire uman aurie podut localizar.
TOM-SAWYER-WEB	Dempús venguec eth son acompausat e espectrau d'un quisson, ena paret que i auie ena cabeçada deth lhet: aquerò volie díder qu'es dies de bèth un èren comptadi.
TOM-SAWYER-WEB	Dempús er udòl d'un gosset luenhant campèc en aire dera net, e siguec responut per un udòl mès vague a ua distància mès remòta.
TOM-SAWYER-WEB	Tom que se trapaue ena agonia.
TOM-SAWYER-WEB	A tot darrèr se demorèc satisfèt qu'eth temps s'auesse agotat e era eternitat s'inaugurèsse; e comencèc, a maugrat sòn, a assopir-se; eth relòtge toquèc es onze, mès eth non les entenec.
TOM-SAWYER-WEB	E dempús apareishec, barrejat damb es sòmnis a miei formar, un miau extrèmaments malenconiós.
TOM-SAWYER-WEB	Ua hièstra vesia que se daurie lo tresvirèc.
TOM-SAWYER-WEB	Un sorriscle de: "Va, pòcvau"!, e eth patac d'ua botelha ueda contra eth darrèr deth cubèrt de husta dera sua tia lo desvelhèren deth tot, e ath cap d'ua menuta qu'ère vestit e dehòra dera hièstra, e s'arrossegaue peth losat deth humarau a quate pautes.
TOM-SAWYER-WEB	Miaulèc damb cautèla un o dus viatges, tant que hège camin.
TOM-SAWYER-WEB	Dempús sautèc en losat deth cubèrt e d'aquiu en tèrra.
TOM-SAWYER-WEB	Vaquí a Huckleberry Finn damb eth gat mòrt.
TOM-SAWYER-WEB	Es gojats partiren e despareisheren ena escurina.
TOM-SAWYER-WEB	Ath cap de mieja ora caushigauen eth naut erbatge deth cementèri.
TOM-SAWYER-WEB	Qu'ère un cementèri dera vielha forma ponentina, ath dessús d'un ticò, apuprètz ua mila e mieja deth pòble.
TOM-SAWYER-WEB	L'entornejaue un clòs destrantalhat, hèt de taulons, que bèri viatges s'inclinaue de cap a dehòra e d'auti de cap ath laguens, mès jamès s'estaue redge.
TOM-SAWYER-WEB	Èrbes e erbòtes envasien tot eth cementèri.
TOM-SAWYER-WEB	Totes es vielhes hòsses qu'èren afonades.
TOM-SAWYER-WEB	Non i auie ua labada enlòc.
TOM-SAWYER-WEB	Hustes de cim arredonides, minjades de quissons, hègen trantalhaments sus es cavòts, en tot cercar inclinades ua empara, e non trapant-ne deguna.
TOM-SAWYER-WEB	Aquerò de "Consagrat ara memòria de…" e causes d'aguesta sòrta, òm ac auie pintat ath sòn temps, mès ja òm non ac aurie podut liéger ena màger part des casi, ara, encara que i auesse auut mès lum.
TOM-SAWYER-WEB	Un ventolet aflaquit panteishaue entre es arbes, e Tom cranhèc que siguessen es esperits des mòrts en tot planhèr-se d'èster destorbats.
TOM-SAWYER-WEB	Que trapèren eth nau pòst elevat que cercauen, e s'acomodèren jos era proteccion de tres olms poderosi que creishien gropadi a ues quantes passes deth cavòt.
TOM-SAWYER-WEB	Demorèren en silenci ua estona, que les semblèc pro longa.
TOM-SAWYER-WEB	Eth planhòt d'ua agla luenhana ère eth solet son que trincaue eth silenci dera mòrt.
TOM-SAWYER-WEB	Es reflexions de Tom l'anauen nudant eth còr.
TOM-SAWYER-WEB	Li calie parlar, siguesse coma siguesse.
TOM-SAWYER-WEB	Atau, donc, didec en un mormolh:
TOM-SAWYER-WEB	Hucky!
TOM-SAWYER-WEB	Pensatz qu'as mòrts les shaute que nosati mos estem aciu?
TOM-SAWYER-WEB	Huckleberry gasulhèc:
TOM-SAWYER-WEB	M'agradarie de sabè'c.
TOM-SAWYER-WEB	Qu'ei ua causa que nude eth còr, vertat?
TOM-SAWYER-WEB	Plan que òc!
TOM-SAWYER-WEB	Dempús Tom gasulhèc:
TOM-SAWYER-WEB	Escotatz, Hucky!
TOM-SAWYER-WEB	Qu'ei que vos pensatz que mos enten a parlar, Hoss Williams?
TOM-SAWYER-WEB	Plan que òc; aumens, eth sòn esperit Tom, dempús ua pausa:
TOM-SAWYER-WEB	M'aurie shautat auer dit eth senhor Williams.
TOM-SAWYER-WEB	Aquerò que creèc un descoratjamnet, e era convèrsa s'acabèc de nau.
TOM-SAWYER-WEB	Ssst…!
TOM-SAWYER-WEB	Qué se passe, Tom?
TOM-SAWYER-WEB	E s'apressèren damb es còrs pataquejant.
TOM-SAWYER-WEB	Ssst…!
TOM-SAWYER-WEB	Un aute viatge!
TOM-SAWYER-WEB	Non ac entenetz?
TOM-SAWYER-WEB	Vedetz?
TOM-SAWYER-WEB	Ara ac auetz entenut.
TOM-SAWYER-WEB	Diu mèn, Tom!
TOM-SAWYER-WEB	Que ja son aciu, solide fòrça.
TOM-SAWYER-WEB	Qué haram?
TOM-SAWYER-WEB	Qué me sai.
TOM-SAWYER-WEB	Te penses que mos camparàn?
TOM-SAWYER-WEB	Ò, Tom!
TOM-SAWYER-WEB	Que pòden veir ena escurina, madeish qu'es gats.
TOM-SAWYER-WEB	Ò, non vos cau pòur.
TOM-SAWYER-WEB	Non pensi que mos estalonen.
TOM-SAWYER-WEB	Non hèm cap de mau.
TOM-SAWYER-WEB	Harè çò que sàpia, Tom; mès, Diu mèn!
TOM-SAWYER-WEB	Que sò tot estrementit!
TOM-SAWYER-WEB	Escotatz!
TOM-SAWYER-WEB	Es gojatz inclinèren era tèsta amassa, e damb pro trebalhs alendauen.
TOM-SAWYER-WEB	Guardatz!
TOM-SAWYER-WEB	Campatz aquiu!, gasulhèc Tom.
TOM-SAWYER-WEB	Qué ei aquerò?
TOM-SAWYER-WEB	Huec deth dimòni!
TOM-SAWYER-WEB	Ò!, Tom.
TOM-SAWYER-WEB	Aquerò que gèle.
TOM-SAWYER-WEB	Quauques incèrtes figures s'apressèren entre era escurina, en tot balançar ua lantèrna d'estanh de mina antica que plapaue eth solèr damb nombroses lunetes de lum.
TOM-SAWYER-WEB	Ath cap de pòc, Huckleberry bronzinèc damb un caudheired:
TOM-SAWYER-WEB	Son es dimònis, plan segur.
TOM-SAWYER-WEB	Ne vien tres!
TOM-SAWYER-WEB	En nòm de Diu, Tom, qu'èm pèth!
TOM-SAWYER-WEB	Podem pregar?
TOM-SAWYER-WEB	Qu'ac harè per manèra, mès non vos cau pòur.
TOM-SAWYER-WEB	Non mos haràn cap de mau.
TOM-SAWYER-WEB	Sssst…
TOM-SAWYER-WEB	Qué se passe, Huck?
TOM-SAWYER-WEB	Que son òmes!
TOM-SAWYER-WEB	Un que n'ei, se non es auti.
TOM-SAWYER-WEB	Potter.
TOM-SAWYER-WEB	Non!…, voletz díder?
TOM-SAWYER-WEB	Hèsqui ua apòsta a que la coneishi ben.
TOM-SAWYER-WEB	Non vos botgètz ne vos remenetz.
TOM-SAWYER-WEB	Non ei pro escarrabilhat entà saber-mos.
TOM-SAWYER-WEB	Deu èster embriac, coma de costum, solide, aguest vielh pòga pena deth diable.
TOM-SAWYER-WEB	Plan ben: m'estarè quiet.
TOM-SAWYER-WEB	Ara que son luenh.
TOM-SAWYER-WEB	Non lo pòden trapar.
TOM-SAWYER-WEB	Ara que tornen a vier.
TOM-SAWYER-WEB	Ara se usclen.
TOM-SAWYER-WEB	Ara se hereden un aute còp, se usclen un aute còp.
TOM-SAWYER-WEB	Brasa viua!
TOM-SAWYER-WEB	Aguest viatge qu'ac an trapat.
TOM-SAWYER-WEB	Escotatz, Huck: arreconeishi ua auta des votzes: i a Joe er Indi.
TOM-SAWYER-WEB	Ò!, aguest mestís assassin!
TOM-SAWYER-WEB	M'estimaria mès que siguessen dimònis, cent viatges!
TOM-SAWYER-WEB	Per qué deuen romar?
TOM-SAWYER-WEB	Aciu qu'ei, didec era tresau votz.
TOM-SAWYER-WEB	Potter e Joe er Indi amiauen un baiard, damb ua còrda e un parelh de pales ath dessús.
TOM-SAWYER-WEB	Deishèren en solèr aquerò qu'amiauen, e comencèren a daurir eth cavòt.
TOM-SAWYER-WEB	Eth doctor botèc era lantèrna en cap deth lòc d'enterrament e auancèc e se seiguec, damb era esquia emparada en un des olms.
TOM-SAWYER-WEB	Ère tant apròp qu'es gojats l'aurien podut tocar.
TOM-SAWYER-WEB	Repoteguèren ua responsa, e contunhèren en tot hotjar.
TOM-SAWYER-WEB	Pendent bèth temps non s'entenec qu'eth carrinclar des pales que descargauen eth sòn naulejament de tèrra e sable.
TOM-SAWYER-WEB	Aquerò qu'ère monoton.
TOM-SAWYER-WEB	Fin finau ua pala tustèc damb eth taüt, en tot hèr un son opac e de husta, e ath cap d'ua o dues menutes es òmes l'auien quilhat en tèrra, ath dehòra.
TOM-SAWYER-WEB	Dauriren eth caperadèr damb es pales, treigueren eth còs mòrt, e lo floquèren aspraments per tèrra.
TOM-SAWYER-WEB	Era lua se botgèc darrèr es bromes e mostrèc era sua cara emblaimada.
TOM-SAWYER-WEB	Eth baiard que siguec apraiat, e eth còs mòrt botat ath dessús, caperat damb ua ahlassada, e estacat damb era còrda.
TOM-SAWYER-WEB	Potter se treiguec un gran guinhauet de ressòrt e copèc eth cant dera còrda que penjaue, e didec:
TOM-SAWYER-WEB	Aquerò ei parlar!, didec Joe er Indi.
TOM-SAWYER-WEB	Èp!,, se qué vò díder aquerò?, hec eth doctor.
TOM-SAWYER-WEB	Òc, e auetz hèt quauquarren mès qu'aquerò, didec Joe er Indi, en tot apressar-se ath doctor, qu'ara s'estaue dret.
TOM-SAWYER-WEB	Me treiguéretz, hè cinc ans, dera codina deth vòste pair, a on auia vengut a demanar bèra biòca, e didéretz que non i auia vengut entà cap causa bona; e quan vos hi a saber que me la pagaríetz, encara que se passèssen cent ans, eth vòste pair m'embarrèc ena preson per gandiaire.
TOM-SAWYER-WEB	Vos pensatz que me n'è desbrembat?
TOM-SAWYER-WEB	Per bèra causa tengui sang indiana.
TOM-SAWYER-WEB	E ara vos è atrapat, e non auetz cap mès remèdi que pagar, sabetz?
TOM-SAWYER-WEB	Menaçaue ath doctor damb eth punh ena cara, en aqueth moment.
TOM-SAWYER-WEB	Eth doctor hec un còp sobtat, e amorrèc ath mau òme en solèr.
TOM-SAWYER-WEB	Potter deishèc quèir eth guinhauèt e sorrisclèc:
TOM-SAWYER-WEB	Èp!, non toquètz eth mèn leopard!
TOM-SAWYER-WEB	E en instant a vier s'auie agarrat damb eth doctor, e toti dus pelejauen ara valenta, deshuelhant era èrba e esquinçant era tèrra damb es sòns talons.
TOM-SAWYER-WEB	Joe er Indi sautèc sus es sòns pès, damb es uelhs alugadi de ràbia, agarrèc eth cotèth de Potter, e s'arrosseguec coma un gat e apropant-se, hènt un e un aute torn as combatents, en tot cercar eth moment avient.
TOM-SAWYER-WEB	Còp sec eth doctor se podec desliurar damb un còp fòrt, agarrèc era pesanta husta deth caperadèr deth taüt de Williams, e damb era batanèc a Plotter en tèrra.
TOM-SAWYER-WEB	Lo hec a virar e queiguec en part sus Potter, negant-lo damb era sua sang; e en aqueth punt es bromes esfacèren eth terrible espectacle, e es dus gojats, espanturiadi, hugeren ath mès córrer laguens era escurina.
TOM-SAWYER-WEB	Quan era lua, pro lèu, tornèc a campar de nauèth, Joe er Indi demoraue sus es dus còssi, en tot contemplar-les.
TOM-SAWYER-WEB	Eth doctor hec un mormolh inarticulat, e un long badalh d'agonia o ben dus, e restèc en silenci.
TOM-SAWYER-WEB	Eth mestís gasulhèc:
TOM-SAWYER-WEB	Aqueri compdes que ja son pagadi, que Diu vos damne!
TOM-SAWYER-WEB	Dempús hec es sòns panatòris en cadavre.
TOM-SAWYER-WEB	Dempús placèc eth fatau guinhauet ena dubèrta man dreta de Potter, e se seiguec sus eth taüt maumetut.
TOM-SAWYER-WEB	Se passèren tres, quate, cinc menutes, e alavetz Potterr comencèc a botjar-se e hèr gemiments.
TOM-SAWYER-WEB	Era sua man ère sarrada sus eth guinhauet: lo lheuèc, li calèc ua guardada e lo deishèc quèir damb ua estrementida.
TOM-SAWYER-WEB	Dempús se seiguec, hènt enlà eth còs mòrt, e lo guardèc, e dempús guardèc ath sòn entorn confusaments.
TOM-SAWYER-WEB	Es sòns uelhs tumèren damb es de Joe.
TOM-SAWYER-WEB	Senhor!
TOM-SAWYER-WEB	Qué s'a passat, Joe?, demanèc.
TOM-SAWYER-WEB	Qu'ei un lord negòci, didec Joe sense bolegar-se.
TOM-SAWYER-WEB	Per qué ac auetz hèt?
TOM-SAWYER-WEB	Potter tremolèc e s'esblancossic.
TOM-SAWYER-WEB	Me pensaua qu'anaua seren.
TOM-SAWYER-WEB	Non auia d'auer begut aguesta net.
TOM-SAWYER-WEB	Mès encara que l'amii en cap, pejor que quan comencèrem eth prètzhèt.
TOM-SAWYER-WEB	Que sò desgahonat!
TOM-SAWYER-WEB	Que damb pro de trebalhs m'en posqui brembar d'arren.
TOM-SAWYER-WEB	Didetz-me, Joe (de vertat, de vertat, ara, vielh companh): è estat jo?
TOM-SAWYER-WEB	Joe, jamès m'auie passat peth cap; pera mia amna e eth mèn aunor que jamès m'i auie passat, Joe.
TOM-SAWYER-WEB	Didetz-me, Joe, com s'a passat?
TOM-SAWYER-WEB	Ò!, orror!
TOM-SAWYER-WEB	E eth tan joen e que prometie tant!
TOM-SAWYER-WEB	Tè!, qu'èretz en tot pelejar-vos, e eth vos floquèc ua tustarrada damb era husta deth taüt, e queiguéretz de çò mès plan, e dempús vos lheuèretz, hent trantalhaments e viroletes, e agarrèretz eth guinhauet, e l'ac tachèretz, tant qu'eth vos fotie ua auta amanhagada que hège espavent.
TOM-SAWYER-WEB	E aciu qu'auetz estat jadent enquia ara, mòrt coma un soc.
TOM-SAWYER-WEB	Ò!, que non sabia se qué heja.
TOM-SAWYER-WEB	Que me demora aciu madeish, s'ac sabia.
TOM-SAWYER-WEB	Tot ère causa deth whisky e era exaltacion, me pensi.
TOM-SAWYER-WEB	Jamès ena mia vida auia tengut ua arma, Joe.
TOM-SAWYER-WEB	È auut peleges, mès jamès damb armes.
TOM-SAWYER-WEB	Toti vos ac dideràn, Joe, non ne didéssetz arren!
TOM-SAWYER-WEB	Didetz-me que non ne dideràtz arren, Joe: aquerò qu'ei èster un bon amic.
TOM-SAWYER-WEB	Tostemp vos è auut estimacion, Joe, e è estat ath vòste costat.
TOM-SAWYER-WEB	Non vo'n brembatz?
TOM-SAWYER-WEB	Non ac dideratz, vertat, Joe?
TOM-SAWYER-WEB	E era prauba creatura queiguec de jolhs dauant er estupid assassin, e junhec es mans imploradoires.
TOM-SAWYER-WEB	Ja vedetz: aquerò ei era causa mès gentila qu'òm pòt díder.
TOM-SAWYER-WEB	Ò, Joe, qu'ètz un àngel!
TOM-SAWYER-WEB	E Potter comencèc a plorar.
TOM-SAWYER-WEB	Ben, ben, qu'ei pro.
TOM-SAWYER-WEB	Ja non ei eth temps de somicar.
TOM-SAWYER-WEB	Esdegatz-vos e non deishètz cap tralha darrèr vòste.
TOM-SAWYER-WEB	Potter cuelhec un tròt que lèu se convertic en carrèra.
TOM-SAWYER-WEB	S'ei tan mòfle pera repassada e tant embriac de rom coma semble, non pensarà en guinhauet enquia que sigue tan luenh que ja age pòur de tornar per aguest costat.
TOM-SAWYER-WEB	Audèth arraulit!
TOM-SAWYER-WEB	Dues o tres menutes dempús, er òme assassinat, eth cadavre emfaishat ena ahlassada, eth taüt sense cobertadèr e era hòssa dubèrta demorauen jos era soleta guardada dera lua.
TOM-SAWYER-WEB	Eth silenci, totun, ère un aute viatge absolut.
TOM-SAWYER-WEB	Es dus gojats anauen, córrer que te correràs, de cap ath bordalat, muts d'espant.
TOM-SAWYER-WEB	De quan en quan, espauridi, balhauen ua lucada endarrèr, peth dessús es sues espatles, coma se cranhessen qu'òm les podesse seguir.
TOM-SAWYER-WEB	Cada bonh que se lheuaue en sòn camin semblaue un òme e un enemic, e les hège retier era alend; e, en tot còrrer ath torn d'uns casalons espocadi près deth pòble, eth lairar ahijut des cans de susvelhança semblaue balhar ales as sòns pès.
TOM-SAWYER-WEB	Sonque que podéssem arribar ena vielha blancaria abantes d'en.honsar-mos!, gasulhèc Tom, a cuerts moments, bracadi pera alend.
TOM-SAWYER-WEB	Que non ac posqui sostier guaira estona mès.
TOM-SAWYER-WEB	Es fòrti panteishi de Huckleberry èren era sua soleta responsa, e es gojats tachauen es sòns uelhs ena meta des sues esperances, e hègen tota era fòrça deth morir entà artenhèr-la.
TOM-SAWYER-WEB	Auançauen decididaments entada era, e fin finau, pitrau contra pitrau, se calèren a trauèrs dera pòrta dubèrta, e queigueren, arregraïdi e aclapadi, laguens es ombres protectores de mès entà laguens.
TOM-SAWYER-WEB	Lèu es sòns possi se padeguèren, e Tom gasulhèc:
TOM-SAWYER-WEB	Huckleberry: que pensatz que ne gesserà, d'aquerò?
TOM-SAWYER-WEB	S'eth doctor Robinson morís, jo dideria que ne vierà ua horca plantada.
TOM-SAWYER-WEB	Ac credetz, totun?
TOM-SAWYER-WEB	Ne sò segur.
TOM-SAWYER-WEB	Tom.
TOM-SAWYER-WEB	Tom pensèc un shinhau.
TOM-SAWYER-WEB	Dempús didec:
TOM-SAWYER-WEB	Qui ac diderà?
TOM-SAWYER-WEB	Nosati?
TOM-SAWYER-WEB	Qué didetz!
TOM-SAWYER-WEB	Supausetz que se passèsse quinsevolh causa e Joe er Indi non siguesse penjat.
TOM-SAWYER-WEB	Tè, que mos aucirie en un moment o un aute: tan cèrt coma qu'ara jadem aciu tèrra.
TOM-SAWYER-WEB	Aquerò ei çò que jo pensaua peth laguens, Huck.
TOM-SAWYER-WEB	Se bèth un ne parle, que sigue Muff Plotter, s'ei pro simplet.
TOM-SAWYER-WEB	Tom non didec arren: contunhèc pensant.
TOM-SAWYER-WEB	Ath cap d'ua estona didec:
TOM-SAWYER-WEB	Huck, Muff Potter non ac sap.
TOM-SAWYER-WEB	Com ac poirie díder?
TOM-SAWYER-WEB	Per quina rason non ac sap?
TOM-SAWYER-WEB	Pensatz que podie veir arren?
TOM-SAWYER-WEB	Pensatz que sap arren?
TOM-SAWYER-WEB	Moria!
TOM-SAWYER-WEB	Qu'ei vertat, Tom.
TOM-SAWYER-WEB	E, ath delà, guardatz: dilhèu aquera tustarrada l'acabèc!
TOM-SAWYER-WEB	Non, non ei probable, Tom.
TOM-SAWYER-WEB	Ben, donc, quan eth mèn pair n'ei banhat, ja podetz batanar-li eth cap damb tota ua glèisa, que non lo trebolaratz.
TOM-SAWYER-WEB	Eth madeish qu'ac ditz.
TOM-SAWYER-WEB	Atau ei que madeish se passe damb Muff Plotter, clar.
TOM-SAWYER-WEB	Mès s'un òme s'estèsse ben, ben seren, me semble qu'aquera patacada lo deisharie en sèti: sabi pas.
TOM-SAWYER-WEB	Dempús un aute silenci reflexiu, Tom didec:
TOM-SAWYER-WEB	Huck, n'ètz solide fòrça que vos poderatz méter un cadenat ena boca?
TOM-SAWYER-WEB	Tom, que mo'lo cau méter.
TOM-SAWYER-WEB	Ja ac sabetz.
TOM-SAWYER-WEB	Ad aguest dimòni indi que li serie parièr estofar-mos a nosati qu'estofar un parelh de gats, se desnishèssem era hèta e non lo pengèssen.
TOM-SAWYER-WEB	Ara, Tom, escotatz: non auem mès remèdi que jurar-mos er un ar aute de meter-mos un cadenat ena boca.
TOM-SAWYER-WEB	Que i sò d'acòrd, Huck.
TOM-SAWYER-WEB	Ei era mielhor pensada.
TOM-SAWYER-WEB	Ò, non, que non serie avient, entà ua causa atau.
TOM-SAWYER-WEB	Aquerò qu'ei pro bon entà causetes ordinàries sense cap ne sen, sustot damb es gojates, pr'amor que dempús vos van ath darrèr damb ua flaüta sonant, e non pòden hèr que bronzinar quan se ven en copacaps; mès ua causa tant importanta coma aguesta li cau èster escrita.
TOM-SAWYER-WEB	E damb sang.
TOM-SAWYER-WEB	Tot er èsser de Tom aplaudic aguesta idia.
TOM-SAWYER-WEB	Eth plan qu'ère amagat e escur e espantoriant; era ora, es circonstàncies, es entorns, i hègen armonia.
TOM-SAWYER-WEB	Arremassèc ua polida estera de pin que jadie en clar dera lua, se treiguec un petit tròç de quilha vermelha qu'amiaue ena pòcha, se botèc ara lum dera lua, e escriuec aguestes linhes, en tot balhar relèu a cada linha que queiguie de cap a baish, a basa de sarrar era lengua entre es dents, e amendrint era pression enes lines qu'anauen de cap amont:
TOM-SAWYER-WEB	Huckleberry s'auplic d'admiracion dauant er assopliment de Tom ena escritura, e era sublimitat deth sòn lengüatge.
TOM-SAWYER-WEB	Ara seguida agarrèc ua agulha deth sòn rabat, e anaue a punchar-se era carn; mès Tom didec:
TOM-SAWYER-WEB	Posatz-vos!
TOM-SAWYER-WEB	Non ac hèscatz, aquerò!
TOM-SAWYER-WEB	Es agulhes de cap que son de laton.
TOM-SAWYER-WEB	Qué ei verdet?
TOM-SAWYER-WEB	Qu'ei un podom.
TOM-SAWYER-WEB	Vaquí se qué ei.
TOM-SAWYER-WEB	Empassetz-vo'n un shinhau: ja vederatz.
TOM-SAWYER-WEB	Damb eth temps, dempús de diuèrses sarrades, Tom artenhèc a signar damb es sues iniciaus, en tot tier era punta deth sòn dit ponin coma ploma.
TOM-SAWYER-WEB	Dempús ensehèc a Huckleberry se com li calie hèr ua H e ua F, e eth jurament que ja siguec perfècte.
TOM-SAWYER-WEB	Dejosterrèren era estera de pin ath cant dera paret, damb ues sevères ceremònies e encantaments, e es cadies que les estacauen era lengua sigueren dejà barrades a pan e sarralha, e era clau lançada.
TOM-SAWYER-WEB	Tom, gasulhèc Huckleberry, aquerò mos empache de parlar-ne jamès, jamès?
TOM-SAWYER-WEB	Plan que òc.
TOM-SAWYER-WEB	Se passesse çò que siguesse, eth cadenat non se pòt lheuar.
TOM-SAWYER-WEB	Òc, me pensi qu'ac endonviatz.
TOM-SAWYER-WEB	Contunhèren parlant en votz baisha pendent bèth temps.
TOM-SAWYER-WEB	Ath cap d'ua estona un gosset hec un udòl long e tenebrós ena part de dehòra: a uns dètz pès d'aquiu a on se demorauen.
TOM-SAWYER-WEB	Es gojats se sarrèren er un en aute sobtaments, en ua agonia d'espant.
TOM-SAWYER-WEB	Per quin de nosati ei?, didec Huckleberry, capvirat.
TOM-SAWYER-WEB	Sabi pas.
TOM-SAWYER-WEB	Guardatz pera clatenèra.
TOM-SAWYER-WEB	De prèssa!
TOM-SAWYER-WEB	Non: vos, Tom!
TOM-SAWYER-WEB	Que non posqui…non ac posqui hèr, Huck!
TOM-SAWYER-WEB	Tom, hètz-ac se vos platz.
TOM-SAWYER-WEB	Que ja i torne!
TOM-SAWYER-WEB	Ò, mon Diu!
TOM-SAWYER-WEB	Gràcies!
TOM-SAWYER-WEB	Gasulhèc Tom.
TOM-SAWYER-WEB	Li coneishi era votz.
TOM-SAWYER-WEB	Ò!, polida causa!
TOM-SAWYER-WEB	Eth can tornèc a udolar.
TOM-SAWYER-WEB	Eth vam des dus gojats que tornèc a naufragar ua aute còp.
TOM-SAWYER-WEB	Ò!, Diu me'n valgue!
TOM-SAWYER-WEB	Que non ei Bull Harbison!, gasulhèc Huckleberry.
TOM-SAWYER-WEB	Guardatz, Tom!
TOM-SAWYER-WEB	Tom, en tot tremolar de pòur, se balhèc, e calèc eth uelh ena clatenèra.
TOM-SAWYER-WEB	Ò!, Huck, qu'ei un gosset perdut!
TOM-SAWYER-WEB	Hètz lèu, Tom, hètz lèu!
TOM-SAWYER-WEB	Per qui vie?
TOM-SAWYER-WEB	Huck, que deu vier per toti dus: qu'èm toti dus ua madeisha causa.
TOM-SAWYER-WEB	Ò, Tom, que me semble que mo n'anem entara mòrt!
TOM-SAWYER-WEB	Qu'è estat tan pòga pèna!
TOM-SAWYER-WEB	Aquerò que vie de húger d'estudi e de hèr totes es causes qu'a un li diden que non hèsque.
TOM-SAWYER-WEB	Qu'auria podut èster coma Sid, se m'i auessa predat…
TOM-SAWYER-WEB	Mès non, que non m'i predè, clar.
TOM-SAWYER-WEB	Totun, aguest viatge, se me'n gesqui, vos digui que me deisharè embarrar ena escòla deth dimenge!
TOM-SAWYER-WEB	E Tom comencèc a somicar un shinhau.
TOM-SAWYER-WEB	E vos dolent!
TOM-SAWYER-WEB	Huckleberry comencèc a somicar, tanben.
TOM-SAWYER-WEB	Dimònis, Tom Sawyer, qu'ètz un coquilhon, ath costat de çò que sò jo!
TOM-SAWYER-WEB	Ò, mon Diu, mon Diu, mon Diu!
TOM-SAWYER-WEB	Voleria auer sonque era mitat dera vòsta sòrt!
TOM-SAWYER-WEB	Tom que se sentec era gòrja desliurada e didec:
TOM-SAWYER-WEB	Guardatz, Huck, guardatz!
TOM-SAWYER-WEB	S'a virat d'esquia a nosati!
TOM-SAWYER-WEB	Huck campèc damb eth còr plen d'alegria.
TOM-SAWYER-WEB	Ò, vaquí!
TOM-SAWYER-WEB	Ac auie hèt abantes?
TOM-SAWYER-WEB	Òc, qu'ac auie hèt; mès que jo, coma un pòcvau, non me n'auia encuedat.
TOM-SAWYER-WEB	Aquesta qu'ei era prumèra!, sabetz?
TOM-SAWYER-WEB	E ara se per qui deu vier?
TOM-SAWYER-WEB	Er udòl s'acabèc.
TOM-SAWYER-WEB	Tom se hereguèc es aurelhes.
TOM-SAWYER-WEB	Sssst…!
TOM-SAWYER-WEB	Gasulhèc.
TOM-SAWYER-WEB	Sone coma…, coma porcèths que romeguen.
TOM-SAWYER-WEB	Tom.
TOM-SAWYER-WEB	Aquerò, ei?
TOM-SAWYER-WEB	Per a on pare, Huck?
TOM-SAWYER-WEB	Me pensi qu'ei aquiu baish, en aute costat.
TOM-SAWYER-WEB	M'ac semble, ça que la.
TOM-SAWYER-WEB	Eth mèn pair solie dormir aciu, a viatges, ath cant des porcèths; mès, valguem Diu, qu'eth mon s'esbauce quan eth ronque.
TOM-SAWYER-WEB	Ath delà, me pensi que non a tornat a vier en pòble bric mès.
TOM-SAWYER-WEB	Er esperit aventurèr brotoèc dera amna des gojats un aute viatge.
TOM-SAWYER-WEB	Huck, gausaríetz vier, se jo anèssa dauant?
TOM-SAWYER-WEB	Que non me ven de hèr gòi, Tom.
TOM-SAWYER-WEB	Supausetz que sigue Joe er Indi!
TOM-SAWYER-WEB	Tom se descoratgèc.
TOM-SAWYER-WEB	Mès ath cap de pòc eth curiosèr se lheuèc tot poderós un aute còp, e es gojats acordèren de sajà'c, en tot tie en compde que hugerien ath mès córrer s'era roncadera paraue.
TOM-SAWYER-WEB	Atau, donc, auancèren de punta e cautelosaments, er un darrèr der aute.
TOM-SAWYER-WEB	Quan vengueren a cinc passi deth roncaire, Tom caushiguéc ua arrameta, que petèc damb un fòrt espet.
TOM-SAWYER-WEB	Er òme panteishèc, s'estornegèc un shinhau, e era sua cara se demorèc ara lum dera lua.
TOM-SAWYER-WEB	Ère Muff Potter.
TOM-SAWYER-WEB	Es còrs des gojats que s'auien demorat arturats e es sòns còsi tanben, tant qu'er òme se botjaue; mès ara es sues cranhences s'esbugassèren.
TOM-SAWYER-WEB	S'esguitlèren de cap a dehòra, en tot trauessar eth maumetut cubèrt, e s'arturèren a ua petita distància, a on podessen escambiar-se bèra paraula d'adiu.
TOM-SAWYER-WEB	E un aute viatge aqueth udòl depriment e long pugèc en aire dera net!
TOM-SAWYER-WEB	Se virèren e vederen ad aqueth gosset que s'estaue a on jadie Potter, acarant-se damb Potter, en tot senhalar eth cèu damb eth nas.
TOM-SAWYER-WEB	Ò, caralh!
TOM-SAWYER-WEB	Que vie per eth!
TOM-SAWYER-WEB	Sorrisclèren es dus gojats, ar ensems.
TOM-SAWYER-WEB	Escotatz, Tom: diden qu'un gosset hòraviat campèc udolant enes entorns dera casa de Johnny Miller, tath pic dera mieja net, hè ues dues setmanes; e un enganha-pastors i entrèc e se posèc ena parabanda e cantèc, eth madeish ser; e encara non s'i a mòrt arrés.
TOM-SAWYER-WEB	Òc, ja ac sabi, e supausètz que non s'i morís arrés.
TOM-SAWYER-WEB	Qu'ei que non queiguec Gracia Miller en huec deth larèr, en tot usclar-se de mala manèra, just eth dissabte a vier?
TOM-SAWYER-WEB	Òc, mès que non a mòrt.
TOM-SAWYER-WEB	E encara mès, que va mielhorant.
TOM-SAWYER-WEB	Plan ben, demoratz e ja veiram.
TOM-SAWYER-WEB	Qu'ei ben prèsta, alavetz: ei tan segur coma que Muff Potter ei pèth.
TOM-SAWYER-WEB	Aquerò ei çò que diden es neres, e eri ac saben tot sus aguesta sòrta de causes, Huck.
TOM-SAWYER-WEB	Dempús se desseparèren, tant que romiauen.
TOM-SAWYER-WEB	Quan s'esguitlèc pera hièstra entà laguens dera cramba, es esteles lèu s'auien honut.
TOM-SAWYER-WEB	Se despolhèc damb excessiua cautèla, e s'esclipsèc, en tot alegrar-se de qué arrés se n'auesse encuedat dera sua escapada.
TOM-SAWYER-WEB	Non sabie que Sid, er amable roncaire, ère desvelhat, e n'auie estat pendent ua ora.
TOM-SAWYER-WEB	Quan Tom dauric es uelhs, Sid s'auie vestit e ja non i ère.
TOM-SAWYER-WEB	Era lum hège veir qu'ère tard.
TOM-SAWYER-WEB	Aquerò l'estonèc.
TOM-SAWYER-WEB	Per qué non l'auien cridat e acaçat enquia que se lheuèsse, coma de costum?
TOM-SAWYER-WEB	Aguesta idia que l'aumplie de maus auguris.
TOM-SAWYER-WEB	Ath cap de cinc menutes ère vestit e escales enjós, tot e que se sentie capolat e assopit.
TOM-SAWYER-WEB	Era familha encara ère ena taula, mès auien acabat er esdejoar.
TOM-SAWYER-WEB	Que non sonèc cap paraula de refús; mès que i auie guardades que se desviauen, e i auie un silenci en aire de calamitat que hec a vier ua estrementida peth còr deth colpable.
TOM-SAWYER-WEB	Se seiguec e hec per manèra de semblar content, mès qu'ère un prètzthèt de mau hèr.
TOM-SAWYER-WEB	Non artenhèc un arridolet ne ua responsa: atau, donc, requeiguec en silenci e deishèc qu'eth sòn còr se cabucèsse enquias darrèrs fondaments.
TOM-SAWYER-WEB	Après er esdejoar, era sua tia lo cuelhec de cornèr, e Tom lèu s'aluguèc damb era esperança de qué li floquèssen ua repassada; mes que non siguec atau.
TOM-SAWYER-WEB	Era sua tia petèc en somics, e venguec a demanar-li se com podie mauméter d'aguesta sòrta eth sòn còr de vielheta; e ara fin li didec que contunhèsse e se hesse a pèrder, e que, damb tanti desengusti, amièsse es sòns peus grisi entara hòssa, pr'amor que ja ère inutil de hèr mès assagi.
TOM-SAWYER-WEB	Aquerò qu'ère pejor que mil foetades, e eth còr de Tom demorèc ara mès sarrat qu'eth sòn còs.
TOM-SAWYER-WEB	Plorèc, demanèc perdon, prometec de cambiar un e un aute viatge, e alavetz se li permetec de hèr er adiu, tot e que se n'encuedaue que non auie guanhat qu'un perdon imperfècte e non auie bohat ath laguens qu'ua fèbla esperança.
TOM-SAWYER-WEB	Abandonèc era preséncia sobeirana, massa assopit entà senter-se venjatiu damb Sid: atau ei qu'era silenciosa retirada d'aguest pera pòrta deth darrèr siguec non de besonh.
TOM-SAWYER-WEB	S'enfilèc ada eth madeish de cap ara escòla, ombriu e trist, e recebec era sua repassada amassa damb Joe Harper per non auer anat entà estudi eth dia abantes, damb era portadura d'ua persona qu'auie eth còr nudat damb maus mès faissucs e ère deth tot indiferent as foteses.
TOM-SAWYER-WEB	Dempús se calèc en sòn sèti, posèc eth code sus eth pupitre e era cara enes sues mans, e contemplèc era paret damb era guardada de pèira d'aqueth patiment qu'a arribat ath limit e non pòt passar mès enlà.
TOM-SAWYER-WEB	Eth sòn code sarraue ua substància dura.
TOM-SAWYER-WEB	Ath cap d'ua longa estona cambièc lentaments e tristaments era sua posicion, e cuelhec aqueth objècte damb ua alendada.
TOM-SAWYER-WEB	Qu'ère estropat damb papèr.
TOM-SAWYER-WEB	Lo destropèc.
TOM-SAWYER-WEB	Venguec un long, dilatat, colosau sospir, e eth còr se li trinquèc.
TOM-SAWYER-WEB	Ère eth sòn mange d'espada de laton!
TOM-SAWYER-WEB	Aquera darrèra gota que hec subergésser eth veire.
TOM-SAWYER-WEB	De cap era picada deth meddia, tot eth bordalat siguec fòrtaments hissat pes naues esglasiantes.
TOM-SAWYER-WEB	Sense eth besonh deth telegraf, encara non soniat en aqueth temps, era istòria volèc d'òme en òme, de grop en grop, de casa en casa damb ua velocitat lèu lèu telegrafica.
TOM-SAWYER-WEB	Naturauments, eth mèstre d'escòla autregèc hèsta aquera tarde: qué sap un, se qué aurie pensat d'eth eth pòble se non ac auesse hèt.
TOM-SAWYER-WEB	Òm auie trapat un guinhauet sanguinós ath costat der assassinat, e quauqu'un l'auie arreconeishut coma pertanhent a Muff Potter: aquerò didie era istòria.
TOM-SAWYER-WEB	E òm didie qu'un caminaire nueitiu auie vist a Potter que se lauaue en arriuet, tara ua o es dues dera maitiada, e que Potter s'auie esguiltlat enlà; sospechosa circonstància, mès que mès eth lauar-se, que non ère cap un vici de Potter.
TOM-SAWYER-WEB	Òm didec, atau madeish, qu'eth pòble auie estat escorcolhat ara cèrca der assassin (eth public que non ei lent a barrejar es pròves e tier un veredicte), mès que non l'auien trapat.
TOM-SAWYER-WEB	Gent a shivau auien gessut per toti es camins, en totes direccions e eth sheriff fisaue que lo poirien aganchar abantes de barrar eth dia.
TOM-SAWYER-WEB	Tot eth pòble anaue de cap ath cementèri.
TOM-SAWYER-WEB	Er assopiment de Tom s'esbugassèc, e s'ahigec ara procession, non pas pr'amor de qué non s'estimèsse mil viatges mès d'anar de cap a quinsevolh aute lòc, senon pr'amor de qué ua terribla, inexplicabla fascinacion l'arrossegaue.
TOM-SAWYER-WEB	Arribat en endret esglasiant, insinuèc eth sòn petit còs entre era multitud e vedec eth tenebrós espectacle.
TOM-SAWYER-WEB	Li semblèc que s'auie passat un sègle abantes qu'eth arribèsse aquiu dauant.
TOM-SAWYER-WEB	Bèth un li peciguèc eth braç.
TOM-SAWYER-WEB	Se virèc, e es sòns uelhs estramunquèren damb es de Huckleberry.
TOM-SAWYER-WEB	Alavetz, toti dus, amassa, guardèren entà un e un aute costat e se demanèren se bèth un se n'auie encuedat de quauque senhau damb aquera mutua guardada.
TOM-SAWYER-WEB	Mès toti que parlauen, e se fixauen en tenebrós espectacle qu'auien ath dauant.
TOM-SAWYER-WEB	Praube companh!, praube companh!, tan joen!
TOM-SAWYER-WEB	Aquerò qu'aurie d'èster ua leçon entàs lairons de cavòts.
TOM-SAWYER-WEB	Muff Potter anarà tara horca, per aguesta hèta, se l'aganchen!
TOM-SAWYER-WEB	Aguest ère er anament des consideracions, e eth ministre didec:
TOM-SAWYER-WEB	Senténcia de Diu!
TOM-SAWYER-WEB	Era sua man que i é visibla.
TOM-SAWYER-WEB	En aqueth moment Tom que s'estrementic de cap a pès, pr'amor qu'eth sòn guardar queiguec sus era cara estupida de Joe er Indi.
TOM-SAWYER-WEB	Alavetz era multitud comencèc a decantar-se e empossar-se, e s'enteneren votzes que sorrisclauen:
TOM-SAWYER-WEB	Qu'ei eth!, qu'ei eth!
TOM-SAWYER-WEB	Que vie peth sòn grad!
TOM-SAWYER-WEB	Qui?
TOM-SAWYER-WEB	Qui?, heren un vintenat de votzes.
TOM-SAWYER-WEB	Muff Potter!
TOM-SAWYER-WEB	Èp, s'a arturat!
TOM-SAWYER-WEB	Guardatz, guardatz!
TOM-SAWYER-WEB	Se vire!
TOM-SAWYER-WEB	Non lo deishetz escapar!
TOM-SAWYER-WEB	Infernau pògavergonha!, didec un pòcvau.
TOM-SAWYER-WEB	Era multitud se hec enlà, alavetz, e eth sheriff passèc peth miei d'era pompoaments, amiant a Potter deth braç.
TOM-SAWYER-WEB	Era cara deth praube òme ère èsmeperduda, e es sòns uelhs hègen veir era pòur que l'assopie.
TOM-SAWYER-WEB	Quan arribèc dauant er òme assassinat, eth sòn còs s'estornegèc coma eth d'un epileptic, e se botèc era cara entre es mans e s'estarnèc de plorar.
TOM-SAWYER-WEB	Que non ac è hèt pas!, somicaue.
TOM-SAWYER-WEB	Qui vos acusaue?, sorrisclèc ua votz.
TOM-SAWYER-WEB	Aguesta balestada que semblèc acertada.
TOM-SAWYER-WEB	Potter lheuèc eth sòn ròstre e campèc ath sòn entorn damb un patetic abandon enes sòns uelhs, e vedec a Joe er Indi, e sorrisclèc:
TOM-SAWYER-WEB	Joe er Indi!
TOM-SAWYER-WEB	M'auíetz prometut que jamès…
TOM-SAWYER-WEB	Ei vòste aguest guinhauet?, e eth sheriff l'ac lancèc ath sòn dauant.
TOM-SAWYER-WEB	Dilhèu aurie queigut se non l'auessen agarrat e posat en solèr.
TOM-SAWYER-WEB	Dempús hec:
TOM-SAWYER-WEB	Quauquarren me didie que se non tornaua e arremassaua…
TOM-SAWYER-WEB	Tot s'estrementic.
TOM-SAWYER-WEB	Didetz-l'ac, Joe, didetz-l'ac…
TOM-SAWYER-WEB	Que ja ei parièr.
TOM-SAWYER-WEB	Alavetz Huckleberry e Tom se demorèren muts e embadoquits.
TOM-SAWYER-WEB	E enteneren se com eth mentidèr còr-de-ròca hège era sua serena declaracion; e demorauen en cada moment qu'eth cèu plan clar deisharie quèir es relampits divins sus era sua tèsta, e s'estonèren de veir per guaire temps eth puniment ère ajornat.
TOM-SAWYER-WEB	E quan auec acabat, encara viu e sancer, era fluctuanta possada qu'auien sentit de trincar eth sòn jurament e sauvar era vida deth praube detengut e traït, s'esbugassèc e cessèc, pr'amor que, evidentaments, aqueth inic s'auie venut a Lucifèr, e serie fatau de calar-s'i en causes tocantes a un poder coma aqueth.
TOM-SAWYER-WEB	Per qué non hugíetz?
TOM-SAWYER-WEB	Per qué vos calie tornar aciu?, didec quauqu'un.
TOM-SAWYER-WEB	Que non me'n podia estar…non me'n podia estar, gemegaue Potter.
TOM-SAWYER-WEB	Volia húger, mès que me semblaue que non podia anar entà nunlòc qu'aciu.
TOM-SAWYER-WEB	E un aute viatge petèc en somics.
TOM-SAWYER-WEB	Joe er Indi repetic era sua declaracion, damb era madeisha cauma, uns quants menutes dempús, en procedir-se ara declaracion, jos jurament; e es gojats en tot veir qu'es relampits èren encara estacadi, se consolidèren ena sua credença que Joe s'auie venut ath diable.
TOM-SAWYER-WEB	Joe auie vengut a èster ara, entada eri, er objècte mès ombriuaments interessant que jamès auessen considerat, e non podien lheuar-ne es uelhs fascinats, dera sua cara.
TOM-SAWYER-WEB	Joe er Indi ajudèc a lheuar eth còs dera victima, e l'amièc en un car entà transportar- lo.
TOM-SAWYER-WEB	Se hec a córrer, entre era multitud esglasiada, qu'era herida sagnaue un shinhau!
TOM-SAWYER-WEB	Es gojats se pensèren qu'aguesta sortosa circonstància dirigirie es sospeches ena bona direccion, mès que sigueren decebudi, pr'amor que mès d'un campanhau observaue:
TOM-SAWYER-WEB	Se trapaue a mens de tres mètres de Muff Potter quan era causa se passèc.
TOM-SAWYER-WEB	Tom perdec era sang dera cara e baishèc es uelhs.
TOM-SAWYER-WEB	Qu'ei un mau senhau, didec tia Polly, grèuments.
TOM-SAWYER-WEB	Arren.
TOM-SAWYER-WEB	Arren que jo me'n sàpia.
TOM-SAWYER-WEB	E es causes que didetz!, hec Sid.
TOM-SAWYER-WEB	Era darrèra net que didíetz: "ei sang, ei sang: aquerò ei".
TOM-SAWYER-WEB	E ac tornàuetz a díder, e ac tornàuetz a díder.
TOM-SAWYER-WEB	E hègetz: "non me tormentetz d'aguesta manèra: ja vos ac diderè" Se qué dideríetz?
TOM-SAWYER-WEB	Se qué ei çò qu'auríetz dit?
TOM-SAWYER-WEB	Tot se delic dauant de Tom.
TOM-SAWYER-WEB	Qu'ei impossible de tier-se de çò qu'aurie passat alavetz; mès erosaments era preocupacion s'esbugassèc ena cara de tia Polly, e era apareishec en ajuda de Tom sense sabè'c, en tot díder:
TOM-SAWYER-WEB	Vai!, qu'ei aguest terrible assassinat.
TOM-SAWYER-WEB	A viatges sónii que sò jo que l'a cometut.
TOM-SAWYER-WEB	Mary didec qu'era n'auie estat trucada d'ua manèra plan semblabla.
TOM-SAWYER-WEB	Sid que semblèc satisfèt.
TOM-SAWYER-WEB	Tom gessec dera sobeirana preséncia tan lèu coma li vaguèc de hè'c plausiblaments, e dempús d'aquerò se planhèc de mau enes dents tota ua setmana, e se bendèc es sues gautes cada net.
TOM-SAWYER-WEB	Jamès se'n sabec de qué Sid lo susvelhaue cada net, tot e jaçat, e plan soent li des.hège eth bendatge, e alavetz s'emparaue sus eth code, escotant ua bona estona cada viatge, e dempús hège a baishar un aute còp eth bendatge aquiu a on auie estat.
TOM-SAWYER-WEB	Eth trantalh espirituau de Tom s'anèc hènt honedís de man en man, eth mau de dents venguec a èster anutjós, e òm lo hec enlà.
TOM-SAWYER-WEB	En cas que Sid auesse trèt bèra causa en clar des dites desgahonades de Tom, s'ac sauvèc entada eth.
TOM-SAWYER-WEB	A Tom li semblaue qu'es sòns companhs jamès non vierien de hèr interrogatòris sus gats mòrts, renauint atau era memòria dera sua calamitat en sòn esperit.
TOM-SAWYER-WEB	Sid se n'encuedèc que Tom jamès ère mètge forense en cap d'aguestes descubèrtes, encara qu'auesse arribat a tier eth costum de préner era direccion de totes es naues empreses; se n'encuedèc tanben que Tom jamès hège de testimòni, e aquerò ère estranh; que non li passèc desapercebut a Sid eth hèt de qué Tom autanplan auie ua senhalada aversion entà taus declaracions, e tostemp les evitaue, quan podie: Sid que s'en meravilhaue, mès non ne didie ua soleta paraula.
TOM-SAWYER-WEB	Cada un o dus dies, pendent aqueth temps aflictiu, Tom pistèc ua oportunitat e anèc de cap ara petita hièstra brescada dera preson e passèc de contrabanda, entar assassin, totes es petites comoditats que podec arremassar.
TOM-SAWYER-WEB	Era preson qu'ère ua tuta insignificanta de rajòla, ath cant d'un anhàs, près deth bordalat, mancada de susvelhants: totun, pògui viatges ère ocupada.
TOM-SAWYER-WEB	Aguesti presents ajudauen de grana manèra a solatjar era consciéncia de Tom.
TOM-SAWYER-WEB	Era gent deth pòble qu'auie un veement desitge de hèr-li ua bona rossegada a Joe er Indi, e arrossegar-lo, per lairocini de cadavres.
TOM-SAWYER-WEB	Mès autant terrible ère era sua mala encòlia, qu'òm non se trapèc jamès ad arrés que volesse préner era iniciatiua en aguesta matèria.
TOM-SAWYER-WEB	Atau ei qu'òm la deishèc d'anar.
TOM-SAWYER-WEB	Eth qu'auie auut compde de començar es sues dues declaracions pera luta, sense cohessar eth panatòri dera hòssa que l'auie precedit; atau, donc, semblèc mès de sen non prepausar eth cas dauant eth tribunau, peth moment.
TOM-SAWYER-WEB	Ua des rason qu'eth cervèth de Tom s'auie anat desliurant des sòns intims copacaps ère pr'amor qu'auie desnishat ua naua e transcendentau matèria d'interès.
TOM-SAWYER-WEB	Becky Thacher auie deishat de vier ena escòla.
TOM-SAWYER-WEB	Tom pelegèc damb eth sòn orgulh pendent uns quants dies, e hec per manèra d'escapar-se'n d'aqueth amor, mès que manquèc.
TOM-SAWYER-WEB	Comencèc d'anar a romar de contunh pes entorns dera casa a on viuie sa pair, cada net, e de senter-se plan aclapat.
TOM-SAWYER-WEB	Ère malauta.
TOM-SAWYER-WEB	Se se morisse…!
TOM-SAWYER-WEB	Ja non s'interessaue bric pera guèrra, ne tansevolhe pera pirateria.
TOM-SAWYER-WEB	Era illusion pera vida qu'auie despareishut, e non ne restaue que malenconia.
TOM-SAWYER-WEB	Deishèc de cornèr eth sòn arc e eth sòn bastonet de baseball que ja non li hègen cap de gòi.
TOM-SAWYER-WEB	Tia que n'ère pro preocupada; comencèc de hèr-li a patir tota sòrta d'assaji damb medecines.
TOM-SAWYER-WEB	Era qu'ère ua d'aqueres persones que pèrden es estrius pes medecines patentades e toti es metòdes nauèths de hèr salut o d'apraiar-la.
TOM-SAWYER-WEB	Qu'ère ua constanta experimentaira d'aguestes causes.
TOM-SAWYER-WEB	Quan se'n sabie de quauquarren de nau en aguesta matèria, qu'ère sometuda a ua frèbe indestructibla enquia qu'ac auesse assajat, pas mens en era madeisha, pr'amor que jamès estaue malauta, senon en bèth aute qu'auesse a man.
TOM-SAWYER-WEB	Qu'ère soscrita a toti es jornaus de terapeutica e a toti es enganhs frenològics; e era solemna ignorància qu'aguesti s'espelofien ère er ambient que tia Polly alendaue damb in.
TOM-SAWYER-WEB	Tot eth butin que contiègen sus era ventilacion, e com li calie anar-se'n entath lhet, e com lheuar-se, e quines causes minjar, e quines causes béuer, e guaire d'exercici s'auie de hèr, e en quin estat mentau sauvar-se, e quina sòrta de vestit meter-se qu'ère entada era er Evangèli, e jamès se'n hec de qué era premsa dera salut deth mes estant solie capvirar tot aquerò qu'auie recomanat un mes abantes.
TOM-SAWYER-WEB	Qu'ère un còr simple e aunorat pendent tot eth dia, per çò qu'ère ua aisida victima.
TOM-SAWYER-WEB	Arremassaue es sòns jornaus enganha-babaus e es sues medecines enganha-badòcs, e atau armada damb utisi de mòrt, auançaue sus eth sòn palle shivau, entà didè'c d'ua forma metaforica, damb eth lunfèrn ath sòn darrèr.
TOM-SAWYER-WEB	Mès jamès non sospechèc qu'era non siguesse un àngel guaridor e eth baume de Galaad jos ua masca, dauant es vesins emmalautits.
TOM-SAWYER-WEB	Eth tractament per aigua ère nau, alavetz, e era aclapada condicion de Tom siguec entada era coma ua fruta madura.
TOM-SAWYER-WEB	Lo hège a gésser a punta de dia cada maitin, lo hège demorar dret laguens eth cubèrt de husta e l'escanaue damb un deluvi d'aigua hereda; dempús lo heregaue damb ua tovalhòla coma ua lima, e aquerò lo reviuie; dempús l'enfaishaue amb un linçò mòg, e lo deishaue de nauèth dejós era ahlassada, enquia que sudaue amna e tot, e "es sues plapes auriòles se l'esguitlauen entà dehòra, a trauèrs des pòres", coma didie Tom.
TOM-SAWYER-WEB	Mès, a maugrat de tot aquerò, eth gojat venguie mès e mès malenconiós, e palle, e ablasigat.
TOM-SAWYER-WEB	Era que i ahigec banhs cauds, banhs de sèti, doches e cabussades.
TOM-SAWYER-WEB	Eth gojat que demoraue sevèr coma ua caisha de mòrts.
TOM-SAWYER-WEB	Li calculaue era sua capacitat tau qu'ac aurie hèt damb era d'ua gèrra, e l'aumplie diadèraments de panacèes rauba-sòs.
TOM-SAWYER-WEB	Tom auie vengut a èster, en aquera etapa, indiferent ara persecucion.
TOM-SAWYER-WEB	Aguetsa fasa aumplie de marriment eth còr dera vielha senhora.
TOM-SAWYER-WEB	Que li calie trincar aquera indiferéncia ath prètz que siguesse.
TOM-SAWYER-WEB	Alavetz entenec a parlar per prumèr viatge d'un tua-malauties.
TOM-SAWYER-WEB	N'encarguèc de seguit ua bona quantitat.
TOM-SAWYER-WEB	Lo tastèc, e li plasèc çò de mès.
TOM-SAWYER-WEB	Qu'ère, simplaments, huec en forma liquida.
TOM-SAWYER-WEB	Deishec d'anar eth tractament idroterapeutic e quinsevolh auta causa, e botèc era sua fe en tua-malauties.
TOM-SAWYER-WEB	Ne balhèc ua culheradeta a Tom, susvelhant-ne es resultats damb er in mès prigond.
TOM-SAWYER-WEB	Es sòns copacaps gaudiren immediataments d'ua trèva, e eth sòn esperit reprenec era patz, pr'amor qu'era indiferéncia siguec trincada.
TOM-SAWYER-WEB	Eth gojat non auie mostrat un interès mès sauvatge, mès sincèr, s'era auesse calat huec jos es sòns pès.
TOM-SAWYER-WEB	Tom se n'encuedèc de qué ja ère ora d'escarrabilhar-se: aguesta sòrta de vida que podie èster pro romantica laguens era sua seca entonacion, mès que començaue a amiar massa pòc sentimentalisme e massa riquesa embriagadoira.
TOM-SAWYER-WEB	Atau, donc, se pensèc diuèrsi plans d'aleujament, e a tot darrèr se l'acodic de hèr veir que l'embelinaue eth tua-malauties.
TOM-SAWYER-WEB	Lo demanèc tan soent que se hec pesant, e tia venguec de díder que se lo cuelhesse eth madeish e non la shordèsse mès.
TOM-SAWYER-WEB	Se s'auesse tractat de Sid, l'aurie permetut eth gòi sense sospechar; mès, en èster Tom, susvelhèc era botelha d'amagat.
TOM-SAWYER-WEB	Trapèc, de hèt, qu'era medecina amendrie; mès que non se l'acodic qu'eth gojat i adobaue era salut d'ua crebassa deth pasiment dera saleta.
TOM-SAWYER-WEB	Un dia Tom se trapaue en tot balhar era dòsi ara crebassa, quan et gat auriò dera sua tia campèc tot bronzinant, guardant era culhereta cobèsaments e demanant-ne un tast.
TOM-SAWYER-WEB	Didec Tom:
TOM-SAWYER-WEB	Non ne demanetz se non n'auetz besonh, Pèir.
TOM-SAWYER-WEB	Mès Pèir hec senhau que n'auie besonh.
TOM-SAWYER-WEB	Que vau mès que vo n'asseguretz.
TOM-SAWYER-WEB	Pèir n'ère segur.
TOM-SAWYER-WEB	Pèir que s'i convenguec: atau ei que Tom li badèc era boca, e li lancèc ena gòrja eth tua-malauties.
TOM-SAWYER-WEB	Pèir que sautèc un parelh de iardes pes aires, e dempús hec un sorriscle de guèrra e se calèc a hèr virades e mès virades pera cramba, en tot flocar-se tustarrades damb eth parament, estramuncant tèsti damb flors e costant un gran estralh.
TOM-SAWYER-WEB	Dempús se lheuèc sus es pautes deth darrèr, e hec camardades ath sòn entorn, en ua frenesia d'alegria, damb eth cap sus es sues espatles, e era sua votz proclamant ua felicitat impossible de trincar.
TOM-SAWYER-WEB	Dempús anèc hènt esquinci d'aciu e d'enlà dera casa, espandint de nauèth eth caòs e era destruccion en sòn camin.
TOM-SAWYER-WEB	Tia Polly entrèc just entà veir se com començaue ua sòrta de sauts mortaus, en tot lançar un òsca finau e vigorós, e trauessant era hièstra dubèrta, en tot esbauçar es tèsti florits que restauen.
TOM-SAWYER-WEB	Tom ère ajaçat en solèr, morint-se d'arrir.
TOM-SAWYER-WEB	Tom, se qué li hè mau ath gat, en nòm de Diu?
TOM-SAWYER-WEB	Sabi pas, tia, didec eth gojat, en tot cuélher alend.
TOM-SAWYER-WEB	Jamès auia vist ua causa parièra.
TOM-SAWYER-WEB	Quina ei era causa qu'a costat aguestes accions?
TOM-SAWYER-WEB	Voletz díder?
TOM-SAWYER-WEB	Òc, senhora.
TOM-SAWYER-WEB	Ei a díder, jo ma'c pensi.
TOM-SAWYER-WEB	De vertat, de vertat?
TOM-SAWYER-WEB	Òc, senhora.
TOM-SAWYER-WEB	Era vielha senhora qu'ère inclinada, e Tom la campaue damb un interès ahiscat pera inquietud.
TOM-SAWYER-WEB	Massa tard l'endonvièc era sua orientacion.
TOM-SAWYER-WEB	Eth mange dera culhereta acusadoira qu'ère visible jos era cimossa deth lhet.
TOM-SAWYER-WEB	Tia Polly la cuelhec e la lheuèc.
TOM-SAWYER-WEB	Tom hec repè, baishant es uelhs.
TOM-SAWYER-WEB	Tia Polly lo quilhèc peth mange de costum (era sua aurelha), e li tustèc era tèsta ara valenta damb eth sòn didau.
TOM-SAWYER-WEB	Qu'ac è hèt en tot planher-me d'eth, pr'amor que non a tia.
TOM-SAWYER-WEB	Non a tia!
TOM-SAWYER-WEB	Babau!
TOM-SAWYER-WEB	Qué a a veir, aquerò!
TOM-SAWYER-WEB	Plan que òc, qu'a a veir.
TOM-SAWYER-WEB	Pr'amor que, se l'auesse auut, serie era que l'aurie usclat!
TOM-SAWYER-WEB	Era l'aurie rostit es budèths, tan mancada de bon còr coma s'eth pacient auesse estat un gojat!
TOM-SAWYER-WEB	Tia Polly sentec un sobtat crebacòr de penaïment.
TOM-SAWYER-WEB	Era causa, atau, agarraue un nau aspècte: çò qu'ère crudèu entà un gat ne podie èster tanben entà un gojat.
TOM-SAWYER-WEB	Que se comencèc a atrendir: n'ère empenaïda.
TOM-SAWYER-WEB	Es sòns uelhs s'umidifiquèren un shinhau, placèc era man sus eth cap deth gojat, e didec gentilaments:
TOM-SAWYER-WEB	Ac hèja damb era mielhor fin, Tom.
TOM-SAWYER-WEB	E, Tom, vos a remetut.
TOM-SAWYER-WEB	Pèir.
TOM-SAWYER-WEB	Tanben eth s'a remetut.
TOM-SAWYER-WEB	Jamès l'auia vist virar damb tan beròia…
TOM-SAWYER-WEB	Ò, vè-te'n, Tom, abantes que me tornètz a enquimerar.
TOM-SAWYER-WEB	Tom qu'arribèc ena escòla abantes deth temps.
TOM-SAWYER-WEB	Qu'ère manifèst qu'aquera causa estranha ère diadèra, darrèraments.
TOM-SAWYER-WEB	E ara, tau que volie eth sòn nau costum, se botèc ath costat dera entrada deth camp escolar, en sòrta de jogar damb es sòns companhs.
TOM-SAWYER-WEB	Qu'ère malaut, didie, e n'auie era portadura.
TOM-SAWYER-WEB	Procurèc hèr veir que guardaue pertot, pertot, exceptat d'a on guardaue de vertat, de vertat: peth camin enjòs.
TOM-SAWYER-WEB	Tom campèc e campèc, plen d'esperança, quan un vestidet de gojata volugadís se mostraue ena guardada, e auent en òdi ara possedoira tan lèu que vedie que non ère era que volie.
TOM-SAWYER-WEB	Ara fin es vestidets de gojata vengueren d'aparéisher, e eth se n'anèc a romar laguens eth nhadèr: entrèc ena escòla ueda e se seiguec a patir.
TOM-SAWYER-WEB	Dempús, un aute vestidet de gojata se passèc pera pòrta, e eth còr de Tom hec ua fòrta batanada.
TOM-SAWYER-WEB	Un moment dempús, ja ère dehòra, e alugant-se coma un indi, udolant, arrint, empossant gojats, sautant peth dessús eth clòs damb perilh dera vida e deth còth, hènt campuletes damb era man en tèrra, tient-se sus eth cap, amassant totes es hètes eroïques que se podec imaginar, e guardant pera coa deth uelh, tota era estona, pr'amor de veir se Becky Thatcher se n'encuedaue.
TOM-SAWYER-WEB	Mès era que semblaue que non se n'encuedèsse d'arren: jamès guardaue.
TOM-SAWYER-WEB	Serie possible que non se n'encuedèsse de qué eth ère aquiu?
TOM-SAWYER-WEB	Amièc es sues considerables hètes ath sòn immediat vesiatge: anèc peth voltant en tot hèr udòls de guèrra, arremassèc era casqueta a un gojat, la lancèc rabent sus eth tet dera escòla, se calèc entre un gropet de gojats, trabucant-ne en totes es direccions, e queiguec, dubèrt de cames e braci, jos eth nas de Becky, lèu tirant-la a tèrra; e era se virèc, damb eth nas en aire, e eth entenec se com didie:
TOM-SAWYER-WEB	Es caròles de Tom se rogiren totes.
TOM-SAWYER-WEB	Tom, ara, qu'auie cuelhut era sua decission.
TOM-SAWYER-WEB	Tot eth ère tenebror e maufidança.
TOM-SAWYER-WEB	Ère un gojat abandonat, sense amics, didie eth; arrés non l'estimaue cap; quan desnishèssen entà quina decision l'auien amiat, dilhèu aurien racacòr; qu'auie hèt per manèra d'obrar ben e anar tirant, mès que non l'ac auien permetut, e ja non les convenguie ua auta causa que desliurar-se'n d'eth, qu'atau siguesse: e qu'ath delà li carguèssen eth tòrt pes conseqüéncies.
TOM-SAWYER-WEB	Per qué non ac auien de hèr?
TOM-SAWYER-WEB	Quin dret auie eth desvalgut a planher-se?
TOM-SAWYER-WEB	Òc, l'auien obligat, a tot darrèr: que harie ua vida criminau.
TOM-SAWYER-WEB	Que non i auie mès crabes entà mólher.
TOM-SAWYER-WEB	Mentretant, ère plan mès enjós de Meadow Land, e eth tindar dera campana dera escòla entà arremassar as gojats arribaue tot amendrit ena sua aurelha.
TOM-SAWYER-WEB	Somiquèc, alavetz, de pensar que bric mès, bric mès, tornarie a enténer aqueth antic tindal familhar: qu'ère ua causa plan dura, mès que l'obligauen.
TOM-SAWYER-WEB	Donques qu'ère lançat en mon glaciau, li calie someter-se, mès les perdonaue.
TOM-SAWYER-WEB	E es somics se heren intensi e seguidi.
TOM-SAWYER-WEB	En aquera escadença, precisaments, trapèc eth companh jurat deth sòn esperit, Joe Harper, que venguie damb ua aspra guardada e evidentaments qu'amagaue en sòn còr bèth projècte grandós e tenebrós.
TOM-SAWYER-WEB	Èren, sense cap de dobte, "dus esperits damb ua soleta idia".
TOM-SAWYER-WEB	Tom, en tot heregar-se es uelhs damb era manja, comencèc a blagar quauquarren sus ua determinacion de húger dera sua maumetuda existéncia e dera manca de simpatia deth larèr, e romar per ample mon, e non tornar bric mès, e acabèc demorant que Joe non lo desbrembèsse.
TOM-SAWYER-WEB	Mès que se vedec qu'aguesta madeisha prepausa, precisaments, ère era que Joe anaue a hèr a Tom; e l'auie anat a trapar damb aguesta finalitat.
TOM-SAWYER-WEB	Sa mair l'auie foetat per auer-se begut ua lèit qu'eth non auie tastat, ne ne sabie arren: qu'ère evident qu'ère cansada d'eth e desiraue que partisse.
TOM-SAWYER-WEB	S'era auie aguesti sentiments, eth que non podie hèr ua auta causa que render-s'i: demoraue qu'era serie erosa, e jamès s'empenaïrie d'auer lançat ath sòn praube gojat de cap ath mon insensible, pr'amor de qué i passèsse pena e s'i morisse.
TOM-SAWYER-WEB	Tant qu'es dus gojats caminauen toti adoloridi, heren un nau pacte d'ajuda mutuau e d'èster frairs, e de non desseparar-se jamès enquia que la mòrt les desliurèsse des sues calamitats.
TOM-SAWYER-WEB	Alavetz comencèren a perfilar es sòns plans.
TOM-SAWYER-WEB	Joe que portaue en cap d'èster ermita, e víuer des crostons en ua aluenhada espelonga, e morir-se a plasèr, de hered e de besonh e de dolor; mès dempús d'auer seguit d'aurelha a Tom, admetec qu'ua vida de crim aufrie quauqui grani auantatges: atau ei que consentic a vier pirata.
TOM-SAWYER-WEB	Tres miles mès enjós de Sant Petersburg, en un endret a on er arriu Mississipi auie a penes ua mila d'amplada, i auie ua ièrla longa, estreta, boscosa, damb un banc de sable en sòn extrèm, plan avient coma lòc de cita.
TOM-SAWYER-WEB	Non ère abitada.
TOM-SAWYER-WEB	S'estenie se qui sap guaire entara auta arriba, entre ua seuva espesa e lèu absoludaments despoblada.
TOM-SAWYER-WEB	Atau, donc, siguec alistada era ièrla de Jackson.
TOM-SAWYER-WEB	Se quines les calerie èster es victimes des sues pirateries, ère causa que non se les acodic.
TOM-SAWYER-WEB	Dempús anèren a trapar a Huckleberry Finn, que se les ahigec de seguit, pr'amor que totes es carrères li èren madeish: que li ère indiferent.
TOM-SAWYER-WEB	Se desseparèren ath cap de pòc, entà tornar a trapar-se en un aute endret solitari deth cant der arriu, a dues miles deth bordalat, ara ora favorita, qu'ère tara mieja net.
TOM-SAWYER-WEB	Aquiu i auie un petit carràs de troncs que se prepausèren agarrar.
TOM-SAWYER-WEB	Cada un d'eri se harie a vier ams e còrdes, e es biòques que podesse arremassar dera manèra mès ombriua e misteriosa, coma ei avient entàs proscrits: e abantes que se passèsse era tarde s'auien apraiat entà gaudir dera doça ufana d'escampilhar que pro lèu era ciutat saberie "bèra causa".
TOM-SAWYER-WEB	De cap ara mieja net, Tom venguec damb un camalhon elaborat e ues quantes pochòines, e s'arturèc entre uns espessi matarrassi, sus ua grana arròca que dominaue eth lòc dera cita.
TOM-SAWYER-WEB	Que i auie esteles e ua grana quietud.
TOM-SAWYER-WEB	Er arriu poderós s'espargie coma un ocean en repaus.
TOM-SAWYER-WEB	Tom parèc era aurelha pendent un moment, mès que cap bronit trincaue era cauma.
TOM-SAWYER-WEB	Dempús hec un fiulet baish e precís.
TOM-SAWYER-WEB	Li responeren deth dejós dera grana arròca.
TOM-SAWYER-WEB	Tom fiulèc dus viatges mès.
TOM-SAWYER-WEB	Aguesti senhaus sigueren responuts dera madeisha manèra.
TOM-SAWYER-WEB	Dempús ua votz cautelosa didec:
TOM-SAWYER-WEB	Qui i a aciu?
TOM-SAWYER-WEB	Tom Sawyer, eth Nere Flagèl dera Mar Espanhòla.
TOM-SAWYER-WEB	Didetz es vòsti nòms.
TOM-SAWYER-WEB	Huck Finn, eth Man-Ròia, e Joe Harper, eth Terror des Mars.
TOM-SAWYER-WEB	Plan ben.
TOM-SAWYER-WEB	Balhatz era contrasenha.
TOM-SAWYER-WEB	SANG!
TOM-SAWYER-WEB	Alavetz Tom lancèc entà baish eth cambalhon, peth dessús era arròca, e se deishèc quèir ath sòn darrèr, esquinçant ath còp, enquia un cèrt punt, peth e vestits en sòn esfòrç.
TOM-SAWYER-WEB	Que i auie un caminòu de bon hèr e confortable ath long dera arriba, jos era grana arròca, mès que li mancauen es auantatges dera dificultat e eth perilh, de tant valor quan se tracte d'un pirata.
TOM-SAWYER-WEB	Eth Terror des Mars s'auie hèt a seguir un lomb de porcèth, e s'auie extenuat en tot amiar-lo enquia aquiu.
TOM-SAWYER-WEB	Finn, Eth Man-Ròia, auie panat ua cassoleta, e ua quantitat de tabac de huelha a miei premanir, e tanben auie portat ues quantes carrolhes entà hèr- ne pipes.
TOM-SAWYER-WEB	Mès que cap des pirates non humaue ne mastulhaue tabac senon eth.
TOM-SAWYER-WEB	Eth Nere Flagèl dera Mar Espanhòla didec que non serie bon començar sense hèr un shinhau de huec.
TOM-SAWYER-WEB	Aguesta pensada qu'ère pro senada; es aluquets èren damb pro trebalhs coneishudi en aqueri tempsi.
TOM-SAWYER-WEB	Que campèren un huec damb ua grana hilada de hum, a ues cent iardes, mès entà naut, e anèren silenciosaments enquia aquiu e ne cuelheren ua brasa.
TOM-SAWYER-WEB	Convertiren er ahèr en ua importanta aventura, dident: "Sssst…!"
TOM-SAWYER-WEB	Pro que sabien qu'es òmes deth carràs auien baishat en pòble a hèr un torn pes magasèms o a abandonar-se ath sarabat; mès, totun, aquerò non ère desencusa entà qu'amièssen er ahèr d'ua manèra que non siguesse piratesca.
TOM-SAWYER-WEB	Ath cap de pòc s'alunhèren.
TOM-SAWYER-WEB	Tom comandaue, Huck auie eth rem deth darrèr, e Joe eth deth dauant.
TOM-SAWYER-WEB	Tom ère ath miei dera nau, damb celhes ombriues e braci crotzadi e balhaue es sues ordes damb un mormolh baish e viril.
TOM-SAWYER-WEB	Orsatz, e ajustatz-la ath vent!
TOM-SAWYER-WEB	Ben, ben, senhor!
TOM-SAWYER-WEB	Estaca, estacaaaa era nau!
TOM-SAWYER-WEB	Ja i é, senhor!
TOM-SAWYER-WEB	Amolatz-la un punt!
TOM-SAWYER-WEB	Ja està, senhor!
TOM-SAWYER-WEB	Coma qu'es gojats amiauen eth carràs constanta e monotonaments de cap ath miei der arriu, se supausaue que sense dobte aguestes ordes non èren balhades que "entà seguir era mòda", e non pretenien significar arren d'especiau.
TOM-SAWYER-WEB	Quines veles pòrte?
TOM-SAWYER-WEB	Veles majors, cofes e petifòcs, senhor.
TOM-SAWYER-WEB	Issatz es sobres!
TOM-SAWYER-WEB	Desplegatz aquiu naut era ala de gàvia!
TOM-SAWYER-WEB	De prèssa!
TOM-SAWYER-WEB	Ben, ben, senhor!
TOM-SAWYER-WEB	Alongatz es rissos ath guanet der arbe mèstre!
TOM-SAWYER-WEB	Escotes e braces!
TOM-SAWYER-WEB	Ala, a jol vent, tot a babord!
TOM-SAWYER-WEB	Premanitz-vos entar encontre!
TOM-SAWYER-WEB	Pòrt, pòrt!
TOM-SAWYER-WEB	Va, companhs!
TOM-SAWYER-WEB	Damb in!
TOM-SAWYER-WEB	Que ja ei fèrma, senhor!
TOM-SAWYER-WEB	Eth carràs que passaue peth miei der arriu.
TOM-SAWYER-WEB	Es gojats acarèren ben era proa, e dempús descarguèren es rems.
TOM-SAWYER-WEB	Er arriu non ère naut, de sòrta que non i auie mès que dues o tres milhes de marcha.
TOM-SAWYER-WEB	A penes dideren ua paraula enes tres quarts d'ora que vengueren.
TOM-SAWYER-WEB	Ara et carràs passaue dauant eth pòble luenhant.
TOM-SAWYER-WEB	Dus o tres fanaus d'esmortesida lum mostrauen a on s'estaue, pacificaments adormit mès enlà dera suau dilatada corrent, plen dera peiraria d'esteles, inconscient deth hèt tenebrós que se passaue.
TOM-SAWYER-WEB	Eth Nere Flagèl demoraue encara quiet, damb es braci crotzadi, campant per darrèr viatge era scèna des sues jòies prumerenques e es sòns darrèrs patiments, e desirant que "era" lo podesse veir ara, luenh, anant pera mar bronca, acarant eth perilh e era mòrt damb còr indondable, tirant de cap ath sòn destin damb ua arridalha inflexibla enes pòts.
TOM-SAWYER-WEB	Qu'ère un esfòrç plan petit entara sua imaginacion de transportar era ièrla de Jackson mès enlà dera guardada deth bordalat: atau ei que li hec era "darrèra lucada" damb et còr trincat, mès satisfèct.
TOM-SAWYER-WEB	Mès que se n'encuedèren a temps deth perilh e heren ua manòbra entà evità'c.
TOM-SAWYER-WEB	Tàs dues deth maitin eth carràs tocaue a tèrra en banc de sable, a dues iardes ath dessús deth cap dera ièrla; e eri passèren guà endauant e endarrèr enquia qu'aueren desembarcat es naulagis.
TOM-SAWYER-WEB	Entre es causes que tanhien ath petit carràs i auie ua antica vela, e eri l'esteneren sus un amagader, entre eth matarràs, en tot hèr-ne ua tenda entà sauvar es sues provisions; mès eri que dormirien ath ras s'eth temps ère pro bon, atau coma les cau as proscrits.
TOM-SAWYER-WEB	Heren un huec ath cant d'un gran soc, a vint o trenta canes entà laguens des ombriues prigondors deth bòsc, e dempús codinèren un bocin deth porcèth ena padena, entà sopar, e mingèren era mitat dera còca de milhòc que s'auien hèt a vier.
TOM-SAWYER-WEB	Que semblaue un jòc gloriós hèr un festin d'aquera sòrta liura e sauvatja laguens era picada verda d'ua ièrla inexplorada e inabitada, luenh des endrets per a on circulen es òmes; e dideren que bric mès tornarien ena civilizacion.
TOM-SAWYER-WEB	Eth huec que s'enfilaue illuminèc es sues cares, e escampilhèc ua lum rogenca sus es arròques e colomnes deth sòn temple boscós, e sus era ludenta vegetacion e es festons des arromingueres.
TOM-SAWYER-WEB	Quan eth darrèr bocinet de porcèth auie despareishut e era darrèra porcion de còca siguec avalada, es gojats s'ajacèren sus era èrba, plei d'alegria.
TOM-SAWYER-WEB	Qu'aurien podut trapar un costat mès frescolenc, mès non volien passar-se'n d'un detalh tan romantic coma ère un huec de campament.
TOM-SAWYER-WEB	Non ei divertit?, didec Joe.
TOM-SAWYER-WEB	Qu'ei ua lecaria, didec Tom.
TOM-SAWYER-WEB	Qué diderien es gojats, se mos vedessen?
TOM-SAWYER-WEB	Qué diderien?
TOM-SAWYER-WEB	Se venguessen a parar aciu, se moririen, vertat, Huck?
TOM-SAWYER-WEB	Tanben m'ac pensi, didec Huckleberry, mès totun, a jo que me chòque.
TOM-SAWYER-WEB	Que non demani arren mielhor.
TOM-SAWYER-WEB	Jamès è tantes causes entà minjar, generauments; e aciu non pòden vier e foter-li a un un lampit e hèr-lo menspredar d'aquera manèra.
TOM-SAWYER-WEB	Aguesta qu'ei plan ben era vida que hè entà jo, didec Tom.
TOM-SAWYER-WEB	Òm non cau lheuar ath maitin, e anar ena escòla, e lauar-se, e totes aqueres maudites pegaries.
TOM-SAWYER-WEB	Vedetz?
TOM-SAWYER-WEB	Un pirata non li cau hèr arren, Joe, quan ei ena plaja, mès un ermita li cau díder se qui sap guaires oracions, e en acabar non a cap divertiment, aumens en sòn mestièr.
TOM-SAWYER-WEB	Ò!, òc; qu'ei vertat, didec Joe; mès que non i auia pensat guaire, sabetz?
TOM-SAWYER-WEB	Vedetz?, didec Tom.
TOM-SAWYER-WEB	Era gent que non sauve guairi talents per çò des ermites, aué en dia, coma hègen en tempsi mès antics; mès un pirata tostemp ei respectat.
TOM-SAWYER-WEB	E un ermita non a mès remèdi que dormir en lòc mès dur que pòt trapar, e amiar ròbes de sac, e cendre sus era sua tèsta, e estar-se ath ras en tempsi de ploja, e…
TOM-SAWYER-WEB	Per qué se meten ròba de sac e cendre ena tèsta?, demanèc Huck.
TOM-SAWYER-WEB	Sabi pas.
TOM-SAWYER-WEB	Mès que non an mès remèdi: tostemp ac hèn es ermites.
TOM-SAWYER-WEB	Un caralh, m'i auessa avengut!, didec Huck.
TOM-SAWYER-WEB	Ben, donc, se qué haríetz?
TOM-SAWYER-WEB	Sabi pas, mès que non non ac haria aquerò.
TOM-SAWYER-WEB	Ben, Huck: qu'ei que vos calerie hè'c.
TOM-SAWYER-WEB	E com vo'n gesseríetz?
TOM-SAWYER-WEB	Donques, non m'ac prepausaria.
TOM-SAWYER-WEB	Foteria eth camp.
TOM-SAWYER-WEB	Fóter eth camp!, quin bèth element seríetz coma ermita!
TOM-SAWYER-WEB	Seríetz ua calamitat!
TOM-SAWYER-WEB	Eth Man-Ròia que non responec, mès se tenguie en quauquarren de mielhor.
TOM-SAWYER-WEB	Auie acabat d'espelar ua carrolha, e ara i adaptaue ua cama, cargada de tabac, e cachaue ua brasa contra eth cargament e bohaue ua broma de hum aulorós: qu'ère en plia florida de luxoriós gòi.
TOM-SAWYER-WEB	Es auti pirates l'envejauen aqueth vici majestuós, e resolvèren secretaments de hèr-se-lo a vier çò de mès lèu possible.
TOM-SAWYER-WEB	Huck non triguèc a díder:
TOM-SAWYER-WEB	Qué les tòque hèr as pitates?
TOM-SAWYER-WEB	Ò!, que tien ua vida plan actiua: cuelhen vaishèths, e les calen huec, e agarren es sòs e les dejostèrren en lòcs tenebrosi dera sua ièrla, a on i a hantaumes e causes a susvelhar, e aucissen a toti enes vaishèths: les hèn a caminar per ua pòst gròssa.
TOM-SAWYER-WEB	Se hèn a seguir as hemnes ena ièrla, didec Joe.
TOM-SAWYER-WEB	Ada eres non les aucissen.
TOM-SAWYER-WEB	E es hemnes tostemp son bereses, ara fin.
TOM-SAWYER-WEB	E non amien pas vestits rebregadi!
TOM-SAWYER-WEB	Ò!, non!
TOM-SAWYER-WEB	Qui?, didec Huck.
TOM-SAWYER-WEB	Moria!, es pirates.
TOM-SAWYER-WEB	Huck campèc es sòns pròpis vestits damb desespèr.
TOM-SAWYER-WEB	Mes es auti gojats li dideren qu'es beròis vestits arribarien plan lèu, un còp auessen començat es sues aventures.
TOM-SAWYER-WEB	Li heren a enténer qu'es sòns praubi parraquets ja hègen, entà començar, encara que siguesse eth costum des rics pirates començar damb eth sauva-ròbes complet.
TOM-SAWYER-WEB	De man en man era sua convèrsa s'anèc amortant e er assopiment comencèc a esguitlar-se sus es paupetes des petits proscrits.
TOM-SAWYER-WEB	Era pipa queiguec des dits de Man- Ròia, e eth dormic era bona sòn d'ua consciéncia sense trebucs e d'un còs cansat.
TOM-SAWYER-WEB	Ath Terror des Mars e ath Nere Flagèl dera Mar Espanhòla les tardèc mès de trincar eth sòn.
TOM-SAWYER-WEB	Dideren es sues pregàries interioraments, e ajaçadi, pr'amor qu'aquiu non i auie arrés damb autoritat entà manar-les ajulhar e dider-les en votz nauta: de hèt non auien talents de dider-les, mès que cranhien prener-se aguestes libertats, que podie atirar un pericle especiau e sobtat des nautades celèstes.
TOM-SAWYER-WEB	Comencèren a sénter ua vaga sensacion de qué auien hèt mau de húger, e dempús pensèren enes parves panades, e alavetz venguec era positiua tortura.
TOM-SAWYER-WEB	Sagèren d'argumentar, entà hèr-la enlà, que vintenats de viatges auien panat laminadures e pomes; mès era sua consciéncia non se padegaue damb tan mesquines plausibilitats.
TOM-SAWYER-WEB	Les semblèc, a tot darrèr, que non s'ac valie a discutir un hèt indestructible: cuélher laminadures non ère que rapinar, tant qu'apoderar-se de porcèth e cambalhon e causes d'aguesta sòrta ère, clar e net, panar; e contra aquerò i auie un manament dera Bíblia.
TOM-SAWYER-WEB	Atau ei qu'ath sòn laguens resolvèren que, tant que s'estèssen en aqueth mestièr, es sues pirateries non serien de nauèth mascarades peth crim deth panatòri.
TOM-SAWYER-WEB	Alavetz era sua consciéncia les autregèc ua trèva, e aguesti curiosi pirates illògics trinquèren pacificaments eth sòn.
TOM-SAWYER-WEB	En desvelhar-se Tom peth maitin, se demanèc se a on se trapaue.
TOM-SAWYER-WEB	Se seiguec e se hereguèc es uelhs, e campèc ath sòn entorn: alavetz comprenec era causa.
TOM-SAWYER-WEB	Grisajaue eth cèu dera aubada hereda, e i auie ua sensacion indetectabla de repaus e patz ena prigonda cauma penetranta e eth silenci des bòsqui.
TOM-SAWYER-WEB	Non se botjaue ua huelha; ne un solet bronit trincaue era grana meditacion dera natura.
TOM-SAWYER-WEB	I auie rosaris de gotes d'arrosada sus es huelhes e es èrbes.
TOM-SAWYER-WEB	Un lhet de blanqui cendres caperaue eth caliu, e ua garlanda de hum, prima e blaua, se quilhaue tota dreta per aire.
TOM-SAWYER-WEB	Joe e Huck encara dormien.
TOM-SAWYER-WEB	Alavetz, pro ath laguens dera picada, un audèth cantèc, e un aute que responec; que non s'i estèc a entener-se eth martèth deth pic.
TOM-SAWYER-WEB	Graduauments, eth gris trèble e hered dera maitiada s'emblanquic, e ath madeish compàs es sons se multipliquèren e s'amuishèc era vida.
TOM-SAWYER-WEB	Era meravilha dera natura arrincant ath còp e anant entath sòn prètzèth se descurbic entath gojat pensatiu.
TOM-SAWYER-WEB	Ua cuca verda s'anaue arrossegant sus ua huelha negada d'arrosada, lheuant un e un aute còp en aire es dues tresaus parts deth sòn còs, flairant ath sòn entorn, e dempús tornant a auançar, pr'amor que prenie mesures, sivans didie Tom; e quan eth vèrme se l'apressèc de bon voler, eth que s'estèc quiet tau qu'ua pèira, damb es sues esperances pujant o baishant alternatiuaments a mida qu'era bestionha anaue de cap ada eth o semblaue inclinada a adreçar-se en quinsevolh aute endret; e quan ara fin reflexionèc, pendent un moment angoniós, damb eth sòn còs corbat en aire, e dempús baishèc ena cama de Tom e comencèc un viatge de cap a naut sòn, tot eth sòn còr s'alegrèc, pr'amor qu'aquerò volie díder qu'aurie un nau ornament, que, sense eth mès petit dobte, serie un ludent unifòrme de pirata.
TOM-SAWYER-WEB	Dempús venguec ua coriòla de hormigues, de cap endret concret, e s'espargèren entàs sòns prètzhèts: ua d'eres que pelejaue ara valenta damb ua aranha mòrta qu'amiaue enes sòns braci e ère cinc viatges mès grana qu'era, e era l'estirassaue en tot hèr un camin dret peth dessús un soc.
TOM-SAWYER-WEB	Ua galineta de taques brunes s'enfilèc de cap ath cim espadat d'ua cama d'èrba, e Tom s'ajoquèc ath sòn costat e didec:
TOM-SAWYER-WEB	Galineta, galineta, hugetz de cap ath vòste casau.
TOM-SAWYER-WEB	E era cuelhec eth vòl e se n'anèc a campà'c, causa que non estonèc ath gojat, pr'amor que sabie se qui sap guaire temps hège qu'aguest insècte ère credul per çò que tanh as huecs, e eth auie hèt a temptar era sua simplicitat mès d'un viatge.
TOM-SAWYER-WEB	Un escrauat pilotèr possaue tu per tu era sua bòla, e Tom toquèc era bestionha entà veir se com sarraue es sues pautes contra eth sòn còs, hènt veir qu'ère mòrta.
TOM-SAWYER-WEB	Es audèths hègen alavetz un brave sarabat.
TOM-SAWYER-WEB	Tota era natura qu'ère ja desvelhada e estornejada; longues lances de solei trauessauen era huelharaca espèssa d'aciu e d'aquiu, e ues quantes parpalhòles vengueren a volatejar per scenari.
TOM-SAWYER-WEB	Tom bassaquèc as auti pirates, e toti amassa ensordiren er espaci damb un sorriscle, e ath cap d'ua o dues menutes s'auien despolhat e s'acaçauen, abocant-se era un en er aute laguens era prigonda aigua plan neta deth banc de sable emblanquit.
TOM-SAWYER-WEB	Non engüejauen bric eth pòble, que dormie luenh, ena auta banda dera majestuosa abondor d'aigua.
TOM-SAWYER-WEB	Un corrent leugèr o ua petita ascension der arriu se les hec a seguir eth carràs; mès aquerò non hège qu'acontentar-les, pr'amor qu'era sua desaparicion supausaue, coma se didéssem, usclar eth pònt entre era civilizacion e eri.
TOM-SAWYER-WEB	Que tornèren en campament prodigiosaments renauidi, alègri e ahamadi; e ath cap de pòc ahlamejaue un aute viatge eth huec deth sòn campament.
TOM-SAWYER-WEB	Huck trapèc ua hònt d'aigua fresca e limpia just ath cant, e es gojats heren copes damb amples huelhes de casse o d'escarèr american, e compreneren qu'aquera aigua, adocida damb un encantament coma eth deth bòsc sauvatge, serie ua bona substitucion deth cafè.
TOM-SAWYER-WEB	Tant que Joe bracaue lèsques de porcèth entar esdejoar, Tom e Huck li demanèren que se demorèsse un instant.
TOM-SAWYER-WEB	Se n'anèren entà un cornèr encantador ath cant der arriu e lancèren er am; lèu immediataments ne sigueren recompensadi: Joe que non auec era escadença de vier impacient abantes de qué tornèssen amiant quauques bères lobines, un parelh de pèrques deth solei, e un barbèu petit: provisions entà tota ua familha.
TOM-SAWYER-WEB	Fregiren eth peish damb un shinhau de porcèth, e se demorèren estonadi, pr'amor qu'en tota era sua vida cap de peish les auie semblat tan deliciós.
TOM-SAWYER-WEB	Non sabien qu'un peish d'aigua doça, coma mès lèu se cale en huec, dempús d'èster pescat, qu'ei mielhor, e pòc s'imaginauen quina sauça ei era dormida ar aire liure, er exercici ar aire liure e eth banhar-se; e quina vasta quantitat d'aperitiu tanben.
TOM-SAWYER-WEB	Se demorèren per aquiu, ena ombra, dempús er esdejoar, tant que Huck humaue, e dempús anèren a trauèrs des bòsqui, en ua aisida exploracion.
TOM-SAWYER-WEB	Caushigauen alègraments es arrames poirides, a trauèrs de matarrassi entortilhadi, entre solèmnes monarques dera seuva, qu'auien dès eth sòn cim enquiara tèrra, penjadisses de plantes escalaires.
TOM-SAWYER-WEB	De quan en quan trapauen cornèrs avientaments tapissadi d'èrbes e esmaltadi de flors.
TOM-SAWYER-WEB	Trapèren abondor de causes entà gaudir, mès cap entà estonar-se.
TOM-SAWYER-WEB	Descurbiren qu'era ièrla auie ues tres miles de longada e un quart de mila d'amplada, e qu'era arriba que li ère mès pròcha ère desseparada sonque per un estret canau que damb pro trebalhs auie ua amplada de dues centes iardes.
TOM-SAWYER-WEB	Soent se calauen ena aigua; atau ei qu'ère lèu mieja tarde quan tornèren en campament.
TOM-SAWYER-WEB	Auien massa hame entà arturar- se a pescar, mès que se neuriren sumptuosaments de cambalhon hered, e dempús s'ajacèren ena ombra entà conversar.
TOM-SAWYER-WEB	Era quietud, era solemnitat que caperaue eth bòsc e era sensacion de solitud comencèren a actuar sus es esperits des gojats.
TOM-SAWYER-WEB	Se meteren a pensar.
TOM-SAWYER-WEB	Ua sòrta d'indefinit engüeg s'esguitlèc sus eri.
TOM-SAWYER-WEB	Aguest engüeg, ath cap de pòc, cuelhec ua forma opaca: qu'ère era puncèla der engüeg deth larèr.
TOM-SAWYER-WEB	Autanplan Finn eth Man-Ròia soniaue enes sòns gradons deth lumedar e es sues bòtes uedes.
TOM-SAWYER-WEB	Mès toti eri èren avergonhadi dera sua flaquesa, e degun ère pro gausat entà manifestar era sua pensada.
TOM-SAWYER-WEB	Pendent bèth temps es gojats auien estat vagaments conscients d'un bronit particular, ena luenhor, coma se passe a viatges damb eth tic-tac deth relòtge quan un non s'i fixe de bon voler.
TOM-SAWYER-WEB	Mès alavetz eth son misteriós se hec mès intens e les ahisquèc ath sòn reconeishement.
TOM-SAWYER-WEB	Es gojats se lheuèren, se calèren ua lucada er un ar aute, e dempús cadun d'eri cuelhec ua portadura d'atencion.
TOM-SAWYER-WEB	I auec un long silenci, prigond e non interromput: dempús ua sorda e malcarada detonacion siguec transmetuda per aire dera luenhor estant.
TOM-SAWYER-WEB	Qué ei aquerò?, sorrisclèc Joe jos era sua alend.
TOM-SAWYER-WEB	Pòt ac sabi, didec Tom en un mormolh.
TOM-SAWYER-WEB	Non ei un pericle, didec Huckleberry, en ton espaurit, pr'amor qu'eth pericle…
TOM-SAWYER-WEB	Compde!, didec Tom.
TOM-SAWYER-WEB	Paratz era aurelha; caratz.
TOM-SAWYER-WEB	Anem a campà'c.
TOM-SAWYER-WEB	Heren un guimbet e se calèren ena aurèra, dauant deth bordalat.
TOM-SAWYER-WEB	Desseparèren es arbilhons dera arriba e guardèren de cap a dehòra, sus es aigües.
TOM-SAWYER-WEB	Eth petit vaishèth de vapor se trapaue ua mila mès enjós deth pòble, navegant peth corrent.
TOM-SAWYER-WEB	Era sua ampla cubèrta semblaue atapida de persones.
TOM-SAWYER-WEB	I auie un pilèr de canòts qu'anauen a rem e se botjauen peth corrent, apròp deth vaporet; mès es gojats non podien saber-se'n de se qué hègen es òmes que i anauen.
TOM-SAWYER-WEB	Ath cap de pòc, un gran godilh de hum blanc gessec deth costat deth vaporet; e, tant que s'espargie e pujaue en forma de broma guiterosa, era madeisha sorda pulsacion rambalhosa arribèc enquias espectadors.
TOM-SAWYER-WEB	Que ja m'ac sabi, ara!, sorrisclèc Tom.
TOM-SAWYER-WEB	Que i a bèth estofat!
TOM-SAWYER-WEB	Aquerò ei, didec Huck.
TOM-SAWYER-WEB	Aquerò madeish heren, er ostiu passat, en estofar-se Bill Turner; aluguen canoades sus era aigua, e aquerò les hè a pujar entà naut.
TOM-SAWYER-WEB	Òc; e cuelhen lèsques de pan e i boten argent viu, e atau les dèishen flotar; e, onsevolhe que i age bèth estofat, vien de cap ada eth e s'i arturen.
TOM-SAWYER-WEB	Òc, ja ac è entenut a condar, didec Joe.
TOM-SAWYER-WEB	Mès se non diden arren, hec Huck.
TOM-SAWYER-WEB	Qu'ei curiós, didec Tom.
TOM-SAWYER-WEB	Mès dilhèu ac diden peth laguens.
TOM-SAWYER-WEB	Quinsevolh ac pòt compréner.
TOM-SAWYER-WEB	Es auti gojats convenguèren qu'aquerò que didie Tom ère senat, pr'amor qu'un tròç de pan ignorant, non amiat per cap encantament, non se podie demorar qu'obrèsse damb guaira intelligéncia quan òm l'enviaue entà ua mission de tanta gravetat.
TOM-SAWYER-WEB	Diables!
TOM-SAWYER-WEB	Voleria èster aquiu baish, didec Joe.
TOM-SAWYER-WEB	Jo tanben, didec Huck.
TOM-SAWYER-WEB	Es gojats contunhèren parant atencion e susvelhant.
TOM-SAWYER-WEB	Gojats!
TOM-SAWYER-WEB	Ja sabi se qui ei, er estofat: qu'èm nosati!
TOM-SAWYER-WEB	Ara seguida se senteren eròis.
TOM-SAWYER-WEB	Vaquí un trionf esplendorós: era sua abséncia ère notada; èren planhudi; es còrs se henien pera sua causa; es lèrmes qu'anauen abondoses; rebrembes acusadors de dolenteries cometudes contra es praubi gojats perdudi, anauen rajant, e òm s'abandonaue a infructuosi racacòrs e remòrs; e, mès que mès, es desapareishudi hègen a parlar a tot eth bordalat e èren era enveja de toti es gojats per çò que tanhie ad aquera notorietat enluanta.
TOM-SAWYER-WEB	Aquerò qu'ère ua bèra causa.
TOM-SAWYER-WEB	Que s'ac valie de vier pirates, a tot darrèr.
TOM-SAWYER-WEB	En arribar era ora baisha, eth vaporet tornèc as sòns ahèrs de costum e es canòts despareisheren.
TOM-SAWYER-WEB	Es pirates arreculèren entath campament.
TOM-SAWYER-WEB	S'estauen que non i cabien de vanitat pera sua naua grandesa e eth magnific mau de cap que costauen.
TOM-SAWYER-WEB	Pesquèren, codinèren eth sòn sopar e lo mingèren, e dempús se botèren a endonviar es causes que pensarie e diderie d'eri eth pòble; e es imatges que se hègen deth dolor dera gent costat per eri qu'èren mès satisfasentes de considerar, deth sòn punt d'enguarda.
TOM-SAWYER-WEB	Mès en entornejar-les es ombres dera net, deishèren de parlar, de man en man, e se seigueren a contemplar eth huec, damb era amna perduda, evidentaments, per d'auti endrets.
TOM-SAWYER-WEB	Era exaltacion qu'ère ja honuda, e Tom e Joe non podien evitar que les venguessen entath cap cèrtes persones deth larèr que non gaudien d'aqueth beròi caprici coma ac hègen eri.
TOM-SAWYER-WEB	Qu'apareisheren es mesfidances; vengueren a èster treboladi e malerosi; ua alendada o dues s'escapèren sense qu'eri se n'encuedèssen.
TOM-SAWYER-WEB	Lèu Joe se risquèc timidaments a insinuar ua indirècta sus era manèra qu'es auti jutjarien eth sòn retorn ena civilizacion…non precisaments ara, mès…
TOM-SAWYER-WEB	Tom li hec a baishar es uelhs damb es sòns escarnis.
TOM-SAWYER-WEB	Huck, qu'encara non s'auie comprometut, se junhec a Tom, e er indecís Joe aufric es sues explicacions, e s'acontentèc de gésser deth trebuc damb tan pòga mala nomenada de poret engüegiu coma se passèc.
TOM-SAWYER-WEB	Era revòuta que siguec arturada damb eficàcia peth moment.
TOM-SAWYER-WEB	A mida qu'era net se hège prigonda, Huck que comencèc a esclipsar-se, e ara seguida a roncar.
TOM-SAWYER-WEB	Joe que hec madeish.
TOM-SAWYER-WEB	Tom s'estèc immobil sus eth sòn code pendent bèth temps, en tot guardar-les a toti dus atentiuaments.
TOM-SAWYER-WEB	Ara fin, se lheuèc damb cautèla sus es sòns jolhs, e anèc explorant entre era èrba e es reflèxi boledadissi qu'enviaue eth huec deth campament.
TOM-SAWYER-WEB	Arremassèc e examinèc uns quants semicilindres, de bona granor, dera fina crospa blanca d'un sicomòr, e, fin finau alistèc es dus que credec que li convenguien.
TOM-SAWYER-WEB	D'un ne hec un rotlèu e lo floquèc ena pòcha dera sua vèsta; er aute lo calèc laguens eth capèth de Joe, que lo desplacèc a ua petita distància deth sòn possessor, e tanben deishèc laguens eth capèth determinadi tresaurs de gojat d'escòla, d'ua valor lèu inestimabla, entre eri un tròç de guish, ua boleta de cauchó, tres ams de pescar, e ua boleta dera classa coneishuda coma veire de durada.
TOM-SAWYER-WEB	Dempús hec eth sòn camin, de puntetes e damb fòrça cautèla entre es arbes, enquia que comprenec que ja non l'entenerien, e cuelhec ua rapida enventida, dret, de cap ath banc de sable.
TOM-SAWYER-WEB	Pògues menutes dempús Tom se trapaue ena aigua deth banc de sable, en tot trauessar eth guà de cap ara arriba d'Illinois.
TOM-SAWYER-WEB	Abantes qu'era aigua l'arribèsse ena cintura auie ja hèt miei camin: eth corrent ja non li permetie hèr era trauèssa caminant alavetz: atau ei que se lancèc a nadar damb fidança era rèsta de cent iardes.
TOM-SAWYER-WEB	Nadaue contra corrent, mès totun, aqueth l'amiaue entà baish mès de prèssa de çò que s'auie imaginat.
TOM-SAWYER-WEB	Metec era man ena pòcha dera vèsta, trapèc sana e en bona santat era pèça de crospa, e alavetz cuelhec enventida a trauèrs des bòsqui, seguint era arriba damb es vestits chaupats.
TOM-SAWYER-WEB	Pòc abantes des dètz arribèc en un lòc dubèrt dauant eth pòble, e vedec eth vaporet que s'estaue ena ombra des arbes e dera nauta arriba.
TOM-SAWYER-WEB	Tot qu'ère silenci jos eth lampèc des esteles.
TOM-SAWYER-WEB	S'arrosseguèc pera arriba, campant damb es uelhs plan dubèrts; s'esguitlèc laguens era aigua, hec tres o quate braçades, e se calèc laguens eth canòt qu'ère estacat ena popa deth vaporet.
TOM-SAWYER-WEB	S'ajoquèc dejós eth banc des remaires, e demorèc tot panteishant.
TOM-SAWYER-WEB	Ath cap de pòca estona s'entenec eth son dera campana sarclada, e ua votz balhèc era orde d'amolar.
TOM-SAWYER-WEB	Ath cap d'ua menuta o dus era proa deth canòt s'anaue lheuant contra eth vrente deth vapor, e eth viatge comencèc.
TOM-SAWYER-WEB	Tom se sentec erós dera sua capitada, pr'amor que comprenec qu'ère eth darrèr viatge deth vapor, pendent aquera net, ath cap de dotze o quinze menutes es arròdes s'arturèren, e Tom s'esguitlèc per dessús dera cubèrta e nadèc de cap ara arriba ena escurina, en tot desembarcar a ues cinquanta iardes, arriu enjós, dehòra deth perilh de possibles gandiaires.
TOM-SAWYER-WEB	Se calèc a córrer per camins desèrts, e lèu se trapèc ath darrèr deth clòs dera sua tia.
TOM-SAWYER-WEB	Sautèc peth dessús, s'apressèc en humarau, e campèc eth laguens dera casa pera hièstra dera saleta, pr'amor que i auie lum.
TOM-SAWYER-WEB	Aquiu que seiguien tia Polly, Mary e Sid e era mair de Joe Harper, aclapadi e parlant.
TOM-SAWYER-WEB	Qu'èren ath cant deth lhet, e eth lhet ère entre eri e era pòrta.
TOM-SAWYER-WEB	Tom anèc de cap ara pòrta e comencèc a lheuar doçaments era bauda; dempús possèc leugèraments, e era pòrta petèc; contunhèc empossant damb compde, e en tot s'estrementir cada viatge que petaue, entà que se pensèc que i podie passar, a maugrat era estretesa, ajulhat: atau ei que calèc eth cap e comencèc eth movement estrategic.
TOM-SAWYER-WEB	Com ei qu'era ahlama dera candèla se botge atau?, didec tia Polly.
TOM-SAWYER-WEB	Tom s'ajoquèc.
TOM-SAWYER-WEB	Era pòrta ei dubèrta, me semble.
TOM-SAWYER-WEB	Vertat, vertat que n'ei?
TOM-SAWYER-WEB	Anatz e barratz-la, Sid.
TOM-SAWYER-WEB	Tom damb pro trebalhs auec eth temps de besonh entà esclipsar-se dejós eth lhet.
TOM-SAWYER-WEB	S'arturèc e alendèc ua estona, e dempús s'arrosseguèc en un endret d'a on podie lèu tocar eth pè dera sua tia.
TOM-SAWYER-WEB	Que non passaue d'estabordit e capleugèr; sabetz?
TOM-SAWYER-WEB	Jamès non auec mès mala piquèra qu'era que posque auer un shivalon.
TOM-SAWYER-WEB	Jamès auie era intencion de hèr mau, e ère eth gojat de mès bon còr que s'age vist jamès.
TOM-SAWYER-WEB	E s'estarnèc de plorar.
TOM-SAWYER-WEB	Madeish se passaue damb eth mèn Joe: tostemp plen de nèrvis, e a mand de hèr quinsevolh mauvestat; mès qu'ère dret e generós e brave, a tot poder.
TOM-SAWYER-WEB	E (que Diu me benedisque!
TOM-SAWYER-WEB	E non auer de tornar-lo a veir bric mès en aquest mon, bric mès, bric mès, praube gojat maumenat!
TOM-SAWYER-WEB	E era senhora Harper somiquèc tau que se li trinquèsse eth còr.
TOM-SAWYER-WEB	Sid!
TOM-SAWYER-WEB	Tom sentec era lucada dera vielha senhora, a maugrat de non poder-la veir.
TOM-SAWYER-WEB	Ne ua soleta paraula contra eth mèn Tom, ara qu'a partit d'aguesta vida!
TOM-SAWYER-WEB	Diu que n'aurà compde: non vo n'auètz d'encaborniar vos.
TOM-SAWYER-WEB	Ò, senhora Harper!
TOM-SAWYER-WEB	Sabi pas se com renonciar-i!, sabi pas se com renonciar-i!
TOM-SAWYER-WEB	Ère ua consolacion tan grana entà jo, a maugrat que m'auesse tormentat eth còr de tantes manères!
TOM-SAWYER-WEB	Eth Senhor mo'lo balhèc e eth Senhor mo l'a cuelhut.
TOM-SAWYER-WEB	Benedit sigue eth nòm deth Senhor!
TOM-SAWYER-WEB	Mès ei tan dur, ò!, tan dur!
TOM-SAWYER-WEB	Dissabte passat, ager, coma qui ditz, Joe m'aluguèc un petard jos eth nas, e li hi ua repassada, ajocat en tèrra.
TOM-SAWYER-WEB	Pòc me pensaua alavetz que lèu…
TOM-SAWYER-WEB	Ó!, se m'i calèsse tornar l'abraçaria e lo benediria per sua hèta.
TOM-SAWYER-WEB	Òc, òc, òc: compreni es sòns sentiments, senhora Harper; que compreni pro ben es sòns sentiments.
TOM-SAWYER-WEB	Ager madeish, tà meddia, aumplic eth gat de tua-malauties, plan alègre, e me pensè qu'era bèstia esbauçarie era casa.
TOM-SAWYER-WEB	E (que Diu me perdone) li tustè eth cap a Tom, damb eth mèn didau; praube gojat, praube gojat, que ja non existís!
TOM-SAWYER-WEB	Mès qu'ara ja a gessut de totes es sues garrolhes.
TOM-SAWYER-WEB	E es darrères paraules que l'è entenut an estat entà hèr-me repotèc…
TOM-SAWYER-WEB	Mès qu'aqueth rebrembe ère massa faissuc entara vielha senhora, e se demorèc absoludaments còr-sarrada.
TOM-SAWYER-WEB	Tom que començaue a somicar per pietat de se madeish.
TOM-SAWYER-WEB	Podec enténer se com Mary ploraue e de quan en quan botaue ua paraula amistosa entada eth.
TOM-SAWYER-WEB	Comencèc a auer de se madeish ua opinion mès nòbla que jamès auesse auut.
TOM-SAWYER-WEB	Totun aquerò, qu'ère plan esmoigut deth dò dera sua tia entà desirar de precipitar-se dehòra deth lhet e aclapar-la d'alegria: era somptuositat teatrau dera scèna qu'ère d'ua fòrta atraccion entath sòn anament, totun; mès se tenguec e se demorèc sense botjar-se.
TOM-SAWYER-WEB	Missouri, a ues cinc o sies miles mès enjós deth pòble, e alavetz era esperança s'esbugassèc.
TOM-SAWYER-WEB	Deuien auer-se estofat: autaments era hame les aurie hèt a vier entà casa en quèir era net, se non mès lèu.
TOM-SAWYER-WEB	Òm creiguec qu'era cèrca des còssi sonque auie estat infructuosa pr'amor que se deueren estofar ath miei deth corrent, donques qu'es gojats, en èster boni nadaires, aurien hujut, autaments, de cap ara plaja.
TOM-SAWYER-WEB	Aquera net ère era deth dimèrcles.
TOM-SAWYER-WEB	S'es còssi contunhauen sense èster trapadi enquiath dimenge, que se podie abandonar tota esperança, e aqueth maitin aurien lòc es ceremònies der acogament.
TOM-SAWYER-WEB	Tom s'estrementic de cap a pès.
TOM-SAWYER-WEB	Era senhora Harper balhèc era bona net entre somics e se virèc entà anar-se'n.
TOM-SAWYER-WEB	Alavetz, per un impuls comun, es dues hemnes desemparades queigueren cada ua enes braci dera auta e trinquèren un bon plor de consolacion, e dempús se desseparèren.
TOM-SAWYER-WEB	Tia Polly siguec plan mès trenda de çò qu'acostumaue entà balhar era bona net a Sid e Mary.
TOM-SAWYER-WEB	Sid somiquèc un shinhau, e Mary partic plorant de tot còr.
TOM-SAWYER-WEB	Tia Polly s'ajulhèc e preguèc per Tom d'ua manèra tan sentuda, tan generosa, e damb un amor tant immens enes sues paraules e ena sua amortesida votz tremolosa, qu'eth se neguèc en lèrmes un aute viatge, plan abantes qu'era auesse acabat.
TOM-SAWYER-WEB	Li calec demorar-se quiet, plan dempús d'auer-se calat era en lhet, pr'amor qu'anaue hènt exclamacions còr-sarrades de quan en quan, en tot botjar-se e virar-se, tota nerviosa.
TOM-SAWYER-WEB	Mès a tot darrèr demorèc quieta, gemegant solet un shinhau en sòn.
TOM-SAWYER-WEB	Alavetz eth gojat s'esguitlèc entà dehòra, se lheuèc tot doç ath cant deth lhet, arrecessèc era ahlama dera candela damb era sua man, e s'arturèc a campar-la.
TOM-SAWYER-WEB	Eth sòn còr qu'ère claufit de pietat entada era.
TOM-SAWYER-WEB	Se treiguec eth sòn ròtle de sicomòr e lo botèc ath cant dera candela.
TOM-SAWYER-WEB	Mès que se l'acodic quauquarren e se posèc tà meditar.
TOM-SAWYER-WEB	Era sua cara s'aluguèc damb ua erosa solucion deth sòn pensament, se metec ara prèssa era crospa ena pòcha, e dempús s'ajoquèc e punèc es pòts emblaimadi, e gessec temerós, dret, passant era bauda ena pòrta, ath sòn darrèr.
TOM-SAWYER-WEB	Repilhèc eth sòn camin de retorn de cap ar embarcador deth vaporet.
TOM-SAWYER-WEB	Que non se trapèc damb arrés per aqueri endrets, e auancèc coratjosaments entath laguens deth vapor, pr'amor que se'n sabie qu'ère desabitat, exceptat deth vigilant, que tostemp hège eth torn de cap ath laguens e dormie coma un soc.
TOM-SAWYER-WEB	Desliguèc eth canòt ena popa, s'i calèc laguens, e lèu anèc remant cautelosaments, corrent ensús.
TOM-SAWYER-WEB	En auer navigat ua mila mès ath dessús deth pòble, comencèc a hèr eth camin ath trauèrs, quartejant, metent fòrça vam en sòn prètzhèt.
TOM-SAWYER-WEB	Toquèc damb adretia eth lòc de desembarcament der aute costat, pr'amor qu'aquerò ère un ahèr que li ère familhar.
TOM-SAWYER-WEB	Qu'auie talents de capturar eth canòt, en tot argumentar que poderie èster considerat coma un vaishèth, legitima prèsa, per tant, d'un pirata, mès comprenèc qu'òm lo cercarien per toti es endrets, e aquerò poirie acabar per descurbir-les.
TOM-SAWYER-WEB	Atau, donc, sautèc ena plaja e entrèc laguens eth bòsc.
TOM-SAWYER-WEB	Se seiguec e se balhèc un long repaus, en tot torturar-se ath madeish temps entà èster desvelhat, e dempús comencèc fatigantaments era caminada que l'auie d'amiar entath cap a on èren es sòns.
TOM-SAWYER-WEB	Era net que ja s'auie honut.
TOM-SAWYER-WEB	Que siguec plen dia abantes que se podesse trapar dauant madeish deth banc de sable.
TOM-SAWYER-WEB	Non: Tom qu'ei çò de mès fidèu, Huck, e tornarà.
TOM-SAWYER-WEB	Que non serà un desertor.
TOM-SAWYER-WEB	Se'n sap qu'aquerò serie ua plapa entà un pirata, e Tom qu'ei massa capinaut entà ua causa atau.
TOM-SAWYER-WEB	Que lo deu tier ocupat bèra causa.
TOM-SAWYER-WEB	Ara, jo que non voleria saber se quina causa ei.
TOM-SAWYER-WEB	Ben, es anticalhes son nòstes, ara: vertat?
TOM-SAWYER-WEB	Lèu lèu, mès non encara, Huck.
TOM-SAWYER-WEB	Un magnific esdejoar de porcèth e de peish siguec amanit en pòga estona; e, tant qu'es gojats s'esdegauent en ajustar-lo-se, Tom racondèc (e ornèc) es sues aventures.
TOM-SAWYER-WEB	Que s'auien convertit en ua vana e ufanosa companhia d'eròis en acabar era istòria.
TOM-SAWYER-WEB	Alavetz Tom s'amaguèc laguens un cornèr ombriu, entà dormir enquia meddia, e es auti pirates se premaniren entara pesca e era exploracion.
TOM-SAWYER-WEB	En auer dinat, tota era còlha gessec a cercar ueus de tortuga en banc de sable.
TOM-SAWYER-WEB	Anèren arremassant, peth sable, bastonets entà rasclar; e quan trapauen ua banda blaua, s'ajulhauen e hotjauen damb es mans.
TOM-SAWYER-WEB	A viatges trapauen cinquanta o seishanta ueus en un horat.
TOM-SAWYER-WEB	Qu'èren absoludaments redons, causetes blanques, un shinhau mès petites qu'ua escara anglesa.
TOM-SAWYER-WEB	Aquera net qu'aueren ua famosa taulejada de ueus padenadi, e ua auta diuèndres ath maitin.
TOM-SAWYER-WEB	Après er esdejoar se n'anèren de cap ath banc de sable, en tot hèr udòls e guimbets, e s'empossauen er un ar aute, campulant e mès campulant, hènt escampilhada des sòns vestits a mida qu'auançauen, enquia que restauen nuds; e alavetz contunhauen eth sòn caprici, ben entà dehòra dera aigua maximala deth banc, contra eth fòrt corrent, que mès endauant hec cambetes as sues cames, de quan en quan, e aumentèc eth sarabat en grana manèra.
TOM-SAWYER-WEB	E dempús se decantauen en grop, e damb eth paumet dera man esposcauen cada un era cara der aute, apressant-se damb plaser es uns as auti damb es cares virades, entà evitar es espòsqui que s'espargien e, fin finau, agarrant-se e pelejant enquia qu'eth mès valent campion cabussaue ath sòn vesin; e alavetz toti tres s'en.honsauen en ua torciròla de cames e braci, e tornauen a gésser en tot bohar, gargalhar, arrir e panteishar, toti ath còp.
TOM-SAWYER-WEB	Quan sigueren pro cansats, correren aigua dehòra e s'arrosseguèren peth sable sec e caud, e aquiu jadèren e se'n caperèren, e de quan en quan ac deishauen entà tornar ena aigua e repetir era prumèra accion.
TOM-SAWYER-WEB	A tot darrèr se les acodic qu'era sua pèth nuda representaue d'aquerò mès es miches de color de carn: atau ei que diboishèren un cèrcle en sable, e heren un circ: un circ damb tres palhasses, pr'amor qu'arrés consentic a deishar aguest papèr capinaut ath sòn vesin.
TOM-SAWYER-WEB	Dempús agarrèren es boletes, e joguèren ar ueuet, a ans e a pam e pet, enquia qu'aguest divertiment venguec passit.
TOM-SAWYER-WEB	Alavetz Joe e Huck tornèren a nadar, mès Tom que non i volec tornar pr'amor que descurbic qu'en balhar un còp de pè as sòns pantalons auie hèt enlà era cordada de serpents de cascavèls qu'amiaue ena anca, e s'estonaue de auer-se podut escapar de rampilhades pendent tant de temps, sense era proteccion d'aqueth encantament misteriós.
TOM-SAWYER-WEB	Que non se risquèc de nau enquia que l'auec trapat, e ja alavetz es auti gojats èren cansats e damb talents de repausar.
TOM-SAWYER-WEB	S'aluenhèren damb plaser, desseparadi es uns des auti, e se deishèren quèir en ua cèrta amaror, e se botèren a guardar ansiosaments, a trauèrs der ample arriu, de cap ath bordalat, tot assopit jos eth solei.
TOM-SAWYER-WEB	Tom se n'encuedèc qu'ère en tot escríuer Becky, en sable, damb eth dit pòdo deth pè.
TOM-SAWYER-WEB	Ac esfacèc, e s'embestièc damb eth madeish pera sua feblesa.
TOM-SAWYER-WEB	Mès ac tornèc a escríuer, ça que la: non se'n podec passar.
TOM-SAWYER-WEB	Ac esfacèc un viatge mès, e dempús se treiguec era temptacion hènt a vier as auti gojats e amassant- se'i.
TOM-SAWYER-WEB	Mès eth coratge de Joe s'auie amendrit enquia hèr lèu impossible era sua resurreccion.
TOM-SAWYER-WEB	Ère tant engüegiu de çò de sòn, que damb pro trebalhs ne podie sostier eth marriment.
TOM-SAWYER-WEB	Auie es lèrmes a ras de paupeta.
TOM-SAWYER-WEB	Tanben Huck s'estaue malenconiós.
TOM-SAWYER-WEB	Tom se sentie aclapat, mès pelejaue ara valenta entà non mostrà'c.
TOM-SAWYER-WEB	Auie un secret qu'encara non ère dispausat a díder; mès, s'aquera sediciosa depression non se trincaue lèu, non aurie mès remèdi que desnishà'c.
TOM-SAWYER-WEB	Damb ua grana manifestacion d'alegria, didec:
TOM-SAWYER-WEB	Que haria ua apòsta a qué en aquesta ièrla i a auut pirates en tempsi passadi, gojats.
TOM-SAWYER-WEB	La tornaram a explorar.
TOM-SAWYER-WEB	Que i deuen auer amagat tresaurs per bèth lòc.
TOM-SAWYER-WEB	Qué vos semblarie se desnishèssem ua caisha poirida, tota plia d'argent?
TOM-SAWYER-WEB	Mès que non desvelhèc qu'un palle entosiasme, que despareishec sense responsa.
TOM-SAWYER-WEB	Tom que sagèc ua o dues seduccions mès, mès tanben falhiren.
TOM-SAWYER-WEB	Qu'ère un prètzhèt descoratjant.
TOM-SAWYER-WEB	Joe ère seigut, en tot remenar eth sable damb un tòcho, e damb ua mina plan ombriua.
TOM-SAWYER-WEB	Ara fin didec:
TOM-SAWYER-WEB	Ò!, gojats, deishem-ac córrer.
TOM-SAWYER-WEB	Que voi tornar entà casa.
TOM-SAWYER-WEB	Ei tan solitari, açò!…
TOM-SAWYER-WEB	Ò, non, Joe: ja vos traparatz mielhor d'ací ua estona, didec Tom.
TOM-SAWYER-WEB	Que m'ei parièr, çò dera pesca.
TOM-SAWYER-WEB	Voi anar entà casa.
TOM-SAWYER-WEB	Mès, Joe, en cap aute endret non i a un lòc tan de prumèra entà banhar-se.
TOM-SAWYER-WEB	Qu'è hèt era determinacion d'anar entà casa.
TOM-SAWYER-WEB	Qu'ètz un mainatge de popa, moira!
TOM-SAWYER-WEB	Que vos cau veir ara mair, me pensi.
TOM-SAWYER-WEB	Òc, me cau veir ara mia mair; e a vos tanben vos calerie, se n'auéssetz.
TOM-SAWYER-WEB	E Joe hec un petit somic.
TOM-SAWYER-WEB	Ben, deisharam anar ath gojat ploraire entà çò de sòn, a veir ara mair: vertat, Huck?
TOM-SAWYER-WEB	Prauba creatura!
TOM-SAWYER-WEB	Que li cau veir a sa mair.
TOM-SAWYER-WEB	Donques que la veigue.
TOM-SAWYER-WEB	A vos vos shaute d'èster aciu, vertat, Huck?
TOM-SAWYER-WEB	Nosati mos i demoraram, vertat?
TOM-SAWYER-WEB	Huck didec: S-si…, sense botar-i cap in.
TOM-SAWYER-WEB	Non vos tornarè a díder cap de paraula pendent eth temps que viuerè, didec Joe, en tot lheuar-se.
TOM-SAWYER-WEB	Que ja ei dit!
TOM-SAWYER-WEB	E s'aluenhèc tot hènt era pòta, e comencèc a vestir- se.
TOM-SAWYER-WEB	Arrés s'encabòrnie, didec Tom.
TOM-SAWYER-WEB	Que non mo'n hèm de vos.
TOM-SAWYER-WEB	Anatz cap a casa, e estatz-ne era riseta dera gent.
TOM-SAWYER-WEB	Ò!, qu'ètz un beròi pirata!
TOM-SAWYER-WEB	Huck e jo que non n'èm pas, de creatures ploraires.
TOM-SAWYER-WEB	Aciu que mos estaram: vertat, Huck?
TOM-SAWYER-WEB	Que se'n vage, se vò.
TOM-SAWYER-WEB	Me pensi que sense eth podem tirar endauant, ça que la.
TOM-SAWYER-WEB	Mès Tom qu'ère inquiet, totun, e alarmat de veir se com Joe contunhaue en tot vestir-se, mau carat, e ath delà qu'ère enquimerant de veir se com Huck campaue es preparatius de Joe, tan cogitós e sauvant un silenci tant òrre.
TOM-SAWYER-WEB	Ath cap de pòc, sense un mot d'adiu, Joe comencèc a passar er arriu de cap ara arriba d'Illinois.
TOM-SAWYER-WEB	Eth coratge de Tom que comencèc a en.honsar-se.
TOM-SAWYER-WEB	Calèc ua guardada a Huck.
TOM-SAWYER-WEB	Huck que non podec sostier aquera guardada, e abaishèc es uelhs.
TOM-SAWYER-WEB	Dempús, didec:
TOM-SAWYER-WEB	Partim, tanben nosati, Tom.
TOM-SAWYER-WEB	Jo que non partirè: anatz-vo'n toti, se voletz.
TOM-SAWYER-WEB	Qu'è era intencion de demorar-me.
TOM-SAWYER-WEB	Tom, jo que voleria anar-me'n.
TOM-SAWYER-WEB	Ben, anatz-vo'n: qui vos ac enebís?
TOM-SAWYER-WEB	Huck comencèc a recuélher es sues pèces de ròba, e didec:
TOM-SAWYER-WEB	Tom, voleria que vos venguéssetz, tanben.
TOM-SAWYER-WEB	Ja vedetz qu'ara era causa ei acabada.
TOM-SAWYER-WEB	Vos demoraram quan sigam ena arriba.
TOM-SAWYER-WEB	Ben, que vos calerà demorar un pilèr de temps: vaqui.
TOM-SAWYER-WEB	Huck s'aluenhèc dolorosaments, e Tom restèc en tot guardar-lo, tant que li tirassaue eth còr un desir plan fòrt d'abandonar eth sòn orgulh e anar-se'n, atau madeish.
TOM-SAWYER-WEB	Demoraue qu'es gojats s'arturarien, mès eri que contunhauen de passar tot doç er arriu.
TOM-SAWYER-WEB	Tom descurbic sobtaments que tot aquerò demoraue se qui sap çò de solitari e arturat.
TOM-SAWYER-WEB	Qu'auec ua darrèra peleja damb eth sòn orgulh.
TOM-SAWYER-WEB	E dempús se lancèc darrèr des sòns companhs, en tot escridassar-se:
TOM-SAWYER-WEB	Demoratz-vos, demoratz-vos!
TOM-SAWYER-WEB	Me cau dider-vos ua causa!
TOM-SAWYER-WEB	Eri s'arturèren de seguit, e virèren coa.
TOM-SAWYER-WEB	Quan eth arribèc a on èren eri, escotèren temerosaments, enquia que campèren ara fin er endret a on les amiaue, e alavetz s'esclatèren en un sorriscle de guèrra, damb fòrça aplaudiments e dideren qu'ère esplendid, e dideren que se les ac auesse hèt a saber ara prumeria non se n'aurien anat.
TOM-SAWYER-WEB	Eth que balhèc ua desencusa plausibla; mès eth sòn motiu reau auie estat eth temor que ne tan solet eth secret les mantierie ath sòn costat pendent guaire temps: atau ei qu'auie volut auer-lo de reserva coma darrèra seduccion.
TOM-SAWYER-WEB	Es gojats heren eth sòn alègre retorn, e vengueren de nau enes sòns espòrts damb decision, charrant, tota era estona, dera bona combinacion de Tom, e en tot admirar- ne eth sòn gèni.
TOM-SAWYER-WEB	Dempús de dinar damb un ueu esquist e peish, Tom didec que volie apréner a humar, ara.
TOM-SAWYER-WEB	Joe que s'ahigec ara idia, e didec que tanben li shautarie de sajà'c.
TOM-SAWYER-WEB	Atau, donc, Huck hec pipes e les aumplic.
TOM-SAWYER-WEB	Aqueri novicis jamès auien humat abantes senon cigars de huelhes, que nhacauen era lengua, e non auien reputacion d'èster causa d'òmes, totun.
TOM-SAWYER-WEB	S'esteneren sus es sòns codes, e comencèren a trèir bohades cautelosaments e damb magra confiança.
TOM-SAWYER-WEB	Eth hum qu'ère d'un gost desagradiu, e les costèc un shinhau de nausèa; mès Tom didec:
TOM-SAWYER-WEB	Gojat!, quina causa tant aisida!
TOM-SAWYER-WEB	Jo tanben, didec Joe.
TOM-SAWYER-WEB	Qu'ei ua causa de nonarren.
TOM-SAWYER-WEB	Mès que non me pensaua que podessa, didec Tom.
TOM-SAWYER-WEB	Aquerò ei çò que se passaue, vertat, Huck?
TOM-SAWYER-WEB	Huck?
TOM-SAWYER-WEB	Huck que n'ei testimòni, de s'ac didia o non.
TOM-SAWYER-WEB	Òc, fòrça viatges, didec Huck.
TOM-SAWYER-WEB	Atau ei, qu'ac è dit!, didec Tom.
TOM-SAWYER-WEB	Ò; centenats de viatges.
TOM-SAWYER-WEB	Un còp, que siguec aquiu baish, ath cant der aucidèr.
TOM-SAWYER-WEB	Non vo'n brembatz, Huck?
TOM-SAWYER-WEB	Bob Tanner i ère, e Johnny Miller e Jeff Thatcher, quan ac didí.
TOM-SAWYER-WEB	Non ac rebrembatz, Huck?, com ac didia?
TOM-SAWYER-WEB	Òc, didec Huck.
TOM-SAWYER-WEB	Siguec londeman deth dia que perdí ua boleta blanca…
TOM-SAWYER-WEB	Guardatz, que ja vos ac didia, didec Tom.
TOM-SAWYER-WEB	Huck se'n brembe.
TOM-SAWYER-WEB	Me pensi que poiria passar tot eth dia en tot humar aguesta pipa, didec Joe.
TOM-SAWYER-WEB	Jo tanpòc, didec Tom.
TOM-SAWYER-WEB	Jeff Thatcher!
TOM-SAWYER-WEB	Eth, solet damb dues pipades, que harie eth lit.
TOM-SAWYER-WEB	Jo tanben que m'i jogaria quinsevolh causa.
TOM-SAWYER-WEB	E Johnny Miller?
TOM-SAWYER-WEB	Miller agarrant-s'i.
TOM-SAWYER-WEB	Ò!, e jo, didec Joe.
TOM-SAWYER-WEB	Sonque en hèr ua flairadeta, ada eth lo deisharia convençut.
TOM-SAWYER-WEB	Ara bona fe, Joe.
TOM-SAWYER-WEB	Escotatz: me shautarie que mos podéssen veir, es gojats, ara.
TOM-SAWYER-WEB	A jo tanben!
TOM-SAWYER-WEB	Escotatz, gojats: non ne digatz arren d'aquerò, e un viatge o un aute, quan eri s'estonguen ath costat, m'apressarè a vos e vos diderè: "Joe, auetz ua pipa?
TOM-SAWYER-WEB	Hè talents de humar!"
TOM-SAWYER-WEB	E jo diderè: "Ò, qu'ei parièr, s'ei pro fòrt".
TOM-SAWYER-WEB	E alavetz vos treiratz es pipes, e les alugaratz a plaser, e ja vederatz se quina cara botaràn!
TOM-SAWYER-WEB	Macareu!
TOM-SAWYER-WEB	Qué interessant serà, Tom!
TOM-SAWYER-WEB	Me shautarie que siguesse ara!
TOM-SAWYER-WEB	E a jo tanben!
TOM-SAWYER-WEB	Que ja m'ac pensi!
TOM-SAWYER-WEB	M'i jogaria quinsevolh causa!
TOM-SAWYER-WEB	Atau contunhèc era convèrsa.
TOM-SAWYER-WEB	Mès ath cap de pòga estona comencèc a dequèir un shinhau e venguec tota inconnèxa.
TOM-SAWYER-WEB	Es pauses s'agraniren; era expectoracion aumentèc espectacularaments.
TOM-SAWYER-WEB	Cada pòre des caròles des gojats se convertic en ua hònt rajadoira: a penes podien èster pro atentius a sarrar era lengua contra eth hons dera boca entà empachar era inondacion; petiti soslèus se les produsic ena gòrja, a maugrat de tot çò que hessen e ais sobtadi i seguien cada viatge.
TOM-SAWYER-WEB	Era pipa de Joe queiguec des sòns dits sense fòrça.
TOM-SAWYER-WEB	Dempús queiguec era de Tom.
TOM-SAWYER-WEB	Es laguens de toti dus anauen furiosaments, e es dues pompes pompauen a tot poder.
TOM-SAWYER-WEB	Joe didec fèblaments:
TOM-SAWYER-WEB	Qu'è perdut eth mèn guinhauet.
TOM-SAWYER-WEB	Me semble que vau mès que lo vaja a cercar.
TOM-SAWYER-WEB	Tom didec damb pòts tremolosi e pausada prononciacion:
TOM-SAWYER-WEB	Jo que vos ajudarè.
TOM-SAWYER-WEB	Non, que non vos cau vier, Huck: que ja lo traparam.
TOM-SAWYER-WEB	Atau, donc, Huck se seiguec de nauèth, e s'demorèc ua ora.
TOM-SAWYER-WEB	Dempús comencèc a senter-se tot solet, e venguec a cercar as sòns companhs.
TOM-SAWYER-WEB	Qu'èren plan luenh, enes bòsqui, toti dus fòrça esblancossidi, toti dus prigondaments adormidi.
TOM-SAWYER-WEB	Mès que quauquarren li hec a veir que, s'auessen auut cap trebuc, se n'auien desliurat.
TOM-SAWYER-WEB	Non blaguèren guaire pendent eth sopar, aquera net; era sua mina ère umila; e quan Huck premanit era sua pipa dempús deth repaish, e ère per premanir es d'eri, li dideren que non se trapauen guaire ben: que bèra causa deth dinar se les auie botat mau.
TOM-SAWYER-WEB	Tath pic de mieja net Joe se desvelhèc e cridèc as gojats.
TOM-SAWYER-WEB	Qu'auie ua opression, difonuda per aire, que semblaue hèr presentir quauquarren.
TOM-SAWYER-WEB	Es gojats s'arrapèren, e cerquèren era amistosa companhia deth huec, a maugrat de qué era calor trebla e caumada der ambient irrespirable siguesse estofanta.
TOM-SAWYER-WEB	Se seigueren en silenci, atentius e ara demora.
TOM-SAWYER-WEB	Contunhaue era quietud solemna.
TOM-SAWYER-WEB	Mès enlà dera lum deth huec, tot ac negaue era neror dera escurina.
TOM-SAWYER-WEB	Ara seguida campèc ua lusor tremoladissa que, vagaments, amuishèc per un instant eth huelhatge, e dempús s'esbugassèc.
TOM-SAWYER-WEB	Ath cap de pòc que ne venguec ua auta de mès poderosa.
TOM-SAWYER-WEB	Dempús ua auta.
TOM-SAWYER-WEB	Dempús apareishec alendand, a trauèrs des arrames der arbram, un planhòt estavanit, e es gojats senteren ua alend vaga sus es sues caròles, e s'estrementiren en acodir-les-se qu'er Esperit dera Net les aui passat ath cant.
TOM-SAWYER-WEB	I auec ua pausa.
TOM-SAWYER-WEB	Alavetz un relampit sinistre convertic era net en dia, e les mostrèc cada huelha d'èrbeta, plan especificada e precisa, que creishie ath torn des sòns pès.
TOM-SAWYER-WEB	E mostrèc atau madeish tres cares blanques, espaurides.
TOM-SAWYER-WEB	Eth sord tarrabastèri d'ua tronada anèc udolant e queiguent deth cèu, e se perdèc en botinaires mormolhs, enla d'enlà.
TOM-SAWYER-WEB	Ua volada d'aire hered trauessèc aqueres bandes, hènt remòir totes es huelhes e anec a bodre ua nheuada de flocons de cendre ath torn deth huec.
TOM-SAWYER-WEB	Ua auta resplendor, tota espauridoira, illuminèc eth bòsc, e la seguic un espet immediat que semblaue que s'esbaucèsse eth cim des arbes ath dessús madeish des tèstes des gojats.
TOM-SAWYER-WEB	S'arremassèren er un damb er aute, de pòur, laguens era espesa escurina que se hec ara seguida.
TOM-SAWYER-WEB	Queigueren ues quantes gotes gròsses, tustant es huelhes.
TOM-SAWYER-WEB	Ara prèssa, gojats!
TOM-SAWYER-WEB	Anem de cap as tendes!, sorrisclèc Tom.
TOM-SAWYER-WEB	Cuelheren enventida, estramuncant damb arraïtzes e plantes escalaires, ena escurina, en tot cabussar-se cadun peth sòn costat.
TOM-SAWYER-WEB	Ua ventada furiosa s'esguitlèc entre es arbes, hènt a fiular totes es causes ath sòn pas.
TOM-SAWYER-WEB	Es relampits enludernants que venguien era un darrèr er aute, e madeish hègen es rambalhs dera tronada ensordaira.
TOM-SAWYER-WEB	E alavetz comencèren a dar aigua per amor de Diu, e era tempèsta, desnishada, la hège quèir en grani ridèus sus era tèrra.
TOM-SAWYER-WEB	Es gojats se cridauen es uns as auti, mès qu'eth vent tempestuós e es pericles que retronien les estofauen totafèt es votzes.
TOM-SAWYER-WEB	Totun, un a un s'anèren deishant quèir en endret e s'arrecessèren jos era tenda, hereds, damb eth còs mercat e rajant d'aigua; mès qu'eth hèt d'auer companhia en malur semblaue causa d'arregraïr.
TOM-SAWYER-WEB	Non aurien podut parlar, de tan furiosaments que se remenaue era vela, encara qu'es auti sorrolhs les ac auessen permetut.
TOM-SAWYER-WEB	Era tempèsta que s'enforismèc mès e mès, e ath cap de pòc era vela se desliguèc des sòns ligams e se n'anèc laguens eth bategat.
TOM-SAWYER-WEB	Es gojats s'agarrèren des mans e hugeren, damb fòrça tustarrades e espelades, de cap ar arrecès d'ua grana ausina que i auie ath costat der arriu.
TOM-SAWYER-WEB	Era batalha qu'ère alavetz en sòn mès gran esclat.
TOM-SAWYER-WEB	Soent soent, quauque arbe gegantin abandonaue era luta e queiguie damb un espet entre era joena brotada; e es tarrabastèris incessants dera tronada se convertien en esclats que henien era aurelha, punchants, agudents, explossius e esglaisants que venguien de contunh.
TOM-SAWYER-WEB	Era tempèsta arribaue damb ua energia incomparabla, que semblaue qu'auie de hèr miques era ièrla, e abrandar-la tota, e estofar-la enquias cims des arbes, e hèr-se-la a vier pera ventada e ensordir tota causa viua que i auesse estatge, tot ath còp e amassa.
TOM-SAWYER-WEB	Qu'ère ua net forena entà demorar-i ua gojatada, luenh der arrecès deth larèr.
TOM-SAWYER-WEB	Mès a tot darrèr era batalha s'acabèc, e es fòrces se retirèren damb mens e mens menaces e repotècs e era patz recuelhec era sua autoritat.
TOM-SAWYER-WEB	Es gojatz s'entornèren en campament, fòrça espaurits; mès que i trapèren encara quauquarren de plasent, pr'amor qu'eth gran sicomòr, eth cubèrt des sòns lhets, ère vengut ua roïna, esbauçat per un pericle, e eri non i èren ath dejós quan era catastròfa se produsic.
TOM-SAWYER-WEB	Tot eth campament regolejaue e aquerò qu'auie estat huec tanben; pr'amor que non èren que gojats estabosidi, tau qu'ère avient ara sua edat, e non auien prenut mides contra era ploja.
TOM-SAWYER-WEB	Vaquí ua causa de descoratjament, pr'amor qu'era ploja les auie calat e auien eth hered enes uassi.
TOM-SAWYER-WEB	Que sigueren eloqüents en sòn desastre; mès ath cap de pòc desnishèren qu'eth huec auie rosigat tant amont deth soc qu'auie estat bastit (aquiu a on eth soc s'enfilaue de cap ar aire e se desseparaue dera tèrra), qu'un pam, se hè non hè, s'auie escapat deth mogimèr: atau, donc, trebalhèren pacientaments enquia que damb bartassi e casquelhs qu'arremassèren dejós es costats caperadi deth soc, amièren eth huec a usclar de nauèth.
TOM-SAWYER-WEB	Dempús apilerèren granes arrames mòrtes enquia qu'aueren un horn bramador, e les reprenec era jòia en còr.
TOM-SAWYER-WEB	Sequèren eth cambalhon codut, e celebrèren un hestau, e dempús d'aquerò se seigueren ath cant deth huec, e alonguèren e glorifiquèren era sua aventura dès era mieja net enquiara maitiada, pr'amor que non i auie un endret eishut a on jàder e hèr eth dromilhon, en toti aqueri entorns.
TOM-SAWYER-WEB	A mida qu'era lum deth solei comencèc a lisar sus es gojats, er assopiment les anèc senhorejant, e gesseren de cap ath banc de sable e s'ajacèren entà dormir.
TOM-SAWYER-WEB	Pro lèu se les escauhèc era pèth, e se meteren, tristi, a premanir er esdejoar.
TOM-SAWYER-WEB	Dempús deth repaish senteren es articulacions rolhades, e un shinhau d'engüeg, un aute còp.
TOM-SAWYER-WEB	Tom que ne vedec es senhaus, e se predèc a alegrar as pirates autant que podec.
TOM-SAWYER-WEB	Mès que tant les hège des boletes, deth circ, deth nadar, de tot.
TOM-SAWYER-WEB	Les hec arrebrembe der immens secret, e desnishèc un arrai d'alegria.
TOM-SAWYER-WEB	Tant que duraue, les podec hèr a vier interès damb un nau engenh: qu'ère de deishar de cornèr pendent ua estona er ofici de pirata, e vier indis, entà cambiar un shinhau.
TOM-SAWYER-WEB	Que les choquèc era idia: atau ei que non se passèc guaira estona que non venguessen raiadi, e raiadi de cap a pès damb hanga nera, tau qu'es zèbres (toti es tres qu'èren caps de tribú, naturauments), e partiren, hènt tapatge, bòsqui a trauèrs, entà escométer ua colònia anglesa.
TOM-SAWYER-WEB	Que non i estèren a desseparar-se en tribús ostils, e se precipitèren cadun d'eri sus cadun des auti, enes emboscades, damb tenebrosi sorriscles de guèrra; e cadun aucic e arrinquèc era cabeladura der aute per milèrs.
TOM-SAWYER-WEB	Que siguec un dia sagnant.
TOM-SAWYER-WEB	Plan per açò, que siguec ua jornada extrèmaments satisfasenta.
TOM-SAWYER-WEB	S'arrecessèren en campament tath torn dera ora de sopar, ahaimadi e erosi.
TOM-SAWYER-WEB	Mès ara que gessec ua naua dificultat: es indis enemics non podien esmiejar-se eth pan dera ospitalitat sense que prumèr hessen es patzes, çò qu'ère simplaments impossible se non humauen ua pipa de patz.
TOM-SAWYER-WEB	Per çò qu'eri sabien, que non i auie ua auta manèra.
TOM-SAWYER-WEB	Dus des sauvatges lèu desirauen auer restat pirates.
TOM-SAWYER-WEB	Totun açò, non se les acodie cap aute remèdi: atau ei que, damb totes es mòstres d'alegria que poderen arremassar, demanèren era pipa e lancèren era sua bugassada, en tot empassar-la, sivans er estil demanat.
TOM-SAWYER-WEB	E vaquí, ara: n'estèren contents d'auer anat a vier ena sauvatjaria, pr'amor que i auien guanhat quauquarren: desnishèren qu'ara podien humar un shinhau sense que les calesse anar a cercar un guinhauet qu'auessen perdut, que non se les lheuèc er estomac pro entà auer-se'n de preocupar seriosaments.
TOM-SAWYER-WEB	Que non èren gent entà hèr a demorar mau aquera nauta promesa per manca d'esfòrç.
TOM-SAWYER-WEB	Non: ac heren damb compde, en auer sopat, damb ua capitada evidenta, e se passèren atau ua cauhada plan alègra.
TOM-SAWYER-WEB	Era sua naua aquisicion les hège mès ufanosi e mès erosi que non er arrincament de cabeladures e pèths des Sies Nacions.
TOM-SAWYER-WEB	Les deisharam en tot humar e parlar e vantar- se, pr'amor qu'ara non mo'n podem ocupar d'eri peth moment.
TOM-SAWYER-WEB	Mès que non i auie cap arridalhes, en bordalat, aquera tranquilla tarde deth dissabte.
TOM-SAWYER-WEB	Era familha Harper, tia Polly e es sòns, s'endolauen damb fòrça sentiment e plan de lèrmes.
TOM-SAWYER-WEB	Un caumàs desacostumat s'auie senhorejat deth bordalat, encara qu'eth caumàs i ère pro ben pertot.
TOM-SAWYER-WEB	Es estatjants deth pòble hègen es sòns prètzhèts damb ua portadura abstrèta e damb pògui talents de charrar; mès pro soent alendauen.
TOM-SAWYER-WEB	Era hèsta deth dissabte les semblaue ua carga entàs mainatges: non i èren de grat, enes jòcs que jogauen, e de shinhau en shinhau les abandonèren.
TOM-SAWYER-WEB	Tath ser, Becky Thatcher anèc a parar, tota ablasigada, ath cant deth pati desèrt dera escòla, e damb un gran sentiment de malenconia.
TOM-SAWYER-WEB	Mès que non i trapèc arren, aquiu, que la padeguèsse.
TOM-SAWYER-WEB	Hège aguest solilòqui:
TOM-SAWYER-WEB	Ò!, sonque que tornèssa a tier aqueth mange de laton!
TOM-SAWYER-WEB	E estofèc un sospir.
TOM-SAWYER-WEB	Ath cap de pòc s'arturèc, e se didec ada era madeisha:
TOM-SAWYER-WEB	Eth que se portèc coma calie, aciu.
TOM-SAWYER-WEB	Ò!, s'aquerò se tornèsse a passar, non dideria aquera causa; non la dideria ne peth mau de morir.
TOM-SAWYER-WEB	Mès ara eth qu'ei mòrt; bric mès, bric mès, bric mès, non lo tornarè a veir!
TOM-SAWYER-WEB	Aqueth pensament aclapèc eth sòn in, e s'aluenhèc vagant, damb es lèrmes que li baishauen pes caròles.
TOM-SAWYER-WEB	Dempùs un escabòt de gojats e gojates (companhs de jòc de Tom e Joe) campèren, e s'arturèren a guardar peth dessús dera palissada deth clòs, en tot parlar, en ton respectuós, de se com auie hèt açò e aquerò eth darrèr viatge que lo vederen, e se com Joe didec aguesta e aquera petita fotèsa (prenhada de tenebrosa profecia, tau qu'ara pro qu'ac vedien); e cada blagaire senhalaue er endret exacte a on es gojats perdudi auien estat alavetz, e dempús higien bèra causa atau: e jo èra dret d'aguesta manèra, madeish que sò ara e tau que vos siguéssetz eth, que i èra apròp atau madeish; e eth arric d'aguesta manèra.
TOM-SAWYER-WEB	E dempús cuelhí ua sòrta de presentida coma se…terrible, sabetz?
TOM-SAWYER-WEB	E pòt que se m'acodic se qué volie díder, naturauments; mès pro qu'ac veigui ara!
TOM-SAWYER-WEB	Dempús i auec ua discussion sus qui auie vist per darrèr viatge en vida as gojats defuntadi, e molti recuelheren aquera ombriua distincion, e n'aufriren pròves, mès o mens intervengudes pes testimònis: e quan demorèc decidit, fin finau, qui ère qu'auie vist peth darrèr viatge es que ja non i èren, e escambiat damb eri es darrères paraules, es persones agraciades cuelheren ua sòrta de sagrada importància, e tota era rèsta les guardauen embadoquidi e envejosi.
TOM-SAWYER-WEB	Un praube mainatge, que non auie ua auta granesa entà mostrar, didec, damb un orgulh plan evident en arrebrembe:
TOM-SAWYER-WEB	Ben, un viatge, Tom Sawyer, m'estovèc era codena.
TOM-SAWYER-WEB	Mès aguesta reivindicacion de glòria que siguec ua falhita: era màger part des gojats podien díder ua causa parièra, e aquerò rebaishaue massa de prètz era distincion.
TOM-SAWYER-WEB	Londeman, un còp acabada era escòla dominicau, era campana comencèc a trinhonar a mòrts en sòrta de sonar dera forma acostumada.
TOM-SAWYER-WEB	Que siguec un Sabat aqueth plan silenciós; e eth son planhós semblaue en armonia damb era quietud consirosa que pesaue sus era natura.
TOM-SAWYER-WEB	Era gent deth bordalat comencèren a amassar-se, arturant-se un shinhau en vestibul entà conversar damb mormolh sus eth trist eveniment.
TOM-SAWYER-WEB	Mès que non i auie mormolhs laguens er edifici: sonque eth funèbre bronzinadís des vestits, en anar es hemnes enes sòns sètis, i trincaue eth silenci.
TOM-SAWYER-WEB	Arrés podie rebrembar qu'era gleisòla s'auesse vist jamès tan plia.
TOM-SAWYER-WEB	Fin finau i auec ua pausa de demora, un muditge expectant, e alavetz entrèc tia Polly, seguida de Sid e Mary, e dempús dera familha Harper, toti de nere rigorós; e tot eth pòble fidèu, e autanplan eth vielh ministre, se lheuèren respectuosaments e se demorèren drets enquia qu'es endoladi se seigueren en prumèr banc.
TOM-SAWYER-WEB	I auec un aute silenci generau, trincat a intervaus pes somics amortadi, e dempús eth ministre estenec es mans e preguèc.
TOM-SAWYER-WEB	Era gent cantèc un imne susprenent, e siguec recitat eth tèxte "Jo sò era Resurreccion e era Vida".
TOM-SAWYER-WEB	En tot anaue contunhant eth servici religiós, eth clèrgue que hec taus pintures des gràcies, es formes captivadoires e es promeses excepcionaus des gojats perdudi, que tota amna presenta, en tot creir que reconeishie aguestes imatges, sentie ua punchada de dolor en rebrembar que, tu per tu, auie estat tostemp òrba dauant d'eres, e, tu per tu, non auie vist que defèctes e tares enes praubi gojats.
TOM-SAWYER-WEB	Eth ministre racondèc mès d'un incident esmovent des vides des que ja non i èren, que, ça que la, illustrauen es sues doces e generoses natures, e era gent podec veir damb pro facilitat, ara, se com n'èren de nòbles e beròis aqueri episòdis, e rebrembèren damb racacòr que quan se passèren les semblaue gorrinassades de mèrca, plan meritables deth vièt d'ase.
TOM-SAWYER-WEB	Eth pòble fidèu venguec mès e mès esmoigut a mida que contunhèc era patetica istòria, enquia que, ara fin, tota era afluéncia, en non poder-se tier mès, se junhèc as endoladi que plorauen en un somic de sanglòts angoniosi, e eth madeish predicaire cedic as sòns sentiments e s'estarnèc a plorar ena cadièra.
TOM-SAWYER-WEB	Que sonèc ua croishida, ena galeria, qu'arrés ne hec cabau: un moment dempús era pòrta dera glèisa carrinclèc.
TOM-SAWYER-WEB	Eth ministre lheuèc es sòns uelhs, que rajauen sus eth mocador, e se demorèc de marme!
TOM-SAWYER-WEB	Prumèr un, e dempús un aute parelh de uelhs, seguic as deth ministre; e alavetz, lèu en un solet impuls, era afluéncia se lheuèc, estonada, ath temps qu'es tres gojats mòrts anauen pujant peth correder: Tom ath dauant, Joe dempús, e Huck, ua roïna de pendolhs esquiçadi, arrossegant-se tremolosaments ath darrèr.
TOM-SAWYER-WEB	Qu'auien estat amagadi ena non tenguda tribuna, en tot escotar era sua pròpia oracion funèbra!
TOM-SAWYER-WEB	Tia Polly, Mary e es Harpers se lancèren sus es gojats recuperadi, les estofèren a punets, e proclamèren accions de gràcies a patacs, tant qu'eth praube Huck demoraue damb es uelhs abaishadi e incomòde, sense saber exactaments se qué auie de hèr o com se podie amagar de tantes guardades mau acuelhedoires.
TOM-SAWYER-WEB	Tia Polly, aquerò que non està ben; quauquarrés li cau alegrar-se de veir a Huck.
TOM-SAWYER-WEB	E plan que òc!
TOM-SAWYER-WEB	Jo que ne sò plan contenta, de veder-lo, prauba creatura sense mair!
TOM-SAWYER-WEB	E es amoroses atencions que l'autregèc tia Polly èren era soleta causa que lo podien hèr mès incomòde qu'ère abantes.
TOM-SAWYER-WEB	De ressabuda eth ministre sorrisclèc damb tota era fòrça des sòns paumons:
TOM-SAWYER-WEB	Laudat sigue eth Senhor, que mos balhe tota benediccion…
TOM-SAWYER-WEB	E atau ac heren: er imne possèc en un esclat trionfau; e, tant qu'es bigues n'èren estrementides, Tom Sawyer eth Pirata campèc ara mainadesa envejosa deth sòn entorn, e cohessèc, laguens deth sòn còr, qu'aqueth ère eth moment mès naut dera sua vida.
TOM-SAWYER-WEB	Quan eth venut pòble fidèu gessec, en corriòles, entà dehòra, òm didie que lèu serie un plaser d'èster embelinadi un aute còp entà sénter er imne, cantat d'aquera manèra, de nauèth.
TOM-SAWYER-WEB	Tom que recebec mès patacades e punets aqueth dia (sivans es diuèrsi estils de tia Polly) que non s'aurie hèt a vier en un an; e eth, damb pro trebalhs, sabie se quina causa ère de totes dues, era mès expressiua de gratitud entà Diu e d'afècte entada eth.
TOM-SAWYER-WEB	Aguest qu'ère eth gran secret de Tom: eth plan de tornar entà casa damb es sòns frairs pirates e assistir as sòns pròpis funeralhas.
TOM-SAWYER-WEB	Qu'auien remat de cap ara arriba deth Missouri en ua barca corredoira, dissabte, quan ja ère de nets, en tot desembarcar cinc o sies miles mès enjós deth pòble e auien dormit en bòsc, ath cant deth bordalat, lèu enquia trincar deth dia, e alavetz s'auien esguitlat a trauèrs de camins e carrerons a on dauen es darrèrs des cases; e acabèren eth sòn dromilhon ena tribuna dera glèisa, entre un caòs de bancs maumetudi.
TOM-SAWYER-WEB	Ena ora der esdejoar, deluns ath maitin, tia Polly e Mary sigueren plan amoroses damb Tom, e plan atentiues a tot aquerò que li calie.
TOM-SAWYER-WEB	Que i auec ua quantitat de convèrsa inabituau.
TOM-SAWYER-WEB	En miei d'era didec tia Polly:
TOM-SAWYER-WEB	Ben, que non diderè que non siguesse ua polida facècia, Tom, d'angoishar a toti lèu ua setmana tant que vosati vos divertíetz; mès qu'ei domatge que siguéssetz tan dur de còr que me hèssetz a patir d'aguesta manèra.
TOM-SAWYER-WEB	Se podéretz vier damb ua barca corredoira entà assistir as vòsti funeralhas, be vos auríetz podut deishar quèir per aciu entà balhar-me un senhau o aute de qué non èretz mòrti, senon que sonque vos auíetz escapat.
TOM-SAWYER-WEB	Òc, ac auríetz d'auer hèt, Tom, didec Mary.
TOM-SAWYER-WEB	Ac auríetz hèt, Tom?, didec tia Polly, damb era cara alugada de delèri.
TOM-SAWYER-WEB	Jo… ben, que non ac sabi.
TOM-SAWYER-WEB	Aquerò ac aurie maumetut tot.
TOM-SAWYER-WEB	Tom, me pensaua que m'estimàuetz pro entà hè'c, didec tia Polly damb un penós ton qu'angoishèc ath gojat.
TOM-SAWYER-WEB	Que tostemp aurie estat quauquarren que jo vos auessa importat pro entà pensar-i, encara que non ac auéssetz hèt.
TOM-SAWYER-WEB	Plan ben, tieta, que non i a cap de mala intencion, higec Mary.
TOM-SAWYER-WEB	Tot que vie d'agueth gèni de Tom, tostemps estabosit: que cuelh tanta enventida que jamès non pènse en arren.
TOM-SAWYER-WEB	Donques qu'encara ei mès penible.
TOM-SAWYER-WEB	Sid i aurie pensat.
TOM-SAWYER-WEB	E Sid aurie vengut e ac aurie hèt, ça que la.
TOM-SAWYER-WEB	Tom, que viraratz es uelhs endarrèr, bèth dia, quan sigue massa tard, e vos harà dò de non auer pensat un shinhau mès en jo, quan vos aurie costat tan pòga causa.
TOM-SAWYER-WEB	Tieta, que ja ac sabetz que pensi en vos, didec Tom.
TOM-SAWYER-WEB	Que me'n saberia mès s'ac amuishèssetz enes vòsti actes.
TOM-SAWYER-WEB	Aquerò qu'ei quauquarren, vertat?
TOM-SAWYER-WEB	Pas guaire: un gat que tanben ac hè; mès vau mès aquerò qu'arren.
TOM-SAWYER-WEB	Ben, aquerò qu'ac hérem.
TOM-SAWYER-WEB	Aquerò qu'ac hèm tostemp.
TOM-SAWYER-WEB	E soniè qu'era mair de Joe Harper ère aciu.
TOM-SAWYER-WEB	Vai!, que i ère aciu!
TOM-SAWYER-WEB	Sonièretz cap auta causa?
TOM-SAWYER-WEB	Ò, un pialèr!
TOM-SAWYER-WEB	Mès qu'ara, a tot darrèr, ei tan confús!…
TOM-SAWYER-WEB	Ben, sajatz de hèr memòria.
TOM-SAWYER-WEB	Non podetz?
TOM-SAWYER-WEB	Me semble, ça que la, qu'eth vent…eth vent amortèc…amortèc…
TOM-SAWYER-WEB	Coratge, Tom!
TOM-SAWYER-WEB	Eth vent amortèc ua causa!
TOM-SAWYER-WEB	Endauant!
TOM-SAWYER-WEB	Tom que sarrèc es dits sus eth front pendent ua afanaira menuta, e dempús didec:
TOM-SAWYER-WEB	Que ja i é!
TOM-SAWYER-WEB	Ja i é!
TOM-SAWYER-WEB	Amortèc era candèla.
TOM-SAWYER-WEB	Valguem Diu!
TOM-SAWYER-WEB	Endauant, Tom, endauant!
TOM-SAWYER-WEB	Endauant, Tom!
TOM-SAWYER-WEB	Deishatz-m'ac estudiar un moment…solet un moment.
TOM-SAWYER-WEB	Ò!, Si…
TOM-SAWYER-WEB	Autant cèrt coma que sò aciu seiguda, ac didí!
TOM-SAWYER-WEB	Vertat, Mary?
TOM-SAWYER-WEB	Endauant.
TOM-SAWYER-WEB	E qué?
TOM-SAWYER-WEB	E qué?
TOM-SAWYER-WEB	Se qué li hi a hèr, Tom?
TOM-SAWYER-WEB	Se qué li hi a hèr?
TOM-SAWYER-WEB	Li héretz a hèr…li héretz…
TOM-SAWYER-WEB	Ò, lo héretz hèr a carar!
TOM-SAWYER-WEB	Ò!, laudes e maitines!
TOM-SAWYER-WEB	Jamès auia entenut ua causa atau en tota era mia vida!
TOM-SAWYER-WEB	Non me digatz bric mès qu'en aquerò des sòns non i a causa vertadera.
TOM-SAWYER-WEB	Sereny Harper se'n saberà d'aguesta hèta abantes de qué jo siga ua ora mès vielha.
TOM-SAWYER-WEB	Que m'aurie shautat de veder-la acarada damb aquerò, era que ditz tantes pegaries sus es superticions.
TOM-SAWYER-WEB	Endauant, Tom!
TOM-SAWYER-WEB	Ò, tot que vie clar coma eth dia, ara.
TOM-SAWYER-WEB	Dempús didéretz que jo non èra dolent, que solet èra estabosit e capleugèr, e que jo non auia mès responsabilitat que…que…me pensi que didéretz un shivalon o bèra causa atau.
TOM-SAWYER-WEB	E aquerò siguec!
TOM-SAWYER-WEB	Ben, Senhor, Diu mèn!
TOM-SAWYER-WEB	Endauant, Tom!
TOM-SAWYER-WEB	E dempús gesséretz de plorar.
TOM-SAWYER-WEB	Vertat, vertat.
TOM-SAWYER-WEB	Que non ère eth prumèr viatge, totun.
TOM-SAWYER-WEB	E dempús…
TOM-SAWYER-WEB	Dempús era senhora Harper comencèc a plorar, e didec que Joe ère madeish, e que li hège dò d'auer-lo engiponat per auer-se begut era lèit qu'era madeisha auie lançat…
TOM-SAWYER-WEB	Tom!
TOM-SAWYER-WEB	Er esperit qu'ère ath dessús vòste!
TOM-SAWYER-WEB	Qu'èretz en tot profetizar…
TOM-SAWYER-WEB	Laudes e maitines!…
TOM-SAWYER-WEB	Endauant, Tom!
TOM-SAWYER-WEB	Dempús Sid didec…didec…
TOM-SAWYER-WEB	Que non me pensi auer dit arren, hec Sid.
TOM-SAWYER-WEB	Òc, òc, que parlèretz, Sid, didec Mary.
TOM-SAWYER-WEB	Caratz vosati!, e Tom que vage dident!
TOM-SAWYER-WEB	Se qué didec, Tom?
TOM-SAWYER-WEB	Ac entenetz, aquerò?
TOM-SAWYER-WEB	Que son es sues madeishes paraules.
TOM-SAWYER-WEB	E vos lo héretz a carar damb un repotèc.
TOM-SAWYER-WEB	Plan que òc!
TOM-SAWYER-WEB	Que i deuie auer un àngel, aquiu.
TOM-SAWYER-WEB	Pèir e eth tua-malauties…
TOM-SAWYER-WEB	Tan cèrt coma qu'ara alendi!
TOM-SAWYER-WEB	E dempús i auec un mau finau de convèrsa sus era recèrca en arriu costada per nosati, e es funeralhas qu'auie d'auer dimenge; e dempús vos e era vielha senhoreta Harper vos abracèretz e plorèretz, e era partic.
TOM-SAWYER-WEB	Qu'atau se passèc!
TOM-SAWYER-WEB	D'aguesta madeisha manèra, tan cèrt coma que jo sò aciu seiguda.Tom, que non poiríetz díder mès s'ac auéssetz vist!
TOM-SAWYER-WEB	E, fin finau, qué mès, Tom?
TOM-SAWYER-WEB	Endauant, Tom.
TOM-SAWYER-WEB	Dempús me pensè que pregàuetz per jo; e vos podí veir e enténer totes es paraules que didíetz, e vo n'anèretz entath lhet; e jo èra tant adolorit qu'agarrè un tròç de crospa de sicomòr e i escriuí: "que non èm cap mòrti; solet èm luenh, hènt de pirates": e lo botè sus era taula, ath cant dera candèla; e dempús héretz ua cara de tanta bondat, ajaçada en lhet e ben adormida, que me pensè que venguia e m'inclinaua ath dessús vòste e vos punaua.
TOM-SAWYER-WEB	Aquerò héretz, Tom?, aquerò héretz?
TOM-SAWYER-WEB	Sonque per aquerò que ja vos ac perdoni tot, e agarrèc ath gojat en ua sarrada abraçada, qu'ath sòn laguens eth se sentec eth mès abjècte des criminaus.
TOM-SAWYER-WEB	Tranquil, Sid: un que hè aquerò madeish enes sòns que harie en tot èster desvelhat.
TOM-SAWYER-WEB	Aciu qu'auetz ua gròssa poma de Milum que vos auia sauvat, Tom, per s'un cas bèth viatge siguéssetz trapat.
TOM-SAWYER-WEB	E ara anatz-vo'n entara escòla.
TOM-SAWYER-WEB	Que sò tota arregraïda ath bon Diu e Pair de toti nosati per auer-vos recuperat; Eth ei pacient e clement entàs que creden en Eth e sauven era sua paraula, encara qu'era Bondat divina se'n sap que jo sò indigna; mès, que se solet es dignes recebessen era sua benediccion e siguessen en arrecès dera sua man quan es causes van mau, plan pògui arririen aciu baish, o entrarien jamès en sòn repaus quan era longa net arribèsse.
TOM-SAWYER-WEB	Anatz, Sid, Mary, Tom, gessetz: que ja m'auetz embarrassat massa estona.
TOM-SAWYER-WEB	Es gojats gesseren de cap ara escòla, e era vielha senhora venguec a tier-li ua visita ara senhora Harper, entà trionfar damb eth sòn relisme damb eth sòmni meravilhós de Tom.
TOM-SAWYER-WEB	Sid qu'auie massa sen entà ordenar eth pensament qu'amiaue en cap en deishar era casa.
TOM-SAWYER-WEB	Eth pensament qu'ère aguest:
TOM-SAWYER-WEB	Quin eròi s'auie hèt ara, Tom!
TOM-SAWYER-WEB	Be qu'anaue a guimbets e camardades, e ath delà que se botjaue damb ua digna vantaria, tau que hège a un pirata que sabie qu'era guardada publica ère ath dessús sòn.
TOM-SAWYER-WEB	E tauments i ère.
TOM-SAWYER-WEB	Eth sagèc de non hèr veir que vedie es guardades o entenie es dites quan passaue; mès que li heren sucre e mèu.
TOM-SAWYER-WEB	Gojats mès petiti l'estalonauen, autant ufanosi d'èster visti damb eth e d'eth toleradi coma se se tractèsse deth tamborinaire qu'ei ath dauant era procession, o er elefant qu'amie ua colleccion de bèsties de cap ath pòble.
TOM-SAWYER-WEB	Es gojats dera sua madeisha edat hègen a veir que non sabien que se n'auesse anat; mès, a tot darrèr, era enveja les consomie.
TOM-SAWYER-WEB	Qu'aurien dat quinsevolh causa entà auer era sua pèth bruna, bronzada, e era sua fama resplendenta; e Tom que non s'aurie privat d'ua e ua auta per tot un circ.
TOM-SAWYER-WEB	Ena escòla, es mainatges parlèren tant, d'eth e de Joe, e les balhèren damb era lucada ua admiracion tant eloquenta, qu'es dus eròis non triguèren a vier insosteniblaments enregdidi.
TOM-SAWYER-WEB	Que comencèren a condar es sues aventures as audidors ahaimadi…mès que sonque comencèren: non siguesse causa que probablaments auesse ua fin, en tot auer-i imaginacions coma es sues entà aprovedir eth materiau.
TOM-SAWYER-WEB	E, fin finau, quan treigueren dera pòcha es pipes e heren eth torn en tot hèr serenes bohades arribèren ath cim madeish dera glòria.
TOM-SAWYER-WEB	Tom decidic qu'ara se harie independent de Becky Thatcher.
TOM-SAWYER-WEB	Damb era glòria que n'auie pro.
TOM-SAWYER-WEB	Que viuerie entara glòria.
TOM-SAWYER-WEB	Ara qu'eth ère ua persona senhalada, dilhèu volerie hèr es patzes.
TOM-SAWYER-WEB	Plan ben, qu'ac sagèsse: ja vederie se com eth poirie èster tant indiferent coma d'autes persones.
TOM-SAWYER-WEB	Ath cap de pòc, era qu'arribèc.
TOM-SAWYER-WEB	Tom hec veir que non la vedie.
TOM-SAWYER-WEB	S'alunhèc e s'amassèc damb un escabòt de gojats e gojates, e gessec de parlar.
TOM-SAWYER-WEB	Lèu que se n'encuedèc qu'era botaue cambetes d'ací e d'enlà damb cara alugada e uelhs bolegadissi, hènt veir qu'ère aqueferada ara percaça de companhs d'escòla, e hènt sorriscles, de tant arrir, quan artenhie ua captura; mès Tom que se n'encuedèc qu'era tostemps hège es sues captures en sòn entorn, e que semblaue calar expressaments ua lucada ena sua direccion, en aqueri instants, totun.
TOM-SAWYER-WEB	Aquerò que vantèc tota era ufanosa vantaria qu'eth arremassaue: atau ei que, en sòrta qu'açò lo captivèsse, non hec qu'enregdir-lo mès e aumentar era sua diligéncia entà hèr per manèra de non tradir qu'eth se'n sabie qu'era ère apròp.
TOM-SAWYER-WEB	Lèu lèu deishèc córrer, era, hèr de lauseta, e se botgèc per aqueri entorns irresolguda, alendant un o dus viatges e tachant es uelhs furtiua e impacientaments entà Tom.
TOM-SAWYER-WEB	Dempús campèc qu'ara Tom parlaue damb mès privadança a Amy Lawrence qu'ad arrés mès.
TOM-SAWYER-WEB	Que sentec ua punchada dolorosa, e venguec quieta e terbolida ath madeish temps.
TOM-SAWYER-WEB	Sagèc d'aluenhar-se, mès qu'es sòns pès èren traïdors, e, en lòc d'aubedir-la, l'amiauen de cap ath grop.
TOM-SAWYER-WEB	Becky didec a ua gojata, lèu ath cant de Tom, damb fingida vivacitat:
TOM-SAWYER-WEB	Vai, Mary Austin!
TOM-SAWYER-WEB	Dolenta!
TOM-SAWYER-WEB	Per qué non venguéretz ena escòla deth dimenge?
TOM-SAWYER-WEB	Plan que òc que i anè; non me vedéretz?
TOM-SAWYER-WEB	Donc, donc, non!…i èretz?
TOM-SAWYER-WEB	A on seiguéretz?
TOM-SAWYER-WEB	Qu'èra ena classa dera senhoreta Piters, a on i vau tostemp.
TOM-SAWYER-WEB	Jo plan que vos vedí.
TOM-SAWYER-WEB	Òc?, be n'ei d'estranh que non vos vedessa.
TOM-SAWYER-WEB	Ò!, qu'ei divertit aquerò!
TOM-SAWYER-WEB	Qui convide?
TOM-SAWYER-WEB	Mama me'n dèishe hèr un.
TOM-SAWYER-WEB	Ò, plan ben.
TOM-SAWYER-WEB	Demori que me i deisharà vier.
TOM-SAWYER-WEB	Òc, plan que òc.
TOM-SAWYER-WEB	Eth repaish se hè entà jo.
TOM-SAWYER-WEB	Qu'ei tan polit tostemp, un repaish campèstre!
TOM-SAWYER-WEB	Òc, a toti es que me siguen amic…o me'n volga èster, e guardèc d'aquerò mès dissimuladaments a Tom.
TOM-SAWYER-WEB	Mès eth, que parlaue a tot poder damb Amy Lawrence sus era tremenda tempèsta dera ièrla, e li didie se com eth pericle esbaucèc eth gran sicomòr "hènt-ne esteles", tant qu'eth "ère a uns quants pams".
TOM-SAWYER-WEB	Ò!, posqui vier?, didec Gracia Miller.
TOM-SAWYER-WEB	E jo?
TOM-SAWYER-WEB	Hec Sally Rogers.
TOM-SAWYER-WEB	E jo tanben?
TOM-SAWYER-WEB	Hec Susy Harper.
TOM-SAWYER-WEB	E Joe?
TOM-SAWYER-WEB	E atau d'auti, damb alègres picades de mans, enquiath pic que tot eth grop auec demanat invitacions, dehòra de Tom e d'Amy.
TOM-SAWYER-WEB	Alavetz Tom se virèc de cap a dehòra heredaments, parlant encara e hènt-se a vier a Amy.
TOM-SAWYER-WEB	Es pòts de Becky tremolauen e es lèrmes entelèren es sòns uelhs.
TOM-SAWYER-WEB	Qu'amaguèc aguesti senhaus damb alegria forçada e contunhèc blagant, mès era animacion qu'auie hujut alavetz deth repàish campèstre, e de tota auta causa.
TOM-SAWYER-WEB	Becky que partic çò de mès lèu possible, e s'amaguèc, e s'abandonèc ad açò qu'eth sòn sèxe cride "un bon plor".
TOM-SAWYER-WEB	Dempús se seiguec tota corsilhosa, damb er orgulh herit, enquia que sonèc era campana.
TOM-SAWYER-WEB	Se lheuèc alavetz, damb un trait venjatiu enes sòns uelhs, e voludèc es sues trenes e didec que ja sabie se qué li calie hèr.
TOM-SAWYER-WEB	Dempús era suspension des classes, Tom contunhèc eth sòn amorosament damb Amy, plen de joiós ufan.
TOM-SAWYER-WEB	E se tenguec ara deriva en aqueri entorns, entà trapar a Becky e hissar-la damb aquera representacion.
TOM-SAWYER-WEB	Fin finau la vedec, mès er argent viu deth sòn termomètre que baishèc de ressabuda.
TOM-SAWYER-WEB	Qu'ère Becky seiguda comòdaments en ua branca petita, darrèr eth casau dera escòla, en tot guardaue un libre d'imatges damb Alfred Temple.
TOM-SAWYER-WEB	E tant encaborniats i èren, e es sòns caps èren tan pròches sus eth libre, que non semblauen encuedar-se'n de cap auta causa deth mon exterior.
TOM-SAWYER-WEB	Ua rosenta gelosia que brandic es venes de Tom.
TOM-SAWYER-WEB	Comencèc d'auer-se en òdi ada eth madeish per auer espatlat era escadença que Becky l'auie aufrit entà hèr es patzes.
TOM-SAWYER-WEB	Que se didec ada eth madeish pòcvau, e toti es nòms desplasents que li vengueren entath cap.
TOM-SAWYER-WEB	Auie besonh de plorar, de despièt.
TOM-SAWYER-WEB	Amy qu'anaue blagant alegraments, tant que caminauen, pr'amor que tot eth sòn còr cantaue; mès era lengua de Tom auie perdut eth sòn ofici.
TOM-SAWYER-WEB	Non entenec çò qu'anaue dident Amy; e cada viatge qu'era s'arturaue demorant se qué diderie, eth que non hège que trantalhar un assentiment d'aquerò mès vulgar, a viatges avient e a viatges non.
TOM-SAWYER-WEB	Qu'anèc hènt torns e mès torns damb Amy peth darrèr deth casau dera escòla, pr'amor d'alugar es sòns uelhs damb er odiós espectacle.
TOM-SAWYER-WEB	Que non podie passar-se'n.
TOM-SAWYER-WEB	E damb eth delèri de veir, tau que s'ac pensaue, que Becky Thacher ne un solet viatge sospechèsse qu'eth se trapaue en mon des vius.
TOM-SAWYER-WEB	Mès era que lo guardaue, ça que la, e se'n sabie que guanhaue era batalha, e s'estaue contenta de veder-lo patir coma era auie patit.
TOM-SAWYER-WEB	Era erosa parlòta d'Amy que venguec intractabla.
TOM-SAWYER-WEB	Tom pensaue es causes que li calie hèr, se com li calerie comportar-se; e eth temps volaue.
TOM-SAWYER-WEB	Mès qu'ère en bades; era gojata que contunhaue gargalhejant.
TOM-SAWYER-WEB	Tom pensèc:
TOM-SAWYER-WEB	Ò!, endiablada!
TOM-SAWYER-WEB	A tot darrèr, li calec estar-se'n d'aqueres causes; e era didec, sense artifici, que serie "per aqueri entorns" en plegar dera escòla.
TOM-SAWYER-WEB	E eth procurèc aluenhar-se, en tot auer-la en òdi per aquera sollicitud.
TOM-SAWYER-WEB	E que non podie èster un aute gojat!, pensèc Tom, carrinclant es dents.
TOM-SAWYER-WEB	Cap aute gojat de tot eth pòble qu'aqueth règa-pientat de Sant Luis que se pense vestir damb tanta elegància e èster aristocrata!
TOM-SAWYER-WEB	Ò, plan ben!
TOM-SAWYER-WEB	Jo vos balhè ua repassada eth prumèr dia que venguéretz en aguest pòble, mèstre, e vo'n foterè ua auta!
TOM-SAWYER-WEB	Demoratz que vos trapi dehòra d'aciu!
TOM-SAWYER-WEB	Vos agancharè e…
TOM-SAWYER-WEB	Ò, era causa va: vertat?
TOM-SAWYER-WEB	Qu'auetz sorrisclat fòrça: vertat?
TOM-SAWYER-WEB	E atau era repassada imaginària venguec ena sua satisfaccion.
TOM-SAWYER-WEB	Tom hugec entà casa tath meddia.
TOM-SAWYER-WEB	Era sua consciéncia non aurie sostengut ua gota mès dera arregraïda felicitat d'Amy, e era sua gelosia non aurie podut patir cap mès aute malur.
TOM-SAWYER-WEB	Becky contunhèc era sua inspeccion d'imatges damb Alfred; mès, coma qu'es menutes anauen passant e Tom non campaue a patir, eth sòn trionf se comencèc a embaranar e perdec interès.
TOM-SAWYER-WEB	Dempús que venguec era gravetat, era ment vagabonda, e dempús era malenconia.
TOM-SAWYER-WEB	Dus o tres viatges parèc era aurelha en enténer ua passa; mès qu'ère ua faussa esperança: Tom que non campèc.
TOM-SAWYER-WEB	Fin finau venguec tota desolada, e desirèc non auer portat era causa tant enlà.
TOM-SAWYER-WEB	Quan, en veir eth praube Alfred qu'ère a mand de perder-la, e non sabent se com ère, anaue sorrisclant: Ò, aciu que n'a ua de polida!
TOM-SAWYER-WEB	Guardatz aguesta!
TOM-SAWYER-WEB	Era perdec era paciéncia, ara fin, e didec:
TOM-SAWYER-WEB	Ò, non me shordetz mès!
TOM-SAWYER-WEB	Que m'ei parièr, de vos.
TOM-SAWYER-WEB	Anatz-vo'n; deishatz-me soleta, se vos platz.
TOM-SAWYER-WEB	Que non vos supòrti!
TOM-SAWYER-WEB	Eth gojat, donc, s'arturèc, demanant-se se quina n'auie podut hèr (pr'amor qu'era auie dit que guardarie es imatges tota era meddiada); e era contunhèc eth sòn camin, en tot plorar.
TOM-SAWYER-WEB	Alavetz Alfred se n'anèc tot corsilhós de cap ara escòla desèrta.
TOM-SAWYER-WEB	Se sentie umiliat e enforismat.
TOM-SAWYER-WEB	Lèu desnishèc eth ligam dera vertat: era gojata l'auie tengut de pipòt entà padegar eth despièt que l'auie costat Tom Sawyer.
TOM-SAWYER-WEB	Eth sòn òdi contra Tom que siguec luenh d'amendrir, en acodir-li aquest pensament.
TOM-SAWYER-WEB	Desirèc que li venguesse entath cap bèra manèra de crear-li copacaps ad aqueth gojat, sense qu'eth madeish se risquèsse guaire.
TOM-SAWYER-WEB	Eth libre de lectura de Tom queiguec enes sòns uelhs.
TOM-SAWYER-WEB	Vaquí ua bona escadença entada eth.
TOM-SAWYER-WEB	Dauric tot satisfèt era leçon dera tarde, e i escampilhèc tinta pera plana.
TOM-SAWYER-WEB	Becky, que hège ua lucada en laguens dera escòla en aqueth moment, per ua hièstra deth darrèr, vedec era accion e passèc de long, sense descurbir-se.
TOM-SAWYER-WEB	Se n'anèc de cap a casa, alavetz, en tot prepausar-se de trapar a Tom e dider-l'ac.
TOM-SAWYER-WEB	Tom que l'ac arregraïrie, e es sòns estabordiments serien guaridi.
TOM-SAWYER-WEB	Abantes de miei camin de casa, qu'auie cambiat era pensada.
TOM-SAWYER-WEB	Era memòria de se com l'auie tractat Tom quan era parlaue deth sòn repaish campèstre la venguec a hissar de nauèth, e l'aumplic de vergonha.
TOM-SAWYER-WEB	Decidic de deishar-lo foetar peth cas deth libre espatlat, e, de passa, auer-lo en òdi entà tostemp.
TOM-SAWYER-WEB	Tom, qu'è talents d'espelar-vos de viu en viu.
TOM-SAWYER-WEB	Tieta, qué è hèt?
TOM-SAWYER-WEB	Qu'auetz hèt pro e massa.
TOM-SAWYER-WEB	È anat a veir a Sereny Harper, tau qu'ua vielha beleta, en tot demorar que li haria creir totes es foteses d'aqueth sòmni, quan (ja vos podetz pro premanir!
TOM-SAWYER-WEB	Tom, sabi pas se com acabarà un gojat capable de hèr aguestes causes!
TOM-SAWYER-WEB	Que me capvire pensar qu'auetz permetut que visitèssa a Sereny Harper, e hèr-me hèr aguest papèr tan babau, e non dider-me'n ua soleta paraula.
TOM-SAWYER-WEB	Aqueth qu'ère un nau aspècte dera causa.
TOM-SAWYER-WEB	A Tom, abantes, era sua agudentor deth maitin l'auie semblat ua bèra facècia, d'aquerò mès engenhosa.
TOM-SAWYER-WEB	Ara non semblaue que dolentisa e miserabla.
TOM-SAWYER-WEB	Joquèc eth cap, e non se l'acodic arren entà díder, de moment.
TOM-SAWYER-WEB	A tot darrèr, didec:
TOM-SAWYER-WEB	Tia, auria volut obrar autaments, mès que non i queiguí.
TOM-SAWYER-WEB	Ò, mainatge!
TOM-SAWYER-WEB	Que jamès non i queiguetz en arren!
TOM-SAWYER-WEB	Jamès queiguetz en arren, senon en vòste egoïsme.
TOM-SAWYER-WEB	Be i queiguéretz en hèr de nets tot eth camin dera ièrla de Jackson enquia aciu, entà arrir-vo'n des nòstes angoishes, e auetz podut quèir en enganhar-me damb ua mentida sus un sòmni; mès que non auetz podut quèir jamès en compatir-vos de nosati e estauviar-mos patiments.
TOM-SAWYER-WEB	Tieta, ara me'n sabi que siguec ua causa lèja; mès que non volia cap hèr-la; non ac volia, plan segur.
TOM-SAWYER-WEB	E, ath delà, que non venguí aciu entà arrir-me'n de vos, aquera net.
TOM-SAWYER-WEB	Per qué venguéretz, donc?
TOM-SAWYER-WEB	Tom, Tom!
TOM-SAWYER-WEB	Jo que seria era hemna mès erosa deth mon se podessa creir qu'auéssetz hèt tan bona pensada coma aguesta, mès ja vo'n sabetz que jamès l'auéretz.
TOM-SAWYER-WEB	E jo tanben ac sabi, Tom.
TOM-SAWYER-WEB	Ò, Tom!
TOM-SAWYER-WEB	Non digatz cap mentida: entenetz?
TOM-SAWYER-WEB	Que non ei cap mentida, tieta: qu'ei era vertat.
TOM-SAWYER-WEB	Daria tot eth mon entà credè'c: aquerò servirie entà hèr honedisi un pilèr de pecats, Tom.
TOM-SAWYER-WEB	Lèu n'estaria contenta, alavetz, qu'auéssetz hujut e obrat tan malaments.
TOM-SAWYER-WEB	Mès qu'aquerò ei ua lhocaria.
TOM-SAWYER-WEB	E, a veir, per qué non m'ac didéretz, mainatge?
TOM-SAWYER-WEB	Pr'amor que, vedetz, tieta: quan vos metéretz a parlar des funeralhas, me comencèc a vier era idia dera nòsta venguda e eth nòste amagament ena glèisa, e non podia, totun, consentir d'espatlà'c.
TOM-SAWYER-WEB	Atau ei que me botè era crospa un aute viatge ena pòcha, e hi per carar.
TOM-SAWYER-WEB	Quina crospa?
TOM-SAWYER-WEB	Era crospa qu'auia escrit entà her-vos a saber qu'auíem anat a hèr de pirates.
TOM-SAWYER-WEB	Voleria, ara, que vos auéssetz desvelhat, quan vos punè; ac voleria, ara bona fe.
TOM-SAWYER-WEB	Me punèretz, Tom?
TOM-SAWYER-WEB	Òc, qu'ac hi!
TOM-SAWYER-WEB	N'ètz segur que ac héretz, Tom?
TOM-SAWYER-WEB	Òc, ac hi, tieta, plan cèrt!
TOM-SAWYER-WEB	Per qué me punéretz, Tom?
TOM-SAWYER-WEB	Pr'amor que vos estimaua tant, e hègetz aqueri gemiments, e jo que n'auia pena.
TOM-SAWYER-WEB	Es paraules qu'auien ton de vertat.
TOM-SAWYER-WEB	Punatz-me un aute còp, Tom!
TOM-SAWYER-WEB	En moment qu'eth siguec dehòra, era correc entà ua recramba e treiguec era roïna d'ua vèsta que Tom auie hèt de pirata.
TOM-SAWYER-WEB	Dempús s'arturèc, en tot tier-la ena man, e se didec ada era madeisha:
TOM-SAWYER-WEB	Non, que non gausi, praube gojat!
TOM-SAWYER-WEB	Me pensi qu'a mentit en aquerò…mès qu'ei ua santa, santa mentida, peth consolament que me balhe.
TOM-SAWYER-WEB	Demori qu'eth Senhor…sabi qu'eth Senhor lo perdonarà, peth sòn brave còr en dider-la.
TOM-SAWYER-WEB	Mès que non me'n voi saber s'ei ua mentida: non ac camparè.
TOM-SAWYER-WEB	Deishèc de cornèr era vèsta, e se demorèc per aquiu ar entorn, cogitosa, pendent ua menuta.
TOM-SAWYER-WEB	Dus viatges estenec era man entà cuélher de nauèth era pèça, e dus viatges se tenguec.
TOM-SAWYER-WEB	Se risquèc un viatge mès, e alavetz se refortilhèc damb aguest pensament:
TOM-SAWYER-WEB	Qu'ei ua mentida, de segur…ei ua mentida de segur…
TOM-SAWYER-WEB	Atau, donc, cerquèc era pòcha dera vèsta.
TOM-SAWYER-WEB	I auie auut quauquarren, en estil de tia Polly quan punèc a Tom, qu'esbugassèc es sòns temors e lo hec un aute viatge leugèr de còr e erós.
TOM-SAWYER-WEB	Venguec ena escòla, e auec era sòrt de trapar-se damb Becky Thatcher ath cap de Meadow Land.
TOM-SAWYER-WEB	Eth que tostemp se comportaue tau qu'eth còr li didie.
TOM-SAWYER-WEB	Sense un instant de trantalhada, correc de cap ada era e didec:
TOM-SAWYER-WEB	Qu'è obrat plan roïnaments, aué, Becky, e me hè dò.
TOM-SAWYER-WEB	Bric mès, bric mès tornarè a èster d'aguesta manèra, tant que visca.
TOM-SAWYER-WEB	Tornem a èster amics, se vos platz.
TOM-SAWYER-WEB	Non voletz?
TOM-SAWYER-WEB	Era gojata s'arturèc e li guardèc era cara, menspredadoira.
TOM-SAWYER-WEB	Qu'arregraïrè que vos ac sauvèssetz entà vos madeish, senhor Tomàs Sawyer.
TOM-SAWYER-WEB	Bric mès vos tornarè a parlar.
TOM-SAWYER-WEB	Repilhèc eth camin e contunhèc era sua via.
TOM-SAWYER-WEB	Tom demorèc tant aclapat, que non auec vam ne entà díder: "qui se'n tire cap de pèira en hitge, senhoreta Lluïda?
TOM-SAWYER-WEB	Alavetz, donc, carèc.
TOM-SAWYER-WEB	Mès qu'ère pro airós, totun.
TOM-SAWYER-WEB	Qu'anaue çò de mès assopit peth camp dera escòla, en tot desirar qu'era siguesse un gojat, e en tot imaginar se com l'auria tustada s'ac auesse estat.
TOM-SAWYER-WEB	Ath cap de pòc l'escometèc e didec, en passar, un mot punchent.
TOM-SAWYER-WEB	Era que n'ac idolèc un aute coma responsa, e era airosa trincada siguec completa.
TOM-SAWYER-WEB	Li semblaue a Becky en sòn alugat ressentiment, que damb pro trebalhs poderie demorar qu'era escòla se daurisse: tan despacientada ère de veir a Tom foetat per tòrt deth libre de lectura maumetut.
TOM-SAWYER-WEB	S'auesse auut bèra tardiua nocion de desnishar a Alfred Temple, era escometuda de Tom l'ac auie trèta deth cap absoludaments.
TOM-SAWYER-WEB	Prauba gojata!
TOM-SAWYER-WEB	Pòt se'n sabie se guaire de prèssa s'anau apressant a un perider era madeisha.
TOM-SAWYER-WEB	Eth mèstre, eth senhor Dobbins, qu'auie arribat ena tardor dera vida damb ua ambicion insatisfèta.
TOM-SAWYER-WEB	Eth mès estimat des sòns desitges qu'ère d'èster doctor, mès era praubetat auie decretat que non passarie de mèstre d'escòla rurau.
TOM-SAWYER-WEB	Cada dia trège un libre misteriós deth sòn pupitre, e s'i predaue totes es estones qu'es classes non cantauen es leçons.
TOM-SAWYER-WEB	Sauvaue eth libre damb pan e serralha.
TOM-SAWYER-WEB	Que non auie dròlle ena escòla que non se honèsse de talents de balhar-li ua lucada; mes que jamès i auie era escadença.
TOM-SAWYER-WEB	Cada gojat e cada gojata auien es sues teories sus era natura d'aqueth libre; mès non i auie dues teories parières, e non i auie manèra d'establir es hèts deth procès.
TOM-SAWYER-WEB	E vaquí que, quan Becky passaue ath cant deth pupitre, vesin dera pòrta, s'encuedèc qu'era clau ère en pan!
TOM-SAWYER-WEB	Eth moment qu'ère preciós.
TOM-SAWYER-WEB	Campec ath sòn entorn, vedec qu'ère soleta, e ara seguida qu'auie eth libre ena man.
TOM-SAWYER-WEB	Eth cubertader damb eth sòn titol Anatomia, deth Professor Fulano, que non ère de cap esclariment entara sua intelligéncia; atau ei que comencèc a virar pagines, còp sec arribèc en ua lamina polidaments gravada e acolorida: ua figura umana.
TOM-SAWYER-WEB	Becky fotec un còp de man ath libre entà barrar-lo, e auec eth malur d'esquinçar era plana illustrada enquiara meitat.
TOM-SAWYER-WEB	Lancèc eth volume laguens eth pupitre, hec ua virada ara clau, e trinquèc eth plor, de tant avergonhada e vexada:
TOM-SAWYER-WEB	Tom Sawyer, ja non podetz èster mès roïn!
TOM-SAWYER-WEB	Com podia saber que guardèssetz arren?
TOM-SAWYER-WEB	Que vo n'auríetz de dar vergonha, Tom Sawyer!
TOM-SAWYER-WEB	Ara qu'ac anaratz a charrar; e (ai, prauba de jo!…ai, prauba de jo!
TOM-SAWYER-WEB	Dempús hec un còp de pè en soler, e didec:
TOM-SAWYER-WEB	Sigatz tan roïn, s'aquerò vos shaute!
TOM-SAWYER-WEB	Jo que sai ua causa que s'a de passar.
TOM-SAWYER-WEB	Demoratz e veiratz.
TOM-SAWYER-WEB	Hastigós, hastigós, hastigós.
TOM-SAWYER-WEB	E gessec dehòra deth casau damb ua naua explossion de sentiment.
TOM-SAWYER-WEB	Tom que se demorèc en silenci, plan aclapat per aquera agarrida.
TOM-SAWYER-WEB	Quina curiosa sòrta de pòc sen ei, ua gojata!
TOM-SAWYER-WEB	Jamès non l'an repassat ena escòla!…
TOM-SAWYER-WEB	Moria, e qué ei ua repassada!
TOM-SAWYER-WEB	Qu'ei plan de gojata aquerò: qu'an era pèth prima e eth còr de poret.
TOM-SAWYER-WEB	Plan, clar que non li diderè arren ath vielh Dobbins d'aguesta simpleta, pr'amor que i a d'autes manères de hèr-la anar planèra que non son d'aguesta roïnesa; mès qué s'en trè?
TOM-SAWYER-WEB	Eth vielh Dobbins demanarà se qui a esquinçat eth libre.
TOM-SAWYER-WEB	Arrés non responerà.
TOM-SAWYER-WEB	Alavetz harà aquerò de tostemp: demanar prumèr a un e dempùs a un aute; e quan arribe ena gojata qu'ac a hèt, se'n saberà, a maugrat qu'era non digue arren.
TOM-SAWYER-WEB	Es cares des gojates tostemp les tradissen: que non tien bric de hitge.
TOM-SAWYER-WEB	E li foteràn era repassada.
TOM-SAWYER-WEB	Ben, qu'ei un pas pro estret entà Becky Thatcher, pr'amor que non a gessuda per cap costat.
TOM-SAWYER-WEB	Tom romièc era causa un shinhau mès, e acabèc en tot híger:
TOM-SAWYER-WEB	Tom s'amassèc ath revolum d'alumnes que hègen tapatge ena pòrta deth dehòra.
TOM-SAWYER-WEB	Ath cap d'uns instants venguec eth mèstre, e era escòla les engolic.
TOM-SAWYER-WEB	Tom non auie massa interès pes sòns estudis.
TOM-SAWYER-WEB	Cada viatge que hège un còp de uelh peth costat des gojates, era cara de Becky lo terbolaue.
TOM-SAWYER-WEB	Ben guardat, qu'eth non volie tier pietat, e, totun, non podec arténher ua auta causa que demorar-se en blanc.
TOM-SAWYER-WEB	Que non se'n podec hèr ua hèsta reauments digna d'aqueth nòm.
TOM-SAWYER-WEB	Ath cap de pòc òm arribec ara descubèrta deth libre de lectura, e eth cervèth de Tom s'estèc absoludaments ocupat des sòns pròpis ahèrs pendent ua estona.
TOM-SAWYER-WEB	Becky se revenguec dera letàrgia deth sòn malur, e mostrèc plan interès en procediment penau.
TOM-SAWYER-WEB	Que non demoraue que Tom se'n podesse gésser deth sòn copacaps en tot remir d'auer escampilhat era tinta sus eth libre; e ac endonviaue.
TOM-SAWYER-WEB	Era negatiua, aparentaments, non hec qu'empejorar era causa, per çò que hège a Tom.
TOM-SAWYER-WEB	En arribar era part agra deth finau, auec un impuls de lheuar-se e desnishar a Alfred Temple; mès que hec un esfòrç e s'obliguèc a demorar-se quieta, pr'amor que se didie entath sòn laguens: "eth diderà que jo è esquinçat era huelha, plan segur.
TOM-SAWYER-WEB	Non diderè ua soleta paraula, ne que siguesse entà sauvar-li era vida!"
TOM-SAWYER-WEB	Tom siguec foetat e tornèc entath sòn sèti, non precisaments trist, pr'amor que se l'acodic qu'ère possible qu'eth, sense encuedar-se'n, auesse vessat era tinta sus eth libre de lectura, pendent bèth còp de trebolitge: ac auie remit entà sauvar es formes e pr'amor qu'ère de costum, e s'auie aganchat ara negatiua per principi.
TOM-SAWYER-WEB	Se passèc ua ora sancera: eth mèstre seiguie, en tot anar-se esclipsant, ena sua cagira reiau; tot er aire que s'assopie damb eth bronzinadis des estudis.
TOM-SAWYER-WEB	Ath cap d'ua estona eth senhor Dobbis que se redrecèc, badalhèc, e dempús dauric eth pupitre e cuelhec eth sòn libre; mès non semblaue èster guaire determinat a cuelher-lo o a deishar-lo.
TOM-SAWYER-WEB	Era màger part des escolans guardauen en aire guiterosaments, mès entre eri n'auie dus que campauen es movements deth mèstre, tachant-li es uelhs.
TOM-SAWYER-WEB	Eth senhor Dobbis huelhetegèc eth libre distrètaments pendent ua estona, e dempús lo gahèc e s'acomodèc ena sua cagira entà liéger.
TOM-SAWYER-WEB	Tom que tachèc ua lucada a Becky.
TOM-SAWYER-WEB	Un viatge, auie campat un conilh acaçat e desemparat, damb ua escopeta ath ras deth sòn cap, que guardaue tau qu'era ac hège, ara.
TOM-SAWYER-WEB	Ara seguida desbrembèc era sua peleja damb era.
TOM-SAWYER-WEB	Que li calie hèr quauquarren ath mès córrer!
TOM-SAWYER-WEB	Coma un relampit!
TOM-SAWYER-WEB	Mès era madeisha urgéncia deth besonh li paralisaue era sua inventiua.
TOM-SAWYER-WEB	Ben!
TOM-SAWYER-WEB	Auec ua inspiracion!
TOM-SAWYER-WEB	Correrie e agarrarie eth libre, passarie era pòrta d'un bot, e cames ajusatz-me!
TOM-SAWYER-WEB	Mès era sua decision trantalhèc per un brèu instant, e era escadença que siguec perduda: eth mèstre auie daurit eth volume.
TOM-SAWYER-WEB	Se l'auesse tornat un aute viatge a Tom era perduda escadença!
TOM-SAWYER-WEB	Mès que ja ère massa tard; que non i auie sauvacion entà Becky, ara, se pensèc.
TOM-SAWYER-WEB	Ath cap d'un instant eth mèstre s'acaraue ara escòla.
TOM-SAWYER-WEB	Toti es uelhs se tachèren ena sua guardada; i auie en era quauquarren qu'enquia e tot ar innocent lo capviraue de pòur.
TOM-SAWYER-WEB	Se hec un silenci, pendent eth quau òm aurie podut compdar enquia dètz: eth mèstre arremassaue era sua ira.
TOM-SAWYER-WEB	Dempús parlèc:
TOM-SAWYER-WEB	Qui a esquinçat aguest libre?
TOM-SAWYER-WEB	Ne un bronit: que s'aurie podut enténer quèir ua agulha.
TOM-SAWYER-WEB	Benjamin Rogers: auetz esquinçat aguest libre?
TOM-SAWYER-WEB	Ua negatiua.
TOM-SAWYER-WEB	Ua auta pausa.
TOM-SAWYER-WEB	Josep Harper: e vos?
TOM-SAWYER-WEB	Ua auta negatiua.
TOM-SAWYER-WEB	Era inquietud de Tom se hec mès e mès intensa jos era lenta tortura d'aguesti procediments.
TOM-SAWYER-WEB	Eth mèstre hec un còp de uelh enes hilères des gojats, sosquèc un shinhau, e se virèc de cap as gojates:
TOM-SAWYER-WEB	Amy Lawrence?
TOM-SAWYER-WEB	Ua secodida de cap.
TOM-SAWYER-WEB	Gracia Miller?
TOM-SAWYER-WEB	Eth madeish senhau.
TOM-SAWYER-WEB	Susan Harper: ac auetz hèt vos, aquerò?
TOM-SAWYER-WEB	Ua auta negatiua.
TOM-SAWYER-WEB	Era gojata a vier qu'ère Becky Thatcher.
TOM-SAWYER-WEB	Rebeca Thatcher…(Tom hec ua agachada ath sòn ròstre: qu'auie era sang dera cara perduda de pòur).
TOM-SAWYER-WEB	Auetz esquinçat…
TOM-SAWYER-WEB	Non, guardatz-me era cara (es mans d'era se lheuèren en ua invocacion) auetz esquinçat aquest libre?
TOM-SAWYER-WEB	Un pensament queiguec coma un pericle a trauèrs deth cervèth de Tom.
TOM-SAWYER-WEB	Jo, qu'ac è hèt jo!
TOM-SAWYER-WEB	Tota era escòla guardèc embadoquida, confonuda, aguesta incredible holia.
TOM-SAWYER-WEB	Tom se demorèc parat un moment entà reméter es sues facultats esparjudes; e quan auancèc entà cuélher eth sòn castig, era suspresa, era gratitud, era adoracion que heren lúder ath dessús sòn es uelhs dera prauba Becky, semblauen pagar abastaments per cent foetades.
TOM-SAWYER-WEB	Inspirat pera magnificéncia deth sòn acte, recebec sense ua queisha era foetada mès implacabla que jamès auesse administrat eth senhor Dobbins e atau madeish recebec damb indiferéncia era hujuda crudeltat d'ua orde de s'estar dues ores laguens, dempús qu'era escòla siguesse acabada; pr'amor que pro que se'n sabie de se qui se demorarie en dehòra enquia qu'eth sòn captivèri s'acabèsse, sense compdar era engüegiua estona coma temps perdut.
TOM-SAWYER-WEB	Tom se calec enes linçòs, aquera net, en tot projectar ua resvenja contra Alfred Temple; pr'amor que, avergonhada e empenaïda, Becky l'auie hèt un raconde complet, sense desbrembar era sua pròpia traïtonisa.
TOM-SAWYER-WEB	Mès a maugrat der in de resvenja li calec cedir lèu a pensaments mès agradius, e ara fin s'esclipsèc damb es darrères paraules de Becky, suenhosaments penjades dera sua aurelha.
TOM-SAWYER-WEB	Tom!
TOM-SAWYER-WEB	Se com auetz podut èster tan nòble.
TOM-SAWYER-WEB	S'apressauen es vacances.
TOM-SAWYER-WEB	Eth mèstre dera escòla sevèr en tota escadença venguec encara mès sevèr e mès exigent que jamès, pr'amor que volie qu'era escòla ludesse eth dia des examens.
TOM-SAWYER-WEB	Era sua règla e era sua ferula que pòqui viatges èren ja en pòsa: sustot entre es escolans menors.
TOM-SAWYER-WEB	Sonque es gojats mès grani, e es senhoretes de dètz- e-ueit e vint ans, s'escapauen deth foet.
TOM-SAWYER-WEB	Es foetades deth senhor Dobbins qu'èren d'aquerò mès vigoroses, ça que la, pr'amor que, encara qu'eth sòn cap, jos era perruca, ère completament calvet e resplendent, venguie d'arribar ena miejana edat, e non i auie senhau de feblesa en sòn sistèma muscular.
TOM-SAWYER-WEB	A mida qu'eth gran dia s'apropaue, tota era tirania que i auie ath sòn laguens campèc ena superfícia: que semblaue trapar un plaser venjatiu a castigar es mendre negligéncies.
TOM-SAWYER-WEB	Era conseqüéncia ère qu'es gojats mès petits se passauen es dies en terror e en patiment, e es sues nets en shamar resvenges.
TOM-SAWYER-WEB	Que non se'n passauen de hèr coquinaries ath sòn mèstre.
TOM-SAWYER-WEB	Mès eth que les passaue ath dauant cada viatge.
TOM-SAWYER-WEB	Era retribucion que se seguie a cada capitada venjatiua qu'ère tan vasta e majestuosa, qu'es gojats tostemp se retirauen deth camp grèuments vençudi.
TOM-SAWYER-WEB	A tot darrèr, conspirèren toti amassa e se les acodic un plan que prometie ua victòria esbleugissenta.
TOM-SAWYER-WEB	I comprometeren ath gojat deth pinta-panèus: li dideren eth projècte e li demanèren era sua ajuda.
TOM-SAWYER-WEB	E eth qu'auie es sues rasons entà gaudir-ne, pr'amor qu'eth mèstre ère en pension de familha en çò de sa pair e l'auie balhat ath gojat fòrça motius entà auer-lo en òdi.
TOM-SAWYER-WEB	Era hemna deth mèstre que harie ua gessuda entath camp, d'aciu a pògui dies; e eth plan que non aurie cap de trebuc.
TOM-SAWYER-WEB	Eth mèstre se solie premanir entàs granes escadences en tot beuer ara valenta, e eth gojat deth pinta-panèus didec que quan eth mèstre tites, eth dia abantes des examens, auesse vengut en estat avient, eth "alugarie era causa" tant qu'eth senhor Dobbins dormisse ena sua cagira: dempús lo desvelharie en temps oportun, entà meter-se a córrer de cap ara escòla.
TOM-SAWYER-WEB	Quan arribèc eth temps avient, er interessant convengut se produsic.
TOM-SAWYER-WEB	Tàs ueit deth ser era escòla qu'ère magnificaments illuminada e apolidida damb ornaments e fistonaments de huelhatge e flors.
TOM-SAWYER-WEB	Eth mèstre seiguie entronizat ena sua grana cagira, sus ua estrada, damb era lòsa ath darrèr.
TOM-SAWYER-WEB	Que semblaue pro adocit.
TOM-SAWYER-WEB	Tres hilères de bancs en cada costat e sies bancs ath sòn dauant èren ocupadi pes dignataris deth pòble e es parents des escolans.
TOM-SAWYER-WEB	Ara sua quèrra, mès enlà des hilères de ciutadans, i auie ua ampla estrada provisionau a on seiguen es escolans qu'auien de cuélher part enes exercicis dera serada: ringlères de mainatges, lauadi e vestidi enquia un grad intolerable de malèster, ringlères de gojatòts desmargadi; nheuades hilères de gojates e senhoretes vestides de lin e de mossolina, e capinautes des sòns braci nuds, des ancianes jòies des sues mairies, des sues cintetes rosades e blaues, e des flors deth sòn peu.
TOM-SAWYER-WEB	Tota era rèsta dera casa qu'ère plia d'escolans que non prenien part en acte.
TOM-SAWYER-WEB	Es exercics que comencèren.
TOM-SAWYER-WEB	Un gojat plan petit se lheuèc, e didec tot espaurit:
TOM-SAWYER-WEB	Mès eth, que se'n gessec sense problèmes, encara que crudèuments espaurit, e recebec un plan pilèr torn d'aplaudiments, quan hec era sua reveréncia manufacturada, e se retirèc.
TOM-SAWYER-WEB	Ua gojateta de cara tota vergonhosa gasulhèc: "Mary auie ua oelheta, eca".
TOM-SAWYER-WEB	Hec ua cortesia que trincaue eth còr, recebec era sua recompensa d'aplaudiments, e se seiguec tota rogida e erosa.
TOM-SAWYER-WEB	Tom Sawyer auancèc damb confiança arroganta: s'anec enfilant per inagotable e indestructible parlament: "balhatz-me era libertat o balhatz-me era mòrt", damb aquera furia e frenetica gesticulacion, e se copèc ena mitat.
TOM-SAWYER-WEB	Ua tetrica pòur lo cuelhec, es sues cames tremolauen, e s'estèc a mand d'estofar-se.
TOM-SAWYER-WEB	Compdaue, cèrtaments, damb era simpatia evidenta der auditòri, mès tanben damb eth silenci der auditòri, qu'encara ère pejor qu'era sua simpatia.
TOM-SAWYER-WEB	Eth mèstre que rufèc eth nas, e atau completèc eth desastre.
TOM-SAWYER-WEB	Tom pelegèc ua estona, e dempús se retirèc, totafèt vençut.
TOM-SAWYER-WEB	I auec un fèble prepaus d'aplaudiment, mès que moric còp sec.
TOM-SAWYER-WEB	Seguiren un parelh de espotidi poèmes e d'autes pèrles declamatòries.
TOM-SAWYER-WEB	Dempús i auec exercicis de lectura e un concors de júnher paraules.
TOM-SAWYER-WEB	Era magra classa de latin recitèc damb aunor.
TOM-SAWYER-WEB	Arribèc era flor deth vrespe: es composicions originaus des senhoretes.
TOM-SAWYER-WEB	Cada ua, per torn, auancèc enquiath cant dera plataforma, escurèren era gòrja, quilhèren eth sòn manuscrit (estacat damb ua cinta esquista), e se botèren a liéger, en tot fixar-se per pèces mundes ena expression e ena puntuacion.
TOM-SAWYER-WEB	Es tèmes sigueren es madeishi ja elucidadi en semblables escadences, abantes que per eres, pes sues mairies e seguraments per tota era sua ascendéncia de linha femenina enquias Crotzades.
TOM-SAWYER-WEB	Era Amistat que n'ère un; Memòries d'autes dies, Era Religion ena Istòria, País de sòmnis, Es auantatges dera cultura, Formes de govèrn Politic comparades e contrastades, Malenconia, Amor filiau, Desirs deth còr, eca, eca.
TOM-SAWYER-WEB	Era tralha mès importanta d'aguestes composicions qu'ère ua malenconia estudiada e adulada; n'ère ua auta era gerla opulenta e degalhaira de bèth lenguatge; n'ère ua auta era tendéncia a cabir enes aurelhes paraules e frases especiauments estimades, enquia que venguien rosigades deth tot; e ua particularitat que les caracterizaue e maumetie claraments qu'ère er inveterat e intolerable sermon, que tremolaue era coa espatracada ara fin de totes e cada ua d'eres.
TOM-SAWYER-WEB	Quin que siguesse eth tèma, òm auie hèt un esfòrç espremidor de cervèth entà retortilhar-lo d'ua o ua auta manèra pr'amor de qué un esperit morau e religiós lo podesse campar coma exemple edificant.
TOM-SAWYER-WEB	Era evidenta pòga sinceritat d'aguesti sermons non ère pro entà arténher qu'era mòda siguesse hèta enlà des escòles, e non n'ei pro aué en dia: dilhèu jamès ne serà tant qu'eth mon sigue mon.
TOM-SAWYER-WEB	Que non i a escòla en nòste país a on es joenes damaisèles non se senten obligades a barrar es sues composicions damb un sermon; e guardatz qu'eth sermon dera gojata mès frivòla e mens religiosa dera escòla ei tostemp eth mès long e eth mès implacablaments pietós.
TOM-SAWYER-WEB	Que ja n'ei pro d'aguesta cançon: era vertat dera vida vidanta ei indigèsta.
TOM-SAWYER-WEB	Tornem as examens.
TOM-SAWYER-WEB	Dilhèu eth liegedor ne poirà sostier un resumit.
TOM-SAWYER-WEB	Era imaginacion trebalhe diboishant imatges rosades de gòi.
TOM-SAWYER-WEB	Ena sua fantasia, era voluptuosa adoracion dera mòda se campe entre era multitud hestiua, campada per toti es campaires.
TOM-SAWYER-WEB	Era sua graciosa figura, jargada damb un vestit de nhèu, vire entre es laberints dera joiosa dança; es sòns uelhs que son es mès resplendents, es sòns passi es mès leugèrs ena alègra assemblada.
TOM-SAWYER-WEB	Damb taus deliroses fantasies eth temps s'esguitle de prèssa, e arribe era ora planvenguda dera sua entrada en mon der elisi, que l'a inspirat sòmnis tan fulgurants.
TOM-SAWYER-WEB	Se com ne semble de magica quinsevolh causa dauant era sua guardada meravilhada!
TOM-SAWYER-WEB	Cada naua scèna li shaute mès qu'era darrèra.
TOM-SAWYER-WEB	Mès ath cap d'ua estona, desnishe que dejós aguestes bères aparences tot ei vanitat: era vantaria qu'auie embadoquit era sua amna, ara trantalhe aspraments ena sua aurelha; e damb era salut maumetuda e eth còr afligit, vire era esquia, damb era conviccion qu'es plasers dera tèrra non poiràn satisfèr es desirs der esperit!
TOM-SAWYER-WEB	E atau successiuaments, e atau tostemp.
TOM-SAWYER-WEB	De quan en quan i auie un bronzinadís de plaser pendent era lectura, acompanhada de mormolhades exclamacions de "qué polit!
TOM-SAWYER-WEB	Dempús se lheuèc ua gojata prima e malenconiosa, qu'eth sòn ròstre auie er interessant pallitge que còsten es gachets e era estomagada, e liegec un Poèma.
TOM-SAWYER-WEB	Damb dues estròfes que n'aurà pro:
TOM-SAWYER-WEB	ER ADIU D'UA PUNCÈLA DETH MISSOURI A ALABAMA Adishatz, Alabama mia!
TOM-SAWYER-WEB	Ò amor mèn prigond!
TOM-SAWYER-WEB	Mès per un instant que me cau abandonar-te.
TOM-SAWYER-WEB	Tristes idies, tristes, senti en còr nisar; memòries arborades s'apilèren en mèn front.
TOM-SAWYER-WEB	Que jo pes tues boscúries anè, totes florides; ath cant deth Tallapoosa corrí, liéger que hi; è entenut deth Talassee es ondades enforismades, e eth costat deth beròi Coosa è campat as arrais dera auba.
TOM-SAWYER-WEB	E deth mèn còr sarrat non me n'è d'avergonhar ne virar era cara, e es uelhs, regolejant.
TOM-SAWYER-WEB	Que non ei cap de tèrra estranha qu'es mèns passi se'n van.
TOM-SAWYER-WEB	Que non ei as estranhs que balhi aué eth mèn sospir.
TOM-SAWYER-WEB	Jo i trapè casa e era alegria que lutz aguest Estat que dèishi endarrèr, damb plor des.hèit.
TOM-SAWYER-WEB	Hereds an d'èster es mèns uelhs, eth mèn còr, era mia tète, pr'amor que, Alabama, se desseparen de tu!"
TOM-SAWYER-WEB	N'auie pògui que sabessen se qué significaue tète, mès eth poèma qu'agradèc, totun.
TOM-SAWYER-WEB	Dempús apareishec ua senhoreta bruna, de uelhs neri e de peu nere, que demorèc muda per un moment sensacionau, agarrèc ua expression tragica, e comencèc de liéger, en ton acompausat:
TOM-SAWYER-WEB	UA VISION "Ombriua e tempestuosa era net.
TOM-SAWYER-WEB	Autanplan es fòrts vents gesseren amassa des sòns mistics abitatges, e bohèren airosaments per aqueri entorns coma se volessen méter de relèu damb era sua ajuda era desolacion d'aquera scèna.
TOM-SAWYER-WEB	En aquera escadença, tant ombriua, tan terrorifica, era mia amna alendaue peth secors uman; mès, en sòrta d'aquerò, era mia estimada amiga e conselhèra, era mia consoladoira e era mia doça guida, eth mèn gòi ena pena (e ena mia jòia, era mia segona jòia), venguie ath mèn cant".
TOM-SAWYER-WEB	Aguesta pesantor ocupaue ues dètz planes deth manuscrit, e acabaue damb un sermon tan destructiu de tota esperança entàs non-presbiterians, que guanhèc eth prumèr prèmi.
TOM-SAWYER-WEB	Aguesta composicion siguec jutjada eth mès bèth esfòrç dera vrespada.
TOM-SAWYER-WEB	Eth baile deth bordalat, en autrejar eth prèmi ara autora, hec un discurs alugat, que didec qu'ère de tira era causa mès eloqüenta que jamès auie entenut, e qu'eth madeish Daniel Webster aurie podut ester-ne capinaut".
TOM-SAWYER-WEB	Que mos cau avertir, de passada, qu'eth nombre de composicions qu'era paraula bèth ère de contunh adulada, e era experiéncia umana mentada en qualitat de plana dera vida, se passaue deth tant per cent de costum.
TOM-SAWYER-WEB	A tot darrèr, eth mèstre, adocit lèu enquiath punt dera bondat, retirèc era sua cagira, virèc era esponèra ar auditòri, e comencèc a diboishar un mapa d'America ena lòsa pr'amor de qué s'i hesse er exercici dera classa de Geografia.
TOM-SAWYER-WEB	Mès era sua man trantalhanta se'n gessec malerosaments, e ua estofada riseta bronzinèc en auditòri.
TOM-SAWYER-WEB	Eth se'n sabie se per qué, e se calèc a emendà'c.
TOM-SAWYER-WEB	Esfacèc linhes e les tornèc a hèr; mès que non hec que torçar-les mès que jamès, e er arridolet se hec mès prononciat.
TOM-SAWYER-WEB	Fixèc tota era sua atencion en sòn prètzhèt, alavetz, coma se siguesse determinat a non deishar- se abàter pera alegria.
TOM-SAWYER-WEB	Sentec que toti es uelhs se tachauen en eth: s'imaginèc que se'n gessie, e, totun, era riseta contunhèc, e autanplan creishie, claraments.
TOM-SAWYER-WEB	E non li mancaue rason.
TOM-SAWYER-WEB	Naut dera aula i auie un humarau, trauessat damb un trauquet sus era sua tèsta.
TOM-SAWYER-WEB	A trauèrs deth trauquet anaue baishant un gat, estacat, peth costat des anques, damb ua còrda.
TOM-SAWYER-WEB	Eth gat qu'auie un parraquet estacat sus eth sòn cap e boca entà que non miulèsse.
TOM-SAWYER-WEB	Tant que devaraue tot doç, s'acorbaishaue de cap amont e agarraue era còrda, e se balançaue de cap abaish e agarraue er aire intocable.
TOM-SAWYER-WEB	Era riseta qu'anèc pujant e pujant de ton: eth gat se trapaue a sies poces dera tèsta deth mèstre obsessionat.
TOM-SAWYER-WEB	En tot baishar, un shinhau mès enjós, cuelhec era sua perruca damb urpes desesperades, e s'i agarrèc, e siguec tirassat de cap ath humarau, en un viraments de uelhs, damb eth trofèu encara en sòn poder!
TOM-SAWYER-WEB	E com ludec era lum, gessent dera tèsta calva deth mèstre!
TOM-SAWYER-WEB	Pr'amor qu'eth gojat deth pinta-panèus l'auie daurada!
TOM-SAWYER-WEB	Aquerò qu'interrompec era reünion.
TOM-SAWYER-WEB	Es gojats sigueren resvenjadi.
TOM-SAWYER-WEB	Tom que s'ahigec ara naua òrdre des Infants dera Temperança, tirat peth caractèr ostentós des sues insignes.
TOM-SAWYER-WEB	Prometec abstenir-se de humar, de mastegar tabac, e de tota causa profana, tant que ne siguesse membre.
TOM-SAWYER-WEB	Alavetz descurbic ua causa naua, ei a díder, que prométer de non hèr ua causa ei era via mès segura qu'age en mon entà que òm desire de hèr-la.
TOM-SAWYER-WEB	Tom se sentec lèu lèu torturat peth desir de béuer e renegar.
TOM-SAWYER-WEB	E eth desir venguec a èster tant intens, que solet era esperança d'amuishar-se damb era sua cencha vermelha l'arturèc de retirar-se dera òrdre.
TOM-SAWYER-WEB	Eth quate de junhsèga s'apressaue, mès que lèu deishèc de recórrer-i damb eth pensament (deishèc de pensar-i abantes qu'auesse tengut pendent quaranta ueit ores es sues cadies), e calèc es sues esperances en vielh jutge de patz Frazer, que se trapaue aparentaments en sòn lhet de mòrt e aurie uns grani funeralhas publics, pr'amor d'èster tan naut foncionari.
TOM-SAWYER-WEB	Pendent tres dies Tom s'estèc fòrça preocupat der estat deth jutge e ansiós des sues notícies.
TOM-SAWYER-WEB	En bèri moments es sues esperances qu'auancèren: auancèren tant, que n'auie entà riscar-se a trèir es insignes e practicar dauant eth miralh.
TOM-SAWYER-WEB	Mès eth jutge auie ua manèra de fluctuar reauments descoratjanta.
TOM-SAWYER-WEB	Ara fin se decantèc pera mielhoria, e dempús pera convalescéncia.
TOM-SAWYER-WEB	Tom que n'ère hastigat, e experimentaue era sensacion de patir-ne damnatge.
TOM-SAWYER-WEB	Presentèc era sua dimission immediataments; e aquera net eth jutge patic ua requeiguda e moric.
TOM-SAWYER-WEB	Tom resolvec que jamès se'n tornarie a fisar d'òme atau.
TOM-SAWYER-WEB	Es funeralhas que sigueren causa polida.
TOM-SAWYER-WEB	Es Infants dera Temperança manobrauen en un estil calculat entà crebar eth còr der ex-membre d'enveja.
TOM-SAWYER-WEB	Tom qu'ère un aute viatge un gojat liure, totun; e aquerò ère quauquarren.
TOM-SAWYER-WEB	Poirie béuer e jurar, ara; mès trapèc, damb era sua suspresa, que non n'auie talents.
TOM-SAWYER-WEB	Eth solet hèt de podè'c hèr li treiguec eth desir e er encant dera causa.
TOM-SAWYER-WEB	Era prumèra de totes es companhies de minstrels 2 neri arribèc en bordalat, e costèc sensacion.
TOM-SAWYER-WEB	Tom e Joe Harper organizèren ua partida de comics, e sigueren erosi dus dies.
TOM-SAWYER-WEB	Enquia e tot eth Gloriós Quate siguec, en cèrt sens, ua falhita, pr'amor que ploiguec a còps de caudèrs: non i auec, donc, comitiua, e er òme mès gran deth mon (sivans Tom se pensaue), eth senhor Benton, un autentic senador des Estats Units, resultèc ua aclapanta decepcion, pr'amor que non auie vint-e-cinc pès de nautada, ne es milèrs.
TOM-SAWYER-WEB	Que venguec un circ.
TOM-SAWYER-WEB	Es gojats joguèren a circ es tres dies a vier, en tendes hètes de tapisi (en tot èster era entrada de tres agulhes entàs gojats e dues entàs gojates); e fin finau òm abandonèren es formes deth circ.
TOM-SAWYER-WEB	Beckt Thatcher se n'auie anat ena sua casa de Constantinoble, entà demorar-se damb sa pairs pendent es vacances: atau ei qu'era vida non mostraue per nunlòc arren d'interessant.
TOM-SAWYER-WEB	Eth terrible secret der assassinat qu'ère ua malautia cronica.
TOM-SAWYER-WEB	Dempús venguec eth sarrampiu.
TOM-SAWYER-WEB	Pendent dues longues setmanes Tom jadèc presoèr, mòrt entath mon e es sòns eveniments.
TOM-SAWYER-WEB	Ère plan malaut: arren l'interessaue.
TOM-SAWYER-WEB	Quan podec, a tot darrèr, lheuar-se, e auancèc afeblit pòble enjós, un cambiament malenconiós s'auie produsit en tota causa e en tota creatura.
TOM-SAWYER-WEB	I auie auut ua reviscolada 3, e toti s'àuien tornat religiosi, non solet es adults, senon autanplan es gojats, e es gojates.
TOM-SAWYER-WEB	Tom hec un torn demorant, contra tota esperança, trapar ua benaürada cara pecadoira; mès que pertot l'amaraue era decepcion.
TOM-SAWYER-WEB	Trapèc a Joe Harper estudiant un Nau Testament, e retirèc tristaments era cara d'aqueth espectacle mortificador.
TOM-SAWYER-WEB	Cerquèc a Ben Rogers, e lo trapèc en tot visitar as praubes damb ua cistalha damb huelhetons de propaganda.
TOM-SAWYER-WEB	Percacèc a Jim Hollis, que li hec tier era sua atencion sus era benediccion plan estimada deth sòn darrèr sarrampiu, qu'ère un avertiment.
TOM-SAWYER-WEB	Cada gojat que trapaue higie un nau pes ara sua depression.
TOM-SAWYER-WEB	E, quan desesperat, correc finauments tà refugiar-se ath cant de Huckleberry Finn, e i siguec recebut damb ua cita des Escriptures, se calèc en casa e en lhet, en tot encuedar-se'n que solet eth, en tota era ciutat, ère perdut entà tostemp, entà tostemp mès.
TOM-SAWYER-WEB	E aquera net que i auec ua tempèsta espantorianta, damb bategats, terrible tarrabastèri de pericles e enludernats ribans de relampits.
TOM-SAWYER-WEB	Caperèc eth sòn cap damb es linçòs e demorèc damb ua orribla expectacion eth sòn destin, pr'amor que non n'auie cap de dobte de qué tot aqueth sarabat ère per eth.
TOM-SAWYER-WEB	Se pensèc qu'auie agotat era cleméncia des poders celestiaus damb un hèish que depassaue eth sòn marge de tolerància, e qu'aqueri n'èren es resultats.
TOM-SAWYER-WEB	Que l'aurie semblat un excès de pompa e de municions aucir un cinze damb ua bateria de canons; mès non trapaue arren d'incongrú en degalhar un auratge coma aqueth entà bassacar era èrba jos un babau coma eth.
TOM-SAWYER-WEB	Ath cap de pòc era tempèsta s'acabèc, e s'acabèc sense auer complit eth sòn objectiu.
TOM-SAWYER-WEB	Eth prumèr impuls deth gojat siguec de mostrar-se arregraït e remeter-se.
TOM-SAWYER-WEB	Eth segon impuls siguec de demorar, pr'amor qu dilhèu non i aurie mès tempèstes.
TOM-SAWYER-WEB	Ath londeman es mètges tornèren.
TOM-SAWYER-WEB	Tom qu'auie requeigut.
TOM-SAWYER-WEB	Es tres setmanes qu'aguest viatge se passèc capensús, li semblèren un sègle.
TOM-SAWYER-WEB	Quan, fin finau, podec gésser, damb pro trebalhs arregraïe d'auer-se sauvat, en tot rembrembar se guaire solet s'estaue, mancat de companhs e abandonat.
TOM-SAWYER-WEB	Baishèc tot discret en carrèr, e trapèc a Jim Hollis hènt de jutge en un joen tribunau que sentenciaue a un gat, per assassin, en preséncia dera sua victima, un audeth.
TOM-SAWYER-WEB	Trapèc a Joe Harper e a Huck Finn que pujauen per un carreron tant que se minjauen un melon panat.
TOM-SAWYER-WEB	Praubi gojats!
TOM-SAWYER-WEB	Eri, madeish que Tom, auien patit ua requeiguda!
TOM-SAWYER-WEB	A tot darrèr, era assopida atmosfèra siguec remoiguda, e plan vigorosaments.
TOM-SAWYER-WEB	Ara seguida venguec a èster eth tèma de totes es convèrses deth bordalat.
TOM-SAWYER-WEB	Tom que non se'n podec desliurar.
TOM-SAWYER-WEB	Cada referéncia ar assassinat l'estrementie eth còr, pr'amor qu'era sua consciéncia torbada e es sòns temors lèu lo convencien qu'aqueres observacions èren dites ath sòn costat entà hèr-lo a temptar.
TOM-SAWYER-WEB	Que non se'n sabie de se com ère qu'eth auesse podut hèr a vier sospeches de qué sabie quauquarren sus er assassinat, mès totun, que non podie demorar-se tranquil ath miei d'aquera parlòta.
TOM-SAWYER-WEB	Sentie caudheireds de contunh.
TOM-SAWYER-WEB	Se hec a seguir a Huck en un aute costat solitari entà auer-li ua convèrsa.
TOM-SAWYER-WEB	Que li serie de bèth solatjament badar boca ua estoneta, repartir- se era carga deth malur damb un aute malerós.
TOM-SAWYER-WEB	Ath delà, qu'auie besonh d'assegurar- se que Huck auie demorat discret.
TOM-SAWYER-WEB	Huck, n'auetz parlat a quauquarrés, d'aquerò?
TOM-SAWYER-WEB	De qué?
TOM-SAWYER-WEB	Ja ac sabetz, de qué.
TOM-SAWYER-WEB	Ò, plan que non.
TOM-SAWYER-WEB	Ne ua soleta paraula?
TOM-SAWYER-WEB	Ne ua soleta paraula: que Diu me'n valgui!
TOM-SAWYER-WEB	Se per qué ac didetz?
TOM-SAWYER-WEB	Ò, qu'auia pòur.
TOM-SAWYER-WEB	Vai, Tom Sawyer: pòt viueríem dus dies s'era causa siguec desnishada.
TOM-SAWYER-WEB	Tom que se sentec mès solatjat.
TOM-SAWYER-WEB	Dempús ua pausa:
TOM-SAWYER-WEB	Huck, arrés vos poirie hèr a parlar; vertat que non?
TOM-SAWYER-WEB	Her-me a parlar?
TOM-SAWYER-WEB	Que non i a ua auta forma.
TOM-SAWYER-WEB	Ben, que tot va ara ora, alavetz.
TOM-SAWYER-WEB	Me pensi que non i a perilh, tant que non mos lheuem eth cadenat dera boca.
TOM-SAWYER-WEB	Mès, jurem-ac un aute viatge, ça que la.
TOM-SAWYER-WEB	Qu'ei mès segur.
TOM-SAWYER-WEB	Jo qu'ac signi.
TOM-SAWYER-WEB	Atau, donc, jurèren de nauèth, damb esglasiantes solemnitats.
TOM-SAWYER-WEB	De qué blaguen, Huck?
TOM-SAWYER-WEB	È entenut que ne didien sabi pas se qué.
TOM-SAWYER-WEB	Blagar?
TOM-SAWYER-WEB	Ben, que tot ei Muff Potter per aciu e Muff Potter per aquiu.
TOM-SAWYER-WEB	Qu'ei era madeisha istòria des que m'entornègen.
TOM-SAWYER-WEB	Me pensi qu'ei perdut.
TOM-SAWYER-WEB	Lèu tostemp, lèu tostemp.
TOM-SAWYER-WEB	Ei un òme plan mesquinòt, mès que jamès a hèt arren entà hèr mau ad arrés.
TOM-SAWYER-WEB	Non lo veiratz que pescar un shinhau entà auer sòs e emborrachar-se, e hè eth capleugèr de grana manèra; mès, Senhor, aquerò que toti ac hèm; aumens, era màger part, autanplan predicaires e gent d'aguest peu.
TOM-SAWYER-WEB	Mès qu'a causes de persona senada: un viatge me dèc miei peish, encara que non n'auie pro entà dus; fòrça còps me hec costat quan es causes m'anauen de mau borràs.
TOM-SAWYER-WEB	Ò, e a jo m'apraièc sèrps volaires de papèr, Huck, e me botèc ams ena lata.
TOM-SAWYER-WEB	Ui, pòc ne treiríem, Tom!
TOM-SAWYER-WEB	Òc, plan que òc, qu'ac harien.
TOM-SAWYER-WEB	A jo tanben, Tom, mala pèsta!
TOM-SAWYER-WEB	Les enteni a díder qu'ei eth maufactor que tie mès mina de sanguinari de tot eth parçan, e que s'estonen de qué non l'auessen penjat abantes.
TOM-SAWYER-WEB	Òc, atau parlen de dia e de net.
TOM-SAWYER-WEB	E ac harien, a fe de Diu.
TOM-SAWYER-WEB	Es gojats conversèren pendent ua bona estona, mès aquerò que non les balhèc guaire consolament.
TOM-SAWYER-WEB	En vier era ora baisha se trapèren romant pes entorns dera petita preson isolada, dilhèu damb ua indefinida esperança que se passarie quauquarren que remoiguesse es sues dificultats.
TOM-SAWYER-WEB	Mès que non se passèc arren: semblaue que non i auesse angels ne hades que s'interessèssen per aqueth captiu sense sòrt.
TOM-SAWYER-WEB	Es gojats heren aquerò qu'auien hèt plan soent d'auti còps: vengueren enquiath brescat dera preson, e li balhèren a Potter tabac e aluquets.
TOM-SAWYER-WEB	Ère en embaish e non i auie gardes.
TOM-SAWYER-WEB	Era sua gratitud pes sòns presents, cada viatge les hissaue era consciéncia: aguest còp mès entà laguens que jamès.
TOM-SAWYER-WEB	Se senteren covards e traïdors enquiath darrèr grad, quan Potter didec:
TOM-SAWYER-WEB	Qu'auetz estat fòrça, fòrça bravi damb jo, gojats: fòrça mès qu'arrés deth pòble.
TOM-SAWYER-WEB	E non me'n desbrembi, non.
TOM-SAWYER-WEB	Soent me digui a jo madeish, digui: "jo que solia apraiar totes es serps volaires e es causes des gojats, e ensenhar-les a on èren es boni bancs entà pescar, e les èra tant amic que podia, e ara toti an desbrembat ath vielh Muff en sòn malur; mès Tom non, e Huck non: eri non l'an desbrembat, digui, e jo non les desbrembi ada eri".
TOM-SAWYER-WEB	Ben, gojats: qu'è hèt ua mala, mala causa.
TOM-SAWYER-WEB	Qu'èra embriac e damb eth cervèth capvirat, alavetz: aguesta qu'ei era soleta manèra que tengui de comprenè'c; e ara eth mèn còs li calerà pagar per aguesta causa, e ei just.
TOM-SAWYER-WEB	Just; e ei era mielhor causa que se pòt passar, tanben, me pensi; e ac demori, totun.
TOM-SAWYER-WEB	Ben, que non ne parlem, non vos emborrachètz jamès, e atau non vieratz jamès per aguesti entorns.
TOM-SAWYER-WEB	Metetz-vos un shinhau mès entà cogant.
TOM-SAWYER-WEB	Bones cares amigues, bones cares amigues!
TOM-SAWYER-WEB	Enfilatz-vos er un sus er aute, e deishatz-les-me tocar.
TOM-SAWYER-WEB	Atau, balhatz-me era man: es vòstes mans passaràn entremiei des barrons, mès es mies que son massa gròsses.
TOM-SAWYER-WEB	Mans petites e fèbles…mès qu'an ajudat qui sap guaire a Muff Potter, e l'ajudarien mès se podessen.
TOM-SAWYER-WEB	Tom hec via de cap a casa tot desolat, e es sòns sòmnis d'aquera net esposquèren d'orrors.
TOM-SAWYER-WEB	Londeman e londeman passat romèc peth costat deth Tribunau, moigut per un impuls lèu irresistible d'entrar-i, mès en tot forçar-se entà demorar ath dehòra.
TOM-SAWYER-WEB	A Huck que li passaue çò de madeish.
TOM-SAWYER-WEB	S'evitauen de bon voler er un ar aute.
TOM-SAWYER-WEB	Toti dus vagauen a distància, de quan en quan; mès era madeisha sinistra fascinacion les hège a tornar ath cap de pòga estona.
TOM-SAWYER-WEB	Tom que hège guardades quan es badaires gessien a plaser dera cramba deth Tribunau; mès tostemp sentie notícies afligentes: es hilats s'estrenhien, mès e mès implacabli, ath torn deth praube Potter.
TOM-SAWYER-WEB	Ara fin deth dusau dia, era parlòta deth pòble comentaue se com demoraue eth testimòni de Joe er Indi fèrm e inexpugnable, e non i auie eth mendre dobte sus quin serie eth veredicte deth Jurat.
TOM-SAWYER-WEB	Tom se demorèc ath dehòra enquia ua ora auançada, e se n'anèc entath lhet trauessant era hièstra.
TOM-SAWYER-WEB	Eth sòn estat qu'ère d'ua esglasianta exaltacion.
TOM-SAWYER-WEB	Se passèren ores abantes que cluquèsse un uelh.
TOM-SAWYER-WEB	Tot eth pòble s'arremassèc ena cramba deth Tribunau ath londeman, pr'amor qu'aqueth auie d'èster eth gran dia.
TOM-SAWYER-WEB	Ambdús sèxes èren lèu parièraments representadi en auditòri atapit.
TOM-SAWYER-WEB	Dempús ua longa demora, eth Jurat entrèc de ringlera.
TOM-SAWYER-WEB	Pòc temps dempús, Potter, palle e capvirat, temerós e desemparat, siguec introdusit, estacat damb cadies, e lo heren a seir aquiu a on es guardades nasejaires lo podessen veir.
TOM-SAWYER-WEB	Situacion non mens senhalada ère era de Joe er Indi, estupid coma tostemp.
TOM-SAWYER-WEB	I auec ua auta pausa, e dempús eth jutge arribèc, e eth Sheriff proclamèc era dubertura deth Tribunau.
TOM-SAWYER-WEB	Seguiren es mormolhs de costum entre es membres de cort, e era arremassada de papèrs.
TOM-SAWYER-WEB	Aguesti detalhs, e es dilacions que les acompanhauen, creèren ua atmosfèra preparatòria autant impressionanta que fascinadoira.
TOM-SAWYER-WEB	Ara seguida, òm cridèc a un testimòni, que declarèc qu'auie trapat Muff Potter lauant-se en arriuet, a prumèra ora, eth dia qu'er assassinat siguec desnishat, e qu'ath córrer s'escapèc.
TOM-SAWYER-WEB	Dempús de quauques paraules, er avocat dera acusacion didec:
TOM-SAWYER-WEB	Adreçatz-vos ath testimòni.
TOM-SAWYER-WEB	Que non è preguntes entà her.
TOM-SAWYER-WEB	Eth següent testimòni establic era trobalha deth guinhauet ath cant deth cadavre.
TOM-SAWYER-WEB	Adreçatz-vos ath testimòni.
TOM-SAWYER-WEB	Que non è preguntes entà hèr, repliquèc er avocat de Potter.
TOM-SAWYER-WEB	Potter.
TOM-SAWYER-WEB	Adreçatz-vos ath testimòni.
TOM-SAWYER-WEB	Er avocat de Potter se remic a interrogar-lo.
TOM-SAWYER-WEB	Es cares der auditòri comencèren a traduir er engüeg.
TOM-SAWYER-WEB	Cada detalh des damatjoses circonstàncies que se passèren en cementèri, en aqueth maitin que toti rebrembauen pro ben, siguec declarat per testimònis avients; mès que cap d'eri non siguec contraexaminat per avocat de Potter.
TOM-SAWYER-WEB	Era perplexitat e descontent der auditòri s'amuishèc damb mormolhs e costèc un avís deth Tribunau.
TOM-SAWYER-WEB	Er avocat dera acusacion didec alavetz:
TOM-SAWYER-WEB	Mejançant eth jurament d'uns ciutadans, qu'era sua simpla paraula ei dehòra de tota sospecha, auem anat nudant aguest crim esglasiant, sense deishar possibilitat de dobte per çò que tanh ath malerós presoèr que i é ena barra.
TOM-SAWYER-WEB	Que mos dam per satisfèts.
TOM-SAWYER-WEB	Ath praube Potter se l'escapèc un panteish, e se calèc era cara entre es mans, e balancèc eth sòn còs doçaments d'aciu e d'aquiu, tant que regnaue un penible silenci laguens era cramba.
TOM-SAWYER-WEB	Fòrça òmes se senteren esmoigudi, e era compassion de moltes hemnes se mostrèc damb lèrmes.
TOM-SAWYER-WEB	Er avocat dera defensa se lheuèc e didec:
TOM-SAWYER-WEB	Aunorable Senhor: enes nòstes observacions hètes ar inici d'aguesta causa, premanírem eth nòste prepaus de demostrar qu'eth nòste client realizèc aguesta hèta espantorianta en tot trapar-se jos era influéncia d'un òrb, irresponsable deleri produsit pera beuenda.
TOM-SAWYER-WEB	Mès qu'auem cambiat de pensada; era nòsta defensa serà ua auta.
TOM-SAWYER-WEB	E en tot adreçar-se ath vailet: hètz a vier a Tomàs Sawyer.
TOM-SAWYER-WEB	Un estonament intrigant se desvelhèc en totes es cares der auditòri, sense excepcion dera de Potter.
TOM-SAWYER-WEB	Totes es guardades se tachèren damb meravilhada atencion en Tom quan aguest se lheuèc e ocupèc eth sòn lòc ena plataforma.
TOM-SAWYER-WEB	Eth gojat que semblaue fòrça espaurit, pr'amor qu'auie se qui sap era pòur.
TOM-SAWYER-WEB	Eth jurament que se hec.
TOM-SAWYER-WEB	Tomàs Sawyer: a on èretz, eth 17 de junh, tath pic dera mieja net?
TOM-SAWYER-WEB	Tom hec ua lucada ena cara viril de Joe er Indi, e non podec botjar era lengua.
TOM-SAWYER-WEB	Semblaue qu'er auditòri se tenguesse era alend, mès es paraules que refusauen de vier.
TOM-SAWYER-WEB	Ath cap d'ua brèu estona, totun, eth gojat reprenec un shinhau era sua fòrça, e artenhèc de meter-ne pro ena sua votz entà qu'ua part der auditòri entenesse:
TOM-SAWYER-WEB	En cementèri!
TOM-SAWYER-WEB	Damb era votz un shinhau mès nauta, se vos platz.
TOM-SAWYER-WEB	Non vos cau pòur.
TOM-SAWYER-WEB	Èretz…
TOM-SAWYER-WEB	En cementèri.
TOM-SAWYER-WEB	Ua riseta de mensprètz se passèc lèu lèu pera cara de Joe er Indi.
TOM-SAWYER-WEB	Èretz bric ath cant dera hòssa de Horse Williams?
TOM-SAWYER-WEB	Òc, senhor.
TOM-SAWYER-WEB	Parlatz un shinhau mès naut.
TOM-SAWYER-WEB	A quina distància n'èretz?
TOM-SAWYER-WEB	Tant ath cant coma ne sò de vos.
TOM-SAWYER-WEB	Èretz amagat o non?
TOM-SAWYER-WEB	Èra amagat.
TOM-SAWYER-WEB	A on?
TOM-SAWYER-WEB	Darrèr es olms que i a ath cant dera hòssa.
TOM-SAWYER-WEB	Joe er Indi hec un movement lèu imperceptible.
TOM-SAWYER-WEB	I auie quauqu'un damb vos?
TOM-SAWYER-WEB	Òc, senhor, i anè damb…
TOM-SAWYER-WEB	Demoratz, demoratz un moment.
TOM-SAWYER-WEB	Qu'ei parièr que digatz eth nòm deth vòste companh.
TOM-SAWYER-WEB	Que ja lo haram comparéisher ara ora que pertòque.
TOM-SAWYER-WEB	Portàuetz bèra causa?
TOM-SAWYER-WEB	Tom que trantalhèc e semblaue tot confús.
TOM-SAWYER-WEB	Parlatz, hilh mèn: deishatz de cornèr tota maufidança.
TOM-SAWYER-WEB	Qué amiàuetz?
TOM-SAWYER-WEB	Solet un…un…gat mòrt.
TOM-SAWYER-WEB	I auec ua ondada d'alegria, qu'eth Tribunau reprimic.
TOM-SAWYER-WEB	Que mostraram era esqueleta d'aqueth gat.
TOM-SAWYER-WEB	Tom comencèc, trantalhant ara prumeria; mès a mida qu'eth tèma l'anaue escauhant, es sues paraules rajauen damb mès assopliment.
TOM-SAWYER-WEB	As pògui moments s'arturèc tot eth mormolh, dehòra dera sua votz.
TOM-SAWYER-WEB	Toti lo guardauen fixaments; er auditòri, embadoquit e damb era alend copada, qu'ère suspenut des sues paraules, en tot desbrembar-se deth temps que se passaue, aganchat pera deprimenta fascinacion dera istòria.
TOM-SAWYER-WEB	Era tension impausada ara emocion contenguda arribèc ath sòn apogèu quan eth gojat didec:
TOM-SAWYER-WEB	Crac!
TOM-SAWYER-WEB	Tom que siguec un aute viatge un eròi resplendent, eth bailinat des vielhs, era enveja des joeni.
TOM-SAWYER-WEB	Eth sòn nòm qu'arribèc enquia e tot a èster estampat entà tostemp, pr'amor qu'eth jornau deth pòble lo glorifiquèc.
TOM-SAWYER-WEB	Beth un que se pensèc qu'arribarie autanplan a president, se s'escapaue dera horca.
TOM-SAWYER-WEB	Tau que sol passar, era gent voluble e asenada que perdec es estrius a favor de Muff Potter, e li hec tantes hèstes coma abantes l'auie hèt otratges.
TOM-SAWYER-WEB	Mès qu'aguesta sòrta de conducta hè aunor ath mon: atau, donc, que non mos cau botar-li critiques.
TOM-SAWYER-WEB	Es dies de Tom èren plei d'alegria e d'esclat, mès es sues nets que lo tenguien enes orrors.
TOM-SAWYER-WEB	Joe er Indi l'infestaue toti es sòns, e tostemp auie era senténcia de mòrt enes uelhs.
TOM-SAWYER-WEB	Damb pro trebalhs cap temptacion podie convéncer ath gojat de gésser ath ras dempús qu'era nèt ère queiguda.
TOM-SAWYER-WEB	Eth praube Huck que se trapèc en madeish estat de misèria e terror, pr'amor que Tom auie condat tota era sua istòria ar avocat era net abantes deth gran dia dera causa, e Huck qu'auie ua pòur crudèu de qué era sua participacion en ahèr podesse rebrolhar encara, a maugrat de qué era hujuda de Joe er Indi l'auesse estauviat eth rom rom de declarar dauant eth Tribunau.
TOM-SAWYER-WEB	Eth praube gojat auie artenhut qu'er avocat li prometesse de sauvar-li eth secret; mès que ne treirie?
TOM-SAWYER-WEB	Pr'amor qu'era tormentada consciéncia de Tom l'auie podut amiar ena casa der avocat, de nets, e arrincar ua muda istòria de pòts sagerats damb eth jurament mès tenebrós e formidable, era confiança de Huck ena raça umana qu'ère arràs d'esbugassar-se.
TOM-SAWYER-WEB	De dia, era gratitud de Muff Potter hège a Tom content d'auer parlat; mès de nets desiraue de non auer daurit es pòts.
TOM-SAWYER-WEB	De còps Tom que cranhie que Joe er Indi non siguesse jamès aganchat, d'auti cranhie que ne siguesse.
TOM-SAWYER-WEB	Ère segur que jamès tornarie a alendar damb plaser enquia qu'aqueth òme siguesse mòrt e eth n'auesse vist eth cadavre.
TOM-SAWYER-WEB	Òm auie aufrit recompenses, òm auie explorat eth parçan; mès Joe er Indi qu'ère introbable.
TOM-SAWYER-WEB	Ua d'aqueres meravilhes sètsciéncies e espauridoires, un detectiu, que venguec de Sant Loís, cerquèc pes entorns, botgèc era tèsta, cuelhec era portadura de sabent, e artenhec aquera sòrta de capitada estonanta qu'es membres d'aguest mestièr generauments artenhen.
TOM-SAWYER-WEB	Ei a díder, que trapèc ua tralha.
TOM-SAWYER-WEB	Mès qu'ei impossible de penjar ua tralha per assassinat: atau ei que, dempús qu'aguest detectiu auesse hèt eth sòn va-e-ven entà casa, Tom que se sentec tan pòc segur coma n'ère abantes.
TOM-SAWYER-WEB	Que i a ua epòca, en tota vida de gojat ben bastida, que li vie un deleri rabiós d'anar a quinsevolh endret e desenterrar un tresaur amagat.
TOM-SAWYER-WEB	A Tom li venguec eth desir, un dia, de ressabuda.
TOM-SAWYER-WEB	Gessec ara cèrca de Joe Harper, mès non capitèc.
TOM-SAWYER-WEB	Dempús anèc darrèr de Ben Rogers: auie anat a pescar.
TOM-SAWYER-WEB	Ara seguida estramunquèc damb Huck Finn eth Man-Ròia.
TOM-SAWYER-WEB	Huck que serie avient.
TOM-SAWYER-WEB	Tom se lo hec a seguir en un endret reservat, e l'amuishèc era matèria confidenciauments.
TOM-SAWYER-WEB	Huck que i venguec de grat.
TOM-SAWYER-WEB	Huck que i venguie tostemp de grat, entà hèr un còp de man en quinsevolh empresa qu'aufrisse divertiment e non li calesse capitau, pr'amor qu'auie ua anutjosa suberabondància d'aquera sòrta de temps que non ei aur.
TOM-SAWYER-WEB	A on hotjaram?, didec Huck.
TOM-SAWYER-WEB	Ò, lèu lèu onsevolhe.
TOM-SAWYER-WEB	Qué dides?
TOM-SAWYER-WEB	I a causes amagades pertot?
TOM-SAWYER-WEB	Non, plan que non.
TOM-SAWYER-WEB	Que n'i a en endrets plan especiaus, Huck: a viatges enes ièrles; a viatges en caishes poirides jos ua punta d'arrama d'un vielh arbe mòrt, aquiu a on era ombra què a mieja net; mès sustot jos era tèrra, enes cases a on ges pòur.
TOM-SAWYER-WEB	Qui ac amague?
TOM-SAWYER-WEB	Tè, panaires: clar.
TOM-SAWYER-WEB	Qui vos pensàuetz?
TOM-SAWYER-WEB	Suberintendents d'escòla dominicau?
TOM-SAWYER-WEB	Sabi pas.
TOM-SAWYER-WEB	E dempús, i tornen?
TOM-SAWYER-WEB	Non: s'ac pensen que i tornaràn; mès generauments desbremben es mèrques, o ben morissen.
TOM-SAWYER-WEB	Sigue çò que sigue, eth tresaur demore aquiu un modelhon d'ans, e s'arrolhe, e a tot darrèr bèth un trape un papèr vielh, auriò qu'explique se com cau trapar es mèrques: un papèr qu'entà desnishar-lo li cau passar lèu ua setmana, pr'amor que lèu tot son senhaus e jeroglifics.
TOM-SAWYER-WEB	Jero…qué?
TOM-SAWYER-WEB	Jeroglifics: imatges e causes, sabetz?, que semble que non volguen díder arren.
TOM-SAWYER-WEB	Qu'ei que n'auetz trapat bèth un, d'aguesti papèrs, Tom?
TOM-SAWYER-WEB	Non.
TOM-SAWYER-WEB	Ben, donques com traparàtz es mèrques?
TOM-SAWYER-WEB	Pòt n'è besonh: tostemp les acòguen jos ua casa a on ges pòur, o ben ua ièrla, o ben jos un arbe mòrt qu'a ua arrama alongada.
TOM-SAWYER-WEB	E toti n'an ath dejós?
TOM-SAWYER-WEB	Tè!, non!
TOM-SAWYER-WEB	Donques com saberatz se quin mos calera escorcolhar?
TOM-SAWYER-WEB	Que les anaram escorcolhant toti.
TOM-SAWYER-WEB	Ò, Tom, mos tardarà tot er ostiu!
TOM-SAWYER-WEB	Plan, e qué i hè?
TOM-SAWYER-WEB	Supausatz que trapam un pòt de lhauna damb cent dolars ath laguens, toti rolhadi e escarrabilhadi, o dilhèu ua caisha poirida plia de diamants: que vos semble?
TOM-SAWYER-WEB	A Huck li luderen es uelhs.
TOM-SAWYER-WEB	Aquerò qu'ei de prumèra e non demani ua auta causa.
TOM-SAWYER-WEB	Plan ben; mès que me jogaria quinsevolh causa que non les deisharatz córrer, es diamants.
TOM-SAWYER-WEB	Bèth d'eri, tot solet, ne vau vint de dolars.
TOM-SAWYER-WEB	Damb pro trebalhs n'a cap que non valgue sies mialhas o ben un dolar.
TOM-SAWYER-WEB	Com!
TOM-SAWYER-WEB	De verat, de vertat?
TOM-SAWYER-WEB	Plan que òc!
TOM-SAWYER-WEB	Qui que sigue vos ac diderà, Huck, solide que jamès n'auetz vist.
TOM-SAWYER-WEB	Non que jo me'n bremba.
TOM-SAWYER-WEB	Ò, es reis n'an a pilerades.
TOM-SAWYER-WEB	Ben, jo que non ne coneishi, de reis, Tom.
TOM-SAWYER-WEB	Que sauten?
TOM-SAWYER-WEB	Sautar?
TOM-SAWYER-WEB	Redena!.
TOM-SAWYER-WEB	Non!
TOM-SAWYER-WEB	Plan, donc, per qué ac didetz que sautauen?
TOM-SAWYER-WEB	Moria!
TOM-SAWYER-WEB	Sonque volia díder que les vieríetz: non pas sautant, clar!
TOM-SAWYER-WEB	Per qué auien de voler sautar?
TOM-SAWYER-WEB	Mès que volia díder que les poiríetz veir…escampilhadi per toti es costats, sabetz?, d'ua manèra generau: tau que hège aqueth vielh gibós de Ricard.
TOM-SAWYER-WEB	Ricard?
TOM-SAWYER-WEB	E qué mès?
TOM-SAWYER-WEB	Que non se cridaue de cap mès manèra.
TOM-SAWYER-WEB	Es reis non tien qu'un nòm.
TOM-SAWYER-WEB	Solide.
TOM-SAWYER-WEB	Mès didetz-me.
TOM-SAWYER-WEB	A on hotjaratz, prumèr?
TOM-SAWYER-WEB	Ben, sabi pas.
TOM-SAWYER-WEB	Hèt.
TOM-SAWYER-WEB	Atau, donc, cuelheren ua aissada rosigada e ua pala, e gesseren de cap a hèr un viatge de tres miles.
TOM-SAWYER-WEB	Arribèren alugadi e panteishant, e s'ajacèren ena ombra d'un olm vesin entà posar-se e humar.
TOM-SAWYER-WEB	Que me shaute, aquerò, didec Tom.
TOM-SAWYER-WEB	A jo tanben.
TOM-SAWYER-WEB	Escotatz, Huck: se trapèssem un tresaur aciu, qué ne haríetz, dera vòsta part?
TOM-SAWYER-WEB	A fe de Diu, qu'auria ua vida plan regalada.
TOM-SAWYER-WEB	Ben, non haríetz cap estauviament?
TOM-SAWYER-WEB	Estauviament?
TOM-SAWYER-WEB	Entà qué?
TOM-SAWYER-WEB	Plan, pr'amor d'auer bèra causa entà anar tirant.
TOM-SAWYER-WEB	Ò, que non me harie cap de servici: eth mèn pair tornarie en pòble, quinsevolh dia, e li calarie es urpes, pro que jo non m'esdeguessa; e vos digui que harie neteja ath mès córrer.
TOM-SAWYER-WEB	E vos, se qué ne haríetz, dera vòsta, Tom?
TOM-SAWYER-WEB	Vos maridaríetz?
TOM-SAWYER-WEB	Aquerò.
TOM-SAWYER-WEB	Tom, vos…
TOM-SAWYER-WEB	Demoratz: ja ac veiratz.
TOM-SAWYER-WEB	Ben, qu'ei era mès grana pegaria que podéssetz hèr.
TOM-SAWYER-WEB	Guardatz, ma pair e ma mair!
TOM-SAWYER-WEB	Plan pelejar-se!
TOM-SAWYER-WEB	Tè, que tot eth dia s'estauen pelejant.
TOM-SAWYER-WEB	Me'n brembi d'aquerò mès.
TOM-SAWYER-WEB	Aquerò que non vò díder arren.
TOM-SAWYER-WEB	Tom, que me pensi que totes son madeish.
TOM-SAWYER-WEB	Que vau mès que vos ac pensetz un shinhau.
TOM-SAWYER-WEB	Com se cride, era gojata?
TOM-SAWYER-WEB	Non ei ua gojata: qu'ei ua mainada.
TOM-SAWYER-WEB	Qu'ei parièr, me pensi.
TOM-SAWYER-WEB	Quauqui uns ne diden gojata, d'auti ne diden mainada:
TOM-SAWYER-WEB	De totes manères, com se cride, Tom?
TOM-SAWYER-WEB	Vos ac diderè en ua auta escadença: non pas ara.
TOM-SAWYER-WEB	Plan ben: damb aquerò que n'è pro.
TOM-SAWYER-WEB	Non, que non n'estaratz; vieratz a víuer damb jo.
TOM-SAWYER-WEB	Trabalhèren e sudèren pendent mieja ora: que siguec en bades.
TOM-SAWYER-WEB	Huck didec:
TOM-SAWYER-WEB	E tostemp ac acòguen tant entà laguens?
TOM-SAWYER-WEB	A viatges, non tostemp.
TOM-SAWYER-WEB	Generauments non.
TOM-SAWYER-WEB	Atau, donc, alistèren un nau endret e tornèren a començar.
TOM-SAWYER-WEB	Eth trabalh s'arrosseguèc un shinhau, mès, totun, auançaue.
TOM-SAWYER-WEB	En.honsèren en silenci es utisi ua estona.
TOM-SAWYER-WEB	Ara fin Huck se decantèc sus era sua pala, hereguèc damb era manja eth rosari de gotes deth sòn front, e didec:
TOM-SAWYER-WEB	A on hotjaratz, dempús, quan ajam acabat aciu?
TOM-SAWYER-WEB	Me semble qu'aqueth serà bon.
TOM-SAWYER-WEB	Mès non mos harà enlà, era veuda, Tom?
TOM-SAWYER-WEB	Era, hèr-mos enlà!
TOM-SAWYER-WEB	Que non estarie mau, qu'ac sagèsse un viatge ena vida!
TOM-SAWYER-WEB	Aguesti tresaurs amagadi apertien ad aqueth que les trape.
TOM-SAWYER-WEB	Que tant ei de qui sigue, era tèrra.
TOM-SAWYER-WEB	Aquerò qu'ère satisfasent.
TOM-SAWYER-WEB	Eth prètzhèt contunhèc.
TOM-SAWYER-WEB	Mala sòrt!
TOM-SAWYER-WEB	Un aute viatge deuem èster ena banda dolenta.
TOM-SAWYER-WEB	Qué vo'n semble?
TOM-SAWYER-WEB	Ei plan estranh, Huck.
TOM-SAWYER-WEB	Non ac compreni.
TOM-SAWYER-WEB	A viatges es bruishes s'i calen.
TOM-SAWYER-WEB	Cançons!
TOM-SAWYER-WEB	Es bruishes non tien poder, de dia.
TOM-SAWYER-WEB	Òc, ei vertat.
TOM-SAWYER-WEB	Que non se m'auie acodit, aquerò.
TOM-SAWYER-WEB	Ò!, ja sabi se qué ac hè!
TOM-SAWYER-WEB	Èm un parelh de pòcvaus deth diable!
TOM-SAWYER-WEB	Mos cau endonviar a on què era ombra dera branca ena mieja net, e aquiu ei a on s'a de hotjar!
TOM-SAWYER-WEB	Alavetz, mala passada!
TOM-SAWYER-WEB	Qu'auem perdut pegaments tot aqueth trabalh per arren!
TOM-SAWYER-WEB	Ara, diables!, non auem mès remèdi que tornar de nets.
TOM-SAWYER-WEB	Ei un camin d'aquerò mès long.
TOM-SAWYER-WEB	Poderatz gésser?
TOM-SAWYER-WEB	Plan que òc!
TOM-SAWYER-WEB	Ben, ja harè un torn, aguesta net, e miaularè.
TOM-SAWYER-WEB	Plan ben.
TOM-SAWYER-WEB	Amaguem es utisi jos eth matarràs.
TOM-SAWYER-WEB	Es gojats vengueren aquiu aquera net, tara ora senhalada.
TOM-SAWYER-WEB	Seigueren ena ombra, en tot demorar.
TOM-SAWYER-WEB	Se trapauen en un endret solitari e en ua ora venguda solemne pes vielhes tradicions.
TOM-SAWYER-WEB	Es esperits que bronzinauen enes huelhes mormolhaires; es hantaumes espiauen enes tenebrosi cornèrs; eth prigond udòl d'un can s'entenie ena distància; un uhon responie damb era sua nòta sepulcrau.
TOM-SAWYER-WEB	Es gojats, damb eth còr sarrat per aguestes solemnitats, non parlauen guaire.
TOM-SAWYER-WEB	Ath cap de pòc pensèren que ja auien tocat es dotze: merquèren a on queiguie era ombra e comencèren a hotjar.
TOM-SAWYER-WEB	Es sues esperances començauen a esperdigalhar-se.
TOM-SAWYER-WEB	Eth sòn interès se hec mès intens, e eth sòn trebalh creishec ath sòn ritme.
TOM-SAWYER-WEB	Eth horat s'apregondie, s'apregondie; mès, cada viatge qu'es sòns còrs pataquejauen en enténer qu'era aissada tumaue damb quauquarren, non hègen qu'aufrir ua naua decepcion.
TOM-SAWYER-WEB	A tot darrèr Tom didec:
TOM-SAWYER-WEB	Que non s'ac vau, Huck: que mos auem enganhat un aute còp.
TOM-SAWYER-WEB	Ja ac sabi; mès qu'ei que i a ua auta causa.
TOM-SAWYER-WEB	Quina ei?
TOM-SAWYER-WEB	Huck deishèc quèir era pala.
TOM-SAWYER-WEB	Vaquí, didec: aguest ei eth copacaps!
TOM-SAWYER-WEB	Ac auem de deishar córrer, aquerò d'aciu: jamès saberam era ora exacta.
TOM-SAWYER-WEB	E, ath delà, aguesta sòrta de causa hè massa pòur; auer d'estar-se aciu, ad aguesta ora dera net, damb bruishes e hantaumes volatejant pes entorns d'aguesta sòrta!
TOM-SAWYER-WEB	Jo dideria que i a bèra causa ath mèn darrèr dès qu'auem començat, e me cau pòur de virar-me, pr'amor que dilhèu i a d'autes ath dauant que non demoren qu'ua escadença.
TOM-SAWYER-WEB	D'ença que sò aciu que sagi d'esguitlar- me tan lèu que posqui.
TOM-SAWYER-WEB	Ben, a jo que me passe çò de madeish, Huck.
TOM-SAWYER-WEB	Que Diu me'n valgue!
TOM-SAWYER-WEB	Òc, qu'ac hèn.
TOM-SAWYER-WEB	Tostemp ac è entenut a díder.
TOM-SAWYER-WEB	Tom, non me shaute guaire hèr farcejades, aquiu a on i a gent mòrta.
TOM-SAWYER-WEB	Tanpòc a jo me shaute, de remenar-les guaire.
TOM-SAWYER-WEB	Non ac digatz, Tom!
TOM-SAWYER-WEB	Aquerò qu'estrementís!
TOM-SAWYER-WEB	Òc, Huck, que non ne sò bric tranquil.
TOM-SAWYER-WEB	Plan ben: me semble que vau mès.
TOM-SAWYER-WEB	Quin serà?
TOM-SAWYER-WEB	Tom pensèc un shinhau, e dempús didec:
TOM-SAWYER-WEB	Era casa a on ges pòur.
TOM-SAWYER-WEB	Vaquí.
TOM-SAWYER-WEB	Macareu!
TOM-SAWYER-WEB	Non me shauten, Tom, es cases que ges pòur.
TOM-SAWYER-WEB	Tè!, que son ues bandes solitàries, de mès mala mina que non pas era gent mòrta.
TOM-SAWYER-WEB	Era gent mòrta poirie enraonar, dilhèu; mès que non vien en tot esguitlar-se ath tòn costat, laguens d'un linçò mortuari, quan non vo n'encuedatz, e espiant sus era esquia ath madeish temps, e esmolant es dents tau qu'ac hè un hantauma.
TOM-SAWYER-WEB	Que non la poiria sostier ua causa atau, Tom; arrés i gosarie.
TOM-SAWYER-WEB	Òc: aquerò ei, mès que mès, pr'amor que non les shaute d'anar a on un òme a estat assassinat, ça que la.
TOM-SAWYER-WEB	Mès jamès arrés a campat arren d'especiau, en aguesta casa, senon de nets; e, en resumit, bèth lumet blau passant pes hièstres, e non pas hantaumes coma cau.
TOM-SAWYER-WEB	Ben, aquiu a on vedetz un d'aguesti lumets blaus que volatègen, Tom, vos podetz jogar quinsevolh causa que i a un hantauma de çò mès apròp.
TOM-SAWYER-WEB	Qu'ei causa de rason; pr'amor que ja sabetz qu'arrés non se'n hè, dehòra des hantaumes.
TOM-SAWYER-WEB	Mentretant qu'auien començat a devarar peth ticó, aquiu, ath miei dera val qu'ère dejós d'eri, enlumenada pera lua, s'estaue era casa que ges pòur, totauments isolada, damb eth clòs despareishut de temps de memòria perduda, damb ringlères d'èrbes que caperauen eth sòn lumedar, era humeneja en.honsada, es marcs des hièstres uets, un cornèr deth losat horadat.
TOM-SAWYER-WEB	Es gojats la campèren pendent ua estona, damb era mieja esperança de veir un lumet blau passant darrèr ua hièstra.
TOM-SAWYER-WEB	Dempús, en tot parlar en votz baisha, tau que hège ath temps e as circonstàncies, s'aluenhèren d'aquerò mès enquiara dreta, entà balhar ara casa que ges pòur ua ampla guardada, e cuelheren eth camin de casa a trauèrs des bòsqui que i auie darrèr de Cardiff Hill.
TOM-SAWYER-WEB	Londeman, tath pic de meddia, es gojats arribèren en arbe mòrt, e anauen a cercar es sòns utisi.
TOM-SAWYER-WEB	Tom se languie per anar ena casa que ges pòur; e Huck tanben, mès de ressabuda didec:
TOM-SAWYER-WEB	Escotatz, Tom: sabetz quin dia n'auem?
TOM-SAWYER-WEB	Moria!
TOM-SAWYER-WEB	Non i auia pensat, Huck!
TOM-SAWYER-WEB	Ben, jo tanpòc; mès de pic se m'a acodit qu'ère diuèndres.
TOM-SAWYER-WEB	Dimònis!
TOM-SAWYER-WEB	Que jamès òm tie pro de sen, Huck.
TOM-SAWYER-WEB	Podut!…
TOM-SAWYER-WEB	Didetz que mos i auríem calat.
TOM-SAWYER-WEB	Enquia es mès pècs ac saben.
TOM-SAWYER-WEB	Ben, jamès è dit que ne siguessa, çampar.
TOM-SAWYER-WEB	E encara non s'a acabat era sòlfa, ath delà deth diuèndres.
TOM-SAWYER-WEB	Qu'è auut un malajadilha, aguesta net passada: è soniat arrats.
TOM-SAWYER-WEB	Se pelejauen?
TOM-SAWYER-WEB	Non.
TOM-SAWYER-WEB	Ben, aquerò qu'ei ua bona causa, Huck.
TOM-SAWYER-WEB	Quan non se pelegen, sonque ei senhau de qué eth trantalh rome peth costat: sabetz?
TOM-SAWYER-WEB	Non podem hèr ua auta causa qu'èster ara demora e non deishar-mos acovardar.
TOM-SAWYER-WEB	Ben, deishem aguest tèma, per aué, e joguem.
TOM-SAWYER-WEB	Sabetz jogar a Robin Hood, Huck?
TOM-SAWYER-WEB	Non.
TOM-SAWYER-WEB	Qui ei Robin Hood?
TOM-SAWYER-WEB	Qu'ère un panaire.
TOM-SAWYER-WEB	Macareu!
TOM-SAWYER-WEB	Que me shautarie d'ester-ne.
TOM-SAWYER-WEB	A qui panaue?
TOM-SAWYER-WEB	Sonque as sheriffs e bisbes, e a gent rica e reis e audèths atau.
TOM-SAWYER-WEB	Mès que jamès hège a cuélher as praubes.
TOM-SAWYER-WEB	Les estimaue.
TOM-SAWYER-WEB	Tostemp se repartie es causes damb eri: autant tu, autant jo.
TOM-SAWYER-WEB	Ben, que deuie èster ua beròia persona.
TOM-SAWYER-WEB	Me jògui quinsevolh causa que si, Huck.
TOM-SAWYER-WEB	Ò!, qu'ère er òme mès nòble que jamès s'age coneishut.
TOM-SAWYER-WEB	D'òmes atau que non n'a, aué en dia: jo qu'ac sabi pro ben.
TOM-SAWYER-WEB	Podie batanar a quinsevolh òme d'Anglatèrra damb ua man estacada ath darrèr, e podie cuélher eth sòn arc de tèish e acertar ua pèça de dètz centims cada viatge, a ua mila e mieja.
TOM-SAWYER-WEB	Qué ei un arc de tèish?
TOM-SAWYER-WEB	Sabi pas.
TOM-SAWYER-WEB	Qu'ei ua sòrta d'arc, plan que òc.
TOM-SAWYER-WEB	E, s'acertaue era moneda sonque de costat, se lançaue en solèr, e sorrisclaue e renegaue.
TOM-SAWYER-WEB	Mès joguem a Robin Hood: ei un jòc orgulhós.
TOM-SAWYER-WEB	Hèt.
TOM-SAWYER-WEB	Atau, donc, joguèren a Robin Hood tota era tarde, en tot balhar ara e adès ua guardada cobejosa ena casa que ges pòur, e en tot deishar anar bèra dita sus es esperances e possibilitats deth dia a vier en aqueth endret.
TOM-SAWYER-WEB	Quan eth solei començaue a en.honsar-se per cogant, cuelheren eth sòn camin de cap ara casa, a trauèrs des longues ombres des arbes, e lèu despareisheren dera vista dejós es bòsqui de Cardiff Hill.
TOM-SAWYER-WEB	Dissabte, pòc dempús de meddia, es gojats èren en arbe mòrt, un aute viatge.
TOM-SAWYER-WEB	Humèren e blaguèren ena ombra, e dempús hotgèren un shinhau en sòn darrèr horat, pas damb guaira esperança, senon sonque pr'amor de qué Tom didec que i auie fòrça casi qu'era gent auie deishat córrer un tresaur dempús d'auer traucat enquia ua distància de sies poces d'a on ère, e dempús auie vengut bèth aute e l'auie desnishat d'ua palada, sonque.
TOM-SAWYER-WEB	Era causa que non auec capitada, totun, aguest còp.
TOM-SAWYER-WEB	Atau ei qu'es gojats se calèren es utisi ena esquia e partiren, en tot compréner que non auien cap hèt asenades damb era fortuna, senon qu'auien complit toti es reglaments deth negòci de despenjar tresaurs.
TOM-SAWYER-WEB	Quan arribèren ena casa que ges pòur, i auie quauquarren de tan subernaturau e foreno en silenci de mòrt que regnaue jos eth solei esclafador, e quauquarren de tan depriment ena solitud e desolacion der endret, que dobtèren, per un moment, de riscar-s'i.
TOM-SAWYER-WEB	S'esguitlèren de cap ara pòrta e heren un tremolós còp de uelh.
TOM-SAWYER-WEB	Vederen ua cramba damb erbòtes, sense pasiment, escrostada; un larèr des.hèit, hièstres uedes, ua escala espatracada; e, per aciu e per aquiu, e pertot penjauen liròts d'abandonades telaranhes.
TOM-SAWYER-WEB	Lèu vengueren ena pesantor, damb es possi acceleradi, enraonant damb mormolhs, parades es aurelhes entà cuélher eth bronit mès leugèr, e damb es muscles tibadi e premanidi entara retirada immediata.
TOM-SAWYER-WEB	Ath cap d'ua estona era familiaritat modifiquèc eth sòn temor, e aguest balhèc eth pas a un examen critic e plen d'interès: sustot admirauen eth sòn coratge, e se n'estonauen, tanben.
TOM-SAWYER-WEB	Dempús voleren èr ua lucada escales ensús.
TOM-SAWYER-WEB	Aquerò volie díder, se hè non hè, bracar era retirada; mès era un qu'en.hiscaue ar aute, e, naturauments, eth resultat solet podec èster un: lancèren es utisi en un cornèr e pugèren.
TOM-SAWYER-WEB	Naut que i auie es madeishi senhaus de decadéncia.
TOM-SAWYER-WEB	En un cornèr trapèren ua crambeta que prometie mistèri; mès era promesa que siguec ua enganha: que non i auie arren ath laguens.
TOM-SAWYER-WEB	Eth sòn coratge ère ja ben remetut e plan evident.
TOM-SAWYER-WEB	Èren a mand de devarar e calar-se en prètzhèt, quan:
TOM-SAWYER-WEB	Sssst!…, didec Tom.
TOM-SAWYER-WEB	Qué se passe?, gasulhèc Huck blaimant-se de pòur.
TOM-SAWYER-WEB	Ssss!…
TOM-SAWYER-WEB	Caratz!
TOM-SAWYER-WEB	Ac auetz entenut?
TOM-SAWYER-WEB	Ò!, caralh!
TOM-SAWYER-WEB	Calem-mos a córrer!
TOM-SAWYER-WEB	Quiet!
TOM-SAWYER-WEB	Non vos botgetz!
TOM-SAWYER-WEB	Vien de dret de cap ath lumedar.
TOM-SAWYER-WEB	S'an arturat…
TOM-SAWYER-WEB	Non…vien… ja son aciu.
TOM-SAWYER-WEB	Non gasulhètz cap mès paraula, Huck.
TOM-SAWYER-WEB	Dus òmes entrèren.
TOM-SAWYER-WEB	Cada gojat se didec, peth laguens:
TOM-SAWYER-WEB	Er aute òme qu'ère un subjècte esparrecat, esperluat, sense cap tralha en ròstre que siguesse agradiua.
TOM-SAWYER-WEB	Er espanhòu anaue estropat damb ua capòta; amiaue boscoses pursères blanques; peus blancs, fòrça longs, gessien dejós eth sòn chapèu, e amiaue mericles verds.
TOM-SAWYER-WEB	Quan entrèren, "er aute" que parlaue en votz baisha.
TOM-SAWYER-WEB	Se seigueren en tèrra, de cara tara pòrta, damb era esquia contra era paret, e eth blagaire contunhèc es sues observacions.
TOM-SAWYER-WEB	Eth sòn estil venguec mens reservat, e, es sues paraules fòrça precises tant que les anaue dident.
TOM-SAWYER-WEB	Que non, hec: m'ac cau tornar a pensar, e non me shaute.
TOM-SAWYER-WEB	Ei perilhós.
TOM-SAWYER-WEB	Perilhós!, gasulhèc er espanhòu "sord e mut", damb grana suspresa des gojats.
TOM-SAWYER-WEB	Escanaulit!
TOM-SAWYER-WEB	Aquera votz hec qu'es gojats panteishèssen e s'estrementissen.
TOM-SAWYER-WEB	Indi!
TOM-SAWYER-WEB	Se hec un silenci pendent bèth temps.
TOM-SAWYER-WEB	Dempús Joe didec:
TOM-SAWYER-WEB	I a ua causa mès perilhosa, qu'eth prètzhèt d'aqui naut?
TOM-SAWYER-WEB	E non s'a passat arren.
TOM-SAWYER-WEB	Qu'ei diferent.
TOM-SAWYER-WEB	Ei tant amont der arriu, e non i a cap d'auta causa ath cant!
TOM-SAWYER-WEB	Plan ben, quina causa mès perilhosa que vier aciu de dia?
TOM-SAWYER-WEB	Ja ac sabi; mès que non i auie cap aute endret tant apròp, dempús d'aqueth prètzhèt tan hòl.
TOM-SAWYER-WEB	Voi deishar córrer aguesta cabana.
TOM-SAWYER-WEB	Ja ac volia ager, mès qu'ère en bades de sajar de gesser-me'n, damb aqueri gojats deth diable en tot jogar peth dessús, en ticó, guardant de cap a cap aguest endret.
TOM-SAWYER-WEB	Ath sòn laguens desirauen auer-se determinat a tardar un an.
TOM-SAWYER-WEB	Es dus òmes s'avalèren bères viandes e heren un petit dinar.
TOM-SAWYER-WEB	Dempús un long e cogitós silenci, didec Joe er Indi:
TOM-SAWYER-WEB	Guardatz, mèstre: entornatz-vo'n arriu enjós, d'a on vietz.
TOM-SAWYER-WEB	Demoratz-vos aquiu, enquia saber naues mies.
TOM-SAWYER-WEB	Jo que ne passarè eth risque, de deishar-me quèir en pòble un viatge mès.
TOM-SAWYER-WEB	Haram aguest prèzhèt "perilhós" dempús qu'aja espiat un shinhau es entorns, e pensatz qu'es causes non semblen pas de mau presagi.
TOM-SAWYER-WEB	Panaram es sòs!
TOM-SAWYER-WEB	Aquerò qu'ère parlar.
TOM-SAWYER-WEB	Joe er Indi didec:
TOM-SAWYER-WEB	Me morisqui de sòn!
TOM-SAWYER-WEB	Que vos tòque a vos de susvelhar.
TOM-SAWYER-WEB	S'arrapèc en solèr, entre es erbòtes, e lèu se botèc a roncar.
TOM-SAWYER-WEB	Eth sòn companh lo voludèc un o dus viatges, e eth que se demorèc quiet.
TOM-SAWYER-WEB	Lèu eth que susvelhaue comencèc a esclipsar-se; era sua tèsta queiguie mès e mès entà baish.
TOM-SAWYER-WEB	Comencèren a roncar toti dus.
TOM-SAWYER-WEB	Es gojats heren ua longa alendada arregraïda.
TOM-SAWYER-WEB	Tom gasulhèc:
TOM-SAWYER-WEB	Aguesta qu'ei era nòsta: vietz!
TOM-SAWYER-WEB	Huck didec:
TOM-SAWYER-WEB	Que non posqui: se se desvelhèssen me moriria.
TOM-SAWYER-WEB	Tom possaue; Huck arreculaue.
TOM-SAWYER-WEB	A tot darrèr, Tom se lheuèc a plaser e de puntetes, e auancèc tot solet.
TOM-SAWYER-WEB	Mès era sua prumèra caushigada hec un croishit tant òrre en pasiment esparrecat, que queiguec entà darrèr lèu mòrt de pòur.
TOM-SAWYER-WEB	Que non ac sagèc un aute viatge.
TOM-SAWYER-WEB	Es gojats s'estèren aquiu en tot compdar es moments indolents, enquia que les semblèc qu'eth temps ja non existie e era eternitat elevaue peus blanqui; e tath finau senteren eth còr plen de gratitud en tot veir qu'ara fin eth solei se cogaue.
TOM-SAWYER-WEB	Alavetz un des roncaires carèc.
TOM-SAWYER-WEB	Joe er Indi se redrecèc, guardèc ath sòn entorn, hec un arridolet orrible ath sòn companh, qu'era sua tèsta anaue queiguent sus es jolhs, lo remoiguec damb eth pè, e li didec:
TOM-SAWYER-WEB	Ètz en velha, vertat?
TOM-SAWYER-WEB	Ò!, ben…
TOM-SAWYER-WEB	Non s'a passat arren…
TOM-SAWYER-WEB	Malapèsta!
TOM-SAWYER-WEB	È dormit guaire, jo?
TOM-SAWYER-WEB	Ò!, d'aquera manèra, d'aquera manèra.
TOM-SAWYER-WEB	Lèu ei ora de qué mo n'anem, companh.
TOM-SAWYER-WEB	Qué ne haram d'aquera panada qu'auem deishat en ombrèr?
TOM-SAWYER-WEB	Sabi pas: deishar-la aciu coma tostemp auem auut per costum, me pensi.
TOM-SAWYER-WEB	Que non ne haríem arren de hèr-la-mos a vier, enquia que mo n'anem entath Sud.
TOM-SAWYER-WEB	Sies cents cinquanta dolars d'argent non se carrègen atau coma atau.
TOM-SAWYER-WEB	Ben, plan ben: que tant ei que tornem deman.
TOM-SAWYER-WEB	Mès que vau mès que tornem de nets, tau que solíem hèr: ei mielhor.
TOM-SAWYER-WEB	Òc, mès guardatz: que se pòt passar fòrça estona abantes de qué trapa era bona escadença d'aguest prètzhèt, que i pòt auer accidents; e era causa non s'està en guaire bon lòc: tant ei que l'acoguem ben acogada…e ben entà laguens.
TOM-SAWYER-WEB	Bona idia, didec eth companh, que trauessèc era cramba, s'ajulhèc, lheuèc ua des pèires deth larèr, dera part deth darrèr, e treiguec ua saca que tindonejaue damb plaser.
TOM-SAWYER-WEB	Ne treiguec vint o trenta dolars entada eth d'auti tants entà Joe er Indi.
TOM-SAWYER-WEB	E li passèc era saca.
TOM-SAWYER-WEB	Joe qu'ère ajulhat en cornèr, ara, hotjant damb eth sòn guinhauet de caça.
TOM-SAWYER-WEB	Es gojats, en un moment, desbrembèren totes es sues cranhences, totes es sues misèries.
TOM-SAWYER-WEB	Damb uelhs cobejosi espiauen toti es movements.
TOM-SAWYER-WEB	Quina ganga!
TOM-SAWYER-WEB	Sies cent dolars qu'èren pro sòs entà enriquir a mieja dotzena de gojats!
TOM-SAWYER-WEB	Aquerò qu'ère cercar tresaurs jos es mielhors auspicis: non i aurie cap anutjosa incertèsa d'a on les calerie catar.
TOM-SAWYER-WEB	Se tocauen damb es codes a cada instant; còps de code eloqüenti e aisidaments comprenudi, pr'amor que volien díder, simplaments: ò!, non n'ètz satisfèt, ara, que sigam aciu?
TOM-SAWYER-WEB	Eth guinhauet de Joe tumèc damb bèra causa.
TOM-SAWYER-WEB	Èp, didec.
TOM-SAWYER-WEB	Qué se passe?
TOM-SAWYER-WEB	Didec eth sòn companh.
TOM-SAWYER-WEB	Ua husta miei poirida…
TOM-SAWYER-WEB	Non, qu'ei ua caisha, me pensi.
TOM-SAWYER-WEB	Que non cau: ja è hèt eth horat.
TOM-SAWYER-WEB	E calèc era man e la treiguec.
TOM-SAWYER-WEB	Reòsca!
TOM-SAWYER-WEB	Que son sòs!
TOM-SAWYER-WEB	Es dus òmes examinèren eth sarpat de monedes: èren d'aur.
TOM-SAWYER-WEB	Eth companh de Joe didec:
TOM-SAWYER-WEB	Qu'ac auem d'alestir, aquerò.
TOM-SAWYER-WEB	Correc e se hec a vier era pala e era aissada des gojats.
TOM-SAWYER-WEB	Joe er Indi agarrèc era aissada, l'examinèc criticaments, botgèc eth cap, gasulhèc bèra causa entath sòn laguens, e dempús comencèc a tier-la.
TOM-SAWYER-WEB	Lèu que siguec despenjada era caisha.
TOM-SAWYER-WEB	Non ère guaire grana.
TOM-SAWYER-WEB	Ère barrada damb hèrs, e auie estat plan fòrta abantes qu'es lentes annades l'auessen maumetut.
TOM-SAWYER-WEB	Es òmes campèren pendent ua estona eth tresaur damb benaürat silenci.
TOM-SAWYER-WEB	Companh, que i a milèrs de dolars aciu, didec Joe er Indi.
TOM-SAWYER-WEB	Ja ac sabi, didec Joe er Indi; e aquerò semble èster-ne era pròva, dideria jo.
TOM-SAWYER-WEB	Ara que non vos calerà hèr aqueth prètzhèt.
TOM-SAWYER-WEB	Eth mestís rufèc eth nas.
TOM-SAWYER-WEB	Didec:
TOM-SAWYER-WEB	Que non me coneishetz.
TOM-SAWYER-WEB	O aumens non vo'n sabetz de tot çò que i a, en aguest ahèr.
TOM-SAWYER-WEB	Que non ei solet raubar: ei era resvenja!
TOM-SAWYER-WEB	E ua lum pervèrsa ahlamèc enes sòns uelhs.
TOM-SAWYER-WEB	Aurè besonh dera vòsta ajuda.
TOM-SAWYER-WEB	Quan era causa sigue prèsta, de cap a Texas.
TOM-SAWYER-WEB	Entornatz-vo'n entà casa, ath cant dera vòsta Nace e es vòsti cadèths, e sigatz a punt enquia enténer naues mies.
TOM-SAWYER-WEB	Plan ben, se voletz.
TOM-SAWYER-WEB	Qué ne haram d'aquerò?…
TOM-SAWYER-WEB	Tornar a acogar-lo?
TOM-SAWYER-WEB	Non, peth gran cacic, non!
TOM-SAWYER-WEB	Lèu me n'auia desbrembat.
TOM-SAWYER-WEB	Qu'aguesta aissada auie tèrra fresca!
TOM-SAWYER-WEB	Qué i vien a hèr, aciu, ua aissada e ua pala?
TOM-SAWYER-WEB	Qui les a portades…e per qué se n'an anat?
TOM-SAWYER-WEB	Auetz entenut ad arrés?
TOM-SAWYER-WEB	Auetz vist ad arrés?
TOM-SAWYER-WEB	Com pòt èster!
TOM-SAWYER-WEB	Acogà'c un aute viatge, e qu'eri venguessen e campèssen eth solèr remoigut?
TOM-SAWYER-WEB	Arren d'aquerò, arren d'aquerò.
TOM-SAWYER-WEB	Que m'ac harè a seguir entath mèn nhadèr.
TOM-SAWYER-WEB	Òc, plan!
TOM-SAWYER-WEB	Ac poiríem auer pensat abantes.
TOM-SAWYER-WEB	Voletz díder eth Numèro 1?
TOM-SAWYER-WEB	Non: eth Numèro 2, jos era crotz.
TOM-SAWYER-WEB	Er aute costat que non ei bon: ei massa corrent.
TOM-SAWYER-WEB	Plan ben, lèu harà pro net entà que gescam.
TOM-SAWYER-WEB	Ath cap de pòc didec:
TOM-SAWYER-WEB	Qui aurie podut amiar aqueri utisi aciu?
TOM-SAWYER-WEB	Vos pensatz que poguen èster naut?
TOM-SAWYER-WEB	Es gojats demorèren damb eth canon sec.
TOM-SAWYER-WEB	Joe er Indi se calèc era man en guinhauet, s'arturèc un moment, indecís, e dempús se virèc entara escala.
TOM-SAWYER-WEB	Es gojats pensèren ena recramba, mès que non auien fòrces.
TOM-SAWYER-WEB	Es passi sonèren carrinclants sus es gradons.
TOM-SAWYER-WEB	Era tension intolerabla deth moment desvelhèc er arraïtzat coratge des gojats; e èren a mand de sautar de cap ara recramba, quan se hec un sarabat de hustes maumetudes, e Joe er Indi desembarquèc en tèrra entre eth tarcum des escales esbauçades.
TOM-SAWYER-WEB	Se lheuèc damb un esfòrç, tot renegant, e eth sòn companh didec:
TOM-SAWYER-WEB	A qué vie, ara, tot aquerò?
TOM-SAWYER-WEB	Se i a bèth un e ei aquiu naut, que s'i estongue; qué i hè?
TOM-SAWYER-WEB	Se vòlen sautar abaish, ara, e hèr-se brigalhs, qui s'i opause?
TOM-SAWYER-WEB	D'aciu a quinze menutes que serà escur, e alavetz que mos acacen, se vòlen: jo que i sò d'acòrd.
TOM-SAWYER-WEB	Ena mia pensada, qui age amagat aciu aguestes causes mos a hèt ua lucada, e mos a cuelhut per hantaumes o dimònis, o bèra causa atau.
TOM-SAWYER-WEB	Que m'i jogaria quinsevolh causa, qu'encara cor.
TOM-SAWYER-WEB	Joe repotèc ua estona, e dempús convenguec damb eth sòn amic qu'era lum que restaue li calie èster estauviada entà ajustar es causes entar adiu.
TOM-SAWYER-WEB	Pòc dempús s'esguitlèren, dehòra dera casa, ena ora baisha qu'escurie, entar arriu damb era sua caisha preciosa.
TOM-SAWYER-WEB	Tom e Huck se lheuèren aflaquits, mès aleugerits en grana manèra, e campèren se com aqueri se n'anauen, a trauèrs des henerecles que i auie en hustaram dera casa.
TOM-SAWYER-WEB	Acaçar-les?
TOM-SAWYER-WEB	Pas eri: pro contents se demorèren d'arribar un aute còp en solèr sense trincar-se eth còth, e cuélher eth camin deth pòble que passaue peth dessús deth ticó.
TOM-SAWYER-WEB	Non parlèren guaire: massa encaborniadi en auer en òdi ada eri madeishi, e ara mala sòrt que les auie hèt a deishar en aqueth endret era aissada e era pala.
TOM-SAWYER-WEB	Se non auesse estat per aquerò, Joe er Indi non aurie auut era presentida.
TOM-SAWYER-WEB	Aurie amagat er argent damb er aur, tà que se demorèsse aquiu enquia qu'era sua resvenja s'auesse completat, e alavetz aurie auut eth malur de trapar qu'era moneda se passaue que non i ère.
TOM-SAWYER-WEB	Nera, nera mala ventura la d'auer entrat aciu damb utisi!
TOM-SAWYER-WEB	Determinèren susvelhar damb uelh atentiu ad aqueth espanhòu quan tornèsse en pòble, en tot espiar es escadences deth sòn prètzhèt venjatiu, e seguir-lo enquiath Numèro 2, on que sigue que se trapèsse.
TOM-SAWYER-WEB	En acabar, ua idia terrorifica se passèc pera ment de Tom.
TOM-SAWYER-WEB	Resvenja!
TOM-SAWYER-WEB	E s'anèsse per nosati, Huck!
TOM-SAWYER-WEB	Ò!, non ac digatz, hec Huck, a mand de quèir estavanit.
TOM-SAWYER-WEB	Ne tornèren a parlar, e en entrar en pòble convengueren ena credença de qué eth possiblaments s'auie referit a bèth aute, e aumens que, en tot cas, non podie referir-se qu'a Tom, pr'amor que solet Tom auie testificat.
TOM-SAWYER-WEB	Pichona consolacion, plan pichona, siguec entà Tom eth trapar-se tot solet en perilh!
TOM-SAWYER-WEB	Eth hèt d'auer-ne companhia que l'aurie estat ua sensibla mielhora, se pensèc.
TOM-SAWYER-WEB	Era aventura deth dia tormentèc prigondaments es sòns de Tom, aquera net.
TOM-SAWYER-WEB	Quate viatges calèc era man en aqueth ric tresaur, e quate viatges se li convertic en arren entre es dits, en abandonar-lo era sòn, li rebrembèc eth desvelhament era aspra realitat deth sòn malur.
TOM-SAWYER-WEB	En tot jàder, ena maitiada rebrembaue es passi dera sua grana aventura, e se n'encuedèc que li semblauen curiosaments trebli e aluenhadi, tau que s'auessen passat en un aute mon, o siguessen deth temps de memòria perduda.
TOM-SAWYER-WEB	Dempús li venguec entath cap qu'era madeisha grana aventura podie èster un sòmni!
TOM-SAWYER-WEB	Que i auie un argument plan fòrt a favor d'aguesta idia, e ère qu'era quantitat de moneda qu'auie vist ère plan massa grana entà que siguesse reau.
TOM-SAWYER-WEB	Jamès non auie vist que cinquanta dolars apilerats ath dauant sòn, e, coma toti es gojats dera sua edat e anament, s'imaginaue que totes es referéncies a cents e a mils èren solet manères fantastiques de parlar, e que quantitats parières non existien en mon.
TOM-SAWYER-WEB	Jamès auie supausat per un moment qu'ua quantitat tan grana coma cent dolars siguesse trapada, en moneda vertadèra, en possession de quauqu'un.
TOM-SAWYER-WEB	S'es sues nocions de tresaurs amagadi auessen estat analisades, s'aurie passat que consistien en un sarpat de pèces de dètz centims, e un quants picotins de pèces vagues, esplendides, inaccessibles.
TOM-SAWYER-WEB	Mès es incidents dera sua aventura vengueren plan mès agudents e mès clars, tant que les anaue romant pera sua tèsta, de sòrta qu'ath cap de pòca estona se pensèc que se dacantaue de cap ara impression que, a tot darrèr, podien non auer estat un sòmni.
TOM-SAWYER-WEB	Aguesta incertesa que li calie èster esbugassada.
TOM-SAWYER-WEB	Esdejoèc en un arren, e anèc a trapar a Huck.
TOM-SAWYER-WEB	Huck que seiguie sus eth cant d'ua barca plana, damb es pès que li penjauen distrètaments laguens era aigua e damb mina de grana malenconia.
TOM-SAWYER-WEB	Tom se decidic a deishar que Huck agarrèsse eth tèma.
TOM-SAWYER-WEB	Se non ac hège, alavetz, evidentaments, era aventura non aurie estat ua auta causa qu'un sòmni.
TOM-SAWYER-WEB	Adishatz, Huck!
TOM-SAWYER-WEB	Adishatz, tu.
TOM-SAWYER-WEB	Silenci pendent ua menuta.
TOM-SAWYER-WEB	Ò!, que non ei causa forena!
TOM-SAWYER-WEB	Que non ei un sòmni, donc, que non ei un sòmni!
TOM-SAWYER-WEB	Que me demora aciu madeish, se non ei vertat, Huck.
TOM-SAWYER-WEB	Qué ei, aquerò que non ei un sòmni?
TOM-SAWYER-WEB	Ò, aquerò d'ager.
TOM-SAWYER-WEB	Miei que m'auia pensat que n'ère.
TOM-SAWYER-WEB	Sòmni!
TOM-SAWYER-WEB	S'era escalera non s'auesse esbauçat, b'ac auríetz vist se n'ère, de sòmni!
TOM-SAWYER-WEB	Mau arrai lo cuelhe!
TOM-SAWYER-WEB	Non, que non lo cuelhe!
TOM-SAWYER-WEB	Que mos cau trapar-lo e trapar era tralha des sòs.
TOM-SAWYER-WEB	Tom, que ja non l'auram jamès.
TOM-SAWYER-WEB	Un non tie qu'ua escadença d'arremassar un modelhon coma aqueth, e l'auem perduda.
TOM-SAWYER-WEB	Que me senteria pro aclapat, s'auessa de veir a Joe, ça que la.
TOM-SAWYER-WEB	Numèro 2.
TOM-SAWYER-WEB	Numèro 2, òc, aguest ei.
TOM-SAWYER-WEB	Qué vos pensatz qu'ei?
TOM-SAWYER-WEB	Sabi pas: qu'ei massa prigond.
TOM-SAWYER-WEB	Escotatz, Huck: dilhèu ei era chifra d'ua casa.
TOM-SAWYER-WEB	A, Maria!…
TOM-SAWYER-WEB	Òc, qu'auetz rason.
TOM-SAWYER-WEB	Deishatz-me pensar ua menuta.
TOM-SAWYER-WEB	Qu'ei ua tauèrna, sabetz?
TOM-SAWYER-WEB	Ò!, aguest qu'ei eth truc!
TOM-SAWYER-WEB	Non i a que dues tauèrnes: podem endonvià'c de seguit.
TOM-SAWYER-WEB	Demoratz-vos aciu, Huck, enquia que jo torna.
TOM-SAWYER-WEB	Tom se n'anèc ath mès córrer.
TOM-SAWYER-WEB	Non l'interessaue era companhia de Huck enes lòcs publics.
TOM-SAWYER-WEB	S'estèc dehòra tres quarts.
TOM-SAWYER-WEB	Trapèc qu'ena mielhor tauèrna, eth Numèro 2 auie estat ocupat dès qui sap guaire per un joen avocat, e encara n'ère.
TOM-SAWYER-WEB	Ena casa mès simpla, eth hilh deth tauernèr didec qu'eth Numèro 2 ère barrat a totes ores, e que jamès vedie qu'arrés i entrèsse o ne gessesse se non ère de nets; non se'n sabie de cap motiu especiau per aguest estat de causes; sentie un shinhau de curiosèr, mès plan pichon; que s'auie explicat era màger part deth mistèri damb era idia qu'ena cramba "i ges pòur", e se n'auie encuedat que i auec lum era net passada.
TOM-SAWYER-WEB	Aquerò ei çò qu'è desnishat, Huck.
TOM-SAWYER-WEB	Me pensi que n'ei, Tom.
TOM-SAWYER-WEB	E, ara, qué haram?
TOM-SAWYER-WEB	Deishatz-me pensar.
TOM-SAWYER-WEB	Tom pensèc d'aquerò mès, ua estona.
TOM-SAWYER-WEB	Dempús didec:
TOM-SAWYER-WEB	Ja vos ac diderè.
TOM-SAWYER-WEB	Era pòrta deth darrèr d'aqueth Numèro 2 ei era pòrta que da tath caminòu sense gessuda que i a entre era tauèrna e eth clòs degalhat deth depaus de rajòles.
TOM-SAWYER-WEB	Vos que cuelheratz totes es claus de pòrtes que poguetz trapar, e jo cuelherè totes es dera tieta, e era prumèra net escura que vengue i anaram e les assajaram.
TOM-SAWYER-WEB	E pensatz d'espiar ar Indi, pr'amor que didec que se deisharie quèir en pòble e guardarie es entorns, en tot cercar era escadença de resvenjar-se.
TOM-SAWYER-WEB	Se lo vedetz, lo seguiratz; e se non va entad aqueth Numèro 2, ei qu'er endret non ei aqueth.
TOM-SAWYER-WEB	En nòm de Diu!
TOM-SAWYER-WEB	Pòt n'è cap de tissa, d'anar-li ath darrèr!
TOM-SAWYER-WEB	Ò!, que serà de nets, plan segur.
TOM-SAWYER-WEB	Ben, s'ei pro escur me semble que la seguirè, era tralha.
TOM-SAWYER-WEB	Non voi…non voi…
TOM-SAWYER-WEB	Que ne sò segur que lo seguiratz, s'ei escur, Huck!
TOM-SAWYER-WEB	Plan, Tom, plan.
TOM-SAWYER-WEB	Lo seguirè, òc, a maugrat de tot!
TOM-SAWYER-WEB	Aquerò qu'ei parlar!
TOM-SAWYER-WEB	Non vos espauritz, Huck, que jo non m'espaurirè.
TOM-SAWYER-WEB	Aquera net Tom e Huck sigueren atentius ara sua aventura.
TOM-SAWYER-WEB	Romèren pes entorns dera tauèrna enquia dempús es nau: er un espiaue eth carreron a distància, e er aute era pòrta dera tauèrna.
TOM-SAWYER-WEB	Arrés entrèc ne gessec peth carreron; arrés que se retirèsse ar espanhòu entrèc o gessec pera pòrta dera tauèrna.
TOM-SAWYER-WEB	Era net que prometie vier clara: atau ei que Tom s'enfilèc de cap a casa, damb eth convengut de qué, s'arribaue bèth grad considerable d'escurina, Huck vierie e miaularie, e alavetz s'esguitlarie entà dehòra e assajarie es claus.
TOM-SAWYER-WEB	Mès era net que demorèc clara, e Huck venguec de hèr era sua velha e se calèc en lhet laguens ua bota de sucre, ueda, tath pic dera mieja net.
TOM-SAWYER-WEB	Dimars es gojats aueren eth madeish trebuc.
TOM-SAWYER-WEB	Dimèrcles madeish.
TOM-SAWYER-WEB	Mès era net deth dijaus qu'ère mès prometedoira.
TOM-SAWYER-WEB	Tom s'esguitlèc ath dehòra, tau qu'auien convengut, damb era lantèrna vielha de lhauna dera sua tia, e ua tovalhòla grana entà estropar-la.
TOM-SAWYER-WEB	Amaguèc era lantèrna ena bota de sucre, ueda, de Huck, e comencèc era velha.
TOM-SAWYER-WEB	Ua ora abantes dera mielja net era tauèrna barrèc, e es sòns lums (es solets d'aqueri entorns) s'escandiren.
TOM-SAWYER-WEB	Non s'auie vist cap espanhòu.
TOM-SAWYER-WEB	Arrés auie entrat o gessut peth carreron.
TOM-SAWYER-WEB	Tot qu'ère de bon auguri.
TOM-SAWYER-WEB	Regnaue ua escurina d'aquerò mès nera.
TOM-SAWYER-WEB	Eth perfècte silenci ère sonque interromput per eventuau rom rom de trons luenhants.
TOM-SAWYER-WEB	Tom cuelhec era lantèrna, l'aluguèc laguens era bota, l'estropèc plan estropada damb era tovalhòla, e es dus aventurèrs auancèren cautelosaments, ena escurina, de cap ara tauèrna.
TOM-SAWYER-WEB	Huck s'estèc de sentinèla e Tom hec un reconeishement peth carreron.
TOM-SAWYER-WEB	Dempús venguec ua estona de afananta demora, que pesèc sus er esperit de Huck coma ua montanha.
TOM-SAWYER-WEB	Comencèc a desirar que podesse veir un bualh dera lantèrna.
TOM-SAWYER-WEB	L'espauririe, mès aumens aquerò li harie a saber que Tom encara ère viu.
TOM-SAWYER-WEB	Semblaue qu'auien passat ores dès que Tom auie partit.
TOM-SAWYER-WEB	Seguraments auie queigut de pòur e dilhèu ère mòrt e dilhèu l'auie esclatat eth còr, d'excitacion e esglai.
TOM-SAWYER-WEB	Ena sua angoisha Huck se n'encuedèc que s'apressaue mès e mès en carreron, en tot crànher tota sòrta de causes esglasiantes e en tot demorar qu'arribèsse peth moment bèra catastròfa que li retirèsse era alend.
TOM-SAWYER-WEB	Que non n'auie guaire a pèrder, d'alend, pr'amor que semblaue que non ne podesse cuélher que damb petits didaus, e eth sòn còr lèu crebarie, pataquejant d'aquera manèra.
TOM-SAWYER-WEB	Còp sec i auec un rapic espòsc de lum, e Tom apareishec ath córrer ath sòn cant.
TOM-SAWYER-WEB	Corretz!, didec.
TOM-SAWYER-WEB	Corretz!, entà sauvar era vida!
TOM-SAWYER-WEB	Que non aurie calut qu'ac repetisse: damb un viatge n'auie pro: Huck ja hège trenta o quaranta miles per ora abantes qu'era repeticion siguesse realizada.
TOM-SAWYER-WEB	Es gojats non s'arturèren enquia qu'aueren arribat en arrecès d'un aucidèr abandonat, ath bas deth bordalat.
TOM-SAWYER-WEB	Tan lèu que Tom reprenec era sua alend, didec:
TOM-SAWYER-WEB	Huck, qu'a estat esglasiant!
TOM-SAWYER-WEB	E tanpòc non virauen laguens eth pan.
TOM-SAWYER-WEB	Ben, sense encuedar-me'n de çò que hèja, cuelhi eth mange e era pòrta se daurís!
TOM-SAWYER-WEB	Non ère barrada!
TOM-SAWYER-WEB	Sauti ath laguens, lanci era tovalhòla, e… gran espèctre de Cesar!
TOM-SAWYER-WEB	Qué?
TOM-SAWYER-WEB	Qué auetz vist, Tom?
TOM-SAWYER-WEB	Huck, lèu è caushigat era man de Joe er Indi!
TOM-SAWYER-WEB	Relampits!
TOM-SAWYER-WEB	E qué auetz hèt?
TOM-SAWYER-WEB	S'a desvelhat?
TOM-SAWYER-WEB	Non, non s'a botjat bric.
TOM-SAWYER-WEB	Qu'ère embriac, solide.
TOM-SAWYER-WEB	Jamès i auria pensat, ena tovalhòla: m'i jògui eth còth!
TOM-SAWYER-WEB	Ben, donc, jo si.
TOM-SAWYER-WEB	Era mia tia be que me shordarie, se la perdessa!
TOM-SAWYER-WEB	Didetz, Tom: auetz vist aquera caisha?
TOM-SAWYER-WEB	Huck, que non me demorè a campar es cornèrs.
TOM-SAWYER-WEB	Non è vist era caisha ne è vist era crotz: non è vist qu'ua botelha e un pòt de lhauna en solèr, près de Joe er Indi!
TOM-SAWYER-WEB	Òc; è vist dus barrils, e un pilèr piler de botelhes ena cramba.
TOM-SAWYER-WEB	Non vedetz, ara, quina ei era causa d'aguesta cramba que ges pòur?
TOM-SAWYER-WEB	Quina causa?
TOM-SAWYER-WEB	Tè!, qu'era pòur que i ges ei eth whisky!
TOM-SAWYER-WEB	Plan, jo dideria que dilhèu òc, qu'ei vertat.
TOM-SAWYER-WEB	Qui s'aurie pensat ua causa atau?
TOM-SAWYER-WEB	Mès, escotatz, Tom: ara qu'ei ua ora de prumèra entà agarrar aquera caisha, se Joe er Indi ei embriac.
TOM-SAWYER-WEB	Que n'ei?
TOM-SAWYER-WEB	Hètz-ne era pròva!
TOM-SAWYER-WEB	Huck que s'estrementic.
TOM-SAWYER-WEB	Ben, non…me pensi que non n'ei.
TOM-SAWYER-WEB	E jo tanben m'ac pensi, Huck.
TOM-SAWYER-WEB	Se n'auesse auut tres, qu'aurie estat pro embriac, e jo ac auria hèt.
TOM-SAWYER-WEB	I auec ua longa pausa de reflexion, e dempús Tom didec:
TOM-SAWYER-WEB	Guardatz, Huck: non ac sagem mès, aquerò, enquia que sapiam que Joe er Indi non i é. Qu'ei massa perilhós.
TOM-SAWYER-WEB	Ara, que, se velham cada net, podem èster-ne segurs de veder-lo gésser un viatge e un aute, e alavetz repilharam era caisha mès de prèssa qu'eth pericle.
TOM-SAWYER-WEB	Pro!
TOM-SAWYER-WEB	Qu'ac harè.
TOM-SAWYER-WEB	Tot çò que vos calerà hèr ei pujar corrent tota ua ièrla de cases per Hooper Street, e miaular; e, se dormisqui, lançatz-me un shinhau de sable ena hièstra, e aquerò me harà voludar.
TOM-SAWYER-WEB	Convengut!, e damb aquera alegria!
TOM-SAWYER-WEB	Ara, Huck, que s'a acabat er ahèr, e me'n vau tà casa.
TOM-SAWYER-WEB	Tornaratz aquiu e susvelharatz aquesta estona: d'acòrd?
TOM-SAWYER-WEB	È dit qu'ac haria, Tom, e ac harè.
TOM-SAWYER-WEB	Dormirè tot eth dia e velharè tota era net.
TOM-SAWYER-WEB	Plan ben.
TOM-SAWYER-WEB	E escotatz: a on anaratz a dormir?
TOM-SAWYER-WEB	En palhèr de Ben Rogers.
TOM-SAWYER-WEB	Que m'i dèishe estar, e tanben m'i dèishe estar eth nere que tie sa pair, oncle Jack.
TOM-SAWYER-WEB	Carregi aigua entà oncle Jack tostemp que li convie; e, cada viatge que l'ac demani, me balhe un bocin de quinsevolh causa entà minjar, se s'ac pòt estauviar.
TOM-SAWYER-WEB	Qu'ei un nere de çò mès bon òme, Tom.
TOM-SAWYER-WEB	Me tie de bon uelh, pr'amor que jamès hèsqui arren coma se siguessa peth dessús sòn.
TOM-SAWYER-WEB	A viatges m'ajaci en solèr e mingi damb eth.
TOM-SAWYER-WEB	Mès non ac digatz, aquerò; un òm li cau hèr causes, quan er arrat li rome peth vrente, que non harie en tornar a èster ua causa redreçada.
TOM-SAWYER-WEB	Ben: se non vo'n è besonh de dia, Huck, vos deisharè dormir: non vos enquimerarè pas.
TOM-SAWYER-WEB	E cada viatge que veiguetz, de nets, que se passe quauquarren, quate calamades e a miaular de seguit.
TOM-SAWYER-WEB	Era prumèra causa qu'entenec Tom, eth maitin deth diuendres, que siguec ua naua alègra: era familha deth jutge Thatcher auie entornat en pòble era net abantes.
TOM-SAWYER-WEB	Joe er Indi e eth tresaur passèren a importància segondària, peth moment, e Becky cuelhec eth lòc principau en interès deth gojat.
TOM-SAWYER-WEB	La vedec, e se passèren ua bona estona agotadoira en tot jogar a hèt e a riscats damb ua còlha de companhs d'escòla.
TOM-SAWYER-WEB	Eth dia, que siguec completat e coronat d'ua manèra especiauments satisfasenta: Becky shordèc a sa mair pr'amor de qué senhalèsse eth dia a vier entath repaish campestre tan de temps prometut e tan de temps ajornat, e era consentic.
TOM-SAWYER-WEB	Era alegria dera gojata que non auec limits, e era de Tom que non siguec mens moderada.
TOM-SAWYER-WEB	Es invitacions sigueren transmetudes abantes de cogar-se eth solei, e a tot córrer es gojats deth pòble se lancèren en ua fèbre de preparatius e de plasenta expectacion.
TOM-SAWYER-WEB	Tom ère tan exaltat qu'aquerò li permetec de demorar desvelhat enquia ua ora d'aquerò mès auançada, e auie se qui sap guaira esperança d'enténer eth miau de Huck e d'auer eth tresaur, pr'amor d'estonar a Becky e as convidats ath repaish campestre, ath londeman; mès que siguec decebut: non i auec senhau, aquera net.
TOM-SAWYER-WEB	A tot darrèr venguec eth maitin, e tàs dètz o es onze un revolum volugadís e jogaire s'arremassaue ena casa deth jutge Thatcher, e tot ère prèst entara gessuda.
TOM-SAWYER-WEB	Que non ère costum entre era gent vielha de negar es repaish campestres damb era sua preséncia: òm consideraue pro segurs as gojats jos es ales d'ues quantes damaisèles de dètz-e-uit ans e uns quants senhorets de vint-e-tres o apuprètz.
TOM-SAWYER-WEB	Eth vielh vaporet que siguec naulejat enquia aquera escadença: ath cap de pòc, ua alègra multitud aumplie eth carrer major, cargadi toti damb cistalhes de viandes.
TOM-SAWYER-WEB	Sid ère malaut, e li calec pèrder-se aqueth divertiment; Mary se demorèc en casa entà tier-li compde.
TOM-SAWYER-WEB	Era darrèra causa qu'era senhora Thatcher didec a Becky, siguec:
TOM-SAWYER-WEB	Non tornaratz enquia tard.
TOM-SAWYER-WEB	Alavetz me demorarè damb Susy Harper, mama.
TOM-SAWYER-WEB	Plan ben.
TOM-SAWYER-WEB	Ara seguida, tant que lheuauen era ancora, Tom didec a Becky:
TOM-SAWYER-WEB	Escotatz: jo vos diderè se qué haram.
TOM-SAWYER-WEB	En sòrta d'anar en casa de Joe Harper, mos endralharam peth ticó e anaram a quèir en çò dera veuda Douglas.
TOM-SAWYER-WEB	Qu'aurà glacets!
TOM-SAWYER-WEB	Que n'a cada dia un modelhon.
TOM-SAWYER-WEB	E s'estarà çò de mès contenta de qué i anem.
TOM-SAWYER-WEB	Ò!, que serie polit, aquerò!
TOM-SAWYER-WEB	Dempús Becky pensèc un moment e didec:
TOM-SAWYER-WEB	Mès, qué diderà, mama?
TOM-SAWYER-WEB	Com voletz qu'ac sàpie?
TOM-SAWYER-WEB	Era gojata voludèc era idia en sòn cap, e didec, de mala encòlia:
TOM-SAWYER-WEB	Supausi qu'ei parièr…mès…
TOM-SAWYER-WEB	Mès arren!
TOM-SAWYER-WEB	Era vòsta mair que non ac saberà: atau, donc, quin ei eth mau?
TOM-SAWYER-WEB	Tot çò qu'era vò ei que sigatz ben suenhada; e me jògui quinsevolh causa qu'aurie dit que i anèssetz se i auesse pensat.
TOM-SAWYER-WEB	Ne sò solide fòrça!
TOM-SAWYER-WEB	Era esplendida ospitalitat dera veuda Douglas qu'ère un am temptador.
TOM-SAWYER-WEB	Eth e es persuasions de Tom demorèren lèu lèu victoriosi.
TOM-SAWYER-WEB	Se decidic, donc, de non dider-ne arren ad arrés deth programa dera net.
TOM-SAWYER-WEB	Ath cap d'ua estona se l'acodic a Tom que dilhèu Huck camparie aquera net e harie eth senhau.
TOM-SAWYER-WEB	Aguest pensament aluguèc enòrmaments es sues expectacions.
TOM-SAWYER-WEB	Totun, que non s'ac valie de deishar córrer eth divertiment de çò dera veuda Douglas.
TOM-SAWYER-WEB	E per qué ac auie de deishar córrer?, se pensaue eth.
TOM-SAWYER-WEB	Eth senhau non auie vengut delàger de ser; per qué, donc, auie d'èster probable que venguesse aquera net?
TOM-SAWYER-WEB	Eth divertiment segur deth vrespe pesaue mès qu'eth tresaur incèrt; e, coma un vertadèr gojat, se determinèc a cedir ara inclinason mès fòrta e a non permerter-se de pensar mès ena caisha des sòs, en tot eth dia.
TOM-SAWYER-WEB	Tres miles mès ath dejós deth pòble, eth vaporet s'arturèc ena boca d'ua bauma seuvatica, e siguec amarrat.
TOM-SAWYER-WEB	Era còlha romèc pera ribèra, e lèu pes estenudes deth bòsc e es nautades deth rocassut heren a ressonar, apròp e luenh, sorriscles e arridalhes.
TOM-SAWYER-WEB	Totes es diuèrses manères d'arborar-se e espisar-se sigueren escometudes, e de tant en tant es rodaires tornauen de toti es costats enquiath campament, armats de fòrça hame; e alavetz era destruccion des formalitats que comencèc.
TOM-SAWYER-WEB	Dempús dera hèsta i auec ua renauida seguida de repaus e parlòta ara ombra des ausines ufanoses.
TOM-SAWYER-WEB	Qui ei prèst entà anar ena espelonga?
TOM-SAWYER-WEB	Toti n'èren: se heren a veir punhats de candèles, e ara seguida i auec ua generau escampilhada montanha ensús.
TOM-SAWYER-WEB	Era boca dera espelonga qu'ère pro entà naut dera pala dera montanha, e consistie en un horat qu'auie era forma dera letra A.
TOM-SAWYER-WEB	Era sua massissa pòrta de casse ère sense barrar.
TOM-SAWYER-WEB	Ath laguens i auie ua crambeta gelada coma ua nevèra.
TOM-SAWYER-WEB	E tapiada pera natura damb solida pèira de caudea, shurmada d'ua sudor hereda.
TOM-SAWYER-WEB	Ère romantic e misteriós, d'estar-se aquiu laguens, ena prigonda escurina, e guardar entara part deth dehòra, de cap ara verda val, que ludie ath solei.
TOM-SAWYER-WEB	Mès eth valor impressionant dera situacion s'esbugassèc ara prèssa, e es jogalhes comencèren de nauèth.
TOM-SAWYER-WEB	Tan lèu s'aluguèc ua candèla, i auec ua escometuda generau entath sòn possessor.
TOM-SAWYER-WEB	Que seguic ua luta e ua defensa valenta, a maugrat dera quau era candèla lèu siguec lançada en solèr e amortada; e alavetz i auec ua joiosa cridadissa d'arridolets e ua naua percaça.
TOM-SAWYER-WEB	Mès que tot arribe ena sua fin: lèu era procession anèc baishant arringlerada pera devarada espadada dera principau avenguda, e era cordiòla de lums parpelejants amuishaue treblaments es murs de ròca autius, qu'artenhien en amassar-se, seishanta pès de nautada.
TOM-SAWYER-WEB	Aguesta avenguda principau que non ère ampla, senon de ueit a dètz pès.
TOM-SAWYER-WEB	Òm didie que s'i podien vagar dies seguidi a trauèrs deth sòn hilat intrincat de henerecles e precipicis, e non trapar jamès era fin dera espelonga; e que podie devarar e devarar e calar-se tostemp ena tèrra, e passar çò de madeish: laberint jos laberint, cap d'eri que non auie fin.
TOM-SAWYER-WEB	Arrés non coneishie era espelonga.
TOM-SAWYER-WEB	Aquerò qu'ère ua causa impossibla.
TOM-SAWYER-WEB	Era màger part des joeni ne coneishien ua part, e non i auie eth costum de riscar-se guaire enlà d'aquesta part coneishuda.
TOM-SAWYER-WEB	Tom Sawyer ne sabie tant, dera espelonga, coma quinsevolh aute.
TOM-SAWYER-WEB	Era cordiòla anaue seguint era avenguda principau pendent uns tres quarts de mila, e ara seguida escabòts e parelhes comencèren a esguitlar-se pes avengudes des costats, en tot córrer pes espantoriants correders, e trapar-se de suspresa enes endrets a on es camins se tornauen a júnher.
TOM-SAWYER-WEB	Es còlhes podien evitar-se era ua ara auta pendent mieja ora, sense depassar eth tròç coneishut.
TOM-SAWYER-WEB	Ath cap de pòc un grop apareishec darrèr er aute (cadun peth sòn costat) ena boca dera espelonga, toti panteishant, arrint, e negadi de cap a pès damb gotes de seu, e damb pegosets de tèrragila, e absoludaments contents pera capitada dera jornada.
TOM-SAWYER-WEB	Dempús s'estonèren de veir qu'eth temps les auie volat, e qu'era net ère per quèir.
TOM-SAWYER-WEB	Era trinhonanta campana auie sonat pendent mieja ora.
TOM-SAWYER-WEB	Totun açò, aquera sòrta de finau des aventures deth dia qu'ère romantic, e, per tant, satisfasent.
TOM-SAWYER-WEB	Quan eth vaporet, damb es sòns clients singulars, cuelhec enventida en arriu, ad arrés li hec arren deth temps degalhat, senon ath capitan deth vaishèth.
TOM-SAWYER-WEB	Huck qu'ère ja velhant quan es lums deth vaporet passèren totes viues per embarcador.
TOM-SAWYER-WEB	Que non entenec cap de bronit en vaishèth, pr'amor qu'es gojats èren tan rendudi e quiets coma ne sòl èster era gent lèu mortauments espisada.
TOM-SAWYER-WEB	Se demanèc se quin vaishèth serie e se per qué non s'arturaue en embarcador: e dempús ac deishèc anar dera tèsta e se predèc en sòn negòci.
TOM-SAWYER-WEB	Era net que se tornaue embaranada e ombriua.
TOM-SAWYER-WEB	Sonèren es dètz, e eth bronit des veïculs s'arturèc, es lums escampilhades comencèren d'esclipsar-se, toti es caminaires dispersadi despareisheren, e eth bordalat s'abandonèc ath dromilhon, e deishèc ath petit susvelhant tot solet damb eth silenci e es hantaumes.
TOM-SAWYER-WEB	Sonèren es dotze, e s'amortèren es lums dera tauèrna.
TOM-SAWYER-WEB	Ja ère nets pertot: Huck demorèc pendent un temps que li semblèc de cançonèr long; mès que non se passèc arren.
TOM-SAWYER-WEB	Era sua fe que s'anaue aflaquint.
TOM-SAWYER-WEB	Ère util, aquerò?
TOM-SAWYER-WEB	Ère, aumens, de cap servici?
TOM-SAWYER-WEB	Per qué non ac deishaue córrer e s'entornaue en jaç?
TOM-SAWYER-WEB	Es sues aurelhes enteneren un bronit.
TOM-SAWYER-WEB	De ressabuda tot eth que siguec atentiu.
TOM-SAWYER-WEB	Era pòrta que daue ath carreron auie estat leugèraments barrada.
TOM-SAWYER-WEB	Sautèc ath cornèr deth depaus de rajòles.
TOM-SAWYER-WEB	Ara seguida dus òmes li passèren a tocar, e li semblaue qu'un d'eri amiaue quauquarren en braç.
TOM-SAWYER-WEB	Que deuie èster aquera caisha!
TOM-SAWYER-WEB	Atau, donc, anauen a cambiar eth tresaur de lòc.
TOM-SAWYER-WEB	Per qué auie de cridar a Tom, ara?
TOM-SAWYER-WEB	Que serie ua causa absurda: es òmes se n'anarien damb era caisha, e bric mès serien descubèrts.
TOM-SAWYER-WEB	Tant que didie aquerò entath sòn laguens, Huck gessec ath dehòra, e anèc esguitlant-se darrèr es òmes, tau qu'un gat, damb es pès descauci, en tot deishar-les anar tan luenh, ath sòn dauant, coma li calie, sense deishar-les de uelh.
TOM-SAWYER-WEB	Pugèren peth carrèr der arriu, costejant tres ièrles de cases; dempús virèren de cap ara quèrra, pujant per un carrèr trauessèr; anèren toti drets, enquia qu'arribèren ena corcèra qu'amiaue entà Cardiff Hill, e cuelheren eth corsèra.
TOM-SAWYER-WEB	Passèren ath cant dera casa deth vielh gallés, a miei camin dera pujada deth ticó, sense trantalhar, e encara s'anèren endralhant mès amont.
TOM-SAWYER-WEB	Plan ben, se pensèc Huck, l'acogaràn ena vielha peirèra.
TOM-SAWYER-WEB	Mès que non s'i posèren, ena peirèra: contunhèren en tot pujar, ticó ensús; se calèren laguens eth caminòu estret, entre es grani matarrassi de rodor; e ara seguida s'estèren amagadi ena escurina.
TOM-SAWYER-WEB	Huck s'apressèc a pujar, e hec mès braca era distància, ara, pr'amor que ne peth mau de morir lo podien veir.
TOM-SAWYER-WEB	Qu'anèc trotant ua estona; dempús alentic un shinhau eth pas, en crànher qu'auançaue massa de prèssa; seguic caminant ua estona.
TOM-SAWYER-WEB	Dempús s'arturèc deth tot: parèc era aurelha.
TOM-SAWYER-WEB	Non se sentie cap de bronit, cap de bronit, senon que li semblaue sénter eth batanar deth sòn còr.
TOM-SAWYER-WEB	Eth planh d'un gahús venguec sus eth ticó: son de mau auguri.
TOM-SAWYER-WEB	Mès arren de passi.
TOM-SAWYER-WEB	Valguem Diu!
TOM-SAWYER-WEB	Ère tot perdut?
TOM-SAWYER-WEB	Ère a mand d'arrincar a córrer damb pès aladi, quan un òme escurèc eth canís encara non a quate canes de distància!
TOM-SAWYER-WEB	Eth còr de Huck que li pugèc ena gòrja, mès se l'entornèc a avalar, e dempús demorèc aquiu, estornejant- se tau que s'ua dotzena de fèbres l'auessen cuelhut peth sòn compde ath madeish temps, e tant aflaquit, que se pensèc que queirie en solèr, plan segur.
TOM-SAWYER-WEB	Que sabie a on ère: sabie que se trapaue a cinc canes dera entradeta des tèrres dera veuda Douglas.
TOM-SAWYER-WEB	Plan ben, se didec: qu'ac acòguen aciu: non serà de mau hèr de trapar- les-ac.
TOM-SAWYER-WEB	Alavetz entenec ua votz baisha, ua votz plan baisha: era de Joe er Indi.
TOM-SAWYER-WEB	Remaladida!
TOM-SAWYER-WEB	Non ne posqui veir deguna.
TOM-SAWYER-WEB	Aguesta qu'ère era votz der estrangèr; er estrangèr dera casa que ges pòur.
TOM-SAWYER-WEB	Ua mortau estrementida trauessèc eth còr de Huck: vaquí, donc, eth prètzhèt dera resvenja!
TOM-SAWYER-WEB	Era sua pensada qu'ère de húger.
TOM-SAWYER-WEB	Dempús rebrembèc qu'era veuda de Douglas auie estat brava entada eth mès d'un viatge, e dilhèu aqueri òmes èren per assassinar-la.
TOM-SAWYER-WEB	Desirèc èster pro gausat entà riscar-se e avertir-la; mès que se'n sabec que non gosaue: podien auançar e aganchar-lo.
TOM-SAWYER-WEB	Pensèc tot açò e plan mès pendent eth moment que se passèc entre era observacion der estrangèr e era de Joe er Indi:
TOM-SAWYER-WEB	Pr'amor qu'eth matarràs non vos ac dèishe veir.
TOM-SAWYER-WEB	Guardatz per aguest cornèr.
TOM-SAWYER-WEB	Òc, ben, que i a gent aquiu laguens, me semble.
TOM-SAWYER-WEB	Vau mès qu'ac deishem estar.
TOM-SAWYER-WEB	Deishà'c estar, ara que jo vau a abandonar aguesta tèrra entà tostemp!
TOM-SAWYER-WEB	Deishà'c estar, e dilhèu bric mès non vierà ua auta escadença!
TOM-SAWYER-WEB	E aquerò que non ei arren!
TOM-SAWYER-WEB	Que non ei ne era milionesima part dera causa.
TOM-SAWYER-WEB	Me hec foetar!
TOM-SAWYER-WEB	Me hec foetar dauant dera preson, damb un foet de shivau, coma se siguessa un nere!…damb tot eth pòble qu'ac guardaue!
TOM-SAWYER-WEB	Foetat!…comprenetz?
TOM-SAWYER-WEB	Se cuelhec auantatge e se moric.
TOM-SAWYER-WEB	Mès que jo ne cuelherè d'era!
TOM-SAWYER-WEB	Ò!, non l'aucigatz!
TOM-SAWYER-WEB	Non l'aucigatz cap!
TOM-SAWYER-WEB	Aucir-la?
TOM-SAWYER-WEB	Qui ne ditz arren d'aucir-la?
TOM-SAWYER-WEB	Qu'auciria ada eth, se siguesse aciu; mès que non ada era.
TOM-SAWYER-WEB	Quan vos volgatz resvenjar d'ua hemna, pòt l'auciratz!
TOM-SAWYER-WEB	En nòm de Diu!
TOM-SAWYER-WEB	Aquerò qu'ei…
TOM-SAWYER-WEB	Avalatz-vos era vòsta pensada!
TOM-SAWYER-WEB	Aquerò vos desliurarà de cuélher mau.
TOM-SAWYER-WEB	L'estacarè en lhet.
TOM-SAWYER-WEB	Se sagne enquia morir, ei tòrt mèn?
TOM-SAWYER-WEB	Se se morís, que ja vos digui que non plorarè.
TOM-SAWYER-WEB	Amic mèn, vos que me balharatz ajuda en aguest ahèr, pr'amor que se tracte de jo: qu'ei per aquerò qu'ètz en aguest endret.
TOM-SAWYER-WEB	Que non ac poiria hèr, tot solet.
TOM-SAWYER-WEB	Se hètz arrepè vos aucirè!
TOM-SAWYER-WEB	Ac comprenetz?
TOM-SAWYER-WEB	E, se me cau aucir-vos, l'aucirè ada era; e alavetz me pensi qu'arrés vierà a saber-se'n de se qui ei qu'a hèt aguest negòci.
TOM-SAWYER-WEB	Plan, se non i a mès remèdi que hè'c, endauant.
TOM-SAWYER-WEB	Hè'c ara?
TOM-SAWYER-WEB	E damb gent aquiu laguens?…
TOM-SAWYER-WEB	Èp, que comenci a sospechar de vos, de prumèr: sabetz?
TOM-SAWYER-WEB	Non: que demoraram enquia qu'es lums siguen amortades: non auem prèssa.
TOM-SAWYER-WEB	Huck comprenec que i aurie ua pausa, ua causa encara mès esglasianta que tota era parlòta assassina que volgatz: atau ei que se tenguec era alend e hec repè cautelosaments.
TOM-SAWYER-WEB	Calaue eth pè damb sen e fermetat, dempús d'emparar-se sus ua cama, d'ua manèra precària e lèu queiguent: prumèr era d'un costat e dempús era der aute.
TOM-SAWYER-WEB	Hec un aute pas entà darrèr damb eth madeish suenh e es madeishi perilhs; dempús un aute e un aute; e petèc dejós es sòns pès un batàs.
TOM-SAWYER-WEB	Perdec era alend e parèc era aurelha.
TOM-SAWYER-WEB	Que non s'entenec cap de bronit: era quietud ère perfècta.
TOM-SAWYER-WEB	Era sua gratitud siguec immensa.
TOM-SAWYER-WEB	Alavetz hec eth torn pes sòns caminòus, entre es parets de matarràs de rodor, se virèc damb tant de compte coma se siguesse un vaishèth, e dempús hec camin a tot córrer, mès suenhosaments.
TOM-SAWYER-WEB	En gésser ena peirèra se sentec segur: atau, donc, lheuèc es sòns talons ara prèssa e hugec.
TOM-SAWYER-WEB	Enjós, enjós, correc enquia arribar ena casa deth gallés.
TOM-SAWYER-WEB	Hec un còp de punh ena pòrta, e ath cap de pòc es tèstes deth vielh e des sòns dus hilhs robusti gesseren enes hièstres, en un virament de uelhs.
TOM-SAWYER-WEB	Qué ei, aguest sarabat?
TOM-SAWYER-WEB	Qui truque?
TOM-SAWYER-WEB	Qué voletz?
TOM-SAWYER-WEB	Deishatz-me entrar, de prèssa!
TOM-SAWYER-WEB	De prèssa!
TOM-SAWYER-WEB	Que vos ac condarè tot!
TOM-SAWYER-WEB	Èp, qui ètz?
TOM-SAWYER-WEB	Huckleberry Finn…de prèssa!
TOM-SAWYER-WEB	Deishatz-me entrar!
TOM-SAWYER-WEB	Huckleberry Finn, arren mens!
TOM-SAWYER-WEB	Mès deishatz-lo entrar, gojats, e veigam se qué ei aguest tapatge.
TOM-SAWYER-WEB	Que non ac digatz jamès, que jo vos ac aja dit, se vos platz, sigueren es prumères paraules de Huck en hèr era sua entrada.
TOM-SAWYER-WEB	Que non ac hescatz, se vos platz.
TOM-SAWYER-WEB	M'aucirien: ei cèrt.
TOM-SAWYER-WEB	Mès era veuda que m'a hèt atencions, a viatges.
TOM-SAWYER-WEB	E ac voi díder, ac voi díder se me prometetz que non dideratz jamès qu'è estat jo.
TOM-SAWYER-WEB	Trè'c ath dehòra, e arrés ac condarà, gojat!
TOM-SAWYER-WEB	Tres menutes dempús, eth vielh e es sòns hilhs, ben armadi, qu'èren sus eth ticó e a mand de calar-se pera corsèra des rodors, de puntetes, damb es armes enes mans.
TOM-SAWYER-WEB	Huck que non les acompanhèc mès enlà, s'amaguèc darrèr ua grana ròca, e escotèc.
TOM-SAWYER-WEB	Que i auec un silenci landrejaire, nerviós; e, dempús, còp sec, ua explossion d'armes de huec e un sorriscle.
TOM-SAWYER-WEB	Huck que non se demorèc a saber-ne detalhs.
TOM-SAWYER-WEB	Cuelhec enventida, e se precipitèc ticó enjós, tant qu'es cames l'en volien.
TOM-SAWYER-WEB	Quan era prumèra picada dera auba campèc en maitin deth dimenge, Huck pugèc a paupes eth ticó, e truquèc doçaments ena pòrta deth gallés.
TOM-SAWYER-WEB	Es abitants que dormien, mès qu'ère un sòn naut d'un ponchoc, per tòrt der excitant ahèr dera net.
TOM-SAWYER-WEB	Un sorriscle que venguec d'ua hièstra.
TOM-SAWYER-WEB	Qui i a?
TOM-SAWYER-WEB	Era votz pauruga de Huck responec, tota baisha:
TOM-SAWYER-WEB	Deishatz-me entrar, se vos platz!
TOM-SAWYER-WEB	Non ei que Huck Finn!
TOM-SAWYER-WEB	Aguestes paraules èren plan estranhes entara audida deth gojat rodamon, e es mès agradiues que jamès auie entenut.
TOM-SAWYER-WEB	Non podec rebrembar qu'era darrèra paraula auesse estat jamès aplicada damb referéncia ada eth.
TOM-SAWYER-WEB	Era pòrta siguec ara prèssa dubèrta, e entrèc.
TOM-SAWYER-WEB	Ara, gojat, demori qu'amietz salut e hame, pr'amor qu'er esdejoar serà prèst tan lèu eth solei age gessut; e que trincarà eth bolh enquia fiular: que ja podetz començar a hèr saliuèra.
TOM-SAWYER-WEB	Jo e es gojats demoràuem que tornaríetz e vos arturaríetz aciu, era darrèra net.
TOM-SAWYER-WEB	Qu'auia se qui sap er espant, didec Huck, e m'aluguè a córrer.
TOM-SAWYER-WEB	Que m'aluguè quan comenècern es tirs, e non m'arturè enquia auer hèt tres miles.
TOM-SAWYER-WEB	È vengut ara pr'amor que volia saber-me'n de se qué se passèc, sabetz?
TOM-SAWYER-WEB	Ben, praube companh: qu'auetz era mina d'auer auut ua net plan aspra; mès aciu qu'auetz un lhet entà vos, tan lèu ajatz esdejoat.
TOM-SAWYER-WEB	Non, que non son mòrts, gojat: pro qu'ac voleríem.
TOM-SAWYER-WEB	Comprenetz?, sabíem plan ben a on les auíem d'aganchar, pera vòsta descripcion: atau ei que mos resquilhèrem de puntetes enquia que ne siguérem a quinze pès (ère nere coma un cerèr, aqueth caminòu de rodor!
TOM-SAWYER-WEB	Quina mena de sòrt tan roïna!
TOM-SAWYER-WEB	Que sagè de travar-lo, mès tot en bades: li calèc gésser, e gessec!
TOM-SAWYER-WEB	Jo anaua ath dauant, damb era pistòla nauta; e, quan er esternut hec qu'es dus brigands comencèssen de bronzinar entà gésser deth camin, sorrisclè: huec, gojats!
TOM-SAWYER-WEB	E tirè entar endret d'a on s'entenie eth bronit.
TOM-SAWYER-WEB	Aquerò madeish èren es gojats.
TOM-SAWYER-WEB	Mès qu'en ua segonda sigueren dehòra es brigands, e nosati ath darrèr, bòsqui enjós.
TOM-SAWYER-WEB	Me pensi que non les toquèrem.
TOM-SAWYER-WEB	Tirèren un tret cadun en començar a húger; mès es sues bales fiulauen ath cant nòste e non mos heren cap de mau.
TOM-SAWYER-WEB	Arremassèren ua fòrça e gesseren a campar era ribèra der arriu, e, tan lèu hèsque dia, eth sheriff e ua ronda anaràn a hèr ua batussa pès bòsqui.
TOM-SAWYER-WEB	Es mèns gojats que non i estaràn a èster-i.
TOM-SAWYER-WEB	Eth mèn desir serie qu'auéssem ua sòrta de descripcion d'aguesti pòcvaus; aquerò que serie de grana ajuda.
TOM-SAWYER-WEB	Mès que non podéretz veir ena escurina, se quina portadura auien, me pensi: vertat, gojat!
TOM-SAWYER-WEB	Ò!, òc!
TOM-SAWYER-WEB	Que les campè dejós, en bordalat, e les seguí.
TOM-SAWYER-WEB	Esplendid!
TOM-SAWYER-WEB	Descriuetz-les, descriuetz-les, gojat!
TOM-SAWYER-WEB	Qu'ei pro, gojat: sabem se qui son es òmes!
TOM-SAWYER-WEB	Mo les trapèrem en bòsc, darrèr dera casa dera veuda, bèth dia, e s'esguitlèren.
TOM-SAWYER-WEB	Endauant, gojats, e didetz-ac ath sheriff: ja vos avalaratz er esdejoar deman passat!
TOM-SAWYER-WEB	Es hilhs deth gallés gesseren de seguit.
TOM-SAWYER-WEB	Ò, non, non!
TOM-SAWYER-WEB	Non ac digatz, se vos platz!
TOM-SAWYER-WEB	Quan es joeni gesseren, eth vielh gallés hec:
TOM-SAWYER-WEB	Que non ac dideràn, ne jo tanpòc; mès se per qué non voletz que se sàpie?
TOM-SAWYER-WEB	Huck non volet explicar ua auta causa senon que ja se'n sabie massa sus un d'aqueri òmes, e que non volerie qu'er òme sabesse qu'eth sabie arren contra eth, ne per tot eth mon: l'aucirie per auè'c sabut, sens dobte.
TOM-SAWYER-WEB	Eth prometec secret un viatge mès, e didec:
TOM-SAWYER-WEB	Se com ei que seguíretz as dus subjèctes, gojat?
TOM-SAWYER-WEB	Auien mina de sospechosi?
TOM-SAWYER-WEB	Huck carèc, tant que teishie ua responsa tan cauta coma li convenguie.
TOM-SAWYER-WEB	Dempús hec:
TOM-SAWYER-WEB	Ben, veiratz: jo que sò d'ua sòrta dolentòta (aumens toti ac diden, e jo non è arren a díder contra aquerò), e a viatges que non posqui dormir en pensar-i e hèr per manèra de començar un nau anament.
TOM-SAWYER-WEB	Aquerò siguec çò que me passèc era darrèra net: que non podia dormir: atau, donc, pugè carrèr ensús, tath pic dera mieja net, entà hèr un torn; e, quan arribè en aqueth vielh depaus estropiat de rajòles que i a ath costat dera tauèrna de Temperança, m'emparè ena paret entà auer ua auta pensada.
TOM-SAWYER-WEB	Ben: alavetz madeish aguesti dus companhs passèren en tot esguitlar-se arràs madeish de jo, damb bèra causa dejós eth braç, e me pensè que l'auien d'auer panat.
TOM-SAWYER-WEB	Podéretz veir es parraquets ara lum des cigars?
TOM-SAWYER-WEB	Aquerò hec a trantalhar a Huck per un moment.
TOM-SAWYER-WEB	Dempús didec:
TOM-SAWYER-WEB	Ben, sabi pas; mès, sigue coma sigue, me semble auer-les vist.
TOM-SAWYER-WEB	Alavetz anèren hènt camin, e vos…
TOM-SAWYER-WEB	Que les seguí…
TOM-SAWYER-WEB	Atau ei.
TOM-SAWYER-WEB	Volia veir se com s'acabaue tot aquerò…
TOM-SAWYER-WEB	Coma que s'esguitlauen d'aquera manèra!…
TOM-SAWYER-WEB	Com se compren!
TOM-SAWYER-WEB	Eth sord e mut didec tot aquerò?
TOM-SAWYER-WEB	Huck qu'auie cometut ua auta errada esglasianta.
TOM-SAWYER-WEB	Que hège tot çò que podie entà evitar qu'eth vielh artenhesse eth mès petit indici de se qui podie èster er espanhòu; e a maugrat d'açò era sua lengua semblaue determinada a hicar-lo en endrabadèrs, a despièt de tot çò qu'eth podesse sajar.
TOM-SAWYER-WEB	Hec diuèrsi esfòrci entà desliurar-se'n d'aquiu a on s'auie calat de pautes; mès era guardada deth vielh qu'ère ath dessús sòn, e didec asenada darrèr asenada.
TOM-SAWYER-WEB	Ath cap de pòc eth gallés didec:
TOM-SAWYER-WEB	Hilh mèn, de jo non te cau pòur; ne peth mau de morir voleria hèr mau a un solet peu vòste.
TOM-SAWYER-WEB	Non; que vos voi protegir, que vos voi protegir.
TOM-SAWYER-WEB	Aqueth espanhòu non ei sord ne mut: aquerò qu'ac auetz deishat anar sense encuedar-vo'n, e ara non ac podetz hèr enlà.
TOM-SAWYER-WEB	Coneishetz bèra causa sus aqueth espanhòu que vos voletz sauvar.
TOM-SAWYER-WEB	Fidatz-vo'n de jo.
TOM-SAWYER-WEB	Didetz-me çò qu'ei, e fidatz-vos de jo: que non vos tradirè.
TOM-SAWYER-WEB	Huck campèc es uelhs plan aunorats deth vielh pendent un moment.
TOM-SAWYER-WEB	Que non ei un espanhòu: ei…
TOM-SAWYER-WEB	Joe er Indi!
TOM-SAWYER-WEB	Eth gallés lèu botèc dera sua cagira.
TOM-SAWYER-WEB	Ara seguida didec:
TOM-SAWYER-WEB	Ara qu'era causa ei plan naturau.
TOM-SAWYER-WEB	Quan parlàuetz de rebracar aurelhes e de héner nassi, me pensaua que vos ac endonviàuetz, pr'amor qu'es òmes blanqui non cuelhen aguestes menes de resvenja; mès…un indi!…
TOM-SAWYER-WEB	Aqueri que son de un aute peu.
TOM-SAWYER-WEB	Pendent er esdejoar era convèrsa contunhèc, e en era didec eth vielh qu'era darrèra causa qu'auie hèt damb es sòns hilhs, abantes de calar-se en lhet, siguec cuélher ua lantèrna e examinar era entradeta e es sòns entorns pr'amor de veir se i auie senhaus de sang.
TOM-SAWYER-WEB	Non ne trapèren degun, mès capturèren un gròs embalum de…
TOM-SAWYER-WEB	De QUÉ?
TOM-SAWYER-WEB	S'aqueres paraules auessen estat un relampit non aurien sautat damb ua suspresa mès estabordida des pòts emblaimadi de Huck.
TOM-SAWYER-WEB	Es sòns uelhs qu'èren dubèrts de land en land e era sua alend suspenuda, en tot demorar ua resposa.
TOM-SAWYER-WEB	Eth gallés hec un movement, segondes…cinc segondes…
TOM-SAWYER-WEB	Dempús…
TOM-SAWYER-WEB	Dempús responec:
TOM-SAWYER-WEB	D'utisi de panaires.
TOM-SAWYER-WEB	Ben, qué vos passe?
TOM-SAWYER-WEB	Huck que se deishèc quèir entà darrèr, panteishant doçaments, mès damb prigonda, inexprimibla satisfaccion.
TOM-SAWYER-WEB	Eth gallés lo guardèc grèuments, curiosaments, e ara seguida didec:
TOM-SAWYER-WEB	Òc, utisi de panaires.
TOM-SAWYER-WEB	Que semble qu'aquerò vos trè un gran pes deth dessús.
TOM-SAWYER-WEB	Qué vos pensàuetz que i traparíem?
TOM-SAWYER-WEB	Huck se sentie en lòc estret: era guardada inquisidoira qu'ère dessús sòn: aurie dat quinsevolh causa entà tier eth materiau d'ua plausibla responsa.
TOM-SAWYER-WEB	Que non se li acodic qu'ua responsa sense sens: non auie temps d'avalorar-la: atau, donc, ar edart, didec, fèblaments:
TOM-SAWYER-WEB	Libres dera escòla dominicau, dilhèu.
TOM-SAWYER-WEB	Eth praube Huck ère massa angoishat, entà arrir; mès eth vielh arric fòrtaments, alègraments,, balancèc es detalhs dera sua anatomia de cap a pès, e venguec de díder qu'un arridolet coma aqueth ère sòs entara pòcha de quauqu'un, pr'amor qu'escuerçaue es compdes deth mètge coma ua mala causa.
TOM-SAWYER-WEB	Dempús higec:
TOM-SAWYER-WEB	Praube companh!
TOM-SAWYER-WEB	Qu'ètz esblancossit e aclapat: auetz era portadura de malaut.
TOM-SAWYER-WEB	Que non ei estranh qu'estetz un shinhau capvirat e dehòra de tèst.
TOM-SAWYER-WEB	Mès ja ne gesseratz: eth repaus e eth dromilhon me pensi que vos remeteràn d'aquerò mès.
TOM-SAWYER-WEB	Huck ère enforismat de pensar qu'auie estat tan pèc e auie tradit ua exaltacion tan sospechosa.
TOM-SAWYER-WEB	Pr'amor qu'eth ja auie deishat córrer era idia qu'eth paquet amiat dès er tauèrna siguesse un tresaur, tan lèu entenec era convèrsa ath cant dera entradeta dera veuda.
TOM-SAWYER-WEB	Solet ac auie pensat, que non ère eth tresaur: totun, non ac sabie, que non ne siguesse: atau ei qu'era referéncia a un embalum capturat ère massa entà que se podesse tier.
TOM-SAWYER-WEB	Per tot aquerò qu'ère content de qué aguest ahèr s'auesse arribat, pr'amor qu'ara sabie, dehòra de cap dobte, qu'aqueth embalum non ère er embalum: atau ei qu'era sua ment se trapaue tranquilla e fòrça confortabla.
TOM-SAWYER-WEB	De hèt, tot que semblaue ben encaminat, ara: eth tresaur demorarie encara en Numèro 2, es òmes serien capturadi e empresoadi aqueth dia, e eth e Tom poirien hèr-se a seguir er aur, aquera net, sense cap de copacap o cranhença d'interropcion.
TOM-SAWYER-WEB	En acabar er esdejoar, sonèc un truc ena pòrta.
TOM-SAWYER-WEB	Huck que sautèc en tot cercar un amagader, pr'amor que non auie era intencion de qué lo restaquessen, ne de luenh, damb eth darrèr ahèr.
TOM-SAWYER-WEB	Eth gallés hec a entrar diuèrses persones des dus sèxes, entre eres era veuda Douglas, e campèc qu'escabòts de ciutadans s'enfilauen de cap ath ticó, entà badar dauant dera entradeta.
TOM-SAWYER-WEB	Atau, donc, es naues s'auien escampilhat.
TOM-SAWYER-WEB	Eth gallés li calec condar era istòria dera net as visitaires.
TOM-SAWYER-WEB	Non m'en digatz ua paraula, senhora.
TOM-SAWYER-WEB	Qu'ei un aute, solide, que merite era vòsta atencion, plan mès que jo e es mèns hilhs; mès que non me permet que diga eth sòn nòm.
TOM-SAWYER-WEB	Jamès auríem acodit aquiu se non auesse estat per eth.
TOM-SAWYER-WEB	Quan totes es autes causes sigueren sabudes, era veuda didec:
TOM-SAWYER-WEB	Per qué non venguéretz a cridar-me?
TOM-SAWYER-WEB	Que mos pensèrem que tant ère.
TOM-SAWYER-WEB	Aqueri subjèctes non ère probable que tornèssen; non les restaue cap utís entà trabalhar; e de qué aurie servit cridar-vos e hèr-vos hèr a vier un espant de mòrt?
TOM-SAWYER-WEB	Es mèns tres neres susvelhèren era casa tota era era rèsta dera net.
TOM-SAWYER-WEB	Ara que vien d'arribar, tot just.
TOM-SAWYER-WEB	Que non i auie escòla dominicau pendent es vacances dera escòla diadèra, mès toti heren lèu ena glèisa.
TOM-SAWYER-WEB	Eth sensacionau eveniment siguec plan escorcolhat.
TOM-SAWYER-WEB	Arribèren naues de qué encara non s'auie trapat cap tralha des brigands.
TOM-SAWYER-WEB	Quan s'acabèc eth sermon, era hemna deth jutge Thatcher s'apressèc ath cant dera senhora Harper, en anar correder enjós damb era multitud, e didec:
TOM-SAWYER-WEB	Be dormirà tot eth dia, era mia Becky!
TOM-SAWYER-WEB	Era vòsta Becky?
TOM-SAWYER-WEB	Òc, hec era, damb ua guardada estonada.
TOM-SAWYER-WEB	Non a hèt jadilha ena vòsta casa?
TOM-SAWYER-WEB	Moria!
TOM-SAWYER-WEB	Non!
TOM-SAWYER-WEB	Tia Polly didec:
TOM-SAWYER-WEB	Bon dia, senora Thatcher.
TOM-SAWYER-WEB	Bon dia, senhora Harper.
TOM-SAWYER-WEB	Me pensi que Tom a estat en çò de sòn, aguesta net, en ua des vòstes cases.
TOM-SAWYER-WEB	E ara li cau pòur de vier ena glèisa.
TOM-SAWYER-WEB	Que me cau veir se qué i hè.
TOM-SAWYER-WEB	Un clar crebacòr campec ena cara de tia Polly.
TOM-SAWYER-WEB	Joe Harper: auetz vist ath mèn Tom, aguest maitin?
TOM-SAWYER-WEB	Non, senhora.
TOM-SAWYER-WEB	Quin ei eth darrèr viatge que l'auetz vist?
TOM-SAWYER-WEB	Joe hec per manèra de rebrembar-se'n, mès que non n'ère guaire segur.
TOM-SAWYER-WEB	Era gent s'arturaue en gésser dera glèisa.
TOM-SAWYER-WEB	Correren es mormolhs, e ua enquimeranta preocupacion se senhoregèc de totes es cares.
TOM-SAWYER-WEB	Es gojats e es mèstres joeni sigueren interrogadi damb angoisha.
TOM-SAWYER-WEB	Toti dideren que non se n'auien encuedat de se Tom e Becky èren en vaporet pendent eth viatge de tornada.
TOM-SAWYER-WEB	Qu'ère escur.
TOM-SAWYER-WEB	Arrés non s'auie predat a saber-se'n se mancaue bèth un.
TOM-SAWYER-WEB	Un joen, ara fin, didec maganhairaments era sua cranhença qu'encara siguessen ena espelonga!
TOM-SAWYER-WEB	Era senhora Thatcher cuelhec ua malagana.
TOM-SAWYER-WEB	Tia Polly se petèc a plorar e retorcec es mans.
TOM-SAWYER-WEB	Era alarma que correc de boca en boca, de grop en grop, de carrèr en carrèr; e ath cap de cinc menutes es campanes tocauen desesperadaments, e tot eth pòble ère de pès.
TOM-SAWYER-WEB	Er episòdi de Cardiff Hill queiguec còp sec en ua hanga de non arren.
TOM-SAWYER-WEB	Es panaires que sigueren desbrembadi, òm serèc shivaus, òm premanic canòts, òm ordenèc qu'eth vaporet gessesse, e, abantes qu'er espant auesse envielhit de mieja ora, dus cents òmes s'espargien, pera carretèra e er arriu, de cap ara espelonga.
TOM-SAWYER-WEB	Pendent tota era longa tarde, eth pòble que semblèc uet e mòrt.
TOM-SAWYER-WEB	Fòrça hemnes visitèren a tia Polly e ara senhora Thatcher, e sagèren de solatjar-les.
TOM-SAWYER-WEB	Plorèren damb eres, tanben, e aquerò encara siguec mielhor qu'es paraules.
TOM-SAWYER-WEB	Pendent tota era net tediosa, eth pòble demorèc naues; mès en trincar eth dia, fin finau, ath maitin, toti es mots que vengueren sigueren: "hetz-mos a vier mès candèles, e mès viures".
TOM-SAWYER-WEB	Era senhora Thatcher qu'ère lèu hòla, e tia Poly tanben.
TOM-SAWYER-WEB	Eth jutge Thatcher manaue messatges d'esperança e encoratjament, dera espelonga estant, mès que de vertat non comuniauen vertadèr gòi.
TOM-SAWYER-WEB	Eth vielh gallés s'entornèc entà casa a punta de dia, espocat de seu de candèla, empastissat de tèrragila e lèu mòrt.
TOM-SAWYER-WEB	Trapèc que Huck encara ère en lhet que l'auie destinat, e qu'era fèbre lo hège a delirar.
TOM-SAWYER-WEB	Es mètges qu'èren toti ena espelonga: atau ei que compareishec era veuda Douglas e venguec a tier compde deth pacient.
TOM-SAWYER-WEB	Didec que harie tot çò que podesse, pr'amor que, a tot darrèr, que siguesse brave, dolent o indiferent, qu'ère de Nòste Sénher e cap causa de Nòste Sénher li calie èster abandonada.
TOM-SAWYER-WEB	Eth gallés didec que Huck auie bones qualitats, ath hons, e era veuda didec:
TOM-SAWYER-WEB	Que vo'n podetz fidar.
TOM-SAWYER-WEB	Aguesta qu'ei era mèrca de Nòste Sénher.
TOM-SAWYER-WEB	Eth non l'abandone.
TOM-SAWYER-WEB	Jamès non l'abandonarà.
TOM-SAWYER-WEB	E aguesta mèrca l'amie tota creatura que vie des sues mans.
TOM-SAWYER-WEB	Tath pic de meddia, escabòts d'òmes aclapadi arribèren en bordalat, cada un peth sòn cant; mès era gent mès fòrta contunhaue cercant.
TOM-SAWYER-WEB	Totes es naues non hègen que díder qu'auien estat escorcolhadi es lòcs luenhants dera espelonga qu'auien estat visitadi abantes; que tot cornèr e henerecla serie completaments examinat; que a onsevohe que s'anèsse a parar, en aqueri laberint de correders, òm vedie lums que volatejauen aciu e aquiu ena distància, e que cridadissa e trets de pistòla enviauen ena audida es sues prigondes reverberacions peth dejós des naus ombriues.
TOM-SAWYER-WEB	En un endret, luenh deth costat mès trauessat pes excursionistes, òm auie trapat es paraules BECKY e TOM sus era paret de ròca, escrites damb hum de candèla, e plan ath cant un tròç de cinta mascarat de seu.
TOM-SAWYER-WEB	Era senhora Thatcher arreconeishec era cinta e plorèc sus era.
TOM-SAWYER-WEB	Didec qu'ère era darrèra relíquia qu'aurie dera sua hilha, e que cap auta memòria d'era serie tan preciosa, pr'amor qu'aguesta siguec era darrèra que deishèc eth sòn còs viu abantes que venguesse era mòrt esglasianta.
TOM-SAWYER-WEB	Quauqui uns dideren que de quan en quan, ath laguens dera espelonga, ludie ua luenhana lumeta, e alavetz s'estarnaue ua cridadissa afogada, e ua vintea d'òmes anauen, apileradi, peth ressonant correder enjós; e aquerò tostemp s'acabaue damb ua esglasianta decepcion: que non èren aquiu, es gojats: que non ère qu'era lum de bèth un que cercaue.
TOM-SAWYER-WEB	Tres espantoriants dies damb es sues nets qu'anèren arrossegant es sues tedioses ores, e eth bordalat queiguec en un estupor sense esperança: arrés auie còr entad arren.
TOM-SAWYER-WEB	Eth descurbiment per edart, tot just realizat, qu'eth propietari dera Tauèrna de Temperança suavaue begudes alcooliques en sòn locau, damb pro trebalhs ahisquèc eth pos d'opinion, a maugrat d'èster ua causa importanta.
TOM-SAWYER-WEB	En un moment de luciditat, Huck comencèc fèblaments eth tèma des tauèrnes; e, fin finau, preguntèc, damb ua vaga cranhença qu'auesse vengut era pejor desgràcia, s'òm auie desnishat arren ena Tauèrna de Temperança d'ençà qu'auie queigut eth malaut.
TOM-SAWYER-WEB	Òc, didec era veuda.
TOM-SAWYER-WEB	Huck hec un bot sus eth lhet, damb es uelhs espauridi.
TOM-SAWYER-WEB	Qué!
TOM-SAWYER-WEB	Quina causa?
TOM-SAWYER-WEB	Licors!
TOM-SAWYER-WEB	E era casa a estat barrada.
TOM-SAWYER-WEB	Ajaçatz-vos, gojat.
TOM-SAWYER-WEB	Solet didetz-me ua causa, solet ua, se vos platz!
TOM-SAWYER-WEB	Era veuda trinquèc eth plor.
TOM-SAWYER-WEB	Tranquil, tranquil, gojat; tranquil!
TOM-SAWYER-WEB	Ja vos è dit abantes, que non auetz de parlar.
TOM-SAWYER-WEB	Qu'ètz plan, plan malaut!
TOM-SAWYER-WEB	Òm non s'auie trapat ua auta causa que licors: que i aurie auut se qui sap eth rambalh se s'auesse trapat er aur.
TOM-SAWYER-WEB	Atau, donc, eth tresaur qu'ère perdut entà tostemp, entà tostemp.
TOM-SAWYER-WEB	Mès per qué deuie plorar, era?
TOM-SAWYER-WEB	Qu'ère curiós, que plorèsse!
TOM-SAWYER-WEB	Era veuda que se didec:
TOM-SAWYER-WEB	Ja dormís, praube malerós!
TOM-SAWYER-WEB	Trapà'c Tom Sawyer!
TOM-SAWYER-WEB	Pro que quauqu'un podesse trapar-lo ada eth!
TOM-SAWYER-WEB	A!, non ne rèsten guairi, ara, qu'encara agen pro esperança, o pro fòrça, entà contunhar cercant!
TOM-SAWYER-WEB	Tornem ara ena part de Becky e de Tom en repaish campestre.
TOM-SAWYER-WEB	Qu'anèren en tot recórrer es ombrius correders damb era rèsta dera expedicion, visitant es familhars meravilhes dera espelonga; meravilhes qu'òm l'auie balhat coma motius, nòms exageradaments precisi, coma Era Sala de Recéber, Era Catedrala, Eth palai d'Aladin, e d'aguesta sòrta.
TOM-SAWYER-WEB	Ath cap de pòc, comencèc eth vam de jogar a hèt, e Tom e Becky s'i predèren damb afogadura, enquia qu'er esfòrç venguec a èster anutjós.
TOM-SAWYER-WEB	Dempús baishèren, erratics, per ua sinuosa avenguda, en tot tier es candèles en aire e en tot liéger era endrabada telaranha de nòms, dates, adreces postaus e divises, mejançant es quaus es parets de ròca semblauen pintades damb fresqui… de hum de candèla.
TOM-SAWYER-WEB	En tot contunhar, damb era convèrsa, pòt se n'encuedèren que se trapauen ja en un endret dera espelonga a on non i auie fresqui enes parets.
TOM-SAWYER-WEB	Que pintèren es sòns nòms, damb hum, sus ua pèira voladissa, e auancèren mès.
TOM-SAWYER-WEB	Ath cap de pòc arribèren en un endret a on un arriuet, en tot resquilhar-se sus un escuelh e cargat d'un sediment de caudea, damb eth coladís d'edats treslunhanes auie anat formant un Niagara, damb crespats e detalhs de pèira resplendent e perdurable.
TOM-SAWYER-WEB	Tom sarrèc eth còs contra eth pr'amor d'illuminar-lo e balhar-li era alegria a Becky.
TOM-SAWYER-WEB	I trapèc qu'amagaue ua sòrta d'espadada escala naturau, barrada entre parets plan estretes; e ara seguida era ambicion de desnishar, lo cuelhec.
TOM-SAWYER-WEB	Becky responec ara sua iniciatiua, e heren un senhau de hum entath sòn futur guidatge, e partiren de cap ara recèrca.
TOM-SAWYER-WEB	Serpejèren per un camin e un aute camin, d'aquerò mès enjós des secretes prigondors dera espelonga; heren ua auta mèrca, e agarrèren ua via laterau, entà desnishar nauetats tà dider-les as qu'auien demorat naut.
TOM-SAWYER-WEB	En un endret trapèren ua espaciosa còva, qu'en sòn solèr de naut penjauen un pilèr d'estalactites resplendentes, dera longada e diamètre d'un braç uman.
TOM-SAWYER-WEB	Que la recorreren tota, estonant-se e admirant, e ara seguida la deishèren entà cuélher un des nombrosi correders que i anauen a parar.
TOM-SAWYER-WEB	Aguest camin les amièc en pòc de temps enquia ua hònt embelinadoira, qu'auie encrostada ena conca un gèu de cristaus fulgurants.
TOM-SAWYER-WEB	Se trapaue ath miei d'ua tuta, qu'es sòns murs èren sostengudi per un nombrós nombre de colomnes fantastiques qu'auien estat formades pera union de granes estalactites e estalagmites, resultat deth goterèr jamès trincat pendent centúries.
TOM-SAWYER-WEB	Dejós eth tet, longues amassades d'arrates-caudes s'i auien apilerat, a milenats en cada grop.
TOM-SAWYER-WEB	Es lums que shordauen as bèsties, e se despenjèren a còlhes, a cents, sorrisclant e precipitant-se furiosaments enes candèles.
TOM-SAWYER-WEB	Tom se'n sabie deth sòn anament, e deth perilh d'aguesta sòrta de conducta; agarrèc era man de Becky e se la hec a seguir laguens eth prumèr correder que se l'aufric.
TOM-SAWYER-WEB	E que non siguec cap massa d'ora, pr'amor qu'ua arrata-cauda amortèc era candèla de Becky damb era sua ala tant que era gessie dera tuta.
TOM-SAWYER-WEB	Tom trapèc un lac sosterranh, ath cap de pòc, qu'era sua escura superfícia s'estenie fòrça luenh, enquia qu'era sua forma despareishie ena escurina.
TOM-SAWYER-WEB	Que ne volie explorar es marges, mès venguec ena conclusion que serie mielhor de sèir e posar-se ua estona, abantes.
TOM-SAWYER-WEB	Alavetz, per prumèr viatge, era quietud prigonda der endret calèc ua man pegosa sus es esperits des gojats.
TOM-SAWYER-WEB	Becky didec:
TOM-SAWYER-WEB	Que non les poiríem enténer d'aciu estant.
TOM-SAWYER-WEB	Becky que se comencèc a méter pauruga.
TOM-SAWYER-WEB	Me shautarie saber se guaire temps auem estat aciu baish, Tom.
TOM-SAWYER-WEB	Òc, me semble que serà mielhor; dilhèu vau mès.
TOM-SAWYER-WEB	Poiratz trapar eth camin, Tom?
TOM-SAWYER-WEB	Tot aquerò qu'ei un endrabader plan retorçut.
TOM-SAWYER-WEB	Me pensi que lo poiria trapar, mès que i a es arrates-caudes.
TOM-SAWYER-WEB	Se mos amortèssen totes es candèles mos traparíem en un esglasiant trebuc.
TOM-SAWYER-WEB	Vau mès qu'assagem un aute camin, pr'amor de non auer de passar per aqueth costat.
TOM-SAWYER-WEB	Plan ben, mès demori que non mos hòraviaram.
TOM-SAWYER-WEB	Serie tan terrible!
TOM-SAWYER-WEB	E eth gojat s'estrementic sonque de pensar en aqueres enquimerantes possibilitats.
TOM-SAWYER-WEB	Comencèren de passar un correder, e lo trauessèren en silenci fòrça temps, en tot guardar en cada nau horat, entà veir se trapauen quauquarren de familhar en sòn aspècte; mès que toti les èren estranhs.
TOM-SAWYER-WEB	Cada viatge que Tom hège un escorcolh, Becky pistaue era sua cara ara demora d'un senhau encoratjador, e eth didie alègraments:
TOM-SAWYER-WEB	Ò!, plan ben!
TOM-SAWYER-WEB	Que non ei aguest, mès i arribaram un shinhau mès enlà!
TOM-SAWYER-WEB	Mès se sentie mens e mens esperançat en cada falhita, e lèu comencèc de trincar per avengudes divergentes, ath mès hòl edart, damb era esperança desesperada de trapar era que calie.
TOM-SAWYER-WEB	Encara didie qu'aquerò anaue plan ben; mès i auie tanta pòur faissuga en sòn còr, que les paraules auien perdut eth sòn ton, e sonauen tau que s'auesse dit:
TOM-SAWYER-WEB	Tot qu'ei perdut!
TOM-SAWYER-WEB	Ara fin didec:
TOM-SAWYER-WEB	Ò, Tom!
TOM-SAWYER-WEB	Qu'ei parièr des arrates-caudes!
TOM-SAWYER-WEB	Tornem per aqueth camin!
TOM-SAWYER-WEB	Tom s'arturec.
TOM-SAWYER-WEB	Escotatz!, didec.
TOM-SAWYER-WEB	Prigond silenci; silenci tant intim, qu'autaplan es sòns alends s'entenien ena quietud.
TOM-SAWYER-WEB	Tom sorrisclèc.
TOM-SAWYER-WEB	Er idòl anèc ressonant pes correders uets, e s'acabèc ena luenhor, damb un son estavanit que semblaue ua petita cadéncia d'arridalha trufaira.
TOM-SAWYER-WEB	Ò!, non ac assagetz mès, Tom!
TOM-SAWYER-WEB	Qu'ei massa foreno!, didec Becky.
TOM-SAWYER-WEB	Ei foreno, mès vau mès qu'ac hèsca, Becky: poirien entener-mos.
TOM-SAWYER-WEB	Eth poirien ère un orror encara mès esglasiant qu'era hantuaumau riseta, de tant que cohessaue ua esperança esbugassada.
TOM-SAWYER-WEB	Es gojats s'estèren silenciosi, parant era aurelha; mès sense cap resultat.
TOM-SAWYER-WEB	Tom hec repè peth camin per a on auie vengut e accelerèc era marcha.
TOM-SAWYER-WEB	Ath cap de pòc, ua cèrta indecision ena sua manèra revelèc a Becky un aute hèt terrible: non podie repilhar eth camin de venguda.
TOM-SAWYER-WEB	Ò, Tom!
TOM-SAWYER-WEB	Que non i auetz hèt cap de senhau!
TOM-SAWYER-WEB	Becky, qu'è estat un pèc, un pèc!
TOM-SAWYER-WEB	Non, non posqui trapar eth camin: tot qu'ei endrabat.
TOM-SAWYER-WEB	Tom, qu'èm perdudi!
TOM-SAWYER-WEB	Èm perdudi!
TOM-SAWYER-WEB	Ò!, per qué deishèrem as auti!
TOM-SAWYER-WEB	Se deishèc quèir en tèrra, e petèc en uns somics tan frenetics, qu'a Tom l'espauric era idia que Becky podesse morir o pèrder eth sen.
TOM-SAWYER-WEB	Se seiguec ath sòn darrèr, e botèc es braci ath torn d'era: era pengèc era cara en sòn pitrau, se repengèc d'eth, liurèc toti es sòns terrors, es sòns inutils racacòrs; e es luenhants ressons ac retornauen tot, convertit en risetes trufaires.
TOM-SAWYER-WEB	Tom li demanèc que revenguesse era sua esperança: era didec que non podie.
TOM-SAWYER-WEB	Tom que comencèc d'escridassar-se e de dider-se penjaments per çò d'auer-la amiat entad aquera malerosa situacion.
TOM-SAWYER-WEB	Aquerò que li dèc mès bon resultat: Becky didec que hège esfòrci entà auer fidança de nauèth; que se lheuarie e lo seguirie a onsevolhe que l'amièsse, damb era soleta condicion de qué non tornèsse a parlar d'aquera manèra.
TOM-SAWYER-WEB	Pr'amor qu'era conducta d'eth, hec, non auie estat mès condemnabla qu'era sua.
TOM-SAWYER-WEB	Atau, donc, contunhèren caminant capviradi, simplaments ar edart: tot çò que podien hèr qu'ère auançar, contunhar auançant.
TOM-SAWYER-WEB	Pendent ua brèu estona era esperança semblèc de revier: non per cap de rason entà fondamentà'c, senon pr'amor qu'ei ena sua natura de revier quan era sòrt non a estat trincada pes ans e pera familiaritat damb es fracàssi.
TOM-SAWYER-WEB	Que non se passèc guaira estona que Tom non agarrèsse era candèla e la bohèsse.
TOM-SAWYER-WEB	Aguest estauvi que volie díder molt: non calien es paraules.
TOM-SAWYER-WEB	Becky ac comprenec, e era sua esperança baishèc de nauèth: se'n sabie que Tom auie ua candèla sancera e tres o quate caps sobrèrs ena pòcha, mès que li calie estauviar.
TOM-SAWYER-WEB	E non i estèc guaire era fatiga a hèr valer es sòns drets.
TOM-SAWYER-WEB	Es gojats sagèren de non hèr-ne cabau, pr'amor qu'ère òrre de pensar en seir quan eth temps auie vengut a èster tan preciós: auançar en quauqua direccion, en quinsevolh direccion, qu'ère aumens un progrès e podie comportar un frut; mès seir-se ère imitar ara mòrt e escuerçar eth sòn escaish.
TOM-SAWYER-WEB	Fin finau es brusques cametes de Becky refusèren d'amiar-la mès enlà.
TOM-SAWYER-WEB	Se seiguec.
TOM-SAWYER-WEB	Tom se posèc damb era, e parlèren des sòns estatges, e des amics qu'auien, e des lhets comòdes, e mès que mès dera lum!
TOM-SAWYER-WEB	Era fatiga de Becky ère tan faissuga, que l'anèc recuelhent era sòn, enquia esclipsar-se.
TOM-SAWYER-WEB	Tom que se n'alegrèc.
TOM-SAWYER-WEB	Tot seigut, li guardaue era cara estirada, e vedie se com se li tornaue doça e naturau jos era influéncia de sòmnis agradius; e ath cap de pòc li campèc un arridolet, e s'i arturèc.
TOM-SAWYER-WEB	Era cara, tranquilla, miralhaue quauquarren de pacific e garidor, vengut entath pròpi esperit, e es sòns pensaments vagauen de cap a tempsi passadi e rebrembes de sòmnis.
TOM-SAWYER-WEB	Tant qu'ère plan laguens des sues consideracions, Becky, se desvelhèc damb un bèth arridolet, mès que se glacèc mortauments enes sòns pòts e venguec a èster un panteish.
TOM-SAWYER-WEB	Ò!, com è podut dormir!
TOM-SAWYER-WEB	Voleria que jamès, jamès m'auessa desvelhat!
TOM-SAWYER-WEB	Non hescatz aguesta mina!
TOM-SAWYER-WEB	Non ac tornarè a díder.
TOM-SAWYER-WEB	Ac podem sajar, Tom; mès è vist un parçan tan beròi, en mèn sòmni!
TOM-SAWYER-WEB	Dilhèu non, dilhèu non.
TOM-SAWYER-WEB	Coratge, Becky, e contunhem es assagi.
TOM-SAWYER-WEB	Se lheuèren e contunhèren caminant ar edart, en tot balhar-se es mans, òrbs d'esperança.
TOM-SAWYER-WEB	Heren per manera de computar se guaire temps auien estat laguens dera espelonga; mès non sabien senon que semblaue que s'auessen passat dies e setmanes.
TOM-SAWYER-WEB	E, totun, qu'ère clar qu'aquerò non podie èster, pr'amor qu'es sues candèles non èren encara agotades.
TOM-SAWYER-WEB	Fòrça temps dempús d'aquerò (que non aurien podut díder se guaire) Tom didec que les calie caminar sense hèr bronit e parar era aurelha entà enténer es goterèrs: auien besonh de trapar ua hònt.
TOM-SAWYER-WEB	Ne trapèren ua ath cap de pòga estona, e Tom didec qu'ère ora de tornar a posar-se.
TOM-SAWYER-WEB	Toti dus èren crudèuments espisadi, mès Becky didec que se pensaue que poirie anar un shinhau mès enlà.
TOM-SAWYER-WEB	L'estonèc enténer que Tom ère de ua auta opinion: non ac podie compréner.
TOM-SAWYER-WEB	Se seigueren, e Tom placèc era candèla ena paret, ath sòn dauant, damb un shinhau de tèrragila.
TOM-SAWYER-WEB	Era sua tèsta lèu s' aqueferèc: non dideren ua soleta paraula pendent qui sap eth temps.
TOM-SAWYER-WEB	Dempús Becky trinquèc eth silenci:
TOM-SAWYER-WEB	Tom, qu'è ua hame de lop.
TOM-SAWYER-WEB	Tom treiguec quauquarren dera pòcha.
TOM-SAWYER-WEB	Vo'n brembatz, d'aquerò?, didec.
TOM-SAWYER-WEB	Becky lèu hec un arridolet.
TOM-SAWYER-WEB	Qu'ei eth nòste pastís de nòces, Tom.
TOM-SAWYER-WEB	La deishè de costat en repaish campestre, Tom, pr'amor de qué podéssem soniar ath dessús d'era, tau qu'era gent hè damb eth pastís des sues nòces; mès…serà eth nòste…
TOM-SAWYER-WEB	Que deishèc copada era frasa en aqueth lòc.
TOM-SAWYER-WEB	Tom esmiegèc eth pastís e Becky mingèc damb fòrça talents, tant que Tom mastegaue era sua meitat.
TOM-SAWYER-WEB	I auie abondor d'aigua entà acabar-i eth hestau.
TOM-SAWYER-WEB	Ath cap de pòc, Becky suggeric que podien caminar de nauèth.
TOM-SAWYER-WEB	Tom se demorèc en silenci un moment.
TOM-SAWYER-WEB	Dempús, hec:
TOM-SAWYER-WEB	Becky, se vos digui ua causa, la poiratz tier?
TOM-SAWYER-WEB	Becky que perdèc era sang dera cara, mès didec que poirie.
TOM-SAWYER-WEB	Plan, donc, Becky: mos cau demorar aciu, damb aigua entà béuer.
TOM-SAWYER-WEB	Becky non podec tier es lèrmes e es somics.
TOM-SAWYER-WEB	Ara fin, Becky didec:
TOM-SAWYER-WEB	Tom!
TOM-SAWYER-WEB	Qué, Becky?
TOM-SAWYER-WEB	Se n'encuedaràn dera nòsta abséncia, e vieràn a cercar-mos!
TOM-SAWYER-WEB	Plan que òc!, plan que òc qu'ac haràn!
TOM-SAWYER-WEB	Dilhèu ja mos cèrquen ara, Tom.
TOM-SAWYER-WEB	Plan.
TOM-SAWYER-WEB	Me pensi que òc.
TOM-SAWYER-WEB	Demori que òc.
TOM-SAWYER-WEB	Quan se n'encuedaràn dera nòsta abséncia, Tom?
TOM-SAWYER-WEB	Quan tornen en vaporet, me pensi.
TOM-SAWYER-WEB	Tom, que pòt èster de nets, alavetz: se n'encuedaràn que non i èm?
TOM-SAWYER-WEB	Sabi pas.
TOM-SAWYER-WEB	Ua guardada d'espant ena cara de Becky hec a revier a Tom, e vedec qu'auie cometut ua errada.
TOM-SAWYER-WEB	Becky non auie d'anar en çò de sòn aquera net!
TOM-SAWYER-WEB	Es gojats s'estèren caradi e cogitosi.
TOM-SAWYER-WEB	Ath cap d'un moment, un nau esclat de consternacion en Becky li hec a veir a Tom qu'era causa qu'eth auie en cervèth l'auie tustat madeish ada era: deth maitin deth dimenge ne podie auer passat era mitat abantes qu'era senhora Thatcher desnishèsse que Becky non auie estat ena casa dera senhora Harper.
TOM-SAWYER-WEB	Es gojatz tachèren es uelhs en sòn tròç de candèla, e guardauen se com s'anaue honent tot doç, implacable; campèren eth miei poce de blese que restaue, ara fin, tota soleta.
TOM-SAWYER-WEB	Guaire temps s'auesse tardat Becky a retornar ena lenta consciéncia de trapar-se plorant enes braci de Tom, ne era un ne er aute ac aurien sabut díder.
TOM-SAWYER-WEB	Tot çò que sabien ère que, dempús d'ua rengada de temps que semblaue plan fòrça longa, es dus se desvelhèren d'un mortau estupor somnolent e se'n tornèren a hèr cargue des sues misèries.
TOM-SAWYER-WEB	Tom didec que deuie èster dimenge, alavetz, o dilhèu deluns.
TOM-SAWYER-WEB	Sagèc de hèr que Becky parlèsse, mès que toti dus èren massa assopidi: totes es sues esperances qu'èren esbugassades.
TOM-SAWYER-WEB	Tom didec qu'era sua abséncia deuie auer estat notada hège temps, e que sense dobte era recerca anaue endauant.
TOM-SAWYER-WEB	Ac sajèc; mès ena escurina, es ressons sonauen tant esglasiantaments, que non ac tornèc a hèr.
TOM-SAWYER-WEB	Es ores s'esguitlauen, e era hame tormentèc un aute viatge as captius.
TOM-SAWYER-WEB	Restaue ua part dera mieja còca de Tom: l'esmiegèren e se la mingèren.
TOM-SAWYER-WEB	Mès semblaue qu'auessen mès hame qu'abantes: eth praube bocin de biòca non hec qu'esmolar eth desir.
TOM-SAWYER-WEB	Ath cap de pòc, Tom didec:
TOM-SAWYER-WEB	Sssst!
TOM-SAWYER-WEB	Non entenetz aquerò?
TOM-SAWYER-WEB	Toti dus tengueren eth sòn alend e parèren era aurelha: s'entenie un son coma de crit luenhant, estavanit.
TOM-SAWYER-WEB	Tom i hec responsa immediataments, e, en tot balhar era man a Becky, comencèc d'anar a paupes peth correder en aquera direccion.
TOM-SAWYER-WEB	Lèu parèc era aurelha de nau: un aute viatge enteneren eth son, e aparentaments un shinhau mès apròp.
TOM-SAWYER-WEB	Que son eri, didec Tom!
TOM-SAWYER-WEB	Ja vien!
TOM-SAWYER-WEB	Auançatz, Becky!
TOM-SAWYER-WEB	Qu'èm sauvadi, ara!
TOM-SAWYER-WEB	Era alegria des presoèrs siguec lèu aclapanta.
TOM-SAWYER-WEB	Era sua ansietat ère, totun, relatiua; pr'amor qu'es potzi èren abondius e les calie sauvar-se'n.
TOM-SAWYER-WEB	Que non i estèren guaire a trapar-ne un, e les calec arturar-se.
TOM-SAWYER-WEB	Podie èster de tres pès de prigondor; podie èster de tres cents: que non i auie manèra de trauessar-lo, totun.
TOM-SAWYER-WEB	Tom s'ajacèc sus eth sòn pitrau e venguec tan dejós que podec.
TOM-SAWYER-WEB	Arren deth hons: les calie estar-se aciu e demorar enquia qu'es cercaires arribèssen.
TOM-SAWYER-WEB	Escotèren: evidentaments es crits dera luenhor s'anauen hèn mès distants.
TOM-SAWYER-WEB	Ath cap d'un moment o dus s'auien esbugassat completaments.
TOM-SAWYER-WEB	Ò, malur descoratjant!
TOM-SAWYER-WEB	Tom que cridèc enquia enrauquir, mès en bades.
TOM-SAWYER-WEB	Li parlèc esperançadaments a Becky, mès que se passèc un sègle d'afanaira demora sense que se tornèsse a enténer cap de bronit.
TOM-SAWYER-WEB	Es gojatz, a paupes, retornèren ena hònt.
TOM-SAWYER-WEB	Eth temps, negligent, s'arrossegaue.
TOM-SAWYER-WEB	Dormiren un aute còp, e se desvelhèren, plei de hame e amaror.
TOM-SAWYER-WEB	Tom se pensaue que deuie èster dimars, alavetz.
TOM-SAWYER-WEB	En aqueth moment ua idia lo hissèc.
TOM-SAWYER-WEB	I auie bèri correders lateraus a posita: serie mielhor d'explorar-ne quauqu'un que non despéner eth temps faissuc en esvagament.
TOM-SAWYER-WEB	Se treiguec ua còrda de sèrps volaires dera pòcha, e l'estaquèc en gessent d'ua ròca e eth e Becky comencèren a caminar, Tom ath dauant, en tot descamishar eth hiu a mida qu'auançauen a paupes.
TOM-SAWYER-WEB	Dempús de vint gradons eth correder acabaue en un lòc a on li calie sautar.
TOM-SAWYER-WEB	Tom s'ajulhèc e paupèc entà baish, e dempús mès enlà, ath torn deth cornèr, tau que podec arribar avientaments damb era man.
TOM-SAWYER-WEB	Hec un esfòrç pr'amor de dessepara-se un shinhau mès entara dreta; e, en aqueth moment, encara non a vint iardes de distància, ua man umana, en tot tier ua candèla, campèc darrèr dera ròca!
TOM-SAWYER-WEB	Tom hec un sorriscle esclatant, e ara seguida era man siguec seguida deth còs que pertanhie: eth de Joe er Indi!
TOM-SAWYER-WEB	Tom se demorèc paralisat: non se podie botjar.
TOM-SAWYER-WEB	Qu'auec ua prigonda satisfaccion, en instant a vier, en tot campar qu'er espanhòu cuelhie enventida e se perdie de vista.
TOM-SAWYER-WEB	Tom s'estranhèc que Joe non auesse reconeishut era sua votz e non s'auesse hèt present e l'auesse aucit, per auer declarat ath Tribunau.
TOM-SAWYER-WEB	Er espant de Tom que l'auie aflaquit toti es muscles.
TOM-SAWYER-WEB	Se didec ada eth madeish que, s'auesse auut pro fòrça entà tornar de cap ara hònt, s'aurie demorat aquiu, non i auie arren que lo hesse a temptar de córrer eth perilh de trapar de nau a Joe er Indi.
TOM-SAWYER-WEB	Que tenguec compde de non dider-li a Becky çò qu'auie vist.
TOM-SAWYER-WEB	Didec que solet auie cridat "per se capitaue".
TOM-SAWYER-WEB	Mès era hame e eth malur, ath cap de fòrça temps, se heren mès fòrtes qu'es cranhences.
TOM-SAWYER-WEB	Ua auta demora faissuga ena hònt e un aute sòn, de longa durada, i heren mudança.
TOM-SAWYER-WEB	Es gojats se desvelhèren, desvelhadi per ua hame de lop.
TOM-SAWYER-WEB	Tom se pensèc que ja deuie èster dimèrcles o dijaus, o dilhèu diuendres o dissabte, e qu'era recerca s'auie abandonat.
TOM-SAWYER-WEB	Se prepausèc d'explorar un aute correder: que se sentie damb vam de tier-se de cara a Joe er Indi e a toti es terrors.
TOM-SAWYER-WEB	Mès Becky s'auie aflaquit: s'auie cabussat en ua angoishanta apatia, non podie èster revenguda.
TOM-SAWYER-WEB	Didec que se demorarie a on ère, e moririe: pòt s'estarie guaire!
TOM-SAWYER-WEB	Didec a Tom que partisse damb era còrda de sèrps volaires, e explorèsse, s'ac volie, mès que li pregaue que venguesse de quan en quan e li parlèsse; e li hec a prométer que, quan arribèsse era ora terribla, s'estarie ath sòn costat e li cuelherie es mans enquia que tot siguesse fenit.
TOM-SAWYER-WEB	Tom la punèc, en tot sénter qu'un nud li sarraue era gòrja, e hec veir que fidaue trapar as cercaires o ua gessuda dera espelonga.
TOM-SAWYER-WEB	Dempús, damb era còrda de sèrps volaires ena man, anèc baishant, a paupes, a quate pautes e sus es jolhs, per un des correders, rosigat pera hame e emmalautit pera presentida des imminentes acabalhas.
TOM-SAWYER-WEB	Arribèc era tarde deth dimars, e s'anèc passant, enquia arribar era ora baisha.
TOM-SAWYER-WEB	Eth bordalat de Sant Petresburg encara ploraue: es gojats perdudi non auien estat trobadi.
TOM-SAWYER-WEB	Pregàries publiques s'auien aufrit per eri, e fòrça pregàries privades, a on eth suplicant i calaue tot eth còr; mès, totun, que non auien bones naues dera espelonga.
TOM-SAWYER-WEB	Era majoritat des cercaires auien abandonat er escorcolh e tornat as sòns ahèrs dera vida vidanta, en tot díder qu'evidentaments es gojats non serien trapats jamès.
TOM-SAWYER-WEB	Era senhora Thatcher qu'ère plan malauta, e lèu tot eth temps deliraue.
TOM-SAWYER-WEB	Era gent didie que trincaue eth còr d'entener-la cridar ara sua hilha; e lheuaue eth cap, e escotaue, a viatges pendent ua menuta sancera, e dempús se tornaue a ajaçar, aclapada, damb un panteish.
TOM-SAWYER-WEB	Tia Polly qu'auie queigut en ua persistenta malenconia, e sa tèsta grisa s'auie tornat blanca, lèu deth tot.
TOM-SAWYER-WEB	Eth bordalat comencèc eth sòn repaus en acabar era net deth dimars, ablasigat e desemparat.
TOM-SAWYER-WEB	Tath pic dera mieja net es campanes deth bordalat esclatèren en un repiquet desesperat, e en un virament de uelhs apareisheren pes carrèrs gent frenetica, a miei vestir, que cridauen: vietz!, vietz!
TOM-SAWYER-WEB	Ja les an trapat!
TOM-SAWYER-WEB	Caceròles de lhauna e còrnes s'amassèren ath tarrabastèri.
TOM-SAWYER-WEB	Era gent s'arremassèc e anèren de cap ar arriu e trapèren as gojats que venguien damb un veïcul descaperat, arrossegat per òmes deth pòble que cridauen.
TOM-SAWYER-WEB	Es auti s'arremolinèren ath sòn torn, s'amassèren ara sua marcha de cap ath pòble, e se calèren magnificaments peth carrèr major, en tot hèr visques darrèr visques!
TOM-SAWYER-WEB	Eth pòble s'enlumenèc.
TOM-SAWYER-WEB	Arrés non hec arrepè entath lhet.
TOM-SAWYER-WEB	Qu'ère era net mès senhalada qu'eth bordalat auie vist en tota era sua vida.
TOM-SAWYER-WEB	Pendent era prumèra mieja ora, ua corriòla d'abitants desfilèc pera casa deth jutge Thatcher, cuelhie as gojats sauvadi e les punaue, sarrèc era man dera senhora Thatcher, hec per manèra de parlar e non podec, e gessec en tot plorar a caudèrs.
TOM-SAWYER-WEB	Era felicitat de tia Polly siguec completa, e era dera senhora Thatcher madeish.
TOM-SAWYER-WEB	Que serie absoluta, totun, dempús qu'eth missatgèr enviat damb es granes naues, auesse podut assabentar-ne ath sòn marit.
TOM-SAWYER-WEB	Tom jadie sus un fautulh, damb un avid auditòri ath sòn torn, e didec era istòria dera prodigiosa aventura, en tot calar-i beth ahijut sensacionau entà apolidir-la; e acabèc damb era descripcion de se com deishèc a Becky e contunhèc explorant ua gessuda; se com seguic dues avengudes, tant enlà que li permetec arribar era sua còrda, se com ne seguic ua auta en tota era alongada dera còrda, e ère a mand d'entornar-se'n quan campèc ua plapa luenhana que semblaue claror deth dia, e deishèc era còrda, e anèc a paupes entada era, e possèc damb cap e esquia entà dehòra d'un trauc e vedec er ample Mississipi que l'entornejaue.
TOM-SAWYER-WEB	E, sonque qu'auesse estat de nets, non aurie vist aquera plapa de claror, e non i aurie tornat a explorar eth correder!
TOM-SAWYER-WEB	Descriuec se com auie discutit damb era e l'auie convençut, e se com Becky lèu se moric de jòia en auer anat a paupes enquiar endret, a on vedec, tauments, era blaua plapeta dera lum deth dia, e se com eth, d'ua escometuda gessec deth horat, e dempús l'ajudèc ada era a hè'c; se com se seigueren aquiu e cridèren d'alegria; se com uns òmes passauen damb ua barca, e Tom les cridèc e les didec era sua situacion e eth sòn ahaimat estat; se com es òmes non creigueren, ara prumeria, era bordesca istòria, "pr'amor que", dideren, "vos trapatz cinc miles enjós d'a on està era espelonga" e dempús les pugèren ena barca, remèren de cap a casa, les dèren sopar, les heren a repausar enquia dues o tres ores dempús de vier de nets, e fin finau les amièren en bordalat.
TOM-SAWYER-WEB	Abantes que hesse dia, eth jutge Thatcher e er escabòt de cercaires qu'èren damb eth sigueren descubèrts ath laguens dera espelonga, a trauèrs dera tralha de hiu de ralinglar qu'auien anat deishant ath darrèr, e òm les assabentèc des granes naues.
TOM-SAWYER-WEB	Des tres dies e tres nets de trafec e de hame ath laguens dera espelonga, e non se'n podien avier de ressabuda, tau que Tom e Becky non triguèren a descurbir.
TOM-SAWYER-WEB	Heren jadilha tot dimèrcles e dijaus, e semblauen vier mès aclapats e rosigats a cada moment.
TOM-SAWYER-WEB	Tom se lheuèc un shinhau eth dijaus, venguec en pòble eth diuendres, e lèu s'estèc remetut deth tot, eth dissabte; mès Becky non gessec dera cramba enquiath dimenge, e a tot darrèr li semblaue auer patit ua malautia agotadoira.
TOM-SAWYER-WEB	Tom se'n sabec dera malautia de Huck e anèc a tier-li companhia eth diuendres; mès que non podec entrar ena cramba, ne tanpòc dissabte ne dimenge.
TOM-SAWYER-WEB	Dempús siguec admetut diadèraments, mès l'avertiren que non didesse arren dera aventura ne hesse a gésser cap tèma de convèrsa excitanta.
TOM-SAWYER-WEB	Era veuda Douglas s'estaue ath costat pr'amor de veir s'aubedie.
TOM-SAWYER-WEB	En çò de sòn Tom se'n sabec der ahèr de Cardiff Hill, e de com eth cadavre der òme esquiçat auie estat desnishat en arriu, per edart, ath cant der embarcador: dilhèu s'auie estofat mentre sajaue de húger.
TOM-SAWYER-WEB	Ath cap d'ua quinzea deth sòn rescat dera espelonga, Tom anèc a visitar a Huck, que ja s'auie botat pro fòrt, alavetz, entà escotar ua convèrsa excitanta, e Tom n'auie ua de premanida que l'interessarie, ena sua pensada.
TOM-SAWYER-WEB	Era casa deth jutge Thatcher se trapaue en camin que seguie Tom, e s'i arturèc entà veir a Becky.
TOM-SAWYER-WEB	Eth jutge e quauqui amics se botèren a parlar damb Tom, e bèth un li demanèc ironicaments se non li shautarie tornar ena espelonga.
TOM-SAWYER-WEB	Tom didec que òc; que li semblaue qu'ac traparie tot de bon hèr.
TOM-SAWYER-WEB	Eth jutge didec:
TOM-SAWYER-WEB	Arrés tornarà a perder-se en aquera espelonga.
TOM-SAWYER-WEB	Per qué?
TOM-SAWYER-WEB	Tom que perdec era sang dera cara.
TOM-SAWYER-WEB	Qué se passe, gojat?
TOM-SAWYER-WEB	Ep!, venguetz, qui que sigue!
TOM-SAWYER-WEB	Era aigua que siguec servida e lançada ena cara de Tom.
TOM-SAWYER-WEB	Ja auetz revengut.
TOM-SAWYER-WEB	Què auetz, Tom?
TOM-SAWYER-WEB	Ò, jutge!
TOM-SAWYER-WEB	Qu'ei que Joe er Indi ei ena espelonga!
TOM-SAWYER-WEB	Ath cap de cinc menutes es naues s'auien escampilhat, e ua dotzena de canòts d'òmes hègen via de cap ara espelonga de McDougal e, eth vaporet, plan atapit de passagèrs, non i estèc a seguir-les.
TOM-SAWYER-WEB	Tom Sawyer ère en canòt qu'anaue eth jutge Thatcher.
TOM-SAWYER-WEB	Quan era pòrta dera espelonga siguec dubèrta, ua patetica vista campèc ena opaca penombra der endret: Joe er Indi jadie estirat en solèr, damb era cara ath ras dera henerecla dera pòrta, tau que s'es sòns uelhs impacients auessen demorat tachadi enquiath darrèr moment ena lum e era vida deth mon liure deth dehòra.
TOM-SAWYER-WEB	Tom s'esmoiguec, pr'amor que sabie per experiéncia se com auie patit aqueth malapèsta.
TOM-SAWYER-WEB	Era sua compassion se hec a veir, mès que tanben sentec ua ufanosa sensacion d'aleujament e de seguretat, alavetz, que li revelaue, enquia un grad non pro avalorat, quina enòrma carga de pòur auie pesat sus eth, d'ençà d'eth dia que lheuèc era votz contra aqueth sanguinari proscrit.
TOM-SAWYER-WEB	Eth guinhauet de caçar de Joe er Indi ère ath sòn costat, damb era lama miei trincada.
TOM-SAWYER-WEB	Era grana pòst que i auie ath pè dera pòrta qu'auie estat esberecada e hèta miques damb pacient trabalh.
TOM-SAWYER-WEB	Inutil trabalh, totun, pr'amor qu'era ròca viua formaue un lindau entà dehòra, e sus aqueth materiau testud eth guinhauet non auie artenhut arren: eth solet mau se l'auie hèt a vier eth guinhauet madeish.
TOM-SAWYER-WEB	Mès, encara que non auesse auut cap trebuc de pèira, eth prèzthèt aurie estat talaments inutil, pr'amor que, s'era pòst auesse estat hèta enlà deth tot, Joe er Indi non s'aurie podut cabir eth sòn còs jos era pòrta, e eth qu'ac sabie.
TOM-SAWYER-WEB	Atau, donc, sonque auie esberecat aqueth endret entà hèr bèra causa, entà passar eth temps rebalaire, entà tier ocupades en bèra causa es sues facultats torturades.
TOM-SAWYER-WEB	Ordinàriaments òm podie trapar ua dotzena de caps de candèla caladi enes henerecles deth vestibul, a on es excursionistes les auien deishat; mès ara, que non se'n vedie cap: eth presoèr les auiie anat cercant e se les auie minjat.
TOM-SAWYER-WEB	S'auie esdegat, tanben, entà agarrar ues quantes arrates-caudes, e se les auie minjades atau madeish, non deishant qu'es unglòts.
TOM-SAWYER-WEB	Eth praube malapèsta auie morit de hame.
TOM-SAWYER-WEB	En un endret apròp, ua estalagmita s'auie anat lheuant de tèrra, sègle darrèr sègle, bastida pera gota d'aigua dera estalactita qu'auie ath dessús.
TOM-SAWYER-WEB	Eth captiu auie trincat era estalagmita, e l'auie plaçat sus eth soc d'ua pèira, a on i auie hèta ua petita concavitat, entà recuélher era preciosa gota que queiguie un viatge cada vint menutes damb era espantosa regularitat d'un son de relòtge: ua culheradeta petita cada vint-e-quate ores.
TOM-SAWYER-WEB	Eth goterèr que ja i ère quan es Piramides èren naues, quan queiguec Troia, quan se bastiren es fondaments de Roma, quan Jesús siguec crucificat, quan Guilhèm eth Conquerent creèc er Emperi anglés, quan Colom navigaue, quan eth carnatge de Lexington ère "ua naua"tarde dera istòria, e era ora baisha dera tradicion, e seràn avalades ena net espesa deth desbrembe.. Ara que i què, e contunharà en tot quèir quan totes es causes que didem s'agen demorat ena Tien, totes es causes, ua fin e ua mission?
TOM-SAWYER-WEB	Qu'ei parièr.
TOM-SAWYER-WEB	An passat un modelhon d'ans d'ençà qu'eth desvalgut mestís hotgèc era pèira entà recuelher-i es inapreciables gotes d'aigua; mès, autanplan aué, er excursioinista guarde mès estona aquera pèira patetica e aquera aigua de lent degotament que non es madeishes meravilhes dera espelonga: ne eth madeish Palai d'Aladin que non i pòt rivalizar.
TOM-SAWYER-WEB	Joe er Indi siguec acogat ath cant dera entrada dera espelonga, e era gent i anèc a pilerades en canòts e cars, deth bordalat estant e de toti es bòrdes e casalons d'ua estenuda de sèt miles; i amièren as sòns mainatges, e tota sòrta d'aliments; e cohessèren que lèu s'auien divertit tant en acogament qu'ac aurien hèt en veder-lo enhorcat.
TOM-SAWYER-WEB	Aguest acogament arturèc era darrèra creishença d'ua causa: eth prèc adreçat ath Governador pr'amor de qué Joe siguesse perdonat.
TOM-SAWYER-WEB	Era demana auie amassat ua còlha de signatures: òm auie auut fòrça amassades ploroses e eloqüentes, e un comitat de hemnes, totes sentimentaus, auie estat nomentat entà anar, damb un extraordinari dò a trapar ath Governador e demanar-li que siguesse un saumet clement e caushiguèsse eth sòn déuer.
TOM-SAWYER-WEB	Òm credie que Joe er Indi auie aucit a cinc abitants deth bordalat, mès qué se passe?
TOM-SAWYER-WEB	Lucifèr madeish qu'auesse estat, aurie podut amassar un pilèr de pòcvaus, decididi a escríuer eth sòn nòm ath pè d'ua demana de perdon e a deishar quèir sus era ua lèrma des sòns canaus d'aigua, tostemp damnatjadi e sudadi.
TOM-SAWYER-WEB	Eth maitin dempùs der acogament, Tom se hec a vier a Huck entà un costat reservat, pr'amor d'auer-ne ua importanta convèrsa.
TOM-SAWYER-WEB	Huck, alavetz, se'n sabie ja peth gallés e era veuda Douglas de tota era aventura de Tom; mès Tom didec que se pensaue que i auie ua causa que non l'auien hèt a saber, e que d'aguesta causa ne volie parlar.
TOM-SAWYER-WEB	A Huck se l'entristic era cara, e hec:
TOM-SAWYER-WEB	Ja sai se qué ei: auetz anat tath Numèro 2 e non i auetz trapat que whisky.
TOM-SAWYER-WEB	Arrés me didec qu'auíetz estat vos, mès que me pensè que ne deuíetz èster, tan lèu entení a parlar d'aguesta qüestion deth whisky; e comprení que non auíetz recuelhut es sòs pr'amor que d'ua manèra o ua auta vos auríetz apressat a on jo èra e m'ac auríetz hèt a saber, encara qu'auéssetz auut era boca badada entà toti.
TOM-SAWYER-WEB	Eth còr tostemp m'auie dit que non ne lançaríetz cap tròç ena ola.
TOM-SAWYER-WEB	Ben, Huck: jo que non ne didí arren d'aqueth tauernèr.
TOM-SAWYER-WEB	Ja sabetz qu'era sua tauèrna anaue coma ua seda eth dissabte, qu'ei quan jo anè en repaish campestre.
TOM-SAWYER-WEB	Non vo'n rebrembatz que vos calie susvelhar-la aquera net?
TOM-SAWYER-WEB	Ò, plan!
TOM-SAWYER-WEB	Qu'ei que semble que s'age passat un an!
TOM-SAWYER-WEB	Lo perseguíretz?
TOM-SAWYER-WEB	Òc, mès…caralh!…
TOM-SAWYER-WEB	Me pensi que Joe er Indi a deishat amics ath sòn darrèr, e non voi que m'amaren era vida e me hèsquen males passades.
TOM-SAWYER-WEB	Se non auesse estat per jo, que serie en Texas, ara, d'aquerò mès ben.
TOM-SAWYER-WEB	Ben, didec Huck ath cap de pòca estona, en tot tornar ara qüestion principau, qui pesquèc eth whisky deth Numèro 2 que pesquèc tanben es sòs, me pensi.
TOM-SAWYER-WEB	Sigue coma sigue, qu'ei causa perduda entà nosati, Tom.
TOM-SAWYER-WEB	Huck, es sòs que non an estat jamès en Numèro 2!
TOM-SAWYER-WEB	Com!, Huck escorcolhèc era cara deth sòn companh!
TOM-SAWYER-WEB	Huck, que son ena espelonga!
TOM-SAWYER-WEB	Es uelhs de Huckleberry luderen.
TOM-SAWYER-WEB	Tornatz a didè'c, Tom!
TOM-SAWYER-WEB	Es sòs que son ena espelonga!
TOM-SAWYER-WEB	Tom, didetz era vertat, ara: ei de burla o de vertat, de vertat?
TOM-SAWYER-WEB	Voleratz anar-i damb jo e ajudar-me a trèir-les?
TOM-SAWYER-WEB	Plan que òc, que volerè!
TOM-SAWYER-WEB	Huck, qu'ac podem hèr sense cap de trebuc.
TOM-SAWYER-WEB	De prumèra!
TOM-SAWYER-WEB	E per qué vos pensatz qu'es sòs son a…?
TOM-SAWYER-WEB	Huck, demoratz a sabè'c quan sigam aquiu.
TOM-SAWYER-WEB	Se non les trapam, m'avengui a balhar-vos eth mèn tambor e totes es causes que jamès aja arremassat.
TOM-SAWYER-WEB	Qu'ac harè, a fe de Diu!
TOM-SAWYER-WEB	Plan ben.
TOM-SAWYER-WEB	D'aquerò se'n ditz alugar-se!
TOM-SAWYER-WEB	E quan serà?
TOM-SAWYER-WEB	Ara madeish, se voletz.
TOM-SAWYER-WEB	N'ètz pro fòrt?
TOM-SAWYER-WEB	Ei plan ath laguens dera espelonga?
TOM-SAWYER-WEB	Que hè tres o quate dies que estornègi es pautes, ara; mès que non posqui caminar mès d'ua mila, Tom: o, aumens, aguesta qu'ei era mia pensada.
TOM-SAWYER-WEB	Que i a ues cinc miles enquia aquiu, peth camin que toti cuelherien, dehòra de jo; mès i a ua corsèra d'aquerò mès braca qu'arrés se'n sap, dehòra de jo.
TOM-SAWYER-WEB	Huck, que vos i amiarè en un canòt.
TOM-SAWYER-WEB	Jo remarè enquia aquiu, jo tot solet.
TOM-SAWYER-WEB	Que non auratz de hèr ne un solet còp de rem.
TOM-SAWYER-WEB	Aumens gessem plan premanidi.
TOM-SAWYER-WEB	Plan ben.
TOM-SAWYER-WEB	Auram besonh de pan e viandes, e es pipes, e ua saca o dues, e dues o tres còrdes de sèrps volaires, e quauqu'ua d'aguestes causes de naua mena que criden aluquets.
TOM-SAWYER-WEB	Ja vos digui se qui sap es viatges que desirè de tier-ne uns quants, quan èra aquiu laguens.
TOM-SAWYER-WEB	Un shinhau dempús de meddia, es gojats se heren a seguir un canòt d'un abitant deth bordalat qu'ère absent, e se calèren de seguit en marcha.
TOM-SAWYER-WEB	Quan sigueren ues quantes miles mès enjós deth horat dera espelonga, Tom didec:
TOM-SAWYER-WEB	Vedetz?
TOM-SAWYER-WEB	Non i a cases ne clarulhes de bòsc: que son es madeishi matarrassi.
TOM-SAWYER-WEB	Mès non vedetz aqueth endret esblancossit aquiu baish, a on i a un resquilhador?
TOM-SAWYER-WEB	Ben, donc, aquerò qu'ei ua des mies mèrques.
TOM-SAWYER-WEB	Ara anaram entà tèrra.
TOM-SAWYER-WEB	Desembarquèren.
TOM-SAWYER-WEB	A veir se lo saberíetz trapar.
TOM-SAWYER-WEB	Huck cerquèc ar entorn e non trapèc arren.
TOM-SAWYER-WEB	Vaquí!
TOM-SAWYER-WEB	Aquiu que l'auetz, Huck; ei eth horat mès avient deth parçan.
TOM-SAWYER-WEB	E, sus aquerò mutis!
TOM-SAWYER-WEB	Hè temps que voi vier panaire, mès que me'n sabia que me calie trapar ua causa atau, e eth trebuc ère se a on l'anaria a cercar.
TOM-SAWYER-WEB	Ara que ja l'auem, e l'auram secretaments, solet i deisharam vier a Joe Harper e a Ben Rogers.
TOM-SAWYER-WEB	Pr'amor que, naturauments, li cau èster ua clòsa: autraments serie dehòra d'estil.
TOM-SAWYER-WEB	Era Clòsa de Tom Sawyer!
TOM-SAWYER-WEB	Que sone esplendit: vertat, Huck?
TOM-SAWYER-WEB	Òc, plan que òc, Tom.
TOM-SAWYER-WEB	E a qui panaram?
TOM-SAWYER-WEB	Ò, a toti, se hè non hè.
TOM-SAWYER-WEB	As caminaires: aguest qu'ei mès que mès eth costum.
TOM-SAWYER-WEB	E òm les aucís?
TOM-SAWYER-WEB	Non, non tostemp.
TOM-SAWYER-WEB	Se les embarre ena espelonga enquia que paguen un rescat.
TOM-SAWYER-WEB	Qué ei, un rescat?
TOM-SAWYER-WEB	Sòs.
TOM-SAWYER-WEB	Se les hè a arremassar toti es sòs que se posque des sòns amics, e, dempús que les auetz auut un an embarradi, se non l'arremassen, les aucitz.
TOM-SAWYER-WEB	Aguest qu'ei eth costum generau.
TOM-SAWYER-WEB	Mès as hemnes non se les aucís.
TOM-SAWYER-WEB	As hemnes les embarratz, mès sense aucir-les.
TOM-SAWYER-WEB	Tostemp son beròies e riques, e qui sap guaire estavordides.
TOM-SAWYER-WEB	Les cuelhetz es relòtges e d'autes causes qu'amien, mès tostemp lheuant-vos eth chapèu e parlant damb cortesia.
TOM-SAWYER-WEB	Que non i a arrés tan cortés qu'es panaires: en toti es libres ac traparatz.
TOM-SAWYER-WEB	Ben, es hemnes comencen d'estimar-vos, e, ath cap d'ua o dues setmanes que son ena espelonga, paren de plorar, e dempús non poiratz arténher de cap des manères que se'n vagen.
TOM-SAWYER-WEB	Se les treiguetz, viren en redon e tornen.
TOM-SAWYER-WEB	Aquerò que se ve en toti es libres.
TOM-SAWYER-WEB	Plan, qu'ei de prumèra, Tom.
TOM-SAWYER-WEB	Me pensi qu'ei mielhor que hèr de pirata.
TOM-SAWYER-WEB	Mentrestant, tot qu'ère prèst, e es gojats entrèren peth horat, Tom eth prumèr.
TOM-SAWYER-WEB	Se dauriren pas enquiar aute costat dera horadada, estaquèren es sues còrdes de sèrps volaires junhudes, e anèren auançant.
TOM-SAWYER-WEB	Uns quants passi les amièren enquiara hònt, e Tom sentec ua estrementida en tot eth sòn còs.
TOM-SAWYER-WEB	Amuishèc a Huck eth fragment de blese encaishat laguens ua pòst de tèrragila, contra era paret, e descriuec se com eth e Becky auien guardat era ahlama qu'oscillaue e morie.
TOM-SAWYER-WEB	Es gojats comencèren de baishar eth ton enquiath mormolh, pr'amor qu'era quietut e era tenebror deth lòc les sarrauen er esperit.
TOM-SAWYER-WEB	Es candèles revelèren eth hèt que non ère reauments un precipici, senon ua espadada montanheta de tèrragila, d'uns vint o trenta pès de nautada.
TOM-SAWYER-WEB	Tom gasulhèc:
TOM-SAWYER-WEB	Ara vos mostrarè quauquarren, Huck.
TOM-SAWYER-WEB	Quilhèc era candèla tà naut e didec:
TOM-SAWYER-WEB	Guardatz de cap ath cornèr, tan luenh que pogatz.
TOM-SAWYER-WEB	Non vedetz ua causa?…aquiu.
TOM-SAWYER-WEB	Sus era grana ròca de mès enlà, hèta damb hum de candèla?
TOM-SAWYER-WEB	Tom, qu'ei ua crotz.
TOM-SAWYER-WEB	Donques, ben: a on ei eth Numèro 2?
TOM-SAWYER-WEB	Tom, gescam d'aciu!
TOM-SAWYER-WEB	Com pòt èster!
TOM-SAWYER-WEB	E deishar córrer eth tresaur!
TOM-SAWYER-WEB	Òc, deishatz-lo: eth hantauma de Joe er Indi que cor per aciu, solide.
TOM-SAWYER-WEB	Non, Tom: que non i serà, aquiu; romarà pes entorns des sòns sòs.
TOM-SAWYER-WEB	Mès ath cap de pòc se l'acodic ua idia:
TOM-SAWYER-WEB	Qu'auie acertat era balestada: e hec eth sòn efècte.
TOM-SAWYER-WEB	Me pensi que mos cau trimar de cap aquiu e agarrar era caisha.
TOM-SAWYER-WEB	Tom se calèc ath dauant, en tot daurir maladrets gradons ena montanheta de tèrragila ena sua devarada.
TOM-SAWYER-WEB	Huck lo seguic.
TOM-SAWYER-WEB	Quate avengudes gessien dera petita tuta a on ère era grana ròca.
TOM-SAWYER-WEB	Es gojats n'examinèren tres, sense cap resultat.
TOM-SAWYER-WEB	Trapèren un petit amagader ena mès pròcha ara basa dera ròca, damb un jaç d'ahlaçades estenudes en tèrra, e tanben ues vielhes betrèles, e un budeth a on i auie auut ua saucissa de porcèth, e uns uassi plan rosigadi de dus o tres uhons; mès non i auie era caisha des sòs.
TOM-SAWYER-WEB	E gojats escorcolhèren e tornèren a escorcolhar er endret, mès en bades.
TOM-SAWYER-WEB	Tom hec:
TOM-SAWYER-WEB	Didec jos era crotz.
TOM-SAWYER-WEB	Ben, aguest correder qu'ei eth mès pròche a complir aquerò de quèir jos era crotz.
TOM-SAWYER-WEB	Que non pòt pas èster jos era madeisha ròca, pr'amor qu'ei solidaments plantada en tèrra.
TOM-SAWYER-WEB	Cerquèren pertot un viatge mès, e dempús se seigueren descoratjadi.
TOM-SAWYER-WEB	Ath cap d'ua estona, Tom didec:
TOM-SAWYER-WEB	A qué vie, aquerò?
TOM-SAWYER-WEB	Me jògui quinsevolh causa qu'es sòs son jos era ròca.
TOM-SAWYER-WEB	Catarè era argila.
TOM-SAWYER-WEB	Bona pensada, Tom, didec Huck tot esberit.
TOM-SAWYER-WEB	Ep, Huck: non entenetz aquerò?
TOM-SAWYER-WEB	Huck comencèc alavetz de catar e engarrapar.
TOM-SAWYER-WEB	Lèu que sigueren desnishadi e desseparadi bèri pòsts gròssi.
TOM-SAWYER-WEB	Aguesti qu'amagauen un precipici naturau qu'amiaue entà dejós dera ròca.
TOM-SAWYER-WEB	Tom s'i calèc e tenguec era candèla tan luenh, jos era ròca, que podec; mès didec que non podie campar era fin dera tuta.
TOM-SAWYER-WEB	Se prepausèc d'explorar-la.
TOM-SAWYER-WEB	S'inclinèc e devarèc: er estret camin baishaue graduauments.
TOM-SAWYER-WEB	Seguic es marrècs deth camin, de prumèr cap ara dreta, dempús cap ara esquèrra, damb Huck enes sòns talons.
TOM-SAWYER-WEB	Tom hec un torn, per ua corba de pòga durada e sorrisclèc:
TOM-SAWYER-WEB	Valguem Diu, Huck!
TOM-SAWYER-WEB	Guardatz aquiu!
TOM-SAWYER-WEB	Qu'ère era caisha deth treaur, solide, en tot ocupar ua comòda tuteta, damb un barrilet de povora uet, un parelh d'escopetes enes sòns estugs de cuer, dus o tres parelhs de mocassins, ua cinta de cuer, e quauques autes dèishes plan negades pes goterèrs.
TOM-SAWYER-WEB	Que ja èm riqui, reòsca!
TOM-SAWYER-WEB	Huck, tostemp auia pensat que l'auríem.
TOM-SAWYER-WEB	Qu'ei massa polit entà credè'c, mès que l'auem auut, vertadèraments!
TOM-SAWYER-WEB	Escotatz: non badem per aciu; esguitlem-nos de cap a dehòra.
TOM-SAWYER-WEB	Deihatz-me veir se posqui quilhar era caisha.
TOM-SAWYER-WEB	Ja m'ac pensaua, didec: la carrejauen coma ua causa faissuga, aqueth dia, dera casa que ges pòur: que me n'encuedè.
TOM-SAWYER-WEB	Me pensi acertada era mia pensada de vier damb es saquetes.
TOM-SAWYER-WEB	Ara anem a cercar es escopetes e es autes causes, didec Huck.
TOM-SAWYER-WEB	Non, Huck; deishem-ac aquiu.
TOM-SAWYER-WEB	Justaments son es causes que mos caleràn quan mos calem a panar.
TOM-SAWYER-WEB	Que les auem de sauvar aquiu constantaments, e i auram es nòstes orgies, aquiu laguens, tanben.
TOM-SAWYER-WEB	Qu'ei un endret plan avient, entàs orgies.
TOM-SAWYER-WEB	Qué son orgies?
TOM-SAWYER-WEB	Sabi pas; mès es panaires tostemp ne hèn, e plan, nosati tanben mos calerà de hèr-ne.
TOM-SAWYER-WEB	Endauant, Huck: qu'auem estat aciu laguens qui sap guaire.
TOM-SAWYER-WEB	Se hè tard, me pensi.
TOM-SAWYER-WEB	E me rome er arrat peth vrente.
TOM-SAWYER-WEB	Minjaram e humaram en arribar en canòt.
TOM-SAWYER-WEB	Quan eth solei devaraue de cap ar orizon, botgèren es rems e comencèren era rota.
TOM-SAWYER-WEB	Tom campaue era ribèra pendent era longa serada, en tot blagar viuaments damb Huck, e desembarquèren pòc dempús d'auer-se escampilhat era net.
TOM-SAWYER-WEB	Ara, Huck, didec Tom, amagaram es sòs en humarau deth cubèrt de husta dera veuda, e jo i pujarè peth maitin e ne treiram eth compde e ne haram es parts; e dempús, cercaram un endret, ath laguens deth bòsc, a on s'estongue segur.
TOM-SAWYER-WEB	Posatz- vos aciu, ben quiet, e susvelhatz era merça, tant que jo, en ua correguda, cuelhi eth carriot de Benny Taylor.
TOM-SAWYER-WEB	Non i estarè ne ua menuta.
TOM-SAWYER-WEB	Despareishec; e ara seguida retornèc damb eth carriòt, i botèc e dues saquetes, ac caperèc damb uns liròts, e s'endralhèc damb eth cargament ath sòn darrèr.
TOM-SAWYER-WEB	Es gojats, tan lèu arribèren en çò deth gallés, s'arturèren a repausar.
TOM-SAWYER-WEB	Quan èren a mand de tornar-i, eth gallés que gessec e les hec:
TOM-SAWYER-WEB	Ep!, qui ei?
TOM-SAWYER-WEB	Huck e Tom Sawyer.
TOM-SAWYER-WEB	Plan ben!
TOM-SAWYER-WEB	Vietz damb jo, gojats.
TOM-SAWYER-WEB	Toti vos demoren.
TOM-SAWYER-WEB	Va!, apresatz-vos: endauant, tot dret.
TOM-SAWYER-WEB	Que ja lo tirassarè jo eth carriòt.
TOM-SAWYER-WEB	Ò!, que non ei tan leugèr coma li calerie!
TOM-SAWYER-WEB	I auetz calat rajòles o metau d'ocasion?
TOM-SAWYER-WEB	Metau d'ocasion, didec Tom.
TOM-SAWYER-WEB	Que ja m'ac pensaua: es gojats d'aguest pòble s'esfòrcen mès e hèn mès eth pèc entà cuélher un sò de hèr vielh tà vener-lo ena fondaria, de çò que harien entà guanhar eth doble de sòs en un trebalh normau.
TOM-SAWYER-WEB	Mès aguesta qu'ei era natura umana.
TOM-SAWYER-WEB	De prèssa, de prèssa!
TOM-SAWYER-WEB	Es gojats desirauen saber entà qué tanta prèssa.
TOM-SAWYER-WEB	Qu'ei parièr: ja ac veiratz quan sigam damb era veuda Douglas.
TOM-SAWYER-WEB	Senhor Jones, que non auem hèt arren de mau.
TOM-SAWYER-WEB	Eth gallés s'estarnèc d'arrir.
TOM-SAWYER-WEB	Ben, sabi pas, Huck, hilh mèn: que non ne sabi arren d'aquerò.
TOM-SAWYER-WEB	Òc, ben, era, totun, que n'a estat, de bona amiga.
TOM-SAWYER-WEB	Plan ben, donc.
TOM-SAWYER-WEB	Se per qué vos preocupatz?
TOM-SAWYER-WEB	Aguesta pregunta que non trapèc ua responsa sancera, laguens eth lent esperit de Huck, abantes de trapar-se empossat, amassa damb Tom, laguens era sala dera senhora Douglas.
TOM-SAWYER-WEB	Eth senhor Jones deishèc eth carriòt ath costat dera pòrta e les seguic.
TOM-SAWYER-WEB	Er endret qu'ère sumptuosaments enlumenat, e tota era gent importanta deth pòble s'i estaue.
TOM-SAWYER-WEB	Que i èren es de Thatcher, es de Harper, es de Roger, tia Polly, Sid, Mary, eth ministre, eth director deth jornau, e fòrça d'auti; e toti damb era mielhor ròba.
TOM-SAWYER-WEB	Qu'èren caperadi d'argila e de seu dera candèla.
TOM-SAWYER-WEB	Tia Polly que se rogic tota d'umiliacion, e rufèc es celhes e botgèc eth cap entà Tom.
TOM-SAWYER-WEB	Arrés, totun, patic autant qu'es dus gojats.
TOM-SAWYER-WEB	Eth senhor Jones didec:
TOM-SAWYER-WEB	Plan ben hèt, didec era veuda.
TOM-SAWYER-WEB	Vietz damb jo, gojats.
TOM-SAWYER-WEB	Dempús se les hec a seguir enquia ua cramba e didec:
TOM-SAWYER-WEB	Ara lauatz-vos e vestitz-vos.
TOM-SAWYER-WEB	Aciu que i a vestits entà dus, complets.
TOM-SAWYER-WEB	Camises, michons: tot que i é. Que son de Huck (non, non m'ac arregraïgatz, Huck): eth senhor Jones qu'a crompat un vestit e jo er aute.
TOM-SAWYER-WEB	Mès que vos anaràn ben a toti dus.
TOM-SAWYER-WEB	Metetz-les-vos.
TOM-SAWYER-WEB	Mos demoraram: quan haratz pro gòi baisharatz.
TOM-SAWYER-WEB	E gessec.
TOM-SAWYER-WEB	Huck didec:
TOM-SAWYER-WEB	Moria!
TOM-SAWYER-WEB	Se per qué vos voletz escapar?
TOM-SAWYER-WEB	Ben, que non i sò acostumat, ad aguesta sòrta de gentada: que non ac posqui tier.
TOM-SAWYER-WEB	Non i baisharè cap, aquiu, Tom.
TOM-SAWYER-WEB	Ò!, non me vengatz damb pegaries!
TOM-SAWYER-WEB	Que'ei un shinhau de hanga de non arren.
TOM-SAWYER-WEB	Que ja tierè compde, de vos.
TOM-SAWYER-WEB	Sid campèc.
TOM-SAWYER-WEB	Tom, didec: era tieta vos a estat en tot demorar tota era tarde.
TOM-SAWYER-WEB	Mary vos auie deishat eth vestit de mudar a mand, e toti se despacientauen per vos.
TOM-SAWYER-WEB	Escotatz: non ei seu e argila, çò qu'auetz ena ròba?
TOM-SAWYER-WEB	Ep, senhor Siddy!
TOM-SAWYER-WEB	Tietz compde de vos madeish!
TOM-SAWYER-WEB	Qu'ei ua recepcion dera veuda, d'aqueres qu'era acostume a hèr.
TOM-SAWYER-WEB	Aguest viatge qu'ei entath gallés e es sòns hilhs, qu'aquera net la treigueren deth mau punt.
TOM-SAWYER-WEB	E escotatz: vos posqui díder ua causa, se la voletz enténer?
TOM-SAWYER-WEB	Plan, qué?
TOM-SAWYER-WEB	Veiratz, eth vielh Jones se prepause de balhar ua suspresa ara gent qu'aué s'a arremassat aciu.
TOM-SAWYER-WEB	Jo autanplan è entenut se com ne parlaue damb era tieta, en secret: mès me pensi qu'ara, de secret, ja non n'ei bric.
TOM-SAWYER-WEB	Que toti ac saben, e era veuda çampar tanben, per mès que hèsque veir que non ac sap.
TOM-SAWYER-WEB	Ò, eth senhor Jones auie besonh de qué Huck siguesse aciu: que non podie deishar anar eth sòn secret sense Huck: sabetz?
TOM-SAWYER-WEB	Quina sòrta de secret, Sid?
TOM-SAWYER-WEB	Eth seguiment des panaires, enquiath tròç dera veuda, que hec Huck.
TOM-SAWYER-WEB	Me pensi qu'eth senhor Jones s'auie prometut balhar-se ua bona estona damb era ua suspresa, mès me jògui quinsevolh causa que se li tornarà aigualida.
TOM-SAWYER-WEB	Sid hec ua riseta damb fòrça contentament e satisfaccion.
TOM-SAWYER-WEB	Sid, ètz vos qu'ac a dit?
TOM-SAWYER-WEB	Ò, qu'ei parièr, se qui a estat.
TOM-SAWYER-WEB	Beth un qu'ac a dit, e qu'ei pro.
TOM-SAWYER-WEB	Sid, sonque i a ua persona, en aguest pòble, pro ignòbla entad aquerò: e ètz vos.
TOM-SAWYER-WEB	Se vos auéssetz trapat ena situacion de Huck, vos auríetz esguitlat ticó enjós, e non auríetz dit un solet mot ad arrés, des panaires.
TOM-SAWYER-WEB	Vaquí: non mercejetz, coma ditz era veuda.
TOM-SAWYER-WEB	E Tom li calèc còps de punh as aurelhes de Sid, e lo possèc de cap ara pòrta damb uns quants còps de pè.
TOM-SAWYER-WEB	Ara, vietz e didetz-ac ara tieta, se gausatz, e deman ja veiram quina repassada!
TOM-SAWYER-WEB	Ues menutes dempús es convidats dera veuda èren ena taula, sopant, e ua dotzena de gojats s'estauen dauant es tauletes lateraus dera madeisha cramba, sivans er anament d'aquera tèrra e d'aqueri tempsi.
TOM-SAWYER-WEB	Ara ora avienta eth senhor Jones hec eth sòn petit discurs, qu'arregraïe ara veuda per aunor que les hège, ada eth e as sòns hilhs; mès didec que i auie ua auta persona, qu'era sua modéstia…
TOM-SAWYER-WEB	E contunhèc, e s'anèc comprenent.
TOM-SAWYER-WEB	Revelèc eth sòn secret sus era participacion de Huck ena aventura, damb era mès beròia accion dramatica que sabie; mès era suspresa que costèc, ère mèsalèu desgaunhada e non pas tan clamorosa e efusiua coma aurie estat jos mès venturoses circonstàncies.
TOM-SAWYER-WEB	Totun aquerò, era veuda hec ua ostentacion d'estonament d'aquerò mès polida; e apilerèc tants compliments e tanta gratitud sus Huckleberry, qu'eth lèu se'n desbrembèc dera incomoditat lèu intolerabla deth sòn nau vestit pera incomoditat totauments intolerabla d'èster aufrit coma ua cibla ara vista e as laudances de toti.
TOM-SAWYER-WEB	Era veuda didec que se prepausaue balhar a Huck era sua casa coma larèr, e hèr-lo a estudiar; e quan auesse es sòs estauviats que lo harie entrar enes negòcis, de man en man.
TOM-SAWYER-WEB	Era escadença de Tom, qu'ère arribada.
TOM-SAWYER-WEB	Didec:
TOM-SAWYER-WEB	Huck que non n'a besonh: qu'ei ric!
TOM-SAWYER-WEB	Solet un considerable esfòrç dera cortesia des convidadi tenguec era arridalha de justa e avienta satisfaccion que se meritaue aguesta gostosa responsa; mès eth silenci qu'ère un shinhau desgahonat.
TOM-SAWYER-WEB	Tom lo trinquèc:
TOM-SAWYER-WEB	Huck qu'a sòs, aué.
TOM-SAWYER-WEB	Dilhèu non vos ac crederatz, mès que n'a un modelhon.
TOM-SAWYER-WEB	Ò, que non vos cau arrir: me pensi que vo'les posqui amuishar.
TOM-SAWYER-WEB	Demoratz-vos ua menuta.
TOM-SAWYER-WEB	Tom gessec de cap a dehòra.
TOM-SAWYER-WEB	Sid, se qué li passe a Tom?, didec tia Polly.
TOM-SAWYER-WEB	Jo jamès…
TOM-SAWYER-WEB	Tom escampilhèc eth modelhon de monedes d'aur sus era taula, e didec:
TOM-SAWYER-WEB	Guardatz, qué vos didia?
TOM-SAWYER-WEB	Era mitat qu'ei de Huck, e era auta mitat qu'ei mia!
TOM-SAWYER-WEB	Er espectacle que trinquèc era alend a toti: toti èren embadoquidi; arrés parlaue, per un moment.
TOM-SAWYER-WEB	Dempús i auec ua grana demana unanima d'explics.
TOM-SAWYER-WEB	Tom didec que ne podie balhar, e ac hec.
TOM-SAWYER-WEB	Era istòria que siguec longa, mès plia d'interès.
TOM-SAWYER-WEB	Damb pro trebalhs i auec ua interropcion de degun que trinquèsse er embelinament deth sòn rajòu.
TOM-SAWYER-WEB	Quan Tom acabèc, eth senhor Jones didec:
TOM-SAWYER-WEB	Me pensaua qu'auia premanit ua petita suspresa entad aguesta escadença, mès ara ja non vau arren.
TOM-SAWYER-WEB	Es sòs sigueren compdadi: era soma depassaue un shinhau es dotze mil dolars.
TOM-SAWYER-WEB	Qu'ère mès de çò que quauquarrés des presents auesse vist jamès en un solet viatge, a maugrat qu'aquiu i auie diuèrses persones que n'auien fòrça mès en apertenéncies.
TOM-SAWYER-WEB	Eth liegedor que pòt èster convençut qu'era ganga de Tom e Huck costèc ua fòrta sensacion en praube bordalat de Sant Petersburg.
TOM-SAWYER-WEB	Ua quantitat tan grana, e tota vertadèraments encaishada, que semblaue incredible.
TOM-SAWYER-WEB	Se'n parlèc der ahèr, e se holèc e glorifiquèc enquia qu'eth sen de fòrça abitants trantalhèc jos era tension deth malautís enautiment.
TOM-SAWYER-WEB	Totes es cases de Sant Petersburg e des bordalats vesins sigueren despenjadi e escorcolhadi, ara recerca de tresaurs ocults.
TOM-SAWYER-WEB	E non per gojats, senon per òmes; e bèri uns de plan seriosi e sense eth mès petit romanticisme.
TOM-SAWYER-WEB	A onsevolhe que Tom e Huck campèssen, òm les hestejaue, òm les admiraue, òm s'embadoquie.
TOM-SAWYER-WEB	Es gojats non podien rebrembar qu'es sues observacions auessen estat de pes, abantes; mès qu'ara es sues dites èren arremassades e repetides: tot çò que hègen, ça que la, semblaue èster considerat coma notable: qu'auien perdut, evidentaments, eth poder de hèr e díder causes vulgars.
TOM-SAWYER-WEB	Ath delà, era sua istòria passada siguec furgada, e òm desnishèc que i auie mèrques d'originalitat plan evidentes.
TOM-SAWYER-WEB	Eth jornau locau publiquèc esbòci biografics des gojats.
TOM-SAWYER-WEB	Era veuda Douglas botèc es sòs de Huck ath sies per cent, e eth jutge Thatcher hec madeish damb es de Tom, a demana de tia Polly.
TOM-SAWYER-WEB	Cada gojat auie, ara, ua renda simplaments prodigiosa: un dolar per cada dia de cada dia der an, e miei mès es dimenges.
TOM-SAWYER-WEB	Qu'ère exactaments çò que guanhaue eth ministre.
TOM-SAWYER-WEB	Non, ère çò que li prometien: generauments que non ac podia recuélher).
TOM-SAWYER-WEB	Damb un dolar e quart per setmana, un gojat podie èster ostatjat, mantengut e ensenhat, en aqueri ancians dies innocents…e tanben vestit e lauat, se hè non hè.
TOM-SAWYER-WEB	Eth jutge Thatcher qu s'auie format ua grana opinion de Tom.
TOM-SAWYER-WEB	Didec que cap gojat normau non aurie trèt ara sua hilha dera espelonga.
TOM-SAWYER-WEB	Quan Becky li didec a sa pair, en estricta confiança, se com, ena escòla, Tom auie recebut es foetades en lòc d'era, eth jutge ne siguec visiblaments esmoigut; e, quan era demanèc gràcia pera grana mentida que Tom auie dit entà hèr-se a vier era foetada dera espatla d'era, entara sua, eth jutge didec, en un bèth esclat, qu'aquera ère ua mentida nòble, generosa, magnanima: ua mentida digna de redreçar eth cap e caminar pera istòria deth braç damb era laudada Vertat de George Washington sus era destrau!
TOM-SAWYER-WEB	Becky se pensèc que sa pair jamès non auie semblat tan naut e tant ufanós coma quan caminaue pera cramba e balhaue un còp de pè e didie aquerò.
TOM-SAWYER-WEB	Era gessec ath córrer, e n'assabentèc a Tom.
TOM-SAWYER-WEB	Eht jutge Thatcher demoraue que bèth dia vederie a Tom coma un gran avocat o un gran militar.
TOM-SAWYER-WEB	Didec qu'auie era pensada de sajar que Tom siguesse admetut ena Académia Militara Nacionau, e dempús educat ena mielhor escòla juridica deth país, pr'amor de qué podesse èster ensenhat a exercir ua des dues carreres, o totes dues.
TOM-SAWYER-WEB	Es mossos dera veuda l'auien net e polit, pientat e espolsetat; e de nets l'estropauen damb linçòs antipatics, sense ua petita plapa o taca que podesse sarrar contra eth còr e reconéisher coma amiga.
TOM-SAWYER-WEB	Li calec minjar damb guinhauet e forquilha; li calec tier era tovalhon, tassa e sièta; li calec aprener eth sòn libre; li calec anar tara glèisa; li calec parlar damb tanta propietat qu'eth lenguatge venguec a èster alap enes sòns pòts: on que sigue a on se virèsse, es barralhes e cadies dera civilizacion lo barrauen e l'estacauen de cap a pès.
TOM-SAWYER-WEB	Que patic coratjosaments pendent tres setmanes es sòn malurs; e, dempús, un dia, venguec hòraviat.
TOM-SAWYER-WEB	Per espaci de quaranta ueit ores era veuda lo cerquèc pertot, plan afligida.
TOM-SAWYER-WEB	Eth public s'i calèc en grana manèra: ac remenèren tot, e draguèren er arriu ara recerca deth sòn còs.
TOM-SAWYER-WEB	Tàs darrères ores deth tresau maitin, Tom Sawyer, damb bon criteri, anèc furgant per bèri barrils uets que i auie mès enlà der aucidèr dehòra d'usatge, e trapèc ath refugiat laguens un d'eri: Huck i auie dormit.
TOM-SAWYER-WEB	Venguie d'esdejoar damb bèri caps e bocins de minjar raubat.
TOM-SAWYER-WEB	E jadie ath ras, ara, comòdaments aparelhat damb era pipa.
TOM-SAWYER-WEB	Qu'ère esperluat, e portaue es madeishi ignòbli parraquets que l'auien hèt pintoresc enes dies qu'ère liure e erós.
TOM-SAWYER-WEB	Tom que l'escometèc, li didec eth tarrabastòri qu'auie costat, e l'ahisquèc a tornar entà casa.
TOM-SAWYER-WEB	Era cara de Huck perdec eth sòn pacific anament e cuelhec un mina malenconiosa.
TOM-SAWYER-WEB	Didec:
TOM-SAWYER-WEB	Non me'n parletz, Tom.
TOM-SAWYER-WEB	Ac è tastat, e non me shaute: non me shaute, Tom.
TOM-SAWYER-WEB	Que non ei entà jo: que non i sò acostumat.
TOM-SAWYER-WEB	Era veuda me tracte ben, e ei amorosa; mès que non posqui tier eth sòn estil.
TOM-SAWYER-WEB	Me hè a lheuar ara madeisha ora cada maitin; me hè a lauar; me piente d'ua manèra qu'estrementís; non me vòlen deishar dormir en cubèrt de husta.
TOM-SAWYER-WEB	Me cau jargar es condemnadi vestits que m'estofen: semble que non dèishen passar bric d'aire, ça que la; e hèsqui gòi d'ua manèra tant endiablada que non me posqui lançar en tèrra, ne ajaçar-me, ne redolar entà nunlòc.
TOM-SAWYER-WEB	Que non m'è esguitlat per ua pòrta de cerèr, hè…ben, jo dideria que hè ans.
TOM-SAWYER-WEB	Me cau anar ena glèisa, e sudar e sudar: que non sostengui aqueri sermons presomptuosi.
TOM-SAWYER-WEB	Que non i posqui aganchar ua mosca, aquiu laguens.
TOM-SAWYER-WEB	Non posqui mastegar tabac, e me cau amiar sabates tot eth dimenge.
TOM-SAWYER-WEB	Era veuda se cale ena taula en sonar ua campana; se cale en lhet en sonar era campana; se lheue en sonar era campana: tot qu'ei tan hastigosaments acompausat, qu'un non ac pòt sostier.
TOM-SAWYER-WEB	Ben, que toti ac hèn atau, Huck.
TOM-SAWYER-WEB	Tom, qu'ei parièr.
TOM-SAWYER-WEB	Jo non sò toti, e non ac posqui sostier.
TOM-SAWYER-WEB	M'espaurís veder-me estacat atau.
TOM-SAWYER-WEB	A jo balhatz-me er èster deishat d'anar, qu'ei ua causa planèra: que non i sò jo per gent que li manque un bolh.
TOM-SAWYER-WEB	Qu'ac hè de demanar, entà anar a hèr ua pescada; ac hè de demanar entà anar a cabussar-me en arriu: que me demora aciu madeish, se non è de demanar totes es causes.
TOM-SAWYER-WEB	Ben, me calie parlar damb tanta gentilesa que non auia consolament: non auia mès remèdi que pujar en humarau e renegar un shinhau cada dia entà balhar-me gost ara boca, o ben m'auria mòrt.
TOM-SAWYER-WEB	Era veuda non me deishaue humar, non me deishaue hèr udols, non me deishaue badalhar, ne estirar-me, ne gargalhar dauant dera gent.
TOM-SAWYER-WEB	E dempús en un accès d'especiau irritacion e aufensa, didec:
TOM-SAWYER-WEB	E macareu!, que pregaua a totes ores.
TOM-SAWYER-WEB	Jamès è vist ua hemna coma aquera!
TOM-SAWYER-WEB	Que non auí mès remèdi que plantar-la, Tom: tau qu'ac entenetz.
TOM-SAWYER-WEB	E, ath delà, era escòla lèu se daurirà, e a jo m'aurie calut anar-i.
TOM-SAWYER-WEB	Ben, aquerò non ac auria podut sostier, Tom.
TOM-SAWYER-WEB	Vedetz Tom?
TOM-SAWYER-WEB	Aquerò d'èster ric non ei cap de prumèra, coma diden.
TOM-SAWYER-WEB	Qu'ei enquimerar-se e enquimerar-se, e sudar e sudar, e desirar a tota ora qu'un òm siguesse acogat.
TOM-SAWYER-WEB	E a jo aguest vestit que m'ei avient; e aguest barril que m'ei avient.
TOM-SAWYER-WEB	E pòt les tornarè a deishar de cornèr.
TOM-SAWYER-WEB	Tom, jamès m'auria vist en aqueth rambalh se non auesse estat per aguesti sòs: ja podetz cuélher era mia part damb era vòsta, e balhar-me de quan en quan dètz sòs (pas guairi viatges, pr'amor que jo non balhi un sò per cap de causa que non sigue d'aquerò mès dificil d'auer); e vos anatz-vo'n e hètz-me a demorar, coma ua persona, damb era veuda.
TOM-SAWYER-WEB	Ò, Huck, ja sabetz que non ac podetz hèr, aquerò: non estarie ben.
TOM-SAWYER-WEB	M'arribarà a shautar!, madeish que me shautarie ua codinera rosenta se m'i auessa de jàder ath dessús tau long que sò.
TOM-SAWYER-WEB	Non, Tom.
TOM-SAWYER-WEB	Que non serè ric, e non viuerè enes sus maudites cases estofantes.
TOM-SAWYER-WEB	Me shauten es bòsqui, e es arrius, e es bòtes.
TOM-SAWYER-WEB	E pòt que les deisharè.
TOM-SAWYER-WEB	Malapèsta!…ara qu'auíem arremassat escopetes e ua espelonga, e auíem cuelhut era determinacion de panar!
TOM-SAWYER-WEB	E vaquí qu'aguesta pegaria deth diable a auut de trèir eth nas e hè'c tot a maubé!
TOM-SAWYER-WEB	Tom vedec era escadença que se l'aufrie.
TOM-SAWYER-WEB	Non?
TOM-SAWYER-WEB	Ò!, valguem Diu!
TOM-SAWYER-WEB	Ac didetz de vertat de vertat, Tom?
TOM-SAWYER-WEB	Tan vertat coma qu'ara sò aciu seigut.
TOM-SAWYER-WEB	Era alegria de Huck que s'amortèc.
TOM-SAWYER-WEB	Non m'i podetz deishar entrar, Tom?
TOM-SAWYER-WEB	Non me deishèretz entrar a hèr de pirata?
TOM-SAWYER-WEB	Òc, mès aquerò ei diferent: un panaire qu'ei de mès ton, que non pas un pirata, en generau.
TOM-SAWYER-WEB	I a fòrça lòcs qu'estàn se qui sap guaire amont dera noblesa: que son ducs e causes atau.
TOM-SAWYER-WEB	Escotatz, Tom: qu'ei que non auem estat tostemp amics, vos e jo?
TOM-SAWYER-WEB	Vertat que non me deisharíetz de cornèr?
TOM-SAWYER-WEB	Vertat, Tom?
TOM-SAWYER-WEB	Vertat que non ac haríetz?
TOM-SAWYER-WEB	Didetz.
TOM-SAWYER-WEB	Vertat, Tom?
TOM-SAWYER-WEB	Huck, qu'ac posqui voler o non voler; mès qué diderie era gent?
TOM-SAWYER-WEB	Vaquí, diderien: uff!
TOM-SAWYER-WEB	Era còlha de Tom Sawyer!
TOM-SAWYER-WEB	Quina escòria i a!
TOM-SAWYER-WEB	E ac diderien per vos, Huck.
TOM-SAWYER-WEB	Non vos shautarie cap, aquerò; ne a jo tanpòc.
TOM-SAWYER-WEB	Huck se demorèc un temps en silenci, pelejant en ua luta mentau.
TOM-SAWYER-WEB	Plac que òc, Huck: aquerò qu'ei ua bona pensada!
TOM-SAWYER-WEB	Ac haratz, Tom, ça que la?
TOM-SAWYER-WEB	Qu'està pro ben, aquerò.
TOM-SAWYER-WEB	S'era me dèishe amiar quauques causes des que siguen de mès mala estopa, jo humarè d'amagat e renegarè d'amagat, e ac harè damb tota era fòrça deth morir o crebarè.
TOM-SAWYER-WEB	Quan amiaratz endauant çò dera còlha e vieram panaires?
TOM-SAWYER-WEB	Ò, lèu lèu.
TOM-SAWYER-WEB	Arremassaram as gojats, e dilhèu aguesta net haram era inciacion.
TOM-SAWYER-WEB	Haram se qué?
TOM-SAWYER-WEB	Era iniciacion.
TOM-SAWYER-WEB	Qué ei aquerò?
TOM-SAWYER-WEB	Qu'ei jurar d'estar er un ath costat der aute, e non díder jamès es secrets dera còlha, encara que mos hessen bocins, e aucir a quinsevolh (e a tota era sua familha) que damnatge eth còs de beth un dera còlha.
TOM-SAWYER-WEB	Aquerò qu'ei polit!
TOM-SAWYER-WEB	Aquerò qu'ei polit!, Tom, òc ma hè!
TOM-SAWYER-WEB	Plan que n'ei, jo ne hèsqui era jogalha.
TOM-SAWYER-WEB	E toti aqueri juraments mo'les cau hèr tath pic dera mieja net, en lòc mès solitari e espantoriant que pogam trapar.
TOM-SAWYER-WEB	Çò de mès avient serie en ua casa que ges pòur; mès ara totes son maumetudes.
TOM-SAWYER-WEB	Ben, aquerò dera mieja net qu'ei de prumèra, totun, Tom.
TOM-SAWYER-WEB	Òc, atau ei.
TOM-SAWYER-WEB	E vos cau jurar sus ua caisha de mòrt, e signar-lo damb sang.
TOM-SAWYER-WEB	Aquerò òc qu'ei ua causa que s'ac vau!
TOM-SAWYER-WEB	Ben, qu'ei un milion de viatges mès divertit que piratejar.
TOM-SAWYER-WEB	M'estarè coma ua estaca damb era veuda enquia que me morisca, Tom; e, s'artenhi a èster un panaire important e ne parlen toti, me pensi qu'era estarà orgulhosa d'auer-me tirassat de cap a çò de sòn, dehòra dera umiditat!
TOM-SAWYER-WEB	Atau acabe aguesta cronica.
TOM-SAWYER-WEB	Coma qu'ei estrictaments era istòria d'un gojat, que s'a d'arturar aciu: non poiria passar guaire endauant sense vie era d'un òme.
TOM-SAWYER-WEB	Quam òm escriu ua novèla sus era gent grana, se sap exactaments a on s'a d'arturar, ei a díder, en maridatge, mès quan òm escriu sus era mainadesa la cau arturar aquiu a on se pòt.
TOM-SAWYER-WEB	Era màger part des personatges que gessen en aguest libre encara viuen, e son prospèrs e erosi.
TOM-SAWYER-WEB	Que poirà semblar, bèth dia, que s'ac valgue de repilhar era istòria des mès joeni, e veir se quina sòrta d'òmes e hemnes vengueren a èster: atau, donc, serà mès senat de non desvelhar cap de causa, ara, d'aguesta part des sues vides.
GUERRA-E-PATZ-II-WEB	PART I A principis de 1806, Nicolàs Rostov tornaue de permís entà çò de sòn.
GUERRA-E-PATZ-II-WEB	Denisov anaue entà Veronezh e Rostov lo convencec pr‟amor de qué l‟acompanhèsse entà Moscòu e s‟estèsse quauqui dies en companhia des sòns pairs.
GUERRA-E-PATZ-II-WEB	Ena darrèra estacion de pòsta, Denisov se trapèc damb un amic, beuec damb eth tres botelhes de vin e en apressar-se entà Moscòu, maugrat es clòts deth camin, s‟esclipsèc.
GUERRA-E-PATZ-II-WEB	S‟estaue ajaçat ath hons dera lúbia, ath cant de Rostov, que se mostraue cada còp mès impacient a mida que s‟apressaue ena ciutat.
GUERRA-E-PATZ-II-WEB	Arribaram lèu?.
GUERRA-E-PATZ-II-WEB	Ò!, aguestes insuportables cases damb es sues botigues, es sòns fanaus e es sòns menaires!”, pensaue Rostov, ja en Moscòu, dempús d‟auer presentat es permisi ena pòsta de garda des pòrtes.
GUERRA-E-PATZ-II-WEB	Denisov!, qu‟èm arribat!…
GUERRA-E-PATZ-II-WEB	Denisov non responec.
GUERRA-E-PATZ-II-WEB	Que ja èm ena cantoada que paraue eth menaire Zajar…
GUERRA-E-PATZ-II-WEB	E aquiu que i é eth madeish Zajar, damb eth sòn shivau de tostemp, e era botiga que crompauen coquilhons!
GUERRA-E-PATZ-II-WEB	Quan arribaram?
GUERRA-E-PATZ-II-WEB	A on mos cau parar, preguntèc eth postilhon.
GUERRA-E-PATZ-II-WEB	A finaus deth carrèr; dauant dera casa grana.
GUERRA-E-PATZ-II-WEB	Com ei que non la ves!
GUERRA-E-PATZ-II-WEB	Denisov!
GUERRA-E-PATZ-II-WEB	Denisov!
GUERRA-E-PATZ-II-WEB	Qu‟èm arribat!
GUERRA-E-PATZ-II-WEB	Denisov lheuèc eth cap, tossic e non responec.
GUERRA-E-PATZ-II-WEB	Plan que òc, ei era lum deth burèu deth vòste pair.
GUERRA-E-PATZ-II-WEB	Encara non s‟aurà ajaçat.
GUERRA-E-PATZ-II-WEB	Qué ne penses?
GUERRA-E-PATZ-II-WEB	A!, non te‟n desbrembes de trèir de seguit eth mèn unifòrme nau, didec Rostov en tot apraiar-se era embrionaria mostacha.
GUERRA-E-PATZ-II-WEB	De prèssa!, cridèc ath postilhon.
GUERRA-E-PATZ-II-WEB	Vasia, desvelha-te, didec a Denisov, que de nauèth s‟auie esclipsat.
GUERRA-E-PATZ-II-WEB	Tè, cor!
GUERRA-E-PATZ-II-WEB	Tres robles d‟estrea!, cridèc Rostov quan era lúbia ère a ja a tres canes dera casa.
GUERRA-E-PATZ-II-WEB	Se pensaue qu‟es shivaus non se botjauen.
GUERRA-E-PATZ-II-WEB	Fin finau, era lúbia virèc entara dreta, entara entrada.
GUERRA-E-PATZ-II-WEB	Rostov vedec era grana cornissa dera casa, que tan ben coneishie, damb es sòns descrostats, eth pòrge e eth fanau deth trepader.
GUERRA-E-PATZ-II-WEB	Sautèc dera lúbia encara en marcha e ara prèssa correc entath vestibul.
GUERRA-E-PATZ-II-WEB	Era casa s‟estaue quieta, indiferenta, coma se non les importèsse arren se qui ère eth nauèth vengut.
GUERRA-E-PATZ-II-WEB	En vestibul non i auie arrés.
GUERRA-E-PATZ-II-WEB	Ua soleta candèla ludie ena anticramba.
GUERRA-E-PATZ-II-WEB	Eth vielh Mijail dormie sus ua arca.
GUERRA-E-PATZ-II-WEB	Profoki, aqueth lacai tan fòrt capable de quilhar ua carròça per èish deth darrèr, trenaue, seigut, uns laptis.
GUERRA-E-PATZ-II-WEB	Campèc entara pòrta que se daurie e era expression somnolenta e apatica deth sòn ròstre reflectic de ressabuda entosiasme e espant.
GUERRA-E-PATZ-II-WEB	Mon Diu!, eth joen comde!, sorrisclèc arreconeishent ath sòn senhor.
GUERRA-E-PATZ-II-WEB	Ei possible?
GUERRA-E-PATZ-II-WEB	Quina alegria!, e tremolant pera emocion se lancèc entara pòrta dera sala, solide entà anonciar era sua arribada.
GUERRA-E-PATZ-II-WEB	Mès cambièc d‟idia e se virèc pr‟amor de punar ath sòn joen patron en ua espatla.
GUERRA-E-PATZ-II-WEB	Son toti ben?, preguntèc Rostov, desliurant-se de Prokofi.
GUERRA-E-PATZ-II-WEB	Toti ben, gràcies a Diu.
GUERRA-E-PATZ-II-WEB	Vien de sopar.
GUERRA-E-PATZ-II-WEB	Deishatz que vos guarda, Excelléncia.
GUERRA-E-PATZ-II-WEB	Alavetz tot s‟està com cau?
GUERRA-E-PATZ-II-WEB	Gràcies a Diu!
GUERRA-E-PATZ-II-WEB	Gràcies a Diu!
GUERRA-E-PATZ-II-WEB	Rostov s‟auie desbrembat totafèt de Denisov e, sense perméter qu‟arrés l‟anoncièsse, se treiguec er abric de pèth e caminant de punta correc entara gran sala escura.
GUERRA-E-PATZ-II-WEB	Tot qu‟ère madeish; es madeishes taules de jòc e era madeisha gran lampa emboishada.
GUERRA-E-PATZ-II-WEB	Mès quauquarrés l‟auie vist ja, pr‟amor qu‟a penes se calèc ena sala quauquarren atau coma ua tempèsta li gessec ar encontre dès ua pòrta deth costat e l‟abracèc e punèc.
GUERRA-E-PATZ-II-WEB	Ua auta persona e ua auta mès correren entada eth, aumplint-lo d‟abraçades, crits, punets e lèrmes d‟alegria.
GUERRA-E-PATZ-II-WEB	Que non podie distinguir se qui ère sa pair, qui Natasha, qui Petia.
GUERRA-E-PATZ-II-WEB	Toti cridauen, parlauen e lo punauen ath còp.
GUERRA-E-PATZ-II-WEB	Sonque mancaue era mair, e eth se n‟encuedèc.
GUERRA-E-PATZ-II-WEB	E jo non sabia…
GUERRA-E-PATZ-II-WEB	Nikolenhka!, estimat…
GUERRA-E-PATZ-II-WEB	Aciu que l‟auem ja… eth nòste Nikolenhka…
GUERRA-E-PATZ-II-WEB	Com a cambiat!
GUERRA-E-PATZ-II-WEB	Mès, puna-me tanben a jo!
GUERRA-E-PATZ-II-WEB	Estimat… e jo…
GUERRA-E-PATZ-II-WEB	Sonia, Natasha, Petia, Anna Mijailovna, Vera, eth vielh comde, l‟abraçauen tu per tu.
GUERRA-E-PATZ-II-WEB	Es vailets e sirventes auien acodit toti e aumplien era casa d‟exclamacions.
GUERRA-E-PATZ-II-WEB	E a jo?, cridaue Petia agarrat as sues cames.
GUERRA-E-PATZ-II-WEB	Natasha, dempús d‟auer sautar sus eth e auer-lo curbit de punets, se hec enlà, en tot tier eth cant dera guerrèra e comencèc a sautar coma ua craba sense botjar-se deth lòc, sorrisclant agudentaments.
GUERRA-E-PATZ-II-WEB	De toti es costats, es madeishi uelhs ludenti, plei d‟amor, es madeishes lèrmes de gòi e es pòts que desirauen punar-lo.
GUERRA-E-PATZ-II-WEB	Sonia, ròia coma ua peuna, lo tenguie per un braç e era sua guardada erosa ludie en tot cercar es uelhs de Nikolai.
GUERRA-E-PATZ-II-WEB	Qu‟auie complit dètz-e-sies ans e ère plan beròia, mès que mès en aqueth instant d‟exaltacion erosa e afogada.
GUERRA-E-PATZ-II-WEB	Lo guardaue sense deishar-lo de uelh, arrint e tient-se era respiracion.
GUERRA-E-PATZ-II-WEB	Nikolai la guardèc arregraït, mès encara seguie cercant.
GUERRA-E-PATZ-II-WEB	Encara non auie campat era vielha comdessa.
GUERRA-E-PATZ-II-WEB	E alavetz s‟enteneren uns passi tan rapids darrèr dera pòrta que non podien èster es passi de sa mair.
GUERRA-E-PATZ-II-WEB	E totun aquerò, ère era, jargada damb un vestit nau, que Nikolai non coneishie.
GUERRA-E-PATZ-II-WEB	Toti se heren enlà e Nikolai correc entada era.
GUERRA-E-PATZ-II-WEB	En amassar-se, era comdessa petèc en somics enes sòns braci.
GUERRA-E-PATZ-II-WEB	Denisov, qu‟arrés auie vist entrar, ère aquiu, e se heregaue es uelhs, en tot guardar-les.
GUERRA-E-PATZ-II-WEB	A!, siguetz planvengut!
GUERRA-E-PATZ-II-WEB	Kolenka mos a escrit…
GUERRA-E-PATZ-II-WEB	Natasha, Vera, qu‟ei Denisov.
GUERRA-E-PATZ-II-WEB	Toti aqueri ròstres erosi se virèren entara figura mauenjargada de Denisov.
GUERRA-E-PATZ-II-WEB	Era familha sancera l‟entornegèc.
GUERRA-E-PATZ-II-WEB	Es auti demorèren confonudi pera accion de Natasha.
GUERRA-E-PATZ-II-WEB	Eth pròpi Denisov se rogic, mès, cuelhent era sua man, l‟ac punèc arrint.
GUERRA-E-PATZ-II-WEB	Se heren a vier a Denisov en ua estança premanida ath mès córrer entada eth, e toti es Rostov s‟amassèren en salon des divans ar entorn de Nikolai.
GUERRA-E-PATZ-II-WEB	Era vielha comdessa, sense deishar era man deth sòn hilh, que punaue en cada moment, se seiguec ath sòn costat; es auti, plaçadi ath sòn entorn, pendents de cada gèst, de cada paraula, de cada movement de Nikolai, non lo deishauen de uelh, claufidi d‟amor e felicitat.
GUERRA-E-PATZ-II-WEB	Eth petit Petia e es sues fraies se disputauen es lòcs, pr‟amor d‟èster mès apròp de Nikolai, e auer er aunor de hèr-li a vier eth tè, un mocador o era pipa.
GUERRA-E-PATZ-II-WEB	Nikolai se sentie plan erós ath miei d‟aquera afeccion, mès eth gòi deth prumèr moment auie estat tant intens que tot li semblaue pòc e demoraue mès e mès.
GUERRA-E-PATZ-II-WEB	Londeman es viatgèrs dormiren enquia depassades es nau.
GUERRA-E-PATZ-II-WEB	Ena cramba vesia s‟entenec eth bronzinadís de vestits midonadi, eth gasulhar, es arridolets des gojates; ena pòrta, miei dubèrta, se vedec quauquarren blu, cintes, cabeladures neres e ròstres alègri.
GUERRA-E-PATZ-II-WEB	Qu‟èren Natasha e Sonia, que, damb Petia, auien acodit entà veir s‟es òmes èren ja lheuadi.
GUERRA-E-PATZ-II-WEB	Lhèua-te, Nikolenhka!, repetic ath cant dera pòrta era votz de Natasha.
GUERRA-E-PATZ-II-WEB	De seguit.
GUERRA-E-PATZ-II-WEB	Vedec Petia un des sabres e, damb eth naturau entosiasme qu‟es mainatges senten per un frair màger qu‟ei militar, dauric era pòrta, sense encuedar-se‟n que non estaue ben qu‟es gojates vedessen a dus òmes en calçotets.
GUERRA-E-PATZ-II-WEB	Ei eth tòn sabre?, cridèc.
GUERRA-E-PATZ-II-WEB	Es gojates gesseren corrent.
GUERRA-E-PATZ-II-WEB	Denisov, espaurit, se caperèc es cames peludes damb era hlaçada e se virèc entath sòn companh ara demana d‟ajuda.
GUERRA-E-PATZ-II-WEB	Petia entrèc e barrèc era pòrta.
GUERRA-E-PATZ-II-WEB	Dehòra s‟enteneren arridolets.
GUERRA-E-PATZ-II-WEB	Nikolenhka, cala-te era vesta d‟interior e ges, didec Natasha.
GUERRA-E-PATZ-II-WEB	Ei eth tòn sabre?, repetic Petia.
GUERRA-E-PATZ-II-WEB	Rostov se caucèc ara prèssa; se metec era vesta d‟anar per casa e gessec.
GUERRA-E-PATZ-II-WEB	Natasha auie artenhut cauçar-se ua des bòtes damb esperon e sajaue méter eth pè ena auta; Sonia hège virolets, sajant qu‟eth sòn vestit se holèsse coma un glòb, e sajaue sèir-se quan eth apareishec.
GUERRA-E-PATZ-II-WEB	Ambdues vestien madeish, de color blu celèst; ambdues auien era madeisha encantadora preséncia, fresca, rosada e alègra.
GUERRA-E-PATZ-II-WEB	Sonia gessec corrent, e Natasha, cuelhent a sa frair deth braç, l‟amièc entà un divan dera vielha sala d‟estudi entà parlar damb eth.
GUERRA-E-PATZ-II-WEB	Que non venguien de hèr-se preguntes e de condar-se causes sus un pilèr de causes menudes que solet ada eri podien interessar.
GUERRA-E-PATZ-II-WEB	Natasha arrie dauant de cada frasa que didie sa frair o didie era, non perque siguesse graciós çò que didien, senon perque se sentie alègra e, en non poder tier eth sòn gòi, l‟exprimie d‟aquera manèra.
GUERRA-E-PATZ-II-WEB	Qué ben!
GUERRA-E-PATZ-II-WEB	Quina meravilha!, higie dempús de cada paraula.
GUERRA-E-PATZ-II-WEB	Per prumèr còp en un an e miei, Rostov sentie en sòn ròstre, ath calor d‟aquera afeccion, er arridolet mainadenc que non auie auut, ne un solet viatge, dès que gessec de casa.
GUERRA-E-PATZ-II-WEB	Ditz-me, didec era.
GUERRA-E-PATZ-II-WEB	Ès ja tot un òme?
GUERRA-E-PATZ-II-WEB	Me senti tant erosa de qué sigues eth mèn frair!…
GUERRA-E-PATZ-II-WEB	Me shautarie saber se com ètz es òmes, vos retiratz a nosates?
GUERRA-E-PATZ-II-WEB	Ja veiram, didec Rostov.
GUERRA-E-PATZ-II-WEB	Per qué se n‟anèc Sonia?, preguntèc Nikolai.
GUERRA-E-PATZ-II-WEB	Ò!, qu‟ei ua causa longa de condar!
GUERRA-E-PATZ-II-WEB	Com li parlaràs?
GUERRA-E-PATZ-II-WEB	De vos o de tu?
GUERRA-E-PATZ-II-WEB	Tracta-la de vos dempús te diderè eth perqué.
GUERRA-E-PATZ-II-WEB	Mès per qué?
GUERRA-E-PATZ-II-WEB	Plan, t‟ac vau a díder ara.
GUERRA-E-PATZ-II-WEB	Guarda.
GUERRA-E-PATZ-II-WEB	Quilhèc era manja deth sòn vestit de mossolina e, en braç, long, prim e delicat, près deth muscle (en un lòc que sòl restar amagat damb es vestits de balh), mostrèc ua plapa rosada.
GUERRA-E-PATZ-II-WEB	Ves?
GUERRA-E-PATZ-II-WEB	Ac hi per era, entà mostrar-li era mia afeccion.
GUERRA-E-PATZ-II-WEB	Seigut en divan dera vielha sala d‟estudi, entornejat de coishins e dauant es ludents e animadi uelhs de Natasha, Rostov se vedec negat de nauèth en sòn mon mainadenc e familhar, que non auie cap de sens senon entada eth, mès que li costaue un des plasers mès doci dera sua vida; en aguest mon non li semblaue inutila era usclada en braç dera sua fraia coma pròva d‟amor.
GUERRA-E-PATZ-II-WEB	Ac comprenie e non li costaue cap estonament.
GUERRA-E-PATZ-II-WEB	E qué mès?
GUERRA-E-PATZ-II-WEB	Aquerò ei tot?
GUERRA-E-PATZ-II-WEB	Ò!, èm tant amigues, tant amigues!…
GUERRA-E-PATZ-II-WEB	Çò dera usclada que non ei arren.
GUERRA-E-PATZ-II-WEB	Èm amigues entà tostemp.
GUERRA-E-PATZ-II-WEB	Quan era cuelh afeccion entà bèth un, qu‟ei entà tostemp: jo non ac compreni atau, jo me‟n desbrembaria de seguit.
GUERRA-E-PATZ-II-WEB	Plan, plan, e qué?
GUERRA-E-PATZ-II-WEB	Òc, Sonia mos estime atau a tu e a jo, de pic Natasha se rogic tota.
GUERRA-E-PATZ-II-WEB	Te‟n brembes abantes dera tua partida?…
GUERRA-E-PATZ-II-WEB	Vertat qu‟ei beròi e nòble?
GUERRA-E-PATZ-II-WEB	Òc, plan, plan nòble!, didec Natasha damb tau gravetat e baticòr qu‟ère evident que çò qu‟ara didie ac auie repetit d‟auti viatges entre lèrmes.
GUERRA-E-PATZ-II-WEB	Rostov se demorèc corsilhós.
GUERRA-E-PATZ-II-WEB	Jo que non retiri era mia paraula, didec.
GUERRA-E-PATZ-II-WEB	E, ath delà, Sonia ei tant encandora que solet un hòl poirie renonciar ad aguesta felicitat.
GUERRA-E-PATZ-II-WEB	Ò, non, non!, sorrisclèc Natasha.
GUERRA-E-PATZ-II-WEB	Que ja n‟auem parlat.
GUERRA-E-PATZ-II-WEB	Mo‟n sabíem que tu responeries atau.
GUERRA-E-PATZ-II-WEB	Mès aquerò qu‟ei impossible, sabes?
GUERRA-E-PATZ-II-WEB	Pr‟amor que d‟aguesta manèra se passe que te considères obligat pera tua paraula, e se passe coma s‟era ac auesse dit de bon voler.
GUERRA-E-PATZ-II-WEB	Se passe que tu te maridaries damb era forçadaments, e aquerò non està ben.
GUERRA-E-PATZ-II-WEB	Rostov vedec que tot aquerò ja ère plan ben pensat per eres.
GUERRA-E-PATZ-II-WEB	Era vesilha, Sonia l‟auie fascinat damb era sua beresa; ara, en veder-la de reuelh, li semblèc encara mès beròia.
GUERRA-E-PATZ-II-WEB	Qu‟ère ua deliciosa gojata de dètz-e-sies ans que l‟estimaue apassionadaments; aquerò non ac dobtaue ne per un solet moment.
GUERRA-E-PATZ-II-WEB	Òc, ac an pensat pro ben, se didec.
GUERRA-E-PATZ-II-WEB	Plan que òc, didec.
GUERRA-E-PATZ-II-WEB	Ne parlaram d‟aquerò mès tard.
GUERRA-E-PATZ-II-WEB	E tu, preguntèc, non as tradit a Boris?
GUERRA-E-PATZ-II-WEB	Quina pegaria!, exclamèc arrint Natasha.
GUERRA-E-PATZ-II-WEB	Vai!
GUERRA-E-PATZ-II-WEB	Alavetz, en qué penses?
GUERRA-E-PATZ-II-WEB	Jo?, didec Natasha.
GUERRA-E-PATZ-II-WEB	E un riseta de felicitat illuminèc eth sòn ròstre.
GUERRA-E-PATZ-II-WEB	As vist a Duport?
GUERRA-E-PATZ-II-WEB	Non.
GUERRA-E-PATZ-II-WEB	Non as vist ath celèbre Duport eth dançaire?
GUERRA-E-PATZ-II-WEB	Ò!, alavetz non compreneràs!
GUERRA-E-PATZ-II-WEB	Guarda, guarda se qué hèsqui.
GUERRA-E-PATZ-II-WEB	E doblegant es braci, Natasha quilhèc era pelha coma s‟anèsse a dançar; s‟aluenhèc un shinhau corrent, se virèc, hec ua reveréncia, se metec sus es puntes des pès e caminèc atau uns passi.
GUERRA-E-PATZ-II-WEB	Ves se qué hèsqui?, didec.
GUERRA-E-PATZ-II-WEB	Mès non se podec tier guaire temps en aquera postura).
GUERRA-E-PATZ-II-WEB	Ja ves se qué posqui hèr.
GUERRA-E-PATZ-II-WEB	Non me maridarè jamès: serè dançaira.
GUERRA-E-PATZ-II-WEB	Mès non l‟ac digues ad arrés.
GUERRA-E-PATZ-II-WEB	Rostov s‟estarnèc d‟arrir tan sonora e alègraments que Denisov, ena sua cramba, sentec enveja.
GUERRA-E-PATZ-II-WEB	Natasha arric tanben damb eth sòn frair, sense poder tier-se.
GUERRA-E-PATZ-II-WEB	Vertat qu‟està pro ben?, preguntèc.
GUERRA-E-PATZ-II-WEB	Plan ben, mès alavetz, ja non vòs maridar-te damb Boris?
GUERRA-E-PATZ-II-WEB	Natasha se rogic.
GUERRA-E-PATZ-II-WEB	Que non voi maridar-me damb arrés; l‟ac diderè tan lèu lo veiga.
GUERRA-E-PATZ-II-WEB	Vai!, didec Rostov.
GUERRA-E-PATZ-II-WEB	Mès tot aquerò son pegaries, contunhèc Natasha.
GUERRA-E-PATZ-II-WEB	Plan, ve-te‟n a vestir-te.
GUERRA-E-PATZ-II-WEB	E Denisov, non hè pòur?
GUERRA-E-PATZ-II-WEB	Per qué a de hèr pòur, preguntèc Nikolai; non, Vaska ei plan brave.
GUERRA-E-PATZ-II-WEB	Lo crides Vaska?…
GUERRA-E-PATZ-II-WEB	E ei brave de vertat?
GUERRA-E-PATZ-II-WEB	Òc, plan brave.
GUERRA-E-PATZ-II-WEB	Me‟n vau; esdega-te entath tè; lo preneram toti amassa.
GUERRA-E-PATZ-II-WEB	Natasha tornèc a botar-se sus es puntes des pès e gessec dera estança coma ac hèn es dançaires, mès damb aqueth arridolet que solet an es joenetes de quinze ans quan son eroses.
GUERRA-E-PATZ-II-WEB	En trapar-se damb Sonia ena sala, Rostov se rogic.
GUERRA-E-PATZ-II-WEB	Non sabie se com tractar-la.
GUERRA-E-PATZ-II-WEB	Era vesilha, en prumèr moment, s‟auien punat, damb era alegria de tornar-se a veir, mès ara se n‟encuedaue de qué non ac auien d‟auer hèt.
GUERRA-E-PATZ-II-WEB	Eth sentie que sa mair, sa fraies, toti, lo guardauen damb curiosèr e se preguntauen com se portarie damb era.
GUERRA-E-PATZ-II-WEB	Li punèc era man e la tractèc de vos, mès es sòns uelhs, en trapar-se, se tutegèren e se punèren damb trendesa.
GUERRA-E-PATZ-II-WEB	Era guardada de Sonia demanaue perdon per auer gausat rebrembar-li era sua promesa, mejançant era embaishada de Natasha, e l‟arregraïe era sua afeccion.
GUERRA-E-PATZ-II-WEB	Nikolai, tanben damb era guardada, l‟arregraïe eth sòn aufriment de libertat e l‟asseguraue que, d‟ua o de ua auta manèra, jamès deisharie d‟estimar-la, pr‟amor qu‟aquerò ère impossible.
GUERRA-E-PATZ-II-WEB	Era observacion de Vera ère justa, coma tostemp, mès, coma solie passar, toti se senteren violents.
GUERRA-E-PATZ-II-WEB	E non solet Sonia e Nikolai; era madeisha vielha comdessa, que cranhie er amor deth sòn hilh per Sonia, en veir en aquerò un trebuc entà un maridatge brilhant, se rogic coma ua mainada.
GUERRA-E-PATZ-II-WEB	Denisov, damb gran estonament deth sòn amic, entrèc ena sala damb unifòrme nau, pientat e perhumat, tan presumit coma li shautaue mostrar-se enes batalhes e tant amable damb es daunes e es cavalièrs coma Rostov non demoraue veder-lo jamès.
GUERRA-E-PATZ-II-WEB	II En tornar en Moscòu, Rostov siguec recebut pes sòns coma eth mielhor des sòns hilhs, coma un eròi, coma er estimat Nikolenhka; pes parents, coma un simpatic joen, agradiu e respectuós; pes amistats, coma un, de bon pòrt, soslòctenent d‟ussars, bon dançaire e un des mielhors partits de Moscòu.
GUERRA-E-PATZ-II-WEB	Es Rostov coneishien a tot Moscòu.
GUERRA-E-PATZ-II-WEB	Aqueth an eth vielh comde auie fòrça sòs pr‟amor qu‟auie tornat a ipotecar es sues propietats.
GUERRA-E-PATZ-II-WEB	Plan per açò, Nikolai Rostov podec aquerir un bon shivau de corses e amiaue es pantalons ara darrèra mòda, coma non se coneishie encara en Moscòu, e es bòtes de montar mès elegantes, de punta fina e petiti esperons d‟argent.
GUERRA-E-PATZ-II-WEB	Passaue alègraments eth temps e experimentaue, dès era sua tornada en larèr, era agradiua sensacion d‟adaptar-se de nauèth, dempús de bèth temps, as sues ancianes condicions de vida.
GUERRA-E-PATZ-II-WEB	Li semblaue qu‟ère ja tot un òme e qu‟auie creishut.
GUERRA-E-PATZ-II-WEB	Rebrembaue era sua desesperacion per un suspens en religion, es prestatges sollicitats a Gavrilo, es punets amagadi a Sonia coma causes pròpies de mainatges.
GUERRA-E-PATZ-II-WEB	Ara ère soslòctenent d‟ussars, damb ua guerrèra brodada en argent e damb era sua crotz de Sant Jòrdi; premanie eth sòn shivau entàs corses damb d‟auti afeccionadi d‟edat madura, gent coneishuda e aunorabla.
GUERRA-E-PATZ-II-WEB	Qu‟auie amistat damb ua dauna deth baloard, qu‟ara sua casa acodia en escurir; dirigie era masurca en balh des Arjarov, parlaue dera guèrra damb eth mariscau Kamenski, frequentaue eth Club Anglés e se tutejaue damb un coronèl de quaranta ans, presentat peth sòn amic Denisov.
GUERRA-E-PATZ-II-WEB	Era sua passion per Emperaire s‟auie aflaquit un shinhau en Moscòu, pr‟amor que non auie era escadença de veder-lo, mès parlaue soent deth Tsar e deth sòn amor per eth, en tot hèr veir que non ac condaue tot, donques qu‟en sòn amor i auie quauquarren que non ère a posita de toti.
GUERRA-E-PATZ-II-WEB	E compartie pleaments eth sentiment d‟adoracion entara persona der emperaire Alexandre Pavlovic, professat en tot Moscòu, a on lo cridauen “àngel hèt òme”.
GUERRA-E-PATZ-II-WEB	Pendent era sua braca estança en Moscòu, Rostov non se sentec mès pròche de Sonia; ath contrari, s‟aluenhèc d‟era.
GUERRA-E-PATZ-II-WEB	Sonia ère atrasenta e beròia; non dissimulaue eth sòn amor apassionat entà Nikolai, mès eth se trapaue en aqueri moments dera joenesa qu‟as joeni tostemp les semble que les cau hèr fòrça causes, e non dispausen de temps entad aquerò; eth joen cranh comprometer-se, avalore era sua libertat, que n‟a besonh entà fòrça d‟autes causes.
GUERRA-E-PATZ-II-WEB	Quan Rostov pensaue en Sonia, pendent aguesta naua estança en Moscòu, se didie: “Que n‟aurà e n‟a moltes, moltes atau, qui sap a on, jo encara non les coneishi.
GUERRA-E-PATZ-II-WEB	Qu‟è encara temps entà tier-me ar amor, mès ara que non l‟è”.
GUERRA-E-PATZ-II-WEB	Ath delà, era companhia des hemnes se li hège umilianta entara sua dignitat d‟òme.
GUERRA-E-PATZ-II-WEB	Anaue enes balhs, s‟estaue damb eres, hènt veir tostemp qu‟ac hège contra era sua volentat.
GUERRA-E-PATZ-II-WEB	Es corses, eth Club Anglés e es hèstes damb Denisov, es visites aquiu, qu‟èren ua auta causa: èren causes pròpies d‟un joen ussar.
GUERRA-E-PATZ-II-WEB	A principis de març, eth vielh comde Ilia Andreievic Rostov se tenguie a organizar ua taulejada en Club Anglés pr‟amor de recéber ath prince Bagration.
GUERRA-E-PATZ-II-WEB	Eth comde passejaue peth salon damb vesta de casa e balhaue ordes ar administrador deth club e ath celèbre Teoctis, codinèr en cap deth Club Anglés, sus espargues, cornishons frèsqui, ahragues, eth vedèth e eth pèish entath dinar de Bagration.
GUERRA-E-PATZ-II-WEB	Eth comde ère membre e directiu deth Club Anglés dès era sua fondacion.
GUERRA-E-PATZ-II-WEB	Eth codinèr en cap e er administrador deth club escotauen damb alegria es ordes deth comde, pr‟amor que se‟n sabien que damb arrés mielhor qu‟eth poirien guanhar tant damb ua taulejada que costaue milèrs de robles.
GUERRA-E-PATZ-II-WEB	Non te‟n desbrembes de botar cauquilhum en bolhon de tortuga.
GUERRA-E-PATZ-II-WEB	Alavetz, tres plats hereds?, preguntèc eth codinèr.
GUERRA-E-PATZ-II-WEB	Eth comde demorèc cogitós.
GUERRA-E-PATZ-II-WEB	Mens de tres, impossible… eth dera maionesa… didec doblegant un dit.
GUERRA-E-PATZ-II-WEB	Crompam esturions grani?, preguntèc er administrador.
GUERRA-E-PATZ-II-WEB	Plan que òc, plan!
GUERRA-E-PATZ-II-WEB	Qué vam a hèr?
GUERRA-E-PATZ-II-WEB	Cuelhe-les, se non les balhen per mens.
GUERRA-E-PATZ-II-WEB	E me‟n desbrembaua… qu‟ei de besonh tanben de ua auta entrada.
GUERRA-E-PATZ-II-WEB	A!, sant cèu!, se hec a vier es mans en cap.
GUERRA-E-PATZ-II-WEB	E qui se harà a vier es flors?
GUERRA-E-PATZ-II-WEB	Mitenka, tè, Mitenka!
GUERRA-E-PATZ-II-WEB	Ve-te‟n de seguit en nòste ostau de campanha, près de Moscòu (e se virèc entath sòn pròpi administrador, qu‟auie acodit ara crida).
GUERRA-E-PATZ-II-WEB	Ve-te‟n ath galaup e ditz-li a Maxim, eth jardinèr, que me mane ath mès córrer totes es flors dera sarra… qu‟estropen es tèsti en filtres e qu‟entà diuèndres age aciu dues centes plantes.
GUERRA-E-PATZ-II-WEB	Balhèc encara diuèrses ordes mès e gessec entà repausar en companhia dera comdessa, mès se‟n brembèc de bèra causa urgenta e hec cridar de nauèth ath codinèr e ath majordòm.
GUERRA-E-PATZ-II-WEB	S‟entenec darrèr era pòrta un leugèr pas omenenc, eth tindonejar d‟uns esperons, e campèc Nikolai, capinaut e beròi, damb era sua embrionària mostacha, visiblaments descansat e remetut pera vida ociosa dera capitau.
GUERRA-E-PATZ-II-WEB	Òla, estimat!
GUERRA-E-PATZ-II-WEB	Me hè torns eth cap, didec eth pair arrint, un shinhau avergonhat pera preséncia deth joen.
GUERRA-E-PATZ-II-WEB	Se m‟ajudèsses un shinhau!
GUERRA-E-PATZ-II-WEB	Qu‟èm besonh encara de cantaires.
GUERRA-E-PATZ-II-WEB	Musica que ja l‟è, mès non serie convenent hèr a vier uns gitanos?
GUERRA-E-PATZ-II-WEB	A vosati, es militars, vos shauten aguestes causes.
GUERRA-E-PATZ-II-WEB	Schoengraben, ère mens ocupat que vos ara, arric Nikolai.
GUERRA-E-PATZ-II-WEB	Eth vielh comde hec veir qu‟ère ofensat.
GUERRA-E-PATZ-II-WEB	Plan, plan, qu‟ei aisit parlar, mès saja de hè‟c tu!
GUERRA-E-PATZ-II-WEB	E se virèc entath codinèr, de ròstre intelligent e respectuós, que, damb simpatia e uelhs arridolents, observaue ath pair e ath hilh.
GUERRA-E-PATZ-II-WEB	Ja ves se com son es joeni d‟aué, Teoctis: se‟n trufen des vielhs, didec eth comde.
GUERRA-E-PATZ-II-WEB	Atau ei, Excelléncia.
GUERRA-E-PATZ-II-WEB	Qu‟ei aquerò, qu‟ei aquerò!, sorrisclèc eth comde; e, en tot cuélher alègraments eth braç deth sòn hilh, higec: ja non te dèishi.
GUERRA-E-PATZ-II-WEB	Cuelh de seguit era lúbia de dus shivaus, ve-te‟n en çò de Bezujov e ditz-li qu‟eth comde Ilia Andreievic li demane ahragues e pinhes frèsques; que non i a manèra de trapar-les en nunlòc.
GUERRA-E-PATZ-II-WEB	S‟eth non i é, l‟ac dides as princesses.
GUERRA-E-PATZ-II-WEB	D‟aquiu pòs vier entà Razgulai, eth menaire Ipatka se‟n sap d‟a on ei, e aquiu i traparàs ath gitano Iliusha, eth que dancèc damb camisa blanca ena casa deth comde Orlov, te‟n brembes?
GUERRA-E-PATZ-II-WEB	Hè-lo-me a vier aciu.
GUERRA-E-PATZ-II-WEB	Lo hèsqui a vier damb es gitanes?, preguntèc arrint Nikolai.
GUERRA-E-PATZ-II-WEB	Plan, plan…
GUERRA-E-PATZ-II-WEB	En aqueth moment entrèc ena sala Anna Mijailovna, damb pas imperceptible; e damb era mina preocupada d‟ua persona ocupada, mès plia de bontat cristiana, que non l‟abandonaue jamès.
GUERRA-E-PATZ-II-WEB	Anna Milailovna vedie cada dia ath comde en vèsta e, totun aquerò, eth vielh Rostov tostemps s‟aclapaue en veder-la e li demanaue desencuses pera jarga.
GUERRA-E-PATZ-II-WEB	Non vos preocupetz, estimat comde, didec clucant modèstaments es uelhs.
GUERRA-E-PATZ-II-WEB	Jo anarè en çò de Bezujov.
GUERRA-E-PATZ-II-WEB	Pierre ei arribat e ac artenheram tot enes sues sarres; ath delà, me cau veder-lo.
GUERRA-E-PATZ-II-WEB	Que m‟a enviat ua carta de part de Boris, que, gràcies a Diu, ei ja en Estat Major.
GUERRA-E-PATZ-II-WEB	Eth comde, plan content de qué Anna Mijailovna s‟encarguèsse de quauques des sues gestions, dèc ordes de qué atalèssen entada era eth coche petit.
GUERRA-E-PATZ-II-WEB	Didetz-li a Buzujov que vengue.
GUERRA-E-PATZ-II-WEB	Anna Mijailovna lheuèc es uelhs entath cèu e en sòn ròstre se miralhèc un prigond dolor.
GUERRA-E-PATZ-II-WEB	Ai!, estimat!
GUERRA-E-PATZ-II-WEB	Qu‟ei plan malerós!, didec.
GUERRA-E-PATZ-II-WEB	Se çò que diden ei vertat, ei terrible.
GUERRA-E-PATZ-II-WEB	E pensar que mos alegraue tant era sua felicitat…
GUERRA-E-PATZ-II-WEB	Un esperit tan superior e tan nòble aguest Bezujov!
GUERRA-E-PATZ-II-WEB	Òc, lo planhi damb tota era mia amna, e ena mesura des mies possibilitats sajarè de consolar-lo.
GUERRA-E-PATZ-II-WEB	Mès, qué se passe?, preguntèren ambdús, pair e hilh.
GUERRA-E-PATZ-II-WEB	Anna Mijailovna alendèc prigondaments.
GUERRA-E-PATZ-II-WEB	Dolojov… eth hilh de Maria Ivanovna, que l‟a comprometuda deth tot, sivans dident, gasulhèc damb ton misteriós.
GUERRA-E-PATZ-II-WEB	Eth lo protegic, lo convidèc ena sua casa de Sant Petersburg e… ja vedetz: a vengut aciu, e aguest pòcavergonha l‟a seguit.
GUERRA-E-PATZ-II-WEB	Anna Mijailovna desiraue exprimir era sua simpatia per Pierre; mès cèrtes involontàries entonacions e un miei arridolet deishauen veir qu‟es sues simpaties èren, sustot, damb eth desvergonhat de Dolojov, coma era lo cridaue.
GUERRA-E-PATZ-II-WEB	Diden que Pierre ei plan aclapat per aguest malastre.
GUERRA-E-PATZ-II-WEB	Plan; totut aquerò, didetz-li que vengue entath club; s‟en desbrembarà de tot.
GUERRA-E-PATZ-II-WEB	Que serà ua taulejada extraordinària.
GUERRA-E-PATZ-II-WEB	Londeman, tres de març, tàs dues dera tarde, dus cents cinquanta sòcis deth Club Anglés e cinquanta convidadi demorauen, entà començar eth dinar, ar estimat convidat, prince Bagration, eròi dera campanha austriana.
GUERRA-E-PATZ-II-WEB	Era notícia dera batalha d‟Austerlitz auie deishat a tot Moscòu atupit.
GUERRA-E-PATZ-II-WEB	Alavetz es russi èren tant acostumadi as victòries que, en vier era naua dera derrota, es uns non la crederen, simplaments, e es auti sagèren d‟atribuir er estranh eveniment a causes extraordinàries.
GUERRA-E-PATZ-II-WEB	En Club Anglés, a on s‟amassaue çò de mielhor dera societat, gent damb influéncia e coneisheira dera situacion, quan en deseme comencèren a arribar naues d‟Austerlitz non se badèc boca sus era guèrra, ne sus era darrèra batalha, coma se toti siguessen d‟acòrd en non mentar- la.
GUERRA-E-PATZ-II-WEB	Juri Vladimirovic Dolgorukov, Valuiev, eth comde Markov e eth prince Viazemski, non se deishèren veir peth club, senon que s‟amassauen enes sues cases e cèrcles intims, e es moscovites que parlauen sivans çò que didien es auti (entre eri Ilian Andreievic Rostov) s‟estèren pendent bèth temps sense guida e sense opinion precisa sus era guèrra.
GUERRA-E-PATZ-II-WEB	Es moscovites se n‟encuedauen que quauquarren non anaue, e qu‟ère de mau hèr discutir sus males notícies, per çò que çò de mielhor ère carar.
GUERRA-E-PATZ-II-WEB	Mès ath cap de bèth temps, tau qu‟es jurats que gessen dera sala de deliberacions, es persones que formauen era opinion deth club reapareisheren enes sòns lòcs e comencèren a parlar damb paraules clares e precises.
GUERRA-E-PATZ-II-WEB	Se trapèren es causes d‟aqueth eveniment incredible, inaudit e impossible: era derrota des russi.
GUERRA-E-PATZ-II-WEB	Tot qu‟ère ja clar e en toti es cornèrs de Moscòu se repetie tostemp çò de madeish.
GUERRA-E-PATZ-II-WEB	Es causes èren: era traïson des austrians, eth defectuós aprovediment dera armada, era traïson deth polac Prebyzhevski e deth francés Langeron, era incapacitat de Kutuzov e (aquerò se didie en votz baisha), era excessiua joenesa e inexperiéncia der Emperaire, qu‟auie fidat en persones marrides o insignificantes.
GUERRA-E-PATZ-II-WEB	Mès es tropes, es tropes russes, assegurauen toti, èren extraordinàries e auien hèt prodigis de valor.
GUERRA-E-PATZ-II-WEB	Soldats, oficiaus e generaus, toti qu‟èren uns eròis.
GUERRA-E-PATZ-II-WEB	Mès er eròi entre es eròis ère eth prince Bagration, que podie ahíger ara sua glòria era accion de Schoengraben e era retirada d‟Austerlitz, qu‟en era, solet eth, auie mantengut era sua colomna en orde e pendent tota era jornada auie refusat a un enemic que lo doblaue en nombre.
GUERRA-E-PATZ-II-WEB	Un aute motiu tà que s‟alistèsse a Bagration eròi de Moscòu ère eth hèt de qué demorèsse dehòra e era sua manca d‟amistats.
GUERRA-E-PATZ-II-WEB	Ena sua persona se rendie omenatge, mès enlà de tota relacion e intriga, ath soldat rus, a un generau qu‟eth sòn nòm ère junhut ath de Suvorov e as rebrembes dera campanha d‟Italia.
GUERRA-E-PATZ-II-WEB	Ath delà, mejançant aguestes pròves d‟entosiasme, se mostraue mielhor eth maucontentament e era reprovacion que Kutuzov les meritaue.
GUERRA-E-PATZ-II-WEB	Arrés parlaue de Kutuzov e bèri uns l‟injuriauen en votz baisha, en tot qualificar-lo de viroleta dera Cort e vielh satir.
GUERRA-E-PATZ-II-WEB	Tot Moscòu repetie es paraules deth prince Dolgurukov: “Autanti viatges vie eth cantre ena hònt, que fin finau se trinque”; e atau se solatjauen dera derrota damb eth rebrembe des victòries d‟antan; se repetie damb Rastopchin qu‟as soldats francesi s‟auie d‟excitar-les ena batalha damb frases grandiloquentes; as alemans, convencer-les damb arguments racionaus de qué ei mès perilhós húger qu‟auançar, tant qu‟ath soldat rus non cau senon contier-lo e demanar-li que vage mès a plaser.
GUERRA-E-PATZ-II-WEB	Pertot s‟entenien naui e naui racondes sus eth valor amuishat en Austerlitz pes nòsti soldats e oficiaus: un auie sauvat era bandèra; un aute, aucit a cinc francesi; eth de mès enlà, auie cargat, eth solet, cinc canons.
GUERRA-E-PATZ-II-WEB	De Berg, condauen toti que, herit ena man dreta, auie agarrat era espada damb era quèrra e auie seguit combatent.
GUERRA-E-PATZ-II-WEB	Arren se didie de Bolkonski, e solet es que l‟auien coneishut d‟apròp se lamentauen dera sua dorieua mòrt, deishant ara sua esposa prenhs e a un pair extravagant.
GUERRA-E-PATZ-II-WEB	Eth tres de març, es rumors des convèrses aumplie totes es sales deth Club Anglés e, coma es abelhes en primauèra, es sòcis e convidadi, d‟unifòrme o etiqueta e enquia e tot quauqui damb perruques e caftan, anauen e venguien, se seiguien, tornauen a lheuar-se, s‟amassauen e se separauen de nauèth.
GUERRA-E-PATZ-II-WEB	Es lacais, damb es sues perruques empovassades, es sues liurèes e es sòns calçons de seda, de pès, ath cant de totes es pòrtes, sajauen captar cada movement des convidadi e sòcis pr‟amor d‟aufrir-les es sòns servicis.
GUERRA-E-PATZ-II-WEB	Era majoritat des presents èren ancians respectables, de ròstres redons e gèsti segurs, dits gròssi e votz fèrma.
GUERRA-E-PATZ-II-WEB	Es sòcis deth club e es convidadi d‟aguesta categoria ocupauen es lòcs de tostemp e formauen es sues acostumades reünions.
GUERRA-E-PATZ-II-WEB	Ua auta part, era mès petita, la formauen es convidadi circonstanciaus, mès que mès joeni, qu‟entre eri i auie Denisov, Rostov e Dolojov, recentaments reabilitat coma oficiau deth regiment Semionovski.
GUERRA-E-PATZ-II-WEB	Enes ròstres des joeni, e sustot des militars, ère de bon hèr observar ua expression de respècte un shinhau menspredosa entàs vielhs, que semblaue díder ara passada generacion: “Èm prèsti a rendir-vos respècte e aunors, mès non desbrembetz qu‟er avier mos pertanh”.
GUERRA-E-PATZ-II-WEB	Nevitski se trapaue aquiu en qualitat d‟ancian sòci deth club; Pierre, que per desir dera sua hemna s‟auie deishat créisher eth peu, non amiaue lunetes e se jargaue ara mòda, recorrie es sales damb mina trista e aclapada.
GUERRA-E-PATZ-II-WEB	Coma tostemp, l‟entornejaue era madeisha gent que reverenciaue era sua fortuna e qu‟eth tractaue damb distrèt mensprètz, acostumat coma ère a senhorejar as auti.
GUERRA-E-PATZ-II-WEB	Per çò dera sua edat li calie èster entre es joeni, mès, degut ara sua fortuna e relacions, pertanhie ath cèrcle des ancians mès respectables e passaue d‟un grop en aute.
GUERRA-E-PATZ-II-WEB	Quauqui des vielhs mès importants formauen eth centre de diuèrsi grops, qu‟ada eri s‟apressauen respectuosaments enquia e tot es desconeishudi pr‟amor de seguir d‟aurelha ad aguesti òmes famosi.
GUERRA-E-PATZ-II-WEB	Es reünions mès claufides èren es deth comde Rastopchin, Valuiev e Narishkin.
GUERRA-E-PATZ-II-WEB	Eth prumèr condaue qu‟es russi auien estat abordadi pes austrians, en plia desbandada, e les calèc daurir-se pas, damb es baionetes, entre es fugitius.
GUERRA-E-PATZ-II-WEB	Valuiev condaue confidenciauments qu‟Uvarov auie estat enviat de Sant Petersburg entà conéisher era opinion des moscovites sus Austerlitz.
GUERRA-E-PATZ-II-WEB	En un aute grop, Narishkin parlaue d‟ua session deth Conselh de Guèrra austrian, qu‟en era Suvorov imitèc eth crit d‟un poth coma responsa as estupiditats d‟aqueri generaus.
GUERRA-E-PATZ-II-WEB	Shinshin, qu‟ère en aguest grop, comentèc (damb er in de badinar) que Kutuzov non auie podut apréner, ne tansevolhe, de Suvorov aguest aisit art.
GUERRA-E-PATZ-II-WEB	Es vielhs guardèren damb severitat ath trufaire, en tot hèr-li veir qu‟aqueth dia non ère avient entà parlar atau de Kutuzov.
GUERRA-E-PATZ-II-WEB	Eth comde Ilia Andreievic Rostov, damb gèst preocupat, anaue e venguie ara prèssa deth minjador entath salon, damb es sues blanques e comòdes bòtes, e saludaue rapid e damb frases identiques a guaires persones coneishie, siguessen o non importantes; de quan en quan, cercaue damb es sòns uelhs ath sòn hilh, elegant e de bon pòrt.
GUERRA-E-PATZ-II-WEB	Tachaue, capinaut, era guardada en eth e li guinhaue un uelh.
GUERRA-E-PATZ-II-WEB	Eth joen Rostov estaue de pès, ath cant d‟ua hièstra, en companhia de Dolojov, qu‟auie coneishut recentaments e qu‟era sua amistat apreciaue.
GUERRA-E-PATZ-II-WEB	Eth vielh comde s‟apressèc ada eri e sarrèc era man de Dolojov.
GUERRA-E-PATZ-II-WEB	Vene ena nòsta casa; ja coneishes ath mèn hilh… es dus auetz hèt eroïcitats aquiu en front..
GUERRA-E-PATZ-II-WEB	A!, Vasili Ignatic, bon dia!, saludèc a un vielh que passaue ath sòn costat.
GUERRA-E-PATZ-II-WEB	Mès que non podec acabar era sua salutacion pr‟amor que tot se metec en movement; un lacai qu‟arribèc corrent anoncièc damb cara d‟espant:
GUERRA-E-PATZ-II-WEB	Que ja an arribat!
GUERRA-E-PATZ-II-WEB	Sonèren es timbres e es directius se precipitèren entara pòrta principau; es convidadi, escampilhadi per diuèrses estances, coma eth horment ventat per ua pala, s‟amassèren près dera entrada deth gran salon.
GUERRA-E-PATZ-II-WEB	Bagration apareishec ena pòrta.
GUERRA-E-PATZ-II-WEB	Non amiaue sabre ne chapèu, pr‟amor que, sivans eth costum deth club, les auie autrejat ath conserge.
GUERRA-E-PATZ-II-WEB	Que non ère eth dera net abantes dera batalha d‟Austerlitz, damb era casqueta de pèth e eth foet de cosac ena espatla, madeish que lo vedesse Rostov; vestie un ajustat unifòrme nau, amiaue decoracions russes e estrangères e era crotz de Sant Jòrdi ena quèrra.
GUERRA-E-PATZ-II-WEB	Abantes de vier entara taulejada, probablaments s‟auie hèt copar eth peu e es pursères, çò que lo favorie plan pòc.
GUERRA-E-PATZ-II-WEB	Eth sòn ròstre auie ua expression ingenua e festiva, d‟un efecte un shinhau comic tient en compde es sòns traits energics e virils.
GUERRA-E-PATZ-II-WEB	Bekleshov e Fedor Petrovic Uvarov, que l‟acompanhauen, se posèren en lumedar dera pòrta pr‟amor de deishar pas ath convidat principau.
GUERRA-E-PATZ-II-WEB	Bagration, un shinhau confús, non volie acceptar aquera cortesia e se produsic ua trantalhada ena madeisha entrada; a tot darrèr, Bagration passèc prumèr.
GUERRA-E-PATZ-II-WEB	Caminaue sus eth ludent pasiment dera sala damb timiditat e maladreitaments sense saber se qué hèr damb es sues mans.
GUERRA-E-PATZ-II-WEB	Que l‟ère mès abituau e aisit auançar jos es projectils en un camp atacat per enemic, tau que marchèc ath front deth regiment de Kursk en Schoengraben.
GUERRA-E-PATZ-II-WEB	Es directius lo receberen acaparrant-lo, l‟entornegèren e l‟amièren entara sala.
GUERRA-E-PATZ-II-WEB	Mès que resultaue un prèzthèt dur auançar, pr‟amor qu‟es convidadi e es sòcis s‟empossauen entà veder-lo, coma se siguesse ua fèra exotica.
GUERRA-E-PATZ-II-WEB	Eth comde Ilia Andreievic, eth mès energic de toti, hège enlà as curiosi en tot dider-les damb un arridolet: “ Dèisha passar, mon cher, dèisha passar”, e atau artenhec hèr vier ar òste enquiara sala e hèr-lo sèir en divan deth centre.
GUERRA-E-PATZ-II-WEB	Es mès eminents personatges deth club entornegèren ath nauèth vengut.
GUERRA-E-PATZ-II-WEB	Eth comde Ilia Andreievic, en tot daurir-se pas de nauèth entre es curiosi, gessec dera sala e, après un moment, reapareishec damb un aute directiu amiant ua plata d‟argent que presentèc a Bagration.
GUERRA-E-PATZ-II-WEB	Ena plata i auie un pergamin damb uns vèrsi compausadi en aunor der eròi.
GUERRA-E-PATZ-II-WEB	En veder-lo, Bagration semblèc intimidat e cerquèc ajuda damb es uelhs.
GUERRA-E-PATZ-II-WEB	Mès totes es guardades l‟exigien somission, e en tot senter-se en poder d‟aguestes guardades, Bagration cuelhec decididaments damb es dues mans era plata e, damb mina d‟anuèg e repotec, virèc era vista entath comde, que se l‟auie hèt a vier.
GUERRA-E-PATZ-II-WEB	Quauquarrés, plan serviciau, cuelhec era plata des mans de Bagration (que semblaue èster dispausat a sostier-la enquiara net, e enquia e tot vier damb era ena taula) e li hec tier era atencion enes vèrsi: “Plan, les liegerè”, semblèc díder Bagration; e botant es sòns cansadi uelhs sus eth pergamin, comencèc a liéger damb aspècte seriós e concentrat.
GUERRA-E-PATZ-II-WEB	Er autor des vèrsi les cuelhec enes sues mans pr‟amor de lieger-les en votz nauta.
GUERRA-E-PATZ-II-WEB	Eth prince Bagration ajoquèc eth cap e se predèc a escotar.
GUERRA-E-PATZ-II-WEB	De saber se guaire vau Bagration.
GUERRA-E-PATZ-II-WEB	As Aquiles russi de nauèth atacar.
GUERRA-E-PATZ-II-WEB	Encara non auie acabat era lectura qu‟eth majordòm anoncièc damb votz sonora: “Era taula qu‟ei mestrada!”.
GUERRA-E-PATZ-II-WEB	Se dauriren es pòrtes e ena grana sala a on s‟auie premanit era taulejada era orquèstra ataquèc eth tèma dera polonesa: “Ressone eth tron dera victòria; que se n‟alegren es russi valerosi”.
GUERRA-E-PATZ-II-WEB	Eth comde Ilia Andreievic lancèc ua furiosa guardada ath poèta, que contunhaue era sua lectura, e s‟inclinèc entà Bagration.
GUERRA-E-PATZ-II-WEB	Se lheuèc era concurréncia, en tot sénter qu‟eth repaish ère mès important qu‟es vèrsi.
GUERRA-E-PATZ-II-WEB	Bagration, dauant de toti, se filèc de cap ara taula.
GUERRA-E-PATZ-II-WEB	Ocupaue eth lòc d‟aunor entre dus Alexandres: Bekleshov e Narishkin, çò que tanben auie eth sòn sens, en tot considerar eth nòm der Emperaire.
GUERRA-E-PATZ-II-WEB	Tres cents convidadi se seigueren ena taula, plaçadi sivans es sues jerarquies e importància.
GUERRA-E-PATZ-II-WEB	Es mès notables èren mès apròp der òste d‟aunor, causa tan naturau coma era aigua que se sòl espàrger entàs lòcs mès prigonds, a on eth nivèu ei mès baish.
GUERRA-E-PATZ-II-WEB	Moments abantes de començar eth repaish, eth comde Ilia Andreievic presentèc ath sòn hilh ath prince Bagration, qu‟arreconeishec ath joen e prononcièc quauques paraules confuses, desordenades, coma totes es d‟aqueth dia.
GUERRA-E-PATZ-II-WEB	Eth comde Ilia Andreievic guardèc erós e capinaut a toti es presents tant que Bagration parlaue damb eth sòn hilh.
GUERRA-E-PATZ-II-WEB	Nikolai Rostov, Denisov e Dolojov (que auie coneishut recentaments) cuelheren sèti lèu amassa en centre dera taula; qu‟auien ath sòn dauant a Pierre, ath cant deth prince Nesvitski.
GUERRA-E-PATZ-II-WEB	Eth comde Ilia Andreievic, damb d‟auti dirigents, en tot hèr aunor ara ospitalitat moscovita, hestejauen ath prince Bagration.
GUERRA-E-PATZ-II-WEB	Es sòns esfòrci non auien estat en vaganaut.
GUERRA-E-PATZ-II-WEB	Eth repaish siguec esplendid, autant es prumèrs coma es dusaus plats, mès Ilia Andreievic non deisharie d‟èster ansiós enquia qu‟acabèsse era taulejada.
GUERRA-E-PATZ-II-WEB	Guinhaue eth uelh ath majordòm, balhaue ordes en votz baisha as lacais e, non sense ua especiau emocion, demoraue cada plat, que ja l‟ère coneishut.
GUERRA-E-PATZ-II-WEB	Tot resultaue impecable.
GUERRA-E-PATZ-II-WEB	Tath dusau plat, un enòrme esturion (qu‟era sua vista hec rogir-se a Illia Andreievic de confusion e gòi), es lacais comencèren a destapar botelhes e mestrar era champanha.
GUERRA-E-PATZ-II-WEB	Après eth pèish, que costèc cèrta impression, eth comde Ilia Andreievic escambièc quauques guardades damb d‟auti dirigents: “I aurà fòrça brinde, mos calerie començar”: e se lheuèc damb era copa en naut.
GUERRA-E-PATZ-II-WEB	Toti carèren.
GUERRA-E-PATZ-II-WEB	Ara santat de Sa Majestat er Emperaire!, cridèc.
GUERRA-E-PATZ-II-WEB	E es sòns bontadosi uelhs s‟aumpliren de lèrmes d‟alegria e emocion.
GUERRA-E-PATZ-II-WEB	Bagration cridèc tanben, damb era madeisha votz deth camp de Schoengraben.
GUERRA-E-PATZ-II-WEB	Era votz afogada deth joen Rostov sonèc clara entre es tres centes votzes des convidadi.
GUERRA-E-PATZ-II-WEB	Que siguec a mand de plorar.
GUERRA-E-PATZ-II-WEB	Ara santat de Sa Majestat er Emperaire!
GUERRA-E-PATZ-II-WEB	Molti imitèren eth sòn exemple.
GUERRA-E-PATZ-II-WEB	Es crits s‟enteneren pendent fòrça temps; quan es votzes cessèren, es lacais recuelheren es veires e toti tornèren a sèir-se, escambiant es guardades es uns damb es auti, arrint de pensar enes sòns sorriscles e parlant entre eri.
GUERRA-E-PATZ-II-WEB	Eth comde Ilia Andreievic tornèc a lheuar-se, dèc ua guardada entath papèr qu‟auie ath cant deth sòn plat e prononcièc un brinde ara salut der eròi dera darrèra campanha, eth prince Piotr Ivanovic Bagration; de nauèth es uelhs blus deth comde s‟aumpliren de lèrmes.
GUERRA-E-PATZ-II-WEB	Eth sòn valor ei gatge de victòria.
GUERRA-E-PATZ-II-WEB	As nòstes pès queiràn es enemics…
GUERRA-E-PATZ-II-WEB	Acabadi es cantics, se succediren mès e mès brindes, que damb aquerò era emocion deth comde Ilia Andreievic anèc aumentant; se trincauen mès copes e se cridaue damb màger fòrça.
GUERRA-E-PATZ-II-WEB	Beueren ara salut de Becleshov, Narishkin, Uvarov, Dolgorukov, Apraksin, Valuiev, des dirigents deth club e de toti es sòns sòcis, ara salut de toti es convidadi.
GUERRA-E-PATZ-II-WEB	I auec un brinde especiau entar organizador dera taulejada, eth comde Ilia Andreievic, qu‟en entener-lo treiguec eth mocador e, amagant en eth eth sòn ròstre, se petèc en somics.
GUERRA-E-PATZ-II-WEB	IV Pierre ère seigut dauant de Dolojov e Nikolai Rostov.
GUERRA-E-PATZ-II-WEB	Coma de costum, beuie e minjaue damb aviditat.
GUERRA-E-PATZ-II-WEB	Mès es que lo coneishien ben, notauen que s‟auie produsit aqueth dia un cambi gran ena sua persona.
GUERRA-E-PATZ-II-WEB	Sauvèc silenci pendent tota era taulejada; miei clucadi es uelhs e arroncilhades es celhes, guardaue ath sòn entorn o a viatges, damb era guardada perduda en espaci, se heregaue eth pont deth nas.
GUERRA-E-PATZ-II-WEB	Eth sòn ròstre ère trist e ombriu: s‟aurie dit que ne vedie ne entenie arren de çò que se passaue ar entorn, negat en bèth pensament tan penible coma dificil de ressòlver.
GUERRA-E-PATZ-II-WEB	Eth problema que lo tormentaue ère era allusion dera princessa, en Moscòu, ara intimitat de Dolojov damb era sua hemna e ua carta anonima recebuda aqueth maitin, a on se li didie (damb era viletat festiua pròpia des cartes anonimes) que vedie mau, encara que tenguesse lunetes, pr‟amor qu‟es relacions dera sua hemna damb Dolojov non èren secrètes senon entada eth.
GUERRA-E-PATZ-II-WEB	Pierre non credec en absolut, ne les allusions dera princessa ne era carta, mès li resultaue plan violent guardar en aqueth moment a Dolojov, seigut ath sòn dauant.
GUERRA-E-PATZ-II-WEB	Cada viatge que per edart se trapaue damb es beròis e insolents uelhs de Dolojov, en Pierre neishie quauquarren monstruós e terrible que lo forçaue a esquivar çò de mès lèu pòssible aquera guardada.
GUERRA-E-PATZ-II-WEB	En tot rebrembar eth passat dera sua hemna e es sues relacions damb Dolojov, Pierre se n‟encuedaue de qué era carta podie èster vertat, o aumens ac podie èster o semblà‟c, se non se tractèsse dera sua hemna.
GUERRA-E-PATZ-II-WEB	Rebrembaue que Dolojov, remetut en sòn grad e destinacion dempús dera campanha, en tornar entà Sant Petesburg auie acodit ena sua casa.
GUERRA-E-PATZ-II-WEB	Tient era sua amistat de quan auien estat companhs de tantarres, Dolojov venguec ara sua cèrca, e Pierre l‟auie lotjat e l‟auie prestat sòs.
GUERRA-E-PATZ-II-WEB	Rebrembaue ara eth desengust d‟Elena, que se planhie arridolenta de qué Dolojov demorèsse ena sua casa, es ciniques laudances qu‟er òste hège dera beresa dera sua hemna e que, d‟alavetz enquiath sòn viatge entà Moscòu, non se desseparaue d‟eri ne un solet instant.
GUERRA-E-PATZ-II-WEB	Entada eth que serie un particular plaser enfamiar eth mèn nòm e trufar-se‟n de jo, precisaments pr‟amor que hi tantes causes per eth e l‟è recebut ena mia casa.
GUERRA-E-PATZ-II-WEB	Compreni quin especiau sabor a d‟ester entada eth aguesta enganha, se siguesse vertat… òc, se siguesse vertat.
GUERRA-E-PATZ-II-WEB	Mès que non m‟ac pensi; non me cau, non posqui creder-m‟ac”.
GUERRA-E-PATZ-II-WEB	E rebrembaue era expression deth ròstre de Dolojov enes sòn moments de crudeutat, de quan estaquèc ath policièr ena esquia der os e lo lancèc ena aigua o quan, sense cap de motiu, desfisèc a un òme e aucic d‟un tret ath shivau d‟un coche de pòsta.
GUERRA-E-PATZ-II-WEB	Vedie aguesta expression soent en ròstre de Dolojov quan lo guardaue.
GUERRA-E-PATZ-II-WEB	Entada eth, aucir a un òme que non ei arren.
GUERRA-E-PATZ-II-WEB	Li deu semblar que toti lo cranhen e aquerò li còste plaser.
GUERRA-E-PATZ-II-WEB	Deu pensar que tanben jo lo cranhi.
GUERRA-E-PATZ-II-WEB	E plan que òc, lo cranhi”.
GUERRA-E-PATZ-II-WEB	E en arribar en aguesti pensaments, de nauèth se desvelhaue en eth aqueth sentiment terrible e monstruós.
GUERRA-E-PATZ-II-WEB	Dolojov, Denisov e Rostov, seigudi dauant de Pierre, se mostrauen plan alègri.
GUERRA-E-PATZ-II-WEB	Rostov blagaue animadaments damb es sòns companhs, qu‟un d‟eri ère un valent ussar e er aute un famós espadassin, un bregós que, de quan en quan, lançaue ua guardada burlesca sus Pierre, qu‟estonaue en aquera hèsta peth sòn aspècte ombriu, distrèt e era sua corpuléncia.
GUERRA-E-PATZ-II-WEB	Rostov lo guardaue sense cap de simpatia, donques que Pierre, entà un ussar coma Rostov, non ère qu‟un civil plan ric, maridat damb ua hemna plan beròia, un mòfle; ei a díder, non ère arren.
GUERRA-E-PATZ-II-WEB	S‟ahigie ad aquerò que Pierre, distrèt e encaborniat enes sòns pensaments, non auie arreconeishut a Rostov ne auie responut ara sua salutacion.
GUERRA-E-PATZ-II-WEB	Quan comencèren es brindes ara santat der Emperaire, Pierre, cogitós, non se lheuèc ne cuelhec era copa.
GUERRA-E-PATZ-II-WEB	Qué vos cau?, li didec Rostov, en tot guardar-lo damb irritacion.
GUERRA-E-PATZ-II-WEB	Ara santat de Sa Majestat er Emperaire!
GUERRA-E-PATZ-II-WEB	Pierre alendèc; se lheuèc moishaments, uedec era sua copa e, demorant que toti se seiguessen de nauèth, se virèc damb un arridolet bontadós entà Rostov.
GUERRA-E-PATZ-II-WEB	Non l‟auie arreconeishut!
GUERRA-E-PATZ-II-WEB	Mès Rostov seguie damb es sòns “òscas” e ne tansevolhe se n‟encuedèc.
GUERRA-E-PATZ-II-WEB	Per qué non reprenes aguesta amistat?, preguntèc Dolojov a Nikolai.
GUERRA-E-PATZ-II-WEB	Bè!, qu‟ei un pèc!, didec Rostov.
GUERRA-E-PATZ-II-WEB	Mos cau mimar as marits des hemnes beròies, didec Dolojov.
GUERRA-E-PATZ-II-WEB	Pierre sense compréner se qué didien, se n‟encuedaue de qué parlauen d‟eth.
GUERRA-E-PATZ-II-WEB	Se rogic e virèc era cara.
GUERRA-E-PATZ-II-WEB	Plan!, ara, ara santat des hemnes beròies!, didec Dolojov.
GUERRA-E-PATZ-II-WEB	E era expression seriosa, mès damb un arridolet ena comissura des pòts, se virèc entà Pierre.
GUERRA-E-PATZ-II-WEB	Pierre, ara santat des hemnes beròies e des sòns aimants!
GUERRA-E-PATZ-II-WEB	Pierre, damb es uelhs baishi, beuec sense guardar a Dolojov e sense responer-li.
GUERRA-E-PATZ-II-WEB	Eth lacai, que distribuie era cantata de Kutuzov, placèc un exemplar dauant de Pierre, coma convidat mès important; Pierre volec cuélher eth papèr, mès Dolojov, en tot inclinar-se entà dauant, cuelhec era huelha e se botèc a liéger.
GUERRA-E-PATZ-II-WEB	Pierre guardèc a Dosojov; es sòns vistons s‟estrenheren: quauquarren terrible e monstruós que l‟auie trebolat pendent tota era taulejada s‟auie senhorejat d‟eth.
GUERRA-E-PATZ-II-WEB	Dobleguèc eth sòn gran còs a trauèrs dera taula e cridèc:
GUERRA-E-PATZ-II-WEB	Non gausètz tocà‟c!
GUERRA-E-PATZ-II-WEB	En enténer aqueth sorriscle e veir a Pierre en aquera actitud, Nesvistki e eth sòn vesin dera dreta, espauridi, se virèren damb rapiditat entà Bezujov.
GUERRA-E-PATZ-II-WEB	Padegatz-vos, padegatz-vos, non vos ac cuelhatz atau, gasulhèren.
GUERRA-E-PATZ-II-WEB	Dolojov guardaue a Pierre damb es sòns uelhs clars, alègri e crudèus, damb un arridolet que semblaue díder: “Aquerò òc que me shaute”.
GUERRA-E-PATZ-II-WEB	Que non vo l‟ac balharè, didec damb votz brancanta.
GUERRA-E-PATZ-II-WEB	Esblancossit, damb es pòts tremolosi, Pierre l‟arrinquèc eth papèr.
GUERRA-E-PATZ-II-WEB	Vos… vos ètz un miserable.
GUERRA-E-PATZ-II-WEB	Tant que hège tot aquerò e prononciaue aqueres paraules, Pierre sentec qu‟era question dera colpabilitat dera sua hemna, que lo venguie tormentant es darrèrs dies, se ressolvie afirmatiua e definitiuaments.
GUERRA-E-PATZ-II-WEB	L‟auie en òdi e se sentie desligat d‟era entà tostemp.
GUERRA-E-PATZ-II-WEB	Denisov conselhèc a Rostov que non se metesse en aqueth ahèr, mès Nikolai acceptèc èster pairin de Dolojov e, dempús dera taulejada, acordèc damb Nesvitski, pairin de Bezujov, es condicions deth düel.
GUERRA-E-PATZ-II-WEB	Dolojov s‟estèren en club enquia ben auançada era net en tot escotar as gitanos e cantaires.
GUERRA-E-PATZ-II-WEB	Ès tranquil?, preguntèc Rostov.
GUERRA-E-PATZ-II-WEB	Dolojov s‟arturèc.
GUERRA-E-PATZ-II-WEB	T‟explicarè en dues paraules tot eth secret deth düel.
GUERRA-E-PATZ-II-WEB	Se te vas a bàter e te ties a escríuer eth tòn testament e es cartes amoroses entàs tòns pairs, se penses que te pòden aucir, non ès qu‟un pèc e t‟auciran solide.
GUERRA-E-PATZ-II-WEB	Mès se vas damb era intencion fèrma d‟aucir ath contrari çò de mès lèu possible, e damb eth màger afustatge, alavetz tot se resòlv ben.
GUERRA-E-PATZ-II-WEB	Tau que me didie un caçaire d‟ossi de Kostroma, qui ei que non cranh ar os?
GUERRA-E-PATZ-II-WEB	Mès quan un se trape ath sòn dauant, despareish quinsevolh temor e un, solet pense qu‟era bèstia non se l‟escape.
GUERRA-E-PATZ-II-WEB	Donques ben, madeish digui jo.
GUERRA-E-PATZ-II-WEB	A demain, mon cher.
GUERRA-E-PATZ-II-WEB	Londeman, tàs ueit deth maitin, Pierre e Nesvitski arribèren en bòsc e Sokilniki, a on ja se trapauen Dolojov, Denisov e Rostov.
GUERRA-E-PATZ-II-WEB	Pierre auie tot er aspècte d‟un òme que preocupauen consideracions plan desparières deth düel.
GUERRA-E-PATZ-II-WEB	Eth sòn ròstre apareishie estequit e auriolenc coma se no auesse dormit en tota era net.
GUERRA-E-PATZ-II-WEB	Guardaue distrètaments ath sòn entorn e clucaue es uelhs, coma se i auesse un solei massa fòrt.
GUERRA-E-PATZ-II-WEB	Dues causes l‟absorbien exclusiuaments: era colpabilitat dera sua hemna, que sus era ja non auie dobtes dempús era net insomnia, e era innocéncia de Dolojov, qu‟en realitat non auie cap rason entà respectar er aunor d‟un òme estranh ada eth.
GUERRA-E-PATZ-II-WEB	Òc, solide ac auria hèt.
GUERRA-E-PATZ-II-WEB	Alavetz, entà qué aguest düel, aguest assassinat?
GUERRA-E-PATZ-II-WEB	O lo vau a aucir, o serà eth que me herisque en cap, en code o en jolh.
GUERRA-E-PATZ-II-WEB	Qu‟auria de partir d‟aciu, húger, desparéisher”, se didie.
GUERRA-E-PATZ-II-WEB	Mès quan se l‟acodien taus idies, damb un gèst tranquil e distrèt, que costaue respecte enes auti, preguntaue: “Rèste guaire?
GUERRA-E-PATZ-II-WEB	Ei tot premanit?”.
GUERRA-E-PATZ-II-WEB	Quan tot siguec prèst, calèren es sabres ena nhèu pr‟amor d‟indicar era linha que s‟auien de posar es adversaris e, cargades ja es pistòles, Nesvitski s‟apressèc a Pierre.
GUERRA-E-PATZ-II-WEB	Non compliria damb eth mèn déuer, comde, didec damb ua votz timida, e non justificaria era fidança que botatz en jo e er aunor que m‟auetz hèt en tot alistar- me coma pairin, s‟en aguest moment grèu, plan grèu, non vos didessa tota era vertat.
GUERRA-E-PATZ-II-WEB	Me pensi que non i a motius pro seriosi entà que se vèsse sang… vos que non auíetz rason… actuèretz en un moment de cambiament subte…
GUERRA-E-PATZ-II-WEB	Òc, ac sai, ua estupiditat terribla… didec Pierre.
GUERRA-E-PATZ-II-WEB	Alavetz, permetetz-me que les hèja a veir que lamentatz çò que s‟a passat.
GUERRA-E-PATZ-II-WEB	Sò convençut qu‟es nòsti adversaris acceptaràn es vòstes desencuses, didec Nesvitski (que, coma toti es que cuelhen partida en totes aguestes questions, non se pensaue encara que s‟arribèsse ath düel).
GUERRA-E-PATZ-II-WEB	Qu‟ei plan mès nòble, e vos ac sabetz, comde, cohessar era pròpia errança qu‟amiar es causes enquia un extrèm irreparable.
GUERRA-E-PATZ-II-WEB	Que non a auut oltratge ne d‟ua part ne dera auta; permetetz-me que parla…
GUERRA-E-PATZ-II-WEB	Non, entà qué?, didec Pierre, aquerò non càmbie arren…
GUERRA-E-PATZ-II-WEB	Ei tot prèst?
GUERRA-E-PATZ-II-WEB	Didetz-me solet a on me cau anar e com è de tirar, higec damb un arridolet afable e pòc naturau.
GUERRA-E-PATZ-II-WEB	Cuelhec era pistòla e preguntèc se com l‟auie de tier, pr‟amor qu‟enquia alavetz jamès auie auut enes sues mans ua arma e non volie cohessà‟c.
GUERRA-E-PATZ-II-WEB	A, òc, qu‟ei atau!
GUERRA-E-PATZ-II-WEB	Ac auia desbrembat, higec.
GUERRA-E-PATZ-II-WEB	Que non i a cap desencusa que s‟ac valgue.
GUERRA-E-PATZ-II-WEB	Deguna desencusa, didie Dolojov a Denisov, que tanben dera sua part hège assagi de conciliacion; e s‟apressèc en lòc senhalat.
GUERRA-E-PATZ-II-WEB	Eth düel auie d‟auer lòc a ueitanta passi deth camin a on sauvauen es lúbies, en ua petita clarulha caperada de nhèu mòfla e entornejada de pins.
GUERRA-E-PATZ-II-WEB	Es adversaris èren a quaranta passi er un der aute.
GUERRA-E-PATZ-II-WEB	Es pairins compdèren es passi, deishant es sues peades ena nhèu prigonda e mòfla dès eth lòc que se trapauen es adversaris enquias sabres de Nesvitski e Denisov, que servien de barralha, clauadi a dètz passi er un der aute.
GUERRA-E-PATZ-II-WEB	Era broma baisha e eth desgèu contunhauen; a quaranta passi de distància non se vedie arren.
GUERRA-E-PATZ-II-WEB	En tres menutes tot qu‟ère prèst, mès arrès dèc eth senhau de començar.
GUERRA-E-PATZ-II-WEB	Toti sauvauen silenci.
GUERRA-E-PATZ-II-WEB	Plan, donc, comencem, didec Dolojov.
GUERRA-E-PATZ-II-WEB	Per jo… didec Pierre, tostemp damb eth madeish arridolet.
GUERRA-E-PATZ-II-WEB	Era situacion inspiraue temor.
GUERRA-E-PATZ-II-WEB	Aquerò, qu‟auie començat damb tanta facilitat, ja non podie arturar-se, seguie entà dauant, per se madeish, independentaments dera volentat des òmes, e li calie vier entath sòn finau.
GUERRA-E-PATZ-II-WEB	Denisov siguec eth prumèr d‟auançar-se ena linha.
GUERRA-E-PATZ-II-WEB	Coma qu‟es adversaris se remissen a ua reconciliacion, didec, podem començar: cuelhetz es pistòles e, ara votz de tres, vos vatz apressant.
GUERRA-E-PATZ-II-WEB	Un!…
GUERRA-E-PATZ-II-WEB	Dus!…
GUERRA-E-PATZ-II-WEB	Tres!, cridèc dempús damb irritacion, e se hèc enlà.
GUERRA-E-PATZ-II-WEB	Es dus rivaus auancèren peth caminòu de nhèu caushigada, vedent diboishar-se ena broma baisha era figura deth contrari.
GUERRA-E-PATZ-II-WEB	Pendent eth sòn auançament entara barralha podien tirar quan volguessen.
GUERRA-E-PATZ-II-WEB	Dolojov anaue tot doç, sense quilhar era pistòla, guardaue fixaments ath ròstre deth sòn contrari damb es sòns uelhs blus, clars e ludents; ena sua boca, coma tostemp, campaue quauquarren semblable a un arridolet.
GUERRA-E-PATZ-II-WEB	Ara votz de “tres!”, Pierre auancèc rapidaments en tot separar-se deth caminòu e en.honsant-se ena nhèu.
GUERRA-E-PATZ-II-WEB	Tenguie eth braç dret estenut, tient era pistòla, coma se cranhesse aucir-se damb era arma, plan lançada era man quèrra entà darrèr pr‟amor de non cedir ar impuls d‟emparar en era eth braç armat, çò que non se podie hèr, sivans se‟n sabie.
GUERRA-E-PATZ-II-WEB	Auancèc sies passi sus era nhèu, dehòra deth caminòu, guardèc entàs sòns pès, hec ua rapida uelhada a Dolojov e, sarrant eth dit coma l‟auien ensenhat, tirèc.
GUERRA-E-PATZ-II-WEB	Pierre que non demoraue un espet fòrt, s‟estrementic; arric pera impression e s‟arturèc.
GUERRA-E-PATZ-II-WEB	Ara prumeria, eth hum, especiauments espés per çò dera broma baisha, l‟empachèc veir; mès eth tret que demoraue non sonèc e solet entenec es passi rapidi de Dolojov; era sua siloeta campèc entre eth hum.
GUERRA-E-PATZ-II-WEB	Damb ua man se sarraue eth costat quèr e damb era auta tenguie era pistòla cap a baish.
GUERRA-E-PATZ-II-WEB	Eth sòn ròstre ère esblancossit.
GUERRA-E-PATZ-II-WEB	Rostov correc entada eth e li preguntèc quauquarren.
GUERRA-E-PATZ-II-WEB	Non, non… didec Dolojov entre dents.
GUERRA-E-PATZ-II-WEB	Era sua man quèrra ère sagnosa.
GUERRA-E-PATZ-II-WEB	La netegèc ena guerrèra e s‟emparèc en era, damb eth ròstre palle, contrèt e tremolós.
GUERRA-E-PATZ-II-WEB	Se vos… platz… comencèc, mès que non podie acabar era frasa, se vos…
GUERRA-E-PATZ-II-WEB	Pierre en tot tier a penes es somics, correc entath herit, e ère ja a mand de trauessar er espaci que separaue es dues linhes quan Dolojov cridèc:
GUERRA-E-PATZ-II-WEB	Ara barralha!
GUERRA-E-PATZ-II-WEB	Pierre comprenec de qué se tractaue e se posèc ath cant deth sabre.
GUERRA-E-PATZ-II-WEB	Solet les desseparauen dètz passi.
GUERRA-E-PATZ-II-WEB	Dolojov en.honsèc era cara ena nhèu e la nhaquèc damb aviditat; quilhèc dempús eth cap, hec un esfòrç e artenhec sèir-se, cercant un bon punt d‟empara.
GUERRA-E-PATZ-II-WEB	Avalaue nhèu, es sòns pòts tremolauen, mès non deishaue d‟arrir; es sòns uelhs ludien per esfòrç e era colèra; quilhèc era pistòla e afustèc.
GUERRA-E-PATZ-II-WEB	Botatz-vos de costat.
GUERRA-E-PATZ-II-WEB	Curbitz-vos damb era pistòla, didec Nesvitski.
GUERRA-E-PATZ-II-WEB	Pierre, damb un somés arridolet de pena e empenaïment, plan desseparades es cames e es braci, aufrie a Dolojov eth sòn ample pitrau e lo guardaue tristaments.
GUERRA-E-PATZ-II-WEB	Denisov, Rostov e Nesvitski cluquèren es uelhs; coïncidiren eth tret e era exclamacion de ràbia de Dolojov:
GUERRA-E-PATZ-II-WEB	Manquè!, cridèc, e s‟esbaucèc capenjós sus era nhèu.
GUERRA-E-PATZ-II-WEB	Pierre se hec a vier es mans en cap, virèc e gessec entath bòsc.
GUERRA-E-PATZ-II-WEB	Caminaue sus era nhèu, prononciant en votz nauta paraules incomprensibles:
GUERRA-E-PATZ-II-WEB	Quina pegaria!…
GUERRA-E-PATZ-II-WEB	Quina pegaria!…
GUERRA-E-PATZ-II-WEB	Nesvitski l‟arturèc e l‟amièc entà çò de sòn.
GUERRA-E-PATZ-II-WEB	Rostov e Denisov se heren a vier ath herit.
GUERRA-E-PATZ-II-WEB	Dolojov anaue damb es uelhs clucadi ena lúbia, sense respòner a guaire li demanauen.
GUERRA-E-PATZ-II-WEB	Mès en entrar en Moscòu semblèc que se remetie e, quilhant eth cap damb esfòrç, cuelhec era man de Rostov, seigut ath sòn costat.
GUERRA-E-PATZ-II-WEB	Era expression totafèt desparièra deth sòn ròstre, plia d‟exaltada trendesa, estonèc a Rostov.
GUERRA-E-PATZ-II-WEB	Qué?, com te va?, li preguntèc.
GUERRA-E-PATZ-II-WEB	Mau!, mès que non se tracte d‟aquerò, amic mèn, didec Dolojov damb votz entrebracada.
GUERRA-E-PATZ-II-WEB	A on èm?
GUERRA-E-PATZ-II-WEB	Que ja ac sai, en Moscòu…
GUERRA-E-PATZ-II-WEB	Çò de mèn qu‟ei parièr.
GUERRA-E-PATZ-II-WEB	Mès ada era l‟è aucida… l‟è aucida… non ac tierà…
GUERRA-E-PATZ-II-WEB	Qui?, preguntèc Rostov.
GUERRA-E-PATZ-II-WEB	Ara mia mair… ath mèn àngel, ath mèn àngel adorat…
GUERRA-E-PATZ-II-WEB	Dolojov sarrèc era man deth sòn amic e petèc en somics.
GUERRA-E-PATZ-II-WEB	Quan s‟auec padegat un shinhau expliquèc a Rostov que viuie damb sa mair e que s‟era lo vedie en aqueth estat non ac tierie.
GUERRA-E-PATZ-II-WEB	Preguèc a Rostov que venguesse entà prevenir-la.
GUERRA-E-PATZ-II-WEB	Rostov lo precedic pr‟amor de complir eth sòn encargue.
GUERRA-E-PATZ-II-WEB	Damb grana suspresa se‟n sabec que Dolojov, aqueth cèrca-rasons, aqueth espadassin, viuie damb era sua vielha mair e ua fraia gibosa e ère eth mès corau des hilhs e eth mendre des frairs.
GUERRA-E-PATZ-II-WEB	VI Darrèraments Pierre s‟auie vist pòqui viatges solet damb era sua esposa.
GUERRA-E-PATZ-II-WEB	Madeish en Sant Petersburg qu‟en Moscòu, era sua casa ère tostemp plia de convidadi.
GUERRA-E-PATZ-II-WEB	Era net a vier deth düel damb Dolojov non venguec ena sua cramba, tau que hège soent, senon que s‟estèc en enòrme burèu de sa pair, eth madeish qu‟en eth auie mòrt.
GUERRA-E-PATZ-II-WEB	S‟estirèc sus eth divan; volie dormir pr‟amor de desbrembà‟c tot, mès que non podie.
GUERRA-E-PATZ-II-WEB	Un revolum d‟idies, sentiments, rebrembes trebolauen era sua amna, empachant-li non solet dormir, senon ne tansevolhe estar-se quiet un instant; li calec deishar eth divan e caminar a pas brac seguit pera cramba.
GUERRA-E-PATZ-II-WEB	Uns còps rebrembaue es prumèri tempsi deth sòn maridatge, ara hemna damb es espatles nudes, era guardada alangorida e apassionada; còp sec, ath sòn costat campaue era cara deth beròi Dolojov, damb gèst insolent e burlesc, madeish que l‟auie vist ena taulejada; e eth madeish ròstre de Dolojov, mès palle, tremolós e adolorit, tau qu‟ère en quèir sus era nhèu.
GUERRA-E-PATZ-II-WEB	È aucit ar aimant.
GUERRA-E-PATZ-II-WEB	Òc, qu‟ei aquerò: è aucit ar aimant dera mia hemna.
GUERRA-E-PATZ-II-WEB	Atau ei.
GUERRA-E-PATZ-II-WEB	Per qué?
GUERRA-E-PATZ-II-WEB	Per qué è arribat ad açò?” E ua votz ath laguens li responie: “pr‟amor que te maridères damb era”.
GUERRA-E-PATZ-II-WEB	E tornaue a demanar-se: “Mès, per qué sò colpable?
GUERRA-E-PATZ-II-WEB	Pr‟amor que te maridères sense amor; pr‟amor que t‟as enganhat a tu madeish e l‟as enganhat ada era”.
GUERRA-E-PATZ-II-WEB	E tornaue a rebrembar plan viuaments aquera tarde, après eth sopar en çò deth prince Vasili, quan prononcièc es paraules que non volien gésser des sòns pòts: “Je vous aime”.
GUERRA-E-PATZ-II-WEB	Alavetz ja sentia, òc, ac sentia, que non estaue ben, que non ac deuí hèr, que non auia eth dret a hè‟c.
GUERRA-E-PATZ-II-WEB	E atau se passèc”.
GUERRA-E-PATZ-II-WEB	Se‟n brembèc tanben dera sua lua de mèu e eth rebrembe lo hec rogir-se.
GUERRA-E-PATZ-II-WEB	Mès sustot çò que mès l‟avergonhaue e herie ère eth rebrembe viu d‟aqueth còp, pòc dempús deth sòn maridatge, quan tà meddia, en vèsta de seda, auie gessut dera cramba entath burèu e se trapèc damb er administrador, que lo saludèc respectuosaments, guardant damb un leugèr arridolet era sua cara e era sua vèsta, un arridolet que semblaue somar-se, tostemp respectuós, ara felicitat deth sòn patron.
GUERRA-E-PATZ-II-WEB	Capinaut dera sua majestuosa beresa, deth sòn tacte mondan , pensaue; èra capinaut dera mia pròpia casa, a on Elena recebie a tot Sant Petersburg, e dera sua beresa inaccessibla…
GUERRA-E-PATZ-II-WEB	Pensar qu‟èra apinaut de tot aquerò!
GUERRA-E-PATZ-II-WEB	A viatges me pensaua que non la comprenia; soent, en pensar en sòn caractèr, me sentia colpable de non comprener-la, de compréner aguesta tranquillitat de tostemp, aguesta constanta satisfaccion e abséncia d‟emocions e desirs.
GUERRA-E-PATZ-II-WEB	Tot er enigma lo desnishaue ua paraula terribla: corrompuda.
GUERRA-E-PATZ-II-WEB	Exprimida aguesta paraula, tot demoraue clar.
GUERRA-E-PATZ-II-WEB	Anatòl venguie a demanar-li sòs prestadi e la punaue enes sues espatles nudes.
GUERRA-E-PATZ-II-WEB	Era li remie es sòs, mès consentie que la punèsse.
GUERRA-E-PATZ-II-WEB	Sa pair excitaue de badinada era sua gelosia, e era didie damb tranquilla arridalha que non ère tan pèga entà senter-la.
GUERRA-E-PATZ-II-WEB	Rebrembaue dempús es sòns pensaments e expressions grossières e vulgares, maugrat auer estat educada en miei mès aristocratic.
GUERRA-E-PATZ-II-WEB	Soent, en veir enes uelhs des òmes vielhs e joeni e des hemnes er efècte que costaue, Pierre non artenhie a compréner se per qué non l‟estimaue.
GUERRA-E-PATZ-II-WEB	Pierre ère un d‟aguesti òmes que, maugrat era sua aparenta feblesa de caractèr, non cercaue confidents entàs sues pròpies penes.
GUERRA-E-PATZ-II-WEB	Les patie, solet, ena sua intimitat.
GUERRA-E-PATZ-II-WEB	Mès qué vie de tot aquerò?
GUERRA-E-PATZ-II-WEB	Per qué me sò estacat a ua hemna atau?
GUERRA-E-PATZ-II-WEB	Per qué li didí je vous aime, s‟ère mentida, o quauquarren pejor que mentida?
GUERRA-E-PATZ-II-WEB	Sò colpable e me cau suportar… mès, qué?
GUERRA-E-PATZ-II-WEB	Eth desaunor deth mèn nòm, eth malastre dera mia vida?
GUERRA-E-PATZ-II-WEB	Tot qu‟ei absurd: eth desaunor, er aunor: non ei senon convencionalisme.
GUERRA-E-PATZ-II-WEB	Non depen de jo.
GUERRA-E-PATZ-II-WEB	E deth sòn punt d‟enguarda auien rason, madeish que l‟auien es que moriren per eth coma martirs e es que dempús heren d‟eth un sant.
GUERRA-E-PATZ-II-WEB	Mès tard, auciren a Robespierre perque ère un despòta.
GUERRA-E-PATZ-II-WEB	Qui a alavetz rason?
GUERRA-E-PATZ-II-WEB	Qui ei eth colpable?
GUERRA-E-PATZ-II-WEB	Arrés.
GUERRA-E-PATZ-II-WEB	Viu tant qu‟ages vida, deman moriràs, madeish que jo, hè ua ora, podia auer morit.
GUERRA-E-PATZ-II-WEB	S‟ac vau, donc, tormentar-se, quan era vida non ei qu‟ua segonda en comparèr damb era eternitat?” Mès quan se credie padegat damb taus pensaments, campaue ena sua imaginacion era e es instant qu‟eth exprimie mès intensaments tot eth sòn faus amor.
GUERRA-E-PATZ-II-WEB	Sentie alavetz qu‟era sang l‟acodie ath còr e auie besonh de lheuar-se, botjar-se, héner e trincar tot çò que li venguie a man.
GUERRA-E-PATZ-II-WEB	Dempús d‟auer-se hèt aguesta pregunta per dètzau viatge, rebrembèc era frasa de Moliere: “Mais que diable allait-il faire en cette galère”, e se n‟arric d‟eth madeish.
GUERRA-E-PATZ-II-WEB	Pera net cridèc ath sòn ajuda de cramba e li manèc que premanisse es maletes entà partir tà Sant Petersburg.
GUERRA-E-PATZ-II-WEB	Que non podie víuer damb era jos eth madeish tet, non podie imaginar-se se com parlarie ara damb era.
GUERRA-E-PATZ-II-WEB	Decidic partir tà londeman e deishar-li ua carta anonciant-li era sua intencion de separar-se d‟era entà tostemp.
GUERRA-E-PATZ-II-WEB	Eth dia a vier, quan er ajuda de cramba li hec a vier eth cafè, Pierre ère seigut en divan e dormie damb un libre dubèrt entre es mans.
GUERRA-E-PATZ-II-WEB	Se desvelhèc; espaurit, guardèc ath sòn entorn longaments, sense saber a on se trapaue.
GUERRA-E-PATZ-II-WEB	Pierre encara non auie auut temps de pensar ena responsa quan era comdessa apareishec damb era sua vèsta de satin blanca brodada d‟argent, pientada damb simplicitat (dues granes trenes entornejauen en diademe era sua beròia tèsta).
GUERRA-E-PATZ-II-WEB	Entrèc tranquilla e majestuosa; sonque en sòn front de marme, un shinhau holat, i auie ua arrupeta de colèra.
GUERRA-E-PATZ-II-WEB	Tostemp damb era madeisha cauma, non volec parlar dauant der ajuda de cramba.
GUERRA-E-PATZ-II-WEB	Qu‟ère ath pas deth düel e venguie precisaments per aquerò.
GUERRA-E-PATZ-II-WEB	Demorèc que mestrèsse eth cafè e les deishèsse.
GUERRA-E-PATZ-II-WEB	Era s‟estèc de pè, en tot campar-lo damb un arridolet menspredós.
GUERRA-E-PATZ-II-WEB	Quan se demorèren solets li preguntèc damb votz sevèra:
GUERRA-E-PATZ-II-WEB	Qué signifique aquerò?
GUERRA-E-PATZ-II-WEB	Qué auetz hèt?
GUERRA-E-PATZ-II-WEB	Qui?, jo?, preguntèc Pierre.
GUERRA-E-PATZ-II-WEB	Be mo n‟auetz gessut de valent!, e ben, responetz: quin düel a estat aguest?
GUERRA-E-PATZ-II-WEB	Qué?
GUERRA-E-PATZ-II-WEB	Responetz-me.
GUERRA-E-PATZ-II-WEB	Pierre se virèc pesadaments en divan, dauric era boca, mès non podec respòner.
GUERRA-E-PATZ-II-WEB	Coma que vos non me responetz, ac harè jo, seguic Elena.
GUERRA-E-PATZ-II-WEB	Vos credetz tot çò que diden.
GUERRA-E-PATZ-II-WEB	Vos dideren (en arribar en aguest punt se metec a arrir) que Dolojov ère eth mèn aimant (ac didec en francés damb era grossièra precision deth sòn lenguatge, en tot prononciar era paraula “aimant” coma quinsevolh auta), e vos ac auetz creigut!
GUERRA-E-PATZ-II-WEB	E ben, qué auetz demostrat atau?
GUERRA-E-PATZ-II-WEB	Qué auetz demostrat damb aguest düel?
GUERRA-E-PATZ-II-WEB	Donques qu‟ètz un pèc, que vous etes un sot, mès aquerò que ja ac saben toti.
GUERRA-E-PATZ-II-WEB	E quines conseqüéncies vieràn de tot aquerò?
GUERRA-E-PATZ-II-WEB	Que jo me convertisca ena riseta de tot Moscòu e que quinsevolh digue que, embriac, capvirat, provoquéretz a un òme que d‟eth non auietz cap de rason entà èster gelós (Elena anaue lheuant era votz e semblaue cada còp mès excitada), e qu‟ei mil viatges mielhor que vos en toti es sens…
GUERRA-E-PATZ-II-WEB	Vai…
GUERRA-E-PATZ-II-WEB	E per qué podéretz creir qu‟ère eth mèn aimant?…
GUERRA-E-PATZ-II-WEB	Per qué?
GUERRA-E-PATZ-II-WEB	Perque me shaute era sua companhia?
GUERRA-E-PATZ-II-WEB	Se vos siguéssetz mès intelligent e agradiu, qu‟auria preferit era vòsta.
GUERRA-E-PATZ-II-WEB	Non parletz damb jo… vos ac demani… gasulhèc Pierre damb votz ronca.
GUERRA-E-PATZ-II-WEB	Per qué non vau a parlar?
GUERRA-E-PATZ-II-WEB	Posqui díder, e ac diderè en votz nauta, que i a pòques hemnes coma jo que, damb un marit coma vos, non cercarien aimants, causa que jo non hi.
GUERRA-E-PATZ-II-WEB	Pierre sagèc díder quauquarren; la guardèc damb uelhs estranhs, qu‟era sua expression Elena non comprenec, e tornèc a estirar-se.
GUERRA-E-PATZ-II-WEB	En aguest moment patie fisicaments, sentie eth piech sarrat, li mancaue era respiracion.
GUERRA-E-PATZ-II-WEB	Sabie que li calie hèr quauquarren pr‟amor de méter punt finau ath patiment, mès çò que desiraue hèr ère massa terrible.
GUERRA-E-PATZ-II-WEB	Qu‟ei mielhor que mos desseparem, didec damb votz entrebracada.
GUERRA-E-PATZ-II-WEB	Desseparar-mos?
GUERRA-E-PATZ-II-WEB	Desseparar-mos!
GUERRA-E-PATZ-II-WEB	Credetz qu‟atau m‟espauritz?
GUERRA-E-PATZ-II-WEB	Pierre sautèc deth divan e, trantalhant, se lancèc sus era.
GUERRA-E-PATZ-II-WEB	Eth ròstre d‟Elena exprimic terror.
GUERRA-E-PATZ-II-WEB	Lancèc un crit estrident e se hec enlà en un bot; eth gèni deth vielh comde reviuie en hilh; sentie era atraccion e eth plaser deth furor.
GUERRA-E-PATZ-II-WEB	Lancèc eth marme contra eth solèr, que se trinquèc violentaments, e damb es braci dubèrts s‟apressèc ara sua hemna cridant.
GUERRA-E-PATZ-II-WEB	Diu se‟n sap se qué aurie hèt Pierre en aqueth moment s‟Elena non auesse hujut deth burèu.
GUERRA-E-PATZ-II-WEB	Ua setmana mès tard Pierre hec a vier entara sua hemna un poder entara administracion des propietats que possedie ena Gran Russia, çò que representaue mès dera mitat dera sua fortuna, e partic solet entà Sant Petersburg.
GUERRA-E-PATZ-II-WEB	Auien passat dus mesi dès qu‟en Lisie-Gori receberen notícies sus era batalha d‟Austerlitz e era desaparicion deth prince Andrei.
GUERRA-E-PATZ-II-WEB	A maugrat de totes es cartes manades a trauèrs dera ambaishada e de totes es investigacions que se heren, non se trapèc eth sòn còs, ne constaue tanpòc entre es presoèrs.
GUERRA-E-PATZ-II-WEB	Çò de pejor entara familha ère que, ça que la, restaue era esperança de qué auesse estat recuelhut pes abitants deth país e de qué ara siguesse convalescent, o dilhèu moribond e solet, entre gent estranha, sense cap de possibilitat de comunicar-les ua notícia.
GUERRA-E-PATZ-II-WEB	Enes jornaus, que per eri eth prince auec es prumères notícies dera derrota d‟Austrerlitz se didie, coma de costum, en tèrmes vagui e brèus, qu‟es russi, dempús de brilhantes tumades les auie calut retirar-se e qu‟era retirada s‟auie hèt damb perfècte orde.
GUERRA-E-PATZ-II-WEB	Eth vielh prince comprenec per aguestes notícies oficiaus qu‟era armada der Emperaire auie estat derrotada.
GUERRA-E-PATZ-II-WEB	Ua setmana dempús de liéger era comunicación deth jornau sus era batalha d‟Austerlitz eth prince recebec ua carta de Kutuzov, que l‟informaue sus era sòrt deth sòn hilh.
GUERRA-E-PATZ-II-WEB	Damb gran dolor mèn e de tota era armada, enquia ara non sabem s‟ei viu o mòrt; me solatgi coma vos damb era esperança de qué eth vòste hilh sigue viu, donques que, s‟auesse mòrt, constarie ena relacion d‟oficiaus trapadi en camp de batalha, que m‟an hèt a vier a trauèrs de parlamentaris”.
GUERRA-E-PATZ-II-WEB	Eth vielh prince recebec era notícia plan auançada era tarde, en tot trapar-se solet en sòn burèu; londeman, coma de costum, hec eth sòn passèg maitiau, mès s‟estèc silenciós, e encara qu‟auesse er aspècte d‟èster encolerit non didec arren ne ar administrador, ne ar arquitècte ne ath jardinèr.
GUERRA-E-PATZ-II-WEB	Quan, ara ora avedada, era princessa Maria entrèc en sòn cabinet, eth prince ère de pès, trabalhant en sòn torn; coma tostemp, non se virèc entada era.
GUERRA-E-PATZ-II-WEB	A!, era princessa Maria!, didec de còp, damb ua votz que non ère naturau.
GUERRA-E-PATZ-II-WEB	Deishèc anar er utís.
GUERRA-E-PATZ-II-WEB	Era arròda seguic virant per inèrcia.
GUERRA-E-PATZ-II-WEB	Era princessa Maria auie de rebrembar encara fòrça temps er agonizant carrinclar dera arròda, qu‟ena sua imaginacion se honie damb çò que se passèc dempús).
GUERRA-E-PATZ-II-WEB	Era princessa s‟apressèc a sa pair, guardèc eth sòn ròstre e sentec que quauquarren s‟esbauçaue ath sòn laguens.
GUERRA-E-PATZ-II-WEB	Es sòns uelhs s‟embromèren.
GUERRA-E-PATZ-II-WEB	Pera expression d‟aqueth ròstre, ne trist ne aclapat, senon coleric e transformat, per esfòrç que hège entà tier-se, comprenec qu‟un terrible malastre li venguie ath dessús, eth malastre mès gran dera sua vida, quauquarren non experimentat encara, irreparable, incomprensible, era mòrt d‟ua persona estimada.
GUERRA-E-PATZ-II-WEB	Mon père!
GUERRA-E-PATZ-II-WEB	André!, sorrisclèc era maladrèta e desgahonada princessa, damb tant indescriptibla tristor e desbrembe d‟era madeisha qu‟eth prince non se podec tier mès e se virèc somicant.
GUERRA-E-PATZ-II-WEB	Recebí notícies.
GUERRA-E-PATZ-II-WEB	Que non ei ne entre es presoèrs ne entre es mòrts.
GUERRA-E-PATZ-II-WEB	M‟a escrit Kutuzov, didec damb ua votz estridenta, coma se volesse, damb aqueth sorriscle, hèr enlà d‟aquiu ara princessa.
GUERRA-E-PATZ-II-WEB	Que l‟an aucit.
GUERRA-E-PATZ-II-WEB	Era princessa non queiguec, non s‟estavanic.
GUERRA-E-PATZ-II-WEB	Desbrembèc eth temor que tostemp l‟auie inspirat sa pair, s‟apressèc ada eth, li cuelhec era man e lo tirèc entada era, en tot abraçar eth sòn còth sec e fibrós.
GUERRA-E-PATZ-II-WEB	Non vos desseparètz de jo, mon père… plorem amassa.
GUERRA-E-PATZ-II-WEB	Miserables!
GUERRA-E-PATZ-II-WEB	Brigands!, cridèc eth vielh, hènt enlà d‟era, eth ròstre.
GUERRA-E-PATZ-II-WEB	Sacrificar ara gent!
GUERRA-E-PATZ-II-WEB	Per qué?
GUERRA-E-PATZ-II-WEB	Vè-te‟n, vè-te‟n a dider-l‟ac a Lisa.
GUERRA-E-PATZ-II-WEB	Era princessa, agotada, se deishèc anar en ua cagira ath cant de sa pair e s‟estarnèc a plorar.
GUERRA-E-PATZ-II-WEB	Vedie a sa frair quan se didie adiu de Lisa e d‟era, damb ua mina ath còp capinauta e corau; tornaue a veder-lo en instant que, trende e burlesc, se botaue era petita imatge.
GUERRA-E-PATZ-II-WEB	S‟aurie empenaït dera sua incredulitat?
GUERRA-E-PATZ-II-WEB	Ei ara aquiu, ena mansion dera patz e dera felicitat etèrnes?”, pensaue.
GUERRA-E-PATZ-II-WEB	Condatz-me se com a estat, mon père, preguntèc a trauèrs des lèrmes.
GUERRA-E-PATZ-II-WEB	Vè-te‟n, vè-te‟n.
GUERRA-E-PATZ-II-WEB	A queigut ena batalha a on amièren tà morir as mielhors òmes de Russia e dera glòria dera patria.
GUERRA-E-PATZ-II-WEB	Vè-te‟n, princessa Maria, vè-te‟n a dider-l‟ac a Lisa.
GUERRA-E-PATZ-II-WEB	Dempús vierè jo.
GUERRA-E-PATZ-II-WEB	Quan era princessa Maria tornèc deth burèu de sa pair, era petita princessa ère seiguda dauant era sua labor; qu‟auie aguesta singulara expression de felicitat e cauma interior que solet possedissen es embarassades.
GUERRA-E-PATZ-II-WEB	Guardèc ara sua cunhada, mès es sòns uelhs non vedien ara princessa Maria senon que guardauen ath sòn laguens, contemplauen er erós e prigond mistèri que se costaue en sòn còs.
GUERRA-E-PATZ-II-WEB	Marie, didec, hènt enlà eth bastidor e hènt repè, bota era tua man aciu.
GUERRA-E-PATZ-II-WEB	Cuelhec era man dera sua cunhada e la botèc en vrente.
GUERRA-E-PATZ-II-WEB	Es uelhs de Lisa arrien, demorant; eth sòn pòt superior, ombrejat de pelhasson, se tenguie quilhat, balhant ath sòn ròstre ua expression mainadenca e erosa.
GUERRA-E-PATZ-II-WEB	Era princessa Maria se metec de jolhs dauant d‟era e amaguèc eth ròstre entre es plecs deth sòn vestit.
GUERRA-E-PATZ-II-WEB	Aquiu, aquiu, ac sentes?
GUERRA-E-PATZ-II-WEB	Me semble tant estranh…
GUERRA-E-PATZ-II-WEB	Sabes, Mary?
GUERRA-E-PATZ-II-WEB	Lo vau a estimar plan molt, didec Lisa, en tot guardar ara sua cunhada damb uelhs ludenti, erosi.
GUERRA-E-PATZ-II-WEB	Era princessa Maria non podec lheuar eth ròstre, ploraue.
GUERRA-E-PATZ-II-WEB	Qué te cau?
GUERRA-E-PATZ-II-WEB	Pendent tot eth maitin era princessa Maria sagèc diuèrsi còps de premanir ara sua cunhada, mès tornaue a plorar.
GUERRA-E-PATZ-II-WEB	Era petita princessa non comprenie era causa d‟aqueres lèrmes, mès vengueren a enquimerar-la, encara qu‟era sua capacitat d‟observacion non ère grana.
GUERRA-E-PATZ-II-WEB	Abantes der esdejoar entrèc ena sua cramba eth vielh prince, que tostemp cranhie, e gessec sense díder arren damb eth ròstre particularaments inquiet e irritat.
GUERRA-E-PATZ-II-WEB	Lisa guardèc ara princessa Maria, dempús se quedèc cogitosa; se diderie que tota era sua atencion ère dirigida entath sòn interior, çò qu‟ei frequent enes embarassades, e de pic s‟estarnèc a plorar.
GUERRA-E-PATZ-II-WEB	An arribat notícies d‟Andrei?, preguntèc.
GUERRA-E-PATZ-II-WEB	Non, non…
GUERRA-E-PATZ-II-WEB	Alavetz, non i a arren?
GUERRA-E-PATZ-II-WEB	Non, arren, didec era princessa Maria tachant era guardada ena sua cunhada damb es sòn beròis e luminosi uelhs.
GUERRA-E-PATZ-II-WEB	Qu‟ère decidida a non dider-li era vertat e auie convençut a sa pair tà que l‟amaguèsse era terribla notícia enquia dempús dera jasilha, que se demoraue d‟un dia en aute.
GUERRA-E-PATZ-II-WEB	Era princessa Maria e eth vielh prince patien e amagauen eth sòn dolor cadun ara sua manèra.
GUERRA-E-PATZ-II-WEB	Er ancian non volie hèr-se illusions; qu‟auie decidit qu‟eth sòn hilh ère mòrt, e encara qu‟envièsse un emisari entà Austria ara cèrca de notícies sues, auie encargat en Moscòu un monument que pensaue plaçar en sòn parc.
GUERRA-E-PATZ-II-WEB	Les didie a toti qu‟auien aucit ath sòn hilh.
GUERRA-E-PATZ-II-WEB	Sajaue de non modificar bric eth sòn anament, mès es fòrces l‟abandonauen; passejaue mens, minjaue e dormie mens e cada dia ère mès aflaquit.
GUERRA-E-PATZ-II-WEB	Era princessa Maria fidaue.
GUERRA-E-PATZ-II-WEB	Pregaue per sa frair coma se siguesse viu e demoraue cada instant era notícia dera sua tornada.
GUERRA-E-PATZ-II-WEB	Ma bonne amie, didec era petita princessa eth maitin deth dètz-e-nau de març, après er esdejoar; e eth sòn pòt, ombrejat de pelhasson, se quilhèc coma tostemp; mès coma qu‟ena casa, dempús dera terribla notícia, tot ère trist, enquia e tot er arridolet dera petita princessa (que sense saber arren se trapaue jos era influéncia der ambient generau) ère tan melancolic qu‟acreishie encara mès eth dolor de toti.
GUERRA-E-PATZ-II-WEB	Ma bonne amie, je crains que le “fruschtique” (comme dit Foka, eth codinèr) de ce matin ne m’aie pas fait du mal.
GUERRA-E-PATZ-II-WEB	Qué te cau, Lisa?
GUERRA-E-PATZ-II-WEB	Maria Bogdanovna qu‟ère era lheuador deth caplòc deth districte; hège dues setmanes que demoraue en Lisie-Gori.
GUERRA-E-PATZ-II-WEB	Plan que òc, aprovèc era princessa Maria.
GUERRA-E-PATZ-II-WEB	Que pòt èster que sigue aquerò.
GUERRA-E-PATZ-II-WEB	Vau a avisar- la.
GUERRA-E-PATZ-II-WEB	Courage, mon ange!, punèc a Lisa e volec gésser dera cramba.
GUERRA-E-PATZ-II-WEB	Ò, non, non!, ath delà dera pallidesa apareishec en ròstre de Lisa era pòur mainadenca as dolors fisics inevitables.
GUERRA-E-PATZ-II-WEB	Non, c’est l’estomac…
GUERRA-E-PATZ-II-WEB	Dites que c’est l’estomac, dites, Maria, dites…
GUERRA-E-PATZ-II-WEB	E era petita princessa petèc en somics coma ua mainada capriciosa, enquia e tot damb un shinhau de simulacion, retorcent es sues petites mans.
GUERRA-E-PATZ-II-WEB	Era princessa Maria gessec ara cèrca de Maria Bogdanovna.
GUERRA-E-PATZ-II-WEB	Ò, mon Dieu, mon Dieu!, entenec tant que s‟aluenhaue.
GUERRA-E-PATZ-II-WEB	Era lheuador s‟apressaue, en tot heregar-se es mans blanques, petites e grossetes, eth ròstre grèu e tranquil.
GUERRA-E-PATZ-II-WEB	E gràcies a Diu, princessa, didec Maria Bogdanovna sense esdegar eth pas.
GUERRA-E-PATZ-II-WEB	Qué vam a hèr?
GUERRA-E-PATZ-II-WEB	Eth mètge de Moscòu encara non ei arribat, didec era princessa.
GUERRA-E-PATZ-II-WEB	Cossent eth desir de Lisa e deth prince Andrei, auien cridat a un doctor, que demorauen d‟un moment en aute.
GUERRA-E-PATZ-II-WEB	Cinc menutes dempús, era princessa entenec, dera sua cramba estant, un bronit coma s‟arrosseguèssen quauquarren pesant.
GUERRA-E-PATZ-II-WEB	Gessec a veir e se trapèc uns vailets que se hègen a vier entara cramba de Lisa eth divan de cuèr deth burèu deth prince Andrei.
GUERRA-E-PATZ-II-WEB	Eth ròstre des òmes que tirassauen deth mòble auie quauquarren de solemne e tranquil.
GUERRA-E-PATZ-II-WEB	Era princessa Maria, soleta ena sua cramba, s‟estaue atentiua as rumors dera casa.
GUERRA-E-PATZ-II-WEB	De quan en quan, se quauquarrés passaue dauant dera sua cramba, daurie era pòrta e campaue se qué passaue en correder.
GUERRA-E-PATZ-II-WEB	Era non gausaue preguntar, barraue era pòrta e tornaue entath sòn lòc.
GUERRA-E-PATZ-II-WEB	Ja se seiguie, ja cuelhie un libre d‟oracions e s‟ajulhaue dauant des icònes.
GUERRA-E-PATZ-II-WEB	Avertic adolorida e estonada, qu‟es pregàries non padegauen era sua inquietud.
GUERRA-E-PATZ-II-WEB	De ressabuda, era pòrta dera sua cramba se dauric silenciosaments entà balhar pas ara sua vielha hilhuquèra, Praskovia Savishna, que, per proïbicion deth prince, pòqui viatges gausaue tier-li ua visita.
GUERRA-E-PATZ-II-WEB	Que vengui entà hèr-te companhia, Mashenka; m‟è hèt a vier es candèles deth maridatge deth prince pr‟amor d‟alugar-les dauant des sants, colometa mia, didec era anciana alendant.
GUERRA-E-PATZ-II-WEB	Be ne sò de contenta de qué ajatz vengut!
GUERRA-E-PATZ-II-WEB	Diu qu‟ei misericordiós, colometa!
GUERRA-E-PATZ-II-WEB	Era hilhuquèra aluguèc dauant es imatges es apolidides candèles e se seiguec damb eth brocat, près dera pòrta.
GUERRA-E-PATZ-II-WEB	Era princessa tornèc a daurir eth sòn libre d‟oracions e se metec a liéger.
GUERRA-E-PATZ-II-WEB	Mès quan entenie passi o votzes lheuaue es uelhs espauridi e interrogants e era hilhuquèra la padegaue damb era sua guardada.
GUERRA-E-PATZ-II-WEB	Eth sentiment experimentat pera princessa Maria semblaue auer-se senhorejat de tota era casa.
GUERRA-E-PATZ-II-WEB	Degut ara credença populara de qué coma mens persones se‟n sàpien des dolors d‟ua parturienta, mens patís era, toti hègen veir qu‟ac ignorauen.
GUERRA-E-PATZ-II-WEB	Arrés parlaue der ahèr, mès en toti se notaue (ath delà der ambient de gravetat e respècte, de costum ena casa deth prince) ua generau preocupacion, ua trenda sollicitud e era consciéncia de qué se passaue un eveniment gran e incomprensible.
GUERRA-E-PATZ-II-WEB	Ena part destinada as hemnes de servici non s‟entenien arridolets.
GUERRA-E-PATZ-II-WEB	Es vailets, ath sòn torn, s‟estauen seigudi en silenci, coma se demorèssen quauquarren.
GUERRA-E-PATZ-II-WEB	Dehòra dera casa auien alugat tèdes e fanaus; arrés dormie.
GUERRA-E-PATZ-II-WEB	Eth vielh prince, que caminaue sus es talons d‟un lòc en aute deth sòn burèu, manèc a Tijon pr‟amor d‟interrogar a Maria Bogdanovna.
GUERRA-E-PATZ-II-WEB	Ditz-li solet qu‟eth prince te mane entà informar-se e vie damb çò que te digue.
GUERRA-E-PATZ-II-WEB	Informa ath prince de qué era jasilha a començat, didec Maria Bogdanovna, guardant ath messatgèr damb mina significatiua.
GUERRA-E-PATZ-II-WEB	Tijon repetic ath prince es paraules de Maria Bogdanovna.
GUERRA-E-PATZ-II-WEB	Ath cap d‟ua estona, tornèc a entrar, damb era desencusa de cambiar es candèles; eth vielh prince ère ajaçat en divan; Tijon lo guardèc e, en veir eth sòn ròstre aclapat, botgèc eth cap, s‟apressèc silenciosaments, lo punèc ena espatla e gessec de nauèth sense escambiar es candèles e sense díder entà qué auie entrat.
GUERRA-E-PATZ-II-WEB	Que se complie eth mès solemne mistèri de guairi existissen en mon.
GUERRA-E-PATZ-II-WEB	Passèc era tarde e venguec era net; era sensacion de demora e de trenda emocion dauant de çò d‟incomprensible non cedie, senon qu‟anaue aumentant.
GUERRA-E-PATZ-II-WEB	Arrés dormic ena casa.
GUERRA-E-PATZ-II-WEB	Qu‟ère ua des nets de març quan er iuèrn semble tornar damb fòrça e desencadie damb fúria es darrères nhèus e ventades.
GUERRA-E-PATZ-II-WEB	Eth mètge aleman ère demorat d‟un moment en aute; auie gessut ath sòn encontre un coche, e quauqui òmes a shivau, damb lantèrnes, demorauen ena carretèra pr‟amor d‟acompanhar-lo peth camin plen de clòts.
GUERRA-E-PATZ-II-WEB	Hège estona qu‟era princessa Maria auie deishat eth libre; s‟estaue seiguda, en silenci, damb es luminosi uelhs tachadi en ròstre arropit dera hilhuquèra, tan coneishut en toti es detalhs: contemplaue era guinsa de peus grisi que se l‟escapauen jos eth mocador e eth subermenton que penjaue dera barbeta.
GUERRA-E-PATZ-II-WEB	Era vielha hilhuquèra Savishka, damb eth brocat enes mans, repetie, sense enténer ne compréner es sues pròpies paraules, istòries racondades ja cent viatges de se com era defuntada princessa auie amainadat ara princessa Maria, en Kishiniov, assistida per ua campanharda moldava que hège de lheuador.
GUERRA-E-PATZ-II-WEB	Diu qu‟aurà pietat, es mètges jamès son de besonh, didie.
GUERRA-E-PATZ-II-WEB	Un còp de vent batec eth marc d‟ua hièstra dera cramba (per orde deth prince se treiguien tostemp es paravents quan apareishien es alauses).
GUERRA-E-PATZ-II-WEB	Un des flastièths, mau barrat, se dauric còp sec, e ua volada d‟aire gelat entrèc ena estança, agitant es ridèus a amortant era candèla.
GUERRA-E-PATZ-II-WEB	Era princessa s‟estrementic: era vielha hilhuquèra deishèc eth brocat, s‟apressèc ena hièstra e pistèc entà dehòra sajant d‟agarrar eth marc.
GUERRA-E-PATZ-II-WEB	Eth vent hered agitaue es puntes deth sòn mocador e era guinsa de peu gris.
GUERRA-E-PATZ-II-WEB	Princessa, maireta!
GUERRA-E-PATZ-II-WEB	Quauquarrés vie peth camin damb lantèrnes!
GUERRA-E-PATZ-II-WEB	Laudat sigue Diu!, sorriscèc era princessa.
GUERRA-E-PATZ-II-WEB	Era princessa Maria se botèc un chal sus es sues espatles e correc ar encontre deth nauèth vengut.
GUERRA-E-PATZ-II-WEB	En trauessar era antecramba vedec a trauèrs des hièstres diuèrses lantèrnes e un veïcul arturat en portau.
GUERRA-E-PATZ-II-WEB	Auancèc entara escala.
GUERRA-E-PATZ-II-WEB	Sus eth pilar dera balustrada i auie ua candèla, qu‟eth vent hège quèir gotes de cera.
GUERRA-E-PATZ-II-WEB	Filip, un crambèr, ère en prumèr soleret damb cara d‟espant e damb ua auta candèla ena man; mès entà baish, a on era escala hège era virada, s‟enteneren passi precipitadi de quauquarrés cauçat damb bòtes d‟iuèrn e ressonèc ua votz qu‟ara princessa li semblèc coneishuda:
GUERRA-E-PATZ-II-WEB	Gràcies a Diu!, didie aguesta votz.
GUERRA-E-PATZ-II-WEB	E eth mèn pair?
GUERRA-E-PATZ-II-WEB	Er aute prononcièc encara quauques paraules.
GUERRA-E-PATZ-II-WEB	Demian responec quauquarren e eth bronit des bòtes auancèc damb màger rapiditat pera escala.
GUERRA-E-PATZ-II-WEB	Non, que non ei possible.
GUERRA-E-PATZ-II-WEB	Serie massa extraordinari”.
GUERRA-E-PATZ-II-WEB	E en madeish instant qu‟ac pensaue, en soleret a on se trapaue eth crambèr damb era candèla, apareishec eth prince Andrei, damb un abric de pèth caperat de nhèu en còth.
GUERRA-E-PATZ-II-WEB	Òc, qu‟ère eth, mès esblancossit e prim, estranhaments desparièra era expression deth sòn ròstre, ua expression d‟inquieta trendesa.
GUERRA-E-PATZ-II-WEB	Pugèc era escala e abracèc ara sua fraia.
GUERRA-E-PATZ-II-WEB	Non receberes ua carta mia?, preguntèc.
GUERRA-E-PATZ-II-WEB	Sense demorar ua responsa que jamès aurie obtengut, perque era princessa Maria ère incapabla de parlar, hec repè e, amassa damb eth mètge aleman, qu‟auie entrat ath sòn darrèr (s‟auien trapat ena darrèra estacion), seguic tà dauant damb pas seguit e abracèc de nauèth ara sua fraia.
GUERRA-E-PATZ-II-WEB	Quin destin, Masha estimada!, didec.
GUERRA-E-PATZ-II-WEB	E en tot trèir-se er abric e es bòtes entrèc ena cramba dera princessa Lisa.
GUERRA-E-PATZ-II-WEB	IX Lisa, damb ua còfa blanca, ère estirada entre coishins.
GUERRA-E-PATZ-II-WEB	Hège un moment qu‟auien cessat es dolors).
GUERRA-E-PATZ-II-WEB	Diuèrses guinses de peus neri se cargolhauen ath torn des sues caròles sudoroses e alugades.
GUERRA-E-PATZ-II-WEB	Daurie un shinhau era sua petita boca, de pòt ombrejat, e arrie alègraments.
GUERRA-E-PATZ-II-WEB	Eth prince Andrei entrèc ena estança e se posèc duant era sua hemna, ath pè deth divan a on ère era.
GUERRA-E-PATZ-II-WEB	Es uelhs ludents de Lisa, que guardèren damb temor e emocion, coma es d‟un mainatge, s‟arturèren en eth, sense cambiar d‟expression.
GUERRA-E-PATZ-II-WEB	Per qué patisqui?
GUERRA-E-PATZ-II-WEB	Ajudatz-me”, semblaue díder.
GUERRA-E-PATZ-II-WEB	Vedie ath sòn marit, mès sense comprèner era sua preséncia.
GUERRA-E-PATZ-II-WEB	Eth prince Andrei hèc un torn ath divan pr‟amor de punar-la en front.
GUERRA-E-PATZ-II-WEB	Era lo guardèc damb repotec mainadenc, coma preguntant.
GUERRA-E-PATZ-II-WEB	Mès, arren… arren… ne tansevolhe tu”, semblaue dider-li damb es sòns uelhs.
GUERRA-E-PATZ-II-WEB	Non se mostraue estonada pera sua tornada.
GUERRA-E-PATZ-II-WEB	Non comprenie qu‟auesse tornat.
GUERRA-E-PATZ-II-WEB	Era sua arribada non auie cap relacion damb es sòns patiments ne damb eth sòn solatjament.
GUERRA-E-PATZ-II-WEB	Es dolors tornèren.
GUERRA-E-PATZ-II-WEB	Maria Bogdanovna conselhèc ath prince Andrei que gessesse dera cramba.
GUERRA-E-PATZ-II-WEB	Entrèc eth mètge.
GUERRA-E-PATZ-II-WEB	Eth prince Andrei gessec e s‟apressèc de nauèth entara sua fraia.
GUERRA-E-PATZ-II-WEB	Ambdús se meteren a parlar en votz baisha; mès en cada moment interrompien era sua convèrsa: demorauen e agudauen era audida.
GUERRA-E-PATZ-II-WEB	Allez, mon ami, didec era princessa Maria.
GUERRA-E-PATZ-II-WEB	Eth prince Andrei s‟apressèc de nauèth ena cramba dera sua hemna; se metec a demorar en ua saleta petita a on cuelhec sèti.
GUERRA-E-PATZ-II-WEB	Ua hemna gessec d‟aquiu damb ròstre transvestit e s‟arturèc confusa en veder-lo.
GUERRA-E-PATZ-II-WEB	Eth prince amaguèc era cara enes mans e s‟estèc atau pendent quauques menutes.
GUERRA-E-PATZ-II-WEB	A trauèrs dera pòrta arribauen sorriscles esquinçadors e panteishi planhosi d‟animau sens defensa.
GUERRA-E-PATZ-II-WEB	Se lheuèc; s‟apressèc ena pòrta e la volec daurir.
GUERRA-E-PATZ-II-WEB	Quauqu‟un l‟ac empedic.
GUERRA-E-PATZ-II-WEB	Que non se pòt, non se pòt, didec ua votz espaurida dera cramba estant.
GUERRA-E-PATZ-II-WEB	Eth prince comencèc a passejar pera sala.
GUERRA-E-PATZ-II-WEB	Es sorriscles cessèren.
GUERRA-E-PATZ-II-WEB	Passèren quauques segondes.
GUERRA-E-PATZ-II-WEB	De pic, ressonèc ena cramba vesia un sorriscle terrible, non ère eth sòn, era non podie cridar atau.
GUERRA-E-PATZ-II-WEB	Eth prince correc entara pòrta.
GUERRA-E-PATZ-II-WEB	Eth crit cessèc e s‟enteneren es gemècs d‟un mainatge.
GUERRA-E-PATZ-II-WEB	Un mainatge?, mès quin?…
GUERRA-E-PATZ-II-WEB	E de ressabuda comprenec tot eth gaujós sens d‟aqueth crit.
GUERRA-E-PATZ-II-WEB	Es lèrmes l‟estofèren.
GUERRA-E-PATZ-II-WEB	S‟emparèc ena dubertura dera hièstra e petèc en somics; plorèc coma ploren es mainatges.
GUERRA-E-PATZ-II-WEB	Se dauric era pòrta.
GUERRA-E-PATZ-II-WEB	Dera cramba gessec eth mètge, damb era camisa rebussada, palle, tremolós.
GUERRA-E-PATZ-II-WEB	Eth prince Andrei se virèc entada eth.
GUERRA-E-PATZ-II-WEB	Dempús gessec ua hemna.
GUERRA-E-PATZ-II-WEB	En encuedar- se‟n dera preséncia deth prince s‟arturèc, trantalhant, en lumedar dera pòrta.
GUERRA-E-PATZ-II-WEB	Eth prince Andrei entrèc ena cramba dera sua hemna: ère mòrta.
GUERRA-E-PATZ-II-WEB	Jadie estirada, coma l‟auie vist cinc menutes abantes, e en sòn ròstre mainadenc, damb eth petit pòt quilhat, campaue era madeisha expression, a maugrat dera immobilitat des uelhs e eth pallitge des sues caròles.
GUERRA-E-PATZ-II-WEB	En un cornèr dera cramba sorrisclaue e gemegaue un diminut èsser roienc, que tenguien es mans blanques e tremoloses de Maria Bogdanovna.
GUERRA-E-PATZ-II-WEB	Dues ores dempús, eth prince Andrei entraue damb pas lent en burèu de sa pair.
GUERRA-E-PATZ-II-WEB	Er ancian ja se‟n sabie de tot.
GUERRA-E-PATZ-II-WEB	Se tenguie quilhat, près dera pòrta, e tant lèu aguesta se dauric, en silenci, es sues mans seniles e dures coma estialhes se lancèc en còth deth sòn hilh e s‟estarnèc de plorar coma un mainatge.
GUERRA-E-PATZ-II-WEB	Ath cap de tres dies se celebrèren es funeralhas dera petita princessa, e eth prince Andrei pugèc es gradons deth cadafalc pr‟amor de balhar-li eth sòn darrèr adiu.
GUERRA-E-PATZ-II-WEB	En taüt, a maugrat des uelhs clucadi, aqueth madeish ròstre didie encara: “Ò, qué auetz hèt damb jo?” E eth prince Andrei sentec que quauquarren s‟estarnaue ena sua amna e qu‟ère colpable d‟ua fauta que jamès poirie reparar ne desbrembar.
GUERRA-E-PATZ-II-WEB	Non podie plorar.
GUERRA-E-PATZ-II-WEB	Tanben eth vielh prince pugèc en taüt e punèc ua des petites e heredes mans de cera, que repausaue tranquilla naut de tot, era ua sus era auta.
GUERRA-E-PATZ-II-WEB	Tanben ada eth semblèc dider-li eth ròstre: “Qué e per qué auetz hèt aquerò damb jo?” E en encuedar-se‟n d‟aquera expression, eth vielh Bolkonski se hec enlà emmaliciat.
GUERRA-E-PATZ-II-WEB	Cinc dies dempús ère batejat eth joen prince Nikolai Andreievic.
GUERRA-E-PATZ-II-WEB	Era hilhuquèra tenguec era borrasseta damb era barbeta tant qu‟eth prèire trempaue damb ua petita pluma d‟auca es diminutes paumes roienques e arropides des mans e pès deth nauèth neishut.
GUERRA-E-PATZ-II-WEB	Eth pairin (eth pair gran deth petit), temerós de qué li queiguesse, dèc, damb eth, eth torn ar aiguasénher bonhut, de hèr, e l‟autregèc de seguit ara princessa Maria, qu‟ère era mairia.
GUERRA-E-PATZ-II-WEB	Eth prince Andrei, tremolant de qué podessen estofar ath mainatge, demoraue seigut en ua auta sala enquia qu‟acabèsse era ceremònia.
GUERRA-E-PATZ-II-WEB	Quan era hilhuquèra li hec a vier eth mainatge, lo guardèc arridolent e botgèc eth cap en senhau d‟aprobacion en escotar qu‟eth trocet de cera damb peus deth nauèth neishut auie flotat sense en.honsar- se ena aigua der aiguasénher.
GUERRA-E-PATZ-II-WEB	X Era participacion deth joen Rostov en düel de Dolojov e Bezujov non auec cap trascendéncia gràcies as esfòrci deth vielh comde Rostov; en lòc d‟èster degradat, tau qu‟eth se pensaue, siguec nomentat ajudant deth generau governador de Moscòu.
GUERRA-E-PATZ-II-WEB	Plan per aquerò non podec gésser en camp damb era su familha e li calec estar-se tot er ostiu en Moscòu, en sòn nau cargue.
GUERRA-E-PATZ-II-WEB	Dolojov se remetec e Rostov sarrèc encara mès es ligams d‟amistat que les junhien.
GUERRA-E-PATZ-II-WEB	Dolojov, s‟estèc, pendent era sua garison en çò de sa mair, que l‟estimaue trenda e apassionadaments.
GUERRA-E-PATZ-II-WEB	Era anciana Maria Ivanovna, qu‟auie cuelhut afeccion a Rostov pr‟amor qu‟ère amic de Fedia, li parlaue soent deth hilh.
GUERRA-E-PATZ-II-WEB	Òc, comde, qu‟ètz massa pur e nòble entad aguest mon d‟aué, tan depravat, didie.
GUERRA-E-PATZ-II-WEB	Arrés estime era vertut, a toti les shòrde.
GUERRA-E-PATZ-II-WEB	Didetz-me, vos semble just e aunèst çò que hec Bezujov?
GUERRA-E-PATZ-II-WEB	Fedia, damb eth sòn caractèr nòble, l‟estimaue coma a un amic, e autanplan ara non ditz arren de dolent sus eth.
GUERRA-E-PATZ-II-WEB	Era badinada que heren ath garda de Sant Petersburg la heren amassa, non?
GUERRA-E-PATZ-II-WEB	Donques ja vedetz: Bezujov non siguec castigat en absolut e Fedia carguèc damb tot.
GUERRA-E-PATZ-II-WEB	Guaire patic!
GUERRA-E-PATZ-II-WEB	Ei vertat que l‟an reabilitat, mès com non ac podien hèr?
GUERRA-E-PATZ-II-WEB	Me pensi que non n‟auie aquiu guairi de tan valerosi coma eth e tan leiaus hilhs dera patria.
GUERRA-E-PATZ-II-WEB	E ara aguest düel!
GUERRA-E-PATZ-II-WEB	Qu‟ei qu‟aguesta gent a eth sens der auor?
GUERRA-E-PATZ-II-WEB	Provocar-lo, sabent qu‟ei solet hilh, e tirar tan dirèctaments!
GUERRA-E-PATZ-II-WEB	Erosaments Diu auec pietat de nosati.
GUERRA-E-PATZ-II-WEB	Qui non a, aué en dia, es sues aventuretes?
GUERRA-E-PATZ-II-WEB	Qué hèr s‟ei tan gelós?
GUERRA-E-PATZ-II-WEB	Qu‟ac poirie auer hèt a veir, donques qu‟era causa venguie de luenh.
GUERRA-E-PATZ-II-WEB	Ath delà, provoqiuèc a Fedia pensant que non se baterie pr‟amor que li deuie sòs.
GUERRA-E-PATZ-II-WEB	Quina baishesa!
GUERRA-E-PATZ-II-WEB	Quina infàmia!
GUERRA-E-PATZ-II-WEB	Ja sai que vos comprenetz a Fedia, estimat comde.
GUERRA-E-PATZ-II-WEB	Per aquerò vos estimi damb tota era mia amna, credetz-me.
GUERRA-E-PATZ-II-WEB	Que i a pòques persones que lo comprenen.
GUERRA-E-PATZ-II-WEB	Be n‟ei de grana e nauta era vòsta amna!
GUERRA-E-PATZ-II-WEB	Fòrça còps, pendent era convalescéncia, eth madeish Dolojov didie causes que Rostov non aurie demorat jamès d‟eth.
GUERRA-E-PATZ-II-WEB	Me hèn un marrit, ac sai, didie.
GUERRA-E-PATZ-II-WEB	M‟ei parièr; sonque desiri conéisher as qu‟aprècii; les estimi tant que per eri balharia era mia vida.
GUERRA-E-PATZ-II-WEB	As auti les anequeliria a toti se se crotzèssen en mèn camin.
GUERRA-E-PATZ-II-WEB	Qu‟è ua mair qu‟adòri, coma non n‟a cap auta, e dus o tres amics; un d‟eri qu‟ès tu.
GUERRA-E-PATZ-II-WEB	Des auti, solet me fixi en aqueri que me pòden èster utils o damnatjosi.
GUERRA-E-PATZ-II-WEB	E lèu toti son dolents, mès que mès es hemnes.
GUERRA-E-PATZ-II-WEB	Òc, amic mèn, è coneishut òmes de bon còr, de sentiments nòbli; mès jamès è coneishut a ua hemna que non se vene, ja sigue comdessa o sirventa.
GUERRA-E-PATZ-II-WEB	Que non è trapat encara aguesta puretat celestiau, aguesta devocion que cèrqui ena hemna.
GUERRA-E-PATZ-II-WEB	Se la trapèssa balharia era mia vida per era.
GUERRA-E-PATZ-II-WEB	Per çò des autes… hec un gèst de mensprètz.
GUERRA-E-PATZ-II-WEB	Cre-me: s‟estimi encara era vida ei sonque pr‟amor que demori trapar ad aguesta creatura divina que me purifique, me regenère e m‟ennautisque.
GUERRA-E-PATZ-II-WEB	Mès tu que non ac comprenes.
GUERRA-E-PATZ-II-WEB	Ena tardor, era familha Rostov tornèc entà Moscòu.
GUERRA-E-PATZ-II-WEB	Denisov, qu‟auie tornat a principis der iuèrn, se lotgèc ena sua casa.
GUERRA-E-PATZ-II-WEB	Es prumèri mesi der iuèrn de 1806, que Rostov passèc en Moscòu, sigueren es mès erosi e alègri entada eth e entara tota era sua familha.
GUERRA-E-PATZ-II-WEB	Nikolai se hège a vier boni amics sòns ena casa de sa pairs.
GUERRA-E-PATZ-II-WEB	Natasha, ne hemna ne mainada, a viatges ère coquina e divertida coma ua creatura de pòca edat, e d‟auti, seductora coma ua joena.
GUERRA-E-PATZ-II-WEB	En aquera epòca, era casa des Rostov ère saturada d‟ua atmosfèra d‟amor, tau que se passe enes larèrs a on i a gojates polides e joenes.
GUERRA-E-PATZ-II-WEB	Cada joen qu‟entraue ena casa des Rostov, en contemplar aqueri ròstres fresqui e dubèrts a totes es emocions, qu‟arrien possiblaments ara sua pròpia felicitat, en enténer era parlòta desmargada, mès tostemp corau, dispausada e plia d‟esperança, escotant aqueth pilho-malho de sons, sigue de cant o de musica, experimentaue eth madeish sentiment de predisposicion entar amor e era felicitat qu‟enventie a totes es gojates dera casa.
GUERRA-E-PATZ-II-WEB	Entre es joeni que Rostov hec a vier ena sua casa, un des prumèrs siguec Dolojov, que shautèc a tota era familha mens a Natasha.
GUERRA-E-PATZ-II-WEB	Per çò d‟eth, siguec a mand de pelejar-se damb sa frair.
GUERRA-E-PATZ-II-WEB	Natasha persutaue que Dolojov non ère brave e que, en düel de Bezujov, Pierre auie auut pro rason e Dolojov ère colpable, ath delà d‟antipatic e manierós.
GUERRA-E-PATZ-II-WEB	Que non è arren tà compréner, cridaue Natasha capriciosa e testuda: ei dolent, non a còr.
GUERRA-E-PATZ-II-WEB	A Denisov, òc que l‟estimi, ei un rambalhaire e tot çò que volgues.
GUERRA-E-PATZ-II-WEB	Ja ves que compreni.
GUERRA-E-PATZ-II-WEB	Mès que non sai se com dider-t‟ac: en Dolojov tot qu‟ei calculat e non me shaute; ça que la Denisov…
GUERRA-E-PATZ-II-WEB	Denisov ei ua auta causa, repliquèc Nikolai, hènt veir que, en comparèr damb Dolojov, Denisov non ère arren.
GUERRA-E-PATZ-II-WEB	Que cau compréner era amna de Dolojov.
GUERRA-E-PATZ-II-WEB	Te calerie veder-lo damb sa mair!
GUERRA-E-PATZ-II-WEB	Be n‟a de còr!
GUERRA-E-PATZ-II-WEB	D‟aquerò non sai arren.
GUERRA-E-PATZ-II-WEB	Sonque sai qu‟ena sua preséncia me senti violenta.
GUERRA-E-PATZ-II-WEB	Quina pegaria!
GUERRA-E-PATZ-II-WEB	Ne sò segura.
GUERRA-E-PATZ-II-WEB	Ja ac veiràs.
GUERRA-E-PATZ-II-WEB	Era prediccion de Natasha se complic.
GUERRA-E-PATZ-II-WEB	Dolojov, que non li shautaue era companhia femenina, comencèc a frequentar era casa des Rostov, e era pregunta de se per qui venguie, demorèc lèu clara, encara qu‟arrés ne parlaue.
GUERRA-E-PATZ-II-WEB	Venguie per Sonia.
GUERRA-E-PATZ-II-WEB	E Sonia ac sabie, encara que non gausèsse didè‟c; tostemp que venguie Dolojov se rogie tota coma un babòl.
GUERRA-E-PATZ-II-WEB	Dolojov minjaue soent damb es Rostov; acodie a toti es espectacles a on eri anauen e assistie as balhs d‟adolescents de Joguel, qu‟en eri non mancauem jamès es Rostov.
GUERRA-E-PATZ-II-WEB	Mostraue ua atencion especiau per Sonia e la guardaue de tau manèra que non solet era ère incapabla de sostier aquera guardada sense rogir-se, senon que tanben era vielha comdessa e Natasha se rogien en veder-la.
GUERRA-E-PATZ-II-WEB	Qu‟ère evident qu‟aguest òme fòrt e estranh se trapaue jos era invencibla fascinacion d‟aquera gojata bruna e graciosa, qu‟estimaue a un aute.
GUERRA-E-PATZ-II-WEB	Rostov avertie quauquarren nau entre Dolojov e Sonia, mès non venguie de definir se com èren aguestes relacions naues.
GUERRA-E-PATZ-II-WEB	Ena tardor de 1806 se tornèc a parlar, damb mès intensitat qu‟er an passat, dera guèrra contra Napoleon.
GUERRA-E-PATZ-II-WEB	Non solet s‟auie decidit era incorporacion de dètz reclutes per cada mil campanhards, senon que se cridaue a d‟auti nau per cada milèr de milicians.
GUERRA-E-PATZ-II-WEB	Entara familha Rostov tot er interès d‟aguesti preparatius de guèrra se resumie en qué Nikolai non volie, de cap des manères, demorar-se en Moscòu, e non demoraue senon era fin dera licéncia de Denisov, pr‟amor de, dempús des hèstes, tornar damb eth en regiment.
GUERRA-E-PATZ-II-WEB	Mès era sua pròcha partida non solet non l‟empachaue divertir-se, senon que l‟encoratjaue mès entà hè‟c.
GUERRA-E-PATZ-II-WEB	Se passaue era màger part deth temps dehòra de casa, en sopars, cauhades e balhs.
GUERRA-E-PATZ-II-WEB	XI Eth tresau dia des hèstes de Nadau, Nikolai minjaue en casa, çò qu‟enes darrèri tempsi se passaue pòc soent.
GUERRA-E-PATZ-II-WEB	Qu‟ère eth sopar oficiau der adiu, donques qu‟eth e Denisov partien dempús dera Epifania.
GUERRA-E-PATZ-II-WEB	S‟auien amassat ues vint persones, entre eres i èren Dolojov e Denisov.
GUERRA-E-PATZ-II-WEB	Aquera atmosfèra amorosa jamès s‟auie sentut damb tanta intensitat ena casa des Rostov coma en aguesti dies de hèsta: “Gaudís d‟aguesti moments de felicitat, saja que t‟estimen, estima!
GUERRA-E-PATZ-II-WEB	Que non i a mès vertat qu‟aguesta en mon, çò d‟aute que non compde.
GUERRA-E-PATZ-II-WEB	Aciu solet mos tenguem ad açò!”, semblaue díder er ambient dera casa.
GUERRA-E-PATZ-II-WEB	Nikolai, agotant coma tostemp dus parelhs de shivaus sense arténher arribar en totes es hèstes que lo convidauen ne hèr totes es visites de besonh, entornèc entà çò de sòn en moment madeish deth sopar.
GUERRA-E-PATZ-II-WEB	En entrar se n‟encuedèc dera tension ena atmosfèra amorosa dera casa.
GUERRA-E-PATZ-II-WEB	E tanben der estranh trebolament de quauqui uns des presents.
GUERRA-E-PATZ-II-WEB	Sonia, Dolojov, era comdessa e era madeisha Natasha qu‟èren particularaments confusi.
GUERRA-E-PATZ-II-WEB	Nikolai comprenec de seguit que quauquarren s‟auie passat entre Sonia e Dolojov e, damb era sua delicadesa de costum, les tractèc damb especiau afeccion e suenh.
GUERRA-E-PATZ-II-WEB	Aquera madeisha net i auie ena casa de Joguel, eth mèstre de balh, ua des hèstes qu‟eth organizaue en aqueri dies entàs sòns alumnes d‟ambdús sèxes.
GUERRA-E-PATZ-II-WEB	Nikolenhka, vies en casa de Joguel?
GUERRA-E-PATZ-II-WEB	Que sò prèst a dançar enquia e tot eth pas de chale.
GUERRA-E-PATZ-II-WEB	S‟è temps…
GUERRA-E-PATZ-II-WEB	M‟auia comprometut damb es Arjarov, que van entà ua cauhada, didec Nikolai.
GUERRA-E-PATZ-II-WEB	E tu?, preguntèc a Dolojov.
GUERRA-E-PATZ-II-WEB	A penes auec prononciat aguestes paraules comprenec que non èren avientes.
GUERRA-E-PATZ-II-WEB	Òc, dilhèu… repliquèc heredaments e de mala encolia Dolojov, virant es sòns uelhs entà Sonia; dempús, arroncilhant es celhes, guardèc a Nikolai madeish qu‟auie guardat a Pierre ena taulejada deth club.
GUERRA-E-PATZ-II-WEB	E era sua presentida se confirmèc en veir que Dolojov se retiraue ara prèssa dempús deth sopar.
GUERRA-E-PATZ-II-WEB	Cridèc a Natasha e li demanèc se qué auie passat.
GUERRA-E-PATZ-II-WEB	Te cercaua, e Natasha s‟apressèc corrent entada eth.
GUERRA-E-PATZ-II-WEB	Que s‟a declarat a Sonia.
GUERRA-E-PATZ-II-WEB	A maugrat que Nikolai s‟auie ocupat plan pòc de Sonia pendent aqueth temps, sentec un esbauçament ath sòn laguens en escotar es paraules dera sua fraia.
GUERRA-E-PATZ-II-WEB	Dolojov ère un partit acceptable, e enquia un cèrt punt brilhant, entà Sonia, orfanèla e sense dòt.
GUERRA-E-PATZ-II-WEB	Deth punt d‟enguarda dera comdessa e dera societat, que non auie motius entà non acceptar.
GUERRA-E-PATZ-II-WEB	Plan per aquerò, en enténer a Natasha, eth prumèr movement de Nikolai siguec de colèra contra Sonia.
GUERRA-E-PATZ-II-WEB	Anaue a díder: “Perfècte, mos cau desbrembar es promeses mainadenques e acceptar era peticion de man…” Mès Natasha non li dèc temps entà didè‟c:
GUERRA-E-PATZ-II-WEB	E guarda!
GUERRA-E-PATZ-II-WEB	L‟a refusat, didec.
GUERRA-E-PATZ-II-WEB	L‟a dit qu‟estime a un aute, ahigec après ua pausa.
GUERRA-E-PATZ-II-WEB	Mama l‟ac a demanat?, didec Nikolai damb repotec.
GUERRA-E-PATZ-II-WEB	Òc, repliquèc Natasha; non te‟n hèsques, Nikolai.
GUERRA-E-PATZ-II-WEB	Quina creatura tan deliciosa ei Sonia!, ahigec arrint.
GUERRA-E-PATZ-II-WEB	Qu‟ei un encant… te la manarè.
GUERRA-E-PATZ-II-WEB	Natasha punèc a sa frair e gessec ath córrer.
GUERRA-E-PATZ-II-WEB	Ath cap d‟ua estona, espaurida, confusa, coma sentent-se colpabla, entrèc Sonia.
GUERRA-E-PATZ-II-WEB	Rostov s‟apressèc e li punèc era man.
GUERRA-E-PATZ-II-WEB	Ère eth prumèr còp dès era sua arribada que se parlauen solets e deth sòn amor.
GUERRA-E-PATZ-II-WEB	Sophie, didec timidaments ara prumeria; dempús se sentec mès segur: vatz a refusar un partit brilhant e avantatjós?
GUERRA-E-PATZ-II-WEB	Dolojov ei un òme excellent, nòble… ei amic mèn…
GUERRA-E-PATZ-II-WEB	Que ja l‟è refusat, interrompec viuaments Sonia.
GUERRA-E-PATZ-II-WEB	S‟ac hètz per jo, me cau pòur de qué…
GUERRA-E-PATZ-II-WEB	Non.
GUERRA-E-PATZ-II-WEB	Que m‟ac cau díder.
GUERRA-E-PATZ-II-WEB	Dilhèu sigue suffisance dera mia part, mès qu‟ei mielhor de didè‟c.
GUERRA-E-PATZ-II-WEB	Se l‟auetz refusat per jo, ei de besonh que li digatz tota era vertat.
GUERRA-E-PATZ-II-WEB	Vos estimi… vos estimi… me pensi que mès qu‟ad arrés…
GUERRA-E-PATZ-II-WEB	Aquerò qu‟ei pro entà jo, didec Sonia rogint-se.
GUERRA-E-PATZ-II-WEB	Mès m‟è encamardat milèrs de viatges e tornarè a hè‟c, encara que cap auta m‟a inspirat aguest sentiment d‟amistat, de confiança e d‟amor coma vos.
GUERRA-E-PATZ-II-WEB	Ath delà, sò joen.
GUERRA-E-PATZ-II-WEB	Mama non vò eth nòste maridatge.
GUERRA-E-PATZ-II-WEB	En resumit, non vos posqui prométer arren e vos demani que reflexionetz per çò dera peticion de Dolojov, acabèc, en tot prononciar damb esfòrç eth nòm deth sòn amic.
GUERRA-E-PATZ-II-WEB	Non me digatz aquerò.
GUERRA-E-PATZ-II-WEB	Que non voi arren.
GUERRA-E-PATZ-II-WEB	Vos estimi coma a un frair.
GUERRA-E-PATZ-II-WEB	Qu‟ètz un àngel!
GUERRA-E-PATZ-II-WEB	Non sò digne de vos, e solet me cau pòur d‟enganhar-vos.
GUERRA-E-PATZ-II-WEB	E Nikolai li punèc de nauèth era man.
GUERRA-E-PATZ-II-WEB	Es balhs de Joguel auien era fama d‟èster es mielhors de Moscòu.
GUERRA-E-PATZ-II-WEB	Atau ac assegurauen es mairs que se seiguien tà contemplar es passi qu‟es sòns adolescents venguien d‟apréner.
GUERRA-E-PATZ-II-WEB	Ac didien es madeishi adolescents, que dançauen enquia non poder mès, madeish qu‟es joeni un shinhau mès grani que s‟apressauen per aquiu damb cèrt aire de condescendéncia e acabauen en tot divertir-se mès qu‟en cap aute lòc.
GUERRA-E-PATZ-II-WEB	Aqueth an, enes balhs de Joguel s‟auien apraiat dus maridatges: es dues beròies princesses Goschakov auien coneishut aquiu as sòns nòvis, çò qu‟ennautic encara mès eth prestigi d‟aqueres hèstes.
GUERRA-E-PATZ-II-WEB	Qu‟auien, aguestes, un trait especiau: aquiu non i auie ne patron ne patrona dera casa; non auie senon eth bontadós Joguel, que volaue coma ua pluma e hège reveréncies cossent totes es normes deth balh, e recebie bons d‟entrada de toti es sòns alumnes.
GUERRA-E-PATZ-II-WEB	Ua auta condicion ère qu‟en aguesti balhs i participauen solet aqueri que desirauen barar e divertir-se, tau qu‟ac vòlen es gojatetes de tretze e catorze ans que per prumèr còp vestissen de long.
GUERRA-E-PATZ-II-WEB	Totes, damb plan rares excepcions, èren polides, o aumens ac semblauen: tau ère era afogadura dera sua arridalha e era felicitat que ludie enes sòns uelhs.
GUERRA-E-PATZ-II-WEB	A viatges, es alumnes mès auançadi arribauen a barar eth pas de chale.
GUERRA-E-PATZ-II-WEB	Aquerò hège Natasha, era mielhor de totes, que se distinguie per çò dera sua gràcia.
GUERRA-E-PATZ-II-WEB	Mès en aguesta darrèra hèsta sonque se dançaue escoceses, angleses e era mazurca, botada de mòda hège pòc.
GUERRA-E-PATZ-II-WEB	Joguel auie logat ua sala en çò de Bezujov e, sivans didien toti, era hèsta siguec ua capitada.
GUERRA-E-PATZ-II-WEB	I auie joenes plan beròies, e es senhoretes Rostov èren entre eres.
GUERRA-E-PATZ-II-WEB	Ambdues miralhauen felicitat e alegria.
GUERRA-E-PATZ-II-WEB	Sonia, capinauta pera declaracion de Dolojov, pera sua negatiua e pera explicacion qu‟auie auut damb Nikolai, auie començat a barar ja en casa, sense deishar qu‟era puncèla acabèsse de pientar-li es trenes, e ara ère claufida d‟alegria.
GUERRA-E-PATZ-II-WEB	Non mens capinauta se sentie Natasha, que per prumèr viatge se vestie de long e participaue en un balh vertadèr, çò que la hège encara mès erosa.
GUERRA-E-PATZ-II-WEB	Ambdues amiauen vestits de mossolina blanca, damb cintes de color ròsa.
GUERRA-E-PATZ-II-WEB	Natasha s‟auie sentut encamardada tant lèu entrèc en balh.
GUERRA-E-PATZ-II-WEB	Que non ère encamardada d‟arrés en particular, senon de tot ath còp: s‟encamardaue d‟aqueth que guardaue en un moment determinat.
GUERRA-E-PATZ-II-WEB	A!, qué ben!, didie en cada moment, apressant-se entà Sonia.
GUERRA-E-PATZ-II-WEB	Nikolai e Denisov passejauen pes sales, guardant as dançaires damb uelhs coraus e protectors.
GUERRA-E-PATZ-II-WEB	Qu‟ei encantadora!
GUERRA-E-PATZ-II-WEB	Serà ua beresa!, didec Denisov.
GUERRA-E-PATZ-II-WEB	Qui?
GUERRA-E-PATZ-II-WEB	Era comdessa Natasha, e com dance, quina gràcia!, seguic ara seguida.
GUERRA-E-PATZ-II-WEB	Mès, de qui parles?
GUERRA-E-PATZ-II-WEB	Dera tua fraia!, cridèc Denisov emmaliciat.
GUERRA-E-PATZ-II-WEB	Rostov arric damb ironia.
GUERRA-E-PATZ-II-WEB	Mon cher comte, vous etes l’un de mes meilleurs ecoliers, il faut que vous dansiez, didec eth diminut Joguel, en tot apressar-se a Nikolai.
GUERRA-E-PATZ-II-WEB	Voyez combien de jolies demoiselles.
GUERRA-E-PATZ-II-WEB	E se virèc damb era madeisha demana entà Denisov, que tanben auie estat disciple sòn.
GUERRA-E-PATZ-II-WEB	Non, non mon cher, je ferai tapisserie… didec Denisov.
GUERRA-E-PATZ-II-WEB	Ò, non!, lo padeguèc en un virament de uelhs Joguel.
GUERRA-E-PATZ-II-WEB	Sonèc ua mazurca.
GUERRA-E-PATZ-II-WEB	Nikolai non se podec remir e treiguec a Sonia.
GUERRA-E-PATZ-II-WEB	Denisov se seiguec ath cant des daunes e, emparant-se en sabre, amiaue eth compàs damb eth pè o divertie as vielhes senhores damb es sues istòries, sense deishar de uelh as dançaires.
GUERRA-E-PATZ-II-WEB	Joguel se lancèc eth prumèr a trauèrs dera sala, amiant a Natasha, eth sòn orgulh e mielhor alumna; s‟esguitlaue doça e leugèraments damb es sòns petits pès, emboishadi en sabates plan descotelades e era, encara qu‟intimidada, lo seguie damb aplicación.
GUERRA-E-PATZ-II-WEB	Denisov non les deishaue de uelh e pataquejaue eth solèr damb eth sabre, damb un gèst que semblaue díder: “S‟aué non bari, ei pr‟amor que non voi e non pr‟amor que non posca”.
GUERRA-E-PATZ-II-WEB	Ath miei d‟un des passi cridèc a Rostov, que dançaue apròp.
GUERRA-E-PATZ-II-WEB	Ne s‟i retire, didec.
GUERRA-E-PATZ-II-WEB	Aquerò non ei era mazurca polaca.
GUERRA-E-PATZ-II-WEB	Nikolai, en tot saber que Denisov, ena madeisha Polonia, auie fama pera sua adretia coma dançaire de mazurca, s‟apressèc ath córrer entà Natasha.
GUERRA-E-PATZ-II-WEB	Alista a Denisov, li didec ara sua fraia, dance fòrça ben era mazurca.
GUERRA-E-PATZ-II-WEB	Quan arribèc eth sòn torn se lheuèc e, talonant damb leugeresa, trauessèc timidaments era sala entath cornèr a on se trapaue Denisov.
GUERRA-E-PATZ-II-WEB	Notèc que toti la guardauen; Nikolai vedec que Natasha e Denisov discutien sense deishar d‟arrir.
GUERRA-E-PATZ-II-WEB	S‟apressèc ada eri.
GUERRA-E-PATZ-II-WEB	Se vos platz, Vasili Dmitric; sigatz brave, didie Natasha.
GUERRA-E-PATZ-II-WEB	Non, non, desencusatz-me, comdessa, responec Denisov.
GUERRA-E-PATZ-II-WEB	Non te hèsques pregar tant, Vasia!, intervenguec Nikolai.
GUERRA-E-PATZ-II-WEB	Ne que siguessa eth gat Vasia!, badinèc Denisov.
GUERRA-E-PATZ-II-WEB	Cantarè entà vos tota ua tarde, li prometec Natasha.
GUERRA-E-PATZ-II-WEB	Deishèc eth sòn sèti, esquivèc es cagires, cuelhec fòrtaments era man dera sua dauna, e auancèc un pè, ara demora deth compàs.
GUERRA-E-PATZ-II-WEB	Solet a shivau e dançant era mazurca passaue inavertida era talha de Denisov e ère eth gojat de bon pòrt qu‟eth madeish s‟imaginaue èster.
GUERRA-E-PATZ-II-WEB	Tant lèu sonèc eth senhau guardèc de costat ara sua parelha damb aire trionfau e tafurèl, hec un còp de talon e, coma ua pilòta elastica, semblèc rebotar deth pasiment e volar ath long deth cercle, arrossegant a Natasha.
GUERRA-E-PATZ-II-WEB	Recorrec mieja sala sense bronit, esguitlant-se sus un solet pè e sense veir, çampar, es cagires qu‟auie ath dauant.
GUERRA-E-PATZ-II-WEB	S‟aurie dit qu‟anaue dirèctaments entada eres.
GUERRA-E-PATZ-II-WEB	De pic, s‟arturèc, hec sonar es esperons, s‟apuèc enes talons e s‟estèc quiet un instant, silenci que trinquèc damb uns còps de talon damb sorrolh d‟esperons e tustant ua cama damb era auta.
GUERRA-E-PATZ-II-WEB	Viraue rapidaments e tornaue a volar en cercles.
GUERRA-E-PATZ-II-WEB	Natasha endonviaue es intencions dera sua parelha e, encara que sense saber com, lo seguie en tot deishar-se amiar.
GUERRA-E-PATZ-II-WEB	Uns còps l‟obliguae a virar rapidaments, en tot tier-la ja damb era man dreta, ja damb era quèrra; d‟auti s‟ajulhaue dauant d‟era e li hège balhar torns ath sòn entorn entà lheuar-se de seguit e contunhar dançant damb era madeisha rapiditat que s‟auesse era intencion de recórrer totes es sales sense alendar; mès tornaue a posar-se, hènt cada viatge figures naues.
GUERRA-E-PATZ-II-WEB	Natasha lèu non podec hèr era reveréncia.
GUERRA-E-PATZ-II-WEB	Estonada, tachadi es uelhs arridolents en eth, semblaue non arreconeisher-lo.
GUERRA-E-PATZ-II-WEB	Com ei possible?, didec.
GUERRA-E-PATZ-II-WEB	Encara que Joguel non volesse adméter qu‟aquera siguesse era vertadèra mazurca, toti se mostrauen entosiasmadi peth balh de Denisov e l‟alistauen en cada moment; es vielhs, arrint, parlauen de Polonia e des boni tempsi passadi.
GUERRA-E-PATZ-II-WEB	Denisov, alugat eth ròstre per esfòrç deth balh e netejant-se damb eth mocador, se seiguec ath cant de Natasha e pendent tota era tarde non se desseparèc d‟era.
GUERRA-E-PATZ-II-WEB	Pendent es dus dies a vier Rostov non vedec a Dolojov ena sua casa ne lo trapèc ena de sa mair.
GUERRA-E-PATZ-II-WEB	Tath tresau dia recebec aguesta nòta:
GUERRA-E-PATZ-II-WEB	Tàs dètz dera net, dempús deth teatre, a on auie anat damb es sòns, e damb Denisov, Nikolai se filèc de cap ar otèl Anglatèrra.
GUERRA-E-PATZ-II-WEB	De seguit lo heren a passar ena mielhor sala der otèl, sauvada aquera net per Dolojov.
GUERRA-E-PATZ-II-WEB	Ua vintea de persones s‟apilerauen ar entorn d‟ua taula; Dolojov, entre dus candelèrs, amiaue era banca.
GUERRA-E-PATZ-II-WEB	Sus era taula i auie monèdes d‟aur e bilhets de banc; dempús dera negatiua de Sonia, Nikolai non auie vist ath sòn amic e se sentie intimidat en pensar en aguest encontre.
GUERRA-E-PATZ-II-WEB	Era guardada hereda e clara de Dolojov trapèc a Rostov ath cant dera pòrta.
GUERRA-E-PATZ-II-WEB	Se diderie que lo demoraue hège temps.
GUERRA-E-PATZ-II-WEB	Que hè molt que non mos vedem, didec.
GUERRA-E-PATZ-II-WEB	T‟arregraïsqui qu‟ages vengut.
GUERRA-E-PATZ-II-WEB	Venguí en çò de tòn, didec Rostov rogint-se.
GUERRA-E-PATZ-II-WEB	Dolojov non responec.
GUERRA-E-PATZ-II-WEB	Que pòs jogar, se vòs, didec dempús.
GUERRA-E-PATZ-II-WEB	En aqueth moment rebrembèc Rostov ua estranha convèrsa tenguda damb Dolojov.
GUERRA-E-PATZ-II-WEB	Aqueth arridolet hec a compréner a Rostov qu‟er estat d‟animositat deth sòn amic ère eth madeish qu‟auie ena taulejada deth Club anglés quan, hart dera vida vidanta, sentie eth besonh de hèr quauquarren estranh, era majoritat des viatges crudèu.
GUERRA-E-PATZ-II-WEB	Rostov se sentec violent; cercaue, sense trapar-la, ua badinada que responesse as paraules de Dolojov.
GUERRA-E-PATZ-II-WEB	Mès abantes de qué ac auesse artenhut, Dolojov, guardant-lo fixaments, didec en votz nauta, de sòrta que l‟entenessen toti:
GUERRA-E-PATZ-II-WEB	Te‟n brembes?
GUERRA-E-PATZ-II-WEB	Un còp parlèrem deth jòc…
GUERRA-E-PATZ-II-WEB	Solet es pècs jòguen ar edart.
GUERRA-E-PATZ-II-WEB	Qu‟ei mielhor que tu non jógues.
GUERRA-E-PATZ-II-WEB	Banca, senhors!, higec barrejant es cartes.
GUERRA-E-PATZ-II-WEB	Botèc es sòs en un costat e se dispausèc a talhar.
GUERRA-E-PATZ-II-WEB	Rostov cuelhec sèti ath sòn costat, sense jogar.
GUERRA-E-PATZ-II-WEB	Dolojov lo guardaue.
GUERRA-E-PATZ-II-WEB	Per qué non jògues?, preguntèc.
GUERRA-E-PATZ-II-WEB	Nikolai, estranhaments, sentec eth besonh de cuélher ua carta, apostar ua soma insignificanta e començar eth jòc.
GUERRA-E-PATZ-II-WEB	Que non amii sòs.
GUERRA-E-PATZ-II-WEB	Me fidi.
GUERRA-E-PATZ-II-WEB	Rostov apostèc cinc robles en ua carta e perdec.
GUERRA-E-PATZ-II-WEB	Apostèc eth dusau viatge e perdec de nauèth.
GUERRA-E-PATZ-II-WEB	Dolojov lo guanhèc dus còps seguidi.
GUERRA-E-PATZ-II-WEB	Un des jogaires responec que podie fidar-se d‟eth.
GUERRA-E-PATZ-II-WEB	Òc, posqui fidar-me; mès cranhi confoner-me.
GUERRA-E-PATZ-II-WEB	Vos prègui que botetz es sòs sus es cartes, persutèc Dolojov.
GUERRA-E-PATZ-II-WEB	Tu non t‟en hèsques; ja apraiaram compdes, higec en tot virar-se entà Rostov.
GUERRA-E-PATZ-II-WEB	Eth jòc contunhèc.
GUERRA-E-PATZ-II-WEB	Es crambèrs non cessauen de mestrar champanha.
GUERRA-E-PATZ-II-WEB	Rostov perdie ua postura darrèr dera auta; que ja èren ueit cents es robles anotadi en sòn compde.
GUERRA-E-PATZ-II-WEB	Auie apostat es ueit cent en ua carta, mès tant que li mestrauen era champanha reflexionèc e tornèc as vint d‟abantes.
GUERRA-E-PATZ-II-WEB	Dèisha‟c enes ueit cents; te resquitaràs abantes, didec Dolojov, encara que semblaue que non guardaue a Rostov.
GUERRA-E-PATZ-II-WEB	Hèsqui qu‟es auti guanhen e tu non hès que pèrder.
GUERRA-E-PATZ-II-WEB	O ei que te cau pòur jogar damb jo?, repetic.
GUERRA-E-PATZ-II-WEB	Rostov aubedic; deishèc es ueit cents robles qu‟auie apuntat e apostèc ath sèt de còrs, escriuec ath dessús “ueit cents” damb un tròç de guish, damb chifres redones e dretes; beuec ua copa de champanha, ja tèbe, arric as paraules de Dolojov e, damb còr agitat, tachèc es sòns uelhs enes mans de Dolojov, que tenguie era baralha, ara demora deth sèt.
GUERRA-E-PATZ-II-WEB	Que guanhèsse o perdesse damb aguest sèt de còrs ère plan important entà Rostov.
GUERRA-E-PATZ-II-WEB	Eth dimenge abantes, eth comde Ilia Andreievic l‟auie balhat dus mil robles e, a maugrat que non li shautaue parlar de dificultats economiques, li didec qu‟aquera ère era darrèra soma que li podie dar enquia mai, de sòrta que, per aguest còp, li demanue que siguesse mès moderat enes sues despenes.
GUERRA-E-PATZ-II-WEB	Nikolai l‟auie responut qu‟aquera quantitat èr pro e que li balhaue era paraula de non demanar mès, enquiara primauèra.
GUERRA-E-PATZ-II-WEB	D‟aguesta soma non li restauen que mil dus cents robles, de sòrta que non solet era perta de mil sies cents robles, senon eth besonh de mancar ara paraula balhada, depenien deth sèt de còrs.
GUERRA-E-PATZ-II-WEB	Damb eth còr sarrat guardaue es mans de Dolojov e pensaue: “Tè, balha-me de seguit aguest sèt e poirè anar-m‟n entà casa tà sopar damb Denisov, Natasha e Sonia, e non tornarè jamès a tocar ua soleta carta”.
GUERRA-E-PATZ-II-WEB	En aqueth moment era sua vida de familha, es badinades damb Petia, es convèrses damb Sonia, es duòs damb Natasha, es partides damb sa pair e enquia e tot eth lhet tranquil deth carrèr Povarskia se li presentauen damb era madeisha fòrça, damb era madeisha claretat e encantament que se siguessen un gòi perdut e non estimat.
GUERRA-E-PATZ-II-WEB	Non podie adméter qu‟un estupid edart, hènt quèir eth sèt ara dreta e non ara quèrra, podesse privar-lo d‟aguesta felicitat, ara comprenuda e avalorada, lançant-lo en abisme d‟un malastre jamès sentut e encara vague.
GUERRA-E-PATZ-II-WEB	Aquerò non ère possible, mès seguie guardant damb eth còr sarrat eth movement des mans de Dolojov.
GUERRA-E-PATZ-II-WEB	Aguestes mans amples, ròies, damb pelhasson que se vedie dejós era camisa, placèren era baralha ena taula e cuelheren era copa e era pipa que les aufrien.
GUERRA-E-PATZ-II-WEB	O ei que te cau pòur jogar damb jo?, repetic Dolojov e, coma se siguesse a mand de condar ua istòria divertida, metec de nauèth es cartes ena taula, s‟apuèc en dorsièr dera cagira e comencèc a díder doçaments e arrint: donques òc, senhors, è entenut qu‟en Moscòu se ditz que hèsqui triches en jòc; les conselhi prudéncia damb jo.
GUERRA-E-PATZ-II-WEB	Comença ja!, didec Rostov.
GUERRA-E-PATZ-II-WEB	Rostov estofèc ua exclamacion e se hec a vier es mans en cap.
GUERRA-E-PATZ-II-WEB	Eth sèt qu‟auie besonh auie gessut en pòrta, era primèra carta dera baralha.
GUERRA-E-PATZ-II-WEB	Venguie de pèrder mès de çò que podie pagar.
GUERRA-E-PATZ-II-WEB	Ua ora e mieja mès tard, era majoritat des jogaires ja non cuelhien seriosaments eth sòn pròpi jòc.
GUERRA-E-PATZ-II-WEB	Tot er interès qu‟ère concentrat en Rostov.
GUERRA-E-PATZ-II-WEB	Ua longa colomna de chifres auie substituit en sòn compde as mil sies cents robles d‟abantes.
GUERRA-E-PATZ-II-WEB	Nikolai n‟auie compdat enquia dètz mil, mès supausaue vagaments qu‟era chifra deuie arténher ja es quinze mil robles.
GUERRA-E-PATZ-II-WEB	En realitat, depassaue es vint mil.
GUERRA-E-PATZ-II-WEB	Dolojov non escotaue ja ad arrés ne condaue istòries; seguie cada movement des mans de Rostov e, de quan en quan, recorrie damb era vista es numèros consignadi.
GUERRA-E-PATZ-II-WEB	Qu‟auie eth prepaus de seguir eth jòc enquia arténher es quaranta tres mil robles; auie alistat aguesta chifra perque es ans de Sonia e es sòns somauen en totau quaranta tres.
GUERRA-E-PATZ-II-WEB	Rostov, damb eth cap apuat enes mans, s‟estaue seigut dauant dera taula plia d‟anotacions, cartes e plapada de vin.
GUERRA-E-PATZ-II-WEB	Non podie desliurar-se dera torturada vision d‟aguestes mans, qu‟en sòn poder ère, aguestes mans roienques, de uassi amples, damb eth pelhasson que pistaue per dejós dera camisa, es mans qu‟estimaue e odiaue.
GUERRA-E-PATZ-II-WEB	Era sòta…
GUERRA-E-PATZ-II-WEB	Non pòt èster!…
GUERRA-E-PATZ-II-WEB	Per qué me hè aquerò?”, pensaue e rebrembaue Rostov.
GUERRA-E-PATZ-II-WEB	Uns viatges anotaue ua soma nauta, mès Dolojov se remie a jogar e indicaue, eth madeish, era quantiat dera escomesa.
GUERRA-E-PATZ-II-WEB	Nikolai aubedie e pregaue a Diu çò de madeish qu‟en camp de batalha deth pònt d‟Amstetten; o s‟imaginaue qu‟era prumèra carta que li queiguesse en sòrt des queigudes e doblegades en soler ath dejós dera taula serie era sua sauvacion; o compdaue es galons dera guerrèra e sajaue d‟anotar era madeisha chifra; o ben, demanant ajuda, guardaue as auti jogaires o ath ròstre, ara hered, de Dolojov, en tot sajar de compréner ath sòn amic.
GUERRA-E-PATZ-II-WEB	Qu‟ei que me vò hèr a pèrder?
GUERRA-E-PATZ-II-WEB	Ère eth mèn amic.
GUERRA-E-PATZ-II-WEB	L‟estimaua…
GUERRA-E-PATZ-II-WEB	Mès que tanpòc eth n‟a eth tòrt.
GUERRA-E-PATZ-II-WEB	Qué i pòt hèr s‟era sòrt lo favorís?
GUERRA-E-PATZ-II-WEB	Tanpòc jo n‟è eth tòrt…
GUERRA-E-PATZ-II-WEB	Non hi arren de dolent.
GUERRA-E-PATZ-II-WEB	È aucit a quauquarrés?
GUERRA-E-PATZ-II-WEB	Hè pòc de temps encara m‟apressaua en aguesta taula damb era idia de guanhar cent robles pr‟amor de crompar a mama aqueth emboish tath sòn aniversari e dempús tornar-me‟n entà casa.
GUERRA-E-PATZ-II-WEB	Èra tant erós, tan liure, tant alègre!
GUERRA-E-PATZ-II-WEB	Non comprenia alavetz guaire n‟èra d‟erós!
GUERRA-E-PATZ-II-WEB	Quan acabèc tot e quan comencèc aguesta situacion naua e terribla?
GUERRA-E-PATZ-II-WEB	Com a arribat?
GUERRA-E-PATZ-II-WEB	Qu‟èra en madeish lòc, ath cant dera taula, demanaua cartes, les plaçaua sense deishar de guardar aqueres mans uassudes e abiles.
GUERRA-E-PATZ-II-WEB	Com se passèc e qué se passèc?
GUERRA-E-PATZ-II-WEB	Sò plen de salut, sò fòrt e sò en madeish lòc.
GUERRA-E-PATZ-II-WEB	Non, que non ei possible!
GUERRA-E-PATZ-II-WEB	Estaue rogit e sudat, encara qu‟ena sala non hège calor.
GUERRA-E-PATZ-II-WEB	Eth sòn ròstre impressionaue e hège pena, mès que mès, peth sòn inutil encaborniament pr‟amor de mostrar-se tranquil.
GUERRA-E-PATZ-II-WEB	Era soma escrita venguec en sòn numèro fatau de quaranta tres mil.
GUERRA-E-PATZ-II-WEB	Rostov premanie ja era carta que jogarie sus es tres mil robles que li metien en jòc quan Dolojov, pataquejant era taula damb era baralha, la deishèc en un cant e comencèc rapidaments, damb era sua escritura clara e energica, trincant eth guish, a somar es pèrtes de Rostov.
GUERRA-E-PATZ-II-WEB	A sopar!
GUERRA-E-PATZ-II-WEB	Qu‟ei era ora de sopar!
GUERRA-E-PATZ-II-WEB	Ja son aquiu es gitanos!
GUERRA-E-PATZ-II-WEB	Plan que òc, en aqueth moment entrauen òmes e hemnes de traits bruns, que parlauen damb accent gitano.
GUERRA-E-PATZ-II-WEB	Nikolai comprenec que tot ère perdut.
GUERRA-E-PATZ-II-WEB	Qué, non seguisses?, preguntèc hènt veir indiferéncia.
GUERRA-E-PATZ-II-WEB	Qu‟auia premanida ua bona carta… coma s‟eth plaser deth jòc siguesse entada eth çò de mès interessant.
GUERRA-E-PATZ-II-WEB	Sò perdut, pensèc.
GUERRA-E-PATZ-II-WEB	Ara non me rèste qu‟ua bala en cap”.
GUERRA-E-PATZ-II-WEB	E ath còp didie alègraments:
GUERRA-E-PATZ-II-WEB	Ua carta mès?
GUERRA-E-PATZ-II-WEB	Ben, responec Dolojov, en tot acabar eth sòn compde.
GUERRA-E-PATZ-II-WEB	Va per vint-e-un robles, higec, senhalant era chifra qu‟egalaue es quarante tres mil.
GUERRA-E-PATZ-II-WEB	E agarrant era baralha se dispausèc a talhar.
GUERRA-E-PATZ-II-WEB	Rostov, que n‟auie anotat sies mil, escriuec “vint-e-un” damb fòrça suenh.
GUERRA-E-PATZ-II-WEB	Qu‟ei parièr, didec.
GUERRA-E-PATZ-II-WEB	Dolojov comencèc a talhar damb seriositat.
GUERRA-E-PATZ-II-WEB	Ò, com odiaue Rostov aguestes mans roienques de dits cuerts e peluts canèths que lo mantenguien en sòn poder…
GUERRA-E-PATZ-II-WEB	Eth dètz que siguec entada eth.
GUERRA-E-PATZ-II-WEB	Un que s‟espise d‟èster pendent tant de temps seigut.
GUERRA-E-PATZ-II-WEB	Tanben jo sò espisat, didec Rostov.
GUERRA-E-PATZ-II-WEB	Dolojov, coma entà rebrembar-li qu‟es badinades non èren avientes, l‟interrompec:
GUERRA-E-PATZ-II-WEB	Quan poiratz pagar-me, comde?
GUERRA-E-PATZ-II-WEB	Rostov se rogic e demanèc a Dolojov que l‟acompanhèsse en ua auta sala.
GUERRA-E-PATZ-II-WEB	Que non t‟ac posqui balhar tot de còp.
GUERRA-E-PATZ-II-WEB	Escota, Rostov, li repliquèc Dolojov arrint e sense deishar-lo de uelh, coneishes er arrepervèri: “erós en amors, malerós en jòc”.
GUERRA-E-PATZ-II-WEB	Era tua cosia ei encamardada de tu, me‟n sai.
GUERRA-E-PATZ-II-WEB	Comprenie perfèctaments eth dolor de sa pairs en conéisher semblable deute, comprenie qu‟era sua felicitat sonque vierie quan se vedesse liure de tot; se‟n sabie tanben de qué Dolojov podie evitar-li aguesta vergonha e aguest dolor, mès preferie seguir jogant damb eth coma eth gat e er arrat.
GUERRA-E-PATZ-II-WEB	Era tua cosia… comencèc a dider-li Dolojov.
GUERRA-E-PATZ-II-WEB	Mès Nikolai l‟interrompec:
GUERRA-E-PATZ-II-WEB	Alavetz, quan poirè crubar?
GUERRA-E-PATZ-II-WEB	Deman, responec Rostov.
GUERRA-E-PATZ-II-WEB	E gessec dera sala.
GUERRA-E-PATZ-II-WEB	XV Díder “deman” e tier-se digne que non ère de mau her; mès tornar solet entà casa, veir as fraies, as pairs, cohessà‟c tot e demanar sòs, qu‟ada eri un non n‟a eth dret, dempús dera paraula dada, qu‟ère terrible.
GUERRA-E-PATZ-II-WEB	Ena casa arrés dormie encara.
GUERRA-E-PATZ-II-WEB	Es joeni, dempús eth teatre e eth sopar, s‟auien seigut ena sala ar entorn deth clavicòrdi.
GUERRA-E-PATZ-II-WEB	Tanlèu entrèc Nikolai se trapèc entorat pera atmosfèra d‟amor e poesia que governaue era casa, e qu‟ara, après era demana de Dolojov e eth balh de Joguel, semblaue auer-se concentrat encara mès en Natasha e Sonia tau qu‟er aire abantes d‟ua tronada.
GUERRA-E-PATZ-II-WEB	Es dues, damb es vestits blus qu‟amièren en balh, gracioses e eroses, arrien ath cant deth clavicòrdi.
GUERRA-E-PATZ-II-WEB	Vera e Shinshin hègen as escacs ena sala; era vielha comdessa, que demoraue ath hilh e ath marit, hège un solitari, acompanhada per ua anciana dauna, nòbla e prauba, que s‟estaue damb eri.
GUERRA-E-PATZ-II-WEB	Denisov, damb es uelhs ludents e eth peu esperluat, ère en clavicòrdi damb ua cama tirada de cap endarrèr: es sòns cuerts dits pataquejauen ritmicaments eth clavièr e, damb es uelhs miei clucadi, votz ronca, mès entonada, cantaue uns vèrsi, compausadi per eth madeish, titoladi “Era embelinaira”, qu‟ada eri sajaue de botar-les musica.
GUERRA-E-PATZ-II-WEB	Entàs abandonadi acòrds?
GUERRA-E-PATZ-II-WEB	Quin huec as alugat en mèn pitrau?
GUERRA-E-PATZ-II-WEB	Quina afogadura se senhorège de jo?
GUERRA-E-PATZ-II-WEB	Cantaue apassionadaments, tachant ena espaurida e erosa Natasha es sòns uelhs neri coma eth jaiet.
GUERRA-E-PATZ-II-WEB	Magnific!
GUERRA-E-PATZ-II-WEB	Preciós!, cridaue Natasha.
GUERRA-E-PATZ-II-WEB	Ua auta estròfa!
GUERRA-E-PATZ-II-WEB	A!, ja ei aciu Nikolenhka!, Natasha correc entada eth.
GUERRA-E-PATZ-II-WEB	Ei papa en casa?, preguntèc eth.
GUERRA-E-PATZ-II-WEB	Quina alegria qu‟ages vengut!
GUERRA-E-PATZ-II-WEB	Èm toti tan contents!…
GUERRA-E-PATZ-II-WEB	Vasili Dmitrievic se demore un dia mès per jo, sabes?
GUERRA-E-PATZ-II-WEB	Sonia intervenguec:
GUERRA-E-PATZ-II-WEB	Non, papa non a vengut encara.
GUERRA-E-PATZ-II-WEB	As arribat ja, Nikolenhka?
GUERRA-E-PATZ-II-WEB	Nikolai s‟apressèc a sa mair, punèc era sua man e, en sèir-se en silenci ath sòn costat, campèc es sues mans, qu‟anauen plaçant es cartes.
GUERRA-E-PATZ-II-WEB	Ena sala deth costat s‟entenien arridolets e votzes alègres qu‟encoratjauen a Natasha tà cantar.
GUERRA-E-PATZ-II-WEB	Plan, plan!, didie Denisov.
GUERRA-E-PATZ-II-WEB	Era comdessa se virèc entath sòn hilh, que se tenguie en silenci.
GUERRA-E-PATZ-II-WEB	Qué te cau?, preguntèc.
GUERRA-E-PATZ-II-WEB	Ò!, arren, repliquèc Nikolai, coma espisat d‟ua pregunta tan repetida.
GUERRA-E-PATZ-II-WEB	Supausi que òc.
GUERRA-E-PATZ-II-WEB	A on poiria anar”?, se preguntèc Rostov; e se filèc de cap ara sala deth clavicòrdi.
GUERRA-E-PATZ-II-WEB	Sonia tocaue eth preludi dera barcarola preferida de Denisov.
GUERRA-E-PATZ-II-WEB	Natasha ère prèsta a cantar.
GUERRA-E-PATZ-II-WEB	Denisov la contemplaue damb es uelhs plei d‟admiracion.
GUERRA-E-PATZ-II-WEB	Nikolai comencèc a passejar pera estança.
GUERRA-E-PATZ-II-WEB	E qué pòt cantar?
GUERRA-E-PATZ-II-WEB	Aquerò que non ei bric divertit”.
GUERRA-E-PATZ-II-WEB	Sonia ataquèc eth prumèr acòrd deth preludi.
GUERRA-E-PATZ-II-WEB	E se me n‟anèssa…?
GUERRA-E-PATZ-II-WEB	Sense deishar de caminar d‟un costat en aute, guardaue distrètaments a Denisov e as gojates, evitant es sues guardades.
GUERRA-E-PATZ-II-WEB	De seguit se n‟encuedèc de qué quauquarren s‟auie passat.
GUERRA-E-PATZ-II-WEB	Nikolai se virèc d‟esquia.
GUERRA-E-PATZ-II-WEB	Tanben Natasha intuitiua per natura, auie percebut de seguit er estat d‟animositat deth sòn frair.
GUERRA-E-PATZ-II-WEB	Ac auie percebut, mès en aqueth moment se trapaue tan contenta e erosa, tant aluenhada de quinsevolh tristor, pena o repotec, que s‟enganhèc conscientaments.
GUERRA-E-PATZ-II-WEB	E se didec: “Dilhèu m‟enganhi.
GUERRA-E-PATZ-II-WEB	Que li cau èster autant content coma jo”.
GUERRA-E-PATZ-II-WEB	Damb eth cap quilhat e es braci abandonadi, coma ua dançaira, Natasha, caminant de puntetes, passèc damb decision entath centre dera sala, a on se posèc.
GUERRA-E-PATZ-II-WEB	Natasha comencèc a cantar, era sua gargamèra se dilatèc, quilhèc eth piech e es sòns uelhs aqueriren ua expression seriosa.
GUERRA-E-PATZ-II-WEB	En aguest instant non pensaue en arrés ne en arren; era sua votz gessie dera boca arridolenta en ua cascada de sons que quinsevolh pòt repetir mil còps dera madeisha manèra, en tot deishar-mos indiferenti, mès que, de ressabuda, ath mil e un mos hèn estrementir e plorar.
GUERRA-E-PATZ-II-WEB	Aqueth iuèrn Natasha auie començat a cantar seriosaments, sustot pr‟amor qu‟a Denisov l‟encantaue era sua votz.
GUERRA-E-PATZ-II-WEB	Ja non cantaue coma ua mainada; ja non auie en sòn cant era aplicación mainadenca e comica d‟abantes; mès encara non cantaue ben, sivans opinauen es entendudi que l‟escotauen: “Ua votz plan beròia, mès encara non pro educada, li cau educar-la”, didien.
GUERRA-E-PATZ-II-WEB	Mès ac didien, normauments, plan dempús de qué auesse acabat.
GUERRA-E-PATZ-II-WEB	Tant que sonaue era votz non educada, damb alendades a dehòra de temps, compassi forçadi, es entendudi non didien arren, en tot limitar-se a gaudir dera votz non educada e desirar escotar-la de nauèth.
GUERRA-E-PATZ-II-WEB	Qu‟auie en era ua puretat primitiua, era ignorància des pròpies possibilitats e un timpre velotat, non cultivat, que s‟aligaue damb es defèctes en art de cantar aparentaments impossibles de corregir sense lançà‟c tot a pèrder.
GUERRA-E-PATZ-II-WEB	Qué li passe?
GUERRA-E-PATZ-II-WEB	Com cante aué!”.
GUERRA-E-PATZ-II-WEB	E, en un moment, eth mon semblèc concentrar-se entada eth ara demora dera pròplèu nòta, dera pròplèu frasa, tot en mon qu‟ère dividi en tres temps: “Oh, mio crudele affetto”,…un, dus, tres…”Oh mio crudele affetto”, un, dus, tres…” Be n‟ei d‟estupida era nòsta vida!, pensèc Nikolai.
GUERRA-E-PATZ-II-WEB	Eth malastre, es sòs, Dolojov, era ira, er aunor… tot aquerò que non ei arren…
GUERRA-E-PATZ-II-WEB	Era vertat qu‟ei aquerò…
GUERRA-E-PATZ-II-WEB	Ben, Natasha!
GUERRA-E-PATZ-II-WEB	Ben, estimada!…
GUERRA-E-PATZ-II-WEB	Ja l‟a balhat.
GUERRA-E-PATZ-II-WEB	Mon Diu!, qué ben.
GUERRA-E-PATZ-II-WEB	Serà possible que jo non ac aja artenhut?
GUERRA-E-PATZ-II-WEB	Com vibrèc aquera clau, desvelhant ena amna de Rostov çò de mielhor qu‟auie en era!
GUERRA-E-PATZ-II-WEB	Qu‟ère quauquarren independent e superior a tot açò qu‟existie en mon.
GUERRA-E-PATZ-II-WEB	Qué importauen ara es pèrtes en jòc, Dolojov e era paraula d‟aunor?…
GUERRA-E-PATZ-II-WEB	Tot que son foteses.
GUERRA-E-PATZ-II-WEB	Se pòt aucir, se pòt panar e seguir estant madeish erós…
GUERRA-E-PATZ-II-WEB	Hège temps qu‟era musica non li costaue a Rostov un plaser semblable.
GUERRA-E-PATZ-II-WEB	Mès, a penes acabèc Natasha era sua barcaròla, se‟n brembèc de nauèth dera realitat.
GUERRA-E-PATZ-II-WEB	Sense díder arren gessec dera sala e se retirèc ena sua cramba.
GUERRA-E-PATZ-II-WEB	Ath cap d‟un quart d‟ora eth vielh comde, alègre e satisfèt, tornaue deth club.
GUERRA-E-PATZ-II-WEB	Nikolai, que l‟entenec entrar, venguec a veder-lo.
GUERRA-E-PATZ-II-WEB	Nikolai volec díder que òc, que s‟auie divertit fòrça; mès non podec.
GUERRA-E-PATZ-II-WEB	Que siguec a mand de petar en somics.
GUERRA-E-PATZ-II-WEB	Eth comde alugaue era sua pipa e non se n‟encuedèc der estat deth sòn hilh.
GUERRA-E-PATZ-II-WEB	E damb eth ton mès indiferent, qu‟ada eth madeish li resultèc repulsiu, coma se demanèsse eth coche entà vier en bèth lòc, didec a sa pair:
GUERRA-E-PATZ-II-WEB	Papa, que sò vengut entà parlar damb vos e lèu m‟en desbrembi.
GUERRA-E-PATZ-II-WEB	De vertat?, didec sa pair, qu‟ère particularaments alègre.
GUERRA-E-PATZ-II-WEB	N‟as fòrça de besonh?
GUERRA-E-PATZ-II-WEB	Fòrça, didec Nikolai rogint-se damb un arridolet estupid e esdegat que, dempús, pendent fòrça temps, non podec perdonar-se.
GUERRA-E-PATZ-II-WEB	Qu‟è perdut, hènt as cartes, quauqui sòs, ei a díder, molti, plan molti, quaranta tres mil robles.
GUERRA-E-PATZ-II-WEB	Com?
GUERRA-E-PATZ-II-WEB	Damb qui?…
GUERRA-E-PATZ-II-WEB	Badines, sorrisclèc eth comde.
GUERRA-E-PATZ-II-WEB	Qu‟è prometut pagar deman, higec Nikolai.
GUERRA-E-PATZ-II-WEB	Ja!…
GUERRA-E-PATZ-II-WEB	Qué li vam a hèr!, li pòt passar a quinsevolh!, didec Nikolai en ton esdegat, tant qu‟ath sòn laguens se cridaue vil e infame, en tot dider-se que per arren deth mon poirie perdonar-se aqueth crim.
GUERRA-E-PATZ-II-WEB	Qu‟aurie volut punar es mans de sa pair, demanar-li perdon de jolhs, e en sòrta d‟açò didie esdegat e enquia grossièr qu‟a quinsevolh li podie arribar.
GUERRA-E-PATZ-II-WEB	Eth comde Ilia Andreievic baishèc es uelhs en enténer aguestes paraules det sòn hilh e, ara prèssa, coma se cerquèsse quauquarren, didec:
GUERRA-E-PATZ-II-WEB	Òc, òc, serà de mau hèr… cranhi que serà plan de mau hèr arremassar… aguesti sòs… a quinsevolh li poirie passar e, hènt ua furtiva guardada ath ròstre deth sòn hilh, s‟endralhèc entara pòrta…
GUERRA-E-PATZ-II-WEB	Nikolai ère dispausat a defener-se, demoraue repotecs, mès non aquerò.
GUERRA-E-PATZ-II-WEB	Pairet, pairet!, sorrisclèc somicant.
GUERRA-E-PATZ-II-WEB	Perdonatz-me!
GUERRA-E-PATZ-II-WEB	E cuelhent era man de sa pair, quan ère a mand de gésser, la sarrèc contra es sòns pòts e s‟estarnèc a plorar.
GUERRA-E-PATZ-II-WEB	Tant qu‟eth pair parlaue damb eth sòn hilh, ua explicacion non mens importanta auie lòc entre mair e hilha.
GUERRA-E-PATZ-II-WEB	Natasha, esmoiguda, correc a quèrrer a sa mair:
GUERRA-E-PATZ-II-WEB	Mama!
GUERRA-E-PATZ-II-WEB	Mama!…
GUERRA-E-PATZ-II-WEB	Qué?
GUERRA-E-PATZ-II-WEB	Declarat… se m‟a declarat!
GUERRA-E-PATZ-II-WEB	Era comdessa non podie creir çò qu‟entenie.
GUERRA-E-PATZ-II-WEB	Denisov s‟auie declarat; mès a qui?
GUERRA-E-PATZ-II-WEB	A ua mainada, a Natasha, que hège pòc jogaue damb pipes e seguie estudiant.
GUERRA-E-PATZ-II-WEB	Donques que non son pegaries.
GUERRA-E-PATZ-II-WEB	Que parli seriosaments, mama, repliquèc emmaliciada Natasha.
GUERRA-E-PATZ-II-WEB	Qu‟ei que vengui a demanar-vos se qué me cau hèr, e vos me didetz que son pegaries.
GUERRA-E-PATZ-II-WEB	Era comdessa arroncilhèc es espatles.
GUERRA-E-PATZ-II-WEB	Non, non ei un pèc!, repliquèc Natasha, ofensada e grèu.
GUERRA-E-PATZ-II-WEB	Alavetz, qué vòs?.
GUERRA-E-PATZ-II-WEB	Aué en dia totes qu‟ètz encamardades…
GUERRA-E-PATZ-II-WEB	Plan, se t‟as encamardat, marida-te damb eth.
GUERRA-E-PATZ-II-WEB	Que Diu t‟age!, didec arrint e emmaliciada era comdessa.
GUERRA-E-PATZ-II-WEB	Non, non, mama, que non sò encamardada d‟eth; me semble que non ne sò.
GUERRA-E-PATZ-II-WEB	Plan, donc, ve-te‟n e ditz-l‟ac.
GUERRA-E-PATZ-II-WEB	Mama, ètz vos emmaliciada?
GUERRA-E-PATZ-II-WEB	Qué vòs alavetz?
GUERRA-E-PATZ-II-WEB	Que venga jo e li respona per tu?, arric era comdessa.
GUERRA-E-PATZ-II-WEB	Non, ac harè jo madeisha.
GUERRA-E-PATZ-II-WEB	Solet voi que me digatz se com.
GUERRA-E-PATZ-II-WEB	Entà vos tot qu‟ei aisit, responec Natasha, arrint ath còp.
GUERRA-E-PATZ-II-WEB	S‟auéssetz vist com m‟ac didec!
GUERRA-E-PATZ-II-WEB	Ja sai que non ac volie hèr, qu‟ac hec en contra dera sua volentat.
GUERRA-E-PATZ-II-WEB	Mès, ça que la, l‟ac cau díder.
GUERRA-E-PATZ-II-WEB	Non, non.
GUERRA-E-PATZ-II-WEB	Me hè tant de dò!
GUERRA-E-PATZ-II-WEB	Ei tan simpatic!
GUERRA-E-PATZ-II-WEB	Aquerò non, mama, mès que me hè dò.
GUERRA-E-PATZ-II-WEB	Non sai se com dider-l‟ac.
GUERRA-E-PATZ-II-WEB	Tu que non te cau díder arren, li parlarè jo, concludic era comdessa, shordada de qué quauquarrés auesse gausat tractar ara petita Natasha coma ua persona màger.
GUERRA-E-PATZ-II-WEB	Non, de cap des manères, l‟ac diderè jo madeisha, vos escotatz darrèr dera pòrta, e correc entara sala a on, seigut ena madeisha cagira, ath cant deth clavicòrdi, demoraue Denisov, caperat eth ròstre damb es mans.
GUERRA-E-PATZ-II-WEB	En enténer es leugèrs passi dera gojata se metec de pès.
GUERRA-E-PATZ-II-WEB	Natasha, era mia sòrt ei enes vòstes mans.
GUERRA-E-PATZ-II-WEB	Vasili Dmitrievic, me hètz vos tanta pena!…
GUERRA-E-PATZ-II-WEB	Denisov s‟inclinèc sus es sues mans e Natasha entenec un bronit estranh, incomprensible entada era.
GUERRA-E-PATZ-II-WEB	Punèc eth sòn cap de peus neri, cargolhadi e esperluadi.
GUERRA-E-PATZ-II-WEB	En aqueth moment s‟entenec eth caminar pressat dera comdessa e eth brusor deth sòn vestit.
GUERRA-E-PATZ-II-WEB	Vasili Dmitrievic, vos arregraïsqui er aunor, didec, apressant-se ada eri, era comdessa damb votz confusa, qu‟a Denisov li semblèc sevèra, mès era mia hilha ei plan joena e pensè que vos, en èster amic deth mèn hilh, vos dirigiríetz prumèr a jo; en aguest cas, non m‟auríetz botat ena escadença de balhar-vos ua negatiua.
GUERRA-E-PATZ-II-WEB	Comdessa… didec Denisov damb es uelhs baishi e votz colpabla.
GUERRA-E-PATZ-II-WEB	Natasha non podec estar-se tranquilla en veder-lo tant aclapat.
GUERRA-E-PATZ-II-WEB	Comencèc a somicar brusentaments.
GUERRA-E-PATZ-II-WEB	Mès vos cau saber qu‟adòri tant ara vòsta hilha e a tota era sua familha, que balharia dues vides… guardèc ara comdessa, e en veir eth sòn ròstre sevèr, higec: Adishatz, comdessa.
GUERRA-E-PATZ-II-WEB	Punèc era sua man e, sense virarse entà Natasha, damb passi rapids e decidits gessec dera estança.
GUERRA-E-PATZ-II-WEB	Londeman Rostov se didie adiu de Denisov, que non volèc estàr-se en Moscòu ne un dia mès.
GUERRA-E-PATZ-II-WEB	Toti es amics acodiren a dider-li adiu damb ua hèsta de gitanos, e ne tansevolhe se n‟encuedèc de com l‟amiauen en lúbia e com recorrec eth camin enquiara tresau pòsta.
GUERRA-E-PATZ-II-WEB	Dempús dera partida de Denisov, Rostov s‟estec encara dues setmanes en Moscòu, demorant es sòs qu‟eth vielh comde non podec arremassar abantes; non gessie de casa e passaue lèu tot eth temps ena cramba des joenes.
GUERRA-E-PATZ-II-WEB	Sonia se mostraue damb eth, mès trenda e encamardada que jamès.
GUERRA-E-PATZ-II-WEB	Semblaue voler demostrar-li qu‟eth sòn malastre en jòc auie estat un acte eroïc e qu‟aquerò aumentaue eth sòn amor.
GUERRA-E-PATZ-II-WEB	Mès, ara, Nikolai se credie indigne d‟era.
GUERRA-E-PATZ-II-WEB	Aumplic de vèrsi e de nòtes de musica es albums des joenes, e sense dider-se adiu de cap des sues amistats, un còp manadi es quaranta tres mil robles a Dolojov e damb eth recebut en sòn poder, partic tà finaus de noveme, pr‟amor d‟arténher eth sòn regiment, que ja ère en Polonia.
GUERRA-E-PATZ-II-WEB	PART I Dempús dera sua explicacion damb era sua hemna, Pierre partic entà Sant Petersburg.
GUERRA-E-PATZ-II-WEB	Ena pòsta de Torzhok non i auie shivaus, o eth mèstre de pòsta non les ac volec balhar.
GUERRA-E-PATZ-II-WEB	Pierre se vedec obligat a demorar.
GUERRA-E-PATZ-II-WEB	S‟estirèc vestit sus un divan de cuèr, dauant ua taula redona, apuèc en era es sòns grani pès, metudi en nautes bòtes forrades de pèth, e se demorèc calat enes sòns pensaments.
GUERRA-E-PATZ-II-WEB	Voletz que vos premanisca era jaça?
GUERRA-E-PATZ-II-WEB	Que premanisca eth tè?
GUERRA-E-PATZ-II-WEB	Pierre non li responec, pr‟amor que non vedie ne entenie arren.
GUERRA-E-PATZ-II-WEB	Ena arturada anteriora comencèc a pensar e seguie es sues reflexions sus causes tant importantes que non hège cap atencion a tot çò que se passaue ath sòn entorn.
GUERRA-E-PATZ-II-WEB	Non solet non lo tracassaue arribar tard o d‟ora en Sant Petersburg e ne tansevolhe s‟ena estacion de pòsta aurie lòc entà repausar.
GUERRA-E-PATZ-II-WEB	En comparèr damb es sòns grèus problèmes, li semblaue indiferent estar-se ues ores o tota ua vida en aqueth lòc.
GUERRA-E-PATZ-II-WEB	Eth mèstre de pòsta, era sua hemna, er ajuda de cramba e ua vendeira de brodaries tipiques entrèren successiuaments ena cramba, en tot aufrir-li es sòns servicis.
GUERRA-E-PATZ-II-WEB	Pierre, damb es pès sus era taula, les guardaue a trauèrs des sues lunetes, sense compréner se qué volien e com aqueres persones podien víuer sense resòlver es problèmes qu‟ada eth lo preocupauen.
GUERRA-E-PATZ-II-WEB	E lo preocupauen exactaments es madeishi que l‟auien tormentat, dempús deth düel en Sokolniki, quan passèc era prumèra net en un suplici e sense clucar un uelh, damb era diferéncia de qué ara, ena solitud deth viatge, aguesti pensaments s‟auien senhorejat d‟eth damb ua fòrça extraordinària.
GUERRA-E-PATZ-II-WEB	Encara que comencèsse a pensar en d‟autes causes, venguie tostemps enes problèmes que, ne podie resòlver ne deishar de prepausar-se, coma s‟en sòn cervèth s‟auesse passat d‟òsca er avitz principau.
GUERRA-E-PATZ-II-WEB	Aguest avitz non auançaue ne arreculaue, senon que viraue, viraue tostemp sense sarrar arren, en madeish lòc, sense qu‟arrés ne arren l‟empachèsse virar.
GUERRA-E-PATZ-II-WEB	Eth mèstre de pòsta tornèc e, umilaments, preguèc a Sa Excelléncia que demorèsse sonque dues ores, e dempús d‟aquerò, passèsse çò que passèsse, li balharie a Sa Excelléncia es shivaus deth corrèu.
GUERRA-E-PATZ-II-WEB	Plan que òc, eth mèstre de pòsta mentie, damb eth desir de trèir-li ath viatjaire uns sòs mès.
GUERRA-E-PATZ-II-WEB	Entà jo qu‟està ben; entà un aute viatjaire, mau; e entada eth, qu‟ei inevitable, pr‟amor qu‟a besonh de minjar.
GUERRA-E-PATZ-II-WEB	Ditz que plan per açò un oficiau lo tustèc; e er oficiau lo tustèc pr‟amor qu‟auie prèssa… e jo tirè contra Dolojov pr‟amor que me consideraua ofensat.
GUERRA-E-PATZ-II-WEB	E auciren a Loís XVI pr‟amor que lo considerauen colpable, e un an mès tard heren madeish, pera madeisha rason, damb aqueri que l‟auien guilhotinat.
GUERRA-E-PATZ-II-WEB	Qué ei çò qu‟està mau?
GUERRA-E-PATZ-II-WEB	Qué mos cau estimar o odiar?
GUERRA-E-PATZ-II-WEB	Entà qué mos cau víuer?
GUERRA-E-PATZ-II-WEB	Qui sò jo?
GUERRA-E-PATZ-II-WEB	Qué ei era vida o era mòrt?
GUERRA-E-PATZ-II-WEB	Quina fòrça ac govèrne tot?” A deguna d‟aguestes preguntes trapaue responsa, exceptat d‟ua, illogica, que, de hèt, non ère era responsa ad aguestes preguntes.
GUERRA-E-PATZ-II-WEB	Era responsa ère: “Moriràs e tot s‟aurà acabat.
GUERRA-E-PATZ-II-WEB	Moriràs e ac saberàs tot o deisharàs de preguntar”.
GUERRA-E-PATZ-II-WEB	Mès morir tanben ère terrible.
GUERRA-E-PATZ-II-WEB	Era vendeira de Torzhok aufrie damb votz cridaira es sues mèrces, persutant, mès que mès, en ues simbosses de pèth de craba.
GUERRA-E-PATZ-II-WEB	Entà qué servíssen aguesti sòs?
GUERRA-E-PATZ-II-WEB	Pòden híger quauquarren ara felicitat, ara serenitat dera amna?
GUERRA-E-PATZ-II-WEB	Dilhèu pòt quauquarren en aguest mon convertir-mos, ad aguesta hemna e a jo, en èssers mès pròchi ath mau o ara mòrt?
GUERRA-E-PATZ-II-WEB	Era mòrt, que met eth punt finau a tot, pòt vier aué o deman, ei a díder, en un instant, en comparèr damb era eternitat”.
GUERRA-E-PATZ-II-WEB	E de nauèth s‟esdegaue a sarrar aqueth avitz que non hège que virar en madeish lòc sense sarrar arren.
GUERRA-E-PATZ-II-WEB	Er ajuda de cramba li hec a vier un libre dubèrt pera mitat, ua novèla epistolara de Mme Suza.
GUERRA-E-PATZ-II-WEB	Comencèc a lièger quauques planes que descriuien es patiments e era vertuosa resisténcia de cèrta Amelia de Mansfeld.
GUERRA-E-PATZ-II-WEB	Diu non podie auer botat ena sua amna ua inclinacion contrària ara sua volentat”.
GUERRA-E-PATZ-II-WEB	Que non sabem arren, arren ei segur, se didec Pierre un còp mès.
GUERRA-E-PATZ-II-WEB	Sonque podem saber que non sabem arren.
GUERRA-E-PATZ-II-WEB	Tot en eth e en sòn entorn li semblaue insensat, abjècte e confús.
GUERRA-E-PATZ-II-WEB	Mès ena madeisha repulsion per tot çò que l‟entoraue, trapaue Pierre ua sòrta de plaser excitant.
GUERRA-E-PATZ-II-WEB	Gausi demanar a Sa Excelléncia que hèsque un shinhau de lòc ad aguest senhor, didec eth mèstre de pòsta, en tot entrar ena cramba damb un aute viatjaire que tanben l‟auie calgut posar-se per manca de shivaus.
GUERRA-E-PATZ-II-WEB	Eth nauèth vengut ère un vielh fòrt, ben format, de ròstre auriolenc e arropit, celhes peublanques que subergessien sus uns uelhs ludents d‟un gris indefinit.
GUERRA-E-PATZ-II-WEB	Pierre retirèc es pès dera taula, se lheuèc e s‟ajacèc en lhet premanit entada eth.
GUERRA-E-PATZ-II-WEB	De quan en quan guardaue ath viatjaire, que, damb mina cansada e ombriua, sense fixar-se en Pierre, se treiguie pesadaments era ròba damb era ajuda deth sòn vailet.
GUERRA-E-PATZ-II-WEB	Quan se demorèc solet damb ua giqueta forrada de nanquin e nautes bòtes de feutre que curbien es sues cames primes e uassudes, se seiguec en divan e, apuant en dorsièr era sua voluminosa tèsta de peus rebracadi e amples possi, guardèc a Bezujov.
GUERRA-E-PATZ-II-WEB	Tirèc era atencion de Pierre era expression sevèra, intelligenta e penetranta d‟aquera guardada.
GUERRA-E-PATZ-II-WEB	Sentec talents d‟entamenar ua convèrsa damb eth sòn companh, mès quan ère a mand de dirigir-se ada eth, a prepaus deth camin, er ancian auie clucat ja es uelhs e amassat es sues arropides mans, qu‟en un des sòns dits amiaue un anèth de hèr damb era figura d‟Adam; s‟estaue immobil, repausant o reflexionant prigondaments, sivans li semblèc a Pierre.
GUERRA-E-PATZ-II-WEB	Eth vailet deth viatjaire ère un vielhet auriolenc e plen d‟arrupes, sense mostacha ne barba, e non pr‟amor que s‟arrasèsse, senon pr‟amor que jamès l‟auien creishut.
GUERRA-E-PATZ-II-WEB	Treiguec, diligentaments, es aprovediments, premanic era taula entath tè e se hec a vier eth samovar borint; quan tot siguec prèst, eth viatjaire dauric es uelhs, s‟apressèc ena taula, se mestrèc un veire e ne botèc un aute entath glabre vailet.
GUERRA-E-PATZ-II-WEB	Pierre, un shinhau inquiet, sentec qu‟ère de besonh, inevitable, entamenar ua convèrsa damb eth viatjaire.
GUERRA-E-PATZ-II-WEB	Eth vailet se hec a vier eth sòn veire uet sus ua sièta e un trocet de sucre mossegat e preguntèc se desiraue quauquarren.
GUERRA-E-PATZ-II-WEB	Arren, balha-me eth mèn libre, responec eth viatjaire.
GUERRA-E-PATZ-II-WEB	Eth vailet aubedic e eth libre li semblèc a Pierre de contengut religiós.
GUERRA-E-PATZ-II-WEB	Eth viatjaire se calèc ena lectura.
GUERRA-E-PATZ-II-WEB	Pierre non lo deishaue de uelh.
GUERRA-E-PATZ-II-WEB	Pierre lo campaue atentiuaments; mès abantes de qué auesse temps de virar-se, eth vielh dauric es uelhs e tachèc ua guardada sevèra e decidida en sòn ròstre.
GUERRA-E-PATZ-II-WEB	Pierre se sentec confús: volie refusar aquera guardada, mès es ludents uelhs der ancian l‟atirauen de manèra irresistibla.
GUERRA-E-PATZ-II-WEB	Pierre, silenciós, guardèc interrogatiuaments ath viatjaire a trauèrs des sues lunetes.
GUERRA-E-PATZ-II-WEB	Qu‟è entenut a parlar de vos e deth malastre que vos aclape, seguic er ancian.
GUERRA-E-PATZ-II-WEB	Pierre se rogic; baishèc ara prèssa es pès deth lhet, e, en tot inclinar-se entath vielh, arric forçada e timidaments.
GUERRA-E-PATZ-II-WEB	Que non ac è mentat per curiosèr, senhor mèn, senon per rasons mès grèus.
GUERRA-E-PATZ-II-WEB	Carèc, sense deishar de uelh a Pierre, e li hec lòc en divan, convidant-lo damb un gèst a sèir-se ath sòn costat.
GUERRA-E-PATZ-II-WEB	A Pierre l‟ère desagradiu entrar en convèrsa damb eth vielh mès, aubedint, maugrat tot, s‟apressèc ada eth e se seiguec en divan.
GUERRA-E-PATZ-II-WEB	Qu‟ètz malerós, senhor, seguic eth desconeishut.
GUERRA-E-PATZ-II-WEB	Vos ètz joen e jo sò vielh.
GUERRA-E-PATZ-II-WEB	A, òc, didec Pierre damb un forçat arridolet.
GUERRA-E-PATZ-II-WEB	Fòrça arregraït…
GUERRA-E-PATZ-II-WEB	D‟a on vietz vos?
GUERRA-E-PATZ-II-WEB	Eth ròstre deth vielh non ère afable; mèsalèu hered e sevèr; e, maugrat tot, es paraules e eth ròstre der ancian costauen sus eth ua irresistibla atraccion.
GUERRA-E-PATZ-II-WEB	Mès se per quinsevolh motiu era mia convèrsa vos shòrde, didetz-m‟ac francaments, e arric de pic damb un gèst pairau, plen d‟ua trendesa qu‟arrés aurie sospechat en eth.
GUERRA-E-PATZ-II-WEB	Non, non, de cap manèra.
GUERRA-E-PATZ-II-WEB	Ath contrari; sò plan content d‟auer-vos coneishut, didec Pierre; e tornant a campar es mans deth desconeishut podec veir mès d‟apròp er anèth: amiaue en eth eth cap d‟Adam, simbèu des maçons.
GUERRA-E-PATZ-II-WEB	Permetetz- me que vos pregunte, higec, ètz, vos, maçon?
GUERRA-E-PATZ-II-WEB	Òc, pertanhi ara confraria des francmaçons, expliquèc er ancian, guardant cada còp damb mès prigondor a Pierre; e en mèn nòm e en des mèns, vos balhi era man frairauments.
GUERRA-E-PATZ-II-WEB	Cranhi… com ac dideria?…
GUERRA-E-PATZ-II-WEB	Cranhi qu‟es mies idies sus era origina deth mon siguen tant opausades as vòstes que non mos poiríem enténer, arric Pierre, trantalhant entre era fidança que l‟inspiraue eth vielh e eth costum de badinar sus es credences des maçons.
GUERRA-E-PATZ-II-WEB	Coneishi es vòstes idies, didec eth maçon.
GUERRA-E-PATZ-II-WEB	Es idies que parlatz vos semblen era òbra deth vòste esfòrç intellectuau, mès corresponen ara manèra de pensar dera majoritat des òmes e son eth producte univòc dera guitèra, der orgulh e dera ignorància.
GUERRA-E-PATZ-II-WEB	Desencusatz, senhor mèn, mès que non auria parlat damb vos se non ac sabessa; era vòsta manèra de pensar ei un penible error.
GUERRA-E-PATZ-II-WEB	Jamès gausarè díder que possedisqui era vertat, didec eth maçon, que cada còp estonaue mès a Pierre pera fermetat e precision des sues paraules.
GUERRA-E-PATZ-II-WEB	Eth maçon guardèc atentiuaments a Pierre e arric coma ac poirie hèr un ricàs damb es mans plies de milions dauant d‟un praube que li didesse que li mancauen cinc robles que poirien hèr-lo erós.
GUERRA-E-PATZ-II-WEB	Òc, ne sò, confirmèc Pierre, mès qué posqui hèr?
GUERRA-E-PATZ-II-WEB	Non lo coneishetz e per aquerò ètz vos plan malerós.
GUERRA-E-PATZ-II-WEB	E, totun, Eth qu‟ei aciu.
GUERRA-E-PATZ-II-WEB	Ei en jo, enes mies paraules; ei en tu, e enquia e tot enes paraules sacrilègues que vietz de prononciar, didec eth maçon damb votz tremolosa e sevèra.
GUERRA-E-PATZ-II-WEB	Dempús sauvèc silenci e alendèc, entestadit, çampar, en padegar-se.
GUERRA-E-PATZ-II-WEB	Se non existisse, contunhèc, non parlaríem d‟Eth, senhor mèn, didec a mieja votz.
GUERRA-E-PATZ-II-WEB	De qué, de qui auem parlat?
GUERRA-E-PATZ-II-WEB	A qui as remit?, exclamèc de pic damb votz plia de sevèra exaltacion e autoritat.
GUERRA-E-PATZ-II-WEB	Qui l‟endonvièc se non existís?
GUERRA-E-PATZ-II-WEB	Com se t‟a acodit pensar qu‟existís un èsser tant incomprensible?
GUERRA-E-PATZ-II-WEB	Per qué tu e toti supausen era existéncia d‟un èsser tant inconcebible, d‟un èsser tant omnipotent, etèrn e infinit en totes es sues manifestacions?
GUERRA-E-PATZ-II-WEB	S‟arturèc e s‟estèc en silenci ua bona estona.
GUERRA-E-PATZ-II-WEB	Pierre non desiraue ne volie interrómper aqueth silenci.
GUERRA-E-PATZ-II-WEB	Existís, mès qu‟ei dificil comprener-lo!, tornèc a díder eth maçon, mès sense guardar a Pierre, senon entath sòn dauant: huelhetaue es planes d‟un libre damb es sues mans seniles, que per çò dera emocion non podie tier-les quietes.
GUERRA-E-PATZ-II-WEB	Se botèssen en dobte era existéncia d‟un òme te l‟ac haria a vier aciu; lo cuelheria dera man e te lo mostraria.
GUERRA-E-PATZ-II-WEB	Mès, com posqui jo, insignificant mortau, mostrar tota era sua omnipoténcia, tota era sua eternitat, tota era sua bontat, a un qu‟ei cèc, o cluque es uelhs entà non veder-lo, entà non comprener-lo, entà non veir e compréner tota era sua pròpia viletat e abjeccion?
GUERRA-E-PATZ-II-WEB	Hec ua pausa.
GUERRA-E-PATZ-II-WEB	Què ès?
GUERRA-E-PATZ-II-WEB	Qui ès tu?
GUERRA-E-PATZ-II-WEB	Te cres sabent pr‟amor qu‟as podut prononciar aguestes paraules sacrilègues, contunhèc damb ombriua e menspredanta arridalha.
GUERRA-E-PATZ-II-WEB	Mès ès mès pèc e insensat qu‟un mainatge que, en tot jogar damb es pèces d‟un relòtge perfèctaments bastit, gausèsse, per çò de non compréner era finalitat deth relòtge, non creir ena existéncia der menestrau que lo bastic.
GUERRA-E-PATZ-II-WEB	Qu‟ei dificil coneisher-lo.
GUERRA-E-PATZ-II-WEB	Sègle darrèr sègle, de nòste pair Adam enquias nòsti dies, se trabalhe febriuments entà comprener-lo, e èm encara infinitaments luenh dera tòca!
GUERRA-E-PATZ-II-WEB	Mès en aguesta incomprension vedem tan solet era nòsta feblesa dauant era sua granor…
GUERRA-E-PATZ-II-WEB	Pierre, damb eth còr sarrat, contemplaue damb uelhs ludents eth ròstre deth maçon; l‟escotaue sense interromper-lo, sense preguntar arren, e damb tota era sua amna credie enes paraules d‟aqueth deconeishut.
GUERRA-E-PATZ-II-WEB	Credie enes senats arguments aportadi per eth?
GUERRA-E-PATZ-II-WEB	Damb tota era sua amna desiraue creir e experimentar un alègre sentiment de patz, renauiment e retorn entara vida.
GUERRA-E-PATZ-II-WEB	Non compreni, assegurèc Pierre en sénter damb temor qu‟eth dobte surgentaue en eth.
GUERRA-E-PATZ-II-WEB	Cranhie eth rasonament vague e fèble deth sòn interlocutor; cranhie non creder-lo.
GUERRA-E-PATZ-II-WEB	Non compreni, repetic, per qué era intelligéncia umana non pòt arténher eth coneishement que me parlatz.
GUERRA-E-PATZ-II-WEB	Eth maçon arric damb eth sòn arridolet afable e pairau.
GUERRA-E-PATZ-II-WEB	Era suprèma sabença e era vertat son coma un liquid plan pur, que voleríem captar, didec.
GUERRA-E-PATZ-II-WEB	Posqui, dihèu, arremassar aguest liquid plan pur en un recipient lord e determinar dempús era sua puretat?
GUERRA-E-PATZ-II-WEB	Solet mejançant era purificacion interiora d‟un madeish posqui arribar a conéisher, en ua cèrta mesura, eth liquid arremassat.
GUERRA-E-PATZ-II-WEB	Òc, òc… atau ei, didec Pierre damb alegria.
GUERRA-E-PATZ-II-WEB	Era suprèma sabença non s‟està solet ena rason, ne enes sciéncies profanes, era fisica, era quimica o era istòria, qu‟en eres se dividís eth coneishement.
GUERRA-E-PATZ-II-WEB	Era sabença suprèma ei ua soleta sciéncia.
GUERRA-E-PATZ-II-WEB	Era sciéncia de tot, era sciéncia qu‟explique era creacion e eth lòc qu‟en era ocupe er òme.
GUERRA-E-PATZ-II-WEB	Pr‟amor d‟abastar aguesta sciéncia mos cau renauir e purificar eth pròpi esperit; plan per aquerò, abantes de saber, mos cau creir e perfeccionar-mos.
GUERRA-E-PATZ-II-WEB	E entà arribar en aguesta tòca, eth nòste esperir s‟enriquís damb ua lum divina que se cride consciéncia.
GUERRA-E-PATZ-II-WEB	Òc, òc, confirmèc Pierre.
GUERRA-E-PATZ-II-WEB	Contempla damb es uelhs dera tua amna eth tòn pròpi èsser e pregunta-te s‟ès satisfèc damb tu madeish.
GUERRA-E-PATZ-II-WEB	Qué as artenhut en tot deishar-te amiar solet pera tua intelligéncia?
GUERRA-E-PATZ-II-WEB	Qué ès?
GUERRA-E-PATZ-II-WEB	Vos, senhor mèn, ètz joen, ric, intelligent, culte: mès, qué auetz hèt damb toti aguesti bens que se vos a balhat?
GUERRA-E-PATZ-II-WEB	Ètz content de vos e dera vòsta vida?
GUERRA-E-PATZ-II-WEB	Non.
GUERRA-E-PATZ-II-WEB	È en òdi era mia vida, didec Pierre arroncilhant es celhes.
GUERRA-E-PATZ-II-WEB	L‟as en òdi.
GUERRA-E-PATZ-II-WEB	Alavetz, escambia-la.
GUERRA-E-PATZ-II-WEB	Purifica-te, e a mida que te purifiques coneisheràs era sabença.
GUERRA-E-PATZ-II-WEB	Examina era tua vida, senhor mèn.
GUERRA-E-PATZ-II-WEB	Com l‟as passat?
GUERRA-E-PATZ-II-WEB	En desordenades orgias e hèstes, en tot recebè‟c tot dera societat sense balhar-li arren.
GUERRA-E-PATZ-II-WEB	Receberes ua fortuna, com l‟as tengut?
GUERRA-E-PATZ-II-WEB	Qué as hèt damb eth tòn pròche?
GUERRA-E-PATZ-II-WEB	As pensat enes milèrs d‟èssers que son esclaus tòns?
GUERRA-E-PATZ-II-WEB	Les as ajudat morau e materiauments?
GUERRA-E-PATZ-II-WEB	Non.
GUERRA-E-PATZ-II-WEB	T‟as profitat deth sòn trabalh entà amiar ua vida dissolvuda: aquerò ei çò qu‟as hèt.
GUERRA-E-PATZ-II-WEB	Alistères ua profession qu‟en era podesses èster util as auti?
GUERRA-E-PATZ-II-WEB	Non.
GUERRA-E-PATZ-II-WEB	Preferires passar era vida en léser.
GUERRA-E-PATZ-II-WEB	Dempús te maridères.
GUERRA-E-PATZ-II-WEB	Cuelheres era responsabiitat de guidar a ua hemna joena, e qué as hèt?.
GUERRA-E-PATZ-II-WEB	Non l‟ajudères a trapar eth camin dera vertat, senon que l‟as precipitat en abisme dera mentida e deth malastre.
GUERRA-E-PATZ-II-WEB	T‟ofense un òme e l‟aucisses.
GUERRA-E-PATZ-II-WEB	E dides que non coneishes a Diu e qu‟as en òdi era tua vida.
GUERRA-E-PATZ-II-WEB	Que non i a arren en aguesta vida digne de mentar, senhor mèn!
GUERRA-E-PATZ-II-WEB	Dempús d‟aguest discurs, eth maçon, coma se siguesse espisat, s‟apuèc de nauèth en dorsièr deth divan e cluquèc es uelhs.
GUERRA-E-PATZ-II-WEB	Que volie díder: “Òc, ei vertat: è viscut ua existéncia vila, ociosa e depravada”.
GUERRA-E-PATZ-II-WEB	Mès non gausèc trincar eth silenci.
GUERRA-E-PATZ-II-WEB	Eth maçon tossic damb roncadèra, damb tos de vielh, e cridèc ath sòn vailet.
GUERRA-E-PATZ-II-WEB	Qué se passe damb es shivaus?, preguntèc sense guardar a Pierre.
GUERRA-E-PATZ-II-WEB	Non, ditz-les qu‟atalen.
GUERRA-E-PATZ-II-WEB	Ja an arribat, responec eth vailet.
GUERRA-E-PATZ-II-WEB	Non voletz repausar?
GUERRA-E-PATZ-II-WEB	Damb eth cap clin, comencèc a passejar pera estança, guardant de quan en quan ath maçon.
GUERRA-E-PATZ-II-WEB	Aguest òme coneish era vertat e, se volesse me la poirie revelar”.
GUERRA-E-PATZ-II-WEB	Pierre desiraue dider-l‟ac ath maçon, mès non gausaue.
GUERRA-E-PATZ-II-WEB	Eth viatjaire recuelhec es sues causes damb aqueres mans vielhes e expèrtes e se cordèc er abric de pèth.
GUERRA-E-PATZ-II-WEB	Quan tot ère prèst, se virèc entà Bezujov e, en ton indiferent e cortés, li didec:
GUERRA-E-PATZ-II-WEB	Entà on vatz ara, senhor mèn?
GUERRA-E-PATZ-II-WEB	Entà Sant Petersburg, responec Pierre damb votz mainadenca e trantalhanta.
GUERRA-E-PATZ-II-WEB	Vos balhi es gràcies.
GUERRA-E-PATZ-II-WEB	Que sò cossent en tot damb vos.
GUERRA-E-PATZ-II-WEB	Mès non vos pensetz que sò dolent.
GUERRA-E-PATZ-II-WEB	Damb tota era mia amna voleria èster çò que vos voletz que siga, mès jamès è trapat era ajuda de degun…
GUERRA-E-PATZ-II-WEB	Ath delà, me considèri eth prumèr colpable.
GUERRA-E-PATZ-II-WEB	Ajudatz-me, instruitz-me e dilhèu…
GUERRA-E-PATZ-II-WEB	Pierre non podec contunhar.
GUERRA-E-PATZ-II-WEB	Alendèc prigondaments e se virèc d‟esquia.
GUERRA-E-PATZ-II-WEB	Eth maçon sauvèc silenci pendent ua longa estona.
GUERRA-E-PATZ-II-WEB	Semblaue reflexionar; ara fin didec:
GUERRA-E-PATZ-II-WEB	Era ajuda que ven solet de Diu; mès çò qu‟era nòsta ordre vos pòt balhar vo l‟ac balharà, senhor mèn.
GUERRA-E-PATZ-II-WEB	Vatz entà Sant Peterburg, autrejatz aquerò ath comde Villarski, treiguec era cartèra e escriuec ues paraules en un papèr que pleguèc en quate.
GUERRA-E-PATZ-II-WEB	Permetetz-me un conselh: quan arribetz ena capitau, dedicatz es prumèrs dies entath recuelhement, entà un examen de consciéncia, e non tornètz ara vida d‟abantes.
GUERRA-E-PATZ-II-WEB	Vos desiri un bon viatge e fòrça capitada… higec, en tot avertir qu‟eth sòn vailet entraue ena cramba.
GUERRA-E-PATZ-II-WEB	Eth viatjaire ère Osip Alekseievic Bazdeiev, sivans Pierre podec veir en libre de registre.
GUERRA-E-PATZ-II-WEB	Bazdeiez auie estat un des maçons e martinistes mès important ena epòca de Novikov.
GUERRA-E-PATZ-II-WEB	Fòrça temps dempús dera su marcha, Pierre, sense ajaçar-se ne demanar shivaus, s‟estèc passejant pera sua cramba, en tot reflexionar sus un dissolvut passat e imaginar damb afogadura un futur erós, irreprochable e vertuós; futur que li semblaue plan aisit.
GUERRA-E-PATZ-II-WEB	Credie auer estat enquia alavetz un viciós per auer desbrembat tan solet e per edart çò de bon qu‟ère era vertut.
GUERRA-E-PATZ-II-WEB	Ena sua amna non restauen ja tralhes des dobtes passadi.
GUERRA-E-PATZ-II-WEB	Credie damb fermetat ena possibilitat dera fraternitat umana, d‟ua societat d‟òmes unidi entà sostier-se es uns as auti en camin dera vertut: qu‟ère atau coma s‟imaginaue era maçonaria.
GUERRA-E-PATZ-II-WEB	Pierre non comuniquèc ad arrés era sua arribada en San Petersburg.
GUERRA-E-PATZ-II-WEB	Non gessie de casa e tenguie tot eth sòn temps ara lectura de Sant Tomàs de Kempis, libre qu‟auie arribat enes sues mans sense saber se qui l‟ac auie enviat.
GUERRA-E-PATZ-II-WEB	La lectura d‟aguest libre li balhaue tostemp era madeisha sensacion: eth plasèr jamès saborat de creir ena possibilitat d‟arténher era perfeccion, era possibilitat der amor frairau e actiu entre es òmes qu‟Osip Alekseievic li revelèsse.
GUERRA-E-PATZ-II-WEB	Ua setmana dempús dera sua arribada, eth joen comde polac Villarski, que Pierre coneishie de vista per auer-lo-se trapat en quauques hèstes de societat, entrèc ua tarde ena sua cramba damb era madeisha portadura oficiau e solémna qu‟amiauen es testimònis de Dolojov eth dia deth düel.
GUERRA-E-PATZ-II-WEB	Un còp barrada era pòrta e dempús d‟auer-se assegurat de qué, exceptat Pierre, non i auie arrés ena cramba, didec:
GUERRA-E-PATZ-II-WEB	Que vengui damb ua comission e ua prepausa, comde… e seguic sense sèir-se.
GUERRA-E-PATZ-II-WEB	Ua persona plan importanta dera nòsta fraternitat a demanat que sigatz vos admetut en era abantes deth tèrme acostumat, e vò que jo siga eth vòste gatge.
GUERRA-E-PATZ-II-WEB	Considèri un sagrat dèuer complir era volentat d‟aguesta persona.
GUERRA-E-PATZ-II-WEB	Desiratz entrar, damb eth mèn gatge, ena associacion des francmaçons?
GUERRA-E-PATZ-II-WEB	Eth ton hered e sevèr d‟aqueth òme que Pierre auie vist lèu tostemp enes balhs, arridolent e cortés, entre es mès distinguides daunes, estranhèc a Pierre.
GUERRA-E-PATZ-II-WEB	Ua auta pregunta mès, comde, didec, que vos demani que contestetz damb tota sinceritat non coma futur maçon senon coma cavalièr: auetz renonciat as vòstes ancianes conviccions?
GUERRA-E-PATZ-II-WEB	Credetz en Diu?
GUERRA-E-PATZ-II-WEB	Òc, ac desiri, didec.
GUERRA-E-PATZ-II-WEB	Villarski joquèc eth cap.
GUERRA-E-PATZ-II-WEB	Pierre meditèc un instant.
GUERRA-E-PATZ-II-WEB	Òc, òc, creigui en Diu, didec.
GUERRA-E-PATZ-II-WEB	Alavetz… comencèc Villarski.
GUERRA-E-PATZ-II-WEB	Mès Pierre l‟interrompec:
GUERRA-E-PATZ-II-WEB	Òc, creigui en Diu!, afirmèc.
GUERRA-E-PATZ-II-WEB	Villarski.
GUERRA-E-PATZ-II-WEB	Pendent tot eth trajècte Villarski sauvèc silenci.
GUERRA-E-PATZ-II-WEB	As preguntes de Pierre sus se qué li calie hèr o qué contestar, expliquèc solet que d‟auti frairs mès autorizadi qu‟eth lo meterien a pròva e eth solet li calie díder era vertat.
GUERRA-E-PATZ-II-WEB	Trauessèren eth portau dera grana casa a on se trapaue era lòtja, pugèren per ua escala escura e entrèren en ua petita anticramba illuminada, a on, sense ajuda de vailets se treigueren e abrics.
GUERRA-E-PATZ-II-WEB	Dempús passèren en ua auta cramba.
GUERRA-E-PATZ-II-WEB	Ath costat dera pòrta campèc un òme jargat d‟ua manèra estranha.
GUERRA-E-PATZ-II-WEB	Villarski gessec ath sòn encontre, gasulhèc quauquarren en francés e s‟apressèc en un petit armari, a on Pierre vedec vestits que jamès auie vist.
GUERRA-E-PATZ-II-WEB	Villarski treiguec der armari un mocador e bendèc es uelhs de Pierre; en estacar-lo-se en cogòt, s‟endravèc en nud ua guinsa de peus.
GUERRA-E-PATZ-II-WEB	Dempús atirèc a Pierre entada eth, lo punèc e, cuelhent-li era man, l‟amièc entà un aute lòc.
GUERRA-E-PATZ-II-WEB	Aqueth enòrme còs, damb es braci penjant, eth ròstre contrèt e arridolent, seguie damb pas trantalhant e timid a Villarski.
GUERRA-E-PATZ-II-WEB	Ath cap de dètz passi Villarski s‟arturèc.
GUERRA-E-PATZ-II-WEB	Pierre responec damb un senhau afirmatiu deth sòn cap.
GUERRA-E-PATZ-II-WEB	E sarrant era man de Pierre, Villarski gessec.
GUERRA-E-PATZ-II-WEB	Un còp solet en aqueth lòc desconeishut, Pierre seguic arrint.
GUERRA-E-PATZ-II-WEB	Dus viatges arroncilhèc es espatles, se hec a vier era man en mocador pr‟amor de trèir-lo-se, mès que non ac hec.
GUERRA-E-PATZ-II-WEB	Es cinc menutes qu‟amiaue damb es uelhs bendadi li semblèren ua ora inacababla.
GUERRA-E-PATZ-II-WEB	Li pesauen es braci, es cames li tremolauen e se sentie cansat.
GUERRA-E-PATZ-II-WEB	Experimentaue es mès complèxes e diuèrses sensacions.
GUERRA-E-PATZ-II-WEB	Cranhie çò qu‟anaue a passar e cranhie encara mès hèr veir mòstres dera sua pòur.
GUERRA-E-PATZ-II-WEB	Sentie curiosèr per çò qu‟anaue a passar o per çò que pensauen revelar-li.
GUERRA-E-PATZ-II-WEB	Mès, sustot, ère content d‟auer arribat en instant qu‟anaue a entrar, fin finau, en camin deth renauiment, dera vida activa e vertuosa que soniaue dès que coneishec a Osip Alekseievic.
GUERRA-E-PATZ-II-WEB	S‟enteneren còps fòrts ena pòrta.
GUERRA-E-PATZ-II-WEB	Pierre se treiguec era benda e guardèc ath sòn entorn.
GUERRA-E-PATZ-II-WEB	Ua prigonda escurina regnaue ena cramba; solet en un cornèr ludie ua lampa petita d‟òli qu‟illuminaue quauquarren blanc.
GUERRA-E-PATZ-II-WEB	Pierre s‟apressèc, vedec qu‟era lampa ère plaçada sus ua taula nera, ath cant d‟un libre dubèrt.
GUERRA-E-PATZ-II-WEB	Qu‟èren es Evangèlis.
GUERRA-E-PATZ-II-WEB	E aquerò blanc, ua clòsca de mòrt umana damb es sues orbites e dents.
GUERRA-E-PATZ-II-WEB	Pierre liegec es prumères paraules der Evangèli: “En principi ère eth Vèrb e eth Vèrb ère en Diu…” dèc ua virada ara taula e se trapèc damb ua gran caisha dubèrta: qu‟ère un taüt e ère plen de uassi.
GUERRA-E-PATZ-II-WEB	Pierre non s‟estonèc bric per tot aquerò que vedie.
GUERRA-E-PATZ-II-WEB	Demorant entrar en ua vida totauments naua, deth tot desparièra dera anteriora, demoraue es causes mès extraordinàries.
GUERRA-E-PATZ-II-WEB	Eth crani, eth taüt, er Evangèli: tot s‟ac demoraue e li semblaue qu‟aurie de demorar fòrça mès causes encara.
GUERRA-E-PATZ-II-WEB	Guardaue per entorn, esdegant-se a excitar en eth madeish un sentiment de fervor: “Diu, era mòrt, er amor, era fraternitat des òmes”, pensaue, en tot restacar aguestes paraules damb era representacion confusa mès luminosa de quauquarren.
GUERRA-E-PATZ-II-WEB	Se dauric era pòrta e quauqu‟un entrèc ena estança escura.
GUERRA-E-PATZ-II-WEB	Ara fèbla claretat dera lampa, qu‟ada era Pierre ja s‟auie avedat, vedec a un òme de mejana estatura, que s‟arturèc ena penombra; dempús, damb passi mesuradi, s‟apressèc ena taula e apuèc en era es sues petites mans emboishades en gants de pèth.
GUERRA-E-PATZ-II-WEB	Amiaue un devantau de cuèr blanc que li caperaue eth pièch e part des cames.
GUERRA-E-PATZ-II-WEB	Ar entorn deth còth amiaue quauquarren semblable a un colar, que peth sòn dejós emergie un plastron naut e blanc qu‟emmarcaue eth sòn alongat ròstre, illuminat de baish.
GUERRA-E-PATZ-II-WEB	Per qué auetz vengut aciu?, preguntèc eth desconeishut, en tot virar-se entà on supausaue qu‟ère Pierre.
GUERRA-E-PATZ-II-WEB	Se non credetz ena vertat dera lum e non vedetz era lum, per qué auetz vengut aciu?
GUERRA-E-PATZ-II-WEB	Qué voletz de nosati?
GUERRA-E-PATZ-II-WEB	Era sabença, era vertut, eth coneishement?
GUERRA-E-PATZ-II-WEB	Se sentie solet damb un òme totafèt d‟autrú ada eth pes condicions dera sua vida, e, pròche, ça que la, pera fraternitat damb es auti òmes.
GUERRA-E-PATZ-II-WEB	Eth còr de Pierre bategaue precipitadaments, a mand de non deishar-lo alendar, quan s‟apressèc eth rector (en lengatge maçonic cridauen “rector” ath frair encargat d‟iniciar ath postulant).
GUERRA-E-PATZ-II-WEB	Quan s‟apressèc mès, arreconeishec en eth a un des sòns coneishudi, Smolianinov, e aquerò lo shordèc.
GUERRA-E-PATZ-II-WEB	Aqueth òme non deuie èster entada eth qu‟un frair, un preceptor vertuós.
GUERRA-E-PATZ-II-WEB	Pendent uns instanta Pierre non podec prononciar cap paraula, de sòrta qu‟eth “rector” li calec repetir era pregunta.
GUERRA-E-PATZ-II-WEB	Òc… òc… jo que voi renauir-me, contestèc Pierre damb esfòrç.
GUERRA-E-PATZ-II-WEB	Ben, didec Smolianinov, e seguic entà dauant: auetz idia des mejans que damb eri era nòsta ordre vos ajudarà a arténher aguesta fin?, responec rapida e tranquillaments.
GUERRA-E-PATZ-II-WEB	Jo… jo demori… era guida… era ajuda tath renauiment…
GUERRA-E-PATZ-II-WEB	A Pierre li tremolaue era votz; li calie esforçar-se en cada paraula per çò dera emocion e dera manca de costum d‟exprimir-se en rus sus tèmes abstractes.
GUERRA-E-PATZ-II-WEB	Quina idia n‟auetz dera francmaçonaria?
GUERRA-E-PATZ-II-WEB	Creigui qu‟ei era fraternitat e era egalitat des òmes damb finalitats altruistes, didec Pierre; e ath madeish temps que prononciaue aguestes paraules, s‟avergonhaue per çò qu‟auie en eres de contrast damb era solemnitat deth moment.
GUERRA-E-PATZ-II-WEB	Creigui que…
GUERRA-E-PATZ-II-WEB	Ben, interrompec eth “rector” que semblaue satisfèt damb aquera responsa.
GUERRA-E-PATZ-II-WEB	Auetz cercat ena religion eth miei entà arténher çò que pretenetz?
GUERRA-E-PATZ-II-WEB	Non.
GUERRA-E-PATZ-II-WEB	Qu‟èra atèu.
GUERRA-E-PATZ-II-WEB	Vos cercatz era vertat pr‟amor de seguir es vòstes leis ena vida.
GUERRA-E-PATZ-II-WEB	Ei a díder, cercatz era vertut e era sabença, vertat?, preguntèc eth “rector” après ua cuerta pausa.
GUERRA-E-PATZ-II-WEB	Òc, òc, confirmèc Pierre.
GUERRA-E-PATZ-II-WEB	Eth “rector” estosseguèc; crotzèc es sues mans engantades sus eth pièch e comencèc a parlar.
GUERRA-E-PATZ-II-WEB	Ara me cau desnishar-vos er objectiu principau dera nòsta ordre; s‟aguest objectiu coïncidís damb eth vòste, entraratz ena nòsta fraternitat damb profit.
GUERRA-E-PATZ-II-WEB	Era nòsta fin essenciala, qu‟ath còp ei era basa que assolide era nòsta organización e que cap fòrça umana pòt destrusir, ei era conservacion e transmission ara posteritat de cèrt mistèri plan important… que possedim de temps de memòria perduda, ja dès eth prumèr òme.
GUERRA-E-PATZ-II-WEB	D‟aguest mistèri depen dilhèu era sòrt deth gènre uman.
GUERRA-E-PATZ-II-WEB	Mès de tau natura, qu‟arrés pòt coneisher-lo ne tier-lo se non ei premanit mejançant ua longa e constanta purificacion: plan per aquerò son tan pòqui es que pòden artenher-lo en brèu temps.
GUERRA-E-PATZ-II-WEB	Per aquerò, auem un dusau objectiu, que consistís en premanir as nòsti mèmbres, ena mesura que sigue possible, a mielhorar es sòns còrs, a purificar e esclarir era sua ment damb es mieis transmetudi per aqueri òmes que s‟an esforçat ena cèrca de tau mistèri, e plan per aquerò, demostrèren èster dables entara sua percepcion.
GUERRA-E-PATZ-II-WEB	En tot depurar e corregir as nòsti frairs, sajam, e aguest ei eth tresau objectiu, corregir a tot eth gènre uman, balhant-li exemple de pietat e de vertut; atau, sajam de combàter tanben, damb totes es nòstes fòrces, eth mau que règne en univèrs.
GUERRA-E-PATZ-II-WEB	Reflexionatz sus aquerò e tornarè a veder-vos.
GUERRA-E-PATZ-II-WEB	E dit aquerò gessec dera estança.
GUERRA-E-PATZ-II-WEB	S‟imaginèc entre es òmes semblables a coma eth ère enquia hège pòc, e, mentauments les dirigic un encoratjador e edificant discurs.
GUERRA-E-PATZ-II-WEB	Qu‟èren òmes viciosi e malerosi, qu‟ajudaue de paraula e d‟òbra, victimes que sauvaue des sòns opressors.
GUERRA-E-PATZ-II-WEB	Des tres objectius expausadi peth rector, eth darrèr, era mielhora deth genre uman, l‟ère eth mès avient.
GUERRA-E-PATZ-II-WEB	Aqueth mistèri important que l‟auie parlat, encara qu‟excitaue eth sòn curiosèr, non li semblaue tant essenciau; e eth dusau objectiu, era purificacion pròpia, era melhora d‟eth madeish, li preocupaue pòc, pr‟amor qu‟en aqueth instant se sentie ja corregit completaments des sòns ancians vicis e solet ère prèst entath ben.
GUERRA-E-PATZ-II-WEB	Mieja ora dempús tornèc eth rector pr‟amor de mostrar ath peticionari es vertuts corresponentes as sèt gradons deth temple de Salomon, que cada maçon li calie cultivar en eth madeish.
GUERRA-E-PATZ-II-WEB	Aguestes vertuts èren: prumèra, era discrecion, moderacion e observança des secrets dera ordre; dusau, aubediéncia as nauti cargues dera ordre; tresau, conducta morau; quatau, amor ara umanitat; cincau, valor; siesau, generositat; setau, amor ara mòrt.
GUERRA-E-PATZ-II-WEB	Meditatz soent sus era mòrt, didec eth rector, e sajatz de non veir en era a un enemic terrible, senon a un amic… que desliure d‟aguesta vida calamitosa er amna qu‟a patit en sòn esfòrç per arténher era vertut e l‟amie entà un lòc de recompensa e repaus.
GUERRA-E-PATZ-II-WEB	Es autes vertuts qu‟èren ja ena sua amna; Pierre les rebrembèc compdant-les damb es dits, valor, generositat, conducta morau, amor ara umanitat e, sustot, era aubediéncia, qu‟entada eth, ara, ère mès felicitat que vertut.
GUERRA-E-PATZ-II-WEB	Se sentie tant erós per desliurar-se dera pròpia volentat e poder someter-la ad aqueri que coneishien era vertat absoluda!
GUERRA-E-PATZ-II-WEB	Mès s‟auie desbrembat dera setau vertut e non podie rebrembar-la.
GUERRA-E-PATZ-II-WEB	Eth rector tornèc ath cap d‟ua estona per tresau viatge.
GUERRA-E-PATZ-II-WEB	Preguntèc a Pierre se se sentie fèrm ena sua intencion e decidit a someter-se a guaire se l‟exigisse.
GUERRA-E-PATZ-II-WEB	Que sò prèst entà tot, responec Pierre.
GUERRA-E-PATZ-II-WEB	Me cau dider-vos encara, qu‟era nòsta ordre ensenhe era nòsta doctrina non solet damb paraules, senon tanben damb d‟auti mieis que, dilhèu, actuen damb mès energia qu‟es simples expressions verbaus, sus es autentics cercaires dera sabença e dera vertut.
GUERRA-E-PATZ-II-WEB	Dilhèu, en procés dera vòsta admission, coneishatz semblabla manèra d‟ensenhament.
GUERRA-E-PATZ-II-WEB	Era nòsta ordre imite as societats ancianes, qu‟exprimien es sues doctrines mejançant ieroglifics.
GUERRA-E-PATZ-II-WEB	Eth ieroglific, seguic eth rector, ei era representacion d‟un objècte non percebut pes sentits que contie en eth es propietats de çò que simbolize.
GUERRA-E-PATZ-II-WEB	Pierre s‟en sabie pro ben de çò qu‟èren es ieroglifics, mès que non gausaue didè‟c.
GUERRA-E-PATZ-II-WEB	Escotaue en silenci ath rector, en tot sénter, per tot aquerò que vedie, qu‟es pròves començarien d‟un moment en aute.
GUERRA-E-PATZ-II-WEB	S‟ètz decidit, vos cau començar era iniciacion, didec eth rector en tot apressar-se a Pierre.
GUERRA-E-PATZ-II-WEB	En senhau de generositat, vos demani que m‟autregetz toti es objèctes de valor qu‟ajatz.
GUERRA-E-PATZ-II-WEB	Çò qu‟amietz damb vos: eth relòtge, es sòs, es anèths…
GUERRA-E-PATZ-II-WEB	Ara prèssa, Pierre treiguec eth monedèr e eth relòtge; li calec fòrça temps entà trèir-se era aliança deth gròs dit.
GUERRA-E-PATZ-II-WEB	Hèt aquerò, eth maçon higec:
GUERRA-E-PATZ-II-WEB	En senhau d‟aubediéncia, vos prègui que vos despolhetz.
GUERRA-E-PATZ-II-WEB	Pierre se treiguec eth frac e eth justet; e, per indicacion deth rector, era sabata quèrra.
GUERRA-E-PATZ-II-WEB	Eth maçon li dauric era camisa sus era part quèrra deth pièch e, en tot inclinar-se, li rebussèc eth cambal quèr deth pantalon per dejós eth jolh.
GUERRA-E-PATZ-II-WEB	Pierre, esdegant-se, sagèc de descauçar-se deth tot e quilhar-se er aute cambal pr‟amor d‟evitar-li aguest trabalh ath rector, mès aguest li didec que non ère de besonh e li balhèc ua simbossa entath pè quèr.
GUERRA-E-PATZ-II-WEB	Pierre, avergonhat, coma un mainatge, damb un arridolet de dobte e burla d‟eth madeish que, contra era sua volentat, miralhaue eth sòn ròstre, s‟estaue de pès, es braci queigudi e desseparades es cames, dauant eth frair rector, ara demora de naues ordes.
GUERRA-E-PATZ-II-WEB	Era mia feblesa?
GUERRA-E-PATZ-II-WEB	N’auia tantes!, didec Pierre.
GUERRA-E-PATZ-II-WEB	Pierre carèc, sajaue de rebrembar.
GUERRA-E-PATZ-II-WEB	Es hemnes, didec ara fin, damb votz lèu imperceptibla.
GUERRA-E-PATZ-II-WEB	Eth maçon s‟estèc immobil e silenciós pendent ua longa estona, après aguesta responsa.
GUERRA-E-PATZ-II-WEB	Fin finau, s‟apressèc entà Pierre, cuelhec eth mocador qu‟ère sus era taula e li bendèc es uelhs de nauèth.
GUERRA-E-PATZ-II-WEB	Per darrèr viatge vos digui: concentratz tota era atencion en vos madeish; encadenatz toti es vòsti sentiments e cercatz era felicitat non enes passions, senon en vòste còr.
GUERRA-E-PATZ-II-WEB	Era hònt dera felicitat non ei dehòra, senon laguens de nosati…
GUERRA-E-PATZ-II-WEB	Pierre ja sentie surgentar en eth aguesta hònt refrescanta de felicitat qu‟ara aumplie eth sòn esperit de gòi e fervor.
GUERRA-E-PATZ-II-WEB	IV Ara seguida, non siguec eth rector que venguec ara cèrca de Pierre ena cramba, senon eth sòn gatge Villarski, que reconeishec pera sua votz.
GUERRA-E-PATZ-II-WEB	E damb un arridolet radiant e mainadenc, eth carnut pièch descubèrt e un pè descauç, auancèc damb pas desparièr, mausegur, tant que Villarski lo tocaue damb ua espada en pièch nud.
GUERRA-E-PATZ-II-WEB	Dera cramba estant, ja auançant, ja arreculant per diuèrsi correders, siguec amiat enquiara pòrta dera lòtja.
GUERRA-E-PATZ-II-WEB	Villarski tossic e quauquarrés responec damb diuèrsi còps de martèth maçonic.
GUERRA-E-PATZ-II-WEB	Era pòrta se dauric dauant es dus òmes.
GUERRA-E-PATZ-II-WEB	Ua votz prigonda (es uelhs de Pierre èren encara bendadi) tornèc a hèr-li fòrça preguntes sus se qui ère, a on e quan auie neishut, eca.
GUERRA-E-PATZ-II-WEB	Lo heren a caminar de nauèth, sense desliurar-li es uelhs dera benda, e, tostemp caminant, li parlèren, en tot tier allegories sus es dificultats deth sòn viatge, sus era santa amistat e sus er etèrn Arquitècte der Univèrs e eth valor que li calie suportar es trebalhs e es perilhs.
GUERRA-E-PATZ-II-WEB	Pendent aguest darrèr viatge Pierre se n‟encuedèc de qué lo cridauen eth que cèrque, o ben eth que patís o eth qu’exigís, e en cada pas pataquejauen de manèra desparièra damb martèths e damb espades.
GUERRA-E-PATZ-II-WEB	Un còp, tant que l‟amiauen entà un objècte, Pierre observèc enes sòns guides ua cèrta trantalhada.
GUERRA-E-PATZ-II-WEB	Entenec qu‟es persones que l‟entornejauen discutien en votz baisha e ua d‟eres persutaue tà qu‟eth passèsse sus cèrt tapís.
GUERRA-E-PATZ-II-WEB	Dempús cuelheren era sua man dreta, qu‟apuèren sus un objècte, e li manèren que se hesse a vier era auta man ena part quèrra deth pièch, tient un compàs, e que prononcièsse eth jurament de fideliat as leis dera ordre, en tot repetir es paraules que un aute liegie.
GUERRA-E-PATZ-II-WEB	Dempús amortèren es candèles, aluguèren alcoòl (Pierre lo reconeishec pera flaira) e l‟avertiren que vederie ua petita lum.
GUERRA-E-PATZ-II-WEB	Li treiguerem eth mocador des uelhs e Pierre, damb ua lum indecisa, vedec, coma en un sòn, a diuèrses persones qu‟amiauen eth madeish devantau qu‟eth rector, èren ath sòn dauant e afustauen es sues espades entath sòn pièch.
GUERRA-E-PATZ-II-WEB	Entre aqueri òmes n‟auie un, de pè, damb era camisa sagnosa; en veder-lo, Pierre auancèc, desirant qu‟es espades lo herissen; mès es espades se desseparèren d‟eth.
GUERRA-E-PATZ-II-WEB	Tornèren a bendar-li es uelhs e ua votz didec:
GUERRA-E-PATZ-II-WEB	Qu‟as vist era petita lum.
GUERRA-E-PATZ-II-WEB	Aluguèren de nauèth es candèles e quauqu‟un li didec a Pierre que li calie veir era lum plia.
GUERRA-E-PATZ-II-WEB	Un còp mès li treigueren era benda e, ath còp, mès de dètz votzes dideren: sic transit gloria mundi.
GUERRA-E-PATZ-II-WEB	Pierre, remetent-se de man en man, campèc era cramba a on se trapaue e as òmes qu‟èren en era.
GUERRA-E-PATZ-II-WEB	Ath torn d‟ua longa taula caperada de nere i auie seigudes coma ues dotze persones, damb es madeishi devantaus blanqui.
GUERRA-E-PATZ-II-WEB	Pierre arreconeishec a quauqui uns d‟eri, que pertanhien ara nauta societat de Sant Petersburg.
GUERRA-E-PATZ-II-WEB	Ocupaue era presidéncia un joen desconeishut, qu‟amiaue en còth ua crotz especiau.
GUERRA-E-PATZ-II-WEB	Ara sua dreta i auie er abat italian que Pierre auie coneishut hège dus ans en çò d‟Anna Pavlovna; vedec tanben a un important dignatari e ath preceptor soís qu‟abantes auie viscut damb es Kuraguin.
GUERRA-E-PATZ-II-WEB	Toti sauvauen un silenci solemne e escotauen es paraules deth president, que tenguie enes sues mans un martèth.
GUERRA-E-PATZ-II-WEB	En paredau deth dauant i auie encastrada ua estela ahlamejant.
GUERRA-E-PATZ-II-WEB	En un extrèm dera taula i auie un petit tapís damb diuèrsi diboishi e, en aute, quauquarren que semblaue un autar damb er Evangèli e era clòsca de mòrt; ath torn, sèt grani candelèrs coma es des glèises.
GUERRA-E-PATZ-II-WEB	Dus frairs amièren a Pierre enquiar autar e, en tot meter-li es pès en esquadra, li manèren que s‟ajacèsse e l‟expliquèren que se prosternèsse dauant es pòrtes deth temple.
GUERRA-E-PATZ-II-WEB	Abantes li cau recéber era paleta, gasulhèc un des frairs.
GUERRA-E-PATZ-II-WEB	A, non, deishatz-ac, se vos platz!, didec un aute.
GUERRA-E-PATZ-II-WEB	Pierre damb es sòns uelhs luscs e desorientadi, guardèc ath sòn entorn, sense aubedir.
GUERRA-E-PATZ-II-WEB	Un dobte l‟acodic de ressabuda: “A on sò?
GUERRA-E-PATZ-II-WEB	Qué hèsqui?
GUERRA-E-PATZ-II-WEB	Non s‟estant trufant de jo?
GUERRA-E-PATZ-II-WEB	Non m‟avergonharè bèth dia en tot rebrembar tot açò?” Mès aguesta trantalhada solet se tardèc un instant.
GUERRA-E-PATZ-II-WEB	Pierre se fixèc enes grèus ròstres des òmes que l‟entornejauen, rebrembèc çò qu‟auie deishat ath darrèr e comprenec que non podie arturar-se a miei camin.
GUERRA-E-PATZ-II-WEB	Orrificat peth sòn dobte, sajant de costar de nauèth, en eth, eth fervor, se prosternèc ena entrada deth temple.
GUERRA-E-PATZ-II-WEB	E ua emocion, encara mès fòrta qu‟abantes, se senhoregèc d‟eth.
GUERRA-E-PATZ-II-WEB	S‟estèc pendent bèth temps en aquera posicion e li manèren que se lheuèsse; li botèren eth devantau de cuèr blanc, madeish qu‟eth des auti, e li placèren ena mant ua paleta e tres parelhs de gants, e alavetz eth gran mèstre se dirigic ada eth.
GUERRA-E-PATZ-II-WEB	Li didec que li calie hèr toti es esfòrci possibles entà non trincar era blancor d‟aqueth davantau, simbèu dera fermetat e dera vertut; per çò dera enigmatica paleta, l‟expliquèc qu‟ère eth sòn dèuer trabalhar damb era, pr‟amor de purificar eth sòn còr des vicis e padegar damb paciéncia eth còr deth pròche.
GUERRA-E-PATZ-II-WEB	Dempús, en tot referir-se ath prumèr parelh de gants masculins, li didec que non podie conéisher eth sòn significat, mès li calie sauvar-les-se; eth dusau parelh de gants, tanben masculins, ère entà que les amièsse enes assemblades, e deth tresau (qu‟èren gants de hemna) didec:
GUERRA-E-PATZ-II-WEB	Estimat frair, aguesti gants que son tanben entà vos; les balharatz ara hemna que mès estimetz; damb eri convenceratz dera puretat deth vòste còr ara hemna qu‟alistèssetz coma digna maçona, e après ua brèu pausa, higec: mès, tietz compde, estimat frair, qu‟aguesi gants non fistonen jamès ues mans impures.
GUERRA-E-PATZ-II-WEB	Tant qu‟eth gran mèstre prononciaue aguestes darrères paraules, a Pierre li semblèc qu‟eth president se trebolaue.
GUERRA-E-PATZ-II-WEB	Pierre se trebolèc encara mès e se rogic enquiath punt de plorar, coma sòlen rogir-se es mainatges; guardèc ath sòn entorn damb inquietud e se produsic un silenci incomòde.
GUERRA-E-PATZ-II-WEB	Eth silenci siguec trincat per un des frairs, que, amiant a Pierre entath tapís, comencèc a lieger-li en un quasèrn era explicacion des figures aquiu representades: eth solei, era lua, eth martèth, era plomada, era paleta, era pèira hargada e sense hargar, era colomna, es tres hièstres, eca.
GUERRA-E-PATZ-II-WEB	Dempús li senhalèren a Pierre eth sòn sèti, li heren a conéisher es senhaus dera lòtja e era contrasenha e, fin finau, li permeteren cuélher sèti.
GUERRA-E-PATZ-II-WEB	Eth gran mèstre comencèc alavetz a liéger es estatuts.
GUERRA-E-PATZ-II-WEB	Qu‟èren plan longui, e Pierre, esmoigut de gòi, d‟emocion e de vergonha, non artenhie compréner çò que liegien.
GUERRA-E-PATZ-II-WEB	Solet retenguec es darrères paraules.
GUERRA-E-PATZ-II-WEB	Non hèsques diferéncies que posquen alterar era egalitat.
GUERRA-E-PATZ-II-WEB	Vòla en ajuda deth frair, quinsevolh que sigue; ensenha ath que s‟enganhe, lheua ath queigut, non alimentes jamès sentiments de colèra o d‟òdi contra eth tòn frair.
GUERRA-E-PATZ-II-WEB	Sigues brave e afable.
GUERRA-E-PATZ-II-WEB	Desvelha en toti es còrs eth huec dera vertut, compartís era tua felicitat damb eth pròche e qu‟era enveja non trebole jamès aguesta felicitat tan pura.
GUERRA-E-PATZ-II-WEB	Se complisses atau era lei suprèma, traparàs eth camin dera anciana granor que tu as demanat”, acabèc, e, en tot lheuar-se, abracèc e punèc a Pierre.
GUERRA-E-PATZ-II-WEB	Pierre, damb lèrmes d‟alegria enes uelhs, guardaue ath sòn entorn, sense saber se qué respóner as felicitacions e as mòstres d‟amistat dera gent que l‟entornejaue.
GUERRA-E-PATZ-II-WEB	Non volie veir, en arrés, as coneishudi d‟abantes; ara, en toti aguesti òmes non vedie senon frairs e s‟usclaue en talents de compartir eth sòn trabalh.
GUERRA-E-PATZ-II-WEB	Eth gran mèstre dèc un còp damb eth martèth.
GUERRA-E-PATZ-II-WEB	Toti se seigueren enes sòns sètis e un liegec ua predicacion sus eth besonh d‟èster umils.
GUERRA-E-PATZ-II-WEB	Eth gran mèstre prepausèc que se complisse eth darrèr dèuer, e eth dignatari important, que tenguie eth cargue d‟aumoinièr, hec un torn ara assemblada damb ua huelha.
GUERRA-E-PATZ-II-WEB	Pierre aurie volut inscriuer-se damb toti es sòs qu‟auie, mès cranhèc que siguesse un senhau d‟orgulh e se limitèc a botar era madeisha quantitat qu‟es auti.
GUERRA-E-PATZ-II-WEB	Era session s‟auie acabat.
GUERRA-E-PATZ-II-WEB	Quan Pierre tornèc entà çò de sòn, li semblèc tornar d‟un long viatge de desenats d‟ans, pendent eth quau auie cambiat completaments e perdut es vielhs costums e abits dera sua vida.
GUERRA-E-PATZ-II-WEB	V Londeman dera sua admission ena lòtja, Pierre liegie en çò de sòn un libre e sajaue de compréner eth significat deth cairat, qu‟un des sòns costats representaue a Diu, er aute ath mon morau, eth tresau ath mon fisic e eth quatau a un pilho-malho d‟ambdús.
GUERRA-E-PATZ-II-WEB	De quan en quan s‟abstreiguie d‟aqueres causes e mentuaments hège entada eth un nau plan de vida.
GUERRA-E-PATZ-II-WEB	Eth dia abantes, ena lòtja, l‟auien dit qu‟era notícia deth sòn düel damb Dolojov auie arribat enquiar Emperaire e que çò de mès prudent entada eth serie aluenhar-se de Sant Petersburg.
GUERRA-E-PATZ-II-WEB	Pierre pensaue vier entàs sues propietats deth sud de Russia e tier-se aquiu des sòns campanhards.
GUERRA-E-PATZ-II-WEB	Soniaue damb gòi en aquera naua vida quan, de ressabuda, entrèc ena cramba eth prince Vasili.
GUERRA-E-PATZ-II-WEB	Estimat, se qué auetz hèt en Moscòu?
GUERRA-E-PATZ-II-WEB	Per qué t‟as emmaliciat damb Elena?
GUERRA-E-PATZ-II-WEB	Qu‟ès en un error, didec eth prince Vasili en entrar.
GUERRA-E-PATZ-II-WEB	Me‟n sai de tot e te posqui assegurar qu‟Elena ei tant innocenta dauant de tu, coma ne siguec Crist dauant es judius.
GUERRA-E-PATZ-II-WEB	Pierre ère a mand de respóner, mès l‟interrompec eth prince:
GUERRA-E-PATZ-II-WEB	Per qué non as vengut entà jo, simplaments coma entà un amic?
GUERRA-E-PATZ-II-WEB	Qu‟ac sai tot e ac compreni tot, didec.
GUERRA-E-PATZ-II-WEB	T‟as comportat coma un òme decent qu‟estime eth sòn aunor, dilhèu damb cèrta precipitacion, mès non parlem d‟aquerò.
GUERRA-E-PATZ-II-WEB	Non desbrembes en quina situacion la dèishes, ada era e a jo, dauant es uelhs deth mon e autanplan dera madeisha Cort, higec, baishant eth ton dera votz.
GUERRA-E-PATZ-II-WEB	Era en Moscòu e tu aciu.
GUERRA-E-PATZ-II-WEB	Mès, compren, estimat, e lo cuelhec deth braç.
GUERRA-E-PATZ-II-WEB	Se tracte d‟un malentendut: me pensi que tu madeish te n‟as encuedat.
GUERRA-E-PATZ-II-WEB	Escriu-li de seguit ua carta, aciu, damb jo, era vierà, s‟explicarà tot; se non ac hès atau, d‟avertisqui que pòs auer bèth desengust.
GUERRA-E-PATZ-II-WEB	Eth prince Vasili lo guardèc damb aire significatiu.
GUERRA-E-PATZ-II-WEB	Me‟n sai de qué era Emperairitz mair s‟interèsse de vertat per aguest ahèr.
GUERRA-E-PATZ-II-WEB	Diuèrsi còps sagèc Pierre de partlar, mès, d‟un costat, eth price Vasili non l‟ac permetie e, der aute, eth madeish Pierre cranhie hè‟c damb un ton de negatiua absoluda, tau qu‟auie era intencion de respòner ath sòn suèr.
GUERRA-E-PATZ-II-WEB	Ath delà, rebrembaue es paraules der estatut maçonic “Sigues brave e afable”.
GUERRA-E-PATZ-II-WEB	Se rogic e arroncilhèc es celhes; se lheuèc e tornèc a sèir-se en tot esforçar-se a hèr çò que mès li costaue ena vida: díder dubèrtaments a ua persona quauquarren desagradiu, díder quauquarren qu‟er aute, qui que siguesse, non se demoraue.
GUERRA-E-PATZ-II-WEB	Ère tant avedat a aubedir eth ton de negligenta seguretat que tenguie eth prince, qu‟ara madeish cranhie non poder opausar-se ada eth; mès ath còp, se n‟encuedaue de qué tot eth sòn futur depenie des paraules que prononcièsse.
GUERRA-E-PATZ-II-WEB	Seguirie eth camin ancian o eth nau, que l‟indicauen es maçons, e que tant lo tirassaue ara pr‟amor qu‟ère absoludaments segur de qué en seguir-lo artenherie començar ua naua vida?.
GUERRA-E-PATZ-II-WEB	Mès encara non auie acabat eth prince era badinada que Pierre, damb ròstre furibond (que se retiraue ath de sa pair), didec lèu en un mormolh, e sense guardar ath sòn interlocutor:
GUERRA-E-PATZ-II-WEB	Que non vos è cridat ena mia casa, prince.
GUERRA-E-PATZ-II-WEB	Anatz-vo‟n, se vos platz!
GUERRA-E-PATZ-II-WEB	Anatz- vo‟n!, e li dauric era pòrta.
GUERRA-E-PATZ-II-WEB	Anatz-vo‟n, ara fin!, repetic, sense poder creder-se ada eth madeish e content pera expression trebolada e temerosa que campaue en ròstre deth prince.
GUERRA-E-PATZ-II-WEB	Qué te cau?
GUERRA-E-PATZ-II-WEB	Ès malaut?
GUERRA-E-PATZ-II-WEB	Anatz-vo‟n!, repetic Pierre damb votz tremolosa.
GUERRA-E-PATZ-II-WEB	Eth prince Vasili auec de partir sense recéber cap explicacion.
GUERRA-E-PATZ-II-WEB	Ua setmana dempús, en auer-se dit adiu des sòns amics es maçons e deishar-les ua non bric menspredable soma entà aumoines, partic entàs sues propietats.
GUERRA-E-PATZ-II-WEB	Es naui frairs l‟autregèren a Pierre cartes entàs maçons de Kiev e Odesa e prometeren escriuer-li e guidar-lo ena sua naua activitat.
GUERRA-E-PATZ-II-WEB	VI Se deishèc de cornèr er ahèr de Pierre e Dolojov e, maugrat era severitat qu‟alavetz castigaue er Emperaire es düels, ne es adversaris ne es sòns testimònis sigueren shordadi.
GUERRA-E-PATZ-II-WEB	Ça que la, era istòria deth düel, confirmada pera separacion de Pierre e era sua hemna, s‟escampilhèc per tota era societat.
GUERRA-E-PATZ-II-WEB	Pierre, que tractauen damb indulgéncia protectora quan non ère senon un hilh naturau; Pierre, que mimauen e laudauen quan ère eth mielhor partit der Emperi rus, auie baishat fòrça ena pensada dera gent dès que, après eth sòn maridatge, es gojates mainadères e es sues mairs non poderen compdar damb eth, e mès encara pr‟amor qu‟eth non sabie guanhar-se era bona disposicion dera societat.
GUERRA-E-PATZ-II-WEB	Ara, toti lo considerauen eth solet colpable de çò que s‟auie passat e l‟auien per gelós e insensat, cuelhut pes excèssi de furiosa colèra coma sa pair.
GUERRA-E-PATZ-II-WEB	E quan Elena, dempús era partida deth sòn marit, tornèc en Sant Petersburg, siguec recebuda per totes es amistats non solet afablaments, senon damb respècte, en tot tier en compde eth sòn malastre.
GUERRA-E-PATZ-II-WEB	Quan se parlaue deth sòn marit, Elena se revestie d‟ua dignitat qu‟auie adoptat, encara que sense compréner pro ben eth sòn sens, mès que mantenguie en tot guidar-se peth tacte qu‟auie assimilat.
GUERRA-E-PATZ-II-WEB	Aguesta expression volie díder qu‟ère resignada a sostier era sua malerosa destinacion sense planher-se e qu‟eth sòn marit ère era crotz que Diu l‟auie enviat.
GUERRA-E-PATZ-II-WEB	Eth prince Vasili qu‟ère mès franc.
GUERRA-E-PATZ-II-WEB	Quan se parlaue de Pierre, arroncilhaue es espatles e, hènt-se a vier un dit en front, didie:
GUERRA-E-PATZ-II-WEB	Un cerveau felé, je le disais toujours.
GUERRA-E-PATZ-II-WEB	Que ja ac auia dit jo, asseguraue Anna Pavlovna en parlar de Pierre.
GUERRA-E-PATZ-II-WEB	Tostemp didí, e abantes qu‟arrés (e persutaue ena prioritat), qu‟ère un joen hòl, corromput pes depravades idies deth nòste temps; ac didí quan toti se mostrauen afogadi damb eth, quan venguie d‟arribar der estrangèr.
GUERRA-E-PATZ-II-WEB	Non vo‟n brembatz ua net, aciu ena mia casa?
GUERRA-E-PATZ-II-WEB	Que cuelhec era portadura d‟un Marat.
GUERRA-E-PATZ-II-WEB	En qué acabèc tot?
GUERRA-E-PATZ-II-WEB	Alavetz ja non me semblaue bric ben aguest maridatge e predidí çò que se passarie.
GUERRA-E-PATZ-II-WEB	Coma tostemp, Anna Pavlovna balhaue en çò de sòn ua d‟aqueres cauhades que solet era sabie organizar, qu‟en eres, sivans era sua expression, s‟amassaue, en prumèr lòc, era creme de la veritable bonne societé, la fine fleur de l’essance intellectuelle de la societé de Petersburg.
GUERRA-E-PATZ-II-WEB	Ath delà dera rafinada causida des convidadi, es cauhades d‟Anna Pavlovna subergessien pr‟amor qu‟en cadua d‟eres presentaue as sòns amics a bèth nau personatge interessant.
GUERRA-E-PATZ-II-WEB	Cap auta cauhada de Sant Petersburg ère, coma es d‟era, eth termomètre politic que senhalaue acertadaments es opinions dera societat legitimista petersburguesa, tan junhuda ara Cort.
GUERRA-E-PATZ-II-WEB	Tà finaus de 1806, quan ja èren coneishudi de toti es penibles detalhs dera derrota dera armada prusiana en Jena e Auerstadt e era capitulacion dauant de Bonaparte dera majoritat des fortaleses prusianes, quan era armada russa auie entrat en Prusia e començaue era dusau guèrra contra Napoleon, Anna Pavlovna auie convidat a ua cauhada ena sua casa.
GUERRA-E-PATZ-II-WEB	La creme de la veritable bonne societé ère constituida pera deliciosa e malerosa Elena, abandonada peth sòn marit, Montemart e er embelinaire Ipolit, nauèth vengut de Viena, dus diplomatics, “era mia tia”, un joen que d‟eth se didie en aqueri salons qu‟ère un òme de beaucoup de merit, ua dauna d‟aunor recentaments alistada amassa damb sa mair e d‟autes persones mens notables.
GUERRA-E-PATZ-II-WEB	Era nauetat qu‟Anna Pavlovna aufrie aquera net as sòns convidadi ère Boris Brubetskoi, vengut de Prusia coma corrèu oficiau e ajudant de camp d‟un important personatge.
GUERRA-E-PATZ-II-WEB	Aquera net, eth termomètre politic indicaue ara societat açò: per mès que toti es monarques europèus e es sòns generaus s‟inclinèssen dauant de Bonaparte entà mortificar-mos a jo e a toti nosati, era nòsta opinion sus Bonaparte non podie cambiar.
GUERRA-E-PATZ-II-WEB	Non cessaram d‟exprimir era nòsta pensada francaments; era soleta causa que li podem díder ath rei de Prusia e as auti ei: “Autant pejor entà vosati.
GUERRA-E-PATZ-II-WEB	Tu l’as voulu, George Dandin”, aquerò ei tot çò que vos podem díder.
GUERRA-E-PATZ-II-WEB	Quan Boris, qu‟auie d‟èster presentat as convidadi, entrèc ena sala, lèu toti èren ja amassadi, e era convèrsa, abilaments menada per Anna Pavlovna, tractaue sus es relacions diplomatiques damb Austria e es esperances botades ena aliança damb aguesta nacion.
GUERRA-E-PATZ-II-WEB	Boris, fresc e rogenc, entrèc ena sala damb assopliment; er elegant unifòrme d‟ajudant de camp lo hège mès viril e de bon pòrt.
GUERRA-E-PATZ-II-WEB	Sivans eth costum, siguec amiat de seguit dauant de “era mia tia” pr‟amor de qué la saludèsse, e dempús venguec en cercle generau.
GUERRA-E-PATZ-II-WEB	Anna Pavlovna li dèc a punar era sua man prima e lo presentèc a quauques persones qu‟eth joen non coneishie, en tot nomentar-les a mieja votz:
GUERRA-E-PATZ-II-WEB	Le prince Hippolyte Kouraguine, un charmant jeune homme.
GUERRA-E-PATZ-II-WEB	M. Kroug, charge d’affaires de Copenhague, un esprit profond.
GUERRA-E-PATZ-II-WEB	M. Chitov, un homme de beaucoup de merite (quan li toquèc eth torn ath que gaudie d‟aguesta nominacion).
GUERRA-E-PATZ-II-WEB	Gràcies as gestions d‟Anna Mijailovna, as sòns gusti personaus e ath sòn reservat caractèr, Boris auie artenhut en servici ua posicion plan auantatjosa.
GUERRA-E-PATZ-II-WEB	Qu‟ère ajudant de camp d‟un personatge plan important, se l‟auie encomanat ua mission de responsabilitat en Prusia e venguie de tornar d‟aguest país coma corrèu oficiau.
GUERRA-E-PATZ-II-WEB	Auie assimilat totafèt aquera subordinacion non escrita que tant li shautaue en Oltmuz, que gràcies ada era un loctenent podie èster plan mès qu‟un generau; entà ascéner que non calie ne esfòrci, ne eth trabalh, ne eth valor, ne era perseverància, senon solet er art de saber-se comportar damb aqueres persones que recompensauen eth servici.
GUERRA-E-PATZ-II-WEB	Soent se meravilhaue eth madeish deth sòn rapic trionf e dera incapacitat de d‟auti entà comprenè‟c.
GUERRA-E-PATZ-II-WEB	Gràcies ara sua descubèrta auie cambiat completaments tota era sua vida, totes es sues ancianes relacions e amistats, toti es sòns plans entath futur.
GUERRA-E-PATZ-II-WEB	Non ère ric, mès tenguie toti es sòns sòs en vestir mielhor qu‟es auti.
GUERRA-E-PATZ-II-WEB	Preferie privar-se de molti plasers, abantes que vier en un mau coche o que lo vedessen damb unifòrme vielh pes carrèrs de Sant Petersburg.
GUERRA-E-PATZ-II-WEB	Era sua obstinacion s‟estaue en relacionar-se damb persones de mielhor situacion qu‟eth e que li podessen èster utiles.
GUERRA-E-PATZ-II-WEB	Estimaue Sant Petersburg e menspredaue Moscòu.
GUERRA-E-PATZ-II-WEB	Li resultaue desagradiu eth rebrembe dera casa des Rostov e eth sòn mainadenc amor per Natasha; dès que gessec entà incorporar-se ena armada non auie tornat per aquiu.
GUERRA-E-PATZ-II-WEB	En salon d‟Anna Pavlovna (qu‟era sua invitacion consideraue ua importanta promocion) comprenec de seguit eth papèr que li corresponie aquera net e deishèc de bon voler qu‟era patrona dera casa se profitèsse der interès que desvelhaue.
GUERRA-E-PATZ-II-WEB	Observèc atentiuaments a cadun, calculant ben es auantatges de tier ua amistat damb eri e era possibilitat de hè‟c.
GUERRA-E-PATZ-II-WEB	Cuelhec sèti en lòc que l‟auien reservat ath costat dera beròia Elena e s‟estèc atentiu ara convèrsa generau.
GUERRA-E-PATZ-II-WEB	Viena trape tan dehòra man es bases deth tractat prepausat, que ne tansevolhe damb ua sòrta de trionfs plan brilhants s‟artenherie arribar a un acòrd.
GUERRA-E-PATZ-II-WEB	Enquia e tot dobte des mieis que poirien procurar-mos aguesta capitada.
GUERRA-E-PATZ-II-WEB	Il faut distinguer entre le cabinet de Vienne et l’Empereur d’Austriche.
GUERRA-E-PATZ-II-WEB	L’Empereur d’Austriche n’a jamais pu poense a un chose pareille, ce n’est que le cabinet qui le dit, didec Mortemart.
GUERRA-E-PATZ-II-WEB	Mon cher vicomte, intervenguec Anna Pavlovna, l’Urope…(non se sap se per qué didie “Urope” coma se se tractèsse d‟ua particularitat especiau dera lenga francesa que solet era podie permeter-se en tot parlar damb un francés).
GUERRA-E-PATZ-II-WEB	L’Urope ne sera jamais notre alliée sincere.
GUERRA-E-PATZ-II-WEB	E ara seguida, entà hèr entrar en accion a Boris, Anna Pavlovna derivèc era convèrsa entath valor e era fermetat deth rei de Prusia.
GUERRA-E-PATZ-II-WEB	Boris, ara demora deth sòn torn, seguie d‟aurelha atentiuaments as auti.
GUERRA-E-PATZ-II-WEB	Tanben li restèc temps entà hèr bèth còp de uelh ara beròia Elena, que, tostemp arridolenta, auie crotzat era sua guardada, en mès d‟ua ocasión, damb eth joen e de bon pòrt ajudant de camp.
GUERRA-E-PATZ-II-WEB	Qu‟ère çò de mès naturau, donques que se parlaue dera situacion de Prusia, qu‟Anna Pavlovna preguèsse a Boris que condèsse es sues impressions deth viatge a Glogau e er estat dera armada prusiana.
GUERRA-E-PATZ-II-WEB	Boris, sense prèssa e en un corrècte francés, condèc nombrosi detalhs interessanti sus era situacion des tropes e dera Cort, en tot sajar de non exprimir era sua opinion personau sus tot aquerò que condaue.
GUERRA-E-PATZ-II-WEB	Pendent bèth temps, Boris concentrèc tota era atencion deth grop e Anna Pavlovna comprenec damb intima satisfaccion qu‟era sua nauetat d‟aquera net ère acceptada agradiuaments per toti es convidadi.
GUERRA-E-PATZ-II-WEB	Elena mostrèc especiauments ua plan viua atencion peth raconde de Boris; l‟interrompec diuèrsi viatges damb preguntes sus bèri detalhs deth sòn viatge e semblèc que l‟interessaue de forma particulara era situacion dera armada prusiana.
GUERRA-E-PATZ-II-WEB	Tanlèu auec acabat, se virèc entada eth, damb eth sòn arridolet de costum.
GUERRA-E-PATZ-II-WEB	Il faut absolument que vous veniez me voir, didec damb tau entonacion coma se, per cèrtans motius ignoradi per eth, siguesse absoludaments de besonh.
GUERRA-E-PATZ-II-WEB	Mardi, entre les huit eth neuf heures.
GUERRA-E-PATZ-II-WEB	Vous me ferez grand plaisir.
GUERRA-E-PATZ-II-WEB	Boris prometec complir eth sòn desir, e volie contunhar era convèrsa damb era, quan Anna Pavlovna lo cridèc damb era desencusa de qué “era mia tia” desiraue escotar-lo.
GUERRA-E-PATZ-II-WEB	Coneishetz ath sòn marit, vertat?, didec Anna Pavlovna clucant es uelhs e senhalant damb tristor a Elena.
GUERRA-E-PATZ-II-WEB	Ei ua hemna tan malerosa e tan beròia!…
GUERRA-E-PATZ-II-WEB	Non li parletz d‟aguest òme ath sòn dauant.
GUERRA-E-PATZ-II-WEB	Vos ac demani.
GUERRA-E-PATZ-II-WEB	Que l‟ei massa penible.
GUERRA-E-PATZ-II-WEB	Quan Boris e Anna Pavlovna tornèren entath grop, ère Ipolit qu‟amiaue era convèrsa.
GUERRA-E-PATZ-II-WEB	En tot hèr-se entà dauant en un fautulh, didie:
GUERRA-E-PATZ-II-WEB	Le roi de Prusse!, e se metec a arrir.
GUERRA-E-PATZ-II-WEB	Toti se virèren entada eth.
GUERRA-E-PATZ-II-WEB	Ipolit repetic, damb un aute ton: Le roi de Prusse?, preguntèc, e damb tranquilla gravetat se calèc ath hons deth sòn fautulh.
GUERRA-E-PATZ-II-WEB	Anna Pavlovna demorèc un shinhau; mès coma qu‟Ipolit non semblaue decidit a contunhar, comencèc a díder qu‟er impiu de Bonaparte s‟auie hèt a vier de Postdam era espada de Federic eth Grand.
GUERRA-E-PATZ-II-WEB	C’est l’epée de Frederic le Grand que je… comencèc, mès Ipolit l‟interrompec:
GUERRA-E-PATZ-II-WEB	Anna Pavlovna arroncilhèc es celhes.
GUERRA-E-PATZ-II-WEB	Mortemart, er amic d‟Ipolit, li preguntèc:
GUERRA-E-PATZ-II-WEB	Voyons, a qui en avez-vous avec votre roi de Prusse?
GUERRA-E-PATZ-II-WEB	Ipolit arric coma se s‟avergonhèsse deth sòn arridolet.
GUERRA-E-PATZ-II-WEB	Non, ce n’est rien, je voulais dire seulement… auie era intencion de repetir ua badinada entenuda en Viena e demoraue tota era net er instant avient entà plaçar-la.
GUERRA-E-PATZ-II-WEB	Je voulais dire que nous avons tort de faire la guerre pour le roi de Prusse.
GUERRA-E-PATZ-II-WEB	Boris, demorant veir se com serie recebuda era badinada d‟Ipolit, arric prudentaments, de sòrta qu‟aguest arridolet podesse semblar madeish ironia qu‟aprobacion.
GUERRA-E-PATZ-II-WEB	Toti arriren.
GUERRA-E-PATZ-II-WEB	Il est tres mauvais votre jeu de mots, tres spirituael, mais injuste…
GUERRA-E-PATZ-II-WEB	Nous ne faisons pas la guerre pour le roi de Prusse, mais pour le bons principes.
GUERRA-E-PATZ-II-WEB	Ah!, le mechant, ce prince Hippolyte!, didec Anna Pavlovna en tot menaçar-lo damb un delicte arropit.
GUERRA-E-PATZ-II-WEB	Pendent tota era cauhada era convèrsa se tenguec plan animada e virèc especiauments ar entorn des tèmes politics.
GUERRA-E-PATZ-II-WEB	Entath finau, es dialògs se heren mès viui, en gésser a mentar es recompenses autrejades per Emperaire.
GUERRA-E-PATZ-II-WEB	Je vous demande perdon, une tabatiere avec le portrait de l’Empereur est une recompense, mais point une distintion, observèc eth diplomatic, un cadeuau, plutot.
GUERRA-E-PATZ-II-WEB	Il y a eu plutot des antecedents, je vous citerai Schwarzenberg.
GUERRA-E-PATZ-II-WEB	C’est impossible, obervèc un aute.
GUERRA-E-PATZ-II-WEB	Apostam?
GUERRA-E-PATZ-II-WEB	Le grand cordon, c’est different…
GUERRA-E-PATZ-II-WEB	Quan toti s‟aueren lheuat entà dider-se adiu, Elena, qu‟auie parlat pòc pendent tota era net, se virèc de nauèth entà Boris en tot repetirle eth prèc e era orde corau e significatiua de vier en çò de sòn eth dimars.
GUERRA-E-PATZ-II-WEB	Qu‟ei precís que venguetz, ei plan de besonh, higec en tot guardar arridolenta a Anna Pavlovna, que, damb eth trist arridolet qu‟acompanhaue es sues paraules tostemp que parlaue dera sua nauta protectora, apuèc eth desir d‟Elena.
GUERRA-E-PATZ-II-WEB	Se diderie que pendent era cauhada, a prepaus de bèra frasa de Boris sus era armada prusiana, era beròia Elena auesse descubèrt de pic eth besonh d‟entrevistar-se damb eth, en tot prometer-li era explicacion d‟aqueth besonh eth dimars, quan acodisse en çò de sòn.
GUERRA-E-PATZ-II-WEB	Eth dimars tath ser, en magnific salon d‟Elena, Boris non recebec clares explicacions sus eth besonh dera sua visita.
GUERRA-E-PATZ-II-WEB	Qu‟auie d‟auti convidadi e era comdessa parlèc pòc damb eth; sonque quan, en dider-se adiu, Boris li punèc era man, era beròia Elena, damb ua gravetat inesperada e estranha, li didec a mieja votz: “Venez demain diner… le soir.
GUERRA-E-PATZ-II-WEB	Il faut que vous veniez…
GUERRA-E-PATZ-II-WEB	Venez.
GUERRA-E-PATZ-II-WEB	Pendent eth sòn sejorn en Sant Peterburg se convertic en intim dera comdessa Bezujov.
GUERRA-E-PATZ-II-WEB	Era guèrra s‟anaue espargent e eth teatre d‟operacions s‟apressaue ena frontèra russa.
GUERRA-E-PATZ-II-WEB	Pertot s‟entenien malediccions contra er enemic deth genre uman, Bonaparte.
GUERRA-E-PATZ-II-WEB	Enes bordalats se hegen naues levades de milicians e reclutes, e deth front arribauen notícies contradictòries, lèu tostemp fausses e interpretades des manères mès diuèrses.
GUERRA-E-PATZ-II-WEB	Era vida deth vielh prince Bolkonski, deth prince Andrei e dera princessa Maria auie cambiat fòrça dempús 1805.
GUERRA-E-PATZ-II-WEB	En 1806, eth vielh prince siguec nomentat generau en cap (èren ueit en totau) des milícies formades alavetz en tota Russia.
GUERRA-E-PATZ-II-WEB	Er ancian Bolkonski, a maugrat dera feblesa pròpia des sòns ans, accentuada pendent eth temps que credec mòrt ath sòn hilh, pensèc contrari ath sòn déuer refusar un cargue que lo cridaue eth madeish Emperaire.
GUERRA-E-PATZ-II-WEB	E aguesta naua activitat que se l‟aufrie ara l‟encoratgèc e li balhèc fòrces.
GUERRA-E-PATZ-II-WEB	Anaue tostemp d‟un costat en aute des tres províncies fidades ath sòn comandament.
GUERRA-E-PATZ-II-WEB	Amiaue eth compliment deth dèuer enquiara exageracion, se mostraue sevèr e enquia crudèu damb es sòns subordinadi e volie èster tostemp ath pas des detalhs mès petiti.
GUERRA-E-PATZ-II-WEB	Era princessa Maria ja non recebie leçons de matematiques de sa pair, quan eth vielh prince paraue en casa, mès, pes maitins, quan i ère eth, acodie ath sòn burèu acompanhada dera hilhuquèra e deth petit prince Nikolai (coma lo cridaue eth pairin).
GUERRA-E-PATZ-II-WEB	Eth petit Nikolai viuie damb era hilhuquèra e damb era vielha neuriça Savishna enes apartaments dera princessa defuntada e Maria se passaue era màger part deth temps damb eth mainatge, sajant, coma podie, de suplir a sa mair.
GUERRA-E-PATZ-II-WEB	Tanben mademoiselle Bourienne semblaue estimar apassionadaments ath mainatge e era princessa Maria cedie soent ara sua amiga eth plaser, que d‟eth era se privaue, se suenhar ar àngel (atau cridaue ath sòn nebot) e de jogar damb eth.
GUERRA-E-PATZ-II-WEB	Ath cant der autar dera glèisa de Lisie-Gori se lheuaue ua capèra e en era, sus era hòssa dera princessa Lisa, se vedie un monument de marme hèt a vier d‟Italia.
GUERRA-E-PATZ-II-WEB	Qu‟ère un àngel que desplegaue es ales, prèst a volar entath cèu.
GUERRA-E-PATZ-II-WEB	Aqueth àngel auie eth pòt superior un shinhau quilhat, a mand d‟arrir, e un dia eth prince Andrei e era princessa Maria, en gésser dera capèra, se cohessèren qu‟eth ròstre d‟aqueth àngel, per estranh que podesse èster, les retiraue eth dera defuntada.
GUERRA-E-PATZ-II-WEB	Pòc dempús dera tornada deth prince Andrei, eth vielh prince Bolkonski li cedic era pròpietat de Bogucharovo, ua grana possession qu‟auie a quaranta quilomètres de Lisie- Gori.
GUERRA-E-PATZ-II-WEB	Siguesse per çò des penibles rebrembes estacadi a Lisie-Gori, siguesse pr‟amor que non se sentie capable de tier eth caractèr de sa pair, e tanben pr‟amor qu‟auesse besonh de trapar-se solet, eth prince Andrei hèc a bastir en Bogucharovo ua casa qu‟en era passaue era màger part deth temps.
GUERRA-E-PATZ-II-WEB	Dempús dera campanha d‟Austerlitz, eth prince Andrei ère decidit a non tornar ena armada; e quan comencèc era guèrra e toti les calec incorporar-se de nauèth, per çò d‟evità‟c, se conformèc damb un cargue, ath comandament de sa pair, entath reclutament de milicies.
GUERRA-E-PATZ-II-WEB	Après era campanha de 1805, eth vielh prince e eth sòn hilh semblauen auer escambiat es papèrs.
GUERRA-E-PATZ-II-WEB	Eth prince Andrei, ça que la, en non participar ena guèrra, çò que planhie ath hons deth sòn còr, non vedie senon desastres.
GUERRA-E-PATZ-II-WEB	Eth 26 de hereuèr de 1807 eth vielh prince partic en viatge d‟inspeccion.
GUERRA-E-PATZ-II-WEB	Eth prince Andrei, coma solie hèr en absència de sa pair, se demorèc en Lisie-Gori.
GUERRA-E-PATZ-II-WEB	Eth petit Nikolai ère malaut dès hège quate dies.
GUERRA-E-PATZ-II-WEB	Es menaires, qu‟auien amiat ath vielh prince ena ciutat, tornèren damb documents e cartes entath prince Andrei.
GUERRA-E-PATZ-II-WEB	Eth vailet que tenguie compde des cartes, en non trapar ath prince Andrei en sòn burèu, se filèc de cap as apartaments dera princessa Maria; aquiu li dideren qu‟eth prince se trapaue damb eth sòn hilh.
GUERRA-E-PATZ-II-WEB	Excelléncia, Petrushka a arribat damb eth corrèu, didec ua des hilhuquères en tot virar-se entath prince Andrei, que, seigut en ua petita cagira de mainatge, botaue damb mans tremoloses e es celhes arroncilhades ues gotes d‟un salèr en ua copa damb un shinhau d‟aigua.
GUERRA-E-PATZ-II-WEB	Lancèc en solèr era rèsta e demanèc aigua de nauèth.
GUERRA-E-PATZ-II-WEB	Era hilhuquèra l‟ac hec a vier.
GUERRA-E-PATZ-II-WEB	Ena estança i auie ua cunhèra, dus còfres, dus fautulhs, ua taula, era tauleta deth mainatge e era petita cagira qu‟ère seigut eth prince Andrei.
GUERRA-E-PATZ-II-WEB	Es ridèus èren passadi e sus era taula ahlamaue ua candèla qu‟ath sòn costat s‟auie plaçat, a manèra de paralum, un libre de musica, de sòrta qu‟era lum non venguesse dirèctaments sus eth petit malaut.
GUERRA-E-PATZ-II-WEB	A, se te platz, tostemp dides pegaries…
GUERRA-E-PATZ-II-WEB	Damb es tues etèrnes demores, ja ves a on auem anat a parar, gasulhèc irritat eth prince Andrei, damb er evident desir de herir ara sua fraia.
GUERRA-E-PATZ-II-WEB	T‟asseguri, estimat, qu‟ei mielhor non desvelhar-lo.
GUERRA-E-PATZ-II-WEB	Eth prince Andrei se lheuèc e damb era copa ena man s‟apressèc de puntetes ara cunhèra.
GUERRA-E-PATZ-II-WEB	Òc… dilhèu serà mielhor non desvelhar-lo, didec trantalhant.
GUERRA-E-PATZ-II-WEB	Coma volgues… en realitat… me pensi que… mès hè çò que volgues, didec era princessa, que semblaue que l‟avergonhaue e intimidaue era capitada dera sua opinion.
GUERRA-E-PATZ-II-WEB	Indiquèc a sa frair qu‟ua des hilhuquères lo cridaue en votz baisha.
GUERRA-E-PATZ-II-WEB	Qu‟ère era dusau net que passauen es dus velhant, en cabeç deth mainatge usclat pera fèbre.
GUERRA-E-PATZ-II-WEB	Pendent tot eth dia, non fidant-se deth mètge dera casa, e ara demora de qué arribèsse eth doctor, que manèren a cercar ena ciutat, sajauen un remèdi darrèr er aute.
GUERRA-E-PATZ-II-WEB	Rendudi per insomni e enquimeradi, descargauen mutuauments en aute eth sòn dolor, se hègen repotecs e pelejauen.
GUERRA-E-PATZ-II-WEB	Petrushka amie papèrs deth vòste pair, gasulhèc era puncèla.
GUERRA-E-PATZ-II-WEB	Eth prince Andrei gessec.
GUERRA-E-PATZ-II-WEB	Qué se passe?, preguntèc emmaliciat.
GUERRA-E-PATZ-II-WEB	E dempús d‟enténer es ordes verbaus de sa pair e de recuéher es envolòpes e es cartes, tornèc entara cramba deth mainatge.
GUERRA-E-PATZ-II-WEB	Com va?, li preguntèc ara princessa Maria.
GUERRA-E-PATZ-II-WEB	Madeish.
GUERRA-E-PATZ-II-WEB	Demora, per Diu.
GUERRA-E-PATZ-II-WEB	Eth prince Andrei s‟apressèc ath mainatge e lo toquéc en front; usclaue.
GUERRA-E-PATZ-II-WEB	Non ac hèsques, Andrei!, didec era princessa.
GUERRA-E-PATZ-II-WEB	Mès eth, guardant-la damb es celhes arroncilhades pera ira e eth patiment, s‟inclinèc sus eth mainatge.
GUERRA-E-PATZ-II-WEB	Mès que jo voi que s‟ac prengue, didec.
GUERRA-E-PATZ-II-WEB	T‟ac demani, balha-lo-se.
GUERRA-E-PATZ-II-WEB	Era princessa arropic es espatles, cuelhec moishaments era copa e, cridant ara hilhuquèra, comencèc a balhar-li era medecina.
GUERRA-E-PATZ-II-WEB	Eth mainatge se metec a cridar entre arrangilhs.
GUERRA-E-PATZ-II-WEB	Eth prince Andrei damb eth ròstre contrèt, se hec a vier es mans en cap, gessec dera cramba e se seiguec en un divan dera cramba vesia.
GUERRA-E-PATZ-II-WEB	Qu‟amiaue ena sua man totes es cartes.
GUERRA-E-PATZ-II-WEB	Maquinauments, les dauric e se metec a lieger- les.
GUERRA-E-PATZ-II-WEB	Eth vielh prince, en ua huelha blua, escriuiec damb letra grana, tient de còps abreviacions:
GUERRA-E-PATZ-II-WEB	Eth corrèu ven de hèr-me a vier ua notícia excellenta, s’ei que non sigue ua messorga.
GUERRA-E-PATZ-II-WEB	Semble èster que Bennigsen a obtengut ua victòria completa sus Bonaparte en Eylau.
GUERRA-E-PATZ-II-WEB	En Sant Petersburg tot qu’ei gòi e siguec enviat ara armada un pilèr de decoracions.
GUERRA-E-PATZ-II-WEB	Encara que sigue aleman, lo feliciti.
GUERRA-E-PATZ-II-WEB	Non compreni qué diables hè eth comandant de Korchevo: un tau Jandrikov.
GUERRA-E-PATZ-II-WEB	Enquia ara non a enviat ne es naui contingents d’òmes ne viures.
GUERRA-E-PATZ-II-WEB	Ve-te’n aquiu de seguic e ditz-li que s’en ua setmana non ac a tot prèst, l’arrincarè eth cap.
GUERRA-E-PATZ-II-WEB	Sus era batalha de Preussic-Eylau è recebut tanben carta de Petenka, que siguec en combat; tot qu’ei vertat.
GUERRA-E-PATZ-II-WEB	Se non se meten peth miei aqueri que non les cau, enquia e tot un aleman pòt véncer a Bonaparte.
GUERRA-E-PATZ-II-WEB	Diden que hug en gran desòrdre.
GUERRA-E-PATZ-II-WEB	Ve-te’n ara prèssa entà Korchevo e complís çò que te mani.
GUERRA-E-PATZ-II-WEB	Eth prince Andrei alendèc e dauric un aute plec.
GUERRA-E-PATZ-II-WEB	Era carta, de letra plan petita, aumplie dues huelhes; ère de Bilibin.
GUERRA-E-PATZ-II-WEB	La pleguèc sense lieger-la e tornèc a liéger era de sa pair, qu‟acabaue damb aguestes paraules: “Ve-te‟n ara prèssa entà Korchevo e complís çò que te mani”.
GUERRA-E-PATZ-II-WEB	Era princessa Maria cunheraue leugèraments eth brèç.
GUERRA-E-PATZ-II-WEB	Se metec a liéger era carta de Bilibin, escrita en francés.
GUERRA-E-PATZ-II-WEB	Liegie sense a penes compréner e ac hège solet entà non pensar, ne tansevolhe un instant, en çò qu‟amiaue ja massa temps pensant exclusiua e dolorosaments.
GUERRA-E-PATZ-II-WEB	IX Bilibin ère alavetz ena Casèrna Generau dera Armada en qualitat de diplomatic, e descriuie tota era campanha en francés damb gràcia francesa e viros linguistics pròpis d‟aguest idiòma, mès damb eth calor pròpiaments rus que non refuse era critica ne era burla.
GUERRA-E-PATZ-II-WEB	Escriuie qu‟era sua discrecion diplomatica lo tormentaue e se sentie erós d‟auer ena persona deth prince Andrei a un fidèu correspondent que dauant d‟eth podie vessar tot eth hèu acumulat per tot çò que se passaue ena armada.
GUERRA-E-PATZ-II-WEB	Se tractaue d‟ua carta ja vielha, anteriora ara batalha de Preussich-Eylau.
GUERRA-E-PATZ-II-WEB	Ja sabetz, estimat prince, que dès era grana capitada d’Austerlitz non è abandonat era Casèrna Generau.
GUERRA-E-PATZ-II-WEB	Decididaments, li vau cuelhent gust ara guèrra.
GUERRA-E-PATZ-II-WEB	Aquerò que sò vist en aguesti tres mesi qu’ei incredible.
GUERRA-E-PATZ-II-WEB	Comenci “ab ovo”.
GUERRA-E-PATZ-II-WEB	Er enemic deth genre uman, coma sabetz, ataque as prusians.
GUERRA-E-PATZ-II-WEB	Es prusians son es nòsti aliadi fidèus, que solet mos an enganhat tres còps en tres ans.
GUERRA-E-PATZ-II-WEB	Nosati hèm causa comuna damb eri, mès se passe qu’er enemic deth genre uman non hè atencion as nòsti beròis discursi e damb es sues grossieretats e modals primitius se lance sus es prusians, sense dar-les temps entà acabar es sòns preparatius, e en dus còps de man les estronhe e acabe en tot installar-se en palai de Potsdam.
GUERRA-E-PATZ-II-WEB	Qu’è eth mès viu desitge, escriu eth rei de Prusia a Bonaparte, de qué vos vos acuelhetz e tractetz a V.M.
GUERRA-E-PATZ-II-WEB	Pro qu’aja auut capitada!
GUERRA-E-PATZ-II-WEB	Mentretant, es generaus prusians se vanten de bona educacion, e entà mostrar-se cortesi damb es francesi depausen es armes tanlèu les ac requerissen.
GUERRA-E-PATZ-II-WEB	Eth comandant dera garnison de Glogau, damb dètz mil òmes, pregunte ath rei de Prusia se qué ei çò que li cau hèr se se l’obligue jos menaça ara rendicion.
GUERRA-E-PATZ-II-WEB	Tot aquerò ei cèrt.
GUERRA-E-PATZ-II-WEB	En resumit, en tot demorar impausar-mos solet damb ua demostracion militara, se passe que mos vedem metudi en ua vertadèra guèrra e, çò de pejor, ua guèrra enes nòstes madeishes frontères, damb e per, eth rei de Prusia.
GUERRA-E-PATZ-II-WEB	Tot qu’ei prèst e solet mos manque ua petita causa: eth generau en cap.
GUERRA-E-PATZ-II-WEB	Coma qu’ara se passe qu’era capitada d’Austerlitz aurie estat mès decissiua s’eth generau en cap auesse estat mens joen, se passe revista as octogenaris, e entre Prozorovski e Kamenski, se balhe era preferéncia ath dusau.
GUERRA-E-PATZ-II-WEB	Eth generau mos arribe “en kibitka”, ara manèra de Suvorov, e se lo recep damb aclamacions de gòi e de capitada.
GUERRA-E-PATZ-II-WEB	Eth dia 4 recep eth prumèr corrèu de Sant Peterburg.
GUERRA-E-PATZ-II-WEB	Es valises son amiades entath burèu deth mariscau, donques qu’aguest li shaute hèr totes es causes per eth madeish.
GUERRA-E-PATZ-II-WEB	Me cride pr’amor que l’ajuda a classificar es cartes e hèr enlà es que non son destinades.
GUERRA-E-PATZ-II-WEB	Eth mariscau mos guarde tant qu’ac hèm e demore es envolòpes qu’amien eth sòn nòm.
GUERRA-E-PATZ-II-WEB	Cercam, mès que non i a arren: eth mariscau comence a despacientar-se; se met, eth madeish, ara òbra e trape quauques cartes der Emperaire, dirigides ath comde T., ath prince V., e a d’auti.
GUERRA-E-PATZ-II-WEB	Alavetz eth mariscau s’emmalicie, lance huec e bualhs contra toti; agarre es cartes, les daurís e lieg çò qu’er Emperaire a escrit a d’auti.
GUERRA-E-PATZ-II-WEB	E ara seguida escriu era famosa orde deth dia ath generau Bennigsen:
GUERRA-E-PATZ-II-WEB	Vos qu‟auetz hèt a vier eth Còs dera Armada, esbauçat en Pultusk, a on se trape ath descubèrt, sense lenha ne ferratge.
GUERRA-E-PATZ-II-WEB	Plan per aquerò, è declinat eth comandament en generau mès ancian, eth comde Boxhowden, en tot transmeter-li toti es servicis e tot çò d‟aute restacat damb eri; li conselhi, ath còp, que se retire entar interior de Prusia, pr‟amor que non rèste pan qu‟entà un dia, e en quauqui regiments ne tansevolhe aquerò, tau que manifèsten es cap de division Ostermann e Siedmoriestk; ath delà d‟açò, que non i a arren que requicionar as campanhards.
GUERRA-E-PATZ-II-WEB	Per çò que hè a jo, enquia que me guarisca, m‟estarè en espitau d‟Ostrolenko.
GUERRA-E-PATZ-II-WEB	Demori era vòsta augusta autorizacion aciu, en espitau, entà non hèr d‟escribeire ena armada en sòrta d‟èster eth generau en cap.
GUERRA-E-PATZ-II-WEB	Era mia retirada aurà era madeisha importància qu‟era d‟un cèc que se n‟anèsse d‟un camp de batalha.
GUERRA-E-PATZ-II-WEB	En Russia i a milèrs d‟òmes coma jo.” Eth mariscau s’emmalície damb er Emperaire e mos castigue a toti.
GUERRA-E-PATZ-II-WEB	Non digatz que non ei logic!
GUERRA-E-PATZ-II-WEB	Atau ei eth prumèr acte.
GUERRA-E-PATZ-II-WEB	Enes auti, er interés e eth ridicul aumenten coma ei de rason.
GUERRA-E-PATZ-II-WEB	Après era marcha deth mariscau, se desnishe qu’er enemic ei ara vista e li cau presentar batalha.
GUERRA-E-PATZ-II-WEB	Buxhowden ei generau en cap per dret d’antiguitat, mès eth generau Bennigsen non ei dera madeisha opinion: e mès encara pr’amor que Bennigsen ei damb es sues tropes duant der enemic e desire profitar era escadença entà dar ua batalha “aus eigener Hand”, coma diden es alemans.
GUERRA-E-PATZ-II-WEB	E la da.
GUERRA-E-PATZ-II-WEB	Era batalha de Pultusk, que se hè veir coma ua grana victòria, encara que jo pensi d’ua manèra plan diferenta.
GUERRA-E-PATZ-II-WEB	Es civils, coma sabetz, auem eth mau costum de decidir sus qui guanhe o pèrd ua batalha.
GUERRA-E-PATZ-II-WEB	Qui se retire dempús dera batalha, que l’a perdut, didem, e d’aquiu se dedusís qu’auem perdut era batalha de Pultusk.
GUERRA-E-PATZ-II-WEB	En resumit, mos retirèrem dempús deth combat, mès manèrem un corrèu entà Sant Petersburg, en tot anonciar ua victòria, e eth generau non cedís eth comandament a Buxhowden, demorant recéber de Sant Petersburg, coma recompensa ara sua victòria, eth titol de generau en cap.
GUERRA-E-PATZ-II-WEB	Pendent aguest interregne, comencèrem un plan de manòbres excessiauaments interessant e originau; eth nòste objectiu non consistís, coma calerie, en evitar o atacar ar enemic, senon solet en evitar ath generau Buxhowden, que, pera sua antiguitat, li corresponerie eth comandament suprèm.
GUERRA-E-PATZ-II-WEB	Perseguírem aguesta finalitat damb tanta energia que, enquia en trauessar er arriu sense guas usclèrem es pònts pr’amor de dessepar-mos deth nòste enemic que, de moment, non ei Bonaparte, senon Buxhowden.
GUERRA-E-PATZ-II-WEB	Buxhowden mos seguís e nosati hugem.
GUERRA-E-PATZ-II-WEB	Tanlèu artenh passar en aute costat der arriu, mos escapam entar costat contrari.
GUERRA-E-PATZ-II-WEB	A tot darrèr, eth nòste enemic Buxhowden mos atrape e s’amasse damb nosati.
GUERRA-E-PATZ-II-WEB	Es dus generaus se pelegen.
GUERRA-E-PATZ-II-WEB	Que i a un desfiament de part de Buxhowden e un atac d’epilèpsia de Bennigsen.
GUERRA-E-PATZ-II-WEB	Mès en moment critic, eth corrèu encargat de hèr a vier era notícia dera nòsta victòria en Pultusk mos pòrte de Sant Petersburg eth nomentament de generau en cap e eth prumèr enemic, Buxhoeden, ei anequelit.
GUERRA-E-PATZ-II-WEB	Que podem pensar en dusau, en Bonaparte.
GUERRA-E-PATZ-II-WEB	Mès, alavetz, surgente entre nosati un tresau enemic: er “ortodòx”, que demane, cridant, pan, carn, hen e qué sai jo.
GUERRA-E-PATZ-II-WEB	Es magasèms son uets, es camins impracticables.
GUERRA-E-PATZ-II-WEB	Era armada “ortodòxa” se balhe ara rapina e en taus proporcions, que çò que se passèc ena anteriora campanha non mo’n pòt balhar era mendre idia.
GUERRA-E-PATZ-II-WEB	Era mitat des regiments formen ua tropa liura que, esparjuda pes camps, ac passe tot a sang e huec.
GUERRA-E-PATZ-II-WEB	Es abitants son completaments arroïnadi, es espitaus claufits de malauts e heridi; pertot manque çò de mès de besonh.
GUERRA-E-PATZ-II-WEB	Pendent dus còps, es grops de bandits an atacat era Casèrna Generau e eth madeish generau en cap s’a vist obligat a cridar a un batalhon pr’amor de hèr-les enlà.
GUERRA-E-PATZ-II-WEB	En un d’aguesti atacs m’an panat ua maleta ueda e ua blòda.
GUERRA-E-PATZ-II-WEB	Er Emperaire vò autrejat as caps de division eth dret de fusilhar as panaires, mès cranhi qu’aquerò obligue ara mitat dera armana a fusilhar ara auta mitat.
GUERRA-E-PATZ-II-WEB	Eth prince Andrei auie començat a liéger era carta sense hèr-i cap atencion, mès sense voler l‟anèc desvelhant eth sòn interès, encara que sabie enquia quin punt podie creir a Bilibin.
GUERRA-E-PATZ-II-WEB	En arribar en aguest passatge, arropic era carta e la lancèc.
GUERRA-E-PATZ-II-WEB	Que non l‟irritaue çò que liegie, senon eth hèt de qué toti aqueri eveniments e aquera vida, estranha ada eth, podessen costar-li semblabla enquietud.
GUERRA-E-PATZ-II-WEB	Cluquèc es uelhs e se passèc era man peth front, coma entà hèr enlà quinsevolh preocupacion restacada damb çò liejut.
GUERRA-E-PATZ-II-WEB	Parèc era atencion enes bronits que gessien dera cramba deth sòn hilh.
GUERRA-E-PATZ-II-WEB	Li semblèc enténer en aute costat dera pòrta un rumor estranh.
GUERRA-E-PATZ-II-WEB	Cranhèc que l‟auie arribat quauquarren dolent ath sòn hilh tant que liegie era carta.
GUERRA-E-PATZ-II-WEB	S‟apressèc de puntetes ena pòrta e la dauric.
GUERRA-E-PATZ-II-WEB	En moment d‟entrar vedec qu‟era hilhuquèra, damb ròstre espaurit, amagaue quauquarren e qu‟era princessa ja non ère ath cant deth lhet.
GUERRA-E-PATZ-II-WEB	Estimat, entenec ath sòn darrèr era votz trantahanta dera sua fraia, que li semblèc desesperada.
GUERRA-E-PATZ-II-WEB	Coma se sòl passar dempús de longues nets d‟insomnia e d‟intenses emocions, lo neguèc un injustificat temor.
GUERRA-E-PATZ-II-WEB	Pensèc qu‟eth mainatge ère mòrt.
GUERRA-E-PATZ-II-WEB	Tot çò que vedie e entenie ère era confirmacion deth sòn temor.
GUERRA-E-PATZ-II-WEB	E eth sòn front se curbic d‟ua sudor hereda.
GUERRA-E-PATZ-II-WEB	Estalamordit, s‟apressèc en lhet, en tot pensar que lo traparie uet e qu‟era hilhuquèra aurie amagat ath mainatge mòrt.
GUERRA-E-PATZ-II-WEB	Dauric eth ridèu e pendent ua longa estona es sòns espauridi uelhs anèren d‟un lòc en aute sense veir arren.
GUERRA-E-PATZ-II-WEB	Ara fin se n‟encuedèc de qué eth mainatge ère aquiu.
GUERRA-E-PATZ-II-WEB	Damb eth ròstre roienc e es braci dubèrts, s‟estaue estirat de trauèrs, damb eth cap dehòra deth coishin.
GUERRA-E-PATZ-II-WEB	Entre sòmis botjaue es pòts coma se siguesse popant e alendaue normauments.
GUERRA-E-PATZ-II-WEB	Eth prince Andrei se sentec erós en veder-lo, pr‟amor que se pensaue que l‟auie perdut; s‟ajoquèc sus eth sòn hilh e, sivans l‟auie ensenhat era sua fraia, temptèc damb es pòts s‟eth mainatge auie fèbre.
GUERRA-E-PATZ-II-WEB	Eth delicat front ère umit; toquèc eth petit cap damb es mans:
GUERRA-E-PATZ-II-WEB	Qu‟ère evident qu‟era crisi auie estat superada e eth mainatge estaue en via de franca mielhora.
GUERRA-E-PATZ-II-WEB	Eth prince Andrei sentec er in d‟abraçar contra eth sòn pièch aqueth petit èsser tant indefens, mès que non gausèc.
GUERRA-E-PATZ-II-WEB	Se demorèc aquiu de pès, contemplan eth cap, es braci e es cames que s‟endonviauen dejós era ahlaçada.
GUERRA-E-PATZ-II-WEB	Ath sòn costat entenec un mormolh, e aubirèc ua ombra jos eth ridèu de mossolina.
GUERRA-E-PATZ-II-WEB	Eth prince non guardèc, tostemp atentiu ara cara deth mainatge e ara sua respiracion regulara.
GUERRA-E-PATZ-II-WEB	Qu‟ère era princessa Maria, que damb pas silenciós s‟auie apressat en lhet quilhant eth ridèu, e l‟auie deishat quèir ena sua esquia.
GUERRA-E-PATZ-II-WEB	Eth prince Andrei la reconeishec sense virar-se e li balhèc era man.
GUERRA-E-PATZ-II-WEB	Qu‟ei en tot sudar, expliquèc eth prince Andrei.
GUERRA-E-PATZ-II-WEB	Te cercaua entà dider-t‟ac, didec era princessa, sarrant era sua man.
GUERRA-E-PATZ-II-WEB	Eth mainatge se botgèc leugèraments, arric en sòmis e hereguèc eth front damb eth coishin.
GUERRA-E-PATZ-II-WEB	Eth prince Adrei guardèc ara sua fraia.
GUERRA-E-PATZ-II-WEB	Es uelhs luminosi dera princessa Maria, ena penombra mata dera mossolina que caperaue eth lhet, ludien mès que jamès plei de lèrmes de felicitat.
GUERRA-E-PATZ-II-WEB	Era princessa s‟inclinèc entath sòn frair e lo punèc en tot tirar leugèraments deth ridèu.
GUERRA-E-PATZ-II-WEB	Se menacèren er un ar aute e s‟estèren un shinau mès en aquera mieja lum mata coma se non volessen desseparar-se d‟aqueth mon qu‟eri, es tres, èren luenh de tot.
GUERRA-E-PATZ-II-WEB	Eth prince Andrei, en tot endravar-se eth peu en ridèu, siguec eth prumèr a hèr-se enlà.
GUERRA-E-PATZ-II-WEB	X Pòc dempús dera sua admission ena maçonaria, Pierre, damb ua relacion completa, hèta per eth madeish, de çò que li calie hèr enes sues propietats, gessec entara província de Kiev, a on se trapaue era majoritat des sòns campanhards.
GUERRA-E-PATZ-II-WEB	En arribar en Kiev amassèc en sòn burèu principau a toti es administradors e les expausèc es sues intencions e desirs.
GUERRA-E-PATZ-II-WEB	Les expliquèc es mesures immediates que pensaue cuéher per çò que hè ara emancipacion des campanhards; mentretant, non auien d‟èster tractats coma abantes, non auien de trabalhar es hemnes; s‟auie de prestar ajuda as campanhards e repotegar-les en sòrta d‟acodir as castigs corporaus; en cada propietat auie d‟auer espitaus, asils e escòles.
GUERRA-E-PATZ-II-WEB	Quauqui uns des administradors (qu‟entre eri i auie semianalfabèts) l‟escotauen espauridi, en tot dedusir de tot aquerò qu‟eth joen comde ère desengustat peth mau govèrn des propietats e pes ocultacions de sòs.
GUERRA-E-PATZ-II-WEB	D‟auti, un còp passat eth prumèr espant, trapèren fòrça divertida era sua manèra de parlar e es idies expausades, totafèt naues entada eri.
GUERRA-E-PATZ-II-WEB	Entà d‟auti, qu‟ère un plaser escotar ath sòn patron.
GUERRA-E-PATZ-II-WEB	E fin finau, es mès intelligents, e entre eri er administrador generau, compreneren se com les calie comportar-se damb eth comde se volien sauvar es sòns interèssi.
GUERRA-E-PATZ-II-WEB	Er administrador generau exprimic era sua simpatia entàs propòsits de Pierre, mès hèc a veir que, ath delà des reformes prepausades, calie ocupar-se dera marcha dera economia, qu‟anaue mau.
GUERRA-E-PATZ-II-WEB	Maugrat era immensa fortuna deth comde Bezujov, dès que Pierre gaudie de cinc cents mil robles de renda annau, sivans se didie, se sentie plan mès praube que quan eth defuntat comde, sa pair, li passaue dètz mil robles ar an.
GUERRA-E-PATZ-II-WEB	Qu‟auie ua vaga idia, en linhes generaus, d‟aguest butgèt: eth Conselh de Tutolatge pagaue uns ueitanta mil robles per totes es sues possessions; eth manteniment dera vila près de Moscòu, dera casa en aguesta ciutat e des princesses ne costaue lèu trenta mil; es pensions li treiguien quinze mil e lèu madeish es òbres de benfasença.
GUERRA-E-PATZ-II-WEB	Passaue ara comdessa, era sua hemna, cent cinquanta mil robles, e es interèssi des deutes ne representauen uns setanta mil; era construccion d‟ua glèisa, començada abantes, l‟auie costat en aqueri dus ans dètz mil robles; e era rèsta, uns cent mil, se despenien sense qu‟eth sabesse en qué; lèu cada an li calie demanar sòs prestadi.
GUERRA-E-PATZ-II-WEB	Ath delà, er administrador generau des propietats l‟escriuie cada an parlant-li, ben d‟incendis, ben de males cuelhetes o deth besonh de reformes enes edificis o usines.
GUERRA-E-PATZ-II-WEB	Atau, donc, çò prumèr que li calèc acarar a Pierre siguec tot açò que mens li shautaue e que mens podie acomodar-se ath sòn anament e inclinacions: tier-se ara revision des sòns interèssi.
GUERRA-E-PATZ-II-WEB	Pierre trabalhaue cada dia damb er adminstrador generau, encara que se n‟encuedaue de qué eth sòn esfòrç non hège auançar bric es sòns projèctes.
GUERRA-E-PATZ-II-WEB	Sentie qu‟aguestes convèrses non auien arren a veir damb eri, que non les concretauen ne les possauen.
GUERRA-E-PATZ-II-WEB	D‟un costat, er administrador generau expausaue era situacion ara lum mès pesimista, en tot sajar de convéncer a Pierre deth besonh de pagar es deutes e començar naui trabalhs, tient as sirvents, causa que Pierre non consentie; der aute costat, Pierre exigie que se comencèsse coma mès lèu mielhor era emancipacion, que contra era er administrador apileraue rasons, coma era peremptòria urgéncia de pagar en prumèr lòc es deutes deth Conselh de Tutolatge, per çò qu‟ère impossible complir damb rapiditat es propòsits deth comde.
GUERRA-E-PATZ-II-WEB	Pierre non auie era perseverància practica que l‟aurie permetut realizar per eth madeish semblables gestions, que, ath delà, non li shautauen, e se limitaue a hèr veir dauant er encargat que se tenguie ad aquerò.
GUERRA-E-PATZ-II-WEB	Er administrador, ath sòn torn, sajaue de hèr veir dauant eth comde que taus ocupacions èren fòrça utiles entath patron, mès incomòdes entada eth.
GUERRA-E-PATZ-II-WEB	Ena ciutat Pierre se trapèc damb quauqui coneishudi; es desconeishudi s‟esdeguèren a conéisher e vantar ath nauèth vengut qu‟ère eth propietari mès ric dera província.
GUERRA-E-PATZ-II-WEB	Es temptacions entara sua mès arraïsada feblesa, era qu‟auie cohessat en sòn ingrés ena lòtja, vengueren a èster tan fòrtes que Pierre non les podec véncer.
GUERRA-E-PATZ-II-WEB	Un còp mès, es dies, es setmanes e es mesi de Pierre s‟estèren enes madeishes ocupacions qu‟abantes, entre cauhades, dinars, sopars e balhs, atau qu‟en Sant Petersburg, de sòrta qu‟a penes li restaue temps entara reflexion.
GUERRA-E-PATZ-II-WEB	E en lòc d‟aguesta naua vida que demoraue començar, Pierre seguic peth vielh camin: era soleta causa qu‟auie hèt ère cambiar d‟ambient.
GUERRA-E-PATZ-II-WEB	Des tres concèptes dera maçonaria, Pierre reconeishie que non auie complit eth que prescriu a cada maçon èster un modèu de vida morau; e des sèt vertuts, dues li mancauen completaments: es boni costums e er amor ara mòrt.
GUERRA-E-PATZ-II-WEB	Se padegaue en tot pensar que complie un aute precèpte (era mielhora deth genre uman) e qu‟auie d‟autes vertuts: er amor ath pròche e, mès que mès, era generositat.
GUERRA-E-PATZ-II-WEB	Ena primauèra de 1807, Pierre decidic tornar entà Sant Petersburg, damb er in de recórrer peth camin totes es sues propietats e campar per eth madeish guaire s‟auie hèt de çò qu‟auie ordenat e es condicions que se trapaue ara, tota aquera gent fidada ada eth pera volentat de Diu, e que desiraue de tot còr hèr erosa.
GUERRA-E-PATZ-II-WEB	Er adminitrador generau, que consideraue totes es reformes pensades peth joen comde lèu coma ua holia, plan inconvenenta entada eth, entà Pierre e entàs campanhards, s‟avenguec a hèr cèrtes concessions.
GUERRA-E-PATZ-II-WEB	Sense deishar de presentar era emancipacion coma quauquarren impossible, dispausèc era construccion, en cada propietat, de bastisses entà escòles, espitaus e asils.
GUERRA-E-PATZ-II-WEB	Era arribada deth patron en cada lòc venguie acompanhada pertot de recebements non solemnes ne cridaires (se‟n sabie qu‟aquerò non shautaue a Pierre), senon d‟actes religiosi d‟arregraïment, damb icònes e aufriments de pan e sau, causes que, sivans eth concèpte que s‟auie format deth sòn patron, actuarien sus eth comde e contribuirien a tier-lo ena enganha.
GUERRA-E-PATZ-II-WEB	Era primauèra meridionau, eth viatge comòde e rapid en coche vienés e era solitud deth camin costauen en Pierre un alègre estat d‟animositat.
GUERRA-E-PATZ-II-WEB	Es propietats, qu‟encara non coneishie, èren a quina mès pintoresca.
GUERRA-E-PATZ-II-WEB	Era gent auie en eres un aspècte prospèr, se mostraue arregraïda e erosa pes beneficis recebudi.
GUERRA-E-PATZ-II-WEB	Pertot se li hège un recebement que, a maugrat de hèr-lo a rogir peth laguens, lo hège erós.
GUERRA-E-PATZ-II-WEB	En un lòc es vesins lo receberen damb eth pan e era sau e es icònes de Sant Pèir e Sant Pau; li demanèren permís entà quilhar ena glèisa, ath cargue sòn, un nau autar en aunor deth sòn sant, coma rebrembe d‟amor e gratitud as sòns beneficis.
GUERRA-E-PATZ-II-WEB	En un aute lòc lo receberen es hemnes deth pòble damb es mainatges de popa en braça, pr‟amor d‟arregraïr-li que les auesse desliurat des trabalhs durs.
GUERRA-E-PATZ-II-WEB	En totes es sues propietats vedie Pierre edificis de pèira, en òbra o ja acabadi, entà espitaus, escòles e asils, qu‟era sua inauguracion ère causa de pòc temps.
GUERRA-E-PATZ-II-WEB	Es informes des administradors indicauen qu‟es trabalhs obligatòris entath patron auien amendrit en comparèr damb epòques anteriores, per çò qu‟en cada vilatge gessien a balhar-li es gràcies, damb paraules esmoventes, delegacions de campanhards que vestien caftan blau.
GUERRA-E-PATZ-II-WEB	Mès Pierre ignoraue qu‟a on l‟aufrien eth pan e era sau e a on se quilhaue un autar entà Sant Pèir e Sant Pau ère un vilatge damb mercat qu‟era sua hèira coïncidie damb Sant Pèir; e qu‟er autar auie estat començat hège ja temps a cargue des mujiks rics deth vilatge, des madeishi que s‟auien presentat entada eth, e qu‟era nauau part des mujiks deth lòc èren ena màger misèria.
GUERRA-E-PATZ-II-WEB	Ignoraue que, en proïbir eth trabalh en camp des hemnes damb mainatges de popa, aguestes madeishes hemnes les calie trabalhar en casa en trabalhs non mens durs.
GUERRA-E-PATZ-II-WEB	Ignoraue qu‟eth prèire que l‟auie recebut damb era crotz quilhada oprimie as mujiks damb es sues cargues, e qu‟es escolans l‟èren autrejadi pes pairs a plan desengust d‟eri, entà dempús rescatar-les damb grani sacrificis economics.
GUERRA-E-PATZ-II-WEB	Ignoraue qu‟es edificis de pèira auien estat lheuadi pes madeishi campanhards, en tot aumentar atau eth trabalh entath patron, aleugerit solet sus eth papèr.
GUERRA-E-PATZ-II-WEB	Non sabie qu‟a on er administrador li mostraue, sus es libres, er amendriment d‟un tèrç deth trabalh entath patron, es pagaments en espècia auien creishut eth doble.
GUERRA-E-PATZ-II-WEB	Pierre quedèc entosiasmat deth viatge pes sues propietats e sentec renéisher en eth tot er entosiasme filantropic que l‟encoratjaue en gésser de Sant Petersburg.
GUERRA-E-PATZ-II-WEB	Jos aguest efècte escriuec diuèrses cartes ath frair preceptor, qu‟atau cridaue ath gran mèstre.
GUERRA-E-PATZ-II-WEB	Se sentie erós per arregraïment que li mostrauen pertot, mès li hège vergonha d‟acceptà‟c.
GUERRA-E-PATZ-II-WEB	Aguesta gratitud li rebrembaue qu‟encara podie hèr plan mès en benefici d‟aquera gent simpla e brava.
GUERRA-E-PATZ-II-WEB	Er administrador generau (òme estupid, mès astut) auie comprenut ben ath comde, intelligent e ingenú, e lo manejaue coma ua jogalha; en veir er efècte que li costauen a Pierre es recebements premanidi per eth, li parlèc en ton mès energic pr‟amor de persutar sus era impossibilitat e inutilitat de desliurar as campanhards, que tant erosi viuien ja.
GUERRA-E-PATZ-II-WEB	Pierre, ath sòn laguens, ère cossent damb er administrador generau qu‟ère de mau hèr imaginar òmes mès erosi e que solet Diu sabie se qué les demoraue se revenguessen era libertat; mès, a contra còr, persutèc en çò que consideraue just.
GUERRA-E-PATZ-II-WEB	Er adminstrador prometec hèr tot çò de possible pr‟amor de realizar es desirs deth comde, en tot compréner plan ben qu‟eth non serie jamès en condicions d‟assegurar-se de s‟auie sajat o non de véner es bòsqui e es propietats entà amortesir eth deute deth Conselh.
GUERRA-E-PATZ-II-WEB	Plan mès, probablaments jamès li tornarie a preguntar per aquerò e non se n‟encuedarie de qué es edificis bastidi èren uets e es campanhards contunhauen balhant en trabalh e sòs madeish que balhauen as auti, ei a díder, tot çò que podien balhar.
GUERRA-E-PATZ-II-WEB	XI Pierre, que se trapaue un un gran estat d‟animositat dempús eth sòn viatge entath sud, realizèc eth sòn vielh desir de tier-li ua visita ath sòn amic Bolkonski, que non vedie dès hège dus ans.
GUERRA-E-PATZ-II-WEB	Bogucharovo ère ath miei d‟un parçan pòc atrasent, planèr e caperat de camps e bòsqui d‟auets e bedoths, taladi en part.
GUERRA-E-PATZ-II-WEB	Era casa des patrons se trapaue tath finau deth pòble, que s‟estenie en ambdús costats deth camin reiau, darrèr d‟ua restanca de recenta construccion e plia d‟aigua, qu‟es sòns bòrds encara non caperaue era èrba, ath miei d‟un bòsc joen a on se lheuaun quauqui grani pins.
GUERRA-E-PATZ-II-WEB	Er ensems des edificacions ena residéncia des patrons comprenie eth granèr, es pabalhons entath servici, es estables, eth banh e ua grana casa de pèira, de façada corba, encara sense acabar.
GUERRA-E-PATZ-II-WEB	Un jardin nauèth plantat entornejaue era casa.
GUERRA-E-PATZ-II-WEB	Eth brescat e era pòrta principau èren fòrts e naui.
GUERRA-E-PATZ-II-WEB	Jos un cubèrt i auie dues pompes contra incendis e un barril pintat de verd.
GUERRA-E-PATZ-II-WEB	Es camins èren drets, es pònts solids e damb parabandes plan ben hètes: en tot s‟avertie orde e suenh.
GUERRA-E-PATZ-II-WEB	Quan Pierre preguntèc a on demoraue eth senhor, es vailets li mostrèren un petit pabalhon plan nau, bastit ath cant deth lac.
GUERRA-E-PATZ-II-WEB	Anton, eth vielh preceptor deth prince Andrei, ajudèc a Pierre a baishar deth coche, l‟informèc de qué eth prince se trapaue en casa e l‟amièc entara petita e neta anticramba.
GUERRA-E-PATZ-II-WEB	Pierre demorèc estonat pera modèstia dera casa, petita e apraiada, en tot rebrembar er ambient luxuós a on auie vist eth darrèr viatge ath sòn amic en Sant Petersburg.
GUERRA-E-PATZ-II-WEB	Entrèc rapidaments ena saleta, encara sense ornar, que flairaue a pin, e volec seguir entà dauant, mès Anton, de puntetes, s‟auancèc e truquèc ena pòrta.
GUERRA-E-PATZ-II-WEB	Qué se passe?, preguntèc de laguens estant ua votz ronca e desagradiua.
GUERRA-E-PATZ-II-WEB	Ua visita, responec Anton.
GUERRA-E-PATZ-II-WEB	Que se demore, se vos platz, didec era votz.
GUERRA-E-PATZ-II-WEB	S‟entenec eth brunit dera cagira en èster desseparada.
GUERRA-E-PATZ-II-WEB	Pierre s‟apressèc ara prèssa ena pòrta e tumèc de cara damb eth prince Andrei, que gessie damb aspècte de mala encolia.
GUERRA-E-PATZ-II-WEB	Pierre l‟abracèc e, en tot trèir-se es lunetes, lo punèc enes caròles guardant-lo d‟apròp.
GUERRA-E-PATZ-II-WEB	A!, non te demoraua.
GUERRA-E-PATZ-II-WEB	M‟alègri fòrça, didec eth prince Andrei.
GUERRA-E-PATZ-II-WEB	Pierre non didie arren.
GUERRA-E-PATZ-II-WEB	Guardaue ath sòn amic damb estonament, sense deishar-lo de uelh; lo desconcertaue eth cambi patit en aqueth ròstre envielhit; es paraules èren coraus, arrie era sua boca e eth sòn ròstre, mès es uelhs amortadi les mancaue vida, maugrat eth sòn evident desir de balhar-les ua expression jovenila e alègra.
GUERRA-E-PATZ-II-WEB	Que non siguec eth hèt de qué eth sòn amic siguesse prim, esblancossit, de qué auesse madurat, non, qu‟ère era guardada, era arrupa deth front, testimònis d‟ua prigonda concentracion mentau en un solet tèma, çò qu‟estonèc e desseparèc a Pierre, enquia que s‟avedèc a veder-les.
GUERRA-E-PATZ-II-WEB	En un encontre atau, dempús tan longa separacion, siguec dificil ara prumeria, coma se sòl passar, entamenar ua convèrsa coerenta.
GUERRA-E-PATZ-II-WEB	Ambdús se hègen preguntes e se responien mutuauments damb frases cuertes sus causes que les aurie calut fòrça temps, coma pro ben ac sabien es dus.
GUERRA-E-PATZ-II-WEB	Fin finau, era convèrsa, de man en man, s‟anèc normalizant, en tot tornar entad açò qu‟abantes s‟auien condat brèuments: parlèren des ans passadi, des projèctes entath futur, deth viatge de Pierre e des sues ocupacions, dera guèrra, eca…
GUERRA-E-PATZ-II-WEB	Se diderie qu‟eth prince Andrei desiraue exprimir interès per çò que Pierre anaue dident, mès que non ac artenhie.
GUERRA-E-PATZ-II-WEB	Pierre comprenec ara fin que non ère oportun parlar dauant d‟eth d‟exaltadi sòmis e esperances de felicitat e dera practica deth ben.
GUERRA-E-PATZ-II-WEB	L‟avergonhaue expausar totes es sues naues idies maçoniques, renauides e ahiscades peth viatge.
GUERRA-E-PATZ-II-WEB	Se tenguie, temerós de qué semblèsse massa ingenú.
GUERRA-E-PATZ-II-WEB	Mès, ath còp, lo pressaue er irresistible desir de mostrar ath sòn amic eth cambi que s‟auie costat en eth, hèr-li veir qu‟ara ère un òme totafèt desparièr, plan mielhor qu‟eth Pierre de Sant Petersburg.
GUERRA-E-PATZ-II-WEB	Non posqui dider-vos damb quina intensitat è viscut pendent tot aguest temps.
GUERRA-E-PATZ-II-WEB	Ne jo madeish m‟arreconeishi.
GUERRA-E-PATZ-II-WEB	Òc, qu‟auem cambiat fòrça d‟alavetz ençà, comentèc eth prince Andrei.
GUERRA-E-PATZ-II-WEB	E vos?
GUERRA-E-PATZ-II-WEB	Quini projèctes auetz?, preguntèc Pierre.
GUERRA-E-PATZ-II-WEB	Projèctes?, repetic ironicaments eth prince Andrei.
GUERRA-E-PATZ-II-WEB	Es mèns projèctes?, higec, coma se s‟estonèsse peth sens d‟aguestes paraules.
GUERRA-E-PATZ-II-WEB	Ja ac pòs veir, me tengui a installar-me.
GUERRA-E-PATZ-II-WEB	Que voi vier aciu definitiuaments entath pròplèu an…
GUERRA-E-PATZ-II-WEB	Pierre guardè fixaments e en silenci eth ròstre envielhit deth sòn amic.
GUERRA-E-PATZ-II-WEB	Non, non… vos demani…
GUERRA-E-PATZ-II-WEB	Mès eth prince Andrei l‟interrompec:
GUERRA-E-PATZ-II-WEB	Entà qué parlar de jo?…
GUERRA-E-PATZ-II-WEB	Conda-me, conda-me eth viatge.
GUERRA-E-PATZ-II-WEB	Pierre comencèc a explicar-li çò qu‟auie hèt, en tot sajar d‟amagar çò de mielhor possible tota era sua intervencion enes mielhores introdusides.
GUERRA-E-PATZ-II-WEB	Diuèrsi viatges eth prince Andrei li suggeric çò que li calie díder, autanplan abantes de qué ac condèsse, coma se tot çò que racondaue Pierre siguesse ua istòria coneishuda de hège temps; e, ath delà d‟escotar sense interés, semblaue sénter vergonha de çò qu‟eth sòn amic anaue dident.
GUERRA-E-PATZ-II-WEB	Pierre se sentec intimidat e enquia e tot violent ena sua companhia e carèc.
GUERRA-E-PATZ-II-WEB	Sabes, estimat?, didec eth prince Andrei, tanben visiblaments incomodat pera preséncia deth sòn òste.
GUERRA-E-PATZ-II-WEB	Aciu que sò coma en un campament.
GUERRA-E-PATZ-II-WEB	Non sò vengut qu‟entà guardar se com anaue aquerò.
GUERRA-E-PATZ-II-WEB	Aué torni entà çò de ma fraia.
GUERRA-E-PATZ-II-WEB	Te presentarè as mèns.
GUERRA-E-PATZ-II-WEB	Me pensi qu‟ada era ja la coneishes, vertat?
GUERRA-E-PATZ-II-WEB	Partiram dempús de dinar.
GUERRA-E-PATZ-II-WEB	E ara, vòs visitar era mia propietat?
GUERRA-E-PATZ-II-WEB	Gesseren a passejar enquiara ora de dinar, parlant de politica e des sues amistats coma persones qu‟entre eres i a pòca intimitat.
GUERRA-E-PATZ-II-WEB	Damb ua cèrta animacion e interés, eth prince Andrei l‟expliquèc es òbres hètes per eth ena propietat; mès tanben en tractar aqueth tèma, ath miei dera convèrsa, quan l‟anaue descriuent a Pierre era naua disposicion dera casa, s‟arturèc de pic:
GUERRA-E-PATZ-II-WEB	Plan qu‟aquerò non a cap interés.
GUERRA-E-PATZ-II-WEB	Anem a dinar e partiram.
GUERRA-E-PATZ-II-WEB	Pendent eth dinar se parlèc deth maridatge de Pierre.
GUERRA-E-PATZ-II-WEB	Me demorè estonat per aquera notícia, didec eth prince Andrei.
GUERRA-E-PATZ-II-WEB	Pierre se rogic; l‟arribaue cada còp que se parlaue deth sòn maridatge.
GUERRA-E-PATZ-II-WEB	Ja vos condarè bèth dia se com se passèc, didec damb precipitacion.
GUERRA-E-PATZ-II-WEB	Mès que ja s‟a acabat tot e entà tostemp.
GUERRA-E-PATZ-II-WEB	Entà tostemp?, preguntèc eth prince Andrei.
GUERRA-E-PATZ-II-WEB	Mès, vo‟n sabetz de com acabèc?
GUERRA-E-PATZ-II-WEB	Entenéretz a parlar deth düel?
GUERRA-E-PATZ-II-WEB	Òc, tanben as passat per aquerò.
GUERRA-E-PATZ-II-WEB	Per qué?
GUERRA-E-PATZ-II-WEB	Aucir a un can rabiós qu‟ei ua excellenta accion.
GUERRA-E-PATZ-II-WEB	Non, aucir a un òme que non està ben; non ei just…
GUERRA-E-PATZ-II-WEB	Per qué non ei just?, repliquèc eth prince Andrei.
GUERRA-E-PATZ-II-WEB	Es òmes non podem saber se qué ei just e e qué non n‟ei.
GUERRA-E-PATZ-II-WEB	Es òmes s‟an enganhat tostemp e seguiràn enganhant-se, mès que mès en considerar se qué ei just e qué injust.
GUERRA-E-PATZ-II-WEB	Injust ei çò que còste mau a un aute òme, didec Pierre, en tot sénter damb satisfaccion que, per prumèr viatge dès era sua arribada, eth prince Andrei s‟animaue, gessie deth sòn mutisme e voli hèr-li compréner se qué l‟auie hèt èster tant qu‟ère ara.
GUERRA-E-PATZ-II-WEB	E qui te didec se qué ei un mau entà un aute òme?, preguntèc.
GUERRA-E-PATZ-II-WEB	Eth mau?
GUERRA-E-PATZ-II-WEB	Eth mau?, didec Pierre.
GUERRA-E-PATZ-II-WEB	Òc, mon sabem; mès eth mau que jo coneishi entà jo non l‟ac posqui hèr a un aute òme, expliquèc eth prince Andrei, en tot encoratjar-se per moments damb er evident desir d‟expausar es sues naues idies sus es causes.
GUERRA-E-PATZ-II-WEB	Ara parlaue en francés: je ne connais dans la vie que deux maux bien réels: c’est le remords e la maladie.
GUERRA-E-PATZ-II-WEB	Il n’est de bien que l’absence de ces maux.
GUERRA-E-PATZ-II-WEB	Víuer, en tot evitar aguesti maus, qu‟ei tota era mia sabença ara.
GUERRA-E-PATZ-II-WEB	E er amor ath pròche, e eth sacrifici?, comencèc a díder Pierre.
GUERRA-E-PATZ-II-WEB	Non, que non posqui èster d‟acòrd damb tu.
GUERRA-E-PATZ-II-WEB	Víuer solet entà non obrar mau, entà non auer d‟empenaïr-se, qu‟ei pòc.
GUERRA-E-PATZ-II-WEB	Jo sò viscut atau: sò viscut entà jo solet e è esbauçat era mia vida.
GUERRA-E-PATZ-II-WEB	Sonque ara, que viui, o aumens, voi víuer (rectifiquèc per modèstia) entàs auti, compreni tota era felicitat dera vida.
GUERRA-E-PATZ-II-WEB	Non, que non sò d‟acòrd damb tu; e ne tu madeish cres en çò que dides.
GUERRA-E-PATZ-II-WEB	Eth prince Andrei guardaue a Pierre en silenci, arrint ironicaments.
GUERRA-E-PATZ-II-WEB	Ara veiràs ara mia fraia.
GUERRA-E-PATZ-II-WEB	Que coïncidiràs damb era, didec.
GUERRA-E-PATZ-II-WEB	Dilhèu ages rason en tòn cas, contunhèc dempús d‟ua pausa, mès cadun viu ara sua manèra.
GUERRA-E-PATZ-II-WEB	Tu viuies entà tu madeish e ara dides que sigueres a mand de mauméter era tua vida; dides que non as coneishut era felicitat enquia que comencères a viuer entàs auti.
GUERRA-E-PATZ-II-WEB	Jo è experimentat çò de contrari.
GUERRA-E-PATZ-II-WEB	Viuia entara glòria (e qué ei era glòria?, ei tanben amor entath pròche, eth desir de hèr quauquarren entàs auti, eth desir de guanhar es sues laudances).
GUERRA-E-PATZ-II-WEB	Qu‟è viscut entà d‟auti, e non ei que siguessa a mand de mauméter era mia vida, senon que l‟è maumetut deth tot.
GUERRA-E-PATZ-II-WEB	E d‟alavetz me senti mès tranquil e viui exclusiaumants entà jo.
GUERRA-E-PATZ-II-WEB	Mès, com ei possible viuer entà un madeish exclusiuaments?, preguntèc Pierre, cada viatge mès encoratjat.
GUERRA-E-PATZ-II-WEB	E eth vòste hilh?
GUERRA-E-PATZ-II-WEB	E era vòsta fraia?
GUERRA-E-PATZ-II-WEB	E eth vòste pair?
GUERRA-E-PATZ-II-WEB	Son madeish que jo.
GUERRA-E-PATZ-II-WEB	Que non son es auti; e es auti, le prochain, coma tu e era princessa Maria les cridatz, son era hònt principau des errors e des maus, le prochain son es tòns mujiks de Kiev, que tu vòs favorir.
GUERRA-E-PATZ-II-WEB	E guardèc a Pierre damb ua guardada provocadora e ironica.
GUERRA-E-PATZ-II-WEB	Semblaue que lo desfisaue.
GUERRA-E-PATZ-II-WEB	Qu‟ès de trufaria, didec Pierre mès e mès encoratjat.
GUERRA-E-PATZ-II-WEB	Quin mau, quin error i pòt auer en çò que desiri?
GUERRA-E-PATZ-II-WEB	Hi pòques causes e fòrça d‟eres mau artenhudes, mès è desirat hèr eth ben e è artenhut a hèr quauquarren.
GUERRA-E-PATZ-II-WEB	Quin mau i pòt auer qu‟aguesti malerosi, es nòsti mujiks, òmes coma nosati, que viuen e morissen sense concéber ua auta idia de Diu e dera vertat qu‟es rites e oracions sense cap de sens, siguen instruidi ena fe que les pòt padegar, ena credença en ua vida futura, ena recompensa e era felicitat deth mès enlà?
GUERRA-E-PATZ-II-WEB	Quin mau e quin error i a en empedir qu‟era gent morisque de malautia, sense ajuda, quan ei tant aisit ajudar-les materiauments e jo les hèsqui a vier mètges, espitaus e asils entàs ancians, quan ei tant aisit de hè‟c?
GUERRA-E-PATZ-II-WEB	E non ei un ben que se pòt tocar e indobtable se balhi un shinhau de repaus e pòsa ath mujik, ara hemna damb mainatges, que non a un solet minut de repaus ne de dia ne de nets?, parlaue Pierre estramuncant e ara prèssa.
GUERRA-E-PATZ-II-WEB	E jo ac hi, encara que pòc, encara que mau, mès hi quauquarren, e tu non me pòs remir que çò qu‟è hèt ei bon, ne me pòs convéncer de qué non penses madeish.
GUERRA-E-PATZ-II-WEB	Çò de mès important, seguic, e ne sò solide fòrça, ei qu‟eth plaser de hèr eth ben ei era soleta felicitat vertadèra ena vida.
GUERRA-E-PATZ-II-WEB	Plan, plantejant era question d‟aguesta manèra qu‟ei ua auta causa, didec eth prince Andrei.
GUERRA-E-PATZ-II-WEB	Jo bastisqui ua casa e planti jardins.
GUERRA-E-PATZ-II-WEB	Tu hès espitaus: era ua causa e era auta mos pòt servir entà léser.
GUERRA-E-PATZ-II-WEB	Mès, qué ei çò de just e qué ei çò de bon?
GUERRA-E-PATZ-II-WEB	Dèisha qu‟ac decidisque aqueth qu‟ac sap tot e non nosati.
GUERRA-E-PATZ-II-WEB	Mès, vòs discutir, discutim, donc.
GUERRA-E-PATZ-II-WEB	Se lheuèren dera taula e se seigueren en pòrge a manca de balcon.
GUERRA-E-PATZ-II-WEB	Plan donc, discutim, contunhèc eth prince Andrei.
GUERRA-E-PATZ-II-WEB	Tu dides: es escòles (e dobleguèc un dit dera man), er ensenhament, eca.
GUERRA-E-PATZ-II-WEB	Ei a díder, e senhalèc a un mujik que se treiguec era casqueta en passar ath sòn dauant, tu lo vòs trèir deth sòn estat animau e bohar-li ath laguens besonhs moraus, mès jo me pensi qu‟era sua soleta felicitat possibla ei era d‟èster animau, que d‟era tu lo vòs privar.
GUERRA-E-PATZ-II-WEB	Jo l‟envegi, e tu vòs hèr-lo coma jo sò ara, mès sense balhar-li es mèns mieis.
GUERRA-E-PATZ-II-WEB	Dides tanben que te cau aleugerir eth sòn trabalh; e sivans era mia pensada eth trabalh fisic qu‟ei entad aguest òme un besonh, era condicion madeisha dera sua existéncia, coma entà tu o entà jo n‟ei eth trabalh mentau.
GUERRA-E-PATZ-II-WEB	Tu que non pòs deishar de pensar.
GUERRA-E-PATZ-II-WEB	Quan me‟n vau entath lhet, passades es dues dera maitiada, acodissen ena mia ment diuèrsi pensaments e non posqui agarrar eth sòn; balhi virades e mès virades en lhet, mès que non m‟esclipsi enquiath maitin, pr‟amor que seguisqui pensant e non posqui deishar de hè‟c.
GUERRA-E-PATZ-II-WEB	E madeish eth, non pòt deishar de laurar o de segar, pr‟amor que se non ac hè anarà entara tauèrna o acabarà malaut.
GUERRA-E-PATZ-II-WEB	Dera madeisha manèra que jo non tieria eth sòn dur trabalh fisic e me moriria ath cap d‟ua setmana, eth non tierie ent mèn léser fisic, s‟engrassirie e acabarie morint.
GUERRA-E-PATZ-II-WEB	Quina auta causa as dit?, e eth prince Andrei dobleguèc eth tresau dit: A, òc, es espitaus, es medecines.
GUERRA-E-PATZ-II-WEB	L‟arribe un atac cerebrau, ei a mand de morir e tu lo sagnes e lo guarisses; donques ben, demorarà espeat pendent dètz ans e serà ua carga entà toti.
GUERRA-E-PATZ-II-WEB	Morir, entada eth, serie çò de mielhor e mès simple.
GUERRA-E-PATZ-II-WEB	D‟auti nèishen, e dilhèu n‟a massa.
GUERRA-E-PATZ-II-WEB	S‟ac sentesses per pèrder un trabalhador que te sobre, atau ac considèri, ac compreneria, mès non, tu que lo vòs guarir per amor ath pròche.
GUERRA-E-PATZ-II-WEB	Mès eth non n‟a besonh.
GUERRA-E-PATZ-II-WEB	Çò que hè, ei aucir, didec arroncilhant es celhes damb ira e hènt-se enlà de Pierre.
GUERRA-E-PATZ-II-WEB	Exprimie eth prince Andrei es sòns pensaments damb era claretat e precision deth qu‟a meditat en eri fòrça còps; parlaue damb talents e de prèssa, coma un òme que hè temps qu‟ei carat.
GUERRA-E-PATZ-II-WEB	Es sòns uelhs ludien mès e mès coma màger ère eth pesimisme des sues idies.
GUERRA-E-PATZ-II-WEB	Ò!, aquero ei terrible, terrible!, didec Pierre.
GUERRA-E-PATZ-II-WEB	Non compreni se com podetz víuer damb aguestes idies.
GUERRA-E-PATZ-II-WEB	Tanben jo è auut instant semblables, non hè guaire, en Moscòu e pendent eth viatge; mès auia queigut tan baish qu‟aquero non ère víuer: tot me semblaue repugnant… e sustot jo madeish.
GUERRA-E-PATZ-II-WEB	Non minjaua, non me lauaua…
GUERRA-E-PATZ-II-WEB	Mès, com vos?…
GUERRA-E-PATZ-II-WEB	Per qué non mos auem de lauar?
GUERRA-E-PATZ-II-WEB	Que non serie igienic, responec eth prince Andrei.
GUERRA-E-PATZ-II-WEB	Ath contrari, mos cau sajar qu‟era nòsta vida sigue çò de mès agradiua possible.
GUERRA-E-PATZ-II-WEB	Jo non n‟è eth tòrt de víuer, per tant, me cau víuer çò de mielhor que posca, sense shordar ad arrés, enquia que m‟arribe era mòrt.
GUERRA-E-PATZ-II-WEB	Mès qué vos ahisque a víuer damb aguestes idies?
GUERRA-E-PATZ-II-WEB	Era vida, dera sua part, ja se n‟encuede de non deishar-mos tranquils.
GUERRA-E-PATZ-II-WEB	Que seria plan content se non me calesse hèr arren, mès ja ac ves: d‟un costat, era noblesa dera region me hec er aunor d‟alistar-me eth sòn mariscau.
GUERRA-E-PATZ-II-WEB	Plan que me costèc fòrça desliurar-me‟n.
GUERRA-E-PATZ-II-WEB	Non sigueren capables de compréner que mancaua des qualitats qu‟eri an de besonh: que non sò aguest òme lèri, bravàs e vulgar qu‟eri cèrquen.
GUERRA-E-PATZ-II-WEB	Me calec tanben bastir aguesta casa pr‟amor d‟auer, aumens, un cornèr tranquil.
GUERRA-E-PATZ-II-WEB	E ara era milícia.
GUERRA-E-PATZ-II-WEB	Per qué non auetz tornat ena armada?
GUERRA-E-PATZ-II-WEB	Dempús d‟Austerlitz?, non gràcies!, responec ombriuaments eth prince Andrei.
GUERRA-E-PATZ-II-WEB	Me sò jurat non tornar en servici actiu ena armada russa, e atau ac harè; se Bonaparte siguesse aciu, en Smolensk, e menaçasse Lisie-Gori, tanpòc alavetz m‟enrotlaria ena armada russa.
GUERRA-E-PATZ-II-WEB	Coma te didia, seguic solatjant-se, eth mèn pair, qu‟ei eth cap dera tresau region, se tie a mobilizar es tropes, e eth solet miei de desliurar-me deth servici actiu ei estar-me ath sòn costat.
GUERRA-E-PATZ-II-WEB	Alavetz, ètz en servici?
GUERRA-E-PATZ-II-WEB	Pierre carèc un moment.
GUERRA-E-PATZ-II-WEB	E per qué ac hetz?
GUERRA-E-PATZ-II-WEB	T‟ac vau a díder.
GUERRA-E-PATZ-II-WEB	Eth mèn pair ei un des òmes mès notables deth sòn temps.
GUERRA-E-PATZ-II-WEB	Mès se hè ja vielh; non ei que sigue crudèu, mès a un caractèr massa violent.
GUERRA-E-PATZ-II-WEB	Que pòt èster perilhós peth sòn costum deth poder absolut e, sustot ara, damb era autoritat que l‟a balhat er Emperaire.
GUERRA-E-PATZ-II-WEB	Hè dues setmanes, se m‟auessa arreculat dues ores, aurie penjat a un foncionari de Yujnovo, arric eth prince Andrei.
GUERRA-E-PATZ-II-WEB	Ac hèsqui pr‟amor qu‟arrés senon jo pòt influir sus eth mèn pair, e atau, a viatges, artenhi evitar quauque acte sòn que dempús lo harie a patir.
GUERRA-E-PATZ-II-WEB	Òc, mais ne c’est pas comme vous l’entendez, contunhèc eth prince Andrei.
GUERRA-E-PATZ-II-WEB	Jo non desiraua ne desiri cap de ben ad aguest miserable que panaue es bòtes as milicians; enquia e tot me shautarie veder-lo penjat; mès me planhí deth mèn pair, ei a díder, que, fin finau, ac hi per jo madeish.
GUERRA-E-PATZ-II-WEB	Eth prince Andrei parlaue cada viatge mès alugat: es sòns uelhs ludien febrius tant que sajaue de demostrar a Pierre qu‟enes sòns actes non i auie eth mendre desir de hèr ben ath pròche.
GUERRA-E-PATZ-II-WEB	Guarda, contunhèc Andrei, tu vòs desliurar as campanhards deth regim de servitud.
GUERRA-E-PATZ-II-WEB	Aquerò està plan ben, mès non entà tu (me pensi que tu jamès as tustat a degun, ne manat ad arrés entà Siberia), e encara mens entàs campanhards.
GUERRA-E-PATZ-II-WEB	Se les tusten, foetègen o manen entà Siberia, me pensi que non per aquerò s‟estaràn pejor.
GUERRA-E-PATZ-II-WEB	En Siberia amiaràn era madeisha vida d‟animaus e es cretes deth sòn còs se guariràn e seràn tant erosi coma abantes.
GUERRA-E-PATZ-II-WEB	Aquerò ei mès de besonh entàs òmes que patissen morauments, que s‟empenaïssen, mès sagen d‟estofar aguest empenaïment e s‟enlordissen peth solet hèt de qué an eth dret a castigar as auti damb justícia o sense era.
GUERRA-E-PATZ-II-WEB	Aguesti son es que planhi e plan per eri desiraria emancipar as campanhards.
GUERRA-E-PATZ-II-WEB	Tu dilhèu non les as campat; mès jo è vist a persones excellentes, educades ena tradicion deth poder illimitat, que, damb es ans, se tornen irritables, se tornen crudèus e grossières; s‟n saben, mès non se pòden tier, e cada dia son mès e mès maleroses.
GUERRA-E-PATZ-II-WEB	Era passion que parlaue eth prince Andrei hec pensar a Pierre que semblables idies les inspiraue er exemple de sa pair.
GUERRA-E-PATZ-II-WEB	Non responec arren.
GUERRA-E-PATZ-II-WEB	D‟eri me planhi: dera dignitat umana, dera tranquillitat e puretat de consciéncia, e per eri me shautarie emancipar as campanhards, mès non des sues esquies e des sòns caps, que, per mès que se les foetège e arrase, seguiràn en tot èster es madeishes esquies e es madeishi caps.
GUERRA-E-PATZ-II-WEB	Non, e mil viatges non, sorrisclèc Pierre.
GUERRA-E-PATZ-II-WEB	Jamès serè d‟acòrd damb vos.
GUERRA-E-PATZ-II-WEB	Tath ser, eth prince Andrei e Pierre cuelheren eth coche e se filèren de cap a Lisie-Gori.
GUERRA-E-PATZ-II-WEB	Eth prince guardaue a Pierre e de quan en quan trincaue eth silenci damb frases que hègen veir eth sòn bon umor.
GUERRA-E-PATZ-II-WEB	Li mostraue es camps e li condaue es sòns perfeccionaments agricòles.
GUERRA-E-PATZ-II-WEB	Pierre caraue, taciturn; solet responie damb monosilabs e semblaue abstreigut enes sòns pensaments.
GUERRA-E-PATZ-II-WEB	Pensaue qu‟eth prince Andrei non ère erós, qu‟ère confonut e non coneishie era vertadèra lum; e qu‟eth, Pierre, li calie ajudar-lo, illuminar-lo e lheuar eth sòn esperit.
GUERRA-E-PATZ-II-WEB	Mès quan pensaue en çò que li calie díder, presentie qu‟eth prince Andrei, damb ua soleta paraula, damb un solet argument, esbauçarie tota era sua doctrina.
GUERRA-E-PATZ-II-WEB	Per aquerò li hège pòur començar.
GUERRA-E-PATZ-II-WEB	Cranhie qu‟eth sòn amic podesse burlar-se de çò qu‟entada eth ère sagrat.
GUERRA-E-PATZ-II-WEB	Que non auetz de pensar atau.
GUERRA-E-PATZ-II-WEB	En qué penses, preguntèc eth prince Andrei, estonat.
GUERRA-E-PATZ-II-WEB	Ena vida, ena destinacion der òme.
GUERRA-E-PATZ-II-WEB	Aquerò que non pòt èster.
GUERRA-E-PATZ-II-WEB	Jo tanben pensaua atau, mès me sò sauvat.
GUERRA-E-PATZ-II-WEB	Sabetz?
GUERRA-E-PATZ-II-WEB	Era maçonaria.
GUERRA-E-PATZ-II-WEB	Non, non arritz.
GUERRA-E-PATZ-II-WEB	Era maçonaria non ei ua sècta religiosa, de rites, coma me pensaua; ei era expression unica e perfècta des aspèctes mielhors e etèrns dera umanitat.
GUERRA-E-PATZ-II-WEB	E comencèc a explicar ath prince Andrei es principis dera maçonaria, tau coma eth les entenie.
GUERRA-E-PATZ-II-WEB	Era maçonaria, didec, ei era doctrina de Crist, desliurada des traves dera religion e der Estat, era doctrina dera egalitat, dera fraternitat e der amor.
GUERRA-E-PATZ-II-WEB	Solet era nòsta fraternitat a un vertadèr sens dera vida.
GUERRA-E-PATZ-II-WEB	Çò d‟aute non ei qu‟un saunei, didie Pierre.
GUERRA-E-PATZ-II-WEB	Comprenetz, estimat amic, que dehòra d‟era non i a qu‟enganha e mentida; sò cossent damb vos qu‟entà un òme intelligent e brave non i a ua auta solucion qu‟era vòsta: víuer era pròpia vida, en tot esdegar-se solet en non shordar ad arrés.
GUERRA-E-PATZ-II-WEB	Mès acceptatz es nòstes conviccions fondamentaus, ingressatz ena nòsta fraternitat, autrejatz-vos, deishatz-vos guidar, e vos senteratz de seguit, coma m‟arribèc a jo, un herret d‟aguesta cadia infinita, invisibla, qu‟eth sòn principi ei amagat en cèu.
GUERRA-E-PATZ-II-WEB	Eth prince Andrei, silenciós, guardaue entath sòn dauant, escotant a Pierre.
GUERRA-E-PATZ-II-WEB	Diuèrsi còps, en non auer entenut pro ben per tòrt deth bronit deth veïcul çò que didie eth sòn amic, li hec a repetir es sues paraules.
GUERRA-E-PATZ-II-WEB	Pera lum particulara que s‟auie alugat enes uelhs deth prince Andrei e peth sòn pròpi silenci, Pierre comprenec qu‟es sues paraules non queiguien en uet, qu‟eth prince Andrei non l‟interromperie ne se trufarie d‟eth.
GUERRA-E-PATZ-II-WEB	S‟apressèren en un arriu desbordat que les calie passar en barca.
GUERRA-E-PATZ-II-WEB	Tant qu‟es òmes hègen entrar as shivaus e era veitura, s‟embarquèren.
GUERRA-E-PATZ-II-WEB	Eth prince Andrei, apuat ena parabanda, contemplaue silenciós era lum deth solei cogant, miralhat enes aigües.
GUERRA-E-PATZ-II-WEB	E ben, se qué ne pensatz d‟aquerò?, preguntèc Pierre.
GUERRA-E-PATZ-II-WEB	Per qué caratz?
GUERRA-E-PATZ-II-WEB	Qué ne pensi?
GUERRA-E-PATZ-II-WEB	T‟escotaua.
GUERRA-E-PATZ-II-WEB	Tot aquerò qu‟està pro ben.
GUERRA-E-PATZ-II-WEB	Mès tu dides: entra ena nòsta fraternitat e te mostraram er objectiu dera vida, eth destin der òme e es leis que regissen er univèrs.
GUERRA-E-PATZ-II-WEB	Mès se qui ètz vosati?
GUERRA-E-PATZ-II-WEB	Qu‟ètz òmes.
GUERRA-E-PATZ-II-WEB	Alavetz, per qué ac sabetz tot?
GUERRA-E-PATZ-II-WEB	Per qué jo solet, non veigui çò que vedetz vosati?
GUERRA-E-PATZ-II-WEB	Vosati vedetz sus era tèrra eth reinatge deth ben e dera vertat, mès jo que non lo veigui.
GUERRA-E-PATZ-II-WEB	Pierre l‟interrompec.
GUERRA-E-PATZ-II-WEB	Credetz ena vida futura?
GUERRA-E-PATZ-II-WEB	Ena vida futura?, repetic eth prince Andrei.
GUERRA-E-PATZ-II-WEB	Mès Pierre non li dèc temps entà respòner, en tot cuélher aguesta repeticion coma ua responsa negatiua, autant mès pr‟amor que coneishie er ateïsme que professaue abantes, eth prince Andrei.
GUERRA-E-PATZ-II-WEB	Didetz que non vedetz ena tèrra eth reinatge deth ben e dera vertat.
GUERRA-E-PATZ-II-WEB	Tanpòc jo lo vedia; e arrés ac pòt veir, se considère era nòsta vida coma era fin de totes es causes.
GUERRA-E-PATZ-II-WEB	Ena térra, precisaments en aguesta tèrra (e Pierre indiquèc damb era man eth camp) non i é era vertat: tot qu‟ei mentida e marridesa.
GUERRA-E-PATZ-II-WEB	Mès en tot eth mon, en mon, existís eth règne dera vertat, nosati madeishi èm ara hihs dera tèrra e etèrnaments hilhs de tot eth mon.
GUERRA-E-PATZ-II-WEB	Qu‟ei que non senti ath laguens de jo que formi partida d‟aguest tot, gran e armoniós?
GUERRA-E-PATZ-II-WEB	Dilhèu non me n‟encuedi de qué en aguesta innombrabla varietat d‟èssers, qu‟en era se manifèste era divinitat, o era fòrça suprèma s‟ac voletz, non sò qu‟un herret, un gradon que va des èssers inferiors entàs superiors?
GUERRA-E-PATZ-II-WEB	Se veigui damb claretat era escala qu‟amie dès era planta enquiar òme, per qué me cau supausar qu‟aguesta escala acabe en jo e non va encara mès luenh?
GUERRA-E-PATZ-II-WEB	Senti que non solet non posqui desparéisher, tau qu‟arren despareish en mon, senon que serè tostemp e tostemp siguí.
GUERRA-E-PATZ-II-WEB	Senti que, ath delà de jo, e ath dessús de jo, i a d‟auti esperits e qu‟en aguest mon existís era vertat.
GUERRA-E-PATZ-II-WEB	Òc, ja ac sai, qu‟ei era doctrina de Herder, didec eth prince Andrei.
GUERRA-E-PATZ-II-WEB	Mès que non serà aquerò çò que me convence, estimat mèn.
GUERRA-E-PATZ-II-WEB	Çò que me convenç qu‟ei era vida e era mòrt: aquerò ei çò que me convenç.
GUERRA-E-PATZ-II-WEB	Eth hèt de veir qu‟un èsser estimat, estacat a tu, qu‟ath sòn dauant sigueres colpable e qu‟ath sòn dauant demoraues justificar-te (era votz deth prince Andrei tremolèc e desseparèc eth sòn ròstre), veir que còp sec aguest èsser patís, patís, dèishe d‟existir…
GUERRA-E-PATZ-II-WEB	Per qué?
GUERRA-E-PATZ-II-WEB	Qu‟ei impossible que non i age ua responsa.
GUERRA-E-PATZ-II-WEB	E jo me pensi qu‟existís…
GUERRA-E-PATZ-II-WEB	Aquerò ei çò que me convenç, ei çò que m‟a convençut.
GUERRA-E-PATZ-II-WEB	Òc, plan, plan.
GUERRA-E-PATZ-II-WEB	Dilhèu non ei çò madeish que digui?, preguntèc Pierre.
GUERRA-E-PATZ-II-WEB	Non.
GUERRA-E-PATZ-II-WEB	Era soleta causa que jo digui ei que non son es rasonaments es que convencen deth besonh d‟ua vida futura, senon aguest hèt: quan un camine en bona armonia ath cant de quauquarrés e de pic aguesta persona despareish aquiu, en non arren, e tu te poses dauant d‟aguest abisme e guardes.
GUERRA-E-PATZ-II-WEB	Jo è guardat…
GUERRA-E-PATZ-II-WEB	Òc, e qué?
GUERRA-E-PATZ-II-WEB	Aguest aquiu ei era vida futura e aguest quauquarrés ei Diu.
GUERRA-E-PATZ-II-WEB	Eth prince Andrei non responec.
GUERRA-E-PATZ-II-WEB	Eth coche e es shivaus amiauen fòrça temps enganchadi ena auta aurèra, eth solei s‟auie amagat a mieges, e era gibrada deth ser caperaue ja d‟esteles es basses dera aurèra.
GUERRA-E-PATZ-II-WEB	Pierre e eth prince Andrei, damb gran estonament des vailets, deth menaire e des barquèrs, seguien ena barca e conversauen.
GUERRA-E-PATZ-II-WEB	Se Diu existís e i a vida futura, ei tanben qu‟existís era vertat e era vertut; era felicitat suprèma der òme s‟està en artenher-les, didie Pierre.
GUERRA-E-PATZ-II-WEB	Qu‟ei de besonh víuer, estimar, creir que non viuem tan solet en aguest tròç de tèrra, senon qu‟auem viscut e viueram etèrnaments aquiu delà, en tot, e senhalèc eth cèu.
GUERRA-E-PATZ-II-WEB	Eth prince Andrei, emparat ena parabanda dera barca, escotaue a Pierre sense deishar de uelh es reflèxi ròis deth crepuscul sus era superfícia blua dera aigua.
GUERRA-E-PATZ-II-WEB	Pierre deishèc de parlar.
GUERRA-E-PATZ-II-WEB	Era cauma qu‟ère completa.
GUERRA-E-PATZ-II-WEB	Era barca amiaue fòrça temps ena aurèra e solet es ondades se trincauen contra era damb fèble chambotadís.
GUERRA-E-PATZ-II-WEB	Ath prince Andrei li semblèc qu‟aguest rumor des petites ondades li didie, confirmant es paraules de Pierre: “Qu‟ei vertat, cre-lo”.
GUERRA-E-PATZ-II-WEB	Eth prince Andrei alendèc e, damb uelhs radiants, coraus e mainadencs, contemplèc eth ròstre alugat e afogat de Pierre, tostemp timid dauant eth sòn amic, que consideraue superior.
GUERRA-E-PATZ-II-WEB	Se de vertat siguesse atau…, didec.
GUERRA-E-PATZ-II-WEB	Per prumèr viatge dempús Austerlitz vedec aqueth cèu naut e infinit qu‟auie contemplat quan jadie en camp de batalha.
GUERRA-E-PATZ-II-WEB	En aqueth instant se desvelhèc quauquarren alègre e joiós ena sua amna, quauquarren qu‟amiaue fòrça temps adormit, çò de mielhor que i auie en sòn èsser.
GUERRA-E-PATZ-II-WEB	Eth sentiment despareishec tanlèu eth prince Andrei entornèc ena vida vidanta e normau, mès ara se‟n sabie de qué, a maugrat que non auie sabut desvolopà‟c, aguest sentiment seguie en tot èster en eth.
GUERRA-E-PATZ-II-WEB	Era entrevista damb Pierre siguec entath prince Andrei, maugrat que deth dehòra non auie cambiat, eth començament d‟ua naua vida en sòn mon interior.
GUERRA-E-PATZ-II-WEB	Qu‟auie escurit quan eth prince Andrei e Pierre arribèren ena pòrta principau de Lisie- Gori.
GUERRA-E-PATZ-II-WEB	En apressar-se, eth prince Andrei hec a veir a Pierre damb un arridolet eth rambalh qu‟era sua preséncia auie suscitat ena entrada de servici.
GUERRA-E-PATZ-II-WEB	Ua vielheta corbada, qu‟amiaue un morralet ena esquia, e un òme de mejana estatura, de longui peus e vestit de nere, se meteren a córrer entath portau de gessuda tanlèu vederen era veitura.
GUERRA-E-PATZ-II-WEB	Dues hemnes correren ath sòn darrèr, e es quate, sense deishar de uelh eth coche, entrèren ath mès córrer e espauridi pera pòrta de servici.
GUERRA-E-PATZ-II-WEB	Qu‟ei era gent de Diu, que Maria protegís, expliquèc eth prince Andrei.
GUERRA-E-PATZ-II-WEB	Dilhèu se pensèren que venguie eth mèn pair.
GUERRA-E-PATZ-II-WEB	Qu‟ei ena soleta causa qu‟era mia fraia non l‟aubedís: eth mèn pair mane tostemp hèr enlà ad aguesti pelegrins, mès era les recep.
GUERRA-E-PATZ-II-WEB	Qué signifique gent de Diu?, preguntèc Pierre.
GUERRA-E-PATZ-II-WEB	Eth prince Andrei non auec temps entà respòner.
GUERRA-E-PATZ-II-WEB	Li gesseren ar encontre es vailets e eth preguntèc per sa pair e se lo demorauen.
GUERRA-E-PATZ-II-WEB	Eth vielh prince ère encara ena ciutat e lo demorauen d‟un moment en aute.
GUERRA-E-PATZ-II-WEB	Eth prince Andrei amièc a Pierre entàs estances, tostemp ordenades e netes, que li reservauen ena casa de sa pair e se filèc entara cramba deth mainatge.
GUERRA-E-PATZ-II-WEB	Tiem ua visita, ara, ara mia fraia, li didec a Pierre tanlèu tornèc.
GUERRA-E-PATZ-II-WEB	Encara non l‟è vista.
GUERRA-E-PATZ-II-WEB	Ad aguestes ores sage d‟amagar-se e ei damb era sua gent de Diu.
GUERRA-E-PATZ-II-WEB	S‟avergonharà, mès que se tengue; atau auràs era escadença de veder-les.
GUERRA-E-PATZ-II-WEB	C’est curieux, ma parole.
GUERRA-E-PATZ-II-WEB	Qu’est que c’est aguesta gent de Diu, preguntèc Pierre.
GUERRA-E-PATZ-II-WEB	Ara ac veiràs.
GUERRA-E-PATZ-II-WEB	Plan que òc, era princessa se rogic, eth sòn ròstre se caperèc de taques e se mostrèc trebolada quan entrèren.
GUERRA-E-PATZ-II-WEB	En divan dera aculhenta cramba damb lampetes alugades enes icònes e un samovar sus era taula i auie seigut ath cant dera princessa un òme joen de nas long e longa cabeladura, vestit damb abits monacaus.
GUERRA-E-PATZ-II-WEB	En fautulh pròche auie cuelhut sèti ua vielheta prima e arropida, de doç ròstre mainadenc.
GUERRA-E-PATZ-II-WEB	Andre, pourquoi n’e m’avoir pas prevenue?, lo repoteguèc corauments era princessa, en tot botar-se dauant des pelegrins coma ua loca en defensa des sòns porics.
GUERRA-E-PATZ-II-WEB	Quan Pierre li punèc era man li didec: Charmée de vous voir.
GUERRA-E-PATZ-II-WEB	Je suis tres content de vous voir.
GUERRA-E-PATZ-II-WEB	Lo coneishie de quan encara ère un mainatge e ara era sua amistat damb Andrei, eth sòn malastre conjugau e, mès que mès, era sua expression bontadosa e simpla la predisposauen ath sòn favor.
GUERRA-E-PATZ-II-WEB	Maria lo guardaue damb es sòns beròis uelhs radiants e semblaue dider-li: “Vos estimi fòrça, mès, se vos platz, non vo‟n arritz des mèns”.
GUERRA-E-PATZ-II-WEB	Après es prumères frases de salutacion se seigueren.
GUERRA-E-PATZ-II-WEB	André!, didec era princessa damb votz suplicanta.
GUERRA-E-PATZ-II-WEB	Il faut que vous sachiez que c’est une femme, didec Andrei a Pierre.
GUERRA-E-PATZ-II-WEB	André, au nom de Dieu!, repetic era princessa.
GUERRA-E-PATZ-II-WEB	Era portadura ironica deth prince Andrei dauant es pelegrins e era inutila defensa que hège d‟eri era sua fraia hègen veir que semblabla polemica ère normau entre eri.
GUERRA-E-PATZ-II-WEB	Mais, ma bonne amie, didec eth prince Andrei, vous devriez au contraire m’etre reconnaissante de ce que j’explique a Pierre votre intimité avec ce jeune homme.
GUERRA-E-PATZ-II-WEB	Vraiment?, preguntèc Pierre damb seriós curiosèr (per çò que li demorèc arregraïda era princessa).
GUERRA-E-PATZ-II-WEB	E a trauèrs des lunetes guardèc eth ròstre d‟Ivanushka, que, comprenent que se parlaue d‟eth, se virèc entada eri guardant a toti damb uelhs maliciosi.
GUERRA-E-PATZ-II-WEB	Que non auie cap de motiu pr‟amor qu‟era princessa siguesse inquieta pes sòns.
GUERRA-E-PATZ-II-WEB	Non semblauen bric intimidadi.
GUERRA-E-PATZ-II-WEB	Era vielheta seguie seiguda en fautulh, tranquilla e quieta, damb es uelhs entà baish, guardant de reuelh as nauèth vengudi; venguie de botar era taça de tè ena sièta, boca enjós, e ath cant, un terròc de sucre, nhacat, ara demora de qué l‟aufrissen mès tè.
GUERRA-E-PATZ-II-WEB	Ivanushka beuie en platet, guardant dissimuladaments, damb uelhs tafurèls e femenins, as joeni.
GUERRA-E-PATZ-II-WEB	As estat en Kiev?, preguntèc eth prince Andrei ara vielha.
GUERRA-E-PATZ-II-WEB	Òc, pairet, responec charraira era vielha.
GUERRA-E-PATZ-II-WEB	Eth madeish dia de Nadau auí era sòrt de comuniar près des santes reliquies; ara que vengui de Koliazin, pairet: i auec aquiu un gran miracle…
GUERRA-E-PATZ-II-WEB	Vai!, e siguec damb tu Ivanushka?
GUERRA-E-PATZ-II-WEB	Jo qu‟amii eth mèn pròpi camin, pairet; me trapè damb Pelagueiushka en Yujnovo, didec Ivanushka, sajant de balhar un ton omenenc ara sua votz.
GUERRA-E-PATZ-II-WEB	Pelagueiushka interrompec ath sòn companh, damb er in de condar çò qu‟auie vist.
GUERRA-E-PATZ-II-WEB	Que i auec un gran miracle en Koliazin, pairet.
GUERRA-E-PATZ-II-WEB	Qué, naues reliquies?, preguntèc eth prince Andrei.
GUERRA-E-PATZ-II-WEB	Dèisha-la, Andrei, intervenguec era princessa Maria.
GUERRA-E-PATZ-II-WEB	Palagueiushka.
GUERRA-E-PATZ-II-WEB	Per qué dides aquerò, maireta?
GUERRA-E-PATZ-II-WEB	Per qué non l‟ac vau a condar?
GUERRA-E-PATZ-II-WEB	Qu‟ei brave; ei eth mèn benfactor, manat per Diu.
GUERRA-E-PATZ-II-WEB	Me balhèc dètz robles, me‟n brembi ben.
GUERRA-E-PATZ-II-WEB	Quan siguí en Kiev, Kirusha, eth beat, me didec: per qué non vas entà Koliazin?
GUERRA-E-PATZ-II-WEB	Kirusha ei un vertadèr òme de Diu, va descauç en iuèrn e en ostiu.
GUERRA-E-PATZ-II-WEB	Donques me didec: “Que non vas peth tòn camin, ve-te‟n tà Koliazin.
GUERRA-E-PATZ-II-WEB	A apareishut ua imatge miraculosa; damb era Vèrge plan santa.
GUERRA-E-PATZ-II-WEB	Sonque entener-lo, me didí adiu dera bona gent e partí entà aquiu delà…
GUERRA-E-PATZ-II-WEB	Toti sauvauen silenci: era pelegrina parlaue soleta damb votz mesurada, alendant er aire.
GUERRA-E-PATZ-II-WEB	Plan, plan: ja ac condaràs dempús, didec en tot rogir-se era princessa Maria.
GUERRA-E-PATZ-II-WEB	Plan que òc, pairet!
GUERRA-E-PATZ-II-WEB	Òc, ac è vist jo madeisha, que siguí digna d‟aguest aunor.
GUERRA-E-PATZ-II-WEB	Era cara li ludie coma era lum deth cèu e dera caròla dera Vèrge queiguie gota a gota…
GUERRA-E-PATZ-II-WEB	Pairet!
GUERRA-E-PATZ-II-WEB	Atau ei coma enganhen ath pòble, higec Pierre.
GUERRA-E-PATZ-II-WEB	Jesús!
GUERRA-E-PATZ-II-WEB	Senhor!, se senhèc era pelegrina.
GUERRA-E-PATZ-II-WEB	Non digues aquerò, pairet.
GUERRA-E-PATZ-II-WEB	Atau l‟arribèc a un generau que non cranhie a Diu e didec un còp: “Es monges enganhen”, e sonque didè‟c, perdec era lum.
GUERRA-E-PATZ-II-WEB	E, en sòmis, vedec ara Vèrge santa de Pechersk, que se l‟apressaue e li didie: “Cre en jo e te guarirè”.
GUERRA-E-PATZ-II-WEB	Alavetz comencèc a demanar que lo hessen a vier entada era.
GUERRA-E-PATZ-II-WEB	Ei vertat: ac vedí jo madeisha.
GUERRA-E-PATZ-II-WEB	Amieren ath cèc entara imatge; s‟apressèc, queiguec de jolhs e didec.
GUERRA-E-PATZ-II-WEB	Ac vedí jo madeisha, pairet: de pic, ena imatge campèc encaishada ua estela e eth cèc se remetec.
GUERRA-E-PATZ-II-WEB	Qu‟ei un pecat parlar atau, e Diu ac castigue, didec a Pierre en ton doctrinau.
GUERRA-E-PATZ-II-WEB	E com podec era estela passar ena imatge santa?, preguntèc Pierre.
GUERRA-E-PATZ-II-WEB	Qu‟auràn ascenut ara Vèrge a generau, comentèc arrint eth prince Andrei.
GUERRA-E-PATZ-II-WEB	Pelagueiushka perdec era sang dera cara e, còp sec, quilhèc es sòns braci entath cèu:
GUERRA-E-PATZ-II-WEB	Pair, pair, non peques, qu‟as un hilh (comencèc a díder, e de palla passèc en un virament de uelhs a ròia).
GUERRA-E-PATZ-II-WEB	Pair, qué as dit?
GUERRA-E-PATZ-II-WEB	Perdona-lo, Senhor!
GUERRA-E-PATZ-II-WEB	E en tot dirigir-e ara princessa Maria, contunhèc: qué ei aquerò, maireta?
GUERRA-E-PATZ-II-WEB	S‟auie lheuat e lèu entre somics se premanic a cargar damb eth sòn morralet.
GUERRA-E-PATZ-II-WEB	Que deuie èster entada era un motiu de vergonha recéber favors en ua casa a on se podien díder semblables paraules; mès tanben li hège dò auer-se‟n de privar d‟eri enes dies a vier.
GUERRA-E-PATZ-II-WEB	Quina diversion auetz trapat!
GUERRA-E-PATZ-II-WEB	Maria.
GUERRA-E-PATZ-II-WEB	Pierre s‟auancèc entara vielha:
GUERRA-E-PATZ-II-WEB	Qu‟ère ua badinada, Pelagueiushka… didec.
GUERRA-E-PATZ-II-WEB	Princesse, ma parole, je n’ai pas voulu l’offenser.
GUERRA-E-PATZ-II-WEB	Qu‟ère ua badinada; non t‟ac cuelhes mau, higec arrint timidaments e damb er in de reparar eth sòn tòrt.
GUERRA-E-PATZ-II-WEB	T‟asseguri que solet ère ua badinada.
GUERRA-E-PATZ-II-WEB	Pelagueiushka se posèc maufidada; mès en ròstre de Pierre i auie un empenaïment tan sincèr e eth prince Andrei guardaue tan timidaments, ja ara vielha, ja a Pierre, que de man en man se padeguèc.
GUERRA-E-PATZ-II-WEB	Solatjada era pelegrina e encoratjada tà seguir parlant, s‟estenec sus eth pair Amfiloco, qu‟era sua vida ère tan santa qu‟es sues mans difusauen flaira a encens, e sus se com, es monges qu‟auie trapat ena sua darrèra peregrinacion entà Kiev l‟auien balhat es claus d‟ua tuta a on, damb ua resèrva de pan sec, s‟auie estat pendent dus dies ath cant des benaüradi.
GUERRA-E-PATZ-II-WEB	Pregaua a un, lo veneraua, e dempús venguia entà un aute.
GUERRA-E-PATZ-II-WEB	Dormia un shinhau e dempús tornaua a punar es reliquies; i auie tant de silenci, maireta, e gaudia de tant benèster, que non auia in de tornar en mon.
GUERRA-E-PATZ-II-WEB	Pierre l‟escotaue damb atentiua seriositat.
GUERRA-E-PATZ-II-WEB	Eth prince Andrei gessec dera cramba, ath cap d‟ua estona, en tot deishar qu‟es pelegrins acabèssen de préner eth sòn tè, era princessa Maria amièc a Pierre en salon.
GUERRA-E-PATZ-II-WEB	Qu‟ètz fòrça brave, didec.
GUERRA-E-PATZ-II-WEB	Ò!, de vertat que non volia ofensar-la…
GUERRA-E-PATZ-II-WEB	Era princessa lo guardèc en silenci e arric damb trendesa.
GUERRA-E-PATZ-II-WEB	Hè fòrça temps que vos coneishi e vos estimi coma a un frair, didec.
GUERRA-E-PATZ-II-WEB	Qué vos a semblat André?, higec, ara prèssa, pr'amor de non dar-li temps tà respòner as sues coraus paraules.
GUERRA-E-PATZ-II-WEB	Que me tie fòrça preocupada, era sua santat miehore en iuèrn, mès ena passada primauèra se dauric era sua herida e eth doctor li recomanèc un tanben fòrça morauments.
GUERRA-E-PATZ-II-WEB	Non ei coma nosates, es hemnes, qu‟exprimim eth nòste dolor damb lèrmes, non les amagam.
GUERRA-E-PATZ-II-WEB	Tot s‟ac sauve ath laguens, sense liurar-se.
GUERRA-E-PATZ-II-WEB	Aué semble alègre e animat, mès aquerò ei degut ara vòsta venguda.
GUERRA-E-PATZ-II-WEB	Pòqui viatges s‟està coma aué.
GUERRA-E-PATZ-II-WEB	Se vos lo podéssetz convéncer de vier en estrangèr entar guarir- se!
GUERRA-E-PATZ-II-WEB	Qu‟a besonh d‟activitat, e aguesta vida ordenada e tranquilla l‟aucís.
GUERRA-E-PATZ-II-WEB	Es auti non se n‟encueden, mès jo qu‟ac veigui.
GUERRA-E-PATZ-II-WEB	Tanben gesseren Andrei e Pierre.
GUERRA-E-PATZ-II-WEB	Qui ei?, preguntèc eth vielh prince en notar era preséncia de Pierre.
GUERRA-E-PATZ-II-WEB	Vene a hèr-me un punet!
GUERRA-E-PATZ-II-WEB	Eth vielh prince qu‟ère d‟un excellent umor e recebec corauments a Pierre.
GUERRA-E-PATZ-II-WEB	Abantes deth sopar eth prince Andrei tornèc entath burèu e trapèc a Pierre en ua afogada discussion damb sa pair.
GUERRA-E-PATZ-II-WEB	Pierre afirmaue que vierie un temps que ja non aurie mès guèrres.
GUERRA-E-PATZ-II-WEB	Eth vielh prince lo contradidie, ironic, mès discutie sense emmaliciar-se.
GUERRA-E-PATZ-II-WEB	Trè era sang des venes dera gent, bota-les aigua e alavetz non i aurà mès guèrres.
GUERRA-E-PATZ-II-WEB	Son asenades de hemnes, e balhèc ua corau paumetada a Pierre.
GUERRA-E-PATZ-II-WEB	Dempús s‟apressèc ena taula, a on eth prince Andrei, que, plan que òc, non desiraue intervier ena convèrsa, examinaue es papèrs amiadi per sa pair dera ciutat.
GUERRA-E-PATZ-II-WEB	Eth vielh prince s‟apressèc ada eth e comencèc a parlar des sòns ahèrs.
GUERRA-E-PATZ-II-WEB	Eth mariscau dera noblesa, comde Rostov, non a manat ne era mitat des òmes que li calie.
GUERRA-E-PATZ-II-WEB	Venguec ena ciutat e se l‟acodic convidar-me a dinar.
GUERRA-E-PATZ-II-WEB	E guarda çò d‟aute…
GUERRA-E-PATZ-II-WEB	Plan, estimat, higec eth prince Nikolai Andreievic en tot dirigir-se ath sòn hilh e balhant de nauèth uns copets de paumet ena espatla de Pierre.
GUERRA-E-PATZ-II-WEB	Eth tòn amic qu‟ei un excellent gojat, li sò cuelhut afeccion.
GUERRA-E-PATZ-II-WEB	M‟encoratge.
GUERRA-E-PATZ-II-WEB	I a persones que diden causes plan senades qu‟arrés pòt escotar, mès eth ditz pegaries e m‟encoratge a jo, que sò un vielh.
GUERRA-E-PATZ-II-WEB	Plan, anatz-vo‟n, anatz-vo‟n; dilhèu venga a sopar damb vosati, discutiram ua auta estona.
GUERRA-E-PATZ-II-WEB	Estima ben ara mia pèga, era princessa Maria, cridèc encara a Pierre dera pòrta estant.
GUERRA-E-PATZ-II-WEB	Sonque ara, en Lisie-Gori, aprecièc Pierre tot er encantament e era fòrça dera sua amistat damb eth prince Andrei.
GUERRA-E-PATZ-II-WEB	Encantament que non se notaue autant enes sues relacions personaus coma damb es sòns familhars e es auti abitants dera casa.
GUERRA-E-PATZ-II-WEB	Pierre se sentec lèu lèu vielh amic deth sevèr prince Nikolai Andreievic e dera doça e timida princessa Maria, maugrat qu‟a penes les coneishie.
GUERRA-E-PATZ-II-WEB	Toti l‟auien cuelhut estima.
GUERRA-E-PATZ-II-WEB	Non solet era princessa, atirada pera bontat que Pierre auie tractat as sòns pelegrins, li dedicaue era sua mès radianta guardada, senon tanben eth petit prince Nikolai (coma lo cridaue eth sòn pairin), que sonque auie un an, arrie a Pierre e lo deishaue que lo cuelhesse en braça.
GUERRA-E-PATZ-II-WEB	Mijail Ivanovic e mademoiselle Bourienne lo guardauen damb alègre arridolet quan Pierre discutie damb eth vielh prince.
GUERRA-E-PATZ-II-WEB	Aguest, se presentèc a sopar, plan que òc, en aunor de Pierre.
GUERRA-E-PATZ-II-WEB	E pendent es dus dies que Pierre s‟estèc en Lisie-Gori se mostrèc fòrça corau damb eth e li preguèc que tornèsse a tier-li ua visita.
GUERRA-E-PATZ-II-WEB	Quan Pierre partic e toti es membres dera familha s‟amassèren, era convèrsa requeiguec sus er absent, coma sòl passar après era partida d‟un nau coneishut, e toti, çò que sòl passar raraments, parlèren ben d‟eth.
GUERRA-E-PATZ-II-WEB	XV Ara tornada deth sòn permís, Rostov sentec e se‟n sabec per prumèr viatge guairi fòrti èren es laci que l‟amassauen a Denisov e a tot eth regiment.
GUERRA-E-PATZ-II-WEB	Quan Rostov s‟apressaue ena sua unitat sentie lèu çò de madeish que quan s‟apressaue ena sua casa deth carrèr Povarskaia.
GUERRA-E-PATZ-II-WEB	En veir ath prumèr ussar deth sòn regiment damb era guerrera descordada e arreconéisher ath peuròi Dementiev, e en veir es shivaus faubi, quan Lavrushka cridèc alègraments ath sòn patron: “Qu‟a arribat eth comde!”, e Denissov, qu‟ère en tot dormir, gessec deth refugi de hanga esperluat e l‟abracèc, e es auti oficiaus l‟entornegèren alègraments, sentec madeish que quan sa mair, sa pair e fraies l‟abraçauen, e non podec tier es lèrmes d‟alegria que l‟estofauen e l‟empedien parlar.
GUERRA-E-PATZ-II-WEB	Eth regiment qu‟ère un larèr, un larèr tant estimat e agradiu coma eth de sa pairs.
GUERRA-E-PATZ-II-WEB	Dempús de presentar-se ath cap deth regiment e èster destinat ath sòn ancian esquadron, un còp apraiadi es ahèrs deth servici e deth ferratge, quan entrèc totafèt enes petiti interèssi deth regiment e se sentec privat dera libertat e barrat en un marc estret e immudable, Rostov experimentèc aquera tranquillitat, aquera madeisha conviccion d‟èster en çò de sòn e en sòn lòc, qu‟auie sentut jos eth tet pairau.
GUERRA-E-PATZ-II-WEB	Que non i auie aquiu aqueth desòrdre deth mon liure, a on non se trapaue en sòn soquèr e s‟enganhaue quan li calie causir.
GUERRA-E-PATZ-II-WEB	Non i ère Sonia, que damb era li calie decidir-se a tier o non ua explicacion.
GUERRA-E-PATZ-II-WEB	Non ère possible anar entà bèth lòc o deishar d‟anar-i, non existien aqueres vint-e-quate ores deth dia, que se podien tier de tantes manères desparières; ne ère frequent aqueth revolum de gent, que d‟eri degun l‟ère mès apressat e degun mès aluenhat; non i auie aqueres imprecises e confuses relacions economiques damb sa pair; non i auie arren que li rebrembèsse aqueth deute de jòc damb Dolojov!
GUERRA-E-PATZ-II-WEB	En regiment tot qu‟ère simple e clar.
GUERRA-E-PATZ-II-WEB	Eth mon sancer qu‟ère dividit en dues parts egales: era ua, eth nòste regiment de Pavlograd; era auta, tot çò d‟aute.
GUERRA-E-PATZ-II-WEB	E tot aquerò darrèr non l‟importaue bric.
GUERRA-E-PATZ-II-WEB	En regiment se‟n sabien de tot.
GUERRA-E-PATZ-II-WEB	Se qui ère eth lòctenent, se qui eth capitan, se qui ère brave o maishant; e mès que mès, se qui ère un bon companh e qui non n‟ère.
GUERRA-E-PATZ-II-WEB	Eth cantinèr balhae a fidar, era paga arribaue cada trimèstre; que non cau endonviar ne alistar arren; sonque cau evitar tot aquerò que se considère dolent entath regiment de Pavlograd; se t‟ordenen quauquarren, hè çò que t‟an ordenat e dit damb paraules clares, precises e concretes; atau tot que se passarà ben.
GUERRA-E-PATZ-II-WEB	Quan Rostov se tornèc a trapar en aguestes condicions tan definides dera vida militara experimentèc ua satisfaccion e un plaser semblables as d‟un òme alasat que trape eth repaus.
GUERRA-E-PATZ-II-WEB	Era vida deth regiment l‟ère autant mès agradiua pendent aguesta campanha dempús çò que se passèc damb Dolojov (que, a maugrat de qué toti es sòns lo consolauen non s‟ac podie perdonar) qu‟ère decidit a servir non coma abantes, senon per manèra que se desbrembèsse era sua fauta e artenhesse èster un companh e un oficiau exemplar, ei a díder, un òme excellent, tan de mau hèr en mond e tan possible en regiment.
GUERRA-E-PATZ-II-WEB	Après aquera pèrta en jòc, Rostov auie decidit entornar, en cinc ans, eth deute a sa pairs.
GUERRA-E-PATZ-II-WEB	Li manauen dètz mil robles ar an e solet ne despenerie dus mil, en tot deishar era rèsta entà pagar-lo.
GUERRA-E-PATZ-II-WEB	Era armada russa, dempús de moltes retirades e auançaments après es batalhes de Pultusk e Preussich-Eylau, se concentraue apròp de Bartenstein.
GUERRA-E-PATZ-II-WEB	Se demoraue ar Emperaire e eth començament des operacions.
GUERRA-E-PATZ-II-WEB	Eth regiment de Pavlograd, coma integrant dera armada qu‟auie intervengut enes accions de 1805, auie tornat entà Russia pr‟amor de curbir es baishes e non participèc ena prumèra part dera campanha.
GUERRA-E-PATZ-II-WEB	Non auie estat ena batalha de Pultusk e Preussich- Eylau; dempús, en incorporar-se ara armada d‟operacions, siguec agregat en destacament de Platov.
GUERRA-E-PATZ-II-WEB	Aguest destacament actuaue independentaments dera armada.
GUERRA-E-PATZ-II-WEB	En diuèrses escadences auie participat en escaramosses damb er enemic, auie hèt presoèrs e enquia e tot un viatge s‟apoderèc d‟un convòi deth mariscau Oudinot.
GUERRA-E-PATZ-II-WEB	En mes d‟abriu eth regiment passèc diuèrses setmanes inactiu ath cant d‟un bordalat aleman desèrt e completaments saquejat.
GUERRA-E-PATZ-II-WEB	Qu‟ère era epòca deth desgèu, i auie hanga pertot, se desbordauen es arrius e toti es camins resultauen impracticables.
GUERRA-E-PATZ-II-WEB	Passauen dies sense qu‟arribèsse ferratge entàs animaus ne es víures entàs persones.
GUERRA-E-PATZ-II-WEB	E coma qu‟er aprovediment ère impossible, es soldats s‟escampilhauen pes bordalats uets ara cèrca de truhes, mès que non trapauen lèu arren.
GUERRA-E-PATZ-II-WEB	Non auie arren entà minjar e es abitants auien hujut; es que se demorèren se trapauen en pejor situacion qu‟es mendicants; que non auien arren entà panar-les, e autaplan es soldats, pòc prèsti ara pietat, en sòrta de profitar-se‟n d‟eri les balhauen çò de sòn.
GUERRA-E-PATZ-II-WEB	Eth regiment de Pavlograd non auie auut enes escaramosses que dus herits; mès era hame e es malauties l‟auien redusit ara mitat des sòns efectius.
GUERRA-E-PATZ-II-WEB	Era mòrt ère tan segura enes espitaus qu‟es soldats, malauts de fèbre e de holadors per çò des maus aliments, preferien, autanplan arrossegant-se fatigosaments, estar-se en actiu abantes qu‟èster amiadi entar espitau.
GUERRA-E-PATZ-II-WEB	Ath començament dera primauèra es soldats descurbiren ua planta que se retiraue ar espargue, que cridèren, non se sap per qué, “arraïc doça de Maria”.
GUERRA-E-PATZ-II-WEB	S‟espargèren pes camps e pes prats ara cèrca d‟aguesta arraïc doça de Maria (encara qu‟ère plan amarganta), la dejosterrauen damb es sables e se l‟avalauen maugrat era proïbicion de minjar aquera planta nociua.
GUERRA-E-PATZ-II-WEB	Damb era primauèra campèc ua auta malautia: holador de braci, cames e cara, e es mètges ac atribuiren ad aguesta planta.
GUERRA-E-PATZ-II-WEB	Maugrat tot, es soldats der esquadron de Denisov seguiren en tot minjar-la-se, donques que hège dues setmanes que se racionaue eth pan sec a mieja liura per persona e es truhes dera darrèra expedicion èren gelades e poirides.
GUERRA-E-PATZ-II-WEB	Es shivaus amiauen ues autes dues setmans en tot neurir-se dera palha des losats e s‟auien demorat espaventosaments flaqui, caperadi, ath delà, es còssi, de fibres de peu ivernau endravat.
GUERRA-E-PATZ-II-WEB	Maugrat tota aguesta misèria, soldats e oficiaus hègen era madeisha vida que tostemp; damb es ròstres holadi e esblancossidi e es unifòrmes rosigadi, es ussars formauen en files, netejauen es sues armes e cavaladures, apressauen de quan en quan era palha entàs shivaus e minjauen ar entorn des caudèrs, d‟a on tostemp entornauen ahaimadi, en tot hèr trufaria sus era mala qualitat deth rancho e dera sua pròpia hame.
GUERRA-E-PATZ-II-WEB	E coma tostemp, en temps liure de servici, es soldats alugauen fogairons, se cauhauen nudi ath cant deth huec, humauen, fregien es truhes gelades e condauen o escotauen racondes des campanhs de Potiomkin o de Suvorov o es condes meravilhosi deth coquin Aliosha o de Mikolka, eth vailet deth pope.
GUERRA-E-PATZ-II-WEB	Es oficiaus, coma de costum, s‟estauen de dus en dus o de tres en tres en cases sense losat e miei esbauçades.
GUERRA-E-PATZ-II-WEB	Es oficiaus superiors se tenguien a arténher palha e truhes e, en generau, ar aprovediment des sòns òmes; es inferiors, coma tostemp, hègen as cartes (non i auie aliments, mès sobrauen es sòs) o a jòcs innocents coma era petanca e d‟auti.
GUERRA-E-PATZ-II-WEB	Se parlaue pòc sus era marcha dera guèrra, prumèr, pr‟amor qu‟arren de positiu se‟n sabien, dusau, pr‟amor que se sospechaue vagaments que non anaue ara ora.
GUERRA-E-PATZ-II-WEB	Rostov s‟estaue, coma abantes, damb Denisov; era sua amistat, dempús eth permís, que s‟auie hèt mès estreta.
GUERRA-E-PATZ-II-WEB	Denisov non parlaue jamès dera sua familha, mès eth trende afècte que mostraue ath sòn oficiau hège veir a Rostov qu‟er amor malerós deth valent ussar per Natasha hège aumentar era sua amistat.
GUERRA-E-PATZ-II-WEB	Denisov sajaue mantier a Rostov aluenhat deth perilh; lo suenhaue e dempús de cada accion gessie ath sòn encontre damb especiau alegria en veder-lo san e en bona santat.
GUERRA-E-PATZ-II-WEB	En ua expedicion Rostov trapèc en un bordalat saquejat e abandonat, a on auie anat ara cèrca de víures, a un vielh polac damb era sua hilha e un mainatge de popa.
GUERRA-E-PATZ-II-WEB	Qu‟èren nudi, ahaimadi e sense mejans entà gésser d‟aquiu.
GUERRA-E-PATZ-II-WEB	Rostov se les hec a vier en pòble que s‟estaue e les lotgèc damb eth diuèrses setmanes, enquia qu‟eth vielh se remetec.
GUERRA-E-PATZ-II-WEB	Un companh de Rostov, en tot parlar de hemnes, comencèc a hèr trufaria, en díder qu‟ère mès escarrabilhat qu‟arrés e que non harie mau de presentar-li ara beròia polaca sauvada per eth.
GUERRA-E-PATZ-II-WEB	Rostov se cuelhec era trufaria coma ua ofensa e, emmaliciat, didec ar oficiau causes tan dures que Denisov li calec hèr vertadèrs esfòrci entà evitar eth düel.
GUERRA-E-PATZ-II-WEB	Quan er oficiau se retirèc, Denisov, que tanpòc se‟n sabie des relacions de Rostov damb era polaca, li repoteguèc era sua irascibilitat.
GUERRA-E-PATZ-II-WEB	Qué vòs?, li responec.
GUERRA-E-PATZ-II-WEB	Denisov li hec un còp de man ena espatla e comencèc a caminar a granes calhamardades sense guardar ath sòn companh, tau que hège enes moments d‟emocion.
GUERRA-E-PATZ-II-WEB	Be n‟ètz de hòls es Rostov!, didec.
GUERRA-E-PATZ-II-WEB	E Nikolai avertic lèrmes enes uelhs de Denisov.
GUERRA-E-PATZ-II-WEB	En mes d‟abriu encoratgèc as tropes era naua dera venguda der Emperaire.
GUERRA-E-PATZ-II-WEB	Rostov non podec assistir ara revista qu‟auie passat eth Sobeiran en Bartenstein; eth regiment de Pavlograd se trapaue enes auançades, plan peth dauant dera ciutat.
GUERRA-E-PATZ-II-WEB	En campament militar a on hègen bivac, Denisov e Rostov viuien amassa en un refugi hotjat ena tèrra pes soldats e caperat d‟arrames e mossa.
GUERRA-E-PATZ-II-WEB	Eth refugi s‟auie bastit ara manèra qu‟ère de mòda alavetz: se hotjaue ua trendada damb ua amplada superior a un mètre e miei, dus de prigondor e tres mètres e miei de longada.
GUERRA-E-PATZ-II-WEB	En un extrèm dera trencada se hègen uns gradons que senhalauen era entrada, eth pòrge.
GUERRA-E-PATZ-II-WEB	Era madeisha trencada ère era cramba a on es afortunadi, coma eth cap der esquadron, dispausauen, ena part opausada as gradons, d‟ua husta apuada sus ues estaques, qu‟ère era taula.
GUERRA-E-PATZ-II-WEB	Ath long dera trencada se rebaishaue un mètre de tèrra, qu‟èren es jaces e es divans.
GUERRA-E-PATZ-II-WEB	Eth tet se bastie d‟ua manèra que permetie èster de pès e enquia e tot sèir-se en lhet, tostemp que s‟apressèssen mès ara taula.
GUERRA-E-PATZ-II-WEB	Ath delà, es soldats, qu‟estimauen fòrça a Denisov l‟auien plaçat en fronton deth tet un veire trincat, mès ja apegat e estacat a ua taula.
GUERRA-E-PATZ-II-WEB	Se podie díder que Denisov viuie luxuosaments.
GUERRA-E-PATZ-II-WEB	Quan sarraue eth hered, se hègen a vier enes escales (era part der edifici que Denisov cridaue anticramba), en ua tòla de hèr doblegada, brases des fogairons des soldats e autant s‟escauhaue aquerò qu‟es oficiaus, tostemps nombrosi ena cramba de Denisov e Rostov, les calie demorar en manja de camisa.
GUERRA-E-PATZ-II-WEB	Un dia d‟abriu Rostov ère de servici.
GUERRA-E-PATZ-II-WEB	Tàs ueit deth maitin, ja entornant dempús ua net de velha, ordenèc que li hessen a vier brases, se mudèc de ròba, pr‟amor qu‟ère chaupat pera ploja, hec es sues oracions, prenec eth tè, entrèc en calor, apraièc es causes en sòn cornèr e, ena taula e damb eth ròstre alugat e usclat peth vent, s‟estirèc d‟esquia e en manja de camisa, damb es mans jos eth cap.
GUERRA-E-PATZ-II-WEB	Pensaue damb plaser qu‟un d‟aqueri dies serie ascenut per çò deth darrèr servici de reconeishença, e demoraue a Denisov, qu‟auie gessut.
GUERRA-E-PATZ-II-WEB	Rostov desiraue parlar damb eth.
GUERRA-E-PATZ-II-WEB	Dehòra dera cabana ressonèc era votz enforismada de Denisov.
GUERRA-E-PATZ-II-WEB	Rostov s‟apressèc ena hièstra pr‟amor de veir damb qui parlaue e vedec ath sergent furrièr Topcheienko.
GUERRA-E-PATZ-II-WEB	Te manè que non les deishèsses minjar aguestes arraïcs de Maria o de qui siguen!, cridaue Denisov.
GUERRA-E-PATZ-II-WEB	Jo madeish è vist a Lazarchuk que se les hège a vier deth camp.
GUERRA-E-PATZ-II-WEB	Que ja ac è enebit, Excelléncia, mès non aubedissen, responec eth sergent.
GUERRA-E-PATZ-II-WEB	Rostov tornèc a estirar-se, en tot pensar damb satisfaccion: “Que trabalhe eth ara, jo que ja sò complint damb era mia obligacion, sò estirat, tot va ara ora”.
GUERRA-E-PATZ-II-WEB	A trauèrs dera paret entenec que, ath delà deth sergent, parlaue Lavrushka, eth coquin e abil assistent de Denisov; didie quauquarren d‟uns cars de pan e carn qu‟auie vist quan anèc ara cèrca der aprovediment.
GUERRA-E-PATZ-II-WEB	Ara demana de Rostov, que desiraue saber entà on anaue, repliquèc irritat e vagaments que li calie resòlver cèrt ahèr.
GUERRA-E-PATZ-II-WEB	Que Diu e eth gran Emperaire me jutgen!, didec Denisov en gésser.
GUERRA-E-PATZ-II-WEB	Rostov entenec caushigades de shivaus ena hanga.
GUERRA-E-PATZ-II-WEB	Ne tansevolhe se preocupèc d‟a on ère Denisov.
GUERRA-E-PATZ-II-WEB	Quan se cauhèc, se demorèc esclipsat en sòn cornèr e non gessec dera cabana enquiath ser.
GUERRA-E-PATZ-II-WEB	Denisov encara non auie tornat.
GUERRA-E-PATZ-II-WEB	Era tarde ère polida.
GUERRA-E-PATZ-II-WEB	Ath costat dera cabana vesia dus oficiaus e un cadèth hègen ara svaika, entre arridolets, semiant d‟arrabets era tèrra mòfla e lorda.
GUERRA-E-PATZ-II-WEB	Rostov s‟amassèc ada eri.
GUERRA-E-PATZ-II-WEB	Tara mitat deth jòc, es oficiaus vederen apressar-se quauqui cars.
GUERRA-E-PATZ-II-WEB	Les seguien uns quize ussars montadi en shivaus ahaimadi.
GUERRA-E-PATZ-II-WEB	Es cars, damb era sua escota d‟ussars, s‟apressèren en bivac, en tot èster entornejadi ath còp pes auti.
GUERRA-E-PATZ-II-WEB	Ja vedetz, Denisov que se preocupaue tant!, didec Rostov.
GUERRA-E-PATZ-II-WEB	Que ja son aciu es viures.
GUERRA-E-PATZ-II-WEB	Plan, plan, be ne seràn de contenti es soldats!, comentèren d‟auti.
GUERRA-E-PATZ-II-WEB	Denisov venguie a pòca distància des cars, acompanhat de dus oficiaus d‟infantaria que damb eri parlaue de quauquarren.
GUERRA-E-PATZ-II-WEB	Rostov gessec ath sòn encontre.
GUERRA-E-PATZ-II-WEB	Ja vos didí que non entornarè arren, repliquèc Denisov.
GUERRA-E-PATZ-II-WEB	Responeratz per aquerò, capitan!
GUERRA-E-PATZ-II-WEB	Es nòsti soldats hè dus dies que no mingen.
GUERRA-E-PATZ-II-WEB	Es mèns amien sense minjar dues setmanes, responec Denisov.
GUERRA-E-PATZ-II-WEB	Qu‟ei un pilhatge, senhor mèn!
GUERRA-E-PATZ-II-WEB	Mès vosati se qué voletz, tè!, cridèc Densivov enforismat de ressabuda.
GUERRA-E-PATZ-II-WEB	Qu‟eth que va a respòner sò jo e non vosati!
GUERRA-E-PATZ-II-WEB	E non me shordetz mès!
GUERRA-E-PATZ-II-WEB	Anatz-vo‟n abantes que vos arribe quauquarren.
GUERRA-E-PATZ-II-WEB	Dehòra d‟aciu!, cridèc as oficiaus.
GUERRA-E-PATZ-II-WEB	D‟acòrd, responec er oficiau de baisha estatura, sense intimidar-se ne anar-se‟n.
GUERRA-E-PATZ-II-WEB	Ath diable!
GUERRA-E-PATZ-II-WEB	Un gosset en brescat!
GUERRA-E-PATZ-II-WEB	Un gosset en brescat!, cridèc Denisov.
GUERRA-E-PATZ-II-WEB	Qu‟ère era pejor burla qu‟un de cavalaria podie hèr ath fantassin montat.
GUERRA-E-PATZ-II-WEB	En tot estarnar-se d‟arrir, s‟apressèc entà Rostov.
GUERRA-E-PATZ-II-WEB	Que l‟è trèt ara infantaria un convòi!
GUERRA-E-PATZ-II-WEB	Ara valenta!, didec.
GUERRA-E-PATZ-II-WEB	Es cars qu‟auien arribat en bivac des ussars èren destinadi entà un regiment d‟infantaria.
GUERRA-E-PATZ-II-WEB	Denisov, en saber-se‟n per Lavrushka de qué eth convòi non amiaue escota, s‟auie apoderat des sòn viures.
GUERRA-E-PATZ-II-WEB	Repartic a discrecion eth pan sec entre es soldats e encara n‟auec entà balhar-ne a d‟auti esquadrons.
GUERRA-E-PATZ-II-WEB	Londeman eth comandant deth regiment hec a cridar a Denisov e li didec, en tot caperar-se es uelhs damb era man, mès damb es dits dubèrti:
GUERRA-E-PATZ-II-WEB	Atau ei coma veigui jo çò que se passèc: que non sai arren e non pensi daurir cap expedient, mès vos conselhi que vengatz çò de mès lèu pòssible en Estat Major e apraietz ena direccion d‟intendéncia e ahèr, e signetz, se podetz, eth recebut de çò que vos héretz a vier; donques, autraments, coma que figure a compde deth regiment d‟infantaria, era causa que pòt acabar mau.
GUERRA-E-PATZ-II-WEB	Denisov gessec dirèctaments entar Estat Major, damb eth sincèr desir de seguir eth conselh deth sòn comandant.
GUERRA-E-PATZ-II-WEB	Pera tarde tornèc entara sua cabana en un estat que Rostov jamès l‟auie vist.
GUERRA-E-PATZ-II-WEB	A penes podie parlar, s‟estofaue.
GUERRA-E-PATZ-II-WEB	Quan Rostov li demanèc per çò que s‟auie passat non hec senon prononciar, damb votz ronca e fèbla, menaces e injúries incomprensibles.
GUERRA-E-PATZ-II-WEB	Espaurit per estat de Denisov, Rostov li conselhèc que se despolhèsse e beuesse un shinhau d‟aigua e hec a cridar ath mètge.
GUERRA-E-PATZ-II-WEB	Jutjar-me a jo per pilhatge!
GUERRA-E-PATZ-II-WEB	Balha-me mès aigua!…
GUERRA-E-PATZ-II-WEB	Que me jutgen se vòlen, mès tostemp castigarè as brigands e l‟ac diderè ar Emperaire!
GUERRA-E-PATZ-II-WEB	Balhatz-me gèu!, acabèc.
GUERRA-E-PATZ-II-WEB	Eth mètge deth regiment didec qu‟ère de besonh hèr ua sangarrèra.
GUERRA-E-PATZ-II-WEB	Deth braç pelhassut de Denisov gessec coma ua sièta de sang nera; solet alavetz siguec en condicions de condar çò que s‟auie passat.
GUERRA-E-PATZ-II-WEB	Quan arribè preguntè peth cap.
GUERRA-E-PATZ-II-WEB	Me dideren eth lòc e me dideren que demorèssa.
GUERRA-E-PATZ-II-WEB	Plan, donc, apareish eth cap d‟aqueri brigands.
GUERRA-E-PATZ-II-WEB	E comence, eth tanben, a balhar-me leçons, a dider-me qu‟è cometut un acte de vandalisme.
GUERRA-E-PATZ-II-WEB	Jo li responi: “Eth bandolèr non ei eth que cuelh es viures entà balhar-les-ac as sòns soldats, senon eth que les cuelh entà aumplir es sues pòches”.
GUERRA-E-PATZ-II-WEB	Plan, dempús me ditz: “anatz a signar en burèu deth comissari responsable des viures e aguest ahèr seguirà en tramit legau”.
GUERRA-E-PATZ-II-WEB	Vau entar encargat; arribi ena taula e… qui t‟imagines qu‟ei aquiu?
GUERRA-E-PATZ-II-WEB	Qui cres que mos està aucint de hame?, cridèc Denisov, en tot fóter un còp tant fòrt ena taula que manquèc pòc entà trincar-la; es veires gesseren redolant.
GUERRA-E-PATZ-II-WEB	Donques Telianin!.
GUERRA-E-PATZ-II-WEB	Que posqui díder que m‟espandí, cridèc Denisov, arrint damb ràbia e mostrant es sòns dents blanqui jos era mostacha nera.
GUERRA-E-PATZ-II-WEB	Se non me lo tren, l‟aucisqui.
GUERRA-E-PATZ-II-WEB	Non crides, l‟interrompec Rostov.
GUERRA-E-PATZ-II-WEB	Te cau bendar de nauèth.
GUERRA-E-PATZ-II-WEB	Bendèren a Denisov e lo meteren en lhet.
GUERRA-E-PATZ-II-WEB	Londeman se desvelhèc alègre e tranquil.
GUERRA-E-PATZ-II-WEB	Tath meddia, er ajudant deth regiment entrèc ena cabana ocupada per Denisov e Rostov e autregèc a Denisov un ofici deth sòn cap.
GUERRA-E-PATZ-II-WEB	Se li hègen determinades preguntes sus çò que se passèc eth dia anterior.
GUERRA-E-PATZ-II-WEB	Er ajudant l‟expliquèc qu‟er ahèr cuelhie mala mina, que s‟auie nomentat ua comission investigadora e que, dada era severitat que se tractaue es actes de pilhatge e indisciplina dera tropa, en mielhor des casi acabarie ena degradacion.
GUERRA-E-PATZ-II-WEB	Denisov, dauant es naues preguntes de Rostov, contestec arrint que, çampar, quauquarrés mès se metec seguraments ath miei, mès que tot aquerò non ère senon pegaries, foteses, que non auie pòur a cap conselh de guèrra e que se bèth brigand d‟aguesti gausèsse ahiscar-lo se‟n brembarie dera responsa.
GUERRA-E-PATZ-II-WEB	Denisov parlaue de tot aquerò damb manca vams, mès Rostov lo coneishie pro ben entà saber-se‟n que, ath hons dera sua amna (maugrat qu‟ac amaguèsse as auti), auie pòur ath conselh de guèrra e s‟enquimeraue per ua istòria que podie acabar mau.
GUERRA-E-PATZ-II-WEB	Cada dia arribauen escrits damb preguntes e citacions entath conselh de guèrra; eth prumèr de mai recebec Denisov era orde d‟autrejar eth comandament deth sòn esquadron ar oficiau mès antic e presentar-se en Estat Major dera division pr‟amor d‟explicar, dauant era comission de aprovediment, es hèts que se l‟imputauen.
GUERRA-E-PATZ-II-WEB	Era vesilha d‟aguest dia, Platov auie practicat un reconeishement damb dus regiments de cosacs e dus esquadrons d‟ussars.
GUERRA-E-PATZ-II-WEB	Denisov, coma tostemp, s‟auie auançat entàs prumères linhes, en tot vantar-se deth sòn valor.
GUERRA-E-PATZ-II-WEB	Ua bala francesa l‟artenhec ena cueisha.
GUERRA-E-PATZ-II-WEB	En bèth aute moment, Denisov non aurie abandonat eth regiment per ua herida tan leugèra, mès aguest còp profitèc era escadença entà non presentar-se en Estat Major e se hec a amiar entar espitau.
GUERRA-E-PATZ-II-WEB	En junh qu‟auec lòc era batalha de Friedland, qu‟en era non cuelhec part eth regiment de Pavlograd.
GUERRA-E-PATZ-II-WEB	Er armistici seguic ad aguest eveniment d‟armes.
GUERRA-E-PATZ-II-WEB	Rostov, que li resultaue fòrça penibla era abséncia de Denisov, que d‟eth non auie notícias dempús eth moment dera sua partida, inquiet, ath delà, per estat der ahèr e pera sua herida, profitèc era situacion entà sollicitar un permís, vier en espitau e tier-li ua visita ath sòn amic.
GUERRA-E-PATZ-II-WEB	Er espitaue qu‟ère en un petit bordalat prusian, dus còps saquejat pes tropes russes e franceses.
GUERRA-E-PATZ-II-WEB	Ère ostiu e eth camp estaue esplendorós; plan per açò, precisaments, er aspècte deth bordalat damb es losats e brescats esbauçadi, carrèrs enlordidi e estatjants esquiçadi, barrejadi damb soldats embriacs e heridi, qu‟ère especiauments ombriu.
GUERRA-E-PATZ-II-WEB	En pati d‟ua casa de pèira, escampilhat de rèstes deth brescat esbauçat, de marcs de hièstres arrincadi e veires trincadi, i auie er espitau.
GUERRA-E-PATZ-II-WEB	Quauqui soldats bendadi, esblancossidi e holadi, vagauen peth pati o, seigudi, cuelhien eth solei.
GUERRA-E-PATZ-II-WEB	Quan Rostov trauessèc eth lumedar dera casa demorèc negat de flaira a còssi purulents e a espitau.
GUERRA-E-PATZ-II-WEB	Ena escala se trapèc a un mètge militar rus, damb eth cigar ena boca.
GUERRA-E-PATZ-II-WEB	Lo seguie un infermièr tanben rus.
GUERRA-E-PATZ-II-WEB	Que non me posqui multiplicar, didie eth doctor.
GUERRA-E-PATZ-II-WEB	Makar Alekseievic, que serè aquiu.
GUERRA-E-PATZ-II-WEB	Er infermièr li deuec demanar encara quauquarren mès.
GUERRA-E-PATZ-II-WEB	Hè çò que volgues!
GUERRA-E-PATZ-II-WEB	Non ei madeish?
GUERRA-E-PATZ-II-WEB	Eth mètge vedec a Rostov, que pujaue era escala.
GUERRA-E-PATZ-II-WEB	Qué cercatz, Excelléncia?, li preguntèc.
GUERRA-E-PATZ-II-WEB	Tà què vietz?
GUERRA-E-PATZ-II-WEB	Aguesta, pairet, qu‟ei era casa des empestadi.
GUERRA-E-PATZ-II-WEB	Com didetz?, preguntèc Rostov.
GUERRA-E-PATZ-II-WEB	Eth tifus, amic mèn; qui entre aciu qu‟ei òme mòrt.
GUERRA-E-PATZ-II-WEB	Solet nosati dus, Makeiev e jo, didec en tot senhalar ar infermièr, tiem aquerò.
GUERRA-E-PATZ-II-WEB	Cinc des mèns collègues an morit ja.
GUERRA-E-PATZ-II-WEB	Quan n‟arribe quauqu‟un de nau, en ua setmana qu‟ei alestit, higec eth doctor damb evident plaser.
GUERRA-E-PATZ-II-WEB	Qu‟auem perdut mètges prusians, mès as nòsti aliats non les shaute aquerò.
GUERRA-E-PATZ-II-WEB	Rostov expliquèc que volie veir ath comandant d‟ussars Denisov, qu‟ère aquiu.
GUERRA-E-PATZ-II-WEB	Sabi pas, amic, sabi pas.
GUERRA-E-PATZ-II-WEB	Tietz en compde que, jo solet, me cau atier tres espitaus damb quate cents malauts e escag.
GUERRA-E-PATZ-II-WEB	Mens mau qu‟es daunes prusianes dera caritat mos manen dues liures de cafè e benes ath mes; sense aquerò, que seríem pèth, e se metec a arrir.
GUERRA-E-PATZ-II-WEB	Quate cents, amic mèn!
GUERRA-E-PATZ-II-WEB	E non hèn ua auta causa qu‟arribar-ne mès…
GUERRA-E-PATZ-II-WEB	Son quate cents, non?, se virèc entar infermièr, que semblaue agotat e impacient de qué partisse aqueth mètge blagaire.
GUERRA-E-PATZ-II-WEB	Eth comandant Denisov, repetic Rostov.
GUERRA-E-PATZ-II-WEB	Que siguec herit en Moliten.
GUERRA-E-PATZ-II-WEB	Mès er infermièr non confirmèc es sues paraules.
GUERRA-E-PATZ-II-WEB	Com ei?
GUERRA-E-PATZ-II-WEB	Long e peuròi?
GUERRA-E-PATZ-II-WEB	Rostov descriuec er aspècte deth sòn amic.
GUERRA-E-PATZ-II-WEB	Que n‟auie un atau!
GUERRA-E-PATZ-II-WEB	N‟auie un atau!, repetic alègraments eth mètge.
GUERRA-E-PATZ-II-WEB	Probablaments qu‟ei mòrt.
GUERRA-E-PATZ-II-WEB	Mès vau a informar-me‟n…
GUERRA-E-PATZ-II-WEB	Qu‟auia es listes… les ties tu, Makeiv?
GUERRA-E-PATZ-II-WEB	Les tie Makar Alekseievic, didec er infermièr.
GUERRA-E-PATZ-II-WEB	Ep, estimat!
GUERRA-E-PATZ-II-WEB	Qu‟ei mielhor que non entretz, didec eth mètge.
GUERRA-E-PATZ-II-WEB	Mès Rostov se didec adiu deth mètge e preguèc ar infermièr que l‟acompanhèsse.
GUERRA-E-PATZ-II-WEB	Dempús non me balhetz eth tòrt!, cridèc eth mètge de baish estant dera escala.
GUERRA-E-PATZ-II-WEB	Rostov entrèc damb er infermièr.
GUERRA-E-PATZ-II-WEB	Que i auie en aqueth correder escur ua flaira tan fòrta a espitau que Rostov li calec tapar-se eth nas e posar-se un shinhau pr‟amor de cuélher fòrces entà seguir tà dauant.
GUERRA-E-PATZ-II-WEB	Se dauric ua pòrta ara dreta e apareishec un òme prim e auriolenc, en calçotets, descauç e damb cajada.
GUERRA-E-PATZ-II-WEB	Apuat en marc dera pòrta, les guardèc passar damb uelhs ludents e envejosi.
GUERRA-E-PATZ-II-WEB	Rostov hec un còp de uelh en interior dera cramba e vedec qu‟es heridi e malauts èren en solèr, sus palha e capòtes.
GUERRA-E-PATZ-II-WEB	Que non i a arren entà veir, didec er infermièr.
GUERRA-E-PATZ-II-WEB	Mès plan per çò qu‟er infermièr non ère prèst a deishar-lo passar, Rostov entrèc ena estança destinada as soldats.
GUERRA-E-PATZ-II-WEB	Era flaira, que s‟auie acostumat en correder, ère mès fòrta, mès intensa, mès concentrada, e ère evident que venguie d‟aquiu.
GUERRA-E-PATZ-II-WEB	En ua cramba alongada, fòrtaments illuminada per dues hièstres que dauen pas ara lum deth solei, heridi e malauts èren estiradi en dues hilades, en tot deishar un pas ath miei e damb eth cap ath costat dera paret.
GUERRA-E-PATZ-II-WEB	Era majoritat deuien èster inconscients e non parèren atencion as qu‟entrauen.
GUERRA-E-PATZ-II-WEB	Es auti s‟incorporèren e quilhèren es ròstres aflaquidi e aurilencs, damb identica expression d‟esperança en ua ajuda quinsevolhe, de repotec e d‟enveja de veir era santat des auti, tachadi en Rostov es uelhs.
GUERRA-E-PATZ-II-WEB	Quan Rostov arribèc ena mitat dera cramba hec un còp de uelh enes pòrtes miei dubèrtes de d‟autes dues crambes vesies e en ambdues vedec çò de madeish.
GUERRA-E-PATZ-II-WEB	S‟arturèc e campèc ath sòn entorn.
GUERRA-E-PATZ-II-WEB	Non demoraue veir quauquarren atau.
GUERRA-E-PATZ-II-WEB	Ath sòn dauant, lèu trauessat en correder centrau, un malaut ère estenut en solèr, despolhat.
GUERRA-E-PATZ-II-WEB	Que deuie èster un cosac, per çò deth talh des sòns peus; ère d‟esquia, estirades es enòrmi braci e cames.
GUERRA-E-PATZ-II-WEB	Qu‟auie eth ròstre holat, es uelhs en blanc e es venes des mans e des cames, encara ròies, tibades coma còrdes.
GUERRA-E-PATZ-II-WEB	Pataquejaue eth solèr damb eth cogòt e didie e repetie damb votz ronca ua madeisha paraula.
GUERRA-E-PATZ-II-WEB	Rostov hec atencion e comprenec çò que didie.
GUERRA-E-PATZ-II-WEB	Era paraula ère: “beuer… beuer”.
GUERRA-E-PATZ-II-WEB	Rostov campèc ath sòn entorn, en tot cercar ara persona que podesse amiar ath malaut entath sòn lòc e balhar-li aigua.
GUERRA-E-PATZ-II-WEB	Qui se n‟encuede d‟aguesti malauts?, preguntèc ar infermièr.
GUERRA-E-PATZ-II-WEB	E en aqueth moment un soldat de santat gessec dera cramba vesia e, tachant es uelhs en Rostov, se metec ara atenda, sollicit, ath sòn dauant.
GUERRA-E-PATZ-II-WEB	Anaue a gésser dera cramba quan ara sua dreta sentec que quauquarrés lo guardaue tu per tu.
GUERRA-E-PATZ-II-WEB	Se virèc entà aquiu.
GUERRA-E-PATZ-II-WEB	Lèu en un cornèr, seigut sus ua capòta, damb eth ròstre cadaveric e sevèr e era barba grisa e sense arrasar, un vielh soldat lo guardaue fixaments; ath sòn costat un aute soldat li gasulhaue ues paraules, senhalant a Rostov, que comprenec qu‟eth soldat vielh li volie demanar quauquarren.
GUERRA-E-PATZ-II-WEB	En apressar-se vedec que li mancaue ua cama, bracada peth dessús deth jolh.
GUERRA-E-PATZ-II-WEB	Er aute vesin deth vielh, un soldat joen d‟ua pallesa de cera escampilhada peth tot eth ròstre, caperat encara de pigues, jadie immobil, pro desseparat deth vielh, inclinat entà darrèr eth cap, amagadi es uelhs pes paupetes.
GUERRA-E-PATZ-II-WEB	Rostov contemplèc ath soldat de nas camús e ua estrementida li secodic tota era esquia.
GUERRA-E-PATZ-II-WEB	Dideria qu‟aguest òme… didec ar infermièr.
GUERRA-E-PATZ-II-WEB	Guaire viatges auem demanat que se lo hèsquen a vier, Excelléncia!, expliquèc eth soldat vielh, tremolant-li era maishèra.
GUERRA-E-PATZ-II-WEB	Qu‟ei mòrt dès aguest maitin.
GUERRA-E-PATZ-II-WEB	Que tanben èm òmes, Excelléncia…
GUERRA-E-PATZ-II-WEB	Òmes e non gossets!…
GUERRA-E-PATZ-II-WEB	Se vos semble, Excelléncia…
GUERRA-E-PATZ-II-WEB	Anem, anem, didec Rostov ara prèssa; e damb es uelhs baishi, sajant de passar non avertit entre aqueres guardades plies de repotecs e enveja tachades en eth, gessec dera cramba.
GUERRA-E-PATZ-II-WEB	Trauessèren eth correder e er infermièr amièc a Rostov ena seccion d‟oficiaus, formada per tres crambes qu‟es sues pòrtes èren dubèrtes.
GUERRA-E-PATZ-II-WEB	Es oficiaus, heridi o malauts, èren estiradi o seigudi enes lhets.
GUERRA-E-PATZ-II-WEB	Quauqui uns, damb era ròba der espitau, se passejauen pes crambes.
GUERRA-E-PATZ-II-WEB	Era prumèra persona que Rostov vedec en entrar siguec un omenet petit e espeat, vestit damb era casqueta e era blòda der espitau; humaue era sua pipa e passejaue pera estança.
GUERRA-E-PATZ-II-WEB	Rostov lo guardèc, en tot sajar de rebrembar a on l‟auie vist abantes.
GUERRA-E-PATZ-II-WEB	Ja vedetz a on Diu a dispausat que mos tornem a trapar, didec er omenet.
GUERRA-E-PATZ-II-WEB	Que sò Tushin, Tushin.
GUERRA-E-PATZ-II-WEB	Vo‟n brembatz?
GUERRA-E-PATZ-II-WEB	Vos amiè a vos entà Schoengraben.
GUERRA-E-PATZ-II-WEB	Que m‟an bracat un tròç, guardatz (e arric en tot mostrar-li era manja ueda).
GUERRA-E-PATZ-II-WEB	Cercatz a Vasili Dmitrievic Denisov?
GUERRA-E-PATZ-II-WEB	Qu‟èm companhs de cramba, seguic en saber-se‟n que cercaue a Denisov.
GUERRA-E-PATZ-II-WEB	Ei aciu, aciu, e l‟amièc entara auta cramba, a on ressonauen votzes e arridolets.
GUERRA-E-PATZ-II-WEB	Denisov dormie en sòn lhet damb era tèsta botada ena hlaçada, a maugrat qu‟èren lèu es dotze.
GUERRA-E-PATZ-II-WEB	A, Rostov!
GUERRA-E-PATZ-II-WEB	Mès Rostov observèc damb tristor qu‟après er esdegament e animositat de costum, ena expression deth sòn ròstre e enes paraules deth sòn amic pistaue un sentiment nau, amagat e dolent.
GUERRA-E-PATZ-II-WEB	Era sua herida, encara que leugèra, non auie cicatrizat encara, a maugrat d‟auer passat ja sies setmanes.
GUERRA-E-PATZ-II-WEB	Eth sòn ròstre ère holat e palle coma eth des auti espitalizadi.
GUERRA-E-PATZ-II-WEB	Mès que non siguec aquerò que tirèc era atencion de Rostov: l‟estonèc sustot que Denisov non semblèsse alegrar-se dera sua visita; arrie artificiauments e non preguntèc ne peth regiment ne pera situacion generau.
GUERRA-E-PATZ-II-WEB	Quan Rostov li parlèc d‟aquerò, non ne hec cabau.
GUERRA-E-PATZ-II-WEB	Enquia e tot semblaue contrariat quan li parlaue deth regiment e, en generau, dera vida liura e erosa, que seguie eth sòn camin dehòra der espitau; semblaue que Denisov sajaue de desbrembar aguesta vida passada e non sentie un aute interès qu‟eth dera sua batalha damb es oficiaus d‟intendéncia.
GUERRA-E-PATZ-II-WEB	Quan Rostov li preguntèc per aquerò, treiguec un escrit dera comission e eth borrolhon dera sua responsa, que sauvaue jos era coishinèra.
GUERRA-E-PATZ-II-WEB	S‟encoratgèc en començar era lectura dera sua responsa e hec veir a Rostov es frases ofensantes que lançaue as sòns adversaris.
GUERRA-E-PATZ-II-WEB	Es companhs d‟espitau, qu‟auien entornejat a Rostov (coma òme vengut de dehòra), s‟anèren aluenhant tanlèu comencèc era lectura.
GUERRA-E-PATZ-II-WEB	Rostov comprenec pes sues cares que toti auien ja entenut milèrs de viatges era istòria e n‟èren harts d‟era.
GUERRA-E-PATZ-II-WEB	Solet eth vesin de lhet de Denisov, un corporent ulan, contunhèc seigut en sòn lhet, damb es celhes grèuments arroncilhades e humant era sua pipa; e eth petit Tushin, damb eth sòn braç amputat, seguic escotant, botjant damb desaprovacion eth cap.
GUERRA-E-PATZ-II-WEB	A mieja carta, er ulan interrompec a Denisov:
GUERRA-E-PATZ-II-WEB	Ena mia pensada, didec en tot dirigir-se a Rostov, çò de mielhor ei, simplaments, demanar gràcia ar Emperaire.
GUERRA-E-PATZ-II-WEB	Diden que i aurà fòrça recompenses e solide lo perdonarà…
GUERRA-E-PATZ-II-WEB	Jo… demanar ar Emperaire?, cridèc damb ua votz que volie balhar-li era energia e eth calor d‟abantes, mès que solet demostraue ua vana irritacion.
GUERRA-E-PATZ-II-WEB	Qué li vau a demanar?
GUERRA-E-PATZ-II-WEB	Se jo siguessa un bandolèr… mès me jutgen pr‟amor que desnishi as panaires.
GUERRA-E-PATZ-II-WEB	Que hèsquen çò que volguen, non me cau pòur.
GUERRA-E-PATZ-II-WEB	Qu‟è servit damb aunor ath Tsar e ara patria e non è panat!
GUERRA-E-PATZ-II-WEB	Degradar-me a jo…!
GUERRA-E-PATZ-II-WEB	Òc, òc; qu‟ei plan ben escrit, non se pòt remir, didec Tushin, mès ara que non se tracte d‟aquerò, Vasili Dmitrievic, e se virèc entà Rostov.
GUERRA-E-PATZ-II-WEB	Que cau someter-se, e Vasili Dmitrievic non vò.
GUERRA-E-PATZ-II-WEB	Er auditor ja l‟a dit qu‟er ahèr non va ben.
GUERRA-E-PATZ-II-WEB	Que m‟ei parièr, didec Denisov.
GUERRA-E-PATZ-II-WEB	Er auditor l‟a escrit ua suplica e çò que li cau hèr ei signar-la e manar-la damb vos.
GUERRA-E-PATZ-II-WEB	Solide eth, senhalèc Tushin a Rostov, aurà influències en Estat Major.
GUERRA-E-PATZ-II-WEB	Que non poirà trapar ua mielhor ocasión…
GUERRA-E-PATZ-II-WEB	Rostov non gausaue balhar-li conselhs; mès er instint li didie qu‟era solucion prepausada per Tushin e pes auti oficiaus ère era mès segura.
GUERRA-E-PATZ-II-WEB	S‟aurie sentut plan erós d‟ajudar a Denisov, mès se‟n sabie pro ben dera sua testudaria e dera sua sincèra veeméncia.
GUERRA-E-PATZ-II-WEB	Quan acabèc era lectura des verinoses missives de Denisov (çò que se tardèc mès d‟ua ora), Rostov non didec arren.
GUERRA-E-PATZ-II-WEB	Era rèsta deth dia lo passèc en mès trist estat d‟animositat entre es companhs d‟espitau de Denisov, que de nauèth s‟amassèren ath sòn costat; les condèc tot çò que sabie e escotèc çò qu‟es auti li condèren.
GUERRA-E-PATZ-II-WEB	Denisov s‟estèc taciturn e ombriu tota era tarde.
GUERRA-E-PATZ-II-WEB	En escurir, se premanit a partir e preguntèc a Denisov se l‟auie de hèr bèth encargue.
GUERRA-E-PATZ-II-WEB	Òc, demora, responec eth, en tot guardar as oficiaus; tornèc a trèir es sòns papèrs, s‟apressèc ena hièstra a on ère eth sòn tintèr e se metec a escríuer.
GUERRA-E-PATZ-II-WEB	Que non i a soriac que posque damb era maça, didec, hènt-se enlà dera hièstra e autrejant a Rostov ua envolòpa grana.
GUERRA-E-PATZ-II-WEB	Qu‟ère era suplica dirigida ath Tsar, redigida per auditor; en era, Denisov, sense mentar entad arren es fautes deth servici d‟intelligéncia, se limitaue a demanar gràcia.
GUERRA-E-PATZ-II-WEB	Balha-la tu, ja veigui que…
GUERRA-E-PATZ-II-WEB	Non acabèc era frasa, e arric dolorosa e forçadaments.
GUERRA-E-PATZ-II-WEB	Un còp tornat en regiment, dempús de condar ath comandant se com estaue er ahèr de Denisov, Nikolai Rostov partic entà Tilsitt damb era carta dirigida ar Emperaire.
GUERRA-E-PATZ-II-WEB	Eth tretze de junh s‟amassauen en Tilsitt er Emperaire francés e eth rus.
GUERRA-E-PATZ-II-WEB	Boris Drubestskoi auie demanat ath personatge important, qu‟ère ath sòn servici, que lo hesse a vier ena acompanhada qu‟anaue entà Tilsitt.
GUERRA-E-PATZ-II-WEB	Je voudrai voir le grand homme, didec en tot referir-e a Napoleon, qu‟enquia alavetz, coma hègen toti, lo cridauen Buonaparte.
GUERRA-E-PATZ-II-WEB	Vous parlez de Buonaparte?, preguntèc arrint eth generau.
GUERRA-E-PATZ-II-WEB	Boris campèc interrogatiuaments ath sòn generau e de seguic se n‟encuedèc de qué se tractaue d‟ua pròva amistosa.
GUERRA-E-PATZ-II-WEB	Mon prince, je parle de l’empereur Napoleon, responec.
GUERRA-E-PATZ-II-WEB	Eth generau, arrint, li hec uns copets ena espatla.
GUERRA-E-PATZ-II-WEB	Tu qu‟arribaràs plan luenh, li didec, e se lo hec a vier.
GUERRA-E-PATZ-II-WEB	Boris siguec ua des pòques persones qu‟assistic en Niemen ara entrevista des Emperaires.
GUERRA-E-PATZ-II-WEB	Vedec es granes barques ornades damb monogrames, eth pas de Napoleon ena auta arriba ath long dera Garda francesa, eth cogitós ròstre der Emperaire Alexandre, demorant silenciós era arribada de Bonaparte en ua destinacion des aurères deth Niemen.
GUERRA-E-PATZ-II-WEB	Vedec dempús se com es dus Sobeirans cuelhien sèti enes sues barques e se com Napoleon, desbarcant prumèr, acodie damb pas rapid a recéber a Alexandre e li balhaue era man, despareishent dempús damb eth, en pabalhon.
GUERRA-E-PATZ-II-WEB	Dès era sua arribada enes nautes esfères, Boris s‟avedèc a campar peth menut tot çò que se passaue ath sòn entorn e anotà‟c.
GUERRA-E-PATZ-II-WEB	Pendent er encontre en Tilsitt, sagèc d‟informar-se ben des nòms des persones qu‟auien vengut damb Napoleon e des unifòrmes que vestien; seguie d‟aurelha tot çò que didien es grani personatges.
GUERRA-E-PATZ-II-WEB	Quan es Emperaires entrèren en pabalhon a on s‟auie de celebrar era entrevista, Boris consultèc eth sòn relòtge e non deishèc de hè‟c quan gessec Alexandre.
GUERRA-E-PATZ-II-WEB	Era conferéncia se tardèc ua ora e cinquanta tres menutes.
GUERRA-E-PATZ-II-WEB	Atau ac anotèc aquera tarde, amassa damb d‟autes menudalhes qu‟atribuie importància istorica.
GUERRA-E-PATZ-II-WEB	Coma qu‟era acompanhada der Emepraire ère plan redusida, auie fòrça importància entà un òme qu‟aspiraue a capitar ena sua carrèra trapar-se en Tilsitt pendent era entrevista des Emperaires; Boris, ja en Tilsitt, comprenec e sentec qu‟era sua posicion s‟auie assolidat definitiuaments.
GUERRA-E-PATZ-II-WEB	Non solet lo coneishien pertot, senon que lo guardauen damb atencion e èren avedadi ara sua preséncia.
GUERRA-E-PATZ-II-WEB	En dues escadences se l‟encomanèren missions près der Emperaire; atau, donc, aguest lo coneishie de vista, e es cortesans, en sòrta d‟evitar-lo, coma ara prumeria, quan lo vedien coma a un estranh, s‟aurien estonat de non veder-lo entre eri.
GUERRA-E-PATZ-II-WEB	Que viuie Boris damb un aute ajudant de camp, eth comde polac Gilinsky.
GUERRA-E-PATZ-II-WEB	Educat en París, Gilinsky ère fòrça ric e estimaue apassionadaments tot çò de francés; lèu toti es dies, pendent eth sòn sejorn en Tilsitt, acodien a dinar damb eth e damb Boris oficiaus francesi dera Garda der Estat Major Generau.
GUERRA-E-PATZ-II-WEB	Eth vint-e-quate de junh, pera tarde, eth comde Gilinsky aufrie un sopar as sòns amics francesi.
GUERRA-E-PATZ-II-WEB	Aqueth madeish dia, en tot profitar era escurina entà non èster arreconeishut, Rostov, vestit de civil, arribaue en Tilsitt e entraue ena casa de Gilinsky e Boris.
GUERRA-E-PATZ-II-WEB	Coma tota era armada russa que d‟era venguie, Rostov ère fòrça luenh de participar en cambi favorable a Napoleon e es francesi, que d‟enemics vengueren a èster amics, cambis que s‟auien costat ena Casèrna Generau e en Boris.
GUERRA-E-PATZ-II-WEB	Ena armada seguien experimentant aqueth madeish sentiment confús de confrontacion, mensprètz e temor a Bonaparte e as francesi.
GUERRA-E-PATZ-II-WEB	Encara ère recenta era convèrsa qu‟auie auut Rostov damb un oficiau cosac de Platov, qu‟en era tenguie que se Napoleon siguesse hèt presoèr pes russi non lo tractarien coma un sobeiran, senon coma un delinquent.
GUERRA-E-PATZ-II-WEB	E non s‟auie passat guaire temps dès que Rostov, pendent eth sòn viatge, se pelegèsse acaloradaments damb un coronèl francés herit, en tot díder qu‟era patz jamès se poirie signar entre un monarca legitim coma eth rus e un criminau coma Bonaparte.
GUERRA-E-PATZ-II-WEB	Qu‟ère, donc, normau que Rostov sentesse ua prigonda estranhesa en trapar ena casa de Boris oficiaus francesi damb es madeishi unifòrmes qu‟èth ère acostumat a veir en situacions plan desparières dès es auançades.
GUERRA-E-PATZ-II-WEB	En encuedar-se‟n dera preséncia d‟un oficiau francés que pistèc ena pòrta dera casa, cuelhec a Rostov aqueth sentiment bellic e ostil que lo cuelhie tostemp ara vista der enemic.
GUERRA-E-PATZ-II-WEB	S‟arturèc en lumendar e preguntèc, en rus, se s‟estaue aquiu Drubetskoi.
GUERRA-E-PATZ-II-WEB	Boris, en enténer ena anticramba ua votz estranha, gessec tà veir se qui ère.
GUERRA-E-PATZ-II-WEB	E quan arreconeishec a Rostov, eth sòn ròstre cuelhec en prumèr moment ua expression de hàstic.
GUERRA-E-PATZ-II-WEB	A!, qu‟ès tu.
GUERRA-E-PATZ-II-WEB	Encantat de veder-te!, didec dempús, apressant-se ada eth e arrint.
GUERRA-E-PATZ-II-WEB	Mès Rostov se n‟auie encuedat ja dera sua prumèra reaccion.
GUERRA-E-PATZ-II-WEB	Me pensi que vengui en mau moment…
GUERRA-E-PATZ-II-WEB	Ò, non, non!
GUERRA-E-PATZ-II-WEB	Sonque m‟estone qu‟ages podut deishar eth regiment.
GUERRA-E-PATZ-II-WEB	Veigui que sò inoportun, repetic Rostov.
GUERRA-E-PATZ-II-WEB	Eth ròstre de Boris ja non exprimie hàstic coma abantes.
GUERRA-E-PATZ-II-WEB	Après ua rapida reflexion, en saber ja se qué li calie hèr, cuehec deth braç ath sòn amic e, plan tranquil, l‟introdusic ena cramba deth costat.
GUERRA-E-PATZ-II-WEB	Es uelhs de Boris guardauen a Rostov damb tranquillitat e fermetat; ça que la, semblauen èster caperadi per laguens d‟aguesta pellicula que balhe era convivéncia damb eth gran mon.
GUERRA-E-PATZ-II-WEB	Atau, aumens, li semblèc a Rostov.
GUERRA-E-PATZ-II-WEB	Cara, se te platz!
GUERRA-E-PATZ-II-WEB	Tu jamès pòs èster inoportun, didec.
GUERRA-E-PATZ-II-WEB	E l‟amièc entara cramba a on se premanie eth sopar; lo presentèc as convidadi e expliquèc que non ère un civil, senon un oficiau d‟ussars, vielh amic sòn.
GUERRA-E-PATZ-II-WEB	Rostov guardaue damb es celhes arroncilhades as francesi, saludèc sense vams e se demorèc en silenci.
GUERRA-E-PATZ-II-WEB	Qu‟ère evident qu‟a Gelinsky non li shautaue era preséncia d‟un nau rus en sòn cercle, mès non didec arren.
GUERRA-E-PATZ-II-WEB	Boris semblaue non avertir er trebuc qu‟auie costat en toti era aparicion d‟un desconeishut, e damb era madeisha tranquillitat cortesa e era madeisha veladura enes uelhs sajaue d‟animar era convèrsa.
GUERRA-E-PATZ-II-WEB	Un des francesi, damb era educacion abituau deth sòn país, se dirigic entà Rostov, que caraue temardudaments, e li preguntèc s‟auie vengut en Tilsitt entà veir ar Emperaire.
GUERRA-E-PATZ-II-WEB	Non, non… que me cau resòlver un ahèr, responec brèuments Rostov.
GUERRA-E-PATZ-II-WEB	Qu‟ère de mala encolia dès que vedec eth gèst de hàstic en Boris e, coma se sòl passar en aguesti casi, li semblaue que toti es assistents lo guardauen damb ostilitat e qu‟entà toti ère un trebuc.
GUERRA-E-PATZ-II-WEB	Atau ère, plan que òc: shordaue a toti e ère eth solet en estar-se dehòra dera convèrsa comuna, que s‟alugaue de nauèth.
GUERRA-E-PATZ-II-WEB	Se lheuèc e s‟apressèc entà Boris.
GUERRA-E-PATZ-II-WEB	Non, arren d‟aquerò, repliquèc Boris.
GUERRA-E-PATZ-II-WEB	Òc, reauments…
GUERRA-E-PATZ-II-WEB	Entrèren en redusit dormitòri de Boris.
GUERRA-E-PATZ-II-WEB	Rostov, sense sèir-se, irritat, coma se Boris n‟auesse eth tòrt de tot, l‟expausèc er ahèr de Denisov e preguntèc se podie e volie intercedir ath sòn favor dauant eth Tsar, en tot hèr-se a valer coma intermediari deth sòn generau, pr‟amor d‟autrejar ua suplica de gràcia.
GUERRA-E-PATZ-II-WEB	En veder-se solets, Rostov se n‟encuedèc per prumer viatge de qué sentie ua cèrta incomoditat en guardar ath sòn amic de cara.
GUERRA-E-PATZ-II-WEB	Boris, seigut e damb es cames crotzades, s‟amorassaue damb era man quèrra es dits delicadi dera man dreta e escotaue a Rostov coma un generau escote er infòrme d‟un subordinat, ja guardant entà un costat, ja tachant dirèctaments en eth es sòns uelhs veladi.
GUERRA-E-PATZ-II-WEB	Dauant aguesta guardada, Rostov se sentie cada còp mès incomodat e baishaue es uelhs entath solèr.
GUERRA-E-PATZ-II-WEB	Qu‟è entenut a parlar d‟ahèrs coma aguest e me‟n sai qu‟er Emperaire ei plan sevèr en taus casi.
GUERRA-E-PATZ-II-WEB	Me pensi que non s‟a d‟implicar a Sa Majestat en aguestes questions, me pensi que çò de mielhor ei dirigir-se ath comandant deth còs… encara que, en generau, me pensi que…
GUERRA-E-PATZ-II-WEB	En aqueth moment se dauric era pòrta e s‟entenec era votz de Gilinsky cridant a Boris.
GUERRA-E-PATZ-II-WEB	Ja solet ena petita estança, passegèc pendent ua longa estona d‟un costat en aute, en tot seguir d‟aurelha confusaments era alègra convèrsa en francés que tenguien ena cramba vesia.
GUERRA-E-PATZ-II-WEB	XX Rostov auie arribat en Tilsitt en moment mens avient entà intervier personauments en favor deth sòn amic: non podie presentar-se ath generau de servici, pr‟amor que vestie de civil e auie vengut sense eth permís des sòns superiors; ath delà, Boris, autanplant volent, non podie hèr arren eth dia a vier dera arribada de Rostov.
GUERRA-E-PATZ-II-WEB	Aguest madeish dia, 27 de junh, s‟auien signat es preliminars dera patz; ambdús Emperaires escambièren decoracions: Alexandre auie recebut era Legion d‟Aunor e Napoleon era Crotz de Sant Andrieu de prumèr grad.
GUERRA-E-PATZ-II-WEB	Aqueth madeish dia s‟anaue a celebrar era taulejada qu‟aufrie eth batalhon dera Garda francesa ath batalhon deth regiment de Preobrazhenski, damb era assistència des Emperaires.
GUERRA-E-PATZ-II-WEB	Rostov se sentie tant incomòde e molèst ena preséncia de Boris que, quan aguest guaitèc en sòn dormitòri pendent un moment après eth sopar, hec veir que dormie e londeman, lèu, gessec dera casa sajant de non veder-lo.
GUERRA-E-PATZ-II-WEB	De frac e damb chapèu redon, Rostov caminèc pera ciutat, en tot fixar-se enes francesi e enes sòns unifòrmes, guardar es carrèrs e es cases a on se lotjauen es dus Emperaires.
GUERRA-E-PATZ-II-WEB	Ena grana plaça contemplèc es taules premanides e es preparatius entara taulejada; es carrèrs èren ornadi damb bandères russes, franceses e monogrames enòrmi damb es iniciaus N.N.
GUERRA-E-PATZ-II-WEB	Enes hièstres se vedien tanben bandères e monogrames.
GUERRA-E-PATZ-II-WEB	Que ja ac è decidit, pensaue Rostov.
GUERRA-E-PATZ-II-WEB	Tot que s‟a acabat entre nosati, mès non partirè d‟aciu sense hèr tot çò que poga per Denisov e, sustot, sense autrejar era sollicitud ar Emperaire.
GUERRA-E-PATZ-II-WEB	Ar Emperaire!
GUERRA-E-PATZ-II-WEB	Qu‟ei aciu, en aguesta casa!”, pensèc, en tot apressar-se instintiuaments ara casa qu‟ocupaue Alexandre.
GUERRA-E-PATZ-II-WEB	Enes entorns i auie diuèrsi shivaus de sera e era acompanhada començaue a amassar-se, premanint-se, çampar, entara gessuda der Emperaire.
GUERRA-E-PATZ-II-WEB	Se me siguesse possible autrejar-li dirèctaments era suplica de gràcia e condar-l‟ac tot…
GUERRA-E-PATZ-II-WEB	M‟arrestarien per vier jargat en frac?
GUERRA-E-PATZ-II-WEB	Impossible!
GUERRA-E-PATZ-II-WEB	Eth que comprenerie a on ei era justícia.
GUERRA-E-PATZ-II-WEB	Qu‟ac compren tot, ac sap tot.
GUERRA-E-PATZ-II-WEB	Qui pòt èster mès just e magnanim qu‟eth?
GUERRA-E-PATZ-II-WEB	E encara que m‟arrestèssen per èster aciu, qué se passe!.
GUERRA-E-PATZ-II-WEB	I a persones qu‟entren, pensèc en veir a un oficiau qu‟entraue ena casa der Emperaire.
GUERRA-E-PATZ-II-WEB	Tè!, acabem damb es pegaries!
GUERRA-E-PATZ-II-WEB	Vierè jo madeish e l‟autrejarè era carta.
GUERRA-E-PATZ-II-WEB	Plan pejor entà Drubetskoi que m‟obligue a procedir atau”.
GUERRA-E-PATZ-II-WEB	E de pic, damb ua decision que ne eth madeish demoraue, verifiquèc s‟era envolòpa ère ena pòcha e se filèc dret de cap ara casa a on s‟estaue er Emperaire.
GUERRA-E-PATZ-II-WEB	Queirè enes sòs pès e li suplicarè.
GUERRA-E-PATZ-II-WEB	Me lheuarà, m‟escotarà e enquia e tot m‟arregraïrà çò que hèsqui”.
GUERRA-E-PATZ-II-WEB	Damb aguestes idies passèc entre era gent, que lo guardaue damb curiosèr, arrambada ena entrada dera casa.
GUERRA-E-PATZ-II-WEB	Deth pòrge, ua ampla escala amiaue entath prumèr estatge.
GUERRA-E-PATZ-II-WEB	Ara dreta i auie ua pòrta barrada; mès enjós, ath cant dera escala, ua auta pòrta amiaue entàs crambes der estatge inferior.
GUERRA-E-PATZ-II-WEB	Qué desiratz?, li preguntèc quauquarrés.
GUERRA-E-PATZ-II-WEB	Ua suplica de gràcia?
GUERRA-E-PATZ-II-WEB	Mès que non vos receberàn.
GUERRA-E-PATZ-II-WEB	En enténer aquera votz indiferenta, Rostov s‟espauric de çò que hège.
GUERRA-E-PATZ-II-WEB	Era idia de trapar ar Emperaire d‟un moment en aute ère tan sedusenta, e per aquerò tan terribla, que siguec a mand de húger, mès er oficiau de cramba li dauric era pòrta der oficiau de servici e Rostov entrèc.
GUERRA-E-PATZ-II-WEB	Ena estança i auie un òme mèsalèu baish, corporent, d‟uns trenta ans, damb pantalons blanqui, bòtes de montar e camisa de batista recent botada.
GUERRA-E-PATZ-II-WEB	Er ajuda de cramba li cordaue peth darrèr ues magnifiques betrèles naues de seda que, sense saber per qué, tirèren era atencion de Rostov.
GUERRA-E-PATZ-II-WEB	Aguest òme parlaue damb quauquarrés que deuie èster ena cramba pròcha:
GUERRA-E-PATZ-II-WEB	Qué desiratz?
GUERRA-E-PATZ-II-WEB	Ua suplica?
GUERRA-E-PATZ-II-WEB	Qu’est-ce que c’est?, preguntèc bèth un dès era cramba pròcha.
GUERRA-E-PATZ-II-WEB	Encore un petitionnaire, responec eth des betrèles.
GUERRA-E-PATZ-II-WEB	Didetz-li que torne dempús.
GUERRA-E-PATZ-II-WEB	Er Emperaire va a gésser de seguit e mos cau partir.
GUERRA-E-PATZ-II-WEB	Dempús, dempús, deman… ara qu‟ei tard.
GUERRA-E-PATZ-II-WEB	Rostov se virèc entà gésser, mès eth des betrèles l‟arturèc.
GUERRA-E-PATZ-II-WEB	De part de qui?
GUERRA-E-PATZ-II-WEB	Qui ètz vos?
GUERRA-E-PATZ-II-WEB	De part deth major Denisov, responec Rostov.
GUERRA-E-PATZ-II-WEB	Qui ètz vos?
GUERRA-E-PATZ-II-WEB	Un oficiau?
GUERRA-E-PATZ-II-WEB	Òc, lòctenent comde Rostov.
GUERRA-E-PATZ-II-WEB	Com gausatz!
GUERRA-E-PATZ-II-WEB	Manatz-lo per conduch regular, balhatz-l‟ac as vòsti superiors.
GUERRA-E-PATZ-II-WEB	E vos anatz-vo‟n, anatz-vo‟n… e se botèc era guerrèra que l‟aufrie er ajuda de cramba.
GUERRA-E-PATZ-II-WEB	Rostov gessec de nauèth en vestibul e vedec qu‟en portau i auie ja fòrça oficiaus e generaus damb er unifòrme de gala, qu‟entre eri li calie passar.
GUERRA-E-PATZ-II-WEB	En tot maudíder era sua audàcia, espaurit pera possibilitat de trapar ar Emperaire e èster detengut e avergonhat ath sòn dauant, comprenec Rostov guaire n‟ère d‟incorrècta era sua conducta e se n‟empeneïc d‟era.
GUERRA-E-PATZ-II-WEB	Sense gausar a lheuar es uelhs, gessec dera casa en miei dera brilhanta acompanhada quan ua votz coneishuda lo cridèc e ua man l‟arturèc.
GUERRA-E-PATZ-II-WEB	Qué ètz aciu, amiguet, jargat damb frac?, preguntèc bèth un damb votz grèu.
GUERRA-E-PATZ-II-WEB	Qu‟ère un generau de cavalaria, ancian cap dera division que pertanhie Rostov, qu‟ena darrèra campanha auie meritat eth particular favor der Emperaire.
GUERRA-E-PATZ-II-WEB	Rostov, espaurit, comencèc a justificar-se; mès en veir eth ròstre alègre e bontadós deth generau l‟amièc a despàrt, li condèc çò que se passaue e li demanèc qu‟intercedisse en favor de Denisov, que coneishie.
GUERRA-E-PATZ-II-WEB	Eth generau l‟escotèc atentiuaments e botgèc preocupat eth cap.
GUERRA-E-PATZ-II-WEB	Domatge.
GUERRA-E-PATZ-II-WEB	Domatge d‟aguest valent.
GUERRA-E-PATZ-II-WEB	Balha-me era carta.
GUERRA-E-PATZ-II-WEB	Venguie Rostov d‟autrejar era carta ath generau e de meter-lo ath pas de tot, quan entenec un bronit d‟esperons e rapides caushigades que baishauen para escala; eth generau se hec enlà d‟eth, entornant entath pòrge.
GUERRA-E-PATZ-II-WEB	Es oficiaus dera acompanhada baishauen ara prèssa pr‟amor de dirigir-se as sòns shivaus.
GUERRA-E-PATZ-II-WEB	Eth madeish palafrenèr que Rostov auie vist en Austerlitz hec auançar eth shivau de Sa Majestat, e ena escala s‟enteneren uns passi rapids que Rostov non auie desbrembat.
GUERRA-E-PATZ-II-WEB	Sense pensar en perilh d‟èster reconeishut, Rostov s‟apressèc damb quauqui auti curiosi entath pòrge e un còp mès, dempús de dus ans, vedec aqueth ròstre qu‟adoraue: era madeisha guardada, madeishi gèsti, madeisha union de majestat e doçor…
GUERRA-E-PATZ-II-WEB	Ena amna de Rostov reneishec damb tot eth vigor d‟abantes eth sentiment d‟afogadura e d‟amor entath Sobeiran, que, damb er unifòrme deth regiment Preobrazhenski, pantalon blanc, bòtes nautes e ua decoracion que Rostov non coneishie (ère era Legion d’Honneur), descenec damb eth chapèu jos eth braç tan que se botaue eth gant.
GUERRA-E-PATZ-II-WEB	Se posèc e campèc ath sòn entorn en tot illuminà‟c tot.
GUERRA-E-PATZ-II-WEB	Didec quauques paraules a un des generaus; arreconeishec ar ancian cap dera division de Rostov, li hec un arridolet e lo cridèc.
GUERRA-E-PATZ-II-WEB	Tota era acompanhada se retirèc e Rostov vedec qu‟eth generau parlaue longaments damb er Emperaire.
GUERRA-E-PATZ-II-WEB	Eth Tsar li didec quauquarren e auancèc entath sòn shivau.
GUERRA-E-PATZ-II-WEB	De nauèth, era gent dera acompanhada e des curiosi (qu‟entre eri se trapaue Rostov) s‟apressèc entath Sobeiran; er Emperaire, prèst a montar, se virèc entath generau de cavalaria e didec en votz nauta damb er evident desir de qué toti l‟entenessen:
GUERRA-E-PATZ-II-WEB	Que non posqui, generau; e non posqui pr‟amor qu‟era lei ei mès fòrta que jo.
GUERRA-E-PATZ-II-WEB	E metec eth pè en estriu.
GUERRA-E-PATZ-II-WEB	Eth generau inclinèc respectuosaments eth cap.
GUERRA-E-PATZ-II-WEB	Er Emperaire montèc a shivau e s‟aluenhèc a galaup ath long deth carrèr.
GUERRA-E-PATZ-II-WEB	Rostov, hòl d‟entosiasme, correc ath sòn darrèr entre era multitud.
GUERRA-E-PATZ-II-WEB	Ena plaça, entà on er Emperaire s‟auie endralhat, se trapauen, cara a cara, ara dreta, eth batalhon de Preobrazhenski e ara quèrra, eth dera Garda francesa, damb es sues casquetes de pèth d‟os.
GUERRA-E-PATZ-II-WEB	Tant qu‟er Emperaire s‟apressaue en un flanc des batalhons, que li presentauen armes, en aute flanc arribaue un grop de cavalièrs, qu‟ath sòn dauant venguie un, que Rostov reconeishec a Napoleon.
GUERRA-E-PATZ-II-WEB	Que non podie èster cap aute.
GUERRA-E-PATZ-II-WEB	Amiaue un chapèu petit, era banda de Sant Andrieu li crotzaue eth pièch ath dessús deth sòn unifòrme blu, dubèrt sus un justet blanc.
GUERRA-E-PATZ-II-WEB	Montaue un magnific chivau gris arab, pura sang, damb ua hlaçada vermelhosa brodada en aur.
GUERRA-E-PATZ-II-WEB	Anaue a galaup; quan s‟apressèc ath Tsar, quilhèc eth chapèu e en aqueth gèst eth uelh de Rostov vedec que Napoleon non se tenguie guaire segur ena sera.
GUERRA-E-PATZ-II-WEB	Es batalhons cridèren: “Òsca!” e “Vive l’Empereur!” Napoleon didec ues paraulas a Alexandre.
GUERRA-E-PATZ-II-WEB	Es dus Emperaires sautèren en tèrra e se sarrèren es mans.
GUERRA-E-PATZ-II-WEB	En ròstre de Napoleon se vedie un arridolet faus e desagradiu.
GUERRA-E-PATZ-II-WEB	Alexandre, damb expression corau, li didie quauquarren.
GUERRA-E-PATZ-II-WEB	A maugrat qu‟es shivaus des gendarmes francesi hègen hèr repè ara multitud, Rostov seguie cada movement des sobeirans.
GUERRA-E-PATZ-II-WEB	L‟estonaue eth hèt inesperat de qué Alexandre tractèsse a Bonaparte coma a un egal e que Bonaparte se mostrèsse tan comòde en companhia deth Tsar rus, coma s‟aguesta familiaritat siguesse entada eth quauquarren naturau e acostumat.
GUERRA-E-PATZ-II-WEB	Alexandre e Napoleon, acompanhadi pera longa cordiòla dera acopanhada, s‟apressèren entath flanc dret deth batalhon Preobrazhenski, lèu arrossegant ara multitud, que se vedec tan près des Emperaires que Rostov, per çò de trapar-se enes prumères hilades, auec pòur d‟èster arreconeishut.
GUERRA-E-PATZ-II-WEB	Sire, je vous demande la permission de donner la Legion d’Honneur au plus brave de vos soldats, didec ua votz brancanta e precisa, en tot prononciar damb enfasi cada paraula.
GUERRA-E-PATZ-II-WEB	Eth que parlaue ère Bonaparte, de cuerta estatura, que se demorèc guardant fixaments a Alexandre de naut en baish.
GUERRA-E-PATZ-II-WEB	Alexandre escotèc damb atencion, arric amablaments e assentic damb un senhau deth cap.
GUERRA-E-PATZ-II-WEB	A celui qui s’est le plus vaillamment conduit dans cette derniere guerre, higec Napoleon, en tot remercar tostemp cada paraula, damb ua cauma e ua tranquillitat qu‟ofensèren a Rostov, tant que viraue es sòns uelhs entàs hilades de soldats russi, que seguien presentant armes damb es uelhs tachadi en ròstre deth sòn Emperaire.
GUERRA-E-PATZ-II-WEB	Votre Majesté me permetra-t-elle de demander l’avis du colonel?, didec Alexandre, e dec uns passi ara prèssa entath prince Kozlovski, comandant deth batalhon.
GUERRA-E-PATZ-II-WEB	Bonaparte, mentretant, se comencèc a trèir un gant dera blanca e petita man; eth gant s‟estarnèc e lo lancèc en solèr, d‟a on siguec recuelhut de seguit per un des ajudants de camp.
GUERRA-E-PATZ-II-WEB	Kozlovski.
GUERRA-E-PATZ-II-WEB	A qui Sa Majestat ordene.
GUERRA-E-PATZ-II-WEB	Er Emperaire, maucontent, arroncilhèc es celhes e didec:
GUERRA-E-PATZ-II-WEB	Que vos cau respòner quauquarren.
GUERRA-E-PATZ-II-WEB	Kozlovski, damb aire decidit, inspectèc es files e ena sua guardada cuelhec tanben a Rostov.
GUERRA-E-PATZ-II-WEB	Lazèrev se posèc, guardant espaurit ath coronèl; eth sòn ròstre s‟estrementie, coma les sòl passar as soldats cridadi entà dehòra des files.
GUERRA-E-PATZ-II-WEB	Napoleon virèc leugèraments eth cap e hec un gèst damb era sua man grasseta, coma se volesse cuélher quauquarren.
GUERRA-E-PATZ-II-WEB	Es dera sua acompanhada compreneren de seguit de qué se tractaue; parlèren ara prèssa es uns damb es auti, en tot hèr a passar quauquarren de man en man; un page, eth madeish que Rostov auie vist ena casa de Boris, auancèc entà Napoleon, s‟inclinèc respectuosaments dauant era man estirada e, sense hèr-la demorar un instant, botèc en era era decoracion damb cinta vermelha.
GUERRA-E-PATZ-II-WEB	Napoleon, sense guardar, sarrèc es dits e era decoracion demorèc entre eri.
GUERRA-E-PATZ-II-WEB	Ara seguida s‟apressèc entà Lazèrev, que, damb es uelhs gessudi, seguie guardant fixaments ath sòn Emperaire.
GUERRA-E-PATZ-II-WEB	Tanben Napoleon guardèc a Alexandre, hènt veir atau qu‟ac hège per sòn aliat.
GUERRA-E-PATZ-II-WEB	Era petita man blanca damb era decoracion hereguèc un boton dera guerrèra deth soldat Lazèrev.
GUERRA-E-PATZ-II-WEB	Napoleon semblaue saber-se‟n de qué aguest soldat serie erós entà tostemp e se considerarie ben recompensat e distinguit entre toti es òmes deth mon s‟eth, damb era sua man (era man de Napoleon), se dignèsse tocar-lo.
GUERRA-E-PATZ-II-WEB	Se limitèc a hèr a vier era midalha ath pièch de Lazèrev supausant que se quedarie aganchada ar unifòrme, tau que siguec; separèc era man e se virèc entà Alexandre.
GUERRA-E-PATZ-II-WEB	Mans diligentes, russes e franceses, s‟esdeguèren a sostier era decoracion e fixar-la ena guerrèra de Lazèrev, que guardèc ombriuaments ath petit òme de mans blanques, qu‟auie hèt quauquarren en sòn pièch, e seguic immobil, presentant armes, damb es uelhs tachadi de nauèth en Alexandre, coma demanant-li se li calie seguir atau, tornar entath sòn lòc o hèr quinsevolh auta causa.
GUERRA-E-PATZ-II-WEB	Mès que non li manèren arren e pendent ua longa estona s‟estèc immobil ena madeisha posicion.
GUERRA-E-PATZ-II-WEB	Es Emperaires montèren de nauèth enes sòns shivaus e partiren.
GUERRA-E-PATZ-II-WEB	Es soldats russi de Preobrazhenski e es francesi dera Garda se seigueren barrejadi enes taules premanides entada eri.
GUERRA-E-PATZ-II-WEB	Lazèrev ocupèc eth lòc d‟aunor, oficiaus russi e francesi l‟abracèren e sarrèren era sua man en tot felicitar-lo.
GUERRA-E-PATZ-II-WEB	Un gran nombre d‟oficiaus e curiosi s‟apressauen entà veder-lo.
GUERRA-E-PATZ-II-WEB	Eth rumor des arridolets e convèrses en francés e rus aumplie era plaça ar entorn des taules.
GUERRA-E-PATZ-II-WEB	Dus oficiaus arridolents e alègri, de cares roienques, passèren ath cant de Rostov.
GUERRA-E-PATZ-II-WEB	Quina taulejada, amic!
GUERRA-E-PATZ-II-WEB	Tot eth servici d‟argent!, comentèc un.
GUERRA-E-PATZ-II-WEB	Lazèrev?
GUERRA-E-PATZ-II-WEB	Òc, l‟è vist.
GUERRA-E-PATZ-II-WEB	Diden qu‟es soldats de Preobrazhenski aufriràn deman un taulejada as francesi.
GUERRA-E-PATZ-II-WEB	Be n‟a de sòrt aguest òme!
GUERRA-E-PATZ-II-WEB	Mil dus cents francs de pension vitalícia.
GUERRA-E-PATZ-II-WEB	Ua meravilha e non ua casqueta!
GUERRA-E-PATZ-II-WEB	Coneishes eth senhau?, preguntèc un oficiau dera Garda a un aute.
GUERRA-E-PATZ-II-WEB	Delàger, qu‟ère Napoleon, France, bravoure; ager, Alexandre, Russie, grandeur.
GUERRA-E-PATZ-II-WEB	Un dia lo balhe eth nòste Sobeiran e er aute Napoleon.
GUERRA-E-PATZ-II-WEB	Deman, er Emperaire Alexandre autrejarà era crotz de Sant Jòrdi ath mès valent des soldats francesi.
GUERRA-E-PATZ-II-WEB	Qu‟ei obligat!
GUERRA-E-PATZ-II-WEB	Mos cau correspóner.
GUERRA-E-PATZ-II-WEB	Tanben Boris e eth sòn companh Gilinsky s‟apressèren entà veir era taulejada.
GUERRA-E-PATZ-II-WEB	En partir, Boris avertic era preséncia de Rostov, parat ena cantoada d‟ua casa.
GUERRA-E-PATZ-II-WEB	Òla, Rostov!
GUERRA-E-PATZ-II-WEB	Arren, que non ei arren, responec Rostov.
GUERRA-E-PATZ-II-WEB	Vieràs dempús?
GUERRA-E-PATZ-II-WEB	Òc, vierè.
GUERRA-E-PATZ-II-WEB	Rostov s‟estèc fòrça estona ena cantoada, guardant de luenh as assistents ena taulejada.
GUERRA-E-PATZ-II-WEB	Era sua ment se debatie en pensaments dolorosi que non acabaue de sométer.
GUERRA-E-PATZ-II-WEB	Que l‟assautauen terribles dobtes.
GUERRA-E-PATZ-II-WEB	Tanlèu s‟en brembaue de Denisov, deth sòn ròstre tan cambiat e dera sua docilitat, de tot er espitau de cames e braci amputadi, d‟aquera lordera e patiments (percebie tan viuaments era flaira a espitau e mòrt, que se virèc instintiuaments entà d‟a on venguie); tanlèu s‟en brembaue deth vantariòu Napoleon damb era sua blanca maneta, qu‟ara respectaue e estimaue er Emperaire Alexandre.
GUERRA-E-PATZ-II-WEB	Entà qué, donc, aqueres cames e aqueri braci amputadi, entà qué tanti mòrts?
GUERRA-E-PATZ-II-WEB	Lazèrev decorat e Denisov castigat e desestimada era sua peticion de gràcia.
GUERRA-E-PATZ-II-WEB	L‟estonauen aqueri pensaments tant estranhs e cuelhec pòur.
GUERRA-E-PATZ-II-WEB	Era flaira dera taulejada e era hame que sentie lo treigueren d‟aqueth estat.
GUERRA-E-PATZ-II-WEB	Li calie minjar quauquarren abantes de partir.
GUERRA-E-PATZ-II-WEB	Anèc entar otèl qu‟auie vist peth maitin, mès i auie tanta gent, tanti oficiaus de civil, coma eth, qu‟a penes artenhec que lo mestrèssen.
GUERRA-E-PATZ-II-WEB	Dus oficiaus dera sua division se l‟amassèren; era convèrsa, plan que òc, virèc ath torn deth tèma dera patz.
GUERRA-E-PATZ-II-WEB	Es camarades de Rostov, coma era majoritat dera armada, èren maucontents dera patz signada dempús de Friedland.
GUERRA-E-PATZ-II-WEB	Assegurauen que, resistint encara bèth temps, Napoleon s‟aurie vist perdut pr‟amor qu‟era sua armada ère mancada de viures e de municions.
GUERRA-E-PATZ-II-WEB	Nikolai minjaue en silenci, e sustot beuie.
GUERRA-E-PATZ-II-WEB	Eth solet s‟avalèc dues botelhes de vin.
GUERRA-E-PATZ-II-WEB	Es sòns dobtes e trantalhaments interiors, sense solucion, lo tormentauen.
GUERRA-E-PATZ-II-WEB	Cranhie abandonar-se as sues idies, mès que non podie desseparar-se d‟eres.
GUERRA-E-PATZ-II-WEB	De ressabuda, en enténer díder a un oficiau qu‟ère irritant veir as francesi, Rostov comencèc a cridar damb tant injustificada afogadura qu‟estonèc fòrça as presents.
GUERRA-E-PATZ-II-WEB	Com podetz jutjar se qué aurie estat mielhor?, eth sòn ròstre s‟alugaue en cada paraula.
GUERRA-E-PATZ-II-WEB	Com podetz jutjar es actes der Emperaire?
GUERRA-E-PATZ-II-WEB	Quin dret auem nosati a rasonar?
GUERRA-E-PATZ-II-WEB	Nosati que non podem compréner ne era finalitat ne es actes de Sa Majestat!
GUERRA-E-PATZ-II-WEB	Jo que non è dit ne ua soleta paraula sus er Emperaire, se justifiquèc er oficiau, sense explicar-se era colèra de Rostov, se non siguesse per sòn estat d‟embriaguesa.
GUERRA-E-PATZ-II-WEB	Mès Rostov non l‟escotaue.
GUERRA-E-PATZ-II-WEB	Nosati non èm foncionaris diplomatics.
GUERRA-E-PATZ-II-WEB	Qu‟èm soldats e arren mès, seguic.
GUERRA-E-PATZ-II-WEB	Se mos balhen era orde de morir, mos cau morir; e se mos castiguen ei pr‟amor qu‟èm colpables.
GUERRA-E-PATZ-II-WEB	Non mos tòque jutjar.
GUERRA-E-PATZ-II-WEB	S‟er Emperaire li platz arreconéisher a Bonaparte coma Emperaire e signar damb eth ua aliança, ei que deu èster atau.
GUERRA-E-PATZ-II-WEB	Mès se mos metem a discutir e rasonar, arren serà sagrat entà nosati!
GUERRA-E-PATZ-II-WEB	Per aguest camin arribaram enquiara negacion de Diu, a remí‟c tot, cridaue Rostov, pataquejant era taula damb eth punh sense vier a compde, sivans credien es sòns companhs, mès plan logicaments laguens era trajectòria des sòns pensaments.
GUERRA-E-PATZ-II-WEB	Era nòsta mission ei complir damb eth nòste déuer e non pensar: qu‟ei tot.
GUERRA-E-PATZ-II-WEB	E béuer, repliquèc un des oficiaus, que non volie meter-se en peleges.
GUERRA-E-PATZ-II-WEB	Òc, béuer, confirmèc Nikolai.
GUERRA-E-PATZ-II-WEB	Ep, tu!
GUERRA-E-PATZ-II-WEB	Ua auta botelha!, cridèc.
GUERRA-E-PATZ-II-WEB	PART I En 1808 er Emperaire Alexandre acodic entà Erfurt pr‟amor d‟entrevistar-se de nauèth damb Napoleon.
GUERRA-E-PATZ-II-WEB	Ena nauta societat de Sant Petersburg se‟n parlèc fòrça dera importància d‟aquera solemna entrevista.
GUERRA-E-PATZ-II-WEB	En 1809 era amistat des dus Sobeirans deth mon, coma se cridaue a Napoleon e Alexandre, ère tan grana que, quan Napoleon declarèc era guèrra a Austria, un còs dera armada russa gessec entar estrangèr pr‟amor d‟apuar ar ancian enemic, Bonaparte, contra er ancian aliat, er Emperaire austrian.
GUERRA-E-PATZ-II-WEB	Aguesta amistat ère tant estreta qu‟enes nautes esfères se parlaue d‟un possible maridatge entre Napoleon e ua des fraies der Emperaire Alexandre.
GUERRA-E-PATZ-II-WEB	Mès ath delà dera situacion politica der exterior, es reformes interiors alavetz entamenades, qu‟artenhien totes es esfères dera administracion, constituien era pachaca dera societat russa.
GUERRA-E-PATZ-II-WEB	Mentretant, era vida seguie entà dauant; era vertadèra vida des òmes, damb es sòns principaus interèssi de santat e malautia, de trebalh e repaus; damb es sues inquietuds intellectuaus pera sciéncia, era poesia e era musica, er amor, era amistat, er òdi, es passions.
GUERRA-E-PATZ-II-WEB	Aguesta vida que seguie coma tostemp, independentaments, e a despart, dera amistat politica o dera ostilitat contra Napoleon Bonaparte e de totes es reformes possibles.
GUERRA-E-PATZ-II-WEB	Hège dus ans qu‟eth prince Andrei viuie sense gésser deth camp.
GUERRA-E-PATZ-II-WEB	Totes es iniciatiues cuelhudes per Pierre enes sues propietats, sense cap resultat, passant de contunh d‟un projècte en aute, les auie amiat a bon tèrme eth prince Andrei sense dider-l‟ac ad arrés, sense cap d‟esfòrç aparent.
GUERRA-E-PATZ-II-WEB	Entad aquerò auie, en grad mès naut, era tenacitat que li mancaue a Pierre; sabie realizar es sòns projèctes sense subersauts e sense excessiu trabalh.
GUERRA-E-PATZ-II-WEB	Ua des sues propietats, de tres cents campanhards, siguec enregistrada coma propietat de lauradors liuri (siguec un des prumèrs casi d‟aguesta sòrta en Russia); en d‟autes, era prestacion personau siguec substituida peth pagament en espècies.
GUERRA-E-PATZ-II-WEB	Hec a vier entà Boguchavoro a ua lheuador pagada per eth pr‟amor d‟ajudar as parturientes e li passaue ua sodada ath prèire pr‟amor de qué ensenhèsse a liéger e escríuer as hilhs des mujiks e as sirvents dera casa.
GUERRA-E-PATZ-II-WEB	Eth prince Andrei passaue era mitat deth sòn temps en Lisie-Gori, damb sa pair e sòn hilh, fidat encara as hilhuquères; era auta mitat, ena cartoisha de Boguchavoro, nòm que sa pair li balhaue ad aguest bordalat.
GUERRA-E-PATZ-II-WEB	A maugrat dera indiferéncia manifestada a Pierre sus toti es eveniments exteriors deth mon, les seguie damb grana atencion, recebie fòrça libres e observaue estonat qu‟era gent que lo visitaue o venguie a veir a sa pair de Sant Petersburg, deth centre de tot aqueth bataclam, èren pejor informadi qu‟eth, sus tot aquerò restacat ara politica interiora e exteriora, maugrat qu‟eth non gessie deth camp.
GUERRA-E-PATZ-II-WEB	Ath delà de tier compde des sues propietats e dera lectura des libres mès diuèrsi, eth prince Andrei se tenguie alavetz a analisar damb esperit critic es dues darrères campanhes russes, tan desastroses, e redigir un projècte de reforma des còdis e reglaments militars.
GUERRA-E-PATZ-II-WEB	Ena primauèra de 1809 li calec vier entara província de Riazan pr‟amor de visitar es propietats deth sòn hilh, que n‟ère eth tutor.
GUERRA-E-PATZ-II-WEB	Seigut en sòn coche e ath calor der agradiu solei primauerau, contemplaue es prumères èrbes, es huelhes naues des bedoths e es prumères bromes blanques que corrien jos eth clar cèu blu.
GUERRA-E-PATZ-II-WEB	Que non pensaue en arren e se conformaue guardant alègre e despreocupat entàs dus costats.
GUERRA-E-PATZ-II-WEB	Eth coche deishèc darrèr era barca qu‟auien dialogat damb Pierre er an passat, eth bordalat lord, es aires, es camps verdi, era baishada encara damb nhèu ath costat deth pònt, era pujada peth camin de tèrragila hangosa, es semençalhes alternades damb matarrassi, e dempús entrèc en un bòsc de bedoths qu‟entornejaue es dus costats deth camin.
GUERRA-E-PATZ-II-WEB	Eth calor qu‟ère aquiu mès intens pera manca lèu totau de vent.
GUERRA-E-PATZ-II-WEB	Es bedoths, damb es sues huelhes verdes e melicoses, non se botjauen; e en solèr, entre es huelhes der an anterior, surgentauen, quilhant-les, cames d‟èrba verda e es prumères floretes lillàs.
GUERRA-E-PATZ-II-WEB	Esparjudi entre es bedoths, petiti auets, damb eth sòn bast verd perenne, èren un rebrembe desagradiu der iuèrn.
GUERRA-E-PATZ-II-WEB	Es shivaus rebohauen en entrar en bòsc e se caperèren de sudor.
GUERRA-E-PATZ-II-WEB	Piotr, eth lacai, li didec ues paraules ath menaire, qu‟aguest responec afirmatiuaments; mès er assentiment deth menaire non deuec èster pro entà Piotr, pr‟amor que dès eth sèti se virèc entath sòn patron:
GUERRA-E-PATZ-II-WEB	Be s‟alende ben aciu, Excelléncia!
GUERRA-E-PATZ-II-WEB	A, òc!
GUERRA-E-PATZ-II-WEB	Que deu parlar dera primauèra (e campèc ath sòn entorn).
GUERRA-E-PATZ-II-WEB	Plan, qu‟ei tot verd… pro lèu!
GUERRA-E-PATZ-II-WEB	Es bedoths, es ceridèrs sauvatges, es vèrns que comencen tanben…
GUERRA-E-PATZ-II-WEB	Mès que non se ve eth casse…
GUERRA-E-PATZ-II-WEB	Ath bòrd deth camin se quilhaue un casse, dilhèu dètz viatges mès vielh que toti es bedoths deth bòsc, dètz viatges mès gròs e eth doble de naut que quinsevolh bedoth.
GUERRA-E-PATZ-II-WEB	Qu‟ère un casse gigant de dues braces de circonferéncia, d‟arrames trincades de hège fòrça temps; eth soc, de crospa copadissa en diuèrsi punts, caperat de vielhes e bonhades excrescéncies.
GUERRA-E-PATZ-II-WEB	Damb es sòns braci enòrmi e retortilhadi, dits assimetrics e divergents, semblaue, entre es arridolents bedoths, un vielh monstre morrut e desdenhós.
GUERRA-E-PATZ-II-WEB	Solet eth, non volie someter-se ar encantament dera estacion e non volie ne veir eth solei ne era primauèra.
GUERRA-E-PATZ-II-WEB	Com non vos alase aguesta enganha estupida e insensata de tostemp?
GUERRA-E-PATZ-II-WEB	Tot qu‟ei madeish e tot qu‟ei enganha!
GUERRA-E-PATZ-II-WEB	Que non i a primauèra, ne solei, ne felicitat.
GUERRA-E-PATZ-II-WEB	Guardatz ad aguesti bedoths estofadi e mòrti, tostemp solitaris; guardatz-me a jo, esteni es mèns dits torçadi, trincadi, tau qu‟an neishut ena mia esquia, tau qu‟an creishut des mèns costats, e sò aciu sense creir enes vòstes esperances e enganhes”.
GUERRA-E-PATZ-II-WEB	Eth prince Andrei campèc diuèrsi còps aguest casse, pendent eth sòn recorrut peth bòsc, coma se d‟eth demorèsse quauquarren.
GUERRA-E-PATZ-II-WEB	Es flors e es èrbes creishien as sòns pès, mès eth casse ombriu e immobil, difòrme e temardut, se tenguie dret entre eres.
GUERRA-E-PATZ-II-WEB	Qu‟es auti, es joeni, queiguen de nauèth en aguesta enganha; mès nosati coneishem era vida, era nòsta vida que s‟a acabat!” E ena amna deth prince Andrei aguest casse hec surgentar naues idies mancades d‟esperança, mès agradiuaments tristes.
GUERRA-E-PATZ-II-WEB	II Per çò que hè ath tutolatge des propietats de Riazan, eth prince Andrei auie d‟entrevistar-se damb eth mariscau dera noblesa deth distrite: eth comde Ilia Andreievic Rostov.
GUERRA-E-PATZ-II-WEB	Eth prince Andrei li tenguec ua vista tà finaus de mai.
GUERRA-E-PATZ-II-WEB	Qu‟auien començat es calors dera primauèra.
GUERRA-E-PATZ-II-WEB	Eth bòsc ère tot verd e hège autant de calor qu‟era vista dera aigua en.hiscaue es talents de banhar-se.
GUERRA-E-PATZ-II-WEB	Eth prince Andrei, carat e preocupat per çò que li calie resòlver damb eth mariscau dera noblesa, auançaue damb eth sòn coche pera avenguda deth jardin dera casa des Rostov en Otradnoie.
GUERRA-E-PATZ-II-WEB	Ara dreta, darrèr des arbes, entenec un alègre crit de hemna; un escabòt de gojates corrien ar encontre deth sòn coche.
GUERRA-E-PATZ-II-WEB	Ath cap de totes, corrie ua mainada prima, extraordinàriaments prima, de uelhs e peus neri, damb vestit de satin auriò e un mocador blanc de pòcha nudat en cap, que d‟eth gessien guinses rebèlles, e qu‟arribèc près deth coche.
GUERRA-E-PATZ-II-WEB	Cridaue quauquarren, mès en veir a un desconeishut, sense parar-se a guardar-lo, hec repè arrint.
GUERRA-E-PATZ-II-WEB	Eth prince Andrei se sentec dolut de ressabuda.
GUERRA-E-PATZ-II-WEB	Eth dia ère polit, eth solei ludie esplendid; tot alendaue alegria ar entonr.
GUERRA-E-PATZ-II-WEB	Mès aquera gojata prima e polida que non coneishie ne volie conéisher era sua existéncia se sentie erosa e contenta damb era sua pròpia vida, solide estupida, mès alègra e erosa.
GUERRA-E-PATZ-II-WEB	En qué deu pensar?
GUERRA-E-PATZ-II-WEB	Plan segur non enes reglaments militars ne enes campanhards de Riazan…
GUERRA-E-PATZ-II-WEB	E qué deu pensar?
GUERRA-E-PATZ-II-WEB	Qué ei çò que la hè tant erosa?”, se preguntèc damb curiosèr eth prince Andrei.
GUERRA-E-PATZ-II-WEB	En 1809, eth comde Ilia Andreievic s‟estaue en Otradnoie coma tostemp, ei a díder, recebent ena sua casa a lèu tota era província, entre cacères, teatres, taulejades e concèrts.
GUERRA-E-PATZ-II-WEB	Coma li passaue en cada visita, se mostrèc encantat pera arribada deth prince Andrei e lèu ara fòrça l‟obliguèc a hèr jadilha aquiu.
GUERRA-E-PATZ-II-WEB	Pendent eth dia engüegiu, que s‟ocupèren d‟eth es vielhs patrons dera casa e es mès respectables des sòns convidadi, que, per çò dera sua sòn pròplèu onomastica, ac aumplien tot, eth prince Andrei guardèc diuèrsi còps a Natasha, qu‟arrie tostemp alègra entre era divertida gent joena.
GUERRA-E-PATZ-II-WEB	Per qué ei tan contenta?”, seguie preguntant-se.
GUERRA-E-PATZ-II-WEB	Pera net, solet, en aqueth ambient desconeishut, se tardèc a agarrar eth sòn.
GUERRA-E-PATZ-II-WEB	Liegec ua estona; dempús amortèc era lum, mès li calec alugar-la un aute còp.
GUERRA-E-PATZ-II-WEB	Que hège calor en aquera estança damb es hièstres barrades.
GUERRA-E-PATZ-II-WEB	Ère emmaliciat damb eth vielh estupid (cridaue atau ath comde Rostov) que l‟auie obligat a demorar-se ena sua casa per non auer recebut encara dera ciutat es papèrs qu‟auie de besonh.
GUERRA-E-PATZ-II-WEB	Non podie perdonar-se auer acceptat era invitacion.
GUERRA-E-PATZ-II-WEB	Eth prince Andrei se lheuèc entà daurir era hièstra.
GUERRA-E-PATZ-II-WEB	Era lum clara dera lua, coma se siguesse demorant pendent fòrça temps aqueth instant, se calèc ena cramba.
GUERRA-E-PATZ-II-WEB	Era net ère fresca, plia de quietud e claror.
GUERRA-E-PATZ-II-WEB	Eth prince Andrei s‟apuèc ena hièstra e es sòns uelhs se tachèren en aguest cèu.
GUERRA-E-PATZ-II-WEB	Era cramba deth prince Andrei ère entre dus estatges.
GUERRA-E-PATZ-II-WEB	Enes estances qu‟auie ath dessús encara non dormien tanpòc.
GUERRA-E-PATZ-II-WEB	Enquiada eth l‟arribèc ua convèrsa entre hemnes:
GUERRA-E-PATZ-II-WEB	Mès quan dormiràs?, repliquèc ua auta.
GUERRA-E-PATZ-II-WEB	Non dormirè.
GUERRA-E-PATZ-II-WEB	Que non posqui.
GUERRA-E-PATZ-II-WEB	Que vòs que hèsca?
GUERRA-E-PATZ-II-WEB	Va, eth darrèr viatge…
GUERRA-E-PATZ-II-WEB	E es dues votzes entonèren ua frasa musicau qu‟ère eth finau de quauquarren.
GUERRA-E-PATZ-II-WEB	Ò, qué ben!
GUERRA-E-PATZ-II-WEB	E ara a dormir, s‟acabèc.
GUERRA-E-PATZ-II-WEB	Dormís tu; jo non posqui, didec era prumèra votz, en tot apressar-se ena hièstra.
GUERRA-E-PATZ-II-WEB	Que deuec guaitar complètaments, pr‟amor que s‟entenec eth mormolh deth sòn vestit e autanplan era sua alend.
GUERRA-E-PATZ-II-WEB	Tot qu‟ère en silenci, coma petrificat; tanben era lua e era sua lum enes ombres.
GUERRA-E-PATZ-II-WEB	Eth prince Andrei cranhèc de botjar-se pr‟amor de non tradir era sua involontària preséncia.
GUERRA-E-PATZ-II-WEB	Sonia!
GUERRA-E-PATZ-II-WEB	Sonia!, didec de nauèth era prumèra votz.
GUERRA-E-PATZ-II-WEB	Com pòs dormir?
GUERRA-E-PATZ-II-WEB	Campa aguesta net tan beròia!
GUERRA-E-PATZ-II-WEB	Desvelha-te Sonia!, didec lèu plorant.
GUERRA-E-PATZ-II-WEB	T‟asseguri que jamès auia vist ua net atau, ua net tan meravilhosa coma aguesta.
GUERRA-E-PATZ-II-WEB	Sonia responec un shinhau de mala encolia.
GUERRA-E-PATZ-II-WEB	Ò, guarda quina lua!…
GUERRA-E-PATZ-II-WEB	Ei ua meravilha!
GUERRA-E-PATZ-II-WEB	Vene, vene aciu, estimada, còr mèn… la ves?
GUERRA-E-PATZ-II-WEB	Que seiria atau acocolida, sarrant es jolhs contra eth pièch, ben sarradi, que cau sarrar damb fòrça, e me meteria a volar.
GUERRA-E-PATZ-II-WEB	Atau!
GUERRA-E-PATZ-II-WEB	Pro!, que pòs quèir.
GUERRA-E-PATZ-II-WEB	S‟entenec ua brèu peleja e era votz desengustada de Sonia.
GUERRA-E-PATZ-II-WEB	Que ja ei mès dera ua!
GUERRA-E-PATZ-II-WEB	Ve-te‟n, ve-te‟n, tostemps me hes a hèr meuca!
GUERRA-E-PATZ-II-WEB	E de nauèth era net s‟aumplic de silenci.
GUERRA-E-PATZ-II-WEB	Eth prince Andrei se‟n sabie de qué era seguie aquiu; entenie, uns còps, eth leugèr movement deth sòn còs; d‟auti, l‟entenie alendar.
GUERRA-E-PATZ-II-WEB	Mon Diu, mon Diu!
GUERRA-E-PATZ-II-WEB	Mès plan!…
GUERRA-E-PATZ-II-WEB	De nauèth era!
GUERRA-E-PATZ-II-WEB	Coma de bon voler!”, pensaue.
GUERRA-E-PATZ-II-WEB	Desvelhec ath sòn laguens tant inesperada confusion de pensaments e esperances juveniles, en contradiccion damb tota era sua vida, que, en tot senter-se incapable d‟explicar-se aqueth estat d‟animositat, en un virament de uelhs se demorèc esclipsat.
GUERRA-E-PATZ-II-WEB	Londeman, eth prince Andrei, dempús d‟auer-se dit adiu solet deth comde, partic sense demorar era gessuda des daunes.
GUERRA-E-PATZ-II-WEB	Qu‟èren ja es prumèrs dies de junh quan, tornant entà casa, trauessèc es madeishi lòcs, eth madeish bòsc de bedoths a on aqueth vielh e retorçut casse l‟auie tirat tant era atencion.
GUERRA-E-PATZ-II-WEB	Es cascavèls des shivaus trinhonauen ara mès sordaments qu‟ara anada, un mes e miei abantes.
GUERRA-E-PATZ-II-WEB	Que i auie vida pertot en aqueth ombrèr; autanplan es joeni bedoths, escampilhadi aciu e enlà, armonizauen damb era beresa der ensems, en tot lúder eth trende verdor des sòns mofli brotons.
GUERRA-E-PATZ-II-WEB	Siguec un dia de calor e era tronada s‟anaue premanit ena luenhor; mès solet ua petita broma deishèc quèir quauques gotes en povàs deth camin e enes huelhes satinades.
GUERRA-E-PATZ-II-WEB	Era part quèrra deth bòsc ère en ombrèr; mès era auta, banhada pera ploja, ludie ath solei damb resplendors eishorbants e un vent fòrça fèble botjaue a penes es huelhes.
GUERRA-E-PATZ-II-WEB	Tota era natura ère en flor: luenh e près hègen trilhes, rivalizant, es rossinhòls.
GUERRA-E-PATZ-II-WEB	Mès a on ei?”, se demanèc en tot guardar ara quèrra deth camin.
GUERRA-E-PATZ-II-WEB	E sense saber-se‟n eth madeish, sense arreconeisher-lo, admiraue er arbe cercat.
GUERRA-E-PATZ-II-WEB	Eth vielh casse transformat completaments, escampilhades en cimalh es sues arrames d‟un verd escur, se conflaue erós ara lum deth solei dera tarde.
GUERRA-E-PATZ-II-WEB	Ja non se vedien botjant-se leugèraments es sòns dits difòrmes, ne es sues bonhes, ne era maufidança e eth dolor d‟abantes.
GUERRA-E-PATZ-II-WEB	Huelhes joenes, shucoses, de trende verdor, sense nuds, s‟auien dubèrt camin a trauèrs dera sua dura crospa centenària.
GUERRA-E-PATZ-II-WEB	Semblaue impossible que d‟aquera roïna possèsse aguesta naua vida.
GUERRA-E-PATZ-II-WEB	Se‟n brembèc en un instant de totes es menutes decissiues dera sua vida: Austerlitz e eth sòn naut cèu, eth ròstre de repotec dera sua hemna mòrta, Pierre ena barca e era mainada afogada pera beresa dera net, e aquera net e era lua: tot qu‟ac rebrembèc de pic.
GUERRA-E-PATZ-II-WEB	Non ei pro que jo sàpia çò que se passe en jo; cau qu‟ac sàpien toti: Pierre e aquera que volie volar entath cèu.
GUERRA-E-PATZ-II-WEB	Ara tornada deth sòn viatge eth prince Andrei decidic partir, ena tardor, entà Sant Petersburg e imaginèc diuèrsi motius entà hè‟c.
GUERRA-E-PATZ-II-WEB	Qu‟auie ua sòrta d‟arguments rasonables e logics qu‟apuauen eth besonh deth viatge, e tanben era sua reincorporacion ath servici militar.
GUERRA-E-PATZ-II-WEB	Non comprenie ara se com auie podut trantalhar, abantes, deth besonh de participar actiuaments ena vida, madeish qu‟un mes endarrèr non comprenie que li siguesse possible abandonar era vida qu‟amiaue en camp.
GUERRA-E-PATZ-II-WEB	Vedie claraments que totes es sues experiéncies acabarien en tot perder-se e arren valerien se non les aplicaue en ua òbra concreta e non s‟incorporaue en ua existéncia actiua.
GUERRA-E-PATZ-II-WEB	Ne tansevolhe comprenie se com, en tot basar-se en arguments fèbles, credesse abantes ua umiliacion, après era sua experiéncia vitau, fidar de nauèth ena possibilitat d‟èster util e d‟estimar e èster erós.
GUERRA-E-PATZ-II-WEB	Era rason li suggerie ara tot çò de contrari.
GUERRA-E-PATZ-II-WEB	Es sues ocupacions anteriores ja non l‟interessauen.
GUERRA-E-PATZ-II-WEB	Soent, quan se trapaue solet en sòn burèu, se lheuaue e examinaue longaments eth sòn ròstre en miralh; dempús campaue eth retrait dera defuntada Lisa, que damb es sòns retortilhs a la grecque lo contemplaue corau e alègra deth marc daurat estant.
GUERRA-E-PATZ-II-WEB	Ja non li didie ath sòn marit es paraules terribles d‟abantes; se limitaue simplamentsa guardar-lo, damb alègre curiosèr.
GUERRA-E-PATZ-II-WEB	E eth prince Andrei, damb es mans ena esquia, caminaue pendent longa estona pera estança, ja seriós, ja arridolent, en tot meditar sus aqueres idies non estacades ara rason e contràries a concretar-se en paraules, secretes coma un crim, relacionades damb Pierre, damb era glòria, damb era joeneta dera hièstra, damb eth casse, era beresa femenina e er amor, idies qu‟auien cambiat tota era sua vida.
GUERRA-E-PATZ-II-WEB	Quan se l‟apressaue bèth un en aqueri moments de reflexion semblaue mès hered, sevèr e decidit e se vantaue, ath delà, d‟ua logica shordaira.
GUERRA-E-PATZ-II-WEB	Se hesse calor, responie eth prince Andrei secaments, gesserie en manja de camisa; mès coma que hè hered, lo cau abrigar ben damb es vestits que plan per aquerò les tie e plan per aquerò an estat pensadi.
GUERRA-E-PATZ-II-WEB	Aquerò se dedusís de qué hè hered, e non ei cap desencusa entà qu‟eth mainatge se demore en casa quan a de besonh alendar aire frescolenc, didie damb era sua logica especiau, coma se volesse castigar a quauquarrés pera marcha secreta e ilogica des sòns pensaments amagadi.
GUERRA-E-PATZ-II-WEB	En taus escadences, era princessa Maria pensaue en se com asseque as òmes eth trabalh intellectuau.
GUERRA-E-PATZ-II-WEB	IV Eth prince Andrei arribèc en Sant Petersburg en agost de 1809.
GUERRA-E-PATZ-II-WEB	Qu‟èren es dies qu‟era fama deth joen Speranski arribaue naut de tot e es reformes per eth començades damb tanta energia èren en plia aplicación.
GUERRA-E-PATZ-II-WEB	En aguest madeish mes, er Emperaire, en tot anar en ua veitura de shivaus, queiguec d‟era, se hec mau en ua cama e li calec tier-se pendent tres setmanes en Peterhov, a on cada dia recebie en exclusiua a Speranski.
GUERRA-E-PATZ-II-WEB	En aquera epòca, ath delà des dus celèbres decrets que tenguien commocionada a tota era societat: era abolicion des grads ena Cort e er examen entà obtier eth titol d‟assessor collegiat e conselhèr d‟Estat, se premanie ua Constitucion que cambiarie era organización dera justícia, era administracion e es finances de Russia, dès eth Conselh der Emperi enquias conselhs de districte.
GUERRA-E-PATZ-II-WEB	Començauen a realizar-se es vagui sauneis liberaus qu‟Alexandre alimentaue quan pugèc en tron e que sagèc d‟amiar a tèrme damb era ajuda de Chartorizhki, Novosiltzev, Kochubei e Stroganov, qu‟eth madeish, de trufaria, cridaue comitat de santat publica.
GUERRA-E-PATZ-II-WEB	Ara, Speranski enes ahèrs civils e Arakcheiev enes militars auien substituit a toti.
GUERRA-E-PATZ-II-WEB	Ath cap de pòcs dies dera sua arribada eth prince Andrei se presentèc ena Cort en qualitat de gentilòme de cramba.
GUERRA-E-PATZ-II-WEB	Er Emperaire l‟auie vist dus còps sense dignar-se dirigir-li ua soleta paraula.
GUERRA-E-PATZ-II-WEB	Tostemp s‟auie pensat eth prince Andrei que non li queiguie simpatic ath Sobeiran, se pensaue qu‟eth sòn ròstre e tot eth non li shautauen.
GUERRA-E-PATZ-II-WEB	E ara, ena guardada hereda e distanta deth monarca credec veir confirmada, mès qu‟abantes, aquera impression.
GUERRA-E-PATZ-II-WEB	Es cortesans l‟expliquèren qu‟era encausa d‟aquera manca d‟atencion der Emperaire ère deguda a que Sa Majestat ère maucontent de Bolkonski pr‟amor que, de 1805, non auie tornat a prestar cap servici.
GUERRA-E-PATZ-II-WEB	Plan per açò non posqui presentar personauments ar Emperaire eth mèn plan de reformes militares; mès er ahèr se daurirà camin per eth madeish”.
GUERRA-E-PATZ-II-WEB	Parlèc deth sòn escrit a un vielh mariscau, amic de sa pair.
GUERRA-E-PATZ-II-WEB	Eth mariscau, que l‟auie senhalat ora entara entrevista, lo recebec corauments e li prometec qu‟informarie ar Emperaire.
GUERRA-E-PATZ-II-WEB	Ath cap d‟uns dies comuniquèren ath prince Andrei que li calie presentar-se ath ministre dera Guèrra, comde Arakcheiev.
GUERRA-E-PATZ-II-WEB	Eth dia senhalat, tàs nau deth maitin, eth prince Andrei ère ena anticramba deth comde Arakcheiev.
GUERRA-E-PATZ-II-WEB	Non lo coneishie personauments ne l‟auie vist jamès, mès tot çò que sabie d‟eth, non ère entà inspirar-li respècte.
GUERRA-E-PATZ-II-WEB	L‟an fidat er estudi deth mèn projècte e, per tant, solet eth, li pòt balhar enventida”, pensèc eth prince Andrei tant que demoraue ena anticramba d‟Arakcheiev entre d‟autes moltes visites importantes e non importantes.
GUERRA-E-PATZ-II-WEB	Eth prince Andrei, enes sòns ans de servici, mès que mès coma ajudant de camp, auie vist nombroses sales d‟espèra coma aguesta e se‟n sabie pro ben des diferéncies que i auie entre eres.
GUERRA-E-PATZ-II-WEB	Mès era deth comde Arakcheiev auie ues nuances plan especiaus.
GUERRA-E-PATZ-II-WEB	En ròstre des persones de mens importància, qu‟aquiu demorauen eth sòn torn, se podie liéger un sentiment d‟umilitat e somission.
GUERRA-E-PATZ-II-WEB	Enes mès importantes se miralhaue un sentiment comun d‟incomoditat, dissimulat per ua portadura esdegada, coma se cuelhessen a burla era sua pròpia situacion e era deth personatge que demorauen veir.
GUERRA-E-PATZ-II-WEB	Uns anauen e venguien cogitosi; d‟auti arrien e mormolejauen en grop, repetint en votz baisha eth maunòm de “eth forçut Andreievic” e es paraules de “be n‟ei eth”, quan hègen referéncia ara sua persona.
GUERRA-E-PATZ-II-WEB	Un generau (persona importanta), shordat, plan que òc, pera longa demora, s‟auie seigut, crotzant e estirant es cames, arrint menspredosaments.
GUERRA-E-PATZ-II-WEB	Mès tan lèu se daurie era pòrta, en toti es ròstres campaue un madeish sentiment: era pòur.
GUERRA-E-PATZ-II-WEB	Eth prince Andrei preguèc ar ajudant de servici que l‟anoncièsse per dusau còp; mès aguest lo guardèc ironicaments e contestèc que ja l‟arribarie eth torn.
GUERRA-E-PATZ-II-WEB	Dempús qu‟er ajudant auesse introdusit diuèrses persones en burèu deth ministre, qu‟acompanhaue quan gessien, dauric era temibla pòrta a un oficiau que pera sua portadura umila e temerosa auie impressionat ath prince.
GUERRA-E-PATZ-II-WEB	Era audiéncia autrejada ar oficiau se tardèc fòrça temps.
GUERRA-E-PATZ-II-WEB	De ressabuda, en aute costat dera pòrta, s‟entenec er esclafit d‟ua votz desagradiua, e er oficiau, esblancossit e damb pòts tremolosi, gessec e, hènt-se a vier es mans en cap, trauessèc era sala.
GUERRA-E-PATZ-II-WEB	Ara seguida, siguec eth torn deth prince Andrei, e er oficiau de servici li gasulhèc quan l‟acompanhaue entara pòrta:
GUERRA-E-PATZ-II-WEB	Tara dreta, ath cant dera hièstra.
GUERRA-E-PATZ-II-WEB	Eth prince Andrei entrèc en un burèu sense luxes, mès, net e ordenat.
GUERRA-E-PATZ-II-WEB	Seigut ara taula vedec a un òme d‟uns quaranta ans, de longa cara, cap tanben alongat, peu cuert, prigondes arrupes, celhes arroncilhades sus uns uelhs inexpressius d‟un gris verdós, nas roienc e penjant.
GUERRA-E-PATZ-II-WEB	Arakcheiev virèc eth cap entada eth sense guardar-lo.
GUERRA-E-PATZ-II-WEB	Qué sollicitatz?, preguntèc.
GUERRA-E-PATZ-II-WEB	Jo, Excelléncia, que non solliciti arren, didec en votz baisha eth prince Andrei.
GUERRA-E-PATZ-II-WEB	Es uelhs d‟Arakcheiev se virèren entada eth.
GUERRA-E-PATZ-II-WEB	Seiguetz, didec.
GUERRA-E-PATZ-II-WEB	Eth prince Bolkonski?
GUERRA-E-PATZ-II-WEB	Non solliciti arren.
GUERRA-E-PATZ-II-WEB	Òc, estimat amic, que l‟è liejut, l‟interrompec Arakcheiev; solet prononcièc cortèsaments es prumères paraules.
GUERRA-E-PATZ-II-WEB	Dempús, sense guardar ath sòn interlocutor, tornèc ath sòn ton, cada còp mès menspredós e repotegaire.
GUERRA-E-PATZ-II-WEB	Prepausatz naues leis militares?
GUERRA-E-PATZ-II-WEB	Leis que n‟auem fòrça, mès non i a arrés que hèsque complir es vielhes.
GUERRA-E-PATZ-II-WEB	Ara toti escriuen leis: escríuer qu‟ei mès aisit que hèr.
GUERRA-E-PATZ-II-WEB	Sò vengut per volentat de Sa Majestat er Emperaire pr‟amor de saber-me‟n se quin cors pense balhar Sa Excelléncia ath mèn memoriau, didec cortesaments eth prince Andrei.
GUERRA-E-PATZ-II-WEB	Que ja è amuishat era mia pensada sus aguest projècte vòste e l‟è remetut ath comitat.
GUERRA-E-PATZ-II-WEB	Que non l‟apròvi, didec Arakcheiev, tant que se lheuaue e cuelhie dera taula un papèr que l‟aufric ath prince Andrei.
GUERRA-E-PATZ-II-WEB	Aciu que l‟auetz.
GUERRA-E-PATZ-II-WEB	A quin comitat auetz passat eth projècte?, preguntèc eth prince Andrei.
GUERRA-E-PATZ-II-WEB	Vocau sense remuneracion, repetic Arakcheiev.
GUERRA-E-PATZ-II-WEB	Encantat…
GUERRA-E-PATZ-II-WEB	A qui li tòque?, cridèc dempús, saludant ath prince Andrei.
GUERRA-E-PATZ-II-WEB	V Demorant era notificacion de vocau deth Comitat, eth prince Andrei renauic ancianes amistats, sustot entre persones qu‟eth se‟n sabie qu‟èren ben plaçades e que li podien èster utiles.
GUERRA-E-PATZ-II-WEB	Experimentaue ara en Sant Petersburg un sentiment semblable ath que coneishie enes vesilhes d‟ua batalha, quan un inquiet curiosèr lo tirassaue, tu per tu, entàs nautes esfères a on se hargaue er avier que d‟eth depenie era sòrt de milions d‟èssers.
GUERRA-E-PATZ-II-WEB	Pera irritacion des vielhs e eth curiosèr des profans, pera resèrva des iniciadi e es prèsses e preocupacions de toti, per incalculable nombre de comitats e comissions que dera sua existéncia se‟n sabie cada dia, se n‟encuedaue de qué ara, en 1809, se premanie en Sant Petersburg ua gigantesca batalha civil.
GUERRA-E-PATZ-II-WEB	Non coneishie ath sòn comandant en cap, persona misteriosa que s‟imaginaue coma un èsser geniau: Speranski.
GUERRA-E-PATZ-II-WEB	Era òbra des reformes, que coneishie vagaments, e era personalitat deth reformador, Speranski, l‟interessèren tant apassionadaments que lèu lèu era revision deth reglament militar venguec entada eth en un dusau tèrme.
GUERRA-E-PATZ-II-WEB	Eth prince Andrei se trapaue en ua des mielhores situacions entà èster recebut enes mès diuèrsi e nauti cercles dera societat petersburguesa.
GUERRA-E-PATZ-II-WEB	Eth partit des reformadors l‟acceptaue damb plaser e sajaue de guanhar-lo-se pr‟amor qu‟auie fama d‟èster òme de grana intelligéncia e vasta cultura, aquerò prumèr de tot, e pr‟amor qu‟era emancipacion des sòns campanhards garantizaue es sues opinions liberaus.
GUERRA-E-PATZ-II-WEB	Eth partit des vielhs maucontenti cercaue era sua simpatia coma hilh der ancian prince Bolkonski e condemnaue es reformes.
GUERRA-E-PATZ-II-WEB	Es sectors femenins, eth gran mon, lo recebien corauments; vedien en eth un brilhant partit, ric e de linhatge, un personatge lèu nau damb era aureòla dera romantica istòria dera sua supausada mòrt e eth tragic finau dera sua hemna.
GUERRA-E-PATZ-II-WEB	Ath delà, era opinion de guairi lo coneishien d‟abantes ère qu‟auie mielhorat fòrça en aguesti cinc ans: eth sòn caractèr s‟auie adocit, se lo vedie tranquil, madur, e era sua anterior afectacion e mensprètz auie despareishut, en tot deishar pas ara serenitat que vie damb es ans.
GUERRA-E-PATZ-II-WEB	Se parlaue damb interès d‟eth e toti desirauen coneisher-lo.
GUERRA-E-PATZ-II-WEB	Londeman dera sua visita a Arakcheiev, eth prince Andrei visitèc ath comde Kochubei e li condèc era sua entrevista damb “eth forçut Andreievic” (Kochubei cridaue atau a Arakcheiev damb era madeisha vaga ironia que Bolkonski auie notat ena sala deth ministre dera Guèrra).
GUERRA-E-PATZ-II-WEB	Mon cher, ne tansevolhe en aguest ahèr artenheratz quauquarren sense Speranski.
GUERRA-E-PATZ-II-WEB	C’est le grand faiseur.
GUERRA-E-PATZ-II-WEB	L‟ac diderè.
GUERRA-E-PATZ-II-WEB	Que m‟a prometut vier aguesta tarde…
GUERRA-E-PATZ-II-WEB	Andrei.
GUERRA-E-PATZ-II-WEB	Kochubei botgèc eth cap, arrint coma estonat dera ingenuitat de Bolkonski.
GUERRA-E-PATZ-II-WEB	Era propietat qu‟ère petita e non balhaue cap renda, repliquèc Bolkonski, sajant d‟adocir eth sòn procediment pr‟amor de non emmaliciar inutilaments ath vielh.
GUERRA-E-PATZ-II-WEB	Vous cragnez d’etre en retard, didec era ancian, guardant a Kochubei.
GUERRA-E-PATZ-II-WEB	Que i a ua causa que non compreni, seguic dempús, qui trabalharà era tèrra se se balhe libertat as campanhards?
GUERRA-E-PATZ-II-WEB	Ei plan aisit escríuer leis, mès governar qu‟ei dificil.
GUERRA-E-PATZ-II-WEB	Madeish se passe ara, e jo vos demani a vos, comde, qui serà eth cap deth burèu se toti les cau examinar-se?
GUERRA-E-PATZ-II-WEB	Òc; ei dificil, plan, pr‟amor que non ei guaire difusada era instrucción, mès…
GUERRA-E-PATZ-II-WEB	Eth comde Kochubei non acabèc; en tot lheuar-se, cuelhec eth braç deth prince Andrei e gessec ar encontre d‟un òme de quaranta ans, cauvet, naut, ròi, de front ample e ròstre alongat de rara e extraordinària blancor.
GUERRA-E-PATZ-II-WEB	Vestie frac blu, amiaue ua crotz en còth e ua estela ara quèrra deth pièch.
GUERRA-E-PATZ-II-WEB	Qu‟ère Speranski.
GUERRA-E-PATZ-II-WEB	Eth prince Andrei l‟arreconeishec de seguic e sentec ua tremoladera interiora, coma se sòl passar enes moments grèus dera vida.
GUERRA-E-PATZ-II-WEB	Respècte, enveja, esperança?
GUERRA-E-PATZ-II-WEB	Non ac sabie.
GUERRA-E-PATZ-II-WEB	Tota era persona de Speranski auie ua portadura especiau que lo distinguie de seguit; en cap des membres dera societat qu‟eth frequentaue auie vist aquera serenitat e aquera seguretat de movements desgaubiadi e mascanhadi, e arrés damb era guardada mès fèrma e doça ath còp, d‟uns uelhs miei clucadi e un shinhau umidi.
GUERRA-E-PATZ-II-WEB	Tanpòc auie campat un arridolet tan segur que non significaue arren, ne ua votz tan fina, equilibrada e placida.
GUERRA-E-PATZ-II-WEB	Mès que mès, jamès auie vist un ròstre d‟ua blancor tan delicada ne ues mans coma aqueres, un shinhau amples mès extraordinàriaments carnudes, mofles e blanques.
GUERRA-E-PATZ-II-WEB	Eth prince Andrei non auie vist aguesta blancor e delicadesa de ròstre senon enes soldats espitalizadi pendent long temps.
GUERRA-E-PATZ-II-WEB	Aguest òme ère Speranski, secretari d‟Estat, òme de confiança der Emperaire e eth sòn acompanhant en Erfurt, a on mès d‟un còp auie auut era escadença de veir e entrevistar-se damb er Emperaire.
GUERRA-E-PATZ-II-WEB	Speranski non passaue es uelhs d‟ua persona en auta, coma se sòl hèr, sense voler, en entrar en ua sala a on i a fòrça gent amassada, ne s‟esdegaue a parlar.
GUERRA-E-PATZ-II-WEB	Es paraules s‟escorrien lentes, damb era seguretat d‟èster entenudes, e solet guardaue ara persona que parlaue.
GUERRA-E-PATZ-II-WEB	Eth prince Andrei seguic damb especiau atencion cada paraula e cada movement de Speranski.
GUERRA-E-PATZ-II-WEB	Coma sòl passar-les as òmes, e mès que mès ad aqueri que jutgen sevèraments ath pròche, eth prince Andrei, en trapar-se damb un desconeishut, sustot damb un òme coma Speranski, que coneishie pera sua fama, tostemp demoraue trapar en eth eth modèu perfècte des qualitats umanes.
GUERRA-E-PATZ-II-WEB	Speranski li didec a Kochubei que li hège dò per non auer arribat abantes; que l‟auien entretengut en palai.
GUERRA-E-PATZ-II-WEB	Non didec se qui l‟auie entretengut, e eth price Andrei avertic aguesta afectacion de modèstia.
GUERRA-E-PATZ-II-WEB	Quan Kochubei li presentèc ath prince Andrei, Speranski virèc doçaments es uelhs entà Bolkonski, sense cambiar eth sòn arridolet, e lo guardèc en silenci.
GUERRA-E-PATZ-II-WEB	Sò plan content de coneisher-vos; è entenut a parlar de vos, coma toti, didec.
GUERRA-E-PATZ-II-WEB	Kochubei li condèc en pòques paraules se com siguec rccebut Bolkonski per Arakcheiev, e Speranski arric mès dubèrtaments.
GUERRA-E-PATZ-II-WEB	Eth president dera Comission de Reglaments militars, senhor Magnitski, qu‟ei un bon amic mèn, didec en tot enfatizar cada paraula e cada sillaba, s‟ac desiratz, vos posqui proporcionar ua entrevista damb eth, hec ua pausa en aguest punt.
GUERRA-E-PATZ-II-WEB	Demori que traparatz en eth ua bona acuelhuda e eth desir de cooperar en tot aquerò que sigue rasonable.
GUERRA-E-PATZ-II-WEB	Non se tardèc a formar un grop ar entorn de Speranski, e eth vielh qu‟auie parlat deth sòn foncionari Prianichnikov hec era madeisha pregunta ath secretari d‟Estat.
GUERRA-E-PATZ-II-WEB	Eth prince Andrei, sense intervier ena convèrsa, observaue toti es movements de Speranski.
GUERRA-E-PATZ-II-WEB	L‟estonèc era seguretat extraordinària e menspredosa que Speranski responie ath vielh.
GUERRA-E-PATZ-II-WEB	Semblaue dirigir-li era sua paraula indulgenta d‟ua nautada inaccessibla.
GUERRA-E-PATZ-II-WEB	Quan eth vielh comencèc a lheuar era votz, Speranski arric e didec que non podie jutjar sus çò d‟auantatjós o desauantatjós que pladie ar Emperaire.
GUERRA-E-PATZ-II-WEB	Dempús d‟auer intervengut pendent un cèrt temps ena convèrsa generau, Speranski se lheuèc, s‟apressèc ath prince Andrei e se lo hec a vier en aute costat dera sala.
GUERRA-E-PATZ-II-WEB	Qu‟ère evident que consideraue de besonh tier-se a Bolskonski.
GUERRA-E-PATZ-II-WEB	Que non auí temps de parlar damb vos, prince, pera inpirada convèrsa d‟aqueth aunorable ancian, didec damb un discret arridolet, coma hènt veir qu‟eth e Bolkonski comprenien ben era nullitat dera gent que damb eri auien parlat.
GUERRA-E-PATZ-II-WEB	Aguesta distincion vantèc ath prince Andrei.
GUERRA-E-PATZ-II-WEB	Vos coneishi de hè ja temps; prumèr, per ahèr des vòsti campanhards: qu‟ei entà nosati un prumèr exemple e serie plan desirable que molti lo seguissen.
GUERRA-E-PATZ-II-WEB	Dusau, pr‟amor que vos ètz un des gentilòmes de cramba que non s‟an tengut ofensadi peth nau decret sus es grads ena Cort, qu‟a costat tantes discusions e comentaris.
GUERRA-E-PATZ-II-WEB	Òc, repliquèc eth prince Andrei.
GUERRA-E-PATZ-II-WEB	Ça que la, me pensi que i a bèth fondament en aguestes critiques, didec eth prince Andrei, sajant de combàter era influéncia de Speranski que començaue ja a sénter.
GUERRA-E-PATZ-II-WEB	Li resultaue desagradiu èster cossent damb eth en tot, e l‟aurie agradat contradider-lo en bèra causa.
GUERRA-E-PATZ-II-WEB	Bolkonski, que tostemp parlaue damb assopliment, sentie ara dificultat entà exprimir-se dauant de Speranski.
GUERRA-E-PATZ-II-WEB	Qu‟ère en realitat massa ocupat en observar era personalitat d‟aqueth òme famós.
GUERRA-E-PATZ-II-WEB	Fondament d‟ambicion personau, dilhèu, didec en votz baisha Speranski.
GUERRA-E-PATZ-II-WEB	Non, non solet aquerò; tanben pensant un shinau en Estat.
GUERRA-E-PATZ-II-WEB	Qué voletz díder?, preguntèc Speranski, jocant doçaments es uelhs.
GUERRA-E-PATZ-II-WEB	Que sò un admirador de Montesquieu, didec eth prince Andrei, e era sua idia de qué le principe des monarchies est l’honneur, me parait incontestable.
GUERRA-E-PATZ-II-WEB	Certains droits et privileges de la noblesse me paraissent etre des moyens de soutenir ce sentiment.
GUERRA-E-PATZ-II-WEB	Er arridolet despareishec deth ròstre blanc de Speranski, per çò qu‟era sua fesomia guanhèc fòrça.
GUERRA-E-PATZ-II-WEB	Era idia deth prince Andrei li semblec probablaments curiosa.
GUERRA-E-PATZ-II-WEB	Si vous envisagez la question sous ce point de vue… comencèc a díder, en tot prononciar damb dificultat eth francés e parlar damb màger lentor qu‟en rus, encara que tostemp damb era madeisha tranquillitat.
GUERRA-E-PATZ-II-WEB	L’honneur que non se pòt sostier en privilègis damnajosi entath servici; l’honneur qu‟ei o un concèpte negatiu, era abstencion d‟actes censurables, o era hònt d‟ua emulacion que tend a recéber recompenses e felicitacions a on er aunor cuelh forma materiau.
GUERRA-E-PATZ-II-WEB	Es sòns arguments èren brèus, simples e clars.
GUERRA-E-PATZ-II-WEB	Era institucion que sostie aguest aunor, era hònt dera emulacion, ei quauquarren semblable ara Legion d’Honneur deth gran emperaire Napoleon, que non maumet, senon qu‟ajude ara bona capitada deth servici.
GUERRA-E-PATZ-II-WEB	Que non ei un privilègi de casta o de Cort.
GUERRA-E-PATZ-II-WEB	Que non ac discutisqui, mès ei innegable qu‟es privilègis de palai an artenhut eth madeish objectiu, sostenguec eth prince Andrei.
GUERRA-E-PATZ-II-WEB	Quinsevolh cortesan se cre ena obligacion de sostier era sua posicion damb dignitat.
GUERRA-E-PATZ-II-WEB	Mès vos, prince, non auetz volut hèr usatge des taus privilègis, didec Speranski, en tot hèr veir un arridolet que desiraue acabar cortèsaments ua convèrsa incomòda entath sòn interlocutor.
GUERRA-E-PATZ-II-WEB	Se m‟aunoratz damb era vòsta visita dimèrcles, higec, coma que ja aurè parlat damb Magnistski, vos poirè díder quauquarren que vos interèsse e, en tot cas, aurè eth plaser de parlar damb vos mès doçaments.
GUERRA-E-PATZ-II-WEB	Cluquèc es uelhs, saludèc e, a la francaise, sense díder adiu, gessec dera sala sajant de passar non avertit.
GUERRA-E-PATZ-II-WEB	VI Ara prumeria deth sòn sejorn en Sant Petersburg, eth prince Andrei se n‟encuedèc de qué er ensems des idies elaborades pendent era sua vida solitària restèc escurit, deth tot, pes petites obligacions que, dès era sua arribada, li calec assumir.
GUERRA-E-PATZ-II-WEB	Quan tornaue entara sua casa pera net, anotaue ena sua agenda es quate o cinc visites o rendez-vous indispensables enes ores fixades per auança.
GUERRA-E-PATZ-II-WEB	Eth ritme dera vida, eth besonh d‟organizar eth dia pr‟amor d‟arribar ara ora, li treiguie ua bona part des sues energies.
GUERRA-E-PATZ-II-WEB	Non hège arren, non pensaue en arren ne li restaue temps entà hè‟c.
GUERRA-E-PATZ-II-WEB	Sonque parlaue, e damb capitada, d‟aquerò qu‟auie meditat abantes ena solitud deth camp.
GUERRA-E-PATZ-II-WEB	A viatges, emmaliciat, se n‟encuedaue de qué auie repetit es madeishes causes en madeish dia e en diuèrsi lòcs; mès ère tant ocupat que non li restaue temps entà pensar ne tansevolhe que non pensaue arren.
GUERRA-E-PATZ-II-WEB	Eth dimèrcles a vier Speranski recebec ena sua casa a Bolkonski; parlèc damb eth, solet, e damb grana confiança, pendent fòrça temps e, coma ena escadença dera entrevista ena casa de Kochubei, li costèc ua prigonda impression.
GUERRA-E-PATZ-II-WEB	Eth prince Andrei consideraue insignificantes a tantes persones e auie tant in de trapar en un aute un ideau viu dera perfeccion qu‟eth aspiraue que credec aisidaments auer trapat en Speranski aguest ideau d‟òme senat e vertuós.
GUERRA-E-PATZ-II-WEB	Se Speranski auesse pertanhut ara madeisha esfèra sociau, damb era madeisha educacion e nivèu morau qu‟eth prince Andrei, non s‟aurie tardat a trapar eth sòn costat fèble, uman e non eroïc; mès aquera ment, absoludaments logica e estranha entada eth, l‟inspiraue autant mès de respècte coma mens la comprenie.
GUERRA-E-PATZ-II-WEB	Ath delà d‟açò, sigue pr‟amor de qué aprecièsse era capacitat de Bolkonski, sigue pr‟amor que li siguesse de besonh compdar damb eth, Speranski se hège glòria dauant eth prince Andrei dera sua imparcialitat e serena saviesa.
GUERRA-E-PATZ-II-WEB	Lo vantaue damb subtilitat, lo hège participant dera sua pròpia sufisença, en tot hèr-li veir, sense besonh de paraules, que solet eri dus podien compréner era estupiditat de toti es auti e era saviesa e prigondor des sues pròpies idies.
GUERRA-E-PATZ-II-WEB	Pendent era longa entrevista d‟aquera tarde, Speranski repetic diuèrsi còps: “En nòste país tendem a denigrar tot aquerò que depasse eth nivèu ordinari dera rotina…” O ben, damb un arridolet: “Mès nosati volem qu‟es lops demoren harts e es oelhes sanes e en bona santat…” O ben, eri aquerò non ac pòden compréner…” E tot ac didie damb ua expression que significaue: “ Nosati, vos e jo, comprenem se qui son eri e se qui èm nosati.
GUERRA-E-PATZ-II-WEB	Aguesta prumèra convèrsa longa damb Speranski non hec qu‟aumentar en prince Andrei era impression que l‟auie costat abantes.
GUERRA-E-PATZ-II-WEB	Vedie en eth a un òme senat, d‟enòrma intelligéncia logica, gran rigor mentau, qu‟auie artenhut eth poder gràcies ara sua energia e perseverança, poder que solet tenguie en ben de Russia.
GUERRA-E-PATZ-II-WEB	Dauant es uelhs deth prince Andrei, Speranski ère er òme qu‟eth madeish auie desirat èster, capable d‟explicar senadaments toti es fenomèns dera vida; un òme que solet ei important entada eth, çò de racionau, capable d‟aplicar a totes es causes era mesura dera rason.
GUERRA-E-PATZ-II-WEB	Ena exposicion de Speranski semblaue tot tan simple e clar qu‟ath prince Andrei, a maugrat sòn, li calie balhar tostemp era rason.
GUERRA-E-PATZ-II-WEB	Se lo contradidie e discutie, qu‟ère solet peth desir d‟estar-se independent e non someter-se totafèt as sues opinions.
GUERRA-E-PATZ-II-WEB	Sense saber se per qué, era guardada impenetrabla e era man l‟irritaue; tanben li costaue ua impression desagradiua er excessiu mensprètz de Speranski pes auti e era grana varietat de pròves qu‟apuaue es sues opinions.
GUERRA-E-PATZ-II-WEB	Recorrie a toti es procediments de rasonament, exceptat era comparança, e, sivans credie eth prince Andrei, passaue d‟un tèma entà un aute damb massa gausardaria.
GUERRA-E-PATZ-II-WEB	A viatges se plaçaue en terren dera practica e escometie contra es saunejairi; d‟auti, ère satiric e se burlaue ironicaments des sòns rivaus; d‟auti, recorrie ara pura logica e enquia e tot se quilhaue enes domenis dera metafisica (qu‟es sòns procediments demostratius solie tier soent).
GUERRA-E-PATZ-II-WEB	Plaçat en aguestes nautades, passaue entàs definicions der espaci, deth temps e deth pensament, treiguie d‟aquiu es sues objeccions e tornaue a discutir.
GUERRA-E-PATZ-II-WEB	En generau, eth trait principau dera intelligéncia de Speranski, qu‟autant estonèc ath prince Andrei, ère era fe indobtabla, inamovibla, ena fòrça e legalitat dera rason.
GUERRA-E-PATZ-II-WEB	Qu‟ère evident qu‟a Speranski jamès se l‟aurie acodit era idia (tant abituau entath prince Andrei) de qué ei impossible, maugrat tot, exprimir tot çò que se pense; ne jamès dobtarie de s‟ei o non ua pegaria tot aquerò que se pense e se cre.
GUERRA-E-PATZ-II-WEB	Aguesta configuracion especiau dera ment de Speranski ère çò que mès atiraue d‟eth ath prince Andrei.
GUERRA-E-PATZ-II-WEB	Ath principi de coneisher-lo, eth prince Andrei sentie ua admiracion apassionada, semblabla ara qu‟en d‟auti tempsi auie sentut per Bonaparte.
GUERRA-E-PATZ-II-WEB	Era circonstància de qué Speranski siguesse hilh d‟un prèire e de qué bèra gent, de pas guaira intelligéncia, podessen permeter-se menspredar-lo, en tot botar-li eth fausnòm de “òme dera Glèisa e pope en poténcia” (çò que se passaue soent), obligaue a Bolkonski a suenhar gelosaments aguest sentiment e, sense encuedar-se‟n, l‟alugaue encara mès.
GUERRA-E-PATZ-II-WEB	Ena sua prumèra entrevista Bolkonski parlèc sus era Comission de codificacion de leis; Speranski l‟informèc damb ironia de qué aguesta comission marchaue dès hège cinquanta ans, que costaue milions de robles e non auie hèt arren util, que Rosenkampf s‟auie limitat a apegar es etiquetes a cadun des articles dera legislacion comparada.
GUERRA-E-PATZ-II-WEB	E aquerò li còste ar Estat milions de robles!, didec.
GUERRA-E-PATZ-II-WEB	Ara, que volem balhar-li un nau poder juridic ath senat e non auem leis!
GUERRA-E-PATZ-II-WEB	Qu‟ei per aquerò que te digui que non a perdon qu‟un òme coma vos, prince, sigue desseparat actuauments de quinsevolh activitat.
GUERRA-E-PATZ-II-WEB	Bolkonski repliquèc qu‟entà ua òbra semblabla ère de besonh auer coneishements juridics qu‟eth non possedie.
GUERRA-E-PATZ-II-WEB	Mès qu‟arrés les tie!, se qué voletz.
GUERRA-E-PATZ-II-WEB	Ua setmana dempús, eth prince Andrei ère nomentat vocau dera Comission de Reglaments militars e, causa que non se demoraue en absolut, president de codificacion de leis ena mentada Comission.
GUERRA-E-PATZ-II-WEB	Dus ans abantes, en 1808, de tornada entà Sant Petersburg, dempús deth viatge enes sues propietats, Pierre s‟auie trapat, sense voler, ath cap dera maçonaria dera capitau.
GUERRA-E-PATZ-II-WEB	Organizaue lòtges comunaus e funeràries, se tenguie a unificar-les, captaue naui adèptes e cercaue es actes originaus.
GUERRA-E-PATZ-II-WEB	Balhaue sòs entara construccion de temples e suplie, en çò de possible, era avarícia e era pòca puntualitat des auti per çò des aumòines; damb es sòns pròpis mieis sostenguie, lèu solet, era casa des praubi qu‟era Ordre auie bastit ena ciutat.
GUERRA-E-PATZ-II-WEB	Era sua vida se passaue coma abantes, damb es madeishes diversions e era madeisha dissolucion.
GUERRA-E-PATZ-II-WEB	Li shautaue minjar e béuer ben, e encara que li semblèsse immorau, e autanplan umiliant, non podie tier-se des plasers que s‟autrejauen es celibataris.
GUERRA-E-PATZ-II-WEB	En revolum d‟aqueres ocupacions e diversions, ath cap d‟un an comencèc a notar, ça que la, qu‟eth terren dera maçonaria començaue a en.honsar-se enes sòns pès, per mès que sagèsse de mantier-se en eth.
GUERRA-E-PATZ-II-WEB	Ath còp, sentie que coma mès s‟en.honsaue aguest terren, mès estacat se vedie a tot aquerò, encara que sense voler.
GUERRA-E-PATZ-II-WEB	Quan ingressèc ena maçonaria auie auut era sensacion der òme que met confiadaments eth pè ena superfícia planèra d‟un terren hangós.
GUERRA-E-PATZ-II-WEB	Un còp metut eth pè començaue a en.honsar-se.
GUERRA-E-PATZ-II-WEB	Pr‟amor de convencer-se ben dera sua soliditat, botaue er aute pè e s‟en.honsaue encara mès; ara, ac volesse o non, li calie caminar damb era hanga enquias jolhs.
GUERRA-E-PATZ-II-WEB	Osip Alekseievic non ère en Sant Petersburg (alavetz s‟auie hèt enlà des lòtges d‟aguesta ciutat e non gessie de Moscòu).
GUERRA-E-PATZ-II-WEB	Toti es membres dera lòtja èren persones que Pierre coneishie, e li resultaue de mau hèr veder-les coma frairs pera sua pertenença ara Ordre solet, e non coma eth prince B., non coma Ivan Vasilievic D., que coneishie personauments e les consideraue persones fèbles e insignificantes.
GUERRA-E-PATZ-II-WEB	Jos eth devantau e es signes dera maçonaria vedie es unifòrmes e decoracions qu‟autant desirauen arténher.
GUERRA-E-PATZ-II-WEB	Fòrça còps, en compdar es aportacions e dons e veir es vint o trenta robles autrejadi (a viatges a crèdit) per dètz membres, qu‟era sua mitat èren tan rics coma eth, se‟n brembaue deth jurament maçonic de balhar toti es bens ath pròche.
GUERRA-E-PATZ-II-WEB	Alavetz surgentauen ena sua amna dobtes qu‟en eri sajaue de non detier-se guaire.
GUERRA-E-PATZ-II-WEB	Dividie en quate categories a toti es frairs ceneishudi.
GUERRA-E-PATZ-II-WEB	Ena prumèra includie ad aqueri que non cuelhien part actiua ne enes trabalhs dera lòtja ne ena labor umana; se tenguien exclusiauments a estudiar es mistèris dera Ordre, es problèmes restacadi as tres denominacions de Diu o as tres principis des causes (sofre, mercuri e sau), o ben ath significat de quarrat e des autes figures deth temple de Salomon.
GUERRA-E-PATZ-II-WEB	Pierre respectaue ad aguesta categoria de frairs maçons qu‟ada era pertanhien, mès que mès, es vielhs iniciadi e eth madeish Osip Alekseievic; mès eth non s‟interessaue en semblables problèmes.
GUERRA-E-PATZ-II-WEB	Que non lo tiraue er aspècte mistic dera maçonaria.
GUERRA-E-PATZ-II-WEB	Ena dusau categoria ère a on Pierre s‟includie e plaçaue as frairs que se li retirauen, as que cercauen, e trantalhauen, sense auer trapat encara ena fraternitat eth camin dret e comprensible que demorauen desnishar.
GUERRA-E-PATZ-II-WEB	Ena tresau categoria i èren es que non vedien ena maçonaria senon es formes exteriores e es rites; qu‟èren era majoria e estimauen fòrça eth compliment sevèr de taus formalitats, sense arturar-se a pensar en sòn sens ne en çò que simbolizauen.
GUERRA-E-PATZ-II-WEB	Ada eth pertanhien Villarski e eth pròpi gran mèstre de lòtja principau.
GUERRA-E-PATZ-II-WEB	E, fin finau, ena quatau categoria se trapaue ua bona quantitat de frairs ingressadi nauèraments.
GUERRA-E-PATZ-II-WEB	Aguest grop qu‟ère fòrça nombrós ena lòtja.
GUERRA-E-PATZ-II-WEB	Pierre començaue a èster maucontent dera sua pròpia activitat.
GUERRA-E-PATZ-II-WEB	Era maçonaria, aumens tau coma eth la coneishie aquiu, li semblaue, a viatges, basar-se solet en çò d‟exterior.
GUERRA-E-PATZ-II-WEB	Que non ei que dobtèsse dera maçonaria coma tau, mès sospechaue qu‟era maçonaria russa seguie un camin faus, en tot abandonar es sues vertadères hònts.
GUERRA-E-PATZ-II-WEB	Plan per açò, tà finaus d‟an, gessec entar estrangèr pr‟amor de tier-se ar estudi des grani mistèris dera Ordre.
GUERRA-E-PATZ-II-WEB	Pierre entornèc en Sant Petersburg en ostiu de 1809.
GUERRA-E-PATZ-II-WEB	Pera correspondéncia que mantenguien es maçons russi damb es de d‟autes nacions, se sabie que Bezujov auie artenhut conquistar en estrangèr era confiança de plan nauti dignataris, que s‟auie iniciat en molti mistèris, que siguec promoigut tath mès naut grad e s‟auie hèt a vier bones naues tath ben generau dera maçonaria russa.
GUERRA-E-PATZ-II-WEB	Toti es maçons de Sant Petersburg acodien a veder-lo, lo vantauen e èren convençudi de qué amagaue quauquarren e premanie quauquarren.
GUERRA-E-PATZ-II-WEB	S‟auie convocat ua reünion dera lòtja de dusau grad, qu‟en era Pierre, sivans es sues promeses, comunicarie as frairs de Sant Petersburg tot çò que l‟encarguèren es caps suprèms dera Ordre.
GUERRA-E-PATZ-II-WEB	Era lòtja ère atapida.
GUERRA-E-PATZ-II-WEB	Après es ceremònies avientes, Pierre se lheuèc e comencèc eth sòn discurs:
GUERRA-E-PATZ-II-WEB	Estimadi frairs, comencèc a díder, en tot rogir-se e quequejar.
GUERRA-E-PATZ-II-WEB	Qu‟auie ena man eth discurs escrit.
GUERRA-E-PATZ-II-WEB	Que non ei pro observar es nòstes mistèris ena quietud dera lòtja, mos cau actuar… actuar.
GUERRA-E-PATZ-II-WEB	Qu‟èm adormidi e mos cau méter es mans ara òbra.
GUERRA-E-PATZ-II-WEB	Pierre cuelhec eth sòn quasèrn e comencèc a liéger:
GUERRA-E-PATZ-II-WEB	Mès es actuaus institucions politiques son un obstacle important entara realizacion d‟aguesti grani projèctes.
GUERRA-E-PATZ-II-WEB	Qué mos cau hèr, donc, dauant de tau estat de causes?
GUERRA-E-PATZ-II-WEB	Ajudar as revolucions, esbauçà‟c tot, expulsar era fòrça pera fòrça?
GUERRA-E-PATZ-II-WEB	Non, que èm plan luenh d‟aquerò.
GUERRA-E-PATZ-II-WEB	Quinsevolh reforma amiada a tèrme mejançant era fòrça merite eth nòste refús, pr‟amor que non se corregirà eth mau tant qu‟es òmes siguen çò que son, e pr‟amor qu‟era sabença non a besonh de violéncia.
GUERRA-E-PATZ-II-WEB	En resumit, qu‟ei de besonh formar un govèrn universau, poderós.
GUERRA-E-PATZ-II-WEB	Capable d‟espandir-se pertot sense trincar laci civils, que dejós d‟eri es auti govèrns seguirien era sua acostumada existéncia, en tot hè‟c tot mens aquerò, se s‟afronte ath gran objectiu dera nòsta Ordre: eth principi dera vertut sus eth vici.
GUERRA-E-PATZ-II-WEB	Aguest ère era fin que se prepausèc eth cristianisme, qu‟ensenhaue as òmes a èster sabents e bravi e a seguir, en benefici pròpi, es ensenhaments des mielhors entre es sabents.
GUERRA-E-PATZ-II-WEB	Que non ei possible destruir es passions; mos cau dirigir-les entà un objectiu nòble.
GUERRA-E-PATZ-II-WEB	Ei de besonh que cadun posque satisfèr es sues pròpies passions laguens es limits dera vertut, e qu‟era nòsta fraternitat li balhe es mejans.
GUERRA-E-PATZ-II-WEB	Aguest discurs costèc non solet ua grana impression, senon tanben ua fòrta commocion ena lòtja.
GUERRA-E-PATZ-II-WEB	Era majoritat des frairs, que vedien enes paraules de Pierre ua perilhosa desviacion entar illuminisme, acuelheren eth discurs damb ua heredor qu‟estonèc ar orador.
GUERRA-E-PATZ-II-WEB	Eth gran mèstre comencèc a contradider-lo.
GUERRA-E-PATZ-II-WEB	Pierre, damb ardor cada còp màger, tornèc a desvolopar es sues pròpies idies.
GUERRA-E-PATZ-II-WEB	Que hège temps que non se dauen reünions tan auratjoses.
GUERRA-E-PATZ-II-WEB	Se formèren dus grops: es uns acusauen a Pierre d‟illuminisme; es auti, li balhauen supòrt.
GUERRA-E-PATZ-II-WEB	Pierre, per prumèr viatge se demorèc estonat en aquera assemblada dera infinita diversitat dera ment umana, que per era cap vertat se ve dera madeisha manèra per dues persones.
GUERRA-E-PATZ-II-WEB	Tanben es frairs qu‟èren a favòr sòn ac comprenien ara sua manèra, damb restriccions e cambis qu‟eth non podie acceptar, donques qu‟eth sòn prepaus principau ère, precisaments, comunicar as auti es sues idies tau qu‟eth les entenie.
GUERRA-E-PATZ-II-WEB	Tath finau dera reünion, eth gran mèstre, damb marrida ironia, repoteguéc a Bezujov eth sòn ardor, en tot díder que non solet er amor ara vertut lo possaue a discutir, senon eth sòn esperit combatiu.
GUERRA-E-PATZ-II-WEB	Pierre s‟abstenguec de contestar e preguntèc brèuments s‟era sua prepausa ère o non acceptada.
GUERRA-E-PATZ-II-WEB	Li dideren que non e eth, sense demorar es acostumades formalitats, gessec dera lòtja e partic entara sua casa.
GUERRA-E-PATZ-II-WEB	Er engüeg, que tant cranhie, neguèc de nauèth a Pierre.
GUERRA-E-PATZ-II-WEB	Dempús deth discurs ena lòtja s‟embarrèc pendent tres dies en casa, estirat en un divan, sense recéber ad arrés ne gésser entà nunlòc.
GUERRA-E-PATZ-II-WEB	Pendent aguest temps recebec ua carta dera sua hemna, que li suplicaue ua entrevista; li didie qu‟ère trista sense eth e que desiraue consagrar-li tota era sua vida.
GUERRA-E-PATZ-II-WEB	Enes darrères linhes l‟anonciaue era sua pròcha arribada en Sant Petersburg, de tornada der estrangèr.
GUERRA-E-PATZ-II-WEB	Dempús era carta, era soletat de Pierre siguec interrompuda pera visita d‟un frair maçon, des que mens estimaue, que, en tot hèr vier era convèrsa entath tèma conjugau de Pierre, l‟indiquèc, ara manèra de frairau conselh, qu‟aquera severitat damb era sua hemna ère injusta e se desseparaue des normes fondamentaus dera maçonaria en non perdonar ara que se n‟empeneís.
GUERRA-E-PATZ-II-WEB	Ath madeish temps, era sua soera, era esposa deth prince Vasili, manèc a cercar-lo, en tot suplicar-li que li tenguesse ua visita, aumens pendent ues menutes, pr‟amor de tractar d‟un ahèr de grana importància.
GUERRA-E-PATZ-II-WEB	Pierre comprenec que tramauen ua conjura e volien reconciliar-lo damb era sua hemna.
GUERRA-E-PATZ-II-WEB	En estat que se trapaue, aquera idia que non l‟ère ne tansevolhe desagradiua.
GUERRA-E-PATZ-II-WEB	Tot que l‟ère parièr: Pierre non vedie ena vida arren qu‟auesse vertadèra importància e jos era influéncia d‟aqueth engüeg que lo senhorejaue non auie en estima ne era sua pròpia libertat ne era volentat fèrma de castigar ara sua hemna.
GUERRA-E-PATZ-II-WEB	E se Pierre non balhèc alavetz madeish eth sòn consentiment entara reconciliacion siguec simplaments pr‟amor que, per tòrt der estat de postracion que se trapaue, li mancaue eth vam entà entamenar bèra causa.
GUERRA-E-PATZ-II-WEB	S‟en aguest instant auesse entrat ena casa era sua hemna, Pierre non l‟aurie hèt enlà.
GUERRA-E-PATZ-II-WEB	En comparèr damb çò que l‟interessaue ara, qué importarie víuer o non víuer damb era?
GUERRA-E-PATZ-II-WEB	Sense respóner ara sua hemna ne ara sua soera, ua net gessec entà Moscòu pr‟amor d‟entrevistar-se damb Osip Alekseievic.
GUERRA-E-PATZ-II-WEB	En sòn diari escriuec çò que seguís:
GUERRA-E-PATZ-II-WEB	Vengui de tornar dera casa deth benfactor e hèsqui lèu entà escríuer tot çò qu‟è sentut.
GUERRA-E-PATZ-II-WEB	Osip Alekseievic viu praubaments e dempús tres ans patís ua malautia dolorosa ena veishiga.
GUERRA-E-PATZ-II-WEB	Arrés a entenut des sòns pòts un solet planh ne ua paraula de lamentacion.
GUERRA-E-PATZ-II-WEB	De solei gessent enquia net barrada, exceptat enes ores deth repaish (que son de çò mès normau), se tie as sciéncies.
GUERRA-E-PATZ-II-WEB	Que m‟a recebut corauments en tot convidar-me a cuélher sèti en lhet a on jatz; li hi eth senhau dera Ordre des Cavalièrs d‟Orient e de Jerusalem e me responec damb eth madeish gèst e me demanèc damb un doç arridolet per çò que jo auia aprenut e vist enes lòtges prusianes e escocèses.
GUERRA-E-PATZ-II-WEB	Dempús ua longa reflexion en silenci, Osip Alekseievic m‟expausèc era sua pensada damb paraules qu‟esclariren per uns instants tot çò que s‟auie passat e eth camin que se me daurie entath futur.
GUERRA-E-PATZ-II-WEB	M‟estonèc en preguntar se me rebrembaua se quin ère eth triple objectiu dera Ordre: prumèr, sauvar e coneisher en prigondor es mistèris; dusau, purificar-se e corregir-se, pr‟amor d‟assimilar-les mielhor; tresau, mielhorar eth genre uman mejançant aguest desir de perfeccion.
GUERRA-E-PATZ-II-WEB	Quin ei eth principau, eth prumèr, d‟aguestes tres fins?
GUERRA-E-PATZ-II-WEB	Plan que òc eth perfeccionament e purificacion personau; solet podem aspirar ad aguest objetiu, independentaments de quinsevolh circonstància.
GUERRA-E-PATZ-II-WEB	Mès, ath còp, aguest objectiu exigís de nosati era màger quantitat d‟esfòrç.
GUERRA-E-PATZ-II-WEB	Plan per aquerò, quan pecam d‟orgulh, perdem de vista aguesta fin; o ben desiram estudiar un mistèri que d‟eth èm indigni, pr‟amor que non èm purs, o ben mos lançam a corregir ath genre uman quan nosati madeishi èm un evident exemple de viletat e perversion.
GUERRA-E-PATZ-II-WEB	Er illuminisme non ei ua doctrina pura pr‟amor que l‟atrè era actuacion sociau e ei plen d‟orgulh.
GUERRA-E-PATZ-II-WEB	Plan per aquerò, Osip Alekseievic condamnèc eth mèn discurs e tota era mia activitat.
GUERRA-E-PATZ-II-WEB	Ath hons dera amna que siguí cossent damb eth.
GUERRA-E-PATZ-II-WEB	A prepaus des mèns ahèrs familhars, me didec: “Eth principau dèuer deth vertadèr maçon, coma vos didí, s‟està en pròpi perfeccionament.
GUERRA-E-PATZ-II-WEB	Mès soent pensam que, aluenhant de nosati totes es dificultats dera vida, artenhem mès lèu aguesta fin; ath contrari, senhor mèn, solet ath miei des preocupacions mondanes podem arténher es tres objectius principàus; prumèr, era coneishença d‟un madeish l‟artenhem solet pera comparacion; dusau, eth perfeccionament s‟obtie mejançant era luta solet; tresau, era vertut essenciau: er amor ara mòrt.
GUERRA-E-PATZ-II-WEB	Sonque es adversitats dera vida mos pòden manifestar era sua vanitat, e ajudar atau en nòste amor innat ara mòrt, ei a díder, ara reneishença en ua naua vida”.
GUERRA-E-PATZ-II-WEB	Paraules autant mès notables pr‟amor que Osip Alekseievic, maugrat es sòns terribles patiments fisics, jamès sent eth pes dera vida e estime era mòrt, qu‟entada era non se considère jamès pro premanit, a maugrat dera sua puretat e ennautiment espirituau.
GUERRA-E-PATZ-II-WEB	Eth benfactor m‟expliquèc dempús eth sens complet deth gran quarrat der univèrs en tot hèr-me a saber qu‟es numèros tres e sèt son era basa de tot.
GUERRA-E-PATZ-II-WEB	Me conselhèc que non m‟aluenhèssa des frairs de Sant Petersburg, qu‟ena lòtja ocupèssa solet es foncions de dusau grad, que sagèssa desseparar as frairs der orgulh e amiar-les peth vertadèr camin deth coneishement pròpi e dera perfeccion.
GUERRA-E-PATZ-II-WEB	Me conselhèc, ath delà, per çò que tanh a jo madeish, que m‟observèssa atentiuaments, qu‟entad aquerò me balhèc aguest quasèrn a on anòti e seguirè anotant toti es mèns actes.
GUERRA-E-PATZ-II-WEB	Sant Petersburg, 23 de noveme.
GUERRA-E-PATZ-II-WEB	Que viui de nauèth damb era mia hemna.
GUERRA-E-PATZ-II-WEB	Era mia soera venguec hèta ua mar de lèrmes pr‟amor de dider-me qu‟Elena ère aquiu e me suplicaue que l‟escotèssa; higec qu‟ère innocenta, que patie per mèn abandonament e d‟autes moltes causes.
GUERRA-E-PATZ-II-WEB	Jo me‟n sabia que se cedia e la tornaua a veir non auria fòrces entà remir-me.
GUERRA-E-PATZ-II-WEB	En parièr dobte, non sabí a quina ajuda acodir.
GUERRA-E-PATZ-II-WEB	S‟eth benfactor auesse estat aciu, m‟aurie guidat.
GUERRA-E-PATZ-II-WEB	M‟embarrè en mèn burèu, tornè a liéger es cartes d‟Osip Alekseievic, rebrembè es mies charrades damb eth e, de tot aquerò, venguí ena conclusion de qué non auia de refusar ad aqueth que suplique, que deuia estirar era man a toti e, mès que mès a persones tan estacades a jo e que me calie amiar era mia crotz.
GUERRA-E-PATZ-II-WEB	Mès se la perdoni per amor ara vertut, ei de besonh qu‟era mia union damb era non age senon un objectiu espirituau.
GUERRA-E-PATZ-II-WEB	Me sentia erós de parlar-li atau.
GUERRA-E-PATZ-II-WEB	Que non se‟n sapie de guaire penible me resulte tornar a veder-la.
GUERRA-E-PATZ-II-WEB	Ara viui en estatge naut dera casa grana e me senti erós e ranauit.
GUERRA-E-PATZ-II-WEB	IX Alavetz, coma tostemp, era nauta societat que s‟amassaue ena Cort e enes grani balhs ère dividida en diuèrsi grops, cadun d‟eri presentaue ua nuança especiau.
GUERRA-E-PATZ-II-WEB	De toti, eth mès nombrós ère eth francés, favorable ara aliança damb Napoleon, deth comde Rumiantsev e de Caulaincourt.
GUERRA-E-PATZ-II-WEB	Dès era sua tornada en Sant Petersburg e dera sua vida en comun damb Pierre, Elena ocupaue ua des destacades posicions en aguest grop.
GUERRA-E-PATZ-II-WEB	Frequentauen es sòns salons es membres dera ambaishada francesa e un bon nombre de persones des madeishes tendéncies, coneishudes pera sua intelligéncia e era sua amabilitat.
GUERRA-E-PATZ-II-WEB	Elena siguec en Erfurt, pendent era famosa entrevista des Emperaires, a on se relacionèc damb toti es personatges napoleonics d‟Euròpa.
GUERRA-E-PATZ-II-WEB	Era sua capitada en Erfurt auie estat plan brilhanta.
GUERRA-E-PATZ-II-WEB	Eth madeish Napoleon, que l‟auie vist en teatre, preguntèc per era e laudèc era sua beresa.
GUERRA-E-PATZ-II-WEB	Era sua capitada coma hemna beròia e eleganta non estonèc a Pierre, pr‟amor que, damb es ans, Elena emberic encara mès; çò que òc lo deishèc perplèx ei qu‟en aguesti dus ans auesse guanhat era reputacion “d’une femme charmante, aussi spirituelle que belle”.
GUERRA-E-PATZ-II-WEB	Eth famós prince Ligne l‟escriuie cartes de ueit planes; Bilibin sauvaue es sòns mots pr‟amor d‟aufrir es primícies ara comdesa Bezujov.
GUERRA-E-PATZ-II-WEB	Èster admetut enes salons dera comdessa equivalie a certificat d‟intelligéncia.
GUERRA-E-PATZ-II-WEB	Es joeni, abantes d‟anar en ua cauhada d‟Elena, sajauen de liéger bèth libre pr‟amor d‟auer tèma de convèrsa enes sòns salons e es secretaris dera ambaishada e es madeishi ambaishadors li fidauen secrets diplomatics, per çò qu‟Elena ère, de bèra manèra, ua poténcia.
GUERRA-E-PATZ-II-WEB	Pierre, que coneishie era sua estupiditat, assistie a viatges enes sues hèstes e dinars, a on se parlaue de politica, de poesia e de filosofia, damb un estranh sentiment de perplexitat e pòur.
GUERRA-E-PATZ-II-WEB	En aqueres cauhades experimentaue un sentiment semblable ath d‟un illusionista que cranh a cada instant qu‟era sua enganha demore desnishada.
GUERRA-E-PATZ-II-WEB	Mès, ja sigue qu‟entà dirigir un salon atau ère de besonh era estupiditat, pr‟amor qu‟es pròpis enganhadi sentessen un vertadèr plaser ena enganha, era faussetat non se revelaue jamès e era reputacion d’une femme charmante, aussi spirituelle que belle, conquistada per Elena Vasilievna Bezujov, ère tan solida, que podie díder es causes mès trivials e absurdes sense qu‟arrés deishèsse d‟entosiasmar-se damb es sues paraules e cercar en eres un sens prigond e amagat que ne era madeisha sospechaue.
GUERRA-E-PATZ-II-WEB	Pierre ère precisaments eth marit avient entà ua brilhanta hemna de mon coma Elena.
GUERRA-E-PATZ-II-WEB	Ère un òme extravagant e distrèt, un marit grand seigneur qu‟ad arrés shordaue e que luenh d‟entelar era impression generau sus eth naut nivèu intellectuau dera cauhada, en contrast damb era discrecion e elegància dera sua hemna, contribuie a balhar-li màger nautada.
GUERRA-E-PATZ-II-WEB	Pendent aqueri dus ans, gràcies ara sua incessanta preocupacion per tèmes abstracti e ath sòn sincèr mensprètz per çò d‟aute, auie adoptat, ath miei dera societat que non l‟interessaue e entornejaue ara sua hemna, eth ton indiferent, negligent e bravàs en sòn tracte damb toti que non s‟aquerís de manèra artificiau e plan per aquerò inspire un involontari respècte.
GUERRA-E-PATZ-II-WEB	Entraue en salon dera sua hemna coma en un teatre; coneishie a toti, s‟alegraue madeish en veder-les e sentie era madeisha indiferéncia entà toti.
GUERRA-E-PATZ-II-WEB	A viatges se barrejaue en ua convèrsa que l‟interessaue e alavetz, sense preocupar-se de se les messieurs de l’ambassade etaint là o non, exprimie opinions soent contràries ath ton der instant politic.
GUERRA-E-PATZ-II-WEB	Mès era opinion generau sus er extravagant marit de la femme la plus distinguée de Petersbourg ère tan fèrma, qu‟arrés cuelhie au serieux es sues pensades.
GUERRA-E-PATZ-II-WEB	Entre es nombrosi joeni que frequentauen diadèraments era casa d‟Elena i auie Boris Drubetskoi.
GUERRA-E-PATZ-II-WEB	Elena lo cridaue mon page, lo tractaue coma a un mainatge.
GUERRA-E-PATZ-II-WEB	Li hège arridolets coma as auti, mès aguest arridolet resultaue a viatges desagradiu entà Pierre.
GUERRA-E-PATZ-II-WEB	Dubretskoi mostraue entà Pierre un especiau respècte, digne e melancolic, respècte que l‟enquimeraue.
GUERRA-E-PATZ-II-WEB	Pierre auie patit tant hège tres ans per çò dera ofensa que l‟auie costat era sua hemna, qu‟ara evitaue quinsevolh possibilitat de ua auta ofensa semblabla, sustot pr‟amor qu‟eth non ère eth marit, e dempús pr‟amor que non se permetie sospechar d‟era.
GUERRA-E-PATZ-II-WEB	Non i a ne un solet exemple de hemnes bas-bleu que se dèishen amiar pes passions”, e se repetie aguesta norma qu‟era sua procedéncia ne eth madeish coneishie mès que consideraue indobtabla.
GUERRA-E-PATZ-II-WEB	Ça que la, ère estranh qu‟era preséncia de Boris en salon dera sua hemna (e i ère lèu tostemp) actuèsse fisicaments sus Pierre; semblaue garrotar toti es sòns membres, en tot méter finau ara sua espontaneïtat e libertat de movements.
GUERRA-E-PATZ-II-WEB	Dauant es uelhs deth mon, Pierre ère un gran senhor, marit un shinhau cec e comic d‟ua hemna celèbra, un òme originau intelligent que non hège arren ne damatjaue ad arrés: ua excellenta persona.
GUERRA-E-PATZ-II-WEB	Pendent aqueth temps, ena amna de Pierre s‟anaue desvolopant un complèx e dificil trabalh interior que li revelaue fòrça causes e l‟aufrie nombrosi dobtes e alegries espirituaus.
GUERRA-E-PATZ-II-WEB	X Pierre contunhaue eth sòn diari.
GUERRA-E-PATZ-II-WEB	Vaquí çò qu‟escriuie alavetz:
GUERRA-E-PATZ-II-WEB	M‟è lheuat tàs ueit.
GUERRA-E-PATZ-II-WEB	È liejut es Sagrades Escritures e ara seguida venguí en burèu; cossent damb eth conselh deth sòn benfactor, Pierre auie començat a trabalhar en un des comitats.
GUERRA-E-PATZ-II-WEB	Tornè ara ora de dinar e ac hi solet (era comdessa auie fòrça convidadi que me son antipatics).
GUERRA-E-PATZ-II-WEB	Qu‟è minjat e begut damb moderacion e dempús copiè quauqui documents entàs frairs.
GUERRA-E-PATZ-II-WEB	Tath ser baishè en salon dera comdessa e condè ua divertida istòria sus B.; solet quan toti se meteren a arrir me n‟encuedè de qué non ac auria d‟auer hèt.
GUERRA-E-PATZ-II-WEB	Me retiri en un estat d‟animositat tranquil e erós.
GUERRA-E-PATZ-II-WEB	Mon Diu, ajuda-me a caminar seguint eth tòn camin: 1) véncer era colèra damb era mesura e era paciéncia.
GUERRA-E-PATZ-II-WEB	Aué m‟è lheuat tard.
GUERRA-E-PATZ-II-WEB	Me demorè longa estona en lhet, abandonat ara guitèra.
GUERRA-E-PATZ-II-WEB	Mon Diu!
GUERRA-E-PATZ-II-WEB	Balha-me fòrces entà seguir eth tòn camin.
GUERRA-E-PATZ-II-WEB	È liejut es Sagrades Escritures, mès sense er in avient.
GUERRA-E-PATZ-II-WEB	Dempús venguec eth frair Urusov e auem parlat dera vanitat deth mon.
GUERRA-E-PATZ-II-WEB	M‟a condat es sòns naui projèctes der Emperaire.
GUERRA-E-PATZ-II-WEB	Comencè a criticar-les, mès m‟en brembè des precèptes e paraules deth nòste benfactor: eth vertadèr maçon li cau èster un agent actiu der Estat quan aguest exigís era sua colaboracion e li cau contemplar damb uelhs tranquils aqueres causes qu‟ada eres non siguec cridat.
GUERRA-E-PATZ-II-WEB	Era lengua ei et mèn pejor enemic.
GUERRA-E-PATZ-II-WEB	M‟an visitat es frairs G. V. e O; parlèrem dera admission d‟un nau frair.
GUERRA-E-PATZ-II-WEB	M‟impausen es obligacions de “rector”, mès que me senti fèble e indigne.
GUERRA-E-PATZ-II-WEB	Parlèrem dempús dera interpretacion des sèt colomnes e gradons deth temple: sèt sciéncies, sèt vertuts, sèt vicis, sèt dons der Esperit Sant.
GUERRA-E-PATZ-II-WEB	Eth frair O. siguec fòrça eloqüent.
GUERRA-E-PATZ-II-WEB	Tath ser auec lòc era iniciacion.
GUERRA-E-PATZ-II-WEB	Er apraiament deth locau a contribuit fòrça ara magnificéncia dera solemnitat.
GUERRA-E-PATZ-II-WEB	Siguec admetut Boris Drubetskoi.
GUERRA-E-PATZ-II-WEB	Jo prepausè era sua admission e sò estat rector.
GUERRA-E-PATZ-II-WEB	Un estranh sentiment m‟enquimerèc pendent tot eth temps que m‟estè damb eth ena escura estança; notè en jo òdi entà eth e m‟eforcè en vaganaut tà vencer-lo.
GUERRA-E-PATZ-II-WEB	Plan per aquerò desiraria sincèraments sauvar-lo deth mau e amiar-lo entath camin dera vertat.
GUERRA-E-PATZ-II-WEB	Mès es maus pensaments restacadi ada eth que non m‟abandonen.
GUERRA-E-PATZ-II-WEB	Me semble qu‟eth sòn prepaus, en entrar ena nòsta fraternitat, ei d‟apressar-se a cèrta gent e arténher eth favor des que pertanhen ara nòsta lòtja.
GUERRA-E-PATZ-II-WEB	Ath delà, m‟a preguntat en diuèrses escadences se N. e S. èren ena nòsta lòtja (preguntes que jo non podia respóner); sivans es mies observacions, non ei capable de sénter respècte pera nòsta santa organización: qu‟ei massa ocupat e satisfèt dera sua persona e aparença pr‟amor de desirar era perfeccion deth sòn “jo” espirituau.
GUERRA-E-PATZ-II-WEB	Que non auia rasons entà dobtar d‟eth, mès non me semblèc sincèr, e pendent tot eth temps que siguérem solets ena estança escura me semblaue qu‟arrie damb mensprètz en enténer es mies paraules, e l‟auria trauessat gostosaments eth sòn piech nud damb era espada que, sivans eth rite, apuaua en eth.
GUERRA-E-PATZ-II-WEB	Non podí parlar damb eloqüéncia e tanpòc podí comunicar sincèraments es mies sospeches ath gran mèstre e as auti frairs.
GUERRA-E-PATZ-II-WEB	Gran Arquitècte dera Natura, ajuda-me a trapar es vertadèrs camins que mos amien dehòra deth laberint dera mentida!
GUERRA-E-PATZ-II-WEB	Dempús d‟aguestes anotacions, deishèc tres planes en blanc e escriuec çò que seguís:
GUERRA-E-PATZ-II-WEB	Qu‟è auut ua convèrsa longa e instructiua, solet, damb eth frair V. que me conselhèc que tenguessa amistat damb eth frair A. M‟a revelat fòrça causes, maugrat que jo non èra digne de qué ac hesse.
GUERRA-E-PATZ-II-WEB	Adonai ei eth nòm d‟aqueth qu‟a creat eth mon; eth nòm deth que govèrne ei Eloim, e eth tresau nòm, que non se pòt prononciar, signifique Tot.
GUERRA-E-PATZ-II-WEB	Es convèrses damb eth frair V. m‟assoliden, refresquen e m‟afirmen en camin dera vertut.
GUERRA-E-PATZ-II-WEB	En tot parlar damb eth, dobtar qu‟ei impossible.
GUERRA-E-PATZ-II-WEB	Veigui claraments era diferéncia que i a entre era prauba doctrina des sciéncies sociaus e era nòsta doctrina, qu‟ac abrace tot.
GUERRA-E-PATZ-II-WEB	Es sciéncies umanes ac fraccionen tot pr‟amor de compréner e ac aucissen tot pr‟amor de coneishè‟c mielhor.
GUERRA-E-PATZ-II-WEB	Ena santa sciéncia dera Ordre tot qu‟ei unificat, comprenut ena sua totalitat e tau qu‟ei.
GUERRA-E-PATZ-II-WEB	Era trinitat, es tres principis des causes, son eth sofre, eth mercuri e era sau.
GUERRA-E-PATZ-II-WEB	Eth sofre possedís es propietats der òli e deth huec, qu‟amassa damb era sau còsten, per çò deth huec que contien, un intens delèri, que per eth atire ath mercuri, l‟agarre, lo retie e produsissen amassa diuèrsi còssi.
GUERRA-E-PATZ-II-WEB	Eth mercuri qu‟ei era esséncia espirituau en estat liquid e volatil: Crist, er Esperit Sant, Eth.
GUERRA-E-PATZ-II-WEB	M‟è desvelhat tard.
GUERRA-E-PATZ-II-WEB	È liejut es Sagrades Escritures, mès sense sénter emocion.
GUERRA-E-PATZ-II-WEB	Dempús è passejat ua estona pera sala.
GUERRA-E-PATZ-II-WEB	Volia meditar, mès era imaginacion m‟a hèt rememoriar èr eveniment de hè quate ans.
GUERRA-E-PATZ-II-WEB	Eth senhor Dolojov, un còp que me lo trapè en París dempús deth düel, me didec: “Demori que gaudigatz d‟ua perfècta cauma d‟esperit, a maugrat dera abséncia dera vòsta esposa”.
GUERRA-E-PATZ-II-WEB	Alavetz non li responí.
GUERRA-E-PATZ-II-WEB	Ara è rebrembat toti es detalhs e mentauments l‟è dit es causes mès atròces e agressiues, mès artenhí non pensar en aquerò quan ja èra senhorejat pera colèra, encara qu‟er empenaïment non siguec complet.
GUERRA-E-PATZ-II-WEB	Dempús venguec Boris Drubetskoi e se metec a condar diuèrses aventures.
GUERRA-E-PATZ-II-WEB	Jo, qu‟èra de mala encolia dès que venguec, li didí quauquarren desagradiu.
GUERRA-E-PATZ-II-WEB	Eth me repliquèc.
GUERRA-E-PATZ-II-WEB	M‟emmaliciè e li didí un ensem de causes molèstes e enquia grossières.
GUERRA-E-PATZ-II-WEB	Eth carèc e jo me n‟encuedè de çò qu‟auia hèt quan ja ère tard.
GUERRA-E-PATZ-II-WEB	Mon Diu!
GUERRA-E-PATZ-II-WEB	Que non sai comportar-me damb eth.
GUERRA-E-PATZ-II-WEB	Eth tòrt de tot ei eth mèn amor pròpi.
GUERRA-E-PATZ-II-WEB	Me creigui superior e aquerò me hè plan mès pejor qu‟eth, pr‟amor qu‟eth ei indulgent damb es mies escometudes e jo, ça que la, lo mensprèdi.
GUERRA-E-PATZ-II-WEB	Mon Diu, autreja-me qu‟ena sua preséncia comprena mielhor era mia baishesa e posca comportar-me de manèra que li siga util tanben ada eth!
GUERRA-E-PATZ-II-WEB	È soniat que caminaua enes tenebres e, còp sec, me vedí entornejat de gossets.
GUERRA-E-PATZ-II-WEB	Mès jo caminaua sense temor.
GUERRA-E-PATZ-II-WEB	Ath cap d‟ua estona, un gosset petit me cale es dents en moralh dera cama quèrra e non me dèishe.
GUERRA-E-PATZ-II-WEB	Sagi d‟estofar-lo damb es mans, mès quan artenhi desliurar-me d‟eth, se lance ath mèn dessús un aute gosset gran, que me nhaque.
GUERRA-E-PATZ-II-WEB	Lo lheui, mès a mida qu‟ac hèsqui, eth gosset se hè mès pesant e mès gran.
GUERRA-E-PATZ-II-WEB	Quan boti eth pè ena husta, aguesta se vire e què; sagi de pujar en ua barralha qu‟a penes artenhi damb es mans.
GUERRA-E-PATZ-II-WEB	Dempús de grani esfòrci, artenhi pujar de sòrta qu‟es mies cames pengen en aire per un costat e eth còs per aute.
GUERRA-E-PATZ-II-WEB	Campi e veigui ath frair A. de pès ena barralha, que me senhale ua ampla avenguda e un jardin, a on se lheue un edifici polit.
GUERRA-E-PATZ-II-WEB	Alavez me desvelhè.
GUERRA-E-PATZ-II-WEB	Ò, Diu, Gran Arquitècte dera Natura!
GUERRA-E-PATZ-II-WEB	Ajuda-me a hèr enlà de jo es gossets, es mies passions, e ara darrèra d‟eres, qu‟amasse en era era fòrça de totes es autes.
GUERRA-E-PATZ-II-WEB	Ajuda-me a entrar en temple dera vertut qu‟è contemplat en sauneis.
GUERRA-E-PATZ-II-WEB	È soniat qu‟Osip Alekseievic ère ena mia casa e jo, fòrça content, desiraua obsequiar-lo.
GUERRA-E-PATZ-II-WEB	Soniaua que m‟auia metut a parlar damb uns estranhs e, còp sec, me n‟encuedè de qué aquerò non li podie shautar e volí apressar-me ada eth pr‟amor d‟abraçar-lo.
GUERRA-E-PATZ-II-WEB	Mès en apressar-me, vedí qu‟eth sòn ròstre auie cambiat; qu‟ère rejovenit e, en votz baisha, me didie quauquarren sus era doctrina dera Ordre, mès tan baisha que me siguec impossible entenè‟c.
GUERRA-E-PATZ-II-WEB	Dempús gessérem toti dera cramba e alavetz se passèc quauquarren estranh: qu‟èrem seigudi o estiradi en solèr.
GUERRA-E-PATZ-II-WEB	Eth parlaue damb jo, e jo, en tot voler hèr-li veir com n‟èra de sensible, comencè, sense escotar-lo, a imaginar er estat deth mèn jo intim e era gràcia de Diu que m‟auie esclarit.
GUERRA-E-PATZ-II-WEB	Es lèrmes pistèren enes mèns uelhs e me demorè content de qué les podesse veir.
GUERRA-E-PATZ-II-WEB	Mès Osip Alekseivic me guardèc damb mensprètz e se hec enlà de jo, deishant de parlar.
GUERRA-E-PATZ-II-WEB	Aquerò m‟intimidèc e li preguntè se çò que didie se referie a jo.
GUERRA-E-PATZ-II-WEB	Non responec arren, mès se mostrèc corau e de seguic, de ressabuda, mos vedérem un aute còp en mèn dormitòri, qu‟en eth i a un lhet de matrimòni.
GUERRA-E-PATZ-II-WEB	S‟ajacèc en un costat e jo èra ahiscat peth desir d‟amorassar-lo e ajaçar-me ath sòn costat.
GUERRA-E-PATZ-II-WEB	E soniè que me preguntaue: “Didetz era vertat: quina ei era vòsta passion principau?
GUERRA-E-PATZ-II-WEB	Ac sabetz ja?
GUERRA-E-PATZ-II-WEB	Me pensi que ja ac deuetz saber”.
GUERRA-E-PATZ-II-WEB	Trebolat pera sua pregunta, responí qu‟eth mèn defècte principau ère era guitèra.
GUERRA-E-PATZ-II-WEB	Botgèc eth cap coma se dobtèsse, e jo, mès trebolat encara, li didí que, seguint eth sòn conselh, viuia damb ua hemna, mès que non èra un marit entada era.
GUERRA-E-PATZ-II-WEB	Me responec que non deuia privar ara mia esposa dera mia estima e me hec a veir qu‟aguest ère eth mèn déuer.
GUERRA-E-PATZ-II-WEB	Mès li didí que m‟avergonharia d‟aquerò; e en aguest instant tot despareishec.
GUERRA-E-PATZ-II-WEB	En desvelhar-me, me‟n brembè deth tèxt dera Sagrada Escritura: Era vida ère era lum des òmes.
GUERRA-E-PATZ-II-WEB	E era lum ludec enes tenèbres, mès es tenèbres non la receberen.
GUERRA-E-PATZ-II-WEB	Eth ròstre d‟Osip Alekseievic ère joen e resplendent.
GUERRA-E-PATZ-II-WEB	Aguest madeish dia recebí ua carta deth benfactor qu‟en era me parlaue des déuers conjugaus.
GUERRA-E-PATZ-II-WEB	Qu‟è auut un sòn que me desvelhèc damb eth còr pataquejant.
GUERRA-E-PATZ-II-WEB	Soniè qu‟èra en divan dera mia casa de Moscòu; Osip Alekseievic gessie dera sala.
GUERRA-E-PATZ-II-WEB	Comprení de seguit qu‟eth gran procès de ranauiment s‟auie costat ja en eth e corrí ath sòn encontre.
GUERRA-E-PATZ-II-WEB	L‟abracè, li punè es mans e eth me didec: “As campat qu‟è ua auta cara?”.
GUERRA-E-PATZ-II-WEB	Li didí: “Vos auria arreconeishut encara que vos auessa trapat per edart”.
GUERRA-E-PATZ-II-WEB	E, en díder aguests paraules, pensè: “È dit era vertat?”.
GUERRA-E-PATZ-II-WEB	De ressabuda, me semblèc que jadie coma un cadavre.
GUERRA-E-PATZ-II-WEB	Dempús, de man en man, se reviuec e entrèc damb jo en burèu gran; auia un libre voluminós, coma un còdi alexandrin; li didí: “L‟è escrit jo”, e eth hec damb eth cap un senhau afirmatiu.
GUERRA-E-PATZ-II-WEB	Daurí eth libre; cada plana ère illustrada damb polidi diboishi que representauen es amoroses aventures dera amna damb eth sòn aimant; tanben vedí era figura d‟ua beròia puncèla, de ròba e còs transparenti, que pujaue entath cèu.
GUERRA-E-PATZ-II-WEB	Me semblèc saber qu‟era puncèla ère ua representacion deth Cantar des Cantars.
GUERRA-E-PATZ-II-WEB	Pensè que non obraua ben, contemplant es diboishi, mès que non podia desseparar es mèns uelhs d‟eri.
GUERRA-E-PATZ-II-WEB	Mon Diu, ajuda-me!
GUERRA-E-PATZ-II-WEB	S‟ei aquerò çò que vòs, que se complisque era tua volentat; mès se jo madeish sò eth causant, mostra-me çò que me cau hèr.
GUERRA-E-PATZ-II-WEB	Era mia depravacion me harà sucombir se tu m‟abandones deth tot.
GUERRA-E-PATZ-II-WEB	XI Era situacion financèra des Rostov non s‟auie apraiat a maugrat des dus ans passadi en camp.
GUERRA-E-PATZ-II-WEB	Encara que Nikolai, fèrm en sòn prepaus, seguie servint en un escur regiment e despenie relatiuaments pòc de sòs, era vida en Otraidnoie seguie estant era madeisha e Mitenhka, en particular, administraue de tau sòrta qu‟es deutes aumentauen cada an.
GUERRA-E-PATZ-II-WEB	Era soleta solucion que li restaue ath vielh comde ère trabalhar en quauquarren, e damb aguesta intencion se mudèc entà Sant Petersburg, ara cèrca d‟un emplec, e, ath còp, sivans didie, entà divertir as gojates per darrèr viatge.
GUERRA-E-PATZ-II-WEB	Pòc dempús dera sua arribada en Sant Petersburg, Berg demanèc era man de Vera e li siguec autrejada.
GUERRA-E-PATZ-II-WEB	Encara qu‟en Moscòu es Rostov, sense sabè‟c ne pretener-n‟ac, pertanhien ara mielhor societat, en Sant Petersburg era societat que frequentauen ère mixta e indefinida.
GUERRA-E-PATZ-II-WEB	Aquiu qu‟èren uns provincians qu‟entada eri non descenien ne tansevolhe aqueri qu‟es Rostov recebien e hestejauen ena sua casa de Moscòu, sense preguntar-les jamès a quina societat pertanhien.
GUERRA-E-PATZ-II-WEB	Coma en Moscòu, es Rostov èren en Sant Petersburg fòrça ospitalaris e ar entorn dera sua taula s‟amassauen es persones mès diuèrses: vesins d‟Otradnoie, vielhs propietaris d‟escassa fortuna, damb es sues hilhes, era dauna d‟aunor Peroskaia, Pierre Bezujov e eth hilh deth cap de corrèus deth districte, qu‟auie un emplec ena capitau.
GUERRA-E-PATZ-II-WEB	Des òmes, es que mès frequentauen era casa de Rostov en Sant Petersburg èren Boris, Pierre (qu‟eth vielh comde trapèc un dia en carrèr e se lo hec a vier en çò de sòn) e Berg, que se passaue dies sancers e mostraue ara comdessa Vera es atencions pròpies de quauquarrés qu‟ère prèst a declarar-se.
GUERRA-E-PATZ-II-WEB	Non en bades mostraue Berg a toti era sua man dreta herida en Austerlitz, en tot tier damb era quèrra ua espada totafèt inutila.
GUERRA-E-PATZ-II-WEB	Racondaue era sua hèita damb tau insisténcia e seriositat qu‟acabèren toti per creir en merit e ena dignitat d‟aqueth acte, que per eth recebec dues recompenses.
GUERRA-E-PATZ-II-WEB	Tanben s‟auie distinguit ena guèrra de Finlandia.
GUERRA-E-PATZ-II-WEB	Qu‟auie recuelhut un casco de granada queigut près deth comandant en cap, aucint ath sòn ajudant, e se lo hec a vier entath sòn superior.
GUERRA-E-PATZ-II-WEB	Madeish que dempús d‟Austerlitz, condaue aguest episòdi damb tanta insisténcia e pendent tant de temps que toti crederen que l‟ac auie calut hèr, per çò qu‟era guèrra de Finlandia li valec ues autes dues recompenses.
GUERRA-E-PATZ-II-WEB	En 1809 ère capitan dera Garda, damb diuèrses decoracions e ocupaue en Sant Petersburg lòcs especiaus e auantatjosi.
GUERRA-E-PATZ-II-WEB	Maugrat que quauqui liberaus arrien en enténer parlar des merits de Berg, qu‟ère innegable que se tractaue d‟un oficiau complidor e valerós, estimat pes sòns superiors, e un joen de costums irreprochables, de brilhant avier e, tanben, de segura posicion ena societat.
GUERRA-E-PATZ-II-WEB	Quate ans abantes, en èster damb un camarada aleman en pati de cagires d‟un teatre de Moscòu, auie dit, senhalant a Vera Rostov, seiguda en ua lòtja: “Das soll mein Weib werdwn”1.
GUERRA-E-PATZ-II-WEB	E d‟alavetz ençà qu‟ère decidit a maridar-se damb era.
GUERRA-E-PATZ-II-WEB	Ara, en Sant 1 Aquera serà era mia hemna.
GUERRA-E-PATZ-II-WEB	Petersburg, en comparar era sua pròpia posicion damb era des Rostov, credec qu‟auie arribat eth moment e demanèc era sua man.
GUERRA-E-PATZ-II-WEB	Era demana de Berg siguec acuelhuda ara prumeria damb un estonament pòc vantarióu entada eth.
GUERRA-E-PATZ-II-WEB	Semblaue estranh qu‟eth hilh d‟un escur gentilòme de Livonia demanèsse en maridatge a ua comdessa Rostova, mès eth trait dominant en caractèr de Berg ère d‟un egoïsme tant infantil e bravàs qu‟es Rostov pensèren qu‟era nòça ère un capitada pr‟amor qu‟eth madeish ère convençut d‟aquerò, e arribèc a pensar qu‟estaue ben, plan ben.
GUERRA-E-PATZ-II-WEB	Ath delà, es ahèrs des Rostov marchauen tan malament qu‟eth pretendent non ac podie ignorar.
GUERRA-E-PATZ-II-WEB	Fin finau, Vera auie ja vint-e-quate ans, frequentaue era societat de bèth temps a, e, encara qu‟era ère beroia a senada, arrés l‟auie demanat era man enquia alavetz.
GUERRA-E-PATZ-II-WEB	Balhèren eth sòn consentiment.
GUERRA-E-PATZ-II-WEB	Ja ac vedetz, didie Berg ath sòn companh, que cridaue amic solet pr‟amor que sabie que toti auien amics.
GUERRA-E-PATZ-II-WEB	Ja ac vedetz.
GUERRA-E-PATZ-II-WEB	Qu‟ac è tot plan ben pensat e non me maridaria se non ac auessa pensat ben e s‟auessa bèth inconvenent.
GUERRA-E-PATZ-II-WEB	Ara que non l‟è.
GUERRA-E-PATZ-II-WEB	Qu‟è assegurat era vida des mèns pairs en tot proporcionar-les un arrendament enes païsi baltics; e jo poirè víuer fòrça ben en Sant Petersburg damb era mia sodada, damb era dòt d‟era e eth mèn esperit d‟orde.
GUERRA-E-PATZ-II-WEB	Que non me maridi per sòs: creigui qu‟ei ua viletat; mès qu‟ei de besonh qu‟era hemna apòrte çò de sòn e eth marit çò de sòn.
GUERRA-E-PATZ-II-WEB	Jo qu‟è era mia carrèra, era a es sues bones relacions e quauqui mieis.
GUERRA-E-PATZ-II-WEB	En aguesti tempsi que ja ei quauquarren, non?
GUERRA-E-PATZ-II-WEB	E mès que mès, ei ua hemna excellenta, aunèsta e m‟estime…
GUERRA-E-PATZ-II-WEB	Berg arric, en tot rogir-se.
GUERRA-E-PATZ-II-WEB	Tanben jo l‟estimi pr‟amor qu‟a plan bon caractèr, ei fòrça senada.
GUERRA-E-PATZ-II-WEB	Era sua fraia, ça que la, en èster dera madeisha familha, qu‟ei tot çò de contrari: a un caractèr desagradiu, ei mancada d‟intelligéncia… e, ath dela, sabetz?…
GUERRA-E-PATZ-II-WEB	Non ei ua persona agradiua… totun era mia nòvia… plan, ja vieratz en casa… contunhèc Berg.
GUERRA-E-PATZ-II-WEB	Volie híger “a dinar”, mès reflexionèc e didec: “a préner eth tè”, e damb un rapid movement dera lengua deishèc anar ua petita espirau de hum que semblaue resumir deth tot eth sòn ideau de felicitat.
GUERRA-E-PATZ-II-WEB	Après era prumèra impression d‟estonament des pairs pera demana de Berg, s‟impausèc ena familha, coma ei costum en aguesti casi, un estat d‟animositat gaujós e alègre.
GUERRA-E-PATZ-II-WEB	Mès que non ère ua alegria sincèra, senon exteriora.
GUERRA-E-PATZ-II-WEB	Eth pair e era mair semblauen confusi e avergonhadi deth maridatge dera sua hilha.
GUERRA-E-PATZ-II-WEB	Qu‟auien era sensacion de non auer estimat a Vera coma les calie, e ara se des.hegen d‟era damb massa facilitat.
GUERRA-E-PATZ-II-WEB	Eth vielh comde qu‟ère eth mès trebolat; probablaments non aurie sabut explicar era causa d‟aguest trebolament, que s‟estaue en un problèma de sòs.
GUERRA-E-PATZ-II-WEB	Ignoraue era quantitat dera sua fortuna, era des sòns deutes, e guaire li podie assignar coma dòt a Vera.
GUERRA-E-PATZ-II-WEB	Quan neisheren es sues hilhes les auie destinat a cadua d‟eres ua propietat de tres cents sirvents, mès ua d‟aguestes propietats auie estat venuda e era auta ère ipotecada, eth termini auie vençut e li calec meter-la ara venda, per çò qu‟ère impossible autrejar-la coma dòt.
GUERRA-E-PATZ-II-WEB	Sòs que tanpòc n‟auie.
GUERRA-E-PATZ-II-WEB	Es nòvis èren prometudi de hège un mes, non restaue qu‟ua setmana entara nòça e eth comde non auie decidit encara era question dera dòt ne n‟auie parlar damb era sua hemna.
GUERRA-E-PATZ-II-WEB	Uns còps pensaue adjudicar a Vera eth terren de Riazan, d‟auti véner un bòsc e d‟auti demanar un prèst.
GUERRA-E-PATZ-II-WEB	Eth comde se quedèc tan confús damb era pregunta, ja demorada de hège temps, que responec çò de prumèr que li venguec entath cap:
GUERRA-E-PATZ-II-WEB	M‟agrade que te preocupes.
GUERRA-E-PATZ-II-WEB	Òc, m‟agrade, quedaràs content…
GUERRA-E-PATZ-II-WEB	E hènt-li uns copets ena espatla de Berg se lheuèc, en tot desirar méter finau ara convèrsa.
GUERRA-E-PATZ-II-WEB	Mès Berg, totemp damb eth sòn agradiu arridolet, expliquèc que se non sabie exactaments damb qué compdaue Vera e non recebie ua part per auança, li calerie renonciar ara nòça.
GUERRA-E-PATZ-II-WEB	Jutjatz vos madeish, comde.
GUERRA-E-PATZ-II-WEB	Tot acabèc quan eth comde, en senter-se magnanim e non escotar naues peticions, didec que balharie ua orde de pagament per valor de ueitanta mil robles.
GUERRA-E-PATZ-II-WEB	Berg arric amablaments e punèc era espatla deth comde, dident que l‟ère plan arregraït, mès que non podie començar ua naua vida sense recéber truca truquet trenta mil robles.
GUERRA-E-PATZ-II-WEB	Aumens vint mil, comde, higec, e era orde per seishanta mil solet.
GUERRA-E-PATZ-II-WEB	Plan ben, plan ben, acabèc damb rapiditat eth comde.
GUERRA-E-PATZ-II-WEB	Mès, perdona, estimat, te balharè es vint mil truca truquet e ua orde per ueitanta mil.
GUERRA-E-PATZ-II-WEB	Atau ei.
GUERRA-E-PATZ-II-WEB	E ara balha- me un punet.
GUERRA-E-PATZ-II-WEB	Natasha auie complit dètz-e-sies ans.
GUERRA-E-PATZ-II-WEB	Qu‟ère er an 1809.
GUERRA-E-PATZ-II-WEB	Ne hège quate que, dempús d‟auer punat a Boris auie compdat damb es dits er an qu‟arribarie ad aguesta edat.
GUERRA-E-PATZ-II-WEB	D‟alavetz, non la‟auie tornat a veir.
GUERRA-E-PATZ-II-WEB	Damb Sonia e sa mair, quan se parlaue de Boris, Natasha afirmaue tu per tu que tot eth passat auie estat ua fantonada que d‟era non se n‟auie de parlar e qu‟era auie desbrembat hège fòrça temps.
GUERRA-E-PATZ-II-WEB	Mès ath hons dera sua amna Natasha se preguntaue, inquieta, s‟era promesa ère un jòc o quauquarren mès seriós l‟estacaue a Boris.
GUERRA-E-PATZ-II-WEB	Dès qu‟en 1805 partisse entara armada, Boris on auie tornat a veir as Rostov.
GUERRA-E-PATZ-II-WEB	Venguec en Mosòu diuèrsi còps e passèc près d‟Otreadnoie, mès ne un solet còp les auie visitat.
GUERRA-E-PATZ-II-WEB	Natasha pensaue, a viatges, que non la volie veir e era sua sospecha semblaue confirmar-se peth ton trist qu‟adoptauen es majors en tot referir-se ada eth.
GUERRA-E-PATZ-II-WEB	Anna Mijailovna, que darrèraments frequentaue mens era casa des Rostov, auie cuelhut ua actitud plan digna e tostemps parlaue damb entosiasme des qualitats deth sòn hilh e dera sua brilhanta carrèra.
GUERRA-E-PATZ-II-WEB	Quan es Rostov s‟installèren en Sant Petersburg, Boris venguec a tier-les ua visita.
GUERRA-E-PATZ-II-WEB	Non sense emocion se presentèc ena sua casa.
GUERRA-E-PATZ-II-WEB	Eth rebrembe de Natasha ère eth mès poetic dera sua vida; mès, ath còp, amiaue era fèrma intencion de qué autant era coma es auti familhars comprenessen damb meridiana claretat qu‟es relacions mainadenques non supausauen cap de compromís ne entada eth ne entada era.
GUERRA-E-PATZ-II-WEB	Qu‟auie ua brilhanta posicion ena societat, gràcies ara sua intimitat damb era comdessa Bezujov, e ère plan ben considerat ena armada, gràcies ara proteccion d‟un naut personatge qu‟era sua confiança s‟auie sabut guanhar; non li mancauen projèctes de maridatge, aisidaments realisables, damb ua des mès riques eretères de Sant Petersburg.
GUERRA-E-PATZ-II-WEB	Quan Boris entrèc ena sala des Rostov, Natasha ère ena sua cramba.
GUERRA-E-PATZ-II-WEB	En saber-se‟n dera sua arribada entrèc ath mès córrer ena sala, eth ròstre rogit, en tot lúder un arridolet mès que corau.
GUERRA-E-PATZ-II-WEB	Boris rebrembaue a ua mainada de vestit curt, uelhs neri e ludents jos es cargolhs e un arridolet sonor e mainadenc: ara Natasha de hège quate ans.
GUERRA-E-PATZ-II-WEB	Plan per aquerò, quan entrèc ua Natasha totafèt desparièra, demorèc trebolat e en sòn ròstre se miralhèc era suspresa e era admiracion.
GUERRA-E-PATZ-II-WEB	Aguesta expression en ròstre de Boris alegrèc a Natasha.
GUERRA-E-PATZ-II-WEB	Qué?, te‟n brembes dera tua coquina amiga?, preguntèc era comdessa.
GUERRA-E-PATZ-II-WEB	Boris punèc era man de Natasha e didec qu‟ère estonat peth cambi costat.
GUERRA-E-PATZ-II-WEB	Com a emberit!
GUERRA-E-PATZ-II-WEB	E papa, a envielhit?, preguntèc.
GUERRA-E-PATZ-II-WEB	Natasha se seiguec e, sense cuelher part ena convèrsa de Boris e era comdessa, observèc en silenci enquia es mès petiti detalhs deth nòvi dera sua mainadesa.
GUERRA-E-PATZ-II-WEB	Boris sentie, sus eth, aquera guardada fixa e corau, e de quan en quan se viraue entada era.
GUERRA-E-PATZ-II-WEB	Er unifòrme, es esperons, era corbata, eth pientat de Boris, tot qu‟ère ara darrèra mòda e comme il faut.
GUERRA-E-PATZ-II-WEB	Natasha se n‟encuedèc de seguit.
GUERRA-E-PATZ-II-WEB	Seigut un shinhau de costat, ath cant dera comdessa, s‟ajustaue damb era man dreta un gant plan net, que semblaue emmotlat sus era sua quèrra.
GUERRA-E-PATZ-II-WEB	Sarrant es sòns pòts damb distincion especiau e rafinada, parlaue des plasers deth gran mon de Sant Petersburg e, damb fina ironia, rebrembaue es vielhs tempsi e as vielhs amics de Moscòu.
GUERRA-E-PATZ-II-WEB	De bon voler, e atau ac avertic Natasha, mentèc ara nauta aristocràcia, en tot parlar deth balh d‟un ambaishador, qu‟en eth i siguec, es invitacions qu‟auie recebut de N.N.
GUERRA-E-PATZ-II-WEB	Seiguda e en silenci, Natasha lo seguie guardant de reuelh.
GUERRA-E-PATZ-II-WEB	Aguesta guardada enquimeraue a Boris e lo trebolaue cada còp mès.
GUERRA-E-PATZ-II-WEB	Damb màger frequéncia se viraue entà Natasha e interrompie eth sòn raconde.
GUERRA-E-PATZ-II-WEB	Ath cap de dètz menutes, quan se lheuèc entà dider-se adiu, es madeishi uelhs curiosi, provocadors e un shinhau burlesqui lo seguien guardant.
GUERRA-E-PATZ-II-WEB	Dempús d‟aquera prumèra visita, Boris se didec que Natasha auie entada eth es madeishi atractius qu‟abantes; mès que non auie d‟abandonar-se ad aguest sentiment, pr‟amor qu‟eth maridatge damb era, lèu sense dòt, serie funèst entara sua carrèra, e renauir es relacions d‟abantes, sense auer era intencion de maridar-se, qu‟ère indecent.
GUERRA-E-PATZ-II-WEB	Boris decidic evitar a Natasha; ça que la, a maugrat deth sòn prepaus, uns dies dempús tornec ena casa des Rostov e repetic cada viatge mès es ues visites, e arribèc a passar dies sancers ena sua casa.
GUERRA-E-PATZ-II-WEB	Comprenie eth besonh d‟ua explicacion damb Natasha, l‟auie de díder qu‟ère de besonh desbrembar eth passat, qu‟eth, maugrat tot… non podie maridar-se damb era, pr‟amor qu‟ère mancat de sòs e sa pair non balharie eth sòn consentiment.
GUERRA-E-PATZ-II-WEB	Mès jamès trapaue eth moment avient; cada dia se sentie mès embolhat.
GUERRA-E-PATZ-II-WEB	Natasha, sivans era pensada de Sonia e dera comdessa, ère tant encamardada de Boris coma abantes.
GUERRA-E-PATZ-II-WEB	Cantaue entada eth es sues romances favorites, li mostraue eth sòn album e l‟obligaue a escríuer quauquarren en eth, mès non li permetie parlar deth temps passat, en tot hèr-li veir atau se guaire polit ère eth temps present.
GUERRA-E-PATZ-II-WEB	Toti es dies Boris gessie dera casa des Rostov coma estropat en ua broma, sense auer dit çò que li calie díder e sense saber se qué hège, ne se per qué tornaue ne com acabarie tot aquerò.
GUERRA-E-PATZ-II-WEB	Deishèc de visitar a Elena e recebie constantes nòtes de repotec pera sua absència e, maugrat tot, passaue longues ores en çò des Rostov.
GUERRA-E-PATZ-II-WEB	Ua net, quan era vielha comdessa, damb blòda, sense es sòn faussi retortilhs, damb ua prima guinsa de peu que subergessie dera sua blanca casqueta de dormir, hège es genuflexions dera oracion nueitiua sus un petit tapìs, entre alendades e planhs, carrinclèc era pòrta e entrèc ath mès córrer Natasha, cauçadi es pès nudi, tanben damb blòda e papilhòtes.
GUERRA-E-PATZ-II-WEB	Era comdessa la guardèc emmaliciada tant qu‟acabaue era oracion interrompuda: “Aurà d‟ester aguest lhet eth mèn taüt”?
GUERRA-E-PATZ-II-WEB	Era entrada dera sua hilha braquèc eth sòn fervor religiós.
GUERRA-E-PATZ-II-WEB	Natasha, rosada e alègra, en veir que sa mair pregaue s‟arturèc e sense voler treiguec era lengua en tot menaçar-se ada era madeisha.
GUERRA-E-PATZ-II-WEB	Dempús, en veir que sa mair contunhaue era pregària, correc de puntetes enquiath lhet, se treiguec es simbosses, hereguèc es sòns petiti pès e sautèc en lhet qu‟era comdessa Rostova cranhie auer coma taüt.
GUERRA-E-PATZ-II-WEB	Qu‟ère un lhet naut, damb matalassi de ploma e cinc coishins suberpausadi en amendrida.
GUERRA-E-PATZ-II-WEB	Natasha s‟en.honsèc enes plomes, se virèc de cara entara paret e sagèc d‟acomodar-se jos eth plumon.
GUERRA-E-PATZ-II-WEB	Demorèc ara fin seiguda, damb es cames plegades ath costat dera maishèra, sense deishar de botjar-se: tan lèu hège còps de pè coma qu‟arrie hloishet, ben se caperaue era boca o ben guardaue a sa mair.
GUERRA-E-PATZ-II-WEB	Era comdessa acabèc es sues oracions e s‟apressèc ada era damb ròstre sevèr.
GUERRA-E-PATZ-II-WEB	Mès en veir a Natasha damb eth cap caperat, arric damb era sua bontadosa e doça arridalha.
GUERRA-E-PATZ-II-WEB	Plan, donc, se qué vòs?, didec.
GUERRA-E-PATZ-II-WEB	Podem parlar, mama?, preguntèc Natasha.
GUERRA-E-PATZ-II-WEB	Natasha mostraue ua cèrta rudesa exteriora en tracte damb sa mair, mès ère tan delicada e abil que jamès li costaue mau, anuèg ne desengust.
GUERRA-E-PATZ-II-WEB	Plan, de qué vos parlar aué?, preguntèc era comdessa, apuant-se enes coishins, tant que Natasha, après auer virat dus còps sus era madeisha, s‟acomodèc ath sòn costat jos eth plumon, deishant es braci dehòra e cuelhent un aspècte seriós.
GUERRA-E-PATZ-II-WEB	Es visites nueitiues que hège Natasha a sa mair, abantes de qué eth comde tornèsse deth club, qu‟èren un des grani plasers entàs dues.
GUERRA-E-PATZ-II-WEB	Ditz-me, de qué se tracte aué?
GUERRA-E-PATZ-II-WEB	Tanben jo me cau parlar-te…
GUERRA-E-PATZ-II-WEB	Natasha tapèc damb era sua man era boca dera comdessa.
GUERRA-E-PATZ-II-WEB	Que ja ac sai, de Boris… didec seriosaments.
GUERRA-E-PATZ-II-WEB	Qu‟ei per aquerò que sò venguda.
GUERRA-E-PATZ-II-WEB	Non parletz, qu‟ac sai.
GUERRA-E-PATZ-II-WEB	Mès non, didetz-m‟ac (retirèc era sua man), didetz-m‟ac, mama… ei simpatic?
GUERRA-E-PATZ-II-WEB	Natasha, que ja as dètz-e-sies ans e ad aguesta edat jo que ja èra maridada.
GUERRA-E-PATZ-II-WEB	Tu dides que Boris ei simpatic.
GUERRA-E-PATZ-II-WEB	Ja sai que n‟ei, e l‟estimi coma un hilh, mès, se qué vòs?…
GUERRA-E-PATZ-II-WEB	Qué ei çò que penses?
GUERRA-E-PATZ-II-WEB	Que l‟as shurlat eth cervèth, pro qu‟ac veigui…
GUERRA-E-PATZ-II-WEB	Era comdessa, en didè‟c, guardèc a Natasha.
GUERRA-E-PATZ-II-WEB	Era sua hilha s‟estaue immobila, damb es uelhs tachadi en ua esfinx escultada en husta d‟acajó enes cantoades deth lhet, de sòrta qu‟era comdessa podie veir eth ròstre dera sua hilha solet de perfil.
GUERRA-E-PATZ-II-WEB	L‟estonèc era sua expression concentrada e seriosa.
GUERRA-E-PATZ-II-WEB	Natasha escotaue e reflexionaue.
GUERRA-E-PATZ-II-WEB	E qué?, didec.
GUERRA-E-PATZ-II-WEB	Que l‟as hèt a pèrder eth cap.
GUERRA-E-PATZ-II-WEB	Entà qué?
GUERRA-E-PATZ-II-WEB	Se qué vòs d‟eth?
GUERRA-E-PATZ-II-WEB	Per qué?, preguntèc Natasha, sense cambiar de posicion.
GUERRA-E-PATZ-II-WEB	Perque ei joen, ei praube, ei parent tòn… perque tanpòc tu l‟estimes.
GUERRA-E-PATZ-II-WEB	Com vo‟n sabetz?
GUERRA-E-PATZ-II-WEB	Ac sai; aquerò que non està ben, estimada.
GUERRA-E-PATZ-II-WEB	E se jo voi?…
GUERRA-E-PATZ-II-WEB	Dèisha de díder pegaries.
GUERRA-E-PATZ-II-WEB	E se jo voi?…
GUERRA-E-PATZ-II-WEB	Natasha, que t‟ac digui seriosaments…
GUERRA-E-PATZ-II-WEB	Natasha non la deishèc acabar.
GUERRA-E-PATZ-II-WEB	Cuelhec era fina e longa man dera comdessa, la punèc en revèrs, dempús en paumet, la virèc e punèc era prumèra falanja deth dit, dempús ath miei dera articulacion, dempús era auta falanja, tant qu‟anaue dident: “gener, hereuèr, mars, abriu e mai”.
GUERRA-E-PATZ-II-WEB	Parlatz, mama, per qué non didetz arren?, e guardèc a sa mair.
GUERRA-E-PATZ-II-WEB	Era comdessa la guardaue damb trendesa e semblaue que se n‟auie desbrembat de tot çò que volie díder.
GUERRA-E-PATZ-II-WEB	Que non està ben, estimada.
GUERRA-E-PATZ-II-WEB	Non toti compreneràn era vòsta amistat dera mainadesa; e eth hèt de qué vos veiguen as dus ara, tant amasa, te pòt damnatjar dauant de d‟auti joeni que mos visiten.
GUERRA-E-PATZ-II-WEB	E, sustot, ada eth lo hètz a patir en bades.
GUERRA-E-PATZ-II-WEB	Dilhèu a trapat ja un bon partit e ara semble èster hòl per tu.
GUERRA-E-PATZ-II-WEB	Hòl per jo?, repetic Natasha.
GUERRA-E-PATZ-II-WEB	Te vau a condar çò que m‟arribèc a jo madeisha.
GUERRA-E-PATZ-II-WEB	Jo qu‟auia un cousin…
GUERRA-E-PATZ-II-WEB	Òc, Kiril Matveic, ja ac sai.
GUERRA-E-PATZ-II-WEB	Mès s‟ei que‟ei un vielh!
GUERRA-E-PATZ-II-WEB	Que non n‟a estat tostemp, hilha.
GUERRA-E-PATZ-II-WEB	Guarda ua causa, jo parlarè damb Boris.
GUERRA-E-PATZ-II-WEB	Per qué non, se li shaute…?
GUERRA-E-PATZ-II-WEB	Pr‟amor que sai qu‟acabarà en non arren.
GUERRA-E-PATZ-II-WEB	Com vo‟n sabetz?
GUERRA-E-PATZ-II-WEB	Non, mama, non l‟ac digatz.
GUERRA-E-PATZ-II-WEB	Quines pegaries!, didec Natasha damb eth ton d‟ua persona que sagen de trèir-li quauquarren sòn.
GUERRA-E-PATZ-II-WEB	Plan, donc, non me maridarè, mès que seguisque vient: ada eth li shaute e a jo tanben, e guardèc arrint ara sua mair.
GUERRA-E-PATZ-II-WEB	Que non mos maridaram, seguiram atau.
GUERRA-E-PATZ-II-WEB	Qué vòs díder?
GUERRA-E-PATZ-II-WEB	Preguntèc era comdessa.
GUERRA-E-PATZ-II-WEB	Atau…
GUERRA-E-PATZ-II-WEB	Que non ei de besonh maridar-me, seguiram atau.
GUERRA-E-PATZ-II-WEB	Non vo‟n arrigatz, mama!
GUERRA-E-PATZ-II-WEB	Non vo‟n arrigatz!…
GUERRA-E-PATZ-II-WEB	Que vos retiratz terriblaments a jo, de seguit arritz.
GUERRA-E-PATZ-II-WEB	Cuelhec es mans dera comdessa e punèc en ua eth dit ponin dident “junh” e seguit punant ena auta man; junhsèga, agost…
GUERRA-E-PATZ-II-WEB	Mama, e ei guaire encamardat?
GUERRA-E-PATZ-II-WEB	Qué vos semble?
GUERRA-E-PATZ-II-WEB	S‟encamardèc atau quauquarrés de vos?
GUERRA-E-PATZ-II-WEB	Qu‟ei plan simpatic, plan, plan simpatic!
GUERRA-E-PATZ-II-WEB	Mès que non ven d‟agradar-me deth tot; ei tant estret coma eth relòtge deth minjador… me comprenetz?…
GUERRA-E-PATZ-II-WEB	Quines pegaries se t‟acodissen!, didec era comdessa.
GUERRA-E-PATZ-II-WEB	Ei possible que non me comprengatz?, seguic dident Natasha.
GUERRA-E-PATZ-II-WEB	Nikolenhka me comprenerie…
GUERRA-E-PATZ-II-WEB	Bezujov, ça que la, ei blu, blu escur damb quauquarren de ròi e ath dela ei quarrat.
GUERRA-E-PATZ-II-WEB	Tanben damb eth hès cocarèla, arric era comdessa.
GUERRA-E-PATZ-II-WEB	Era votz deth comde sonèc darrèr dera pòrta.
GUERRA-E-PATZ-II-WEB	Comdesseta!, non dormisses?
GUERRA-E-PATZ-II-WEB	Natasha sautèc deth lhet e, descauça, damb es simbosses ena man, correc entara sua cramba.
GUERRA-E-PATZ-II-WEB	Se tardèc a dormir-se.
GUERRA-E-PATZ-II-WEB	Pensaue qu‟arrés podie compréner çò qu‟era comprenie e amiaue ath sòn laguens.
GUERRA-E-PATZ-II-WEB	Non, plan, qu‟ei fòrça vertuosa.
GUERRA-E-PATZ-II-WEB	S‟encamardèc de Nikolhenka e non vò saber-se‟n d‟arren mès.
GUERRA-E-PATZ-II-WEB	Ne tansevolhe mama ac compren.
GUERRA-E-PATZ-II-WEB	Qu‟ei estonant, (seguic parlat damb era madeisha, en tresau persona, imaginant que tot aquerò ac didie d‟era un òme plan brilhant, eth mès brilhant e brave).
GUERRA-E-PATZ-II-WEB	Qu‟ac tie tot, ei plan intelligenta e graciosa… (contunhaue aguest òme), possedís ua intelligéncia extraordinària, ei simpatica e, ath delà, beròia, plan beròia.
GUERRA-E-PATZ-II-WEB	Qu‟ei fòrça leugèra, nade e monte a shivau meravilhosaments; e quina votz!
GUERRA-E-PATZ-II-WEB	Ua votz esplendida!” E Natasha cantèc eth sòn fragment favorit d‟ua opèra de Cherubini; s‟estirèc en lhet e arric damb er alègre pensament de qué s‟esclipsarie de seguit.
GUERRA-E-PATZ-II-WEB	Cridèc a Duniasha pr‟amor que l‟amortèsse era lum; mès a penes auec Duniasha eth temps de gésser dera cramba, quan era ja auie passat entà un mon erós, er erós mon des sauneis, a on tot ère non solet aisit e polit coma ena realitat, senon encara mielhor, donques que tot se passaue de ua auta manèra.
GUERRA-E-PATZ-II-WEB	Londeman, era comdessa convidèc a Boris, parlèc damb eth, e d‟alavetz eth joen deishèc de vier ena casa des Rostov.
GUERRA-E-PATZ-II-WEB	Eth 31 de deseme, coma adiu der an 1809, s‟anaue a celebrar le reveillon ena casa d‟un naut dignatari des temps de Caterina era Grana.
GUERRA-E-PATZ-II-WEB	Les calie assistir eth Còs diplomatic e er Emperaire.
GUERRA-E-PATZ-II-WEB	En passèg des Anglesi, sus eth Neva, eth palai deth notable ludie damb es sòns milèrs de lums.
GUERRA-E-PATZ-II-WEB	Ath cant dera entrada, plan illuminada, s‟auie estirat un tapís vermelh e, ath delà des gendarmes, i auie eth cap dera policia damb dotzenes d‟oficiaus.
GUERRA-E-PATZ-II-WEB	Es cars arribauen sense pòsa, damb lacais de liurèa vermelha e lacais damb plumes enes chapèus.
GUERRA-E-PATZ-II-WEB	Des coches baishauen personatges uniformadi damb es sues bandes e decoracions.
GUERRA-E-PATZ-II-WEB	Es senhores, de satin e ermina, caushigauen damb suenh es estrius, desplegadi damb sorrolh, e auançauen rapides e silencioses peth tapís dera entrada.
GUERRA-E-PATZ-II-WEB	A cada naua carròça qu‟arribaue en palai, un mormolh recorrie era multitud de curiosi e es òmes se desencoauen.
GUERRA-E-PATZ-II-WEB	Ei er Emperaire?…
GUERRA-E-PATZ-II-WEB	Non, qu‟ei eth mimistre… eth prince… er ambaishador…
GUERRA-E-PATZ-II-WEB	Qu‟ei que non ves eth plumalh?, s‟entenie díder entre era multitud.
GUERRA-E-PATZ-II-WEB	Un d‟eri mielhor vestit qu‟es auti, semblaue conéisher a toti es personatges qu‟arribauen e anaue dident eth nòm des dignataris damb linhatge d‟alavetz.
GUERRA-E-PATZ-II-WEB	Quan era tresau part des convidadi ja èren en balh, ena casa des Rostov non auien acabat encara de vestir-se entà vier ena gran fèsta.
GUERRA-E-PATZ-II-WEB	Aguest balh siguec objècte de fòrça comentaris e preparatius en çò des Rostov.
GUERRA-E-PATZ-II-WEB	Ara prumeria non n‟èren segurs de qué les convidèsse; dempús cranheren qu‟es vestits non siguessen prèsti entara data e que non resultèssen ara nautada.
GUERRA-E-PATZ-II-WEB	Maria Ignatievna Peronskaia, amiga e parenta dera comdessa, prima e auriolenca dauna d‟aunor dera vielha Cort, acompanhaue en balh as Rostov pr‟amor de guidar ad aqueri provincians ena nauta societat petersburguesa.
GUERRA-E-PATZ-II-WEB	Es Rostov l‟auien de recuélher en sòn coche tàs dètz, enes jardins de Taurida; mès qu‟èren es dètz mens cinc e es joenes non èren encara vestides.
GUERRA-E-PATZ-II-WEB	Natasha venguie per prumèr còp en un gran balh.
GUERRA-E-PATZ-II-WEB	S‟auie lheuat tàs ueit deth maitin e passèc tot eth dia en ua febril inquietud e activitat.
GUERRA-E-PATZ-II-WEB	Multipliquèc es sòns esfòrci pr‟amor de qué Sonia, sa mair e era madeisha, siguessen vestides dera mielhor manèra possibla.
GUERRA-E-PATZ-II-WEB	Sonia e era comdessa se meteren enes sues mans.
GUERRA-E-PATZ-II-WEB	Era comdessa amiarie un vestit de velot ròi escur e es dues joenes vierien de blanc damb ornaments de color ròsa e flors en corsatge; ath delà, eth pientat serie a la grecque.
GUERRA-E-PATZ-II-WEB	Çò de principau que ja estaue: s‟auien lauat, perhumat e emposcat suenhosaments es braci, còth e aurelhes, tau que se hège entà anar en un balh; amiauen botades es miches de seda transparenta e es sabates de satin ornades damb petiti laci; eth pientat ère ja lèu acabat.
GUERRA-E-PATZ-II-WEB	Sonia acabaue ja de vestir-se e era comdessa tanben; mès Natasha que s‟ocupaue de totes, s‟auie arreculat.
GUERRA-E-PATZ-II-WEB	Qu‟ère encara dauant deth miralh, damb un penchenador botat sus es sues primes espatles.
GUERRA-E-PATZ-II-WEB	Sonia, ja vestida, s‟estaue ath miei dera estança en tot sarrar damb eth sòn petit dit era darrèra cinta, que carrinclaue jos era esplinga.
GUERRA-E-PATZ-II-WEB	Non, atau non, Sonia!, didec Natasha en tot virar-se e recuélher damb es mans era cabeladura, qu‟era puncèla non auie auut temps de deishar anar.
GUERRA-E-PATZ-II-WEB	Aguesta cinta que non està ben… aprèssa-te.
GUERRA-E-PATZ-II-WEB	Sonia se seiguec, e Natasha ajustèc era cinta de ua auta manèra.
GUERRA-E-PATZ-II-WEB	Ai, mon Diu!, demora.
GUERRA-E-PATZ-II-WEB	Atau, Sonia.
GUERRA-E-PATZ-II-WEB	Vos rèste guaire?, preguntèc de dehòra estant era comdessa.
GUERRA-E-PATZ-II-WEB	Que ja son es dètz.
GUERRA-E-PATZ-II-WEB	De seguit, de seguit.
GUERRA-E-PATZ-II-WEB	E vos, mama, ja estatz?
GUERRA-E-PATZ-II-WEB	Non me rèste qu‟èra tòca.
GUERRA-E-PATZ-II-WEB	Non vo‟la botetz enquia que jo venga, cridèc Natasha.
GUERRA-E-PATZ-II-WEB	Non ac hescatz.
GUERRA-E-PATZ-II-WEB	Mès ja son es dètz.
GUERRA-E-PATZ-II-WEB	Les calie arribar en balh tàs dètz e mieja e encara Natasha ère sense apraiar.
GUERRA-E-PATZ-II-WEB	Ath delà, les calie passar abantes peth jardin de Taurida.
GUERRA-E-PATZ-II-WEB	Un còp pientada, encara damb es jupons cuerts que deishauen veir es sabates de balh e un chal de sa mair, s‟apressèc ath córrer entà Sonia, li passèc revista e ara seguida inspectèc era comdessa.
GUERRA-E-PATZ-II-WEB	En tot hèr-li a virar eth cap, ajustèc era tòca, punèc rapidaments es sòns grisi peus e correc de nauèth entàs puncèles, que venguien de balhar es darrèri punts ara sua pelha.
GUERRA-E-PATZ-II-WEB	Eth problèma qu‟ère ara ena pelha de Natasha, qu‟ère massa longa.
GUERRA-E-PATZ-II-WEB	Dues puncèles l‟escuerçauen, e nhacauen ara prèssa eth cap deth hiu.
GUERRA-E-PATZ-II-WEB	Ua tresau, damb es esplingues ena boca, corrie de Sonia entara comdessa en tot atier as dues; era quatau sostenguie entà naut eth transparent vestit de Natasha.
GUERRA-E-PATZ-II-WEB	De prèssa, Mavrushka, palometa!
GUERRA-E-PATZ-II-WEB	Balhatz-me eth didau, senhoreta.
GUERRA-E-PATZ-II-WEB	Acabatz o non?, preguntèc eth comde entrant ena cramba.
GUERRA-E-PATZ-II-WEB	Era senhoreta Peronskaia que ja deu èster cansada de demorar.
GUERRA-E-PATZ-II-WEB	Que ja è acabat, senhoreta, didec ua des puncèles, quilhant damb es sòns dits eth vestit e secodint-lo delicadaments, en tot hèr veir damb aguest gèst eth suenh que li meritaue era finesa deth vestit.
GUERRA-E-PATZ-II-WEB	Natasha se premanic a botar-lo-se.
GUERRA-E-PATZ-II-WEB	Ara, ara!
GUERRA-E-PATZ-II-WEB	Sonia barrèc era pòrta.
GUERRA-E-PATZ-II-WEB	Ua menuta dempús deishauen entrar ath comde.
GUERRA-E-PATZ-II-WEB	Amiaue frac blu, miches de seda e sabates; anaue plan ben perhumat e pientat.
GUERRA-E-PATZ-II-WEB	Be n‟estàs de polit, papa!, didec Natasha tant que s‟ajustaue es plecs dera pelha.
GUERRA-E-PATZ-II-WEB	Permetetz-me, senhoreta, permetetz-me, didie era puncèla, ajulhada dauant de Natasha e tirassant-li era pelha, tant que damb era lengua se passaue es esplingues d‟un costat en aute dera boca.
GUERRA-E-PATZ-II-WEB	Natasha, haràs çò que volgues, mès contunhe long.
GUERRA-E-PATZ-II-WEB	Natasha s‟aluenhèc pr‟amor de guardar-se en miralh.
GUERRA-E-PATZ-II-WEB	Plan que òc, eth vestit ère long.
GUERRA-E-PATZ-II-WEB	Òc qu‟està long, l‟escuerçaram en un virament de uelhs, didec decidida Duniasha, en tot trèir ua agulha deth mocador qu‟amiaue en piech e sèir-se en solèr pr‟amor de tornar ath prètzhèt.
GUERRA-E-PATZ-II-WEB	E en aqueth instant era comdessa, damb eth sòn vestit de velot e era sua tòca, entrèc silenciosa e timidaments.
GUERRA-E-PATZ-II-WEB	Ò, preciosa mia, be n‟estàs de beròia!, exclamèc eth comde.
GUERRA-E-PATZ-II-WEB	Mielhor que vosates!
GUERRA-E-PATZ-II-WEB	E la volec abraçar, mès era, rogint-se, se hec enlà pr‟amor de qué non l‟arropisse eth vestit.
GUERRA-E-PATZ-II-WEB	Mama!
GUERRA-E-PATZ-II-WEB	Botatz-vos un shinhaue entath costat era tòca, didie Natasha.
GUERRA-E-PATZ-II-WEB	Es puncèles que cosien era sua pelha, non aueren temps de seguir-la e trinquèren un shinau de tul.
GUERRA-E-PATZ-II-WEB	Diu mèn!, mès se qué mos passe?
GUERRA-E-PATZ-II-WEB	Juri per Diu que non n‟auí eth tòrt…
GUERRA-E-PATZ-II-WEB	Que non ei arren.
GUERRA-E-PATZ-II-WEB	Lo coserè e non se veirà, didec Duniasha.
GUERRA-E-PATZ-II-WEB	Qué beròia!
GUERRA-E-PATZ-II-WEB	E Sonia, qué beròia!
GUERRA-E-PATZ-II-WEB	Qué precioses es dues!
GUERRA-E-PATZ-II-WEB	Tàs dètz e quart cuelheren ara fin es carròces.
GUERRA-E-PATZ-II-WEB	Les calie passar encara peth jardin de Taurida.
GUERRA-E-PATZ-II-WEB	Era senhoreta Peronskaia ère prèsta.
GUERRA-E-PATZ-II-WEB	Maugrat era sua edat e laidor, ena sua casa s‟auie passat madeish qu‟ena de Rostov, encara que damb mens prèsses, pr‟amor que ja i ère acostumada.
GUERRA-E-PATZ-II-WEB	Qu'auien lauat, perhumat e empocat eth sòn lèg còs; tanben darrèr des sues aurelhes; era sua vielha puncèla l‟auie prodigat tanben frases afogades quan gessec dera sua casa damb eth vestit auriò e eth sòn emblèma de dauna d‟aunor dera Cort.
GUERRA-E-PATZ-II-WEB	Era senhoreta Peronskaia laudèc es vestits des Rostov; eres laudèren eth gust e eth vestit de Peronskaia e, tàs onze, damb granes precaucions pr‟amor de non estropiar vestits e pientats, pugèren enes carròces e partiren.
GUERRA-E-PATZ-II-WEB	XV Natasha non auie auut un moment liure en tot eth dia e non s‟auie parat a pensar, ne un solet còp, en çò que la demoraue.
GUERRA-E-PATZ-II-WEB	En aire hered e umid, entre es atapiments e es baçacades dera escura carròça, Natasha s‟imaginèc viuaments, per prumèr viatge, çò que veirie aquiu, en balh, enes sales resplendentes: era musica, es flors, era dança, er Emperaire e tota era brilhant joenesa de Sant Petersburg.
GUERRA-E-PATZ-II-WEB	Li semblaue tan polit que non se podie creir que siguesse atau; tan desparièr ère aquerò dera sensacion d‟escurina, hered e atapiment que regnaue ena veitura de shivaus.
GUERRA-E-PATZ-II-WEB	Sonque quan caushiguèc eth tapís ròi dera entrada, entrèc en vestibul, se treiguec er abric e auancèc damb Sonia dauant de sa mair pera illuminada escala entornejada de flors comprenec çò que veirie dempús.
GUERRA-E-PATZ-II-WEB	Solet alavetz rebrembec se com li calie comportar-se en balh e sagèc de tier un aire majestuós que, sivans pensaue, ère convenent a ua gojata dera sua edat e en aqueres circonstàncies.
GUERRA-E-PATZ-II-WEB	Erosaments se n‟encuedèc qu‟es uelhs l‟anauen d‟un costat en aute; non vedie arren damb claretat, es sues pulsacions passauen de cent e era sang afluie en sòn còr.
GUERRA-E-PATZ-II-WEB	Li siguec impossible adoptar era portadura que l‟aurie hèt ridicula; anaue tremolosa pera emocion, sajant tu per tu d‟amagar-la.
GUERRA-E-PATZ-II-WEB	Mès aquerò, precisaments, ère çò que mès li convenie.
GUERRA-E-PATZ-II-WEB	Dauant e darrèr d‟eres, conversant tanben en votz baisha, entrauen es convidadi vestidi de ceremònia.
GUERRA-E-PATZ-II-WEB	Enes miralhs dera escala, es figures des senhores se miralhauen damb es sòns vestits blanqui, blus o rosadi, damb diamants e pèrles enes braci e còthi nudi.
GUERRA-E-PATZ-II-WEB	Natasha guardaue as miralhs e non artenhie veir era sua imatge entre es autes: tot se barrejaue en una brilhanta procession.
GUERRA-E-PATZ-II-WEB	En entrar ena prumèra sala eth mormolh unifòrme des votzes, es passi e es salutacions l‟aclapèren.
GUERRA-E-PATZ-II-WEB	Era lum e eth resplendor l‟eishorbèren encara mès.
GUERRA-E-PATZ-II-WEB	Es patrons dera casa, que dès hège mieja ora recebien as convidadi, les saludauen damb es madeishes paraules (“Charmé de vous voir”), e acuelheren damb era madeisha cortesia as Rostov e a Peronskaia.
GUERRA-E-PATZ-II-WEB	Es dues gojates, ambdues de blanc damb ròses pariones en peu nere, heren era madeisha reveréncia, mès era patrona dera casa se fixèc mès ena prima Natasha.
GUERRA-E-PATZ-II-WEB	Entada era auec un arridolet especiau, ath delà deth qu‟a toti repartie.
GUERRA-E-PATZ-II-WEB	Dilhèu se‟n brembèsse, en veder- la, des sòns tempsi erosi de joeneta e eth sòn prumèr balh.
GUERRA-E-PATZ-II-WEB	Tanben eth senhor dera casa seguic damb es sòns uelhs a Natasha e preguntèc ath comde se qui ère era sua hilha.
GUERRA-E-PATZ-II-WEB	Charmante!, didec, punant es puntes des sòns dits.
GUERRA-E-PATZ-II-WEB	Ena grana sala de balh es convidadi s‟arremassauen ath cant des pòrtes, demorant era arribada der Emperaire.
GUERRA-E-PATZ-II-WEB	Era comdessa se placèc enes prumères hilades.
GUERRA-E-PATZ-II-WEB	Natasha entenec e sentec que quauqui uns parlauen d‟era e la guardauen.
GUERRA-E-PATZ-II-WEB	Comprenec qu‟agradaue a guairi la guardauen e aquerò la padeguèc un shinhau.
GUERRA-E-PATZ-II-WEB	Peronskaia anaue dident-li ara comdessa qui èren es persones mès importantes qu‟auien acodit ara hèsta.
GUERRA-E-PATZ-II-WEB	Aqueth qu‟ei er ambaishador de Holanda, aqueth de peu gris… e senhalaue a un vielhet d‟abondosa cabeladura argentada e retortilhada, entornejat de senhores que hège arrir.
GUERRA-E-PATZ-II-WEB	Aquiu qu‟auetz ara reina de Sant Petersburg, era comdessa Bezujov, higec senhalant a Elena, qu‟entraue en aqueth moment.
GUERRA-E-PATZ-II-WEB	Be n‟ei de beròia!
GUERRA-E-PATZ-II-WEB	Guardatz se com joeni e vielhs l‟entornègen.
GUERRA-E-PATZ-II-WEB	Beròia e intelligenta…
GUERRA-E-PATZ-II-WEB	Diden qu‟eth prince… ei hòl per era…
GUERRA-E-PATZ-II-WEB	Ça que la, aguestes dues, encara que non son beròies, vien encara mès acompanhades.
GUERRA-E-PATZ-II-WEB	E senhalèc a ua dauna que damb ua hilha plan lèja crotzaue era sala.
GUERRA-E-PATZ-II-WEB	Aguest ei eth frair dera comdessa Bezujov, Anatol Kuraguin, e senhalèc a un cavalièr de bon pòrt, dera Garda, que passèc ath cant d‟eres e dès era nautor deth sòn quilhat cap guardaue luenh sense fixar-se enes daunes.
GUERRA-E-PATZ-II-WEB	Qu‟ei beròi, vertat?
GUERRA-E-PATZ-II-WEB	Lo mariden damb aquera milionària…
GUERRA-E-PATZ-II-WEB	Tanben eth sòn cousin Drubetskoi li hè era cort.
GUERRA-E-PATZ-II-WEB	Se parle de milons.
GUERRA-E-PATZ-II-WEB	Era comdessa senhalèc a Caulaincourt e preguntèc se qui ère.
GUERRA-E-PATZ-II-WEB	Qu‟ei er Ambaishador francés, responec Peronskaia.
GUERRA-E-PATZ-II-WEB	Semble un rei.
GUERRA-E-PATZ-II-WEB	A maugrat tot, es francesi son simpatics, plan simpatics.
GUERRA-E-PATZ-II-WEB	Arrés i a tant agradiu coma eri entà èster en societat.
GUERRA-E-PATZ-II-WEB	A, qu‟ei aciu!
GUERRA-E-PATZ-II-WEB	Çò de cèrt ei que non n‟a cap auta coma era nòsta Maria Antonovna!
GUERRA-E-PATZ-II-WEB	Damb quina simplicitat vestís!
GUERRA-E-PATZ-II-WEB	Qu‟ei un encantament!
GUERRA-E-PATZ-II-WEB	E aqueth senhor gròs damb mericles ei francmaçon universau, didec, en tot senhalar a Pierre Bezujov; en tot veder-lo ath cant dera sua hemna qu‟ei un vertadèr badòc.
GUERRA-E-PATZ-II-WEB	Balançant eth sòn pròpi còs, Pierre se daurie pas entre era gent sense deishar de saludar, damb movements de cap a dreta e quèrra, damb bonassaria e indiferéncia, coma se siguesse en un mercat claufit de gent.
GUERRA-E-PATZ-II-WEB	Natasha guardèc damb alegria eth ròstre coneishut de Pierre, eth badòc, coma lo cridaue Peronskaia.
GUERRA-E-PATZ-II-WEB	Sabie que Bezujov les cercaue ada eri entre es convidadi, e mès que mès ada era.
GUERRA-E-PATZ-II-WEB	Pierre auie prometut vier ena hèsta e presentar-li quauqui joeni pr‟amor que la treiguessen a barar.
GUERRA-E-PATZ-II-WEB	Sense arribar a on èren es Rostov, Pierre s‟arturèc dauant un convidat de peu castanh, mèsalèu baish, mès plan beròi, que vestie unifòrme blanc: qu‟ère Andrei Bolkonski, que li semblèc plan rejovenit e fòrça mès alègre e atrasent.
GUERRA-E-PATZ-II-WEB	Un aute coneishut, mama; Bolkonski, didec Natasha.
GUERRA-E-PATZ-II-WEB	Vo‟n brembatz?
GUERRA-E-PATZ-II-WEB	A!, tanben lo coneishetz vosati?, didec Peronskaia.
GUERRA-E-PATZ-II-WEB	Que l‟è en òdi.
GUERRA-E-PATZ-II-WEB	Il fait a present la pluie e le beau temps.
GUERRA-E-PATZ-II-WEB	Qu‟a un orgulh sense limits.
GUERRA-E-PATZ-II-WEB	A gessut a sa pair.
GUERRA-E-PATZ-II-WEB	S‟a amassat damb Speranski e escriuen sabi pas se quini projèctes.
GUERRA-E-PATZ-II-WEB	Guardatz se com tracte as senhores.
GUERRA-E-PATZ-II-WEB	Era li parle e eth se hè enlà.
GUERRA-E-PATZ-II-WEB	Ja li dideria jo, se çò que hè ad aguestes daunes m‟ac hesse a jo.
GUERRA-E-PATZ-II-WEB	Còp sec, tot se metec en movement.
GUERRA-E-PATZ-II-WEB	Es convidadi s‟arremassèren, brusenti, ena entrada e tornèren a hèr repè: as sons dera musica, entre es dues hilades des convidadi, apareishec er Emperaire, seguit des patrons dera casa.
GUERRA-E-PATZ-II-WEB	Er Emperaire auançaue damb pas rapid seguit, saludant a dreta e quèrra, coma se volesse acabar çò de mès lèu possible aquera prumèra menuta der encontre.
GUERRA-E-PATZ-II-WEB	Era orquestra tocaue ua polca alavetz de mòda, compausada en aunor deth Sobeiran: “Alexandre, Elizavita, mos encantatz vosati dus…” Er Emperaire entrèc en ua saleta.
GUERRA-E-PATZ-II-WEB	Es convidadi s‟arremolinèren ena pòrta.
GUERRA-E-PATZ-II-WEB	Quauqui uns, damb extraordinària gravetat, entrauen e gessien d‟aquiu; dempús es compacti grops se desseparèren dera pòrta e campèc er Emperaire conversant damb era patrona dera casa.
GUERRA-E-PATZ-II-WEB	Un joen, damb mina confusa, les pregaue as senhores que se hessen enlà.
GUERRA-E-PATZ-II-WEB	Quauques daunes, qu‟es sòns ròstres exprimien un complet desbrembe des convenences sociaus, s‟auançauen a empossades, damb un grèu detriment des sòns vestits.
GUERRA-E-PATZ-II-WEB	Es cavalièrs s‟anèren apressant as senhores formant parelhes entara polca.
GUERRA-E-PATZ-II-WEB	Fin finau, toti heren repè e eth Sobeiran, arridolent, en tot amiar dera man ara patrona dera casa e dehòra de compàs, trauessèc eth salon.
GUERRA-E-PATZ-II-WEB	Les seguie eth patron dera casa damb M. A. Narishkina e, dempús, es ambaishadors, ministres e generaus, que Peronskaia anaue nomentant, incansabla.
GUERRA-E-PATZ-II-WEB	Mès dera mitat des senhores auie parelha e se premanien entà barar era polca.
GUERRA-E-PATZ-II-WEB	Natasha comprenec que corrie eth perilh de demorar-se damb sa mair e Sonia, ath cant dera paret, en petit grop de senhores que non auien estat convidades.
GUERRA-E-PATZ-II-WEB	De pè, deishadi d‟anar es sòns primi braci, pataquejant-li eth pitrau a penes format, Natasha tenguie lèu era respiracion e guardaue entà dauant damb uelhs brilhants e inquiets que semblauen prèsti ara màger alegria o a un gran dolor.
GUERRA-E-PATZ-II-WEB	Ne er Emperaire ne es personalitats qu‟anaue senhalant Peronskaia l‟interessauen bric.
GUERRA-E-PATZ-II-WEB	Sonque auie un pensament: “Arrés me va a trèir?
GUERRA-E-PATZ-II-WEB	Non bararè entre es prumères?
GUERRA-E-PATZ-II-WEB	Qu‟ei que non se n‟encueden dera mia preséncia toti aguesti senhors qu‟ara me campen coma dident: “A, non ei aguesta, non ei era que cèrqui”?
GUERRA-E-PATZ-II-WEB	Non, que non ei possible, pensaue.
GUERRA-E-PATZ-II-WEB	Les cau comprèner que voi barar, que bari fòrça ben, e qu‟entada eri serà un plaser barar damb jo”.
GUERRA-E-PATZ-II-WEB	Es nòtes dera polca, qu‟era orquestra anaue desgaspant hège ja un temps, sonauen tristes coma un rebrembe enes aurelhes de Natasha.
GUERRA-E-PATZ-II-WEB	Sentec vams de plorar.
GUERRA-E-PATZ-II-WEB	Peronskaia se desseparèc d‟eres.
GUERRA-E-PATZ-II-WEB	Eth comde se trapaue en extrèm opausat dera sala.
GUERRA-E-PATZ-II-WEB	Era comdessa, Sonia e era semblauen estar soletes coma en un bòsc, sense qu‟arrés s‟interessèsse o tachèsse es uelhs en eres.
GUERRA-E-PATZ-II-WEB	Eth prince Andrei passèc per dauant des Rostov acompanhant a ua dauna.
GUERRA-E-PATZ-II-WEB	Plan que òc, non les auie arreconeishut.
GUERRA-E-PATZ-II-WEB	Eth de bon pòrt Anatòl comentaue arridolent quauquarren damb era sua parelha e guardèc a Natasha coma se guarde a ua paret.
GUERRA-E-PATZ-II-WEB	Tanben Boris passèc dus còps e es dus còps virèc era cara entà un aute costat.
GUERRA-E-PATZ-II-WEB	Berg e era sua hemna, que non barauen, se les apressèren.
GUERRA-E-PATZ-II-WEB	Aguesta sòrta de reünion familhar, precisaments en aqueth lòc, en balh, coma se non auesse un aute lòc entà ua convèrsa privada, umilièc a Natasha.
GUERRA-E-PATZ-II-WEB	Non escotèc ne guardèc a Vera, que li parlaue deth sòn vestit verd.
GUERRA-E-PATZ-II-WEB	Fin finau, er Emperaire s‟arturèc ath cant dera sua darrèra parelha de balh (baraue damb tres).
GUERRA-E-PATZ-II-WEB	Cessèc era musica.
GUERRA-E-PATZ-II-WEB	Un ajudant de camp, d‟aspècte d‟òme plen de preocupacions, s‟apressèc as Rostov e les preguèc que se hessen entà darrèr, encara que ja se trapauen ath cant dera paret.
GUERRA-E-PATZ-II-WEB	Era orquestra comencèc es sons pausadi, clars e seductors deth vals.
GUERRA-E-PATZ-II-WEB	Er Emperaire, arrint, guardèc ara sala.
GUERRA-E-PATZ-II-WEB	Passèren uns instants e arrés començaue a barar.
GUERRA-E-PATZ-II-WEB	Er ajudant de camp, que dirigie eth balh, s‟apressèc ara condessa Bezujov e la convidèc.
GUERRA-E-PATZ-II-WEB	Era lheuèc era man, arric e, sense guardar-lo, la botèc ena sua espatla.
GUERRA-E-PATZ-II-WEB	Er ajudant, expèrt dançaire, abracèc fòrtaments ara sua parelha e damb seguretat, sense prèssa, seguint eth ritme, comencèc a barar en tot esguitlar-se pes bords deth cercle e en angle tenguec era man quèrra dera sua dauna e la hec virar ath ritme cada còp mès rapid dera musica; solet s‟entenie er acompassat trinhonar des esperons enes rapids e leugèrs pès der ajudant; cada tres compassi, en hèr era virada, eth vestit de velot dera sua parelha semblaue, en holar-se, ua ahlamada.
GUERRA-E-PATZ-II-WEB	Natasha les campaue en silenci; ère a mand de plorar, en veir que non baraue eth prumèr vals.
GUERRA-E-PATZ-II-WEB	Eth prince Andrei, damb eth sòn blanc unifòrme de coronèl de cavalaria, damb miches de seda e sabates baishes, ère encoratjat e alègre ena prumera hilada der ample cercle, non luenh des Rostov.
GUERRA-E-PATZ-II-WEB	Eth baron Firhof parlaue damb eth sus era prumèra session deth Conselh Imperiau, que s‟anaue a celebrar londeman.
GUERRA-E-PATZ-II-WEB	Eth prince Andrei, coma òme pròche de Speranskie, participant des trabalhs dera Comission de leis, podie proporcionar notícies cèrtes restacades ara session deth Conselh, qu‟ath sòn prepaus circulauen es mès diuèrsi rumors.
GUERRA-E-PATZ-II-WEB	Mès Bolkonski non prestaue atencion a tot açò que didie Firhof e guardaue, ben ar Emperaire, ben as cavalièrs que non se decidien a començar eth balh.
GUERRA-E-PATZ-II-WEB	Eth prince Andrei observaue as cavalièrs, intimidadi pera preséncia der Emperaire, e as daunes, qu‟èren afogades peth vam d‟èster convidades.
GUERRA-E-PATZ-II-WEB	Pierre s‟apressèc ada eth e lo cuelhec deth braç.
GUERRA-E-PATZ-II-WEB	Vos que baratz tostemp.
GUERRA-E-PATZ-II-WEB	Rostova: treiguetz-la a barar.
GUERRA-E-PATZ-II-WEB	E auancèc entà on l‟indicaue Pierre.
GUERRA-E-PATZ-II-WEB	Eth ròstre desesperat e ansiós de Natasha non passèc inavertit entath prince Andrei.
GUERRA-E-PATZ-II-WEB	La reconeishec, endonvièc es sòns pensaments e comprenec qu‟ère eth prumèr balh dera gojata; rebrembèc era convèrsa ena hièstra e s‟apressèc alègre ara comdessa Rostova.
GUERRA-E-PATZ-II-WEB	Permetetz-me que vos presenta ara mia hilha, didec era comdessa rogint-se.
GUERRA-E-PATZ-II-WEB	Que ja auí aguest plaser, s‟era comdessa se‟n brembe de jo, repliquèc eth prince Andrei damb ua inclinacion tan cortèsa e reverenta que contradidie dirèctaments çò dit per Peronskaia sus era sua grossieretat.
GUERRA-E-PATZ-II-WEB	S‟apressèc a Natasha e se dispausèc a sarrar era sua cintura encara abantes de convidar- la a ua virada de vals.
GUERRA-E-PATZ-II-WEB	Era expression ansiosa d‟aqueth ròstre, prèst ath dolor e ar entosiasme, s‟illuminèc de ressabuda damb un arridolet erós, arregraït e mainadenc.
GUERRA-E-PATZ-II-WEB	Qu‟ère era dusau parelha qu‟entraue en cercle.
GUERRA-E-PATZ-II-WEB	Eth prince Andrei ère un des mielhors dançaires deth sòn temps.
GUERRA-E-PATZ-II-WEB	Natasha ac hège meravilhosaments; que s‟aurie dit qu‟es sòns pès, cauçadi damb sabates de satin, volauen solets, rapids e leugèrs, tant qu‟eth sòn ròstre ludie d‟entosiasme e felicitat.
GUERRA-E-PATZ-II-WEB	Ath prince Andrei li shautaue barar e, en tot desirar méter punt finau as convèrses politiques e intellectuaus damb es que l‟aclapauen, en voler trincar er ambient intimidat creat pera preséncia der Emperaire, decidic barar e alistèc a Natasha pr‟amor qu‟atau l‟ac auie demanat Pierre e pr‟amor qu‟ère era prumèra joena polida que vedie.
GUERRA-E-PATZ-II-WEB	Mès tant lèu agarrèc aquera cintura prima e flexibla, tant lèu coma comencèc a botjar-se e arrir tant apròp, er embelinament deth sòn encantament l‟embriaguèc; se sentec plen de vida e rejovenit quan, remetent er alend, la deishèc damb sa mair e se posèc, guardant as que dançauen.
GUERRA-E-PATZ-II-WEB	Dempús deth prince Andrei, s‟apressèc Boris, convidant-la a barar, e quan la deishèc Boris, barèc damb er ajudant de camp qu‟auie daurit eth balh e dempús damb d‟auti joeni.
GUERRA-E-PATZ-II-WEB	Natasha, animada e erosa, cedie a Sonia es sòns nombrosi cavalièrs, barèc era net sancera, sense pòsa.
GUERRA-E-PATZ-II-WEB	Non ne hec cabau d‟arren de çò que semblaue interessar a toti.
GUERRA-E-PATZ-II-WEB	Non se n‟encuedèc dera prolongada convèrsa der Emperaire damb er Ambaishador de França, ne dera particulara amabilitat que mostrèc entà ua dauna, ne dera capitada d‟Elena, que tau personatge auie distinguit damb ua atencion especiau.
GUERRA-E-PATZ-II-WEB	Ne tansevolhe guardaue at Tsar e se‟n sabec dera sua partida pr‟amor que, d‟alavetz ençà, eth balh se hec mès animat.
GUERRA-E-PATZ-II-WEB	Eth prince Andrei barèc un aute còp damb Natasha un alègre cotilhon que precedic eth sopar.
GUERRA-E-PATZ-II-WEB	Li rebrembèc eth sòn prumèr encontre en jardin d‟Otraidnoie, era net ara lum dera lua, quan non podie dormir, e era convèrsa ena hièstra, entenuda sense voler.
GUERRA-E-PATZ-II-WEB	Natasha se rogic en entener-lo e sagèc de justificar-se coma s‟auesse estat quauquarren vergonhós en sentiment que, sense voler, auie susprenut eth prince Andrei.
GUERRA-E-PATZ-II-WEB	A Bolkonski, coma a tantes persones educades ena nauta societat, li shautaue trapar en aqueth miei tot aquerò que non amiaue era emprenta deth gran mon.
GUERRA-E-PATZ-II-WEB	Qu‟atau ère Natasha damb es sòns estonaments, es sues alegries, era sua timiditat e enquia damb es sues incorreccions en francés.
GUERRA-E-PATZ-II-WEB	Eth prince Andrei li parlaue damb especiau trendesa e delicadesa.
GUERRA-E-PATZ-II-WEB	Seigut près d‟era e conversant sus es tèmes mès futils, non deishaue d‟admirar eth gaujós esplendor des sòns uelhs e era arridalha, que non se restacaue ad açò que parlauen, senon ara felicitat intèrna.
GUERRA-E-PATZ-II-WEB	Quan la convidauen a barar e Natasha se lheuaue arridolenta e erosa, eth prince Andrei admiraue, mès que mès, era sua timida gràcia.
GUERRA-E-PATZ-II-WEB	Ara mitat d‟un cotilhon, Natasha, alendant encara fatigosaments, tornaue en sòn lòc quan la convidèc de nauèth un aute cavalièr.
GUERRA-E-PATZ-II-WEB	Qu‟ère espisada, se la vedie dispausada a remir-se, mès botèc era man ena espatla dera sua naua parelha e arric ath prince Andrei.
GUERRA-E-PATZ-II-WEB	Qu‟estimi a toti e vos e jo comprenem tot aquerò”.
GUERRA-E-PATZ-II-WEB	Aquerò e fòrça d‟autes causes didie eth sòn arridolet.
GUERRA-E-PATZ-II-WEB	Quan eth cavalièr la deishèc, Natasha crotzèc era sala ara cèrca de dues daunes entara figura.
GUERRA-E-PATZ-II-WEB	Natasha s‟apressèc ara sua cosia.
GUERRA-E-PATZ-II-WEB	Mès çò de cèrt ei qu‟aguesta joena tan graciosa e particulara s‟aurà maridat abantes d‟un mes.
GUERRA-E-PATZ-II-WEB	Que non se trape cada dia gojates atau en aguest ambient”, se didec, quan Natasha, en tot apraiar-se era ròsa deth corsatge, se seiguec de nauèth ath sòn costat.
GUERRA-E-PATZ-II-WEB	A mand d‟acabar eth cotilhon, eth vielh comde, damb eth sòn frac blu, s‟apressèc as dançaires.
GUERRA-E-PATZ-II-WEB	Convidèc ath prince Andrei a tier-les ua visita e li preguntèc ara sua hilha se s‟auie divertit.
GUERRA-E-PATZ-II-WEB	Jamès m‟auia divertit tant!, didec dempús.
GUERRA-E-PATZ-II-WEB	E eth prince Andrei observèc qu‟es sòns delicadi braci se quilhauen rapidaments entà abraçar a sa pair e baishauen de seguit.
GUERRA-E-PATZ-II-WEB	Natasha ère erosa coma jamès n‟auie estat.
GUERRA-E-PATZ-II-WEB	Se trapaue en aguest estat de felicitat suprèma quan es persones se hèn totafèt braves e non cren ena possibilitat deth mau, deth malastre o deth dolor.
GUERRA-E-PATZ-II-WEB	En aqueth balh, Pierre, per prumèr còp, se sentec umiliat pera posicion qu‟acupaue era sua hemna enes nautes esfères.
GUERRA-E-PATZ-II-WEB	Ère taciturn e abstrèt.
GUERRA-E-PATZ-II-WEB	Ua prigonda arrupa li crotzaue eth front e, de pès ath cant d‟ua hièstra, guardaue a trauèrs des sues lunetes sense reparar en arrés.
GUERRA-E-PATZ-II-WEB	Natasha passèc ath sòn costat, quan se dirigie entath sopar.
GUERRA-E-PATZ-II-WEB	Tirèc era sua atencion eth ròstre ombriu e adolorit de Pierre.
GUERRA-E-PATZ-II-WEB	Se posèc ath sòn dauant; l‟aurie agradat ajudar-lo, autrejar-li quauquarren dera sua alegria desbordanta.
GUERRA-E-PATZ-II-WEB	Be n‟ei de divertit aquerò!, vertat, comde?, didec.
GUERRA-E-PATZ-II-WEB	Pierre arric distrèt; qu‟ère evident que non comprenie.
GUERRA-E-PATZ-II-WEB	Òc, òc, que sò plan content, responec.
GUERRA-E-PATZ-II-WEB	Sustot un òme tan brave coma Bezujov”.
GUERRA-E-PATZ-II-WEB	As sòns uelhs, toti es qu‟èren presents en balh èren bravi, agradius, encantadors; s‟estimauen es uns as auti.
GUERRA-E-PATZ-II-WEB	Arrés podie ofensar ad arrés e, per tant, toti les calie èster erosi.
GUERRA-E-PATZ-II-WEB	Londeman eth prince Andrei rebrembèc eth balh dera vesilha, mès eth sòn pensament non s‟arturèc guaire en eth.
GUERRA-E-PATZ-II-WEB	E era joena Rostova qu‟ei encantadora.
GUERRA-E-PATZ-II-WEB	Que i a en era quauquarren especiau, espontanèu, que la distinguís; non ei coma es gojates de Sant Petersburg”.
GUERRA-E-PATZ-II-WEB	Aquerò siguec tot çò que pensèc deth balh.
GUERRA-E-PATZ-II-WEB	Prenec eth tè, e se tenguec ath sòn trabalh.
GUERRA-E-PATZ-II-WEB	Mès ja sigue peth cansament o pera manca de saunei, eth dia que siguec dolent entà trabalhar; eth prince Andrei se sentie incapable de hèr arren; non se l‟acodie senon criticar tot çò que hège, causa que se passaue soent en eth, e l‟alegrèc era anóncia d‟ua visita.
GUERRA-E-PATZ-II-WEB	Eth visitaire, Bitski, mèmbre de diuèrses comissions, asidú assistent en grops de discussion en toti es salons de Sant Petersburg, apassionat admirador des idies naues de Speranski, gasetaire tostemp ben informat dera capitau, ère un d‟aguesti òmes qu‟alisten era sua opinion coma era sua ròba, sivans era mòda; e plan per aquerò semblen èster es mès afogadi partidaris des naui corrents.
GUERRA-E-PATZ-II-WEB	Damb gèst preocupat, sense temps, a penes, de trèir-se eth chapèu, s‟apressèc ath prince Andrei e comencèc a parlar de seguit.
GUERRA-E-PATZ-II-WEB	Venguie de saber-se‟n de toti es detalhs dera session deth Conselh Imperiau, celebrada peth maitin e presidida peth madeish Emperaire, e les exprimie damb entosiasme.
GUERRA-E-PATZ-II-WEB	Eth discurs der Emperaire auie estat extraordinari, un discurs que solet pronóncien es monarques costitucionaus.
GUERRA-E-PATZ-II-WEB	Eth prince Andrei escotaue interessat es infòrmes sus era session deth Conselh Imperiau, que damb tanta impaciéncia demoraue e que tanta importància li balhaue; mès l‟estonaue qu‟ara, un còp s‟auie passat, aguest eveniment, luenh d‟ahiscar-lo, li semblaue insignificant.
GUERRA-E-PATZ-II-WEB	Seguie era afogada exposicion de Bitski damb ua cèrta ironia.
GUERRA-E-PATZ-II-WEB	Acodie ena sua ment ua idia plan simpla: “Qué pòt importar-mos a Bitski e a jo qu‟er Emperaire age dit aguestes causes en Conselh?
GUERRA-E-PATZ-II-WEB	E aguest simple rasonament esbaucèc de pic er interès qu‟eth prince Andrei podesse sénter pes reformes que s‟amiauen a tèrme.
GUERRA-E-PATZ-II-WEB	Aqueth madeish dia auie de dinar damb Speranski en petit comité.
GUERRA-E-PATZ-II-WEB	Era perspectiua de dinar en un ambient familhar e amistós damb un òme que autant admiraue, ahiscaue abantes un gran interès en prince Andrei, autant mès pr‟amor jamès auie vist a Speranski ena intimitat deth sòn larèr.
GUERRA-E-PATZ-II-WEB	Mès ara que non sentie cap desir d‟anar-i.
GUERRA-E-PATZ-II-WEB	Ça que la, ara ora indicada, se presentèc ena petita casa propietat de Speranski, près deth jardin de Taurida.
GUERRA-E-PATZ-II-WEB	En minjador postamat, que tiraue era atencion pera sua meticulosa netetat (que se retiraue ara netetat d‟un convent), eth prince Andrei, un shinhau arreculat, trapèc ja amassat eth petit comité de Speranski.
GUERRA-E-PATZ-II-WEB	Non i auie hemnes, exceptat era petita hilha deth secretari d‟Estat (de ròstre alongat, coma sa pair) e era sua hilhuquèra.
GUERRA-E-PATZ-II-WEB	Es convidadi èren Gervais, Magnitski e Stolipin, amics intims deth patron dera casa.
GUERRA-E-PATZ-II-WEB	Quauquarrés, damb votz semblabla ara de Speranski, arrie mercant separadaments cada: a… a… a…
GUERRA-E-PATZ-II-WEB	Eth prince Andrei non auie entenut arrir a Speranski e aquera arridalhada sonora e agudenta deth secretari d‟Estat li costèc un efècte estranh.
GUERRA-E-PATZ-II-WEB	Entrèc en minjador.
GUERRA-E-PATZ-II-WEB	Es convidadi e eth sòn anfitrion èren entre dues hièstres, dauant ua petita taula plia d‟entremesi.
GUERRA-E-PATZ-II-WEB	Speranski, de frac gris, damb ua grana decoracion en pitrau, justet blanc e nauta corbata tanben blanca (solide s‟auie vestit atau entà assistir ena famosa session deth Conselh), s‟estaue de pè ath cant dera taula damb cara alègra.
GUERRA-E-PATZ-II-WEB	Es auti l‟entornejauen.
GUERRA-E-PATZ-II-WEB	Magnitski, en tot dirigir-se ar anfitrion, condaue ua anecdòta.
GUERRA-E-PATZ-II-WEB	Speranski l‟escotaue, arrint ja per çò qu‟anaue a enténer.
GUERRA-E-PATZ-II-WEB	Quan eth prince Andrei entraue ena estança, es paraules de Magnitski èren estofades de nauèth pes arridalhes.
GUERRA-E-PATZ-II-WEB	Stolipin, sense deishar de mastulhar un tròç de pan damb hormatge, arrie en un ton de baish prigond; Gervais deishaue anar un arridolet e Speranski arrie a arridalhades.
GUERRA-E-PATZ-II-WEB	Quan vedec a Bolkonski l‟estenec era sua man blanca e delicada.
GUERRA-E-PATZ-II-WEB	Encantat de veder-vos, prince!, didec.
GUERRA-E-PATZ-II-WEB	Un moment… se virèc entà Magnitski, interrompent era sua anecdòta.
GUERRA-E-PATZ-II-WEB	Auem acordat aué que mos amassàuem entà passar-mos-ac ben: ne ua soleta paraula de negòcis.
GUERRA-E-PATZ-II-WEB	E tornèc a arrir.
GUERRA-E-PATZ-II-WEB	Eth prince Andrei escotaue damb estonament e tristor, pera decebuda, era arridalha de Speranski.
GUERRA-E-PATZ-II-WEB	Lo guardaue e li semblaue veir a un aute òme, desparièr.
GUERRA-E-PATZ-II-WEB	Tot çò qu‟abantes l‟auie semblat misteriós e seductor en Speranski aqueric, de ressabuda, claretat e deishèc d‟èster atrasent; que se hec ara evident e vulgar.
GUERRA-E-PATZ-II-WEB	Ena taula era convèrsa non cessèc un punt e siguec coma ua compilacion d‟anecdòtes divertides.
GUERRA-E-PATZ-II-WEB	Encara non auie acabat era sua istòria Magnitski que ja un aute s‟aufrie entà condar-ne ua auta de mielhor.
GUERRA-E-PATZ-II-WEB	Es anecdòtes se referien, ena sua majoritat, non tant ara administracion coma as foncionaris.
GUERRA-E-PATZ-II-WEB	Que s‟aurie dit qu‟entada eri ère tan manifèsta era estupiditat d‟aqueres persones qu‟era soleta actitud possibla entada eri ère era comica indulgéncia.
GUERRA-E-PATZ-II-WEB	Speranski condèc que, ena session deth Conselh deth maitin, un conselhèr, completaments sord, tostemp que li preguntauen era sua pensada sus quauquarren, responie qu‟eth opinaue madeish.
GUERRA-E-PATZ-II-WEB	Gervais se referic a ua visita dera inspeccion famosa pera absoluda imbecillitat de toti es sòns components.
GUERRA-E-PATZ-II-WEB	Stolipin, blequejant, critiquèc damb veeméncia es abusi deth vielh estat des causes, en tot menaçar atau de balhar ara convèrsa un cambi seriós.
GUERRA-E-PATZ-II-WEB	Magnitski intervenguec entà arrir-se‟n der afogament de Stolipin e Gervais intercalèc ua badinada qu‟entornèc ara convèrsa generau eth sòn ton frivol.
GUERRA-E-PATZ-II-WEB	A Speranski li shautaue, plan que òc, descansar dempús eth trabalh e divertir-se en ua reünion d‟amics intims; e es convidadi, que coneishien eth desir deth secretari d‟Estat, sajauen d‟alegrar-lo e divertir-se ath còp.
GUERRA-E-PATZ-II-WEB	Mès aquera alegria li semblèc engüegiua e penibla ath prince Andrei.
GUERRA-E-PATZ-II-WEB	Eth timbre agudent dera votz de Speranski li costaue ua impression desagradiua, e era sua contunha arridalhada li sonaue a faussa e herie era sua sensibilitat.
GUERRA-E-PATZ-II-WEB	Bolkonski non arrie e cranhie èster un destrantalhaire, mès degun d‟eri se n‟encuedèc de qué eth sòn umor non ère cossent damb er ambient generau.
GUERRA-E-PATZ-II-WEB	Semblaue que toti s‟ac passauen plan ben.
GUERRA-E-PATZ-II-WEB	S‟esdeguèc diuèrsi còps entà intervier ena convèrsa, mès tostemp es sues paraules èren refusades, coma un siure en.honsat ena aigua, e non artenhie hèr trufaria damb toti eri.
GUERRA-E-PATZ-II-WEB	Que non auie arren de dolent ne impròpi en çò que se didie: tot qu‟ère engenhós e podie èster divertit, mès mancaue un punt de sabor, era sau dera alegria, qu‟era sua existéncia ne tansevolhe sospechauen.
GUERRA-E-PATZ-II-WEB	Dempús deth repaish, era hilha de Speranski e era sua hilhuquèra se lheuèren.
GUERRA-E-PATZ-II-WEB	Eth secretari d‟Estat amorassèc ara mainada damb era sua blanca man e li balhèc un punet.
GUERRA-E-PATZ-II-WEB	Tanben aguest gèst li semblèc artificiau ath prince Andrei.
GUERRA-E-PATZ-II-WEB	Cossent damb eth costum anglés, es òmes se demorèren ena subertaula beuent vin d‟Oporto.
GUERRA-E-PATZ-II-WEB	Ath miei dera convèrsa, qu‟auie derivat entara intervencion de Napoleon en Espanha (que toti aprovauen) eth prince Andrei manifestèc era sua opinion contrària.
GUERRA-E-PATZ-II-WEB	Speranski arric e, damb eth desir evident de cambiar de tèma, condèc ua anecdòta qu‟arren auie a veir damb era convèrsa generau.
GUERRA-E-PATZ-II-WEB	Per un moment carèren toti.
GUERRA-E-PATZ-II-WEB	Abantes de lheuar-se, Speranski tapèc era botelha d‟Oporto e didec:
GUERRA-E-PATZ-II-WEB	Aué en dia eth bon vin ei tan rar coma eth mèrle blanc.
GUERRA-E-PATZ-II-WEB	L‟ac autregèc ath vailet e se metec de pès.
GUERRA-E-PATZ-II-WEB	Toti heren madeish e conversant animadaments passèren ena sala.
GUERRA-E-PATZ-II-WEB	En aguest moment li heren a vier a Speranski dus comunicats vengudi per corrèu.
GUERRA-E-PATZ-II-WEB	Les cuelhec e entrèc en sòn burèu.
GUERRA-E-PATZ-II-WEB	Quan se retirèc, era alegria generau despareishec e es convidadi comencèren a parlar de tèmes seriosi en votz baisha.
GUERRA-E-PATZ-II-WEB	Plan, ara qu‟arribe era declamacion, didec Speranski en gésser deth burèu.
GUERRA-E-PATZ-II-WEB	Magnitski cuelhec era postura avienta e comencèc a declamar uns vèrsi umoristics francesi, compausadi per eth madeish sus diuèrsi personatges petersburguesi.
GUERRA-E-PATZ-II-WEB	L‟interromperen diuèrsi còps damb aplaudiments.
GUERRA-E-PATZ-II-WEB	Acabada era declamacion, eth prince Andrei s‟apressèc entà Speranski pr‟amor de dider-se adiu.
GUERRA-E-PATZ-II-WEB	Tà on anatz tan lèu?, li preguntèc eth secretari d‟Estat.
GUERRA-E-PATZ-II-WEB	Que me sò comprometut entà ua cauhada…
GUERRA-E-PATZ-II-WEB	Ambdús sauvèren silenci.
GUERRA-E-PATZ-II-WEB	Eth prince Andrei vedie d‟apròp aqueri uelhs veladi que non se deishauen penetrar e li semblèc comic qu‟eth podesse demorar quauquarren de Speranski, e dera sua pròpia actuacion, restacada damb eth; ara se preguntaue se com auie podut balhar tanta importància ad açò qu‟eth hège.
GUERRA-E-PATZ-II-WEB	Era arridalha acompassada e era manca d‟alegria li sonèren fòrça temps après abandonar era casa de Speranski.
GUERRA-E-PATZ-II-WEB	En tornar ena sua casa, eth prince Andrei passèc revista, coma se siguesse quauquarren nau, ara sua vida en Sant Petersburg pendent aqueri quate mesi.
GUERRA-E-PATZ-II-WEB	Rebrembaue es sòns va- e-veni, es sues cèrques, eth projècte de reforma des reglaments militars cuelhudi en consideracion e que sus eth s‟auie hèt un silenci totau, sonque pr‟amor que un aute projècte, plan dolent, auie estat presentat ar Emperaire.
GUERRA-E-PATZ-II-WEB	Rebrembèc es sessions deth comité, qu‟en eth figuraue Berg, e rebrembèc se com en aguestes reünions se parlaue longaments sus era forma de celebrar-les, deishant tostemp de cornèr, damb era madeisha diligéncia, tot aquerò que se referie ara esséncia deth problema.
GUERRA-E-PATZ-II-WEB	Rebrembèc eth sòn trabalh de codificacion, er interés qu‟auie arrevirat ath rus es articles des còdis roman e francés, e sentec vergonha d‟eth madeish.
GUERRA-E-PATZ-II-WEB	Bogucharovo, es sòns trabalhs en camp e eth sòn viatge entà Riazan.
GUERRA-E-PATZ-II-WEB	Rebrembèc as mujiks, ath starosta Dron e, en tot aplicar-les mentauments es drets des persones, qu‟eth auie dividit en paragrafs, s‟estonèc d‟auer tengut tant de temps en un trabalh tant estèrle.
GUERRA-E-PATZ-II-WEB	Londeman eth prince Andrei anèc a tier-li ua visita a diuèrses persones qu‟enes sues cases encara non i auie estat, e entre eres as Rostov, qu‟era sua amistat siguec renauida en darrèr balh.
GUERRA-E-PATZ-II-WEB	Ath delà deth dèuer de cortesia, l‟amiaue aquiu eth desir de veir ena intimitat ara gojata originau e plia de vitalitat que tant agradiu rebrembe l‟auie deishat.
GUERRA-E-PATZ-II-WEB	Natasha siguec ua des prumères a gésser ath sòn encontre.
GUERRA-E-PATZ-II-WEB	Amiaue un vestit blu de gasa que damb eth li semblèc ath prince encara mielhor de com la vedesse en balh.
GUERRA-E-PATZ-II-WEB	Era e tota era familha l‟acuelheren coma un vielh amic, damb simplicitat corau.
GUERRA-E-PATZ-II-WEB	Aguesta familha, qu‟en d‟auti tempsi l‟auie jutjat damb severitat, li semblèc ara simpla e amabla.
GUERRA-E-PATZ-II-WEB	Era ospitalitat dubèrta deth vielh comde, especiauments agradiu en Sant Petersburg, ère tan sincèra qu‟eth prince Andrei non podec refusar era invitacion de demorar-se a dinar damb eri.
GUERRA-E-PATZ-II-WEB	Eth prince Andrei vedie en Natasha un mon desparièr, completaments d‟autrú ada eth, plen d‟alegries ignorades; aguest estranh mon qu‟ena avenguda deth jardin d‟Otradnoie e ena hièstra, aquera net de lua, l‟auie descoratjat autant.
GUERRA-E-PATZ-II-WEB	Ara, aguest mon ja non l‟irritaue, non l‟ère d‟autrú, senon que, en calar-se en eth, l‟aufrie naui plasers.
GUERRA-E-PATZ-II-WEB	Dempús deth dinar, a demana deth prince Andrei, Natasha cantèc en tot acompanhar-se damb eth clavicòrdi.
GUERRA-E-PATZ-II-WEB	Eth prince, de pès ath cant dera hièstra e sense abandonar era convèrsa des daunes, la seguie d‟aurelha.
GUERRA-E-PATZ-II-WEB	Ath miei d‟ua frasa se demorèc en silenci e notèc que li sarraue era gòrja ues lèrmes inesperades qu‟era sua possibilitat non coneishie.
GUERRA-E-PATZ-II-WEB	Guardèc a Natasha que seguie cantant, e quauquarren nau e erós remoiguec eth sòn èsser.
GUERRA-E-PATZ-II-WEB	Se sentie ath còp erós e trist.
GUERRA-E-PATZ-II-WEB	Que non auie cap de motiu entà plorar, mès es lèrmes èren a mand de gésser.
GUERRA-E-PATZ-II-WEB	Per qué?
GUERRA-E-PATZ-II-WEB	Peth sòn amor de d‟auti tempsi?
GUERRA-E-PATZ-II-WEB	Pera petita princessa Lisa?
GUERRA-E-PATZ-II-WEB	Per tantes desillusions?…
GUERRA-E-PATZ-II-WEB	Pes sues esperances en avier?…
GUERRA-E-PATZ-II-WEB	Òc e non.
GUERRA-E-PATZ-II-WEB	Era rason principau d‟aqueres lèrmes ère era contradiccion terribla, viuaments sentuda per eth, entre eth sòn desir de quaquarren infinitaments gran e indeterminat e era sensacion de qué eth ère un èsser limitat e corporau, tau que n‟ère era.
GUERRA-E-PATZ-II-WEB	Aguesta contradiccion l‟aclapaue e alegraue, tant que l‟entenie cantar.
GUERRA-E-PATZ-II-WEB	A penes deishèc de cantar, s‟apressèc ada eth e li preguntèc se li shautaue era sua votz.
GUERRA-E-PATZ-II-WEB	Hec era pregunta e s‟estèc confonuda, pr‟amor que se n‟encuedèc que non l‟auie d‟auer hèta.
GUERRA-E-PATZ-II-WEB	Eth arric, e, en tot guardar-la, li didec qu‟eth sòn cant li shautaue coma tot çò qu‟era hège.
GUERRA-E-PATZ-II-WEB	Ja ère de nets quan eth prince Andrei gessec de çò des Rostov.
GUERRA-E-PATZ-II-WEB	Se calèc en lhet pera fòrça deth costum, mès que lèu vedec que l‟ère impossible dormir.
GUERRA-E-PATZ-II-WEB	Tanlèu alugaue ua candèla, coma se seiguie en lhet, se lheuaue, tornaue a ajaçar-se, sense qu‟eth desvelh tenaç lo hesse a patir.
GUERRA-E-PATZ-II-WEB	Qu‟ère alègre, renauit, coma se venguesse de gésser d‟ua cramba estofanta entar aire liure.
GUERRA-E-PATZ-II-WEB	Non se l‟acodie pensar, ne tansevolhe, que siguesse encamardat de Natasha; non pensaue en era, mès era sua soleta imatge hège qu‟era sua vida campèsse jos ua lum naua.
GUERRA-E-PATZ-II-WEB	Decidic que li calie ocupar-se dera educacion deth sòn hilh, fidar-la a un bon preceptor; li calie tanben dimitir deth sòn cargue e gésser entar estrangèr, visitar Anglatèrra, Suissa e Italia.
GUERRA-E-PATZ-II-WEB	Qu‟auie rason Pierre quan asseguraue qu‟ei de besonh creir ena possibilitat d‟èster erós entà èster-ne.
GUERRA-E-PATZ-II-WEB	Ara que creigui en era.
GUERRA-E-PATZ-II-WEB	Deishem qu‟es mòrts acòguen as sòns mòrts; tant que se viu, mos cau víuer e èster erosi”.
GUERRA-E-PATZ-II-WEB	XX Un maitin, eth coronèl Adolf Berg, que Pierre coneishie (coma a toti en Moscòu e en Sant Petersburg), se presentèc en çò deth comde Bezujov damb eth sòn impecable unifòrme, es sues pursères engomades e pientades entà dauant, coma es qu‟amiaue er Emperaire Alexandre Pavlovic.
GUERRA-E-PATZ-II-WEB	Que vengui d‟èstar damb era comdessa, era vòsta esposa, e è auut eth malastre de qué non se m‟age acceptat era mia demana.
GUERRA-E-PATZ-II-WEB	Demori que damb vos, comde, aja mielhor sòrt, didec arrint.
GUERRA-E-PATZ-II-WEB	Qué desiratz, coronèl?
GUERRA-E-PATZ-II-WEB	Que sò ara vòsta disposicion.
GUERRA-E-PATZ-II-WEB	Sò vengut d‟installar-me ena mia naua casa, senhor comde (comencèc, en tot saber, çampar, que non podie mens qu‟èster agradiua era notícia), e plan per aquerò voleria aufrir ua petita cauhada as mèns amics e as dera mia esposa, e arric damb mès amabilitat encara.
GUERRA-E-PATZ-II-WEB	L‟è demanat ara senhora comdessa, e vos ac demani a vos, que m‟autrègetz er aunor de vier ena mia casa pr‟amor de préner ua taça de tè e… sopar.
GUERRA-E-PATZ-II-WEB	Solet era comdessa Elena Vasilievna, que jutjaue indigna dera sua persona era societat d‟uns Berg, podie auer era crudeutat de refusar ua invitacion semblabla.
GUERRA-E-PATZ-II-WEB	Berg explicaue tan claraments se per qué desirau amassar ena sua casa a un grop petit e selècte, per qué aquerò li resultaue agradiu, per qué lo desengustaue degalhar es sòs en hèr as cartes e en autes causes indignes e, ça que la, non l‟importaue despener-lo en tot tractar-se des sòns amics, que Pierre non podec remir-se e acceptèc era invitacion.
GUERRA-E-PATZ-II-WEB	Non tardetz, comde, se vos platz, qué vos semble tàs ueit mens dètz?
GUERRA-E-PATZ-II-WEB	Jogaram ua partida.
GUERRA-E-PATZ-II-WEB	Vierà eth nòste generau; qu‟ei plan brave damb jo.
GUERRA-E-PATZ-II-WEB	Dempús soparam… hètz-me aguest favor.
GUERRA-E-PATZ-II-WEB	Contra eth sòn costum d‟acodir tostemp tard, Pierre arribèc aqueth dia ena casa de Berg tàs ueit mens quart, un shinhau abantes dera ora senhalada.
GUERRA-E-PATZ-II-WEB	Premanit ja tot çò de besonh entara cauhada, es Berg demorauen as convidadi en sòn nau burèu, net e luminós, apolidit damb petiti busti, quadres e mòbles naui.
GUERRA-E-PATZ-II-WEB	Berg, damb eth sòn unifòrme nauèth estreat, explicaue ara sua hemna que tostemp se pòden e deuen tier amistats plaçades per dessús d‟un pr‟amor que, solet atau, s‟experimente eth vertadèr plaser dera amistat.
GUERRA-E-PATZ-II-WEB	Se pòt aprèner quauquarren e sollicitar bèra causa.
GUERRA-E-PATZ-II-WEB	Guarda se com è viscut jo dempús eth mèn ascens (Berg non compdaue era sua vida per ans, senon per ascensi); es mèns camarades que non son arren encara, e jo, ça que la, ja è estat prepausat entà cap de regiment; qu‟è era fortuna d‟èster eth vòste marit (se lheuèc e punèc era man de Vera, en tot apraiar de passa ua arrupa deth tapís).
GUERRA-E-PATZ-II-WEB	E com ac è artenhut?, mès que mès en tot saber alistar ben es amistats.
GUERRA-E-PATZ-II-WEB	Plan que òc que me cau èster aunèst e complidor.
GUERRA-E-PATZ-II-WEB	Berg arric convençut dera sua pròpia superioritat sus ua fèbla hemna e carèc, pensant qu‟era sua estimada esposa, maugrat tot ua hemna fèbla, ère incapabla de compréner çò que constituís era dignitat der òme, ein Mann zu sein2.
GUERRA-E-PATZ-II-WEB	Vera arric tanben, convençuda d‟èster superiora ath sòn marit, vertuós e brave, mès que, atau ac pensaue era, comprenie erronèaments era vida, madeish qu‟a toti es auti òmes.
GUERRA-E-PATZ-II-WEB	Berg, en tot jutjar a 2 èster un òme.
GUERRA-E-PATZ-II-WEB	Berg se lheuèc, abracèc ara sua hemna en tot tier compde de non arropir era capa de dentèles qu‟autant l‟auie costat e la punèc just ena mitat des pòts.
GUERRA-E-PATZ-II-WEB	Òc, responec Vera, tanpòc jo ac desiri.
GUERRA-E-PATZ-II-WEB	Mos cau víuer entara societat.
GUERRA-E-PATZ-II-WEB	En aqueth moment anoncièren ath comde Bezujov.
GUERRA-E-PATZ-II-WEB	Ambdús esposi escambièren un arridolet de satisfaccion, en tot atribuir-se cadun era aunor d‟aquera visita.
GUERRA-E-PATZ-II-WEB	Te demani que non m‟interrompes quan parla damb es convidadi, didec Vera.
GUERRA-E-PATZ-II-WEB	Sai se com entretier-les e de qué parlar en cada escadença.
GUERRA-E-PATZ-II-WEB	Berg arric.
GUERRA-E-PATZ-II-WEB	Non tostemp: a viatges es òmes an besonh d‟ua convèrsa d‟òmes.
GUERRA-E-PATZ-II-WEB	Pierre siguec recebut en nau salon, a on arrés se podie sèir sense trincar era simetria e er orde.
GUERRA-E-PATZ-II-WEB	Qu‟ei plan comprensible, donc, e non mos cau estonar, que Berg (en aunor a un visitaire tant apreciat) se mostrèsse magnanim, en tot deishar que siguesse eth, qu‟esbaucèsse era simetria d‟un fautulh o d‟un divan, donques qu‟eth madeish se trapaue en un estat de dolorosa indecision.
GUERRA-E-PATZ-II-WEB	Pierre esbaucèc era simetria en tot hèr-se a vier ua cagira, e Berg e Vera comencèren era sua cauhada, interrompent-se mutuauments en sòn in de distrèir ath convidat.
GUERRA-E-PATZ-II-WEB	Vera, convençuda de qué li calie entretier a Pierre damb eth tèma dera Ambaishada francesa, comencèc, coma un flòc de bones èrbes, aguesta convèrsa.
GUERRA-E-PATZ-II-WEB	Pierre, en pensar qu‟ère de besonh començar ua convèrsa “d‟òmes” interrompec ara sua hemna e metec era question dera guèrra damb Austria, passant sense voler a consideracions de caractèr personau: es prepauses que l‟auien hèt entà que cuelhesse part en aguesta campanha e es rasons que per eres non auie acceptat.
GUERRA-E-PATZ-II-WEB	A maugrat qu‟era convèrsa resultaue pro confusa e Vera ère emmaliciada pera interropcion der element masculin, ambdús esposi avertien damb plaser que, encara que sonque auie arribat un convidat, era cauhada auie començat fòrça ben, e se retiraue as autes coma ua gota d‟aigua a ua auta, damb era convèrsa en marcha, eth tè mestrat e es candèles alugades.
GUERRA-E-PATZ-II-WEB	Ath cap d‟ua estona arribèc Boris, ancian companh de Berg.
GUERRA-E-PATZ-II-WEB	Tenguie per çò que hè ath joen matrimòni ua cèrta actitud de superioritat protectora.
GUERRA-E-PATZ-II-WEB	Dempús de Boris arribèc ua senhora acompanhada d‟un coronèl; mès tard, eth generau; e quan se presentèren es Rostov, era cauhada ère sense cap de dobte parièra a totes es autes.
GUERRA-E-PATZ-II-WEB	Berg e Vera non podien tier un arridolert erós en veir tanta animacion ena sua sala entre eth mormolh d‟aqueres convèrses incoerentes, eth rom rom des vestits femenins e es salutacions.
GUERRA-E-PATZ-II-WEB	Eth generau hec sèir ath sòn costat a Ilia Andreievic, coma convidat de màger categoria dempús d‟eth.
GUERRA-E-PATZ-II-WEB	Es joeni damb es joeni, es vielhs damb es vielhs, era patrona dera casa ath cant dera taula deth tè, a on i auie es madeishes boniqueries en madeish tistèr d‟argent qu‟ena cauhada des Panin: tot resultaue exactaments parièr qu‟enes autes cases.
GUERRA-E-PATZ-II-WEB	Pierre, coma un des convidadi mès importanti, li calie jogar damb Ilia Andreievic, eth generau e eth coronèl.
GUERRA-E-PATZ-II-WEB	Li corresponec sèir-se dauant de Natasha e demorèc estonat der estranh cambi costat en era dempús eth balh.
GUERRA-E-PATZ-II-WEB	Qu‟ère silenciosa e, luenh de semblar tan beròia coma aqueth dia, l‟aurien dit lèja, se non siguesse pera sua mina tranquilla e indiferenta a tot.
GUERRA-E-PATZ-II-WEB	Natasha s‟auie seigut ath cant de sa fraia, ath costat dera tauleta de tè, e responie sense guardar-lo e sense vams as preguntes de Boris, que s‟auie apressat ada era.
GUERRA-E-PATZ-II-WEB	Pierre, qu‟auie falhat a un pau e hèt cinc bases damb grana satisfaccion deth sòn companh, la guardèc de nauèth en enténer bronit de passi e votzes de salutacion de quauquarrés qu‟entraue ena sala.
GUERRA-E-PATZ-II-WEB	Eth prince Andrei ère dauant d‟era, en tot parlar-li damb trendesa sollicita.
GUERRA-E-PATZ-II-WEB	Natasha, damb es caròles alugades lo campaue, sajant de contier era sua respiracion cobejanta.
GUERRA-E-PATZ-II-WEB	Qu‟usclaue de nauèth en era aqueth huec interior abantes amortat.
GUERRA-E-PATZ-II-WEB	Ara qu‟ère ua auta Natasha que, de lèja, venguec a èster era madeisha deth balh.
GUERRA-E-PATZ-II-WEB	Eth prince Andrei s‟apressèc entà Pierre, que notèc en sòn ròstre ua expression naua, jovenila.
GUERRA-E-PATZ-II-WEB	Pendent eth jòc, Pierre escambièc eth sèti diuèrsi còps, demorant en escadences d‟esquia a Natasha o ben ath sòn dauant, mès que non deishèc d‟observar ara joena e ath sòn amic.
GUERRA-E-PATZ-II-WEB	E un sentiment alègre e amargant ath còp l‟enquimeraue, en tot hèr-li a desbrembar eth jòc.
GUERRA-E-PATZ-II-WEB	Dempús de sies partides, eth generau se lheuèc assegurant qu‟ère impossible jogar d‟aquera manèra.
GUERRA-E-PATZ-II-WEB	Pierre demorèc liure.
GUERRA-E-PATZ-II-WEB	Natasha blagaue en un cornèr damb Sonia e Boris.
GUERRA-E-PATZ-II-WEB	Vera, damb refinat arridolet, parlaue damb eth prince Andrei.
GUERRA-E-PATZ-II-WEB	Pierre s‟apressèc ath sòn amic, preguntèc se non èren en tot tractar bèth secret e se seiguec ath sòn costat.
GUERRA-E-PATZ-II-WEB	Vera, que non li passèc inavertit er interés deth prince Andrei pera sua fraia, pensèc qu‟en ua vertadèra cauhada ère indispensable hèr delicades allusions ara vida sentimentau; en profitar eth moment qu‟eth prince se trapaue solet, auie començat damb eth ua convèrsa sus es sentiments en generau e era sua fraia en particular.
GUERRA-E-PATZ-II-WEB	Damb un convidat tant intelligent coma eth prince Andrei (atau lo jutjaue Vera), li calie méter en accion tot eth sòn art diplomatic.
GUERRA-E-PATZ-II-WEB	Quan Pierre se les apressèc, Vera ère en plia convèrsa, satisfèta d‟era madeisha, e eth prince Andrei (causa estranha en eth) semblaue trebolat.
GUERRA-E-PATZ-II-WEB	Qué ne pensatz?, didie Vera damb subtil arridolet.
GUERRA-E-PATZ-II-WEB	Vos, prince, qu‟ètz tan perspicaç e comprenetz de seguit eth caractèr des persones, que ne pensatz de Natalie?
GUERRA-E-PATZ-II-WEB	Pòt èster constanta enes sues afeccions, pòt, coma d‟autes hemnes (e Vera se referie ara sua persona), un còp encamardada d‟un òme, èster fidèu ada eth pendent tota era sua vida?
GUERRA-E-PATZ-II-WEB	Entà jo aquerò qu‟ei eth vertadèr amor.
GUERRA-E-PATZ-II-WEB	Qué vos semble?
GUERRA-E-PATZ-II-WEB	Que coneishi plan pòc ara vòsta fraia entà respóner a ua pregunta tan delicada, repliquèc eth prince Andrei damb un arridolet borlesc, qu‟en eth sajaue d‟amagar eth sòn trebolament.
GUERRA-E-PATZ-II-WEB	Òc, ei vertat, prince, seguic Vera.
GUERRA-E-PATZ-II-WEB	Enes nòsti tempsi (didie “es nòsti tempsi” coma sòlen hèr es persones de pòca nautada, que cren conéisher ath hons es caracteristiques d‟ua epòca e que supausen qu‟es persones càmbien damb es ans), enes nòsti tempsi es joenes an tanta libertat que fòrça viatges le plaisir d’etre coirtisées estofe en eres eth vertadèr sentiment.
GUERRA-E-PATZ-II-WEB	Et Natalie, il faut l’avouer, y est tres sensible.
GUERRA-E-PATZ-II-WEB	Aguesta naua allusion a Natasha hec qu‟eth prince Andrei arroncilhèsse es celhes.
GUERRA-E-PATZ-II-WEB	Se volec lheuar, mès Vera seguic damb un arridolet mès subtil encara:
GUERRA-E-PATZ-II-WEB	Creigui que deguna gojata a estat mès courtisée qu‟era; mès arrés l‟a shautat seriosaments.
GUERRA-E-PATZ-II-WEB	Ja sabetz que tanben eth nòste estimat cosin Boris (e aquerò, entre nous), estèc plan, plan temps dans le pais du Tendre, seguic, en tot referir-se a un jòc de mòda d‟alavetz.
GUERRA-E-PATZ-II-WEB	Eth prince Andrei caraue, arroncilhades es celhes.
GUERRA-E-PATZ-II-WEB	Ètz vos amic de Boris, vertat?, preguntèc Vera.
GUERRA-E-PATZ-II-WEB	Òc, lo coneishi…
GUERRA-E-PATZ-II-WEB	Vos aurà parlat, solide, deth sòn amor mainadenc per Natasha.
GUERRA-E-PATZ-II-WEB	Ò, plan que òc!
GUERRA-E-PATZ-II-WEB	Didec eth prince Andrei.
GUERRA-E-PATZ-II-WEB	E de pic, comencèc a hèr badinades damb Pierre damb desacostumada animacion, en tot dider-li que li calerie mostrar cautèla enes relacions damb es sues quinquagenàries cosies de Moscòu.
GUERRA-E-PATZ-II-WEB	E ath miei des badinades, se lheuèc, cuelhec a Pierre deth braç e se lo hec a vier a despart.
GUERRA-E-PATZ-II-WEB	Que me cau, me cau parlar damb tu, didec eth prince Andrei.
GUERRA-E-PATZ-II-WEB	Tu sabes… es nòsti gants de hemnes… (parlaue des gants qu‟es maçons balhauen a cada nau escuelhut pr‟amor de qué les autregèsse ara hemna estimada).
GUERRA-E-PATZ-II-WEB	Jo… mès non, t‟ac diderè dempús, e damb ua estranha ludentor enes uelhs e gran nerviosisme se seiguec ath cant de Natasha.
GUERRA-E-PATZ-II-WEB	Pierre vedec qu‟eth prince li preguntaue quauquarren e qu‟era se rogie en respóner.
GUERRA-E-PATZ-II-WEB	Mès en aqueth instant Berg preguèc tu per tu a Pierre que s‟ahigesse ara discussion qu‟auie surgentat entre eth generau e eth coronèl sus es ahèrs d‟Espanha.
GUERRA-E-PATZ-II-WEB	Berg ère content e erós.
GUERRA-E-PATZ-II-WEB	Deth sòn ròstre non se delie un arridolet de satisfaccion.
GUERRA-E-PATZ-II-WEB	Era cauhada ère esplendida e, plan que òc, exactaments parièra a guaires eth auie assistit.
GUERRA-E-PATZ-II-WEB	En tot que se retiraue as autes: es discrètes convèrses des senhores, eth generau hènt as cartes e lheuant era votz, eth samovar e es galetes.
GUERRA-E-PATZ-II-WEB	Mès quauquarren mancaue de çò qu‟auie vist en d‟autes cauhades e qu‟eth volie imitar: era convèrsa animada entre es òmes e era discussion sus un tèma important e seriós.
GUERRA-E-PATZ-II-WEB	Eth generau entamenèc aguesta convèrsa e Berg arrosseguèc a Pierre pr‟amor de qué intervenguesse en era.
GUERRA-E-PATZ-II-WEB	Londeman, convidat peth comde Ilia Andreievic, eth prince Andrei dinèc damb es Rostov e passèc ena sua casa tota era jornada.
GUERRA-E-PATZ-II-WEB	Tota era familha se‟n sabie de per qui ère eth prince, e eth, sense amagà‟c, sajaue d‟estar-se tostemp damb Natasha.
GUERRA-E-PATZ-II-WEB	Non solet ena amna de Natasha, era espaurida mès erosa Natasha, senon ena familha sancera, se sentie temor dauant de quauquarren important que s‟anaue a passar.
GUERRA-E-PATZ-II-WEB	Era comdessa damb es uelhs tristi, corsilhosa e grèu, guardaue ath prince Andrei tant que parlaue damb era sua hilha, mès a penes Bolkonski se viraue entada era hège veir timidaments qu‟entamenaue ua convèrsa intranscendenta.
GUERRA-E-PATZ-II-WEB	Sonia cranhie abandonar a Natasha e èster un trebuc quan se demoraue damb es dus.
GUERRA-E-PATZ-II-WEB	Natasha s‟esblancossie de pòur, ara demora de non sabie qué, tostemp que se demoraue soleta damb eth; eth prince l‟estonaue damb era sua timiditat; se n‟encuedaue de qué li volie díder quauquarren e non acabaue de decidir-se.
GUERRA-E-PATZ-II-WEB	Tath ser, quan eth prince Andrei partic, era comdessa s‟apressèc ara sua hilha e li preguntèc en un mormolh:
GUERRA-E-PATZ-II-WEB	I a quauquarren?
GUERRA-E-PATZ-II-WEB	Se vos platz, mama, non preguntetz arren ara, didec Natasha.
GUERRA-E-PATZ-II-WEB	Mès aquera net, Natasha, tant lèu inquieta coma espaurida, damb era guardada quieta, s‟estèc pendent ua longa estona ena cramba de sa mair.
GUERRA-E-PATZ-II-WEB	Li condèc es compliments deth prince e es sòns projèctes de viatjar per estrangèr; l‟auie preguntat a on passarien er ostiu; l‟auie preguntat tanben sus Boris.
GUERRA-E-PATZ-II-WEB	Jamès, jamès… è entenut causes semblables!, seguic.
GUERRA-E-PATZ-II-WEB	Mès ath sòn dauant me senti espaurida e me cau pòur.
GUERRA-E-PATZ-II-WEB	Se qué vò díder aquerò?
GUERRA-E-PATZ-II-WEB	Vòs díder qu‟ei… de vertat?
GUERRA-E-PATZ-II-WEB	Mama!, vos auetz esclipsat?
GUERRA-E-PATZ-II-WEB	Non, estimada…
GUERRA-E-PATZ-II-WEB	Tanben a jo me cau pòur, responec era mair.
GUERRA-E-PATZ-II-WEB	Ve-te‟n a dormir.
GUERRA-E-PATZ-II-WEB	Qu‟ei madeish, non dormirè.
GUERRA-E-PATZ-II-WEB	Qu‟ei ua pegaria dormir!
GUERRA-E-PATZ-II-WEB	Mama, mameta, jamès è sentut quauquarren atau, repetie espaurida e estonada per aqueth sentiment que desnishaue en era.
GUERRA-E-PATZ-II-WEB	Qui s‟ac podie imaginar?…
GUERRA-E-PATZ-II-WEB	Natasha credie èster encamardada deth prince Andrei dès eth prumèr moment que lo vedesse en Otradnoie.
GUERRA-E-PATZ-II-WEB	Semblaue qu‟aquera estranha e inesperada felicitat l‟espaurie; er òme qu‟alavetz auie alistat (e n‟ère convençuda d‟aquerò) tornaue ara a aparéisher e, per çò que semblaue, era tanben li shautaue ada eth.
GUERRA-E-PATZ-II-WEB	E er edart de trapar-mos en aqueth balh.
GUERRA-E-PATZ-II-WEB	Qu‟ei eth destin, plan qu‟ei eth destin, tot qu‟amiaue entad aguest fin.
GUERRA-E-PATZ-II-WEB	Qué mès t‟a dit?
GUERRA-E-PATZ-II-WEB	Mama…
GUERRA-E-PATZ-II-WEB	Ei parièr que sigue veude?
GUERRA-E-PATZ-II-WEB	Pro, Natasha…
GUERRA-E-PATZ-II-WEB	Prèga a Diu.
GUERRA-E-PATZ-II-WEB	Les mariages se font dans les cieux.
GUERRA-E-PATZ-II-WEB	Ad aguesta madeisha ora eth prince Andrei ère damb Pierre e li parlaue deth sòn amor per Natasha e dera sua fèrma intencion de maridar-se damb era.
GUERRA-E-PATZ-II-WEB	Aqueth dia se celebraue ua hèsta en çò dera comdessa Elena Vasilievna.
GUERRA-E-PATZ-II-WEB	I assistien er Ambaishador de França, eth prince (convertit de hège pòc en un visitaire assidú dera comdessa) e d‟autes distinguides daunes e cavalièrs.
GUERRA-E-PATZ-II-WEB	Pierre siguec en embaish e hec uns torns pera sala, cridant era atencion de toti es convidadi per sòn aspècte concentrat, distrèt e taciturn.
GUERRA-E-PATZ-II-WEB	Dempús eth dia deth balh, Pierre notaue era imminéncia des sòns accèssi d‟ipocondria, que contra eri sajaue de pelejar desesperadaments.
GUERRA-E-PATZ-II-WEB	En iniciar-se era amistat deth prince e dera comdessa, qu‟auie recebut eth nomentament de camarlenc quan mens s‟ac demoraue e, plan per aquerò, comencèc a experimentar un sentiment de pesantor e vergonha ena nauta societat.
GUERRA-E-PATZ-II-WEB	L‟aclapauen de contunh lugubres idies sus era vanitat de tot çò d‟uman; aguest nere umor aumentèc en avertir es sentiments dera sua protegida Natasha e eth prince Andrei peth contrast que vedie entre era pròpia situacion e era deth sòn amic.
GUERRA-E-PATZ-II-WEB	Sajaue d‟evitar tanben quinsevolh pensament restacat ara sua hemna Elena, Natasha e eth prince Andrei.
GUERRA-E-PATZ-II-WEB	Tot que li tornaue a semblar mesquin en comparèr damb era eternitat e de nauèth se hège es preguntes de d‟auti còps: “Entà qué tot aquerò?”.
GUERRA-E-PATZ-II-WEB	S‟obligaue a trabalhar de dia e de nets enes sòns ahèrs maçonics, damb era esperança d‟aluenhar aqueth estat d‟animositat.
GUERRA-E-PATZ-II-WEB	Tàs dotze gessec des estances dera comdessa, e ja en sòn burèu, ua cramba baisha de tet e plia de hum, damb era sua usada vesta d‟interior, se premanie a copiar quauqui documents originaus escocèsi quan quauquarrés entrèc ena estança.
GUERRA-E-PATZ-II-WEB	Qu‟ère eth prince Andrei.
GUERRA-E-PATZ-II-WEB	A!, ètz vos?, didec Pierre distrèt e de mala encolia.
GUERRA-E-PATZ-II-WEB	Ja vedetz, sò en tot trabalhar, e li mostrèc eth quasèrn damb aguest aspècte des malerosi que cren hùger des misèries dera vida en tot autrejar-se ath trabalh.
GUERRA-E-PATZ-II-WEB	Eth prince Andrei, damb eth ròstre radiant, erós e renauit, se posèc dauant de Pierre e, sense reparar ena sua tristor, li hec un arridolet damb er egoïsme des persones eroses.
GUERRA-E-PATZ-II-WEB	Donques òc, estimat, didec.
GUERRA-E-PATZ-II-WEB	Agèr volí parlar damb tu e vengui ara entà hè‟c.
GUERRA-E-PATZ-II-WEB	Jamès auia experimentat quauquarren semblable: que sò encamardat, amic mèn.
GUERRA-E-PATZ-II-WEB	Pierre, de ressabuda, alendèc prigondaments e deishèc quèir eth sòn pesant còs sus eth divan, ath cant deth prince Andrei.
GUERRA-E-PATZ-II-WEB	De Natasha Rostova, vertat?
GUERRA-E-PATZ-II-WEB	Ò, òc, de qui se non?
GUERRA-E-PATZ-II-WEB	Jamès m‟ac auria pensat, mès aguest sentiment ei mès fòrt que jo.
GUERRA-E-PATZ-II-WEB	Ager patí dehòra de mida, mès que non cambiaria aguest sentiment per arren d‟aguest mon.
GUERRA-E-PATZ-II-WEB	Abantes non viuia; solet ara viui, mès que non posqui víuer sense era.
GUERRA-E-PATZ-II-WEB	Me demani se pòt estimar-me… que sò vielh entada era…
GUERRA-E-PATZ-II-WEB	Per qué non dides arren?
GUERRA-E-PATZ-II-WEB	Jo?…
GUERRA-E-PATZ-II-WEB	Que ja vos‟ac auia dit… responec Pierre.
GUERRA-E-PATZ-II-WEB	Se lheuèc e se metec a passejar.
GUERRA-E-PATZ-II-WEB	Tostemp ac è pensat…
GUERRA-E-PATZ-II-WEB	Aguesta gojata qu‟ei un tresaur… que non n‟a ua auta coma era…
GUERRA-E-PATZ-II-WEB	Estimat amic, non vos ac pensetz mès, se vos platz, non ac dobtetz: maridatz-vos, maridatz-vos e maridatz-vos…
GUERRA-E-PATZ-II-WEB	Sò segur que non i aurà un òme mès erós que vos.
GUERRA-E-PATZ-II-WEB	Mès, e era?
GUERRA-E-PATZ-II-WEB	Vos estime.
GUERRA-E-PATZ-II-WEB	Non digues pegaries….
GUERRA-E-PATZ-II-WEB	Vos estime, qu‟ac sai, cridèc Pierre emmaliciat.
GUERRA-E-PATZ-II-WEB	Non, escota, didec eth prince en tot tier-lo deth braç.
GUERRA-E-PATZ-II-WEB	Que me cau didè‟c tot a quauquarrés.
GUERRA-E-PATZ-II-WEB	Plan, plan, parlatz.
GUERRA-E-PATZ-II-WEB	Que m‟alègri fòrça, didec Pierre.
GUERRA-E-PATZ-II-WEB	Eth sòn ròstre, plan que òc, se transformèc, s‟estirèc era arrupa deth sòn front e escotèc alègraments ath prince Andrei, que semblaue, e ère, un òme desparièr, un òme nau.
GUERRA-E-PATZ-II-WEB	A on ère eth sòn mensprètz dera vida, era sua desillusion, era sua angónia?
GUERRA-E-PATZ-II-WEB	Pierre ère era soleta persona que li podie condar tot çò qu‟amiaue ath sòn laguens, tot çò que sentie; a viatges hège damb assopliment e valentia plans entà un futur long, en tot remir-se a sacrificar era sua felicitat a un caprici de sa pair, dident qu‟eth vielh prince aprovarie aguest maridatge, qu‟eth artenherie que balhèsse era sua aprovacion, qu‟acabarie per estimar a Natasha e, en cas contrari, deisharie de costat eth sòn permís; d‟auti viatges se meravilhaue deth sentiment que lo negaue coma se siguesse quauquarren estranh, autrú e ath marge d‟eth.
GUERRA-E-PATZ-II-WEB	Se m‟ac auessen dit, jamès auria creigut ena possibilitt d‟estimar atau.
GUERRA-E-PATZ-II-WEB	Que non se retire en arren ad açò sentut en d‟auti tempsi, didie.
GUERRA-E-PATZ-II-WEB	Entà jo, eth mon qu‟ei dividit en dues mitats; era ua qu‟ei era, e aquiu i é tota era felicitat, era esperança, era lum; e ena mitat que non ei era tot qu‟ei escurina e penombra…
GUERRA-E-PATZ-II-WEB	Escurina e penombra, repetic Pierre.
GUERRA-E-PATZ-II-WEB	Òc, òc, qu‟ac compreni.
GUERRA-E-PATZ-II-WEB	Jo que non posqui deishar d‟estimar era lum.
GUERRA-E-PATZ-II-WEB	Non ei eth mèn tòrt.
GUERRA-E-PATZ-II-WEB	Sò plan erós, comprenes?
GUERRA-E-PATZ-II-WEB	Sabi que tu t‟alègres per jo.
GUERRA-E-PATZ-II-WEB	Òc, òc, confirmèc Pierre, guardant ath sòn amic damb uelhs trendi e tristi.
GUERRA-E-PATZ-II-WEB	Coma mès luminós li semblaue eth destin deth prince Andrei, mès escur se li presentaue eth sòn.
GUERRA-E-PATZ-II-WEB	Entà maridar-se, eth prince Andrei auie besonh deth consentiment de sa pair, e plan per aquerò partic londeman entà entrevistar-se damb eth.
GUERRA-E-PATZ-II-WEB	Eth pair recebec era notícia damb cauma aparenta, mès damb secreta ràbia.
GUERRA-E-PATZ-II-WEB	Non podie compréner que quauquarrés volesse cambiar era vida, calar-i en era un element nau, quan entada eth era vida qu‟ere ja acabada.
GUERRA-E-PATZ-II-WEB	Ça que la, preferic tier damb eth sòn hilh era diplomàcia qu‟ada era recorrie en casi importanti.
GUERRA-E-PATZ-II-WEB	Cuelhec un ton tranquil e examinèc era quéstion peth menut.
GUERRA-E-PATZ-II-WEB	Prumèr de tot, eth maridatge que non ère brilhant ne dès eth punt d‟enguarda deth parentiu o era riquesa ne dera posicion sociau; en dusau lòc, eth prince Andrei que ja non ère un joenet e auie delicada santat (eth vielh persutèc especiauments en aguest argument), e era ère plan joena; ath delà, eth, qu‟auie un hilh e non ère conselhable fidar-lo-se a ua mainada; e fin finau, higec en tot campar borlescaments ath sòn hilh: “Te demani qu‟ajornes eth maridatge un an.
GUERRA-E-PATZ-II-WEB	Ve-te‟n entar estrangèr, saja de guarir-te; cèrca, coma ère era tua intencion, un preceptor aleman entath prince Nikolai e dempús, s‟er amor, era passion e era testudaria, coma ac volgues cridar, son encara tan granes, marida-te.
GUERRA-E-PATZ-II-WEB	Aguesta qu‟ei era mia darrèra paraula, ja ac sabes: era darrèra…”, acabèc damb un ton qu‟exprimie claraments qu‟arren podie hèr que hesse repè.
GUERRA-E-PATZ-II-WEB	Eth prince Andrei comprenec claraments que sa pair ère convençut de qué es sòns sentiments o es dera sua futura hemna non resistirien era pròva d‟un an de separacion, e qu‟eth madeish, eth vielh prince, moririe abantes, per çò que decidic complir era volentat de sa pair: demanar era man e deishar era nòça entà un an dempús.
GUERRA-E-PATZ-II-WEB	Tres setmanes après era darrèra visita as Rostov, eth prince Andrei tornèc entà Sant Petersburg.
GUERRA-E-PATZ-II-WEB	Londeman dera convèrsa damb sa mair, Natasha demorèc a Bolkonski pendent tot eth dia, mès eth prince non venguec a veder-la; madeish se passèc eth dusau dia e eth tresau.
GUERRA-E-PATZ-II-WEB	Tanpòc Pierre hec acte de preséncia; e Natasha, que non se‟n sabie deth viatge deth prince Andrei entà entrevistar-se damb sa pair, non podie explicar-se era sua abséncia.
GUERRA-E-PATZ-II-WEB	Atau se passèren tres setmanes.
GUERRA-E-PATZ-II-WEB	Natasha non volie gésser entà nunlòc, caminaue coma ua ombra pes crambes, guiterosa e trista.
GUERRA-E-PATZ-II-WEB	Pes nets, quan arrés la podie veir, ploraue e non anaue entath dormitòri dera sua mair.
GUERRA-E-PATZ-II-WEB	Se rogie constantaments e deishaue anar es sòns nèrvis.
GUERRA-E-PATZ-II-WEB	S‟imaginaue que toti coneishien era sua decepcion, que se n‟arrien d‟era e la planhien.
GUERRA-E-PATZ-II-WEB	Era sua vanitat herida aumentaue era sua pena.
GUERRA-E-PATZ-II-WEB	Bèth còp entrèc ena sua cramba era comdessa pr‟amor de dider-li quauquarren e de pic s‟estarnèc a plorar.
GUERRA-E-PATZ-II-WEB	Er sues lèrmes èren coma es d‟un mainatge que non se‟n sap de per qué lo castiguen.
GUERRA-E-PATZ-II-WEB	Era comdessa sagèc de solatjar-la.
GUERRA-E-PATZ-II-WEB	Mès Natasha, que comencèc en tot escotar a sa mair, l‟interrompec:
GUERRA-E-PATZ-II-WEB	Qu‟ei pro, mama…
GUERRA-E-PATZ-II-WEB	Que non voi ne posqui pensar.
GUERRA-E-PATZ-II-WEB	Era votz li tremolaue; ère a mand de plorar de nauèth mès se tenguec e seguic tranquillaments:
GUERRA-E-PATZ-II-WEB	Ath delà, que non me voi maridar.
GUERRA-E-PATZ-II-WEB	Me hè pòur.
GUERRA-E-PATZ-II-WEB	Londeman se tornèc a botar eth vestit vielh que li shautaue pr‟amor que damb eth auie coneishut fòrça maitins alègri e tornèc entàs sòns ancians costums abandonadi dès era net deth balh.
GUERRA-E-PATZ-II-WEB	Dempús deth tè, anèc entath salon, qu‟era sua fòrta sonoritat tan li shautaue, e se metec a repassar era sòlfa.
GUERRA-E-PATZ-II-WEB	Acabada era prumèra leçon, passèc entath centre dera sala e repetic ua frasa musicau plan deth sòn gust.
GUERRA-E-PATZ-II-WEB	Escotaue damb plaser (coma s‟entada era siguesse quauquarren nau) era gràcia que damb era sua votz se difusaue entath uet dera sala, enquia aumplir-la, e dempús s‟amortaue lentaments.
GUERRA-E-PATZ-II-WEB	E de ressabuda recobrèc era sua alegria: “Que non me cau pensar autant en aquerò, tanben atau sò ben”, se didec.
GUERRA-E-PATZ-II-WEB	Dempús se metec a passejar peth sonor parquet, caushigant damb eth talon e era punta des sues naues sabates que tan li shautauen, en tot escotar erosa eth bronit des sòns passi e dera sua pròpia votz.
GUERRA-E-PATZ-II-WEB	En passar dauant deth miralh se campèc en eth: “Aquiu que sò!, semblaue díder era expression dera sua cara en veder-se.
GUERRA-E-PATZ-II-WEB	Un lacai volec entrar pr‟amor d‟apraiar quauquarren ena sala, mès Natasha non l‟ac permetec.
GUERRA-E-PATZ-II-WEB	Barrèc era pòrta e seguic en tot passejar.
GUERRA-E-PATZ-II-WEB	Aqueth maitin entornèc en sòn estat predilècte d‟amor e admiracion per era madeisha.
GUERRA-E-PATZ-II-WEB	Ei beròia, cante ben, ei joena e non shòrde ad arrés.
GUERRA-E-PATZ-II-WEB	Qu‟a besonh solet de qué la dèishen tranquilla”.
GUERRA-E-PATZ-II-WEB	Mès, per mès que la deishèssen tranquilla, non artenhie era cauma qu‟auie besonh e de seguit se n‟encuedèc d‟aquerò.
GUERRA-E-PATZ-II-WEB	Se dauric en vestibul era pòrta d‟entrada, bèth un preguntèc s‟èren ena casa e senhors.
GUERRA-E-PATZ-II-WEB	S‟enteneren passi.
GUERRA-E-PATZ-II-WEB	Natasha se guardaue en miralh, mès que non se vedie.
GUERRA-E-PATZ-II-WEB	Entenec votzes ena anticramba.
GUERRA-E-PATZ-II-WEB	Quan se vedec, eth sòn ròstre ère palle.
GUERRA-E-PATZ-II-WEB	Qu‟ère eth.
GUERRA-E-PATZ-II-WEB	N‟ère segura, encara qu‟era sua votz a penes l‟arribaue a trauèrs des pòrtes barrades.
GUERRA-E-PATZ-II-WEB	Esblancossida e espaurida, correc entath salon.
GUERRA-E-PATZ-II-WEB	Mama, qu‟a vengut Bolkonski!, didec.
GUERRA-E-PATZ-II-WEB	Non voi… patir.
GUERRA-E-PATZ-II-WEB	Qué me cau hèr?…
GUERRA-E-PATZ-II-WEB	Encara non auie podut respóner era comdessa que ja entraue eth prince Andrei damb eth ròstre grèu e inquiet.
GUERRA-E-PATZ-II-WEB	Era sua cara ludec en veir a Natasha.
GUERRA-E-PATZ-II-WEB	Punèc era man dera comdessa, tanben era de Natasha, e se seiguec près deth divan.
GUERRA-E-PATZ-II-WEB	Que hè temps que non auíem auut eth plaser… comencèc a díder era comdessa.
GUERRA-E-PATZ-II-WEB	Mès eth prince Andrei l‟interrompec, damb er in, çampar, d‟expausar çò de mès lèu pòssible çò que desiraue.
GUERRA-E-PATZ-II-WEB	Que non sò vengut pendent tant de temps, pr‟amor qu‟è estat damb eth mèn pair.
GUERRA-E-PATZ-II-WEB	Qu‟auia besonh de parlar damb eth de quauquarren important entà jo.
GUERRA-E-PATZ-II-WEB	È arribat aguesta net de Sant Petersburg e… guardèc a Natasha.
GUERRA-E-PATZ-II-WEB	Qu‟è besonh de parlar damb vos, comdessa, higec après un brèu silenci.
GUERRA-E-PATZ-II-WEB	Era comdessa alendèc prigondaments e baishèc eth cap.
GUERRA-E-PATZ-II-WEB	Que sò ara vòsta disposicion, didec.
GUERRA-E-PATZ-II-WEB	Natasha comprenec que li calie retirar-se, mès non ac podie hèr.
GUERRA-E-PATZ-II-WEB	Quauquarren sarraue era sua gòrja; guardaue fixaments e damb es uelhs plan dubèrti ath prince Andrei, en tot desbrembar es règles d‟urbanitat.
GUERRA-E-PATZ-II-WEB	De seguit…?
GUERRA-E-PATZ-II-WEB	Non, que non ei possible!”, pensèc.
GUERRA-E-PATZ-II-WEB	Eth la guardèc de nauèth, e aquera guardada la convencèc de qué non s‟enganhaue: en aqueth moment s‟anaue a decidir era sua sòrt.
GUERRA-E-PATZ-II-WEB	Ve-te‟n, Natasha; ja te cridarè, gasulhèc era comdessa.
GUERRA-E-PATZ-II-WEB	Natasha guardèc a sa mair e ath prince damb uelhs espauridi, suplicanti, e gessec dera cramba.
GUERRA-E-PATZ-II-WEB	Eth ròstre dera comdessa se rogic; mès que non didec arren.
GUERRA-E-PATZ-II-WEB	Era vòsta demana… comencèc dempús tot doç.
GUERRA-E-PATZ-II-WEB	Eth prince Andrei la contemplaue en silenci.
GUERRA-E-PATZ-II-WEB	Era vòsta demana… (se sentie confusa) que m‟ei agradiua… l‟accèpti e me senti erosa per aquerò…
GUERRA-E-PATZ-II-WEB	Demori qu‟eth mèn marit… demori que… mès aquerò que depen d‟era…
GUERRA-E-PATZ-II-WEB	L‟ac diderè quan aja eth vòste consentiment…
GUERRA-E-PATZ-II-WEB	Andrei.
GUERRA-E-PATZ-II-WEB	Òc, responec era comdessa.
GUERRA-E-PATZ-II-WEB	E li balhèc era man.
GUERRA-E-PATZ-II-WEB	Damb un pilho-malho de distància e trendesa botèc es sòns pòts en front deth prince, quan eth punaue era sua man.
GUERRA-E-PATZ-II-WEB	Desiraua estimar-lo coma a un hilh, mès lo sentie estranh e temible entada era.
GUERRA-E-PATZ-II-WEB	Ne sò segura qu‟eth mèn marit i serà cossent, higec dempús.
GUERRA-E-PATZ-II-WEB	Aquerò ei çò que vos volia díder, expliquèc eth prince Andrei.
GUERRA-E-PATZ-II-WEB	Òc, Natasha ei fòrça joena.
GUERRA-E-PATZ-II-WEB	Mès, tant de temps…!
GUERRA-E-PATZ-II-WEB	Que non pòt èster de ua auta manèra, responec eth prince alendant.
GUERRA-E-PATZ-II-WEB	Vo‟la harè a vier, didec era comdessa.
GUERRA-E-PATZ-II-WEB	E gessec deth salon.
GUERRA-E-PATZ-II-WEB	Sonia li didec que Natasha ère ena sua cramba.
GUERRA-E-PATZ-II-WEB	La trapèc seiguda en lhet, plan esblancossida, damb es uelhs secs e tachadi enes icònes; se senhaue ara prèssa e gasulhaue quauquarren.
GUERRA-E-PATZ-II-WEB	En veir a sa mair se lheuèc en un bot e correc ath sòn encontre.
GUERRA-E-PATZ-II-WEB	Qu‟a dit, mama, qu‟a dit?
GUERRA-E-PATZ-II-WEB	Ve-te‟n, ve-te‟n damb eth.
GUERRA-E-PATZ-II-WEB	Qu‟a demanat era tua man, didec era comdessa heredaments, aumens atau l‟ac semblèc a Natasha.
GUERRA-E-PATZ-II-WEB	Ve-te‟n… ve-te‟n, li repetic, e se demorèc guardant damb tristor e repotec ara sua hilha, que corrie dehòra dera sua cramba.
GUERRA-E-PATZ-II-WEB	Dempús alendèc prigondaments.
GUERRA-E-PATZ-II-WEB	Natasha jamès podec rebrembar se com entrèc en salon, en lumedar vedec ath prince Andrei e se posèc.
GUERRA-E-PATZ-II-WEB	Òc, tot, eth qu‟ei ara era persona que mès estimi en mon”, se responec rapidaments.
GUERRA-E-PATZ-II-WEB	Eth prince Andrei s‟apressèc entada era damb es uelhs entà baish.
GUERRA-E-PATZ-II-WEB	Vos estimi d‟eth prumèr moment que vos vedí.
GUERRA-E-PATZ-II-WEB	Posqui fidar?
GUERRA-E-PATZ-II-WEB	La guardèc e demorèc estonat pera expresion grèu e apassionada deth sòn ròstre, que semblaue díder: “Entà qué preguntar?
GUERRA-E-PATZ-II-WEB	Per qué dobtar de çò qu‟ei evident?
GUERRA-E-PATZ-II-WEB	S‟aprèssèc entath prince e se posèc, cuelhec era sua man e la punèc.
GUERRA-E-PATZ-II-WEB	M‟estimatz?
GUERRA-E-PATZ-II-WEB	Òc, òc, didec Natasha, coma shordada.
GUERRA-E-PATZ-II-WEB	Qué vos passe?
GUERRA-E-PATZ-II-WEB	Per qué ploratz?
GUERRA-E-PATZ-II-WEB	A!, sò tant erosa!, responec era, arrint entre lèrmes.
GUERRA-E-PATZ-II-WEB	Eth prince Andrei auie entre es sues es mans de Natasha, la guardaue enes uelhs e non trapaue en sòn còr er anterior amor entada era.
GUERRA-E-PATZ-II-WEB	Quauquarren en eth auie cambiat: que ja non sentie era fascinacion poetica e misteriosa deth desir, senon pietat e trendesa infinita pera feblesa de hemna e mainada, pòur deth sòn autrejament e confiança, era conciéncia dolorosa e ath còp alègra deth déuer que l‟estacaue entà tostemps ada era.
GUERRA-E-PATZ-II-WEB	E aguest nau sentiment, sense èster tan poetic e luminós, coma abantes, qu‟ère mès seriós e fòrt.
GUERRA-E-PATZ-II-WEB	Vau a èster, dès aguest moment, esposa d‟aguest òme estranh, encantador e intelligent, que respècte enquia e tot eth mèn pair?
GUERRA-E-PATZ-II-WEB	Ei possible que sigue vertat?
GUERRA-E-PATZ-II-WEB	Ei vertat qu‟ara ja non me poirè cuélher era vida de trufaria, que ja sò grana, responsable de cada acte e de cada paraula?
GUERRA-E-PATZ-II-WEB	Non, responec sense compréner se qué l‟auie preguntat.
GUERRA-E-PATZ-II-WEB	Cranhi per vos.
GUERRA-E-PATZ-II-WEB	Non vos coneishetz a vos madeisha.
GUERRA-E-PATZ-II-WEB	Natasha l‟escotaue atentiuaments, sajant, sense artenhè‟c, compréner eth sens d‟aqueres paraules.
GUERRA-E-PATZ-II-WEB	Per mès penible que sigue entà jo aguest an qu‟arrecule era mia felicitat, seguic eth prince, pendent aguest temps vos que poiratz verificar es vòsti sentiments.
GUERRA-E-PATZ-II-WEB	En un an vos tornarè a demanar que me hescatz erós.
GUERRA-E-PATZ-II-WEB	Mès, mentretant, vos qu‟ètz liura.
GUERRA-E-PATZ-II-WEB	Eth nòste noviatge se tierà en secret e, se vos convencetz de qué non m‟estimatz, o se vos encamardatz… e eth prince arric forçadaments.
GUERRA-E-PATZ-II-WEB	Per qué didetz aquerò?, l‟interrompec Natasha.
GUERRA-E-PATZ-II-WEB	Sabetz que dès eth dia que venguéretz en Otradnoie per prumèr viatge m‟encamardè de vos, didec, convençuda de qué ère atau.
GUERRA-E-PATZ-II-WEB	En un an que poiratz coneisher-vos a vos madeisha…
GUERRA-E-PATZ-II-WEB	Tot un an!…
GUERRA-E-PATZ-II-WEB	Per qué un an?
GUERRA-E-PATZ-II-WEB	Per qué?
GUERRA-E-PATZ-II-WEB	Eth prince Andrei expliquèc es motius d‟aqueth ajornament, mès Natasha non l‟escotaue.
GUERRA-E-PATZ-II-WEB	Non pòt èster de cap auta manèra?, preguntèc encara.
GUERRA-E-PATZ-II-WEB	Eth prince non responec, mès eth sòn ròstre exprimie era impossibiitat de cambiar aguesta decision.
GUERRA-E-PATZ-II-WEB	Qu‟ei terrible!
GUERRA-E-PATZ-II-WEB	Que me morirè en aguest an de demora; non pòt èster, qu‟ei terrible.
GUERRA-E-PATZ-II-WEB	Guardèc ath sòn nòvi e vedec en sòn ròstre ua expression de pietat e trebolament.
GUERRA-E-PATZ-II-WEB	Non, non, que harè tot çò que sigue de besonh, e se sequèc de seguit es lèrmes.
GUERRA-E-PATZ-II-WEB	Me senti tant erosa!
GUERRA-E-PATZ-II-WEB	Eth pair e era mair entrèren ena sala entà benedír as nòvis.
GUERRA-E-PATZ-II-WEB	A compdar d‟aqueth dia, eth prince Andrei frequentèc era casa des Rostov en qualitat de prometut dera sua hilha.
GUERRA-E-PATZ-II-WEB	Non auec ceremònia de compromís ne se didec ad arrés que Bolkonski e Natasha èren prometudi.
GUERRA-E-PATZ-II-WEB	Qu‟atau auie estat eth desir deth prince Andrei; didie qu‟eth tòrt deth retard ère d‟eth e qu‟ada eth li calie tier-se as conseqüéncies; eth sòn compromís l‟estacaue entà tostemp, mès que non volie estacar a Natasha e la deishaue en completa libertat.
GUERRA-E-PATZ-II-WEB	S‟ath cap de sies mesi se n‟encuedaue de qué non l‟estimaue, qu‟aurie tot eth dret de recuperar era sua libertat.
GUERRA-E-PATZ-II-WEB	Plan que òc, ne Natasha ne es sòns pairs volien enténer parlar d‟aquerò, mès eth prince se tenguec fèrm.
GUERRA-E-PATZ-II-WEB	Venguie cada dia en çò des Rostov mès non tractaue a Natasha coma nòvi.
GUERRA-E-PATZ-II-WEB	La cridaue de vosté, e se limitaue a punar-li era man.
GUERRA-E-PATZ-II-WEB	Entre eth prince Andrei e Natasha s‟establiren relacions qu‟arren auien a veir damb es anteriores: qu'èren ues relacions coraus e simples, coma s‟enquia alavetz non s‟auessen coneishut.
GUERRA-E-PATZ-II-WEB	As dus les shautaue rebrembar se com se vedien quan non èren arren er un entar aute.
GUERRA-E-PATZ-II-WEB	Es dus se sentien qu‟èren complètaments desparièrs de coma èren alavetz; abantes simulauen e ara èren simples e sincèrs.
GUERRA-E-PATZ-II-WEB	Era familha de Natasha mostrèc un cèrt trebolament ara prumeria des sues relacions damb Bolkonski; que les semblaue un èsser d‟un mon autrú, e pendent fòrça temps Natasha sagèc de familiarizar as sòns damb eth, en tot afirmar damb orgulh a toti qu‟eth sòn prometut non ère, en realitat, tant especiau coma semblaue, qu‟ère madeish qu‟es auti, qu‟era non l‟auie cap de pòur e qu‟arrés l‟ac auie d‟auer.
GUERRA-E-PATZ-II-WEB	Ath cap de quauqui dies era familha s‟avedèc ada eth e, sense qu‟era sua preséncia les intimidèsse, seguiren era sua vida d‟abantes, qu‟en era cuelhie part.
GUERRA-E-PATZ-II-WEB	Sabie parlar dera administracion des tèrres damb eth comde, de mòda damb era comdessa e Natasha, d‟albums e brodaries damb Sonia.
GUERRA-E-PATZ-II-WEB	A viatges es Rostov, entre eri e dauant deth prince Andrei, s‟estonauen de com s‟auie passat tot e de çò d‟evidenti qu‟èren es presagis: era arribada deth prince Andrei en Otradnoie, eth sòn viatge entà Sant Petersburg, era retirada entre Natasha e eth prince (qu‟era hilhuquèra auie mercat quan les visitèc per prumèr viatge), era peleja entre Andrei e Nikolai en 1805 e tantes autes circonstàncies que semblauen auer hèt propici tot çò que s‟auie passat.
GUERRA-E-PATZ-II-WEB	Ena casa des Rostov regnaue aqueth ambient de poetica langor e silenci que tostemp entornège as prometudi.
GUERRA-E-PATZ-II-WEB	Soent, estant toti amassa, sauvauen silenci.
GUERRA-E-PATZ-II-WEB	En escadences se retirauen, en tot deishar solets as dus enamoradi, que seguien caradi.
GUERRA-E-PATZ-II-WEB	Pòqui viatges parlauen dera sua vida futura.
GUERRA-E-PATZ-II-WEB	Eth prince Andrei auie pòur e remors de consciéncia d‟abordar aguesti tèmes e Natasha compartie taus sentiments, coma toti es sòns, que tostemp endonviaue.
GUERRA-E-PATZ-II-WEB	Un còp li preguntèc peth sòn hilh.
GUERRA-E-PATZ-II-WEB	Eth prince Andrei se rogic, causa que l‟arribaue soent en aqueth temps e que tant l‟agradaue a Natasha, e didec qu‟eth mainatge non s‟estarie damb eri.
GUERRA-E-PATZ-II-WEB	Per qué?, preguntèc Natasha espaurida.
GUERRA-E-PATZ-II-WEB	Que non l‟ac posqui trèir ath sòn pairin, e ath delà…
GUERRA-E-PATZ-II-WEB	Guaire l‟auria estimat!
GUERRA-E-PATZ-II-WEB	Eth vielh Rostov s‟apressaue a viatges ath prince Andrei, lo punaue e li demanaue conselh sus era educacion de Petia e eth servici de Nikolai.
GUERRA-E-PATZ-II-WEB	Era comdessa alendaue en tot guardar-les.
GUERRA-E-PATZ-II-WEB	Sonia cranhie tostemp èster inoportuna e cercaue quinsevolh desencusa entà deishar-les solets, encara que non siguesse de besonh.
GUERRA-E-PATZ-II-WEB	Quan eth prince Andrei condaue quauquarren (qu‟ère un excellent narrador), Natasha l‟escotaue capinauta; e quan ère era que parlaue, notaue damb alegria e temor qu‟eth la guardaue damb mina atentiua e escrutadoira.
GUERRA-E-PATZ-II-WEB	Se preguntaue perplèxa: “Qué deu cercar en jo?
GUERRA-E-PATZ-II-WEB	E qué se passarà se non trape en jo çò qu‟eth cèrque damb aguesta guardada?” A viatges la senhorejaue ua alegria desbordada, tant inerenta en era, e alavetz li shautaue veir e enténer er arridolet deth prince; qu‟arrie pòqui viatges, mès quan ac hège s‟autrejaue completaments e cada còp dempús d‟aquerò se sentie mès pròcha ada eth.
GUERRA-E-PATZ-II-WEB	Era felicitat de Natasha aurie estat complèta se non l‟auesse espaurit era idia d‟ua cada viatge mès pròcha separacion.
GUERRA-E-PATZ-II-WEB	Era vesilha dera sua partida de Sant Petersburg, eth prince Andrei se hec acompanhar de Pierre, que dempús eth dia deth balh non auie visitat as Rostov.
GUERRA-E-PATZ-II-WEB	Pierre semblaue desorientat e confús.
GUERRA-E-PATZ-II-WEB	Demorèc parlant damb era comdessa tant que Natasha e Sonia se hègen a vier ath prince entara tauleta d‟escacs.
GUERRA-E-PATZ-II-WEB	Que hè temps que coneishetz a Bezujov, vertat?, preguntèc eth prince a Natasha.
GUERRA-E-PATZ-II-WEB	L‟estimatz?
GUERRA-E-PATZ-II-WEB	Òc; qu‟ei un òme brave, un shinhau excentric.
GUERRA-E-PATZ-II-WEB	E coma tostemp que parlaue de Pierre, comencèc a condar anecdòtes sus era sua distraccion, anecdòtes qu‟a viatges s‟inventaue.
GUERRA-E-PATZ-II-WEB	Que l‟è fidat eth nòste secret, didec eth prince Andrei.
GUERRA-E-PATZ-II-WEB	Lo coneishi dès era mainadesa, qu‟a un còr d‟aur.
GUERRA-E-PATZ-II-WEB	Jo, Natasha, didec de pic, seriosaments.
GUERRA-E-PATZ-II-WEB	Jo que me cau partir.
GUERRA-E-PATZ-II-WEB	Vos, dilhèu, deishetz d‟estimar…
GUERRA-E-PATZ-II-WEB	Ben, me‟n sai que non è de parlar d‟aquerò, mès vos demani ua causa: se quauquarren se passèsse ena mia abséncia…
GUERRA-E-PATZ-II-WEB	Qué se pòt passar?
GUERRA-E-PATZ-II-WEB	S‟arribèsse bèth malastre… seguic eth prince, vos demani, mademoiselle Sophie, e se virèc entà Sonia, qu‟acodigatz ada eth, ara demana de conselh e ajuda.
GUERRA-E-PATZ-II-WEB	Qu‟ei er òme mès distrèt e estrafalari que i a, mès eth mielhor còr que posque auer en mon.
GUERRA-E-PATZ-II-WEB	Ne sa pairs, ne Sonia, ne eth prince Andrei podien auer previst se quin efècte costarie en Natasha era partida deth sòn nòvi.
GUERRA-E-PATZ-II-WEB	Damb eth ròstre rogit, inquiet, es uelhs sense lèrmes, recorrec de naut en baish era casa pendent tot eth dia, en tot ocupar-se des causes mès insignificantes, coma se no comprenesse se qué la demoraue.
GUERRA-E-PATZ-II-WEB	Non plorèc ne tansevolhe quan eth, en dider-se adiu, punèc per darrèr viatge era sua man.
GUERRA-E-PATZ-II-WEB	Non partigatz!, didec damb ua votz que hec trantalhar ath prince sus era convenença de demorar-se e que dempús rebrembarie pendent fòrça temps.
GUERRA-E-PATZ-II-WEB	Ça que la, dues setmanes dempús, damb grana suspresa de guairi l‟entornejauen, Natasha se remetec dera sua depression morau e venguec a èster era d‟abantes, encara qu‟era sua fesomia morau auie cambiat, coma càmbie era cara des mainatges que se lhèuen deth lhet après ua longa malautia.
GUERRA-E-PATZ-II-WEB	Era santat e eth caractèr deth prince Nikolai Andreievic Bolkonski s‟auie aflaquit fòrça aqueth an, dempús dera partida deth sòn hilh entar estrangèr.
GUERRA-E-PATZ-II-WEB	Mès irritable qu‟abantes, descargaue toti es esclats dera sua immotivada colèra sus era princessa Maria.
GUERRA-E-PATZ-II-WEB	Semblaue cercar tu per tu tot aquerò que li costèsse dolor entà morificar-la damb era màger crudeutat possibla.
GUERRA-E-PATZ-II-WEB	Dues passions auie era princessa e, per tant, dues alegries: era religion e eth sòn nebot Nikolushka.
GUERRA-E-PATZ-II-WEB	E ambdues èren eth tèma fovorit des atacs e des ironies deth prince.
GUERRA-E-PATZ-II-WEB	Se parlèsse de çò que se parlèsse, tostemp amiaue era convèrsa entara question des supersticions des vielhes celibatàries e des excessius e damnatjosi suenhs as mainatges.
GUERRA-E-PATZ-II-WEB	D‟auti còps, se viraue entà mademoiselle Bourienne e li preguntaue, en preséncia dera princessa Maria, se qué pensaue des popes e des icònes ruses.
GUERRA-E-PATZ-II-WEB	Dempús badinaue sus ambdues causes…
GUERRA-E-PATZ-II-WEB	Ofensaue de contunh e dolorosaments ara princessa, que, dera sua part, non auie besonh de hèr eth mendre esfòrç entà perdonar-lo.
GUERRA-E-PATZ-II-WEB	Podie considerar a sa pair colpable e injust pera sua manèra de tractar-la?
GUERRA-E-PATZ-II-WEB	Sa pair l‟estimaue e era non dobtaue dera sua estima.
GUERRA-E-PATZ-II-WEB	Ath delá, se qué ère era justícia?
GUERRA-E-PATZ-II-WEB	Era princessa non pensaue jamès en aguesta supèrba paraula: “justícia”.
GUERRA-E-PATZ-II-WEB	Totes es complicades leis umanes se resumien entada era en ua de plan simpla e clara: era lei der amor e deth sacrifici promulgada per Aqueth que, en èster Diu, patic per amor ara umanitat.
GUERRA-E-PATZ-II-WEB	Qué l‟importaue ada era era justícia o era injustícia des òmes?
GUERRA-E-PATZ-II-WEB	Era li calie patir e estimar, e aquerò ère çò que hège.
GUERRA-E-PATZ-II-WEB	Pendent er iuèrn, eth prince Andrei siguec en Lisie-Gori.
GUERRA-E-PATZ-II-WEB	Se mostrèc alègre, amable e corau damb era princessa Maria, que non se‟n brembaue auer-lo vist atau hège temps.
GUERRA-E-PATZ-II-WEB	Qu‟auec era presentida de qué l‟auie arribat quauquarren, mès arren li didec deth sòn amor.
GUERRA-E-PATZ-II-WEB	Abantes de partir, eth prince Andrei auec ua longa convèrsa damb sa pair, e era princessa Maria comprenec qu‟auien restat maucontents er un der aute.
GUERRA-E-PATZ-II-WEB	Ath cap de pòc temps dera partida deth prince Andrei, era princessa escriuec de Lisie- Gori estant a Sant Petersburg, ara sua amiga Julie Karaguina (de dòu alavetz per çò dera mòrt d‟un des sòns frairs en Turquia), qu‟ada era, coma hèn totes es gojates, volie maridar damb eth prince Andrei:
GUERRA-E-PATZ-II-WEB	Es penes que semblen èster era nòsta sòrt comuna, estimada e doça amiga Julie.
GUERRA-E-PATZ-II-WEB	Era pèrta qu‟auetz patit ei tan terribla que sonque me la posqui explicar coma un particular favor de Diu, que, pr‟amor que vos estime, vò méter a pròva ara vòsta excellenta mair e a vos.
GUERRA-E-PATZ-II-WEB	A, estimada amiga!
GUERRA-E-PATZ-II-WEB	Era religion e solet era religion pòt, non digui consolar-vos, senon desliurar-vos dera desesperacion.
GUERRA-E-PATZ-II-WEB	Solet era religion pòt explicar çò que, sense era sua ajuda, er èsser uman non poirie compréner: per qué, entà qué, èssers bravi e nòbles, que saben trapar era felicitat ena vida e que non solet non hèn mau ad arrés, senon que son de besonh entath ben des auti, son cridadi per Diu, tant que rèsten aciu baish tantes persones dolentes, inutiles, nociues, o ben d‟autes que son ua carga entà eri madeishi e entàs auti.
GUERRA-E-PATZ-II-WEB	Era prumèra mòrt que vedí, e non desbrembarè jamès, siguec era dera mia estimada cunhada, e me costèc era madeisha impression.
GUERRA-E-PATZ-II-WEB	Atau coma vos preguntatz ath destin se per qué li calie morir ath vòste excellent frair, atau è preguntat jo se per qué li calie desparéisher Lisa, un àngel qu‟ad arrés l‟auie hèt mau e tant solet auie boni pensaments.
GUERRA-E-PATZ-II-WEB	E ben, estimada amiga.
GUERRA-E-PATZ-II-WEB	Pensi soent se non ère, era, massa angelicau e innocenta entà poder sostier toti es déuers d‟ua mair.
GUERRA-E-PATZ-II-WEB	Era que siguec irreprochabla coma esposa joena, mès, dilhèu non ac aurie estat coma mair.
GUERRA-E-PATZ-II-WEB	Ara, non solet mos a deishat, e sustot ath prince Andrei, eth mès pur dolor e eth rebrembe, senon qu‟ocuparà aquiu un lòc que jo non gausi demorar entà jo.
GUERRA-E-PATZ-II-WEB	Mès, sense parlar de Lisa, aguesta mòrt prematura e terribla qu‟a auut era mès benfasenta influéncia sus jo e sus eth mèn frair, maugrat tota era sua tristor.
GUERRA-E-PATZ-II-WEB	Alavetz, en moment dera dolorosa pèrta, aguesti pensaments non podien acodir ena mia ment: les auria hèt enlà damb orror, mès ara que les veigui clars e indiscutibles.
GUERRA-E-PATZ-II-WEB	Vos escriui tot aquerò, estimada amiga, pr‟amor de convencer-vos d‟ua vertat evangelica que jo è convertit en norma dera mia vida: ne un solet peu queirà deth vòste cap sense era Sua volentat.
GUERRA-E-PATZ-II-WEB	E era Sua volentat non s‟està senon en sòn amor infinit entà toti nosati.
GUERRA-E-PATZ-II-WEB	Plan per aquerò, tot çò que mos arribe qu‟ei entath nòste ben.
GUERRA-E-PATZ-II-WEB	Me demanatz se passaram er iuèrn en Moscòu.
GUERRA-E-PATZ-II-WEB	A maugrat deth gran desir qu‟è de veder-vos, me pensi que non serà atau.
GUERRA-E-PATZ-II-WEB	Vos estonarà qu‟era causa sigue Buonaparte.
GUERRA-E-PATZ-II-WEB	Era explicacion qu‟ei era santat deth mèn pair, cada còp mès aflaquit.
GUERRA-E-PATZ-II-WEB	Que non pòt tier ua soleta contradiccion, s‟emmalicie en cada moment.
GUERRA-E-PATZ-II-WEB	Aguesta irritacion, coma vo‟n sabetz, que va dirigida, mès que mès, contra era situacion politica.
GUERRA-E-PATZ-II-WEB	Que non tie era idia de qué Buonaparte tracte madeish a toti es sobeirans d‟Euròpa, e especiauments ath nòste, ar arrèilh dera Grana Caterina!
GUERRA-E-PATZ-II-WEB	Ja sebetz que sò totafèt indiferenta as ahèrs politics, mès per çò que ditz ma pair e es sues convèrses damb Mijail Ivanovic me‟n sai de çò que se passe en mon e, sustot, es aunors que se tributen a Buonaparte; me pensi que de tot eth mon, solet en Lisie-Gori non se l‟arreconeish coma un gran òme, e mens encara coma emperaire des francesi.
GUERRA-E-PATZ-II-WEB	Eth mèn pair que non lo pòt tier; damb es sues idies sus era politica e en tot preveir es tustarrades que li calerie patir peth sòn costum d‟exprimir es opinions pròpies sense cap consideracion, que parle de mala encolia sus un viatge entà Moscòu.
GUERRA-E-PATZ-II-WEB	Tot çò que guanharie damb un tractament medicau ac perderie damb es sues discussions sus Buonaparte, que son inevitables.
GUERRA-E-PATZ-II-WEB	Ça que la, era causa se decidirà lèu.
GUERRA-E-PATZ-II-WEB	Era nòsta vida familhau qu‟ei era de tostemp, encara que non auem era preséncia deth mèn frair Andrei.
GUERRA-E-PATZ-II-WEB	Tau que vos escriuí, qu‟a cambiat fòrça darrèraments.
GUERRA-E-PATZ-II-WEB	Dempús eth sòn malastre, tan solet ara, aguest an, lo sò vist morauments remetut.
GUERRA-E-PATZ-II-WEB	Que tornèc a èster eth madeish que jo coneishí de mainatge: brave e corau, damb un còr d‟aur que non a parièr.
GUERRA-E-PATZ-II-WEB	Qu‟a comprenut, çampar, qu‟era vida non s‟a acabat entada eth.
GUERRA-E-PATZ-II-WEB	Mès amassa damb aguest cambi interior s‟a aflaquit fòrça fisicaments: està mès prim qu‟abantes, mès nerviós, e cranhi per eth.
GUERRA-E-PATZ-II-WEB	M‟alègri que hèsque aguest viatge entar estrangèr, conselhat pes mètges de hè ja temps.
GUERRA-E-PATZ-II-WEB	Demori qu‟aquerò lo remete.
GUERRA-E-PATZ-II-WEB	Me didetz vos ena vòsta carta qu‟en Sant Petersburg se parle d‟eth coma un des joeni mès actius, culti e intelligenti.
GUERRA-E-PATZ-II-WEB	Desencusatz- me era mia vantaria de fraia, mès que jo jamès auia dobtat d‟aquerò.
GUERRA-E-PATZ-II-WEB	Qu‟ei impossible racondar tot eth ben que hec aciu, autant as mujiks coma ara noblèsa.
GUERRA-E-PATZ-II-WEB	Creigui qu‟en Sant Petersburg recebec era recompensa que se meritaue.
GUERRA-E-PATZ-II-WEB	M‟estone se com arriben es rumors de Sant Petersburg enquia Moscòu, e mès que mès aguestes causes tan fausses que me condatz ena vòsta carta sus eth supausat maridatge deth mèn frair damb era petita des Rostov.
GUERRA-E-PATZ-II-WEB	Dobti de qué eth mèn frair se maride, e mens damb aguesta joena.
GUERRA-E-PATZ-II-WEB	E vos diderè se per qué: me‟n sai, encara que parle pòc sus era sua defuntada hemna, qu‟eth dolor d‟aquera pèrta ei pro arraïsat en sòn còr e non se decidirà a escambiar-la e balhar-li ua mairastra ath nòste petit àngel.
GUERRA-E-PATZ-II-WEB	Mès que me sò estenut massa; que ja acabi era dusau huelha.
GUERRA-E-PATZ-II-WEB	Adishatz, estimada amiga; que Diu vos age ena sua santa e poderosa custòdia.
GUERRA-E-PATZ-II-WEB	Era mia estimada amiga, mademoiselle Bourienne, vos mane un punet.
GUERRA-E-PATZ-II-WEB	Mary.
GUERRA-E-PATZ-II-WEB	Entara picada der ostiu, era princessa Maria recebec de Suissa ua carta deth prince Andrei a on li comunicaue ua notícia autant estranha coma inesperada.
GUERRA-E-PATZ-II-WEB	L‟anonciaue eth sòn compromís damb era joena Rostov.
GUERRA-E-PATZ-II-WEB	Tota era carta miralhaue er entosiasme amorós entara sua prometuda, e era trenda e confiada amistat entara sua fraia.
GUERRA-E-PATZ-II-WEB	Didie que jamès auie estimat coma ara e que solet ara comprenie era vida.
GUERRA-E-PATZ-II-WEB	Pregaue ara princessa que lo perdonèsse pr‟amor qu‟en Lisie-Gori non l‟auie dit arren sus era sua decision, encara que n‟auie parlat damb sa pair.
GUERRA-E-PATZ-II-WEB	Non ac hec pr‟amor de qué era non intercedisse dauant eth vielh prince damb era finalitat d‟arténher eth sòn consentiment, çò que contribuirie ara sua colèra sense arténher era fin prepausasa, e era aurie cargat damb tot eth pes deth maucontentament pairau.
GUERRA-E-PATZ-II-WEB	Ça que la, didie, era causa non ère alavetz tan decicida coma ara.
GUERRA-E-PATZ-II-WEB	S‟es mètges non me retenguessen aciu, en balneari, tornaria entà Russia, mès que me cau demorar tres mesi mès.
GUERRA-E-PATZ-II-WEB	Tu me coneishes e te‟n sabes des mies relacions damb eth nòste pair.
GUERRA-E-PATZ-II-WEB	Que non è besonh de qué me balhe arren.
GUERRA-E-PATZ-II-WEB	Sò estat e serè tostemp independent, mès obrar contra era sua volentat, meritar era sua colèra, quan dilhèu li rèste tan pòc de vida, trincarie era mitat dera mia felicitat.
GUERRA-E-PATZ-II-WEB	L‟escriui tanben ada eth sus çò de madeish e te prègui que, quan te vengue ben, l‟autrèges era mia carta.
GUERRA-E-PATZ-II-WEB	E me digues se com reagís e se i a bèra esperança de qué s‟avengue a redusir en tres mesi eth tèrme fixat”.
GUERRA-E-PATZ-II-WEB	Dempús de longues trantalhades, dobtes e oracions, era princessa Maria li hec a vier era carta a sa pair.
GUERRA-E-PATZ-II-WEB	Londeman eth vielh li didec tranquillaments:
GUERRA-E-PATZ-II-WEB	Escriu ath tòn frair e ditz-li que demori era mia mòrt…
GUERRA-E-PATZ-II-WEB	Lèu lo deisharè liure…
GUERRA-E-PATZ-II-WEB	Era princessa volec objectar quauquarren, mès eth vielh non l‟ac permetec e comencèc a lheuar cada còp mès era sua votz.
GUERRA-E-PATZ-II-WEB	Marida-te, marida-te, estimat!…
GUERRA-E-PATZ-II-WEB	Un esplendid parentiu!…
GUERRA-E-PATZ-II-WEB	Gent plan culta!
GUERRA-E-PATZ-II-WEB	Tè!, rics, non?
GUERRA-E-PATZ-II-WEB	Òc, Nikolenhka qu‟aurà ua bona mairastra.
GUERRA-E-PATZ-II-WEB	Escriu-li que se maride encara que sigue deman, s‟ac vò.
GUERRA-E-PATZ-II-WEB	Era serà era mairastra de Nikolenhka e jo me maridarè damb era Bourienka…
GUERRA-E-PATZ-II-WEB	A, a, a!
GUERRA-E-PATZ-II-WEB	Mès li cau saber que jo non voi mès hemnes ena mia casa.
GUERRA-E-PATZ-II-WEB	Que se maride e visque peth sòn compde.
GUERRA-E-PATZ-II-WEB	Dilhèu tu tanben te‟n vòs anar damb eth, higec en tot virar-se entara sua hilha.
GUERRA-E-PATZ-II-WEB	Ve-te‟n damb Diu!, a pèisher… a pèisher…!
GUERRA-E-PATZ-II-WEB	Après aguesta explossion de colèra, eth prince non tornèc a mentar er ahèr, mès eth contengut desengust deth pair per aflaquiment deth sòn hilh s‟amuishaue de contunh ena sua actitud damb era princessa Maria.
GUERRA-E-PATZ-II-WEB	As ancianes burles e ironies se‟n higie ara ua de naua: es convèrses sus es mairastres e es sues amabilitats damb mademoiselle Bourienne.
GUERRA-E-PATZ-II-WEB	Per qué non me posqui maridar damb era, jo tanben?, didie ara sua hilha.
GUERRA-E-PATZ-II-WEB	Damb gran estonament e perplexitat, era princessa Maria se n‟encuedèc de qué sa pair, plan que òc, intimaue cada viatge mès damb era francesa.
GUERRA-E-PATZ-II-WEB	Nikolushka e era sua educacion, André e era religion, èren eth consolament e era alegria dera princessa.
GUERRA-E-PATZ-II-WEB	Mès, ath delà d‟aquerò, coma que cada persona li cau auer esperances pròpies, personaus, era princessa Maria sauvaue en çò de mès prigond dera sua amna ua illusion e ua esperança qu‟ère era màger consolacion dera sua vida.
GUERRA-E-PATZ-II-WEB	Que deuie aguesta illusion e esperança ara gent de Diu, beats e pelegrins qu‟acodien ada era en secret sense qu‟eth prince se‟n sabesse.
GUERRA-E-PATZ-II-WEB	Coma mès viuie era princessa Maria, coma mès coneishie e observaue era vida, mès l‟estonaue era miopia dera gent que cercaue aciu baish, ena tèrra, eth plaser e era felicitat: es òmes trabalhen, patissen, luten e se hèn mutuau mau entà arténher aguest ben imaginari, impossible e impur.
GUERRA-E-PATZ-II-WEB	Eth nòste pair non vò que se maride, pr‟amor que desire entà Andrei un maridatge mès illustre e ric.
GUERRA-E-PATZ-II-WEB	Toti dus luten, patissen e se tormenten, esbauçant era sua amna, era sua amna immortau, per un ben tant efimèr.
GUERRA-E-PATZ-II-WEB	Que non ei pro damb que nosati mo‟n sapiam: Crist, eth Hilh de Diu, baishèc ena tèrra pr‟amor de dider-mos qu‟aguesta vida ei un brèu instant, ua pròva.
GUERRA-E-PATZ-II-WEB	Mès seguim agarradi ada era e en era cercam era felicitat.
GUERRA-E-PATZ-II-WEB	Com ei qu‟arrés ac a comprenut?, pensaue era princessa Maria.
GUERRA-E-PATZ-II-WEB	Arrés, exceptat d‟aguesta menspredada gent de Diu que, damb es sòns morralets ena esquia, vien a veder-me pera escala de servici cranhent er encontre damb eth prince; non per pòur deth castig, senon per pòur d‟ahiscar-lo entath pecat.
GUERRA-E-PATZ-II-WEB	Era princessa Maria estimaue especiauments a Fedoshiuska, ua hemna petita, gravada de picòta, de cinquanta ans, timida, que de hège trenta ans caminaue damb es pès descauci, arrossegant ues cadies.
GUERRA-E-PATZ-II-WEB	Bèth dia, quan ena penombra dera cramba illuminada pera soleta lum dera lampeta des icònes, Fedoshiuska racondaue era sua vida, era idia de qué solet era auie trapat eth camin vertadèr ena vida la hec a decidir a entamenar tanben era eth camin dera peregrinacion.
GUERRA-E-PATZ-II-WEB	Quan Fedoshiuska se n‟anèc a dormir, era princessa Maria se demorèc ua longa estona meditant e, per estranh que semble, decidic hèr-se pelegrina coma eri.
GUERRA-E-PATZ-II-WEB	Fidèc es sues intencions solet ath monge Akinfi, eth sòn director espirituau, e eth les aprovèc.
GUERRA-E-PATZ-II-WEB	Damb era desencusa de premanir dons entàs pelegrins, era princessa artenhec era ròba de besonh: bura, lapti, caftan e un mocador nere.
GUERRA-E-PATZ-II-WEB	Fòrça còps, en apressar-se ena comòda secreta a on sauvaue tot aquerò, era princessa Maria se posaue trantalhanta e se preguntaue s‟auie arribat eth temps de méter en marcha era sua decision.
GUERRA-E-PATZ-II-WEB	En escadences, en escotar es racondes des pelegrins, s‟esmoiguie en enténer aqueres simples narracions repetides mecanicaments, mès qu‟auien entada era un sens prigond; mès d‟un viatge siguec a mand d‟abandonà‟c tot e húger dera sua casa.
GUERRA-E-PATZ-II-WEB	S‟imaginaue ada era madeisha damb Fedoshiuska caminant per camins polsosi damb ua basta bura, eth sòn rastòl e era sua saca, recorrent sense pòsa un santuari darrèr er aute, liura de tota enveja, sense amor uman, sense desirs, entà arribar entath finau, aquiu a on non i a tristors ne gemecs, senon alegries e plasers etèrns.
GUERRA-E-PATZ-II-WEB	Mès ara seguida, en veir a sa pair e sustot ath petit Nikolai, es sues decisions trantalhauen.
GUERRA-E-PATZ-II-WEB	E ploraue d‟amagat, donques que se credie pecadora: estimaue a sa pair e ath sòn nebot mès qu‟a Diu.
GUERRA-E-PATZ-II-WEB	PART I Er esvagament, sivans era tradicion biblica, era manca de tot trabalh, qu‟ère era condicion qu‟asseguraue era felicitat, eth benèster deth prumèr èsser uman abantes dera sua queiguda.
GUERRA-E-PATZ-II-WEB	Eth plaser pera ociositat non a cambiat en òme dempús era sua queiguda, mès era malediccion que seguís pesant sus eth, e non solet pr‟amor que mos cau guanhar eth pan damb era sudor deth nòste front, senon perque era nòsta natura morau mos enebís èster guits e tranquils ath còp.
GUERRA-E-PATZ-II-WEB	Ua votz secreta mos ditz que per èster guiterosi èm colpables.
GUERRA-E-PATZ-II-WEB	S‟er òme podesse trapar un estat qu‟en eth, sense deishar d‟èster guiterós, se‟n sabesse de qué ei util e de qué complís damb eth sòn déuer, aurie recuperat ua part dera felicitat primitiua.
GUERRA-E-PATZ-II-WEB	Que i a tot un estament, eth militar, que gaudís de semblable estat d‟ociositat obligatòria e irreprochabla, e en aquerò s‟està er especiau atractiu deth servici des armes.
GUERRA-E-PATZ-II-WEB	Nikolai Rostov experimentaue completaments aguest gòi dempús er an 1807, en tot servir en regiment de Pavlograd, a on ja comandaue er esquadron qu‟abantes ère de Denisov.
GUERRA-E-PATZ-II-WEB	Rostov s‟auie convertit en un bon gojat de formes rudes, qu‟es amistats moscovites traparien de mauvais genre mès qu‟estimauen e respectauen es sòns camarades, subalterns e superiors; ath delà, ère content dera sua pròpia vida.
GUERRA-E-PATZ-II-WEB	Darrèraments, en 1809, enes cartes dera sua casa se trapaue planhs cada còp mès frequents de sa mair; li didie qu‟es causes anauen de mau entà pejor e que li calerie tornar entà casa pr‟amor d‟alegrar e tranquillizar as sòns ancians pairs.
GUERRA-E-PATZ-II-WEB	En liéger aguestes cartes, Nikolai cranhie que lo volessen trèir d‟un ambient a on, liure de totes es complicacions dera vida, se trapaue tranquil e erós.
GUERRA-E-PATZ-II-WEB	Se‟n sabie de qué, tard o lèu, li calerie tornar entath caòs dera existéncia diadèra damb ahèrs economics qu‟anauen mau e qu‟eth li calie apraiar, de compdes damb es administradors, de discussions e intrigues, de relacions sociaus, e damb er amor de Sonia e dera promesa que l‟auie hèt.
GUERRA-E-PATZ-II-WEB	Tot aquerò qu‟ère terriblaments de mau hèr e endrabat, e responie as cartes de sa mair damb ues linhes heredes, damb era classica entèsta de: “Ma chère maman” e eth finau de “votre obeissant fils”, en tot sauvar silenci sus es sues intencions de tornar.
GUERRA-E-PATZ-II-WEB	En 1810, ua carta de sa pairs anonciaue eth compromís de Natasha damb Bolkonski e eth retard deth maridatge pendent un an, per tòrt deth vielh prince que s‟opausaue ara nòça.
GUERRA-E-PATZ-II-WEB	Aguesta carta ofensèc e desengustèc a Nikolai.
GUERRA-E-PATZ-II-WEB	Prumèr de tot, sentie pèrder a Natasha, qu‟estimaue mès qu‟ara rèsta dera familha; dempús, deth sòn punt d‟enguarda d‟ussar, lo desengustaue non auer-se trapat en casa pr‟amor d‟amuishar-li a Bolkonski que non ère tan gran aunor emparentar-se damb eth e que, s‟estimaue a Natasha, podie deishar de cornèr eth permís deth sòn extravagant pair.
GUERRA-E-PATZ-II-WEB	Que siguec a mand de demanar permís pr‟amor de veir a Natasha de prometuda; mès s‟apressauen es manòbres, tornèc a brembar-se‟n de Sonia, der embolh que i auie, e determinèc ajornar de nauèth eth viatge.
GUERRA-E-PATZ-II-WEB	Mès ena primauèra d‟aqueth an recebec ua carta que sa mair escriuie sense qu‟eth comde se‟n sabesse, e aquerò lo hèc a decidir de partir.
GUERRA-E-PATZ-II-WEB	Aguesta carta impressionèc a Nikolai.
GUERRA-E-PATZ-II-WEB	Que non li mancaue eth bon sens des mediòcres, que li senhalaue eth sòn dèuer.
GUERRA-E-PATZ-II-WEB	Ara li calie partir, se non sollicitant era baisha, òc, aumens, demanant un permís.
GUERRA-E-PATZ-II-WEB	Que non l‟artenhien es rasons, mès dempús era meddiada ordenèc que serèssen a Marte, un polin gris plan agorrinit que hège temps que non montaue; ena tornada, damb eth shivau sudorós, manifestèc a Labrushka (er assistent de Denisov, qu‟ara ère damb eth) e as camarades qu‟acodiren a veder-lo mès tard, qu‟auie demanat un permís e tornaue entà casa.
GUERRA-E-PATZ-II-WEB	Encara que li semblaue estranh pensar que partie sense saber-se‟n en Estat Major (çò que l‟interessaue de manèra especiau), se lo prebotjauen entà capitan o l‟autrejauen era crotz de Santa Anna pera sua actuacion enes darrères manòbres; que partie, per estranh que semblèsse, sense veir ath comde polac Golujovski pr‟amor de vener-li es tres shivaus tan desiradi per aguest e pes qu‟auie apostat que treirie dus mil robles; que partie, per incomprensible que li semblèsse era idia de non assistir en balh aufrit ara comdessa Pshazdezka (entà rivalizar damb es ulanos, que n‟aufrien un aute entara senhora Borzhovka).
GUERRA-E-PATZ-II-WEB	Sabie qu‟eth sòn dèuer ère abandonar aqueth ambient erós, a on tot ère ara vista, e dirigir-se entad aguest aute mon qu‟en eth tot ère absurd e confús.
GUERRA-E-PATZ-II-WEB	Ua setmana dempús recebec eth permís.
GUERRA-E-PATZ-II-WEB	Es ussars, non solet deth regiment, senon de tota era brigada, l‟aufriren ua taulejada de quinze robles eth cubèrt, damb dues orquestres e dus cors.
GUERRA-E-PATZ-II-WEB	Rostov barèc eth trepak damb eth major Basov; es oficiaus, embriags, li heren era lençòla a abracèren a Rostov e lo deisheren quèir en solèr; es soldats deth tresau esquadron li tornèren a hèr era lençòla tant que cridauen òsca!
GUERRA-E-PATZ-II-WEB	A tot darrèr, placèren a Nikolai ena luja e l‟acompanhèren enquiara prumèra arturada.
GUERRA-E-PATZ-II-WEB	Coma se sòl passar, enquiara mitat deth viatge, de Kremenchug entà Kiev, es pensaments de Rostov èren encara viradi entath sòn esquadron; mès passada aguesta mitat deth camin deishèc de pensar enes sòns tres shivaus bais e en sòn sergent Dozhoiveiko e comencèc a preguntar-se damb inquietud se qué traparie e Otradnoie.
GUERRA-E-PATZ-II-WEB	Coma mès s‟apressaue, mès pensaue ena sua casa, coma s‟eth sens morau siguesse estacat ara lei de qué era fòrça d‟atraccion ei invèrsa ath quarrat dera distància.
GUERRA-E-PATZ-II-WEB	Ena darrèra parada, abantes d‟Otradnoie, li balhèc ath menaire ua estrea de tres robles entà vodka e, coma un gojatet, pugèc alendant es gradons deth portau dera sua casa.
GUERRA-E-PATZ-II-WEB	Après es darrères efusions pera sua arribada e dempús d‟ua estranha sensacion de malèster pèr trapar era realitat desparièra dera demorada (“tostemp parièr, per qué è hèt lèu entà vier?”), Nikolai comencèc a familiarizar-se damb eth vielh mon dera casa.
GUERRA-E-PATZ-II-WEB	Sa pairs seguien estant es madeishi, encara qu‟un shinhau envielhidi.
GUERRA-E-PATZ-II-WEB	Era soleta causa qu‟auie en eri ère ua cèrta inquietud e, a viatges, un desacòrd abantes inexistent.
GUERRA-E-PATZ-II-WEB	Nikolai no se tardèc a avertir qu‟era causa d‟aguestes peleges ère era mala situacion economica.
GUERRA-E-PATZ-II-WEB	Sonia auie ja dètz-e-nau ans e auie arribat ena plenitud dera sua beresa.
GUERRA-E-PATZ-II-WEB	Que no prometie mès de çò qu‟auie, mès tanben aquerò ère pro.
GUERRA-E-PATZ-II-WEB	Tota era alendaue felicitat e amor dès era arribada de Nikolai; e aguest amor fidèu e indestructible qu‟ère entada eth motiu d‟alegria.
GUERRA-E-PATZ-II-WEB	Plan mès lo susprenèren Petia e Natasha.
GUERRA-E-PATZ-II-WEB	Eth prumèr qu‟ère ja un gojat de tretze ans, naut, graciós, intelligent e coquin, en plen cambi de votz.
GUERRA-E-PATZ-II-WEB	Natasha estonèc pendent fòrça temps a Nikolai, que non podie deishar d‟arrir quan la guardaue.
GUERRA-E-PATZ-II-WEB	Qu‟ès totafèt desparièra, didie.
GUERRA-E-PATZ-II-WEB	Qu‟ei que sò mès lèja?
GUERRA-E-PATZ-II-WEB	Ath contrari!
GUERRA-E-PATZ-II-WEB	Mès… quina importància!
GUERRA-E-PATZ-II-WEB	Òc, òc, òc, assentie alègraments Natasha.
GUERRA-E-PATZ-II-WEB	Li condèc eth sòn noviatge damb eth prince Andrei, era sua arribada en Otradnoie e enquia e tot li mostrèc era sua darrèra carta.
GUERRA-E-PATZ-II-WEB	Ès content?, preguntaue.
GUERRA-E-PATZ-II-WEB	Ara que sò erosa e tranquilla.
GUERRA-E-PATZ-II-WEB	Plan content!, responec Nikolai.
GUERRA-E-PATZ-II-WEB	Qu‟ei un òme excellent.
GUERRA-E-PATZ-II-WEB	Com t‟ac poiria díder?
GUERRA-E-PATZ-II-WEB	Siguí encamardada de Boris, deth professor, de Denisov, mès ara que non ei arren d‟aquerò.
GUERRA-E-PATZ-II-WEB	Sò ara tant erosa, tan tranquilla.
GUERRA-E-PATZ-II-WEB	Me‟n sai que non i a persones mielhores qu‟eth e me senti segura, serena.
GUERRA-E-PATZ-II-WEB	Qu‟ei totafèt desparièr de çò d‟abantes…
GUERRA-E-PATZ-II-WEB	Nikolai non amaguèc eth sòn maucontentament per ajornament dera nòça; mès Natasha escometec viuaments a sa frair, en tot hèr-li veir que non podie èster de ua auta manèra, qu‟aurie estat plan mau entrar ena familha contra era volentat deth pair e qu‟era madeisha ac desiraue atau.
GUERRA-E-PATZ-II-WEB	Que non comprenes arren, arren, didec a tot darrèr.
GUERRA-E-PATZ-II-WEB	Nikolai carèc e li balhèc era rason.
GUERRA-E-PATZ-II-WEB	Soent la guardaue damb estonament.
GUERRA-E-PATZ-II-WEB	Natasha non li semblaue ua nòvia encamardada desseparada deth sòn prometut.
GUERRA-E-PATZ-II-WEB	Ère tranquilla e alègra, exactaments madeish qu‟abantes.
GUERRA-E-PATZ-II-WEB	Aquerò estonaue a Nikolai e enquia e tot l‟ahiscaue a guardar damb maufidança eth compromís damb Bolkonski.
GUERRA-E-PATZ-II-WEB	Non credie qu‟era sòrt dera sua fraia s‟auesse decidit ja, mès que mès per non auer vist ath prince Andrei damb era.
GUERRA-E-PATZ-II-WEB	Tostemp pensaue qu‟en aqueth maridatge futur i auie quauquarren que hège meuca.
GUERRA-E-PATZ-II-WEB	Per qué non hèr public eth compromís?”, pensaue eth joen.
GUERRA-E-PATZ-II-WEB	Un còp, tant que parlaue damb sa mair sus Natasha, comprenec, estranhat e en part satisfèt, que sa mair, coma eth, vedie damb ua cèrta maufidança aguest maridatge.
GUERRA-E-PATZ-II-WEB	Ja ves, didec era comdessa, mostrant ath sòn hilh ua carta deth prince Andrei, damb aquera amagada ostilitat de cada mair entara futura felicitat conjugau dera sua hilha.
GUERRA-E-PATZ-II-WEB	Ja ves, ditz que non pòt vier abantes de deseme.
GUERRA-E-PATZ-II-WEB	Qué ei çò que lo retie tant?
GUERRA-E-PATZ-II-WEB	Dilhèu era sua malautia.
GUERRA-E-PATZ-II-WEB	Que non a ua bona santat.
GUERRA-E-PATZ-II-WEB	Mès non parles d‟aquerò damb Natasha.
GUERRA-E-PATZ-II-WEB	E non creigues ena sua alegria: son es sòns darrèrs dies de celibatària, jo sai se com se bote quan recep ua carta d‟eth.
GUERRA-E-PATZ-II-WEB	Encara que damb era ajuda de Diu, tot se passarà ben, acabaue tostemp era comdessa.
GUERRA-E-PATZ-II-WEB	Qu‟ei ua excellenta persona.
GUERRA-E-PATZ-II-WEB	Dès era sua arribada Nikolai s„estaue seriós e enquia trist.
GUERRA-E-PATZ-II-WEB	Eth besonh d‟intervier enes anutjosi ahèrs dera administracion, qu‟entad aquerò l‟auie cridat sa mair, l‟aclapaue cada còp mès.
GUERRA-E-PATZ-II-WEB	E pr‟amor d‟acabar çò de mès lèu possible damb semblabla carga, ath tresau dia dera sua tornada se dirigic, de mala encolia e es celhes arroncilhades, sense respóner a sa mair, que li preguntaue entà on anaue, entath pabalhon de Mitenhka pr‟amor de demanar-li compdes de tot.
GUERRA-E-PATZ-II-WEB	En qué consistien aguesti compdes de tot, Nikolai ac ignoraue autant que Mitenhka, que tremolaue de pòur e perplexitat dauant eth hilh deth comde.
GUERRA-E-PATZ-II-WEB	Era convèrsa e er infòrme de Mitenhka non se tardèren guaire.
GUERRA-E-PATZ-II-WEB	Eth staroska e es alistadi pera comunautat e eth zemstvo, que demorauen en vestibul, escotèren, damb un pilho-malho de plaser e temor, prumèr era votz deth joen comde que pujaue de ton e dempús es temibles paraules injurioses que queiguien ua darrèr era aura.
GUERRA-E-PATZ-II-WEB	Lairon!
GUERRA-E-PATZ-II-WEB	Bèstia desarregraïda!…
GUERRA-E-PATZ-II-WEB	Gosset!
GUERRA-E-PATZ-II-WEB	Mos as panat!…
GUERRA-E-PATZ-II-WEB	Dempús, aquera gent, damb non mens plaser e temor, vedec se com eth joen comde, alugat eth ròstre, es uelhs injectadi de sang, treiguie a Mitenhka peth còth e, en tot administrar-li abilaments, entre paraula e paraula, un còp de pè en cu, lo hège enlà, cridant:
GUERRA-E-PATZ-II-WEB	Dehòra!, e que non te torna a veir per aciu, brigand!
GUERRA-E-PATZ-II-WEB	Mitenhka baishèc redolant es sies gradons e s‟escapèc ath mès córrer per ua plantada d‟arbilhons.
GUERRA-E-PATZ-II-WEB	Aguest lòc que servie de refugi a guairi cometien en Otradnoie bèra fauta.
GUERRA-E-PATZ-II-WEB	Eth pròpi Mitenhka s‟amagaue aquiu quan venguie embriac dera ciutat, e fòrça abitants deth pòble, que s‟amagauen de Mitenhka, se‟n sabien dera fòrça sauvadora d‟aqueth lòc.
GUERRA-E-PATZ-II-WEB	Es cunhades e era hemna de Mitenhka campèren espaurides ena pòrta d‟ua cramba a on borie eth ludent samovar e se vedie eth naut lhet der admnistrador, damb ua vana hèta de petiti tròci de tela.
GUERRA-E-PATZ-II-WEB	Eth joen Rostov, enventit, sense reparar en eres, tornèc entà casa damb pas energic.
GUERRA-E-PATZ-II-WEB	Era comdessa, que les gojates informèren de seguit de çò que se passaue en pabalhon de Mitenhka, d‟un costat se padeguèc, en tot pensar qu‟era situacion economica dera casa mielhorarie, der aute s‟enquimerèc per efècte qu‟eth desengust li podie costar ath sòn hilh.
GUERRA-E-PATZ-II-WEB	Diuèrsi còps, de puntetes, s‟apressèc ena pòrta dera cramba de Nikolai, en tot enténer se com humaue ua pipa darrèr era auta.
GUERRA-E-PATZ-II-WEB	Londeman eth comde cridèc a despart ath sòn hilh e arrint timidaments li didec:
GUERRA-E-PATZ-II-WEB	Sabes, estimat, t‟as alugat per plan pòca causa.
GUERRA-E-PATZ-II-WEB	Mitenhka que m‟ac a condat tot.
GUERRA-E-PATZ-II-WEB	T‟emmalicières pr‟amor que non constauen incrits sèt cents robles, vertat?
GUERRA-E-PATZ-II-WEB	Donques qu‟èren anotadi en ua auta plana, que tu non vederes.
GUERRA-E-PATZ-II-WEB	Papa, aguest òme qu‟ei un miserable e un panaire, qu‟ac sai.
GUERRA-E-PATZ-II-WEB	Non, non, estimat (tanben eth comde ère trebolat).
GUERRA-E-PATZ-II-WEB	Te demani qu‟amies tu aguesti ahèrs.
GUERRA-E-PATZ-II-WEB	Jo que sò vielh, jo…
GUERRA-E-PATZ-II-WEB	Non, papa, perdonatz-se me vos è desengustat.
GUERRA-E-PATZ-II-WEB	Jo encara i enteni mens que vos.
GUERRA-E-PATZ-II-WEB	Non enteni ne ua soleta paraula de tot aquerò.
GUERRA-E-PATZ-II-WEB	En d‟auti tempsi entenia quauquarren de cartes e d‟escomeses, mès de planes damb doble registre que non sai arren”, se didec ada eth madeish.
GUERRA-E-PATZ-II-WEB	E dempús non se tornèc a calar en aguesti ahèrs.
GUERRA-E-PATZ-II-WEB	Solet un còp era comdessa cridèc ath sòn hilh pr‟amor de preguntar-li se qué pensaue hèr damb ua reconeishença de deute de dus mil robles signada per Anna Mijailovna.
GUERRA-E-PATZ-II-WEB	Donques ben, responec Nikolai en tot trincar eth papèr.
GUERRA-E-PATZ-II-WEB	Vos me didéretz qu‟aquerò depenie de jo.
GUERRA-E-PATZ-II-WEB	Non senti cap afeccion ne per Anna Mijailovna ne per Boris; mès sigueren amics nòsti e èren praubi.
GUERRA-E-PATZ-II-WEB	Aquerò ei çò que mos cau hèr, e trinquèc era reconeishença de deute.
GUERRA-E-PATZ-II-WEB	Eth gèst de Nikolai costèc lèrmes d‟alegria ena comdessa.
GUERRA-E-PATZ-II-WEB	Dempús, eth joen Rostov, en tot desbrembar-se‟n totafèt des ahèrs, se tenguec apassionadaments a quauquarren nau entada eth: era caça damb gossets, un espòrt qu‟eth vielh comde practicaue a tot poder.
GUERRA-E-PATZ-II-WEB	Començauen es prumèrs hereds.
GUERRA-E-PATZ-II-WEB	Es gibrades maitiaus endurien era tèrra umida pes ploges dera tardor e es prumères possades dera semialha d‟iuèrn espelien ja damb eth sòn verd intens, en tot subergésser entre es rastolhs auriolencs des semialhes ostiuenques, caushigades pes animaus, e es franges roienques de fajòl.
GUERRA-E-PATZ-II-WEB	Es copes des arbes e des bòsqui, qu‟a finaus d‟agost èren encara illòts verdi en miei des neri camps de cultiu, èren ara dauradi e roiencs entre eth verd des semialhes dera tardor.
GUERRA-E-PATZ-II-WEB	Era lèbe grisa escambiaue eth peu; es cries des vops començauen a escampilhar-se pes camps e es lops joeni èren ja mès corpurents qu‟es gossets.
GUERRA-E-PATZ-II-WEB	Qu‟ère era sason ideau entara caça.
GUERRA-E-PATZ-II-WEB	Es gossets de Rostov, caçaire joen e afogat, s‟auien quedat aflaquidi, e es mautaires, amassadi en conselh, decidiren que les auien de balhar tres dies de repaus, enquiath dia 16, que començarien a seguir es tralhes d‟ua ramat de lops que s‟auie vist recentaments en Dubrava.
GUERRA-E-PATZ-II-WEB	Atau qu‟èren es causes eth 14 de seteme.
GUERRA-E-PATZ-II-WEB	Toti s‟estèren en casa pendent tot eth dia.
GUERRA-E-PATZ-II-WEB	Eth hered auie aumentat, mès en escurir er aire se hec mès tèbe e enquia comencèc a desgelar.
GUERRA-E-PATZ-II-WEB	Eth 15 de seteme, quan eth joen Rostov, en vesta d‟interior, s‟apressèc ena hièstra, vedec un maitin immilhorable entara caça: eth cèu semblaue honer-se e baishar entara tèrra; non bohaue eth vent.
GUERRA-E-PATZ-II-WEB	Eth solet movement en aire ère eth dera lenta queiguda des microscopiques gotes de bugàs o de broma baisha.
GUERRA-E-PATZ-II-WEB	Des arrames nudes deth jardin penjauen ues gotes d‟aigua transparenta que queiguien sus es huelhes nauèth destacades.
GUERRA-E-PATZ-II-WEB	En uart, era tèrra umida e nera ludie coma eth seme des babòls e de cèrta distància se confonie damb eth vel ternit e umid dera broma baisha.
GUERRA-E-PATZ-II-WEB	Nikolai gessec en pòrge umid e damb caushigades de hanga.
GUERRA-E-PATZ-II-WEB	Er aire flairaue a bòsc passit e a gossets.
GUERRA-E-PATZ-II-WEB	Milka, ua gosseta nera damb plapes vermelhes, amples quarts deth darrèr e uelhs neri, grani e gessudi, se lheuèc en veir ath sòn patron, s‟estirèc, s‟arropic coma ua lèbe e sautèc sus Nikolai, en tot lecar-li eth nas e era mostacha.
GUERRA-E-PATZ-II-WEB	Er aute gosset, un lebrèr, correc ara prèssa damb era esquia corbada dès un caminòu deth jardin e, lheuant era coa, comencèc a heregar-se entre es cames de Nikolai.
GUERRA-E-PATZ-II-WEB	Aué!”, s‟entenec era cridada inimitabla des caçaires, pilho-malho deth baish mès prigond e deth tenor mès agudent; e Danilo, eth mautaire màger, apareishec en un canton dera casa.
GUERRA-E-PATZ-II-WEB	Damb eth peu peublanc e bracat ath ras, sivans era usança ucraniana, eth ròstre de Danilo, regat d‟arrupes, exprimie independéncia e mensprètz per tot çò que i auesse en mon, expression innata enes caçaires.
GUERRA-E-PATZ-II-WEB	Amiaue era verga revlincada ena man e se treiguec era casqueta circassiana dauant deth patron e lo guardèc damb mensprètz, un mensprètz que non ofensaue a Rostov.
GUERRA-E-PATZ-II-WEB	Nikolai sabie qu‟aguest Danilo, que menspredaue a toti e se sentie per dessús d‟eri, ère un des sòns òmes e caçaire.
GUERRA-E-PATZ-II-WEB	Danilo!, didec timidaments Nikolai, en tot sénter qu‟en veir aqueth temps tan favorable, as gossets e ath mautaire, lo negaue ja aquera passion invencibla pera caça quan er òme semble desbrembar-se‟n de çò d‟aute, tau qu‟er enamorat ena preséncia dera sua estimada.
GUERRA-E-PATZ-II-WEB	Qué ordenatz, Excelléncia?, preguntèc Danilo damb votz de baish, ronca a truca d‟ahiscar as gossets.
GUERRA-E-PATZ-II-WEB	Es uelhs neri deth mautaire guardèren de reuelh ath patron, que seguie carat.
GUERRA-E-PATZ-II-WEB	Un dia magnific, tè!, didec Nikolai, gratant a Milka darrèr es aurelhes.
GUERRA-E-PATZ-II-WEB	Danilo non responec.
GUERRA-E-PATZ-II-WEB	Se limitèc a parpalhejar.
GUERRA-E-PATZ-II-WEB	Qu‟è manat a Uvarka a punta de dia, entà escotar (didec damb era sua ronca votz de baish après ua menuta de silenci).
GUERRA-E-PATZ-II-WEB	Ditz que s’an passat entath bòsc d‟Otradnoie e que idòlen per aquiu baish (dider “s‟an passat” significaue qu‟era loba e es pichons, que d‟era ambdús n‟auien referéncia, se trapaue en bòsc d‟Otradnoie, a dus quilomètres de distància dera casa en ua petita resèrva de terren.
GUERRA-E-PATZ-II-WEB	Que mos i calerà vier, non?, didec Nikolai.
GUERRA-E-PATZ-II-WEB	Crida a Uvarka e pujatz es dus.
GUERRA-E-PATZ-II-WEB	Coma volgatz.
GUERRA-E-PATZ-II-WEB	Mentretant non les balhes minjar as gossets.
GUERRA-E-PATZ-II-WEB	Plan ben.
GUERRA-E-PATZ-II-WEB	Cinc menutes dempús Danilo e Uvarka èren en ample burèu de Nikolai.
GUERRA-E-PATZ-II-WEB	A maugrat que Danilo non ère guaire naut, ena cramba e entre es mòbles (un ambient normau de vida umana) daue era impression d‟un shivau o un os.
GUERRA-E-PATZ-II-WEB	Eth madeish ac deuie compréner atau, e soent sajaue de demorar-se ath cant dera pòrta, sajaue de parlar en votz baisha e non se botjaue, coma se cranhesse trincar bèra causa enes crambes des senhors.
GUERRA-E-PATZ-II-WEB	Sajaue d‟escampar çò de mès lèu possible pr‟amor de gésser en aire liure, jos eth cèu, e deishar de uelhs eth tet.
GUERRA-E-PATZ-II-WEB	Quan aueren acabat es preguntes e un còp artenhuda era opinion de Danilo de qué es gossets èren prèsti (er òme auie fòrça talents de participar ena caça), Nikolai ordenèc que serèssen as shivaus.
GUERRA-E-PATZ-II-WEB	Mès quan Danilo ère a mand de complir es sues ordes entrèc ara prèssa Natasha ena estança, sense apraiar ne pientar, estropada en un gran corset dera hilhuquèra.
GUERRA-E-PATZ-II-WEB	Petia corrie ath sòn darrèr.
GUERRA-E-PATZ-II-WEB	Te‟n vas?, preguntèc Natasha.
GUERRA-E-PATZ-II-WEB	Que ja m‟ac pensaua.
GUERRA-E-PATZ-II-WEB	Sonia credie que non i anaríetz.
GUERRA-E-PATZ-II-WEB	Mès que jo m‟en sabia de qué en un dia coma aguest ère impossible non anar-i.
GUERRA-E-PATZ-II-WEB	Òc, i anam, (repliquèc Nikolai sense talents; qu‟auie era intencion d‟entamenar ua caça seriosaments e non volie hèr-se a vier damb eth ne a Natasha ne a Petia).
GUERRA-E-PATZ-II-WEB	Mès que vam entath lop e t‟engüejaries.
GUERRA-E-PATZ-II-WEB	Ja sabes qu‟ei çò que mès me shaute, didec Natasha.
GUERRA-E-PATZ-II-WEB	Tu te‟n vas, ordenes que seren e a nosati non mos dides arren.
GUERRA-E-PATZ-II-WEB	Que non està ben aquerò qu‟as hèt.
GUERRA-E-PATZ-II-WEB	Que non i a trebucs entàs russi.
GUERRA-E-PATZ-II-WEB	Anem!
GUERRA-E-PATZ-II-WEB	Cridèc Petia.
GUERRA-E-PATZ-II-WEB	Mès tu que non pòs vier.
GUERRA-E-PATZ-II-WEB	Vierè, repliquec Natasha damb fermetat.
GUERRA-E-PATZ-II-WEB	Vierè sense manca.
GUERRA-E-PATZ-II-WEB	Danilo, balha ordes de que seren es nòsti shivaus e de qué Mijailo se hèsque a vier era mia canhada.
GUERRA-E-PATZ-II-WEB	Èster, sense motiu en ua cramba, li sembaue a Danilo incomòde e penible; mès auer de tractar damb era senhoreta, que li resultaue impossible.
GUERRA-E-PATZ-II-WEB	Baishèc es uelhs e s‟esdeguèc a gésser coma se tot aquerò non auesse cap relacion damb eth, en tot sajar de non costar sense voler cap trebuc a Natasha.
GUERRA-E-PATZ-II-WEB	IV Eth vielh comde tostemp auie mantengut un gran equip de caça; darrèraments l‟auie passat era direccion ath sòn hilh.
GUERRA-E-PATZ-II-WEB	Aqueth 15 de seteme s‟auie lheuat de plan bon umor e se premanic a gèsser tanben eth.
GUERRA-E-PATZ-II-WEB	Ath cap d‟ua ora tota era acompanhada se trapaue dauant eth pòrge dera casa.
GUERRA-E-PATZ-II-WEB	Nikolai, seriós e sevèr, coma hènt veir qu‟en aqueri moments non ère per badinades, passèc de long dauant de Natasha e Petia, que li volien condar quauquarren.
GUERRA-E-PATZ-II-WEB	Inspectèc toti es preparatius, manèc entà dauant a ua canhada e a un grop de mautaires, montèc eth sòn shivau deth Don e fiulant as sòns gossets, gessec a trauèrs des aires entath camp, en direccion entath vedat d‟Otradnoie.
GUERRA-E-PATZ-II-WEB	Eth shivau deth vielh comde, un petit bai escur de coa e crin blanquinosa, Vifianka, ère amiat peth sòn palafrenèr, pr‟amor qu‟eth comde se dirigie en tilbury enquiath lòc senhalat.
GUERRA-E-PATZ-II-WEB	I auie cinquanta quate gossets de mauta, amiadi per sies mautaires; darrèr, damb es patrons, uns auti ueit mautaires e quaranta lebrèrs, de sòrta que, compdant es canhades des patrons, gessien entà caçar uns cent trenta gossets e vint cavalièrs.
GUERRA-E-PATZ-II-WEB	Cada gosset coneishie ath sòn patron e responie ath sòn nòm.
GUERRA-E-PATZ-II-WEB	Cada caçaire sabie pro ben eth sòn mestièr, coneishie eth sòn lòc e era mission assignada.
GUERRA-E-PATZ-II-WEB	Tanlèu gesseren dera propietat, sense bronit e sense parlar, toti, damb pas unifòrme e tranquil, s‟espargèren peth camin e pes camps qu‟amiauen entath bòsc d‟Otradnoie.
GUERRA-E-PATZ-II-WEB	Es shivaus anauen pes camps coma per un tapís mòfle, esposcant a viatges enes badines en trauessar un camin.
GUERRA-E-PATZ-II-WEB	Eth cèu, embaranat, seguie baishant insensiblaments entara tèrra.
GUERRA-E-PATZ-II-WEB	Er aire tèbe ère tranquil e silenciós.
GUERRA-E-PATZ-II-WEB	De man en man, s‟entenie eth fiulet d‟un caçaire, era endinhada d‟un shivau, ua tustarrada o eth idòl d‟un gosset que non anaue en sòn lòc.
GUERRA-E-PATZ-II-WEB	Qu‟auien recorrut un quilomètre quan en direccion entada eri vederen a d‟auti cinc cavalièrs damb es sòns gossets.
GUERRA-E-PATZ-II-WEB	Duaunt cavalcaue un òme ja vielh, beròi, ben conservat, e granes mostaches blanques.
GUERRA-E-PATZ-II-WEB	Bon dia, oncle!, saludèc Nikolai quan eth vielh s‟apressèc entada eth.
GUERRA-E-PATZ-II-WEB	Claretat e tostemp entà dauant!, responec eth tipe nauèth arribat damb era sua tissa de lengatge predilècta.
GUERRA-E-PATZ-II-WEB	Pro m‟en sabia jo, pro m‟en sabia jo que non tieríetz era temptacion; e hètz be.
GUERRA-E-PATZ-II-WEB	Entra de seguit en vedat, pr‟amor qu‟eth mèn Guirchik m‟a dit qu‟es Ilaguin son en Korniki.
GUERRA-E-PATZ-II-WEB	Que te van a trèir es pèces dauant es tòns pròpis nassi.
GUERRA-E-PATZ-II-WEB	Aquiu que i èm!
GUERRA-E-PATZ-II-WEB	Amassam es canhades?, preguntèc Nikolai.
GUERRA-E-PATZ-II-WEB	Es lebrèrs sigueren amassadi en ua soleta canhada e Nikolai e eth sòn oncle seguiren amassa.
GUERRA-E-PATZ-II-WEB	Natasha, estropada en chals, ludenti es uelhs e damb un ròstre cada còp mès animat, se les apressèc, acompanhada de Petia, deth mautaire Mijailo e un cavalièr qu‟auie era mission de cuedar-se‟n d‟era.
GUERRA-E-PATZ-II-WEB	Petia arrie per quauquarren, esperonaue e tiraue des retnes deth sòn shivau.
GUERRA-E-PATZ-II-WEB	Natasha montaue damb seguretat e elegància eth sòn nere Arabchik, e l‟arturèc sense esfòrç, damb man fèrma.
GUERRA-E-PATZ-II-WEB	Er oncle guardèc damb reprovacion a Petia e Natasha.
GUERRA-E-PATZ-II-WEB	Non li shautauen es badinades en ua causa tan seriosa coma era caça.
GUERRA-E-PATZ-II-WEB	Bon dia, oncle!
GUERRA-E-PATZ-II-WEB	Tanben nosati viem!, cridèc Petia.
GUERRA-E-PATZ-II-WEB	Bon dia, bon dia.
GUERRA-E-PATZ-II-WEB	Nikolenhka, be n‟ei d‟encantador eth gosset Trunila!
GUERRA-E-PATZ-II-WEB	Natasha ac comprenec.
GUERRA-E-PATZ-II-WEB	Eth vedat d‟Otradnoie ère a uns dus cents passi e es mautaires auien arribat ja enes sòns entorns.
GUERRA-E-PATZ-II-WEB	Rostov decidic, damb eth sòn oncle, eth lòc d‟a on lançar es lebrèrs, mostrèc a Natasha eth lòc a on li calie demorar-se, pr‟amor d‟evitar era arribada de bèth animau, e se filèc entath vedat entornejant-lo peth barranc.
GUERRA-E-PATZ-II-WEB	Tie compde, nebot, qu‟ès ena pista deth lop, didec er oncle.
GUERRA-E-PATZ-II-WEB	Ja veiram, didec Nikolai.
GUERRA-E-PATZ-II-WEB	E dempús cridèc: Karai, hey!, en tot respòner atau as paraules der oncle.
GUERRA-E-PATZ-II-WEB	Karai qu‟ère un vielh gosset roienc, plan lèg, capable de vier solet ar encontre d‟un lop vielh.
GUERRA-E-PATZ-II-WEB	Toti ocupèren es sòns lòcs.
GUERRA-E-PATZ-II-WEB	Eth vielh comde que coneishie era afogadura deth sòn hilh pera caça, s‟esdeguèc pr‟amor de non arribar tard; es mautaires non èren encara en sòn lòc quan Ilia Andreieivic arribaue en punt mercat.
GUERRA-E-PATZ-II-WEB	Qu‟auie hèt eth camin alègre damb es caròles rosades e tremoloses ath compàs des secodides deth tilbury tirassat pes sòns shivaus neri.
GUERRA-E-PATZ-II-WEB	Se treiguec er abric, se vestic era jarga de caça e montèc eth sòn Vifianka, animau moish, tranquil, ben suenhat e vielh coma eth.
GUERRA-E-PATZ-II-WEB	Eth coche siguec amiat entà darrèr.
GUERRA-E-PATZ-II-WEB	Eth comde Ilia Andreievic que non ère un caçaire afogat, mès coneishie ben es leis dera caça.
GUERRA-E-PATZ-II-WEB	Arribèc ena termièra des matarrassi a on auie eth sòn lòc, apraièc es retnes, s‟acomodèc ena sera e, ja prèst, guardèc, arrint, ath sòn entorn.
GUERRA-E-PATZ-II-WEB	Ath sòn costat ère eth sòn ajuda de cramba, Semion Chekmar, cavalièr veteran, mès pòc leugèr.
GUERRA-E-PATZ-II-WEB	Tenguie damb ua cadia a tres dogs magnifiquics, grassi coma eth patron e eth shivau.
GUERRA-E-PATZ-II-WEB	Uns auti dus gossets, vielhs e esperdigalhadi, que non venguien damb era canhada, se calèren en solèr; cent passi mès enlà, ena termièra, i auie un aute palafrenèr deth comde, Mitka, caçaire afogat e cavalièr apassionat.
GUERRA-E-PATZ-II-WEB	Seguint eth sòn vielh costum, eth comde beuec vodka en ua copeta d‟argent, dempús prenec uns entremesi e les acompanhèc damb mieja botelha deth sòn burdeos preferit.
GUERRA-E-PATZ-II-WEB	Ilia Andreievic estaue un shinhau rogit per çò deth vin e dera carrèra.
GUERRA-E-PATZ-II-WEB	Es sòns uelhs, umidi, qu‟auien ua ludentor especiau.
GUERRA-E-PATZ-II-WEB	Estropat ena sua perissa e montat en sòn shivau, semblaue un mainatge que tren de passèg.
GUERRA-E-PATZ-II-WEB	Acabada era sua mission, Chekmar, flac e de caròles en.honsades, hège frequentes uelhades ath sòn patron, que damb eth auie conviscut pendent trenta ans, sense qu‟arren trebolèsse es sues relacions coraus e d‟enteniment; se n‟encuedaue deth sòn bon estat d‟animositat e demoraue mantier damb eth ua convèrsa agradiua.
GUERRA-E-PATZ-II-WEB	Qu‟ère un vielh de barba blanca, damb un abric de hemna e ua casqueta nauta.
GUERRA-E-PATZ-II-WEB	Se tractaue deth bofon, que toti cridauen Nastasia Ivanovna.
GUERRA-E-PATZ-II-WEB	Tie compde, Nastasia Ivanovna!
GUERRA-E-PATZ-II-WEB	Tanpòc jo sò espeat, repliquèc Nastasia Ivanovna.
GUERRA-E-PATZ-II-WEB	Ilinichna?
GUERRA-E-PATZ-II-WEB	A on ei?
GUERRA-E-PATZ-II-WEB	Damb Piotr Ilich, près des matarrassi de Zharov, arric Semion.
GUERRA-E-PATZ-II-WEB	Que t‟aurà estonat era sua manèra de montar…e?, didec eth comde.
GUERRA-E-PATZ-II-WEB	Que non li cau envejar arren d‟un òme.
GUERRA-E-PATZ-II-WEB	Plan que òc!
GUERRA-E-PATZ-II-WEB	Ei fòrça valenta e adreita.
GUERRA-E-PATZ-II-WEB	E a on ei Nikolai?
GUERRA-E-PATZ-II-WEB	En Ladov?, seguic preguntant eth prince, en votz baisha.
GUERRA-E-PATZ-II-WEB	Atau ei.
GUERRA-E-PATZ-II-WEB	Qu‟eth ja sap a on s‟a de calar.
GUERRA-E-PATZ-II-WEB	Coneish tan ben era caça que, a viatges, Danilo e jo mos demoram estonadi, comentèc Semion, en saber-se‟n se com agradar ath patron.
GUERRA-E-PATZ-II-WEB	Que monte plan ben, è?
GUERRA-E-PATZ-II-WEB	E quina portadura era sua!
GUERRA-E-PATZ-II-WEB	Coma entà pintar un quadre!
GUERRA-E-PATZ-II-WEB	Non hè guaire quan acaçaue a un vop enes matarrassi de Zavarzino, auancèc a toti.
GUERRA-E-PATZ-II-WEB	Be n‟ère de polit guardar-lo!
GUERRA-E-PATZ-II-WEB	Eth shivau vau mil robles, mès eth cavalièr que non a prètz.
GUERRA-E-PATZ-II-WEB	Mos calerie cercar fòrça entà trapar un cavalier coma eth!
GUERRA-E-PATZ-II-WEB	Coma eth… repetic eth comde, visiblaments maucontent de qué eth discurs de Semion s‟auesse acabat tan lèu.
GUERRA-E-PATZ-II-WEB	Coma eth… e lheuant era hauda dera sua pelissa treiguec era tabaquèra.
GUERRA-E-PATZ-II-WEB	E quan gessie de missa damb eth sòn unifòrme de gala, Mijail Sidorovic…
GUERRA-E-PATZ-II-WEB	Semion non acabèc.
GUERRA-E-PATZ-II-WEB	S‟enteneren en aire tranquil es indòls de dus o tres gossets e es crits des caçaires.
GUERRA-E-PATZ-II-WEB	Semion ajoquèc eth cap, s‟estèc ara demora e hec un senhau ath patron.
GUERRA-E-PATZ-II-WEB	Que l‟auràn trapat, comentèc.
GUERRA-E-PATZ-II-WEB	L‟amien entà Ladov.
GUERRA-E-PATZ-II-WEB	Eth comde se‟n desbrembèc de delir deth sòn ròstre er arridolet e campèc entath lòc des sorrolhs, damb era tabaquèra ena man e sense préner rapé.
GUERRA-E-PATZ-II-WEB	Dempús es udòls des gossets, s‟entenec era ronca còrna de caça de Danilo, qu‟avisaue dera preséncia deth lop.
GUERRA-E-PATZ-II-WEB	Tota era canhada s‟auie amassat as tres prumèrs gossets e un perlongat udòl les hec a veir que èren apròp.
GUERRA-E-PATZ-II-WEB	Es mautaires ja non cercauen ara fèra, se limitauen a cridar, ahiscant as gossets.
GUERRA-E-PATZ-II-WEB	Totes es votzes èren senhorejades pera de Danilo, tanlèu grèu coma estridenta e agudenta, que semblaue aumplir eth bòsc e esparger-se entara luenhor peth camp.
GUERRA-E-PATZ-II-WEB	Eth comde e eth palafrenèr escotèren en silenci pendent ues segondes e compreneren qu‟era canhada s‟auie dividit en dus grops: un de gran, qu‟idolaue damb ua fòrça inusitada e s‟aluenhaue cada còp mès, tant qu‟er aute corrie ath long deth bòsc, dauant d‟a on se trapauen eri; en aguest dusau grop s‟entenie era votz de Danilo.
GUERRA-E-PATZ-II-WEB	Aguesta votz, madeish qu‟es ganholades d‟ambdús grops, se confoneren ena luenhor.
GUERRA-E-PATZ-II-WEB	Semion alendèc e se joquèc pr‟amor d‟apraiar ua correja qu‟en era s‟auie endravat un gosset joen.
GUERRA-E-PATZ-II-WEB	Tanben eth comde alendèc; dempús, en encuedar-se‟n de qué amiaue ena man era tabaquèra, la dauric e prenec rapé.
GUERRA-E-PATZ-II-WEB	Entà darrèr!, cridèc Semion a un gosset qu‟auie gessut deth limit.
GUERRA-E-PATZ-II-WEB	Eth comde hec un bot e deishèc quèir era tabaquèra.
GUERRA-E-PATZ-II-WEB	Nastasia Ivanovna correc entà recuelher-la.
GUERRA-E-PATZ-II-WEB	Eth comde e Semion se demorèren en tot guardar-lo.
GUERRA-E-PATZ-II-WEB	De pic, eth bronit e es crits s‟apressèren damb inusitada velocitat; es ganholades des gossets e es votzes de Danilo semblauen ressonar ath sòn dauant.
GUERRA-E-PATZ-II-WEB	Eth comde se virèc e vedec ara sua dreta a Mitka, que lo guardaue, damb es uelhs exorbitadi, e l‟indicaue damb era casqueta que guardèsse entà dauant, entar aute costat.
GUERRA-E-PATZ-II-WEB	Compde!, sorrisclèc sense poder-se tier mès.
GUERRA-E-PATZ-II-WEB	Eth comde e Semion abandonèren eth limit e vederen ena quèrra ath lop, que, damb petiti guimbets, s‟apressaue entada eri.
GUERRA-E-PATZ-II-WEB	Es gossets ganholèren furiosi deishant-se anar des correges e se lancèren contra eth lop passant entre es pautes des shivaus.
GUERRA-E-PATZ-II-WEB	Era fèra arturèc pendent un instant era sua carrèra.
GUERRA-E-PATZ-II-WEB	Virèc pesadaments, coma s‟auesse ua angina de piech, era sua alongada tèsta entàs gossets e dempús, damb eth madeish balançatge, hec un guimbet, seguit de un aute, e, botjant era coa, despareishec en bòsc.
GUERRA-E-PATZ-II-WEB	Ath madeish temps, damb un udòl planhós, gesseren un, dus, tres gossets, e tota era canhada corrent, a trauèrs deth camp, darrèr dera bèstia.
GUERRA-E-PATZ-II-WEB	Ara seguida des gossets se dauriren es mates des auerassèrs e apareishec un shivau ennerit pera sudor.
GUERRA-E-PATZ-II-WEB	Danilo venguie hèt ua bòla, inclinat entà dauant, sense casqueta, damb es blanqui peus esperluadi sus un ròstre alugat e sudorós.
GUERRA-E-PATZ-II-WEB	Cèrca, cèrca!, cridaue.
GUERRA-E-PATZ-II-WEB	Caralh…!, cridèc en tot menaçar-lo damb eth foet entà naut.
GUERRA-E-PATZ-II-WEB	Quini caçaires!
GUERRA-E-PATZ-II-WEB	E sense dignar-se seguir parlant damb eth confús e espaurit comde damb mès paraules, descarguèc, damb tota era ràbia concentrada contra eth patron, ua foetada sus eth flanc banhat de sudor dera sua cavaladura e gessec ath galaup darrèr des gossets.
GUERRA-E-PATZ-II-WEB	Eth comde, coma un mainatge castigat, campèc ath sòn entorn, en tot sajar de costar damb un arridolet era pietat deth sòn mautaire.
GUERRA-E-PATZ-II-WEB	Mès Semion que non ère aquiu.
GUERRA-E-PATZ-II-WEB	Hège eth torn as arbilhons sajant de trèir entà dehòra ath lop.
GUERRA-E-PATZ-II-WEB	Es mautaires acorsauen tanben ara bèstia per d‟auti lòcs, mès eth sauvatge animau s‟esguitlèc entre es matarrassi e cap caçaire artenhec a bracar-li eth pas.
GUERRA-E-PATZ-II-WEB	V Mentretant, Nikolai Rostov seguie ath sòn lòc demorant ath lop.
GUERRA-E-PATZ-II-WEB	Comprenie se qué se passaue en bòsc pes udòls des gossets e pes votzes des mautaires, que senhalauen era proximitat o luenhor der animau.
GUERRA-E-PATZ-II-WEB	Sabie qu‟en vedat i auie lops joeni e vielhs, e qu‟es gossets èren dividi en dues canhades e acaçauen ara bèstia per bèth lòc e que s‟auie passat quauquarren desagradiu.
GUERRA-E-PATZ-II-WEB	En cada moment demoraue era aparicion deth lop.
GUERRA-E-PATZ-II-WEB	Hège mil ipotèsis sus era direccion que cuelherie e sus era manèra d‟escometer-lo.
GUERRA-E-PATZ-II-WEB	Era esperança se succedie ara desesperacion.
GUERRA-E-PATZ-II-WEB	Demanèc a Diu diuèrsi còps qu‟eth lop se metesse a capita sòn; ac demanèc damb ua barreja de fervor e vergonha, tau que hèn es persones que preguen en un instant de grana emocion, mès per un motiu pichon.
GUERRA-E-PATZ-II-WEB	Hètz-ac per jo.
GUERRA-E-PATZ-II-WEB	Me‟n sai de qué ès gran e que cometi un pecat en damanar-t‟ac; mès, mon Diu, hè qu‟un lop vielh vengue entà aciu e que, dauant des uelhs deth mèn oncle que mos està en tot campar d‟aquiu enlà, Karai li saute ath còth e l‟aucisque”.
GUERRA-E-PATZ-II-WEB	Mil viatges, pendent aguesta mieja ora, recorreren es uelhs de Rostov, temardudi, tenaci e inquiets, era termièra deth bòsc, damb es sòns dus solitaris casses qu‟estenien es sues arrames sus un macís de pibos blanqui, eth barranc, damb es sues vòres rosigades pera aigua, era casqueta der oncle, que subergessie a penes, entre es arbilhons dera dreta.
GUERRA-E-PATZ-II-WEB	E serie tant aisit!
GUERRA-E-PATZ-II-WEB	Non, que non se passarà.
GUERRA-E-PATZ-II-WEB	Ne en jòc ne ena guèrra è auut jamès sòrt”.
GUERRA-E-PATZ-II-WEB	Austerlitz e Dolojov, er un darrèr der aute, acodiren viuaments ena sua ment.
GUERRA-E-PATZ-II-WEB	Campèc un còp mès entara dreta e vedec, en camp desèrt, quauquarren que corrie entada eth.
GUERRA-E-PATZ-II-WEB	Era ventura mès grana se presentaue atau, simplaments, sense bronit, sense trompetaria, sense cap de senhau especiau.
GUERRA-E-PATZ-II-WEB	Rostov non credie çò que vedie; era sua trantalhada se tardèc ua segonda.
GUERRA-E-PATZ-II-WEB	Eth lop seguie corrent e sautèc pesadaments ua trencada que s‟interposaue en sòn camin.
GUERRA-E-PATZ-II-WEB	Qu‟ère un animau vielh, de lomb gris, vrente tibat e roienc.
GUERRA-E-PATZ-II-WEB	Corrie sense prèssa, coma convençut de qué arrés lo vedie.
GUERRA-E-PATZ-II-WEB	Rostov, en tot tier er alend, guardèc as gossets.
GUERRA-E-PATZ-II-WEB	Es uns èren ajaçadi en soler; d‟auti s‟estauen de pès; mès degun auie vist ath lop ne sospechaue arren.
GUERRA-E-PATZ-II-WEB	Eth vielh Karai, damb eth cap virat entàs sues pautes deth darrèr, cercaue damb ràbia un piude carinclant es dents auriolencs.
GUERRA-E-PATZ-II-WEB	Ulululu, ulululu!, didec en votz baisha Rostov en tot daurir un shinhau es pòts.
GUERRA-E-PATZ-II-WEB	Es gossets se meteren de pès tirassant es sues correges e damb es aurelhes quilhades.
GUERRA-E-PATZ-II-WEB	Karai deishèc de gratar-se era pauta, se lheuec tanben damb es aurelhes dretes e botgèc era peluda coa damb guinses de peu.
GUERRA-E-PATZ-II-WEB	De ressabuda era expression dera bèstia cambièc deth tot; hec un bot, coma se siguesse per prumèr viatge ena sua vida que vedie uns uelhs umans tachadi en eth, e, en tot virar leugèraments eth cap entath caçaire, se posèc.
GUERRA-E-PATZ-II-WEB	Bè, qu‟ei madeish!
GUERRA-E-PATZ-II-WEB	Entà dauant”…!, semblèc dider-se, e, sense guardar, seguic auançant a guimbets tranquils, seguits e decididi.
GUERRA-E-PATZ-II-WEB	Es gossets, qu‟èren mès rapids e l‟auancèren.
GUERRA-E-PATZ-II-WEB	Nikolai non entenec eth sòn pròpi crit, ne sentec eth galaup, ne vedec as gossets ne eth lòc per a on anauen.
GUERRA-E-PATZ-II-WEB	Non vedie senon eth lop que, accelerant era sua carrèra, sautaue sus es peishius, sense cambiar era direccion.
GUERRA-E-PATZ-II-WEB	Era nera Milka, gosseta de fòrtes anques, campèc era prumèra ath cant dera bèstia; comencèc a acorsar-la.
GUERRA-E-PATZ-II-WEB	Mès apròp, mès apròp… lèu tocaue ja ath lop damb eth sòn cap; mès era fèra a penes la guardèc de reuelh, e era gosseta, en sòrta d‟accelerar era sua carrèra, coma hège tostemp, quilhèc era coa e se travèc en tot apuar-se sus es sues pautes deth dauant.
GUERRA-E-PATZ-II-WEB	Ulululu,ulululu!, cridaue Nikolai.
GUERRA-E-PATZ-II-WEB	Eth ròi Liubim passèc dauant de Milka en un bot, se lancèc rapid sus eth lop e li clauèc es dents enes cueishes; mès de seguit, espaurit, se hec enlà.
GUERRA-E-PATZ-II-WEB	Eth lop s‟arturèc, carrinclèc es dents, se lheuèc de nauèth, tornèc a sautar e correc entà dauant, seguit a un mètre de distància per toti es gossets, que non s‟apressauen ada eth.
GUERRA-E-PATZ-II-WEB	Non, aquerò qu‟ei impossible!”, pensèc Nikolai; e seguic cridant damb votz roca:
GUERRA-E-PATZ-II-WEB	Karai, ulululu!, e cerquèc damb es uelhs a Karai, era sua darrèra esperança.
GUERRA-E-PATZ-II-WEB	Damb totes es sues vielhes fòrces, estirant ath maxim eth sòn còs e sense pèrder de vista ath lop, corrie Karai pesadaments per çò de talhar-li eth pas.
GUERRA-E-PATZ-II-WEB	Mès en tot tier en compde era velocitat deth lop e era de Karai qu‟ère evident qu‟eth sòn calcul falhaue.
GUERRA-E-PATZ-II-WEB	Nikolai avertit qu‟eth lop ère ja près deth bòsc, a on seguraments despareisherie.
GUERRA-E-PATZ-II-WEB	Mès ath sòn dauant campèren d‟auti gossets e un caçaire, que venguien lèu ath sòn encontre.
GUERRA-E-PATZ-II-WEB	Encara i auie esperança.
GUERRA-E-PATZ-II-WEB	Un gosset long, nere e joen, d‟ua canhada que Nikolai desconeishie, se filèc ath mès córrer sus eth lop e siguec a mand de hèr-lo quèir.
GUERRA-E-PATZ-II-WEB	Era bèstia, mès rapidaments de çò que se podie demorar, se remetec e se lancèc sus eth gosset, carrinclèc es dents e eth gosset, sagnant e damb eth costat maumetut, floquèc un penetrant udòl e queiguec en solèr de cap.
GUERRA-E-PATZ-II-WEB	Karai!, estimat!, gemeguèc Nikolai.
GUERRA-E-PATZ-II-WEB	Eth vielh Karai se trapaue ja a cinc passi deth lop, talhant, gràcies ad aquera arturada, eth pas a fèra.
GUERRA-E-PATZ-II-WEB	Eth lop, en sénter eth perilh, guardèc a Karai de reuelh, amaguèc encara mès era coa e accelerèc era sua carrèra.
GUERRA-E-PATZ-II-WEB	Nikolai, que solet seguie es movements deth gosset, vedec qu‟aguest se lançaue sus eth lop e qu‟ambdús queiguien barrejadi en ua bassa que i auie ath sòn dauant.
GUERRA-E-PATZ-II-WEB	Eth moment que vedec Nikolai ena bassa as gossets ath cant deth lop e eth peu gris d‟ua pauta dera fèra, que retortilhaue panteishant, e a Karai agarrant eth sòn còth, siguec eth mès erós dera sua vida.
GUERRA-E-PATZ-II-WEB	S‟agarraue ja ara sera pr‟amor de botar es pès en solèr e acabar d‟aucir ath lop, quan d‟entre era massa de gossets subergessec eth cap deth furiós animau; dempús es sues pautes deth dauant s‟emparèren en bòrd dera bassa.
GUERRA-E-PATZ-II-WEB	Eth lop carrinclèc desesperat es dents (Karai ja non lo tenguie deth còth); treiguec es pàutes deth darrèr e, damb era coa entre es pautes, se hec enlà de nauèth des gossets e seguic entà dauant.
GUERRA-E-PATZ-II-WEB	Karai, damb era pèth eriçada, dilhèu herit o mautractat, gessec damb trabalh dera bassa.
GUERRA-E-PATZ-II-WEB	Mon Diu!
GUERRA-E-PATZ-II-WEB	Per qué…?, cridèc desesperat Nikolai.
GUERRA-E-PATZ-II-WEB	Der aute costat estant, un mautaire des qu‟acompanhauen ar oncle galaupaue pr‟amor de talhar era retirada ath lop; es sòns gossets l‟arturèren de nauèth e lo tornèren a encerclar.
GUERRA-E-PATZ-II-WEB	Nikolai, eth sòn mautaire, er oncle e eth mautaire der oncle hègen virades ath torn deth lop, ahiscant as gossets, cridant e prèsti a descavaucar cada còp qu‟eth lop s‟arturaue, en filar-se entà dauant quan artenhie dar uns passi entath bòsc que deuiue sauvar-lo.
GUERRA-E-PATZ-II-WEB	Danilo, ath dauant dera partida de caça, en enténer es crits des caçaires, auie campat ena termièra deth bòsc.
GUERRA-E-PATZ-II-WEB	Vedec que Karai hège capitada en lop e se pensèc que tot s‟auie acabat.
GUERRA-E-PATZ-II-WEB	Arturèc ath sòn shivau; mès, en veir qu‟es caçaires non desmontauen e qu‟eth lop artenhie a gésser de nauèth, Danilo se lancèc de trauèrs, seguint era termiera deth bòsc, pr‟amor d‟empachar-li era sua hujuda.
GUERRA-E-PATZ-II-WEB	Atau podec atrapar ath lop quan es gossets der oncle l‟arturèren per dusau viatge.
GUERRA-E-PATZ-II-WEB	Danilo galaupaue en silenci damb un punhau ena man quèrra, foetejant sense pòsa ath sòn shivau.
GUERRA-E-PATZ-II-WEB	Nikolai non lo vedec ne entencec enquia qu‟eth shivau deth mautaire passèc bohant ath sòn dauant; alavetz se n‟encuedèc deth bronit d‟un còs que queiguie e vedec a Danilo ath miei des gossets, botat sus eth lop, que sajaue d‟agarrar pes aurelhes.
GUERRA-E-PATZ-II-WEB	Autant entàs gossets qu‟entàs caçaires e eth lop, ère evident qu‟ara tot s‟auie acabat.
GUERRA-E-PATZ-II-WEB	Era bèstia, espaurida, damb es aurelhes ajocades, sajaue de lheuar-se, mès es gossets l‟auien plan ben agarrada.
GUERRA-E-PATZ-II-WEB	Danilo se lheuèc, hec un pas e, coma se s‟estirèsse entà repausar, se lancèc damb tot eth sòn pes sus eth lop e l‟agarrèc pes aurelhes.
GUERRA-E-PATZ-II-WEB	Nikolai lo volie tuar, mès Danilo gasulhèc: “Non, mos cau agarrar-lo viu!”, e, cambiant de posicion, calèc eth pè sus eth còth deth lop; meteren un pau ena sua gòrja, l‟estaquèren es pautes e Danilo lo redolèc dus viatges peth solèr.
GUERRA-E-PATZ-II-WEB	Damb es ròstres erosi, encara que rendudi pera fatiga, es caçaires meteren ath vielh lop, encara viu, sus un shivau que pernejaue e endilhaue; seguit per gossets udolants se lo heren a vier entath lòc a on toti les calie amassar-se.
GUERRA-E-PATZ-II-WEB	Es gossets conilhèrs auien capturat a dus lobats e es lebrèrs a tres mès.
GUERRA-E-PATZ-II-WEB	Ad aguest lòc acodien es caçaires damb es pèces qu‟auien artenhut e damb es sues istòries; toti s‟apressauen pr‟amor de veir era pèça màger, eth gran lop vielh que, damb eth cap queigut, d‟ampla testa, eth pau nhacat ena boca, guardaue damb grani uelhs mausapiosi ad aquera multitud d‟òmes e gossets que l‟entornejauen.
GUERRA-E-PATZ-II-WEB	Quan quauquarrés lo tocaue, es sues pautes alades s‟estrementien; era sua guardada sauvatge, e ath còp ingenua, seguie es movements de toti.
GUERRA-E-PATZ-II-WEB	Tanben eth comde Illia Andreievic s‟apressèc curiós e lo toquèc.
GUERRA-E-PATZ-II-WEB	Be n‟ei de gran!, didec.
GUERRA-E-PATZ-II-WEB	Eth comde rebrembèc eth sòn error en auer deishat escapar ath lop e er anament de Danilo.
GUERRA-E-PATZ-II-WEB	Sabes, estimat, qu‟as plan mala encolia?, didec.
GUERRA-E-PATZ-II-WEB	Danilo non responec: se limitèc a arrir intimidat, damb un arridolet timid, mainadenc e arregraït.
GUERRA-E-PATZ-II-WEB	VI Eth vielh comde tornèc entà casa.
GUERRA-E-PATZ-II-WEB	Natasha e Petia prometeren non tardar-se guaire; mès, coma qu‟encara ère d‟ora, era caça contunhèc.
GUERRA-E-PATZ-II-WEB	Tara picada dera tarde, es gossets sigueren amiadi entà un barranc caperat d‟arbes joeni.
GUERRA-E-PATZ-II-WEB	Nikolai, d‟un semiat estant, vedie a toti es sòns caçaires.
GUERRA-E-PATZ-II-WEB	Dauant de Nikolai s‟estenie eth horment verd dera tardor e i auie aquiu un caçaire sòn, solet en un clòt darrèr es arrames d‟un auerassèr.
GUERRA-E-PATZ-II-WEB	Venguien de deishar anar as gossets e Nikolai arreconeishec er udòl peculiar de Voltom, un des sòns; d‟auti autant udolauen coma carauen e tornauen a udolar.
GUERRA-E-PATZ-II-WEB	Ath cap d‟ua estona, en barranc, s‟anoncièc era aparicion d‟un vop e tota era canhada se lancèc en un revolum pes semiats, en tot hèr-se enlà de Rostov.
GUERRA-E-PATZ-II-WEB	Nikolai vedie as batedors damb casquetes vermelhes peth costat deth barranc; vedie tanben as gossets, e en cada moment demoraue que campèsse eth vop en costat opausat.
GUERRA-E-PATZ-II-WEB	Eth mautaire qu‟ère amagat en clòt, deishèc anar as gossets e Nikolai vedec alavetz un estranh vop roienc, de pautes cuertes, que damb era coa en aire corrie rapid sus eth camp verd.
GUERRA-E-PATZ-II-WEB	Es gossets se lancèren ath sòn darrèr.
GUERRA-E-PATZ-II-WEB	S‟apressèren.
GUERRA-E-PATZ-II-WEB	Eth vop, en tot tremolar era codena, hège virades en cercles cada còp mès estrets; un gosset blanc desconeishut se lancèc sus era pèça; lo seguic un aute de nere; enquia que tot se hec ua confusion.
GUERRA-E-PATZ-II-WEB	Dempús, es gossets, formant coma ua estela damb es sues pautes deth darrèr, e lèu sense botjar-se, se demorèren quiets.
GUERRA-E-PATZ-II-WEB	Dus caçaires acodiren aquiu, un de casqueta vermelha e un aute, desconeishut, de caftan verd.
GUERRA-E-PATZ-II-WEB	D‟a on a gessut aguest caçaire?, pensèc Nikolai.
GUERRA-E-PATZ-II-WEB	Es caçaires se senhoregèren deth vop e s‟estèren ua bona estona de pès.
GUERRA-E-PATZ-II-WEB	Ath sòn costat i auie es shivaus seradi e es gossets ajaçadi.
GUERRA-E-PATZ-II-WEB	Es caçaires estornejauen es braci e hègen quauquarren damb eth vop.
GUERRA-E-PATZ-II-WEB	Ressonèc d‟aquiu estant era crida dera còrna: eth senhau convengut entà notificar ua disputa.
GUERRA-E-PATZ-II-WEB	Qu‟ei un caçaire d‟Ilaguin, que se pelège damb eth nòste Ivan, expliquèc eth palafrenèr a Nikolai.
GUERRA-E-PATZ-II-WEB	Aguest lo manèc ara cèrca des sòns frairs e damb eri se filèc de cap ath lòc a on es mautaires amassauen as gossets.
GUERRA-E-PATZ-II-WEB	Quauqui caçaires correren entath lòc dera disputa.
GUERRA-E-PATZ-II-WEB	Nikolai baishèc deth shivau e demorèc damb Natasha e Petia naues sus er incident.
GUERRA-E-PATZ-II-WEB	Eth que s‟auie pelejat, sense deishar dera man eth vop, s‟apressèc ath sòn patron.
GUERRA-E-PATZ-II-WEB	Luenh encara, se treiguec era casqueta e sagèc de parlar damb respècte.
GUERRA-E-PATZ-II-WEB	Mès qu‟estaue esblancossit e alendant, e eth sòn ròstre ère alugat de colèra.
GUERRA-E-PATZ-II-WEB	Amiaue un uelh holat, mès solide non se n‟auie encuedat.
GUERRA-E-PATZ-II-WEB	Qué s‟a passat?, preguntèc Nikolai.
GUERRA-E-PATZ-II-WEB	Qu‟ère en tot caçar sus es tralhes des nòsti gossets!
GUERRA-E-PATZ-II-WEB	Qu‟a estat era mia gosseta grisa qu‟a agarrat eth vop…
GUERRA-E-PATZ-II-WEB	Non se‟n vòlen avier!
GUERRA-E-PATZ-II-WEB	Volien hèr-se a seguir era pèça, mès jo lo batanè, e ben, damb aguest madeish vop.
GUERRA-E-PATZ-II-WEB	Aciu que l‟è ben agarrat.
GUERRA-E-PATZ-II-WEB	Dilhèu aquerò li shautarà mès!…
GUERRA-E-PATZ-II-WEB	Sense entrar en convèrsa damb eth caçaire, Nikolai preguèc ara sua fraia e a Petia que lo demorèssen aquiu e se dirigic entà on èren es d‟Ilaguin.
GUERRA-E-PATZ-II-WEB	Eth caçaire victoriós se barregèc damb es auti caçaires e, entornejat des sòns amics, tornèc a condar çò que s‟auie passat.
GUERRA-E-PATZ-II-WEB	Çò que se passèc ère aquerò: Ilaguin, que damb eth, es Rostov, èren pelejadi e mantenguien un plaid, ère en tot caçar en terrens que, per dret de costum, tanhien as Rostov; e ara, coma de bon voler, auie manat as sòns que s‟apressèssen en vedat a on caçauen es Rostov e auie permetut qu‟un caçaire sòn lancèsse es gossets darrèr ua pèça non lheuada per eri.
GUERRA-E-PATZ-II-WEB	Nikolai non auie vist jamès a Ilaguin, mès, ignorant coma tostemp eth tèrme miei, en tot guidar-se pes rumors que corrien per çò dera violéncia e dera arbitrarietat d‟aqueth gran propietari, l‟auie en òdi damb tota era sua amna e lo consideraue eth sòn pejor enemic.
GUERRA-E-PATZ-II-WEB	Enforismat e nerviós, s‟apressèc, en tot tier fòrtaments eth foet, prèst as actes mès energics e perilhosi.
GUERRA-E-PATZ-II-WEB	Tanlèu coma gessec deth bòsc vedec a un corpurent senhor damb casqueta de vibre, montat en un beròi shivau nere, que venguie entada eth acompanhat de dus encargats des shivaus.
GUERRA-E-PATZ-II-WEB	En sòrta der enemic que s‟imaginaue, Rostov trapèc en Ilaguin a un respectable e cortès cavalièr qu‟auie grani talents de conéisher ath joen comde.
GUERRA-E-PATZ-II-WEB	En apressar-se Nikolai, Ilaguin se treiguec era casqueta de vibre e manifestèc que se planhie de çò que s‟auie passat e que darie ordes de castigar ath caçaire qu‟auie gausar meter-se ena caça deth vesin; fin finau, preguèc a Nikolai que lo considerèsse amic e l‟aufric es sòns terrens entara caça.
GUERRA-E-PATZ-II-WEB	Natasha, cranhent que sa frair podesse hèr quauquarren terrible, lo seguie d‟apròp.
GUERRA-E-PATZ-II-WEB	E en veir qu‟ambdús adversaris se saludauen amigablaments s‟apressèc ada eri.
GUERRA-E-PATZ-II-WEB	Ilaguin lheuèc encara mès era sua casqueta de vibre pr‟amor de saludar a Natasha e, damb un arridolet amable, didec qu‟era comdessa se retiraue a Diana, autant per çò dera sua passion pera caça coma pera sua beresa, que d‟era n‟auie entenut a parlar fòrça.
GUERRA-E-PATZ-II-WEB	Ilaguin pr‟amor de reparar era fauta deth sòn caçaire, persutèc que Rostov passèsse entath sòn vedat, plaçat a un quilomètre d‟aciu, a on, sivans eth, abondauen es lèbes.
GUERRA-E-PATZ-II-WEB	Nikolai acceptèc e era majoritat des caçaires, aumentat eth doble, seguic entà dauant.
GUERRA-E-PATZ-II-WEB	Entà arribar enes terrens d‟Ilaguin les calie trauessar camps semiadi.
GUERRA-E-PATZ-II-WEB	Es patrons anauen amassa.
GUERRA-E-PATZ-II-WEB	Er oncle, Nikolai e Ilaguin guardauen furtiuaments as sòns respectius gossets, en tot cercar, inquiets, enes autes canhades as possibles rivaus des sòns.
GUERRA-E-PATZ-II-WEB	Rostov quedèc especiauments estonat per estampa d‟ua gosseta non guaire grana, prima, mès de musculatura de hèr, morre fin, uelhs gessudi e neri.
GUERRA-E-PATZ-II-WEB	Nikolai auie entenut parlar des gossets de raça de Ilaguin e en aguest magnific exemplar de femèla vedie a un rivau dera sua Milka.
GUERRA-E-PATZ-II-WEB	Ath miei d‟ua seriosa convèrsa sus es cuelhetes, entamenada per Ilaguin, Rostov senhalèc ara gosseta:
GUERRA-E-PATZ-II-WEB	Qu‟ei un magnific exemplar!
GUERRA-E-PATZ-II-WEB	Ei rapida?, preguntèc pas guaire estrambordat.
GUERRA-E-PATZ-II-WEB	Aguesta?
GUERRA-E-PATZ-II-WEB	Òc, qu‟ei ua bona gosseta.
GUERRA-E-PATZ-II-WEB	Que cace ben, responec Ilaguin damb un ton indiferent en tot guardar ara sua polida Erza, que per era un an abantes auie autrejat a un vesin tres familhes de cèrvi.
GUERRA-E-PATZ-II-WEB	Atau, donc, comde, aguest an non recuelhetz guaire gran?, preguntèc en tot contunhar era convèrsa.
GUERRA-E-PATZ-II-WEB	E credent que serie cortés respóner ara atencion deth joen, guardèc es gossets de Rostov e alistèc a Milka, que li tirèc era atencion pera amplada deth lomb.
GUERRA-E-PATZ-II-WEB	Aquera des plapes neres ei bona, vertat?, didec.
GUERRA-E-PATZ-II-WEB	Òc, que non està mau.
GUERRA-E-PATZ-II-WEB	Cor pro, repliquèc Nikolai.
GUERRA-E-PATZ-II-WEB	Non compreni, didec Ilaguin, se per qué d‟auti caçaires son tan gelosi des pèces que cuelhen e des gossets des auti; per çò que tanh a jo, vos diderè, comde, que çò que me divertís ei passejar en ua companhia tant agradiua coma era vòsta… qué mès se pòt desirar?, e se descurbic de nauèth dauant de Natasha.
GUERRA-E-PATZ-II-WEB	Mès aquerò de compdar es pèces mòrtes que m‟ei parièr.
GUERRA-E-PATZ-II-WEB	Òc, plan.
GUERRA-E-PATZ-II-WEB	O desengustar-me pr‟amor que un aute gosset, e non eth mèn, sigue eth que cuelh era pèça.
GUERRA-E-PATZ-II-WEB	Çò que me divertís ei veir era caça.
GUERRA-E-PATZ-II-WEB	Non ei vertat, comde?
GUERRA-E-PATZ-II-WEB	Ath delà, jo me pensi…
GUERRA-E-PATZ-II-WEB	Ho, ho, ho!, s‟entenec alavetz eth prolongat crit d‟un mautaire, que s‟auie arturat.
GUERRA-E-PATZ-II-WEB	Qu‟ère en ua pala e, lheuant eth foet, repetic eth sòn long crit: ho, ho, ho!
GUERRA-E-PATZ-II-WEB	Eth crit e eth foet entà naut volien díder que vedie ua lèbe entutada.
GUERRA-E-PATZ-II-WEB	Semble que n‟a vist ua, didec Ilaguin damb indiferéncia.
GUERRA-E-PATZ-II-WEB	Sajam, comde?
GUERRA-E-PATZ-II-WEB	Òc, plan… sajaram amassa, responec Nikolai en veir en Erza e en ròi Rugai der oncle, dus rivaus que damb eri non auie auut era escadença d‟acarar es sòns gossets.
GUERRA-E-PATZ-II-WEB	E vos, Mijail Nikanorovic?, preguntèc ar concle.
GUERRA-E-PATZ-II-WEB	Er interpelat, que caminaue damb gèst de mala encolia, li responec:
GUERRA-E-PATZ-II-WEB	Com me vau a méter jo en aquerò?
GUERRA-E-PATZ-II-WEB	Vosati, es causes clares e entà dauant, pagatz un poble per cada gosset: que son animaus de mil robles.
GUERRA-E-PATZ-II-WEB	Mesuratz vosati es vòstes fòrces, que jo n‟è pro damb guardar.
GUERRA-E-PATZ-II-WEB	Rugai!, cridèc ath sòn gosset, Rugaiushka!, repetic, exprimint sense voler damb aguest diminutiu era sua afeccion peth gosset e era esperança qu‟en eth depausaue.
GUERRA-E-PATZ-II-WEB	Natasha sentie eth baticòr amagat des dus vielhs e de sa frair, e era madeisha ère nerviosa.
GUERRA-E-PATZ-II-WEB	Eth caçaire seguie ena pala damb eth foet quilhat; es patrons s‟apressèren ath pas; heren enlà es canhades dera lèbe; tanben es caçaires abituaus se heren enlà respectuosi.
GUERRA-E-PATZ-II-WEB	Toti se botjauen lentaments e en silenci.
GUERRA-E-PATZ-II-WEB	Mès abantes de qué er aute auesse temps tà respòner, era lèbe, en tot auer era presentida dera gibrada de londeman, sautèc dehòra dera sua tuta.
GUERRA-E-PATZ-II-WEB	Es lebrèrs se lancèren ena sua persecucion dès es nautades; d‟auti acodien de pertot.
GUERRA-E-PATZ-II-WEB	Es caçaires encargadi des canhades arturèren as sòns animaus, tant qu‟es encargadi des lebrèrs ahiscauen as sòns.
GUERRA-E-PATZ-II-WEB	Er impassible Ilaguin, Nikolai, Natasha e eth sòn oncle se lancèren ath galaup sense saber entà on, sajant de non pèrder de uelh es gossets e era lèbe, vielha e rapida, que corrie a petiti guimbets, atentiua as crits e bronits que de pertot l‟arribauen.
GUERRA-E-PATZ-II-WEB	Sautèc uns quants viatges, un shinhau guiterosa ath principi, deishant qu‟es gossets se l‟apressèssen e, fin finau, après auer alistat ben era direccion e comprenent eth perilh que li venguie ath dessús, joquèc es aurelhes e gessec coma un trait a ua velocitat incredibla.
GUERRA-E-PATZ-II-WEB	Anaue per un semiat, mès, que mès enlà, i auie un terren damb matarrassi en.honsadi.
GUERRA-E-PATZ-II-WEB	Es dus gossets deth caçaire qu‟auie estat eth prumèr a veir era lèbe èren es mès pròches e se lancèren ena sua persecucion.
GUERRA-E-PATZ-II-WEB	Mès encara se trapauen luenh quan campèc era ròia Erza d‟Ilaguin, qu‟arribèc ara nautada dera lèbe e, credent poder-la cuelhe pera coa, hec un guimbet en faus e gessec redolant.
GUERRA-E-PATZ-II-WEB	Era lèbe arquegèc era esquia e contunhèc encara mès rapida.
GUERRA-E-PATZ-II-WEB	Darrèr d‟Erza sautèc era nera e ampla Milka, en tot apressar-se velòç ara lèbe.
GUERRA-E-PATZ-II-WEB	Milushka, preciosa, s‟entenec era votz capinauta de Nikolai.
GUERRA-E-PATZ-II-WEB	Milka ère a mand de quèir sus era lèbe e senhorejar-se d‟era; mès la passèc de long: era lèbe s‟auie arturan en sec.
GUERRA-E-PATZ-II-WEB	De nauèth era polida Erza escuercèc er espaci, sajant, entà non mancar de nauèth eth còp, hèr cuelhuda d‟ua pauta deth darrèr.
GUERRA-E-PATZ-II-WEB	Erzinka, fraireta!, cridaue plorós Ilaguin damb era votz descompausada.
GUERRA-E-PATZ-II-WEB	Mès Erza non atenguec es supliques deth sòn patron; en madeish instant que semblaue que ja l‟auie en sòn poder, era lèbe s‟esguitlèc abilaments e apareishec ena termièra des matarrassi e deth semiat.
GUERRA-E-PATZ-II-WEB	De nauèth Erza e Milka, coma dus shivaus aparelhadi, repreneren era persecucion.
GUERRA-E-PATZ-II-WEB	Era lèbe semblaue mès segura ena termièra e as gossets non les ère tant aisit apressar-se ada era.
GUERRA-E-PATZ-II-WEB	Ep!, Rugai!
GUERRA-E-PATZ-II-WEB	Rugaiushka!
GUERRA-E-PATZ-II-WEB	Eth ròi Rugai, eth gosset mascle, ròi e gibós der oncle, en tot estirar e arquejar era esquia, correc enquia arténher as auti dus animaus e les deishèc endarrèr, en tot apressar-se a grana velocitat ara lèbe e lancar-la enes matarrassi des badines; encara escometec un aute còp damb mès ràbia entre es lordes èrbes, en.honsant enquia es garres; solet se vedec se com queiguie redolant, sense deishar era lèbe, tot caperat de hanga.
GUERRA-E-PATZ-II-WEB	Ua segonda depús l‟entornejauen es auti gossets e ath cap de pòqui instants toti es cavalièrs se trapauen amassa en aqueth revolum.
GUERRA-E-PATZ-II-WEB	Er oncle, eth solet erós, descavauquèc e cuelhec era lèbe.
GUERRA-E-PATZ-II-WEB	La secodic pr‟amor de qué queiguesse era sang e campèc inquiet, damb es uelhs erranti, sense saber se qué hèr damb es sòns pès e damb es sues mans, tant que parlaue sense encuedar-se‟n des sues paraules e sense dirigir-se ad arrés: “Vai, vai… aquerò òc qu‟ei un gosset…
GUERRA-E-PATZ-II-WEB	Les a vençut a toti, as de mil robles e as d‟un…
GUERRA-E-PATZ-II-WEB	Aquerò òc qu‟ei un gosset, e campaue ath sòn entorn, panteishant e irritat, coma insultant a quauqu‟un, coma s‟es auti siguessen es sòns enemics, coma se toti l‟auessen ofensat e solet ara auie podut justificar-se.
GUERRA-E-PATZ-II-WEB	Tè, Rugai!, higec.
GUERRA-E-PATZ-II-WEB	Mès aquerò qu‟ei caçar de trauèrs!, comentèc eth palafrenèr de Ilaguin.
GUERRA-E-PATZ-II-WEB	Ilaguin, alendant pera emocion e era carrèra.
GUERRA-E-PATZ-II-WEB	Natasha, mentretant, afogada e alègra, sorrisclaue de tau sòrta qu‟estabordie as caçaires; ara sua manèra exprimie çò de madeish qu‟es auti exprimien en paraules.
GUERRA-E-PATZ-II-WEB	E es sorriscles èren tant estridenti qu‟en d‟autes circonstàncies era madeisha s‟aurie avergonhat e es auti aurien demorat estonadi.
GUERRA-E-PATZ-II-WEB	Er oncle pengèc era lèbe en arçon e, coma repotegant a toti, sabi pas se qué e damb er aspècte de non voler parlar damb arrés, montèc de nauèth e partic solet.
GUERRA-E-PATZ-II-WEB	Es auti se desseparèren de mala encolia e ofensadi, e solet dempús d‟ua longa estona artenheren reméter era mina de fingida indiferéncia.
GUERRA-E-PATZ-II-WEB	Que s‟estèren fòrça temps guardant a Rugai que, plapada de hanga era giba e damb era mina tranquilla d‟un venceire, seguie darrèr eth shivau deth sòn patron hènt trinhonar era plaqueta deth sòn colar.
GUERRA-E-PATZ-II-WEB	A Nikolai li semblèc veir ena expression deth gosset: “Que sò coma es auti quan non se tracte de caçar, mès, alavetz, non me deishetz de uelh”.
GUERRA-E-PATZ-II-WEB	Quan, ath cap d‟ua estona, er oncle s‟apressèc a Nikolai e li dirigic era paraula, eth joen se sentec vantat de qué, dempús de çò que s‟auie passat, se dignèsse encara parlar damb eth.
GUERRA-E-PATZ-II-WEB	En hèr-se de nets, quan Ilaguin se didec adiu de Nikolai, eth joen comde se trapaue tan distant dera sua casa qu‟acceptèc era invitacion que li hège er oncle de deishar era canhada e tot er equipament dera caça en vilatjòt de Mijailovna.
GUERRA-E-PATZ-II-WEB	E se venguesses en çò de mèn, es causes clares, tostemp entà dauant, plan mielhor, didec er oncle.
GUERRA-E-PATZ-II-WEB	Eth temps qu‟ei umid; poiríetz repausar e vos harien a vier ara comdesseta en coche.
GUERRA-E-PATZ-II-WEB	Qu‟acceptèren era prepausa der oncle; manèren a un caçaire entà Otradnoie ara cèrca deth coche e Nikolai, Natasha e Petia se filèren de cap ara casa de Mijail Nikaronovic.
GUERRA-E-PATZ-II-WEB	En pòrge dera entrada principau demorauen ath senhor cinc vailets, es uns grani e es auti petiti.
GUERRA-E-PATZ-II-WEB	Desenats de hemnes, joenes e vielhes, pistèren pera entrada de servici pr‟amor de veir as caçaires que tornauen.
GUERRA-E-PATZ-II-WEB	Era preséncia de Natasha, ua senhoreta a shivau, desvelhèc eth curiosèr des vailets enquiath punt que molti, sense cap tribulacion, s‟apressèren pr‟amor de veder-la d‟apròp e, ena sua preséncia, exprimien es sues opinions coma se se referissen a un fenomèn estranh o a un objècte expausat que non podesse compréner es comentaris que suscitaue.
GUERRA-E-PATZ-II-WEB	Guarda, Arinka, que vie seiguda de costat.
GUERRA-E-PATZ-II-WEB	E li penge era pelha…
GUERRA-E-PATZ-II-WEB	Valguem Diu!, e un punhau!…
GUERRA-E-PATZ-II-WEB	Que deu èster tartara!
GUERRA-E-PATZ-II-WEB	Com non quès?, preguntèc era mès atrevida, en tot virar-se de cap a Natasha.
GUERRA-E-PATZ-II-WEB	Er oncle baishèc, en un bot, en pòrge deth sòn casalon de husta, entornejat de jardin; guardèc ara gent e balhèc ordes imperioses de qué se n‟anèssen es que sobrauen e de qué premanissen tot çò de besonh entà recéber dignaments as sòns òstes e ara acompanhada.
GUERRA-E-PATZ-II-WEB	Toti se disperèren.
GUERRA-E-PATZ-II-WEB	Er oncle ajudèc a Natasha a descavaucar e pugèc es botjadisi gradons de husta.
GUERRA-E-PATZ-II-WEB	Era casa, sense cap tipe d‟ornament, damb es troncs en aire, non auie er aspècte d‟èster guaire neta.
GUERRA-E-PATZ-II-WEB	Que non podie dider-se qu‟es abitants d‟aqueth casalon siguessen guaire afogadi entà trèir es taques, mès que tanpòc hège era sensacion d‟abandon.
GUERRA-E-PATZ-II-WEB	Ua flaira a pomes fresques aumplie tot eth portau, a on i auie penjades peths de lop e de vop.
GUERRA-E-PATZ-II-WEB	Dempús deth vestibul, er oncle amièc as joeni entà ua saleta damb ua taula plegabla e cagires d‟acajó, dempús ena sala damb ua taula redona de bedoth e un divan, e dempús entath sòn burèu, damb un divan rosigat, un tapís plan vielh e retraits de Suvorov, des pairs deth patron dera casa e d‟eth madeish damb unifòrme.
GUERRA-E-PATZ-II-WEB	Eth burèu flairaue intensaments a tabac e a gossets.
GUERRA-E-PATZ-II-WEB	Er oncle preguèc as joeni que s‟acomodèssen coma se siguessen ena sua pròpia casa e se retirèc pendent uns instants.
GUERRA-E-PATZ-II-WEB	Rugai, damb eth lomb lord de hanga, entrèc ena estança, s‟acomodèc en divan e comencèc a limpiar-se damb era lengua e es dents.
GUERRA-E-PATZ-II-WEB	Deth burèu de Mijail Nikanorovic gessie un correder a on se vedie un paravent damb es ridèus trincadi.
GUERRA-E-PATZ-II-WEB	Darrèr deth paravent s‟entenien, amortades, arridalhes e mormolhs femenins.
GUERRA-E-PATZ-II-WEB	Nikolai, Natasha e Petia se despolhèren e s‟installèren en canapè.
GUERRA-E-PATZ-II-WEB	Petia, emparant eth cap damb eth braç, s‟eclipsèc de seguit.
GUERRA-E-PATZ-II-WEB	Natasha e Nikolai sauvèren silenci.
GUERRA-E-PATZ-II-WEB	Es sòns ròstres usclauen, sentien fòrça hame e èren plan alègri.
GUERRA-E-PATZ-II-WEB	Ara seguida, er oncle tornèc damb ua ampla vèsta, calces blues e bòtes de mieja cama.
GUERRA-E-PATZ-II-WEB	Natasha se‟n brembèc qu‟aquera vestimenta der oncle, que d‟era se n‟auie estonat e burlat en Ostradnoie, arren auie entà envejar dera levita o deth frac.
GUERRA-E-PATZ-II-WEB	Tanben Mijail Nikanorovic ère content, e luenh de senter-se ofensat pera injustificada arridalhada des frairs (non se li podie acodir que se burlèssen dera sua vida), eth madeish s‟ahigec ad aguesta ilaritiat immotivada.
GUERRA-E-PATZ-II-WEB	Òsca, comdesseta!
GUERRA-E-PATZ-II-WEB	Que non è vist jamès ua gojata parièra!, didec, en tot balhar-li a Nikolai ua pipa de long tudèl e agarrar-ne ua auta de cuert entada eth, que tenguec damb es dits, coma ère eth sòn costum.
GUERRA-E-PATZ-II-WEB	Tot eth dia a shivau coma un òme e coma s‟arren!
GUERRA-E-PATZ-II-WEB	Ath cap d‟ua estona se tornèc a daurir era pòrta; per çò deth bronit deuie tractar-se d‟ua sirventa descauça.
GUERRA-E-PATZ-II-WEB	E plan, campèc ua hemna d‟uns quaranta ans, gròssa, beròia, de caròles rosades, doble subermenton e pòts ben mercadi de color ròi; amiaue enes sues mans ua plata grana, plan ben aprovedida.
GUERRA-E-PATZ-II-WEB	Damb dignitat amabla e acuelhedora, irradiant simpatia en cada guardada e movement, campèc as òstes e les saludèc damb respècte e damb un arridolet corau.
GUERRA-E-PATZ-II-WEB	A maugrat dera sua obesitat pòc comuna, que l‟obligaue a caminar dreta, en tot auançar eth vrente e eth pitrau, e damb era tèsta entà darrèr, aguesta hemna (era majordòma der oncle) se botjaue damb extraordinàri assopliment.
GUERRA-E-PATZ-II-WEB	S‟apressèc ena taula, placèc era plata e, damb adretia, damb es sues mans grossetes e blanques, anèc ordenant es botelhes, aperitius e boniqueries.
GUERRA-E-PATZ-II-WEB	Hèt aquerò, se hec enlà e damb er arridolet enes pòts s‟arturèc ena pòrta.
GUERRA-E-PATZ-II-WEB	Comprenes ara ath tòn oncle?”, semblaue dider-li a Nikolai.
GUERRA-E-PATZ-II-WEB	Se com non comprener-lo!
GUERRA-E-PATZ-II-WEB	Non solet eth joen senon tanben Natasha comprenie ar oncle, e eth significat deth sòn arroncilhament e der arridolet erós e satisfèt que se diboishèc a penes en sòn ròstre quan entrèc Anisia Fiodorovna.
GUERRA-E-PATZ-II-WEB	Ena plata i auie misharnons marinadi, galetes de blat a basa de lèit colistrada, mèu naturau e mèu esglumosa borida, pomes, nòdes fresques torrades, vodka e licors de fabricacion ostalèra.
GUERRA-E-PATZ-II-WEB	Mès tard, Anisia Fiodorovna se hec a vier marmelades hètes damb sucre e mèu, magreta e un shinhau de poret fregit.
GUERRA-E-PATZ-II-WEB	Tot qu‟auie estat alistat e premanit per era madeisha; tot qu‟auie eth perhum e eth sabor d‟Anisia Fiodorovna, tot rebrembaue era sua frescura, era sua netetat e era sua agradiua arridalha.
GUERRA-E-PATZ-II-WEB	Natasha minjaue de tot; li semblaue non auer vist ne minjat jamès un doç tan flairós, ues galetes, ua mèu damb nòdes e un puret tant esquisti.
GUERRA-E-PATZ-II-WEB	Anisia Fiodorovna se retirèc; Rostov e eth sòn oncle, pendent eth sopar, comencèren a discutir entre gorjada e gorjada de licor de guines, sus era jornada de caça, e es jornades que vierien dempús, sus Rogai e es gossets de Ilaguin.
GUERRA-E-PATZ-II-WEB	Natasha, damb es uelhs brilhants, les escotaue seiguda en canapè.
GUERRA-E-PATZ-II-WEB	Auie sajat diuèrsi còps de desvelhar a Petia, pr‟amor de qué mingèsse quauquarren, mès eth gojat non hec que prononciar paraules incomprensibles, sense daurir ne tansevolhe es uelhs.
GUERRA-E-PATZ-II-WEB	Après un silenci, plan soent entàs que receben a quauquarrés per prumèr viatge, e, coma responent as pensaments des sòns òstes, er oncle didec:
GUERRA-E-PATZ-II-WEB	Atau vau acabant era mia vida…
GUERRA-E-PATZ-II-WEB	Entà qué pecar?
GUERRA-E-PATZ-II-WEB	En díder aquerò eth sòn ròstre estaue expressiu e enquia beròi.
GUERRA-E-PATZ-II-WEB	Nikolai rebrembèc es causes admirables qu‟auie entenut a díder sus aqueth òme a sa pairs e vesins.
GUERRA-E-PATZ-II-WEB	En tot eth parçan, era sua reputacion ère era d‟un òme estrafalari mès nòble e plan generós; solien recórrer ada eth coma jutge en ahèrs familhars, e coma executor testamentari li fidauen secrets.
GUERRA-E-PATZ-II-WEB	L‟auien escuelhut entà jutge e entà d‟auti cargues, mès eth se remie temardudaments a acceptar un emplec public.
GUERRA-E-PATZ-II-WEB	Passaue era tardor e era primauèra enes sòns camps, montant en sòn shivau; en iuèrn solie demorar-se en casa e en ostiu s‟estaue longues estones estirat en sòn abandonat jardin.
GUERRA-E-PATZ-II-WEB	Per qué non acceptatz quauque cargue public, oncle?
GUERRA-E-PATZ-II-WEB	Ja l‟auí, mès lo deishè.
GUERRA-E-PATZ-II-WEB	Que non hè entà jo, ne compreni arren d‟aquerò.
GUERRA-E-PATZ-II-WEB	Que se demore entà vosati, a jo que me manque cap.
GUERRA-E-PATZ-II-WEB	Era caça qu‟ei ua auta causa; e ara seguida, cridèc: dauritz aguesta pòrta!
GUERRA-E-PATZ-II-WEB	Per qué l‟auetz barrat?
GUERRA-E-PATZ-II-WEB	Era pòrta deth hons deth correder amiaue entara sala de caça, nòm que se balhaue ara cramba des caçaires.
GUERRA-E-PATZ-II-WEB	Quauqu‟un se filèc entà aquiu, damb pas brac seguit, de pès nudi e ua man invisibla dauric era pòrta.
GUERRA-E-PATZ-II-WEB	Dera cramba arribèren claraments es nòtes d‟ua balalaica, manejada per mans abiles.
GUERRA-E-PATZ-II-WEB	Hège ua estona que Natasha ère damb era aurelha atentiua; ara gessec en correder pr‟amor d‟enténer mielhor.
GUERRA-E-PATZ-II-WEB	Qu‟ei Mitka, eth mèn menaire…
GUERRA-E-PATZ-II-WEB	Li crompè ua bona balalaica.
GUERRA-E-PATZ-II-WEB	Qu‟ère costum que quan eth tornaue de caçar, Mitka toquèsse ena cramba des caçaires.
GUERRA-E-PATZ-II-WEB	Que tòque ben, reauements plan ben!, didec Nikolai damb ua cèrta involuntària negligéncia, coma se li hesse vergonha cohessar que l‟agradauen fòrça aqueri sons.
GUERRA-E-PATZ-II-WEB	Qu‟ei un vertadèr encantament!
GUERRA-E-PATZ-II-WEB	Ua delícia!
GUERRA-E-PATZ-II-WEB	Atau coma es misharnons, era mèu e es licors der oncle l‟auien semblat es mielhors deth mon, en aqueth moment era musica que venguie dera cramba des caçaires li semblèc er arràs dera delicia.
GUERRA-E-PATZ-II-WEB	Mitka afinèc er esturment e de nauèth sonèc era Barina damb variacions diuèrses e ben matisades.
GUERRA-E-PATZ-II-WEB	Er oncle escotaue damb eth cap clin e un imperceptible arridolet.
GUERRA-E-PATZ-II-WEB	Eth motiu de Barina se repetic fòrça còps, era balalaica ère afinada e un viatge mès tornaue as madeishi acòrds, sense qu‟es audidors se cansèssen d‟escotar.
GUERRA-E-PATZ-II-WEB	Anisia Fiodorovna entrèc de nauèth e emparèc eth sòn corporent còs en gahon dera pòrta.
GUERRA-E-PATZ-II-WEB	L‟escotes?, preguntèc a Natasha damb un arridolet semblable ath der oncle.
GUERRA-E-PATZ-II-WEB	En aguest passatge que non ac hè guaire ben, observèc er oncle damb energia.
GUERRA-E-PATZ-II-WEB	Aciu que li calerie hèr un tremolament, plan, un tremolament.
GUERRA-E-PATZ-II-WEB	Qu‟ei que vos non sabetz tocar?, preguntèc Natasha.
GUERRA-E-PATZ-II-WEB	Er oncle arric sense respóner.
GUERRA-E-PATZ-II-WEB	Guarda a veir s‟es còrdes dera guitarra son ben, Anisiushka…
GUERRA-E-PATZ-II-WEB	La tengui abandonada.
GUERRA-E-PATZ-II-WEB	Anisia Fiodorovna gessec de boni talents e damb pas leugèr a complir er encargue deth sòn patron e se hec a vier era guitarra.
GUERRA-E-PATZ-II-WEB	Er oncle, sense guardar ad arrés, bohèc eth povàs der esturment; tustarrèc ena caisha dera guitarra damb es sòn uassudi dits, afinèc es còrdes e s‟acomodèc en fautullh.
GUERRA-E-PATZ-II-WEB	Damb un gèst un shinhau teatrau, desseparant fòrça eth code quèr e guinhant eth uelh a Anisia Fiodorovna, lancèc un acòrd sonor, net, e dempús, pausada e tranquillaments, comencèc damb ritme plan lent era coneishuda cançon Peth carrèr empeirat.
GUERRA-E-PATZ-II-WEB	Eth motiu dera cançon, eth sòn ritme e sens ressonèren ena amna de Nikolai e Natasha damb concordança damb era mesurada alegria que se lheuaue de tota era personalitat d‟Anisia Fiodorovna que, alugant eth ròstre qu‟amagaue damb eth sòn mocador, gessec arrint dera estança.
GUERRA-E-PATZ-II-WEB	Er oncle seguie tocant damb eth madeish ton energic, guardant damb uelhs inspiradi eth lòc a on abantes auie estat Anisia Fiodorovna.
GUERRA-E-PATZ-II-WEB	En sòn ròstre, jos era mostacha grisa, i auie un leugèr arridolet, que s‟accentuaue en aumentar eth ritme dera cançon e enes tremolaments miehor artenhudi.
GUERRA-E-PATZ-II-WEB	Qu‟ei meravilhós!
GUERRA-E-PATZ-II-WEB	Meravilhós, oncle!
GUERRA-E-PATZ-II-WEB	Un aute còp, un aute còp!, cridèc Natasha quan Milail Nikanorovic auec acabat.
GUERRA-E-PATZ-II-WEB	Sautèc deth sòn sèti, abracèc ath sòn oncle e lo punèc.
GUERRA-E-PATZ-II-WEB	Nikolenhka, Nikolenhka!, li didec a sa frair coma preguntant-li: mès se qué ei aquerò?
GUERRA-E-PATZ-II-WEB	Tanben Nikolai ère entosiasmat damb era manèra de tocar der oncle.
GUERRA-E-PATZ-II-WEB	Aguest tornèc a repetir era cançon.
GUERRA-E-PATZ-II-WEB	De nauèth campèc ena pòrta er arridolent ròstre d‟Anisia Fiodorovna, e darrèr d‟era d‟auti… “Quan va tà quèrrer aigua fresca, cride era gojata: demora!”, tocaue er oncle; dempús hec ua variacion biaishuda, interrompec eth sòn acòrd e botgèc es espatles.
GUERRA-E-PATZ-II-WEB	Er oncle se lheuèc.
GUERRA-E-PATZ-II-WEB	Semblaue qu‟auie en eth dus òmes: un de seriós e un aute d‟alègre; er òme seriós arric grèuments guardant ar alègre e er alègre hec un gèst ingenú, ceremoniós, coma s‟anèsse a començar ua dança.
GUERRA-E-PATZ-II-WEB	Natasha se treiguec eth chal qu‟amiaue ath dessús, hec uns passi auançant ar oncle e, damb es mans ena cintura, botgèc ritmicaments es espatles e s‟arturèc ath sòn dauant.
GUERRA-E-PATZ-II-WEB	Mès er esperit e es gèsti èren autenticaments russi, inimitables, que non s‟estúdien, èren çò qu‟er oncle demoraue d‟era.
GUERRA-E-PATZ-II-WEB	Quan Natasha s‟arturèc, arrint capinauta, damb orgulhosa e tafurèla alegria, despareishec eth prumèr sentiment que s‟auie apoderat de Nikolai e de toti es presents, era pòur de qué se i hesse pro ben.
GUERRA-E-PATZ-II-WEB	Ara l‟admirauen afogadi.
GUERRA-E-PATZ-II-WEB	Hec çò que li calie e damb tanta exactitud, tant ath complet, qu‟Anisia Fiodorovna, que de seguit s‟auie estirat eth mocador de besonh entà aquera dança, arrie enquia plorar en veir se com era joena comdessa, delicada, graciosa, tant autú d‟era, educada entre sedes e velots, sabec compréner guaire auie en Anisia, en pair d‟Anisia, en sòn oncle, en sa mair e en tot rus.
GUERRA-E-PATZ-II-WEB	Òsca!, comdesseta, òsca!, cridèc Mijail Nikanorovic quan acabèc era dança.
GUERRA-E-PATZ-II-WEB	Vai, vai!
GUERRA-E-PATZ-II-WEB	Ara sonque li cau alistar un bon gojat entà marit.
GUERRA-E-PATZ-II-WEB	Que ja ei alistat, didec Nikolai arrint.
GUERRA-E-PATZ-II-WEB	De vertat?, sorrisclèc er oncle en to guardar-la interrogatiu.
GUERRA-E-PATZ-II-WEB	E quin marit!, didec.
GUERRA-E-PATZ-II-WEB	Mès de seguit acodic entada era un aute corrent d‟idies e sentiments.
GUERRA-E-PATZ-II-WEB	Se qué vò díder er arridolet de Nikolai en díder “ja ei alistat”?
GUERRA-E-PATZ-II-WEB	N‟ère content o non?
GUERRA-E-PATZ-II-WEB	Mès non, ac comprenerie tot.
GUERRA-E-PATZ-II-WEB	A on deu èster ara?, pensèc Natasha, e eth sòn ròstre, per un moment, restèc seriós.
GUERRA-E-PATZ-II-WEB	Non penses en aquerò, que non te cau pensar en aquerò”, se didec; e tornant a arrir se seiguec de nauèth ath cant deth sòn oncle e li preguèc que toquèsse bèra auta causa.
GUERRA-E-PATZ-II-WEB	Er oncle toquèc ua auta cançon; dempús, un vals e, a tot darrèr, comencèc era sua cançon predilecta, que parlaue de caçaires: Era nhèu, pera net Queiguie sense pòsa…
GUERRA-E-PATZ-II-WEB	Mijail Nikanorovic, cantaue tau que cante eth pòble, damb era conviccion absoluda e ingenua de qué tot eth sens des cançons ei ena letra e qu‟era melodia venguie per era madeisha: que non existís sense era letra, e servie solet entà mercar era cadéncia.
GUERRA-E-PATZ-II-WEB	Pla per aquerò, eth motiu musicau inconscient (coma sòl èster eth motiu musicau der audèth) resultaue tan beròi cantat per oncle.
GUERRA-E-PATZ-II-WEB	Natasha ère entosiasmada pes cançons deth sòn oncle.
GUERRA-E-PATZ-II-WEB	Decidic que deisharie de cornèr era arpa e estudiarie solet era guitarra.
GUERRA-E-PATZ-II-WEB	Demanèc ar oncle era guitarra e non se tardèc a trapar es acòrds d‟ua cançon.
GUERRA-E-PATZ-II-WEB	Tàs dètz arribèren tres òmes a shivau, manadi en dus coches de shivaus dès Otradnoie ara cèrca des joeni.
GUERRA-E-PATZ-II-WEB	Er enviat expliquèc qu‟es comdes, que non sabien se a on èren es sòns hilhs, èren plan preocupadi.
GUERRA-E-PATZ-II-WEB	Se heren a vier a Petia esclipsat e lo botèren en un des coches.
GUERRA-E-PATZ-II-WEB	Natasha e Nikolai s‟acomodèren en aute.
GUERRA-E-PATZ-II-WEB	Er oncle abriguèc a Natasha e se didec adiu d‟era damb un nau sentiment de trendesa.
GUERRA-E-PATZ-II-WEB	Les acompanhèc a pè enquiath pònt, que les calie enrodar pr‟amor de trauessar er arriu peth canalet, e ordenèc qu‟es caçaires anèssen damb lantèrnes per dauant.
GUERRA-E-PATZ-II-WEB	Enquia ua auta, estimada neboda!, cridèc ena escurina.
GUERRA-E-PATZ-II-WEB	Era sua votz non ère era que Natasha coneishie de d‟auti viatges, senon era deth qu‟auie cantat era cançon dera nhèu.
GUERRA-E-PATZ-II-WEB	En bordalat que crotzauen ludien fanaus roiencs e er aire flairaue alègrament a hum.
GUERRA-E-PATZ-II-WEB	Be n‟ei d‟encantador er oncle!, didec Natasha quan gesseren en camin.
GUERRA-E-PATZ-II-WEB	Òc, responec Nikolai.
GUERRA-E-PATZ-II-WEB	As hered?, preguntèc.
GUERRA-E-PATZ-II-WEB	Non.
GUERRA-E-PATZ-II-WEB	Carèren pendent longa estona.
GUERRA-E-PATZ-II-WEB	Era net ère umida e escura.
GUERRA-E-PATZ-II-WEB	Non se vedien es shivaus; sonque podie entener-se eth sòn chambotadís ena hanga invisibla.
GUERRA-E-PATZ-II-WEB	Qué se passaue en aqueth esperit mainadenc e sensible, que tan viuaments apercebie e assimilaue es impressions mès diuèrses dera vida?
GUERRA-E-PATZ-II-WEB	Com s‟avedauen ena sua amna aguestes impressions?
GUERRA-E-PATZ-II-WEB	Qué que siguesse, Natasha se sentie plan erosa.
GUERRA-E-PATZ-II-WEB	S‟apressauen ja ena casa quan entonèc Era nhèu, pera net, melodia qu‟auie cercat pendent tot eth camin e que fin finau artenhec cuélher.
GUERRA-E-PATZ-II-WEB	Ac as artenhut?, didec Nikolai.
GUERRA-E-PATZ-II-WEB	Se qué pensaues ara, Nikolai?, preguntèc Natasha.
GUERRA-E-PATZ-II-WEB	Que les shautaue hèr-se aguesta pregunta er un ar aute.
GUERRA-E-PATZ-II-WEB	Jo?, didec Nikolai en tot sajar de rebrembar.
GUERRA-E-PATZ-II-WEB	Guarda: prumèr, pensaua en Rugai, eth gosset ròi, se retire ar oncle, e que se siguesse un òme aurie ar oncle damb eth, non per bon correire, senon per sòn brave caractèr.
GUERRA-E-PATZ-II-WEB	Be n‟ei d‟aisit viuer damb eth!
GUERRA-E-PATZ-II-WEB	E tu?
GUERRA-E-PATZ-II-WEB	Demora, demora…
GUERRA-E-PATZ-II-WEB	Òc, prumèr pensaua que credem que vam tà casa, mès que solet Diu se‟n sap se a on anam ath miei d‟aguesta escurina; e, de ressabuda, arribam e non vedem Otradnoie, senon un país magic…
GUERRA-E-PATZ-II-WEB	Dempús pensaua que…
GUERRA-E-PATZ-II-WEB	Mès non, arren mès.
GUERRA-E-PATZ-II-WEB	Natasha se n‟encuedèc peth ton dera sua votz.
GUERRA-E-PATZ-II-WEB	Non, responec era gojata, encara que reauments pensaue en prince Andrei e en çò de molt que l‟aurie agradat ar oncle.
GUERRA-E-PATZ-II-WEB	Ath delà, peth camin me vau dident: be n‟estèc de ben Anisiushka!, didec Natasha.
GUERRA-E-PATZ-II-WEB	E Nikolai tornèc a enténer eth sòn arridolet erós, sonor, espontanèu.
GUERRA-E-PATZ-II-WEB	Sabes?, didec de pic Natasha.
GUERRA-E-PATZ-II-WEB	Quines pegaries!
GUERRA-E-PATZ-II-WEB	Que son estupiditats, mainatjums, sorrisclèc Nikolai; e pensèc: “Era mia Natasha qu‟ei un encantament!
GUERRA-E-PATZ-II-WEB	Jamès aurè ua amiga coma era.
GUERRA-E-PATZ-II-WEB	Per qué se maride?
GUERRA-E-PATZ-II-WEB	Eth comde Illia Andreievic auie renonciat ath sòn cargue de mariscau dera noblesa pr‟amor que li supausaue massa despenes; mès era situacion que non mielhoraue.
GUERRA-E-PATZ-II-WEB	Soent, Natasha e Nikolai susprenien convèrses secretes e enquimerantes de sa pairs e entenien parlar dera venda dera rica casa patrimoniau des Rostov e de d‟autes propietats des entorns de Moscòu.
GUERRA-E-PATZ-II-WEB	Eth comde ja non ère mariscau dera noblesa ne ère obligat a granes recepcions, era vida en Otradnoie ère mès modèsta qu‟en ans anteriors.
GUERRA-E-PATZ-II-WEB	Mès era enòrma casa de camp e es pabalhons èren tostemp plei de gent e mès de vint persones se seiguien cada dia ena taula.
GUERRA-E-PATZ-II-WEB	Toti viuien dès hège temps damb era familha, es uns lèu coma membres d‟era e es auti pr‟amor que considerauen que les calie víuer ena casa deth comde.
GUERRA-E-PATZ-II-WEB	Qu‟aguest ère eth cas de Dimmler, eth music, e era sua hemna; Vogel, mèstre de balh, damb era sua familha; era vielha senhoreta Bielova e autrestanti; es professors de Petia, era anciana hilhuquèra des senhoretes e simplaments quauqui uns que credien mielhor e mès convenent víuer a cargue deth comde qu‟ena sua pròpia casa.
GUERRA-E-PATZ-II-WEB	Que non se hègen ja es granes recepcions d‟abantes, mès ena casa se tenguie eth madeish ritme de tostemp, un ritme que sense eth es comdes non se podien imaginar era sua vida.
GUERRA-E-PATZ-II-WEB	Subsistien es partides de caça, aumentades dès era tornada de Nikolai; subsistien es quinze menaires e es cinquanta shivaus, es valuosi presents entà onomastiques e d‟autes solemnitats, es dinars de gala entà tot eth districte, es partides de whiste e de boston, qu‟en eres eth comde, en tot perméter que vedessen es sues cartes, se deishaue guanhar cada dia centenats de robles, per çò qu‟es vesins jutjauen es partides de jòc damb eth coma era renda mès lucratiua e assanida.
GUERRA-E-PATZ-II-WEB	Aganchat ena sua activitat coma en un gran hilat, eth comde s‟encaborniaue en non creir que, a cada pas, s‟embolhaue mès e mès.
GUERRA-E-PATZ-II-WEB	Li mancauen fòrces entà trincar eth hilat o entà desendravar-lo pòc a pòc, damb paciéncia.
GUERRA-E-PATZ-II-WEB	Eth còr aimant dera comdessa sentie qu‟era roïna menaçaue as sòns hilhs; sabie qu‟eth comde non n‟auie eth tòrt, que non podie deishar d‟èster coma ère e qu‟eth madeish patie per aquerò (encara qu‟ac amaguèsse suenhosaments) e cercaue era manèra de remediar era sua pròpia roïna e era des sòns hilhs.
GUERRA-E-PATZ-II-WEB	Deth sòn punt d‟enguarda puraments femenin era soleta solucion possibla ère eth maridatge de Nikolai damb ua rica eretèra.
GUERRA-E-PATZ-II-WEB	Era comdessa comprenie qu‟aquera ère era darrèra esperança, e que se Nikolai refusau eth partit qu‟era l‟auie cercat s‟aurien de dider adiu entà tostemp dera possibilitat de remediar eth desastre.
GUERRA-E-PATZ-II-WEB	Eth partit en qüestion qu‟ère Julie Karaguina, hilha de bravi e vertuosi pairs, qu‟es Rostov coneishien dès era mainadesa e que, defuntat eth sòn darrèr frair, ère alavetz ua des mès riques eretères.
GUERRA-E-PATZ-II-WEB	Atau, donc, era comdessa escriuec dirèctaments ara senhora Karaguina, en Moscòu, en tot prepausar-li eth maridatge des sòns hilhs, e recebec ua responsa favorabla.
GUERRA-E-PATZ-II-WEB	Era senhora Karaguina didie que, dera sua part consentie en aqueth maridatge, mès que tot depenie dera sua hilha.
GUERRA-E-PATZ-II-WEB	Era senhora Karaguina suggerie que Nikolai venguesse en Moscòu.
GUERRA-E-PATZ-II-WEB	Diuèrsi còps, damb lèrmes enes uelhs, era comdessa Rostova li didie a Nikolai que, après es nòces des sues dues hilhes, tot eth sòn in qu‟ère de veder-lo ada eth maridat; solet alavetz se moririe tranquilla.
GUERRA-E-PATZ-II-WEB	Dempús hege veir qu‟auie en perspectiua a ua gojata excellenta e sajaue de conéisher era opinion deth sòn hilh sus eth matrimòni.
GUERRA-E-PATZ-II-WEB	En d‟autes escadences laudaue a Julie e conselhaue a Nikolai que venguesse en Moscòu tà divertir-se damb era ocasión des hèstes.
GUERRA-E-PATZ-II-WEB	Nikolai endonviaue es intencions de sa mair e bèth còp les ac hec cohessar dubèrtaments.
GUERRA-E-PATZ-II-WEB	Mama, e se jo estimèssa a ua gojata sense cap de fortuna, m‟exigiríetz que sacrifiquèssa eth mèn amor e eth mèn aunor, pes sòs?, preguntèc sense calcular era crudeutat dera sua pregunta, en tot desirar solet hèr veir era noblesa deth sòn esperit.
GUERRA-E-PATZ-II-WEB	Non, que non m‟as comprenut, didec era mair, sense saber se com justificar-se.
GUERRA-E-PATZ-II-WEB	Que non m‟as comprenut, Nikolai.
GUERRA-E-PATZ-II-WEB	Çò que jo desiri ei era tua felicitat, higec, e confusa, en to veir que non didie era vertat, s‟estarnèc a plorar.
GUERRA-E-PATZ-II-WEB	Mameta, non ploretz.
GUERRA-E-PATZ-II-WEB	Didetz-me solet que vos ac desiratz; sabetz que balharia tota era mia vida, ac balharia tot entà que vos sigatz tranquilla, didec Nikolai.
GUERRA-E-PATZ-II-WEB	Qu‟ac sacrificarè tot per vos, enquia e tot es mèns sentiments.
GUERRA-E-PATZ-II-WEB	Mès era comdessa non volie prepausar atau era question.
GUERRA-E-PATZ-II-WEB	Que non desiraue sacrificar ath sòn hilh: que s‟aurie estimat mès sacrificar-se era madeisha per eth.
GUERRA-E-PATZ-II-WEB	Non, que non m‟as comprenut, non ne parlem mès, didec shugant-se es lèrmes.
GUERRA-E-PATZ-II-WEB	M‟estone que mameta m‟age podut díder ua causa semblabla.
GUERRA-E-PATZ-II-WEB	Alavetz, perque Sonia ei prauba, non la posqui estimar (se didie), non posqui correspóner ath sòn amor devòt e fidèu.
GUERRA-E-PATZ-II-WEB	E damb era, que seria mès erós que damb ua Julie quinsevolhe, que non ei senon ua pipa.
GUERRA-E-PATZ-II-WEB	Jo que non posqui manar enes mèns sentiments.
GUERRA-E-PATZ-II-WEB	E non anèc entà Moscòu.
GUERRA-E-PATZ-II-WEB	Era comdessa non tornèc a persutar en tèma deth maridatge, e damb tristor, e a viatges damb colèra, se n‟encuedaue der apressament, cada viatge mès, entre Sonia, prauba e sense dòt, e eth sòn hilh.
GUERRA-E-PATZ-II-WEB	S‟ac repotegaue ada era madeisha, mès que non podie evitar eth sòn maucontentament damb Sonia, que se mostraue en reprensions sense cap de motiu o en usatge totauments injustificat deth “vosté” e “estimada”.
GUERRA-E-PATZ-II-WEB	Çò que mès desagraduae ara brava comdessa ère precisaments que Sonia, era prauba neboda des uelhs neri, siguesse tan doça, tan brava e tant arregraïda as sòns protectors e estimèsse damb un amor tan fidèu, constant e plen d‟abnegacion a Nikolai, qu‟arren se li podie repotegar.
GUERRA-E-PATZ-II-WEB	Arribaue eth tèrme deth permís de Nikolai.
GUERRA-E-PATZ-II-WEB	Que s‟auie recebut de Roma era quatau carta deth prince Andrei qu‟en era didie que ja serie de camin entà Russia se de ressabuda, damb aqueth clima caud d‟Italia, non se l‟auesse daurit de nauèth era sua herida, çò que l‟obligaue a arrecular era sua tornada enquia començaments der an a vier.
GUERRA-E-PATZ-II-WEB	Natasha seguie madeish d‟encamardada deth sòn prometut, tranquilla damb aguest amor e accesibla a tota sòrta d‟alegries.
GUERRA-E-PATZ-II-WEB	Mès en complir-se es quate mesi de separacion, se vedec escometuda per accèssi de tristor que de cap manèra podie véncer.
GUERRA-E-PATZ-II-WEB	Sentie pietat d‟era madeisha, se planhie de qué sense nèrvi ne nhac se perdesse aqueth temps quan era se sentie tan capabla d‟estimar e d‟èster estimada.
GUERRA-E-PATZ-II-WEB	Era alegria que non regnaue ena casa des Rostov.
GUERRA-E-PATZ-II-WEB	IX Arribèc eth Nadau e, ath delà dera missa solemna e des hastigoses felicitacions des vesins e domestics e des vestits naui entà toti, non se passèc arren d‟espèciau.
GUERRA-E-PATZ-II-WEB	Mès aqueth hered de vint grads jos zèro, era absènsia de vent e deth solei ludent e eishorbant deth dia e dera lum des esteles pera net, possauen eth besonh de celebrar de bèra manèra era data.
GUERRA-E-PATZ-II-WEB	Tath tresau dia de hèstes, dempús de dinar, tota era familha s‟escampilhèc pes crambes; qu‟èren es instants mès engüegius dera jornada.
GUERRA-E-PATZ-II-WEB	Nikolai que peth maitin auie visitat a quauqui vesins, se demorèc esclipsat en petit salon des divans; eth vielh comde repausaue en sòn burèu; Sonia s‟estaue seiguda dauant era taula redona dera sala e copiaue un diboish; era comdessa hège un solitari; Natasha Ivanovna, eth bofon, damb cara trista, s‟auie amassat damb dues vielhes ath cant dera hièstra.
GUERRA-E-PATZ-II-WEB	Natasha entrèc ena sala; s‟apressèc entà Sonia, campèc çò que hège, dempús s‟apressèc a sa mair e s‟arturèc, sense díder arren.
GUERRA-E-PATZ-II-WEB	Per qué vas coma ua amna en pena?
GUERRA-E-PATZ-II-WEB	Qué as de besonh?, preguntèc era comdessa.
GUERRA-E-PATZ-II-WEB	Era comdessa quilhèc eth cap e guardèc tu per tu a Natasha.
GUERRA-E-PATZ-II-WEB	Non me guardètz, mama, non me guardetz.
GUERRA-E-PATZ-II-WEB	Acabarè plorant.
GUERRA-E-PATZ-II-WEB	Tè, demora-te ua estona damb jo, didec era comdessa.
GUERRA-E-PATZ-II-WEB	Mama, qu‟è besonh d‟eth.
GUERRA-E-PATZ-II-WEB	Per qué me cau consumir-me atau?
GUERRA-E-PATZ-II-WEB	Era sua votz se braquèc.
GUERRA-E-PATZ-II-WEB	Es lèrmes surgentèren des sòns uelhs e entà amagar-les se virèc bruscaments e gessec dera sala.
GUERRA-E-PATZ-II-WEB	Trauessèc eth petit salon des divans e se posèc aquiu; reflexionèc pendent uns instants e se filèc entara cramba des puncèles.
GUERRA-E-PATZ-II-WEB	Era mossa vielha repotegaue a ua de joena que venguie d‟entrar, ath córrer, deth pati, arraulida de hered.
GUERRA-E-PATZ-II-WEB	Qu‟ei pro de jòcs!, didie.
GUERRA-E-PATZ-II-WEB	Cada causa ath sòn temps.
GUERRA-E-PATZ-II-WEB	Dèisha-la Kondratievna, intervenguec Natasha.
GUERRA-E-PATZ-II-WEB	Vete‟n, Mavrushka, ve-te‟n.
GUERRA-E-PATZ-II-WEB	E deishant que gessesse era gojata, Natasha se filèc entara anticramba.
GUERRA-E-PATZ-II-WEB	Un vailet vielh e dus de joeni hègen as cartes; interromperen era partida e se lheuèren quan entrèc era: “Qué posqui hèr damb eri?”, se preguntèc Natasha.
GUERRA-E-PATZ-II-WEB	Guaira?, preguntèc Misha alègraments e de boni talents.
GUERRA-E-PATZ-II-WEB	Ve-te‟n, ve-te‟n rapid, didec eth vielh.
GUERRA-E-PATZ-II-WEB	Fiodor, tu hè-me a vier un shinhau de ges.
GUERRA-E-PATZ-II-WEB	En passar per dauant deth bufet manèc que se premanisse eth samovar, encara que non ère era ora.
GUERRA-E-PATZ-II-WEB	Eth majordòm, Foka, qu‟ère er òme mès foreno de tota era casa.
GUERRA-E-PATZ-II-WEB	A Natasha li shautaue sajar era sua autoritat sus eth.
GUERRA-E-PATZ-II-WEB	Foka non la credec e anèc a preguntar s‟ère vertat.
GUERRA-E-PATZ-II-WEB	Vai, damb era senhoreta!, didec Foka, hènt veir que s‟emmalicaue damb era.
GUERRA-E-PATZ-II-WEB	Arrés ena casa balhaue tantes ordes ne tant de trabalh coma era joena.
GUERRA-E-PATZ-II-WEB	Que non podie veir ad arrés quiet sense que li manèsse quauquarren.
GUERRA-E-PATZ-II-WEB	Semblaue hèr era pròva de veir se quauquarrés se li resistie e se s‟emmaliciaue damb era.
GUERRA-E-PATZ-II-WEB	Mès toti complien es sues ordes damb mès plaser qu‟es de quinsevolh aute.
GUERRA-E-PATZ-II-WEB	A on posqui vier?”, pensaue Natasha, caminant tot doç peth correder.
GUERRA-E-PATZ-II-WEB	Piudes, sautarèths e cigales, responec eth.
GUERRA-E-PATZ-II-WEB	A on anar?
GUERRA-E-PATZ-II-WEB	Qué posqui hèr?”.
GUERRA-E-PATZ-II-WEB	Pugèc ath mès córrer era escala, ara cèrca de Vogel, que s‟estaue en pis de naut damb era sua hemna.
GUERRA-E-PATZ-II-WEB	Ena casa de Vogel s‟estauen dues institutritzes e auien sus era taula siètes damb panses, nòdes e ametles.
GUERRA-E-PATZ-II-WEB	Es institutritzes parlauen sus a on ère mès de baish prètz víuer, s‟en Moscòu o en Odesa.
GUERRA-E-PATZ-II-WEB	Natasha se seiguec, s‟estèc ua estona escotant era convèrsa damb ròstre seriós e cogitós e dempùs se lheuèc.
GUERRA-E-PATZ-II-WEB	Era ièrla de Madagascar, didec.
GUERRA-E-PATZ-II-WEB	Ma-da-gas-car, repetic, en tot prononciar separadaments cada sillaba; e sense respóner as preguntes de Mme Schoss sus çò que didie, gessec dera cramba.
GUERRA-E-PATZ-II-WEB	Petia ère tanben naut, damb eth sòn preceptor, en tot premanir uns huecs artificiaus qu‟alugarien pera net.
GUERRA-E-PATZ-II-WEB	Petia, Petia!, cridèc Natasha.
GUERRA-E-PATZ-II-WEB	Amia-me entà baish.
GUERRA-E-PATZ-II-WEB	Eth mainatge correc entada era e l‟aufric era sua esquia.
GUERRA-E-PATZ-II-WEB	Natasha montèc ath dessús, sarrèc damb es sòns braci eth còth deth sòn frair e Petia comencèc a córrer.
GUERRA-E-PATZ-II-WEB	Coma s‟auesse acabat de recórrer eth sòn reinatge, sajant eth sòn poder, convençuda de qué toti se mostrauen sometudi, mès que, ça que la, contunhaue engüejada coma abantes, Natasha entornèc entara sala, cuelhec era sua guitarra, se seiguec en un cornèr escur, darrèr d‟un petit armari, e comencèc a jogar es còrdes damb ua frasa d‟opèra qu‟auie entenut en Sant Petersburg en companhia deth prince Andrei.
GUERRA-E-PATZ-II-WEB	Entàs audidors, es acòrds que gessien dera guitarra non auien cap de sens, mès ena imaginacion de Natasha era frasa musicau hège revíuer nombrosi rebrembes.
GUERRA-E-PATZ-II-WEB	S‟estaue seiguda darrèr deth petit armari damb es uelhs tachadi ena franja de lum que queiguie dera recodina e rebrembaue.
GUERRA-E-PATZ-II-WEB	Se demorèc abstreiguda enes sòns rebrembes.
GUERRA-E-PATZ-II-WEB	Sonia damb ua copa ena man, trauessèc era sala.
GUERRA-E-PATZ-II-WEB	Natasha la guardèc, guardèc era pòrta sense barrar dera recodina e li semblèc que ja auie vist abantes a Sonia, damb era copa e era lum que gessie d‟aquiu.
GUERRA-E-PATZ-II-WEB	Sonia, se qué jògui?, cridèc Natasha, en tot esguitlar eth sòn dit sus eth bordon.
GUERRA-E-PATZ-II-WEB	A!, qu‟ès aciu!, didec damb espant Sonia.
GUERRA-E-PATZ-II-WEB	Sabi pas.
GUERRA-E-PATZ-II-WEB	S‟apressèc madeish qu‟ara e tanben arric damb timiditat…
GUERRA-E-PATZ-II-WEB	Tot aquerò que siguec exactaments atau!
GUERRA-E-PATZ-II-WEB	Non, qu‟ei eth còr de Es Aiguadors, l‟entenes?
GUERRA-E-PATZ-II-WEB	Entà on anaues?, preguntèc dempús.
GUERRA-E-PATZ-II-WEB	Entà escambiar era aigua dera copa.
GUERRA-E-PATZ-II-WEB	Me rèste pòc entà acabar eth diboish.
GUERRA-E-PATZ-II-WEB	Tu que tostemps ès ocupada, jo non sai, didec Natasha.
GUERRA-E-PATZ-II-WEB	A on ei Nikolai?
GUERRA-E-PATZ-II-WEB	Me pensi que dormís.
GUERRA-E-PATZ-II-WEB	Ve-te‟n a desvelhar-lo, Sonia.
GUERRA-E-PATZ-II-WEB	Ditz-li que lo cridi entà cantar (e se demorèc pensant en significat que podie auer çò que s‟auie passat; e sense resòlver eth problèma, sense planher-se minimaments, se trasnladèc de nauèth damb era imaginacion entath temps qu‟èren amassa e eth la guardaue damb uelhs d‟encamardat).
GUERRA-E-PATZ-II-WEB	Me cau tanta pòur de qué non vengue… e çò de prumèr ei que me hèsqui vielha.
GUERRA-E-PATZ-II-WEB	Que ja non traparà en jo çò que i a ara.
GUERRA-E-PATZ-II-WEB	Se pòt passar que vengue aué, que vengue deman.
GUERRA-E-PATZ-II-WEB	Dilhèu ja a arribat e ei ena sala, demorant-me.
GUERRA-E-PATZ-II-WEB	Dilhèu a vengut ager e me n‟è desbrembat”.
GUERRA-E-PATZ-II-WEB	Se lheuèc, deishèc era guitarra ath sòn lòc e passèc entara sala.
GUERRA-E-PATZ-II-WEB	Tota era familha ère seiguda ath torn dera taula de tè, damb es preceptors, es institutritzes e es òstes.
GUERRA-E-PATZ-II-WEB	Es vailets se tenguien de pè, atentius ath servici, mès que non i ère eth prince Andrei.
GUERRA-E-PATZ-II-WEB	Aquiu qu‟auem a Natasha!, didec Illia Andreievic en veder-la entrar ena sala.
GUERRA-E-PATZ-II-WEB	Vene, sè-te ath men costat.
GUERRA-E-PATZ-II-WEB	Mès Natasha se posèc dauant de sa mair e campèc ath sòn entorn, coma se cerquèsse quauquarren.
GUERRA-E-PATZ-II-WEB	Se seiguec en sòn lòc, seguint d‟aurelha era convèrsa des persones majors e de Nikolai, que tanben auie acodit ena taula.
GUERRA-E-PATZ-II-WEB	Dempús deth tè, Nikolai, Sonia e Natasha passèren entath petit salon des divans, entath sòn cornèr preferit, a on, coma tostemp, s‟entamenauen es convèrses mès intimes.
GUERRA-E-PATZ-II-WEB	Non t‟arribe a viatges, preguntèc Natasha ath sòn frair tant lèu s‟auèren acomodat, que penses que tot çò de beròi s‟a passat e ja non rèste arren, arren mès?
GUERRA-E-PATZ-II-WEB	E que sentes, non dideria engüeg, senon tristor?
GUERRA-E-PATZ-II-WEB	Plan que òc, didec eth.
GUERRA-E-PATZ-II-WEB	A viatges toti son contenti, tot se passe ben, e se m‟acodís pensar que tot ei engüegiu e que toti s‟aurien de morir.
GUERRA-E-PATZ-II-WEB	Un dia en regiment, non gessí de passèg, dehòra sonaue era musica… e me sentí tan trist…
GUERRA-E-PATZ-II-WEB	Ò!, que ja ac sai, ja ac sai, confirmèc Natasha.
GUERRA-E-PATZ-II-WEB	Tanben m‟arribèc a jo quan èra plan petita.
GUERRA-E-PATZ-II-WEB	Te‟n brembes?
GUERRA-E-PATZ-II-WEB	Un viatge me castiguèren per ues prues; toti vosati èretz en tot barar, e jo me demoré en gabinet der estudi, soleta, e plorè fòrça.
GUERRA-E-PATZ-II-WEB	Non me‟n desbrembarè jamès.
GUERRA-E-PATZ-II-WEB	Qu‟èra trista e sentia pietat per toti, per toti, per jo madeisha.
GUERRA-E-PATZ-II-WEB	E çò de mès important ei que jo non n‟auia eth tòrt.
GUERRA-E-PATZ-II-WEB	Te‟n brembes?
GUERRA-E-PATZ-II-WEB	Òc, me‟n brembi, didec Nikolai.
GUERRA-E-PATZ-II-WEB	Me‟n brembi de qué venguí a veder-te; te volia padegar, sabes?
GUERRA-E-PATZ-II-WEB	Sentia racacòr.
GUERRA-E-PATZ-II-WEB	Be n‟èrem d‟ingenús!
GUERRA-E-PATZ-II-WEB	Jo amiaua ua jogalha, ua palhassa, e te lo volía dar.
GUERRA-E-PATZ-II-WEB	Te‟n brembes?
GUERRA-E-PATZ-II-WEB	E te‟n brembes, encara hè mès de temps, didec Natasha damb un arridolet cogitós, quan èrem plan, plan petiti; eth dia que mos cridèc er oncle en sòn burèu, ena vielha casa encara?
GUERRA-E-PATZ-II-WEB	Tot qu‟ère escur, venguérem e i auie aquiu…
GUERRA-E-PATZ-II-WEB	Un nere, acabèc Nikolai damb alègra arridalha.
GUERRA-E-PATZ-II-WEB	Plan que me‟n brembi.
GUERRA-E-PATZ-II-WEB	Qu‟ère gris a auie es dents blanqui.
GUERRA-E-PATZ-II-WEB	Ère de pès e mos guardaue.
GUERRA-E-PATZ-II-WEB	Se‟n brembe Sonia?, preguntèc Nikolai.
GUERRA-E-PATZ-II-WEB	Òc, òc, me‟n brembi de quauquarren, responec Sonia timidaments.
GUERRA-E-PATZ-II-WEB	A viatges è preguntat a papa e a mama sus aqueth nere, didec Natasha.
GUERRA-E-PATZ-II-WEB	Mès tu te‟n brembes!
GUERRA-E-PATZ-II-WEB	Plan que òc!
GUERRA-E-PATZ-II-WEB	Coma s‟ara madeish siguessa en tot veir es sòns dents blanqui.
GUERRA-E-PATZ-II-WEB	Be n‟ei d‟estranh!
GUERRA-E-PATZ-II-WEB	Qu‟ei coma un saunei.
GUERRA-E-PATZ-II-WEB	Me shaute rebrembar.
GUERRA-E-PATZ-II-WEB	E te‟n brembes quan comencèrem a jogar damb uns ueus de Pasca ena sala, e de ressabuda entrèren dues vielhes e se meteren a rodar peth solèr tanben?
GUERRA-E-PATZ-II-WEB	S‟a passat aquerò, òc o non?
GUERRA-E-PATZ-II-WEB	Te‟n brembes de çò de ben que mos ac passàuem?
GUERRA-E-PATZ-II-WEB	S‟interrompien arridolents, erosi d‟evocar (non tristi rebrembes pròpis dera vielhesa), senon es rebrembes poetics dera mainadesa; aguestes impressions d‟un passat pro luenhant quan era fantasia se barrejaue damb era realitat.
GUERRA-E-PATZ-II-WEB	E arrien es tres doçaments damb gòi intim.
GUERRA-E-PATZ-II-WEB	Encara qu‟es sòns rebrembes èren comuns, Sonia, coma tostemp, non arribaue tan luenh.
GUERRA-E-PATZ-II-WEB	Non se‟n brembaue de causes, que sauvauen eri ena sua memòria, e es que rebrembaue non desvelhauen en era aqueth sentiment poetic qu‟embargaue as dus frairs.
GUERRA-E-PATZ-II-WEB	S‟alegraue deth sòn gòi e sajaue de participar en eth.
GUERRA-E-PATZ-II-WEB	Solet intervenguec quan Natasha e Nikolai rebrembèren era arribada de Sonia.
GUERRA-E-PATZ-II-WEB	Condèc alavetz qu‟auie auut pòur de Nikolai pr‟amor qu‟aguest amiaue cordons ena giqueta e era hilhuquèra li didie que la coserien laguens.
GUERRA-E-PATZ-II-WEB	Jo me‟n brembi que me dideren que tu auies neishut jos un caulet, didec Natasha.
GUERRA-E-PATZ-II-WEB	Non gausaua dobtà‟c, mès me‟n sabia de qué non ère vertat e me sentia incomòda.
GUERRA-E-PATZ-II-WEB	Ena pòrta deth hons campec ua sirventa.
GUERRA-E-PATZ-II-WEB	Senhoreta, que ja s‟an hèt a vier eth poth, anoncièc en votz baisha.
GUERRA-E-PATZ-II-WEB	Que ja non cau, Paulina; ditz-les que se lo hèsquen a vier.
GUERRA-E-PATZ-II-WEB	Dimmler entrèc dempús, quan èren en plia convèrsa: s‟apressèc ena arpa, plaçada en un cornèr deth salon, la desgainèc e der esturment gessec un son discordant.
GUERRA-E-PATZ-II-WEB	Dimmer comencèc uns acòrds e, virant-se entà Natasha, Nikolai e Sonia, didec:
GUERRA-E-PATZ-II-WEB	Be n‟estan de tranquils es joeni!
GUERRA-E-PATZ-II-WEB	Ara que parlauen de sauneis.
GUERRA-E-PATZ-II-WEB	Dimmler comencèc a tocar.
GUERRA-E-PATZ-II-WEB	Natasha, sense hèr bronit, s‟apressèc ena taula, cuelhec eth candeler, lo treiguec dera cramba e tornèc ath sòn lòc.
GUERRA-E-PATZ-II-WEB	Era cramba, e mès que mès eth cornèr qu‟èren seigudi, demorèc ena escurina, mès a trauèrs des amples hièstres entraue era lum argentada deth plen.
GUERRA-E-PATZ-II-WEB	Sabetz se qué pensi?, gasulhèc Natasha apressant-se entà Nikolai e Sonia, tant que Dimmer, acabaue era cançon, s‟estaue seigut, pulsant delicadaments es còrdes e preguntant-se se li calie deishà‟c o tocar quauquarren nau.
GUERRA-E-PATZ-II-WEB	Quan se comence a rebrembar se passe eth temps rebrembant-ac tot e enquia se rebrembe çò qu‟un ère abantes de nèisher.
GUERRA-E-PATZ-II-WEB	Aquerò qu‟ei era metempsicosis, assegurèc Sonia, que tostemp auie estat ua bona estudianta e ac rebrembaue tot.
GUERRA-E-PATZ-II-WEB	Es egipcians credien qu‟es sues amnes èren des animaus e entornauen entada eri.
GUERRA-E-PATZ-II-WEB	Non, non me pensi que siguessen en cap animau, didec Natasha, tostemp en votz baisha, encara qu‟era musica auie cessat.
GUERRA-E-PATZ-II-WEB	Sò solide fòrça qu‟èrem angels, que deuíem èster en bèth lòc e tanben aciu, e que per aquerò mo‟n brembam de tot…
GUERRA-E-PATZ-II-WEB	S‟auéssem estat angels, per qué auíem de quèir en un estat inferior?
GUERRA-E-PATZ-II-WEB	Non inferior, qui a dit qu‟auíem queigut en un estat inferior.
GUERRA-E-PATZ-II-WEB	Per què sai çò qu‟èra abantes?, repliquèc Natasha convençuda.
GUERRA-E-PATZ-II-WEB	Era amna qu‟ei immortau…
GUERRA-E-PATZ-II-WEB	Alavetz se me cau víuer entà tostemp, tanben è viscut abantes, qu‟è viscut tota era eternitat.
GUERRA-E-PATZ-II-WEB	Òc, mès qu‟ei de mau hèr imaginar-se era eternitat, assegurèc Dimmler, que s‟auie apressat as joeni damb un arridolet amable e menspredós mès qu‟ara parlaue damb eth madeish ton seriós e velat des joeni.
GUERRA-E-PATZ-II-WEB	Per qué?, intervenguec Natasha.
GUERRA-E-PATZ-II-WEB	Natasha!
GUERRA-E-PATZ-II-WEB	Ara que te tòque a tu.
GUERRA-E-PATZ-II-WEB	Qu‟ètz seigudi aquiu coma uns conspiradors.
GUERRA-E-PATZ-II-WEB	Mama, è tan pòqui talents de cantar!, repliquèc Natasha, mès se lheuèc de seguit.
GUERRA-E-PATZ-II-WEB	Arrés, ne tansevolhe Dimmler, que ja non ère joen, desiraue interrómper era convèrsa e gésser d‟aqueth cornèr deth petit salon.
GUERRA-E-PATZ-II-WEB	Mès Natasha se lheuèc e Nikolai se seiguec en clavicòrdi.
GUERRA-E-PATZ-II-WEB	Coma tostemp, Natasha se placèc en centre dera sala, alistant eth punt mès avient entath son, e entonèc era romança preferida de sa mair.
GUERRA-E-PATZ-II-WEB	Qu‟auie dit que non auie talents de cantar, mès hège ja temps que non cantaue tant ne tan ben coma aquera net.
GUERRA-E-PATZ-II-WEB	Eth comde Illia Andreievic l‟escotaue deth burèu estant a on ère en tot parlar damb Mitenhka e, tau qu‟un escolan que s‟esdegue entà acabar es sues leçons pr‟amor de gésser a jogar, balhèc es darrères ordes ar administrador e sauvèc silenci.
GUERRA-E-PATZ-II-WEB	Tanben Mitenhka escotaue carat e arridolent, de pè dauant eth comde.
GUERRA-E-PATZ-II-WEB	Nikolai non deishaue de uelh a Natasha; alendaue ath madeish ritme qu‟era.
GUERRA-E-PATZ-II-WEB	Sonia pensaue ena grana diferéncia que i auie entre era e era sua amiga e comprenie que l‟ère impossible èster, per pòc que siguesse, tant encantadora coma era sua cosia.
GUERRA-E-PATZ-II-WEB	Era comdessa escotaue damb un arridolet erós e trist; les lèrmes li vengueren enes uelhs e de quan en quan botjaue eth cap.
GUERRA-E-PATZ-II-WEB	Pensaue ena sua hilha, ena sua pròpia joenesa e en hèt de qué i auie quauquarren d‟illogic e temible en maridatge de Natasha damb eth prince Andrei.
GUERRA-E-PATZ-II-WEB	Dimmler, seigut ath cant dera comdessa, escotaue damb es uelhs clucadi.
GUERRA-E-PATZ-II-WEB	Ò!, comdessa!, didec fin finau.
GUERRA-E-PATZ-II-WEB	Tanta doçor, tanta suavitat e vigor…
GUERRA-E-PATZ-II-WEB	Cranhi per era, me cau pòur, didec era comdessa, sense pensar se qui l‟escotaue.
GUERRA-E-PATZ-II-WEB	Eth sòn instint mairau li didie qu‟en Natasha i auie quauquarren excessiu que l‟empacharie era sua felicitat.
GUERRA-E-PATZ-II-WEB	Encara non auie acabat Natasha era sua cançon qu‟ena sala entrèc sobtaments, damb era sua afogadura de catorze ans, eth petit Petia, qu‟anonciaue era arribada de dus desguisadi.
GUERRA-E-PATZ-II-WEB	Natasha s‟arturèc a sec.
GUERRA-E-PATZ-II-WEB	Estupid, cridèc, correc entà ua cagira, se deishèc quèir e s‟estarnèc en somics e pendent ua longa estona non podec tier es sues lèrmes.
GUERRA-E-PATZ-II-WEB	Que non se passe arren, mama, non se passe arren; qu‟ei que Petia m‟a espaurit, didie sajant d‟arrir; mès es sues lèrmes seguien baishant e es sòn somics sarrauen era sua gòrja.
GUERRA-E-PATZ-II-WEB	Es vailets, desguisadi d‟ossi, turcs, ostalèrs e granes senhores, terribles e comics, apareisheren ena sala, en tot hèr-se a vier damb eri eth hered e era alegria.
GUERRA-E-PATZ-II-WEB	Ara prumeria s‟amaguauen es uns darrèr es auti ena anticramba; dempús entrèren timidaments enquia que, cuelhuda era confiança, comencèren es sues cançons, es sues dances e es sòns jòcs de Nadau.
GUERRA-E-PATZ-II-WEB	Era comdessa anèc reconeishent es sòns ròstres; dempús d‟arrir-se‟n ua estona des sòns desguisaments, se retirèc entath salon.
GUERRA-E-PATZ-II-WEB	Eth comde, damb un arridolet ludent, se demorèc ena sala en tot encoratjar as desguisadi.
GUERRA-E-PATZ-II-WEB	Es joeni auien despareishut.
GUERRA-E-PATZ-II-WEB	Mieja ora dempús entrèren naui desguisadi; ua vielha senhora damb pelha midonada, qu‟ère Nikolai; ua turca, era masca de Petia; Dimmler s‟auie vesti de clown, Natasha d‟ussar e Sonia de circasian, damb mostacha e celhes, pintades damb siure mascarat.
GUERRA-E-PATZ-II-WEB	Sigueren acuelhudi pes non desguisadi damb indulgent estonament, hènt veir que non les arreconeisien e laudant es sues masques; es joeni considerauen qu‟es sues masques èren tan bones que les calie mostrar-les a mès gent.
GUERRA-E-PATZ-II-WEB	Nikolai volie, en tot profitar er escellent estat deth camin, hèr un torn, damb toti, ena sua troika, e prepausèc vier damb dètz vailets desguisadi ena casa der oncle.
GUERRA-E-PATZ-II-WEB	Se voletz anar entà bèth lòc anatz-vo‟n ena casa de Meliukova.
GUERRA-E-PATZ-II-WEB	Era senhora Meliukova ère ua veuda damb quauqui hilhs de diuèrsa edat, tanben damb es sues hilhuquères, que s‟estaue a quate quilomètres des Rostov.
GUERRA-E-PATZ-II-WEB	Aquerò plan qu‟ei ben pensat, ma chere!, assegurèc encoratjat eth comde.
GUERRA-E-PATZ-II-WEB	Que divertirè a Pachette.
GUERRA-E-PATZ-II-WEB	Mès era comdessa s‟opausèc: pendent aqueri dies l‟auie hèt mau ua cama.
GUERRA-E-PATZ-II-WEB	Se decidic qu‟Illia Andreievic non podie gésser; mès se Loissa Ivanovna, ei a díder, Mme Schoss, les volie acompanhar, es joenes poirien vier tanben ena casa de Miliukova.
GUERRA-E-PATZ-II-WEB	Sonia, timida, e vergonhosa coma tostemp, siguec era mès tenaça a suplicar a Loissa Ivanovna.
GUERRA-E-PATZ-II-WEB	Qu‟ère era mielhor desguisada; era mostacha e es celhes pintades l‟estauen fòrça ben.
GUERRA-E-PATZ-II-WEB	Toti assegurauen qu‟ère plan beròia e aqueth dia se sentie, contra çò de costum, encoratjada e energica.
GUERRA-E-PATZ-II-WEB	Ua votz ath sòn laguens li didie qu‟eth sòn destin non se decidie aqueth dia, non se decidirie jamès, e damb eth sòn vestit d‟òme semblaue ua auta persona.
GUERRA-E-PATZ-II-WEB	Loissa Ivanovna consentic e mieja ora mès tard s'apressauen en pòrge quate troikas damb campanetes e cascavels, en tot hèr carriclar es sòns patins sus era nhèu gelada.
GUERRA-E-PATZ-II-WEB	Natasha siguec era prumèra a balhar eth ton alègre que correspon ara hèsta de Nadau; alegria que, en passar des uns enes auti, anèc aumentant e arribèc ath maximum quan toti gesseren dera casa entath hered glaciau, pr‟amor d‟ocupar es sues luges, entre convèrses, crits e arridolets.
GUERRA-E-PATZ-II-WEB	Qu‟auie dues luges de servici; era tresau qu‟ère era troika deth comde, damb eth sòn shivau d‟Orel en centre, e ena quatau, era de Nikolai, qu‟amiaue coma guida un shivau petit de peu long e nere.
GUERRA-E-PATZ-II-WEB	Nikolai, damb eth sòn vestit de senhora, caperat damb era sua capa d‟ussar, s‟estaue de pès sus era luja e tenguie es retnes.
GUERRA-E-PATZ-II-WEB	Era net ère tan clara qu‟ara lum dera lua se vedien luder es hèrs e es uelhs des shivaus que guardauen temerosi eth rambalhós grop amassat jos eth petit tet escur deth pòrge.
GUERRA-E-PATZ-II-WEB	Natasha, Sonia, Mme Schoss e dues gojates cuelheren sèti ena luja de Nikolai; ena luja deth vielh comde venguie Dimmler damb era sua esposa e Petia; enes autes, es vailets desguisadi.
GUERRA-E-PATZ-II-WEB	Era luja deth vielh comde, qu‟en eth cuelhec sèti Dimmler e d‟auti desguisadi, arrinquèc en tot hèr carriclar es patins, que semblaue que s‟auien aganchat ena nhèu, entre eth sonor trinhonar dera campaneta.
GUERRA-E-PATZ-II-WEB	Es shivaus de recambi se sarrauen enes bròques e remoiguien ua nhèu dura e ludenta coma eth sucre.
GUERRA-E-PATZ-II-WEB	Lo seguic Nikolai e ara seguida se meteren en marcha es auti dus.
GUERRA-E-PATZ-II-WEB	Prumèr auancèren a un tròt brac peth camin estret.
GUERRA-E-PATZ-II-WEB	Tant que passauen ath long deth jardin, es nauti arbes nudi projectauen era sua ombra sus eth camin e amagauen era clara lum dera lua, mès tanlèu gesseren dera propietat, era lana nheuada, totauments negada peth resplendor nueitiu, s‟estenec immobila ath sòn dauant ludent coma un diamant de reflèxi bluencs.
GUERRA-E-PATZ-II-WEB	Era prumèra luja patic ua secodida; çò de madeish l‟arribèc ara qu‟amiaue Nikolai e as autes.
GUERRA-E-PATZ-II-WEB	E trincant eth silenci petrificat dera net, seguiren corrent en hilada.
GUERRA-E-PATZ-II-WEB	Que se ve plan ben, Nikolai!, didec Sonia.
GUERRA-E-PATZ-II-WEB	Nikolai s‟inclinèc entà Sonia pr‟amor de campar mielhor eth sòn ròstre: qu‟ère ua cara naua, graciosa, damb mostacha e celhes pintades, illuminada pera lua, qu‟emergie pròcha e luenhana des pèths de marta.
GUERRA-E-PATZ-II-WEB	E la guardèc mès d‟apròp, arrint.
GUERRA-E-PATZ-II-WEB	Didíetz quauquarren, Nikolai?
GUERRA-E-PATZ-II-WEB	Non, arren, e se virèc de nauèth entàs shivaus.
GUERRA-E-PATZ-II-WEB	Er ample camin caushigat, qu‟es patins des luges auien deishat coma oliós, ère traucat pes peades de grapes, visibles ara lum dera lua; es madeishi shivaus tirassauen des retnes e accelerauen eth pas.
GUERRA-E-PATZ-II-WEB	Eth shivau dera quèrra, damb era tèsta doblegada, secodie es brides; eth shivau d‟atelatge se balancejaue e lheuaue es aurelhes coma preguntant: “Mos cau començar ja o ei lèu encara?” Dauant, ja luenh, s‟aubiraue, precisa, ath miei dera nhèu, era nera troika de Zajar, que s‟aluenhaue entre eth trinhonar dera sua pesanta campaneta.
GUERRA-E-PATZ-II-WEB	S‟entenien es crits, es arridolets e es votzes des desguisadi.
GUERRA-E-PATZ-II-WEB	Solet per çò deth vent que foetaue damb mès fòrça eth ròstre e peth accelerat galaup des shivaus se podie avertir era velocitat que volaue era troika.
GUERRA-E-PATZ-II-WEB	Nikolai virèc eth ròstre.
GUERRA-E-PATZ-II-WEB	Entre crits, arridolets e esclafits des foets, s‟apressauen as autes luges.
GUERRA-E-PATZ-II-WEB	Eth shivau d‟atelatge, jos eth sòn arc, non escuerçaue eth pas e prometie forçar mès, tanlèu siguesse de besonh.
GUERRA-E-PATZ-II-WEB	Nikolai artenhec ara prumèra luja; baishèren ua pala e entrèren en un camin planèr, que passaue per un prat ath costat der arriu.
GUERRA-E-PATZ-II-WEB	Seguraments peth prat Kosoi.
GUERRA-E-PATZ-II-WEB	Mès non, aquerò ère quauquarren nau que jamès auie vist.
GUERRA-E-PATZ-II-WEB	Que non ei ne eth prat Kosoi ne era pala de Diomkino.
GUERRA-E-PATZ-II-WEB	Diu se‟n sap se qué ei!
GUERRA-E-PATZ-II-WEB	Quauquarren nau e magic.
GUERRA-E-PATZ-II-WEB	Mès qu‟ei madeish, sigue çò que sigue”.
GUERRA-E-PATZ-II-WEB	E, ahiscant as sòs shivaus, se metec ara nautada dera troika prumèra.
GUERRA-E-PATZ-II-WEB	Zajar, retenguec eth sòn atelatge e virèc era cara, caperada d‟arrosada enquias celhes.
GUERRA-E-PATZ-II-WEB	Nikolai lancèc era sua luja a tot galaup.
GUERRA-E-PATZ-II-WEB	Zajar alonguèc es braci, hec carrinclar era lengua e gessec tanben ath mès córrer.
GUERRA-E-PATZ-II-WEB	Tie, senhor!, didec.
GUERRA-E-PATZ-II-WEB	Ambdúes luges volauen aparelhades, encara mès de prèssa, e eth trinhon des cascos des shivaus ère cada viatge mès rapid.
GUERRA-E-PATZ-II-WEB	Nikolai anaue aumentant era diferéncia.
GUERRA-E-PATZ-II-WEB	Zajar, sense cambiar era sua posicion, damb es braci estiradi, lheuèc era man damb es retnes.
GUERRA-E-PATZ-II-WEB	Que non t‟en gesseràs damb era tua, senhor!, cridèc a Nikolai.
GUERRA-E-PATZ-II-WEB	Nikolai lancèc as sòns shivaus a tot galaup e auancèc a Zajar.
GUERRA-E-PATZ-II-WEB	Es animaus lheuauen ua broma de nhèu fina e seca que batanaue era cara des viatjaires.
GUERRA-E-PATZ-II-WEB	Enes sues aurelhes ressonaue eth rapid martelatge des bates e es pautes des shivaus s‟entrecrotzauen damb creishenta velocitat en tot barrejar-se damb es ombres dera trinka auançada.
GUERRA-E-PATZ-II-WEB	S‟entenie eth carrinclar des luges sus era nhèu e es sorriscles des hemnes.
GUERRA-E-PATZ-II-WEB	Nikolai frenèc e campèc ath sòn entorn.
GUERRA-E-PATZ-II-WEB	Era madeisha lana magica; es madeishes esteles ath dessús, era madeisha claretat dera lua qu‟ac aumplie tot.
GUERRA-E-PATZ-II-WEB	Qu‟ei que vam entara casa des Meliukova?
GUERRA-E-PATZ-II-WEB	Ei aquerò Meliukova?
GUERRA-E-PATZ-II-WEB	Diu se‟n sap se a on èm e se qué mos passe!
GUERRA-E-PATZ-II-WEB	Virèc eth cap pr‟amor de campar laguens dera luja.
GUERRA-E-PATZ-II-WEB	E aqueth cercasian dera mostacha non sai se qui ei, mès l‟estimi”.
GUERRA-E-PATZ-II-WEB	Non auetz hered?, preguntèc.
GUERRA-E-PATZ-II-WEB	Que non i auec responsa.
GUERRA-E-PATZ-II-WEB	Ara sua esquia sonèren quauqui arridolets.
GUERRA-E-PATZ-II-WEB	Dimmler, dès es luges que venguien darrèr, cridèc quauquarren, probablaments plan divertit, mès que siguec impossible d‟enténer.
GUERRA-E-PATZ-II-WEB	Òc, òc!, responeren quauques votzes entre arridolets.
GUERRA-E-PATZ-II-WEB	Encara que resulte mès estranh que dempús de caminar ar edart ajam arribat en Meliukova”, pensaue Nikolai.
GUERRA-E-PATZ-II-WEB	Plan que òc, èren en Meliukova; diuèrsi sirvents campauen ja en portau damb fanaus alugadi e cares arridolentes.
GUERRA-E-PATZ-II-WEB	Qui ei?, preguntèc quauquarrés dera escala estant.
GUERRA-E-PATZ-II-WEB	Desguisadi dera casa deth comde!
GUERRA-E-PATZ-II-WEB	XI Pelagueia Danilovna Meliukova, hemna corporenta e energica, damb mericles, estropada en un ample chal, ère en salon, entornejada des sues hilhes, que sajaue de distrèir.
GUERRA-E-PATZ-II-WEB	Vessauen cera honuda e guardauen es ombres des figuretes resultantes, quan ena anticramba s‟entenec un fòrt rumor de passi e animades votzes.
GUERRA-E-PATZ-II-WEB	Ussars, daunes, bruishes, palhassas e ossi, tossint e secant-se es róstres caperadi d‟arrosada en correder, entrèren ena sala, a on rapidaments s‟aluguèren mès candèles.
GUERRA-E-PATZ-II-WEB	Eth clown Dimmer e era senhora Nikolai comencèren era dança.
GUERRA-E-PATZ-II-WEB	Entornejadi pes enventides mainades, es desguisadi, amagant es sòns ròstres e dissimulant era votz, saludauen ara patrona dera casa e anauen acomodant-se pera sala.
GUERRA-E-PATZ-II-WEB	Ò!, que non ei possible arreconeisher-vos!…
GUERRA-E-PATZ-II-WEB	Aguesta qu‟ei Natasha!
GUERRA-E-PATZ-II-WEB	Guardatz a qui se retire!
GUERRA-E-PATZ-II-WEB	Sabi pas a qui me rebrembe!
GUERRA-E-PATZ-II-WEB	E Edvard Karlich, be n‟està de ben!
GUERRA-E-PATZ-II-WEB	Que non l‟auria arreconeishut!
GUERRA-E-PATZ-II-WEB	Com dance!
GUERRA-E-PATZ-II-WEB	Mon Diu!, e quin circasian… qué ben l‟està a Soniushka!
GUERRA-E-PATZ-II-WEB	E aguesti auti?
GUERRA-E-PATZ-II-WEB	Vai!
GUERRA-E-PATZ-II-WEB	Qu‟auetz animat aquerò.
GUERRA-E-PATZ-II-WEB	Retiratz es taules, Nikita, Vania!
GUERRA-E-PATZ-II-WEB	E nosates qu‟èrem tan tranquilles!…
GUERRA-E-PATZ-II-WEB	A, a, a!…
GUERRA-E-PATZ-II-WEB	Er ussar!
GUERRA-E-PATZ-II-WEB	Er ussar!
GUERRA-E-PATZ-II-WEB	Que semble un gojat, e damb aguestes cames…!
GUERRA-E-PATZ-II-WEB	Qué divertit!, didien es votzes.
GUERRA-E-PATZ-II-WEB	Natasha, era preferida des joenes Meliukova, despareishec damb eres enes crambes dera part deth darrèr, que d‟aquiu comencèren a demanar siure, blòdes e vestits d‟òme, qu‟uns braci nudi cuelhien des vailets pera pòrta miei dubèrta.
GUERRA-E-PATZ-II-WEB	Dètz menutes dempús, es joenes Meliukova s‟auien amassat as desguisadi.
GUERRA-E-PATZ-II-WEB	Pelagueia Danilovna dèc ordes tà que deishèssen liura era sala e premanissen minjar entà senhors e sirvents; sense trèir-se es mericles, damb un arridolet contengut, anaue entre es desguisadi e les guardaue d‟apròp, sense arreconéisher ad arrés, non ja as Rostov ne a Dimmler, senon ne tansevolhe as sues pròpies hilhes desguisades d‟òmes damb vestits e unifòrmes dera casa que tanpòc arreconeishie.
GUERRA-E-PATZ-II-WEB	Qui ei aguesta?, preguntèc, en tot virar-se entà ua hilhuquèra e senhalant a ua des sues hilhes, desguisada de tartar de Kazan.
GUERRA-E-PATZ-II-WEB	Que semble ua des Rostov.
GUERRA-E-PATZ-II-WEB	E vos, ussar, en quin regiment servitz?, li didec a Natasha.
GUERRA-E-PATZ-II-WEB	Mestratz coquilhons de fruta entath turc; era sua lei que non l‟ac enebís, didec ar encargat deth buffet.
GUERRA-E-PATZ-II-WEB	A viatges, guardant era forma de barar estranha e comica des visitaires, segurs de qué arrés les arreconeishie e per aquerò non ère de besonh sauvar consideracions, Palagueia Danilovna amagaue eth ròstre en sòn mocador e eth sòn voluminós còs e s‟estrementie damb un arridolet bravàs qu‟ère incapable de contier.
GUERRA-E-PATZ-II-WEB	Era mia Sasha!
GUERRA-E-PATZ-II-WEB	Qu‟ei era mia Sasha!, didie.
GUERRA-E-PATZ-II-WEB	Dempús des dances polpulares e des rondèus, Palagueia Danilovna amassèc a toti, senhors e vailets, en un gran cercle.
GUERRA-E-PATZ-II-WEB	Demanèc un anèth, ua còrda e un roble e organizèc uns jòcs.
GUERRA-E-PATZ-II-WEB	Ua ora dempús toti es vestits èren desordenadi a arropidi; es mostachas e celhes, pintades damb siure ahlamat, rajauen damb era sudor des ròstres estofadi e alègri.
GUERRA-E-PATZ-II-WEB	Eth sopar des senhors se mestrèc en minjador e es vailets sigueren obsequiadi ena sala.
GUERRA-E-PATZ-II-WEB	Pendent eth sopar, ua senhoreta celibatària que s‟estaue ena casa condèc que çò de mès terrible ère sajar de coneísher er avier en banh de bugàs.
GUERRA-E-PATZ-II-WEB	Jo i vierè, didec Sonia.
GUERRA-E-PATZ-II-WEB	Per qué?, preguntèc era màger des Meliukova.
GUERRA-E-PATZ-II-WEB	Vos que non i vieratz; que cau èster fòrça valent…
GUERRA-E-PATZ-II-WEB	Condatz çò que se passèc damb ua senhoreta, didec era mendre des Meliukova.
GUERRA-E-PATZ-II-WEB	Donques, un viatge, comencèc era celibatària, ua senhoreta venguec damb un poth e dus cubèrts, tot çò que s‟auie de besonh, e se seiguec en lòc senhalat.
GUERRA-E-PATZ-II-WEB	S‟estèc ua estona, e dempús entenec eth bronit d‟ua luja damb cascavels… que s‟apressaue.
GUERRA-E-PATZ-II-WEB	Comprenec que venguie quauquarrés, se virèc e vedec a un òme vestit d‟oficiau qu‟entrèc e se seiguec ath sòn dauant, a on ère er aute, caperat.
GUERRA-E-PATZ-II-WEB	Ò!, cridèc Natasha damb orror, daurint fòrça es uelhs.
GUERRA-E-PATZ-II-WEB	Mès com!, eth parlaue?
GUERRA-E-PATZ-II-WEB	Òc, parlèc damb ua persona.
GUERRA-E-PATZ-II-WEB	E comencèc a hestejar-la, e li calie parlar enquiath cant deth poth.
GUERRA-E-PATZ-II-WEB	Mès era, espaurida, se caperaue era cara damb es mans.
GUERRA-E-PATZ-II-WEB	Alavetz eth l‟agarrèc.
GUERRA-E-PATZ-II-WEB	Erosaments de seguit acodiren es gojates….
GUERRA-E-PATZ-II-WEB	Per qué les espauritz?, intervenguec Palagueia Danilovna.
GUERRA-E-PATZ-II-WEB	Mama, se vos madeisha siguéretz era que l‟endonvièren er avier.
GUERRA-E-PATZ-II-WEB	E com s‟endónvie er avier en granèr?, preguntèc Sonia.
GUERRA-E-PATZ-II-WEB	Donques guarda: ara madeish, per exemple, se vas entath granèr e te metes a escotar, s‟entenes còps, qu‟ei un mau senhau; s‟entenes se com se vente eth horment, qu‟ei bona sòrt.
GUERRA-E-PATZ-II-WEB	Tanben se sòl passar…
GUERRA-E-PATZ-II-WEB	Mama, condatz-mos çò que vos entenéretz en granèr.
GUERRA-E-PATZ-II-WEB	Palagueia Danilovna arric.
GUERRA-E-PATZ-II-WEB	Que ja ac sò desbrembat, didec.
GUERRA-E-PATZ-II-WEB	Ath delà, deguna de vosates i anarà.
GUERRA-E-PATZ-II-WEB	I anarè jo, Palagueia Danilovna, se m‟ac permetetz, i anarè jo, didec Sonia.
GUERRA-E-PATZ-II-WEB	Madeish qu‟abantes quan hègen ar anèth, ara còrda o ath roble, ara, pendent era convèrsa, Nikolai non se desseparaue de Sonia e la guardaue damb uelhs totafèt desparièrs des de tostemp; li semblaue auer-la coneishut per prumèr viatge gràcies as sues mostachas pintades.
GUERRA-E-PATZ-II-WEB	Sonia ère de vertat contenta, animada e polida aquera net, coma non l‟auie vist jamès, Nikolai, enquia alavetz.
GUERRA-E-PATZ-II-WEB	Que non me cau pòur arren, didec Sonia, posqui anar-i ara madeish?
GUERRA-E-PATZ-II-WEB	Se lheuèc.
GUERRA-E-PATZ-II-WEB	L‟expliquèren a on ère eth granèr e que li calie estar-se silenciosa e escotar.
GUERRA-E-PATZ-II-WEB	Li balhèren eth sòn abric; se lo botèc sus eth cap e guardèc a Nikolai.
GUERRA-E-PATZ-II-WEB	Sonia gessec en correder pr‟amor de vier entath granèr e Nikolai s‟esdeguèc pr‟amor de gésser deth pòrge dera entrada principau damb era desencusa de qué hège massa calor.
GUERRA-E-PATZ-II-WEB	Çò que non deishaue d‟èster vertat, peth gran nombre de persones amassades ena sala.
GUERRA-E-PATZ-II-WEB	Dehòra hège eth madeish hered d‟abantes; er aire ère immobil; era lua ère era madeisha, mès que i auie mès claror; era sua lum ère tant intensa e arrincaue tanti bialhs ena nhèu que non se sentie talents de campar entath cèu pr‟amor de veir es esteles vertadères.
GUERRA-E-PATZ-II-WEB	Eth cèu ère escur e desagradiu, tant qu‟ena tèrra tot qu‟ère alegria.
GUERRA-E-PATZ-II-WEB	Qué sò estat demorant enquia ara?”, seguie dident-se Nikolai; gessec en pòrge, hec era virada ara cantoada dera casa peth caminòu qu‟amiaue entara entrada deth servici.
GUERRA-E-PATZ-II-WEB	Sabie que Sonia passarie per aquiu.
GUERRA-E-PATZ-II-WEB	A miei camin, un molon de lenha, caperat de nhèu, hège ua ombra; en aute costat, es arrames retortilhades des telhs vielhs e nudi se projectauen sus era nhèu.
GUERRA-E-PATZ-II-WEB	Eth caminòu amiaue entath granèr, qu‟es sues parets de troncs e eth sòn losat, caperat de nhèu, ludien jos era lua coma hètes de pèires precioses.
GUERRA-E-PATZ-II-WEB	Un arbe carrinclèc en jardin e de nauèth tornèc eth silenci; Nikolai non credie alendar aqueth aire hered, senon ua fòrça etèrna, joena e alègra.
GUERRA-E-PATZ-II-WEB	Quauquarrés baishaue talonant pera escala de servici; s‟entenec eth sonor croishit deth darrèr gradon, caperat de nhèu e era votz dera celibatària:
GUERRA-E-PATZ-II-WEB	Tostemp dret, dret, senhoreta; peth caminòu, mès non guardetz entà darrèr.
GUERRA-E-PATZ-II-WEB	Que non me cau pòur, responec era votz de Sonia; e peth caminòu es pès de Sonia, cauçadi damb fines sabates, la heren a vier entà Nikolai, en tot hèr croishir e carrinclar era nhèu.
GUERRA-E-PATZ-II-WEB	Sonia anaue caperada damb eth sòn abric de pèth.
GUERRA-E-PATZ-II-WEB	Ère ja a dues canes deth gojat quan lo vedec.
GUERRA-E-PATZ-II-WEB	Tanben ada era li semblèc desparièr deth que coneishie e que tostemp auie auut un cèrt temor.
GUERRA-E-PATZ-II-WEB	Nikolai vestie era sua masca; es sòns peus èren endrabadi e arrie erós, damb un arridolet nau entada era.
GUERRA-E-PATZ-II-WEB	Sonia correc entada eth.
GUERRA-E-PATZ-II-WEB	Passèc es sues mans entre es pèths que caperauen eth cap de Sonia, l‟abracèc, la sarrèc contra eth sòn pitrau, punèc es sòns pòts ombrejadi pera mostacha que flairaue a siure ahlamat.
GUERRA-E-PATZ-II-WEB	Sonia lo punèc enes pòts e, deishant anar es sues petites mans, encaishèc en eres es sues caròles.
GUERRA-E-PATZ-II-WEB	Nikolai!”, se dideren.
GUERRA-E-PATZ-II-WEB	S‟apressèren ath mès córrer entath granèr e tornèren ena casa, cadun per un camin desparièr.
GUERRA-E-PATZ-II-WEB	Quan arribèc eth moment d‟abandonar era casa de Palagueia Danilovna, Natasha, que tostemp se n‟encuedaue de tot, hec que Loissa Ivanovna passèsse ena luja de Dimmler, e era i passèc tanben, en tot deishar a Sonia e Nikolai damb es gojates.
GUERRA-E-PATZ-II-WEB	Nikolai, sense preocupar-se d‟auançar ad arrés, amiaue era luja damb mesura e de quan en quan guardaue fixaments a Sonia, en tot cercar a trauèrs dera sua mostacha e celhes, jos era estranha claretat dera lua, jos aguesta lutz que tot ac càmbie, era Sonia de d‟auti tempsi e era d‟ara, que d‟era auie decidit non deseparar-se jamès.
GUERRA-E-PATZ-II-WEB	La contemplaue tu per tu; en rebrembar era flaira de siure ahlamat barrejada damb era sensacion des punets, alendaue a plen paumon er aire gelat, e, guardant ara tèrra qu‟anaue hugent des costats dera luja, e eth cèu ludent, de nauèth se sentie transportat en un país de meravilha.
GUERRA-E-PATZ-II-WEB	Sonia, te trapes ben?, preguntaue de quan en quan.
GUERRA-E-PATZ-II-WEB	Òc, responie era, e tu?
GUERRA-E-PATZ-II-WEB	Ena mitat deth camin, Nikolai deishèc ath menaire es shivaus e s‟apressèc un moment ena luja de Natasha.
GUERRA-E-PATZ-II-WEB	Natasha, Natasha!, escota.
GUERRA-E-PATZ-II-WEB	Que me sò decidit per Sonia, gasulhèc en francés.
GUERRA-E-PATZ-II-WEB	L‟ac as dit?, preguntèc Natasha animada e erosa.
GUERRA-E-PATZ-II-WEB	Be n‟ès d‟estranha damb aguesta mostacha e aguestes celhes, Natasha!
GUERRA-E-PATZ-II-WEB	Òc, plan contenta, plan contenta!
GUERRA-E-PATZ-II-WEB	Que ja començaua a emmaliciar-me damb jo madeisha.
GUERRA-E-PATZ-II-WEB	Non t‟ac didia, mès te portaues mau damb era.
GUERRA-E-PATZ-II-WEB	A un còr tan beròi!
GUERRA-E-PATZ-II-WEB	Que sò plan contenta, Nikolai.
GUERRA-E-PATZ-II-WEB	A viatges que sò dolenta, mès me hège vergonha d‟èster erosa e de qué Sonia non ne siguesse, contunhèc.
GUERRA-E-PATZ-II-WEB	Ara que sò plan contenta.
GUERRA-E-PATZ-II-WEB	Mès, ve-te‟n, ve-te‟n damb era.
GUERRA-E-PATZ-II-WEB	Non, demora!
GUERRA-E-PATZ-II-WEB	Be n‟estàs de graciosa ara!, didec Nikolai en tot guardar-la fixaments pr‟amor que tanben li semblaue trapar quauquarren nau ena sua fraia, ua gràcia, ua trendesa que jamès l‟auie vist.
GUERRA-E-PATZ-II-WEB	Natasha, qu‟ei quauquarren magic, vertat?
GUERRA-E-PATZ-II-WEB	Òc, responec era.
GUERRA-E-PATZ-II-WEB	Qu‟as obrat perfèctaments.
GUERRA-E-PATZ-II-WEB	Tot que se passarie ben”.
GUERRA-E-PATZ-II-WEB	Alavetz ès contenta.
GUERRA-E-PATZ-II-WEB	E jo hi ben, vertat?
GUERRA-E-PATZ-II-WEB	Ò, plan, plan!
GUERRA-E-PATZ-II-WEB	Qu‟ac as hèt plan ben.
GUERRA-E-PATZ-II-WEB	Non hè guaire que m‟emmaliciè damb mama perque didie qu‟era te volie pescar.
GUERRA-E-PATZ-II-WEB	Com se pòt díder tau causa?
GUERRA-E-PATZ-II-WEB	Lèu me pelegè damb era.
GUERRA-E-PATZ-II-WEB	Non permeterè qu‟arrés digue ne pense quauquarren dolent de Sonia, donques que solet a bones qualitats.
GUERRA-E-PATZ-II-WEB	Alavetz tot s‟està ben, vertat?, repetic Nikolai campant de nauèth eth ròstre dera sua fraia pr‟amor de verificar se parlaue de vertat; e hènt croishir era nhèu jos es sues bòtes nautes, baishèc e correc entara sua luja.
GUERRA-E-PATZ-II-WEB	Eth madeish circasian, erós e arridolent, damb era mostacha pintada e es uelhs ludents, lo guardaue jos era capucha de pèth que curbie era sua tèsta.
GUERRA-E-PATZ-II-WEB	E aguest circasian ère Sonia, e aguesta Sonia serie seguraments era sua erosa e aimanta esposa.
GUERRA-E-PATZ-II-WEB	Un còp arribadi en casa, après condar ara comdessa se com les auie anat ena sua visita as Meliukova, es joenes se retirèren ena sua cramba.
GUERRA-E-PATZ-II-WEB	Parlauen des sues vides un còp maridades, des sòns marits que, plan que òc, serien boni amics, e dera felicitat que les demoraue.
GUERRA-E-PATZ-II-WEB	Ena taula de Natasha i auie quauqui miralhs plaçadi per Duniasha dès era vesilha.
GUERRA-E-PATZ-II-WEB	Quan se passarà tot aquerò?
GUERRA-E-PATZ-II-WEB	Cranhi que jamès…
GUERRA-E-PATZ-II-WEB	Sè-te, Natasha, dilhèu ac veigues, didec Sonia.
GUERRA-E-PATZ-II-WEB	Natasha aluguèc ua candèla e se seiguec.
GUERRA-E-PATZ-II-WEB	Que non a d‟arrir-se‟n d‟aquerò, senhoreta, didec Duniasha.
GUERRA-E-PATZ-II-WEB	Natasha, ajudada dera puncèla e de Sonia, trapèc era sua posicion justa entre es miralhs.
GUERRA-E-PATZ-II-WEB	En sòn ròstre apareishec ua expression grèu e seriosa; sauvèc silenci e atau s‟estèc seiguda pendent ua longa estona guardant era sòrta de candèles que s‟aluenhauen deth miralh en tot supausar que vedie (sivans es racondes qu‟auie entenut) o ben un taüt o ben ada eth, ath prince Andrei, en aqueth darrèr requadre confús e vague.
GUERRA-E-PATZ-II-WEB	Ça que la, per prèsta que siguesse a cuélher quinsevolh plapa o ombra per ua figura umana o un taüt, non artenhec veir arren; comencèc a parpelejar e se hec enlà des miralhs.
GUERRA-E-PATZ-II-WEB	Per qué es auti ven e jo non veigui arren?, didec.
GUERRA-E-PATZ-II-WEB	Hètz-ac per jo…
GUERRA-E-PATZ-II-WEB	Me cau tanta pòur!…
GUERRA-E-PATZ-II-WEB	Sonia se seiguec dauant es miralhs, cerquèc era posicion avienta e se metec a guardar.
GUERRA-E-PATZ-II-WEB	Òc, Sofia Alexandrovna veirà solide, gasulhèc Duniasha.
GUERRA-E-PATZ-II-WEB	Sonia entenec aguestes paraules e es de Natasha que didie en votz baisha:
GUERRA-E-PATZ-II-WEB	Ja sai que veirà; tanben est an passat vedec.
GUERRA-E-PATZ-II-WEB	Pendent tres menutes toti sauvèren silenci.
GUERRA-E-PATZ-II-WEB	Sonia, de pic, hec enlà eth miralh e se caperèc es uelhs damb era man.
GUERRA-E-PATZ-II-WEB	Ò, Natasha!, sorrisclèc.
GUERRA-E-PATZ-II-WEB	As vist?
GUERRA-E-PATZ-II-WEB	Se qué as vist?, preguntèc Natasha, en tot tier eth miralh.
GUERRA-E-PATZ-II-WEB	Sonia que non auie campat arren; començaue a sénter eth besonh de parpelejar, volie lheuar-se quan entenec era votz de Natasha que didie: “Veirà”.
GUERRA-E-PATZ-II-WEB	Que non volie mentir a Natasha ne a Duniasha e se cansaue d‟èster seiguda; non sabie se com ne se per qué se l‟auie escapat aqueth sorriscle e s‟auie caperat es uelhs damb era man.
GUERRA-E-PATZ-II-WEB	L‟as vist?, li preguntèc Natasha en tot agarrar-li eth braç.
GUERRA-E-PATZ-II-WEB	Òc…, demora… jo… lo sò vist, didec sense voler Sonia.
GUERRA-E-PATZ-II-WEB	Non sabie encara se Natasha, en díder aquerò de “l‟as vist” se referie ada eth, ath prince Andrei o a Nikolai.
GUERRA-E-PATZ-II-WEB	E alavetz pensèc: “Per qué non vau a díder que l‟è vist?
GUERRA-E-PATZ-II-WEB	D‟auti i ven.
GUERRA-E-PATZ-II-WEB	Òc, l‟è vist, didec.
GUERRA-E-PATZ-II-WEB	Com, com s‟estaue?
GUERRA-E-PATZ-II-WEB	Estirat o seigut?
GUERRA-E-PATZ-II-WEB	Non… è vist… prumèr non i auie arren; mès dempús l‟è vist estirat.
GUERRA-E-PATZ-II-WEB	Andrei estirat?
GUERRA-E-PATZ-II-WEB	Malaut?, preguntaue Natasha damb es uelhs espauridi.
GUERRA-E-PATZ-II-WEB	Ò, non, non; tot çò de contrari; auie era cara alègra e se virèc entà jo.
GUERRA-E-PATZ-II-WEB	E tant que parlaue venguec de creir que l‟auie vist de vertat.
GUERRA-E-PATZ-II-WEB	Plan, e dempús?
GUERRA-E-PATZ-II-WEB	Conda, conda, Sonia.
GUERRA-E-PATZ-II-WEB	Dempús lo sò vist ben, que i auie quauquarren blu e ròi…
GUERRA-E-PATZ-II-WEB	Sonia!
GUERRA-E-PATZ-II-WEB	Quand tornarà?
GUERRA-E-PATZ-II-WEB	Quan lo veirè?
GUERRA-E-PATZ-II-WEB	E sense respóner as paraules de Sonia, que sajaue de padegar-la, s‟estirèc en sòn lhet; fòrça temps dempús qu‟es candèles siguessen amortades, s‟estaue encara immobila en sòn lhet, guardant era gelada lum dera lua a trauèrs des veires geladi.
GUERRA-E-PATZ-II-WEB	Pòc dempús de Nadau, Nikolai cohessèc a sa mair eth sòn amor per Sonia e eth sòn fèrm prepaus de maridar-se damb era.
GUERRA-E-PATZ-II-WEB	Era comdessa qu‟anaue observant es relacions entre Sonia e eth sòn hilh de hège temps, demoraue aguesta explicacion; escotèc en silenci es paraules de Nikolai e li didec que se podie maridar damb qui volesse, mès que ne era ne sa pair li balharien era benediccion entad aguest maridatge.
GUERRA-E-PATZ-II-WEB	Per prumèr còp sentec Nikolai que sa mair ère desengustada damb eth, e que non cedirie, a maugrat de tota era sua estimacion.
GUERRA-E-PATZ-II-WEB	Heredaments, sense guardar ath sòn hilh, hec a cridar ath comde.
GUERRA-E-PATZ-II-WEB	Quan aguest acodic ara crida, era comdessa, que se premanie a condar-li çò que se passaue, brèuments e damb tranquilliat, en preséncia de Nikolai, non se podec tier: s‟estarnèc a plorar per despièit e gessec dera estança.
GUERRA-E-PATZ-II-WEB	Eth vielh comde ahisquèc trendaments a Nikolai, en tot demanar-li que renoncièsse ath sòn prepaus.
GUERRA-E-PATZ-II-WEB	Nikolai responec que non podie tradir era paraula dada, e eth pair, alendant, çampar confús, no se tardèc en balhar per acabada era convèrsa pr‟amor de vier ara cèrca dera sua hemna.
GUERRA-E-PATZ-II-WEB	Tostemps qu‟eth comde auie ua discussion damb eth sòn hilh se vedie senhorejat pera consciéncia deth sòn tòrt, dauant d‟eth, pera mala administracion des sòns bens; non podie, donc, emmaliciar-se damb Nikolai perque refusaue un partit mès ric, e maridar-se damb Sonia, que non auie cap de dòt.
GUERRA-E-PATZ-II-WEB	Aquerò li rebrembaue encara mès que s‟era sua situacion economica non siguesse tan compremetuda, non poirie desirar-se entà Nikolai ua esposa mès digna que Sonia e qu‟eth solet ère colpable dera roïna, eth e eth sòn Mitenhka, damb es sòns incorregibles abits.
GUERRA-E-PATZ-II-WEB	Es comdes non tornèren a parlar d‟aguest maridatge damb eth sòn hilh; mès ath cap d‟uns dies era comdessa cridèc a Sonia e, damb ua crudeutat que cap des dues demoraue, repoteguèc ara neboda era sua ingratitud e er auer atirat ath sòn hilh, en tot valer-se de toti es mejans.
GUERRA-E-PATZ-II-WEB	Sonia escotèc damb es uelhs baishi es crudèus paraules dera comdessa, sense comprèner se qué se l‟exigie ada era.
GUERRA-E-PATZ-II-WEB	Qu‟ère prèsta a sacrificà‟c tot per sòs benfactors; era idia deth sacrifici ère eth sòn pensament preferit, mès en aqueth cas en concret non artenhie compréner se per qui e com li calie sacrificar-se.
GUERRA-E-PATZ-II-WEB	Non podie deishar d‟estimar ara comdessa e a tota era familha Rostov; mès que l‟ère madeish impossible deishar d‟estimar a Nikolai, en saber qu‟era felicittat d‟eth depenie d‟aguest amor.
GUERRA-E-PATZ-II-WEB	S‟estaue silenciosa e trista, sense respóner arren.
GUERRA-E-PATZ-II-WEB	Nikolai non podec tier pendent mès temps aqueth estat de causes e anèc a parlar damb sa mair.
GUERRA-E-PATZ-II-WEB	Autant li demanaue que lo perdonèsse ada eth e a Sonia e que consentisse en maridatge, coma menaçaue damb maridar-se sense demorar mès, secretaments, se se perseguie ara gojata.
GUERRA-E-PATZ-II-WEB	Era comdessa, damb ua heredor qu‟eth sòn hilh non auie vist jamès en era, responec que ja ère major d‟edat, qu‟eth prince Andrei se maridaue sense eth consentiment de sa pair e qu‟eth podie hèr madeish, mès qu‟era non arreconeisherie ad aguesta intriganta coma hilha.
GUERRA-E-PATZ-II-WEB	Enforismat en enténer tractar d’intriganta a Sonia, Nikolai lheuèc era votz e li didec a sa mair que jamès s‟auie pensat que lo forcèsse a véner eth sòn amor e que, se se passaue atau, per darrèr viatge didie…
GUERRA-E-PATZ-II-WEB	Mès que non auec temps de prononciar era paraula decisiua, que sa mair demoraue (per çò dera sua expression) damb vertadèr terror e que dilhèu aurie demorat entre eri coma un crudèu rebrembe.
GUERRA-E-PATZ-II-WEB	Non la podec prononciar pr‟amor que Natasha, esblancossida e grèu, entrèc pera pòrta que darrèr d‟era auie estat en tot escotar.
GUERRA-E-PATZ-II-WEB	Nikolenhka, non digues pegaries, cara-te, cara-te!
GUERRA-E-PATZ-II-WEB	Te digui que te cares!, lèu cridaue… pr‟amor d‟estofar era votz deth sòn frair.
GUERRA-E-PATZ-II-WEB	Mama, estimada… que non ei atau!…
GUERRA-E-PATZ-II-WEB	Mameta, praubeta, didec a sa mair que, en senter-se a mand dera ruptura, guardaue espaurida ath hilh mès que, per obstinacion o ahiscada pera peleja, non volie ne podie cedir.
GUERRA-E-PATZ-II-WEB	Ve-te‟n, Nikolenhka, jo l‟ac explicarè; tu vè- te‟n…
GUERRA-E-PATZ-II-WEB	E vos, mama, estimada, escotatz-me, deishatz que vos parla.
GUERRA-E-PATZ-II-WEB	Es sues paraules que non auien cap de sens, mès artenheren eth resultat que Natasha volie.
GUERRA-E-PATZ-II-WEB	Era comdessa, somicant, amaguèc eth ròstre en pitrau dera sua hilha.
GUERRA-E-PATZ-II-WEB	Nikolai se lheuèc e gessec dera cramba en tot hèr-se a vier es mans en cap.
GUERRA-E-PATZ-II-WEB	Natasha s‟encarguèc dera reconciliacion e ac hec de tau manèra qu‟era comdessa prometec ath sòn hilh non perseguir a Sonia; ath sòn torn, Nikolai assegurèc que non harie arren sense que sa pairs se‟n sabessen.
GUERRA-E-PATZ-II-WEB	Damb era fèrma intencion d‟apraiar es sòns ahèrs en regiment, demanar era retirada e tornar entà maridar-se damb Sonia, Nikolai, trist e grèu, en desacòrd damb es sòns, mès, sivans eth se pensaue, apassionadaments encamardat, partic pr‟amor d‟incorporar-se en regiment es prumèrs dies de gèr.
GUERRA-E-PATZ-II-WEB	Dempús dera sua partida, era casa des Rostov demorèc mès trista que jamès.
GUERRA-E-PATZ-II-WEB	Era comdessa, per tòrt de tanti desengusti, venguec malauta.
GUERRA-E-PATZ-II-WEB	Sonia ère trista pera partida de Nikolai, e encara mès pera ostilitat qu‟era comdessa non podie deishar de manifestar-li.
GUERRA-E-PATZ-II-WEB	Eth comde ère mès que preocupat pera marcha des sòns ahèrs, qu‟exigien mesures radicaus.
GUERRA-E-PATZ-II-WEB	Qu‟ère de besonh véner era casa de Moscòu e era propietat vesia ara capitau; entà hèr tot aquerò, li calie vier en Moscòu, mès era santat dera comdessa les obligaue a arrecular eth viatge.
GUERRA-E-PATZ-II-WEB	Natasha, qu‟ara prumeria auie suportat aisidaments, e enquia e tot damb alegria, era abséncia deth sòn nòvi, venguie a èster cada còp mès inquieta e impacienta.
GUERRA-E-PATZ-II-WEB	Eth hèt de pensar qu‟es sòns mielhors dies, qu‟aurie podut dedicar a estimar-lo, se perdien en vaganaut la tormentaue contunhaments.
GUERRA-E-PATZ-II-WEB	Es cartes deth prince l‟irritauen mès que quinsevolh auta causa.
GUERRA-E-PATZ-II-WEB	Li semblaue ofensiu que mentre era non viuie senon pensant en Bolkonski, eth gaudisse d‟ua vida interessanta, visitant païsi desconeishudi e hènt naues amistats.
GUERRA-E-PATZ-II-WEB	Coma mès entretengudes èren es sues cartes, màger ère eth sòn despièit, e contestar-les que ja non ère un plaser, senon ua obligacion faussa e engüegiua.
GUERRA-E-PATZ-II-WEB	Non sabie escríuer pr‟amor que non admetie era possibilitat d‟exprimir, de vertat, en ua carta ne ua millesima part de çò qu‟ère acostumada a díder damb era sua votz, eth sòn arridolet e era sua guardada.
GUERRA-E-PATZ-II-WEB	Es sues cartes èren seques, classiques, monotònes, que non les balhaue cap importància, e enes brolhons era comdessa li calie corregir es sues fautes d‟ortografia.
GUERRA-E-PATZ-II-WEB	Era comdessa non se remetie, mès tanpòc ère possible arrecular mès temps eth viatge entà Moscòu.
GUERRA-E-PATZ-II-WEB	Qu‟auie de premanir eth noviatge, véner era casa e, ath delà, se demoraue en Moscòu ath prince Andrei.
GUERRA-E-PATZ-II-WEB	Sa pair, eth prince Nikolai Andreievic, s‟estaue aquiu aqueth iuèrn e Natasha ère convençuda de qué eth sòn prometut ja auie arribat.
GUERRA-E-PATZ-II-WEB	Era comdessa se demorèc en camp e eth comde, damb Sonia e Natasha, partic entà Moscòu tà finaus de gèr.
GUERRA-E-PATZ-II-WEB	PART I Pierre, sense cap rason aparenta, sentec de ressabuda era impossibilitat de contunhar era vida qu‟amiaue.
GUERRA-E-PATZ-II-WEB	A maugrat de creir fèrmaments enes vertats revelades peth benfactor, a maugrat dera alegria experimentada enes prumèri tempsi peth sòn trabalh de perfeccionament interior, qu‟ada eth s‟auie autrejat damb tant d‟entosiasme dempús eth noviatge deth prince Andrei damb Natasha e era mòrt d‟Osip Alexeievic, naua que recebec lèu ath madeish temps, sentec desparéisher, en un virament de uelhs, tot er encantament d‟aquera vida passada, que d‟era sonque li restèc ua soleta rason: era pròpia casa, damb era sua plan beròia hemna, que gaudie ara des favors d‟un plan important personatge, es relacions damb tota era societat de Sant Petersburg e eth servici damb es sòns plan anutjosi formalismes.
GUERRA-E-PATZ-II-WEB	De pic se li presentèc era sua vida passada coma quauquarren abominable.
GUERRA-E-PATZ-II-WEB	Deishèc d‟escríuer eth sòn jornau, evitèc era companhia des frairs, comencèc de nauèth a frequentar eth Club, a béuer excessiuaments, a amassar-se damb amics celibataris e a amiar ua vida tan desfrenada qu‟era comdessa Elena Vasilievna credec de besonh cridar-li seriosaments era atencion.
GUERRA-E-PATZ-II-WEB	Pierre comprenec qu‟era sua hemna auie rason e, pr‟amor de non comprometar-la, partic entà Moscòu.
GUERRA-E-PATZ-II-WEB	En Moscòu, tanlèu auec entrat en sòn immens ostau damb es princesses passides (e damb era tendéncia a contunhar en tot passir-se) e damb era nombrosa servitud; a penes vedec dera su hièstra era capèla dera Santa Vèrge d‟Iverisk damb es sus innombrables candèles dauant es sues senhes d‟aur, era plaça deth Kremlin damb era sua nhèu immaculada, es menaires e es casetes de Sivtsev Vrazhek, es vielhs de Moscòu que sense prèssa ne vams acabauen aquiu es sues vides, es vielhes daunes moscovites, es balhs e eth Club Anglés de Moscòu, se sentec ena sua pròpia casa, coma en un agradiu refugi.
GUERRA-E-PATZ-II-WEB	Tot en Moscòu qu‟ère agradiu, normau e lord coma ua vielha vèsta d‟interior.
GUERRA-E-PATZ-II-WEB	Tota era societat moscovita, dès es mès ancianes senhores enquias mainatges, acuelhec a Pierre coma un òste fòrça temps demorat, qu‟eth sòn sèti ère tostemp prèst e vacant.
GUERRA-E-PATZ-II-WEB	Entad aquera societat Pierre ère er èsser mès originau, agradiu, brave e intelligent, eth mès alègre e magnanim, eth mès divertit e corau: un senhor rus ath vielh estil.
GUERRA-E-PATZ-II-WEB	Era sua bòssa qu‟ère tostemp ueda, pr‟amor qu‟ère dubèrta entà toti.
GUERRA-E-PATZ-II-WEB	Omenatges, quadres dolents e estatues, societats filantropiques, gitanos, escòles, taulejades en aunor de qui que siguesse, orgies, maçons, glèises, libres: ad arren ne ad arrés refusaue; e se non auessen existit dus amics sòns, que li deuien somes importantes de sòs, convertidi ara enes sòns protectors, qu‟aurie balhat tot que çò que possedie.
GUERRA-E-PATZ-II-WEB	Que non i auie ua taulejada o ua cauhada en Club que non i assistisse.
GUERRA-E-PATZ-II-WEB	E tant lèu se seiguie en sòn sèti deth divan, dempús de dues botelhes de Chateau-Matgaux, toti l‟entornejauen e començauen es discussions, es comentaris e es badinades.
GUERRA-E-PATZ-II-WEB	E s‟era discussion cuelhie tralhes violentes, Pierre, damb eth sòn arridolet bravàs e ua trufaria avienta, tornaue amiar en soquèr es causes.
GUERRA-E-PATZ-II-WEB	Es lòtges maçoniques semblauen tristes e engüegiues quan eth non i ère.
GUERRA-E-PATZ-II-WEB	S‟en balh mancaue un cavalièr, baraue.
GUERRA-E-PATZ-II-WEB	Es senhores joenes e es maridadoires l‟estimauen pr‟amor que, sense hèr era cort a deguna, ère madeish amable damb totes, mès que mès dempús deth repaish.
GUERRA-E-PATZ-II-WEB	Pierre qu‟ère un de tanti gentilòmes de cramba retiradi des qu‟a centenats s‟estauen en Moscòu pr‟amor d‟acabar aquiu tranquillaments es sòns dies.
GUERRA-E-PATZ-II-WEB	Quin orror aurie experimentat sèt ans abantes, en tornar der extrangèr, se l‟auessen dit que non ère de besonh cercar ne endonviar arren, qu‟eth sòn camin ère ja traçat de hège temps, definit entà tostemp, e que, per mès que s‟esdeguèsse, vierie a èster coma èren toti.
GUERRA-E-PATZ-II-WEB	Que non les aurie creigut.
GUERRA-E-PATZ-II-WEB	Non ère eth, dilhèu, qui desiraue damb tota era sua amna proclamar era republica en Russia, o èster Napoleon, o un filosòf, o un guerrèr e véncer ath madeish Bonaparte?
GUERRA-E-PATZ-II-WEB	Non ère qui credie possible e desiraue apassionadaments era regeneracion deth genre uman e volie arténher es mès nauti grads dera perfeccion?
GUERRA-E-PATZ-II-WEB	Non ère qui auie fondat es escòles e es espitaus e emancipat as campanhards?
GUERRA-E-PATZ-II-WEB	E ara, en sòrta de tot aquerò, ère un marit ric, maridat damb ua hemna infidèu, un gentilòme de cramba retirat que li shautaue minjar e béuer e, descordant-se eth justet, parlar mau deth govèrn, un des molti sòcis deth Club Anglés, estimat per tota era societat moscovita.
GUERRA-E-PATZ-II-WEB	Pendent fòrça temps non podec adméter era idia d‟èster un gentilòme de cramba retirat en Moscòu, tipe qu‟autant menspredaue sèt ans abantes.
GUERRA-E-PATZ-II-WEB	A viatges se padegaue pensant qu‟aquerò non ère senon un compàs de demora; mès de seguit l‟orrificaue ua auta idia: guaires persones auien entrat en aguesta vida, damb era dentadura complèta e tot eth peu, e gesseren d‟era desdentadi e cauvets!
GUERRA-E-PATZ-II-WEB	Enes moments d‟orgulh, quan reflexionaue sus era sua situacion, li semblaue èster fòrça desparièr d‟aqueri gentilòmes de cramba retiradi qu‟eth menspredaue abantes.
GUERRA-E-PATZ-II-WEB	Eri qu‟èren tipes vulgars e pècs, contenti e satisfèti dera sua situacion, “mès jo que sò encara maucontent damb tot, e jo contunhi desirant hèr quauquarren pera umanitat”, se didie.
GUERRA-E-PATZ-II-WEB	E ath cap de cèrt temps de víuer en Moscòu non menspredaue ja ad arrés e començaue a estimar as sòns companhs, a respectar-les, a planher-les coma se planhie ada eth madeish.
GUERRA-E-PATZ-II-WEB	Pierre ja non patie, coma abantes, moments de desesperacion, ipocondria o desengust dera vida; mès era malautia qu‟abantes se manifestaue damb accèssi de furor s‟estaue amagada en eth e non l‟abandonaue un solet instant.
GUERRA-E-PATZ-II-WEB	Per qué?
GUERRA-E-PATZ-II-WEB	Qué se passe en mon?”, se preguntaue perplèx fòrça còps ath dia, sajant, contra era sua volentat, penetrar en sens des fenomèns vitaus.
GUERRA-E-PATZ-II-WEB	Mès, en tot saber per experiéncia que non existien responses ad aguestes preguntes, sajaue de desliurar-se d‟eres çò de mès lèu possible: cuelhie un libre o se dirigie, ara prèssa, entath Club o entara casa d‟Apoloni Nikolaievic, pr‟amor de comentar es petòfies dera ciutat.
GUERRA-E-PATZ-II-WEB	Napoleon Bonaparte siguec menspredat de toti quan ère gran; e quan venguec a èster un miserable bofon, er Emperaire Francés sage autrejar-li ara sua hilha coma esposa illegau.
GUERRA-E-PATZ-II-WEB	Es mèns frairs maçons juren pera sua vida que son prèsti a sacrificà‟c tot peth ben deth pròche, mès non paguen es quòtes entàs praubi, acaren a Astrea contra es cercaires de Mannà e sagen d‟artenher eth vertadèr tapís escocés e ua acta que non la compren ne eth que l‟escriuec, e qu‟arrés n‟a de besonh.
GUERRA-E-PATZ-II-WEB	Toti professam era lei cristiana deth perdon des injúries e der amor ath pròche, lei qu‟en sòn nom auem quilhat en Moscòu quaranta viatges quaranta temples, e ager an batanat enquia aucir-lo a un desertor, e un prèire servidor d‟aguesta lei der amor e deth perdon hec a punar era crotz ath soldat abantes en suplici”.
GUERRA-E-PATZ-II-WEB	Atau pensaue Pierre, e tota aquera mentida acceptada per toti li semblaue tostemp quauquarren nau, tostemp l‟estonaue, a maugrat de çò d‟avedat qu‟ère ada era.
GUERRA-E-PATZ-II-WEB	Ac è sajat, e tostemp è vist qu‟ath hons dera sua amna comprenen çò de madeish que jo, mès que s‟esdeguen entà non vedè’c.
GUERRA-E-PATZ-II-WEB	Aquerò vò díder qu‟ei de besonh.
GUERRA-E-PATZ-II-WEB	Mès entà on posqui vier jo?” Qu‟ère victima d‟aguesta malerosa capacitat de fòrça persones, tan soent entre es russi, de veir e creir ena possibilitat deth ben e dera vertat e de veir damb massa claretat eth mau e era mentida dera vida entà poder-la-se cuélher seriosaments.
GUERRA-E-PATZ-II-WEB	Dauant des sòns uelhs, quinsevolh camp d‟accion qu‟ère ja corromput e pervertit pera mentida e era enganha.
GUERRA-E-PATZ-II-WEB	Quinsevolh causa que sagèsse hèr, quinsevolh trabalh que volesse començar, eth mau e era faussetat empachauen aguesta activitat, barrant-li eth pas.
GUERRA-E-PATZ-II-WEB	E, ça que la, li calie víuer e èster ocupat.
GUERRA-E-PATZ-II-WEB	Qu‟ère massa terrible estar-se jos era joata d‟aqueri problèmes insolubles dera vida e, entà desbrembar-les, se balhaue a tota sòrta de distraccions.
GUERRA-E-PATZ-II-WEB	Frequentaue çò de mès possible es diuèrses societats, beuie fòrça, crompaue quadres, començaue òbres e, sustot, liegie.
GUERRA-E-PATZ-II-WEB	Que liegie tot çò que venguie enes sues mans; e liegie autant, que quan entraue ena sua casa, tant qu‟es lacais lo desvestien, ja auie un libre ena sua man.
GUERRA-E-PATZ-II-WEB	Dera lectura venguie en saunei e deth saunei ena blaga enes salons e en Club, dera blaga entara dissipacion e entàs hemnes, e dera dissipacion de nauèth entara blaga, entara lectura e entath vin.
GUERRA-E-PATZ-II-WEB	Era beuenda se convertie entada eth en un besonh fisic e morau.
GUERRA-E-PATZ-II-WEB	Encara qu‟es mètges li didien que, per çò dera sua corpuléncia, er alcoòl ère perilhós entara sua santat, non deishaue de bèuer en excès.
GUERRA-E-PATZ-II-WEB	Solet quan, sense encuedar-se‟n, uedaue diuèrsi veires de vin ena sua ampla boca, artenhie a trapar-se ben deth tot; sentie, alavetz, un agradiu calor en còs, trendesa entà toti es sòns pròches e era disposicion mentau de reaccionar superficiauments dauant de cada idia sense aprigondir en era.
GUERRA-E-PATZ-II-WEB	Solet dempús d‟auer begut un parelh de botelhes percebie vagaments qu‟aqueth nud dera vida, tan terrible e complicat, que autant l‟auie espaurit abantes, non ère reauments tan terrible.
GUERRA-E-PATZ-II-WEB	Damb eth cap plen de bronzinaments, blagant, seguint d‟aurelha es convèrses des auti o liegent dempús de dinar o de sopar, non deishaue de veir un o aute aspècte d‟aguest nud dera vida.
GUERRA-E-PATZ-II-WEB	Mès jos era influéncia deth vin se didie: “Que non se passe arren.
GUERRA-E-PATZ-II-WEB	Lo desligarè.
GUERRA-E-PATZ-II-WEB	Era explicacion qu‟ei enes mies mans, encara qu‟ara non è temps: dempús pensarè en tot aquerò”.
GUERRA-E-PATZ-II-WEB	E aguest dempús que non arribaue jamès.
GUERRA-E-PATZ-II-WEB	Londeman, damb er estomac uet, es madeishi problèmes li tornauen a vier, insolubles e terribles, e Pierre s‟esdegaue entà cuélher un libre e s‟alegraue quan bèth un venguie a tier-li ua visita.
GUERRA-E-PATZ-II-WEB	A viatges rebrembaue auer entenut condar qu‟ena guèrra es soldats caladi en ua trencada batuda per enemic e, per tant, inactiui, se predauen pr‟amor de trapar bèra distraccion entà suportar mielhor eth perilh.
GUERRA-E-PATZ-II-WEB	II A principis d‟iuèrn eth prince Nikolai Andreievic Bolkonski e era sua hilha arribèren en Moscòu.
GUERRA-E-PATZ-II-WEB	Peth sòn passat, pera sua intelligéncia e originalitat, e per çò, mès que mès, de qué era afogadura peth reinatge der emperaire Alexandre s‟auie aflaquit en aqueth temps, en tot aumentar eth sentiment antifrancés e patriotic regnant ena societat, eth prince Nikolai Andreievic se convertic de seguit en objècte d‟un particular respècte per part des moscovites e en centre dera oposicion ath govèrn.
GUERRA-E-PATZ-II-WEB	Eth prince auie envielhit fòrça pendent aguest an.
GUERRA-E-PATZ-II-WEB	Qu‟èren plan evidentes en eth es senhaus dera senilitat: era intempestiua somnoléncia, eth desbrembe des ahèrs nauèths e era memòria tenaç des passadi e era mainadenca vanitat qu‟acceptaue era direccion dera oposicion moscovita.
GUERRA-E-PATZ-II-WEB	Totun, quan er ancian, especiauments pes tardes, campaue ara ora deth tè damb eth sòn cuert abric de pèth e era sua perruca empovassada e, ahiscat per quauquarrés, començaue es sòns racondes sus eth passat o expausaue es sues opiniones violentes o dures sus eth present, costaue en toti es sòns visitaires un madeish sentiment d‟admiracion e respècte.
GUERRA-E-PATZ-II-WEB	Entad aqueri que visitauen eth sòn ostalàs, aquera casa magnifica damb es sòns grani miralhs e es sòns mòbles d‟estil, es vailets jargadi de liurèa e empovassadi e, sustot, ar ancian senhor, intelligent e rude, ara sua doça hilha e ara beròia senhoreta francesa que l‟adorauen, venguie a èster un espectacle agradiu e majestuós.
GUERRA-E-PATZ-II-WEB	Mès es visitaires non pensaue que, ath delà d‟aqueres dues o tres ores que vedien as patrons dera casa, n‟auie d‟autes vint-e-dues pendent es quaus s‟esguitlaue era sua vida intima e secreta.
GUERRA-E-PATZ-II-WEB	Enes darrèri tempsi, en Moscòu, aguesta vida intima s‟auie hèt plan penibla entara princessa Maria.
GUERRA-E-PATZ-II-WEB	Se vedie privada ena ciutat des sues dues granes alegries: era convèrsa damb es òmes de Diu e era solitud, que tant la confortaue en Lisie-Gori sense obtier cap auantatge ne alegria dera vida ena capitau.
GUERRA-E-PATZ-II-WEB	Non frequentauen era societat; qu‟ère causa sabuda que sa pair non la deishaue gésser sense eth, e coma, per çò dera sua salut delicada, non ac podie hèr, non la convidauen ja as cauhades ne as sopars.
GUERRA-E-PATZ-II-WEB	Era princessa Maria auie abandonat ja quinsevolh esperança de maridar-se; non se l‟escapaue ne era heredor ne enquia e tot era colèra qu‟eth prince Nikolai Andreievic recebie e aluenhaue as joeni que podessen èster pretendents e qu‟a viatges venguien ena sua casa.
GUERRA-E-PATZ-II-WEB	Non auie amigues; en aqueth viatge entà Moscòu s‟auie desillusionat des dues persones qu‟èren es mès pròches ada era: mademoiselle Bourienne, que damb era ja abantes non podie èster sincera deth tot, ara l‟ère desagradiua e, per diuèrses rasons, s‟aluenhaue cada còp mès d‟era; Julie, qu‟ère en Moscòu e que damb era auie mantengut correspondéncia pendent cinc ans, li resultèc totafèt d‟autú quan auec era escadença de tractar-la personauments.
GUERRA-E-PATZ-II-WEB	Julie, que dempús era mòrt des sòns frairs, s‟auie convertit en un des partits mès rics de Moscòu, ère autrejada ara passion des plasers mondans.
GUERRA-E-PATZ-II-WEB	Apareishie tostemp entornejada de joeni que, sivans se pensaue, auien apreciat de ressabuda totes es sues qualitats.
GUERRA-E-PATZ-II-WEB	Julie auie arribat en aguest punt dera vida qu‟es senhoretes dera nauta societat saben que comencen a envielhir, que s‟acaren damb era darrèra possibilitat de maridar-se, e que s‟era sòrt non se decidís lèu lèu non se decidirà jamès.
GUERRA-E-PATZ-II-WEB	Cada dijaus, era princessa Maria rebrembaue damb tristor qu‟ara non auie arrés entà escriuer-li, pr‟amor qu‟a Julie, qu‟era sua preséncia l‟ère ara tan pòc agradiua, la podie veir cada setmana.
GUERRA-E-PATZ-II-WEB	Coma un vielh emigrat que refusèc maridar-se damb era dauna qu‟ath sòn costat auie passat totes es tardes pendent diuèrsi ans, era princessa Maria sentie que Julie siguesse aquiu e non auesse arrés entà escriuer-li.
GUERRA-E-PATZ-II-WEB	Que non auie damb qui parlar ne a qui fidar es sues penes en Moscòu; e es penes auien aumentat fòrça, darrèraments.
GUERRA-E-PATZ-II-WEB	Un nau dolor venguec a higer-se as penalitats dera princessa Maria: es leçons que balhaue ath sòn nebot, alavetz de sies ans.
GUERRA-E-PATZ-II-WEB	Enes sues relacions damb Nikolenhka avertie damb orror es madeishi impulsi colerics que sa pair.
GUERRA-E-PATZ-II-WEB	Se didie un e un aute viatge que non s‟auie deishar portar pera impaciència en balhar era classa ath sòn nebot, mès, cada còp que se seiguie damb eth ponchon ena man pr‟amor d‟ensenhar-li er alfabet francés, sentie tau desir de comunicar çò de mès aisit e rapidaments possible es sòns coneishements ath mainatge qu‟eth començaue a auer pòur de qué era tia s‟emmalicièsse; ara mendre distraccion sua, era princessa s‟estrementie, se pressaue, s‟encolerie, lheuaue era votz, lo secodie a viatges deth braç e enquia lo metie en un cornèr; dempús d‟aquerò, era princessa començaue a plorar en tot arreconéisher era mauvestat, era perversitat deth sòn esperit, e Nikolenhka junhie es sues lèrmes as d‟era, abandonaue sense permís eth lòc deth castig, s‟apressaue ara princessa, desseparaue es sues mans deth ròstre umid de lèrmes e la consolaue.
GUERRA-E-PATZ-II-WEB	Mès arren resultaue tan penible entara princessa coma era irritabilitat de sa pair, dirigida tostemp contra era, e qu‟enes darrèri temps auie arribat ena crudeutat.
GUERRA-E-PATZ-II-WEB	Se l‟auesse obligat a hèr genuflexions tota era net dauant des icònes, se l‟auesse tustat o obligat a hèr vier aigua e lenha, non aurie trapat tan dura sòrt.
GUERRA-E-PATZ-II-WEB	Mès aqueth torturador que l‟estimaue, eth mès crudèu, pr‟amor que l‟estimaue e patie quan la hège patir, sabie herir-la e umiliar-la, e tanben convencer-la de qué ère era tostemp era colpabla de tot.
GUERRA-E-PATZ-II-WEB	Enes darrèri tempsi un nau hèt tormentaue mès que tot ara princessa: era intimitat creishenta entre sa pair e mademoiselle Bourienne.
GUERRA-E-PATZ-II-WEB	Era burla lançada peth prince en conéisher es intencions deth sòn hilh de qué s‟aguest se maridaue eth tanben se maridarie damb mademoiselle Bourienne, semblaue auer-li agradat, e enes darrèri tempsi, damb obstinacion especiau (ara princessa li semblaue que solet entà ofensar-la), se mostraue plan corau damb mademoiselle Bourienne e eth sòn maucontentament damb era sua hilha se convertie en mòstres d‟amor entara francesa.
GUERRA-E-PATZ-II-WEB	Un dia, en Moscòu, en preséncia dera princessa Maria (qu‟ada era li semblèc qu‟ac hège de bon voler), eth vielh prince punèc era man de mademoiselle Bourienne e, en tot hèr- la-se vier entada eth, l‟abracèc e amorassèc.
GUERRA-E-PATZ-II-WEB	Era princessa Maria, rogida tota, gessec ath mès córrer dera sala.
GUERRA-E-PATZ-II-WEB	Ues menutes dempús, era francesa entraue ena cramba dera princessa Maria e comencèc a condar quauquarren damb era sua votz agradiua, eth sòn arridolet e alegria de tostemp.
GUERRA-E-PATZ-II-WEB	Era princessa Maria, secant-se ara prèssa es lèrmes, auancèc damb pas decidit entà mademoiselle Bourienne e, sense saber se qué hège, damb era fòrça dera colèra e era votz plan alterada, cridèc ara francesa:
GUERRA-E-PATZ-II-WEB	Qu‟ei baish, ignòble e inuman profitar-sen dera feblesa…, mès que non acabèc.
GUERRA-E-PATZ-II-WEB	Dehòra dera mia cramba!, sorrisclèc, e se petèc en somics.
GUERRA-E-PATZ-II-WEB	Londeman eth prince non li didec arren ara sua hilha, mès aguesta se n‟encuedèc de qué, en dinar, auie ordenat que servissen a mademoiselle Bourienne era prumèra.
GUERRA-E-PATZ-II-WEB	En acabar eth repaish, quan eth majordòm, sivans eth costum d‟abantes, se premanic a mestrar eth cafè començant pera princessa, eth prince s‟encoleric, lançèc damb ràbia eth sòn paishon contra Filip e ordenèc que l‟enrotlèssen coma soldat.
GUERRA-E-PATZ-II-WEB	Que non me hè cabau arrés!…
GUERRA-E-PATZ-II-WEB	Ac è repetit dus còps…
GUERRA-E-PATZ-II-WEB	Qu‟ei era prumèra persona d‟aguesta casa!
GUERRA-E-PATZ-II-WEB	Era mia mielhor amiga!, cridèc er ancian.
GUERRA-E-PATZ-II-WEB	Ve- te‟n!
GUERRA-E-PATZ-II-WEB	Demana-li perdon!.
GUERRA-E-PATZ-II-WEB	Era princessa Maria demanèc perdon a mademoiselle Bourienne e ath pair, entada era e entà Filip, eth majordòm que suplicaue era sua intercession.
GUERRA-E-PATZ-II-WEB	En semblables escadences, un sentiment semblable ar orgulh deth sacrifici gessie dera amna dera princessa Maria.
GUERRA-E-PATZ-II-WEB	Mès s‟en aqueri moments sa pair, qu‟era criticaue, començaue a cercar es sòns mericles a paupes, sense veder-la, o ben desbrembaue çò que venguie de passar, o ben es fèbles cames der ancian dauen un pas en faus e se viraue, pr‟amor de veir se quauquarrés se n‟auie encuedat dera sua debilitat; o pendent eth repaish, se non i auie convidadi que l‟entretenguesen damb es sues discussions, se demoraue encaborniat, deishaue quèir eth tovalhon e jocaue eth cap tremolós sus era sièta.
GUERRA-E-PATZ-II-WEB	E alavetz era princessa Maria pensaue: “Ei vielh e fèble, e jo gausi criticar era sua conducta!”, e sentie mensprètz per era madeisha.
GUERRA-E-PATZ-II-WEB	En 1811 s‟estaue en Moscòu un mètge francés qu‟en pòc de temps s‟auie hèt famós.
GUERRA-E-PATZ-II-WEB	Qu‟ère naut, beròi, agradiu coma bon francés e, sivans didien toti, mètge d‟extraordinari valor.
GUERRA-E-PATZ-II-WEB	Se cridaue Metivier.
GUERRA-E-PATZ-II-WEB	Ena nauta societat se lo recebie non coma mètge, senon coma un egal.
GUERRA-E-PATZ-II-WEB	Eth prince Nikolai Andreievic, que se‟n burlaue dera medecina, auie recorrut darrèraments as sòns servicis per conselh de mademoiselle Bourienne e s‟auie avedat ada eth.
GUERRA-E-PATZ-II-WEB	Metivier venguie ena casa deth prince dus còps per setmana.
GUERRA-E-PATZ-II-WEB	Eth dia de Sant Nikolai, hèsta onomastica deth prince, tot Moscòu acodic ena sua casa, mès eth auie dat ordes de non recéber ad arrés exceptat d‟un compdat nombre de persones qu‟era sua lista l‟auie autrejat ara princessa Maria.
GUERRA-E-PATZ-II-WEB	Metivier, qu‟auie acodit peth maitin en qualitat de mètge, credec avient forcer la consigne, coma li didec ara princessa Maria, e entrèc enes crambes deth comde.
GUERRA-E-PATZ-II-WEB	Se passèc qu‟aqueth maitin eth vielh prince ère en un des dies de pejor umor.
GUERRA-E-PATZ-II-WEB	Qu‟auie estat recorrent era casa sense pòsa, repotegant a toti e hènt veir que non comprenie çò que li didien o que non lo comprenien ada eth.
GUERRA-E-PATZ-II-WEB	Era princessa Maria se‟n sabie pro ben d‟aqueth estat d‟animositat tranquilla e rondinaira, que solie acabar en un esclat de colèra, e pendent tot eth maitin se sentie dauant dera menaça d‟un fusilh cargat, ara demora d‟un tret inevitable.
GUERRA-E-PATZ-II-WEB	Eth maitin, abantes dera venguda deth mètge, s‟auie passat normauments; dempús d‟auer hèt passar ath doctor, era princessa se seiguec ena sala damb un libre, ath cant dera pòrta, a on podie enténer tot çò que passèsse en burèu de sa pair.
GUERRA-E-PATZ-II-WEB	Ara prumeria non entenec qu‟era votz de Metivier; dempús era de sa pair; e fin finau, era des dus parlant ath còp.
GUERRA-E-PATZ-II-WEB	Se dauric era pòrta e en era campèc eth de bon pòrt e espaurit Metivier damb era sua nera guinsa de peu e darrèr, eth prince, damb era casqueta de dormir e en vesta d‟interior, eth ròstre desguisat pera ira e es uelhs dehòra des orbites.
GUERRA-E-PATZ-II-WEB	Non ac comprenes?, cridèc eth prince.
GUERRA-E-PATZ-II-WEB	Donques jo sí!
GUERRA-E-PATZ-II-WEB	Un espion!
GUERRA-E-PATZ-II-WEB	Dehòra dera mia casa!
GUERRA-E-PATZ-II-WEB	Dehòra!
GUERRA-E-PATZ-II-WEB	E floquèc un còp de pòrta.
GUERRA-E-PATZ-II-WEB	Metivier, arroncilhant es espatles, s‟apressèc a mademoiselle Bourienne, qu‟en enténer es crits auie acodit dera cramba pròcha.
GUERRA-E-PATZ-II-WEB	Eth prince que non està ben.
GUERRA-E-PATZ-II-WEB	La bile e le transport au cerveau.
GUERRA-E-PATZ-II-WEB	Traquillisez-vous, je repasserai demain, didec, e, en tot hèr-se a vier un dit enes pòts, gessec ara prèssa dera estança.
GUERRA-E-PATZ-II-WEB	En burèu deth prince s‟entenien es passi e es crits der ancian: “Espions!
GUERRA-E-PATZ-II-WEB	Traïdors!
GUERRA-E-PATZ-II-WEB	Pertot traïdors!
GUERRA-E-PATZ-II-WEB	Quan Metivier auec partit, eth prince cridèc ara sua hilha e tota era mala encolia deth vielh queiguec sus era princessa.
GUERRA-E-PATZ-II-WEB	Era qu‟ère era colpabla d‟auer deishat entrar a un espion.
GUERRA-E-PATZ-II-WEB	Eth l‟auie dit que hesse ua lista e que non deishèsse entrar ad arrés que non siguesse en era.
GUERRA-E-PATZ-II-WEB	Per qué l‟auie permetut entrar ad aguest miserable?
GUERRA-E-PATZ-II-WEB	Òc, estimada; mos cau desseparar, desseparar, ja ac sabetz, ja ac sabetz!
GUERRA-E-PATZ-II-WEB	Que non posqui mès, e gessec dera cramba; e coma se cranhesse que se podesse consolar de bèra auta manèra, se virèc entada era e, sajant d‟adoptar ua portadura tranquilla, higec: e non pensetz qu‟ac è dit en un moment de colèra; que sò tranquil, ac è pensat ben e atau li cau èster: mos cau desseparar!
GUERRA-E-PATZ-II-WEB	Cercatz- vos un aute lòc!
GUERRA-E-PATZ-II-WEB	Mès que non podie tier-se e, damb era colèra que solet existís en òme qu‟estime e patís, cridèc lheuant es punhs:
GUERRA-E-PATZ-II-WEB	Se i auesse, aumens, bèth pèc que se maridèsse damb era!
GUERRA-E-PATZ-II-WEB	Tàs dues acodiren entath dinar es sies escuelhudi.
GUERRA-E-PATZ-II-WEB	Qu‟èren eth coneishut comde Rastopchin, eth prince Lopujin damb eth sòn nebot, eth generau Chatrov, vielh amic d‟armes deth prince; e entre es joeni, Pierre e Boris Dubretskoi.
GUERRA-E-PATZ-II-WEB	Toti demorauen ath prince Bolkonski en salon.
GUERRA-E-PATZ-II-WEB	Boris, qu‟amiaue diuèrsi dies de permís en Moscòu, desirèc èster presentat ath prince Nikolai Andreieivic, e sabec guanhar-se tan ben era sua benvolença qu‟eth prince hec ua excepcion ath sòn favor, donques que non recebie ena sua casa a cap joen celibatari.
GUERRA-E-PATZ-II-WEB	Non ère era casa deth prince aquerò que se sòl cridar era “nauta societat”, mès eth hèt d‟èster admetut en aguest cercle, encara que d‟eth non se‟n parlèsse ena ciutat, resultaue fòrça vantariòu.
GUERRA-E-PATZ-II-WEB	Atau ac auie comprenut Boris ua setmana abantes, quan ena sua preséncia eth comde Rastopchin li didec ath generau governador qu‟eth prince lo convidaue a dinar eth dia de Sant Nikolai e eth responec que non i podie acodir.
GUERRA-E-PATZ-II-WEB	Andreievic, didec Rastopchin.
GUERRA-E-PATZ-II-WEB	A, òc, òc, auie responut eth generau governador.
GUERRA-E-PATZ-II-WEB	Com li va?
GUERRA-E-PATZ-II-WEB	Eth petit grop amassat abantes de dinar en gran salon ara anciana, damb eth tet naut e es sòns vielhs mòbles, semblaue un tribunau convocat entà un acte solemne.
GUERRA-E-PATZ-II-WEB	Toti sauvauen silenci, e quan parlauen ac hègen en votz baisha.
GUERRA-E-PATZ-II-WEB	Eth prince Nikolai Andreievic se presentèc seriós e silenciós; era princessa Maria semblaue encara mès carada e timida que de costum.
GUERRA-E-PATZ-II-WEB	Es convidadi se dirigien ada era pòqui viatges, pr‟amor que la vedien dehòra dera convèrsa.
GUERRA-E-PATZ-II-WEB	Eth comde Rastopchin ère eth solet que tenguie era convèrsa, en tot parlar des darrères naues politiques e dera ciutat.
GUERRA-E-PATZ-II-WEB	Lopujin e eth vielh generau intervenguien de tant en tant.
GUERRA-E-PATZ-II-WEB	Eth prince Nikolai Andreievic escotaue tau qu‟escote un jutge suprèm un infòrme que li hèn, hènt veir damb eth sòn silenci o ua frasa brèu que pren nòta de tot çò que se li ditz.
GUERRA-E-PATZ-II-WEB	Eth ton dera convèrsa demostraue que degun des convidadi ère cossent damb era politica deth moment.
GUERRA-E-PATZ-II-WEB	Se parlaue des eveniments publics que confirmauen evidentaments que tot anaue de mau en pejor.
GUERRA-E-PATZ-II-WEB	Mès qu‟ère estonant qu‟en cada raconde o opinion, eth que parlaue s‟arturaue o ère arturat quan ère a mand de referir-se ara persona der Emperaire.
GUERRA-E-PATZ-II-WEB	Pendent eth dinar era convèrsa virèc ar entorn dera darrèra notícia politica: era cuelhuda per Napoleon des possessions deth duc d‟Oldenburg, e ara nòta russa, ostil entà Napoleon, manada entà totes es Corts europèes.
GUERRA-E-PATZ-II-WEB	Bonaparte se compòrte damb Euròpa coma un pirata damb ua nau conquistada, didec eth comde Rastopchin, en tot repetir ua frasa que ja auie prononciat d‟auti còps.
GUERRA-E-PATZ-II-WEB	Era soleta causa qu‟estone ei era paciéncia e era ceguetat des sobeirans.
GUERRA-E-PATZ-II-WEB	Ara que se tracte arren mens que deth Papa; Bonaparte, sense cap consideracion, preten desrocar ath cap dera religion catolica, e toti caren!
GUERRA-E-PATZ-II-WEB	Solet eth nòste Emperaire a protestat contra era ocupacion des domenis deth duc d‟Oldenburg, e enquia e tot aquerò… eth comde Rastopchin carèc, pr‟amor que ja arribaue en limit de çò permetut.
GUERRA-E-PATZ-II-WEB	Que l‟auien aufrit d‟autes possessions en sòrta deth ducat d‟Oldenburg, didec eth prince Nikolai Andreievic.
GUERRA-E-PATZ-II-WEB	Tracte as ducs madeish que jo quan hèsqui a passar campanhards de Lisie-Gori entà Bogucharovo o entàs mies propietas de Riazan.
GUERRA-E-PATZ-II-WEB	E ac didec pr‟amor que, en gésser de Sant Petersburg, auie auut er aunor d‟èster presentat ath duc.
GUERRA-E-PATZ-II-WEB	Eth prince Nikolai Andreievic guardèc ath joen, coma se l‟anèsse a díder bèra causa, mès que deuec pensar qu‟encara non auie pro edat entad açò.
GUERRA-E-PATZ-II-WEB	Que sò liejut era nòsta protesta sus er ahèr d‟Oldenburg e m‟estone eth mau redigit dera nòta, didec eth comde Rastopchin damb eth ton negligent d‟aqueth que jutge ua causa que coneish perfèctaments.
GUERRA-E-PATZ-II-WEB	Pierre lo guardèc damb ingenú estonament, sense comprèner se per qué podie enquimerar-lo eth mau redigit d‟aguesta nòta.
GUERRA-E-PATZ-II-WEB	Qu‟ei parièr, comde, eth redigit dera nòta, s‟eth sòn contengut ei energic.
GUERRA-E-PATZ-II-WEB	E Pierre comprenec se per qué l‟enquimeraue ath comde eth redigit dera nòta.
GUERRA-E-PATZ-II-WEB	Me semble qu‟auem masa escriveires, didec eth vielh prince.
GUERRA-E-PATZ-II-WEB	Aquiu, en Sant Petersburg, non hèn senon escríuer, non solet nòtes de protesta, senon tanben leis.
GUERRA-E-PATZ-II-WEB	Eth mèn Andriushka a escrit un volume sancer de leis entà Russia.
GUERRA-E-PATZ-II-WEB	Ara era soleta causa que se hè ei escríuer!, arric damb un arridolet forçat.
GUERRA-E-PATZ-II-WEB	Era convèrsa s‟arturèc per un moment; eth vielh generau tirèc era atencion damb ua leugèra tosseta.
GUERRA-E-PATZ-II-WEB	Auetz entenut a parlar deth darrèr incident ena revista de Sant Petersburg?
GUERRA-E-PATZ-II-WEB	Com?
GUERRA-E-PATZ-II-WEB	A, òc, òc!
GUERRA-E-PATZ-II-WEB	Er Emepraire non responec arren, mès se ditz que, ena revista següenta, non s‟a dignat dirigir-li era paraula.
GUERRA-E-PATZ-II-WEB	Toti tornèren a sauvar silenci.
GUERRA-E-PATZ-II-WEB	Sus un hèt que se referie dirèctaments ar Emperaire que non se podie eméter cap de judici.
GUERRA-E-PATZ-II-WEB	Son insolents!, sorrisclèc eth prince.
GUERRA-E-PATZ-II-WEB	Coneishetz a Metivier?
GUERRA-E-PATZ-II-WEB	Aué l‟è hèt enlà dera mia casa.
GUERRA-E-PATZ-II-WEB	L‟auien deishat entrar, quan jo auia enebit que recebessen ad arrés, e eth prince guardèc encolerit ara sua hilha.
GUERRA-E-PATZ-II-WEB	Condèc tota era convèrsa damb eth mètge francés e es rasons que l‟auien amiat ena conviccion de qué Metivier ère un espion; e maugrat qu‟aguestes rasons resultèren pòc convenceires e escures, arrés objectèc arren.
GUERRA-E-PATZ-II-WEB	Dempús de aguisat se mestrèc era champanha; es convidadi se meteren de pès e felicitèren ath vielh prince.
GUERRA-E-PATZ-II-WEB	Tanben era princessa Maria s‟apressèc pr‟amor de felicitar- lo.
GUERRA-E-PATZ-II-WEB	Eth la campèc damb heredor ostil e l‟aufric era sua rugosa e arrasada caròla entà que l‟ac punèsse.
GUERRA-E-PATZ-II-WEB	Era expression deth sòn ròstre li didie que non desbrembaue era convèrsa deth maitin, qu‟era sua decision seguie madeish e que solet era preséncia des convidadi l‟empachaue repetir-la.
GUERRA-E-PATZ-II-WEB	Quan venguec era ora deth cafè es senhors d‟edat passèren ena sala e se seigueren amassa.
GUERRA-E-PATZ-II-WEB	Eth prince Nikolai Andreievic s‟encoratgèc e expausèc es sues opinions sus era futura guèrra.
GUERRA-E-PATZ-II-WEB	Didec qu‟es guèrres des russi damb Bonaparte serien tostemp maleroses tant que se cerquèssen aliances damb es alemans e se barregèssen enes ahèrs europèus, qu‟ada eri les arrossegaue era patz de Tilsitt.
GUERRA-E-PATZ-II-WEB	Es russi non aurien d‟auer intervengut ne a favor ne en contra d‟Austria.
GUERRA-E-PATZ-II-WEB	Mès, prince, dilhèu podem hèr era guèrra contra es francesi?, didec eth comde Rastopchin.
GUERRA-E-PATZ-II-WEB	Podem anar contra es nòsti mèstres e dius?.
GUERRA-E-PATZ-II-WEB	Guardatz as nòsti joeni, as nòstes senhores.
GUERRA-E-PATZ-II-WEB	Es nòsti dius que son es francesi; eth paradís des russi qu‟ei París.
GUERRA-E-PATZ-II-WEB	E lheuèc era votz, solide entà que toti l‟entenessen.
GUERRA-E-PATZ-II-WEB	Vestits francesi, idies franceses, sentiments francesi.
GUERRA-E-PATZ-II-WEB	Vos venguetz de hèr enlà de casa a Metivier pr‟amor qu‟ei un francés e ei un miserable; donques es nòstes daunes s‟arrossèguen darrèr sòn.
GUERRA-E-PATZ-II-WEB	Ager siguí en ua cauhada; de cinc daunes, tres èren catoliques; bròden es dimenges, damb eth permís deth Papa, mès aquerò non empedís que se mòstren lèu despolhades, damb perdon, coma ua anóncia enes banhs publics.
GUERRA-E-PATZ-II-WEB	Quan pensi enes nòsti joeni, prince, me vie talents de trèir deth musèu eth vielh garròt de Pèir eth Gran e trincar-les es costelhes, ara russa.
GUERRA-E-PATZ-II-WEB	Aguesta serie era manèra de guarir-les dera malautia!
GUERRA-E-PATZ-II-WEB	Toti carèren; eth vielh prince guardèc a Rastopchin damb un arridolet e botgèc eth cap en senhau d‟aprobacion.
GUERRA-E-PATZ-II-WEB	Plan, donc, Excelléncia, adishatz.
GUERRA-E-PATZ-II-WEB	Suenhetz-vos, didec Rastopchin en tot lheuar- se e estirar era man ath prince, damb era rapiditat de movements que lo caracterizaue.
GUERRA-E-PATZ-II-WEB	Adishatz, estimat!…
GUERRA-E-PATZ-II-WEB	Çò que didetz que me sone a musica… non me cansi d‟escotà‟c, e eth vielh prince, en tot retier era sua man, l‟aufric era caròla pr‟amor de qué la punèsse.
GUERRA-E-PATZ-II-WEB	Es auti convidadi se lheuèren tanben.
GUERRA-E-PATZ-II-WEB	IV Era princessa Maria, seiguda ena sala, escotaue es racondes e era convèrsa des vielhs sense comprener-les.
GUERRA-E-PATZ-II-WEB	Se demanaue s‟es convidadi se n‟aurien encuedat dera ostilitat de sa pair damb era.
GUERRA-E-PATZ-II-WEB	Ne tansevolhe reparèc ena especiau atencion e cortesia que pendent eth dinar li mostraue eth joen Drubretskoi, que venguie per tresau viatge ena casa.
GUERRA-E-PATZ-II-WEB	Pierre, eth darrèr de toti, damb eth chapèu ena man e er arridolet enes pòts, s‟apressèc ara princessa quan sa pair auie gessut e eri demorèren solets ena estança.
GUERRA-E-PATZ-II-WEB	Ò, plan!, responec era.
GUERRA-E-PATZ-II-WEB	Pierre amiaue eth bon umor que seguís a un bon dinar.
GUERRA-E-PATZ-II-WEB	Guardaue entà dauant e arrie pacificaments.
GUERRA-E-PATZ-II-WEB	Coneishetz hè temps ad aguest joen?, preguntèc.
GUERRA-E-PATZ-II-WEB	A qui?
GUERRA-E-PATZ-II-WEB	A Dubretskoi.
GUERRA-E-PATZ-II-WEB	Non.
GUERRA-E-PATZ-II-WEB	Hè pòc de temps.
GUERRA-E-PATZ-II-WEB	Vos shaute?
GUERRA-E-PATZ-II-WEB	Òc, qu‟ei un joen simpatic…
GUERRA-E-PATZ-II-WEB	Mès se per qué m‟ac demanatz?, didec era princessa Maria sense deishar de pensar ena convèrsa deth maitin damb sa pair.
GUERRA-E-PATZ-II-WEB	Pr‟amor que me n‟è encuedat de quauquarren.
GUERRA-E-PATZ-II-WEB	Sant Petersburg entà Moscòu pr‟amor de maridar-se damb ua nòvia rica.
GUERRA-E-PATZ-II-WEB	Aquerò auetz observat?, preguntèc era princessa Maria.
GUERRA-E-PATZ-II-WEB	Òc, seguic Pierre damb un arridolet.
GUERRA-E-PATZ-II-WEB	E aguest joen se les apraie entà campar a on i a un partit ric.
GUERRA-E-PATZ-II-WEB	Que liegi en eth coma en un libre dubèrt, vos ac asseguri.
GUERRA-E-PATZ-II-WEB	Ara qu‟ei en tot trantalhar per qui comence era escometuda: per vos o pera senhoreta Julie Karaguina.
GUERRA-E-PATZ-II-WEB	Il est tres assidú aupres d’elle.
GUERRA-E-PATZ-II-WEB	Va entara sua casa?
GUERRA-E-PATZ-II-WEB	Òc, plan soent.
GUERRA-E-PATZ-II-WEB	Non vo‟n sabetz des naues formes de hèr era cort?, preguntèc Pierre damb un arridolet alègre, prèst, çampar, a hèr trufaria bravassa e ironicaments, costum que tanti viatges se repotegaue en sòn jornau.
GUERRA-E-PATZ-II-WEB	Non, didec era princessa Maria.
GUERRA-E-PATZ-II-WEB	Et il est tres melancolique aupres de mademoiselle Karaguine.
GUERRA-E-PATZ-II-WEB	Vraiment?, e era princessa Maria contemplèc eth bontadós ròstre de Pierre, sense deishar de pensar ena sua pena.
GUERRA-E-PATZ-II-WEB	Ei tan brave e nòble.
GUERRA-E-PATZ-II-WEB	Me senteria aleugerida e poirie conselhar-me”.
GUERRA-E-PATZ-II-WEB	Vos maridaríetz damb eth?, preguntèc Pierre.
GUERRA-E-PATZ-II-WEB	Ò!, Mon Diu!
GUERRA-E-PATZ-II-WEB	Que i a moments, comde, que me maridaria damb qui que siguesse, didec, de ressabuda, era princessa sense èster conscienta des sues paraules, damb ua votz plia de lèrmes.
GUERRA-E-PATZ-II-WEB	Be n‟ei de penible, a viatges, estimar a ua persona pròcha e saber que… contunhèc damb votz tremolosa, solet li pòs costar pena e te‟n sabes de qué no ei possible cambiar arren!
GUERRA-E-PATZ-II-WEB	Sonque veigui ua solucion: anar-me‟n.
GUERRA-E-PATZ-II-WEB	Mès entà on?
GUERRA-E-PATZ-II-WEB	Qué vos cau?
GUERRA-E-PATZ-II-WEB	Qué vos cau, princessa?
GUERRA-E-PATZ-II-WEB	Mès era princessa petèc en somics, sense poder seguir.
GUERRA-E-PATZ-II-WEB	Que non sai se qué me passe aué.
GUERRA-E-PATZ-II-WEB	Non ne hescatz cabau.
GUERRA-E-PATZ-II-WEB	Tot er excellent umor de Pierre despareishec.
GUERRA-E-PATZ-II-WEB	Interroguèc preocupat ara princessa, li supliquèc que l‟ac condèsse tot e que li fidèsse era sua pena.
GUERRA-E-PATZ-II-WEB	Mès era persutèc que desbrembèsse çò qu‟auie entenut, que non rebrembaue es sues pròpies paraules, que non auie pena, exceptat de çò que ja se‟n sabie Pierre: eth maridatge deth prince Andrei, que menaçaue de costar ua trincada entre pair e hilh.
GUERRA-E-PATZ-II-WEB	Sabetz quauquarren des Rostov?, preguntèc entà cambiar era convèrsa.
GUERRA-E-PATZ-II-WEB	M‟an dit que lèu vieràn entà Moscòu.
GUERRA-E-PATZ-II-WEB	Tanben demoram a Andrei d‟un moment en aute.
GUERRA-E-PATZ-II-WEB	Me shautarie que se trapèssen aciu.
GUERRA-E-PATZ-II-WEB	Era princessa Maria botgèc eth cap.
GUERRA-E-PATZ-II-WEB	Mès se qué podem hèr?
GUERRA-E-PATZ-II-WEB	Enquia finaus d‟an non rèsten senon mesi e non ei possible.
GUERRA-E-PATZ-II-WEB	Sonque voleria estauviar ath mèn frair es prumèrs moments.
GUERRA-E-PATZ-II-WEB	Pro qu‟eri venguessen abantes: demori entener-me damb era…
GUERRA-E-PATZ-II-WEB	Les coneishetz ben, vertat?
GUERRA-E-PATZ-II-WEB	Damb sinceritat, damb eth còr ena man, didetz-me era vòsta pensada, didetz-me era vertat.
GUERRA-E-PATZ-II-WEB	Com ei aguesta joena?
GUERRA-E-PATZ-II-WEB	Qué ne pensatz d‟era?
GUERRA-E-PATZ-II-WEB	Mès didetz-me tota era vertat, ja vedetz se guaire risque Andrei pr‟amor de maridar-se contra era volentat de sa pair, e jo voleria saber…
GUERRA-E-PATZ-II-WEB	Un vague instint avertic a Pierre qu‟en aguest repetit desir de saber tota era vertat s‟exprimie era antipatia dera princessa entara sua futura cunhada e qu‟era desiraue que Pierre non aprovèsse era causida deth prince.
GUERRA-E-PATZ-II-WEB	Mès Pierre didec çò que pensaue o, encara mielhor, çò que sentie.
GUERRA-E-PATZ-II-WEB	Sabi pas se com respóner ara vòsta pregunta, e se rogic sense saber se per qué.
GUERRA-E-PATZ-II-WEB	En realitat, non sai se com ei aguesta joena e non poiria jutjar-la.
GUERRA-E-PATZ-II-WEB	Qu‟ei adorabla, mès, per qué?
GUERRA-E-PATZ-II-WEB	Non ac sai.
GUERRA-E-PATZ-II-WEB	Qu‟ei tot çò que vos posqui díder.
GUERRA-E-PATZ-II-WEB	Era princessa Maria alendèc.
GUERRA-E-PATZ-II-WEB	Era expression deth sòn ròstre semblaue dider: “Òc, ei çò que demoraua e que cranhia”.
GUERRA-E-PATZ-II-WEB	Ei intelligenta?, preguntèc.
GUERRA-E-PATZ-II-WEB	Pierre reflexionèc un instant.
GUERRA-E-PATZ-II-WEB	Mès non, qu‟ei adorabla e arren mès.
GUERRA-E-PATZ-II-WEB	De nauèth hec era princessa un gèst d‟aprobacion.
GUERRA-E-PATZ-II-WEB	È tanti talents d‟estimar-la!
GUERRA-E-PATZ-II-WEB	Didetz-l‟ac se la vedetz abantes que jo.
GUERRA-E-PATZ-II-WEB	È entenut a díder qu‟arriben un dia d‟aguesti, didec Pierre.
GUERRA-E-PATZ-II-WEB	Era princessa Maria expausèc a Pierre eth sòn prepaus de cuélher amistat damb era sua futura cunhada tanlèu es Rostov arribèssen en Moscòu e de sajar de qué eth vielh prince s‟avedèsse ada era.
GUERRA-E-PATZ-II-WEB	V Boris non auie artenhut maridar-se damb ua nòvia rica en Sant Petersburg, e auie vengut en Moscòu damb era intencion de cercar un aute partit.
GUERRA-E-PATZ-II-WEB	E en Moscòu trantalhaue entre es dues mes riques eretères dera ciutat: Julie e era princessa Maria.
GUERRA-E-PATZ-II-WEB	A maugrat deth sòn aspècte pòc graciós, aguesta darrèra li semblaue mès atrasenta qu‟era senhoreta Karaguina; mès, sense saber eth motiu, se sentie trebolat dauant era idia de hèr era cort ara hilha de Bolkonski.
GUERRA-E-PATZ-II-WEB	Eth darrèr viatge que la vedec, eth dia deth sant deth vielh prince, era joena auie responut distrètaments a totes es sues temptatiues d‟orientar era convèrsa entara vida sentimentau, e ère evident que ne tansevolhe l‟escotaue.
GUERRA-E-PATZ-II-WEB	Julie, ça que la, encara que d‟ua manèra plan especiau, pròpia d‟era, acceptaue es sues gràcies damb plaser.
GUERRA-E-PATZ-II-WEB	Julie Karaguina auie alavetz vint-e-sies ans.
GUERRA-E-PATZ-II-WEB	Dempús era mòrt des sòns frairs s‟auie convertit en ua hemna fòrça rica.
GUERRA-E-PATZ-II-WEB	Que non auie arren ara de beròia, mès seguie pensant que n‟ère coma abantes, e enquia e tot, mès atrasenta qu‟en d‟auti tempsi.
GUERRA-E-PATZ-II-WEB	E se tenguie en tau error pr‟amor que, prumèr, auie fòrça sòs e, dusau, perque, a mida qu‟es ans passauen, es òmes la podien tractar damb ua cèrta libertat, sense perilh, ne cap de compromís, e gaudir des sòns sopars, des sues cauhades e dera plan estimada societat que s‟amassaue ena sua casa.
GUERRA-E-PATZ-II-WEB	Un òme que dètz abantes aurie cranhut entrar diadèraments en ua casa a on i auie ua senhoreta de dètz-e-sèt ans, entà non comprometer-la, ne comprometer-se eth, ara, la frequentaue sense cap temor cada dia e non la tractaue coma a ua joena maridabla, senon coma a ua coneishuda sense sèxe.
GUERRA-E-PATZ-II-WEB	Aqueth iuèrn era casa des Karaguin qu‟ère era mès agradiua e ospitalària de Moscòu.
GUERRA-E-PATZ-II-WEB	Ath delà des cauhades e repaishi de gala, cada dia s‟amassaue aquiu fòrça gent, sustot òmes: se sopaue entara mieja net e es convidadi s‟estauen enquias tres.
GUERRA-E-PATZ-II-WEB	Julie non mancaue ne a un solet balh, ne a un passèg, ne a un espectcle; vestie tostemp ara darrèra mòda, mès, maugrat tot, se mostraue desillusionada.
GUERRA-E-PATZ-II-WEB	A toti les didie que non credie ena amistat, ne en amor ne enes alegries dera vida, e que demoraue era patz solet aquiu naut.
GUERRA-E-PATZ-II-WEB	Cuelhie eth ton dera hemna qu‟a experimentat granes desillusions, qu‟a perdut ar òme estimat o a estat crudèuments enganhada per eth.
GUERRA-E-PATZ-II-WEB	E encara que jamès l‟auie arribat arren de parièr, es auti la credien e enquia e tot era ère convençuda d‟auer patit fòrça ena vida.
GUERRA-E-PATZ-II-WEB	Aguesta malenconia non l‟empachaue divertir-se e non ère cap trebuc entà qu‟es joeni passèssen damb era estones agradiues.
GUERRA-E-PATZ-II-WEB	Cadun des qu‟acodien ena sua casa pagauen eth sòn tribut ar umor melancolic dera patrona e dempús se tenguie as convèrses mondanes, ath balh, as jòcs d‟expleitacion e a petiti concorsi poetics, de mòda en çò de sòn.
GUERRA-E-PATZ-II-WEB	D‟aguesti joeni, solet quauqui uns, e entre eri Boris Dubretskoi, semblauen participar mès der umor melancolic de Julie e damb aguesti mantenguie convèrses mès longues e intimes sus era vanitat mondana, e les mostraue eth sòn album, caperat d‟matges tristes, de composicions e senténcies.
GUERRA-E-PATZ-II-WEB	Julie se mostraue especiaumens corau damb Boris, lamentaue era sua precòça desillusion dera vida, e l‟aufric eth consolament dera sua amistat (tanben era auie patit tant!
GUERRA-E-PATZ-II-WEB	Boris diboishèc en ua des planes dus arbes e escriuec: “Arbres rustiques, vos sobres rameaux secouent sur moi les tenebres e la melancolie”.
GUERRA-E-PATZ-II-WEB	A!, contre les douleurs il n’y a pas d’autre asile”.
GUERRA-E-PATZ-II-WEB	Julie didec qu‟ère preciós.
GUERRA-E-PATZ-II-WEB	Il y a quelque chose de si ravissant dans le sourire de la melancolie.
GUERRA-E-PATZ-II-WEB	C’est un rayon de lumiere dans l’ombre, une nuance entre la douleur et le desespoir qui montre la consolation possible, didec Julie, repetint paraula per paraula ua senténcia copiada d‟un libre.
GUERRA-E-PATZ-II-WEB	E Boris escriuec: “Aliment de poison d’une ame trop sesible Toi, sans qui le bonneur ne serait impossible, Tendre melancolie, ah!, viens me consoler Viens calmer les tourments de ma sombre retraite Et mèl un douceur secrete A ces pleurs, que je sens couler”.
GUERRA-E-PATZ-II-WEB	Julie interpretaue ara arpa, entà Boris, es nocturns mès tristi.
GUERRA-E-PATZ-II-WEB	Boris li liegie en votz nauta Era prauba Lisa, e a viatges era prigonda emocion que l‟empedie alendar l‟obligaue a interrómper era lectura.
GUERRA-E-PATZ-II-WEB	Quan Boris e Julie se vedien en ua reünion de societat se guardauen coma se siguessen es soletes persones, en aguest mon d‟èssers desparièrs, de comprener-se entre se.
GUERRA-E-PATZ-II-WEB	Anna Mijailovna, que soent venguie ena casa des Kareguin e hège as cartes damb era mair de Julie, sajaue d‟informar-se sus era dòt dera joena (que s‟estaue en dues propietats ena província de Penza e quauqui bòsqui ena de Nitzni-Novgorod).
GUERRA-E-PATZ-II-WEB	Anna Mijailovna, sometuda ara volentat dera Providéncia, contemplaue atrendida era rafinada tristor que junhie ath sòn hilh e ara rica eretèra.
GUERRA-E-PATZ-II-WEB	Toujours charmante et melancolic, cette chère Julie, didie ara hilha.
GUERRA-E-PATZ-II-WEB	Boris assegure qu‟eth sòn esperit repause en aguesta casa.
GUERRA-E-PATZ-II-WEB	A patit tantes decepcions e ei tan sensible!, li didie ara mair.
GUERRA-E-PATZ-II-WEB	Ai, amic mèn!, que non posqui exprimir-te era afeccion que l‟è cuelhut aguesti dies a Julie!, li didie ath sòn hilh.
GUERRA-E-PATZ-II-WEB	Que non è paraules entà descriuè‟c.
GUERRA-E-PATZ-II-WEB	E qui poirie non estimar-la?
GUERRA-E-PATZ-II-WEB	Qu‟ei ua creatura celestiau!
GUERRA-E-PATZ-II-WEB	Ò!, Boris, Boris!, e caraue pendent uns instants; ara seguida higie: Be me‟n hè de pietat era sua maman!
GUERRA-E-PATZ-II-WEB	Aué m‟a mostrat es compdes e es documents de Penza (ja sabes qu‟an aquiu granes propietats); tot l‟ac cau hèr ada era madeisha, era prauba: com l‟enganhen!…
GUERRA-E-PATZ-II-WEB	Boris arrie leugèraments en enténer a sa mair.
GUERRA-E-PATZ-II-WEB	Se n‟arrie dera sua ingenua astúcia, mès que non deishaue d‟escotar-la, e a viatges l‟interrogaue sus es propietats de Penza e Nizhni-Novgorod seguint atentiuaments es sues paraules.
GUERRA-E-PATZ-II-WEB	Julie demoraue de hège temps era declaracion deth sòn melancolic adoraire e ère prèsta a acceptar-la.
GUERRA-E-PATZ-II-WEB	Qu‟ère a mand d‟acabar eth sòn permís; se passaue dies sancers ena casa de Julie e tostemp cuelhie eth prepaus de declarar-se a londeman; mès ena preséncia de Julie, en veir aquera cara e maishèra ròies e aqueth ròstre lèu tostemp exageradaments empovassat, es sòns uelhs umidi e era expression deth ròstre, prèst a passar en un virament de uelhs dera malenconia entàr entosiasme mès artificiau dera felicitat conjugau, non podie prononciar era paraula decisiua, maugrat qu‟ena sua imaginacion se consideraue, dempús de tant de temps, possesseire des propietats de Penza e Nizhni-Novgorod e ja aurie decidit er emplèc des sues rendes.
GUERRA-E-PATZ-II-WEB	Julie endonviaue era indecision de Boris e a viatges se pensaue que la refusaue, mès eth sòn orgulh femenin e era autosufisença la padegauen e se didie que solet er amor que sentie per era ère era causa dera sua timiditat.
GUERRA-E-PATZ-II-WEB	Ça que la, era malenconia començaue a escambiar-se en irritabilitat, e pòc abantes dera partida de Boris concebec un plan decissiu.
GUERRA-E-PATZ-II-WEB	En tot coïncidir damb eth tèrme deth permís de Boris, campèc en Moscòu Anatòl Kuraguin, e tanben, plan que òc, en salon de Julie.
GUERRA-E-PATZ-II-WEB	En un virament de uelhs, Julie abandonèc era malenconia e se mostrèc alègra e atentiua damb Anatòl Kuraguin.
GUERRA-E-PATZ-II-WEB	Mon chèr, je sais de bonne source que le prince Basile envoie son fils a Moscou pour lui faire espouser Julie, li didec Anna Mijailovna ath sòn hilh.
GUERRA-E-PATZ-II-WEB	Estimi autant a Julie que me harie dò.
GUERRA-E-PATZ-II-WEB	Qué ne penses tu d‟aquerò?
GUERRA-E-PATZ-II-WEB	Era idia de demorar en ridicul e de pèrder en bades un mes de dur servici melancolic ath cant de Julie, e de veir totes es rendes des propietats de Penza (que se les auie imaginat degudaments) enes mans de un aute, e mès que mès, enes mans d‟aqueth pèc d‟Anatòl, hissèc viuaments a Boris.
GUERRA-E-PATZ-II-WEB	E damb eth fèrm prepaus de demanar era man de Julie se filèc de cap ara casa des Kareguina.
GUERRA-E-PATZ-II-WEB	Era lo recebec damb despreocupada alegria; li condèc animadaments guaire s‟auie divertit en balh de delànet e li preguntèc se quan se n‟anaue.
GUERRA-E-PATZ-II-WEB	Maugrat que Boris venguie damb era intencion de parlar deth sòn amor e damb eth prepaus de mostrar-se trende, comentèc nerviosaments era inconstància des hemnes, eth sòn assopliment de passar dera tristor entara alegria, en tot híger qu‟eth sòn estat d‟animositat depenie solet de qui les hesse era cort.
GUERRA-E-PATZ-II-WEB	Julie, ofensada, repliquèc qu‟ère vertat, que totes es hemnes estimen era varietat e que tostemp ua madeisha causa engüege a quinsevolh.
GUERRA-E-PATZ-II-WEB	Plan per aquerò vos conselharia… comencèc Boris, damb eth vam de herir-la; mès en aqueth moment acodic ena sua ment era idia que lo tormentaue, ei a díder, que li calerie gésser de Moscòu sense auer artenhut eth sòn objectiu, degalhant tant de trabalh (causa que jamès li passaue); s‟arturèc ena mitat dera frasa, abaishèc es uelhs pr‟amor de non veir aqueth ròstre desagradiu, irritat e indecís e didec: que non sò vengut pr‟amor de pelejar-me damb vos, senon tot çò de contrari, e la guardèc entà assegurar-se‟n de qué podie seguir.
GUERRA-E-PATZ-II-WEB	Tota era irritacion de Julie despareishec coma un flòc de bones èrbes; es sòns uelhs inquiets e suplicanti se tachèren en joen damb delirosa demora.
GUERRA-E-PATZ-II-WEB	Ara que sò començat me cau acabar”.
GUERRA-E-PATZ-II-WEB	Se rogic, quilhèc es uelhs entada era e didec: que ja vo‟n sabetz des mèns sentiments entà vos.
GUERRA-E-PATZ-II-WEB	Non ère de besonh híger arren mès.
GUERRA-E-PATZ-II-WEB	Eth ròstre de Julie ludec de satisfaccion; mès obliguèc a Boris a dider-li tot çò qu‟ei de costum en aguesti casi: que l‟estimaue e que non auie estimat a cap auta hemna coma ada era.
GUERRA-E-PATZ-II-WEB	Julie sabie qu‟a cambi des propietats de Penza e Nizhni-Novgorod pro podie exigir aquerò.
GUERRA-E-PATZ-II-WEB	E auec çò que volie.
GUERRA-E-PATZ-II-WEB	Es prometudi, sense brembar-se‟n mès d‟arbes que semiauen entre eri tenèbres de malenconia, comencèren a traçar projèctes sus era sua brilhanta casa de Sant Petersburg, a hèr visites e a premaní‟c tot entar fastuosa nòça.
GUERRA-E-PATZ-II-WEB	VI Tà finaus de gèr, eth comde Ilia Andreievic arribèc en Moscòu damb Natasha e Sonia.
GUERRA-E-PATZ-II-WEB	Era comdessa, tostemp malauta, non auie podut hèr eth viatge, qu‟era sua demora ère impossible: se demoraue ath prince Andrei en Moscòu, d‟un moment en aute; ath delà les calie premanir eth noviatge, véner era casa des entorns de Moscòu e profitar era estança deth vielh prince ena capitau pr‟amor de presentar-li ara sua futura ireua.
GUERRA-E-PATZ-II-WEB	Era casa des Rostov en Moscòu ère hereda; ath delà venguien per pòc de temps e non ère era comdessa damb eri; plan per aquerò, Ilia Andreievic decidic demorar-se en casa de Maria Dmitrievna Ajrosimova, que de hège temps l‟auie aufrit era sua ospitalitat ath comde.
GUERRA-E-PATZ-II-WEB	Es quate coches des Rostov entrèren en pati de Maria Dmitrievna, en carrèr Staraia Koniushennaia.
GUERRA-E-PATZ-II-WEB	Maria Dmitrievna s‟estaue soleta: qu‟auie ua hilha maridada e es hilhs èren ena armada.
GUERRA-E-PATZ-II-WEB	Seguie coma abantes, se manteguie tostemp regda, parlaue damb era madeisha franquesa, en votz plan nauta, e didie a toti tot çò que pensaue; tot eth sòn èsser que semblaue repotegar as auti es sues febleses e passions, qu‟era sua posibilitat non toleraue.
GUERRA-E-PATZ-II-WEB	Plan d‟ora, en ròba d‟anar per casa, se tenguie as ahèrs domestics: es dies de hèsta anaue dempús entà missa, e dera missa entàs presons, a on auie ahèrs que d‟eri non ne parlaue ad arrés; es auti dies, ja apraiada, recebie ena sua casa a persones de diuèrsa condicion, que tostemp reclamauen era sua ajuda; dempús dinaue, e après eth dinar (un dinar neuridós e saborós, qu‟acodien tostemp tres o quate convidadi), hège ara sua partida de boston; tath ser, se hège liéger es jornaus e libres recents, e, mentretant, hege dentèla.
GUERRA-E-PATZ-II-WEB	Lèu non gessie de casa, e quan ac hège ère solet entà visitar as persones mès importantes dera ciutat.
GUERRA-E-PATZ-II-WEB	Encara non s‟auie retirat quan arribèren es Rostov e ena neira carrinclèc era pòrta pr‟amor de balhar pas as senhors e as sòns vailets, qu‟arribauen arraulidi de hered.
GUERRA-E-PATZ-II-WEB	Maria Dmitrievna, damb es mericles ena punta deth nas e era tèsta botada entà darrèr, ère ena porta dera sala, guardant damb mina sevèra e grèu as nauèth vengudi.
GUERRA-E-PATZ-II-WEB	Semblaue qu‟ère emmaliciada damb eri e prèsta a hèr-les enlà, s‟ath còp non auesse dat ordes sollicites entà installar as viatgèrs e as sòns equipatges.
GUERRA-E-PATZ-II-WEB	Son es deth comde?
GUERRA-E-PATZ-II-WEB	Hè-les a vier entà aciu, didec en tot senhalar diuèrses maletes e sense saludar ad arrés.
GUERRA-E-PATZ-II-WEB	Es des senhoretes aciu, ena quèrra.
GUERRA-E-PATZ-II-WEB	Qué hètz parades?, cridèc as sirventes.
GUERRA-E-PATZ-II-WEB	Cauhatz eth samovar.
GUERRA-E-PATZ-II-WEB	T‟as engrassit, qu‟estàs mès beròia, didec, tirassant era capucha de Natasha, rogida de hered, pr‟amor d‟apressar-la-se.
GUERRA-E-PATZ-II-WEB	Tè, qu‟ès gelada!
GUERRA-E-PATZ-II-WEB	Trè-te er abric li cridèc ath comde que s‟apressaue a punar-li era man.
GUERRA-E-PATZ-II-WEB	Qu‟as passat hered, vertat?
GUERRA-E-PATZ-II-WEB	Hè-te a vier ròm entath tè.
GUERRA-E-PATZ-II-WEB	Soniushka, bonjour li didec a Sonia, matisant damb era salutacion francesa era sua manèra un shinhau menspredanta e trenda de tractar-la.
GUERRA-E-PATZ-II-WEB	Quan toti, dempús de trèir-se es abrics e d‟apraiar-se, gesseren a préner eth tè, Maria Dmitrieva les abracèc.
GUERRA-E-PATZ-II-WEB	Que sò plan conenta de veder-vos e de qué sigatz ena mia casa, didec, e lancèc ua guardada significatiua entà Natasha.
GUERRA-E-PATZ-II-WEB	Que ja ère ora!
GUERRA-E-PATZ-II-WEB	Eth vielh ei aciu e demoren ath hilh d‟un moment en aute.
GUERRA-E-PATZ-II-WEB	Ei de besonh, de besonh, que les coneishatz.
GUERRA-E-PATZ-II-WEB	Plan, ja ne parlaram d‟aquerò, e guardèc a Sonia coma hènt a veir que non volie parlar “d‟aquerò” dauant d‟era.
GUERRA-E-PATZ-II-WEB	A qui cridaràs?
GUERRA-E-PATZ-II-WEB	A Shinshin?, e dobleguèc un dit.
GUERRA-E-PATZ-II-WEB	Ara ploraira d‟Anna Mijailovna, dus.
GUERRA-E-PATZ-II-WEB	Qu‟ei aciu damb eth sòn hilh.
GUERRA-E-PATZ-II-WEB	Boris se maride!
GUERRA-E-PATZ-II-WEB	Tanben mos cau cridar a Bezujov… me pensi; qu‟ei aciu damb era sua hemna, eth hug d‟era e era ges ath córrer ath sòn darrèr; eth dimèrcles dinèc damb jo.
GUERRA-E-PATZ-II-WEB	E per çò que tanh ad aguestes (se virèc entàs senhoretes) deman les amiarè entara Vèrge d‟Iverisk e dempús anaram en Aubert-Chalmet.
GUERRA-E-PATZ-II-WEB	Pr‟amor qu‟ac haratz tot nau, vertat?
GUERRA-E-PATZ-II-WEB	Non vo‟n fixètz en com vestisqui jo; ara es manges se pòrten atau.
GUERRA-E-PATZ-II-WEB	Hè pòc venguec ena mia casa era princessa Irina Vasilievna, era joena.
GUERRA-E-PATZ-II-WEB	Semblaue qu‟amiaue un tonèl en cada braç.
GUERRA-E-PATZ-II-WEB	Era mòda càmbie cada dia.
GUERRA-E-PATZ-II-WEB	Ben, e com van es tòns ahèrs?, preguntèc sevèraments ath comde.
GUERRA-E-PATZ-II-WEB	Que se m‟a arremassat tot, responec eth comde.
GUERRA-E-PATZ-II-WEB	Crompar es liròts e, ath delà, è un crompaire entara propietat e era casa.
GUERRA-E-PATZ-II-WEB	Se m‟ac permetetz, profitarè un dia pr‟amor de vier entà Marinskoie e vos deisharè aciu as mainades.
GUERRA-E-PATZ-II-WEB	Plan ben, plan ben!
GUERRA-E-PATZ-II-WEB	Damb jo que seràn tan segures coma en Conselh de Tutela.
GUERRA-E-PATZ-II-WEB	Les amiarè entà on calgue, les repotegarè e les mimarè, didec Maria Dmitrievna, en tot amorassar es caròles dera sua predilècta e ahilhada, Natasha.
GUERRA-E-PATZ-II-WEB	Londeman, Maria Dmitrievna amièc as joenes entara Vèrge d‟Iverisk e entà Mme Aubert Chalmet, qu‟auie tanta pòur de Maria Dmitrievna que li venie tostemp es vestits perdent, per çò de desliurar-se d‟era çò de mès lèu possible.
GUERRA-E-PATZ-II-WEB	Maria Dmitrievna encarguèc lèu tot eth noviatge.
GUERRA-E-PATZ-II-WEB	De tornada entà casa, hec enlà a toti dera sala, exceptat de Natasha, e hec qu‟èra sua predilècta se seiguesse ath sòn costat.
GUERRA-E-PATZ-II-WEB	Ben, ara que parlaram.
GUERRA-E-PATZ-II-WEB	Te feliciti peth nòvi.
GUERRA-E-PATZ-II-WEB	Qu‟as conquistat a un òme que s‟ac vau!
GUERRA-E-PATZ-II-WEB	Me senti erosa per tu; ada eth lo coneishi dès qu‟ère atau (e botèc era man uns setanta centimètres deth solèr).
GUERRA-E-PATZ-II-WEB	Natasha, rogida, arrie erosa.
GUERRA-E-PATZ-II-WEB	L‟estimi e estimi a tota era sua familha.
GUERRA-E-PATZ-II-WEB	Ara, escota-me: ja sabes qu‟eth vielh prince Nikolai non desire qu‟eth sòn hilh se maride; qu‟ei un òme autoritari.
GUERRA-E-PATZ-II-WEB	Plan que òc, eth prince Andrei ja non ei un mainatge e se‟n pòt estar deth sòn consentiment.
GUERRA-E-PATZ-II-WEB	Mès, entrar en aguesta familha contra era volentat deth pair non està ben.
GUERRA-E-PATZ-II-WEB	Ei de besonh que tot se passe en patz e en amor.
GUERRA-E-PATZ-II-WEB	Tu qu‟ès intelligenta e actuaràs coma cau: damb doçor e intelligéncia; atau, tot se passarè ben.
GUERRA-E-PATZ-II-WEB	Natasha sauvaue silenci, per timiditat, pensaue Maria Dmitrievna; en realitat li shordaue que se metessen ath miei en sòn amor ath prince Andrei, que li semblaue quauquarren especiau, desparièr des autes causes umanes, dificil de compréner entàs auti.
GUERRA-E-PATZ-II-WEB	Estimaue e coneishie ath price Andrei.
GUERRA-E-PATZ-II-WEB	Eth tanben l‟estimaue e un d‟aqueri dies arribarie entà maridar-se damb era.
GUERRA-E-PATZ-II-WEB	Qu‟ère aquerò çò qu‟auie de besonh e arren mès.
GUERRA-E-PATZ-II-WEB	Sabes?, lo coneishi de hè temps, e estimi a Mashenka, era tua futura cunhada.
GUERRA-E-PATZ-II-WEB	Es cunhades son shordaires, mès aguesta que non harie mau ne a ua mosca.
GUERRA-E-PATZ-II-WEB	M‟a dit que te vò conéisher… deman vieràs ena sua casa damb ta pair.
GUERRA-E-PATZ-II-WEB	Sigues corau.
GUERRA-E-PATZ-II-WEB	Qu‟ès mès joena qu‟era princessa Maria…
GUERRA-E-PATZ-II-WEB	Quan eth tòn prometut arribe, qu‟auràs coneishut a sa fraia e a sa pair, e t‟estimaràn ja de vertat.
GUERRA-E-PATZ-II-WEB	Ès cossent, vertat?
GUERRA-E-PATZ-II-WEB	Non ei aquerò çò de mielhor?
GUERRA-E-PATZ-II-WEB	Òc, ei çò de mielhor, responec Natasha sense vams.
GUERRA-E-PATZ-II-WEB	Londeman, cossent damb eth conselh de Maria Dmitrievna, eth comde Ilia Andreievic e Natasha se filèren de cap ara casa deth prince Nikolai Andreievic.
GUERRA-E-PATZ-II-WEB	Ath comde non li hège guaira gràcia aguesta visita; ath hons, auie pòur deth prince.
GUERRA-E-PATZ-II-WEB	Era darrèra entrevista qu‟auie auut damb eth, pendent es recrutaments des soldats, quan en convidar-lo a dinar eth prince li floquèc ua sevèra repotegada per non auer enviat cèrt nombre d‟òmes, ère encara ena sua memòria.
GUERRA-E-PATZ-II-WEB	Natasha, ça que la, vestie es sues mielhores gales, gaudie d‟excellent umor.
GUERRA-E-PATZ-II-WEB	Arribèren ena vielha e ombriua casa de Vozendvizheca e entrèren en vestibul.
GUERRA-E-PATZ-II-WEB	Que Diu mos age!, didec eth comde, miei de trufaria miei seriosaments.
GUERRA-E-PATZ-II-WEB	Mès Natasha se n‟encuedèc que sa pair auie prèssa entà entrar e preguntaue en votz baisha e timidaments s‟eth prince e era sua hilha èren en casa.
GUERRA-E-PATZ-II-WEB	Quan s‟anoncièc era sua arribada, entre es vailets que i auec un cèrt trebolament; eth lacai que s‟esdegaue a anar anonciar-les siguec arturat per un aute ena sala e escambièren quauques paraules a mieja votz.
GUERRA-E-PATZ-II-WEB	Ua puncèla arribèc ara prèssa ena sala e didec quauquarren rapidaments, en tot nomentar ara princessa; a tot darrèr campèc un majordòm, que, damb ròstre sevèr, informèc as Rostov de qué eth prince non podie receber-les, mès qu‟era princessa les pregaue que passèssen a veder-la.
GUERRA-E-PATZ-II-WEB	Mademoiselle Bourienne siguec era prumèra que gessec ar encontre de Natasha e sa pair.
GUERRA-E-PATZ-II-WEB	Les saludèc damb especiau cortesia e les acompanhèc entà a on ère era princessa, que, plan agitada, damb eth ròstre trebolat e caperat de plapes ròies, auancèc pesadaments entàs nauèth vengudi, sajant en bades d‟aparéisher tranquilla e corau.
GUERRA-E-PATZ-II-WEB	Deth prumèr moment Natasha non agradèc ara princessa Maria: li semblèc massa ben vestida, frivòla e vanitosa.
GUERRA-E-PATZ-II-WEB	Non ère conscienta de qué, autanplan abantes d‟auer-la vist, ère mau dispausada entada era per un sentiment d‟enveja involuntaria pera sua beresa, joenesa e felicitat e ère gelosa per amor de sa frair.
GUERRA-E-PATZ-II-WEB	Ath delà d‟aguest invencible sentiment d‟antipatia, en aqueth moment era princessa ère alterada perque, en saber-se‟n dera arribada des Rostov, eth prince auie sorrisclat que non volie arren damb eri e qu‟era princessa les podie recéber, s‟ac volie, mès que non entrèssen enes sues crambes.
GUERRA-E-PATZ-II-WEB	Era princessa se decidic a receber-les, mès en cada moment cranhie qu‟eth prince ne hesse quauqu‟ua des sues, pr‟amor qu‟era arribada de Natasha e eth comde l‟auien desgahonat fòrça.
GUERRA-E-PATZ-II-WEB	Estimada princessa, vaquí ara mia cantaira, didec eth comde, saludant e guardant inquiet ath sòn entorn, coma se cranhèsse era entrada deth vielh prince.
GUERRA-E-PATZ-II-WEB	Sò tan content de qué ja vos coneishetz…!
GUERRA-E-PATZ-II-WEB	Qu‟ei ua pena, ua veritable pena qu‟eth prince sigue delicat!
GUERRA-E-PATZ-II-WEB	E dempús quauques paraules mès, sense importània, se botèc de nauèth de pès.
GUERRA-E-PATZ-II-WEB	Se m‟ac permetetz, princessa, deisharè aciu a Natasha pendent un quart d‟ora.
GUERRA-E-PATZ-II-WEB	Que vau a hèr un torn per aquiu, ena plaça Sobachkaia, ena casa d‟Anna Semionovna; dempús passarè a recuelher-la.
GUERRA-E-PATZ-II-WEB	No li didec aquerò ara sua hilha, mès Natasha comprenec eth temor e era inquietud de sa pair e se rogic per eth, e, mès emmaliciada encara per auer-se rogit, tachèc ua guardada atrevida e provocadora (que semblaue díder qu‟era non l‟auie pòur ad arrés) ena princessa, que li didie ath comde qu‟ère plan contenta e li pregaue que s‟estèsse pendent fòrça temps damb Anna Semionovna.
GUERRA-E-PATZ-II-WEB	Ilia Andreievic gessec.
GUERRA-E-PATZ-II-WEB	Mademoiselle Bourienne non se retiraue a maugrat des inquietes guardades dera princessa Maria, que volie parlar soleta damb Natasha e mantenguie era convèrsa sus es atractius de Moscòu e sus es sòns teatres.
GUERRA-E-PATZ-II-WEB	Natasha ère ofensada pera confusion costada en vestibul, era inquietud de sa pair e eth ton forçat dera princessa que, sivans era, semblaue autrejar-li ua gràcia en receber-la.
GUERRA-E-PATZ-II-WEB	Plan per aquerò tot que l‟ère desagradiu.
GUERRA-E-PATZ-II-WEB	Non li shautèc era princessa Maria: la trapaue plan lèja, afectada e seca.
GUERRA-E-PATZ-II-WEB	De ressabuda, Natasha s‟arropic morauments e, sense encuedar-se‟n, cuelhec un ton negligent que l‟aluenhaue encara mès dera princessa Maria.
GUERRA-E-PATZ-II-WEB	Dempús cinc menutes de convèrsa penibla e forçada s‟enteneren uns pasi rapids, amortesidi pes simbosses.
GUERRA-E-PATZ-II-WEB	Eth ròstre dera princessa Maria s‟esblancossic de pòur, era pòrta dera sala se dauric còp sec e apareishec eth prince damb era casqueta blanca de dormir e en vèsta d‟interior.
GUERRA-E-PATZ-II-WEB	A, senhoreta!…
GUERRA-E-PATZ-II-WEB	Senhoreta… era condessa Rostova se non m‟enganhi… desencusatz-me… desencusatz-me… non sabia…
GUERRA-E-PATZ-II-WEB	Diu que n‟ei testimòni de qué ignoraua que mos auíetz aunorat damb era vòsta visita.
GUERRA-E-PATZ-II-WEB	Entrè jargat atau pr‟amor de veir ara mia hilha!…
GUERRA-E-PATZ-II-WEB	Be se‟n sap Diu qu‟ac ignoraua, repetie faussaments, en tot accentuar era paraula Diu e damb un ton de votz tan desagradiu qu‟era princessa Maria, damb es uelhs entà baish, non gausaue campar ne a sa pair ne a Natasha.
GUERRA-E-PATZ-II-WEB	Natasha, que s‟auie lheuat e hège era reveréncia, tanpòc sabie se qué hèr.
GUERRA-E-PATZ-II-WEB	Sonque mademoiselle Bourienne arrie agradiuaments.
GUERRA-E-PATZ-II-WEB	Vos demani que me desencusetz, vos ac demani.
GUERRA-E-PATZ-II-WEB	Diu qu‟ei testimòni de qué non me‟n sabia, idolèc eth vielh, que se retirèc dempús d‟auer examinat a Natasha de cap a pès.
GUERRA-E-PATZ-II-WEB	Mademoiselle Bourienne siguec era prumèra a reaccionar dempús dera aparicion deth vielh e se referic ara mala santat deth prince.
GUERRA-E-PATZ-II-WEB	Natasha e era princessa se guardauen en silenci, e coma mès se contemplauen atau, sense exprimir çò que les calie dider-se, màger ère era antipatia que sentien era ua pera auta.
GUERRA-E-PATZ-II-WEB	Quan tornèc eth comde, Natasha mostrèc sense dissimular era sua alegria, enquia semblar descortesa, e s‟esdeguèc entà partir.
GUERRA-E-PATZ-II-WEB	En aqueth moment lèu auie en òdi ad aguesta vielha e seca princessa, capabla de botar- la en tan penibla situacion e tier-la mieja ora sense dider-li arren deth prince Andrei.
GUERRA-E-PATZ-II-WEB	E, mentretant, aguesti madeishi pensaments tormentauen ara princessa Maria.
GUERRA-E-PATZ-II-WEB	Sabie se qué li calie díder, mès que non ac podie hèr, e non podie pera preséncia de mademoiselle Bourienne e pr‟amor que, sense saber-ne era rason, li resultaue penible parlar d‟aqueth maridatge.
GUERRA-E-PATZ-II-WEB	Quan eth comde auec gessut, era princessa Maria s‟apressèc damb pas rapic entà Natasha, cuelhec es sues mans e li didec alendant prigondaments:
GUERRA-E-PATZ-II-WEB	Demoratz, qu‟è besonh…
GUERRA-E-PATZ-II-WEB	Natasha guardaue ara princessa damb mina burlesca, qu‟eth sòn motiu ne tansevolhe era comprenie.
GUERRA-E-PATZ-II-WEB	Natasha notèc eth sòn trantalhament e endonvièc era causa.
GUERRA-E-PATZ-II-WEB	Qué è hèt?”, didec tanlèu siguec dehòra dera casa.
GUERRA-E-PATZ-II-WEB	Aqueth dia demorèren a Natasha pendent fòrça temps entà dinar.
GUERRA-E-PATZ-II-WEB	Se demorèc ena sua cramba e somicaue coma ua mainada.
GUERRA-E-PATZ-II-WEB	Sonia ère seiguda ath sòn costat e la punaue ena tèsta.
GUERRA-E-PATZ-II-WEB	Per qué plores, Natasha?, didie.
GUERRA-E-PATZ-II-WEB	Que non t‟impòrten bric, eri.
GUERRA-E-PATZ-II-WEB	Se sabesses guaire dolorós ei… coma se jo…
GUERRA-E-PATZ-II-WEB	Non digues aquerò, Natasha, tu que non n‟as eth tòrt.
GUERRA-E-PATZ-II-WEB	Puna-me.
GUERRA-E-PATZ-II-WEB	Natasha lheuèc eth cap, punèc ara sua amiga enes pòts e emparèc ena sua espatla eth ròstre plen de lèrmes.
GUERRA-E-PATZ-II-WEB	Que non sai com didè‟c… arrés n‟a eth tòrt.
GUERRA-E-PATZ-II-WEB	Era colpabla que sò jo, didec.
GUERRA-E-PATZ-II-WEB	Ò!, per qué non vie eth?…
GUERRA-E-PATZ-II-WEB	Quan gessec a dinar auie es uelhs rogidi.
GUERRA-E-PATZ-II-WEB	Maria Dmitrievna, que sabie se com auie recebut eth prince as Rostov, hec veir que non se n‟encuedaue deth desengust de Natasha e pendent tot eth temps badinèc en votz nauta damb eth comde e es auti convidadi.
GUERRA-E-PATZ-II-WEB	Aquera net es Rostov anèren ena Opèra, a on Maria Dmitrievna les auie artenhut ua lòtja.
GUERRA-E-PATZ-II-WEB	Natasha non i volie anar, mès que non podie refusar era gentilesa de Maria Dmitrievna, hèta pensant exclusiuaments en era.
GUERRA-E-PATZ-II-WEB	Quan, vestida, entrèc ena sala entà demorar a sa pair, se guardèc en miralh, se vedec plan beròia e se sentec encara mès trista, mès damb ua tristor aflaquida e amorosa.
GUERRA-E-PATZ-II-WEB	Com veigui es sòns uelhs!, pensaue Natasha.
GUERRA-E-PATZ-II-WEB	Qué è jo a veir damb sa pair e sa fraia?
GUERRA-E-PATZ-II-WEB	L‟estimi ada eth solet, ada eth… eth sòn ròstre, era sua guardada, eth sòn arridolet d‟òme e mainatge… ath còp.
GUERRA-E-PATZ-II-WEB	Non, qu‟ei mielhor non pensar: non pensar en arren.
GUERRA-E-PATZ-II-WEB	Desbrembar, desbrembà‟c tot de moment.
GUERRA-E-PATZ-II-WEB	Que non tierè mès aguesta demora.
GUERRA-E-PATZ-II-WEB	Ara madeish vau a plorar (e se hec enlà deth miralh, en tot hèr un esfòrç pr‟amor de tier es sues lèrmes).
GUERRA-E-PATZ-II-WEB	Com pòt Sonia estimar a Nikolai d‟ua manèra parièra e tranquilla, demorant tant de temps damb semblabla paciéncia?, pensèc en veir que Sonia entraue, tanben apolidida e damb un ventalh ena man.
GUERRA-E-PATZ-II-WEB	Non, era qu‟ei totafèt desparièra.
GUERRA-E-PATZ-II-WEB	Natasha se sentie tant atrendida e aflaquida qu‟estimar e èster estimada ère pòc entada era; qu‟auie besonh d‟abraçar ara madeish ar òme estimat, díder e enténer des sòns pòts es paraules amoroses qu‟aumplien eth sòn còr.
GUERRA-E-PATZ-II-WEB	Tant qu‟anaue en coche ath cant de sa pair e campaue cogitosa es reflèxi des fanaus que desfilauen darrèr es veires caperadi de gèu, se sentec encara mès encamardada e trista, desbrembèc damb qui se trapaue e entà on anauen.
GUERRA-E-PATZ-II-WEB	Eth coche des Rostov entrèc ena cordiòla de veïculs e s‟apressèc lentaments en teatre, entre eth carrinclar des arròdes sus era nhèu gelada.
GUERRA-E-PATZ-II-WEB	Natasha e Sonia baishèren rapidaments, en tot recuelher-se es sues pelhes; eth comde gessec ajudat pes vailets e, entre es senhores e senhors qu‟entrauen e es vendeires de programes, es tres se filèren de cap ath correder des lòtges e deth pati de cagires.
GUERRA-E-PATZ-II-WEB	Darrèr dera pòrta miei barrada s‟entenie ja era musica.
GUERRA-E-PATZ-II-WEB	Nathalie, vos cheveux, gasulhèc Sonia.
GUERRA-E-PATZ-II-WEB	Un plaçaire s‟esguitlèc ara prèssa entre es daunes e dauric era pòrta dera lòtja.
GUERRA-E-PATZ-II-WEB	S‟entenec era musica mès pròcha: es hilades des lòtges illuminades apareisheren resplendentes de senhores damb es braci e es espatles nudes; eth pati de cagires ludie d‟unifòrmes.
GUERRA-E-PATZ-II-WEB	Era senhora dera lòtja vesia guardèc a Natasha damb enveja plan femenina.
GUERRA-E-PATZ-II-WEB	Era cortina encara non s‟auie quilhat; sonaue era dubertura.
GUERRA-E-PATZ-II-WEB	Natasha, en tot apraiar-se eth vestit, entrèc damb Sonia e se seiguec de cara entàs hilades illuminades des lòtges deth dauant.
GUERRA-E-PATZ-II-WEB	D'un biais agradiu e desagradiu ath còp, la senhoregèc era sensacion (de hège temps non sentuda) de qué molti uelhs guardauen es sòns braci e eth sòn escòt nudi, çò que costèc en era un revolum de rebrembes, desirs e emocions.
GUERRA-E-PATZ-II-WEB	Natasha e Sonia, ambdues embelinaires, e eth comde Ilia Andreievic, que de hège temps non se vedie en Moscòu, atirèren era atencion generau.
GUERRA-E-PATZ-II-WEB	Toti sabien, ath delà, quauquarren deth compromís de Natasha damb eth prince Andrei, sabien que d‟alavetz ençà es Rostov s‟estauen en camp; e aguesta ère era causa de qué campèssen damb màger curiosèr ara prometuda d‟un des mielhors partits de Russia.
GUERRA-E-PATZ-II-WEB	Natasha s‟auie hèt mès beròia en camp, coma didien toti, e aquera net, per çò dera emocion, estaue especiauments atrasenta.
GUERRA-E-PATZ-II-WEB	Cridaue era atencion mès que mès pera sua plenitud de vida e beresa, amassa damb era indiferéncia per tot çò que l‟entornejaue.
GUERRA-E-PATZ-II-WEB	Es sòns uelhs neri guardauen ara gent sense cercar ad arrés; eth sòn delicat braç, nud per dessús deth code, s‟emparaue ena parabanda de velot, e era sua man se daurie e barraue inconscientaments en tot seguir eth compàs dera dubertura e arropint entre es sòns dits eth programa.
GUERRA-E-PATZ-II-WEB	Guarda, aquiu que i é Alenina damb sa mair, didec Sonia.
GUERRA-E-PATZ-II-WEB	Mon Diu!
GUERRA-E-PATZ-II-WEB	Mijail Kirilic s‟a grossit encara mès, observèc eth comde.
GUERRA-E-PATZ-II-WEB	Guarda quina tòca amie era nòsta Anna Mijailovna!
GUERRA-E-PATZ-II-WEB	Tanben i son es Karaguina; Julie e Boris, que se ve de seguit que son nòvis.
GUERRA-E-PATZ-II-WEB	Natasha virèc es uelhs entara direccion que guardaue sa pair e vedec a Julie damb un esplendic colar de pèrles ar entorn deth sòn vermelh còth (fòrça empovassat, coma sabie Natasha), seiguda damb mina erosa ath costat de sa mair.
GUERRA-E-PATZ-II-WEB	Darrèr d‟eres, damb era aurelha calada enes pòts de Julie, apareishie era beròia e ben pientada tèsta de Boris.
GUERRA-E-PATZ-II-WEB	Guardaue d‟arréuelh era lòtja des Rostov e, arrint, li didie quauquarren ara sua prometuda.
GUERRA-E-PATZ-II-WEB	E solide ei en tot padegar era gelosia dera sua nòvia.
GUERRA-E-PATZ-II-WEB	Anna Mijailovna, damb tòca verda, eth ròstre erós e alègre, sometuda tostemp ara volentat de Diu, ère seiguda darrèr des joeni.
GUERRA-E-PATZ-II-WEB	Ena sua lòtja regnaue aqueth ambient de noviatge, que tan ben coneishie Natasha e tan li shautaue.
GUERRA-E-PATZ-II-WEB	Virèc era tèsta e, de pic, gessec de nauèth dauant d‟era tota era umiliacion patida pendent era visita deth maitin.
GUERRA-E-PATZ-II-WEB	Ò, qu‟ei mielhor non pensar en aquerò enquiara tornada d‟Andrei”, didec, e se metec a guardar es ròstres coneishudi e desconeishudi deth pati de cagires.
GUERRA-E-PATZ-II-WEB	Dauant dera orquestra, en centre madeish ère Dolojov, d‟esquia ath scenari, damb es sòns retortilhadi e abondosi peus pientadi entà darrèr.
GUERRA-E-PATZ-II-WEB	Vestie un vetit pèrsa e atirassaue es guardades de tota era sala, maugrat ad açò lo vedie esdegat e indiferent, coma se s‟estèsse en çò de sòn.
GUERRA-E-PATZ-II-WEB	L‟entornejauen es joeni mès distinguidi de Moscòu, qu‟eth, plan que òc, dirigie.
GUERRA-E-PATZ-II-WEB	Arrint, eth comde Ilia Andreievic sarrèc eth code de Sonia, que s‟auie rogit, e li senhalèc ath sòn ancian hestejador.
GUERRA-E-PATZ-II-WEB	L‟arreconeishes?, didec.
GUERRA-E-PATZ-II-WEB	D‟a on ges?, li preguntèc a Shinshin.
GUERRA-E-PATZ-II-WEB	Òc, auie despareishut, responec Shinshin.
GUERRA-E-PATZ-II-WEB	Siguec en Caucas, hugec d‟aquiu e diden que siguec ministre de non sai quin prince persa qu‟aucic ath frair deth Sha.
GUERRA-E-PATZ-II-WEB	E ara totes es daunes de Moscòu son capvirades per eth: entada eres que non i a senon Dolokhoff le Persan.
GUERRA-E-PATZ-II-WEB	Se parle d‟eth, se l‟aumenage atau coma se lo convide a dinar.
GUERRA-E-PATZ-II-WEB	Dolojov e Anatòl Kuraguin qu‟an hòles a totes es nòstes senhores.
GUERRA-E-PATZ-II-WEB	Ena lòtja deth costat entrèc ua dauna nauta e beròia, damb ua enòrma trena, era esquia lèu nuda e eth pitrau plan despeitrinat, blanc e turgescent.
GUERRA-E-PATZ-II-WEB	Un doble colar de gròsses pèrles ornaue eth sòn còth.
GUERRA-E-PATZ-II-WEB	Se tenguie fòrça temps entà acomodar-se, en tot hèr carrinclar era seda pesanta deth sòn vestit.
GUERRA-E-PATZ-II-WEB	Natasha, sense voler, se demorèc guardant eth còth, era esquia, eth pitrau, es pèrles e eth pientat, en tot admirar era beresa dera dauna.
GUERRA-E-PATZ-II-WEB	Quan la guardaue per dusau viatge, era se virèc e, en veir a Ilia Andreievic, inclinèc eth cap saludant-lo e arric.
GUERRA-E-PATZ-II-WEB	Qu‟ère era comdessa Bezujov, esposa de Pierre.
GUERRA-E-PATZ-II-WEB	Ilia Andreievic, que coneishie a toti, se joquèc en bòrd dera lòtja e escambièc quauques paraules damb era.
GUERRA-E-PATZ-II-WEB	Ètz en Moscòu de hè temps, comdessa?
GUERRA-E-PATZ-II-WEB	Vierè, vierè a punar era vòsta man.
GUERRA-E-PATZ-II-WEB	Que sò vengut per uns ahèrs e me è hèt a vier as mainades.
GUERRA-E-PATZ-II-WEB	Diden qu‟era Semionovna cante meravilhosaments.
GUERRA-E-PATZ-II-WEB	Eth comde Pierre Kirilovic, ei aciu?
GUERRA-E-PATZ-II-WEB	Eth comde Ilia Andreieivic tornèc entath sòn lòc.
GUERRA-E-PATZ-II-WEB	Ei fòrça beròia, vertat?, gasulhèc ena aurelha dera sua hilha.
GUERRA-E-PATZ-II-WEB	Ua meravilha!
GUERRA-E-PATZ-II-WEB	No m‟estone que s‟enamoren d‟era.
GUERRA-E-PATZ-II-WEB	En aqueth instant sonèren es darrèri acòrds dera dubertura e eth director d‟orquestra piquèc er atril damb era vergueta.
GUERRA-E-PATZ-II-WEB	Es endarreridi ocupauen es sòns sètis en pati de cagires e se lheuèc era cortina.
GUERRA-E-PATZ-II-WEB	Se hec eth silenci pertot, es òmes, vielhs o joeni, es que vestien unifòrme e es de frac, totes es senhores despeitrinades, mès caperades de jòies, calèren damb curiosa aviditat era sua atencion en scenari.
GUERRA-E-PATZ-II-WEB	Natasha guardèc tanben entà aquiu.
GUERRA-E-PATZ-II-WEB	IX En centre deth scenari i auie ues taules redones e enes costats cartons pintadi representauen arbes; ath hons i auie ua tela estenuda sus un encastre de husta.
GUERRA-E-PATZ-II-WEB	Diuèrses joenes de corset ròi e pelha blanca èren seigudes en centre; ua auta, plan gròssa, damb vestit de seda blanca, s‟estaue a despart, seiguda en un banc, qu‟ath sòn darrèr i auien plaçat un aute carton verd.
GUERRA-E-PATZ-II-WEB	Totes cantauen quauquarren; quan acabèren, era deth banc s‟apressèc en lòc deth bufaire.
GUERRA-E-PATZ-II-WEB	Li gessec ar encontre un òme jargat damb garramaches de seda blanca que sarraue es sues gròsses cames, damb un plumalh en chapèu e un punhau, e se metec a cantar botjant fòrça es braci.
GUERRA-E-PATZ-II-WEB	Er òme des garramaches sarrades cantèc solet; dempús cantèc era.
GUERRA-E-PATZ-II-WEB	Carèren es dus e era musica tornèc a començar: er òme cuelhec era man dera joena deth vestit blanc, ara demora deth compàs d‟entrada entà cantar amassa.
GUERRA-E-PATZ-II-WEB	Cantèren es dus e es espectadors aplaudiren e cridèren damb entosiasme, tant qu‟er òme e era hemna, qu‟ena scèna representauen a uns enamoradi, arrien e saludauen daurint es braci.
GUERRA-E-PATZ-II-WEB	Nauèth venguda deth camp, e en estranh estat d‟animositat que se trapaue, tot aquerò li semblèc a Natasha absurd e grotesc.
GUERRA-E-PATZ-II-WEB	Non podie seguir eth desvolopament dera opèra, ne tansevolhe escotar era musica; vedie solet cartons pintadi, hemnes e òmes estranhaments vestidi, que jos ua lum plan intensa se botjauen, parlauen e cantauen de manèra estranha.
GUERRA-E-PATZ-II-WEB	Sabie se qué deuiue representar aquerò, mès que tot ère tan faus, tan pòc naturau, qu‟uns viatges s‟avergonhaue pes actors e d‟auti li semblauen ridiculs.
GUERRA-E-PATZ-II-WEB	Guardaue ar entorn es ròstres des espectadors, en tot cercar en eri aguest madeish sentiment d‟ironia e estonament que sentie ath sòn laguens, mès totes es cares mostrauen atencion per çò que se passaue ena scèna e exprimien ua admiracion qu‟a Natasha li semblaue faussa.
GUERRA-E-PATZ-II-WEB	Guardaue successiuaments es hilades des caps ben pientadi en pati de cagires, es descotelats des hemnes enes lòtges e, mès que mès, ara sua vesia, Elena, que, plan descotelada, damb era sua etèrna arridalha, non deishaue de uelh eth scenari.
GUERRA-E-PATZ-II-WEB	Natasha sentie era lum que hège temps non experimentaue.
GUERRA-E-PATZ-II-WEB	Ja non s‟en brembaue de se qui ère, a on ère ne qué se passaue ath sòn entorn.
GUERRA-E-PATZ-II-WEB	Guardaue a toti e pensaue; pera sua men desfilauen, sense cap de relacion entre eri, es idies mès estranhes e inesperades: ja se l‟acodie sautar en scenari e cantar era aira dera soprano; ja desiraue tocar damb eth sòn ventalh a un vielhet seigut près d‟era; o ben inclinar-se entà Elena e hèr-li gatalhèues.
GUERRA-E-PATZ-II-WEB	En un d‟aguesti instants qu‟ena scèna tot ei silenci, ara demora de qué comence ua aria, era pòrta d‟entrada deth pati de cagires se dauric entà on i auie era lòtja des Rostov e s‟enteneren es passi d‟un òme.
GUERRA-E-PATZ-II-WEB	Era comdessa Bezujov se virèc arrint entath qu‟entraue.
GUERRA-E-PATZ-II-WEB	Natasha campèc ena madeisha direccion e vedec a un ajudant de camp d‟extraordinària beresa, que s‟apressaue entara lòtja dera sua fraia.
GUERRA-E-PATZ-II-WEB	Qu‟ère Anatòl Kuraguin, qu‟auie vist e rebrembaue deth balh de Sant Petersburg.
GUERRA-E-PATZ-II-WEB	Ludie ara eth sòn unifòrme d‟ajudant de camp, damb espatletes e cordons.
GUERRA-E-PATZ-II-WEB	Caminaue damb aspècte galhard e valent qu‟aurie estat ridicul se non siguesse tant atrasent e se non auesse exprimit en sòn ròstre gadalesa e alegria.
GUERRA-E-PATZ-II-WEB	A maugrat d‟auer començat era representacion, auançaue sus eth tapìs deth correder sense prèssa, hènt trinhonar leugèraments es esperons e eth sabre e damb era tèsta quilhada esplendida e perhumada.
GUERRA-E-PATZ-II-WEB	Li hec ua guardada a Natasha, s‟apressèc ara sua fraia, apuèc era man engantada ena parabanda dera lòtja, la saludèc damb eth cap e li preguntèc quauquarren, en tot senhalar damb es uelhs a Natasha.
GUERRA-E-PATZ-II-WEB	Dempús passèc entara prumèra hilada e se seiguec ath cant de Dolojov, que toquèc amistosaments damb eth code, ad aguest madeish Dolojov qu‟es auti vantauen tant.
GUERRA-E-PATZ-II-WEB	Li hec un arridolet, ent tot guinhar-li un uelh, e emparèc eth pè contra eth barron des fanaus.
GUERRA-E-PATZ-II-WEB	Guaire se semblen es dus frairs e guaire beròis son, comentèc eth comde.
GUERRA-E-PATZ-II-WEB	Shinshin, a mieja votz, condaue a Rostov ua des istòries de Kuraguin en Moscòu; Natasha sagèc d‟entener-la, soler pr‟amor qu‟Anatòl auie dit qu‟ère charmante.
GUERRA-E-PATZ-II-WEB	Acabèc eth prumèr acte; en pati de cagires toti se lheuèren, se barregèren e comencèren a gésser.
GUERRA-E-PATZ-II-WEB	Boris acodic ena lòtja des Rostov.
GUERRA-E-PATZ-II-WEB	Recebec damb fòrça simplicitat es felicitacions e, arroncilhant es celhes e damb un distrèt arridolet, preguèc a Natasha e a Sonia que venguessen ena sua nòça, en nòm dera sua prometuda, e se retirèc.
GUERRA-E-PATZ-II-WEB	Natasha, arridolenta e damb ua cèrta elegància, parlèc damb eth e felicitèc ad aqueth madeish Boris qu‟en d‟auti tempsi n‟auie estat enamorada.
GUERRA-E-PATZ-II-WEB	En aguest estat d‟encaborniament tot que li semblaue simple e naturau.
GUERRA-E-PATZ-II-WEB	Elena, damb eth sòn gran descotelat, s‟estaue ath cant de Natasha e arrie a toti; dera madeisha manèra arric Natasha a Boris.
GUERRA-E-PATZ-II-WEB	Era lòtja dera comdessa s‟aumplic de gent e deth pati de cagires acodien a saludar-la es òmes de mès bona posicion e engenhosi, encaborniadi, çampar, a hèr veir a toti era sua amistat damb era.
GUERRA-E-PATZ-II-WEB	Pendent tot er entracte, Kuraguin s‟estèc de pès ath cant des fanaus, ath costat de Dolojov, sense deishar de uelh era lòtja des Rostov.
GUERRA-E-PATZ-II-WEB	Natasha sabie qu‟ère en tot parlar d‟era, e aquerò li shautaue.
GUERRA-E-PATZ-II-WEB	Se virèc per manèra de qué la vedessen de perfil, en tot creir qu‟aguesta postura la favorie.
GUERRA-E-PATZ-II-WEB	Abantes de començar eth dusau acte, apareishec Pierre en pati de cagires, qu‟es Rostov non auien vist dès era sua arribada.
GUERRA-E-PATZ-II-WEB	Eth sòn ròstre semblaue trist, e estaue mès gròs qu‟eth darrèr viatge que l‟auie vist Natasha.
GUERRA-E-PATZ-II-WEB	Sense fixar-se en arrés auancèc entara prumèra hilada; Anatòl s‟apressèc ada eth e li didec quauquarren, en tot senhalar era lòtja des Rostov, Pierre s‟encoratgèc en veir a Natasha e s‟apressèc ara prèssa entara lòtja.
GUERRA-E-PATZ-II-WEB	S‟apuèc ena parabanda e blaguèc animadaments ua longa estona damb era.
GUERRA-E-PATZ-II-WEB	Pendent era sua convèrsa damb Pierre, Natasha entenec ua votz omenenca ena lòtja dera comdessa Bezujov; endonvièc que se tractaue de Kuraguin.
GUERRA-E-PATZ-II-WEB	Se virèc e es sòns uelhs se trapèren.
GUERRA-E-PATZ-II-WEB	Eth, lèu arridolent, li tachèc es sòns uehs damb tau admiracion e trendesa que se li hec estranh trapar-se tan près d‟aqueth òme, guardar-lo atau, èster convençuda de shautar-li e non coneisher-lo.
GUERRA-E-PATZ-II-WEB	En dusau acte, era decoracion representaue monuments e un horat dubèrt ena tela figuraue era lua.
GUERRA-E-PATZ-II-WEB	Amortèren es lutzes deth proscèni e ena orquestra es trompes e contrabaishi toquèren damb sordina; de dreta a quèrra entrèren ena scèna persones vestides damb capes neres.
GUERRA-E-PATZ-II-WEB	Estornejauen es sòns braci e enes sues mans amiauen quauquarren semblable a un punhau.
GUERRA-E-PATZ-II-WEB	Dempús n‟arribèren d‟auti, qu‟arrossegauen ara qu‟en prumèr acte amiaue eth vestit blanc, e ara un de blu.
GUERRA-E-PATZ-II-WEB	Entre es colisses se floqueren tres còps sus quauquarren metallic, toti se meteren de jolhs e entonèren ua pregària.
GUERRA-E-PATZ-II-WEB	Tot aquerò siguec interromput diuèrsi còps pes crits afogadi des espectadors.
GUERRA-E-PATZ-II-WEB	Pendent er acte, cada còp que Natasha guardaue de cap ath pati de cagires, es sòns uelhs se trapèren damb es d‟Anatòl Kuraguin, que, emparat en dorsièr dera cagira, non la deishaue de uelh.
GUERRA-E-PATZ-II-WEB	A Natasha l‟agradaue aquera admiracion, sense pensar qu‟en aquerò i auesse quauquarren censurable.
GUERRA-E-PATZ-II-WEB	En acabar eth dusau acte, era comdessa Bezujov se lheuèc e, en tot virar-se de cap as Rostov, sense hèr-ne cabau des qu‟entrauen ena sua lòtja, cridèc ath comde damb un senhau dera sua man engantada e arrint amablaments li didec:
GUERRA-E-PATZ-II-WEB	Que m‟auetz de presentar as vòstes encantadores hilhes, didec.
GUERRA-E-PATZ-II-WEB	Natasha se lheuèc e hec ua reveréncia ara esplendida Elena.
GUERRA-E-PATZ-II-WEB	Es laudances que l‟autrejaue aquera plan beròia hemna li semblèren tant agradiues que se rogic de plaser.
GUERRA-E-PATZ-II-WEB	Tanben jo me voi hèr moscovita, didec Elena.
GUERRA-E-PATZ-II-WEB	Era comdessa Bezujoz s‟auie guanhat justaments era fama d‟èster embelinaira.
GUERRA-E-PATZ-II-WEB	Qu‟ère capabla de díder çò que non pensaue e vantar damb era màger simplicitat e naturalitat.
GUERRA-E-PATZ-II-WEB	Non, estimat comde, permetetz-me que m‟ocupe des vòstes hilhes.
GUERRA-E-PATZ-II-WEB	Jo que sò aciu per pòc de temps e a vos vos arribe çò de madeish.
GUERRA-E-PATZ-II-WEB	Sajarè de distrèir-les.
GUERRA-E-PATZ-II-WEB	Qu‟è entenut a parlar molt de vos en Sant Petersburg, li didec a Natasha, e auia talents de coneisher-vos.
GUERRA-E-PATZ-II-WEB	Me parlèc de vos eth mèn page Drubetskoi; sabetz que se maride?
GUERRA-E-PATZ-II-WEB	E tanben un amic deth mèn marit, Bolkonski, eth prince Andrei Bolkonski, higec damb un accent especiau en tot hèr a veir que se‟n sabie deth compromís deth prince damb Natasha.
GUERRA-E-PATZ-II-WEB	Dempús, entà començar aguesta amistat, demanèc qu‟ua des joenes venguesse ena sua lòtja e Natasha siguec damb era, era rèsta der espectacle.
GUERRA-E-PATZ-II-WEB	En tresau acte, era scèna representaue un palai illuminat per nombroses candèles e plen de retraits de cavalìers damb barba.
GUERRA-E-PATZ-II-WEB	Ath miei i auie dues persones, que deuien èster eth rei e era reina; eth rei botgèc era man dèstra e, visiblaments intimidat, cantèc pro mau ua estona e se seiguec en un tron roienc.
GUERRA-E-PATZ-II-WEB	Era joena, qu‟en prumèr acte vestie de blanc e dempús de blu, campaue ara damb ua longa camisa e es peus esperluadi, de pès ath cant deth tron.
GUERRA-E-PATZ-II-WEB	Cantèc quauquarren trist, en tot dirigir-se ara reina; mès eth rei hec un gèst sevèr e d‟un e de un aute costat entrèren òmes e hemnes damb es cames nudes e comencèren a barar toti amassa.
GUERRA-E-PATZ-II-WEB	Es vriolins inicièren uns compassi alègri e ua des dançaires, de cames gròsses e braci aflaquidi, se hec enlà des auti, despareishec entre es colisses, recompausèc eth sòn corset e, gessent en centre, comencèc a sautar hènt tumar rapidaments un pè damb er aute.
GUERRA-E-PATZ-II-WEB	Toti aplaudiren freneticaments e cridèren: “òsca!”.
GUERRA-E-PATZ-II-WEB	Dempús un òme se placèc en un angle; es timbals e es trompetes sonèren damb mès fòrça e aguest òme, solet, comencèc a sautar plan naut e a tumar es pès (qu‟ère Duport, eth famós dançaire, que crubaue seishanta mil robles annaus per hèr aquerò).
GUERRA-E-PATZ-II-WEB	Enes lòtges, enes patis de cagires e enes galaries, es espectadors aplaudiren e cridèren damb totes es sues fòrces.
GUERRA-E-PATZ-II-WEB	Er òme s‟arturèc, arric e saludèc entà toti es costats.
GUERRA-E-PATZ-II-WEB	De ressabuda sonèren es trompetes, en tot anonciar era tronada; era orquestra executèc quauques escales cromatiques e ues setaus menors e toti correren, en tot arrossegar entà dehòra a un des presents, tant que queiguie era cortina.
GUERRA-E-PATZ-II-WEB	De nauèth ressonèren entre es espectadors aplaudiments tarabastosi e votzes afogades; era gent cridaue:
GUERRA-E-PATZ-II-WEB	Duport!, Duport!, Duport!
GUERRA-E-PATZ-II-WEB	N’est-ce pas qu’il est admirable, Duport?, comentèc Elena.
GUERRA-E-PATZ-II-WEB	Òh!, oui, didec Natasha.
GUERRA-E-PATZ-II-WEB	X En entracte, un corrent d‟aire hered se filtrèc ena lòtja d‟Elena, se dauric era pòrta e entrèc Anatòl, en tot inclinar-se e sajant de non shordar ad arrés.
GUERRA-E-PATZ-II-WEB	Natasha, peth dessús dera espatla nuda, virèc era sua polida tèsta e arric.
GUERRA-E-PATZ-II-WEB	Anatòl, que resultaue tan beròi d‟apròp coma de luenh, se seiguec ath sòn costat e didec que de hège temps desiraue aqueth aunor, dès eth balh ena casa des Narishkin, a on auie auut er indesbrembable plaser de veder-la e que non l‟auie podut desbrembar.
GUERRA-E-PATZ-II-WEB	Damb es hemnes Anatòl Kuraguin ère plan mès intelligent e simple que damb es òmes; conversaue damb seguretat e simplicitat; Natasha se demorèc estonada e agradiuaments impressionada en verificar qu‟aqueth òme, que se condauen tantes causes, non auie arren de temible, senon que, autraments, arrie damb un arridolet ingenú, alègre e bravàs.
GUERRA-E-PATZ-II-WEB	Kuraguin s‟interessèc pera opinion de Natasha sus er espectacle e condèc que, ena representacion anteriora, era Semionovna auie queigut quan cantaue.
GUERRA-E-PATZ-II-WEB	Sabetz, comdessa, didec coma se parlèsse damb ua vielha amiga, que premanim un balh de masques?
GUERRA-E-PATZ-II-WEB	Qu‟auríetz de vier; serà plan divertit.
GUERRA-E-PATZ-II-WEB	Mos amassam ena casa des Arjarov.
GUERRA-E-PATZ-II-WEB	Vos ac prègui de vertat.
GUERRA-E-PATZ-II-WEB	Vietz.
GUERRA-E-PATZ-II-WEB	Anatòl, mentretant, non deishaue de uelh eth ròstre, eth còth e es nudi braci de Natasha, que se‟n sabie de qué l‟admiraue, e aquerò costaue en era ua sensacion agradiua; mès sense saber se per qué, se sentie violenta e intimidada ena sua preséncia.
GUERRA-E-PATZ-II-WEB	Quan non lo guardaue, sentie qu‟eth auie tachadi es sòns uelhs enes sues espatles, e sense encuedar- se‟n, sajaue d‟interceptar era sua guardada entà qué Anatòl desvièsse era vista entath sòn ròstre.
GUERRA-E-PATZ-II-WEB	Mès quan lo guardaue enes uelhs, avertie damb pòur qu‟entre eri non i auie aguesta barralha de pudor que tostemp ère presenta entre era e es auti òmes.
GUERRA-E-PATZ-II-WEB	Sense saber se per qué, ath cap de cinc menutes Natasha se sentie terriblaments pròcha ad aguest òme.
GUERRA-E-PATZ-II-WEB	Quan se botjaue, tostemp cranhie qu‟eth l‟agarrèsse eth sòn braç peth darrèr o la punèsse en còth.
GUERRA-E-PATZ-II-WEB	Blagauen sus es causes mès superficiaus e Natasha sentie cada còp mès aquera intimitat que non auie coneishut damb cap aute òme.
GUERRA-E-PATZ-II-WEB	Guardaue a Elena e a sa pair, coma demanant-les se qué significaue aqueth fenomèn; mès Elena ère abstrèta ena conversa damb un generau e non responec ara sua guardada; e es uelhs de sa pair non li dideren senon çò que li didien tostemp: “Ès contenta?
GUERRA-E-PATZ-II-WEB	Donques aquerò m‟alègre”.
GUERRA-E-PATZ-II-WEB	Pr‟amor de trincar un moment er incomòde silenci, que pendent eth quau Anatòl la seguie guardant tranquilla e fixaments damb es uelhs un shinhau gessents, Natasha li preguntèc se l‟agradaue Moscòu.
GUERRA-E-PATZ-II-WEB	Hec era pregunta e se rogic tota; tostemp li semblaue que hège quauquarren indecent en tot parlar damb eth.
GUERRA-E-PATZ-II-WEB	Eth arric coma entà encoratjar-la.
GUERRA-E-PATZ-II-WEB	Ara prumeria me shautaue pòc, pr‟amor que çò que hè agradiua ua ciutat ce sont les jolies femmes, vertat?.
GUERRA-E-PATZ-II-WEB	Ara, higec guardant-la significatiuaments, Moscòu me shaute fòrça.
GUERRA-E-PATZ-II-WEB	Vieratz en balh, comdessa?
GUERRA-E-PATZ-II-WEB	Non deishetz de vier, e estenent era man entath flòc de flors qu‟amiaue Natasha, contunhèc en votz baisha: Vous serez la plus jolie.
GUERRA-E-PATZ-II-WEB	Venez, chere comtesse, eth comme gage donnez-moi cette fleur.
GUERRA-E-PATZ-II-WEB	Natasha non comprenec se qué didie, coma tanpòc ac comprenec eth; mès, enes sues incomprensibles paraules i auie ua intencion indecenta.
GUERRA-E-PATZ-II-WEB	Mès sonque virar-se pensèc qu‟eth ère ath sòn darrèr, plan près.
GUERRA-E-PATZ-II-WEB	Estarà confonut e anutjat?
GUERRA-E-PATZ-II-WEB	Me cau reparar çò que hi?”, e virèc eth cap, sense poder evità‟c.
GUERRA-E-PATZ-II-WEB	Guardèc fixaments a Anatòl; e era sua proximitat, era trendesa alègra deth sòn arridolet, era sua seguretat la venceren.
GUERRA-E-PATZ-II-WEB	Arric madeish qu‟eth, guardant-lo dirèctaments enes uelhs; e, un còp mès, sentec orrificada qu‟entre es dus non i auie cap de barralha.
GUERRA-E-PATZ-II-WEB	Se lheuèc era cortina de nauèth.
GUERRA-E-PATZ-II-WEB	Anatòl gessec dera lòtja, tranquil e content.
GUERRA-E-PATZ-II-WEB	Natasha entornèc entara sua damb sa pair, completaments sometuda ath mon que se trapaue.
GUERRA-E-PATZ-II-WEB	Tot çò que se passaue ath sòn entorn li semblaue ja totafèt naturau, e ne un solet còp acodiren ena sua ment es anteriores idies sus eth sòn prometut, era princessa Maria e era vida deth camp, coma se tot aquerò siguesse aigua passada.
GUERRA-E-PATZ-II-WEB	En quatau acte, un diable cantèc, hènt mimaròtes, enquia que retirèren ua husta de dejós es sòns pès e despareishec laguens deth horat; aquerò siguec tot çò que Natasha vedec en quatau acte; quauquarren la trebolaue e la tormentaue, e era causa d‟aquera emocion ère Kuraguin, que, sense voler, seguie campant.
GUERRA-E-PATZ-II-WEB	Quan gessien deth teatre, Anatòl se dirigic entada eri, s‟encarguèc de cridar eth coche e les ajudèc a pujar; en ajudar a Natasha li sarrèc eth braç per dessús deth code.
GUERRA-E-PATZ-II-WEB	Natasha, inquieta e rogida, lo guardèc.
GUERRA-E-PATZ-II-WEB	Es uelhs d‟Anatòl ludien e la guardaue, arrint trendaments.
GUERRA-E-PATZ-II-WEB	Solet quan arribèc en casa podec reflexionar Natasha tranquillaments sus tot çò que l‟auie arribat, e de ressabuda, pendent eth tè, que toti preneren dempús deth teatre, en rebrembar ath prince Andrei, s‟estrementic orrificada, non podec tier un sorriscle e gessec corrent e rogida dera cramba.
GUERRA-E-PATZ-II-WEB	Com è podut arribar enquia aciu?”, pensaue.
GUERRA-E-PATZ-II-WEB	S‟estèc pendent un temps damb eth ròstre rogit amagat entre es mans, sajant de hèr-se‟n ua idia clara de guaire l‟auie arribat, mès que non artenhie compréner çò que s‟auie passat ne çò que sentie.
GUERRA-E-PATZ-II-WEB	Tot li semblaue escur, confús e terrible.
GUERRA-E-PATZ-II-WEB	Aquiu, ena immensa sala illuminada deth teatre, a on jos es sons dera musica sautaue Duport sus es hustes umides damb era sua giqueta de parpalhetes e es cames nudes, e es senhoretes, e es vielhs e Elena, lèu nuda e damb un arridolet tranquil e capinaut, cridauen “òsca!” damb entosiasme, aquiu ena ombra d‟aquera hemna, tot que semblaue simple e clar; mès, ara, soleta, acarada damb era madeisha, aquerò qu‟ère incomprensible.
GUERRA-E-PATZ-II-WEB	Qué ei aguesta pòur que senti d‟eth?
GUERRA-E-PATZ-II-WEB	Aguest racacòr que senti ara?”, se preguntaue.
GUERRA-E-PATZ-II-WEB	Sonque ara vielha comdessa, en lhet, l‟aurie podut condar Natasha guaire pensaue.
GUERRA-E-PATZ-II-WEB	Sonia, damb es sòns principis sevèrs e simples, non aurie comprenut arren e aurie demorat orrificada dauant dera sua confession.
GUERRA-E-PATZ-II-WEB	Soleta damb era madeisha, Natasha sajaue de resòlver eth problema que la tormentaue.
GUERRA-E-PATZ-II-WEB	Be ne sò de pèga en preguntar-m‟ac!
GUERRA-E-PATZ-II-WEB	Qué s‟a passat?
GUERRA-E-PATZ-II-WEB	Arren!
GUERRA-E-PATZ-II-WEB	Que non hi arren, jo non è costat tot aquerò.
GUERRA-E-PATZ-II-WEB	Arrés se‟n saberà e non lo tornarè a veir.
GUERRA-E-PATZ-II-WEB	Voi díder que non s‟a passat arren, e per tant d‟arren me cau empenair- me.
GUERRA-E-PATZ-II-WEB	Eth prince Andrei que me pòt estimar tau que sò…
GUERRA-E-PATZ-II-WEB	Mès se com sò?
GUERRA-E-PATZ-II-WEB	Ò, mon Diu!, mon Diu!
GUERRA-E-PATZ-II-WEB	Tornèc a rebrembar tota era convèrsa damb Kuraguin, evoquèc eth sòn ròstre, es sòns gèsti, eth trende arridolet d‟aqueth òme atrasent e audaç quan li sarraue eth braç pr‟amor d‟ajudar-la a pujar en coche.
GUERRA-E-PATZ-II-WEB	XI Anatòl Kuraguin s‟estaue en Moscòu pr‟amor que sa pair l‟auie obligat a gésser de Sant Petersburg, a on degalhaue mès de vint mil robles ar an e contrège deutes per autrestanti, qu‟eth sòn pagament exigien es creditors ath prince.
GUERRA-E-PATZ-II-WEB	Eth prince Vasili li hec a veir ath sòn hilh que pagaue era mitat des sòns deutes per darrèr viatge, mès solet damb era condicion de qué partisse entà Moscòu coma ajudant de camp deth generau governador, cargue qu‟eth madeish l‟auie artenhut, e que sagèsse de cercar aquiu un bon partit.
GUERRA-E-PATZ-II-WEB	L‟auie indicat ara princessa Maria o a Julie Karaguina.
GUERRA-E-PATZ-II-WEB	Anatòl consentic e se n‟anèc entà Moscòu, a on s‟installèc ena casa de Pierre.
GUERRA-E-PATZ-II-WEB	Ara prumeria Pierre lo recebec damb un cèrt desengust, mès dempús s‟avedèc ara sua companhia; bèth còp anaue a divertir-se damb eth, e, en forma de prèsti, li balhaue sòs.
GUERRA-E-PATZ-II-WEB	Coma plan ben auie dit Shinshin, dès era sua arribada en Moscòu Anatòl Kareguin amiaue hòles a totes es daunes, precisaments pr‟amor que les menspredaue e s‟estimaue mès acompanhar-se de gitanos e actritzes franceses, que damb era principau d‟eres, mademoiselle Georges, auie, sivans se didie, relacion intimes.
GUERRA-E-PATZ-II-WEB	Que non mancaue en ua soleta hèsta en casa de Danilov e de d‟auti amics moscovites.
GUERRA-E-PATZ-II-WEB	Beuie pendent nets sanceres, deishant darrèr a toti, e frequentaue es cauhades e balhs dera nauta societat.
GUERRA-E-PATZ-II-WEB	L‟atribusien quauques aventures damb diuèrses daunes de Moscòu; enes balhs hège era cort a bères ues d‟eres.
GUERRA-E-PATZ-II-WEB	Mès que non s‟apressaue enes senhoretes, e plan mens encara enes riques eretères, que normauments èren plan lèges; ath delà, hège dus ans qu‟ère maridat, causa ignorada per toti, exceptat des amics mès intims.
GUERRA-E-PATZ-II-WEB	Dues ans abantes, en èster eth sòn regiment en Polonia, un gran propietari polac, non guaire ric, l‟auie obligat a maridar-se damb era sua hilha.
GUERRA-E-PATZ-II-WEB	Anatòl abandonèc de seguit ara sua hemna e, gràcies as sòs qu‟auie prometut manar-li ath sòn suer, se reservèc eth dret de hèr-se passar per celibatari.
GUERRA-E-PATZ-II-WEB	Se mostraue tostemp content damb era sua situacion, d‟eth madeish e des auti.
GUERRA-E-PATZ-II-WEB	Instintiuaments, damb tota era fòrça deth morir, ère convençut de qué non se podie víuer d‟ua manèra desparièra de coma eth viuie, e de qué jamès ena sua vida auie hèt quauquarren dolent.
GUERRA-E-PATZ-II-WEB	Ère incapable de pensar en çò qu‟es auti podessen díder sus es sòns actes ne des consequéncies qu‟aguesti actes podessen costar enes auti.
GUERRA-E-PATZ-II-WEB	Ère convençut de qué, atau coma eth lit, pera sua natura, li cau víuer ena aigua, eth auie estat creat per Diu de sòrta qu‟auie de besonh trenta mil robles cada an e era mès brilhanta posicion ena societat.
GUERRA-E-PATZ-II-WEB	E n‟ère tan convençut qu‟es auti, en veder-lo, se convencien de qué ère atau e non li remien ne eth dret ath lòc preeminent ne es sòs, que demanaue prestadi a dreta e quèrra, sense pensar, plan que òc, d‟entornar-les-ac.
GUERRA-E-PATZ-II-WEB	Non ère jogaire; ei a díder, aumens non perseguie es guanhs; non ère vanitós ne lo preocupaue minimaments çò que pensèssen d‟eth; encara mens se lo podie acusar d‟ambiciós.
GUERRA-E-PATZ-II-WEB	En mès d‟ua escadença auie costat serioses inquietuds en sa pairs pera sua despreocupacion de hèr carrèra e peth sòn mensprètz per toti es aunors.
GUERRA-E-PATZ-II-WEB	Non ère aganit ne remie era ajuda a qui l‟ac demanèsse.
GUERRA-E-PATZ-II-WEB	Es soletes causes qu‟estimaue èren es diversions e es hemnes; e coma, sivans eth, cap d‟aguestes causes auie arren d‟ignòble, e coma qu‟ère incapable de pensar en mau qu‟era satisfaccion des sòns desirs podesse costar en d‟autes persones, se consideraue un òme irreprochable, menspredaue sincèraments as miserables e marridi e, damb era consciéncia tranquilla, caminaue damb era tèsta plan nauta.
GUERRA-E-PATZ-II-WEB	Entre es nocejaires, entre es “òmes-Magdalena”, existís eth secret sentiment dera sua innocéncia, basat, coma enes “hemnes-Magdalena”, en aguesta madeisha esperança de perdon.
GUERRA-E-PATZ-II-WEB	Dolojov, que reapareishie aqueth an en Moscòu dempús eth sòn despatriament e es sues aventures en Persia e qu‟amiaue era vida luxuosa deth jòc e dera dissipacion, intimèc damb eth sòn vielh camarada Kuraguin e se profitèc d‟eth entàs sues finalitats.
GUERRA-E-PATZ-II-WEB	Anatòl estimaue sincèraments a Dolojov pera sua intelligéncia e valor.
GUERRA-E-PATZ-II-WEB	Dolojov auie besonh deth nòm, dera posicion sociau e des relacions d‟Anatòl Kuraguin pr‟amor d‟atirar ena taula de jòc as joeni rics, mès que non l‟ac hège a veir; se diverttie damb Kuraguin e se profitaue d‟eth.
GUERRA-E-PATZ-II-WEB	Ath delà deth calcul qu‟intervenguie enes sues relacions damb Anatòl, eth hèt de dirigir era volentat de un aute qu‟ère entada eth un plaser, un costum e un besonh.
GUERRA-E-PATZ-II-WEB	Natasha auie impressionat viuaments a Kuraguin.
GUERRA-E-PATZ-II-WEB	Pendent eth sopar, dempús deth teatre, expliquèc a Dolojov, coma gran coneisheire deth tèma, er encantament des sòns braci, deth sòn còth, des sòns pès e des sòns peus, e manifestèc era intencion de hèr-li era cort.
GUERRA-E-PATZ-II-WEB	Anatòl non podie reflexionar ne saber se quin serie eth resultat d‟aguesta cort, madeish que non podie reflexionar ne saber se quines serien es consequéncies de cadun des sòns actes.
GUERRA-E-PATZ-II-WEB	Òc que n‟ei de beròia, frair, mès que non ei entà nosati, didec Dolojov.
GUERRA-E-PATZ-II-WEB	Diderè ara mia fraia que la convide a dinar.
GUERRA-E-PATZ-II-WEB	Qué te semble?
GUERRA-E-PATZ-II-WEB	Demora mielhor a que se maride…
GUERRA-E-PATZ-II-WEB	Ja sabes que j’adore les petites filles.
GUERRA-E-PATZ-II-WEB	Ath delà, pèrden de seguit eth cap, didec Anatòl.
GUERRA-E-PATZ-II-WEB	Tie compde.
GUERRA-E-PATZ-II-WEB	Mès aquerò non se pòt passar dus viatges, tè, arric satisfèt Anatòl.
GUERRA-E-PATZ-II-WEB	Londeman d‟auer vengut en teatre, es Rostov non gesseren de casa, ne arrés venguec a visitar-les.
GUERRA-E-PATZ-II-WEB	Amagada de Natasha, Maria Dmitrievna parlèc damb eth comde.
GUERRA-E-PATZ-II-WEB	Natasha endonvièc que parlauen deth vielh prince Bolkonski e que shamauen quauquarren; aquerò l‟enquimerèc e l‟ofensèc ath còp.
GUERRA-E-PATZ-II-WEB	En cada moment demoraue ath prince Andrei, e, per dus còps en aqueth dia manèc ath portièr entà Vozendvizhenka pr‟amor d‟informar-se‟n.
GUERRA-E-PATZ-II-WEB	Mès que non auie arribat e era se sentie pejor que pendent es prumèrs dies dera sua tornada en Moscòu.
GUERRA-E-PATZ-II-WEB	Ad aguesta impaciéncia e tristor se higie eth desagradiu rebrembe dera entrevista damb era princessa Maria e eth vielh prince, e era pòur e tanben era preocupacion qu‟era sua causa non s‟explicaue.
GUERRA-E-PATZ-II-WEB	Li semblaue qu‟Andrei non tornarie mès o qu‟abantes dera sua tornada ada era l‟arribarie quauquarren.
GUERRA-E-PATZ-II-WEB	Que ja non podie coma abantes pensar en eth tranquillaments, soleta, pendent longa estona; de seguit acodie ena sua memòria eth rebrembe de vielh prince, dera princessa, deth teatre e de Kuraguin.
GUERRA-E-PATZ-II-WEB	De nauèth se preguntaue se non ère colpabla, se non auie mancat ara sua fidelitat entath prince Andrei; analizaue peth menut cada paraula, cada gèst, cada nuança de çò dit per aqueth òme qu‟auie desvelhat en era un sentiment incomprensible e trebolador.
GUERRA-E-PATZ-II-WEB	Dauant des sòns familhars Natasha semblaue mès animada que de costum, mès ath sòn laguens ère plan luenh dera felicitat serena d‟abantes.
GUERRA-E-PATZ-II-WEB	Dimenge peth maitin, Maria Dmitrievna convidèc as sòns òstes a missa ena sua parròquia, ena glèisa dera Assumpcion.
GUERRA-E-PATZ-II-WEB	Que non me shauten es glèises qu‟estan de mòda, didie capinauta, çampar, dera sua independéncia.
GUERRA-E-PATZ-II-WEB	Diu qu‟ei eth madeish pertot.
GUERRA-E-PATZ-II-WEB	Eth nòste pòpe ei brave e oficie dignaments, madeish qu‟eth diacòn.
GUERRA-E-PATZ-II-WEB	Dilhèu era santetat depen de qué canten pejor o milhor en còr?
GUERRA-E-PATZ-II-WEB	Non me shauten aguestes causes, que non son senon frivolitats.
GUERRA-E-PATZ-II-WEB	A Maria Dmitrievna li shautauen es dimenges e les sabie hestejar.
GUERRA-E-PATZ-II-WEB	Dissabte se hège era neteja generau dera casa e dimenge, madeish era qu‟es vailets, non trabalhauen, se jargauen vestits de mudar e toti acodien ena missa.
GUERRA-E-PATZ-II-WEB	S‟ahigie bèth plat ena taula des senhors, e ath servici se li balhaue vodka e aguisat de lit o de porcèth; mès arren hège veir autant era hèsta coma eth pròpi ròstre de Maria Dmitrievna, ample e sevèr, que tenguie aguest dia ua expression nvariabla de solemnitat.
GUERRA-E-PATZ-II-WEB	Quan dempús dera missa preneren eth cafè ena sala, qu‟es sòns mòbles les auien trèt es cobèrtes, avisèren ara patrona dera casa qu‟eth coche ère prèst; Maria Dmitrievna, damb gèst grèu, en tot calar-se sus es espatles eth chal des hèstes que tenguie entà anar de visita, se lheuèc e didec qu‟anaue a tier-li ua visita ath prince Nikolai Andreievic Bolkonski, pr‟amor d‟auer damb eth ua explicacion a prepaus de Natasha.
GUERRA-E-PATZ-II-WEB	Dempús de gésser Maria Dmitrievna, arribèc ua oficiala de Mme Aubert-Chalmet, e Natasha, plan satisfèta per auer ua distraccion, s‟embarrèc en ua cramba vesia ara sala entà provar-se es vestits naui.
GUERRA-E-PATZ-II-WEB	Tant que se botaue un corset encara des.hilat e sense manges e se guardaue en miralh virant eth cap pr‟amor de veir se com l‟estaue era esquia, entenec en salon es animades votzes de sa pair e ua hemna, qu‟eth sòn rebrembe la hec rogir-se; qu‟ère era votz d‟Elena.
GUERRA-E-PATZ-II-WEB	Sense auer temps de trèir-se eth corset, se dauric era pòrta e, damb un ludent arridolet corau e trende, entrèc ena cramba era comdessa Bezujov, qu'amiaue un polit vestit de velot violeta e cothèr naut.
GUERRA-E-PATZ-II-WEB	Ah!, ma delicieuse!
GUERRA-E-PATZ-II-WEB	Charmante!, li didec a Natasha, que se rogic tota.
GUERRA-E-PATZ-II-WEB	Qu‟ei imperdonable, estimat comde, didec, en tot virar-se de cap a Ilia Andreievic, que venguie darrèr, aquerò de víuer en Moscòu e non deishar-se veir per nunlòc.
GUERRA-E-PATZ-II-WEB	Non, que non vos ac permeterè.
GUERRA-E-PATZ-II-WEB	Aguesta net mademoiselle Georges vie entà declamar ena mia casa, s‟amassaràn un group d‟amics, e se non vos hètz a vier as vòstes dues beròies joenes, que son mielhores que mademoiselle Georges, m‟emmaliciarè damb vos.
GUERRA-E-PATZ-II-WEB	Eth mèn marit que non ei aciu; se n‟a anat entà Tver; se non, l‟auria dit que venguesse a cercar-vos.
GUERRA-E-PATZ-II-WEB	Mès vietz sense manca, maugrat tot.
GUERRA-E-PATZ-II-WEB	Vos demori tàs naut.
GUERRA-E-PATZ-II-WEB	Saludèc damb eth cap ara oficiala dera modista, que coneishie, que s‟auie inclinat dauant era comdessa respectuosaments; dempús se seiguec dauant eth miralh, en tot apraiar-se artisticaments eth sòn vestit de velot.
GUERRA-E-PATZ-II-WEB	Non cessaue de parlar corauments, admirant tostemp era beresa de Natasha; passèc revista as sues gales e les autregèc granes laudances, sense desbrembar eth sòn pròpi vestit en gaze metallique, vengut de París, en tot conselhar-li a Natasha que se‟n hesse un de parièr.
GUERRA-E-PATZ-II-WEB	Encara qu‟a vos, tot que vos està ben, estimada.
GUERRA-E-PATZ-II-WEB	En ròstre de Natasha persistie un arridolet de plaser.
GUERRA-E-PATZ-II-WEB	Se sentie erosa e capinauta en enténer es laudances d‟aquera simpatica comdessa Bezujov, qu‟enquia alavetz l‟auie semblat ua dauna inaccessibla e importanta e qu‟ara se mostraue tan graciosa damb era.
GUERRA-E-PATZ-II-WEB	Natasha se metec alègra, en tot senter-se lèu enamorada d‟aquera hemna tan beròia e tan brava.
GUERRA-E-PATZ-II-WEB	Ça que la, Elena admiraue de vertat a Natasha e desiraue divertir-la.
GUERRA-E-PATZ-II-WEB	Anatòl l‟auie demanat que li premanisse un encontre damb Natasha e aguest qu‟ère eth motiu dera sua visita as Rostov.
GUERRA-E-PATZ-II-WEB	Era idia d‟apressar a sa frair e a Natasha la divertie coma se siguesse un jòc.
GUERRA-E-PATZ-II-WEB	Maugrat qu‟en Sant Petersburg auie sentut anug contra Natasha per çò d‟auer desseparat a Boris deth sòn costat, ara non pensaue ne tansevolhe en aquerò e, damb tota era sua amna, ara sua manèra, desiraue eth ben de Natasha.
GUERRA-E-PATZ-II-WEB	En gésser dera casa cridèc a despart ara sua protegée.
GUERRA-E-PATZ-II-WEB	Ager dinèc ena casa eth mèn frair; que mos moríem d‟arrir en veder-lo: non minge arren e non hè ua auta causa qu‟alendar per vos, ma chere.
GUERRA-E-PATZ-II-WEB	Il est fou, mais amoureux fou de vous.
GUERRA-E-PATZ-II-WEB	Natasha se rogic tota en enténer aguestes paraules.
GUERRA-E-PATZ-II-WEB	Ma delicieuse!
GUERRA-E-PATZ-II-WEB	Se com rogitz, didec Elena.
GUERRA-E-PATZ-II-WEB	Vietz sense manca.
GUERRA-E-PATZ-II-WEB	Si vous aimez quelqu’un, ma delicieuse, ce n’est pas une raison pour se cloitrer.
GUERRA-E-PATZ-II-WEB	Si meme vous etes promise je suis sure que votre promis aurait desiré qu vous alliez dans le monde en son absence plutot que deperir d’ennui.
GUERRA-E-PATZ-II-WEB	Qu‟auràn parlat e se n‟auràn arrit.
GUERRA-E-PATZ-II-WEB	Ei a díder, que non a cap importància”.
GUERRA-E-PATZ-II-WEB	E de nauèth, jos era influéncia d‟Elena, çò qu‟abantes li semblaue terrible ara se virèc simple e naturau.
GUERRA-E-PATZ-II-WEB	Per qué non me cau divertir-me?”, seguic pensant, en tot guardar a Elena damb es uelhs plan dubèrti.
GUERRA-E-PATZ-II-WEB	Maria Dmitrievna entornèc ara ora deth dinar, taciturna e seriosa; qu‟ère evident qu‟auie patit ua derrota en çò deth prince Bolkonski.
GUERRA-E-PATZ-II-WEB	Dauant es preguntes deth comde, repliquèc que tot s‟auie passat ben e que l‟ac condarie a londeman.
GUERRA-E-PATZ-II-WEB	Quan se‟n sabec dera visita dera comdessa Bezujov e dera sua invitacion, Maria Dmitrievna didec:
GUERRA-E-PATZ-II-WEB	Eth comde Ilia Andreievic amièc as dues joenes ena casa dera comdessa Bezujov.
GUERRA-E-PATZ-II-WEB	Que i auie pro gent amassada, mès Natasha non arreconeishie lèu ad arrés.
GUERRA-E-PATZ-II-WEB	Eth comde Ilia Andreievic avertic damb desengust que lèu toti èren persones coneishudes pera sua libertat de costums.
GUERRA-E-PATZ-II-WEB	Mademoiselle Georges, entornejada d‟un group de joeni, ère en un cornèr dera sala.
GUERRA-E-PATZ-II-WEB	I auie quauqui francesi, e entre eri Metivier, que dès era arribada d‟Elena ère intim dera casa.
GUERRA-E-PATZ-II-WEB	Eth comde Ilia Andreieivic decidic non hèr as cartes, pr‟amor de non desseparar-se dera sua hilha e de Sonia, e anar-se‟n tanlèu acabèsse eth recitau de Georges.
GUERRA-E-PATZ-II-WEB	Anatòl romaue pera entrada, demorant sense cap de dobte as Rostov.
GUERRA-E-PATZ-II-WEB	Saludèc de seguit ath comde, s‟apressèc entà Natasha e la seguic.
GUERRA-E-PATZ-II-WEB	En veder-lo Natasha, l‟acodic en cap era orgulhosa satisfaccion d‟agradar-li e era pòur pera abséncia de barralhes moraus entre eri.
GUERRA-E-PATZ-II-WEB	Elena acuelhec corauments a Natasha, damb granes laudances en votz nauta entada era e eth sòn vestit.
GUERRA-E-PATZ-II-WEB	Ath cap d‟ua estona, mademoiselle Georges se retirèc pr‟amor de vestir-se.
GUERRA-E-PATZ-II-WEB	Se placèren avientaments es cagires e toti cuelheren sèti.
GUERRA-E-PATZ-II-WEB	Anatòl apressèc ua cagira entà Natasha e se volec sèir ath sòn costat, mès eth comde, que non deishaue de uelh ara sua hilha, s‟acomodèc ath sòn costat.
GUERRA-E-PATZ-II-WEB	Anatòl se placèc darrèr.
GUERRA-E-PATZ-II-WEB	Medemoiselle Georges, damb es sòns gròssi braci nudi damb clotets e un chal ròi sus es espatles, auancèc entar espaci liure, prèst entada era entre es cagires e se posèc damb ua postura plan estudiada.
GUERRA-E-PATZ-II-WEB	S‟enteneren mormolhs d‟admiracion.
GUERRA-E-PATZ-II-WEB	Mademoiselle Georges, damb mina sevèra e ombriua, guardèc ath public e comencèc a recitar en francés uns vèrsi que se referien ar amor criminau d‟ua mair peth sòn hilh.
GUERRA-E-PATZ-II-WEB	En arribar en certans passatges, lheuaue era votz; en d‟autes escadenses mormolhaue, en tot quilhar trionfauments era sua tèsta, e en d‟autes s‟arturaue e alendaue fatigada, damb es uelhs exorbitadi.
GUERRA-E-PATZ-II-WEB	Adorable, divin, delicieux!, s‟entenie pertot.
GUERRA-E-PATZ-II-WEB	Natasha campaue ara gròssa mademoiselle Georges e non entenie, ne vedie, ne comprenie arren de guaire se passaue ath sòn dauant.
GUERRA-E-PATZ-II-WEB	Sentie solet qu‟ère agarrada de nauèth, irremissiblaments, en aqueth mon estranh, hòl, tan desparièr deth que coneishie enquia alavetz, a on non se distinguie eth ben deth mau, çò de rasonable de çò d‟asenat.
GUERRA-E-PATZ-II-WEB	Darrèr sòn ère Anatòl, e en senter-lo tan près, espaurida, demoraue quauquarren.
GUERRA-E-PATZ-II-WEB	Acabat eth prumèr monològ, se lheuèren toti e entornegèren a mademoiselle Georges pr‟amor d‟amuishar-li eth sòn entosiasme.
GUERRA-E-PATZ-II-WEB	Que non m‟ac semble, quan vos veigui a vos, didec Anatòl que seguie a Natasha.
GUERRA-E-PATZ-II-WEB	E ac didec en un moment que solet era podie entener-lo.
GUERRA-E-PATZ-II-WEB	Qu‟ètz embelinaira… dès que vos vedí non è deishat de…
GUERRA-E-PATZ-II-WEB	Be n‟ei de beròia!
GUERRA-E-PATZ-II-WEB	Natasha sense enténer arren, s‟apressèc a sa pair e lo campèc damb uelhs estonadi e interrogadors.
GUERRA-E-PATZ-II-WEB	Dempús de recitar uns auti monològs, mademoiselle Georges partic e era comdessa demanèc as sòns convidadi que passèssen en ua auta sala.
GUERRA-E-PATZ-II-WEB	Eth comde Ilia Andreieivic volie retirar-se, mès Elena li supliquèc que non maumetesse eth sòn balh improvisat.
GUERRA-E-PATZ-II-WEB	Es Rostov se demorèren.
GUERRA-E-PATZ-II-WEB	Anatòl convidèc a Natasha entath vals e, tant que dançauen, sarraue era sua cintura, era man, e li didie qu‟ère ravissante e que l‟estimaue.
GUERRA-E-PATZ-II-WEB	Tanben barèc Natasha era escocesa damb Kuraguin; quan s‟estèren solets Anatòl non didie arren, en tot limitar-se a guardar-la.
GUERRA-E-PATZ-II-WEB	Natasha se preguntaue se non serie un saunei çò qu‟auie dit Anatòl pendent eth vals.
GUERRA-E-PATZ-II-WEB	En acabar era prumèra figura dera escocesa, de nauèth sarrèc era sua man.
GUERRA-E-PATZ-II-WEB	Natasha, espaurida, lheuèc entada eth es sòns uelhs, mès ena doça guardada e en arridolet d‟Anatòl i auie tanta trendesa e seguretat que non se decidie a díder çò que pensaue e tornèc e baishar es uelhs.
GUERRA-E-PATZ-II-WEB	Dempús lo guardèc de nauèth; mès Anatòl non ère trebolat ne trist per çò que venguie d‟enténer.
GUERRA-E-PATZ-II-WEB	Non me digatz aquerò!
GUERRA-E-PATZ-II-WEB	Que m‟ei parièr!, didec eth.
GUERRA-E-PATZ-II-WEB	Que sò hòlaments encamardat, hòlaments.
GUERRA-E-PATZ-II-WEB	Dilhèu n‟è jo eth tòrt de que sigatz tant embelinaira?
GUERRA-E-PATZ-II-WEB	Ara vos cau començar a vos.
GUERRA-E-PATZ-II-WEB	Natasha, encoratjada e inquieta, damb es uelhs plan dubèrts e espauridi, guardaue ath sòn entorn, e semblaue mès alègra que de costum.
GUERRA-E-PATZ-II-WEB	No comprenie lèu arren de çò que se passaue.
GUERRA-E-PATZ-II-WEB	Barèren era escocesa e era polka; sa pair volec partir de nauèth, e era li preguèc que se demorèssen ua estona mès.
GUERRA-E-PATZ-II-WEB	Onsevolhe que siguesse, damb quinsevolhe que parlèsse, tostemp sentie era sua guardada.
GUERRA-E-PATZ-II-WEB	Dempús se‟n brembèc que l‟auie demanat permís a sa pair pr‟amor de vier en cabinet d‟atrencadura e apraiar-se eth vestit; qu‟Elena l‟auie seguit e que, arrint, l‟auie parlat der amor de sa frair; que, en un petit salon de passa, trapèc de nauèth a Kuraguin; qu‟Elena despareishec e qu‟eth, cuelhent era sua man, auie dit:
GUERRA-E-PATZ-II-WEB	Non posqui vier ena vòsta casa, mès ei possible que bric mès vos torna a veir?
GUERRA-E-PATZ-II-WEB	Vos estimi damb holia…
GUERRA-E-PATZ-II-WEB	Ei possible que bric mès…?
GUERRA-E-PATZ-II-WEB	E tant que parlaue, en tot barrar-li eth pas, apressaue eth sòn ròstre ath de Natasha.
GUERRA-E-PATZ-II-WEB	Es grani e ludenti uelhs omenencs èren tan près des sòns que Natasha non vedie ua auta causa.
GUERRA-E-PATZ-II-WEB	Nathalie!
GUERRA-E-PATZ-II-WEB	Uns pòts arderosi se calèren enes sòns pòts e en aqueth instant se sentec liura de nauèth; ena saleta i auet un sorrolh de passi e s‟entenec eth rumor deth vestit d‟Elena.
GUERRA-E-PATZ-II-WEB	Natasha guardèc a Elena; dempús, rogida e tremolosa, campèc a Anatòl damb mina espaurida e se filèc de cap ara pòrta.
GUERRA-E-PATZ-II-WEB	Un mot, un seul, au nom de Dieu, didie Anatòl.
GUERRA-E-PATZ-II-WEB	Natasha s‟arturèc.
GUERRA-E-PATZ-II-WEB	Que l‟ère de besonh escotar aguesta paraula que podesse explicar-li tot çò que s‟auie passat e qu‟ada era auie responut!
GUERRA-E-PATZ-II-WEB	Nathalie, un mot, un seul, repetie Anatòl, sense saber se com seguir; e ac repetic enquia qu‟Elena siguec ath sòn costat.
GUERRA-E-PATZ-II-WEB	Elena tornèc ena sala damb Natasha.
GUERRA-E-PATZ-II-WEB	Es Rostov partiren sense demorar-se a sopar.
GUERRA-E-PATZ-II-WEB	Natasha non podec clucar un uelh en tota era net.
GUERRA-E-PATZ-II-WEB	La tormentaue un problèma insoluble: estimaue a Anatòl o ath prince Andrei?
GUERRA-E-PATZ-II-WEB	Estimaue ath prince; se‟n brembaue plan viuaments se com l‟auie estimat, mès tanben estimaue a Kuraguin, aquerò qu‟ère indobtable.
GUERRA-E-PATZ-II-WEB	Òc, dempús de tot, en dider-me adiu è podut respóner ath sòn arridolet damb eth mèn, s‟è podut arribar ad aquerò, ei que l‟è estimat deth principi.
GUERRA-E-PATZ-II-WEB	Ei brave, nòble, de bon pòrt; non podia deishar d‟estimar-lo.
GUERRA-E-PATZ-II-WEB	E qué me cau hèr quan estimi ada eth e estimi ar aute?”, se repetie, sense trapar cap de solucion ad aguestes terribles preguntes.
GUERRA-E-PATZ-II-WEB	Arribec eth maitin damb es sues preocupacions e prètzhèts.
GUERRA-E-PATZ-II-WEB	Toti se lheuèren, comencèren es sòns trabalhs e es sues parlòtes.
GUERRA-E-PATZ-II-WEB	De nauèth acodiren es modistes.
GUERRA-E-PATZ-II-WEB	Maria Dmitrievna gessec e cridèren entath tè.
GUERRA-E-PATZ-II-WEB	Natasha, damb es uelhs plan dubèrti, coma se volesse captar quinsevolh guardada fixa sus era, campaue inquieta as auti e sajaue d‟aparéisher damb era naturalitat de tostemp.
GUERRA-E-PATZ-II-WEB	Dempús der esdejoar Maria Dmitrievna (qu‟ère aqueth eth sòn mielhor moment) s‟acomodèc en sòn fautulh e cridèc a Natasha e ath vielh comde.
GUERRA-E-PATZ-II-WEB	Plan, amics mèns; è reflexionat sus tot aguest ahèr e vos vau a balhar eth mèn conselh, comencèc.
GUERRA-E-PATZ-II-WEB	Ager, coma sabetz, siguí damb eth prince Nikolai e parlè damb eth…
GUERRA-E-PATZ-II-WEB	Se metec a cridar, mès a jo que non m‟espaurissen es crits.
GUERRA-E-PATZ-II-WEB	Li didí tot çò que me calie dider-li!
GUERRA-E-PATZ-II-WEB	E eth, qué?, preguntèc eth comde.
GUERRA-E-PATZ-II-WEB	Eth?
GUERRA-E-PATZ-II-WEB	Que non se‟n vò saber d‟arren.
GUERRA-E-PATZ-II-WEB	Mès, entà qué parlar.
GUERRA-E-PATZ-II-WEB	Que ja auem tormentat pro ad aguesta praubeta.
GUERRA-E-PATZ-II-WEB	Eth mèn conselh ei que resolvatz es vòsti ahèrs e entornetz entà Otradnoie… pr‟amor de demorar aquiu eveniments…
GUERRA-E-PATZ-II-WEB	Ò, non!, sorrisclèc Natasha.
GUERRA-E-PATZ-II-WEB	Òc, vos cau partir e demorar aquiu.
GUERRA-E-PATZ-II-WEB	S‟eth nòvi arribe ara, es desengusti que son segurs.
GUERRA-E-PATZ-II-WEB	Qu‟eth se les veigue solet damb eth vielh; dempús poirà vier en çò vòste.
GUERRA-E-PATZ-II-WEB	Ilia Andreievic aprovèc eth conselh, qu‟eth sòn sen comprenec de seguit.
GUERRA-E-PATZ-II-WEB	S‟eth vielh se padegaue, tostemp aurie temps entà vier a veder-lo en Moscòu o en Lisie-Gori; se non, s‟eth maridatge lo calie hèr contra era sua volentat, que non aurie mès remèdi que celebrar-lo en Otradnoie.
GUERRA-E-PATZ-II-WEB	Que me semble un conselh excellent, didec.
GUERRA-E-PATZ-II-WEB	Non, non.
GUERRA-E-PATZ-II-WEB	Non te‟n hèsques.
GUERRA-E-PATZ-II-WEB	En èster eth aciu que non se podie hèr cap auta causa: qu‟ère question de cortesia.
GUERRA-E-PATZ-II-WEB	Mès s‟eth non vò, aquerò ei causa sua, e tant que didie aquerò, Maria Dmitrievna cercaue quauquarren ena sua bossa de man.
GUERRA-E-PATZ-II-WEB	Eth noviatge qu‟ei prèst e non mos cau demorar mès.
GUERRA-E-PATZ-II-WEB	Çò que non sigue premanit ara vos ac manarè en Otradnoie.
GUERRA-E-PATZ-II-WEB	Que me sap degrèu, mès me semble qu‟ei çò de mielhor, e que Diu vos age.
GUERRA-E-PATZ-II-WEB	Trapèc aquerò que cercaue ena bossa e l‟ac autregèc a Natasha.
GUERRA-E-PATZ-II-WEB	Qu‟ère ua carta dera princessa Maria.
GUERRA-E-PATZ-II-WEB	T‟escriu, didec.
GUERRA-E-PATZ-II-WEB	Plan que non m‟estime!, exclamèc Natasha.
GUERRA-E-PATZ-II-WEB	Non digues pegaries!, repliquèc Maria Dmitrievna.
GUERRA-E-PATZ-II-WEB	Arrés me convencerà d‟aquerò.
GUERRA-E-PATZ-II-WEB	Sai que non m‟estime, afirmèc rotundaments Natasha, cuelhent era carta.
GUERRA-E-PATZ-II-WEB	En sòn ròstre i auie ua determinacion hereda e rancunosa qu‟obliguèc a Maria Dmitrievna a guardar-la fixaments damb es celhes arroncilhades.
GUERRA-E-PATZ-II-WEB	Non parles atau, mainada, didec.
GUERRA-E-PATZ-II-WEB	Çò que te digui ei vertat.
GUERRA-E-PATZ-II-WEB	Respon ara carta.
GUERRA-E-PATZ-II-WEB	Natasha, sense contestar, se n‟anèc entara sua cramba pr‟amor de liéger era carta.
GUERRA-E-PATZ-II-WEB	Qu‟ei un òme vielh e malaut e mos cau perdonar-lo; mès tanben ei brave, generós e estimarà ara persona que hèsque erós ath sòn hilh”.
GUERRA-E-PATZ-II-WEB	Era princessa Maria demanaue fin finau a Natasha que fixèsse eth dia entà ua auta entrevista.
GUERRA-E-PATZ-II-WEB	Dempús de liéger era carta, Natasha se seiguec damb er in de respóner: “Chère princesse”, escriuec rapida e mecanicaments.
GUERRA-E-PATZ-II-WEB	E s‟arturèc.
GUERRA-E-PATZ-II-WEB	Se qué podie díder dempús de çò que se passèc eth dia anterior?
GUERRA-E-PATZ-II-WEB	Òc, es causes qu‟èren atau abantes, mès tot cambièc, pensaue dauant dera huelha en blanc.
GUERRA-E-PATZ-II-WEB	Ei reauments de besonh?
GUERRA-E-PATZ-II-WEB	Aquerò qu‟ei orrible!…” E entà desbrembar tan terribles pensaments venguec a cercar a Sonia e se predèc a alistar damb era ues brodaries.
GUERRA-E-PATZ-II-WEB	Dempús de dinar Natasha entornèc entara sua cramba e cuelhec de nauèth era carta dera princessa Maria.
GUERRA-E-PATZ-II-WEB	Ei possible que tot age vengut tant ara prèssa, en to esbauçar tot çò que i auie abantes?” Rebrembèc damb fòrça eth sòn amor peth prince Andrei, mès sentie ath còp qu‟estimaue a Kuraguin.
GUERRA-E-PATZ-II-WEB	S‟imaginaue ja esposa deth prince Andrei; se representaue era scèna, tanti viatges repetida ena sua memòria, dera sua felicitat damb eth e, ath còp, afebrida e inquieta, repassaue es detalhs deth sòn encontre, eth dia anterior, damb Anatòl.
GUERRA-E-PATZ-II-WEB	Solet alavetz seria deth tot erosa; ara que me cau causir, mès sense quinsevolh d‟eri non poirè èster erosa.
GUERRA-E-PATZ-II-WEB	Ei impossible condar ath prince Andrei çò que s‟a passat, e amagar-l‟ac ei tanben totauments impossible…
GUERRA-E-PATZ-II-WEB	E damb er aute que non s‟a perdut arren.
GUERRA-E-PATZ-II-WEB	Senhoreta, gasulhèc ua sirventa qu‟entraue damb mina misteriosa ena sua cramba, un òme m‟ordene que vo l‟autreja, e l‟aufric ua carta.
GUERRA-E-PATZ-II-WEB	Mès en nòm de Crist…, contunhèc, tant que Natasha trincaue mecanicaments eth sagèth e liegie era apassionada carta d‟Anatòl, que d‟era non comprenie arren, senon qu‟ère escrita per òme estimat.
GUERRA-E-PATZ-II-WEB	Òc, l‟estimaue; autraments, com podie auer-se passat çò que se passèc?
GUERRA-E-PATZ-II-WEB	Com ère possible qu‟auesse enes sues mans ua carta d‟eth?
GUERRA-E-PATZ-II-WEB	Natasha sostenguie damb es mans tremoloses er apassionat papèr escrit per Dolojov entà Anatòl e, en lieger-lo, trapaue en eth coma un resson de tot çò que credie sénter.
GUERRA-E-PATZ-II-WEB	Era carta començaue atau:
GUERRA-E-PATZ-II-WEB	Aquera tarde Maria Dmitrievna venguec ena casa des Arjarov e convidèc as joenes entà que l‟acompanhèssen.
GUERRA-E-PATZ-II-WEB	Natasha, damb era desencusa d‟un mau de cap, se demorèc en casa.
GUERRA-E-PATZ-II-WEB	XV Quan, ja de nets, Sonia entrèc ena cramba de Natasha, l‟estonèc trapar-la dormint vestida en un divan.
GUERRA-E-PATZ-II-WEB	Ath sòn costat, en ua taula, i auie era carta d‟Anatòl.
GUERRA-E-PATZ-II-WEB	Sonia la cuelhec enes sues mans e la liegec.
GUERRA-E-PATZ-II-WEB	Liegie e guardaue a Natasha, adormida, en tot cercar en sòn ròstre era explicacion de çò que liegie sense arténer auer-la.
GUERRA-E-PATZ-II-WEB	Eth ròstre de Natasha s‟estaue seren, doç e erós.
GUERRA-E-PATZ-II-WEB	Esblancossida e tremolosa de pòur e d‟emocion, Sonia se hec a vier es mans en pitrau a mand d‟estofar-se e se deishèc anar en ua cagira, petant en somics.
GUERRA-E-PATZ-II-WEB	Com an podut anar tan luenh es causes?
GUERRA-E-PATZ-II-WEB	Serà posible qu‟age deishat d‟estimar ath prince Andrei?
GUERRA-E-PATZ-II-WEB	E com l‟a podut perméter aquerò a Kuraguin?
GUERRA-E-PATZ-II-WEB	Qu‟ei faus e marrit, plan que òc.
GUERRA-E-PATZ-II-WEB	Qué serà de Nikolai?
GUERRA-E-PATZ-II-WEB	Qué diderà eth, tan brave e tan nòble, quan se‟n sàpie?
GUERRA-E-PATZ-II-WEB	Qu‟ei aquerò çò que significaue era sua cara capvirada, pòc espontanèa e prèsta a tot de delàger, d‟ager e d‟aué, pensaue Sonia.
GUERRA-E-PATZ-II-WEB	Que non ei possible qu‟era l‟estime!
GUERRA-E-PATZ-II-WEB	Dilhèu age dubèrt era carta sense saber de qui ère.
GUERRA-E-PATZ-II-WEB	Seguraments s‟a ofensat.
GUERRA-E-PATZ-II-WEB	Sonia se shuguèc es lèrmes, s‟apressèc entà Natasha e contemplèc un còp mès eth sòn ròstre.
GUERRA-E-PATZ-II-WEB	Natasha!, gasulhèc.
GUERRA-E-PATZ-II-WEB	Natasha se desvelhèc e vedec a Sonia.
GUERRA-E-PATZ-II-WEB	A, ja as tornat?, e damb aguesta trendesa que se còste quan un se desvelhe, abracèc ara sua amiga.
GUERRA-E-PATZ-II-WEB	Mès de seguit se n‟encuedèc dera confusion de Sonia, e tanben eth sòn ròstre reflectic confusion e maufidança.
GUERRA-E-PATZ-II-WEB	Sonia, as liejut era carta?, preguntèc.
GUERRA-E-PATZ-II-WEB	Òc, gasulhèc Sonia.
GUERRA-E-PATZ-II-WEB	Natasha arric trionfauments.
GUERRA-E-PATZ-II-WEB	Sonia, que non m‟ac posqui carar pendent mès temps, didec.
GUERRA-E-PATZ-II-WEB	Non t‟ac posqui amagar.
GUERRA-E-PATZ-II-WEB	Ja ac sabes, Sonia; mos estimam…
GUERRA-E-PATZ-II-WEB	Sonia, estimada, eth m‟escriu…
GUERRA-E-PATZ-II-WEB	Sonia…
GUERRA-E-PATZ-II-WEB	Sonia, coma se non podesse creir çò qu‟entenie, guardaue a Natasha damb uns uelhs plan dubèrti.
GUERRA-E-PATZ-II-WEB	E Bolkonski?, preguntèc.
GUERRA-E-PATZ-II-WEB	Ò, Sonia, se sabesses guaire erosa sò!
GUERRA-E-PATZ-II-WEB	Tu que non sabes se qué ei er amor!
GUERRA-E-PATZ-II-WEB	Mès, Natasha, qu‟ei que çò d’aute s‟a acabat deth tot?
GUERRA-E-PATZ-II-WEB	Natasha dauric es uelhs, en tot campar ara sua amiga coma se non la comprenesse.
GUERRA-E-PATZ-II-WEB	Trinques damb eth prince Andrei?, preguntèc Sonia.
GUERRA-E-PATZ-II-WEB	A, Sonia, que non comprenes arren.
GUERRA-E-PATZ-II-WEB	Non digues pegaries.
GUERRA-E-PATZ-II-WEB	Que non ac posqui creir, repetic Soria.
GUERRA-E-PATZ-II-WEB	Non compreni se com as podut estimar a un òme pendent tot un an e de ressabuda…
GUERRA-E-PATZ-II-WEB	Mès s‟ei que non l‟as vist que tres còps!
GUERRA-E-PATZ-II-WEB	Non posqui creder-te.
GUERRA-E-PATZ-II-WEB	Qu‟ès en tot badinar.
GUERRA-E-PATZ-II-WEB	En tres dies desbrembà‟c tot e…
GUERRA-E-PATZ-II-WEB	Tres dies!, didec Natasha.
GUERRA-E-PATZ-II-WEB	A jo me semble que l‟estimi de hè cent ans.
GUERRA-E-PATZ-II-WEB	Me semble que non è estimat a cap òme abantes qu‟ada eth.
GUERRA-E-PATZ-II-WEB	Tu que non ac pòs compréner, Sonia, e Natasha l‟abracèc, la punèc.
GUERRA-E-PATZ-II-WEB	M‟auien dit qu‟aquerò se podie passar; tanben tu ac auràs entenut.
GUERRA-E-PATZ-II-WEB	Mès solet ara senti un amor atau.
GUERRA-E-PATZ-II-WEB	Non ei coma abantes.
GUERRA-E-PATZ-II-WEB	Sonque veder-lo me‟n sabí qu‟ère eth mèn senhor e jo era sua esclaua e que non podia deishar d‟estimar-lo.
GUERRA-E-PATZ-II-WEB	Òc, era sua esclaua!
GUERRA-E-PATZ-II-WEB	Harè çò que volgue.
GUERRA-E-PATZ-II-WEB	Tu que non ac comprenes.
GUERRA-E-PATZ-II-WEB	Qué posqui hèr, Sonia?, didie Natasha damb ua cara erosa e espaurida ath còp.
GUERRA-E-PATZ-II-WEB	Pensa en çò que hès.
GUERRA-E-PATZ-II-WEB	Jo que non posqui deishar aquerò atau.
GUERRA-E-PATZ-II-WEB	Aguestes cartes secretes…
GUERRA-E-PATZ-II-WEB	Com ac as consentit?, repliquèc Sonia, damb orror e repugnància que lèu non podie amagar.
GUERRA-E-PATZ-II-WEB	Te digui que non hè volentat.
GUERRA-E-PATZ-II-WEB	Com non ac comprenes?
GUERRA-E-PATZ-II-WEB	L‟estimi!
GUERRA-E-PATZ-II-WEB	Se qué dides!, en nòm de Diu!…
GUERRA-E-PATZ-II-WEB	Natasha.
GUERRA-E-PATZ-II-WEB	Vòs eth mèn malastre, que mos desseparen…
GUERRA-E-PATZ-II-WEB	Dauant d‟aguest temor de Natasha, Sonia plorèc de vergonha e pietat pera sua amiga.
GUERRA-E-PATZ-II-WEB	Mès, qué i auec entre vosati?, preguntèc.
GUERRA-E-PATZ-II-WEB	Qué t‟a dit?
GUERRA-E-PATZ-II-WEB	Per qué non ven en casa?
GUERRA-E-PATZ-II-WEB	Natasha non responec.
GUERRA-E-PATZ-II-WEB	Compren qu‟arrés pòt intervier en aguesti ahèrs.
GUERRA-E-PATZ-II-WEB	T‟ac è condat…
GUERRA-E-PATZ-II-WEB	Per qué tant de mistèri?
GUERRA-E-PATZ-II-WEB	Per qué non vie en casa?, preguntaue Sonia.
GUERRA-E-PATZ-II-WEB	Per qué non demane era tua man?
GUERRA-E-PATZ-II-WEB	Eth prince Andrei te deishèc en complèta libertat, atau que…
GUERRA-E-PATZ-II-WEB	Mès que jo non creigui ad aguest òme, Natasha.
GUERRA-E-PATZ-II-WEB	As pensat se qué pòt significar aguestes causes secretes?
GUERRA-E-PATZ-II-WEB	Natasha guardèc a Sonia damb estonament.
GUERRA-E-PATZ-II-WEB	Ère evident qu‟aguesta pregunta surgentaue dauant d‟era per prumèr viatge e non sabie se qué respòner.
GUERRA-E-PATZ-II-WEB	Non sai quines causes i aurà, mès que ne deu auer bèra ua.
GUERRA-E-PATZ-II-WEB	Sonia alendèc e botgèc eth cap damb maufidança.
GUERRA-E-PATZ-II-WEB	Se i auesse motius… comencèc.
GUERRA-E-PATZ-II-WEB	Mès Natasha, endonviant es sòns dobtes, l‟interrompèc espaurida.
GUERRA-E-PATZ-II-WEB	Sonia, que non posqui dobtar d‟eth.
GUERRA-E-PATZ-II-WEB	Non posqui, non posqui!
GUERRA-E-PATZ-II-WEB	T‟estime?
GUERRA-E-PATZ-II-WEB	Qu‟ei que non as liejut era carta?
GUERRA-E-PATZ-II-WEB	Non ac as vist?
GUERRA-E-PATZ-II-WEB	Mès, e se non ei aunèst?
GUERRA-E-PATZ-II-WEB	Eth?…
GUERRA-E-PATZ-II-WEB	Que non ei aunèst?
GUERRA-E-PATZ-II-WEB	Se te‟n sabesses!… didec Natasha.
GUERRA-E-PATZ-II-WEB	Se n‟ei, li cau expausar es sues intencions e deishar de veder-te.
GUERRA-E-PATZ-II-WEB	E se tu non lo vòs obligar ad açò, ac harè jo.
GUERRA-E-PATZ-II-WEB	L‟escriuerè; l‟ac diderè a papa, didec decididaments Sonia.
GUERRA-E-PATZ-II-WEB	Mès s‟ei que non posqui víuer sense eth!, cridèc Natasha.
GUERRA-E-PATZ-II-WEB	Non te compreni, Natasha.
GUERRA-E-PATZ-II-WEB	Qué dides?
GUERRA-E-PATZ-II-WEB	Bremba-te‟n de ta pair, de Nikolai.
GUERRA-E-PATZ-II-WEB	Que non è besonh d‟arrés, non estimi ad arrés que non sigue eth.
GUERRA-E-PATZ-II-WEB	Com gauses díder que non ei aunèst?
GUERRA-E-PATZ-II-WEB	Dilhèu non sabes que l‟estimi?, cridèc.
GUERRA-E-PATZ-II-WEB	Vè-te‟n, Sonia.
GUERRA-E-PATZ-II-WEB	Que non me voi pelejar damb tu, vè-te‟n.
GUERRA-E-PATZ-II-WEB	Non ves se guaire patisqui?, acabèc Natasha aspraments, damb ira e desesperacion.
GUERRA-E-PATZ-II-WEB	Sonia, somicant, gessec ath mès córrer dera estança.
GUERRA-E-PATZ-II-WEB	Natasha s‟apressèc de nauèth entara taula e, sense reflexionar ne un solet moment, escriuec ara princessa Maria era responsa que non auie podut escríuer pendent eth maitin.
GUERRA-E-PATZ-II-WEB	Se limitaue a díder que toti es malentendudi entre eres s‟auien acabat e que, en tot profitar era magnanimitat deth prince Andrei, qu‟abantes de partir entar estrangèr l‟auie deishat en libertat, li demanaue que desbrembèsse tot çò que s‟auie passat, que la perdonèsse s‟ere colpabla de quauquarren dauant d‟era, mès que non podie èster era esposa deth prince.
GUERRA-E-PATZ-II-WEB	En aqueth moment tot que li semblaue plan aisit, simple e clar.
GUERRA-E-PATZ-II-WEB	Eth diuèndres es Rostov les calie tornar entà Otradnoie.
GUERRA-E-PATZ-II-WEB	Dimèrcles eth comde venguec damb eth crompaire ena sua propietat des entorns de Moscòu.
GUERRA-E-PATZ-II-WEB	Aguest dia Sonia e Natasha auien estat convidades en un dinar de gala en çò des Kuraguin, e Maria Dmitrievna les amièc.
GUERRA-E-PATZ-II-WEB	En aguest dinar Natasha se vedec de nauèth damb Anatòl, e Sonia observèc que se parlauen d‟amagat e qu‟era sua amiga semblaue mès inquieta qu‟abantes.
GUERRA-E-PATZ-II-WEB	Quan tornèren entà casa s‟auancèc a balhar-li a Sonia es explicacions que demoraue.
GUERRA-E-PATZ-II-WEB	Ja ac ves, Sonia: qu‟as dit fòrça pegaries sus Anatòl, comencèc damb votz doça, coma era que tien es mainatges quan vòlen que les vanten.
GUERRA-E-PATZ-II-WEB	Qu‟auem auut aué ua explicacion.
GUERRA-E-PATZ-II-WEB	E qué?
GUERRA-E-PATZ-II-WEB	Qué t‟a dit?
GUERRA-E-PATZ-II-WEB	Ditz-m‟ac tot, tota era vertat: qué t‟a dit?
GUERRA-E-PATZ-II-WEB	Natasha se demorèc cogitosa.
GUERRA-E-PATZ-II-WEB	Sonia alendèc tristaments.
GUERRA-E-PATZ-II-WEB	Ò, Sonia, se tu lo coneishesses coma jo!
GUERRA-E-PATZ-II-WEB	E s‟alegrèc de qué solet de jo depenesse trincar.
GUERRA-E-PATZ-II-WEB	Mès non as trincat damb Bolkonki, vertat?, preguntèc.
GUERRA-E-PATZ-II-WEB	Dilhèu.
GUERRA-E-PATZ-II-WEB	Dilhèu ac aja hèt ja.
GUERRA-E-PATZ-II-WEB	Per qué penses tan mau de jo?
GUERRA-E-PATZ-II-WEB	Jo que non pensi arren, solet que no compreni…
GUERRA-E-PATZ-II-WEB	Guarda, Sonia: ac compreneràs tot.
GUERRA-E-PATZ-II-WEB	Veiràs se com ei eth.
GUERRA-E-PATZ-II-WEB	Que non pensi mau d‟arrés.
GUERRA-E-PATZ-II-WEB	Estimi e hè pietat de toti, mès qué me cau hèr?
GUERRA-E-PATZ-II-WEB	Sonia non cedie ath ton doç que Natasha li parlaue.
GUERRA-E-PATZ-II-WEB	Coma mès trenda ère era expression de Natasha, mès sevèr e seriós ère eth ròstre de Sonia.
GUERRA-E-PATZ-II-WEB	Natasha, didec ara fin, m‟auies demanat que non parlèssa d‟aquerò e non ac hi; ara ès tu qu‟as començat.
GUERRA-E-PATZ-II-WEB	Natasha, que non posqui fidar-me‟n d‟aguest òme.
GUERRA-E-PATZ-II-WEB	Per qué tant de mistèri?
GUERRA-E-PATZ-II-WEB	Un aute còp!, interrompec Natasha.
GUERRA-E-PATZ-II-WEB	Cranhi per tu.
GUERRA-E-PATZ-II-WEB	Qué ei çò que cranhes?
GUERRA-E-PATZ-II-WEB	Eth ròstre de Natasha tornèc a exprimir era madeisha colèra d‟abantes.
GUERRA-E-PATZ-II-WEB	Me perderè!
GUERRA-E-PATZ-II-WEB	Òc, me perderè!, e coma abantes mielhor!
GUERRA-E-PATZ-II-WEB	Que non ei cap ahèr vòste.
GUERRA-E-PATZ-II-WEB	Es conseqüéncies les pagarè jo, e non vosati; qué vos impòrte?
GUERRA-E-PATZ-II-WEB	Dèisha- me!
GUERRA-E-PATZ-II-WEB	Dèisha-me!
GUERRA-E-PATZ-II-WEB	T‟òdi!
GUERRA-E-PATZ-II-WEB	Natasha!, sorrisclèc Sonia espaurida.
GUERRA-E-PATZ-II-WEB	T‟òdi!
GUERRA-E-PATZ-II-WEB	T‟òdi!
GUERRA-E-PATZ-II-WEB	Tostemp seràs era mia enemiga!, e gessec corrent dera cramba.
GUERRA-E-PATZ-II-WEB	Natasha non tornèc a parlar damb Sonia.
GUERRA-E-PATZ-II-WEB	L‟evitaue.
GUERRA-E-PATZ-II-WEB	Damb era madeisha expression d‟estupor e culpabilitat, anaue d‟ua cramba en auta, començant ja ua causa, ja ua auta, e deishant-ac tot ath moment.
GUERRA-E-PATZ-II-WEB	Sonia, encara que l‟ère fòrça penible, non la deishaue de uelh ne un solet moment.
GUERRA-E-PATZ-II-WEB	Era vesilha dera tornada deth comde, Sonia notèc que Natasha s‟estaue seiguda tot eth maitin ath cant dera hièstra dera sala, coma se demorèsse quauquarren, e que hège senhaus a un militar que passaue en coche, que Sonia cuelhec per Anatòl.
GUERRA-E-PATZ-II-WEB	D‟alavetz campèc damb màger atencion a Natasha e la notèc plan estranha pendent eth dinar e era rèsta dera tarde.
GUERRA-E-PATZ-II-WEB	Responie maladreçaments as preguntes, començaue frases que dempús non acabaue e se n‟arrie de tot.
GUERRA-E-PATZ-II-WEB	Dempús deth tè, Sonia susprenec a ua puncèla que demoraue trantalhanta a Natasha ena entrada dera sua cramba.
GUERRA-E-PATZ-II-WEB	La deishèc passar, e, apressant-se ena pòrta, vedec qu‟ère portaira d‟ua auta carta.
GUERRA-E-PATZ-II-WEB	Alavetz se n‟encuedèc de qué Natasha deuie estar shamant quauquarren terrible entad aquera tarde.
GUERRA-E-PATZ-II-WEB	Piquèc ena pòrta, mès Natasha non la deishèc entrar.
GUERRA-E-PATZ-II-WEB	Qu‟ei capabla de tot.
GUERRA-E-PATZ-II-WEB	Aué amiaue ua expression mès decidida e penibla.
GUERRA-E-PATZ-II-WEB	Plorèc en dider-se adiu der oncle.
GUERRA-E-PATZ-II-WEB	Òc, ei vertat, qu‟ei decidida a hùger damb eth.
GUERRA-E-PATZ-II-WEB	Que me cau hèr, mon Diu?, e Sonia sajaue de rebrembar toti es indicis que podessen amuishar era intencion de Natasha.
GUERRA-E-PATZ-II-WEB	Eth comde non i é. Escríuer a Kuraguin, en tot demanar-li ua explicacion?
GUERRA-E-PATZ-II-WEB	Mès qui pòt obligar-lo a respòner?
GUERRA-E-PATZ-II-WEB	E s‟escriuessa a Pierre, coma me preguèc eth prince Andrei que hessa en cas de malastre?
GUERRA-E-PATZ-II-WEB	Dider-l‟ac a Maria Dmitrievna, que tanta confiança auie en Natasha, li semblaue orrible.
GUERRA-E-PATZ-II-WEB	Non partirè d‟aciu encara que me calgue passar tres nets sense clucar un uelh.
GUERRA-E-PATZ-II-WEB	Empedirè que gesque, encara que me calgue tier era fòrça.
GUERRA-E-PATZ-II-WEB	Anatòl s‟estaue darrèraments damb Dolojov.
GUERRA-E-PATZ-II-WEB	D‟aguest qu‟ère eth plan de rapte de Natasha, e eth projècte s‟auie de realizar precisaments eth dia que Sonia s‟auie quedat ena pòrta damb eth decidit prepaus de susvelhar çò que se passèsse.
GUERRA-E-PATZ-II-WEB	Natasha l‟auie prometut a Kuraguin amassar-se damb eth, tàs dètz, ena entrada de servici; Anatòl l‟auie d‟amiar ena ua luja, premanida per auança, entath bordalat de Kamenka, a setanta quilomètres de Moscòu.
GUERRA-E-PATZ-II-WEB	Aquiu, un pope excomunicat les junherie en maridatge.
GUERRA-E-PATZ-II-WEB	En Kamenka cuelherien un coche enquiath camin de Varsovia, a on tierien era pòsta entà húger entar estrangèr.
GUERRA-E-PATZ-II-WEB	Kuraguin auie eth passapòrt, es huelhes de rota e compdaue damb dètz mil robles cuelhudi dera sua fraia e uns auti dètz mil artenhudi en prèst mejançant Dolojov.
GUERRA-E-PATZ-II-WEB	Ena anticramba, prenent eth tè, i auie dus testimònis: un d‟eri ère Jvostikov, un exfoncionari que Dolojov tenguie entàs sòns ahèrs de jòc; er aute, Makarin, un ussar retirat, òme brave e fèble, que sentie vertadèra adoracion per Kuraguin.
GUERRA-E-PATZ-II-WEB	En sòn ample burèu, ornat damb tapisi pèrses dès parets enquiath tèt, pèths d‟os e armes, Dolojov, en vestit de viatge, ère seigut dauant er escritòri, a on i auie abacs e diuèrsi hèishi de bilhets de banc.
GUERRA-E-PATZ-II-WEB	Anatòl, damb era guerrèra descordada, anaue d‟un lòc en aute, dès era sala a on se demorauen es testimònis enquiath burèu de Dolojov e era cramba deth costat, qu‟en era era sua ajuda de cramba francés e quauqui auti sirvents acabauen de premanir er equipatge.
GUERRA-E-PATZ-II-WEB	Dolojov compdaue es sòs e prenie nòtes.
GUERRA-E-PATZ-II-WEB	Plan, mos calerà balhar dus mil robles e a Jvostikov, didec.
GUERRA-E-PATZ-II-WEB	Donques balha-les-ac, repliquèc Anatòl.
GUERRA-E-PATZ-II-WEB	Makarka (atau cridaue a Makarin), ac harà gratis, que per tu serie capable de calar-se en un fogairon.
GUERRA-E-PATZ-II-WEB	Vaquí es compdes, e li mostrèc es sues nòtes.
GUERRA-E-PATZ-II-WEB	Està ben?
GUERRA-E-PATZ-II-WEB	Dolojov barrèc er escritòri e se virèc entà Anatòl damb un arridolet burlesc.
GUERRA-E-PATZ-II-WEB	Sabes se qué te digui?
GUERRA-E-PATZ-II-WEB	Qu‟ac dèishes: encara n‟ès a temps.
GUERRA-E-PATZ-II-WEB	Pèc!, sorrisclèc Kuraguin.
GUERRA-E-PATZ-II-WEB	Non digues pegaries.
GUERRA-E-PATZ-II-WEB	Se tu sabesses…
GUERRA-E-PATZ-II-WEB	Que t‟ac digui seriosaments, contunhèc Dolojov.
GUERRA-E-PATZ-II-WEB	Non ac hèsques.
GUERRA-E-PATZ-II-WEB	Plan, dèisha-me; non me shordes mès.
GUERRA-E-PATZ-II-WEB	Vè-te‟n ath diable!, cridèc irritat Anatòl.
GUERRA-E-PATZ-II-WEB	Que non sò ara entà trufaries estupides, e gessec dera estança.
GUERRA-E-PATZ-II-WEB	Demora, didec.
GUERRA-E-PATZ-II-WEB	Non son trufaries.
GUERRA-E-PATZ-II-WEB	Parli seriosaments.
GUERRA-E-PATZ-II-WEB	Vene, vene aciu.
GUERRA-E-PATZ-II-WEB	Anatòl tornèc e, sajant de concentrar era sua atencion, guardèc a Dolojov; en tot someter-se sense voler, ara sua volentat.
GUERRA-E-PATZ-II-WEB	Escota, te parli per darrèr viatge.
GUERRA-E-PATZ-II-WEB	Per qué me cau hèr badinades damb tu?
GUERRA-E-PATZ-II-WEB	Dilhèu t‟è amiat era contrària?
GUERRA-E-PATZ-II-WEB	Qui t‟ac a premanit tot?
GUERRA-E-PATZ-II-WEB	Qui t‟a trapat ath pope?
GUERRA-E-PATZ-II-WEB	Qui a trèt eth passapòrt?
GUERRA-E-PATZ-II-WEB	Qui a artenhut es sòs?
GUERRA-E-PATZ-II-WEB	Tot qu‟ac è hèt jo.
GUERRA-E-PATZ-II-WEB	Plan; te balhi es gràcies.
GUERRA-E-PATZ-II-WEB	Te penses que non te sò arregraït?
GUERRA-E-PATZ-II-WEB	Anatòl alendèc e abracèc a Dolojov.
GUERRA-E-PATZ-II-WEB	Que t‟è ajudat en tot; ça que la, me cau dider-te era vertat: ei un ahèr perilhós; e ben pensat, ua pegaria.
GUERRA-E-PATZ-II-WEB	Supausem que te la hès a vier damb tu.
GUERRA-E-PATZ-II-WEB	Te penses que quedaràn atau es causes?
GUERRA-E-PATZ-II-WEB	Se saberà que ja ères maridat.
GUERRA-E-PATZ-II-WEB	T‟amiaràn entàs tribunaus…
GUERRA-E-PATZ-II-WEB	Pegaries!, l‟interrompec Anatòl arroncilhant es celhes.
GUERRA-E-PATZ-II-WEB	Qu‟ei que non t‟ac è explicat ja?
GUERRA-E-PATZ-II-WEB	E, damb era particular obstinacion dera gent pèga (quan formulen ua opinion pròpia), repetic eth rasonament hèt per eth, qu‟auie repetit centenats de viatges a Dolojov.
GUERRA-E-PATZ-II-WEB	T‟auia dit que s‟eth maridatge non ei valid, didec doblegant un dit, jo, alavetz, non ne sò responsable, mès s‟ei valid, que m‟ei parièr, arrés s‟en saberà en estrangèr.
GUERRA-E-PATZ-II-WEB	Non ei atau?
GUERRA-E-PATZ-II-WEB	Dèisha‟c, Anatòl.
GUERRA-E-PATZ-II-WEB	Non haràs senon embolhar-te…
GUERRA-E-PATZ-II-WEB	Dempús tornèc e se seiguec en un fautulh dauant de Dolojov damb es cames doblegades.
GUERRA-E-PATZ-II-WEB	Ne tansevolhe eth diable se‟n sap de se qué ei aquerò!
GUERRA-E-PATZ-II-WEB	Guarda com bategue (cuelhec ua man de Dolojov l‟ac botèc en pitrau).
GUERRA-E-PATZ-II-WEB	Ah, quel pied, mon cher, quel regard!
GUERRA-E-PATZ-II-WEB	Une deesse!, eh?
GUERRA-E-PATZ-II-WEB	Dolojov se demorèc guardant-lo damb un arridolet hered; es sòns uelhs polidi e desvergonhadi lo campauen burlesqui.
GUERRA-E-PATZ-II-WEB	Qu‟ère evident que volie divertir-se a cargue sòn.
GUERRA-E-PATZ-II-WEB	Ben, se t‟acabaràn es sòs, e alavetz qué?
GUERRA-E-PATZ-II-WEB	E alavetz qué?, repetic Anatòl damb sincèr estonament dauant era idia de çò que se podie passar.
GUERRA-E-PATZ-II-WEB	E alavetz qué?
GUERRA-E-PATZ-II-WEB	Qué me sai!…
GUERRA-E-PATZ-II-WEB	Mès non digues pegaries, e campèc eth relòtge.
GUERRA-E-PATZ-II-WEB	Que ja ei era ora!, didec.
GUERRA-E-PATZ-II-WEB	Se lheuèc de nauèth e passèc ena cramba interiora: Ep, vosati!, cridèc.
GUERRA-E-PATZ-II-WEB	Non perdetz mès temps!
GUERRA-E-PATZ-II-WEB	Dolojov recuelhec es sòs, cridèc a un vailet, en tot encargar-li que premanisse quauquarren entà minjar e béuer pendent eth viatge, e entrèc ena cramba a on èren Jvostikov e Makarin.
GUERRA-E-PATZ-II-WEB	Anatòl s‟auie estirat en divan deth burèu en tot apuar-se ena man; arrie cogitós e es sòns pòts gasulhauen quauquarren corau.
GUERRA-E-PATZ-II-WEB	Non voi, repliquèc Anatòl, sense deishar d‟arrir.
GUERRA-E-PATZ-II-WEB	Vene, ja a arribat Balaga.
GUERRA-E-PATZ-II-WEB	Anatòl se lheuèc e pasèc en minjador.
GUERRA-E-PATZ-II-WEB	Balaga ère un amiaire de troika plan coneishut pera sua adretia.
GUERRA-E-PATZ-II-WEB	Dolojov e Kuraguin recorrien ada eth, soent, dès hège sies ans; fòrça còps, quan eth regiment d‟Anatòl ère en Tver, auie gessut damb eth, d‟aguesta ciutat, en escurir e a punta de dia èren ja en Moscòu e era net a vier hègen eth camin de tornada.
GUERRA-E-PATZ-II-WEB	En d‟autes escadences auie sauvat a Dolojov de persecusions anutjoses.
GUERRA-E-PATZ-II-WEB	Mès d‟un còp les auie passejat pes carrèrs damb gitanos e damiselles, coma les cridaue Balaga.
GUERRA-E-PATZ-II-WEB	E mès d‟un viatge, enes sues aventures per Moscòu, auie hèt a cuélher caminaires e a d‟autes luges, gessent tostemp impunit, gràcies ara influéncia des “sòns senhors”, coma cridaue a Dolojov e Kuraguin.
GUERRA-E-PATZ-II-WEB	Kuraguin e Dolojov l‟amiauen enes sues tantarres, en tot obligar-lo a béuer e a barar damb es gitanos; pes sues mans passauen milèrs de robles.
GUERRA-E-PATZ-II-WEB	En servici des “sòns senhors” riscaue era vida mès de vint còps ar an, e auie esvrentat fòrça shivaus qu‟eth sòn prètz ère màger qu‟es sòs recebudi d‟eri.
GUERRA-E-PATZ-II-WEB	Mès les estimaue; li shautauen es hòles carrères a vint quilomètres per ora; sentie un vertadèr plaser en hèr volcar a d‟auti amiaires e recórrer a tot galaup es carrèrs de Moscòu en tot hèr cuélher ara gen, e eth sòn màger delèri ère enténer ara sua esquia sauvatges e bandades votzes, ordenant “de prèssa, de prèssa”, quan ère imposible anar a mès velocitat, o fóter ua foetada a quinsevolh mujik que, mès mòrt que viu, de bon voler deishaue eth pas liure.
GUERRA-E-PATZ-II-WEB	Tanben eri estimauen a Balaga, pr‟amor qu‟ère un vertadèr artista en sòn mestièr e pr‟amor qu‟auie es sues madeishes inclinacions.
GUERRA-E-PATZ-II-WEB	Balaga demanaue as auti vint-e-cinc robles per ua carrèra de dues ores, e era majoritat des viatges non amiaue eth era troika, senon qu‟enviaue a un des sòns mossos; mès se se tractaue des “sòns senhors”, tostemp amiaue eth e non demanaue ne un sò.
GUERRA-E-PATZ-II-WEB	E quan se‟n sabie, gràcies as sòns ajudants de cramba, de qué èren damb hons, se presentaue un còp, passadi diuèrsi mesi, de maitin ena casa, sense auer begut ua gota, saludaue damb granes reveréncies e les demanaue ajuda.
GUERRA-E-PATZ-II-WEB	Es senhors tostemp lo hègen a seir.
GUERRA-E-PATZ-II-WEB	Quan auien sòs li balhauen mil o dus mil robles.
GUERRA-E-PATZ-II-WEB	Balaga ère un mujik de vint-e-sèt ans, ròi, de cara vermelha, còth fòrt e roienc, nas rebussat, uelhets ludents e petita barba ponchuga.
GUERRA-E-PATZ-II-WEB	Vestie un caftan de fina tela blua e forradura de seda sus era pelissa.
GUERRA-E-PATZ-II-WEB	Se senhèc, virat entàs santes imatges en angle deth dauant, e s‟apressèc entà Dolojov, en tot balhar-li ua man mèsalèu petita e escura.
GUERRA-E-PATZ-II-WEB	Bona tarde!, Fiodor Ivanic!, didec en tot inclinar-se.
GUERRA-E-PATZ-II-WEB	Òla, amic.
GUERRA-E-PATZ-II-WEB	Aciu qu‟ac as.
GUERRA-E-PATZ-II-WEB	Balaga, m‟estimes o non?, didec Anatòl, botant es mans enes sues espatles.
GUERRA-E-PATZ-II-WEB	Damb quini shivaus as vengut?
GUERRA-E-PATZ-II-WEB	Damb es qu‟ordenéretz, damb es fères, responec Balaga.
GUERRA-E-PATZ-II-WEB	Escota, Balaga… esvrenta era troika, mès mos cau arribar en tres ores, è?
GUERRA-E-PATZ-II-WEB	Se l‟esvrenti, com arribaram?, e Balaga guinhèc un uelh.
GUERRA-E-PATZ-II-WEB	Per qué me cau hèr trufaries?, arric er amiaire.
GUERRA-E-PATZ-II-WEB	Correram tot çò que poguen es shivaus.
GUERRA-E-PATZ-II-WEB	Plan, donc.
GUERRA-E-PATZ-II-WEB	Sè-te.
GUERRA-E-PATZ-II-WEB	Va, sè-te, repetic Dolojov.
GUERRA-E-PATZ-II-WEB	Que sò ben atau, Fiodor Ivanic.
GUERRA-E-PATZ-II-WEB	Sè-te e dèisha-te de pegaries.
GUERRA-E-PATZ-II-WEB	S‟aluguèren es uelhs der amiaire ara vista deth vin.
GUERRA-E-PATZ-II-WEB	Lo refusèc pr‟amor de sauvar es formes, mès beuec e se limpièc es pòts damb un mocador de seda ròia qu‟amiaue laguens era casqueta.
GUERRA-E-PATZ-II-WEB	Plan, Excelléncia, quan mos cau gésser?
GUERRA-E-PATZ-II-WEB	Donques guarda (Anatòl campèc eth relòtge), ara madeish.
GUERRA-E-PATZ-II-WEB	S‟era gessuda ei bona, per qué non auem d‟arribar?
GUERRA-E-PATZ-II-WEB	Anatòl se virèc entà Makarin, que lo contemplaue embadoquit.
GUERRA-E-PATZ-II-WEB	Un viatge, tà Nadau, anèrem entà Tver, li didec arrint.
GUERRA-E-PATZ-II-WEB	Non t‟ac creiràs, mès que non podíem alendar pera velocitat qu‟amiauen es shivaus.
GUERRA-E-PATZ-II-WEB	Mos lancèrem sus un convòi e sautèrem peth dessús de dus cars, vertat?
GUERRA-E-PATZ-II-WEB	Quini shivaus aqueri!, seguic Balaga.
GUERRA-E-PATZ-II-WEB	Auia atalat ath bai uns polins joeni e podetz creir-me, Fidor Ivanic, que galaupèren setanta quilomètres aguestes fères sense posar-se; non podia travar-les, se me demorèren es mans regdes de hered e li passè es retnes a sa Excelléncia e queiguí ath hons dera troika.
GUERRA-E-PATZ-II-WEB	En tres ores mos amièren aqueri diables!
GUERRA-E-PATZ-II-WEB	Sonque eth quèrre crebèc.
GUERRA-E-PATZ-II-WEB	Anatòl gessec dera cramba pr‟amor de tornar ues menutes mès tard damb un abric de pèth sarrat per un cordon d‟argent; amiaue de costat era casqueta de pèth de marta, que l‟estaue fòrça ben ath sòn beròi ròstre.
GUERRA-E-PATZ-II-WEB	Se guardèc en miralh e damb era madeisha portadura s‟apressèc entà Dolojov e prenec un veire de vin.
GUERRA-E-PATZ-II-WEB	Plan, donc, Fiodor, adishatz, gràcies per tot, adishatz.
GUERRA-E-PATZ-II-WEB	Companhs… amics…, se posèc cogitós, companhs dera mia joenesa… adishatz, didec a Makarin e as auti.
GUERRA-E-PATZ-II-WEB	Encara que toti l‟acompanhauen, Anatòl semblaue encaborniat a balhar un ton solemne e esmovent as paraules que dirigie as sòns companhs.
GUERRA-E-PATZ-II-WEB	Parlaue tot doç, en votz nauta, quilhant eth pitrau e balancejant ua cama.
GUERRA-E-PATZ-II-WEB	Cuelhetz es vòsti veires… tu tanben, Balaga.
GUERRA-E-PATZ-II-WEB	Au, companhs e amics dera mia joenesa.
GUERRA-E-PATZ-II-WEB	Auem viscut amassa, mos auem divertit amassa, tè.
GUERRA-E-PATZ-II-WEB	Ara, quan mos tornaram a vier?
GUERRA-E-PATZ-II-WEB	Me‟n vau entar estrangèr.
GUERRA-E-PATZ-II-WEB	S‟acabèc çò qu‟è viscut, gojats.
GUERRA-E-PATZ-II-WEB	Ara vòsta salut!
GUERRA-E-PATZ-II-WEB	Òsca!, beuec eth vin e esclafèc eth veire contra eth solèr.
GUERRA-E-PATZ-II-WEB	Makarin, damb es lèrmes enes uelhs, abracèc a Anatòl.
GUERRA-E-PATZ-II-WEB	A!, prince, se com senti desseparar-me de tu!, didec.
GUERRA-E-PATZ-II-WEB	Anem, anem!, cridèc Anatòl.
GUERRA-E-PATZ-II-WEB	Balaga se dispausèc a gésser.
GUERRA-E-PATZ-II-WEB	Atau.
GUERRA-E-PATZ-II-WEB	Barrèren es pòrtes e se seigueren toti.
GUERRA-E-PATZ-II-WEB	Non, demora, didec Anatòl.
GUERRA-E-PATZ-II-WEB	Barra es pòrtes: mos cau sèir, coma ei eth costum.
GUERRA-E-PATZ-II-WEB	Plan, amics!
GUERRA-E-PATZ-II-WEB	E ara, anem, didec Anatòl, en tot lheuar-se.
GUERRA-E-PATZ-II-WEB	Joseph, eth lacai, autregèc a Anatòl eth dorsièr e eth sabre e toti gesseren en correder.
GUERRA-E-PATZ-II-WEB	A on ei er abric de pèth?, preguntèc Dolojov.
GUERRA-E-PATZ-II-WEB	Ep, Ignatka!
GUERRA-E-PATZ-II-WEB	Vè-te‟n en çò de Matriona Matveievna e ditz-li que te balhe er abric de pèth de marta.
GUERRA-E-PATZ-II-WEB	Qu‟è entenut a díder se com se rape, higec guinhant un uelh.
GUERRA-E-PATZ-II-WEB	Que gesserà de casa mès mòrta que viua, damb aquerò qu‟amie botat.
GUERRA-E-PATZ-II-WEB	Se se pèrd ua soleta menuta, que vien es lèrmes… que se papa, que se mama, se demore hereda e hè repè.
GUERRA-E-PATZ-II-WEB	Çò que te cau hèr ei estropar-la e amiar-la de seguit entara troika.
GUERRA-E-PATZ-II-WEB	Eth vailet se hec a vier un abric de vop.
GUERRA-E-PATZ-II-WEB	Pèc!
GUERRA-E-PATZ-II-WEB	T‟è dit eth de marta!
GUERRA-E-PATZ-II-WEB	Ua beròia gitana, prima e esblancossida, de ludenti uelhs neri e peu cargolhat damb reflèxi bluencs e un chal ròi sus es espatles, campèc corrent damb er abric de pèth de marta.
GUERRA-E-PATZ-II-WEB	Dolojov, sense respóner, cuelhec er abric, lo botèc dessús de Matriosha e l‟estropèc damb eth.
GUERRA-E-PATZ-II-WEB	Ves?, atau ac cau hèr, didec; dempús, atau (e lheuèc eth cothèr, sense deishar ath descubèrt senon ua petita part deth ròstre dera gitana).
GUERRA-E-PATZ-II-WEB	E dempús atau, ves?, e apressèc eth cap d‟Anatòl ena dubertura deth cothèr, que per eth se vedie eth ròstre arridolent de Matriosha.
GUERRA-E-PATZ-II-WEB	Plan, adishatz, Matriosha, didec Anatòl en tot balhar-li un punet.
GUERRA-E-PATZ-II-WEB	S‟acabèren es badinades.
GUERRA-E-PATZ-II-WEB	Ditz-me adiu de Stiopka.
GUERRA-E-PATZ-II-WEB	Au, adishatz!
GUERRA-E-PATZ-II-WEB	Adishatz, Matriosha!, balha- me sòrt!
GUERRA-E-PATZ-II-WEB	Que Diu t‟age, prince, fòrça sòrt, didec Matriosha damb eth sòn accent gitano.
GUERRA-E-PATZ-II-WEB	En pòrge i auie dues troikas, que susvelhauen dus mossos; Balaga se seiguec ena prumèra e quilhant es codes apraièc es retnes damb tranquillitat.
GUERRA-E-PATZ-II-WEB	Anatòl e Dolojov s‟acomodèren damb eth; Makarin, Jvostikov e es dus vailets s‟installèren ena auta.
GUERRA-E-PATZ-II-WEB	Toti prèsti?, preguntèc Balaga.
GUERRA-E-PATZ-II-WEB	Era troika gessec ath mès córrer entath baloard Nikitski.
GUERRA-E-PATZ-II-WEB	Ep!, brrr, brrr!
GUERRA-E-PATZ-II-WEB	Dehòra!, cridauen Balaga e eth mosso que venguie ath sòn costat.
GUERRA-E-PATZ-II-WEB	En arribar ena plaça d‟Arbat, era troika se precipitèc sus ua veitura de shivaus; s‟entenec un bronit sec e un sorriscle; mès Balaga seguic entà dauant carrèr d‟Arbat ensús.
GUERRA-E-PATZ-II-WEB	Heren dus torns per Podnovinski, e dempús d‟aquerò Balaga moderèc era carrèra des sòns shivaus e les travèc ena cantoada de Staraia Koniusennaia.
GUERRA-E-PATZ-II-WEB	Eth mosso qu‟anaue damb Balaga baishèc pr‟amor de tier era brida des shivaus.
GUERRA-E-PATZ-II-WEB	Anatòl e Dolojov tanben baishèren.
GUERRA-E-PATZ-II-WEB	En arribar ena pòrta Dolojov hec un fiulet.
GUERRA-E-PATZ-II-WEB	Responec un aute fiulet e ara seguida campèc era puncela:
GUERRA-E-PATZ-II-WEB	Entratz en pati; aciu que mos pòden veir.
GUERRA-E-PATZ-II-WEB	Ara vierà.
GUERRA-E-PATZ-II-WEB	Dolojov se demorèc ath cant deth portau; Anatòl seguic ara puncèla entath pati, virèc era cantoada e pugèc en pòrge.
GUERRA-E-PATZ-II-WEB	Gavrilo, eth gigantesc vailet de Maria Dmitrievna, gessec ath sòn encontre.
GUERRA-E-PATZ-II-WEB	Vos demore era senhora, didec en votz baisha, en tot barrar-li eth pas.
GUERRA-E-PATZ-II-WEB	Quina senhora?
GUERRA-E-PATZ-II-WEB	Vos prègui que me sigatz; qu‟è ordes de hèr-vos entrar.
GUERRA-E-PATZ-II-WEB	En aqueth moment s‟entenec era votz de Dolojov, que cridaue:
GUERRA-E-PATZ-II-WEB	Kuraguin!, entà darrèr!, traïcion!, entà darrèr!
GUERRA-E-PATZ-II-WEB	Dolojov, ath cant dera brescat, pelejaue damb eth portièr, que sajaue de barrar era pòrta ena esquia de Kuraguin.
GUERRA-E-PATZ-II-WEB	En tot hèr un darrèr esfòrç, refusèc ath portièr, e agarrant deth braç a Anatòl, correc damb eth entara troika.
GUERRA-E-PATZ-II-WEB	Maria Dmitrievna, en trapar-se damb Sonia en correder negada damb lèrmes, l‟obliguèc a condà‟c tot.
GUERRA-E-PATZ-II-WEB	Dempús de liéger era nòta de Natasha, Maria Dmitrievna entrèc ena sua cramba.
GUERRA-E-PATZ-II-WEB	Miserabla!
GUERRA-E-PATZ-II-WEB	Pòcavergonha!, cridèc.
GUERRA-E-PATZ-II-WEB	Non te voi enténer!, e refusant a Natasha, que la guardaue damb uelhs estonadi e secs, l‟embarrèc ena sua cramba damb clau e ordenèc ath portièr que deishèsse duberta era entrada as persones que vierien aquera net; mès que non les deishèsse gésser.
GUERRA-E-PATZ-II-WEB	Ordenèc a Gavrilo que hesse passar ad aguestes persones tanlèu auessen arribat.
GUERRA-E-PATZ-II-WEB	E se seiguec ena sala ara demora des raubaires.
GUERRA-E-PATZ-II-WEB	Quan Gavrilo anoncièc ara sua senhora qu‟es persones que demoraue auien hujut, Maria Dmitrievna, damb gèst ombriu e emmaliciat, se metec a caminar pera sua estança, damb es mans ena esquia, en tot reflexionar en çò que li calie hèr.
GUERRA-E-PATZ-II-WEB	Tara mieja net cerquèc era clau ena sua pòcha e se filèc de cap ara cramba de Natasha.
GUERRA-E-PATZ-II-WEB	Sonia, seiguda en correder, seguie somicant.
GUERRA-E-PATZ-II-WEB	Per Diu, Maria Dmitrievna, deishatz-me entrar a veder-la, li supliquèc.
GUERRA-E-PATZ-II-WEB	Sense respóner, Maria Dmitrievna dauric era pòrta e entrèc.
GUERRA-E-PATZ-II-WEB	Sa pair ei qui me hè pena, pensaue Maria Dmitrievna en tot sajar de padegar-se.
GUERRA-E-PATZ-II-WEB	Per de mau hèr que sigue, harè çò de possible entà que non se‟n sàpie eth comde; ordenarè a toti que sauven silenci”.
GUERRA-E-PATZ-II-WEB	Maria Dmitrievna entrèc damb pas decidit.
GUERRA-E-PATZ-II-WEB	Natasha, immobila, seguie estirada en divan, damb eth cap entre es mans ena madeisha posicion que l‟auie deishat Maria Dmitrievna.
GUERRA-E-PATZ-II-WEB	Vai, damb era mainada brava!
GUERRA-E-PATZ-II-WEB	Balhar un rendètz-vos as sòns aimants ena mia casa!
GUERRA-E-PATZ-II-WEB	Qu‟ei pro ja de simular…
GUERRA-E-PATZ-II-WEB	Escota-me quan te parli!
GUERRA-E-PATZ-II-WEB	Maria Dmitrievna la toquèc en braç.
GUERRA-E-PATZ-II-WEB	Escota quan te parli.
GUERRA-E-PATZ-II-WEB	T‟as caperat de vergonha coma era pejor des hemnòtes.
GUERRA-E-PATZ-II-WEB	Que ja t‟apraiaria jo es compdes, mès me hè dò per ta pair.
GUERRA-E-PATZ-II-WEB	L‟ac amagarè.
GUERRA-E-PATZ-II-WEB	Natasha seguie sense botjar-se; mès tot eth sòn còs siguec secodit per somics silenciosi e convulsadi, que l‟estofauen.
GUERRA-E-PATZ-II-WEB	Maria Dmitrievna guardèc a Sonia e se seiguec en divan, ath cant de Natasha.
GUERRA-E-PATZ-II-WEB	Que pòs balhar gràcies de qué s‟age escapat, mès lo traparè, didec damb votz ruda.
GUERRA-E-PATZ-II-WEB	Entenes çò que te digui?
GUERRA-E-PATZ-II-WEB	Autant Maria Dmitrievna coma Sonia quedèren espaurides en veir aqueth ròstre.
GUERRA-E-PATZ-II-WEB	Auie es uelhs ludents e secs, es pòts sarradi e es caròles en.honsades.
GUERRA-E-PATZ-II-WEB	Natalia!, didec Dmitrievna.
GUERRA-E-PATZ-II-WEB	Tu sabes que voi eth tòn ben.
GUERRA-E-PATZ-II-WEB	Demora-te coma estàs, demora-te atau, que non te tocarè… mès escota; que no me cau díder çò de colpable qu‟ès, tu madeisha te‟n sabes.
GUERRA-E-PATZ-II-WEB	Ta pair arribe deman…
GUERRA-E-PATZ-II-WEB	Qué li vau a díder?
GUERRA-E-PATZ-II-WEB	De nauèth es somics secodiren eth còs de Natasha.
GUERRA-E-PATZ-II-WEB	Se‟n saberà ta pair, eth tòn frair, eth tòn nòvi.
GUERRA-E-PATZ-II-WEB	Que non è nòvi.
GUERRA-E-PATZ-II-WEB	È trincat damb eth, sorrisclèc Natasha.
GUERRA-E-PATZ-II-WEB	Qu‟ei parièr, seguic Maria Dmitrievna.
GUERRA-E-PATZ-II-WEB	Se‟n saberàn.
GUERRA-E-PATZ-II-WEB	Coneishi a ta pair; lo desfisarà en un düel.
GUERRA-E-PATZ-II-WEB	Polida causa, tè.
GUERRA-E-PATZ-II-WEB	A, deishatz-me!
GUERRA-E-PATZ-II-WEB	Per qué ac auetz empedit?
GUERRA-E-PATZ-II-WEB	Per qué?
GUERRA-E-PATZ-II-WEB	Qui vos a demanat que vos caléssetz en aquerò?, cridèc Natasha, en tot incorporar-se e guardar emmaliciada a Maria Dmitrievna.
GUERRA-E-PATZ-II-WEB	Mès, se qué volies que hessem?, lheuèc Maria Dmitrievna era votz, en tot alugar-se de nauèth.
GUERRA-E-PATZ-II-WEB	Vai!
GUERRA-E-PATZ-II-WEB	Qu‟ei que t‟auem tengut embarrada bèth còp?
GUERRA-E-PATZ-II-WEB	Qui l‟empedie ad aguest òme vier en casa a veder-te?
GUERRA-E-PATZ-II-WEB	Per qué t‟auie de raubar coma a ua gitana quinsevolhe?
GUERRA-E-PATZ-II-WEB	E se t‟auesse raubat, te penses que non lo traparien?
GUERRA-E-PATZ-II-WEB	Ta pair, eth tòn frair, eth tòn nòvi.
GUERRA-E-PATZ-II-WEB	Aguest òme qu‟ei un miserable, un brigand, qu‟ei aquerò!
GUERRA-E-PATZ-II-WEB	Vau mès que toti vosati!, cridèc Natasha incorporant-se.
GUERRA-E-PATZ-II-WEB	Se non ac auéssetz empedit…
GUERRA-E-PATZ-II-WEB	Ò, mon Diu, Sonia!
GUERRA-E-PATZ-II-WEB	Per qué?
GUERRA-E-PATZ-II-WEB	Per qué?
GUERRA-E-PATZ-II-WEB	Anatz-vo‟n ja!…
GUERRA-E-PATZ-II-WEB	Maria Dmitrievna volec parlar, mès Natasha cridèc:
GUERRA-E-PATZ-II-WEB	Anatz-vo‟m, anatz-von ja!
GUERRA-E-PATZ-II-WEB	Toti m‟an en òdi, toti me mensprèden!
GUERRA-E-PATZ-II-WEB	E tornèc a lançar-se sus eth divan.
GUERRA-E-PATZ-II-WEB	Maria Dmitrievna seguic parlant-li pendent bèth temps, sajant de convencer-la de qué li calie amagar ath comde çò que s‟auie passat, de qué arrés se‟n saberie d‟arren s‟era hège per desbrembà‟c tot e hèr veir as auti qu‟arren s‟auie passat.
GUERRA-E-PATZ-II-WEB	Natasha non responie; auie deishat de somicar, mès tremolaue tota, secodida per caudheireds.
GUERRA-E-PATZ-II-WEB	Maria Dmitrievna li botèc un coishin jos eth cap, la caperèc damb dues hlaçades e li hec a vier un shinhau de telh, mès Natasha non se botgèc.
GUERRA-E-PATZ-II-WEB	Mès era non dormie; guardaue sense veir, damb uns uelhs que semblauen escapar-se deth sòn esblancossit ròstre.
GUERRA-E-PATZ-II-WEB	Seguic desvelhada pendent tota era net, sense plorar e sense parlar a Sonia, que se lheuèc diuèrsi vaitges pr‟amor de veir se com anaue.
GUERRA-E-PATZ-II-WEB	Londeman, ara ora der esdejoar, eth comde Ilia Andreievic arribèc dera sua propietat.
GUERRA-E-PATZ-II-WEB	Qu‟ère plan content, auie arribat a un bon convengut damb eth crompaire dera propietat e ja arren l‟arturaue en Moscòu; podie tornar ath cant dera sua esposa, que trapaue mens fòrça.
GUERRA-E-PATZ-II-WEB	Maria Dmitrievna lo recebec e li didec que Natasha s‟auie metut malauta era vesilha e qu‟auie hèt a vier a un mètge, encara qu‟ara ja ère mielhor.
GUERRA-E-PATZ-II-WEB	Aqueth maitin Natasha non gessec dera sua cramba.
GUERRA-E-PATZ-II-WEB	Sarradi es henudi pòts, secs es uelhs, guardaue inquieta e atentiua a guairi passauen peth carrèr e se viraue ara prèssa se quauquarrés entraue ena sua cramba damb anaments masculins.
GUERRA-E-PATZ-II-WEB	Qu‟ère evident que demoraue naues d‟Anatòl o que venguesse eth madeish.
GUERRA-E-PATZ-II-WEB	Quan entrèc eth comde, se virèc espaurida e eth sòn ròstre cuelhec de nauèth ua expression hereda e enquia colerica.
GUERRA-E-PATZ-II-WEB	Non se lheuèc ne tansevolhe entà vier ath sòn encontre.
GUERRA-E-PATZ-II-WEB	Qué te cau, àngel mèn?
GUERRA-E-PATZ-II-WEB	Ès malauta?, preguntèc eth comde.
GUERRA-E-PATZ-II-WEB	Natasha sauvèc silenci.
GUERRA-E-PATZ-II-WEB	Òc, sò malauta, didec dempús.
GUERRA-E-PATZ-II-WEB	E dauant es inquietes preguntes de sa pair de per qué ère tant ablasigada e se l‟auie arribat quauquarren ath prince Andrei, li responec que non passaue arren e li demanèc que non se preocupèsse.
GUERRA-E-PATZ-II-WEB	Maria Dmitrievna confirmèc ath comde es paraules de Natasha, en tot assegurar-li qu‟arren s‟auie passat.
GUERRA-E-PATZ-II-WEB	Era supausada malautia dera sua hilha, eth sòn aclapament, es ròstres confusi de Sonia e Maria Dmitrievna hègen veir ath comde que quauquarren s‟auie passat ena sua abséncia; mès ère tan terrible pensar que quauquarren vergonhós podesse auer-li passat ara sua hilha preferida, estimaue tant era sua alègra tranquillitat, qu‟evitèc es preguntes e sagèc de convencer-se de qué arren, en realitat, s‟auie passat.
GUERRA-E-PATZ-II-WEB	Era soleta causa que sentie ère qu‟era malautia de Natasha arreculaue era tornada entà Otradnoie.
GUERRA-E-PATZ-II-WEB	Dès era arribada dera sua hemna en Moscòu, Pierre s‟auie prepausat partir entà quinsevolh lòc pr‟amor de non estar-se damb era.
GUERRA-E-PATZ-II-WEB	Pòc dempús dera arribada des Rostov, era impression que li costaue Natasha l‟obliguèc a esdegar-se pr‟amor d‟amiar ara practica es sòn projèctes.
GUERRA-E-PATZ-II-WEB	Partic entà Tver, pr‟amor de tier-li ua visita ara veuda d‟Osip Alexeievic, que de hège bèth temps l‟auie prometut autrejar es papèrs deth sòn espós.
GUERRA-E-PATZ-II-WEB	Quan Pierre entornèc en Moscòu li balhèren ua carta de Maria Dmitrievna qu‟en era lo convidaue a visitar-la per un ahèr plan important restacat damb eth prince Bolkonski e era sua prometuda.
GUERRA-E-PATZ-II-WEB	Pierre evitaue a Natasha; li semblaue sénter entada era ua atraccion mès fòrta de çò que li permetie era sua situacion de maridat e per èster era era nòvia deth sòn amic.
GUERRA-E-PATZ-II-WEB	Mès eth destin l‟amiaue tostemp entada era.
GUERRA-E-PATZ-II-WEB	Per qué m‟an de besonh?, pensaue tant que se vestie pr‟amor de visitar a Maria Dmitrievna.
GUERRA-E-PATZ-II-WEB	Pro que vengue lèu eth prince Andrei e se maride damb era!”, seguic dident-se, tant que s‟endralhaue de cap ara casa dera senhora Ajrosimova.
GUERRA-E-PATZ-II-WEB	En baloard Tverskoi entenec ua votz coneishuda que lo cridaue:
GUERRA-E-PATZ-II-WEB	Pierre!, hè guaire qu‟as tornat?
GUERRA-E-PATZ-II-WEB	Lheuèc eth cap e vedec a Anatòl Kuraguin damb eth sòn etèrn amic Makarin, que passaue en ua luja tirassada per dus polins grisi.
GUERRA-E-PATZ-II-WEB	Inclinaue era tèsta entà un costat, hènt veir era sua cara roienca e fresca.
GUERRA-E-PATZ-II-WEB	Amiaue de costat eth chapèu de blanc plumalh, qu‟ath sòn dejós pistauen es peus cargolhadi engomadi e caperadi de nhèu menuda.
GUERRA-E-PATZ-II-WEB	Que non ve mès enlà deth plaser momentanèu; arren lo trebole, e plan per aquerò ei tostemp alègre e tranquil.
GUERRA-E-PATZ-II-WEB	Ena anticramba dera senhora Ajrosimova, eth vailet que l‟ajudec a trèir-se er abric li didec que Maria Dmitrievna lo demoraue ena sua cramba.
GUERRA-E-PATZ-II-WEB	En daurir era pòrta dera sala, Pierre vedec a Natasha, seiguda ath cant dera hièstra, plan esblancossida e uelhimacada.
GUERRA-E-PATZ-II-WEB	Era gojata se virèc entada eth damb un gèst de mala encolia e damb ua hereda dignitat gessec dera sala.
GUERRA-E-PATZ-II-WEB	Qué s‟a passat?, preguntèc Pierre en entrar ena cramba de Maria Dmitrievna.
GUERRA-E-PATZ-II-WEB	Un polit ahèr.
GUERRA-E-PATZ-II-WEB	Qu‟è cinquanta ueit ans e non è vist jamès ua vergonha semblabla, e dempús d‟exigir-li a Pierre era sua paraula d‟aunor de qué ad arrés li condarie çò que l‟anaue a explicar, Maria Dmitrievna l‟expliquèc que Natasha auie trincat damb eth prince Bolkonski sense avertir a sa pairs d‟aquerò, qu‟era causa dera trincadura auie estat Anatòl Kuraguin, que damb eth l‟auie metut en relacion era pròpia hemna de Pierre, e que Natasha auie sajat de húger en absencia de sa pair pr‟amor de maridar-se secretaments damb Anatòl.
GUERRA-E-PATZ-II-WEB	Pierre, perplèx, damb es espatles quilhades e era boca dubèrta, seguie d‟aurelha a Maria Dmitrievna sense creir çò qu‟entenie.
GUERRA-E-PATZ-II-WEB	Era agradiua opinion de Natasha, que coneishie de mainada, non encaishaue ena sua ment damb aguesta Natasha infama, estupida e crudèu.
GUERRA-E-PATZ-II-WEB	Se‟n brembèc dera sua pròpia hemna: “Totes que son madeish”, se didec, e pensèc que non ère solet que se vedie ena trista sòrt de veder-se estacat a ua mala hemna.
GUERRA-E-PATZ-II-WEB	Planhie, enquia sénter talents de plorar, ath prince Andrei, en tot rebrembar eth sòn orgulh; e coma mès se‟n brembaue deth sòn amic, mès ère eth mensprètz e era repugnància que li costaue aquera Natasha que pòc abantes, damb mina de hereda dignitat, auie gessut dera sala sense hèr-ne cabau.
GUERRA-E-PATZ-II-WEB	Ignoraue qu‟er esperit de Natasha ère arràs de desesperacion e umilianta vergonha e que non ère colpabla de qué eth sòn ròstre exprimisse aquera gravetat digna e sevèra.
GUERRA-E-PATZ-II-WEB	Mès com s‟anauen a maridar?, responec Pierre as paraues de Maria Dmitrievna.
GUERRA-E-PATZ-II-WEB	Eth que non pòt; ja ei maridat.
GUERRA-E-PATZ-II-WEB	Plan pejor!, sorrisclèc Maria Dmitrievna.
GUERRA-E-PATZ-II-WEB	Vai damb eth gojat!
GUERRA-E-PATZ-II-WEB	Qu‟ei un miserable.
GUERRA-E-PATZ-II-WEB	E era, demore que demore, dès hè dus dies.
GUERRA-E-PATZ-II-WEB	Aumens deisharà de demorar.
GUERRA-E-PATZ-II-WEB	L‟ac cau díder.
GUERRA-E-PATZ-II-WEB	Pierre la metec ath pas des detalhs deth maridatge d‟Anatòl.
GUERRA-E-PATZ-II-WEB	Maria Dmitrievna, dempús de deishar anar era sua colèra, l‟expliquèc a Pierre eth motiu d‟auer-lo hèt a vier.
GUERRA-E-PATZ-II-WEB	Cranhie qu‟eth comde o Bolkonski, que se demoraue d‟un moment en aute, desfisèssen a Kuraguin; per aquerò amiaue era intencion d‟amagar çò que s‟auie passat e pregaue a Pierre qu‟obliguèsse ath sòn cunhat a gésser de Moscòu e non tornar mès ena capitau.
GUERRA-E-PATZ-II-WEB	Pierre prometec hèr çò que se li demanaue, en compréner ara eth perilh que se trapaue eth vielh comde, Nikolai e eth prince Andrei.
GUERRA-E-PATZ-II-WEB	Dempús d‟expausar damb frasa clara e braca es sues rasons, Maria Dmitrievna l‟amièc entara sala.
GUERRA-E-PATZ-II-WEB	Tie compde, eth comde ac ignòre tot, li didec.
GUERRA-E-PATZ-II-WEB	Hè coma se tu non te‟n sabesses d‟arren.
GUERRA-E-PATZ-II-WEB	Jo anarè a dider-li que non a perqué demorar-se mès.
GUERRA-E-PATZ-II-WEB	Queda-te a dinar, se vòs.
GUERRA-E-PATZ-II-WEB	Pierre trapèc en salon ath vielh comde, confús e capvirat.
GUERRA-E-PATZ-II-WEB	Natasha venguie de dider-li qu‟auie trincat damb Bolkonski.
GUERRA-E-PATZ-II-WEB	Quin malastre!
GUERRA-E-PATZ-II-WEB	Quin malastre, mon cher!, li didec.
GUERRA-E-PATZ-II-WEB	Qu‟ei un malastre quan aguestes gojates non son damb sa mair.
GUERRA-E-PATZ-II-WEB	Be me hè dò d‟auer vengut.
GUERRA-E-PATZ-II-WEB	Damb vos que serè sincèr.
GUERRA-E-PATZ-II-WEB	Sabetz qu‟a trincat damb eth prometut sense consultà‟c damb arrés?
GUERRA-E-PATZ-II-WEB	Qu‟ei vertat, que jamès m‟a entosiasmat guaire aguest maridatge.
GUERRA-E-PATZ-II-WEB	Eth qu‟ei un òme excellent, mès en tot maridar-se contra era volentat de sa pair que non aurien estat erosi e, a tot darrèr, a Natasha que non li mancaràn nòvis.
GUERRA-E-PATZ-II-WEB	Mès ja amiauen fòrça temps, e dempús se qué ei aquerò de balhar un pas semblable sense consultà‟c damb sa pairs?
GUERRA-E-PATZ-II-WEB	Ara qu‟ei malauta, e Diu se‟n sap se qué deu auer…
GUERRA-E-PATZ-II-WEB	Mau ahèr, comde, aquerò de qué es hilhes siguen sense sa mair…
GUERRA-E-PATZ-II-WEB	Pierre, en veir eth desengust d‟Ilia Andreievic, sagèc de desviar era convèrsa, mès tornaue tostemp ara madeisha.
GUERRA-E-PATZ-II-WEB	A tot darrèr entrèc Sonia ena sala; venguie plan alterada, e li didec a Pierre:
GUERRA-E-PATZ-II-WEB	Natasha non se trape ben; ei ena sua cramba e desire veder-vos.
GUERRA-E-PATZ-II-WEB	Dmitrievna vos prègue que vengatz.
GUERRA-E-PATZ-II-WEB	Òc, vos ètz plan amic de Bolkonski, didec eth comde, seguraments volerà balhar-vos quauquarren entada eth.
GUERRA-E-PATZ-II-WEB	A, mon Diu!
GUERRA-E-PATZ-II-WEB	A, mon Diu!
GUERRA-E-PATZ-II-WEB	Tan ben qu‟anauen es causes!
GUERRA-E-PATZ-II-WEB	E, en tot hèr-se a vier es mans enes possi, caperadi d‟escassi peus grisi, gessec dera sala.
GUERRA-E-PATZ-II-WEB	Maria Dmitrievna l‟auie dit a Natasha qu‟Anatòl Kuraguin ère maridat.
GUERRA-E-PATZ-II-WEB	Era non s‟ac volie creir e demanèc que Pierre venguesse pr‟amor de confirmar-l‟ac.
GUERRA-E-PATZ-II-WEB	Sonia l‟ac anèc condant tant que l‟amiaue entara cramba de Natasha.
GUERRA-E-PATZ-II-WEB	Esblancossida e damb sevèra expression, Natasha, seiguda ath costat de Maria Dmitrievna, recebec a Pierre damb guardada febriu e interroganta.
GUERRA-E-PATZ-II-WEB	Non l‟arric ne li hec cap de reveréncia, coma acostumaue; se limitèc a tachar-li es uelhs e a preguntar-li damb dus uelhs s‟ère amic o enemic, coma toti es auti, per çò que hège a Anatòl.
GUERRA-E-PATZ-II-WEB	Qu‟ère clar que, per eth madeish, Pierre non existie entada era.
GUERRA-E-PATZ-II-WEB	Eth qu‟ac sap tot, didec Maria Dmitrievna, senhalant a Pierre.
GUERRA-E-PATZ-II-WEB	Es uelhs de Natasha, coma es d‟un animau herit que guarde as gossets e ath caçaire que s‟aprèsse ada era, se dirigiren entà Pierre e entà Maria Dmitrievna.
GUERRA-E-PATZ-II-WEB	Natalia Ilinishna, comencèc Pierre, baishant es uelhs damb ua sensacion de pietat entada era e refús per çò que li calie hèr, vertat o non, vos deuie èster parièr, pr‟amor que…
GUERRA-E-PATZ-II-WEB	Alavetz, non ei vertat que sigue maridat?
GUERRA-E-PATZ-II-WEB	Òc, qu‟ei vertat.
GUERRA-E-PATZ-II-WEB	Se maridèc hè ja temps?, preguntèc.
GUERRA-E-PATZ-II-WEB	Paraula d‟aunor?
GUERRA-E-PATZ-II-WEB	Pierre balhèc era sua paraula d‟aunor.
GUERRA-E-PATZ-II-WEB	Encara ei aciu?, preguntèc Natasha ara prèssa.
GUERRA-E-PATZ-II-WEB	Òc, vengui de veder-lo.
GUERRA-E-PATZ-II-WEB	Qu‟ère evident que li mancauen es fòrces entà seguir parlant.
GUERRA-E-PATZ-II-WEB	Damb un senhau dera man supliquèc que la deishèssen soleta.
GUERRA-E-PATZ-II-WEB	XX Pierre non se demorèc a dinar e partic de seguit damb eth prepaus de trapar ena ciutat a Anatòl Kuraguin.
GUERRA-E-PATZ-II-WEB	En pensar en eth, se li hège mau sang e semblaue que li mancaue er alend.
GUERRA-E-PATZ-II-WEB	Anatòl non ère damb es gitanos, ne en Canomeno; Pierre se filèc entath club, a on es causes semblauen auer eth ritme de tostemp.
GUERRA-E-PATZ-II-WEB	Es sòcis que venguien a dinar formauen es sòns grops e parlauen des nauetats dera ciutat.
GUERRA-E-PATZ-II-WEB	Toti saludèren a Pierre.
GUERRA-E-PATZ-II-WEB	Un lacai, que se‟n sabie pro ben des sòns costums, l‟avertic de qué se l‟auie reservat un lòc en minjador petit, qu‟eth prince Mijail Zajarish ère ena bibliotèca e que Pavel Timofeievic encara non auie arribat.
GUERRA-E-PATZ-II-WEB	Un des sòns coneishudi li preguntèc s‟ère vertat qu‟era senhoreta Rostova auie estat raubada per Kuraguin, causa que ja comentaue tota era ciutat.
GUERRA-E-PATZ-II-WEB	Pierre se metec a arrir e assegurèc qu‟era notícia ère absurda, donques que venguie d‟estar damb es Rostov.
GUERRA-E-PATZ-II-WEB	Preguntèc a toti per Anatòl; es uns li dideren qu‟encara non auie arribat; es auti, que pensaue dinar aquiu.
GUERRA-E-PATZ-II-WEB	A Pierre li semblèc estranh contemplar a tota aquera gent tranquilla e indiferenta, que non se‟n sabien de çò que se passaue en sòn esperit.
GUERRA-E-PATZ-II-WEB	Passegèc ua estona pera ampla sala enquia que toti aueren arribat, e quan vedec que Kuraguin non apareishie, entornèc entà çò de sòn, sense demorar-se a dinar.
GUERRA-E-PATZ-II-WEB	Anatòl, qu‟autant cercaue, auie dinat aqueth dia damb Dolojov, en tot consultar damb eth era manèra de botar remèdi ad açò que s‟auie passat.
GUERRA-E-PATZ-II-WEB	Li semblaue indispensable tier ua entrevista damb Natasha.
GUERRA-E-PATZ-II-WEB	E pera tarde s‟apressèc ena casa dera sua fraia, pr‟amor de trapar ua manèra d‟apraiar era entrevista.
GUERRA-E-PATZ-II-WEB	Quan Pierre, dempús de recórrer tota era ciutat, arribèc en casa, un vailet l‟anoncièc qu‟Anatòl Vasilievic ère damb era comdessa.
GUERRA-E-PATZ-II-WEB	Eth salon d‟Elena ère plei de convidadi; Pierre, sense saludar ara sua hemna, que dera sua arribada en Moscòu non auie vist (ara l‟ère mès odiosa que jamès), entrèc en salon, e, en veir a Anatòl, se dirigic entada eth.
GUERRA-E-PATZ-II-WEB	Pierre!, didec era comdessa en to apressar-se ath sòn marit.
GUERRA-E-PATZ-II-WEB	Se posèc en avertir en cap jocat deth sòn marit, enes sòns uelhs ludents e ena sua manèra decidida de caminar, aquera terrible expression de furor e fòrça qu‟era coneishie e auie experimentat dempús eth düel damb Dolojov.
GUERRA-E-PATZ-II-WEB	Tè, Anatòl, que me cau parlar-te, higec en francés.
GUERRA-E-PATZ-II-WEB	Anatòl guardèc ara sua fraia; se lheuèc moishaments e seguic a Pierre.
GUERRA-E-PATZ-II-WEB	Pierre lo cuelhec deth braç, lo tirassèc e gessec damb eth.
GUERRA-E-PATZ-II-WEB	Si vous vous permettez dans mon salon… gasulhèc Elena.
GUERRA-E-PATZ-II-WEB	Anatòl seguic a Pierre damb era sua arrogància de costum, mès eth sòn ròstre hège veir ua cèrta inquietud.
GUERRA-E-PATZ-II-WEB	En entrar en sòn burèu, Pierre barrèc era pòrta e se dirigic ada eth sense guardar-lo:
GUERRA-E-PATZ-II-WEB	Auetz prometut maridar-vos damb era comdessa Rostova?
GUERRA-E-PATZ-II-WEB	Eth ròstre de Pierre, ja esblancossit, se desfigurèc pera colèra.
GUERRA-E-PATZ-II-WEB	Agarrèc damb era sua vigorosa man a Anatòl peth cothèr der unifòrme e lo secodic enquia qu‟eth ròstre de Kuraguin amuishèc pro pòur.
GUERRA-E-PATZ-II-WEB	È dit que me cau parlar damb vos!…, repetic.
GUERRA-E-PATZ-II-WEB	Ètz vos un miserable e un brigand, e non sai se qué me retie deth plaser d‟estronhar-vos era tèsta damb aquerò, didec Pierre, que per çò de parlar francés, s‟exprimie en tèrmes tant artifiosi.
GUERRA-E-PATZ-II-WEB	Agarrèc un pesant cachapapèrs e lo quilhèc menaçaire, mès de seguit lo deishèc en sòn lòc.
GUERRA-E-PATZ-II-WEB	Li prometéretz maridar-vos?
GUERRA-E-PATZ-II-WEB	Jo, jo, jo non pensaua; jamès prometí arren, pr‟amor que…
GUERRA-E-PATZ-II-WEB	Pierre l‟interrompec:
GUERRA-E-PATZ-II-WEB	As cartes d‟era?
GUERRA-E-PATZ-II-WEB	As cartes?, repetic apressant-se entà Kuraguin.
GUERRA-E-PATZ-II-WEB	Aguest lo guardèc e, metent era man ena sua pòcha, treiguec eth portamoneda.
GUERRA-E-PATZ-II-WEB	Pierre cuelhec era carta que l‟aufrie e, en tot hèr enlà ua taula que i auie ath dauant, se deishèc quèir en divan.
GUERRA-E-PATZ-II-WEB	Je ne serai pas violent, ne craignez rien, didec, en tot respóner a un gèst de temor d‟Anatòl.
GUERRA-E-PATZ-II-WEB	Es cartes, prumèr, didec Pierre coma repetint entada eth madeish ua leçon; dusau, contunhèc dempús un breu silenci, en tot lheuar-se e tornar a passejar: deman madeish vos cau gésser de Moscòu.
GUERRA-E-PATZ-II-WEB	Mès com posqui…?
GUERRA-E-PATZ-II-WEB	E tresau, seguic Pierre, sense hèr-ne cabau, non auetz de díder jamès ne ua soleta paraula de çò que s‟a passat entre vos e era comdessa.
GUERRA-E-PATZ-II-WEB	Ja sai que non vos ac posqui enebir, mès se vos rèste un shinhau de consciéncia…
GUERRA-E-PATZ-II-WEB	Pierre hec uns quant torns en silenci.
GUERRA-E-PATZ-II-WEB	Kuraguin, seigut ath cant dera taula, se mossegaue es pòts damb es celhes arroncilhades.
GUERRA-E-PATZ-II-WEB	A tot darrèr non podetz deishar de compréner qu‟ath delà deth plaser existís era felicitat e era patz de d‟autes persones, e qu‟estronhatz tota ua vida damb era afogadura de divertir-vos.
GUERRA-E-PATZ-II-WEB	Divertitz-vos damb d‟autes hemnes semblables ara mia esposa, damb aguestes qu‟auetz perfècte dret, eres que se‟n saben pro ben de çò que voletz d‟eres.
GUERRA-E-PATZ-II-WEB	Son armades contra vos damb era madeisha experiéncia dera depravacion.
GUERRA-E-PATZ-II-WEB	Mès prométer maridatge a ua joena… enganhar-la… sajar un rapte…
GUERRA-E-PATZ-II-WEB	Com non comprenetz qu‟ei tant infame coma pataquejar a un ancian o a aun mainatge…
GUERRA-E-PATZ-II-WEB	Pierre carèc e tachèc es uelhs plei d‟interrogacions en Kuraguin, mès ja sense ira.
GUERRA-E-PATZ-II-WEB	Aquerò non ac sai, repliquèc Anatòl, que semblaue recuperar era audàcia a mida que Pierre dominaue era sua colèra.
GUERRA-E-PATZ-II-WEB	Que non ac sai ne ac voi saber, repliquèc sense guardar ath sòn cunhat, e damb un leugèr tremor dera sua maishèra.
GUERRA-E-PATZ-II-WEB	Mès que m‟auetz parlat de tau sòrta, m‟auetz cridat infame e autes causes parières, que jo, comme un homme d’honeur, non posqui tolerar ad arrés.
GUERRA-E-PATZ-II-WEB	Qué?, preguntèc ironicaments Pierre.
GUERRA-E-PATZ-II-WEB	Auetz besonh d‟ua satisfaccion?
GUERRA-E-PATZ-II-WEB	Aumens poiríetz retirar aguestes paraules.
GUERRA-E-PATZ-II-WEB	Se cau, vos balharè sòs entath viatge.
GUERRA-E-PATZ-II-WEB	Anatòl arric.
GUERRA-E-PATZ-II-WEB	E aqueth arridolet timid e ignòble, que ja coneishie ena sua hemna, enforismèc a Pierre:
GUERRA-E-PATZ-II-WEB	Ò!, quina familha tant infama e sense còr!, didec, e gessec dera cramba.
GUERRA-E-PATZ-II-WEB	Londeman Anatòl partic entà Sant Petersburg.
GUERRA-E-PATZ-II-WEB	Pierre se filèc de cap ara casa de Maria Dmitrievna pr‟amor de comunicar-li que s‟auie hèt çò qu‟era desiraue; Kuraguin se n‟auie anat de Moscòu.
GUERRA-E-PATZ-II-WEB	Tota era casa ère espaurida e capvirada.
GUERRA-E-PATZ-II-WEB	Natasha ère plan malauta, e Maria Dmitrievna condèc en secret a Pierre qu‟aquera net, dempús de saber-se‟n que Anatòl ère maridat, auie sajat d‟empodoar-se damb arsenic, que s‟auie hèt a vier en secret.
GUERRA-E-PATZ-II-WEB	Comencèc a prener-lo, mès s‟espauric tant, que desvelhèc a Sonia e li condèc çò que venguie de hèr.
GUERRA-E-PATZ-II-WEB	De seguit se cuelheren es mesures de besonh contra eth podom, e ara ja ère dehòra de perilh; ça que la, se trapaue tan fèbla que non se podie pensar en amiar-la entà Otradnoie e anèren a cercar ara comdessa; Pierre vedec ath comde fòrça aclapat, e a Sonia plorosa, mès a Natasha non la podec veir.
GUERRA-E-PATZ-II-WEB	Aqueth dia dinèc en Club.
GUERRA-E-PATZ-II-WEB	Pertot se comentaue er assag de rapte de Natalia Rostov; Pierre desmentie tu per tu eth rumor, en tot assegurar qu‟era soleta causa que s‟auie passat ère qu‟eth sòn cunhat l‟auie demanat era man a Natasha e que siguec refusat.
GUERRA-E-PATZ-II-WEB	Pierre tenguie coma un déuer sòn amagà‟c tot e sauvar era reputacion de Natasha.
GUERRA-E-PATZ-II-WEB	Demoraue damb temor era arribada deth prince Andrei e cada dia s‟apressaue ena casa deth vielh Bolkonski ara cèrca de notícies.
GUERRA-E-PATZ-II-WEB	Eth prince Nikolai Andreieivic se n‟auie sabut per mademoiselle Bourienne de toti es rumors que circulauen pera ciutat e auie liejut era carta dirigida ara princessa Maria qu‟en era Natasha trincaue damb eth sòn nòvi.
GUERRA-E-PATZ-II-WEB	Semblaue mès alègre que de costum e demoraue ath sòn hilh damb grana impaciéncia.
GUERRA-E-PATZ-II-WEB	Uns dies dempús dera partida d‟Anatòl, Pierre recebec ua nòta deth prince Andrei en tot notificar-li era sua arribada e demanar-li que venguesse ena sua casa.
GUERRA-E-PATZ-II-WEB	Tanlèu arribèc en Moscòu, eth prince Andrei recebec de mans de sa pair era carta de Natasha ara princessa Maria (que mademoiselle Bourienne auie sostrèt ara princessa e autrejat ath prince) e li calec escotar dera boca de sa pair era notícia deth fracassat rapte, corregida e aumentada.
GUERRA-E-PATZ-II-WEB	Eth prince Andrei auie arribat ja auançada era tarde deth dia anterior, e londeman recebec era visita deth sòn amic.
GUERRA-E-PATZ-II-WEB	Pierre pensaue trapar-lo en ua situacion semblabla ara de Natasha e s‟estonèc quan, en entrar ena sala, entenec era votz deth prince Andrei que comentaue animadaments en burèu ua certana intriga en Sant Petersburg.
GUERRA-E-PATZ-II-WEB	Eth vielh prince e un aute interlocutor l‟interrompien de quan en quan.
GUERRA-E-PATZ-II-WEB	Era princessa Maria gessec ar encontre de Pierre.
GUERRA-E-PATZ-II-WEB	Alendèc, en tot indicar damb es sòns uelhs eth burèu a on se trapaue eth sòn frair, coma se desirèsse exprimir atau eth sòn sentiment de condolença peth dolor deth prince.
GUERRA-E-PATZ-II-WEB	Mès Pierre vedec en aqueth ròstre era alegria dera princessa per çò que s‟auie passat e pera forma que sa frair auie recebut era notícia dera traïcion dera sua prometuda.
GUERRA-E-PATZ-II-WEB	A dit que s‟ac demoraue, comentèc era princessa.
GUERRA-E-PATZ-II-WEB	Pro que me‟n sai de qué eth sòn orgulh l‟empedís exprimir es sòns sentiments, mès ac tie mielhor, plan mielhor de çò que jo me demoraua.
GUERRA-E-PATZ-II-WEB	Per çò que semble, li calie èster atau…
GUERRA-E-PATZ-II-WEB	Ei possible que tot s‟age acabat completaments?, preguntèc Pierre.
GUERRA-E-PATZ-II-WEB	Era princessa lo guardèc damb estonament.
GUERRA-E-PATZ-II-WEB	Non comprenie ne tansevolhe que se podesse hèr aguesta pregunta.
GUERRA-E-PATZ-II-WEB	Pierre entrèc en burèu.
GUERRA-E-PATZ-II-WEB	Eth prince Andrei, que trapèc fòrça cambiat, vestie de paisan.
GUERRA-E-PATZ-II-WEB	Parlauen de Speranski: era naua deth sòn sobte despatriament e era sua supausada traïcion acabaue d‟arribar en Moscòu.
GUERRA-E-PATZ-II-WEB	Ara lo jutgen e lo colpen toti aqueri que hè un mes lo vantauen e aqueri que non èren capables de compréner es sues intencions, didie eth prince Andrei.
GUERRA-E-PATZ-II-WEB	Qu‟ei plan de bon hèr jutjar ath queigut en malastre e colpar-lo de toti es errors des auti.
GUERRA-E-PATZ-II-WEB	Mès jo vos digui que se quauquarren de bon s‟a hèt pendent aguest reinatge, l‟ac deuem ada eth e ad arrés mès.
GUERRA-E-PATZ-II-WEB	Se posèc quan vedec a Pierre.
GUERRA-E-PATZ-II-WEB	En sòn ròstre i auec ua leugèra estrementida e de seguit cuelhet ua expression esquiua.
GUERRA-E-PATZ-II-WEB	Era posteritat que li harà justícia, acabèc, e se virèc entà Pierre: Òla!
GUERRA-E-PATZ-II-WEB	Com te va?
GUERRA-E-PATZ-II-WEB	Contunhes engrassint-te!, arric animadaments.
GUERRA-E-PATZ-II-WEB	Mès era arrupa recenta deth sòn front se hec mès prigonda.
GUERRA-E-PATZ-II-WEB	Pierre li preguntèc pera sua santat.
GUERRA-E-PATZ-II-WEB	Que sò ben, didec eth prince damb un arridolet ironic, e Pierre liegec claraments en arridolet d‟Andrei: “Que sò ben, ei cèrt, mès ad arrés l‟impòrte era mia santat”.
GUERRA-E-PATZ-II-WEB	Escambièc damb Pierre ues paraules sus eth mau estat des camins dès era frontèra polaca, sus diuèrsi coneishudi de Pierre, qu‟auie vist en Soissa, e, fin finau, sus eth senhor Dessalles, que s‟auie hèt a vier coma preceptor entath sòn hilh Nikolai.
GUERRA-E-PATZ-II-WEB	Ara seguida tornèc a intervier damb passion ena convèrsa sus Speranski, qu‟en era seguien caladi es dus vielhs.
GUERRA-E-PATZ-II-WEB	Se siguesse vertat çò dera traïcion, didie damb veeméncia e ara prèssa, se traparien espròves des sues relacions secretes damb Bonaparte e se harien publiques.
GUERRA-E-PATZ-II-WEB	Personauments, non me shautaue ne me shaute Speranski, mès me shaute era justícia.
GUERRA-E-PATZ-II-WEB	Pierre reconeishec en sòn amic aguest besonh, qu‟eth tan ben coneishie, d‟alugar-se e discutir sus quauquarren que non l‟importaue pr‟amor de hèr enlà d‟autes idies massa doloroses e intimes.
GUERRA-E-PATZ-II-WEB	Quan partic eth prince Mescherski, Andrei cuelhec a Pierre deth braç e l‟amièc entara cramba que l‟auien destinat.
GUERRA-E-PATZ-II-WEB	Qu‟auie en era un lhet sense hèr e diuèrses maletes e males dubèrtes.
GUERRA-E-PATZ-II-WEB	D‟ua d‟eres treiguec ua petita caisha; la dauric e treiguec un paquet estropat en papèr.
GUERRA-E-PATZ-II-WEB	Tot ac hège en silenci e ara prèssa.
GUERRA-E-PATZ-II-WEB	Se lheuèc e tossic.
GUERRA-E-PATZ-II-WEB	Eth sòn ròstre ère aspre, es pòts retreigudi.
GUERRA-E-PATZ-II-WEB	Desencusa se te shòrdi…
GUERRA-E-PATZ-II-WEB	Pierre comprenec que desiraue parlar-li de Natasha e eth sòn ròstre exprimic pietat e dolor, çò que shordèc ath prince.
GUERRA-E-PATZ-II-WEB	Contunhèc parlant damb votz desagradiua, decidida e sonora:
GUERRA-E-PATZ-II-WEB	Kuraguin pretenie era sua man o quauquarren parièr.
GUERRA-E-PATZ-II-WEB	Ei vertat?
GUERRA-E-PATZ-II-WEB	Òc e non, gessec de díder Pierre.
GUERRA-E-PATZ-II-WEB	Entorna-les-ac ara comdessa… se la ves.
GUERRA-E-PATZ-II-WEB	Qu‟ei plan malauta, didec Pierre.
GUERRA-E-PATZ-II-WEB	Rostova?, preguntèc.
GUERRA-E-PATZ-II-WEB	Hè temps que se n‟a anat.
GUERRA-E-PATZ-II-WEB	Natasha siguec a mand de morir…
GUERRA-E-PATZ-II-WEB	Me hè dò çò dera sua malautia, e arric heredaments, damb era madeisha expression desagradiua e ostil de sa pair.
GUERRA-E-PATZ-II-WEB	Alavetz, eth senhor Kuraguin non s‟a dignat acceptar era man dera comdessa Rostova?, repetic diuèrsi còps.
GUERRA-E-PATZ-II-WEB	Mau podie maridar-se, pr‟amor que ja ère maridat, responec Pierre.
GUERRA-E-PATZ-II-WEB	Eth prince Andrei arric d‟ua manèra desagradiua, que de nauèth se retiraue a sa pair.
GUERRA-E-PATZ-II-WEB	E se pòt saber a on ei eth tòn cunhat?
GUERRA-E-PATZ-II-WEB	Partic entà Sant Petersburg… encara qu‟era vertat ei que non sai a on pare.
GUERRA-E-PATZ-II-WEB	Plan, qu‟ei parièr.
GUERRA-E-PATZ-II-WEB	Pierre recuelhec eth hèish de cartes.
GUERRA-E-PATZ-II-WEB	Eth prince Andrei lo guardèc fixaments, coma se volesse rebrembar quauquarren que l‟auie de díder o, dilhèu, demorant que Pierre parlèsse.
GUERRA-E-PATZ-II-WEB	Escotatz, rebrembatz era nòsta convèrsa en Sant Petersburg?.
GUERRA-E-PATZ-II-WEB	Didec Pierre.
GUERRA-E-PATZ-II-WEB	Rebrembatz…
GUERRA-E-PATZ-II-WEB	Òc, responec viuaments eth prince Andrei, me‟n brembi: jo didia que mos cau perdonar ara hemna colpabla, mès que non didí que jo poiria perdonar.
GUERRA-E-PATZ-II-WEB	Jo non posqui.
GUERRA-E-PATZ-II-WEB	Mès, dilhèu se pòt comparar aquerò damb…
GUERRA-E-PATZ-II-WEB	Mès eth prince Andrei l‟interrompec:
GUERRA-E-PATZ-II-WEB	Òc, plan, demanar un aute còp era sua man, mostrar-me magnanim e generós, cridèc bruscaments.
GUERRA-E-PATZ-II-WEB	Tot aquerò qu‟ei fòrça nòble, mès jo non sò capable de vier sur les brisées de Monsieur…
GUERRA-E-PATZ-II-WEB	Se vòs èster eth mèn amic, non tornes a parlar-me d‟aguesta… de tot aguest ahèr.
GUERRA-E-PATZ-II-WEB	Plan, adishatz.
GUERRA-E-PATZ-II-WEB	Li balharàs es cartes?
GUERRA-E-PATZ-II-WEB	Pierre entrèc a veir ath vielh prince e ara princessa Maria.
GUERRA-E-PATZ-II-WEB	Eth vielh semblaue mès encoratjat que jamès.
GUERRA-E-PATZ-II-WEB	Era princessa seguie estant era madeisha de tostemp, mès a trauèrs dera sua pietat per sa frair s‟aubiraue era sua alegria pera trincadura.
GUERRA-E-PATZ-II-WEB	En veder-les comprenec Pierre eth mensprètz e era animositat que toti sentien entàs Rostov, comprenenc que dauant d‟eri non se podie mentar ne tansevolhe eth nòm dera qu‟auie refusat ath prince Andrei e preferit a un aute.
GUERRA-E-PATZ-II-WEB	Pendent eth dinar se parlèc dera guèrra, que toti considerauen evidenta.
GUERRA-E-PATZ-II-WEB	Eth prince Andrei discutie sense pòsa, ja damb sa pair, ja damb Dessalles, eth preceptor soís; semblaue mès animat que de costum, mès Pierre coneishie pro ben era causa morau d‟aquera animositat.
GUERRA-E-PATZ-II-WEB	Aquera madeisha tarde Pierre venguec a tier-les ua visita as Rostov pr‟amor de complir er encargue deth prince Andrei.
GUERRA-E-PATZ-II-WEB	Natasha seguie en lhet e eth comde se n‟auie anat entath Club.
GUERRA-E-PATZ-II-WEB	Pierre autregèc es cartes a Sonia e passèc entara cramba de Maria Dmitrievna, que desiraue saber se com auie recebut eth prince Andrei era notícia.
GUERRA-E-PATZ-II-WEB	Ath cap de dètz menutes Sonia entraue ena cramba de Maria Dmitrievna.
GUERRA-E-PATZ-II-WEB	Natasha s‟encabòrnie a veir ath comde Piotr Kirilovic, didec.
GUERRA-E-PATZ-II-WEB	Mès, com a d‟anar ara sua cramba?
GUERRA-E-PATZ-II-WEB	Dmitrievna.
GUERRA-E-PATZ-II-WEB	Natasha s‟a vestit e ei en salon, repliquèc Sonia.
GUERRA-E-PATZ-II-WEB	Maria Dmitrievna arroncilhèc es espatles.
GUERRA-E-PATZ-II-WEB	Quan arribarà era comdessa?
GUERRA-E-PATZ-II-WEB	Que ja non posqui mès.
GUERRA-E-PATZ-II-WEB	Tie compde de non dider- l‟ac tot, didec a Pierre.
GUERRA-E-PATZ-II-WEB	Hè tanta pena veder-la, tanta pena que jo madeisha non me senti damb vams entà repotegar-la.
GUERRA-E-PATZ-II-WEB	Natasha, esblancossida e prima, damb expression seriosa (e non avergonhada, coma demoraue Pierre), se trapaue de pès ath miei deth salon.
GUERRA-E-PATZ-II-WEB	Quan apareishec Pierre trantalhèc un shinhau, dobtant se li calie apressar-se ada eth o demorar.
GUERRA-E-PATZ-II-WEB	Pierre s‟apressèc ara prèssa.
GUERRA-E-PATZ-II-WEB	Se pensèc que Natasha li balharie era man, coma hège tostemp, mès era s‟estèc immobila alendant damb fatiga, ena madeisha postura que solie botar-se entà cantar, encara qu‟era sua expression ère ara plan desparièra.
GUERRA-E-PATZ-II-WEB	Piotr Kirilovic, comencèc rapidaments, eth prince Bolkonski ère, ei a díder, ei amic vòste, rectifiquèc (li semblaue que tot auie ja passat; que tot ère desparièr).
GUERRA-E-PATZ-II-WEB	Alavetz me didec que me dirigissa a vos…
GUERRA-E-PATZ-II-WEB	Pierre alendèc, en tot guardar-la en silenci.
GUERRA-E-PATZ-II-WEB	Enquia alavetz, la repotegaue ath sòn laguens e auie sajat de menspredar-la; mès ara sentie tanta pena per era qu‟en eth non quedèc lòc entà repotecs.
GUERRA-E-PATZ-II-WEB	Ara eth ei aciu… didetz-li… que… me perdone… me perdone.
GUERRA-E-PATZ-II-WEB	Natasha se posèc; era sua respiracion se hec mès rapida, mès non plorèc.
GUERRA-E-PATZ-II-WEB	Òc, l‟ac diderè… mès…
GUERRA-E-PATZ-II-WEB	Pierre non sabie se qué díder.
GUERRA-E-PATZ-II-WEB	Natasha semblèc espaurir-se de çò que podesse pensar Pierre.
GUERRA-E-PATZ-II-WEB	Non, sai pro ben que tot s‟a acabat, didec ara prèssa.
GUERRA-E-PATZ-II-WEB	Eth passat non pòt tornar jamès.
GUERRA-E-PATZ-II-WEB	Solet me tormente eth mau que li sò hèt.
GUERRA-E-PATZ-II-WEB	Didetz-li solet que me perdone, que me perdone, que me perdone per tot…
GUERRA-E-PATZ-II-WEB	Eth sòn còs s‟estrementic e se deishèc quèir en ua cagira.
GUERRA-E-PATZ-II-WEB	Un sentiment de pietat jamès experimentat abantes se senhoregèc de Pierre.
GUERRA-E-PATZ-II-WEB	L‟ac diderè, l‟ac diderè tot, un còp mès… didec.
GUERRA-E-PATZ-II-WEB	Solet…voleria saber…
GUERRA-E-PATZ-II-WEB	Non lo cridètz mala persona, didec Natasha.
GUERRA-E-PATZ-II-WEB	Mès jo non sai… non sai arren…
GUERRA-E-PATZ-II-WEB	E s‟estarnèc a plorar.
GUERRA-E-PATZ-II-WEB	Eth sentiment de pietat, trendesa e amor se senhoregèc completaments de Pierre.
GUERRA-E-PATZ-II-WEB	Notèc qu‟ues lèrmes s‟esguitlauen jos es sues lunetes e fidaue que non se notarien.
GUERRA-E-PATZ-II-WEB	Non parlem mès, amiga mia, era sua votz trenda, doça e sentuda estonèc a Natasha.
GUERRA-E-PATZ-II-WEB	Non parlem mès d‟aquerò.
GUERRA-E-PATZ-II-WEB	L‟ac diderè tot; solet vos demani que veigatz en jo a un amic, e s‟auetz besonh d‟ajuda, conselh o, simplaments, s‟auetz besonh de desliurar-vos damb quauquarrés, non ara, senon quan vos solatgètz, brembatz-vo‟n de jo.
GUERRA-E-PATZ-II-WEB	Pierre punèc era man dera joena.
GUERRA-E-PATZ-II-WEB	Que serè erós se bèth còp posqui…
GUERRA-E-PATZ-II-WEB	Pierre se trebolèc.
GUERRA-E-PATZ-II-WEB	Non me parletz atau, que non m‟ac meriti, exclamèc Natasha.
GUERRA-E-PATZ-II-WEB	E volec gésser, mès Pierre la retenguec deth braç.
GUERRA-E-PATZ-II-WEB	Sabie que l‟auie de díder quauquarren mès, mès quan ac didec s‟estonèc des sues pròpies paraules.
GUERRA-E-PATZ-II-WEB	Qu‟ei pro, qu‟ei pro, auetz tota era vida per dauant.
GUERRA-E-PATZ-II-WEB	Non!, entà jo que s‟a acabat tot, didec damb un sentiment de vergonha e d‟umiliacion.
GUERRA-E-PATZ-II-WEB	Que tot s‟a acabat?, repetic Pierre.
GUERRA-E-PATZ-II-WEB	Se jo non siguessa jo, senon er òme mès beròi, mès intelligent e eth milhor deth mon, se siguessa liure, ara madeish, de jolhs, demanaria era vòsta man e eth vòste amor.
GUERRA-E-PATZ-II-WEB	Natasha, per prumèr viatge dempús de fòrça dies, plorèc d‟agraïment e d‟emocion; guardèc a Pierre e gessec dera cramba.
GUERRA-E-PATZ-II-WEB	Pierre passèc, lèu ath córrer, entara sala, sajant de tier es lèrmes de trendesa e felicitat que l‟estofauen.
GUERRA-E-PATZ-II-WEB	S‟estèc pro a trapar-se es manges der abric enquia que se lo botèc, e pugèc ena luja.
GUERRA-E-PATZ-II-WEB	Entà on ordenatz anar?, preguntèc eth menaire.
GUERRA-E-PATZ-II-WEB	Entà on posqui anar ara?
GUERRA-E-PATZ-II-WEB	Entath Club o de visita?” Toti es òmes li semblauen ara dignes de pietat, tan praubi, en comparèr damb eth sentiment de trendesa e amor que l‟embargaue, e mès que mès damb era darrèra guardada arregraïda e emotiua que Natasha l‟aue dirigit a trauèrs des sues lèrmes.
GUERRA-E-PATZ-II-WEB	Entà casa!, didec.
GUERRA-E-PATZ-II-WEB	Er aire ère hered e net.
GUERRA-E-PATZ-II-WEB	Sus es carrèrs lordi e mau illuminadi, sus es neri losats, s‟estenie un cèu escur e estelat.
GUERRA-E-PATZ-II-WEB	Sonque en guardar aqueth cèu deishaue Pierre de sénter era ofensanta baishesa des causes terrenaus comparades damb era nautada que se trapaue eth sòn esperit.
GUERRA-E-PATZ-II-WEB	En arribar ena plaça d‟Arbat, es sòns uelhs campèren, mès ampla encara, era enòrma extension deth cèu estelat e escur.
GUERRA-E-PATZ-II-WEB	Mès, en Pierre, aqueth ludent astre, damb era sua radianta e longa coa, non desvelhaue cap sentiment de temor.
WEB-SERVENTA	En Burgos, ciutat illustra e famosa, non hè guaires ans que i demoruen dus cavalièrs principaus e rics: er un que se cridaue senhor Diego de Carriazo, e er aute, senhor Juan de Avendaño.
WEB-SERVENTA	Senhor Diego auec un hilh, que cridèc damb eth sòn madeish nòm, e senhor Juan un aute, qu'aperèc senhor Tomás de Avendaño.
WEB-SERVENTA	Ad aguesti dus cavalièrs joeni, coma qu'an d'èster es principaus persones d'aguest raconde, entà excusar e estuaviar letres, les cridaram solet damb es nòms de Carriazo e Avendaño.
WEB-SERVENTA	Tretze ans, o pòc mès, aurie Carriazo, quan, amiat pera sua inclinacion picaresca, sense que l'obliguèsse cap mau tractament que sa pairs li hessen, solet peth sòn gost e talents, se desliguèc, coma diden es gojats, de çò de sa pairs, e partic per aguesti mons endauant, autant de content dera vida liura, qu'ena mitat des incomoditats e misèries qu'aquerò compòrte, non trapaue mens era abondor dera casa de sa pair, ne l'espisaue anar a pè, ne l'ofensaue eth hered, ne era calor lo shordaue: entada eth totes es epòques der an li èren doça e templada primauèra; autant dormie sus era garba d'ua aira qu'en matalassi; damb tant de plaser se calaue en palhèr d'un ostau coma se s'ajaçaue entre dus linçòs d'Olanda.
WEB-SERVENTA	A tot darrèr, se'n gessec tan ben en ahèr de brigand, qu'aurie podut liéger catedra ena facultat ath famós d'Alfarache.
WEB-SERVENTA	Enes tres ans que s'estèc a pistar e tornar en çò de sòn aprenèc a hèr ath rabigòt en Madrid, e as cartes en Ventillas de Toledo, e ara presa y pinta ( un aute jòc de cartes) enes barbacanes de Sevilla; mès a maugrat d'èster annèxes ad aguest gènre de vida era misèria e era estretesa, mostraue Carriazo èster un prince enes sues causes: lèu lèu, de mil manères, desnishaue èster de bona familha, pr'amor qu'ère generós e se hège ben damb es sòns companhs.
WEB-SERVENTA	Carriazo viuec eth mon coma un tafurèl vertuós, límpio, ben elevat e mès que mejanaments discret.
WEB-SERVENTA	Que passèc per totes es gradacions de tafurèl, enquia que se graduèc coma mèstre enes madragues de Zahara, a on s'està eth finibusterrrae dera picaresca.
WEB-SERVENTA	O!, tafarèls de codina, lords, grassi e ludents; praubes simuladi, esgarradi fausi, avars de Zocodover e dera plaça de Madrid, atrasents mendicaires, portaires de Sevilla, liròts dera màfia, e tota era catèrva innombrabla que s'amague jos aguest nòm de tafarèl!, abaishatz eth tendolet, padegatz eth vam, non vos cridetz tafarèls se non auetz estat dus ans ena acadèmia dera pesca des tons.
WEB-SERVENTA	Aquiu, aquiu, ath sòn centre qu'ei eth trabalh ath cant dera guitèra!
WEB-SERVENTA	Aquiu que i é era brutícia neta, era grassor popuda, era hame sobta, era hartèra abondosa, sense titàs eth vici, eth jòc tostemp, es peleges per moments, es mòrts per punts, es insults a cada pas, es dances coma enes nòces, es seguidilhes coma enes representacions, es romances damb estriuets, era poesia sense accions.
WEB-SERVENTA	Aquiu se cante, aquiu delà se renegue, mès enlà se pelege, aciu se jògue, e pertot se pane.
WEB-SERVENTA	Aquiu que campe era libertat e lutz eth trabalh; aquiu vien o amien fòrça pairs principaus a cercar as sòns hilhs e les trapen; e autant se'n hèn de qué les treiguen d'aquera vida qu'ei coma se les amièssen en aucidèr.
WEB-SERVENTA	Mès tota aguesta doçor qu'è pintat que tie un hòrt aloès que l'amare, e qu'ei de non poder dormir tranquil sense eth temor de qué de ressabuda les hèsquen a vier de Zahara tà Berberia.
WEB-SERVENTA	Qu'ei per aquerò, que pendent es nets se retiren en ues tors de gaita dera marina, e tien es sòns interceptors e sentinèles, ena fidança de qué gràcies as sòns uelhs pòden eri clucar es sòns, encara qu'a viatges s'a passat que sentinèles e interceptors, tafurèls, caps de còlha, vaishets e hilats, damb tot eth revolum qu'aquiu se passe, an escurit en Espanha e s'an desvelhat en Tetuan.
WEB-SERVENTA	Mès que non siguec per tòrt d'aguest temor qu'eth nòste Carriazo deishèsse d'acodir aquiu pendent tres ostius entà autrejar-se un temps.
WEB-SERVENTA	Eth darrèr ostiu l'anèc tan ben era sòrt, que guanhèc as cartes lèu sèt cents reiaus, damb es quaus se volèc jargar, e tornar-se'n entà Burgos dauant es uelhs de sa mair, qu'auien vessat per eth fòrça lèrmes.
WEB-SERVENTA	Se hec adiu des sòns amics, que n'auie fòrça e plan boni; les prometec qu'er ostiu a vier serie damb eri, se malautia o mòrt non l'ac empedien; deishèc damb eri era mitat dera su amna, toti es sòns talents les autregèc ad aqueri secs sables, qu'ada eth li semblauen mès fresqui e verds qu'es camps Elisis.
WEB-SERVENTA	E per çò d'èster acostumat a caminar a pè, repilhèc eth camin qu'auie a man, e sus dues espardelhes se n'anèc de Zahara enquia Valladolid, en tot cantar "Tres ánades, madre".
WEB-SERVENTA	Tot aquerò qu'ac hec segontes l'ac permeteren es cinc cents reiaus qu'arribèc en Valladolid, e encara d'eri s'en sauvèc cent entà logar ua mula e un mosso, damb es quaus se presentèc a sa pairs aunorat e content.
WEB-SERVENTA	Eri lo receberen damb grana alegria, e toti es sòns amics e parents vengueren a balhar-les es felicitacions dera bona venguda de senhor Diego de Carriazo eth sòn hilh.
WEB-SERVENTA	Mos cau díder que, en sòn romieuatge, senhor Diego cambièc eth nòm de Carriazo peth d'Urdiales, e damb aguest nòm se hec a cridar per aqueri que non s'en sabien deth sòn.
WEB-SERVENTA	Entre es que vengueren a veir ath nauèth arribat sigueren senhor Juan de Avendaño e eth sòn hilh senhor Tomás, que Carriazo, per èster ambdús dera madeisha edat e vesins, auec e conservèc ua amistat plan estreta.
WEB-SERVENTA	Condèc Carriazo a sa pairs, e a toti, mil magnifiques e longues messorgues de causes que l'auien arribat enes tres ans dera sua abséncia; mès que jamès mentèc, ne de pensament, es madragues, pr'amor qu'en eres auie de contunh botada era imaginacion, especiauments quan vedec que venguie eth temps qu'auie prometut as sòns amics era tornada.
WEB-SERVENTA	Non l'entretiège ne era caça, que sa pair l'ocupaue, ne es moltes, aunèstes e gostoses taulejades qu'en aquera ciutat se tien li èren agradiues: tot léser que l'espisaue, e de toti es majors que l'aufrien s'estimaue mès eth qu'auie recebut enes madragues.
WEB-SERVENTA	Avendaño, eth sòn amic, en tot veder-lo fòrça viatges malencòni e cogitós, fidat ena sua amistat, gausèc a demanar-li se per qué, e s'aufric a aprarià'c, se podesse e siguesse de besonh, damb era sua pròpia sang.
WEB-SERVENTA	Que non volec Carriazo amagar-li arren, entà non hèr afront ara grana amistat que se tiégen; e atau, li condèc punt per punt era vida dera savega, e se com totes es sues tristeses e pensaments neishien deth desitge de tornar ada era: l'ac pintèc de manèra que, Avendaño, quan venguec d'escotar-lo, mèsalèu laudèc que repoteguèc eth sòn gost.
WEB-SERVENTA	En fin, era exposicion costèc qu'era volentat d'Avendaño determinèsse de l'acompanhar entà gaudir un ostiu d'aquera erosa vida que l'auie descrit, de çò que ne demorèc plan content Carriazo, pr'amor de semblar-li qu'auie guanhat un testimòni de qualitat qu'avalorèsse era sua baisha determinacion.
WEB-SERVENTA	Sagèren, atau, de júnher tant de sòs que podessen; e era mielhor manèra de hè'c siguec que d'aciu a dus mesi auie Avendaño d'anar entà Salamanca, a on peth sòn gost auie estat tres ans estudiant es lengües grèga e latina, e sa pair volie que tirèsse endauant e estudièsse ena facultat qu'eth volesse; e que d'eth sòs que li balhèsse n'aurien entà çò que desirauen.
WEB-SERVENTA	Ath sòn torn prepausèc Carriazo a sa pair qu'auie era volentat d'anar damb Avendaño a estudiar en Salamanca.
WEB-SERVENTA	Sa pair que venguec tan content damb aquerò, qu'en tot parlar ath d'Avendaño, decidiren de botar-les ua casa amassa en Salamanca, damb totes es formalitats que demanaue er èster hilhs sòns.
WEB-SERVENTA	Qu'arribèc eth temps dera partida; les aprovediren de sòs, e heren a vier damb eri un preceptor que les governèsse, qu'auie mès de bon òme que d'escarrabilhat.
WEB-SERVENTA	Es pairs autregèren conselhs as sòns hilhs sus se qué les calie hèr, e se com s'aurien de governar entà gésser profitosi ena vertut e ena sciéncia, qu'ei eth frut que tot estudiant li cau trèir deth sòn trabalh e deth sòn usclar-se es uelhs enes velhades, mès que mès es ben neishudi.
WEB-SERVENTA	Se mostrèren es hilhs umils e aubedients; plorèren es mairs; receberen era benediccion de toti; se calèren en camin damb mules pròpies e damb dus vailets de casa, ath delà deth preceptor, que s'auie deishat créisher er barba, per çò de balhar mès autoritat ath sòn cargue.
WEB-SERVENTA	En arribar ena ciutat de Valladolid li dideren ath preceptor que volien estar-se en aqueth lòc dus dies entà veder-lo, pr'amor que jamès l'auien vist, ne s'i auien estat.
WEB-SERVENTA	Les repoteguèc fòrça eth preceptor, sevèra e aspraments, era estada, en tot dider-les qu'es qu'anauen a estudiar damb tant de talents coma eri non s'auien de detier ua ora tà guardar fantonades.
WEB-SERVENTA	Es gojatòts, que ja auien hèt eth sòn agost, e era sua vrenha, pr'amor que auien dejà panat quate cent escuts d'aur qu'amiaue eth sòn major, dideren que solet les deishèsse aqueth dia, que volien anar a veir era hònt d'Argales, que la començauen a amiar pera ciutat a tauèrs de grani e espaciosi aqüeducs.
WEB-SERVENTA	Es gojats, damb un solet vailet, e a shivau de dues plan bones e ostalères mules, gesseren a veir era hònt d'Argales, famosa pera sua antiquitat e es sues aigües, a maugrat deth Caño Dorado e dera reverenda Priora, e damb eth permís de Leganitos e dera plan extremada hònt Castellana, qu'era sua competéncia pòden hèr carar Corpa e era Pizarra de la Mancha.
WEB-SERVENTA	Arribèren, e quan se pensèc eth vailet que trège Avendaño des bosses deth coishin bèra causa entà béuer, campèc que treiguec ua carta barrada, en tot dider-li que, a tot córrer, tornèsse de cap ara ciutat e se la balhèsse ath preceptor, e que, en balhar-la-se les demorèsse ena pòrta deth Camp.
WEB-SERVENTA	Aubedic eth vailet, agarrèc era carta, tornèc ena ciutat, e eri virèren es retnes, e aquera net heren jadilha en Mojados, e d'aciu a dus dies en Madrid, e quate dies dempús se veneren es mules en public enquant, e n'auec que les fisèc per sies escuts de promesa, e autanplan qui les balhèsse es sòs en aur pes animaus.
WEB-SERVENTA	Se jarguèren coma pagesi, damb capotets cuerts de dues serpelhières, pantalons o cambals e cauces de ròba terrosa.
WEB-SERVENTA	De venedor de ròba òc que l'aueren entà que les crompèsse es sòns vestits ath maitin, e tara net ja les auesse transformat de manèra que non les coneishesse ne era sua pròpia mair.
WEB-SERVENTA	Ja metudi, donc, ara leugèra, e dera manèra qu'Avendaño volec e sabec, cuelheren eth camin entà Toledo ad pedem literae e sense espades; que tanben eth venedor de ròba, encara que non hesse ath sòn mestièr, les ac auie crompat.
WEB-SERVENTA	Qu'amiam es quate cents escut; e pensam véner es mules.
WEB-SERVENTA	Era nòsta nòbla intencion e eth long camin qu'ei pro desencusa dera nòsta errança, encara qu'arrés la tierà coma tau, se non ei covard.
WEB-SERVENTA	Era nòsta partida qu'ei ara; era tornada serà quan Diu siguesse servit, eth quau sauve a vòsta mercé coma merite e aguesti es vòstes mendres discipols desiram.
WEB-SERVENTA	Ena hònt d'Argales, botat dejà eth pè en estriu entà enfilar de cap a Flandes.
WEB-SERVENTA	Carriazo e Avendaño."
WEB-SERVENTA	Demorèc Pèir Alonso suspens en liéger era epistòla, e acodic ara prèssa ara sua valisa, e en tot trapar-la ueda li venguec de confirmar era vertat dera carta; e dempús, de seguit, damb era mula que l'auie restat, partic entà Burgos a balhar es naues as sòns patrons damb tota rapiditat, pr'amor de qué damb era i metessen remèdi e s'esdeguessen a atrapar as sòns hilhs; mès d'aguestes causes non ditz arren er autor d'aguesta novèla, pr'amor que dera madeisha manèra que deishèc a shivau a Pèir Alonso, venguec a condar de çò que les arribèc a Avendaño e Carriazo ena entrada d'Illescas, en tot díder que tant qu'entrauen pera pòrta dera vila trapèren dus mossos de mules, segontes semble andalosi, damb garramaches de tela amples, justets guinhauetejats de tela basta, vèstes de pèth, dagues de gancho e espades sense gaina; semble qu'er un venguie de Sevilla e er aute i anaue.
WEB-SERVENTA	Eth que venguie li didie ar aute:
WEB-SERVENTA	Se non siguessen es mèns patrons tant endauant, encara m'arturaria un shinhau entà demanar-te mil causes que voleria saber, pr'amor que m'as miralhat fòrça damb çò qu'as condat de qué eth comde a penjat a Alonso Genís e a Ribera, sense voler autrejar-les era apellacion.
WEB-SERVENTA	Les premanic eth comde era cambeta e les agarrèc dejós era sua jurisdiccion, pr'amor qu'èren soldats, e damb enganhes se profitèc d'eri, sense qu'era Audiéncia les ac podesse prèner.
WEB-SERVENTA	Que te cau saber, amic, que tie un Belcebú en còs aguest comde de Puñonrostro, que mos cale es dits deth sòn punh ena amna.
WEB-SERVENTA	Escampada qu'ei Sevilla e dètz lègües ar entorn de bohabrens; que non s'arture lairon enes sòns entorns.
WEB-SERVENTA	Toti lo cranhen coma ath huec, encara que ja se ditz que deisharà lèu eth cargue d'Assistent, pr'amor que non tie condicion entà veder-se a cada pas en petòfies damb es senhors dera Audiéncia.
WEB-SERVENTA	Que visquen eri mil ans!, didec eth qu'anaue entà Sevilla, que son pairs des miserables e empara des malerosi!
WEB-SERVENTA	Que ven mès molti uelhs que dus: non se cuelh tan lèu eth podom dera injustícia en molti còrs coma se cuelh en un de solet.
WEB-SERVENTA	Qu'as vengut predicaire, didec eth de Sevilla, e, segontes amies era charrèra, non acabaràs tan lèu, e jo que non te posqui demorar; e aguesta net non hèsques jadilha a on sòles, senon ena aubèrja deth Sevillano, pr'amor que veiràs en era ara mès polida sirventa que se'n sap: Marinilla era dera aubèrja Tejada qu'ei un hàstic en comparèr; sonque te digui qu'ei causa sabuda qu'er hilh deth Corregidor ei perdut per era.
WEB-SERVENTA	Un des mèns patrons que i va soent jure que, ena tornada entà Andalucia, s'estarà dus mesi en Toledo e ena madeisha aubèrja, solet entà assadorar-se de guardar-la.
WEB-SERVENTA	Que se li hèsqui jo un pecic, me hèsqui vier a cambi un bon lampit.
WEB-SERVENTA	Qu'ei dura coma un marme e velotada coma ua flor blanca talaments ua vilana de Sayago, e aspra coma ua ortiga; mès que tie ua cara de pasca e un ròstre de bon an: en ua caròla tie eth solei, e ena auta era lua; era ua qu'ei hèta de ròses e era auta de clavèls, e entre ambdues que i a tanben liris e jansemins.
WEB-SERVENTA	Que non voi dider-te mès, sonque que la veigues, e verificaràs que non t'è dit arren, de çò que te poiria díder, sus er sua beresa.
WEB-SERVENTA	Es dues mules grises que sabes que tengui mies, les ac balharia plan a plaser coma dòt, se me la volessen dar coma esposa, mès que sabi que non me la balharàn, qu'ei jòia entà un archiprèste o entà un comde.
WEB-SERVENTA	E un aute viatge te digui que aquiu ac veiràs.
WEB-SERVENTA	E adishatz que m'en vau.
WEB-SERVENTA	Damb aquerò se dideren adiu es mossos de mules, qu'era sua charrada e conversacion deishèc muts as dus amics que l'auien escotat, especiauments a Avendaño, a qui eth solet raconde qu'eth mosso de mules auie hèt dera beresa dera sirventa li desvelhèc un intens talents de la conéisher.
WEB-SERVENTA	Tanben l'ac desvelhèc en Carriazo; mès non de manèra que non s'estimèsse mès arribar enes sues madragues qu'estancar-se a veir es piramides d'Egipte, o quinsevolh auta des sèt meravilhes deth mon, o totes amassa.
WEB-SERVENTA	En repetir es paraules des mossos e en imitar e rehèr era forma e es manères que les didien entretengueren eth camin enquia Toledo; e dempús, en èster eth guida Carriazo, que ja un aute viatge auie estat en aquera Ciutat, baishant peth Sang de Crist, trapèren era aubèrja deth Sevillano; mès que non gausèren demanar-la aquiu, pr'amor qu'eth sòn vestit non les ère avient.
WEB-SERVENTA	Qu'ère dejà de nets, e a maugrat que Carriazo shordaue a Avendaño pr'amor de qué anèssen en un aute lòc a hèr jadilha, non lo podec trèir dera pòrta deth Sevillano, en tot demorar se per un cas campaue era tan hestejada sirventa.
WEB-SERVENTA	Se hec net, e era sirventa que non gessie; se desesperaue Carriazo, e Avendaño s'estaue parat; eth quau, entà hèr era sua, damb era desencusa de preguntar per uns cavalièrs de Burgos qu'anauen tara ciutat de Sevilla, se calèc enquiath pati dera aubèrja; e a penes auec entrat, que d'ua sala qu'ère en pati vedec que gessie ua gojata, apuprètz d'uns quinze ans, mès o mens, jargada coma lauradoira, damb ua candèla alugada en un candelièr.
WEB-SERVENTA	Que non tachèc Avendaño es uelhs ena ròba dera gojata, senon en sòn ròstre, que li semblaue veir en eth es que sòlen pintar as angels; demorèc suspens e estonat dera sua beresa, e non endonvièc a demanar-li arren: tau ère eth sòn estonament e encantament.
WEB-SERVENTA	Era gojata, en veir ad aqueth òme dauant sòn, li didec:
WEB-SERVENTA	Se qué cèrque, frair?
WEB-SERVENTA	Dilhèu ei eth vailet de quauqu'un des òstes dera casa?
WEB-SERVENTA	Que non sò vailet d'arrés, senon vòste, responec Avendaño, tot plen de trevolum e subersaut.
WEB-SERVENTA	Era gojata, que d'aquera manèra se vedec responuda, didec:
WEB-SERVENTA	Vai, frair, felicitacions; qu'es que mestram non auem besonh de vailets.
WEB-SERVENTA	E cridant ath sòn senhor li didec:
WEB-SERVENTA	Guarde, senhor, se qué cèrque aguest joen.
WEB-SERVENTA	Gessec eth sòn patron e li demanèc se qué cercaue.
WEB-SERVENTA	Henares, a on li calie hèr un negòci que les interessaue, e qu'amassa damb aquerò li manèc que venguesse en Toledo e lo demorèsse ena aubèrja deth Sevillano, a on vierie, e que se pensaue qu'arribarie aquera net, o ar aute dia, a tot darrèr.
WEB-SERVENTA	Tan bon color balhèc Avendaño ara sua messorga, qu'ath compde der ostalièr se passèc per vertat, donques que li didec:
WEB-SERVENTA	Estongue-se, amic, ena aubèrja; qu'aciu poirà demorar ath sòn senhor enquia qu'arribe.
WEB-SERVENTA	Que non sò vailet d'arrés, senon vòste…
WEB-SERVENTA	Fòrça gràcies, senhor ostalièr, responec Avendaño, e mane vòsta mercé que se me balhe ua cramba entà jo e un companh que vie damb jo, qu'ei aquiu dehòra; que sòs n'amiam entà pagar-la tan ben coma quinsevolh aute.
WEB-SERVENTA	Plan que òc, responec er ostalièr.
WEB-SERVENTA	E en tot virar-se de cap ara gojata, didec:
WEB-SERVENTA	Atau ac harè, senhor, responec Costança; qu'atau se cridaue era puncèla.
WEB-SERVENTA	E en tot hèr ua reveréncia ath sòn patron, s'esclipsèc deth dauant.
WEB-SERVENTA	Avendaño gessec a balhar compde a Carriazo de çò qu'auie vist e de çò qu'ère negociant; eth quau per mil senhaus se'n sabec de se com eth sòn amic venguie de nafrat pera amorosa pestiléncia; mès que non li volec díder arren peth moment, entà veir s'ac meritaue era causa dera que neishien es extraordinàries laudances e granes iperbòles qu'era beresa de Costança apitaue sus es madeishi cèus.
WEB-SERVENTA	Entrèren, a tot darrèr, ena aubèrja, e era Argüello, qu'ère ua hemna d'uns quaranta e cinc ans, suberintendenta des lhets e arrengaments des crambes, les amièc entà ua que ne ère de cavalièrs ne de mossos, senon de gent que poirie èster a miei camin entre es dus extrèms.
WEB-SERVENTA	Demanèren sopar; que les responec Argüello qu'en aquera aubèrja non balhauen minjar ad arrés, pr'amor que codinauen e premanien çò qu'es òstes amiauen crompat de dehòra; mès que de tavèrnes e pensions n'auie apròp, a on sense cap remordiment de consciéncia i podien anar a minjar çò que volessen.
WEB-SERVENTA	Cuelheren es dus eth conselh d'Argüello, e acabèren damb es sòns còssi en ua tavèrna.
WEB-SERVENTA	Çò de pòc o d'arren qu'Avendaño minjaue miralhaue fòrça a Carriazo.
WEB-SERVENTA	Orgaz.
WEB-SERVENTA	Que non sò peth cas, responec Avendaño; pr'amor que voi, abantes que d'aguesta ciutat partisca, campar çò de famós que diden que i a en era, coma ei eth Sagrari, er artifici de Juanelo, es Vistillas de San Agustin, era Huerta del Rey e era Vega.
WEB-SERVENTA	Felicitacions, responec Carriazo: aquerò en dus dies se poirà veir.
WEB-SERVENTA	De vertat que m'ac voi cuélher tot doç; que non vam entà Roma a arténher bèra vacanta.
WEB-SERVENTA	Tè, tè!, repliquèc Carriazo.
WEB-SERVENTA	Galhard elògi, didec Carriazo, e determinacion digna d'un tan gran e generós pitrau coma eth vòste!
WEB-SERVENTA	Que non encaishe qu'un senhor Tomás de Avendaño, hilh de senhor Juan de Avendaño (cavalièr, çò qu'ei bon; ric, çò qu'ei pro; joen, çò qu'alègre; discret, çò qu'admire) s'estongue enamorat e perdut per ua sirventa dera aubèrja deth Sevillano!
WEB-SERVENTA	Çò de madeish me semble a jo qu'ei, responec Avendaño, considerar un Diego de Carriazo, hilh deth madeish, cavalièr der abit d'Alcantara eth pair, e eth hilh a mand d'eretar eth sòn auviatge, non mens gentil en còs qu'ena amna, e damb toti aguesti generosi atributs, veder-lo encamardat; de qui, pensatz?, dera reina de Ginebra?.
WEB-SERVENTA	Non, plan que non, senon dera madraga de Zahara, qu'ei mès lèja, çò me pensi, qu'era pòur de Sant Anton.
WEB-SERVENTA	Que ja me sabi se com acabarà açò, didec Carriazo.
WEB-SERVENTA	Com?, repliquèc Avendaño.
WEB-SERVENTA	Que jo me n'anarè entara mia madraga, e tu te demoraràs damb era tua sirventa, didec Carriazo.
WEB-SERVENTA	Que non serè jo tant afortunat, didec Avendaño.
WEB-SERVENTA	E damb aguestes convèrses arribèren ena aubèrja, e encara en autes charrades parières les passèc era mitat dera net.
WEB-SERVENTA	E, en auer dormit, ena sua pensada, pòc mès d'ua ora, les desvelhèc eth son d'ues grailes qu'en carrèr sonauen.
WEB-SERVENTA	Se seigueren en lhet e demorèren atentius, e didec Carriazo:
WEB-SERVENTA	Carmen qu'ei près d'aciu, e qu'ei per aquerò que sonen aguestes grailes.
WEB-SERVENTA	Que non siguec de besonh qu'arrés les didesse as dus qu'aquera musica se hège per Costança pr'amor que pro clar ac auie dit eth sonet, que sonèc de tau manèra enes aurelhes d'Avendaño, qu'aurie balhat per bon, entà non l'auer escotat, èster neishut sord e èster-ne toti es dies dera sua vida que li restauen, pr'amor que dempús aquest moment la comencèc a tier tan dolenta coma qui se sent trauessat eth còr pera rigorosa lança dera gelosia.
WEB-SERVENTA	E çò de pejor ère que non se'n sabie de qui deuie o podie senter-la.
WEB-SERVENTA	Mès que lèu lo treiguec d'aguest punt bèth un des qu'en brescat s'estauen, en tot díder:
WEB-SERVENTA	Qué n'ei de simplet aguest hilh deth Corregidor, que s'estongue hènt musiques a ua sirventa…!
WEB-SERVENTA	Ad açò que higec un aute dès eth brescat:
WEB-SERVENTA	Donques que de vertat è entenut a díder, coma causa cèrta, qu'era lo tie ada eth coma s'arrés: apostaria que s'està era en aguest moment dormint pregondaments darrèr deth lhet dera sua patrona, a on diden que dormís, sense saber-se'n de musiques ne cançons.
WEB-SERVENTA	Atau ei, repliquèc er aute, pr'amor qu'ei era mès aunèsta puncèla que se coneish; e ei estranh que, en èster en aguesta casa damb tant de rambalh e a on i a cada dia gent naua, e en tot anar per totes es crambes, non se'n sap d'era eth mendre desòrdre deth mon.
WEB-SERVENTA	Damb aquerò qu'auie entenut, Avendaño se remetec e cuelhec alend entà poder escotar fòrça autes causes, qu'ath son de diuèrsi esturments es musicians cantèren, e totes encaminades entà Costança, que, coma didec er òste, dormie coma s'arren.
WEB-SERVENTA	A punta de dia, se n'anèren es musicians, en tot dider-se adiu damb es grailes.
WEB-SERVENTA	Avendaño e Carriazo tornèren ena sua cramba, a on dormic qui podec enquiath maitin, arribat eth quau, se lheuèren es dus, e ambdús damb er in de veir a Costança; encara qu'eth desir der un ère un desir curiós, e eth der aute qu'ère desir d'enamorat.
WEB-SERVENTA	Mès qu'es dus les complic Costança, en tot gésser dera sala deth sòn patron tan beròia, qu'as dus les semblèc que totes es laudances que l'auie dat eth mosso des mules èren cuertes e de cap manèra desmesurades.
WEB-SERVENTA	Era sua ròba qu'ère ua pelha e un justet de teishut verd, damb uns ganiments dera madeisha tela.
WEB-SERVENTA	Eth justet qu'ère baish; mès era camisa, nauta, plegat eth cothèr, damb un cabeç fistonat de seda nera, botat un colaret d'esteles de jaiet sus un tròç d'ua colona d'alabastre: que non ère mens blanca era sua gargamèla; ajustada damb un cordon de Sant Francés, e penjant d'ua cinta, ath costat dret, un manat de claus.
WEB-SERVENTA	Que non amiaue sandales, senon sabates de dues sòles, vermelhes, damb uns cunhs que non se li semblauen, sonque quan de perfil mostrauen èster vermelhosi.
WEB-SERVENTA	Amiaue trenadi es peus damb ues cintes de ribans blanques; mès tan long eth trenat, que pera esquia li depassaue era cintura; eth color gessie de marron e acabaue en ròi; mès, semblaue tan net, tan parièr e tan pientat, que cap, encara que siguesse de hius d'aur, se li podie comparar.
WEB-SERVENTA	Li penjauen des aurelhes dus cojardets de veire, que semblauen pèrles: es madeishi peus li servien de garbin e de tòques.
WEB-SERVENTA	Quan gessec dera sala, se senhèc, e damb fòrça devocion e tranquillitat hèc ua prigonda reveréncia a ua imatge de Nòsta Senhora, qu'en ua des parets deth pati ère penjada; e lheuant es uelhs, campèc as dus gojats qu'èren en tot guardar-la, e a penes les auec vist, se retirèc e tornèc a entrar ena sala.
WEB-SERVENTA	Me rèste ara díder se qué ei çò que li semblèc a Carriazo dera beresa de Costança; que çò que li semblèc a Avendaño, ja ac auem dit, quan la campèc per prumèr viatge.
WEB-SERVENTA	Non digui arren mès qu'a Carriazo li semblèc madeish qu'ath sòn companh; mès que l'encamardèc un shinhau mens; e tant de mens, que non volesse hèr jadilha ena aubèrja, senon partir lèu entàs sues madragues.
WEB-SERVENTA	Alavetz, cridada per Costança gessec enes correders era Argüello, damb ues autes dues gojatòtes, tanben sirventes dera casa, que se ditz qu'èren galhegues; e qu'ère de besonh que n'auèsse tantes pera molta gent qu'acodie ena aubèrja deth Sevillano, qu'ei ua des mielhors e mès freqüentades que i a en Toledo.
WEB-SERVENTA	Acodiren es mossos des òstes entà demanar uerdi; gessec er ostalièr entà balhar-lo-se, maudident as sues sirventes, que per tòrt d'eres se n'auie anat un mosso que la solie balhar damb plan bon compde e rason, sense que l'auesse mancat, segontes eth, ne un solet gran.
WEB-SERVENTA	Avendaño, qu'entenec aquerò, didec:
WEB-SERVENTA	Non se'n hèsque, senhor ostalièr: balhe-me eth libre deth compde; qu'es dies que m'auessa de demorar aciu, jo qu'ac aurè tan pera man çò de balhar eth uerdi e era palha que demanèssen, que non traparà mens ath mosso que ditz que li a partit.
WEB-SERVENTA	En vertat que vos ac arregraïsqui, gojat, responec er ostalièr, pr'amor que jo non posqui atier ad aquerò; qu'è fòrça d'autes causes que me cau cuedar dehòra de casa.
WEB-SERVENTA	Baishatz; vau a balhar-vos eth libre, e tietz compde pr'amor qu'aguesti mossos de mules son eth madeish diable, e hen enganhes d'ua mesura de uerdi damb mens consciéncia que se siguesse de palha.
WEB-SERVENTA	Baishèc en pati Avendaño e se hiquèc en libre, e comencèc a véner mesures coma aigua, e a consignar-les damb tan bon orde, qu'er ostalièr, qu'ac campaue, demorèc content; e autant, que didec:
WEB-SERVENTA	Pro que volesse Diu qu'eth vòste patron non venguesse, e que vos voléssetz demorar en casa; qu'a fe de Diu que un aute poth vos cantarie.
WEB-SERVENTA	Pr'amor qu'eth mosso que se n'anèc, venguec en çò de mèn, harà uns ueit mesi, trincat e aflaquit, e ara qu'amie un parelh de vestits plan bons, e va gras coma ua mairbalena.
WEB-SERVENTA	Pr'amor que voi que sapiatz, hilh, qu'en aguesta casa i a fòrça profits, ath delà des salaris.
WEB-SERVENTA	Se jo me demorèsse, repliquèc Avendaño, non me'n haria guaire des guanhs; que damb quinsevolh causa me contentaria a truca d'èster en aguesta ciutat, que me diden qu'ei era mielhor d'Espanha.
WEB-SERVENTA	Tot aquerò entenie Carriazo, que, en veir que ja Avendaño ère acomodat e damb mestièr ena casa, non volec demorar-se en non arren, e mès, que considerèc eth gran plaser que harie a Avendaño se li seguie er anament; e atau, li didec ar ostalièr:
WEB-SERVENTA	Digue-me, senhor, e qui li balhe fidança ada eth?
WEB-SERVENTA	Care, Argüello, didec er ostalièr, non cales eth nas a on non te cau; jo que les balhi fidança as dus, e, per vida vòsta, que non ajatz cap de relacion damb es mossos de casa, que peth tòrt vòste se'n van toti.
WEB-SERVENTA	E plan, didec ua auta mossa, ja se demoren en casa aguesti dus gojats?
WEB-SERVENTA	Per cèrt, òc!
WEB-SERVENTA	Didec era Galhega.
WEB-SERVENTA	Guardatz quines jòies entà cobejar-les!
WEB-SERVENTA	Pr'amor que de vertat que non m'a trapat eth senhor tant enjogassada damb es mossos dera casa, ne de dehòra, coma entà que me tengue ena mala opinion que me tie: qu'eri son truands e se'n van quan vòlen, sense que nosates les balhem cap motiu.
WEB-SERVENTA	Polida gent ei aquera, per cèrt, entà qu'agen besonh de cap incitacion que les ahisque a hèr maitiar fòrça as sòns patrons quan eri mens se n'encueden!.
WEB-SERVENTA	Avendaño plan content d'auer vist era sua galharda determinacion.
WEB-SERVENTA	E vaquí qu'auem ja (en bona ora se conde) a Avendaño hèt un mosso dera aubèrja, qu'eth sòn nòm ère Tomás Pedro, qu'atau didec que se cridaue, e a Carriazo, Lope Asturiano, vengut portaire d'aigua: escambis digni d'antepausar-les as deth nassut poèta.
WEB-SERVENTA	Tan lèu venguec d'enténer Argüello qu'es dus se demorauen en casa, que hec causida sus er Asturiano, e lo merquèc coma sòn, en tot determinar-se a tractar-lo damb suenh pr'amor de qué, encara qu'eth siguesse de condicion forena e morruda, lo tornèsse mès mòfle qu'un gant.
WEB-SERVENTA	Eth madeish discurs hec era Galhega lanfiosa sus Avendaño; e, coma es dues, per tracte e conversacion, pr'amor que dormien amassa, èren plan amigues, ath punt desnishèc era ua ara auta era sua determinacion amorosa, e dès aquera net decidiren començar era conquista des sòns dus despassionadi amants.
WEB-SERVENTA	Mès çò de prumèr que determinèren siguec que les calie demanar que non auessen cap de gelosia pes causes qu'eri les vedessen hèr ada eres, pr'amor que mau pòden contentar es mosses as de laguens se non hèn tributaris as de dehòra de casa.
WEB-SERVENTA	Caratz, frairs, didien eres (talament les auessen presents e siguessen ja es sòns vertadèrs gojats o amants); caratz e clucatz es uelhs, e deishatz tocar eth tamborin a qui se'n sap e guidar era dança a qui la compren, e non i aurà parelh de canonges en aguesta ciutat mès regaladi que ne seratz vosati d'aguestes tributàries vòstes.
WEB-SERVENTA	Aguestes e d'autes rasons d'aguesta sòrta balhèren era Galhega e era Argüello.
WEB-SERVENTA	Ath londeman caminaue eth nòste bon Lope Asturiano de cap ar arriu, pera còsta deth Carmen, caladi es sòns pensaments enes sues madragues e ena sobta mutacion deth sòn estat.
WEB-SERVENTA	Descavalguèc, fin finau; mès que damb tan mala encolia, qu'escometec ath sòn enemic, e agarrant-lo damb es dues mans peth còth, l'amorrèc en solèr, e atau siguec eth còp dera sua tèsta contra ua pèira, que se la dauric en dues mitats, gessent tanta sang, que se pensèc que l'auie aucit.
WEB-SERVENTA	Justícia, justícia!
WEB-SERVENTA	Qu'aguest portaire a aucit a un òme.
WEB-SERVENTA	E ath madeish temps d'aguestes rasons e crits, lo molien a còps e garrotades.
WEB-SERVENTA	D'auti acodiren ath queigut, e vederen qu'auie henuda era tèsta e que lèu ère ja expirant.
WEB-SERVENTA	Pugèren es votzes de boca en boca pera còsta ensús, e ena plaça deth Carmen arribèren enes aurelhes d'un ussièr de justícia, que, damb dues camardades, coma se volasse, se botèc ath lòc des hèts, ath temps qu'eth herit ère ja atrauessat sus eth sòn ase, e Lope entornejat de mès de vint portaires que non lo deishauen botjar-se, tant que li tustauen es costelhes de manèra, que mès se podesse témer dera sua vida que dera deth herit, sivans èren freqüents sus eth, es còps de punh e de paus d'aqueri resvenjaires dera injúria des auti.
WEB-SERVENTA	Arribèc er ussièr, hec enlà ara gent, autregèc as sòns ajudants ar Asturiano, e agarrant eth sòn ase, e ath herit sus eth sòn, les amièc entara preson, acompanhat de tanta gent, e de tanti gojats que lo seguien, qu'a penes podie auançar pes carrèrs.
WEB-SERVENTA	Ath rumor dera gent, gessec Tomás Pedro e eth sòn patron ena pòrta dera casa, entà veir se de qué ère tant de rambalh, e desnishèren a Lope entre es dus ajudants, plen de sang eth ròstre e era boca; campèc dempús peth sòn ase er ostalièr e lo vedec tengut per un aute ajudant que ja se les auie junhut; demanèc era causa d'aqueres presons; que li siguec dita era vertat der ahèr; li hec dò peth sòn ase, cranhent que l'auie de pèrder, o, aumens, que li calerie hèr mès despenes de çò que valie.
WEB-SERVENTA	Tomás Pedro seguic ath sòn companh, sense que lo deishèssen apressar-se entà dider-li ua paraula; tanta ère era gent que l'ac empachaue e era severitat des ajudants e deth ussièr que l'amiaue.
WEB-SERVENTA	Fin finau, non lo deishèc enquia veder-lo embarrar en ua preson, e en un croton, damb dus parelhs d'orsets, e ath herit ena infermeria, a on vedec se com lo guarien, e vedec qu'era herida ère perilhosa, e fòrça, e çò de madeish didec eth cirurgian.
WEB-SERVENTA	Er ussièr se hec a seguir es dus ases entà çò de sòn, e ath delà cinc reiaus de ueit qu'es ajudants l'auien trèt a Lope.
WEB-SERVENTA	Entornèc entara aubèrja plen de confusion e tristesa; trapèc a qui ja auie coma patron damb non mens pena qu'era qu'eth amiaue, a qui didec se com estaue eth sòn companh, e eth perilh de mòrt que se trapaue eth herit, e der ahèr deth sòn saumet.
WEB-SERVENTA	Que li didec mès: qu'ath malur se l'auie hijut un aute de non mendre engüeg, e ère, qu'un gran amic deth sòn senhor qu'auie trapat en camin l'auie dit qu'eth sòn senhor, pr'amor d'anar plan rapid e estauviar dues lègues de camin, d'ençà Madrid auie passat pera barca de Azeca, e qu'aquera net hège jadilha en Orgaz, e que l'auie balhat dotze escuts entada eth, damb era orde d'anar entà Sevilla, a on lo demoraue.
WEB-SERVENTA	Mès que non poirà èster atau, ahigec Tomás, pr'amor que non serà eth cas de qué dèishe ath mèn amic e companh ena preson e en tant de perilh: eth mèn patron que me poirà perdonar peth moment; mès que mès en èster tan bon e aunèst, que tierà coma bon quinsevolh fauta que li hessa, a truca que non l'ac hèsca ath mèn companh.
WEB-SERVENTA	Vòsta mercé, senhor patron, tengue a ben cuélher aguesti sòs e acodir ad aguest ahèr; e tant qu'aquerò se despen, que jo escriuerè ath mèn senhor çò que se passe, e sabi que me harà a vier sòs que siguen pro entà trèir-mos de quinsevolh perilh.
WEB-SERVENTA	Dauric es uelhs d'un pam er ostalièr, content de veir qu'en part anaue compensant era pèrta deth sòn ase.
WEB-SERVENTA	Cuelhec es sòs, e consolèc a Tomás, en tot dider-li qu'eth coneishie persones en Toledo de tau qualitat, qu'auien fòrça man damb era justícia, especiauments ua senhora monja, parenta deth Corregidor, que lo manaue solet damb un pè, e qu'ua bugadièra deth monastèri dera tau monja auie ua hilha qu'ère plan amiga d'ua fraia d'un fraire plan familiar e coneishut deth confessor dera dita monja; qu'era quau bugadièra lauaue era ròba en casa…
WEB-SERVENTA	E s'aguesta demane ara sua hilha, que òc qu'ac harà, que parle ara fraia deth fraire, que parle ath sòn frair, que parle ath confessor, e eth confessor ara monja, e era monja tengue a ben balhar ua nòta (que serà causa de bon hèr) ath Corregidor, a on li demane tu per tu que guarde per ahèr de Tomás, sense cap de dobte que se poirà demorar un bon resultat.
WEB-SERVENTA	Aquerò qu'a d'èster damb era condicion de qué eth portaire d'aigua non morisque, e de qué non manque enguent entà trempar a toti es ministres dera justícia; pr'amor que se non son trempats, carrinclen mès que cars de bueus.
WEB-SERVENTA	Que li queigueren en gràcia a Tomás es aufriments deth favor qu'eth sòn patron l'auie hèt, e es infinits e endrabats caminòus que l'auie derivat; e a maugrat que se n'encuedèc que mès ac auie dit de trufaire que d'innocent, totun, l'arregraïc eth sòn bon in e l'autregèc sòs, damb era promesa de qué non ne mancarie guaire mès, sivans era confiança qu'auie damb eth sòn senhor, coma ja l'auie dit.
WEB-SERVENTA	Era Argüello, que vedec agarrat ath sòn nau gojat, acodic lèu ena preson entà hèr-li a vier minjar, mès que non l'ac deishèren veir, per çò que tornèc plan doluda e maucontenta; mès que non deishèc d'anar eth sòn bon prepaus.
WEB-SERVENTA	En resumit, en quinze dies siguec dehòra de perilh eth herit, e en vint declarèc eth cirurgian qu'ère deth tot guarit, e ja en aguest temps auie hèt veir Tomás que l'auien arribat cinquanta escuts de Sevilla, e en treiguent-les eth dera sua pòcha, se les autregèc ar ostalièr damb cartes e identificacion simulada deth sòn patron; e coma qu'ar ostalièr l'interassaue pas guaire verificar era vertat d'aquera correspondéncia, cuelhec es sòs, que, per èster en escuts d'aur, l'alegrauen fòrça.
WEB-SERVENTA	Per sies ducats se hec enlà era denóncia deth herit; e en dètz, per ase e pes despenes judiciaus, sentencièren ar Asturiano.
WEB-SERVENTA	Gessec dera preson; mès que non volec tornar a estar-se damb eth sòn companh.
WEB-SERVENTA	Li didec que çò que pensaue hèr ère, pr'amor qu'eth ère determinat a contunhar e amiar endauant eth sòn prepaus, crompar un saumet e tier eth mestièr de portaire d'aigua tant que s'estèssen en Toledo; que damb aquest caperader non serie jutjat ne empresoat per passapaís, e que damb ua soleta carga d'aigua poirie anar tot eth dia pera ciutat coma volesse, guardant gojates bledes.
WEB-SERVENTA	Abantes ne camparàs de beròies que de bledes en aguesta ciutat, que tie fama d'auer es mès discretes hemnes d'Espanha, e que van junhudes era sua discrecion e era sua beresa; e se non, guarda-lo en Costança, que des sòns excedents de beresa pòt enriquir, non solet as beròies d'aguesta ciutat, senon as de tot eth mon.
WEB-SERVENTA	Sirventa as cridat a Costança, frair Lope?, responec Tomás.
WEB-SERVENTA	Donques non ei sirventa?, repliquèc er Asturiano.
WEB-SERVENTA	Enquiath moment la tengui per veder-la lauar eth prumèr plat.
WEB-SERVENTA	Que deu èster que coma que laue argent, e non argila, li balhen eth nòm d'illustra.
WEB-SERVENTA	Mès, a despart d'aquerò, ditz-me, Tomás: com se trapen es tues esperances?.
WEB-SERVENTA	En perdicion, responec Tomás; pr'amor qu'en toti aguesti dies qu'as estat presoèr jamès l'è podut díder ua soleta paraula, e, as moltes paraules qu'es òstes li diden, damb cap auta causa arrespon que damb baishar es uelhs e non badar boca; atau ei era sua aunestetat e era sua modéstia, que non mens enamore damb era sua prudéncia que damb era sua beresa.
WEB-SERVENTA	Çò que me tie despacientat qu'ei saber-me'n qu'eth hilh deth Corregidor, qu'ei gojat valerós e atrevit, se delís per era e la sollicite damb musiques; que non se passen guaires nets sense se la balhar, e, tant ath descubèrt, qu'en çò que canten la nomenten, la lauden e l'enautissen.
WEB-SERVENTA	Mès era que non les escote, d'aciu que barre era net enquiath maitin que non ges dera cramba dera sua patrona, escut que non dèishe que me trauèsse eth còr era dura sageta dera gelosia.
WEB-SERVENTA	Alavetz se qué penses hèr damb era impossibilitat que se t'aufrís ena conquista d'aguesta Porcia, aguesta Minerva e aguesta naua Penelope, qu'en forma de damaisèla, e de sirventa, t'enamore, t'acovarde e t'estavanís?
WEB-SERVENTA	Hè trufaria de jo se volesses, amic Lope; que jo me'n sabi que sò encamardat deth mès bèth ròstre que podec formar era natura, e dera mès incomparabla aunestetat qu'ara se pòt tier en mon.
WEB-SERVENTA	Costança se cride, e non Porcia, Minerva o Penelope.
WEB-SERVENTA	Plan ben, que mèstre en ua aubèrja, non ac posqui remir, mès, qué posqui hèr, se me semble qu'ei eth destin que m'incline damb fòrça oculta, e aguesta eleccion damb un clar rasonament m'amie a qué l'adora?.
WEB-SERVENTA	Guarda, amic: que non sai se com dider-te, contunhèc Tomás, era manèra com, en veir eth baish estatus d'aguesta sirventa, coma tu la crides, s'enautís eth mèn amor e se lhèue tan naut, qu'en veder-lo non lo veiga, e en coneisher-lo lo desconeisha.
WEB-SERVENTA	Que non ei possible, encara qu'ac sagi, que posca contemplar un cuert finau, s'atau se pòt díder, ena baishèsa deth sòn estatus, pr'amor que dempús vien a esfaçar-me aguest pensament era sua beresa, era sua gràcia, era sua tranquillitat, era sua aunestetat e modestia, e me hen a veir que dejós aquera rustica crospa i deu auer embarrada e amagada quauqua mina de gran valor e de merit gran.
WEB-SERVENTA	A tot darrèr, siguesse çò que siguesse, jo que l'estimi plan; e non damb aqueth amor vulgar qu'a d'autes è estimat, senon damb un amor tan límpio, que non se tie ad arren qu'a servir e procurar qu'era m'estime, en tot pagar-li damb aunèsta volentat çò qu'ara mia, tanben aunèsta, se deu.
WEB-SERVENTA	E ja t'è dit, amic, que pòs hèr çò que volgues, o ja anar-te'n entath tòn romieuatge, o ja crompar er ase e hèr-te portaire d'aigua, coma as determinat.
WEB-SERVENTA	En aguest punt hec un gran crit er Asturiano e, sorrisclant, didec:
WEB-SERVENTA	O, amor platonic!
WEB-SERVENTA	O, sirventa illustra!
WEB-SERVENTA	O, erosi tempsi es nòsti, que vedem qu'era beresa enamore sense encolia, era aunestetat alugue sense usclar, era gràcia shaute sense qu'ahisque, era baishèsa der estatus umil obligue e fòrce a qué te calen sus era arròda dera que criden Fortuna!
WEB-SERVENTA	O, praubi tons mèns, que vos passatz er an sense èster visitadi d'aguest tant enamorat e afeccionat vòste!
WEB-SERVENTA	Mès er an a vier que jo ac cambiarè tot, de sòrta que non se planhen de jo es caps de còlha des mies desirades madragues.
WEB-SERVENTA	Ad aquerò que didec Tomás:
WEB-SERVENTA	Ja veigui, Asturiano, guaire te'n trufes de jo.
WEB-SERVENTA	Çò que poiries hèr qu'ei partir de bona manèra entara tua pescaria, que jo me demorarè ena mia caça, e aciu que me traparàs quan tornes.
WEB-SERVENTA	Se voléssetz hèr-te a vier es sòs que t'apertien, dempús te les balharè; e vè-te'n en patz, e cadun que seguisque eth camin qu'eth sòn destin li senhalèsse.
WEB-SERVENTA	Que te hèja mès discret, repliquèc Lope; te penses que çò qu'è dit ei de trufaria?
WEB-SERVENTA	Mès, donques que me'n sabi que tu parles de vertat, de vertat te servirè en tot aquerò que sigue deth tòn gost.
WEB-SERVENTA	Solet ua causa te demani, coma recompensa des moltes que vau a hèr ath tòn servici: qu'ei que non me botes ena escadença de qué era Argüello me galantege ne sollicite; pr'amor qu'abantes trincarè damb era tua amistat que calar-me en perilh de tier era sua.
WEB-SERVENTA	Per Diu, amic, que blague mès qu'un reportaire e que li putz er alend, coma se s'auesse arrasat, dès ua lègua: totes es dents de naut que son postisses, e, entà jo, que toti es peus son perruca; e, entà apraiar e suplir aguesti defèctes, dempús que me desnishèc eth sòn mau pensament, hè per arrasar- se damb cerusa, e atau se blanquís eth ròstre, que non pareish qu'ua mascara de ges blos.
WEB-SERVENTA	Tot aquerò qu'ei vertat, repliquèc Tomás, e non ei tan mala era Galhega qu'a jo me martirize.
WEB-SERVENTA	Çò que podem hèr ei que solet aguesta net t'estongues ena aubèrja e deman cromparàs er ase que dides e cercaràs ua auta aubèrja; e atau hugeràs es trobalhes d'Argüello, e jo demorarè estacat as dera Galhega e as arrais dera vedença dera mia Costança.
WEB-SERVENTA	Aquerò convengueren es dus amics e se n'anèren entara aubèrja, a on er Asturiano siguec recebut damb fòrça mòstres d'amor per part dera Argüello.
WEB-SERVENTA	Aquera net i auec ua dança ena pòrta dera aubèrja, de molti mossos de mules qu'auie en era e enes autes aubèrges pròches.
WEB-SERVENTA	Qui toquèc era guitarra siguec er Asturiano; es dançaires, ath delà des dues galhegues e dera Argüello, sigueren ues autes tres mosses de ua auta aubèrja.
WEB-SERVENTA	Que s'amassèren tanben fòrça desguisadi, damb mès desir de veir a Costança qu'era dança, mès era, que non campèc ne gessec a veir era dança, çò que deishèc trincadi fòrça desitges.
WEB-SERVENTA	De tau manèra tocaue era guitarra Lope, que didien que la hège parlar.
WEB-SERVENTA	Li demanèren es mosses, e mès que mès era Argüello, que cantèsse bèra romança; eth didec que, s'eres la dançauen atau que se cante e se dance enes comèdies, que la cantarie, e que, entà que non la errèssen, que hessen tot aquerò qu'eth les didesse cantant e non ua auta causa.
WEB-SERVENTA	Qu'auie, entre es mossos de mules, dançaires, e entre es mosses, ne mens ne mès.
WEB-SERVENTA	Aumplic eth pitrau Lope, en tot gargalhar dus viatges, tant que pensaue se qué diderie; e, coma qu'ère de rapid, aisit e polit engenh, en aguest plan divertit ambient, ara seguida comencèc a cantar d'aguesta manèra:
WEB-SERVENTA	Tot çò que cantaue er Asturiano heren ath pè dera letra eri e eres; mès, quan venguec a díder que balhèssen començament a un contrapàs, responec Barrabás, qu'atau lo cridauen de fausnòm ath dançaire mosso de mules:
WEB-SERVENTA	Er òste, qu'entenec era ignorància deth mosso, li didec:
WEB-SERVENTA	Frair mosso, contrapàs ei ua dança estrangèra, e non fausnòm de mau vestidi.
WEB-SERVENTA	Er Asturiano, sense badar boca, contunhèc eth sòn cant en tot díder:
WEB-SERVENTA	El baile de la chacona encierra la vida bona.
WEB-SERVENTA	Que el baile de chacona encierra la vida bona.
WEB-SERVENTA	Tant que Lope cantaue, se divertien en tot dançar era multitud de mulaires e sirventes deth balh, qu'èren dotze; e mentretant que Lope s'esdegaue a passar entà deuant cantant d'autes causes de mès qualitat, substància e consideracion des qu'auie cantat, un des gojats desguisats que campauen eth balh didec, sense desguisar-se:
WEB-SERVENTA	Cara, borracho!
WEB-SERVENTA	Cara, cueire!
WEB-SERVENTA	Cara, bota, poèta vielh, musician faus!
WEB-SERVENTA	Dempús d'aquerò, ne vengueren d'auti, en tot dider-li tanti escarnis e moninades, que Lope hec per carar; mès es mossos de mules s'ac agarrèren tan mau, que se non auesse estat per ostalièr, que damb bones rasons les solatgèc, aquiu s'aurie vengut era de Mazagatos; e encara damb tot açò, non aurien deishat d'arribar as mans se non auesse vengut era justícia e les auesse hèt retirar a toti.
WEB-SERVENTA	A penes s'auien retirat, qu'arribèc enes aurelhes de toti es qu'en barri èren desvelhadi ua votz d'un òme que, seigut sus ua pèira, dauant era aubèrja deth Sevillano, cantaue damb tan meravilhosa e doça armonia, que les deishèc suspensi e les obliguèc a qué l'escotèssen enquiath finau.
WEB-SERVENTA	Mès qui mès atentiu s'estèc siguec Tomás Pedro, pr'amor qu'ada eth mès li tanhie, non solet er escotar era musica, senon compréner era letra, qu'entada eth non siguec enténer cançons, senon cartes d'excomunion que l'aclapauen era amna; pr'amor que çò qu'eth musician cantèc siguec aguesta romança:
WEB-SERVENTA	Acabar aguesti darrèri versi e vier volant dus bocins de tòcho que siguec tot ua soleta causa; que, s'en lòc de vier près des pès deth musician l'auessen vengut ath miei dera tèsta, de bon hèr l'aurien trèt deth cap era musica e era poesia.
WEB-SERVENTA	S'espauric eth praube, e arrinquèc a córrer pala enjós damb tanta prèssa, que non l'auesse cuelhut un lebrèr.
WEB-SERVENTA	A toti es qu'auien escotat era votz der acalhauat, que les semblèc ben; mès a qui mès, siguec a Tomás Pedro, qu'admirèc era votz e era romança; mès que l'aurie shautat mès ada eth qu'era escadença de tantes musiques siguesse costada per auta persona que Costança.
WEB-SERVENTA	Contrari ad aguesta pensada siguec Barrabás, eth mosso de mules, que tanben siguec atentiu ara musica; pr'amor que, atau que vedec húger ath musician, didec:
WEB-SERVENTA	Vè-te'n a saber tà on anaràs!, pòcvau, trobador de Judes, qu'es piudes se te mingen es uelhs!
WEB-SERVENTA	E quin diable t'ensenhèc a cantar a ua sirventa causes d'esfères e de cèus, e d'arròdes de fortuna, en tot cridar-la deluns e dimars?
WEB-SERVENTA	Se l'auesses dit, a mala ora entà tu e entà qui l'auesse semblat ben era tua tròba, qu'ei tibada coma un espargue, entonada coma un plomatge, blanca coma era lèit, aunèsta coma un fraire novici, doça e forena coma ua mula de loguer, e mès dura qu'un bocin de mortièr de caudea; que s'aquerò li didesses, era ac entenerie e se vantarie; mès que cridar-la embaishador, e hilat, e mòble e nautesa e baishesa, mès qu'ei entà didè'c a un mainatge dera doctrina qu'a ua sirventa.
WEB-SERVENTA	De vertat que i a poètes en mon qu'escriuen tròbes que non i a diable que les comprengue.
WEB-SERVENTA	Jo, aumens, encara que sò Barrabás, aguestes qu'a cantat eth musician que non les entreveigui bric: guarden se qué harà Costança!
WEB-SERVENTA	Mès era qu'ac hè mielhor, que s'està en lhet hènt trufaria deth madeish Preste Juan de la Indias.
WEB-SERVENTA	Aguest musician, aumens, non ei des deth hilh deth Corregidor, qu'aqueri son molti, e de quan en quan se dèishen compréner, mès aguest, per Diu que me dèishe desengustat!.
WEB-SERVENTA	Dempús d'aquerò, se calèren toti en lhet; e, tan lèu se demorèc tranquilla era gent, qu'entenec Lope que trucauen ara pòrta dera sua cramba tot doç.
WEB-SERVENTA	E, preguntant se qui cridaue, siguec responut damb votz baisha:
WEB-SERVENTA	Era Argüello e era Galhega: dauritz-mos que mos morim de hered.
WEB-SERVENTA	Donques era vertat ei, responec Lope, qu'èm ena mitat dera canicula.
WEB-SERVENTA	Archiduquèses e ad aguestes ores?, responec Lope.
WEB-SERVENTA	Que non creigui en eres; mèsalèu me pensi qu'ètz bruishes o ues plan granes brigantes: anatz-vos-en d'aciu lèu; se non, per vida de…juri que se me lhèui, damb es hèrs dera mia cinta vos meterè es anques coma passavèths.
WEB-SERVENTA	Eres que se vederen responudes tant aspraments, e tan dehòra de çò que s'auien imaginat, cranheren eth vam der Asturiano; e, decebudes es sues esperances e esfaçades es sues intencions, se'n tornèren tristes e maleroses entàs sòns lhets; encara qu'abantes de desseparar-se dera pòrta, didec era Argüello, plaçant eth muset peth trauc dera clau:
WEB-SERVENTA	Que non ei era mèu entara boca der ase.
WEB-SERVENTA	Lope, qu'entenec qu'auien partit, didec a Tomás Pedro, qu'estaue desvelhat:
WEB-SERVENTA	Guardatz, Tomás: botatz-me a pelejar damb dus gigants, e s'ei de besonh, entath vòste servici, estronhar mieja dotzea o ua de leons, que jo ac harè damb mès assopliment que béuer un veire de vin; mès se me metetz eth besonh de calar-me ath hons damb era Argüello, non ac consentirè ne que me tachen de sagetes.
WEB-SERVENTA	Guarda quines damaisèles de Dinamarca mos auien aufrit era sòrt aguesta net!.
WEB-SERVENTA	Totun açò, deman vierà era tranquillitat.
WEB-SERVENTA	Ja t'è dit, amic, responec Tomás, que pòs hèr eth tòn gost, o ben anar-te'n entath tòn romieuatge, o ben crompar er ase e hèr-te portaire, coma as determinat.
WEB-SERVENTA	En çò de portaire m'afirmi, responec Lope.
WEB-SERVENTA	Se passèc, donc, que Tomás, amiat pes sòns pensaments e pera comoditat que l'autrejaue era solitud des meddiades, auie compausat uns vèrsi amorosi que les auie escrit en madeish libre a on auie eth compde deth uerdi, damb era intencion de trèir-les dempús dehòra, en net, e trincar o esfaçar aqueres huelhes.
WEB-SERVENTA	Mès abantes qu'ac podesse hèr, en èster eth dehòra de casa e auer deishat eth libre sus eth calaishon deth uerdi, lo cuelhec eth sòn patron, e, en tot daurir-lo entà veir se com anaue eth compde, trapèc es vèrsi, que dempús de lieger-les se trebolèc e preocupèc.
WEB-SERVENTA	Qu'anèc damb eri entara sua hemna, e, abantes de qué les liegesse, cridèc a Costança; e, damb grana insisténcia, barrejada de menaces, li didec que li hesse a saber se Tomás Pedro, eth mosso deth uerdi, l'auie hèt bèra galanteria, o bèra paraula non avienta, o que dèsse senhau d'auer-la afeccion.
WEB-SERVENTA	Costança jurèc qu'era prumèra paraula, en aquera o en auta matèria, ère encara per dider-la, e que jamès, ne autaplan damb es uelhs, l'auie balhat senhaus de cap mau pensament.
WEB-SERVENTA	La crederen es sòns patrons, pr'amor d'èster acostumadi a entener-la díder era vertat en tot çò que li demanauen.
WEB-SERVENTA	Li dideren que se'n podie anar, e er ostalièr didec ara sua hemna:
WEB-SERVENTA	Sabi pas se qué pensar d'açò.
WEB-SERVENTA	Veigam es còbles, responec era hemna, que jo vos diderè çò que i deu auer.
WEB-SERVENTA	Que sigue coma voléssetz, responec er ostalièr.
WEB-SERVENTA	Hètz atencion, qu'es còbles son aguestes:
WEB-SERVENTA	El que calla.
WEB-SERVENTA	La firmeza.
WEB-SERVENTA	La porfía.
WEB-SERVENTA	Con favor.
WEB-SERVENTA	Con la injuria.
WEB-SERVENTA	Desfallece.
WEB-SERVENTA	Quien desespera, ¿qué espera?
WEB-SERVENTA	Muerte entera.
WEB-SERVENTA	Pues, ¿qué muerte el mal remedia?
WEB-SERVENTA	La que es media.
WEB-SERVENTA	Luego, ¿bien será morir?
WEB-SERVENTA	Mejor sufrir.
WEB-SERVENTA	En ocasión.
WEB-SERVENTA	Sí hará.
WEB-SERVENTA	Llegará la muerte en tanto.
WEB-SERVENTA	N'auem mès?, didec era ostalièra.
WEB-SERVENTA	Non, responec eth marit; mès qué vos an semblat aguesti vèrsi?
WEB-SERVENTA	Prumèr, didec era, que mos cau verificar se son de Tomás.
WEB-SERVENTA	Guardatz, marit, didec era ostalièra: per çò que veigui, donques qu'es còbles nomenten a Costanceta, mos cau pensar que se heren entada era, totun açò non ac auem de tier nosati coma vertat, atau que se se les vedéssem escríuer; mès que mès, pr'amor que i a d'autes Costances qu'era nòsta en mon; mès, s'ac admetem, aquiu que non i ditz arren que la desaunore ne li demane causa que sigue importanta.
WEB-SERVENTA	Sigam ara demora e avisem ara gojata, pr'amor que s'eth ei encamardat d'era, solide que harà mès còbles e que sajarà de se les autrejar.
WEB-SERVENTA	Non serie mielhor, didec eth marit, deishar-mos d'anar d'aguesti suenhs e hèr-lo enlà de casa?
WEB-SERVENTA	Aquerò, responec era ostalièra, qu'ei ena vòsta man; mès de vertat, sivans vos didetz, eth mosso ei dable, de manèra que serie un cargue de consciéncia hèr-lo dehòra per ua tan leugèra ocasion.
WEB-SERVENTA	Acordèren açò, e tornèc er ostalièr a plaçar eth libre a on l'auie trapat.
WEB-SERVENTA	Que venguec Tomás inquiet a cercar eth sòn libre, lo trapèc, e pr'amor de qué non li venguesse un aute subersaut, cambièc de lòc es còbles e copèc aqueres huelhes, e se prepausèc de sajar a desnishar eth sòn desitge a Costança ena prumèra escadença que l'arribèsse.
WEB-SERVENTA	Mès, coma qu'era anaue tostemp sus es estrius dera sua aunestetat e modéstia, ad arrés li balhaue eth moment de guardar-la, e encara mens de blagar damb era; e, coma auie tanta gent e tanti uelhs ena aubèrja, aumentaue mès era dificultat de li parlar, çò que desesperaue ath praube enamorat.
WEB-SERVENTA	Fòrça gràcies, responec Costança; que jo la pregarè, pr'amor que sabi liéger.
WEB-SERVENTA	Jo li prometi, didec Costança, Tomas, que non la balharè ad arrés; e balhe-la-me lèu, pr'amor que me fatigue fòrça eth dolor.
WEB-SERVENTA	Que la transcriuerè de memòria, responec Tomás, e dempús se l'ac balharè.
WEB-SERVENTA	Aguestes sigueren es prumères rasons que Tomás didec a Costança e Costança a Tomás en temps que hège que s'estaue ena casa, que ja passauen de vint-e-quate dies.
WEB-SERVENTA	Se retirèc Tomás, e escriuec era oracion, e se passèc que l'ac podec balhar a Costança sense qu'arrés ac vedesse, e era, damb gran plaser e mès devocion, se calèc en ua cramba soleta, e en daurir eth papèr, vedec que didie atau:
WEB-SERVENTA	Pera fama dera vòsta beresa, que s'esten per moltes lègues, deishè era mia pàtria, escambiè eth mèn vestit, e en aqueth que me vedetz, venguí a servir ath vòste patron; se vos voléssetz èster mia, pes mejans que mès ara vòsta aunestetat convenguen, didetz-me se quines pròves voletz que hèsca entà hèr-vos a saber d'aguesta vertat; e ja assabentada d'era, en èster deth vòste gost, vierè eth vòste espòs e me tierè peth mès ben afortunat deth mon."
WEB-SERVENTA	Mentretant que Tomás entenie que Costança s'estaue liegent eth sòn papèr, li pataquejaue eth còr, cranhent o demorant, o ja era senténcia dera sua mòrt, o ja era restauracion dera sua vida.
WEB-SERVENTA	Gessec, ath temps, Costança, tan beròia, encara que caperada, que se se podesse aumentar era sua beresa damb bèth accident se poirie pensar qu'eth subersaut d'auer vist en papèr de Tomás auta causa tan luenh dera que se pensaue auie incrementat era sua beresa.
WEB-SERVENTA	Gessec damb eth papèr enes mans esbocinat en mundi trocets, e didec a Tomás:
WEB-SERVENTA	Frair Tomás, aguesta era tua oracion que mès semble bruisheria e enganha qu'oracion santa, e atau, jo que non la voi creir ne tier, e per aquerò que l'è esbocinat, pr'amor de qué non la veigue arrés que sigue mès credula que jo.
WEB-SERVENTA	Aprene d'autes oracions de mès bon hèr, pr'amor qu'aguesta serà impossible que te sigue profitosa.
WEB-SERVENTA	E en tot díder açò, se n'anèc damb era sua patrona, e Tomás demorèc en suspens; mès un shinhau padegat, en veir que solet en pitrau de Costança s'estaue eth secret deth sòn desitge; en tot semblar- li que, pr'amor que non n'auie balhat compde d'eth ath sòn patron, aumens non ère en perilh de qué lo hessen dehòra de casa.
WEB-SERVENTA	Li semblèc qu'en prumèr pas qu'auie hèt ena sua pretension auie estramuncat damb un pilèr d'inconvenients, e que, enes causes granes e dobtoses, era màger dificultat s'està enes principis.
WEB-SERVENTA	Tant qu'querò se passèc ena aubèrja, s'estaue er Asturiano crompant er ase a on les venien; e a maugrat que ne trapèc fòrça, cap d'eri lo satisfec, pr'amor qu'un gitano s'estèc tu per tu entà encaishar-li un ase que mès caminaue pes foetades que l'auie botat enes aurelhes que pera sua leugeresa; mès çò que contentaue damb eth sòn pas desagradaue damb eth còs, qu'ère plan petit, e non dera granor e mida que Lope volie, que lo cercaue pro entà que l'amièsse, ath delà, ada eth, ja siguessen uets o plei es cantres.
WEB-SERVENTA	Se l'apressèc, alavetz, un gojat, e li didec ena aurelha:
WEB-SERVENTA	Galant, se cèrques bèstia comòda entath mestièr de portaire d'aigua, jo qu'è un ase aciu ath cant, en un prat, que non n'a ne mielhor ne màger ena ciutat; e li conselhèc que non crompèsse bèstia de gitanos, pr'amor qu'encara que semblen sanes e bones, totes son fausses e plies de malauties; se vò crompar era que li conven, vengue damb jo e non bade era boca.
WEB-SERVENTA	Lo creiguec er Asturiano, e li didec que lo guidèsse entà a on se trapaue er ase que tan laudaue.
WEB-SERVENTA	Se n'anèren es dus man a man, coma diden, enquia qu'arribèren ena Huerta del Rey, a on en ombrèr d'ua enclusa trapèren fòrça portaires, qu'es sòns saumets peishien en un prat que i auie ath costat.
WEB-SERVENTA	Li mostrèc eth venedor eth sòn ase, talament, que li queiguec de bon uelh ar Asturiano, e de toti es qu'aquiu s'estauen siguec laudat er ase per fòrt, caminaire e plan minjaire.
WEB-SERVENTA	Que heren er acòrd, e sense ua auta seguretat ne informacion, en tot èster mercadièrs e intercessors es auti portaires, paguèc dètz-e-sies ducats per ase, damb toti es utisi deth mestièr.
WEB-SERVENTA	Hec eth pagament reiau en escuts d'aur.
WEB-SERVENTA	Li balhèren es felicitacions pera crompa, e pera entrada en mestièr, e li certifiquèren qu'auie crompat un ase plan bon, pr'amor qu'eth propietari que lo deishaue, sense que s'estropièsse ne rebaishèsse, auie guanhat damb eth, en mens d'un an, dempús d'auer-se sostengut ada eth e ar ase aunèstaments, dus parelhs de vestits, e mès que mès aqueri dètz-e-sies ducats, damb es quaus pensaue tornar ena sua tèrra, a on l'auien concertat un maridatge damb ua miei parenta sua.
WEB-SERVENTA	Ath delà des mercadièrs der ase, i auie uns auti quate portaires hènt ath jòc dera prumèra, ajaçats en solèr, en tot tier de taula era tèrra e de subertaula es sues capes.
WEB-SERVENTA	Tachèc es uelhs er Asturiano en eri, e vedec que non jogauen coma portaires, senon coma archidiagues, pr'amor qu'auien de rèsta cadun mès de cent reiaus en quataus e en argent.
WEB-SERVENTA	Que venguet ua man de botar-i toti era rèsta, e s'un non deishaue guanhar ar aute, que s'ac harie seguir tot.
WEB-SERVENTA	Fin finau, a dus en aquera rèsta se les acabèc eth sòs e se lheuèren; en veir aquerò eth venedor der ase, didec que se n'auesse un quatau, qu'eth jogarie, pr'amor que non li shautaue jogar en tresau.
WEB-SERVENTA	Er Asturiano didec qu'eth harie eth quatau.
WEB-SERVENTA	Se seigueren lèu lèu, se passèc era causa pro ben, e en tot voler jogar abantes es sòs qu'eth temps, en pòga estona perdec Lope sies escuts qu'auie, e en veder-se pelat, didec que se li volien jogar er ase, eth que se lo jogarie.
WEB-SERVENTA	L'acceptèren era escometuda, e hec de rèsta un quart d'ase, dident que en quarts se lo volie jogar.
WEB-SERVENTA	L'anèc tan mau, qu'en quate rèstes seguides perdec es quate quarts der ase, e les guanhèc eth madeish que se l'ac auie venut; e en tot lheuar-se entà autrejar-lo-se ada eth, didec er Asturiano que se n'encuedèssen qu'eth solet s'auie jogat es quate quarts der ase; mès qu'era coa, que se la balhèssen, e se hessen a vier er ase bravaments.
WEB-SERVENTA	Les costèc er arrir a toti era demana dera coa, e i auec letrats que les semblèc que non auie rason en çò que demanaue, en díder que quan se ven un mardan o bèth aute cap de bestiar, non se trè ne pren era coa, qu'ara fòrça li cau anar damb un des quarts deth darrèr.
WEB-SERVENTA	Ad açò que repliquèc Lope qu'es mardans de Berberia normauments tien cinc quarts, e qu'eth cincau ei era coa, e quan es taus motons se quartegen, autant vau era coa que quinsevolh quart; e qu'ad açò d'anar era coa damb eth cap de bestiar que se ven viua e non se quartege, qu'ac acceptaue; mès qu'era sua non siguec venuda, senon jogada, e que jamès siguec era sua intencion jogar-se era coa, e qu'ath còp se l'entornèssen damb tot çò d'annèxe e concernint ada era, qu'ère dès era punta deth cervèth, compdada era ossamenta der arrastèth dera esquia, a on era agarraue eth començament e descenie, enquia arribar enes darrèrs peus d'era.
WEB-SERVENTA	Donques atau ei!, repliquèc Lope.
WEB-SERVENTA	Que me vengue era coa; se non, per Diu que non se haràn a vier er ase encara que venguessen guairi portaires age en mon; e non se pensen que per èster tanti es que se trapen aciu m'an de hèr enganha, pr'amor que sò jo un òme que me saberè hèr a vier a un aute òme e tachar-li dus pams de daga pera bodena, sense que s'en sàpie de qui, per a on, e se com l'arribèc; e mès, que non voi que me paguen era coa tassada en quantitat, senon que voi que me la balhen tau quau e la talhen der ase, coma è dit.
WEB-SERVENTA	Ath guanhaire e as auti que non les semblèc ben amiar aqueth ahèr pera fòrça, pr'amor que vederen qu'ère de tau fortalesa er Asturiano, que non s'avierie a qué se la joguèssen, e un d'eri, que semblaue de mès rason e discurs, les concertèc entà que se joguèsse era coa contra un quart der ase a ua tirada, o a dues e ara carta mès nauta.
WEB-SERVENTA	Se meteren d'acòrd, guanhèc era tirada Lope, se piquèc er aute, hiquèc er aute quart, e en ues autes tres mans se quedèc sense ase.
WEB-SERVENTA	Lope, coma ben neishut e coma liberau e compatissent, lo lheuèc e li tornèc tot eth sòs que l'auie guanhat, e es dètz-e-sies ducats der ase, e encara des qu'eth auie ne repartic damb es presents, qu'era sua estranha liberalitat estonèc a toti; e s'auessen estat es tempsi e es escadences deth Tamorlan, l'auessen hèt rei des portaires.
WEB-SERVENTA	Damb grana acompanhada tornèc Lope ena ciutat, a on condèc a Tomás çò que s'auie passat.
WEB-SERVENTA	Non restèc tavèrna, ne cerèr, ne junta de tafurèls a on non se'n sabessen deth jòc der ase, er ahèr dera coa e eth vam e era liberalitat der Asturiano; mès coma era mala bèstia dera plèba, ena màger part, ei dolenta, maudita e maudisenta, non calèc ena memòria era liberalitat, vam e bones parts deth gran Lope, senon solet era coa; e atau, a penes auec passat dus dies pera ciutat en tot aprovedir d'aigua, que se sentec senhalat per molti damb eth dit, que didien: "aguest qu'ei eth portaire dera coa".
WEB-SERVENTA	S'estèren es mainatges atentius, se'n saberen deth cas, e encara non auie pistat Lope pera entrada de quinsevolh carrèr, que pertot lo cridauen, d'aciu e d'aquiu delà: "Asturiano, balha-me era coa!, balha-me era coa, Asturiano!".
WEB-SERVENTA	Lope que se vedec assagetat per tantes lengües e tantes votzes, hec per carar, en creir qu'en sòn long silenci se negarie tanta insoléncia; mès que non; pr'amor que coma mès caraue, mès es mainatges sorrisclauen; e atau, sagèc de cambiar era sua paciéncia en colèra, e baishant der ase, escometec a paus darrèr es mainatges, çò que hec afinar era polverièra e calar-li huec, e que siguec un aute talhar eth cap des serpents, pr'amor qu'en lòc d'ua que ne treiguie, en batanar un gojat, ne neishie ath temps, non ues autes sèt, senon sèt centes, que damb mès fòrça e mès soent li demanauen era coa.
WEB-SERVENTA	A tot darrèr, decidic retirar-se en ua auta aubèrja qu'auie cuelhut dehòra dera deth sòn companh, e de s'i estar enquia qu'era influéncia d'aqueth mau planeta se passèsse, e s'esfacèsse dera memòria des mainatges aquera demana dolenta dera coa que li hègen.
WEB-SERVENTA	Sies dies se passèren sense que gessesse de casa, senon de nets, qu'anaue a veir a Tomás e preguntar-li sus er estat que se trapaue, eth quau li condèc que non auie podut parlar ua soleta paraula damb Costança.
WEB-SERVENTA	Lope li condèc ada eth era violéncia que li balhauen es mainatges en demanar-li era coa, pr'amor qu'eth auie demanat era deth sòn ase, que hec eth sòn famós perdon deth deute.
WEB-SERVENTA	Li conselhèc Tomás de non gésser de casa, aumens dessús er ase, e que se gessesse, siguesse per carrèrs solitaris e desseparadi, e s'aquerò non siguesse pro, li calerie deishar eth mestièr, darrèr remèdi entà botar fin a ua tan pòc aunèsta demana.
WEB-SERVENTA	Se n'anèc, atau, Lope entara sua aubèrja, damb er in de non gésser d'era en uns auti sies dies, aumens, damb er ase.
WEB-SERVENTA	Que serien es onze dera net, que de ressabuda e sense pensar-s'ac vederen entrar ena aubèrja fòrça vergues de justícia e, ath darrèr, eth Corregidor.
WEB-SERVENTA	Se tarabastèc er ostalièr, e autanplan es òstes; pr'amor qu'es cometes quan s'amuishen tostemp còsten temor de malurs e infortunis, ne mès ne mens qu'era justícia, quan còp sec e damb rambalh entre en ua casa, espante e espaurís enquia e tot es consciéncies non colpables.
WEB-SERVENTA	Entrèc eth Corregidor ena sala, e cridèc ar ostalièr de casa, que venguec tremolant a veir se qué volie eth Corregidor.
WEB-SERVENTA	Atau que lo vedec eth Corregidor, li preguntèc damb fòrça gravetat:
WEB-SERVENTA	Ètz vos er ostalièr?
WEB-SERVENTA	Òc, senhor, responec eth; entà çò qu'era vòsta mercé me volesse manar.
WEB-SERVENTA	Atau ac heren, e en tot demorar-se solets, didec eth Corregidor ar ostalièr:
WEB-SERVENTA	Ostalièr, quina gent de servici auetz ena vòsta aubèrja?
WEB-SERVENTA	Arrés mès?, repliquèc eth Corregidor.
WEB-SERVENTA	Non senhor, responec er ostalièr.
WEB-SERVENTA	Donques didetz-me, ostalièr, didec eth Corregidor, a on ei era gojata que diden que mèstre en aguesta casa, tan beròia, que per tota era ciutat la criden era illustra sirventa?.
WEB-SERVENTA	Non compreni çò que didetz, ostalièr, en açò d'èster o non èster vòsta mossa era sirventa.
WEB-SERVENTA	Jo qu'ac è dit ben, ahigec er ostalièr; e se vòsta mercé me balhe licéncia, li diderè se qué i a en açò, que jamès è dit a deguna persona.
WEB-SERVENTA	Corregidor.
WEB-SERVENTA	Pistèc er ostalièr pera pòrta dera sala, e didec:
WEB-SERVENTA	Ac auetz entenut, senhora?
WEB-SERVENTA	Hètz qu'entre aciu Costanceta.
WEB-SERVENTA	Ai, malerosa de jo!
WEB-SERVENTA	Eth Corregidor a Costança e solets!
WEB-SERVENTA	Costança, qu'ac entenie, didec:
WEB-SERVENTA	Atau qu'eth Corregidor la campèc, manèc ar ostalièr que barrèsse era pòrta dera sala; que hèt açò, eth Corregidor se lheuèc, e agarrant eth candelièr que Costança amiaue, apressant-li era lum en ròstre, se l'estèc guardant tota de naut en baish; e coma que Costança s'estaue espaurida, se l'auie alugat eth color dera cara, e estaue tan beròia e aunèsta, qu'ath Corregidor li semblèc que guardaue era beresa d'un àngel ena tèrra; e dempús d'auer-la ben campat, didec:
WEB-SERVENTA	Ostalièr, aguesta non ei jòia entà estar-se en baish encastrament d'ua aubèrja.
WEB-SERVENTA	Que vos digui, damaisèla, que non solet vos pòden e deuen cridar illustra, senon, plan illustra; mès aguesti titols non aurien de quèir sus eth nòm de sirventa, senon sus eth de duquesa.
WEB-SERVENTA	Que non ei sirventa, senhor, didec er ostalièr; que non mèstre de ua auta causa ena casa que d'amiar es claus dera vaishèra d'argent, que per bondat de Diu ne tengui quauqu'ua, que se servissen es òstes aunèsti qu'ena aguesta aubèrja arriben.
WEB-SERVENTA	Vos tanh quauquarren dilhèu?
WEB-SERVENTA	Òc que voi, didec eth Corregidor; e gèsque Costança dehòra, e digue-se de jo çò que deth sòn madeish pair se podesse díder; qu'era sua fòrça aunestetat e beresa obliguen a qué toti es que la vedessen s'aufrisquen ath sòn servici.
WEB-SERVENTA	Non responec paraula Costança, senon que damb fòrça mesura hec ua prigonda reveréncia ath Corregidor, e se'n gessec dera sala, e trapèc ara sua patrona nerviosa en tot demorar-la, entà saber- se'n d'era se qué volie eth Corregidor.
WEB-SERVENTA	Qu'era li condèc çò que s'auie passat, e se com eth sòn patron s'estaue damb eth entà condar-li sabi pas se quines causes que non volie qu'era les entenesse.
WEB-SERVENTA	Corregidor e vedec gésser liure ath sòn marit, que, tant que s'estèc damb eth Corregidor li didec:
WEB-SERVENTA	Hè aué, senhor, sivans eth mèn compde, quinze ans, un mes e quate dies qu'arribèc en aguesta aubèrja ua senhora en abit de peregrina, en un baiard, e acompanhada de quate vailets a shivau, e dues mainadères e ua damaisèla, que venguien en un coche.
WEB-SERVENTA	Amiaue ath delà dues bèsties caperades damb dues riques teles ornades damb emblèmes eraldics, e cargades damb un polit lhet e utisi de codina; a tot darrèr, era aparença ère importanta, e era peregrina representaue èster ua grana senhora; e encara qu'ena edat mostraue uns quaranta e pògui ans, que non deishaue d'èster extrèmaments beròia.
WEB-SERVENTA	Que venguie malauta e esblancossida, e tan cansada, qu'ordenèc que lèu lèu li hessen eth lhet, e en aguesta madeisha sala se l'ac heren es sòns vailets.
WEB-SERVENTA	Me demanèren se quin ère eth mètge de mès fama dera ciutat.
WEB-SERVENTA	Les didí qu'eth doctor De la Fuente.
WEB-SERVENTA	Lo hèren hèr a vier de seguit; parlèc solet damb eth sus era sua malautia e çò que d'aguesta convèrsa arribèc siguec que manèc eth mètge que se le hesse eth lhet en un aute lòc a on non i auesse cap de bronit.
WEB-SERVENTA	Ath còp la cambièren entà ua auta cramba qu'ei aquiu naut, desseparada, e damb eth confòrt qu'eth doctor demanaue.
WEB-SERVENTA	Degun des sòns vailets entraue a on s'estaue era senhora, e solet es dues mestrèsses e era damaisèla la mestrauen.
WEB-SERVENTA	Jo e era mia hemna demanèrem ad aguesti se qui ère era tau senhora e se com se cridaue, d'a on venguie e entà a on anaue, e per quin motiu se vestie damb aqueth abit de peregrina.
WEB-SERVENTA	A totes aguestes preguntes, que les hérem, arrés mos responec ua auta causa qu'aquera peregrina ère ua senhora principau e rica de Castilla la Vieja, e qu'ère veuda e que non auie hilhs que la eretèssen; e que, pr'amor que hège uns mesi qu'ère malauta de idropisia, auie prometut d'anar entà Nòsta Senhora de Guadalupe en romieuatge, e per aguesta promesa anaue damb aqueth abit.
WEB-SERVENTA	Per çò que tanh ath sòn nòm, amiauen orde de non cridar-la qu'era senhora peregrina.
WEB-SERVENTA	Aquerò sabérem alavetz; mès ath cap de tres dies que, per malauta, era senhora peregrina s'estaue en casa, ua des mainadères mos cridèc a jo e ara mia hemna dera sua part; anèrem a veir se qué volie, e a pòrta barrada e dauant es sues sirventes, lèu damb lèrmes enes uelhs, mos didec, me pensi, qu'aguestes madeishes rasons: "Senhors mèns, eth cèu n'ei testimòni que sense volè'c me trapi en un comprometut moment qu'ara vos diderè.
WEB-SERVENTA	Que jo sò prenhs, e tan près dera jasilha, que ja es dolors me sarren.
WEB-SERVENTA	Cap des vailets que vien damb jo se'n saben deth mèn besonh e deth mèn malur; e ad aguestes mies hemnes ne è podut ne les ac è volut amagar.
WEB-SERVENTA	Pr'amor de húger des maliciosi uelhs dera mia tèrra, e pr'amor qu'aguesta ora non me cuelhesse en era, hi promesa d'anar entà Nuestra Señora de Guadalupe: era deu auer dispausat qu'en aguesta vòsta casa me cuelhe era jasilha; a vosati tanh ara eth remediar-me e encuedar-vo'n de jo, damb eth secret que merite aquera que hique enes vòstes mans eth sòn aunor.
WEB-SERVENTA	Eth pagament dera mercé que me hèssetz, qu'atau ac voi cridar, se non responesse ath mèn gran benefici que demori, responerà, aumens, a balhar senhau d'ua volentat plan arregraïda; e voi que comencen a balhar mòstra dera mia volentat aguesti dus cent escuts d'aur que vien en aguesta bossa.
WEB-SERVENTA	E treiguent de dejós eth coishin deth lhet ua bossa d'agulha, d'aur e vert, l'ac botèc enes mans dera mia hemna; era quau, estonada e sense encuedar-se'n de çò que hège, pr'amor qu'ère trevolada e penjada dera peregrina, cuelhec era bossa, sense badar boca d'agraïment ne de prudéncia deguna.
WEB-SERVENTA	Jo m'en brembi que li didí que non ère de besonh arren d'aquerò: que non èrem persones que mos botgèssem per interès, senon per caritat, entà hèr eth ben quan venguie era ocasion.
WEB-SERVENTA	Era contunhèc dident: ei de besonh, amics, que cerquètz a on amiar lèu lèu çò qu'amainadèssa, en tot cercar tanben messorgues entà díder a qui l' autregèssetz; de moment que s'estarà ena ciutat, mès dempús voi que se l'amie en un bordalat.
WEB-SERVENTA	De çò que dempús calgue hèr, quan torna de Guadalupe ac saberatz, pr'amor qu'eth temps m'aurà deishat pensar e alistar çò que mielhor me convengue.
WEB-SERVENTA	Lheuador que non n'è besonh, ne la voi: que d'auti parts mès aunorats qu'è auut m'asseguren que, damb era soleta ajuda d'aguestes es mies mosses, harè aisides es sues dificultats e estauviarè un testimòni mès des mèns eveniments.
WEB-SERVENTA	Ne era mair se planhèc ena jasilha ne era hilha neishec plorant: en toti auie tranquillitat e silenci meravilhós, e atau que convenguie tath secret d'aqueth estranh cas.
WEB-SERVENTA	Uns auti sies dies s'estèc en lhet, e cada dia venguie eth mètge a visitar-la, mès non pr'amor qu'era l'auesse declarat d'a on provenguie eth sòn mau; e es medecines que li manaue jamès se les cuelhec, pr'amor que solet sajaue d'enganhar as sòns vailets damb era visita deth mètge.
WEB-SERVENTA	Tot aquerò me didec era madeisha dempús de veder-se dehòra de perilh, e tàs ueit dies se lheuèc damb era madeisha bonha, o damb ua auta parièra ad aquera que s'auie ajaçat.
WEB-SERVENTA	Anèc tath sòn romieuatge e tornèc vint dies dempús, ja lèu assanida, pr'amor que de man en man s'anaue treiguent, dempús d'amainadada, dera estratagèma que se mostraue idropica.
WEB-SERVENTA	Quan tornèc, era mainada ja ère balhada a elevar per orde mèn, damb nòm de neboda mia, en un bordalat a dues lègües d'aciu.
WEB-SERVENTA	En batièg se li botèc eth nòm de Costança; qu'atau ac deishèc ordenat sa mair, que, contenta de çò que jo auia hèt, tant que didie adiu me balhèc ua cadia d'aur, qu'enquia ara me sauvi, dera quau ne treiguec sies tròci, que didec qu'amiarie era persona que venguesse a hèr-se a seguir ara mainada.
WEB-SERVENTA	Tanben copèc un blanc pergamin a rengades, dera forma e manèra que quan se sèrren es mans e enes dits s'escriu bèra causa, qu'en èster junhudi es dits se pòt liéger, e dempús de desseparades es mans demore dividit eth significat, pr'amor que se desseparen es letres, qu'en tornar a júnher es dits s'amassen e corresponen de manèra que se pòt lièger de contunh: digui qu'un pergamin servís d'amna ar aute, e encaishadi se liegeràn, e desseparadi non ei possible, se non ei endonviant era mitat deth pergamin; e lèu tota era cadia demorèc ena mia propietat, e qu'ac tengui tot, demorant eth signe de reconeishença enquia ara, pr'amor qu'era me didec qu'en dus ans bèth un vierie a cercar-la, encomanant-me que l'elevèssa, non coma qui ère era, senon dera manèra que se sòl elevar a ua lauradoira; m'encomanèc tanben que se per bèth eveniment non li siguesse possible hèr hèr-se a vier tan lèu era sua hilha, que, encara que creishesse e arribèsse ar us d'entendement, non li didessa dera manèra qu'auie neishut, que la perdonèsse de non dider-me eth sòn nòm, ne se qui ère; que s'ac sauvaue entà ua escadença mès importanta.
WEB-SERVENTA	En resumit, en tot balhar-me quate cents escuts d'aur e abraçant ara mia hemna damb trendes lèrmes, partic, en tot deishar-mos miralhadi dera sua discrecion, valor, beresa e modéstia.
WEB-SERVENTA	Costança s'elevèc en bordalat pendent dus ans e dempús me la hi a vier damb jo, e tostemp l'è tengut en anament de lauradoira, atau que sa mair m'ac deishèc ordenat.
WEB-SERVENTA	Quinze ans, un mes e quate dies hè que demori a qui a de vier a cercar-la, era molta tardança que m'a consumit era esperança de veir aguest venguda; e s'en aguest an qu'èm non vien, qu'è era determinacion d'ahilhar-la e balhar-li tot eth mèn patrimòni, que vau mès de sies mil ducats, que Diu sigue benedit.
WEB-SERVENTA	Rèste, ara, senhor Corregidor, díder a vòsta mercé, s'ei possible qu'ac posca díder, es bondats e vertuts de Costança.
WEB-SERVENTA	Era, çò de prumèr e principau, qu'ei plan devòta de Nòsta Senhora; se cohèisse e combrègue cada mes; sap liéger e escríuer; que non i a màger dentelièra en Toledo; cante de viua votz coma uns angels; en aunestetat non i a que l'egale.
WEB-SERVENTA	E en çò que tanh d'èster beròia, que ja vòsta mercé ac a vist.
WEB-SERVENTA	Eth senhor Pedro, hilh de vòsta mercé, jamès l'a parlat; qu'ei vertat que de quan en quan li balhe bèra musica, qu'era jamès escote.
WEB-SERVENTA	Molti senhors, e de titol, an hèt jadilha en aguesta aubèrja, exprèssaments entà assadorar-se de veder-la, e an arturat eth sòn camin fòrça dies; mès que jo me'n sabi pro ben que n'aurà pas degun que damb vertat se posque vantar de qué era l'a dit ne ua paraula ne soleta ne acompanhada.
WEB-SERVENTA	Aguesta ei, senhor, era vertadèra istòria dera illustra sirventa, que non mèstre, per çò que non è mancat ara vertat ne un punt.
WEB-SERVENTA	Carèc er ostalièr, e s'estèc ua estona eth Corregidor a parlar-li; tan suspens lo tenguie er ahèr qu' er ostalièr l'auie condat.
WEB-SERVENTA	Ben, que li didec que l'amièsse aciu eth pergamin e era cadia; que les volie veir.
WEB-SERVENTA	Anèc er ostalièr a cercar-les, e en mostrar-les, vedec qu'ère atau qu'auie dit.
WEB-SERVENTA	Damb aquerò, partic, autant miralhat deth raconde e er ahèr dera illustra sirventa que dera sua incomparabla beresa.
WEB-SERVENTA	Tot eth temps que se passèc er ostalièr en tot parlar damb eth Corregidor e eth temps qu'ocupèc Costança quan la cridèren, estèc Tomás dehòra de se, escometuda era amna de mil diuèrsi pensaments, sense endonviar-ne jamès cap deth sòn gost; mès quan vedec qu'eth Corregidor partie e que Costança se demoraue, alendèc eth sòn esperit e li remeteren es possi, que ja lèu l'auien abandonat.
WEB-SERVENTA	Non gosèc demanar ar ostalièr çò qu'eth Corregidor volie, ne er ostalièr l'ac condèc ad arrés, senon ara sua hemna; damb era quau causa era tanben se remetec, balhant gràcies a Diu que de tan gran subersaut l'auie liurat.
WEB-SERVENTA	Ath londeman, près dera ua, entrèren ena aubèrja damb quate òmes a shivau dus cavalièrs ancians de venerabla preséncia, en tot auer prumèr preguntat un des dus vailets que venguien a pè damb eri s'ère aquera er aubèrja deth Sevillano; e en responer-li que òc, entrèren toti en era.
WEB-SERVENTA	Baishèren deth shivau es quate e anèren a ajudar as dus ancians, causa que mos hec a saber qu'aqueri dus èren es senhors des auti sies.
WEB-SERVENTA	Gessec Costança damb era sua acostumada gentilesa a veir as naui òstes, e a penes l'auec vist un des dus ancians li didec ar aute:
WEB-SERVENTA	Me pensi, senhor Juan, qu'auem trapat tot aquerò que viem a cercar.
WEB-SERVENTA	Costança, un d'aguesti dus cavalièrs ancians qu'ara an arribat ei eth mèn pair, qu'ei aqueth qu'enteneres cridar Juan de Avendaño: informa-te pes sòn vailets se tie un hilh que se cride senhor Tomás de Avendaño, que sò jo, e d'aciu poiràs dedusir e verificar que t'è dit era vertat per çò que tanh ara qualitat dera mia persona, e que te la diderè de çò que dera mia part te tengui aufrit.
WEB-SERVENTA	E demora-te damb Diu; pr'amor qu'enquia qu'eri partisquen non pensi tornar en aguesta casa.
WEB-SERVENTA	Non li responec arren Costança ne eth se demorèc a qué li responesse, senon que tornèc a gésser, caperat atau qu'auie entrat, e partic a balhar compde a Carriazo de qué es sòns pairs èren ena auberja.
WEB-SERVENTA	Hec votzes er ostalièr a Tomás, que venguesse a dar uerdi; mès coma que non apareishec, lo balhèc eth madeish.
WEB-SERVENTA	Un des dus ancians cridèc a despart a ua des dues mosses galhegues, e li demanèc se com se cridaue aquera gojata beròia qu'auien vist, e que s'ère hilha o parenta der ostalièr, o ostessa dera casa.
WEB-SERVENTA	Era galhega responec:
WEB-SERVENTA	Era gojata se cride Costança; ne ei parenta der ostalièr ne dera ostalièra, ne sabi se qué ei.
WEB-SERVENTA	Solet digui que la menspredi, que non sai se qué tie que non dèishe profit a deguna des mosses qu'èm en aguesta casa.
WEB-SERVENTA	Qu'ei vertat qu'auem es traits coma Diu mo les a botat!
WEB-SERVENTA	Non entre òste que non demane lèu se qui ei era beròia e que non digue: beròia n'ei, plan que òc, a fe de Diu que non està mau; qu'ei un mau an entàs mès pintades; jamès era fortuna me l'autrege pejor.
WEB-SERVENTA	E a nosati non i a que mos digue: qué hètz aquiu, diables, o ètz hemnes, o qué ètz?
WEB-SERVENTA	Òc, responec era galhega: tietz-li eth pè tà errar!
WEB-SERVENTA	Be n'ei bona era mainada entad açò!
WEB-SERVENTA	Per Diu, senhor, s'era se deishèsse ne tansevolhe guardar, rajarie en aur; qu'ei mès forena qu'un eriç; qu'ei ua avala-avemaries; laurant qu'ei tot eth dia e pregant.
WEB-SERVENTA	Que voleria jo auer un compde de renda entath dia qu'age de hèr miracles.
WEB-SERVENTA	Era mia mestrèssa ditz qu'amie un cilici apegat ena pèth; sauve-se aguesta!
WEB-SERVENTA	Jo, senhor ostalièr, que vengui a cuelher-vos ua jòia mia que hè quauqui ans auetz en vòste poder; entà vo'la cuélher vos hè hèt a vier mil escuts d'aur, e aguesti tròci de cadia, e aguest pergamin.
WEB-SERVENTA	E en díder açò, que treiguec es sies deth senhau dera cadia qu'eth tenguie.
WEB-SERVENTA	Senhor, era jòia que voletz cuélher qu'ei en casa; mès que non i é, ara, era cadia e eth pergamin que s'a de hèr era pròva dera vertat que jo me pensi que vòsta mercé cèrque; e atau, li prègui paciéncia; que jo torni a lèu.
WEB-SERVENTA	E en un virament de uelhs anèc a avisar ath Corregidor, que damb er in qu'auie de veir eth finau d'aquera istòria, pugèc de seguic a shivau e venguec ena aubèrja deth Sevillano, en tot hèr-se a seguir eth pergamin dera mòstra.
WEB-SERVENTA	E a penes auec vist as dus cavalièrs, que, damb es braci dubèrts, anec a abraçar-ne a un, en tot díder:
WEB-SERVENTA	Valguem Diu!
WEB-SERVENTA	Quina bona venguda ei aguesta, senhor Juan de Avendaño, cosin e senhor mèn?
WEB-SERVENTA	Eth cavalièr l'abracèc madeish, en tot dider-li:
WEB-SERVENTA	Sense cap de dobte, senhor cosin, qu'aurà estat bona era mia venguda, pr'amor que vos veigui, e damb era salut que tostemp vos desiri.
WEB-SERVENTA	Carriazo, gran senhor e amic mèn.
WEB-SERVENTA	Que ja coneishi a senhor Diego, responec eth Corregidor, e li sò plan servidor.
WEB-SERVENTA	E en tot abraçar-se toti dus, dempús d'auer-se recebut damb gran amor e granes cortesies, se calèren en ua sala, a on se demorèren solets damb er ostalièr, que ja s'auie hèt a vier era cadia, e didec:
WEB-SERVENTA	Ja eth senhor Corregidor sap ad açò que vòsta mercé ven, senhor Diego de Carriazo: vòsta mercé treigue es tròci que manque ad aguesta cadia, e eth senhor Corregidor treirà eth pergamin, qu'ei en poder sòn, e hescam era pròva que hè tanti ans que demori que se hèsque.
WEB-SERVENTA	D'aguesta manèra, responec senhor Diego, non aurà besonh de balhar compde de nau ath senhor Corregidor dera nòsta venguda, pr'amor que se veirà plan ben qu'a estat entad açò que vos, senhor ostalièr, auetz dit.
WEB-SERVENTA	Quauquarren que m'a dit; mès molt me restèc entà saber.
WEB-SERVENTA	Eth pergamin, aciu que l'auetz.
WEB-SERVENTA	Treiguec senhor Diego er aute, e en tot júnher es dues parts se heren ua soleta, e enes letres dera qu'auie er ostalièr, qu'èren E T E L S Ñ V D D R, responien en aute pergamin aguestes: S A S A E A L A E A, que totes amassa diden: ESTA ES LA SEÑAL VERDADERA.
WEB-SERVENTA	Se verifiquèren alavetz es tròci dera cadia, e trapèren qu'èren es senhaus vertadèrs.
WEB-SERVENTA	Açò qu'ei hèt!, didec eth Corregidor.
WEB-SERVENTA	Eth pair, responec senhor Diego, que sò jo; era mair ja non viu: sonque vos cau saber que siguec tan principau que poderia èster eth sòn sirvent.
WEB-SERVENTA	E, pr'amor de qué atau coma s'amague eth sòn nòm non s'amague era sua fama, ne se culpe çò qu'en era semble un error manifèst e colpa coneishuda, s'a de saber qu'era mair d'aguesta jòia, en èster veuda d'un gran cavalièr, se retirèc a víuer en un bordalat sòn; e aquiu, damb modéstia e aunestetat grana, amiaue ua vida tranquilla e quieta amassa damb es sòns vailets e vassals.
WEB-SERVENTA	Se passèc que bèth dia, en tot anar jo de caça peth tèrme deth sòn lòc, la volí visitar, e ère era ora dera meddiada qu'arribè ena sua ciutadèla: qu'atau se pòt cridar era sua grana casa; deishè eth shivau a un vailet mèn; pugè sense trapar-me ad arrés enquiara madeisha estança a on era hège era meddiada sus ua estrada nera.
WEB-SERVENTA	Qu'ère extrèmaments beròia, e eth silenci, era soletat, era ocasion, desvelhèren en jo un desitge mès atrevit qu'aunèst; e, sense hèr discreti discursi, barrè era pòrta darrèr mèn e, apressant-me ada era, la desvelhè; e, en tot tier-la agarrada fòrtaments, li didí: Vòsta mercé, senhora mia, que non sorriscle, qu'es votzes que balhèsse seràn pregonères deth vòste desaunor: arrés m'a vist entrar en aguesta estança; qu'era mia sòrt, entà que l'aja plan bona en possedir-vos, l'an auut en sòmis toti es vòsti vailets, e quan eri acodisquen, pes vòstes votzes, non poiràn que trèir-me era vida, e aquerò serà enes vòsti madeishi braci, e non pera mia mòrt deisharà de demorar en pensament era vòsta fama.
WEB-SERVENTA	Fin finau, jo la possedí contra era sua volentat e per pura fòrça mia: era, cansada, renduda e trebolada, o non podec o non volec dider-me ua soleta paraula, e jo, deishant-la coma atordida e suspensa, entornè pes madeishi passi qu'auia entrat, e venguí en bordalat de un aute amic, qu'ère a dues lègües deth sòn.
WEB-SERVENTA	Aguesta senhora se cambièc d'aqueth lòc en un aute, e, sense que jo jamès la vedessa, ne ac sagèssa, se passèren dus ans, ath cap des quaus me'n sabí qu'auie mòrt; e hè apuprètz vint dies que, damb grana persisténcia, en tot escriuer-me qu'ère causa qu'importaue ara mia alegria e aunestetat, me hec a cridar un majordòm d'aguesta senhora.
WEB-SERVENTA	Anè a veir se qué volie, luenh de pensar en açò que me didec; lo trapè a mand de morir, e, entà escuerçar rasons, en pògues paraules me didec se com ath temps que moric era sua senhora li coheissèc tot çò que damb jo l'auie arribat, e se com auie quedat prenhs d'aquera violacion; e que, entà amagar eth vrente, auie vengut en romieuatge en Nuestra Señora de Guadalupe, e se com auie amainadat en aguesta casa ua mainada, que s'auie de cridar Costança.
WEB-SERVENTA	Me balhèc es senhaus que la traparia, que sigueren es qu'auetz vist dera cadia e eth pergamin.
WEB-SERVENTA	E me balhèc, tanben, trenta mil escuts d'aur, qu'era sua senhora deishèc entà maridar ara sua hilha.
WEB-SERVENTA	Recebí es sòs e es senhaus, e, en tot comentar aquerò a senhor Juan de Avendaño, mos metérem en camin entad aguesta ciutat.
WEB-SERVENTA	En enténer era paraula preson e presoèr, didec eth Corregidor qu'entrèsse eth presoèr e er ussièr que l'amiaue.
WEB-SERVENTA	Li dideren ar ussièr qu'eth Corregidor, qu'ère aquiu, li manaue entrar damb eth presoèr, e atau l'ac calguec hèr.
WEB-SERVENTA	Venguie er Asturiano damb totes es dents banhades de sang, e plan degalhat, e plan ben agarrat per ussièr, e atau qu'entrèc ena sala, coneishec a sa pair e ath d'Avendaño.
WEB-SERVENTA	Se trebolèc, e entà non èster coneishut, damb un mocador, talament se limpièsse era sang, se caperèc eth ròstre.
WEB-SERVENTA	Preguntèc eth Corregidor se qué auie hèt aqueth gojat, que tant ablasigat lo portauen.
WEB-SERVENTA	Responec er ussièr qu'aqueth gojat ère un portaire que lo cridauen er Asturiano, qu'es mainatges pes carrèrs li didien: "Balha era coa, Asturiano; balha era coa!
WEB-SERVENTA	E didec mès, qu'en gésser peth pònt d'Alcantara, en provocar-lo es mainatges damb era tissa dera demana dera coa, auie baishat der ase, e escometent-les a toti, n'agarrèc a un, que deishèc miei mòrt a garrotades; e qu'en tot voler-lo detier s'auie resistit, e que per aquerò anaue tan degalhat.
WEB-SERVENTA	Hilh senhor Diego, se com t'estàs d'aguesta manèra?
WEB-SERVENTA	Quin vestit ei aguest?
WEB-SERVENTA	Se calèc de jolhs Carriazo, e s'anèc a botar enes pès de sa pair, que, damb lèrmes enes uelhs, lo tenguec abraçat ua bona estona.
WEB-SERVENTA	Senhor Juan de Avendaño, coma que se'n sabie que senhor Diego auie vengut damb eth sòn hilh senhor Tomás, li demanèc per eth; ad açò que responec que senhor Tomás de Avendaño ère eth mosso que balhaue eth uerdi e era palha en aquera aubèrja.
WEB-SERVENTA	Damb aquerò qu'er Asturiano didec venguec d'apoderar-se er estonament de toti es presents, e ordenèc eth Corregidor ar ostalièr que hesse a vier aquiu ath mosso deth uerdi.
WEB-SERVENTA	Me pensi que non ei en casa, responec er ostalièr; mès lo vau a cercar.
WEB-SERVENTA	E atau, se n'anèc a cercar-lo.
WEB-SERVENTA	Preguntèc senhor Diego a Carriazo se qué èren aqueres transformacions, e se qué les auie amiat a èster era un portaire e er aute mosso d'aubèrja.
WEB-SERVENTA	A çò que responec Carriazo que non podie satisfèr aqueres preguntes tant en public; qu'eth responerie en èster solets.
WEB-SERVENTA	Qu'ère Tomás Pedro amagat ena sua cramba, pr'amor de poder veir d'aciu, hènt eth nhau, çò que hègen sa pair e eth de Carriazo.
WEB-SERVENTA	Que lo tenguie estonat era venguda deth Corregidor e eth rambalh qu'en tota era sala se passaue.
WEB-SERVENTA	Non manquèc qui didec ar ostalièr qu'ère aquiu amagat; pugèc a cercar-lo, e mès de fòrça que de gost, lo hec a baishar; e autaplan non aurie baishat s'eth madeish Corregidor non auesse gessut ath pati e l'auesse cridat peth sòn nòm, en tot díder:
WEB-SERVENTA	Que baishe vòsta mercé, senhor parent; qu'aciu non lo demoren ne ossi ne leons.
WEB-SERVENTA	Venguec Tomás e damb es uelhs baishats e grana somission se calèc de jolhs dauant sa pair, que l'abracèc damb grana alegria, talament auec hèt eth pair deth Hilh Prodig quan lo recuperèc de perdut.
WEB-SERVENTA	Ja, en aquerò, qu'auie vengut un coche deth Corregidor, pr'amor de tornar en eth, donques qu'era grana hèsta non li permetie tornar a shivau.
WEB-SERVENTA	Hec a cridar a Costança, e agarrant-la dera man, se la presentèc a sa pair, en tot díder:
WEB-SERVENTA	Recebetz, senhor Diego, aguesta jòia, e estimatz-la coma era mès rica qu'artenhéssetz a desirar.
WEB-SERVENTA	E vos, beròia puncèla, punatz era man a vòste pair, e balhatz gràcies a Diu, que damb tan gran eveniment a emendat, ennautit e mielhorat era baishesa deth vòste estat.
WEB-SERVENTA	Costança que non sabie ne imaginaue çò que l'auie arribat, tota terbolada e tremolant, non sabec hèr ua auta causa que hicar-se de jolhs dauant de sa pair, e cuelhent-li es mans se les comencèc a punar trendaments, en tot banhar-les damb infinites lèrmes que des sòns plan polits uelhs vessauen.
WEB-SERVENTA	Tant qu'aquerò se passaue, auie convençut eth Corregidor ath sòn cosin senhor Juan que venguessen toti damb eth ena sua casa; e encara que senhor Juan ac refusaue, que sigueren tantes es suplicacions deth Corregidor, que li calguec accedir; e atau entrèren toti en coche.
WEB-SERVENTA	Mès quan didec eth Corregidor a Costança qu'entrèsse tanben en coche, se li nudèc eth còr, e era e era ostalièra s'abracèren era ua damb era auta, e arrinquèren un plor tant amargant que trincaue es còrs de guairi l'escotauen.
WEB-SERVENTA	Eth Corregidor, esmoigut, ordenèc qu'atau madeish era ostalièra entrèsse en coche, e que non se desseparèsse dera sua hilha, donques que coma tau la tenguie, enquia que gessesse de Toledo.
WEB-SERVENTA	Atau, era ostalièra e toti entrèren en coche, e partiren entara casa deth Corregidor, a on sigueren ben recebudi pera sua hemna, qu'ère ua senhora principau.
WEB-SERVENTA	Mingèren opulenta e somptuosaments, e dempús condèc Carriazo a sa pair se com pes amors a Costança, senhor Tomás s'auie metut a servir ena aubèrja, e qu'ère tant encamardat d'era, que sense auer-se'n sabut de tan principau qu'ère en èster era sua hilha, l'aurie cuelhut per esposa en estat de sirventa.
WEB-SERVENTA	Mès, en miei de tantes causes alègres, que non podec mancar era trista, que siguec que senhor Pedro, eth hilh deth Corregidor, lèu s'imaginèc que Costança non auie d'èster sua; e atau siguec era vertat, pr'amor qu'entre eth Corregidor e senhor Diego de Carriazo e senhor Juan de Avendaño, acordèren que senhor Tomás se maridèsse damb Costança, en tot balhar-li sa pair es trenta mil escuts d'aur que sa mair l'auie deishat, e eth portaire senhor Diego de Carriazo se maridèsse damb era hilha deth Corregidor, e senhor Pedro, eth hilh deth Corregidor, damb ua hilha de senhor Juan de Avendaño; que sa pair s'aufrie a hèr-se a vier era dispensa deth parentat.
WEB-SERVENTA	D'aguesta manèra demorèren toti contents, alègres e satisfèti, e era naua des maridatges e dera ventura dera illustra sirventa s'espargec pera ciutat, e acodie infinita gent a veir a Costança en nau anament, en quau se mostraue autant senhora coma ja s'a dit.
WEB-SERVENTA	Vederen ath mosso deth uerdi, Tomás Pedro, vengut a senor Tomás de Avendaño e vestit coma senhor; campèren que Lope Asturiano ère plan gentilòme dempús d'auer-se mudat eth vestit e deishat er ase e es arganèls; mès, totun açò, non mancaue qui, en miei dera sua pompa, quan anaue peth carrèr, li demanèsse era coa.
WEB-SERVENTA	Un mes s'estèren en Toledo, ath cap deth quau s'entornèren entà Burgos senhor Diego de Carriazo e era sua hemna, sa pair e Costança, damb eth sòn espòs senhor Tomás.
WEB-SERVENTA	Se demorèc eth Sevillano ric damb es mil escuts, e damb fòrça jòies que Costança li balhèc ara sua senhora: que tostemp damb aguest nòm cridaue ara que l'auie elevat.
WEB-SERVENTA	Balhèc ocasion era istòria dera illustra sirventa tà qué es poètes deth daurat Tajo exercissen es sues plomes entà solemnizar e laudar era beresa sense limits de Costança, qu'encara viu en companhia deth sòn bon mosso dera aubèrja, e Carriazo ne mens ne mès, damb tres hilhs, que sense cuélher er estil de sa pair ne brembar-se'n se i a madragues en mon, aué qu'estúdien toti en Salamanca; e sa pair, sonque de vèir bèth ase de portaire d'aigua, que se li represente e vie entath cap eth qu'auec en Toledo, e cranh que quan mens s'ac demore a de campar tornar-mai en bèra satira eth "Balha era coa, Asturiano!
WEB-SERVENTA	Asturiano, balha era coa!
Es-mil-e-ua-net-I-WEB	Se ditz (mès Allà ei mès sabent, mès prudent, mès poderós e mès benefactor) qu’en çò que se passèc ena antiquitat deth temps e en passat dera edat, i auec un rei entre es reis de Sassan, enes isles dera India e dera China.
Es-mil-e-ua-net-I-WEB	Qu’ère patron d’armades e senhor de d’auxiliars, de sirvents e d’un seguiment nombrós.
Es-mil-e-ua-net-I-WEB	Auie dus hilhs, e ambdús èren eròis cavalièrs, mès eth màger valie mès encara qu’eth mendre.
Es-mil-e-ua-net-I-WEB	Eth màger governèc enes païsi, governèc damb justícia entre es òmes, e plan per aquerò l’estimauen es abitants deth país e deth règne.
Es-mil-e-ua-net-I-WEB	Se cridaue eth rei Schahriar.
Es-mil-e-ua-net-I-WEB	Eth sòn frair, cridat Schahzaman, ère eth rei de Samarcanda Al-Ajam.
Es-mil-e-ua-net-I-WEB	En tot èster es causes atau, demorèren cada un en sòn país, e governèren damb justícia as sues oelhes pendent vint ans.
Es-mil-e-ua-net-I-WEB	E arribèren ambdús enquiath limit deth desvolopament e deth progrès.
Es-mil-e-ua-net-I-WEB	E sigueren es causes atau, enquia qu’eth màger cuelhec veements desirs de veir ath sòn frair.
Es-mil-e-ua-net-I-WEB	Alavetz ordenèc ath sòn visir que partisse e que tornèsse damb eth.
Es-mil-e-ua-net-I-WEB	Eth visir responec: “Escoti e aubedisqui”.
Es-mil-e-ua-net-I-WEB	Partic, donc, e arribèc erosament per gràcia d’Allà; entrèc ena casa de Schahzaman, li desirèc era patz, li didec qu’eth rei Schahriar desiraue arderosament veder-lo, e qu’era finalitat deth sòn viatge ère convidar-lo a visitar ath sòn frair.
Es-mil-e-ua-net-I-WEB	Eth rei Schahzaman responec: “Escoti e aubedisqui”.
Es-mil-e-ua-net-I-WEB	Ordenèc es preparatius deth viatge, en tot manar trèir es tendes, es sòns camelhs e es sòns muls, e que gessessen es sòns sirvents e es sòns auxiliars.
Es-mil-e-ua-net-I-WEB	Nomentèc ath sòn visir governador deth règne, e gessec entàs parçans deth sòn frair.
Es-mil-e-ua-net-I-WEB	Mès, tara mieja net se’n brembèc que s’auie deishat ua causa; tornèc en sòn palai ara prèssa, e trapèc ara sua esposa estirada en lhet e abraçada damb un nere, esclau entre es esclaus.
Es-mil-e-ua-net-I-WEB	En veir aquerò, eth mon s’escuric dauant des sòns uelhs.
Es-mil-e-ua-net-I-WEB	E se didec: “Se s’a passat tau aventura sonque en deishar era ciutat, quina serie era conducta d’aguesta libertina se me n’anèssa pendent bèth temps entà visitar ath mèn frair?”.
Es-mil-e-ua-net-I-WEB	Desgainèc de seguit era espada, e escometent a ambdús, les deishèc mòrts sus es linçòs deth lhet.
Es-mil-e-ua-net-I-WEB	Tornèc a gésser sense pèrder un solet instant, e ordenèc era partida dera acompanhada.
Es-mil-e-ua-net-I-WEB	E viatgèc de nets, enquia aubirar era ciutat deth sòn frair.
Es-mil-e-ua-net-I-WEB	Alavetz aguest s’alegrèc dera sua proximitat, gessec ath sòn encontre, e quan lo recebec li desirèc era patz.
Es-mil-e-ua-net-I-WEB	Que s’alegrèc enquias limits dera alegria, manèc ornar en sòn aunor era ciutat, e se metec a parlar-li, plen d’efusion.
Es-mil-e-ua-net-I-WEB	Mès eth rei Schahzaman rebrembaue era aventura dera sua esposa, e ua broma de tristesa li velaue eth ròstre.
Es-mil-e-ua-net-I-WEB	Era sua cara ère esblancossida e eth sòn còs s’auie aflaquit.
Es-mil-e-ua-net-I-WEB	En veder-lo d’aguesta sòrta, eth rei Schahriar se pensèc qu’aquerò s’auie costat per èster aluenhat deth sòn règne e deth sòn país, e lo deishèc tranquil sense preguntar-li arren.
Es-mil-e-ua-net-I-WEB	A tot darrèr, un dia, li didec: “Frair, eth tòn còs s’aflaquís e era tua cara vie a èster auriòla”.
Es-mil-e-ua-net-I-WEB	E er aute responec: “Ai, frair, qu’è ath mèn interior coma ua herida en carn viua!”.
Es-mil-e-ua-net-I-WEB	Mès que non li revelèc çò que l’auie passat damb era sua esposa.
Es-mil-e-ua-net-I-WEB	Eth rei Schahzaman non volec acceptar, e eth sòn frair anèc solet entara caça.
Es-mil-e-ua-net-I-WEB	Que i auie en palai ues hièstres que dauen entath jardin, e en tot auer pistat en ua d’eres eth rei Schahzaman, vedec se com se daurie ua pòrta entà dar gessuda a vint esclaues e vint esclaus, qu’entre eri auançaue era hemna deth rei Schahriar damb tot er esplendor dera sua beresa.
Es-mil-e-ua-net-I-WEB	En arribar en un estanh, se despolhèren e se barregèren toti, e de pic era hemna deth rei cridèc: “Ò Massaud!” e de seguit acodic entada era un robust esclau nere, que l’abracèc.
Es-mil-e-ua-net-I-WEB	Era s’abracèc tanben ada eth, e alavetz eth nere l’ajacèc en solèr, capenssús, e la gaudic.
Es-mil-e-ua-net-I-WEB	Alavetz, toti es auti esclaus heren madeish damb es autes hemnes.
Es-mil-e-ua-net-I-WEB	E atau seguiren pendent fòrça estona, sense acabar damb es sòns punets, abraçades, copulacions e causes semblables enquia près dera auba.
Es-mil-e-ua-net-I-WEB	En veir aquerò, pensèc eth frair deth rei: “Per Allà!
Es-mil-e-ua-net-I-WEB	Qu’ei mès leugèra era mia calamitat qu’aguesta auta”.
Es-mil-e-ua-net-I-WEB	Ara seguida, deishant que s’esbugassèsse era sua aflicion, se didec: “De vertat, aquerò ei mès enòrme que çò que m’arribèc a jo!” E a compdar d’aqueth moment tornèc a minjar e a béuer tot çò que podec.
Es-mil-e-ua-net-I-WEB	Mentretant, eth rei, eth sòn frair, tornèc dera sua excursion, e ambdús se desirèren era patz intimament.
Es-mil-e-ua-net-I-WEB	Dempús eth rei Schahriar vedec qu’eth sòn frair, eth rei Schahzaman, venguie de remeter-se de sòn bon color, donques qu’eth sòn ròstre auie aquerit naua vida, e avertic tanben que minjaue de boni talents dempús d’auer-se alimentat moderadament enes prumèrs dies.
Es-mil-e-ua-net-I-WEB	S’estonèc d’aquerò, e didec: “Frair, abans te vedia eth ròstre auriolenc e ara as recuperat es colors.
Es-mil-e-ua-net-I-WEB	Ditz-me se qué t’a arribat”.
Es-mil-e-ua-net-I-WEB	Eth rei li didec: “Te vau a condar era causa deth mèn anterior pallitge, mès desencusa-me de referir-te eth motiu d’auer-me remetut des colors.” Eth rei repliquèc: “Entà entener-mos, prumèr conda-me era encausa dera tua pèrta deth color e eth tòn aflaquiment”.
Es-mil-e-ua-net-I-WEB	E s’expliquèc d’aguesta sòrta: “Te cau saber, frair, que quan manères ath tòn visir entà requerir era mia preséncia, hi es mèns preparatius dera marcha, e gessí dera ciutat.
Es-mil-e-ua-net-I-WEB	Mès dempús me’n brembè dera jòia que te destinaua e que te balhè en arribar en palai.
Es-mil-e-ua-net-I-WEB	Tornè, donc, e trapè ara mia hemna ajaçada damb un esclau nere, dormint enes linçòs deth mèn lhet.
Es-mil-e-ua-net-I-WEB	Que les aucí a toti dus, e venguí entà tu, fòrça tormentat peth rebrembe de tau aventura.
Es-mil-e-ua-net-I-WEB	Que siguec aguest eth motiu deth mèn prumèr pallitge e deth mèn aflaquiment.
Es-mil-e-ua-net-I-WEB	Quan eth sòn frair entenec aguestes paraules, li didec: “Per Allà, te conjuri a que me condes era causa d’auer recuperat es tòns colors”.
Es-mil-e-ua-net-I-WEB	Alavetz eth rei Schahzaman li condèc tot çò qu’auie vist.
Es-mil-e-ua-net-I-WEB	E eth rei Schahriar didec: “Prumèr de tot me cau qu’es mèns uelhs veiguen semblabla causa”.
Es-mil-e-ua-net-I-WEB	Eth sòn frair li responec: “Hè veir que te’n vas de caça, mès amaga-te enes mèns apartaments, e seràs testimòni der espectacle: es tòns uelhs ac comprobaràn”.
Es-mil-e-ua-net-I-WEB	Ara seguida, eth rei manèc qu’eth pregonèr escampilhèsse era orde de partida.
Es-mil-e-ua-net-I-WEB	Es soldats gesseren damb es sues tendes dehòra dera ciutat.
Es-mil-e-ua-net-I-WEB	Eth rei partic tanben, s’amaguèc ena sua tenda e les didec as sòns joeni esclaus: “Qu’arrés entre!” Dempús se desguisèc, gessec d’amagat e se filèc de cap ath palai.
Es-mil-e-ua-net-I-WEB	S’auie passat ua ora quan gesseren es esclaues, enrodant ara sua senhora, e darrèr d’eres es esclaus.
Es-mil-e-ua-net-I-WEB	E heren tot çò qu’auie condat Schahzaman, en tot estar-se en taus jòcs enquiara pregària dera mieja tarde.
Es-mil-e-ua-net-I-WEB	Quan vedec aguestes causes eth rei Schahriar, se l’anèc eth sen, e li didec ath sòn frair: “Anem entà saber se quin ei eth nòste destin en camin d’Allà, donques que non deuem auer arren en comun damb era reiautat enquia trapar a quauquarrés qu’age patit ua aventura semblabla ara nòsta.
Es-mil-e-ua-net-I-WEB	Se non, que valerie mès que mos moríssem”.
Es-mil-e-ua-net-I-WEB	Eth sòn frair li responec çò qu’ère avient, e ambdús gesseren per ua pòrta secreta deth palai.
Es-mil-e-ua-net-I-WEB	E non deishèren de caminar dia e net, enquia que fin finau arribèren en un arbe, ath miei d’ua solitària pradèra, ath costat dera mar salada.
Es-mil-e-ua-net-I-WEB	En aquera pradèra i auie ua hònt d’aigua doça.
Es-mil-e-ua-net-I-WEB	Beueren en era e se seigueren a repausar.
Es-mil-e-ua-net-I-WEB	A penes s’auie passat ua ora, quan era mar comencèc a agitar-se.
Es-mil-e-ua-net-I-WEB	De pic gessec d’era ua nera colomna de hum, qu’arribèc enquiath cèu e se dirigic dempús entara pradèra.
Es-mil-e-ua-net-I-WEB	Es reis, espauridi, pugèren en cimalh der arbe, qu’ère fòrça naut, e se meteren a guardar se qué podie èster aquerò.
Es-mil-e-ua-net-I-WEB	E vaquí qu’era colomna de hum se convertic en un efrit1 d’elevada estatura, poderós d’espatles e robust de pièch.
Es-mil-e-ua-net-I-WEB	Qu’amiaue ua arca sus eth cap.
Es-mil-e-ua-net-I-WEB	Botèc eth pè en solèr, e se filèc entar arbe e se seiguec dejós d’eth.
Es-mil-e-ua-net-I-WEB	Dauric alavetz era tapa dera arca, treiguec d’era ua caisha, la dauric, e campèc de seguit ua encantadora joena, de gran beresa, ludenta coma eth solei, coma didec eth poèta:
Es-mil-e-ua-net-I-WEB	Halha enes tenèbres, era apareish e ei eth dia!
Es-mil-e-ua-net-I-WEB	Era apareish e damb era sua lum s’illuminen es auròres!
Es-mil-e-ua-net-I-WEB	Es soleis luden damb era sua claror e es lues damb es arridolets des sòns uelhs!
Es-mil-e-ua-net-I-WEB	Qu’es vels deth sòn mistèri s’esquincen e que de seguit es creatures s’ajulhen encantades as sòns pès.
Es-mil-e-ua-net-I-WEB	E dauant des doci relampits dera sua guardada, era arrosada des lèrmes de passion banhen totes es paupetes!
Es-mil-e-ua-net-I-WEB	Dempús qu’er efrit auec contemplat ara beròia joena, li didec: “Ò sobeirana des sedaries!
Es-mil-e-ua-net-I-WEB	Ò, tu que te raptè eth madeish dia dera tua nòça!
Es-mil-e-ua-net-I-WEB	Que voleria dormir un shinhau”.
Es-mil-e-ua-net-I-WEB	E er efrit botèc eth cap enes jolhs dera joena e s’esclipsèc.
Es-mil-e-ua-net-I-WEB	Alavetz era hemna lheuèc eth cap entath cimalh der arbe e vedec amagadi enes arrames as dus reis.
Es-mil-e-ua-net-I-WEB	De seguit hec enlà des sòns jolhs eth cap der efrit, lo botgèc en solèr, e les didec damb senhaus: “Baishatz, e non vos cau pòur d’aguest efrit”.
Es-mil-e-ua-net-I-WEB	Per senhaus, li responeren: “Per Allà, desencusa-mos de causes tan perilhoses!” Era les didec: “Per Allà, baishatz de seguit se non voletz qu’avisa ar efrit, que vos balharà era pejor mòrt”.
Es-mil-e-ua-net-I-WEB	Alavetz, espauridi, baishèren enquia a on ère era, que se lheuèc entà dider-les: “Trauessatz-me damb etra vòsta verga damb un còp dur e violent; se non, avisarè ar efrit”.
Es-mil-e-ua-net-I-WEB	Er aute didec: “Que non ac harè se tu non me balhes abans exemple, donques qu’ès màger”.
Es-mil-e-ua-net-I-WEB	E ambdús comencèren a convidar-se mutuaument, en tot hèr-se damb es uelhs senhaus de copulacion.
Es-mil-e-ua-net-I-WEB	Mès era les didec: “Per qué guinhatz tant es uelhs?
Es-mil-e-ua-net-I-WEB	Se non vietz e m’aubeditz, cridi de seguit ar efrit”.
Es-mil-e-ua-net-I-WEB	Alavetz, per pòur ar efrit heren damb era çò que les auie demanat.
Es-mil-e-ua-net-I-WEB	Quan ja les auec agotat, les didec: “Be n’ètz d’expèrts es dus!” Treiguec dera pòcha ua petita borsa e dera borsa un petit colhar hèt damb cinc centes setanta anèths damb sagèths, e les preguntèc: “Sabetz se qué ei aquerò?” Eri responeren: “Que non ac sabem”.
Es-mil-e-ua-net-I-WEB	Alavetz les expliquèc era joena: “Es patrons d’aguesti anèths m’an possedit toti amassa dauant des còrnes insensibles d’aguest efrit.
Es-mil-e-ua-net-I-WEB	De sòrta que me vatz a dar es vòsti anèths”.
Es-mil-e-ua-net-I-WEB	Qu’ac heren atau, en tot trèir- se es anèths des dits, e era alavetz les didec: “Vos cau saber qu’aguest efrit me raptèc era net dera mia nòça; m’embarrèc en aguesta caisha, metec era caisha ena arca, la barrèc damb sèt claus e l’arrosseguèc entath hons deth mar, aquiu a on se combaten es ondades.
Es-mil-e-ua-net-I-WEB	Mès que non sabie que quan ua hemna desire ua causa non i a arrés que la vence.
Es-mil-e-ua-net-I-WEB	Que ja ac didec eth poèta:
Es-mil-e-ua-net-I-WEB	Amic: non te fides dera hemna; arris-te’n des sues promeses!
Es-mil-e-ua-net-I-WEB	Era sua bona o mala encolia depen des capricis dera sua vulva!
Es-mil-e-ua-net-I-WEB	Prodiguen amor faus quan era perfidia les aumplís e forme coma era trama des sòns vestits!
Es-mil-e-ua-net-I-WEB	Bremba-te’n respectuosament des paraules de Yusuf!
Es-mil-e-ua-net-I-WEB	E non desbrembes qu’Eblis hec qu’expulssèssen a Adam per tòrt dera hemna!
Es-mil-e-ua-net-I-WEB	Non te’n fides, amic!
Es-mil-e-ua-net-I-WEB	Qu’ei inutil!
Es-mil-e-ua-net-I-WEB	Deman, en aquera que te penses mès segura, succedirà ar amor pur ua hòla passion!
Es-mil-e-ua-net-I-WEB	E non digues: “Se m’encamardi, evitarè es holies des encamardadi!” Que non ac digues!
Es-mil-e-ua-net-I-WEB	Serie vertadèrament un prodigi unenc veir gésser a un òme san e en bona santat dera seduccion des hemnes!
Es-mil-e-ua-net-I-WEB	Es dus frairs, en enténer aguestes paraules, se meravilhèren plan molt e se dideren er un ar aute: “S’aguest ei un efrit, e a maugrat deth sòn poder l’an arribat causes mès enòrmes qu’a nosati, aguesta aventura mos a de consolar”.
Es-mil-e-ua-net-I-WEB	De seguit se dideren adiu dera joena e entornèren cada un ena sua ciutat.
Es-mil-e-ua-net-I-WEB	Quan eth rei Schahriar entrèc en sòn palai, manèc esgorjar ara sua hemna, atau coma as esclaus e esclaues.
Es-mil-e-ua-net-I-WEB	Dempús l’ordenèc ath sòn visir que cada net li hesse a vier ua joena que siguesse vèrge: e cada net li treiguie a ua era sua virginitat.
Es-mil-e-ua-net-I-WEB	E quan s’auie passat era net la manaue aucir.
Es-mil-e-ua-net-I-WEB	Atau hec aquerò pendent tres ans, e tot èren planhs e crits de terror.
Es-mil-e-ua-net-I-WEB	Es òmes hugien damb es hilhes que les restauen.
Es-mil-e-ua-net-I-WEB	Ena ciutat non i auie ja cap damaisèla que podesse servir entàs escometudes d’aguest cavalièr.
Es-mil-e-ua-net-I-WEB	Alavetz eth rei li manèc ath visir que, coma de costum, li hesse a vier ua joena.
Es-mil-e-ua-net-I-WEB	Eth visir, per mès que cerquèc, non ne podec trapar deguna, e entornèc plan trist ena sua casa, damb era anma aclapada de pòur dauant dera rabia deth rei.
Es-mil-e-ua-net-I-WEB	Era màger se cridaue Schahrazada, e eth nòm dera mendre ère Domiazada.
Es-mil-e-ua-net-I-WEB	Era màger, Schahrazada, auie liejut es libres, es annaus, es legendes des reis ancians e es istòries des pòbles passadi.
Es-mil-e-ua-net-I-WEB	Diden qu’auie tanben mil libres de croniques referentes as pòbles d’edats aluenhades, as reis dera antiquitat e as poètes.
Es-mil-e-ua-net-I-WEB	E ère fòrça eloqüenta e hège gòi escotar-la.
Es-mil-e-ua-net-I-WEB	En veir ath sòn pair li didec atau: “Per qué te veigui tan desparièr, tient un pes tan aclapant?…
Es-mil-e-ua-net-I-WEB	Te cau saber, pair, qu’eth poèta ditz: “Ò, tu qu’as penes, padega-te!…
Es-mil-e-ua-net-I-WEB	Quan entenec aguestes paraules eth visir, li condèc ara sua hilha tot çò que s’auie passat, deth començament enquiath finau, per çò que hège ath rei.
Es-mil-e-ua-net-I-WEB	Alavetz li didec Schahrazada: “Per Allà, pair, marida-me damb eth rei, pr’amor que se non m’aucís, serè era causa deth rescat des hilhes des musulmans e les poirè sauvar des mans deth rei”.
Es-mil-e-ua-net-I-WEB	Alavetz eth visir responec: “Per Allà!
Es-mil-e-ua-net-I-WEB	Non t’expauses jamès a tau perilh”.
Es-mil-e-ua-net-I-WEB	Mès Schahrazada repliquèc: “Qu’ei de besonh qu’ac hèsca atau.” Alavetz li didec eth sòn pair: “Compde non t’arribe çò que les arribèc ar ase e ath bueu damb eth laurador.
Es-mil-e-ua-net-I-WEB	Escota era sua istòria:
Es-mil-e-ua-net-I-WEB	Ère maridat e damb hilhs.
Es-mil-e-ua-net-I-WEB	Allà, eth Plan Naut, l’autregèc madeish eth coneishement deth lenguatge des animaus e eth cant des audèths.
Es-mil-e-ua-net-I-WEB	Demoraue aguest comerciant en un país fertil, ara vòra d’un arriu.
Es-mil-e-ua-net-I-WEB	Ena sua casa i auie un ase e un bueu.
Es-mil-e-ua-net-I-WEB	Un dia arribèc eth bueu en un lòc ocupat per ase e vedec aqueth lòc escampat e adaigüat.
Es-mil-e-ua-net-I-WEB	En gripiau i auie civada e palha ben crivelada, e er ase ère estirat, repausant.
Es-mil-e-ua-net-I-WEB	Quan eth patron lo montaue, ère solet entà hèr un camin cuert e per ahèrs urgents, e er ase tornaue lèu a repausar.
Es-mil-e-ua-net-I-WEB	Aguest dia eth comerciant entenec qu’eth bueu li didie ar ase: “Minja a gust e que te sigue san, profitòs e de bona digestion.
Es-mil-e-ua-net-I-WEB	Jo que sò rendut e tu descansat, dempús de minjar civada ben crivelada!
Es-mil-e-ua-net-I-WEB	S’eth patron te monte bèth còp, lèu te hè tornar.
Es-mil-e-ua-net-I-WEB	Autrament, jo, crebi laurant e damb eth trabalh dera mòla”.
Es-mil-e-ua-net-I-WEB	Er ase li conselhèc: “Quan vages entath camp e te boten era joata, estira-te e non te botges encara que te foten còps.
Es-mil-e-ua-net-I-WEB	E se te lhèuen, torna a estirar-te un aute còp.
Es-mil-e-ua-net-I-WEB	E s’alavetz t’entornen en estable e te balhen haves, non te les minges, hè veir qu’ès malaut.
Es-mil-e-ua-net-I-WEB	Esta-te sense minjar ne béuer pendent uns dies, e d’aguesta sòrta descansaràs dera fatiga deth trabalh”.
Es-mil-e-ua-net-I-WEB	Mès eth comerciant seguie present, seguint d’aurelha tot çò que parlauen.
Es-mil-e-ua-net-I-WEB	S’apressèc eth majorau ath bueu entà balhar-li ferratge e lo vedec minjar plan pòca causa.
Es-mil-e-ua-net-I-WEB	Peth maitin, en hèr-lo-se a vier en trabalh, lo trapèc malaut.
Es-mil-e-ua-net-I-WEB	Alavetz eth patron li didec ath majorau: “Cuelh ar ase e que laure tot eth dia en sòrta deth bueu”.
Es-mil-e-ua-net-I-WEB	E er òme junhec ar ase en sòrta deth bueu e lo hec laurar pendent tot eth dia.
Es-mil-e-ua-net-I-WEB	Qu’ère fòrça empenaït.
Es-mil-e-ua-net-I-WEB	A londeman er ase siguec en tot laurar tanben pendent tot eth dia e tornèc damb eth còth nafrat, rendut de fatiga.
Es-mil-e-ua-net-I-WEB	Eth bueu, en veder-lo d’aguesta sòrta, li balhèc es gràcies de nauèth e lo vantèc fòrça.
Es-mil-e-ua-net-I-WEB	Er ase li didec: “Be n’èra jo de tranquil abans.
Es-mil-e-ua-net-I-WEB	Ja ves se com m’a damnatjat hèr-les beneficis as auti”, e de seguit higec: “Te vau, totun, a dar un bon conselh.
Es-mil-e-ua-net-I-WEB	L’è entenut díder ath patron que t’autrejaràn ath matador se non te remetes, e haràn un tapís entara taula damb era tua pèth.
Es-mil-e-ua-net-I-WEB	T’ac digui entà que te sauves, donques que non m’agradarie que t’arribèsse quauquarren”.
Es-mil-e-ua-net-I-WEB	Eth bueu, quan entenec aguestes paraules der ase, li balhèc es gràcies de nauèth, e li didec: “Deman tornarè ath mèn trabalh”.
Es-mil-e-ua-net-I-WEB	E se metec a minjar, s’avalèc tot eth ferratge e enquia e tot lequèc eth recipient damb era sua lengua.
Es-mil-e-ua-net-I-WEB	Mès eth patron les auie entenut parlar.
Es-mil-e-ua-net-I-WEB	Tanlèu hec dia, venguec damb era sua esposa en estable des bueus e des vaques, e se seigueren ena pòrta.
Es-mil-e-ua-net-I-WEB	Venguec eth majorau e treiguec ath bueu, que tanlèu vedec ath sòn patron comencèc a remenar era coa, a lofar rambalhosament e a galaupar en totes direccions coma se siguesse hòl.
Es-mil-e-ua-net-I-WEB	Alavetz eth comerciant s’estarnèc d’arrir, de sòrta que queiguec d’esquia.
Es-mil-e-ua-net-I-WEB	Era sua hemna li preguntèc: “De qué te n’arrisses?” E eth li didec: “D’ua causa qu’è vist e entenut; mès que non la posqui desnishar donques que me va en aquerò era vida”.
Es-mil-e-ua-net-I-WEB	Era hemna persutèc: “Donques m’ac as de condar, encara que te còste era vida”.
Es-mil-e-ua-net-I-WEB	E eth didec: “Cari, donques que cranhi ara mòrt”.
Es-mil-e-ua-net-I-WEB	E era repliquèc: “Alavetz ei que te n’arrisses de jo”.
Es-mil-e-ua-net-I-WEB	E a compdar d’aqueth dia non deishèc de pelejar-lo tu per tu, enquia que lo botèc en ua grana perplexitat.
Es-mil-e-ua-net-I-WEB	Alavetz eth comerciant hec cridar as sòns hilhs, atau coma ath kadí2 e a uns testimònis.
Es-mil-e-ua-net-I-WEB	Que volec hèr testament abans de revelar eth secret ara sua hemna, pr’amor que l’estimaue fòrça perque ère era hilha deth sòn oncle pairau, mair des sòns hilhs, e auie viscut damb era pendent cent vint ans dera sua edat.
Es-mil-e-ua-net-I-WEB	Hec cridar tanben as parents dera sua esposa e as abitants deth barri e condèc a toti çò que s’auie passat, en tot díder que se moririe tanlèu revelèsse eth secret.
Es-mil-e-ua-net-I-WEB	Alavetz tota era gent li didec ara hemna: “Per Allà!
Es-mil-e-ua-net-I-WEB	Non te tengues mès ar ahèr, donques que perirà eth tòn marit, eth pair des tòns hilhs”.
Es-mil-e-ua-net-I-WEB	Mès era repliquèc: “Encara que li còste era vida non lo deisharè en patz enquia que m’age coheissat eth secret”.
Es-mil-e-ua-net-I-WEB	Alavetz ja non li preguèren mès.
Es-mil-e-ua-net-I-WEB	Eth comerciant se hec enlà d’eri e se filèc entar estanh dera òrta pr’amor de hèr es sues ablucions e tornar de seguit a revelar eth secret e morir.
Es-mil-e-ua-net-I-WEB	Mès que i auie aquiu un poth plen de vigor, capable de deishar satisfètes a cinquanta garies, e ath sòn costat i auie un gosset.
Es-mil-e-ua-net-I-WEB	Alavetz eth gosset condèc tota era istòria, e eth poth repliquèc: “Per Allà!
Es-mil-e-ua-net-I-WEB	Be n’ei de pèc eth nòste patron.
Es-mil-e-ua-net-I-WEB	Jo qu’è cinquanta esposes, e les sai manejar a totes perfèctament, en tot repotegar-ne a ues e laudar-ne a d’autes.
Es-mil-e-ua-net-I-WEB	Mès eth, sonque n’a ua e non sap hèr-se ben damb era!
Es-mil-e-ua-net-I-WEB	Era manèra qu’ei plan simpla: que serie pro bracar ues quantes arrames d’amorèr, entrar ena cramba dera sua esposa e foter-li enquia que morisse o se n’empenaïsse.
Es-mil-e-ua-net-I-WEB	Que non tornarie a shordar-lo damb preguntes”.
Es-mil-e-ua-net-I-WEB	Eth visir trinquèc aciu eth relat entà dider-li ara sua hilha Schahrazada: “Dilhèu eth rei harà damb tu coma eth comerciant damb era sua hemna”.
Es-mil-e-ua-net-I-WEB	E Schahrazada preguntèc: “Mès se qué hec?” Alavetz eth visir seguic d’aguesta sòrta:
Es-mil-e-ua-net-I-WEB	Entrèc eth comerciant amiant amagades es arrames d’amorèr que venguie de bracar, e cridèc a despart ara sua hemna: “Vene ena nòsta cramba entà que te diga eth mèn secret”.
Es-mil-e-ua-net-I-WEB	Era hemna lo seguic; eth comerciant s’embarrèc damb era e comencèc a foter-li còps, enquia qu’era acabèc dident: “Me n’empenaïsqui, me n’enpenaïsqui!” E punaue es mans e es pès deth sòn marit.
Es-mil-e-ua-net-I-WEB	Qu’ère de vertat empenaïda.
Es-mil-e-ua-net-I-WEB	Gesseren alavetz, e era gent se n’alegrèc fòrça, en tot alegrar-se’n tanben es parents.
Es-mil-e-ua-net-I-WEB	E toti viueren fòrça erosi enquiara sua mòrt”.
Es-mil-e-ua-net-I-WEB	Didec, e quan Schahrazada, hilha deth visir, auec entenut aguest relat, persutèc de nauèth ena sua demana: “Pair, totun aquerò, voi que hèsques çò que t’è demanat”.
Es-mil-e-ua-net-I-WEB	Alavetz et visir, sense díder arren mès, ordenèc que premanissen eth noviatge dera sua hilha, e partic a comunicar-li era naua ath rei Schahriar.
Es-mil-e-ua-net-I-WEB	Mentretant, Schahrazada li didie ara sua fraia Doniazada: “Te manarè cridar quan siga en palai, e tanlèu arribes e veigues qu’eth rei a acabat de hèr er amor damb jo, me dideràs: “Fraia, conda bèra istòria meravilhosa que mos hèsque passar era net”.
Es-mil-e-ua-net-I-WEB	Venguec a cercar-la dempús eth visir, e se dirigic damb era entath palai deth rei.
Es-mil-e-ua-net-I-WEB	Eth rei s’alegrèc fòrça en veir a Schahrazada, e li preguntèc ath sòn pair: “Ei aguesta era que me cau?” E eth visir didec respectuosament: “Òc que n’ei”.
Es-mil-e-ua-net-I-WEB	Mès quan eth rei volec apressar-se ara joena, aguesta s’estarnèc en somics.
Es-mil-e-ua-net-I-WEB	E eth rei li didec: “Qué te cau?” E era responec: “Ò, rei poderós, qu’è ua germaneta, que d’era voleria dider-me adiu!” Eth rei manèc cercar ara fraia, e a penes arribèc s’abracèc a Schahrazada, e acabèc per acomodar-se près deth lhet.
Es-mil-e-ua-net-I-WEB	Alavetz et rei se lheuèc, e cuelhent a Schahrazada, la desvirguèc.
Es-mil-e-ua-net-I-WEB	Dempús comencèren a parlar.
Es-mil-e-ua-net-I-WEB	Doniazada li didec alavetz a Schahrazada: “Fraia, per Allà!
Es-mil-e-ua-net-I-WEB	E Schahrazada, aquera prumèra net, comencèc eth sòn relat damb era istòria que seguís:
Es-mil-e-ua-net-I-WEB	Schahrazada didec:
Es-mil-e-ua-net-I-WEB	Que me n’è sabut, ò rei afortunat!
Es-mil-e-ua-net-I-WEB	Un dia montèc a shivau e gessec per quauqui parçans qu’en eri auie negòcis.
Es-mil-e-ua-net-I-WEB	Coma qu’era calor ère estofanta, se seiguec dejós d’un arbe, e calant era man ena saca des viures, treiguec uns datils, e quan se les auec minjat lancèc luenh es uassi.
Es-mil-e-ua-net-I-WEB	Mès, còp sec, se l’apareishec un efrit d’enòrma estatura, que, brandint ua espada, venguec entath mercadèr e li didec: “Lhèua-te entà que jo t’aucisca coma tu as aucit ath mèn hilh”.
Es-mil-e-ua-net-I-WEB	Eth mercadèr repliquèc: “Mès, com è aucit jo ath tòn hilh?” E responec er efrit: “Quan tu lancères es uassi, tumèren en pièch eth mèn hilh e l’auciren”.
Es-mil-e-ua-net-I-WEB	Alavetz didec eth mercadèr: “Pensa, ò gran efrit, que non posqui mentir, en èster coma sò, un credent.
Es-mil-e-ua-net-I-WEB	Qu’è fòrça riqueses, è hilhs e esposa, e ath delà sauvi ena mia casa depausi que me fidèren.
Es-mil-e-ua-net-I-WEB	Permet-me tornar entà repartir çò de cada un, e dempús te vierè a cercar.
Es-mil-e-ua-net-I-WEB	Qu’as era mia promesa e eth mèn jurament de qué tornarè de seguit ath tòn costat.
Es-mil-e-ua-net-I-WEB	E tu alavetz haràs de jo çò que volgues.
Es-mil-e-ua-net-I-WEB	Allà qu’ei eth garant des mies paraules”.
Es-mil-e-ua-net-I-WEB	Er efrit, en auer confiança en eth, deishèc partir ath mercadèr.
Es-mil-e-ua-net-I-WEB	E eth mercadèr entornèc ena sua tèrra, apraièc es sòns ahèrs, e li balhèc a cada un çò que li corresponie.
Es-mil-e-ua-net-I-WEB	Dempús li condèc ara sua hemna e as sòns hilhs çò que l’auie arribat, e s’estarnèren toti a plorar: es parents, es hemnes e es hilhs.
Es-mil-e-ua-net-I-WEB	Dempús eth mercadèr hec testament e s’estèc damb era sua familha enquia finau d’an.
Es-mil-e-ua-net-I-WEB	En arribar en aguest tèrme decidic partir, e cuelhent eth son susari jos eth braç, se didec adiu des parents e vesins, e se n’anèc damb racacòr.
Es-mil-e-ua-net-I-WEB	Es sòns se planhien, hènt grani crits de dolor.
Es-mil-e-ua-net-I-WEB	Per çò que hè ath mercadèr, seguic eth sòn camin enquia qu’arribèc en jardin en qüestion, e a londeman d’auer arribat qu’ère eth dia prumèr deth nau an.
Es-mil-e-ua-net-I-WEB	E mentre ère seigut, plorant eth sòn malastre, vaquí qu’un cheic3 se dirigic entada eth, en tot amiar ua gasèla encadenada.
Es-mil-e-ua-net-I-WEB	Saludèc ath mercadèr, li desirèc ua vida prospèra, e li didec: “Per qué ès arturat e solet en aguest lòc tan freqüentat pes efrits?.
Es-mil-e-ua-net-I-WEB	Alavetz li condèc eth mercadèr çò que l’auie passat damb er efrit e eth motiu d’auer-se arturat en aqueth lòc.
Es-mil-e-ua-net-I-WEB	E eth cheic patron dera gasèla s’estonèc fòrça, e didec: “Per Allà!, ò frair!
Es-mil-e-ua-net-I-WEB	Dempús, en seir-se ath sòn costat, seguic: “Per Allà!
Es-mil-e-ua-net-I-WEB	E aquiu se demorèc, efectiuament, conversant damb eth, e enquia e tot lo podec ajudar quan s’estavanic de terror, cuelhut per ua afliccion plan prigonda e per crudèus pensaments.
Es-mil-e-ua-net-I-WEB	Seguie aquiu eth patron dera gasèla, quan arribèc un dusau cheic, que se dirigic ada eri damb dus lebrèrs neri.
Es-mil-e-ua-net-I-WEB	S’apressèc, les desirèc era patz, e les preguntèc era causa d’auer- se arturat en aqueth lòc freqüentat pes efrits.
Es-mil-e-ua-net-I-WEB	Alavetz eri li condèren era istòria deth principi enquiath finau.
Es-mil-e-ua-net-I-WEB	E a penes s’auec seigut, quan un tresau cheic se dirigic entada eri, amiant ua mula de color d’estornèl.
Es-mil-e-ua-net-I-WEB	Les desirèc era patz e les preguntèc se per qué èren en aqueth lòc.
Es-mil-e-ua-net-I-WEB	E es auti li condèren era istòria deth principi enquiath finau.
Es-mil-e-ua-net-I-WEB	Mès que non mos cau repetir-la.
Es-mil-e-ua-net-I-WEB	Mentretant, se lheuèc un remolin violent de povàs en centre d’aquera pradèra.
Es-mil-e-ua-net-I-WEB	Descarguèc ua tormenta, s’esbugassèc dempús eth povàs e apareishec er efrit damb ua espada plan ahilada ena man e lançant bualhs pes uelhs.
Es-mil-e-ua-net-I-WEB	S’apressèc ath grop, e didec agarrant ath mercadèr: “ Vene entà que jo t’aucisca coma tu aucires ad aqueth hilh mèn, qu’ère er alend dera mia vida e eth huec deth mèn còr”.
Es-mil-e-ua-net-I-WEB	Alavetz eth mercadèr se metec a plorar, e es tres cheics comencèren tanben a plorar, gemegar e alendar.
Es-mil-e-ua-net-I-WEB	Mès eth prumèr d’eri, eth patron dera gasèla, se remetec, e punant era man der efrit, li didec: “Ò efrit, cap des efrits e dera sua corona!
Es-mil-e-ua-net-I-WEB	Se te condi çò que me passèc damb aguesta gasèla e t’agrade era mia istòria, me recompençaràs damb eth tèrç dera sang d’aguest mercadèr?” E er efrit didec: “Plan que òc, venerable cheic.
Es-mil-e-ua-net-I-WEB	Eth prumèr cheic didec:
Es-mil-e-ua-net-I-WEB	Quan aguesta hemna ère encara plan joena, mos maridèrem, e viuérem amassa pendent trenta ans.
Es-mil-e-ua-net-I-WEB	Mès Allà non m’autregèc auer d’era cap hilh.
Es-mil-e-ua-net-I-WEB	Plan per aquerò cuelhí ua concubina, que, gràcies a Allà, me dèc un hilh baron, mès beròi qu’era lua quan ges.
Es-mil-e-ua-net-I-WEB	Qu’auie uns uelhs magnifics, es sues celhes s’amassauen e es sòn membres èren perfèctes.
Es-mil-e-ua-net-I-WEB	Creishec pòc a pòc, enquia arribar as quinze ans.
Es-mil-e-ua-net-I-WEB	Alavetz me calec partir entà ua poblacion luenhana, a on reclamaue era mia preséncia un gran negòci de comèrci.
Es-mil-e-ua-net-I-WEB	Era hilha deth mèn soèr, ei a díder, aguesta gasèla, s’auie iniciat dès era sua mainadesa ena bruisheria e en art des encantaments.
Es-mil-e-ua-net-I-WEB	Damb era sciéncia dera sua magia transformèc ath mèn hilh en un vedèth, e ara sua mair, era esclaua, en ua vaca, e les autregèc ath majorau deth nòste bestiar.
Es-mil-e-ua-net-I-WEB	Dempús de pro temps, tornè deth viatge; preguntè peth mèn hilh e pera mia esclaua, e era hilha deth mèn soèr didec: “Era tua esclaua s’a mort, e eth tòn hilh s’a escapat e non sabem arren d’eth”.
Es-mil-e-ua-net-I-WEB	Alavetz, pendent un an siguí jos eth pes dera afliccion deth mèn còr e es plors des mèns uelhs.
Es-mil-e-ua-net-I-WEB	Arribada era hèsta annau deth dia des Sacrificis, li manè ath majorau que me sauvèsse ua des melhores vaques, e me hec a vier era mès gròssa de totes, qu’ère era mia esclaua encantada per aguesta gasèla.
Es-mil-e-ua-net-I-WEB	Rebussat eth mèn braç, lheuè es pelhes dera tunica, e ja èra prèst entath sacrifici, damb eth guinhauet ena man, quan de pic era vaca s’estarnèc en planhs e vessaue lèrmes abondoses.
Es-mil-e-ua-net-I-WEB	Alavetz m’arturè, e l’ac autregè ath majorau entà que la sacrifiquèsse; mès en esgorjar-la non se trapèc ne carn ne greish, pr’amor que solet auie es uassi e era pèth.
Es-mil-e-ua-net-I-WEB	M’empenaí d’auer-la aucit, mès de qué me servie ja er empenaïment?
Es-mil-e-ua-net-I-WEB	L’ac balhè ath majorau e li didí: “Hè-me a vier un vedèth ben gròs” E me hec a vier ath mèn hilh convertit en vedèth.
Es-mil-e-ua-net-I-WEB	Quan eth vedèth me vedec, trinquèc era còrda, se m’apressèc ath mès córrer, e se volquèc as mèns pès, mès damb quini planhs!
Es-mil-e-ua-net-I-WEB	En aguest punt dera narracion vedec Schahrazada que hège dia, e se carèc discrètament, sense profitar-se’n mès deth permís.
Es-mil-e-ua-net-I-WEB	Alavetz era sua fraia Doniazada li didec: “Ò fraia mia!
Es-mil-e-ua-net-I-WEB	Guaire doces e saboroses son es tues paraules plies de delicia!” Schahrazada responec: “Donques que non ei arren en comparèr damb es que poiria condar era pròplèu net, se visqui encara e eth rei vò sauvar-me.” E eth rei didec entada eth: “Per Allà!
Es-mil-e-ua-net-I-WEB	Dempús, eth rei e Schahrazada passèren tota era net abraçadi.
Es-mil-e-ua-net-I-WEB	Dempús partic eth rei a presidir eth sòn tribunau.
Es-mil-e-ua-net-I-WEB	E vedec arribar ath visir, qu’amiaue jos eth braç un susari entà Schahrazada, que se pensaue que ja ère mòrta.
Es-mil-e-ua-net-I-WEB	Mès que non li didec arren ath rei sus aquerò, e seguic administrant justícia, en tot designar a uns entà emplecs, destituir-ne a d’auti, enquia qu’acabèc eth dia.
Es-mil-e-ua-net-I-WEB	E eth visir se n’anèc perplèx, ar arràs der estonament, en saber-se’n de qué era sua hilha viuie.
Es-mil-e-ua-net-I-WEB	Quan auec acabat eth divan4, eth rei Schahriar entornèc en sòn palai.
Es-mil-e-ua-net-I-WEB	Doniazada li didec ara sua fraia Schahrazada: “Ò, fraia mia!, te prègui qu’acabes era istòria deth mercadèr e der efrit.” E Schahrazada responec: “De tot còr e coma omenatge degut, tostemp qu’eth rei m’ac permete”.
Es-mil-e-ua-net-I-WEB	Era didec:
Es-mil-e-ua-net-I-WEB	Me n’è sabut, ò rei afortunat, dotat d’idies justes e aunèstes!
Es-mil-e-ua-net-I-WEB	E damb tot aquerò, er efrit s’estonaue prodigiosament d’aguesta istòria.
Es-mil-e-ua-net-I-WEB	E eth cheic patron dera gasèla seguic d’aguesta sòrta:
Es-mil-e-ua-net-I-WEB	Era hilha deth mèn soèr, aguesta gasèla, s’estaue aquiu guardant, e didie: “Que mos cau sacrificar ad aguest vedèth tan gròs”.
Es-mil-e-ua-net-I-WEB	Mès jo, per pietat, non me podia decidir, e li manè ath majorau que se lo hesse a vier un aute còp, en tot aubedir-me eth.
Es-mil-e-ua-net-I-WEB	Tath dusau dia, qu’èra so seigut, quan se m’apressèc eth pastor e me didec: “Ò patron mèn”.
Es-mil-e-ua-net-I-WEB	Te vau a hèr saber quauquarren que t’alegrarà.
Es-mil-e-ua-net-I-WEB	Aguesta bona notícia pro que se merite ua gratificacion”.
Es-mil-e-ua-net-I-WEB	Jo li responí: “Que i sò d’acòrd.” E me didec: “Ò mercadèr illustre!.
Es-mil-e-ua-net-I-WEB	Era mia hilha qu’ei bruisha, pr’amor qu’aprenec era bruisheria d’ua vielha que s’estaue damb nosati.
Es-mil-e-ua-net-I-WEB	Ager, quan me balhères eth vedèth, entrè damb eth ena cramba dera mia hilha, e era, a penes lo vedec, se caperèc damb eth vel era cara, en tot meter-se a plorar e dempùs a arrir.
Es-mil-e-ua-net-I-WEB	Dempús me didec: “Tan pòc valgui entà tu que dèishes entrar òmes ena mia cramba?
Es-mil-e-ua-net-I-WEB	Jo repliquè: “Mès, a on son aguesti òmes?
Es-mil-e-ua-net-I-WEB	E per qué plores e arrisses atau?” E era me didec: “Eth vedèth qu’amies damb tu ei hilh deth nòste patron mercadèr, mès qu’ei encantat.
Es-mil-e-ua-net-I-WEB	E ei era sua mairastra que l’a encantat, e ara sua mair damb eth.
Es-mil-e-ua-net-I-WEB	Qu’è arrit en veder-lo jos aguesta forma de vedèth.
Es-mil-e-ua-net-I-WEB	E s’è plorat ei per çò dera mair deth vedèth, que siguec sacrificada peth pair.” Aguestes paraules dera mia hilha m’estonèren fòrça, e demorè qu’arribèsse eth dia entà que vo’n sabéssetz de tot”.
Es-mil-e-ua-net-I-WEB	Quan entení, ò poderós efrit!, seguic eth cheic, çò que me didie eth majorau, gessí damb eth ara prèssa, e encara que non auia begut vin me credia embriagat pera gran alegria e immensa felicitat de recuperar ath mèn hilh.
Es-mil-e-ua-net-I-WEB	Quan arribè ena casa deth majorau, era joena me desirèc era patz e me punèc era man, e dempús se m’apressèc eth vedèth, en tot voludar-se enes mèns pès.
Es-mil-e-ua-net-I-WEB	Li preguntè dempús ara hilha deth majorau: “Ei cèrt çò que dides d’aguest vedèth?” E era didec: “Plan que òc.
Es-mil-e-ua-net-I-WEB	Qu’ei eth tòn hilh, era ahlama deth tòn còr”.
Es-mil-e-ua-net-I-WEB	E li supliquè: “Ò gentila e caritatiua joena!
Es-mil-e-ua-net-I-WEB	Se desencantèsses ath mèn hilh, te balharia guairi ramats e finques è a cargue deth tòn pair.” Arric en enténer aguestes paraules, e didec: “Sonque acceptarè era riquesa damb dues condicions: era prumèra, que me maridarè damb eth tòn hilh, e era dusau, que me deisharàs encantar e empresoar a qui jo desira.
Es-mil-e-ua-net-I-WEB	Quan jo entení, ò poderós efrit!
Es-mil-e-ua-net-I-WEB	A penes escotèc era es mies paraules, cuelhec ua caceròla de coeire, l’aumplic d’aigua e prononcièc es sòns conjurs magics.
Es-mil-e-ua-net-I-WEB	E de seguit eth vedèth comencèc a agitar-se e tornèc a aquerir era forma umana.
Es-mil-e-ua-net-I-WEB	Alavetz, en tot lançar-me as sòns braci, lo punè, e dempús li didí: “Per Allà!
Es-mil-e-ua-net-I-WEB	Conda-me çò qu’era hilha deth mèn soèr hec damb tu e damb era tua mair”.
Es-mil-e-ua-net-I-WEB	E me condèc çò que les auie arribat.
Es-mil-e-ua-net-I-WEB	E jo didí alavetz: “A, hilh mèn!
Es-mil-e-ua-net-I-WEB	Dempús d’aquerò, ò brave efrit, maridè ath mèn hilh damb era hilha deth majorau.
Es-mil-e-ua-net-I-WEB	E era, gràcies ara sua sciéncia de bruisheria, encantèc ara hilha deth mèn oncle, en tot transformar-la en aguesta gasèla que tu ves.
Es-mil-e-ua-net-I-WEB	En passar per aciu me trapè damb aguesta brava gent, les preguntè se qué hègen, e per eri me’n sabí de çò que l’arribèc ad aguest mercadèr.
Es-mil-e-ua-net-I-WEB	E me seiguí entà veir çò que podesse passar.
Es-mil-e-ua-net-I-WEB	Alavetz exclamèc er efrit: “Istòria reaument estonanta.
Es-mil-e-ua-net-I-WEB	Alavetz s’apressèc eth dusau cheic, eth des lebrèrs neri e didec:
Es-mil-e-ua-net-I-WEB	Quan moric eth nòste pair, mos deishèc coma eretatge tres mil dinnars.
Es-mil-e-ua-net-I-WEB	Jo, damb era mia part, daurí ua botiga e me metí a véner e a crompar.
Es-mil-e-ua-net-I-WEB	Un des mèns frairs, tanben comerciant, se tenguec a viatjar damb es caravanes, e siguec absent pendent un an.
Es-mil-e-ua-net-I-WEB	Quan tornèc non li restaue arren der eretatge.
Es-mil-e-ua-net-I-WEB	Alavetz li didí: “Frair mèn!, non t’auia conselhat que non viatgèsses?” E en tot estarnar-se en somics, me responec: “Frair, Allà, qu’ei gran e poderós, ac dispausèc atau.
Es-mil-e-ua-net-I-WEB	Que ja non me pòden èster de profit es tues paraules, donques que ja non è arren ara.” L’amiè damb jo entara botiga, l’acompanhè dempús entath hammam5 e l’autregè un magnific vestit dera milhor classa.
Es-mil-e-ua-net-I-WEB	Dempús mos seiguèrem entà dinar, e li didí: “Frair, te vau a hèr eth compde de tot çò que produís era mia botiga pendent un an, sense tocar eth capitau, e mos repartiram es guanhs”.
Es-mil-e-ua-net-I-WEB	E plan que òc, hi es compdes, e trapè un benefici annau de mil dinnars.
Es-mil-e-ua-net-I-WEB	Alavetz li balhè gràcies a Allà, qu’ei poderós e gran, e dividí es guanhs entre eth mèn frair e jo.
Es-mil-e-ua-net-I-WEB	E atau viuérem amassa pendent dies e dies.
Es-mil-e-ua-net-I-WEB	Mès de nauèth es mèns frairs desirèren anar-se’n, e volien que jo les acompanhèssa.
Es-mil-e-ua-net-I-WEB	Jo non acceptè e les didí: “Qué n’auetz trèt de viatjar, entà que me veiga jo temptat a acompanhar-vos?” Alavetz comencèren a dirigir-me reconvencions, mès sense capitada, pr’amor que non ne hi cabau.
Es-mil-e-ua-net-I-WEB	E seguírem comerciant enes nostes botigues pendent un an mès.
Es-mil-e-ua-net-I-WEB	Un aute viatge tornèren a prepausar-me eth viatge, opausant-me jo de nauèth, e atau se passèren sies ans mès.
Es-mil-e-ua-net-I-WEB	A tot darrèr acabèren per convencer-me, e les didí: “Frairs, compdem es sòs qu’auem”.
Es-mil-e-ua-net-I-WEB	Compdèrem, e mos gessec un totau de sies mil dinnars.
Es-mil-e-ua-net-I-WEB	E responeren: “Allà favorisque era idia!” Cuelhí es sòs e les dividí en dues parts egales; enterrè tres mil dinnars e es auti tres mil les repartí suenhosament entre es tres.
Es-mil-e-ua-net-I-WEB	Dempús crompèrem diuèrses merces, naulegèrem un vaishèth, amièrem en eth es nòstes causes, e partírem.
Es-mil-e-ua-net-I-WEB	Eth viatge se tardèc un mes sancer, e arribèrem en ua ciutat, a on venérem es merces damb uns guanhs de dètz dinnars per dinnar.
Es-mil-e-ua-net-I-WEB	Dempús abandonèrem era plaça.
Es-mil-e-ua-net-I-WEB	En arribar ena arrriba deth mar trapèrem a ua hemna praubament vestida, damb ròba vielha e rosigada.
Es-mil-e-ua-net-I-WEB	Se m’apressèc, me punèc era man, e me didec: “Senhor, me pòs ajudar?
Es-mil-e-ua-net-I-WEB	Me vòs ajudar?
Es-mil-e-ua-net-I-WEB	Jo, que t’ac saberè agraïr s’ac hès”.
Es-mil-e-ua-net-I-WEB	E li didí: “T’ajudarè, mès non cau que m’ac arregraïsques”.
Es-mil-e-ua-net-I-WEB	E era me responec: “Senhor, alavetz, marida-te damb jo, amia-me en tòn país e jo te consagrarè era mia anma.
Es-mil-e-ua-net-I-WEB	Ajuda-me, donques que jo sò d’aqueres que saben eth valor d’un benefici.
Es-mil-e-ua-net-I-WEB	Non t’avergonhes dera mia condicion umila.” En enténer aguestes paraules, cuelhí pietat d’era, pr’amor que non i a arren que se hèsque sense era volontat d’Allà, qu’ei gran e poderós.
Es-mil-e-ua-net-I-WEB	Me la hi a vier, la vestí damb rics vestits, estení longui tapissi en vaishèth entada era e l’autregè un acuèlh plen de cordialitat.
Es-mil-e-ua-net-I-WEB	Dempús sarpèrem.
Es-mil-e-ua-net-I-WEB	Eth mèn còr arribèc a estimar-la damb gran amor, e non l’abandonè ne de dia ne de nets.
Es-mil-e-ua-net-I-WEB	E coma des tres frairs èra jo eth solet que la podie gaudir, aguesti frairs mèns auéren gelosia, ath delà d’envejar-me per çò des mies riqueses e pera qualitat des mies merces.
Es-mil-e-ua-net-I-WEB	Lançauen guardades envejoses sus tot aquero que jo auia, e se meteren d’acòrd entà aucir-me e repartir-se es mèns sòs, pr’amor qu’eth Cheitan6, solide, les hec veir era sua mala accion damb es mès beròis colors.
Es-mil-e-ua-net-I-WEB	Un dia, quan jo èra en tot dormir damb era mia esposa, vengueren entà nosati e mos agarrèren, en tot lançar-mos en mar.
Es-mil-e-ua-net-I-WEB	Era mia esposa se desvelhèc ena aigua, e còp sec cambièc de forma, en tot convertir-se en efrita.
Es-mil-e-ua-net-I-WEB	Me cuelhec sus es sues espatles e me botèc en ua isla.
Es-mil-e-ua-net-I-WEB	Dempús despareishec pendent tota era net, en tot tornar en hèr dia, e me didec: “Non arreconeishes ara tua esposa?
Es-mil-e-ua-net-I-WEB	Que t’è sauvat dera mòrt damb era ajuda deth Plan Naut.
Es-mil-e-ua-net-I-WEB	Pr’amor que te cau saber que sò ua efrita.
Es-mil-e-ua-net-I-WEB	E deth prumèr moment que te vedí t’estimè, simplament perque Allà ac a volgut, e jo sò ua credenta d’Allà e deth sòn Profeta, ath quau Allà benedisque e sauve.
Es-mil-e-ua-net-I-WEB	Quan m’apressè a tu ena prauba condicion que me trapaua, tu t’avengueres de totes es formes a maridar-te damb jo.
Es-mil-e-ua-net-I-WEB	E jo, en justa gratitud, è empedit que perisques estofat.
Es-mil-e-ua-net-I-WEB	Estonat pes sues paraules, li balhè es gràcies pera sua accion, e li didí: “Que non posqui consentir era pèrta des mèns frairs”.
Es-mil-e-ua-net-I-WEB	Dempús li condè tot çò que m’auie passat damb eri, des deth principi enquiath finau, e me didec alavetz: “Aguesta net volarè entath vaishèth a on son, e les harè trasbastar entà que perisquen”.
Es-mil-e-ua-net-I-WEB	Jo repliquè: “Per Allà!
Es-mil-e-ua-net-I-WEB	Non ac hèsques, rebremba qu’eth Mèstre des Provèrbis ditz: “Ò tu, pietós damb eth delinquent!
Es-mil-e-ua-net-I-WEB	Mès era persutèc: “Me cau aucir-les sense remèdi”.
Es-mil-e-ua-net-I-WEB	E en bades demanè era sua indulgéncia.
Es-mil-e-ua-net-I-WEB	Dempús se metec a volar en tot amiar-me sus es sues espatles, e me deishèc ena terraça dera mia casa.
Es-mil-e-ua-net-I-WEB	Daurí alavetz es pòrtes e treiguí es tres mil dinnars der amagader.
Es-mil-e-ua-net-I-WEB	Dempús daurí era mia tenda, e dempús de hèr es visites de besonh e es salutacions de costum, crompè naui genres.
Es-mil-e-ua-net-I-WEB	Arribada era net, barrè era botiga, e en entrar enes mies crambes trapè ad aguesti dus lebrèrs qu’èren estacadi en un cornèr.
Es-mil-e-ua-net-I-WEB	En veder-me se lheuèren, s’estarnèren en somics e s’agarrèren enes mies pèlhes.
Es-mil-e-ua-net-I-WEB	Alavetz acodic era mia hemna, e me didec: “Que son es tòns frairs”.
Es-mil-e-ua-net-I-WEB	E jo li didí: “Qui les a botat d’aguesta manèra?” E era responec: “Jo madeisha.
Es-mil-e-ua-net-I-WEB	Que l’è pregat ara mia fraia, damb mès assopliment que jo enes arts d’encantament, que les metesse en aguest estat.
Es-mil-e-ua-net-I-WEB	Plan per aquerò, ò efrit poderós!
Es-mil-e-ua-net-I-WEB	En arribar me trapè damb aguest brave òme, e quan me’n sabí dera sua aventura, non volí anar-me’n enquia saber-me’n de çò que se passe entre tu e eth.
Es-mil-e-ua-net-I-WEB	Alavetz s’auancèc eth tresau cheic, patron dera mula, e li didec ar efrit: “Te vau a condar ua istòria encara mès meravilhosa qu’era d’aguesti dus.
Es-mil-e-ua-net-I-WEB	E tu me recompensaràs damb era rèsta dera sang”.
Es-mil-e-ua-net-I-WEB	Er efrit responec: “Que sigue atau”.
Es-mil-e-ua-net-I-WEB	E eth tresau cheic didec:
Es-mil-e-ua-net-I-WEB	Ò sultan, cap des efrits!
Es-mil-e-ua-net-I-WEB	Aguesta mula que ves aciu qu’ère era mia esposa.
Es-mil-e-ua-net-I-WEB	Un còp gessí de viatge e siguí absent pendent un an.
Es-mil-e-ua-net-I-WEB	Acabadi es mèns negòcis, tornè de nets, e en entrar en quarto dera mia hemna, la trapè ajaçada sus es linçòs deth mèn lhet damb un nere.
Es-mil-e-ua-net-I-WEB	Qu’èren en tot parlar, e se punauen, en tot hèr-se hèstes, arrint e excitant-se damb jòcs.
Es-mil-e-ua-net-I-WEB	En veder-me era, se lhèuc ara prèssa e se lancèc contra jo damb ua gèrla d’aigua ena man; gasulhèc quauques paraules dempús, e me didec en tot lançar-me era aigua: “Ges dera tua forma abituau e cuelh era forma d’un gosset!” De seguit me convertí en gosset, e era mia esposa me hec enlà de casa.
Es-mil-e-ua-net-I-WEB	Caminè vagant, enquia arribar en ua carnisseria a on me botè a rosigar uassi.
Es-mil-e-ua-net-I-WEB	En veder-me eth carnissèr, me cuelhèc e m’amièc damb eth.
Es-mil-e-ua-net-I-WEB	A penes entrèrem en quarto dera sua hilha, aguesta se caperèc damb eth vel e repoteguèc ath sòn pair: “Te semble ben çò qu’as hèt?
Es-mil-e-ua-net-I-WEB	Te hès a vier a un òme e lo cales ena mia cramba”.
Es-mil-e-ua-net-I-WEB	E repliquèc eth mèn pair: “Mès a on ei aguest òme?” Era responec: “Aguest gosset qu’ei un òme.
Es-mil-e-ua-net-I-WEB	E eth sòn pair li didec: “Per Allà.
Es-mil-e-ua-net-I-WEB	Entorna-li era sua forma, hilha mia”.
Es-mil-e-ua-net-I-WEB	Era cuelhec ua gèrla d’aigua, e dempús de mormolhar un conjur, me lancèc ues gotes e didec: “Ges d’aguesta forma e recupèra era primitiua!” Alavetz entornè ena mia forma umana, punè era man dera joena e li didí: “Voleria qu’encantèsses ara mia hemna, dera madeisha manèra qu’era m’encantèc a jo”.
Es-mil-e-ua-net-I-WEB	Me balhèc alavetz un veire d’aigua, e me didec: “Se trapes adormida ara tua hemna esposca-la damb aguesta aigua e se convertirà en çò que volgues”.
Es-mil-e-ua-net-I-WEB	Plan que òc, la trapè dormida, li lancè era aigua, e didí: "Ges d’aguesta forma e cuelh era d’ua mula!” E de seguit se transformèc en ua mula, e ei era madeisha que ves aciu, sultan des reis des efrits”.
Es-mil-e-ua-net-I-WEB	Er efrit se virèc alavetz entara mula, e li didec: “Ei vertat tot aquerò?” E era mula botgèc eth cap coma afirmant: “Òc, òc, tot qu’ei vertat”.
Es-mil-e-ua-net-I-WEB	Aguesta istòria artenhèc satisfèr ar efrit, que, plen d’emocion e plaser, li balhèc ar ancian eth darrèr tèrç dera sang.
Es-mil-e-ua-net-I-WEB	En aguest moment Schahrazada vedec aparéisher eth maitin, e discrètament deishèc de parlar, sense profitar-se’n mès deth permís.
Es-mil-e-ua-net-I-WEB	Alavetz era sua fraia Doniazada didec: “A!, fraia mia!
Es-mil-e-ua-net-I-WEB	Guaire doces, guaire amables e guaire delicioses son ena sua frescor es tues paraules!” E Schahrazada responec: “Que non ei arren aquerò en comparèr damb çò que te vau a condar era pròplèu net, s’ei qu’encara viui e eth rei me vò sauvar”.
Es-mil-e-ua-net-I-WEB	Dempús eth rei e Schahrazada passèren era net abraçadi enquia londeman.
Es-mil-e-ua-net-I-WEB	Alavetz eth rei partic entara sala de justícia.
Es-mil-e-ua-net-I-WEB	Entrèren eth visir es es oficiaus e s’aumplic eth divan de gent.
Es-mil-e-ua-net-I-WEB	E eth rei jutgèc, nomentèc, destituic, despachèc ahèrs e balhèc ordes enquiath finau deth dia.
Es-mil-e-ua-net-I-WEB	Dempús se lheuèc eth divan e eth rei tornèc en palai.
Es-mil-e-ua-net-I-WEB	Doniazada didec: “Fraia mia, te supliqui qu’acabes eth tòn relat.” E Schahrazada responec:
Es-mil-e-ua-net-I-WEB	Me n’è sabut, ò rei afortunat!
Es-mil-e-ua-net-I-WEB	Alavetz eth mercadèr, plan content, gessec ar encontre des cheics e les balhèc milèrs de gràcies.
Es-mil-e-ua-net-I-WEB	Eri, ath sòn torn, lo felicitèren per çò der indult.
Es-mil-e-ua-net-I-WEB	E cada un entornèc en sòn país.
Es-mil-e-ua-net-I-WEB	E Schahrazada didec:
Es-mil-e-ua-net-I-WEB	Me n’è sabut, ò rei afortunat!
Es-mil-e-ua-net-I-WEB	Qu’auie per costum lançar es hilats sonque quate còps ath dia e arren mès.
Es-mil-e-ua-net-I-WEB	Un dia, tàs dotze deth maitin, venguec ena arriba deth mar, deishèc en solèr eth tistèr, lancèc eth hilat, e s’estèc demorant enquia qu’arribèsse ath hons.
Es-mil-e-ua-net-I-WEB	Alavetz tirassèc des còrdes e notèc qu’eth hilhat pesaue fòrça e non podie damb eth.
Es-mil-e-ua-net-I-WEB	Fin finau podec arribar en tèrra e l’estaquèc en un pau.
Es-mil-e-ua-net-I-WEB	Dempús se despolhèc e entrèc en mar, en tot manobrar ar entorn deth hilat, e non parèc enquia que l’auec trèt.
Es-mil-e-ua-net-I-WEB	Se vestic alavetz plan alègre, e en apressar-se en hilat, trapèc un ase mòrt.
Es-mil-e-ua-net-I-WEB	En veder-lo, exclamèc desconsolat: “Tot eth poder e era fòrça son en Allà, eth Plan Naut e Omnipotent!” Dempús didec: “De vertat qu’aguest present d’Allà ei estonant.” E recitèc es vèrsi seguents:
Es-mil-e-ua-net-I-WEB	Ò cabussaire que vires cègament enes tenèbres dera net e dera perdicion!
Es-mil-e-ua-net-I-WEB	Abandona aguesti penibles trabalhs; ara fortuna non l’agrade eth movement!
Es-mil-e-ua-net-I-WEB	Treiguec eth hilat, en tot exprimir-lo ena aigua, e quan auec acabat d’exprimir-lo, l’estirèc de nauèth.
Es-mil-e-ua-net-I-WEB	Dempús, en tot internar-se ena aigua, exclamèc: “En nòm d’Allà”!
Es-mil-e-ua-net-I-WEB	E lancèc de nauèth eth hilat demorant qu’arribèsse ath hons.
Es-mil-e-ua-net-I-WEB	Lo volec dempús trèir, mès notèc que pesaue encara mès qu’abans e qu’ère mès aganchat, per çò que lo credec plei d’ua bona pesca; e lançant-se un aute còp ena aigua, lo treiguec ara fin damb gran trabalh, en tot hér-lo-se a vier ena arriba, e trapèc ua enòrma tenalha plia d’arena e de hanga.
Es-mil-e-ua-net-I-WEB	En veder-la se planhèc fòrça e recitèc aguesti versi:
Es-mil-e-ua-net-I-WEB	Cessatz, vicissituds dera sòrt, e cuelhetz pietat des òmes!
Es-mil-e-ua-net-I-WEB	Quina tristesa!
Es-mil-e-ua-net-I-WEB	Sus era tèrra deguna recompensa ei parièra ath merit, ne digna der esfòrç realizat entà artenher-la!
Es-mil-e-ua-net-I-WEB	Que gesqui de casa a viatges entà cercar innocentament era fortuna, e me diden qu’era fortuna hè ja fòrça temps que se moric!
Es-mil-e-ua-net-I-WEB	Ei atau, ò fortuna!
Es-mil-e-ua-net-I-WEB	E dempús, lançant era tenalha luenh d’eth, li demanèc perdon a Allà peth moment dera sua rebellion e lancèc eth hilat per tresau viatge, e en trèir-lo lo trapèc plen de tròci de trastes e veires.
Es-mil-e-ua-net-I-WEB	En veir aquerò, recitèc encara uns vèrsi d’un poèta:
Es-mil-e-ua-net-I-WEB	Ò poèta!
Es-mil-e-ua-net-I-WEB	Jamès boharà entà tu eth vent dera fortuna!
Es-mil-e-ua-net-I-WEB	Ignores, òme ingenú, que ne era tua pluma de cana ne es linhes armonioses dera escritura t’an d’enriquir jamès?
Es-mil-e-ua-net-I-WEB	E lheuant entath cèu eth front, exclamèc: “Allà!
Es-mil-e-ua-net-I-WEB	Tu sabes que jo non lanci eth hilat que quate còps ath dia, e ja son tres!” Dempús invoquèc de nauèth eth nòm d’Allà e lancèc eth hilat, demorant que toquèsse ath hons.
Es-mil-e-ua-net-I-WEB	Aguest còp, a maugrat de toti es sòns esfòrci, tanpòc artenhie trèir-lo, donques qu’en cada tirassada s’aganchaue mès enes ròques deth hons.
Es-mil-e-ua-net-I-WEB	Alavetz didec: “Que non i a fòrça ne poder mès qu’en Allà.
Es-mil-e-ua-net-I-WEB	Se despolhèc, se metec ena aigua e manobrèc ath torn deth hilat, enquia que lo desaganchèc e se lo hec a vier en tèrra.
Es-mil-e-ua-net-I-WEB	Alavetz trapèc ua gèrla enòrma de coeire daurat, plia e intacta.
Es-mil-e-ua-net-I-WEB	Era boca ère barrada damb un plomb qu’amiaue eth sagèth de nòste senhor Soleiman, hilh de Daud.
Es-mil-e-ua-net-I-WEB	Eth pescador se metec fòrça content, e se didec: “Vaquí un objècte que venerè en mercat des cauderèrs, donques que pro deu valer dètz dinnars d’aur”.
Es-mil-e-ua-net-I-WEB	Sagec de botjar era gèrla, mès coma qu’ère fòrça pesada, se didec entada eth: “Me cau daurir-la sense remèdi; meterè ena saca çò que contengue e dempús ac venerè en mercat des cauderèrs”.
Es-mil-e-ua-net-I-WEB	Treiguec eth guinhauet e comencèc a manobrar enquia que lheuèc eth plomb.
Es-mil-e-ua-net-I-WEB	Alavetz secodic era gèrla, en tot voler inclinar-la entà vessar eth contengut en solèr.
Es-mil-e-ua-net-I-WEB	Mès que non gessec arren dera gèrla, a despart d’ua humadissa que pugèc entath blu deth cèu e s’estenèc pera superfícia dera tèrra.
Es-mil-e-ua-net-I-WEB	E eth pescador non gessie deth sòn estonament.
Es-mil-e-ua-net-I-WEB	Un còp auec gessut tot eth hum, comencèc a condensar-se en remolins, e fin finau se convertic en un efrit qu’eth sòn front arribaue enquias bromes, mentre qu’es sòns pès s’en.honsauen en povàs.
Es-mil-e-ua-net-I-WEB	Eth cap der efrit ère coma ua copòla; es sues mans semblauen arrestèths; es sues cames èren paus; era sua boca ua tuta; es sòns dents, pèires; eth sòn nas, un cantre; es sòns uelhs, dues halhes e era sua cabeladura campaue retortilhada e empovassada.
Es-mil-e-ua-net-I-WEB	En veir ad aguest efrit, eth pescador se demorèc mut de pòur, en tot tremolar-li es carns, sarradi es dents, seca era boca, e es uelhs se li ceguèren ara lum.
Es-mil-e-ua-net-I-WEB	Quan vedec ath pescador, er efrit didec: “Que non i a mès Diu qu’Allà, e Soleiman ei eth profèta d’Allà!” E en tot dirigir-se ath pescador, seguic d’aguesta sòrta: “Ò, tu, gran Soleiman, profèta d’Allà, non m’aucisques; t’aubedirè tostemp, e jamès me rebelarè contra es tòns manaments!” Alavetz exclamèc eth pescador: “Ò gigant audaç e rebèl, tu gauses díder que Soleiman ei eth profèta d’Allà!
Es-mil-e-ua-net-I-WEB	Soleiman moric hè mil ueit cents ans, e nosati èm ath finau des tempsi.
Es-mil-e-ua-net-I-WEB	Mès, quina istòria vies a condar-me?
Es-mil-e-ua-net-I-WEB	Alavetz er efrit didec: “Que non i a mès Diu qu’Allà.
Es-mil-e-ua-net-I-WEB	Mès, permet, ò pescador!
Es-mil-e-ua-net-I-WEB	Que vas a morir ara madeish, e dera manèra mès terribla”.
Es-mil-e-ua-net-I-WEB	E repliquèc eth pescador: “Ò, cap des efrits!
Es-mil-e-ua-net-I-WEB	Te merites per aguesta notícia qu’eth Cèu te retire era sua ajuda!
Es-mil-e-ua-net-I-WEB	Que t’aluenhe eth de nosati!
Es-mil-e-ua-net-I-WEB	Mès, per qué desires era mia mòrt?
Es-mil-e-ua-net-I-WEB	Qué hi jo entà meritar-la?
Es-mil-e-ua-net-I-WEB	Que t’è trèt d’aguesta gèrla, t’è sauvat d’un longa permanéncia en mar, e t’è amiat ena tèrra”.
Es-mil-e-ua-net-I-WEB	Alavetz eth efrit didec: “Pensa e alista era sòrta de mòrt que preferisques; moriràs dera manèra que volgues”.
Es-mil-e-ua-net-I-WEB	E eth pescador didec: “Parla e abreuja eth tòn relat, donques qu’era mia anma ei en tot gésser ath mès córrer per çò dera mia impaciéncia.” E didec er efrit:
Es-mil-e-ua-net-I-WEB	Te cau saber que jo sò un efrit rebèl.
Es-mil-e-ua-net-I-WEB	Me rebelè contra Soleiman, hilh de Daud.
Es-mil-e-ua-net-I-WEB	Eth mèn nòm ei Sakhr El-Genni.
Es-mil-e-ua-net-I-WEB	E Soleiman manèc entà jo ath sòn visir Assef, hilh de Barkhia, que me cuelhec a maugrat dera mia resisténcia e m’amièc enes mans de Soleiman.
Es-mil-e-ua-net-I-WEB	E eth mèn nas en aqueth moment se metec fòrça umil.
Es-mil-e-ua-net-I-WEB	En veder-me Soleiman hec eth sòn conjur a Allà e m’ordenèc qu’abracèssa era sua religion e me sometessa ara sua aubediéncia.
Es-mil-e-ua-net-I-WEB	Mès que jo me remí.
Es-mil-e-ua-net-I-WEB	Alavetz manèc amiar aguesta gèrra, me calèc en era e la sagerèc damb plomb, en tot estampar eth nòm deth Plan Naut.
Es-mil-e-ua-net-I-WEB	Dempùs ordenèc as efrits fidèus que m’amièssen enes sues espatles e me lancèssen ath miei deth mar.
Es-mil-e-ua-net-I-WEB	Que siguí cent ans ath hons deth mar, e didia de tot còr: “Enriquirè etèrmament ad aqueth qu’artenhe desliurar-me” Mès se passèren es cent ans e arrés me desliurèc.
Es-mil-e-ua-net-I-WEB	Pendent es auti cent ans me didia: “Desnisharè e balharè es tresòrs dera tèrra ad aqueth que me desliure”.
Es-mil-e-ua-net-I-WEB	Mès arrés me desliurèc.
Es-mil-e-ua-net-I-WEB	E se passèren quate cent ans, e me didí: “L’autrejarè tres causes ad aqueth que me desliure.
Es-mil-e-ua-net-I-WEB	E arrés me desliurèc tanpòc.
Es-mil-e-ua-net-I-WEB	Alavetz terriblament anujat, didí damb tota era mia anma: “Ara aucirè ad aqueth que me desliure, mès abans li deisharè alistar, en tot autrejar-li era sòrta de mòrt que preferisque”.
Es-mil-e-ua-net-I-WEB	Alavetz, tu, ò pescador!
Es-mil-e-ua-net-I-WEB	Eth pescador, en enténer aguestes paraules der efrit, didec: “Per Allà qu’era oportunitat ei prodigiosa!
Es-mil-e-ua-net-I-WEB	E auia d’èster jo eth que te desliurèsse!
Es-mil-e-ua-net-I-WEB	Indulta-me, efrit, qu’Allà te recompensarà!
Es-mil-e-ua-net-I-WEB	Autrament, se m’aucisses, cercarà a qui te hèsque perir”.
Es-mil-e-ua-net-I-WEB	Alavetz er efrit li didec: “Mès qu’ei que jo te voi aucir precisament pr’amor que m’as desliurat!” E eth pescador li responec: “Ò cheic des efrits, atau ei coma m’entornes eth mau peth ben.
Es-mil-e-ua-net-I-WEB	Òc ma hè, qu’eth provèrbi non mentís!” E recitèc aguesti vèrsi:
Es-mil-e-ua-net-I-WEB	Vòs tastar er amarum des causes?
Es-mil-e-ua-net-I-WEB	Sigues brave e serviciau!
Es-mil-e-ua-net-I-WEB	Es marrits desconeishen era gratitud!
Es-mil-e-ua-net-I-WEB	Saja’c, se vòs, e era tua sòrt serà era deth praube Magir, mair d’Amèr!
Es-mil-e-ua-net-I-WEB	Mès er efrit li didec: “Que ja auem parlat pro.
Es-mil-e-ua-net-I-WEB	Te cau saber que te vau a aucir sense remèdi”.
Es-mil-e-ua-net-I-WEB	Alavetz pensèc eth pescador: “Jo non sò qu’un òme e eth un efrit, mès Allà m’a balhat ua rason plan desvelhada.
Es-mil-e-ua-net-I-WEB	Acodirè a ua astúcia entà perder-lo.
Es-mil-e-ua-net-I-WEB	Que veirè enquia a on arribe era sua malícia”.
Es-mil-e-ua-net-I-WEB	E alavetz li didec ar efrit: “As decidit reaument era mia mòrt?” E er efrit responec: “Non n’ages cap de dobte”.
Es-mil-e-ua-net-I-WEB	Alavetz didec: “Peth nòm deth Plan Naut, qu’ei estampat en sagèth de Soleiman, te conjuri a que respones damb vertat ara mia pregunta”.
Es-mil-e-ua-net-I-WEB	Era didec:
Es-mil-e-ua-net-I-WEB	En aguest moment dera narracion, Schahrazada vedec aparéisher eth maitin e se carèc discrètament.
Es-mil-e-ua-net-I-WEB	Que me’n sai, ò rei afortunat!
Es-mil-e-ua-net-I-WEB	Dempús se condensèc, e comencèc a entrar ena gèrla de man en man, enquiath finau.
Es-mil-e-ua-net-I-WEB	Alavetz eth pescador cuelhec rapidament eth tap de plomb damb eth sagèth de Soleiman, e tapèc era boca dera gèrla.
Es-mil-e-ua-net-I-WEB	Dempús, cridant ar efrit, li didec: “Alista e pensa ena sòrta de mòrt que mès te convengue; se non, te lançarè en mar, e me bastirè ua casa ena arriba, e empedirè a toti que pesquen, dident: “Que i a aciu un efrit e se lo desliuratz volerà aucir ad aqueri que lo deliuren”.
Es-mil-e-ua-net-I-WEB	Dempús nomentèc totes es sòrtes de mòrts entà facilitar era causida.
Es-mil-e-ua-net-I-WEB	En entener-lo, er efrit sagèc de gésser, mès que non podec, e vedec qu’ère empresoat e qu’auie ath dessús eth sagèth de Soleiman, en tot convencer-se alavetz de qué eth pescador l’auie embarrat en un croton que contra eth non pòden guanhar ne es mès febles ne es mès fòrts des efrits.
Es-mil-e-ua-net-I-WEB	E en veir qu’eth pescador l’amiarie entath mar, li supliquèc: “ Non m’amies!
Es-mil-e-ua-net-I-WEB	Non m’amies!”.
Es-mil-e-ua-net-I-WEB	E eth pescador didec: “Que non i a mès remèdi”.
Es-mil-e-ua-net-I-WEB	Alavetz, adocint eth sòn lenguatge, exclamèc er efrit: “A, pescador!
Es-mil-e-ua-net-I-WEB	Qué vas a her damb jo?” Er aute didec: “Lançar-te en mar, donques que s’as estat en eth pendent mil ueit cents ans, non gesseràs aguest còp enquiath dia deth Judici.
Es-mil-e-ua-net-I-WEB	Non te preguè jo que me deishèsses era vida entà qu’Allà te la conservèsse a tu e non m’aucisses entà qu’Allà non t’aucisse?
Es-mil-e-ua-net-I-WEB	Obrant de mala manèra, refusères era mia pregària.
Es-mil-e-ua-net-I-WEB	Plan per aquerò Allà t’a botat enes mies mans, e non è cap racacòr d’auer-te enganhat.” Alavetz didec er efrit: “Dauris-me era gèrla e t’aumplirè de beneficis”.
Es-mil-e-ua-net-I-WEB	Eth pescador responec: “Que mentisses, ò maudit!.
Es-mil-e-ua-net-I-WEB	E er efrit didec: “Qui èren eth visir deth rei Yunan e eth mètge Ruyan?…
Es-mil-e-ua-net-I-WEB	Eth pescador didec:
Es-mil-e-ua-net-I-WEB	Qu’ère ric e poderós, senhor d’armades, patron de fòrces considerables e d’aliats de tota sòrta d’òmes.
Es-mil-e-ua-net-I-WEB	Mès eth sòn còs patie ua lepra que desesperaue as mètges e as sabents.
Es-mil-e-ua-net-I-WEB	Ne drogues, ne pilules, ne pomades li hègen cap efècte, e cap sabent podec trapar un remèdi eficaç entara espaventosa malautia.
Es-mil-e-ua-net-I-WEB	Mès un dia arribèc ena capitau deth rei Yunan un mètge vielh, de fama, cridat Ruyan.
Es-mil-e-ua-net-I-WEB	Se’n sabie des vertuts des plantes greishoses e seques e tanben es sòns boni e maus efèctes.
Es-mil-e-ua-net-I-WEB	Ath delà, auie apregondit ena filosofia e en totes es sciéncies mediques e en fòrça d’autes.
Es-mil-e-ua-net-I-WEB	Quan aguest mètge arribèc ena ciutat e s’estèc en era quauqui dies, se’n sabec dera istòria deth rei e dera lepra que lo martirizaue pera volontat d’Allà, en tot conéisher tanben eth fracàs absolut de toti es mètges e sabents.
Es-mil-e-ua-net-I-WEB	En saber-se’n d’aquerò, passèc era net plan preocupat.
Es-mil-e-ua-net-I-WEB	Mès tanlèu se desvelhèc peth maitin (en lúder era lum deth dia e saludar eth solei ath mon) se botèc eth sòn milhor vestit e anèc a veir ath rei Yunan.
Es-mil-e-ua-net-I-WEB	Punèc era tèrra entre es mans deth rei e hec vòts entara duracion etèrna deth sòn poder, e des gràcies d’Allà e de totes es causes bones.
Es-mil-e-ua-net-I-WEB	Dempús li didec se qui ère, e li didec: “Me n’è sabut dera malautia que vos tormente e qu’un gran nombre de mètges non a pogut trapar eth remèdi entà guarir-la.
Es-mil-e-ua-net-I-WEB	Te vau, ò rei!
Es-mil-e-ua-net-I-WEB	Te guarirè sense fatiga ne pena entath tòn còs.” Eth rei li didec, cada còp mès estonat: “Ò gran mètge!
Es-mil-e-ua-net-I-WEB	Quin dia e en quin moment se realizarà tot çò que vies de prometer-me?
Es-mil-e-ua-net-I-WEB	Esdega-te a hè’c, hilh mèn!” E eth mètge responec: “Escoti e aubedisqui”.
Es-mil-e-ua-net-I-WEB	Alavetz gessec deth palai e loguèc ua casa, a on metec es sòns libres, es sòns remèdis e es sues plantes aromatiques.
Es-mil-e-ua-net-I-WEB	Dempús hec extraits des sòns medicaments e des sòns simples, e damb aguesti extraits bastic ua maça cuerta e corbada, qu’eth sòn mange trauquèc, e tanben hec ua pilòta, tot aquerò çò milhor que podec.
Es-mil-e-ua-net-I-WEB	Acabat completament eth sòn trabalh, tath dusau dia venguec en palai, entrèc ena cramba deth rei e punèc era tèrra entre es sues mans.
Es-mil-e-ua-net-I-WEB	Dempús li prescriuec qu’anèsse a shivau entath meidan7 e joguèsse damb era pilòta e era maça.
Es-mil-e-ua-net-I-WEB	Acompanhèren ath rei es sòns emirs, es sòns camarlencs, es sòns visirs e es caps deth règne.
Es-mil-e-ua-net-I-WEB	A penes auec arribat en meidan, se l’apressèc eth mètge e li balhèc era maça, en tot dider-li: “Agarra-la d’aguesta manèra e fot-li damb tota era fòrça ara pilòta.
Es-mil-e-ua-net-I-WEB	E hètz- ac de manèra qu’arribes a sudar.
Es-mil-e-ua-net-I-WEB	D’aguesta sòrta eth remèdi penetrarà en paumet dera man e circularà per tot eth tòn còs.
Es-mil-e-ua-net-I-WEB	Quan transpires e eth remèdi age auut eth temps d’actuar, torna en tòn palai, ve-te’n de seguit a banhar-te en hammam, e quedaràs guarit.
Es-mil-e-ua-net-I-WEB	Ara, qu’era patz sigue damb tu”.
Es-mil-e-ua-net-I-WEB	Eth rei Yunan cuelhec era maça que l’aufrie eth mètge, l’agarrèc damb fòrça, valents cavalièrs montèren a shivau e li lancèren era pilòta.
Es-mil-e-ua-net-I-WEB	Alavetz comencèc a galaupar darrèr d’era entà artenher-la e pataquejar-la, tostemp damb era maça ben agarrada.
Es-mil-e-ua-net-I-WEB	E non deishèc de pataquejar enquia que transpirèc ben peth paumet dera man e per tot eth còs, en tot hèr qu’era medecina actuèsse sus er organisme.
Es-mil-e-ua-net-I-WEB	E eth rei partic de seguit e ordenèc que li premanissen eth hammam.
Es-mil-e-ua-net-I-WEB	L’ac premaniren de seguit e es esclaus s’esdeguèren tanben a premanir-li era ròba.
Es-mil-e-ua-net-I-WEB	Alavetz eth rei entrèc en hammam e se banhèc, se vestic de nauèth e gessec deth hammam entà montar a shivau, tornar en palai e metesse a dormir.
Es-mil-e-ua-net-I-WEB	E enquia aciu çò que tanh ath rei Yunan.
Es-mil-e-ua-net-I-WEB	Per çò deth mètge Ruyan, aguest tornèc ena sua casa, s’ajacèc, e en desvelhar-se peth maitin venguec en palai, demanèc permís ath rei entà entrar, qu’aguest l’ac autregèc, entrèc, punèc era tèrra entre es sues mans e comencèc a declamar grèument quauques estròfes:
Es-mil-e-ua-net-I-WEB	S’era eloqüencia t’alistèsse coma pair, que refloriria!
Es-mil-e-ua-net-I-WEB	E non saberia causir a un aute senon a tu!
Es-mil-e-ua-net-I-WEB	Ò ròstre radiant, qu’era sua claretat estofarie era ahlama d’un tidon alugat!
Es-mil-e-ua-net-I-WEB	Pro qu’aguest gloriós ròstre seguisque damb era lum dera frescor e artenhe a veir se com es arrugues adaigüen era cara deth temps!
Es-mil-e-ua-net-I-WEB	Que m’as caperat damb es beneficis dera tua generositat, coma era broma benfactora sus eth ticolet!
Es-mil-e-ua-net-I-WEB	Es tues nautes hètes t’an hèt arténher es cims dera glòria, e ès er estimat deth Destin, que ja non te pòt remir arren!
Es-mil-e-ua-net-I-WEB	Recitadi aguesti versi, eth rei se metec de pès, e coraument l’estenec es sòns braci ath mètge.
Es-mil-e-ua-net-I-WEB	Dempús lo hec sèir ath sòn costat, e li regalèc magnifics vestits d’aunor.
Es-mil-e-ua-net-I-WEB	Pr’amor que, plan, en gésser deth hammam, eth rei s’auie guardat eth còs, sense trapar tralha de lepra, e vedec era sua pèth tan pura coma era plata vèrge.
Es-mil-e-ua-net-I-WEB	Alavetz se dilatèc eth sòn pièch damb grana alegria.
Es-mil-e-ua-net-I-WEB	E a londeman, en lheuar-se peth maitin, entrèc en divan; se seiguec en tron e vengueren es camarlencs e es importants deth règne, atau coma eth mètge Ruyan.
Es-mil-e-ua-net-I-WEB	Plan per aquerò, en veder-lo, eth rei se lheuèc ara prèssa e lo hec sèir ath sòn costat.
Es-mil-e-ua-net-I-WEB	Les mestrèren a ambdús parves e beuendes pendent tot eth dia.
Es-mil-e-ua-net-I-WEB	E en escurir, eth rei l’autregèc ath mètge dus mil dinnars, sense compdar es vestits d’aunor e magnifics presents, e lo hec montar en sòn pròpri shivau.
Es-mil-e-ua-net-I-WEB	E alavetz eth mètge se didec adiu e se n’anèc entara sua casa.
Es-mil-e-ua-net-I-WEB	Eth rei non deishaue d’admirar er art deth mètge e didie: “Que m’a guarit per exterior deth mèn còs sense onher-me damb pomades.
Es-mil-e-ua-net-I-WEB	Ò Allà!
Es-mil-e-ua-net-I-WEB	Quina sciéncia tan sublima!
Es-mil-e-ua-net-I-WEB	Que s’a d’autrejar grani beneficis ad aguest òme e auer-lo entà tostemp coma companh e amic afectuós.” E eth rei Yunan s’ajacèc, plan alègre de veder-se damb eth còs san e liure dera sua malautia.
Es-mil-e-ua-net-I-WEB	Quan eth dia a vier se lheuèc eth rei e se seiguec en tron, es caps dera nacion se meteren de pès, e es emirs e visirs se seigueren ara sua dreta e ara sua quèrra.
Es-mil-e-ua-net-I-WEB	Alavetz manèc cridar ath mètge Ruyan, qu’acodic e punèc era tèrra entre es sues mans.
Es-mil-e-ua-net-I-WEB	E atau entornèc eth mètge ena sua casa, hent vòts peth rei.
Es-mil-e-ua-net-I-WEB	En lheuar-se peth maitin, gessec eth rei e entrèc en divan, a on l’enrodèren es emirs, es visirs e es camarlencs.
Es-mil-e-ua-net-I-WEB	E entre es visirs n’auie un damb cara sinistra, repulsiua, terribla, marridament avar, envejós e claufit de gelosia e d’òdi.
Es-mil-e-ua-net-I-WEB	Quan aguest visir vedec qu’eth rei plaçaue ath sòn costat ath mètge Ruyan e l’autrejaue tants beneficis, l’auec en òdi e decidic secretament perder-lo.
Es-mil-e-ua-net-I-WEB	Que ja ac ditz eth provèrbi: “Er envejós ataque a toti.
Es-mil-e-ua-net-I-WEB	En còr der envejós ei emboscada era persecucion, e la met en practica s’a fòrça o la sauve latenta s’ei feble.” Eth visir s’apressèc ath rei Yunan, punèc era tèrra entre es sues mans, e didec: “Ò rei deth sègle e deth temps, que capères as tòns òmes de beneficis!
Es-mil-e-ua-net-I-WEB	Qu’è entà tu un conselh fòrça important, que non te poiria amagar sense èster un mau hilh.
Es-mil-e-ua-net-I-WEB	Se m’ordenes que t’ac revela, ac harè”.
Es-mil-e-ua-net-I-WEB	Trebolat alavetz eth rei pes paraules deth visir, li didec: “Quin conselh ei aguest?” Er aute responec: “Ò rei gloriós!
Es-mil-e-ua-net-I-WEB	E jo, per aquerò, me cau pòur peth rei”.
Es-mil-e-ua-net-I-WEB	En enténer aquerò, eth rei se trebolèc fòrça, cambièc eth color dera cara, e didec: “Qui ei aguest que supauses enemic mèn e qu’a estat aumplit per jo de favors?” E eth visir responec: “Ò rei!
Es-mil-e-ua-net-I-WEB	S’ès adormit, desvelha-te, donques que me referisqui ath mètge Ruyan.” Eth rei didec: “Aguest qu’ei un bon amic mèn, e entà jo eth mès estimat des òmes, donques que m’a guarit damb ua causa que jo è auut enes mans, e m’a desliurat dera mia malautia, qu’auie desesperat as mètges.
Es-mil-e-ua-net-I-WEB	Plan que òc non n’a cap coma eth en aguest sègle, en mon sancer, madeish en Occident qu’en Orient.
Es-mil-e-ua-net-I-WEB	Com gauses parlar-me atau d’eth?
Es-mil-e-ua-net-I-WEB	A compdar d’ara li vau a senhalar ua sodada de mil dinnars cada mes.
Es-mil-e-ua-net-I-WEB	E encara que li balhèssa era mitat deth mèn règne, que serie pòc per tot aquerò que se merite.
Es-mil-e-ua-net-I-WEB	Me pensi que me dides tot aquerò per enveja, coma se conde ena istòria, qu’è estudiat, deth rei Sindabad”.
Es-mil-e-ua-net-I-WEB	En aguest moment era auròra susprenec a Schahrazada, qu’interrompec era sua narracion.
Es-mil-e-ua-net-I-WEB	Alavetz Doniazada li didec: “A, fraia mia!
Es-mil-e-ua-net-I-WEB	Be ne son de doces, pures e delicioses es tues paraules!” E Schahrazada didec: “Qué ei aquerò en comparèr damb aquerò que vos condarè era pròplèu net, s’ei que visqui encara e eth rei desire sauvar-me?
Es-mil-e-ua-net-I-WEB	Alavetz eth rei didec entada eth: ”Per Allà!
Es-mil-e-ua-net-I-WEB	Dempús passèren ambdús era net abraçadi enquiath maitin.
Es-mil-e-ua-net-I-WEB	Dempús se lheuèc eth divan e eth rei entrèc en sòn palai.
Es-mil-e-ua-net-I-WEB	E quan arribèc era net hec era causa acostumada damb Schahrazada, era hilha deth visir.
Es-mil-e-ua-net-I-WEB	Era didec:
Es-mil-e-ua-net-I-WEB	Alavetz eth rei Yunan condèc:
Es-mil-e-ua-net-I-WEB	Qu’auie un falcon adondat per eth madeish, e non lo deishaue ne de dia ne de nets, pr’amor qu’enquia e tot pera net lo tenguie agarrat peth punh.
Es-mil-e-ua-net-I-WEB	Quan anaue de caça se lo hège a vier damb eth, e l’auie penjat en còth un petit veire d’aur, qu’en eth li daue era beuenda.
Es-mil-e-ua-net-I-WEB	Un dia ère eth rei seigut en sòn palai, e vedec còp sec arribar ath wekil8, qu’ère er encargat des audèths de caça, e li didec: “Ò rei des sègles!
Es-mil-e-ua-net-I-WEB	Que ja a arribat era temporada dera caça”.
Es-mil-e-ua-net-I-WEB	Alavetz eth rei hec es sòns preparatius e se metec eth falcon en punh.
Es-mil-e-ua-net-I-WEB	Gesseren dempús e arribèren en ua val, a on premaniren es hilats de caça.
Es-mil-e-ua-net-I-WEB	E de pic queiguec ua gasèla enes hilats.
Es-mil-e-ua-net-I-WEB	Alavetz didec eth rei: “”Aucirè ad aqueth qu’era gasèla passe peth sòn costat”.
Es-mil-e-ua-net-I-WEB	Comencèren a sarrar eth hilat ath torn dera gasèla, que s’apressèc ath rei e se quilhèc sus es sues pautes coma se volesse punar era tèrra dauant deth rei.
Es-mil-e-ua-net-I-WEB	Alavetz eth rei comencèc a hèr copets de man entà hèr húger ara gasèla, mès aguesta hec un bot e passèc per dessús deth sòn cap e se filèc tèrra enlà.
Es-mil-e-ua-net-I-WEB	Eth rei se virèc alavetz entàs gardes, e vedec que guinhauen es uelhs maliciosament.
Es-mil-e-ua-net-I-WEB	En presenciar tau causa, li didec ath visir: “Per qué hèn aguesti senhaus es mèns soldats?” E eth visir responec: “Diden qu’as jurat aucir ad aqueth qu’era gasèla li passèsse mès apròp.” E eth rei exclamèc: “Pera mia vida!
Es-mil-e-ua-net-I-WEB	Mos cau perseguir e agarrar ad aguesta gasèla!” E se metec a galaupar, en tot seguir-li era tralha, e la podec arténher.
Es-mil-e-ua-net-I-WEB	Eth falcon li piquèc damb eth bec enes uelhs de tau sòrta que, la ceguèc e la hec sénter vertige.
Es-mil-e-ua-net-I-WEB	Alavetz eth rei agarrèc era sua maça, pataquejant damb era ara gasèla enquia hèr-la quèir abatuda.
Es-mil-e-ua-net-I-WEB	De seguit baishèc deth shivau, en tot esgorjar-la e espelar-la, e pengèc en arçon dera sera es sues despolhes.
Es-mil-e-ua-net-I-WEB	Que hège fòrça calor, e aqueth lòc ère desèrt, sec e sense aigua.
Es-mil-e-ua-net-I-WEB	Eth rei auie set e tanben eth shivau.
Es-mil-e-ua-net-I-WEB	E eth rei se virèc e vedec un arbe que d’eth brotoaue aigua coma boder.
Es-mil-e-ua-net-I-WEB	Eth rei amiaue era man caperada damb un gant de pèth; cuelhec eth veire deth còth deth falcon, l’aumplic d’aquera aigua, e lo placèc dauant der audèth, mes aguest li fotèc un còp damb era pauta e lo vessèc.
Es-mil-e-ua-net-I-WEB	Eth rei cuelhec eth veire per dusau viatge, l’aumplic, e coma seguie pensant qu’eth falcon auie set, l’ac botèc dauant, mès eth falcon li fotec un còp per dusau viatge e lo vessèc.
Es-mil-e-ua-net-I-WEB	Audèth nefast!” Non m’as deishat béuer, ne as begut tu, ne as deishat que beue eth shivau”.
Es-mil-e-ua-net-I-WEB	E li fotec un còp d’espada ath falcon e li talhèc es ales.
Es-mil-e-ua-net-I-WEB	Alavetz eth falcon, quilhant eth cap, li didec damb senhaus: “Guarda se qué i a en arbe”.
Es-mil-e-ua-net-I-WEB	E eth rei lheuèc es uelhs e vedec en arbe a ua sèrp, e eth liquid que corrie ère eth sòn podom.
Es-mil-e-ua-net-I-WEB	Alavetz eth rei se n’empeneïc d’auer-li talhat es ales ath falcon.
Es-mil-e-ua-net-I-WEB	Dempús se lheuèc, montèc a shivau, se n’anèc, en hèr-se a vier era gasèla, e arribèc en sòn palai.
Es-mil-e-ua-net-I-WEB	L’autregèc era gasèla ath codinèr, e li didec: “Cuelh-la e codina-la”.
Es-mil-e-ua-net-I-WEB	Dempús se seiguec en sòn tron, sense deishar ath falcon.
Es-mil-e-ua-net-I-WEB	Mès eth falcon, dempús d’ua sòrta d’estrementida moric.
Es-mil-e-ua-net-I-WEB	Eth rei, en veir aquerò, s’estarnèc en crits de dolor e d’amarum per auer aucit ath falcon que l’auie sauvat dera mòrt.
Es-mil-e-ua-net-I-WEB	Quan eth visir auec entenut eth relat deth rei Yunan, li didec: “Ò gran rei, plen de dignitat!
Es-mil-e-ua-net-I-WEB	Quin mau è costat jo qu’es sòns funèsti efèctes ages pogut veir tu?
Es-mil-e-ua-net-I-WEB	Qu’actui atau per pietat damb era tua persona.
Es-mil-e-ua-net-I-WEB	E ja veiràs se com digui era vertat.
Es-mil-e-ua-net-I-WEB	Se me cres te poiràs sauvar, e se non, periràs coma peric un visir astuciós qu’enganhèc ath hilh d’un rei entre reis.
Es-mil-e-ua-net-I-WEB	Eth rei que se tracte auie un hilh plan afeccionat ara caça damb lebrèrs, e auie tanben un visir.
Es-mil-e-ua-net-I-WEB	Eth rei manèc ath visir qu’acompanhèsse ath sòn hilh aquiu a on anèsse.
Es-mil-e-ua-net-I-WEB	Un dia, eth hilh gessec a caçar damb es lebrèrs, e damb eth gessec eth visir.
Es-mil-e-ua-net-I-WEB	E ambdús vederen a un animau monstruós: E eth visir li didec ath hilh deth rei: “Tè, contra aguesta fèra!
Es-mil-e-ua-net-I-WEB	Acaça-la!” E eth prince se metec a perseguir ara fèra, enquia que toti la perderen de vista.
Es-mil-e-ua-net-I-WEB	E de pic era fèra despareishec en desèrt.
Es-mil-e-ua-net-I-WEB	E eth prince ère trebolat, sense saber a on anar, quan vedec naut de tot deth camin a ua joena esclaua qu’ère en tot plorar.
Es-mil-e-ua-net-I-WEB	Eth prince li preguntèc: “Qui ès?” E era responec: “Que sò era hilha d’un rei de reis dera India.
Es-mil-e-ua-net-I-WEB	Anaua damb era caravana peth desèrt, sentí talents de dormir, e sense voler queiguí deth shivau.
Es-mil-e-ua-net-I-WEB	Alavetz me trapè soleta e abandonada.” Dauant d’aguestes paraules, eth rei cuelhec pietat e seguic era marcha damb era joena, en tot amiar-la ena gropa deth sòn shivau.
Es-mil-e-ua-net-I-WEB	Quan passèc per dauant d’un petit bòsc, era esclaua li didec: “Ò senhor, que voleria cagar”.
Es-mil-e-ua-net-I-WEB	Alavetz eth prince la desmontèc deth shivau, e en veir que se tardaue molt, partic darrèr d’era sense qu’era esclaua se’n sabesse.
Es-mil-e-ua-net-I-WEB	Era esclaua qu’ère ua vampira, e les didie as sòns hilhs: “Hilhs mèns, vos hèsqui a vier a un joen plan robust”.
Es-mil-e-ua-net-I-WEB	Quan gessec era vampira dera sua tuta, en veir ath prince tremolant coma un covard, li preguntèc: “Qué te cau pòur?” E eth didec: “Que i a un enemic que m’inspire temor.” E seguic era vampira: “M’as dit qu’ès un prince…” e responec eth: “Qu’ei vertat”.
Es-mil-e-ua-net-I-WEB	Sonque se contente damb era anma.
Es-mil-e-ua-net-I-WEB	Plan per aquerò me cau pòur, coma victima d’ua injustícia”.
Es-mil-e-ua-net-I-WEB	E era vampira li didec: “Se te perseguissen, coma afirmes, demana era ajuda d’Allà contra eth tòn enemic, e eth te desliurarà de toti es maleficis que te còsten pòur.” Alavetz eth prince lheuèc eth cap entath cèu e didec: “Ò, tu, qu’ajudes ar oprimit que t’ac demane, hè-me capitar deth men enemic, e hè-lo enlà de jo, donques que n’as eth poder quan vòs”.
Es-mil-e-ua-net-I-WEB	Quan era vampira entenec aguestes paraules, despareishec.
Es-mil-e-ua-net-I-WEB	E eth prince podec tornar ath costat deth sòn pair, e li condèc eth mau conselh deth visir.
Es-mil-e-ua-net-I-WEB	De seguit eth visir deth rey Yunan seguic d’aguesta sòrta:
Es-mil-e-ua-net-I-WEB	E tu, ò rei!, se te’n fides d’aguest mètge t’aucirà damb era pejor des mòrts!
Es-mil-e-ua-net-I-WEB	Encara que l’ages aumplit de favors e l’ages hèt eth tòn amic, ei en tot premanir era tua mòrt.
Es-mil-e-ua-net-I-WEB	Sabes se per qué te guaric dera malautia per exterior deth tòn còs, mejançant ua causa que tengueres ena tua man?
Es-mil-e-ua-net-I-WEB	Non cres qu’ei simplament entà costar era tua pèrta damb ua dusau causa que te manarà tanben agarrar?” Alavetz eth rey Yunan didec: “Que dides era vertat.
Es-mil-e-ua-net-I-WEB	Que se hèsque sivans era tua pensada, ò visir ben conselhat!
Es-mil-e-ua-net-I-WEB	Pr’amor qu’ei plan probable qu’aguest mètge age vengut d’amagat coma un espion entà èster era mia perdicion.
Es-mil-e-ua-net-I-WEB	Se m’a guarit damb ua causa qu’è tengut ena man, pro me poirie hèr pèrder damb ua auta que, per exemple, me balhèsse entà aulorar.” E dempús eth rei Yunan li didec ath sòn visir: “Ò, visir, qué mos cau hèr damb eth?” E eth visir responec: “Qu’auem de manar de seguit que mo’l hèsquen a vier, e quan sigue aciu esgorjar-lo, e d’aguesta manèra te desliuraràs deth sòn malefici, e quedaràs esdegat e tranquil.
Es-mil-e-ua-net-I-WEB	Hè-li tu traïson abans de qué eth te la hèsque a tu!”.
Es-mil-e-ua-net-I-WEB	E eth rey Yunan didec: “Qu’ei vertat, ò visir!” Dempús eth rei ordenèc cridar ath mètge que se presentèc alègre, ignorant çò qu’auie decidit eth Clement.
Es-mil-e-ua-net-I-WEB	Eth poèta qu’ac ditz enes sòns vèrsi:
Es-mil-e-ua-net-I-WEB	Ò tu que cranhes es escometudes deth Destin, padega-te!
Es-mil-e-ua-net-I-WEB	Non sabes que tot ei enes mans d’Aqueth qu’a format era tèrra?
Es-mil-e-ua-net-I-WEB	Pr’amor que çò qu’ei escrit, ei escrit, e non se delís jamès!
Es-mil-e-ua-net-I-WEB	E tu, Senhor!Poirè deishar passar un dia sense cantar es tues laudances?
Es-mil-e-ua-net-I-WEB	Entà qui reservaria, se non, eth don meravilhós deth mèn estil rimat e dera mia lengua de poèta?
Es-mil-e-ua-net-I-WEB	Quan eth nau don que recebi des tues mans, ò Senhor!
Es-mil-e-ua-net-I-WEB	Plan per aquerò, com non cantar era tua glòria, tota era tua glòria, e laudar-te ena mia anma e en public?
Es-mil-e-ua-net-I-WEB	Mès me cau coheissar que jamès auràn es mèns pòts pro eloqüéncia ne eth mèn pièch pro fòrça entà cantar e amiar es tòns beneficis que m’as aumplit!
Es-mil-e-ua-net-I-WEB	Ò tu que dobtes, fida es tòns ahèrs enes mans d’Allà, eth solet Sabent!
Es-mil-e-ua-net-I-WEB	E tanlèu ac hèsques eth tòn còr arren aurà de crànher per part des òmes!
Es-mil-e-ua-net-I-WEB	Sabe-te’n tanben qu’arren se hè pera tua volontat, senon pera volontat deth Sabent des Sabents!
Es-mil-e-ua-net-I-WEB	Non t’aflaquisques, donc, jamès, e desbremba-te’n de totes es tristeses e de totes es penes!
Es-mil-e-ua-net-I-WEB	Non sabes qu’es penes esbaucen eth còr mès fèrm e mès fòrt?
Es-mil-e-ua-net-I-WEB	Autreja-l’ac tot!
Es-mil-e-ua-net-I-WEB	Es nòsti projèctes non son que projèctes d’esclaus impotents dauant deth solet Ordenador!
Es-mil-e-ua-net-I-WEB	Dèisha-te amiar!
Es-mil-e-ua-net-I-WEB	Atau gaudiràs d’ua patz durabla!
Es-mil-e-ua-net-I-WEB	Quan se presentèc eth mètge Ruyan, eth rei li didec: “Sabes se per qué t’è hèt a vier ena mia preséncia?” E eth mètge responec: “Arrés se’n sap de çò desconeishut, sonque Allà eth Plan Naut.” E eth rei didec: “Que t’è manat cridar entà aucir-te e arrincar-te era anma”.
Es-mil-e-ua-net-I-WEB	E eth mètge Ruyan, en enténer aguestes paraules, se sentec estonat, damb eth mès prodigiós estonament, e didec: “Ò rei!
Es-mil-e-ua-net-I-WEB	Per qué m’as d’aucir?
Es-mil-e-ua-net-I-WEB	Qué è hèt?” E eth rei responec: “Diden qu’ès un espion e que vengueres entà aucir-me.
Es-mil-e-ua-net-I-WEB	Plan per aquerò te vau a aucir, abans de qué ac hèsques tu.” Dempús eth rei cridèc ar borrèu e li didec: “Braca eth cap ad aguest traïdor e desliura-mos des sòns maleficis.” E eth mètge didec: Sauva- me era vida, e Allà te la sauvarà a tu.
Es-mil-e-ua-net-I-WEB	Non m’aucisques, se non, Allà t’aucirà tanben”.
Es-mil-e-ua-net-I-WEB	Dempús persutèc ena suplica, coma jo ac hi en tot dirigir-me a tu, ò efrit!
Es-mil-e-ua-net-I-WEB	E de seguit eth rei Yunan li didec ath mètge: “Que non poirè víuer confiat ne tranquil se non t’aucisqui.
Es-mil-e-ua-net-I-WEB	Pr’amor que se m’as guarit damb ua causa que tenguí ena man, me pensi que m’auciràs damb ua auta causa que me dès a flairar o de quinsevolh auta manèra.” E didec eth mètge: “Ò rei!
Es-mil-e-ua-net-I-WEB	Atau entornes mau per ben?” Mès eth rei persutèc: “Que non i a mès remedi qu’aucir-te de seguit.” E quan eth mètge se convencèc de qué eth rei lo volie aucir sense remèdi, plorèc e s’aclapèc quan se’n brembèc des favors qu’auie hèt ad aqueri que non s’ac meritauen.
Es-mil-e-ua-net-I-WEB	Que ja ac ditz eth poèta:
Es-mil-e-ua-net-I-WEB	Era joena e hòla Maimuna ei vertadèrament plan prauba d’esperit!
Es-mil-e-ua-net-I-WEB	Mès eth sòn pair, totun, ei un òme de gran còr e considerat entre es melhors!
Es-mil-e-ua-net-I-WEB	Guardatz-lo, donc!
Es-mil-e-ua-net-I-WEB	Jamès camine sense era sua halha ena man, e atau evite era hanga des camins, eth povàs des carretères e es esguitlades perilhoses!…
Es-mil-e-ua-net-I-WEB	De seguit s’auancèc eth borrèu, li tapèc es uelhs ath mètge, e treiguent era espada, li didec ath rei: “Damb eth tòn permís.” Mès eth mètge seguie en tot plorar e suplicar ath rei: “Sauva-me era vida, e Allà te sauvarà era tua.
Es-mil-e-ua-net-I-WEB	Non m’aucisques, o Allà t’aucirà a tu”.
Es-mil-e-ua-net-I-WEB	E recitèc aguesti vèrsi d’un poèta:
Es-mil-e-ua-net-I-WEB	Es mèns conselhs non aueren capitada, mentre qu’es conselhs des ignorants artenhien es sòns prepausi!
Es-mil-e-ua-net-I-WEB	Non è recuelhut que mesprètz!
Es-mil-e-ua-net-I-WEB	Plan per aquerò, s’artenhi víuer, non me tierè bric a dar conselhs!
Es-mil-e-ua-net-I-WEB	E se morisqui, eth mèn exemple servirà as auti entà qu’amudisquen era sua lengua!
Es-mil-e-ua-net-I-WEB	E didec dempús ath rei: “Aguesta ei era tua recompensa?
Es-mil-e-ua-net-I-WEB	Vaquí que me tractes coma hec un crocodil.” Alavetz preguntèc eth rei: “Quina ei aguesta istòria d’un crocodil?” E eth mètge didec: “Ò, senhor!
Es-mil-e-ua-net-I-WEB	Per Allà!
Es-mil-e-ua-net-I-WEB	Sauva-me era vida, e Allà te la sauvarà a tu.” E dempús comencèc a vessar abondoses lèrmes.
Es-mil-e-ua-net-I-WEB	Alavetz quauqui uns des favorits deth rei se lheuèren e dideren: “Ò rei!
Es-mil-e-ua-net-I-WEB	Qu’è pòur de qué m’assassine entà crubar eth prètz dera mia mòrt, donques que deu èster un espion qu’a vengut entà aucir-me.
Es-mil-e-ua-net-I-WEB	Era sua mòrt ei necessària; sonque atau poirè pèrder es mèns temors.” Alavetz eth mètge supliquèc un aute còp: “Sauva-me era vida, entà qu’Allà te la sauve, e non m’aucisques, entà qu’Allà non t’aucisque”.
Es-mil-e-ua-net-I-WEB	Mès, ò efrit!
Es-mil-e-ua-net-I-WEB	E, òc ma hè, qu’è un libre qu’ei vertadèrament er extrait des extraits e era raretat des raretats, que te voi legar coma un present entà que te lo sauves suenhosament en tòn armari”.
Es-mil-e-ua-net-I-WEB	Alavetz eth rei li preguntèc ath mètge: “Quin libre ei aguest?” E responec eth mètge: “Que contie causes inestimables; eth mendre secret que revèle, qu’ei aguest: quan me braquen eth cap, daurís eth libre, compda tres huelhes e doblega-les; lieg de seguit es tres linhes dera plana dera quèrra, e alavetz eth cap talhat te parlarà e responerà a totes es tues preguntes”.
Es-mil-e-ua-net-I-WEB	En enténer aguestes paraules, eth rei s’estonèc enquiath limit mès naut, e en tot estrementir-se d’alegria e d’emocion didec: “Ò mètge!
Es-mil-e-ua-net-I-WEB	Qu’ei, plan que òc, ua causa prodigiosa”.
Es-mil-e-ua-net-I-WEB	Alavetz eth rei li permetec que gessesse, encara qu’acompanhat per gardes, e eth mètge arribèc ena sua casa, e despachèc es ahèrs d’aqueth dia, e a londeman tanben.
Es-mil-e-ua-net-I-WEB	E eth rei pugèc en divan, e acodiren es emirs, es visirs, es camarlencs, es nawabs9 e toti es caps deth règne, e eth divan semblaue un jardin plen de flors.
Es-mil-e-ua-net-I-WEB	Alavetz entrèc eth mètge en divan e se placèc de pès dauant deth rei, damb un libre plan vielh e ua caisheta de colliri plia d’uns povassi.
Es-mil-e-ua-net-I-WEB	Dempús se seiguec e didec: “Que me hèsquen a vier ua plata”.
Es-mil-e-ua-net-I-WEB	L’ac heren a vier e vessèc es povassi, e les estenec pera superfícia.
Es-mil-e-ua-net-I-WEB	Quan me l’ages talhat bota-lo ena plata e ordena que lo sarren ben contra es povassi pr’amor d’arrestar era sang.
Es-mil-e-ua-net-I-WEB	Dempús dauriràs eth libre”.
Es-mil-e-ua-net-I-WEB	Mès eth rei, plen d’impaciéncia, ja non l’escotaue; agarrèc eth libre e lo dauric, en tot trapar es huelhes apegades es ues as autes.
Es-mil-e-ua-net-I-WEB	Alavetz, calant eth sòn dit ena boca, lo banhèc damb era sua saliva e artenhèc despegar era prumèra huelha.
Es-mil-e-ua-net-I-WEB	Madeish hec damb era dusau e damb era tresau huelha, e cada còp es huelhes se daurien damb mès dificultat.
Es-mil-e-ua-net-I-WEB	D’aguesta sòrta dauric eth rei sies huelhes, e sagèc de lieger-les, mès que non podec trapar cap sòrta d’escritura.
Es-mil-e-ua-net-I-WEB	E eth rei didec: “Ò mètge!
Es-mil-e-ua-net-I-WEB	Mès a penes aueren passat quauqui instants, circulèc eth podom per organisme deth rei en moment e ena ora madeisha, donques qu’eth libre ère empodoat.
Es-mil-e-ua-net-I-WEB	Alavetz patic eth rei òrres convulsions, e exclamèc: “Eth podom circule!” E dempús eth mètge Ruyan comencèc a improvisar vèrsi, dident:
Es-mil-e-ua-net-I-WEB	Aguesti jutges!
Es-mil-e-ua-net-I-WEB	Qu’an jutjat, mès depassant es sòns drets e contra tota justícia!
Es-mil-e-ua-net-I-WEB	Ath sòn torn sigueren eri jutjadi!
Es-mil-e-ua-net-I-WEB	S’auessen estat intègres e bravi, les aurien perdonat!
Es-mil-e-ua-net-I-WEB	Mès aclapèren, e era sòrt les a aclapat e les a afligit damb es pejores tribulacions!
Es-mil-e-ua-net-I-WEB	Ara que son motiu de burla e de pietat entath caminant!
Es-mil-e-ua-net-I-WEB	Aguesta qu’ei era lei!
Es-mil-e-ua-net-I-WEB	Açò coma escambi d’aquerò!
Es-mil-e-ua-net-I-WEB	E eth Destin s’a complit damb tota logica!
Es-mil-e-ua-net-I-WEB	Quan Ruyan eth mètge acabaue era sua recitada, queiguec mòrt eth rei.
Es-mil-e-ua-net-I-WEB	Te cau saber ara, ò efrit!
Es-mil-e-ua-net-I-WEB	Mès, en remir-se, decidic era sua pròpria mòrt.
Es-mil-e-ua-net-I-WEB	E se tu, ò efrit!
Es-mil-e-ua-net-I-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-I-WEB	E era sua fraia Doniazada li didec: “Be ne son de delicioses es tues paraules!” E Schahrazada responec: “Que non ei arren aquerò en comparèr damb çò que vos condarè era pròplèu net, se viui encara e eth rei me vò conservar.” E passèren aquera net ena felicitat complèta enquiath maitin.
Es-mil-e-ua-net-I-WEB	Dempús eth rei se filèc entath divan.
Es-mil-e-ua-net-I-WEB	E quan acabèc eth divan, entornèc en sòn palai e s’amassèc damb es sòns.
Es-mil-e-ua-net-I-WEB	Schahrazada didec:
Es-mil-e-ua-net-I-WEB	Que me n’è sabut, ò rei afortunat!
Es-mil-e-ua-net-I-WEB	Eth pescador didec: “E quin siguec aguest cas?” E responec er efrit: “Que non ei eth moment entà condà’c en tot estar-me embarrat.
Es-mil-e-ua-net-I-WEB	Quan tu me dèishes gésser, jo te condarè aguest cas.” Mès eth pescador didec: “Ò, ne peth mau de morir!
Es-mil-e-ua-net-I-WEB	Qu’ei absoludament de besonh que jo te lança en mar, sense que posques gésser.
Es-mil-e-ua-net-I-WEB	Quan jo te suplicaua e imploraua, tu desiraues era mia mòrt, sense qu’auessa cometut cap fauta contra tu, ne cap malafacha, senon solet afavorir-te, en treir-te d’aguest croton.
Es-mil-e-ua-net-I-WEB	Qu’è comprenut, per çò dera tua conducta damb jo, qu’ès de mala raça.
Es-mil-e-ua-net-I-WEB	Mès te cau saber que te vau a lançar en mar, e les harè saber a toti e que sagen trèir-te tot çò que s’a passat, e atau te lançaràn de nauèth, e alavetz t’estaràs en aguest mar enquiara fin des tempsi entà gaudir de toti es suplicis.” Er efrit responec: “Dèisha-me anar, donques qu’a arribat eth moment de condar-te era istòria.
Es-mil-e-ua-net-I-WEB	Ath delà, te prometi non hèr-te jamès cap de mau, e te serè fòrça util en un ahèr que t’enriquirà entà tostemp.” Alavetz eth pescador se fixèc en aguesta promesa de qué, se lo desliuraue, non sonque non li costarie cap mau, senon que l’afavoririe en un bon negòci.
Es-mil-e-ua-net-I-WEB	E quan s’assegurèc fèrmament dera sua fe e dera sua promesa, e li cuelhec jurament en nòm d’Allà Plan Poderós, eth pescador dauric era gèrla.
Es-mil-e-ua-net-I-WEB	Alavetz eth hum comencèc a pujar, enquia que gessec complètament, e se convertic en un efrit, qu’eth sòn ròstre ère espaventosament terrible.
Es-mil-e-ua-net-I-WEB	Er efrit li fotec un còp de pè ara gèrla e la lancèc en mar.
Es-mil-e-ua-net-I-WEB	Quan eth pescador vedec qu’era gèrla anaue camin deth mar, pensèc qu’era sua perdicion ère ja assegurada, e, en tot pishar-se ath dessús, didec: “Vertadèrament, non ei aquerò un bon senhau.” Dempús sagèc de padegar-se e didec: “Ò efrit!
Es-mil-e-ua-net-I-WEB	Allà poderós a dit: “Cau complir es juraments, donques que balharatz compde d’eri”.
Es-mil-e-ua-net-I-WEB	E tu prometeres e jurères que non me haries traïson.
Es-mil-e-ua-net-I-WEB	E se me la hesses, Allà te castigarà, pr’amor qu’ei gelós, ei pacient e non desbrembe arren.
Es-mil-e-ua-net-I-WEB	E jo te digui çò qu’eth mètge Ruyan li didec ath rei Yunan: “Sauva-me, e Allà te sauvarà”.
Es-mil-e-ua-net-I-WEB	En enténer aguestes paraules, er efrit s’estarnèc d’arrir, e metent-se a caminar dauant d’eth, didec: “Ò pescador, seguis-me!” E eth pescador se metec a caminar ath sòn darrèr, encara que sense guaira confiança ena sua sauvacion.
Es-mil-e-ua-net-I-WEB	E atau gesseren complètament dera ciutat, e se perderen de vista, e pugèren en ua montanha, e baishèren en ua vasta planhèra, qu’ath miei d’era i auie un lac.
Es-mil-e-ua-net-I-WEB	Alavetz er efrit s’arturèc, e manèc ath pescador que lancèsse es hilats e pesquèsse.
Es-mil-e-ua-net-I-WEB	E eth pescador guardèc a trauèrs dera aigua, e vedec peishi blancs e peishi ròis, blus e auriòs.
Es-mil-e-ua-net-I-WEB	En veder-les se meravilhèc eth pescador; dempús lancèc es hilats e quan les auec trèt trapèc en eri quate peishi, cada un d’un color desparièr.
Es-mil-e-ua-net-I-WEB	E se n’alegrèc fòrça, e er efrit li didec: “Ve-te’n damb aguesti peishi en palai deth sultan, les aufrises ada eth e te balharà damb qué enriquir-te.
Es-mil-e-ua-net-I-WEB	E mentretant, per Allà!
Es-mil-e-ua-net-I-WEB	Per çò que hè a tu, vieràs cada dia a pescar en aguest lòc, mès sonque un solet còp.
Es-mil-e-ua-net-I-WEB	E ara, qu’Allà te sauve damb era sua proteccion”.
Es-mil-e-ua-net-I-WEB	E er efrit pataquegèc en tèrra damb es sòns dus pès, e era tèrra se dauric e se l’avalèc.
Es-mil-e-ua-net-I-WEB	Alavetz eth pescador tornèc ena ciutat, fòrça meravilhat de çò que l’auie arribat damb er efrit.
Es-mil-e-ua-net-I-WEB	Dempús cuelhec es peishi e se les hec a vier e de seguit, agarrant ua ola de hanga l’aumplic d’aigua e placèc en era es peishi, que comencèren a nadar ena aigua que i auie ena ola.
Es-mil-e-ua-net-I-WEB	Dempús se botèc aguesta ola en cap e se filèc de cap ath palai deth rei, sivans er efrit l’auie ordenat.
Es-mil-e-ua-net-I-WEB	Quan eth pescador se presentèc dauant deth rei e l’aufric es peishi, eth rei s’estonèc enquiath limit der estonament en veir aqueri peishi que l’aufrie eth pescador, pr’amor que jamès les auie vist ena sua vida, ne d’aquera classa ne d’aquera qualitat, e didec: “Qu’autregen aguesti peishi ara nòsta codinèra nera”.
Es-mil-e-ua-net-I-WEB	Pr’amor qu’aguesta esclaua l’ac auie regalat, hège solet tres dies, eth rey des Rum, e encara non auie auut era ocasión de luder-se ena sua art de codinèra.
Es-mil-e-ua-net-I-WEB	Atau, donc, eth visir l’ordenèc que fregisse es peishi, e didec: “Ò brava nera!
Es-mil-e-ua-net-I-WEB	M’encargue eth rei que te diga: “ Se te sauvi coma a un tresòr, ò rigoleta des mèns uelhs!, ei pr’amor que te sauvi entath dia dera escometuda.
Es-mil-e-ua-net-I-WEB	Atau, donc, mòstra-mos aué era tua art de codinèra e çò de saborosi des tòns plats.” Dit aquerò, entornèc eth visir dempús de hèr er encargue, e eth rei li manèc que balhèsse ath pescador quate cents dinnars.
Es-mil-e-ua-net-I-WEB	Dempús d’auer-les autrejat, se les sauvèc eth pescador en ua pòcha dera sua tunica, e tornèc ena sua casa, apròp dera sua esposa, plen d’alegria e solaç.
Es-mil-e-ua-net-I-WEB	Dempús les crompèc as sòns hilhs tot çò qu’auien de besonh.
Es-mil-e-ua-net-I-WEB	E enquia aciu ei tot çò que se passèc damb eth pescador.
Es-mil-e-ua-net-I-WEB	Per çò que hè ara nera, cuelhec es peishi, les netegèc e les botèc ena padena.
Es-mil-e-ua-net-I-WEB	Dempùs deishèc que se fregissen ben per un costat e les virèc ara seguida der aute.
Es-mil-e-ua-net-I-WEB	Mès alavetz, de ressabuda, se dauric era paret dera codina, e per aquiu se filtrèc ena codina ua joena d’eleganta portadura, caròles redones e regdes, paupetes pientades de khol10 nere, ròstre gentil e còs graciosament inclinat.
Es-mil-e-ua-net-I-WEB	Amiaue en cap un vel de seda blua, plendengues enes aurelhes, braçalets enes punhets, e enes dits anèths damb pèires precioses.
Es-mil-e-ua-net-I-WEB	Qu’auie ena sua man ua vergueta de bambó.
Es-mil-e-ua-net-I-WEB	S’apressèc e, metent era vergueta ena padena, didec: “Ò peishi!
Es-mil-e-ua-net-I-WEB	Alavetz toti es peishi lheuèren eth cap deth hons dera padena, e dideren: “Ò, plan!…
Es-mil-e-ua-net-I-WEB	Ò, plan!…” E entonèren a còr aguesta estròfa:
Es-mil-e-ua-net-I-WEB	Se tu hès repè, nosati t’imitaram!
Es-mil-e-ua-net-I-WEB	Se tu complisses era tua promesa nosati compliram era nòsta!
Es-mil-e-ua-net-I-WEB	Mès se volesses húger, non cessaram enquia que te declares vençuda!
Es-mil-e-ua-net-I-WEB	En enténer aguestes paraules, era joena hec quèir era padena e gessec peth madeish lòc qu’auie entrat e eth mur dera codina se barrèc de nauèth.
Es-mil-e-ua-net-I-WEB	Quan era esclaua se remetec deth sòn estavaniment, vedec que s’auien usclat es quate peishi e èren neri coma eth carbon.
Es-mil-e-ua-net-I-WEB	E comencèc a díder: “Praubi peishi!
Es-mil-e-ua-net-I-WEB	E era esclaua s’estarnèc en somics, e li condèc ath visir era istòria de çò que s’auie passat, e eth visir se quedèc plan meravilhat, e didec: “Aquerò ei de vertat ua istòria fòrça estranha”.
Es-mil-e-ua-net-I-WEB	E eth visir venguec a autrejar-les ara nera e li didec: “Lhèua-te!
Es-mil-e-ua-net-I-WEB	Que les vas a fregir ena mia preséncia, entà que jo veigua quin ahèr ei aguest!”.
Es-mil-e-ua-net-I-WEB	E era nera se lheuèc, premanic es peishi, e les botèc ena padena.
Es-mil-e-ua-net-I-WEB	E a penes aueren passat ues menutes, vaquí que se henec era paret, e campèc era joena, vestida tostemp damb es madeishes vestimentes e amiant tostemp era vergueta ena man.
Es-mil-e-ua-net-I-WEB	Botèc era vergueta ena padena, e didec: “Ò peishi!
Es-mil-e-ua-net-I-WEB	Ò peishi!
Es-mil-e-ua-net-I-WEB	Seguitz en tot complir era vòsta anciana promesa?” E es peishi lheuèren eth cap e cantèren a còr aguesta estròfa:
Es-mil-e-ua-net-I-WEB	Se tu hès repè, nosati t’imitaram!
Es-mil-e-ua-net-I-WEB	Se tu complisses eth tòn jurament, nosati compliram eth nòste!
Es-mil-e-ua-net-I-WEB	Mès se renegues des tòns compromisi, cridaram de tau sòrta que mos resquitaram!
Es-mil-e-ua-net-I-WEB	En aguest moment dera sua narracion, Schahrazada vedec aparéisher eth maitin, e se carèc.
Es-mil-e-ua-net-I-WEB	Era didec:
Es-mil-e-ua-net-I-WEB	Que me n’è sabut, ò rei afortunat!
Es-mil-e-ua-net-I-WEB	Alavetz eth visir se lheuèc e didec: “Aguesta ei ua causa que de vertat non l’ac posqui amagar ath rei”.
Es-mil-e-ua-net-I-WEB	Dempús partic ara cèrca deth rei e li condèc çò que s’auie passat ena sua preséncia.
Es-mil-e-ua-net-I-WEB	E eth rei didec: “Qu’ac voi veir damb es mèns pròpris uelhs.” E manèc cridar ath pescador e l’ordenèc que tornèsse damb quate peishi parièrs as prumèrs, e entad aquerò li balhèc tres dies de tèrme.
Es-mil-e-ua-net-I-WEB	Mès eth pescador partic de seguit entath lac, e se hec a vier de seguit es quate peishi.
Es-mil-e-ua-net-I-WEB	Alavetz eth rei dispausèc que l’autregèssen quate cents dinnars, e se virèc entath visir e li didec: “Premanís tu madeish dauant mèn aguesti peishi”.
Es-mil-e-ua-net-I-WEB	E eth visir responec: “Escoti e aubedisqui”.
Es-mil-e-ua-net-I-WEB	E alavetz manèc amiar era padena dauant deth rei, e se metec a fregir es peishi, dempus d’auer-les netejat ben, e quan ja sigueren fregidi ben per un costat les virèc der aute.
Es-mil-e-ua-net-I-WEB	E de pic se dauric era paret dera codina e gessec un nere semblable a un bufle entre es bufles o a un gigant dera tribú de Had, e amiaue ena man ua arrama verda, e, didec damb votz clara e terribla: “Ò peishi!
Es-mil-e-ua-net-I-WEB	Ò peishi!.
Es-mil-e-ua-net-I-WEB	Seguitz sauvant era vòsta anciana promesa?” E es peishi lheuèren eth cap deth hons dera padena, e dideren: “Plan que òc, plan que òc” e declamèren a còr aguesti vèrsi:
Es-mil-e-ua-net-I-WEB	Se tu hès repè, nosati tornaram!
Es-mil-e-ua-net-I-WEB	Se tu complisses era tua promesa, nosati compliram era nòsta!
Es-mil-e-ua-net-I-WEB	Mès se te resistisses, cridaram autant qu’acabaràs per cedir!
Es-mil-e-ua-net-I-WEB	Dempús eth nere s’apressèc ara padena, la volquèc damb era arrama, e es peishi s’usclèren, en tot convertir-se en carbon.
Es-mil-e-ua-net-I-WEB	Eth nere partic dempus peth madeish lòc qu’auie entrat.
Es-mil-e-ua-net-I-WEB	E quan auec despareishut dera sua vista didec eth rei: “Qu’ei aguest un ahèr que, sus eth, plan, non poiríem sauvar silenci.
Es-mil-e-ua-net-I-WEB	E didec eth pescador: “Ò sultan, noste senhor!
Es-mil-e-ua-net-I-WEB	Qu’ei pro mieja ora”.
Es-mil-e-ua-net-I-WEB	Eth sultan quedèc plan estonat e ordenèc as soldats qu’anèssen immediatament damb eth pescador.
Es-mil-e-ua-net-I-WEB	E eth pescador anaue a contracòr, maudident en secret ar efrit.
Es-mil-e-ua-net-I-WEB	E eth rei e toti partiren e pugèren en ua montaha, e baishèren enquia ua planhèra qu’ena sua vida auien vist anteriorament.
Es-mil-e-ua-net-I-WEB	E eth sultan e es soldats s’estonèren d’aguesta extension desèrta, plaçada entre quate montanhes, e d’aqueth estanh qu’en eth jogauen peishi de quate colors: ròis, blancs, blus e auriòs.
Es-mil-e-ua-net-I-WEB	E eth rei se posèc e les preguntèc as soldats e as qu’auie aquiu presents: “Bèth un de vosati a vist abans aguest lac en aguest lòc?” E toti responeren: “Ò, non!” e eth rei didec: “Per Allà!
Es-mil-e-ua-net-I-WEB	Alavetz eth rei cridèc ath sòn visir.
Es-mil-e-ua-net-I-WEB	Pr’amor qu’aguest visir ère òme sabent, eloqüent, versat en totes es sciéncies.
Es-mil-e-ua-net-I-WEB	Quan se presentèc dauant deth rei, aguest li didec: “Que voi hèr ua causa, e te la vau a díder.
Es-mil-e-ua-net-I-WEB	Desiri isolar-me complètament aguesta net e partir jo solet a desnishar eth mistèri d’aguest lac e des peishi.
Es-mil-e-ua-net-I-WEB	Per tant, te demoraràs ena pòrta dera mia tenda, e les dideràs as emirs, visirs e camarlencs: “Eth sultan ei malaut e m’a manat que non dèisha passar ad arrés”.
Es-mil-e-ua-net-I-WEB	E non li digues ad arrés era mia intencion.” D’aguesta sòrta eth visir non podie desaubedir.
Es-mil-e-ua-net-I-WEB	Alavetz eth rei se desguisèc, e cuelhent era sua espada, s’escapèc entre era sua gent sense qu’arrés se’n sabesse.
Es-mil-e-ua-net-I-WEB	E s’estèc caminant pendent tota era net sense arturar-se enquiath maitin, quan era calor, massa fòrta, l’obliguèc a descansar.
Es-mil-e-ua-net-I-WEB	Dempús se metec a caminar pendent era rèsta deth dia e pendent era dusau net, enquiath maitin següent.
Es-mil-e-ua-net-I-WEB	E vaquí que vedec ena luenhor ua causa nera, e se n’alegrèc d’aquerò, e didec: “Qu’ei probable que trapa aquiu a quauquarrés que me conde era istòria deth lac e des sòns peishi”.
Es-mil-e-ua-net-I-WEB	E en apressar-se en aguesta causa nera vedec qu’aquerò ère un palai totafèt bastit damb pèires neres, refortilhat damb granes capes de hèr, e qu’ua des huelhes dera pòrta ère dubèrta e era auta barrada.
Es-mil-e-ua-net-I-WEB	Alavetz se n’alegrèc fòrça, e posant-se dauant dera pòrta, piquèc doçament; mès coma que non li responeren, piquèc per dusau e per tresau viatge.
Es-mil-e-ua-net-I-WEB	Dempús, e coma qu’encara non auien contestat, piquèc un quatau viatge, mès damb grana violéncia, e arrés responec tanpòc.
Es-mil-e-ua-net-I-WEB	Alavetz se didec: “Qu’ei clar, qu’aguest palai ei desèrt.” E de seguit cuelhent animositat, entrèc pera pòrta deth palai e arribèc en un correder, e aquiu didec en votz nauta: "A, deth palai!
Es-mil-e-ua-net-I-WEB	Que sò un estrangèr, un caminant, que demane viures entà seguir eth viatge.” Dempús persutèc ena sua demana per dusau e tresau viatge, e coma que non li responessen, afermèc eth sòn còr e assolidèc era sua anma e seguic per aqueth correder enquiath centre deth palai.
Es-mil-e-ua-net-I-WEB	E non trapèc ad arrés.
Es-mil-e-ua-net-I-WEB	Mès vedec que tot eth palai ère somptuosament revestit de tapissi e qu’en centre d’un pati interior i auie un estanh coronat per quate leons d’aur ròi, que des sues gòrges brotoaue un arrai d’aigua que semblaue de pèrles e de pedreria.
Es-mil-e-ua-net-I-WEB	Ath sòn entorn se vedien nombrosi audèths, mès que non podien volar dehòra deth palai pr’amor que les ac empedie un hilat estirat per dessús de tot.
Es-mil-e-ua-net-I-WEB	Dempús se seiguec entre dues pòrtes, e meditèc prigondament.
Es-mil-e-ua-net-I-WEB	Mès de ressabuda entenec ua quèisha plan febla que semblaue brotoar d’un còr adolorit e entenec ua votz doça que cantaue doçament aguesti versi:
Es-mil-e-ua-net-I-WEB	Es mèns patiments, ai!
Es-mil-e-ua-net-I-WEB	Ò amor!
Es-mil-e-ua-net-I-WEB	Vengueres en enténer era mia votz, mès guaira tortura deishères enes mèns pensaments!
Es-mil-e-ua-net-I-WEB	Cuelh pietat de jo!
Es-mil-e-ua-net-I-WEB	Dèisha-me gaudir deth repaus!
Es-mil-e-ua-net-I-WEB	Pr’amor qu’Era ei eth mèn consolament enes penes e perilhs!
Es-mil-e-ua-net-I-WEB	Quan eth rei entenec aguestes quèishes amares, se lheuèc e se filèc de cap ath lòc d’a on venguien.
Es-mil-e-ua-net-I-WEB	Arribèc en ua pòrta caperada damb un tapís.
Es-mil-e-ua-net-I-WEB	Lheuèc eth tapís, e en un gran salon vedec a un joen qu’ère estirat en un gran lhet.
Es-mil-e-ua-net-I-WEB	Aguest joen ère fòrça beròi; eth sòn front semblaue ua flor, es sues caròles madeish qu’era ròsa, e ath miei d’ua d’eres i auie ua piga coma ua gota d’ambre nere.
Es-mil-e-ua-net-I-WEB	Que ja ac didec eth poèta:
Es-mil-e-ua-net-I-WEB	Eth joen ei elegant e gentil!
Es-mil-e-ua-net-I-WEB	Jamès es uelhs des òmes vederen ua hèsta coma er espectacle des sues gràcies!
Es-mil-e-ua-net-I-WEB	L’arreconeisheràs entre toti es joeni per çò dera piga qu’a ena ròsa dera sua caròla, precisament dejós d’un des sòns uelhs!
Es-mil-e-ua-net-I-WEB	En veder-lo, eth rei, plan content, li didec: “Qu’era patz sigue damb tu!” E eth joen seguic estirat en lhet, amiant un vestit de seda brodat d’aur.
Es-mil-e-ua-net-I-WEB	Damb un accent de tristesa que semblaue estener-se per tota era sua persona, entornèc era salutacion ath rei e didec: “Ò, senhor, perdona que non me posca lheuar.” Mès eth rei responec: “Ò, joen!
Es-mil-e-ua-net-I-WEB	Hè-me saber era istòria d’aguest lac e des sòns peishi de colors, atau coma deth mistèri d’aguest palai e dera causa dera tua solitud e des tues lèrmes.” En entener-lo, eth joen vessèc naues lèrmes que regolejauen pes sues caròles, e eth rei s’estonèc e didec: “Ò joen!
Es-mil-e-ua-net-I-WEB	E alavetz eth rei vedec qu’era mitat inferior deth joen ère de marme, e era auta mitat, des deth melic enquiath peu deth cap, ère d’un òme.
Es-mil-e-ua-net-I-WEB	E eth joen li didec ath rei: “Sabetz- vo’n, ò senhor!
Es-mil-e-ua-net-I-WEB	E eth joen condèc era istòria que seguís:
Es-mil-e-ua-net-I-WEB	Se cridaue Mahmud, e ère rei des Isles Neres e d’aguestes quate montanhes.
Es-mil-e-ua-net-I-WEB	Eth mèn pair regnèc pendent seishanta ans, e dempús s’extinguic ena misericòrdia deth Retribuidor.
Es-mil-e-ua-net-I-WEB	Dempús dera sua mòrt, que siguí jo sultan e me maridè damb era hilha deth soèr.
Es-mil-e-ua-net-I-WEB	M’estimaue damb amor tan poderós, que se per edart m’auia de separar d’era non minjaue ne beuie enquia que tornaua.
Es-mil-e-ua-net-I-WEB	E atau s'estèc jos era mia proteccion pendent cinc ans, enquia qu’un dia venguec en hammam, dempús d’auer manat ath codinèr que premanisse era parva entath nòste sopar.
Es-mil-e-ua-net-I-WEB	Entrè en palai, e emparant-me en lòc de costum, manè a dues esclaues que me hessen aire damb es ventalhs.
Es-mil-e-ua-net-I-WEB	Ua se metec en mèn cap e era auta enes pès.
Es-mil-e-ua-net-I-WEB	Mès, pensant ena abséncia dera mia esposa, me cuelhec era insomnia, e non podí dormir, pr’amor que s’es mèns uelhs se barrauen, era mia anma s’estaue desvelhada.
Es-mil-e-ua-net-I-WEB	Entení alavetz ara esclaua qu’ère darrèr deth mèn cap que li parlaue d’aguesta sòrta ara que i auie enes mens pès: “Ò, Masauda!
Es-mil-e-ua-net-I-WEB	Quina malerosa joenessa era deth nòste patron!
Es-mil-e-ua-net-I-WEB	Quina tristesa entada eth per auer ua esposa coma era nòsta patrona, tan dolenta e tan criminau!” E era auta responec: “Qu’Allà maudide as hemnes adultères!
Es-mil-e-ua-net-I-WEB	Pr’amor qu’aguesta infama jamès poirà auer un òme milhor qu’eth nòste patron, e totun aquerò, se passe es nets en lhet d’un e de un aute.” E era prumèra esclaua didec: “Eth nòste patron deu èster fòrça impassible quan non ne hè cabau des accions dera sua hemna”.
Es-mil-e-ua-net-I-WEB	E didec era auta: “Mès, se qué dides?
Es-mil-e-ua-net-I-WEB	Dilhèu pòt sospechar eth nòste patron çò que hè era?
Es-mil-e-ua-net-I-WEB	Te penses que la deisharie en libertat d’obrar atau?
Es-mil-e-ua-net-I-WEB	Te cau saber qu’aguesta perfida li met tostemp quauquarren ena copa que beu eth nòste patron cada net abans d’ajaçar-se.
Es-mil-e-ua-net-I-WEB	Li met banj11 e lo hè dormir damb aquerò.
Es-mil-e-ua-net-I-WEB	D’aguesta sòrta, non se’n pòt saber d’arren, ne entà on va era, ne çò que hè.
Es-mil-e-ua-net-I-WEB	Alavetz, dempús de dar-li a béuer eth banj, se vestís e se’n va, en tot deishar-lo solet, e non torne enquiara auba.
Es-mil-e-ua-net-I-WEB	En moment qu’entení, ò senhor!, çò que didien es esclaues, se cambièc en tenèbres era lum des mèns uelhs.
Es-mil-e-ua-net-I-WEB	E desiraua arderosament qu’arribèsse era net entà trapar-me de nauèth damb era hilha deth mèn soèr.
Es-mil-e-ua-net-I-WEB	Fin finau tornèc deth hammam.
Es-mil-e-ua-net-I-WEB	E alavetz se parèc era taula, e siguérem en tot dinar pendent ua ora, autrejant-mos mutuaument de béuer, coma de costum.
Es-mil-e-ua-net-I-WEB	Dempús demanè eth vin que solia béuer cada net abans d’ajaçar-me, e era m’apressèc era copa.
Es-mil-e-ua-net-I-WEB	Mès jo que non beuí, plan, e hi veir que me l’apressaua enes mèns pòts, coma de costum, mès lo vessè rapidament pera dubertura dera mia tunica, e de seguit me metí en lhet, en tot hèr veir que dormia.
Es-mil-e-ua-net-I-WEB	E era didec alavetz: “Dormís!
Es-mil-e-ua-net-I-WEB	Per Allà, que t’è en òdi!
Es-mil-e-ua-net-I-WEB	E è en òdi enquia e tot era tua imatge, e era mia anma n’ei enquia naut de tot deth tòn tracte”.
Es-mil-e-ua-net-I-WEB	Dempús se lheuèc, se botèc eth sòn milhor vestit, se perhumèc, se cenhec ua espada e daurint era porta deth palai se n’anèc.
Es-mil-e-ua-net-I-WEB	De seguit me lheuè jo tanben, e la seguí enquia que gessec deth palai.
Es-mil-e-ua-net-I-WEB	E trauessèc totes places, e arribèc fin finau enes pòrtes dera ciutat, qu’èren barrades.
Es-mil-e-ua-net-I-WEB	Alavetz les parlèc as pòrtes en un lenguatge que non comprení, e es barrolhs queigueren e es pòrtes se dauriren, e era gessec.
Es-mil-e-ua-net-I-WEB	Era entrèc pera pòrta, e jo pugè naut de tot dera copòla, a on i auie ua terraça, e d’aquiu estant me metí a susvelhar-la.
Es-mil-e-ua-net-I-WEB	E vaquí qu’era entrèc ena cramba d’un nere plan nere.
Es-mil-e-ua-net-I-WEB	Aguest nere qu’ère òrre, auie eth pòt superior coma era cubertèra d’ua marmita, e er inferior coma era madeisha marmita, ambdús tan penjants, que podie alistar es pèires garonenques entre era arena.
Es-mil-e-ua-net-I-WEB	Qu’ère poirit de malauties e estirat sus un molon de canes de sucre.
Es-mil-e-ua-net-I-WEB	En veder-lo, era hilha deth mèn soèr li punèc era tèrra entre es sues mans e eth lheuèc eth cap entada era e li didec: “Malastres sus tu!
Es-mil-e-ua-net-I-WEB	Com t’as tardat tant?
Es-mil-e-ua-net-I-WEB	È convidat as neri que s’an begut eth vin e s’an barrejat ja damb es sues aimantes.
Es-mil-e-ua-net-I-WEB	E jo non è volgut béuer per tòrt tòn.” Era responec: “Ò patron mèn, estimat deth mèn còr!
Es-mil-e-ua-net-I-WEB	Non sabes que sò maridada damb eth hilh deth mèn soèr, qu’è en òdi enquia e tot era sua imatge e que m’orrifique èster damb eth?
Es-mil-e-ua-net-I-WEB	Se non siguesse peth temor de hèr-te mau, harie ja temps qu’auria esbauçat tota era ciutat, qu’en era sonque s’entenerie era votz deth corbàs e der ihon, e ath delà auria transportat es pardies en aute costat deth Caucas.” E responec eth nere: “Mentisses infama!
Es-mil-e-ua-net-I-WEB	Juri per aunor e pes qualitats virils des neri, e pera nòsta infinita superioritat sus es blancs, que se te tornes arrecular un aute còp, a compdar d’aguest dia, refusarè eth tòn tracte e non botarè eth mèn còs dessús deth tòn.
Es-mil-e-ua-net-I-WEB	Ò perfida traïdora!
Es-mil-e-ua-net-I-WEB	Solide que t’as arreculat entà assadorar en bèth aute lòc es desirs tòns de hemna.
Es-mil-e-ua-net-I-WEB	Quina lordèra!
Es-mil-e-ua-net-I-WEB	Atau condaue eth prince dirigint-se ath rei.
Es-mil-e-ua-net-I-WEB	E seguic d’aguesta sòrta:
Es-mil-e-ua-net-I-WEB	De seguit era hilha deth mèn soèr s’estarnèc en somics e comencèc a planher-se umilament entre es mans deth nere, e li didie: “Ò estimat mèn, orgulh deth mèn còr!
Es-mil-e-ua-net-I-WEB	Se me hesses enlà me moriria!
Es-mil-e-ua-net-I-WEB	Ò amor mèn!
Es-mil-e-ua-net-I-WEB	Lum des mèns uelhs!” E non cessèc enes sòns plors ne enes sues supliques enquia que l’auec perdonat.
Es-mil-e-ua-net-I-WEB	Alavetz, plia d’alegria, se lheuèc, se treiguec es vestits, enquia e tot es cauces, e se quedèc totafèt nuda.
Es-mil-e-ua-net-I-WEB	E didec dempús: “Patron mèn, pòs neurir ara tua esclaua?” E responec eth nere: “Lhèua era cubertèra dera caceròla, aquiu traparàs un aguisat de uassi d’arrats, que t’agradarà.
Es-mil-e-ua-net-I-WEB	En aguesta gèrla que ves aquiu i a buza12 e te la pòs bèuer.” E era mingèc e beuec e anèc a lauar-se es mans.
Es-mil-e-ua-net-I-WEB	Dempús s’ajacèc en molon de canes, e complètament despolhada s’agarrèc ath nere, en tot caperar-se damb uns pelhòts infèctes.
Es-mil-e-ua-net-I-WEB	En veir totes aguestes causes que hège era hilha deth mèn soèr, non me podí tier mès, e baishant dera copòla e calant-me ena cramba, cuelhí era espada qu’amiaue era hilha deth mèn soèr, decidit a aucir-les as dus.
Es-mil-e-ua-net-I-WEB	En aguest moment dera sua narracion, Schahrazada veiguec aproximar-se eth maitin, e se carèc discrètament.
Es-mil-e-ua-net-I-WEB	E quan ludec eth maitin, Schahriar entrèc ena sala de justícia, e eth divan siguec plen enquiath finau deth dia.
Es-mil-e-ua-net-I-WEB	Doniazada li didec ara sua fraia: “Te prègui que seguisques eth tòn relat.” E era responec: “De tot còr, e damb er aumenatge degut”.
Es-mil-e-ua-net-I-WEB	Schahrazada didec:
Es-mil-e-ua-net-I-WEB	Me n’è sabut, ò rei afortunat!
Es-mil-e-ua-net-I-WEB	E a compdar d’aguest moment, arren sai de çò que se passèc.
Es-mil-e-ua-net-I-WEB	Mès a londeman vedí qu’era hilha deth men soèr s’auie bracat eth peu e s’auie vestit de dòu.
Es-mil-e-ua-net-I-WEB	Dempús me didec: “Ò hilh deth mèn soèr!
Es-mil-e-ua-net-I-WEB	Non censures çò que jo hèsqui, donques que vengui de saber-me’n que s’a mòrt era mia mair, qu’ath mèn pair l’an aucit ena guèrra santa, qu’un des mèns frairs a perit d’ua picadura d’escorpion e qu’er aute s’a demorat enterrat jos es roïnes d’un edifici; per tant, qu’è pro motius entà plorar e aclapar-me.” Hènt veir que la credia, li didí: “Hè çò que creigues mès convenent, donques que non t’ac vau a enebir.” E s’estèc embarrada en sòn dòu, damb es sues lèrmes e damb es sues escometudes de dolor pendent un an, des deth sòn començament enquiath sòn finau.
Es-mil-e-ua-net-I-WEB	E, passat er an, me didec: “Desiri bastir entà jo ua hòssa en aguest palai, aquiu poirè isolar-me damb era mia solitud e es mies lèrmes, e la cridarè era Casa deth Dòu.” E jo li didí: “Hè çò que creigues mès convenent”.
Es-mil-e-ua-net-I-WEB	E manèc bastir aguesta Casa deth Dòu, coronada per ua copòla, e auent en sosterranh coma ua sòrta de hòssa.
Es-mil-e-ua-net-I-WEB	Dempús transportèc aquiu ath nere, que non auie mòrt, pr’amor que solet auie quedat malaut e aflaquit, encara qu’en realitat ja non li podie servir d’arren ara hilha deth mèn soèr.
Es-mil-e-ua-net-I-WEB	Mès aquerò non l’empedie bèuer de contunh vin e buza.
Es-mil-e-ua-net-I-WEB	E des deth dia que lo herí non podie parlar e seguie viuent, donques qu’encara non auie arribat era sua ora.
Es-mil-e-ua-net-I-WEB	Era l’anaue a veir cada dia, entrant ena copòla, e sentie ath sòn costat escometudes de plors e de holia, e li daue beuendes e condiments.
Es-mil-e-ua-net-I-WEB	Atau actuèc, pendent eth dia e era net, e pendent tot un nau an.
Es-mil-e-ua-net-I-WEB	Jo qu’auí paciéncia pendent aguest temps; mès un dia, entrant ara imprevista ena sua cramba, l’entení plorar e gratar-se era cara, e díder amarament aguesti vèrsi:
Es-mil-e-ua-net-I-WEB	Partires, ò plan estimat mèn!
Es-mil-e-ua-net-I-WEB	Se tornes a passar près dera tua estimada, recuelh se te platz es sues despolhes mortaus, en rebrembe dera sua vida terrenau, e balha-les eth repaus dera hòssa a on tu volgues, mès apròp tòn, se tornes a passar près dera tua estimada!
Es-mil-e-ua-net-I-WEB	Qu’era tua votz se’n brembe deth mèn nòm de d’auti tempsi entà parlar-me ena hòssa!
Es-mil-e-ua-net-I-WEB	Ò, mès ena mia hòssa sonque enteneràs eth trist son des mèns uassi en tumar es uns contra es auti!
Es-mil-e-ua-net-I-WEB	Quan auec acabat eth sòn planh, desgainè era espada, e li didí: “Ò traïdora!
Es-mil-e-ua-net-I-WEB	E ja non posqui valer-me ne hèr un movement, de sòrta que non sò ne mòrt ne viu.
Es-mil-e-ua-net-I-WEB	Dempús de botar-me en tau estat, encantèc es quate isles deth mèn règne, en tot convertir-les en montanhes damb aguest lac ath miei d’eres.
Es-mil-e-ua-net-I-WEB	E as mèns subdits les transformèc en peishi.
Es-mil-e-ua-net-I-WEB	Mès que non ei tot.
Es-mil-e-ua-net-I-WEB	Cada dia me torture en tot foetar-me damb ua correja, damb cent foetades, enquia que me hè sagnar.
Es-mil-e-ua-net-I-WEB	Eth joen s’estarnèc a plorar e recitèc aguesti vèrsi:
Es-mil-e-ua-net-I-WEB	Demorant era tua senténcia e era tua justícia, ò Senhor mèn!
Es-mil-e-ua-net-I-WEB	Mès m’estofen es mèns malastres.!
Es-mil-e-ua-net-I-WEB	Eth rei li didec alavetz ath joen: “Qu’as hijut ua pena as mies penes; mès ditz-me: a on ei aguesta hemna?
Es-mil-e-ua-net-I-WEB	E responec eth joen: “Ena hòssa, a on ei eth nere, dejós dera copòla.
Es-mil-e-ua-net-I-WEB	Cada dia vie en aguesta cramba, me despolhe, e me fot cent foetades, plori e cridi, sense poder hèr un movement entà defener-me.
Es-mil-e-ua-net-I-WEB	Dempús de martirizar-me, se’n va ath costat deth nere, en tot hèr-li a vier vins e licors boridi”.
Es-mil-e-ua-net-I-WEB	Alavetz exclamèc eh rei: “Ò excellent joen!
Es-mil-e-ua-net-I-WEB	Per Allà!
Es-mil-e-ua-net-I-WEB	Te vau a hèr un favor tan memorable que, dempús dera mia mòrt, passarà ath domèni dera Istòria.” E ja non higec arren mès, e seguic era convèrsa enquia que s’apressèc era net.
Es-mil-e-ua-net-I-WEB	Dempús se lheuèc eth rei e demorèc qu’arribèsse era ora nueitiua des bruishes.
Es-mil-e-ua-net-I-WEB	Alavetz se despolhèc, tornèc a cenher-se era espada, e se n’anèc entath lòc a on se trapaue eth nere.
Es-mil-e-ua-net-I-WEB	Que i auie aquiu candèles e petites halhes penjades e tanben perhums, encens e diuèrses pomades.
Es-mil-e-ua-net-I-WEB	Se n’anèc dret de cap ath nere, lo heric, lo trauessèc, li hec vomegar era anma.
Es-mil-e-ua-net-I-WEB	De seguit se lo botèc ena espatla, e lo lancèc ath hons d’un potz que i auie en jardin.
Es-mil-e-ua-net-I-WEB	Dempús tornèc ena copòla, se vestic damb era ròba deth nere e se passegèc pendent un instant peth sosterranh, tremolant ena sua man era espada completament nuda.
Es-mil-e-ua-net-I-WEB	Passada ua ora, era desvergonhada bruisha arribèc ena cramba deth joen.
Es-mil-e-ua-net-I-WEB	A penes auec entrat, despolhèc ath hilh deth sòn soèr, agarrèc eth foet e comencèc a picar-lo.
Es-mil-e-ua-net-I-WEB	Alavetz eth cridaue: “Non me hèsques patir mès!
Es-mil-e-ua-net-I-WEB	Que ja ei pro eth mèn malastre!
Es-mil-e-ua-net-I-WEB	Cuelh pietat de jo!” Era responec: “L’aueres tu de jo?
Es-mil-e-ua-net-I-WEB	Respectères ath mèn aimant?
Es-mil-e-ua-net-I-WEB	Atau, donc, tè!
Es-mil-e-ua-net-I-WEB	E en entrar dejós dera copòla, se metec a plorar e preguèc: “Ò patron mèn, parla-me, hè- me enténer era tua votz!” E recitèc dolorosament aguesti vèrsi:
Es-mil-e-ua-net-I-WEB	Ò còr mèn!
Es-mil-e-ua-net-I-WEB	Er amor que me traspassères qu’ei un torment que depasse es mies fòrces!
Es-mil-e-ua-net-I-WEB	Se solet volies eth mèn dolor e eth mèn amarum, que seràs erós, pr’amor que pro que s’an complit es tòns desirs!
Es-mil-e-ua-net-I-WEB	Dempús se petèc en somics e tornèc a implorar: “Ò patron mèn!
Es-mil-e-ua-net-I-WEB	Parla-me, que jo t’entena”.
Es-mil-e-ua-net-I-WEB	Alavetz eth supausat nere botgèc era lengua e comencèc a imitar eth parlar des neri: “Que non i a fòrça ne poder sense era ajuda d’Allà!” Era bruisha, en enténer parlar ath nere dempús de tant de temps, lancèc un crit d’alegria e queiguec estavanida, mès lèu se remetec, e didec: “Qu’ei qu’eth mèn patron ei ja guarit?” Alavetz eth rei, simulant era votz e hènt-la mès febla, didec: “Ò miserabla libertina!
Es-mil-e-ua-net-I-WEB	Non te merites que te parla.” E era didec: “Mès, per qué?” E eth responec: “Perque tostemp ès en tot castigar ath tòn marit, e eth cride, e aquerò me trè era sòn pendent tota era net enquiath maitin.
Es-mil-e-ua-net-I-WEB	Autrament, jo ja auria recuperat es mies fòrces.
Es-mil-e-ua-net-I-WEB	Aquerò precisament m’empedís responer-te.” E era didec: “Donques que tu m’ac manes, lo vau a desliurar der estat que se trape.” E eth responec: “Òc, desliura-lo, e recuperaram era tranquillitat.” E didec era bruisha: “T’escoti e t’aubedisqui”.
Es-mil-e-ua-net-I-WEB	Dempús gessec dera copòla, anèc entath palai, cuelhec ua tassa de coeire plia d’aigua, prononcièc ues paraules magiques, e era aigua comencèc a borir coma borís ena caceròla.
Es-mil-e-ua-net-I-WEB	Alavetz li lancèc un shinhau d’aigua ath joen, e li didec: “Pera fòrça deth mèn conjur, te mani que gesques d’aguesta forma e que recuperes era forma primitiua!” E eth joen se voludèc tot, se metec de pès, e exclamèc erós en veder-se liure: “Que non i a mès Diu qu’Allà e Mohamed ei eth Profeta d’Allà!” E era didec: “Ve-te’n, e non tornes per aciu, pr’amor que t’aucirè!” E l’ac didec ena cara.
Es-mil-e-ua-net-I-WEB	Alavetz eth joen se n’anèc des sues mans.
Es-mil-e-ua-net-I-WEB	E vaquí tot çò restacat ada eth.
Es-mil-e-ua-net-I-WEB	Per çò que hè ara bruisha, tornèc de seguit ena copòla, baishèc en sosterranh, e didec: “Ò patron mèn!
Es-mil-e-ua-net-I-WEB	Rèste ua auta causa entà que recupera era tranquillitat.
Es-mil-e-ua-net-I-WEB	Que non as suprimit era causa principau des mèns maus”.
Es-mil-e-ua-net-I-WEB	E era didec: “Ò, estimat mèn!
Es-mil-e-ua-net-I-WEB	E aguest ei eth motiu de qué non recupèra jo es fòrces.
Es-mil-e-ua-net-I-WEB	Desliura-les, donc.
Es-mil-e-ua-net-I-WEB	Quan era bruisha entenec aguestes paraules, que credie deth nere, exclamèc fòrça alègra: “Ò patron mèn!
Es-mil-e-ua-net-I-WEB	En aguest moment dera narracion, Schahrazada vedec aparéisher eth maitin e se carèc discrètament.
Es-mil-e-ua-net-I-WEB	Era didec:
Es-mil-e-ua-net-I-WEB	Que me n’è sabut, ò rei afortunat!
Es-mil-e-ua-net-I-WEB	E es montanhes tornèren a èster isles coma en d’auti tempsi.
Es-mil-e-ua-net-I-WEB	E vaquí tot çò qu’auec sus tot aquerò.
Es-mil-e-ua-net-I-WEB	Per çò que hè ara bruisha, aguesta tornèc ath costat deth rei, e coma lo tenguie peth nere, li didec: “Ò estimat mèn!
Es-mil-e-ua-net-I-WEB	Balha-me era tua man generosa entà punar-la.” E eth rei responec en votz baisha: “Aprèssa-te mès a jo.” E era s’apressèc.
Es-mil-e-ua-net-I-WEB	E eth rei cuelhec de pic era sua espada e li trauessèc eth pièch damb tau fòrça qu’era punta li gessec pera esquia.
Es-mil-e-ua-net-I-WEB	Dempús, fotent-li un talh, l’esmiegèc.
Es-mil-e-ua-net-I-WEB	Hèt aquerò, gessec ara cèrca deth joen encantat que lo demoraue de pès.
Es-mil-e-ua-net-I-WEB	Alavetz lo felicitèc peth desencantament, e eth joen li punèc era man e li balhèc coraument es gràcies.
Es-mil-e-ua-net-I-WEB	E li didec eth rei: “Te’n vòs anar ena tua ciutat, o acompanhar-me ena mia?” E eth joen responec: “Ò rei des tempsi!
Es-mil-e-ua-net-I-WEB	Sabes guaira distància i a d’aciu enquiara tua ciutat?” E didec eth rei: “Dus dies e miei”.
Es-mil-e-ua-net-I-WEB	Alavetz li didec eth joen: “Ò rei, s’es esclipsat, desvelha-te.
Es-mil-e-ua-net-I-WEB	Entà anar ena tua capitau tieràs, damb era volontat d’Allà, tot un an.
Es-mil-e-ua-net-I-WEB	S’arribères aciu en dus dies e miei, siguec pr’amor qu’aguesta poblacion ère encantada.
Es-mil-e-ua-net-I-WEB	E, tè, ò rei!
Es-mil-e-ua-net-I-WEB	A compdar d’aué seràs eth mèn hilh, donques qu’Allà non me n’a volgut dar enquia ara.” E se lancèren enes braci d’un e d’aute e s’alegrèren ar arràs d’alegria.
Es-mil-e-ua-net-I-WEB	Se filèren alavetz entath palai deth rei qu’auie estat encantat.
Es-mil-e-ua-net-I-WEB	E eth joen les anoncièc as notables deth règne qu’anaue a partir entà ua peregrinacion ena Meca.
Es-mil-e-ua-net-I-WEB	E hèti es preparatius de besonh, qu’eth sòn còr desiraue tornar en sòn país, que d’eth n’ère absent hège un an.
Es-mil-e-ua-net-I-WEB	Partiren, donc, amiant cinquanta esclaus cargadi de presents.
Es-mil-e-ua-net-I-WEB	E non deishèren de viatjar dia e net pendent un an sancer, enquia qu’aubirèren era ciutat.
Es-mil-e-ua-net-I-WEB	Eth visir gessec damb es soldats ar encontre deth rei, plan satisfèt dera sua tornada, donques que ja cranhie non tornar-lo a veir.
Es-mil-e-ua-net-I-WEB	E es soldats s’apressèren, e punèren era tèrra entre es sues mans, e li desirèren era planvenguda.
Es-mil-e-ua-net-I-WEB	E entrèc en palai e se seiguec en tron.
Es-mil-e-ua-net-I-WEB	Dempús cridèc ath visir e li condèc tot çò que s’auie passat.
Es-mil-e-ua-net-I-WEB	Quan eth visir se’n sabec dera istòria deth joen, lo felicitèc peth sòn desencantament e era sua sauvacion.
Es-mil-e-ua-net-I-WEB	Mentretant, eth rei gratifiquèc a moltes persones, e dempús li didec ath visir: “Que vengue aqueth pescador qu’en d’auti tempsi me hec a vier es peishi.” E eth visir manèc cridar ath pescador qu’auie estat era encausa deth desencantament des abitants dera ciutat.
Es-mil-e-ua-net-I-WEB	E quan se presentèc l’ordenèc eth rei que s’apressèsse, e l’autregèc vestits d’aunor, en tot preguntar-li sus era sua manèra de víuer e s’auie hilhs.
Es-mil-e-ua-net-I-WEB	Eth pescador didec qu’auie un hilh e dues hilhes.
Es-mil-e-ua-net-I-WEB	Alavetz eth rei se maridèc damb ua des sues hilhes, e eth joen se maridèc damb era auta.
Es-mil-e-ua-net-I-WEB	Dempús eth rei sauvèc ath pescador ath sòn costat e lo nomentèc tresorèr generau.
Es-mil-e-ua-net-I-WEB	De seguit manèc ath sòn visir ena ciutat deth joen, plaçada enes isles Neres, e lo nomentèc sultan d’aqueres isles, en tot acompanhar-lo es cinquanta esclaus damb nombrosi vestits d’aunor entà toti aqueri emirs.
Es-mil-e-ua-net-I-WEB	Eth visir, en dider-se adiu, punèc ambdues mans deth sultan e gessec entath sòn destin.
Es-mil-e-ua-net-I-WEB	E eth rei e eth joen seguiren amassa, plan erosi damb es sues esposes, es dues hilhes deth pescador, gaudint ua vida d’erosa tranquillitat e corau esvagament.
Es-mil-e-ua-net-I-WEB	E cada dia vedie as sues hilhes, qu'èren’esposes de reis.
Es-mil-e-ua-net-I-WEB	E en tau estat, dempús de nombrosi ans, venguec a visitar-les era Separadora des amics, era Inevitabla, era Silenciosa, era Inexorabla!
Es-mil-e-ua-net-I-WEB	E eri moriren!
Es-mil-e-ua-net-I-WEB	Mès non vos pensetz qu’aguesta istòria, seguic Schahrazada, sigue mès meravilhosa qu’era deth messatgèr.
Es-mil-e-ua-net-I-WEB	Que i auie ena ciutat de Bagdad un òme qu’ère fradin e ath delà mosso d’encargues.
Es-mil-e-ua-net-I-WEB	Un dia, mentre ère en mercat, guiterosament apuat en sòn cabàs, se posèc ath sòn dauant ua hemna damb un ample mantèl de tela de Mosul, en seda semiada de ludentors d’aur e folradura de brocat.
Es-mil-e-ua-net-I-WEB	Lheuèc un shinhau eth petit vel dera cara e apareisheren per dejós dus uelhs neri, damb longues pestanhes, e quines paupetes!.
Es-mil-e-ua-net-I-WEB	Qu’ère beròia, es sues mans e es sòns pès molt petits, e auie, ara fin, un ensems de perfèctes qualitats.
Es-mil-e-ua-net-I-WEB	E didec damb era sua votz doça: “Ò messatgèr!
Es-mil-e-ua-net-I-WEB	Piquèc e gessec un nusraní13, que per un dinnar li balhèc ua mesura d’olives, e era les botèc en cabàs, en tot dider-li ath mosso: “Hè-te a vier aquerò e seguis-me”.
Es-mil-e-ua-net-I-WEB	E eth messatgèr exclamèc: “Per Allà!
Es-mil-e-ua-net-I-WEB	Benedit dia!” E cuelhec un aute còp eth cabàs e seguic ara joena.
Es-mil-e-ua-net-I-WEB	E vaquí que s’arturèc aguesta ena frutaria e crompèc pomes de Siria, codonhs osmani, persecs d’Oman, gensemins d’Alepo, nenufars de Damasc, cogombres deth Nil, limons d’Egipte, cidres sultanís, baies de mirta, flors d’olivèr, anemones ròies de color de sang, violetes, flors de miugrana e lauanetes.
Es-mil-e-ua-net-I-WEB	E ac botèc tot en cabàs deth messatgèr, e li didec: “Amia’c tot”.
Es-mil-e-ua-net-I-WEB	E eth ac amièc e la seguic, enquia qu’arribèren ena carnisseria, a on didec era joena: “Talha dètz tròci de carn.” E eth carnissèr talhèc es dètz tròci, e era les enrodèc en huelhes de platanèr, les metec en cabàs e didec: “Amia’c, ò messatgèr!” E eth ac amièc atau e la seguic, enquia que trapèc a un vendeire d’amèlhes, ath quau era joena li crompèc tota sòrta d’amèlhes en tot dider-li ath mosso: “Amia’c e seguis-me” E carguèc un aute còp eth cabàs e la seguic, enquia arribar ena botiga d’un confitèr, e aquiu crompèc era, ua plata e la curbic de tot çò qu’auie ena confiteria: grasilhats de sucre damb boder, galetes velotades perhumades damb musc e deliciosament farcides, bescuèits cridadi sabun, pastissi, còques de limon, confitures saboroses, doci cridadi muchabac, entrepans uets cridadi lucmet-el-kadí, d’auti qu’eth sòn nòm ei assabihzeinab, hèts damb boder, mèu e lèit.
Es-mil-e-ua-net-I-WEB	Dempús placèc totes aguestes goludaries ena plata, e era plata dessús deth cabàs.
Es-mil-e-ua-net-I-WEB	Alavetz eth messatgèr didec: “Se m’auesses avisat auria logat ua mula entà cargar tantes causes.” E era joena arric en entener-lo.
Es-mil-e-ua-net-I-WEB	Tot ac metec en cabàs e li didec ath mosso: “Amia eth cabàs e seguis-me.” E eth mosso la seguic, amiant tostemp eth cabàs, enquia qu’era joena arribèc en un palai, tot de marme, damb un gran pati que daue entath jardin pera part deth darrèr.
Es-mil-e-ua-net-I-WEB	Tot qu’ère plan luxuós, e eth lumedan auie dues huelhes d’eben ornades damb plaques d’aur ròi.
Es-mil-e-ua-net-I-WEB	Era joena piquèc, e es dues huelhes dera pòrta se dauriren.
Es-mil-e-ua-net-I-WEB	Eth messatgèr vedec dempús qu’auie daurit era pòrta ua auta joena, qu’eth sòn pòrt, elegant e graciós, ère un vertadèr modèu, mès que mès per çò des sòns pièchs redons e gessents, era sua gentila portadura, era sua beresa, e totes es perfeccions deth sòn tipe e de tot çò d’aute.
Es-mil-e-ua-net-I-WEB	Eth sòn front ère blanc coma era prumèra lum dera lua, es sòns uelhs coma es uelhs des gasèles, es sues celhes coma era lua creishenta deth Ramadan, es sues caròles coma anemones, era sua boca coma eth sagèth de Soleiman, eth sòn ròstre coma eth plen dera lua quan ges, es sòns dus pièchs coma milgranes bessones.
Es-mil-e-ua-net-I-WEB	Per çò que hè ath sòn vrente joen, elastic e flexible, s’amagaue jos era ròba coma ua carta apreciada jos eth ròtle que l’enròde.
Es-mil-e-ua-net-I-WEB	Plan per aquerò, ara sua vista, notèc eth mosso que se l’anaue er esme e qu’eth cabàs li queiguie en solèr.
Es-mil-e-ua-net-I-WEB	E se didec entada eth: “Per Allà!
Es-mil-e-ua-net-I-WEB	E entrèren, e vengueren en ua sala espaciosa que daue tath pati, ornada damb brocats de seda e d’aur, plia de luxuosi mòbles damb incrustacions d’aur, vasi, fautulhs estampadi, cortines e uns armaris suenhosament barradi.
Es-mil-e-ua-net-I-WEB	Ath miei dera sala i auie ua jaça de marme incrustat damb pèrles e esplendorosa peireria, caperat damb un baldaquin de satin ròi.
Es-mil-e-ua-net-I-WEB	Sus era i auie estenuda ua mosquitèra de fina gasa, tanben ròia, e en lhet i auie ua joena de meravilhosa beresa, damb uelhs babilonics, ua portadura eleganta coma era letra aleth, e un ròstre tan beròi, que lo podie envejar eth solei luminós.
Es-mil-e-ua-net-I-WEB	Qu’ère ua estela ludenta, ua nòbla beresa d’Arabia, coma didec eth poèta:
Es-mil-e-ua-net-I-WEB	Aqueth que mesure eth tòn cossatge, ò joena!
Es-mil-e-ua-net-I-WEB	Pr’amor qu’era tua elegància non a parièr, ne eth tòn còs un frair!
Es-mil-e-ua-net-I-WEB	Pr’amor qu’era arrama solet ei beròia en arbe e en tot èster nuda!
Es-mil-e-ua-net-I-WEB	Mentre que tu ès beròia de quinsevolh manèra e es ròbes que te capèren son solet ua delicia mès!
Es-mil-e-ua-net-I-WEB	Alavetz era joena se lheuèc, e arribant ath costat des sues fraies, les didec: “Per qué vos estatz quietes?
Es-mil-e-ua-net-I-WEB	Treiguetz era carga deth cap d’aguest òme.” E alavetz entre es tres l’aleugeriren deth pes.
Es-mil-e-ua-net-I-WEB	Uedèren eth cabàs, meteren cada causa ath sòn lòc, e autrejant-li dus dinnars ath messatgèr, li dideren: “Ò messatgèr vira era cara e entorna de seguit”.
Es-mil-e-ua-net-I-WEB	Mès eth mosso guardaue as joenes, encantat per tanta beresa e tanta perfeccion, e pensaue qu’en tota era sua vida non auie vist arren de semblable.
Es-mil-e-ua-net-I-WEB	Ça que la, li chocaue que non i auesse cap òme ena casa.
Es-mil-e-ua-net-I-WEB	Alavetz era màger des joenes li didec: “Per qué non te’n vas?
Es-mil-e-ua-net-I-WEB	Qu’ei que te semble pòc çò que t’auem pagat?” E se virèc entara sua fraia, era qu’auie hèt era crompa, e li didec: “Balha-li un aute dinnar” Mès eth messatgèr repliquèc: “Per Allà, senhores mies!
Es-mil-e-ua-net-I-WEB	Era mia paga que sòl èster era centessima part d’un dinnar per çò que non m’a semblat escassa era paga.
Es-mil-e-ua-net-I-WEB	Mès eth mèn còr qu’ei pendent de vosates.
Es-mil-e-ua-net-I-WEB	E me pregunti se quina deu èster era vòsta vida, donques que viuetz en solitud e non i a òme que vos acompanhe.
Es-mil-e-ua-net-I-WEB	Non sabetz qu’un minaret solet vau quauquarren quan ei un des quate dera mesquita?
Es-mil-e-ua-net-I-WEB	Mès, ò senhores mies!
Es-mil-e-ua-net-I-WEB	Ja sabetz qu’era felicitat des hemnes jamès ei perfècta se non se junhen damb es òmes.
Es-mil-e-ua-net-I-WEB	E, coma ditz eth poèta, un acòrd non serà jamès armoniós se non s’amassen quate esturments: era arpa, eth laüt, era citara e era flaüta.
Es-mil-e-ua-net-I-WEB	Vosates, ò senhores mies!
Es-mil-e-ua-net-I-WEB	E es joenes li dideren: “Ò messatgèr!
Es-mil-e-ua-net-I-WEB	Qu’ei que non sabes qu’èm vèrges?
Es-mil-e-ua-net-I-WEB	Plan per aquerò auem pòur de fidar-mos de quauquarren.
Es-mil-e-ua-net-I-WEB	Mès eth messatgèr exclamèc: “Juri pera vòsta vida, ò senhores mies!
Es-mil-e-ua-net-I-WEB	È liejut libres e è estudiat croniques.
Es-mil-e-ua-net-I-WEB	Sonque condi causes agradiues, en tot carar-me suenhosament es causes tristes.
Es-mil-e-ua-net-I-WEB	Qu’actui tostemp coma ditz eth poèta:
Es-mil-e-ua-net-I-WEB	Solet er òme ben dotat sap sauvar eth secret!
Es-mil-e-ua-net-I-WEB	Solet es melhors entre es òmes saben complir es sues promeses!
Es-mil-e-ua-net-I-WEB	E escotant es vèrsi deth messatgèr, fòrça d’autes estròfes que recitèc e es sues improvisacions rimades, es tres joenes se padeguèren; mès entà non cedir de seguit, li dideren: “Te cau saber, ò messatgèr!
Es-mil-e-ua-net-I-WEB	Amies tu ath dessús bèra causa entà indemnizar-mos?
Es-mil-e-ua-net-I-WEB	Solet te poiram convidar damb era condicion de qué despenes fòrça aur.
Es-mil-e-ua-net-I-WEB	Dilhèu non ei eth tòn desir d’estar-te damb nosates, d’acompanhar-mos a béuer, e mès que mès de hèr-mos velhar tota era net, enquia qu’era auròra banhe es nosti ròstres?” E era màger des damaisèles higec: “Amor sense sòs que non pòt servir de bon contrapès en platet dera balança”.
Es-mil-e-ua-net-I-WEB	E era qu’auie daurit era pòrta didec: “Se non as arren, ve-te’n sense arren.” Mès en aqueth moment intervenguec era proveïdora, e didec: “Ò fraies mies!
Es-mil-e-ua-net-I-WEB	Deishem aquerò, per Allà!
Es-mil-e-ua-net-I-WEB	Ath delà, quinsevolh aute òme non aurie auut damb nosates tau moderacion.
Es-mil-e-ua-net-I-WEB	Alavetz et messatgèr s’alegrèc fòrça, e li didec ara que l’auie defenut: “Per Allà, a tu te deui eth prumèr guanh deth dia”.
Es-mil-e-ua-net-I-WEB	E dideren es tres: “Demora-te, ò messatgèr!
Es-mil-e-ua-net-I-WEB	Dempús premanic es veires, clarifiquèc eth vin per decantacion, premanic eth lòc qu’en eth s’auien d’amassar en estanh, e se hec a vier aquiu tot çò que podien auer de besonh.
Es-mil-e-ua-net-I-WEB	Dempús aufric eth vin e totes se seigueren, e eth messatgèr ath miei d’eres, en vertige, donques que se pensaue qu’ère en tot soniar.
Es-mil-e-ua-net-I-WEB	E vaquí qu’era proveïdora aufric era gèrla deth vin e toti aupliren era copa e la beueren, e atau per dusau e tresau viatge.
Es-mil-e-ua-net-I-WEB	Dempús era proveïdora l’aumplic de nauèth e la presentèc as sues fraies, e dempús ath messatgèr.
Es-mil-e-ua-net-I-WEB	E eth messatgèr, extasiat, improvisèc aguesta rima:
Es-mil-e-ua-net-I-WEB	Beu aguest vin!
Es-mil-e-ua-net-I-WEB	Eth qu’ei era causa de tota era nòsta alegria!
Es-mil-e-ua-net-I-WEB	Eth da ad aqueth que lo beu fòrça e salut!
Es-mil-e-ua-net-I-WEB	Eth ei eth solet remèdi que guarís toti es maus!
Es-mil-e-ua-net-I-WEB	Arrés beu eth vin, origina de tota alegria, sense sénter es emocions mès agradiues!
Es-mil-e-ua-net-I-WEB	Era embriaguesa ei era soleta causa que pòt assadorar-mos de voloptuositat!
Es-mil-e-ua-net-I-WEB	Dempús punèc es mans des tres damaisèles, e uedèc era copa.
Es-mil-e-ua-net-I-WEB	De seguit, en tot apressar- se ara màger, li didec: “Ò senhora mia!
Es-mil-e-ua-net-I-WEB	Que sò eth tòn esclau, era tua causa e era tua proprietat!” E recitèc aguestes estròfes en aunor sòn:
Es-mil-e-ua-net-I-WEB	Ena tua pòrta demore de pès un esclau des tòns uelhs, dilhèu eth mès umil des tòns esclaus!
Es-mil-e-ua-net-I-WEB	Mès coneish ara sua patrona!
Es-mil-e-ua-net-I-WEB	Eth se’n sap dera sua generositat e des sòns beneficis!
Es-mil-e-ua-net-I-WEB	Alavetz era li didec en tot aufrir-li era copa: “Beu, amic mèn!
Es-mil-e-ua-net-I-WEB	Eth messatgèr cuelhec era copa, punèc era man dera joena, e ua votz doça e modulada cantèc en votz baisha aguesti vèrsi:
Es-mil-e-ua-net-I-WEB	Jo l’aufrisqui ara mia amiga un vin ludent coma es sues caròles, caròles tan luminoses, que solet era claretat d’ua ahlama se poirie comparar damb era sua esplendida vida!
Es-mil-e-ua-net-I-WEB	Era se digne acceptà’c, mès me ditz, plan alegra: “Com vòs que beua es mies pròpries caròles?” E jo li digui: “Beu, ò ahlama deth mèn còr!
Es-mil-e-ua-net-I-WEB	Alavetz era joena cuelhec era copa des mans deth messatgèr, e se la hec a vier enes pòts e dempús venguec a sèir-se ath costat des sues fraies.
Es-mil-e-ua-net-I-WEB	E toti comencèren a cantar, a dançar e a jogar damb es flors esquistes.
Es-mil-e-ua-net-I-WEB	E mentretant, eth mosso les abraçaue e les punaue.
Es-mil-e-ua-net-I-WEB	E ua li dirigie trufaries, ua auta l’apressaue entada era, e era auta li picaue damb es flors.
Es-mil-e-ua-net-I-WEB	E seguiren beuent, enquia qu’eth vin les pugèc en cap.
Es-mil-e-ua-net-I-WEB	E en un bot fotec eth sòn còs en estanh, e se metec a jogar damb era aigua, s’aumplic d’era era boca e esposquèc rambalhosament ath messatgèr.
Es-mil-e-ua-net-I-WEB	Aquerò non l’empedie qu’era aigua corresse per toti es sòn membres e per entre es sues cueishes joenes.
Es-mil-e-ua-net-I-WEB	Dempús gessec der estanh, se lancèc sus eth pièch deth messatgèr, e estirant-se dempús capensús didec senhalant era causa plaçada entre es sues cueishes:
Es-mil-e-ua-net-I-WEB	Sabes se com se cride açò?” E responec eth mosso: “A!…
Es-mil-e-ua-net-I-WEB	Normaument, se sòl cridar era casa dera misericòrdia.” Mès era exclamèc: “A!
Es-mil-e-ua-net-I-WEB	Non te hè vergonha era tua ignorància?” E l’agarrèc deth còth e comencèc a foter-li còps.
Es-mil-e-ua-net-I-WEB	Alavetz didec eth: “Qu’ei pro!
Es-mil-e-ua-net-I-WEB	Qu’ei pro!
Es-mil-e-ua-net-I-WEB	Se cride era vulva.” E repetic era: “Tanpòc ei atau”.
Es-mil-e-ua-net-I-WEB	E eth messatgèr didec: “Donques eth tòn tròç deth darrèr.” E era repetic: “Ua auta causa” E didec eth: “Qu’ei eth tòn abelhard.” Mès era, en entener-lo, pataquegèc ath joen damb tau fòrça que l’engarrapèc era pèth.
Es-mil-e-ua-net-I-WEB	E alavetz eth li didec: “Plan, donc, ditz- se me com se cride.” E era responec: “Era alfabrega des ponts”.
Es-mil-e-ua-net-I-WEB	E exclamèc eth mosso: “Ara fin!
Es-mil-e-ua-net-I-WEB	Laudat sigue Allà!
Es-mil-e-ua-net-I-WEB	Dempús tornèc a circular era copa e era subcopa.
Es-mil-e-ua-net-I-WEB	Ara seguida era dusau joena se despolhèc e se calèc en estanh, e hec madeish qu’era sua fraia.
Es-mil-e-ua-net-I-WEB	Gessec dempús, se lancèc ena hauda deth mosso, e senhalant damb eth sòn dit es sues cueishes, e era causa plaçada entre eres, preguntèc: “Quin ei eth nòm d’aquerò, lum des mèns uelhs?” E eth didec: “Era tua henuda” Mès era exclamèc: “Quines paraules tant abominables ditz aguest òme!” E li fotec un boet damb tanta fòrça, que tremolèc tota era sala.
Es-mil-e-ua-net-I-WEB	E dempús didec eth: “Alavetz serà era alfabrega des pònts.” Mès era repliquèc: “Que non ei aquerò, non ei aquerò!” E lo tornèc a pataquejar.
Es-mil-e-ua-net-I-WEB	Alavetz eth messatgèr se lheuèc, se treiguec es sòns vestits e se metec ena aigua.
Es-mil-e-ua-net-I-WEB	E era sua esquia nadaue majestuosa ena superfícia!
Es-mil-e-ua-net-I-WEB	Se lauèc tot eth còs, coma s’auien lauat es daimasèles, e dempús gessec deth banh e venguec a calar-se ena hauda dera mès joena, apuèc es pès ena hauda dera auta fraia, e en tot senhalar era sua virilitat, li preguntèc ara màger de totes: “Sabes, ò sobeirana mia!
Es-mil-e-ua-net-I-WEB	E eres, estonades, repliquèren: “Plan qu’ei eth tòn esturment, donques qu’ei caud; e ei era tua verga, pr’amor que se botge.” E eth mosso seguie remint damb movements deth sòn cap, e dempús les punaue, les mossegaue, les pecigaue e les abraçaue, e eres arrien a tot plen, enquia qu’acabèren per dider-li: “Com se cride, donc?” Alavetz eth meditèc pendent un moment, se guardèc entre es cueishes, guinhèc es uelhs, e senhalant eth sòn penis, didec: “Ò, senhores mies!
Es-mil-e-ua-net-I-WEB	E arriren es tres tan rambalhosament quan l’enteneren, que de nauèth queigueren de cu.
Es-mil-e-ua-net-I-WEB	Dempús seguiren beuent ena madeisha copa enquia que comencèc a escurir.
Es-mil-e-ua-net-I-WEB	Es joenes deishèren alavetz ath messatgèr: “Ara vira era cara e vè-te’n, e d’aguesta manèra veiram era amplada des tues espatles.” Mès eth mosso exclamèc: “Per Allà, senhores mies!
Es-mil-e-ua-net-I-WEB	Que li serie mès aisit ara mia anma gésser deth còs, qu’a jo deishar aguesta casa!
Es-mil-e-ua-net-I-WEB	Amassem aguesta net damb eth dia, e deman poirà cada un anar ara cèrca deth sòn destin peth camin d’Allà!” Alavetz intervenguec de nauèth era joena proveïdora: “Fraies, per vida vosta, convidem-lo a passar era net damb nosates e mo n’arriram fòrça damb eth, donques qu’ei ua mala persona sense pudor e ath delà plan graciós.” E li dideren alavetz ath messatgèr: “Que pòs passar era net aciu, damb era condicion de qué sigues jos eth nòste domèni e non demanes cap explicacion sus tot aquerò que veigues o se passe.” E eth responec: “Que sigue atau, ò senhores mies!” E eres higeren: “Lheua-te e lieg tot çò qu’ei escrit dessús dera pòrta.” E eth se lheuèc, e ath dessús dera pòrta vedec aguestes paraules, escrites damb letres d’aur: Non parles jamès de çò que non t’impòrte, se non, enteneràs causes que non t’agraden.
Es-mil-e-ua-net-I-WEB	E eth messatgèr didec: “Ò, senhores mies!
Es-mil-e-ua-net-I-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-I-WEB	Doniazada didec: “Ò, fraia mia!, acaba era narracion!” E Schahrazada contestèc: “Damb plaser, e coma un déuer de generositat.” E seguic:
Es-mil-e-ua-net-I-WEB	Me n’è sabut, ò rei poderós!
Es-mil-e-ua-net-I-WEB	Dempús d’aquerò aluguèren es candèles, usclèren hustes flairoses e encens, e tornèren a béuer e a minjar totes es lecaries crompades en mercat, mès que mès eth messatgèr, qu’ath madeish temps recitaue vèrsi, barrant es uelhs mentre recitaue botjant eth cap.
Es-mil-e-ua-net-I-WEB	Qu’ei ua coïncidéncia estonanta.
Es-mil-e-ua-net-I-WEB	È vist de seguit qu’èren estrangèrs, e deuen vier deth país des Rum.
Es-mil-e-ua-net-I-WEB	Cada un ei desparièr, mès es tres son tan ridiculs de fesomia, que hèn arrir.
Es-mil-e-ua-net-I-WEB	Se les deishèssem entrar mos divertiríem damb eri.” E es sues fraies acceptèren.
Es-mil-e-ua-net-I-WEB	Amiauen es caròles arrasades, damb ues mostaches retortilhades e regdes, e tot indicaue que tanhien ara confraria de mendicants cridadi saalik.
Es-mil-e-ua-net-I-WEB	A penes entrèren, desirèren era patz ara concurréncia, e es joenes se demorèren de pès e les convidèren a sèir-se.
Es-mil-e-ua-net-I-WEB	Ja seigudi, es saalik guardèren ath messatgèr, e pensant que pertanhie ara sua confraria, dideren: “Qu’ei un saaluk16 coma nosati, e poderà hèr-mos amistosa companhia.” Mès eth mosso, que les auie entenut, se lheuèc de pic, les campèc anujadament e exclamèc: “Deishatz-me en patz, que non n’è cap besonh dera vòsta afeccion.
Es-mil-e-ua-net-I-WEB	E començatz per complir çò que vedetz escrit dessús d’aguesta pòrta.” Es daimasèles s’estarnèren d’arrir en enténer aguestes paraules, e se didien: “Que mos vam a divertir damb aguest mosso e es saalik.” Dempús aufriren minjar as saalik, que mingèren plan gustosament.
Es-mil-e-ua-net-I-WEB	E era mès joena les aufric beuenda, e es saalik beueren un darrèr der aute.
Es-mil-e-ua-net-I-WEB	E quan era copa ère en circulacion, didec eth messatgèr: “Frairs nòsti, amiatz ena saca bèra istòria o bèra meravilhosa aventura entà divertir-mos?” Aguestes paraules les ahisquèren, e demanèren que les hessen a vier esturments.
Es-mil-e-ua-net-I-WEB	E alavetz era mès joena les amièc de seguit un tamborin de Mosul ornat damb cascavèls, un laüt d’Irak e ua flaüta de Persia.
Es-mil-e-ua-net-I-WEB	E es tres saalik se botèren de pès, e un cuelhec eth tanborin, er aute eth laüt e eth tresau era flaüta.
Es-mil-e-ua-net-I-WEB	E es tres comencèren a tocar, e es daimasèles les acompanhauen damb es sòns cants.
Es-mil-e-ua-net-I-WEB	E eth messatgèr se morie de gust, admirant era beròia votz d’aqueres hemnes.
Es-mil-e-ua-net-I-WEB	Alavetz tornèren a picar ena pòrta.
Es-mil-e-ua-net-I-WEB	E coma de costum, era mès joena acodic a daurir.
Es-mil-e-ua-net-I-WEB	E vaquí eth motiu de qué auessen picat:
Es-mil-e-ua-net-I-WEB	Aquera net, eth califa Arun Al-Rachid auie gessut a recórrer era ciutat, entà veir e escotar per eth madeish tot çò que se passèsse.
Es-mil-e-ua-net-I-WEB	L’acompanhaue eth sòn visir Giafar Al- Barmaki e eth borrèu Masrur, executor dera justícia.
Es-mil-e-ua-net-I-WEB	Eth califa, en aguestes escadences, acostumaue a anar desguisat de mercadèr.
Es-mil-e-ua-net-I-WEB	E passejant pes carrèrs auie arribat dauant d’aquera casa e auie entenut es esturments e es ressons dera hèsta.
Es-mil-e-ua-net-I-WEB	E eth califa li didec ath visir Giafar: “Que voi entrar en aguesta casa entà saber-me’n de qué son aguestes votzes.” Eth visir Giafar repliquèc: “Dilhèu se tracte d’un grop d’embriacs, e mos calerie èster ara demora per s’un cas mos hessen ua mala passada.” Mès eth califa didec: “Que voi entrar aciu.
Es-mil-e-ua-net-I-WEB	Quan era joena dauric era pòrta, eth visir li didec: “Ò, senhora mia!
Es-mil-e-ua-net-I-WEB	Hè dètz dies arribèrem en Bagdad damb es nòsti productes, e mos logèrem en khan des mercadèrs.
Es-mil-e-ua-net-I-WEB	Un des comerciants deth khan mos a convidat ena sua casa e mos a balhat minjar.
Es-mil-e-ua-net-I-WEB	Dempús deth minjar, que mos auem tardat ua ora, mos a deishat partir.
Es-mil-e-ua-net-I-WEB	Qu’auem gessut, mès ja ei de nets, e coma qu’èm estrangèrs, auem perdut eth camin deth khan e ara vos demanam fervorosament que mos permetatz entrar e passar era net aciu.
Es-mil-e-ua-net-I-WEB	Alavetz era joena les guardèc, li semblèc que, plan que òc, auien er aspecte de mercadèrs e qu’èren plan respectables, per çò qu’anèc a cercar as sues dues fraies entà demanar-les era sua opinion.
Es-mil-e-ua-net-I-WEB	E eres li dideren: “Dèisha-les entrar.” Alavetz venguec a daurir-les era pòrta, e li preguntèren: “Podem entrar, damb eth vòste permís?” E era responec: “Entratz”.
Es-mil-e-ua-net-I-WEB	E entrèren eth califa, eth visir e eth borrèu, e en veder-les, es joenes se meteren de pès e les dideren: “Sigatz planvengudi, e qu’era acuelhuda en aguesta casa vos sigue tant ampla coma amistosa!
Es-mil-e-ua-net-I-WEB	Sètz-vos, ò òstes nòsti!
Es-mil-e-ua-net-I-WEB	Sonque vos vam a impausar ua condicion: Non parletz de çò que non vos impòrte, se non voletz enténer causes que non vos agraden.
Es-mil-e-ua-net-I-WEB	E eri responeren: “Plan que òc.” E se seigueren e sigueren convidadi a béuer e a que circulèsse entre eri era copa.
Es-mil-e-ua-net-I-WEB	Dempús eth califa guardèc as tres saalik e s’estonèc fòrça en veir qu’es tres èren bòrnis deth uelh quèr.
Es-mil-e-ua-net-I-WEB	E guardèc de seguit as joenes, e en veir era sua beresa e era sua gràcia, se quedèc encara mès perplèx e estonat.
Es-mil-e-ua-net-I-WEB	Es daimasèles seguiren conversant damb es convidadi, en tot convidar-les a béuer damb eres, e dempús l’aufriren ath califa un vin esquist, mès aguest lo refusèc, dident: “Que sò un bon hadj17.” Alavetz era mès joena se lheuèc e botèc dauant d’eth ua tauleta damb incrustacions fines, e ath sòn dessús botèc ua tassa de porcelana de China, e botèc en era aigua dera hònt, que heredèc damb un tròç de gèu e ac barregèc tot damb sucre e aigua de ròses, e dempús l’ac aufric ath califa.
Es-mil-e-ua-net-I-WEB	Es daimasèles seguiren complint eth sòn déuer d’ospitalitat e anauen mestrant eth vin.
Es-mil-e-ua-net-I-WEB	Mès quan eth vin costèc es sòns efèctes, era màger des tres fraies se lheuèc, cuelhec dera man ara proveïdora e li didec: “Ò fraia mia!, lhèua-te e complim damb eth nòste déuer.” E era sua fraia li responec: “Que sò as tues ordes.” Alavetz era mès petita se lheuèc tanben, e les didec as saalik que se hessen enlà deth centre dera sala e se calèssen ath cant des pòrtes.
Es-mil-e-ua-net-I-WEB	Treiguec tot çò qu’auie ath miei deth salon e lo netegèc.
Es-mil-e-ua-net-I-WEB	Es autes dues fraies cridèren ath messatgèr, e li dideren: “Per Allà!
Es-mil-e-ua-net-I-WEB	Que mos ajudes plan pòc!
Es-mil-e-ua-net-I-WEB	E la seguic dehòra dera casa, e vedec dues gossetes dera espècia de gossetes neres, qu’amiauen cadies en còth.
Es-mil-e-ua-net-I-WEB	Eth messatgèr les agarrèc e se les hec a vier entath centre dera sala.
Es-mil-e-ua-net-I-WEB	Alavetz era màger des fraies se rebussèc eth braç, cuelhec un soriac, e li didec ath mosso: “Hè-te a vier aciu a ua des gossetes.” E eth messatgèr tirassant dera cadia der animau, l’obliguèc a apressar-se, e era gosseta se metec a plorar e lheuèc eth cap entara joena.
Es-mil-e-ua-net-I-WEB	Mès aguesta, sense hèr-ne cabau, la volquèc as sòns pès e comencèc a foter-li foetades en cap, e era gosseta cridaue e ploraue, e era joena non deishèc de foetar-la enquia que se li cansèc eth braç.
Es-mil-e-ua-net-I-WEB	Alavetz lancèc eth soriac, cuelhec ara gosseta en braça, la sarrèc contra eth sòn pièch, li sequèc es lèrmes e la punèc en cap, que l’auie entre es sues mans.
Es-mil-e-ua-net-I-WEB	Dempús li didec ath messatgèr: “Lhèua-te e hè-me a vier ara auta.” E eth messatgèr li hec a vier era auta, e era joena la tractèc madeish qu’ara prumèra.
Es-mil-e-ua-net-I-WEB	Alavetz eth califa sentec qu’eth sòn còr s’aumplie de pena e qu’eth pièch se li sarraue de tristesa, e li guinhèc eth uelh ath visir Giafar entà qu’interroguèsse sus aquerò ara joena, mès eth visir li didec damb senhaus que çò milhor ère carar-se.
Es-mil-e-ua-net-I-WEB	De seguit era màger des damaisèles se dirigic as sues fraies e les didec: “Hèm aquerò qu’acostumam a hèr.” E es autes responeren: “Aubedim.” E alavetz pugèc en lhet, placat de plata e aur, e les didec as autes dues: “Vam a veir ara se qué sabetz.” E era mès petita pugèc en lhet, mentre qu’era auta se n’anèc entàs sues crambes e tornèc en tot hèr-se a vier ua borsa de satin damb serrelhs de seda verda; se posèc dauant des joenes, dauric era borsa e treiguec d’era un laüt.
Es-mil-e-ua-net-I-WEB	Dempús l’ac autregèc ara fraia petita, que lo templèc e se metec a tocar-lo, en tot cantar aguestes estròfes damb ua votz somicanta e esmoiguda.
Es-mil-e-ua-net-I-WEB	Per pietat!
Es-mil-e-ua-net-I-WEB	Entornatz as mies paupetes eth saunei que d’eres a hujut!
Es-mil-e-ua-net-I-WEB	Didetz-me a on a anat a parar era mia rason!
Es-mil-e-ua-net-I-WEB	Quan permetí qu’er amor entrèsse ena mia casa, s’anugèc damb jo eth saunei e m’abandonèc!
Es-mil-e-ua-net-I-WEB	E me preguntauen: “Qué as het entà veder-te atau, tu qu’ères des que recorren eth camin dret e segur?
Es-mil-e-ua-net-I-WEB	E les didí: “Non serè jo, senon era, qui vos responerà!
Es-mil-e-ua-net-I-WEB	Jo solet posqui dider-vos qu’era mia sang, tota era mia sang, li pertanh!
Es-mil-e-ua-net-I-WEB	E tostemp me cau preferir vessar-la per era, que sauvar-la-me pegament entà jo!
Es-mil-e-ua-net-I-WEB	Qu’è alistat a ua hemna entà botar en era es mèns pensaments, es mèns pensaments que reflectissen era sua imatge!
Es-mil-e-ua-net-I-WEB	Se hessa enlà ad aguesta imatge, se consumirien es mies entralhes damb un huec devorador!
Es-mil-e-ua-net-I-WEB	E me diden: “Mès trapes en objècte estimat ua auta causa que lèrmes, penes e escassi plasers?
Es-mil-e-ua-net-I-WEB	E jo responi: “Non vos pensetz que beuent s’apoderat de jo era embriaguesa, senon guardant!
Es-mil-e-ua-net-I-WEB	E non son es causes passades es que me consumissen, senon solet eth passat d’era!
Es-mil-e-ua-net-I-WEB	Non son es causes estimades que me separè d’eres es que m’an botat en aguest estat, senon solet era separacion d’era!
Es-mil-e-ua-net-I-WEB	Quan acabèc de cantar era sua fraia li didec: “Pro te padegue Allà, fraia mia!” Mès tau afliccion s’apoderèc dera joena portèra, que s’esquincèc es vestits e queiguec estavanida en solèr.
Es-mil-e-ua-net-I-WEB	Mès en quèir, coma qu’ua part deth sòn còs quedèc descubèrta, eth califa vedec en eth tralhes de foetades e còps, e s’estonèc enquiath limit der estonament.
Es-mil-e-ua-net-I-WEB	Era proveïdora esposquèc era cara dera joena damb aigua, e dempús que se remetec, li hec a vier un vestit nau e se lo botèc.
Es-mil-e-ua-net-I-WEB	Alavetz eth califa li didec a Giafar: “Non te botgen aguestes causes?
Es-mil-e-ua-net-I-WEB	Non as vist senhaus de còps en cò d’aguesta hemna?
Es-mil-e-ua-net-I-WEB	Jo que non me posqui carar, e non descansarè enquia que desnisha era vertat de tot aquerò, e mès que mès, aguesta aventura des dues gossetes.” E eth visir responec: “Ò, senhor mèn!, corona eth mèn cap, bremba-te’n dera condicion que mos impausèren: Non parles de çò que non t’impòrte, se non vòs enténer causes que non t’agraden.” E, mentretant, era proveïdora se lheuèc, cuelhec eth laüt, l’apuèc en sòn redon pièch, e se metec a cantar:
Es-mil-e-ua-net-I-WEB	Qué responeríem se venguéssen a dar-mos quèishes d’amor?
Es-mil-e-ua-net-I-WEB	Qué haríem s’er amor mos hesse mau?
Es-mil-e-ua-net-I-WEB	Se li fidèssem a un interpret que responesse en nòm nòste, aguest interpret non saberie traduir totes es quèishes d’un còr encamardat!
Es-mil-e-ua-net-I-WEB	E se patim damb paciéncia e en silenci era abséncia der estimat, lèu mos meterà eth dolor enes pòrtes dera mòrt!
Es-mil-e-ua-net-I-WEB	Ò dolor!
Es-mil-e-ua-net-I-WEB	Entà nosati solet i a pena e dòu: es lèrmes regolegen pes caròles!
Es-mil-e-ua-net-I-WEB	Ditz-me, sabes bèth rebrembe deth nòste amor passat, ua tralha petita que se tarde a maugrat deth temps?
Es-mil-e-ua-net-I-WEB	O as desbrembat, damb era abséncia, er amor qu’agotèc eth mèn esperit e me botèc en tau estat d’anequeliment e postracion?
Es-mil-e-ua-net-I-WEB	S’eth mèn destin ei víuer despatriada, bèth dia demanarè compdes d’aguesti patiments a Allà, nòste Senhor!
Es-mil-e-ua-net-I-WEB	En enténer aguest cant tan trist, era màger des daimasèles s’estarnèc es vestits e queiguec estavanida.
Es-mil-e-ua-net-I-WEB	E era proveïdora se lhèuc e li botèc un vestit nau, dempús d’auer-li esposcat era cara damb aigua entà que se remetesse.
Es-mil-e-ua-net-I-WEB	Alavetz, un shinhau remetuda, se seiguec era joena en lhet, e li didec ara sua fraia: “Te prègui que cantes mès, entà que pogam pagar es nòsti deutes.
Es-mil-e-ua-net-I-WEB	Encara que sigue un solet viatge!” E era proveïdora templèc de nauèth et laüt e cantèc es següentes estròfes:
Es-mil-e-ua-net-I-WEB	Enquia quan se tardaràn aguesta separacion e aguest abandonament tan crudèu?
Es-mil-e-ua-net-I-WEB	Non sabes qu’as mèns uelhs ja non li rèsten lèrmes?
Es-mil-e-ua-net-I-WEB	M’abandones!
Es-mil-e-ua-net-I-WEB	Mès non cres que trinques atau era anciana amistat?
Es-mil-e-ua-net-I-WEB	Ò!, s’era tua intencion ère excitar gelosia en jo, qu’ac as artenhut!
Es-mil-e-ua-net-I-WEB	S’eth maudit Destin tostemp ajudèsse as òmes amorosi, es praubes hemnes non aurien temps entà dirigir reconvencions as aimants infidèus!
Es-mil-e-ua-net-I-WEB	A qui me queisharè entà deishar anar un shinau era mia desgràcia, es desgràcies costades pera tua man, assassin deth mèn còr?…
Es-mil-e-ua-net-I-WEB	Ai de jo!
Es-mil-e-ua-net-I-WEB	Quin recors li rèste ad aqueth que perdec era garantida deth sòn credit?
Es-mil-e-ua-net-I-WEB	Com crubar eth deute?
Es-mil-e-ua-net-I-WEB	E era tristesa deth mèn còr adolorit creish damb era lhocaria deth mèn desir per tu!
Es-mil-e-ua-net-I-WEB	Te cerqui!
Es-mil-e-ua-net-I-WEB	Qu’è es tues promeses!
Es-mil-e-ua-net-I-WEB	Mès tu, a on ès?
Es-mil-e-ua-net-I-WEB	Ò frairs!
Es-mil-e-ua-net-I-WEB	Vos lègui era obligacion de resvenjar-me der infidèu!
Es-mil-e-ua-net-I-WEB	Que patisque patiments coma es mèns!
Es-mil-e-ua-net-I-WEB	Que tanlèu coma vage a clucar es sòns uelhs entà dormir, se les daurisque de seguit era insomnia longament!
Es-mil-e-ua-net-I-WEB	Per çò deth tòn amor è patit es pejores umiliacions!
Es-mil-e-ua-net-I-WEB	Desiri, donc, que un aute en mèn lòc, gaudisque es màger satisfaccions ath tòn cargue!
Es-mil-e-ua-net-I-WEB	Enquia aué m’a tocat patir per çò deth sòn amor!
Es-mil-e-ua-net-I-WEB	Mès ada eth, que se’n burle de jo, li tocarà patir deman!
Es-mil-e-ua-net-I-WEB	En enténer aquerò, queiguec estavanida un aute còp era mès joena des fraies, e eth sòn còs apareishec senhalat peth soriac.
Es-mil-e-ua-net-I-WEB	Alavetz dideren es tres saalik: “Qu’aurie estat milhor non auer entrat en aguesta casa, encara que auéssem auut de passar era net sus un molon de tarcums, pr’amor qu’aguest espectacle mos aclape de tau sòrta qu’acabarà per trincar-mos eth medoth deth uas”.
Es-mil-e-ua-net-I-WEB	Alavetz, eth califa, virant-se entada eri, les didec: “E per qué ei aquerò?” E responeren:
Es-mil-e-ua-net-I-WEB	Qui òc que ne semble èster ei aguest qu’ei ath sòn costat.” Alavetz exclamèc eth messatgèr: “Per Allà!
Es-mil-e-ua-net-I-WEB	Alavetz dideren: “Qu’èm sèt òmes, e eres son tres hemnes.
Es-mil-e-ua-net-I-WEB	Preguntem-les era explicacion de çò passat, e se non vòlen contestar-mos de bon voler, qu’ac hèsquen ara fòrça.” E toti se meteren d’acòrd entà actuar d’aguesta manèra, exceptat deth visir, que les didec: “Vos pensatz qu’eth vòste prepaus ei just e aunèst?
Es-mil-e-ua-net-I-WEB	Pensatz qu’èm es sòns òstes, mos an impausat condicions e mos cau complir-les.
Es-mil-e-ua-net-I-WEB	Ath delà, vaquí que s’acabe era net, e lèu partirà cada un a cercar era sua sòrt peth camin d’Allà.” Dempús li guinhèc eth uelh ath califa, e en tot hèr-lo-se a vier a despart, li didec: “Sonque mos rèste ua ora entà estar-mos aciu.
Es-mil-e-ua-net-I-WEB	Te prometi que deman botarè enes tues mans ad aguestes joenes, e alavetz les poiràs preguntar era sua istòria.” Mès eth califa refusèc e didec: “Que non è paciéncia entà demorar enquia deman”.
Es-mil-e-ua-net-I-WEB	E seguiren en tot parlar toti, enquia que acabèren per preguntar-se: “Qui de nosati les harà era pregunta?” E quauqui uns opinèren qu’aquerò li corresponie ath messatgèr.
Es-mil-e-ua-net-I-WEB	Alavetz, es joenes les preguntèren: “De qué parlatz, brava gent?” Alavetz eth messatgèr se lheuèc, se metec dauant dera màger des tres fraies, e li didec: “O sobeirana mia!
Es-mil-e-ua-net-I-WEB	E ditz-mos tanben, entà que mo’n sapiam, era causa d’aguestes tralhes de foetades que se ven en còs dera tua fraia.
Es-mil-e-ua-net-I-WEB	Aguesta qu’ei era nòsta demana.
Es-mil-e-ua-net-I-WEB	Alavetz era joena les preguntèc a toti: “Ei cèrt çò que ditz aguest messatgèr en nòm vòste?” E toti, exceptat deth visir, responeren: “Qu’ei vertat.” E eth visir non badèc boca.
Es-mil-e-ua-net-I-WEB	Alavetz era joena, en enténer era sua responsa, les didec: “Per Allà, òstes mèns!
Es-mil-e-ua-net-I-WEB	Vietz d’ofensar-mos dera pejor manèra.
Es-mil-e-ua-net-I-WEB	Ja vos avertírem oportunament de qué se quauquarrés parlaue de çò que non l’importaue, entenerie causes que non l’agradarien.
Es-mil-e-ua-net-I-WEB	Non ei pro auer entrat en aguesta casa e minjat es nòsti viures?
Es-mil-e-ua-net-I-WEB	E dit aquerò se rebussèc eth braç, fotèc tres còps de pè en solèr, e cridèc: “Tè!
Es-mil-e-ua-net-I-WEB	Vietz de seguit!” E immediatament se dauric un des armaris de ròba caperadi de cortines, e apareisheren sies neri, nauts e robusti que brandien agudentes espades.
Es-mil-e-ua-net-I-WEB	E era patrona les didec: “Estacatz es braci d’aguesta gent de lengua de serpiu, e amarratz-les es uns as auti.” E executada era orde, dideren es neri: “Ò senhora nòsta!
Es-mil-e-ua-net-I-WEB	Ò flor amagada as guardades des òmes!
Es-mil-e-ua-net-I-WEB	Alavetz exclamèc eth messatgèr: “Per Allà, ò senhora mia!
Es-mil-e-ua-net-I-WEB	Toti an fautat e an cometut un acte criminau, mès jo non.
Es-mil-e-ua-net-I-WEB	Per Allà!
Es-mil-e-ua-net-I-WEB	Quina net tant agradiua e erosa auríem passat se non auéssem vist ad aguesti maudits saalik!
Es-mil-e-ua-net-I-WEB	E de seguit recitèc aguesta estròfa:
Es-mil-e-ua-net-I-WEB	Be n’ei de beròi eth perdon deth fòrt!
Es-mil-e-ua-net-I-WEB	E mès que mès, be n’ei de beròi quan s’autrege ar indefens!
Es-mil-e-ua-net-I-WEB	Jo te conjuri per çò dera inviolabla amistat que i a entre es dus: non aucisques ar innocent per tòrt deth colpable!
Es-mil-e-ua-net-I-WEB	Quan eth messatgèr acabèc de recitar, era joena se metec a arrir.
Es-mil-e-ua-net-I-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-I-WEB	Era didec:
Es-mil-e-ua-net-I-WEB	Me n’è sabut, ò rei afortunat!
Es-mil-e-ua-net-I-WEB	Alavetz eth califa li didec ath visir: “Malerosi de nosati, ò Giafar!
Es-mil-e-ua-net-I-WEB	Alavetz era joena s’apressèc as saalik, e les didec: “Ètz frairs?” E responeren eri: “Non, per Allà!
Es-mil-e-ua-net-I-WEB	Eth messatgèr siguec eth prumèr que s’auancèc, e didec: “Ò senhora mia!
Es-mil-e-ua-net-I-WEB	Jo sò simplament un messatgèr, e arren mès.
Es-mil-e-ua-net-I-WEB	Que m’a arribat damb vosates çò que sabetz plan ben, e non m’ac cau repetir ara, pes motius que ja sabetz.
Es-mil-e-ua-net-I-WEB	E aguesta ei tota era mia istòria.
Es-mil-e-ua-net-I-WEB	Alavetz era joena li didec: “Vai!
Es-mil-e-ua-net-I-WEB	Alavetz eth prumèr saaluk entre es saalik s’auancèc entà condar era sua istòria, e didec:
Es-mil-e-ua-net-I-WEB	Te cau saber, donc, qu’eth mèn pair ère rei, auie un frair, e aguest frair ère rei en ua auta ciutat.
Es-mil-e-ua-net-I-WEB	E se passèc era coïncidéncia de qué eth madeish dia qu’era mia mair m’amainadèc a jo, neishec tanben eth mèn cosin.
Es-mil-e-ua-net-I-WEB	Dempús passèren es ans, e dempús des ans, es dies; eth mèn cosin e jo creishérem.
Es-mil-e-ua-net-I-WEB	Me cau dider-te que, damb intervaus de quauqui ans, anaua a tier-li ua visita ath mèn oncle e a passar damb eth quauqui mesi.
Es-mil-e-ua-net-I-WEB	Eth darrèr còp que lo visitè me hec eth mèn cosin ua acuelhuda des mès amples e generoses, e manèc esgorjar quauqui vedèths en aunor mèn e clarificar nombrosi vins.
Es-mil-e-ua-net-I-WEB	Dempús comencèrem a béuer enquia qu’eth vin podec mès que nosati.
Es-mil-e-ua-net-I-WEB	Alavetz eth mèn cosin me didec: “Ò cosin mèn!
Es-mil-e-ua-net-I-WEB	Ja sabes que t’estimi fòrça, e te vau a demanar ua causa importanta.
Es-mil-e-ua-net-I-WEB	Que non voleria que me la remisses e que m’empedisses hèr çò qu’è decidit.” Jo li responí: “Que sigue atau, damb tota era simpatia e generositat deth mèn còr.” E entà fidar mès en jo, me hec prestar eth mès sagrat des juraments, en tot hèr-me jurar sus eth Libre Nòble.
Es-mil-e-ua-net-I-WEB	E de seguit se lheuèc, s’absentèc pendent uns instants e dempús tornèc damb ua hemna ricament vestida e perhumada, damb un anament tan fastuós, que supausaue ua grana riquesa.
Es-mil-e-ua-net-I-WEB	E en tot virar-se entà jo, damb era hemna ath sòn darrèr, me didec: “Cuelh ad aguesta hemna e acompanha-la en lòc que te vau a díder.” E me senhalèc eth lòc, en tot explicar-lo tan peth menut qu’ac comprení perfèctament.
Es-mil-e-ua-net-I-WEB	Dempús higec: “Aquiu traparàs ua hòssa entre d’autes hòsses, e en era me demoraràs.” Jo non me podí remir ad aquerò, donques qu’auia jurat damb era man dreta.
Es-mil-e-ua-net-I-WEB	E cuelhí ara hemna, partírem entath lòc que m’auien indicat, e mos seiguérem aquiu entà demorar ath mèn cosin que non se tardèc en presentar-se, amiant ua gèrla plia d’aigua, ua saca de ges e ua piòsha.
Es-mil-e-ua-net-I-WEB	E ac deishèc tot en solèr, sauvant ena sua man sonque era piòsha, e partic entara hòssa, treiguec ua a ua es pèires e les deishèc a despart.
Es-mil-e-ua-net-I-WEB	Dempús hotgèc damb era piòsha enquia desnishar ua gran lòsa.
Es-mil-e-ua-net-I-WEB	La quilhèc, e apareishec ua escala damb ua vòuta.
Es-mil-e-ua-net-I-WEB	Se virèc alavetz entara hemna e li didec: “Ara que pòs alistar”.
Es-mil-e-ua-net-I-WEB	E era hemna baishèc de seguit pera escala e despareishec.
Es-mil-e-ua-net-I-WEB	Alavetz eth se virèc entà jo e me didec: “Ò cosin mèn!
Es-mil-e-ua-net-I-WEB	Te prègui qu’acabes de hèr-me aguest favor, e que, quan aja baishat, botes era lòsa e la capères damb tèrra, coma ère.
Es-mil-e-ua-net-I-WEB	E atau completaràs aguest favor que m’as hèt.
Es-mil-e-ua-net-I-WEB	Donques que hè un an que sò en tot hèr aguest trabalh, e solet Allà se’n sap.” E dempús higec: “E ara prèga a Allà que non m’aclapa de tristesa per çò d’èster luenh de tu, cosin mèn.” Ara seguida baishèc era escala, e despareishec ena hòssa.
Es-mil-e-ua-net-I-WEB	Tanlèu auec despareishut dera mia vista, me lheuè, tornè a botar era lòsa, e hi tot çò d’aute que m’auie dit, de sòrta qu’era hòssa demorèc coma ère abans.
Es-mil-e-ua-net-I-WEB	Tornè en palai, mès eth mèn oncle se n’auie anat de caça, e alavetz decidí ajaçar-me aquera net.
Es-mil-e-ua-net-I-WEB	Dempús, quan arribèc eth maitin, comencè a reflexionar sus totes es causes deth dia anterior, e mès que mès sus aquerò que m’auie arribat damb eth mèn cosin, e me n’empenaí de tot çò qu’auia hèt.
Es-mil-e-ua-net-I-WEB	Mès damb er empenaïment que non apraiaua arren!
Es-mil-e-ua-net-I-WEB	Alavetz entornè ena hòssa, e cerquè, sense trapar-la, aquera qu’auia embarrat ath mèn cosin.
Es-mil-e-ua-net-I-WEB	E seguí en tot cercar enquia lèu escurir, sense trapar-ne cap tralha.
Es-mil-e-ua-net-I-WEB	Tornè dempús en palai, e non podia béuer, ne minjar, ne hèr enlà eth rebrembe de çò que m’auie arribat damb eth mèn cosin, sense poder desnishar qué ère d’eth.
Es-mil-e-ua-net-I-WEB	E m’afligí damb ua afliccion tan considerabla, que passè tota era net aclapat enquiath maitin.
Es-mil-e-ua-net-I-WEB	Anè de seguit un aute còp entath cementèri, e tornè a cercar era hòssa entre totes es autes, mès sense cap resultat.
Es-mil-e-ua-net-I-WEB	E seguí era mia cèrca pendent sèt dies mès, sense trapar eth vertadèr camin.
Es-mil-e-ua-net-I-WEB	Per çò qu’aumentèren de tau sòrta es mèns temors, que pensè que me tornaua lhòco.
Es-mil-e-ua-net-I-WEB	Decidí viatjar entà trapar-li un remèdi ara mia afliccion, e tornè en país deth mèn pair.
Es-mil-e-ua-net-I-WEB	Mès en arribar enes pòrtes dera ciutat gessec un grop d’òmes, se lancèren sus jo e m’estaquèren es braci.
Es-mil-e-ua-net-I-WEB	Alavetz me quedè complètament estonat, donques que jo èra eth hilh deth sultan e aqueri es sirvents deth mèn pair e tanben es mèns esclaus.
Es-mil-e-ua-net-I-WEB	E me cuelhec ua pòur plan grana, e pensaua: “Qué l’aurà arribat ath mèn pair?” E les preguntè ad aqueri que m’auien estacat es braci e non voleren responer-me.
Es-mil-e-ua-net-I-WEB	Mès dempús, un d’eri, esclau mèn, me didec: “Era sòrt non s’a mostrat propicia damb eth tòn pair.
Es-mil-e-ua-net-I-WEB	Es soldats l’an hèt traïson e eth visir a ordenat aucir-lo.
Es-mil-e-ua-net-I-WEB	Dempús m’amièren ara fòrça.
Es-mil-e-ua-net-I-WEB	Jo non sabia se qué me passaue, pr’amor qu’era mòrt deth mèn pair m’auie aumplit de dolor.
Es-mil-e-ua-net-I-WEB	E m’autregeren enes mans deth visir qu’auie aucit ath mèn pair.
Es-mil-e-ua-net-I-WEB	Mès entre aguest visir e jo existie un òdi plan ancian.
Es-mil-e-ua-net-I-WEB	E era causa d’aguest òdi s’estaue en que jo, de joen, siguí fòrça afeccionat ara balèsta, e se passèc eth malastre de qué un dia me trapaua ena terraça deth palai deth mèn pair, quan baishèc un gran audèth sus era terraça deth palai deth visir, eth quau ère en era.
Es-mil-e-ua-net-I-WEB	Volí aucir ar audèth damb era balèsta, mès manquè era balestada, e herí un uelh deth visir que se l’en.honsèc, per volontat e judici escrit d’Allà.
Es-mil-e-ua-net-I-WEB	Que ja ac didec eth poèta:
Es-mil-e-ua-net-I-WEB	Dèisha que se complisquen es destins; non volgues desviar era decision des jutges dera tèrra!
Es-mil-e-ua-net-I-WEB	Non sentes alegria ne afliccion per cap causa, pr’amor qu’es causes non son etèrnes!
Es-mil-e-ua-net-I-WEB	E eth saaluk seguic d’aguesta sòrta:
Es-mil-e-ua-net-I-WEB	E aguesta ère era causa deth sòn òdi.
Es-mil-e-ua-net-I-WEB	E quan me presentèren ada eth damb es braci estacadi, dispausèc que me talhèssen eth cap.
Es-mil-e-ua-net-I-WEB	Alavetz li didí: “Per qué m’aucisses se non è cometut cap crim?” E responec: “Quin màger crim qu’aguest?” E senhalaue eth sòn uelh bòrni.
Es-mil-e-ua-net-I-WEB	E jo didí: “Aquerò ac hi sense voler.” Mès eth repliquèc: “S’ac heres contra era tua volontat, jo ac vau a hèr damb tota era mia.” E dispausèc: “Hètz-lo a vier enes mies mans!” E m’amièren enes sues mans.
Es-mil-e-ua-net-I-WEB	Alavetz estirèc era man, clauèc eth sòn dit en mèn uelh quèr e l’en.honsèc complètament.
Es-mil-e-ua-net-I-WEB	E d’alavetz que sò bòrni, coma toti vedetz!
Es-mil-e-ua-net-I-WEB	Hèt aquerò manèc que m’estaquèssen e me metessen en ua caisha.
Es-mil-e-ua-net-I-WEB	Dempús cridèc ath borrèu e li didec: “Te l’autregi.
Es-mil-e-ua-net-I-WEB	Alavetz eth borrèu m’amièc dehòra dera ciutat.
Es-mil-e-ua-net-I-WEB	E me treiguec dera caisha damb es mans estacades e es pès encadenadi, e me volec bendar es uelhs abans d’aucir-me.
Es-mil-e-ua-net-I-WEB	Mès alavetz me petè en somics e recitè aguestes estròfes:
Es-mil-e-ua-net-I-WEB	T’alistè coma fèrma coirassa entà desliurar-me des mèns enemics; e ès era lança e er agudent hèr que damb eth me trauèssen!
Es-mil-e-ua-net-I-WEB	Quan auia eth poder, era mia man dreta, era que deuie castigar, s’abstenguie, passant era arma ena mia man quèrra, que non la sabie her anar!.
Es-mil-e-ua-net-I-WEB	Atau obraua jo!
Es-mil-e-ua-net-I-WEB	Non persutetz, vos ac demani, enes vòsti crudèus repotecs; deishatz que solet es enemics me lancen flèches doloroses!
Es-mil-e-ua-net-I-WEB	Autrejatz ara mia prauba anma, torturada pes enemics, eth don deth silenci; non l’aclapetz mès damb era duretat e eth pes des vòstes paraules!
Es-mil-e-ua-net-I-WEB	Fidè enes mèns amics entà que me serivissen de solides coirasses; e atau ac heren, mès enes mans des enemics e contra jo!
Es-mil-e-ua-net-I-WEB	Les alistè entà que me servissen de flèches mortaus; e ne sigueren mès contra eth mèn còr!
Es-mil-e-ua-net-I-WEB	Cultivè es sòns còrs entà hér-les erosi; e sigueren fidèus, mès a d’auti amors!
Es-mil-e-ua-net-I-WEB	Les cultivè fervorosament entà que siguessen constants; e ne sigueren, mès ena traïson!
Es-mil-e-ua-net-I-WEB	Quan eth borrèu entenec aguesti vèrsi, rebrembèc qu’auie servit ath mèn pair e que jo l’auia aumplit de beneficis, e me didec: “Com t’è d’aucir jo, se sò eth tòn esclau?” E higec: “Escapa-te.
Es-mil-e-ua-net-I-WEB	Te sauvi era vida!
Es-mil-e-ua-net-I-WEB	Mès non tornes en aguest parçan, pr’amor que periries e me haries perir a jo damb tu, sivans ditz eth poèta:
Es-mil-e-ua-net-I-WEB	Desliura-te amic, e sauva era tua anma dera tirania!
Es-mil-e-ua-net-I-WEB	Dèisha qu’es cases servisquen de hòssa ad aqueri que les an bastit!
Es-mil-e-ua-net-I-WEB	Poiràs trapar d’autes tèrres qu’es tues, d’auti païsi parièrs ath tòn, mès jamès traparàs mès anma qu’era tua anma!
Es-mil-e-ua-net-I-WEB	Pensa qu’ei fòrça insensat víuer en un país d’umiliacions, quan era tèrra d’Allà ei ampla enquiar infinit!
Es-mil-e-ua-net-I-WEB	Ça que la… qu’ei escrit!
Es-mil-e-ua-net-I-WEB	Ei escrit qu’er òme destinat a morir en un país non poirà morir qu’en país deth sòn destin!
Es-mil-e-ua-net-I-WEB	Mès, sabes tu quin ei eth país deth tòn destin?…
Es-mil-e-ua-net-I-WEB	E sustot, non desbrembes jamès qu’eth còth deth leon non arribe ath sòn desvolopament enquia qu’era sua anma s’a desvolopat damb tota libertat!
Es-mil-e-ua-net-I-WEB	Quan acabèc de recitar aguesti vèrsi, li punè es mans, e mentre non me vedí ja luenh d’aqueri lòcs non podí creir ena mia sauvacion.
Es-mil-e-ua-net-I-WEB	Pensant qu’auia sauvat era vida me podí consolar d’auer perdut un uelh, e seguí caminant, enquia arribar ena ciutat deth mèn oncle.
Es-mil-e-ua-net-I-WEB	Entrè en sòn palai e li condè tot çò que l’auie arribat ath mèn pair.
Es-mil-e-ua-net-I-WEB	Alavetz vessèc fòrça lèrmes e didec: “Ò nebot mèn!
Es-mil-e-ua-net-I-WEB	Donques que te cau saber qu’eth hilh deth tòn praube oncle a despareishut hè fòrça dies e arrés sap a on pare.” E s’estarnèc en somics, autant, que s’estavanic.
Es-mil-e-ua-net-I-WEB	Quan se remetec, me didec: “Qu’èra plan afligit peth tòn cosin, e ara s’aumente eth dolor damb çò que t’a arribat a tu e ath tòn pair.
Es-mil-e-ua-net-I-WEB	Per çò que hè a tu, ò hilh mèn!
Es-mil-e-ua-net-I-WEB	En entener-lo parlar d’aguesta sòrta non podí carar per mès temps çò que l’auie arribat ath mèn cosin, e li condè tota era vertat.
Es-mil-e-ua-net-I-WEB	En mèn oncle, en saber-se’n, s’alegrèc enquiath limit dera alegria, e me didec: “Amia-me de seguit en aguesta hòssa.” E responí: “Per Allà, que non sai a on ei aguesta hòssa.
Es-mil-e-ua-net-I-WEB	Alavetz anèrem entath cementèri, e fin finau, dempús de cercar pertot, acabè per trapar- la.
Es-mil-e-ua-net-I-WEB	E jo e eth mèn oncle arribèrem en limit dera alegria, e entrèrem ena vòuta, treiguérem era tèrra, hérem enlà era lòsa e baishèrem es cinquanta gradons qu’auie era escala.
Es-mil-e-ua-net-I-WEB	En arribar baish, pugèc entà nosati ua humadissa que mos esbleugie.
Es-mil-e-ua-net-I-WEB	Dempús seguírem caminant, enquia arribar en un gran salon qu’ère plen de haria e de grans de totes es essències, de parva de tota sòrta e de d’autes moltes causes.
Es-mil-e-ua-net-I-WEB	E vedérem ath miei deth salon un lhet caperat per ues cortines.
Es-mil-e-ua-net-I-WEB	Eth mèn oncle guardèc en interior deth lhet, e vedec ath sòn hilh en braça d’aquera hemna que l’auie acompanhat, mès ambdús èren totafèt convertidi en carbon, coma se les auessen lançat en un horn.
Es-mil-e-ua-net-I-WEB	En veder-les, escopic eth mèn oncle ena cara deth sòn hilh e exclamèc.
Es-mil-e-ua-net-I-WEB	En aguest moment dera sua narracion, Schahrazada vedec apressar-se eth maitin, e discrètament non volec abusar deth permís que se l’auie autrejat.
Es-mil-e-ua-net-I-WEB	Era didec:
Es-mil-e-ua-net-I-WEB	Me n’è sabut, ò rei afortunat!
Es-mil-e-ua-net-I-WEB	E m’aclapèc fòrça veir ath mèn cosin convertit en carbon, tan joen qu’ère!
Es-mil-e-ua-net-I-WEB	E de seguit exclamè: “Per Allà, ò oncle mèn!.
Es-mil-e-ua-net-I-WEB	Pr’amor que jo patisqui fòrça damb aquerò que l’a arribat ath tòn hilh.
Es-mil-e-ua-net-I-WEB	E, mès que mès, m’aclape veder-lo convertit en carbon, madeish qu’ad aguesta joena, e que tu, non content damb aquerò, lo pataqueges damb era sòla dera babocha.” Alavetz eth mèn oncle me condèc aquerò:
Es-mil-e-ua-net-I-WEB	Te cau saber qu’aguest joen, qu’ei eth mèn hilh, usclèc en amors pera sua fraia dès era mainadesa.
Es-mil-e-ua-net-I-WEB	E jo tostemp l’aluenhaua d’era e me didia: “Me cau èster tranquil, pr’amor qu’encara son plan joeni.” Mès que non siguec atau!
Es-mil-e-ua-net-I-WEB	A penes arribadi ena pubertat cometeren era mala accion, e encara que me’n sabí, non m’ac podí creir deth tot.
Es-mil-e-ua-net-I-WEB	Ça que la, li fotí ath men hilh ua repassada terribla, e li didí: “Compde damb aguestes indignes accions, qu’arrés a cometut enquia ara e arrés cometerà dempús!
Es-mil-e-ua-net-I-WEB	Compde que non aurie reis que les calesse arrossegar tanta vergonha ne tanta ignomínia coma vosati.
Es-mil-e-ua-net-I-WEB	E es corrèus escampilharien a shivau eth nòste escandal pertot!
Es-mil-e-ua-net-I-WEB	Tie compde, donc, se non vòs que te maudida e t’aucisca!” Dempús sagè de separar-la ada era, e separar-lo ada eth.
Es-mil-e-ua-net-I-WEB	Mès plan que òc, aguesta marrida l’estimaue damb un gran amor, donques qu’eth Cheitan assolidèc era sua òbra en eri.
Es-mil-e-ua-net-I-WEB	Atau, donc, quan eth mèn hilh vedec que l’auia separat dera sua fraia, deuec fabricar aguest refugi sosterranh sense qu’arrés se’n sabesse; e coma ves, se hec a vier parva e d’autes causes; e se profitèc dera mia abséncia, quan jo èra ena caça, entà vier aciu damb era sua fraia.
Es-mil-e-ua-net-I-WEB	Damb aquerò provoquèren era justícia deth Plan Naut e Plan Gloriós.
Es-mil-e-ua-net-I-WEB	E era les usclèc aciu as dus.
Es-mil-e-ua-net-I-WEB	Alavetz eth mèn oncle se metec a plorar, e jo plorè damb eth.
Es-mil-e-ua-net-I-WEB	Mès jo me metí a meditar pendent ua ora sus es hèts d’aguest mon e sus d’autes causes: era mòrt deth mèn pair per orde deth visir, en sòn tron panat, en mèn uelh en.honsat, que toti vedetz!
Es-mil-e-ua-net-I-WEB	Dempús gessérem dera hòssa, metérem era lòsa, la caperèrem damb tèrra, e en tot deishà’c tot coma ère abans, tornèrem en palai.
Es-mil-e-ua-net-I-WEB	A penes arribèrem entenérem sonar tambors de guèrra, trompetes e esturmens, e vedérem que corrien es guerrèrs.
Es-mil-e-ua-net-I-WEB	Eth nòste esperit se trapaue en ua gran perplexitat, non endonviant era causa de tot aquerò.
Es-mil-e-ua-net-I-WEB	Mès, fin finau, eth mèn oncle acabèc per preguntar era rason d’aqueres causes, e li dideren: “Eth tòn frair a estat aucit peth visir, que s’a esdegat a amassar es tropes e a vier de ressabuda a assautar era ciutat.
Es-mil-e-ua-net-I-WEB	En enténer tot aquerò, me didí: “Solide m’aucirà se queigui enes sues mans!” E de nauèth s’amolonèren ena mia anma es penes e angonies, e comencè a rebrembar es malastres vengudi ath mèn pair e ara mia mair.
Es-mil-e-ua-net-I-WEB	E non sabia se qué hèr, donques que se me vedien es soldats èra perdut.
Es-mil-e-ua-net-I-WEB	E non trapè un aute recors qu’arrasar-me era barba.
Es-mil-e-ua-net-I-WEB	Atau, donc, m’arrasè era barba, me desguisè coma podí, e m’escapè dera ciutat.
Es-mil-e-ua-net-I-WEB	E me filè entad aguesta ciutat de Bagdad, a on demoraua arribar sense contratemps e trapar a quauquarrés que m’amièsse entath palai der Emir des Credents, Harun Al-Rachid, eth califa deth Patron der Univèrs, ath quau volia condar-li era mia istòria e es mies aventures.
Es-mil-e-ua-net-I-WEB	Arribè en Bagdad aguesta madeisha net, e coma que non sabia entà on anar, me demorè fòrça perplèx.
Es-mil-e-ua-net-I-WEB	Mès lèu me trapè cara a cara damb aguest saaluk, e li desirè era patz e li didí: “Sò estrangèr.” E eth me responec: “Jo tanben.” E èrem en tot parlar, quan vedérem apressar-se ad aguest tresau saaluk, que mos desirèc era patz e mos didec: “Que sò estrangèr.” E li responérem: “Tanben n’èm nosati.” E caminèrem amassa enquia que mos cuelheren es tenèbres.
Es-mil-e-ua-net-I-WEB	Alavetz eth Destin mos guidèc erosament en aguesta casa, apròp de vosates, senhores mies.
Es-mil-e-ua-net-I-WEB	Alavetz eth prumèr saaluk se seiguec en solèr, damb es cames crotzades, e er aute hec un pas, punèc era tèrra entre es mans dera joena, e condèc çò que seguís:
Es-mil-e-ua-net-I-WEB	Mès era istòria que vau a condar ei tant estonanta, que se s’escriuesse damb ua agulha en angle interior deth uelh, servirie de leçon entad aqueth que siguesse capable d’instruir-se.
Es-mil-e-ua-net-I-WEB	Aciu a on me ves, jo que sò rei, hilh d’un rei.
Es-mil-e-ua-net-I-WEB	Tanben saberàs que non sò un ignorant.
Es-mil-e-ua-net-I-WEB	Qu’è liejut eth Coran, es sèt narracions, es libres capitaus, es libres essenciaus des mèstres dera sciéncia.
Es-mil-e-ua-net-I-WEB	E aprení tanben era sciéncia des astres e es paraules des poètes.
Es-mil-e-ua-net-I-WEB	E de tau manèra m’autregè ar estudi des sciéncies, que podí depassar a toti es viuents deth mèn sègle.
Es-mil-e-ua-net-I-WEB	Ath delà, eth mèn nòm subergessec entre toti es escrivans.
Es-mil-e-ua-net-I-WEB	Era mia fama s’estenèc peth mon, e toti es reis se’n saberen dera mia valor.
Es-mil-e-ua-net-I-WEB	Siguec alavetz quan entenec a parlar d’era eth rei dera India, e envièc un messatge ath mèn pair en tot pregar-li que me manèsse ena sua còrt, e acompanhèc aguest messatge damb nombrosi presents, digni d’un rei.
Es-mil-e-ua-net-I-WEB	Eth mèn pair s’avenguec, hec premanir sies vaishèths plei de totes es causes, e partí damb es mèns sirvents.
Es-mil-e-ua-net-I-WEB	Era nòsta trauessada se tardèc un mes.
Es-mil-e-ua-net-I-WEB	Quan arribèrem en térra desembarquèrem es shivaus e es camèlhs, e carguèrem a dètz d’aguesti damb es presents destinadi ath rei dera India.
Es-mil-e-ua-net-I-WEB	Mès a penes mos auérem metut en marcha, se lheuèc ua broma de povàs, que caperaue totes es regions deth cèu e dera térra, e atau s’estèc pendent ua ora.
Es-mil-e-ua-net-I-WEB	S’esbugassèc dempús, e gesseren d’era enquia setanta cavalièrs que semblauen leons enrabiadi.
Es-mil-e-ua-net-I-WEB	Qu’èren arabs deth desèrt, panaires de caravanes, e quan sagèrem de húger, correren a tot pèrder darrèr nòste e lèu mos artenheren.
Es-mil-e-ua-net-I-WEB	Alavetz, en tot hèr-les senhaus damb es mans, les didérem: “Non mos costetz cap mau, donques qu’èm ua ambaishada qu’amie aguesti presents ath poderós rei dera India.” E responeren eri: “Que non èm enes sòns domènis ne depenem d’aguest rei.” E de seguit auciren a diuèrsi des mèns sirvents, mentre qu’es auti hugíem.
Es-mil-e-ua-net-I-WEB	Jo auia recebut ua herida enòrma, mès, erosament, es arabs solet se tengueren a apoderar-se des riqueses qu’amiauen es camèlhs.
Es-mil-e-ua-net-I-WEB	Que non sabia jo ne a on èra ne qué me calie hèr, donques que m’aclapaue pensar que pòc abans èra plan poderós e ara me vedia ena praubetat e ena misèria.
Es-mil-e-ua-net-I-WEB	Seguí hugent, enquia trapar-me en cim d’ua montanha, a on i auie ua tuta, e aquiu, fin finau, podí repausar e passar era net.
Es-mil-e-ua-net-I-WEB	A londeman gessí dera tuta, seguí eth mèn camin, e atau arribè en ua ciutat esplendida, de clima tan meravilhós, qu’er iuèrn jamès la visitèc e era primauèra la caperaue constantament famb es sues ròses.
Es-mil-e-ua-net-I-WEB	Que m’alegrè fòrça quan entrè en aquera ciutat a on traparia, solide, repaus as mies fatigues e patz entàs mies inquietuds.
Es-mil-e-ua-net-I-WEB	Non sabia a qui dirigir-me, mès quan passè peth costat d’ua botiga d’un sarte qu’ère aquiu en tot cóser, li desirè era patz, e eth brave òme, dempús d’entornar-me era salutacion, m’abracèc, me convidèc coraument a sèir-me, e plen de bontat m’interroguèc sus es motius que m’auien aluenhat deth mèn país.
Es-mil-e-ua-net-I-WEB	Li condè alavetz tot çò que m’auie passat, deth principi enquiath finau, e eth sarte cuelhec pietat de jo, e me didec: “Ò trende, joen!
Es-mil-e-ua-net-I-WEB	Dempús me balhèc de minjar e de béuer e mingèrem e beuérem ena milhor companhia.
Es-mil-e-ua-net-I-WEB	E passèrem part dera net conversant, e dempús me cedic un cornèr dera botiga entà que podessa dormir, e me hec a vier un matalàs e ua hlaçada, tot çò que me calie.
Es-mil-e-ua-net-I-WEB	Atau m’estè ena sua botiga pendent tres dies e dempús me preguntèc: “Sabes bèth mestièr entà poder guanhar-te era vida?” E jo responí: “Plan que òc.
Es-mil-e-ua-net-I-WEB	Sò un gran jurisconsult, un mèstre arreconeishut enes sciències, e ath delà sai lièger e compdar.” Mès eth repliquèc: “Hilh mèn, arren de tot aquerò ei un mestièr.
Es-mil-e-ua-net-I-WEB	Ei a díder, non voi díder que non sigue un mestièr (donques que me vedec fòrça aclapat), mès que non traparàs parroquians en aguesta ciutat.
Es-mil-e-ua-net-I-WEB	Aciu arrés sap estudiar, ne liéger, ne escríuer, ne compdar.
Es-mil-e-ua-net-I-WEB	Sonque saben guanhar-se era vida.” Alavetz me botè fòrça trist e comencè a planher-me: “Per Allà!
Es-mil-e-ua-net-I-WEB	Sonque sai hèr aquerò que t’è dit.” E eth me didec: “Au, hilh, non te cau aclapar d’aguesta sòrta!
Es-mil-e-ua-net-I-WEB	Cuelh ua còrda e ua destrau e trabalha de lenhaire, enquia qu’Allà te balhe milhor sòrt.
Es-mil-e-ua-net-I-WEB	Mès, sustot, amaga era tua vertadèra condicion, donques que t’aucirien.” E anèc a crompar-me era destrau e era còrda, e me manèc damb es lenhaires dempús de recomanar-me ada eri.
Es-mil-e-ua-net-I-WEB	Partí alavetz damb es lenhaires, e acabat eth mèn trabalh, me calè ena espatla ua carga de lenha, l’amiè entara ciutat e la vení per miei dinnar.
Es-mil-e-ua-net-I-WEB	Crompè damb uns pòqui sòs eth mèn minjar, sauvè suenhosament era rèsta des monedes, e pendent un an seguí trabalhant d’aquerò.
Es-mil-e-ua-net-I-WEB	Cada dia venguia ena botiga deth sarte a on repausaua ues ores seigut en solèr damb es cames crotzades.
Es-mil-e-ua-net-I-WEB	Un dia, en gésser en camp damb era mia destrau, arribè enquia un bòsc plan espés, que m’aufrie ua bona provision de lenha.
Es-mil-e-ua-net-I-WEB	Alistè un tronc sec, me metí a hotjar ar entorn des sues arraïcs, e de pic era destrau quedèc agarrada a un anèth de coeire.Treiguí era tèrra e desnishè un param qu’ada eth ère aganchat er anèth, e quan lo lheuè apareishec ua escala que m’amièc entà ua pòrta.
Es-mil-e-ua-net-I-WEB	Daurí era pòrta e me trapè en salon d’un palai meravihós.
Es-mil-e-ua-net-I-WEB	Aquiu i auie ua joena plan beròia, pèrla inestimabla, qu’es sòns encantaments me heren desbrembar es mèns malastres e temors.
Es-mil-e-ua-net-I-WEB	E en tot guardar-la, m’inclinè dauant deth Creador, que l’auie dotat de tanta perfeccion e de tanta beresa.
Es-mil-e-ua-net-I-WEB	Alavetz era me guardèc e me didec: “Ès un èsser uman o un efrit?” E responí: “Que sò un òme.” Era tornèc a preguntar: “Com poderes vier en aguest lòc a on è estat embarrada pendent vint ans?” E en enténer aguestes paraules, que me semblèren plies de delicia e de doçor, li didí: “Ò senhora mia!
Es-mil-e-ua-net-I-WEB	Me maridè damb eth hilh deth mèn soèr.
Es-mil-e-ua-net-I-WEB	Mès era madeisha net dera nòça, abans de pèrder era mia virginitat, me raptèc un efrit cridat Georgirus, hilh de Rajmus e arrèhilh deth pròpri Eblis, e me hec a vier volant enquiad aguest lòc, que i auie botat doci, lecaries, teles precioses, mòbles, viures e beuendes.
Es-mil-e-ua-net-I-WEB	D’alavetz ençà ven a tier-me ua visita cada dètz dies, s’ajace damb jo e se’n va peth maitin.
Es-mil-e-ua-net-I-WEB	Se pendent aguesti dètz dies auessa besonh de cridar-lo, non me cau senon tocar aguesti dus rengs escrits ena vòuta, e de seguit se presentarie.
Es-mil-e-ua-net-I-WEB	E jo responí: “Plan que òc me vau a estar aciu pendent aguest temps”.
Es-mil-e-ua-net-I-WEB	Alavetz era, mostrant ua grana satisfaccion, se lheuèc de seguit, me cuelhec dera man, e m’amièc per ues galaries e arribèrem fin finau en un hammam, comòde e agradiu, damb era sua atmosfèra teba.
Es-mil-e-ua-net-I-WEB	De seguit me despolhè, era se treiguec tanben es sòns vestits, demorant nuda, e es dus entrèrem en banh.
Es-mil-e-ua-net-I-WEB	Dempús de banhar-mos mos seiguérem ena estrada deth hammam, un ath costat der aute, e me balhèc glopades de musc e pastissi deliciosi.
Es-mil-e-ua-net-I-WEB	E seguírem parlant coraument mentre mos minjàuem es lecaries deth raptor.
Es-mil-e-ua-net-I-WEB	E jo, ò senhora mia!
Es-mil-e-ua-net-I-WEB	E desbrembè totafèt es mies penes.
Es-mil-e-ua-net-I-WEB	En desvelhar-me, la trapè seiguda ath mèn costat, en tot heregar damb un deliciós massatge es mèns membres e es mèns pès.
Es-mil-e-ua-net-I-WEB	E alavetz invoquè sus era totes es benediccions d’Allà, e siguérem parlant pendent ua ora sus causes plan agradiues.
Es-mil-e-ua-net-I-WEB	E era me didec: “Ò, per Allà!
Es-mil-e-ua-net-I-WEB	Abans de qu’arribèsses m’estaua soleta en aguest sosterranh, e èra plan trista, sense arrés damb qui parlar, e aquerò pendent vint ans.
Es-mil-e-ua-net-I-WEB	Dempús, damb ua votz plia de trendesa, cantèc aguesta estròfa:
Es-mil-e-ua-net-I-WEB	Era sang pura des nòsti còrs e eth nere velot des nòsti uelhs!
Es-mil-e-ua-net-I-WEB	Entath tòn lhet, ò viatgèr dera net!
Es-mil-e-ua-net-I-WEB	Pr’amor qu’eth tòn lòc ei per dessús des nòstes paupetes!
Es-mil-e-ua-net-I-WEB	En enténer aguesti vèrsi li balhè es gràcies damb era man sus eth còr, e sentí qu’eth sòn amor s’apoderaue de tot eth mèn èsser, en tot hèr que se hessen enlà es mèns dolors e es mies penes.
Es-mil-e-ua-net-I-WEB	De seguit mos metérem a béuer ena madeisha copa, enquia que s’absentèc eth dia.
Es-mil-e-ua-net-I-WEB	E aquera net m’ajacè damb era, entà gaudir dera màger felicitat.
Es-mil-e-ua-net-I-WEB	E jamès ena mia vida è passat ua net atau!
Es-mil-e-ua-net-I-WEB	Plan per aquerò quan arribèc eth maitin mos lheuèrem plan satisfèts er un der aute e reaument cuelhudi per ua felicitat sense limits.
Es-mil-e-ua-net-I-WEB	Alavetz, mès encamardat que jamès, cranhent que s’acabèsse era nòsta felicitat, li didí: “Vòs que te trèigua d’aguest sosterranh e que te desliura der efrit?” Mès era se metec a arrir e me didec: “Cara e contenta-te damb aquerò qu’as!
Es-mil-e-ua-net-I-WEB	Aguest praube efrit solet vierà un còp cada dètz dies, e toti es auti seràn entà tu.” Mès, exaltat pera mia passion, depassè un shinhau es mèns desirs, donques que repliquè: “Vau a esbauçar aguestes inscripcions magiques, e quan se presente er efrit, l’aucirè.
Es-mil-e-ua-net-I-WEB	E era joena, en tot voler padegar-me, recitèc aguesti vèrsi:
Es-mil-e-ua-net-I-WEB	Ò, tu!
Es-mil-e-ua-net-I-WEB	Non sabes qu’ei simplament era manèra d’estimar?
Es-mil-e-ua-net-I-WEB	Ignores qu’eth cansament ei era norma de totes es relacions, e qu’era ruptura ei er acabament de totes es amistats?…
Es-mil-e-ua-net-I-WEB	Mès, sense hèr-ne cabau d’aguesti vèrsi qu’era me recitaue, li fotí un còp de pè ara vòuta…
Es-mil-e-ua-net-I-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-I-WEB	Era didec:
Es-mil-e-ua-net-I-WEB	Que me n’è sabut, ò rei afortunat!
Es-mil-e-ua-net-I-WEB	Que ja ven contra nosati!
Es-mil-e-ua-net-I-WEB	Per Allà!
Es-mil-e-ua-net-I-WEB	Que m’as perdut!
Es-mil-e-ua-net-I-WEB	Alavetz me precipitè entara escala.
Es-mil-e-ua-net-I-WEB	Mès, malerosament, per çò deth mèn gran terror auia desbrembat es sandales e era destrau.
Es-mil-e-ua-net-I-WEB	Quin malastre te menace?” Era responec: “Cap malastre.
Es-mil-e-ua-net-I-WEB	Que sentí ua opression en pièch, per çò dera mia solitud e quan me lheuè ara cèrca d’ua beuenda fresca que m’encoratgèsse, ac hi tan bruscament, que m’eslisè e tumè contra era vòuta.” Mès er efrit didec: “Be ne sabes de mentir, ò desvergonhada libertina!” Dempús comencèc a escorcolhar eth palai pertot, enquia trapar es mies baboches e era destrau.
Es-mil-e-ua-net-I-WEB	E alavetz cridèc: “Qué vò dìder tot aquerò?
Es-mil-e-ua-net-I-WEB	Com an pogut arribar aciu?” Era responec: “Qu’ei eth prumèr viatge que les veigui.
Es-mil-e-ua-net-I-WEB	Dilhèu les amiaues tu penjant ena esquia, e te les as hèt a vier atau.” Er efrit, ar arràs deth sòn furor, didec alavetz: “Tot aquerò son paraules absurdes, pègues e fauses.
Es-mil-e-ua-net-I-WEB	De seguit la despolhèc complètament, la metec sus quate estaques clauades en solèr, e comencèc a tormentar-la, persutant enes sues preguntes sus qué s’auie passat.
Es-mil-e-ua-net-I-WEB	Mès jo non podí tier mès aquera scèna, ne escotar es sòns plors, e pugè ara prèssa es gradons, tremolant de pòur.
Es-mil-e-ua-net-I-WEB	Un còp en bòsc botè eth param coma l’auia trapat e l’amaguè des guardades en tot caperar-lo damb tèrra.
Es-mil-e-ua-net-I-WEB	E m’empenaï dera mia accion enquiath limit der empenaïment.
Es-mil-e-ua-net-I-WEB	E me metí a pensar ena joena, ena sua beresa e enes torments que li hège patir aqueth miserable dempús de tier-la pendent vint ans.
Es-mil-e-ua-net-I-WEB	E encara me hège mès dò que siguesse per tòrt mèn.
Es-mil-e-ua-net-I-WEB	E alavetz me metí a pensar tanben en mèn pair, en sòn règne e ena mia trista condicion de lenhaire.
Es-mil-e-ua-net-I-WEB	E aquerò siguec tot!
Es-mil-e-ua-net-I-WEB	Dempús seguí caminant, enquia arribar ena casa deth mèn amic eth sarte.
Es-mil-e-ua-net-I-WEB	E lo trapè fòrça impacient pera mia abséncia, donques qu’ère seigut e semblaue que siguessen en tot fregir-lo en ua padena.
Es-mil-e-ua-net-I-WEB	E me didec: “Coma qu’ager non vengueres, passè tota era net fòrça intranquil.
Es-mil-e-ua-net-I-WEB	E cranhí que se t’auesse avalat ua fèra o t’auesse arribat quauquarren semblable en bòsc; mès laudat sigue Allà que te sauvèc!” Alavetz li balhè es gràcies pera sua bontat, entrè ena botiga, e seigut en mèn cornèr, comencè a pensar en mèn malastre e a repotegar-me per aqueth còp de pè tant imprudent que l’auia fotut ara vòuta.
Es-mil-e-ua-net-I-WEB	Ara seguida eth mèn amic eth sarte entrèc e me didec: “Ena pòrta dera botiga i a un òme, ua sòrta de persa, que pregunte per tu e amie ena sua man era tua destrau e es tues baboches.
Es-mil-e-ua-net-I-WEB	Les a presentat a toti es sartes d’aguest carrèr, e les a dit: “En vier aguest maitin ena oracion, cridat peth muezin, m’è trapat peth camin aguestes pèces e non sai de qui son.
Es-mil-e-ua-net-I-WEB	M’ac poiríetz díder vosati?” Alavetz es sartes arreconeisheren era tua destrau e es tues sandales e l’an hèt vier entà aciu.
Es-mil-e-ua-net-I-WEB	E ei aquiu en tot demorar-te ena pòrta dera botiga.
Es-mil-e-ua-net-I-WEB	Ges, balha-li es gràcies, e recuelh era destrau e es sandales.” Mès en enténer tot aquerò perdí era sang dera cara e lèu m’estavaní de terror.
Es-mil-e-ua-net-I-WEB	E en tot trapar-me d’aguesta sòrta, se dauric de pic era tèrra e campèc eth persa.
Es-mil-e-ua-net-I-WEB	Qu’ère er efrit!
Es-mil-e-ua-net-I-WEB	Auie sometut ara joena ath torment, e quin torment!
Es-mil-e-ua-net-I-WEB	Mès era arren auie declarat, e alavetz eth, cuelhent era destrau e es baboches, li didec: “Ara veiràs se sò o non sò Georgirus, descendent d’Eblis.
Es-mil-e-ua-net-I-WEB	E auie tengut enes cases des sartes era estratagèma qu’è parlat.
Es-mil-e-ua-net-I-WEB	Se m’apareishec, donc, bruscament, brotoant deth solèr, e sense pèrder un instant me cuelhec en braça, se lheuèc damb jo pes aires, e baishèc dempús entà en.honsar-me damb eth ena tèrra.
Es-mil-e-ua-net-I-WEB	Jo auia perdut totafèt eth coneishement.
Es-mil-e-ua-net-I-WEB	M’amièc entath palai sosterranh qu’en eth auia estat tant erós, e aquiu vedí despolhada ara joena, qu’era sua sang corrie peth sòn còs.
Es-mil-e-ua-net-I-WEB	Es mèns uelhs s’auien aumplit de lèrmes.
Es-mil-e-ua-net-I-WEB	Alavetz er efrit se dirigic ada era e li didec: “Vaquí ath tòn aimant.” E era joena me guardèc e didec: “Sabi pas se qui ei aguest òme.
Es-mil-e-ua-net-I-WEB	Que non l’è vist enquia ara.” E repliquèc er efrit: “Com pòt èster?
Es-mil-e-ua-net-I-WEB	Te presenti era pròva deth delicte e non coheisses?” E era decididament, persutèc: “È dit que non lo coneishi.” Alavetz didec er efrit: “S’ei vertat que non lo coneishes, agarra aguesta espada e braca-li eth cap.” E era cuelhec era espada, auancèc plan decidida e s’arturèc dauant de jo.
Es-mil-e-ua-net-I-WEB	E jo, palle de terror, li demanaua damb senhaus que me perdonèsse e es lèrmes corrien pes mies caròles.
Es-mil-e-ua-net-I-WEB	E era me hec tanben un senhau damb es uelhs, mentre didie en votz nauta: “Tu qu’ès era causa des mèns malastres!” E jo responí ad aguest senhau damb ua contraccion de uelhs, e recitè aguesti vèrsi de doble sens, qu’er efrit non podie enténer:
Es-mil-e-ua-net-I-WEB	Es mèns uelhs saben parlar-te pro entà qu’era lengua sigue inutila!
Es-mil-e-ua-net-I-WEB	Solet es mèns uelhs te revèlen es secrets amagadi deth mèn còr!
Es-mil-e-ua-net-I-WEB	Quan t’apareisheres, correren pes mies caròles doces lèrmes, e me demorè mut, pr’amor qu’es mèns uelhs te didien çò que calie!
Es-mil-e-ua-net-I-WEB	Es paupetes saben exprimir tanben es sentiments!
Es-mil-e-ua-net-I-WEB	Eth sabent que non li cau tier es dits!
Es-mil-e-ua-net-I-WEB	Es nòstes celhes pòden suplir es paraules!
Es-mil-e-ua-net-I-WEB	Silenci, donc!
Es-mil-e-ua-net-I-WEB	Deishem que parle er amor!
Es-mil-e-ua-net-I-WEB	E alavetz era joena, en auer entenut es mies paraules, deishèc anar era espada.
Es-mil-e-ua-net-I-WEB	La cuelhec er efrit, e en tot autrejar-me-la, didec senhalant ara joena: “Braca-li eth cap e quedaràs en libertat; te prometi non hèr-te cap mau.” E jo responí: “Que sigue atau!” E cuelhí era espada e auancè decididament damb eth braç quilhat.
Es-mil-e-ua-net-I-WEB	Mès era me suplicaue, en tot hèr-me senhaus damb es uelhs, coma dident: “Quin mau t’è hèt?” E alavetz se m’aumpliren es uelhs de lèrmes, e deishant anar era espada, li didí ar efrit: “Ò poderós efrit!
Es-mil-e-ua-net-I-WEB	Ò eròi robust e invencible!
Es-mil-e-ua-net-I-WEB	S’aguesta hemna siguesse tan dolenta coma vos pensatz, non aurie dobtat en sauvar-se a cargue mèn.
Es-mil-e-ua-net-I-WEB	E, ça que la, ja as vist qu’a deishat anar era espada.
Es-mil-e-ua-net-I-WEB	Com l’è de talhar jo eth cap, s’ath delà non coneishi ad aguesta joena?
Es-mil-e-ua-net-I-WEB	Encara que me hesses bèuer era copa dera mala mòrt, non me prestaria ad aguesta vilania.” E er efrit contestèc aguestes paraules: “Qu’ei pro!
Es-mil-e-ua-net-I-WEB	Vengui de veir que vos estimatz.
Es-mil-e-ua-net-I-WEB	E alavetz, ò senhora mia, cuelhec era espada e li braquèc ua man ara joena e dempús era auta man, e dempús eth pè dret e dempús eth quèrre.
Es-mil-e-ua-net-I-WEB	En quate còps braquèc es quate extremitats.
Es-mil-e-ua-net-I-WEB	E jo, en veir aquerò damb es mèns pròpris uelhs, me pensaua que me moria.
Es-mil-e-ua-net-I-WEB	Alavetz era joena, en tot guinhar-me un uelh, me hec dissimuladament un senhau.
Es-mil-e-ua-net-I-WEB	Mès, ai de jo, er efrit la vedec, e didec: “Ò hilha de puta!
Es-mil-e-ua-net-I-WEB	Vies de cométer adultèri damb es tòns uelhs.” E alavetz d’ua bracada li talhèc eth cap.
Es-mil-e-ua-net-I-WEB	Dempús, virant-se entà jo, didec:
Es-mil-e-ua-net-I-WEB	Te cau saber que jo panè ad aguesta joena era net dera sua nòça, quan encara non auie dotze ans e abans de qué arrés s’ajacèsse damb era.
Es-mil-e-ua-net-I-WEB	E me la hi a vier aciu, e cada dètz dies venguia a veder-la, e passàuem amassa era net, e copulaua damb era jos er aspècte d’un persa; mès aué, en saber-me’n de qué m’enganhaue, l’è aucit.
Es-mil-e-ua-net-I-WEB	Sonque m’a enganhat damb un uelh, que damb eth te guinhèc quan te guardèc.
Es-mil-e-ua-net-I-WEB	Per çò que hè a tu, coma que non è pogut comprobar se forniquères damb era, non t’aucirè; mès, ça que la, me cau hèr-te bèra causa entà que non te n’arrisques ena mia esquia e entà umiliar era tua vanitat.
Es-mil-e-ua-net-I-WEB	Alavetz, ò senhora mia!
Es-mil-e-ua-net-I-WEB	A veir, jos quina forma vòs que t’encanta?
Es-mil-e-ua-net-I-WEB	T’estimes mès era d’un saumet?
Es-mil-e-ua-net-I-WEB	Era d’un mul?
Es-mil-e-ua-net-I-WEB	Era d’un corbàs?
Es-mil-e-ua-net-I-WEB	Era d’un gosset?
Es-mil-e-ua-net-I-WEB	Era d’un monard?” Alavetz jo, damb era esperança d’un indult complèt e abusant dera sua bona disposicion, li responí: “Ò eth mèn senhor Georgirus, descendent deth poderós Eblis!
Es-mil-e-ua-net-I-WEB	Se me perdones, Allà te perdonarà tanben, donques qu’aurà en compde era tua cleméncia damb un brave musulman que jamès te hec cap mau.” E seguí suplicant enquiath limit dera suplica, en tot ajulhar-me umilament entre es sues mans, e li didia: “Non me castigues injustament.” Mès eth repliquèc: “Non parles mès se non vos morir.
Es-mil-e-ua-net-I-WEB	E dit aquerò, m’agarrèc, henec era copòla, trauessèc era tèrra e volèc damb jo a tau nautada, qu’eth mon me semblaue un veire d’aigua.
Es-mil-e-ua-net-I-WEB	Baishèc dempús enquiath cim d’un mont, e aquiu me deishèc anar.
Es-mil-e-ua-net-I-WEB	Cuelhèc alavetz un sarpat de tèrra gasulhèc quauquarren coma un gronhament, prononcièc de seguit ues paraules misterioses e lançant-me era tèrra didec: “Ges dera tua forma e cuelh era forma d’un monard.” E de seguit, ò senhora mia!
Es-mil-e-ua-net-I-WEB	Mès quin monard!
Es-mil-e-ua-net-I-WEB	Vielh, de mès de cent ans e d’ua lejor excessiua!
Es-mil-e-ua-net-I-WEB	Quan me vedí tant òrre me desesperè e me metí a sautar e sautaua reaument.
Es-mil-e-ua-net-I-WEB	E coma qu’aquerò non servie de remèdi, me petè en somics per tòrt des mèns malastres.
Es-mil-e-ua-net-I-WEB	E er efrit arrie d’ua manèra que hège pòur, enquia qu’a tot darrèr, despareishec.
Es-mil-e-ua-net-I-WEB	E meditè alavetz sus es injustícies dera sòrt, en tot auer aprenut a cargue mèn qu’era sòrt non depen dera creatura.
Es-mil-e-ua-net-I-WEB	Dempús baishè en pè dera montanha, enquia arribar ena part mès baisha de tot.
Es-mil-e-ua-net-I-WEB	E comencè a viatjar, e pes nets pujaua en cimalh des arbes entà dormir.
Es-mil-e-ua-net-I-WEB	Atau anè caminant pendent un mes, enquia trapar-me ara vòra deth mar.
Es-mil-e-ua-net-I-WEB	Alavetz m’amaguè darrèr d’ues ròques, e aquiu me demorè.
Es-mil-e-ua-net-I-WEB	E un d’aqueri òmes cridèc en veder-me: “Hètz enlà ad aguesta bèstia de mau auguri!” Un aute didec: “Que serie milhor aucir- lo!” E un tresau repliquèc: “Òc, aucim-lo damb aguesta espada!” Alavetz me metí a plorar e arturè damb ua man era arma, e es mies lèrmes corrien abondoses.
Es-mil-e-ua-net-I-WEB	De seguit eth capitan, cuelhent pietat de jo, exclamèc: “Ò mercadèrs!
Es-mil-e-ua-net-I-WEB	E vos enebisqui que lo hescatz enlà, picar-li o pelejar-lo.” Dempús me dirigic bones paraules, e jo les entenia totes.
Es-mil-e-ua-net-I-WEB	Alavetz acabèc per cuelher-me coma sirvent, e jo hèja totes es causes e li mestraua en vaishèth.
Es-mil-e-ua-net-I-WEB	E ath cap de cinquanta dies, pendent es quaus mos siguec eth vent propici, arribèrem en ua ciutat enòrma e tan plia d’abitants que solet Allà podie compdar eth sòn nombre.
Es-mil-e-ua-net-I-WEB	Quan arribèrem s’apressèren en nòste vaishèth es mamalik18 enviadi peth rei dera ciutat.
Es-mil-e-ua-net-I-WEB	Alavetz jo, que non auia perdut encara era mia forma de monard, les arrinquè dera man eth pergamin, en tot aluenhar-me damb era mia presa.
Es-mil-e-ua-net-I-WEB	E cranhent, solide, que lo trinquèssa o lo lancèssa en mar, me cridèren a crits e me menacèren; mès jo les hi eth senhau de que sabia e volia escríuer, e eth capitan didec: “Deishatz-lo.
Es-mil-e-ua-net-I-WEB	Cuelhí alavetz eth calam, lo banhè, en tot esténer ben era tinta pes dues cares, e comencè a escríuer.
Es-mil-e-ua-net-I-WEB	E escriuí quate estròfes, cada ua damb ua letra desparièra, e improvisades en desparièrs estils: era prumèra ara manèra de Rikaa, era dusau ara manèra de Rihani, era tresau ara manèra de Sulci e era quatau ara manèra de Muchik:
Es-mil-e-ua-net-I-WEB	Dempús d’Allà, eth genre uman non pòt acodir mès qu’a tu, pr’amor qu’ès reaument eth pair de toti es beneficis!
Es-mil-e-ua-net-I-WEB	Qu’ei era prumèra, e era origina madeisha des plumes!
Es-mil-e-ua-net-I-WEB	Eth sòn poder qu’ei estonant!
Es-mil-e-ua-net-I-WEB	E era ei qui l’a plaçat entre es sabents mès notables!
Es-mil-e-ua-net-I-WEB	D’aguesta pluma, cuelhuda damb es gemmes des cinc dits, an brotoat e corren peth mon cinc arrius d’eloqüéncia e de poesia!
Es-mil-e-ua-net-I-WEB	Que non i a cap escrivan que non se morisque; mès eth temps eternize aquerò escrit pes sues mans!
Es-mil-e-ua-net-I-WEB	Atau, donc, non dèishes escríuer ara tua pluma senon aquerò que te’n posques èster capinaut eth dia dera Resurreccion!
Es-mil-e-ua-net-I-WEB	Mès se non l’as de tier entà hèr donacions, saja, aumens, de produir beresa!
Es-mil-e-ua-net-I-WEB	E seràs atau un d’aqueri que se compden entre es escrivans mès grani!
Es-mil-e-ua-net-I-WEB	Quan acabè d’escríuer les autregè eth ròtle de pergamin.
Es-mil-e-ua-net-I-WEB	E toti es que lo vederen se demorèren estonadi.
Es-mil-e-ua-net-I-WEB	Dempús cada un escriuec ua linha damb era sua milhor letra.
Es-mil-e-ua-net-I-WEB	Dempús d’aquerò partiren es esclaus entà autrejar eth rotle ath rei.
Es-mil-e-ua-net-I-WEB	E quan eth rei auec examinat çò escrit per cada un de nosati, non quedèc satisfèt que deth mèn, qu’ère hèt de quate formes desparières, donques qu’era mia letra m’auie dat reputacion universau quan jo èra encara prince.
Es-mil-e-ua-net-I-WEB	En entener-lo, toti comencèren a arrir.
Es-mil-e-ua-net-I-WEB	E eth rei, en encuedar-se’n, s’anugèc fòrça, e didec: “Com!
Es-mil-e-ua-net-I-WEB	Arribadi en vaishèth, me crompèren a un prètz naut, encara qu’ath principi eth capitan se remie a vener-me, en tot compréner pes senhaus que li hi, que m’ère dolorós desseparar-me d’eth.
Es-mil-e-ua-net-I-WEB	Dempús es auti me vestiren damb eth vestit d’aunor, me montèren ena mula e gessérem ath son des esturments mès armoniosi que se tocauen ena ciutat.
Es-mil-e-ua-net-I-WEB	E toti es abitants e creatures umanes dera poblacion se quedèren estonadi, en tot guardar damb gran interès un espectacle tant extraordinari e prodigiós.
Es-mil-e-ua-net-I-WEB	Quan m’amièren dauant deth rei e lo vedí, punè era tèrra entre es sues mans tres còps, en tot estar-me dempús quiet.
Es-mil-e-ua-net-I-WEB	Alavetz eth monarca me convidèc a sèir-me, e jo me prostrè de jolhs.
Es-mil-e-ua-net-I-WEB	E toti es concurrents se demorèren meravilhadi dera mia bona educacion e dera mia admirabla cortesia; mès eth mès prigondament meravilhat siguec eth rei.
Es-mil-e-ua-net-I-WEB	Non demorèrem qu’eth rei, eth cap des eunucs, un joen esclau favorit e jo, senhora mia.
Es-mil-e-ua-net-I-WEB	Alavetz ordenèc eth rei que se hessen a vier quauqui viures.
Es-mil-e-ua-net-I-WEB	E botèren sus un mantèl guairi viures pòt era anma desirar e guaires excelléncies son era delícia des uelhs.
Es-mil-e-ua-net-I-WEB	E eth rei me convidèc dempús a servir-me, e lheuant-me e punant era tèrra entre es sues mans sèt còps, me seiguí sus eth mèn cu de monard e me metí a minjar pulcrament, rebrembant en tot era mia educacion passada.
Es-mil-e-ua-net-I-WEB	Quan lheuèren eth mantèl, me lheuè jo tanben entà lauar-me es mans.
Es-mil-e-ua-net-I-WEB	Tornè dempús de lauar-me-les, cuelhí eth tintèr, era pluma e ua huelha de pergamin, e escriuí doçament aguestes dues estròfes vantant es excelléncies dera pastisseria araba:
Es-mil-e-ua-net-I-WEB	Ò pastissèr!
Es-mil-e-ua-net-I-WEB	Vosati qu’ètz era triaca, er antidòt de quinsevolh podom!
Es-mil-e-ua-net-I-WEB	Arren m’agrade tant, e constituís era mia esperança, tota era mia passion!
Es-mil-e-ua-net-I-WEB	Eth còr se m’estrementís en veir un mantèl ben estenut, qu’ath sòn centre se flaire ua kenafa19 nadant sus eth boder e era mèu en ua gran plata!
Es-mil-e-ua-net-I-WEB	Ò kenafa!
Es-mil-e-ua-net-I-WEB	Eth mèn desir de saborejar- te, ò kenafa!
Es-mil-e-ua-net-I-WEB	Ò kenafa!
Es-mil-e-ua-net-I-WEB	E tu, siròp!
Es-mil-e-ua-net-I-WEB	Dempús d’aquerò deishè era pluma e eth tintèr, e me seiguí respectuosament a cèrta distància.
Es-mil-e-ua-net-I-WEB	E tanlèu liegec eth rei çò que jo auia escrit, se meravilhèc e exclamèc: “Ei possible qu’un monard age tanta eloqüéncia, e mès que mès ua letra tan magnifica?
Es-mil-e-ua-net-I-WEB	Per Allà!…
Es-mil-e-ua-net-I-WEB	En aqueth moment se heren a vier un jòc d’escac, e eth rei me preguntèc en senhaus, se sabia jogar, en tot responer-li jo que òc damb eth cap.
Es-mil-e-ua-net-I-WEB	E m’apressè, placè es pèces e me metí a jogar damb eth rei.
Es-mil-e-ua-net-I-WEB	E li hi eth mat dus còps.
Es-mil-e-ua-net-I-WEB	E li manèc dempus ar eunuc: “Vè-te’n enes crambes dera tua patrona, era mia hilha, e ditz-li: “Ò senhora mia!
Es-mil-e-ua-net-I-WEB	Alavetz se n’anèc er eunuc, e non se tardèc a vier damb era sua patrona, era hilha deth rei, que tanlèu m’aubirèc se caperèc era cara damb eth vel, e didec: “Com ei que me manes cridar dauant d’òmes estranhs?” E eth rei didec: “Hilha mia, per qui te capères era cara, se non i a aciu arrés que nosati?” Alavetz responec era joena:
Es-mil-e-ua-net-I-WEB	Aguest monard qu’ei encantat per efrit Georgirus, descendent d’Eblis, dempús d’auer aucit ara sua esposa, hilha deth rei Aknamus, senhor des isles d’Ebano.
Es-mil-e-ua-net-I-WEB	Estonat en enténer aguestes paraules, me preguntèc eth rei: “Ei vertat çò que ditz de tu era mia hilha?” E jo, damb eth cap, l’indiquè qu’ère cèrt, e me petè en somics.
Es-mil-e-ua-net-I-WEB	Alavetz eth rei li preguntèc ara sua hilha: “Com ei que sabes qu’ei encantat?” E era princesa responec: “Ò pair mèn!
Es-mil-e-ua-net-I-WEB	En èster jo petita, era vielha qu’ère ena casa dera mia mair ère ua bruisha fòrça versada ena magia e m’ensenhèc aguesta art.
Es-mil-e-ua-net-I-WEB	E eth pair exclamèc: “Peth vertadèr nòm d’Allà!
Es-mil-e-ua-net-I-WEB	Desencanta ad aguest òme, entà que jo lo nomenta eth mèn visir.
Es-mil-e-ua-net-I-WEB	Mès com ei possible que possedisques aguest talent tant enòrme e jo non m’en sabessa?
Es-mil-e-ua-net-I-WEB	En aguest moment dera sua narracion, Schahrazada vedec aparéisher eth maitin e se carèc discrètament.
Es-mil-e-ua-net-I-WEB	Era didec:
Es-mil-e-ua-net-I-WEB	Que me n’è sabut, ò rei afortunat!
Es-mil-e-ua-net-I-WEB	E vaquí que de ressabuda mos caperèren ues tenèbres tant espesses, que mos credíem embarradi jos es roïnes deth mon.
Es-mil-e-ua-net-I-WEB	E còp sec apareishec er efrit Georgirus jos er aspècte mès òrre, es mans coma arrastèths, es cames coma paus de vaishèth e es uelhs coma tidons alugadi.
Es-mil-e-ua-net-I-WEB	Alavetz mos espaurírem toti, mès era hilha deth rei li didec: “Ò efrit!
Es-mil-e-ua-net-I-WEB	Que non posqui acuelher-te damb cordialitat.” E responec er efrit: “Per qué non complisses es tues promeses?
Es-mil-e-ua-net-I-WEB	Non jurères respectar es nòsti convenguts de non pelejar-mos ne barrejar-mos enes nòsti ahèrs?
Es-mil-e-ua-net-I-WEB	Te merites eth castig que te vau a impausar.
Es-mil-e-ua-net-I-WEB	Qua ja ac veiràs, traïdora!.
Es-mil-e-ua-net-I-WEB	E de seguit er efrit se convertic en un leon espaventós, que, daurint era boca complètament, se lancèc contra era joena.
Es-mil-e-ua-net-I-WEB	Mès era, còp sec, s’arrinquèc un peu, se l’apressèc enes pòts, gasulhèc quauques paraules magiques, e de seguit eth peu se convertitc en ua espada plan ahilada.
Es-mil-e-ua-net-I-WEB	Mès de seguit et cap deth leon se transformèc en un escorpiu òrre, que s’arrossegaue entath talon dera joena pr’amor de nhacar-la, e era princessa se convertic de seguit en ua enòrma sèrp que se precipitèc sus eth maudit escorpiu, imatge der efrit, e ambdús entamenèren ua descomunau luta.
Es-mil-e-ua-net-I-WEB	Ara seguida er escorpiu se convertitc en voltor, e era sèrp en agla, que se placèc sus eth voltor, e ja l’anaue a agarrar, dempús d’ua ora de persecucion, quan eth voltor se transformèc en un enòrme gat nere, e era princessa en lop.
Es-mil-e-ua-net-I-WEB	Gat e lop lutèren per tot eth palai, enquia qu’eth gat, en veder-se vençut se convertic en ua immensa milgrana ròia e se deishèc quèir en un estanh que i auie en pati.
Es-mil-e-ua-net-I-WEB	Eth lop se lancèc dempús ena aigua, e era milgrana quan l’anaue a cuélher, se quilhèc pes aires, mès coma qu’ère tant enòrma queiguec pesadament sus eth marme e crebèc.
Es-mil-e-ua-net-I-WEB	Es grans, en tot despener-se un a un, caperèren tot eth solèr.
Es-mil-e-ua-net-I-WEB	Eth lop se transformèc alavetz en poth, comencèc a avalar-se-les, e ja sonque ne restaue un, mès quan se l’anaue a avalar li queiguec deth bèc, donques qu’atau ac auie dispausat era fatalitat, e anèc a amagar-se en ua henerecla deth losat, apròp der estanh.
Es-mil-e-ua-net-I-WEB	Alavetz eth poth comencèc a cridar, a secodir es ales e a hèr-mos senhaus damb eth bèc, mès que non compreníem eth sòn lenguatge, e coma que non lo podíem compréner, deishèc anar un crit tan terrible que mos semblèc qu’eth palai queiguie sus nosati.
Es-mil-e-ua-net-I-WEB	Dempús comencèc a hèr torns peth pati, enquia que vedec eth gran e se precipitèc entà cuelher-lo, mès eth gran queiguec ena aigua e se convertic en peish e despareishec dera nòsta vista pendent ua ora.
Es-mil-e-ua-net-I-WEB	Dempús entenérem uns crits terribles e mos estrementírem de terror.
Es-mil-e-ua-net-I-WEB	E de seguit apareishec er efrit ena sua pròpria òrra figura, usclant coma ua halha, donques que dera sua boca, des sòns uelhs e deth sòn nas gessien ahlames e hum; e darrèr d’eth gessec era princessa ena sua pròpria forma, mès usclant tanben coma metau en fusion, perseguint ar efrit, que ja mos anaue a arténher.
Es-mil-e-ua-net-I-WEB	Alavetz, cranhent que mos usclèsse, mos volérem lançar ena aigua, mès er efrit mos arturèc damb un sorriscle espaventós, e comencèc a lançar huec contra toti.
Es-mil-e-ua-net-I-WEB	Era princessa lançaue huec contra eth, e se passèc que mos artenhec eth huec des dus, e eth d’era non mos hec cap mau, mès eth der efrit plan que mos costèc mau, pr’amor qu’un bualh me toquèc en aguest uelh e me lo treiguec dehòra; un aute toquèc ena cara deth rei e l’usclèc era barbeta e era boca, en tot arrincar-li ua part deth sòn dentat e er aute bualh se calèc en pièch der eunuc e lo hec perir usclat.
Es-mil-e-ua-net-I-WEB	Mentretant, era princessa perseguie ar efrit en tot lançar-li huec ath dessús, enquia qu’entenérem díder: “Allà qu’ei eth solet gran!
Es-mil-e-ua-net-I-WEB	Allà ei eth solet poderós!
Es-mil-e-ua-net-I-WEB	Estronha ad aqueth que renègue dera fe de Mohamed senhor des òmes!”Aguesta votz qu’ère era dera princessa que mos mostraue ar efrit complètament convertit en un molon de cendre.
Es-mil-e-ua-net-I-WEB	Dempús arribèc entre nosati e didec: “Ara prèssa, balhatz-me ua tassa damb aigua.” L’ac balhèren, e prononcièc era princessa ues paraules incomprensibles, m’esposquèc damb era aigua, e didec: “Queda desencantat en nòm deth solet Vertadèr!
Es-mil-e-ua-net-I-WEB	Alavetz tornè a èster òme, mès me quedè bòrni.
Es-mil-e-ua-net-I-WEB	E era princessa, en tot voler consolar- me, me didec: “Eth huec tostemp ei huec, hilh mèn!” E madeish li didec ath sòn pair per çò dera barba e es sòns dents trincadi.
Es-mil-e-ua-net-I-WEB	Dempús exclamèc: “Ò pair mèn!
Es-mil-e-ua-net-I-WEB	S’aguest efrit auesse estat ua simpla creatura umana l’auria anequelit de seguit.
Es-mil-e-ua-net-I-WEB	Mès çò que me hec patir mès siguec que, en escampilhar-se es grans de milgrana, non acertè a avalar-me eth gran principau, eth solet qu’auie era anma der efrit; pr’amor que se me l’auessa avalat, aurie perit de seguit.
Es-mil-e-ua-net-I-WEB	Mès, ai de jo!
Es-mil-e-ua-net-I-WEB	Atau ac volec era fatalitat deth Destin.
Es-mil-e-ua-net-I-WEB	Plan per aquerò m’a calut combàter de forma tant orribla contra er efrit dejós dera tèrra, en aire e ena aigua.
Es-mil-e-ua-net-I-WEB	E cada viatge qu’eth daurie ua pòrta de sauvacion li dauria jo ua auta de perdicion, enquia que dauric fin finau era mès damnatjosa de totes, era pòrta deth huec, jo auí de hèr madeish.
Es-mil-e-ua-net-I-WEB	E dempús de dubèrta era pòrta deth huec, un a de morir de besonh.
Es-mil-e-ua-net-I-WEB	Ça que la, eth Destin me permetec usclar ar efrit abans de perir jo usclada.
Es-mil-e-ua-net-I-WEB	E abans d’aucir-lo volí qu’abracèsse era fe nòsta, qu’ei era santa religion der islam, mès se remic, e alavetz l’usclè.
Es-mil-e-ua-net-I-WEB	Dempús d’aguestes paraules comencèc a implorar ath huec, enquia que fin finau brotoèren uns bualhs neri que pugèren entath sòn pièch.
Es-mil-e-ua-net-I-WEB	E quan eth huec l’arribèc ena cara, plorèc, e dempús didec: “Afirmi que non i a mès Diu qu’Allà, e que Mohamed ei eth sòn profèta!” Tanlèu auec prononciat aguestes paraules la vedérem convertir-se en un molon de cendre, apròp der aute molon que formaue er efrit.
Es-mil-e-ua-net-I-WEB	Alavetz mos afligírem prigondament.
Es-mil-e-ua-net-I-WEB	De bon voler auria jo ocupat eth sòn lòc, abans que veir jos tan miserable aspècte ad aquera joena de radianta beresa que tant me volec afavorir; mès es designis d’Allà son inapelables.
Es-mil-e-ua-net-I-WEB	En avertir eth rei era transformacion patida pera sua hilha, plorèc sus era, en tot chinar- se es barbes que li restauen, pataquejar-se e esquinçar-se era ròba.
Es-mil-e-ua-net-I-WEB	E madeish hi jo.
Es-mil-e-ua-net-I-WEB	E es dus plorèrem sus era.
Es-mil-e-ua-net-I-WEB	De seguit arribèren es camarlencs, e es caps de govèrn trapèren ath rei plorant anequelit dauant des dus molons de cendre.
Es-mil-e-ua-net-I-WEB	E s’estonèren fòrça, e comencèren a hèr torns ath sòn entorn, sense gausar parlar-li.
Es-mil-e-ua-net-I-WEB	Ath cap d’ua estona se remetec un shinhau eth rei, e les condèc çò que s’auie passat entre era princessa e er efrit.
Es-mil-e-ua-net-I-WEB	E toti cridèren: “Allà!
Es-mil-e-ua-net-I-WEB	Allà!
Es-mil-e-ua-net-I-WEB	Quin malastre!
Es-mil-e-ua-net-I-WEB	E de seguit arribèren totes es daunes deth palai damb es sues esclaues, e pendent sèt dies se compliren totes es ceremónies de dòu e de planh.
Es-mil-e-ua-net-I-WEB	Dempús ordenèc eth rei eth bastiment d’un gran sarcofag entath cendre dera sua hilha e que s’aluguèssen candèles, fanaus e lantèrnes dia e net.
Es-mil-e-ua-net-I-WEB	Per çò deth cendre der efrit siguec ventat jos era malediccion d’Allà.
Es-mil-e-ua-net-I-WEB	Era tristesa li hec a vier ath sultan ua malautia que l’amièc entara mòrt.
Es-mil-e-ua-net-I-WEB	Aguesta malautia se tardèc un mes sancer.
Es-mil-e-ua-net-I-WEB	E quan auec recuperat bèth vigor, me cridèc ena sua preséncia e me didec: “Ò joen!
Es-mil-e-ua-net-I-WEB	Abans de qué venguesses mos estàuem aciu damb era mès perfècta felicitat, liures des malastres dera sòrt.
Es-mil-e-ua-net-I-WEB	Qu’a calut que tu venguesses e que vedéssem era tua polida letra entà que queiguessen sus nosati totes es afliccions.
Es-mil-e-ua-net-I-WEB	Pro que non t’auéssem vist jamès ne a tu, ne ara tua cara de mau auguri ne ara tua maudida escritura!
Es-mil-e-ua-net-I-WEB	Dempús, per tòrt tòn, m’usclè çò que tu ja sabes, e è perdut era mitat des mèns dents, e era auta mitat a volat tanben.
Es-mil-e-ua-net-I-WEB	E fin finau, a perit eth mèn praube eunuc, aqueth brave servidor que siguec preceptor dera mia hilha.
Es-mil-e-ua-net-I-WEB	Mès que tu non n’aueres eth tòrt, e tanpòc ac poiries remediar ara.
Es-mil-e-ua-net-I-WEB	Tot mos a arribat a nosati e a tu per volontat d’Allà.
Es-mil-e-ua-net-I-WEB	Laudat sigue, per perméter qu’era mia hilha te desencantèsse, encara qu’era perisse!
Es-mil-e-ua-net-I-WEB	Qu’ei eth Destin!
Es-mil-e-ua-net-I-WEB	Ara, hilh mèn, te cau abandonar aguest país, donques que ja n’auem pro damb aquerò que mos a arribat damb tu.
Es-mil-e-ua-net-I-WEB	Qu’ei Allà qu’ac decrete!
Es-mil-e-ua-net-I-WEB	Alavetz, ò senhora mia!
Es-mil-e-ua-net-I-WEB	Que non sabia entà on anar.
Es-mil-e-ua-net-I-WEB	E me’n brembè alavetz de tot çò que m’auie arribat, des deth principi enquiath finau, com m’auien deishat san e en bona santat es arabs deth desèrt, eth mèn viatge e es mies fatigues pendent un mes, era mia entrada ena ciutat coma estrangèr, er encontre damb eth sarte, era entrevista e era intimitat damb aquera joena deth sosterrenh, era manèra d’escapar-me des mans der efrit que me volie aucir, tot, a tot darrèr, sense desbrembar era mia transformacion en monard ath servici dempús deth capitan mercant, era mia crompa a naut prètz peth rei per çò dera mia letra, eth mèn desencantament, e tot!
Es-mil-e-ua-net-I-WEB	E mès qu’arren, ai de jo!
Es-mil-e-ua-net-I-WEB	Mès li balhè es gràcies a Allà e didí: “Que vau mès pèrder un uelh qu’era vida!” Dempús d’aquerò, venguí en hammam a cuélher un banh abans de gésser dera ciutat.
Es-mil-e-ua-net-I-WEB	Alavetz, ò senhora mia!
Es-mil-e-ua-net-I-WEB	D’alavetz ençà non è deishat un solet dia de plorar pensant enes malastres qu’an queigut sus jo, e sustot ena pèrta deth mèn uelh quèr.
Es-mil-e-ua-net-I-WEB	E cada còp qu’aquerò vie ena mia memòria, eth uelh dret se m’aumplís de lèrmes, que non me dèishen veir, encara que jamès m’empediràn pensar en aguesti vèrsi deth poèta:
Es-mil-e-ua-net-I-WEB	Coneish Allà misericordiós era mia afliccion?
Es-mil-e-ua-net-I-WEB	Es malastres pesen sus jo, e me n’è encuedat d’eri massa tard!
Es-mil-e-ua-net-I-WEB	Mès m’armarè de paciéncia dauant des mies granes desventures, entà qu’eth mon non ignore qu’è cuelhut damb paciéncia quauquarren qu’ei mès amargant qu’era madeisha paciéncia!
Es-mil-e-ua-net-I-WEB	Pr’amor qu’era paciéncia a era sua beresa, sustot quan ei er òme pietós eth que la practique!
Es-mil-e-ua-net-I-WEB	Ça que la, l’a d’arribar çò qu’a decidit Allà sus quinsevolh creatura!
Es-mil-e-ua-net-I-WEB	Era mia misteriosa estimada s’en sap des secrets deth mèn lhet, e cap, encara que sigue eth secret des secrets, se li pòt amagar!
Es-mil-e-ua-net-I-WEB	Ad aqueth que digue que i a delícies en aguest mon, responetz-li que lèu coneisherà dies mès amargants qu’eth chuc dera mirra!
Es-mil-e-ua-net-I-WEB	Alavetz gessí d’aquera ciutat, viatgè per diuèrsi païsi, trauessè es sues capitaus, e dempús me filè de cap a Bagdad, er ostau de patz, a on demori arribar a veir ar Emir des Credents entà condar-li tot çò que m’a arribat.
Es-mil-e-ua-net-I-WEB	Dempús de fòrça dies de viatge, è arribat aguesta madeisha net en Bagdad e trapè plan perplèx ath frair qu’ei aquiu, ath prumèr saaluk, e li didí: “Qu’era patz sigue damb tu!” E eth me responec: “E damb tu era patz e era misericòrdia d’Allà e totes es sues benediccions!”Alavetz comencè a parlar damb eth, e se mos apressèc er aute frair, eth tresau saaluk, que dempús de desirar-mos era patz, mos didec qu’ère estrangèr.
Es-mil-e-ua-net-I-WEB	E nosati li didérem: “Tanben èm estrangèrs, e auem arribat aué en aguesta ciutat benedida.” E mos metérem a caminar amassa, sense que cap de nosati sabesse era istòria des auti.
Es-mil-e-ua-net-I-WEB	E era sòrt e eth Destin mos guidèren enquiad aguesta pòrta e entrèrem ena vosta casa.
Es-mil-e-ua-net-I-WEB	Vaquí, ò senhora mia!
Es-mil-e-ua-net-I-WEB	Alavetz era patrona dera casa li didec ath dusau saaluk: “Era tua istòria qu’ei reaument extraordinària.
Es-mil-e-ua-net-I-WEB	Alavetz eth tresau saaluk hec un pas e didec:
Es-mil-e-ua-net-I-WEB	Donques qu’era mia istòria encara ei fòrça mès estonanta.
Es-mil-e-ua-net-I-WEB	S’arribèren malastres sus aguesti dus companhs mèns, motivadi peth Destin e era fatalitat, ua auta causa siguec per çò que hè a jo.
Es-mil-e-ua-net-I-WEB	Se sò arrasat e bòrni, jo que n’è eth tòrt, pr’amor que me hi a vier era fatalitat e aumplí eth mèn còr damb penes e desgràcies.
Es-mil-e-ua-net-I-WEB	Vaquí.
Es-mil-e-ua-net-I-WEB	Que sò rei, hilh de rei.
Es-mil-e-ua-net-I-WEB	Eth mèn pair se cridaue Kassib e jo èra eth sòn hilh.
Es-mil-e-ua-net-I-WEB	Quan moric eth rei, eth mèn pair, eretè eth sòn règne, regnè e governè damb justícia, en tot hèr fòrça ben as mèns subdits.
Es-mil-e-ua-net-I-WEB	Mès que jo auia ua grana aficion as viatges per mar.
Es-mil-e-ua-net-I-WEB	E non me privaba d’eri, donques qu’era capitau deth mèn règne ère ath costat deth mar, e en ua grana extension maritima me pertanhien a jo nombroses isles fortificades.
Es-mil-e-ua-net-I-WEB	Un còp les volí visitar totes, e manè premanir dètz vaishèths grans e aumplir-les de viures entà un mes.
Es-mil-e-ua-net-I-WEB	E m’embarquè.
Es-mil-e-ua-net-I-WEB	Aguesta visita se tardèc vint dies, que dempús, ua net se desencadenèc contra nosati ua tormenta de vent que se prolonguèc enquiara maitiada.
Es-mil-e-ua-net-I-WEB	Alavetz, padegat ja un shinhau eth vent e era mar, vedérem ua isla qu’en era mos podíem arturar.
Es-mil-e-ua-net-I-WEB	Venguérem en tèrra, hérem quauquarren de minjar, e descansèrem pendent dus dies ara demora de qué era tempèsta s’acabèsse, e dempús sarpèrem.
Es-mil-e-ua-net-I-WEB	Eth viatge se tardèc uns auti vint dies, enquia qu’en un de tanti perdérem era rota, donques qu’es aigües que navegàuem èren ja tan desconeishudes entà nosati coma entath capitan.
Es-mil-e-ua-net-I-WEB	Pr’amor qu’eth capitan, reaument, non coneishie aguest mar.
Es-mil-e-ua-net-I-WEB	Alavetz li didérem ath gaita: “Guarda atentiuament eth mar.” E eth gaita pugèc en pau deth vaishèth, dempús baishèc e mos didec ath capitan e a jo:
Es-mil-e-ua-net-I-WEB	En enténer aguestes paraules deth gaita, eth capitan patic un cambiament fòrça notable ena sua color, lancèc eth turbant en solèr, s’estirèc era barba, e mos didec: “Vos anóncii era nòsta totau pèrta!
Es-mil-e-ua-net-I-WEB	Que non se sauvarà arrés!” E dempús s’estarnèc en somics, e damb eth plorèrem toti.
Es-mil-e-ua-net-I-WEB	Jo li preguntè alavetz: “Ò, capitan!
Es-mil-e-ua-net-I-WEB	Mos vòs explicar es paraules deth gaita?” E responec: “Ò, senhor mèn!
Es-mil-e-ua-net-I-WEB	Te cau saber que des deth dia que bohèc eth vent contrari, perdérem era rota, e ja hè d’aquerò onze dies, sense trapar un vent favorable que mos permete tornar en bon camin.
Es-mil-e-ua-net-I-WEB	Te cau saber, donc, eth significat d’aguesta causa nera e blanca e d’aguesti peishi que naden apròp de nosati: deman arribaram en ua montanha de ròques neres que se cride era Montanha der Imant, e entada era mos an d’amiar ara fòrça es aigües.
Es-mil-e-ua-net-I-WEB	E eth nòste vaishèth se trincarà, donques que volaràn toti es sòns claus, tirassadi pera montanha e apegant-se as sues pales, pr’amor qu’Allà eth Plan Naut dotèc ara Montanha der Imant, d’ua secreta vertut que li permet tirassar toti es objèctes de hèr.
Es-mil-e-ua-net-I-WEB	E non te pòs imaginar era enòrma quantitat de causes de hèr que s’an apilerat e s’an penjat en aguesta montanha des de que tirasse as vaishèths.
Es-mil-e-ua-net-I-WEB	Sonque Allà se’n sap deth sòn nombre!
Es-mil-e-ua-net-I-WEB	Des deth mar se ve lúder en cim d’aguesta montanha ua copòla de coeire auriò sostenguda per dètz colomnes, e ath dessús i a un cavalièr en un shivau de bronze, e eth cavalìèr amie ena sua man ua lança de coeire, e li penge deth pièch ua placa de plomb sagerada damb paraules talismaniques desconeishudes.
Es-mil-e-ua-net-I-WEB	Te cau saber, ò rei!
Es-mil-e-ua-net-I-WEB	Dit aquerò, ò senhora mia!
Es-mil-e-ua-net-I-WEB	E atau siguec; pr’amor qu’a penes hec dia, mos vedérem pròches ara montanha de ròques neres imantades, e es aigües mos possauen violentament entada era.
Es-mil-e-ua-net-I-WEB	E quan es dètz vaishèths arriberen en pè dera montanha, es claus gesseren de pic e comencèren a volar a milenats, madeish que toti es hèrs, e s’apeguèren ena montanha.
Es-mil-e-ua-net-I-WEB	E es nòsti vaishèths se dauriren, en tot èster precipitadi en mar toti nosati.
Es-mil-e-ua-net-I-WEB	Que passèrem tot eth dia a posita des aigües, en tot aufegar-se era majoritat e d’auti mos sauvèrem, sense qu’es que non perírem podéssem tornar a trapar-mos, donques qu’es corrents terribles e es vents contraris mos dispersèren pertot.
Es-mil-e-ua-net-I-WEB	E Allà eth Plan Naut, ò senhora mia!
Es-mil-e-ua-net-I-WEB	Me podí agarrar a un des pòsts gròssi que flotauen e es ondades e eth vent me lancèren ena còsta, ath pè dera Montanha der Imant.
Es-mil-e-ua-net-I-WEB	Aquiu trapè un camin qu’amiaue entath cim, e ère tot hèt de gradons talhadi ena ròca.
Es-mil-e-ua-net-I-WEB	En aguest moment dera sua narracion, Schahrazada vedec aparéisher eth maitin e se carèc discrètament.
Es-mil-e-ua-net-I-WEB	Era didec:
Es-mil-e-ua-net-I-WEB	Me n’è sabut, ò rei afortunat!
Es-mil-e-ua-net-I-WEB	E quan cambièc eth vent, per orde deth Plan Naut, artenhí pujar en çò mès naut dera montanha, en tot agarrar-me coma podí enes ròques e excavacions.
Es-mil-e-ua-net-I-WEB	E era mia alegria per trapar-me sauvat arribèc enquiath limit dera alegria.
Es-mil-e-ua-net-I-WEB	Ja solet me restaue arribar ena copòla; ac artenhí a tot darrèr, e podí penetrar en era.
Es-mil-e-ua-net-I-WEB	Alavetz m’ajulhè e li balhè gracies a Allà per auer-me sauvat.
Es-mil-e-ua-net-I-WEB	Mès èra tan cansat que m’estirè en solèr e m’esclipsè.
Es-mil-e-ua-net-I-WEB	E pendent eth saunei entení qu’ua votz me didie: “Ò hilh de Krassib!
Es-mil-e-ua-net-I-WEB	Cuelh er arc e dispara contra eth cavalièr qu’ei ena copòla, e atau poiràs entornar era tranquillitat as umans en tot desliurar-les de tan terribla plaga.
Es-mil-e-ua-net-I-WEB	Quan herisques ath cavalièr, aguest cavalièr queirà en mar e er arc s’escaparà des tues mans entath solèr.
Es-mil-e-ua-net-I-WEB	L’agarraràs alavetz e l’enterraràs en madeish lòc qu’age queigut.
Es-mil-e-ua-net-I-WEB	E mentretant, era mar començarà a borir creishent enquia arribar en cim que te trapes.
Es-mil-e-ua-net-I-WEB	E veiràs en mar ua barca, e ena barca a ua persona despairèra deth cavalièr lançat en abism.
Es-mil-e-ua-net-I-WEB	Aguesta persona se t’apressarà damb un rem ena man.
Es-mil-e-ua-net-I-WEB	Que pòs entrar sense temor ena barca.
Es-mil-e-ua-net-I-WEB	Mès compde damb prononciar eth nòm d’Allà e non ac desbrembes ne peth mau de morir.
Es-mil-e-ua-net-I-WEB	Un còp ena barca te guidarà aguest òme, en tot her-te navegar pendent dètz dies, enquia qu’arribes en mar dera Sauvacion.
Es-mil-e-ua-net-I-WEB	E quan arribes en aguest mar traparàs a bèth un que t’amiarà entara tua tèrra.
Es-mil-e-ua-net-I-WEB	Alavetz, ò senhora mia!
Es-mil-e-ua-net-I-WEB	Damb er arc e es flèches trapades disparè contra eth cavalièr, lo hi quèir, e lo vedí en.honsar-se en mar.
Es-mil-e-ua-net-I-WEB	Er arc se m’escapèc dera man, e l’enterrè en madeish lòc qu’auie queigut.
Es-mil-e-ua-net-I-WEB	De seguit eth mar s’agitèc, boric e se desbordèc, arribant enquiath cim que jo me trapaua.
Es-mil-e-ua-net-I-WEB	E ara seguida vedí ath miei deth mar ua barca que se filaue entara còsta.
Es-mil-e-ua-net-I-WEB	Alavetz balhè gràcies a Allà eth Plan Naut.
Es-mil-e-ua-net-I-WEB	E en apressar-se era barca vedí en era a un òme de bronze qu’amiaue en pièch ua placa de plomb damb nòms e talismants sageradi.
Es-mil-e-ua-net-I-WEB	E quan arribèc era barca, entrè en era, mès sense badar boca.
Es-mil-e-ua-net-I-WEB	Alavetz vedí ues isles ena luenhor.
Es-mil-e-ua-net-I-WEB	Aquerò qu’ère era sauvacion!
Es-mil-e-ua-net-I-WEB	E m’alegrè enquiath limit dera alegria; mès qu’ère tanta era plenitud dera mia emocion e dera mia gratitud entath Plan Naut, que prononciè eth nòm d’Allà e lo glorifiquè, exclamant: “Alahu akbar!
Es-mil-e-ua-net-I-WEB	Mès a penes didí aguestes paraules sagrades, er òme de bronze s’apoderèc de jo, me lancèc en mar, e en tot en.honsar-se ena luenhor despareishec.
Es-mil-e-ua-net-I-WEB	Siguí en tot nadar enquia escurir, quan es mèns braci quedèren extenuadi e tot eth mèn còs rendut.
Es-mil-e-ua-net-I-WEB	Alavetz, en veir apressar-se era mòrt, didí era schehada, era mia profession de fe, e me premaní entà morir.
Es-mil-e-ua-net-I-WEB	Mès en aqueth moment ua ondada mès grana qu’es autes venguec dera luenhor coma ua tor gigantesca e me lancèc damb tanta fòrça, que me trapè ath cant d’ues isles qu’auia aubirat ena luenhor.
Es-mil-e-ua-net-I-WEB	Atau ac volec Allà!
Es-mil-e-ua-net-I-WEB	Alavetz pugè ena arriba, retortilhè era mia ròba, en tot estener-la en solèr entà que se shuguèsse, e me metí a dormir, sense desvelhar-me enquia londeman.
Es-mil-e-ua-net-I-WEB	Me botè es mèns vestits secs, me lheuè cercant a on podia anar, e me filè de cap a ua petita val fertila en tot recorrer-la de naut en baish, e atau hi un torn sancer en lòc que me trapaua, vedent se com m’enrodaue eth mar pertot.
Es-mil-e-ua-net-I-WEB	E me didí: “Quina fatalitat era mia!
Es-mil-e-ua-net-I-WEB	Mentre se m’acodien tan tristi pensaments, vedí que venguie peth mar ua barca damb gent.
Es-mil-e-ua-net-I-WEB	Alavetz, temeròs de qué m’arribèsse quauquarren desagradiu, me lheuè e pugè en un arbe pr’amor de demorar es eveniments.
Es-mil-e-ua-net-I-WEB	Quan arribèc era barca gesseren d’era dètz esclaus damb ua pala cada un.
Es-mil-e-ua-net-I-WEB	Caminèren enquia arribar en centre dera isla, e aquiu comencèren a hotjar era tèrra, en tot deishar ath descubèrt un param.
Es-mil-e-ua-net-I-WEB	Lo lheuèren e dauriren ua pòrta qu’apareishec dejós.
Es-mil-e-ua-net-I-WEB	Hèt aquerò, entornèren ena barca, en tot descargar deth sòn interior e calar-se enes espatles ua grana quantitat de causes: haria, pan, mèu, boder, vedereths, saques plies e fòrça d’autes causes; tot aquerò que, a tot darrèr, pòt desirar ua persona que demore en ua casa.
Es-mil-e-ua-net-I-WEB	Es esclaus seguiren enes sòns va- e-veni deth sosterrenh entara barca e dera barca entath param, enquia uedar complètament aquera, treiguent dempús vestits somptuosi e magnifics, que se meteren en braça; e alavetz vedí gésser dera barca, ath miei des esclaus, a un ancian venerable, tant aflaquit e acorbaishat pera edat e es vicicituds, qu’a penes auie aparença umana.
Es-mil-e-ua-net-I-WEB	Aguest cheic amiaue dera man a un joen plan beròi, modelat reaument en motle dera perfeccion, arrama trenda e flexibla, qu’eth sòn aspècte cautivèc eth mèn còr e esmoiguec era pulpa dera mia carn.
Es-mil-e-ua-net-I-WEB	Arribèren enquiara pòrta, la trauessèren e despareisheren des mens uelhs.
Es-mil-e-ua-net-I-WEB	Mès dempús d’uns instants, pugèren toti mens eth joen; entrèren un aute còp ena barca e s’aluenhèren per mar.
Es-mil-e-ua-net-I-WEB	Quan les auí perdut de vista, baishè der arbe, corrí entath lòc a on i auie eth param qu’auien caperat un aute còp de tèrra e la treiguí de nauèth.
Es-mil-e-ua-net-I-WEB	Baishè, cuelhut d’estonament, es sòns gradons de pèira, e me trapè ara fin en un espaciós salon revestit de tapissi magnifics e damassats de seda e de velot.
Es-mil-e-ua-net-I-WEB	En un divan, entre halhes alugades, gèrles damb flors e pòts plei de fruta e de doci, campaue seigut eth joen, qu’ère en tot hèr-se aire damb un ventalh.
Es-mil-e-ua-net-I-WEB	En veder-me s’espauric fòrça, mès jo li didí damb era mia armoniosa votz: “Qu’era patz sigue damb tu!” E eth responec mès tranquil: “E damb tu sigue era patz, era misericòrdia d’Allà e es sues benediccions!” Jo li didí: “Ò, senhor mèn!
Es-mil-e-ua-net-I-WEB	Qu’eth tòn còr non s’espaurisque.
Es-mil-e-ua-net-I-WEB	Vaquí que jo sò rei e hilh d’un rei.
Es-mil-e-ua-net-I-WEB	Allà m’a guidat entà tu pr’amor de trèir-te d’aguest sosterranh, qu’ada eth solide t’an amiat entà que morisques.
Es-mil-e-ua-net-I-WEB	Mès jo te desliurarè.
Es-mil-e-ua-net-I-WEB	Alavetz eth joen, diboishant un arridolet enes sòns pots, me convidèc a que me seiguessa ath sòn costat en divan, e me didec: “Te cau saber, ò senhor mèn!
Es-mil-e-ua-net-I-WEB	Te cau saber tanben que sò hilh d’un gran joièr, coneishut en tot eth mon pes sues riqueses e pera quantitat des sòns tresòrs.
Es-mil-e-ua-net-I-WEB	Es caravanes que van a compde sòn entà païsi luenhants pr’amor de véner es sues pèires precioses as reis e emirs dera tèrra, an estenut era sua reputacion pertot.
Es-mil-e-ua-net-I-WEB	Quan neishí jo, en èster eth ja d’edat madura, l’anoncièren es mèstres dera devinacion, qu’eth sòn hilh auie de morir abans qu’eth sòn pair e qu’era sua mair; e eth mèn pair, aqueth dia, a maugrat dera alegria que l’auie costat eth mèn neishement e dera felicitat dera mia mair, que me balhèc ath mon ath cap de nau mesi, per volontat d’Allà, experimentèc un dolor pro gran, mès que mès quan es sabents qu’auien liejut enes astres era mia sòrt, li dideren: “Aucirà ath tòn hilh un rei, hilh de un aute rei, Kassib, quaranta dies dempús de qué aqueth age lançat en mar ath cavalièr de bronze dera montaha magnetica.” E eth mèn pair, eth joièr, quedèc fòrça afligit.
Es-mil-e-ua-net-I-WEB	E me suenhèc, en tot educar-me damb assopliment, enquia qu’auí complit es quinze ans.
Es-mil-e-ua-net-I-WEB	Mès alavetz se’n sabec de qué eth cavalièr auie estat lançat en mar, e era notícia l’aclapèc e lo hec plorar tant, qu’en pòc de temps s’esblancossic, s’aflaquic eth sòn còs e tota era sua persona aqueric era aparença d’un òme escanaulit, rendut pes ans e pes malastres.
Es-mil-e-ua-net-I-WEB	Alavetz me hec a vier en aguesta casa sosterranha, que manèc bastir entà amagar-me dera cèrca deth rei que m’auie d’aucir quan jo complissa es quinze ans, e jo e eth mèn pair èm segurs de qué eth hilh de Kassib non poirà trapar-me en aguesta isla desconeishuda.
Es-mil-e-ua-net-I-WEB	Alavetz pensè jo: “Com se poiràn enganhar atau es sabents que liegen enes astres?
Es-mil-e-ua-net-I-WEB	Pr’amor que, per Allà!
Es-mil-e-ua-net-I-WEB	Allà Totpoderós non volerà jamès que se trinque tau beròia flor.
Es-mil-e-ua-net-I-WEB	Que sò prèst a defener-te e a seguir aciu damb tu pendent tota era vida.” E eth me responec: “Passadi quaranta dies vierà a cercar-me eth mèn pair, donques que ja non i aurà perilh.” E jo li didí: “Per Allà!
Es-mil-e-ua-net-I-WEB	E dempús li diderè ath tòn pair que te dèishe vier en mèn règne, a on seràs eth mèn amic e eretèr deth tron.
Es-mil-e-ua-net-I-WEB	Alavetz eth gojat me balhèc es gracies damb paraules coraus, e comprení qu’ère fòrça educat e corresponie ara inclinacion que m’arrossegaue entada eth.
Es-mil-e-ua-net-I-WEB	E comencèrem a conversar coma amics, en tot gaudir des viures deliciosi qu’auie e qu’èren pro entà poder passar un an damb cent convidadi.
Es-mil-e-ua-net-I-WEB	Dempús d’auer minjat, podí comprobar de nauèth guaire estacat ère eth mèn còr damb es sòns encantaments e dempús mos estirèrem e dormírem amassa tota era net.
Es-mil-e-ua-net-I-WEB	En apressar-se eth dia me desvelhè e me lauè, en tot hèr-li a vier ath joen era palangana plia d’aigua perhumada entà que se lauèsse, e premaní era parva e mingèrem amassa, parlant, jogant, e arrint enquiara net.
Es-mil-e-ua-net-I-WEB	E alavetz premanírem era taula e sopèrem un moton farcit d’amelhes, panses, nòde muscada, clau d’espècia e pebe.
Es-mil-e-ua-net-I-WEB	E beuèrem aigua doça e fresca, e prenérem tanben melon d’aigua, melon, còques e pastissi tan fini e leugèrs coma ua cabeladura, qu’en eri non s’auie estauviat eth boder, era mèu, es amelhes ne era canèla.
Es-mil-e-ua-net-I-WEB	E coma era net anteriora, mos ajacèrem e me’n podí encuedar de guaire grana ère era nòsta amistat.
Es-mil-e-ua-net-I-WEB	E atau se passèren, tranquils e erosi, es dies enquiath quarantau dia.
Es-mil-e-ua-net-I-WEB	Aguest darrèr dia, coma qu’auie de vier eth sòn pair, eth se volec balhar un bon banh, e me metí a escauar aigua en caudèr, en tot vessar-la ena tina de coeire e híger aigua hereda entà hèr-la mès agradiua.
Es-mil-e-ua-net-I-WEB	Eth joen entrèc en banh, e lo lauè, e lo hereguè, e li hi un massatge, en tot perhumar-lo e transportar-lo en lhet, a on lo caperè damb eth linçò e l’enrodè eth cap damb un tròç de seda brodada de plata, en tot obsequiar-lo damb ua glopada deliciosa, e s’esclipsèc.
Es-mil-e-ua-net-I-WEB	Quan se desvelhèc volec minjar quauquarren, e alistant eth melon d’aigua mès beròi e plaçar-lo en ua plata, e era plata en un tapís, pugè en lhet entà cuélher eth guinhauet mès gran, que penjaue ena paret sus eth cap deth joen.
Es-mil-e-ua-net-I-WEB	E vaquí qu’eth joen, entà divertir-se, me hec gatalhèues en ua cama, en tot costar-me tau efècte, que queiguí dessús d’eth sense voler e li clauè eth guinhauet en còr.
Es-mil-e-ua-net-I-WEB	E moric de seguit.
Es-mil-e-ua-net-I-WEB	En veir aquerò, ò senhora mia!
Es-mil-e-ua-net-I-WEB	Mès eth mèn amic ère mòrt, en tot complir-se eth Destin entà que non mentissen es prediccions des astrològs.
Es-mil-e-ua-net-I-WEB	Lheuè es uelhs e es mans entath Plan Naut, e repliquè: “Ò Senhor der univèrs!
Es-mil-e-ua-net-I-WEB	S’è cometut un crim sò prèst a que me castigue era tua justícia.” En aguest moment me sentia desirós dera mòrt.
Es-mil-e-ua-net-I-WEB	Mès, ò senhora mia!
Es-mil-e-ua-net-I-WEB	Alavetz, en non poder tier era estança en aqueth lòc, e ath delà, coma que sabia qu’eth joièr non se tardarie a arribar, pugè era escala, gessí e barrè eth param, en tot caperar-lo de tèrra coma ère abans.
Es-mil-e-ua-net-I-WEB	Quan me vedí dehòra me didí: “Vau a campar ara çò que se passe, mès amagat, pr’amor que se non, es esclaus m’aucirien damb era pejor mòrt.” E alavetz pugè en un arbe qu’ère apròp deth param, e aquiu siguí ara demora.
Es-mil-e-ua-net-I-WEB	Ua ora mès tard apareishec era barca damb er ancian e es esclaus.
Es-mil-e-ua-net-I-WEB	Es esclaus hotgèren rapidament, e lheuant eth param, baishèren damb eth praube pair.
Es-mil-e-ua-net-I-WEB	Aguest comencèc a cridar a crits ath sòn hilh, sense qu’eth gojat responesse, e lo cerquèren pertot, en tot trapar-lo fin finau estirat en lhet damb eth còr trauessat.
Es-mil-e-ua-net-I-WEB	En veder-lo, sentec er ancian que se li trincaue era anma, e queiguec estavanit.
Es-mil-e-ua-net-I-WEB	Es esclaus, mentretant, se planhien e s’afligien; dempús pugèren ena espatla ath joièr.
Es-mil-e-ua-net-I-WEB	Sepultèren eth cadavre deth joen enrodat en un susari, transportèren ath pair laguens dera barca damb totes es riqueses e viures que quedauen encara, e despareisheren ena luenhor deth mar.
Es-mil-e-ua-net-I-WEB	Alavetz, plan aclapat, baishè der arbe, meditè en aquera desgràcia, plorè fòrça, e caminè capvirat pendent tot eth dia e tota era net.
Es-mil-e-ua-net-I-WEB	Còp sec me n’encuedè qu’anaue amendrint era aigua, demorant sec er espaci entre era isla e era tèrra fèrma deth dauant.
Es-mil-e-ua-net-I-WEB	Li balhè gràcies a Allà que volie desliurar-me de seguir en aqueth parçan maudit, e comencè a caminar pera arena invocant eth sòn sant nòm.
Es-mil-e-ua-net-I-WEB	Arribèc era ora de cogar-se eth solei.
Es-mil-e-ua-net-I-WEB	Vedí aparèisher de pic un gran huec ena luenhor, e me dirigí entad aqueth lòc, sospechant que serien usclant bèth moton; mès en apressar-me me n’encuedè que çò que m’auie semblat un huec ère un vast palai de coeire que se diderie alugat peth solei cogant.
Es-mil-e-ua-net-I-WEB	Arribè enquiath limit der estonament dauant d’aqueth palai magnific, tot de coeire.
Es-mil-e-ua-net-I-WEB	E èra en tot admirar era sua solida construccion, quan de ressabuda gesseren pera pòrta principau dètz joeni de nauta estatura, e qu’es sues cares èren ua laudança ath Creador per çò d’auer-les hèt tan beròies.
Es-mil-e-ua-net-I-WEB	Mès aqueri dètz joeni èren toti bòrni deth uelh quèr, e sonque non n’ère un ancian naut e venerable, que hège eth numèro onze.
Es-mil-e-ua-net-I-WEB	En veder-les exclamè: “Per Allà, be n’ei d’estranha era coincidéncia!
Es-mil-e-ua-net-I-WEB	Com ei que son amassa dètz bòrni, e precisament deth uelh quèr?” Mentre èra en taus reflexions, es dètz joeni s’apressèren e me dideren: “Era patz sigue damb tu!” E jo les entornè era salutacion de patz e me calèc condar-les era mia istòria, des deth principi enquiath finau, que non me cau repetir ara, ò senhora mia!
Es-mil-e-ua-net-I-WEB	En entener-la, arribèren aqueri joeni ar arràs dera admiracion, e me dideren: “Ò senhor!
Es-mil-e-ua-net-I-WEB	Entra en aguesta casa a on seràs ben acuelhut.” Entrè damb eri, e trauessèren fòrça sales revestides de teles de satin.
Es-mil-e-ua-net-I-WEB	En centre dera darrèra, qu’ère era mès polida e espaciosa de totes, i auie dètz magnifics lhets formadi damb tapissi e matalassi, e entre aqueri, n’auie un aute, mès sense matalàs e tan ric coma es auti.
Es-mil-e-ua-net-I-WEB	Ara seguida se lheuèc eth vielh, gessec e tornèc diuèrsi còps, amiant viures e beuenda, que d’aquerò mingèrem e beuérem toti.
Es-mil-e-ua-net-I-WEB	Dempus er ancian recuelhec es rèstes, e se seiguec de nauèth.
Es-mil-e-ua-net-I-WEB	E a jo non me balhèc arren, çò que me contrarièc.
Es-mil-e-ua-net-I-WEB	Mès quan lheuèren es teles de satin, vedí qu’es palanganes sonque contenguien cendre, povàs de carbon e cosmetic.
Es-mil-e-ua-net-I-WEB	Se meteren eth cendre en cap, eth carbon ena cara e eth cosmetic en uelh dret, e comencèren a planher-se e a plorar, mentre didien: “Patim çò que mos meritam per çò des nòstes colpes e era nòsta desaubediéncia.” E aquera lamentacion seguic enquia apròp dera auba.
Es-mil-e-ua-net-I-WEB	Alavetz se lauèren en naues palanganes que les hec a vier eth vielh, se botèren d’auti vestits, e quedèren coma abans dera estranha ceremònia.
Es-mil-e-ua-net-I-WEB	Per mès qu’aquerò, ò senhora mia!
Es-mil-e-ua-net-I-WEB	E ena net a vier heren madeish qu’ena prumèra, e madeish ena tresau e ena quatau.
Es-mil-e-ua-net-I-WEB	Alavetz ja non podí tier-me mès, e didí: ”Ò, senhors mèns!
Es-mil-e-ua-net-I-WEB	Vos prègui que me digatz per qué toti ètz bòrnis e per qué vos botatz cendre en cap, carbon e cosmetic, donques que, per Allà!, m’estimi mès era mòrt qu'era incertitud que m’auetz metut.” Alavetz eri repliquèren: “Sabes qu’aquerò que demanes ei era tua perdicion?” E jo reponí: “Que vengue era mia perdicion, abans qu’eth dobte.” Mès eri me dideren: “Compde damb eth tòn uelh quèr!” E jo responí: “Que non me cau eth uelh quèr s’è de seguir en aguesta perplexitat.” E fin finau exclamèren: “Que se complisque eth tòn destin!
Es-mil-e-ua-net-I-WEB	T’arribarà çò que mos arribèc, mès non te planhes, donques qu’eth tòrt ei tòn.
Es-mil-e-ua-net-I-WEB	Dit aquerò, er ancian se hec a vier un moton viu.
Es-mil-e-ua-net-I-WEB	L’esgorgèren, l’arrinquèren era pèth, e dempús de netejar-la suenhosament, me dideren: “Te vam a cóser laguens d’aguesta pèth, e te botaram ena terraça deth palai.
Es-mil-e-ua-net-I-WEB	Er enòrme voltor cridat Rock, capable de desrabar a un elefant, te lheuarà entàs bromes, coma se siguesses un moton de vertat, e entà avalar-te t’amiarà en cim d’ua montanha plan nauta, inaccesibla entàs èssers umans.
Es-mil-e-ua-net-I-WEB	Alavetz, damb aguest guinhauet, que damb eth te pòs armar, heneràs era pèth deth moton, gesseràs d’era, e eth terrible Rock, que non ataque as òmes, despareisherà dera tua vista.
Es-mil-e-ua-net-I-WEB	Bota-te dempús a caminar, enquia que trapes un palai dètz còps màger qu’eth nòste e plan mès somptuós.
Es-mil-e-ua-net-I-WEB	Qu’ei revestit de plaques d’aur, es sòns murs se capèren damb peiraria, mès que mès, perles e esmeraldes.
Es-mil-e-ua-net-I-WEB	Entra per ua pòrta dubèrta a totes ores, coma nosati entrèrem bèth còp, e ja veiras çò que veiràs.
Es-mil-e-ua-net-I-WEB	Aquiu mos deishèrem toti eth uelh quèr.
Es-mil-e-ua-net-I-WEB	D’alavetz ençà suportam eth castig meritat e expiam era nòsta colpa en tot hèr cada net çò qu’as vist.
Es-mil-e-ua-net-I-WEB	Aguesta ei, en resumit, era nòsta istòria, que mès peth menut aumplirie totes es planes d’un gran libre.
Es-mil-e-ua-net-I-WEB	E coma persutèssa ena mia decision, me balhèren eth guinhauet, me coseren laguens dera pèth deth moton, me placèren ena terraça e se n’anèren.
Es-mil-e-ua-net-I-WEB	E s’aluenhèc volant pesadament, e vedí qu’ère tot blanc, tant ample coma dètz elefants e mès long que vint camèlhs.
Es-mil-e-ua-net-I-WEB	Alavetz comencè a caminar mès ara prèssa, donques que me torturaue era impaciéncia d’arribar en palai.
Es-mil-e-ua-net-I-WEB	En veder-lo, a maugrat dera descripcion hèta pes dètz joeni, me quedè admirat enquiath limit dera admiracion.
Es-mil-e-ua-net-I-WEB	Qu’ère plan mès somptuós de çò que m’auien dit.
Es-mil-e-ua-net-I-WEB	Era pòrta principau, tota d'aur, que per era entrè, auie as dus costats nauanta nau pòrtes de hustes precioses, d’aloè e santal.
Es-mil-e-ua-net-I-WEB	Es pòrtes des sales èren d’ebèn damb incrustacions d’aur e de diamants.
Es-mil-e-ua-net-I-WEB	E aguestes pòrtes amiauen entàs salons e entàs jardins, a on s’apilerauen totes es riqueses dera tèrra e deth mar.
Es-mil-e-ua-net-I-WEB	Tanlèu arribè ena prumèra cramba, me vedí enrodat de quaranta joenes d’ua beresa tant estonanta, que perdí era nocion de jo madeish, e es mèns uelhs non sabien a qui dirigir- se damb preferéncia as autes, e me cuelhec tau admiracion, que me calec arturar en sénter que me rodaue eth cap.
Es-mil-e-ua-net-I-WEB	Alavetz totes se lheuèren en veder-me, e damb votz armoniosa me dideren: “Qu’era nòsta casa sigue era tua, ò convidat nòste!
Es-mil-e-ua-net-I-WEB	Dempús totes se metéren a servir-me, ua se hec a vier aigua cauda e tovalhòles, e me lauèc es pès; ua auta me botèc enes mans aigua perhumada, que vessaue d’ua gèrla en auta; era tresau me vestic un vestit de seda damb cinturon brodat d’aur e plata, era quatau me presentèc ua copa plia d’esquista beuenda aromatizada damb flors.
Es-mil-e-ua-net-I-WEB	E aguesta me guardaue, era auta me hège un arridolet, era d’aciu me guinhaue es uelhs, era de mès enlà me recitaue vèrsi, ua auta daurie es braci, en tot estirar-les guiterosament dauant de jo, e aquera auta hège redolar eth sòn còs sus es mies cueishes.
Es-mil-e-ua-net-I-WEB	Dempús se m’apressèren totes, e comencèren a amorassar-me, e me dideren: “Ò, convidat nòste!
Es-mil-e-ua-net-I-WEB	De seguit aluguèren nombroses halhes, e era sala quedèc illuminada coma peth mès esplendid solei.
Es-mil-e-ua-net-I-WEB	Dempús meteren es mantèls, mestrèren era parva mes esquista e es beuendes mès embriagadores, e ues tocauen esturments melodiosi, damb ua votz encantadora, d’autes dançauen, e jo seguia minjant.
Es-mil-e-ua-net-I-WEB	Dempús des diversions me dideren: “Ò estimat des nòsti uelhs, qu’a arribat era ora deth lhet e deth plaser positiu!
Es-mil-e-ua-net-I-WEB	Te cau alistar entre nosates ara que volgues, e non cranhes ofensar-mos, donques qu’a cada ua li tocarà era sua net.
Es-mil-e-ua-net-I-WEB	Jo, senhora mia, non sabia a quina alistar, donques que totes èren madeish de desirables.
Es-mil-e-ua-net-I-WEB	A paupes, estirè es braci e ne cuelhí a ua: mès en daurir es uelhs, les tornè a barrar, enludernat pera sua beresa!
Es-mil-e-ua-net-I-WEB	Alavetz aquera joena me cuelhec dera man e m’amièc entath lhet.
Es-mil-e-ua-net-I-WEB	E passè damb era tota era net.
Es-mil-e-ua-net-I-WEB	Li balhè quaranta assauts de vertadèr assautador e era corresponec a toti, e cada viatge me didie: “Ai, uelhs mèns!
Es-mil-e-ua-net-I-WEB	Ai, anma mia!” E m’amorassaue, e jo la nhacaua, e era me pecigaue, e atau pendent tota era net.
Es-mil-e-ua-net-I-WEB	Es autes, senhora mia, s’esguitlèren en mèn lhet dera madeisha manèra, cada net damb ua des fraies, e non se passèc cap net sense qu’auessa nombrosi assauts entre es dus.
Es-mil-e-ua-net-I-WEB	Un an complèt se tardèc aguesta felicitat.
Es-mil-e-ua-net-I-WEB	E cada maitin se m’apressaue era joena dera nèt pròcha, e en tot hèr-me a vier en hammam, me lauaue tot, me daue un energic massatge e perhumaue eth mèn còs damb guairi perhums autregec Allà as sòns sirvents.
Es-mil-e-ua-net-I-WEB	Arribèc eth finau d’an.
Es-mil-e-ua-net-I-WEB	Eth maitin deth darrèr dia vedí a totes es joenes ath pè deth lhet, deishant anar er sua cabeladura, plorant amarament, cuehudes per un gran dolor, e me dideren: “Te cau saber, ò lum des nòsti uelhs!
Es-mil-e-ua-net-I-WEB	Mès tu qu’ès reaument eth caucador mès ric en encabrades e ena mida de long e de gròs.
Es-mil-e-ua-net-I-WEB	Qu’ès en realitat eth mès libertin e agradiu de toti.
Es-mil-e-ua-net-I-WEB	Plan per aquerò, non poiram víuer sense tu.” E jo les didí: “E per qué m’auetz d’abandonar?
Es-mil-e-ua-net-I-WEB	Pr’amor que jo tanpoc voi pèrder era alegria dera mia vida, que s’està en vosates.” Eres responeren: “Te cau saber qu’èm totes hilhs d’un rei, encara que de mair desparièra.
Es-mil-e-ua-net-I-WEB	Des dera nosta pubertat demoram en aguest palai, e cada an bote Allà en nòste camin un caucador que mos satisfè, atau coma nosates ada eth.
Es-mil-e-ua-net-I-WEB	Mès cada an mos auem d’absentar pendent quaranta dies pr’amor de visitar ath nòste pair e as nòstes mairs.
Es-mil-e-ua-net-I-WEB	E aué ei eth dia dera partida.” Alavetz didí: “Mès estimades mies, jo me demorarè en aguest palai laudant a Allà enquiara vòsta tornada.” E eres responeren:; “Que se complisque eth tòn desir.
Es-mil-e-ua-net-I-WEB	Vaquí totes es claus deth palai, que daurissen totes es pòrtes.
Es-mil-e-ua-net-I-WEB	Eth te servirà d’ostau, donques qu’ès eth sòn patron; tie compde de non daurir era pòrta de bronze qu’ei ath hons deth jardin, pr’amor qu’alavetz non mos tornaries a veir e t’arribarie un gran malastre.
Es-mil-e-ua-net-I-WEB	Compde, donc, de non daurir aguesta pòrta!” Dit aquerò, m’abracèren e punèren totes, ua darrèr dera auta, plorant e dident-me: “Qu’Allà sigue damb tu!” E partiren sense deishar de guardar-me entre es sues lèrmes.
Es-mil-e-ua-net-I-WEB	Alavetz, ò senhora mia!
Es-mil-e-ua-net-I-WEB	E daurí damb era prumèra clau era prumèra pòrta.
Es-mil-e-ua-net-I-WEB	Me vedí alavetz en un gran uart claufit d’arbes frutèrs, tan frondosi, qu’ena mia vida n’auia coneishut de parièrs en mon.
Es-mil-e-ua-net-I-WEB	Canalets plei d’aigua les adaiguauen tant a consciéncia qu’es frutes èren d’ua mida e d’ua beresa indicibles.
Es-mil-e-ua-net-I-WEB	Mengè d’eres, mès que mès bananas, e tanben datils, qu’èren longui coma es dits d’un arab nòble, e milgranes, pomes e persecs.
Es-mil-e-ua-net-I-WEB	Quan acabè de minjar balhè gràcies a Allà pera sua magnanimitat e daurí era dusau pòrta damb era dusau clau.
Es-mil-e-ua-net-I-WEB	Quan daurí aguesta pòrta, es mèns uelhs e eth mèn olfacte quedèren aclapadi per ua immensitat de flors qu’aumplien un gran jardin adaiguat per nombrosi arriuets.
Es-mil-e-ua-net-I-WEB	Aquiu i auie guaires flors se pòden elevar enes jardins des emirs dera tèrra: gensemins, narcisi, ròses, violetes, jacints, anemones, clavèls, tulipes, ranoncles e totes es flors de totes es sasons.
Es-mil-e-ua-net-I-WEB	Quan auí aspirat era fragància de totes es flors, cuelhí un gensemin, en tot sauvar-lo laguens deth mèn nas enta gaudir era sua flaira, e li balhè gràcies a Allà eth Plan Naut pes sues bontats.
Es-mil-e-ua-net-I-WEB	Daurí de seguit era tresau pòrta, e es mies aurelhes quedèren encantades damb es votzes de nombrosi audèths de toti es colors e de totes es espècies dera tèrra.
Es-mil-e-ua-net-I-WEB	Qu’èren en ua gabiòla damb barres d’aloè e de santal.
Es-mil-e-ua-net-I-WEB	Es abeuradors èren de jaspe fin e es minjadores d’aur.
Es-mil-e-ua-net-I-WEB	Eth solèr apareishie escampat e adaiguat.
Es-mil-e-ua-net-I-WEB	E es audèths benedien ath Creador.
Es-mil-e-ua-net-I-WEB	M’estè en tot entener-les cantar, e quan escuric me retirè.
Es-mil-e-ua-net-I-WEB	A londeman me lheuè d’ora, e daurí era quatau pòrta damb era quatau clau.
Es-mil-e-ua-net-I-WEB	E alavetz, ò senhora mia!
Es-mil-e-ua-net-I-WEB	Ath miei d’un gran pati i auie ua copòla de meravilhosa construccion damb escales de porfir que i auuie enquia quaranta pòrtes d’ebèn, sagerades damb aur e plata.
Es-mil-e-ua-net-I-WEB	Qu’èren dubèrtes e permetien veir crambes espacioses, que cada ua d’eres contenguie un tresòr especiau, e valie cada tresòr mès que tot eth mèn règne.
Es-mil-e-ua-net-I-WEB	Era prumèra sala ère plia d’enòrmes quantitats de pèrles granes e petites, en tot abondar es granes, qu’auien era mida d’un uèu de paloma e ludien coma eth plen dera lua.
Es-mil-e-ua-net-I-WEB	Era dusau sala depassaue en riquesa ara prumèra, e apareishie plia de diamants, robís ròis, robís blus e carboncles.
Es-mil-e-ua-net-I-WEB	Ena tresau i auie esmeraudes solet; ena quatau molons d’aur en brut; ena cincau, monedes d’aur de totes es nacions; ena siesau, plata vèrge; ena setau, monedes de plata de totes es nacions.
Es-mil-e-ua-net-I-WEB	Es autes sales èren plies de guaires peireries i a en sen dera tèrra e deth mar: topazis, turqueses, jacints, pèires deth Yemen, cornalines de diuèrsi colors, gèrles de jade, collarets, braçalets, cinturons e totes es jòies, en fin, tengudes enes còrts de reis e d’emirs.
Es-mil-e-ua-net-I-WEB	E jo, ò senhora mia!
Es-mil-e-ua-net-I-WEB	E atau seguí cada dia daurint ua, dues o tres pòrtes, enquiara quarantau, en tot conéisher cada dia eth mèn estonament, e ja sonque me restaue era clau dera pòrta de bronze.
Es-mil-e-ua-net-I-WEB	E pensè enes quaranta joenes, e me sentí negat ena màger felicitat pensant en eres, ena doçor des sòns gèsti, ena frescor des sues carns, ena duretat des sues cueishes, ena estretor des sues vulves, ena rondor e volum des sues anques e enes sòns crits quan me didien: “Ai, uelhs mèns!
Es-mil-e-ua-net-I-WEB	Ai anma mia!” E exclamè: “Per Allà!
Es-mil-e-ua-net-I-WEB	Mès eth Malige me hège pensar ena clau dera pòrta de bronze, en tot hèr-me a temptar de contunh, e era temptacion podec mès que jo, e daurí era pòrta.
Es-mil-e-ua-net-I-WEB	Es mèns uelhs non vederen arren, eth mèn olfacte notèc ua flaira fòrta e ostila contra es sensi, e m’estavaní, en tot quèir pera part de dehòra dera entrada e barrar-se de seguit era pòrta dauant de jo.
Es-mil-e-ua-net-I-WEB	Quan me remetí, persutè ena resolucion inspirada per Cheitan, e tornè a daurir, demorant qu’era flaira siguesse mens penetranta.
Es-mil-e-ua-net-I-WEB	Entrè, fin finau, e me trapè ua sala espaciosa, damb eth solèr caperat de safran e alugada per halhes perhumades d’ambre gris e d’encens e per magnifiques lampes de plata e d’aur plies d’òli aromatic, qu’en usclar exalaue aquera flaira tan fòrta.
Es-mil-e-ua-net-I-WEB	E entre es lampes e candelèrs vedí un meravilhos shivau nere damb ua estela blanca en front, e era pauta deth dauant dreta e era deth darrèr quèrra amiauen tanben taques blanques enes extrèms.
Es-mil-e-ua-net-I-WEB	Era sera ère de brocat e era brida ua cadia d’aur; eth pessèbre ère plen de sesam e civada ben crivelada; er abeurador contenguie aigua fresca perhumada damb ròses.
Es-mil-e-ua-net-I-WEB	Alavetz, ò senhora mia!
Es-mil-e-ua-net-I-WEB	Alavetz li fotí en còth damb era cadia d’aur.
Es-mil-e-ua-net-I-WEB	E de ressabuda, ò senhora mia!
Es-mil-e-ua-net-I-WEB	De seguit, ò senhora mia!
Es-mil-e-ua-net-I-WEB	E vaquí qu’eth shivau baishèc e s’arturèc ena terraça deth palai a on auia jo trapat as dètz bòrnis.
Es-mil-e-ua-net-I-WEB	E alavetz s’encabritèc terriblament e artenhec hèr-me quèir.
Es-mil-e-ua-net-I-WEB	Dempús s’apressèc a jo, e en tot meter-me era punta d’ua des sues ales en uelh quèr, me lo uedec, sense que podessa jo empedir-l’ac.
Es-mil-e-ua-net-I-WEB	E comencèc eth vòl un aute còp en tot desparéisher enes aires.
Es-mil-e-ua-net-I-WEB	Me caperè damb ua man eth uelh uet, e caminè en totes direccions pera terraça en tot planher-me peth fòrt dolor.
Es-mil-e-ua-net-I-WEB	E de pic vedí ath mèn dauant as dètz gojats que didien: “Que non voleres escotar-mos!
Es-mil-e-ua-net-I-WEB	Vaquí eth frut dera tua funèsta testudaria!
Es-mil-e-ua-net-I-WEB	E non te pòs demorar damb nosati, pr’amor que ja èm dètz.
Es-mil-e-ua-net-I-WEB	Partí, dempús d’auer-me arrasat e botat aguest vestit de saaluk, entà non suportar mès malastres, e viatgè dia e net, non parant enquia arribar en Bagdad, ostau de patz; trapè ad aguesti dus bòrnis, e en tot saludar-les, les didí: “Que sò estrangèr.” E eri me responeren: “Nosati tanben n’èm.” E atau arribèrem es tres en aguesta benedida casa, ò senhora mia!
Es-mil-e-ua-net-I-WEB	Dempús d’enténer tant extraordinària istòria, era màger des tres damaisèles li didec ath tresau saaluk: “Te perdoni.
Es-mil-e-ua-net-I-WEB	Mès eth tresau saaluk responec: “Per Allà!
Es-mil-e-ua-net-I-WEB	E Giafar se l’apressèc, e repetic eth relat que ja l’auie condat ara joena portèra en entrar ena casa.
Es-mil-e-ua-net-I-WEB	E dempús d’auer entenut a Giafar, era patrona der ostau, les didec:
Es-mil-e-ua-net-I-WEB	E toti gesseren en carrèr.
Es-mil-e-ua-net-I-WEB	Alavetz eth califa les didec ath saalik: “Companhs, entà on vatz?” E aguesti responeren: “Que non sabem a on anar.” E eth califa les didec: “Vietz a passar era net damb nosati.” E l’ordenèc a Giafar: “Hè-te-les a vier ena tua casa e deman me les amies, que ja veiram se qué podem hèr.” E Giafar executèc es ordes.
Es-mil-e-ua-net-I-WEB	Alavetz entrèc en sòn palai eth califa, mès que non podec dormir en tota era net.
Es-mil-e-ua-net-I-WEB	Peth maitin se seiguec en tron, manèc entrar as caps deth sòn Emperi, e quan auec despachat es ahèrs e aueren partit, se virèc entà Giafar e li didec: “Hè-te a vier as tres joenes, as dues gossetes e as tres saalik.” E Giafar gessec de seguit, e les metec a toti entre es mans deth califa.
Es-mil-e-ua-net-I-WEB	Es joenes se presentèren ath sòn dauant caperades damb eth vel.
Es-mil-e-ua-net-I-WEB	E Giafar les didec: “Non vos vam a castigar, pr’amor que sense coneisher-mos mos auetz perdonat e afavorit.
Es-mil-e-ua-net-I-WEB	Mès ara qu’ètz enes mans deth cincau descendent d’Abbas, eth califa Harun Al- Rachid.
Es-mil-e-ua-net-I-WEB	E quan es joenes enteneren es paraules de Giafar, que parlaue en nòm deth Prince des Credents, hec un pas era màger e didec: “Ò Emir des Credents!
Es-mil-e-ua-net-I-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-I-WEB	Era didec:
Es-mil-e-ua-net-I-WEB	Me n’ès sabut, ò rei afortunat!
Es-mil-e-ua-net-I-WEB	Te cau saber que me cridi Zobeida; era mia fraia, era que dauric era pòrta, se cride Amina, e era mès joena de totes, Fahima.
Es-mil-e-ua-net-I-WEB	Es tres qu’èm hilhes deth madeish pair, encara que non dera madeisha mair.
Es-mil-e-ua-net-I-WEB	Aguestes dues gossetes son d’autes dues fraies mies, de pair e de mair.
Es-mil-e-ua-net-I-WEB	En morir eth nòste pair mos deishèc cinc mil dinnars, que se repartiren a parts egales entre es tres.
Es-mil-e-ua-net-I-WEB	Alavetz, es mies fraies Amina e Fahima se separèren de jo entà vier damb era sua mair, e jo e es autes dues fraies, aguestes dues gossetes que ves aciu, mos demorèrem amassa.
Es-mil-e-ua-net-I-WEB	Jo sò era mès joena des tres, encara que màger qu’Amina e Fahima, que son entre es tues mans.
Es-mil-e-ua-net-I-WEB	Pòc temps dempús de morir eth nòste pair, es mies fraies granes se maridèren e s’estèren bèth temps damb jo ena madeisha casa.
Es-mil-e-ua-net-I-WEB	Mès es sòns marits non se tardèren guaire a premanir-se entà un viatge comerciau; cuelheren es mil dinnars des sues hemnes entà crompar mercaderies, e partiren toti amassa, en tot deishar-me complètament soleta.
Es-mil-e-ua-net-I-WEB	Sigueren absents pendent quate ans, pendent es quaus s’arroïnèren es mèns cunhadi, e dempús de pèrder es sues mercaderies despareisheren, abandonant en un país estrangèr as sues hemnes.
Es-mil-e-ua-net-I-WEB	E es mies fraies passèren tota sòrta de misèries e acabèren arribant ena mia casa coma ues mendicantes.
Es-mil-e-ua-net-I-WEB	En veir ad aqueres dues mendicantes, non podí pensar que siguessen es mies fraies, e m’aluenhè d’eres; mès alavetz me parlèren, e en arreconeisher-les, les didí: “Qué vos a arribat?
Es-mil-e-ua-net-I-WEB	Com ei que vos veigui en tau estat?” E responeren: “Ò fraia!, es paraules ja non remediaràn arren, donques qu’es causes se passèren coma auie ordenat Allà.” En entener-les s’esmoiguec eth mèn còr, e les amiè en hammam, en tot balhar-li a cada ua un vestit nau, e les didí: “Fraies mies, qu’ètz mès granes que jo, e me pensi qu’ei just qu’ocupetz eth lòc des mèns pairs.
Es-mil-e-ua-net-I-WEB	E coma qu’er eretatge que me toquèc, madeish qu’a vosates, a estat benedit per Allà e s’a aumentat considerablament minjaratz es sòns fruts damb jo, era nòsta vida serà respectabla e aunèsta, e ja non mos separaram.” E les tenguí ena mia casa e en mèn cor.
Es-mil-e-ua-net-I-WEB	E vaquí que les aumplí de beneficis e s’estèren ena mia casa pendent un an sancer, e es mèns bens èren es sòns bens.
Es-mil-e-ua-net-I-WEB	Mès un dia me dideren: “Reaument, mos estimam mès eth matrimòni, e non mos podem estar sense eth, donques qu’era nòsta paciéncia s’a agotat en veder-mos soletes.” Jo les responí: “Ò fraies!
Es-mil-e-ua-net-I-WEB	Arren de bon poiratz trapar en matrimòni, donques que non i a guairi òmes aunèsti.
Es-mil-e-ua-net-I-WEB	Non sagéretz ja eth matrimòni?
Es-mil-e-ua-net-I-WEB	Mès que non ne heren cabau, e s’entestèren a maridar-se sense eth mèn consentiment.
Es-mil-e-ua-net-I-WEB	Alavetz les autregè es sòs entàs nòces e les regalè es equipaments de besonh.
Es-mil-e-ua-net-I-WEB	Donques que partiren damb es sòns marits entà hèr fortuna.
Es-mil-e-ua-net-I-WEB	Mès que non hège guaire qu’auien partit quan es sòns esposi se burlèren d’eres, panant- les tot çò que jo les auia balhat e les abandonèren.
Es-mil-e-ua-net-I-WEB	De nauèth tornèren ambdues, despolhades, ena mia casa, e me demanèren mil perdons, en tot dider-me: “Non mos peleges, fraia!
Es-mil-e-ua-net-I-WEB	Qu’ei vertat qu’ès era mendre des tres, mès mos depasses en sen. Te prometem non tornar a prononciar jamès era paraula “maridatge”.
Es-mil-e-ua-net-I-WEB	Alavetz les didí: “Ò, fraies mies!
Es-mil-e-ua-net-I-WEB	Qu’era acuelhuda ena mia casa vos sigue ospitalària.
Es-mil-e-ua-net-I-WEB	Ad arrés estimi coma a vosates.” E les punè fòrça còps, e les tractè damb màger generositat qu’eth prumèr viatge.
Es-mil-e-ua-net-I-WEB	Atau se passèc un aute an sancer, e en acabar aguest, pensè naulejar un vaishèth cargat de merces e anar-me’n a comerciar en Basrah.
Es-mil-e-ua-net-I-WEB	E viatgèrem dia e net; mès malerosament, eth capitan s’enganhèc ena rota.
Es-mil-e-ua-net-I-WEB	Eth corrent mos amièc entà un mar desparièr deth que mos dirigíem.
Es-mil-e-ua-net-I-WEB	E mos possèc un vent plan fòrt, que se tardèc dètz dies.
Es-mil-e-ua-net-I-WEB	Alavetz aubirèrem ua ciutat ena luenhor, e li preguntèrem ath capitan: “Quin ei eth nòm d’aguesta ciutat que vam?” E contestèc: “Per Allà que non ac sai!
Es-mil-e-ua-net-I-WEB	Jamès l’è vista, pr’amor qu’ena mia vida auia entrat en aguest mar.
Es-mil-e-ua-net-I-WEB	Mès, plan, çò de mès important ei que per fortuna èm dehòra de perilh.
Es-mil-e-ua-net-I-WEB	Ara solet mos rèste baishar ena ciutat e expausar es merces.
Es-mil-e-ua-net-I-WEB	Alavetz desembarquèrem, mès a penes auérem entrat ena ciutat, mos quedèrem estonades.
Es-mil-e-ua-net-I-WEB	Toti es abitants s’auien convertit en estatues de pèira nera.
Es-mil-e-ua-net-I-WEB	E solet eri auien patit aguesta transformacion, donques qu’enes mercats e enes botigues apareishien es merces en estat normau, madeish qu’es causes d’aur e plata.
Es-mil-e-ua-net-I-WEB	E mos separèrem, entà recórrer cada ua ath sòn gust es carrèrs dera ciutat, e recuélher peth sòn compde guaire aur, plata e teles precioses podesse amiar damb era.
Es-mil-e-ua-net-I-WEB	Jo pugè ena ciutadèla, e vedí qu’aquiu ère eth palai deth rei.
Es-mil-e-ua-net-I-WEB	Entrè en palai per ua gran pòrta d’aur macís, lheuè ua gran cortina de velot, e vedí que toti es mòbles e objèctes èren de plata e aur.
Es-mil-e-ua-net-I-WEB	E en pati e enes crambes, es gardes e camarlencs èren de pès o seigudi, mès petrificadi en vida.
Es-mil-e-ua-net-I-WEB	E ena darrèra sala, plia de camarlencs, tinents e visirs, vedí ath rei seigut en sòn tron, damb un vestit tan somptuós e tan ric, que desconcertaue, e apareishie enrodat de cinquanta mamalik damb vestits de seda e ena man es espades desgainades.
Es-mil-e-ua-net-I-WEB	Eth tron qu’ère incrustat de pèires e pèrles, e cada pèrla ludie coma ua estela.
Es-mil-e-ua-net-I-WEB	Vos asseguri que me manquèc pòc entà tornar-me lhòca.
Es-mil-e-ua-net-I-WEB	Ça que la, seguí caminant, e arribè ena sala der arèm, que me semblèc encara mès meravilhosa, pr’amor qu’ère tota d’aur, enquia e tot es grasilhes des hièstres.
Es-mil-e-ua-net-I-WEB	Es parets èren folrades de tapissi de seda.
Es-mil-e-ua-net-I-WEB	Enes portes e enes hièstres penjauen cortines de satin e velot.
Es-mil-e-ua-net-I-WEB	E se trapaue tanben convertida en ua estatua de pèira nera.
Es-mil-e-ua-net-I-WEB	Seguí caminant, e trapè dubèrta ua pòrta, qu’es sues huelhes èren de plata vèrge, e mès enlà ua escala de porfir de sèt gradons, e en pujar aguesta escala e arribar naut, me trapè en un salon de marme blanc, caperat de tapissi teishudi d’aur, e en centre, entre grans candelèrs d’aur, ua estrada tanben d’aur esposcada d’esmeraudes e turqueses, e sus era estrada un lhet incrustat de pèrles e peireria, caperat damb teles precioses.
Es-mil-e-ua-net-I-WEB	E ath hons dera sala observè ua gran lum, mès quan m’apresè me n’encuedè de qué ère un diamant enòrme, coma un uèu d’estruç, qu’es sues cares despenien tanta claror, qu’ère pro era sua lum entà illuminar tota era cramba.
Es-mil-e-ua-net-I-WEB	Seguí caminant, e me calèc entrar estonada en d’auti apartaments sense trapar cap èsser viu.
Es-mil-e-ua-net-I-WEB	E tant m’aclapaue aquerò, que m’en desbrembè dera mia persona, deth mèn viatge, deth mèn vaishèth e des mies fraies.
Es-mil-e-ua-net-I-WEB	E encara seguia meravilhada, quan arribèc era net.
Es-mil-e-ua-net-I-WEB	Alavetz volí gésser deth palai; mès que non trapè era gessuda e acabè per arribar ena sala a on i auie eth magnific lhet e eth diamant e es candelèrs alugadi.
Es-mil-e-ua-net-I-WEB	Me seiguí en lhet, en tot caperar-me damb era vana de satin blu brodada de plata e de pèrles, e cuelhí eth Libre Nòble, eth nòste Coran, qu’ère escrit damb magnifics caractèrs d’aur e vermelhon, e illuminat damb delicades tintes, e me metí a líéger quauqui versets entà santificar-me, e balhar gràcies a Allà, e repotegar-me; e quan auí meditat enes paraules deth profeta (Allà lo benedide!
Es-mil-e-ua-net-I-WEB	E era insomnia me tenguec desvelhada enquiara mieja net.
Es-mil-e-ua-net-I-WEB	En aqueth moment entení ua votz doça e simpatica que recitaue eth Coran.
Es-mil-e-ua-net-I-WEB	Alavetz me lheuè e me dirigí entath lòc d’a on venguie aquera votz.
Es-mil-e-ua-net-I-WEB	E arribè en ua cramba qu’era sua pòrta ère dubèrta.
Es-mil-e-ua-net-I-WEB	Entrè damb fòrça suenh, en tot méter ena part de dehòra era halha que m’auie alugat eth camin, e vedí qu’aquerò ère un oratòri.
Es-mil-e-ua-net-I-WEB	Ère illuminat per lampes de cristau verd que penjauen deth tet, e en centre i auie un tapís d’oracion estenut entà Orient, e aquiu i auie, seigut, un beròi joen que liegie eth Coran en votz nauta, compassadament.
Es-mil-e-ua-net-I-WEB	M’estonèc fòrça, e non podia compréner se com s’auie desliurat dera sòrt de toti es auti.
Es-mil-e-ua-net-I-WEB	Alavetz auancè un pas e li balhè era mia salutacion de patz, e eth, virant-se entà jo e guardant-me fixament, corresponec ara mia salutacion.
Es-mil-e-ua-net-I-WEB	Alavetz, tranquil e arrint damb doçor, me responec: “Quan tu me digues se qui ès, te responerè jo as tues preguntes.” Li condè era mia istòria, que l’interessèc fòrça, e dempús l’interroguè pes extraordinàries circonstàncies que trauessaue era ciutat.
Es-mil-e-ua-net-I-WEB	E eth me didec: “Demora un moment.” E barrèc eth Libre Nòble, se lo sauvèc en ua borsa de seda e me hec sèir ath sòn costat.
Es-mil-e-ua-net-I-WEB	Eth que lieg enes astres contemplaue era net!
Es-mil-e-ua-net-I-WEB	E pensèc:
Es-mil-e-ua-net-I-WEB	Qu’ei eth madeish Zohal, que balhèc ad aguest astre era nera cabeladura destrenada, semblabla a un comèta!
Es-mil-e-ua-net-I-WEB	Per çò deth cremesin des sues caròles, Mirrikh siguec er encargat d’estener-lo!
Es-mil-e-ua-net-I-WEB	Es arrais penetrants des sòns uelhs son es flèches madeishes der Arquèr des sèt esteles!
Es-mil-e-ua-net-I-WEB	E Hutard l’autregèc era sua meravilhosa sagacitat e Abylssuha eth sòn valor en aur!
Es-mil-e-ua-net-I-WEB	E er astrològ non sabec qué pensar en veder-lo e se quedèc perplèx!
Es-mil-e-ua-net-I-WEB	Alavetz, inclinant- se entada eth, arric er astre!
Es-mil-e-ua-net-I-WEB	En guardar-lo experimentaua un prigond trebolament enes mèns sensi, en tot planher- me de non auer-lo coneishut abans e en mèn còr s’alugauen coma bualhs.
Es-mil-e-ua-net-I-WEB	E li didí: “Ò patron e sobeiran mèn, escota era mia pregunta.
Es-mil-e-ua-net-I-WEB	E demorauen en era toti es sòns parents e subdits.
Es-mil-e-ua-net-I-WEB	Eth mèn pair ei eth rei qu’auràs vist en sòn tron, transformat en estatua de pèira.
Es-mil-e-ua-net-I-WEB	E era reina, que tanben auràs vist, ei era mia mair.
Es-mil-e-ua-net-I-WEB	Ambdús professauen era religion des magics adoradors deth terrible Nardun.
Es-mil-e-ua-net-I-WEB	Jurauen peth huec e pera lum, pera ombra e peth calor e pes astres que viren.
Es-mil-e-ua-net-I-WEB	Eth mèn pair s’estèc fòrça temps sense hilhs.
Es-mil-e-ua-net-I-WEB	Jo neishí tà finaus dera sua vida, quan ja auie passat eth lumedan dera vielhesa.
Es-mil-e-ua-net-I-WEB	E siguí elevat per eth damb fòrça suenh, e quan anè creishent se m’escuelhec entara vertadèra felicitat.
Es-mil-e-ua-net-I-WEB	Qu’auie en nòste palai ua anciana musulmana que credie en Allà e en sòn Enviat, mès amagaue es sues credences e hège veir qu’ère conforme damb es des mèns pairs.
Es-mil-e-ua-net-I-WEB	Eth mèn pair auie grana confiança en era, e ère plan generós damb era, l’aumplie dera sua generositat, en pensar-se que compartie era sua fe e era sua religion.
Es-mil-e-ua-net-I-WEB	E era vielha s’encarguèc de jo; mès m’ensenhèc era religion der Islam, dès es dèuers dera purificacion e des ablucions, enquias santes formules dera pregària.
Es-mil-e-ua-net-I-WEB	E m’ensenhèc e m’expliquèc eth Coran, ena lengua deth Profeta.
Es-mil-e-ua-net-I-WEB	E quan auec acabat d’instruir-me, me didec: “Ò hilh mèn!
Es-mil-e-ua-net-I-WEB	Carè, plan que òc; e non hège guaire que s’auie acabat era mia instrucción, quan moric era santa anciana, en tot repetir-me era sua recomanacion per darrèr viatge.
Es-mil-e-ua-net-I-WEB	Mès es abitants d’aguesta ciutat, entestadi ena sua rebellion e ena sua ceguetat, persutauen ena incredulitat.
Es-mil-e-ua-net-I-WEB	E un dia era votz d’un muecin invisible ressonèc coma eth tron, en tot arribar enes aurelhes mès luenhanes: “Ò vosati es qu’abitatz aguesta ciutat!
Es-mil-e-ua-net-I-WEB	En enténer aquerò s’espauriren toti e acodiren en palai deth rei, exclamant: “Quina votz terribla ei aguesta qu’auem entenut?
Es-mil-e-ua-net-I-WEB	Alavetz es sòns còrs s’inclinèren as paraules deth mèn pair, e non deishèren de professar era adoracion deth Huec.
Es-mil-e-ua-net-I-WEB	E seguiren en sòn error enquia qu’arribèc er aniversari deth dia qu’auien entenut era votz per prumèr viatge.
Es-mil-e-ua-net-I-WEB	E era votz se hec enténer per dusau viatge, e dempús per tresau viatge, pendent tres ans seguidi.
Es-mil-e-ua-net-I-WEB	Mès, a maugrat d’aquerò non cessèren ena sua desviacion.
Es-mil-e-ua-net-I-WEB	E un maitin, a punta de dia, eth malastre e era malediccion queigueren deth cèu e les convertic en estatues de pèira nera, amiant era madeisha sòrt es sòns shivaus e es sòns muls, es sòns camèlhs e eth sòn bestiar.
Es-mil-e-ua-net-I-WEB	E de toti es abitants siguí eth solet que se sauvèc d’aguesta desgràcia.
Es-mil-e-ua-net-I-WEB	Donques qu’èra eth solet credent.
Es-mil-e-ua-net-I-WEB	Des d’aqueth dia me tengui ara oracion, ath dejun e ara lectura deth Coran.
Es-mil-e-ua-net-I-WEB	Mès me cau coheissar-te, ò aunorabla dauna plia de perfeccions!
Es-mil-e-ua-net-I-WEB	Alavetz li didí:
Es-mil-e-ua-net-I-WEB	Per qué non vies damb jo ena ciutat de Bagdad?
Es-mil-e-ua-net-I-WEB	Aquiu traparàs sabents e venerables cheics versadi enes leis e ena religion.
Es-mil-e-ua-net-I-WEB	Ena sua companhia aumentaràs era tua sciéncia e es tòns coneishements deth dret divin, e jo, a maugrat deth mèn reng, serè era tua esclaua a era tua causa.
Es-mil-e-ua-net-I-WEB	Qu’è fòrça sirvents, e mèn ei eth vaishèth qu’ara i a en pòrt cargat de merces.
Es-mil-e-ua-net-I-WEB	Eth Destin mos lancèc en aguestes còstes entà que coneishéssem era poblacion e mos arribèsse aguesta aventura.
Es-mil-e-ua-net-I-WEB	En aguest moment dera sua narracion, Schahrazada vedec aparéisher et maitin, e se carèc discrètament.
Es-mil-e-ua-net-I-WEB	Era didec:
Es-mil-e-ua-net-I-WEB	Me n’è sabut, ò rei afortunat!
Es-mil-e-ua-net-I-WEB	E ambdús non cessèren de conversar, enquia qu’eth saunei queiguec sus eri.
Es-mil-e-ua-net-I-WEB	Dempús Zobeida seguic d’aguesta sòrta eth sòn relat dauant deth califa Harun Al- Rachid, Giafar e es tres saalik:
Es-mil-e-ua-net-I-WEB	Gessérem dera ciutadèla e baishèrem entara ciutat, a on trapèrem ath capitan e as mèns esclaus, que me cercauen des deth dia abans.
Es-mil-e-ua-net-I-WEB	E s’alegrèren fòrça en veder-me, en tot preguntar-me eth motiu dera mia abséncia.
Es-mil-e-ua-net-I-WEB	Alavetz les condè çò qu’auia vist, era istòria deth joen e era causa dera metamorfòsi des abitants dera ciutat, damb toti es detalhs.
Es-mil-e-ua-net-I-WEB	E eth mèn relat les estonèc fòrça.
Es-mil-e-ua-net-I-WEB	Per çò des mies fraies, a penes me vederen en companhia d’aqueth joen tan beròi, envegèren era mia sòrt, e plies de gelosia, maquinèren secretament era perfidia contra jo.
Es-mil-e-ua-net-I-WEB	Tornèrem en vaishèth, e jo èra plan erosa, donques qu’era mia felicitat l’aumentaue era afeccion deth prince.
Es-mil-e-ua-net-I-WEB	Demorèrem a que siguesse propici eth vent, despleguèrem es veles e partírem.
Es-mil-e-ua-net-I-WEB	E es mies fraies me dideren un dia: “Ò fraia!
Es-mil-e-ua-net-I-WEB	Qué vòs hèr damb eth tòn amor damb aguest joen tan beròi?” E les responí: “Eth mèn desir ei que mos maridem.” E en tot apressar-me ada eth, li declarè: “Ò, patron mèn!
Es-mil-e-ua-net-I-WEB	Te prègui que non me refuses.” E alavetz me responec: “Escoti e aubedisqui.” En entener-lo me virè entàs mies fraies e les didí: “Que non voi mès ben qu’aguest òme.
Es-mil-e-ua-net-I-WEB	A compdar d’ara totes es mies riqueses passen a èster dera vòsta proprietat.” E me responeren: “Era tua volontat ei deth nòste gust.” Mès se sauvauen era traïson e eth mau.
Es-mil-e-ua-net-I-WEB	Seguírem navegant damb vent favorable e gessérem deth mar deth Terror, en tot entrar en mar dera Seguretat.
Es-mil-e-ua-net-I-WEB	Encara naveguèrem pendent uns dies, enquia arribar apròp dera ciutat de Basrah, qu’es sòns edificis s’aubirauen ena luenhor.
Es-mil-e-ua-net-I-WEB	Mès mos cuelhec era net, mos calec arturar eth vaishèth e non mos tardèrem en esclipsar-mos.
Es-mil-e-ua-net-I-WEB	Pendent eth nòste saunei se lheuèren es mies fraies, e agarrant-me a jo e ath joen, mos lancèren ena aigua.
Es-mil-e-ua-net-I-WEB	E eth gojat, coma que non sabie nadar, s’estofèc, donques qu’ère escrit qu’Allà lo botarie en nombre des martirs.
Es-mil-e-ua-net-I-WEB	Per çò que hè a jo, ère escrit que me sauvaria, pr’amor qu’a penes queiguí ena aigua, Allà m’ajudèc damb ua gran husta, qu’en era cavauquè, e qu’en era m’arrosseguèren es ondades enquiara plaja d’ua isla propèra.
Es-mil-e-ua-net-I-WEB	Botè a shugar era mia ròba, passè aquiu era net, e tanlèu hec dia, me metí a caminar ara cèrca d’un camin.
Es-mil-e-ua-net-I-WEB	E trapè un camin qu’en eth i auie tralhes de passi d’èssers umans, hilhs d’Adam.
Es-mil-e-ua-net-I-WEB	Aguest camin començaue ena plaja e se filaue entath centre dera isla.
Es-mil-e-ua-net-I-WEB	E còp sec vedí a ua colòbra que corrie entà jo, e ath sòn darrèr ua auta sèrp gròssa e grana que la volie aucir.
Es-mil-e-ua-net-I-WEB	Qu’ère era colòbra tan cansada, qu’era lengua li gessie dehòra dera boca.
Es-mil-e-ua-net-I-WEB	Cuelhí pietat d’era, li lancè ua gran pèira en cap dera gran sèrp e la deishè sense vida.
Es-mil-e-ua-net-I-WEB	Mès, de ressabuda, era colòbra despleguèc dues ales, e volant, despareishec pes aires.
Es-mil-e-ua-net-I-WEB	E jo arribè enquiath limit der estoment.
Es-mil-e-ua-net-I-WEB	Mès coma qu’èra fòrça cansada, m’estirè en aguest madeish lòc e m’esclipsè apruprètz ua ora.
Es-mil-e-ua-net-I-WEB	E vaquí qu’en desvelhar-me vedí seiguda as mèns pès a ua joena nera e beròia, qu’ère en tot amorassar-me es pès.
Es-mil-e-ua-net-I-WEB	Alavetz, tota avergonhada, la hi enlà de seguit, donques que non sabia se qué era nera volie de jo.
Es-mil-e-ua-net-I-WEB	E li preguntè: “Qui ès e qué vòs?” E me responec: “M’è apressat a vier ath tòn costat, pr’amor que m’as hèt un gran favor aucint ath mèn enemic.
Es-mil-e-ua-net-I-WEB	Jo que sò era colòbra que desliurères dera sèrp grana.
Es-mil-e-ua-net-I-WEB	Jo que sò ua efrita.
Es-mil-e-ua-net-I-WEB	Aquera sèrp ère un efrit enemic mèn, que desiraue violar-me e aucir-me.
Es-mil-e-ua-net-I-WEB	E tu m’as desliurat des sues mans.
Es-mil-e-ua-net-I-WEB	Plan per aquerò, quan siguí liura, volè coma eth vent e me dirigí entath vaishèth que d’eth te lancèren es tues fraies.
Es-mil-e-ua-net-I-WEB	Les è encantat en forma de gossetes neres, e te les hè hèt a vier.” Alavetz vedí es dues gossetes estacades en un arbe ath mèn darrèr.
Es-mil-e-ua-net-I-WEB	Dempús, era efrita seguic: “De seguit amiè entara tua casa de Bagdad totes es riqueses que i auie en vaishèth, e dempús que les auí deishat, en.honsè eth vaishèth.
Es-mil-e-ua-net-I-WEB	Per çò deth joen que s’estofèc, arren posqui hèr contra era mòrt.
Es-mil-e-ua-net-I-WEB	Dit aquerò, me cuelhec en braça, desliguèc as mies fraies, les cuelhec tanben, e volant mos transportèc as tres, sanes e en bona santat, entara terraça dera mia casa de Bagdad, ei a díder, aciu madeish.
Es-mil-e-ua-net-I-WEB	E trapè perfèctament plaçades totes es riqueses e totes es causes que i auie en vaishèth.
Es-mil-e-ua-net-I-WEB	E arren s’auie perdut ne espatracat.
Es-mil-e-ua-net-I-WEB	Dempús me didec era efrita: “Pera santa descripcion deth sagèth de Soleiman, te conjuri a que toti es dies li cales a cada gosseta tres centes foetades!.
Es-mil-e-ua-net-I-WEB	E me calec responer-li: “Escoti e aubedisqui.” E d’alavetz ençà, ò Prince des Credents!
Es-mil-e-ua-net-I-WEB	E tau ei era mia istòria.
Es-mil-e-ua-net-I-WEB	Mès vaquí, ò Prince des Credents!
Es-mil-e-ua-net-I-WEB	Dauant d’aguest relat, eth califa Harun Al-Rachid arribèc enquiath limit der estonament.
Es-mil-e-ua-net-I-WEB	Mès volec satisfèr deth tot eth sòn curiosèr, e plan per aquerò se virèc entà Amina, qu’ère era que l’auie daurit era pòrta eth dia anterior, e li didec: “Que mo’n sapiam, ò plan beròia joena!
Es-mil-e-ua-net-I-WEB	En enténer aguestes paraules deth califa, era joena Amina auancèc un pas, e plia de timiditat dauant des guardades impacientes, didec atau:
Es-mil-e-ua-net-I-WEB	Non te repetirè es paraules de Zobeida sus es nòsti pairs.
Es-mil-e-ua-net-I-WEB	Te cau saber, donc, que quan eth nòste pair moric, jo e Fahima, era fraia mès petita des cinc, mo n’anèrem a víuer soletes damb era nòsta mair, tant qu’era mia fraia Zobeida e es autes dues se n’anèren damb era sua.
Es-mil-e-ua-net-I-WEB	Ara seguida, era mia mair me maridèc damb un ancian, qu’ère eth mès ric dera ciutat e deth sòn temps.
Es-mil-e-ua-net-I-WEB	Er an a vier moric ena patz d’Allà eth mèn vielh espós, en tot deishar- me coma part legau d’eretatge, sivans mane eth nòste còdi oficiau, ueitanta mil dinnars d’aur.
Es-mil-e-ua-net-I-WEB	M’esdeguè a crompar-me damb eri dètz magnifics vestits, cada un de mil dinnars.
Es-mil-e-ua-net-I-WEB	E non me manquèc absoludament arren.
Es-mil-e-ua-net-I-WEB	Un dia, en tot trapar-me comòdament seiguda, venguec a tier-me ua visita ua vielha.
Es-mil-e-ua-net-I-WEB	Jamès l’auia vist.
Es-mil-e-ua-net-I-WEB	Aguesta vielha qu’ère òrra: era sua cara ère mès lèja qu’eth cu d’un vielh; auie eth nas estronhat, es celhes pelades, es dents trincadi, eth còth torçat e li regolejaue eth nas.
Es-mil-e-ua-net-I-WEB	Qu’ac a descrit pro ben eth poèta:
Es-mil-e-ua-net-I-WEB	Veilha de mau auguri!
Es-mil-e-ua-net-I-WEB	Se la vedesse Eblis, li mostrarie toti es fraudes sense parlar, donques que serie pro damb eth silenci solet!
Es-mil-e-ua-net-I-WEB	Que poirie desenredar a mil muls que s’auessen enredat en ua telaranha, e non trincarie era tela!
Es-mil-e-ua-net-I-WEB	Que sap hèr sortilègis e cométer toti es orrors: l’a hèt gatalhèues en cu a ua mainada; coabitèc damb un adolescent, a caucat damb ua hemna madura, e excitèc enquiar arràs a ua anciana!
Es-mil-e-ua-net-I-WEB	Era vielha me saludèc e me didec: “Ò senhora plia de gràcia e de qualitats!
Es-mil-e-ua-net-I-WEB	Qu’è ena mia casa a ua orfanèla que se maride aguesta net.
Es-mil-e-ua-net-I-WEB	E vengui a pregar-te (Allà autrejarà era sua recompensa ara tua bontat!
Es-mil-e-ua-net-I-WEB	Jo, que non coneishia era sua perfidia, cuelhí pietat d’era, e li didí: “Escoti e aubedisqui.” Alavetz didec: “Ara m’en vau, damb eth tòn permís, e mentretant vestis-te, pr’amor qu’en escurir tornarè a cercar-te.” E en tot punar-me era man se n’anèc.
Es-mil-e-ua-net-I-WEB	Anè dempús en hammam e me perhumè; dempús alistè eth mès beròi des dètz vestits, m’ornè damb un colharet de pèrles, e damb totes es mies jòies, e me botè un gran vel blu de seda e aur, eth cinturon de brocat, e eth vel entara cara, dempús de prolongar-me es uelhs damb un cosmetic.
Es-mil-e-ua-net-I-WEB	E vaquí que venguec era vielha e didec: “Ò senhora mia!
Es-mil-e-ua-net-I-WEB	Que les è avisat dera tua segura arribada, s’alegrèren fòrça, e demoren damb impaciéncia.” Me hi a vier damb jo quauques ues des mies esclaues, e gessérem totes, enquia arribar en un carrèr ample e ben adaiguat, qu’en eth bohaue fresca brisa.
Es-mil-e-ua-net-I-WEB	E des d’aqueth portau vedérem er interior d’un palai tan naut, que semblaue tocar es bromes.
Es-mil-e-ua-net-I-WEB	Entrèrem, e arribades ena pòrta, era vielha piquèc e mos dauriren.
Es-mil-e-ua-net-I-WEB	E ena entrada trapèrem un correder revestit de tapissi e damassi.
Es-mil-e-ua-net-I-WEB	Penjauen deth tet lampes de colors alugades, e enes parets i auie candelèrs alugadi tanben e objèctes d’aur e de plata, jòies e armes de metaus preciosi.
Es-mil-e-ua-net-I-WEB	Trauessèrem aguest correder, e arribèrem en ua sala meravilhosa, que serie inutil descríuer.
Es-mil-e-ua-net-I-WEB	Ath miei dera sala, qu’ère tapissada damb sedes, apareishie un lhet de marme incrustat de pèrles e caperat damb ua mosquitèra de satin.
Es-mil-e-ua-net-I-WEB	Alavetz vedérem gésser deth lhet a ua joena tan beròia coma era lua.
Es-mil-e-ua-net-I-WEB	E me didec: “Marhaba!
Es-mil-e-ua-net-I-WEB	Ahlan!
Es-mil-e-ua-net-I-WEB	Un sahlan!
Es-mil-e-ua-net-I-WEB	Ò fraia mia, que mos hès eth màger aunor uman!
Es-mil-e-ua-net-I-WEB	Anastina!
Es-mil-e-ua-net-I-WEB	Qu’ès eth nòste doç conçolament, eth nòste orgulh!
Es-mil-e-ua-net-I-WEB	E entà aunorar-me, recitèc aguesti vèrsi deth poèta:
Es-mil-e-ua-net-I-WEB	S’es pèires dera casa auessen sabut era visita d’òste tant encantador, s’aurien alegrat fòrça, en tot inclinar-se dauant dera tralha des sòns passi entà anonciar-se era bona naua!
Es-mil-e-ua-net-I-WEB	E exclamarien ena sua lengua: “Ahlan!
Es-mil-e-ua-net-I-WEB	Ua sahlan!
Es-mil-e-ua-net-I-WEB	Dempús se seiguec, e me didec: “Ò fraia mia!
Es-mil-e-ua-net-I-WEB	Me cau anonciar-te qu’è un frair, que te vedec cèrt dia en ua nòça.
Es-mil-e-ua-net-I-WEB	E aguest joen ei fòrça gentil e plan mès beròi que jo.
Es-mil-e-ua-net-I-WEB	E des d’aquera net t’estime damb totes es fòrces deth sòn còr encamardat e arderós.
Es-mil-e-ua-net-I-WEB	E ei eth qui a autrejat sòs ara vielha entà que venguesse ena tua casa e te hesse a vier aciu damb era desencusa qu’a endonviat.
Es-mil-e-ua-net-I-WEB	E a hèt tot aquerò entà trapar-te ena mia casa, donques qu’eth mèn frair non a un aute desir que maridar-se damb tu aguest an benedit per Allà e peth sòn Enviat.
Es-mil-e-ua-net-I-WEB	Quan entení taus paraules e me vedí coneishuda e estimada en aquera casa, li didí ara joena: “Escoti e aubedisqui.” Alavetz, mostrant ua grana alegria, piquèc es mans.
Es-mil-e-ua-net-I-WEB	E dauant d’aguest senhau, se dauric ua pòrta e entrèc un joen coma era lua, sivans didec eth poèta:
Es-mil-e-ua-net-I-WEB	A arribat en tau grad de beresa, que s’a convertit en ua òbra vertadèrament digna deth Creador!
Es-mil-e-ua-net-I-WEB	Ua jòia qu’ei reaument era glòria der orfèbre que l’auec de ciselar.
Es-mil-e-ua-net-I-WEB	Qu’a arribat ena madeisha perfeccion dera beresa!
Es-mil-e-ua-net-I-WEB	Non t’estones s’alhocardís d’amor a toti es umans!
Es-mil-e-ua-net-I-WEB	Era sua beresa lutz ara vista, per èster inscrita enes sues faccions!
Es-mil-e-ua-net-I-WEB	Juri que non i a arren mès beròi qu’eth!
Es-mil-e-ua-net-I-WEB	En veder-lo se predispausèc eth mèn còr en favor sòn.
Es-mil-e-ua-net-I-WEB	Dempús eth kadi escriuec eth mèn contracte de matrimòni damb aqueth joen, es testimònis estampèren es sòns sagèths, e se n’anèren toti.
Es-mil-e-ua-net-I-WEB	Alavetz eth joen se m’a pressèc, e me didec: “Que sigue era nòsta net ua net benedida!” e dempús higec: “Ò senhora mia!
Es-mil-e-ua-net-I-WEB	Quina condicion ei aguesta?” Alavetz s’incorporèc, cuelhec eth Libre Sagrat, e me didec: “Vas a jurar peth Coran que jamès alistaràs a un aute que non siga jo, ne senteràs inclinacion entà un aute.” E jo jurè observar aquera condicion.
Es-mil-e-ua-net-I-WEB	En entener-me se mostrèc plan content, me cuelhec eth còth damb es braci, e sentí qu’eth sòn amor me penetraue enes entralhes e enquiath hons deth mèn còr.
Es-mil-e-ua-net-I-WEB	De seguit es esclaus parèren era taula, e mingèrem e beuérem enquia assadorar-mos.
Es-mil-e-ua-net-I-WEB	E arribada era net, me cuelhec e s’estirèc damb jo en lhet.
Es-mil-e-ua-net-I-WEB	E passèrem entrelaçadi era net, un enes braci der aute, enquia que siguec de dia.
Es-mil-e-ua-net-I-WEB	Viuèrem pendent un mes ena alegria e felicitat.
Es-mil-e-ua-net-I-WEB	E en acabar eth mes, li demanè permís ath mèn marit entà vier en mercat e crompar quauques teles.
Es-mil-e-ua-net-I-WEB	M’autregèc aguest permís.
Es-mil-e-ua-net-I-WEB	Alavetz me vestí e amiè damb jo ara vielha, que s’auie demorat ena casa, e partírem entath mercat.
Es-mil-e-ua-net-I-WEB	M’arturè ena pòrta d’un joen mercadèr de sedes qu’era vielha me recomanèc fòrça per çò dera qualitat des sòns genres e ath quau coneishie de hège temps.
Es-mil-e-ua-net-I-WEB	E quan auérem alistat era tela, l’aufrírem ath mercadèr es sòs deth sòn impòrt.
Es-mil-e-ua-net-I-WEB	Mès eth se remic a cuélher es sòs, e mos didec: “Aué non vos crubarè cap sòs; aquerò qu’ei un present peth plaser e per aunor que recebí en veder-vos ena mia botiga.” Alavetz li didí ara vielha: “Se non vò acceptar es sòs, entorna-li era tela.” E exclamèc: “Per Allà!
Es-mil-e-ua-net-I-WEB	Tot aquerò vos ac regali.
Es-mil-e-ua-net-I-WEB	Ça que la, ò beròia joena, autreja-me un punet, solet un punet.
Es-mil-e-ua-net-I-WEB	Donques que l’autregi mès valor ad aguest punet qu’a totes es merces dera mia botiga.” E era vielha li didec arrint: “Ò, beròi gojat!
Es-mil-e-ua-net-I-WEB	Qu’ei ua lhocaria considerar un punet coma ua causa tant inestimabla.” E a jo me didec: “Ò hilha mia!
Es-mil-e-ua-net-I-WEB	As entenut çò que ditz aguest joen mercadèr?
Es-mil-e-ua-net-I-WEB	Non te cau pòur, que non se passarà arren de dolent per un solet punet, e autrament, poiràs alistar e cuélher çò que mès t’agrade de totes aguestes teles precioses.” Alavetz responí: “Qu’ei que non sabes que sò estacada per un jurament?” E era vielha repliquèc: “Dèisha-lo que te pune, que se tu non te botges ne parles, d’arren te n’auràs d’empenaïr.
Es-mil-e-ua-net-I-WEB	E, ath delà, cuelheràs es sòs que son tòns, e era tela tanben.” E tant persutèc era vielha, que me calec consentir.
Es-mil-e-ua-net-I-WEB	E entad aquerò, me caperè es uelhs e estení eth vel, pr’amor de que non vedessen arren es passejaires.
Es-mil-e-ua-net-I-WEB	Mès ath còp me nhaquèc tan barbarament, que me esquincèc era carn.
Es-mil-e-ua-net-I-WEB	E m’estavaní de dolor e d’emocion.
Es-mil-e-ua-net-I-WEB	Quan me remetí, me trapè estirada enes jolhs dera vielha, que semblaue plan afligida.
Es-mil-e-ua-net-I-WEB	Per çò dera botiga, ère barrada, e eth joen mercadèr auie despareishut.
Es-mil-e-ua-net-I-WEB	Alavetz era vielha me didec: “Allà sigue laudat, per desliurar-mos de tau malastre!” E dempús higec: “Ara mos cau tornar en casa.
Es-mil-e-ua-net-I-WEB	Tu haràs veir que non te trapes ben, e jo te harè a vier un remèdi que te guarirà era nhacada immediatament.” Alavetz me lheuè, e sense poder dominar es mens pensaments e eth mèn terror pes conseqüéncies, comencè a caminar entà casa, e eth mèn espant anaue creishent sivans mos apressàuem.
Es-mil-e-ua-net-I-WEB	En arribar, entrè ena mia cramba e hi veir qu’èra malauta.
Es-mil-e-ua-net-I-WEB	Ath cap d’ua estona entrèc eth mèn marit e me preguntèc plan preocupat: “Ò patrona mia!
Es-mil-e-ua-net-I-WEB	Quin malastre t’a arribat quan gesseres?” Jo li responí: “Arren.
Es-mil-e-ua-net-I-WEB	Que sò ben.” Alavetz eth marit me guardèc damb atencion e me didec: “Quina herida ei aguesta qu’as ena caròla, precisament en lòc mès fin e suau?” E jo li didí alavetz: “Quan gessí aué damb eth tòn permís a crompar aguestes teles, un camèlh cargat de lenha a estramuncat damb jo en un carrèr plen de gent, m’a trincat eth vel e m’a esquinçat era caròla, coma pòs veir.
Es-mil-e-ua-net-I-WEB	Ò, quins carrèrs tant estrets es de Bagdad!” Alavetz s’emmalicièc, e didec: “Deman madeish vierè a tier-li ua visita ath governador entà reclamar contra es camelhèrs e lenhaires, e eth governador les harà penjar a toti!” En entener-lo, repliquè pietosa: “Per Allà!
Es-mil-e-ua-net-I-WEB	Non te cargues damb es pecats des auti!
Es-mil-e-ua-net-I-WEB	Ath delà, jo que n’auí eth tòrt, per auer montat en un saumet que comencèc a galaupar e pernejar.
Es-mil-e-ua-net-I-WEB	Queiguí en solèr, e malerosament, i auie aquiu un tròç de husta que m’a heregat era cara en tot her- me aguesta herida ena caròla.” Alavetz exclamèc eth: “Deman anarè a veir a Gaifar Al- Barnaki, e li condarè aguesta istòria, entà qu’aucisquen a toti es mulatèrs dera ciutat.” E jo repliquè: “Mès vas a aucir a toti per tòrt mèn?
Es-mil-e-ua-net-I-WEB	Te cau saber qu’aquerò s’a passat solet per volontat d’Allà, e peth Destin, ath quau govèrne.” En entener-me eth mèn espós non podec tier era sua ràbia e cridèc: “Ò perfida!
Es-mil-e-ua-net-I-WEB	Pro de mentides!
Es-mil-e-ua-net-I-WEB	Vas a patir eth castig deth tòn crim!” E me tractèc damb es paraules mès dures, e damb un crit sòn se dauric era pòrta e entrèren sèt neri terribles, que me treigueren deth lhet e m’estirèren en centre deth pati.
Es-mil-e-ua-net-I-WEB	Alavetz eth mèn espós manèc a un d’aguesti neri que m’agarrèsse pes espatles e se seiguesse sus jo e a un aute nere que s’emparèsse enes mèns jolhs entà tier-me es cames.
Es-mil-e-ua-net-I-WEB	E de seguic auancèc un tresau nere damb ua espada ena man, e didec: “Ò senhor!
Es-mil-e-ua-net-I-WEB	Se sabessa que un aute participe dera afeccion dera que jo estimi, era mia anma se rebelarie enquia arrincar d’era tau amor de perdicion!
Es-mil-e-ua-net-I-WEB	E li didiria ara mia anma: Que serà milhor que perim nòbles!
Es-mil-e-ua-net-I-WEB	Pr’amor que non artenherà era felicitat aqueth que bote et sòn amor en un pièch enemic!
Es-mil-e-ua-net-I-WEB	Alavetz eth mèn espós li didec at nere qu’agarraue era espada: “Ò valent Saad!
Es-mil-e-ua-net-I-WEB	Herís ad aguesta perfida!” E Saad lheuèc er acèr.
Es-mil-e-ua-net-I-WEB	E eth mèn espós me didec: “Ara ditz en votz nauta eth tòn acte de fe e rebremba es vestits e causes que te pertanhen entà que hèsques testament, donques qu’a arribat era fin dera tua vida.” Alavetz li didí: “Ò servidor d’Allà er Òptim!, autreja-me sonque eth temps de besonh entà hèr eth mèn acte de fe e eth mèn testament.” Dempús lheuè entath cèu era mia guardada, la tornè a baishar e reflexionè sus er estat miserable e ignominiós que me vedia, en tot aumplir de lèrmes es mèns uelhs, e recitè plorant aguesta estròfa:
Es-mil-e-ua-net-I-WEB	Aluguères enes mies entralhes era passion, entà heredar-te dempús!
Es-mil-e-ua-net-I-WEB	Heres qu’es mèns uelhs velèren longues nets, entà esclipsar-te dempús!
Es-mil-e-ua-net-I-WEB	Mès jo te sauvè un lòc en mèn còr e enes mèns uelhs!
Es-mil-e-ua-net-I-WEB	Com t’a de desbrembar eth mèn còr, ne an de cessar de plorar-te es mèns uelhs?
Es-mil-e-ua-net-I-WEB	M’auies jurat ua constància sense limits, e a penes aueres eth mèn còr, me deishères!
Es-mil-e-ua-net-I-WEB	E ara non vòs auer pietat d’aguest còr ne planher-te dera mia tristesa!
Es-mil-e-ua-net-I-WEB	Qu’ei que non neisheres senon entà èster causa deth mèn malastre e deth de tota era mia joenesa?
Es-mil-e-ua-net-I-WEB	Ò amics mèns!
Es-mil-e-ua-net-I-WEB	E er afligit caminant que coneishe es patiments der amor li tacharà ara mia hòssa ua guardada pietosa!
Es-mil-e-ua-net-I-WEB	Acabadi es vèrsi seguia en tot plorar e en entener-me e veir es mies lèrmes, eth mèn espós s’excitèc e s’emmalicièc encara mès, e didec aguesti versi:
Es-mil-e-ua-net-I-WEB	S’atau dèishi ara qu’eth mèn còr estimaue, non a estat per hastic e cansament!
Es-mil-e-ua-net-I-WEB	Qu’a cometut ua fauta que merite er abandonament!
Es-mil-e-ua-net-I-WEB	Qu’a volut associar a un aute ena aguesta felicitat, quan ne eth men còr, ne era mia rason, ne es mèns sensi pòden tolerar semblabla societat!
Es-mil-e-ua-net-I-WEB	E quan acabèc es sòns vèrsi jo encara ploraua, damb er in de botjar-li eth còr, e didí entà jo: “Me tornarè submisa e umila.
Es-mil-e-ua-net-I-WEB	E dilhèu atau m’indulte dera mia mòrt, encara que s’apodère de totes es mies riqueses.” E li dirigí aguestes paraules, e recitè damb gentilesa aguestes estròfes:
Es-mil-e-ua-net-I-WEB	De vertat te juri que, se volesses èster just, non manaries que m’aucissen!
Es-mil-e-ua-net-I-WEB	Mès qu’ei sabut qu’eth qu’a jutjat enevitabla era separacion jamès sabec èster just!
Es-mil-e-ua-net-I-WEB	Me carguères damb tot eth pes des conseqüéncies der amor, quan es mies espatles a penes podien suportar eth pes dera tunica mès fina o quauqua causa encara mès leugèra!
Es-mil-e-ua-net-I-WEB	E, ça que la, non ei era mia mòrt çò que m’estone, senon qu’eth mèn còs, dempús dera separacion, seguisque desirant-te!
Es-mil-e-ua-net-I-WEB	Acabadi es vèrsi, es mèns somics contunhauen.
Es-mil-e-ua-net-I-WEB	E alavetz me guardèc, me refusèc damb un gèst violent, m’aumplic d’injuries, e me recitèc aguesti vèrsi:
Es-mil-e-ua-net-I-WEB	Ateneres a un amor que non ère eth mèn, e m’as hèt sénter tot eth tòn abandonament!
Es-mil-e-ua-net-I-WEB	Mès jo t’abandonarè, coma tu m’as abandonat, mespredant eth mèn desir!
Es-mil-e-ua-net-I-WEB	E aurè damb tu era madeisha consideracion que tu aueres damb jo!
Es-mil-e-ua-net-I-WEB	E m’apassionarè per ua auta donques que tu t’inclinères per un aute!
Es-mil-e-ua-net-I-WEB	E dera separacin etèrna entre nosati non n’aurè jo eth tòrt, senon tu soleta!
Es-mil-e-ua-net-I-WEB	En acabar aguesti vèrsi, li didec ath nere: “Esmieja-la!
Es-mil-e-ua-net-I-WEB	Quan eth nere hec un pas entà jo, desesperè ja de sauvar-me, e en veir ja segura era mia mòrt, me fidè a Allà Totpoderós.
Es-mil-e-ua-net-I-WEB	E en aqueth moment vedí entrar ara vielha, que se lancèc as pès deth joen, se metec a punar-les, e li didec: “Ò hilh mèn!, coma hilhuquèra tua, te conjuri, pes suenhs qu’auí damb tu, a que perdones ad aguesta creatura, donques que non cometèc fauta que merite tau castig.
Es-mil-e-ua-net-I-WEB	Ath delà, encara ès joen, e cranhi qu’es sues malediccions queiguen sus tu.” E dempús se petèc en somics, e seguic enes sues supliques entà convencer-lo, enquia qu’eth didec: “Qu’ei pro!
Es-mil-e-ua-net-I-WEB	Alavetz les ordenèc quauquarren as neri, e de seguit me treigueren era ròba, en tot deishar-me despolhada.
Es-mil-e-ua-net-I-WEB	E eth damb ua arrama de codonhèr me foetèc tota, mès que mès, en pièch, ena esquia e enes anques, tan furioament, que m’estavaní, perduda ja tota esperança de subervíuer a taus còps.
Es-mil-e-ua-net-I-WEB	Alavetz deishèc de pataquejar-me, e se n’anèc, en tot deishar-me estirada en solèr, ordenant as esclaus que me tenguessen en aguest estat enquiara net, entà transportar-me dempús ena mia anciana casa, pendent era escurina.
Es-mil-e-ua-net-I-WEB	E es esclaus ac heren atau, amiant-me ena mia anciana casa, coma les auie ordenat eth sòn patron.
Es-mil-e-ua-net-I-WEB	En remeter-me, siguí fòrça temps sense poder botjar-me, per çò dera repassada; dempús m’apliquèren quauqui medicaments e de man en man m’anè guarint.
Es-mil-e-ua-net-I-WEB	Mès es cretes des còps non se deliren des mèns membres ne des mies carns coma foetades per correges e soriacs.
Es-mil-e-ua-net-I-WEB	Toti auetz vist es sues tralhes!
Es-mil-e-ua-net-I-WEB	Quan m’auí guarit, dempús de quate mesi de tractament, volí veir eth palai que siguí victima de tanta violéncia; mès se trapaue complètament esbauçat, madeish qu’eth carrèr a on siguec, d’un extrèm en aute.
Es-mil-e-ua-net-I-WEB	E en sòrta de totes aqueres meravilhes non auie que molons de dèishes apilerades pera ciutat.
Es-mil-e-ua-net-I-WEB	E a maugrat de totes es mies temptatiues, non auí notícies deth mèn espós.
Es-mil-e-ua-net-I-WEB	Alavetz tornè ath costat de Fahima, que seguie celibatària, e ambdues anèrem a visitar a Zobelia, era nòsta frairastra que t’a condat era sua istòria e era des sues fraies convertides en gossetes.
Es-mil-e-ua-net-I-WEB	E era me condèc era sua istòria e jo li condè era mia, dempús des salutacions de costum.
Es-mil-e-ua-net-I-WEB	E era mia fraia Zobeida me didec: “Ò fraia mia!
Es-mil-e-ua-net-I-WEB	Arrés ei liure des malastres dera sòrt.
Es-mil-e-ua-net-I-WEB	Mès gràcies a Allà, es dues èm viues!
Es-mil-e-ua-net-I-WEB	E mès que mès que non se pronóncie ne tansevolh, era paraula matrimòni!
Es-mil-e-ua-net-I-WEB	E era nòsta fraia Fahima demore damb nosates.
Es-mil-e-ua-net-I-WEB	Qu’a eth cargue de proveïdora, e baishe en mercat cada dia entà crompar guaire auem de besonh.
Es-mil-e-ua-net-I-WEB	Jo qu’è era mission de daurir era pòrta as que piquen e de recéber as nosti convidadi, e Zobeida, era nòsta fraia màger, cor damb eth pes dera casa.
Es-mil-e-ua-net-I-WEB	E atau auem viscut plan a gust, sense òmes, enquia que Fahima mos hec a vier ath messatgèr cargat damb ua grana quantitat de causes, e lo convidèrem a descansar ena casa pendent un moment.
Es-mil-e-ua-net-I-WEB	E alavetz entrèren es tres saalik, que mos condèren es sues istòries, e de seguit vosati, vestidi de mercadèrs.
Es-mil-e-ua-net-I-WEB	Ja sabes, donc, çò que se passèc e com mos an amiat en tòn poder, ò Prince des Credents!
Es-mil-e-ua-net-I-WEB	Alavetz eth califa quedèc prigondament meravilhat, e…
Es-mil-e-ua-net-I-WEB	En aguest moment dera sua narracion, Schahrazada vedec aparéisher eth maitin e se carèc discrètament.
Es-mil-e-ua-net-I-WEB	Era didec:
Es-mil-e-ua-net-I-WEB	Me n’è sabut, ò rei afortunat!
Es-mil-e-ua-net-I-WEB	De seguit li didec ara joena Zobeida: “E dempús, ò nòbla senhora!
Es-mil-e-ua-net-I-WEB	A penes se notèc era flaira de peu usclat, s’estrementic tot eth palai damb ua terribla secodida, e era efrita surgentèc de pic en forma de hemna ricament vestida.
Es-mil-e-ua-net-I-WEB	E coma qu’ère musulmana, non deishèc de dider-li ath califa: “Era patz sigue damb tu, ò Vicari d’Allà!” E eth califa li responec: “E que baishen sus tu era patz, era misericòrdia d’Allà e es sues benediccions!” Alavetz era li didec: “Te cau saber, ò Prince des Credents!
Es-mil-e-ua-net-I-WEB	As sues fraies les convertí en gossetes e non les aucí entà non costar-li ada era mès sentiment.
Es-mil-e-ua-net-I-WEB	Ara, se tu, ò Prince des Credents!
Es-mil-e-ua-net-I-WEB	E era efrita cuelhèc ua gèrla d’aigua, e hec sus era es sòns conjuraments, esposcant dempús as dues gossetes e dident-les: “Recuperatz immediatament era vòsta primitiua forma umana.” E de seguit se transformèren es dues gossetes en dues joenes tan beròies qu’aunorauen ad aqueth que les creèc.
Es-mil-e-ua-net-I-WEB	Dempus, era efrita, en tot virar-se entath califa, li didec: “Er autor des mautractaments contra era joena Amina qu’ei eth tòn pròpri hilh El-Amin.
Es-mil-e-ua-net-I-WEB	E li condèc era istòria, qu’ena sua vertat credec eth califa per çò de vier des pòts d’ua dusau persona, non umana, senon efrita.
Es-mil-e-ua-net-I-WEB	E eth califa se quedèc fòrça estonat, mès didec: “Glòria a Allà pr’amor qu’intervie en desencantament des dues gossetes.
Es-mil-e-ua-net-I-WEB	Li demanèc explicacions, e El-Amin responec damb era vertat.
Es-mil-e-ua-net-I-WEB	E alavetz eth califa ordenèc que se reünissen es kadis e testimònis ena madeisha sala a on èren es tres saalik, hilhs de reis, e es tres joenes, damb es sues dues fraies desencatades recentament.
Es-mil-e-ua-net-I-WEB	E damb era ajuda de kadis e testimònis, maridèc de nauèth ath sòn hilh El-Amin damb era joena Amina; a Zobeida damb eth prumèr saaluk, hilh de rei; as autes dues joenes damb es auti dus saalik, hilhs de reis; e, fin finau, manèc esténer eth sòn pròpri contracte de maridatge damb era mès joena des cinc fraies, era vèrge Falima, era proveïdora agradiua e doça!
Es-mil-e-ua-net-I-WEB	E ordenèc bastir un palai entà cada parelha, en tot enriquir-les entà que podessen víuer erosi.
Es-mil-e-ua-net-I-WEB	E quan escuric anèc a estirar-se enes braci dera joena Fahima, que damb era passèc ua des nets mès agradiues.
Es-mil-e-ua-net-I-WEB	Schahrazada didec:
Es-mil-e-ua-net-I-WEB	Ua net entre es nets, eth califa Harun Al-Rachid li didec a Giafar Al-Barmaki: “Voi que recorrem era ciutat, entà saber-mo’n de çò que hèn es governadors e kadis.
Es-mil-e-ua-net-I-WEB	Me dideren: “Per çò dera tua sciéncia, ò sabent!
Es-mil-e-ua-net-I-WEB	Jo les responí: “Vos prègui que non parletz d’aguesta manèra!
Es-mil-e-ua-net-I-WEB	Pr’amor que jo, damb tota era mia sciéncia, es mèns manuscrits, es mèns libres e eth mèn tintèr, non posqui desviar era fòrça deth Destin ne un solet dia!
Es-mil-e-ua-net-I-WEB	Arran, plan que òc, ei mès desolador qu’eth praube, er estat deth praube e eth pan e era vida deth praube!
Es-mil-e-ua-net-I-WEB	En ostiu se l’agoten es fòrces!
Es-mil-e-ua-net-I-WEB	En iuèrn non dispause d’abric!
Es-mil-e-ua-net-I-WEB	Se s’arture l’assetjaràn es gossets entà que s’aluenhe!
Es-mil-e-ua-net-I-WEB	Be n’ei de miserable!
Es-mil-e-ua-net-I-WEB	Vaquí se com ei tot entada eth, ofenses e burles!
Es-mil-e-ua-net-I-WEB	Qui ei eth mès malerós?
Es-mil-e-ua-net-I-WEB	E se non clame dauant des òmes, se non pregone era sua misèria, qui l’aurà pietat?
Es-mil-e-ua-net-I-WEB	En enténer aguesti vèrsi tan tristi, eth califa li didec a Giafar: “Es vèrsi e er aspècte d’aguest praube indiquen ua grana misèria”.
Es-mil-e-ua-net-I-WEB	Dempús s’apressèc ath vielh e li didec: “Ò, cheic, quin ei eth tòn mestièr?” E eth responec: ”Ò senhor mèn!
Es-mil-e-ua-net-I-WEB	Que sò pescador.
Es-mil-e-ua-net-I-WEB	E fòrça praube.
Es-mil-e-ua-net-I-WEB	E damb familha!
Es-mil-e-ua-net-I-WEB	E des deth meddia sò dehòra de casa trabalhant, e Allà non m’autregèc encara eth pan qu’a de neurir as mèns hilhs!
Es-mil-e-ua-net-I-WEB	Que sò, donc, cansat dera mia persona e dera mia vida, e non desiri senon morir.” Alavetz eth califa li didec: “Vòs vier damb nosati en arriu, e lançar eth hilat en nòm mèn, entà veir quina ei era mia sòrt?
Es-mil-e-ua-net-I-WEB	E eth pescador venguec damb eri entath Tigris, e lançant eth sòn hilat, quedèc ara demora; dempús estirèc era còrda, e gessec eth hilat.
Es-mil-e-ua-net-I-WEB	E eth vielh pescador trapèc en hilat ua caisha qu’ère barrada e que pesaue fòrça.
Es-mil-e-ua-net-I-WEB	Sagèc de lheuar-la eth califa e la trapèc tanben fòrça pesada.
Es-mil-e-ua-net-I-WEB	Mès s’apressèc a autrejar es cent dinnars ath pescador, que s’aluenhèc plan content.
Es-mil-e-ua-net-I-WEB	Alavetz Gaifar e Massrur carguèren damb era caisha e se la heren a vier en palai.
Es-mil-e-ua-net-I-WEB	E eth califa dispausèc que s’aluguèssen es halhes, e Giafar e Massrur se lancèren sus era caisha e la triquèren.
Es-mil-e-ua-net-I-WEB	Braquèren era cosedura, e ena cistalha i auie un tapís, separèren eth tapís e trapèren dejós un gran vel blanc de hemna; lheuèren eth vel e campèc, blanca coma era plata vèrge, ua joena mòrta e esbocinada.
Es-mil-e-ua-net-I-WEB	Dauant d’aqueth espectacle, es lèrmes regolegèren pes caròles deth califa, e dempús, fòrça emmaliciat, en tot acarar-se damb Giafar, exclamèc: “Ò gosset visir!
Es-mil-e-ua-net-I-WEB	Ja ves se com, pendent eth mèn regnat, s’assassine ara gent e se lance as victimes ena aigua!
Es-mil-e-ua-net-I-WEB	E era sua sang queirà sus jo eth dia deth Judici e pesarà etèrnament sus era mia consciéncia!
Es-mil-e-ua-net-I-WEB	Mès, per Allà!
Es-mil-e-ua-net-I-WEB	Alavetz Giafar gessec deth palai, plan aclapat, e caminèc pera ciutat, pensant: “Com vau a saber qui a aucit ad aguesta joena, ne a on cercar-lo entà presentar-lo ath califa?
Es-mil-e-ua-net-I-WEB	Se l’amiessa a un aute en sòrta der assassin, aguesta mala accion pesarie sus era mia consciéncia.
Es-mil-e-ua-net-I-WEB	Per tant, sabi pas se qué hèr.” E Giafar arribèc ena sua casa, e aquiu s’estèc desesperat es tres dies deth tèrme.
Es-mil-e-ua-net-I-WEB	E ath quatau dia eth califa lo manèc cridar.
Es-mil-e-ua-net-I-WEB	E quan se presentèc enes sues mans, eth califa li didec: “A on ei er assassin dera joena”?
Es-mil-e-ua-net-I-WEB	Giafar responec: “Que non è era sciéncia d’endonviar çò qu’ei invisible e amagat, entà que posca conéisher ath miei d’ua gran ciutat ar assassin.” Alavetz eth califa s’anugèc fòrça, e ordenèc que crucifiquèssen a Giafar ena pòrta deth palai, en tot encargar-les as pregonèrs qu’ac anoncièssen pera ciutat e pes sòns entorns d’aguesta sòrta:
Es-mil-e-ua-net-I-WEB	E toti es abitants de Bagdad venguien pes carrèrs entà presenciar era crucifixion de Giafar e des sòns cosins, sense qu’arrés se’n sabesse dera causa; e toti se planhien d’aqueth castig, pr’amor qu’eth visir e es Baramka èren fòrça apreciadi per çò dera sua generositat e des sues bones òbres.
Es-mil-e-ua-net-I-WEB	Quan s’auec quilhat eth cadafalc, amièren ath pè d’eth as sentenciadi e se demorèc eth permís deth califa entara sua execucion.
Es-mil-e-ua-net-I-WEB	De ressabuda, mentre ploraue era gent, un joen capinaut e de bon pòrt henec rapidament era multitud, e arribant entre es mans de Giafar, li didec: “Que te desliuren, ò patron e senhor des senhors mès nauti, asil des necessitadi!
Es-mil-e-ua-net-I-WEB	Que siguí jo qui assassinèc ara joena esbocinada e la metí ena caisha que pesquèretz en Tigris.
Es-mil-e-ua-net-I-WEB	Quan escotèc Giafar es paraules deth joen, s’alegrèc per eth madeish, mès que cuelhèc pietat deth joen.
Es-mil-e-ua-net-I-WEB	E li demanèc explicacions mès peth menut; mès, còp sec, un ancian venerable separèc ara gent, s’apressèc plan ara prèssa entà Giafar e eth joen, les saludèc, e didec: “Ò visir!
Es-mil-e-ua-net-I-WEB	Te torni a díder que sò jo qui l’aucic, e me cau èster, per tant, eth solet que se castigue.” Alavetz eth cheic exclamèc: “Ò hilh mèn!
Es-mil-e-ua-net-I-WEB	Torni a díder qu’er assassin sò jo.
Es-mil-e-ua-net-I-WEB	Alavetz Giafar, damb eth consentiment deth capitan dera garda, se hec a vier ath joen e ar ancian, e pugèc damb eri en apartament deth califa.
Es-mil-e-ua-net-I-WEB	E li didec: “Ò Emir des Credents!
Es-mil-e-ua-net-I-WEB	Escotatz es pròves: “ E descriuèc era trobalha, coneishuda solet peth califa, Giafar e Massrur.
Es-mil-e-ua-net-I-WEB	E damb aquerò eth califa se convencèc dera colpabilitat deth joen, e arribant en limit der estonament, li didec: “E per qué as cometut aguesta mort?
Es-mil-e-ua-net-I-WEB	Per qué te coheisses abans que t’obliguen a hè’c a còps de pau?
Es-mil-e-ua-net-I-WEB	Per qué demanes d’aguesta manèra eth castig?” Alavetz didec eth joen:
Es-mil-e-ua-net-I-WEB	Me maridè estant era encara verge, e Allà m’a autrejat tres hilhs barons.
Es-mil-e-ua-net-I-WEB	E era mia hemna m’estimèc e me servic tostemp, sense qu’auessa jo arren que repotegar-li.
Es-mil-e-ua-net-I-WEB	Mès a principis d’aguest mes queiguec grèument malauta, e cridè de seguit as mètges mès sabents, que non se tardèren en guarir-la, damb era ajuda d’Allà.
Es-mil-e-ua-net-I-WEB	E coma deth començament dera sua malautia non m’auia ajaçat damb era, e ac desiraua en aqueth instant, volí que prumèr se balhèsse un banh.
Es-mil-e-ua-net-I-WEB	Mès era didec: “Abans d’entrar en hammam, voleria satisfèr un caprici.” E li preguntè: “Quin caprici?” E me responec: “Que voleria ua poma entà flairar-la e meter-li ua nhacada.” De seguit partí entath carrèr pr’amor de crompar ua poma, encara que me costèsse un dinnar d’aur.
Es-mil-e-ua-net-I-WEB	E recorrí totes es fruteries mès en cap d’eres i auie pomes.
Es-mil-e-ua-net-I-WEB	E tornè entà casa plan trist, sense gausar veir ara mia esposa, e passè tota era net pensant ena manèra d’arténher ua poma.
Es-mil-e-ua-net-I-WEB	En hèr dia gessí de nauèth dera casa e recorrí toti es uarts, un a un, e arbe a arbe, sense trapar arren.
Es-mil-e-ua-net-I-WEB	E vaquí qu’en camin me trapè damb un jardinèr, òme d’edat, que li consultè sus aquerò des pomes.
Es-mil-e-ua-net-I-WEB	E me didec: “Ò hilh mèn!
Es-mil-e-ua-net-I-WEB	Qu’ei ua causa dificila de trapar, donques qu’ara non n’a en cap lòc se non ei en Basrah, en uart deth Comendador des Credents.
Es-mil-e-ua-net-I-WEB	Alavetz tornè ath costat dera mia hemna, en tot condar-l’ac tot; mès er amor que l’auia me botgèc a premanir eth viatge.
Es-mil-e-ua-net-I-WEB	Basrah e tornar afavorit pera sòrt, donques que tornè ath costat dera mia hemna damb tres pomes crompades ath jardinèr deth uart de Basrah per tres dinnars.
Es-mil-e-ua-net-I-WEB	Entrè, donc, plan content, e les aufrí ara mia esposa; mès en veder-les, ne se mostrèc contenta ne les tastèc, en tot deishar-les de manèra indiferenta, en un cornèr.
Es-mil-e-ua-net-I-WEB	Observè alavetz que pendent era mia abséncia era fèbre l’auie tornat a cuélher plan violentament e la seguie tormentant; e siguec malauta dètz dies mès, pendent es quaus non me separè d’era un solet moment.
Es-mil-e-ua-net-I-WEB	Mès gràcies a Allá, se remetec, e alavetz podí gésser e anar ena mia botiga entà crompar e véner.
Es-mil-e-ua-net-I-WEB	Mès vaquí qu’ua tarde èra jo seigut ena pòrta dera mia botiga, quan passèc per aquiu un nere, qu’amiaue ena man ua poma.
Es-mil-e-ua-net-I-WEB	E li didí: “Ò amic!
Es-mil-e-ua-net-I-WEB	Qu’è anat ena sua casa, dempús de bèth temps que non l’auia vist e l’è trapat malauta, e auie ath costat tres pomes, e en preguntar-li, m’a dit: “Guarda, ò estimat mèn!
Es-mil-e-ua-net-I-WEB	En enténer taus paraules deth nere, ò Prince des Credents!
Es-mil-e-ua-net-I-WEB	Lancè ua guardada en lhet, e, plan que òc, era tresau poma non ère aquiu.
Es-mil-e-ua-net-I-WEB	E li preguntè ara mia esposa: “A on ei era auta poma?” E me responec: “Sabi pas se qué l’aurà arribat.” Aquerò qu’ère ua comprobacion des paraules deth nere.
Es-mil-e-ua-net-I-WEB	Alavetz me lancè sus era damb un guinhauet ena man e apuant es mèns jolhs sus eth sòn vrente, la cosí a guinhauetades.
Es-mil-e-ua-net-I-WEB	Dempús li talhè eth cap e es membres, ac metí tot ara prèssa ena cistalha, en tot caperà’c tot damb eth vel e eth tapís, e sauvant-ac tot ena caisha, que clauè jo madeish.
Es-mil-e-ua-net-I-WEB	E carguè era caisha ena mula, e de seguit la lancè en Tigris damb es mies pròpries mans.
Es-mil-e-ua-net-I-WEB	Plan per aquerò, ò Emir des Credents!
Es-mil-e-ua-net-I-WEB	La lancè en Tigris, è dit, e coma qu’arrés me vedec, podí tornar entà casa.
Es-mil-e-ua-net-I-WEB	E trapè ath mèn hilh màger plorant, e encara que n’èra segur de qué ignoraue era mòrt dera sua mair, li preguntè: “Per qué plores?” E eth me responec: “Perque è cuelhut ua des pomes qu’auie era mia mair, e en baishar a jogar damb es mèns frairs, en carrèr, a passat un nere plan gran e me l’a panat, dident: “D’a on as trèt aguesta poma?” E li responí: “Qu’ei deth mèn pair, e que se n’anèc e l’ac crompèc entara mia mair amassa damb d’autes dues, crompades per tres dinnars en Basrah.
Es-mil-e-ua-net-I-WEB	En enténer aguestes paraules deth mainatge, comprení qu’eth nere auie mentit respècte dera hilha deth mèn soèr, e per tant, que jo auia aucit ara mia esposa injustament!
Es-mil-e-ua-net-I-WEB	Alavetz comencè a vessar abondoses lèrmes, e entrèc eth mèn soèr, eth venerable cheic qu’ei aciu damb jo.
Es-mil-e-ua-net-I-WEB	E li condè era trista istòria.
Es-mil-e-ua-net-I-WEB	Alavetz se seiguec ath mèn costat, e s’estarnèc a plorar.
Es-mil-e-ua-net-I-WEB	E non deishèrem de plorar amassa enquiara mieja net.
Es-mil-e-ua-net-I-WEB	E hérem que se tardèssen cinc dies es ceremònies funèbres.
Es-mil-e-ua-net-I-WEB	E enquia e tot aué seguim lamentant aguesta mòrt.
Es-mil-e-ua-net-I-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-I-WEB	Era didec:
Es-mil-e-ua-net-I-WEB	Me n’è sabut, ò rei afortunat!
Es-mil-e-ua-net-I-WEB	Dempús, virant-se entà Giafar, li didec: “Hè-te a vier ena mia preséncia ath perfid nere qu’a estat era encausa d’aguesta mòrt!
Es-mil-e-ua-net-I-WEB	E Giafar gessec plorant e dident-se: “A on lo poirè trapar entà amaiar-lo ena sua preséncia?
Es-mil-e-ua-net-I-WEB	S’ei extraordinari que non se trinque un cantre quan què en solèr, non n’a estat mens que jo aja pogut escapar dera mòrt.
Es-mil-e-ua-net-I-WEB	Mès, ara?…
Es-mil-e-ua-net-I-WEB	Plan que òc, Eth, que m’a sauvat un còp, me sauvarà, se vò, un aute còp.
Es-mil-e-ua-net-I-WEB	Atau, donc, m’embarrarè ena mia casa es tres dies deth tèrme.
Es-mil-e-ua-net-I-WEB	Pr’amor que, entà qué me cau entamenar cèrques inutiles?
Es-mil-e-ua-net-I-WEB	Plan que òc, Giafar non se botgèc dera sua casa pendent es tres dies de tèrme.
Es-mil-e-ua-net-I-WEB	E ath quatau dia manèc cridar ath kadi e hec testament dauant d’eth, e se didec adiu des sòns hilhs plorant.
Es-mil-e-ua-net-I-WEB	Dempús arribèc er enviat deth califa entà dider-li qu’eth sultan ère prèst a aucir-lo se non apareishie eth nere.
Es-mil-e-ua-net-I-WEB	E Giafar plorèc mès encara, e es sòns hilhs damb eth.
Es-mil-e-ua-net-I-WEB	Dempús volec punar per darrèr viatge ara mès petita des sues hilhes, qu’ère era preferida entre totes, e la sarrèc contra eth sòn pièch, vessant fòrça lèrmes per çò d’auer- se de separar d’era.
Es-mil-e-ua-net-I-WEB	Mès en sarrar-la contra eth, notèc quauquarren redon ena pòcha dera mainada, e li preguntèc: “Qué amies aquiu?” E era responec: “Ò pair, ua poma.
Es-mil-e-ua-net-I-WEB	Que me l’a autrejat eth nòste nere Rihan.
Es-mil-e-ua-net-I-WEB	Hè quate dies que se la sauvaue.
Es-mil-e-ua-net-I-WEB	En enténer es paraules “nere” e “poma”, Giafar sentec ua gran alegria, e exclamèc: “Ò Liberador!” E de seguit manèc cridar ath nere Rihan.
Es-mil-e-ua-net-I-WEB	E Rihan arribèc, e Giafar li didec: “D’a on as trèt aguesta poma?” E eth reponec: “Ò senhor mèn!
Es-mil-e-ua-net-I-WEB	Hè cinc dies que, caminant pera ciutat, entrè en un carreron, e vedí jogar a uns mainatges, qu’un d’eri auie aguesta poma ena man.
Es-mil-e-ua-net-I-WEB	L’ac panè e li fotí un còp, mentre eth mainatge me didie plorant:
Es-mil-e-ua-net-I-WEB	Volie ua poma e eth mèn pair l’anec a cercar en Basrah, e aguesta amassa damb d’autes dues l’an costat tres dinnars d’aur.
Es-mil-e-ua-net-I-WEB	E jo è cuelhut aguesta entà jogar.” E seguic plorant.
Es-mil-e-ua-net-I-WEB	E Giafar s’estonèc d’aguest relat, en tot veir se com arribèren tanti eveniments e era mòrt d’ua hemna per tòrt deth sòn nere Rihan.
Es-mil-e-ua-net-I-WEB	Per tant, ordenèc que l’embarrèssen de seguit en un croton.
Es-mil-e-ua-net-I-WEB	E dempús, plan content per auer-se liurat dera mòrt, recitèc aguestes dues estròfes:
Es-mil-e-ua-net-I-WEB	S’eth tòn esclau n’a eth tòrt des tòns malastres, per qué non penses en des.hèir-te d’eth?
Es-mil-e-ua-net-I-WEB	Ignores qu’abonden es esclaus e que sonque as ua anma sense que la posques substituir?
Es-mil-e-ua-net-I-WEB	Mès dempús pensèc ua auta causa, e cuelhec ath nere e se lo hec a vier dauant deth califa, ath quau li condèc era istòria.
Es-mil-e-ua-net-I-WEB	E eth califa Harun Al-Rachid se meravilhèc tant, qu’ordenèc que s’escriuesse tau istòria enes annaus entà que servisse de leçon as umans.
Es-mil-e-ua-net-I-WEB	Alavetz Giafar li didec: “Que non te cau meravilhar tant d’aguesta istòria, ò Comendador des Credents!
Es-mil-e-ua-net-I-WEB	E eth califa exclamèc: “E quina istòria ei aguesta, mès estonanta qu’era que viem d’enténer?” E Giafar didec: “Ò Prince des Credents!
Es-mil-e-ua-net-II-WEB	Alavetz, Giafar Al-Barmaki didec:
Es-mil-e-ua-net-II-WEB	Aguest sultan auie un visir sabent e prudent, expèrt enes sciéncies e enes letres.
Es-mil-e-ua-net-II-WEB	E aguest visir, qu’ère plan vielh, auie dus hilhs que semblauen dues lues.
Es-mil-e-ua-net-II-WEB	Eth màger se cridaue Chamseddin e eth mendre Nureddin; mès Nureddin, eth mès petit, ère cèrtament mès beròi e mès ben format que Chamseddin, que, ath sòn torn, ère perfècte.
Es-mil-e-ua-net-II-WEB	Mès arrés egalaue en tot eth mon a Nureddin.
Es-mil-e-ua-net-II-WEB	Ère tant admirable, qu’en cap parçan s’ignoraue era sua beresa, e fòrça viatjaires venguien en Egipte, des des païsi mès luenhants, solet peth gust de contemplar era sua perfeccion e es faccions deth sòn ròstre.
Es-mil-e-ua-net-II-WEB	Mès volec eth Destin que morisse eth sòn pair eth visir.
Es-mil-e-ua-net-II-WEB	E eth sultan se’n hec fòrça.
Es-mil-e-ua-net-II-WEB	De seguit manèc cridar as dus joeni, hec que s’apressèssen ada eth, les autregèc vestits d’aunor, e les didec: “A compdar d’ara desvoloparatz ath mèn costat eth cargue deth vòste pair.” Alavetz eri s’alegrèren, e punèren era terrà entre es mans deth sultan.
Es-mil-e-ua-net-II-WEB	Dempús heren que se tardèssen pendent un mes es funeralhes deth sòn pair, e de seguit comencèren a desvolopar eth sòn cargue nau de visirs, e cada un exercie pendent ua setmana es foncions deth visirat.
Es-mil-e-ua-net-II-WEB	E quan eth sultan gessie de viatge, sonque se hège a vier damb eth a un des dus frairs.
Es-mil-e-ua-net-II-WEB	E ua net entre es nets, se passèc qu’eth sultan auie de gésser a londeman, e en auer-li tocat eth cargue de visir aquera setmana a Chamseddin, eth màger, es dus frairs parlauen sus ahèrs diuèrsi entà entretier era cauhada.
Es-mil-e-ua-net-II-WEB	Pendent era convèrsa, eth màger li didec ath mendre: “Ò frair mèn!
Es-mil-e-ua-net-II-WEB	E plan que òc, aquerò non serà grana causa, en comparèr damb era mia hilha.
Es-mil-e-ua-net-II-WEB	E s’eth tòn hilh non vò acceptar aguest contracte, non i aurà arren de çò dit.” E en entener-lo, didec Nureddin: “Mès, qu’ei que sónies?
Es-mil-e-ua-net-II-WEB	Quina dòt li penses demanar ath mèn hilh?
Es-mil-e-ua-net-II-WEB	As desbrembat qu’èm dus frairs, e enquia e tot dus visirs en un de solet?
Es-mil-e-ua-net-II-WEB	Ath delà, non sabes qu’eth baron vau tostemp mès qu’era hemna?
Es-mil-e-ua-net-II-WEB	E vaquí qu’eth baron ei eth mèn hilh, e encara vòs qu’amie era dòt, quan ei era tua hilha era que l’aurie d’amiar?
Es-mil-e-ua-net-II-WEB	Qu’actues coma aqueth comerciant que non vò véner es sues mercaderies, e entà espaurir ath parroquian comence a demanar-li quate còps mès de çò que vau.” Alavetz didec Chamseddin: “Solide te deus pensar qu’eth tòn hilh ei mès nòble qu’era mia hilha, çò que demostre qu’ès mancat de rason e de sen, e mès que mès d’agraïment.
Es-mil-e-ua-net-II-WEB	Pr’amor qu’è parlat deth visirat, desbrembes que tan nautes foncions me les deues a jo, e se t’associè damb jo, siguec solet per pietat, entà que podesses ajudar-me en mèn prètzhèt.
Es-mil-e-ua-net-II-WEB	Mès, en fin, que ja ei dit!
Es-mil-e-ua-net-II-WEB	Pòs pensar çò que volgues; pr’amor que jo, en veir que tu penses atau, ja non voi maridar ara mia hilha damb eth tòn hilh ne peth mau de morir!” Que li heren fòrça mau aguestes paraules a Nureddin, e responec: “Tanpòc jo voi maridar ath mèn hilh damb era tua hilha!” E Chamseddin repliquèc alavetz: “Donques non ne parlem mès.
Es-mil-e-ua-net-II-WEB	E coma que deman me cau partir damb eth sultan, non è ja temps entà hèr-te compréner çò d’inconvenent des tues paraules.
Es-mil-e-ua-net-II-WEB	Mès dempús, ja veiràs!
Es-mil-e-ua-net-II-WEB	Alavetz Nureddin s’aluenhèc, plan aclapat per aguesta scèna, e se n’anèc a dormir solet, damb es sòns tristi pensaments.
Es-mil-e-ua-net-II-WEB	A londeman gessec de viatge eth sultan, acompanhat deth visir Chamseddin, e se filèc de cap ara arriba deth Nil, lo trauessèc en barca entà arribar en Guesirah, e d’aquiu enquias Piramides.
Es-mil-e-ua-net-II-WEB	Per çò que hè a Nureddin, dempús d’auer passat aquera net plan contrariat pera manèra d’actuar deth sòn frair, se lheuèc lèu en hèr dia, hec es sues ablucions, didec era prumèra oracion maitiau, e dempús se n’anèc entath sòn armari que d’eth treiguec ua biaça, e l’aumplic d’aur, pensant tostemps enes paraues mespredoses de Chamseddin e ena umiliacion patida.
Es-mil-e-ua-net-II-WEB	E alavetz recitèc aguestes estròfes:
Es-mil-e-ua-net-II-WEB	Vè-te’n, amic mèn!
Es-mil-e-ua-net-II-WEB	Abandona’c tot, e vè-te’n!
Es-mil-e-ua-net-II-WEB	Vè-te’n!
Es-mil-e-ua-net-II-WEB	Dèisha era ciutat e monta era tua tenda de campanha!
Es-mil-e-ua-net-II-WEB	Aquiu, e sonque aquiu traparàs es delícies dera vida!
Es-mil-e-ua-net-II-WEB	Enes cases civilizades e estables non i a fervor ne amistat!
Es-mil-e-ua-net-II-WEB	Crè-me!
Es-mil-e-ua-net-II-WEB	Hug dera tua pàtria!
Es-mil-e-ua-net-II-WEB	Dèisha eth solèr dera tua pàtria!
Es-mil-e-ua-net-II-WEB	Cala-te en païsi estrangèrs!
Es-mil-e-ua-net-II-WEB	Escota!
Es-mil-e-ua-net-II-WEB	È comprobat qu’era aigua estancada se poirís; que se poirie desliurar dera sua poiridura corrent de nauèth!
Es-mil-e-ua-net-II-WEB	Mès se non ac hè atau, non se pòt guarir!
Es-mil-e-ua-net-II-WEB	È observat tanben eth plen dera lua, e podí endonviar eth nombre des sòns uelhs, des sòns uelhs de lum!
Es-mil-e-ua-net-II-WEB	Mès se non auessa seguit es sues revolucions en espaci, non auria pogut conèisher es uelhs de cada quart de lua, es uelhs que me guardauen!
Es-mil-e-ua-net-II-WEB	E eth leon?
Es-mil-e-ua-net-II-WEB	Serie possible caçar ath leon se non auesse gessut deth sòn espès bòsc?…
Es-mil-e-ua-net-II-WEB	E era flècha?
Es-mil-e-ua-net-II-WEB	E er aur e era plata?
Es-mil-e-ua-net-II-WEB	Non serien povàs vil se non auessen gessut des sòns jadiments?
Es-mil-e-ua-net-II-WEB	E er armoniós laüt?
Es-mil-e-ua-net-II-WEB	Ja sabes!
Es-mil-e-ua-net-II-WEB	Solet serie un tròç de husta s’er obrèr non l’auesse arrincat dera tèrra entà dar-li forma!
Es-mil-e-ua-net-II-WEB	Despatria-te e traparàs es cims!
Es-mil-e-ua-net-II-WEB	Se t’estàs apegat en tòn solèr, jamès escalaràs era nautada!
Es-mil-e-ua-net-II-WEB	Quan acabèc de recitar aguesti vèrsi, manèc a un des sòns esclaus qu’enserèsse ua mula grisa, poderosa e rapida entara marcha.
Es-mil-e-ua-net-II-WEB	E er esclau premanic era milhor de totes es mules, li botèc ua sera ornada de brocat e d’aur, damb estrius indis e ua hlaçada de velot d’Ispahan.
Es-mil-e-ua-net-II-WEB	E ac hec tan ben, qu’era mula semblaue ua nauèth maridada damb eth sòn vestit nau e ludent.
Es-mil-e-ua-net-II-WEB	Dempús, encara dispausèc Nureddin que li botèssen ath dessús un tapís gran de seda e un aute mès petit de satin, e acabat aquerò, metec entre es dus tapissi era biaça plia d’aur e de jòies.
Es-mil-e-ua-net-II-WEB	Ara seguida li didec ad aguest esclau e a toti es auti: “Me’n vau a hèr un torn per dehòra dera ciutat, entara part de Kaliubia a on pensi passar tres nets.
Es-mil-e-ua-net-II-WEB	Qu’è eth pièch sarrat, e vau a dilatar es mèns paumons alendant er aire liure.
Es-mil-e-ua-net-II-WEB	E aprovedit de viures entath camin, montèc ena mula e s’aluenhèc rapidament.
Es-mil-e-ua-net-II-WEB	Tanlèu gessec d’Eth Caire, caminèc tan leugèr, que tath meddia arribèc en Belbeis, a on s’arturèc.
Es-mil-e-ua-net-II-WEB	Baishèc dera mula entà descansar e deishar-la descansar, mingèc quauquarren, crompèc en Belbeis guaire li calie entada eth e era sua mula, e seguic eth viatge.
Es-mil-e-ua-net-II-WEB	Dus dies dempús, precisament tà meddia, gràcies ath pas dera mula, entrèc en Jerusalem, era ciutat santa.
Es-mil-e-ua-net-II-WEB	Aquiu baishèc dera mula, descansèc e la deishèc repausar, treiguec dera saca un shinhau de minjar, e dempús d’alimentar-se placèc era saca en solèr entà que li servisse de coishin, dempús d’auer estenut eth tapìs gran de seda, e s’esclipsèc, pensant tostemp damb indignacion ena conducta deth sòn frair.
Es-mil-e-ua-net-II-WEB	A londeman, en hèr dia, montèc de nauèth e non deishèc de caminar a bona marcha, enquia arribar ena ciutat d’Alepo.
Es-mil-e-ua-net-II-WEB	Aquiu se lotgèc en un des ostaus dera ciutat e deishèc passar tranquillament tres dies, descansant e deishant descansar ara mula, e quan auec respirat ben er aire blos d’Alepo, seguic eth sòn viatge.
Es-mil-e-ua-net-II-WEB	E plan que òc, montèc de nauèth ena mula, dempús d’auer crompat es meravilhoses lecaries que se hèn en Alepo, farcits de pinhons e d’amelhes, caperadi de sucre, e que li shautauen fòrça des dera mainadesa.
Es-mil-e-ua-net-II-WEB	E deishèc qu’era mula se filèsse de cap a on volesse, donques qu’en gésser d’Alepo ja non sabie entà on anar.
Es-mil-e-ua-net-II-WEB	E cavauquèc dia e net, enquia qu’ua tarde, dempús de cogar-se eth solei, se trapèc ena ciutat de Bassra, mès que non sabie qu’aquera ciutat siguesse Bassra.
Es-mil-e-ua-net-II-WEB	E non se’n sabec deth sòn nòm enquia dempús d’arribar en ostau, a on l’ac dideren.
Es-mil-e-ua-net-II-WEB	Baishèc alavetz dera mula, la descarguèc des dus tapissi, des viures e dera biaça, e l’encarguèc ath portèr der ostau que la passegèsse un shinhau entà que non se heredèsse per çò de repausar massa lèu.
Es-mil-e-ua-net-II-WEB	E per çò de Nureddin, eth madeish estenec eth tapís e se seiguec en ostau entà repausar.
Es-mil-e-ua-net-II-WEB	Eth portèr der ostau cuelhec ara mula dera brida, e se n’anèc damb era.
Es-mil-e-ua-net-II-WEB	Mès se passèc era coïncidéncia de qué precisament alavetz eth visir de Bassra se trapaue seigut ena hièstra deth sòn palai, contemplant eth carrèr.
Es-mil-e-ua-net-II-WEB	E en veir a ua mula tan beròia, damb es sues magnifiques garnidures de gran valor, sospechèc qu’aguesta mula tanhie sense dobte a bèth visir entre es visirs estrangèrs, o dilhèu a bèth rei entre es reis.
Es-mil-e-ua-net-II-WEB	E se metec a contemplar-la, en tot sénter ua grana perplexitat.
Es-mil-e-ua-net-II-WEB	E dempús ordenèc a un des sòns esclaus que li hesse a vier de seguit ath portèr que passejaue era mula.
Es-mil-e-ua-net-II-WEB	E er esclau correc ara cèrca deth portèr e l’amièc dauant deth visir.
Es-mil-e-ua-net-II-WEB	Alavetz eth portèr auancèc un pas e punèc era tèrra entre es mans deth visir, qu’ère un ancian de molta edat e plan respectable.
Es-mil-e-ua-net-II-WEB	E eth visir li didec ath portèr: “Qui ei eth patron d’aguesta mula, e quin cargue tie?” Eth portèr li responec: “Ò, senhor mèn!
Es-mil-e-ua-net-II-WEB	En entener-lo, eth visir se metec de pès, montèc a shivau, e partint ara prèssa entar ostau, entrèc en pati.
Es-mil-e-ua-net-II-WEB	Quan lo vedec Nureddin, correc ath sòn encontre e l’ajudèc a baishar deth shivau.
Es-mil-e-ua-net-II-WEB	Alavetz eth visir li dirigic era salutacion acostumada, e Nureddin l’ac entornèc e la recebèc plan coraument.
Es-mil-e-ua-net-II-WEB	E eth visir se seiguec ath sòn costat, e li didec: “Ò hilh mèn!
Es-mil-e-ua-net-II-WEB	D’a on vies e per qué ès en Bassra?” E Nureddin responec: “Ò senhor mèn!
Es-mil-e-ua-net-II-WEB	Eth mèn pair ère visir deth sultan d’Egipte, mès moric en èster cridat pera misericòrdia d’Allà.” Dempús li condèc tota era sua istòria, des deth principi enquiath finau.
Es-mil-e-ua-net-II-WEB	E eth visir li responec a Nureddin: “Hilh mèn, dèisha de cornèr aguestes idies de viatge contunh, donques que costaràn era tua perdicion.
Es-mil-e-ua-net-II-WEB	Te cau saber que viatjar per païsi estrangèrs ei era roïna e era darrèra causa que s’a de hèr.
Es-mil-e-ua-net-II-WEB	Dempús eth visir ordenèc as sòns esclaus que desenredessen era mula e li treiguessen es tapissi e es sedes, e se hec a vier damb eth a Nureddin, en tot lotjar-lo ena sua casa, e lo deishèc repausar, dempús d’auer-lo aprovedit de tot çò que necessitaue.
Es-mil-e-ua-net-II-WEB	Nureddin s’estèc bèth temps ena casa deth visir, e eth visir lo vedie cada dia e l’aumplie de consideracions e favors.
Es-mil-e-ua-net-II-WEB	E acabèc per estimar-lo fòrça, enquiath punt qu’un dia li didec: “Hilh mèn, jo ja sò vielh, e non è cap hilh baron.
Es-mil-e-ua-net-II-WEB	Mès Allà m’a autrejat ua hilha que t’egale en beresa e perfeccions.
Es-mil-e-ua-net-II-WEB	E enquia ara l’ac è remit a guairi me la demanèren en matrimòni.
Es-mil-e-ua-net-II-WEB	Mès a tu, que t’estimi fòrça, te voi preguntar se consentiries acceptar-la coma esclaua tua.
Es-mil-e-ua-net-II-WEB	Donques que jo desiri tu per tu que sigues er espós dera mia hilha.
Es-mil-e-ua-net-II-WEB	E se vòs acceptar, partirè ara cèrca deth sultan e li diderè qu’ès un nebot mèn, nauèth arribat d’Egipte, e qu’as vengut en Bassra entà maridar-te damb era mia hilha.
Es-mil-e-ua-net-II-WEB	E eth sultan, pera afeccion que me tie, te balharà eth visirat, pr’amor que jo ja sò plan vielh e me cau descansar.
Es-mil-e-ua-net-II-WEB	Alavetz eth visir arribèc ar arràs dera alegria, e de seguit ordenèc as sòns esclaus que premanissen eth hestau e ornèssen e illuminèssen era sala de recepcion, era mès espaciosa de totes, reservada especiaument ath mès gran entre es emirs.
Es-mil-e-ua-net-II-WEB	Dempús amassèc a toti es sòns amics e convidèc a toti es nòbles deth règne e a toti es mercadèrs de Bassra, e toti acodiren a presentar-se entre es sues mans.
Es-mil-e-ua-net-II-WEB	Alavetz, eth visir, entà explicar-les eth hèt d’auer alistat a Nureddin damb preferéncia a toti es auti, didec: “Jo qu’auia un frair qu’ère visir en Egipte, e Allà l’auie afavorit damb dus hilhs, coma a jo m’auie afavorit damb ua hilha, coma sabetz.
Es-mil-e-ua-net-II-WEB	Eth mèn frair, pòc abans de morir, m’encarguèc que maridèssa ara mia hilha damb un des sòns hilhs, e jo l’ac prometí.
Es-mil-e-ua-net-II-WEB	E precisament aguest joen que vedetz ei un des dus hilhs deth mèn frair eth visir d’Egipte.
Es-mil-e-ua-net-II-WEB	Qu’a vengut en Bassra damb aguesta finalitat.
Es-mil-e-ua-net-II-WEB	Alavetz responeren toti: “Que sigue coma dides!
Es-mil-e-ua-net-II-WEB	E toti cuelheren part en gran hestau, beueren tota sòrta de vins, e mingèren ua quantitat prodigiosa de pastissi e confitures.
Es-mil-e-ua-net-II-WEB	E dempús, esposcada era sala damb aigua de ròses segons costum, se dideren adiu deth visir e de Nureddin.
Es-mil-e-ua-net-II-WEB	Alavetz eth visir manèc as sòns esclaus qu’amièssen a Nureddin en hammam e li hessen un bon banh.
Es-mil-e-ua-net-II-WEB	Et visir li regalèc un des milhors vestits entre es sòns vestits, e dempús l’envièc tovalhòles, palanganes de coeire, perfumadors e totes es autes causes de besonh entath banh.
Es-mil-e-ua-net-II-WEB	E Nureddin se banhèc e gessec deth hammam damb eth sòn vestit nau, e ère mès beròi qu’era lua plia ena mès bèra des nets.
Es-mil-e-ua-net-II-WEB	Dempus Nureddin cavauquèc ena sua mula grisa, en tot filar-se entath palai deth visir, e quan passaue pes carrèrs l’admirauen toti, laudant era sua beresa e era òbra d’Allà.
Es-mil-e-ua-net-II-WEB	E baishèc dera mula, entrèc ena casa deth visir e li punèc era man.
Es-mil-e-ua-net-II-WEB	Alavetz eth visir…
Es-mil-e-ua-net-II-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-II-WEB	Era didec:
Es-mil-e-ua-net-II-WEB	Me n’è sabut, ò senhor afortunat!
Es-mil-e-ua-net-II-WEB	Deman t’amiarè a veir ath sultan.
Es-mil-e-ua-net-II-WEB	Alavetz Nureddin punèc un aute còp era man deth visir, eth sòn soèr, e entrèc ena cramba dera damaisèla.
Es-mil-e-ua-net-II-WEB	E se passèc çò que s’auie de passar!
Es-mil-e-ua-net-II-WEB	E aquerò siguec çò que tanh a Nureddin.
Es-mil-e-ua-net-II-WEB	Per çò de Chamseddin, eth sòn frair… vaquí se qué arribèc.
Es-mil-e-ua-net-II-WEB	Acabada era expedicion que hec damb eth sultan d’Egipte, entath costat des Piramides, tornèc immediatament ena sua casa.
Es-mil-e-ua-net-II-WEB	E s’enquimerèc fòrça quan non trapèc ath sòn frair Nureddin.
Es-mil-e-ua-net-II-WEB	Alavetz Chamseddin deplorèc fòrça era abséncia deth sòn frair, e eth sòn dolor anèc aumentant de dia en dia, enquia qu’acabèc per convertir-se en ua afliccion immensa.
Es-mil-e-ua-net-II-WEB	E pensaue: “Solide, eth motiu de qué se n’age anat non ei un aute qu’aqueres paraules tan dures que li didí era vesilha deth mèn viatge damb eth sultan.
Es-mil-e-ua-net-II-WEB	E aquerò e non ua auta causa l’a obligat a húger.
Es-mil-e-ua-net-II-WEB	E Chamseddin anèc de seguit a veir ath sultan, e li condèc çò que passaue.
Es-mil-e-ua-net-II-WEB	E eth sultan manèc escríuer messatges autorizadi damb eth sòn sagèth e les envièc damb emisaris a shivau en totes es direccions, a toti es sòns lòctenents de toti es parçans, e les didie en aguestes nòtes que Nureddin auie despareishut e l’auien de cercar siguesse a on siguesse.
Es-mil-e-ua-net-II-WEB	Mès, passat bèth temps, toti es corrèus tornèren sense cap naua, donques que ne un de solet auie anat entà Bassra, a on ère reaument Nureddin.
Es-mil-e-ua-net-II-WEB	Alavetz Chamseddin, en tot planher-se enquiath limit des lamentacions, exclamèc: “Qu’eth tòrt ei mèn!
Es-mil-e-ua-net-II-WEB	Mès coma tot a un tèrme, Chamseddin acabèc per consolar-se, e un dia demanèc en matrimòni ara hilha d’un gran comerciant d’Eth Caire; hec eth sòn contracte damb era e damb era se maridèc.
Es-mil-e-ua-net-II-WEB	E se passèc çò qu’auie de passar!
Es-mil-e-ua-net-II-WEB	E se dèc era coïncidéncia de qué era madeisha net qu’entrèc Chamseddin ena cramba noviau, siguec justament era madeisha que Nureddin entrèc ena cramba dera hilha deth visir de Bassra.
Es-mil-e-ua-net-II-WEB	E permetec Allà aguesta coïncidéncia deth matrimòni des dus frairs ena madeisha net, enta demostrar que mane en destin des creatures.
Es-mil-e-ua-net-II-WEB	E tot se verifiquèc, ath delà, cossent damb çò qu’auien planejat es dus frairs abans dera sua peleja, pr’amor qu’es dues esposes quedèren prenhades era madeisha net: amainadèren eth madeish dia e ara madeisha ora, e era de Chamseddin, visir d’Egipte, amainadèc ua mainada qu’era sua beresa non auec parièr en tot eth país; e era de Nureddin, de Bassra, amainadèc a un mainatge tan beròi que non n’auie un aute coma eth en tot eth mon.
Es-mil-e-ua-net-II-WEB	Que ja ac didec eth poèta:
Es-mil-e-ua-net-II-WEB	Eth mainatge!…
Es-mil-e-ua-net-II-WEB	Be n’ei de delicat!…
Es-mil-e-ua-net-II-WEB	Béuer era sua boca!
Es-mil-e-ua-net-II-WEB	Béuer aguesta boca hè desbrembar es causes plies e es veires desbordants!
Es-mil-e-ua-net-II-WEB	Béuer enes sòns pòts, amortar era set ena frescor des sues caròles e guardar-se ena hònt des sòns uelhs, qu’ei desbrembar era porpra des vins, era sua flaira, eth sòn sabor e tota era sua embriaguesa!
Es-mil-e-ua-net-II-WEB	Se venguesse era madeisha beresa entà comparar-se damb aguest mainatge, baisharie umiliada era sua tèsta!
Es-mil-e-ua-net-II-WEB	E se li preguntèssetz: “Ò beresa!
Es-mil-e-ua-net-II-WEB	Ath hilh de Nureddin lo cridèren Hassan Badreddin, per çò dera sua beresa.
Es-mil-e-ua-net-II-WEB	Eth sòn neishement costèc granes alegries publiques.
Es-mil-e-ua-net-II-WEB	E that setau dia se balhèren hestaus e taulejades digni de princes.
Es-mil-e-ua-net-II-WEB	Acabades es hèstes, eth visir de Bassra anèc damb Nureddin a veir ath sultan.
Es-mil-e-ua-net-II-WEB	Alavetz Nureddin punèc era tèrra entre es mans deth sultan, e coma qu’ère dotat d’ua grana eloqüéncia e ère plan adreit enes bereses literaries, li recitèc aguesti vèrsi deth poèta:
Es-mil-e-ua-net-II-WEB	Dauant d’eth s’incline e s’amague, eth màger des benfactors; pr’amor qu’a conquistat eth còr de toti es èssers escuelhudi!
Es-mil-e-ua-net-II-WEB	Canti es sues òbres, encara que non son òbres, senon causes tan beròies que s’aurie de formar damb eres un colhar qu’ornèsse eth còth!
Es-mil-e-ua-net-II-WEB	E se puni era punta des sòns dits ei perque non son dits, senon era clau de toti es beneficis!
Es-mil-e-ua-net-II-WEB	Alavetz eth visir li condèc ath sultan tota era istòria, des deth principi enquiath finau, e li didec: “Aguest joen qu’ei nebot mèn.” Eth sultan exclamèc: “E com ei que jo non auia entenut parlar d’eth?” E eth visir didec: “Ò sobeiran e senhor mèn!
Es-mil-e-ua-net-II-WEB	Te cau saber qu’un frair men ère visir d’Egipte.
Es-mil-e-ua-net-II-WEB	Quan moric deishèc dus hilhs, eth màger des quaus eretèc eth cargue, e er aute, qu’ei aguest, a vengut a cercar-me, pr’amor que li prometí e li jurè ath mèn frair que maridaria ara mia hilha damb un des mèns nebots.
Es-mil-e-ua-net-II-WEB	Atau, donc, a penes arribèc lo maridè damb era mia hilha.
Es-mil-e-ua-net-II-WEB	Aguest nebot mèn ei joen, coma ves, e jo ja sò massa vielh e sò sord e non posqui atier es negòcies deth règne.
Es-mil-e-ua-net-II-WEB	Plan per aquerò vengui a demanar-li ath mèn sobeiran eth sultan, que se digne nomentar ath mèn nebot, qu’ei tanben eth mèn gendre, entath cargue de visir.
Es-mil-e-ua-net-II-WEB	Nureddin en lòc deth sòn soèr, e li regalèc un magnific vestit d’aunor, eth milhor de toti es que podec trapar, e ua mula des sues pròpries escudaries, e li senhalèc es sòns gardes e es sòns camarlencs.
Es-mil-e-ua-net-II-WEB	A londeman, Nureddin venguec en palai entà desvolopar es sues foncions, e quan arribèc punèc era terra entre es mans deth sultan, e recitèc aguestes dues estròfes:
Es-mil-e-ua-net-II-WEB	Entà tu son es naues felicitats toti es dies, e es prosperitats tanben!
Es-mil-e-ua-net-II-WEB	Pro que siguen blanqui entà tu, toti es dies, e neri es dies de toti es envejosi!
Es-mil-e-ua-net-II-WEB	Alavetz eth sultan li permetec que se seiguesse en divan deth visirat, e Nureddin se seiguec en divan deth visirat.
Es-mil-e-ua-net-II-WEB	E comencèc a desvolopar eth sòn cargue, en tot despachar es ahèrs pendents e administrar justícia coma s’auesse amiat fòrça ans coma visir, e ac hec tant a consciéncia dauant deth sultan, que se meravilhèc dera sua intelligéncia, dera sua comprension entad aqueri ahèrs e dera sua admirabla manèra d’administrar justícia, e lo distinguic encara mès, en tot entrar en grana intimitat damb eth.
Es-mil-e-ua-net-II-WEB	E Nureddin seguic desvolopant meravilhosament es sues nautes foncions; mès non per aquerò desbrembèc era educacion deth sòn hilh Hassan Badreddin, a maugrat de toti es ahèrs deth règne.
Es-mil-e-ua-net-II-WEB	Pr’amor que Nureddin ère cada dia mès poderós e mès afavorit peth sultan, eth quau aumentèc eth nombre des sòns camarlencs, servidors, gardes e corrèus.
Es-mil-e-ua-net-II-WEB	E arribèc a èster tan ric, que se podec tier ath comèrci ar engròs, en tot naulejar vaishèths mercants que recorrien tot eth mon, bastint mòles e arròdes elevadores d’aigua e plantant magnifics uarts e jardins.
Es-mil-e-ua-net-II-WEB	E tot aquerò abans de qué eth sòn hilh complisse es quate ans.
Es-mil-e-ua-net-II-WEB	Moric dempús er ancian visir, soèr de Nureddin, e aguest li hec un enterrament solemne, qu’ada eth assistiren eth e toti es importants deth règne.
Es-mil-e-ua-net-II-WEB	E des d’alavetz se consagrèc Nureddin exclusiuament ara educacion deth sòn hilh.
Es-mil-e-ua-net-II-WEB	E lo fidèc ath sabent mès adreit en leis religioses e civiles.
Es-mil-e-ua-net-II-WEB	Aguest sabent venerable venguie cada dia a balhar-li leçons de lectura ath mainatge Hassan Badreddin, e de man en man, damb metodologia, l’inicièc ena interpretacion deth Coran, qu’acabèc per aprener-se de memòria, e dempús eth sabent seguic ans e ans en tot ensenhar ath sòn disciple toti es coneishements utils.
Es-mil-e-ua-net-II-WEB	E Hassan non deishaue de créisher en beresa, gràcia e perfeccion, coma ditz eth poèta:
Es-mil-e-ua-net-II-WEB	Aguest joen!
Es-mil-e-ua-net-II-WEB	Qu’ei era lua, e, coma era, lutz de beresa, encara qu’eth solei cuelhe eth resplendor des sòns arrais des anemones des sues caròles!
Es-mil-e-ua-net-II-WEB	Qu’ei eth rei dera beresa per çò dera distincion sense parièr.!
Es-mil-e-ua-net-II-WEB	E mos calerà supausar que prestèc era sua beresa as flors e as pradères!
Es-mil-e-ua-net-II-WEB	Pendent tot aqueth temps, eth joen Hassan Badreddin non abandonèc un instant eth palai deth sòn pair Nureddin, pr’amor qu’eth sabent l’exigie ua gran atencion as sues leçons.
Es-mil-e-ua-net-II-WEB	Mès quan Hassan complic es quinse ans e ja non auec d’aprèner arren mès deth vielh mèstre, eth sòn pair lo cridèc, li botèc eth vestit mès luxuós que trapèc entre es sòns, hec que montèsse ena milhor des sues mules e se dirigic damb eth entath palai deth sultan, en tot trauessar damb nombrosa acompanhada es carrèrs de Bassra.
Es-mil-e-ua-net-II-WEB	E toti es abitants, s’estarnèren en crits d’admiracion, pera sua beresa, era elegància deth sòn pòrt, era sua gràcia e es sues manères encantadores.
Es-mil-e-ua-net-II-WEB	E exclamauen: “Per Allà!
Es-mil-e-ua-net-II-WEB	Qu’ei beròi coma era lua!
Es-mil-e-ua-net-II-WEB	Qu’Allà lo desliure deth mau de uelh!” E aquerò se tardèc enquiara arribada de Badreddin e deth sòn pair en palai, e alavetz comprenec era gent eth sens des estròfes deth poèta.
Es-mil-e-ua-net-II-WEB	Quan eth sultan vedec era beresa deth joen Hassan Badreddin, quedèc tant estonat, que perdec er alend e se’n desbrembèc d’alendar pendent ua estona.
Es-mil-e-ua-net-II-WEB	Quan Hassan Badreddin arribèc a èster amic e favorit deth sultan, eth sòn pair Nureddin queiguec grèument malaut, e sospechant que non se tardarie Allà a cridar-lo ena Sua Misericòrdia, manèc cercar ath sòn hilh e li didec aguesti darrèrs avertiments, en tot dider-li: “Te cau saber, ò hilh mèn!
Es-mil-e-ua-net-II-WEB	Plan per aquerò abans de morir de voi dar quauques instruccións; escota-les e dauris-les eth tòn còr.” E Nureddin expliquèc ath sòn hilh Hassan es melhores normes entà comportar-se coma cau damb es sòns semblables e guidar-se ena vida.
Es-mil-e-ua-net-II-WEB	Dempús s’en brembèc Nureddin deth sòn frair Chamseddin, eth visir d’Egipte, e deth sòn país e des sòns parents e de toti es sòns amics d’Eth Caire, e en rebrembar-les non podec estar-se de plorar per çò de non auer-les tornat a veir.
Es-mil-e-ua-net-II-WEB	Mès de seguit s’en brembèc de qué l’auie de conselhar quauquarren mès a Hassan, e li didec: “Hilh mèn, sauva ena tua memòria es paraules que te vau a díder, donques que son plan importantes.Te cau saber qu’è en Eth Caire un frair cridat Chamseddin, qu’ei oncle tòn, e ath delà visir d’Egipte.
Es-mil-e-ua-net-II-WEB	Hè ja temps que mos separèrem un shinhau desengustadi, e jo sò aciu en Bassra, sense eth sòn permís.
Es-mil-e-ua-net-II-WEB	Te vau, donc, a dictar-te es darrères disposicions mies sus aquerò.
Es-mil-e-ua-net-II-WEB	Dempús li didec: “Sauva suenhosament aguest plec de papèr.
Es-mil-e-ua-net-II-WEB	E se per mandat deth Destin t’arribèsse quauque malastre ena tua vida, torna entath país d’origina deth tòn pair, a on jo neishí, ei a díder, en Eth Caire, era ciutat prospèra; pregunta aquiu peth tòn oncle eth visir, que demore ena nosta casa, e saluda-lo dera mia part, en tot desirar-li era patz, e ditz-li qu’è mòrt afligit per çò de morir en estrangèr, luenh d’eth, e qu’abans de morir non auia un aute desir que veder-lo.
Es-mil-e-ua-net-II-WEB	Vaquí, ò hilh mèn Hassan!
Es-mil-e-ua-net-II-WEB	Alavetz Hassan Badreddin dobleguèc suenhosament eth papèr, dempús de botar-li areneta, secar-lo e sagerar-lo damb eth sagèth deth sòn pair eth visir, e dempús lo placèc ena folradura deth sòn turbant, e lo cosec aquiu, en tot estropar-lo en un tròç de tela pr’amor de preservar-lo dera umiditat.
Es-mil-e-ua-net-II-WEB	Hèt aquerò, non pensèc senon en plorar, punant era man deth sòn pair Nureddin e aclapant-se en compréner que se demoraue solet, en èster tan joen, e privat dera companhia deth sòn pair.
Es-mil-e-ua-net-II-WEB	E Nureddin non deishèc de balhar-li conselhs ath sòn hilh Hassan Badreddin enquia qu’autregèc era sua anma.
Es-mil-e-ua-net-II-WEB	Hassan Badreddin hec durar dus mesi es ceremònies de dòu, e pendent tot aguest temps non gessec un solet moment dera sua casa e enquia e tot desbrembèc era visita en palai entà saludar ath sultan, sivans eth costum.
Es-mil-e-ua-net-II-WEB	E eth sultan non comprenec qu’ère era afliccion çò que retenguie ath beròi Hassan Badreddin luenh d’eth, senon que pensèc que Hassan l’abandonaue e lo mespredaue.
Es-mil-e-ua-net-II-WEB	E alavetz s’anugèc fòrça, e en sòrta de nomentar a Hassan successor deth sòn pair eth visir Nureddin, nomentèc a un aute entad aguest cargue, en tot hèr privat sòn a un joen camarlenc.
Es-mil-e-ua-net-II-WEB	Non content damb aquerò, hec mès causes eth sultan contra Hassan Badreddin.
Es-mil-e-ua-net-II-WEB	Manèc sagerar e confiscar toti es sòns bens, totes es sues cases e totes es sues proprietats, e dempús ordenèc qu’agarrèssen a Hassan Badreddin e que l’amièssen encadenat.
Es-mil-e-ua-net-II-WEB	E de seguit eth nau visir, en companhia de diuèrsi camarlencs, se dirigic entara casa deth joen Hassan, que non podie sospechar eth malastre que lo menaçaue.
Es-mil-e-ua-net-II-WEB	Erosament, i auie entre es esclaus deth sòn palai un joen mameloc qu’estimaue fòrça a Hassan Badreddin.
Es-mil-e-ua-net-II-WEB	Quan se’n sabec de çò que se passaue, se metec a córrer, e arribèc ena casa deth joen Hassan, ath quau trapèc fòrça trist, damb eth cap clin e eth còr dolorit sense deishar de pensar ena mòrt deth sòn pair.
Es-mil-e-ua-net-II-WEB	E er esclau li didec çò que se passaue.
Es-mil-e-ua-net-II-WEB	En entener-lo, eth joen Hassan, vestit tau coma anaue, e sense hèr-se a vier arren, gessec ara prèssa, dempús de meter-se era orladura dera sua tunica en cap pr’amor de que non l’arreconeishessen.
Es-mil-e-ua-net-II-WEB	E seguic caminant enquia que se vedec dehòra dera ciutat.
Es-mil-e-ua-net-II-WEB	En saber-se’n es abitants de Bassra que s’auie sajat d’agarrar a Hassan Badreddin, hilh deth defuntat visir Nureddin, e dera confiscacion des sòns bens e dera sua probabla senténcia de mòrt, s’aclapèren fòrça e exclamèren: “Quin malastre de beresa e de joen tant agradiu!” E Hassan, en recórrer es carrèrs sense que l’arrecosnishessen, entenie aguesti planhs e exclamacions.
Es-mil-e-ua-net-II-WEB	Mès encara s’esdeguèc mès, e seguic caminant, enquia qu’era sòrt e eth destin heren que precisament passèsse peth cementèri a a on ère era tourbeh2 deth sòn pair.
Es-mil-e-ua-net-II-WEB	Alavetz entrèc en cementèri, e entre es hòsses arribèc en tourbeh deth sòn pair.
Es-mil-e-ua-net-II-WEB	E se treiguec era orladura que caperaue eth sòn cap, entrèc jos era copòla dera tourbeh, e decidic passar aquiu era net.
Es-mil-e-ua-net-II-WEB	Mès, mentre s’estaue seigut e calat enes sòns pensaments, vedec que se l’apressaue un judiu de Bassra, mercadèr plan coneishut ena ciutat.
Es-mil-e-ua-net-II-WEB	Aguest mercadèr judiu tornaue d’un pòble pròche, en tot filar-se de cap a Bassra.
Es-mil-e-ua-net-II-WEB	E en passar apròp dera tourbeh de Nureddin campèc en sòn interior, e vedec ath joen Hassan Badreddin, qu’arreconeishec de seguit.
Es-mil-e-ua-net-II-WEB	Alavetz, entrèc, s’apressèc ada eth respectuosament e li didec: “Ò senhor mèn!
Es-mil-e-ua-net-II-WEB	Be n’as de mala cara, en èster tan beròi!
Es-mil-e-ua-net-II-WEB	T’arribat bèth malastre ath delà dera mòrt deth tòn pair, eth visir Nureddin, que respectè e que tant m’estimaue e estimaua?
Es-mil-e-ua-net-II-WEB	Qu’Allà l’age ena Sua Misericòrdia!” Mès Hassan Badreddin non volec revelar-li eth vertadèr motiu deth sòn aclapament, e li responec: “Aguesta tarde, mentre èra en tot dormir, se me presentèc eth mèn defuntat pair, e m’a repotegat pr’amor que non visitaua era sua tourbeh.
Es-mil-e-ua-net-II-WEB	Còp sec me desvelhè, plen de terror e de racacòr e venguí aciu de seguit.
Es-mil-e-ua-net-II-WEB	Alavetz eth judiu li didec: “Ò senhor mèn!
Es-mil-e-ua-net-II-WEB	Que ja hè temps que pensaua vier a cercar-te entà parlar-te d’un ahèr, e ara m’afavorís er edart, donques que te trapi.
Es-mil-e-ua-net-II-WEB	Te cau saber, donc, ò senhor mèn!
Es-mil-e-ua-net-II-WEB	Aguesti vaishèths arriben consignadi ada eth.
Es-mil-e-ua-net-II-WEB	E eth judiu treiguec dera sua pòcha un monedèr plen d’aur, compdèc mil dinnars, e les aufric de seguit a Hassan que non deishèc d’acceptar aguest aufriment, ordenat per Allà pr’amor de treir-lo deth trebuc que se trapaue.
Es-mil-e-ua-net-II-WEB	E eth judiu higec: “Ara, ò senhor mèn!
Es-mil-e-ua-net-II-WEB	E veni aquerò per mil dinnars, e arren mès.” Dempús botèc eth sòn sagèth ena part inferiora dera huelha, e l’ac autregèc ath judiu, que lo saludèc respectuosament e se n’anèc.
Es-mil-e-ua-net-II-WEB	Alavetz Hassan s’estarnèc a plorar, pensant en sa pair, ena sua posicion passada e ena sua sòrt presenta; mès, coma que ja auie escurit, lo vencec eth saunei e se demorèc esclipsat en tourbeh.
Es-mil-e-ua-net-II-WEB	E atau seguic enquia que gessec era lua, e coma qu’en aqueth moment se l’auie baishat eth cap de dessús dera pèira dera tourbeh, li calèc hèr un torn complèt, en tot meter-se d’esquia, e era lua l’illuminèc totafèt eth sòn ròstre, que ludie damb tota era sua beresa.
Es-mil-e-ua-net-II-WEB	Aqueth cementèri ère freqüentat pes efrits dera bona espècia, efrits musulmans e credents.
Es-mil-e-ua-net-II-WEB	Per edart, aquera net, ua encantadora efrita volaue per aquiu, prenent era fresca, e vedec ara lum dera lua ath joen Hassan qu’ère en tot dormir, e observèc era sua beresa e es sues beròies proporcions, e en quedar-se meravilhada, didec: “Glòria a Allà!
Es-mil-e-ua-net-II-WEB	Ò, be n’ei de beròi aguest joen!
Es-mil-e-ua-net-II-WEB	Com m’encamarden es sòns beròis uelhs, que m’imagini plan neri e d’ua blancor…!” Mès dempús pensèc: “Mentre se desvelhe vau a seguir eth mèn passeg pes aires.” E se metec a volar, pugèc plan naut cercant era fresca e se trapèc naut de tot damb un des sòns companhs, un efrit tanben musulman.
Es-mil-e-ua-net-II-WEB	Lo saludèc plan gentilament e eth li tornèc era salutacion damb fòrça deferéncia.
Es-mil-e-ua-net-II-WEB	Alavetz era li preguntèc: “D’a on vies, companh?” E eth responec: “D’Eth Caire.” E era efrita tornèc a preguntar: “Les va ben as bravi credents d’Eth Caire?” E er efrit responec: “Gràcies a Allà, les va ben.” Alavetz era efrita li didec: “Companh, vòs vier damb jo entà admirar era beresa d’un joen qu’ei en tot dormir en cementèri de Bassra?” E er efrit didec: “Que sò as tues ordes.” Alavetz se cuelheren dera man, baishèren amassa en cementèri, e se posèren dauant de Hassan adormit.
Es-mil-e-ua-net-II-WEB	E era efrita li didec ar efrit, en tot guinhar-li un uelh: “Tè, auia jo rason?” E er efrit, estonat pera meravilhosa beresa de Hassan Badreddin, exclamèc: “Per Allà!
Es-mil-e-ua-net-II-WEB	Que non è vist arren de parièr!
Es-mil-e-ua-net-II-WEB	Qu’a estat creat entà méter en combustion a totes es vulves.” Dempús reflexionèc un moment, e didec: “Ça que la, fraia mia, me cau dider-te qu’è vist a ua auta persona que se pòt comparar damb aguest joen tan beròi.” E era efrita exclamèc: “Que non ei possible!” E didec er efrit: “Per Allà que l’è vist!
Es-mil-e-ua-net-II-WEB	Que siguec jos eth clima d’Egispte, en Eth Caire, e ei era hilha deth visir Chamseddin.” Era efrita didec: “Que non la coneishi.” E er efrit li repliquèc: “Escota.
Es-mil-e-ua-net-II-WEB	Vaquí era istòria d’aguesta joena:
Es-mil-e-ua-net-II-WEB	En auer entenut eth sultan d’Egipte parlar as sues hemnes dera beresa extraordinària dera hilha deth visir, l’ac demanèc en matrimòni ath sòn pair.
Es-mil-e-ua-net-II-WEB	Mès eth visir Chamseddin, qu’auie pensat ua uata causa entara sua hilha, se vedec en ua gran confusion, e li didec ath sultan: “Ò senhor mèn e sobeiran!
Es-mil-e-ua-net-II-WEB	Tie era bontat de perméter que me desencusa, e perdona-me per aquerò.
Es-mil-e-ua-net-II-WEB	Que sabes era istòria deth mèn praube frair Nureddin, qu’ère visir damb jo.
Es-mil-e-ua-net-II-WEB	Ja sabes que despareishec un dia sense qu’ajam tornat a saber arren d’eth.
Es-mil-e-ua-net-II-WEB	E eth motiu dera sua partida non podec èster mès leugèr.” E li condèc ath sultan peth menut aguest motiu.
Es-mil-e-ua-net-II-WEB	E dempús higec: “Qu’è jurat dauant d’Allà, eth dia que neishec era mia hilha, que, passesse çò que passèsse, non la maridaria senon damb eth hilh deth mèn frair Nureddin.
Es-mil-e-ua-net-II-WEB	E s’an passat d’alavetz ençà dètz-e-ueit ans.
Es-mil-e-ua-net-II-WEB	Mès erosament, me n’è sabut hè uns dies qu’eth mèn frair Nureddin s’auie maridat damb era hilha deth visir de Bassra e qu’auie auut un hilh.
Es-mil-e-ua-net-II-WEB	Per tant, era mia hilha neishuda des mies accions damb era sua mair, ei destinada e escriturada ath sòn cosin, eth hilh deth mèn frair Nureddin.
Es-mil-e-ua-net-II-WEB	Per çò que hè a tu, ò senhor mèn e sobeiran!
Es-mil-e-ua-net-II-WEB	Mès eth sultan, en entener-lo, s’anugèc fòrça, e cridèc: “Qué as dit, miserable visir?
Es-mil-e-ua-net-II-WEB	Te volí aunorar baishant enquia tu entà maridar-me damb era tua hilha, e encara gauses remir-la-me, damb aguesta desencusa tant estupida?
Es-mil-e-ua-net-II-WEB	Plan ben!
Es-mil-e-ua-net-II-WEB	Mès, juri peth mèn cap que t’obligarè a maridar-la, a maugrat tòn, damb eth darrèr des mèns sirvents!” E eth sultan auie un palafrenèr difòrme e gibós, damb ua giba dauant e ua auta darrèr, e lo manèc cridar de seguit e ordenèc que s’escriturèsse eth sòn contracte de matrimòni damb era hilha deth visir Chamseddin, a maugrat des supliques d’aguest.
Es-mil-e-ua-net-II-WEB	E ordenèc ath gibós que s’ajacèsse aquera madeisha net damb era joena.
Es-mil-e-ua-net-II-WEB	Atau les è deishat, ò fraia mia!
Es-mil-e-ua-net-II-WEB	E aguest cuelhie eth banh en hammam entre es arridolets e es burles des esclaus, que didien: “Mos estimaríem mès auer er esturment pelat d’un saumet, qu’era hastigosa verga d’aguest gibós.” E, plan que òc, fraia mia, eth gibós ei fòrça leg e repulsiu.” E er efrit, en rebrembar-lo, escopic en solèr damb un gèst de repugnància.
Es-mil-e-ua-net-II-WEB	Dempús didec: “Per çò que hè ara joena, ei era creatura mès beròia qu’è vist ena mia vida.
Es-mil-e-ua-net-II-WEB	Te posqui assegurar qu’ei encara mès beròia qu’aguest gojat.
Es-mil-e-ua-net-II-WEB	La criden Sett El-Hosn3, e se merite eth nòm.
Es-mil-e-ua-net-II-WEB	S’a demorat plorant amarament, aluenhada deth sòn pair, ath quau l’an enebit d’assistir ena ceremònia.
Es-mil-e-ua-net-II-WEB	E s’està soleta, ath miei des hestaus, entre es musics, dançaires e cantaires.
Es-mil-e-ua-net-II-WEB	E eth repugnant palafrenèr non se tardàrà a gésser deth hammam, e lo demoren entà començar era hèsta.
Es-mil-e-ua-net-II-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-II-WEB	Era didec:
Es-mil-e-ua-net-II-WEB	Que me n’è sabut, ò rei afortunat!
Es-mil-e-ua-net-II-WEB	Que non ei possible.
Es-mil-e-ua-net-II-WEB	Non te cau senon vier damb jo, entà que, en veder-la, te convences.
Es-mil-e-ua-net-II-WEB	Qu’ei plan aisit.
Es-mil-e-ua-net-II-WEB	Ath delà, poiríem profitar era escadença entà amagar ath maudit gibós aquera meravilha hèta carn.
Es-mil-e-ua-net-II-WEB	Pr’amor qu’es dus joeni son digni er un der aute, e autant se retiren, que se poirie díder que son frairs, o aumens cosins.
Es-mil-e-ua-net-II-WEB	Alavetz responec era efrita: “Qu’as rason, frair mèn.
Es-mil-e-ua-net-II-WEB	Amiem en braça ad aguest gojat adormit e amassem-lo damb era joena que parles.
Es-mil-e-ua-net-II-WEB	Atau haram ua bona òbra, e veiram ath delà quin des dus ei mès beròi.” E er efrit didec: “Escoti e aubedisqui!
Es-mil-e-ua-net-II-WEB	Es tues paraules son plies de rectitud e de justícia.
Es-mil-e-ua-net-II-WEB	Anem, donc!” E alavetz, er efrit se metec ena espatla ath joen e comencèc a volar, seguit d’apròp pera efrita, que l’ajudaue entà arribar abans, e ambdús, d’aguesta sòrta, arribèren cargadi en Eth Caire damb tota rapiditat.
Es-mil-e-ua-net-II-WEB	E aquiu deishèren anar ath beròi Hassan, en tot deishar-lo adormit sus eth banc d’un carrèr propèr ath palai, qu’ère ar arràs de gent.
Es-mil-e-ua-net-II-WEB	E alavetz lo desvelhèren.
Es-mil-e-ua-net-II-WEB	Hassan se desvelhèc, e demorèc ena mès extrèma perplexitat en non veder-se en Bassra, ena tourbeh deth sòn pair.
Es-mil-e-ua-net-II-WEB	E guardèc entara dreta.
Es-mil-e-ua-net-II-WEB	E guardèc entara quèrra.
Es-mil-e-ua-net-II-WEB	E non coneishie arren d’aquerò.
Es-mil-e-ua-net-II-WEB	Pr’amor qu’aquerò ère ua ciutat, mès ua ciutat plan desparièra dera de Bassra.
Es-mil-e-ua-net-II-WEB	Tant estonat se demorèc, que dauric era boca entà cridar, mès de seguit vedec ath sòn dauant un òme gigantesc e barbut, que li guinhèc eth uelh en tot indicar-li que non cridèsse.
Es-mil-e-ua-net-II-WEB	E Hassan se tiec.
Es-mil-e-ua-net-II-WEB	E aqueth òme, qu’ère er efrit, li presentèc ua candèla alugada e li manèc que s’amassèsse damb era gent qu’amiaue candèles alugades entà acompanhar era nòça, e li didec: “Te cau saber que sò un efrit, mès credent!
Es-mil-e-ua-net-II-WEB	Te transportè aciu pendent eth tòn saunei.
Es-mil-e-ua-net-II-WEB	Aguesta ciutat ei Eth Caire.
Es-mil-e-ua-net-II-WEB	T’è hèt a vier pr’amor que t’estimi e desiri afavorir-te sense cap interès, solet per amor a Allà e pera tua beresa.
Es-mil-e-ua-net-II-WEB	Cuelh aguesta candèla alugada, cala-te entre era gent e camina damb era enquiad aguest hammam que ves aquiu.
Es-mil-e-ua-net-II-WEB	D’eth a de gésser ua sòrta de gibós qu’amiaràn trionfaument.
Es-mil-e-ua-net-II-WEB	Seguis-lo!
Es-mil-e-ua-net-II-WEB	Tè-te tostemp ath sòn costat, donques qu’ei eth nòvi.
Es-mil-e-ua-net-II-WEB	Entraràs en palai damb eth, e en arribar ena gran sala de recepcions te botaràs ara sua dreta, coma se siguesses dera casa.
Es-mil-e-ua-net-II-WEB	E cada còp que veigues arribar ath voste costat a un music, ua dançaira o ua cantaira, met-te era man ena pòcha, que ja harè jo que sigue tostemp plia d’aur, e cuelh-lo a sarpats sense dobtar bric e lançar-lo entà toti.
Es-mil-e-ua-net-II-WEB	E non te cau pòur de qué se t’acabe, qu’aquerò ei causa mia.
Es-mil-e-ua-net-II-WEB	Balha, donc, sarpats d’aur a toti es que se t’aprèssen.
Es-mil-e-ua-net-II-WEB	Hè lèu e non t’artures dauant d’arren.
Es-mil-e-ua-net-II-WEB	Fida en Allà que te creèc tan beròi e en jo que t’estimi.
Es-mil-e-ua-net-II-WEB	Ath delà, tot çò que t’arribe, t’arribarà pera volontat e peth poder deth Plan Naut.” E dites aguestes paraules, er efrit despareishec.
Es-mil-e-ua-net-II-WEB	Alavetz Hassan Badreddin de Bassra, didec entada eth: “Qué deu voler díder tot aquerò?
Es-mil-e-ua-net-II-WEB	De quini favors m’a parlat aguest estonant efrit?” Mès sense pèrder temps en aguestes preguntes, se metec a caminar, alugèc era sua candèla ena d’un convidat, e arribèc en hammam quan eth gibós auie acabat de banhar-se e gessie a shivau damb un vestit magnific.
Es-mil-e-ua-net-II-WEB	Hassan Badreddin se calèc alavetz entre era multitud, damb tanta traça, qu’arribèc en cap dera acompanhada, ath costat deth gibós.
Es-mil-e-ua-net-II-WEB	E alavetz ludec damb tot eth sòn esplendor era meravilhosa beresa de Hassan.
Es-mil-e-ua-net-II-WEB	Qu’anaue vestit damb eth mès somptuós des sòns vestits de Bassra, amiaue un mantèl de seda teishut damb hiu d’aur, e en cap ua tòca enrodada d’un magnific turbant brodat en aur e plata, botat sivans eth costum de Bassra.
Es-mil-e-ua-net-II-WEB	E tot aquerò ennautaue era sua portadura e era sua beresa.
Es-mil-e-ua-net-II-WEB	Pendent era marcha dera acompanhada, cada còp qu’ua cantaira o ua dançaira se separaue deth grop des musics e s’apressaue ada eth entà arribar dauant deth gibós, Hassan Badreddin se metie era man ena pòcha e en tot treir-la plia d’aur, lo lançaue a sarpats ath sòn entorn, e ne metie mès en tamborin dera dançaira o dera cantaira, en tot aumplir-la d’aur, damb senhaus de generositat sense egal.
Es-mil-e-ua-net-II-WEB	E plan per aquerò, totes es hemnes, madeish qu’era multitud, quedèren estonades d’aquera generositat, en tot admirar era beresa e es encantaments de Hassan.
Es-mil-e-ua-net-II-WEB	Era acompanhada arribèc en palai.
Es-mil-e-ua-net-II-WEB	Alavetz es camarlencs arturèren ara multitud, e sonque deishèren passar darrèr deth gibós as musics, as dançaires e as cantaires.
Es-mil-e-ua-net-II-WEB	Mès es dançaires e es cantaires pelegèren totes ath còp as camarlencs, e les dideren: “Per Allà!
Es-mil-e-ua-net-II-WEB	Que hètz ben d’empedir qu’aguesti òmes entren damb nosates en arèm entà presenciar se com se vestís era nòvia.
Es-mil-e-ua-net-II-WEB	Mès, dera nòsta part, non entraram se non mos acompanhe aguest joen que mos a claufit de beneficis.
Es-mil-e-ua-net-II-WEB	Alavetz es hemnes s’apoderèren ara fòrça deth joen Hassan e l’amièren damb eres en arèm, ath miei dera gran sala de hèstes.
Es-mil-e-ua-net-II-WEB	E siguec eth solet òme que siguec en arèm a maugrat deth nas deth gibós, que non ac podec empedir.
Es-mil-e-ua-net-II-WEB	Aquiu se trapauen amassades totes es daunes deth palai, es esposes des emirs, visirs e camarlencs.
Es-mil-e-ua-net-II-WEB	E s’alinhauen en dues ringlères, tient cada ua ena man ua grana candèla; e totes auien era cara caperada damb eth vel de seda blanca per çò dera preséncia d’aqueri dus òmes.
Es-mil-e-ua-net-II-WEB	E Hassan e eth gibós passèren entre es dues ringlères e se seigueren en ua estrada nauta, en tot trauessar es dues ringlères de hemnes que s’alongauen des dera sala de hestaus enquiara cramba noviau, d’a on auie de gésser era nòvia entara nòça.
Es-mil-e-ua-net-II-WEB	En veir a Hassan Badreddin e encuedar-se’n dera sua beresa, des sòns encantaments e deth sòn ròstre luminós coma era lua, es hemnes s’esmoigueren entà lèu demorar-se sense alend e pèrder era rason.
Es-mil-e-ua-net-II-WEB	E usclaue cada ua en desirs d’abraçar ad aqueth meravilhós joen, e sarrar-lo contra era sua hauda, en tot estar-se junhudi pendent un an, o un mes, o encara que siguesse solet ua ora, sonque eth temps de besonh entà que la penetrèsse un còp e lo sentesse ath sòn laguens.
Es-mil-e-ua-net-II-WEB	E de ressabuda, totes es hemnes, en non poder tier-se pendent mès temps, se desnishèren eth ròstre, en tot lheuar-se eth vel.
Es-mil-e-ua-net-II-WEB	E se mostrèren sense pudor, desbrembant era preséncia deth gibós!
Es-mil-e-ua-net-II-WEB	E ath delà, es dançaires e es cantaires laudauen era sua generositat, ahiscant as daunes entà que lo servissen çò milhor possible.
Es-mil-e-ua-net-II-WEB	E es daunes didien: “Per Allà!
Es-mil-e-ua-net-II-WEB	Vaquí un beròi joen!
Es-mil-e-ua-net-II-WEB	Aguest plan que pòt dormir damb Sett El-Hosn!
Es-mil-e-ua-net-II-WEB	Que neisheren er un entar aute!
Es-mil-e-ua-net-II-WEB	E mentre es daunes seguien laudant a Hassan e lançant imprecacions contra eth gibós, es jogaires d’esturments se meteren a tocar, se dauric era pòrta dera cramba noviau e era nòvia Sett El-Hosn entrèc ena sala des hestaus enrodada d’eunucs e damaisèles.
Es-mil-e-ua-net-II-WEB	Sett El-Hosn, hilha deth visir Chamseddin, apareishec ath miei des sòns sirvents, e ludie coma ua hurí4.
Es-mil-e-ua-net-II-WEB	Es autes, en comparèr damb era, non èren senon uns astres que formauen era sua acompanhada, coma es esteles qu’enròden ara lua en gésser d’ua broma.
Es-mil-e-ua-net-II-WEB	Que s’auie perhumat damb ambre, musc e ròsa, e era sua pientada cabeladura ludie jos era seda que la caperaue.
Es-mil-e-ua-net-II-WEB	Es sues espatles admirables se mercauen a trauèrs deth sòn somptuós vestit.
Es-mil-e-ua-net-II-WEB	Qu’anaue coma ua reina: entre d’autes gales, amiaue un vestit brodat d’aur ròi, damb diboishi d’audèths e de flors.
Es-mil-e-ua-net-II-WEB	E aquerò ère eth vestit exterior, pr’amor qu’es interiors solet Allà serie capable de coneisher-les e d’estimar-les en sòn vertadèr merit.
Es-mil-e-ua-net-II-WEB	En còth ludie un colhar que supausaue incalculables milenats de dinnars.
Es-mil-e-ua-net-II-WEB	En resumit, Sett El-Hosn campaue tan beròia coma eth plen dera lua ena catorzau net.
Es-mil-e-ua-net-II-WEB	E Hassan Badreddin seguie seigut entre eth grop de daunes, costant era admiracion de totes.
Es-mil-e-ua-net-II-WEB	E era nòvia auancèc damb un graciós movement, en tot dirigir-se entara estrada.
Es-mil-e-ua-net-II-WEB	Alavetz, eth gibós se lheuèc e la volec punar.
Es-mil-e-ua-net-II-WEB	Mès era, orrificada, lo refusèc e s’anèc a plaçar rapidament ath costat deth beròi Hassan.
Es-mil-e-ua-net-II-WEB	E pensar qu’ère eth sòn cosin, e era non ac sabie, madeish qu’eth!
Es-mil-e-ua-net-II-WEB	E totes es daunes se meteren a arrir, mès que mès quan era nòvia s’arturèc dauant deth beròi Hassan, que per eth se sentec de seguit usclada en desirs, e exclamèc, lheuant entath cèu es sues mans: “Allà!
Es-mil-e-ua-net-II-WEB	Alavetz, Hassan Badreddin, seguint es instruccions der efir, metec era man ena sua pòcha e la treiguec plia d’aur, en tot lançar-lo a sarpats as servidores de Sett El-Hosn e as cantaires e dançaires, qu’exclamèren: “Pro que que tengues ara nòvia!” E Badreddin corresponec damb un gentil arridolet ad aguest desir e ad aguestes felicitacions.
Es-mil-e-ua-net-II-WEB	E eth gibós se vedie, pendent aguesta scèna, abandonat de toti, e se trapaue solet, mès lèg qu’un monard.
Es-mil-e-ua-net-II-WEB	E totes es persones que per edart se l’apressauen, quan passauen peth sòn costat amortauen era candèla en senhau de burla.
Es-mil-e-ua-net-II-WEB	E atau s’estèc pendent bèth temps, en tot engüejar-se e botar-se de mala encolia.
Es-mil-e-ua-net-II-WEB	E totes es daunes se n’arrien quan lo guardauen, e li hègen badinades escandaloses.
Es-mil-e-ua-net-II-WEB	Ua li didie: “Monard, ja poiràs masturbar-te en sec e copular damb er aire!” Ua auta li didie: “Guarda!
Es-mil-e-ua-net-II-WEB	E es tues dues gibes son era mida exacta des sòns testiculs.” E didie ua tresau: “Se te fotessa un còp ena tua verga, queiries de cu en estable.” E toti se n’arrien d’eth.
Es-mil-e-ua-net-II-WEB	Era nòvia hec et torn ath salon tres còps seguits, vestida cada còp d’ua manèra desparièra, e seguida per totes es daunes, e s’arturaue en cada torn dauant de Hassan Badreddin El-Basrraui.
Es-mil-e-ua-net-II-WEB	E cada vestit nau ère plan mès beròi qu’er anterior, e cada ornament infinitament superior as auti ornaments.
Es-mil-e-ua-net-II-WEB	E mentre auançaue doçament era nòvia, es musiques hègen meravilhes e es cantaires didien mès apassionadament cançons amoroses e excitantes, e es dançaires, en tot acompanhar-se damb es tamborins sautauen coma audèths.
Es-mil-e-ua-net-II-WEB	E Hassan Badreddin El-Basrrauí non deishaue de lançar sarpats d’aur, en tot escampilhar-lo per tot eth salon, e es hemnes se precipitauen a recuelher-lo pr’amor de tocar quauquarren qu’auesse passat pes mans deth joen.
Es-mil-e-ua-net-II-WEB	E enquia e tot n’auec ues que, profitant-se dera ilaritat e dera excitación generau, deth sonar des esturments e dera embriaguesa des cançons, s’estireren en tèrra, ues ath dessús des autes, entà simular ua copulacion, contemplant a Hassan, que des deth sòn sèti arrie.
Es-mil-e-ua-net-II-WEB	E eth gibós presenciaue tot aquerò plan aclapat.
Es-mil-e-ua-net-II-WEB	E eth sòn aclapament aumentaue cada còp que vedie a ua des hemnes virar-se entà Hassan, e damb era man estirada e baishada bruscament, aufrir-li, per senhaus, era vulva, o a ua auta agitar eth dit còr, guinhant eth uelh; o a ua auta voludar es anques retortilhant-se, e balhant damb era man dreta dubèrta ena quèrra barrada; o a ua auta, damb eth ròstre mès lubric, picar-se es anques, e dider-li ath gibós: “Ac tastaràs en temps des albricòts!”.
Es-mil-e-ua-net-II-WEB	E toti arrien.
Es-mil-e-ua-net-II-WEB	Acabat eth setau torn, s’acabèc era nòça, que s’auie tardat gran part dera net.
Es-mil-e-ua-net-II-WEB	E es musiques deishèren de tocar es esturments, es dançaires e es cantaires s’arturèren, en tot passar damb totes es daunes per dauant de Hassan, punar-li era man e tocar-li era òrla deth vestit.
Es-mil-e-ua-net-II-WEB	E toti lo guardauen quan gessien, en hèr-li compréner que non se botgèsse d’aqueth loc.
Es-mil-e-ua-net-II-WEB	E plan que òc, sonque quedèren en salon eth joen Hassan, eth gibós e era nòvia damb es sòns sirvents.
Es-mil-e-ua-net-II-WEB	Alavetz es damaisèles se heren a vier a Sett El-Hosn entara cramba destinada a despolhar-se, li treigueren un a un es vestits, en tot díder en quèir cada pèça: “En nòm d’Allà!” pr’amor de desliurar-la deth mau de uelh.
Es-mil-e-ua-net-II-WEB	E dempús se n’ anèren, deishant-la soleta damb era sua vielha hilhuquèra, qu’abans d’amiar-la ena cramba noviau li calie demorar qu’entrèsse prumèr eth nòvi gibós.
Es-mil-e-ua-net-II-WEB	E eth gibós se lheuèc alavetz dera estrada, e en veir que Hassan non se botjaue deth sòn sèti, li didec secament: “De vertat senhor, que mos aunorères fòrça damb era tua preséncia, en tot aumplir-mos de beneficis aguesta net.
Es-mil-e-ua-net-II-WEB	Mès ara te cau gésser, non demoraràs que te donguen eth viatge.” Alavetz, eth joen, que non sabie se qué hèr, didec: “En nòm d’Allà!” E se lheuèc e gessec.
Es-mil-e-ua-net-II-WEB	Mès a penes auie trauessat es lumedans dera sala, se l’apareishec er efrit e li didec: “Entà on vas, Badreddin?
Es-mil-e-ua-net-II-WEB	Pòst-te e escota es mies instruccions.
Es-mil-e-ua-net-II-WEB	Eth gibós ven d’anar-sen en lavabo.
Es-mil-e-ua-net-II-WEB	Aquiu se les apraiarà damb jo.
Es-mil-e-ua-net-II-WEB	Tu, fila-te de cap ara cramba noviau e quan veigues entrar ara nòvia, li dides: “Eth tòn vertadèr marit que sò jo.
Es-mil-e-ua-net-II-WEB	Eth sultan, cossent damb eth tòn pair, a tengut aguesta estratagèma per pòur deth mau de uelh.
Es-mil-e-ua-net-II-WEB	Eth gibós auie estat, plan que òc, en lavabo entà descargar-se abans d’entrar ena cramba dera nòvia.
Es-mil-e-ua-net-II-WEB	E en estar-se ajocat sus eth marme, comencèc era sua òbra.
Es-mil-e-ua-net-II-WEB	Mès còp sec er efrit cuelhec era forma d’un arrat e gessec deth horat deth lavabo, hènt crits d’arrat: “Sik!
Es-mil-e-ua-net-II-WEB	Sik!” Mès er arrat comencèc a créisher e se convertic en un enòrme gat de uelhs herotges e ludents, que s’estarnèc a miaular plan emmaliciat.
Es-mil-e-ua-net-II-WEB	Dempús, coma qu’eth gibós seguisse ena sua operación, eth gat anèc creishent e se convertic en un gosset enòrme, que se metec a lairar: “Guau!
Es-mil-e-ua-net-II-WEB	Guau!” Alavetz eth gibós comencèc a espaurir- se, e li didec: “Vè-te’n d’aciu monstre!” Mès eth gosset, creishent tostemp, se convertic en un ase, que se metec a bramar ena madeisha cara deth gibós e a lofar-se damb un tarrabast òrre.
Es-mil-e-ua-net-II-WEB	E eth gibós, plen de terror, sentec que tot eth vrente se li des.heiguie en escorrilhes, e a penes podec cridar: “Ajuda!
Es-mil-e-ua-net-II-WEB	Ajuda!” E de seguit er ase creishec mès e se transformèc en un bufle monstruós, que tapèc complètament era pòrta deth lavabo entà que non s’escapèsse, e eth bufle, aguest còp, parlèc damb votz d’òme, e didec: “Que queigue eth malastre sus tu, giba deth mèn cu!
Es-mil-e-ua-net-II-WEB	Qu’ès eth palafrenèr mès immund!” En enténer aguestes paraules, sentec eth gibós que l’invadie eth hered dera mòrt, e s’esguitlèc a miei vestir entath pasiment, e es maishères tumèren entre eres, en tot acabar er espauriment soldant-les.
Es-mil-e-ua-net-II-WEB	Alavetz eth bufle cridèc: “Gibós de betum!
Es-mil-e-ua-net-II-WEB	Non as pogut cercar a ua auta hemna qu’era mia estimada entà atacar-la damb era tua innòbla verga?” E eth palafrenèr, espaurit, non podec badar boca.
Es-mil-e-ua-net-II-WEB	E er efrit li didec: “Repon, o te harè avalar es tòns excrements!” Alavetz, eth gibós, tremolant per aguesta terribla menaça, podec díder: “Per Allà!
Es-mil-e-ua-net-II-WEB	Que jo non n’è eth tòrt, donques que te cau saber que m’an obligat!
Es-mil-e-ua-net-II-WEB	E ath delà, ò poderós sobeiran des bufles!
Es-mil-e-ua-net-II-WEB	Te juri que me n’empenaïsqui e li demani perdon a Allà e a tu.” Alavetz er efrit didec: “Vas a jurar per Allà qu’aubediràs es mies ordes.” E eth gibós s’esdeguèc a jurar, e er efrit didec: “Passaràs aciu era net, enquia que gesque eth solei, e non te n’anaràs abans d’aguesta ora.
Es-mil-e-ua-net-II-WEB	Mès, sustot, non digues ua soleta paraula sus aquerò, se non vòs que te trinca eth cap en mil bocins.
Es-mil-e-ua-net-II-WEB	E non tornes a hèr hangues en aguesta part deth palai, ne a apressar-te ar arèm, donques que te torni a díder que t’estronharia eth cap e t’en.honsaria en un potz nere.” E dempús higec: “Ara te vau a botar en ua postura, e non te botjaràs enquiara auba.” Alavetz eth bufle agarrèc damb es sues dents ath palafrenèr e lo metec de cap en horat deth lavabo sense deishar-li dehòra senon es pès.
Es-mil-e-ua-net-II-WEB	E li repetic: “Compde damb hèr un solet movement!” E despareishec de seguit.
Es-mil-e-ua-net-II-WEB	E aquerò ei tot çò que l’arribèc ath gibós.
Es-mil-e-ua-net-II-WEB	Dera sua part, Hassan Badreddin El-Bassrauí, deishant que s’apraièssen er efrit e eth gibós, trauessèc es apartaments particulars e entrèc ena cramba noviau, en tot vier a sèir- se ena testèra.
Es-mil-e-ua-net-II-WEB	E a penes auec arribat, apareishec era nauèth maridada emparada ena sua hilhuquèra, que s’arturèc ena pòrta, deishant entrar solet e Sett El-Hosn.
Es-mil-e-ua-net-II-WEB	E sense veir ben ath qu’ère ena testèra, e pensant que parlaue damb eth gibós, li didec era vielha:
Es-mil-e-ua-net-II-WEB	E ara, hilhs mèns, qu’Allà sigue damb vosati!” E era vielha se retirèc.
Es-mil-e-ua-net-II-WEB	Alavetz entrèc plan desesperada Sett El-Hosn, e se didie: “Que m’estimi mès era mòrt abans qu’aguest gibós immund!” Mès a penes auec arreconeishut ath meravihós Badreddin, hec un crit de felicitat, e didec: “Ò estimat mèn!
Es-mil-e-ua-net-II-WEB	Be ne sigueres d’amable demorant-me pendent tant de temps!
Es-mil-e-ua-net-II-WEB	Mès, ès solet?
Es-mil-e-ua-net-II-WEB	Ò, quina felicitat mès grana!
Es-mil-e-ua-net-II-WEB	Te coheissi qu’en veder-te ena sala ath costat d’aguest odiós gibós me pensè que vos auíetz associat es dus entà possedir-me.” E Badreddin responec: “Ò, senhora mia, qué pensères!.
Es-mil-e-ua-net-II-WEB	Ei possible que te tòque aguest maudit gibós?
Es-mil-e-ua-net-II-WEB	E com mos auíem d’associar entà tau causa?” Alavetz Sett El-Hosn preguntèc: “Mès, tè, quin des dus ei eth mèn marit, eth o tu?” E Badreddin repliquèc: “Que sò jo, estimada mia!
Es-mil-e-ua-net-II-WEB	S’a endonviat aguesta estragèma deth gibós entà hèr-mos arrir, e tanben entà desliurar-mos deth mau de uelh; pr’amor que totes es daunes an entenut a parlar dera tua beresa sense parièr, e eth tòn pair loguèc ad aguest palafrenèr entà que conjurèsse eth mau de uelh, en tot gratificar-lo damb dètz dinnars.
Es-mil-e-ua-net-II-WEB	En enténer a Badreddin, Sett El-Hosn arribèc ar arràs dera alegria, e arric gentilament e s’estarnèc en arridalhes encara mès gentilament.
Es-mil-e-ua-net-II-WEB	E dempús, sense poder tier-se mès, exclamèc: “Per Allà, estimat mèn!
Es-mil-e-ua-net-II-WEB	Possedis-me.” Sarra-me ben!
Es-mil-e-ua-net-II-WEB	Vene de seguit ena mia hauda!” E coma Sett El-Hosn s’auie trèt era ròba interiora e ère despolhada, solet caperada per ua hauda, quan didec: “Vene de seguit ena mia hauda!”, la lheuèc rapidament enquiara nautada dera vulva, mostrant en tota era sua magnificéncia es sues cueishes e es sues anques de gensemin.
Es-mil-e-ua-net-II-WEB	E dauant des encantaments d’aquera carn de hurí, Badreddin sentec qu’eth desir recorrie tot eth sòn còs e desvelhaue ath mainatge adormit.
Es-mil-e-ua-net-II-WEB	E en tot lheuar-se ara prèssa, se despolhèc, en tot trèir-se es pantalons d’innombrables plecs e dera borsa que contenguie es mil dinnars que l’auie autrejat eth judiu de Bassra, e la placèc en divan, ath costat des pantalons, e dempús se treiguec eth beròi turbant e lo botèc en ua cagira, caperant-se damb un aute leugèr de dormir qu’auien deishat aquiu entath gibós, e solet se demorèc damb era fina camisa de mossolina de seda brodada d’aur e damb er ample calçotet de seda blua, estacat ena cintura per dus cordons damb flòcs d’aur.
Es-mil-e-ua-net-II-WEB	E deishant anar aguesti cordons, abracèc a Sett El-Hosn, que l’aufrie tot eth sòn còs.
Es-mil-e-ua-net-II-WEB	La lheuèc entà naut, l’estirèc en lhet, e se metec sus era.
Es-mil-e-ua-net-II-WEB	E ajocat, dubèrtes es cames, cuelhec es cueishes de Sett El-Hosn, les tirèc entada eth e les separèc.
Es-mil-e-ua-net-II-WEB	De seguit afustèc era ciutadèla damb era sua flècha, qu’ère ja prèsta.
Es-mil-e-ua-net-II-WEB	Possèc aguesta flècha poderosa, en tot en.honsar-la ena bèrca, e era bèrca cedic.
Es-mil-e-ua-net-II-WEB	E Badreddin podec entosiasmar-se en comprobar qu’era pèrla non ère perforada e non aie penetrat en era mès flècha qu’era sua, ne tansevolh l’auien tocat damb era punta deth nas.
Es-mil-e-ua-net-II-WEB	E comprobèc tanben qu’aqueth cu benedit jamès auie resistit eth pes d’un caucador.
Es-mil-e-ua-net-II-WEB	E entà mès felicitat, li treiguec era virginitat e se deleitèc ath sòn gust damb eth sabor d’aquera joenessa.
Es-mil-e-ua-net-II-WEB	E toti es còps li semblauen deliciosi.
Es-mil-e-ua-net-II-WEB	Des d’aqueth moment, plan que òc, quedèc prenhs Sett El-Hosn, segons veiràs en aquerò que seguís, ò Emir des Credents!
Es-mil-e-ua-net-II-WEB	E quan Badreddin acabèc de clauar es quinze claus, didec entada eth: “Me semble que de moment ei pro!” E s’estirèc ath costat de Sett El-Hosn, en tot passar-li doçament era man per dejós deth cap, e era l’enrodèc tanben damb eth sòn braç, en tot sarrar-se es dus estretament, e abans d’esclipsar-se se recitèren aguestes estròfes admirables:
Es-mil-e-ua-net-II-WEB	Non cranhes arren!
Es-mil-e-ua-net-II-WEB	Cala era tua lança en objècte deth tòn amor!
Es-mil-e-ua-net-II-WEB	E non ne hèsques cabau des conselhs der envejós, donques que non serà cap er envejós eth que servisque as tòns amors!
Es-mil-e-ua-net-II-WEB	Pensa qu’eth Clement non creèc mès beròi espectacle qu’eth deth dus aimants entrelaçadi en lhet!
Es-mil-e-ua-net-II-WEB	Guarda-les!
Es-mil-e-ua-net-II-WEB	Que son aciu, apegadi er un ar aute, de benediccions!
Es-mil-e-ua-net-II-WEB	Es sues mans e es sòns braci les servissen de coishin!
Es-mil-e-ua-net-II-WEB	Quan eth mon ve a dus còrs junhudi pera ardenta passion, sage de herir-les damb er acèr hered!
Es-mil-e-ua-net-II-WEB	Mès non ne hèsques cabau!
Es-mil-e-ua-net-II-WEB	Quan eth Destin bote ua beresa en ton camin, ei entà que l’estimes e entà que visques solet damb era!
Es-mil-e-ua-net-II-WEB	E aquerò ei tot çò que l’arribèc a Hassan Badreddin e a Sett El-Hons, era hilha deth sòn oncle.
Es-mil-e-ua-net-II-WEB	Er efrit, dera sua part, s’esdeguèc a vier ara cèrca dera sua amiga era efrita, e er un e era auta admirèren as dus joeni adormidi en tot assistir enes sòns jòcs e compdant es escometudes deth boçon.
Es-mil-e-ua-net-II-WEB	Dempús er efrit li didec ara efrita: “Qu’auràs vist, fraia, que jo auia rason.
Es-mil-e-ua-net-II-WEB	Ara te cau cargar damb eth joen e amiar-lo en madeish lòc que lo cuelhí, en cementèri de Bassra, ena tourbeh deth sòn pair Nureddin.
Es-mil-e-ua-net-II-WEB	E hè lèu, jo t’ajudarè pr’amor que ja hè dia e non ei convenent que deishem atau es causes.” Alavetz era efrita lheuèc ath joen Hassan, adormit, se lo metec ena espatla, sense mès ròba qu’era camisa, donques qu’eth calçotet l’auie queigut pendent ua des escometudes e volèc damb eth, seguida d’apròp per efrit.
Es-mil-e-ua-net-II-WEB	De ressabuda, pendent era carrèra per aire, ar efrit l’assautèren idies lubriques respècte ara efrita e la volec violar mentre anaue cargada damb eth beròi Hassan.
Es-mil-e-ua-net-II-WEB	E era efrita non s’aurie opausat en bèra auta escadença, mès ara cranhie peth joen.
Es-mil-e-ua-net-II-WEB	Ath delà, intervenguec erosament Allà, enviant contra er efrit a uns angels, que li lancèren ath dessús ua colomna de huec e l’usclèren.
Es-mil-e-ua-net-II-WEB	E era efrita e Hassan se vederen liures deth terrible efrit que dilhèu les aurie pogut hèr quèir d’aquera nautada.
Es-mil-e-ua-net-II-WEB	Pr’amor qu’er efrit ena sua copulacion ei terrible!
Es-mil-e-ua-net-II-WEB	Alavetz era efrita baishèc en solèr, en madeish lòc qu’auie queigut er efrit, que damb eth aurie copulat se non auesse amiat a Hassan, que per eth cranhie fòrça era efrita.
Es-mil-e-ua-net-II-WEB	Mès auie escrit eth Destin qu’eth lòc a on era efrita botèsse a Hassan Badreddin (per çò de non gausar transportar-lo era soleta mès luenh) serie plan près dera ciutat de Damasc, en país de Sham5 e alavetz era efrita amièc a Hassan ath cant d’ua des pòrtes dera ciutat, lo deishèc doçament en tèrra e se metec a volar un aute còp.
Es-mil-e-ua-net-II-WEB	Quan hec dia, se dauriren es pòrtes dera ciutat, e es que gesseren d’era s’estonèren, dauant d’aqueth meravilhos joen adormit, sense mès ròba qu’era camisa e damb ua casqueta de dormir en cap en sòrta de turbant.
Es-mil-e-ua-net-II-WEB	E se didien es uns as auti: “Qu’ei estonant!
Es-mil-e-ua-net-II-WEB	Qu’aurà auut de velhar fòrça entà estar-se ara adormit tan prigondament!” E d’auti dideren: “Allà, Allà!
Es-mil-e-ua-net-II-WEB	Beròi joen!
Es-mil-e-ua-net-II-WEB	Erosa e afortunada era hemna que damb eth s’a ajaçat!
Es-mil-e-ua-net-II-WEB	Mès, per qué ei totafèt nud?” D’auti responeren: “Dilhèu, aguest praube joen a passat ena tauèrna mès temps deth degut, e aurà begut mès de çò que pòt tier.
Es-mil-e-ua-net-II-WEB	Mès, mentre conversauen d’aguesta manèra, se lheuèc era brisa maitiau, e amorassant ath beròi joen, li quilhèc er camisa.
Es-mil-e-ua-net-II-WEB	E alavetz campèc un vrente, un melic, ues cames e ues cueishes coma de cristau!
Es-mil-e-ua-net-II-WEB	E un penis e uns colhons plan ben proporcionadi.
Es-mil-e-ua-net-II-WEB	E aguest espectacle meravilhèc ara gent, qu’admirauen tot aquerò.
Es-mil-e-ua-net-II-WEB	Se desvelhèc alavetz Badreddin, e en trapar-se estirat près d’aquera pòrta desconeishuda e enrodat de persones, s’estonèc fòrça, e exclamèc: “A on sò, brava gent?
Es-mil-e-ua-net-II-WEB	Vos prègui que m’ac digatz.
Es-mil-e-ua-net-II-WEB	E per qué m’enrodatz atau?
Es-mil-e-ua-net-II-WEB	Qué se passe?” E li reponeren: “Que mos auem arturat peth gust de veder-te.
Es-mil-e-ua-net-II-WEB	Mès, qu’ei non sabes que te trapes enes pòrtes de Damasc?
Es-mil-e-ua-net-II-WEB	A on as passat era net, entà estar-te complètament despolhatt?” E Hassan repliquèc: “Per Allà, brava gent!
Es-mil-e-ua-net-II-WEB	Qu’è passat era net en Eth Caire.
Es-mil-e-ua-net-II-WEB	E me didetz que sò en Damasc?” Alavetz se meteren a arrir toti, e un d’eri didec: “A, gran avalador d’aishish!” E dideren d’auti: “Qu’ei hòl, sense remèdi.
Es-mil-e-ua-net-II-WEB	Malastre que sigue hòl un joen tan beròi!” E d’auti higeren: “Mès, a tot darrèr, quina ei era istòria aguesta que mos a volgut enganhar?” Alavetz Hassan Badreddin responec: “Per Allà, brava gent, que jo non mentisqui jamès!
Es-mil-e-ua-net-II-WEB	Vos afirmi e repetisqui qu’aguesta net l’è passada en Eth Caire, e era anteriora en mèn pòble, qu’ei Bassra.” En entener-lo, un cridèc: “Quina causa mès estonanta!” Un aute dicec: “Qu’ei hòl.” E quauqui uns s’estarnauen d’arrir, hènt còps de man.
Es-mil-e-ua-net-II-WEB	E d’auti dideren: “Non ei ua causa malerosa qu’un joen tant admirable age perdut era rason?
Es-mil-e-ua-net-II-WEB	Be n’ei d’especiau aguest lhòco!” E un aute, mès prudent, li didec: “Hilh mèn, saja de remeter-te e non digues taus pegaries.” Alavetz Hassan responec: “Que sai pro ben çò que digui.
Es-mil-e-ua-net-II-WEB	Ath delà, vos cau saber qu’anet, en Eth Caire, passè ua net plan agradiua coma un nauèth maridat.” Alavetz toti se convencèren dera sua holia.
Es-mil-e-ua-net-II-WEB	E un d’eri exclamèc arrint: “Ja vedetz qu’aguest praube joen s’a maridat en sauneis.
Es-mil-e-ua-net-II-WEB	E com ei aguest matrimòni?
Es-mil-e-ua-net-II-WEB	Guairi escometudes queigueren?
Es-mil-e-ua-net-II-WEB	Ère ua hurí o ua prostituta?” Mès Badreddin començaue ja anujar-se, e les didec: “Donques plan qu’ère ua hurí, e non è copulat en sauneis, senon quinze còps entre es sues cueishes, e è ocupat eth lòc d’un hastigós gibós e m’è calat era sua casqueta de dormir, qu’ei aguesta.” E dempús pensèc pendent un moments, e didec: “Mès, per Allà!
Es-mil-e-ua-net-II-WEB	E Hassan se lheuèc e cerquèc eth sòn vestit ath sòn entorn.
Es-mil-e-ua-net-II-WEB	E alavetz toti comencèren a guinhar-se eth uelh e a hèr senhaus de qué eth joen ère lhòco coma ua craba.
Es-mil-e-ua-net-II-WEB	Alavetz eth praube Hassan se decidic a entrar ena ciutat tau qu’ère e li calec trauessar es carrèrs e es places ath miei d’ua gran acompanhada de mainatges e de grani que cridauen: “Ei un lhòco!
Es-mil-e-ua-net-II-WEB	Un lhòco!” E eth praube Hassan ja non sabie se qué hèr, quan Allà, cranhent qu’ath beròi joen l’arribèsse quauquarren, lo hec passar peth costat d’ua pastisseria que venguie de daurir-se.
Es-mil-e-ua-net-II-WEB	E Hassan se refugièc ena botiga, e coma qu’eth pastissèr ère un òme de punhs, qu’es sues hètes èren pro coneishudes ena ciutat, era gent cuelhec pòur e se retirèc, en tot deishar en patz ath joen.
Es-mil-e-ua-net-II-WEB	Quan eth pastissèr, que se cridaue El-Haj Abdalà, vedec ath joen Hassan Badreddin e lo podec examinar ath sòn gust, lo meravilhèc era sua beresa, es sòns encantaments e es sòns atractius naturaus, e claufit per cò d’afeccion, li didec: “Ò gentil gojat!
Es-mil-e-ua-net-II-WEB	Ditz-me d’a on vies.
Es-mil-e-ua-net-II-WEB	Non te cau pòur.
Es-mil-e-ua-net-II-WEB	Mès, conda-me era tua istòria, donques que ja t’estimi mès qu’ara mia vida.” E Hassan alavetz condèc tota era sua istòria ath pastissèr Haj Abdalà, des deth principi enquiath finau.
Es-mil-e-ua-net-II-WEB	E eth pastissèr, prigondament meravilhat, li didec a Hassan: “Ò eth mèn joen senhor Badreddin!
Es-mil-e-ua-net-II-WEB	De vertat qu’aguesta istòria ei plan estonanta e plan extraordinari eth tòn relat.
Es-mil-e-ua-net-II-WEB	Mès te conselhi, amic mèn, que non l’ac condes ad arrés, pr’amor qu’ei perilhós hèr confidéncies.
Es-mil-e-ua-net-II-WEB	T’aufrisqui era mia botiga, e te demoraràs damb jo enquia qu’Allà se digne balhar punt finau as malastres que t’aclapen.
Es-mil-e-ua-net-II-WEB	Ath delà, jo non è hilhs, e me haràs fòrça ben se me vòs acceptar coma pair.
Es-mil-e-ua-net-II-WEB	Jo t’adoptaria coma hilh.” E Hassan responec: “Qu’accèpti!
Es-mil-e-ua-net-II-WEB	Ara seguida se n’anèc entath mercat eth pastissèr, e crompèc diuèrsi vestits magnifics entà vestir ath joen, e se lo hec a vier ena casa deth kadí e dauant de testimònis ahilhèc a Hassan Badreddin.
Es-mil-e-ua-net-II-WEB	E Hassan s’estèc ena pastisseria coma hilh deth patron, e crubaue es sòs des parroquians e les venie pastissi, pòts de doci, plates plies de crèma e tota era confitaria famosa de Damasc e aprenec de seguit eth mestièr de pastissèr que li shautaue fòrça, per çò des leçons recebudes dera sua mair, era hemna deth visir Nureddin, que premanie pastissi e doci dauant d’eth quan ère mainatge.
Es-mil-e-ua-net-II-WEB	E coma qu’en tota era ciutat de Damasc siguec laudada era beresa de Hassan, er elegant joen de Bassra, hilh adoptiu deth pastissèr, era botiga de Hadj Abdalà siguec era mès freqüentada de totes es pastisseries de Damasc.
Es-mil-e-ua-net-II-WEB	E aquerò siguec tot sus Hassan Badreddin!
Es-mil-e-ua-net-II-WEB	Per çò dera nauèth maridada Sett El-Hosn, eth maitin a vier dera net des sues nòces, non trapèc ath sòn costat ath beròi Hassan; mès en tot pensar qu’auie anat en lavabo, lo demorèc plan tranquilla.
Es-mil-e-ua-net-II-WEB	En aqueth moment se presentèc entà saber-se’n d’era eth sòn pair eth visir Chamseddin.
Es-mil-e-ua-net-II-WEB	Venguie fòrça inquiet.
Es-mil-e-ua-net-II-WEB	Ère cuelhut d’indignacion pera injustícia deth sultan d’obligar-li a maridar ara sua hilha damb eth palafrenèr gibós.
Es-mil-e-ua-net-II-WEB	Piquèc ena pòrta dera cramba noviau e cridèc: “Sett El-Hosn!” E, de laguens, responec era: “Que ja daurisqui, pair mèn!” E en tot lheuar-se de seguit, dauric era porta.
Es-mil-e-ua-net-II-WEB	Semblaue mès beròia que de costum, e mostraue un reludent ròstre e anma, satisfèta per auer sentut es fòrtes amorasses d’aqueth beròi cèrvi.
Es-mil-e-ua-net-II-WEB	E en tot inclinar-se dauant deth sòn pair, damb cacarèla, li punèc es mans.
Es-mil-e-ua-net-II-WEB	Mès, eth sòn pair, en veder-la tan contenta, en sòrta de trapar-la aclapada pera sua union damb eth gibós, li didec: “A, desvergonhada!
Es-mil-e-ua-net-II-WEB	Com gauses a mostrar-te damb aguesta cara d’alegria, dempús d’auer dormit damb aguest òrre gibós?” E Sett El-Hosn, en entener-lo, se metec a arrir, e exclamèc: “Per Allà, pair mèn!
Es-mil-e-ua-net-II-WEB	Que ja ei pro qu’aja estat objècte de badinades de toti es convidadi, per çò deth mèn supausat marit, aguest gibós que non l’arribe a mieja ongla deth mèn vertadèr espós d’aguesta net.
Es-mil-e-ua-net-II-WEB	Ò, quina net!
Es-mil-e-ua-net-II-WEB	Be n’è estat d’erosa ath costat deth mèn estimat!
Es-mil-e-ua-net-II-WEB	Pro, donc, de badinades, pair mèn.
Es-mil-e-ua-net-II-WEB	Non me parles mès deth gibós.” Eth visir tremolaue de ràbia en enténer ara sua hilha e es sòns uelhs èren blus de ràbia, e didec: “Qué dides, malerosa?
Es-mil-e-ua-net-II-WEB	Non passères aciu era net damb eth gibós?” E era responec: “Per Allà!
Es-mil-e-ua-net-II-WEB	Non me parles mès deth gibós.
Es-mil-e-ua-net-II-WEB	Qu’Allà lo confone, ada eth, ath sòn pair, ara sua mair e a tota era sua familha!
Es-mil-e-ua-net-II-WEB	En enténer aquerò, cridèc eth visir: “Mès, hilha, ès hòla?
Es-mil-e-ua-net-II-WEB	Sabes se qué dides?
Es-mil-e-ua-net-II-WEB	A on se trape eth joen que crides eth tòn espós?” E Sett El-Hosn responec: “Qu’a anat en lavabo.” Alavetz, eth visir, plan espaurit, se precipitèc dehòra dera sua cramba, e corrent entath lavabo, se trapèc ath gibós que seguie immobil, damb es pès entà naut e eth cap laguens deth horat.
Es-mil-e-ua-net-II-WEB	Estonat ath mès poder, exclamèc eth visir: “Què veigui?
Es-mil-e-ua-net-II-WEB	Ès tu, gibós?” E coma que non li responesse, repetic aguesta pregunta en votz mès nauta.
Es-mil-e-ua-net-II-WEB	Mès eth gibós tanpòc volec respóner, pr’amor que seguie espaurit, pensant que qui li parlaue ère er efrit…
Es-mil-e-ua-net-II-WEB	En aguest moment dera sua narracion, Schahrazada vedec aparéisher eth maitin e se carèc discrètament.
Es-mil-e-ua-net-II-WEB	Era didec:
Es-mil-e-ua-net-II-WEB	Me n’è arribat a saber, ò rei afortunat!
Es-mil-e-ua-net-II-WEB	Alavetz, plan anujat, eth visir lo repoteguèc: “Respon-me, maudit gibós o te trauèssi damb aguesta espada!” E alavetz, eth gibós sense trèir deth horat eth cap, responec des de laguens: “Per Allà, ò patron des efrits, tie pietat de jo!
Es-mil-e-ua-net-II-WEB	Te juri que t’è aubedit, sense botjar-me d’aciu en tota era net.” En entener-lo eth visir ja non sabec se qué pensar, e exclamèc: “Mès qué me dides?
Es-mil-e-ua-net-II-WEB	Jo non sò cap efrit, senon eth pair dera nòvia.” E eth gibós, alendant prigondament, responec alavetz: “Donques vè-te’n d’aciu, qu’arren è jo a veir damb tu.
Es-mil-e-ua-net-II-WEB	E vè-te’n abans de qué campe eth terrible efrit, arrancaire d’anmes.
Es-mil-e-ua-net-II-WEB	Ath delà, t’è en òdi, pr’amor que tu n’as eth tòrt de totes es mies desgràcies, en maridar-me damb era aimanta des bufles, es saumets e es efrits.
Es-mil-e-ua-net-II-WEB	Maudidi sigatz tu e era tua hilha e toti es qu’actuen tan mau coma vosati!” Eth visir li didec: “Mès ès hòl?
Es-mil-e-ua-net-II-WEB	Ges d’aciu entà que t’escota ben aquerò que vies de condar.”Alavetz eth gibós repliquèc: “Que pòt èster que siga hòl, mès que non ne sò enquiath punt de botjar-me d’aguest lòc sense eth permís deth terrible efrit.
Es-mil-e-ua-net-II-WEB	Pr’amor que m’a enebit gésser deth horat abans de que hèsque dia.
Es-mil-e-ua-net-II-WEB	Atau, donc, vè-te’n e dèisha-me en patz.
Es-mil-e-ua-net-II-WEB	Mès abans, ditz- me: “manque guaire entà que gesque eth solei?” E eth visir, cada còp mès perplèx, responec: “Mès quin efrit ei aguest que parles?” E alavetz eth gibós li condèc era istòria, era sua venguda en lavabo entà hèr es sòns besonhs abans d’entrar en quarto dera esposa, era aparicion der efrit jos es diuèrses formes d’arrat, gat, gosset, ase e bufle, e fin finau era proïbicion hèta e eth tracte patit.
Es-mil-e-ua-net-II-WEB	E acabat eth relat, s’estarnèc en somics.
Es-mil-e-ua-net-II-WEB	Alavetz eth visir s’apressèc ath gibós, e tirassant-lo des pès lo treiguec deth horat.
Es-mil-e-ua-net-II-WEB	E eth gibós damb eth ròstre malerosament tintat d’auriò, li cridèc ath visir: “Maudit sigues tu, maudida era tua hilha, era aimanta des bufles!” E per pòur de qué se l’apareishesse de nauèth er efrit se metec a córrer damb totes es sues fòrces, cridant e sense gausar virar era cara.
Es-mil-e-ua-net-II-WEB	E arribèc en palai, e anèc a veir ath sultan, e l’expliquèc era sua aventura damb er efrit.
Es-mil-e-ua-net-II-WEB	Per çò deth visir Chamseddin, tornèc coma un lhòco ena cramba dera sua hilha Sett El- Hosn, e li didec: “Hilha mia, me semble que sò en tot pèrder eth sen. Explica-me çò que se passèc.” Alavetz, Sett El-Hons li didec: “Te cau saber, ò pair mèn!
Es-mil-e-ua-net-II-WEB	E coma pròva de çò que digui, vaquí ena sera eth sòn turbant, es sòns pantalons en divan, e es sòns calçotets en mèn lhet.
Es-mil-e-ua-net-II-WEB	Ath delà, enes sòns pantalons traparàs quauquarren qu’a amagat e que jo non podí endonviar.” Dempús d’aguestes paraules se filèc eth visir entara cagira, cuelhec eth turbant, e lo virèc en totes es direccions pr’amor d’examinar-lo ben, e dempús exclamèc: “Qu’ei un turbant coma es des visirs de Bassra e de Mossul!” Dempús despleguèc era tela, e trapèc un plec qu’auie estat cosut, e s’apressèc a sauvar-lo, e examinèc dempús es pantalons, en tot trapar en eri era pòcha des mil dinnars qu’eth judiu l’auie balhat a Hassan Badreddin.
Es-mil-e-ua-net-II-WEB	Badreddin, hilh deth visir Nureddin (qu’Allà age recebut ena sua misericòrcia), per çò deth cargament deth prumèr vaishèth qu’arribe en Bassra.” En liéger eth papèr, eth visir Chamseddin hec un crit e s’estavanic.
Es-mil-e-ua-net-II-WEB	Quan se remetec, s’esdeguèc a daurir eth plec qu’auie trapat en turbant e de seguit arreconeishec era letra deth sòn frair Nureddin.
Es-mil-e-ua-net-II-WEB	E alavetz comencèc a plorar e a planher-se dident: “Praube frair mèn!
Es-mil-e-ua-net-II-WEB	E quan s’auec padegat un shinhau, exclamèc: “Allà qu’ei Totpoderós!” E li didec a Sett El-Hosn: “Ò, hilha mia!
Es-mil-e-ua-net-II-WEB	Donques qu’ei Hassan Badreddin, eth mèn nebot, eth hilh deth tòn oncle Nureddin.
Es-mil-e-ua-net-II-WEB	E aguesti mil dinnars son era sua dòt.
Es-mil-e-ua-net-II-WEB	Qu’Allà sigue laudat!” Dempús recitèc aguestes dues estròfes:
Es-mil-e-ua-net-II-WEB	Torni a trapar es sues tralhes, e de seguit me senhorege eth desir!
Es-mil-e-ua-net-II-WEB	E en rebrembar er ostau dera felicitat, vèssi totes es lèrmes des mèns uelhs!
Es-mil-e-ua-net-II-WEB	E pregunti e cridi, sense arténher era responsa “Qui m’a arrincat luenh d’eth?
Es-mil-e-ua-net-II-WEB	De seguit liegec suenhosament era Memòria deth sòn frair, e trapèc relatada tota era vida de Nureddin e eth neishement deth sòn hilh Badreddin.
Es-mil-e-ua-net-II-WEB	E quedèc plan estonat, mès que mès, quan contrastèc es dates anotades peth sòn frair damb es deth sòn pròpri matrimòni en Eth Caire, e deth neishement de Sett El-Hosn.
Es-mil-e-ua-net-II-WEB	E vedec qu’aguestes dates concordauen perfèctament.
Es-mil-e-ua-net-II-WEB	E autant s’estonèc que s’esdeguèc a vier ara cèrca deth sultan entà condar-li era istòria e mostrar-li aqueri papèrs.
Es-mil-e-ua-net-II-WEB	E eth sultan s’estonèc tanben de tau sòrta, que manèc as escrivans deth palai que redigissen tant admirabla istòria entà sauvar-la escrupulosament en archiu.
Es-mil-e-ua-net-II-WEB	Per çò deth visir Chamseddin, se n’anèc ena sua casa e demorèc en companhia dera sua hilha era tornada deth sòn nebot Hassan Badreddin.
Es-mil-e-ua-net-II-WEB	Mès acabèc d’encuedar-se’n de qué Hassan auie despareishut.
Es-mil-e-ua-net-II-WEB	E non podent explicar-se era causa, se didec: “Per Allà!
Es-mil-e-ua-net-II-WEB	Be n’ei d’extraordinària aguesta aventura!
Es-mil-e-ua-net-II-WEB	En arribar en aguest moment dera narracion, Schahrazada vedec aparéisher eth maitin, e discrèta, interrompec eth sòn relat, pr’amor de non cansar ath sultan Schahriar, rei des isles dera India e dera China.
Es-mil-e-ua-net-II-WEB	Era didec:
Es-mil-e-ua-net-II-WEB	Me n’è arribat a saber, ò rei afortunat!
Es-mil-e-ua-net-II-WEB	Quan acabèc, sagerèc eth papèr dempús de lieger- l’ac ara hilha Sett El-Hosn, e se lo sauvèc damb fòrça suenh ena caisha des papèrs.
Es-mil-e-ua-net-II-WEB	Dempus recuelhec eth turbant, era casqueta, es pantalons, era ròba e era pòcha, e hec damb tot aquerò un paquet, que se sauvèc damb eth madeish suenh.
Es-mil-e-ua-net-II-WEB	Per çò de Sett El-Hosn, era hilha deth visir, quedèc prenhs efectiuament era prumèra net de nòces, e tàs nau mesi amainadèc un hilh tan beròi coma era lua e que se retiraue ath sòn pair en tot, en çò de beròi, gentil e perfècte.
Es-mil-e-ua-net-II-WEB	De seguit que neishec lo lauèren es hemnes e l’enneriren es uelhs damb cosmetic.
Es-mil-e-ua-net-II-WEB	Dempús li braquèren eth cordon umbilicau, e lo fidèren as sirventes e ara hilhuquera.
Es-mil-e-ua-net-II-WEB	E per çò dera sua beresa estonanta lo cridèren Agib6.
Es-mil-e-ua-net-II-WEB	Mès quan er admirable Agib arribèc, dia a dia, mes a mes, e an a an, a complir es sèt ans d’edat, eth sòn pairin, eth visir Chamseddin l’amièc entara escòla d’un mèstre plan famós, en tot recomanar-lo fòrça ad aguest mèstre.
Es-mil-e-ua-net-II-WEB	E Agib, acompanhat cada dia per esclau nere Said, eunuc deth sòn pair, anaue ena escòla entà tornar ena sua casa tà meddia e en escurir.
Es-mil-e-ua-net-II-WEB	E atau anèc ena escòla pendent cinc ans, enquia complir es dotze.
Es-mil-e-ua-net-II-WEB	Mès, ça que la, es auti escolans non podien suportar a Agib, que les pataquejaue e les insultaue e les didie: “Qui de vosati se pòt comparar damb jo?
Es-mil-e-ua-net-II-WEB	Eth mèn pair ei eth visir d’Egipte.” Fin finau s’amassèren toti es alumnes e anèren a planher-se ath mèstre contra era conducta d’Agib.
Es-mil-e-ua-net-II-WEB	E eth mèstre, en veir qu’es sues exortacions ath hilh deth visir non èren efectives, sense gausar hèr-lo enlà, per èster qui ère, les didec as auti mainatges: “Vos vau a díder ua causa que quan l’ac digatz l’empedirà tornar ena escòla.
Es-mil-e-ua-net-II-WEB	Deman ara ora deth pati vos amassaratz toti ath torn d’Agib e vos dideratz es uns as auti: “Per Allà!
Es-mil-e-ua-net-II-WEB	Vam a jogar a un jòc meravilhós!
Es-mil-e-ua-net-II-WEB	Mès entà jogar-i mos cau díder en votz nauta cada un eth sòn nòm e eth nòm deth sòn pair e dera sua mair.
Es-mil-e-ua-net-II-WEB	E aqueth maitin, quan Agib arribèc ena escòla, toti es mainatges se meteren ath sòn entorn, e un d’eri didec: “Vam a jogar a un jòc meravilhós!
Es-mil-e-ua-net-II-WEB	Mès arrés poirà jogar senon damb era condicion de qué digue eth sòn nòm e es des sòns pairs.
Es-mil-e-ua-net-II-WEB	Comencem un a un!” E les guinhèc et uelh.
Es-mil-e-ua-net-II-WEB	Alavetz auancèc un des mainatges, e didec: “Me cridi Nahib, era mia mair se cride Mahiba e eth mèn pair Izeddin.” E un aute didec: “Jo me cridi Naguib, era mia mair se cride Gamila e eth mèn pair se cride Mustafà.” E eth tresau, e eth quatau e es auti s’exprimiren dera madeisha manèra.
Es-mil-e-ua-net-II-WEB	Mès toti es mainatges repliquèren: “Non, per Allà!
Es-mil-e-ua-net-II-WEB	Vè-te’n!
Es-mil-e-ua-net-II-WEB	Que non sabes se com se cride eth tòn pair!
Es-mil-e-ua-net-II-WEB	Chamseddin non ei eth tòn pair, senon eth tòn pairin, eth pair dera tua mair!
Es-mil-e-ua-net-II-WEB	Que non jogaràs damb nosati!” E es mainatges s’escampilhèren arrint a arridalhades.
Es-mil-e-ua-net-II-WEB	Alavetz Agib sentec que se li sarraue eth còr e que l’estofauen es somics.
Es-mil-e-ua-net-II-WEB	E de seguit se l’apressèc eth mèstre e li didec: “Mès, com ei, Agib, non sabies qu’eth visir non ei eth tòn pair, senon eth tòn pairin, eth pair dera tua mair Sett El-Hosn?
Es-mil-e-ua-net-II-WEB	Ath tòn pair, ne tu, ne nosati, ne arrés lo coneish.
Es-mil-e-ua-net-II-WEB	Pr’amor qu’eth sultan auie maridat a Sett.
Es-mil-e-ua-net-II-WEB	El-Hosn damb un palafrenèr gibós, mès aguest non se podec ajaçar damb era e a anat condant per tota era ciutat qu’era net dera sua nòça es efrits l’auien embarrat ada eth, entà dormir eri damb Sett El-Hosn.
Es-mil-e-ua-net-II-WEB	E a condat tanben istòries estonantes de bufles, gossets, saumets e d’auti èssers semblables.
Es-mil-e-ua-net-II-WEB	Per çò que, ò estimat Agib, arrés se’n sap deth nòm deth tòn pair.
Es-mil-e-ua-net-II-WEB	Sigues, donc, umil duant d’Allà e damb es tòns companhs, que te guarden coma hilh adultèr.
Es-mil-e-ua-net-II-WEB	Pensa que te trapes ena madeisha situacion qu’un mainatge venut en un mercat e que non sap se qui ei eth sòn pair.
Es-mil-e-ua-net-II-WEB	Te cau saber, donc, qu’eth visir Chamseddin non ei senon eth tòn pairin, e qu’ath tòn pair arrés lo coneish.
Es-mil-e-ua-net-II-WEB	Dempús d’enténer ath mèstre dera escola, Agib gessec corrent entara casa dera sua mair Sett El-Hosn, plorant tant, que non podec ara prumeria prononciar cap paraula.
Es-mil-e-ua-net-II-WEB	Alavetz era sua mair comencèc a consolar-lo, e en veder-lo tan esmoigut se l’aumplic eth còr de pena, e li didec: “Hilh mèn, conda-li ara tua mair era causa dera tua pena!” E lo punèc e l’amorassèc.
Es-mil-e-ua-net-II-WEB	Alavetz eth petit li didec: “Ditz-me, mair, se qui ei eth mèn pair.” E Sett El-Hosn, plan estonada li didec: “Donques eth visir!” E Agib li responec estofat pes plors: “Non, aguest non ei eth mèn pair!
Es-mil-e-ua-net-II-WEB	Non m’amagues era vertat!
Es-mil-e-ua-net-II-WEB	Eth visir ei eth tòn pair, mès non eth mèn!
Es-mil-e-ua-net-II-WEB	Se non me dides era vertat, damb aguest punhau m’aucirè ara madeish.” E Agib li repetic ara sua mair es paraules deth mèstre dera escòla.
Es-mil-e-ua-net-II-WEB	Alavetz, en brembar-se’n deth sòn cosin e espós, era beròia Sett El-Hosn se’n brembèc tanben dera sua prumèra net de nòces e dera beresa e encantaments deth meravilhós Hassan Badreddin El-Bassraui, e plorèc plan emocionada, alendant aguestes estròfes:
Es-mil-e-ua-net-II-WEB	Aluguèc eth desir en mèn còr, e se n’anèc plan luenh!
Es-mil-e-ua-net-II-WEB	Era mia prauba rason non l’è de recuperar enquia qu’eth torne!
Es-mil-e-ua-net-II-WEB	E en tot demorar-lo, è perdut eth saunei reparador e tota era paciéncia!
Es-mil-e-ua-net-II-WEB	M’abandonèc, e damb eth m’abandonèc era felicitat, en tot trèir-me era tranquillitat!
Es-mil-e-ua-net-II-WEB	Me deishèc e es lèrmes des mèns uelhs ploren era sua abséncia, e en córrer, es sòns arriuets neguen es mars.
Es-mil-e-ua-net-II-WEB	Plan per aquerò, era sua imatge se lhèue ath mèn dauant, e en guardar-la, era mia afeccion, eth mèn desir e es mèns rebrembes!
Es-mil-e-ua-net-II-WEB	Ò!, era sua imatge estimada ei tostemp çò prumèr que se presente dauant des mèns uelhs ena prumèra ora deth maitin!
Es-mil-e-ua-net-II-WEB	E atau a d’èster tostemp, pr’amor que non è d’auti pensaments ne d’auti amors!
Es-mil-e-ua-net-II-WEB	Dempús seguic enes sòns somics.
Es-mil-e-ua-net-II-WEB	E Agip, en veir plorar ara sua mair, se metec a plorar tanben.
Es-mil-e-ua-net-II-WEB	E mentre es dus eren en tot plorar, entrèc ena cramba eth visir Chamseddin, qu’auie entenut es plors e es votzes.
Es-mil-e-ua-net-II-WEB	E en veir se com plorauen, se li sarrèc eth còr, e didec plan espaurit: “Hilhs mèns, per qué plorazt atau?” Alavetz, Sett El-Hosn li condèc era aventura d’Agip damb es mainatges dera escòla.
Es-mil-e-ua-net-II-WEB	E eth visir, en entener-la, s’en brembèc de totes es desaventures passades, aqueres que l’auien arribat ada eth, ath sòn frair Nureddin, ath sòn nebot Hassan Badreddin, e fin finau ath sòn arrèhilh Agib, e en arremassar toti aguesti rebrembes non podec mens de plorar tanben.
Es-mil-e-ua-net-II-WEB	E partic plan desesperat ara cèrca der emir, e li condèc çò que li passaue, en tot dider-li qu’aquera situacion non podie durar, ne per çò deth sòn nòm ne peth des sòns hilhs; e li demanèc permís entà partir enes païsi de Lheuant, e arribar ena ciutat de Bassra a on pensaue trapar ath sòn nebot Hassan Badreddin.
Es-mil-e-ua-net-II-WEB	Li demanèc, ath delà, qu’eth sultan l’escriuesse uns decrets que li permetessen realizar pes païsi, es gestions de besonh entà trapar e hèr- se a vier ath sòn nebot.
Es-mil-e-ua-net-II-WEB	E coma non cessaue en sòn amargant plor, s'atrendic eth sultan e l’autregèc es decrets.
Es-mil-e-ua-net-II-WEB	E dempús de balhar-li mil gràcies e desirar-li ua enòrma granesa, en tot ajulhar-se dauant d’eth e punar era tèrra entre es sues mans, eth visir se didec adiu.
Es-mil-e-ua-net-II-WEB	De seguit hec es preparatius entara partida e se n’anèc damb era sua hilha Sett El- Hosn e Agib.
Es-mil-e-ua-net-II-WEB	Caminèren eth prumèr dia e eth dusau e eth tresau, e atau successiuament entà Damasc, e fin finau arribèren sense cap dificultat en Damasc.
Es-mil-e-ua-net-II-WEB	E s’arturèren apròp des pòrtes, en mercat d’Asba, a on plantèren es tendes entà descansar dus dies abans de contunhar eth camin.
Es-mil-e-ua-net-II-WEB	E les semblèc Damasc ua ciutat admirabla, plia d’arbes e d’aigua correnta, en èster en realitat tau que la cantèc eth poèta:
Es-mil-e-ua-net-II-WEB	È passat un dia e ua net en Damasc!
Es-mil-e-ua-net-II-WEB	Damasc!
Es-mil-e-ua-net-II-WEB	Eth sòn creador jurèc non hèr en futur arren de semblable!
Es-mil-e-ua-net-II-WEB	Era net capère amorosament a Damasc damb es sues ales!
Es-mil-e-ua-net-II-WEB	Era arrosada enes arrames d’aguesti arbes non ei arrosada, senon pèrles, pèrles que quèn coma flòcs de nhèu gràcies ara brisa que les posse!
Es-mil-e-ua-net-II-WEB	Enes sòns bòsqui lutz era Natura toti es sòns ornaments: er audèth hè era sua lectura maitiau; era aigua ei coma ua plana blanca dubèrta; era brisa respon e escriu çò que dicte er audèth, e es blanques bromes dèishen anar es gotes entara escritura!
Es-mil-e-ua-net-II-WEB	Es sirvents deth visir anèren a visitar era ciutat e es sòns mercats entà crompar çò que les calie e véner es causes amiades d’Egipte.
Es-mil-e-ua-net-II-WEB	Agib partic tanben entara ciutat pr’amor d’esvagar-se, acompanhat deth sòn fidèu eunuc Said.
Es-mil-e-ua-net-II-WEB	E er eunuc lo seguie d’apròp e amiaue ena man un hlagèth capable d’aucir a un camèlh, donques que se’n sabie dera fama qu’an es abitants de Damasc, e damb aqueth hlagèth volie empedir-les apressar-se ath sòn patron, eth beròi Agib.
Es-mil-e-ua-net-II-WEB	E plan que òc, non s’enganhaue, pr’amor qu’a penes vederen ath beròi Agib, es abitants de Damasc se n’encuedèren de guaire encantador ère, en tot trapar-lo mès doç qu’era brisa deth Nòrd, mès deliciós qu’era aigua fresca entath paladar deth assedegat e mès agradiu qu’era salut entath convalescent.
Es-mil-e-ua-net-II-WEB	E de seguit era gent deth carrèr, des cases e des botigues seguiren a Agib, sense deishar-lo, a maugrat deth hlagèth der eunuc.
Es-mil-e-ua-net-II-WEB	E d’auti corrien entà auançar-lo e se seiguien en solèr, ath sòn pas, entà contemplar-lo pendent mès temps e milhor.
Es-mil-e-ua-net-II-WEB	A tot darrèr, per volontat deth Destin, Agib e er eunuc arribèren en ua pastisseria a on s'arturèren entà desliurar-se de tant indiscreta gent.
Es-mil-e-ua-net-II-WEB	E precisament aquera pastisseria ère era de Hassan Badreddin pair d’Agib.
Es-mil-e-ua-net-II-WEB	Que s’auie mòrt er ancian pastissèr qu’ahilhèc a Hassan, e aguest auie eretat era botiga.
Es-mil-e-ua-net-II-WEB	E aqueth dia Hassan ère ocupat en premanir un plat deliciós damb grans de milgrana e d’autes causes sucrades e saboroses.
Es-mil-e-ua-net-II-WEB	E quan vedec arturar-se a Agib e ar eunuc, quedèc encantat damb era beresa d’Agib, e non solet encantat, senon esmoigut per ua emocion corau e extraordinària, que li hec exclamar plen d’afeccion: “Ò eth mèn joen senhor!
Es-mil-e-ua-net-II-WEB	Vies de conquistar eth mèn còr e règnes entà tostemp en interior deth mèn èsser, en tot senter- me tirassat enquiath hons des mies entralhes.
Es-mil-e-ua-net-II-WEB	Me vòs aunorar entrant ena mia botiga?
Es-mil-e-ua-net-II-WEB	Vòs hèr-me eth favor de tastar es mèns doci, simplament per pietat?” E Hassan, en díder aquerò, sentie que, sense podè’c remediar, es sòns uelhs s’aumplien de lèrmes, e plorèc fòrça en brembar-se’n alavetz deth sòn passat e dera sua situacion presenta.
Es-mil-e-ua-net-II-WEB	E quan Agib entenec es paraules deth sòn pair, se l’atrendic tanben eth còr, e virant-se entar esclau li didec: “Said!
Es-mil-e-ua-net-II-WEB	Aguest pastissèr m’a atrendit.
Es-mil-e-ua-net-II-WEB	Me pensi que deu auer un hilh absent e jo li rebrembi ad aguest hilh.
Es-mil-e-ua-net-II-WEB	Entrem, donc, ena sua botiga entà complader- lo, e tastem aquerò que mos aufrís.
Es-mil-e-ua-net-II-WEB	Mès Said, en enténer a Agib, exclamèc: “Ò, senhor mèn, non hescam aquerò!
Es-mil-e-ua-net-II-WEB	Per Allà!
Es-mil-e-ua-net-II-WEB	Ne peth mau de morir!
Es-mil-e-ua-net-II-WEB	Que non ei digne deth hilh d’un visir entrar en ua pastisseria deth mercat, e mens encara, minjar publicament en era.
Es-mil-e-ua-net-II-WEB	Ò!, que non pòt èster!
Es-mil-e-ua-net-II-WEB	S’ac hès per pòur dera gent que te seguissen e plan per aquerò vòs entrar ena botiga, ja saberè jo espaurir-les e defener-te damb ent mèn hlagèth.
Es-mil-e-ua-net-II-WEB	E Hassan Badreddin se’n hec fòrça en enténer ar eunuc.
Es-mil-e-ua-net-II-WEB	E dempús, virant-se entada eth, damb es uelhs plei de lèrmes, li didec: “Ò, eunuc!
Es-mil-e-ua-net-II-WEB	Per qué non as pietat de jo e me balhes eth gust d’entrar ena botiga?
Es-mil-e-ua-net-II-WEB	E t’an laudat toti es nòsti poètes damb vèrsi admirables, enquiath punt de qué te posqui revelar eth secret de qué campes tan blanc per dehòra coma n’ès peth laguens.” Alavetz eth brave eunuc se metec a arrir e exclamèc: “De vertat?
Es-mil-e-ua-net-II-WEB	Ac pòs hèr atau?
Es-mil-e-ua-net-II-WEB	Per Allà, esdega-te a dider-m’ac!” E de seguit Hassan li recitèc aguesti vèrsi admirables en aunor des eunucs:
Es-mil-e-ua-net-II-WEB	Era sua educacion esquista, era doçor des sues formes e eth sòn nòble pòrt an hèt d’eth garda respectat des cases des reis!
Es-mil-e-ua-net-II-WEB	E entar arèm, quin servidor tant incomparable!
Es-mil-e-ua-net-II-WEB	Qu’ei tau era sua gentilesa, qu’es angels deth cèu baishen ath sòn torn entà servir-lo!
Es-mil-e-ua-net-II-WEB	Aguesti vèrsi èren, plan que òc, tan meravilhosi e tant avients, e sigueren tant admirablament recitadi per Hassan, qu’er eunuc s’esmoiguec e se sentec plan aunorat, enquiath punt que, cuelhent dera man a Agib, entrèc damb eth ena botiga.
Es-mil-e-ua-net-II-WEB	Alavetz Hassan Badreddin arribèc ar arràs dera alegria e s’esdeguèc a hèr tot çò que podec entà aunorar-les.
Es-mil-e-ua-net-II-WEB	Cuelhèc ua tassa de porcelana des mès riques, l’aumplic de grans de milgrana premanida damb sucre e amelhes pelades, tot perhumat deliciosament e plan ath sòn punt, e ac presentèc damb era mès somptuosa des sues plates de coeire repossat.
Es-mil-e-ua-net-II-WEB	E en veder-les minjar damb manifèsta satisfaccion, se sentec plan aunorat e plan complasut: “Ò, quin aunor entà jo!
Es-mil-e-ua-net-II-WEB	Quina sòrt era mia!
Es-mil-e-ua-net-II-WEB	Agib, dempús de tastar es prumères bocades convidèc a sèir-se ath pastissèr, e li didec: “Que pòs demorar-te damb nosati e minjar damb nosati.
Es-mil-e-ua-net-II-WEB	Pr’amor qu’Allà ac aurà en compde, en tot hèr que trapem ad aqueth que cercam.” E Hassan Badreddin s’esdeguèc a replicar: “Mès, com, hilh mèn!
Es-mil-e-ua-net-II-WEB	Dilhèu te planhes ja, en èster tan joen, dera pèrta d’un èsser estimat?” E Agib responec: “Ò brave òme!
Es-mil-e-ua-net-II-WEB	Era abséncia d’un èsser estimat a esbauçat ja eth mèn còr!
Es-mil-e-ua-net-II-WEB	E aguest èsser que per eth plori ei arren mens qu’eth mèn pair!
Es-mil-e-ua-net-II-WEB	Pr’amor qu’eth mèn pairin e jo auem abandonat eth nòste país entà recórrer toti es parçans ara sua cèrca.” E Agib, en rebrembar eth sòn malastre, se petec en somics, mentre que Badreddin, esmoigut per aqueth dolor, ploraue tanben.
Es-mil-e-ua-net-II-WEB	E enquia e tot er eunuc joquèc eth cap en senhau de sentiment.
Es-mil-e-ua-net-II-WEB	Ça que la, heren es aunors ara magnifica tassa de milgrana perhumada, premanida damb tant d’art.
Es-mil-e-ua-net-II-WEB	E mingèren enquia assadorar- se, donques que tan esquista ère.
Es-mil-e-ua-net-II-WEB	Mès coma qu’eth temps pressaue, Hassan non podec saber mès, pr’amor qu’er eunuc hec qu’Agib partisse damb eth entàs tendes deth visir.
Es-mil-e-ua-net-II-WEB	E a penes auec partit Agib, Hassan sentec qu’era sua anma se n’anaue damb eth, e non podec resistir eth desir de seguir-lo.
Es-mil-e-ua-net-II-WEB	Barrèc de seguit era botiga, e sense sospechar qu’Agib ère eth sòn hilh, partic a pas seguit, pr’amor d’artenher-les abans de qué auessen passat era pòrta principau dera ciutat.
Es-mil-e-ua-net-II-WEB	Aguestes paraules anugèren prigondament ar eunuc, qu’exclamèc: “Me semble que mos serà massa car eth maudit doç!
Es-mil-e-ua-net-II-WEB	Aguest òme mo’ lo va a amargar!
Es-mil-e-ua-net-II-WEB	E vaquì qu’ara mos seguirà pertot!” E alavetz, Agib, en virar-se e veir ath pastissèr, se rogic tot, e gasulhèc: “Dèisha-lo, Said, qu’eth camin d’Allà ei liure entà toti es musulmans!” E higec dempús: “S’arribe enquias tendes, ja non n’auram cap de dobte de qué mos seguís, e alavetz lo haram enlà.” E dit aquerò, Agib joquec eth cap e seguic caminant, e er eunuc anaue a pòqui passi darrèr d’eth.
Es-mil-e-ua-net-II-WEB	Per çò que hè a Hassan, non deishèc de seguir-les enquiath mercat de Hasba, a on èren es tendes.
Es-mil-e-ua-net-II-WEB	E alavetz Agib e er eunuc se virèren en veder-lo pòqui passi ath sòn darrèr.
Es-mil-e-ua-net-II-WEB	E aguest còp s’anugèc Agib, cranhent qu’er eunuc l’ac condèsse tot ath sòn pairin: Qu’Agib auie entrat en ua pastisseria e qu’eth pastissèr auie seguit a Agib!
Es-mil-e-ua-net-II-WEB	E espaurit de qué arribèsse aquerò, cuelhec ua pèira e tornèc a guardar a Hassan, que seguie immobil, en tot contemplar-lo tostemp damb ua estranha lum enes sòns uelhs.
Es-mil-e-ua-net-II-WEB	E Agib, sospechant qu’aguesta ahlama des uelhs deth pastissèr ère ua ahlama enganhosa, se metec encara mès furiós e lancèc damb tota era sua fòrça era pèira contra eth, en tot herir-lo grèument en front.
Es-mil-e-ua-net-II-WEB	Dempús, Agib e er eunuc hugeren entàs tendes.
Es-mil-e-ua-net-II-WEB	Per çò que hè a Hassan Badreddin, queiguec en solèr, estavanit e damb era cara caperada de sang.
Es-mil-e-ua-net-II-WEB	Mès erosament non se tardèc guaire a remeter-se, e se shuguèc era sang, e damb un tròç deth sòn turbant se bendèc era herida.
Es-mil-e-ua-net-II-WEB	Dempús comencèc a repotegar-se d’aguesta manèra: “Plan que òc, jo n’è eth tòrt!
Es-mil-e-ua-net-II-WEB	Qu’è hèt fòrça mau en barrar era botiga e seguir ath aguest beròi gojat, en tot hèr-li creir que l’assetjaua damb intencions sospechoses.” E alendèc dempús: “Alah karim!”8 Dempús tornèc ena ciutat, dauric era botiga e seguic premanint es sòns pastissi e venent-les coma hège abans, pensant tostemp, plen de dolor, ena sua prauba mair, qu’ena ciutat de Bassra l’auie ensenhat des de plan petit es prumères leçons d’art dera pastisseria.
Es-mil-e-ua-net-II-WEB	E se metec a plorar e entà padegar-se, recitèc aguesta estròfa:
Es-mil-e-ua-net-II-WEB	Non li demanes justícia ara desgràcia!
Es-mil-e-ua-net-II-WEB	Sonque traparàs desencantament!
Es-mil-e-ua-net-II-WEB	Pr’amor qu’era desgràcia jamès te harà justícia!
Es-mil-e-ua-net-II-WEB	Per çò deth visir Chamseddin, oncle deth pastissèr Hassan Badreddin, passadi es tres dies de repaus en Damasc, ordenèc que lheuèssen eth campament deth mercat, e que seguissen eth camin entà Bassra, passant per Homs, Hama e Alepo.
Es-mil-e-ua-net-II-WEB	E pertot hège investigacions.
Es-mil-e-ua-net-II-WEB	D’Alepo se n’anèc entà Mardin, dempús entà Mosul e ara seguida entà Diarbekir.
Es-mil-e-ua-net-II-WEB	E fin finau arribèc ena ciutat de Bassra.
Es-mil-e-ua-net-II-WEB	Alavetz, a penes auec descansat, s’esdeguèc a presentar-se ath sultan de Bassra, que lo recebec damb fòrça amabilitat, en tot preguntar-li eth motiu deth sòn viatge.
Es-mil-e-ua-net-II-WEB	E Chamseddin li condèc tota era istòria, e li didec qu’ère frair deth sòn ancian visir Nureddin.
Es-mil-e-ua-net-II-WEB	E deishèc un hilh cridat Hassan Badreddin qu’ère eth mèn favorit predilècte; mès un dia despareishec e non auem tornat a saber arren d’eth.
Es-mil-e-ua-net-II-WEB	Mès en Bassra s’està encara era sua mair, era esposa deth tòn frair, e hilha deth mèn ancian visir, er anterior a Nureddin."
Es-mil-e-ua-net-II-WEB	Aguesta notícia aumplic d’alegria a Chamseddin, que didec: “Ò rei!
Es-mil-e-ua-net-II-WEB	Que voleria veir ara mia cunhada!” E eth rei consentic.
Es-mil-e-ua-net-II-WEB	Chamseddin correc ena casa deth sòn defuntat frair tanlèu se’n sabec d’a on s’estaue.
Es-mil-e-ua-net-II-WEB	E arribèc de seguit, pensant pendent eth camin en Nureddin, mòrt luenh d’eth, damb era tristesa de poder-lo abraçar.
Es-mil-e-ua-net-II-WEB	E plorant, recitèc aguestes dues estròfes:
Es-mil-e-ua-net-II-WEB	Que torna jo ara casa des mies ancianes nets!
Es-mil-e-ua-net-II-WEB	Artenhí jo punar es sues parets!
Es-mil-e-ua-net-II-WEB	Mès que non ei er amor ad aguesti murs dera casa estimada çò que m’a herit eth còr, senon er amor ad aqueth que s’estaue en era!
Es-mil-e-ua-net-II-WEB	Trauessèc Chamseddin era pòrta principau, en tot arribar en un gran pati, qu’ath hons se quilhaue era casa.
Es-mil-e-ua-net-II-WEB	Era pòrta ère ua meravilha d’arcades de granit, emberida per marmes de toti es colors.
Es-mil-e-ua-net-II-WEB	En lumedan, sus ua magnifica lòsa de marme, vedec eth nòm deth sòn frair Nureddin, gravat damb letres d’aur.
Es-mil-e-ua-net-II-WEB	S’inclinec entà punar aqueth nòm, e s’esmoiguec fòrça, recitant aguestes estròfes:
Es-mil-e-ua-net-II-WEB	Cada maitin demani naues sues ath solei gessent!
Es-mil-e-ua-net-II-WEB	E totes es nets les ac demani ath relampit que lutz!
Es-mil-e-ua-net-II-WEB	Quan dormisqui, enquia e tot quan dormisqui, eth desir, eth visperon deth desir, eth pes deth desir, era sèrra ahilada deth desir, trabalhe en jo!
Es-mil-e-ua-net-II-WEB	Ò doç amic!
Es-mil-e-ua-net-II-WEB	Non alongues mès era dura abséncia!
Es-mil-e-ua-net-II-WEB	Eth mèn còr ei esbocinat, talhat a bocins, per çò deth dolor dera tua abséncia!
Es-mil-e-ua-net-II-WEB	Mès non cranhes que pera tua abséncia s’age aumplit eth mèn còr damb er amor de un aute!
Es-mil-e-ua-net-II-WEB	Eth mèn còr non ei pro gran enta embarrar un aute amor!
Es-mil-e-ua-net-II-WEB	Dempús entrèc Chamseddin ena casa, e trauessèc diuèrsi apartaments, enquia arribar en aqueth que s’estaue reaument era sua cunhada, era mair de Hassan Badreddin El- Bassrauí.
Es-mil-e-ua-net-II-WEB	Des dera desaparision deth sòn hilh, s’auie embarrat en aquera cramba, e aquiu s’estaue dies e nets plorant.
Es-mil-e-ua-net-II-WEB	E aquiu deishaue passar entre lèrmes era sua vida, e aquiu, agotada peth dolor, ajocaue eth cap en tot demorar era mòrt.
Es-mil-e-ua-net-II-WEB	En arribar en costat dera porta, Chamseddin entenec ara sua cunhada que damb era sua votz planhosa recitaue aguesti versi:
Es-mil-e-ua-net-II-WEB	Ò hòssa!
Es-mil-e-ua-net-II-WEB	Ditz-me, per Allà, s’an despareishut era beresa e es encantaments deth mèn amic!
Es-mil-e-ua-net-II-WEB	S’estavanic entà tostemp eth magnific espectacle dera sua beresa?
Es-mil-e-ua-net-II-WEB	Ò hòssa!
Es-mil-e-ua-net-II-WEB	Non ès solide eth jardin des delicies ne eth naut cèu; mès ditz-me, com veigui lúder laguens de tu era lua e florir era arrama?
Es-mil-e-ua-net-II-WEB	Alavetz entrèc eth visir Chamseddin, saludèc ara sua cunhada damb eth màger respècte, e li hec saber qu’ère eth frair deth sòn espós Nureddin.
Es-mil-e-ua-net-II-WEB	Dempús li condèc tota era istòria, en tot hèr-li saber que Hassan, eth sòn hilh, s’auie ajaçat ua net damb era sua hilha Sett El-Hosn e auie despareishut peth maitin, e Sett El-Hosn quedèc prenhs e amainadèc a Agib.
Es-mil-e-ua-net-II-WEB	Dempús higec: “Agib a vengut damb jo.
Es-mil-e-ua-net-II-WEB	Era veuda, qu’enquiad aqueth moment auie estat seiguda, coma ua hemna de rigorós dòu que renóncie as usatges sociaus, en saber-se’n que viuie eth sòn hilh e qu’eth sòn arrèhilh ère aquiu e auie ath sòn dauant ath sòn cunhat eth visir d’Egipte, se lheuèc còp sec e se lancèc as pès de Chamseddin, en tot punar-les, e recitèc en aunor sòn aguestes estròfes:
Es-mil-e-ua-net-II-WEB	Per Allà!
Es-mil-e-ua-net-II-WEB	Aumplís de beneficis ad aqueth que ven d’anonciar-me aguesta naua erosa, donques qu’entà jo ei era notícia mès alègra e milhor de guaires se pòden enténer!
Es-mil-e-ua-net-II-WEB	E se li shauten es presents, li posqui hèr eth present d’un còr esbocinat pes abséncies!
Es-mil-e-ua-net-II-WEB	Eth visir ordenèc que cerquèssen de seguit a Agib, e quan aguest se presentèc, era sua mairia s’abracèc ada eth plorant.
Es-mil-e-ua-net-II-WEB	E Chamseddin li didec: “Ò senhora mia!
Es-mil-e-ua-net-II-WEB	Que non ei eth moment de plorar, senon de qué premanisques eth tòn viatge entà Egipte ena nòsta companhia.
Es-mil-e-ua-net-II-WEB	E volgue Allà amassar-mos damb eth tòn hilh e nebot mèn Hassan!” E era mairia d’Agib responec: “Escoti e aubedisqui.” E en aqueth moment anèc a premanir totes es causes de besonh, e es viures, e es sirvents, sense tardar-se guaire a èster prèsta.
Es-mil-e-ua-net-II-WEB	Alavetz et visir Chamseddin anèc a dider-se adiu deth sultan de Bassra.
Es-mil-e-ua-net-II-WEB	E eth sultan li balhèc fòrça presents entada eth e entath sultan d’Egipte.
Es-mil-e-ua-net-II-WEB	Dempús, Chamseddin, es dues daunes e Agib se meteren en marcha acompanhadi de tota era sua seguida.
Es-mil-e-ua-net-II-WEB	E non s’arturèren enquia arribar de nauèth en Damasc.
Es-mil-e-ua-net-II-WEB	E mentre eth visir recebie as rics mercadèrs qu’auien acodit entà aufrir-li eth sòn genre, Agib li didec ar eunuc: “Baba Said, qu’è talents d’esvagar-me un shinhau.
Es-mil-e-ua-net-II-WEB	Alavetz Agib e er eunuc abandonèren eth campament, donques qu’Agib obraue damb un impuls cèc, coma possat per ua afeccion filiala inconscienta.
Es-mil-e-ua-net-II-WEB	Arribadi ena ciutat, caminèren per toti es mercats enquia que trapèren era pastisseria.
Es-mil-e-ua-net-II-WEB	E ère era ora qu’es credents se n’anauen entara mesquita des Bani-Ommiah entara oracion deth asr.
Es-mil-e-ua-net-II-WEB	Precisament en aguest moment ère Hassan Badreddin ena sua botiga, tengut a confeccionar eth madeish plat deliciós der aute viatge: grans de milgrana damb amelhes, sucre e perhums ath punt.
Es-mil-e-ua-net-II-WEB	E alavetz Agib podec observar ath pastissèr, e en veir en sòn front era creta dera peirada que l’auie herit, se l’atrendic mès eth còr e li didec: “Ò, pastissèr, qu’era patz sigue damb tu!
Es-mil-e-ua-net-II-WEB	Er interès que m’inspires me hè vier entà tu.
Es-mil-e-ua-net-II-WEB	Te’n brembes de jo?” E a penes lo vedec Hassan, se li botgèren es entralhes, li batanèc eth còr desordenadament, baishèc eth cap entath solèr, e era sua lengua, apegada ath paladar, l’empedie prononciar cap paraula.
Es-mil-e-ua-net-II-WEB	Fin finau lheuèc era vista entath gojat, e somesa e umilament recitèc aguestes estròfes:
Es-mil-e-ua-net-II-WEB	Pensè repotegar ath mèn aimant, mès tanlèu lo vedí ac desbrembè tot, e non podí dominar era mia lengua ne es mèns uelhs!
Es-mil-e-ua-net-II-WEB	È carat e baishè es uelhs dauant dera sua portadura impausanta e capinauta, e volí dissimular çò que sentia, mès non ac podí arténher!
Es-mil-e-ua-net-II-WEB	Vaquí se com, dempús d’auer escrit planes e planes de repotecs, en trapar-lo ath mèn dauant me siguec impossible badar boca!
Es-mil-e-ua-net-II-WEB	Dempús higec: “Ò senhors mèns!
Es-mil-e-ua-net-II-WEB	Perque, per Allà!
Es-mil-e-ua-net-II-WEB	E m’empenaïsqui d’auer cometut era lhocaria de seguir-te.” E Agib responec: “Per Allà!, qu’ès un amic perilhós!
Es-mil-e-ua-net-II-WEB	Per çò d’uns doci que mos autregeres, sigueres a mand de comprometer-mos.
Es-mil-e-ua-net-II-WEB	Mès ara non vau a entrar, ne minjarè arren ena tua casa, se non me jures que non gesseràs darrèr de nosati coma er aute viatge.
Es-mil-e-ua-net-II-WEB	E te cau saber que se non ei atau jamès tornaram aciu, pr’amor que passaram tota era setmana en Damasc, pr’amor de qué eth mèn pairin li crompe pressents ath sultan.” Alavetz Badreddin exclamèc: “Qu’ac juri dauant de vosati!” E de seguit Agib e er eunuc entrèren ena botiga, e Badreddin les aufric ua tassa de grans de milgrana, era sua deliciosa especialitat.
Es-mil-e-ua-net-II-WEB	E Agib li didec: “Vene, e minja damb nosati.
Es-mil-e-ua-net-II-WEB	E atau dilhèu Allà autregi era capitada as nòstes recèrques.” E Hassan se sentec plan erós en sèir-se dauant d’eri.
Es-mil-e-ua-net-II-WEB	Mès que non deishaue ne un solet moment de contemplar a Agib.
Es-mil-e-ua-net-II-WEB	E lo guardaue d’ua manèra tant estranha e persistenta, qu’Agib, aclapat, li didec: “Per Allà!
Es-mil-e-ua-net-II-WEB	Qu’ès un enamorat plan pesant e shordaire!
Es-mil-e-ua-net-II-WEB	Ja t’ac didí er aute còp.
Es-mil-e-ua-net-II-WEB	Non me guardes d’aguesta manèra, pr’amor que semble que me volgues avalar damb es tòns uelhs.” E as sues paraules responec Badreddin damb aguestes estròfes:
Es-mil-e-ua-net-II-WEB	En çò de mès prigond deth mèn còr i a entà tu un secret que non posqui revelar, un pensament intim e amagat que jamès arrevirarè en paraules!
Es-mil-e-ua-net-II-WEB	Ò tu, qu’umilies ara ludenta lua, orgulhosa dera sua beresa!
Es-mil-e-ua-net-II-WEB	Ò tu, ròstre radiant, qu’avergonhes ath maitin e ara reludenta auròra!
Es-mil-e-ua-net-II-WEB	Que t’è consagrat un culte mut; te dediquè, ò veire escuelhut!
Es-mil-e-ua-net-II-WEB	E ara uscli e me honi complètament!
Es-mil-e-ua-net-II-WEB	Eth tòn ròstre qu’0i eth mèn paradís!
Es-mil-e-ua-net-II-WEB	Sò segur de morir d’aguesta set usclanta!
Es-mil-e-ua-net-II-WEB	E ça que la, es tòns pòts la poirien amortar e me porien refrescar damb era sua mèu!
Es-mil-e-ua-net-II-WEB	Acabades aguestes estròfes, ne recitèc d’autes non mens admirables, mès damb un aute sens, dirigides ar eunuc.
Es-mil-e-ua-net-II-WEB	E atau s’estèc en tot díder vèrsi pendent ua ora, tan lèu dedicadi a Agib coma ar esclau.
Es-mil-e-ua-net-II-WEB	E dempús de qué es sòns òstes s’auessen assadorat, Hassan se lheuèc pr’amor de hèr-les a vier çò que les calie entà lauar-se.
Es-mil-e-ua-net-II-WEB	E de seguit les aufric un beròi pichèr de coeire fòrça net; les esposquèc damb aigua de ròses, en tot hèr servir un aspersor de plata que sauvaue suenhosament en estatge mès naut dera botiga, que sonque lo treiguie en escadences especiaus.
Es-mil-e-ua-net-II-WEB	E non content encara, gessec un instant entà tornar de seguit, hènt-se a vier ena man dus cantres plei de sorbet d’aigua de ròses, e n’aufric un a cada un, dident: “Accepatz-ac e coronatz atau era vòsta condescendéncia.” Alavetz Agib cuelhec un cantre e beuec, e dempús l’ac autregèc ar eunuc, que beuec e l’ac autregèc un aute còp a Agib que beuec e l’ac tornec a autrejar ar esclau, e atau successiuament, enquia qu’aumpliren ben eth vrente e se vederen assadoradi coma jamès n’auien estat ena sua vida.
Es-mil-e-ua-net-II-WEB	E fin finau li balhèren es gràcies ath pastissèr, e se retirèren ara prèssa entà arribar en campament abans dera còga deth solei.
Es-mil-e-ua-net-II-WEB	E arribadi enes tendes, Agib s’apressèc a punar era man dera sua mairia e dera sua mair Sett El-Hosn.
Es-mil-e-ua-net-II-WEB	E era mairia li balhèc un aute punet, en tot brembar-se’n deth sòn hilh Badreddin, e li calec alendar e plorar fòrça.
Es-mil-e-ua-net-II-WEB	Dempús recitèc aguestes dues estròfes:
Es-mil-e-ua-net-II-WEB	Se non auessa era esperança de qué es objèctes separadi s’an d’amassar bèth dia, arren auria sauvat ja des de que partires!
Es-mil-e-ua-net-II-WEB	Mès que hi eth jurament de qué non entrarie en mèn còr mès amor qu’eth sòn!
Es-mil-e-ua-net-II-WEB	Dempús li didec a Agib: “Hilh mèn, a on sigueres?” E eth responec: “Pes mercats de Damasc.” E era didec: “Que deues auer fòrça apetís.” E se lheùèc e li hec a vier ua terrina plia deth famós doç de milgrana, deliciosa especialitat qu’en era n’ère fòrça adreita, e qu’es sues prumères nocions auie balhat ath sòn hilh Badreddin quan ère un mainatge.
Es-mil-e-ua-net-II-WEB	E li manèc ar eunuc: “Que pòs minjar damb eth tòn patron Agib.” E er eunuc, hènt ua potèla, se didie: “Per Allà!
Es-mil-e-ua-net-II-WEB	Maudit er apetís que senti!
Es-mil-e-ua-net-II-WEB	Non poirè minjar ne ua soleta bocada!” Mès venguec a sèir-se ath costat deth sòn senhor.
Es-mil-e-ua-net-II-WEB	E Agib, que s’auie seigut tanben, se trapaue damb er estomac plen per çò qu’auie minjat e begut ena pastisseria.
Es-mil-e-ua-net-II-WEB	Ça que la, cuelhec un shinhau d’aqueth doç, mès que non se lo podec avalar pr’amor qu’ère hart.
Es-mil-e-ua-net-II-WEB	Ath delà li semblèc plan pòc ensucrat.
Es-mil-e-ua-net-II-WEB	E de vertat que non ère atau, ne plan mens.
Es-mil-e-ua-net-II-WEB	Pr’amor qu’eth tòrt ère sòn, donques que ja non podie èster mes cargat de çò qu’ère.
Es-mil-e-ua-net-II-WEB	Atau ei que, hènt veir ua grana repugnància, li didec ara sua mairia: “Ò, mairia!
Es-mil-e-ua-net-II-WEB	Qu’ei que non sabes que non i a arrés en mon que m’egale en art dera pastisseria e dera confitura, coma non sigue eth tòn pair Hassan Badreddin, e aquerò pr’amor que jo l’ensenhè?” Mès Agib repliquèc: “Per Allà, mairia, qu’ad aguest plat li manque un shinhau de sucre.
Es-mil-e-ua-net-II-WEB	Non l’ac digues ara mia mair ne ath mèn pairin; mès te cau saber que viem de minjar en mercat, a on mos a obsequiat un pastissèr en tot aufrir-mos aguest madeish plat.
Es-mil-e-ua-net-II-WEB	A!, sonque de flairar-lo mos daurie eth còr!
Es-mil-e-ua-net-II-WEB	E eth sòn sabor deliciós aurie desvelhat er apetís d’un malaut.
Es-mil-e-ua-net-II-WEB	E era mairia, emmaliciada en enténer aguestes paraules, lancèc ua terribla guardada ar eunuc Said e li didec…
Es-mil-e-ua-net-II-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-II-WEB	Alavetz, era sua fraia, era joena Doniazada, didec: “Ò fraia mia!
Es-mil-e-ua-net-II-WEB	E eth rei didec entada eth: “Per Allà!
Es-mil-e-ua-net-II-WEB	Dempús eth rei Schahriar e Schahrazada passèren abraçadi era rèsta dera net enquia que gessec eth solei.
Es-mil-e-ua-net-II-WEB	Ara seguida eth rei Shahriar se n’anèc entara sala des sòns justícies e s’aumplic eth divan damb era multitud de visirs, camarlencs, gardes e gent de palai.
Es-mil-e-ua-net-II-WEB	E eth rei jutgèc e dispausèc nomentaments e destitucions, e governèc e despachèc es ahèrs pendents, enquia que s’auec acabat eth dia.
Es-mil-e-ua-net-II-WEB	E dempús se lheuèc eth divan, entornèc eth rei en palai, e quan arribec era net venguec a cercar a Schahrazada, era hilha deth visir, e non deishèc de hèr damb era, era sua causa acostumada.
Es-mil-e-ua-net-II-WEB	E era joena Doniazada, quan vedec que ja s’auie acabat era causa, s’esdeguèc a lheuar- se deth tapís e li didec a Schahrazada:
Es-mil-e-ua-net-II-WEB	E Schahrazada didec:
Es-mil-e-ua-net-II-WEB	Me n’è sabut, ò rei afortunat!
Es-mil-e-ua-net-II-WEB	Atau as pervertit ath mainatge!
Es-mil-e-ua-net-II-WEB	Com gausères hèr-lo entrar en botigues de codinèrs o pastissèrs?” Dauant d’aguestes paraules d’Agib, er eunuc, plan espaurit, s’esdeguèc a remir, e didec: “Que non auem entrat en cap pastisseria; non hérem senon passar peth dauant.” Mès Agib persutèc tu per tu: “Per Allà!
Es-mil-e-ua-net-II-WEB	Alavetz era mairia se n’anèc indignada ara cèrca deth visir pr’amor de hèr-li saber aqueth terrible delicte der “eunuc de quitran”.
Es-mil-e-ua-net-II-WEB	E de tau sòrta excitèc ath visir contra er esclau, que Chamseddin, òme de mala encolia, que solie ventar-se a crits contra es sirvents, se pressèc a anar damb era sua cunhada ara cèrca d’Agib e der eunuc.
Es-mil-e-ua-net-II-WEB	E exclamèc: “Said!
Es-mil-e-ua-net-II-WEB	Ei vertat qu’entrères damb Agib en ua pastisseria?” E er eunuc, espaurit, didec: “Que non ei vertat, non auem entrat.” Mès Agib, maliciosament, didec: “Plan qu’auem entrat!
Es-mil-e-ua-net-II-WEB	E ath delà, guaire auem minjat!
Es-mil-e-ua-net-II-WEB	Ai, mairia!
Es-mil-e-ua-net-II-WEB	Qu’ère tant esquist que mos assadorèrem enquiath nas.
Es-mil-e-ua-net-II-WEB	E dempús auem prenut un sorbet deliciós, damb nhèu, de çò mès esquist.
Es-mil-e-ua-net-II-WEB	E er complasent pastissèr non estauvièc bric eth sucre, coma era mairia.” Alavetz aumentèc era ira deth visir, e li tornèc a preguntar ar eunuc, mès aguest seguie remint.
Es-mil-e-ua-net-II-WEB	Ara seguida eth visir li didec: “Said!
Es-mil-e-ua-net-II-WEB	Qu’ès un mentidèr, as auut era audàcia de desmentir ad aguest mainatge, que ditz era vertat, e solet te poiria creir se te mingèsses tota era terrina premanida pera mia cunhada.
Es-mil-e-ua-net-II-WEB	Alavetz, Said, assadorat pera regolada ena casa de Badreddin, volec someter-se ara pròva.
Es-mil-e-ua-net-II-WEB	E se seiguec dauant dera terrina, prèst a començar, mès que li calec deishà’c ena prumèra bocada, pr’amor qu’ère plen enquiara gòrja.
Es-mil-e-ua-net-II-WEB	E auec de lançar era bocada que cuelhec, en tot esdegar-se a díder qu’era vesilha auie minjat tant en pabilhon damb es auti esclaus, qu’auie cuelhut ua indigestion.
Es-mil-e-ua-net-II-WEB	Mès eth visir comprenec de seguit qu’er eunuc auie entrat reaument aqueth dia ena botiga deth pastissèr.
Es-mil-e-ua-net-II-WEB	E er eunuc, plen de còps, demanaue pietat, encara que seguie cridant: “Ò, senhor!
Es-mil-e-ua-net-II-WEB	Ditz era vertat!” Alavetz er eunuc se decidic e didec: “Òc, senhor mèn, qu’ei vertat.
Es-mil-e-ua-net-II-WEB	Auem entrar ena pastisseria en mercat.
Es-mil-e-ua-net-II-WEB	E aquerò que mos autregèren aquiu enta minjar ère tant esquist, qu’ena mia vida è tastat ua causa semblabla.
Es-mil-e-ua-net-II-WEB	Non coma aguesta, plan òrra e detestabla!
Es-mil-e-ua-net-II-WEB	Per Allà!
Es-mil-e-ua-net-II-WEB	Alavetz eth visir se metec a arrir de boni talents; mès era mairia non podec tier eth sòn despièit, e didec: “Cara, mentidèr!
Es-mil-e-ua-net-II-WEB	Que non vas a hèr-me a vier un plat coma aguest!
Es-mil-e-ua-net-II-WEB	Tot aquerò qu’as dit non ei senon ua invencion tua.
Es-mil-e-ua-net-II-WEB	Vè-te’n se non, a cercar ua terrina d’aguest madeish doç.
Es-mil-e-ua-net-II-WEB	E se te la hès a vier, poiram comparar eth mèn trabalh damb eth d’aguest pastissèr.
Es-mil-e-ua-net-II-WEB	Eth mèn cunhat serà qui jutge.” E er eunuc responec: “Que i sò d’acòrd”.
Es-mil-e-ua-net-II-WEB	Alavetz era mairia li balhèc miei dinnar e ua terrina de porcelana ueda.
Es-mil-e-ua-net-II-WEB	E er eunuc gessec, caminant entara pastisseria, a on li didec ath pastissèr: “Vaquí que viem d’apostar en favor d’aguest plat de milgrana, que sabes hèr, contra un aute qu’an premanit es sirvents.
Es-mil-e-ua-net-II-WEB	Aciu qu’as miei dinnar, mès presenta-lo damb tota era tua adretia, pr’amor que se non, me foteràn ua naua repassada.
Es-mil-e-ua-net-II-WEB	Encara me hèn mau es costelhes.” Alavetz Hassan se metec a arrir e li didec: “Non te cau pòur; sonque i a en mon ua persona que se’n sàpie de hèr aguest doç, e ei era mia mair.
Es-mil-e-ua-net-II-WEB	Dempús Badreddin aumplic plan suenhosament era terrina, e enquia e tot la milhorèc en tot higer-li un shinhau de musc e d’aigua de ròses.
Es-mil-e-ua-net-II-WEB	E er eunuc tornèc ara prèssa entath campament.
Es-mil-e-ua-net-II-WEB	Alavetz era mairia d’Agib cuelhec era terrina e s’esdeguèc a tastar eth doç entà veir era sua qualitat e eth sòn sabor.
Es-mil-e-ua-net-II-WEB	E a penes se lo hec a vier enes sòns pòtz, exalèc un crit e queiguec d’esquia.
Es-mil-e-ua-net-II-WEB	E eth visir e toti es auti non gessien deth sòn estonament, e se pressèren a esposcar damb aigua de ròses era cara dera mairia, qu’ath cap d’ua ora se remetec.
Es-mil-e-ua-net-II-WEB	E didec; “Per Allà!
Es-mil-e-ua-net-II-WEB	Er autor d’aguest plat de milgrana non pòt èster senon eth mèn hilh Hassan Badreddin, e non cap aute!
Es-mil-e-ua-net-II-WEB	Ne sò solide fòrça!
Es-mil-e-ua-net-II-WEB	E en entener-la, eth visir arribèc ar arràs dera alegria e dera impaciéncia, e exclamèc: “Allà va a perméter que fin finau mos amassem!” De seguit cridèc as sòns sirvents, e dempús de meditar pendent un moment, cuelhec un plan, e les didec: “Anatz vint de vosati ena pastisseria d’aguest Hassan, coneishut en mercat coma Hassan El-Bassraui, e trincatz tot çò qu’age ena botiga.
Es-mil-e-ua-net-II-WEB	Dempús montèc a shivau, e aprovedit des cartes oficiaus, se n’anèc entara casa deth govèrn entà veir ath lòctenent que representaue en Damasc ath sòn senhor eth sultan d’Egipte.
Es-mil-e-ua-net-II-WEB	E li mostrèc es cartes deth sultan ath lòctenent governador, que s’inclinèc en lieger-les, punant-li respectuosament e botant-se-les en cap damb veneracion.
Es-mil-e-ua-net-II-WEB	Dempús, en tot virar-se entath visir, li didec: “Que sò as vòstes ordes.
Es-mil-e-ua-net-II-WEB	E dempús de dider-se adiu deth governador, tornèc eth visir enes sues tendes.
Es-mil-e-ua-net-II-WEB	Per sua part, Hassan Badreddin, vedec arribar gent armada damb paus, piòshes e destraus, que se calèren còp sec ena sua pastisseria, en tot trincà’c tot, lançar per tèrra toti es doci e pastissi, e esbauçant, fin finau, era botiga sancera.
Es-mil-e-ua-net-II-WEB	Alavetz, agarrant ath plan espaurit pastissèr, l’estaquèren damb era tela deth sòn turbant, sense badar boca.
Es-mil-e-ua-net-II-WEB	E Hassan pensaue: “Per Allà!
Es-mil-e-ua-net-II-WEB	Era causa de tot aquerò que deu ester era terrina.
Es-mil-e-ua-net-II-WEB	E acabèren per hèr-lo-se a vier en campament, ena preséncia deth visir.
Es-mil-e-ua-net-II-WEB	E Hassan Badreddin, plan espaurit, exclamèc: “Senhor!
Es-mil-e-ua-net-II-WEB	Quin crim e cometut?” E eth visir didec: “Ès tu eth qu’a premanit aguest doç de milgrana?” E Hassan repliquèc: “Ò, senhor mèn!
Es-mil-e-ua-net-II-WEB	Auetz trapat en eth quauquarren que per aquerò m’agen de talhar eth cap?” E eth visir repliquèc severament: “Talhar-te eth cap?
Es-mil-e-ua-net-II-WEB	Aquerò serie un castig massa leugèr.
Es-mil-e-ua-net-II-WEB	Pr’amor qu’eth visir auie encargat as dues daunes que lo deishèssen actuar ath sòn gust, donques que non volie balhar-les compdes des sues investigacions enquiara sua arribada en Eth Caire.
Es-mil-e-ua-net-II-WEB	Cridèc, donc, as sòns esclaus, e les didec: “Que vengue un des nòsti camelhèrs.
Es-mil-e-ua-net-II-WEB	E hètz- vos a vier un calaish gran de husta.” E es esclaus aubediren de seguit.
Es-mil-e-ua-net-II-WEB	Dempus, per orde deth visir, s’apoderèren der espaurit Hassan e lo heren entrar en calaish, que barrèren suenhosament.
Es-mil-e-ua-net-II-WEB	De seguit lo cargueren en camèlh, lheuèren es tendes e era acompanhada se metec en marcha.
Es-mil-e-ua-net-II-WEB	E atau caminèren enquiara net.
Es-mil-e-ua-net-II-WEB	Alavetz s’arturèren entà minjar, e pr’amor de qué Hassan tanben mingèsse lo deishèren gésser uns instants, en tot embarrar-lo dempús de nauèth.
Es-mil-e-ua-net-II-WEB	E atau seguiren eth viatge.
Es-mil-e-ua-net-II-WEB	De quan en quan s’arturauen, e hègen gésser a Hassan deth calaish entà tornar-lo a embarrar dempús d’un interrogatòri deth visir, que li preguntaue cada còp: “Ès tu eth que premanic eth doç de milgrana?” E Hassan responie tostemp: “Òc, senhor mèn!
Es-mil-e-ua-net-II-WEB	Qu’ei atau, de vertat!
Es-mil-e-ua-net-II-WEB	E d’aguesta sòrta arribèren en Eth Caire.
Es-mil-e-ua-net-II-WEB	Mès abans d’entrar ena ciutat, eth visir hec que treiguessen a Hassan deth calaish e l’ac presentèssen.
Es-mil-e-ua-net-II-WEB	E alavetz dispausèc: “Que vengue de seguit un hustèr!” E eth hustèr venguec, e eth visir li didec: “Cuelh es mides de longada e d’amplada entà bastir ua estrada que li vengue ben ad aguest òme, e adaptar- la a un carreton, qu’arrossegarà un parelh de bufles.” E Hassan, espaurit, exclamèc: “Senhor, qué vas a hèr damb jo?” E eth visir didec: “Clauar-te ena estrada e amiar-te pera ciutat entà que toti te veiguen.” E Hassan repliquèc: “Mès, quin ei eth crim, entà que me castigues d’aguesta manèra?” Alavetz eth visir Chamseddin li didec: “Era negligéncia que premanires eth plat de milgrana!
Es-mil-e-ua-net-II-WEB	Li mancaue condiment e aròma.” En entener-lo Hassan, se piquèc damb es mans eth cap, e didec: “Per Allà!
Es-mil-e-ua-net-II-WEB	Tot aquerò qu’ei eth mèn crim!
Es-mil-e-ua-net-II-WEB	Alavetz Hassan arribèc en limit der estonament, e lheuant es braci entath cèu se metec a reflexionar prigondament.
Es-mil-e-ua-net-II-WEB	E mentretant, eth hustèr seguie premanint aquiu madeish eth pau deth suplici, e de quan en quan lançaue guardades a Hassan, volent dider-li: “Per Allà!
Es-mil-e-ua-net-II-WEB	Mès a tot darrèr escuric.
Es-mil-e-ua-net-II-WEB	E s’apoderèren de Hassan e de nauèth l’embarrèren en calaish.
Es-mil-e-ua-net-II-WEB	E eth sòn oncle li didec: “Deman te crucificaram!” Dempús demorèc a que Hassan s’auesse adormit laguens dera sua preson.
Es-mil-e-ua-net-II-WEB	Alavetz ordenèc que carguèssen era caisha en un camèlh e dèc era orde de partir sense arturar-se enquia arribar en palai.
Es-mil-e-ua-net-II-WEB	E siguec alavetz quan l’ac volec revelar ara sua hilha e ara sua cunhada.
Es-mil-e-ua-net-II-WEB	E li didec ara sua hilha Sett El-Hosn: “Laudat sigue Allà!
Es-mil-e-ua-net-II-WEB	Aciu que l’as!
Es-mil-e-ua-net-II-WEB	Vè-te’n, hilha mia e sigues erosa!
Es-mil-e-ua-net-II-WEB	E saja de plaçar es mòbles, es tapissi e tot çò de casa e dera cramba noviau exactament madeish qu’èren era net dera tua nòça.” E Sett El-Hosn, lèu ath limit dera emocion, balhèc de seguit es ordes necessàries, e es sues sirventes se lheuèren de seguit, e se meteren ara òbra, alugant es candelèrs.
Es-mil-e-ua-net-II-WEB	E eth visir les didec: “Que vau a ajudar ara vòsta memòria.” E dauric un armari, e treiguec eth papèr damb era lista des mòbles e de toti es objèctes, damb era indicacion deth lòc qu’ocupauen.
Es-mil-e-ua-net-II-WEB	E anèc liegent plan peth menut aguesta lista, en tot tier compde de que cada causa anèsse en sòn lòc.
Es-mil-e-ua-net-II-WEB	E tan meravilhosament se hec tot, qu’er observaire mès intelligent s’aurie pensat qu’ère ena net dera nòça de Sett El-Hosn damb eth gibós.
Es-mil-e-ua-net-II-WEB	De seguit eth visir placèc damb es sues pròpries mans era ròba de Hassan a on aguest l’auie deishat: eth turbant ena cagira, es calçotets en lhet, es pantalons e era tunica en divan, damb era borsa des mil dinnars e eth contracte deth judiu, tornant a cóser en turbant eth tròç de tela damb es papèrs que contenguie.
Es-mil-e-ua-net-II-WEB	Dempús li recomanèc a Sett El-Hosn que se vestisse coma era prumèra net, en tot premanir-se a recéber ath sòn cosin e espós Hassan Badreddin, e quan aguest entrèsse li didesse: “Ò, Be n’as estat de temps en lavabo!
Es-mil-e-ua-net-II-WEB	Per Allà!
Es-mil-e-ua-net-II-WEB	Se non te trapes ben, per qué non ac dides?
Es-mil-e-ua-net-II-WEB	Dilhèu non sò era tua esclaua?” E li recomanèc tanben, encara qu’en realitat Sett El-Hosn non auie besonh d’aguest avertiment, que se mostrèsse plan corau damb eth sòn cosin e li hesse passar ua net çò de mès agradiua possible.
Es-mil-e-ua-net-II-WEB	E dempús eth visir anotèc era data d’aguest dia benedit.
Es-mil-e-ua-net-II-WEB	E venguec ena cramba a on ère Hassan enbarrat en calaish.
Es-mil-e-ua-net-II-WEB	E dempús s’esguitlèc, daurint es pòrtes qu’amiauen entara cramba noviau, entà que Hassan se desvelhèsse solet.
Es-mil-e-ua-net-II-WEB	E Hassan non se tardèc a desvelhar-se, e estonat en veder-se lèu despolhat en aqueth correder tan meravilhosament alugat, e que non l’ère desconeishut, didec: “Per Allà!
Es-mil-e-ua-net-II-WEB	Serè desvelhat e soniant?”.
Es-mil-e-ua-net-II-WEB	Passadi es prumèrs moments de suspresa, se risquèc a lheuar-se e a guardar a trauèrs d’ua des pòrtes que se daurien en correder.
Es-mil-e-ua-net-II-WEB	E de ressabuda perdec er alend.
Es-mil-e-ua-net-II-WEB	Venguie d’arreconéisher era sala a on s’auie celebrat era hèsta en aunor sòn e de tau detriment entath gibós.
Es-mil-e-ua-net-II-WEB	E en tot guardar pera pòrta qu’amiaue entara cramba noviau, vedec eth sòn turbant sus ua cagira e eth divan, era tunica e es sòns pantalons.
Es-mil-e-ua-net-II-WEB	Alavetz, plen de sudor eth sòn front, se didec: “Serè desvelhat?
Es-mil-e-ua-net-II-WEB	Serè soniant?
Es-mil-e-ua-net-II-WEB	Serè hòl?” E volec auançar, mès auançaue un shinhau e hège repè, en tot netejar-se en cada moment eth front, banhat de sudor hereda.
Es-mil-e-ua-net-II-WEB	E fin finau exclamèc: “Per Allà!
Es-mil-e-ua-net-II-WEB	Que non ei possible dobtar.
Es-mil-e-ua-net-II-WEB	Aquerò qu’ei un saunei!
Es-mil-e-ua-net-II-WEB	Mès, qu’ei que non èra jo estacat e calat en un calaish?
Es-mil-e-ua-net-II-WEB	Non!
Es-mil-e-ua-net-II-WEB	Aquerò que non ei un saunei!” E atau arribèc enquiara entrada dera cramba noviau, e cautelosament treiguec eth cap.
Es-mil-e-ua-net-II-WEB	E vaquí que Sett El-Hosn, estirada en lhet, damb tota era sua beresa, lheuèc gentilament ua des puntes dera mosquitèra de seda blua e didec: “Ò patron estimat!
Es-mil-e-ua-net-II-WEB	Guaire temps as estat en lavabo!
Es-mil-e-ua-net-II-WEB	E alavetz eth praube Hassan se metec a arrir, dera madeisha manèra qu’un avalador de aishish o un humador d’òpi, e cridaue: “Ò, quin saunei tant estonant!
Es-mil-e-ua-net-II-WEB	Quin saunei tant embolhat!” E auancèc damb infinites precaucions, coma se cauishiguèsse sèrps, agarrant damb ua man era hauda dera camisa e paupant en aire damb era auta man, coma un cèc o un embriac.
Es-mil-e-ua-net-II-WEB	Dempús, sense poder tier era emocion, se seiguec en tapìs e comencèc a reflexionar prigondament.
Es-mil-e-ua-net-II-WEB	E se passaue que vedie aquiu madeish, dauant d’eth, es sòns pantalons tau coma èren, damb es sòns plècs ben hèts, eth sòn turbant de Bassra, era sua tunica, e penjant, es cordons dera borsa.
Es-mil-e-ua-net-II-WEB	E de nauèth li parlèc Sett El-Hons des der interior deth lhet e li didec: “Qué hès, estimat mèn?
Es-mil-e-ua-net-II-WEB	Que te veigui perplèx e tremolós!
Es-mil-e-ua-net-II-WEB	Alavetz, Badreddin, sense lheuar-se e sarrant-se eth front damb es mans, comencèc a daurir e barrar era boca, damb ua arridalha de lhòco, e ara fin podec díder: “Quin començament?
Es-mil-e-ua-net-II-WEB	E de quina net?
Es-mil-e-ua-net-II-WEB	Per Allà!
Es-mil-e-ua-net-II-WEB	Alavetz Sett El-Hosn li didec: “Ò estimat mèn!
Es-mil-e-ua-net-II-WEB	Padega-te!
Es-mil-e-ua-net-II-WEB	Peth nòm d’Allà!
Es-mil-e-ua-net-II-WEB	Padega-te!
Es-mil-e-ua-net-II-WEB	Que parli d’aguesta net que vies de passar enes mèns braci, era net deth poderós boçon!
Es-mil-e-ua-net-II-WEB	Gesseres un instant e t’as tardat lèu ua ora.
Es-mil-e-ua-net-II-WEB	Mès ja veigui que non te trapes ben.
Es-mil-e-ua-net-II-WEB	Vene, uelhs mèns!
Es-mil-e-ua-net-II-WEB	Mès Badreddin seguic arrint coma un lhòco, e didec: “Pòt èster que digues era vertat!
Es-mil-e-ua-net-II-WEB	Qu’ei possible que m’aja esclipsat en lavabo e qu’aja soniat!” Dempús higec: “Mès be n’a estat de desagradiu aguest saunei!
Es-mil-e-ua-net-II-WEB	Guarda qu’è soniat qu’èra quauquarren atau coma un codinèr o pastissèr ena ciutat de Damasc, en Siria, plan luenh d’aciu, que viuia pendent dètz ans en aguest mestièr.
Es-mil-e-ua-net-II-WEB	Qu’è soniat tanben en un gojat, solide hilh d’un nòble, ath quau acompanhaue un eunuc.
Es-mil-e-ua-net-II-WEB	E m’arribèc damb eth tau aventura.” E eth praube Hassan, notant qu’era sudor li baishaue peth front, se l’anèc a shugar, mès dempús paupèc era tralha dera pèira que l’auie herit, e hec un bot e didec: “Per Allà!
Es-mil-e-ua-net-II-WEB	Aguest còp ei possible que te l’ages hèt tu hè un moment, en bèth un des nòsti transpòrts.” E dempús didec: “Seguisqui en tot condar-te eth mèn saunei.
Es-mil-e-ua-net-II-WEB	Arribè en Damasc, mès sabi pas com.
Es-mil-e-ua-net-II-WEB	Qu’ere un maitin, e jo anaua coma me ves ara, en camisa e damb ua casqueta blanca: era casqueta deth gibós.
Es-mil-e-ua-net-II-WEB	E es abitants, sabi pas se qué volien hèr damb jo.
Es-mil-e-ua-net-II-WEB	Eretè era botiga deth pastissèr, un vielhet fòrça amable.
Es-mil-e-ua-net-II-WEB	Mès plan, aquerò non a estat un saunei!
Es-mil-e-ua-net-II-WEB	Donques qu’è premanit un plat de milgrana que non auie pro aròma…
Es-mil-e-ua-net-II-WEB	E dempús?…
Es-mil-e-ua-net-II-WEB	Alavetz Sett El-Hosn exclamèc: “Estimat mèn!
Es-mil-e-ua-net-II-WEB	E Hassan Badreddin, en tot interromper-se de quan en quan entà deishar anar exclamacions, li condèc a Sett El-Hosn tota era istòria, reau o soniada, dès eth principi enquiath finau.
Es-mil-e-ua-net-II-WEB	E dempús higec: “Quan pensi que lèu me crucifiquen!
Es-mil-e-ua-net-II-WEB	E m’aurien crucificat se non s’auesse esbugassat oportunament eth saunei!
Es-mil-e-ua-net-II-WEB	Per Allà!
Es-mil-e-ua-net-II-WEB	E Sett El-Hosn li preguntèc: “E per què te volien crucificar?” E eth responec: “Per auer aromatizat pòc eth doç de milgrana.
Es-mil-e-ua-net-II-WEB	Ò!, me demoraue era terribla estrada damb un carreton arrossegat per dus bufles deth Nil.
Es-mil-e-ua-net-II-WEB	Mès gràcies a Allà, tot a estat un saunei…
Es-mil-e-ua-net-II-WEB	Alavetz, El-Hosn que ja non podie mès, sautèc deth lhet, se lancèc enes braci de Hassan Badreddin, e sarrant-lo contra eth sòn pièch, comencèc a punar-lo.
Es-mil-e-ua-net-II-WEB	Mès eth non se botjaue.
Es-mil-e-ua-net-II-WEB	E de pic didec: “Non, non, aquerò que non ei un saunei!
Es-mil-e-ua-net-II-WEB	Per Allà!
Es-mil-e-ua-net-II-WEB	A on sò?
Es-mil-e-ua-net-II-WEB	E eth praube Hassan amiat doçament entath lhet enes braci de Sett El-Hosn, s’estirèc agotat e queiguec en un saunei prigond, velhat pera sua esposa, que de quan en quan l’entenie gasulhar: “Ei realitat!
Es-mil-e-ua-net-II-WEB	Damb eth matin arribèc era cauma en esperit de Hassan Badreddin, que, en desvelhar-se se trapèc enes braci de Sett El-Hosn en to veir ath hons deth lhet ath sòn oncle eth visir Chamseddin, que de seguit li desirèc era patz.
Es-mil-e-ua-net-II-WEB	E Badreddin li didec: “Per Allà!
Es-mil-e-ua-net-II-WEB	Alavetz, eth visir Chamseddin, coma que ja non auie cap motiu entà carar, didec:
Es-mil-e-ua-net-II-WEB	Te cau saber qu’ès Hassan Badreddin, hilh deth mèn defuntat frair Nureddin, visir de Bassra.
Es-mil-e-ua-net-II-WEB	E se t’è hèt patir taus tractes a estat entà auer ua bona pròva entà identificar-te e saber qu’ères tu, e non un aute, eth qu’entrèc ena casa dera mia hilha era net dera sua nòça.
Es-mil-e-ua-net-II-WEB	E aguesta pròva l’è auut en veir que coneishies (donques que jo èra amagat ath tòn darrèr) era casa e es mòbles, e dempús eth tòn turbant, es tòns pantalons e era tua pòcha, e mès que mès, era etiqueta d’aguesta borsa e eth plèc sagerat deth turbant que contie es instruccions deth tòn pair Nureddin.
Es-mil-e-ua-net-II-WEB	Desencusa-me, donc, hilh mèn, pr’amor que non auia ua auta manèra de coneisher-te, donques que non t’auia vist jamès, pr’amor que neisheres en Bassra.
Es-mil-e-ua-net-II-WEB	Ò hilh mèn!
Es-mil-e-ua-net-II-WEB	E eth visir li condèc tota era istòria, e dempús li didec: “Ò hilh mèn!
Es-mil-e-ua-net-II-WEB	Eth prumèr d’arribar siguec Agib, qu’aguest còp se lancèc enes braci deth sòn pair, e Badreddin, plen d’alegria, recitèc aguesti vèrsi:
Es-mil-e-ua-net-II-WEB	Quan te n’anères, me metí a plorar, e es lèrmes se desbordauen pes mies paupetes!
Es-mil-e-ua-net-II-WEB	E jurè que s’Allà amassaue bèth còp as aimants, afligidi pera sua separacion, es mèns pòts non tornarien a parlar dera passada abséncia!
Es-mil-e-ua-net-II-WEB	Era felicitat a complit çò qu’aufric e a pagat eth sòn deute!
Es-mil-e-ua-net-II-WEB	E eth mèn amic a tornat!
Es-mil-e-ua-net-II-WEB	Lhèua-te entad aqueth que te hec a vier era felicitat e recuelh-te es haudes dera tua tunica entà servir-lo!
Es-mil-e-ua-net-II-WEB	A penes acabèc de recitar, quan arribèc somicant e somicant era mairia d’Agib, mair de Badreddin, e se precipitèc enes braci deth sòn hilh, lèu estavanida d’alegria.
Es-mil-e-ua-net-II-WEB	E dempús de granes expansions e lèrmes d’alegria, se condèren mutuaument es sues istòries e es sues penes e toti es sòns patiments.
Es-mil-e-ua-net-II-WEB	E aguesta ei, ò rei afortunat!
Es-mil-e-ua-net-II-WEB	E son aguestes tanben es aventures deth visir Chamseddin, deth sòn frair eth visir Nureddin e de Hassan Badreddin, hilh de Nureddin.
Es-mil-e-ua-net-II-WEB	E eth califa Harun Al-Rachid didec: “Per Allà!
Es-mil-e-ua-net-II-WEB	Era discrèta e sagaça Schahrazada, en tot dirigir-se ath rei Schahriar, sultan dera India e dera China, seguic d’aguesta sòrta: “Mès non te penses, ò rei afortunat!
Es-mil-e-ua-net-II-WEB	Istòria deth gibós, damb eth sarte, eth corredor nazarean, er intendent e eth mètge judiu; çò que d’aquerò arribèc e es sues aventures successiuament referides.
Es-mil-e-ua-net-II-WEB	Alavetz Schahrazada li didec ath rei Schahriar:
Es-mil-e-ua-net-II-WEB	Me n’è sabut, ò rei afortunat!
Es-mil-e-ua-net-II-WEB	Estimaue es distraccions placides e tranquilles e de quan en quan acostumaue a gésser damb era sua hemna, entà passejar e recrear era vista damb er espectacle de carrèrs e jardins.
Es-mil-e-ua-net-II-WEB	Mès un dia qu’es dus auien estat dehòra de casa, en tornar en era, tath vrèspe, trapèren en camin a un gibós de tan grossièra aparença, qu’ère antidòt de tota malenconia e harie arrir ar òme mès trist, esbugassant tota pena e tota afliccion.
Es-mil-e-ua-net-II-WEB	De seguit se l’apressèren eth sarte e era sua hemna, en tot divertir-se tant damb es sues trufaries, que lo convidèren a passar era net ena sua companhia.
Es-mil-e-ua-net-II-WEB	Eth gibós li calec respóner ad aguesta aufèrta coma ère de besonh, amassant-se damb eri, e arribèren toti en casa.
Es-mil-e-ua-net-II-WEB	Alavetz eth sarte se hec enlà un moment pr’amor de vier en mercat abans de qué es comerciants barrèssen es sues botigues, pr’amor que volie crompar viures entà obsequiar ar òste.
Es-mil-e-ua-net-II-WEB	Crompèc peish fregit, pan fresc, citrons, e un gran bocin de halaua9 entath dessèrt.
Es-mil-e-ua-net-II-WEB	Dempús tornèc, botèc totes aguestes causes duant deth gibós, e toti se seigueren a minjar.
Es-mil-e-ua-net-II-WEB	Mentre minjauen alègrament, era hemna deth sarte cuelhec damb es dits un gran tròç de peish e l’ac botèc, de trufaria, tot sancer ena boca deth gibós, en tot caperar-la damb era man pr’amor de qué non escopisse eth tròç, e didec: “Per Allà!
Es-mil-e-ua-net-II-WEB	Alavetz, eth gibós, dempús de molti esfòrci, acabèc per avalar-se eth tròç sancer.
Es-mil-e-ua-net-II-WEB	Mès, malerosament entada eth, auie decretat eth Destin qu’en aquera bocada i auesse ua enòrma espia.
Es-mil-e-ua-net-II-WEB	E aguesta espia li trauessèc era gòrja, en tot costar-li de seguit era mòrt.
Es-mil-e-ua-net-II-WEB	En arribar en aguest punt deth sòn relat, vedec Schahrazada, hilha deth visir, que s’apressaue eth maitin, e damb era sua abituau discrecion non volec seguir era istòria, pr’amor de non abusar deth permís autrejat peth rei Schahriar.
Es-mil-e-ua-net-II-WEB	Alavetz era sua fraia, era joena Doniazada, li didec: “Ò fraia mia!
Es-mil-e-ua-net-II-WEB	E eth rei Schahriar didec entada eth: “Per Allà!
Es-mil-e-ua-net-II-WEB	Dempús eth rei Schahriar cuelhec a Schahrazada entre es sòns braci, e passèren entrelaçadi era rèsta dera net, enquia qu’arribèc eth maitin.
Es-mil-e-ua-net-II-WEB	Alavetz eth rei se lheuèc e partic entara sala de justícia.
Es-mil-e-ua-net-II-WEB	E de seguit entrèc eth visir, e entrèren es emirs, es camarlencs e es gardes, e eth divan s’aumplic de gent.
Es-mil-e-ua-net-II-WEB	E eth rei comencèc a jutjar e a despachar ahèrs, balhant un cargue ad aguest, destituint ar aute, sentenciant es plaids pendents, e tient eth sòn temps d’aguesta sòrta enquia acabar eth dia.
Es-mil-e-ua-net-II-WEB	Acabat ja eth divan, eth rei tornèc enes sues crambes e anèc ara cèrca de Schahrazada.
Es-mil-e-ua-net-II-WEB	Doniazada li didec a Schahrazada: “Ò fraia mia!
Es-mil-e-ua-net-II-WEB	Te prègui que mos condes era seguida d’aguesta istòria deth gibós, damb eth sarte e era sua hemna.” E Schahrazada responec: “De tot còr e damb eth degut aumenatge!
Es-mil-e-ua-net-II-WEB	Mès que non sai s’ac volerà eth rei.” Alavetz eth rei s’esdeguèc a díder: “Que la pòs condar!” E Schahrazada didec:
Es-mil-e-ua-net-II-WEB	Me n’è sabut, ò rei afortunat!
Es-mil-e-ua-net-II-WEB	Quin malastre qu’aguest praube òme age vengut a morir precisament entre es nòstes mans!” Mès era hemna repliquèc: “E qué penses hèr ara?
Es-mil-e-ua-net-II-WEB	Ò anma mia!
Es-mil-e-ua-net-II-WEB	Per qué te negues en absurd enquia emmalautir?
Es-mil-e-ua-net-II-WEB	Per qué te preocupes damb aquerò que te harà vier era pena e era angoisha?
Es-mil-e-ua-net-II-WEB	Non cranhes eth huec, donques que te vas a sèir en eth?
Es-mil-e-ua-net-II-WEB	Non sabes qu’aqueth que s’aprèsse ath huec s’expause a usclar-se?
Es-mil-e-ua-net-II-WEB	Alavetz eth sòn marit li didec: “Sabi pas, de vertat, se qué hèr.” E era sua hemna responec: “Lhèua-te, qu’entre es dus lo lheuaram, en tot caperar-lo damb era vana de seda, e lo treiram ara madeish d’aciu, en vier tu darrèr e jo dauant.
Es-mil-e-ua-net-II-WEB	E peth camin dideràs damb votz nauta: “Qu’ei eth mèn hilh, e aguesta ei era sua mair!
Es-mil-e-ua-net-II-WEB	Anem a cercar a un mètge entà que lo guarisque.
Es-mil-e-ua-net-II-WEB	En enténer eth sarte aguestes paraules se lheuèc, cuelhec ath gibós en braça, e gessec dera casa darrèr dera sua esposa.
Es-mil-e-ua-net-II-WEB	Te poiram veir san e en bona santat?
Es-mil-e-ua-net-II-WEB	Ditz-me!
Es-mil-e-ua-net-II-WEB	Patisses molt?
Es-mil-e-ua-net-II-WEB	Ò maudida picòta!
Es-mil-e-ua-net-II-WEB	E atau seguiren caminant eth sarte e era sua hemna, preguntant pera casa deth mètge, enquia que les amièren ena d’un mètge judiu.
Es-mil-e-ua-net-II-WEB	Piquèren, e de seguit baishèc ua nera, dauric era pòrta e vedec ad aqueth òme qu’amiaue a un mainatge en braça, e ara mair que l’acompanhaue.
Es-mil-e-ua-net-II-WEB	E aguesta li didec: “Amiam a un mainatge entà que lo veigue eth mètge.
Es-mil-e-ua-net-II-WEB	Tornèc a pujar alavetz era sirventa, e de seguit era hemna deth sarte passèc eth lumedan dera casa, hec entrar ath sòn marit, e li didec: “Dèisha de seguit aciu eth cadavre deth gibós.
Es-mil-e-ua-net-II-WEB	E anem-mo’n ath mès córrer.” E eth sarte deishèc eth cadavre deth gibós, en tot botar-lo ath cant dera paret, sus un gradon dera escala, e s’esdeguèc a partir, seguit dera sua hemna.
Es-mil-e-ua-net-II-WEB	Per çò dera nera, entrèc ena casa deth sòn patron eth mètge judiu, e li didec:”Aquiu baish i a un malaut, acompanhat d’un òme e ua hemna, que m’an autrejat entà tu aguest quart de dinnar entà que li recèptes quauquarren que l’aleugerisque.” E quan eth mètge judiu vedec eth quart de dinnar, s’alegrèc fòrça e s’esdeguèc a lheuar-se; mès damb era prèssa non se’n brembèc de cuélher era lum entà baishar.
Es-mil-e-ua-net-II-WEB	E plan per aquerò estramunquèc damb et gibós, en tot hèr-lo quèir.
Es-mil-e-ua-net-II-WEB	E plan espaurit, en veir redolar a un òme, l’examinèc de seguit, e en veir qu’ère mòrt, se pensèc que l’auie aucit eth.
Es-mil-e-ua-net-II-WEB	E cridèc alavetz: “Ò Senhor!
Es-mil-e-ua-net-II-WEB	Ò Allà justicièr!
Es-mil-e-ua-net-II-WEB	Pes dètz paraules santes!” E seguic invocant a Harum, a Yuschah10, hilh de Nun, e as auti.
Es-mil-e-ua-net-II-WEB	E didec: “Vaquí que vengui d’estramuncar damb aguest malaut, e l’è lançat redolant pes escales.
Es-mil-e-ua-net-II-WEB	Mès, com vau a gésser jo de casa damb un cadavre?” Totun aquerò, acabèc per cuelher-lo e amiar-lo des deth pati enquiara sua cramba, a on l’ac mostrèc ara sua hemna, en tot condar-li tot çò que s’auie passat.
Es-mil-e-ua-net-II-WEB	E era exclamèc espaurida: “Non, aciu que non lo podem auer!
Es-mil-e-ua-net-II-WEB	Trèi-lo de casa çò mès lèu possible!
Es-mil-e-ua-net-II-WEB	Se s’està damb nosati enquiara gessuda deth solei, qu’èm perdudi sense remèdi.
Es-mil-e-ua-net-II-WEB	Vam a amiar-lo entre es dus ena terraça e d’aquiu lo lançaram ena casa deth nòste vesin eth musulman.
Es-mil-e-ua-net-II-WEB	Que ja sabes qu’eth nòste vesin ei er intendent proveïdor dera codina deth rei, e era sua casa ei claufida d’arrats, gossets e gats, que baishen pera terraça entà avalar-se es viures d’òli, boder e haria.
Es-mil-e-ua-net-II-WEB	Alavetz eth mètge judiu e era sua hemna cuelheren ath gibós e l’amièren entara terraça, e d’aquiu lo heren baishar doçament enquiara casa deth majordòm, deishant-lo de pès contra era paret dera codina.
Es-mil-e-ua-net-II-WEB	Dempús s’aluenhèren, baishant tranquillament entara sua casa.
Es-mil-e-ua-net-II-WEB	Mès hège pòqui moments qu’eth gibós se trapaue arrimat contra era paret, quan er intendent, qu’ère absent, tornèc ena sua casa, dauric era pòrta, aluguèc ua candèla, e entrèc.
Es-mil-e-ua-net-II-WEB	E trapèc a un hilh d’Adam, de pès en un cornèr, ath cant dera paret dera codina.
Es-mil-e-ua-net-II-WEB	E er intendent, plan estonat, exclamèc: “Qué ei aquerò?
Es-mil-e-ua-net-II-WEB	Per Allà!
Es-mil-e-ua-net-II-WEB	Vaquí qu’eth lairon qu’acostumaue a panar es mèns viures non ère ua bèstia, senon un èsser uman.
Es-mil-e-ua-net-II-WEB	Aguest ei eth que me pane era carn e eth boder, a maugrat de qué les sauvi suenhosament per pòur as gats e as gossets.
Es-mil-e-ua-net-II-WEB	Qu’aurie estat inutil aucir a toti es gossets e gats deth barri coma volia hèr, donques qu’aguest individú ei eth que baishaue pera terraça.” E de seguit agarrèc er intendent ua enòrma estaca, filant-se de cap ar òme, e li fotec còps d’estaca, e encara que lo vedec quèir, lo seguic pataquejant.
Es-mil-e-ua-net-II-WEB	Mès coma qu’er òme non se botjaue, er intendent se n’encuedèc de qué ère mòrt, e alavetz didec desolat: “Solet Allà eth Plan Naut e Omnipotent possedís era fòrça e eth poder!” E dempús higec: “Maudides siguen eth boder e era carn, e maudida sigue aguesta net!
Es-mil-e-ua-net-II-WEB	Qu’auia d’auer tan mala sòrt entà auer aucit atau ad aguest òme!
Es-mil-e-ua-net-II-WEB	E sabi pas se qué vau a hèr damb eth.” Dempús lo guardèc damb mès atencion, comprobant qu’ère gibós.
Es-mil-e-ua-net-II-WEB	E li didec: “Non n’auies pro damb èster gibós?
Es-mil-e-ua-net-II-WEB	Volies tanben èster panaire e panar-me era carn e eth boder des mèns viures?
Es-mil-e-ua-net-II-WEB	Ò, Diu protector, ajuda-me damb eth vel deth tòn poder!” E coma qu’era net ja s’acabaue, er intendent se metec ena espatla ath gibós, gessec dera sua casa, e caminèc damb eth, enquia qu’arribec ena entrada deth mercat.
Es-mil-e-ua-net-II-WEB	S’arturèc alavetz, botèc de pès ath gibós ath costat d’ua botiga, ena cantoada d’un carrèr, e se n’anèc.
Es-mil-e-ua-net-II-WEB	E ath cap de pòc temps d’èster eth cadavre aquiu, passèc un nazarean.
Es-mil-e-ua-net-II-WEB	Qu’ère eth corredor de comèrci deth sultan.
Es-mil-e-ua-net-II-WEB	E aquera net amiaue ua peta.
Es-mil-e-ua-net-II-WEB	E en tau estat, anaue entath hammam entà banhar-se.
Es-mil-e-ua-net-II-WEB	Era sua embriaguesa l’ahiscaue as causes mès curioses, e didie: “Tè, qu’ès lèu coma eth Messies!” E caminaue hènt esses e trantalhant, e arribèc a on ère eth gibós.
Es-mil-e-ua-net-II-WEB	E alavetz volec orinar.
Es-mil-e-ua-net-II-WEB	Mès còp sec vedec ath gibós ath sòn dauant, emparat contra era paret.
Es-mil-e-ua-net-II-WEB	E en trapar-se damb aqueth òme, que seguie immobil, se pensèc qu’ère un panaire e que dilhèu siguesse eth que l’auie panat eth turbant, donques qu’eth corredor nazarean anaue sense arren en cap.
Es-mil-e-ua-net-II-WEB	Alavetz se lancèc contra aqueth òme, e li fotec un còp tan violent en cogòt, que lo hec quèir en solèr.
Es-mil-e-ua-net-II-WEB	E de seguit comencèc a cridar ath susvelhant deth mercat.
Es-mil-e-ua-net-II-WEB	E damb era excitación dera sua embriaguesa, seguic pataquejant ath gibós, e lo volec estofar, en tot sarrar-li eth còth damb es dues mans.
Es-mil-e-ua-net-II-WEB	Alavetz arribèc eth susvelhant deth mercat, e vedec ath nazarean sus eth musulman, fotent-li còps, e a mand d’estofar-lo.
Es-mil-e-ua-net-II-WEB	E eth garda didec: “Dèisha ad aguest òme e lhèua-te!” E eth cristian se lheuèc.
Es-mil-e-ua-net-II-WEB	Alavetz eth garda deth mercat s’apressèc ath gibós, que s’auie estirat en solèr, l’examinèc, e vedec qu’ère mòrt.
Es-mil-e-ua-net-II-WEB	E cridèc alavetz: “Quan s’a vist qu’un nazarean age era audàcia de pataquejar a un musulman e aucir-lo?” E eth garda agarrèc ath nazarean, l’estaquèc es mans ena esquia e se lo hec a vier entath walí11 E eth nazarean se planhie e didie: “Ò Messies!
Es-mil-e-ua-net-II-WEB	Ò Vèrge!
Es-mil-e-ua-net-II-WEB	Com è pogut aucir ad aguest òme?
Es-mil-e-ua-net-II-WEB	Que s’a mòrt plan lèu, solet damb un còp de punh!
Es-mil-e-ua-net-II-WEB	Arribadi ena casa deth walí, eth nazarean e eth cadavre deth gibós quedèren embarradi tota era net, enquia qu’eth walí se desvelhèc peth maitin.
Es-mil-e-ua-net-II-WEB	Alavetz eth walí interroguèc ath nazarean qu’auie aucit a un musulman.
Es-mil-e-ua-net-II-WEB	E ordenèc qu’eth borrèu pregonèsse per tota era ciutat era senténcia de mòrt deth corredor nazarean.
Es-mil-e-ua-net-II-WEB	Dempús manèc que lheuèssen era horca e amièssen entada era ath sentenciat.
Es-mil-e-ua-net-II-WEB	Alavetz s’apressèc eth borrèu e premanic era còrda, hec eth nud escorreder, l’ac passèc peth còth ath nazarean, e ja anaue a tirassar d’eth, quan de pic eth proveïdor deth sultan henec era multitud e entre era gentada se filèc de cap ath nazarean, qu’ère de pès ath cant dera horca, e li didec ath borrèu: “Tè-te!
Es-mil-e-ua-net-II-WEB	Que sò jo qui a aucit ad aguest òme!” Alavetz eth walí li preguntèc: “E per qué l’aucires?” E er intendent dicec: “T’ac vau a díder.
Es-mil-e-ua-net-II-WEB	Aguesta net, en entrar ena mia casa, vedí que s’auie calat en era, baishant pera terraça, entà panar-me es mèns viures.
Es-mil-e-ua-net-II-WEB	E li fotí un còp de pau en pièch, e de seguit lo vedí quèir mòrt.
Es-mil-e-ua-net-II-WEB	Alavetz lo cargué ena espatla e l’amiè en mercat, en tot deishar-lo de pès arrimat en ua botiga en tau lòc e en tau cantoada.
Es-mil-e-ua-net-II-WEB	E vaquí qu’ara, damb eth mèn silenci, anaua a èster era causa de qué aucissen ad aguest nazarean, dempús d’auer estat jo eth qu’aucic a un musulman.
Es-mil-e-ua-net-II-WEB	Alavetz eth borrèu cuelhec era còrda qu’auie passat peth còth deth cristian e enrodèc damb era eth còth deth proveïdor, e l’amièc ath cant deth cadafalc, e ja l’anaue a penjar, quan de ressabuda eth mètge judiu passèc entre era multitud, e li cridèc ath borrèu: “Tè- te!
Es-mil-e-ua-net-II-WEB	Eth solet colpable que sò jo!” E dempús condèc atau era causa: “Vos cau saber a toti qu’aguest òme me venguec a cercar entà consultar-me, pr’amor de qué lo guarissa.
Es-mil-e-ua-net-II-WEB	E quan jo baishaua pera escala entà veder-lo, coma qu’ère de net, estramunquè damb eth e redolèc enquiath darrèr gradon, en tot convertir-se en un còs sense anma.
Es-mil-e-ua-net-II-WEB	Alavetz eth walí dispausèc era mòrt deth mètge judiu.
Es-mil-e-ua-net-II-WEB	E eth borrèu li treiguec era còrda deth còth deth proveïdor e la botèc ath còth deth mètge judiu, quan se vedec arribar ath sarte, que, hènt a cuélher a toti, didec: “Tè-te!
Es-mil-e-ua-net-II-WEB	Que sò jo qui l’aucí.
Es-mil-e-ua-net-II-WEB	E vaquí qué se passèc.
Es-mil-e-ua-net-II-WEB	Gessí ager de passeg e tornaua entara mia casa quan escurie.
Es-mil-e-ua-net-II-WEB	En camin me trapè ad aguest gibós, qu’ère embriac e plan divertit, donques qu’amiaue ena man un tamborin e s’acompanhaue cantant d’ua manèra plan agradiua.
Es-mil-e-ua-net-II-WEB	Me posè entà contemplar-lo e divertir-me, e tant m’alegrèc, que lo convidè a minjar ena mia casa.
Es-mil-e-ua-net-II-WEB	E crompè peish entre d’autes causes, e quan èrem en tot minjar, cuelhec era mia hemna un bocin de peish que botèc en un tròç de pan, e l’ac metec ena boca ad aguest òme, e era bocada l’estofèc, en tot morir còp sec.
Es-mil-e-ua-net-II-WEB	Alavetz l’agarrèrem entre era mia hemna e jo e l’amièren ena casa deth mètge judiu.
Es-mil-e-ua-net-II-WEB	Baishèc a daurir-mos ua nera, e jo li didí çò que li didí.
Es-mil-e-ua-net-II-WEB	Dempús l’autregè un quart de dinnar entath sòn patron.
Es-mil-e-ua-net-II-WEB	E mentre era pujaue agarrè jo ath gibós e lo botè de pès contra eth mur dera escala, e jo e era mia hemna partírem ath mès córrer.
Es-mil-e-ua-net-II-WEB	Eth walí, prodigiosament estonat, didec alavetz: “De vertat qu’aguesta istòria se merite èster escrita enes annaus e enes libres.” Dempús ordenèc ath borrèu que deishèsse anar ath judiu e pengèsse ath sarte, que s’auie declarat colpable.
Es-mil-e-ua-net-II-WEB	Alavetz eth borrèu amièc ath sarte ath cant dera horca, li metec era còrda en còth, e didec: “Aguest còp que serà vertat!
Es-mil-e-ua-net-II-WEB	Que ja non i a cap aute cambiament!” E agarrèc era còrda.
Es-mil-e-ua-net-II-WEB	E vaquí tot, de moment!
Es-mil-e-ua-net-II-WEB	Per çò que hè ath gibós, non ère un aute qu’eth bofon deth sultan, que non se podie separar d’eth ne ua soleta ora.
Es-mil-e-ua-net-II-WEB	E eth gibós dempús d’embriagar-se aquera net, s’escapèc deth palai, en tot èster absent pendent tota era net.
Es-mil-e-ua-net-II-WEB	E a londeman, quan eth sultan preguntèc per eth, li dideren: “Ò, senhor!
Es-mil-e-ua-net-II-WEB	Mès eth walí auie manat penjar ar aucidor, e eth borrèu se premanie entà executar-lo; mès alavetz se presentèc un dusau individú, e dempús un tresau, e toti didien.
Es-mil-e-ua-net-II-WEB	E eth carmalenc baishèc, e arribèc ath cant deth cadafalc, precisament quan eth borrèu anaue a executar ath sarte.
Es-mil-e-ua-net-II-WEB	E eth camarlenc cridèc: “Tè-te!
Es-mil-e-ua-net-II-WEB	E de seguit li condèc ath walí qu’aguesta istòria deth gibós auie arribat enes aurelhes deth rei.
Es-mil-e-ua-net-II-WEB	E se lo hec a vier, e se hec a vier tanben ath sarte, ath mètge judiu, ath corredor nazarean e ath proveïdor, manant transportar tanben eth còs deth gibós, e damb eri partic ara cèrca deth sultan.
Es-mil-e-ua-net-II-WEB	Quan eth walí se presentèc entre es mans deth rei, s’inclinèc e punèc era tèrra, e condèc tota era istòria deth gibós, damb toti es detalhs, des deth principi enquiath finau.
Es-mil-e-ua-net-II-WEB	Mès que non cau repetir-la.
Es-mil-e-ua-net-II-WEB	Eth sultan, en enténer era istòria, se meravilhèc fòrça e arribèc enquiath limit dera ilaridad.
Es-mil-e-ua-net-II-WEB	Dempús ordenèc as escrivans deth palai qu’escriuessen aguesta istòria damb agulha d’aur.
Es-mil-e-ua-net-II-WEB	Alavetz eth corredor nazarean s’auancèc un shinhau, punèc era tèrra entre es mans deth rei, e didec: “Ò rei des sègles e deth temps!
Es-mil-e-ua-net-II-WEB	M’en sai d’ua istòria encara mès estonanta qu’era nòsta aventura damb eth gibós.
Es-mil-e-ua-net-II-WEB	E didec eth rei: “Plan que òc!
Es-mil-e-ua-net-II-WEB	Alavetz eth corredor nazarean didec:
Es-mil-e-ua-net-II-WEB	Que sò un estrangèr qu’eth Destin encaminèc entath tòn règne.
Es-mil-e-ua-net-II-WEB	Pr’amor que jo neishí ena ciutat d’Eth Caire e sò còpte entre es còptes.
Es-mil-e-ua-net-II-WEB	E ei vertat que m’elevè en Eth Caire, e en aquera ciutat siguec corredor de comèrci eth mèn pair abans que jo.
Es-mil-e-ua-net-II-WEB	Quan moric eth mèn pair ja auia jo arribat ena edat adulta.
Es-mil-e-ua-net-II-WEB	E plan per aquerò siguí corredor coma eth, donques qu’auia tota sòrta de qualitats entad aguest mestièr, qu’ei era especialitat entre nosati es còptes.
Es-mil-e-ua-net-II-WEB	Mès un dia entre es dies, èra jo seigut ena pòrta deth kahn des mercadèrs de gran, e vedí passar a un joen, beròi coma era lua plia, vestit damb eth mès somptuós vestit e montat en un saumet blanc enserat damb ua sera ròia.
Es-mil-e-ua-net-II-WEB	Quan me vedec aguest joen me saludèc, e jo me lheuè per consideracion ada eth.
Es-mil-e-ua-net-II-WEB	Treiguec alavetz un mocador que contenguie ua mòstra de sesam, e me preguntèc: “Guaire vau er ardeb12 d’aguesta sòrta de sesam?” E jo li didí: “Que vau cent dracmes.” Alavetz me responec: “Avisa as mesuradors de grani e vie damb eri en kahn Al-Gaonali, en barri de Bab Al-Nassr; aquiu me traparàs.” E s’aluenhèc, dempús d’autrejar-me eth mocador que contenguie era mòstra de sesam.
Es-mil-e-ua-net-II-WEB	Alavetz me dirigí a toti es mercadèrs de grans e les ensenhè era mòstra que jo auia valorat en cent dracmes.
Es-mil-e-ua-net-II-WEB	E es mercadèrs la taxèren en cent vint dracmes per ardeb.
Es-mil-e-ua-net-II-WEB	Alavetz me n’alegrè fòrça, e en tot hèr-me acompanhar de quate mesuradors, anè ara cèrca deth joen, que, plan que òc, me demoraue en kahn.
Es-mil-e-ua-net-II-WEB	E en veder-me, correc ath mèn encontre e m’amièc entà un magasem a on i auie eth gran, e es mesuradors aumpliren es sues saques, e ac pesèren tot, que pugèc un totau de cinquanta ardebs.
Es-mil-e-ua-net-II-WEB	E eth joen me didec: “Te corresponen per comission dètz dracmes per cada ardeb que se vene a cent dracmes.
Es-mil-e-ua-net-II-WEB	Mès te cau crubar en mèn nòm toti es sòs, e te les sauvaràs suenhosament ena tua casa entà que te les reclami.
Es-mil-e-ua-net-II-WEB	Coma qu’eth sòn prètz totau ei de cinc mil dracmes, te demoraràs damb cinc centes, en tot sauvar-ne entà jo quate mil cinc centes.
Es-mil-e-ua-net-II-WEB	Tanlèu despacha es mèns ahèrs, vierè a cercar-te entà recuélher aguesta quantitat.” Alavetz jo li responí: “Escoti e aubedisqui.” E dempús li punè es mans e partí.
Es-mil-e-ua-net-II-WEB	E plan que òc, aqueth dia guanhè mil dracmes de corretatge, cinc centes deth vendeire e cinc centes des crompadors, de sòrta que me corresponec eth vint per cent, sivans eth costum des corredors egipcis.
Es-mil-e-ua-net-II-WEB	E jo sauvè suenhosament es sòs que li pertanhien, e demorè era sua tornada.
Es-mil-e-ua-net-II-WEB	Tornèc ath cap d’un mes, e me didec: “Aguesta net passarè per aciu e recuelherè es mèns sòs.” E li premaní es sòs; mès, encara que siguí en tot demorar-lo pendent tota era net e pendent diuèrsi dies mès, non tornèc enquia passat un mes, tant que jo didia ath mèn laguens: “Be n’ei de confiat aguest joen!
Es-mil-e-ua-net-II-WEB	Ena mia vida, des de que sò corredor enes kahns e enes mercats, è vist ua confiança coma aguesta.” Se m’apressèc e lo vedí coma tostemp sus eth saumet, damb somptuós vestit; e ère tan beròi coma era lua plia, e auie eth ròstre ludent e fresc coma se gessesse deth hammam, eth front coma ua flor ufanosa, e en un extrèm des pòts ua piga, coma ua gota d’ambre nere, sivans ditz eth poèta:
Es-mil-e-ua-net-II-WEB	Eth plen se trapèc damb eth solei naut de tot dera tor, ambdús en tot er esplendor dera sua beresa!
Es-mil-e-ua-net-II-WEB	Taus èren es dus aimants!
Es-mil-e-ua-net-II-WEB	E guairi les vedien, auien d’admirar-les e desirar-les complèta felicitat!
Es-mil-e-ua-net-II-WEB	E ara son tan beròis que conquisten era anma!
Es-mil-e-ua-net-II-WEB	Glòria, donc, a Allà, que realize taus prodigis e forme es sues creatures ath sòn desir!
Es-mil-e-ua-net-II-WEB	E en veder-lo, li punè es mans e invoquè entada eth totes es benediccions d’Allà, e li didí: “Ò senhor mèn!
Es-mil-e-ua-net-II-WEB	Supausi qu’ara recuelheràs es sòs.” E me responec: “Tie encara un shinhau de paciéncia; donques que tanlèu acaba de despachar es mèns ahèrs vierè a recuelher-les.” E virèc era esquia e se n’anèc.
Es-mil-e-ua-net-II-WEB	E jo me pensè que se tardarie a tornar e treiguí es sòs e les placè a un interès deth vint per cent, en tot obtier d’eri uns bons guanhs.
Es-mil-e-ua-net-II-WEB	E didí entà jo: “Per Allà!
Es-mil-e-ua-net-II-WEB	E se passèc un an, ath cap deth quau tornèc, e lo vedí vestit damb ròba mès luxuosa qu’abans, e tostemp montat en sòn saumet blanc, de bona raça.
Es-mil-e-ua-net-II-WEB	Alavetz li supliquè fervorosament qu’acceptèsse era mia invitacion e mingèsse ena mia casa, e ad aquerò me responec: “D’acòrd, mès damb era condicion de qué es sòs entàs despenes non les treigues des hons que me pertanhen e son ena tua casa.” E se metec a arrir.
Es-mil-e-ua-net-II-WEB	E jo hi madeish.
Es-mil-e-ua-net-II-WEB	E li didí: “Que sigue atau, e de boni talents.” E l’amiè entà casa, e li preguè que se seiguesse, e corrí entath mercat pr’amor de crompar tota sòrta de viures, beuendes e causes semblables, e ac placè tot sus eth mantèl entre es sues mans, e l’ahisquè a començar, dident: “Bismilah!” Alavetz s’apressèc as viures, alonguèc era sua man quèrra, e se metec a minjar damb aguesta man quèrra, e jo me demorè plan estonat, e non sabí se qué pensar.
Es-mil-e-ua-net-II-WEB	Alavetz li didí: “Ò eth mèn generós senhor!
Es-mil-e-ua-net-II-WEB	Desliura-me d’un pes que m’aclape e d’ua tristesa que m’afligís.
Es-mil-e-ua-net-II-WEB	Per qué as minjat damb era man quèrra?
Es-mil-e-ua-net-II-WEB	Qu’ei qu’as bèra malautia ena dreta?” E en entener-me, me guardèc e recitèc aguestes estròfes:
Es-mil-e-ua-net-II-WEB	Me preguntes pes patiments e dolors dera mia anma!
Es-mil-e-ua-net-II-WEB	Coneisheràs eth mèn mau!
Es-mil-e-ua-net-II-WEB	E, mès que mès, non preguntes se sò erós!
Es-mil-e-ua-net-II-WEB	Que ne siguí!
Es-mil-e-ua-net-II-WEB	Mès hè ja tant de temps!
Es-mil-e-ua-net-II-WEB	D’alavetz ençà, tot qu’a cambiat!
Es-mil-e-ua-net-II-WEB	E contra çò qu’ei inevitable non cau senon invocar er èsme!
Es-mil-e-ua-net-II-WEB	Dempús treiguec eth braç dret dera manja dera tunica, e vedí qu’era man ère bracada, donques qu’aqueth braç acabaue en un monhon.
Es-mil-e-ua-net-II-WEB	E me quedè prigondament estonat.
Es-mil-e-ua-net-II-WEB	Mès eth me didec: “Non t’estones tant!
Es-mil-e-ua-net-II-WEB	E eth motiu d’aquerò que non pòt èster mès estonant.” Alavetz li preguntè: “E quina siguec era causa?” E eth joen alendèc, se l’aumpliren de lèrmes es uelhs, e didec:
Es-mil-e-ua-net-II-WEB	Eth mèn pair ère un des personatges mès importants entre es personatge.
Es-mil-e-ua-net-II-WEB	E jo, enquia arribar ena edat adulta, podí enténer es relats des viatjaires, peregrins e mercadèrs qu’ena casa deth mèn pair mos condauen es meravilhes des païsi egipcis.
Es-mil-e-ua-net-II-WEB	E me sauvè ena memòria totes aguestes donades, admirant-les en secret, enquia que moric eth mèn pair.
Es-mil-e-ua-net-II-WEB	Alavetz cuelhí guaires riqueses podí arremassar, e fòrça sòs, e crompè ua grana quantitat de merces en teles de Bagdad e de Mossul, e d’autes de naut prètz e excellent classa; ac empaquetè tot e gessí de Bagdad.
Es-mil-e-ua-net-II-WEB	Mès en aguest moment eth joen s’estarnèc en somics e recitèc aguestes estròfes:
Es-mil-e-ua-net-II-WEB	A viatges, eth cèc, eth cèc de neishença, sap evitar era trencada a on què aqueth qu’a boni uelhs!
Es-mil-e-ua-net-II-WEB	A viatges, er insensat sap carar es paraules que, prononciades peth sabent, son era perdicion deth sabent!
Es-mil-e-ua-net-II-WEB	A viatges, er òme pietós e credent patís desaventures, mentre qu’eth hòl, er dolent, artenh era felicitat!
Es-mil-e-ua-net-II-WEB	Atau, donc, que coneishe er òme era sua impoténcia!
Es-mil-e-ua-net-II-WEB	Era fatalitat ei era soleta reina d’aguest mon!
Es-mil-e-ua-net-II-WEB	Acabadi es vèrsi, seguic d’aguesta manèra eth sòn relat:
Es-mil-e-ua-net-II-WEB	Dempús li balhè sòs a un sirvent entà que crompèsse minjar, m’esclipsè de seguit pendent ua estona, e en desvelhar-me gessí entà hèr un torn per Bain Al-Kasrain, en tot tornar dempús en kahn Serur, a on passè era net.
Es-mil-e-ua-net-II-WEB	Quan me desvelhè peth maitin, me didí entà jo, mentre desligaua un paquet de teles: “Vau a amiar aguesta tela en mercat e a saber-me’n de com van es crompres.” Carguè es teles ena espatla deth mèn sirvent, e me dirigí entath mercat, pr’amor d’arribar en centre des negòcis, un gran edifici enrodat de portaus e botigues de tota sòrta e de hònts.
Es-mil-e-ua-net-II-WEB	Ja sabes qu’aquiu sòlen estar-se es corredors, e qu’aqueth lòc se cride eth kasariat Guergués.
Es-mil-e-ua-net-II-WEB	Quan arribé, toti es corredors, avisadi deth mèn viatge, m’enrodèren, e jo les balhè es teles, e gesseren en totes direccions a aufrir es mies teles as principaus crompadors deth mercat.
Es-mil-e-ua-net-II-WEB	Mès, en tornar me dideren qu’eth prètz pes mies merces non artenhie eth que jo auia pagat per eres ne es despenes des de Bagdad enquia Eth Caire.
Es-mil-e-ua-net-II-WEB	E coma que non sabia se qué hèr, eth jeique principau des corredors me didec: “Jo que m’en sai de com as d’actuar entà que guanhes quauquarren.
Es-mil-e-ua-net-II-WEB	S’està solet en que hèsques çò que hèn toti es mercadèrs.
Es-mil-e-ua-net-II-WEB	Véner ath detalh es tues merces as comerciants damb botiga dubèrta, pendent un temps determinat, dauant de testimònis e per escrit, que signaratz ambdús, damb era preséncia d’un cambiaire.
Es-mil-e-ua-net-II-WEB	E atau, cada deluns e cada dijaus crubaràs es sòs que te corresponen.
Es-mil-e-ua-net-II-WEB	E d’aguesta sòrta, cada dracma te produirà dues dracmes e a viatges mès.
Es-mil-e-ua-net-II-WEB	En enténer aguestes paraules didí: “Qu’ei de vertat ua idia excellenta.” E de seguit amassè as pregonèrs e corredors e partírem damb eri entah kahn Serur e les balhè totes es merces qu’amièren entath kaisariat.
Es-mil-e-ua-net-II-WEB	E ac vení tot ath detalh as mercadèrs, dempús que s’escriueren es clausules d’ua e de ua auta part, dauant de testimònis, damb era preséncia d’un cambiaire dera kaisariat.
Es-mil-e-ua-net-II-WEB	En tot despachar aguest ahèr, tornè en kahn, estant-me aquiu tranquil, sense privar-me de cap plaser ne estauviar cap despena.
Es-mil-e-ua-net-II-WEB	Cada dia minjaua magnificament, tostemp damb era copa de vin sus eth mantèl.
Es-mil-e-ua-net-II-WEB	E jamès mancaue ena mia taula bona carn de moton, doci e confitures de tota sòrta.
Es-mil-e-ua-net-II-WEB	E atau seguí, enquia qu’arribèc eth mes que me calie crubar damb regularittat es mèns guanhs.
Es-mil-e-ua-net-II-WEB	E plan que òc, des dera prumèra setmana d’aqueth mes, crubè coma ère degut es mèns sòs.
Es-mil-e-ua-net-II-WEB	E es dijaus e es deluns me n’anaua a sèir ena botiga de quauqu’un des mèns deutors, e eth cambiaire e er escrivan public recorrien cada ua des botigues, recuelhien es sòns e me les autrejauen.
Es-mil-e-ua-net-II-WEB	E siguec entà jo un costum, anar a sèir-me ja en ua botiga ja en ua uata.
Es-mil-e-ua-net-II-WEB	Mès un dia, dempús de gésser deth hammam, descansè ua estona, me mingè un poth, beuí quauques copes de vin, me lauè de seguit es mans, me perhumè damb esséncies aromatiques e me n’anè entath barri de kaisariat Guergues, entà sèir-me ena botiga d’un vendeire de teles, cridat Badreddin Al-Bostani.
Es-mil-e-ua-net-II-WEB	Quan me vedec me recebec damb grana consideracion e cordialitat, e mos estèrem parlant pendent ua ora.
Es-mil-e-ua-net-II-WEB	Mès mentre parlàuem vedérem entrar a ua hemna damb un long vel de seda blua.
Es-mil-e-ua-net-II-WEB	E entrèc ena botiga entà crompar genres, e se seiguec ath mèn costat en un tamboret.
Es-mil-e-ua-net-II-WEB	E eth vel, que li caperaue eth cap e leugèrament eth ròstre, ère inclinat entà un costat, e exalaue delicades flaires e perhums.
Es-mil-e-ua-net-II-WEB	E era neror des sòns vistons, jos eth vel, assassinaue es anmes e cuelhie era rason.
Es-mil-e-ua-net-II-WEB	Se seiguec e saludèc a Badreddin, que dempús de correspóner ara salutacion de patz, se demorèc de pès dauant d’era, e comencèc a parlar, en tot mostrar-li teles de diuèrses classes.
Es-mil-e-ua-net-II-WEB	E jo, en enténer era votz dera dauna, tan plia d’encantament e tan doça, sentí qu’er amor escotelaue eth mèn hitge.
Es-mil-e-ua-net-II-WEB	Mès era dauna, dempús d’examinar quauques teles, que non li semblèren pro luxuoses, li didec a Badreddin: “Non auràs per edart ua pèça de seda blanca teishuda damb hius d’aur pur?” E Badreddin anèc entath hons dera botiga, dauric un armari petit, e d’un molon de diuèrses pèces de tela ne treiguec ua de seda blanca teishuda damb hius d’aur pur, e dempús la despleguèc dauant dera joena.
Es-mil-e-ua-net-II-WEB	E era la trapèc plan ath sòn gust e ara sua convenença, e li didec ath mercadèr: “Coma que non è sos ath dessús, me pensi que me la poirè hèr a vier, coma d’auti viatges, e tanlèu arriba ena mia casa te manarè er impòrt.” Mès eth mercadèr didec: “Ò senhora mia!
Es-mil-e-ua-net-II-WEB	Non ei possible aguest còp, pr’amor qu’aguesta tela non ei mia, senon deth comerciant qu’ei aciu seigut, e m’è comprometut a pagar-li aué madeish.” Alavetz es sòns uelhs lancèren guardades d’indignacion, e didec: “Mès, malerós!, non sabes qu’è eth costum de crompar-te es teles mès cares e pagar-te mès de çò que me demanes?
Es-mil-e-ua-net-II-WEB	Non sabes que jamès è deishat d’enviar-te eth sòn impòrt de seguit?” E eth mercadèr responec: “Plan que òc, senhora mia!
Es-mil-e-ua-net-II-WEB	Mès aué me cau pagar aguesti sòs de seguit.” E alavetz era dauna cuelhec era tela, la lancèc ena cara deth mercadèr, e li didec: “ Que toti ètz parièrs!” E lheuant-se anujada, virèc era esquia entà gésser.
Es-mil-e-ua-net-II-WEB	Mès jo comprení qu’era mia anma se n’anaue damb era, me lheuè de seguit e li didí: “Ò, senhora mia!
Es-mil-e-ua-net-II-WEB	Autreja-me era gràcia de virar-te un shinhau entà jo e hèr repè generosament.” Alavetz era virèc eth sòn ròstre entà a on èra jo, arric discrètament, e me didec: “Que sò d’acòrd de cauishigar un aute còp era botiga, mès sonque coma present entà vos.” E se seiguec ena botiga dauant de jo.
Es-mil-e-ua-net-II-WEB	Alavetz, en virar-me entà Badreddin, li didí: “Quin ei eth prètz d’aguesta tela”?
Es-mil-e-ua-net-II-WEB	Badreddin responec: “Mil cent dracmes.” E jo repliquè: “Te pagarè ath delà cent dracmes de guanhs.
Es-mil-e-ua-net-II-WEB	Hè-te a vier un papèr entà que te balha eth prètz per escrit.” E cuelhí era pèça de seda teishuda d’aur, e a cambi li balhè eth prètz per escrit, e dempús l’autregè era tela ara dauna, en tot dider-li: “Cuelh-la e t’en pòs anar sense hèr-ne cabau deth prètz, pr’amor que ja me lo pagaràs quan volgues.
Es-mil-e-ua-net-II-WEB	E entad aquerò serà pro vier un dia quinsevolh a cercar-me en mercat, a on tostemp sò seigut en ua o en ua auta botiga.
Es-mil-e-ua-net-II-WEB	E se me vòs aunorar acceptant-la coma aumenatge mèn, te pertanh ja des d’ara.” Alavetz me responec: “Allà t’ac pague damb tota sòrta de favors!
Es-mil-e-ua-net-II-WEB	Pro qu’artenhes totes es riqueses que me pertanhent, en convertir-te en mèn patron e en corona dera mia tèsta!
Es-mil-e-ua-net-II-WEB	Atau entene Allà eth mèn prèc!” E jo li repliquè: “Ò, senhora mia!
Es-mil-e-ua-net-II-WEB	Accepta, donc, aguesta peça de seda!
Es-mil-e-ua-net-II-WEB	E que non sigue aguesta soleta!
Es-mil-e-ua-net-II-WEB	E vedí aqueth ròstre de benediccion e aguesta soleta guardada siguec pro entà estavanir- me, ahiscar er amor ena mia anma e cuelher-me era rason.
Es-mil-e-ua-net-II-WEB	Mès era s’esdeguèc a baishar eth vel, cuelhec era tela, e me didec: “Ò patron mèn!
Es-mil-e-ua-net-II-WEB	E jo me demorè solet damb eth mercadèr enquiara còga deth solei.
Es-mil-e-ua-net-II-WEB	E me trapaua coma s’auessa perdut era rason e eth sen, dominat absoludament pera lhocaria d’aquera passion tant ara imprevista.
Es-mil-e-ua-net-II-WEB	E era violéncia d’aguest sentiment hec que me risquèssa a preguntar-li ath mercadèr sus aquera dauna.
Es-mil-e-ua-net-II-WEB	E abans de lheuar-me entà partir, li didí: “Sabes se qui ei aguesta dauna?” E me responec: “Plan que òc.
Es-mil-e-ua-net-II-WEB	Ei ua dauna plan rica.
Es-mil-e-ua-net-II-WEB	Alavetz me didí adiu deth mercadèr e me n’anè, entà arribar en kahn Serur, a on me lotjaua.
Es-mil-e-ua-net-II-WEB	E es mèns vailets me mestrèren eth minjar; mès jo pensaua en era, e non podí tastar arren.
Es-mil-e-ua-net-II-WEB	Me calè en lhet, mès eth dromilhon hugie dera mia persona, e passè tota era net sense dormir, enquiath maitin.
Es-mil-e-ua-net-II-WEB	Alavetz me lheuè, me botè un vestit mès luxuós encara qu’eth dera vesilha, me beuí ua copa de vin, esdejoè damb un bon plat, e tornè ena botiga deth mercadèr, que me calèc saludar, en tot sèir-me en lòc de costum.
Es-mil-e-ua-net-II-WEB	E a penes auí cuelhut sèti, vedí arribar ara joena, acompanhada d’ua esclaua.
Es-mil-e-ua-net-II-WEB	Entrèc, se seiguec e me saludèc, sense hèr-li era mendre salutacion de patz a Badreddin.
Es-mil-e-ua-net-II-WEB	E damb era sua votz tan doça e era sua incomparabla manèra de parlar, me didec: “Demoraua qu’auesses enviat a quauquarrés en casa entà crubar es mil dues centes dracmes que vau era pèça de seda.” Ad aquerò responí: “Per qué tanta prèssa se jo non n’è cap?” E era me didec: “Qu’ès plan generós, mès jo non voi que per tòrt mèn pèrdes arren.” E acabèc deishant ena mia man er impòrt dera tela, a maugrat dera mia oposicion.
Es-mil-e-ua-net-II-WEB	E comencèrem a parlar.
Es-mil-e-ua-net-II-WEB	E de pic me decidí a exprimir-li damb senhaus era intensitat deth mèn sentiment.
Es-mil-e-ua-net-II-WEB	Mès de seguit se lheuèc e s’aluenhèc a pas seguit, en tot dider-se adiu per pura educacion.
Es-mil-e-ua-net-II-WEB	E sense poder tier-me abandonè era botiga, e la seguí enquia que gessérem deth mercat.
Es-mil-e-ua-net-II-WEB	E la deishè de uelh, mès se m’apressèc ua gojata, qu’eth sòn vel non me permetie endonviar se qui ère, e me didec: “Ò senhor mèn!
Es-mil-e-ua-net-II-WEB	Vene a veir ara mia senhora, pr’amor que vò parlar-te.” Alavetz, plan estonat, li didí: “Mès s’aciu arrén me coneish!” E era gojata repliquèc: “Be n’ei d’escassa era tua memòria!
Es-mil-e-ua-net-II-WEB	Non te’n brembes dera sirventa qu’as vist ara madeish en mercat, damb era sua senhora, ena botiga de Badreddin?” Alavetz me metí a caminar darrèr d’era, enquia que vedí ara sua senhora en ua cantoada deth carrèr des Cambiaires.
Es-mil-e-ua-net-II-WEB	Quan era me vedec, s’apressèc a jo rapidament, e en tot amiar-me entà un cornèr deth carrèr, me didec: “Uelh dera mia vida!
Es-mil-e-ua-net-II-WEB	Te cau saber que damb eth tòn amor aumplisses tot eth mèn pensament e tota era mia anma.
Es-mil-e-ua-net-II-WEB	E des deth moment que te vedí, ne dormisqui, ne mengi, ne beui.” E jo li responí: “A jo m’arribe madeish; mès era felicitat qu’ara gaudisqui m’empedís queishar-me.” E era didec: “Uelh dera mia vida!
Es-mil-e-ua-net-II-WEB	Per tant, s’as pro confiança ena mia afeccion entà receber-me ena tua casa, satisferàs era mia felicitat.” E era responec: “Plan que òc, mès aguesta net ei era net deth diuendres e non te posqui recéber…
Es-mil-e-ua-net-II-WEB	Mès deman, dempús dera oracion de meddia, monta en tòn saumet, e pregunta peth barri de Habbania, e quan arribes en eth, cerca era casa de Barakat, eth que siguec governador, coneishut coma Aby-Schama.
Es-mil-e-ua-net-II-WEB	Aquiu demori jo.
Es-mil-e-ua-net-II-WEB	Jo qu’èra hòl d’alegria; dempús mos separèrem.
Es-mil-e-ua-net-II-WEB	Tornè en kahn Serur, a on demoraua, e non podí dormir en tota era net.
Es-mil-e-ua-net-II-WEB	Mès en hèr dia me lheuè, e me botè un vestit nau, perhumant-me damb es mès suaus flaires, e m’aprovedí de cinquanta dinnars d’aur, que sauvè en un mocador.
Es-mil-e-ua-net-II-WEB	Gessí de kahn Serur, e m’endralhè entath lòc cridat Bad-Zauilat, logant aquiu un saumet, e li didí ath saumelèr: “Pregunta en aguest carrèr pera casa de nakib13 Aby-Schama.” Eth saumetèr se n’anèc, e tornèc ath cap d’un moment damb era informacion demanada, e me didec: “Que pòs baishar.” Alavetz baishè e li didí: “Vè- te’n dauant entà mostrar-me eth camin.” E m’amièc entara casa, e alavetz l’ordenè: “Deman peth maitin tornaràs aciu entà amiar-me de nauèth entath kahn.” E er òme me responec qu’ac harie atau.
Es-mil-e-ua-net-II-WEB	Alavetz li balhè un quart de dinnar d’aur, e cuelhent-lo, se lo hec a vier enes pòts e dempús en front, pr’amor de balhar-me es gràcies, e se n’anèc de seguit.
Es-mil-e-ua-net-II-WEB	Piquè alavetz ena pòrta dera casa.
Es-mil-e-ua-net-II-WEB	Me dauriren dues joenetes, dues vèrges de pièchs fèrms e blanqui, redons coma lues, e me dideren: “Entratz, senhor!
Es-mil-e-ua-net-II-WEB	Entrè en un pati, e vedí un gran edifici damb sèt pòrtes; e apareishie tota era façada plia de hièstres, que dauen entà un immens jardin.
Es-mil-e-ua-net-II-WEB	Aguest jardin embarraue totes es meravilhes d’arbes frutèrs e de flors.
Es-mil-e-ua-net-II-WEB	L’adaiguauen arriuets e l’encantaue eth cant des audèths.
Es-mil-e-ua-net-II-WEB	Era casa ère tota de marme blanc, tan diafan e brilhantat, que reflectie era imatge deth que la guardaue, e es plafons interiors èren caperadi d’aur e enrodadi d’inscripcions e diboishi de diuèrses formes.
Es-mil-e-ua-net-II-WEB	Tot eth pasiment ère de marme ric e de fresques rajòles.
Es-mil-e-ua-net-II-WEB	Ath miei dera sala i auie ua hònt incrustada de pèrles e peireria.
Es-mil-e-ua-net-II-WEB	Tapissi de seda caperauen es solèrs, tapissi admirables penjauen des murs, e per çò des mòbles, eth lenguatge e era escritura mès eloqüents non poirien descriuer-les.
Es-mil-e-ua-net-II-WEB	Dempús d’entrar e sèir-me…
Es-mil-e-ua-net-II-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-II-WEB	Era didec:
Es-mil-e-ua-net-II-WEB	Me n’è sabut, ò rei afortunat!
Es-mil-e-ua-net-II-WEB	Me hec un arridolet, me cuelhec entre es sòns braci, e me sarrèc contra era.
Es-mil-e-ua-net-II-WEB	De seguic amassèc es sòns pòts damb es mèns, e gustèc era mia lengua damb era sua.
Es-mil-e-ua-net-II-WEB	E jo hi madeish.
Es-mil-e-ua-net-II-WEB	E era me didec: “Ei vertat que t’è aciu o ei un saunei?” Jo responí: “Que sò eth tòn esclau!” E era didec: “Aué qu’ei un dia de benediccion!
Es-mil-e-ua-net-II-WEB	Per Allà!
Es-mil-e-ua-net-II-WEB	Ja non viuia, ne podia gaudir minjant e beuent!” Jo responí: “E jo madeish!” Dempús mos seiguérem, e jo, confonut per aquera manèra de receber-me, non lheuaua eth cap.
Es-mil-e-ua-net-II-WEB	Mès botèren eth mantèl e mos presentèren plats esquists: carns fregides, poths farcits e pastissi de tota sòrta.
Es-mil-e-ua-net-II-WEB	E ambdús mingèrem enquia assadorar-mos, e era me botaue era parva ena boca, en tot convidar-me cada còp damb doces paraules e guardades ahiscadores.
Es-mil-e-ua-net-II-WEB	Dempús me presentèren era gèrla e era palangana de coeire, e me lauè es mans, e era tanben, e mos perhumèrem damb aigua de ròses e musc, e mos seiguérem entà parlar.
Es-mil-e-ua-net-II-WEB	Alavetz era me condèc es sues penes, e jo hi madeish.
Es-mil-e-ua-net-II-WEB	E damb tot aquerò m’encamardè encara mès.
Es-mil-e-ua-net-II-WEB	E de seguic comencèrem damb amorasses e jòcs, e mos estèrem punant e hènt-mos mil bailines, enquia qu’escuric.
Es-mil-e-ua-net-II-WEB	Mès que non serie de cap utilitat condar-les peth menut.
Es-mil-e-ua-net-II-WEB	Dempús mo n’anèrem entath lhet, e siguérem entrelaçadi enquiara maitiada.
Es-mil-e-ua-net-II-WEB	E tot çò d’aute, damb es sòns detalhs, pertanh ath mistèri.
Es-mil-e-ua-net-II-WEB	A londeman me lheuè, botè dissimuladament dejós deth coishin era borsa damb cinquanta dinnars d’aur, me didí adiu dera joena e me premaní entà partir.
Es-mil-e-ua-net-II-WEB	Mès era se metec a plorar, e me didec: “Ò, senhor mèn!
Es-mil-e-ua-net-II-WEB	E en gésser me trapè ena pòrta eth saumet que m’auie amiat era vesilha, e aquiu s’estaue tanben eth saumetèr demorant-me.
Es-mil-e-ua-net-II-WEB	Montè en saumet, e arribè en kahn Serur, a on me calec baishar, e autrejant-li miei dinnar d’aur ath saumetèr, li didí: “Torna aciu en escurir.” E me responec: “Es tues ordes que son en mèn cap.” Entrè alavetz en kahn e esdejoè.
Es-mil-e-ua-net-II-WEB	Dempús gessí entà recuélher dera casa des mercadèrs er impòrt des mèns genres.
Es-mil-e-ua-net-II-WEB	Crubè es quantitats, e tornè entà casa, ordenè que premanissen un moton fregit, crompè doci, e cridè a un messatgèr, ath quau li balhè era adreça dera casa dera joena, en tot pagar-li per auança e ordenant-li qu’amièsse totes aqueres causes.
Es-mil-e-ua-net-II-WEB	E jo seguí ocupat enes mèns negòcis enquiara net, e quan me venguec a cercar eth saumetèr, cuelhí cinquanta dinnars d’aur, que me sauvè en un mocador, e gessí.
Es-mil-e-ua-net-II-WEB	En entrar ena casa podí veir qu’ac auien netejat tot, auien lauat eth solèr, era codina ère ludenta, es candelèrs premanidi, alugadi es fanaus, botada era parva e abocadi es vins e es autes beuendes.
Es-mil-e-ua-net-II-WEB	E era, en veder-me, se lancèc enes mèns braci, e en tot amorassar-me me didec: “Per Allà!
Es-mil-e-ua-net-II-WEB	E alavetz mos entrelacèrem enquiara maitiada.
Es-mil-e-ua-net-II-WEB	E me lheuè, botè es cinquanta dinnars d’aur en lòc de costum, e me n’anè.
Es-mil-e-ua-net-II-WEB	Montè en saumet, me filè entath kahn, e aquiu seguí dormint.
Es-mil-e-ua-net-II-WEB	En escurir me lheuè e ordenè qu’eth codinèr deth kahn premanisse era parva: un plat d’arròs sautejat damb boder e acompanhat damb nòdes e amelhes, e les manè ena casa dera mia estimada.
Es-mil-e-ua-net-II-WEB	E cuelhent cinquanta dinnars d’aur, les metí en un mocador e gessí.
Es-mil-e-ua-net-II-WEB	E aquera net m’arribèc damb era joena çò qu’ère escrit qu’arribèsse.
Es-mil-e-ua-net-II-WEB	E seguint d’aguesta sòrta, acabè per arroïnar-me absoludament, e ja non auia un solet dinnar, ne tansevolh un dracma.
Es-mil-e-ua-net-II-WEB	Alavetz me didí entà jo que tot auie estat òbra de Cheitan.
Es-mil-e-ua-net-II-WEB	E recitè es següentes estròfes:
Es-mil-e-ua-net-II-WEB	S’era fortuna abandonèsse ath ric, lo veiratz apraubir-se e e amortar-se sense glòria, coma eth solei que se torne auriò en cogar-se!
Es-mil-e-ua-net-II-WEB	E en desparéisher, eth sòn rebrembe se delís entà tostemp de totes es memòries!
Es-mil-e-ua-net-II-WEB	E se torne bèth dia, era sòrt non l’alegrarà jamès.
Es-mil-e-ua-net-II-WEB	Que li hè vergonha presentar-se enes carrèrs!
Es-mil-e-ua-net-II-WEB	E solet damb eth madeish, vessarà totes es lèrmes des sòns uelhs!
Es-mil-e-ua-net-II-WEB	Ò Allà!
Es-mil-e-ua-net-II-WEB	Er òme non pòt demorar arren des sòns amics, pr’amor que se què ena misèria, enquia e tot es sòns parents renegaràn d’eth!
Es-mil-e-ua-net-II-WEB	E sense saber se qué hèr, senhorejat per tristi pensaments, gessí deth kahn entà passejar un shinhau, e arribè ena plaça de Bain Al-Kasrain, apròp dera pòrta de Zauilat.
Es-mil-e-ua-net-II-WEB	Aquiu vedí a ua gentada enòrma qu’aumplie tota era plaça, pr’amor qu’ère dia de hèsta e de hèira.
Es-mil-e-ua-net-II-WEB	Me calè entre era multitud, e per decret deth Destin trapè ath mèn costat a un cavalièr plan ben vestit.
Es-mil-e-ua-net-II-WEB	E coma qu’era gent aumentaue, me sarrèren contra eth, e precisament era mia man se trapèc apegada ara sua pòcha, e notè qu’era pòcha auie un petit paquet redon.
Es-mil-e-ua-net-II-WEB	Alavetz metí rapidament era man e treiguí eth petit paquet; mès que non auí pro adretia entà qu’eth non se n’encuedèsse.
Es-mil-e-ua-net-II-WEB	Pr’amor qu’eth cavalièr notèc per çò der amendriment deth pes, que l’auien uedat era pòcha.
Es-mil-e-ua-net-II-WEB	Se virèc emmaliciat, brandint ua maça, e me fotec un còp en cap.
Es-mil-e-ua-net-II-WEB	En aqueth moment me remetí deth mèn estavaniment, e entení qu’era gent didie: “Que non pòt èster!
Es-mil-e-ua-net-II-WEB	Aguest joen qu’ei pro ric entà auer de tier-se a panar!” E toti discutien se jo auia o non panat, e cada còp ère màger era discusion.
Es-mil-e-ua-net-II-WEB	Me vedí fin finau arrossegat pera multitud, e dilhèu m’auria pogut escapar d’aqueth cavalièr, que non me volie deishar, quan, per decret deth Destin, passèren per aquiu eth wali e era sua garda, que trauessant era pòrta de Zauilat, s’apressèren en grop que mos trapàuem.
Es-mil-e-ua-net-II-WEB	E eth wali preguntèc: “Qué se passe?” E responec eth cavalièr: “Per Allà!
Es-mil-e-ua-net-II-WEB	Ò emir!
Es-mil-e-ua-net-II-WEB	Qu’amiaua jo ena pòcha vint dinnars d’aur, e entre es sarrades dera gent a trapat era manèra de panar-me-les.” E eth wali li preguntèc ath cavalièr: “I a bèth testimòni?” E eth cavalièr responec: “Que non n’è cap.” Alavetz eth wali cridèc ath mokadem, cap dera policia, e li didec: “Cuelh ad aguest òme e escorcolha-lo.” E eth mokadem m’agarrèc, pr’amor que ja non me protegie Allà, e me treiguec tota era ròba, en tot trapar-me fin finau era petita borsa, qu’ère plan que òc de seda blua.
Es-mil-e-ua-net-II-WEB	Eth walí la cuelhèc e condèc es sòs, e ère exactament era quantitat de dinnars d’aur qu’eth cavalièr auie dit.
Es-mil-e-ua-net-II-WEB	Alavetz eth walí cridèc as sòns gardes, e les didec: “Hètz-vos a vier aciu ad aguest òme.” E me meteren enes sues mans, e me didec: “Te cau díder era vertat.
Es-mil-e-ua-net-II-WEB	En veder-me se quedèc estonat eth wali, e cridèc as testimònis, entà qu’entenessen es mies paraules, en tot manar-me que les repetissa dauant d’eri.
Es-mil-e-ua-net-II-WEB	E se passaue tot aquerò en Bab-Zauilat.
Es-mil-e-ua-net-II-WEB	Eth wali ordenèc alavetz ath borrèu que me braquèsse era man, sivans era lei contra es panaires.
Es-mil-e-ua-net-II-WEB	E eth borrèu me talhèc era man dreta.
Es-mil-e-ua-net-II-WEB	E eth cavalièr cuelhec pietat de jo e intercedic damb eth wali entà que non me braquèssen era auta man.
Es-mil-e-ua-net-II-WEB	E eth wali l’autregèc aguesta gràcia e se n’anèc.
Es-mil-e-ua-net-II-WEB	E era gent cuelhec pietat de jo, e me balhèren un veire de vin pr’amor d’encoratjar-me, donques qu’auia perdut molta sang, e me trapaua plan aflaquit.
Es-mil-e-ua-net-II-WEB	Per çò deth cavalièr, s’apressèc a jo, me balhèc era borsa e me la botèc ena man, en tot dider-me: “Qu’ès un joen ben educat e eth mestièr de panaire non ei hèt entà tu.” E dit aquerò, s’aluenhèc, dempús d’auer-me obligat a acceptar era borsa.
Es-mil-e-ua-net-II-WEB	E jo me n’anè tanben, en tot estropar-me eth braç damb un mocador e caperar-lo damb era manja dera tunica.
Es-mil-e-ua-net-II-WEB	E èra tot esblancossit e fòrça trist per çò que s’auie passat.
Es-mil-e-ua-net-II-WEB	Sense encuedar-me’n, venguí ena casa dera mia amiga.
Es-mil-e-ua-net-II-WEB	E en arribar, m’estirè cansat en lhet.
Es-mil-e-ua-net-II-WEB	Mès era, en veir eth mèn pallitge e eth mèn aclapament, didec: “Que te cau?
Es-mil-e-ua-net-II-WEB	Com ei qu’ès tant esblacossit?” E responí: “Me hè fòrça mau eth cap; non me trapi ben.” Alavetz, plan afligida, me didec: “Ò patron mèn, non m’uscles eth còr!
Es-mil-e-ua-net-II-WEB	Lhèua un shinhau eth cap entà jo, t’ac prègui, uelh dera mia vida!
Es-mil-e-ua-net-II-WEB	E ditz-me çò que t’a arribat.
Es-mil-e-ua-net-II-WEB	Pr’amor qu’endónvii ena tua cara fòrça causes.” Mès jo li didí: “Se te platz!, estauvia- me era pena de condà’c.” E era se petèc en somics e didec: “Ja veigui que t’as cansat de jo, donques que non ès damb jo coma abans.” E vessèc abondoses lèrmes barrejades damb alendades, e de quan en quan interrompie es sòns planhs entà hèr-me preguntes, que demorauen sense responsa; e atau mos estèrem enquiara net.
Es-mil-e-ua-net-II-WEB	Alavetz mos heren a vier eth minjar coma de costum.
Es-mil-e-ua-net-II-WEB	Mès, que ja me n’encuedè jo de non acceptar, donques que m’auria avergonhat de cuélher es aliments damb era man quèrra, e cranhia que me preguntèsse eth motiu d’aquerò.
Es-mil-e-ua-net-II-WEB	E per tant, exclamè: “Que non è apetís ara”.
Es-mil-e-ua-net-II-WEB	Alavetz acabè dident-li: “T’ac vau a condar tot, mès pòc a pòc, per parts.” E era, en tot hèr-me a vier ua copa de vin, repliquèc: “Au, hilh mèn!
Es-mil-e-ua-net-II-WEB	Damb aquerò se guarís era malenconia.
Es-mil-e-ua-net-II-WEB	Beu aguest vin, e fida-me era causa des tues penes.” E jo li didí: “Se t’entèstes, balha-me tu madeisha era beuenda damb era tua man.” E era apressèc era copa enes mèns pòts, en tot inclinar-la doçament, e me balhèc de béuer.
Es-mil-e-ua-net-II-WEB	Dempús l’aumplic de nauèth, e me l’apressèc un aute còp.
Es-mil-e-ua-net-II-WEB	Hi un esfòrç, estirè era man quèrra e cuelhí era copa.
Es-mil-e-ua-net-II-WEB	Mès que non podí tier es lèrmes e m’estarnè a plorar.
Es-mil-e-ua-net-II-WEB	E quan era me vedec plorar, tanpòc se podec tier, me cuelhec eth cap damb es dues mans, e didec: “Ò, se te platz!
Es-mil-e-ua-net-II-WEB	Ditz-me eth motiu des tòns plors!
Es-mil-e-ua-net-II-WEB	Qu’ès en tot usclar-me eth còr!
Es-mil-e-ua-net-II-WEB	Ditz-me tanben se per qué cuelheres era copa damb era man quèrra.” E jo li responí: “Qu’è un tumor ena dreta.” E era repliquèc: “Mòstra-me-lo, lo dauriram e t’aleugeriràs.” E jo responí: “Que non ei eth moment avient entad aguesta operación.
Es-mil-e-ua-net-II-WEB	Non persutes, donques que sò decidit a non trèir era man.” Uedè en redon era copa, e seguí beuent cada viatge qu’era m’aufrie beuenda, enquia que me cuelhec era embriaguesa, mair deth desbrembe.
Es-mil-e-ua-net-II-WEB	E en tot estirar-me en madeish lòc a on me trapaua m’esclipsè.
Es-mil-e-ua-net-II-WEB	A londeman, quan me desvelhè, vedí que m’auie premanit er esdejoar: quate pothi codinadi, bolhon de garia e vin en abondància.
Es-mil-e-ua-net-II-WEB	Que m’aufric de tot, e mingè e beuí, e dempús volí dider-me adiu e anar-me’n.
Es-mil-e-ua-net-II-WEB	Mès era me didec: “Entà on penses anar?” E jo responí: “Entà quinsevolh lòc a on poga esvagar-me e desbrembar es penes que sarren eth mèn còr.” E era me didec: “Ò, non te’n vages!
Es-mil-e-ua-net-II-WEB	Demora-te un shinhau mès!” E jo me seiguí, e era me tachèc ua prigonda guardada, e me didec: “Uelh dera mia vida!
Es-mil-e-ua-net-II-WEB	Que t’as arroïnat peth mèn amor.
Es-mil-e-ua-net-II-WEB	Ath delà, endónvii que n’è tanben eth tòrt de qué ages perdut era man dreta.
Es-mil-e-ua-net-II-WEB	Eth tòn saunei m’a hèt desnishar era tua desgràcia.
Es-mil-e-ua-net-II-WEB	Mès, per Allà!
Es-mil-e-ua-net-II-WEB	E manèc cridar as testimònis, e les didec: “Sigatz testimònis deth mèn matrimòni damb aguest joen.
Es-mil-e-ua-net-II-WEB	E es testimònis redigiren eth contracte de matrimòni.
Es-mil-e-ua-net-II-WEB	E era les didec: “Sigatz testimònis tanben de qué totes es riqueses que me pertanhen, e que son en aguesta arca que vedetz, atau coma tot aquerò que possedisqui, ei a compdar d’ara proprietat d’aguest joen.” E es testimònis ac heren constar, e lheuèren acta dera sua declaracion, atau coma que jo acceptaua, e partiren dempús d’auer crubat es sòns onoraris.
Es-mil-e-ua-net-II-WEB	Alavetz era joena me cuelhec dera man, e m’amièc dauant d’un armari, lo dauric e me mostrèc un gran calaish, que dauric tanben, e me didec: “Guarda çò que i a en aguesta caisha.” E, en examinar-la vedí qu’ère plia de mocadors, cada un des quaus formaue un petit paquet.
Es-mil-e-ua-net-II-WEB	E me didec: “Tot aquerò son es bens que pendent eth coladís deth temps anè acceptant de tu.
Es-mil-e-ua-net-II-WEB	Cada còp que me balhaues un mocador damb cinquanta dinnars d’aur, m’esdegaua jo a sauvar-lo amagat en aguesta caisha.
Es-mil-e-ua-net-II-WEB	Allà t’ac auie sauvat e ac auie escrit en tòn Destin.
Es-mil-e-ua-net-II-WEB	Aué te protegís Allà, e m’alistèc entà realizar çò qu’eth auie escrit.
Es-mil-e-ua-net-II-WEB	Mès per tòrt mèn perderes era man dreta, e non posqui correspóner coma ei degut ath tòn amor ne ara tua adesión ara mia persona, donques qu’encara que sacrifiquèssa era mia anma, non serie pro.” E higec: “Cuelh possession des tòns bens.” E jo manè fabricar ua caisha naua, qu’en era botè un a un es paquets qu’anaua treiguent der armari dera joena.
Es-mil-e-ua-net-II-WEB	Me lheuè alavetz e la sarrè entre es mèns braci.
Es-mil-e-ua-net-II-WEB	E seguic dident-me es paraules mès agradiues e planent-se de çò de pòc que podie hèr per jo en comparèr de çò que jo auia hèt per era.
Es-mil-e-ua-net-II-WEB	Dempús, en voler reafirmar tot aquerò qu’auie dit, se lheuèc e inscriuec eth mèn nòm sus es jòies e ròba de luxe que possedie, atau coma es sòns valors, terrens e proprietats, en tot certificà’c damb eth sòn sagèth e dauant de testimònis.
Es-mil-e-ua-net-II-WEB	E aquera net a maugrat des escometudes d’amor que mos hérem, s’esclipsèc plan trista per çò deth malastre que m’auie costat.
Es-mil-e-ua-net-II-WEB	E des d’aqueth moment non deishèc de planher-se e afligir-se, de tau sòrta, qu’ath cap d’un mes la cuelhec un aclapament, que s’anèc aumentant e s’agreugèc, enquiath punt que moric en cinquanta dies.
Es-mil-e-ua-net-II-WEB	Alavez dispausè toti es preparatius des funeralhes, e jo madeish la metí ena hòssa e manè realizar guaires ceremònies precedissen ar enterrament.
Es-mil-e-ua-net-II-WEB	En tornar deth cementèri entrè ena casa e examinè toti es sòns legats e donacions, e vedí qu’entre d’autes causes m’auie deishat grani magasems plei de sesam.
Es-mil-e-ua-net-II-WEB	Precisament d’aguest sesam qu’era sua venda t’encarguè, ò senhor mèn!
Es-mil-e-ua-net-II-WEB	E aguesti viatges qu’è realizat e que t’estonauen èren indispensables entà liquidar guaire era m’auie deishat, e ara madeish vengui de crubar toti es sòs e apraiar d’autes causes.
Es-mil-e-ua-net-II-WEB	Te prègui, donc, que non refuses era gratificacion que te voi hèr, ò tu que me balhes ospitalitat ena tua casa e me convides a compartir era tua parva!
Es-mil-e-ua-net-II-WEB	Que me haràs un favor s’accèptes toti es sòs qu’as sauvat e que crubères pera venda deth sesam.
Es-mil-e-ua-net-II-WEB	E atau ei era mia istòria e era causa de qué minja tostemp damb era man quèrra.
Es-mil-e-ua-net-II-WEB	Alavetz jo, ò poderós rei!
Es-mil-e-ua-net-II-WEB	Vòs ara, ò excellent corredor acompanhar-me ara mia tèrra, que, coma sabes, ei Bagdad?
Es-mil-e-ua-net-II-WEB	Vengui de hèr importantes crompes de genre en Eth Caire, e pensi vener-les damb fòrça guanhs en Bagdad.
Es-mil-e-ua-net-II-WEB	Vòs èster eth mèn companh de viatge e eth mèn sòci de guanhs?” E responí: “Boti es tòns desirs sus es mèns uelhs.” E decidírem partir tà finaus de mes.
Es-mil-e-ua-net-II-WEB	Mentretant, me tenguí a véner sense cap pèrta tot çò que possedia, e damb es sòs qu’aquerò m’autregèc crompè tanben fòrça genres.
Es-mil-e-ua-net-II-WEB	E eth joen venec aquiu toti es sòns genres e se n’a anat de nauèth entà Egipte, e me dispausaua a reünir-me damb eth quan m’a arribat aguesta aventura damb eth gibós, per çò deth mèn desconeishement deth país, pr’amor que sò un estrangèr que viatge entà hèr es sòns negòcis.
Es-mil-e-ua-net-II-WEB	Tau ei, ò rei des sègles!
Es-mil-e-ua-net-II-WEB	Mès eth rei responec: “Donques a jo non m’ac semble.
Es-mil-e-ua-net-II-WEB	En aguest moment dera sua narracion, Schahrazada vedec aparéisher eth maitin e se carèc discrètament.
Es-mil-e-ua-net-II-WEB	Era didec:
Es-mil-e-ua-net-II-WEB	Me n’è sabut, ò rei afortunat!
Es-mil-e-ua-net-II-WEB	E s’atau ac penses dempús d’auer-la entenut, mos indultaràs a toti.” Eth rei dera China didec: “Que sigue atau!” E er intendent condèc çò que seguís:
Es-mil-e-ua-net-II-WEB	Acabada era lectura deth Coran, se botèc eth mantèl, se botèc eth minjar e se hec a vier tot çò de besonh entath hestau.
Es-mil-e-ua-net-II-WEB	Mès entre d’autes causes comestibles i auie un plat d’arròs premanit damb alhs que se cride raiadura, e qu’ei deliciós s’er arròs ei en sòn punt e s’an dosificat ben es alhs e es espècies que l’adòben.
Es-mil-e-ua-net-II-WEB	Toti comencèrem a minjar-lo damb gran apetís, exceptat un des convidadi, que se remic tu per tu a tocar aguest plat de raiadura.
Es-mil-e-ua-net-II-WEB	E coma que l’ahisquèrem entà que lo tastèsse, jurèc que non harie tau causa.
Es-mil-e-ua-net-II-WEB	Alavetz li repetírem eth nòste prèc, mès eth mos didec: “Se vos platz non me pressetz d’aguesta manèra.
Es-mil-e-ua-net-II-WEB	Pro qu’ac paguè un còp qu’auí eth malastre de tastar-lo.” E recitèc aguesta estròfa:
Es-mil-e-ua-net-II-WEB	Se non te vòs tractar damb qui siguec eth tòn amic e desires evitar era sua salutacion, non pèrdes eth temps en endonviar estratagèmes: hug d’eth!
Es-mil-e-ua-net-II-WEB	Alavetz non volérem persutar mès.
Es-mil-e-ua-net-II-WEB	Mès li preguntèrem: “Per Allà!
Es-mil-e-ua-net-II-WEB	E eth patron dera casa manèc as vailets que se hessen a vier de seguit aigua e es autes causes qu’auie demanat eth convidat.
Es-mil-e-ua-net-II-WEB	E dempús de lauar-se se seiguec de nauèth eth convidat, e encara que non guaire a gust, estirèc era man entath plat que minjàuem toti, e tremolant e trantalhant comencèc a minjar.
Es-mil-e-ua-net-II-WEB	Que mos estonèc fòrça aquerò, encara que mos estonèrem mès quan en guardar era sua man vedérem que solet auie quate dits, donques que li mancaue eth pòdo.
Es-mil-e-ua-net-II-WEB	E eth convidat non minjaue que damb es quate dits.
Es-mil-e-ua-net-II-WEB	Alavetz li didérem: “Per Allà!
Es-mil-e-ua-net-II-WEB	E alavetz responec: “Frairs, encara non ac auetz vist tot.
Es-mil-e-ua-net-II-WEB	Que non me manque un pòdo, senon es dus, donques que tanpòc l’è ena man quèrra.
Es-mil-e-ua-net-II-WEB	E ath delà, en cada pè me manque un dit.
Es-mil-e-ua-net-II-WEB	Ara ac veiratz.” E mos mostrèc era auta man, e desnishèc ambdús pès, e vedérem, plan, que non auie que quate dits en cada pè.
Es-mil-e-ua-net-II-WEB	Alavetz s’aumentèc eth nòste estonament, e li didérem: “Qu’auem arribat enquiath limit dera impaciéncia, e desiram saber era causa de qué perdesses es dus pòdos e es auti dits des pès, atau coma eth motiu de qué t’ages lauat es mans cent vint còps seguidi.” Alavetz mos referic çò que seguís:
Es-mil-e-ua-net-II-WEB	E èren es sues delícies eth vin enes copes, es perhums des flors, es flors ena sua tija, cantaires e dançaires, es uelhs neri e es proprietàries d’aguesti uelhs.
Es-mil-e-ua-net-II-WEB	Atau, donc, quan moric non me deishèc sòs, pr’amor que s’ac auie degalhat tot.
Es-mil-e-ua-net-II-WEB	Mès coma qu’ère eth mèn pair, li hi un enterrament d’acòrd damb eth sòn reng, balhè hestaus funèbres en aunor sòn, e amiè dòu dies e nets.
Es-mil-e-ua-net-II-WEB	Dempús anè ena botiga qu’auie estat sua, la daurí, e non trapè arren qu’auesse valor, ath contrari, me’n sabí de qué deishaue fòrça deutes.
Es-mil-e-ua-net-II-WEB	Alavetz anè a cercar as creditors deth mèn pair, en tot demanar-les qu’auessen paciéncia e les padeguè çò milhor que podí.
Es-mil-e-ua-net-II-WEB	Dempús me metí a véner e a crompar, e a pagar es deutes, e aumentè eth mèn capitau damb es mèns legitims guanhs.
Es-mil-e-ua-net-II-WEB	Mès un dia qu’èra jo seigut ena botiga, vedí auançar montada en ua mula grisa, un miracle entre es miracles, a ua joena reludenta de beresa.
Es-mil-e-ua-net-II-WEB	Ath sòn dauant i anaue un eunuc e darrèr un aute.
Es-mil-e-ua-net-II-WEB	S’arturèc era mula, e era baishèc ena entrada deth mercat, e entrèc en eth, seguida d’un des sòns eunucs.
Es-mil-e-ua-net-II-WEB	E aguest li didec: “Ò senhora mia!
Es-mil-e-ua-net-II-WEB	Se te platz, non te dèishes veir pes caminaires.
Es-mil-e-ua-net-II-WEB	Que te haràs a vier bèth malastre sus nosati.
Es-mil-e-ua-net-II-WEB	Anem-mo’n d’aciu.” E er eunuc volec hèr-se-la a vier.
Es-mil-e-ua-net-II-WEB	Mès era non ne hec cabau des sues paraules, e s’estèc en tot examinar totes es botigues deth mercat, ua darrèr dera auta, sense que ne vedesse ua mès luxuosa ne milhor presentada qu’era mia.
Es-mil-e-ua-net-II-WEB	Alavetz se filèc entà jo, tostemp seguida per eunuc, se seiguec ena mia botiga e me desirèc era patz.
Es-mil-e-ua-net-II-WEB	E ena mia vida auia entenut ua votz mès doça e ues paraules mès delicioses.
Es-mil-e-ua-net-II-WEB	E la guardè, e sonque en veder-la, me sentí plan trebolat, damb eth còr cuelhut.
Es-mil-e-ua-net-II-WEB	E non podí separar era mia guardada deth sòn ròstre, e recitè aguestes dues estròfes:
Es-mil-e-ua-net-II-WEB	Balhè ara beròia deth vel suau, tan suau coma era ala d’ua paloma!
Es-mil-e-ua-net-II-WEB	Ditz-li qu’en pensar en çò que patisqui, me pensi qu’era mòrt m’aleugerirà!
Es-mil-e-ua-net-II-WEB	Ditz-li que sigue brava un shinhau mès e pro!
Es-mil-e-ua-net-II-WEB	E per era, entà apressar-me as sues ales, è renonciat ara mia tranquillitat!
Es-mil-e-ua-net-II-WEB	Quan entenec es mèns vèrsi, me responec damb aguesti:
Es-mil-e-ua-net-II-WEB	È despenut eth mèn còr en tot estimar-te!
Es-mil-e-ua-net-II-WEB	E aguest còr refuse d’auti amors!
Es-mil-e-ua-net-II-WEB	E s’es mèns uelhs vedessen bèra auta beresa, ja non se poirien alegrar!
Es-mil-e-ua-net-II-WEB	Jurè non arrincar jamès eth tòn amor deth mèn còr!
Es-mil-e-ua-net-II-WEB	E, ça que la, eth mèn còr ei tris e assedegat deth tòn amor!
Es-mil-e-ua-net-II-WEB	Qu’è begut en ua copa qu’en era trapè er amor blos!
Es-mil-e-ua-net-II-WEB	Per qué non an banhat es tòns pòts aguesta copa qu’en era trapè er amor?…
Es-mil-e-ua-net-II-WEB	Dempús me didec: “Ò, joen mercadèr!
Es-mil-e-ua-net-II-WEB	As bones teles entà mostrar-me?” Ad aquerò responí: “Ò, senhora mia!
Es-mil-e-ua-net-II-WEB	Eth tòn esclau ei un praube mercadèr e non possedís arren digne de tu.
Es-mil-e-ua-net-II-WEB	Tie, donc, paciéncia pr’amor que coma encara ei fòrça d’ora, non an arribat enes botigues es auti mercadèrs.
Es-mil-e-ua-net-II-WEB	E tanlèu les daurisquen, anarè a crompar jo madeish es genres que cerques.” Dempús siguí conversant damb era, en tot senter-me cada còp mès encamardat.
Es-mil-e-ua-net-II-WEB	Mès quan es mercadèrs dauriren es sues botigues, me lheuè e gessí a crompar çò que m’auie encargat, e eth totau des crompes, que cuelhí a compde mèn, pujaue a cinc mil dracmes.
Es-mil-e-ua-net-II-WEB	E tot l’ac autregè ar eunuc.
Es-mil-e-ua-net-II-WEB	E de seguit era joena partic damb eth, en tot dirigir-se entath lòc a on lo demoraue er aute eunuc damb era mula.
Es-mil-e-ua-net-II-WEB	E jo entrè ena mia casa embriagat d’amor.
Es-mil-e-ua-net-II-WEB	Me heren a vier eth minjar e non podí minjar, pensant tostemp en aguesta beròia joena.
Es-mil-e-ua-net-II-WEB	E quan volí dormir hugec de jo eth dromilhon.
Es-mil-e-ua-net-II-WEB	D’aguesta sòrta se passèc ua setmana, e es mercadèrs me reclamèren es sòs; mès coma que non tornè a saber-me’n dera joena, les preguè qu’auessen un shinhau de paciéncia, demanant-les ua auta setmana de tèrme.
Es-mil-e-ua-net-II-WEB	E eri i sigueren d’acòrd.
Es-mil-e-ua-net-II-WEB	E plan que òc, ath cap d’ua setmana vedí arribar ara joena, montada ena sua mula e acompanhada d’un sirvent e de dus eunucs.
Es-mil-e-ua-net-II-WEB	E era joena me saludèc e me didec: “Ò, senhor!
Es-mil-e-ua-net-II-WEB	Perdonatz-me qu’ajam tardat tant en pagar-te.
Es-mil-e-ua-net-II-WEB	Mès vaquí es sòs.
Es-mil-e-ua-net-II-WEB	Mana a vier a un cambiaire, entà que veigue aguestes monedes d’aur.” Manè vier ath cambiaire, e de seguit un des eunucs l’autregèc es sòs, les examinèc e les trapèc de lei.
Es-mil-e-ua-net-II-WEB	Alavetz cuelhí es sòs, e siguí en tot parlar damb era joena enquia que se dauric eth mercat e arribèren es mercadèrs enes sues botigues.
Es-mil-e-ua-net-II-WEB	E era me didec: “Ara qu’è besonh d’aguestes e d’aqueres causes.
Es-mil-e-ua-net-II-WEB	Vè-te’n a crompar-les.” E crompè ath mèn compde tot çò que m’auie encomanat, en tot autrejar-la’c tot.
Es-mil-e-ua-net-II-WEB	E era ac cuelhec, coma eth prumèr viatge, e se n’anèc de seguit.
Es-mil-e-ua-net-II-WEB	E quan la vedí aluenhar-se, didí entà jo: “Que non compreni aguesta amistat que me tie.
Es-mil-e-ua-net-II-WEB	Me hè a vier quate cents dinnars e se hè a vier genre que ne vau mil.
Es-mil-e-ua-net-II-WEB	E se’n va sense dider-me ne tansevolh a on demore.
Es-mil-e-ua-net-II-WEB	E atau se passèc tot un mes, cada dia mès tormentat eth mèn esperit per aguestes reflexions.
Es-mil-e-ua-net-II-WEB	E es mercadèrs vengueren a reclamar-me es sòs de manèra tant urgenta, qu’entà padegar-les me calec dider-les qu’anaua a véner era mia botiga damb toti es genres, e era mia casa e toti es mèns bens.
Es-mil-e-ua-net-II-WEB	Me trapè, donc, près dera roïna, e èra plan aclapat, quan vedí ara joena qu’entraue en mercat e venguie entara mia botiga.
Es-mil-e-ua-net-II-WEB	E en veder-la s’esbugassèren totes es mies penes, e enquia e tot desbrembè era trista situacion que m’auia trapat pendent era sua abséncia.
Es-mil-e-ua-net-II-WEB	E era se m’apressèc, e damb era sua votz plia de doçor me didec: “Trè era balança, entà pesar es sòs que te hèsqui a vier.” E me balhèc, plan que òc, guaire me deuie e un shinhau mès, coma pagament des crompes qu’entada era auia hèt.
Es-mil-e-ua-net-II-WEB	De seguit se seiguec ath mèn costat e me parlèc damb grana cordialitat, e jo m’aflaquia d’alegria.
Es-mil-e-ua-net-II-WEB	E acabèc dident-me: “Ès fradin o as esposa?” E jo didí: “Per Allà!
Es-mil-e-ua-net-II-WEB	En didè’c me metí a plorar.
Es-mil-e-ua-net-II-WEB	Alavetz era me preguntèc: “Per qué plores?” E jo responí: “Per arren; qu’ei que m’a vengut ua causa ena ment.” E dempús m’apressè ath sòn vailet, li balhè quauqui dinnars d’aur e li demanè que me servisse d’intercessor entre era e era mia persona entad aquerò que jo desiraua.
Es-mil-e-ua-net-II-WEB	E eth se metec a arrir, e me didec: “Te cau saber qu’era mia senhora ei encamardada de tu.
Es-mil-e-ua-net-II-WEB	Donques que non auie cap besonh de crompar teles, e solet les a crompat entà poder parlar damb tu e hèr-te a veir era sua passion.
Es-mil-e-ua-net-II-WEB	E quan era s’anaue a díder adiu, me vedec autrejar es sòs ath vailet que l’acompanhaue.
Es-mil-e-ua-net-II-WEB	E alavetz se tornèc a sèir e me hec un arridolet.
Es-mil-e-ua-net-II-WEB	E jo li didí: “Autreja ath tòn esclau era gràcia que desire demanar de tu e perdona-li per auança çò que te va a díder.” Dempús li parlè de çò qu’auia en mèn còr.
Es-mil-e-ua-net-II-WEB	E vedí que l’agradaue, pr’amor que me didec: “Aguest esclau te harà a vier era mia responsa e te diderà era mia volontat.
Es-mil-e-ua-net-II-WEB	Hè tot çò que te digue que hèsques.” Dempús se lheuèc e se n’anèc.
Es-mil-e-ua-net-II-WEB	Alavetz venguí a autrejar as mercadèrs es sòns sòs damb es interèssi corresponents.
Es-mil-e-ua-net-II-WEB	Per çò que hè a jo, des deth moment que deishè de veder-la perdí tot eth mèn dromilhon pendent totes es nets.
Es-mil-e-ua-net-II-WEB	Mès a tot darrèr, passadi quauqui dies, vedí arribar ar esclau e lo recebí damb sollicitud e generositat, pregant-li que me balhèsse notícies.
Es-mil-e-ua-net-II-WEB	E eth me didec: “Qu’a estat malauta aguesti dies.“ E jo persutè: “Balha-me quauque detalh d’era.” E eth responec: “Aguesta joena a estat educada pera nòsta patrona Zobeida, esposa favorita de Harun Al-Rachid.
Es-mil-e-ua-net-II-WEB	E a entrat en sòn servici.
Es-mil-e-ua-net-II-WEB	E era nòsta patrona Zobeida l’estime coma se siguesse ua hilha sua, e non li remís arren.
Es-mil-e-ua-net-II-WEB	Mès er aute dia li demanèc permís entà gésser, en tot dider-li: “Era mia anma desire passejar-se un shinhau e tornar de seguit en palai.” E se l’autregèc eth permís.
Es-mil-e-ua-net-II-WEB	E des d’aqueth dia non deishèc de gésser e de tornar en palai, tan soent, qu’acabèc per èster fòrça adreita en çò des crompes, e se convertic en ua proveïdora dera nòsta patrona Zobeida.
Es-mil-e-ua-net-II-WEB	Alavetz te vedec, e li parlèc de tu ara nòsta patrona, en tot pregar-li que la maridèsse damb tu.
Es-mil-e-ua-net-II-WEB	E era nòsta patrona li responec: “Que non te posqui díder arren sense conéisher ad aguest joen.
Es-mil-e-ua-net-II-WEB	Se me convenci de qué t’egale en qualitats, te junherè damb eth.” Mès ara vengui a dider-te qu’eth nòste prepaus ei qu’entres en palai.
Es-mil-e-ua-net-II-WEB	Qué dides ad aquerò?” Jo responí: “Vierè damb tu.” Alavetz me didec: “A penes arribe era net, endralha-te entara mesquita que Sett-Zobeida a manat edificar ath cant deth Tigris.
Es-mil-e-ua-net-II-WEB	E quan arribèc era net anè entara mesquita, entrè, me botè a pregar, e passè aquiu tota era net.
Es-mil-e-ua-net-II-WEB	Mès en hèr-se de dia, vedí per ua des hièstres que dan entar arriu, qu’arribauen en ua barca quauqui esclaus amiant dues caishes uedes.
Es-mil-e-ua-net-II-WEB	Les meteren ena mesquita e se’n tornèren entara sua barca.
Es-mil-e-ua-net-II-WEB	Mès un d’eri, que s’auie demorat darrer des auti, ère eth que m’auie servit d’intercessor.
Es-mil-e-ua-net-II-WEB	E ara seguida vedí arribar ena mesquita ara mia estimada, era dauna de Sett-Zobeida.
Es-mil-e-ua-net-II-WEB	E corrí ath sòn encontre, en tot voler sarrar-la enes mèns braci.
Es-mil-e-ua-net-II-WEB	Mès era hugec entà a on èren es caishes uedes e li hec un senhau ar eunuc, que me cuelhec, e abans de qué podessa defener-me me metec en ua d’aqueres caishes.
Es-mil-e-ua-net-II-WEB	E en un virament de uelhs, m’amièren entath palai deth califa.
Es-mil-e-ua-net-II-WEB	E me treigueren dera caisha.
Es-mil-e-ua-net-II-WEB	E me balhèren vestits e causes que valerien aumens cinquanta mil dracmes.
Es-mil-e-ua-net-II-WEB	Dempús vedí a d’autes vint esclaues blanques, totes damb pièch de vèrge.
Es-mil-e-ua-net-II-WEB	E ath miei d’eres i auie Sett-Zobeida, que non podie botjar-se de tanti esplendors qu’amiaue a compdar deth melic.
Es-mil-e-ua-net-II-WEB	E es daunes formauen dues hileres dauant dera sultana.
Es-mil-e-ua-net-II-WEB	Jo hi un pas e punè era tèrra entre es sues mans.
Es-mil-e-ua-net-II-WEB	Alavetz me hec un senhau entà que me seiguessa, e me seiguí entre es sues mans.
Es-mil-e-ua-net-II-WEB	Ara seguida m’interroguèc sus es mèns negòcis, es mèns parents e eth mèn linhatge, en tot responer-li jo a tot aquerò que me preguntaue.
Es-mil-e-ua-net-II-WEB	E semblaue plan satisfèta, e didec: “Allà!
Es-mil-e-ua-net-II-WEB	Ja veigui que non è perdut eth temps elevant ad aguesta joena, donques que li trapi un espós coma aguest!” E higec: “Te cau saber que la considèri coma se siguesse era mia hilha, e serà entà tu ua esposa aubedienta e doça dauant d’Allà e dauant de tu!” E alavetz m’inclinè, punè era tèrra, e consentí en maridar-me.
Es-mil-e-ua-net-II-WEB	E Sett-Zobeida me convidèc a passar en palai dètz dies.
Es-mil-e-ua-net-II-WEB	E aquiu me demorè aguesti dètz dies, mès sense saber-me’n arren dera joena.
Es-mil-e-ua-net-II-WEB	E èren d’autes joenes es que me hègen a vier er esdejoar e eth dinar e mestrauen era taula.
Es-mil-e-ua-net-II-WEB	Passat eth temps indispensable entas preparatius dera nòça, Sett-Zobeida li demanèc ar Emir des Credents eth permís entara nòça.
Es-mil-e-ua-net-II-WEB	E eth califa, dempús de dar eth sòn permís, li regalèc ara joena dètz mil dinnars d’aur.
Es-mil-e-ua-net-II-WEB	E Sett-Zobeida manèc cercar ath kadi e as testimònis, qu’escriueren eth contracte de matrimòni.
Es-mil-e-ua-net-II-WEB	Dempús comencèc era hèsta.
Es-mil-e-ua-net-II-WEB	Se premaniren doci de tota sòrta e es minjars de costum.
Es-mil-e-ua-net-II-WEB	Mingèrem, beuérem e se repartiren plats de minjar per tota era ciutat, en tot tardar-se eth hestau dètz dies complèts.
Es-mil-e-ua-net-II-WEB	Dempús amièren ara joena en hammam entà premanir-la, segons es costums.
Es-mil-e-ua-net-II-WEB	E pendent aguest temps se botèc era taula entà jo e entàs mèns convidadi, mos heren a vier plats esquists, e entre d’autes causes, ath miei de pothi fregidi, pastissi de tota sòrta, farcits deliciosi e doci perhumats damb musc e aigua de ròses, i auie un plat de raiadura capable de tornar lhòco ar esperit mès equilibrat.
Es-mil-e-ua-net-II-WEB	E jo, per Allà!
Es-mil-e-ua-net-II-WEB	Dempús me sequè es mans.
Es-mil-e-ua-net-II-WEB	E atau m’estè tranquil tota era net.
Es-mil-e-ua-net-II-WEB	Mès s’aluguèren es halhes e arribèren es cantaires e jogaires d’esturments.
Es-mil-e-ua-net-II-WEB	Dempús se procedic a vestir ara nòvia.
Es-mil-e-ua-net-II-WEB	E la vestiren sèt còps damb vestits desparièrs, ath miei des cants e deth sonar des esturments.
Es-mil-e-ua-net-II-WEB	Per çò deth palai, ère totafèt plen d’ua gentada de convidadi.
Es-mil-e-ua-net-II-WEB	E jo, quan auec acabat era ceremònia, entrè en apartament senhalat e me heren a vier ara nòvia, en tot procedir eth servici a trèir-li toti es vestits, retirant-se dempús.
Es-mil-e-ua-net-II-WEB	Quan la vedí tota nuda e siguérem solets en lhet, la cuelhí entre es mèns braci, e tau ère era mia alegria, que me semblaue mentida poder possedir-la.
Es-mil-e-ua-net-II-WEB	Mès en aguest moment notèc era flaira dera mia man que damb era auia minjat era raiadura, e a penes la notèc deishèc anar un sorriscle agudent.
Es-mil-e-ua-net-II-WEB	De seguit acodiren pertot es daunes de palai, mentre que jo, tremolant d’emocion, non me n’encuedaua dera causa de tot aquerò.
Es-mil-e-ua-net-II-WEB	E li dideren: “Ò fraia nòsta!
Es-mil-e-ua-net-II-WEB	Qué te cau?” E era responec: “Per Allà!
Es-mil-e-ua-net-II-WEB	Que ja non t’estimi, peth tòn pòc sen e mala accion!” E cuelhec un hlagèth que i auie près d’era, e me foetèc damb tan fòrts patacs, que perdí eth coneishement.
Es-mil-e-ua-net-II-WEB	Alavetz era s’arturèc, e les didec as damaisèles: “Cuelhetz-lo e amiatz-lo ath governador dera ciutat, pr’amor de qué li talhen era man que mingèc es alhs.” Mès que ja m’auia jo remetut, e en enténer aguestes paraules, exclamè: “Que non i a poder ne fòrça senon en Allà Totpoderós!
Es-mil-e-ua-net-II-WEB	Mès per auer minjat alhs m’an de talhar a jo era man?
Es-mil-e-ua-net-II-WEB	Qui a vist jamès ua causa semblabla?” Alavetz es damaisèles comencèren a intercedir a favor mèn, e li dideren: “Ò, fraia, non lo castigues aguest còp!
Es-mil-e-ua-net-II-WEB	Autreja-mos era gràcia de perdonar-lo.” Alavetz era didec: “Vos autregi çò que demanatz; non li talharàn era man, mès, ça que la, quauquarren des sues extremitats l’è de talhar.” Dempús se n’anec e me deishèc solet.
Es-mil-e-ua-net-II-WEB	Per çò que hè a jo, siguí dètz dies totafèt solet e sense veder-la.
Es-mil-e-ua-net-II-WEB	Mès passadi es dètz dies, venguec a cercar-me e me didec: “Ò tu, eth dera cara ennerida14 tan pòca causa sò entà tu que mingères alh abans dera nòça?” Dempús cridèc as sues sirventes e les didec: “Estacatz-li es braci e es cames!” E alavetz m’estaquèren es braci e es cames, e era cuelhec un raser ben ahilat, e me talhèc es dus pòdos des mans e es dits gròssi des pès.
Es-mil-e-ua-net-II-WEB	E plan per aquerò, ò, toti vosati!
Es-mil-e-ua-net-II-WEB	E jo, queiguí estavanit.
Es-mil-e-ua-net-II-WEB	Alavetz era botèc enes mies herides povassi d’ua arraïc aromatica, e atau calhèc era sang.
Es-mil-e-ua-net-II-WEB	E jo didí, prumèr entà jo e dempús en votz nauta: “Non tornarè a minjar raiadura sense lauar-me dempús quaranta còps damb potasa, quaranta damb sòsa e quaranta damb sabon.” E en entener-me me hec jurar que compliria aguesta promesa, e que non minjaria raiadura sense complir exactament çò que venguia de díder.
Es-mil-e-ua-net-II-WEB	Alavetz, ò rei des sègles!
Es-mil-e-ua-net-II-WEB	Alavetz la cuelhi e m’ajacè damb era.
Es-mil-e-ua-net-II-WEB	E, per Allà!, recuperè pro ben eth temps perdut e desbrembè es mies penes.
Es-mil-e-ua-net-II-WEB	E mos estèrem junhudi pendent fòrça temps d’aquera manèra.
Es-mil-e-ua-net-II-WEB	Dempús era me didec: “Te cau saber qu’arrés dera cort deth califa se’n sap de çò que mos a passat a nosati.
Es-mil-e-ua-net-II-WEB	Qu’ès eth solet qu’artenhèc entrar en palai.
Es-mil-e-ua-net-II-WEB	Alavetz gessí e crompè ua magnifica casa.
Es-mil-e-ua-net-II-WEB	E aquiu transportè es riqueses dera mia esposa e guairi presents l’auien hèt, es objectes preciosi, teles, mòbles e d’autes causes beròies.
Es-mil-e-ua-net-II-WEB	E tot ac botè en aquera casa qu’auia crompat.
Es-mil-e-ua-net-II-WEB	E viuérem amassa enquiath limit des plasers e dera expansion.
Es-mil-e-ua-net-II-WEB	Mès ath cap d’un an, per volontat d’Allà, moric era mia esposa.
Es-mil-e-ua-net-II-WEB	E non ne cerquè cap auta, pr’amor que volí viatjar.
Es-mil-e-ua-net-II-WEB	E tau ei, ò rei deth temps!
Es-mil-e-ua-net-II-WEB	Alavetz toti es convidadi seguírem minjant, e dempús partírem.
Es-mil-e-ua-net-II-WEB	Mès, en gésser, m’arribèc era aventura damb eth gibós.
Es-mil-e-ua-net-II-WEB	E alavetz se passèc çò que se passèc.
Es-mil-e-ua-net-II-WEB	Aguesta qu’ei era istòria.
Es-mil-e-ua-net-II-WEB	Sò convençut de qué ei mès estonanta qu’era nòsta aventura damb eth gibós.
Es-mil-e-ua-net-II-WEB	Alavetz didec eth rei dera China: “Donques t’enganhes.
Es-mil-e-ua-net-II-WEB	Que non ei mès meravilhosa qu’era aventura deth gibós.
Es-mil-e-ua-net-II-WEB	Pr’amor qu’era aventura deth gibós ei plan mès estonanta.
Es-mil-e-ua-net-II-WEB	Mès en aguest moment auancèc eth mètge judiu, punèc era tèrra entre es mans deth sultan, e didec: “Ò rei deth temps!
Es-mil-e-ua-net-II-WEB	E eth mètge judiu didec:
Es-mil-e-ua-net-II-WEB	Qu’èra en tot estudiar alavetz medecina e sciéncies ena ciutat de Damasc.
Es-mil-e-ua-net-II-WEB	E quan auí aprenut ben era mia profession, comencè a exercir-la e a guanhar-me era vida.
Es-mil-e-ua-net-II-WEB	Mès un dia entre es dies, un esclau deth governador de Damasc venguec ena mia casa, e en tot dider-me que l’acompanhèssa, m’amièc entath palai deth governador.
Es-mil-e-ua-net-II-WEB	E aquiu, ath miei d’ua gran sala, vedí un lhet de marme chapat d’aur.
Es-mil-e-ua-net-II-WEB	En aguest lhet i auie estirat e malaut un hilh d’Adam.
Es-mil-e-ua-net-II-WEB	Qu’ère un joen tan beròi, que non se n’aurie trapat un aute coma eth entre toti es deth sòn temps.
Es-mil-e-ua-net-II-WEB	M’apressè ath sòn cabeç, e li desirè ua rapida garison e completa salut.
Es-mil-e-ua-net-II-WEB	Mès eth sonque me responec hènt un senhau damb es sòns uelhs.
Es-mil-e-ua-net-II-WEB	E jo li didí: “Ò, senhor mèn, balhatz-me era man!” E eth m’alonguèc era man quèrra, çò que m’estonèc fòrça, en tot hèr-me pensar: “Per Allà!
Es-mil-e-ua-net-II-WEB	Quina causa mès estonanta!
Es-mil-e-ua-net-II-WEB	Vaquí un joen de bona aparença e de nauta condicion, e que, totun, ei fòrça mau educat.” Mès non per aquerò deishè de paupar-li eth pos, e li receptè un medicament a basa d’aigua de ròses.
Es-mil-e-ua-net-II-WEB	E tornè a visitar-lo, enquia que, passadi dètz dies, se remetec e podec lheuar-se coma de costum.
Es-mil-e-ua-net-II-WEB	Alavetz li conselhè qu’anèsse en hammam e que dempús tornèsse a descansar.
Es-mil-e-ua-net-II-WEB	Eth governador de Damasc me mostrèc era sua gratitud en tot autrejar-me ua magnifica tunica d’aunor e nomentar-me, non solet mètge sòn, senon tanben der espitau de Damasc.
Es-mil-e-ua-net-II-WEB	Per çò deth joen, que pendent era sua malautia auie seguit balhant-me era man quèrra, me preguèc que l’acompanhèssa en hammam, que s’auie sauvat entada eth solet, en tot enebir era entrada a totes es autes persones.
Es-mil-e-ua-net-II-WEB	E quan arribèrem en hammam s’apressèren es vailets deth joen, l’ajudèren a despolhar-se, cuelhent era sua ròba e balhant-li ua auta, neta e naua.
Es-mil-e-ua-net-II-WEB	E en veir nud ath joen, notè que li mancaue era man dreta.
Es-mil-e-ua-net-II-WEB	E m’estonèc e me hec dò aguest descurbiment.
Es-mil-e-ua-net-II-WEB	E aumentèc eth mèn estonament quan vedí es senhaus de còps en tot eth sòn còs.
Es-mil-e-ua-net-II-WEB	Alavetz eth joen se virèc entà jo, e me didec: “Ò, mètge deth sègle!
Es-mil-e-ua-net-II-WEB	Non t’estones de veder-me coma me ves, donques que te vau a condar eth motiu, e enteneràs ua relacion plan extraordinària.
Es-mil-e-ua-net-II-WEB	Dempús de gésser deth hammam arribèrem en palai, e mos seiguérem entà descansar e minjar dempús.
Es-mil-e-ua-net-II-WEB	Mès eth joen me didec: “Non t’estimes mès que pugem ena sala mès nauta?” E jo li responí que òc, e alavetz manèc as vailets que fregissen un moton e lo pugèssen ena sala nauta, qu’entada era mos filèrem.
Es-mil-e-ua-net-II-WEB	E mos metérem a minjar, e eth tostemp tenguie era man quèrra.
Es-mil-e-ua-net-II-WEB	Alavetz jo li didí: “Conda-me ara aguesta istòria.” E eth responec: “Ò, mètge deth sègle!, te la vau a condar.
Es-mil-e-ua-net-II-WEB	Te cau saber que neishí ena ciutat de Mossul, a on era mia familha figuraue entre es mès importantes.
Es-mil-e-ua-net-II-WEB	Eth mèn pair ère eth màger des dètz frairs que deishèc eth mèn pairin quan moric, e quan aquerò arribèc, eth mèn pair ère ja maridat, madeish que toti es mèns oncles.
Es-mil-e-ua-net-II-WEB	Mès eth ère eth solet qu’auec un hilh, que siguí jo, donques que cap des mèns oncles n’auec.
Es-mil-e-ua-net-II-WEB	Plan per aquerò anè creishent entre era simpatia des mèns oncles, que m’estimauen fòrça e s’alegrauen de guardar-me.
Es-mil-e-ua-net-II-WEB	Un dia qu’èra damb eth mèn pair ena mesquita de Mossul pr’amor de pregar era oracion deth diuendres, vedí que dempús dera pregària toti se n’auien anat, mens eth mèn pair e es mèns oncles.
Es-mil-e-ua-net-II-WEB	Se seigueren toti en gran tapís, e jo me seiguí damb eri.
Es-mil-e-ua-net-II-WEB	E se meteren a parlar, tractant era convèrsa sus es viatges e e es meravilhes de païsi estrangèrs e des granes ciutats luenhanes.
Es-mil-e-ua-net-II-WEB	Mès sustot, parlèren d’Egipte e d’Eth Caire.
Es-mil-e-ua-net-II-WEB	E es mèns oncles repetiren es relats admirables des viatjaires qu’auien estat en Egipte, e didien que non i auie ena tèrra un país mès beròi e un arriu mès meravilhós qu’eth Nil.
Es-mil-e-ua-net-II-WEB	Plan per aquerò es poètes an hèt fòrça ben en cantar ad aguest país e ath sòn Nil, e ditz era vertat eth poèta quan ditz:
Es-mil-e-ua-net-II-WEB	Per Allà!
Es-mil-e-ua-net-II-WEB	Te conjuri que li digues ath rei deth mèn país, ath Nil deth mèn país, qu’aciu non posqui padegar era mia set, qu’er Eufrates non me pòt amortar era set que me tormente!
Es-mil-e-ua-net-II-WEB	Es mèns oncles comencèren a condar es meravilhes d’Egipte e deth sòn arriu, damb tanta eloqüéncia e tanta calor, que quan deishèren de parlar e se n’anèc cada un ena sua casa, me demorè fòrça pensatiu e preocupat, e non podia hèr enlà deth mèn esperit er agradiu rebrembe de totes aqueres causes que venguia d’escotar sus aqueth país tant admirable.
Es-mil-e-ua-net-II-WEB	E quan entornè ena mia casa, non podí cuélher era sòn en tota era net, e perdí er apetís.
Es-mil-e-ua-net-II-WEB	M’en sabí dempús qu’es mens oncles èren en tot premanir un viatge entà Esgipte, e li preguè tant arderosament ath mèn pair que me deishèsse partir damb eri, que m’ac permetec e enquia e tot me crompèc merces plan estimables.
Es-mil-e-ua-net-II-WEB	E les encarguè as mèns oncles que non me hessen a vier damb eri entà Egipte, senon que me deishèssen en Damasc, a on auia jo de guanhar sòs damb es genres qu’amiaua.
Es-mil-e-ua-net-II-WEB	Me didí adiu deth mèn pair, m’amassè damb es mèns oncles, e gessérem de Mossul.
Es-mil-e-ua-net-II-WEB	Atau viatgèrem enquia Alepo, a on mos arturèrem quauqui dies, e d’aquiu seguírem eth viatge enquia Damasc, a on non mos tardèrem a arribar.
Es-mil-e-ua-net-II-WEB	E vedérem que Damasc ère ua ciutat beròia, entre jardins, arriuets, arbes, frutes e audèths.
Es-mil-e-ua-net-II-WEB	Dempús es mèns oncles me deishèren solet en Damasc e seguiren eth sòn viatge entà Egipte.
Es-mil-e-ua-net-II-WEB	Per çò que hè a jo, seguí demorant en Damasc, a on loguè ua casa meravilhosa, qu’es sues bereses non pòt explicar era lengua umana.
Es-mil-e-ua-net-II-WEB	Me costaue dus dinnars d’aur cada mes.
Es-mil-e-ua-net-II-WEB	Mès que non me contentè damb aquerò.
Es-mil-e-ua-net-II-WEB	Comencè a hèr granes despenes, en tot satisfèr toti es mèns capricis, sense privar-me de cap parva o beuenda.
Es-mil-e-ua-net-II-WEB	E aguest tipe de vida se tardèc enquia qu’auí despenut toti es sòs qu’amiaua.
Es-mil-e-ua-net-II-WEB	E alavetz, en tot èster seigut un dia ena pòrta dera mia casa entà cuélher era fresca, vedí que s’apressaue a jo, vient sabi pas d’a on, a ua joena ricament vestida, depassant en elegància a tot çò que jo auia vist ena mia vida.
Es-mil-e-ua-net-II-WEB	Me lheuè còp sec e la convidè a qu’aunorèsse era mia casa damb era sua preséncia.
Es-mil-e-ua-net-II-WEB	Non balhèc cap desencusa, senon que passèc eth lumedan e entrèc ena sala gentilament.
Es-mil-e-ua-net-II-WEB	Barrè alavetz era pòrta darrèr nòste, e plen d’alegria la cuelhí en braça e me la hi a vier en salon.
Es-mil-e-ua-net-II-WEB	Aquiu se desnishèc, se treiguec eth vel e se me presentèc damb tota era sua beresa.
Es-mil-e-ua-net-II-WEB	E tant embelinaira la trapè, que me sentí complètament senhorejat peth sòn amor.
Es-mil-e-ua-net-II-WEB	Gessí de seguit ara cèrca deth mantèl, lo caperè damb parva suculenta e frutes esquistes e damb tot çò qu’ère dera mia obligacion en aguestes circonstàncies.
Es-mil-e-ua-net-II-WEB	E mos metérem a minjar e a jogar, e dempús a béuer, e de tau sòrta ac hérem, que cuelhérem ua peta.
Es-mil-e-ua-net-II-WEB	Alavetz la possedí.
Es-mil-e-ua-net-II-WEB	E era net que passè damb era enquiath maitin se compdarà entre es mès eroses.
Es-mil-e-ua-net-II-WEB	A londeman me pensè que hèja ben es causes aufrint-li dètz dinnars d’aur.
Es-mil-e-ua-net-II-WEB	Mès les refusèc e didec que jamès acceptarie arren de jo.
Es-mil-e-ua-net-II-WEB	Dempús me didec: “ E ara, ò estimat mèn!
Es-mil-e-ua-net-II-WEB	Demora-me, donques que jo non mancarè.
Es-mil-e-ua-net-II-WEB	E coma que jo madeisha me convidi, non voi costar-te cap despena; de sòrta que te vau a balhar sòs entà que premanisques un aute hestau coma eth d’aué.” E m’autregèc dètz dinnars d’aur que m’obliguèc a acceptar, e se didec adiu, en tot hèr-se a vier ath sòn darrèr tota era mia anma.
Es-mil-e-ua-net-II-WEB	Mès, coma m’auie prometut, tornèc as tres dies, mès ricament vestida qu’eth prumèr viatge.
Es-mil-e-ua-net-II-WEB	Dera mia part, auia premanit tot çò d’indispensable, e en realitat non auia estauviat arren.
Es-mil-e-ua-net-II-WEB	E mingèrem e beuérem coma er aute viatge, e non deishèrem de hèr amassa çò que hérem enquia que ludec eth maitin.
Es-mil-e-ua-net-II-WEB	Alavetz me didec: “Ò, eth mèn patron estimat!
Es-mil-e-ua-net-II-WEB	De vertat me trapes beròia?” Jo li responí: “Per Allà!
Es-mil-e-ua-net-II-WEB	Plan que òc!” E era me didec: “S’ei atau, posqui demanar-te permís entà hèr-te a vier a ua gojata mès beròia e mès joena que jo, pr’amor de qué se divertisque damb nosati e pogam arrir e jogar amassa, donques que m’a demanat que me la hèsca a vier damb jo, entà gaudir e hèr lhocaries es tres!” Acceptè de boni talents, e en tot autrejar-me alavetz vint dinnars d’aur, m’encarguèc que non estauvièssa arren entà premanir çò de besonh e recéber-les dignament tanlèu arribèssen era e era auta joena.
Es-mil-e-ua-net-II-WEB	Dempús se didec adiu e se n’anèc.
Es-mil-e-ua-net-II-WEB	Tath quatau dia, me tenguí, coma de costum, a premani’c tot, damb era generositat de tostemp, e encara mès, per çò d’auer de recéber a ua persona estranha.
Es-mil-e-ua-net-II-WEB	Entrèren e se seigueren.
Es-mil-e-ua-net-II-WEB	E jo, plen d’alegria, me lheuè, aluguè es candelèrs e me metí totafèt ara sua disposicion.
Es-mil-e-ua-net-II-WEB	Eres se treigueren alavetz es sòn vels, e podí contemplar ara auta joena.
Es-mil-e-ua-net-II-WEB	Allà!
Es-mil-e-ua-net-II-WEB	Allà!
Es-mil-e-ua-net-II-WEB	Semblaue eth plen dera lua.
Es-mil-e-ua-net-II-WEB	M’esdeguè a servir-les, e les presentè es plates plies de parva e de beuendes, e comencèren a minjat e a bèuer.
Es-mil-e-ua-net-II-WEB	E jo, mentretant, punaua ara joena desconeishuda e l’aumplia era copa e beuia damb era.
Es-mil-e-ua-net-II-WEB	Mès aquerò acabèc alugant era gelosia dera auta, que sabec dissimular, e enquia e tot me didec: “Per Allà!
Es-mil-e-ua-net-II-WEB	Be n’ei de deliciosa aguesta joena!
Es-mil-e-ua-net-II-WEB	Non te semble mès beròia que jo?
Es-mil-e-ua-net-II-WEB	E jo responí ingenuament: “Qu’ei vertat, qu’as rason.” E era didec: “Cuelh-la, donc, e vè-te’n a dormir damb era.
Es-mil-e-ua-net-II-WEB	Atau me compladeràs.” Jo responí: “Respècti es tues ordes e les boti sus eth mèn cap e es mèns uelhs.” Era se lheuec alavetz, e mos premanic era jaça, en tot convidar-mos a ocupar-la.
Es-mil-e-ua-net-II-WEB	E dempús m’estirè ath costat dera mia naua amiga, e la possedí enquiath maitin.
Es-mil-e-ua-net-II-WEB	Mès vaquí qu’en desvelhar-me me trapè era man plia de sang, e vedí que non ère un saunei, senon realitat.
Es-mil-e-ua-net-II-WEB	Coma que ja ère dia clar, volí desvelhar ara mia companha, encara esclipsada, e li toquè leugèrament eth cap.
Es-mil-e-ua-net-II-WEB	E eth cap se separèc de seguit deth còs e queiguec en solèr.
Es-mil-e-ua-net-II-WEB	Per çò dera mia prumèra amiga, non i auie d’era ne tralha ne flaira.
Es-mil-e-ua-net-II-WEB	Sense saber se qué hèr, siguí pendent ua ora pensant, e fin finau me decidí a lheuar-me, entà daurir ua hòssa en aquera madeisha sala.
Es-mil-e-ua-net-II-WEB	Quilhè es lòses de marme, comencè a hotjar, e hi un horat pro gran entà que cabesse eth cadavre, e l’acoguè de seguit.
Es-mil-e-ua-net-II-WEB	Tapè alavetz eth horat e botè es lòses madeish qu’èren abans.
Es-mil-e-ua-net-II-WEB	Hèt aquerò anè a vestir-me, cuelhí es sòs que me restauen, gessí ara cèrca deth patron dera casa, e en tot pagar-li er impòrt de un aute an de loguèr, li didí: “Me cau anar entà Egipte, a on me demoren es mèns oncles.” E partí, auançant eth mèn cap as mens pès.
Es-mil-e-ua-net-II-WEB	En arribat en Eth Caire trapè as mèns oncles, que s’alegrèren fòrça de veder-me, e me preguntèren era causa d’aqueth viatge.
Es-mil-e-ua-net-II-WEB	E jo les didí: “Qu’ère solet eth desir de tornar- vos a veir e eth temor de despener-me es sòs que me restauen en Damasc.” Me convidèren a víuer damb eri, e acceptè.
Es-mil-e-ua-net-II-WEB	E m’estè ena sua companhia tot un an, en tot divertir-me, minjar, bèuer, visitar es causes interessantes dera ciutat, admirar eth Nil e esvagar-me de mil manères.
Es-mil-e-ua-net-II-WEB	Malerosament, ath cap der an, coma qu’es mèns oncles auien hèt fòrça guanhs venent es sòns genres, pensèren en tornar entà Mossul; mès coma que jo non volia acompanhar-les, despareishí entà desliurar-me d’eri, e se n’anèren solets, pensant que jo auria anat entà Damasc entà premanir-les eth lotjament, donques que jo coneishia pro ben era ciutat.
Es-mil-e-ua-net-II-WEB	Dempús seguí despenent, e m’estè aquiu uns auti tres ans, e cada an manaua eth prètz deth loguèr ath mèn patron de Damasc.
Es-mil-e-ua-net-II-WEB	A penes arribè, me filè entara mia casa, e seguí recebut damb grana alegria peth patron, que me dèc era planvenguda, e m’autregèc es claus, mostrant-me era barralha, intacta e provedida deth mèn sagèth.
Es-mil-e-ua-net-II-WEB	E plan que òc, entrè e vedí que tot ère coma jo ac auia deishat.
Es-mil-e-ua-net-II-WEB	Çô prumèr que hi siguec netejar era estrada, entà que despareishèsse quinsevolh tralha de sang dera joena assassinada, e quan me quedè tranquil me n’anè en lhet, pr’amor de descansar des fatigues deth viatge.
Es-mil-e-ua-net-II-WEB	E en tot lheuar eth coishin entà botar-lo ben, trapè ath dejós un colhar d’aur damb tres hilères de pèrles nòbles.
Es-mil-e-ua-net-II-WEB	Qu’ère, plan, eth colhar dera mia estimada, e l’auie botat aquiu era net dera nòsta felicitat.
Es-mil-e-ua-net-II-WEB	E dauant d’aguest rebrembe vessè lèrmes de pena e planhí era mòrt d’aquera joena.
Es-mil-e-ua-net-II-WEB	Dempús amaguè suenhosament eth colhar en interior deth mèn paquet de ròba.
Es-mil-e-ua-net-II-WEB	Passadi tres dies de repaus en casa, pensè vier entath mercat, pr’amor de cercar trabalh e veir as mèns amics.
Es-mil-e-ua-net-II-WEB	Arribè en mercat, mès ère escrit, cossent damb eth Destin, que m’auie de temptar eth Cheitan e auia de quèir ena sua temptacion, donques qu’eth Destin s’a de complir.
Es-mil-e-ua-net-II-WEB	E plan que òc, me venguec era temptacion de des.hèir-me d’aqueth colhar d’aur e de pèrles.
Es-mil-e-ua-net-II-WEB	Lo treiguí der interior dera tunica, e l’ac presentè ath corredor de comèrci mès adreit deth mercat.
Es-mil-e-ua-net-II-WEB	Aguest me convidèc a sèir-me ena sua botiga, e tanlèu s’animèc eth mercat, cuelhec eth colhar, me demanèc que lo demorèssa, e partic a someter-lo ara aufèrta de mercadèrs e parroquians.
Es-mil-e-ua-net-II-WEB	E ath cap d’ua ora tornèc, e me didec: “Me semblè, ath prumèr còp de uelh, qu’aguest colhar ère d’aur de lei e pèires fines, e que valerie aumens mil dinnars d’aur, mès m’enganhè: qu’ei faus.
Es-mil-e-ua-net-II-WEB	Qu’ei hèt sivans es artificis des francs, que saben imitar er aur, es pèrles e es pèrles precioses; de sòrta que non m’aufrissen per eth que mil dracmes, en sòrta de mil dinnars.” Jo responí: “Vertadèrament qu’as rason.
Es-mil-e-ua-net-II-WEB	Aguest colhar ei faus.
Es-mil-e-ua-net-II-WEB	Lo manè bastir entà burlar- me d’ua amiga, ara quau l’ac regalè.
Es-mil-e-ua-net-II-WEB	E ara aguesta hemna s’a mòrt e l’a deishat eth colhar ara mia; de sòrta qu’auem decidit vener-lo per çò que sigue.
Es-mil-e-ua-net-II-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-II-WEB	Era didec:
Es-mil-e-ua-net-II-WEB	Me n’è sabut, ò rei afortunat!
Es-mil-e-ua-net-II-WEB	E mentre jo demoraua ath corredor damb es sòs, me vedí enrodat e agarrat pes gardes, que m’amièren ara fòrça ena casa deth wali.
Es-mil-e-ua-net-II-WEB	E eth wali me hec preguntes sus eth colhar, e jo li condè era madeisha istòria qu’ath corredor.
Es-mil-e-ua-net-II-WEB	Alavetz, plen de dolor, les didí: “Diderè era vertat!
Es-mil-e-ua-net-II-WEB	Aguest colhar l’è panat!” Me semblèc qu’aquerò ère milhor que declarar era terribla vertat der assassinat dera joena, donques que m’aurien sentenciat a mòrt e m’aurien executat, pr’amor de castigar eth crim.
Es-mil-e-ua-net-II-WEB	E a penes m’auí acusat de tau panatòri, m’agarrèren deth braç e me talhèren era man dreta, coma as panaires, e me calèren eth braç en òli borint entà cicatrizar era herida.
Es-mil-e-ua-net-II-WEB	E queiguí estavanit de dolor.
Es-mil-e-ua-net-II-WEB	E me balhèren a béuer ua causa que me hec reméter.
Es-mil-e-ua-net-II-WEB	Alavetz recuelhí era mia man bracada e entornè entà casa.
Es-mil-e-ua-net-II-WEB	Mès quan arribè en era, eth proprietari, que se n’auie sabut de tot, me didec: “Deth moment que t’as declarat colpable deth panatòri e de hèts indigni, non pòs seguir dormint en aguesta casa.
Es-mil-e-ua-net-II-WEB	Recuelh, donc, tot çò qu’ei tòn e vè-te’n a cercar un aute lotjament.” Jo responí: “Senhor, autreja-me dus o tres dies de tèrme entà que posca trapar ua casa.” E eth me didec: “Que sò d’acòrd en autrejar-te aguest tèrme.” E en tot deishar-me, se n’anèc.
Es-mil-e-ua-net-II-WEB	Per çò que hè a jo, me lancè en soler, me metí a plorar, e didia: “Com è de tornar a Mossul, eth mèn país; com è de gausar guardar ara mia familha, dempús que m’an talhat ua man!…
Es-mil-e-ua-net-II-WEB	Arrés me creirà quan diga que sò innocent.
Es-mil-e-ua-net-II-WEB	Es penes e es tristeses me meteren malaut, e non podi tier-me a cercar lotjament.
Es-mil-e-ua-net-II-WEB	E ath tresau dia, en tot èster en lhet, vedí envasida era mia cramba pes soldats deth governador de Damasc que venguien damb eth patron dera casa e eth cap des corredors.
Es-mil-e-ua-net-II-WEB	E alavetz eth patron dera casa me didec: “Te cau saber qu’eth wali a comunicat ath governador generau çò deth panatòri deth colhar.
Es-mil-e-ua-net-II-WEB	E ara se passe qu’eth colhar non ei deth cap des corredors, senon deth madeish governador generau, o milhor dit, d’ua hilha sua, que despareishec tanben hè tres ans.
Es-mil-e-ua-net-II-WEB	En enténer aquerò, comencèren a tremolar toti es mèns membres e articulacions, e me didí: “Ara plan que me van a condemnar a mòrt sense remèdi.
Es-mil-e-ua-net-II-WEB	Que vau mès que l’ac declara tot ath governador generau.
Es-mil-e-ua-net-II-WEB	Eth serà eth solet jutge dera mia vida o dera mia mòrt.” Mès ja m’auien agarrat e estacat, e m’amiauen damb ua cadia en còth entara preséncia deth governador generau.
Es-mil-e-ua-net-II-WEB	E mos meteren entre es sues mans a jo a ath corredor.
Es-mil-e-ua-net-II-WEB	E eth governador, guardant-me, les didec as sòns: “Aguest joen que m’amiatz non ei un panaire, e l’an talhat era man injustament.
Es-mil-e-ua-net-II-WEB	Que ne sò segur, d’aquerò.
Es-mil-e-ua-net-II-WEB	Per çò deth cap des corredors, ei un mentidèr e un calomniador.
Es-mil-e-ua-net-II-WEB	Agarratz-lo e metetz-lo en croton!” Dempús eth governador li didec ath cap des corredors: “Vas a indemnizar ad aguest joen per auer-li talhat era man; se non, manarè que te pengen e confiscarè toti es tòns bens, corredor maudit!” E higec, en tot dirigir-se as gardes: “Treiguetz-lo deth dauant, e gessetz toti!”Alavetz eth governador e jo mos demorèrem solets.
Es-mil-e-ua-net-II-WEB	Mès ja m’auien desliurat deth gròs aneth deth còth, e auia tanben es braci liures.
Es-mil-e-ua-net-II-WEB	Quan se n’anèren toti, eth governador me guardèc damb pietat, e me didec: “Ò, hilh mèn!
Es-mil-e-ua-net-II-WEB	Conda-me, donc, se com arribèc aguest colhar enes tues mans.” Jo li responí: “Ò, senhor mèn sobeiran!
Es-mil-e-ua-net-II-WEB	Te diderè era vertat.” E li condè guaire m’auie arribat damb era prumèra joena, com aguesta m’auie proporcionat e amiat ena casa ara dusau joena, e com, a tot darrèr, amiada pera gelosia, auie sacrificat ara sua companha.
Es-mil-e-ua-net-II-WEB	E l’ac condè tot peth menut.
Es-mil-e-ua-net-II-WEB	Mès que non m’ac cau repetir.
Es-mil-e-ua-net-II-WEB	E eth governador, tanlèu ac auec entenut, joquèc eth cap, plen de dolor e amarum, e se caperèc era cara damb eth mocador.
Es-mil-e-ua-net-II-WEB	E atau s’estèc pendent ua ora, e eth sòn pièch s’estarnaue en somics.
Es-mil-e-ua-net-II-WEB	Dempús, s’apressèc a jo, e me didec:
Es-mil-e-ua-net-II-WEB	Que siguec des dera sua mainadesa plan pervèrsa, e plan per aquerò me calec elevar-la sevèrament.
Es-mil-e-ua-net-II-WEB	Mès, a penes arribèc ena pubertat, m’esdeguè a maridar-la, e entad aquerò la manè entà Eth Caire, ena casa d’un oncle sòn, entà junher-la damb un des mèns nebots, e per tant, cosin sòn.
Es-mil-e-ua-net-II-WEB	Se maridèc damb eth, mès eth sòn espós moric ath cap de pòc temps, e alavetz era entornèc en casa.
Es-mil-e-ua-net-II-WEB	E non auie deishat de profitar era sua estança en Egipte entà apréner tota sòrta de libertats.
Es-mil-e-ua-net-II-WEB	E tu, que sigueres en Egipte, ja saberàs guaire expèrtes son en aquerò aqueres hemnes.
Es-mil-e-ua-net-II-WEB	Que non n’an pro damb es òmes, e s’estimen e se barregen es ues damb es autes, e s’embriaguen e se pèrden.
Es-mil-e-ua-net-II-WEB	Plan per aquerò, a penes tornèc era mia hilha, te trapèc e s’autregèc a tu, e te venguec a cercar quate còps seguits.
Es-mil-e-ua-net-II-WEB	Mès damb aquerò non n’auie pro.
Es-mil-e-ua-net-II-WEB	Coma que ja auie auut temps entà pervertir ara sua fraia, era mia dusau hilha, enquiath punt d’inspirar-li un amor apassionat, non li costèc guaire amiar-la ena tua casa, dempús de condar-li tot çò que hège damb tu.
Es-mil-e-ua-net-II-WEB	E era mia dusau hilha me demanèc permís entà acompanhar ara sua fraia en mercat, e jo l’ac balhè, e se passèc çò que se passèc!.
Es-mil-e-ua-net-II-WEB	Mès quan era mia hilha màger tornèc soleta, li preguntè a on ère era sua fraia.
Es-mil-e-ua-net-II-WEB	E me responec plorant, e acabèc per dider-me, sense deishar de plorar: “Que l’è perduda en mercat e non è pogut saber se qué a estat d’era.” Aquerò siguec çò que me didec a jo.
Es-mil-e-ua-net-II-WEB	Mès que non tardèc a confiar-se ara sua mair, e acabèc en tot dider-li eth secret dera mòrt dera sua fraia, assassinada en tòn lhet pes sues pròpries mans.
Es-mil-e-ua-net-II-WEB	E d’alavetz ençà non dèishe de plorar, e non dèishe de repetir dia e net: “Me cau plorar enquia que me morisca!” E es tues paraules, ò hilh mèn, non an hèt que confirmar çò que sabia, en tot provar qu’era mia hilha didec era vertat.
Es-mil-e-ua-net-II-WEB	Ja ves, hilh mèn, guaire malerós sò!
Es-mil-e-ua-net-II-WEB	De sòrta que me cau exprimir-te un desir e demanar-te un favor, que demori non me refusaràs.
Es-mil-e-ua-net-II-WEB	Desiri qu’entres ena mia familha, e voleria dar-te coma esposa ara mia tresau hilha, qu’ei ua joena brava, ingenua e vèrge, e non a cap des vicis des dues fraies.
Es-mil-e-ua-net-II-WEB	Alavetz li responí: “Que se hèsque era tua volontat, ò senhor!
Es-mil-e-ua-net-II-WEB	De seguit eth governador manèc un enviat a Mossul, era mia ciutat natau, entà qu’en nòm mèn recuelhesse era eréncia deishada peth mèn pair.
Es-mil-e-ua-net-II-WEB	E, plan que òc, me maridè damb era hilha deth governador, e des d’aqueth dia toti viuem aciu era vida mès prospèra e doça.
Es-mil-e-ua-net-II-WEB	E tu madeish, ò mètge!
Es-mil-e-ua-net-II-WEB	E non te cau tier en compde era descortesia qu’è cometut damb tu pendent tota era mia malautia en tot balhar-te era man quèrra, donques que me talhèren era dreta!
Es-mil-e-ua-net-II-WEB	Per çò que hè a jo, seguic eth mètge judiu, me meravilhèc fòrça aguesta istòria, e felicitè ath joen per auer gessut d’aguesta manèra de tau aventura.
Es-mil-e-ua-net-II-WEB	E eth m’aumplic de presents e m’auec damb eth pendent tres dies en palai e me didec adiu cargat de riqueses e de bens.
Es-mil-e-ua-net-II-WEB	Alavetz me tenguí a viatjar e reccórrer eth mon, pr’amor de perfeccionar-me en mèn art.
Es-mil-e-ua-net-II-WEB	E vaquí qu’arribè en tòn Emperi, ò rei esplendid e poderós!
Es-mil-e-ua-net-II-WEB	E tau ei era mia istòria!
Es-mil-e-ua-net-II-WEB	Alavetz eth rei dera China didec: “Aguesta istòria, encara que m’arribèc a interessar, t’enganhes, ò mètge!
Es-mil-e-ua-net-II-WEB	Entenudes taus paraules, eth sarte s’auancèc entre es mans deth rei dera China, e didec: “Ò, rei plen de glòria!
Es-mil-e-ua-net-II-WEB	E eth rei dera China didec: “Se dides era vertat, vos perdonarè a toti.
Es-mil-e-ua-net-II-WEB	Mès, malerós de tu se me condes ua istòria pòc interessanta e desprovesida de causes sublimes!
Es-mil-e-ua-net-II-WEB	Alavetz eth sarte didec:
Es-mil-e-ua-net-II-WEB	Vos cau saber, donc, ò rei deth temps!
Es-mil-e-ua-net-II-WEB	E ère plan maitin.
Es-mil-e-ua-net-II-WEB	Plan per aquerò, des dera auba, èrem toti seigudi en rondèu entà esdejoar e non demoràuem qu’ath patron dera casa, quan lo vedérem entrar acompanhat d’un joen forastèr, beròi, ben format, gentil e vestit ara mòda de Bagdad.
Es-mil-e-ua-net-II-WEB	Mès qu’ère ostensiblamente coish.
Es-mil-e-ua-net-II-WEB	Dempús qu’entrèc a on èrem, mos desirèc era patz, e mos lheuèrem toti entà tornar-li era salutacion.
Es-mil-e-ua-net-II-WEB	Dempús mos anàuem a sèir, e eth damb nosati, quan de ressabuda lo vedérem cambiar de color e premanir-se entà gésser.
Es-mil-e-ua-net-II-WEB	Alavetz hèrem mil esfòrci entà tier-lo damb nosati.
Es-mil-e-ua-net-II-WEB	E eth patron dera casa persutèc fòrça e li didec: “De vertat, non comprenem arren d’aquerò.
Es-mil-e-ua-net-II-WEB	Alavetz eth joen responec: “Per Allà te supliqui, ò senhor mèn!
Es-mil-e-ua-net-II-WEB	Aguestes paraules estonèren fòrça ath patron dera casa, e mos didec: “Com ei possible qu’ad aguest joen, que ven d’arribar en Bagdad, li shòrde era preséncia d’aguest barbèr qu’ei aciu?” Alavetz toti es convidadi mos dirigírem ath joen, e li didérem: “Conda- mos, se te platz eth motiu dera tua repulsion contra aguest barbèr.” E eth responec: “Senhors, aguest barbèr de cara de quitran e anma de betum siguec era causa d’ua aventura extraordinària que m’arribèc en Bagdad, era mia ciutat, e aguest maudit n’a tanben eth tòrt de qué jo siga coish.
Es-mil-e-ua-net-II-WEB	Atau ei qu’è jurat non víuer jamès ena sua ciutat, ne sèir-me en cap lòc a on eth se seigue.
Es-mil-e-ua-net-II-WEB	E plan per aquerò me vedí obligat a gésser de Bagdad, era mia ciutat, entà vier en aqueth país luenhant.
Es-mil-e-ua-net-II-WEB	Mès ara me lo trapi aciu.
Es-mil-e-ua-net-II-WEB	En entener-lo, eth barbèr s’esblancossic, baishèc es uelhs e non badèc boca.
Es-mil-e-ua-net-II-WEB	Alavetz persutèrem autant damb eth joen, que s’avenguèc a condar-mos d’aguesta manèra era sua aventura damb eth barbèr.
Es-mil-e-ua-net-II-WEB	Eth mèn pair, encara que fòrça ric e estimat pera poblacion de Bagdad, amiaue ena sua casa ua vida tranquilla e plia de repaus.
Es-mil-e-ua-net-II-WEB	E en era m’elevèc, e quan arribè ena edat d’òme, me deishèc totes es sues riqueses, botèc jos eth mèn comandament a toti es sòns sirvents e a tota era familha, e moric ena misericòrdia d’Allà, ath quau venguec a balhar eth compde dera sua vida.
Es-mil-e-ua-net-II-WEB	Jo seguí, coma abans, viuent damb comoditat, e botant-me es vestits mès somptuosi e minjant era parva mès esquista.
Es-mil-e-ua-net-II-WEB	Mès me cau díder qu’Allà, Omnipotent e Plan Gloriós, auie calat en mèn còr er orror ara hemna e a totes es hemnes, de tau sòrta que, solet veder-les me costaue patiment e ofensa.
Es-mil-e-ua-net-II-WEB	Viuia, donc, sense hèr-ne cabau d’eres, mès fòrça erós e sense desirar arren.
Es-mil-e-ua-net-II-WEB	Un dia entre es dies, anaua jo per un des carrèrs de Bagdad, quan vedí vier entà jo a un grop nombròs de hemnes.
Es-mil-e-ua-net-II-WEB	De seguit, entà desliurar-me d’eres, comencè era hujuda e me metí en un carreron sense gessuda.
Es-mil-e-ua-net-II-WEB	E ath hons d’aguest carrèr i auie un banc, qu’en eth me seiguí a descansar.
Es-mil-e-ua-net-II-WEB	E quan èra seigut se dauric dauant de jo ua gelosia, e campèc en era ua joena damb era regadora ena man, e se metec a adaiguar es flors d’us tèsti que i auie ena dubertura dera hièstra.
Es-mil-e-ua-net-II-WEB	Ò senhors mèns!
Es-mil-e-ua-net-II-WEB	È de dider-vos qu’en veir ad aguesta joena sentí néisher en jo quauquarren que non auia sentut ena mia vida.
Es-mil-e-ua-net-II-WEB	Atau, donc, en aqueth madeish instant, eth mèn còr quedèc encantat e complètament captiu, eth mèn cap e es mèns pensaments non se tengueren senon en aquera joena, e tot eth mèn passat orror as hemnes se transformèc en un desir usclant.
Es-mil-e-ua-net-II-WEB	Mès era, tanlèu auec adaiguat es plantes, guardèc destreitament entara quèrra e dempús entara dreta, e en veder-me me tachèc ua longa guardada que me treiguec totafèt era anma deth còs.
Es-mil-e-ua-net-II-WEB	Dempús barrèc era gelosia e despareishec.
Es-mil-e-ua-net-II-WEB	E per mès que la seguí demorant enquiara còga deth solei, non tornèc a aparéisher.
Es-mil-e-ua-net-II-WEB	E jo semblaua un somnambul o un èsser que ja non pertanh ad aguest mon.
Es-mil-e-ua-net-II-WEB	Mentre seguia seigut atau, vaquí qu’arribèc e baishèc dera sua mula, ena pòrta dera casa, eth kadí dera ciutat, precedit des sòns neri e seguit des sòns sirvents.
Es-mil-e-ua-net-II-WEB	Eth kadi entrèc ena madeisha casa qu’ena sua hièstra auia jo vist ara joena e comprení que deuie èster eth sòn pair.
Es-mil-e-ua-net-II-WEB	Alavez tornè ena mia casa en un estat deplorable, plen de pena e d’angonia, e me deishè quèir en solèr.
Es-mil-e-ua-net-II-WEB	E de seguit se m’apressèren totes es hemnes dera casa, es mèns parents e sirvents, e se seigueren ath mèn entorn e comencèrem a shordar-me preguntant sus era causa deth mèn mau.
Es-mil-e-ua-net-II-WEB	E coma que non les volia díder arren sus aguest ahèr, non les responí arren.
Es-mil-e-ua-net-II-WEB	Mès de tau manèra seguic aumentant era mia pena dia a dia, que queiguí grèument malaut e me vedí atengut e visitat pes mèns amics e parents.
Es-mil-e-ua-net-II-WEB	E vaquí qu’un des dies vedí entrar ena mia casa a ua vielha, qu’en sòrta de gemegar e cuélher pietat de jo, se seiguec en cabeçau deth lhet e comencèc a dider-me paraules coraus entà padegar-me.
Es-mil-e-ua-net-II-WEB	Dempús me guardèc, m’examinèc atentiuament, e les demanèc as mèns sirvents que me deishèssen solet damb era.
Es-mil-e-ua-net-II-WEB	Alavetz me didec: “Hilh mèn, me’n sai dera causa dera tua malautia, mès è besonh de qué me balhes mès detalhs.” E jo li comuniquè en confiança toti es detalhs der ahèr, e me responec: “Plan que òc, hilh mèn, aguesta ei era hilha deth kadí de Bagdad e aquera casa ei cèrtament era sua casa.
Es-mil-e-ua-net-II-WEB	Mès te cau saber qu’eth kadi non demore en madeish estatge qu’era sua hilha, senon en de baish.
Es-mil-e-ua-net-II-WEB	E totun aquerò, encara qu’era joena demore soleta, ei plan susvelhada e sauvada.
Es-mil-e-ua-net-II-WEB	E te cau saber tanben que jo vau fòrça còps en aguesta casa, donques que sò amiga d’aguesta joena, e te cau èster segur de qué non artenheràs aquerò que desires sense era mia ajuda.
Es-mil-e-ua-net-II-WEB	Aguestes paraules m’armèren de fòrça, e de seguit me lheuè e me sentí eth còs leugèr e recuperada era mia santat.
Es-mil-e-ua-net-II-WEB	E en veir aquerò, s’alegrèren toti es mèns parents.
Es-mil-e-ua-net-II-WEB	E alavetz era vielha se n’anèc, en tot prometer-me tornar a londeman pr’amor de dar-me compde dera entrevista qu’anaue a tier damb era hilha deth kadi de Bagdad.
Es-mil-e-ua-net-II-WEB	E plan que òc, tornèc a londeman.
Es-mil-e-ua-net-II-WEB	Mès, a penes li vedí era cara, comprení que non amiaue bones notícies.
Es-mil-e-ua-net-II-WEB	Encara sò capvirada.
Es-mil-e-ua-net-II-WEB	Guarda que quan li didí ena aurelha er objècte dera mia visita, se metec de pès e me repliquèc plan emmaliciada: “Malerosa vielha, se non te cares de seguit e non dèishes de cornèr es tues vergonhoses proposicions, te manarè castigar coma te merites.” Alavetz, hilh mèn, ja non didí arren; mès que me prepausi tornar a sajà’c per dusau viatge.
Es-mil-e-ua-net-II-WEB	Que non se digue qu’è fracassat en aguest ahèr que d’eri ne sò ua expèrta.
Es-mil-e-ua-net-II-WEB	Dempús me deishèc e se n’anèc.
Es-mil-e-ua-net-II-WEB	Mès jo tornè a quèir malaut encara damb mès gravetat, e deishè de minjar e de bèuer.
Es-mil-e-ua-net-II-WEB	Ça que la, era vielha, tau que m’auie dit, tornèc ena mia casa en pòcs dies, e era sua cara ludie, e me didec arrint: “Tè, hilh, felicita-me pes notícies que te hèsqui a vier!” E en entenè’c, sentí tau alegria, que me tornèc era anma en còs, e li didí de seguit ara anciana: “Plan que òc, mair, te deuerè eth màger benefici.” Alavetz era me didec: “Tornè ager ena casa dera joena.
Es-mil-e-ua-net-II-WEB	E quan me vedec tan trista e aclapada e damb es uelhs ara arràs de lèrmes, me preguntèc: “Ò malerosa!
Es-mil-e-ua-net-II-WEB	Per qué ei tant aclapat eth tòn pièch?
Es-mil-e-ua-net-II-WEB	Qué te cau?” Alavetz s’aumentèren es mèns plors, e li didí: “Ò hilha mia e senhora!
Es-mil-e-ua-net-II-WEB	Te’n brembes que venguí a parlar-te d’un joen encamardat des tòns encantaments?
Es-mil-e-ua-net-II-WEB	Plan, donc; aué ei a punt de morir-se peth tòn tòrt.” E era, damb eth còr plen de pietat, e plan atrendida, didec: “Mès qui ei aguest joen que me parles?” E jo li didí: “Qu’ei eth mèn pròpri hilh, eth frut des mies entralhes.
Es-mil-e-ua-net-II-WEB	Te vedec hè uns dies, quan ères en tot adaiguar es flors, e podec admirar un moment es tòns encantaments, e eth, qu’enquia aguest moment non volie veir a cap hemna e s’orrificaue de tractar damb eres, ei lhòco d’amor per tu.
Es-mil-e-ua-net-II-WEB	Plan per aquerò, quan li condè era mala acuelhuda que me heres, tornèc a quèir grèument ena sua malautia.
Es-mil-e-ua-net-II-WEB	E ara vengui de deishar-lo estirat enes coishins deth sòn lhet, a mand d’autrejar eth sòn darrèr alend ath Creador.
Es-mil-e-ua-net-II-WEB	E cranhi que non i age cap esperança de sauvacion entada eth.” Dauant d’aguestes paraules s’esblancossic era joena, e me didec: “E tot aquerò per tòrt mèn?” Jo li responí: “Per Allà, qu’ei atau!
Es-mil-e-ua-net-II-WEB	Mès se qué penses hèr ara?
Es-mil-e-ua-net-II-WEB	Que sò era tua sirventa, e botarè es tues ordes sus era mia testa e sus es mèns uelhs.” E era joena me didec: “Vè-te’n de seguit ena sua casa, e balha-li ua salutacion dera mia part, e ditz-li que me còste fòrça dolor era sua pena.
Es-mil-e-ua-net-II-WEB	E de seguit li dideràs que deman, diuendres, abans dera pregària, lo demori aciu.
Es-mil-e-ua-net-II-WEB	Que vengue en casa, e ja li diderè ara mia gent que li daurisquen era pòrta, e lo harè pujar en mèn apartament, e passaram amassa ua ora.
Es-mil-e-ua-net-II-WEB	Entenudes es paraules dera anciana, sentí que se remetien es mies fòrces e que s’esbugassauen toti es mèns patiments e descansaue eth mèn còr.
Es-mil-e-ua-net-II-WEB	E treiguí dera tunica ua borsa plia de dinnars e li preguè ara anciana que l’acceptèsse.
Es-mil-e-ua-net-II-WEB	E era vielha me didec: “Ara anima eth tòn còr e bota-te content.” E jo li responí: “De vertat qu’eth mèn mau s’a acabat.” E plan que òc, es mens parents vederen era mia garison, e s’alegrèren ar arràs, madeish qu’es mèns amics.
Es-mil-e-ua-net-II-WEB	Demorè, donc, d’aguesta sòrta enquiath diuendres, e alavetz vedí arribar ara vielha.
Es-mil-e-ua-net-II-WEB	Que vau mès que, mentretant, vages en hammam a cuélher un bon banh e que te hèsquen un massatge, que t’arrasen e que te depilen, donques qu’ara ès en tot gésser d’ua malautia.
Es-mil-e-ua-net-II-WEB	Ja veiràs se com t’anarà ben.” E jo responí: “De vertat, qu’ei ua idia acertada.
Es-mil-e-ua-net-II-WEB	Manè alavetz a un vailet qu’anèsse a cercar a un barbèr, e li didí: “Vè-te’n de seguit en mercat e cerca a un barbèr qu’age era man leugèra, mès sustot que sigue prudent e discrèt, moderat en paraules e bric curiós, que non me trinque eth cap damb era sua parlòta, coma hèn era màger part des dera sua profession.” E eth mèn vailet gessec ara prèssa e me hec a vier a un barbèr vielh.
Es-mil-e-ua-net-II-WEB	E eth barbèr ère aguest maudit que vedetz dauant vòste, ò senhors mèns!
Es-mil-e-ua-net-II-WEB	Quan entrèc me desirèc era patz, e jo corresponí ara sua salutacion de patz.
Es-mil-e-ua-net-II-WEB	E me didec: “Qu’Allà hèsque enlà de tu quinsevolh malastre, pena, angonia, dolor e adversitat!
Es-mil-e-ua-net-II-WEB	E responí: “Pro qu’escote Allà es tòns boni desirs!” E seguic: “Vaquí que t’anóncii era bona naua, ò senhor mèn!
Es-mil-e-ua-net-II-WEB	E qué me cau hèr ara?
Es-mil-e-ua-net-II-WEB	Arrasar-te o sagnar-te?
Es-mil-e-ua-net-II-WEB	Pr’amor qu non ignores qu’eth nòste gran Ibn- Abbas a dit: “Mès eth que se braque eth peu eth diuendres artenh eth favor d’Allà, donques que hè enlà d’eth setanta classes de calamitats.” E eth madeish Abn-Abbas a dit: “Mès eth que se sagne eth diuendres o hè que l’apliquen aguest madeish dia ventoses escarificades, s’expause a pèrder era vista e cor eth risque de cuélher totes es malauties.” Alavetz li contestè: “`Pro, jeique!
Es-mil-e-ua-net-II-WEB	Alavetz se lheuèc e cuelhec un paquet caperat damb un mocador, qu’en eth deuie amiar era bacia, es rasers e es scisèus; lo dauric, e treiguec, non eth raser, senon un astrolabi de sèt cares.
Es-mil-e-ua-net-II-WEB	Lo cuelhec, gessec ath miei deth pati dera mia casa, lheuèc era cara entath solei, lo guardèc atentiuament, examinèc er astrolabi, tornèc, e me didec: “Te cau saber qu’aguest diuendres ei eth dètzau dia deth mes de Safar der an 763 dera egira deth nòste Sant Profèta; que vagen entada eth es milhores benediccions e era patz.” E m‘en sai, per çò dera sciéncia des numèros, que me ditz qu’aguest diuendres coïncidís damb eth moment que se verifique era conjoncion deth planeta Mirrikh damb eth planeta Hutared, per sèt grads e sies menutes.
Es-mil-e-ua-net-II-WEB	E aquerò me ven a demostrar qu’arrasar-se eth cap aué ei ua accion aürosa e deth tot admirabla.
Es-mil-e-ua-net-II-WEB	E clarament s’indique qu’as era intencion de hèr ua entrevista damb ua persona qu’era sua sòrt se me mòstre coma molt afortunada.
Es-mil-e-ua-net-II-WEB	Jo contestè: “Per Allà!
Es-mil-e-ua-net-II-WEB	Semble que non sàpies senon vaticinar causes desagradiues.
Es-mil-e-ua-net-II-WEB	E jo sonque t’è cridat entà que m’arrases eth cap.
Es-mil-e-ua-net-II-WEB	Lhèua-te, donc, e arrasa-me sense mès discorsi.” E eth barbèr repliquèc: “Per Allà, se sabesses era vertat des causes, me demanaries mès detalhs e mès pròves.
Es-mil-e-ua-net-II-WEB	Pr’amor qu’ath delà d’èster eth barbèr mès famós de Bagdad, coneishi admirablament, ath delà der art dera medecina, es plantes e es medicaments, era sciéncia des astres, es règles deth nòste idioma, er art des estròfes e des versi, era eloqüéncia, era sciéncia des numèros, era geometria, era algèbra, era filosofia, era arquitectura, era istòria e es tradicions de toti es pòbles dera tèrra.
Es-mil-e-ua-net-II-WEB	Plan per aquerò è es mèns motius entà conselhar-te, ò senhor mèn!
Es-mil-e-ua-net-II-WEB	E balha gràcies a Allà, que m’a amiat en aguesta casa, e non me desaubedisques, pr’amor que solet te conselhi eth tòn ben per çò der interès que m’inspires.
Es-mil-e-ua-net-II-WEB	Guarda que non te demani mès que servir-te un an sancer sense cap sodada.
Es-mil-e-ua-net-II-WEB	Era didec:
Es-mil-e-ua-net-II-WEB	En aguest moment dera narracion.
Es-mil-e-ua-net-II-WEB	Schahrazada vedec aparéisher eth maitin e se carèc discrètament.
Es-mil-e-ua-net-II-WEB	Me n’è sabut, ò rei afortunat!
Es-mil-e-ua-net-II-WEB	De sòrta que non me hès justícia en tot creder-me charlatan, mès que mès se te cuelhs eth trabalh de comparar-me, encara que sigue per un moment, damb es mèns frairs.
Es-mil-e-ua-net-II-WEB	Pr’amor que te cau saber qu’è sies frairs que cèrtament sòn plan charlatans, e entà que les coneishes te vau a díder es sòns nòms: eth màger se cride El- Bacbuk, ei a díder, aqueth qu’en parlar hè un sorrolh coma eth d’un cantre quan se uede; eth dusau, El-Haddar, o eth que brame repetidi còps coma un camèlh; eth tresau, Bachac, o eth cacarejaire holat; eth quatau, El-Kuz El-Assuani, o eth cantre intrincable d’Assuan; eth cincau, El-Ascha, o era camèlha prenhada, o eth Gran Caudèr; eth siesau, Chaklalik, o era terrina henuda; e eth setau, El-Samet, o eth Silenciós; e aguest silenciós que sò jo.” Quan entení tot aguest flux de paraules, sentí qu’era impaciéncia me crebaue era boisheriga deth hèu, e exclamè en tot dirigir-me as mèns vailets: “Autrejatz-li de seguit un quatau de dinnar ad aguest òme e que se’n vage d’aciu!
Es-mil-e-ua-net-II-WEB	Pr’amor que renóncii absoludament a arrasar-me.” Mès eth barbèr, a penes entenec aguesta orde, didec: “Ò, senhor mèn!
Es-mil-e-ua-net-II-WEB	Pr’amor que, per Allà!
Es-mil-e-ua-net-II-WEB	E me crederia desaunorat entà tota era mia vida s’acceptèssa çò que vies d’autrejar-me tan generosament.
Es-mil-e-ua-net-II-WEB	E ne sò solide fòrça de qué ès un digne hilh deth tòn pair.
Es-mil-e-ua-net-II-WEB	Allà l’age recebut ena sua misericòrdia!
Es-mil-e-ua-net-II-WEB	Pr’amor qu’eth tòn pair ère creditor mèn per toti es beneficis que me comolaue.
Es-mil-e-ua-net-II-WEB	E ère un òme plan generós e de granesa, e m’auie en grana estimacion, enquiath punt qu’un dia me manèc cridar, e ère un dia benedit coma aguest; e quan arribè ena sua casa lo trapè enrodat de molti amics, e a toti les deishèc entà vier ath mèn encontre, e me didec: “Te prègui que me sagnes.” Alavetz treiguí er astrolabi, mesurè era nautada deth solei, examinè atentiuament es calculs, e vedí qu’era ora ère nefasta e qu’aqueth dia ère plan perilhosa era accion de sagnar.
Es-mil-e-ua-net-II-WEB	E de seguit li comuniquè es mèns temors ath tòn defuntat pair, e eth tòn pair se sometec docilament as mies paraules, e auec paciéncia enquia qu’arribèc ua auta ora propícia entara operación.
Es-mil-e-ua-net-II-WEB	Alavetz li hi ua bona sagnada, e se la deishèc hèr docilament, e me balhèc es gràcies mès expressiues, e per se non siguesse pro, me les balhèren tanben toti es presents.
Es-mil-e-ua-net-II-WEB	Jo, en enténer aguestes paraules, li didí: “Pro que non age auut Allà pietat deth mèn defuntat pair, pera ceguetat qu’auec en acodir a un barbèr coma tu!” E eth barbèr, en entener-me se metec a arrir, botjant eth cap, e didec: “Que non i a mès diu qu’Allà e Mahoma ei er enviat d’Allà!
Es-mil-e-ua-net-II-WEB	Benedit sigue eth nòm d’Aqueth que transforme e non se transforme!
Es-mil-e-ua-net-II-WEB	Ara plan, ò joen!
Es-mil-e-ua-net-II-WEB	Mès aquerò non m’estone bric, donques que me’n sai des paraules santes dites per Allà en nòste Sant e Preciós Libre en verset que comence d’aguesta manèra: “Es que reprimissen era sua ira e perdonen as òmes colpables…” De sòrta que m’avengui a desbrembar eth tòn pòc sen entà jo e desbrembi tanben es tues ofenses, e de tot aquerò te desencusi.
Es-mil-e-ua-net-II-WEB	Mès, en realitat, me cau coheissar-te que non compreni era tua impaciéncia ne m’expliqui era sua causa.
Es-mil-e-ua-net-II-WEB	Qu’ei que non sabes qu’eth tòn pair non començaue jamès arren sense consultar abans era mia opinion?
Es-mil-e-ua-net-II-WEB	E òc ma hè qu’en aquerò seguie eth provèrbi que ditz: “Er òme que demane conselh se protegís.” E jo, esta-te’n segur d’aquerò, sò un òme de valor, e non traparàs jamès tan bon conselhèr coma aguest servidor tòn, ne persona mès versada enes precèptes dera sabença e en art de dirigir abilament es negòcis.
Es-mil-e-ua-net-II-WEB	Vaquí donc, plantat sus es mèns dus pès, demorant es tues ordes e prèst totafèt a servir-te.
Es-mil-e-ua-net-II-WEB	Mès ditz-me, com ei que tu non m’engüeges e en cambi te veigui tan hastiguejat e tan furiós?
Es-mil-e-ua-net-II-WEB	Qu’ei vertat que s’è tanta paciéncia damb tu ei solet pr’amor que respècti era memòria deth tòn pair, que deth sò deutor de fòrça beneficis.” Alavetz li repliquè: “Per Allà!
Es-mil-e-ua-net-II-WEB	Que ja ei pro!
Es-mil-e-ua-net-II-WEB	Qu’ès en tot aucir-me damb era tua parlòta!
Es-mil-e-ua-net-II-WEB	E, en díder aquerò, me lheuè furiós e volí hèr-lo enlà e aluenhar-lo d’aquiu, a maugrat d’auer-me ja banhat e sabonat eth cap.
Es-mil-e-ua-net-II-WEB	Alavetz, sense alterar-se, seguic: “De vertat que vengui de comprobar que te shòrdi fòrça.
Es-mil-e-ua-net-II-WEB	Mès non per aquerò t’è en mala volontat, donques que compreni qu’era tua intelligéncia non ei guaire desvolopada, e qu’ath delà ès encara massa joen.
Es-mil-e-ua-net-II-WEB	Pr’amor que non hè guaire, quan t’amiaua jo a shivau sus es mies espatles, entà amiar-te d’aguesta manèra ena escòla, que non i volies anar.” E li responí:
Es-mil-e-ua-net-II-WEB	Vè-te’n per a on as vengut!” E en prononciar aguestes paraules, me cuelhec tau atac d’impaciéncia, que m’esbocinè es vestits e comencè a cridar d’ua manèra desgahonada, coma un lhòco.
Es-mil-e-ua-net-II-WEB	E quan eth barbèr me vedec en tau estat, se decidic a cuélher eth raser e a passar-lo pera correja qu’amiaue ena cintura.
Es-mil-e-ua-net-II-WEB	Mès se tardèc tant en passar e passar eth acèr peth coeire, que siguí a mand de qué me gessesse era anma deth còs.
Es-mil-e-ua-net-II-WEB	Mès, a tot darrèr, acabèc per apressar-se ath mèn cap e comencèc a arrasar-me per un costat, e, plan que òc, anauen despareishent quauqui peus.
Es-mil-e-ua-net-II-WEB	Dempús s'arturèc, lheuèc era man, e me didec: “Ò joen patron mèn!
Es-mil-e-ua-net-II-WEB	Es anuègi son temptacions de Cheitan.” E me recitèc aguestes estròfes:
Es-mil-e-ua-net-II-WEB	Ò sabent!
Es-mil-e-ua-net-II-WEB	Medita fòrça temps es tòns prepausi, e non cuelhes jamès decisions precipitades, mès que mès quan t’alisten entà èster jutge ena tèrra!
Es-mil-e-ua-net-II-WEB	Ò jutge!
Es-mil-e-ua-net-II-WEB	Jamès jotges damb duretat, e traparàs misericòrdia quan t’arribe eth torn fatau!
Es-mil-e-ua-net-II-WEB	E non desbrembes jamès que non i a ena tèrra man tan poderosa que non posque èster umiliada pera man d’Allà, que la senhorege!
Es-mil-e-ua-net-II-WEB	E tanpòc desbrembes qu’eth tiran a de trapar tostemp a un aute tiran que l’oprimirà!
Es-mil-e-ua-net-II-WEB	Dempús me didec: “Ò senhor mèn!
Es-mil-e-ua-net-II-WEB	Ja veigui pro que non te meriten cap consideracion es mèns merits ne eth mèn talent.
Es-mil-e-ua-net-II-WEB	E ça que la, aguesta madeisha man qu’aué t’arrase ei era madeisha man que tòque e amorasse eth cap des reis, emirs, visirs e governadors; en resumit, eth cap de tota era gent illustra e nòbla.
Es-mil-e-ua-net-II-WEB	E se deuie referir a jo o a bèth un que se me retirèsse eth poèta que parlèc d’aguesta manèra:
Es-mil-e-ua-net-II-WEB	Considèri toti es mestièrs coma colhars preciosi, mès eth de barbèr ei era pèrla mès beròia deth colhar!
Es-mil-e-ua-net-II-WEB	E, replicant a tanta parlòta, li didí: “Vòs tier-te ath tòn mestièr, òc o non?
Es-mil-e-ua-net-II-WEB	As artenhut esbauçar-me eth còr e en.honsar-me eth cervèth.” E alavetz exclamèc: “Sospechi qu’as prèssa de qué acaba.” E li didí: “Òc que l’è!
Es-mil-e-ua-net-II-WEB	Òc que l’è!
Es-mil-e-ua-net-II-WEB	Òc que l’è!” E eth persutèc: “Qu’aprene era tua anma un shinhau de paciéncia e de moderacion.
Es-mil-e-ua-net-II-WEB	Pr’amor qu te cau saber, ò, eth mèn joen patron!
Es-mil-e-ua-net-II-WEB	E ath delà, eth nòste sobeiran Mohamed (siguen damb eth es benediccions e era patz!
Es-mil-e-ua-net-II-WEB	Que fidi, en mèn bon desir entà tu, que serà un motiu agradiu, pr’amor que me costarie molt sentiment que siguesse de ua auta classa.
Es-mil-e-ua-net-II-WEB	Mesurèc era nautada deth solei, mès tot aquerò sense deishar-me de uelh e en tot hèr-me preguntes.
Es-mil-e-ua-net-II-WEB	Dempús, virant-se entà jo, me didec: “S’era tua impaciéncia ei solet entà assistir ara pregària, pòs demorar tranquillament, donques qu’encara mos rèsten tres ores, ne mès ne mens.
Es-mil-e-ua-net-II-WEB	Jamès m’enganhi enes mèns calculs.” E jo responí: “Per Allà!
Es-mil-e-ua-net-II-WEB	Alavetz cuelhec eth raser e tornèc a ahilar-lo, coma ac auie hèt abans, e seguic era operación d’arrasar-me plan pòc a pòc; mès que non podie deishar de parlar, e seguic: “Que me hè fòrça dò era tua impaciéncia, e se volesses revelar-me era causa, serie bon e profitós entà tu.
Es-mil-e-ua-net-II-WEB	Pr’amor que ja te didí qu’eth tòn defuntat pair m’auie en grana estimacion, e jamès començaue arren sense enténer era mia opinion.” Alavetz me calec convencer-me de qué entà desliurar-me deth barbèr non auia mès remèdi qu’endonviar quauquarren entà justificar era mia impaciéncia, donques que pensè: “Vaquí que s’aprèsse era ora dera pregària, e se non m’esdegui a vier ena casa dera joena, se me harà tard, pr’amor qu’era gent ja gesserà des mesquites, e alavetz tot ac aurè perdut.” Li didí, donc, ath barbèr: “Esdega-te ja e dèisha-te de paraules ocioses e curiosèrs indiscrèts.
Es-mil-e-ua-net-II-WEB	Mès quan entenec parlar de hestau, eth barbèr didec: “Qu’Allà te benedisque e t’aumplisque de prosperitats!
Es-mil-e-ua-net-II-WEB	Pr’amor que precisament me hès rebrembar qu’è convidat a dinar ena mia casa a diuèrsi amics e me sò desbrembat de premanir-les era parva.
Es-mil-e-ua-net-II-WEB	E me’n brembi ara quan ja ei massa tard.” Alavetz li didí: “Non te’n hèsques d’aguest retard, qu’ac vau a remediar de seguit.
Es-mil-e-ua-net-II-WEB	Donques que non mingi ena mia casa, per çò d’auer estat convidat a un hestau, te vau a autrejar guaire minjar e beuenda auia prèsti, mès damb era condicion de qué acabes de seguit eth tòn negòci e acabes lèu d’arrasar- me eth cap.” E eth barbèr responec: “Pro qu’Allà t’aumplisque des sòns dons, e t’ac pague en benediccions en sòn dia!
Es-mil-e-ua-net-II-WEB	Mès, ò senhor mèn!
Es-mil-e-ua-net-II-WEB	E ath delà, dètz pothi fregidi e un moton ara grasilha.
Es-mil-e-ua-net-II-WEB	Dempús, dues granes plates: ua de kenafa17 e era auta de pastissi, hormatges, doci e mèu.
Es-mil-e-ua-net-II-WEB	Mès ara manque er encens, e eth benjuí18, e es perhums entà usclar ena sala, e era aigua de ròses e era de flors d’irangèr entà esposcar as mèns òstes.” Alavetz manè amiar un petit còfre plen d’ambre gris, aloè, musc, encens e benjuí, que valie mès de cinquanta dinnars d’aur, e non m’en desbrembè des esséncies aromatiques des isòps de plata damb aigua d’aulor.
Es-mil-e-ua-net-II-WEB	E coma qu’eth temps se bracaue tant coma se me sarraue eth còr, li didí ath barbèr: “Cuelh tot aquerò, mès acaba d’arrasar-me eth cap, per vida de Mohamed (que siguen damb Eth era oracion e era patz d’Allà!
Es-mil-e-ua-net-II-WEB	E alavetz eth barbèr deishèc anar er astrolabi, se seiguec en solèr, e comencèc a trèir toti es perhums, encens, benjuí, musc, ambre gris, aloè, e les aulorèc un darrèr der aute damb tanta lentor e parsimonia, que me pensè un aute còp que me gessie era anma deth còs.
Es-mil-e-ua-net-II-WEB	Dempús se lheuèc, me balhèc es gràcies, cuelhec eth raser, e tornec a contunhar eth trabalh d’arrasar-me eth cap.
Es-mil-e-ua-net-II-WEB	Mès, a penes auec començat, s’arturèc de nauèth e me didec:
Es-mil-e-ua-net-II-WEB	Pr’amor que, en realitat, eth hestau que vau a organizar ena mia casa lo poirè hèr solet gràcies ara tua iniciativa magnanima e generosa.
Es-mil-e-ua-net-II-WEB	Mès, t’ac didi?
Es-mil-e-ua-net-II-WEB	Permet-me que te hèsca aguesta confiança.
Es-mil-e-ua-net-II-WEB	Es mèns convidadi son persones pòc dignes de tan somptuós hestau.
Es-mil-e-ua-net-II-WEB	Son coma jo, gent de mestièrs diuèrsi, mès que son plan agradius.
Es-mil-e-ua-net-II-WEB	Eth que mens, que vau mès, ena mia pensada, qu’eth rei mès poderós.
Es-mil-e-ua-net-II-WEB	Pr’amor que te cau saber que cada un d’eri a fama en tota era ciutat per çò d’un balh e ua cançon desparièra.
Es-mil-e-ua-net-II-WEB	E se te n’agradèsse quauqu’ua, vau a barar e cantar cada dança e cada cançon.
Es-mil-e-ua-net-II-WEB	Qué t’a semblat?
Es-mil-e-ua-net-II-WEB	E per çò dera sua cançon qu’ei aguesta:
Es-mil-e-ua-net-II-WEB	Era mia amiga ei tan gentila, qu’er anhèth mès doç non l’egale en doçor!
Es-mil-e-ua-net-II-WEB	L’estimi apassionadament, e era m’estime madeish!
Es-mil-e-ua-net-II-WEB	E m’estime tant, qu’a penes m’aluenhi un instant la veigui acodir e lançar-se en mèn lhet!
Es-mil-e-ua-net-II-WEB	Era mia amiga ei tan gentila, qu’er anhèth mès doç non l’egale en doçor!
Es-mil-e-ua-net-II-WEB	Guarda guaire sugestiua ei, guaira ei era sua alegria e guaira era sua sciéncia!…
Es-mil-e-ua-net-II-WEB	Era mia hemna ei aganida, e se ne hessa cabau me moriria de hame!
Es-mil-e-ua-net-II-WEB	Era mia hemna ei lèja e se ne hessa cabau seria tostemp embarrat ena mia casa!
Es-mil-e-ua-net-II-WEB	Era mia hemna amague eth pan en armari!
Es-mil-e-ua-net-II-WEB	Mès se non mingi pan e seguís estant tan lèja que harie córrer a un gosset o a un nere de nas sarrat, aurè d’acabar en tot crestar-me!
Es-mil-e-ua-net-II-WEB	Dempús, eth barbèr, sense balhar-me temps entà hèr un senhau de protèsta, imitèc totes es dances des sòns amics e entonèc totes es sues cançons.
Es-mil-e-ua-net-II-WEB	E dempús me didec: “Aquerò ei çò que saben hèr es mèns amics.
Es-mil-e-ua-net-II-WEB	De sòrta que se vòs arrir de vertat, te conselhi, peth tòn interès e plaser entà toti, que vengues ena mia casa, entà estar-te damb era nòsta companhia, e dèishes ad aguesti amics que m’as dit qu’as era intencion de veir.
Es-mil-e-ua-net-II-WEB	Alavetz li didí: “Aué non m’ei possible acceptar era tua invitacion; dilhèu un aute dia.” E eth responec: “Çò milhor entà tu ei que t’esdegues a vier ena mia casa, entà que posques gaudir dera urbanitat des mèns amics e profites es sues admirables qualitats.
Es-mil-e-ua-net-II-WEB	Atau, obraràs sivans eth poèta:
Es-mil-e-ua-net-II-WEB	Amic, non arrecules, profitar-te deth gòi que se t’aufrís!
Es-mil-e-ua-net-II-WEB	Non dèishes jamès entà un aute dia era voloptuositat que passe!
Es-mil-e-ua-net-II-WEB	Pr’amor qu’era voloptuositat non passe cada dia, ne eth gòi aufrís diadèrament es sòns pòts as tòns pòts!
Es-mil-e-ua-net-II-WEB	Alavetz, damb tant de discors e tanta parlòta, me calec meter-me a arrir, encara que damb eth còr plen de ràbia.
Es-mil-e-ua-net-II-WEB	E dempús li didí ath barbèr: “Ara te mani qu’acabes d’arrasar-me e me dèishes anar peth camin d’Allà, jos era sua santa proteccion, e dera tua part, vè-te’n a cercar as tòns amics, que ja deuen èster en tot demorar-te.” E eth barbèr repliquèc: “ Mès se per qué te remisses?
Es-mil-e-ua-net-II-WEB	Reaument non ei que te demana grana causa.
Es-mil-e-ua-net-II-WEB	Guarda: vene a conéisher as mèns amics, que son uns companhs deliciosi e que non an arren d’indiscrèts ne d’inoportuns.
Es-mil-e-ua-net-II-WEB	E enquia e tot poiria dider-te que, sonque que les veigues un solet còp, ja non voleràs auer tracte damb d’auti, e abandonaràs entà tostemp as tòns actuaus amics.” E jo didí: “Qu’aumente Allà era satisfaccion que te còste era sua amistat!
Es-mil-e-ua-net-II-WEB	Alavetz aguest maudit barbèr me didec: “Ja veigui que preferisses eth hestau des tòns amics e era sua companhia ara companhia des mèns; mès te prègui qu’ages un shinhau de paciéncia e que demores a qu’amie ena mia casa aguesti viures que m’as autrejat.
Es-mil-e-ua-net-II-WEB	Les botarè sus eth mantèl, dauant des mèns convidats, e coma qu’es mèns amics non haràn era pegaria de shordar-se, se les dèishi solets entà qu’aunoren era mia casa, les diderè qu’aué non compden damb jo ne demoren era mia tornada.
Es-mil-e-ua-net-II-WEB	Mès tu, ò èsser uman!
Es-mil-e-ua-net-II-WEB	De cap manèra consentiria en deishar-te solet.” E jo, hènt mil esfòrci entà non insultar-lo, li didí: “Te cau saber, fin finau, qu’ath lòc que vau non i pòt anar senon un.” E eth didec: “Alavetz ja compreni!
Es-mil-e-ua-net-II-WEB	Qu’as rendètz-vos damb ua hemna, pr’amor que se non, m’amiaries damb tu.
Es-mil-e-ua-net-II-WEB	E ça que la, te cau saber que non i a arrés en mon que se merite aguest aunor coma jo, e ath delà poiria ajudar-te fòrça en tot aquerò que volesses hèr.
Es-mil-e-ua-net-II-WEB	Mès ara pensi que dilhèu aguesta hemna ei ua forastèra embelinaira.
Es-mil-e-ua-net-II-WEB	E s’ei atau, malerós tu se vas solet!
Es-mil-e-ua-net-II-WEB	Aquiu perderàs era anma solide!
Es-mil-e-ua-net-II-WEB	Pr’amor qu’aguesta ciutat de Bagdad non se prèste ad aguesta classa de rendètz-vos.
Es-mil-e-ua-net-II-WEB	Ò, arren d’aquerò!
Es-mil-e-ua-net-II-WEB	Mès que mès, des de qu’auem ad aguest nau governador, qu’era sua severitat ei terribla entad aguestes causes.
Es-mil-e-ua-net-II-WEB	Alavetz, non podent tier-me, exclamè violentament: “Ò tu, eth maudit des borrèus!
Es-mil-e-ua-net-II-WEB	Vas a acabar ja damb aguesta infama mania de parlar?” E eth barbèr consentic en carar un moment, cuelhec de nauèth eth raser, e fin finau acabèc d’arrasar-me eth cap.
Es-mil-e-ua-net-II-WEB	E en aguest moment ja hège fòrça estona qu’auie arribat era ora dera pregària.
Es-mil-e-ua-net-II-WEB	E entà que se n’anèsse eth barbèr, li didí: “Vè-te’n en çò des tòns amics e hè-les a vier aguesta parva e beuenda, que jo te prometi demorar era tua tornada entà que me posques acompanhar en aguest rendètz-vos.” E persutè fòrça, damb era fin de convencer-lo.
Es-mil-e-ua-net-II-WEB	E alavetz me didec: “Ja veigui que me vòs enganhar pr’amor de des.heir-te de jo e anar-te’n solet.
Es-mil-e-ua-net-II-WEB	Mès te cau saber que t’atreiràs ua sòrta de calamitats que d’eres non poiràs gésser ne desliurar- te.
Es-mil-e-ua-net-II-WEB	Te conjuri, donc, peth tòn interès, a que non te’n vages enquia que jo torna, pr’amor de que posca ajudar-te e saber en qué pare era tua aventura.” Jo li didí: “Òc!
Es-mil-e-ua-net-II-WEB	Alavetz eth barbèr me preguèc que l’ajudèssa a cargar tot aquerò que l’auia regalat, e a botar-se sus eth sòn cap es dues granes plates de doci e gessec cargat d’aguesta manèra.
Es-mil-e-ua-net-II-WEB	Mès, a penes se vedec dehòra, eth maudit, cridèc a dus portaires les autregèc era carga, les manèc que l’amièssen ena sua casa e s’amaguèc en un carreron, ara demora dera mia gessuda.
Es-mil-e-ua-net-II-WEB	Per çò que hè a jo, a penes despareishec eth barbèr, me lauè çò mès lèu possible, me botè era milhor ròba, e gessí dera mia casa.
Es-mil-e-ua-net-II-WEB	E de seguit entení era votz des muesins, que cridauen as credents ara oracion aqueth sant dia de diuendres:
Es-mil-e-ua-net-II-WEB	Bismillahi’rramani’rrahim!
Es-mil-e-ua-net-II-WEB	En nòm d’Allà, eth Clement sense limits, eth Misericordiós!
Es-mil-e-ua-net-II-WEB	Loor a Allà, Senhor des òmes Clement e Misericordiós!
Es-mil-e-ua-net-II-WEB	Suprèm sobeiran, Arbitre absolut eth dia dera Retribucion!
Es-mil-e-ua-net-II-WEB	A tu t’adoram, imploram era tua ajuda!
Es-mil-e-ua-net-II-WEB	E non peth camin d’aqueri qu’incorriren ena tua colèra, ne des que s’an horaviat!
Es-mil-e-ua-net-II-WEB	En veder-me dehòra de casa, me filè ara prèssa entara dera joena.
Es-mil-e-ua-net-II-WEB	E quan arribè ena pòrta deth kadí, instintiuament virè eth cap e vedí ath maudit barbèr ena entrada deth carreron.
Es-mil-e-ua-net-II-WEB	Mès coma qu’era pòrta ère miei dubèrta, demorant qu’arribèssa jo, me precipitè laguens e barrè era pòrta de seguit.
Es-mil-e-ua-net-II-WEB	E vedí en pati ara vielha, que me guidèc entar estatge naut, a on ère era joena.
Es-mil-e-ua-net-II-WEB	Mès a penes auí entrat, entenérem gent que venguie peth carrèr.
Es-mil-e-ua-net-II-WEB	Qu’ère eth kadí, que damb era sua acompanhada, tornaue dera oracion.
Es-mil-e-ua-net-II-WEB	E vedí ena cantoada ath barbèr, que seguie demorant-me.
Es-mil-e-ua-net-II-WEB	Per çò deth kadí, me tranquillizèc era joena, en tot dider-me que la visitaue pòqui viatges e que ath delà tostemp traparie era manèra d’amagar-me.
Es-mil-e-ua-net-II-WEB	Mès, entath mèn malastre, auie dispausat Allà que se passèsse un incident, qu’es sues conseqüéncies auien d’èster fataus entà jo.
Es-mil-e-ua-net-II-WEB	Se passèc precisament qu’aqueth dia ua des esclaues deth kadí s’auie meritat un castig.
Es-mil-e-ua-net-II-WEB	E eth kadí, tanlèu entrèc, se metec a pataquejar-la, e li deuie fóter fòrt, pr’amor qu’era esclaua comencèc a hèr sorriscles.
Es-mil-e-ua-net-II-WEB	E alavetz, un des neri dera casa intercedic per era; mès eth kadí, emmaliciat, li fotec tanben còps ada eth, e eth nere comencèc a cridar.
Es-mil-e-ua-net-II-WEB	E se formèc tau rambalh, que se desordenèc eth carrèr, e eth maudit barbèr se pensèc que m’auie cuelhut e qu’èra jo eth que cridaue.
Es-mil-e-ua-net-II-WEB	Alavetz comencèc a planher-se, e s’esquincèc era ròba, se caperèc de povàs eth cap e demanaue ajuda as caminaires que començauen a amassar-se ath sòn entorn.
Es-mil-e-ua-net-II-WEB	E plorant didie: “Acaben d’assassinar ath mèn patron ena casa deth kadí!” Dempús, tostemp cridant, correc entara mia casa seguit dera multitud, e avisèc as mèns vailets, que de seguit s’armèren de paus e correren entara casa deth kadí, cridant e encoratjant- se mutuaument.
Es-mil-e-ua-net-II-WEB	E arribèren toti, damb eth barbèr en cap.
Es-mil-e-ua-net-II-WEB	E eth barbèr seguie esquinçant-se era ròba e cridant a granes votzes dauant dera pòrta deth kadí, a on èra jo.
Es-mil-e-ua-net-II-WEB	E quan eth kadí entenec aguest tumult, guardèc per ua hièstra e vedec a toti aqueri energumèns que pataquejauen era sua pòrta damb es paus.
Es-mil-e-ua-net-II-WEB	Alavetz, pensant qu’era causa ère pro grèu, baishèc, dauric era pòrta e preguntèc: “Qué se passe, brava gent?” E es mèns vailets li dideren: “Ès tu eth qu’a aucit ath nòste patron?” E repliquèc: “Mès se qui ei eth vòste patron, e qué a hèt entà que jo l’aucisca?…
Es-mil-e-ua-net-II-WEB	En aguest moment dera sua narracion, Schahrazada vedec aparéisher eth maitin e se carèc discrètament.
Es-mil-e-ua-net-II-WEB	Era didec:
Es-mil-e-ua-net-II-WEB	Me n’è sdabut, ò rei afortunat!
Es-mil-e-ua-net-II-WEB	D’a on ven?
Es-mil-e-ua-net-II-WEB	A on va?
Es-mil-e-ua-net-II-WEB	Qui l’a amiat aciu?” E eth barbèr didec: “Maladit kadí, non hèsques eth pèc, donques que me’n sai de tota era istòria, era entrada deth mèn patron ena tua casa e toti es auti detalhs.
Es-mil-e-ua-net-II-WEB	Que sai, e ara voi que toti ac sàpien, qu’era tua hilha ei encamardada deth mèn patron, e eth mèn patron la correspon.
Es-mil-e-ua-net-II-WEB	E l’è acompanhat enquia aciu.
Es-mil-e-ua-net-II-WEB	E tu l’as susprenut en lhet damb era tua hilha, e l’as baldat a còps de pau, sense cap ajuda des tòns sirvents.
Es-mil-e-ua-net-II-WEB	E jo te vau a obligar ara madeish a que vengues damb jo entath palai deth nòste solet jutge, eth califa, s’ei que non mos vòs entornar de seguit ath nòste patron, indemnizar-lo des maus tractes que l’as hèt patir e autrejar-lo san e en bona santat, a jo e as sòns parents.
Es-mil-e-ua-net-II-WEB	Se non, m’obligaràs a entrar ara fòrça ena tua casa pr’amor de desliurar-lo.
Es-mil-e-ua-net-II-WEB	En enténer aguestes paraules, eth kadí se quedèc talhat e plen de confusion e de vergonha dauant de tota aquera gent qu’ère escotant.
Es-mil-e-ua-net-II-WEB	Mès, totun aquerò, en tot virar-se entath barbèr, li didec.
Es-mil-e-ua-net-II-WEB	E jo, qu’ac vedia tot darrèr d’ua gelosia, quan vedí qu’eth barbèr auie entrat ena casa, volí hùger de seguit.
Es-mil-e-ua-net-II-WEB	Mès encara que cercaua escapar-me, non trapè cap gessuda que non podesse èster vista pera gent dera casa o que non la podesse tier eth barbèr.
Es-mil-e-ua-net-II-WEB	Ça que la, en ua des crambes trapè un còfre enòrme qu’ère uet, e m’amaguè ath sòn laguens, en tot deishar quèir era tapa.
Es-mil-e-ua-net-II-WEB	E aquiu me demorè plan quiet, tient-me er alend.
Es-mil-e-ua-net-II-WEB	Mès eth barbèr, dempús de cercar per tota era casa, entrèc en aqueth quarto, e deuec guardar a dreta e quèra e veir eth còfre.
Es-mil-e-ua-net-II-WEB	Alavetz, eth maudit, comprenec que jo èra ath laguens, e sense badar boca, lo cuelhec, se lo carguèc ena espatla e cerquèc ara prèssa era gessuda, mentre jo me moria de pòur.
Es-mil-e-ua-net-II-WEB	Mès volec era fatalitat qu’era plèba s’entestèsse en veir çò que i auie ath laguens deth còfre, e de pic lheuèren era tapa.
Es-mil-e-ua-net-II-WEB	E jo, non podent tier aquera vergonha, me lheuè còp sec e me lancè en solèr, mès damb tau precipitacion, que me trinquè ua cama, e d’alavetz ençà que sò coish.
Es-mil-e-ua-net-II-WEB	E atau recorrí es carrèrs mès escurs e apartats.
Es-mil-e-ua-net-II-WEB	Mès guardatz quin ère eth mèn temor que, de pic, vedí ath barbèr ath mèn darrèr.
Es-mil-e-ua-net-II-WEB	E didie cridant: “Ò, bona gent!
Es-mil-e-ua-net-II-WEB	Gràcies a Allà qu’è trapat ath mèn patron!” Dempús, sense deishar de córrer darrèr mèn, me didec: “Ò, senhor mèn!
Es-mil-e-ua-net-II-WEB	Que ja ves ara guaire mau heres obrant damb impaciéncia e sense atier as mèns conselhs, donques que, coma auràs pogut comprobar, non ès òme guaire intelligent, pr’amor qu’ès destimborlat e enquia e tot un shinhau simple.
Es-mil-e-ua-net-II-WEB	Mes, senhor, entà on corres atau?
Es-mil-e-ua-net-II-WEB	Demora-me!”.
Es-mil-e-ua-net-II-WEB	E jo que non sabia ja com desliurar-me d’aguesta calamitat se non siguesse mejançant era mòrt, me posè, e li didí: “Ò, barbèr!
Es-mil-e-ua-net-II-WEB	Non n’as pro d’auer-me deishat en estat que me ves?
Es-mil-e-ua-net-II-WEB	Mès quan acabèc de parlar vedí dubèrta dauant de jo era botiga d’un mercadèr amic mèn.
Es-mil-e-ua-net-II-WEB	Me calè ath laguens e li supliquè ath mercadèr qu’empedisse entrar darrèr mèn ad aqueth maudit.
Es-mil-e-ua-net-II-WEB	E ac podec arténher damb era menaça d’ua garròt enòrme e tachant-li guardades terribles.
Es-mil-e-ua-net-II-WEB	Mès eth barbèr non se n’anèc sense maudíder ath mercadèr e tanben ath pair e ath pairin deth mercadèr, vomegant escarnis, injúries e malediccions contra jo e contra eth mercadèr.
Es-mil-e-ua-net-II-WEB	E jo li balhè gràcies ath Recompensador per aquera liberacion que non demoraua jamès.
Es-mil-e-ua-net-II-WEB	Eth mercadèr m’interroguèc alavetz, e li condè era mia istòria damb aguest barbèr, e li demanè que me deishèsse estar ena sua botiga enquiara mia garison, donques que non volia tornar ena mia casa per pòur de qué me perseguisse un aute còp aguest barbèr de betum.
Es-mil-e-ua-net-II-WEB	Mès, pera gràcia d’Allà, era mia cama acabèc per guarir-se.
Es-mil-e-ua-net-II-WEB	Alavetz cuelhí toti es sòs que me restauen, manè cridar testimònis e escriuí un testament, qu’en eth legaua as mèns parents era rèsta dera mia fortuna, es mèns bens e es mies proprietats dempús dera mia mòrt, e alistè a ua persona de confiança entà qu’administrèsse tot aquerò, en tot encargar-li que tractèsse ben a toti es mèns, grani e petits.
Es-mil-e-ua-net-II-WEB	E entà deishar de uelh definitiuament ath aguest maudit barbèr, decidí anar-me’n de Bagdad e calar-me en quinsevolh aute lòc, a on non auessa eth risque de trapar-me cara a cara damb eth mèn enemic.
Es-mil-e-ua-net-II-WEB	Gessí, donc, de Bagdad, e non deishè de viatjar dia e net enquia qu’arribè en aguest país, a on me pensaua auer-me desliurat deth mèn perseguidor.
Es-mil-e-ua-net-II-WEB	Mès ja vedetz que tot siguec trabalh inutil, ò senhors mèns!
Es-mil-e-ua-net-II-WEB	Quan aqueth joen, seguic eth sarte, en tot parlar-li ath rei dera China, acabèc de prononciar aguestes paraules, se lheuèc damb eth ròstre esblancossit, mos desirèc era patz, e gessec sense qu’arrés ac podesse empedir.
Es-mil-e-ua-net-II-WEB	Per çò que hè a nosati, dempús d’enténer aguesta istòria tant estonanta, guardèrem ath barbèr, qu’ère carat e damb eth cap clin, e li didérem: “Ei vertat çò qu’a condat aguest joen?
Es-mil-e-ua-net-II-WEB	E s’ei atau, per qué actuères d’aguesta sòrta, costant-li tanta desgràcia?” Alavetz eth barbèr lheuèc eth front, e mos didec: “Per Allà!
Es-mil-e-ua-net-II-WEB	Pro me’n sabia jo de çò que hèja obrant atau, e ac hi entà estauviar-li màger calamitats.
Es-mil-e-ua-net-II-WEB	Donques que se non auesse estat per jo, ère perdut sense remèdi.
Es-mil-e-ua-net-II-WEB	E li cau balhar gràcies a Allà e a jo per non auer perdut qu’ua cama en sòrta de perder-se eth complètament.
Es-mil-e-ua-net-II-WEB	Per çò de vosati, ò senhors mèns!
Es-mil-e-ua-net-II-WEB	Eth barbèr didec:
Es-mil-e-ua-net-II-WEB	Mès un dia entre es dies, eth califa auec motius de quèisha contra dètz individús que demorauen dehòra dera ciutat, e li manèc ath governador lòctenent que li hesse a vier ad aguesti dètz individús.
Es-mil-e-ua-net-II-WEB	E volec eth Destin que precisament quan les hègen trauessar eth Tigris en ua barca, me trapèssa jo ena arriba der arriu.
Es-mil-e-ua-net-II-WEB	E vedí ad aqueri òmes ena barca, e didí ath mèn laguens: “Solide aguesti òmes an un rendetz-vos en aguesta barca entà divertir-se pendent tot eth dia, minjant e beuent.
Es-mil-e-ua-net-II-WEB	M’apressè ara vòra, e sense badar boca, donques que per bèra causa sò eth Silenciós, sautè ena barca e me barrègè damb toti eri.
Es-mil-e-ua-net-II-WEB	Mès de pic, vedí arribar as gardes deth walí, que s’apoderèren de toti, les meteren a cada un, un gròs anèth en còth e es cadies enes mans.
Es-mil-e-ua-net-II-WEB	E jo non didí arren, çò que vos desmostrarà, ò senhors mèns!
Es-mil-e-ua-net-II-WEB	Me tenguí, donc, sense protestar, e me vedí amiat damb es dètz individús ena preséncia der Emir des Credents, eth califa Montasser Billah.
Es-mil-e-ua-net-II-WEB	Tanlèu mos vedec, eth califa cridèc ath borrèu e li didec: “Braca de seguit eth cap ad aguesti dètz marridi!” E eth borrèu mos metec en hilèra en pati, ara vista deth califa, e agarrant era espada, heric eth prumèr cap e lo hec sautar e eth dusau e eth tresau, enquiath dètzau.
Es-mil-e-ua-net-II-WEB	Mès quan arribèc a jo, eth nombre de caps talhadi ère precisament de dètz, e non auie orde de talhar-ne cap aute mès.
Es-mil-e-ua-net-II-WEB	S’arturèc, per tant, e li didec ath califa qu’es sues ordes èren ja complides.
Es-mil-e-ua-net-II-WEB	Mès alavetz, virèc era cara eth califa e en veder-me encara de pès, exclamèc: “Ò borrèu!
Es-mil-e-ua-net-II-WEB	T’è manat talhar eth cap as dètz marridi!
Es-mil-e-ua-net-II-WEB	Com ei qu’as perdonat ath detzau?” E eth borrèu repliquèc: “Pera gràcia d’Allà!
Es-mil-e-ua-net-II-WEB	Qu’è talhat dètz caps.
Es-mil-e-ua-net-II-WEB	E alavetz eth califa me guardèc e didec: “Mès tu, se qui ès?
Es-mil-e-ua-net-II-WEB	E qué hès entre aguesti bandits, vessadors de sang?” Alavetz, ò senhors mèns!
Es-mil-e-ua-net-II-WEB	Que sò eth jeique, eth que criden El-Samed, per çò dera mia poca loquacitat.
Es-mil-e-ua-net-II-WEB	Eth mèn mestièr ei eth d’arrasar caps e barbes, escarificar cames e bots des cames e aplicar ventoses e sangshugues.
Es-mil-e-ua-net-II-WEB	E sò un des sèt hilhs deth mèn pair, e es mèns sies frairs son encara vius.
Es-mil-e-ua-net-II-WEB	Mès vaquí era aventura.
Es-mil-e-ua-net-II-WEB	Aguest madeish maitin me passejaua jo ath long deth Tigris, quan vedí ad aguesti dètz individús que sautauen en ua barca, e m’amassè damb eri, e damb eri m’embarquè, en tot pensar-me qu’èren convidadi a bèra taulejada en arriu.
Es-mil-e-ua-net-II-WEB	Mès, vaquí que, a penes arribè, endonviè que me trapaua entre criminaus, e me n’encuedè d’aquerò quan vedí as tòns gardes que se mos calauen ath dessús e mos botauen er anèth en còth.
Es-mil-e-ua-net-II-WEB	E encara que jo non auia arren a veir damb aguesta gent non volí parlar ne ua soleta paraula ne protestar de cap manèra, en tot obligar-me ad aquerò era mia excessiua fermetat de caractèr e era mia pòca loquacitat.
Es-mil-e-ua-net-II-WEB	E barrejat damb aguesti òmes siguí amiat entre es tues mans, ò Emir des Credents!
Es-mil-e-ua-net-II-WEB	E manères que les talhèssen eth cap ad aguesti dètz bandits, e siguí jo eth solet que quedèc entre es mans deth tòn borrèu, e a maugrat de tot, non badè boca.
Es-mil-e-ua-net-II-WEB	Me pensi, donc, qu’aquerò ei ua bona pròva de valor e de fermetat plan considerabla.
Es-mil-e-ua-net-II-WEB	E ath delà, eth solet hèt de junher- me damb aguesti dètz desconeishudi ei, sonque per aquerò, era màger demostracion de valentia que i pogue auer.
Es-mil-e-ua-net-II-WEB	Mès que non t’estones dera mia accion, ò Emir des Credents!
Es-mil-e-ua-net-II-WEB	Quan eth califa entenec es mies paraules, e avertic en eres qu’en jo i auie valor e umilitat, e vedec eth mèn amor ath silenci e es mies manères, e eth mèn òdi ara indiscrecion e ara impertinéncia, a maugrat de çò que digue aguest joen coish qu’ère aciu hè un moment, ath quau sauvè de tota sòrta de calamitats, er Emir didec: “Ò venerable jeique, barbèr espirituau e engenh plen de gravetat e de sabença!
Es-mil-e-ua-net-II-WEB	Ditz-me: Ditz-me s’es auti sies frairs son coma tu?
Es-mil-e-ua-net-II-WEB	T’egalen en prudéncia, talent e discrecion?
Es-mil-e-ua-net-II-WEB	Guaire pòc se retiren a jo, ò Emir des Credents!
Es-mil-e-ua-net-II-WEB	Vies d’afligir-me damb era tua censura en comparar-me damb aguesti sies lhòcos qu’arren an en comun damb jo, ne d’apròp ne de luenh!
Es-mil-e-ua-net-II-WEB	Pr’amor que, per çò dera sua verbositat impertinenta, pera sua indiscrecion e pera sua covardia, s’an cercat mil desengusti, e cada un a ua deformitat fisica, tant que jo sò san e complèt de còs e d’esperit.
Es-mil-e-ua-net-II-WEB	Pr’amor que, efectiuament, eth màger des mèns germans ei coish; eth dusau, bòrni; eth tresau, desdentat; eth quatau, cèc; eth cincau, non a nas ne aurelhes, pr’amor que les ac braquèren, e ath siesau l’an henut es pòts.
Es-mil-e-ua-net-II-WEB	Mès, ò Emir des Credents!
Es-mil-e-ua-net-II-WEB	Pr’amor que se te condèssa tota era sua istòria, veiries guaire desparièr sò jo de toti eri.
Es-mil-e-ua-net-II-WEB	E coma qu’era sua istòria ei infinitament interessanta e saborosa, te la vau a condar sense mès dilacions.
Es-mil-e-ua-net-II-WEB	Atau, te cau saber, ò Emir des Credents!
Es-mil-e-ua-net-II-WEB	Eth sòn mestièr a estat de sarte en Bagdad.
Es-mil-e-ua-net-II-WEB	Se tenguie ath sòn mestièr de sarte en ua petita botiga qu’eth sòn proprietari ère un òme claufit de sòs e de riqueses.
Es-mil-e-ua-net-II-WEB	Aguest òme demoraue en estatge naut dera casa madeisha qu’ère plaçada era botiga deth mèn frair Bacbuk.
Es-mil-e-ua-net-II-WEB	E ath delà, en sosterranh dera casa i auie ua mòla, a on s’estaue un molinèr e eth buèu deth molinèr.
Es-mil-e-ua-net-II-WEB	Mès un dia qu’eth mèn frair Bacbuk ère en tot cóser, seigut ena sua botiga, auent ath sòn dejós ath molinèr e ath buèu deth molinèr, e ath dessús ath proprietari, vaquí qu’eth mèn frair Bacbuk lheuèc, de pic, eth cap e vedec que pistaue per ua des hièstres nautes ua beròia hemna coma era lua gessent, que se divertie en tot guardar as caminaires.
Es-mil-e-ua-net-II-WEB	E aguesta hemna ère era esposa deth proprietari dera casa.
Es-mil-e-ua-net-II-WEB	En veder-la eth mèn frair Bacbuk, sentec qu’eth sòn còr s’encamardaue apassionadament d’era, e li siguec impossible cóser ne hèr ua auta causa que guardar entara hièstra.
Es-mil-e-ua-net-II-WEB	E en cada còp d’agulha se punchaue es dits, donques qu’auie es uelhs tachadi ena hièstra.
Es-mil-e-ua-net-II-WEB	E atau s’estèc pendent diuèrsi dies, que pendent es quaus a penes trabalhèc e era sua faena non valec mès d’un dracma.
Es-mil-e-ua-net-II-WEB	Per çò dera joena, comprenec de seguit es sentiments deth mèn frair Bacbuk.
Es-mil-e-ua-net-II-WEB	E decidic treir-ne tot eth partit possible e divertir-se ath sòn cargue.
Es-mil-e-ua-net-II-WEB	E un dia qu’ère eth mèn frair mès empeguit que de costum, era joena li dirigic ua guardada assassina, que se clauèc de seguit en còr de Bacbuk.
Es-mil-e-ua-net-II-WEB	E Bacbuk guardèc de seguit ara joena, mès d’ua manèra tan ridicula, qu'era se retirèc dera hièstra pr’amor d’arrir ath sòn gust, e siguec tau era sua explosion d’arrir, que queiguec de cu sus eth solèr.
Es-mil-e-ua-net-II-WEB	Mès eth malerós Bacbuk arribèc ath limit dera sua alegria en tot pensar qu’era joena l’auie guardat coraument.
Es-mil-e-ua-net-II-WEB	Atau ei, donc, qu’a londeman non s’estonèc, ne plan mens, eth mèn frair Bacbuk quan vedec entrar ena botiga ath proprietari dera casa, qu’amiaue dejós deth braç ua beròia pèça de hiu estropada en un mocador de seda, e li didec: “Te hèsqui a vier aguesta pèça de tela entà que me talhes ues camises.” Alavetz Bacbuk non dobtèc qu’aqueth òme ère aquiu enviat pera sua hemna, e responec: “Sus es mèns uelhs e sus eth mèn cap!
Es-mil-e-ua-net-II-WEB	Aguesta madeisha net seràn acabades es tues camises.” E plan que òc, eth mèn frair se metec a trabalhar damb tant afan, en tot privar-se enquia e tot de minjar, que pera net, quan arribèc eth proprietari dera casa, ja auie es vint camises talhades, cosudes e empaquetades en mocador de seda.
Es-mil-e-ua-net-II-WEB	E eth proprietari dera casa li preguntèc: “Guaire vos deui?” Mès precisament en aqueth moment se presentèc furtiuament ena hièstra era joena, e li dirigic ua guardada a Bacbuk, en tot hèr-li un senhau damb es uelhs, coma dident-li que non acceptèsse arren.
Es-mil-e-ua-net-II-WEB	E eth mèn frair non li volec crubar arren ath proprietari dera casa, encara qu’en aquera escadença ère plan necessitat, e quinsevolh sòs aurie estat entada eth ua grana ajuda.
Es-mil-e-ua-net-II-WEB	Mès se considerèc erós de trabalhar entath marit e afavorir-lo per amor ara beròia cara dera sua hemna.
Es-mil-e-ua-net-II-WEB	E a londeman, en hèr-se dia se presentèc eth proprietari dera casa damb ua auta pèça de tela dejós deth braç, e li didec ath mèn frair Bacbuk: “Vaquí que vien d’avertir-me ena mia casa que me cau tanben uns calçotets naus entà botar-me-les damb es camises naues.
Es-mil-e-ua-net-II-WEB	E te hèsqui a vier aguesta pèça de tela entà que me hèsques es calçotets.
Es-mil-e-ua-net-II-WEB	Mès que siguen amples.
Es-mil-e-ua-net-II-WEB	E non estauvies bric es plècs ne era tela.” Eth mèn frair responec: "Escoti e aubedisqui.” E s’estèc tres dies complèts, cos que cos, sense cuélher mès aliment qu’er estrictament de besonh, pr’amor que non volie pèrder temps, e ath delà non auie ne un solet dracma entà crompar minjar.
Es-mil-e-ua-net-II-WEB	E quan auec acabat es calçotets, les estropèc en mocador, e plan content, venguec a amiar-les, eth madeish, ath propreitari dera casa.
Es-mil-e-ua-net-II-WEB	Que non me cau díder, ò Emir des Credents!
Es-mil-e-ua-net-II-WEB	Pr’amor que quan eth mèn frair li presentèc es calçotets ath proprietari dera casa, aguest hec coma que l’anaue a pagar, mès de seguit campèc ena pòrta era beròia cara dera hemna, en tot hèr-li un arridolet e senhaus damb es celhes entà que non crubèsse.
Es-mil-e-ua-net-II-WEB	E Bacbuk se remic a crubar deth marit.
Es-mil-e-ua-net-II-WEB	Alavetz eth marit se n’anèc pendent un instant pr’amor de parlar damb era sua esposa, que tanben auie despareishut, e tornèc de seguit ath costat deth mèn frair e li didec: “Entà arregraïr-te es tòns favors, auem decidit era mia hemna e jo maridar-te damb era nòsta esclaua blanca, qu’ei plan beròia e gentila, e d’aguesta sòrta seràs dera nòsta casa.” E Bacbuk s’imaginèc de seguit qu’ère ua excellenta astúcia dera hemna entà qu’eth podesse entrar liurament ena casa.
Es-mil-e-ua-net-II-WEB	E acceptèc de seguit.
Es-mil-e-ua-net-II-WEB	E en un virament de uelhs manèren cridar ara esclaua e la maridèren damb eth mèn frair Bacbuk.
Es-mil-e-ua-net-II-WEB	Mès quan arribèc era net, volec apressar-se Bacbuk ara esclaua blanca, e aguesta li didec: “Non, non!
Es-mil-e-ua-net-II-WEB	Aguesta net, non!” E per mès qu’ac desirèsse Bacbuk non li podec balhar ne tansevolh un punet.
Es-mil-e-ua-net-II-WEB	Ath delà, eth proprietari dera casa l’auie dit ath mèn frair Bacbuk, qu’aquera net, en sòrta de dormir ena botiga, que dormisse ena mòla qu’ère en sosterranh dera casa, pr’amor de qué siguessen mès amples eth e era sua hemna.
Es-mil-e-ua-net-II-WEB	E coma qu’era esclaua, dempús de resistir-se ara copulacion, pugèc ena casa dera sua patrona, Bacbuk li calec ajaçar-se solet.
Es-mil-e-ua-net-II-WEB	E en hèr-se dia encara dormie Bacbuk, quan entrèc eth molinèr e didec en votz nauta: “Que ja a descansat pro aguest buèu.
Es-mil-e-ua-net-II-WEB	Lo vau a aganchar ara mòla entà mòler tot eth horment qu’ei en tot amolonar-se en quantitat considerabla.” E s’apressèc alavetz ath mèn frair, simulant confoner-lo damb eth buèu e li didec: “Au, lhèua-te, pigre, que me cau atelar-te.” E eth mèn frair Bacbuk non volec parlar, tau ere era sua estupiditat, e se deishèc atelar ara mòla.
Es-mil-e-ua-net-II-WEB	E eth molinèr l’estaquèc pera cintura ath cilindre dera mòla, e fotent-li ua foetada, exclamèc: “Yallah!” E quan Bacbuk recebec aqueth còp, non podec mens que bramar coma un buèu.
Es-mil-e-ua-net-II-WEB	E eth molinèr li seguic fotent foetades e li hec hèr torns ara mòla pendent fòrça temps.
Es-mil-e-ua-net-II-WEB	E eth mèn frair bramaue totafèt coma un buèu, e bohaue en recéber es foetades.
Es-mil-e-ua-net-II-WEB	E non se tardèc a arribar eth proprietari dera casa, que, en veder-lo en tau estat, hènt torns e recebent còps, anèc de seguit a avisar ara sua hemna e aguesta envièc ara sua esclaua blanca, que desliguèc ath mèn frair e li didec pietosament: “Era mia patrona ven de saber-se’n deth mau tracte que t’an hèt patir, e li hè fòrça dò.
Es-mil-e-ua-net-II-WEB	Mos planhem per çò des tòns patiments.” Mès eth malerós Bacbuk auie recebut tants còps e ère tan molut, que non podec díder arren.
Es-mil-e-ua-net-II-WEB	E en tot trapar-se en tau estat, se presentèc eth jeique qu’auie eth sòn contracte de matrimòni damb era esclaua blanca.
Es-mil-e-ua-net-II-WEB	E li desirèc era patz, e li didec: “Qu’Allà t’autrege longa vida!
Es-mil-e-ua-net-II-WEB	Atau sigue benedit eth tòn matrimòni!
Es-mil-e-ua-net-II-WEB	Ne sò segur de qué vies de passar ua erosa net e de qué as gaudit es transports mès intims, abraçades, punets e copulacions des dera net enquiara maitiada.” E eth mèn frair Bacbuk li contestèc: “Allà confone as embelinaires e as perfids dera tua classa, traïdor ara ennau poténcia!
Es-mil-e-ua-net-II-WEB	Tu me meteres en tot aquerò entà que hessa virades ara mòla en sòrta deth buèu deth molinèr, e aquerò enquiath maitin.” Alavetz eth jeique lo convidèc a que l’ac condèsse tot, e eth mèn frair l’ac condèc.
Es-mil-e-ua-net-II-WEB	E alavetz eth jeique li didec: “Tot aquerò qu’ei fòrça clar.
Es-mil-e-ua-net-II-WEB	Non ei ua auta causa senon qu’era tua estela non encaishe damb era estela dera joena.” E Backuk li repliquèc: “A, maudit!
Es-mil-e-ua-net-II-WEB	Vè-te’n a veir se pòs endonviar mès perfidies!” Dempús, eth mèn frair se n’anèc e se tornèc a calar ena sua botiga damb era fin de demorar bèth trabalh que li permetesse guanhar-se eth pan, donques qu’auie trabalhat tant, sense crubar.
Es-mil-e-ua-net-II-WEB	E mentre ère seigut, vaquí que se presentèc era esclaua blanca e li didec: “Era mia patrona t’estime fòrça, e m’encargue que te diga qu’acabe de pujar ena terraça pr’amor d’auer eth gust de contemplar-te des dera lucana.” E, plan que òc, eth mèn frair vedec campar ena lucana ara joena, des.hèita en lèrmes, e se planhie e didie: “Ò estimat mèn!
Es-mil-e-ua-net-II-WEB	Per qué me botes tan mala cara e ès tant emmaliciat que ne tansevolh me guardes?
Es-mil-e-ua-net-II-WEB	Te juri pera mia vida que tot aquerò que t’a arribat ena mòla a estat sense jo saber-me’n.
Es-mil-e-ua-net-II-WEB	Per çò d’aguesta esclaua lhòca, non voi que ne tansevolh la guardes.
Es-mil-e-ua-net-II-WEB	A compdar d’ara, serè jo era soleta tua.” E eth mèn frair Bacbuk lheuèc alavetz eth cap e guardèc ara joena.
Es-mil-e-ua-net-II-WEB	Dempús se metec a parlar-li damb senhaus, e era damb eth, enquia que Bacbuk se convencèc de qué toti es malastres non l’auien passat ada eth, senon a un aute quinsevolh.
Es-mil-e-ua-net-II-WEB	E damb era esperança de veir ara joena, seguic talhant e cosent camises, calçotets, ròba interiora e ròba exteriora, enquia qu’un dia venguec a cercar-lo era esclaua blanca e li didec: “Era mia patrona te salude.
Es-mil-e-ua-net-II-WEB	E coma qu’eth mèn patron e espós sòn se’n va aguesta net a ua taulejada entre amics e non tornarà enquia deman peth maitin, te demorarà impacienta era mia patrona entà passar damb tu aguesta net entre delícies e çò que tu ja sabes.” E eth malerós Bacbuk siguec a mand de tornar-se lhòco en enténer aguesta naua.
Es-mil-e-ua-net-II-WEB	E Bacbuk non s’imaginaue arren d’aquerò, pr’amor que desconeishie absoludament totes es astúcies e totes es emboscades que son capables es hemnes.
Es-mil-e-ua-net-II-WEB	Atau, donc, arribada era net, venguec a cercar-lo era esclaua, e l’amièc entàs crambes dera sua patrona, que de seguit se lheuèc, li hec un arridolet, e li didec: “Per Allà!
Es-mil-e-ua-net-II-WEB	Mès esdeguem-nos, e prumèr de tot, un punet!
Es-mil-e-ua-net-II-WEB	E de seguit…” Mès encara non auie acabat de parlar quan se dauric era pòrta e entrèc eth marit damb dus esclaus neri, que se lancèren contra eth mèn frair Bacbuk, l’estaqueren, lo lancèren en solèr e comencèren a repassar- li era esquia damb es foets.
Es-mil-e-ua-net-II-WEB	Dempús l’agarrèren entàs amiar-lo ena casa deth walí.
Es-mil-e-ua-net-II-WEB	E eth walí lo condemnèc a que li fotessen dues centes foetades, dempús lo montèren en un camèlh e lo passegèren per toti es carrèrs de Bagdad.
Es-mil-e-ua-net-II-WEB	Mentre atau passejauen ath mèn frair Bacbuk, s’enforismèc de pic eth camèlh e comencèc a fóter grani sauts.
Es-mil-e-ua-net-II-WEB	E Bacbuk, coma que non podie valer-se, queiguec en solèr e se trinquèc ua cama, demorant coish d’alavetz ençà.
Es-mil-e-ua-net-II-WEB	E Bacbuk damb era sua cama trincada gessec dera ciutat.
Es-mil-e-ua-net-II-WEB	Mès m’avisèren de tot aquerò se seguit, ò Prince des Credents!
Es-mil-e-ua-net-II-WEB	E quan auí condat aguesta istòria de Bacbuk, ò senhors mèns!
Es-mil-e-ua-net-II-WEB	Be n’ei de divertit aguest relat!” E jo repliquè: “De vertat que non me meriti encara tau laudança tua.
Es-mil-e-ua-net-II-WEB	Pr’amor qu’alavetz, qué dideràs quan ages entenut era istòria de cada un des mèns auti frairs?
Es-mil-e-ua-net-II-WEB	Mès cranhi que me cuelhes per un charlatan indiscrèt.” E eth califa contestèc: “Ath contrari, barbèr subernaturau!
Es-mil-e-ua-net-II-WEB	Esdega-te a condar-me çò que se passèc damb es tòns frairs, entà agradar as mies aurelhes damb aguestes istòries que son pursères d’aur, e non cranhes entrar en detalhs, donques que pensi qu’era tua istòrria a d’auer tantes delícies coma sabor.” E alavetz didí:
Es-mil-e-ua-net-II-WEB	E ath delà ei desdentat.
Es-mil-e-ua-net-II-WEB	De mestièr, que non n’a degun, ça que la, me balhe fòrça desengusti.
Es-mil-e-ua-net-II-WEB	Jutjatz damb eth vòste enteniment en enténer aguesta aventura.
Es-mil-e-ua-net-II-WEB	Un dia que vagaue sense rumb pes carrèrs de Bagdad, se l’apressèc ua vielha e li didec en votz baisha: “Escota, ò èsser uman!
Es-mil-e-ua-net-II-WEB	Qué as vist en jo entà preferir-me?” E era vielha responec: “Ja t’è dit que non despenes paraules, que sàpies carar, e comportar-te en silenci.
Es-mil-e-ua-net-II-WEB	Seguis-me, donc, e non parles mès.” Dempús s’aluenhèc ara prèssa.
Es-mil-e-ua-net-II-WEB	E eth mèn frair, damb era esperança de tot aquerò prometut, se filèc ath sòn darrèr, enquia qu’arribèren en un palai plan beròi, mès qu’encara ere mès beròi tot aquerò qu’embarraue.
Es-mil-e-ua-net-II-WEB	Pr’amor que se trapèc ath miei de quate gojates beròies coma lues.
Es-mil-e-ua-net-II-WEB	E aguestes joenes èren estirades sus plan riqui tapissi e entonauen damb ua votz deliciosa cançons d’amor.
Es-mil-e-ua-net-II-WEB	Dempús des cortesies acostumades, ua d’ères se lheuèc, aumplic ua copa e se la beuc.
Es-mil-e-ua-net-II-WEB	E eth mèn frair Haddar li didec: “Que te sigue san e deliciós e qu’aumente es tues fòrces.” E s’apressèc ara joena, pr’amor de cuélher era copa ueda e meterse as sues ordes.
Es-mil-e-ua-net-II-WEB	Mès era aumplic de seguit era copa e l’ac aufric ada eth.
Es-mil-e-ua-net-II-WEB	E Haddar, cuelhent era copa, se metec a béuer.
Es-mil-e-ua-net-II-WEB	E mentre eth beuie, era joena comencèc a amorassar-li eth cogòt, mès, de ressabuda, lo tumèc damb tau ràbia, qu’eth mèn frair acabèc per anujar-se.
Es-mil-e-ua-net-II-WEB	E se lheuèc entà anar-se’n, desbrembant era sua promesa de tiè’c tot sense protestar.
Es-mil-e-ua-net-II-WEB	E alavetz s’apressèc era vielha e li guinhèc eth uelh, coma dident-li: “Tè-te.
Es-mil-e-ua-net-II-WEB	Demora e esta-te enquiath finau.” E eth mèn frair aubedic, e li calec suportar pacientament toti es capricis dera joena.
Es-mil-e-ua-net-II-WEB	E es autes tres s’esdeguèren a hèr-li badinades non mens pesades: ua li tirassaue es aurelhes coma entà arrincar-se-les; ua auta li fotie copets en nas e era tresau li pecigaue damb es ungles.
Es-mil-e-ua-net-II-WEB	E eth mèn frair s’acuelhie damb fòrça resignacion, pr’amor qu’era li seguie hènt senhaus damb es uelhs entà que se carèsse.
Es-mil-e-ua-net-II-WEB	Fin finau, entà premiar era sua paciéncia, se lheuèc era joena mès beròia e li didec que se despolhèsse.
Es-mil-e-ua-net-II-WEB	E eth mèn frair aubedic sense badar boca.
Es-mil-e-ua-net-II-WEB	E alavetz era joena cuelhec un isòp, l’esposquèc damb aigua de ròses, e li didec: “M’agrades fòrça, uelh dera mia vida!
Es-mil-e-ua-net-II-WEB	Mès me shòrden es barbes e es mostaches, que punchen ena pèth.
Es-mil-e-ua-net-II-WEB	De sòrta que, se vos de jo çò que tu ja sabes, t’as d’arrasar era cara.” E eth mèn frair responec: “Que non pòt èster aquerò, pr’amor que serie era màger vergonha que me poirie arribar.” E era didec: “Donques non poirè estimar-te de cap auta manèra.
Es-mil-e-ua-net-II-WEB	Que non i a mès remèdi.” E alavetz eth mèn frair deishèc qu’era vielha l’amièsse en ua cramba pròcha, a on li braquèc era barba e l’ac arrasèc.
Es-mil-e-ua-net-II-WEB	E dempús era mostacha e es celhes.
Es-mil-e-ua-net-II-WEB	E ara seguida l’onhec era cara damb coloret e povàsssi, e l’amièc entara sala a on èren es joenes.
Es-mil-e-ua-net-II-WEB	E en veder-lo les entrèc tau atac d’arrir, que se dobleguèren sus es sòns cus.
Es-mil-e-ua-net-II-WEB	Dempús se l’apressèc era mès beròia d’aqueres joenes e li didec: “Ò patron mèn!
Es-mil-e-ua-net-II-WEB	Es tòns encantaments vien de conquistar era mia anma.
Es-mil-e-ua-net-II-WEB	E dempús artenheràs de jo çò que tu ja sabes.” Alavetz, ath son dera darabukka, manejada pera vielha, eth mèn frair s’estaquèc ena cintura un mocador de seda e se metec a dançar ath miei dera sala.
Es-mil-e-ua-net-II-WEB	Mès qu’èren taus es sòns gèsti e es sues viroletes, qu’es joenes s’estarnauen d’arrir, e comencèren a lançar-li tot çò qu’auien a man: coishins, frutes, beuendes e enquia e tot es botelhes.
Es-mil-e-ua-net-II-WEB	E era mès beròia de totes se lheuèc alavetz e anèc cuelhent tota sòrta de postures, guardant ath mèn frair damb uelhs coma clucadi de desir, dempús s’anèc treiguent tota era sua ròba, enquia demorar-se solet damb era plan fina camisa e es amples cauces de seda.
Es-mil-e-ua-net-II-WEB	E El-Haddar, qu’auie interromputt eth balh tanlèu vedec ara joena despolhada, arribèc en limit mès extrèm dera excitación.
Es-mil-e-ua-net-II-WEB	Mès alavetz se l’apressèc era vielha e li didec: “Ara te cau córrer darrèr d’era.
Es-mil-e-ua-net-II-WEB	Pr’amor que quan s’excite damb era beuenda e damb era dança, acostume a despolhar-se complètament, mès non s’autrege a cap aimant sense auer examinat eth sòn còs nud, era sua verga en ereccion e era sua leugeresa entà córrer, en tot jutjar-lo alavetz digne d’era.
Es-mil-e-ua-net-II-WEB	De sòrta que l’as de perseguir pertot, de cramba en cramba, enquia que la posques agarrar.
Es-mil-e-ua-net-II-WEB	E eth mèn frair, en enténer aquerò, se treiguec eth cinturon de seda e se premanic a córrer.
Es-mil-e-ua-net-II-WEB	E era joena se treiguec era camisa e tot çò d’aute, e campèc tota nuda, en tot balancejar-se coma ua palmèra naua.
Es-mil-e-ua-net-II-WEB	E se metc a córrer, hènt arridalhades e hènt torns ath salon.
Es-mil-e-ua-net-II-WEB	Era didec:
Es-mil-e-ua-net-II-WEB	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-II-WEB	Me n’è sabut, ò rei afortunat!
Es-mil-e-ua-net-II-WEB	E es autes joenes e era vielha, en veir córrer ad aqueth òme damb eth ròstre pintat, sense barba, ne mostacha ne celhes, e quilhada era sua verga ar arràs, se morien d’arrir, picauen de mans e pataquejauen eth solèr damb es pès.
Es-mil-e-ua-net-II-WEB	E era joena, dempús de hèr dus torns pera sala, se calec en un correder plan long, e dempús crotzèc dues crambes, ua darrèr dera auta, tostemp perseguida peth mèn frair, totafèt hòl.
Es-mil-e-ua-net-II-WEB	E era, sense deishar de córrer, arrie damb tota era sua anma, en tot botjar es anques.
Es-mil-e-ua-net-II-WEB	Mès de pic despareishec en ua cantoada, e eth mèn frair anèc a daurir ua pòrta que per era se pensaue qu’auie gessut era joena, e se trapèc ath miei deth carrèr.
Es-mil-e-ua-net-II-WEB	E aguest carrèr ère eth carrèr que demorauen es adobadors de Bagdad.
Es-mil-e-ua-net-II-WEB	E toti es adobadors vederen a El-Haddar arrasat de barbes, sense mostacha, es celhes bracades e pintat eth ròstre coma ua prostituta.
Es-mil-e-ua-net-II-WEB	E escandalizadi, se meteren a foter-li còps de correja, enquia que perdec eth sen. E dempús lo montèren en un saumet, en tot botar-lo ath revés, de cara entara coa, e li heren dar eth torn a toti es mercats, enquia que se lo heren a vier dauant deth walí, que les preguntèc: “Qui ei aguest òme?” E eri responeren: “Qu’ei un desconeishut que gessec còp sec dera casa deth gran visir.
Es-mil-e-ua-net-II-WEB	E l’auem trapat d’aguesta sòrta.” Alavetz eth walí manèc que li hessen cent foetades ena planta des pès, e lo despatrièc dera ciutat.
Es-mil-e-ua-net-II-WEB	E jo, ò Emir des Credents!
Es-mil-e-ua-net-II-WEB	E ara ei a cargue mèn.
Es-mil-e-ua-net-II-WEB	Compreneràs que se jo non siguessa un òme plen de decision e de qualitats, non auria pogut suportar a semblable pèc.
Es-mil-e-ua-net-II-WEB	Mès per çò que hè ath mèn tresau frair, ja ei ua auta causa, coma veiràs.
LATZERET-WEB	Jo sò qu'ei causa bona que causes tan senhalades, e dilhèu jamès entenudes ne vistes, venguen a èster coneishudes per molti e non s'acòguen ena sepultura deth desbrembe, pr'amor que poirie èster que quauqu'un que les liegesse i trapèsse bèra causa agradiua, e ad aqueri que non les aprigondissen tant, les shautèsse; e plan per açò, ditz Plinius que non i a cap libre, per dolent que sigue, que non age bèra causa bona; mès que mès, pr'amor qu'es gusti non son toti es madeishi, e çò qu'un non se minge, un aute s'ac avale.
LATZERET-WEB	E, atau, vedem causes que son tengudes en pòc per quauqui uns, e per d'auti non ne son.
LATZERET-WEB	E plan per aquerò, deguna causa s'aurie de trincar ne deishar d'anar, exceptat que siguesse fòrça detestabla, senon que s'aurie d'amuishar a toti, sustot se non siguesse de damnatge e se'n podesse trèir d'era bèth frut; pr'amor que se non siguesse atau, pòques persones escriuirien entà se madeishes, donques que non se hè sense trabalh, e vòlen, pr'amor que hèn eth trabalh, èster recompensades, non damb sòs, senon damb qué veiguen e liegen es sues òbres, e se i a un perqué, les ac vanten, e plan per açò ditz Tulius: "Era fama elève as artistes".
LATZERET-WEB	Qui se pense qu'eth soldat que va prumèr ena fila, a en òdi eth hèt de víuer?
LATZERET-WEB	Non, plan; mès eth desir de laudança lo hè a méter-se en perilh; e atau, enes arts e enes letres se passe madeish.
LATZERET-WEB	Predique plan ben eth prèire, e ei òme que desire fòrça eth profit des amnes; mès preguntatz-li a vòsta mercé (VM) se li hè dò çò, quan li diden: "Ò!, b'ac auetz hèt de meravihós!".
LATZERET-WEB	Pelegèc plan ignòblaments eth senhor Fulano, e balhèc eth vestit d'armes ath brigand, pr'amor que lo laudaue d'auer combatut plan ben.
LATZERET-WEB	Qué harie se siguesse vertat?
LATZERET-WEB	E tot se passe atau: qu'en tot cohessar que jo non sò mès sant qu'es vesins, d'aguesta colhonada, qu'en aguest grossièr estil escriui, non me semblarà degrèu que ne cuelhen partida e ne gaudisquen damb aquerò toti es que i trapen gust en era, e veiguen que viu un òme damb tantes fortunes, perilhs e adversitats.
LATZERET-WEB	Li demani a VM, que recebe eth praube servici dera man d'aqueth que vos hèsque mès ric s'eth sòn pòder e desir siguessen com cau.
LATZERET-WEB	E donques que VM vò que se l'escriue e raconde eth cas extensaments, me semblèc que non ac auia d'agarrar peth miei, senon peth principi, pr'amor de qué s'age coneishença complèta dera mia persona, e tanben pr'amor que consideren es qu'eretèren nòbles portadures, guaire pòc se les deu, pr'amor que Fortuna siguec damb eri parciau, e guaire mès heren aqueri que, en èster-les contraria era Fortuna, remant damb fòrça e traça, arribèren en bon pòrt.
LATZERET-WEB	Sàpie VM, abantes de tot, qu'a jo me criden Latzèr de Tormes, hilh de Tomé Gonzalez e d'Antonia Perez, naturaus de Tejares, bordalat de Salamanca.
LATZERET-WEB	Eth mèn neishement siguec en arriu Tormes, per çò que ne cuelhí eth fausnòm, e siguec d'aguesta sòrta.
LATZERET-WEB	Eth mèn pair, que Diu l'ac age, auie eth mestièr d'aprovedir era mòlta d'ua mòla d'aigua, que s'està ena ribèra d'aqueth arriu, qu'en era siguec molinièr pendent quinze ans; e en tot estar-se era mia mair ena mòla der arriu, plea de jo, la cuelhec era jasilha e m'amainadèc aquiu: de sòrta que de vertat posqui díder que neishí en arriu.
LATZERET-WEB	Atau, donc, en èster jo mainatge de ueit ans, acusèren a ma pair de certanes sangarrères mau hètes enes saques des qu'aquiu veguien a mòler, per çò que siguec agarrat, e cohessèc e non remic e patic persecucion pera justícia.
LATZERET-WEB	Demori en Diu que sigue ena Glòria, pr'amor qu'er Evangèli as que patissen persecucion pera justícia les cride benauradi.
LATZERET-WEB	En aqueth temps s'organizèc cèrta armada contra es sarrasins, qu'en era i anèc eth mèn pair, qu'alavetz ère despatriat per çò que s'a dit, damb eth cargue de mulatèr d'un cavalièr que venguec aquiu, e damb eth sòn senhor, coma leiau sirvent, acabèc era sua vida.
LATZERET-WEB	Era mia veuda mair, en veder-se sense marit e sense abric, determinèc apressar-se as bravi, per èster-ne un d'eri, e venguec a demorar-se ena ciutat, e loguèc un ostalon, e se botèc a padenar minjar entà bèri estudiants, e lauaue era ròba a bèri mossos de shivaus deth Comendador dera Magdalena, de sòrta qu'anèc frequentant es escudaries.
LATZERET-WEB	Era e un òme brun d'aqueri que garissen es bèsties, vengueren en coneishença.
LATZERET-WEB	Aguest, bèri còps venguie ena nòsta casa, e se n'anaue peth maitin; d'auti còps, de dia, venguie ena pòrta, damb era desencusa de crompar ueus, e entraue ena casa.
LATZERET-WEB	Jo ara prumeria dera sua entrada, me hège ràbia e l'auia pòur, en veir eth mau color e eth mau gèst qu'auie; mès dempús que vedí que damb era sua venguda mielhoraue eth repaish, venguí a estimar-lo mès, pr'amor que tostemp se hège vier pan, bocins de carn, e en iuèrn socs, que damb eri mos escauhàuem.
LATZERET-WEB	De manèra que, en tot contunhar hènt auberja e convèrsa, era mia mair venguec a balhar-me un neret plan polit, que jo me pelejaua e ajudaua a escauhar.
LATZERET-WEB	E m'en brembi que, en tot èster eth nere de ma pair jogant damb eth mainatge, coma qu'eth mainatge vedie a ma mair e a jo blanqui, e ada eth non, hugie d'eth, damb pòur, entà ma mair, e senhalant damb eth dit didie: "Mair, pòur!"
LATZERET-WEB	Responec eth, en tot arrir: "Hilh de puta!".
LATZERET-WEB	Se passèc qu'era convèrsa deth Zaire, qu'atau se cridaue, venguec ena aurelha deth majordòm, e hèta era perquisicion, se trapèc qu'era mitat apuprètz der òrdi, que li balhauen entàs bèsties, lo panaue, e brens, lenha, estrelhes, devantaus e es hlaçades e lincòs des shivaus s'auien perdut, e quan non auie ua auta causa, desherraue as bèsties, e damb tot aquerò acodie entara mia mair pr'amor d'elevar ath mèn frairet.
LATZERET-WEB	Non mos esmiraglem d'un clèrgue o fraire, qu'er un pane des praubi e er aute de casa entàs sues devòtes e entara ajuda de un aute, quan a un praube esclau er amor lo possaue ad açò.
LATZERET-WEB	E se provèc tot çò que digui e encara mès, pr'amor qu'a jo me preguntauen damb menaces, e coma mainatge responia, e desnishaua tot çò que sabia per pòur, enquia e tot bèri miei hèrs de shivau que per encarge de ma mair vení a un haure.
LATZERET-WEB	Ath praube deth mèn pairastre lo foetèren e embolhèren, e a ma mair li botèren pena per justícia, ath delà de cent foetades, qu'ena casa deth nomentat comendador non entrèsse, ne ath malerós Zaire, ena sua acuelhesse.
LATZERET-WEB	Entà non embolhar es causes encara mès, era prauba s'esdeguèc e complic era senténcia; e entà evitar perilhs e hèr-se enlà des maus lengues, venguec a servir as que de moment s'estauen ena aubèrja dera Solana; e aquiu, en tot patir totes es pèires deth camin, s'acabèc d'elevar eth mèn frairet enquia que sabec caminar, e jo enquia vier a èster un bon joenet, qu'anaua a cercar vin entàs òstes e candèles e tot çò d'aute que me demanauen.
LATZERET-WEB	Alavetz venguec a ostejar-se ena aubèrja un cèc, que, en tot semblar-li que jo seria avient entà amiar-lo, me demanèc ara mia mair, e era m'encomanèc ada eth, en tot dider-li qu'èra hilh d'un brave òme, que per exaltar era fe s'auie mòrt ena des Gelves, e qu'era fidaue en Diu que non seria pejor qu'eth mèn pair, e li pregaue que me tractèsse ben e hesse per jo, pr'amor qu'èra orfanèl.
LATZERET-WEB	Eth li responec qu'atau ac harie, e que me recebie non coma mosso senon coma hilh.
LATZERET-WEB	E, atau, lo comencè a servir e a acostumar-me ath mèn vielh patron.
LATZERET-WEB	Coma que mos estèrem en Salamanca quauqui dies, en tot semblar-li ath mèn patron que non èren es guanhs coma calie, decidic partir d'aquiu, e quan mos calèc pàrtir, jo venguí a tier-li ua vista a ma mair, e ambdús plorant, me balhèc era sua benediccion e didec:
LATZERET-WEB	Saja èster brave, e que Diu t'ac age.
LATZERET-WEB	Tie compde de tu madeish".
LATZERET-WEB	Atau, donc, partí damb eth mèn patron, qu'ère en tot demorar-me.
LATZERET-WEB	Gessérem de Salamanca, e en tot arribar en pònt, qu'ena sua entrada i a un animau de pèira, que lèu a era forma de taure, eth cèc me manèc que venguessa près der animau, e aquiu calat, me didec:
LATZERET-WEB	Jo simplaments m'apressè, en pensar-me qu'ère atau; e coma que sentec qu'auia eth cap tocant era pèira, apressèc era man damb fòrça e me fotèc ua grana patacada contra eth diable deth taure, que me tardèc mès de tres dies eth dolor dera cornada, e me didec:
LATZERET-WEB	Didí ath mèn laguens:
LATZERET-WEB	E siguec atau, que, dempús Diu, qu'aguest me balhèc era vida, en tot èster cèc eth m'aluguèc e adondèc ena corsa de viuer.
LATZERET-WEB	M'ei sobrèr de condar a VM aguestes pegaries entà mostrar se guaira vertut i a enes òmes que saben progressar venguent de baish, e guairi vici enes que se degraden.
LATZERET-WEB	Donques, en tot vier un aute còp entath brave deth mèn cèc e condar es sues causes, VM li cau saber que dès que Diu creèc eth mon, ad arrés hec mès astut ne sagàç.
LATZERET-WEB	En sòn mèstièr qu'ère ua agla; cent e mès oracions sabie de còr: un ton baish, repausat e fòrça sonor que hège ressonar era glèisa a on pregaue, un ròstre umil e devòt que damb fòrça bona expression botaue quan pregaue, sense hèr gèsti ne potèles damb era boca o es uelhs, tau que sòlen hèr d'auti.
LATZERET-WEB	Ath delà d'açò, auie d'autes mil formes e manères de trèir sòs.
LATZERET-WEB	Didie saber oracions entà molti e diuèrsi ahèrs: entàs hemnes que non amainadauen, entàs qu'èren ena jasilha, entàs qu'èren mau maridades, tà qu'es sòns marits les estimèssen; hège previsions enes prenhades, de s'auien mainatge o mainada.
LATZERET-WEB	E en cas de medecines, didie que Galeno non sabie era mitat qu'eth, en çò que tanh a caishaus, malaganes, maus de mair.
LATZERET-WEB	Fin finau, arrés li didie patir bèth patiment, qu'ara seguida non li didesse: " Hètz açò, hètz aquerò, codetz tau èrba, cuelhetz tau arraïc".
LATZERET-WEB	Damb aquerò toti anauen ath sòn darrèr, mès que mès es hemnes, que credien tot çò que les didie.
LATZERET-WEB	D'eres ne trège grani beneficis damb es params que digui, e guanhaue mès en un mes que cent cècs en un an.
LATZERET-WEB	Mès tanben voi que sàpie VM que, damb tot aquerò qu'artenhie, jamès vedí un òme mès aganit ne mesquin, autant, que m'aucie a jo de hame, e atau no me balhaue çò de besonh.
LATZERET-WEB	Que digui era vertat: se damb es mies subtilitats e adreties non i auessa sabut botar remèdi, fòrça còps m'auria morit de hame; mès, damb tota era sua sabença e suenh, l'embolhaua de tau sòrta que tostemps, o aumens era majoritat des viatges, me hèja a vier çò de mès e mielhor.
LATZERET-WEB	Eth amiaue eth pan e totes es autes causes en un mocador de paquet que pera boca se barraue damb un anèth gròs de hèr damb eth sòn cadenat e era sua clau, e en méter e trèir totes es causes, ac hège damb tau vigilància e damb tant de compde, que non i auie un òme en tot eth mon entà trèir-li un brigalh; mès jo cuelhia aquera misèria qu'eth me balhaue, qu'en dues mossegades me l'avalaua.
LATZERET-WEB	Dempús que barraue eth cadenat e se negligie en tot pensar que jo èra per d'autes causes, per un horat dera costura, que fòrça viatges d'un costat der hardeu la descosia e tornaua a cóser, sagnaua er aganit hardèu, en tot trèir pan non damb mesura, senon boni bocins, magreta e langoïssa; e atau cercaua eth temps avient entà reméter, non era partida, senon era endiablada manca qu'eth mau cèc me hège a vier.
LATZERET-WEB	Tot çò que podia cisalhar e panar, ac amiaua en miches blanques; e quan li manauen pregar e li balhauen monedes, coma qu'eth li mancaue era vista, encara non les ac auien acabat de balhar, que jo ja l'auia ena boca dera micha e aguesta apraiada, que per mès lèu qu'eth botèsse era man, ja venguie escambiada ena mitat deth just prètz.
LATZERET-WEB	Se planhie eth mau cèc, pr'amor qu'a paupes dempús coneishie e sentie que non ère moneda sancera, e didie:
LATZERET-WEB	Qu'en tu deu èster eth malastre".
LATZERET-WEB	Tanben eth escuerçaue eth pregar e era mitat dera oracion non l'acabaue, pr'amor que m'auie manat que tanlèu se n'anèsse eth qu'auie encomanat era oracion, lo tirassèssa dera capucha.
LATZERET-WEB	Jo ac hèja atau.
LATZERET-WEB	Dempús eth tornaue a dar votzes, dident: "Vòlen que prèga tau e tau oracion?
LATZERET-WEB	Solie méter ath sòn dejós ua gèrla de vin quan minjàuem, e jo lèu lèu la cuelhia e li balhaua un parelh de punets silenciosi e l'entornaua ath sòn lòc.
LATZERET-WEB	Mès se tardèc pòc, pr'amor qu'enes glopassades se'n sabie dera manca, e entà sauvar eth sòn vin jamès dempús deishaue era gèrla, senon que l'auie agarrada pera ansa; mès non auie asimant que tirèsse tant entada eth, coma jo damb ua palha longa de blat, qu'entad aqueth ahèr me l'auia hèta, e qu'en tot botar-la ena boca dera gèrla, shurlant eth vin lo deishaua prèst.
LATZERET-WEB	Mès coma qu'ère eth brigand tant astut, me pensi que m'entenec, e a compdar d'aciu cambièc era pensada, e se calaue era gèrla entre es cames, e la tapaue damb era man, e atau beuie segur.
LATZERET-WEB	Jo, coma qu'èra hèt ath vin, me moria per eth, e en tot veir qu'aqueth remèdi dera palha ja non me profitaue ne valie, decidí hèr ua petita hònt e horat subtil en cu dera gèrla, e doçaments damb ua prima capa de cera tapar-lo, e ara ora de minjar, en tot hèr veir qu'auia hered, me calaua entre es cames deth trist cèc pr'amor d'escauhar-me en praube huec qu'auíem, e ath sòn calor se delie era cera, donques que n'auie pòca, començaue era honteta a destillar-me ena boca, que jo botaua de tau sòrta que ne ua soleta gota se perdie.
LATZERET-WEB	Quan eth praubet anaue a béuer, non trapaue arren; s'espaurie, maudidie, amiaue entath diable era gèrla e eth vin, en non saber-se'n se qué podie èster.
LATZERET-WEB	Tanti torns e paupaderes li balhèc ara gèrla, que trapèc eth horat e queiguec ena burla; mès atau ac dissimulèc coma se non se n'auesse encuedat, e dempús, un aute dia, en auer jo era gèrla regolejant coma de costum, non pensant en malastre que se premanie e qu'eth mau cèc m'entenie, seiguí coma solia, en tot recéber aqueri doci glòps, era cara botada entath cèu, un shinhau clucadi es uelhs pr'amor de tastar mielhor eth saborós licor, vedec eth desesperat cèc qu'ara auie era escadença de cuélher resvenja de jo e damb tota era sua fòrça, quilhant damb es dues mans aquera doça e amara gèrla, la deishèc quèir sus era mia boca, en tot ajudar-se, coma digui, damb tot eth sòn poder, de manèra qu'eth praube Latzèr, que non se demoraue arren d'aquerò, senon que, coma d'auti viatges, s'estaue descuedat e gaujós, vertadèraments me semblèc qu'eth cèu, damb tot çò que i a en eth, m'auie queigut ath dessús.
LATZERET-WEB	Atau siguec eth còp, que me desgahonèc e treiguec eth sen, e era gèrlada tan grana, qu'es tròci d'era se me calèren pera cara, trincant-la per fòrça lòcs, e me trinquèc es dents, que sense eri enquia aué en dia m'è demorat.
LATZERET-WEB	Dès aqueth moment auí en òdi ath mau cèc, e encara qu'eth m'estimaue e me hège presents e me guarie, pro que vedí que se n'auie alegrat deth crudèu castig.
LATZERET-WEB	Me lauèc damb vin es herides que m'auie costat damb es tròci dera gèrla, e en tot arrir me didie: "Qué te semble Latzèr?
LATZERET-WEB	Çò que t'emmalautic te guarís e balhe salut", e d'autes gràcies qu'entà jo non n'èren.
LATZERET-WEB	Tanlèu siguí miei guarit dera mia nera trincadura e des mies bonhes, en tot considerar que damb taus còps eth se des.heirie de jo, jo que volí des.heir-me d'eth; mès non ac hi sonque entà hè'c, senon entara mia salut e profit.
LATZERET-WEB	E a maugrat que jo volia padegar eth mèn còr e perdonar-lo peth còp de gèrla, non i auie lòc entad açò, per tòrt deth mautractament qu'eth dolent cèc d'alavetz ençà me hège, donques que sense encausa ne rason me herie, en tot balhar-me tustarrades e repelar-me.
LATZERET-WEB	E se bèth un li didie se per qué me tractaue tan mau, li condaue er ahèr dera gèrla, dident:
LATZERET-WEB	Senhant-se, es que l'entenien, didien: "Guarda, qui s'imaginarie en un gojat tan petit ua tau mesquinaria!
LATZERET-WEB	E eth, damb tot aquerò, jamès hège ua auta causa.
LATZERET-WEB	E plan per aquerò jo l'amiaua pes camins mès dolents, e de bon voler, pr'amor de hèr-li mau: s'auie pèires, per eres, s'auie hanga, per çò de mès abondosa; qu'encara que jo non anaua per çò de mès eishut, me hège gòi a jo trincar-me un uelh pr'amor de trincar-ne dus ad aqueth que non n'auie cap.
LATZERET-WEB	Damb tot aquerò, tostemp damb era punta nauta deth tòcho m'atacaue eth cogòt, que tostemp amiaua plen de cogotades e pelat per tòrt des sues mans; e encara que jo juraua non hè'c per dolenteria, senon per non trapar un camin mielhor, non me profitaue ne me credie, donques qu'aguest ère eth sens e eth plan gran enteniment deth tradidor.
LATZERET-WEB	E pr'amor de qué veigue VM enquia guaire s'estenie er engenh d'aguest astut cèc, condarè un cas des molti que damb eth m'arribèren, qu'en eth me semble que se hè a veir pro ben era sua grana astúcia.
LATZERET-WEB	Quan gessérem de Salamanca, eth sòn motiu ère vier entà Toledo, pr'amor que didie qu'era gent ère mès rica, encara que non guaire caritadosa.
LATZERET-WEB	S'apressaue ad aguest arrepervèri: "Mès balhe eth ric qu'eth que non a arren".
LATZERET-WEB	E venguérem en aguest camin pes mielhors lòcs.
LATZERET-WEB	Aquiu a on trapaue bon acuelh e guanhs, mos arturàuem; a on non, tath tresau dia hègem Sant Joan1.
LATZERET-WEB	Se passèc qu'en tot vier en un lòc cridat Almorox, tath temps dera vrenha, un vrenhaire li balhèc un arradim en almòina, e coma qu'enes tistèrs sòlen vier mautractadi e tanben pr'amor qu'er arradim en aqueth temps ei fòrça madur, se li desgaspaue er arradim ena man; quan lo metie en hardèu se tornaue ja most, e tot çò qu'en eth i auie.
LATZERET-WEB	Acordèc hèr ua taulejada, autant pr'amor que non lo podie sauvar que pr'amor d'acontentar-me, donques qu'aqueth dia m'auie fotut fòrça còps de jolh e patacs.
LATZERET-WEB	Mos seiguérem un ua barralha e didec:
LATZERET-WEB	Mos calerà partejar-lo d'aguesta sòrta: tu pilharàs un còp e jo un aute; damb era condicion de qué me prometes que non pilharàs cada còp qu'un gran d'arradim, jo harè madeish enquia que l'acabem, e d'aguesta manèra non i aurà enganha".
LATZERET-WEB	Hèt atau er acòrd, comencèrem; mès dempús, ja en ahèr, eth traïdor cambièc eth prepaus e comencèc a cuélher de dus en dus, en tot pensar que jo deuia hèr madeish.
LATZERET-WEB	Coma que vedí qu'eth trincaue er acòrd, non n'auí pro de hèr coma eth, senon que passaua ath dauant: dus a dus, e tres a tres, e coma podia me les avalaua.
LATZERET-WEB	En acabar er arradim, s'estèc un estona damb era rapuga ena man e botjant era tèsta didec:
LATZERET-WEB	Per qué sospechatz aquerò?"
LATZERET-WEB	Responec er escarrabilhat cèc: "Sabes se per qué sai que te les mingères de tres en tres?
LATZERET-WEB	Pr'amor que jo me les minjaua de dus en dus e tu caraues", e ad açò jo non responí.
LATZERET-WEB	Tant qu'anàuem peth dejós uns pòrches en Escalona, a on èrem ena casa d'un sabatèr, i auie fòrça còrdes e d'autes causes que se hèn damb espart, e ua part d'eres tumèren ath mèn patron ena tèsta; e, quilhant era man, les toquèc, e en veir se qué ère me didec:
LATZERET-WEB	Me respònec:
LATZERET-WEB	Tà Sant Joan se solie cambiar de casa, de patron o de mosso.
LATZERET-WEB	E atau passèrem peth dauant deth madeish portau e arribèrem en ua aubèrja, qu'ara sua pòrta i auie fòrça còrnes ena paret, a on estacauen es mulatèrs es sues bèsties.
LATZERET-WEB	E coma qu'anaue paupant s'ère aquiu era aubèrja, a on eth pregaue cada dia pera ostalèra era oracion dera emparedada, s'agarrèc en ua còrna, e hènt un gran alend didec:
LATZERET-WEB	Guairi desiren botar eth tòn nòm sus eth cap des auti e guairi pòqui lo sostien, e non lo vòlen sénter en sòn, per degun camin!"
LATZERET-WEB	Coma qu'entení çò que didie, didí: "Oncle, qué ei çò que didetz?"
LATZERET-WEB	Mès entà non èster shordaire deishi de condar fòrça causes, atau gracioses coma de notar, que damb aguest prumèr patron m'arribèren, e voi díder çò darrèr que m'arribèc damb eth cèc e atau acabar.
LATZERET-WEB	Èrem en Escalona, vila deth duc d'Escalona, en ua aubèrja, e me balhèc un bocin de saucissa pr'amor de qué la padenèssa.
LATZERET-WEB	Coma qu'era saucissa ère sense chuc2 e s'auie perdut eth greish, treiguec un meravedí dera borsa e me manèc qu'anèssa per vin ena tauèrna.
LATZERET-WEB	Que me botèc eth diable era ocasion dauant es uelhs, que, coma sòlen díder, hè ath lairon, e siguec que i auie jos eth huec un nap petit, long e roïnós, de sòrta que, en non èster per botar-lo ena òla, lo deueren lançar aquiu.
LATZERET-WEB	Jo partí entà hèr-me a vier eth vin, e plan per açò non me tardè a desliurar-me dera saucissa, e quan tornè trapè ath pecador deth cèc qu'amiaue atrapat entre dues lesques eth nap, qu'encara non auie tastat pr'amor que non l'auie paupat damb era man.
LATZERET-WEB	En agarrar es lesques e mossegar en eres pensant tanben hèr-se a vier ua part dera saucissa, se demorèc gelat damb eth hered nap.
LATZERET-WEB	S'aluguèc e didec:
LATZERET-WEB	Me voletz balhar eth tòrt a jo?
LATZERET-WEB	Quauqu'un deuie èster aquiu, e harie aquerò entà burlar-se'n."
LATZERET-WEB	Se lheuèc e m'agarrèc peth cap, e m'aulorèc; e coma que deuec notar era flaira, ara manèra d'un bon gosset conilhèr, entà saber-se'n mielhor dera vertat, e damb era grana angónia qu'amiaue, en tot cuelher-me damb es mans, me daurie era boca ara valenta e botaue eth sòn nas, qu'ère long e ahilat, e dilhèu peth sòn anuèg l'auie aumentat alavetz un pam, damb era sua punta m'arribèc enquiath garganson.
LATZERET-WEB	E damb aquerò e damb era grana pòur qu'auia, e damb era brevetat deth temps, era nera saucissa encara non s'auie assetat en estomac, e çò de mès important, damb era desmesura deth sòn enòrme nas, lèu estofant-me, totes aguestes causes s'amassèren e heren qu'eth panatòri e era boniqueria s'amuishèsse e siguesse entornat ath sòn patron: de sòrta qu'abantes qu'eth mau cèc treiguesse dera boca era sua trompa, autant se lheuèc eth mèn estomac que dèc damb eth panatòri en era, de manèra qu'eth sòn nas e era nera pòc rosigada saucissa, ath còp, gesseren dera mia boca.
LATZERET-WEB	Ò, gran Diu, pro que siguessa acogat aquera ora, pr'amor que mòrt ja n'èra!
LATZERET-WEB	Siguec tau er embestiament deth pervèrs cèc que, se non auessen acodit peth tapatge, me pensi que non m'aurie deishat damb vida.
LATZERET-WEB	Me treigueren des sues mans, en tot deishar-les-ac plies d'aqueri pòqui peus qu'auia, engarrapada era cara e rosigat eth cogòt e era gargamèra; e aquerò pro que s'ac meritaue, donques que dera sua malesa me venguien tantes persecusions.
LATZERET-WEB	Condaue eth mau cèc a toti es qu'aquiu acodien es mèns desastres, e les explicaue un e un aute còp, autant aquerò dera gèrla coma çò deth vin, e ara çò de present.
LATZERET-WEB	Qu'ère er arrir de toti tan gran qu'era gent que passaue peth carrèr entraue pr'amor de veir era hèsta; mès condaue damb tanta gràcia e alegria eth cèc es mies hètes que, a maugrat que jo èra fòrça tan mautractat e plorant, me semblaue que non ère de justícia que non les arrissa.
LATZERET-WEB	E tant qu'aquerò se passaue, me venguec entath cap era coardia e hloishèra que hi e que per era me maudidia, e siguec non deishar-lo sense nas, donques qu'auí tan de temps entà hè'c, qu'era mitat deth camin ja ère hèt; que solet damb sarrar es dents se m'aurie demorat en casa, e en èster d'aqueth maudit, dilhèu lo retenguesse mielhor eth mèn estomac que retenguec era saucissa, e non campant aguesta siguessa en condicions de remir era demana.
LATZERET-WEB	Mos hérem amics era ostalèra e es qu'aquiu s'estauen, e damb eth vin que m'auia hèt a vier entà béuer, me lauèren era cara e era gòrja, que sus aquerò explicaue eth mau cèc badinades, en tot díder:
LATZERET-WEB	Aumens, Latzèr, ès mès afavorit deth vin que de ta pair, pr'amor qu'eth t'engendrèc un còp, tant qu'eth vin t'a balhat era vida mil viatges".
LATZERET-WEB	E arrien fòrça es que me lauauen damb aquerò, encara que jo renegaua.
LATZERET-WEB	Mès eth pronostic deth cèc non gessec mentidèr, e d'alavetz ençà, fòrça viatges me'n brembi d'aqueth òme, que, plan que òc, deuie auer eth don dera profecia, e me hè dò des desengusti, encara que pro que l'ac pagué, en tot considerar que, çò qu'aqueth dia me didec, me gessec tan vertadèr, coma mès endauant VM entenerà.
LATZERET-WEB	Vist aquerò e es males burles qu'eth cèc hège de jo, me decidí a deishar-lo, e tau qu'ac auia pensat e auut ena volentat, damb aguesta darrèra jogada que me hec, m'afirmè mès.
LATZERET-WEB	E siguec atau que, un aute dia, gessérem pera vila pr'amor de demanar aumòina, e era net abantes auie ploigut fòrça; e pr'amor que pendent eth dia tanben ploiguie, ère pregant jos es pòrches que i auie en aqueth pòble, a on non mos banhàuem; mès coma se hège de nets e era ploja non cessaue, me didec eth cèc:
LATZERET-WEB	Anem damb temps entara aubèrja".
LATZERET-WEB	Jo li didí:
LATZERET-WEB	Li semblèc ben eth conselh e didec: "Qu'ès escarrabilhat; per aquerò t'estimi ben.
LATZERET-WEB	Jo, que vedí era escadença tath mèn desir, lo treiguí de dejós des pòrches, e l'amiè dret entà un pilar o pau de pèira qu'ère ena plaça, que sus era e sus d'auti cargauen vòls deth tet d'aqueres cases, e li didí:
LATZERET-WEB	Sautatz tot çò que pogatz, pr'amor de vier en aguest costat dera aigua".
LATZERET-WEB	Encara non ac auia acabat de díder que se premanís eth praube cèc coma un conàs, e escomet damb tota era sua fòrça, hènt repè pr'amor de hèr un màger saut, e tuste damb eth cap en pau, que sonèc tan fòrt coma se tumèsse damb ua grana coja, e queiguec dempús entà darrèr, miei mòrt e henuda era tèsta.
LATZERET-WEB	Òsca, òsca!"
LATZERET-WEB	Li didí jo.
LATZERET-WEB	E lo deishè enes mans de fòrça gent que l'auie vengut a secórrer, e cuelhí era pòrta dera vila ath mès córrer, e abantes que se hesse net venguí en Torrijos.
LATZERET-WEB	Non me'n sabí arren mès de çò que Diu ne hec d'eth, ne sagè de saber-me'n.
LATZERET-WEB	Un aute dia, en non semblar-me èster aquiu segur, partí entà un lòc que criden Maqueda, a on es mèns pecats tumèren damb un clèrgue que, en veir que demanaua caritat, me preguntèc se sabia ajudar a missa.
LATZERET-WEB	Jo didí que òc, pr'amor qu'ère vertat; que, encara que mautractat, mil causes bones m'amuishèc eth pecador deth cèc, e ua d'eres siguec aguesta.
LATZERET-WEB	Fin finau, eth clèrgue me cuelhec coma sòn.
LATZERET-WEB	Sautè dera padena entà quèir en huec, donques qu'eth cèc ère en comparèr ad aguest un Alexandre eth Grand, a maugrat èster dera madeisha avarícia, coma è condat.
LATZERET-WEB	Non digui senon que tota era misèria deth mon ère embarrada en aguest.
LATZERET-WEB	Sabi pas s'ère dera sua cuelheta, o l'auie agarrat damb er abit deth clergat.
LATZERET-WEB	Auie ua mala, vielha e barrada damb era sua clau, qu'auie estacada damb ua agulheta der abric, e en vier eth pan dera ofrena dera glèisa, damb era sua man lo lançaue aquiu, e tornaue a barrar era mala.
LATZERET-WEB	E en tota era casa non auie arren entà minjar, desparièr de çò que sòl passar en d'autes: un shinhau de hèda penjada en tet, bèth hormatge botat en bèra taula o en armari, quauque tistèr damb bocinets de pan sobrèr dera taula; que me semble a jo qu'encara que d'aquerò non me'n profitèssa, sonque damb era vista m'auria consolat.
LATZERET-WEB	Solet i auie un manat de cebes, e jos era clau, en ua cramba naut de tot dera casa.
LATZERET-WEB	D'aguestes n'auia jo de racion ua cada quate dies; e quan li demanaua era clau entà hèr-la-me a vier, se bèth un ère present, calaue era man ena pòcha interiora deth vestit e damb grana continéncia la desligaue e me la balhaue dident: "Cuelh, e hè-la-me a vier dempús, que non hètz que manjuquejar", coma se dejós d'era i auessen totes es boniqueries de Valencia4, en non tier en aguesta cramba, coma didí, ua auta causa qu'es cebes penjades d'un clau, que tenguie tan controtlades, que se per mau des mèns pecats me depassaua dera racion, me costaue car.
LATZERET-WEB	A tot darrèr, jo me moria de hame.
LATZERET-WEB	Pr'amor que, encara que damb jo auie pòca caritat, damb eth n'auie mès.
LATZERET-WEB	Cinc sòs de carn èren era norma entà dinar e sopar.
LATZERET-WEB	Qu'ei vertat que partejaue damb jo eth bolhon, mès era carn, ne veder-la!, senon un shinhau de pan, e volesse Diu qu'ac partisse!
LATZERET-WEB	Es dissabtes se minge en aguesta tèrra cap de oelha, e me manaue hèr-me'n a vier ua que costaue tres meravedís.
LATZERET-WEB	Aquera la codie e se'n minjaue es uelhs e era lengua e eth cogòt e es cervèths e era carn qu'auie enes caishaus, e me balhaue a jo toti es uassi rosigadi, e me les balhaue ena sièta, dident:
LATZERET-WEB	Qu'as mielhor vida qu'eth Papa."
LATZERET-WEB	Ath cap de tres setmanes que siguí damb eth, venguí tant aflaquit que non me podia tier de pès de pura hame.
LATZERET-WEB	Me pensè que me moriria, se Diu e era mia sabença non i botauen remèdi.
LATZERET-WEB	Entà tier es mies abiletats non auia era escadença, per non auer damb qué hèr-li a hèr eth saut; e encara qu'auessa quauquarren, non lo podia cegar, coma hèja damb aqueth, que Diu perdone se peric d'aquera coja, qu'encara, a maugrat qu'astut, coma que li mancaue aqueth preciat sens, non me vedie; mès aguest aute, que non i a degun qu'age mès bona vista qu'eth.
LATZERET-WEB	Quan èrem en ofertòri, cap de sòs ena plata queiguie que non l'auesse vist eth: qu'auie un uelh ena gent e er aute enes mies mans.
LATZERET-WEB	Li dançauen es uelhs enes orbites coma se siguessen d'argent.
LATZERET-WEB	Guairi sòs l'aufrien compdaue; e acabat er ofertòri, me treiguie era plata e la botaue sus er autar.
LATZERET-WEB	Que non siguí jo capable de trèir-li un sò horadat pendent tot eth temps que viuí damb eth, o miehor, morí.
LATZERET-WEB	Dera tauèrna jamès li hi a vier un sòs de vin, mès d'aqueth pòc que der ofertòri auie botat ena mala, ne despenie tan pòc que li tardaue tota era setmana, e entà amagar era sua grana mesquinaria, me didie:
LATZERET-WEB	Mès eth malerós mentie faussaments, pr'amor qu'enes confraries e mortuaris que pregàuem, a còsta d'uns auti, minjaue coma un lop e beuie mès qu'un medecinaire.
LATZERET-WEB	E pr'amor que didí de mortuaris, que Diu m'ac age, pr'amor que jamès siguí enemic dera naturalesa umana senon alavetz, e aquerò ère pr'amor que minjàuem ben e m'assadoraua.
LATZERET-WEB	Desiraua e enquia pregaua a Diu que cada dia n'aucisse un.
LATZERET-WEB	E quan balhàuem eth sacrament ath malaut, mès que mès era extremoncion, coma qu'eth clèrgue mane pregar as que s'estan aquiu, jo plan non èra des darrèri ena oracion, e damb tot eth mèn còr e bona volentat demanaua ath Senhor, non que lo botèsse ena part que siguesse mès avienta, coma se sòl díder, senon que se lo hesse a vier d'aguest mon.
LATZERET-WEB	E quan quauqu'un d'aguesti s'escapaue, que Diu me perdone!, que me balhaua mil còps ath diable, e eth que se morie mil benediccions se hège a vier deth mèn gòi.
LATZERET-WEB	Donques qu'en tot eth temps qu'aquiu m'estè, que serien lèu sies mesi, solet vint persones periren, e ad aguesti pro me pensi que les aucí jo o, mielhor dit, moriren per encargue mèn; pr'amor qu'en tot veir eth Senhor era mia contunha e rabiosa mòrt, me pensi que s'alegraue d'aucir-les pr'amor de balhar-me a jo vida.
LATZERET-WEB	Mès de çò qu'ath present patia non trapaua remèdi, que s'eth dia qu'acogàuem jo viuia, es dies que non i auie mòrt, pr'amor de demorar ben avedat dera hartera, en entornar en mèn diadèr costum, mès lo sentia.
LATZERET-WEB	De sòrta que non trapaua repaus en arren, senon ena mòrt, que jo tanben, entà jo, coma entàs auti, desiraua bèth còp; mès non la vedia, encara qu'ère tostemp en jo.
LATZERET-WEB	Pensè fòrça viatges hèr-me enlà d'aqueth mesquin patron, mès per dues causes ac deishaua de hèr: era prumèra pr'amor qu'es cames non m'artenhien, per tòrt deth flaquitge que me venguie dera pura hame; e era auta, consideraua e didia:
LATZERET-WEB	Donques se d'aguest me'n vau e queigui en un aute mès baish, qué se passarà senon morir?"
LATZERET-WEB	Damb tot aquerò non gausaua botjar-me, pr'amor qu'èra convençut qu'en toti es casi ne traparia de mès ignóbles; e se baishaua un punt mès, non sonarie Latzèr ne s'entenerie en mon.
LATZERET-WEB	Atau, donc, en èster en tau prigonda afliccion, coma plase ath Senhor desliurar d'era a quinsevolh crestian fidèu, e sense saber balhar-me conselh, en veir qu'anaua de mau en pejor, un dia qu'eth timid ignòble e malerós deth mèn patron auie vengut dehòra deth lòc, arribèc per edart ena mia pòrta un cauderèr, que jo me pensi que siguec un àngel, enviat entà jo pera man de Diu, en aqueth abit.
LATZERET-WEB	Me preguntèc s'auia quauquarren entà adobar.
LATZERET-WEB	Per vida vòsta, guardatz s'en aguestes qu'amiatz n'auetz ua que s'i hèsque, que jo vos ac pagarè."
LATZERET-WEB	Comencèc a sajar er angelet cauderèr ua e ua auta d'un gran ensems que d'eres amiaue, e jo l'ajudaua damb es mies flaques oracions.
LATZERET-WEB	En un virament de uelhs, veigui en figura de pans, coma diden, eth ròstre de Diu laguens era mala; e, dubèrta, li didí:
LATZERET-WEB	Eth agarrèc un panet d'ofrenda d'aqueri, eth que mielhor li semblèc, e en tot balhar- me era clau partic plan content, deishant-me a jo encara mès content.
LATZERET-WEB	Mès en aqueth moment non cuelhí arren, pr'amor de qué non se notèsse era mia fauta, e tanben, pr'amor que me vedí senhor de tant de ben, que semblaue qu'era hame non gausau vier-me.
LATZERET-WEB	Arribèc eth miserable deth mèn patron, e gràcies a Diu non se n'encuedèc deth panet d'ofrenda qu'er àngel s'auie hèt a seguir.
LATZERET-WEB	E un aute dia, en gésser de casa, daurisqui eth mèn paradís de pans, e cuelhi entre es mies mans e dents un panet d'ofrenda, e en dus credos lo hi invisible, sense desbrembar-me'n de barrar era mala; e comenci a escampar era casa damb fòrça alegria, en tot semblar-me damb aqueth remèdi remediar en endauant era trista vida.
LATZERET-WEB	E atau m'estè erós en aquerò aqueth e un aute dia.
LATZERET-WEB	Mès que non ère ena mia felicitat qu'aquerò se tardèsse, pr'amor que dempús, en tresau dia, me venguec era fèbre tèrça de dret5, e siguec que vedí, en mala ora, ath que m'aucie de hame, sus era mala, virant e revirant, compdant e tornant a compdar es pans.
LATZERET-WEB	Joan e eissorba-lo!
LATZERET-WEB	Me semblèc que damb aquerò que didec me trauessaue eth còr damb ua flècha de caçaire, e comencèc a passar-me er arrat peth vrente, en veder-se botat ena dièta passada.
LATZERET-WEB	Partic dehòra de casa; jo, pr'amor de consolar-me, daurisqui era mala, e coma vedí eth pan, lo comencè a adorar, sense gausar receber-lo.
LATZERET-WEB	Les compdè, per s'un cas eth malerós s'auie enganhat, e trapè eth sòn compde mès vertadèr que jo volessa.
LATZERET-WEB	Tot çò que podí hèr siguec balhar en eri mil punets e, damb tota era delicatesa que podí, deth trocejat ne cuelhí un shinhau deth cant que ja n'ère; e damb aquerò passè eth dia, non tant alègre coma eth passat.
LATZERET-WEB	Mès coma qu'era hame creishie, mès que mès pr'amor qu'er estomac s'auie hèt ja a mès pan aqueri dus o tres dies mentadi, me moria de mala mòrt; autant, que non hèja ua auta causa en veder-me solet que daurir e barrar era mala e contemplar aqueth ròstre de Diu, tau que diden es mainatges.
LATZERET-WEB	Mès eth madeish Diu, qu'ajude as afligidi, en veder-me de tau sòrta, me hec a vier entara memòria un petit remèdi; que, en tot pensar-lo entà jo, didí:
LATZERET-WEB	Se poirie pensar qu'arrats, en entrar en era, hèn mau ad aguest pan.
LATZERET-WEB	Trèir-lo sancer non ei causa convenenta, donques que veirà era manca, eth, qu'en tanta manca me hè víuer.
LATZERET-WEB	Aquerò pro que se patís".
LATZERET-WEB	E comenci a esmorar eth pan sus ues non guaire cares tovalhes qu'èren aquiu; e n'agarri un e dèishi er aute, de manèra qu'en cada un de tres o quate n'esmorè un shinhau; dempús, coma eth que se pren un mochet, me lo mingè, e me padeguè un shinhau.
LATZERET-WEB	Mès eth, coma venguesse a dinar e dauric era mala, vedec eth mau hèt, e plan que òc se pensèc qu'èren arrats es qu'auien hèt eth mau, pr'amor qu'ère hèt ara manèra qu'eri ac sòlen hèr.
LATZERET-WEB	Guardèc tota era mala d'un costat en aute e vedec bèri traucs per a on sospechèc qu'auien entrat.
LATZERET-WEB	Me cridèc, en tot dider-me:
LATZERET-WEB	Jo hi veir qu'èra fòrça estonat, en tot preguntar-li se qué serie.
LATZERET-WEB	Arrats, que non hèn que shordar".
LATZERET-WEB	Mos calèrem a dinar, e volec Diu qu'enquia e tot en aquerò me passèc ben, que me cabec mès pan qu'era fotesa que solie me balhar, pr'amor que raspèc damb un guinhauet tot aquerò que se pensèc qu'ère ratat, en tot díder:
LATZERET-WEB	E atau aqueth dia, en tot híger era racion deth trabalh des mies mans, o des mies ungles, entà didè'c mielhor, acabèrem de minjar, encara que jo jamès començaua.
LATZERET-WEB	E dempús m'arribèc un aute subersaut, que siguec veder-lo caminar tu per tu, treiguent puntes des parets e cercant hustetes, que damb eres clauèc toti es traucs dera vielha mala.
LATZERET-WEB	Didí jo alavetz, guaira misèria e fortuna e desastres èm expausadi es neishudi, e guaire pòc duren es plasers d'aguesta nostra malerosa vida!
LATZERET-WEB	Vaquí que pensaua damb aguest praube e trist remèdi remediar e passar era mia misèria e èra ja fòrça alègre e venturós; mès non volec eth mèn malastre, desvelhant ad aguest miserable deth mèn patron e botant-li mès diligéncia qu'era que normauments auie (donques es miserables ena sua majoritat jamès d'aquera ne son mancadi), ara, barrant es traucs dera mala, barre era pòrta dera mia consolacion e la daurís as mèns trabalhs".
LATZERET-WEB	Atau me planhia jo, tant qu'eth mèn esdegat hustèr damb fòrça puntes e hustetes acabèc era su òbra, dident: "Ara, senhors traïdors arrats, vos cau cambiar de prepaus, qu'en aguesta casa mau creishement auratz".
LATZERET-WEB	Tanlèu gessec dera sua casa, me'n vau a veir era òbra e me'n sabí que non deishèc ena trista e vielha mala ne un solet trauc per a on podesse entrar un mosquilhon.
LATZERET-WEB	Daurisqui damb era mia desaprofeitada clau, sense esperança de trèir-ne profit, e vedí es dus o tres pans començadi, es qu'eth mèn patron se pensèc qu'èren ratadi, e d'eri encara ne treiguí bèra causa, en tot tocar-les leugèraments, ara manèra d'un escrumaire adreit.
LATZERET-WEB	Coma qu'eth besonh ei tan bon mèstre, en veder-me'n jo damb tant, tostemp, net e dia, pensaua ena manèra qu'auia de tier-me tà víuer; e me pensi, que pr'amor de trapar aguesti neri remèdis, que me hège lum era hame, donques que diden qu'er engenh damb era s'esdegue e se passe çò de contrari damb era hartèra, e atau ère cèrt entà jo.
LATZERET-WEB	Atau, donc, en tot èster ua net desvelhat per aguest pensament, pensant com me poiria valer e profitar-me dera mala, sentí qu'eth mèn patron dormie, pr'amor qu'ac amuishaue ena sua roncadèra e en ues bohades granes que balhaue quan dormie.
LATZERET-WEB	Me lheuè caminant de punta e, en tot auer pensat pendent eth dia se qué me calie hèr e en auer deishat un guinhauet vielh en un lòc que podessa trapar, me fili de cap ara trista mala, e per aquiu a on auia vist qu'auie mens resisténcia l'escometí damb eth guinhauet, que tenguí coma se siguesse ua barrina.
LATZERET-WEB	E coma era plan vielha mala, per èster de tanti ans, la trapèssa sense fòrça ne còr, mèsalèu trenda e querada, de seguit se me rendec, e se deishèc hèr ath sòn costat, entà remèdi mèn, un bon trauc.
LATZERET-WEB	Hèt aquerò, daurisqui damb compde era nafrada mala e, a paupes, deth pan que trapè esmiejat hi sivans dejós ei escrit.
LATZERET-WEB	Jamès auie auut arrats en aguesta casa senon ara!"
LATZERET-WEB	E, plan que òc, deuie èster vertat; pr'amor que se i a en règne bèra casa privilegiada entada eri, aquesta li cau auer bèra rason, donques que non se sòlen estar a on non i a minjar.
LATZERET-WEB	Torne a cercar puntes per tota era casa e pes parets e hustetes entà tapar-les.
LATZERET-WEB	Arribada era net e eth sòn repaus, jo me botaua de pès damb eth mèn prepaus, e tot çò qu'eth tapaue de dia, jo ac destapaua de nets.
LATZERET-WEB	De tau manèra siguec, e autant mos esdeguérem, que plan per aquerò deuec pensar: "Quan ua pòrta se barre, ua auta se daurís".
LATZERET-WEB	Fin finau, semblaue qu'auíem a prètzhèt era tela de Penelope, donques que tot çò qu'eth teishie de dia, trincaua jo de nets; e en pòqui dies e nets botèrem era prauva recodina de tau biais, que qui volesse pròpiaments parlar d'era, mès coirasses de d'auti tempsi que non mala l'aurie cridat, sivans era grana quantitat de puntes e taches que sus era auie.
LATZERET-WEB	En veir que non li servie d'arren eth sòn remèdi, didec: "Aguesta mala ei tan maumetuda e de husta tan vielha e aflaquida, que non i aurà arrat que d'era se defene; e ja se passe que, se mos metem mès sus era, mos deisharà sense lòc tà sauvar es causes, e encara pejor, pr'amor qu'en hèr pòca manca, encara la traparam mens se mos manque, e me calerà despéner tres o quate reiaus.
LATZERET-WEB	Çò de mielhor serà, donques qu'enquia ara non è auut capitada, méter arratères ath laguens tad aguesti arrats maudidi."
LATZERET-WEB	Dempús cuelhec prestada ua arratèra, e damb crospes de hormatge que demanaue as vesins, de contunh eth param ère armat ath laguens dera mala, çò qu'ère entà jo de bèra ajuda, pr'amor que, a maugrat que non auia de besonh de guaires sauces entà minjar, encara me regalaua damb es crospes deth hormatge que treiguia dera arratèra, e ath delà non perdonaua eth ratar deth pan d'ofrena.
LATZERET-WEB	Quan trapaue eth pan ratat e eth hormatge minjat e er arrat non queiguie en param, se daue ath diable, preguntaue as vesins se qué podie èster que mingèsse eth hormatge e lo treiguesse dera arratèra, e non quèiguesse ne demorèsse ath laguens er arrat, e trapèsse queigut eth param.
LATZERET-WEB	Acordèren es vesins que non deuie èster er arrat que hège eth mau, pr'amor que bèth còp aurie queigut en èster eth.
LATZERET-WEB	Li didec un vesin: "Ena vòsta casa jo me'n brembi que i solie estar-se ua sèrp, e sens dobte li calie èster aguesta.
LATZERET-WEB	E auetz rason que, coma qu'ei longa, a lòc entà cuélher era esca; e encara que l'agarre eth param ath dessús, se non èntre tota sancera laguens, torne a gésser".
LATZERET-WEB	S'estèren toti d'acòrd en çò qu'aqueth didec, e s'enventic fòrça eth mèn patron; e d'alavetz ençà non dormie coma abantes, coma un soc, e quinsevolh quera dera husta que pera net sonèsse, se pensaue qu'ère era sèrp que li rosigaue era mala.
LATZERET-WEB	Se botaue de pès en un bot, e damb un garròt qu'auie en cabeç, dès que li dideren aquerò, balhaue sus era pecadoira mala grani patacs, en tot pensar espaurir ara sèrp.
LATZERET-WEB	Venguie enes mies palhes e les mantornaue, e a jo damb eres, en tot pensar-se que se filaue de cap a on jo m'estaua e s'amagaue enes mies palhes o en mèn vestit, pr'amor que li didien que de nets solien aguesti animaus cercar calor, vier entàs cunhères des mainatjons e enquia e tot mossegar-les e hèr-les mau.
LATZERET-WEB	Jo, mès que mès, me hèja er adormit, e enes sòns ahèrs me didie eth:
LATZERET-WEB	Donques que siguí per agarrar era sèrp, e me pensi que se n'aurà anat entà tu en lhet, pr'amor que son heredes e cèrquen calor."
LATZERET-WEB	D'aguesta sòrta s'estaue tan desvelhat que, òc ma he, era sèrp (o eth sèrp, plan) non gosaue rosigar de net ne lheuar-se entara mala; mès de dia, tant qu'ère ena glèisa o en pòble, hèja es mèns assauts: qu'en veir eth aguesti maus e eth pòc remèdi que les podie botar, s'estaue de nets, coma digui, plan ablasigat.
LATZERET-WEB	Jo auí pòur que damb aqueres diligéncies non me trapèsse damb era clau qu'auia dejós era palha, e me semblèc mès segur botar-la-me ena boca pes nets.
LATZERET-WEB	Pr'amor que, ja dès que viuí damb eth cèc, l'auia tan premanida coma borsa, qu'arribè a sauvar en era dotze o quinze meravedís, tot en sò, sense que me destorbèssen eth minjar, pr'amor que, autraments, non èra senhor d'un sò horadat qu'eth maudit vielh non lo trapèsse, non deishant cap cosedura ne pedaç que non me cerquèsse soent.
LATZERET-WEB	Donques atau, coma digui, me botaua cada net era clau ena boca, e dormia sense crànher qu'eth faitilhièr deth mèn patron la trapèsse; mès quan eth malastre li cau vier, non se pòt hèr arren.
LATZERET-WEB	Voleren es mèns fados, o mielhor es mèns pecats, qu'ua net que dormia, se me botèsse era clau qu'auia ena boca, que la deuia tier dubèrta, de tau biais e postura, qu'er aire e era bohada que jo lançaua tant que dormia gessie peth tohut dera clau, que coma ère estret e fiulaue, per malur, plan fòrt, de sòrta qu'er espantat deth mèn patron l'entenec e se pensèc, plan, qu'ère eth fiulet dera sèrp; e pro qu'ac deuie semblar.
LATZERET-WEB	Se lheuèc ath córrer damb eth sòn garròt ena man, e ath ton e son dera sèrp venguec entà jo damb molt de suenh, pr'amor de non èster entenut pera sèrp; e coma se vedec près, se pensèc qu'aquiu ena palha a on jo èra ajaçat, auie vengut ath mèn calor.
LATZERET-WEB	En tot quilhar ben eth garròt, pensar qu'ère dejós e balhar-li tau patac que l'aucisse, damb tota era sua fòrça, me fotèc tan gran còp en cap, que me deishèc sense sen e escalabrat.
LATZERET-WEB	Coma vedec que m'auie tocat, pr'amor deth gran sorriscle que jo deuí hèr per tòrt deth còp, condaue eth que s'auie apressat entà jo e, hènt granes votzes, cridant-me, sagèc remeter-me.
LATZERET-WEB	Mès quan me toquèc damb es mans, paupèc era fòrça sang que gessie, e se'n sabec deth mau que m'auie costat, e ath mès córrer, venguec a cercar ua candèla.
LATZERET-WEB	E arribant damb era, me trapèc planhós, encara damb era mia clau ena boca, que jamès la deishè d'anar, era mitat dehòra, dera manèra que deuie èster quan fiulaua damb era.
LATZERET-WEB	Espaurit eth tuaire de sèrps de qué poirie èster aquera clau, la guardèc, en trèir-la deth tot dera mia boca, e se'n sabec se qué ère, pr'amor qu'a prumèr còp de uelh arren la diferenciaue dera sua.
LATZERET-WEB	Venguec dempús a provar-la, e damb era provèc eth malefici.
LATZERET-WEB	Deuec díder eth crudèu caçaire: "È trapat ar arrat e ara sèrp que me dauen guèrra e se minjauen era mia propietat".
LATZERET-WEB	De çò que se passèc enes tres dies a vier non diderè arren, pr'amor que les passè en vrente dera balena8; mès tot çò qu'è condat ac entení díder ath mèn patron, dempús de remeter-me, quan ac condaue peth menut a toti es qu'aquiu venguien.
LATZERET-WEB	Me responec eth crudèu prèire: "A fe de Diu, qu'è caçat es arrats e sèrps que me destruien.
LATZERET-WEB	En aqueth moment entrèc ua vielha que guarie, e es vesins, e me comencèren a trèir es liròts dera tèsta e a guarir es patacades.
LATZERET-WEB	E coma me vederen remetut, se n'alegrèren fòrça e dideren:
LATZERET-WEB	Aquiu tornèren a condar de nauèth es mies aventures e arrir-les, e jo, pecador, a plorar-les.
LATZERET-WEB	Damb tot aquerò me balhèren minjar, qu'èra mòrt de hame, e a penes me poderen remediar.
LATZERET-WEB	E atau, de man en man, ath cap de quinze dies me lheuè e siguí dehòra de perilh, mès non sense hame, e miei sanitós.
LATZERET-WEB	Latzèr, a compdar d'aué seràs tòn e non mèn.
LATZERET-WEB	Cèrca patron e que Diu t'ac age, que jo non voi ena mia companhia tant escarrabilhat servidor.
LATZERET-WEB	Que non poirie èster se non auesses estat mosso de cèc".
LATZERET-WEB	D'aguesta sòrta me vedí forçat a trèir fòrces de flaquesa e, de man en man, damb era ajuda dera bona gent venguí en aguesta insigna ciutat de Toledo, a on damb era gràcia de Diu en quinze dies se me barrèc era herida; e tant qu'èra malaut, tostemps me balhauen quauqua aumònia, mès dempús que siguí guarit, toti me didien:
LATZERET-WEB	Cèrca, cèrca un patron tà servir."
LATZERET-WEB	E pensant atau de pòrta en pòrta, damb fòrça pòc remèdi, pr'amor que ja era caritat se n'anèc entath cèu, me hec tumar Diu damb un escudièr que venguie peth carrèr damb un vestit pro rasonable, ben pientat, eth pas e era portadura ara ora.
LATZERET-WEB	Me guardèc, e jo ada eth, e me didec:
LATZERET-WEB	Jo li didí: "òc, senhor".
LATZERET-WEB	Donques vene damb jo, me responec, que Diu t'a hèt era gràcia de tumar damb jo.
LATZERET-WEB	Bèra bona oracion auràs pregat aué."
LATZERET-WEB	Qu'ère peth maitin quan tumè damb aguest tresau patron, e me hec a seguir-lo per grana part dera ciutat.
LATZERET-WEB	Passàuem pes places a on se venie pan e d'auti viures.
LATZERET-WEB	Jo pensaua e autanplan desiraua qu'aquiu me volerie cargar de çò que se venie, pr'amor qu'aguesta ère era ora avienta que se sòl aprovedir de çò qu'ei de besonh; mès a pas seguit passaue per aguestes causes.
LATZERET-WEB	D'aguesta sòrta caminèrem enquias onze.
LATZERET-WEB	Alavetz entrèc ena catedrala, e jo ath sòn darrèr, e plan devòtaments lo vedí escotar missa e es auti oficis divins, enquia que tot s'acabèc e era gent gessec.
LATZERET-WEB	Alavetz gessérem dera glèisa.
LATZERET-WEB	A pas seguit comencèrem a vier carrèr enjós.
LATZERET-WEB	Jo anaua çò de mès alègre en veir que non mos auíem tengut a cercar minjar.
LATZERET-WEB	En aguest moment sonèc eth relòtge era ua dempús de meddia, e arribèrem en ua casa qu'en era eth mèn patron s'arturèc, e jo damb eth; e en tot hèr-se baishar era punta dera capa sus eth costat quèr, treiguec ua clau dera manja e dauric era sua pòrta e entrèrem en casa; ère era entrada escura e tenebrosa de tau sòrta que semble que hège pòur as qu'en era entrauen, encara qu'ath sòn laguens i auie un pati petit e ues quantes crambes.
LATZERET-WEB	En entrar, se treiguec era capa e, preguntant s'auia es mans netes, la secodírem e pleguèrem, e bohant plan netaments un banc de pèira que i auie aquiu la botèc en eth.
LATZERET-WEB	E hèt aquerò, se seiguec ath sòn costat, en tot preguntar-me peth menut que d'a on èra e com auia vengut en aquera ciutat, e jo li hi era ceguinhòla, pr'amor que semblaue mès convenent, ara, de manar parar era taula e escudelar era ola que çò que me demanaue.
LATZERET-WEB	Totun aquerò, jo lo satisfí dera mia persona çò de mielhor que mentir sabessa, en tot díder es mies causes bones e carar es autes, donques que me semblaue non èster de besonh parlar-ne aquiu.
LATZERET-WEB	Hèt aquerò, s'estèc atau ua estona, e jo dempús vedí mau senhau, pr'amor qu'èren ja es dues e non li vedia mès talents de minjar qu'un mòrt.
LATZERET-WEB	Dempús d'aquerò, consideraua qu'auie era pòrta barrada damb clau e que non entenia, ne naut ne baish, passi de persona viua pera casa.
LATZERET-WEB	Tot çò qu'auia vist èren parets, sense veir en era cap de cagira, ne talhador, ne banc, ne taula, ne tanpòc cap mala coma es d'abans: a tot darrèr semblaue ua casa embelinada.
LATZERET-WEB	En estar-me atau, me didec:
LATZERET-WEB	Per aquerò, tie-te coma pogues, que dempús soparam".
LATZERET-WEB	Credetz-me, quan l'entení aquerò, que siguí a mand de quèir deth mèn estat, non tant de hame senon de saber-me'n totafèt qu'era fortuna m'ère advèrsa.
LATZERET-WEB	Aquiu campèren de nauèth es mies fatigues, e tornè a plorar es mèns malurs, aquiu me venguec entath cap era consideracion que hèja quan pensaua anar-me'n deth clèrgue, en tot díder qu'a maugrat qu'aqueth ère malerós e miserable, dilhèu me traparia damb un aute pejor: fin finau, aquiu plorè era mia malerosa vida passada e era pròcha mòrt futura.
LATZERET-WEB	E ça que la, en tot dissimular çò de mielhor que podí:
LATZERET-WEB	D'aquerò me'n poirè vantar entre toti es mès parièrs de non èster gormand, e atau siguí jo laudat d'açò, enquia aué, per toti es patrons qu'è auut."
LATZERET-WEB	Eth, que vedec aquerò, didec:
LATZERET-WEB	Jo m'apressè ada eth e li mostrè eth pan.
LATZERET-WEB	D'a on lo treigueres?
LATZERET-WEB	Ei pastat de bones mans?"
LATZERET-WEB	E coma vedí de quin pè coishejaue, m'esdeguè, pr'amor que lo vedí prèst, s'acabaue abans que jo, de vier a ajudar-me entad açò que me restèsse, e damb aquerò acabèrem es dus ath temps.
LATZERET-WEB	E eth mèn patron comencèc a secodir damb es mans ues pòques mores, e plan petites, qu'en pièch se l'auien apegat, e entrèc en ua crambeta que i auie, e treiguec ua gèrra esberecada e non guaire naua, e dempús d'auer begut me convidèc.
LATZERET-WEB	Jo, pr'amor de saber-me'n deth cotengut, didí:
LATZERET-WEB	Alavetz cuelhí era gèrra e beuí, pas guaire, pr'amor que de set non ère era mia pena.
LATZERET-WEB	Atau mos estèrem enquiara net, parlant de causes que me preguntaue, qu'ada eres li responí çò de mielhor que sabí.
LATZERET-WEB	Dempús me hec a passar en quarto a on ère era gèrra que beuérem, e me didec:
LATZERET-WEB	Me botè en un costat e eth en aute e hérem eth nere lhet, qu'en eth non i auie guaire a hèr, pr'amor que s'emparaue sus uns bancs un canís, que sus eth i auie estenuda era ròba que, per non èster plan soent lauada, non semblaue matalàs, encara que ne hège, damb fòrça mens lan qu'era qu'ère de besonh.
LATZERET-WEB	Sagèrem moflar-lo, çò qu'ère impossible, pr'amor que çò qu'ei dur pòc se pòt hèr a vier trende.
LATZERET-WEB	Qu'auie eth diable ath sòn laguens eth maudit bast, que botat sus eth canís totes es canes se senhalauen e semblauen madeish qu'es costelhes d'un aflaquit porcèth; e sus aqueth ahaimat matalàs ua hlaçada deth madeish arnesc, qu'eth sòn color ja non podí endonviar.
LATZERET-WEB	Hèt eth lhet e venguda era net, me didec:
LATZERET-WEB	Tanben en aguesta ciutat i a fòrça panaires que de nets rapinen.
LATZERET-WEB	Estem-mos coma pogam e deman, ja de dia, Diu provedirà, pr'amor que jo, en èster solet, non sò aprovedit, mèsalèu aguesti dies e minjat dehòra enlà, mès ara mos calerà hè'c de ua auta manèra."
LATZERET-WEB	E s'ajacèc en lhet, en tot méter de coishin es cauces e eth gipon, e me manèc ajaçar- me as sòns pès, que jo hi; mès, maudit eth saunei que jo dormí!
LATZERET-WEB	Pr'amor qu'es canes e es mèns gessudi uassi en tota era net non deishèren de pelejar e alugar-se, que damb es mèns trabalhs, maus e hame, me pensi qu'en mèn còs non i auie ne ua liura de carn; e tanben, coma qu'aqueth dia non auia minjat lèu arren, rabiaua de hame, qu'era damb eth dromilhon non auie amistat.
LATZERET-WEB	Maudidí mil viatges (que Diu me perdone!
LATZERET-WEB	Eth dia a vier, en lheuar-mos, comence a netejar e secodir es sues cauces e eth gipon, vestit e capa (e jo que non li servia d'arren) e se vestís tot doç.
LATZERET-WEB	Li hi a vier eth lauamans, se pientèc e botèc era sua espada ena cinta e, tant que la botaue, me didec: "Ò, se te'n sabesses, mosso, quina peça ei aguesta!
LATZERET-WEB	Que non i a marc d'aur en mon que per eth jo la balhèssa.
LATZERET-WEB	Mès atau, deguna des qu'Antoni10 hec, non endonvièc a botar-li es acèrs tan prèsti coma les tie aguesta."
LATZERET-WEB	E la treiguec dera gaina e la paupèc damb es dits, dident: "La ves aquiu?
LATZERET-WEB	Jo me comprometi damb era a talhar un flòc de lan."
LATZERET-WEB	E jo didí ath mèn laguens: "E jo damb es mèns dents, maugrat que non son d'acèr, un pan de quate liures."
LATZERET-WEB	La tornèc a méter e se l'ajustèc, en tot hèr sautar ua seguida de compdes gròssi deth cinturon, e damb pas brac seguit e eth còs dret, en tot hèr damb eth e damb eth cap graciosi movements, en tot lançar era punta dera capa sus es espatles e a viatges sus eth braç, e botant era man dreta en costat, gessec pera pòrta, dident:
LATZERET-WEB	E puge peth carrèr enjós damb tan gentila portadura e continent, que qui non lo coneishesse se pensarie qu'ère un plan parent pròche deth comde Arcos11, o aumens crambèr sòn que li balhaue eth vestit.
LATZERET-WEB	Qui, en trapar ad aqueth mèn senhor, non se pense, sivans se lo ve de content, que sopèc ben delànet e dormic en bon lhet, e autanplan ara qu'ei maitin, non lo hesque ben esdejoat?
LATZERET-WEB	Be ne son de grani, Senhor, es secrets que Vos hètz e era gent ignòre!
LATZERET-WEB	A qui non enganharie aquera bona portadura e rasonabla capa e vestit e qui pensarie qu'aqueth gentil òme se passèc ager tot eth dia sense minjar, damb aqueth bocin de pan qu'eth sòn vailet Latzèr amièc un dia e ua net ena mala deth sòn pièch, d'a on non se li podie apegar guaira netetat, e aué, en tot lauar-se es mans e era cara, a manca de tovalhòla, tenguie era hauda deth vestit?
LATZERET-WEB	Arrés, plan que òc, ac sospecharie.
LATZERET-WEB	Ò, Senhor, e guairi d'aguesti ne deuetz tier escampilhadi peth mon, que patissen per sostier er aunor çò que per Vos non patirien!"
LATZERET-WEB	Atau, donc, m'estè jo ena pòrta, guardant e considentant aguestes causes e d'autes moltes, enquia qu'eth mèn senhor e patron trauessèc eth long e estret carrèr, e coma lo vedí trauessar m'en tornè entà casa, e en un virament de uelhs la caminè tota sancera, de naut en baish, sense hèr repè ne trapar en qué.
LATZERET-WEB	Hèsqui eth dur lhet e cuelhi era gèrra e me'n vau damb era en arriu, a on en un uart vedí ath mèn patron en animada charrèra damb dues rebocades hemnes, des que çampar en aqueth lòc non ne manque, mèsalèu fòrça d'eres tien de costum vier enes maitins d'ostiu a refrescar-se e esdejoar, sense amiar arren, per aqueres fresques arribes, damb era fidança de qué non mancarà qui les ne balhe, sivans acostumen aqueri cavalièrs deth lòc.
LATZERET-WEB	E coma digui, eth s'estaue entre eres hèt un Macias12, en tot dider-les mès doçors qu'Ovidi escriuec.
LATZERET-WEB	Mès coma vederen qu'ère plan atrendit, non les hec vergonha demanar-li esdejoar damb era acostumada paga.
LATZERET-WEB	Eth, en tot senter-se tan hered de pòcha coma caud d'estomac, li cuelhec tau caudheired que perdec era sang dera cara, e comencèc e endravar-se ena parlòta e a botar desencuses non avientes.
LATZERET-WEB	Eres, qu'èren pro escarrabilhades, vederen qu'anaue pelat, en tot deishar-lo per çò qu'ère.
LATZERET-WEB	Jo, qu'èra en tot minjar socs de caulets, que damb eri m'esdejoè, damb fòrça diligéncia, coma mosso nau, sense èster vist peth mèn patron, entornè entà casa, que d'era ne pensè escampar ua part, que n'auie de besonh, mès non trapè damb qué.
LATZERET-WEB	Me botè a pensar se qué poiria hèr, e decidí demorar ath mèn patron enquiath meddia e veir se, per fortuna, se hesse a vier quauquarren entà minjar; mès en bades siguec era mia experiéncia.
LATZERET-WEB	Dès que vedí qu'èren es dues e non venguie e er arrat me passaue peth vrente, barri era pòrta e calè era clau a on me manèc, e me'n vau entath mèn prètzhet.
LATZERET-WEB	Mès coma que jo aguest mestièr l'auia popat, voi díder que l'aprení damb eth mèn gran mèstre eth cèc, tant esdegat disciple ne gessí que, encara qu'en aguest pòble non auie caritat ne era annada ère guaire abondosa, ac hi damb tan bona traça que, abantes qu'eth relòtge sonèsse es quate, jo ja auia autrestantes liures de pan calades en còs e mès de ues autes dues enes manges e pitrau.
LATZERET-WEB	Tornè entara auberja e en tot passar pera triparia li demanè caritat a ua d'aqueres hemnes, e me balhèc un tròç de pauta de vaca damb un shinhalet de tripes codudes.
LATZERET-WEB	Quan arribè en casa, ja eth brave deth mèn patron ère en era, plegada era sua capa e botada en banc de pèira, e eth, en tot passejar-se peth pati.
LATZERET-WEB	Me pensè que me pelejarie peth retard, mès que mielhor ac hec Diu.
LATZERET-WEB	Me preguntèc d'a on venguia.
LATZERET-WEB	Jo li didí:
LATZERET-WEB	Mès tu qu'ac hès coma òme de Diu aquerò, pr'amor que vau mès demanà'c per Diu que panà'c.
LATZERET-WEB	E atau Eth m'ajude, qu'aquerò me semble ben.
LATZERET-WEB	E sonque t'encomani que non se'n sàpien que t'estàs damb jo, peth mèn aunor, encara que me pensi que deu èster secret, sivans çò de pòc que sò coneishut en aguest pòble.
LATZERET-WEB	Be que non auessa vengut aciu jamès!"
LATZERET-WEB	Pr'amor que, s'a Diu li platz, lèu mos veiram sense besonhs; encara que te digui que dempús qu'entrè en aguesta casa, jamès m'a anat ben.
LATZERET-WEB	Que deu èster de mau solèr, que i a cases maleroses e de mau pè, qu'apèguen eth malastre as qu'en era s'estan.
LATZERET-WEB	Aguesta que deu èster d'aguesta sòrta; mès jo te prometi, acabat eth mes, non estar-me en era encara que me la balhen."
LATZERET-WEB	Me seiguí ena punta deth banc de pèira e, pr'amor de qué non m'auesse per golut, deishè de cornèr eth vrespalh; e comenci a sopar e a mossegar enes mies tripes e pan, e dissimuladaments guardaua ath malerós senhor mèn, que non deishaue de uelh es mies haudes, qu'en aquera escadença les tenguia de sièta.
LATZERET-WEB	Autanta pena age Diu de jo coma jo n'auí d'eth, pr'amor que sentí çò que sentie, e fòrça viatges auia jo passat per aquerò e i passaua cada dia.
LATZERET-WEB	Pensaua se serie avient convidar-lo; mès coma que m'auie dit que ja auie dinat, cranhia que non acceptarie era invitacion.
LATZERET-WEB	Fin finau, jo desiraua qu'aqueth pecador ajudèsse damb eth sòn trabalh ath mèn, e s'esdejoèsse coma ac auie hèt eth dia abantes, pr'amor qu'auie mielhor biòca, per èster mielhor era biòca e mens era mia hame.
LATZERET-WEB	Aguest pan està plan saborós e aguesta pauta de vaca tan ben coduda e adobada, que non i aurà a qui non convide damb era sua flaira."
LATZERET-WEB	Li boti ena man eth tròç de pauta e tres o quate racions de pan de çò mès blanc, e se seiguec ath mèn costat, e comence a minjar coma eth qu'amie fòrça hame, rosigant cada uasset d'aqueri mielhor qu'un gosset lebrèr ac hesse.
LATZERET-WEB	Me demanèc era gèrra d'aigua e l'ac balhè tau que me l'auia hèt a vier.
LATZERET-WEB	Qu'ei clar que, donques non mancaue aigua, non l'auie sobrat ath mèn patron era parva.
LATZERET-WEB	Beuérem, e fòrça contents anèrem a dormir coma era net passada.
LATZERET-WEB	E entà evitar estener-me massa, d'aguesta sòrta mos estèrem ueit o dètz dies, partint eth pecador peth maitin damb aqueth pas content e seguit entà avalar aire pes carrèrs, en tot auer en praube Latzèr un cap de lop13.
LATZERET-WEB	Campaua jo fòrça viatges eth mèn malastre, qu'en tot húger des patrons ignóbles qu'auia auut e en tot cercar ua milhora, auia vengut a tumar damb qui non solet non me mantenguesse, senon que me calie mantier-lo a jo.
LATZERET-WEB	Totun aquerò, l'apreciaua, per veir que non auie ne podie mès, e mèsalèu l'auia pietat qu'enemistat; e fòrça còps, per hèr-me a vier ena aubèrja quauquarren qu'eth s'avalèsse, jo ac passaua mau.
LATZERET-WEB	Pr'amor qu'un maitin, en tot lheuar-se eth trist, en camisa, pugèc naut de tot dera casa pr'amor de hèr es sòns besonhs, e mentretant, jo, entà gésser de sospecha, li destropè eth gipon e es cauces qu'auie deishades en cabeç e trapè ua bosseta de velot satin, hèt cent plecs, e sense un maudit sò horadat ne senhau de qué l'auesse auut pendent fòrça temps.
LATZERET-WEB	Diu se'n sap qu'aué en dia, quan tumi tamb un deth sòn abit, damb aqueth pas e pompa, l'è pietat, per pensar se patís çò qu'ad aqueth lo vedí patir; que damb tota era sua praubetat me shautarie servir mès qu'as auti per çò qu'è dit.
LATZERET-WEB	Sonque n'èra un shinhau maucontent d'eth: que voleria jo que non auesse tanta presompcion, senon qu'abaishèsse un shinhau era sua fantasia pr'amor de çò nauti qu'èren es sòns besonhs.
LATZERET-WEB	Mès, çampar, ei norma tenguda e sauvada ja entre eri; encara que non age moneda tà cambiar, li cau estar-se era tòca ath sòn lòc.
LATZERET-WEB	Qu'eth Senhor i bote remèdi, donques que damb aguest mau an de morir.
LATZERET-WEB	Atau, donc, en tot èster jo en tau estat, passant era vida que digui, volec era mia mala fortuna, qu'encara non ère pro satisfèta de perseguir-me, qu'en aqueth trabalhat e vergonhós lotjament non durèssa.
LATZERET-WEB	E siguec: coma er an en aguesta tèrra siguec estèrle de pan, covenguèren en Ajuntament que toti es praubi estrangèrs partissen dera ciutat, damb er avertiment que qui trapèssen d'aquiu endauant serie castigat damb foetades.
LATZERET-WEB	E atau, executant era lei, dempús quate dies que se hec era crida, vedí amiar ua processon de praubi foetejant-les pes Quate Carrèrs, çò que m'espauric autant, que jamès gausè esdegar-me a demanar.
LATZERET-WEB	Aquiu veirie, qui ac podesse veir, era abstinéncia dera mia casa e era tristor e eth silenci des estatjants, autant, que mos arribèc estar-mos dus o tres dies sense hèr un mòs, ne badar boca.
LATZERET-WEB	A jo me balhèren era vida ues hemnetes que hilauen coton, que hègen bonets de caperan e s'estauen près de nosati, que damb eres jo auí vesiat e coneishença; que dera misèria que les hègen a vier me balhauen bèra causòta, e damb aquerò ben passat me passaua.
LATZERET-WEB	E non auia tanta pena de jo coma deth malerós deth mèn patron, qu'en ueit maudidi dies non tastèc arren.
LATZERET-WEB	Aumens, en casa non mingèc arren.
LATZERET-WEB	Sabi pas com e a on s'estaue e qué minjaue.
LATZERET-WEB	Be lo vedia vier tath meddia carrèr enjós damb eth còs estirat, mès long qu'un gosset lebrèr de bona raça!
LATZERET-WEB	E tà hèr veir eth sòn nere, que diden, aunor, cuelhie ua palha des que pro n'auie en casa, e gessie ena pòrta escurant-se es dents qu'arren entre eres auie, en tot planher-se encara d'aqueth mau malonar dident:
LATZERET-WEB	Coma pòs veir, ei tenebrosa, trista, escura.
LATZERET-WEB	Tant que siguem aquiu mos calerà patir.
LATZERET-WEB	Ja è talents que s'acabe aguest mes pr'amor de gésser d'era."
LATZERET-WEB	Atau, donc, en tot èster en aguesta aclapada e ahaimada persecucion, un dia, sabi pas se per quin gòi o fortuna, en praube poder deth mèn patron entrèc un reiau, que damb eth venguec en casa tant ufanós coma s'auesse eth tresaur de Venecia14; e damb ròstre alègre e arridolent me lo balhèc, dident:
LATZERET-WEB	Ve-te'n entara plaça e crompa vin e pan e carn: Ath caralh eth diable!
LATZERET-WEB	E encara mès, te hèsqui a saber, pr'amor que te n'alègres, qu'è logat ua auta casa, e en aguesta malerosa non mos i estaram qu'enquiath compliment de mes.
LATZERET-WEB	Maudida sigue era e eth qu'en era botèc eth prumèr teule, que damb mau en era entrè!
LATZERET-WEB	Per Nòste Sénher, guaire temps a que viui en era, gota de vin ne mòs de carn è minjat, ne è auut degun repaus; tau ei era vista e era escurina e tristèsa!
LATZERET-WEB	Ve-te'n e torna lèu, e mingem aué coma comdes."
LATZERET-WEB	Cuelhi eth mèn reiau e era gèrra e lèu lèu, comenci a pujar eth mèn carrèr en tot filar-me de cap ara plaça plan content e alègre.
LATZERET-WEB	Mès de qué me servís, s'ei establit ena mia trista fortuna que cap de gòi m'arribe sense trebucs?
LATZERET-WEB	E atau siguec aguest; pr'amor qu'anant carrèr ensús, en tot hèr compdes sus qué tieria que siguesse mielhor e mès profitosaments despenut, balhant infinites gràcies a Diu per auer-li hèt a vier sòs ath mèn patron, a dehòra de temps me venguec a trapar un mòrt, que carrèr enjós fòrça clèrgues e gent en uns baiards amiauen.
LATZERET-WEB	Me sarrè ena paret pr'amor de balhar- les espaci, e dempús qu'eth còs passèc, venguien ara seguida ath costat deth taüt, ua que deuie èster era hemna deth defuntat, tota endolada, e damb era d'autes hemnes; que ploraue a granes votzes, dident:
LATZERET-WEB	En enténer jo aquerò, se m'amassèren eth cèu e era tèrra, e didí: "Ò, malerós de jo!
LATZERET-WEB	Entara mia casa se hèn a vier aguest mòrt!"
LATZERET-WEB	Deishè de cornèr eth camin qu'amiaua e crotzè peth miei dera gent, e torni carrèr enjós, ath mès córrer, entara mia casa, e en tot entrar en era, barri era pòrta ara prèssa, en tot demanar eth favor e er auxili deth mèn patron, e abraçar-me ada eth, pr'amor de qué me vengue a ajudar a deféner era entrada.
LATZERET-WEB	Eth quau, un shinhau alterat, pensant qu'ère ua auta causa, me didec:
LATZERET-WEB	Per qué crides?
LATZERET-WEB	Qué hès?
LATZERET-WEB	Entara tenebrosa e escura casa, entara casa trista e malerosa, entara casa a on jamès mingen ne beuen!
LATZERET-WEB	Aciu, senhor, que mo'lo hèn a vier".
LATZERET-WEB	E, plan, quan eth mèn patron entenec aquerò, encara que non auie eth perqué d'èster guaire content, arric autant, que m'estè ua bona estona sense poder parlar.
LATZERET-WEB	En aguest moment auia jo botada era bauda ena pòrta e calat eth muscle en era entà mès defensa.
LATZERET-WEB	Passèc era gent damb eth sòn mòrt, e jo encara me maufidaua que mo'lo calarien en casa; e dempús ja siguec mès causa d'arrir que de minjar, eth brave deth mèn patron me didec:
LATZERET-WEB	Mès, coma que Diu ac a hèt mielhor e tiren tà dauant, daurís, daurís, e hè-te a vier biòca."
LATZERET-WEB	A tot darrèr eth patron venguec ena pòrta deth carrèr, e la dauric hènt-me enlà, sivans ère de besonh, pr'amor dera pòur e era alteracion, e torni a caminar.
LATZERET-WEB	Mès, a maugrat que mengèrem ben aqueth dia, maudit eth gust que jo trapaua en aquerò, ne en aqueri tres dies me venguec eth color, e eth mèn patron fòrça arridolent toti es còps que li venguie entath cap aquera mia consideracion.
LATZERET-WEB	D'aguesta sòrta m'estè damb eth mèn tresau e praube patron, que siguec aguest escudièr, quauqui dies, e pendent toti es dies desiraua saber-me'n deth perquè dera sua venguda e sojorn en aguesta tèrra; pr'amor que dès eth prumèr dia que damb eth m'estè, me'n sabí qu'ère estrangèr, per çò deth pòc coneishement e tracte que damb es estatjants auie.
LATZERET-WEB	Fin finau, se complic eth mèn desir e me'n sabí de çò que desiraua; pr'amor qu'un dia qu'auíem minjat rasonablaments e ère un shinhau content, me condèc era sua vida e me didec èster de Castelha era Vielha, e qu'auie deishat era sua tèrra sonque per non trèir-se era barreta dauant un cavalièr vesin sòn.
LATZERET-WEB	Pr'amor que te hèsqui a veir que jo sò, coma ves, un escudièr; mès, t'ac juri per Diu!, s'ath comde trapi en carrèr e non se trè, plan ben trèta deth tot era barreta, eth pròplèu viatge que torne, que gosaria jo entrar en ua casa, hènt veir jo bèth negòci en era, o trauessar un aute carrèr, se i siguesse, abantes que s'aprèsse a jo, per non trèir-la-me jo.
LATZERET-WEB	Qu'un cavalièr non deu a un aute arren, senon a Diu e ath rei, ne ei just, en èster òme de ben, que se deishe d'anar un shinhau dera sua persona.
LATZERET-WEB	Me'n brembi qu'un dia desonorè ena mia tèrra a un oficiau, e li volí mèter man, pr'amor que cada còp que lo trapaua me didie: "Que Diu vos sostengue".
LATZERET-WEB	Que Diu vos sostengue, m'auetz de díder, coma se siguessa un nonarren?"
LATZERET-WEB	A compdar d'aguest moment, aciu e enlà, se treiguie era barreta e me parlaue com cau."
LATZERET-WEB	Diu lo sostengue?"
LATZERET-WEB	E atau, d'aqueth dera mia tèrra que me didie de sosteniment jamès lo volí patir, ne patiria ne patirè a òme d'aguest mon, deth rei entà baish, que me digue "que Diu vos sostengue".
LATZERET-WEB	E venguí en aguesta ciutat, en tot pensar que traparia un bon sèti, mès non s'a passat coma me pensè.
LATZERET-WEB	Canonges e senhors dera glèisa, que ne trapi fòrça, mès ei gent tan limitada qu'arrés les treirà deth sòn pas.
LATZERET-WEB	Cavalièrs de mejana talha, tanben me prèguen; mès servir damb aguesti qu'ei massa trabalh, pr'amor que, d'òme vos cau vier a èster servent entà quinsevolh causa e se non, "que Diu t'ac age", vos diden.
LATZERET-WEB	E era màger part des viatges es pagaments son a longui tèrmes, e enes mès e mès certans, ne se guanhe ne se pèrd.
LATZERET-WEB	Ja quan vòlen pagar es sòns deutes e satisfèr es vòsti sudors, vos paguen ena recramba damb ròba usada.
LATZERET-WEB	Autanplan quan s'assète un òme damb un senhor de titol, encara passe era sua misèria.
LATZERET-WEB	Pr'amor que, dilhèu non è jo adretia entà servir e respóner ad aguesti?
LATZERET-WEB	Per Diu, se tumèsse damb eth, plan gran servidor deth nòble seria, e mil servicis li haria, pr'amor que jo saberia mentir-li tan ben coma es auti e agradar-li meravilhosaments: arrir-li ja fòrça es sues gràcies e costums, encara que non siguessen es mielhors deth mon; jamès dider-li arren que lo shordèsse, encara que fòrça li convenguesse; èster fòrça diligent ena sua persona en dit e en hèt; non esdegar-me per hèr ben es causes qu'eth non se'n saberà jamès, e botar-me a pelejar, a on m'entenesse, damb era gent deth servici, pr'amor de semblar tier bon compde d'aquerò qu'ada eth l'interèsse; se pelegèssa damb quauqu'un des sòns vailets, lheuar era votz entà alugar-li era ira e que semblèssa a favor deth colpat; dider-li ben de çò que l'estaue ben, e, peth contrari, èster maliciós, trufaire, delatar damb mau interès, as de casa e as de dehòra; investigar e sajar de saber vides des auti entà condar-les-ac; e fòrça d'autes causes d'aguesta sòrta qu'aué en dia se tien en palai.
LATZERET-WEB	E as senhors d'eth palai les semblen ben, e non vòlen veir enes sues cases òmes vertuosi, mèsalèu les an en òdi e les mensprèden e criden pècs e que non son persones de negòcis que damb eri eth senhor se posque negligir.
LATZERET-WEB	E damb aguesti, es gatilops, tien, coma digui, aué en dia, çò que jo tieria; mès non vò era mia fortuna que lo trapi.
LATZERET-WEB	E, en aguest moment, entrèc pera pòrta un òme e ua vielha.
LATZERET-WEB	Er òme li demane eth loguèr dera casa e era hemna eth deth lhet.
LATZERET-WEB	Hèn compdes, e de dus en dus mesi l'artenheren çò qu'eth en un an non auie artenhut: me pensi que sigueren dotze o tretze reiaus.
LATZERET-WEB	Mès era sua gessuda siguec sense tornada.
LATZERET-WEB	Per manèra que, tath ser, eri tornèren, mès siguec tard.
LATZERET-WEB	Jo les didí qu'encara non auie tornat.
LATZERET-WEB	Arribada era net, e eth non, jo auí pòur de demorar-me ena casa solet, e venguí enes vesies e les condè er ahèr, e aquiu dormí.
LATZERET-WEB	Peth maitin, es creditors tornen e pregunten peth vesin, mès ena auta pòrta.
LATZERET-WEB	Es hemnes li responen: "Vaquí eth sòn mosso e era clau dera pòrta".
LATZERET-WEB	Eri me preguntèren per eth e les didí que non sabia a on ère e que tanpòc auie vengut en casa dès que gessec a escambiar era pèça, e que me pensaua que se n'auie anat de jo e d'eri damb er escambi.
LATZERET-WEB	En enténer-me díder aquerò, gesseren a cercar un ussièr e un emplegat de burèu.
LATZERET-WEB	E vaquí que tornen dempús damb eri, e cuelhen era clau, e me criden, e criden a testimònis, e daurissen era pòrta e entren tà embargar es propietats deth mèn patron pr'amor de crubar eth sòn deute.
LATZERET-WEB	Percorreren tota era casa e la traparen desembarrassada, coma è condat, e me diden:
LATZERET-WEB	Senhor ussièr, agarratz ad aguest mosso, qu'eth se'n sap d'a on ei."
LATZERET-WEB	En aguest moment venguec er ussièr, e m'agarrèc peth cothèr deth gipon, dident.
LATZERET-WEB	Jo, que jamès m'auia vist d'aguesta sòrta, (pr'amor qu'agarrat deth cothèr, òc, n'auia estat fòrça e infiniti viatges, mès qu'èra agarrat d'eth doçaments, pr'amor d'amuishar eth camin ath que non vedie), cuelhí fòrça pòur, e plorant les prometí díder çò que preguntauen.
LATZERET-WEB	Per pòc qu'aquerò valgue, ei pro entà amortesir eth deute.
LATZERET-WEB	E a on ei era sua tèrra?"
LATZERET-WEB	Arriren fòrça er ussièr e er escriveire, en tot díder: "Be n'ei de bona aguesta relacion entà crubar eth vòste deute".
LATZERET-WEB	Es vesies, qu'èren presentes, dideren:
LATZERET-WEB	Vista era mia innocéncia, me deishèren, en tot deishar-me liure.
LATZERET-WEB	E er ussièr e er escriveire demanen ar òme e ara hemna es sòns onoraris, que sus aquerò aueren fòrça peleja e rambalh, pr'amor qu'eri alleguèren que non èren obligadi a pagar, donques que non auie eth perqué ne s'auie hèt era embarga.
LATZERET-WEB	Es auti didien qu'auien deishat de vier en un aute ahèr que les ère mès profitós.
LATZERET-WEB	A tot darrèr, dempús de cridar fòrça, ara fin cargue er ussièr damb era rosigada hlaçada qu'era vielha l'auie deishat ar escudièr, encara que non venguie guaire cargat.
LATZERET-WEB	E se'n van toti cinc balhant votzes.
LATZERET-WEB	Sabi pas se com acabèc.
LATZERET-WEB	Me pensi jo qu'era pecadora hlaçada paguèc per toti, e pro que s'i tenguie, donques qu'eth temps que se passaue posant-se des trabalhs passadi, s'anaue logant.
LATZERET-WEB	Atau, tau qu'è condat, me deishèc eth mèn praube tresau patron, que damb eth venguí de saber-me'n dera mia miserabla sòrt, pr'amor que, en tot hèr-se veir tot çò que se poderie contra jo, hège es mèns negòcis autant ath revés, qu'es patrons, que sòlen èster deishadi de cornèr pes mossos, en jo non siguec atau, senon qu'eth mèn patron me deishèc e hugec de jo.
LATZERET-WEB	Me calèc cercar eth quatau, e aguest siguec un fraire dera Mercé, qu'es hemnetes que digui me conselhèren, qu'ada eth eres lo cridauen parent: gran enemic de pregàries e de minjar en convent, perdut per vier dehòra, plan amic des negòcis seculari e de hèr visites, autant, que me pensi que trincaue mès sabates eth que tot eth convent.
LATZERET-WEB	Aguest me balhèc es prumères sabates que trinquè ena mia vida, mès que non me durèren que ueit dies, ne jo podí damb eres durar mès.
LATZERET-WEB	E per aquerò e per d'autes causilhòtes, que non digui, me hi enlà d'eth.
LATZERET-WEB	Per edart me tumè damb eth cincau, que siguec un foncionari de bulles15, eth mès esdegat e desvergonhat e eth màger vendeire d'eres que jamès è vist ne pensi qu'arrés age vist; pr'amor qu'auie e cercaue manères e formes e plan subtiles invencions.
LATZERET-WEB	En entrar enes lòcs a on auie d'aufrir era bulla, prumèr presentaue as clèrgues o prèires bères causetes, non de massa valor ne substància: ua laituga murciana, s'ère eth temps, un parelh de citrons e iranges, un parelh de persecs, e un parelh de peres verdes entà cadun.
LATZERET-WEB	Atau sajaue auer-les dera sua part, pr'amor de qué favorissen eth sòn negòci e cridèssen as sòns parroquians a cuélher era bulla.
LATZERET-WEB	En balhar-li ada eth es gràcies, se'n sabie de guaire sabien.
LATZERET-WEB	Se didien que i entenien, non badaue boca en latin pr'amor de non estramuncar; mès se profitaue d'ua graciosa e ben talhada romança e dera sua plan desinvolta lengua.
LATZERET-WEB	E se vedie qu'es mentadi clèrgues èren des vengudi per recomanacion, ei a díder des que s'ordene mès damb sòs que damb letres, e damb recomanacions, se hège entre eri un Sant Tomàs e parlaue dues ores en latin: aumens ac semblaue encara que non ère atau.
LATZERET-WEB	Quan, per çò que siguesse, non li cuelhien es bulles de boni talents, cercaue que les ac cuelhessen ara valenta, e per aquerò shordaue ath pòble e d'auti viatges hège causes damb biaissudi artificis.
LATZERET-WEB	E pr'amor que toti es que li vedia hèr serie long de condar, ne diderè un de plan subtil e graciós, que damb eth provarè ben era sua adretia.
LATZERET-WEB	En un lòc dera Sagra de Toledo auie predicat dus o tres dies, en tot hèr es sues acostumades diligéncies, e non l'auien crompat era bulla, ne, çampar, auien era intencion de crompar-la.
LATZERET-WEB	Qu'ère ath cap de naut dera cresta damb aquerò e, en tot pensar se qué hèr, li venguec entath cap de plaçar ath pòble, entath londeman, pr'amor de hèr er acte des adius dera bulla.
LATZERET-WEB	E aquera net, en auer sopat, se meteren a jogar as cartes tà veir se qui pagaue era beuenda, eth e er escriveire, e per tòrt deth jòc vengueren a pelejar-se e a dider-se males paraules.
LATZERET-WEB	Eth cridèc ar escriveire panaire, e er aute ada eth falsari.
LATZERET-WEB	Per aquerò, eth senhor comisari, senhor mèn, agarrèc ua lança qu'ère en portau a on jogauen.
LATZERET-WEB	Er escriveire botèc era sua man ena espada, qu'auie ena cinta.
LATZERET-WEB	Ath rambalh e votzes que toti hèrem, acodiren es òstes e vesins e se calèren ath miei, e eri plan embestiadi sajauen desliurar-se des qu'èren ath miei, entà aucir-se.
LATZERET-WEB	Mès coma qu'era gent auie acodit peth gran sorrolh e era casa ère plia de gent, en veir que non se podien acarar 15 Eth que predicaue e publicaue era bulla dera Santa Crotzada e requectaue eth producte d'era.
LATZERET-WEB	A tot darrèr, en veir es deth pòble que non artenhien botar-les en patz, acordèren de hèr-se a vier ar escriveire en ua auta aubèrja.
LATZERET-WEB	E atau se demorèc eth mèn patron fòrça emmaliciat; e dempús qu'es òstes e vesins l'auessen pregat que se solatgèsse e se n'anèsse a dormir, partic.
LATZERET-WEB	E atau mos ajacèrem toti.
LATZERET-WEB	Ath londeman, eth mèn patron venguec ena glèisa e hec trinhonar es campanes tara missa e eth sermon pr'amor de hèr er adiu dera bulla.
LATZERET-WEB	E eth pòble s'amassèc, qu'anaue murmurant des bulles, en tot díder qu'èren fausses e qu'eth madeish escriveire pelejant l'auie descorbit; de sòrta qu'ath delà de non auer talents de crompar-la, damb tot aquerò l'aueren en òdi.
LATZERET-WEB	Eth senhor comissari pugèc ena cadièra e comencèc eth sòn sermon, e sajant d'encoratjar ara gent tà que non se demorèssen sense tan gran ben e indulgéncia qu'era santa bulla amiaue.
LATZERET-WEB	En èster en çò de mielhor deth sermon, entre pera pòrta dera glèisa er escriveire e, dempús de pregar, se lheuèc e damb votz nauta e pausada senadaments comencèc a díder:
LATZERET-WEB	Jo venguí aciu damb aguest vendeire de messorgues que vos predique, que m'enganhèc e me didec que lo favorissa en aguest negòci e que repartiríem es guanhs.
LATZERET-WEB	E ara, en veir eth mau qu'aquerò costarie ara mia consciéncia e as vòstes propietats, empenaït de çò que hi, vos amuishi claraments qu'es bulles que predique son fausses, e que non lo creigatz ne les ac crompetz, e que jo ne dirècta ne indirèctaments ne hèsqui partida d'eres, e que d'aguest moment dèishi era verga e la boti en solèr; e se bèth còp aguest siguesse castigat pera faussetat, que vosati me sigatz de testimònis de qué jo non sò damb eth ne li balhi en aquerò cap ajuda, mèsalèu voi desenganhar-vos e declarar-vos era sua marridesa."
LATZERET-WEB	E acabèc eth sòn rasonament.
LATZERET-WEB	Quauqui òmes aunoradi qu'èren aquiu se voleren lheuar e hèr enlà ar escriveire, pr'amor d'evitar er escandal.
LATZERET-WEB	Mès eth mèn patron les gessec ath dauant e manèc a toti que jos era pena d'excomunicacion non lo destorbèssen, senon que li deishèssen díder tot çò que volesse.
LATZERET-WEB	E atau, eth tanben s'estèc en silenci, tant qu'er escriveire didie tot çò qu'è dit.
LATZERET-WEB	En carar, eth mèn patron li didec que se volie díder quauquarren mès, qu'ac didesse.
LATZERET-WEB	Er escriveire didec:
LATZERET-WEB	Per çò que hè a jo, lo perdoni pr'amor que tu tanben me perdones.
LATZERET-WEB	E donques qu'ei tan damnatjós tath pròche, te demani, Senhor, que non ac dèishes de cornèr, e dempús hè veir aciu eth miracle, e que sigue d'aguesta sòrta: que s'ei vertat çò qu'eth ditz e que jo amii marridesa e faussetat, aguesta cadièra s'esbauce damb jo e vengue en ua prigondor de sèt òmes, a on ne era ne jo jamès tornem a campar.
LATZERET-WEB	E s'ei vertat çò que jo digui e aqueth, convençut peth diable, ditz marridesa, tanben sigue castigat e coneishuda de toti era sua dolenteria."
LATZERET-WEB	A penes acabèc era sua oracion eth devòt senhor mèn, qu'eth nere escriveire què deth sòn estat16 e se fòt tau còp en solèr que hec ressonar tota era glèisa, e comencèc a bramar e trèir esgluma pera boca e torçar-la, e a hèr mimaròtes damb eth ròstre, balhant còps de pè e de man, estornejant-se en aqueth solèr d'un costat en aute.
LATZERET-WEB	Quauqui uns èren espauridi e temerosi.
LATZERET-WEB	Es uns didien:
LATZERET-WEB	E es auti: "S'ac meritaue, donques que lheuaue tan faus testimòni."
LATZERET-WEB	Fin finau, quauqui uns qu'èren aquiu, e çampar non sense ua cèrta cranhença, se lo heren a vier e l'estaquèren es braci, que damb eri balhaue fòrts còps de punh ad aqueri que se l'apressauen.
LATZERET-WEB	D'auti lo tirassauen des cames e lo tengueren damb fòrça, pr'amor que non auie mula petnaira en mon que tan fòrtes pernades dèsse.
LATZERET-WEB	E atau lo tengueren ua estona, pr'amor que mès de quinze òmes èren sus eth, e a toti les fotie ara valenta, e se se negligien enes morres.
LATZERET-WEB	Mentretant, eth mèn senhor patron s'estaue ena cadièra de jolhs, es mans e es uelhs botadi en cèu, transportat ena divina esséncia, qu'eth rambalh e tapatge e es votzes qu'ena gleisa auie non èren entà desseparar-lo dera sua divina contemplacion.
LATZERET-WEB	Aqueri bravi òmes s'apressèren ada eth, e balhant votzes lo desvelhèren e li demanèren que secorresse ad aqueth praube que se morie, e que non guardèsse es causes passades ne es sues dites dolentes, pr'amor que ja d'eres n'auie eth castig; mès se de bèra manèra podie hèr quauquarren entà desliurar-lo deth perilh e passion que patie, per amor de Diu ac hesse, donques qu'eri vedien clara era colpa deth colpable e era bontat e vertat d'eth, pr'amor que gràcies ara sua demana e resvenja eth Senhor non alonguèc eth castig.
LATZERET-WEB	Què autant long qu'ère.
LATZERET-WEB	Anem toti a suplicar-li."
LATZERET-WEB	E atau, baishèc dera cadièra e les encoratgèc a suplicar a Nòste Senhor que perdonèsse ad aqueth pecador e que l'entornèsse era sua salut e eth sen, e que hesse enlà d'eth ath diable, s'ei que Sa Majestat auie permetut peth sòn gran pecat qu'en eth entrèsse.
LATZERET-WEB	Toti se calèren de jolhs, e dauant der autar, damb es clèrgues, comencèren a cantar damb votz baisha ua letania.
LATZERET-WEB	E, en vier eth, damb era crotz e aigua senhada, dempús d'auer cantat sus eth, eth senhor mèn patron, botades es mans entath cèu e es uelhs que lèu arren se vedie qu'un shinhau de blanc, comence ua oracion non mens longa que devòta, que damb era hec plorar a tota era gent tau que sòlen hèr enes sermons de Passion, de predicaire e auditòri devòt, suplicant a Nòste Sénher, pr'amor que non volie era mòrt deth pecador, senon era sua vida e eth sòn penaïment, qu'aqueth, amiat peth diable e en.honsat ena mòrt e en pecat, volesse perdonar e balhar-li vida e salut, pr'amor de qué se empenaïsse e cohessèsse es sòns pecats.
LATZERET-WEB	E hèt aquerò, ordenèc hèr vier era bulla e se la botèc ena tèsta; e dempús eth pecador der escriveire comencèc de man en man a trapar-se mielhor e remeter-se.
LATZERET-WEB	E, en tot revier-se, se lancèc as pès deth senhor comissari e li demanèc perdon, e cohessèc auer dit aquerò per boca e manament deth diable, prumèr entà hèr-li mau ada eth e revenjar-se der anug, dempús, e mès important, pr'amor qu'ath diable li hège fòrça dò peth ben qu'aquiu se hège en tot crompar era bulla.
LATZERET-WEB	Eth mèn senhor patron lo perdonèc, e heren es patzes entre eri; e entà crompar era bulla i auec tanta prèssa, que non restèc ua soleta amna en lòc que se demorèsse sense era: marit e hemna, e hilhs e hilhes, mossos e mosses.
LATZERET-WEB	S'espargec era naua der eveniment pes parçans, e quan arribauen en eri, que non calie sermon ne vier ena glèisa, senon qu'ena madeisha aubèrja venguien entà crompar-la tau que se siguessen peres que se balhen a gratis.
LATZERET-WEB	De sòrta qu'en dètz o dotze lòcs d'aqueri entorns a on venguérem, placèc eth senhor mèn patron ues autes mil bulles sense predicar cap de sermon.
LATZERET-WEB	Quan eth hec era enganha, cohèssi que jo tanben m'espaurí e credí qu'ère atau, coma fòrça d'auti; mès en veir dempús er arrir e era burla deth mèn patron e der escriveire, qu'amiauen e hègen atau eth negòci, me'n sabí que tot s'auie planificat per esdegat e inventiu deth mèn patron.
LATZERET-WEB	Se passèc en un aute pòble, que non voi nomentar per çò deth sòn aunor, aquerò que seguís; e siguec qu'eth mèn patron prediquèc dus o tres sermons e ne per Diu cuelhien era bulla.
LATZERET-WEB	En veir eth mèn patron çò que se passaue e que, a maugrat de qué se la fidaue per un an, non ne trège profit e qu'èren tan contraris a cuelher-la e qu'eth sòn trabalh ère perdut, hec tocar es campanes entà dider-se adiu.
LATZERET-WEB	Entà que non reneguen dera nòsta fe e patisquen es penes deth lunfèrn, aumens ajudatz-les damb era vòsta aumoina e damb cinc parenòstes e cinc avemaries, pr'amor que gesquen dera captivitat.
LATZERET-WEB	E encara son profitoses, tanben, entàs pairs e frairs e parents qu'ajatz en Espurgatòri, tau qu'ac veiratz en aguesta santa bulla."
LATZERET-WEB	Coma qu'eth pòble les vedec atau lançades, causa que se balhaue a gratis e venguda dera man de Diu, les agarrèren ath mès córrer, enquia e tot entàs mainadons e entà toti es sòns defuntadi, compdant dès es hilhs enquiath mendre vailet qu'auien, en tot compdar-les damb es dits.
LATZERET-WEB	Vengueren damb tanta prèssa qu'enquia a jo acabèren per trincar-me eth vielh e praube vestit qu'amiaua, de sòrta que certifiqui a VM qu'en mens d'ua ora non demorèc ua soleta bulla enes biaces, e mos calec vier entara aubèrja tà cercar-ne mès.
LATZERET-WEB	Quan n'aueren toti, didec eth mèn patron, dera cadièra estant, ath sòn escriveire e ar escriveire deth conselh que se lheuèssen e, entà que se sabesse se qui èren es que les calie gaudir dera santa indulgéncia e perdons dera santa bulla e entà qu'eth podesse hèr veir entà qui les auie manat, s'escriuesse.
LATZERET-WEB	E atau toti, de bon voler, didien es qu'auien cuelhut, en tot compdar per orde es hilhs, vailets e defunts.
LATZERET-WEB	Hèt eth sòn inventari, demanèc as bailes que per caritat, pr'amor qu'eth auie trabalh en un aute lòc, manèssen ar escriveire tà que li hesse ua relacion des qu'aciu restauen, que, sivans didie er escriveire, èren mès de dus mil.
LATZERET-WEB	Dempús d'aquerò, se didec adiu damb fòrça patz e amor, e atau, partírem d'aguest lòc, e encara, abans de partir, siguec preguntat peth prèire adjunt deth lòc e pes còssos s'era bulla profitaue entàs creatures qu'èren en vrente de sa mairs, qu'eth responec que sivans es letres qu'auie estudiat que non, qu'anèssen a preguntà'c as doctors qu'èren mès ancians qu'eth, e qu'aquerò ère çò que sentie d'aguest ahèr.
LATZERET-WEB	E atau partírem, vient toti fòrça alègres d'eth bon negòci.
LATZERET-WEB	Donques, per vida deth licenciat Pascasio Gomez, qu'ath sòn cargue se trèiguen mès de dètz captius".
LATZERET-WEB	E atau partírem entà un aute lòc d'aqueth extrèm de Toledo, entara Mancha, que se ditz, a on ne trapèrem a d'auti mès refractaris a cuélher bulles.
LATZERET-WEB	En auer hèt, eth mèn patron e jo e es que venguíem amassa, es nòstes diligéncies, en dus hèstes qu'aquiu i estèrem non hérem que trenta bulles.
LATZERET-WEB	E, ja acabada era missa e balhada era benediccion, la cuelhec damb un mocador, ben estropada era crotz ena man dreta e ena auta era bulla, e d'aguesta sòrta baishèc enquiath darrèr gradon der autar, a on hec veir que punaue era crotz, e hec senhau de qué venguessen a adorar era crotz.
LATZERET-WEB	E atau vengueren es bailes prumèr e es mès ancians deth lòc, en tot vier d'un en un, coma de costum.
LATZERET-WEB	E eth prumèr qu'arribèc, qu'ère un baile vielh, a maugrat qu'eth li dèc a punar era crotz plan doçaments, s'usclèc eth ròstre es se hec enlà ara prèssa.
LATZERET-WEB	Que vist aquerò peth mèn patron, li didec: "Compde, quiet, senhor baile!
LATZERET-WEB	Miracle!"
LATZERET-WEB	E atau heren d'auti sies o sèt, e a toti les didie: "Compde, senhors!
LATZERET-WEB	Miracle!"
LATZERET-WEB	Quan vedec que ja èren pro es que s'auien usclat eth ròstre pr'amor d'èster testimònis deth miracle, non la balhèc a punar mès.
LATZERET-WEB	Pugèc en pè der autar e d'aquiu estant didie causes meravilhoses, en tot díder que per çò dera pòca caritat qu'auie en eri, Diu auie permetut aguest miracle e qu'aquera crotz li calie èster amiada ena santa catedrala deth sòn Avescat; donques que pera pòca caritat qu'auie en pòble era crotz usclaue.
LATZERET-WEB	S'esdeguèren tant a cuélher era bulla, que non èren pro dus escriveires ne es clèrgues e sacristans entà escríuer.
LATZERET-WEB	Me pensi pro ben que se cuelheren mès de tres mil bulles, coma è dit a VM.
LATZERET-WEB	Dempús, en partir, eth venguec, damb grana reveréncia, coma calie, a cuélher era santa crotz, en tot díder que la harie folrar en aur, coma ère de rason.
LATZERET-WEB	Eth conselh e clèrgues deth lòc li preguèren que deishèsse aquiu aquera santa crotz en memòria deth miracle que s'auie passat.
LATZERET-WEB	Eth de cap des manères ac volec hèr e, ara fin, pregat per tants, les ac deishèc; plan per aquerò li balhèren ua auta crotz vielha qu'auien, d'argent, que pesaue dues o tres liures, sivans didien.
LATZERET-WEB	E atau partírem alègres peth bon escambi e per auer negociat ben.
LATZERET-WEB	Ça que la, arrés vedec çò que s'auie passat senon jo, pr'amor qu'en aqueth moment auia pujat en autar entà veir s'auie restat quauquarren enes botelhes, pr'amor de hèr-lo-mos a vier, coma ac hèja per costum d'auti viatges.
LATZERET-WEB	E coma me vedec aquiu, se botèc eth dit ena boca en tot hèr senhau de qué carèssa.
LATZERET-WEB	Jo ac hi atau, donques qu'ère de besonh, encara que, dempús que vedí eth miracle, non me tenguia per trèir-lo dehòra, mès eth temor deth mèn astut patron non m'ac deishaue comunicar ad arrés, e jamès me gessec, pr'amor que me cuelhec jurament de non descurbir eth miracle.
LATZERET-WEB	E atau ac hi enquia ara.
LATZERET-WEB	E encara que gojat, me hec fòrça gràcia, e didí entà jo:
LATZERET-WEB	Fin finau, m'estè damb aguest cincau patron lèu quate mesi, qu'en eri passè tanben fòrça angónies (mès me balhaue ben de minjar a cargue des prèires e de d'auti clèrgues a on venguie a predicar).
LATZERET-WEB	En èster ja per aguest temps bon gojatet, entrè un dia ena catedrala e un caperan d'era me recebec coma sòn, e me botèc ath mèn cargue un saumet e quate cantres e un soriac, e comencè a véner aigua pera ciutat.
LATZERET-WEB	Aguest siguec eth prumèr gradon que pugè entà vier a arténher bona vida, pr'amor qu'era mia boca ère a mida entà anonciar era merça.
LATZERET-WEB	Li balhaua cada dia ath mèn patron trenta meravedís guanhadi, e çò que guanhaua eth dissabte ère entà jo, e tot çò d'aute, entre setmana, que depassaue trenta meravedís ère entà jo.
LATZERET-WEB	M'anèc tan ben en mestièr qu'ath cap de quate ans que lo tenguia, en tot botar es guanhs ben sauvadi, estauviè entà me vestir plan aunoradaments de ròba vielha, que d'era crompè un gipon de fustani vielh e ua casaca rosigada de manja talhada e dubèrta peth dauant, e ua capa qu'auie estat ratinada, e ua vielha espada des prumères de Cuellar.
LATZERET-WEB	Hèt er adiu deth caperan, m'assetè damb un ussièr per èster un òme de justícia, mès que m'estè pòc de temps damb eth, pr'amor que me semblèc un mestièr perilhós; mès que mès, qu'ua net mos acacèren a jo a ath mèn patron a còps de pèira e de garròt uns refugiadi en ua glèisa, e ath mèn patron, que se demorèc, lo tractèren mau, mès a jo non m'artenhèren.
LATZERET-WEB	Damb aquerò reneguè deth tracte.
LATZERET-WEB	E pensant ena manèra de víuer que me calie tier, pr'amor d'auer un repaus e guanhar quauquarren entara vielhesa, volec Diu alugar-me e meter-me en camin de forma profitosa; e damb era ajuda d'amics e senhors, toti es mèns trabalhs e fatigues enquia alavetz passades sigueren ben pagades per arténher çò que cercaua, que siguec un mestièr reiau, en veir que non i a arrés que progrèsse senon es que lo tien; qu'en eth, enquiath dia d'aué viui e demori ath servici de Diu e de VM.
LATZERET-WEB	Qu'ei qu'è eth cargue de anonciar publicaments es vins qu'en aguesta ciutat se venen, e en enquants e causes perdudes, e acompanhar as que patissen persecucion pera justícia e declarar a votzes es sòns delictes: pregonèr, en tot parlar clar, (qu'en aqueth mestièr un dia qu'enforcàuem a un panaire en Toledo e amiaue ua bona còrda d'espart, coneishí e me n'encuedè dera senténcia qu'aqueth mèn cèc patron auie dit en Escalona, e me n'empenaí deth mau pagament que li balhè per tot çò que me mostrèc, que, dempús de Diu, eth me balhèc indústria pr'amor de vier en estat que me trapi ara).
LATZERET-WEB	Hè auut tanta sòrt, e ac è tengut tant aisidaments, que lèu totes es causes que tanhen ath mestièr passen pes mies mans: autant, qu'en tota era ciutat eth que li cau véner vin o quinsevolh auta causa, se Latzèr de Tormes non i cale es còrnes, se hèn ara idia de qué non ne treiràn profit.
LATZERET-WEB	En aguest temps, en veir era mia adretia e bon víuer, e auer notícia dera mia persona er archiprèire de Sant Salvador, eth mèn senhor, e servidor e amic de VM, pr'amor que li pregonaua es sòns vins, sagèc maridar-me damb ua sirventa sua; e en veir jo que de tau persona non podie vier senon ben e favor, acordè de hè'c.
LATZERET-WEB	E, atau, me maridè damb era, e enquia ara non ne sò empenaït; pr'amor que, ath delà d'èster bona hilha e diligenta, serviciau, jo è en archiprèire toti es favors e ajuda.
LATZERET-WEB	E tostemp cada an li balhe aumens ua carga de horment, era sua carn pera Pasca, e de quan en quan un parelh de pans hèti damb lèit, e es caucetes vielhes que dèishe.
LATZERET-WEB	E mos hec a logar ua caseta ath cant dera sua.
LATZERET-WEB	Mès males lengues, que jamès manquèren ne mancaràn, non mos dèishen víuer, en tot díder sabi pas se qué, e òc que sai qué: que ven ara mia hemna vier a hèr-li eth lhet e premanir-li eth dinar.
LATZERET-WEB	E òc ma hè qu'ei vertat; (encara que pendent aguest temps tostemp è auut quauques petites sospeches e auut uns maus sopars pr'amor de demorar-la quauques nets enquias laudes e encara mès, e m'a vengut entath cap çò qu'eth mèn patron, eth cèc, me didec en Escalona tant qu'ère agarrat ara còrna; mès que tostemp me pensi qu'eth diable m'ac hè a vier ena memòria pr'amor de hèr-me mau maridat, e non ne trè profit); pr'amor que, ath delà de non èster era ua hemna que se'n hèsque d'aguestes burles, eth mèn senhor m'a prometut çò que pensi que complirà.
LATZERET-WEB	Qu'eth me parlec un dia longaments dauant d'era, e me didec: "Latzèr de Tormes, qui ne hè cabau des parlòtes des males lengues, non progressarà.
LATZERET-WEB	Te digui aquerò pr'amor que non m'estranharie de quauqu'un, en veir entrar e gésser dera mia casa ara tua hemna.
LATZERET-WEB	Era qu'entre damb tota era sua aunestetat e damb era tua, e aquerò t'ac prometi.
LATZERET-WEB	Per tant, non hèsques cabau de çò que poguen díder, senon de çò que te tòque, voi díder de çò que t'interèsse."
LATZERET-WEB	Qu'ei vertat que quauqui uns des mèns amics m'an dit quauquarren d'aquerò, e mès de tres còps m'an certificat que, abantes que se maridèsse damb jo, auie amainadat tres viatges, en tot parlar damb reveréncia de VM, pr'amor qu'era ei dauant."
LATZERET-WEB	Alavetz era mia hemna comencèc a hèr juraments sus era, que jo me pensè qu'era casa s'esbauçaue damb nosati, e dempús s'estarnèc de plorar e comencèc a lançar malediccions sus aqueth que damb jo l'auie maridat, de tau sòrta que m'auria volut morir abantes que me gessesse aquera paraula dera boca.
LATZERET-WEB	Mès, jo d'un costat e eth mèn senhor der aute, autant li didérem e l'autregèrem que cessèren es sòns plors, damb eth jurament que li hi de non mentar jamès ena mia vida arren d'aquerò, e que jo m'alegraua e me semblaue ben qu'era entrèsse e gessesse, de nets e de dia, donques qu'èra segur dera sua bontat.
LATZERET-WEB	E atau mos demorèrem es tres plan conformes.
LATZERET-WEB	Enquiath dia d'aué, arrés mos a entenut arren sus er ahèr, mès, encara, quan senti que quauqu'un vò díder quauquarren d'era, lo talhi e li digui:
LATZERET-WEB	E me hè Diu, damb era, mil mercés e mès causes bones des que jo meriti; que jo jurarè sus era ostia consagrada qu'ei tan brava hemna coma que s'està laguens es pòrtes de Toledo.
LATZERET-WEB	Qui me didesse ua auta causa, jo m'aucirè damb eth."
LATZERET-WEB	Atau, donc, non me diden arren, e jo è patz ena mia casa.
LATZERET-WEB	Aquerò se passèc eth madeish an qu'eth nòste victoriós Emperaire entrèc en aguesta insigna ciutat de Toledo e auec en era Corts, e se heren grani hestaus, coma VM aurà entenut a díder.
LATZERET-WEB	Donques en aguest temps èra ena prosperitat e naut de tot dera mia fortuna (de çò que d'aciu entà deuant m'arribèsse informarè a VM.
ERA-GITANETA-WEB	Semble qu'es gitanos e gitanes solet neisheren en aguest mon entà vier panaires: nèishen de pairs panaires, s'eleven damb panaires, estúdien tà panaires e, fin finau artenhen a èster panaires abituaus e ordinaris a tot córrer, e es talents de panar e panar que son entada eri coma accidents inseparables, que non se trèn que damb era mòrt.
ERA-GITANETA-WEB	Atau, donc, ua gitana vielha, d'aguesta nacion, que podie èster licensiada ena sciéncia deth "Panaire", elevèc a ua gojateta que didie arrèhilha sua, ara que botèc eth nòm de Preciosa, e que li mostrèc totes es sues amanhagades, e formes d'encantaments e manères de riflar.
ERA-GITANETA-WEB	Que gessec era tau Preciosa era mielhor dançaira que se trapaue en tot eth mon gitano, era mès beròia e discrèta que se podesse trapar, non entre es gitanos, senon entre quinsevolh des beròies e discrètes que podesse anonciar publicaments era fama.
ERA-GITANETA-WEB	Ne es soleis, ne es aires, ne totes es incleméncies deth cèu, que mès que d'autes gents son sometudi es gitanos, poderen se ternir eth sòn ròstre ne brunir es sues mans; e plan mès, qu'er abaliment bast qu'ère negada non desnishaue en era senon èster neishuda de majors gatges que de gitana, pr'amor qu'ère educada dehòra de mida e ben rasonada.
ERA-GITANETA-WEB	Era mairia se'n sabie deth tresaur qu'ena arrèhilha auie, e atau, determinèc era agla vielha trèir a volar ath sòn aglon e dondar-lo a víuer pes sues ungles.
ERA-GITANETA-WEB	Gessec Preciosa rica de nadalets, de còbles, seguidilhes e sarabats e de d'auti versi, especiauments de romances, que les cantaue damb ua especiau gràcia.
ERA-GITANETA-WEB	Per çò qu'era sua astuta mairia venguec a veir que taus jogalhes e gràcies, enes pòqui ans e ena fòrça beresa dera sua arrèhilha, poirien èster ues plan eroses atraccions e incitacions entà hèr a créisher eth sòn capitau; e atau que se les procurèc e les cerquèc per totes es vies que podec, e non manquèc poèta que se les balhèsse.
ERA-GITANETA-WEB	Que s'elevèc Preciosa en diuèrses parts de Castelha, e tàs quinze ans dera sua edat era sua mairia putatiua l'entornèc entara Cort e entath sòn ancian campament, qu'ei a on ordinàriaments lo tien es gitanos, enes camps de Santa Barbara, pensant a véner ena Cort era sua merça, a on tot se crompe e se ven.
ERA-GITANETA-WEB	E era prumèra entrada que hec Preciosa en Madrid siguec un dia de Santa Anna, patrona e avocada dera vila, damb ua dança qu'anauen ueit gitanes, quate ancianes e quate gojates, e un gitano, gran dançaire, que les guidaue; e encara que totes anauen límpies e ben jargades, er ornament de Preciosa ère tau, que pòga pòc anèc encamardant es uelhs de guairi la guardauen.
ERA-GITANETA-WEB	Mès que quan l'enteneren cantar, per èster era dança cantada, aquiu que l'auerem!
ERA-GITANETA-WEB	Aquiu òc qu'agarrèc vam era fama dera Gitaneta, e cossent eth unanime consentiment des deputats dera hèsta, plan que li balhèren eth prèmi e jòia dera mielhor dança; e quan la vengueren a hèr ena glèisa de Santa Maria, dauant era imatge de Santa Anna, dempús d'auer dançat totes, agarrèc Preciosa uns tamborins, ath son des quaus, en tot hèr en redon longues e leugères virades, cantèc ua romança.
ERA-GITANETA-WEB	Eth cantar de Preciosa siguec coma entà miralhar a guairi l'escotauen.
ERA-GITANETA-WEB	Bèri uns didien: "Que Diu te benedisque, gojata!".
ERA-GITANETA-WEB	D'auti: "domatge qu'aguesta gojateta sigue gitana!
ERA-GITANETA-WEB	De vertat de vertat que meritaue èster hilha d'un gran senhor."
ERA-GITANETA-WEB	S'acabèren es vigílies, e era hèsta de Santa Anna, e demorèc Preciosa un shinhau cansada; mès que tan celebrada de beròia, d'agudenta e discreta, e de dançaira, qu'a boca plea se'n parlaue d'era en tota era Cort.
ERA-GITANETA-WEB	D'aciu a quinze dies que tornèc entà Madrid damb ues autes tres gojates, damb tamborins e ua naua dança, totes aprovedides de romances e de cantets alègres, mès toti aunesti.
ERA-GITANETA-WEB	Jamès se desseparaue d'era era gitana vielha, venguda eth sòn vigilant, pauruca de qué non l'ac escarrabilhèssen e capvirèssen; la cridaue arrèhilha, e era l'auie coma mairia.
ERA-GITANETA-WEB	Se calèren a dançar ena ombra en carrèr de Toledo, e d'aqueri que les anauen seguint se hec un gran rotlèu; e tant que dançauen, era vielha demanaue aumòina as que les entornejauen, e ploiguien en era ueitaus e quataus coma pèires en taulèr; que tanben era beresa hè a desvelhar era caritat adormida.
ERA-GITANETA-WEB	Acabada era dança, didec Preciosa:
ERA-GITANETA-WEB	Se me balhen quate sòs, les cantarè ua romança jo soleta, plan extrèmaments polida, que tracte de quan era Reina nòsta senhora Margarida gessec de missa en Valladolid e anèc entà Sant Llorente: que les digui qu'ei famosa, e compausada per un poèta des de numèro, eth mielhor de toti.
ERA-GITANETA-WEB	En díder aquerò, lèu toti es qu'en rotlèu s'estauen dideren a votzes:
ERA-GITANETA-WEB	Canta-la, Preciosa, e vaquí es mèns quate sòs.
ERA-GITANETA-WEB	E autant peireguèren sus era es sòs, qu'era vielha non auie pro mans entà arremassar-les.
ERA-GITANETA-WEB	Hèt, donc, eth sòn agost, e era sua vrenha, repiquèc Preciosa es tamborins, e en ton rapid e alhocardit cantèc era romança.
ERA-GITANETA-WEB	Torna a cantar, Preciosa; que non mancaràn sòs coma tèrra!
ERA-GITANETA-WEB	S'apressèc eth Tinent, qu'ère nasejaire, e escotèc ua estona, e entà non anar contra era sua gravetat, non escotèc era romança enquiath finau; e en auer-li semblat deth tot ben era Gitaneta, hec a vier a un vailet sòn tà que li didesse ara gitana vielha qu'en escurir anèsse tà çò de sòn damb es gitanetes; que volie que les escotèsse era sua hemna Clara.
ERA-GITANETA-WEB	Ac hec atau eth vailet, e era vielha didec que òc que i anarie.
ERA-GITANETA-WEB	Acabèren era dança e eth cant e se n'anèren carrèr endauant, e dès un brescat cridèren uns cavalièrs as gitanes.
ERA-GITANETA-WEB	Pistèc Preciosa peth brescat, qu'ère baish, e vedec en ua sala plan ben premanida e frèsca fòrça cavalièrs que, es uns passejant e es auti jogant a diuèrsi jòcs, s'entretenguien.
ERA-GITANETA-WEB	Me vòlen deishar entrar, zenhors?
ERA-GITANETA-WEB	Didec Preciosa que, coma gitana, parlaue safalhuda, e aquerò qu'ei pròpi d'eres; que non natura.
ERA-GITANETA-WEB	Ara votz de Preciosa, e ath sòn ròstre, deishèren es que jogauen eth jòc, e eth passeg es passejaires, e es uns e es auti acodiren en brescat entà veder-la, que ja se'n sabien d'era, e dideren.
ERA-GITANETA-WEB	Qu'entren, qu'entren es gitanetes; aciu que vos balharam çò que volgatz.
ERA-GITANETA-WEB	Que serie pagar un naut prètz, responec Preciosa, se mos peciguèssen.
ERA-GITANETA-WEB	Que non, a fe de cavalièrs, responec un; plan que pòs entrar, mainada, segur qu'arrés te tocarà era franja dera sabata; non, per abit que pòrti en pitrau.
ERA-GITANETA-WEB	E se botèc era man sus un de Calatrava.
ERA-GITANETA-WEB	Se tu vòs entrar, Preciosa, didec ua des tres gitanes qu'anauen damb era, entra a bona ora; que jo non pensi entrar a on i son tanti òmes.
ERA-GITANETA-WEB	Guarda, Cristina, responec Preciosa: de çò que te n'as de sauvar ei d'un òme solet s'ètz toti dus solets, e non de tanti que son amassa; pr'amor qu'er èster molti trè mèsalèu era pòur e era maufidança d'èster ofensades.
ERA-GITANETA-WEB	Encueda-t'en, Cristineta, e tie cèrta ua causa: qu'era hemna que se determine a èster aunèsta, entre un exèrcit de soldats ne pòt èster.
ERA-GITANETA-WEB	Plan que òc qu'ei bon de húger des ocasions; mès an d'èster des secretes, e non des publiques.
ERA-GITANETA-WEB	Entrem, Preciosa, didec Cristina; que tu sabes mès qu'un sabent.
ERA-GITANETA-WEB	Encoratgèc-les era gitana vielha, e entrèren; a penes auec entrat Preciosa, qu'eth cavalièr der abit vedec un papèr qu'amiaue en pitrau, e en tot apressar-se ada era l'ac agarrèc, e didec Preciosa:
ERA-GITANETA-WEB	Que non me lo cuelhe, senhor; qu'ei ua romança que me vien de balhar ara, qu'encara non l'è liejut!
ERA-GITANETA-WEB	E sabes tu liéger, hilha?, didec un.
ERA-GITANETA-WEB	En vertat, Preciosa, qu'amie aguesta carta es pòrts laguens: cuelhe aguest escut qu'ena romança vie.
ERA-GITANETA-WEB	Qu'ei pro, didec Preciosa, que m'a tractat de prauba eth poèta.
ERA-GITANETA-WEB	Mès çò de cèrt ei qu'ei mès miracle balhar-me a jo un poèta un escut que jo receber-lo: se damb aguest hijut an de vier es sues romances, hètz-me a vier tot eth Romancèr generau, e amietz-les me un a un; que jo les pauparè eth pos, e se venguessen duros, que serè jo trenda a receber-les.
ERA-GITANETA-WEB	Es que jogauen li balhèren era sua consideracion, e autaplan es que non jogauen.
ERA-GITANETA-WEB	Cuelhec era dineròla dera vielha trenta reiaus, e mès rica e mès alègra qu'ua Pasca Florida, agarrèc es sòns anhèts e se n'anèc entà çò deth senhor Tinent, acordant que un aute dia tornarie damb era sua vegada a balhar alegria ad aqueri tan liberaus senhors.
ERA-GITANETA-WEB	Que ja ère avisada era senhora Clara, hemna deth senhor Tinent, qu'auien de vier entà çò de sòn es gitanetes, e s'estauen en tot demorar-les coma aigua de mai era e es sues damaisèles e mestrèsses, amassa damb es dera ua auta senhora vesia sua, que totes se trapèren entà veir a Preciosa; e a penes aueren entrat es gitanes, qu'entre totes ludec Preciosa coma era lum d'ua halha entre d'autes lums mendres; e atau correren totes entada era: es ues l'abraçauen, es autes la guardauen, aguestes la benedien, aqueres la laudauen.
ERA-GITANETA-WEB	Era senhora Clara didie:
ERA-GITANETA-WEB	Aguest òc que se pòt cridar peu d'aur!
ERA-GITANETA-WEB	Aguesti òc que son uelhs d'esmeraudes!
ERA-GITANETA-WEB	Era senhora vesia que la brigalhaue tota, e hège aguissat de toti es sòns membres e juntures.
ERA-GITANETA-WEB	E en tot arribar a laudar un petit clotet que Preciosa auie ena maishèra, didec:
ERA-GITANETA-WEB	Ai, quin clotet!
ERA-GITANETA-WEB	En aguest clotet an d'estramuncar guairi uelhs la guardèssen.
ERA-GITANETA-WEB	Valgue-me Diu, tan polida ei era Gitaneta, que hèta d'argent o de doci non poirie èster mielhor!
ERA-GITANETA-WEB	Sabes díder era bonaventura, mainada?
ERA-GITANETA-WEB	De tres o quate manères, responec Preciosa.
ERA-GITANETA-WEB	E, mès encara?, didec era senhora Clara.
ERA-GITANETA-WEB	Balhatz-li, balhatz-li eth paumet dera man ara mainada, e er actiu damb qué hèsque era crotz, didec era vielha, e veiratz se guaires causes vos ditz; que sap mès qu'un doctor de melecina.
ERA-GITANETA-WEB	Botèc era man ena pòcha de dejós era pèlha era senhora Tinenta, e trapèc que non auie ne un sò.
ERA-GITANETA-WEB	Demanèc un quatau as mosses, e deguna n'auie, ne era senhora vesia tanpòc.
ERA-GITANETA-WEB	Que vist aquerò, Preciosa didec:
ERA-GITANETA-WEB	Totes es crotzes, tant que crotzes, son bones; mès d'argent e aur que son mielhores; e hèr eth senhau dera crotz en paumet dera man damb moneda de cueire les cau saber a vòstes mercés qu'amendrís era bonaventura, aumens era mia; e atau, qu'è era tissa de hèr era crotz prumèra damb bèth escut d'aur, o damb bèth reiau de ueit o, aumens, de quate; que sò coma es sacristans: que quan i a ua bona aufrenda, s'alègren.
ERA-GITANETA-WEB	Gràcia que ties, mainada, a fe de Diu, didec era senhora vesia.
ERA-GITANETA-WEB	E en tot virar-se entàr escudèr, li didec:
ERA-GITANETA-WEB	Vos, senhor Contreras, auetz a man bèth reiau de quate?
ERA-GITANETA-WEB	Balhatz-lo me; qu'en vier eth doctor, eth mèn marit, vo l'entornarè.
ERA-GITANETA-WEB	Òc que n'è, responec Contreras; mès que lo tengui empenhat en vint-e-dus meravedisi, que sopè delànet; balhatz-les-me; que jo anarè entada eth volant.
ERA-GITANETA-WEB	Que non auem entre totes un quatau, didec senhora Clara, e mos demanatz vint-e-dus meravedisi?
ERA-GITANETA-WEB	Anatz, Contreras, que tostemp siguéretz shordaire.
ERA-GITANETA-WEB	Ua damaisèla des presentes, en veir era esterilitat dera casa, didec a Preciosa:
ERA-GITANETA-WEB	Mainada, se pòt passar que se hège era crotz damb un didau d'argent?
ERA-GITANETA-WEB	Lèu lèu, responec Preciosa, se hèn es mielhores crotzes deth mon damb didaus d'argent, tant que siguen molti.
ERA-GITANETA-WEB	Per un solet didau tantes bonaventures?, didec era gitana vielha.
ERA-GITANETA-WEB	Arrèhilha, hè lèu; que se hè de nets.
ERA-GITANETA-WEB	Cuelhec Preciosa eth didau e era man dera senhora Tinenta e didec era bonaventura; e en acabar-la aluguèc eth desir de totes es enrodantes de voler saber era sua, e atau l'ac demanèren totes; mès era que les remetec entath diuendres a vier, en auer-li prometut qu'aurien reiaus d'argent entà hèr es crotzes.
ERA-GITANETA-WEB	Per Diu que non è un sò!
ERA-GITANETA-WEB	Balhatz-li vos, senhora Clara, un reiau a Precioseta; que jo vo l'entornarè dempús.
ERA-GITANETA-WEB	Aguesta qu'ei bona, senhor, plan que òc!
ERA-GITANETA-WEB	Òc, aciu qu'ei eth sortós reiau!
ERA-GITANETA-WEB	Que non auem entre totes nosates un quatau entath senhau dera crotz, e voletz qu'ajam un reiau?
ERA-GITANETA-WEB	Donques balhatz-li bèra garnidura vòsta, o bèra causeta; que un aute dia mos tornarà a visitar Preciosa, e l'obsequiaram mielhor.
ERA-GITANETA-WEB	Ad açò que didec senhora Clara:
ERA-GITANETA-WEB	Donques pr'amor de qué un aute viatge vengue, que non voi dar arren ara a Preciosa.
ERA-GITANETA-WEB	Solide que se non me balhen arren, didec Preciosa, bric mès tornarè aciu.
ERA-GITANETA-WEB	Mès òc que tornarè tà mestrar a tant importanti senhors; mès me harè ara idia qu'ei causa hèta que non m'an de balhar arren e atau m'estauviarè eth cansament de lo demorar.
ERA-GITANETA-WEB	Suborne vòsta mercé, senhor Tinent; suborne e aurà sòs, e non hèsque naui usatges; que se morirà de hame.
ERA-GITANETA-WEB	Guarde, senhora: aperaquí è entenut a díder (e encara que joena, me'n sabi que non son bones dites) qu'es mestièrs les cau trèir sòs entà pagar es remeses dera obligacion de residéncia e entà preténer d'auti cargues.
ERA-GITANETA-WEB	Atau ac diden e ac hèn es sense còr, repliquèc eth Tinent; mès qu'eth jutge que tengue bona residéncia non li calerà pagar deguna remesa, e eth hèt d'auer amiat ben eth sòn mestièr que serà era rason entà que l'en balhen un aute.
ERA-GITANETA-WEB	Que parle era vòsta mercé plan coma un sant, senhor Tinent, responec Preciosa; estongue-se ad açò e lèu li coparam es parraquets coma relíquies.
ERA-GITANETA-WEB	Be te'n sabes fòrça, Preciosa, didec eth Tinent.
ERA-GITANETA-WEB	Cara, que jo m'esdegarè entà que ses Majestats te veiguen, pr'amor qu'ès pèça de reis.
ERA-GITANETA-WEB	Que me voleràn coma truanda, contestèc Preciosa, e jo non m'en saberè gésser, e tot que serà perdut.
ERA-GITANETA-WEB	Se me volessen coma discrèta, encara poirien hèr- me a seguir; mès qu'en quauqui palais mès pugen es truands qu'es discrèts.
ERA-GITANETA-WEB	Jo que me tengui ben en èster gitana e prauba, e vage era sòrt per a on eth cèu volguesse.
ERA-GITANETA-WEB	Vam, mainada, didec era gitana vielha, non parles mès; qu'as parlat fòrça, e sabes mès de çò que jo t'è ensenhat; non afines tant, que te despuntaràs; parla d'aquerò que es tòns ans te permeten, e non te cales en arrogàncies; que non n'a cap que non menace queiguda.
ERA-GITANETA-WEB	Qu'ei eth diable que tien aguestes gitanes en còs!, didec ad açò eth Tinent.
ERA-GITANETA-WEB	Se dideren adiu es gitanes, e en tot partien, didec era damaisèla deth didau:
ERA-GITANETA-WEB	Preciosa, ditz-me era bonaventura, o hè-me a vier eth mèn didau; que non me'n rèste degun entà hèr era labor.
ERA-GITANETA-WEB	Senhora damaisèla, didec Preciosa, hèsque a veir que se l'ac è dit, e aprovedisque-se de un aute didau, o non hèsque cosedures enquia diuendres, que jo tornarè e li diderè mès ventures e aventures qu'es que tie un libre de cavalaria.
ERA-GITANETA-WEB	Partiren, e s'arremasèren damb es moltes lauradoires qu'ara ora des avemaries solien gésser de Madrid entà tornar enes sòns bordalats, e entre eres vien moltes, que tostemp s'acompanhauen es gitanes, e tornauen segures.
ERA-GITANETA-WEB	Pr'amor qu'era gitana vielha viuie en temor continú de qué non li assautèssen ara sua Preciosa.
ERA-GITANETA-WEB	Se passèc, donc, qu'eth maitin d'un dia que tornauen tà Madrid a cuélher es rapines damb es autes gitanetes, en ua val petita qu'ei a uns cinc cents passi abantes d'arribar ena vila, campèren un gojat pauhicat e ricaments jargat que hège camin.
ERA-GITANETA-WEB	Era espada e daga que portaue èren, coma se sòl díder, un bualh d'aur; chapèu damb ric cordonet de seda e fistonat damb plumes de diuèrsi colors.
ERA-GITANETA-WEB	S'estanquèren es gitanes en veder-lo e se botèren a guardar tot doç, estonades de qué ad aqueres ores un tan beròi gojat s'estèsse en aqueth lòc, a pè e solet.
ERA-GITANETA-WEB	Eth que s'apressèc ada eres, e en tot parlar damb era gitana màger, li didec:
ERA-GITANETA-WEB	Per vida vòsta, amiga, que me hescatz plaser que vos e Preciosa m'escotetz aciu a despart dues paraules, que seràn deth vòste profit.
ERA-GITANETA-WEB	Se non mos desviam guaire, ne mos i estam guaire, que sigue en bona ora, responec era vielha.
ERA-GITANETA-WEB	Que vengui rendut ara discrecion e beresa de Preciosa, qu'après auer-me hèt plan de fòrça entà excusar arribar en aguest punt, a tot darrèr è demorat mès rendut e mès impossibilitat d'excusar-lo.
ERA-GITANETA-WEB	Jo, senhores mies, (que tostemp vos è de balhar aguest nòm, s'eth cèu era mia pretension favorís), sò cavalièr, coma ac pòt demostrar aguest abit, e hènt enlà era capa desnishèc en pitrau un des mès qualificats que i a en Espanha; que sò hilh de Fulano, que cossent eth respècte que me cau tier, ací non se declare eth sòn nòm; sò dejós era sua tutèla e proteccion; que sò solet hilh, e que demori un rasonable auviatge.
ERA-GITANETA-WEB	Eth pair qu'ei aciu ena Cort en tot preténer un cargue, e ja a estat consultat, e tie lèu cèrtes esperances de hèr-se damb eth.
ERA-GITANETA-WEB	E en èster dera qualitat e noblèsa que vos è mentat, e dera quau ja lèu se vos aurà desnishat, damb tot aquerò, voleria èster un gran senhor pr'amor de lheuar enquiara mia grandesa era umilitat de Preciosa, en tot hèr-la a jo parièra e senhora mia.
ERA-GITANETA-WEB	Que la voleria servir dera manèra qu'era mès li shautèsse: era sua volentat qu'ei era mia.
ERA-GITANETA-WEB	Se credetz aguesta vertat, non admeterà cap estavaniment era mia esperança; mès se non me credetz, tostemp me tierà pauruc eth vòste dobte.
ERA-GITANETA-WEB	Eth mèn nòm ei aguest, e se l'ac didec; eth deth mèn pair ja vo l'è dit; era casa a on viu ei en tau carrèr, e tie taus e taus senhaus; qu'a vesins de qui poiratz informar-vos, e autanplan des qui non son vesins tanben; que non ei autant escura era qualitat e nòm deth mèn pair e eth mèn, que non se'n sàpien enes patis de palai, e quitament en tota era Cort.
ERA-GITANETA-WEB	Que pòrti cent escuds aciu en aur entà vo'les balhar coma arras e senhau de çò que pensi autrejar-vos; pr'amor que non a de remir domenis aqueth que balhe era amna.
ERA-GITANETA-WEB	Tant qu'eth cavalièr didie aquerò, lo guardaue Preciosa atentaments, e sense cap de dobte que non li deueren semblar mau ne es sues rasons ne eth sòn bon pòrt; e en tot virar-se de cap ara vielha, li didec:
ERA-GITANETA-WEB	Desencuse-me, mairia, pr'amor que me cuelhi licéncia entà respòner ad aguest senhor.
ERA-GITANETA-WEB	Respon çò que volesses, arrèhilha, didec era vielha; que jo sabi que ties discrecion entà tot.
ERA-GITANETA-WEB	E Preciosa didec:
ERA-GITANETA-WEB	Jo, senhor cavalièr, encara que gitana, prauba e umilaments neishuda, sauvi un cèrt esperit fantastic aciu laguens, qu'entà granes causes m'amie.
ERA-GITANETA-WEB	A jo que non me botgen promeses, ne m' esbaucen presents, ne m'inclinen somissions, ne m'espaurissen gentileses e encara que de quinze ans (que, segontes eth compde dera mia mairia, tad aguest Sant Miquèu les complirè), que sò dejà vielha enes pensaments e m'en sabi mès qu'aquerò qu'ara mia edat promet, mès pera mia bona natura que pera experiéncia.
ERA-GITANETA-WEB	Eth temor me còste a jo ua cautèla tau, que deguna paraula creigui e de moltes òbres dobti.
ERA-GITANETA-WEB	Que se voléssetz èster eth mèn espòs, jo qu'ac serè vòsta; mès que li cau precedir fòrça condicions e verificacions prumèr.
ERA-GITANETA-WEB	Prumèr me cau: saber s'ètz qui didetz; dempús, trapant aguesta vertat, vos cau deishar era casa des vòsti pairs e l'auetz d'escambiar damb es nòsti campaments, e cuelhent eth vestit de gitano, vos cau demorar dus ans enes nòstes escòles, qu'en aguest temps me satisfarè jo dera vòsta condicion e vos dera mia; a tot darrèr, se vos vo'n contentéretz de jo, e jo de vos, me balharè coma era vòsta esposa.
ERA-GITANETA-WEB	E vos cau considerar que pendent eth temps d'aguest noviciat poirie èster que vos retornèsse era vista, qu'ara deuetz tier perduda, o, aumens, destorbada, e vedéssetz que vos ère avient húger de çò qu'ara seguitz tu per tu; e crubada era libertat perduda, damb un bon penaïment se perdone quinsevolh colpa.
ERA-GITANETA-WEB	S'embadoquic eth gojat damb es rasons de Preciosa, e venguec coma empeguit, en tot guardar en solèr, e balhant pròves que consideraue çò que li calie respóner.
ERA-GITANETA-WEB	Que vedent aquerò Preciosa, li tornèc a díder:
ERA-GITANETA-WEB	Que non ei er ahèr, causa de tan pòc moment, e qu'en aguesti qu'ací mos aufrís eth temps se posque o calgue resòlver: entornatz-vo'n, senhor, ena vila, e consideratz de distància çò que vedéretz que mès vos convengue, e en aguest madeish lòc me podetz parlar totes es hèstes que voléssetz, en anar o tornar de Madrid.
ERA-GITANETA-WEB	Satanàs que ties en tòn pitrau, gojata, didec ena escadença era gitana vielha: guarda que ne dides de causes, non les diderie ne un collegiau de Salamanca!
ERA-GITANETA-WEB	Se com ei aquerò?
ERA-GITANETA-WEB	Que me ties lhòca, e t'escoti coma a ua persona posseïda, que parle latin sense saber-ne.
ERA-GITANETA-WEB	Cara, mairia, responec Preciosa, e sabetz-vo'n que totes es causes que m'entenetz son foteses e son trufaries, en tot tier en compde que de mès serioses me'n rèste en pitrau.
ERA-GITANETA-WEB	Tot çò que Preciosa didie, e tota era discrecion que mostraue, qu'ère ahíger lenha ath huec qu'usclaue en pitrau deth cavalièr.
ERA-GITANETA-WEB	Fin finau, demorèren qu'en ueit dies se traparien en aguest madeish lòc, a on eth vierie a balhar compde deth punt que se trapauen es sòns negòcis, e eres aurien auut temps entà informar-se'n dera vertat que les auie dit.
ERA-GITANETA-WEB	Treiguec eth gojat ua bossa de brocat, a on didec que i anauen cent escuds d'aur, e les ac balhèc ara vielha; mès que non volie Preciosa que les cuelhesse de cap manèra; a qui era gitana didec:
ERA-GITANETA-WEB	Cara, mainada; qu'eth mielhor senhau qu'aguest senhor a dat d'èster rendut ei auer autrejat es armes en senhau de rendement; e eth dar, en quinsevolh escadença que sigue, tostemp siguec tralha de generós pitrau.
ERA-GITANETA-WEB	E brenba-te'n d'aqueth arrepervèri que ditz: "ath cèu pregant, e damb eth malh picant".
ERA-GITANETA-WEB	E mès, que non voi èster jo que peth mèn tòrt pèrden es gitanes eth nòm que pendent longui sègles tien aquerit d'aganides e aprofitades.
ERA-GITANETA-WEB	Cent escudi vòs tu que refuse, Preciosa, e de aur en aur, que pòden vier cosudi ena biaça d'ua pèlha que non valgue dus reiaus, e auer-les aquiu coma qui tie ua renda sus es èrbes d'Extremadura?
ERA-GITANETA-WEB	E se bèth un des nòsti hilhs, arrèhilhs o parents queiguesse, per bèth malur, a mans dera justícia, i aurà un favor tan bon qu'arribe ena aurelha deth jutge e der escrivan, coma aguesti escuts, se vien enes sues pòches?
ERA-GITANETA-WEB	Tres viatges per tres delictes desparièrs m'è vist lèu botada en ase entà èster foetejada, e dera ua me desliurèc ua gèrra d'argent, e dera auta un manat de pèrles, e dera auta quaranta reiaus de ueit, qu'auia escambiat per quataus, balhant vint reiaus mès peth cambi.
ERA-GITANETA-WEB	Filipo: non mos cau passar dauant deth sòn plus ultra.
ERA-GITANETA-WEB	Per un doblon de dues cares se mos mòstre alègra era deth Procurador e era de toti es ministres dera mòrt, que son arpies entà nosates es praubes gitanes, e mès s'estimen pelar-mos e espelar-mos a nosates qu'a un brigand de camins; jamès, per mès trincades e malastrugues que mos vegen, mos tien per praubes; que diden qu'èm coma es justets des gavachi de Belmonte: trincadi e lardosi e plei de doblons.
ERA-GITANETA-WEB	Per vida vòsta, mairia, que non digatz mès; qu'allegaratz tantes leis pr'amor de demorar-vos damb es sòs, qu'agotaratz es des Emperaires; sauvatz-vos es sòs, e que vos hègen bon profit, e volgue Diu que les acògue en sepultura a on jamès tornen a veir era claretat deth solei, ne age besonh de qué la veiguen.
ERA-GITANETA-WEB	Ad aguestes companhes nòstes que serà bon balhar-les quauquarren; que hè fòrça estona que mos demoren, e ja deuen èster embestiades.
ERA-GITANETA-WEB	Qu'atau veiràn eres moneda d'aguestes coma ara ven ath Turc!, repliquèc era vielha .
ERA-GITANETA-WEB	Dilhèu aguest bon senhor veirà se l'a restat bèra moneda d'argent, o quataus, e les repartirà entre eres, que damb pòga causa demoraràn contentes.
ERA-GITANETA-WEB	Òc que ne pòrti, didec eth galant.
ERA-GITANETA-WEB	E treiguec dera pòcha de dejós eth vestit tres reiaus de ueit, que repartic entre es tres gitanetes, que demorèren mès alègres e satisfètes que sòl demorar un autor de comèdies quan, en competéncia de un aute, li sòlen escríuer pes cantoades: "Victor, Victor".
ERA-GITANETA-WEB	En resumit, acordèren era venguda d'aciu a ueit dies, e que s'auie de cridar, quan siguesse gitano, Andrés Caballero, pr'amor que tanben auie gitanos entre eri d'aguest cognòm.
ERA-GITANETA-WEB	Andrés (qu'atau lo cridaram d'aciu endauant), les deishèc e se calèc en Madrid, e eres, plan contentes, hèren madeish.
ERA-GITANETA-WEB	Preciosa, un shinhau tocada pera galharda disposicion d'Andrés, ja desiraue saber-se'n s'ère cèrt çò qu'auie dit; entrèc en Madrid, e coma qu'era amiaue er in de cercar era casa deth pair d'Andrés, sense voler estancar-se a dançar enlòc, lèu lèu se botèc en carrèr a on ère, qu'era plan ben sabie; e en auer caminat enquiara mitat, lheuèc es uelhs entà uns balcons de hèr dauradi, que l'auien dat per senhau, e campèc en eri a un cavalièr d'uns cinquanta ans, damb un abit de crotz vermelha en pitrau, de venerabla gravetat e preséncia; eth quau a penes tanben auec campat ara Gitaneta que didec:
ERA-GITANETA-WEB	Pujatz, mainades; qu'aciu vos balharàn aumòina.
ERA-GITANETA-WEB	Ad aguesta votz acodiren en balcon uns auti tres cavalièrs, e entre eri venguec er encamardat Andrés, qu'en veir a Preciosa, perdec eth color e siguec a mand de pèrder es sentits: autant siguec eth subersaut que recebec damb era sua visita.
ERA-GITANETA-WEB	Pugèren es gitanetes totes, sense era grana, que se demorèc a baish entà saber-se'n pes vailets des vertats d'Andrés.
ERA-GITANETA-WEB	En entrar es gitanetes ena sala, didie eth cavalièr ancian as auti:
ERA-GITANETA-WEB	Aguesta que deu èster, sens dobte, era Gitaneta polida que diden que va per Madrid.
ERA-GITANETA-WEB	Qu'ei era, repliquèc Andrés, e sense dobte qu'ei era mès polida creatura que s'a vist.
ERA-GITANETA-WEB	Atau ac diden, didec Preciosa, qu'ac entenec tot en entrar; mès era vertat que se deuen enganhar ena mitat deth just prètz.
ERA-GITANETA-WEB	Polida, plan ben creigui que ne sò; mès tan beròia coma diden, non m'ac pensi.
ERA-GITANETA-WEB	Per vida de senhor Juanito eth mèn hilh, didec er ancian, qu'encara ètz mès beròia de çò que diden, bèra gitana!
ERA-GITANETA-WEB	E qui ei senhor Juanito eth vòste hilh?, preguntèc Preciosa.
ERA-GITANETA-WEB	Aguest galant qu'ei ath cant vòste, responec eth cavalièr.
ERA-GITANETA-WEB	De vertat que me pensè, didec Preciosa, que juraue era vòsta mercé per bèth mainatge de dus ans.
ERA-GITANETA-WEB	Guardatz se quin senhor Juanito, e quina jòia!
ERA-GITANETA-WEB	Entà jo que ja poirie èster maridat, e que, cossent ues regues deth front, non se passaràn tres ans sense que ne sigue, e plan a gost, s'ei que d'aciu enlà non se le pèrde o se le càmbie.
ERA-GITANETA-WEB	Qu'ei pro, didec un des presents; qué se sap era Gitaneta des regues.
ERA-GITANETA-WEB	Ad açò que responec Preciosa.
ERA-GITANETA-WEB	Çò que veigui damb es uelhs, damb eth dit qu'ac endónvii; jo sabi deth senhor Juanito, sense regues, qu'ei un shinhau amorosat, impetuós e accelerat, e gran prometeire de causes que semblen impossibles; e plade a Diu que non sigue mentidoret, que serie çò de pejor de tot.
ERA-GITANETA-WEB	Un viatge li cau hèr ara plan luenh d'aciu, e un pense eth shivau, e er aute que lo sère; er òme prepause, e Diu dispause; dilhèu se pensarà que va entà Oñez, e vierà en Gamboa.
ERA-GITANETA-WEB	Ad açò que responec senhor Juan:
ERA-GITANETA-WEB	En vertat, gitaneta, qu'as endonviat en moltes causes dera mia condicion; mès en çò d'èster mentidor vas plan dehòra dera vertat, pr'amor que me vanti de dider-la en tot eveniment.
ERA-GITANETA-WEB	En çò deth viatge long qu'ac as endonviat, donques, sense dobte, en èster Diu servit, laguens de quate o cinc dies partirè entà Flandes, encara que tu me menaces qu'è de tòrcer eth camin, e non voleria qu'en eth m'arribèsse bèth desòrdre que l'empachèsse.
ERA-GITANETA-WEB	Care, senhoret, responec Preciosa, e encomane-se a Diu; que tot s'anarà ben; e sàpie que jo non sabi arren de çò que digui, e que non ei meravilha que coma parli fòrça e a uelh, endónvie en bèra causa, e jo que voleria endonviar a persuadir-te tà que non partisses, senon que padeguèsses eth còr, e t'estèsses damb ta pairs, entà balhar-les ua bona vielhesa; pr'amor que non son de bon tier aguestes anades e vengudes en Flandes, mès que mès es gojats de tan trenda edat coma era tua.
ERA-GITANETA-WEB	Pòsa, pòsa, capviradet, e guarda çò que hès prumèr que te marides, e balha-mos ua aumoineta per Diu e per çò que tu ès; que de vertat me pensi qu'ès un bon neishut.
ERA-GITANETA-WEB	E s'ad açò s'amasse èster vertadèr, jo cantarè era mielhor gala dempús d'auer endonviat en guaire t'è dit.
ERA-GITANETA-WEB	Un aute viatge t'è dit, mainada, responec senhor Juan, que vierie Andrés Caballero, qu'ac endónvies tot sonque eth temor que ties que non deui èster guaire vertadèr; qu'en aquerò t'enganhes, sense cap de dobte; era paraula que jo balhi en camp, que la complirè en ciutat e a on que sigue, sense que me sigue demanada; pr'amor que non se pòt tier de cavalièr qui tòque eth vici de mentidor.
ERA-GITANETA-WEB	Eth mèn pair que te balharà aumòina per Diu e per jo; pr'amor que de vertat aguest maitin les dè çò qu'auia a ues dames.
ERA-GITANETA-WEB	Que pugèc, alavetz, era gitana vielha, e didec:
ERA-GITANETA-WEB	Arrèhilha, acaba; qu'ei tard, e auem fòrça causes a hèr e mès encara a díder.
ERA-GITANETA-WEB	Per vida de Precioseta, didec eth pair d'Andrés, dançatz un shinhau damb es vòstes companhes; aciu qu'è un doblon d'aur de dues cares, que cap d'eres ei coma era vósta, encara que son de reis.
ERA-GITANETA-WEB	A penes auec entenut aquerò era vielha que didec:
ERA-GITANETA-WEB	Va, gojates, pèlhes ena cinta e hètz gòi ad aguesti senhors.
ERA-GITANETA-WEB	Cuelhec es tamborins Preciosa, e heren es sòns viros, heren e des.heren toti es sòns laci, damb tant de gràcia e assopliment, que darrèr es pès se hègen a seguir es uelhs de guairi les campauen, especiauments es d'Andrés, qu'atau se n'anauen entre es pès de Preciosa coma s'aquiu s'i estèsse eth centre dera sua glòria.
ERA-GITANETA-WEB	Se dideren adiu es gitanes, e en anar-se'n didec Preciosa a senhor Juan:
ERA-GITANETA-WEB	Guarde, senhor: quinsevolh dia d'aguesta setmana qu'ei dable entà partides, e cap ei dolent; hèsque lèu eth partir çò de mès d'ora que podesse; que lo demore ua vida ampla, liura e plan gustosa, se se vò acomodar ada era.
ERA-GITANETA-WEB	Que non ei tan liura era deth soldat, me pensi jo, - responec senhor Juan- , que non age mès de ligam que de libertat; mès totun açò, harè tau que vedessa.
ERA-GITANETA-WEB	Que veiratz mès causes de çò que pensatz, responec Preciosa, e Diu que vos amie e vos torne peth bon camin, coma era vòsta preséncia merite.
ERA-GITANETA-WEB	Damb aguestes darrères paraules demorèc content Andrés, e es gitanes se n'anèren plan contentes.
ERA-GITANETA-WEB	Bescambièren eth doblon, lo repartiriren entre totes a parts egales, encara qu'era vielha gardiana tostemp se hège a vier part e mieja de çò que s'amassaue, atau pera sua màger edat que per èster era agulha que se guidauen en revolum des sues dances, gràcies, e enquias sues messorgues.
ERA-GITANETA-WEB	Eth les didec que lo guidèssen entath campament abantes que hesse dia e damb aguest se desnishèssen es mèrques que portaue, se de cas lo cerquèssen.
ERA-GITANETA-WEB	Eres, que coma avertides vengueren soletes, virèren en redon, e en non guaire temps arribèren enes sues cabanes.
ERA-GITANETA-WEB	Qu'entrèc Andrés en ua, qu'ère era màger deth campament, e dempús acodiren a veder-lo dètz o dotze gitanos, toti joeni e toti galhardi e de bon pòrt, que ja era vielha auie rendut compde deth nau companh que les auie d'arribar, sense auer eth besonh d'encomanar-les eth secret; qu'eri lo sauven damb sagacitat e puntualitat jamès vista.
ERA-GITANETA-WEB	Tachèren dempús eth uelh ena mula, e didec un d'eri:
ERA-GITANETA-WEB	Aguesta que se poirà véner dijaus en Toledo.
ERA-GITANETA-WEB	Aquerò non, didec Andrés, pr'amor que non i a mula de loguer que non sigue coneishuda de toti es mossos de mules que carregen per Espanha.
ERA-GITANETA-WEB	Per Diu, senhor Andrés!, didec un des gitanos, qu'encara qu'era mula auesse mès senhaus qu'es qu'an de precedir eth judici finau, aciu que la transformaram de tau manèra que non la coneisherà ne eth patron que l'a elevat.
ERA-GITANETA-WEB	Totun açò, responec Andrés, aguest còp que s'a de seguir e préner era mia pensada.
ERA-GITANETA-WEB	Ad aguesta mula li cau balhar mòrt, e li cau èster dejosterrada a on es uassi non pareishen.
ERA-GITANETA-WEB	Pecat gran!, didec un aute gitano: a ua innocenta se l'a de trèir era vida?
ERA-GITANETA-WEB	Non digue atau eth bon Andrés, senon hèsque ua causa: guarde-la ben ara de manèra que li demoren estampades totes es senhaus ena memòria, e dèishe-me-la amiar a jo; e s'en dues ores la reconeishesse, que m'empastissen coma a un nere fugitiu.
ERA-GITANETA-WEB	Que de cap manèra consentirè qu'era mula non morisque, didec Andrés, per mès que m'asseguren era sua transformacion: jo cranhi èster descubèrt s'ada era non la capère era tèrra.
ERA-GITANETA-WEB	E se se hè peth benefici que de vener-la se pòt hèr seguir, que non vengui tan despolhat en aguesta confraria, que non posca pagar d'entrada mès de çò que valen quate mules.
ERA-GITANETA-WEB	Donques qu'atau ac vò senhor Andrés Caballero, didec un aute gitano, que morisque era sense colpa, e Diu sap que me hè dò, autant pera sua joenesa, pr'amor qu'encara non a egalat totes es dents (causa non tenguda entre es mules de loguer), que pr'amor que deu èster caminaira, donques que non a crospes enes costats, ne plagues, des esperons.
ERA-GITANETA-WEB	A tot que siguec presenta Preciosa, e d'autes moltes gitanes, vielhes e joenes, qu'es ues meravilhades e es autes damb amor, lo guardauen: atau ère era galharda disposicion d'Andrés, qu'enquias gitanos li demorèren rendudi.
ERA-GITANETA-WEB	Preciosa, e pauhicat dauant d'Andrés, didec:
ERA-GITANETA-WEB	Aguesta gojata, qu'ei eth floret de tota era beresa des gitanes que mo'n sabem que viuen en Espanha, te l'autrejam coma esposa, pr'amor qu'era liura e ampla vida nòsta non ei sometuda a foteses ne guaires ceremònies.
ERA-GITANETA-WEB	Guarda-la ben, e guarda se te shaute, o se ves en era bèra causa que te tresvire, e se la ves, alista entre es damaisèles qu'aciu s'estan era que mès gòi te hèsque; qu'era qu'alistèsses te balharam; mès que te cau saber qu'un viatge alistada, non l'as de deishar per cap auta.
ERA-GITANETA-WEB	Damb es nòstes leis e estatuts mos sauvam e viuem alègres; èm senhors des camps, des semiats, des sèuves, des montes, des hònts e des arrius: es montes mos aufrissen lenha a gratis; es arbes, frutes; es vinhes, arradims; es uarts, ortalécies; es hònts, aigua; es arrius, peishi e es vedats, caça; ombra es malhs, aire frescolenc es carisi, e ostaus es còves.
ERA-GITANETA-WEB	Entà nosati es incleméncies deth cèu son oratges, refrigèri es nhèus, banhs era ploja, musiques es pericles e halhes es relampits; entà nosati son es durs terrens, matalassi de mofles plumes; era pèth cremada des nòsti còssi mos servís d'arnesc impenetrable que mos defen; ara nòsta leugeresa non l'empachen cadies, ne la detien barrancs, ne la tumen parets; ath nòste vam non lo tòrcen còrdes, ne l'amendrissen carrèles, ne l'estofen ligams de tèla, ne l'adonden polins.
ERA-GITANETA-WEB	Entre er òc e eth non que non èm diferéncia quan mos conven; tostemps que mos tiem mès de martirs que de confessors; entà nosati s'elèven es bèsties de carga enes camps, e se talhen es pòches des vestits enes ciutats.
ERA-GITANETA-WEB	Que non i a cap agla ne cap audèth de rapina que mès lèu se lance de cap ara presa que se l'aufrís, que nosati mos lançam entàs ocasiones que bèth interès mos atiren; e, finauments, auem fòrça abiletats que mos prometen erós fin; pr'amor qu'en preson cantam, en cavalet de tortura caram, de dia trabalham, e de nets panam, o, mielhor dit, avisam qu'arrés se negligisque de campar a on bote es sues causes.
ERA-GITANETA-WEB	Non mos espise eth temor de pèrder er aunor, ne mos desvelhe era pretension de l'aumentar, ne emparam partits, ne maitiam entà balhar memoriaus, ne entà acompanhar a magnats, ne sollicitar favors.
ERA-GITANETA-WEB	Coma dauradi tets e somptuosi palais estimam aguestes cabanes e campaments mobils; per quadres e païsi de Flandes, aqueri que mos balhe era natura en aguesti nauti malhs e nheuades arròques, extensi prats e espessi bòsqui qu'en cada peada mos apareishen enes uelhs.
ERA-GITANETA-WEB	En resumit, qu'èm gent que viuem pera nòsta industria e pic, e sense endrabar-mos damb er ancian arrepervèri: "Glèisa, mar o casa reiau", qu'auem çò que volem, pr'amor que n'auem pro damb çò qu'auem.
ERA-GITANETA-WEB	Tot aquerò vos ac è dit, generós gojat, pr'amor de qué non ignoretz era vida qu'auetz vengut e eth tracte qu'auetz de tier, eth quau vos è pintat aciu en brolhon; que d'autes moltes e infinites causes anaratz desnishant damb eth temps, non mens dignes de consideracion qu'es qu'auetz entenut.
ERA-GITANETA-WEB	Carèc en díder aquerò er eloqüent e vielh gitano, e eth novici didec que se vantaue fòrça d'auer-se'n sabut de tan laudables estatuts, e qu'eth pensaue hèr profession en aquera ordre tan metuda en rason e en politics fondaments, e que solet planhie non auer vengut mès lèu en coneishement de tant alègra vida, e que dès aguest punt renonciaue ara profession de cavalièr e ara vantaria deth sòn illustre linhatge, e ac calaue tot dejós era joata, o, entà didè'c mielhor, dejós es leis qu'eri viuien, pr'amor que damb tan nauta recompensa li satifègen eth desir de servir-les, en tot autrejar-li ara divina Preciosa, pera quau eth deisharie corones e empèris e solet les desirarie entà servir-la.
ERA-GITANETA-WEB	Ad açò que responec Preciosa:
ERA-GITANETA-WEB	Donques qu'aguesti senhors legisladors an trapat pes sues leis que sò tua, e que per tua te m'an autrejat, jo è trapat pera lei dera mia volentat, qu'ei era mès fòrta de totes, que non ne voi èster se non ei damb es condicions qu'abantes qu'aciu venguesses entre es dus acordèrem.
ERA-GITANETA-WEB	Dus ans te cau víuer ena nòsta companhia prumèr que dera mia gaudisques, pr'amor de qué tu non te n'empenaïsques per leugèr, ne jo me demora enganhada per precipitacion.
ERA-GITANETA-WEB	Condicions trinquen leis; es que t'è botat sabes: se les volesses sauvar, poirie èster que siga tua e tu sigues mèn, e se non, encara non ei mòrta era mula, es tòns vestits se trapen sancers, e des tòns dinèrs que non te manque ne un sò; era abséncia qu'as hèt non a estat encara d'un dia; que çò que d'eth te rèste te pòs servir e balhar lòc a qué considères çò que mès te conven.
ERA-GITANETA-WEB	Aguesti senhors non te pòden autrejar era mia amna, qu'ei liura e neishec liura, e qu'a d'èster liura en tant que jo volga.
ERA-GITANETA-WEB	Se te demores, t'estimarè plan; se t'en tornes, non te tierè en mens; pr'amor que, ena mia pensada, es vams amorosi corren a tota brida, enquia que se trapen damb era rason o era decepcion; e non voleria jo que siguesses tu entà jo coma eth caçaire, qu'en tier era lèbe qu'acace, la cuelh, e la dèishe, pr'amor de córrer entà ua auta que li hug.
ERA-GITANETA-WEB	Aguesta beresa que dides que tengui, que l'estimes mès qu'eth solei e l'avalores sus er aur, qué me sabi se d'apròp te semblarà ombra, e paupada, queiràs en qué ei d'alquímia?
ERA-GITANETA-WEB	Dus ans te balhi de temps entà qué sages e avalores çò que serà ben qu'escuelhes o serà just que refuses; qu'era penhora un còp crompada, arrés s'en pòt des.hèr d'era que damb era mòrt, qu'ei bon, per açò, qu'age temps e fòrça entà campar-la e tornar-la a campar, e veir en era es fautes o es vertuts que tie.
ERA-GITANETA-WEB	Qu'as rason, o Preciosa!, didec en aguest punt Andrés; e atau, se vòs que t'assegura es tòns temors e esbugassa es tues sospeches jurant-te que non gesserè ne un solet punt des ordes que me botèsses, guarda se quin jurament vòs que hèsca, o quin aute gatge posqui balhar-te; qu'a tot me traparàs dispausat.
ERA-GITANETA-WEB	Que non voi juraments, senhor Andrés, ne voi promeses; solet que voi sometè'c tot ara experiéncia d'aguest noviciat.
ERA-GITANETA-WEB	Qu'atau sigue, responec Andrés.
ERA-GITANETA-WEB	Sonque ua causa demani ad aguesti senhors e companhs mèns, qu'ei que non me fòrcen a panar bèra causa, aumens pendent un mes; pr'amor que me pensi que non artenherè a èster un bon lairon s'abantes non me precedissen fòrça leçons.
ERA-GITANETA-WEB	Cara, hilh, didec eth gitano vielh; qu'aciu t'adondaram de tau manèra, que gèsques ua agla en mestièr; e quan lo sàpies, que te cau saborar d'eth, de manèra que te leques es mans darrèr d'eth.
ERA-GITANETA-WEB	Que ja ei causa de trufaria gésser uet peth maitin e tornar cargat entath campament, pera net!
ERA-GITANETA-WEB	De foetades n'è vist jo tornar a quauqui uns d'aguesti uets, didec Andrés.
ERA-GITANETA-WEB	Que non i a pas mès crabes entà mólher, repliquec eth vielh: totes es causes d'aguesta vida son sometudes a diuèrsi perilhs, e es accions deth lairon, ath des galeres, foetades e horca; mès que non perque li vengue a un vaishèth tormenta, o s'en.honse, an de deishar es auti de navigar.
ERA-GITANETA-WEB	Que serie bon que pr'amor qu'era guèrra se minge as òmes e es shivaus, deishèsse d'auer soldats!
ERA-GITANETA-WEB	Mès que mès, que qui ei foetejat pera justícia entre nosati, qu'ei coma auer un abit enes espatles, que li semble mielhor que se lo portèsse en pitrau, e des boni.
ERA-GITANETA-WEB	Era causa s'està en non acabar pernejant er aire ena flor dera nòsta joenesa e enes prumèrs delictes; qu'es tustarrades ena espatla, ne eth batanar era aigua enes galères, que non lo tiem coma un rambalh.
ERA-GITANETA-WEB	Hilh Andrés, posatz ara en nin dejós es nòstes ales; qu'ath sòn temps vos treiram a volar, en bèth lòc d'a on non tornaratz sense presa, e çò dit qu'ei dit: que vos lecaratz es dits après cada panatòri.
ERA-GITANETA-WEB	Donques entà compensar, didec Andrés, çò que jo poiria panar pendent aguest temps que se me balhe de permission, que voi repartir dus cents escuts d'aur entre toti es deth campament.
ERA-GITANETA-WEB	Es gitanes que heren çò de madeish damb Preciosa, non sense enveja de Cristina e des autes gitanetes que se trapauen presentes; qu'era enveja tanben s'ostatge enes tendes des barbars e enes cabanes des pastors, atau qu'enes palais des princes, qu'aquerò de veir créisher ath vesin que me semble que non a mès merits que jo, que fatigue.
ERA-GITANETA-WEB	Hèt aquerò, mingèren opulentaments; se repartic es sòs prometut damb equitat e justícia; se renauiren es laudances entà Andrés; pugèren enquiath cèu era beutat de Preciosa.
ERA-GITANETA-WEB	Se hec de nets, auciren era mula, e l'acoguèren de manèra que demorèc protegit Andrés d'èster per era descubèrt; e tanben acoguèren damb era es sues causes, coma sigueren sera, e fren, e cingles, a manèra des indis, qu'acòguen damb eri es sues mès riques jòies.
ERA-GITANETA-WEB	De tot çò qu'auec vist e entenut, e des engenhs des gitanos, demorèc admirat Andrés, e damb er in d'arténher e seguir eth sòn prètzhèt sense endrabar-se bric enes sòns costums, o aumens, desencusar-se'n per totes es vies que podesse, pensant exemptar-se'n dera jurisdiccion d'aubedir-les enes causes injustes que li manèssen, a cargue des sòns dinèrs.
ERA-GITANETA-WEB	Un aute dia les demanèc Andrés que cambièssen de lòc e s'aluenhèssen de Madrid, pr'amor que cranhie èster coneishut s'aquiu s'estaue; eri dideren que ja auien determinat partir entàs montes de Toledo, e d'aciu delà córrer e riflar tota era tèrra des entorns.
ERA-GITANETA-WEB	Lheuèren, donc, eth campament, e balhèren a Andrés ua polina ena qu'anèsse; mès eth que non la volec, senon qu'anar a pè, en tot servir de vailet a Preciosa, qu'anaue sus ua auta, e plan contenta, era, de veir se com trionfaue de sòn galhard escudèr, e eth, ne mens ne mès, de veir ath sòn cant ara qu'auie hèt senhora deth sòn aubire.
ERA-GITANETA-WEB	D'aquiu a quate dies qu'arribèren en un bordalat a dues lègues de Toledo, a on plantèren eth sòn campament, en tot balhar prumèr diuèrsi objèctes d'argent ath baile deth pòble, coma fisança de qué en aguest ne en tot eth tèrme panarien quauquarren.
ERA-GITANETA-WEB	Hèt aquerò, totes es gitanes vielhes, e bères ues de joenes, e es gitanos, s'espargeren per toti es lòcs, o, aumens, es desseparadi per quate o cinc lègues d'aqueth a on auien assetat eth sòn reiau.
ERA-GITANETA-WEB	E anèc damb eri Andrés entà cuélher era sua prumèra leçon de panaire; mès a maugrat que n'i balhèren fòrça en aguesta gessuda, cap d'eres li hec eth pes; mèsalèu corresponent ara sua bona sang, damb cada panatòri qu'es sòns mèstres hègen que se l'arrincaue ad eth era amna, e a viatges se passèc que paguèc damb es sòns sòs es raubatòris qu'es sòns companhs auien hèt, esmoigut des lèrmes des sòns patrons; per çò qu'es gitanos se desesperauen, en tot dider-li qu'ère desaubedir es sòns estatuts e ordenances, que proïbien era entrada dera caritat enes sòns còrs, pr'amor qu'en tier-la, les calie deishar d'èster lairons, causa que non les estaue ben de cap manèra.
ERA-GITANETA-WEB	Sagèren es gitanos de descoratjar-lo d'aguest proposit, en tot dider-li que li podien arribar ocasions a on siguesse de besonh era companhia, atau entà escométer qu'entà defener-se, e qu'ua persona soleta non podie hèr granes preses.
ERA-GITANETA-WEB	Mès, per mès que dideren, Andrés volec èster lairon solet e isolat, damb era intencion de dessepar-se dera peaina e crompar damb es sòns sòs bèra causa que podesse díder qu'auie panat, e atau cargar çò de mens que podesse era sua consciéncia.
ERA-GITANETA-WEB	Tient, donc, d'aguesta sòrta, en mens d'un mes balhèc mès profit ara companhia que heren quate des mès escarabilhats panaires d'era; de qué non pòc s'en vantaue Preciosa, en tot veir ath sòn trende aimant tan polit e esdegat lairon; mès, totun açò, que se cranhie bèth malur; que non volerie era veder-lo en afront per tot eth tresaur de Venecia, obligada a tier-li aquera bona volentat es molti servicis e presents qu'eth sòn Andrés li hège.
ERA-GITANETA-WEB	Pòc mès d'un mes s'estèren enes tèrmes de Toledo, a on hèren eth sòn agost, encara qu'ère eth mes de seteme, e d'aciu qu'entrèren en Extremadura, per èster tèrra rica e cauda.
ERA-GITANETA-WEB	Que passaue Andrés damb Preciosa aunesti, discrets e enamoradi collòquis, e era pòga pòc s'anaue encamardant dera discrecion e bon tracte deth sòn estimat, e eth, madeish, s'ei que podesse créisher eth sòn amor, ac haurie hèt: atau ère era aunestetat, discrecion e beresa de Preciosa.
ERA-GITANETA-WEB	A on que siguesse qu'arribèssen, eth que se hège a vier eth prètz e es apòstes de corredor e de sautar mès naut qu'arrés; hège as quilhes e ara pilòta extraordinàriaments; lançaue era barra damb molta fòrça e singular assopliment; a tot darrèr, en pòc de temps s'espargèc era sua fama per tota Extremadura, e non auie lòc a on non se parlèsse dera galharda disposicion deth gitano Andrés Caballero e des sues gràcies e abiletats, e ath cant d'aguesta fama corrie era dera beresa dera Gitaneta, e non auie vila, lòc ne bordalat a on non se les cridèsse entà alegrar es hèstes patronaus, o entà d'autes particulars celebracions.
ERA-GITANETA-WEB	D'aguesta manèra qu'anaue eth campament ric, prospèr e content.
ERA-GITANETA-WEB	Sigueren dera opinion es gitanos d'anar entà Sevilla, mès era mairia de Preciosa didec qu'era non i poirie anar per tòrt qu'enes ans passadi auie hèt ua borla en Sevilla a un casquetaire cridat Triguillos, plan coneishut en era, que l'auie hèt a botar en ua tenalha d'aigua enquiath còth, nud a peu, e calada ena tèsta ua corona de ciprés, demorant eth pic dera mieja net entà gésser dera tenalha a hotjar e trèir un gran tresaur qu'era l'auie hèt créir que se trapaue en cèrta part dera sua casa.
ERA-GITANETA-WEB	Didec que coma entenec eth bon casquetaire sonar maitines, entà non pèrder era escadença, se hec tan lèu a gésser dera tenalha, que venguec damb era e eth en solèr, e damb era tustarrada e es reblatges se nafrèc es carns, se rebohèc era aigua, e se demorèc nadant en era, e sorrisclant que s'estofaue.
ERA-GITANETA-WEB	Se sabec aguesta istòria per tota era ciutat, e enquias mainatges lo senhalauen damb eth dit e condauen era sua credulitat e era mia enganha.
ERA-GITANETA-WEB	Es gitanos determinèren de tòrcer eth camin a man quèrra.
ERA-GITANETA-WEB	Deishèren, donc, Extremadura e se calèren ena Mancha, e pòga pòc anèren caminant entath reiaume de Murcia.
ERA-GITANETA-WEB	En toti es bordalats e lòcs que passauen auie desfiaments de pilòta, d'escrima, de córrer, de sautar, de lançar era barra e d'autes exercicis de fòrça, de traça e de leugeresa, e de toti que ne gessie vencedor Andrés.
ERA-GITANETA-WEB	Un maitin se lheuèc eth campament e se n'anèren a lotjar-se en un lòc dera jurisdiccion de Murcia, tres lègues dera ciutat, a on l'arribèc a Andrés un malur que l'amièc a mand de pèrder era vida; se passèc que, dempús d'auer balhat en aqueth lòc quauques veires e prendes d'argent coma fisança, coma n'auien costum, Preciosa e era sua mairia, e Cristina damb d'autes gitanetes, e Andrés, se lotgèren ena aubèrja d'ua veuda rica qu'auie ua hilha, de dètz-e-sèt o dètz-e-ueit ans, un shinhau mès desvolopada que beròia, e, per mès donades, se cridaue Juana Carducha.
ERA-GITANETA-WEB	Aguesta, en auer vist dançar as gitanes e gitanos, la cuelhec eth diable, e se prepausèc préner per marit a Andrés s'eth volesse, encara qu'a toti es parents les hesse dò; e atau, cerquèc era escadença entà dider-la'c e la trapèc en corrau, a on Andrés auie entrat entà susvelhar dus polins.
ERA-GITANETA-WEB	S'apressèc ada eth, e ara prèssa, entà non èster desnishada, li didec:
ERA-GITANETA-WEB	Andres, que ja s'en sabie deth nòm, jo sò celibatària e rica; qu'era mia mair non a un aute hilh que jo, e aguesta aubèrja qu'ei sua, e ath delà d'açò, tie fòrça malhòls, e uns auti dus parelhs de cases.
ERA-GITANETA-WEB	Que m'as shautat: se me vòs coma esposa, aciu que sò; respone-me lèu, e s'ès discrèt, demora-te, e veiràs se quina vida mos balham.
ERA-GITANETA-WEB	Senhora damaisèla, que jo sò comprometut entà maridar-me, e es gitanos non mos maridam que damb gitanes; sauve-la Diu pera mercé que me volie hèr, de qué jo non sò digne.
ERA-GITANETA-WEB	Que non s'estèc a dus dits a se quèir mòrta era Carducha damb era agra responsa d'Andrés, a qui aurie replicat se non auesse vist qu'entrauen en corrau d'autes gitanes.
ERA-GITANETA-WEB	Andrés, coma discrèt, determinèc botar tèrra entre miei, e desviar-se d'aquera ocasion qu'eth diable l'aufrie, e atau, demanèc a toti es gitanos que partissen aquera net d'aqueth lòc.
ERA-GITANETA-WEB	Eri, que tostemp l'aubedien, se meteren lèu ara òbra, e en crubar es sues fisances aquera tarde, se n'anèren.
ERA-GITANETA-WEB	Carducha volec hèr demorar a Andrés ara fòrça, pr'amor que per gost non podie; e atau, damb prètzhèt, sagacitat e secret qu'eth sòn mau intent l'ensenhèc, botèc entre es causes d'Andrés, qu'era s'en sabec qu'èren sues, uns rics coraus e patenes d'argent, amassa damb d'autes jòies sues, e a penes auien gessut dera aubèrja, que hec votzes, dident qu'aqueri gitanos l'auien panat es sues jòies; ad aqueres votzes acodic era justícia e tota era gent deth pòble.
ERA-GITANETA-WEB	Es gitanos que s'arturèren, e toti jurauen qu'arren portauen panat e qu'eri harien a veir toti es sacs e provisions deth sòn campament.
ERA-GITANETA-WEB	D'aquerò que se'n hec fòrça era gitana vielha en tot cránher qu'en aquera recèrca non s'amuishèssen es pendolhs de Preciosa e es vestits d'Andrés, qu'era damb gran suenh e cautèla sauvaue; mès qu'era bona de Carducha ac resolvec damb rapiditat tot, pr'amor qu'ara dusau envolopa que guardèren didec que demanèssen se quina ère era d'aqueth gitano gran dançaire: qu'era l'auie vist entrar ena sua cramba dus viatges, e que poirie èster qu'eth les amièsse.
ERA-GITANETA-WEB	Comprenec Andrés que per eth ac didie, e en tot arrir, didec:
ERA-GITANETA-WEB	Senhora damaisèla, aguest qu'ei eth mèn garda-ròba e aguest ei eth mèn polin: se vos trapèssetz en eri çò que vos manque, jo que vo'lo pagarè sèt viatges mès, ath delà de someter-me ath castig qu'era lei da as lairons.
ERA-GITANETA-WEB	Acodiren dempús es ministres dera justícia a desvalisar eth polin, e en pògui torns que trapèren eth panatòri; que demorèc tant espaurit Andrés e tant estonat, que non semblèc qu'ua estatua, sense votz, de pèira dura.
ERA-GITANETA-WEB	Non me sospechè jo de qui?, didec, ara rason, era Carducha.
ERA-GITANETA-WEB	Guardatz damb quina bona mina s'amague un tan gran lairon!
ERA-GITANETA-WEB	A tot açò que caraue Andrés, suspens e cogitós, e non venguie de quèir ena traïson de Carducha.
ERA-GITANETA-WEB	Alavetz, s'apressèc ada eth un soldat coratjós, nebot deth baile, e sense mès ne mès lheuèc era man e li fotèc un lampit, tau, que li hec a tornar deth sòn encantament e li hec a rebrembar que non ère Andrés Caballero, senon senhor Juan e cavalièr; e en tot escométer ath soldat damb fòrça abiletat e mès colèra, l'arrinquèc era sua pròpia espada dera gaina, e se l'engainèc en còs, venguent mòrt en solèr.
ERA-GITANETA-WEB	E aciu qu'arribèc eth sorriscle deth pòble; aciu er enquimerar-se deth senhor baile; aciu er estavanir-se de Preciosa, e eth trebolar-se Andrés en veder-la estavanida; aciu er acodir toti as armes e anar darrèr er omicida.
ERA-GITANETA-WEB	Creishec era confusion, creishec era cridadissa, e per acodir Andrés ar estavaniment de Preciosa, deishèc d'acodir ara sua defensa; a tot darrèr, tanti carguèren sus Andrés, que l'agarrèren e l'estaquèren damb dues gròsses cadies.
ERA-GITANETA-WEB	Que plan volie eth baile de lo penjar de seguit, se siguesse ena sua man; mès que li calec amiar-lo entà Murcia, per èster dera sua jurisdiccion.
ERA-GITANETA-WEB	Non l'amièren enquiath dia a vier, e en dia qu'aquiu s'estèc Andrés patic fòrça martiris e reprovacions, qu'er embestiat baile, e es sòns ministres, e toti es deth lòc li heren.
ERA-GITANETA-WEB	Cuelhec eth baile guaires gitanos e gitanes podec, pr'amor qu'era majoritat hugeren.
ERA-GITANETA-WEB	Fin finau, damb eth somari deth cas e damb ua grana catèrva de gitanos, entrèren eth baile e es sòns ministres amassa damb plan auta gent armada en Murcia, entre es quaus i ère Preciosa e eth praube Andrés, sarrat damb cadies, sus un macho, e damb manilhes e ua forqueta de hèr entà immobilizar-li eth cap.
ERA-GITANETA-WEB	Gessec tota Murcia entà veir as presonièrs; que ja se n'auien sabut dera mòrt deth soldat.
ERA-GITANETA-WEB	Mès era beresa de Preciosa aqueth dia siguec tanta, qu'arrés la guardaue que non la benedisse, e venguec era naua dera sua beresa enquias aurelhes dera senhora Corregidoira, que peth curiosèr de veder-la hec qu'eth Corregidor, eth sòn marit, manèsse qu'aquera gitaneta non entrèsse ena preson, e òc toti es auti, e a Andrés lo botèren en un estret croton, qu'era sua escurina e era manca dera lum de Preciosa lo tractèren de manèra, que plan se pensèc non gésser d'aquiu senon enquiara sepultura.
ERA-GITANETA-WEB	Amièren a Preciosa damb era sua mairia entà que la vedesse era Corregidoira, e atau que la vedec didec:
ERA-GITANETA-WEB	Damb rason la lauden de beròia.
ERA-GITANETA-WEB	Quinze ans, responec era gitana, dus mesi mès o mens.
ERA-GITANETA-WEB	Aguesti qu'aurie ara era malerosa dera mia Costança.
ERA-GITANETA-WEB	Ai, amigues, qu'aguesta mainada m'a renauit era mia desaventura!, didec era Corregidoira.
ERA-GITANETA-WEB	Senhora mia, eth gitano qu'ei empresoat non a eth tòrt, pr'amor que siguec provocat: lo cridèren lairon, e non n'ei; li balhèren un lampit ena sua cara, qu'ei tau, qu'en eth se desnishe era bondat deth sòn anament.
ERA-GITANETA-WEB	Per Diu e per qui vos ètz, senhora, que li hescatz a vier justícia, e qu'eth senhor Corregidor non se hèsque lèu a tier en eth eth castig qu'es leis lo menacen; e se bèth plaser vos a hèt era mia beresa, entretietz-la en tot entretier ath presoèr, pr'amor qu'en finau dera sua vida i a eth finau dera mia.
ERA-GITANETA-WEB	Eth qu'a de vier eth mèn espós, e justi e aunesti trebucs an empachat qu'enquia ara non mos auem balhat es mans.
ERA-GITANETA-WEB	Se siguessen de besonh sòs entà arténher eth perdon dera part, tot eth nòste campament se venerà en public enquant, e se balharà encara mès de çò que demanèssen.
ERA-GITANETA-WEB	Senhora mia, se sabetz se qué ei amor, e en bèth temps l'auéretz, e ara l'auetz ath vòste espòs, planhetz-vos de jo, qu'estimi trenda e aunestaments ath mèn.
ERA-GITANETA-WEB	Tant qu'açò, entrèc eth Corregidor, e trapant ara sua hemna e a Preciosa ploroses e encadiades, demorèc en suspens, atau deth sòn plor que dera sua beresa; preguntèc era causa d'aqueth sentiment, e era responsa que dèc Preciosa siguec deishar es mans dera Corregidoira e agarrar-se as pès deth Corregidor, en tot dider- li:
ERA-GITANETA-WEB	Senhor, misericòrdia, misericòrdia!
ERA-GITANETA-WEB	S'eth mèn espòs morís, que jo sò mòrta!
ERA-GITANETA-WEB	Qu'eth non a eth tòrt; mès que se lo tie, que se me balhe a jo era pena; e s'aquerò non pòt èster, aumens, que s'entretengue eth plaid tant que se procuren e cèrquen es mejans possibles entath sòn remèdi; que poirie èster qu'ath que non pequèc de malícia l'envièsse eth cèu era salut de gràcia.
ERA-GITANETA-WEB	Un aute còp en suspens demorèc eth Corregidor en enténer es discretes rasons dera Gitaneta, e que dejà, se non siguesse per mostrar senhaus de feblesa, l'auesse acompanhat enes sues lèrmes.
ERA-GITANETA-WEB	Tant qu'açò se passaue, s'estaue era gitana vielha considerant granes, moltes e diuèrses causes, e ath cap de tot aguest suspens e imaginacion, didec:
ERA-GITANETA-WEB	Demoren-me vòstes mercés, senhors mèns, un shinhalet; que jo harè qu'aguesti plors se convertisquen en arridalhes, encara qu'a jo me còste era vida.
ERA-GITANETA-WEB	E atau, damb ues leugères camardades s'en gessec d'a on s'estaue, en tot deishar as presents confonudi per çò qu'auie dit.
ERA-GITANETA-WEB	Mentretant, donc, qu'era tornaue, jamès deishèc Preciosa es lèrmes ne es precs de qué s'entretenguesse era causa deth sòn espós, damb era intencion d'avisar a sa pair, que venguesse a saber-se'n d'era.
ERA-GITANETA-WEB	Que tornèc era gitana damb un petit còfre jos eth braç, e didec ath Corregidor que damb era sua hemna e era se calèssen en ua cramba; qu'auie granes causes a dider-les en secret.
ERA-GITANETA-WEB	Eth Corregidor en tot créir que quauqui panatòris des gitanos li volerie desnishar, pr'amor d'auer-lo propici en plaid deth presoèr, ath moment se retirèc damb era e era sua hemna ena sua cramba, a on era gitana, calant-se de jolhs dauant des dus, les didec:
ERA-GITANETA-WEB	S'es bones naues que vos voi balhar, senhors, non meriten arténher coma present eth perdon d'un gran pecat mèn, que sò aciu entà recéber eth castig que me voléssetz balhar; mès abantes que lo coheissa voi que me digatz, senhors, prumèr, se coneishetz aguestes jòies.
ERA-GITANETA-WEB	E en tot daurir un cofret a on i auien es de Preciosa, l'ac metec a mans deth Corregidor, e en daurir-lo, vedec aqueri pendolhs mainadencs; mès que non se n'encuedèc se qué podien significar.
ERA-GITANETA-WEB	Los campèc tanben er Corregidoira, mès que tanpòc i queiguec: solet didec:
ERA-GITANETA-WEB	Aguesti ornaments son de bèra creatura petita.
ERA-GITANETA-WEB	Atau qu'ei, didec era gitana; e de quina creatura siguen ac ditz aguest escrit qu'ei en aguest papèr plegat.
ERA-GITANETA-WEB	Despareishuda eth dia dera Ascension deth Senhor, tàs ueit deth maitin, der an mil cinc cents nauanta cinc.
ERA-GITANETA-WEB	Amiaue botadi era mainada aguesti penjolhs qu'en aguest còfre son sauvadi".
ERA-GITANETA-WEB	A penes auec entenut era Corregidoira es rasons deth papèr, quan arreconeishec es penjolhs, se les calèc ena boca e balhant-les infiniti punets, queiguec estavanida.
ERA-GITANETA-WEB	S'apressèc eth Corregidor entada era, abantes de preguntar ara gitana pera sua hilha, e en tot se reméter, didec:
ERA-GITANETA-WEB	Bona hemna, abantes àngel que gitana, a on ei eth patron, voi díder, era creatura, que son aguesti penjolhs?
ERA-GITANETA-WEB	A on, senhora?, responec era gitana.
ERA-GITANETA-WEB	Que l'auetz ena vòsta casa: aquera gitaneta que vos treiguec es lèrmes des uelhs ei eth sòn patron, e ei sense cap de dobte era vòsta hilha; que jo la panè en Madrid dera vòsta casa eth dia e ora que ditz aguest papèr.
ERA-GITANETA-WEB	En escotar aquerò era trebolada senhora, se desliguèc es sandales, e a tot còrrer gessec entara sala a on auie deishat a Preciosa, e la trapèc entornejada des sues damaisèles e mosses, encara plorant; se lancèc entada era, e sense dider-li arren, a tota prèssa li descordèc eth pitrau e campèc s'auie un petit senhau, a manèra d'un luèr blanc, qu'auie neishut, e lo trapèc ja gran; que damb eth temps s'auie agranit.
ERA-GITANETA-WEB	Dempús, damb era madeisha rapiditat, la descaucèc e descurbic un pè de nhèu e d'ivòri, hèt ua filigrana, e vedec en eth çò que cercaue; qu'ère qu'es dus dits darrèrs deth pè dret se hègen er un damb er aute damb un shinhau de carn, que, de petita, jamès se l'auien volut copar, pr'amor de non hèr-li mau.
ERA-GITANETA-WEB	Eth pitrau, es dits, es penjolhs, eth dia senhalat deth panatòri, era confession dera gitana, e eth subersaut e alegria qu'auien recebut es sòns pairs quan la vederen, damb tota era vertat verifiquèren ena amna dera Corregidoira èster Preciosa era sua hilha; e atau, cuelhent-la enes sòns braci, tornèc damb era de cap a on eth Corregidor e era gitana s'estauen.
ERA-GITANETA-WEB	Preciosa qu'anaue confonuda, que non sabie se per qué s'auien hèt damb era aqueres diligéncies, e mès en veder-se amiada enes braci dera Corregidoira, e que li hège d'un punet enquia cent.
ERA-GITANETA-WEB	Arribèc, fin finau, senhora Guiomar damb era preciosa carga ena preséncia deth sòn marit, e en tot cambiar-la des sòns braci entàs deth Corregidor, li didec:
ERA-GITANETA-WEB	Recebetz, senhor, ara vòsta hilha Costança; qu'ei era sense dobte: non ac dobtetz, senhor, en cap moment; eth senhau des dits junhudi e eth deth pitrau que les è vist, e mès, qu'a jo m'ac està dident era amna dès er instant qu'es mèns uelhs la vederen.
ERA-GITANETA-WEB	Preciosa; que çò de madeish s'a passat en jo qu'en vos; e mès, que tanti elements amassa, se com poirien arribar se non siguesse per miracle?
ERA-GITANETA-WEB	Tota era gent de casa anaue embelinada, demanant-se es uns as auti se qué serie aquerò, e toti mancauen era balestada; pr'amor que, qui podie imaginar-se qu'era Gitaneta ère hilha des sòns senhors?
ERA-GITANETA-WEB	Eth Corregidor didec ara sua hemna, e ara sua hilha, e ara gitana vielha qu'aqueth cas se sauvèsse en secret enquia qu'eth lo desnishèsse; e atau madeish li didec ara vielha qu'eth li perdonaue er afront que l'auie hèt en panar-li era amna, pr'amor qu'era recompensa de se l'auer entornat mès granes alegries meritaue, e que solet li hège dò que en tot saber-se'n era dera qualitat de Preciosa, l'auesse maridat damb un gitano, e mès damb un lairon e omicida.
ERA-GITANETA-WEB	Ai, senhor mèn, didec ad açò Preciosa, que ne ei gitano ne lairon, que'ei vertat qu'ei aucidor.
ERA-GITANETA-WEB	Mès ne siguec deth que li treiguec er aunor, e non podec hèr mens que mostrar se qui ère e aucir-lo.
ERA-GITANETA-WEB	Se com que non ei gitano, hilha mia?, didec senhora Guiomar.
ERA-GITANETA-WEB	Alavetz era gitana vielha condèc de forma braca era istòria d'Andrés Caballero, e qu'ère hilh de senhor Francisco de Càrcamo, qu'ère cavalièr der abit de Santiago, e que se cridaue senhor Juan de Cárcamo, tanben deth madeish abit, qu'es sòns vestits era sauvaue quan les escambièc pes de gitano.
ERA-GITANETA-WEB	Que tanben condèc er acòrd qu'entre Preciosa e Juan s'auie hèt de demorar dus ans de pròva entà maridar-se o non; que metec en sòn punt era aunestetat d'ambdús e era agradiua condicion de senhor Juan.
ERA-GITANETA-WEB	Autant se miralhèren d'aquerò que dera trobalha dera sua hilha, e manèc eth Corregidor ara gitana qu'anèsse a cercar es vestits de senhor Juan.
ERA-GITANETA-WEB	Atau qu'ac hec, e tornèc damb un aute gitano que se les hec a vier.
ERA-GITANETA-WEB	Tant qu'era anaue e tornaue, heren sa pairs a Preciosa cent mil preguntes, que responec damb tanta discrecion e gràcia, qu'encara que non l'auessen arreconeishut coma hilha, les auesse enamorat.
ERA-GITANETA-WEB	Li demanèren s'auie bèra afeccion per senhor Juan.
ERA-GITANETA-WEB	Les responec que sonque aquera que l'obligaue a èster arregraïda damb qui s'auie volut umiliar per era a èster gitano; mès que ja non s'estenerie a mès er arregraïment d'aquerò qu'es sòns senhors pairs volessen.
ERA-GITANETA-WEB	Cara, hilha Preciosa, didec sa pair (qu'aguest nòm de Preciosa voi que te demore, en memòria dera tua pèrta e trobada); que jo, coma ta pair, me n'encuedi de calar-te en estat que non desdigue de se qui ès.
ERA-GITANETA-WEB	Senhor, en tot èster tan principau senhor Juan de Cárcamo coma n'ei, e estimant tant ara nòsta hilha, que non mos estarie mau de balhar-la-se coma esposa.
ERA-GITANETA-WEB	E eth responec:
ERA-GITANETA-WEB	Sonque aué que l'auem trapat, e ja voletz que la perdam?
ERA-GITANETA-WEB	Gaudim-la bèth temps; qu'en maridar-la, non serà nòsta, senon deth sòn marit.
ERA-GITANETA-WEB	Qu'auetz rason, senhor, responec era; mès balhatz era orde de trèir a senhor Juan, que deu estar-se en bèth croton.
ERA-GITANETA-WEB	Que i deu èster, didec Preciosa; pr'amor qu'a un lairon, aucidor, e, mès que mès gitano, non l'auràn balhat mielhor estança.
ERA-GITANETA-WEB	Que jo lo voi anar a veir, pr'amor que li vau a cuélher era confession, responec eth Corregidor, e tornamai vos encomani, senhora, qu'arrés sàpie aguesta istòria enquia que jo volga.
ERA-GITANETA-WEB	Hec net, e en èster lèu es dètz, treigueren a Andrés dera preson, sense es manilhes ne era forqueta de hèr que l'immobilizaue eth cap; mès que non sense ua grana cadia que dès es pès li sarraue tot eth còs.
ERA-GITANETA-WEB	Arribèc atau, sense èster vist per arrés, senon des que l'amiauen, en casa deth Corregidor, e en silenci e rapiditat l'entrèren en ua cramba a on s'estauen solet senhora Guiomar, eth Corregidor, Preciosa e uns auti dus vailets dera casa.
ERA-GITANETA-WEB	Mès quan Preciosa vedec a senhor Juan sarrat e encadenat damb ua tan grana cadia, esblancossit eth ròstre e damb es uelhs damb mina d'auer plorat, se li sarrèc eth còr, e s'apressèc ath braç de sa mair, que s'estaue ath sòn cant, que, en tot abraçar-la, li didec:
ERA-GITANETA-WEB	Remet-te, mainada; que tot çò que ves a de revier ath tòn gost e profit.
ERA-GITANETA-WEB	Totun açò, se'n volie saber d'Andrés, que s'era sòrt amièsse en soquèr es sòns eveniments, de manèra que venguesse espòs de Preciosa, se se tierie erós, en èster o ben Andrés Caballero, o ben senhor Juan de Cárcamo.
ERA-GITANETA-WEB	Tan lèu entenec Andrés cridar-se peth sòn nòm, didec:
ERA-GITANETA-WEB	Donques que Preciosa non a volut mantier-se enes limits deth silenci, e a desnishat se qui sò, encara qu'aguesta bona ventura me hesse a vier monarca deth mon, l'auria ada era en tant, que botèssa limit as mèns desitges, sense gosar desirar un aute ben qu'eth deth cèu.
ERA-GITANETA-WEB	Donques per aguest bon coratge qu'auetz mostrat, senhor Juan de Cárcamo, ath sòn temps harè que Preciosa sigue era vòsta legitima esposa, e ara vo'la balhi e autregi en esperança, per mès rica jòia dera mia casa, e dera mia vida, e dera mia amna; e estimatz-la coma çò que didetz, pr'amor qu'en era vos balhi a senhora Costança de Meneses, era mia soleta hilha, que, se vos egale en amor, non vos desmerite arren en linhatge.
ERA-GITANETA-WEB	Se jarguèc senhor Juan es vestits de camin qu'aciu s'auie hèt a vier era gitana; se convertiren es presons e cadies de hèr en libertat e cadies d'aur; era tristesa des gitanos presi, en alegria, pr'amor qu'un aute dia les tengueren a credit.
ERA-GITANETA-WEB	Recebec er oncle deth mòrt era promesa de dus mil ducats, que li heren pr'amor de qué deishèsse eth plaid e perdonèsse a senhor Juan.
ERA-GITANETA-WEB	Didec eth Corregidor a senhor Juan qu'auie per notícia cèrta que sa pair senhor Francisco de Cárcamo ère aprovedit coma corregidor dera ciutat, e que serie bon de demorar-lo, entà que damb era sua aprobacion e consentiment se hessen es nòces.
ERA-GITANETA-WEB	Senhor Juan didec que non gesserie de çò qu'eth ordenèsse; mès que, abantes de tot, s'auie de maridar damb Preciosa.
ERA-GITANETA-WEB	Autregèc licéncia er Arquebisbe entà que damb ua soleta amonestacion se hesse.
ERA-GITANETA-WEB	I auec hèstes ena ciutat, pèr èster plan ben considerat eth Corregidor, damb huecs d'artifici, tòros e canères eth dia des nòces; era gitana vielha que se demorèc en casa; que non se volec desseparar dera sua arrèhilha Preciosa.
ERA-GITANETA-WEB	Qu'arribèren es naues enquiara Cort deth cas e maridatge dera Gitaneta; s'en sabec senhor Francisco de Cárcamo qu'ère eth sòn hilh eth gitano, e ère Preciosa era Gitaneta qu'eth auie vist, qu'era sua beresa li desencusèc era frivolitat deth sòn hilh, que ja l'auie balhat per perdut, en saber-se'n que non auie anat entà Flandes; e mès que mès pr'amor que vedec se guaire ben l'estaue maridar-se damb era hilha de tan gran cavalièr e tan ric coma ère senhor Fernando de Azevedo.
ERA-GITANETA-WEB	Hec lèu a partir, pr'amor d'arribar d'ora a veir as sòns hilhs, e en vint dies ja ère en Murcia, que damb era sua arribada se renauiren es gosti, se heren es nòces, se condèren es vides, e es poètes dera ciutat, que n'a quauqui uns, e plan boni, cuelheren er encargue de hestejar er estranh cas, amassa damb era beresa sense comparèr dera Gitaneta.
ERA-GITANETA-WEB	E de tau manèra escriuec eth famós licenciat Pozo, qu'enes sòns vèrsi durarà era fama dera Preciosa tant qu'es sègles duren.
ERA-GITANETA-WEB	Que me desbrembaua de díder se com era ostalièra desnishèc ara justícia que non ère vertat çò deth panatòri d'Andrés eth gitano, e coheissèc era sua colpa, a qué non responec deguna pena, pr'amor qu'ena alegria dera trobada e deth maridatge s'acoguèc era resvenja e ressuscitèc era cleméncia.
WEB-CRIM-E-CASTIG	Ua tarde plan cauda de començament de junhsèga, un joen gessec dera redusida cramba qu’auie logada en carreron de S… e, damb pas doç e trantalhant, se filèc de cap ath pònt K…
WEB-CRIM-E-CASTIG	Qu’auie auut era sòrt de non trapar-se damb era sua patrona ena escala.
WEB-CRIM-E-CASTIG	Eth sòn crambòt se trapaue jos eth tet d’un gran edifici de cinc estatges, e mès qu’ua cramba, semblaue un armari.
WEB-CRIM-E-CASTIG	Per çò dera patrona, que l’auie logat era cramba damb servici e pension, s’estaue en un departament der estatge de baish; de sòrta que, eth nòste joen, cada còp que gessie, se vedie obligat a passar per dauant dera pòrta dera codina que daue tara escala e ère, lèu tostemp, dubèrta de land en land.
WEB-CRIM-E-CASTIG	En aguesti moments sentie invariablaments ua sensacion ingrata de vague temor, que l’umiliaue e li daue ath sòn aspècte ua expression ombriua.
WEB-CRIM-E-CASTIG	Deuie ua quantitat considerabla ara patrona e plan per aquerò cranhie trapar-se damb era.
WEB-CRIM-E-CASTIG	Non ei que siguesse un covard ne un òme aclapat pera vida.
WEB-CRIM-E-CASTIG	Ath contrari, se trapaue de hège bèth temps en un estat d’irritacion, de tension contunha, qu’arribaue ena ipocondria.
WEB-CRIM-E-CASTIG	S’auie avedat a víuer tant embarrat en eth madeish, tant isolat, que non solet cranhie trapar-se damb era sua patrona, senon que refusaue quinsevolh relacion damb es sòns semblables.
WEB-CRIM-E-CASTIG	Era praubetat l’ablasigaue.
WEB-CRIM-E-CASTIG	Ça que la, darrèraments aguesta misèria auie deishat d’èster entada eth un patiment.
WEB-CRIM-E-CASTIG	Eth joen auie renonciat a totes es sues ocupacions diadères, a tot trabalh.
WEB-CRIM-E-CASTIG	Ath hons, se’n burlaue dera sua patrona e de totes es intencions que podesse auer contra eth, mès arturar-se ena escala pr’amor d’enténer pegaries e vulgaritats, recriminacions, quèishes, menaces, e auer de respóner damb evasiues, desencuses, mentides…
WEB-CRIM-E-CASTIG	Non, que valie mès esguitlar-se pera escala coma un gat, pr’amor de passar non avertit e desparéisher.
WEB-CRIM-E-CASTIG	Aquera tarde eth temor qu’experimentaue dauant dera idia de trapar-se damb era sua creditritz l’aumplic d’estonament tanlèu se vedec en carrrèr.
WEB-CRIM-E-CASTIG	Òc, qu’er òme ac a tot a man, e, coma un bon guiterós, dèishe que tot passe dauant des sòns nassi…
WEB-CRIM-E-CASTIG	Aquerò qu’ei ja un axiòma…
WEB-CRIM-E-CASTIG	Ei chocant que çò que mès temor inspire as òmes sigue aquerò que les separe des sòns costums.
WEB-CRIM-E-CASTIG	Òc, qu’aquerò ei çò que mès les altère…
WEB-CRIM-E-CASTIG	Mès aquerò que ja ei massa divagar!
WEB-CRIM-E-CASTIG	Tant que divagui non hèsqui arren.
WEB-CRIM-E-CASTIG	E tanben poiria díder que non hèr arren ei çò que me posse a divagar.
WEB-CRIM-E-CASTIG	Que hè ja un mes qu’è eth costum de parlar damb jo madeish, de passar dies sancers estirat en mèn cornèr, pensant…
WEB-CRIM-E-CASTIG	Pegaries…
WEB-CRIM-E-CASTIG	Pr’amor que, per qué me cau a jo dar aguest pas?
WEB-CRIM-E-CASTIG	Sò dilhèu capable de hèr… “aquerò”?
WEB-CRIM-E-CASTIG	Qu’ei que, aumens, ac è pensat seriosaments?
WEB-CRIM-E-CASTIG	Plan que non: tot qu’a estat un jòc dera mia imaginacion, ua fantasia que me divertís…
WEB-CRIM-E-CASTIG	Era calor qu’ère estofanta.
WEB-CRIM-E-CASTIG	Er aire irrespirable, era multitud, era vision des empontaments, dera caudea, des tòchos escampilhats pertot, e aguesta flaira especiau tan coneishuda pes petersburguesi que dispausen de mejans de logar ua casa en camp, tot aquerò aumentaue era tension des nèrvis, ja pro excitats, deth joen.
WEB-CRIM-E-CASTIG	Era insuportabla flaira des tauèrnes, plan abondoses en aqueth barri, e es embriacs que se trapauen en cada pas a maugrat d’èster dia de trabalh, completauen eth malerós e orrible quadre.
WEB-CRIM-E-CASTIG	Ua expression d’amargant desengust passèc pes fini traits deth joen.
WEB-CRIM-E-CASTIG	Qu’ère, dit de passa, d’extraordinari bon pòrt, d’ua estatura que superaue era mieja, prim e ben format.
WEB-CRIM-E-CASTIG	Auie es peus neri e uns magnifics uelhs escurs.
WEB-CRIM-E-CASTIG	Lèu queiguec en un prigond deliri, o, mielhor dit, en ua sòrta d’embotatge, e seguic eth sòn camin sense veir, o mèsalèu sense voler veir, arren de çò que l’enrodaue.
WEB-CRIM-E-CASTIG	De quan en quan gasulhaue ues paraules confuses, en tot cedir ad aqueth costum de hèr un monològ qu’auie arreconeishut un moment abans.
WEB-CRIM-E-CASTIG	Se n’encuedaue de qué es idies se l’embolhauen a viatges en cervèth, e de qué ère somaments fèble.
WEB-CRIM-E-CASTIG	Anaue tan miserablaments vestit, qu’arrés en sòn lòc, ne tansevolh un vielh vagabond, aurie gausat gésser en carrèr damb semblables pelhòts.
WEB-CRIM-E-CASTIG	Plan qu’aguest espectacle ère normau en barri que s’estaue eth nòste joen.
WEB-CRIM-E-CASTIG	Era proximitat deth Mercat Centrau, era multitud d’obrèrs e de menestraus amolonadi en aqueri carrerons deth centre de Petersburg metien en quadre diboishi tan singulars, que ne era figura mès chocanta podie cridar era atencion ad arrés.
WEB-CRIM-E-CASTIG	Ath delà d’aquerò, s’auie apoderat d’aqueth òme un mensprètz tan herotge contra tot, que, a maugrat deth sòn orgulh naturau un shinhau ingenú, mostraue es sòns pelhòts sense cap tipe de vergonha.
WEB-CRIM-E-CASTIG	Ua auta causa aurie estat se s’auesse trapat damb quauqua persona coneishuda o damb quauque vielh camarada, causa que sajaue d’evitar.
WEB-CRIM-E-CASTIG	Ça que la, s’arturèc a sec, e se hec a vier nerviosaments era man en chapèu quan un embriac que transportauen, sabi pas entà on ne per qué, en ua carreta ueda qu’arrossegauem, ath tròt, dus shivaus grani, li didec cridant:
WEB-CRIM-E-CASTIG	Ep, tu, chapelièr aleman!
WEB-CRIM-E-CASTIG	Qu’ère un chapèu de copa nauta, circulara, descolorit per usatge, traucat, caperat de plapes, de cantons rosigadi e plen de bonhes.
WEB-CRIM-E-CASTIG	Totun, non ère era vergonha, senon un aute sentiment, plan semblable ath terror, çò que s’auie apoderat deth joen.
WEB-CRIM-E-CASTIG	Qu’ac sabia, gasulhèc en sòn trebolament, n’auia era presentida.
WEB-CRIM-E-CASTIG	Non i a arren pejor qu’aquerò.
WEB-CRIM-E-CASTIG	Ua menudalha, ua fotesa, que pòt mauméter tot eth negòci.
WEB-CRIM-E-CASTIG	Òc, aguest chapèu tire era atencion; ei tan ridicul, que tire es guardades.
WEB-CRIM-E-CASTIG	Eth que va vestit damb aguesti pelhòts a besonh d’ua casqueta, encara que sigue vielha; non aguesta causa tant orribla.
WEB-CRIM-E-CASTIG	Arrés amie un chapèu coma aguest.
WEB-CRIM-E-CASTIG	Que te distinguissen a ua versta ar entorn.
WEB-CRIM-E-CASTIG	Te rebrembaràn.
WEB-CRIM-E-CASTIG	Aquerò qu’ei çò de mès important: se’n brembaràn d’eth, damb eth temps, e serà ua tralha…
WEB-CRIM-E-CASTIG	Es petiti detalhs…
WEB-CRIM-E-CASTIG	Vaquí eth quid.
WEB-CRIM-E-CASTIG	Aquerò ei çò qu’acabe perdent-lo a un…
WEB-CRIM-E-CASTIG	Que non li calie vier mès luenh; se’n sabie autanplan deth numèro exacte de passi qu’auie de hèr dès era pòrta dera sua casa; exactaments sèt cents trenta.
WEB-CRIM-E-CASTIG	Les auie compdat un dia, quan era concepcion deth sòn projècte ère encara recenta.
WEB-CRIM-E-CASTIG	Alavetz, ne eth madeish credie ena sua realizacion.
WEB-CRIM-E-CASTIG	Era sua illusòria audàcia, ath còp sugestiua e monstruosa, solet servie entà exitar-li es nèrvis.
WEB-CRIM-E-CASTIG	Ara, passat un mès, començaue a campar es causes de ua auta manèra e, a maugrat des sòns enervants solilòquis sus era sua feblesa, sus era sua impoténcia e sus era sua indecision, s’anaue acostumant de man en man, coma a maugrat sòn, a cridar “negòci” ad aquera fantasia espaventosa, e, en considerar-la atau, la poirie amiar a tèrme, enquia e tot dobtant d’eth madeish.
WEB-CRIM-E-CASTIG	Aqueth dia s’auie prepausat hèr un assag e era sua agitacion creishie a cada pas que balhaue.
WEB-CRIM-E-CASTIG	Damb eth còr aflaquit e secodidi es membres per ua tremolor nerviosa, arribèc, fin finau, en un immens edifici, qu’ua des sues façades daue tath canau e era auta tath carrèr.
WEB-CRIM-E-CASTIG	Eth casalon ère dividit en ua infinitat de petiti departaments abitadi per modèsti menestraus de tota sòrta: sartes, sarralhaires…
WEB-CRIM-E-CASTIG	I auie aquiu codinères, alemans, gaudimèles, foncionaris d’infima categoria.
WEB-CRIM-E-CASTIG	Eth va-e-ven de gent, qu’ère de contunh a trauèrs des pòrtes e des dus patis der edifici.
WEB-CRIM-E-CASTIG	Lo susvelhauen tres o quate portièrs, mès eth nòste joen auec era satisfaccion de non trapar-se damb degun d’eri.
WEB-CRIM-E-CASTIG	Passèc eth lumedan e se calèc ena escala dera dreta, estreta e escura coma ère normau en ua escala de servici.
WEB-CRIM-E-CASTIG	Mès aguesti detalhs qu’èren familiars entàth nòste eròi e, ath delà, non lo desengustauen: en aquera escurina non auie de crànher es guardades des curiosi.
WEB-CRIM-E-CASTIG	Aquiu li barrèren eth pas diuèrsi ancians soldats que hègen eth mestièr de mossos e treiguien es mòbles d’un departament ocupat (eth joen se’n sabie) per un foncionari aleman maridat.
WEB-CRIM-E-CASTIG	Aquerò qu’està pro ben”.
WEB-CRIM-E-CASTIG	Piquèc ena pòrta dera vielha.
WEB-CRIM-E-CASTIG	Era campaneta trinhonèc tan fèblaments, que se diderie qu’ère de lhauna e non de coeire.
WEB-CRIM-E-CASTIG	Atau èren es campanetes des petiti departaments en toti es grani edificis semblables ad aqueth.
WEB-CRIM-E-CASTIG	Mès eth joen se n’auie desbrembat ja d’aguest detalh, e eth trinhonar dera campaneta deuec desvelhar en eth quauque vielh rebrembe, pr’amor que s’estrementic.
WEB-CRIM-E-CASTIG	Era feblesa des sòns nèrvis qu’ère extrèma.
WEB-CRIM-E-CASTIG	Ath cap d’un instant, era pòrta s’entredauric.
WEB-CRIM-E-CASTIG	Pera estreta dubertura, era logatària campèc ar intrús damb evidenta maufidança.
WEB-CRIM-E-CASTIG	Sonque se vedien es sòns uelhets brilhant ena ombra.
WEB-CRIM-E-CASTIG	En veir que i auie gent en soleret, se padeguèc e dauric era pòrta.
WEB-CRIM-E-CASTIG	Era vielha s’estaue quieta ath sòn dauant.
WEB-CRIM-E-CASTIG	Qu’ère ua hemna menuda, reseca, d’uns seishanta ans, damb un nas agudent e uns uelhs ludents de dolenteria.
WEB-CRIM-E-CASTIG	Amiaue eth cap descubèrt, e es sòns peus, d’un ròi amendrit e damb solet quauques guinses grises, èren negades d’òli.
WEB-CRIM-E-CASTIG	Un vielh chal de flanèla enrodaue eth sòn còth, long e descarnat coma ua pauta de poric, e, a maugrat deth calor, amiaue sus es espatles ua perissa, espelada e auriolenca.
WEB-CRIM-E-CASTIG	Era tossiquèra la secodie cada moment.
WEB-CRIM-E-CASTIG	Era vielha panteishaue.
WEB-CRIM-E-CASTIG	Eth joen la deuec guardar d’ua manèra estranha, pr’amor qu’es menuts uelhs vengueren a èster de nauèth maufidadi.
WEB-CRIM-E-CASTIG	Raskolnikov, estudiant.
WEB-CRIM-E-CASTIG	Venguí ena sua casa hè un mès, mormolhèc rapidaments, en tot inclinar-se a mieges, donques qu’auie decidit mostrar-se plan amable.
WEB-CRIM-E-CASTIG	Era vielha non responec; semblaue reflexionar.
WEB-CRIM-E-CASTIG	Dempús l’indiquèc ath visitaire era pòrta dera sua cramba, tant que se hège enlà pr’amor de deishar-lo passar.
WEB-CRIM-E-CASTIG	Entratz, gojat.
WEB-CRIM-E-CASTIG	Era redusida cramba que siguec introdusit eth gojat auie es parets revestides de papèr auriò.
WEB-CRIM-E-CASTIG	Ridèus de mossolina penjauen dauant des hièstres, ornades damb tistèrs de geranis.
WEB-CRIM-E-CASTIG	En aqueth moment, eth solei cogant illuminaue era cramba.
WEB-CRIM-E-CASTIG	E hèc ua lucada rapida per tota era cramba pr’amor de gravar eth mendre detalh ena sua memòria.
WEB-CRIM-E-CASTIG	Mès era pèça, que non auie arren de particular.
WEB-CRIM-E-CASTIG	Es mòbles, rosigats, de husta clara, se compausauen d’un sofà enòrme, de dorsièr corbat, ua taula ovalada plaçada dauant deth sofà, un tocador damb miralh, diuèrses cagires sarrades enes parets e dus o tres gravats sense cap de valor, que representauen senhoretes alemanes, cada ua damb un audèth ena man.
WEB-CRIM-E-CASTIG	Qu’ère tot.
WEB-CRIM-E-CASTIG	En un cornèr, dauant d’ua imatge, ahlamaue ua lampeta.
WEB-CRIM-E-CASTIG	Tot ludie de netedat.
WEB-CRIM-E-CASTIG	Arrés aurie pogut desnishar ne era mendre particula de povàs en tot eth departament.
WEB-CRIM-E-CASTIG	Que ja non i auie mès pèces en departament.
WEB-CRIM-E-CASTIG	Que vengui a empenhar aquerò.
WEB-CRIM-E-CASTIG	E treiguec dera pòcha un vielh relòtge d’argent, qu’ath sòn revèrs i auie gravada ua representacion de glòb terrèstre e que d’eth penjaue ua cadia d’acèr.
WEB-CRIM-E-CASTIG	Mès, s’encara non m’auetz entornat era quantitat que vos deishè!
WEB-CRIM-E-CASTIG	Vos pagarè es interèssi d’un mes mès.
WEB-CRIM-E-CASTIG	Tietz paciéncia.
WEB-CRIM-E-CASTIG	M’autrejaríetz ua bona quantitat peth relòtge, Alena Ivanovna?
WEB-CRIM-E-CASTIG	Mès s’ei que hètz a vier ua misèria!
WEB-CRIM-E-CASTIG	Aguest relòtge non vau arren, amic mèn.
WEB-CRIM-E-CASTIG	Er aute viatge vos autregè dus beròis bilhets per un anèth que se podie aquerir nau en ua joieria sonque per un roble e miei.
WEB-CRIM-E-CASTIG	Balhatz-me quate robles e lo desempenharè.
WEB-CRIM-E-CASTIG	Qu’ei un rebrembe deth mèn pair.
WEB-CRIM-E-CASTIG	Receberè sòs d’un moment en aute.
WEB-CRIM-E-CASTIG	Un roble e miei, e vos descompdarè es interèssi.
WEB-CRIM-E-CASTIG	Un roble e miei!, exclamèc eth joen.
WEB-CRIM-E-CASTIG	Se non vos semble ben, vo’lo hètz a vier.
WEB-CRIM-E-CASTIG	E era vielha l’entornèc eth relòtge.
WEB-CRIM-E-CASTIG	Eth lo cuelhec e se premanic a gésser, emmaliciat; mès, de pic, se n’encuedèc de qué era vielha usurèra ère eth sòn darrèr recurs e de qué auie vengut aciu entà ua auta causa.
WEB-CRIM-E-CASTIG	Balhatz-me es sòs, didec secaments.
WEB-CRIM-E-CASTIG	Era vielha treiguec ua clau dera pòcha e passèc ena cramba deth costat.
WEB-CRIM-E-CASTIG	En demorar-se solet, eth joen comencèc a reflexionar, tant qu’avedaue era aurelha.
WEB-CRIM-E-CASTIG	Que hège deduccions.
WEB-CRIM-E-CASTIG	Entenec daurir era comòda.
WEB-CRIM-E-CASTIG	Amie es claus ena pòcha dreta.
WEB-CRIM-E-CASTIG	Un manat de claus en un anèth d’acèr.
WEB-CRIM-E-CASTIG	N’a ua màger qu’es autes e qu’amie era paleta dentada.
WEB-CRIM-E-CASTIG	Solide que non ei dera comòda.
WEB-CRIM-E-CASTIG	Per tant, i a ua caisha, dilhèu ua caisha fòrta.
WEB-CRIM-E-CASTIG	Es claus des caishes fòrtes sòlen auer aguesta forma…
WEB-CRIM-E-CASTIG	Era vielha apareishec.
WEB-CRIM-E-CASTIG	Aciu qu’ac auetz, amic mèn.
WEB-CRIM-E-CASTIG	A dètz kopeks per roble e per mes, es interèssi deth roble e miei son quinze kopeks, que crubi per auança.
WEB-CRIM-E-CASTIG	Per tant, auetz de recéber peth vòste relòtge un roble e quinze kopeks.
WEB-CRIM-E-CASTIG	Aciu que les auetz.
WEB-CRIM-E-CASTIG	Atau, donc, tot a quedat redusit e un roble e quinze kopeks?
WEB-CRIM-E-CASTIG	Exactaments.
WEB-CRIM-E-CASTIG	Eth joen cuelhec es sòs.
WEB-CRIM-E-CASTIG	Non volie discutir.
WEB-CRIM-E-CASTIG	Guardaue ara vielha e non mostraue cap prèssa entà anar-se’n.
WEB-CRIM-E-CASTIG	Semblaue voler díder quauquarren, encara que ne eth madeish se’n sabie de qué.
WEB-CRIM-E-CASTIG	Qu’ei possible, Alena Ivanovna, que vos hèsca a vier lèu lèu un aute objècte d’argent…
WEB-CRIM-E-CASTIG	Un polit pòrtacigarretes que li prestè a un amic.
WEB-CRIM-E-CASTIG	Tanlèu me l’entorne…
WEB-CRIM-E-CASTIG	Se posèc, trebolat.
WEB-CRIM-E-CASTIG	Ja ne parlaram quan me la hescatz a vier, amic mèn.
WEB-CRIM-E-CASTIG	Alavetz, adishatz…
WEB-CRIM-E-CASTIG	Ètz tostemps soleta aciu?
WEB-CRIM-E-CASTIG	Non i é jamès era vòsta fraia damb vos?, preguntèc en ton mès indiferent que li siguec possible, tant que passaue entath vestibul.
WEB-CRIM-E-CASTIG	Que non n’auetz de hèr arren.
WEB-CRIM-E-CASTIG	Non ac è dit damb cap intencion…
WEB-CRIM-E-CASTIG	Vos, que de seguit…
WEB-CRIM-E-CASTIG	Ivanovna.
WEB-CRIM-E-CASTIG	Raskolnikov gessec en soleret, cuelhut per un trebolament creishent.
WEB-CRIM-E-CASTIG	En baishar era escala s’arturèc diuèrsi viatges, senhorejat per sobtes emocions.
WEB-CRIM-E-CASTIG	Fin finau, ja en carrèr, exclamèc:
WEB-CRIM-E-CASTIG	Be n’ei de repugnant tot aquerò, mon Diu!
WEB-CRIM-E-CASTIG	Com ei possible que jo…?
WEB-CRIM-E-CASTIG	Non, tot a estat ua pegaria, un absurd, afirmèc decididaments.
WEB-CRIM-E-CASTIG	Com se m’a pogut acodir ua causa atau?
WEB-CRIM-E-CASTIG	Non me credia tan miserable.
WEB-CRIM-E-CASTIG	Tot aquerò ei repugnant, innòble, orrible.
WEB-CRIM-E-CASTIG	E jo è estat capable d’èster tot un mes pen…!
WEB-CRIM-E-CASTIG	Mès, ne paraules ne exclamacions èren pro entà exprimir eth sòn trebolament.
WEB-CRIM-E-CASTIG	Era sensacion de prigond desengust que lo sarraue e l’estofaue quan se filaue entara casa dera vielha ère ara simplaments insuportable.
WEB-CRIM-E-CASTIG	Non sabie se com desliurar-se dera angónia que lo torturaue.
WEB-CRIM-E-CASTIG	Anaue peth trepader coma embriac: non vedie ad arrés e estramuncaue damb toti.
WEB-CRIM-E-CASTIG	Non se remetec enquia que siguec en un aute carrèr.
WEB-CRIM-E-CASTIG	En lheuar era guardada vedec qu’ère ena pòrta d’ua tauèrna.
WEB-CRIM-E-CASTIG	Deth trepader gessie ua escala que s’en.honsaue en solèr e amiaue entar establiment.
WEB-CRIM-E-CASTIG	D’aquiu gessien en aqueth moment dus embriacs.
WEB-CRIM-E-CASTIG	Pujauen era escala emparadi er un damb er aute e pelejant-se.
WEB-CRIM-E-CASTIG	Raskolnikov baishèc era escala sense trantalhar.
WEB-CRIM-E-CASTIG	Non auie entrat jamès en ua tauèrna, mès alavetz eth cap li hège torns e la set l’usclaue.
WEB-CRIM-E-CASTIG	Lo senhorejaue eth desir de béuer cervesa fresca, entà aumplir eth sòn estomac uet, donques que balhaue eth tòrt deth sòn estat ara hame.
WEB-CRIM-E-CASTIG	Se seiguec en un cornèr escur e lord, dauant d’ua greishosa taula, demanèc cervesa e se beuec un vas damb aviditat.
WEB-CRIM-E-CASTIG	Alavetz experimentèc ua impression d’aleugeriment.
WEB-CRIM-E-CASTIG	Es sues idies semblèren aclarir-se.
WEB-CRIM-E-CASTIG	Non i auie cap de motiu entà pèrder eth sen. Un cambiament fisic, simplaments.
WEB-CRIM-E-CASTIG	Un veire de cervesa, un tròç de galeta, e ja ei fèrm er esperit, e eth pensament s’aclarís e era volentat se remet.
WEB-CRIM-E-CASTIG	Ça que la, a despiet d’aguesta amarganta conclusion, ère content coma er òme que s’a desliurat de pic d’ua carga espaventosa, e recorrec damb ua guardada amistosa as persones deth sòn entorn.
WEB-CRIM-E-CASTIG	Mès ath hons deth sòn èsser auie era presentida de qué eth sòn encoratjament, aqueth remeter-se dera sua esperança, ère quauquarren malautís e fictici.
WEB-CRIM-E-CASTIG	Era tauèrna ère lèu ueda.
WEB-CRIM-E-CASTIG	Darrèr des dus embriacs que s’auie crotzat Raskolnikov auie gessut un grop de cinc persones, entre eres ua gojata.
WEB-CRIM-E-CASTIG	Amiauen ua armonica.
WEB-CRIM-E-CASTIG	Après era sua partida, eth locau quedèc en cauma e semblèc mès ample.
WEB-CRIM-E-CASTIG	Ena tauèrna solet i auie tres òmes mès.
WEB-CRIM-E-CASTIG	Un d’eri qu’ère un individú miei embriac, un petit borgès per çò dera sua portadura, qu’ère tranquillaments seigut dauant d’ua botelha de cervesa.
WEB-CRIM-E-CASTIG	Auie un amic ath sòn costat, un òme naut e gròs, de barba grisa, que s’adormie en banc, complètaments embriac.
WEB-CRIM-E-CASTIG	De quan en quan s’agitaue en plen saunei, daurie es braci, començaue a petar es dits, tant que botjaue eth bust sense lheuar-se deth sòn sèti, e començaue a cantussejar ua lèja tonada, en tot hèr esfòrci pr’amor de rebrembar es paraules.
WEB-CRIM-E-CASTIG	Pendent un an sancer amorassè ara mia hemna…
WEB-CRIM-E-CASTIG	Pen…dent un an sancer a..mo..rassè ara mia hem…na.
WEB-CRIM-E-CASTIG	Ena Podiatcheskaia m’è tornat a trapar damb era mia anciana…
WEB-CRIM-E-CASTIG	Mès arrés hège veir que compartie eth sòn bon umor.
WEB-CRIM-E-CASTIG	Eth sòn taciturn companh campaue aguestes explosions d’alegria damb un gèst de maufidança e lèu ostil.
WEB-CRIM-E-CASTIG	Eth tresau client auie era portadura d’un foncionari retirat.
WEB-CRIM-E-CASTIG	Qu’ère seigut a despart, dauant d’un veire que se hège a vier de quan en quan ena boca, tant que calaue ua guardada ath sòn entorn.
WEB-CRIM-E-CASTIG	Tanben aguest òme semblaue cuelhut de cèrta agitacion intèrna.
WEB-CRIM-E-CASTIG	Raskolnikov non ère avedat ath tracte damb era gent, e coma ja auem dit adès autanplan hugie des sòns semblables.
WEB-CRIM-E-CASTIG	Mès ara se sentec de pic tirassat entada eri.
WEB-CRIM-E-CASTIG	Ath sòn laguens venguie de costar-se ua espècia de revolucion.
WEB-CRIM-E-CASTIG	Experimentaue eth besonh de veir èssers umans.
WEB-CRIM-E-CASTIG	Qu’ère tant hastiat des sues angónies e dera ombriua exaltacion d’aqueth long mes qu’acabaue de víuer ena mès completa solitud, que sentie eth besonh de tonificar-se en un aute mon, quin que siguesse, e encara que siguesse solet pendent uns instants.
WEB-CRIM-E-CASTIG	Plan per aquerò ère a gust en aquera tauèrna, a maugrat dera lordera que i auie en era.
WEB-CRIM-E-CASTIG	Eth tauernèr qu’ère en ua auta dependéncia, mès campaue soent ena sala.
WEB-CRIM-E-CASTIG	Quan baishaue es gradons, qu’èren es sues bòtes, es sues elegantes bòtes ben lustrades e damb amples revèrsi ròis, çò que se vedie prumèr.
WEB-CRIM-E-CASTIG	Amiaue ua blòda e un justet de satin nere plen de greha, e non amiaue corbata.
WEB-CRIM-E-CASTIG	Eth sòn ròstre campaue tan caperat d’òli coma un cadenat.
WEB-CRIM-E-CASTIG	Un gojat de catorze ans ère seigut darrèr deth taulelh; un aute, mès joen encara, mestraue as clients.
WEB-CRIM-E-CASTIG	Tròci de cornishon, panets neri e bocins de peish s’exibien en ua veirina que despenie ua flaira infècta.
WEB-CRIM-E-CASTIG	Era calor qu’ère insuportabla.
WEB-CRIM-E-CASTIG	Era atmosfèra ère tan cargada de bugàs d’alcoòl, que daue era impression de poder embriagar a un òme en cinc menutes.
WEB-CRIM-E-CASTIG	A viatges mos arribe que persones que non coneishem mos inspiren un interès sobte quan les vedem per prumèr viatge, autanplan abans d’entamenar ua paraula damb eres.
WEB-CRIM-E-CASTIG	Aguesta impression costèc en Raskolnikov eth client que s’estaue a despart e qu’auie era mina de foncionari retirat.
WEB-CRIM-E-CASTIG	Quauque temps dempús, cada còp que se’n brembaue d’aguesta prumèra impression, Raskolnikov l’atribuie a ua sòrta de presentida.
WEB-CRIM-E-CASTIG	Eth non deishaue de uelh ath supausat foncionari, e aguest non solet non deishaue de guardar-lo, senon que semblaue desirós de començar ua convèrsa damb eth.
WEB-CRIM-E-CASTIG	As autes persones qu’èren ena tauèrna, sense deishar de costat ath tauernèr, les guardaue damb un gèst desagradiu, damb ua espècia de mensprètz, coma a persones que considerèsse d’ua esfèra e d’ua educacion massa inferiores pr’amor de qué meritèssen qu’eth les dirigisse era paraula.
WEB-CRIM-E-CASTIG	Qu’ère un òme qu’auie depassat es cinquanta, robust e d’estatura mejana.
WEB-CRIM-E-CASTIG	Es sòns escassi e grisi peus coronauen un ròstre d’un auriò verdós, holat per alcoòl.
WEB-CRIM-E-CASTIG	Entre es sues gròsses paupetes ludien dus uelhets acarnidi, mès plei de vivacitat.
WEB-CRIM-E-CASTIG	Çò que mès estonaue d’aquera fesomia ère era veeméncia qu’exprimie (e dilhèu tanben cèrta figura e un resplendor d’intelligéncia), mès a trauèrs dera sua guardada passauen relampits de lhocaria.
WEB-CRIM-E-CASTIG	Amiaue un vielh e estarnat frac, que d’eth solet restaue un boton, que tenguie cordat, plan que òc peth desir de sauvar es formes.
WEB-CRIM-E-CASTIG	Un justet de nanquin deishaue veir un plastron descolorit e plei de plapes.
WEB-CRIM-E-CASTIG	Non amiaue barba, aguesta barba caracteristica deth foncionari, mès que non s’auie hèt era barba de hège temps, e ua capa de peu celh e bluenc invadie eth sòn menton e es sues caròles.
WEB-CRIM-E-CASTIG	Es sòns gèsti auien ua gravetat burocratica, mès que semblaue prigondaments agitat.
WEB-CRIM-E-CASTIG	Damb es codes emparadi ena greishosa taula, calaue es dits en sòn peu, lo despientaue e se sarraue eth cap damb ambdues mans, en tot hèr a veir granes mòstres d’angónia.
WEB-CRIM-E-CASTIG	Fin finau guardèc a Raskolnikov dirèctaments e didec, en votz nauta e fèrma:
WEB-CRIM-E-CASTIG	Senhor, posqui dirigir-vos era paraula pr’amor de conversar damb vos de bona manèra?
WEB-CRIM-E-CASTIG	A maugrat dera simplicitat deth vòste aspècte, era mia experiéncia m’ahisque a veir en vos a un òme culte e non a un d’aguesti individús que van de tauèrna en tauèrna.
WEB-CRIM-E-CASTIG	Jo è respectat tostemp era cultura junhuda as qualitats deth còr.
WEB-CRIM-E-CASTIG	Que sò conselhèr titolar: Marmeladov, conselhèr titolar.
WEB-CRIM-E-CASTIG	Posqui demanar-vos s’apertietz, vos tanben, ara administracion der Estat?
WEB-CRIM-E-CASTIG	Non.
WEB-CRIM-E-CASTIG	Que sò en tot estudiar, repliquèc eth joen, un shinhau estonat per aqueth lengatge ampolós e tanben per veder-se abordat tan dirèctaments, tant a usclat pèth, per un desconeishut.
WEB-CRIM-E-CASTIG	A maugrat des sòns recenti desirs de companhia umana, siguesse quina siguesse, ara prumèra paraula que Marmeladov l’auie dirigit auie experimentat eth sòn acostumat e desagradiu sentiment d’irritacion e repugnància entà quinsevolh persona estranha que sagèsse de meter-se en relacion damb eth.
WEB-CRIM-E-CASTIG	Ei a díder, qu’ètz vos estudiant o dilhèu n’auetz estat, exclamèc viuaments eth foncionari.
WEB-CRIM-E-CASTIG	Exactaments çò que m’auia figurat.
WEB-CRIM-E-CASTIG	Vaquí eth resultat dera mia experiéncia, senhor, dera mia longa experiéncia.
WEB-CRIM-E-CASTIG	Se hec a vier era man en front damb un gèst de laudança pes sues pròves intelectuaus.
WEB-CRIM-E-CASTIG	Vos qu’ètz òme d’estudis…
WEB-CRIM-E-CASTIG	Mès permetetz-me…
WEB-CRIM-E-CASTIG	Se lheuèc, trantalhèc, cuelhec eth sòn veire e venguec a sèir-se ath cant deth joen.
WEB-CRIM-E-CASTIG	Encara qu’embriac, parlaue damb asopliment e vivacitat.
WEB-CRIM-E-CASTIG	Sonque de quan en quan se l’estramuncaue era lengua e didie causes incoerentes.
WEB-CRIM-E-CASTIG	En veder-lo lançar-se tant avidaments sus Raskolnikov, quinsevolhe aurie dit que tanben eth amiaue un mes sense badar boca.
WEB-CRIM-E-CASTIG	Senhor, seguic dident en ton solemne, era praubetat non ei un vici: aquerò qu’ei ua vertat inquestionabla.
WEB-CRIM-E-CASTIG	Mès tanben ei cèrt qu’era embriaguesa non ei ua vertut, causa que me hè dò.
WEB-CRIM-E-CASTIG	Ara plan, senhor; era misèria òc qu’ei un vici; ena praubetat, un sauve era noblesa des sòns sentiments innats; ena indigéncia, arrés pòt sauvar arren nòble.
WEB-CRIM-E-CASTIG	Damb er indigent non se tie eth baston, senon era escampa, donques qu’atau se l’umilie mès, entà hèr-lo enlà dera societat umana.
WEB-CRIM-E-CASTIG	E aquerò ei just pr’amor qu’er indigent s’otratge ada eth madeish.
WEB-CRIM-E-CASTIG	Vaquí era origina dera embriaguesa, senhor.
WEB-CRIM-E-CASTIG	Eth mes passat, eth senhor Lebeziatnikov pataquegèc ara mia hemna, e era mia hemna, senhor, non ei coma jo, plan que òc.
WEB-CRIM-E-CASTIG	Comprenetz?
WEB-CRIM-E-CASTIG	Permetetz-me hèr-vos ua pregunta.
WEB-CRIM-E-CASTIG	Simple curiosèr.
WEB-CRIM-E-CASTIG	Auetz passat quauqua net en Neva, en ua barca de hen?
WEB-CRIM-E-CASTIG	Non, jamès m’è vist en ua situacion atau, repliquèc Raskosnikov.
WEB-CRIM-E-CASTIG	Plan, donc, jo òc que me i é vist.
WEB-CRIM-E-CASTIG	Ja amii cinc nets dormint en Neva.
WEB-CRIM-E-CASTIG	Aumplic eth sòn veire, lo uedèc en redon e restèc en ua situacion soniaira.
WEB-CRIM-E-CASTIG	Plan que òc, traits de hen se’n vedien aciu e delà, sus era sua ròba e enquia enes peus.
WEB-CRIM-E-CASTIG	Per çò que semble, non s’auie despolhat ne lauat de hège cinc dies.
WEB-CRIM-E-CASTIG	Toti es presents l’escotauen, encara que damb indiferéncia.
WEB-CRIM-E-CASTIG	Es gojats se n’arrien darrèr deth taulelh.
WEB-CRIM-E-CASTIG	Eth tauernèr auie baishat exprèssaments pr’amor de seguir d’aurelha ad aqueth tipe.
WEB-CRIM-E-CASTIG	Se seiguec un shinhau a despart, badalhant damb indoléncia, mès damb mina de persona importanta.
WEB-CRIM-E-CASTIG	Çampar, Marmeladov ère plan coneishut ena casa.
WEB-CRIM-E-CASTIG	Aquerò ère degut, plan, ath sòn costum d’entamenar convèrsa damb quinsevolh desconeishut qu’entraue ena tauèrna, costum que se converttís en vertadèr besonh, mès que mès enes alcoòlics que se ven jutjats severaments, e enquia e tot mautractadi, ena sua pròpria casa.
WEB-CRIM-E-CASTIG	Atau, sagen de justificar- se dauant des sòns companhs d’orgia e, de passa, tirar era sua consideracion.
WEB-CRIM-E-CASTIG	Mès, ditz, brigand, exclamèc eth patron damb votz fòrta.
WEB-CRIM-E-CASTIG	Per qué non trabalhes?
WEB-CRIM-E-CASTIG	S’etz foncionari, per qué non ès en un burèu der Estat?
WEB-CRIM-E-CASTIG	Per qué non sò en un burèu, senhor?, didec Marmeladov, en tot dirigir-se a Raskolnikov, coma s’era pregunta l’auesse hèt eth.
WEB-CRIM-E-CASTIG	Didetz que per qué non trabalhi en un burèu?
WEB-CRIM-E-CASTIG	Vos pensatz qu’aguesta impoténcia non ei un patiment entà jo?
WEB-CRIM-E-CASTIG	Vos pensatz que non patí quan eth senhor Lebezianikov pataquegèc ara mia hemna eth mes passat, en un moment que jo èra completaments embriac?
WEB-CRIM-E-CASTIG	Didetz-me, joen: non vos auetz trapat en cas… en cas d’auer de demanar un prèst sense esperança?
WEB-CRIM-E-CASTIG	Mès, qué voletz díder damb aquerò de “sense esperança”?
WEB-CRIM-E-CASTIG	Donques, en díder “sense esperança”, voi díder “sabent qu’un harà meuca”.
WEB-CRIM-E-CASTIG	Per exemple, vos ètz convençut per auança de qué certan senhor, un ciutadan intègre e util ath sòn país, non vos deisharà sòs ne peth mau de morir…
WEB-CRIM-E-CASTIG	Per qué vo l’a de deishar, didetz-me?
WEB-CRIM-E-CASTIG	Eth se’n sap perfèctaments que jo non l’ac entornarè jamès.
WEB-CRIM-E-CASTIG	Per pietat?
WEB-CRIM-E-CASTIG	Eth senhor Labeziatnikov, qu’ei tostemp ath pas des idies naues, didie er aute dia qu’era pietat ei vedada as òmes enquia e tot ara sciéncia, e qu’atau se passe en Anglatèrra, a on règne era economia politica.
WEB-CRIM-E-CASTIG	Com ei possible, didetz-me, qu’aguest òme me dèishe sòs?
WEB-CRIM-E-CASTIG	Plan, donc, enquia e tot sabent que non se li pòt trèir arren, un se met en camin e…
WEB-CRIM-E-CASTIG	Mès, per qué se met en camin?, l’interrompec Raskolnikov.
WEB-CRIM-E-CASTIG	Pr’amor qu’un non a entà on anar, ne ad arrés a qui dirigir-se.
WEB-CRIM-E-CASTIG	Toti es òmes an besonh de saber entà on anar, non?
WEB-CRIM-E-CASTIG	Pr’amor que tostemp arribe un moment qu’un a eth besonh d’anar entà bèth lòc, entà quinsevolh endret.
WEB-CRIM-E-CASTIG	Plan per aquerò, quan era mia soleta hilha venguec per prumèr viatge ena policia entà inscriuer- se, jo l’acompanhè… (donques qu’era mia hilha ei registrada coma…), higec entre parentèsi, guardant ath joen damb ua expression un shinhau inquieta.
WEB-CRIM-E-CASTIG	Aquerò que m’ei parièr, senhor, s’esdeguèc a díder quan es dus gojats s’estarnèren d’arrir darrèr deth taulatge, e autanplan eth tauernèr non podec mens qu’arrir.
WEB-CRIM-E-CASTIG	Aquerò que m’ei parièr.
WEB-CRIM-E-CASTIG	Es gèsti de desaprovacion non me pòden trebolar, donques qu’aquerò ac saben toti, e non i a mistèri que non s’acabe desnishant.
WEB-CRIM-E-CASTIG	E jo guardi aguestes causes non damb mensprètz, senon damb resignacion…
WEB-CRIM-E-CASTIG	Plan, plan, donc!
WEB-CRIM-E-CASTIG	Ecce homo.
WEB-CRIM-E-CASTIG	Escotatz-me, joen: Poiríetz, vos…
WEB-CRIM-E-CASTIG	Non, me cau cercar ua expression mès fòrta, mès significatiua.
WEB-CRIM-E-CASTIG	Gausaríetz afirmar, en tot guardar-me es uelhs, que non sò un porcèth?
WEB-CRIM-E-CASTIG	Eth joen non responec.
WEB-CRIM-E-CASTIG	Plan, didec er orador, e demorèc damb ua mina tranquilla e digna, eth finau des arridolets que venguien d’estarnar-se de nauèth.
WEB-CRIM-E-CASTIG	Plan, que sò un porcèth e era ua dauna.
WEB-CRIM-E-CASTIG	Jo me retiri a ua bèstia, e Catarina Ivanovna, era mia hemna, ei ua persona ben educada, hilha d’un oficiau superior.
WEB-CRIM-E-CASTIG	Qu’ei sabut que jo sò un brigand e qu’era a un gran còr, sentiments nauts e ua educacion perfècta.
WEB-CRIM-E-CASTIG	Ça que la…
WEB-CRIM-E-CASTIG	A!, s’era auesse auut pietat de jo!
WEB-CRIM-E-CASTIG	Qu’ei qu’es òmes auem besonh d’èster planhudi per quauquarrés.
WEB-CRIM-E-CASTIG	Plan, donc, Caterina Ivanovna, a maugrat dera sua granesa d’amna, ei injusta…, encara que jo compreni perfèctaments que quan me tirasse eth peu ac hè peth mèn ben.
WEB-CRIM-E-CASTIG	Te torni a díder sense vergonha, joen; era me tirasse eth peu, persutèc en un ton encara mès digne, en enténer mès arridalhes.
WEB-CRIM-E-CASTIG	Ai, mon Diu!
WEB-CRIM-E-CASTIG	S’era, sonque un viatge…
WEB-CRIM-E-CASTIG	Mès, bè!, paraules vanes…
WEB-CRIM-E-CASTIG	Non ne parlem mès…
WEB-CRIM-E-CASTIG	Pr’amor que çò de cèrt ei qu’eth mèn desir s’a vist satisfèt mès d’un còp; òc, mès d’un còp a auut pietat de jo.
WEB-CRIM-E-CASTIG	Mès eth mèn caractèr…
WEB-CRIM-E-CASTIG	Que sò un bèstia acabat.
WEB-CRIM-E-CASTIG	D’acòrd, observèc eth tauernèr, badalhant.
WEB-CRIM-E-CASTIG	Marmeladov fotèc un còp sus era taula.
WEB-CRIM-E-CASTIG	Òc, un bèstia…
WEB-CRIM-E-CASTIG	Sabetz-vo’n, senhor, que m’è begut enquia e tot es sues miches.
WEB-CRIM-E-CASTIG	Non, es sues sabates, comprenetz-me, pr’amor que, totun aquerò, aquerò serie ua causa de bèra manèra naturau; non es sabates, senon es miches.
WEB-CRIM-E-CASTIG	E tanben m’è begut era sua capa de pèth de craba, qu’ère dera sua proprietat, pr’amor que l’ac auien regalat abans deth nòste maridatge.
WEB-CRIM-E-CASTIG	Alavetz mos estauen en ua gelada casina.
WEB-CRIM-E-CASTIG	Qu’ei iuèrn; era se constipe; comence a tossir e a gargalhar sang.
WEB-CRIM-E-CASTIG	Qu’auem tres mainatges petiti, e Caterina Ivanovna trabalhe de solei gessent enquia cogant.
WEB-CRIM-E-CASTIG	Netege, laue era ròba, laue as mainatges.
WEB-CRIM-E-CASTIG	Qu’ei avedada ath netetat dès era sua mainadesa…
WEB-CRIM-E-CASTIG	Tot aquerò damb un pièch delicat, damb ua predisposicion ara tisi.
WEB-CRIM-E-CASTIG	A jo que me hè dò.
WEB-CRIM-E-CASTIG	Vos pensatz que non me’n hèsqui?
WEB-CRIM-E-CASTIG	Guaire mès beui, mès patisqui.
WEB-CRIM-E-CASTIG	Plan per aquerò, entà sénter mès, entà patir mès, m’autregi ara beuenda.
WEB-CRIM-E-CASTIG	Jo beui entà patir mès prigondaments.
WEB-CRIM-E-CASTIG	Joquèc eth cap damb un gèst de desesperacion.
WEB-CRIM-E-CASTIG	Joen, seguic tant que tornaue a quilhar-se, me semble liéger enes vòsti traits era expression d’un dolor.
WEB-CRIM-E-CASTIG	A penes vos è vist entrar qu’è auut aguesta presentida.
WEB-CRIM-E-CASTIG	Plan per aquerò vos è dirigit era paraula.
WEB-CRIM-E-CASTIG	Se vos condi era istòria dera mia vida non ei entà divertir ad aguesti guiterosi, que, ath delà, ja la coneishen, senon pr’amor que desiri que m’escote un òme instruit.
WEB-CRIM-E-CASTIG	Sabetz-vo’n, donc, qu’era mia esposa s’eduquèc en un internat aristocratic provinciau, e qu’eth dia que gessec barèc era dança deth chal dauant deth governador dera província e de d’autes nautes personalitats.
WEB-CRIM-E-CASTIG	Siguec premiada damb ua midalha d’aur e un diplòma.
WEB-CRIM-E-CASTIG	Era midalha… se venec hè ja temps.
WEB-CRIM-E-CASTIG	Per çò deth diplòma, era mia esposa lo tie sauvat ena sua mala.
WEB-CRIM-E-CASTIG	Darrèraments l’ac mostraue ara patrona.
WEB-CRIM-E-CASTIG	Jo non l’ac repotegui, donques qu’era soleta causa que li rèste son aguesti rebrembes: tot çò d’aute s’a esbugassat…
WEB-CRIM-E-CASTIG	Òc, qu’ei ua dauna energica, capinauta, intractabla.
WEB-CRIM-E-CASTIG	Se netege era madeisha eth solèr e minge pan nere, mès non tolerarie d’arrés ua manca de respècte.
WEB-CRIM-E-CASTIG	Aciu qu’auetz, explicat, se per qué non consentic es grossièries de Lebeziatnikov; e quan aguest, entà resvenjar-se, la pataquegèc, era li calec meter-se en lhet, non per tòrt des còps recebudi, senon per rasons d’orde sentimentau.
WEB-CRIM-E-CASTIG	Quan me maridè damb era, ère veuda e auie tres hilhs de cuerta edat.
WEB-CRIM-E-CASTIG	Eth sòn prumèr maridatge auie estat d’amor.
WEB-CRIM-E-CASTIG	Eth marit ère un oficiau d’infantaria que damb eth hugec dera casa pairau.
WEB-CRIM-E-CASTIG	Caterina adoraue ath sòn marit, mès eth s’autregèc ath jòc, auec ahèrs damb era justícia e moric.
WEB-CRIM-E-CASTIG	Enes darrèri tempsi, eth l’escauhaue era codena.
WEB-CRIM-E-CASTIG	Era non l’ac perdonèc, ne sò solide fòrça; ça que la, enquia e tot ara lo plore quan se’n brembe, e met entre eth e jo comparers bric flatosi entath mèn amor pròpri; mès jo la dèishi, pr’amor qu’atau era s’imagine, aumens, qu’a estat erosa bèth còp.
WEB-CRIM-E-CASTIG	Dempús dera mòrt deth sòn marit, se demorèc soleta damb es tres petiti hilhs en ua region luenhana e sauvatge, a on jo me trapaua alavetz.
WEB-CRIM-E-CASTIG	Viuie en ua misèria tant espaventosa, que jo, qu’è vist es quadres mès tristi, non sò capable de descriuer-la.
WEB-CRIM-E-CASTIG	Toti es sòns parents l’auien abandonat.
WEB-CRIM-E-CASTIG	Qu’ère orgulhosa, massa orgulhosa.
WEB-CRIM-E-CASTIG	Siguec alavetz, senhor, alavetz, coma ja vos è dit, que jo, veude tanben e damb ua hilha de catorze ans, l’aufrí era mia man, pr’amor que non podia veder-la patir d’aquera manèra.
WEB-CRIM-E-CASTIG	Eth hèt de qué en tot èster ua hemna instruida e d’ua familha excellenta acceptèsse maridar- se damb jo, vos permeterà compréner enquia quin punt auie arribat era sua misèria.
WEB-CRIM-E-CASTIG	Acceptèc plorant, somicant, torçant es mans; mès acceptèc.
WEB-CRIM-E-CASTIG	E ei que non auie entà on anar.
WEB-CRIM-E-CASTIG	Vo’n encuedatz, senhor, vo’n encuedatz exactaments de çò que signifique non auer entà on anar?
WEB-CRIM-E-CASTIG	Non, vos que non ac podetz compréner encara…
WEB-CRIM-E-CASTIG	Pendent un an sancer complí damb eth mèn déuer aunèstaments, santaments, sense tastar aquerò (e senhalaue damb eth dit era mieja botelha qu’auie dauant), pr’amor que jo sò un òme de sentiments.
WEB-CRIM-E-CASTIG	Mès que non artenhí atrèir-la-me.
WEB-CRIM-E-CASTIG	Mentretant, me demorè revocat, non peth mèn tòrt, senon per cèrti cambis burocratics.
WEB-CRIM-E-CASTIG	Alavetz m’autregè ara beuenda…
WEB-CRIM-E-CASTIG	Ja hè un an e miei que, darrèr de mil desengusti e peregrinacions seguides, mos installèrem en aguesta magnifica capitau, apolidida damb incompdables monuments.
WEB-CRIM-E-CASTIG	Aciu trapè un emplèc, que lèu perdí.
WEB-CRIM-E-CASTIG	Comprenetz, senhor?
WEB-CRIM-E-CASTIG	Aguest còp que n’auí jo eth tòrt: que ja me senhorejaue eth vici dera beuenda.
WEB-CRIM-E-CASTIG	Ara mos estam en un cornèr que mos a logat Amalia Ivanovna Lipevechsel.
WEB-CRIM-E-CASTIG	Mès, com viuem, com pagam eth loguèr?
WEB-CRIM-E-CASTIG	D’aquerò non me’n sai.
WEB-CRIM-E-CASTIG	Ena casa i a d’auti logataris: aquerò qu’ei un vertadèr lunfèrn.
WEB-CRIM-E-CASTIG	Mentretant, era hilha qu’auí dera prumèra hemna a creishut.
WEB-CRIM-E-CASTIG	Per çò que hè a guaire era mairastra la hèta patir, m’estimi mès deishà’c de cornèr.
WEB-CRIM-E-CASTIG	Pr’amor que Caterina Ivanovna, a maugrat des sòns sentiments magnanims, ei ua hemna irascibla e incapabla de tier es sòns impulsi…
WEB-CRIM-E-CASTIG	Òc, atau ei.
WEB-CRIM-E-CASTIG	Mès entà qué mentar tot aquerò?
WEB-CRIM-E-CASTIG	Ja compreneratz vos que Sonia non a recebut ua educacion curosa.
WEB-CRIM-E-CASTIG	Hé fòrça ans sagé d’ensenhar-li geografia e istòria universau, mès coma que jo non n’èra guaire fòrt en aguestes matèries e, ath delà, non auíem boni libres, pr’amor qu’es libres qu’auríem pogut auer… donques… plan, que ja non les auíem!, s’acabèren es leçons.
WEB-CRIM-E-CASTIG	Mos quedèrem en Ciro, rei des pèrses.
WEB-CRIM-E-CASTIG	Dempús liegec quauques novèles, e darrèraments Lebeziatnikov li prestèc Era Fisiologia, de Lewis.
WEB-CRIM-E-CASTIG	Coneishetz vos aguesta òbra, vertat?
WEB-CRIM-E-CASTIG	Ada era li semblèc plan interessanta, e autanplan mos liegec quauques passatges en votz nauta.
WEB-CRIM-E-CASTIG	Ad aquerò se redusís era sua cultura intellectuau.
WEB-CRIM-E-CASTIG	Ara, senhor, me dirigisqui a vos, pera mia pròpria iniciatiua, entà hèr-vos ua pregunta d’ordre privat.
WEB-CRIM-E-CASTIG	Ua gojata prauba mès aunèsta, se pòt guanhar era vida ben damb un trabalh aunèst?
WEB-CRIM-E-CASTIG	Non deu guanhar que quinze kopeks ath dia, senhor mèn, e aquerò enquia e tot trabalhant enquiara extenuacion, s’ei aunèsta e non a cap de talent.
WEB-CRIM-E-CASTIG	Encara mès: eth conselhèr d’Estat Klopstock Ivan Ivanovic …, auetz entenut a parlar d’eth…?, non solet non a pagat a Sonia mieja dotzèa de camises d’Olanda que l’encarguèc, senon que li didec adiu herotjaments damb era desencusa de qué l’auie cuelhut mau es mides e eth cothèr li quedaue tòrçat.
WEB-CRIM-E-CASTIG	Caterina Ivanovna va e ven pera cramba, torçant es mans, es caròles tintades de plapes ròies, coma ei pròpri dera malautia que patís.
WEB-CRIM-E-CASTIG	Exclame: “ En aguesta casa minges, beues, ès ben abrigat, e era soleta causa que hès ei pigrejar.
WEB-CRIM-E-CASTIG	En aqueth moment jo èra ajaçat, e m’ei parièr de didè’c, embriac.
WEB-CRIM-E-CASTIG	Podí enténer ua des responses qu’era mia hilha (timida, votz doça, ròia, prima, palla careta) daue ara sua mairastra.
WEB-CRIM-E-CASTIG	Vai, quin tresaur entà que lo sauves damb tant de suenh!
WEB-CRIM-E-CASTIG	Non se n’encuedaue dera posita des sues paraules.
WEB-CRIM-E-CASTIG	Qu’ère capvirada, malauta.
WEB-CRIM-E-CASTIG	Entenie es crits des mainatges ahaimadi e, ath delà, eth sòn desir ère mortificar a Sonia, non ahiscar-la…
WEB-CRIM-E-CASTIG	Caterina Ivanovna qu’ei atau.
WEB-CRIM-E-CASTIG	Quan enten plorar as mainatges, encara que sigue de hame, s’irrite e les pataquège.
WEB-CRIM-E-CASTIG	Qu’èren mès des ueit quan entornèc.
WEB-CRIM-E-CASTIG	Entrèc, venguec dret de cap a Caterina Ivanovna e, sense badar boca, floquèc ath sòn dauant, sus era taula, trenta robles.
WEB-CRIM-E-CASTIG	Non didec ne ua soleta paraula, sabetz?, non guardèc ad arrés; se limitèc a cuélher eth nòste gran chal de tela verda (qu’auem un gran chal de tela verda qu’ei proprietat comuna), a caperar-se damb eth eth cap e eth ròstre e calar-se en lhet, de cara ara paret.
WEB-CRIM-E-CASTIG	Leugères estrementides recorrien es sues fragiles espatles e tot eth sòn còs…
WEB-CRIM-E-CASTIG	De ressabuda, joen, de ressabuda vedí que Caterina Iavanovna, tanben en silenci, s’apressaue en lhet de Sonetchka.
WEB-CRIM-E-CASTIG	Li punèc es pès, les abracèc e atau s’estèc tota era net, sense voler lheuar-se.
WEB-CRIM-E-CASTIG	Fin finau, s’esclipsèren, es dues, es dues s’esclipsèren amassa, entrelaçades…
WEB-CRIM-E-CASTIG	Aciu qu’ac auetz…
WEB-CRIM-E-CASTIG	E jo…
WEB-CRIM-E-CASTIG	E jo èra embriac.
WEB-CRIM-E-CASTIG	Marmeladov s’arturèc coma se s’auesse quedat sense votz.
WEB-CRIM-E-CASTIG	Dempús d’ua pòsa, aumplic eth veire de vin de pic, lo uedèc en redon e seguic eth sòn raconde.
WEB-CRIM-E-CASTIG	D’alavetz ençà, senhor, per çò deth malerós hèt que vengui de racondar, e per çò d’ua denonciacion que venguie de persones dolentes (Daria Frantzevna a cuelhut partida en aquerò, donques que ditz que l’auem enganhat), d’alavetz ençà, era mia hilha Sonia Simonovna figure en registre dera policia e s’a vist obligada a deishar-mos.
WEB-CRIM-E-CASTIG	Era patrona dera casa, Amalia Feodorovna, non aurie tolerat era sua preséncia, pr’amor qu’ajudaue a Daria Frantzevna enes sòns ahèrs.
WEB-CRIM-E-CASTIG	E per çò que tanh ath senhor Lebeziatnikov…, donques… sonque diderè qu’eth sòn incident damb Caterina Iavanovna se costèc per çò de Sonia.
WEB-CRIM-E-CASTIG	Ara prumeria non deishaue de perseguir a Sonetchka.
WEB-CRIM-E-CASTIG	Dempús, ara imprevista, gessec a relúder eth sòn amor pròpri herit.
WEB-CRIM-E-CASTIG	Caterina Ivanovna gessec alavetz en defensa de Sonia, e era causa acabèc coma ja vo’n sabetz.
WEB-CRIM-E-CASTIG	Ara Sonia sòl vier a tier-mos ua visita en escurir e se hè a vier quauqui sòs entà Caterina Ivanovna.
WEB-CRIM-E-CASTIG	Qu’a logada ua cramba ena casa deth sarte Kapernaumov.
WEB-CRIM-E-CASTIG	Aguest òme ei espeat e blecassut, e tota era sua nombrosa familha quequège…
WEB-CRIM-E-CASTIG	Era sua hemna quequège autant coma eth.
WEB-CRIM-E-CASTIG	Tota era familha viu apilerada en ua cramba, e era de Sonia ei desseparada d’aguesta per un tenhat…
WEB-CRIM-E-CASTIG	Gent miserabla e blecassuda…!
WEB-CRIM-E-CASTIG	Un maitin me lheui, me boti es mèns pelhòts, quilhi es braci entath cèu e vau a visitar a sa excelléncia Ivan Afanassievitch.
WEB-CRIM-E-CASTIG	Coneishetz a sa excelléncia Afanassievitch?
WEB-CRIM-E-CASTIG	Non?
WEB-CRIM-E-CASTIG	Alavetz non coneishetz ath sant mès sant.
WEB-CRIM-E-CASTIG	Qu’ei un ciri, un ciri que se hon dauant dera imatge deth Senhor…
WEB-CRIM-E-CASTIG	Es sòns uelhs èren plei de lèrmes dempús d’escotar eth mèn raconde deth principi enquiath finau.
WEB-CRIM-E-CASTIG	Te vau a cuélher de nauèth jos era mia proteccion.
WEB-CRIM-E-CASTIG	Te’n pòs anar.
WEB-CRIM-E-CASTIG	Entornè entà casa, e non posqui descriuer er efècte que costèc era mia naua de qué tornaua a vier en servici actiu e a crubar ua sodada.
WEB-CRIM-E-CASTIG	Marmeladof hec ua naua pausa, prigondaments esmoigut.
WEB-CRIM-E-CASTIG	En aguest moment invadic era tauèrna un grop de beuedors qu’en eri auie ja hèt efècte era beuenda.
WEB-CRIM-E-CASTIG	Petite Ferme.
WEB-CRIM-E-CASTIG	Era sala s’aumplic de tapatge.
WEB-CRIM-E-CASTIG	Eth tauernèr e es dus gojats acodiren ara prèssa a mestrar as nauèth vengudi.
WEB-CRIM-E-CASTIG	Marmeladov seguic eth sòn raconde sense hèr-ne cabau.
WEB-CRIM-E-CASTIG	Semblaue plan fèble, mès, a mida que creishie era sua embriaguesa, s’anaue mostrant mès expansiu.
WEB-CRIM-E-CASTIG	Eth rebrembe dera sua darrèra capitada, eth nau emplec qu’auie artenhut, l’auie encoratjat e daue ath sòn ròstre ua sòrta de resplendor.
WEB-CRIM-E-CASTIG	Raskolnikov lo seguie d’aurelha atentiuaments.
WEB-CRIM-E-CASTIG	D’aquerò hè cinc setmanes.
WEB-CRIM-E-CASTIG	Plan, donc, quan Caterina Ivanovna e Sonetchka se’n saberen de çò deth mèn emplec, me sentí coma transportat en paradís.
WEB-CRIM-E-CASTIG	Abantes, quan me calie estar ajaçat, me guardauen coma ua bèstia e non entenia qu’escarnis; ara caminauen de punta e hègen carar as mainatges.
WEB-CRIM-E-CASTIG	Simon Zaharevitch a trabalhat fòrça e ei alassat.
WEB-CRIM-E-CASTIG	Que mos cau deishar- lo repausar”.
WEB-CRIM-E-CASTIG	Me dauen cafè abantes de gésser entath burèu, e autanplan pinta.
WEB-CRIM-E-CASTIG	Crompauen pinta de vertat, sabetz?, çò que non compreni ei saber d’a on auien trèt es onze robles e miei que se despeneren entà aprovedir eth mèn sauvaròba.
WEB-CRIM-E-CASTIG	Bòtes, punhets sobèrbis, tot un unifòrme en perfècte estat, per onze robles e cinquanta kopeks.
WEB-CRIM-E-CASTIG	En mèn prumèr dia de trabalh, en tornar en casa tà meddia, qué ei çò que vederen es mèns uelhs?
WEB-CRIM-E-CASTIG	Caterina Ivanovna auie premanit dus plats: sopa e porcèth en sauça, parva que d’era ne tansevolhe n’auie idia.
WEB-CRIM-E-CASTIG	Vestits que non n’a.
WEB-CRIM-E-CASTIG	Ne tansevolhe un.
WEB-CRIM-E-CASTIG	Ça que la, s’auie jargat coma entà vier de visita.
WEB-CRIM-E-CASTIG	Autanplan sense auer ròba, s’auie apraiat.
WEB-CRIM-E-CASTIG	Eres que saben apraiar-se sense arren.
WEB-CRIM-E-CASTIG	Un pientat graciós, un cothèr blanc e fòrça net, uns punhets, e semblaue ua auta; estaue mès joena e mès beròia.
WEB-CRIM-E-CASTIG	Sonetchka, era mia paloma, solet pensaue en ajudar-mos damb es sòns sòs, mès mos diguec: “Me semble qu’ara non ei convenent que vos venga a tier ua visita tan soent.
WEB-CRIM-E-CASTIG	Vierè quauque còp de nets, quan arrés me posque veir”.
WEB-CRIM-E-CASTIG	Comprenetz, comprenetz?
WEB-CRIM-E-CASTIG	Dempús de minjar me n’anè a ajaçar-me, e alavetz Caterina Ivanovna non se podec tier.
WEB-CRIM-E-CASTIG	Hège a penes ua setmana auie auut ua violenta discusion damb Amalia Ivanovna, era patrona dera casa; ça que la, la convidèc a préner cafè.
WEB-CRIM-E-CASTIG	S’estèren dues ores parlant en votz baisha.
WEB-CRIM-E-CASTIG	Simon Zaharevitch, didec Caterina Ivanovna, a ara un emplec e recep ua sodada.
WEB-CRIM-E-CASTIG	S’a presentat a sa excelléncia, e sa excelléncia a gessut deth sòn burèu, a balhat era man a Simon Zaharevitch, a dit a toti es auti que se demorèssen e l’a hèt a passar dauant de toti.
WEB-CRIM-E-CASTIG	Comprenetz, comprenetz?
WEB-CRIM-E-CASTIG	Qu’ei qu’èra madeisha s’ac credie e se consolaue damb es sues pròpries invencions, paraula d’aunor.
WEB-CRIM-E-CASTIG	Jo non l’ac repotègui, non l’ac posqui repotegar.
WEB-CRIM-E-CASTIG	E quan, hè dues dies, l’autregè sancèra era mia prumèra sodada, vint-e-tres robles e quaranta kopeks, me cridèc estimat.
WEB-CRIM-E-CASTIG	E didetz, vos ac prègui: quin encantament posqui auer jo e quin papèr posqui hèr coma espós?
WEB-CRIM-E-CASTIG	Totun, era me peciguèc era cara e me cridèc estimat.
WEB-CRIM-E-CASTIG	Marmeladov s’arturèc.
WEB-CRIM-E-CASTIG	Sagèc d’arrir, mès era sua barbeta comencèc a tremolar.
WEB-CRIM-E-CASTIG	Ça que la, artenhec a tier-se.
WEB-CRIM-E-CASTIG	Aquera tauèrna, aqueth ròstre d’òme acabat, es cinc nets passades enes barques de hen, aquera botelha e, amassa d’aquerò, era trendesa malautissa d’aqueth òme pera sua hemna e era sua familha, tenguien estonat ath sòn interlocutor.
WEB-CRIM-E-CASTIG	Raskolnikov ère pendent des sòs pòts, mès experimentaue ua sensacion penibla e se n’empenaïe d’auer entrat en aqueth lòc.
WEB-CRIM-E-CASTIG	A, senhor, eth mèn estimat senhor!, exclamèc Marmeladov, un shinhau remetut.
WEB-CRIM-E-CASTIG	Dilhèu a vos vos semble tot aquerò tan comic coma as auti; dilhèu vos siga shordant damb toti aguesti petiti detalhs, miserables e estupids, dera mia vida domestica.
WEB-CRIM-E-CASTIG	Mès vos asseguri que non è talents d’arrir, pr’amor que senti tot aquerò.
WEB-CRIM-E-CASTIG	Tot aqueth dia inolvidable e tota aquera net siguí shamant ena mia ment es sòmis mès fantastics: soniaua en com reorganizaria era nòsta vida, enes vestits que botarien as mainatges, ena tranquillitat qu’aurie era mia hemna, en qu’arrincaria ara mia hilha d’aquera vida de opròbri qu’amiaue e la restituiria en sen dera familha…
WEB-CRIM-E-CASTIG	E encara soniè mès causes…
WEB-CRIM-E-CASTIG	Mès vaquí, cavalièr, (e Marmeladov s’estrementic de pic, lheuèc eth cap e tachèc es sòns uelhs en interlocutor), vaquí qu’eth madeish dia a vier ad aqueth qu’amorassè toti aguesti sòmis (d’aquerò hè exactaments cinc dies), de nets, endonviè ua mentida e, coma un lairon nueitiu, panè era clau dera mala de Caterina Ivanovna e m’apoderè dera rèsta des sòs que l’auia autrejat.
WEB-CRIM-E-CASTIG	Guaire i auie?
WEB-CRIM-E-CASTIG	Non me’n brembi.
WEB-CRIM-E-CASTIG	Mès… guardatz-me toti!
WEB-CRIM-E-CASTIG	Hè cinc dies que non è hèt hangues ena mia casa, e es mèns me cèrquen, e è perdut eth mèn emplec.
WEB-CRIM-E-CASTIG	Er unifòrme l’escambiè per aguest vestit en ua tauèrna deth pònt d’Egipte.
WEB-CRIM-E-CASTIG	Tot que s’a acabat.
WEB-CRIM-E-CASTIG	Se fotèc un còp de punh en cap, sarrèc es dents, cliquèc es uelhs e s’emparèc ena taula pesadaments.
WEB-CRIM-E-CASTIG	Un moment dempús, eth sòn ròstre se transformèc e, guardant a Raskolnikov damb ua sòrta de malicia intencionada, de cinisme fingit, s’estarnèc a arrir e exclamèc:
WEB-CRIM-E-CASTIG	Aué è estat en casa de Sonia.
WEB-CRIM-E-CASTIG	L’è demanat sòs entà béuer, ha, ha, ha!
WEB-CRIM-E-CASTIG	Aguesta mieja botelha que vedetz aciu, qu’ei pagada damb es sòns sòs, seguic Marmeladov, en tot dirigir-se exclusiuaments a Raskolnikov.
WEB-CRIM-E-CASTIG	M’a balhat trenta kopeks, es darrèrs, tot çò qu’auie; qu’ac è vist damb es mèns pròpris uelhs.
WEB-CRIM-E-CASTIG	Era non m’a dit arren; s’a limitat a guardar-me en silenci…
WEB-CRIM-E-CASTIG	Qu’a estat ua guardada que non apertenguie ara tèrra, senon ath cèu.
WEB-CRIM-E-CASTIG	Solet aquiu naut se pòt patir atau pes òmes e plorar per eri sense condemnar-les.
WEB-CRIM-E-CASTIG	Òc, sense condemnar-les…
WEB-CRIM-E-CASTIG	Mès qu’ei encara mès amargant que non mos condemnen.
WEB-CRIM-E-CASTIG	Trenta kopeks…
WEB-CRIM-E-CASTIG	Dilhèu era non les a de besonh?
WEB-CRIM-E-CASTIG	Aguesta beresa còste sòs; qu’ei ua beresa especiau.
WEB-CRIM-E-CASTIG	Non vos semble?
WEB-CRIM-E-CASTIG	Li cau cremes, jupons midonadi, sabates elegantes qu’apolidisquen es pès en moment de sautar sus ua bassa.
WEB-CRIM-E-CASTIG	Comprenetz, comprenetz era importància d’aguesta beresa?
WEB-CRIM-E-CASTIG	Plan, donc, aciu jo, eth sòn pròpri pair, l’a arrincat es trenta kopeks qu’auie.
WEB-CRIM-E-CASTIG	E me les beui.
WEB-CRIM-E-CASTIG	Ja me les è begut.
WEB-CRIM-E-CASTIG	Didetz-me, qui pòt auer pietat d’un òme coma jo?
WEB-CRIM-E-CASTIG	Didetz-me, senhor: auetz vos pietat de jo o non l’auetz?
WEB-CRIM-E-CASTIG	Damb sinceritat, senhor: auetz pietat de jo o non l’auetz?
WEB-CRIM-E-CASTIG	Sagèc d’aumplir-se eth veire, mès era botelha èra ja ueda.
WEB-CRIM-E-CASTIG	Era sala s’aumplic d’arridalhades barrejades damb escarnis.
WEB-CRIM-E-CASTIG	Es prumèrs en arrir e escarnir sigueren es qu’escotauen ath foncionari.
WEB-CRIM-E-CASTIG	Es auti, es que non auien botat atencion, les acompanhèren, donques que les ère pro veir era cara deth blagaire.
WEB-CRIM-E-CASTIG	Auer pietat de jo?
WEB-CRIM-E-CASTIG	Per qué les cau auer pietat de jo?, bramèc de pic Marmeladov, en tot lheuar-se, daurir es braci damb un gèst d’exaltacion, coma se solet demorèsse aguest moment.
WEB-CRIM-E-CASTIG	Per qué les cau auer pietat de jo?, me demanes.
WEB-CRIM-E-CASTIG	Qu’as rason: non meriti qu’arrés age pietat de jo; çò que me meriti ei que me crucifiquen.
WEB-CRIM-E-CASTIG	Òc, era crotz, non era pietat…!
WEB-CRIM-E-CASTIG	Crudifica-me, jutge!
WEB-CRIM-E-CASTIG	Hètz-ac, e, en crucificar-me, tie pietat deth crucificat!
WEB-CRIM-E-CASTIG	Jo madeish me filarè entath suplici, pr’amor qu’è set de dolor e de lèrmes, non d’alegria.
WEB-CRIM-E-CASTIG	Cres dilhèu, comerçant, qu’era mieja botelha m’a costat quauque plaser?
WEB-CRIM-E-CASTIG	Solet dolor, dolor e lèrmes è cercat ath hons d’aguest veire…
WEB-CRIM-E-CASTIG	Òc, dolor e lèrmes…
WEB-CRIM-E-CASTIG	E les è trapat, e les è tastat.
WEB-CRIM-E-CASTIG	Mès nosati non podem recéber era pietat senon d’Aqueth qu’a estat pietós damb toti es òmes; d’Aqueth qu’ac compren tot, der unenc, deth nòste solet Jutge.
WEB-CRIM-E-CASTIG	Eth vierà eth dia deth Judici e preguntarà: “A on ei aguesta joena que s’a sacrificat per ua mairastra tisica e crudèu e per uns mainatges que non son es sòns frairs?
WEB-CRIM-E-CASTIG	A on ei aguesta joena qu’a auut pietat de sa pair e non a virat era cara damb orror dauant d’aguest beuedor menspredós?” E diderà a Sonia: “Vene.
WEB-CRIM-E-CASTIG	Jo te perdonè… te perdonè… e ara te redimisqui de toti es tòns pecats, pr’amor que tu as estimat fòrça.” Òc eth perdonarà ara mia Sonia, Eth la perdonarà, me’n sai de qué la perdonarà.
WEB-CRIM-E-CASTIG	Qu’ac è sentut en mèn còr hè ues ores, quan èra ena sua casa…
WEB-CRIM-E-CASTIG	Toti seram jutjadi per Eth, es bravi e es dolents.
WEB-CRIM-E-CASTIG	E nosati enteneram tanben era sua paraula.
WEB-CRIM-E-CASTIG	Eth mos diderà: “Apressatz-vos, apressatz-vos tanben vosati, es beuedors; apressatz-vos, fèbles e desvergonhades creatures”.
WEB-CRIM-E-CASTIG	E toti auançaram sense temor e mos posaram ath sòn dauant.
WEB-CRIM-E-CASTIG	Tanben ac comprenerà Caterina Ivanovna…
WEB-CRIM-E-CASTIG	Senhor, que vengue entà nosati eth vòste regne!
WEB-CRIM-E-CASTIG	E se deishèc quèir en sòn sèti, agotat, sense guardar ad arrés, coma se, ena prigondor deth sòn deliri, s’auesse desbrembat de tot aquerò que l’enrodaue.
WEB-CRIM-E-CASTIG	Es sues paraules auien costat ua cèrta impression.
WEB-CRIM-E-CASTIG	I auec uns instants de silenci.
WEB-CRIM-E-CASTIG	Mès, lèu s’estarnèren en arridalhes e en injúries.
WEB-CRIM-E-CASTIG	Ac auetz entenut?
WEB-CRIM-E-CASTIG	Vielh brigand!
WEB-CRIM-E-CASTIG	Burocrata!
WEB-CRIM-E-CASTIG	E d’autes causes semblables.
WEB-CRIM-E-CASTIG	Anem, senhor!, exclamèc de pic Marmeladov, en tot lheuar eth cap e dirigir-se a Raskolnikov.
WEB-CRIM-E-CASTIG	Amiatz-me entà casa…
WEB-CRIM-E-CASTIG	Er edifici Kozel…
WEB-CRIM-E-CASTIG	Deishatz-me en pati…
WEB-CRIM-E-CASTIG	Que ja ei ora de qué torna ath cant de Caterina Ivanovna.
WEB-CRIM-E-CASTIG	Hège ua estona que Raskolnikov auie pensat anar-se’n, en tot autrejar a Marmeladov era sua companhia e supòrt.
WEB-CRIM-E-CASTIG	Marmeladov auie es cames mens fèrmes qu’era votz e s’apuaue pesadaments en joen.
WEB-CRIM-E-CASTIG	Li calie recórrer de dus cents a tres cents passi.
WEB-CRIM-E-CASTIG	Eth trebolament e eth temor der alcoòlic anauen aumentant a mida que s’apressaue ena casa.
WEB-CRIM-E-CASTIG	Que non ei a Caterina Ivanovna que cranhi, mormolhaue ath miei dera sua inquietud.
WEB-CRIM-E-CASTIG	Non ei era perspectiua des tirassades de peu çò que m’enquimère.
WEB-CRIM-E-CASTIG	Qué ei ua tirassada de peu?
WEB-CRIM-E-CASTIG	Absoludaments arren.
WEB-CRIM-E-CASTIG	Que non ei arren.
WEB-CRIM-E-CASTIG	Enquia e tot m’estimi mès que me balhe ues quantes tirassades.
WEB-CRIM-E-CASTIG	Non, non ei aquerò que cranhi.
WEB-CRIM-E-CASTIG	Çò que me cau pòur ei era sua guardada… òc, es sòns uelhs…
WEB-CRIM-E-CASTIG	E tanben es taques ròies des sues caròles.
WEB-CRIM-E-CASTIG	E eth sòn panteish…
WEB-CRIM-E-CASTIG	Auetz campat se com alenden aguesti malauts quan les esmò ua emocion violenta…?
WEB-CRIM-E-CASTIG	Tanben m’enquimère era idia de qué vau a trapar plorant as mainatges, pr’amor que se Sonia non les a balhat minjar, sabi pas… sabi pas com auràn pogut… sabi pas, sabi pas…
WEB-CRIM-E-CASTIG	Mès es patacs non me hèn pòur…
WEB-CRIM-E-CASTIG	Vos asseguri, senhor, qu’es patacs non me hèn mau, senon que me còsten plaser…
WEB-CRIM-E-CASTIG	Non poiria passar sense eri.
WEB-CRIM-E-CASTIG	Çò mielhor ei que me tuste…
WEB-CRIM-E-CASTIG	Atau se solatge…
WEB-CRIM-E-CASTIG	Òc, m’estimi mès que me tuste…
WEB-CRIM-E-CASTIG	Qu’auem arribat…
WEB-CRIM-E-CASTIG	Edifici Kozel…
WEB-CRIM-E-CASTIG	Kozel ei un sarralhaire aleman, un òme ric…
WEB-CRIM-E-CASTIG	Amiatz-me ena mia cramba.
WEB-CRIM-E-CASTIG	Truaessèren eth pati e comencèrn a pujar entath quatau estatge.
WEB-CRIM-E-CASTIG	Era escala ère cada còp mes escura.
WEB-CRIM-E-CASTIG	Qu’èren es onze dera net, e encara qu’en aquera epòca der an non auesse, entà didè’c atau, net en Petersburg, çò de cèrt ei qu’era part nauta dera escala ère negada ena mès prigonda escurina.
WEB-CRIM-E-CASTIG	Era ennerida porteta que daue tath darrèr soleret qu’ère dubèrta.
WEB-CRIM-E-CASTIG	Un tròç de candèla illuminaue ua cramba miserabla que mesuraue dètz passi de longada.
WEB-CRIM-E-CASTIG	Deth vestibul estant se la podie abastar damb ua soleta guardada.
WEB-CRIM-E-CASTIG	En era regnaue eth màger desorde.
WEB-CRIM-E-CASTIG	Pertot penjauen causes, especiauments ròba de mainatges.
WEB-CRIM-E-CASTIG	Un ridèu traucat amagaue un des dus cornèrs mès distants dera pòrta.
WEB-CRIM-E-CASTIG	Plan que òc, darrèr deth ridèu i auie un lhet.
WEB-CRIM-E-CASTIG	Ena rèsta dera cramba solet se vedien dues cagires e un vielh sofà caperat per un vel tot rosigat.
WEB-CRIM-E-CASTIG	Ath sòn dauant i auie ua taula de codina, de husta blanca e non mens vielha.
WEB-CRIM-E-CASTIG	Sus aguesta taula, en un candelabre de hèr, usclaue eth tròç de candèla.
WEB-CRIM-E-CASTIG	Marmeladov auie, donc, ua cramba sancera logada, e non un simple cornèr, mès comunicaue damb d’autes crambes e ère coma un correder.
WEB-CRIM-E-CASTIG	Era pòrta que daue tàs crambes, mielhor dit, tàs gabies, der estatge d’Amalia Lipevechsel, ère miei dubèrta.
WEB-CRIM-E-CASTIG	S’entenien votzes e bronits diuèrsi.
WEB-CRIM-E-CASTIG	Es arridalhes s’estarnauen en cada moment.
WEB-CRIM-E-CASTIG	Plan que òc, i auie gent que hège as cartes e prenie eth tè.
WEB-CRIM-E-CASTIG	Entara cramba de Marmeladov arribauen a viatges fragments de frases grossières.
WEB-CRIM-E-CASTIG	Raskolnikov arreconeishec de seguit a Caterina Ivanovna.
WEB-CRIM-E-CASTIG	Qu’ère ua hemna orriblaments prima, fina, nauta e estirada, damb un peu castanh, beròi encara.
WEB-CRIM-E-CASTIG	Coma auie dit Marmeladov, es sues caròles èren caperades de plapes ròies.
WEB-CRIM-E-CASTIG	Damb es pòts secs, era respiracion rapida e irregulara e sarrant-se eth pièch convulsiuaments damb es mans, se passejaue pera cramba.
WEB-CRIM-E-CASTIG	Es sòns uelhs ludien de fèbre e era sua guardada auie ua dura fixacion.
WEB-CRIM-E-CASTIG	Aqueth ròstre capvirat de tisica costaue ua penibla impression ara lum trantalhanta e amortesida deth tròç de candèla lèu ja consomit.
WEB-CRIM-E-CASTIG	Raskolnikov calculèc qu’aurie uns trenta ans e qu’era edat de Marmeladov superaue pro ara dera sua hemna.
WEB-CRIM-E-CASTIG	Era non se n’encuedèc dera preséncia des dus òmes.
WEB-CRIM-E-CASTIG	Semblaue negada en un estat de trebolament que l’empachaue veir e enténer.
WEB-CRIM-E-CASTIG	Era atmosfèra dera cramba qu’ère irrespirabla, mès era hièstra ère barrada.
WEB-CRIM-E-CASTIG	Dera escala venguien flaires pudesenques, mès era pòrta deth pis ère dubèrta.
WEB-CRIM-E-CASTIG	En fin, era pòrta interiora, solet miei dubèrta, deishaue passar espesses bromes de hum de tabac que hègen tossir a Caterina Ivanovna; mès era non s’auie preocupat de barrar aguesta pòrta.
WEB-CRIM-E-CASTIG	Eth hilh mendre, ua mainada de sies ans, dormie seiguda en solèr, damb eth còs torçat e eth cap apuat en sofà.
WEB-CRIM-E-CASTIG	Eth sòn frair, qu’auie un an mès qu’era, ploraue en un cornèr e es sòns somics secodien tot eth sòn còs.
WEB-CRIM-E-CASTIG	Solide sa mair venguie de pataquejar-lo.
WEB-CRIM-E-CASTIG	Era màger, ua mainada de nau ans, nauta e prima coma un aluquet, amiaue ua camisa plia de traucs e, sus es sues nudes espatles, ua capa de tela, que solide l’anaue ben dus ans endarrèr, mès qu’ara a penes l’arribaue enes jolhs.
WEB-CRIM-E-CASTIG	Ère ath costat de sòn frair e l’entornejaue eth còth damb es sòns nudi braci.
WEB-CRIM-E-CASTIG	Ath còp, seguie a sa mair damb ua guardada temerosa des sòns escurs e grani uelhs, qu’encara semblauen màger ena sua petita e arraulida careta.
WEB-CRIM-E-CASTIG	Marmeladov non entrèc en pis: s’ajolhèc dauant deth lumedan e empossèc a Raskolnikov entar interior.
WEB-CRIM-E-CASTIG	Caterina Ivanova s’arturèc distrètaments en veir ath sòn dauant ad aqueth desconeishut e, en tot tornar per un moment ena realitat, semblaue preguntar-se: Qué hè aciu aguest òme?
WEB-CRIM-E-CASTIG	Mès plan que òc, s’imaginèc de seguit qu’anaue a trauessar era cramba pr’amor de endralhar-se entà ua auta.
WEB-CRIM-E-CASTIG	Alavetz venguec a barrar era pòrta dera entrada e fotèc un sorriscle en veir ath sòn marit ajolhat en lumedan.
WEB-CRIM-E-CASTIG	Ja ès aciu?, exclamèc furiosa.
WEB-CRIM-E-CASTIG	Ja as tornat?
WEB-CRIM-E-CASTIG	A on son es sòs?
WEB-CRIM-E-CASTIG	Brigand, monstre!
WEB-CRIM-E-CASTIG	Qué te rèste ena pòcha?
WEB-CRIM-E-CASTIG	Aguest que non ei eth vestit!
WEB-CRIM-E-CASTIG	Qué n’as hèt d’eth?
WEB-CRIM-E-CASTIG	A on son es sòs?
WEB-CRIM-E-CASTIG	Parla!
WEB-CRIM-E-CASTIG	Comencèc a escorcolhar-lo avidaments.
WEB-CRIM-E-CASTIG	Marmeladov dauric de seguit es braci, docilaments, pr’amor de facilitar eth trabalh d’escorcolhar es pòches.
WEB-CRIM-E-CASTIG	Non amiaue ath dessús ne un solet kopek.
WEB-CRIM-E-CASTIG	A on son es sòs?, seguic cridant era hemna.
WEB-CRIM-E-CASTIG	Quedauen dotze robles ena mala.
WEB-CRIM-E-CASTIG	En ua escometuda de rabia, agarrèc ath sòn marit pes peus e l’obliguèc a entrar a truca de tirassades.
WEB-CRIM-E-CASTIG	Marmeladov sajaue d’amendrir eth sòn esfòrç arrossegant-se umilaments darrèr d’era, de jolhs.
WEB-CRIM-E-CASTIG	Qu’ei un plaser entà jo, non un dolor!
WEB-CRIM-E-CASTIG	Fin finau eth sòn front venguec e tumar contra ua estrada.
WEB-CRIM-E-CASTIG	Era mainada que dormie en solèr se desvelhèc e se metec a plorar.
WEB-CRIM-E-CASTIG	Eth mainatge, de pès en un cornèr, non podec tier era scèna: de nauèth comencèc a tremolar, a cridar, e se lancèc enes braci dera sua fraia, convuls e espaurit.
WEB-CRIM-E-CASTIG	Era mainada màger tremolaue coma ua huelha.
WEB-CRIM-E-CASTIG	Tot, tot s’ac a begut!, cridaue, desesperada, era prauba hemna.
WEB-CRIM-E-CASTIG	E aguesta ròba non ei era sua!
WEB-CRIM-E-CASTIG	Que son ahaimadi!, senhalaue as mainatges, se retortilhaue es braci.
WEB-CRIM-E-CASTIG	Maudita vida!
WEB-CRIM-E-CASTIG	De pic s’acarèc damb Raskolnikov.
WEB-CRIM-E-CASTIG	E a tu, non te hè vergonha?
WEB-CRIM-E-CASTIG	Que vies dera tauèrna!
WEB-CRIM-E-CASTIG	As begut coma eth!
WEB-CRIM-E-CASTIG	Eth joen, sense badar boca, s’esdeguèc a partir.
WEB-CRIM-E-CASTIG	Era pòrta interiora acabaue de daurir-se e anaue pistant cares ciniques e burlesques, jos era casqueta calada e damb era cigarreta o era pipa ena boca.
WEB-CRIM-E-CASTIG	Es uns vestien blòdes d’anar per casa; d’auti, ròba d’ostiu leugèra enquiara indecéncia.
WEB-CRIM-E-CASTIG	Quauqui uns amiauen es cartes ena man.
WEB-CRIM-E-CASTIG	Se meteren a arrir de boni talents en enténer díder a Marmeladov qu’es tirassades deth peu èren entada eth un plaser.
WEB-CRIM-E-CASTIG	Quauqui uns entrèren ena cramba.
WEB-CRIM-E-CASTIG	Fin finau s’entenec ua votz fiulaira, de mala mina.
WEB-CRIM-E-CASTIG	Abans de gésser, Raskolnikov auie auut temps de hèr-se a vier era man en pòcha, cuélher es monedes que li sobrauen deth roble qu’auie escambiat ena tauèrna e deishar- lo, sense qu’ac vedessen, ena parabanda dera hièstra.
WEB-CRIM-E-CASTIG	Dempús, quan siguec ena escala, se n’empenaïc dera sua generositat e siguec a mand de tornar a pujar.
WEB-CRIM-E-CASTIG	Dempús se didec que ja non podie tornar e recuélher es sòs e que, encara qu’auesse pogut, non ac aurie hèt, e decidic tornar entà casa.
WEB-CRIM-E-CASTIG	Qu’ei ua beresa que còste sòs.
WEB-CRIM-E-CASTIG	Dilhèu Sonia ei ara sense un kopek, pr’amor qu’aguesta caça d’òmes, coma era des animaus, depen dera sòrt.
WEB-CRIM-E-CASTIG	Sense es mèns sòs, les calerie sarrar-se era cinta.
WEB-CRIM-E-CASTIG	Madeish les arribe damb Sonia.
WEB-CRIM-E-CASTIG	En era an trapat ua vertadèra mina.
WEB-CRIM-E-CASTIG	E se’n profiten…
WEB-CRIM-E-CASTIG	Òc, s’en profiten.
WEB-CRIM-E-CASTIG	Se i an acostumat.
WEB-CRIM-E-CASTIG	Ara prumeria vessèren ues lèrmetes, mès dempús s’acostumèren.
WEB-CRIM-E-CASTIG	Miseria umana!
WEB-CRIM-E-CASTIG	Quedèc bocabadat.
WEB-CRIM-E-CASTIG	De ressabuda, sense voler, exclamèc:
WEB-CRIM-E-CASTIG	Mès, e s’aquerò non ei vertat?
WEB-CRIM-E-CASTIG	E s’er òme non ei un èsser miserable, o, aumens, toti es òmes?
WEB-CRIM-E-CASTIG	Alavetz mos calerie adméter que mos senhoregen es prejudicis, es temors vans, e qu’un non s’a de posar dauant d’arren ne d’arrés.
WEB-CRIM-E-CASTIG	Obrar: qu’ei çò que mos cau hèr!
WEB-CRIM-E-CASTIG	Londeman se desvelhèc tard, dempús d’un sòn intranquil que non l’auie autrejat cap repaus.
WEB-CRIM-E-CASTIG	Se desvelhèc de mala encolia e passegèc peth sòn humarau ua guardada ostila.
WEB-CRIM-E-CASTIG	Era cramba non auie que sies passi de longada e aufrie er aspècte mès miserable, damb un papèr auriò e polsós, desapegat a tròci, e tan baish de tet, qu’un òme que depassèsse solet en uns centimètres era estatura mejana non aurie estat aquiu a gust, donques que l’aurie intimidat eth temor de tumar damb eth cap contra eth tet.
WEB-CRIM-E-CASTIG	Es mòbles qu’èren en armonia damb eth locau.
WEB-CRIM-E-CASTIG	Consistien en tres cagires vielhes, mès o mens coishes; ua taula pintada, qu’ère en un cornèr e que sus era se vedien, coma deishadi d’anar, uns quadèrns e libres tan caperadi de povàs qu’ère pro veder-les entà dedusir que non les auien tocat de hège fòrça temps, e, fin finau, un long e estranh divan qu’ocupaue lèu tota era longada e era mitat dera amplada dera pèça e qu’ère tapissat damb ua indiana tota esbocinada.
WEB-CRIM-E-CASTIG	Aguesta qu’ère era jaça de Raskolnikov, que solie ajaçar-se completaments vestit e sense mès ahlaçades qu’era sua vielha capa d’estudiant.
WEB-CRIM-E-CASTIG	Coma coishinèra tenguie un petit coishin, que dejós d’eth plaçaue, pr’amor de hèr-lo un shinhau mès naut, tota era sua ròba blanca, autant era limpia coma era lorda.
WEB-CRIM-E-CASTIG	Dauant deth divan i auie ua tauleta.
WEB-CRIM-E-CASTIG	Non ère dificil imaginar ua praubetat màger e un màger abandon; mès Raskolnikov, per çò deth sòn estat d’animositat, se sentie erós en aquera tuta.
WEB-CRIM-E-CASTIG	S’auie isolat de toti e viuie coma ua tortuga ena sua clòsca.
WEB-CRIM-E-CASTIG	Era simpla preséncia dera sirventa dera casa, que de quan en quan calaue ena sua cramba ua lucada, lo desgahonaue.
WEB-CRIM-E-CASTIG	Atau les sòl passar as malauts mentaus senhorejadi per idies fixes.
WEB-CRIM-E-CASTIG	Hège quinze dies qu’era sua patrona non li manaue eth minjar, e ne tansevolh se l’auie acodit demanar-li explicacions, encara que se demoraue sense minjar.
WEB-CRIM-E-CASTIG	Nastasia, era codinèra e soleta sirventa dera casa, ère encantada damb era actitud deth logatari, qu’era sua cramba auie deishat d’escampar e limpiar hège temps.
WEB-CRIM-E-CASTIG	Solet excepcionauments passaue peth humarau entà passar era grèra.
WEB-CRIM-E-CASTIG	Que siguec era que lo desvelhèc aqueth maitin.
WEB-CRIM-E-CASTIG	Lhèua-te ja!, li cridèc.
WEB-CRIM-E-CASTIG	Te penses passar era vida dormint?
WEB-CRIM-E-CASTIG	T’è hèt a vier tè.
WEB-CRIM-E-CASTIG	As ua taça?
WEB-CRIM-E-CASTIG	Que sembles un mòrt.
WEB-CRIM-E-CASTIG	Er òste dauric es uelhs, s’estrementic leugèraments e arreconeishec ara sirventa.
WEB-CRIM-E-CASTIG	Me lo mane era patrona?, preguntèc, en tot incorporar-se peniblaments.
WEB-CRIM-E-CASTIG	Com se vos a acodit aguesta asenada?
WEB-CRIM-E-CASTIG	E botèc ath sòn dauant ua esberecada tetèra qu’en era quedaue encara un shinhau de tè, e dus tarròcs de sucre auriolenc.
WEB-CRIM-E-CASTIG	Escota, Anastasia; hètz-me un favor, didec Raskolnikov, en tot trèir dera pòcha un sarpat de menudalha, causa que podec hèr pr’amor que, coma de costum, s’auie ajaçat vestit.
WEB-CRIM-E-CASTIG	Cuelh e ve-te’n a crompar-me un panet blanc e un shinhau de saucissa dera de mès bon prètz.
WEB-CRIM-E-CASTIG	Eth panet blanc vo’lo harè a vier de seguit, mès era saucissa…
WEB-CRIM-E-CASTIG	Non vos estimatz mès un plat de chtchis?
WEB-CRIM-E-CASTIG	Qu’ei d’ager e està fòrça bon.
WEB-CRIM-E-CASTIG	Te lo sauvè, mès que vengueres massa tard.
WEB-CRIM-E-CASTIG	De vertat qu’està fòrça bon.
WEB-CRIM-E-CASTIG	Quan se hec a vier era sopa e Raskolnikov se metec a minjar, Nastasia se seiguec ath sòn costat, en divan, e comencèc a parlar.
WEB-CRIM-E-CASTIG	Qu’ère ua campanharda que parlaue pes codes e qu’auie arribat ena capitau dirèctaments deth sòn bordalat.
WEB-CRIM-E-CASTIG	Praskovia Pavlovna te vò denonciar ara policia, didec.
WEB-CRIM-E-CASTIG	E arroncilhèc es celhes.
WEB-CRIM-E-CASTIG	Ara policia?
WEB-CRIM-E-CASTIG	Per qué?
WEB-CRIM-E-CASTIG	Pr’amor que ne le pagues ne ac vas a hèr: era causa que non pòt èster mès clara.
WEB-CRIM-E-CASTIG	Sonque me mancaue aquerò, gasulhèc eth joen, sarrant es dents.
WEB-CRIM-E-CASTIG	En aguesti moments aguesta denóncia serie un trebuc entà jo.
WEB-CRIM-E-CASTIG	Aguesta hemna ei pèga!, higec en votz nauta.
WEB-CRIM-E-CASTIG	Aué anarè a parlar damb era.
WEB-CRIM-E-CASTIG	Plan que òc, ei pèga.
WEB-CRIM-E-CASTIG	Madeish que jo.
WEB-CRIM-E-CASTIG	Mès tu, qu’ès intelligent, per qué te passes eth dia estirat atau coma ua saca?
WEB-CRIM-E-CASTIG	E non se sap ne tansevolh se de quin color son es sòs.
WEB-CRIM-E-CASTIG	Dides qu’abans balhaues leçons as mainatges.
WEB-CRIM-E-CASTIG	Per qué ara non hès arren?
WEB-CRIM-E-CASTIG	Se qué hès?
WEB-CRIM-E-CASTIG	Un trabalh.
WEB-CRIM-E-CASTIG	Quin trabalh?
WEB-CRIM-E-CASTIG	Mediti, responec eth joen grèuments, aprés un moment de silenci.
WEB-CRIM-E-CASTIG	Nastasia comencèc a retortilhar-se.
WEB-CRIM-E-CASTIG	Qu’ère un temperament alègre e, quan la hègen arrir, se retortilhaue en silenci, mentre tot eth sòn còs ère secodit pes mudes arridalhades.
WEB-CRIM-E-CASTIG	Non se pòden balhar leçons quan un non a bòtes.
WEB-CRIM-E-CASTIG	Non escopisques tant: era saliuèra poirie quèir ath tòn dessús.
WEB-CRIM-E-CASTIG	Per çò que se pague pes leçons!
WEB-CRIM-E-CASTIG	Uns quants kopeks!
WEB-CRIM-E-CASTIG	Qué haria jo damb aquerò?
WEB-CRIM-E-CASTIG	Seguie parlant coma ara fòrça e semblaue respóner as sòns pròpris pensaments.
WEB-CRIM-E-CASTIG	Alavetz, penses guanhar ua fortuna tot d’un còp?
WEB-CRIM-E-CASTIG	Raskolnikov li fotèc ua guardada estranha.
WEB-CRIM-E-CASTIG	Òc, ua fortuna, responec fèrmaments dempús ua pausa.
WEB-CRIM-E-CASTIG	Plan, plan; non botes aguesta cara tan terribla…
WEB-CRIM-E-CASTIG	Me cau anar a cercar-lo, o non?
WEB-CRIM-E-CASTIG	Hè çò que volgues.
WEB-CRIM-E-CASTIG	A!, me’n desbrembaua!.
WEB-CRIM-E-CASTIG	Arribèc ua carta entà tu quan non ères en casa.
WEB-CRIM-E-CASTIG	Ua carta entà jo?
WEB-CRIM-E-CASTIG	De qui?
WEB-CRIM-E-CASTIG	Aquerò non ac sai pas.
WEB-CRIM-E-CASTIG	Çò que òc sai ei que l’autregè ath cartèr tres kopeks.
WEB-CRIM-E-CASTIG	Demori que me les entornaràs.
WEB-CRIM-E-CASTIG	Balha-la-me, per amor de Diu!
WEB-CRIM-E-CASTIG	Senhor…!
WEB-CRIM-E-CASTIG	Senhor…!
WEB-CRIM-E-CASTIG	Ua menuta dempús auie era carta ena man.
WEB-CRIM-E-CASTIG	Coma s’auie pensat, ère de sa mair, donques que venguie deth districte de R. Ère esblancossit.
WEB-CRIM-E-CASTIG	Hège fòrça temps que non auie recebut ua carta; mès era emocion qu’agitaue eth sòn còr en aqueth moment aubedie a ua auta causa.
WEB-CRIM-E-CASTIG	Ve-te’n, Nastasia!
WEB-CRIM-E-CASTIG	Ve-te’n, per amor de Diu!
WEB-CRIM-E-CASTIG	Era carta tremolaue enes sues mans.
WEB-CRIM-E-CASTIG	Non la volie daurir dauant dera sirventa; desiraue demorar-se solet entà lieger-la.
WEB-CRIM-E-CASTIG	Quan gessec Nastasia, eth joen se hec a vier era envolòpa enes sòns pòts e la punèc.
WEB-CRIM-E-CASTIG	Dempús s’estèc uns instants en tot contemplar era adreça e observar era caligrafia, aquera escritura fina e un shinhau inclinada que tan familhara e estimada l’ère; era letra de sa mair, qu’eth madeish l’auie ensenhat a liéger e a escríuer bèth temps a. Qu’arreculaue eth moment de daurir-la: semblaue crànher quauquarren.
WEB-CRIM-E-CASTIG	Fin finau trinquèc era envolòpa.
WEB-CRIM-E-CASTIG	Era carta ère longa.
WEB-CRIM-E-CASTIG	Era letra, sarrada, ocupaue dus granes huelhes de papèr pes dus costats.
WEB-CRIM-E-CASTIG	Desencusa-me d’aguest silenci involuntari.
WEB-CRIM-E-CASTIG	Pro te’n sabes se guaire t’estimi.
WEB-CRIM-E-CASTIG	Dunia e jo non auem ad arrés senon a tu; tu qu’ac ès tot entà nosates: tota era nòsta esperança, tota era nòsta confiança en avier.
WEB-CRIM-E-CASTIG	Sonque Diu sap çò que jo sentí quan me dideres que t’auie calut deishar era universitat hège ja diuèrsi mesi per manca de sòs e qu’auies perdut es leçons e non auies cap mejan de vida.
WEB-CRIM-E-CASTIG	Com posqui ajudar-te jo damb es mèns cent vint robles annaus de pension?
WEB-CRIM-E-CASTIG	Es quinze robles que te manè hè quate mesi, les demané prestadi, damb eth gatge dera mia pension, a un comerçant d’aguesta ciutat cridat Vakruchine.
WEB-CRIM-E-CASTIG	Qu’ei ua bona persona e siguec amic de ta pair; mès coma que ja l’auia autorizat per escrit de crubar era mia pension en mèn nòm, auia de sajar d’entornar-li es sòs, causa que vengui de hèr.
WEB-CRIM-E-CASTIG	Ja sabes se per qué non è pogut manar-te arren en aguesti darrèrs mesi.
WEB-CRIM-E-CASTIG	Ath delà, en aguesti moments non mos podem plànher dera nòsta sòrt, per çò qu’ara te vau a condar.
WEB-CRIM-E-CASTIG	Prumèr de tot, estimat Rodia, tu non te’n sabes de qué hè ja sies setmanes qu’era tua fraia s’està damb jo e de qué ja non mos calerà desseparar-mos.
WEB-CRIM-E-CASTIG	Gràcies a Diu, s’an acabat es sòns patiments.
WEB-CRIM-E-CASTIG	Mès anem per parts: atau saberàs tot çò que s’a passat, tot aquerò qu’enquia ara t’auem amagat.
WEB-CRIM-E-CASTIG	Se t’auessa condat era vertat, ac auries deishat tot entà vier, encara que t’auesse calut hèr eth camin a pè, donques que me’n sai deth tòn caractèr e des tòns sentiments e me’n sai de qué non auries consentit qu’escarnissen ara tua fraia.
WEB-CRIM-E-CASTIG	Ath delà, jo non sabia tota era vertat.
WEB-CRIM-E-CASTIG	Eth mau s’estaue en qué Dunetchka, en entrar est an passat ena casa des Svidrigailov coma hilhuquèra, auie demanat per auança era quantitat importanta de cent robles, en tot comprometer-se a entornar-les damb era sua sodada.
WEB-CRIM-E-CASTIG	Per tant, non podie deishar era plaça enquia auer pagat eth deute.
WEB-CRIM-E-CASTIG	Dunia (ara ja t’ac posqui explicar tot, estimat mèn, Rodia) auie demanat aguesta soma especiauments entà poder manar-te es seishanta robles qu’alavetz auies de besonh damb tanta urgéncia e que, plan que òc, te manèrem est an passat.
WEB-CRIM-E-CASTIG	Alavetz t’enganhèrem en tot dider-te qu’es sòs les auie estauviat Dunia.
WEB-CRIM-E-CASTIG	Non ère vertat; era vertat ei era que te vau a condar ara, prumèr de tot pr’amor qu’era nòsta sòrt a cambiat de pic pera volentat de Diu, e tanben pr’amor qu’atau auràs ua pròva de guaire t’estime era tua fraia e dera granesa deth sòn còr.
WEB-CRIM-E-CASTIG	Mès que non voi estener-me en aguesti desagradius detalhs: non artenheria ua auta causa que hèr- te mau sang inutilaments, ara que ja s’a passat tot.
WEB-CRIM-E-CASTIG	Era situacion de Dunia qu’ère encara mès penibla quan eth senhor Svidrigailov beuie mès de çò que calie, en tot cedir as costums aqueridi ena armada.
WEB-CRIM-E-CASTIG	Guarda que Svidrigailov, eth plan asenat, sentie de hège temps per Dunia ua passion qu’amagaue jos era sua actitud grossièra e menspredosa.
WEB-CRIM-E-CASTIG	Dilhèu ère avergonhat e espaurit dauant dera idia d’alimentar, en eth, un òme ja madur, un pair de familha, aqueres esperances licensioses e involontàries entà Dunia; dilhèu es sues grossieretats e es sòns escarnis non auien mès objècte qu’amagar era sua passion dauant des uelhs dera sua familha.
WEB-CRIM-E-CASTIG	Ara fin non se podec tier e, damb tota claretat, li hec proposicions desaunèstes.
WEB-CRIM-E-CASTIG	Li prometec tot çò que pòs imaginar-te, enquia e tot abandonar as sòns e anar-se’n damb era en ua ciutat luenhana, en estrangèr s’ac preferie.
WEB-CRIM-E-CASTIG	Ja te pòs imaginar çò qu’aquerò signifiquèc entara tua fraia.
WEB-CRIM-E-CASTIG	Dunia non podie deishar eth sòn lòc, non sonque pr’amor qu’encara non auie pagat eth sòn deute, senon perque cranhie que Marfa Petrovna sospechèsse era vertat, çò qu’aurie introdusit era discòrdia ena familha.
WEB-CRIM-E-CASTIG	Ath delà, autanplan era, aurie patit es conseqüéncies der escandal, pr’amor que demostrar era vertat non aurie estat aisit.
WEB-CRIM-E-CASTIG	Ja coneishes a Dunia, ja sabes qu’ei ua hemna intelligenta e de fòrt caractèr.
WEB-CRIM-E-CASTIG	Que tie es pejors situacions e trape ath sòn laguens era fòrça de besonh entà conservar era serenitat.
WEB-CRIM-E-CASTIG	Encara que mos escriuíem soent, era non m’auie dit arren de tot aquerò entà non apenar-me.
WEB-CRIM-E-CASTIG	Eth desvolopament venguec còp sec.
WEB-CRIM-E-CASTIG	Marfa Petrovna susprenec un dia en jardin, plan per edart, ath sòn marit en moment qu’escometie a Dunia, e ac interpretèc tot ath revés, en tot balhar-ne eth tòrt ara tua fraia.
WEB-CRIM-E-CASTIG	Ad aquerò se seguic ua scèna violenta en madeish jardin.
WEB-CRIM-E-CASTIG	Marfa Petrovna enquia e tot arribèc a pataquejar a Dunia: non la volec escotar e s’estèc cridant pendent mès d’ua ora.
WEB-CRIM-E-CASTIG	A tot darrèr la manèc entà casa damb ua simpla carreta, qu’en era sigueren lançadi en desorde toti es sòns vestits, era ròba blanca e totes es sues causes: ne tansevolh li permetec hèr er equipatge.
WEB-CRIM-E-CASTIG	Ad arrás de tot aquerò, en aqueth moment comencèc a deluviar, e Dunia, dempús d’auer patit es mès crudèus escarnis, li calec recórrer dètz-e-sèt verstas en ua carreta sense tendolet e en companhia d’un mujik.
WEB-CRIM-E-CASTIG	Ditz-me ara qué podia respóner jo ara tua carta, qué te podia condar d’aguesta istòria.
WEB-CRIM-E-CASTIG	Non gausaua dider-te era vertat, donques que damb aquerò solet auria artenhut apenar-te e desliurar era tua indignacion.
WEB-CRIM-E-CASTIG	Ath delà, qué podies hèr tu?
WEB-CRIM-E-CASTIG	Perder-te: era soleta causa.
WEB-CRIM-E-CASTIG	De un aute costat, Dunetchka m’ac auie proïbit.
WEB-CRIM-E-CASTIG	E aumplir ua carta de paraules uedes quan era mia amna ère negada de dolor, non me sentia capabla de hè’c.
WEB-CRIM-E-CASTIG	Non gausàuem ne tansevolh vier a complir damb es nòsti déuers religiosi, pr’amor qu’era nòsta preséncia ère acuelhuda damb mormolhs, guardades menspredoses e autanplan comentaris en votz nauta.
WEB-CRIM-E-CASTIG	Es nòsti amics se heren enlà de nosates, arrés mos saludaue, e enquia me’n sai, de bona hònt, qu’un grop d’emplegadets projectaue contra nosates eth mès gran escarni: enquitranar era pòrta dera nòsta casa.
WEB-CRIM-E-CASTIG	Per cèrt, eth patron mos auie demanat que la deishèssem.
WEB-CRIM-E-CASTIG	Venguie lèu cada dia en aguesta poblacion, qu’en era coneish a toti.
WEB-CRIM-E-CASTIG	Qu’ei ua blagaira que se complatz en condar istòries de familha dauant deth prumèr qu’arrive, e, sustot, en censurar ath marit publicaments, causa que non me semble ben.
WEB-CRIM-E-CASTIG	Atau, non ei estranh que li manquèsse temps entà anar pregonant eth cas de Dunia, son solet pera ciutat, senon per tot eth parçan.
WEB-CRIM-E-CASTIG	Era tua fraia siguec mès fòrta que jo.
WEB-CRIM-E-CASTIG	S’auesses vist era fortalesa que suportaue eth sòn malastre e sajaue de padegar-me e balhar-me in!
WEB-CRIM-E-CASTIG	Qu’ei un àngel…
WEB-CRIM-E-CASTIG	En aguesta carta, que demorèc en poder deth senhor Svidrigailov en gésser dera casa Dunetchka, aguesta li repotegaue viuaments e damb sincèra indignacion era viletat dera sua conducta damb Marfa Petrovna, li rebrembaue qu’ère un òme maridat e pair de familha e li hège veir era indignitat que cometie en perseguir a ua joena malerosa e indefensa.
WEB-CRIM-E-CASTIG	En resumit, estimat Rodia, qu’aguesta carta respire tau noblesa de sentiments e ei escrita en tèrmes tant esmovents, que plorè quan la liegí, e autanplan aué non la posqui reliéger sense vessar lèrmes.
WEB-CRIM-E-CASTIG	Ath delà, Dunia podec condar ara fin damb eth testimòni des sirvents, que sabien mès de çò que se pensaue eth senhor Svidrigailov, supausi.
WEB-CRIM-E-CASTIG	Ara seguida venguec ena nòsta casa e mos condèc tot çò que s’auie passat, en tot plorar amaraments.
WEB-CRIM-E-CASTIG	Tirassada peth penaïment, se lancèc enes braci de Dunia e li preguèc que la perdonèsse.
WEB-CRIM-E-CASTIG	Dempús, sense pèrta de temps, recorrec es cases dera ciutat, e pertot, entre somics e enes tèrmes mès vantaires, rendie aumenatge ara innocéncia, ara noblesa de sentiments e ara integritat dera conducta de Dunia.
WEB-CRIM-E-CASTIG	Non contenta damb tot aquerò, mostraue e liegie a toti era carta escrita per Dunetchka ath senhor Svidrigailov.
WEB-CRIM-E-CASTIG	E enquia e tot deishaue hèr còpies, causa que me semble ua exageracion.
WEB-CRIM-E-CASTIG	Recorrec es cases de totes es sues amistats, ena quau causa empleguèc diuèrsi dies.
WEB-CRIM-E-CASTIG	Aquerò hèc que quauqu’ua des sues relacions se shordèssen en veir que balhaue preferéncia a d’auti, çò que considerauen ua injustícia.
WEB-CRIM-E-CASTIG	Fin finau se determinèc damb tota exactitud er orde des visites, de sòrta que cadun podie saber per auança eth dia que li tocaue eth torn.
WEB-CRIM-E-CASTIG	En tota era ciutat se sabie a on auie de liéger Marfa Petrovna era carta tau o quau dia, e eth vesiat aqueric eth costum d’amassar-se ena casa afavorida, sense excluir ad aqueres familhes que ja auien escotat era lectura ena sua pròpria casa e ena de d’autes familhes amigues.
WEB-CRIM-E-CASTIG	Jo me pensi qu’en tot aquerò i a massa exageracion, mès qu’atau ei eth caractèr de Marfa Petrovna.
WEB-CRIM-E-CASTIG	Ath delà d’aquerò, ei cèrt qu’a reabilitat completaments a Dunetchka.
WEB-CRIM-E-CASTIG	Tota era vergonha d’aguesta istòria a queigut sus eth senhor Svidrigailov, qu’era presente coma eth solet compable.
WEB-CRIM-E-CASTIG	Ena mia pensada, era gent ei massa sevèra damb aguest asenat.
WEB-CRIM-E-CASTIG	Toti s’an esdegat a testimoniar-li era sua consideracion.
WEB-CRIM-E-CASTIG	Me pensi qu’ad aquerò li cau atribuir mès que mès er eveniment inesperat que cambiarà, çampar, era nòsta vida.
WEB-CRIM-E-CASTIG	Te cau saber, estimat Rodia, que Dunia a recebut ua sollicitud de maridatge e l’a acceptada, çò que me prèdi a comunicar-te.
WEB-CRIM-E-CASTIG	Encara que aquerò s’a hèt sense consultar- te, demori que mos desencusaràs, pr’amor que ja compreneràs que non podíem arrecular era nòsta decision enquia que recebéssem era tua responsa.
WEB-CRIM-E-CASTIG	Ad delà d’aquerò, non auries pogut jutjar acertadaments es causes, de tan luenh estant.
WEB-CRIM-E-CASTIG	Mejançant era, e dempús d’intervier actiuaments en aguest ahèr, mos transmetec eth sòn desir d’entamenar coneishença damb nosates.
WEB-CRIM-E-CASTIG	Lo recebérem educadaments, prenérem cafè e, londeman madeish, mos manèc ua carta qu’en era mos hège era sua demana damb fines expressions, e sollicitaue ua responsa rapida e categorica.
WEB-CRIM-E-CASTIG	Qu’ei un òme actiu e tostemp plan ocupat.
WEB-CRIM-E-CASTIG	Li cau partir çò de mès lèu possible entà Petersburg e li cau profitar eth temps.
WEB-CRIM-E-CASTIG	Qu’ei un òme digne e ben plaçat.
WEB-CRIM-E-CASTIG	Prèste es sòns servicis en dus departaments e tie ua petita fortuna.
WEB-CRIM-E-CASTIG	Plan que ja a quaranta cinc ans, mès era sua portadura ei tant agradiua, que ne sò solide fòrça qu’encara shaute as hemnes.
WEB-CRIM-E-CASTIG	Ei austèr e tranquil, encara que dilhèu un sinhau capinaut.
WEB-CRIM-E-CASTIG	Mès qu’ei possible qu’aquerò darrèr sigue solet ua aparença enganhosa.
WEB-CRIM-E-CASTIG	Te digui aquerò en un excès de prevision, donques que ne sò plan segura que te costarà ua impression favorabla.
WEB-CRIM-E-CASTIG	Per çò d’aute, entà conéisher a ua persona, la cau veder-la e observar-la atentiuaments pendent fòrça temps, se non i a eth perilh que te dèishes amiar de prejudicis e cométer errors que dempús non se reparen aisidaments.
WEB-CRIM-E-CASTIG	Ena sua prumèra visita mos didec qu’ère un esperit realista, que compartie en fòrça punts era opinion des naues generacions e que detestaue es prejudicis.
WEB-CRIM-E-CASTIG	Parlèc de d’autes moltes causes, donques que semble un shinhau vantariòu e li shaute que l’escoten, era quau causa non ei un crim, plan que òc.
WEB-CRIM-E-CASTIG	Jo, naturauments, non comprení qu’ua petita part des sòns comentaris, mès Dunia m’a dit, encara qu’era sua intruccion ei mejana, que semble brave e intelligent.
WEB-CRIM-E-CASTIG	Ja coneishes ara tua fraia, Rodia: ei ua gojata energica, rasonabla, pacienta e generosa, encara que tie (d’aquerò ne sò solide fòrça) un còr apassionat.
WEB-CRIM-E-CASTIG	Plan que òc, eth motiu d’aguest maridatge non ei, per deguna des dues parts, un gran amor; mès Dunia, ath delà d’intelligenta, ei ua hemna de còr nòble, un vertadèr àngel, e se tierà ath déuer de hèr erós ath sòn marit, que, dera sua part, sajarà de corresponer-la, causa que, enquiath moment, non auem cap motiu entà metè’c en dobte, a maugrat qu’eth maridatge, mos ac cau cohessar, s’a concretat damb ua cèrta precipitacion.
WEB-CRIM-E-CASTIG	De un aute costat, en èster eth tant intelligent e perspicaç, comprenerà qu’era sua felicitat conjugau depenerà dera que proporcione a Dunetchka.
WEB-CRIM-E-CASTIG	A prumèr còp de uelh, m’a semblat un shinhau brusc e sec; mès aquerò pòt èster precisaments pera sua rectitud e sonque pera sua rectitud.
WEB-CRIM-E-CASTIG	Ath delà, parlèc sense cap premeditacion, en tot deishar-se amiar deth calor dera convèrsa, autant, qu’eth madeish sagèc dempús d’atrendir eth sentit des sues paraules.
WEB-CRIM-E-CASTIG	Totun aquerò, a jo me semblèren un shinhau dures, e atau l’ac didí a Dunetchka; mès era me responec, damb cèrta irritacion, qu’ua causa ei parlar e era auta hèr, çò que, plan, ei vertat.
WEB-CRIM-E-CASTIG	Dunia non podec clucar un uelh en tota era net e, en tot pensar-se que jo èra adormida, se lheuèc e s’estèc diuèrses ores passejant pera cramba.
WEB-CRIM-E-CASTIG	Fin finau s’ajulhèc dauant dera icòna e preguèc fervorosaments.
WEB-CRIM-E-CASTIG	Londeman me didec que ja auie decidit çò que li calie hèr.
WEB-CRIM-E-CASTIG	Hè ja fòrça temps qu’exercís e ven de guanhar ua plaid important.
WEB-CRIM-E-CASTIG	Se li cau vier immediataments en Petersburg ei pr’amor qu’a de seguir atenguent en senat cèrt transcendentau ahèr.
WEB-CRIM-E-CASTIG	Plan per aquerò, estimat Rodia, aguest senhor serà entà tu fòrça util, e Dunia e jo auem pensat que pòs començar de seguit era tua carrèra e considerar eth tòn avier assegurat.
WEB-CRIM-E-CASTIG	Ò, s’aquerò siguesse atau!
WEB-CRIM-E-CASTIG	Que serie ua felicitat tan grana, que solet la poiríem atribuir a un favor especiau dera Providéncia.
WEB-CRIM-E-CASTIG	Dunia solet pense en aquerò.
WEB-CRIM-E-CASTIG	Ja l’auem insinuat quauquarren a Piotr Petrovitch.
WEB-CRIM-E-CASTIG	Eth, en tot mostrar ua prudenta resèrva, mos a dit que, en non poder estar sense secretari, s’estimarie mès, naturauments, fidar aguest emplec a un parent mès qu’a un estranh, tostemp qu’aqueth siguesse capable de desvolopar-lo.
WEB-CRIM-E-CASTIG	Com non as d’èster tu capable de desvolopar-lo?).
WEB-CRIM-E-CASTIG	Ça que la, cranhec, ath madeish temps, que, per çò des tòns estudis, non auesses eth temps de besonh entà trabalhar en sòn burèu.
WEB-CRIM-E-CASTIG	Atau quedèc era causa de moment, mès Dunia solet pense en aguest ahèr.
WEB-CRIM-E-CASTIG	Viu de hè uns dies en estat febriu e a traçat ja es sòns plans de futur.
WEB-CRIM-E-CASTIG	Te ve trabalhant damb Piotr Petrovitch e autanplan arribant a èster eth sòn sòci, e aquerò sense deishar es tòns estudis de Dret.
WEB-CRIM-E-CASTIG	Jo que sò d’acòrd en tot damb era, Rodia, e compartisqui es sòns projèctes e es sues esperances, pr’amor qu’era causa me semble perfèctaments realizabla, a maugrat des evasiues de Piotr Petrovitch, plan explicables, donques qu’eth encara non te coneish.
WEB-CRIM-E-CASTIG	Non auem deishat veir es nòstes esperances dauant de Piotr Petrovitch, mès que mès era de qué arribes bèth còp a èster eth sòn sòci.
WEB-CRIM-E-CASTIG	Qu’ei un òme pragmatic e non l’aurie semblat bric ben, causa qu’aurie jutjat coma un van sòmi.
WEB-CRIM-E-CASTIG	Tanpòc l’auem dit ne ua soleta paraula dera nòsta fèrma esperança de qué t’ajude materiuaments quan sigues ena universitat, e aquerò per dues rasons.
WEB-CRIM-E-CASTIG	Ne peth mau de morir harie ua mala accion en aguesta question a Dunetchka, e mès encara tient en compde que tu poiries èster eth sòn collaborador, eth sòn braç dret, entà didè’c atau, e recéber aguesta ajuda non coma ua aumoina, senon coma ua auança deth tòn trabalh.
WEB-CRIM-E-CASTIG	Atau ei coma Dunetchka desire que se desvolope aguest ahèr, e jo i sò totafèt d’acòrd.
WEB-CRIM-E-CASTIG	Dunia l’a parlat de tu damb afogadura, e eth a responut qu’as òmes les cau conéisher abans de jutjar-les, e que non formarà era sua opinion sus tu, enquia que t’age tractat.
WEB-CRIM-E-CASTIG	A jo me semble (per diuèrses rasons que non an arren a veir damb Piotr Petrovitch e que dilhèu son capricis de vielha), a jo me semble, torni a díder, que çò de milhor serie, que dempús deth maridatge, jo seguissa viuent soleta en sòrta de calar-me ena sua casa.
WEB-CRIM-E-CASTIG	Ne sò totafèt segura de qué eth aurà era generositat e era delicadesa de convidar-me a non víuer desseparada dera mia hilha, e me’n sai pro ben de qué, s’encara non a dit arren, ei pr’amor qu’ac considère naturau; mès jo non acceptarè.
WEB-CRIM-E-CASTIG	Qu’è vist en mès d’ua escadença qu’es gendres non sòlen auer estimacion pes sueres, e jo non sonque non voi èster ua carga entad arrés, senon que desiri víuer complètaments liura tant que me rèsten recursi e aja hilhs coma Dunetchka e tu.
WEB-CRIM-E-CASTIG	Plan per aquerò ac è deishat entath finau dera carta.
WEB-CRIM-E-CASTIG	Te cau saber, estimat hilh, que seguraments mos tornaram a trapar es tres lèu lèu, e mos poiram abraçar dempús ua separacion de tres ans.
WEB-CRIM-E-CASTIG	Qu’ei complètaments decidit que Dunia e jo mos trasladaram en Petersburg.
WEB-CRIM-E-CASTIG	Non posqui dider-te era data exacta dera nòsta gessuda, mès te posqui assegurar qu’ei plan pròcha: dilhèu non mos estaram mès de ueit dies a partir.
WEB-CRIM-E-CASTIG	Tot que depen de Piotr Petrovitch, que mos avisarà quan age casa.
WEB-CRIM-E-CASTIG	Per bères rasons, desire qu’era nòça se hèsque çò de mès lèu possible, coma mès tard, abans deth quareme dera Assumpcion.
WEB-CRIM-E-CASTIG	Dunia està capvirada d’alegria dauant dera idia de tornar a veder-te.
WEB-CRIM-E-CASTIG	M’a dit (de trufaria, plan) qu’aquerò aurie estat pro motiu entà decidir-se a maridar-se damb Piotr Petrovich.
WEB-CRIM-E-CASTIG	Qu’ei un àngel.
WEB-CRIM-E-CASTIG	M’encargue que te mana mil abraçades.
WEB-CRIM-E-CASTIG	Ara que toti se’n saben per aciu que Dunetchka se va a maridar damb Piotr Petrovitch, eth nòste credit s’assolidat còp sec, e te posqui assegurar qu’Atanasi Ivanovitch ei a mand de prestar-me enquia setanta e cinc robles, que l’entornarè damb era mia pension.
WEB-CRIM-E-CASTIG	Per tant, te poirè manar vint-e-cinc o dilhèu trenta robles.
WEB-CRIM-E-CASTIG	E te’n manaria mès se non cranhessa que me’n manquèsse entath viatge.
WEB-CRIM-E-CASTIG	Eth bilhet non mos costarà car.
WEB-CRIM-E-CASTIG	Dera nòsta casa enquiara gara deth tren mès pròcha solet i a nauanta verstas, e ja mos auem metut d’acòrd damb un mujik que mos amiarà en sòn car.
WEB-CRIM-E-CASTIG	Dempús mos installaram alègraments en un departament de tresau classa.
WEB-CRIM-E-CASTIG	Me pensi que te poirè manar non vint- e-cinc senon trenta robles.
WEB-CRIM-E-CASTIG	È aumplit dues huelhes e ja non è mès espaci.
WEB-CRIM-E-CASTIG	Ja t’ac è condat tot, ja ès informat deth revolum d’eveniments d’aguesti mesi.
WEB-CRIM-E-CASTIG	E ara, eth mèn estimat Rodia, t’abraci, tant que demori que mos tornem a veir, e te mani era mia benediccion mairau.
WEB-CRIM-E-CASTIG	Estima a Dunia, estima ara tua fraia, Rodia, estima-la coma era t’estime a tu; era, qu’era sua trendesa ei infinita; era, que t’estime mès qu’ada era madeisha.
WEB-CRIM-E-CASTIG	Qu’ei un àngel, e tu, tota era nòsta vida, tota era nòsta esperança e tota era nòsta fe en avier.
WEB-CRIM-E-CASTIG	Se tu ès erós, ne seram tanben nosates.
WEB-CRIM-E-CASTIG	Seguisses pregant a Diu, Rodia, cres ena misericòrdia deth nòste Creador e deth nòste Salvador?
WEB-CRIM-E-CASTIG	Senteria prigondaments que t’auesses contaminat d’aguesta malautia de mòda que se cride ateïsme.
WEB-CRIM-E-CASTIG	S’ei atau, pensa que prègui per tu.
WEB-CRIM-E-CASTIG	Bremba-te’n, estimat, de quan ères un mainatge; alavetz, ena preséncia de ta pair, qu’encara viuie, tu gasulhaues es tues oracions seigut enes mèns jolhs.
WEB-CRIM-E-CASTIG	E toti èrem erosi.
WEB-CRIM-E-CASTIG	Te mani mil abraçades.
WEB-CRIM-E-CASTIG	Pendent era lectura d’aguesta carta, es lèrmes banhèren mès d’un còp eth ròstre de Raskolnikov, e quan acabèc ère esblancossit, auie es faccions contreigudes e enes sòns pòts se percebie un arridolet dens, amargant, crudèu.
WEB-CRIM-E-CASTIG	Emparèc eth cap ena sua mesquina coishinèra e s’estèc ua longa estona pensant.
WEB-CRIM-E-CASTIG	Eth sòn còr bategaue damb violéncia, eth sòn esperit ère plen de trebolament.
WEB-CRIM-E-CASTIG	Fin finau sentec que s’estofaue en aqueth crambòt auriò que mès qu’ua cramba semblaue ua mala o ua recodina.
WEB-CRIM-E-CASTIG	Es sòns uelhs e eth sòn cervèth reclamauen un espaci liure.
WEB-CRIM-E-CASTIG	Cuelhec eth sòn chapèu e gessec.
WEB-CRIM-E-CASTIG	Aguest còp non cranhec trapar-se damb era sua patrona ena escala.
WEB-CRIM-E-CASTIG	Que se n’auie desbrembat de toti es sòns problèmes.
WEB-CRIM-E-CASTIG	Cuelhec eth baloard V, de cap a Vasilievski Ostrof.
WEB-CRIM-E-CASTIG	Auançaue damb pas brac seguit, coma possat per un negòci urgent.
WEB-CRIM-E-CASTIG	Coma de costum, non vedie ad arrés ne ad arren e mormolhaue paraules sòltes, ininteligibles.
WEB-CRIM-E-CASTIG	Es passejaires se virauen entà guardar-lo.
WEB-CRIM-E-CASTIG	E se didien: “qu’ei embriac”.
WEB-CRIM-E-CASTIG	Era carta de sa mair l’auie capvirat, mès Raskolnikov non auie trantalhat un moment, ne tansevolhe pendent era lectura, sus er ahèr principau.
WEB-CRIM-E-CASTIG	Per çò d’aguesta question, ja auie cuelhut ua decision irrevocabla: “aguest maridatge non s’amiarà a tèrme tant que jo siga viu.
WEB-CRIM-E-CASTIG	Ath diable aguest senhor Lujine!”.
WEB-CRIM-E-CASTIG	Non, mama; non, Dunia; non artenheratz enganhar- me…
WEB-CRIM-E-CASTIG	E encara se desencusen d’auer decidit era causa peth sòn compde e sense demanar-me conselh.
WEB-CRIM-E-CASTIG	Plan que non me l’an demanat!
WEB-CRIM-E-CASTIG	Se pensen qu’ei massa tard entà trincar eth compromís.
WEB-CRIM-E-CASTIG	Ja veiram se se pòt trincar o non.
WEB-CRIM-E-CASTIG	Be n’ei de bona era sua desencusa!
WEB-CRIM-E-CASTIG	Piotr Petrovitch ei tostemp tant ocupat, que sonque se pòt maridar a grana velocitat, coma un camin de hèr en marcha.
WEB-CRIM-E-CASTIG	Non, Dunetchka, qu’ac veigui tot clar; me’n sai pro ben de se qué son aguestes causes que m’as de díder, e tanben çò que pensaues aquera net enes tòns va-e-veni pera cramba, e çò que fidères, ajulhada dauant dera imatge que tostemp a estat ena cramba de mama: era Vèrge de Kazan.
WEB-CRIM-E-CASTIG	Era pujada en Golgota qu’ei dura, plan dura…
WEB-CRIM-E-CASTIG	Didetz qu’er ahèr ei definitiuaments acordat.
WEB-CRIM-E-CASTIG	Tu, Avdotia Romanovna, as decidit maridar-te damb un òme de negòcis, un òme practic que tie un cèrt capitau (qu’a amassat ja bèra fortuna: aquerò sone mielhor e impause mès respècte).
WEB-CRIM-E-CASTIG	Trabalhe en dus departaments der Estat e compartís es idies des naues generacions (coma ditz mama), e, sivans Dunetchka, semble un òme brave.
WEB-CRIM-E-CASTIG	Aguest “semble” qu’ei çò de melhor: Dunetchka se maride possada per aguesta simpla aparença.
WEB-CRIM-E-CASTIG	Magnific, vertadèraments magnific!
WEB-CRIM-E-CASTIG	Me shautarie saber se per qué me parle mama des naues generacions.
WEB-CRIM-E-CASTIG	Ac aurà hèt simplaments entà caracterizar ath personatge o damb era dusau intencion de qué me sigue simpatic eth senhor Lujine…?
WEB-CRIM-E-CASTIG	Be ne son d’astutes!
WEB-CRIM-E-CASTIG	Ua auta causa que me shautarie aclarir ei enquia quin punt an estat franques era ua damb era auta aqueth dia decisiu, aquera net e dempús d’aquera net.
WEB-CRIM-E-CASTIG	Parlarien claraments o comprenerien es dues, sense besonh de dider-les-ac, qu’autant era ua coma era auta auien ua soleta idia, un solet sentiment e qu’es paraules èren inutiles?
WEB-CRIM-E-CASTIG	M’inclini per aguesta darrèra ipotèsi: qu’ei era qu’era carta dèishe entreveir.
WEB-CRIM-E-CASTIG	E Dunia, plan que òc, s’emmalicièc e responec damb ua cèrta rudesa.
WEB-CRIM-E-CASTIG	Qu’ei normau.
WEB-CRIM-E-CASTIG	Com non pèrder era cauma dauant d’aguestes ingenuitats quan era causa està totafèt clara e non ei possible arrecular?
WEB-CRIM-E-CASTIG	E per qué me diderà: estima a Dunia, Rodia, pr’amor qu’era t’estime a tu mès qu’ara sua pròpria vida?
WEB-CRIM-E-CASTIG	Non serà que la torture secretaments eth racacòr per auer sacrificat era sua hilha ath sòn hilh?
WEB-CRIM-E-CASTIG	Era sua irritacion creishie per moments.
WEB-CRIM-E-CASTIG	Se s’auesse trapat en aqueth moment damb eth senhor Lujine, n’ère segur de qué l’aurie aucit.
WEB-CRIM-E-CASTIG	Çò que mès m’a shautat ei eth qualificatiu d’òme de negòcis e aquerò de qué semble brave.
WEB-CRIM-E-CASTIG	Pro que n’ei!
WEB-CRIM-E-CASTIG	Encargar-se des despenes de transpòrt der equipatge, autanplan era grana mala…!
WEB-CRIM-E-CASTIG	Quina generositat!
WEB-CRIM-E-CASTIG	E eres, era prometuda e era mair, se meten d’acòrd damb un mujik entà trasladar-se ena gara en ua carreta caperada (tanben jo è viatjat atau).
WEB-CRIM-E-CASTIG	Aquerò que non a cap inmportància: totau, dera casa enquiara gara solet i a nauanta verstas.
WEB-CRIM-E-CASTIG	Dempús s’installaràn alègraments en un vagon de tresau classa entà recórrer un miletat de verstas.
WEB-CRIM-E-CASTIG	Aquerò que me semble plan normau, pr’amor que cadun actue cossent damb es mieis que dispause.
WEB-CRIM-E-CASTIG	Mès, vos, senhor Lujine, qué ne pensatz de tot aquerò?
WEB-CRIM-E-CASTIG	Era qu’ei era vòsta prometuda, non?
WEB-CRIM-E-CASTIG	Ça que la, non vo n’auetz encuedat de qué era mair a demanat un prèst damb eth gatge dera sua pension pr’amor d’atier as despenes deth viatge.
WEB-CRIM-E-CASTIG	Plan que òc, vos, auetz considerat er ahèr coma un simple acòrd comerciau establit a mieges damb ua auta persona, e qu’en eth, per tant, cada sòci li cau aportar era part que li correspon.
WEB-CRIM-E-CASTIG	Que ja ac ditz eth provèrbi: ”Eth pan e era sau, a parts egales; es beneficis, cadun es sòns.
WEB-CRIM-E-CASTIG	Mès solet auetz pensat en escampar entà laguens: es bilhets son fòrça mès cars qu’eth transpòrt der equipatge, e ei plan possible que non calgue pagar arren entà manar-lo.
WEB-CRIM-E-CASTIG	Qu’ei que non ven eres aguestes causes o ei que non vòlen veir arren?
WEB-CRIM-E-CASTIG	E diden que son contentes!
WEB-CRIM-E-CASTIG	Quan pensi qu’aquerò non ei qu’era flor der arbe e qu’eth frut li cau madurar encara!
WEB-CRIM-E-CASTIG	Pr’amor que çò de pejor non ei era aganida, era avarícia que demòstre era conducta d’aguest òme, senon eth caractèr generau der ahèr.
WEB-CRIM-E-CASTIG	Era sua manèra de hèr da ua idia de çò que serà eth marit, ua idia clara…
WEB-CRIM-E-CASTIG	Damb qué arribarà en Petersburg?
WEB-CRIM-E-CASTIG	Damb tres robles, o dus petits bilhets, coma es que mentaue er aute dia era vielha usurèra…
WEB-CRIM-E-CASTIG	Com se pense que poirà víuer en Petersburg?
WEB-CRIM-E-CASTIG	Pr’amor qu’ei eth cas qu’a vist ja, per certans indicis, que li serà impossible estar-se ena casa de Dunia, ne tansevolhe es prumèrs dies dempús dera nòça.
WEB-CRIM-E-CASTIG	Aguest òme encantador aurà deishat anar quauqua parauleta que l’aurà dubèrt es uelhs a mama, a maugrat de qué era se remisque a reconeishè’c damb totes es sues fòrces.
WEB-CRIM-E-CASTIG	Era madeisha a dit que non vò víuer damb eri.
WEB-CRIM-E-CASTIG	Mès, damb quin compde?
WEB-CRIM-E-CASTIG	Sage dilhèu mantier-se damb es cent vint robles dera pension, que d’eri li cau dedusir eth prèst d’Atanasi Ivanovitch?
WEB-CRIM-E-CASTIG	Ena nòsta petita ciutat despen era pòca vista que li rèste en tot téisher pèces de lan e brodar punhets, mès jo me’n sai de qué aquerò non ahig mès de vint robles ar an as cent vint dera pension; Qu’ac sai positiuaments.
WEB-CRIM-E-CASTIG	Per tant, e a maugrat de tot, eres emparen es sues esperances enes sentiments generosi deth senhor Lujine.
WEB-CRIM-E-CASTIG	Cren qu’eth madeish les aufrirà era sua ajuda e les suplicarà que l’accèpten.
WEB-CRIM-E-CASTIG	Òc, òc!…
WEB-CRIM-E-CASTIG	Aquerò qu’ei plan pròpri de dues amnes romantiques e beròies.
WEB-CRIM-E-CASTIG	Vos presenten enquiath darrèr moment un òme damb plumes de piòc e non vòlen veir senon eth ben, jamès eth mau, encara qu’aguestes plumes non siguen qu’eth revèrs dera midalha; non vòlen cridar as causes peth sòn nòm per auança; era soleta idia de hè’c les resulte insuportabla.
WEB-CRIM-E-CASTIG	Refusen era vertat damb totes es sues fòrces enquiath moment qu’er òme, per eres idealizat, les fot un còp ena cara.
WEB-CRIM-E-CASTIG	M’agradarie saber s’eth senhor Lujine ei decorat.
WEB-CRIM-E-CASTIG	Anna e s’orne damb era enes taulejades aufrides pes òmes d’empresa e pes grani comerçants.
WEB-CRIM-E-CASTIG	Tanben la luderà ena nòça, ne sò plan segur…
WEB-CRIM-E-CASTIG	En fin, que se’n vage damb eth diable!
WEB-CRIM-E-CASTIG	Te coneishi pro ben, era mia estimada Dunetchka.
WEB-CRIM-E-CASTIG	Auies lèu vint ans quan te vedí per darrèr viatge, e me’n sai perfèctaments deth tòn caractèr.
WEB-CRIM-E-CASTIG	Mama ditz ena sua carta que Dunetchka a tau fermetat, qu’ei capabla de tiè’c tot.
WEB-CRIM-E-CASTIG	Aquerò ja ac sabia jo: hè dus ans e miei que sabi que Dunethcka ei capabla de tiè’c tot.
WEB-CRIM-E-CASTIG	Eth hèt de qué age pogut suportar ath senhor Svidrigailov e totes es complicacions qu’aguest òme l’a costat, demòstre que, plan, ei ua hemna de grana fermetat.
WEB-CRIM-E-CASTIG	E ara se pense, madeish que mama, que poirà suportar madeish ad aguest senhor Lujine que tie era teoria dera superioritat des esposes cuelhudes ena misèria e qu’entada eres eth marit apareish coma un benfactor, causa qu’expause (ei un detalh que non mos cau desbrembar) ena sua prumèra entrevista.
WEB-CRIM-E-CASTIG	Admetam qu’es paraules se l’an escapat, a maugrat d’èster un òme rasonable (seguraments non se l’escapèren, ne plan mens, encara qu’eth ac deishèsse entreveir atau enes explicacions que s’esdeguèc a balhar).
WEB-CRIM-E-CASTIG	Mès, qué se prepause Dunia?
WEB-CRIM-E-CASTIG	Se n’a encuedat de com ei aguest òme e se’n sap de qué li calerà compartir era sua vida damb eth, se se maride?
WEB-CRIM-E-CASTIG	Ça que la, ei ua hemna que viuerie damb pan sec e aigua, abans que véner era sua amna e era sua libertat morau: non les sacrificarie as comoditats, non les cambiarie per tot er aur deth mon, e plan mens, naturauments, peth senhor Lujine.
WEB-CRIM-E-CASTIG	Non, era Dunia que jo coneishi ei desparièra ara dera carta, e sò segur de qué non a cambiat.
WEB-CRIM-E-CASTIG	En vertat, era sua vida ère dura en casa de Svidriagailov; non ei bric agradiu passar era vida servint coma hilhuquèra per dus cents robles ar an; mès sò convençut de qué era mia fraia s’estimarie mès trabalhar damb es neri d’un gran proprietari o damb es mossos letons d’un aleman deth Baltic, qu’avilir-se e pèrder era dignitat en tot encadiar era sua vida per questions d’interès damb un òme que non estime e que non a arren en comun damb eth.
WEB-CRIM-E-CASTIG	Encara qu’eth senhor Lujine siguesse hèt d’aur blos e brilhants, Dunia non s’avedarie a èster era sua concubina legitima.
WEB-CRIM-E-CASTIG	Per qué, donc, l’a acceptat?
WEB-CRIM-E-CASTIG	A on ei era clau der enigma?
WEB-CRIM-E-CASTIG	Era causa non pòt èster mès clara: era non se venerie jamès per era madeisha, peth sòn benèster, ne tansevolh per desliurar- se dera mòrt.
WEB-CRIM-E-CASTIG	Mès ac hè per un aute; se ven per un èsser estimat.
WEB-CRIM-E-CASTIG	Vaquí explicat eth mistèri: se dispause a vener-se per sa mair e per sa frair…
WEB-CRIM-E-CASTIG	Quan s’arribe en aguest punt, autanplan forçam es nòstes mès prigondes conviccions.
WEB-CRIM-E-CASTIG	Era persona met en venda era sua libertat, era sua tranquillitat, era sua consciéncia.
WEB-CRIM-E-CASTIG	Qu’èm atau.
WEB-CRIM-E-CASTIG	Era causa ei clara coma era lum.
WEB-CRIM-E-CASTIG	Com autrejar-li era felicitat, permeter-li seguir es sòns estudis universitaris, associar-lo damb un òme ben plaçat, assegurar eth sòn avier?
WEB-CRIM-E-CASTIG	Qué ditz era mair?
WEB-CRIM-E-CASTIG	Qué li cau díder?
WEB-CRIM-E-CASTIG	Se tracte de Rodia, der incomparable Rodia, deth primogenit.
WEB-CRIM-E-CASTIG	Com non a de sacrificar ara sua hilha entath hilh màger, encara qu’aguesta hilha sigue ua Dunia?
WEB-CRIM-E-CASTIG	Ò, adoradi e injusti èssers!
WEB-CRIM-E-CASTIG	Qu’acceptarien, plan que òc, autanplan era sòrt de Dunetchka, Sonetchka Marmeladova, era etèrna Sonetchka, que se tardarà autant coma eth mon.
WEB-CRIM-E-CASTIG	Mès, auetz mesurat ben era magnitud deth sacrifici?
WEB-CRIM-E-CASTIG	Sabetz se qué signifique?
WEB-CRIM-E-CASTIG	Non ei massa dur entà vosates?
WEB-CRIM-E-CASTIG	Ei util?
WEB-CRIM-E-CASTIG	Ei rasonable?
WEB-CRIM-E-CASTIG	Te cau saber, Dunetchka, qu’era sòrt de Sonia non ei mès terribla qu’era vida ath cant deth senhor Lujine.
WEB-CRIM-E-CASTIG	Mama a dit que non ei aguest un maridatge d’amor.
WEB-CRIM-E-CASTIG	E qué se passarà se, ath delà de non auer amor, tanpòc i a estimacion, donques que, peth contrari, ja existís era antipatia, er orror, eth mensprètz?
WEB-CRIM-E-CASTIG	Qué me dides ad aquerò…?
WEB-CRIM-E-CASTIG	Calerà sauvar era “netedat”.
WEB-CRIM-E-CASTIG	Òc, qu’ei aquerò.
WEB-CRIM-E-CASTIG	Comprenetz se qué signifique aguesta netedat?
WEB-CRIM-E-CASTIG	Vo’n sabetz qu’entà Lujine aguesta netedat non ei desparièra dera de Sonetchka?
WEB-CRIM-E-CASTIG	E enquia e tot ei pejor, donques que, en tòn cas, Dunetchka, i a ua cèrta esperança de comoditats, de causes superflues, de cèrta compensacion, a tot darrèr, mentre qu’en cas de Sonetchka se tracte simplaments de non morir-se de hame.
WEB-CRIM-E-CASTIG	Aguesta “netedat” còste cara, Dunetchka, plan cara.
WEB-CRIM-E-CASTIG	E qué se passarà s’eth sacrifici ei superior as tues fòrces, se te n’empenaïsses de çò qu’as hèt?
WEB-CRIM-E-CASTIG	Alavetz tot seràn lèrmes vessades en secret, malediccions e un amarum infinit, pr’amor que, a tot darrèr, tu non ès ua Marfa Petrovna.
WEB-CRIM-E-CASTIG	E qué serà de mama alavetz?
WEB-CRIM-E-CASTIG	Guarda que ja se sent inquieta e tormentada.
WEB-CRIM-E-CASTIG	Qué se passarà quan veigue es causes damb tota claretat?
WEB-CRIM-E-CASTIG	E jo?
WEB-CRIM-E-CASTIG	Qué serà de jo?
WEB-CRIM-E-CASTIG	Pr’amor que, en realitat, non auetz pensat en jo.
WEB-CRIM-E-CASTIG	Per qué?
WEB-CRIM-E-CASTIG	Jo non voi eth vòste sacrifici, Dunetchka; non lo voi, mama.
WEB-CRIM-E-CASTIG	Aguesta nòça non s’amiarà a tèrme mentre jo viua.
WEB-CRIM-E-CASTIG	De ressabuda tornèc ena realitat e s’arturèc.
WEB-CRIM-E-CASTIG	E damb quin dret t’i opausaràs?
WEB-CRIM-E-CASTIG	Tu les dedicaràs tota era tua vida, tot eth tòn futur, mès quan ages acabat es estudis e sigues ben plaçat.
WEB-CRIM-E-CASTIG	Ja sabem çò qu’aquerò signifique: non son que huecs de palha…
WEB-CRIM-E-CASTIG	Ara, immediataments, qué haràs?
WEB-CRIM-E-CASTIG	Pr’amor qu’ei ara quan te cau hèr quauquarren, non comprenes?
WEB-CRIM-E-CASTIG	E qué ei çò que hès?
WEB-CRIM-E-CASTIG	Les arroïnes, pr’amor que se t’an volut manar sòs a estat perque ua a demanat un prèst sus era sua pension e era auta ua auança ena sua sodada.
WEB-CRIM-E-CASTIG	Com les desliuraràs des Atanasi Ivanovitch e des Svidrigailov, tu, futur milionari d’imaginacion, Zeus de fantasia que t’arrògues eth dret de dispausar deth sòn destin?
WEB-CRIM-E-CASTIG	En dètz ans, ta mair aurà auut eth temps de pèrder era vista en tot hèr labors e plorar, e era salut a truca de privacions.
WEB-CRIM-E-CASTIG	E qué me dides dera tua fraia?
WEB-CRIM-E-CASTIG	Tè, saja d’imaginar-te se qué serà dera tua fraia laguens de dètz ans o pendent aguesti dètz ans!
WEB-CRIM-E-CASTIG	Se torturaue en tot hèr-se aguestes preguntes e, ath còp, experimentaue ua sòrta de plaser.
WEB-CRIM-E-CASTIG	Non podien susprener-lo, pr’amor que non èren naues entada eth: qu’èren vielhes questions familhars que ja l’auien hèt patir crudèuments, autant, qu’eth sòn còr ère esbocinat.
WEB-CRIM-E-CASTIG	Dempús auie anat creishent, emplestint-se, desvolopant-se, e darrèraments semblaue auer-se dubèrt coma ua flor e adoptar era forma d’ua espaventosa, fantastica e brutau interrogacion que lo tormentaue sense pòsa e l’exigie tu per tu ua responsa.
WEB-CRIM-E-CASTIG	Era carta de sa mair auie queigut sus eth coma un pericle.
WEB-CRIM-E-CASTIG	Qu’ère evident que ja non auie temps entà planhs ne penes esterils.
WEB-CRIM-E-CASTIG	Non ère eth moment entà meter-se a rasonar sus era sua impoténcia, senon que li calie obrar de seguit e damb era màger rapiditat possibla.
WEB-CRIM-E-CASTIG	Auie de cuélher ua determinacion, quinsevolh que siguesse, costèsse çò que costèsse.
WEB-CRIM-E-CASTIG	Li calie hèr aquerò o…
WEB-CRIM-E-CASTIG	Renonciar ara vertadèra vida!, exclamèc en ua sòrta de deliri.
WEB-CRIM-E-CASTIG	Acceptar eth destin damb resignacion, acceptar-lo tau qu’ei e entà tostemp, estofar totes es aspiracions, abdicar definitiuaments deth dret d’obrar, de víuer, d’estimar…
WEB-CRIM-E-CASTIG	De pic, s’estrementic.
WEB-CRIM-E-CASTIG	Ua idia qu’auie crotzat era sua ment eth dia anterior, venguie d’acodir nauèraments en sòn cervèth.
WEB-CRIM-E-CASTIG	Mès non ère era tornada d’aguest pensament çò que l’auie secodit.
WEB-CRIM-E-CASTIG	Sabie qu’era idia l’auie de tornar, ac presentie, ac demoraue.
WEB-CRIM-E-CASTIG	Ça que la, non ère exactaments era madeisha qu’era dera vesilha.
WEB-CRIM-E-CASTIG	Era diferéncia s’estaue en qué era deth dia anterior, identica ara de tot eth mes darrèr, non ère qu’un sòmi, tant que ara… ara se li presentaue jos ua forma naua, menaçaira, misteriosa.
WEB-CRIM-E-CASTIG	Se n’encuedaue perfèctaments d’aquerò.
WEB-CRIM-E-CASTIG	Sentec coma un còp en cap; ua broma s’estenec dauant des sòns uelhs.
WEB-CRIM-E-CASTIG	Hec ua rapida lucada ath sòn entorn, coma se cerquèsse quauquarren.
WEB-CRIM-E-CASTIG	Experimentaue eth besonh de sèir-se.
WEB-CRIM-E-CASTIG	Era sua vista vagaue ara cèrca d’un banc.
WEB-CRIM-E-CASTIG	Qu’ère en aqueth moment en baloard K…, e eth banc s’aufric as sòns uelhs, a uns cent passi de distància.
WEB-CRIM-E-CASTIG	S’esdeguèc çò de mès possible, mès peth camin l’arribèc ua petita aventura que tirèc era sua atencion pendent ues menutes.
WEB-CRIM-E-CASTIG	Guardaue eth banc de luenh, quan avertic qu’a uns vint passi dauant d’eth i auie ua hemna qu’ada era non botèc mès atencion qu’as autes causes qu’auie vist enquia alavetz peth camin.
WEB-CRIM-E-CASTIG	Guairi viatges entraue ena sua casa sense brembar-se’n ne tansevolh des carrèrs qu’auie recorrut!
WEB-CRIM-E-CASTIG	Autanplan s’auie acostumat a anar peth carrèr sense veir arren.
WEB-CRIM-E-CASTIG	Mès en aquera hemna i auie quauquarren estranh que l’estonaue dès eth prumèr moment, e de man en man anèc tirant era atencion de Raskolnikov.
WEB-CRIM-E-CASTIG	Ara prumeria, aquerò se passèc contra era sua volentat e quitament lo botèc de mala encolia, mès de seguit era impression que l’auie dominat comencèc a agarrar ua fòrça creishenta.
WEB-CRIM-E-CASTIG	De ressabuda l’escometèc eth desir de descurbir çò que hège tant estranha ad aquera hemna.
WEB-CRIM-E-CASTIG	Plan que òc, sivans es aparences, deuie èster ua gojata, ua adolescenta.
WEB-CRIM-E-CASTIG	Anaue damb eth cap descubèrt, sense ombrèla, a maugrat deth fòrt soleil, e sense gants, e balançaue grossièraments es braci en caminar.
WEB-CRIM-E-CASTIG	Un tròç de tela ondulaue ena sua esquia.
WEB-CRIM-E-CASTIG	Amiaue sus es espatles un mocador e auançaue damb pas insegur e trantalhant.
WEB-CRIM-E-CASTIG	Aguest encontre acabèc per desvelhar complètaments era atencion de Raskolnikov.
WEB-CRIM-E-CASTIG	Artenhec ara gojata quan arribèren en banc, a on era, mès que sèir-se, se deishèc quèir e, botant eth cap entà darrèr, cluquèc es uelhs coma se siguesse renduda de fatiga.
WEB-CRIM-E-CASTIG	En observar-la d’apròp, se n’encuedèc qu’eth sòn estat aubedie a un excès d’alcoòl.
WEB-CRIM-E-CASTIG	Aquerò ère tant estranh, que Raskolnikov se preguntèc en prumèr moment se non s’aurie enganhat.
WEB-CRIM-E-CASTIG	Qu’ère en tot veir ua careta lèu infantila, d’uns setze ans, dilhèu quinze, ua careta ornada de peus ròis, beròia, encara qu’un shinhau holada e congestionada.
WEB-CRIM-E-CASTIG	Era mainada semblaue estar totafèt inconscienta; auie crotzat es cames, en tot adoptar ua actitud desvergonhada, e tot hège veir que non se n’encuedaue qu’ère en carrèr.
WEB-CRIM-E-CASTIG	Raskolnikov non se seiguec, mès que tanpòc se’n volie anar.
WEB-CRIM-E-CASTIG	S’estaue de pès dauant d’era, trantalhant.
WEB-CRIM-E-CASTIG	Aqueth baloard, pòc frequentat tostemp, ère complètaments desèrt en aquera ora: ath torn dera ua dera tarde.
WEB-CRIM-E-CASTIG	Totun, a uns quants passi d’aciu, en bòrd dera cauçada, i auie un òme que semblaue sénter un viu desir d’apressar-se ara gojata, per un motiu o un aute.
WEB-CRIM-E-CASTIG	Sens dobte auie vist tanben ara joena abans de qué arribèsse en banc e l’auie seguit, mès Raskolnikov l’auie empedit amiar a tèrme es sòns plans.
WEB-CRIM-E-CASTIG	Dirigie ara joena guardades furioses, encara que d’amagat, de sòrta que Raskolnikov non se n’encuedèc, e demoraue damb impaciéncia eth moment qu’er esperrecat joen li deishèsse eth camin liure.
WEB-CRIM-E-CASTIG	Tot qu’ère perfèctaments clar.
WEB-CRIM-E-CASTIG	Aqueth senhor ère un òme d’uns trenta ans, ben jargat, gròs e fòrt, de tèsta ròia e boca petita e vermelha, coronada damb ua fina mostacha.
WEB-CRIM-E-CASTIG	En veder-lo, Raskolnikov experimentèc ua violenta colèra.
WEB-CRIM-E-CASTIG	De pic l’escometec era idia d’insultar ad aqueth presomptuós.
WEB-CRIM-E-CASTIG	Dehòra d’aciu!, aquerò ei çò que signifique.
WEB-CRIM-E-CASTIG	Coma gauses, miserable…?
WEB-CRIM-E-CASTIG	Quilhèc eth sòn baston.
WEB-CRIM-E-CASTIG	Raskolnikov se lancèc sus eth damb es punhs barradi, sense pensar qu’eth sòn adversari podie des.hèir-se sense dificultat de dus òmes coma eth.
WEB-CRIM-E-CASTIG	Mès en aguest moment quauquarrés lo tenguec fòrtaments pera espatla.
WEB-CRIM-E-CASTIG	Un agent de policia s’interpausèc entre es dus rivaus.
WEB-CRIM-E-CASTIG	Cauma, senhors!
WEB-CRIM-E-CASTIG	Non s’admeten horres enes lòcs publics.
WEB-CRIM-E-CASTIG	E preguntèc a Raskolnikov, en encuedar-se’n deth sòn rosigat vestit:
WEB-CRIM-E-CASTIG	Qué vos passe?
WEB-CRIM-E-CASTIG	Com vos cridatz?
WEB-CRIM-E-CASTIG	Raskolnikov l’examinèc atentiuaments.
WEB-CRIM-E-CASTIG	Eth policièr auie ua nòbla cara de soldat e ludie mostachas e granes pursères.
WEB-CRIM-E-CASTIG	Era sua guardada semblaue plia d’intelligéncia.
WEB-CRIM-E-CASTIG	Precisaments ètz er òme que n’e de besonh, cridèc eth joen en tot cuelher-lo deth braç.
WEB-CRIM-E-CASTIG	Sò Raskolnikov, ancian estudiant…
WEB-CRIM-E-CASTIG	Digui que n’è besonh per vos, ahigec en tot dirigir-se ar aute.
WEB-CRIM-E-CASTIG	Vietz, garda; voi que veigatz ua causa…
WEB-CRIM-E-CASTIG	E sense deishar eth braç deth policièr l’amièc entath banc.
WEB-CRIM-E-CASTIG	Vietz…
WEB-CRIM-E-CASTIG	Guardatz…
WEB-CRIM-E-CASTIG	Qu’ei complètaments embriaga.
WEB-CRIM-E-CASTIG	Hè un moment se passejaue peth baloard.
WEB-CRIM-E-CASTIG	Diu se’n sap de qui deu èster, mès plan que òc, non a era mina de hemna alègra professionau.
WEB-CRIM-E-CASTIG	Jo me pensi que l’an hèt béuer e s’an aprofitat dera sua embriaguesa enta abusar d’era.
WEB-CRIM-E-CASTIG	Comprenetz?
WEB-CRIM-E-CASTIG	Dempús l’an deishat liura en aguest estat.
WEB-CRIM-E-CASTIG	Guardatz qu’es sues ròbes son esbocinades e mau botades.
WEB-CRIM-E-CASTIG	Non s’a vestit era madeisha, senon que l’an vestit.
WEB-CRIM-E-CASTIG	Aquerò ei òbra d’ues mans inexpèrtes, d’ues mans d’òme; se ve claraments.
WEB-CRIM-E-CASTIG	E ara guardatz entad aguest costat.
WEB-CRIM-E-CASTIG	Aguest senhor que damb eth è estat a mand d’arribar as mans hè un moment, qu’ei un desconeishut entà jo: ei eth prumèr còp que lo veigui.
WEB-CRIM-E-CASTIG	Eth l’a vist coma jo, hè uns instants, en sòn camin, se n’a encuedat de qué ère embriaga, inconscienta, e a sentut un viu desir d’apressar-se ada era, e en tot profitar-se’n deth sòn estat, hèr-la-se a vier Diu s’en sap entà on.
WEB-CRIM-E-CASTIG	Sò segur de non enganhar-me.
WEB-CRIM-E-CASTIG	Non m’enganhi, credetz-me.
WEB-CRIM-E-CASTIG	Qu’è vist com ère ara demora.
WEB-CRIM-E-CASTIG	Jo è esbauçat es sòns plans, e ara sonque demore que me’n vaja.
WEB-CRIM-E-CASTIG	Guardatz: s’a hèt enlà un shinhau e, entà dissimular, ei en tot hèr ua cigarreta.
WEB-CRIM-E-CASTIG	Com poiríem desliurar d’eth ad aguesta gojata e hèr-la-mos a vier ena sua casa?
WEB-CRIM-E-CASTIG	Pensatz a veir se se vos acodís quauquarren.
WEB-CRIM-E-CASTIG	Er agent comprenec de seguit era situacion e se metec a reflexionar.
WEB-CRIM-E-CASTIG	Es intencions deth gròs cavalièr èren evidentes; mès li calie conéisher es dera gojata.
WEB-CRIM-E-CASTIG	Er agent s’inclinèc sus era, pr’amor d’examinar eth sòn ròstre de mès apròp e sentec ua sincèra pietat.
WEB-CRIM-E-CASTIG	Be n’ei de penible!, exclamèc secodint eth cap.
WEB-CRIM-E-CASTIG	Qu’ei ua mainada.
WEB-CRIM-E-CASTIG	Escotatz, senhoreta, a on demoratz?
WEB-CRIM-E-CASTIG	Era gojata lheuèc es sùes pesantes paupetes, guardèc damb ua expression de trebolament as dus òmes e hec un gèst coma entà refusar es sues preguntes.
WEB-CRIM-E-CASTIG	Escotatz, garda, didec Raskolnikov, cercant enes sues pòches, d’a on treiguec vint kopeks.
WEB-CRIM-E-CASTIG	Aciu qu’auetz sòs.
WEB-CRIM-E-CASTIG	Cuelhetz un coche e amiatz-la ena sua casa.
WEB-CRIM-E-CASTIG	Se podéssem saber era sua adreça…!
WEB-CRIM-E-CASTIG	A on vos auem d’amiar?
WEB-CRIM-E-CASTIG	A on demoratz?
WEB-CRIM-E-CASTIG	Deishatz-me en patz!
WEB-CRIM-E-CASTIG	Ei penible!
WEB-CRIM-E-CASTIG	Quina vergonha!, se planhèc er agent, en tot secodir eth cap de nauèth damb un gèst de repotec, de pietat e d’indignacion.
WEB-CRIM-E-CASTIG	Aciu ei era dificultat, higec, en tot dirigir-se a Raskolnikov e lançar-li per dusau viatge ua guardada de naut en baish.
WEB-CRIM-E-CASTIG	Sense dobte l’estranhaue qu’aqueth joen damb pelhòts balhèsse sòs.
WEB-CRIM-E-CASTIG	L’auetz trapat vos luenh d’aciu?, li preguntèc.
WEB-CRIM-E-CASTIG	Ja vos è dit qu’era anaue ath mèn dauant peth baloard.
WEB-CRIM-E-CASTIG	Trantalhaue e, a penes a arribat en banc, s’a deishat quèir.
WEB-CRIM-E-CASTIG	Quines causes mès vergonhoses se ven aué en aguest mon, Senhor!
WEB-CRIM-E-CASTIG	Tan joena, e ja embriaga!
WEB-CRIM-E-CASTIG	Qu’ei clar que l’an enganhada.
WEB-CRIM-E-CASTIG	Guardatz: era sua ròba ei totafèt estarnada.
WEB-CRIM-E-CASTIG	A, guaire vici i a aué peth mon!
WEB-CRIM-E-CASTIG	Dilhèu ei hilha de casa nòbla venguda a mens.
WEB-CRIM-E-CASTIG	Aquerò se passe soent enes nòsti tempsi.
WEB-CRIM-E-CASTIG	Semble ua gojata de bona familha.
WEB-CRIM-E-CASTIG	De nauèth s’inclinèc sus era.
WEB-CRIM-E-CASTIG	Dilhèu eth madeish ère pair de joenes ben educades qu’aurien pogut passar per senhoretes de bona familha e fines manères.
WEB-CRIM-E-CASTIG	Çò de mès important, exclamèc Raskolnikov, agitat, çò de mès important ei non perméter que quèigue enes mans d’aguest marrit.
WEB-CRIM-E-CASTIG	L’otratjarie per dusau viatge; es sues intencions son clares coma era aigua.
WEB-CRIM-E-CASTIG	Guardatz-lo!
WEB-CRIM-E-CASTIG	Eth plan brigand non se’n va.
WEB-CRIM-E-CASTIG	Parlaue en votz nauta e senhalaue ath desconeishut damb eth dit.
WEB-CRIM-E-CASTIG	Aguest l’entenec e semblèc que s’anaue a deishar anar de colèra, mès se tenguec e se limitèc a dirigir-li ua guardada menspredosa.
WEB-CRIM-E-CASTIG	Dempús s’aluenhèc lentaments ua dotzea de passi e s’arturèc de nauèth.
WEB-CRIM-E-CASTIG	Non perméter que quèigue enes sues mans, repetic er agent, cogitós.
WEB-CRIM-E-CASTIG	Plan que òc, aquerò se poirie arténher.
WEB-CRIM-E-CASTIG	Mès mos cau saber era sua adreça.
WEB-CRIM-E-CASTIG	Se non…
WEB-CRIM-E-CASTIG	Escotatz, senhoreta.
WEB-CRIM-E-CASTIG	Didetz-me…
WEB-CRIM-E-CASTIG	S’auie inclinat de nauèth sus era.
WEB-CRIM-E-CASTIG	Còp sec, era gojata dauric es uelhs complètaments, guardèc as dus òmes atentiuaments e, coma s’era lum s’aluguèsse en un virament de uelhs en sòn cervèth, se lheuèc deth banc e comencèc ath revés eth camin per a on auie vengut.
WEB-CRIM-E-CASTIG	Be ne son d’insolents!, mormolhèc.
WEB-CRIM-E-CASTIG	Non me les posqui trèir deth dessús!
WEB-CRIM-E-CASTIG	E botgèc de nauèth es sòns braci damb eth gèst deth que vò refusar quauquarren.
WEB-CRIM-E-CASTIG	Anaue damb pas rapid e encara trantalhant.
WEB-CRIM-E-CASTIG	Er elegant desconeishut seguic era persecucion, mès per aute costat dera cauçada e sense deishar-la de uelh.
WEB-CRIM-E-CASTIG	Non vos enquimeretz, didec decididaments eth policièr, en tot ajustar eth sòn pas ath dera gojata: aguest òme non vos shordarà.
WEB-CRIM-E-CASTIG	A, guaire vici i a en mon!, repetic e lancèc ua alendada.
WEB-CRIM-E-CASTIG	En aguest moment, Raskolnikov se sentec assautat per un impuls incomprensible.
WEB-CRIM-E-CASTIG	Escotatz, li didec ath nòble mostachut.
WEB-CRIM-E-CASTIG	Eth policièr se virèc.
WEB-CRIM-E-CASTIG	Deishatz-la anar!
WEB-CRIM-E-CASTIG	Qué vos cau?
WEB-CRIM-E-CASTIG	Que vos ei parièr.
WEB-CRIM-E-CASTIG	Er agent non comprenie.
WEB-CRIM-E-CASTIG	Lo guardaue damb es sòns uelhs dubèrts.
WEB-CRIM-E-CASTIG	Raskolnikov se metec a arrir.
WEB-CRIM-E-CASTIG	Bè!, exclamèc er agent tant que secodie era man damb un gèst menspredós.
WEB-CRIM-E-CASTIG	Dilhèu auie cuelhut a Raskolonikov per un hòl o quauquarren pejor.
WEB-CRIM-E-CASTIG	Quan eth joen se vedec solet se didec, indignat:
WEB-CRIM-E-CASTIG	Ara harà qu’er aute li pague tanben e li deisharà ara gojata: atau s’acabarà era causa.
WEB-CRIM-E-CASTIG	Qui m’a manat meter-me a ajudar-la?
WEB-CRIM-E-CASTIG	Dilhèu aquerò me tanh a jo?
WEB-CRIM-E-CASTIG	Sonque pensen en minjar-se vius es uns as auti.
WEB-CRIM-E-CASTIG	A jo que m’ei parièr.
WEB-CRIM-E-CASTIG	Tanpòc me’n sai se per qué l’è autrejat aguesti vint kopeks.
WEB-CRIM-E-CASTIG	A maugrat d’aguestes estranhes paraules, auie eth còr sarrat.
WEB-CRIM-E-CASTIG	Se seiguec en banc abandonat.
WEB-CRIM-E-CASTIG	Es sòns pensaments èren incoerents.
WEB-CRIM-E-CASTIG	Per un aute costat, pensar, siguesse en çò que siguesse, qu’ère entada eth un martiri en aqueth moment.
WEB-CRIM-E-CASTIG	Qu’aurie desirat desbrembà’c tot, esclipsar-se, dempús desvelhar-se e tornar a començar ua naua vida.
WEB-CRIM-E-CASTIG	Quan se remete, plorarà e sa mair se’n saberà de tot.
WEB-CRIM-E-CASTIG	Prumèr, sa mair la tustarà, dempús la foetarà crudèuments, coma a un èsser vil, e ara seguida, dilhèu, li darà eth viatge entath carrèr.
WEB-CRIM-E-CASTIG	Encara que non li dongue eth viatge, ua Daria Frantzevna quinsevolh acabarà per flairar era presa, e ja auem ara prauba gojata rodant d’un costat en aute…
WEB-CRIM-E-CASTIG	Dempús er espitau (atau se passe tostemp as qu’an mairs aunèstes e se ven obligades a hèr es causes discrètaments), e dempús, dempús… un aute còp en espitau.
WEB-CRIM-E-CASTIG	Dus o tres ans d’aguesta vida, e ja ei un èsser acabat; òc, tàs dètz-e-ueit o dètz-e-nau ans, ja ei ua hemna agotada…
WEB-CRIM-E-CASTIG	Guaires n’è vist atau!
WEB-CRIM-E-CASTIG	Òc, totes comencen coma aguesta…
WEB-CRIM-E-CASTIG	Mès, a jo que m’ei parièr!
WEB-CRIM-E-CASTIG	Un tant per cent ar an li cau acabar atau e desparéisher.
WEB-CRIM-E-CASTIG	Diu sap entà on…, en lunfèrn, plan, entà garantizar era tranquillitat des auti…
WEB-CRIM-E-CASTIG	Un tant per cent!
WEB-CRIM-E-CASTIG	Quines expressions tan fines, tan tranquillizadores, tan tecniques, emplegue era gent!…
WEB-CRIM-E-CASTIG	Un tant per cent; non i a, donc, rason, entà enquimerar-se…
WEB-CRIM-E-CASTIG	Se se didesse de ua auta manèra, era causa cambiarie…, era preocupacion serie màger…
WEB-CRIM-E-CASTIG	Be n’ei d’estranh!
WEB-CRIM-E-CASTIG	Jo è gessut de casa entà vier en bèth lòc; a penes è acabat de lièger, è gessut entà…
WEB-CRIM-E-CASTIG	Ara me’n brembi: anaua entà Vasilievsky Ostrov, ena casa de Rasumikhine!
WEB-CRIM-E-CASTIG	Mès, entà qué?
WEB-CRIM-E-CASTIG	Per quin motiu se m’a acodit vier a veir a Rasumikhine?
WEB-CRIM-E-CASTIG	Ne eth madeish comprenie es sòns actes.
WEB-CRIM-E-CASTIG	Rasumikhine ère un des sòns ancians companhs d’universitat.
WEB-CRIM-E-CASTIG	Mos cau avertir que Rasumikhine, quan estudiaue, s’estaue a despart des auti alumnes, isolat, sense anar ena casa de degun d’eri ne adméter es sues visites.
WEB-CRIM-E-CASTIG	Es sòns companhs l’auien virat lèu era esquia.
WEB-CRIM-E-CASTIG	Non cuelhie part enes reunions, ne enes polemiques ne enes diversions des sòns condisciples.
WEB-CRIM-E-CASTIG	Estudiaue damb un vam, damb ua afogadura qu’auie costat era admiracion de toti, mès arrés l’auie en afeccion.
WEB-CRIM-E-CASTIG	Qu’ère praube en extrèm, capinaut, orgulhós e viuie embarrat en eth madeish coma se sauvèsse un secret.
WEB-CRIM-E-CASTIG	Quauqui uns des sòns companhs pensauen que les consideraue coma mainatges, que les depassaue en cultura e coneishences e qu’es sues idies e interèssi èren plan inferiors as sòns.
WEB-CRIM-E-CASTIG	Ça que la, auie hèt amistat damb Rasumikhine.
WEB-CRIM-E-CASTIG	Aumens, se mostraue, damb eth, mès comunicatiu, mès franc que damb es auti.
WEB-CRIM-E-CASTIG	E ei qu’ère imnpossible comportar-se damb Rasumikhine de ua auta manèra.
WEB-CRIM-E-CASTIG	Ère un gojat alègre, expansiu e d’ua bontat qu’artenhie eth candor.
WEB-CRIM-E-CASTIG	Mès aguest candor non excludie es sentiments prigonds ne era perfècta dignitat.
WEB-CRIM-E-CASTIG	Es sòns amics s’en sabien, e per aquerò l’estimauen toti.
WEB-CRIM-E-CASTIG	Qu’ère plan luenh d’èster bastrús, encara qu’a viatges se mostraue massa ingenú.
WEB-CRIM-E-CASTIG	Auie ua cara expressiua; ère naut e prim, de peu nere, e anaue tostemp mau arrasat.
WEB-CRIM-E-CASTIG	Que hège es sòns actes de vandalisme quan se presentaue era escadença, e se lo consideraue coma un Hercules.
WEB-CRIM-E-CASTIG	Ua net que recorrie es carrèrs en companhia des sòns camarades auie esbauçat d’un solet còp de punh a un gendarme que mesuraue, coma minim, un nauanta d’estatura.
WEB-CRIM-E-CASTIG	Dera madeisha manèra que podie béuer sense limit, ère capable de tier era sobrietat mès estricta.
WEB-CRIM-E-CASTIG	Uns còps cometie lhocaries imperdonables; d’auti mostraue ua prudéncia exemplara.
WEB-CRIM-E-CASTIG	Rasumikhine auie ua auta caracteristica notabla: cap trebuc lo trebolaue; degun revés l’ablasigaue.
WEB-CRIM-E-CASTIG	Qu’aurie pogut víuer en un losat, suportar era hame mès atròça e es hereds mès crudèus.
WEB-CRIM-E-CASTIG	Qu’ère extremadaments praube, li calie vúer des sòns pròpris recursi e jamès li mancaue era manèra de guanhar-se era vida.
WEB-CRIM-E-CASTIG	Coneishie infinitat de lòcs a on hèr-se damb sòs…, trabalhant, plan que òc.
WEB-CRIM-E-CASTIG	Se l’auie vist passar tot un iuèrn sense huec, e eth didie qu’aquerò ère agradiu, donques que se dormís mielhor quan un a hered.
WEB-CRIM-E-CASTIG	L’auie calut tanben deishar era universitat per manca de recursi, mès fidaue tornar a seguir es sòns estudis plan lèu, e sajaue, peth mau de morir, milhorar era sua situacion pecuniària.
WEB-CRIM-E-CASTIG	Hège quate mesi que Raskolnikov non auie vengut en casa de Rasumikhine.
WEB-CRIM-E-CASTIG	E Rasumikhine ne tansevolh coneishie era adreça deth sòn amic.
WEB-CRIM-E-CASTIG	Un dia, hège uns dus mesi, s’auien trapat en carrèr, mès Raskolnikov s’auie desviat e enquia e tot auie passat en aute trepader.
WEB-CRIM-E-CASTIG	Rasumikhine, encara qu’auie arreconeishut perfèctaments ath sòn amic, auie simulat non veder-lo, pr’amor de non avergonhar-lo.
WEB-CRIM-E-CASTIG	Admetam que me trape quauques leçons e enquia que se repartisque damb jo es darrèrs kopeks, s’ei que n’a bèth un, de sòrta que posca crompar- me ues bòtes e aprair eth mèn vestit, pr’amor que jo non me vau a presentar atau entà dar leçons.
WEB-CRIM-E-CASTIG	Mès, qué harè dempús damb uns quants kopeks?
WEB-CRIM-E-CASTIG	Qu’ei dilhèu çò que me cau ara?
WEB-CRIM-E-CASTIG	Era question de saber-se’n de per qué se filaue de cap ara casa de Rasumikhine lo tormentaue mès de çò que se cohessaue ada eth madeish.
WEB-CRIM-E-CASTIG	Cercaue, tu per tu, un sentit sinistre ad aqueth acte aparentaments tant anodin.
WEB-CRIM-E-CASTIG	Reflexionaue, se heregaue eth front.
WEB-CRIM-E-CASTIG	E vaquí que de pic, causa inexplicabla, dempús de torturar-se era ment pendent ua longa estona, ua idia extraordinària surgentèc en sòn cervèth.
WEB-CRIM-E-CASTIG	De ressabuda Raskolnikov se reviuec.
WEB-CRIM-E-CASTIG	Se lheuèc deth banc e se metec a caminar damb pas seguit.
WEB-CRIM-E-CASTIG	Lèu corrie, damb era intencion d’anar ena sua casa.
WEB-CRIM-E-CASTIG	Mès, en pensar ena sua cramba experimentèc ua impression desagradiua.
WEB-CRIM-E-CASTIG	Qu’ère ena sua cramba, en aquera miserabla tuta, a on auie madurat era “causa”, hège ja mès d’un mes.
WEB-CRIM-E-CASTIG	Raskolnikov virèc en redon e seguic era sua marcha ar edart.
WEB-CRIM-E-CASTIG	Ua febrila tremoladera nerviosa s’auie senhorejat d’eth.
WEB-CRIM-E-CASTIG	S’estrementie.
WEB-CRIM-E-CASTIG	Auie hered a maugrat de qué eth calor ère insuportable.
WEB-CRIM-E-CASTIG	En tot cedir a ua sòrta de besonh interior e lèu inconscient, hec un gran esfòrç entà tachar era sua atencion enes diuèrses causes que vedie, damb er in de desliurar-se des sòns pensaments; mès er intent siguec en vaganaut: en cada moment tornaue a quèir en sòn deliri.
WEB-CRIM-E-CASTIG	Ère encaborniat pendent un instant, s’estrementie, lheuaue eth cap, passejaue era guardada ath sòn entorn e ja non se’n brembaue de çò que pensaue hège ues segondes.
WEB-CRIM-E-CASTIG	Ne tansevolh arreconeishie es carrèrs que passaue.
WEB-CRIM-E-CASTIG	Atau depassèc tota era ièrla Vasilievski, arribèc dauant deth Petit Neva, passèc eth pònt e desboquèc enes ièrles menores.
WEB-CRIM-E-CASTIG	En prumèr moment, eth verdor e era frescor deth paisatge alegrèren es sòns cansadi uelhs, avedadi ath povàs des carrèrs, ara blancor dera caudea, as enòrmes e aclapants edificis.
WEB-CRIM-E-CASTIG	Aciu era atmosfèra non ère irrespirabla ne pudesenca.
WEB-CRIM-E-CASTIG	Non se vedie ne ua soleta tauèrna…
WEB-CRIM-E-CASTIG	Mès, lèu aguestes naues sensacions perdèren eth sòn encantament entada eth, que un aute còp queiguec en un malèster malautís.
WEB-CRIM-E-CASTIG	A viatges se posaue dauant de quauqu’un d’aqueri chalets graciosaments caladi ena verda vegetacion.
WEB-CRIM-E-CASTIG	Guardaue peth brescat e vedie ena luenhor, en balcons e terrasses, hemnes elegantaments jargades e mainatges que corrien peth jardin.
WEB-CRIM-E-CASTIG	Çò que mès les interessaue, çò que tiraue especiauments es sues guardades, qu’èren es flors.
WEB-CRIM-E-CASTIG	De quan en quan vedie passar elegants òmes a shivau, amazònes, magnifiques veitures de shivaus.
WEB-CRIM-E-CASTIG	Les seguie atentiuaments damb era guardada e les desbrembaue abantes de qué auessen despareishut.
WEB-CRIM-E-CASTIG	Còp sec, s’arturèc e compdèc es sòns sòs.
WEB-CRIM-E-CASTIG	Li restauen trenta kopeks… “Vint ar agent de policia, tres a Nastasia pera carta.
WEB-CRIM-E-CASTIG	Per tant, ager deishè en casa des Marmeladov de quaranta sèt a cinquanta…” Sens dobte auie hèt aguesti calculs per quauque motiu, mès lo desbrembèc tant lèu treiguec es sòs dera pòcha e non tornèc a rebrembar-lo enquia que, en passar peth dauant d’ua botiga de minjars, ua tauernòta mèsalèu, notèc qu’ère ahaimat.
WEB-CRIM-E-CASTIG	Entrèc en locau, se beuec ua botelha de vodka e li fotèc quauques nhacades a un coquilhon que se hec a vier entà acabar-lo-se tant que seguie eth sòn passèg.
WEB-CRIM-E-CASTIG	Hège fòrça temps que non auie tastat eth vodka, e era copeta que venguie de tastar li costèc un efècte fulminant.
WEB-CRIM-E-CASTIG	Es cames li pesauen e eth dromilhon lo rendie.
WEB-CRIM-E-CASTIG	Se prepausèc tornar entà casa, mès, en arribar ena ièrla Petrovski li calec arturar-se: qu’ère complètaments agotat.
WEB-CRIM-E-CASTIG	Gessec, donc, deth camin, se calèc enes sòts, se deishèc quèir ena èrba e se demorèc esclipsat de seguit.
WEB-CRIM-E-CASTIG	Es sòmis d’un òme malaut sòlen auer ua claretat extraordinària e se retiren ara realitat enquia confoner-se damb era.
WEB-CRIM-E-CASTIG	Es eveniments que se desvolòpen son a viatges monstruosi, mès eth scenari e tota era trama son tan versemblables e son plei de detalhs tant imprevisti, tant engenhosi, tant artenhudi, qu’eth dorment non poirie imaginar arren semblable en tot èster desvelhat, encara que siguesse un artista dera mida de Pushkin o Turgueniev.
WEB-CRIM-E-CASTIG	Aguesti sòmis non se desbremben aisidaments, senon que dèishen ua impression prigonda en desgahonat organisme e en excitat sistèma nerviós deth malaut.
WEB-CRIM-E-CASTIG	Raskolnikov auec un sòmi terrible.
WEB-CRIM-E-CASTIG	Se tornèc a veir en bordalat a un viuec damb era sua familha quan ère mainatge.
WEB-CRIM-E-CASTIG	Qu’a sèt ans e se passège damb sa pair pes entorns deth petit bordalat, ja en plen camp.
WEB-CRIM-E-CASTIG	Eth cèu ei embaranat, hè caumàs, eth paisatge ei exactaments parièr ath qu’eth sauve ena sua memòria.
WEB-CRIM-E-CASTIG	Plan mès, eth sòn sòmi li mòstre detalhs que ja auie desbrembat.
WEB-CRIM-E-CASTIG	Eth panorama deth bordalat s’aufrís complètaments ara vista.
WEB-CRIM-E-CASTIG	Ne un solet arbe, ne tansevolh un saüc blanc enes entorns.
WEB-CRIM-E-CASTIG	Solet ena luenhor, en orizon, enes confinhs deth cèu, entà didè’c atau, se ve era taca escura d’un bòsc.
WEB-CRIM-E-CASTIG	A uns quants passi deth darrèr jardin deth bordalat i a ua tauèrna, ua grana tauèrna qu’impressionaue desagradiuaments ath mainatge, e autanplan l’espaurie, quan passaue per dauant damb sa pair.
WEB-CRIM-E-CASTIG	Qu’ère tostemp plia de clients que cridauen, arrien, s’escarnien, cantauen orriblaments, damb votzes trincades, e arribauen fòrça còps as mans.
WEB-CRIM-E-CASTIG	Apròp dera tauèrna vagauen tostemp òmes embriacs de ròstres espaventosi.
WEB-CRIM-E-CASTIG	Quan eth mainatge les vedie, se sarraue convulsiuaments contra sa pair e tremolaue de cap a pès.
WEB-CRIM-E-CASTIG	Non luenh d’aquiu passaue un estret camin etèrnaments polsós.
WEB-CRIM-E-CASTIG	Be n’ère de nere aqueth povàs!
WEB-CRIM-E-CASTIG	Eth camin ère tortuós e, a uns tres cents passi dera tauèrna, se desviaue entara dreta e enrodaue eth cementèri.
WEB-CRIM-E-CASTIG	Ath miei deth cementèri se lheuaue ua glèisa de pèira, de copòla verda.
WEB-CRIM-E-CASTIG	Eth mainatge la visitaue dus còps ar an en companhia de sa pair e de sa mair entà assistir ara missa que se celebraue peth repaus dera sua mairia, defuntada hège ja fòrça temps e que non auie coneishut.
WEB-CRIM-E-CASTIG	Era familha amaiaue tostemp, en ua sièta estropada damb un tovalhon, eth pastís des defuntats, que sus eth i auie ua crotz formada damb panses.
WEB-CRIM-E-CASTIG	Raskolnikov adoraue aguesta glèisa, es sues vielhes imatges liures d’ornaments, e tanben ath sòn vielh prèire de testa tremolosa.
WEB-CRIM-E-CASTIG	Près dera lausa dera sua mairia i auie ua petita hòssa, era deth sòn frair mendre, mòrt as sies mesi e que d’eth non podie brembar-se’n pr’amor que non l’auie coneishut.
WEB-CRIM-E-CASTIG	Se se’n sabie de qué auie auut un frair ère pr’amor que l’ac auien dit.
WEB-CRIM-E-CASTIG	E cada còp que venguie en cementèri, se senhaue pietosaments dauant dera petita hòssa, s’inclinaue damb respècte e la punaue.
WEB-CRIM-E-CASTIG	E ara vaquí eth sòmi.
WEB-CRIM-E-CASTIG	Va damb sa pair per un camin qu’amie entath cementèri.
WEB-CRIM-E-CASTIG	Passen per dauant dera tauèrna.
WEB-CRIM-E-CASTIG	Sense deishar era man de sa pair, tache ua guardada d’orror ar establiment.
WEB-CRIM-E-CASTIG	Ve ua multitud de burgeses mudades, campanhardes damb es sòns marits, e tota sòrta de gent deth pòble.
WEB-CRIM-E-CASTIG	Toti son embriacs; toti canten.
WEB-CRIM-E-CASTIG	Dauant dera pòrta i a un estranh veïcul, ua d’aguestes enòrmes carretes que d’eres sòlen tirassar robusti shivaus e que se tien entath transpòrt de botes de vin e de tota sòrta de merces.
WEB-CRIM-E-CASTIG	Raskolnikov gaudie en tot contemplar aguestes beròies bèsties de longui crins e fòrtes pautes, que, damb pas mesurat e naturau e sense cap de fatiga arrossèguen vertadères montanhes de carga.
WEB-CRIM-E-CASTIG	Autanplan se diderie que caminauen mès aisidaments ataladi ad aguesti enòrmes veïculs que liures.
WEB-CRIM-E-CASTIG	Mès ara, causa estranha, era pesanta carreta tie entre es sues braci un shivalet d’ua primesa malastrosa, un d’aguesti rossins de campanhard qu’eth a vist fòrça còps arrossegant granes carretades de husta o de hen e qu’es mujiks ablasiguen a còps, arribant a pataquejar-les enquia e tot ena boca o enes uelhs quan es animaus s’esfòrcen en vaganaut entà trèir eth veïcul d’un trebuc.
WEB-CRIM-E-CASTIG	Aguest espectacle aumplie de lèrmes es sòns uelhs quan ère mainatge e ac contemplaue dera hièstra estant dera sua casa, que d’era s’a mair s’esdegaue a retirar-lo.
WEB-CRIM-E-CASTIG	De pic s’enten un gran sarabat ena tauèrna, d’a on se ve gésser, entre cançons e crits, un grop de corpulents mujiks embriacs, ludent camises ròies e blues, damb era balalaica ena man e era cassaca penjada descuedadaments ena espatla.
WEB-CRIM-E-CASTIG	Vos amiarè a toti.
WEB-CRIM-E-CASTIG	Pujatz!
WEB-CRIM-E-CASTIG	Aguestes paraules costauen exclamacions e arridalhades.
WEB-CRIM-E-CASTIG	Credetz que poirà damb nosati aguest escanaulit rossin?
WEB-CRIM-E-CASTIG	T’as capvirat, Mikolka?
WEB-CRIM-E-CASTIG	Atalar ua bestiòla atau a semblabla carreta!
WEB-CRIM-E-CASTIG	Non vos semble, amics, qu’aguest shivalet a aumens vint ans?
WEB-CRIM-E-CASTIG	Pujatz!
WEB-CRIM-E-CASTIG	Vos amiarè a toti!, tornec a cridar Mikolka.
WEB-CRIM-E-CASTIG	E ei eth prumèr que puge ena carreta.
WEB-CRIM-E-CASTIG	Cuelh es brides e eth sòn còs s’installe en sèti deth car.
WEB-CRIM-E-CASTIG	Eth shivau bai, ditz a granes votzes, se lo hec a vier, hè pòc, Mathiev, e aguesta bestiòla ei ua vertadèra malajadilha entà jo.
WEB-CRIM-E-CASTIG	Me shaute tustar-la, paraula d’aunor.
WEB-CRIM-E-CASTIG	Que non se guanhe era palhada que se minge.
WEB-CRIM-E-CASTIG	Au, pujatz!, lo harà galaupar, vos asseguri que lo harè galaupar.
WEB-CRIM-E-CASTIG	Agarre eth soriac e se premanís, damb evident plaser, entà foetar ar animalet.
WEB-CRIM-E-CASTIG	Ja ac auetz entenut: ditz que lo harà galaupar.
WEB-CRIM-E-CASTIG	Au!, entà naut!, exclamèc ua votz burlèsca entre era multitud.
WEB-CRIM-E-CASTIG	Galaupar?
WEB-CRIM-E-CASTIG	Hè aumens dètz mesi qu’aguest animau non a galaupat.
WEB-CRIM-E-CASTIG	Aumens, vos amiarà a bona marcha.
WEB-CRIM-E-CASTIG	Non lo planhetz, amics!
WEB-CRIM-E-CASTIG	Cuelhetz cadun un foet!
WEB-CRIM-E-CASTIG	Toti pugen ena carreta de Mikolka entre badinades e arridalhes.
WEB-CRIM-E-CASTIG	Que ja n’a sèt naut, e encara rèste espaci liure.
WEB-CRIM-E-CASTIG	Plan per aquerò, hèn pujar a ua campanharda de cara roienca, damb fòrça brodats en vestit e fòrça compdes de colors en peu.
WEB-CRIM-E-CASTIG	Non cèsse de trincar e minjar escares entre arridolets burlesqui.
WEB-CRIM-E-CASTIG	Era multitud qu’enròde era carreta arrís tanben.
WEB-CRIM-E-CASTIG	E, plan que òc, com non arrir dauant dera idia de qué tant escanaulit animau posque amiar ath galaup semblabla carga?
WEB-CRIM-E-CASTIG	Dus des joeni que son ena carreta s’aprovedissen de soriacs pr’amor d’ajudar a Mikolka.
WEB-CRIM-E-CASTIG	S’enten eth crit de “Au, arri!” e eth shivau tirasse damb totes es sues fòrces.
WEB-CRIM-E-CASTIG	Mès non solet non artenh galaupar, senon qu’a penes artenh auançar ath pas.
WEB-CRIM-E-CASTIG	Arpatège, panteishe, doblègue eth lomb jos era peiregada de foetades.
WEB-CRIM-E-CASTIG	Es arridalhes aumenten ena carreta e entre era multitud que les ve partir.
WEB-CRIM-E-CASTIG	Mikolka s’enforisme e s’acarnassís damb era prauba bèstia, entestat en veder-la galaupar.
WEB-CRIM-E-CASTIG	Pujatz!
WEB-CRIM-E-CASTIG	Pujatz!, cride Mikolka.
WEB-CRIM-E-CASTIG	Mos amiarà a toti!
WEB-CRIM-E-CASTIG	Jo l’obligarè a truca de còps…
WEB-CRIM-E-CASTIG	Foetades!
WEB-CRIM-E-CASTIG	Bones foetades!
WEB-CRIM-E-CASTIG	Era ràbia lo eishòrbe enquiath punt de qué ja ne tansevolh sap damb qué pataquejar-lo pr’amor de hèr-li mès mau.
WEB-CRIM-E-CASTIG	Papa, pairet mèn, exclame Rodia.
WEB-CRIM-E-CASTIG	Per qué hèn aquerò?
WEB-CRIM-E-CASTIG	Anem-mo’n, anem-mo’n, respon eth pair.
WEB-CRIM-E-CASTIG	Que son embriacs…
WEB-CRIM-E-CASTIG	Anem-mo’n, non guardes…
WEB-CRIM-E-CASTIG	E sage de hèr-lo-se a vier.
WEB-CRIM-E-CASTIG	Mès eth mainatge se dèishe anar dera sua man e, dehòra de se, cor entara carreta.
WEB-CRIM-E-CASTIG	Eth praube animau ei ja agotat.
WEB-CRIM-E-CASTIG	S’arture, panteishant; dempús comence a tirassar de nauèth…
WEB-CRIM-E-CASTIG	Qu’ei a mand de quèir.
WEB-CRIM-E-CASTIG	Fotetz-li enquia aucir-lo!, cride Mikolka.
WEB-CRIM-E-CASTIG	Aquerò ei çò que cau hèr!
WEB-CRIM-E-CASTIG	Jo vos ajudi!
WEB-CRIM-E-CASTIG	Tu non ès cristian, ès un dimòni!, cride un vielh entre era multitud.
WEB-CRIM-E-CASTIG	E ua auta votz hig:
WEB-CRIM-E-CASTIG	A on s’a vist atalar un animalet atau en ua carreta coma aguesta?
WEB-CRIM-E-CASTIG	Lo vas a aucir, cride un tresau.
WEB-CRIM-E-CASTIG	Ath caralh!
WEB-CRIM-E-CASTIG	Er animau ei mèn e posqui hèr damb eth çò que volga.
WEB-CRIM-E-CASTIG	Me cau hèr-lo galaupar!
WEB-CRIM-E-CASTIG	De ressabuda, un cor d’arridalhades estofe era votz de Mikolka.
WEB-CRIM-E-CASTIG	Er animau, encara que miei mòrt pera ploja de patacs, a perdut era paciéncia e a començat a pernejar.
WEB-CRIM-E-CASTIG	Enquia e tot eth vielh, sense poder tier-se, participe dera alegria generau.
WEB-CRIM-E-CASTIG	En vertat, qu’era causa non ei entà mens: pernejar un shivau qu’a penes se sostie sus es sues pautes…!
WEB-CRIM-E-CASTIG	Dus mossos se destaquen dera massa d’espectadors, agarren cadun eth sòn foet e comencen a tustar ath praube animau, er un pera dreta e er aute pera quèrra.
WEB-CRIM-E-CASTIG	Tustatz-li en morre, enes uelhs, fotetz-li fòrt enes uelhs!, cride Mikolka.
WEB-CRIM-E-CASTIG	Cantem ua cançon, camarades!, ditz ua votz ena carreta.
WEB-CRIM-E-CASTIG	Es mujiks entonen ua cançon grossièra, acompanhadi per un tamborin.
WEB-CRIM-E-CASTIG	Er estriuet se fiule.
WEB-CRIM-E-CASTIG	Era campanharda seguís trincant escares e arrint damb burla.
WEB-CRIM-E-CASTIG	Rodia s’aprèsse ath chivau e se place ath sòn dauant.
WEB-CRIM-E-CASTIG	Atau pòt veir se com li piquen enes uelhs…, enes uelhs…!
WEB-CRIM-E-CASTIG	Plore.
WEB-CRIM-E-CASTIG	Eth còr se li sarre.
WEB-CRIM-E-CASTIG	Gessen es lèrmes.
WEB-CRIM-E-CASTIG	Un des borrèus li heregue eth cap damb eth soriac.
WEB-CRIM-E-CASTIG	Eth ne tansevolh se n’encuede.
WEB-CRIM-E-CASTIG	Se retortilhe es mans, cride, cor entath vielh de barba blanca, que botge eth cap e semble condemnar er espectacle.
WEB-CRIM-E-CASTIG	Ua hemna l'agarre dera man e vò hèr-lo-se a vier.
WEB-CRIM-E-CASTIG	Mès eth s’escape e torne ath cant deth shivau, que, a maugrat qu’a arribat ath limit des sues fòrces, sage encara de pernejar.
WEB-CRIM-E-CASTIG	Qu’eth diable te hèsque a vier!, cride Mikolka, cèc de ràbia.
WEB-CRIM-E-CASTIG	Lance eth soriac, s’incline e agarre deth hons dera carreta un pau gròs.
WEB-CRIM-E-CASTIG	En tot tier-lo damb es dues mans per un extrèm, lo quilhe damb dificultat sus eth lomb dera victima.
WEB-CRIM-E-CASTIG	Lo vas a aucir!, cride un des espectadors.
WEB-CRIM-E-CASTIG	Segur que l’aucís, ditz un aute.
WEB-CRIM-E-CASTIG	Dilhèu non ei mèn?, brame Mikolka.
WEB-CRIM-E-CASTIG	E tuste ar animau damb totes es sues fòrces.
WEB-CRIM-E-CASTIG	S’enten un patac sec.
WEB-CRIM-E-CASTIG	Seguís, seguís!, qué demores?, criden diuèrses votzes entre era multitud.
WEB-CRIM-E-CASTIG	Mikolka torne a quilhar eth pau e descargue un dusau còp sus eth lomb dera prauba bèstia.
WEB-CRIM-E-CASTIG	Er animau se contrè; era sua part deth darrèr s’en.honse jos era violéncia deth còp; dempús fot un bot e comence a tirassar damb tota era rèsta des sues fòrces.
WEB-CRIM-E-CASTIG	Era sua intencion ei húger deth martiri, mès pertot se trape foets de toti es sòns borrèus.
WEB-CRIM-E-CASTIG	Eth pau se quilhe de nauèth e què per tresau viatge, dempús per quatau, d’ua manèra regulara.
WEB-CRIM-E-CASTIG	Mikolka s’enforisme en veir que non a pogut acabar damb eth shivau d’un solet patac.
WEB-CRIM-E-CASTIG	Qu’ei dur de pelar!, exclame un des espectadors.
WEB-CRIM-E-CASTIG	Ja veiratz se com què, amics: qu’a arribat era sua darrèra ora, ditz un aute des curiosi.
WEB-CRIM-E-CASTIG	Cuelh ua destrau!, suggerís un tresau.
WEB-CRIM-E-CASTIG	Mos cau acabar d’un viatge!
WEB-CRIM-E-CASTIG	Non didetz que pegaries!, rugís Mikolka.
WEB-CRIM-E-CASTIG	Deishatz-me passar!
WEB-CRIM-E-CASTIG	Lance eth pau, s’incline, cèrque de nauèth ath hons dera carreta e, quan se bote dret, se ve enes sues mans ua barra de hèr.
WEB-CRIM-E-CASTIG	Compde!, exclame.
WEB-CRIM-E-CASTIG	E damb totes es sues fòrces, li fot un terrible còp ath malerós animau.
WEB-CRIM-E-CASTIG	Eth shivau se balancege, s’ablasigue, sage tirassar damb un darrèr esfòrç, mès era barra de hèr torne a quèir pesadaments sus eth sòn bigàs dera esquia.
WEB-CRIM-E-CASTIG	Er animau s’esbauce coma se l’auessen talhat es quate pautes d’un solet talh.
WEB-CRIM-E-CASTIG	Acabem damb eth!, rugís Mikolka coma un lhòco, sautant dera carreta.
WEB-CRIM-E-CASTIG	Diuèrsi joeni, autant embriacs e congestionats coma eth, s’armen damb çò de prumèr que trapen (soriacs, paus, estaques) e se lancen sus eth shivalet agonizant.
WEB-CRIM-E-CASTIG	Mikolka, de pès dauant dera victima, non cèsse de pataquejar-la damb era barra.
WEB-CRIM-E-CASTIG	Er animalet estire eth còth, exale un prigond alend e se morís.
WEB-CRIM-E-CASTIG	Que ja està!, ditz ua votz entre era multitud.
WEB-CRIM-E-CASTIG	S’auie encaborniat en non galaupar.
WEB-CRIM-E-CASTIG	Plan que òc, tu non cres en Diu, diden quauqui uns des qu’an campat era scèna.
WEB-CRIM-E-CASTIG	Eth praube mainatge ei dehòra de se.
WEB-CRIM-E-CASTIG	Deishant anar un sorriscle, se daurís pas entre era gent e s’aprèsse ath shivau mòrt.
WEB-CRIM-E-CASTIG	Agarre eth morre immobil e sagnós e lo pune; pune es sòns pòrts, es sòns uelhs.
WEB-CRIM-E-CASTIG	Dempús hè un bot e cor entà Mikolka mostrant es punhs.
WEB-CRIM-E-CASTIG	En aguest moment lo trape sa pair, que lo cercaue, e se lo hè a vier.
WEB-CRIM-E-CASTIG	Vene, vene, li didec, anem entà casa.
WEB-CRIM-E-CASTIG	Papa, per qué an aucit ath aguest praube shivalet?, panteish Rodia.
WEB-CRIM-E-CASTIG	Alterades pera sua entrebracada respiracion, es sues paraules gessen coma crits rancosi dera sua sarrada gargamèra.
WEB-CRIM-E-CASTIG	Que son embriacs, respon eth pair.
WEB-CRIM-E-CASTIG	Atau se divertissen.
WEB-CRIM-E-CASTIG	Rodia l’entornège damb es sòns braci.
WEB-CRIM-E-CASTIG	Sent ua opression orrible ath sòn laguens.
WEB-CRIM-E-CASTIG	Hè un esfòrç entà remeter-se, sage de cridar…
WEB-CRIM-E-CASTIG	Se desvelhe.
WEB-CRIM-E-CASTIG	Raskolnikov se desvelhec sudat: tot eth sòn còs ère umid, es sòns peus chaupadi.
WEB-CRIM-E-CASTIG	Se lheuèc espaurit, panteishant…
WEB-CRIM-E-CASTIG	Benedit sigue Diu!, exclamèc.
WEB-CRIM-E-CASTIG	Non a estat qu’un sòmi.
WEB-CRIM-E-CASTIG	Se seiguec ath pè d’un arbe e alendèc prigondaments.
WEB-CRIM-E-CASTIG	Que deui auer fèbre.
WEB-CRIM-E-CASTIG	Auie eth còs cartonat; ena sua amna tot ère escurina e trebolament.
WEB-CRIM-E-CASTIG	Apuèc es codes enes jolhs e en.honsèc eth cap entre es mans.
WEB-CRIM-E-CASTIG	Ei possible que me esguitla entre era sang tèba e viscosa, entà forçar era sarralha, panar e amagar-me damb era destrau, tremolant, sagnós?
WEB-CRIM-E-CASTIG	Tremolaue coma ua huelha…
WEB-CRIM-E-CASTIG	Ja n’èra convençut de qué non seria capable de hè’c.
WEB-CRIM-E-CASTIG	Per qué, donc, tormentar-me atau…?
WEB-CRIM-E-CASTIG	Ager madeish, quan hi er… assag, me’n sabí perfèctaments qu’aquerò ère superior as mies fòrces.
WEB-CRIM-E-CASTIG	Per qué me cau interrogar-me de nauèth?
WEB-CRIM-E-CASTIG	Ager, quan baishaua aquera escala, me didia qu’eth projectil ère vil, orre, odiós.
WEB-CRIM-E-CASTIG	Sonque pensar en eth me sentia espaurit, damb eth còr sarrat…
WEB-CRIM-E-CASTIG	Non, que non gausaria; non gausaria encara que sabessa qu’es mèns calculs son perfèctes, que tot eth plan pensat aguest darrèr mes a era claretat dera lum e era exactitud dera aritmetica…
WEB-CRIM-E-CASTIG	Jamès, jamès gausaria…
WEB-CRIM-E-CASTIG	Se lheuèc, tachèc ua guardada d’estonament en totes direccions, coma estonat de veder- se aquiu, e se filèc de cap ath pònt.
WEB-CRIM-E-CASTIG	Ère esblancossit e es sòns uelhs ludien.
WEB-CRIM-E-CASTIG	Sentie tot eth còs adolorit, mès començaue a alendar mès aisidaments.
WEB-CRIM-E-CASTIG	Era sua amna s’auie aleugerit e era patz regnaue en era.
WEB-CRIM-E-CASTIG	En passar peth pònt contemplèc eth Neva e era còga deth solei, beròia e ludenta.
WEB-CRIM-E-CASTIG	A maugrat dera sua feblesa, non sentie cap de fatiga.
WEB-CRIM-E-CASTIG	Çampar eth temor que pendent eth darrèr mes s’auie anat formant de man en man en sòn còr auie crebat còp sec.
WEB-CRIM-E-CASTIG	Se sentie liure, liure!
WEB-CRIM-E-CASTIG	S’auie trincat er encantament, era accion deth malefici auie cessat.
WEB-CRIM-E-CASTIG	Mès endauant, quan Raskolnikov rebrembaue aguest periòde dera sua vida e tot aquerò que s’auie passat pendent eth, menuta a menuta, punt per punt, sentie ua barreja d’estonament e d’inquietud supersticiosa dauant d’un detalh que non auie arren d’extraordinari, mès que auie influit decididaments en sòn destin.
WEB-CRIM-E-CASTIG	Vaquí eth hèt que siguec tostemp un enigma entada eth.
WEB-CRIM-E-CASTIG	Per qué, enquia e tot èster fatigat, agotat, que li calec tornar entà casa peth camin mès cuert e dret, auie hèt ua marregada pera plaça deth Mercat Centrau, a on non auie arren a hèr?
WEB-CRIM-E-CASTIG	Plan que òc, aguesta marregada non alongaue guaire eth sòn camin, mès qu’ère totafèt inutila.
WEB-CRIM-E-CASTIG	Ei cèrt que fòrça còps auie entornat entà casa sense saber es carrèrs qu’auie recorrut; mès, per qué aqueth encontre tant important entada eth, ath còp que tant per edart, qu’auie auut ena plaça deth Mercat Centrau, (a on non auie arren a hèr), s’auie costat alavetz, ad aquera ora, en aquera menuta dera sua vida e en taus circonstàncies que tot aquerò auie d’exercir era influéncia mès grèu e decisiua en sòn destin?
WEB-CRIM-E-CASTIG	Qu’ère per creir qu’eth pròpri destin ac auie premanit tot per auança.
WEB-CRIM-E-CASTIG	Èren près des nau quan arribèc ena plaça deth Mercat Centrau.
WEB-CRIM-E-CASTIG	Es venedors ambulants, es comerçants qu’auien es sòns lòcs ar aire liure, es botiguèrs, es magasemistes, recuelhien es sues causes o barrauen es sòns establiments.
WEB-CRIM-E-CASTIG	Es uns uedauen es sues cistalhes, es auti es sòns taulatges e toti sauvauen es sues mèrces e se premanien a tornar enes sues cases, ath còp que se n’anauen es clients.
WEB-CRIM-E-CASTIG	Dauant des cerèrs qu’ocupauen es sosterranhs des lords e pudesencs immòbles dera plaça, e mès que mès enes pòrtes des tauèrnes, hormiguejaue un revolum de petiti traficants e vagabonds.
WEB-CRIM-E-CASTIG	Quan gessie de casa sense un romb determinat, Raskolnikov frequentaue aguesta plaça e es carrerons des entorns.
WEB-CRIM-E-CASTIG	Es sòns pelhòts non tirauen guardades menspredoses: aquiu un se podie presentar jargat de quinsevolh manèra, sense crànher tirar era atencion.
WEB-CRIM-E-CASTIG	Ena cantoada deth carreron K, un matrimòni de comerçants venie articles de merçaria expausadi en dues taules: rodets de hiu, camishèths de coton, mocadors d’indiana…
WEB-CRIM-E-CASTIG	Tanben se premanien entà partir.
WEB-CRIM-E-CASTIG	Eth sòn retard ère degut a qué s’auien entretengut parlant damb ua coneishuda que s’auie apressat en lòc.
WEB-CRIM-E-CASTIG	Aguesta coneishuda ère Elisabeth Ivanovna, o Lisbeth, coma la solien cridar, fraia d’Alena Ivanovna, veuda d’un registrador, era vielha Alena, era usurèra qu’era sua casa auie visitat Raskolnikov en dia anterior pr’amor d’empenhar eth sòn relòtge e hèr “un assag”.
WEB-CRIM-E-CASTIG	Hège temps qu’auie notícies d’aguesta Lisbeth, e tanben era coneishie un shinhau a Raskolnikov.
WEB-CRIM-E-CASTIG	Qu’ère ua puncèla de trenta cinc ans, deishada d’anar, e tan timida e bontadosa que tocaue era pegaria.
WEB-CRIM-E-CASTIG	Tremolaue dauant dera sua fraia màger, que l’auie esclavisada; la hège trabalhar dia e net, e autanplan l’arribaue a pataquejar.
WEB-CRIM-E-CASTIG	Pauhicada dauant deth comerçant e dera sua esposa, damb un paquet ena man, les escotaue atentiuaments e semblaue mostrar-se indecisa.
WEB-CRIM-E-CASTIG	Eri li parlauen damb grana animositat.
WEB-CRIM-E-CASTIG	Quan Raskolnikov vedec a Lisbeth experimentèc un sentiment estranh, ua sòrta de prigond estonament, encara qu’er encontre non auie arren d’estonant.
WEB-CRIM-E-CASTIG	Vietz deman tàs sèt.
WEB-CRIM-E-CASTIG	Eri vieràn tanben.
WEB-CRIM-E-CASTIG	Be n’auetz de pòur d’Alena Ivanovna!, exclamèc era esposa deth comerçant, qu’ère ua hemna plan esperdigalhada e de votz cridaira.
WEB-CRIM-E-CASTIG	Quan vos veigui meter- vos atau, me semble que guardi a ua mainada petita.
WEB-CRIM-E-CASTIG	A tot darrèr, aguesta hemna que vos tier en un punh non ei qu’era vòsta mieja fraia.
WEB-CRIM-E-CASTIG	Vos conselhi que non li digatz arren ara vòsta fraia, didec eth marit.
WEB-CRIM-E-CASTIG	Credetz-me.
WEB-CRIM-E-CASTIG	Vietz en casa sense demanar-li permís.
WEB-CRIM-E-CASTIG	Era causa que s’ac vau.
WEB-CRIM-E-CASTIG	Era vòsta fraia li calerà arreconeshè’c.
WEB-CRIM-E-CASTIG	Dilhèu vierè.
WEB-CRIM-E-CASTIG	De sies a sèt.
WEB-CRIM-E-CASTIG	Es venedors amiaràn a quauquarrés e vos decidiratz.
WEB-CRIM-E-CASTIG	Vos balharam ua tassa de tè, prometec era venedoira.
WEB-CRIM-E-CASTIG	Plan, donc, vierè, repliquèc Lisbeth, encara que trantalhant.
WEB-CRIM-E-CASTIG	E comencèc a dider-se adiu damb era sua cauma caracteristica.
WEB-CRIM-E-CASTIG	Raskolnikov auie deishat ja tant endarrèr ath matrimòni e ara sua amiga, que non podec enténer ne ua soleta paraula mès.
WEB-CRIM-E-CASTIG	Auie abracat eth pas sense encuedar-se’n e auie sajat de non pèrder ua soleta paraula dera convèrsa.
WEB-CRIM-E-CASTIG	Ara suspresa deth prumèr moment auie succedit graduauments un orror que li costèc caudheireds.
WEB-CRIM-E-CASTIG	Se n’auie sabut, còp sec e dera manèra mès inesperada, de qué a londeman, exactaments tàs sèt, Lisbeth, era fraia dera vielha, era soleta persona que l’acompanhaue, aurie gessut e, per tant, tàs sèt deth dia a vier era vielha serie soleta ena casa!
WEB-CRIM-E-CASTIG	Raskolnikov qu’ère apròp dera sua.
WEB-CRIM-E-CASTIG	Entrèc en era coma un condemnat a mòrt.
WEB-CRIM-E-CASTIG	Non sagèc rasonar.
WEB-CRIM-E-CASTIG	Ath delà, non aurie pogut.
WEB-CRIM-E-CASTIG	Ça que la, sentec bruscaments e damb tot eth sòn èsser, qu’era sua libertat e era sua volentat non existien ja, que tot venguie de decidir-se irrevocablaments.
WEB-CRIM-E-CASTIG	Encara qu’auesse demorat pendent ans ua escadença favorabla, encara qu’auesse sajat de provocar-la, non n’aurie pogut trapar ua de melhor que l’aufrisse mès probabilitats de capitada qu’era que tant inesperadaments acabaue de vier enes sues mans.
WEB-CRIM-E-CASTIG	Raskolnikov se’n sabec bèth temps dempús, per pur edart, de per qué eth matrimòni de comerçants auie convidat a Lisbeth tà vier en çò de sòn.
WEB-CRIM-E-CASTIG	Er ahèr que non podie èster mès simple e innocent.
WEB-CRIM-E-CASTIG	Ua familha estrangèra venguda a mens, volie véner diuèrsi vestits.
WEB-CRIM-E-CASTIG	Coma qu’aquerò non se podie hèr damb profit en mercat, cercauen ua venedora a domicili.
WEB-CRIM-E-CASTIG	Lisbeth se tenguie ad aguest prètzhèt e auie ua nombrosa clientèla, pr’amor qu’actuaue damb era màger aunestetat: botaue tostemp eth prètz mès limitat, de sòrta que damb era non auie lòc entà regatejar.
WEB-CRIM-E-CASTIG	Parlaue pòc e, coma ja auem dit, ère umila e timida.
WEB-CRIM-E-CASTIG	Mès de bèth temps ençà, Raskolnikov ère un òme dominat pes supersticions.
WEB-CRIM-E-CASTIG	Autanplan ère aisit desnishar en eth es signes indelebles d’aguesta feblesa.
WEB-CRIM-E-CASTIG	En ahèr qu’autant lo preocupaue se sentie especiauments inclinat a veir coïncidéncies estonantes, fòrces estranhes e misterioses.
WEB-CRIM-E-CASTIG	Er iuèrn anterior, un estudiant amic sòn, cridat Pokorev, l’auie autrejat, pòc abans d’entornar a Karkov, era adreça dera vielha Alena Ivanovna, per s’un cas auie quauquarren entà empenhar.
WEB-CRIM-E-CASTIG	Se passèc fòrça temps sense qu’auesse besonh de vier a tier-li ua visita, donques que damb es sues leçons podie anar tirant.
WEB-CRIM-E-CASTIG	Mès, hège sies setmanes, se l’auie vengut ena sua memòria era adreça dera vielha.
WEB-CRIM-E-CASTIG	Qu’auie dues causes entà empenhar: un vielh relòtge d’argent de sa pair e un anèth damb tres pèiretes ròies que sa fraia l’auie autrejat en moment de separar-se, pr’amor qu’auesse un rebrembe d’era.
WEB-CRIM-E-CASTIG	Decidic empenhar er anèth.
WEB-CRIM-E-CASTIG	Quan vedec a Alena Ivanovna, encara que non sabie arren d’era, sentec ua repugnància invencibla.
WEB-CRIM-E-CASTIG	Dempús de recéber dus petits bilhets, Raskolnikov entrèc en ua tauèrna que trapèc en camin.
WEB-CRIM-E-CASTIG	Se seiguec, demanèc tè e se metec a reflexionar.
WEB-CRIM-E-CASTIG	Venguie d’arribar ena sua ment, encara qu’en estat embrionari, ua idia que l’interessèc fòrça.
WEB-CRIM-E-CASTIG	Ua taula pròcha ara sua ère ocupada per un estudiant que non rebrembaue auer vist jamès e per un oficiau joen.
WEB-CRIM-E-CASTIG	Auien estat en tot hèr ath bilhard e se premanien a préner eth tè.
WEB-CRIM-E-CASTIG	Còp sec, Raskolnikov entenec qu’er estudiant balhaue ar oficiau era adreça d’Alena Ivanovna e començaue a parlar-li d’era.
WEB-CRIM-E-CASTIG	Aquerò li tirèc era atencion: hège solet un moment que l’auie deishada, e ja entenie parlar dera vielha.
WEB-CRIM-E-CASTIG	Plan que òc, aquerò non ère qu’ua simpla coïncidéncia, mès eth sòn laguens ère dispausat a autrejar-se a ua impression obsessiua e non li manquèc ajuda entad aquerò.
WEB-CRIM-E-CASTIG	Er estudiant comencèc a dar detalhs ath sòn amic sus Alena Ivanovna.
WEB-CRIM-E-CASTIG	Qu’ei ua hemna especiau.
WEB-CRIM-E-CASTIG	Ena sua casa tostemp un se pòt hèr a vier sòs.
WEB-CRIM-E-CASTIG	Ei rica coma un judiu e poirie prestar cinc mil robles de còp.
WEB-CRIM-E-CASTIG	Ça que la, non mensprède es operacions d’un roble.
WEB-CRIM-E-CASTIG	Lèu toti es estudiants auem tractes damb era.
WEB-CRIM-E-CASTIG	Mès, be n’ei de miserabla!
WEB-CRIM-E-CASTIG	E comencèc a balhar-li detalhs dera sua dolenteria.
WEB-CRIM-E-CASTIG	Qu’ère pro qu’un deishèsse passar un dia dempús deth tèrme, entà que se demorèsse damb er objècte empenhat.
WEB-CRIM-E-CASTIG	Er estudiant, qu’ère blagaire, didec tanben qu’era usurèra auie ua fraia, Lisbeth, e qu’era menuda e orribla vielha la pataquejaue sense cap inconvenent, a maugrat de qué Lisbeth mesuraue apuprètz un mètre ueitanta de nautada.
WEB-CRIM-E-CASTIG	Ua hemna fenomenau!, exclamèc er estudiant, en tot meter-se a arrir.
WEB-CRIM-E-CASTIG	A compdar d’aguest moment, eth tèma dera convèrsa siguec Lisbeth.
WEB-CRIM-E-CASTIG	Er estudiant parlaue d’era damb un plaser especiau e sense deishar d’arrir.
WEB-CRIM-E-CASTIG	Er oficiau, que l’escotaue atentiuaments, li preguèc que l’envièsse a Lisbeth pr’amor de crompar-li quauqua ròba interiora que n’auie besonh.
WEB-CRIM-E-CASTIG	Raskolnikov non perdec ua soleta paraula dera convèrsa e se’n sabec de diuèrses causes: Lisbeth ère miei fraia d’Alena Ivanovna (qu’aueren mairs desparières) e plan mès joena qu’era, donques qu’auie trenta cinc ans.
WEB-CRIM-E-CASTIG	Era vielha la hège trabalhar net e dia.
WEB-CRIM-E-CASTIG	Ath delà de codinar e hèr-se a vier ròba entara sua fraia e entada era, cosie e limpiaue solèrs dehòra dera casa, e tot çò que guanhaue l’ac autrejaue a Alena.
WEB-CRIM-E-CASTIG	Non gausaue acceptar cap encargue, cap trabalh, sense era autorizacion dera vielha.
WEB-CRIM-E-CASTIG	Totun aquerò, Alena (Lisbeth se’n sabie) auie hèt ja un testament e, sivans eth, sa fraia solet recebie es mòbles.
WEB-CRIM-E-CASTIG	Sòs, ne un solet centim: lo legaue tot a un monastèri deth districte de N. pr’amor de pagar ua sèria perpetua d’oracions peth repaus dera sua amna.
WEB-CRIM-E-CASTIG	Lisbeth procedie dera petita borgesia deth tchin.
WEB-CRIM-E-CASTIG	Qu’ère ua hemna maujargada, de talha desmesurada, de cames longues e tòrtes e pès enòrmes, coma tota era sua persona, tostemp cauçadi damb sabates leugères.
WEB-CRIM-E-CASTIG	Çò que mès estonaue e divertie ar estudiant ère que Lisbeth estaue de contunh prenhs.
WEB-CRIM-E-CASTIG	Mès, non as dit que non vau arren?, preguntèc er oficiau.
WEB-CRIM-E-CASTIG	Qu’a era pèth negrosa e se retire a un soldat desguisat de hemna, mès non pòt dider-se que sigue lèja.
WEB-CRIM-E-CASTIG	Era sua cara non està mau, e mens es sòns uelhs.
WEB-CRIM-E-CASTIG	Era pròva ei que shaute fòrça.
WEB-CRIM-E-CASTIG	Ei tan doça, tant umila, tan resignada…
WEB-CRIM-E-CASTIG	Era prauba non sap remir-se ad arren: que hè tot aquerò que li demanen…
WEB-CRIM-E-CASTIG	E eth sòn arridolet?
WEB-CRIM-E-CASTIG	A, eth sòn arridolet ei encantador!
WEB-CRIM-E-CASTIG	Ja veigui qu’a tu tanben te shaute, didec er oficiau, en tot meter-se a arrir.
WEB-CRIM-E-CASTIG	Per çò dera sua extravagància.
WEB-CRIM-E-CASTIG	Er oficiau lancèc ua naua arridalhada, e Raskolnikov s’estrementic.
WEB-CRIM-E-CASTIG	Be n’ère d’estranh tot aquerò!
WEB-CRIM-E-CASTIG	Guarda, didec er estudiant, cada còp mès afogat, te voi expausar ua question seriosa.
WEB-CRIM-E-CASTIG	Plan que òc, è parlat de trufaria, mès escota.
WEB-CRIM-E-CASTIG	D’un costat auem ua hemna pèga, vielha, malautissa, mesquina, pervèrsa, que non ei utila ad arrés, senon que, peth contrari, ei tot mauvestat e ne era madeisha sap se per qué viu.
WEB-CRIM-E-CASTIG	Deman morirà de mòrt naturau…
WEB-CRIM-E-CASTIG	Me seguisses?
WEB-CRIM-E-CASTIG	Comprenes?
WEB-CRIM-E-CASTIG	Òc, afirmèc er oficiau, en tot observar atentiuaments ath sòn afogat companh.
WEB-CRIM-E-CASTIG	Seguisqui.
WEB-CRIM-E-CASTIG	De un aute costat auem fòrces fresques, joenes, que se pèrden, mancades de sosteniment, pertot, a milenats.
WEB-CRIM-E-CASTIG	Cent, mil òbres utiles se poirien mantier e milhorar damb es sòs qu’aguesta vielha destine entà un monastèri.
WEB-CRIM-E-CASTIG	Centenats, dilhèu miletats de vides, se poirien canalizar peth bon camin; multitud de familhes se poirien sauvar dera misèria, deth vici, dera corrupcion, dera mòrt, des espitaus entà malauties venerèes…, tot damb es sòs d’aguesta hemna.
WEB-CRIM-E-CASTIG	Se bèth un l’aucisse e s’apoderèsse des sòns sòs entà destinar-les ath ben dera umanitat, non cres qu’eth crim, eth petit crim, quedarie ampliaments compensat pes miletats de bones accions deth criminau?
WEB-CRIM-E-CASTIG	A cambi d’ua soleta vida, milèrs d’èssers sauvadi dera corrupcion.
WEB-CRIM-E-CASTIG	Per ua soleta mòrt, cent vides.
WEB-CRIM-E-CASTIG	Qu’ei ua question puraments aritmetica.
WEB-CRIM-E-CASTIG	Ath delà, qué pòt pesar ena balança sociau era vida d’ua anciana escanaulida, estupida e crudèu?
WEB-CRIM-E-CASTIG	Non mès qu’era vida d’un pedolh e d’un escrauat.
WEB-CRIM-E-CASTIG	E jo encara dideria que mens, donques qu’aguesta vielha ei un èsser non civic, plen de mauvestat, que mine era vida de d’auti èssers.
WEB-CRIM-E-CASTIG	Hè pòc li nhaquèc un dit a Lisbeth e lèu l’ac arrinque.
WEB-CRIM-E-CASTIG	Plan que òc, didec er oficiau, non se merite víuer.
WEB-CRIM-E-CASTIG	Haut!
WEB-CRIM-E-CASTIG	Ara Natura se la corregís, se la dirigís.
WEB-CRIM-E-CASTIG	Se non, es prejudicis mos estronharien.
WEB-CRIM-E-CASTIG	Non auríem ne tansevolh un solet gran òme.
WEB-CRIM-E-CASTIG	Se parle deth déuer, dera consciéncia, e non è arren a díder en contra, mès me demani quin concèpte n’auem d’eri.
WEB-CRIM-E-CASTIG	Non, desencusa-me; ara me tòque a jo; jo tanben è quauquarren que demanar-te.
WEB-CRIM-E-CASTIG	T’escoti.
WEB-CRIM-E-CASTIG	Plan, donc, era pregunta ei aguesta.
WEB-CRIM-E-CASTIG	Qu’as parlat damb eloqüéncia, mès ditz-me:
WEB-CRIM-E-CASTIG	Plan que non!
WEB-CRIM-E-CASTIG	Que parli en nòm dera justícia.
WEB-CRIM-E-CASTIG	Non se tracte de jo.
WEB-CRIM-E-CASTIG	Ara anem a hèr ua auta partida.
WEB-CRIM-E-CASTIG	Raskolnikov se sentie prigondaments agitat.
WEB-CRIM-E-CASTIG	Cèrtaments aquerò non èren que paraules, ua convèrsa tenguda per gent joena.
WEB-CRIM-E-CASTIG	Mès d’un còp auie entenut parlòtes parières, damb quauques variantes e sus tèmes desparièrs.
WEB-CRIM-E-CASTIG	Mès, per qué auie entenut exprimir taus pensaments en moment madeish qu’idies identiques auien germiat en sòn cervèth?
WEB-CRIM-E-CASTIG	E per qué, quan acabaue de gésser de casa d’Alena Ivanovna damb aquera idia embrionària ena sua ment, auie vengut a sèir-se ath cant d’ues persones que parlauen dera vielha?
WEB-CRIM-E-CASTIG	Aguesta coïncidéncia li semblaue tostemp estranha.
WEB-CRIM-E-CASTIG	Era insignificanta convèrsa de cafè costèc ua influéncia extraordinària sus eth, pendent eth desvolopament deth plan.
WEB-CRIM-E-CASTIG	Plan que òc, semblèc auer intervengut en tot aquerò era fòrça deth destin.
WEB-CRIM-E-CASTIG	En tornar dera plaça se deishèc quèir en divan e s’estèc immobil ua ora sancera.
WEB-CRIM-E-CASTIG	Mentretant, era escurina auie negat era sua cramba.
WEB-CRIM-E-CASTIG	Non auie candèles.
WEB-CRIM-E-CASTIG	Ath delà, ne tansevolh pensèc en alugar ua lum.
WEB-CRIM-E-CASTIG	Mès endauant, jamès podec rebrembar s’auie pensat quauquarren en aqueri moments.
WEB-CRIM-E-CASTIG	Lèu se neguèc en un sòmi pesant coma eth plom.
WEB-CRIM-E-CASTIG	Dormic longaments e sense lèu soniar.
WEB-CRIM-E-CASTIG	Tàs dètz deth maitin de londeman, Nastasia entrèc ena sua cramba.
WEB-CRIM-E-CASTIG	Non artenhie desvelhar-lo.
WEB-CRIM-E-CASTIG	Li hège a vier pan e un shinhau de tè ena sua pròpria tetèra, coma eth dia anterior.
WEB-CRIM-E-CASTIG	Encara ajaçat?, cridèc indignada.
WEB-CRIM-E-CASTIG	Non hès que dormir!
WEB-CRIM-E-CASTIG	Raskolnikov se lheuèc damb gran esfòrç.
WEB-CRIM-E-CASTIG	Auie mau de cap.
WEB-CRIM-E-CASTIG	Hec un torn peth quarto e se tornèc ajaçar en divan.
WEB-CRIM-E-CASTIG	Un aute còp a dormir?
WEB-CRIM-E-CASTIG	Exclamèc Nastasia.
WEB-CRIM-E-CASTIG	Qu’ei qu’ètz malaut?
WEB-CRIM-E-CASTIG	Raskolnikov non responec.
WEB-CRIM-E-CASTIG	Vòs tè?
WEB-CRIM-E-CASTIG	Mès tard, repliquèc eth joen peniblaments.
WEB-CRIM-E-CASTIG	Nastasia s’estec un moment en tot contemplar-lo.
WEB-CRIM-E-CASTIG	Dilhèu ei malaut de vertat, mormolhèc tant que se n’anaue.
WEB-CRIM-E-CASTIG	Tàs dues tornec a campar damb era sopa.
WEB-CRIM-E-CASTIG	Eth, qu’ère encara ajaçat e non auie tastat eth tè.
WEB-CRIM-E-CASTIG	Nastasia se sentec autanplan ofensada e comencèc a bassacar-lo.
WEB-CRIM-E-CASTIG	A qué vie tanta guitèra?, bramèc, en tot guardar-lo damb mensprètz.
WEB-CRIM-E-CASTIG	Eth se seiguec en divan, mès non badèc boca.
WEB-CRIM-E-CASTIG	S’estèc damb era guardada tachada en solèr.
WEB-CRIM-E-CASTIG	Plan!
WEB-CRIM-E-CASTIG	Mès, ès malaut o non?, preguntèc Nastasia.
WEB-CRIM-E-CASTIG	Aguesta dusau pregunta demorèc autant sense resonsa coma era prumèra.
WEB-CRIM-E-CASTIG	Te cau gésser, didec Nastasia dempús d’un silenci.
WEB-CRIM-E-CASTIG	Minjaràs, vertat?
WEB-CRIM-E-CASTIG	Mès tard, gasulhèc feblaments Raskolnikov.
WEB-CRIM-E-CASTIG	Ara ve-te’n.
WEB-CRIM-E-CASTIG	E arrefortilhèc aguestes paraules damb un gèst.
WEB-CRIM-E-CASTIG	Era s’estèc encara un moment en quarto, en tot guardar-lo damb gèst de pietat.
WEB-CRIM-E-CASTIG	Dempús partic.
WEB-CRIM-E-CASTIG	Menutes dempús, Raskolnikov dauric es uelhs, contemplèc pendent long temps era sopa e eth tè, cuelhec era culhèra e comencèc a minjar.
WEB-CRIM-E-CASTIG	Hec tres o quate culherades, sense talents, maquinauments.
WEB-CRIM-E-CASTIG	Se l’auie passat eth mau de cap.
WEB-CRIM-E-CASTIG	Quan venguec de minjar s’estirèc de nauèth sus eth divan.
WEB-CRIM-E-CASTIG	Mès non podec dormir e se quedèc immobil, capenjós, damb eth cap en.honsat ena coishinèra.
WEB-CRIM-E-CASTIG	Soniaue, e eth sòn saunei ère estranh.
WEB-CRIM-E-CASTIG	S’imaginaue estar en Africa, en Egipte…
WEB-CRIM-E-CASTIG	Es camelhs èren estiradi, descansant.
WEB-CRIM-E-CASTIG	Es palmères que les entornejauen balançauen es sòns espessi plumachons.
WEB-CRIM-E-CASTIG	Es viatjaires se premanien a minjar, mès Raskolnikov s’estimaue mès béuer aigua d’un arriuet que corrie apròp d’eth, damb un mormolh cantaire.
WEB-CRIM-E-CASTIG	Er aire ère deliciosaments fresc.
WEB-CRIM-E-CASTIG	Era aigua, hereda e damb un blu meravilhós, corrie sus ua mair de pèires multicolores e sable blanc damb reflèxi dauradi…
WEB-CRIM-E-CASTIG	De ressabuda, es campanades d’un relòtge ressonèren claraments enes sues aurelhes.
WEB-CRIM-E-CASTIG	S’estrementic, tornèc ena realitat, lheuèc eth cap e guardèc entara hièstra.
WEB-CRIM-E-CASTIG	Alavetz se remetec deth tot e se lheuèc ara prèssa, coma se l’arrinquèssen deth divan.
WEB-CRIM-E-CASTIG	S’apressèc ara pòrta de puntetes, l’entredauric cautèlosaments e parèc era aurelha, sajant de percéber quinsevolh bronit que podesse vier dera escala.
WEB-CRIM-E-CASTIG	Eth sòn còr bategaue damb violéncia.
WEB-CRIM-E-CASTIG	Ena escala regnaue era cauma mès absoluda; era casa sancera semblaue dormir…
WEB-CRIM-E-CASTIG	Era idia de qué auie estat negat dès eth dia anterior en un prigond sòmi, sense auer hèt arren, sense auer premanit arren, lo susprenec: era sua manèra de hèr qu’ère absurda, incomprensibla.
WEB-CRIM-E-CASTIG	Plan que òc, èren es campanades des sies que venguie d’enténer…
WEB-CRIM-E-CASTIG	Còp sec, ath sòn encaborniament e ara sua inèrcia succedic ua activitat extraordinària, desgahonada e febril.
WEB-CRIM-E-CASTIG	Ça que la, es preparatius èren facils e non exigien guaire temps.
WEB-CRIM-E-CASTIG	Raskolnikov sajaue de pensar en tot, non desbrembar-se’n d’arren.
WEB-CRIM-E-CASTIG	Eth sòn còr seguie bategant damb tau violéncia, que dificultaue era sua respiracion.
WEB-CRIM-E-CASTIG	Prumèr de tot, li calie premanir un nud escolador e coser-lo ena forradura deth gaban.
WEB-CRIM-E-CASTIG	Trabalh d’ua menuta.
WEB-CRIM-E-CASTIG	Metec era man jos era coishinèra, treiguec era ròba interiora qu’auie botat aquiu e alistèc ua camisa lorda e esbocinada.
WEB-CRIM-E-CASTIG	Damb diuèrses tires formèc un cordon d’uns cinc centimètres d’ample e cinc de long.
WEB-CRIM-E-CASTIG	Lo dobleguèc en dus, se treiguec er abric d’ostiu, d’un teishut de coton espés e solid (eth solet, sustot, qu’auie) e comencèc a cóser er extrèm deth cordon dejós dera eishèra quèrra.
WEB-CRIM-E-CASTIG	Es sues mans tremolauen.
WEB-CRIM-E-CASTIG	Totun, eth sòn trabalh siguec tan perfècte, que quan tornèc a botar-se er abric non se vedie pera part exteriora eth mendre indici de cosedura.
WEB-CRIM-E-CASTIG	Eth hiu e era agulha se les auie procurat hège temps e les sauvaue, estropadi en un papèr, en un calaish dera sua taula.
WEB-CRIM-E-CASTIG	Aqueth nud escolador, destinat a sostier era destrau, constituie un engenhós detalh deth sòn plan.
WEB-CRIM-E-CASTIG	Non ère causa d’anar peth carrèr damb ua destrau ena man.
WEB-CRIM-E-CASTIG	Ath delà, se s’auesse limitat a amagar era destrau jos er abric, en tot tier-la per dehòra, s’aurie vist obligat a mantier de contunh era man en madeish lòc, çò qu’aurie tirat era atencion.
WEB-CRIM-E-CASTIG	Eth nud escolador li permetie amiar penjada era destrau e recórrer atau tot eth camin, sense cap risque de qué li queiguesse.
WEB-CRIM-E-CASTIG	Ath delà, en tot amiar era man ena pòcha deth gaban, podie tier per un extrèm eth mange dera destrau e empedir eth sòn balançament.
WEB-CRIM-E-CASTIG	Degut ara amplitud dera pèça, qu’ère ua vertadèra saca, non i auie pèrilh que der exterior se vedesse çò que hège aquera man.
WEB-CRIM-E-CASTIG	Acabada aguesta operación, Raskolnikov metec es dits en ua petita henuda que i auie entre eth divan turc e era estrada e treiguec un menut objèc que hège temps qu’auie aciu amagat.
WEB-CRIM-E-CASTIG	Non ère cap objècte de valor, senon simplaments un tròç de husta polida dera mida d’un portacigarretes.
WEB-CRIM-E-CASTIG	L’auie trapat per edart un dia, pendent un des sòns passègi, en un pati ath cant d’un talhèr.
WEB-CRIM-E-CASTIG	Amassèc es dues causes, les estaquèc fòrtaments damb un hiu e les estropèc en un papèr blanc, en tot dar- li ath paquet er aspècte mès elegant possible e sajar de qué es ligams non se podessen des.hèir facilaments.
WEB-CRIM-E-CASTIG	Atau harie enlà era atencion dera vielha dera sua persona pendent uns instants, e eth poirie profitar era escadença.
WEB-CRIM-E-CASTIG	Era placa de hèr non auie mès finalitat qu’aumentar eth pes deth paquet, de sòrta qu’era usurèra non podesse sospechar, encara que siguesse solet per uns instants, qu’era supausada pèça d’engatjament ère un simple tròç de husta.
WEB-CRIM-E-CASTIG	Raskolnikov ac auie sauvat tot dejós deth divan, en tot dider-se que ja ac retirarie quan n’auesse besonh.
WEB-CRIM-E-CASTIG	Pòcs dies dempús entenec votzes en pati.
WEB-CRIM-E-CASTIG	Que ja son mès des sies!
WEB-CRIM-E-CASTIG	Mon Diu, com passe eth temps!
WEB-CRIM-E-CASTIG	Venguec ena pòrta, parèc era aurelha, cuelhec eth sòn chapèu e comencèc a baishar era escala suenhosaments, damb pas silenciós, felin…
WEB-CRIM-E-CASTIG	Li mancaue era operación mès importanta: panar era destrau dera codina.
WEB-CRIM-E-CASTIG	Que hège ja temps qu’auie alistat era destrau coma esturment.
WEB-CRIM-E-CASTIG	Eth auie ua sòrta de podadora, mès aguesta aisina non l’inspiraue cap confiança, e encara mesfidaue mès des sues fòrces.
WEB-CRIM-E-CASTIG	Plan per aquerò auie alistat definitiuaments era destrau.
WEB-CRIM-E-CASTIG	Per çò d’aguestes resolucions, mos cau observar un hèt susprenent: a mida que s’afirmauen, li semblauen mès absurdes e monstruoses.
WEB-CRIM-E-CASTIG	A maugrat dera luta espaventosa que se costaue ena sua amna, Raskolnikov non podie adméter de cap des manères qu’es sòns projèctes s’anèssen a realizar.
WEB-CRIM-E-CASTIG	Qu’ei mès, se tot auesse quedat, de pic, resolvut, se toti es dobtes s’auessen esbugassat e totes es dificultats s’auessen aplanat, eth, seguraments, aurie renonciat coma un flòc de bones èrbes ath sòn projècte, per considerar-lo asenat, monstruós.
WEB-CRIM-E-CASTIG	Mès encara restauen infinitat de punts que desnishar, nombrosi problèmes que resòlver.
WEB-CRIM-E-CASTIG	Hèr-se a vier era destrau qu’ère un detalh menut que non l’enquimeraue bric.
WEB-CRIM-E-CASTIG	Se tot siguesse tant aisit!
WEB-CRIM-E-CASTIG	En escurir, Nastasia non ère jamès en casa: o se n’anaue ena de quauque vesin o baishaue enes botigues.
WEB-CRIM-E-CASTIG	E tostemp se deishaue era pòrta dubèrta.
WEB-CRIM-E-CASTIG	Aguestes abséncies qu’ère era encausa des contunhs repotecs que recebie dera sua patrona.
WEB-CRIM-E-CASTIG	Atau, que serie pro d’entrar silenciosaments ena codina e agarrar era destrau; e dempús, ua ora mès tard, quan tot s’auesse acabat, tornar a deishar-la ath sòn lòc.
WEB-CRIM-E-CASTIG	Mès aquerò darrèr dilhèu non siguesse tant aisit.
WEB-CRIM-E-CASTIG	Se podie passar que quan eth tornèsse e anèsse a deishar era destrau ath sòn lòc, Nastasia siguesse ja ena casa.
WEB-CRIM-E-CASTIG	Plan que òc, en aguest cas, eth li calerie pujar en sòn quarto e demorar ua naua escadença.
WEB-CRIM-E-CASTIG	Mès, e s’era, mentretant, se n’encuedaue dera desaparicion dera destrau e la cercaue prumèr e dempús comencèsse a cridar?
WEB-CRIM-E-CASTIG	Vaquí se com nèishen es sospeches o, aumens, com pòden nèisher.
WEB-CRIM-E-CASTIG	Ça que la, aquerò non èren que petits detalhs qu’en eri non volie pensar.
WEB-CRIM-E-CASTIG	Ath delà, non auie temps.
WEB-CRIM-E-CASTIG	Solet pensaue ena esséncia der ahèr: es punts segondaris les deishaue entath moment que se premanisse a obrar.
WEB-CRIM-E-CASTIG	Mès aquerò darrèr li semblaue totafèt impossible.
WEB-CRIM-E-CASTIG	Non concebie que podesse dar per acabades es sues reflexions, lheuar-se e filar-se entad aquera casa.
WEB-CRIM-E-CASTIG	Autanplan en sòn recent “assag” (ei a díder, era visita que l’auie tengut ara vielha entà efectuar un reconeishement definitiu en lòc dera accion) s’estèc luenh de creir qu’actuaue seriosaments.
WEB-CRIM-E-CASTIG	S’auie dit.
WEB-CRIM-E-CASTIG	Hescam un assag, en sòrta de limitar- mos a deishar córrer era imaginacion” Mès non auie pogut realizar eth sòn papèr enquiath darrèr moment: que s’auie emmaliciat contra eth madeish.
WEB-CRIM-E-CASTIG	Totun aquerò, semblaue que deth punt d’enguarda morau se poirie dar per resolvut er ahèr.
WEB-CRIM-E-CASTIG	Era sua casuistica, talhanta coma un raser d’afaitar, auie segat totes es objeccions.
WEB-CRIM-E-CASTIG	Mès quan ja non les podec trapar ath sòn laguens, en sòn esperit, les comencèc a cercar dehòra, damb era obstinacion pròpria dera sua esclavitud mentau, desirós de trapar un gancho que lo retenguesse.
WEB-CRIM-E-CASTIG	Es imprevisti e decisius eveniments deth dia anterior lo governauen d’ua manèra pòc mens qu’automatica.
WEB-CRIM-E-CASTIG	Qu’ère coma se quauquarrés l’amièsse dera man e lo tirassèsse damb ua fòrça irresistibla, cega, suberumana; coma s’un plec des sues ròbes s’auesse aganchat en un engranatge e eth sentesse qu’eth sòn pròpri còs anaue a èster atrapat pes arròdes dentades.
WEB-CRIM-E-CASTIG	Ara prumeria (d’aquerò ja hè fòrça temps), çò que mès lo preocupaue ère eth motiu de qué toti es crims se descurbien aisidaments, e de qué era tralha deth colpable se trapaue sense cap dificultat.
WEB-CRIM-E-CASTIG	Raskolnikov arribèc en diuèrses e curioses conclusions.
WEB-CRIM-E-CASTIG	Segontes eth, era rason de tot aquerò s’estaue ena personalitat deth criminau mès qu’ena impossibilitat materiau d’amagar eth crim.
WEB-CRIM-E-CASTIG	En moment de cométer eth crim, eth colpable ère afectat d’ua pèrta de volentat e rasonament, que substituie ua espècia d’inconsciéncia infantila, vertadèraments monstruosa, precisaments en moment qu’era prudéncia e eth sen l’èren mès de besonh.
WEB-CRIM-E-CASTIG	Atribuie aguest eclipsi deth judici e aguesta pèrta dera volontat a ua malautia que se desvolopaue doçaments, artenhie era sua maxima intensitat pòc abans dera realizacion deth crim, se mantenguie en un estat estacionari pendent era sua execucion e enquia bèth temps dempús (eth terme depenie der individú), e acabaue, fin finau, coma acaben totes es malauties.
WEB-CRIM-E-CASTIG	Raskolnikov se preguntaue s’ère aguesta malautia era que motivaue eth crim, o s’eth crim, pera sua madeisha natura, amiaue damb eth, fenomèns que se confonien damb es simptòmes patologics.
WEB-CRIM-E-CASTIG	Mès qu’ère incapable de resòlver aguest problèma.
WEB-CRIM-E-CASTIG	Dempús de rasonar d’aguesta sòrta, se didec qu’eth ère ar arrecès de semblables tarrabastatges morbosi e que convervarie tota era sua intelligéncia e tota era sua volentat pendent era execucion deth plan, pera soleta rason de qué aguest plan non ère un crim.
WEB-CRIM-E-CASTIG	Non expausaram era sèria de reflexions que l’amièren en aguesta conclusion.
WEB-CRIM-E-CASTIG	Sonque dideram qu’es dificultats puraments materiaus, ath costat practic der ahèr, lo preocupauen plan pòc.
WEB-CRIM-E-CASTIG	Mès aguest moment non arribaue jamès, pera simpla rason de qué Raskolnikov non se sentie capable de cuélher ua resolucion definitiua.
WEB-CRIM-E-CASTIG	Atau, quan sonèc era ora d’obrar, tot li semblèc extraordinari, imprevist coma un producte der edart.
WEB-CRIM-E-CASTIG	Abans de qué acabèsse de baishar es escales, ja l’auie desgahonat un detalh insignificant.
WEB-CRIM-E-CASTIG	En arribar en soleret, a on se trapaue era codina dera patrona, qu’era sua pòrta ère dubèrta coma de costum, tachèc ua guardada furtiua en interior e se demanèc se, encara que Nastasia siguesse absenta, non serie ena codina era patrona.
WEB-CRIM-E-CASTIG	E encara que non siguesse ena codina, senon ena sua cramba, aurie era pòrta ben barrada?
WEB-CRIM-E-CASTIG	Se non ère atau, lo podie veir en moment qu’eth agarraue era destrau.
WEB-CRIM-E-CASTIG	Dempús d’aguestes conjectures, se quedèc petrificat en veir que Nastasia ère ena codina e, ath delà, ocupada.
WEB-CRIM-E-CASTIG	Anaue treiguent ròba d’un tistèr e estenent-la en ua còrda.
WEB-CRIM-E-CASTIG	En aparéisher Raskolnikov, era sirventa se virèc e lo seguic damb era guardada enquia que despareishec.
WEB-CRIM-E-CASTIG	Eth passèc hènt veir que non se n’auie encuedat d’arren.
WEB-CRIM-E-CASTIG	Qu’ère clar: s’auie demorat sense destrau.
WEB-CRIM-E-CASTIG	Aguesta mauparada l’ablasiguèc prigondaments.
WEB-CRIM-E-CASTIG	Era sua ràbia l’amiaue a trufar-se’n d’eth madeish.
WEB-CRIM-E-CASTIG	Ua colèra sorda, sauvatge borie en eth.
WEB-CRIM-E-CASTIG	En arribar ena entrada s’arturèc trantalhant.
WEB-CRIM-E-CASTIG	Era idia de vier a passejar sense romb non l’atiraue; era de tornar ena sua cramba, encara mens.
WEB-CRIM-E-CASTIG	De pic s’estrementic.
WEB-CRIM-E-CASTIG	En interior dera garita, a dus canes d’eth, dejós d’un banc que i auie ena quèrra, ludie un objècte…
WEB-CRIM-E-CASTIG	Raskolnikov guardèc ath sòn entorn.
WEB-CRIM-E-CASTIG	Arrés.
WEB-CRIM-E-CASTIG	Se lancèc sus era destrau (donques qu’ère ua destrau eth ludent objècte), la treiguec de dejós deth banc, a on ère entre dus socs, la pengèc de seguit en nud escolador, se calèc es mans ena pòcha der abric e gessec dera garita.
WEB-CRIM-E-CASTIG	Arrés l’auie vist.
WEB-CRIM-E-CASTIG	Aguest erós edart l’encoratgèc extraordinariaments.
WEB-CRIM-E-CASTIG	Ja en carrèr, se metec a caminar tranquillaments, sense prèssa, damb era finalitat de non lheuar sospeches.
WEB-CRIM-E-CASTIG	A penes guardaue as passejaires e, plan que òc, non tachaue era sua vista en degun; eth sòn desir qu’ère passar desapercebut çò de mès possible.
WEB-CRIM-E-CASTIG	De ressabuda se’n brembèc de qué eth sòn chapèu tiraue era atencion dera gent.
WEB-CRIM-E-CASTIG	E ahigec un renec que li gessec de çò mès prigond.
WEB-CRIM-E-CASTIG	Era sua guardada se dirigic per edart en interior d’ua botiga e vedec un relòtge que mercaue es sèt e dètz menutes.
WEB-CRIM-E-CASTIG	Non auie temps a pèrder.
WEB-CRIM-E-CASTIG	Ça que la, li calie dar un torn, donques que volie entrar ena casa pera part deth darrèr.
WEB-CRIM-E-CASTIG	Quan enes darrèri tempsi pensaue ena posicion que se trapaue en aqueth moment, s’imaginaue que se senterie espaurit.
WEB-CRIM-E-CASTIG	Mès ara vedie que non ère atau: non experimentau cap tipe de pòur.
WEB-CRIM-E-CASTIG	Pera sua ment passauen pensaments, brèus, rapids, que non auien arren a veir damb eth sòn ahèr.
WEB-CRIM-E-CASTIG	Quan passèc per dauant des jardins Iusupof, se didec qu’enes sues places s’auien de bastir hònts monumentaus entà refrescar era atmosfèra, e ara seguida comencèc a rasonar que s’eth Jardin d’Ostiu s’estenesse enquiath Camp de Mart e enquia e tot se junhesse ath parc Miquèu, era ciutat guanharie fòrça damb aquerò.
WEB-CRIM-E-CASTIG	Dempús se hec ua pregunta plan interessanta: per qué es abitants des granes poblacions an era tendéncia, autanplan quan non les oblige eth besonh, de víuer enes barris que non an jardins e hònts, lords, plei d’immondícies e, per tant, de maus aulors?
WEB-CRIM-E-CASTIG	Alavetz rebrembèc es sòns pròpìs passègi pera plaça deth Mercat e tornèc en un virament de uelhs ena realitat.
WEB-CRIM-E-CASTIG	Ça que la, ara seguida, coma en un relampit de luciditat, se didec:
WEB-CRIM-E-CASTIG	Mès refusèc immediataments aguesta idia.
WEB-CRIM-E-CASTIG	Ja ère apròp.
WEB-CRIM-E-CASTIG	Ja vedie era casa.
WEB-CRIM-E-CASTIG	Aquiu qu’ère era sua grana pòrta-cochera…
WEB-CRIM-E-CASTIG	Alavetz, un relòtge toquèc ua campanada.
WEB-CRIM-E-CASTIG	Impossible.
WEB-CRIM-E-CASTIG	Mès tanben aguest còp auec sòrt.
WEB-CRIM-E-CASTIG	Coma s’era causa siguesse intencionada, en moment qu’eth arribèc dauant dera casa, entraue pera grana pòrta un car cargat de hen.
WEB-CRIM-E-CASTIG	Raskolnikov s’apressèc ath costat dret e podec entrar sense qu’arrés lo vedesse.
WEB-CRIM-E-CASTIG	En aute costat deth car i auie gent que discutie: entenec es sues votzes.
WEB-CRIM-E-CASTIG	Mès arrés lo vedec ada eth ne eth vedec ad arrés.
WEB-CRIM-E-CASTIG	Quauques ues des hièstres que dauen tath gran pati èren dubèrtes, mès eth non lheuèc era vista: non gausèc…
WEB-CRIM-E-CASTIG	Era escala qu’amiaue entara casa d’Alena Ivanovna ère ara dreta dera pòrta.
WEB-CRIM-E-CASTIG	Raskolnikov se filèc entada era e se posèc, damb era man en còr, coma se volesse travar es sòns batècs.
WEB-CRIM-E-CASTIG	Assegurèc era destrau en nud escolador, parèc era aurelha e comencèc a pujar, pas a pas, sigilosaments.
WEB-CRIM-E-CASTIG	Non i auie arrés.
WEB-CRIM-E-CASTIG	Es pòrtes èren barrades.
WEB-CRIM-E-CASTIG	Mès en arribar en dusau estatge, ne vedec ua de dubèrta de land en land.
WEB-CRIM-E-CASTIG	Pertanhie a un departament non abitat, qu’en eth trabalhauen uns pintors.
WEB-CRIM-E-CASTIG	Aguesti òmes ne tansevolh vederen a Raskolnikov.
WEB-CRIM-E-CASTIG	Contunhèc era sua ascension e arribèc en quatau estatge.
WEB-CRIM-E-CASTIG	Aquiu i auie era pòrta des crambes dera prestamista.
WEB-CRIM-E-CASTIG	Eth departament deth dauant seguie sense logar, per çò que semblaue, e eth qu’ère dejós madeish deth dera vielha, en tresau, tanben deuie estar uet, pr’amor que dera sua pòrta auie despareishut era tarja que Raskolnikov auie vist ena sua visita anteriora.
WEB-CRIM-E-CASTIG	Plan que òc, es logataris s’auie mudat.
WEB-CRIM-E-CASTIG	Raskolnikov panteishaue.
WEB-CRIM-E-CASTIG	Siguec un moment en tot trantalhar.
WEB-CRIM-E-CASTIG	Parèc era aurelha ena pòrta e non entenec arren: en departament d’Alena Ivanovna regnaue un silenci de mòrt.
WEB-CRIM-E-CASTIG	Era sua atencion venguec alavetz entara escala: s’estèc un moment quiet, atentiu ath mendre bronit que podesse vier de baish…
WEB-CRIM-E-CASTIG	Dempús guardèc pertot e verifiquèc qu’era destrau ère en sòn lòc.
WEB-CRIM-E-CASTIG	Ara seguida se preguntèc: “Non estarè massa esblancossit…, massa capvirat?
WEB-CRIM-E-CASTIG	Ei tan maufidada aguesta vielha!
WEB-CRIM-E-CASTIG	Dilhèu serie milhor demorar enquia padegar-me un shinhau.” Mès es batècs deth sòn còr, luenh de normalizar-se, èren cada còp mès violents…
WEB-CRIM-E-CASTIG	Ja non podec tier-se mès: estirèc era man entath cordon dera campaneta e tirèc.
WEB-CRIM-E-CASTIG	Un moment dempús persutèc damb violéncia.
WEB-CRIM-E-CASTIG	Non obtenguec responsa, mès non tornèc a picar: ath delà de non amiar-lo entà nunlòc, qu’aurie estat ua pegaria.
WEB-CRIM-E-CASTIG	Qu’ère segur qu’era vielha ère ena casa; mès ère mesfisanta e deuie estar soleta.
WEB-CRIM-E-CASTIG	Començaue a conéisher es sòns costums…
WEB-CRIM-E-CASTIG	Calèc de nauèth era aurelha ena pòrta e… serie qu’es sòns sentits s’auien agudizat en aqueri moments (causa plan pòc probabla), o eth bronit qu’entenec siguec perfèctaments perceptible?
WEB-CRIM-E-CASTIG	De çò que non n’auec cap de dobte ei de qué ua man s’apuaue ena bauda, tant qu’eth bòrd d’un vestit heregaue era pòrta.
WEB-CRIM-E-CASTIG	Qu’ère evident que quauqu’un hège en aute costat dera pòrta madeish qu’eth hège pera part exteriora.
WEB-CRIM-E-CASTIG	Pr’amor de non balhar era impression de qué se volie amagar, Raskolnikov botgèc es pès e mormolhèc ues paraules.
WEB-CRIM-E-CASTIG	Dempús tirèc deth cordon dera campaneta per tresau viatge, sense cap violéncia, discretaments, damb era fin de non deishar aubirar cap tipe d’impaciéncia.
WEB-CRIM-E-CASTIG	Aguest moment deisharie en eth un rebrembe indeleble.
WEB-CRIM-E-CASTIG	E quan, mès tard, acodie ena sua imaginacion damb perfècta netedat, non comprenie se com auie pogut desplegar tanta astúcia en aqueth moment qu’era sua intelligéncia semblaue escandir-se e eth sòn còs paralisar-se…
WEB-CRIM-E-CASTIG	Un instant dempús entenec que corrien eth barrolh.
WEB-CRIM-E-CASTIG	Coma ena sua visita anteriora, Raskolnikov vedec qu’era pòrta s’entredaurie e qu’ena estreta dubertura campauen dus uelhs penetrants que lo guardauen damb mesfidança, dera ombra estant.
WEB-CRIM-E-CASTIG	En aqueth moment, eth joen perdec era sang hereda e cometec ua imprudéncia que siguec a mand de lançà’c a pèrder tot.
WEB-CRIM-E-CASTIG	En crànher qu’era vielha, espaurida dauant dera idia de veder-se soleta damb un òme qu’eth sòn aspècte non auie arren de tranquil, sagesse barrar era pòrta, Raskolnikov ac empedic mejançant ua fòrta tirassada.
WEB-CRIM-E-CASTIG	Era usurèra quedèc paralisada, mès deishèc anar era bauda encara que li manquèc pòc entà quèir de bocadents.
WEB-CRIM-E-CASTIG	Dempús, en veir qu’era vielha s’estaue tu per tu en lumedan, pr’amor de non deishar-li liure eth pas, eth venguec de dret entada era.
WEB-CRIM-E-CASTIG	Alena Ivanovna, espaurida, hec un bot entà darrèr e sagèc díder quauquarren.
WEB-CRIM-E-CASTIG	Mès que non podec prononciar ua soleta paraula e se quedèc guardant ath joen damb es uelhs plan dubèrti.
WEB-CRIM-E-CASTIG	Bona tarde, Alena Ivanovna, (comencèc a díder en ton mès indiferent que li siguec possible cuélher.
WEB-CRIM-E-CASTIG	Mès es sòns esfòrci sigueren en bades: parlaue damb votz entrebracada, li tremolauen es mans).
WEB-CRIM-E-CASTIG	Vos hèsqui a vier…, vos hèsqui a vier… ua causa entà empenhar…
WEB-CRIM-E-CASTIG	Mès entrem: que voi que la veigatz ara lum.
WEB-CRIM-E-CASTIG	E entrèc en departament sense demorar qu’era vielha lo convidèsse.
WEB-CRIM-E-CASTIG	Era correc ath sòn darrèr, en tot deishar anar era sua lengua.
WEB-CRIM-E-CASTIG	Se qui ètz vos?
WEB-CRIM-E-CASTIG	Qué voletz?
WEB-CRIM-E-CASTIG	Ja me coneishetz, Alena Ivanovna.
WEB-CRIM-E-CASTIG	Que sò Raskolnikov…
WEB-CRIM-E-CASTIG	Guardatz; aciu qu’auetz çò que vos didí er aute dia.
WEB-CRIM-E-CASTIG	L’aufrie eth petit paquet.
WEB-CRIM-E-CASTIG	Era lo guardèc, coma dispausada a cuelher-lo, mès, còp sec, cambièc d’opinion.
WEB-CRIM-E-CASTIG	Lheuèc es uelhs e les tachèc en intrús.
WEB-CRIM-E-CASTIG	L’observèc damb guardada penetranta, damb un gèst de mesfidança e indignacion.
WEB-CRIM-E-CASTIG	Se passèc ua menuta.
WEB-CRIM-E-CASTIG	Raskolnikov autanplan credec desnishar un bualh de trufaria en aqueri uelhets, coma s’era vielha ac auesse endonviat tot.
WEB-CRIM-E-CASTIG	Notèc que perdie era cauma, qu’auie pòur, autant, qu’aurie hujut s’aqueth mut examen s’auesse tardat mieja menuta mès.
WEB-CRIM-E-CASTIG	Per qué me guardatz atau, coma se non m’arreconeishéssetz?, exclamèc Raskolnikov de pic, emmaliciat tanben.
WEB-CRIM-E-CASTIG	Se vos conven aguest objècte, lo cuelhetz; se non, me n’anarè entà un aute lòc.
WEB-CRIM-E-CASTIG	Non me cau pèrder eth temps.
WEB-CRIM-E-CASTIG	Didec aquerò sense poder-se tier, a maugrat sòn, mès era sua actitud decidida semblèc esforiar era mesfidança d’Alena Ivanovna.
WEB-CRIM-E-CASTIG	Qu’ei que me l’as presentat d’ua manèra!
WEB-CRIM-E-CASTIG	E guardant eth petit paquet, preguntèc:
WEB-CRIM-E-CASTIG	Qué me hès a vier?
WEB-CRIM-E-CASTIG	Un pòrtacigarretes d’argent.
WEB-CRIM-E-CASTIG	Ja vos parlè d’eth eth darrèr còp que siguí aciu.
WEB-CRIM-E-CASTIG	Alena Ivanovna estenec era man.
WEB-CRIM-E-CASTIG	Mès, qué se passe?
WEB-CRIM-E-CASTIG	Ès palle, es mans te tremòlen.
WEB-CRIM-E-CASTIG	Ès malaut?
WEB-CRIM-E-CASTIG	Qu’è fèbre, responec Raskolnikov damb votz desirosa.
WEB-CRIM-E-CASTIG	Es fòrces lo tornauen a abandonar, mès era sua responsa semblaue sincèra.
WEB-CRIM-E-CASTIG	Era usurèra li treiguec eth petit paquet des mans.
WEB-CRIM-E-CASTIG	Un pòrtacigarretes… d’argent… guardatz-lo.
WEB-CRIM-E-CASTIG	Mès non semble qu’aquerò sigue d’argent…
WEB-CRIM-E-CASTIG	Pro ben que l’as estacat!
WEB-CRIM-E-CASTIG	S’apressèc ena lampa (totes es hièstres èren barrades, a maugrat dera calor estofanta) e comencèc a lutar entà des.hèir es nuds, en tot dar era esquia a Raskolnikov e desbrembar-se’n d’eth, momentanèaments.
WEB-CRIM-E-CASTIG	Raskolnikov se descordèc er abric e treiguec era destrau deth nud escolador, mès la tenguec dejós der abric, agarrant-la damb era man dreta.
WEB-CRIM-E-CASTIG	Enes dues mans sentie ua tremenda feblesa e un embotament creishent.
WEB-CRIM-E-CASTIG	Cranhie qu’era destrau li queiguesse.
WEB-CRIM-E-CASTIG	De ressabuda eth cap li comencèc a hèr torns.
WEB-CRIM-E-CASTIG	Mès, com diables as estacat aquerò?.
WEB-CRIM-E-CASTIG	Que non i auie ua segonda a pèrder.
WEB-CRIM-E-CASTIG	Treiguec era destrau de dejós der abric, la quilhèc damb es dues mans e, sense violéncia, damb un movement lèu maquinau, la deishèc quèir sus eth cap dera vielha.
WEB-CRIM-E-CASTIG	Raskolnikov creiguec qu’es sues fòrces l’auien abandonat entà tostemp, mès notèc que les recuperaue après auer dat eth còp de destrau.
WEB-CRIM-E-CASTIG	Era vielha, coma de costum, non amiaue arren en cap.
WEB-CRIM-E-CASTIG	Es sòns peus, grisi, clars, chaupadi en òli, s’amassauen en ua petita trena que se retiraue ara coa d’un arrat, e qu’un tròç de piente d’asta tenguie fixada en cogòt.
WEB-CRIM-E-CASTIG	Coma qu’ère d’escassa estatura, era destrau l’artenhec ena part anteriora dera tèsta.
WEB-CRIM-E-CASTIG	Era victima deishèc anar un crit fèble e perdec er equilibri.
WEB-CRIM-E-CASTIG	Era soleta causa que podec hèr siguec tier-se eth cap damb es mans.
WEB-CRIM-E-CASTIG	En ua d’eres amiaue encara eth petit paquet.
WEB-CRIM-E-CASTIG	Raskolnikov li dèc, damb totes es sues fòrces, encara dus còps mès en madeish lòc, e era sang gessec a gargolhs, coma d’un recipient que s’auesse volcat.
WEB-CRIM-E-CASTIG	Eth còs dera victima s’esbaucèc definitiuaments.
WEB-CRIM-E-CASTIG	Raskolnikov arreculèc pr’amor de deishar-lo quèir.
WEB-CRIM-E-CASTIG	Dempús s’inclinèc sus era cara dera vielha.
WEB-CRIM-E-CASTIG	Qu’ère ja mòrta.
WEB-CRIM-E-CASTIG	Es sòns uelhs èren tan dubèrti, que semblauen èster a mand de gésser des orbites.
WEB-CRIM-E-CASTIG	Eth sòn front e tot eth sòn ròstre èren regdes e desfiguradi pes convulsions dera agonia.
WEB-CRIM-E-CASTIG	Raskolnikov deishèc era destrau en solèr, ath cant deth cadavre, e comencèc a escorcolhar, tient compde de non tacar-se de sang, era pòcha dreta, aquera pòcha d’a on eth auie vist ena sua darrèra visita, qu’era vielha treiguie es claus.
WEB-CRIM-E-CASTIG	Sauvaue pliaments era sua luciditat; non ère estalamordit; non sentie vertiges.
WEB-CRIM-E-CASTIG	Mès endauant rebrembèc qu’en aqueri moments auie actuat damb grana atencion e prudéncia, qu’autanplan auie estat capable de calar es sòns cinc sentits en evitar tacar-se de sang…
WEB-CRIM-E-CASTIG	Lèu trapèc es claus, agropades en aqueth pòrtaclaus de hèr qu’eth ja auie vist.
WEB-CRIM-E-CASTIG	Correc damb es claus entath dormitòri.
WEB-CRIM-E-CASTIG	Qu’ère ua pèça de mejanes dimensions.
WEB-CRIM-E-CASTIG	En un costat i auie ua grana veirina plia de figures de sants; en aute, ua grana jaça, perfèctaments neta e protegida per ua vana confeccionada damb tròci de seda de mides e colors desparièrs.
WEB-CRIM-E-CASTIG	Botada ath costat de ua auta paret i auie ua comòda.
WEB-CRIM-E-CASTIG	En apressar-se ada era se l’acodic quauquarren estranh: a penes comencèc a sajar es claus pr’amor de daurir es calaishi experimentèc ua secodida.
WEB-CRIM-E-CASTIG	Era temptacion de deishà’c tot e d’anar- se’n l’assautèc còp sec.
WEB-CRIM-E-CASTIG	Mès aguesti trantalhaments solet se tardèren uns instants.
WEB-CRIM-E-CASTIG	Qu’ère ja massa tard entà hèr repè.
WEB-CRIM-E-CASTIG	E quan arridolaue, estonat d’auer auut semblabla pensada, un aute pensament, ua idia reauments enquimeranta, se senhoregèc dera sua imaginacion.
WEB-CRIM-E-CASTIG	Se didec que dilhèu era vielha non auie mòrt, que dilhèu se remeterie…
WEB-CRIM-E-CASTIG	Deishèc es claus e era comòda e correc entath còs estirat.
WEB-CRIM-E-CASTIG	Cuelhèc era destrau, la quilhèc… mès non arribèc a deishar-la quèir: qu’ère clar qu’era vielha ère mòrta.
WEB-CRIM-E-CASTIG	S’inclinèc sus eth cadavre pr’amor d’examinar-lo d’apròp e observèc qu’auie eth crani dubèrt.
WEB-CRIM-E-CASTIG	L’anaue a tocar damb eth dit, mès cambièc de pensada: aguesta pròva non ère de besonh.
WEB-CRIM-E-CASTIG	Sus era estrada s’auie format ua bassa de sang.
WEB-CRIM-E-CASTIG	Alavetz, Raskolnikov vedec un cordon en còth dera vielha e comencèc a tirassar d’eth; mès qu’ère massa resistent e non se trincaue.
WEB-CRIM-E-CASTIG	Ath delà, estaue esguitlós, chaupat de sang…
WEB-CRIM-E-CASTIG	Sagèc de trèir-lo peth cap dera victima; tanpòc ac artenhec: que s’aganchaue en bèth lòc.
WEB-CRIM-E-CASTIG	En pèrder era paciéncia, pensèc tier era destrau: trincarie eth cordon damb un còp de destrau sus eth cadavre.
WEB-CRIM-E-CASTIG	Mès que non se decidic a cométer aguesta atrocitat.
WEB-CRIM-E-CASTIG	Fin finau, après dues menutes d’assagi, artenhec talhar-lo, en tot tacar-se es mans de sang encara que sense tocar eth còs dera victima.
WEB-CRIM-E-CASTIG	Un instant dempús, eth cordon ère enes sues mans.
WEB-CRIM-E-CASTIG	Coma s’auie imaginat, ère ua petita borsa que penjaue deth còth dera vielha.
WEB-CRIM-E-CASTIG	Tanben penjauen deth cordon ua midalheta esmaltada e dues crotzes, era ua de husta de cipressèr e era auta de coeire.
WEB-CRIM-E-CASTIG	Era borseta qu’ère de pèth de camèlh; regolejaue greish e ère claufida de sòs.
WEB-CRIM-E-CASTIG	Raskolnikov se la sauvèc ena sua pòcha sense daurir-la.
WEB-CRIM-E-CASTIG	Lancèc es crotzes sus eth còs dera vielha e, aguest còp cuelhent era destrau, tornèc ara prèssa entath dormitòri.
WEB-CRIM-E-CASTIG	Ua impaciéncia febriu lo possau.
WEB-CRIM-E-CASTIG	Cuelhec es claus e seguic eth prètzhèt.
WEB-CRIM-E-CASTIG	Mès es sues temptatiues de daurir es calaishi sigueren en vaganaut, non tant pera tremolor des sues mans coma des contunhs errors que cometie.
WEB-CRIM-E-CASTIG	Vedie, per exemple, qu’ua clau non s’adaptaue a ua clauadura, e s’encabornaiue a introdusir-la.
WEB-CRIM-E-CASTIG	Se separèc, donc, dera comòda e se botèc en solèr pr’amor de guardar dejós deth lhet, donques que se’n sabie de qué ère aquiu a on es vielhes solien sauvar totes es sues riqueses.
WEB-CRIM-E-CASTIG	Efectiuaments, vedec ua mala plan grana (de mès d’un mètre de longada), tapissada de marroquin vermelh.
WEB-CRIM-E-CASTIG	Era clau dentada s’ajustaue perfèctaments ara sarralha.
WEB-CRIM-E-CASTIG	Dubèrta era mala, apareishec ua tela blanca que caperaue tot eth contengut.
WEB-CRIM-E-CASTIG	Dejós dera tela i auie ua perissa de pèth de lèbe damb forradura ròia.
WEB-CRIM-E-CASTIG	Dejós dera pèth, un vestit de seda, e dejós d’aguest, un chal.
WEB-CRIM-E-CASTIG	Mès entà baish solet i auie, çampar, tròci de tela.
WEB-CRIM-E-CASTIG	Se limpièc era sang des mans ena forradura ròia.
WEB-CRIM-E-CASTIG	De pic, cambièc d’expression e se dice, espaurit:
WEB-CRIM-E-CASTIG	Mès quan comencèc a escorcolhar es tròci de tela, de dejós dera pèth gessec un relòtge d’aur.
WEB-CRIM-E-CASTIG	Alavetz non deishèc arren sense guardar.
WEB-CRIM-E-CASTIG	Entre es retalhs deth hons apareisheren jòies, objèctes empenhadi, plan que òc, que non auien estat retiradi encara: braçalets, cadies, plendengues, esplingues de corbata…
WEB-CRIM-E-CASTIG	Quauques ues d’aguestes jòies èren enes sòns estugs; d’autes, suenhosaments estropades en papèr de jornau doblat, e eth paquet ben estacat.
WEB-CRIM-E-CASTIG	Non trantalhèc ne ua segonda: metec era man e comencèc a aumplir es pòches deth sòn pantalon e deth sòn abric sense daurir es paquets ne es estugs.
WEB-CRIM-E-CASTIG	Mès de ressabuda li calec interrómper eth sòn trabalh.
WEB-CRIM-E-CASTIG	Li semblaue auer entenut un bronit de passi ena cramba deth costat.
WEB-CRIM-E-CASTIG	Se quedèc quiet, gelat d’espant…
WEB-CRIM-E-CASTIG	Non, tot qu’ère en cauma; sens dobte era sua aurelha l’auie enganhat.
WEB-CRIM-E-CASTIG	Mès de pic, percebec un fèble crit, o, milhor, un panteish sord, entrebracat, que s’amortèc de seguit.
WEB-CRIM-E-CASTIG	De nauèth e pendent ua menuta regnèc un silenci de mòrt.
WEB-CRIM-E-CASTIG	Raskolnikov acocolit dauant dera mala, demorèc, alendant a penes.
WEB-CRIM-E-CASTIG	De pic se lheuèc, agarrèc era destrau e correc entara cramba vesia.
WEB-CRIM-E-CASTIG	En aguesta cramba s’estaue Lisbeth.
WEB-CRIM-E-CASTIG	Auie enes sues mans un gran paquet e contemplaue espaurida eth cadavre dera sua fraia.
WEB-CRIM-E-CASTIG	Auie era sang dera cara perduda e semblaue non auer fòrces entà cridar.
WEB-CRIM-E-CASTIG	En veir aparéisher a Raskolnikov comencèc a tremolar coma ua huelha e eth sòn ròstre se contreiguec convulsiuaments.
WEB-CRIM-E-CASTIG	Sagèc de lheuar es braci e non podec; dauric era boca, mès d’era non gessec cap de son.
WEB-CRIM-E-CASTIG	Doçaments anèc arreculant entà un cornèr, sense deishar de guardar a Raskolnikov en silenci, aqueth silenci que non auie fòrces entà trincar.
WEB-CRIM-E-CASTIG	Eth se lancèc sus era damb era destrau ena man.
WEB-CRIM-E-CASTIG	Es pòts dera malerosa se torcèren damb ua d’aguestes potèles que solem campar enes mainatges petits quan ven quauquarren que les espaurís e comencen a cridar sense deishar de uelh era encausa deth sòn terror.
WEB-CRIM-E-CASTIG	Era destrau queiguec còp sec sus eth sòn crani, henec era part superiora deth uas frontau e lèu arribèc enquiar occiput.
WEB-CRIM-E-CASTIG	Lisbeth s’esbaucèc.
WEB-CRIM-E-CASTIG	Raskolnikov perdec complètaments eth cap, s’apoderèc deth paquet, dempús lo deishèc quèir e correc entath vestibul.
WEB-CRIM-E-CASTIG	Eth sòn terror anaue aumentant, mès que mès dempús d’aqueth dusau crim que non auie projectat, e sonque pensaue en húger.
WEB-CRIM-E-CASTIG	S’en aqueth moment auesse estat capable de veir es causes mès claraments, d’encuedar-se’n des dificultats, er orror e çò d’absurd dera sua situacion; s’auesse estat capable de preveir es obstacles que li calie evitar e es crims qu’encara aurie pogut cométer entà gésser d’aquera casa e entornar ena sua, dilhèu aurie renonciat ara luta e s’aurie liurat, mès non per covardia, senon per orror que l’inspirauen es sòns crims.
WEB-CRIM-E-CASTIG	Aguesta sensacion d’orror aumentaue per moments.
WEB-CRIM-E-CASTIG	Ne peth mau de morir aurie tornat ath cant dera mala, ne tansevolh enes dues crambes interiores.
WEB-CRIM-E-CASTIG	Ça que la, de man en man anauen acodint ena sua ment d’auti pensaments.
WEB-CRIM-E-CASTIG	Autanplan arribèc a quèir en ua sòrta de deliri.
WEB-CRIM-E-CASTIG	A viatges s’en desbrembaue des causes essenciaus e tachaue era sua atencion enes detalhs mès superflús.
WEB-CRIM-E-CASTIG	Totun, coma que hec ua guardada ena codina e vedec que dejós d’un banc i auie un farrat d’aigua, se l’acodic lauar-se es mans e limpiar era destrau.
WEB-CRIM-E-CASTIG	Es sues mans èren tacades de sang, pegoses.
WEB-CRIM-E-CASTIG	Introdusic era destrau en farrat; dempús cuelhec un tròç de sabon qu’auie en ua sièta henuda sus era hièstra e se lauèc.
WEB-CRIM-E-CASTIG	Ara seguida treiguec era destrau deth farrat, limpièc eth hèr e s’estèc aumens tres menutes heregant eth mange, qu’auie recebut esposcs de sang.
WEB-CRIM-E-CASTIG	Ac sequèc tot damb un liròt qu’ère penjat en un esteneder dera codina, e dempús examinèc peth menut era destrau ath cant dera hièstra.
WEB-CRIM-E-CASTIG	Es tralhes acusadores auien despareishut, mès eth mange ère encara umid.
WEB-CRIM-E-CASTIG	Dempús de penjar era destrau deth nud escolador, dejós der abric, guardèc es sòns pantalons, era sua giqueta, es sues bòtes, tant pèth menut coma li permetec era escasa lum que i auie ena codina.
WEB-CRIM-E-CASTIG	A prumèr còp de uelh, era sua jarga non presentaue cap indici sospechós.
WEB-CRIM-E-CASTIG	Solet es bòtes èren tacades de sang.
WEB-CRIM-E-CASTIG	Banhèc un liròt e les limpièc.
WEB-CRIM-E-CASTIG	Mès se’n sabie de qué non i vedie guaire ben e de qué dilhèu non percebie taques perfèctaments visibles.
WEB-CRIM-E-CASTIG	Dempús s’estèc trantalhant ath miei dera codina, cuelhut per un pensament angoniós: se didie que dilhèu s’auie capvirat, que non se trapaue en situacion de rasonar ne de defener-se, que solet podie ocupar-se de causes que l’amiauen entara perdicion.
WEB-CRIM-E-CASTIG	Me cau húger, húger…” E correc entath vestibul.
WEB-CRIM-E-CASTIG	Alavetz sentec eth terror mès prigond qu’auie sentut ena sua vida.
WEB-CRIM-E-CASTIG	S’estèc un moment immobil, coma se non podesse creir as sòns uelhs: era pòrta deth departament, era que daue tàs escales, aquera qu’auie picat hège uns moments, era pòrta que per era auie entrat, ère miei dubèrta, e atau auie estat pendent tot eth sòn sojorn en departament…
WEB-CRIM-E-CASTIG	Òc, qu’auie estat dubèrta.
WEB-CRIM-E-CASTIG	Çò de chocant ère qu’eth auie vist a Lisbeth laguens deth departament…
WEB-CRIM-E-CASTIG	Com non se l’acodic pensar que s’auie entrat sense picar, era pòrta li calie èster dubèrta?
WEB-CRIM-E-CASTIG	Non entrarie a trauèrs des henerecles!
WEB-CRIM-E-CASTIG	Se lancèc sus era pòrta e passèc eth barrolh.
WEB-CRIM-E-CASTIG	Tornèc a passar eth barrolh, dauric era pòrta e parèc era aurelha.
WEB-CRIM-E-CASTIG	Atau s’estèc ua bona estona.
WEB-CRIM-E-CASTIG	S’entenien crits ena luenhor.
WEB-CRIM-E-CASTIG	Plan que òc, deuien vier deth portau.
WEB-CRIM-E-CASTIG	Dues fòrtes votzes escambiauen injúries.
WEB-CRIM-E-CASTIG	Demorèc.
WEB-CRIM-E-CASTIG	Fin finau es votzes deishèren d’entener-se, cessèren de pic.
WEB-CRIM-E-CASTIG	Es que discutien se’n deuien d’auer anat.
WEB-CRIM-E-CASTIG	Ja ère prèst a gésser, quan era pòrta deth departament tarabastosaments, e quauquarrés comencèc a baishar era escala cantant.
WEB-CRIM-E-CASTIG	Barrèc de nauèth era pòrta, e de nauèth demorèc.
WEB-CRIM-E-CASTIG	Fin finau tot restèc negat en un prigond silenci.
WEB-CRIM-E-CASTIG	Non s’entenie ne eth rumor mès leugèr.
WEB-CRIM-E-CASTIG	Mès ja anaue a baishar, quan entenec bronit de passi.
WEB-CRIM-E-CASTIG	Eth bronit venguie de luenh, deth començament dera escala, solide.
WEB-CRIM-E-CASTIG	Damb eth temps, Raskolnikov rebrembèc perfèctaments que, a penes entenec aguesti passi, auec era presentida qu’acabarien en quatau estatge, de qué aqueth òme se filaue entara casa dera vielha.
WEB-CRIM-E-CASTIG	D’a on venguec aguesta presentida?
WEB-CRIM-E-CASTIG	Dilhèu eth bronit d’aqueri passi auie quauqua particularitat significatiua?
WEB-CRIM-E-CASTIG	Qu’èren lents, pesants, regulars…
WEB-CRIM-E-CASTIG	Es passi arribèren en prumèr estatge.
WEB-CRIM-E-CASTIG	Seguiren pujant.
WEB-CRIM-E-CASTIG	Qu’èren cada còp mès perceptibles.
WEB-CRIM-E-CASTIG	Enquia e tot en un moment s’entenec un panteish asmatic…
WEB-CRIM-E-CASTIG	Que ja ère en tresau estatge… “Que ven entà aciu, ven entà aciu…” Raskolnikov quedèc petrificat…
WEB-CRIM-E-CASTIG	Li semblaue que viuie ua d’aguestes malajadilhes qu’en eres mos vedem acaçadi per enemics implacables que son a mand d’agarrar-mos e assassinar-mos, tant que nosati mos sentem clauadi en solèr, sense poder hèr cap movement entà defener-mos.
WEB-CRIM-E-CASTIG	Es caushigades s’entenien ja en tram qu’acabaue en quatau estatge.
WEB-CRIM-E-CASTIG	De pic, Raskolnikov gessec d’aqueth espasme que lo tenguie immobil, tornèc en interior deth departament damb pas brac seguit, barrèc era pòrta e passèc eth barrolh, sense hèr cap de bronit.
WEB-CRIM-E-CASTIG	Er instint lo guidaue.
WEB-CRIM-E-CASTIG	Un còp ben barrada era pòrta, s’estèc ath cant d’era, arropit, tient er alend.
WEB-CRIM-E-CASTIG	Eth desconeishut qu’ère ja en soleret.
WEB-CRIM-E-CASTIG	Se trapaue dauant de Raskolnikov, en madeish lòc d’a on eth joen auie sajat percéber es bronits der interior hège ua estona, quan solet era pòrta lo separaue dera vielha.
WEB-CRIM-E-CASTIG	Eth visitaire alendèc duèrsi còps prigondaments.
WEB-CRIM-E-CASTIG	Vertadèraments, tot aquerò semblaue ua malajadilha.
WEB-CRIM-E-CASTIG	Eth deconeishut tirèc violentaments deth cordon dera campaneta.
WEB-CRIM-E-CASTIG	Quan vibrèc eth son metalic, ath visitaire li semblèc enténer que quauquarren se botjaue laguens deth departament, e pendent ues segondes escotèc atentiuaments.
WEB-CRIM-E-CASTIG	Tornèc a picar, tornèc a escotar e, de pic, sense poder contier era sua impaciéncia, comencèc a secodir era pòrta, agarrant fèrmaments eth picapòrt.
WEB-CRIM-E-CASTIG	Raskolnikov guardaue espaurit era sarralha, que s’agitaue laguens dera armèla, en tot dar era impression de qué anaue a sautar d’un moment en aute.
WEB-CRIM-E-CASTIG	Un sinistre orror s’apoderèc d’eth.
WEB-CRIM-E-CASTIG	Tan violentes èren es bassacades, que se comprenien es temors de Raskolnikov.
WEB-CRIM-E-CASTIG	Per un moment auec era idia de tier era sarralha, e damb era, era pòrta, mès renoncièc en compréner qu’er aute poirie encuedar-se’n.
WEB-CRIM-E-CASTIG	Perdec totafèt era serenor; eth cap li tornaue a hèr torns.
WEB-CRIM-E-CASTIG	Mès en aqueth moment entenec qu’eth desconeishut començaue a parlar, e aquerò l’entornèc era cauma.
WEB-CRIM-E-CASTIG	Seràn en tot dormir o les auràn estofat?, mormolhèc.
WEB-CRIM-E-CASTIG	Que se les hèsque a vier eth diable!
WEB-CRIM-E-CASTIG	As dues: a Alena Ivanovna, era vielha bruisha, e a Lisbeth Ivanovna, era beresa pega…
WEB-CRIM-E-CASTIG	Dauritz d’un còp, hemnòtes…!
WEB-CRIM-E-CASTIG	Que son en tot dormir, ne sò segur.
WEB-CRIM-E-CASTIG	Qu’ère desesperat.
WEB-CRIM-E-CASTIG	Tirèc deth cordon aumens dètz viatges mès, autant fòrt coma poguec.
WEB-CRIM-E-CASTIG	Se vedie claraments qu’ère un òme energic e que coneishie era casa.
WEB-CRIM-E-CASTIG	En aqueth moment s’enteneren, ja plan près, uns passi leugèrs e rapids.
WEB-CRIM-E-CASTIG	Evidentaments, ua auta persona se filaue entath quatau estatge.
WEB-CRIM-E-CASTIG	Raskolnikov non entenec ath nauèth visitaire enquia qu’ère en tot arribar en soleret.
WEB-CRIM-E-CASTIG	Non ei possible que non i age arrés, didec eth nauèth vengut damb votz sonora e alègra, en tot dirigir-se ath prumèr visitaire, que seguie hènt sonar era campaneta.
WEB-CRIM-E-CASTIG	Bona tarde, Koch.
WEB-CRIM-E-CASTIG	Non sai se qué dimònis se passe, repliquèc Koch.
WEB-CRIM-E-CASTIG	E vos, de qué me coneishetz?
WEB-CRIM-E-CASTIG	Quina mala memòria!
WEB-CRIM-E-CASTIG	A, òc!
WEB-CRIM-E-CASTIG	E didetz que non i son?
WEB-CRIM-E-CASTIG	Be n’ei d’estranh!
WEB-CRIM-E-CASTIG	Enquia e tot me semble impossible.
WEB-CRIM-E-CASTIG	Me cau parlar damb era.
WEB-CRIM-E-CASTIG	Jo tanben l’è de parlar, amic mèn.
WEB-CRIM-E-CASTIG	Qué li vam a hèr!, exclamèc eth joen.
WEB-CRIM-E-CASTIG	Mo n’auram d’anar per a on auem vengut.
WEB-CRIM-E-CASTIG	E jo que me pensaua que gesseria d’aciu damb sòs!
WEB-CRIM-E-CASTIG	Plan que mo n’auram d’anar!
WEB-CRIM-E-CASTIG	Mès per qué me citèc?
WEB-CRIM-E-CASTIG	Era madeisha me didec que venguessa ad aguesta ora.
WEB-CRIM-E-CASTIG	Damb era caminada que m’a calut hèr entà vier dera mia casa enquia aciu!
WEB-CRIM-E-CASTIG	A on diables s’estarà?
WEB-CRIM-E-CASTIG	Non ac compreni.
WEB-CRIM-E-CASTIG	Aguesta bruisha decrepita non se botge jamès de casa, donques que lèu non pòt caminar.
WEB-CRIM-E-CASTIG	E, de pic, se l’acodís vier a tier-se un passèg!
WEB-CRIM-E-CASTIG	E se li preguntam ath portièr?
WEB-CRIM-E-CASTIG	Entà qué?
WEB-CRIM-E-CASTIG	Entà saber-mo’n s’ei en casa o quan tornarà.
WEB-CRIM-E-CASTIG	Preguntar, preguntar!…
WEB-CRIM-E-CASTIG	Mès se non ges jamès!
WEB-CRIM-E-CASTIG	Tornèc a bassacar era pòrta.
WEB-CRIM-E-CASTIG	Qu’ei inutil!
WEB-CRIM-E-CASTIG	Non i a mès remèdi qu’anar-mo’n!
WEB-CRIM-E-CASTIG	Guardatz!, exclamèc de pic eth joen.
WEB-CRIM-E-CASTIG	Guardatz ben!
WEB-CRIM-E-CASTIG	Plan, e qué?
WEB-CRIM-E-CASTIG	Aquerò demòstre que non ei barrada damb clau, senon damb eth barrolh.
WEB-CRIM-E-CASTIG	L’entenetz sonar quan se botge era pòrta?
WEB-CRIM-E-CASTIG	E qué?
WEB-CRIM-E-CASTIG	Mès, non comprenetz?
WEB-CRIM-E-CASTIG	Aquerò demòstre qu’ua d’eres ei ena casa.
WEB-CRIM-E-CASTIG	S’auessen gessut es dues, aurien barrat era pòrta damb clau per dehòra; de cap des manères aurien pogut passar eth barrolh peth laguens…
WEB-CRIM-E-CASTIG	Ac entenetz… ac entenetz?
WEB-CRIM-E-CASTIG	Que cau èster en casa entà passar eth barrolh, non comprenetz?
WEB-CRIM-E-CASTIG	En fin, que i son e non vòlen daurir.
WEB-CRIM-E-CASTIG	Plan!
WEB-CRIM-E-CASTIG	Solide!, exclamèc Koch, estonat.
WEB-CRIM-E-CASTIG	Mès qué diables deuen hèr?
WEB-CRIM-E-CASTIG	E comencèc a pataquejar era pòrta furiosaments.
WEB-CRIM-E-CASTIG	Deishatz-ac!
WEB-CRIM-E-CASTIG	Qu’ei inutil, didec eth joen.
WEB-CRIM-E-CASTIG	Que i a quauquarren estranh en tot aquerò.
WEB-CRIM-E-CASTIG	Auetz picat fòrça viatges, auetz pataquejat violentaments era pòrta, e non daurissen.
WEB-CRIM-E-CASTIG	Aquerò pòt èster pr’amor qu’es dues son estavordides o…
WEB-CRIM-E-CASTIG	O què?
WEB-CRIM-E-CASTIG	Qu’ei ua bona idia.
WEB-CRIM-E-CASTIG	Es dus se premaniren a baishar.
WEB-CRIM-E-CASTIG	Non, didec eth joen; vos, demoratz-vos aciu.
WEB-CRIM-E-CASTIG	Jo anarè a cercar ath portièr.
WEB-CRIM-E-CASTIG	Per qué me cau quedar?
WEB-CRIM-E-CASTIG	Plan, me demorarè.
WEB-CRIM-E-CASTIG	Jamès se sap se qué pòt passar.
WEB-CRIM-E-CASTIG	Escotatz-me: que sò en tot estudiar entà jutge d’instrucción.
WEB-CRIM-E-CASTIG	Dempús de díder aquerò en un ton plen de veeméncia, eth joen comencèc a baishar es escales a granes calhamardades.
WEB-CRIM-E-CASTIG	Quan se demorèc solet, Koch, cridèc un còp mès, discrètaments, e dempús, cogitós, comencèc a secodir era pòrta pr’amor de convencer-se de qué eth barrolh ère passat.
WEB-CRIM-E-CASTIG	Ara seguida s’inclinèc, panteishant, e tachèc eth uelh ena sarralha.
WEB-CRIM-E-CASTIG	Mès non podec veir arren, pr’amor qu’era clau ère botada peth laguens.
WEB-CRIM-E-CASTIG	Pauhicat dauant dera pòrta, Raskolnikov agarraue fòrtaments eth mange dera destrau.
WEB-CRIM-E-CASTIG	Qu’ère cuelhut per ua sòrta de deliri.
WEB-CRIM-E-CASTIG	Ère dispausat a lutar contra aqueri òmes s’artenhien entrar en departament.
WEB-CRIM-E-CASTIG	En enténer es sòns còps e es sòns comentaris, mès d’un viatge auie estat a mand de botar punt finau ara situacion en tot parlar-les a trauèrs dera pòrta.
WEB-CRIM-E-CASTIG	A viatges lo senhorejaue era temptacion d’escarnir-les, de trufar-se’n d’eri, e enquia e tot desiraue qu’entrèssen en departament.
WEB-CRIM-E-CASTIG	Mès a on s’aurà botat aguest òme?, mormolhèc eth de dehòra.
WEB-CRIM-E-CASTIG	Qu’auien passat diuèrses menutes e arrés pujaue.
WEB-CRIM-E-CASTIG	Koch començaue a pèrder era cauma.
WEB-CRIM-E-CASTIG	Mès a on s’aurà metut aguest òme?, bramèc.
WEB-CRIM-E-CASTIG	A tot darrèr, agotada era sua paciéncia, se filèc escales enjós damb eth sòn pas lent, pesant, rambalhós.
WEB-CRIM-E-CASTIG	Raskolnikov passèc eth barrolh e entredauric era pòrta.
WEB-CRIM-E-CASTIG	Non se percebie eth mendre bronit.
WEB-CRIM-E-CASTIG	Sense trantalhar mès, gessec, barrèc era pòrta çò de mielhor que podec e comencèc a baishar.
WEB-CRIM-E-CASTIG	Immediataments, solet auie baishat tres gradons, entenec tapatge mès entà baish.
WEB-CRIM-E-CASTIG	Qué hèr?
WEB-CRIM-E-CASTIG	Non i auie cap de lòc entà amagar-se…
WEB-CRIM-E-CASTIG	Tornèc a pujar ath mès córrer.
WEB-CRIM-E-CASTIG	Ep, tu, demora!
WEB-CRIM-E-CASTIG	Eth que cridaue atau venguie de gésser d’un des estatges inferiors e corrie escales enjós, non ja ath galaup, senon en tromba.
WEB-CRIM-E-CASTIG	Mitri, Mitri, Miiiitre!, sorrisclaue enquia desgahonar-se.
WEB-CRIM-E-CASTIG	T’as tornat lhòco?
WEB-CRIM-E-CASTIG	Es crits s’amortèren; es darrèrs auien arribat ja dera entrada estant.
WEB-CRIM-E-CASTIG	Tot quedèc de nauèth en silenci.
WEB-CRIM-E-CASTIG	Mès, passades ja ues segondes, diuèrsi òmes que conversauen a granes votzes comencèren a pujar tumultuosaments pera escala.
WEB-CRIM-E-CASTIG	Qu’èren tres o quate.
WEB-CRIM-E-CASTIG	Raskolnikov arreconeishec era sonora votz deth joen d’abans.
WEB-CRIM-E-CASTIG	En compréner que non les podie evitar, s’endralhèc decididaments ath sòn encontre.
WEB-CRIM-E-CASTIG	Er encontre semblaue inevitable.
WEB-CRIM-E-CASTIG	Ja sonque les separaue un estatge.
WEB-CRIM-E-CASTIG	Mès, ara imprevista…, era salvacion!
WEB-CRIM-E-CASTIG	Uns gradons mès entà baish, ara sua dreta, vedec un pis dubèrt e uet.
WEB-CRIM-E-CASTIG	Qu’ère eth departament deth dusau, a on trabalhauen es pintors.
WEB-CRIM-E-CASTIG	Coma s’ac auessen hèt de bon voler, acabauen de gésser.
WEB-CRIM-E-CASTIG	Seguraments sigueren eri es que baishèren es escales corrent e cridant.
WEB-CRIM-E-CASTIG	Es tets qu’èren nauèth pintadi.
WEB-CRIM-E-CASTIG	Ath miei d’ua des crambes i auie encara un petit farrat, un pòt de pintura e un pincèu.
WEB-CRIM-E-CASTIG	Raskolnikov se calec en apartament furtiuaments e s’amaguèc en un cornèr.
WEB-CRIM-E-CASTIG	Qu’auec eth temps just.
WEB-CRIM-E-CASTIG	Es òmes èren ja en soleret.
WEB-CRIM-E-CASTIG	Non s’arturèren: seguiren pujant entath quatau sense deishar de parlar a votzes.
WEB-CRIM-E-CASTIG	Raskolnikov demorèc un moment.
WEB-CRIM-E-CASTIG	Dempús gessec de punta e se lancèc ath mès correr escales enjós.
WEB-CRIM-E-CASTIG	Arrés ena escala; arrés en portau.
WEB-CRIM-E-CASTIG	Gessec ara prèssa e virèc entara quèrra.
WEB-CRIM-E-CASTIG	Sabie pro ben qu’aqueri òmes serien ja en departament dera vielha, que les aurie susprenut trapar era pòrta dubèrta que hège un moments ère barrada; que serien en tot examinar es cadavres; que de seguit aurien dedusit qu’eth criminau se trapaue en estatge quan eri piquèren, e qu’acabaue de húger.
WEB-CRIM-E-CASTIG	E dilhèu autanplan sospechauen que s’auie amagat en departament uet quan eri pujauen.
WEB-CRIM-E-CASTIG	Ça que la, Raskolnikov non gausaue pressar era marcha; non gausaue encara que li calie recórrer un centenat de mètres entà arribar ena prumèra cantoada.
WEB-CRIM-E-CASTIG	Non, que serie ua enganha…
WEB-CRIM-E-CASTIG	Me cau lançar era destrau?
WEB-CRIM-E-CASTIG	E se cuelhessa un coche?
WEB-CRIM-E-CASTIG	Tanpòc, tanpòc…!
WEB-CRIM-E-CASTIG	Es idies s’embolhauen en sòn cervèth.
WEB-CRIM-E-CASTIG	Ara fin vedec un carreron e se calèc en eth mès mòrt que viu.
WEB-CRIM-E-CASTIG	Qu’ère evident que lèu ère ja sauvat.
WEB-CRIM-E-CASTIG	Aquiu corrie mens risque d’inspirar sospeches.
WEB-CRIM-E-CASTIG	Ath delà, er estret carreron ère plen de caminaires, qu’entre eri ère coma un gran de sable.
WEB-CRIM-E-CASTIG	Mès era tension d’anim l’auie aflaquit de tau sòrta qu’a penes podie caminar.
WEB-CRIM-E-CASTIG	Gròsses gotes de sudor baishauen peth sòn ròstre; eth sòn còth ère chaupat.
WEB-CRIM-E-CASTIG	Vai, quina mèrda, amic!, li cridèc ua votz quan desbocaue en canau.
WEB-CRIM-E-CASTIG	Qu’auie perdut totafèt eth cap; coma mès caminaue, mès trebolat se sentie.
WEB-CRIM-E-CASTIG	En arribar en cai e veder-lo lèu uet, era pòur de cridar era atencion lo cuelhec, e tornèc entath carreron.
WEB-CRIM-E-CASTIG	Encara qu’ère a mand de quèir estavanit, balhèc un torn entà arribar ena sua casa.
WEB-CRIM-E-CASTIG	Quan crotzèc era pòrta, encara non s’auie remetut deth tot.
WEB-CRIM-E-CASTIG	Ja ena escala, se’n brembèc dera destrau.
WEB-CRIM-E-CASTIG	Encara li calie hèr quauquarren important: deishar era destrau ath sòn lòc sense cridar era atencion.
WEB-CRIM-E-CASTIG	Raskolnikov non ère en situacion de compréner que, en sòrta de deishar era destrau en lòc d’a on l’auie agarrat, qu’ère preferible des.heir-se d’era, en tot lançar-la, per exemple, en pati de quinsevolh casa.
WEB-CRIM-E-CASTIG	Totun, tot gessec dera milhor manèra.
WEB-CRIM-E-CASTIG	Era pòrta dera garita ère barrada, mès non damb clau.
WEB-CRIM-E-CASTIG	Aquerò semblaue indicar qu’eth portièr non ère aquiu.
WEB-CRIM-E-CASTIG	Ça que la, Raskolnikov auie perdut enquia tau punt era facultat de rasonar, que venguec entara garita e dauric era pòrta.
WEB-CRIM-E-CASTIG	S’en aqueth moment auesse apareishut eth portièr l’aurie preguntat: “Qué voletz?”, eth, solide, l’aurie entornat era destrau damb eth gèst mès naturau.
WEB-CRIM-E-CASTIG	Mès era garita ère ueda coma eth viatge anterior, e Raskolnikov podec deishar era destrau dejós deth banc, entre es socs, exactaments coma la trapèc.
WEB-CRIM-E-CASTIG	Immediataments pugèc ena sua cramba, sense trapar ad arrés ena escala.
WEB-CRIM-E-CASTIG	Era pòrta deth departament dera patrona ère barrada.
WEB-CRIM-E-CASTIG	Ja ena sua cramba, s’estirèc vestit en divan e quedèc negat en ua sòrta d’inconsciéncia que non ère era deth saunei.
WEB-CRIM-E-CASTIG	Se quauquarrés ausse entrat alavetz en quarto, Raskolnikov, plan que òc, s’aurie espaurit e aurie deishat anar un sorriscle.
WEB-CRIM-E-CASTIG	Eth sòn cap qu’ère un gargolhatge de tròci d’idies, mès eth non podie captar-ne deguna, a maugrat que s’entestaue en aquerò.
WEB-CRIM-E-CASTIG	Raskolnikov s’estèc pendent long temps ajaçat.
WEB-CRIM-E-CASTIG	A viatges, se remetie un shinhau e se n’encuedaue de qué era net ère fòrça auançada, mès que non pensaue en lheuar-se.
WEB-CRIM-E-CASTIG	A punta de dia, encara seguie estirat en divan, sense auer artenhut secodir aqueth sopor que s’auie senhorejat de tot eth sòn èsser.
WEB-CRIM-E-CASTIG	Deth carrèr arribèren enes sues aurelhes crits estridents e sorriscles ensordidors.
WEB-CRIM-E-CASTIG	Qu’ère acostumat a entener-les jos era sua hièstra cada net tàs dues.
WEB-CRIM-E-CASTIG	Aguest còp er escandal lo desvelhèc.
WEB-CRIM-E-CASTIG	E hec un bot, de sòrta que semblaue que l’auien arrincat deth divan.
WEB-CRIM-E-CASTIG	Se seiguec, e còp sec, acodic ena sua memòria tot çò que s’auie passat.
WEB-CRIM-E-CASTIG	Ara prumeria pensaue que se tornaue lhòco.
WEB-CRIM-E-CASTIG	Sentie un hered glaciau, mès aguesta sensacion venguie dera fèbre que s’auie apoderat d’eth pendent eth saunei.
WEB-CRIM-E-CASTIG	Era sua tremolor ère tant intensa, qu’ena cramba ressonaue eth croishiment des sòns dents.
WEB-CRIM-E-CASTIG	Un vertige orrible lo neguèc.
WEB-CRIM-E-CASTIG	Dauric era pòrta e s’estèc un moment en tot escotar.
WEB-CRIM-E-CASTIG	Tot qu’ère adormit ena casa.
WEB-CRIM-E-CASTIG	Passegèc ua guardada d’estonament sus eth madeish e sus tot aquerò que l’entornejaue.
WEB-CRIM-E-CASTIG	Que i auie quauquarren que non comprenie.
WEB-CRIM-E-CASTIG	Com ère possible que se l’auesse desbrembat passar era bauda dera pòrta?
WEB-CRIM-E-CASTIG	Ath delà, s’auie ajaçat vestit e autanplan damb eth chapèu, que l’auie queigut e ère aquiu, en solèr, ath cant dera sua coishinèra.
WEB-CRIM-E-CASTIG	Correc entara hièstra.
WEB-CRIM-E-CASTIG	I auie pro claror.
WEB-CRIM-E-CASTIG	D’inspectèc suenhosaments de cap a pès.
WEB-CRIM-E-CASTIG	Guardèc e reguardèc era sua ròba.
WEB-CRIM-E-CASTIG	Cap tralha?
WEB-CRIM-E-CASTIG	Non, atau non podie veder-se.
WEB-CRIM-E-CASTIG	Se despolhèc, encara que seguie tremolant per çò dera fèbre, e tornèc a examinar era sua ròba damb grana atencion.
WEB-CRIM-E-CASTIG	Pèça per pèça, les guardaue deth dret e deth revés, cranhent que se l’escapèsse quauquarren.
WEB-CRIM-E-CASTIG	Totes es pèces, enquia era mès insignificanta, les examinèc tres còps.
WEB-CRIM-E-CASTIG	Era soleta causa que vedec siguec ues gotes de sang calhada enes estarnadi bòrds des baishi deth pantalon.
WEB-CRIM-E-CASTIG	Damb cotelon talhèc aguesti tròci.
WEB-CRIM-E-CASTIG	Se didec que ja non auie arren mès a hèr.
WEB-CRIM-E-CASTIG	Mès, de ressabuda, s’en brembèc de qué era borseta e toti es objèctes qu’era tarde anteriora auie cuelhut dera mala dera vielha èren encara enes sues pòches.
WEB-CRIM-E-CASTIG	Encara non auie pensat en treir-les pr’amor d’amagar-les; non se l’auie acodit ne tansevolh quan auie examinat era sua ròba.
WEB-CRIM-E-CASTIG	Plan, donc, mans ara òbra.
WEB-CRIM-E-CASTIG	En un virament de uelhs uedèc es pòches sus era taula e dempús les botèc deth revés pr’amor de convencer-se de qué non auie quedat arren en eres.
WEB-CRIM-E-CASTIG	Ara seguida s’ac hèc a vier tot en un cornèr deth quarto, a on eth papèr ère trincat e desapegat en diuèrsi lòcs dera paret.
WEB-CRIM-E-CASTIG	En ua des borses que formaue eth papèr i metec eth molon de petits paquets.
WEB-CRIM-E-CASTIG	E se demorèc guardant damb gèst estupid era henerecla deth papèr, que s’auie dubèrt encara mès.
WEB-CRIM-E-CASTIG	De ressabuda s’estrementic de cap a pès.
WEB-CRIM-E-CASTIG	Senhor!
WEB-CRIM-E-CASTIG	Mon Diu!, mormolhèc, desesperat.
WEB-CRIM-E-CASTIG	Qué è hèt?
WEB-CRIM-E-CASTIG	Que me passe?
WEB-CRIM-E-CASTIG	Ei atau coma s’amaguen es causes?
WEB-CRIM-E-CASTIG	Totun, mos cau tier en compde que Raskolnikov non auie pensat entad arren en aqueres jòies.
WEB-CRIM-E-CASTIG	Credie que solet s’apoderarie des sòs, e aquerò explique se per qué non auie premanit cap amagader.
WEB-CRIM-E-CASTIG	Non ei ua asenada amagar atau es causes?
WEB-CRIM-E-CASTIG	En senter-se ath limit des sues fòrces, se seiguec en divan.
WEB-CRIM-E-CASTIG	Un aute còp recorreren eth sòn còs es caudheireds dera fèbre.
WEB-CRIM-E-CASTIG	Maquinauments s’apoderèc deth sòn esbocinat abric d’estudiant, qu’auie a posita dera sua man, en ua cagira, e se caperèc damb eth.
WEB-CRIM-E-CASTIG	Lèu queiguec en un sòmi qu’auie quauquarren de deliri.
WEB-CRIM-E-CASTIG	Perdec totafèt era nocion des causes; mès ath cap de cinc menutes se desvelhèc, se lheuèc en un bot e se lancèc damb gèst d’angoisha sus era sua ròba.
WEB-CRIM-E-CASTIG	Eth nud escolador ei encara en lòc que lo cosí.
WEB-CRIM-E-CASTIG	Auer desbrembat un detalh tant important, ua pròva tant evidenta!” Arrinquèc eth cordon, lo des.heiguec e metec es tires de tela dejós dera sua coishinèra, entre era sua ròba interiora.
WEB-CRIM-E-CASTIG	Aumens, atau m’ac pensi”, se didec de pè ath miei dera cramba.
WEB-CRIM-E-CASTIG	Dempús, damb ua atencion tan tensa que resultaue dolorosa, comencèc a guardar pertot pr’amor d’assegurar-se de qué non se l’auie desbrembat arren.
WEB-CRIM-E-CASTIG	Ja se sentie torturat pera conviccion de qué tot l’abandonaue, dès era memòria enquiara mès simpla facultat de rasonar.
WEB-CRIM-E-CASTIG	Es tròci qu’auie talhat der embaish deth pantalon qu’èren encara en solèr, ath miei deth quarto, expausadi as guardades deth prumèr qu’arribèsse.
WEB-CRIM-E-CASTIG	Mès, se qué me passe?, exclamèc, confonut.
WEB-CRIM-E-CASTIG	En aguest moment l’assautèc ua idia estranha: pensèc que dilhèu era sua ròba ère plia de taques de sang e qu’eth non podie veder-les per çò dera amendrida des sues facultats.
WEB-CRIM-E-CASTIG	De pic, s’en brembèc de qué era borseta ère tanben tacada.
WEB-CRIM-E-CASTIG	Un alend d’aleugerament gessec de çò mès prigond deth sòn pièch e pensèc, trionfant: “Era rason non m’a abandonat deth tot: non è perdut era memòria ne era facultat de reflexionar, donques que me n’è encuedat d’aguest detalh.
WEB-CRIM-E-CASTIG	Qu’a estat un moment de feblesa mentau costat pera fèbre.” E arrinquèc tota era forradura dera pòcha quèrra deth pantalon.
WEB-CRIM-E-CASTIG	En aguest moment, un arrai de solei illuminèc era sua bòta quèrra, e Raskolnikov desnishèc, a trauèrs d’un horat deth caucèr, ua taca acusadora en michon.
WEB-CRIM-E-CASTIG	Se treiguec era bòta e verifiquèc que, plan que òc, ère ua taca de sang: tota era punta deth michon qu’ère tacada… “Mès, se qué hèr?
WEB-CRIM-E-CASTIG	De pès ath miei dera cramba, damb aqueres pèces acusadores enes mans, se preguntaue:
WEB-CRIM-E-CASTIG	Non me cau desbrembar qu’es investigacions comencen tostemp pes horneths de cauhatge.
WEB-CRIM-E-CASTIG	E s’ac usclèssa aciu madeish…?
WEB-CRIM-E-CASTIG	Mès, com, se non è aluquets?
WEB-CRIM-E-CASTIG	Çò de mielhor ei que me lo hèsca a vier e lo lança en quinsevolh lòc.
WEB-CRIM-E-CASTIG	Òc, en quinsevolh lòc e ara madeish.” E tant que hège mentauments aguesta afirmacion, se seiguec de nauèth en divan.
WEB-CRIM-E-CASTIG	Dempús, en sòrta de méter en practica es sues intencions, deishèc quèir eth cap en coishin.
WEB-CRIM-E-CASTIG	Que tornaue a auer caudheireds.
WEB-CRIM-E-CASTIG	Ère gelat.
WEB-CRIM-E-CASTIG	De nauèth se metec ath dessús eth sòn abric d’estudiant.
WEB-CRIM-E-CASTIG	Diuèrses ores s’estèc estirat en divan.
WEB-CRIM-E-CASTIG	De quan en quan pensaue: “Òc, me cau anar a lançar aquerò en quinsevolh lòc, entà non pensar ja mès en aquerò.
WEB-CRIM-E-CASTIG	Me i cau anar immediataments."
WEB-CRIM-E-CASTIG	E mès d’un còp s’agitèc en divan damb eth prepaus de lheuar-se, mès que non li siguec possible.
WEB-CRIM-E-CASTIG	Fin finau, un còp violent costat ena pòrta lo treiguec deth sòn marasme.
WEB-CRIM-E-CASTIG	Daurís, se non t’as mòrt!, cridèc Nastasia sense deishar de pataquejar era pòrta damb eth sòn punh.
WEB-CRIM-E-CASTIG	Tostemp ei ajaçat.
WEB-CRIM-E-CASTIG	Se passe eth dia dormint coma un gosset.
WEB-CRIM-E-CASTIG	Coma que n’ei!
WEB-CRIM-E-CASTIG	Daurís ja!
WEB-CRIM-E-CASTIG	Son mès des dètz!
WEB-CRIM-E-CASTIG	Dilhèu non i é, didec ua votz d’òme.
WEB-CRIM-E-CASTIG	Se lheuèc en un bot e se demorèc seigut en divan.
WEB-CRIM-E-CASTIG	Eth còr li bategaue tan violentaments, que li hège mau.
WEB-CRIM-E-CASTIG	Ei passada era bauda, observèc Nastasia.
WEB-CRIM-E-CASTIG	Vos lheuar-te e daurir d’un còp?
WEB-CRIM-E-CASTIG	Qué hè aciu eth portièr?
WEB-CRIM-E-CASTIG	Que s’a desnishat tot, plan que òc!
WEB-CRIM-E-CASTIG	Me cau daurir o hèr eth sord?
WEB-CRIM-E-CASTIG	Se lheuèc a mieges, estirèc eth braç e passèc era bauda.
WEB-CRIM-E-CASTIG	Era cramba ère tant estreta, que podie daurir era pòrta sense deishar eth divan.
WEB-CRIM-E-CASTIG	Non s’auie enganhat: qu’èren Nastasia e eth portièr.
WEB-CRIM-E-CASTIG	Era sirventa li tachèc ua guardada estranha.
WEB-CRIM-E-CASTIG	Raskolnikov guardaue ath portièr damb desesperada gausardaria.
WEB-CRIM-E-CASTIG	Aguest li presentaue ath joen un papèr gris, doblat e rustaments sagerat.
WEB-CRIM-E-CASTIG	Aquerò qu’an hèt a vier deth comissariat.
WEB-CRIM-E-CASTIG	De quin comissariat?
WEB-CRIM-E-CASTIG	Deth comissariat de policia.
WEB-CRIM-E-CASTIG	De quin comissariat a d’èster?
WEB-CRIM-E-CASTIG	Mès, se qué vò de jo era policia?
WEB-CRIM-E-CASTIG	Jo qué me sai?
WEB-CRIM-E-CASTIG	Qu’ei ua citacion e vos i cau anar.
WEB-CRIM-E-CASTIG	Guardèc fixaments a Raskolnikov, passèc ua guardada per apartament e se premanic a gésser.
WEB-CRIM-E-CASTIG	Qu’as cara de malaut, didec Nastasia que non deishaue de uelh a Raskolnikov.
WEB-CRIM-E-CASTIG	En enténer aguestes paraules, eth portièr virèc eth cap, e era sirventa li didec:
WEB-CRIM-E-CASTIG	Qu’a fèbre dès ager.
WEB-CRIM-E-CASTIG	Raskolnikov non responec, Qu’auie encara eth plec ena man, sense daurir-lo.
WEB-CRIM-E-CASTIG	S’ès malaut non i vages.
WEB-CRIM-E-CASTIG	Non i a prèssa.
WEB-CRIM-E-CASTIG	Dempús ua pausa, preguntèc:
WEB-CRIM-E-CASTIG	Qué as ena man?
WEB-CRIM-E-CASTIG	Raskolnikov seguic era guardada dera sirventa e vedec ena sua man dreta es tròci deth pantalon, es michons e era pòcha.
WEB-CRIM-E-CASTIG	Qu’auie dormit atau.
WEB-CRIM-E-CASTIG	Mès tard se’n brembèc qu’enes vagues vesilhes qu’interrompien eth sòn sòmi febril sarraue tot aquerò fòrtaments damb era man e que tornaue a esclipsar-se sense daurir-la.
WEB-CRIM-E-CASTIG	Recuelhes uns liròts e dormisses damb eri coma se siguessen un tresaur!
WEB-CRIM-E-CASTIG	Se metec a arrir damb era sua arridalha isterica.
WEB-CRIM-E-CASTIG	Raskolnikov s’esdeguèc a amagar jos er abric eth triple còs deth delicte e tachèc ena sirventa ua guardada desfisanta.
WEB-CRIM-E-CASTIG	Encara qu’en aqueri moments siguesse incapable de pensar damb luciditat, se n’encuedèc de qué recebie un tracte plan desparièr ath que se balhe a ua persona que van a detier.
WEB-CRIM-E-CASTIG	Mès…
WEB-CRIM-E-CASTIG	Per qué lo citaue era policia?
WEB-CRIM-E-CASTIG	Te cau préner un shinhau de tè.
WEB-CRIM-E-CASTIG	Vau a hèr-lo-te a vier.
WEB-CRIM-E-CASTIG	Vòs?
WEB-CRIM-E-CASTIG	Que n’a sobrat.
WEB-CRIM-E-CASTIG	Non, non voi tè, gasulhèc.
WEB-CRIM-E-CASTIG	Vau a veir se qué vò era policia.
WEB-CRIM-E-CASTIG	Mès, se non poiràs ne baishar era escala!
WEB-CRIM-E-CASTIG	È dit que i vau.
WEB-CRIM-E-CASTIG	Tu madeish.
WEB-CRIM-E-CASTIG	Gessec darrèr deth portièr.
WEB-CRIM-E-CASTIG	Immediataments, Raskolnikov s’apressèc ena hièstra e examinèc ara lum deth dia es michons e es tròci de pantalon.
WEB-CRIM-E-CASTIG	Qui non ac sàpie, non les veirà.
WEB-CRIM-E-CASTIG	Alavetz dauric eth plec damb mans tremoloses.
WEB-CRIM-E-CASTIG	Li calèc lieger-lo e relieger-lo diuèrsi còps entà compréner çò que didie.
WEB-CRIM-E-CASTIG	Qu’ère ua citacion redigida dera forma normau, qu’en era se l’indicaue que li calie presentar-se aqueth madeish dia, tàs nau e mieja, en comissariat deth districte.
WEB-CRIM-E-CASTIG	Non è arren a veir damb era policia, e me cite precisaments aué.
WEB-CRIM-E-CASTIG	Anaue a ajulhar-se entà pregar, mès, en sòrta de hè’c, se metec a arrir.
WEB-CRIM-E-CASTIG	Non se n’arrie des prècs, senon d’eth madeish.
WEB-CRIM-E-CASTIG	Comencèc a vestir-se ara prèssa.
WEB-CRIM-E-CASTIG	E se didec immediataments:
WEB-CRIM-E-CASTIG	A penes s’auec metut eth michon sagnós, se lo treiguec damb un gèst d’orror e inquietud.
WEB-CRIM-E-CASTIG	Mès de seguit s’en brembèc de qué non n’auie cap aute, e se lo tornèc a méter, en tot meter-se a arrir de nauèth.
WEB-CRIM-E-CASTIG	Aquerò non son que prejudicis.
WEB-CRIM-E-CASTIG	Ça que la, tremolaue de cap a pès.
WEB-CRIM-E-CASTIG	Lèu passèc dera ilaritat ara desesperacion.
WEB-CRIM-E-CASTIG	Es cames li tremolauen.
WEB-CRIM-E-CASTIG	De pòur?, gasulhèc.
WEB-CRIM-E-CASTIG	Tot li hège torns; auie mau de cap per çò dera fèbre.
WEB-CRIM-E-CASTIG	Me vòlen atrèir, agarrar-me de ressabuda, pensèc tant que se filaue entara escala.
WEB-CRIM-E-CASTIG	Ja ena escala s’en brembèc de qué es jòies panades èren encara a on les auie botat, darrèr deth papèr desapegat e trincat dera paret dera cramba.
WEB-CRIM-E-CASTIG	S’arturèc un moment, mès qu’ère tau era desesperacion que lo dominaue, era sua desesperacion, tan cinica, tan prigonda, que hec un gèst d’impoténcia e seguic eth sòn camin.
WEB-CRIM-E-CASTIG	Eth calor ère tant insuportable coma enes dies anteriors.
WEB-CRIM-E-CASTIG	Hège temps que non auie queigut ua soleta gota d’aigua.
WEB-CRIM-E-CASTIG	Tostemp aqueth povàs, aqueri molons de caudea e de tòchos que metien trebucs en carrèr.
WEB-CRIM-E-CASTIG	E era flaira des botigues plies de lordèra, e des tauèrnes, e aqueth revolum de embriacs, quincalhièrs, coches de loguèr…
WEB-CRIM-E-CASTIG	Eth fòrt solei l’eishorbèc e li costèc vertige.
WEB-CRIM-E-CASTIG	Es uelhs li hègen mau enquiar extrèm de non poder daurir-les.
WEB-CRIM-E-CASTIG	Atau les passe enes dies de solei a toti es qu’an fèbre.
WEB-CRIM-E-CASTIG	En arribar ena cantoada deth carrèr qu’auie cuelhut eth dia anterior, dirigic ua guardada furtiua e angoishosa ara casa… e virèc de seguit es uelhs.
WEB-CRIM-E-CASTIG	Eth comissariat s’auie transferit en quatau estatge d’ua casa naua plaçada a uns tres cents mètres deth sòn lotjament.
WEB-CRIM-E-CASTIG	Raskolnikov auie vengut un còp en ancian locau dera policia, mès d’aquerò que hège ja fòrça temps.
WEB-CRIM-E-CASTIG	En trauessar ua pòrta vedec ara dreta ua escala, que per era baishaue un mujik damb un quadèrn ena man.
WEB-CRIM-E-CASTIG	E, encara que non n’ère segur d’aquerò, comencèc a pujar.
WEB-CRIM-E-CASTIG	Non volie preguntar ad arrés.
WEB-CRIM-E-CASTIG	Era escala, penenta e dura, regolejaue lordèra.
WEB-CRIM-E-CASTIG	Es codines des quate estatges dauen entada era e es sues pòrtes èren dubèrtes de land en land tot eth dia.
WEB-CRIM-E-CASTIG	Eth calor qu’ère estofant.
WEB-CRIM-E-CASTIG	Se vedien pujar e baishar ordenances damb es sòns dorsièrs jos eth braç, agents e tota sòrta d’individús d’ambdús sèxes qu’auien quauque ahèr en comissariat.
WEB-CRIM-E-CASTIG	Era pòrta des burèus ère dubèrta.
WEB-CRIM-E-CASTIG	Raskolnikov entrèc e s’arturèc ena avantcramba, a on i auie diuèrsi mujiks.
WEB-CRIM-E-CASTIG	Eth calor ère aquiu tant insuportable coma ena escala.
WEB-CRIM-E-CASTIG	Ath delà, eth locau ère recent pintat e exalaue ua flaira que costaue nausèes.
WEB-CRIM-E-CASTIG	Dempús d’auer demorat un moment, eth joen passèc ena pèça pròcha.
WEB-CRIM-E-CASTIG	Totes es crambes èren petites e de baish tet.
WEB-CRIM-E-CASTIG	Era impaciéncia l’empachaue seguir demorant e lo possaue a auançar.
WEB-CRIM-E-CASTIG	Arrés li hège era mendre atencion.
WEB-CRIM-E-CASTIG	Toti auien un aspècte estranh.
WEB-CRIM-E-CASTIG	Raskolnikov se dirigc a un d’eri.
WEB-CRIM-E-CASTIG	Se qué vòs?
WEB-CRIM-E-CASTIG	Eth joen li mostrèc era citacion.
WEB-CRIM-E-CASTIG	Ès estudiant?, preguntèc un aute, dempús d’auer hèt ua lucada en papèr.
WEB-CRIM-E-CASTIG	Òc, estudiaua.
WEB-CRIM-E-CASTIG	Er escriveire lo guardèc sense cap d’interès.
WEB-CRIM-E-CASTIG	Qu’ère un òme de peus embolhadi e guardada vaga.
WEB-CRIM-E-CASTIG	Que semblaue dominat per ua idia fixa.
WEB-CRIM-E-CASTIG	Tot que l’ei parièr”, pensèc Raskolnikov.
WEB-CRIM-E-CASTIG	Raskolnikov se filèc entada era.
WEB-CRIM-E-CASTIG	Aguesta pèça, era quatau, ère somaments redusida e ère plia de gent.
WEB-CRIM-E-CASTIG	Es persones que i auie en era anauen un shinhau mès ben jargades qu’es qu’eth joen acabaue de veir.
WEB-CRIM-E-CASTIG	Entre eres i auie dues hemnes.
WEB-CRIM-E-CASTIG	Ua amiaue dòu e vestie praubaments.
WEB-CRIM-E-CASTIG	Qu’ère seiguda dauant deth secretari e escriuie çò qu’eth dictaue.
WEB-CRIM-E-CASTIG	Era auta ère de formes amonedades e cara rogida.
WEB-CRIM-E-CASTIG	Vestie ricaments e amiaue en pièch un floron de grana mida.
WEB-CRIM-E-CASTIG	Qu’ère a despart e semblaue demorar quauquarren.
WEB-CRIM-E-CASTIG	Raskolnikov presentèc eth papèr ath secretari.
WEB-CRIM-E-CASTIG	Aguest li hec ua uelhada e didec:
WEB-CRIM-E-CASTIG	Demoratz!
WEB-CRIM-E-CASTIG	Dempús seguic dictant ara dauna endolada.
WEB-CRIM-E-CASTIG	Eth joen alendèc.
WEB-CRIM-E-CASTIG	E s’anèc remetent de man en man.
WEB-CRIM-E-CASTIG	Dempús pensèc: “eth mendre maladobat, era mendre imprudéncia que me pòt pèrder…
WEB-CRIM-E-CASTIG	Qu’ei domatge que non circule mès aire per aciu.
WEB-CRIM-E-CASTIG	Un s’estofe.
WEB-CRIM-E-CASTIG	Sentie un prigond malèster e cranhie non poder vencer-lo.
WEB-CRIM-E-CASTIG	Sajaue tachar eth sòn pensament en questions indiferentes, mès non ac artenhie.
WEB-CRIM-E-CASTIG	Totun eth secretari l’interessaue viuaments.
WEB-CRIM-E-CASTIG	Se tenguec a estudiar era sua fesomia.
WEB-CRIM-E-CASTIG	Qu’ère un joen d’uns vint-e-dus ans, mès eth sòn ròstre, malenconic e plen de movilitat, lo hège aparéisher mens joen.
WEB-CRIM-E-CASTIG	Anaue jargat ara darrèra mòda.
WEB-CRIM-E-CASTIG	Ua rega qu’ère ua òbra d’art dividie en dus es sòns peus, ludents de cosmetic.
WEB-CRIM-E-CASTIG	Es sòns dits, blancs e perfèctaments suenhats, èren cargadi d’anèths.
WEB-CRIM-E-CASTIG	En sòn justet penjauen diuèrses cadies d’aur.
WEB-CRIM-E-CASTIG	Damb gran assopliment, escambièc quauques paraules en francés damb un estrangèr que se trapaue ath sòn costat.
WEB-CRIM-E-CASTIG	Seiguetz, Loïsa Ivanovna, didec dempús ara gròssa, rogida e ricament jargada senhora, que s’estaue de pès, coma se non gausèsse sèir-se, encara qu’auie ua cagira ath costat.
WEB-CRIM-E-CASTIG	Ich danke, responec Loïsa Ivanovna en votz baisha.
WEB-CRIM-E-CASTIG	Se seiguec damb un heregament de sedes.
WEB-CRIM-E-CASTIG	Eth sòn vestit, blu palle, ornat de blanques denteles, se holèc ar entorn d’era coma un glòb e auplic lèu era mitat dera pèça, ath còp qu’un esquist perhum s’espargie pera cramba.
WEB-CRIM-E-CASTIG	Mès era semblaue avergonhada d’ocupar tant d’espaci e flairar tan ben.
WEB-CRIM-E-CASTIG	Arrie damb ua expression de temor e timiditat e daue mòstres d’intranquillitat.
WEB-CRIM-E-CASTIG	Fin finau, era dauna endolada se lheuèc, acabat er ahèr que l’auie hèt a vier aciu.
WEB-CRIM-E-CASTIG	En aqueth moment entrèc rambolhosaments un oficiau, damb mina decidida e botjant es espatles en cada pas.
WEB-CRIM-E-CASTIG	Lancèc sus era taula era sua casqueta, ornada damb ua cocarda, e se seiguec en un fautulh.
WEB-CRIM-E-CASTIG	Era dauna luxuosaments jargada s’esdeguec a lheuar-se a penes lo vedec, e comencèc a saludar-lo damb un ardor extraordinari, e encara qu’eth non ne hèc cabau, era non gausèc tornar a sèir-se ena sua preséncia.
WEB-CRIM-E-CASTIG	Aguest personatge qu’ère er ajudant deth comissari de policia.
WEB-CRIM-E-CASTIG	Ludie ues granes mostaches roienques que subergessien orizontauments pes dus costats dera cara.
WEB-CRIM-E-CASTIG	Es sòns traits, extremadaments fini, sonque exprimien un cèrt descarament.
WEB-CRIM-E-CASTIG	Guardèc a Raskolnikov d’arreuelh e autanplan damb ua espècia d’indignacion.
WEB-CRIM-E-CASTIG	Eth sòn aspècte qu’ère, per çò d’aute, miserable, mès era sua actitud non auie arren de modèsta.
WEB-CRIM-E-CASTIG	Raskolnikov cometec era imprudéncia de tier damb tanta gausaria aquera guardada, qu’eth foncionari se sentec ofensat.
WEB-CRIM-E-CASTIG	Qu’è vengut pr’amor que m’an cridat, repliquèc Raskolnikov.
WEB-CRIM-E-CASTIG	Qu’ei aguest estudiant que se li reclame eth pagament d’un deute, s’esdeguèc a díder eth secretari, en tot lheuar eth cap des sòns papèrs.
WEB-CRIM-E-CASTIG	Aciu que i é, e presentèc un quadèrn a Raskolnikov, en tot senhalar-li çò que li calie liéger.
WEB-CRIM-E-CASTIG	Quin deute?, pensèc Raskolnikov.
WEB-CRIM-E-CASTIG	S’estrementic d’alegria.
WEB-CRIM-E-CASTIG	De ressabuda experimentèc un aleugeriment immens, indicible, un benèster inefable.
WEB-CRIM-E-CASTIG	Mès a quina ora vos an dit que venguéssetz?, li cridèc er ajudant, qu’era sua mala encolia anaue aumentant.
WEB-CRIM-E-CASTIG	Vos an citat tàs nau e mieja, e ja son mès des onze.
WEB-CRIM-E-CASTIG	Non m’an autrejat era citacion enquia hè un quart d’ora, repliquèc Raskolnikov en votz non mens nauta.
WEB-CRIM-E-CASTIG	Que s’auie apoderat d’eth ua colèra sobta e s’autrejaue ada era damb un cèrt plasèr.
WEB-CRIM-E-CASTIG	Pro que è hèt en vier malaut e damb fèbre!
WEB-CRIM-E-CASTIG	Non cridetz, non cridetz!
WEB-CRIM-E-CASTIG	Jo non cridi; que sò en tot parlar com cau.
WEB-CRIM-E-CASTIG	Vos ètz eth que cride.
WEB-CRIM-E-CASTIG	Sò estudiant non è per qué tolerar que me parletz en aguest ton.
WEB-CRIM-E-CASTIG	Aguesta responsa irritèc de tau sòrta ar oficiau, que non podec respóner de seguit: solet sons inarticulats gesseren des sòns contrèts pòts.
WEB-CRIM-E-CASTIG	Dempús sautèc deth sòn sèti.
WEB-CRIM-E-CASTIG	Silenci!
WEB-CRIM-E-CASTIG	Qu’ètz en comissariat!
WEB-CRIM-E-CASTIG	Aciu non s’admeten insoléncies.
WEB-CRIM-E-CASTIG	Tanben vos ètz en comissariat!, repliquèc Raskolnikov, e, non content de proferir aguesti crits, ètz en tot humar, çò qu’ei ua manca de respècte entà toti nosati.
WEB-CRIM-E-CASTIG	En prononciar aguestes paraules experimentaue un plasèr indescriptible.
WEB-CRIM-E-CASTIG	Eth secretari presenciaue era scèna damb un arridolet.
WEB-CRIM-E-CASTIG	Er afogat ajudant semblèc dobtar pendent un moment.
WEB-CRIM-E-CASTIG	Aquerò non hè entà vos!, responec fin finau damb afectadi crits.
WEB-CRIM-E-CASTIG	Çò qu’auetz de hèr ei prestar era declaracion que se vos demane.
WEB-CRIM-E-CASTIG	Mostratz-me eth document, Alexandre Grigorevitch.
WEB-CRIM-E-CASTIG	Que s’a presentat ua denoncia contra vos.
WEB-CRIM-E-CASTIG	Vos, non pagatz es vòsti deutes!
WEB-CRIM-E-CASTIG	Qu’ètz un bon audèth!
WEB-CRIM-E-CASTIG	Mès Raskolnikov ja non l’escotaue: s’auie apoderat avidaments deth papèr e sajaue, damb visibla impaciéncia, trapar era clau der enigma.
WEB-CRIM-E-CASTIG	Mès, se qué ei aquerò?, preguntèc ath secretari.
WEB-CRIM-E-CASTIG	Un efècte comerciau qu’eth sòn pagament vos reclamen.
WEB-CRIM-E-CASTIG	Vos cau autrejar er impòrt deth deute, mès es despenes, era multa, eca, o declarar per escrit en quina data ac poiratz hèr.
WEB-CRIM-E-CASTIG	Ath còp, vos calerà comprometer-vos a non gésser dera ciutat, e tanben a non véner ne empenhar arren de çò qu’auetz, enquia qu’ajatz pagat eth vòste deute.
WEB-CRIM-E-CASTIG	Eth vòste creditor, ça que la, a tota era libertat entà botar en venda es vòsti bens e demanar era aplicación dera lei.
WEB-CRIM-E-CASTIG	Mès se jo non li deui arren ad arrés!
WEB-CRIM-E-CASTIG	Aguest punt que non mos tanh a nosati.
WEB-CRIM-E-CASTIG	A nosati mos an remetut un efècte protestat de cent quinze robles, signat per vos hè nau mesi en per dera senhora Zarnitzine, veuda d’un assessor escolar, efècte qu’aguesta senhora a enviat ath conselhèr Tchevarov en pagament d’un compde.
WEB-CRIM-E-CASTIG	E plan per aquerò, nosati vos auem citat pr’amor de cuelher-vos declaracion.
WEB-CRIM-E-CASTIG	Mès s’aguesta senhora ei era mia patrona!
WEB-CRIM-E-CASTIG	E qué se passe!
WEB-CRIM-E-CASTIG	Eth secretari lo guardaue damb un arridolet de superioritat e indulgéncia, coma a un novici que comence apréner ath sòn compde çò que signifique èster deutor.
WEB-CRIM-E-CASTIG	Mès, qué l’importauen en aqueth moment a Raskolnikov es reclamacions dera sua patrona?
WEB-CRIM-E-CASTIG	S’ac valie que s’enquimerèsse per semblable ahèr?
WEB-CRIM-E-CASTIG	Tot eth sòn èsser ère plen de felicitat de senter-se sauvat, d’auer-se desliurat deth temor que hège uns instants lo cuelhie.
WEB-CRIM-E-CASTIG	De moment, auie hèt enlà dera sua ment era analisi dera sua situacion, totes es preocupacions e previsions temeroses.
WEB-CRIM-E-CASTIG	Que siguec un moment d’alegria absoluda, bestiau.
WEB-CRIM-E-CASTIG	Mès, en un virament de uelhs, se produsic ua tormenta en burèu.
WEB-CRIM-E-CASTIG	Er ajudant deth comissari, encara jos es efèctes dera ofensa que venguie de patir e desirós de resvenjar- se, comencèc ara imprevista a botar de naut en baish ara dauna deth luxuós vestit, que, dès que l’auie vist entrar, non deishaue de guardar-lo damb un arridolet estupid.
WEB-CRIM-E-CASTIG	E tu, briganta, li cridèc damb totes es sues fòrces, dempús de verificar qu’era senhora de dòu se n’auie anat ja, qué s’a passat ena tua casa aguesta net?
WEB-CRIM-E-CASTIG	Didetz- me, qué s’a passat?
WEB-CRIM-E-CASTIG	Auetz desvelhat a toti es vesins damb es vòsti crits, es vòstes arridalhades e es vòstes monines.
WEB-CRIM-E-CASTIG	Per çò que semble, t’as entestat en vier ena preson.
WEB-CRIM-E-CASTIG	T’ac è avertit aumens dètz còps.
WEB-CRIM-E-CASTIG	Eth pròplèu viatge t’ac diderè de ua auta manèra.
WEB-CRIM-E-CASTIG	Que non ne hès cabau!
WEB-CRIM-E-CASTIG	Qu’ès ua gaudimèla incorregibla!
WEB-CRIM-E-CASTIG	Raskolnikov se quedèc tant estonat en veir tractar d’aquera manèra ara eleganta senhora, que li queiguec eth papèr qu’auie ena sua man.
WEB-CRIM-E-CASTIG	Totun, non se tardèc a compréner eth per qué de tot aquerò, e era causa li semblèc plan divertida.
WEB-CRIM-E-CASTIG	A compdar d’aguest moment escotèc damb interès e hènt esfòrci entà contier er arrir.
WEB-CRIM-E-CASTIG	Era sua tension nerviosa qu’ère extraordinària.
WEB-CRIM-E-CASTIG	Plan, plan, Ilia Petrovitch…, comencèc a díder eth secretari, mès de seguit se n’encuedèc de qué era sua intervencion serie inutila: sabie per experiéncia que quan er impetuós oficiau s’enventie, non i auie cap manèra d’arturar-lo.
WEB-CRIM-E-CASTIG	Per çò dera beròia dauna, era tempèsta que s’auie produsit sus era comencèc a hèr-la tremolar, mès, causa estranha, a mida qu’es insults anauen queiguent sus eth sòn cap, era sua cara se mostraue mès amabla, e mès encantadora era arridalha que li dirigie ar oficiau.
WEB-CRIM-E-CASTIG	Multiplicaue es reverències e demoraue impacienta eth moment qu’eth sòn censor li permetesse parlar.
WEB-CRIM-E-CASTIG	Ena mia casa non i a escandals ne garrolhes, senhor capitan, s’esdeguèc a díder tan lèu coma li siguec possible (parlaue eth rus aisidaments, mès damb mercat accent aleman).
WEB-CRIM-E-CASTIG	Ne eth mendre escandal (era didie “echcandals”)…
WEB-CRIM-E-CASTIG	Eth venguec damb ua peta formidabla e encara demanèc tres botelhes (era alemana didie “potelhes”).
WEB-CRIM-E-CASTIG	Dempús, lheuèc es cames e comencèc a tocar eth piano damb es pès, causa qu’ei dehòra de lòc en ua casa seriosa coma era mia.
WEB-CRIM-E-CASTIG	E acabèc trincant eth piano, causa que non me semble bric ben.
WEB-CRIM-E-CASTIG	Atau l’ac didí, e eth cuelhec era botelha e comencèc a fóter còps de botelha a dreta e quèrra.
WEB-CRIM-E-CASTIG	Alavetz cridè ath portièr, e quan Karl arribèc, eth venguec entà Karl e li fotèc un còp de punh en un uelh.
WEB-CRIM-E-CASTIG	Tanben recebec Enriqueta.
WEB-CRIM-E-CASTIG	Per çò de jo, me fotèc cinc boetades.
WEB-CRIM-E-CASTIG	Comprenetz, senhor capitan?
WEB-CRIM-E-CASTIG	Se metec a hèr eth porcèth ena hièstra!
WEB-CRIM-E-CASTIG	Alavetz, Karl, comencèc a tirassar-lo des pelhes deth frac pr’amor de hèr-lo enlà dera hièstra e…, vos ac cohèssi, senhor capitan…, li quedèc un tròç de pelha ena man.
WEB-CRIM-E-CASTIG	Alavetz comencèc a cridar dident que man mouss pagar-li quinze robles d’indemnizacion, e jo, senhor capitan, l’autregè cinc robles per sies Rock.
WEB-CRIM-E-CASTIG	Coma vedetz, non ei un client desirable.
WEB-CRIM-E-CASTIG	Vos balhi era mia paraula, senhor capitan, de qué tot eth rambalh lo formèc eth.
WEB-CRIM-E-CASTIG	E, ath delà, me menacèc de condar enes jornaus tota era istòria dera mia vida.
WEB-CRIM-E-CASTIG	Alavetz, ei escrivan?
WEB-CRIM-E-CASTIG	Plan plan; sè-te.
WEB-CRIM-E-CASTIG	Ja t’è dit mil viatges…
WEB-CRIM-E-CASTIG	Ilia Petrovitch…, repetic eth secretari, damb accent significatiu.
WEB-CRIM-E-CASTIG	Er ajudant deth comissari li tachèc ua rapida guardada e vedec que botjaue leugèraments eth cap.
WEB-CRIM-E-CASTIG	En fin, era mia respectabla Loïsa Ivanovna, seguic er oficiau, vaquí era mia darrèra paraula per çò que hè a tu.
WEB-CRIM-E-CASTIG	Se se passe un nau escandal ena tua digna casa, te harè embarrar, coma didetz es dera tua nòbla classa.
WEB-CRIM-E-CASTIG	Ac as entenut…?
WEB-CRIM-E-CASTIG	Atau, donc, er escrivan, eth literat, acceptèc cinc robles pera sua pelha ena tua digna casa?
WEB-CRIM-E-CASTIG	Òsca pes escrivans!, dirigic a Raskolnikov ua guardada mespredosa.
WEB-CRIM-E-CASTIG	Hè dus dies, un senhor literat mingèc en ua tauèrna e volec non pagar.
WEB-CRIM-E-CASTIG	Li didec ath tauernèr que lo compensarie parlant d’eth ena sua pròplèu satira.
WEB-CRIM-E-CASTIG	E tanben, hè pòc, en un vaisheth d’esvagament, un aute escrivan escarnissèc grossièraments ara respectabla familha, mair e hilha, d’un conselhèr d’Estat.
WEB-CRIM-E-CASTIG	E a un aute lo hèren enlà a còps de pè d’ua pastissaria.
WEB-CRIM-E-CASTIG	Atau son aguesti escrivans, aguesti estudiants, aguesti blagaires…
WEB-CRIM-E-CASTIG	En fin.
WEB-CRIM-E-CASTIG	Loísa Ivanovna, que ja te’n pòs anar.
WEB-CRIM-E-CASTIG	Mès tie compde, pr’amor que non te deisharè de uelh.
WEB-CRIM-E-CASTIG	Ac entenes?
WEB-CRIM-E-CASTIG	Loïsa Ivanovna comencèc a saludar a dreta e quèrra afogadaments, e atau, hènt reveréncies, hèc repè enquiara pòrta.
WEB-CRIM-E-CASTIG	Aquiu estramunquèc damb un galhard oficiau, de cara franca e simpatica, enquadrada per dues supèrbies pursères, espesses e ròies.
WEB-CRIM-E-CASTIG	Qu’ère eth comissari en persona: Nikodim Fomitch.
WEB-CRIM-E-CASTIG	En veder-lo, Loïsa Ivanovna se pressèc a inclinar-se per darrèr còp, enquia lèu tocar eth solèr, e gessec deth burèu damb pas brac e alègre.
WEB-CRIM-E-CASTIG	Qu’ès eth pericle, eth tron, eth relampit, era tromba, er auracan, didec eth comissari en tot dirigir-se amistosaments ath sòn ajudant.
WEB-CRIM-E-CASTIG	T’an botat nerviós e tu t’as deishat amiar des nèrvis.
WEB-CRIM-E-CASTIG	Dera escala estant qu’ac è entenut tot.
WEB-CRIM-E-CASTIG	Ne sò solide fòrça, repliquèc en ton indiferent Ilia Petrovitch en tot hèr-se a vier es papèrs en ua auta taula, damb eth sòn caracteristic botjament des espatles.
WEB-CRIM-E-CASTIG	Jutjatz vos madeish.
WEB-CRIM-E-CASTIG	Aguest senhor escrivan, mielhor dit, estudiant, ei a díder ancian estudian, non pague es sòns deutes, signe reconeishences de deute e se remís a deishar era cramba qu'a logada.
WEB-CRIM-E-CASTIG	Eth, que solet comet vilanies!
WEB-CRIM-E-CASTIG	Aciu que l’auetz.
WEB-CRIM-E-CASTIG	Guardatz-lo; guardatz quin aspècte mès respectable qu’amie.
WEB-CRIM-E-CASTIG	Era praubetat non ei un vici, estimat amic mèn, responec eth comissari.
WEB-CRIM-E-CASTIG	Toti mo’n sabem de qué ès inflamable coma era povora.
WEB-CRIM-E-CASTIG	Quauquarren en sòn anament t’aurà ofensat e non t’as pogut tier.
WEB-CRIM-E-CASTIG	E vos tanpòc, ahigec en tot dirigir- se amablaments a Raskolnikov.
WEB-CRIM-E-CASTIG	Mès vos que non lo coneishetz.
WEB-CRIM-E-CASTIG	Ei un òme excellent, credetz-me, encara qu’explossiu coma era povora.
WEB-CRIM-E-CASTIG	Òc, ua vertadèra povora: s’alugue, s’inflame, uscle e s’a acabat: alavetz sonque rèste un còr d’aur.
WEB-CRIM-E-CASTIG	Raskolnikov experimentèc de pic eth desir de díder a toti quauquarren desagradiu.
WEB-CRIM-E-CASTIG	Escotatz-me, capitan, didec damb eth màger assopliment, en tot dirigir-se ath comissari.
WEB-CRIM-E-CASTIG	Metetz-vos en mèn lòc.
WEB-CRIM-E-CASTIG	Que sò prèst a presentar-vos es mies desencuses s’ei que vos aja ofensat en quauquarren, mès guardatz: sò un estudiant praube e malaut, aclapat pera misèria, atau ac didec: “aclapat”.
WEB-CRIM-E-CASTIG	Me calèc deishar era universitat, donques que non podia atier es mèns besonhs.
WEB-CRIM-E-CASTIG	Mès è de recéber sòs: me les manaràn era mia mair e era mia fraia, que demoren en districte de…
WEB-CRIM-E-CASTIG	Alavetz pagarè.
WEB-CRIM-E-CASTIG	Era mia patrona qu’ei ua brava hemna, mès ei tant emmaliciada en veir qu’è perdut es alumnes qu’auia e que non li pagui de hè quate mesi, que ne tansevolh me balhe era mia racion de minjar.
WEB-CRIM-E-CASTIG	Per çò dera sua reclamacion, non la compreni.
WEB-CRIM-E-CASTIG	M’exigís que li paga de seguit.
WEB-CRIM-E-CASTIG	Dilhèu ac posqui hèr?
WEB-CRIM-E-CASTIG	Jutjatz vosati madeishi.
WEB-CRIM-E-CASTIG	Tot aquerò non hè damb nosati, tornèc a díder eth secretari.
WEB-CRIM-E-CASTIG	Permetetz-me, permetetz-me.
WEB-CRIM-E-CASTIG	Raskolnikov seguie dirigint-se ath comissari e non ath secretari.
WEB-CRIM-E-CASTIG	Tanben sajaue de tirar era atencion d’Ilia Petrovitch, que, hènt a veir ua actitud menspredosa, sajaue demostrar que non l’escotaue, senon qu’ère calat en examen des sòns papèrs.
WEB-CRIM-E-CASTIG	Permetetz-me explicar-vos que hè tres ans, dès qu’arribè dera mia província, sò òste d’aguesta senhora, e qu’ara prumeria… non me cau amagà’c… , ara prumeria li prometí maridar-me damb era sua hilha.
WEB-CRIM-E-CASTIG	Que siguec ua promesa simplaments verbau.
WEB-CRIM-E-CASTIG	Jo non n’èra encamardat, mès era gojata non me desagradaue…
WEB-CRIM-E-CASTIG	Jo qu’èra alavetz massa joen…
WEB-CRIM-E-CASTIG	Era mia patrona me dauric un ample credit, e comencé a amiar ua vida…
WEB-CRIM-E-CASTIG	Que non auia eth cap guaire senat.
WEB-CRIM-E-CASTIG	Arrés vos a demanat que condetz aguesti detalhs intims, senhor, l’interrompec secaments Ilia Petrovitch, damb ua satisfaccion mau dissimulada.
WEB-CRIM-E-CASTIG	Ath delà, non auem temps entà escotar-les.
WEB-CRIM-E-CASTIG	Entà Raskolnikov siguec plan dificil seguir parlant, mès ac hec afogadaments.
WEB-CRIM-E-CASTIG	Permetetz-me, permetetz-me explicar, solet a grani traits, com a arribat tot aquerò, encara que siga d’acòrd damb vosati qu’es mies paraules son en bades…
WEB-CRIM-E-CASTIG	Hè un an moric deth tifus era gojata e jo seguí ostajant-me ena casa dera senhora Zarnitzine.
WEB-CRIM-E-CASTIG	E quan era patrona se cambièc ena casa a on s’està ara, me didec amistosaments qu’auie tota era confiança en jo; mès que desirarie que signèssa un reconeishement de deute de cent quinze robles, quantitat que, sivans es mèns calculs, li deuia…
WEB-CRIM-E-CASTIG	Permetetz-me…
WEB-CRIM-E-CASTIG	Era m’assegurèc que, un còp en possession deth document, seguirie autrejant-me un credit illimitat e que jamès, jamès… repetisqui es sues paraules…, meterie eth reconeishement de deute en circulacion.
WEB-CRIM-E-CASTIG	E ara que non è leçons ne sòs entà minjar, m’exigís que li paga…
WEB-CRIM-E-CASTIG	Qu’ei inexplicable.
WEB-CRIM-E-CASTIG	Aguesti detalhs patetics non mos interèssen, senhor, didec Ilia Petrovitch damb ruda claretat.
WEB-CRIM-E-CASTIG	Vos sonque auetz de prestar era declaracion e signar eth compromís escrit que se vos exigís.
WEB-CRIM-E-CASTIG	Era istòria des vòsti amors e totes aguestes tragèdies e lòcs comuns non mos interèssen en absolut.
WEB-CRIM-E-CASTIG	Semblaue un shinhau avergonhat.
WEB-CRIM-E-CASTIG	Escriuetz vos, didec eth secretari a Raskolnikov.
WEB-CRIM-E-CASTIG	Qué me cau escríuer?, preguntèc aspraments eth denonciat.
WEB-CRIM-E-CASTIG	Çò que jo vos dicta.
WEB-CRIM-E-CASTIG	Raskolnikov credec avertir qu’eth joen secretari se mostraue mès menspredós damb eth, dempús dera sua confession; mès, causa estranha, ada eth ja non l’importauen es judicis sus era sua persona des auti.
WEB-CRIM-E-CASTIG	Aguest cambi d’actitud s’auie costat en Raskolnikov en un virament de uelhs, de ressabuda.
WEB-CRIM-E-CASTIG	S’auesse reflexionat, sonque ua menuta, s’aurie estonat, plan, tau qu’ac auie hèt damb aqueri foncionaris, qu’auie obligat autanplan a escotar es sues confidéncies.
WEB-CRIM-E-CASTIG	A qué ère degut eth sòn nau e brusc cambi d’animositat.
WEB-CRIM-E-CASTIG	S’en aqueth momet siguesse era cramba plia, non d’emplegats dera policia, senon des sòns amics mès intims, non aurie sabut se qué dider-les, non aurie trapat ua soleta paraula sincèra e amistosa en gran uet que s’auie hèt ena sua amna.
WEB-CRIM-E-CASTIG	L’auie penetrat ua lugubra impression d’infinit e de terrible isolament.
WEB-CRIM-E-CASTIG	Non ère era vergonha d’auer-se autrejat a tant efusiues confidéncies dauant d’Ilia Petrovitch, ne era actitud vantariosa e trionfanta der oficiau, çò qu’auie costat semblable revolucion ena sua animositat.
WEB-CRIM-E-CASTIG	Qué l’importaue ja era sua baishesa!
WEB-CRIM-E-CASTIG	Qué l’importauen es arrogàncies, es oficiaus, es alemanes, es diligéncies, es comissariats…!
WEB-CRIM-E-CASTIG	Encara que l’auessen condemnat a morir en fogairon, non s’aurie immutat.
WEB-CRIM-E-CASTIG	Encara mès: a penes aurie escotat era sentència.
WEB-CRIM-E-CASTIG	Quauquarren nau, jamès sentut e que non aurie sabut definir, s’auie costat en sòn interior.
WEB-CRIM-E-CASTIG	Comprenie, sentie damb tota era fòrça deth morir que ja non poirie parlar sincèraments damb arrés, hèr cap confidéncia, non sonque as emplegats deth comissariat, senon ne tansevolh as sòns parents mès pròches: a sa mair, ara sua fraia…
WEB-CRIM-E-CASTIG	Jamès auie experimentat ua sensacion tant estranha e tan crudèu, e eth hèt de qué eth se n’encuedèsse de qué non se tractaue d’un sentiment rasonat, senon d’ua sensacion, era mès espaventosa e torturanta qu’auie auut ena sua vida, aumentaue eth sòn torment.
WEB-CRIM-E-CASTIG	Eth secretari deth comissariat comencèc a dictar-li era formula de declaracion tenguda en taus casi.
WEB-CRIM-E-CASTIG	Qué vos passe qu’a penes podetz escríuer?
WEB-CRIM-E-CASTIG	Ètz malaut?
WEB-CRIM-E-CASTIG	Que me rome eth cap…
WEB-CRIM-E-CASTIG	Seguitz.
WEB-CRIM-E-CASTIG	Que ja està.
WEB-CRIM-E-CASTIG	Podetz signar.
WEB-CRIM-E-CASTIG	Eth secretari cuelhec era huelha des mans de Raskolnikov e se virèc entàs que demorauen.
WEB-CRIM-E-CASTIG	Raskolnikov autregèc era pluma, mès, en sòrta de lheuar-se, apuèc es codes ena taula e calèc eth cap entre es mans.
WEB-CRIM-E-CASTIG	Qu’auie era sensacion de qué li barrinauen eth cervèth.
WEB-CRIM-E-CASTIG	De pic l’escometèc un pensament incomprensible: lheuar-se, apressar-se ath comissari e explicar-li peth menut er episòdi dera vielha; dempús hèr-lo-se a vier ena sua cramba e mostrar-li es jòies amagades darrèr deth papèr dera paret.
WEB-CRIM-E-CASTIG	Tan fòrt siguec aguest impuls que se lheuèc prèst a amiar a tèrme eth sòn propòsit, mès de seguit se didec: “Non serà mielhor qu’ac pensa un shinhau, encara que sigue ua menuta…?
WEB-CRIM-E-CASTIG	Mès, s’arturèc a sec e quedèc clauat en solèr.
WEB-CRIM-E-CASTIG	Eth comissari parlaue afogadaments damb Ilia Petrovitch.
WEB-CRIM-E-CASTIG	Raskolnikov l’entenec díder:
WEB-CRIM-E-CASTIG	Qu’ei absurd.
WEB-CRIM-E-CASTIG	Mos calerà meter-les en libertat as dus.
WEB-CRIM-E-CASTIG	Tot qu’ei contrari a semblabla acusacion.
WEB-CRIM-E-CASTIG	S’auessen cemetut eth crim, entà qué les calie anar a cercar ath portièr?
WEB-CRIM-E-CASTIG	Entà qué denonciar-se ada eri madeish?
WEB-CRIM-E-CASTIG	Entà desorientar?
WEB-CRIM-E-CASTIG	Non, qu’ei un ardit massa perilhós.
WEB-CRIM-E-CASTIG	Ath delà, a Pestriakov, er estudiant, lo vederen es dus portièrs e ua botiguèra dauant dera pòrta en moment qu’arribèc.
WEB-CRIM-E-CASTIG	Anaue acompanhat de tres amics que lo deishèren, mès qu’ena sua preséncia li preguntèc ath portièr en quin estatge s’estaue era vielha.
WEB-CRIM-E-CASTIG	Aurie hèt aguesta pregunta s’auesse vengut ena casa damb era intencion que se l’atribuís?
WEB-CRIM-E-CASTIG	Per çò de Koch, siguec mieja ora ena orfebraria der embaish abans de pujar ena casa dera vielha.
WEB-CRIM-E-CASTIG	Qu’èren exactaments es ueit mens quart quan pugèc.
WEB-CRIM-E-CASTIG	Reflexionem…
WEB-CRIM-E-CASTIG	Permetetz-me.
WEB-CRIM-E-CASTIG	Quina explicacion se pòt dar ara contradiccion qu’an incorrut?
WEB-CRIM-E-CASTIG	Afirmen que piquèren, qu’era pòrta ère barrada.
WEB-CRIM-E-CASTIG	Ça que la, tres menutes dempús, quan tornen a pujar damb eth portièr, era pòrta ei dubèrta.
WEB-CRIM-E-CASTIG	Aguesta qu’ei era question principau.
WEB-CRIM-E-CASTIG	Non i a dobte de qué er assassin ère en departament e auie passat eth barrolh.
WEB-CRIM-E-CASTIG	Solide que l’aurien agarrat se Koch non auesse cometut era pegaria d’abandonar era garda pr’amor de baishar a cercar ath sòn amic.
WEB-CRIM-E-CASTIG	Er assassin profitèc aguest moment entà esguitlar-se pera escala e hùger dauant des sòns nasi.
WEB-CRIM-E-CASTIG	Va a encargar que canten un Tedeum…
WEB-CRIM-E-CASTIG	E arrés a vist ar assassin?
WEB-CRIM-E-CASTIG	Aguesta casa qu’ei ua arca de Noé.
WEB-CRIM-E-CASTIG	Era causa non pòt èster mès clara, didec eth comissari, en un ton de conviccion.
WEB-CRIM-E-CASTIG	Tot çò de contrari, qu’ei fòrça escura, repetic Ilia Petrovitch.
WEB-CRIM-E-CASTIG	Raskolnikov cuelhec eth sòn chapèu e se filèc de cap ara pòrta.
WEB-CRIM-E-CASTIG	Mès non arribèc en era…
WEB-CRIM-E-CASTIG	Quan se remetec se vedec seigut en ua cagira.
WEB-CRIM-E-CASTIG	Quauquarrés lo tenguie peth costat dret.
WEB-CRIM-E-CASTIG	Ara sua quèrra, un aute òme l’aufrie un veire auriolenc plen d’un liquid dera madeisha color.
WEB-CRIM-E-CASTIG	Eth comissari, Nikodim Fomitch, de pè ath sòn dauant, lo guardaue fixaments.
WEB-CRIM-E-CASTIG	Raskolnikov se lheuèc.
WEB-CRIM-E-CASTIG	Qué vos a arribat?
WEB-CRIM-E-CASTIG	Ètz malaut?, li preguntèc eth comissari secaments.
WEB-CRIM-E-CASTIG	A penes podie sostier era pluma hè un moment, quan escriuie era sua declaracion, observèc eth secretari, en tot tornar-se a sèir e començar de nauèth a guardar es papèrs.
WEB-CRIM-E-CASTIG	Hè guaire temps qu’ètz malaut?, cridèc Ilia Petrovitch dera sua taula estant, a on tanben guardaue papèrs.
WEB-CRIM-E-CASTIG	Que s’auie apressat coma toti es auti a Raskolnikov e l’auie examinat pendent eth sòn estavaniment.
WEB-CRIM-E-CASTIG	Quan vedec que se remetie, s’esdeguèc a vier en sòn sèti.
WEB-CRIM-E-CASTIG	De delàger, gasulhèc Raskolnikov.
WEB-CRIM-E-CASTIG	Gesséretz ager?
WEB-CRIM-E-CASTIG	Enquia e tot malaut?
WEB-CRIM-E-CASTIG	A quina ora?
WEB-CRIM-E-CASTIG	De sèt a ueit.
WEB-CRIM-E-CASTIG	Permetetz-me que vos pregunte a on siguéretz.
WEB-CRIM-E-CASTIG	En carrèr.
WEB-CRIM-E-CASTIG	Vaquí ua responsa clara e brèu.
WEB-CRIM-E-CASTIG	Raskolnikov auie balhat aguesta responsa damb votz dura e entrebracada.
WEB-CRIM-E-CASTIG	Ère esblancossit coma ua tela.
WEB-CRIM-E-CASTIG	Es sòns grani uelhs, neri e ardents, non s’aclapauen dauant dera guardada d’Ilia Petrovitch.
WEB-CRIM-E-CASTIG	A penes se pòt tier de pès, e tu encara… comencèc a díder eth comissari.
WEB-CRIM-E-CASTIG	Non vos preocupetz, repliquèc Ilia Petrivitch damb accent enigmatic.
WEB-CRIM-E-CASTIG	Nikodim Fomitch anaue a díder quauquarren mès, mès era sua guardada se trapèc per edart damb era deth secretari, qu’ère tachada en eth, e aquerò siguec pro entà que carèsse.
WEB-CRIM-E-CASTIG	Se hec un silenci generau, sobte e estranh.
WEB-CRIM-E-CASTIG	Que ja non l’auem de besonh, didec ara fin Ilia Petrovitch.
WEB-CRIM-E-CASTIG	Vo’n podetz anar.
WEB-CRIM-E-CASTIG	Raskolnikov se n’anèc.
WEB-CRIM-E-CASTIG	A penes auec gessut, era convèrsa se reprenec entre es policièrs damb grana vivacitat.
WEB-CRIM-E-CASTIG	Era votz deth comissari s’entenie mès qu’es des sòns companhs.
WEB-CRIM-E-CASTIG	Semblaue hèr preguntes.
WEB-CRIM-E-CASTIG	Ja en carrèr, Raskolnikov reprenec complètaments era cauma.
WEB-CRIM-E-CASTIG	Be ne son de brigands!
WEB-CRIM-E-CASTIG	E eth terror que lo dominaue pòc abans s’apoderèc d’eth complètaments.
WEB-CRIM-E-CASTIG	Mès ena sua cramba tot qu’ère en orde e non i auie arrés.
WEB-CRIM-E-CASTIG	Nastasia non auie tocat arren.
WEB-CRIM-E-CASTIG	Correc entath cornèr, metec era man darrèr deth papèr, treiguec toti es objèctes e se les anèc botant enes sues pòches.
WEB-CRIM-E-CASTIG	En totau qu’èren ueit pèces: dues caishetes que contenguien plendengues o quauquarren semblable (non s’auie entretengut a guardà’c); quate petits estugs de marroquin; ua cadia de relòtge estropada en un tròç de papèr e un aute paquet parièr que, çampar, contenguie ua decoracion.
WEB-CRIM-E-CASTIG	Raskolnikov repartic tot aquerò enes sues pòches, sajant que non grossissen guaire, cuelhec tanben era borseta e gessec dera cramba, deishant era pòrta dubèrta de land en land.
WEB-CRIM-E-CASTIG	Auançaue damb pas brac seguit.
WEB-CRIM-E-CASTIG	Qu’ère alassat, mès sauvaue era luciditat mentau.
WEB-CRIM-E-CASTIG	Cranhie qu’era policia siguesse ja en tot cuélher mesures contra eth; qu’ath cap de mieja ora, o dilhèu un quart d’ora, aurie decidic seguir-lo.
WEB-CRIM-E-CASTIG	Plan per aquerò, li calie esdegar-se entà hèr desparéisher aqueri objèctes reveladors.
WEB-CRIM-E-CASTIG	Non auie de trantalhar en aguest prepaus tant que li restèsse eth mendre residú de fòrces e de sang hereda…
WEB-CRIM-E-CASTIG	Entà on anar?…
WEB-CRIM-E-CASTIG	Aguest punt qu’ère ja causa hèta.
WEB-CRIM-E-CASTIG	Ça que la, era execucion d’aguest plan presentaue granes dificultats.
WEB-CRIM-E-CASTIG	Pendent mès de mieja ora se limitèc a vagar peth cai deth canau, inspectant totes es escales qu’amiauen entath canau.
WEB-CRIM-E-CASTIG	En cap d’eres podie amiar a tèrme eth sòn prepaus.
WEB-CRIM-E-CASTIG	Aciu i auie un ruscadèr plen de hemnes, aquiu diuèrses barques amarrades ena aurèra.
WEB-CRIM-E-CASTIG	Ath delà, eth cai ère plen de passejaires.
WEB-CRIM-E-CASTIG	Podien veder-lo de pertot, e qui lo vedesse l’estranharie qu’un òme baishèsse es escales exprèssaments entà lançar ua causa ena aigua.
WEB-CRIM-E-CASTIG	A mès, es estugs podien quedar flotant, e alavetz toti les veirien.
WEB-CRIM-E-CASTIG	Çò de pejor ère qu’es persones que se crotzauen damb eth lo guardauen d’ua manèra especiau, coma se siguesse era soleta causa que les interessèsse.
WEB-CRIM-E-CASTIG	Fin finau pensèc que dilhèu serie mielhor dirigir-se entath Neva.
WEB-CRIM-E-CASTIG	Enes sòns caisi i auie mens gent.
WEB-CRIM-E-CASTIG	Aquiu cridarie mens era atencion, li serie mès aisit lançar es jòies e, detalh plan important, serie mès luenh deth sòn barri.
WEB-CRIM-E-CASTIG	Ara seguida se preguntèc, estonat, se per qué auie estat vagant pendent mieja ora, ansiós, per lòcs perilhosi, quan se l’aufrie ua solucion tan clara.
WEB-CRIM-E-CASTIG	Qu’auie perdut mieja ora sancera sajant de méter en practica un plan asenat bastit en un moment de lhocaria.
WEB-CRIM-E-CASTIG	Cada còp ère mès prèst a distrèir-se, era sua memòria trantalhaue, e eth se n’encuedaue.
WEB-CRIM-E-CASTIG	Li calie esdegar-se.
WEB-CRIM-E-CASTIG	Se filèc entath Neva pera avenguda V. Mès peth camin li venguec ua auta idia.
WEB-CRIM-E-CASTIG	Entà qué vier en Neva?
WEB-CRIM-E-CASTIG	Entà qué lançar es objèctes ena aigua?
WEB-CRIM-E-CASTIG	Non ère milhor anar en quinsevolh lòc luenhant, enes ièrles, pes exemple, cercar un lòc solitari en interior d’un bòsc e enterrar es causes ath pè d’un arbe, en tot anotar suenhosaments eth lòc a on se trapaue er amagader?
WEB-CRIM-E-CASTIG	Encara que s’en sabie de qué en aqueth moment ère incapable de rasonar logicaments, era idia li semblèc fòrça practica.
WEB-CRIM-E-CASTIG	Mès qu’ère escrit que non auie d’arribar enes ièrles.
WEB-CRIM-E-CASTIG	En desbocar ena plaça que i a ara fin dera avenguda V. vedec ara sua quèrra era entrada d’un gran pati protegit per nauti paredaus.
WEB-CRIM-E-CASTIG	Ara dreta i auie ua paret que semblaue que non s’auie pintat jamès e que pertanhie a ua casa de nautada considerabla.
WEB-CRIM-E-CASTIG	Ara quèrra, parallèla ara paret, corrie ua barralha de husta que penetraue de dret uns vint passi en pati e dempús se desviaue entara quèrra.
WEB-CRIM-E-CASTIG	Aguesta barralha limitaue un terren desèrt e caperat de materiaus.
WEB-CRIM-E-CASTIG	Ath hons deth pati i auie un cubèrt qu’eth sòn tet depassaue era nautada dera barralha.
WEB-CRIM-E-CASTIG	Aguest cubèrt deuie èster un talhèr de hustaria, de bastaria o quauquarren semblable.
WEB-CRIM-E-CASTIG	Tot eth solèr deth pati ère caperat d’un nere povàs de carbon.
WEB-CRIM-E-CASTIG	En veir que non i auie arrés, entrèc en pati.
WEB-CRIM-E-CASTIG	Apròp dera pòrta, dauant dera barralha, i auie un d’aguesti canalets que se sòlen veir enes edificis a on i a talhèrs.
WEB-CRIM-E-CASTIG	Ena barralha, sus eth canau, quauquarrés auie escrit damb greda e damb es fautes de costum: “Proivit èr aigües menores”.
WEB-CRIM-E-CASTIG	Plan que òc, Raskolnikov non pensaue cridar era atencion en tot arturar-se aquiu.
WEB-CRIM-E-CASTIG	Campèc de nauèth en totes es direccions e se metec era man ena pòcha.
WEB-CRIM-E-CASTIG	Mès en aguest moment vedec apròp deth mur exterior, entre era pòrta e eth petit canau, ua enòrma pèira sense trabalhar, que deuie pesar aumens trenta quilòs.
WEB-CRIM-E-CASTIG	Der aute costat deth mur, deth carrèr, arribaue un rumor de gent, tostemp abondiua en aqueth lòc.
WEB-CRIM-E-CASTIG	De dehòra estant arrés lo podie veir, se non siguesse que pistèsse en pati.
WEB-CRIM-E-CASTIG	Totun, aquerò se podie passar; per tant, li calie obrar ara prèssa.
WEB-CRIM-E-CASTIG	S’inclinèc sus era pèira, l’agarrèc damb es dues mans pera part de naut, arremassèc totes es sues fòrces e artenhec balhar-li eth torn.
WEB-CRIM-E-CASTIG	En solèr apareishec un clòt.
WEB-CRIM-E-CASTIG	Raskolnikov uedèc en eth tot çò qu’amiaue enes pòches.
WEB-CRIM-E-CASTIG	Era borseta siguec çò darrèr que metec.
WEB-CRIM-E-CASTIG	Solet eth hons deth clòt quedèc ocupat.
WEB-CRIM-E-CASTIG	Tornèc a rodar era pèira e aguesta demorèc en madeish lòc a on ère abans.
WEB-CRIM-E-CASTIG	Ara subergessie un shinhalet mès; mès Raskolnikov arrosseguèc enquia era un molon de tèrra damb eth pè e tot quedèc coma s’arrés s’auesse tocat.
WEB-CRIM-E-CASTIG	Gessec e se filèc de cap ara plaça.
WEB-CRIM-E-CASTIG	De nauèth ua alegria immensa, lèu insuportabla, s’apoderèc momentanèaments d’eth.
WEB-CRIM-E-CASTIG	Non auie quedat ne tralha.
WEB-CRIM-E-CASTIG	A qui se l’acodirà cercar dejós.
WEB-CRIM-E-CASTIG	Seguraments deu èster aquiu dès que se bastic era casa, e Diu sap se guaire temps s’estarà en aguest lòc encara.
WEB-CRIM-E-CASTIG	Ath delà, encara que se trapèssen es jòies, qui pensarie en jo?
WEB-CRIM-E-CASTIG	Tot s’a acabat.
WEB-CRIM-E-CASTIG	Qu’a despareishut enquia era darrèra pròva.” Se metec a arrir.
WEB-CRIM-E-CASTIG	Encara arrie quan trauessèc era plaça.
WEB-CRIM-E-CASTIG	Mès era sua ilaritat cessèc de pic quan arribèc en baloard a on dies abans auie trapat ara joeneta embriaga.
WEB-CRIM-E-CASTIG	Uns auti pensaments acodiren ena sua ment.
WEB-CRIM-E-CASTIG	L’espaurie era idia de passar dauant deth banc a on s’auie seigut a reflexionar quan se n’anèc era gojata.
WEB-CRIM-E-CASTIG	Eth madeish temor li hège a vier un possible nau encontre damb eth gendarme mostachut qu’auie autrejat vint kopeks.
WEB-CRIM-E-CASTIG	Seguic eth sòn camin lançant entà totes es direccions guardades encolerides e distrètes.
WEB-CRIM-E-CASTIG	Toti es sòns pensaments virauen ar entorn d’un solet punt, qu’era sua importància reconeishie.
WEB-CRIM-E-CASTIG	Se n’encuedaue perfèctaments de qué per prumèr viatge, de hège tres mesi, s’acaraue solet e dubèrtaments damb er ahèr.
WEB-CRIM-E-CASTIG	Eth vin qu’ei mestrat e me lo cau béuer.
WEB-CRIM-E-CASTIG	Qu’eth diable se hèsque a vier ara vielha e ara naua vida…!
WEB-CRIM-E-CASTIG	Be ne sò d’estupid en tot aquerò, Senhor!
WEB-CRIM-E-CASTIG	Guaires messorgues è dit aué!
WEB-CRIM-E-CASTIG	E guaires viletats è cometut!
WEB-CRIM-E-CASTIG	En quines miserables vulgaritats è queigut entà tirar-me era benvolença deth detestable Ilia Petrovitch!
WEB-CRIM-E-CASTIG	Mès, bè!, qu’ei parièr.
WEB-CRIM-E-CASTIG	Me n’arrisqui de tota aguesta gent e des malodobats que jo aja pogut cométer.
WEB-CRIM-E-CASTIG	Ara imprevista s’arturèc; acabaue de plantejar-se un nau problèma, autant inesperat coma simple, que lo deishèc estonat.
WEB-CRIM-E-CASTIG	Hè un moment ères prèst a lançar ena aigua aguesta borsa, aguestes jòies que ne tansevolh as guardat…
WEB-CRIM-E-CASTIG	Totes aguestes preguntes auien un prigond fondament.
WEB-CRIM-E-CASTIG	Que les sabie abans de hèr-les- se.
WEB-CRIM-E-CASTIG	Era net qu’auie resolvut lançà’c tot ena aigua auie cuelhut aguesta resolucion sense trantalhar, coma s’auesse estat impossible actuar de ua auta manèra.
WEB-CRIM-E-CASTIG	Òc, sabie totes aguestes causes e rebrembaue enquias mendre detalhs.
WEB-CRIM-E-CASTIG	Sabie que tot s’auie de passar coma se passaue; ac sabie deth moment madeish qu’auie trèt es estugs dera mala que sus era ère inclinat…
WEB-CRIM-E-CASTIG	Òc, se’n sabie perfèctaments.
WEB-CRIM-E-CASTIG	Me torturi e me herisqui a jo madeish.
WEB-CRIM-E-CASTIG	Que sò incapable de dirigir es mèns actes.
WEB-CRIM-E-CASTIG	Ager, delàger e toti aguesti dies non è hèt que martirizar-me…
WEB-CRIM-E-CASTIG	Quan siga guarit, ja non me tormentarè.
WEB-CRIM-E-CASTIG	Mès, e se non me guarisqui jamès?
WEB-CRIM-E-CASTIG	Tau que reflexionaue atau, seguie eth sòn camin.
WEB-CRIM-E-CASTIG	Desiraue desliurar-se d’aguestes preocupacions, mès non sabie se com ac podie arténher.
WEB-CRIM-E-CASTIG	Qu’ère un desengust lèu fisic, tenaç, rancurós, per tot aquerò que se trapaue en camin, per totes es causes e totes es persones que l’enrodauen.
WEB-CRIM-E-CASTIG	Li repugnauen es caminaires, es sues cares, era sua manèra de caminar, es sòns mendre movements.
WEB-CRIM-E-CASTIG	Sentie talents d’escopir-les ena cara, ère prèst a nhacar a quinsevolh que li parlèsse.
WEB-CRIM-E-CASTIG	En arribar en cai deth Petit Neva, en Vasilievsky Ostrov, s’arturèc a sec près deth pònt.
WEB-CRIM-E-CASTIG	Mès, qué signifique aquerò?
WEB-CRIM-E-CASTIG	Es mèns pès m’an amiat maquinauments ena casa de Rasumikhine.
WEB-CRIM-E-CASTIG	Madeish me passèc er aute dia.
WEB-CRIM-E-CASTIG	Aquerò qu’ei reauments chocant.
WEB-CRIM-E-CASTIG	È vengut de bon voler o sò aciu per edart?
WEB-CRIM-E-CASTIG	Mès aquerò qu’ei parièr.
WEB-CRIM-E-CASTIG	Eth cas ei que didí que vieria ena casa de Rasumikhine “a londeman”.
WEB-CRIM-E-CASTIG	Plan, donc, que sò vengut.
WEB-CRIM-E-CASTIG	Pugèc en cincau estatge.
WEB-CRIM-E-CASTIG	En eth s’estaue Rasumikhine.
WEB-CRIM-E-CASTIG	Eth se trapaue en tot escríuer ena cramba.
WEB-CRIM-E-CASTIG	Eth madeish venguec a daurir.
WEB-CRIM-E-CASTIG	Non s’auien vist de hège quate mesi.
WEB-CRIM-E-CASTIG	Amiaue ua blòda vielha, tota rosigada.
WEB-CRIM-E-CASTIG	Es sòns pès non èren protegidi que damb simbosses.
WEB-CRIM-E-CASTIG	Auie eth peu esperluat.
WEB-CRIM-E-CASTIG	Non s’auie arrasat ne lauat.
WEB-CRIM-E-CASTIG	Se mostrèc estonat en veir a Raskolnikov.
WEB-CRIM-E-CASTIG	D’a on gesses?, exclamèc guardant ath sòn amic de cap a pès.
WEB-CRIM-E-CASTIG	Dempús hec un fiulet.
WEB-CRIM-E-CASTIG	Autant de mau te van es causes?
WEB-CRIM-E-CASTIG	Plan que òc, frair, mos depasses a toti damb era tua elegància, higec, observant es pelhòts deth sòn camarada.
WEB-CRIM-E-CASTIG	Sè-te.
WEB-CRIM-E-CASTIG	Sembles cansat.
WEB-CRIM-E-CASTIG	E quan Raskolnikov se deishèc quèir en divan turc, tapissat d’ua tela vielha e rosigada (un divan, entre parentèsi, pejor qu’eth sòn), Rasumikhine avertic qu’eth sòn amic non se trapaue ben.
WEB-CRIM-E-CASTIG	Tu qu’ès malaut, plan malaut.
WEB-CRIM-E-CASTIG	Te n’as encuedat?
WEB-CRIM-E-CASTIG	Sagèc de cuelher-li eth pos, mès Raskolnikov hec enlà era man.
WEB-CRIM-E-CASTIG	Bè!, entà qué?, didec.
WEB-CRIM-E-CASTIG	Non, que non me hèn ua bèra manca es leçons.
WEB-CRIM-E-CASTIG	Rasumikhine l’observaue atentiuaments.
WEB-CRIM-E-CASTIG	Sabes ua causa, amic?, qu’ès en tot delirar.
WEB-CRIM-E-CASTIG	Arren d’aquerò; jo non deliri, repliquèc Raskolnikov en tot lheuar-se.
WEB-CRIM-E-CASTIG	En pujar ena casa de Rasumikhine non auie auut en compde que s’aurie d’acarar damb eth sòn amic, e ua entrevista, damb qui que siguesse, li semblaue en aqueri moments çò de mès odiós deth mon.
WEB-CRIM-E-CASTIG	A penes auec trauessat era pòrta der apartament, sentec ua colèra cèga contra Rasumikhine.
WEB-CRIM-E-CASTIG	Adishatz, exclamèc, en tot dirigir-se entara pòrta.
WEB-CRIM-E-CASTIG	Demora, òme, demora!
WEB-CRIM-E-CASTIG	Ès hòl?
WEB-CRIM-E-CASTIG	Alavetz, a qué diables as vengut?
WEB-CRIM-E-CASTIG	Non consentirè que te’n vages atau.
WEB-CRIM-E-CASTIG	Plan, escota.
WEB-CRIM-E-CASTIG	Sò vengut ena tua casa pr’amor que non coneishi ad arrés senon a tu entà que m’ajude a tornar a començar.
WEB-CRIM-E-CASTIG	Tu ès milhor que toti es auti, ei a díder, mès intelligent, mès comprensiu…
WEB-CRIM-E-CASTIG	Mès ara veigui que non me cau arren, comprenes,?
WEB-CRIM-E-CASTIG	Non me hèn ua bèra manca es servicis ne era simpatia des auti…
WEB-CRIM-E-CASTIG	Sò solet e n’è pro damb jo madeish…
WEB-CRIM-E-CASTIG	Qu’ei tot, dèisha- me en patz.
WEB-CRIM-E-CASTIG	Mès, escota un moment, pèc!
WEB-CRIM-E-CASTIG	Qu’ei que t’as tornat lhòco?
WEB-CRIM-E-CASTIG	Pòs hèr çò que volgues, mès jo tanpòc è leçons e me n’arrisqui d’aquerò.
WEB-CRIM-E-CASTIG	Sò en tractes damb damb eth librari Kheruvimov, qu’ei ua magnifica leçon en sòn genre.
WEB-CRIM-E-CASTIG	Jo non ac cambiaria per cinc leçons en familhes de comerçants.
WEB-CRIM-E-CASTIG	Aguest òme publique librets sus sciéncies naturaus, donques qu’aquerò se ven coma eth pan.
WEB-CRIM-E-CASTIG	Qu’ei pro damb cercar boni titols.
WEB-CRIM-E-CASTIG	M’as cridat pèc mès d’un còp, mès ne sò solide fòrça de qué n’a d’auti mès pècs que jo.
WEB-CRIM-E-CASTIG	Eth mèn editor, qu’ei pòc mens qu’analfabèt, vò seguir eth corrent dera mòda, e jo, plan, l’encoratgi…
WEB-CRIM-E-CASTIG	Guarda, i a dus plecs e miei de tèxt aleman.
WEB-CRIM-E-CASTIG	Parlòta pura, ena mia pensada.
WEB-CRIM-E-CASTIG	Dit en dues paraules, era question qu’estúdie er autor ei s’era hemna ei un èsser uman.
WEB-CRIM-E-CASTIG	Plan que òc, eth opine que òc, e eth sòn prètzhèt s’està en demostrà’c de manèra eloqüenta.
WEB-CRIM-E-CASTIG	Kheruvimov considère qu’aguest huelheton ei d’actualitat en aguesti moments qu’eth feminisme ei de mòda, e jo me n’encuedi d’arrevirar-lo.
WEB-CRIM-E-CASTIG	Que se poiràn corvertir en sies es dus plecs e miei de tèxt aleman.
WEB-CRIM-E-CASTIG	Li meteram un titol ampolós qu’aumplisque mieja plana e se venerà a cinquanta kopeks er exemplar.
WEB-CRIM-E-CASTIG	Que serà un bon negòci.
WEB-CRIM-E-CASTIG	Se me pague era traduccion a sies robles eth plec, ei a díder, quinze robles per tot eth trabalh.
WEB-CRIM-E-CASTIG	Ja n’è crubat sies per auança.
WEB-CRIM-E-CASTIG	Quan acabem aguest huelheton arreviraram un libre sus es balenes e entà dempús ja auram alistat ues quantes petòfies de Es Confessions.
WEB-CRIM-E-CASTIG	Tanben les arreviraram.
WEB-CRIM-E-CASTIG	Bèth un l’a dit a Kheruvimov que Rousseau ei ua espècia de Radiscev.
WEB-CRIM-E-CASTIG	Plan que òc, jo non è protestat.
WEB-CRIM-E-CASTIG	Que se’n vagen ath diable…!
WEB-CRIM-E-CASTIG	Plan, vòs arrevirar eth dusau plec deth huelheton Ei era hemna un èsser uman?
WEB-CRIM-E-CASTIG	Se vòs, cuelh de seguit eth plec, plumes, papèr (totes aguestes despenes van a compde der editor), e aciu qu’as tres robles; coma que jo n’è recebut sies en auança per tota era traduccion, a tu te’n correspon tres.
WEB-CRIM-E-CASTIG	Quan ages arrevirat eth plec, receberàs es auti tres.
WEB-CRIM-E-CASTIG	Mès te cau saber que non as arren entà arregraïr-me.
WEB-CRIM-E-CASTIG	Ath contrari, tanlèu t’è vist entrar, qu’è pensat ena tua ajuda.
WEB-CRIM-E-CASTIG	Prumèr de tot, jo non sò guaire fòrt en ortografia, e dempús, es mèns coneishements der aleman son mès que deficients.
WEB-CRIM-E-CASTIG	Plan per aquerò, me veigui obligat soent a endonviar, encara que me solatgi en tot pensar qu’era òbra a de guanhar damb aquerò.
WEB-CRIM-E-CASTIG	Ei possible que m’enganha…
WEB-CRIM-E-CASTIG	Plan, accèptes?
WEB-CRIM-E-CASTIG	Raskolnikov cuelhec en silenci eth plec de tèxt aleman e es tres robles e se n’anèc sense badar boca.
WEB-CRIM-E-CASTIG	Rasumikhine lo seguic damb ua guardada d’estonament.
WEB-CRIM-E-CASTIG	Ja ena cramba, deishèc eth plec e es tres robles ena taula e tornèc a partir, sense badar boca.
WEB-CRIM-E-CASTIG	Rasumikhine perdec, a tot darrèr, era paciéncia.
WEB-CRIM-E-CASTIG	Decididaments, t’as tornat hòl!, sorrisclèc.
WEB-CRIM-E-CASTIG	Qué vò díder aguesta comèdia?
WEB-CRIM-E-CASTIG	Entà que diables as vengut?
WEB-CRIM-E-CASTIG	Alavetz, qué te cau?, li cridèc Rasumikhine deth soleret estant.
WEB-CRIM-E-CASTIG	Raskolnikov seguic baishant en silenci.
WEB-CRIM-E-CASTIG	Escota!
WEB-CRIM-E-CASTIG	A on t’estàs?
WEB-CRIM-E-CASTIG	Non i auec responsa.
WEB-CRIM-E-CASTIG	Ve-te’n tath lunfèrn!
WEB-CRIM-E-CASTIG	Mès Raskolnikov ère ja en carrèr.
WEB-CRIM-E-CASTIG	Anaue peth pònt de Nicolàs, quan ua aventura desagradiua lo hec revíuer momentanèaments.
WEB-CRIM-E-CASTIG	Un menaire qu’es sòns shivaus sigueren a man d’agarrar-lo, li fotèc ua fòrta foetada ena esquia dempús d’auer-li dit a crits tres o quate còps que se hèsse enlà.
WEB-CRIM-E-CASTIG	Aguesta foetada desvelhèc en eth ua ira cèga.
WEB-CRIM-E-CASTIG	Sautèc entath trepader (sonque Diu se’n sap de per qué enquia alavetz auie anat peth miei dera cauçada), carrinclant es dents.
WEB-CRIM-E-CASTIG	Toti es qu’èren pròchi se meteren a arrir.
WEB-CRIM-E-CASTIG	Plan ben!
WEB-CRIM-E-CASTIG	Aguesti brigands!
WEB-CRIM-E-CASTIG	Coneishi ad aguesti brigands.
WEB-CRIM-E-CASTIG	Quauqui uns que viuen d’aquerò.
WEB-CRIM-E-CASTIG	Encara ère emparat en trepader, heregant-se era espatla, usclant d’ira, seguint damb era guardada eth coche que s’aluenhaue, quan notèc que bèth un li botaue ua monèda ena man.
WEB-CRIM-E-CASTIG	Virèc eth cap e vedec a ua vielha caperada damb ua casqueta e cauçada damb bordequins de pèth de craba, acompanhada d’ua joena, era sua hilha sens dobte, qu’amiaue un chapèu e un para-solei verd.
WEB-CRIM-E-CASTIG	Cuelh aquerò, frair, en nòm de Crist.
WEB-CRIM-E-CASTIG	Eth cuelhec era moneda e eres seguiren eth sòn camin.
WEB-CRIM-E-CASTIG	Qu’ère ua peça de vint kopeks.
WEB-CRIM-E-CASTIG	Se comprenie que, en veir eth sòn aspècte e era sua jarga, l’auien cuelhut per un mendicant.
WEB-CRIM-E-CASTIG	Era generosa aufrena de vint kopeks ère deguda, plan, a qué era foetada auie desvelhat era pietat des dues hemnes.
WEB-CRIM-E-CASTIG	Sarrant era moneda damb era man, balhèc uns vint passi mès e se posèc de cara entar arriu e entath Palai d’Iuèrn.
WEB-CRIM-E-CASTIG	En cèu non i auie ua soleta broma e era aigua deth Neva (causa extraordinàeia) ère lèu blua.
WEB-CRIM-E-CASTIG	Era copòla dera Catedrau de Sant Isaac (aqueth ère precisaments eth punt dera ciutat d’a on se vedie mielhor) lançaue viui reflèxi.
WEB-CRIM-E-CASTIG	En transparent aire se distinguien enquias mendre detalhs dera ornamentacion dera façada.
WEB-CRIM-E-CASTIG	Eth dolor dera foetada anaue despareishent, e Raskolnikov, s’anaue desbrembant dera umiliacion recebuda.
WEB-CRIM-E-CASTIG	Ua idia vaga, mès enquimeranta, lo dominaue.
WEB-CRIM-E-CASTIG	S’estaue quiet, damb es uelhs tachadi ena luenhor.
WEB-CRIM-E-CASTIG	Aqueth lòc l’ère familiar.
WEB-CRIM-E-CASTIG	Quan anaue ara universitat auie eth costum d’arturar-se aquiu, mès que mès quan tornaue (ac auie hèt mès de cent còps), entà contemplar eth meravilhós panorama.
WEB-CRIM-E-CASTIG	En aqueri moments experimentaue ua sensacion imprecisa e confusa que l’aumplie d’estonament.
WEB-CRIM-E-CASTIG	Aqueth quadre esplendorós se li mostraue hered, quauquarren atau coma sec e sord ara agitacion dera vida…
WEB-CRIM-E-CASTIG	Aguesta trista e misteriosa impression que tostemp recebie lo desconcertaue, mès non s’arturaue a analisar-la: tostemp deishaue entà mès endauant eth prètzhèt de dar-li ua explicacion…
WEB-CRIM-E-CASTIG	Ara rebrembaue aqueres incertituds, aqueres vagues sensacions, e aguest rebrembe, ena sua pensada, non ère puraments per edart.
WEB-CRIM-E-CASTIG	Eth simple hèt d’auer-se arturat en madeish lòc qu’abantes, coma s’auesse pensat que podie auer es madeishi pensaments e interessar-se pes madeishi espectacles qu’alavetz, e autanplan que hège pòc, li semblaue absurd, extravagant e enquia comic, a maugrat de qué er amarum sarraue eth sòn còr.
WEB-CRIM-E-CASTIG	Auie era impression de qué tot aguest passat, es sòns ancians pensaments e intencions, es finalitats qu’auie perseguit, er esplendor d’aqueth paisatge que tan ben coneishie, s’auie en.honsat enquia desparéisher en un abisme dubèrt as sòns pès…
WEB-CRIM-E-CASTIG	Li semblaue que s’auie metut a volar e vedie, der espaci estant, se com tot aquerò s’esbugassaue.
WEB-CRIM-E-CASTIG	En hèr un movement maquinau, notèc qu’encara auie ena sua man sarrada era pèça de vint kopeks.
WEB-CRIM-E-CASTIG	Dauric era man, s’estèc ua estona guardant era moneda e dempús lheuèc eth braç e la lancèc en arriu.
WEB-CRIM-E-CASTIG	Immediataments se’n tornèc entà casa.
WEB-CRIM-E-CASTIG	Auie era impression qu’auie talhat, tan limpiaments coma damb uns estalhants, toti es laci que l’estacauen ara umanitat, ara vida…
WEB-CRIM-E-CASTIG	Hège nets quan arribèc en sòn lòtjament.
WEB-CRIM-E-CASTIG	Per tant, auie estat vagant pendent mès de sies ores.
WEB-CRIM-E-CASTIG	Ça que la, ne tansevolh se’n brembaue des carrèrs qu’auie passat.
WEB-CRIM-E-CASTIG	Se sentie tan cansat coma un shivau dempús d’ua corsa.
WEB-CRIM-E-CASTIG	Se despolhèc, s’estirèc en divan, se metec ath dessús eth sòn abric vielh e se quedèc esclipsat immediataments.
WEB-CRIM-E-CASTIG	Era escurina ère ja completa quan lo desvelhèc un crit espaventós.
WEB-CRIM-E-CASTIG	Quin crit, Senhor…!
WEB-CRIM-E-CASTIG	E dempús… jamès auie entenut Raskolnikov gemiments, idòls, somics, carrinclar de dents, patacs, coma es qu’alavetz entenec.
WEB-CRIM-E-CASTIG	Jamès s’aurie pogut imaginar un furor tan bestiau.
WEB-CRIM-E-CASTIG	Se lheuèc espauric e se seigec en divan, capvirat per orror e era pòur.
WEB-CRIM-E-CASTIG	Mès es còps, es planhs, es invectiues èren cada viatge mès violents.
WEB-CRIM-E-CASTIG	De ressabuda, damb un prigond estonament, arreconeishec era votz dera sua patrona.
WEB-CRIM-E-CASTIG	Era veuda deishaue anar ais e idòls.
WEB-CRIM-E-CASTIG	Es paraules gessien dera sua boca arderoses; que deuie suplicar que non la pataquegèssen mès, donques que seguien picant-la brutauments.
WEB-CRIM-E-CASTIG	Aquerò se passaue ena escala.
WEB-CRIM-E-CASTIG	Era votz deth borrèu non ère senon ua furiosa roncadissa; parlaue damb era madeisha rapiditat, e es sues paraules, rapides e estofades, èren madeish ininteligibles.
WEB-CRIM-E-CASTIG	De pic, Raskolnikov comencèc a tremolar coma ua huelha.
WEB-CRIM-E-CASTIG	Venguie d’arreconéisher aquera votz.
WEB-CRIM-E-CASTIG	Qu’ère era d’Ilia Petrovitch.
WEB-CRIM-E-CASTIG	Ilia Petrovitch ère aquiu batanant ara patrona.
WEB-CRIM-E-CASTIG	La pataquejaue damb es pès, e eth sòn cap tumaue contra es gradons; aquerò se dedusie claraments deth son des patacs e des crits dera victima.
WEB-CRIM-E-CASTIG	Toti se comportauen d’ua manèra estranha.
WEB-CRIM-E-CASTIG	Era gent acodie ena escala, tirassada per escandal, e s’apileraue aquiu.
WEB-CRIM-E-CASTIG	Gessien vesins de toti es departaments.
WEB-CRIM-E-CASTIG	S’entenien exclamacions, tapatge de passi que pujauen o baishauen, còps de pòrta…
WEB-CRIM-E-CASTIG	Mès non, non s’auie tornat hòl, donques qu’ère capable de distinguir es diuèrsi bronits…
WEB-CRIM-E-CASTIG	Sagèc de passar era bauda dera pòrta, mès que non auec fòrces entà lheuar eth braç.
WEB-CRIM-E-CASTIG	Ath delà, entà qué?
WEB-CRIM-E-CASTIG	Eth terror gelaue era sua amna, la paralisaue…
WEB-CRIM-E-CASTIG	Fin finau, aqueth escandal, que s’auie tardat dètz longues menutes, s’amortèc de man en man.
WEB-CRIM-E-CASTIG	Era patrona panteishaue fèblaments.
WEB-CRIM-E-CASTIG	Ilia Petrovitch seguie renegant e menaçant.
WEB-CRIM-E-CASTIG	Dempús, tanben eth amudic e ja non se l’entenec mès.
WEB-CRIM-E-CASTIG	Un còp de pòrta.
WEB-CRIM-E-CASTIG	Es logataris van tornant entàs sues crambes.
WEB-CRIM-E-CASTIG	Prumèr dèishen anar exclamacions, pelegen, se repoteguen a crits; dempús solet escàmbien mormolhs.
WEB-CRIM-E-CASTIG	Que deuien èster plan nombrosi; era casa sancera deuie auer acodit.
WEB-CRIM-E-CASTIG	Raskolnikov, agotat, se tornèc a estirar en divan.
WEB-CRIM-E-CASTIG	Mès non artenhec esclipsar-se.
WEB-CRIM-E-CASTIG	S’auie passat ua mieja ora, e ère cuelhut per un orror que non auie experimentat jamès, quan, còp sec, se dauric era pòrta e ua lum illuminèc er apartament.
WEB-CRIM-E-CASTIG	Campèc Nastasia damb ua candèla e ua sièta de sopa enes mans.
WEB-CRIM-E-CASTIG	Seguraments non as minjat dès ager.
WEB-CRIM-E-CASTIG	Escota, Nastasia: per qué an pataquejat ara patrona?
WEB-CRIM-E-CASTIG	Era lo guardèc fixaments.
WEB-CRIM-E-CASTIG	Qui l’a pataquejat?
WEB-CRIM-E-CASTIG	Qu’a estat non hè guaire…, causa de mieja ora… ena escala…
WEB-CRIM-E-CASTIG	Per qué?
WEB-CRIM-E-CASTIG	Tà qué a vengut?…
WEB-CRIM-E-CASTIG	Nastasia arroncilhèc es celhes e l’observèc en silenci longaments.
WEB-CRIM-E-CASTIG	Era sua guardada inquisidoira trebolèc a Raskolnikov e autanplan arribèc a espaurir-lo.
WEB-CRIM-E-CASTIG	Per qué non me respones, Nastasia?, preguntèc damb votz fèbla e accent timid.
WEB-CRIM-E-CASTIG	Era sang?
WEB-CRIM-E-CASTIG	Quina sang?, mormolhèc eth, tot esblancossit e arreculant entara paret.
WEB-CRIM-E-CASTIG	Nastasia lo seguie observant.
WEB-CRIM-E-CASTIG	Arrés a pataquejat ara patrona, didec damb votz fèrma e sevèra.
WEB-CRIM-E-CASTIG	Eth se demorèc guardant-la, sense alendar a penes.
WEB-CRIM-E-CASTIG	Ac è entenut perfèctaments, mormolhèc encara damb mès timiditat.
WEB-CRIM-E-CASTIG	Que non èra adormit; èra seigut en divan, aciu madeish… ac è entenut pendent ua bona estona…
WEB-CRIM-E-CASTIG	Er ajudant deth comissari a vengut…
WEB-CRIM-E-CASTIG	Toti es vesins an gessut ena escala…
WEB-CRIM-E-CASTIG	Aciu non a vengut arrés.
WEB-CRIM-E-CASTIG	Qu’ei era sang çò que t’a capvirat.
WEB-CRIM-E-CASTIG	Quan era sang non circule ben se calhe en hitge e un delire…
WEB-CRIM-E-CASTIG	Ben, vas a minjar o non?
WEB-CRIM-E-CASTIG	Raskolnikov non contestèc.
WEB-CRIM-E-CASTIG	Nastasia, inclinada sus eth, lo guardaue atentiuaments e non se n’anaue.
WEB-CRIM-E-CASTIG	Balha-me aigua, Nastasiuchka.
WEB-CRIM-E-CASTIG	Era se n’anèc e tornèc a aparéisher ath cap de dues menutes damb un petit cantre.
WEB-CRIM-E-CASTIG	Mès en aguest punt s’interromperen es pensaments de Raskolnikov.
WEB-CRIM-E-CASTIG	Pòc temps dempús, se’n brembèc solet de qué auie prenut ua glopada d’aigua fresca e dempús n’auie vessat un shinhau sus eth sòn pièch.
WEB-CRIM-E-CASTIG	Immediataments perdec eth coneishement.
WEB-CRIM-E-CASTIG	Totun, non s’estèc totafèt insconscient pendent era sua malautia: qu’ère eth sòn un estat febriu qu’en eth ua cèrta luciditat se barrejaue damb eth deliri.
WEB-CRIM-E-CASTIG	Mès endauant, rebrembèc perfèctaments es detalhs d’aguest periòde.
WEB-CRIM-E-CASTIG	A viatges li semblaue veir diuèrses persones amassades ath sòn entorn.
WEB-CRIM-E-CASTIG	Volien hèr-lo-se a vier.
WEB-CRIM-E-CASTIG	Parlauen d’eth e se pelejauen arderosaments.
WEB-CRIM-E-CASTIG	Dempús se vedie solet: inspiraue orror e toti l’auien deishat de cornèr.
WEB-CRIM-E-CASTIG	De quan en quan, quauquarrés gausaue daurir era pòrta e lo guardaue e menaçaue.
WEB-CRIM-E-CASTIG	Qu’ère enrodat d’enemics que lo menspredauen e se’n trufauen d’eth.
WEB-CRIM-E-CASTIG	Arreconeishie a Nastasia e vedie a ua auta persona que n’ère segur de coneisher-la, mès que non se’n brembaue de se qui ère, çò que l’auplie d’angónia enquiath punt de hèr-lo plorar.
WEB-CRIM-E-CASTIG	A viatges li semblaue èster ajulhat de hège un mès; d’auti, credie que solet amiaue malaut un dia.
WEB-CRIM-E-CASTIG	Mès er… eveniment l’auie desbrembat complètaments.
WEB-CRIM-E-CASTIG	Ça que la, se didie en cada moment qu’auie desbrembat quauquarren plan important que li calie rebrembar, e se tormentaue en tot hèr desesperadi esfòrci de memòria.
WEB-CRIM-E-CASTIG	Passaue des escometudes de colèra enquias de terror.
WEB-CRIM-E-CASTIG	S’incorporaue en sòn lhet e sajaue de húger, mès tostemp i auie bèth un, prèst, que lo tenguie vigorosaments.
WEB-CRIM-E-CASTIG	Alavetz eth queiguie de nauèth en divan, agotat, inconscient.
WEB-CRIM-E-CASTIG	Fin finau se reviuec.
WEB-CRIM-E-CASTIG	Qu’èren es dètz deth maitin.
WEB-CRIM-E-CASTIG	Eth solei, coma tostemp que hège bon temps, entraue ad aquera ora ena cramba, diboishaue ua longa franja luminosa ena paret dera dreta e illuminaue eth cornèr deth costat dera pòrta.
WEB-CRIM-E-CASTIG	Nastasia ère ath sòn cabeç.
WEB-CRIM-E-CASTIG	Apròp d’era i auie un individú que Raskolnikov non coneishie e que l’observaue atentiuaments.
WEB-CRIM-E-CASTIG	Qu’ère un mosso qu’auie er aspècte de crubador.
WEB-CRIM-E-CASTIG	Era patrona hec ua lucada en interior pera pòrta entredubèrta.
WEB-CRIM-E-CASTIG	Raskolnikov s’incorporèc.
WEB-CRIM-E-CASTIG	Qui ei, Nastasia?, preguntèc, en tot senhalar ath mosso.
WEB-CRIM-E-CASTIG	Ja s’a remetut!, exclamèc era sirventa.
WEB-CRIM-E-CASTIG	Ja s’a remetut!, repetic eth desconeishut.
WEB-CRIM-E-CASTIG	En enténer aguestes paraules, era patrona barrèc era pòrta e despareishec.
WEB-CRIM-E-CASTIG	Qu’ère timida e sajaue d’evitar es convèrses e es explicacions.
WEB-CRIM-E-CASTIG	Auie uns quaranta ans, ère gròssa e fòrta, de uelhs escurs, celhes neres e aspècte agradiu.
WEB-CRIM-E-CASTIG	Mostraue era bontat pròpria des persones gròsses e guiteroses e ère exageradaments pudorosa.
WEB-CRIM-E-CASTIG	Qui ètz vos?, preguntèc Raskolnikov ath supausat crubador.
WEB-CRIM-E-CASTIG	Mès en aguest moment era pòrta se dauric e balhèc pas a Rasumikhine, qu’entrèc ena cramba inclinant-se un shinhau, per çò dera sua considerabla estatura.
WEB-CRIM-E-CASTIG	Aquerò qu’ei un cabina!, exclamèc.
WEB-CRIM-E-CASTIG	Que sò hart de fóter còps de cap en tet.
WEB-CRIM-E-CASTIG	E ad aquerò criden cramba…!
WEB-CRIM-E-CASTIG	Plan, estimat; que ja t’as remetut, sivans m’a dit Pachenka!
WEB-CRIM-E-CASTIG	Que ven de remeter-se, didec era sirventa.
WEB-CRIM-E-CASTIG	Ven de remeter-se, repetic eth mosso coma un resson, damb cara alègra.
WEB-CRIM-E-CASTIG	E vos, qui ètz?, li preguntèc rudaments Rasumikhine.
WEB-CRIM-E-CASTIG	Jo me cridi Vrasumivkine e non Rasumikhine coma me criden toti.
WEB-CRIM-E-CASTIG	Sò estudiant, hilh de gentilòme, e aguest senhor ei amic mèn.
WEB-CRIM-E-CASTIG	Ara didetz-se me qui ètz vos.
WEB-CRIM-E-CASTIG	Que sò un emplegat dera casa Chelopaief e sò vengut per un cèrt ahèr.
WEB-CRIM-E-CASTIG	Alavetz, seiguem-mos.
WEB-CRIM-E-CASTIG	En díder aquerò, Rasumikhine cuelhec ua cagira e se seiguec en aute costat dera taula.
WEB-CRIM-E-CASTIG	Qu’as hèt ben en remeter-te, seguic dident.
WEB-CRIM-E-CASTIG	Hè quate dies que non t’alimentes: era soleta causa qu’as prenut son ues culherades de tè.
WEB-CRIM-E-CASTIG	T’è hèt a vier a Zosimov dus còps.
WEB-CRIM-E-CASTIG	Te’n brembes de Zosimov?
WEB-CRIM-E-CASTIG	T’a examinat peth menut e a dit que non as arren grèu: sonque un tresvirament nerviós per çò d’ua alimentacion deficienta.
WEB-CRIM-E-CASTIG	Aquerò ei era soleta causa qu’a.
WEB-CRIM-E-CASTIG	Tot s’apraiarà.” Qu’ei tot un senhor aguest Zosimov.
WEB-CRIM-E-CASTIG	Ei ja un mètge excellent…
WEB-CRIM-E-CASTIG	Plan, didec en tot dirigir-se ath mosso, non voi hèr-vos pèrder mès temps.
WEB-CRIM-E-CASTIG	Hètz eth favor d’explicar-me eth motiu dera vòsta visita…
WEB-CRIM-E-CASTIG	Te cau saber, Rodia, qu’ei eth dusau còp qu’era casa Chelopaief mane a un emplegat.
WEB-CRIM-E-CASTIG	Mès era auta visita la hec un aute.
WEB-CRIM-E-CASTIG	Qui ei eth que venguec abans que vos?
WEB-CRIM-E-CASTIG	Dilhèu vos referitz ath que venguec delàger.
WEB-CRIM-E-CASTIG	Qu’ei un shinhau mès comunicatiu que vos, non?
WEB-CRIM-E-CASTIG	Plan que òc, e a mès capacitat que jo.
WEB-CRIM-E-CASTIG	Laudabla modèstia!
WEB-CRIM-E-CASTIG	Plan ben; vos dideratz.
WEB-CRIM-E-CASTIG	Se tracte, didec er emplegat, en tot dirigir-se a Raskolnikov, de qué, en tot atier es desirs de sa mair, Atanasi Ivanovic Vakhruchine, de qui vos, sens dobte, auratz entenut a parlar bèth còp, l’a manat ua cèrta quantitat a trauèrs dera nòsta oficina.
WEB-CRIM-E-CASTIG	S’ètz vos en possession deth vòste plen judici vos autrejarè trenta cinc robles qu’era nòsta casa a recebut d’Atanasi Ivanovic, qu’a efectuat eth sòn enviament per orde de sa mair.
WEB-CRIM-E-CASTIG	Plan que òc, ja deuríetz èster informat d’aquerò.
WEB-CRIM-E-CASTIG	Òc, òc… ja me’n brembi…, Vakrhuchine… gasulhèc Raskolnikov cogitós.
WEB-CRIM-E-CASTIG	Ac entenetz?, exclamèc Rasumikhine.
WEB-CRIM-E-CASTIG	Coneish a Vakhruchine.
WEB-CRIM-E-CASTIG	Per tant, ei en sòn cabau sen. De un aute costat, veigui que vos tanben ètz un òme capacitat.
WEB-CRIM-E-CASTIG	Seguitz.
WEB-CRIM-E-CASTIG	Qu’ei agradiu enténer parlar senadaments.
WEB-CRIM-E-CASTIG	Plan, donc, aguest Vakhruchine que rebrembatz ei Atanasi Ivanovic, eth madeish que ja un aute còp, en tot atier es desirs dera vòsta mair, vos manèc sòs d’aguesta sòrta.
WEB-CRIM-E-CASTIG	Atanasi Ivanovic non s’a remit a prestar-li aguest servici e a informat der ahèr a Simon Simonivitch, pregant-li li hèsque er autrejament de trenta cinc robles.
WEB-CRIM-E-CASTIG	Aciu que son.
WEB-CRIM-E-CASTIG	Tietz expressions plan avientes.
WEB-CRIM-E-CASTIG	Jo adòri tanben ad aguesta mair.
WEB-CRIM-E-CASTIG	Vos avertisqui qu’aquerò ei dehòra dera mia competéncia.
WEB-CRIM-E-CASTIG	Vo l’ac meterà.
WEB-CRIM-E-CASTIG	Ei un libre a on li cau signar?
WEB-CRIM-E-CASTIG	Òc; aciu que l’auetz.
WEB-CRIM-E-CASTIG	Hètz-l’ac a vier…
WEB-CRIM-E-CASTIG	Au, Rodia; un petit esfòrç.
WEB-CRIM-E-CASTIG	Lhèua-te; jo t’ajudarè.
WEB-CRIM-E-CASTIG	Enes nòsti dies, es sòs son era mès doça des mèus.
WEB-CRIM-E-CASTIG	Jo non è besonh de sòs.
WEB-CRIM-E-CASTIG	Non s’ac vau, didec Raskolnikov refusant era pluma.
WEB-CRIM-E-CASTIG	Qué ei çò que non s’ac vau?
WEB-CRIM-E-CASTIG	Signar.
WEB-CRIM-E-CASTIG	Non voi signar.
WEB-CRIM-E-CASTIG	Aguesta que ne vau quate!
WEB-CRIM-E-CASTIG	En aguest cas, era signatura qu’ei de besonh.
WEB-CRIM-E-CASTIG	Que non as besonh de sòs?
WEB-CRIM-E-CASTIG	Frair, aquerò qu’ei ua solemna mentida.
WEB-CRIM-E-CASTIG	Me’n sai pro ben de qué es sòs te manquen…
WEB-CRIM-E-CASTIG	Vos demani qu’ajatz un shinhau de paciéncia.
WEB-CRIM-E-CASTIG	Aquerò que non ei arren…
WEB-CRIM-E-CASTIG	Qu’a sòmis de granesa.
WEB-CRIM-E-CASTIG	Aguestes causes l’arriben enquia e tot quan era sua salut ei perfècta.
WEB-CRIM-E-CASTIG	Vos qu’ètz un òme de sen. Entre es dus l’ajudaram, ei a díder, l’amiaram era man, e signarà.
WEB-CRIM-E-CASTIG	Tè, au!
WEB-CRIM-E-CASTIG	Que posqui tornar a vier.
WEB-CRIM-E-CASTIG	Non, non, entà qué tanta incomoditat…?
WEB-CRIM-E-CASTIG	Vos qu’ètz un òme senat…
WEB-CRIM-E-CASTIG	Au , Rodia!
WEB-CRIM-E-CASTIG	Non entretengues ad aguest senhor…!
WEB-CRIM-E-CASTIG	Ja ves qu’ei en tot demorar!
WEB-CRIM-E-CASTIG	E se dispausèc a cuélher era man deth sòn amic.
WEB-CRIM-E-CASTIG	Dèisha, didec Raskolnikov.
WEB-CRIM-E-CASTIG	Signarè.
WEB-CRIM-E-CASTIG	Cuelhec era pluma e signèc en libre.
WEB-CRIM-E-CASTIG	Er emplegat l’autregèc es sòs e se n’anèc.
WEB-CRIM-E-CASTIG	Òsca!
WEB-CRIM-E-CASTIG	E ara, amic, vòs minjar?
WEB-CRIM-E-CASTIG	I a sopa, Nastasia?
WEB-CRIM-E-CASTIG	Òc; ager ne sobrèc.
WEB-CRIM-E-CASTIG	Ei hèta damb pasta de sopa e truhes?
WEB-CRIM-E-CASTIG	Ac sabia.
WEB-CRIM-E-CASTIG	Hè-mos a vier tanben tè.
WEB-CRIM-E-CASTIG	Plan.
WEB-CRIM-E-CASTIG	Raskolnikov contemplaue era scèna damb prigonda suspresa e ua sòrta de temor inconscient.
WEB-CRIM-E-CASTIG	Decidic sauvar silenci e demorar eth desvolopament des eveniments.
WEB-CRIM-E-CASTIG	Dues menutes dempús arribèc Nastasia damb era sopa a anoncièc que de seguit les mestrarie eth tè.
WEB-CRIM-E-CASTIG	Damb era sopa s’auie hèt a vier non solet dues culhères e dues siètes, senon, causa que non se passaue de hège temps, eth cubèrt complet, damb sau, pebe, mostaça entara carn…
WEB-CRIM-E-CASTIG	Enquia e tot era tovalha ère limpia.
WEB-CRIM-E-CASTIG	Que serie un bon finau.
WEB-CRIM-E-CASTIG	Sabes suenhar-te!, repoteguèc era sirventa.
WEB-CRIM-E-CASTIG	E gessec a complir er encargue.
WEB-CRIM-E-CASTIG	Raskolnikov seguie observant çò que se passaue ena sua preséncia, damb inquieta atencion e fòrta tension d’animositat.
WEB-CRIM-E-CASTIG	L’entornegèc eth còth damb eth sòn braç quèrre tan malastrusaments coma ac aurie hèt un os e, encara que tau ajuda non ère de besonh, comencèc a hèr-li a vier ena boca de Raskolnikov, culherades de sopa, damb era man dreta, dempùs de bohar en eres pr’amor de heredar-les.
WEB-CRIM-E-CASTIG	Ça que la, era sopa qu’ère a penes teba.
WEB-CRIM-E-CASTIG	Raskolnikov avalèc avidaments ua, dues, tres culherades.
WEB-CRIM-E-CASTIG	Alavetz, de ressabuda, Rasumikhine s’arturèc e didec que, entà balhar-ne-li mès, li calie consultar a Zosimov.
WEB-CRIM-E-CASTIG	Mentretant, arribèc Nastasia damb es dues botelhes de cervesa.
WEB-CRIM-E-CASTIG	Vòs tè, Rodia?, preguntèc Rasumikhine.
WEB-CRIM-E-CASTIG	Ve-te’n a cercar eth tè, Nastasia; pr’amor que per çò que hè ad aguesta pocion, me semble que podem deishar de cornèr es nòrmes dera facultat…
WEB-CRIM-E-CASTIG	Arribèc era cervesa!
WEB-CRIM-E-CASTIG	Se seiguec ena taula, s’apressèc era sopa e era sièta de carn e comencèc a avalar damb tant de talents coma se non auesse minjat en tres dies.
WEB-CRIM-E-CASTIG	Ara, amic Rodia, mingi aciu, ena tua cramba, toti es dies (gasulhèc damb era boca plia).
WEB-CRIM-E-CASTIG	Qu’a estat causa de Pachenka, era tua amabla patrona.
WEB-CRIM-E-CASTIG	Jo, plan que òc, non l’amii era contrària.
WEB-CRIM-E-CASTIG	Mès aciu arribe Nastasia damb eth tè.
WEB-CRIM-E-CASTIG	Be n’ei d’escarrabilhada aguesta gojata!
WEB-CRIM-E-CASTIG	Vòs cervesa, Nastenka?
WEB-CRIM-E-CASTIG	Non hescatz badinades.
WEB-CRIM-E-CASTIG	E tè?
WEB-CRIM-E-CASTIG	Òme, aquerò…!
WEB-CRIM-E-CASTIG	Mestra-te…
WEB-CRIM-E-CASTIG	Non, demora.
WEB-CRIM-E-CASTIG	Te vau a mestrar jo.
WEB-CRIM-E-CASTIG	Dèisha’c tot sus era taula.
WEB-CRIM-E-CASTIG	Ara seguida se tenguec ath sòn papèr d’anfitrion e aumplic prumèr ua tassa e dempús ua auta.
WEB-CRIM-E-CASTIG	De seguit deishèc eth sòn dinar e anèc a sèir-se de nauèth en divan.
WEB-CRIM-E-CASTIG	Un aute còp enrodèc eth cap deth malaut damb eth braç, lo lheuèc e comencèc a balhar-li ath sòn amic culheradetes de tè, sense desbrembar-se’n de bohar en eres damb tant de suenh coma se siguesse aguest eth punt essenciau e salvador deth tractament.
WEB-CRIM-E-CASTIG	Raskolnikov acceptaue en silenci aguestes sollicituds, se sentie pro fòrt entà incorporar-se, sèir-se en divan, sostier era culhereta e era tassa, e autanplan caminar, sense cap ajuda; mès, amiat per ua sòrta d’astúcia, misteriosa e instintiua, se hège veir fèble, e enquia e tot un shinhau empeguit, sense deishar d’auer ben esdegades era vista e era audida.
WEB-CRIM-E-CASTIG	Mès, que venguec un moment que non podec tier mès era sua mala encolia: dempús d’auer prenut ua dotzea de culheradetes de tè, hec enlà eth sòn cap damb un brusc movement, refusèc era culhereta e deishèc quèir eth sòn cap sus eth coishin (ara dormie damb veritables coishinères plies de plomes e qu’es sues cobèrtes èren d’ua blancor immaculada).
WEB-CRIM-E-CASTIG	Raskolnikov observèc aguest detalh e se sentec viuaments interessat.
WEB-CRIM-E-CASTIG	Qu’ei de besonh que Pachanka mos mane aué madeish eth jordon doç entà premanir-li un siròp, didec Rasumikhine virant eth cap e tornant a seguir eth sòn interromput dinar.
WEB-CRIM-E-CASTIG	Mès, d’a on treirà es jordons?, preguntèc Nastasia, que tenguie un petit plat sus era pauma dera man, damb toti es dits dubèrts, e vessaue eth tè ena sua boca, gota a gota en tot hèr-lo passar a trauèrs d’un terròc de sucre que tenguie damb es pòts.
WEB-CRIM-E-CASTIG	Donques les treirà, simplaments, dera frutaria, era mia estimada Nastasia…
WEB-CRIM-E-CASTIG	Non te pòs imaginar, Rodia, es causes que s’an passat aciu pendent era tua malautia.
WEB-CRIM-E-CASTIG	Quan gesseres ath mès córrer dera mia casa coma un lairon, sense dider-me entà on anaues, decidí cercar-te, enquia trapar-te, pr’amor de resvenjar-me.
WEB-CRIM-E-CASTIG	De seguit comencè es investigacions.
WEB-CRIM-E-CASTIG	Guaire corrí!
WEB-CRIM-E-CASTIG	Guaire interroguè!
WEB-CRIM-E-CASTIG	Non m’en brembaua dera tua adreça actuau, o dilhèu, e aquerò ei çò de mès probable, jamès l’auia sabut.
WEB-CRIM-E-CASTIG	Deth tòn ancian domicili, era soleta causa que me’n brembaua ère qu’ère en edifici Kharlamov, enes Cinc Cantoades…
WEB-CRIM-E-CASTIG	Me hartè de cercar!
WEB-CRIM-E-CASTIG	E fin finau resultèc que non ère en edifici Kharlamov, senon ena casa Buch.
WEB-CRIM-E-CASTIG	Que mos hèm cada embolh damb es nòms…!
WEB-CRIM-E-CASTIG	Qu’èra enforismat.
WEB-CRIM-E-CASTIG	Londeman se m’acodic vier enes oficines de recensament, e vaquí era mia suspresa en veir qu’ath cap de dues menutes me dauen era tua adreça actuau.
WEB-CRIM-E-CASTIG	Qu’ès inscrit.
WEB-CRIM-E-CASTIG	Inscrit jo?
WEB-CRIM-E-CASTIG	Plan!
WEB-CRIM-E-CASTIG	En cambi, non poderen dar era adreça deth generau Kobelev, que demanèren mentre jo èra aquiu.
WEB-CRIM-E-CASTIG	Plan, donc, en resumit: a penes arribè aquiu, m’informèren de tot aquerò que t’auie arribat, absoludaments de tot.
WEB-CRIM-E-CASTIG	Òc, qu’ac sai tot.
WEB-CRIM-E-CASTIG	L’ac pòs preguntar a Nastasia.
WEB-CRIM-E-CASTIG	È hèt coneishença damb eth comissari Nikodim Fomitch, m’an presentat a Ilia Petrovitch, e coneishi ath portièr, e ath secretari Alexandre Grigorevitch Zamiotof.
WEB-CRIM-E-CASTIG	Fin finau, qu’è era amistat de Pachenka.
WEB-CRIM-E-CASTIG	Nastasia n’ei testimòni.
WEB-CRIM-E-CASTIG	Que l’as embolhat!
WEB-CRIM-E-CASTIG	E en díder aquerò, era sirventa arrie maliciosaments.
WEB-CRIM-E-CASTIG	Nikiphorovna.
WEB-CRIM-E-CASTIG	Guarda, mau educat!, repliquec Nastasia.
WEB-CRIM-E-CASTIG	Quan se padeguèc seguic: Que sò Petrovna e non Nikiphorovna.
WEB-CRIM-E-CASTIG	Ac tierè en compde…
WEB-CRIM-E-CASTIG	Plan, donc, amic Rodia, en dues paraules, jo me prepausè talhar de còp, en tot tier mieis eroïcs, guairi prejudicis existien sus era mia persona, pr’amor que se passe que Pachenka auec coneishença des mies velleïtats…
WEB-CRIM-E-CASTIG	Per aquerò non demoraua que siguesse tan… complasenta.
WEB-CRIM-E-CASTIG	Qué ne penses de tot aquerò?
WEB-CRIM-E-CASTIG	Raskolnikov non responec: se limitèc a seguir tachant en eth ua guardada plia d’angónia.
WEB-CRIM-E-CASTIG	Òc, qu’ei autanplan massa ben informada, didec Rasumikhine, sense que lo preocupèsse eth silenci de Raskolnikov e coma s’assentisse a ua responsa deth sòn amic.
WEB-CRIM-E-CASTIG	Se’n sap de toti es detalhs.
WEB-CRIM-E-CASTIG	Eth mau s’està, estimat Rodia, en qué, deth prumèr moment, seguires ua conducta enganhada.
WEB-CRIM-E-CASTIG	Actuères damb era damb grana maganha.
WEB-CRIM-E-CASTIG	Aguesta hemna qu’a un caractèr plen de suspreses.
WEB-CRIM-E-CASTIG	En fin, ja ne parlaram en ua auta escadença.
WEB-CRIM-E-CASTIG	Mès qu’ei incomprensible que l’ages obligat a retirar-te eth minjar…
WEB-CRIM-E-CASTIG	E qué díder dera reconeishença de deute?
WEB-CRIM-E-CASTIG	Sonque non estant en tòn sen lo poderes signar.
WEB-CRIM-E-CASTIG	E aguest projècte de maridatge damb Natalia Egorovna…!
WEB-CRIM-E-CASTIG	Ja ves que sò ath pas de tot…
WEB-CRIM-E-CASTIG	Mès me n'encuedi de qué sò en tot tocar un punt delicat…
WEB-CRIM-E-CASTIG	Desencusa-me; sò un pèc…
WEB-CRIM-E-CASTIG	E, donques que parlam d’aquerò, non opines que Prascovia Pavlovna ei mens pèga de çò que semble a prumèr còp de uelh?
WEB-CRIM-E-CASTIG	De vertat qu’ei atau?, exclamèc Rasumikhine, erós dauant deth hèt de qué Raskolnikov l’auesse contestat.
WEB-CRIM-E-CASTIG	Mès aquerò non vò díder que sigue intelligenta.
WEB-CRIM-E-CASTIG	Non, plan que non.
WEB-CRIM-E-CASTIG	Qu’a un caractèr reauments estranh.
WEB-CRIM-E-CASTIG	A jo me desoriente, a viatges, de vertat.
WEB-CRIM-E-CASTIG	Que non i a cap de dobte de qué a complit ja es quaranta, e ditz que n’a trenta sies, encara que de vertat eth sòn aspècte autorize era enganha.
WEB-CRIM-E-CASTIG	Per çò d’aute, te juri que jo sonque la posqui jutjar d’un punt d’enguarda intellectuau, puraments metafisic, entà didè’c atau.
WEB-CRIM-E-CASTIG	Pr’amor qu’es nòstes relacions son es mès singulares deth mon.
WEB-CRIM-E-CASTIG	Jo non les compreni…
WEB-CRIM-E-CASTIG	En fin, tornem entath nòste ahèr.
WEB-CRIM-E-CASTIG	Quan era vedec que deishaues era universitat, que non daues leçons, qu’anaues mau jargat, e, ath delà, quan ja non te podec considerar persona dera familha, donques qu’era sua hilha s’auie mòrt, era inquietud se senhoregèc d’era.
WEB-CRIM-E-CASTIG	E tu, entà acabar de lançà’c tot a pèrder, comencères a viuer retirat en tòn cornèr.
WEB-CRIM-E-CASTIG	Alavetz era decidic que te n’anèsses dera sua casa.
WEB-CRIM-E-CASTIG	Que ja hège temps qu’aguesta idia rondaue era sua imaginacion.
WEB-CRIM-E-CASTIG	E te hec signar eth document de reconeishença de deute que, sivans l’assegurères, pagarie ta mair…
WEB-CRIM-E-CASTIG	Aquerò que siguec ua viletat mia, declarèc Raskolnikov damb votz clara e vibranta.
WEB-CRIM-E-CASTIG	Era mia mair qu’ei lèu ena misèria.
WEB-CRIM-E-CASTIG	Mentí pr’amor de qué seguisse balhant-me cramba e minjar.
WEB-CRIM-E-CASTIG	Qu’ei un anament pro rasonable.
WEB-CRIM-E-CASTIG	Çò que lo lancèc tot enlà siguec era conducta deth senhor Tchebarov, conselhèr e òme de negòcis.
WEB-CRIM-E-CASTIG	Sense era sua intervencion, Pachenka non aurie balhat un solet pas contra tu: qu’ei massa timida entad aquerò.
WEB-CRIM-E-CASTIG	Mès er òme de negòcis non coneish era timiditat, e çò prumèr que hec siguec preguntar: “Ei solvent eth signaire der efècte?” Responsa: “Òc, pr’amor qu’a ua mair que damb era sua pension de cent vint robles pagarà eth deute deth sòn Rodienka, encara qu’entad aquerò li calgue demorar-se sense minjar; e tanben a ua fraia que se venerie d’esclaua, en per d’eth”.
WEB-CRIM-E-CASTIG	En aquerò se basèc eth senhor Tchebarov…
WEB-CRIM-E-CASTIG	Mès, se per qué t’altères?
WEB-CRIM-E-CASTIG	Que me’n sai de tota era istòria.
WEB-CRIM-E-CASTIG	Er òme aunèst e sensible s’autrege aisidaments as confidéncies, e er òme de negòcis les recuelh entà profitar-se’n.
WEB-CRIM-E-CASTIG	En resumit, era li balhèc eth reconeishement de deute a Tchebalov, e aguest non trantalhèc entà exigir eth pagament.
WEB-CRIM-E-CASTIG	Quan me’n sabí de tot aquerò, me prepausè, aubedint era votz dera mia consciéncia, apraiar er ahèr un shinhau ara mia manèra, mès, mentretant, s’establic entre Pachenka e jo un corrent de bona armonia, e è metut fin ar ahèr en tot escometer-lo ena sua arraïc, entà didè’c atau.
WEB-CRIM-E-CASTIG	Qu’auem hèt vier ath senhor Tchebarov, l’auem tapat era boca damb ua pèça de dètz robles e eth mos a entornat eth document.
WEB-CRIM-E-CASTIG	Aciu que l’as; qu’è er aunor d’entornar-lo-te.
WEB-CRIM-E-CASTIG	Ara sonques ès deutor de paraula.
WEB-CRIM-E-CASTIG	Cuelh-lo.
WEB-CRIM-E-CASTIG	Rasumikhine botèc eth document sus era taula.
WEB-CRIM-E-CASTIG	Raskolnikov li tachèc ua lucada e virèc eth cap sense badar boca.
WEB-CRIM-E-CASTIG	Rasumikhine se shordèc.
WEB-CRIM-E-CASTIG	Ja veigui, estimat Rodia, que tornes ara tua.
WEB-CRIM-E-CASTIG	Me pensaua que te distreiria e te divertiria damb era mia parlòta, e veigui que non artenhi senon irritar-te.
WEB-CRIM-E-CASTIG	Raskolnikov, dempús un brèu silenci e sense virar eth cap.
WEB-CRIM-E-CASTIG	Òc, era mia preséncia, autanplan t’orrorizaue.
WEB-CRIM-E-CASTIG	Zamiotov te costèc un vertadèr espant.
WEB-CRIM-E-CASTIG	Zamiotov, eth secretari deth comissariat?
WEB-CRIM-E-CASTIG	Per qué lo heres a vier?
WEB-CRIM-E-CASTIG	Entà hèr aguestes preguntes Raskolnikov s’auie virat damb fòrça entà Rasumikhine e lo guardaue fixaments.
WEB-CRIM-E-CASTIG	Mès qué te passe?
WEB-CRIM-E-CASTIG	Qu’ès trebolat.
WEB-CRIM-E-CASTIG	Desiraue coneisher-te.
WEB-CRIM-E-CASTIG	Auíem parlat autant de tu!
WEB-CRIM-E-CASTIG	Per eth me’n è sabut de totes es causes que t’è condat.
WEB-CRIM-E-CASTIG	Qu’ei un excellent gojat, Rodia, e mès qu’excellent…, laguens deth sòn genre, plan.
WEB-CRIM-E-CASTIG	Ara qu’èm fòrça amics; mos vedem lèu cada dia.
WEB-CRIM-E-CASTIG	Pr’amor que, sabes ua causa?.
WEB-CRIM-E-CASTIG	Me sò mudat en aguest barri.
WEB-CRIM-E-CASTIG	Hè pòc.
WEB-CRIM-E-CASTIG	Escota, t’en brembes de Loïsa Ivanovna?
WEB-CRIM-E-CASTIG	È parlat pendent eth mèn deliri?
WEB-CRIM-E-CASTIG	Plan que òc!
WEB-CRIM-E-CASTIG	E qué didia?
WEB-CRIM-E-CASTIG	Mès non perdem eth temps.
WEB-CRIM-E-CASTIG	Parlem deth nòste ahèr.
WEB-CRIM-E-CASTIG	Se lheuèc e cuelhec era sua casqueta.
WEB-CRIM-E-CASTIG	Qué didia?
WEB-CRIM-E-CASTIG	Guarda que n’ès de temardut!
WEB-CRIM-E-CASTIG	Dilhèu cranhes auer revelat bèth secret?
WEB-CRIM-E-CASTIG	Tranquil: non as dit ne ua soleta paraula dera tua comdessa.
WEB-CRIM-E-CASTIG	Qu’as parlat fòrça d’un bulldog, de plendengues, de cadies de relòtge, dera ièrla Krestovsky, d’un portièr…
WEB-CRIM-E-CASTIG	Nikodim Fomitch e Ilia Petrovitch èren tanben soent enes tòns pòts.
WEB-CRIM-E-CASTIG	Ath delà, semblaues fòrça preocupat per ua des tues bòtes, fòrça preocupat.
WEB-CRIM-E-CASTIG	Non deishaues de repetir, gemegant: “autrejatz-la-me; la voi.
WEB-CRIM-E-CASTIG	Quan receberes aguesta hastigosa bòta te padeguèretz.
WEB-CRIM-E-CASTIG	La tengueres enes tues mans pendent vint- e-quate ores.
WEB-CRIM-E-CASTIG	Non siguec possible trèir-la-te.
WEB-CRIM-E-CASTIG	Encara deu èster en revolum dera tua ròba deth lhet.
WEB-CRIM-E-CASTIG	Tanben reclamaues uns baishi de pantalons estarnadi.
WEB-CRIM-E-CASTIG	E damb quina pena les demanaues!
WEB-CRIM-E-CASTIG	Calie entener-te.
WEB-CRIM-E-CASTIG	Hérem tot çò possible entà saber de quini baishi se tractaue.
WEB-CRIM-E-CASTIG	Mès que non i auec manèra d’entener-te…
WEB-CRIM-E-CASTIG	E anem ja tath nòste ahèr.
WEB-CRIM-E-CASTIG	Aciu qu’as es tòs trenta cinc robles.
WEB-CRIM-E-CASTIG	Ne cuelhi dètz, e en un parelh d’ores tornarè e t’explicarè se qué è hèt damb eri.
WEB-CRIM-E-CASTIG	Me cau passar per casa de Zosimov.
WEB-CRIM-E-CASTIG	Hè ja ua estona qu’aurie d’auer vengut, donques que ja son mès des onze…
WEB-CRIM-E-CASTIG	E tu, Nastenka, non te’n desbrembes de pujar soent pendent era mia abséncia, pr’amor de veir se vò aigua o quinsevolh auta causa.
WEB-CRIM-E-CASTIG	Que non li manque arren…
WEB-CRIM-E-CASTIG	A Pachenka ja li balharè es instrucción oportunes en passar.
WEB-CRIM-E-CASTIG	Ara seguida dauric era pòrta e parèc era aurelha.
WEB-CRIM-E-CASTIG	Mès, plan lèu, sense poder tier-se, se n’anèc ara prèssa escales enjós.
WEB-CRIM-E-CASTIG	Sentie gran curiosèr per saber-se’n de çò que Rasumikhine li didie ara sua patrona.
WEB-CRIM-E-CASTIG	Mès çò de cèrt ei qu’eth joen l’auie encamardat.
WEB-CRIM-E-CASTIG	A penes barrèc era pòrta Nastasia e se n’anèc, eth malaut lancèc as sòns pès era vana, e se metec en un bot en solèr.
WEB-CRIM-E-CASTIG	Qu’auie demorat damb impaciéncia angoniosa, lèu convulsiua, eth moment de demorar-se solet entà poder hèr çò que desiraue.
WEB-CRIM-E-CASTIG	Mès, se qué ère çò que volie hèr?
WEB-CRIM-E-CASTIG	Non artenhie brembar-se’n.
WEB-CRIM-E-CASTIG	Ac saben tot o ac ignoren encara?
WEB-CRIM-E-CASTIG	Dilhèu son aleçonadi e non hèn a veir arren pr’amor que sò malaut.
WEB-CRIM-E-CASTIG	Dilhèu me sauven era suspresa d’aparéisher un dia e dider-me qu’ac saben tot de hè fòrça temps e solet carauen pr’amor que…
WEB-CRIM-E-CASTIG	Mès, se qué anaua a hèr jo?
WEB-CRIM-E-CASTIG	Me n’è desbrembat.
WEB-CRIM-E-CASTIG	Semble hèt de bon voler.
WEB-CRIM-E-CASTIG	Me n’è desbrembat deth tot.
WEB-CRIM-E-CASTIG	S’estaue de pès ath miei dera cramba e guardaue ath sòn entorn damb un gèst d’angónia.
WEB-CRIM-E-CASTIG	Dempús s’apressèc ena pòrta, la dauric, parèc era aurelha…
WEB-CRIM-E-CASTIG	Non, aquerò non ère aquiu…
WEB-CRIM-E-CASTIG	Còp sec creiguec brembar-se’n e, corrent entath cornèr a on eth papèr dera paret ère despegat, calèc era man en uet e escorcolhèc…
WEB-CRIM-E-CASTIG	Tanpòc ère aquiu.
WEB-CRIM-E-CASTIG	Alavetz venguec dret entath hornèth de cauhar, lo dauric e cerquèc enes sòns cendres.
WEB-CRIM-E-CASTIG	Aquiu i auie es baishi estarnadi deth pantalon e es retalhs dera forradura dera pòcha!
WEB-CRIM-E-CASTIG	Per tant, arrés auie cercat en horneth.
WEB-CRIM-E-CASTIG	Alavetz se’n brembèc dera bòta que d’era Rasumikhine venguie de parlar-li.
WEB-CRIM-E-CASTIG	Cèrtaments ère aquiu, en divan, caperada a penes pera vana, mès ère tan vielha e ère tan lorda de hanga, que Zamiotov non podie auer vist arren sospechós en era.
WEB-CRIM-E-CASTIG	A on ei era citacion…?
WEB-CRIM-E-CASTIG	Mès se qué digui?
WEB-CRIM-E-CASTIG	Se siguec er aute dia quan me calec anar-i!
WEB-CRIM-E-CASTIG	Tanben alavetz examinè era bòta…
WEB-CRIM-E-CASTIG	Entà qué aurà vengut Zamiotov?
WEB-CRIM-E-CASTIG	Qu’ère agotat.
WEB-CRIM-E-CASTIG	Se tornèc a sèir en divan.
WEB-CRIM-E-CASTIG	Sò en tot delirar encara o tot aquerò ei realitat?
WEB-CRIM-E-CASTIG	Jo me pensi qu’ei realitat…
WEB-CRIM-E-CASTIG	Ara me’n brembi d’ua causa!
WEB-CRIM-E-CASTIG	Húger!
WEB-CRIM-E-CASTIG	Me cau húger!, e coma mès lèu mielhor…!
WEB-CRIM-E-CASTIG	Mès, entà on?
WEB-CRIM-E-CASTIG	Ath delà, a on ei era mia ròba?
WEB-CRIM-E-CASTIG	Tanpòc è bòtes…
WEB-CRIM-E-CASTIG	Que ja ac sai: me les an trèt, les an amagat…
WEB-CRIM-E-CASTIG	Mès aquiu que i é eth mèn abric.
WEB-CRIM-E-CASTIG	Plan que òc s’aurà desliurat des investigacions…
WEB-CRIM-E-CASTIG	E es sòs son sus era taula, erosaments…
WEB-CRIM-E-CASTIG	E eth document…!
WEB-CRIM-E-CASTIG	Cuelherè es sòs e me n’anarè a logar ua uata cramba, a on non me posquen trapar…
WEB-CRIM-E-CASTIG	Òc, mès eth burèu de recensament?
WEB-CRIM-E-CASTIG	Me traparàn.
WEB-CRIM-E-CASTIG	Rasumikhine me traparie…
WEB-CRIM-E-CASTIG	Que vau mès anar-se’n luenh, dehòra deth país, entà America….
WEB-CRIM-E-CASTIG	D’aquiu delà estant me n’arrirè d’eri…
WEB-CRIM-E-CASTIG	Cuelherè eth document de deute: en America me serà util…
WEB-CRIM-E-CASTIG	Qué mès me harè a vier…?
WEB-CRIM-E-CASTIG	Cren que sò malaut e que non me’n posqui anar…
WEB-CRIM-E-CASTIG	Ha, ha ha…!
WEB-CRIM-E-CASTIG	È liejut enes sòns uelhs qu’ac saben tot…
WEB-CRIM-E-CASTIG	Çò que m’enquimère ei que me cau baishar era escala…
WEB-CRIM-E-CASTIG	Pr’amor que pòt èster susvelhada era gessuda, e alavetz me calaria de bocadents damb es agents…
WEB-CRIM-E-CASTIG	Mès, se qué i a aquiu?
WEB-CRIM-E-CASTIG	Macareu, tè!
WEB-CRIM-E-CASTIG	Cuelhec era botelha, que contenguie encara un bon miei veire de cervesa, e se la beuec d’ua glopada.
WEB-CRIM-E-CASTIG	Experimentèc ua sensacion deliciosa, pr’amor qu’eth pièch l’usclaue.
WEB-CRIM-E-CASTIG	Mès ua menuta dempús ja l’auie pujat era beuenda en cap.
WEB-CRIM-E-CASTIG	Ua leugèra e non deagradiua estrementida li recorrec era espatla.
WEB-CRIM-E-CASTIG	S’estirèc en divan e se caperèc damb era vana.
WEB-CRIM-E-CASTIG	Es sòns pensaments, ja confusi e incoerents, s’embolhauen cada còp mès.
WEB-CRIM-E-CASTIG	Lèu lo cuelhec un doç dromilhon.
WEB-CRIM-E-CASTIG	Apuèc voluptuosaments eth cap en coishin, se caperèc damb era vana qu’auie substituit ara vielha e estarnada ahlaçada, lancèc ua fèbla alendada e se calèc en un prigond e saludable saunei.
WEB-CRIM-E-CASTIG	Lo desvelhèc un bronit de passi, dauric es uelhs e vedec a Rasumikhine, que venguie de daurir era pòrta e s’auie pauhicat en lumedan, trantalhant.
WEB-CRIM-E-CASTIG	Raskolnikov se lheuèc de seguit e se quedèc en tot guardar-lo damb era expression deth que sage de rebrembar quauquarren.
WEB-CRIM-E-CASTIG	Rasumikhine exclamèc:
WEB-CRIM-E-CASTIG	Ja veigui qu’ès desvelhat…!
WEB-CRIM-E-CASTIG	Plan, donc, que sò aciu!…
WEB-CRIM-E-CASTIG	E cridèc, pistant ena escala:
WEB-CRIM-E-CASTIG	Nastasia, puja eth paquet!
WEB-CRIM-E-CASTIG	Dempús higec, en tot referir-se a Raskolnikov:
WEB-CRIM-E-CASTIG	Te vau a presentar es compdes.
WEB-CRIM-E-CASTIG	Qu’as hèt ua bona dormida, amic.
WEB-CRIM-E-CASTIG	Que deuen èster es sies dera tarde.
WEB-CRIM-E-CASTIG	Sies ores dormint, Senhor…!
WEB-CRIM-E-CASTIG	Que non i a cap de mau en aquerò.
WEB-CRIM-E-CASTIG	Ath contrari, eth sòn ei beneficiós.
WEB-CRIM-E-CASTIG	Dilhèu auies bèth negòci urgent?
WEB-CRIM-E-CASTIG	Ua cita?
WEB-CRIM-E-CASTIG	Entad aquerò que i a tostemp temps.
WEB-CRIM-E-CASTIG	Hè ja tres ores que demori que te desvelhes.
WEB-CRIM-E-CASTIG	È passat dus còps per aciu e ères en tot dormir.
WEB-CRIM-E-CASTIG	Tanben è anat dus còps ena casa de Zosimov.
WEB-CRIM-E-CASTIG	Non i ère, mès qu’ei parièr: ja vierà…
WEB-CRIM-E-CASTIG	Ath delà, m’a calut hèr quauques causetes.
WEB-CRIM-E-CASTIG	Aué m’è mudat de domicili, en tot hèr-me a vier ath mèn oncle damb totes es autes causes…, donques que te cau saber qu’è ath mèn oncle en casa.
WEB-CRIM-E-CASTIG	Plan, ja auem parlat pro de causes inutiles.
WEB-CRIM-E-CASTIG	Anem entad açò que mos interèsse.
WEB-CRIM-E-CASTIG	Hè-te a vier eth paquet, Nastasia… e tu com te trapes, amic mèn?
WEB-CRIM-E-CASTIG	Me senti perfèctaments.
WEB-CRIM-E-CASTIG	Ja non sò malaut…
WEB-CRIM-E-CASTIG	Ja t’è dit que hè tres ores que sò en tot demorar que te desvelhes.
WEB-CRIM-E-CASTIG	Non, voi díder abantes.
WEB-CRIM-E-CASTIG	Com abantes?
WEB-CRIM-E-CASTIG	Guaire temps hè que vies per aciu?
WEB-CRIM-E-CASTIG	Ja t’ac è dit.
WEB-CRIM-E-CASTIG	Te n’as desbrembat?
WEB-CRIM-E-CASTIG	Raskolnikov s’estèc cogitós.
WEB-CRIM-E-CASTIG	Es eveniments dera jornada se li mostrauen coma a trauèrs d’un sòmi.
WEB-CRIM-E-CASTIG	Toti es sòns esfòrci de memòria qu’èren en vaganaut.
WEB-CRIM-E-CASTIG	Interroguèc a Rasumikhine damb era guardada.
WEB-CRIM-E-CASTIG	Òc, ac as dresbrembat, didec Rasumikhine.
WEB-CRIM-E-CASTIG	Ja m’auie semblat a jo que non ères enes tòns cabaus quan te parlè d’aquerò…
WEB-CRIM-E-CASTIG	Mès eth sòn t’a anat pro ben.
WEB-CRIM-E-CASTIG	De vertat, qu’as mielhor cara.
WEB-CRIM-E-CASTIG	Ja veiràs se com recuperes era memòria de seguit.
WEB-CRIM-E-CASTIG	Mentretant, guarda aciu, gran òme.
WEB-CRIM-E-CASTIG	E comencèc a des.hèir aqueth paquet que, çampar, ère entada eth ua causa importanta.
WEB-CRIM-E-CASTIG	T’asseguri, eth mèn frairau amic, qu’ère aquerò çò que mès m’interessaue.
WEB-CRIM-E-CASTIG	Donques que te cau convertir en çò que se cride un òme.
WEB-CRIM-E-CASTIG	Comencem per naut.
WEB-CRIM-E-CASTIG	Ves aguesta casqueta?, preguntèc en tot trèir deth paquet ua pro polida casqueta, encara qu’ordinària, que non li deuie auer costat guaire.
WEB-CRIM-E-CASTIG	Permete-me que te la pròva.
WEB-CRIM-E-CASTIG	Non, amic Rodia; te cau aubedir; dempús serie massa tard.
WEB-CRIM-E-CASTIG	Tie en compde que, coma que l’è crompada a uelh, non poiria dormir aguesta net pensant se t’anarie o non ben.
WEB-CRIM-E-CASTIG	Se la provèc e lancèc un crit de capitada.
WEB-CRIM-E-CASTIG	T’està perfèctaments!
WEB-CRIM-E-CASTIG	Quinsevolh diderie que te l’an hèt a mida.
WEB-CRIM-E-CASTIG	Era casqueta, amic mèn, ei çò de mès important dera vestimenta.
WEB-CRIM-E-CASTIG	Era gent atribuís aguest anament a un sentiment servil, quan era vertat ei qu’ei avergonhat deth sòn chapèu, qu’ei un nin de povàs.
WEB-CRIM-E-CASTIG	Ei un òme tan timid…!
WEB-CRIM-E-CASTIG	Escota, Nastenka, guarda aguesti dus chapèus e ditz-me se quina te shaute mès, s’aguesta sòrta de pauma (cuelhec d’un cornèr eth deformat chapèu deth sòn amic, que cridaue pauma per ua causa que solet eth coneishie) o aguesta jòia…
WEB-CRIM-E-CASTIG	Sabes se guaire m’a costat, Rodia?
WEB-CRIM-E-CASTIG	A veir s’ac endónvies…
WEB-CRIM-E-CASTIG	A tu qué te semble, Nastasiuchka?, preguntèc ara sirventa, en veir qu’eth sòn amic non responie.
WEB-CRIM-E-CASTIG	Donques non me pensi que t’age costat mens de vint kopeks.
WEB-CRIM-E-CASTIG	Vint kopeks, calamitat?, exclamèc Rasumikhine, indignat.
WEB-CRIM-E-CASTIG	Aué per vint kopeks ne tansevolh entà tu se poirie crompar…
WEB-CRIM-E-CASTIG	Ueitanta kopeks…!
WEB-CRIM-E-CASTIG	Mès que l’è crompat damb ua condicion: qu’er an que ven, quan sigue ja vielh, te n’autrejaràn un a gratis.
WEB-CRIM-E-CASTIG	Paraula d’aunor de qué aguest a estat er acòrd…
WEB-CRIM-E-CASTIG	Plan, donc, passem ara enes EEUU, coma cridàuem aguesta prenda en collègi.
WEB-CRIM-E-CASTIG	Me cau avertir-te que sò prigondaments capinaut deth pantalon.
WEB-CRIM-E-CASTIG	E l’estenec a Raskolnikov uns pantalons grisi d’ua leugèra tela ostiuenca.
WEB-CRIM-E-CASTIG	Ne ua soleta taca, ne un petit trauc; encara qu’usadi, son naui.
WEB-CRIM-E-CASTIG	Eth justet hè jòc damb eth pantalon, coma exigís era mòda.
WEB-CRIM-E-CASTIG	A tot darrèr, mos cau felicitar de qué aguestes prendes non siguen naues, pr’amor qu’atau son mès leugères, mès flexibles…
WEB-CRIM-E-CASTIG	Ara, ua auta causa, amic Rodia.
WEB-CRIM-E-CASTIG	Ena mia pensada, entà daurir-se pas en mon cau observar es exigéncies des sasons.
WEB-CRIM-E-CASTIG	S’un non demane espargues en iuèrn, qu’estauvie uns quants robles.
WEB-CRIM-E-CASTIG	E madeish se passe damb era ròba.
WEB-CRIM-E-CASTIG	Qu’èm en plen ostiu: plan per aquerò è crompat prendes d’ostiu.
WEB-CRIM-E-CASTIG	Quan arribe era tardor auràs besonh de ròba de mès abric.
WEB-CRIM-E-CASTIG	Per tant, te calerà deishar aguesta que, ath delà, serà ja tota rosigada…
WEB-CRIM-E-CASTIG	Ben, endónvia guaire an costat aguestes pèces.
WEB-CRIM-E-CASTIG	Guaire te semble?
WEB-CRIM-E-CASTIG	Dus robles e vint-e-cinc kopeks!
WEB-CRIM-E-CASTIG	Ath delà, non te’n desbrembes, enes madeishes condicions qu’era casqueta: er an que ven te lo cambiaràn a gratis.
WEB-CRIM-E-CASTIG	Eth pelhaire Fediaev non ven de ua auta manèra.
WEB-CRIM-E-CASTIG	Ditz qu’eth que va a crompar-li un còp non a de tornar jamès, pr’amor qu’aquerò que crompe li dure tota era vida…
WEB-CRIM-E-CASTIG	Ara anem damb es bòtes.
WEB-CRIM-E-CASTIG	Qué te semblen?
WEB-CRIM-E-CASTIG	Que ja se ve que son usades, mès duraràn encara aumens dus mesi.
WEB-CRIM-E-CASTIG	Son hètes en estrangèr.
WEB-CRIM-E-CASTIG	Un secretari dera embaishada d’Anglatèrra se des.heiguec d’eres era setmana passada en mercat.
WEB-CRIM-E-CASTIG	Sonque les auie amiat sies dies, mès qu’auie besonh de sòs.
WEB-CRIM-E-CASTIG	È balhat per eres un roble e miei.
WEB-CRIM-E-CASTIG	Non son cares, vertat?
WEB-CRIM-E-CASTIG	Mès, e se non li van ben?, preguntèc Nastasia.
WEB-CRIM-E-CASTIG	Non li van ben aguestes bòtes?
WEB-CRIM-E-CASTIG	Alavetz, entà qué me è hèt a vier aquerò?, repliquèc Rasumikhine, en trèir dera pòcha ua traucada e lorda bòta de Raskolonikov.
WEB-CRIM-E-CASTIG	Qu’è cuelhut es mies precaucions.
WEB-CRIM-E-CASTIG	Les è mesurat damb aguesta porcaria.
WEB-CRIM-E-CASTIG	Qu’è actuat en tot a consciéncia.
WEB-CRIM-E-CASTIG	Per çò dera ròba interiora, me sò entenut damb era patrona.
WEB-CRIM-E-CASTIG	Prumèr de tot, aciu qu’as tres camises de coton damb eth plastron de mòda…
WEB-CRIM-E-CASTIG	Ei a díder, que me cau tornar-te quaranta cinc kopeks.
WEB-CRIM-E-CASTIG	E ja ès complètaments equipat, estimat Rodia, pr’amor qu’eth tòn abric non solet ei encara en us, senon que sauve un sagèth de distincion.
WEB-CRIM-E-CASTIG	Vaquí er auantatge de vestir-se en Charmar!
WEB-CRIM-E-CASTIG	Per çò que hè as michons, tu madeish te les pòs crompar.
WEB-CRIM-E-CASTIG	Encara mos rèsten vint-e-cinc boni robles.
WEB-CRIM-E-CASTIG	De Pachenka e deth tòn ospedatge non te cau preocupar; qu’as un credit illimitat.
WEB-CRIM-E-CASTIG	E ara estimat, auràs de permeter-mos que te mudèssem era ròba interiora.
WEB-CRIM-E-CASTIG	Aquerò ei indispensable, pr’amor qu’ena tua camisa se pòt amagar eth micròbi dera malautia.
WEB-CRIM-E-CASTIG	Dèisha-me, refusèc Raskolnikov.
WEB-CRIM-E-CASTIG	Qu’ei de besonh, amic Rodia, persutèc Rasumikhine.
WEB-CRIM-E-CASTIG	Non voleràs qu’aja despenut en bades es sòles des mies sabates…
WEB-CRIM-E-CASTIG	E tu, Nastasiuchka, non te hèsques era pudorosa e vene a ajudar-me.
WEB-CRIM-E-CASTIG	E a maugrat dera resisténcia de Raskolnikov, artenhec mudar-li era ròba.
WEB-CRIM-E-CASTIG	Eth malaut deishèc quèir eth cap ena coishinèra e sauvèc silenci pendent mès de dues menutes.
WEB-CRIM-E-CASTIG	Fin finau, damb era guardada fixa ena paret, preguntèc:
WEB-CRIM-E-CASTIG	Damb quini sòs as crompat tot aquerò?
WEB-CRIM-E-CASTIG	Damb quini sòs?
WEB-CRIM-E-CASTIG	Vai, quina pregunta!
WEB-CRIM-E-CASTIG	Donques damb es tòns.
WEB-CRIM-E-CASTIG	Un emplegat d’ua casa comerciau d’aciu a vengut a autrejar-lo-me aué, per orde de Vakhruchine.
WEB-CRIM-E-CASTIG	Qu’ei ta mair que te l’a manat.
WEB-CRIM-E-CASTIG	Tanpòc te’n brembes d’aquerò?
WEB-CRIM-E-CASTIG	Rasumikhine lo campèc damb ua expression d’inquietud.
WEB-CRIM-E-CASTIG	En aguest moment se dauric era pòrta e entrèc ena cramba un òme naut e fòrt.
WEB-CRIM-E-CASTIG	Era sua manèra de presentar-se hège veir que non ère eth prumèr còp que visitaue a Raskolnikov.
WEB-CRIM-E-CASTIG	A tot darrèr auem aciu a Zosimov!, exclamèc Rasumikhine.
WEB-CRIM-E-CASTIG	Zosimov ère, coma ja auem dit, naut e gròs.
WEB-CRIM-E-CASTIG	Auie vint-e-sèt ans, ua cara esblancossida, carnuda e suenhosaments arrasada, e eth peu lis.
WEB-CRIM-E-CASTIG	Amiaue lunetes e en un des sòns dits, holadi de grèish, un anèth d’aur.
WEB-CRIM-E-CASTIG	Vestie un ample, elegant e leugèr abric e un pantalon d’ostiu.
WEB-CRIM-E-CASTIG	Tota era ròba qu’amiaue auie un sagèth d’elegància e ère comòda e de qualitat superiora.
WEB-CRIM-E-CASTIG	Era sua camisa ère d’ua blancor irreprochabla, e era cadia deth sòn relòtge, gròssa e massissa.
WEB-CRIM-E-CASTIG	En sòn anament i auie ua cèrta flematica lentor e un assopliment que semblaue afectat.
WEB-CRIM-E-CASTIG	Exercie ua tenaça vigilància sus eth madeish, mès era sua presompcion trapaue en cada moment era manèra de mostrar-se.
WEB-CRIM-E-CASTIG	Entre es sòns ceneishudi i auie era opinion de qué ère un òme dificil de tractar, mès toti arreconeishien era sua capacitat coma mètge.
WEB-CRIM-E-CASTIG	Qu’è passat dus còps per çò de tòn, estimat Zosimov, exclamèc Rasumikhine.
WEB-CRIM-E-CASTIG	Coma ves, eth malaut s’a remetut.
WEB-CRIM-E-CASTIG	Ja ac veigui, ja ac veigui, didec Zosimov.
WEB-CRIM-E-CASTIG	E preguntèc a Raskolnikov, en tot guardar-lo atentiuaments: “Tè, com va era tua animositat?.
WEB-CRIM-E-CASTIG	Ara seguida se seiguec en divan, ath pè deth malaut, mielhor dir, e s’apuèc comòdaments.
WEB-CRIM-E-CASTIG	Seguís damb era sua malenconia, didec Rasumikhine.
WEB-CRIM-E-CASTIG	Hè un moment a estat a mand a estarnar-se a plorar sonque pr’amor que l’auem cambiat era ròba interiora.
WEB-CRIM-E-CASTIG	Que me semble plan normau, se non auie talents de mudar-se.
WEB-CRIM-E-CASTIG	Eth cambiament podie demorar…
WEB-CRIM-E-CASTIG	Eth pos ei complètaments normau…
WEB-CRIM-E-CASTIG	Un shinhau de mau de cap, è?
WEB-CRIM-E-CASTIG	Que sò ben, sò perfèctaments, responec Raskolnikov, irritat.
WEB-CRIM-E-CASTIG	En díder aquerò, s’auie incorporat còp sec, damb es uelhs ludents.
WEB-CRIM-E-CASTIG	Mès, lèu tornèc a deishar quèir eth cap en coishin, en tot quedar de cara entara paret.
WEB-CRIM-E-CASTIG	Zosimov l’observaue damb guardada atentiua.
WEB-CRIM-E-CASTIG	Plan ben, era causa va plan ben, didec en ton negligent.
WEB-CRIM-E-CASTIG	Rasumikhine l’expliquèc çò qu’auie minjat e li preguntèc se qué li podie balhar.
WEB-CRIM-E-CASTIG	Aquerò que non a cap importància…
WEB-CRIM-E-CASTIG	Tè, sopa… arren de musharnons ne de cornishons, plan que òc…
WEB-CRIM-E-CASTIG	Ne carns fòrtes…
WEB-CRIM-E-CASTIG	Escambièc ua guardada damb Rasumikhine e seguic: Mès, coma ja è dit, aquerò non a cap importància…
WEB-CRIM-E-CASTIG	Arren de pocions, arren de medicaments.
WEB-CRIM-E-CASTIG	Ja veiram se deman…
WEB-CRIM-E-CASTIG	Eth cas ei qu’aué auríem pogut…
WEB-CRIM-E-CASTIG	Plan, çò d’important ei que tot va pro ben.
WEB-CRIM-E-CASTIG	Deman pera tarde me lo harè a vier entà hèr un passèg, didec Rasumiklhine.
WEB-CRIM-E-CASTIG	Vieram enes jardins Iusupov e dempús en Palai de Cristau.
WEB-CRIM-E-CASTIG	Deman dilhèu encara non sigue convenent… encara qu’un passèg cuert…
WEB-CRIM-E-CASTIG	Çò que me contrarie ei qu’aué estreï un nau lotjament près d’aciu e voleria que siguesse damb nosati, encara que s’estèsse estirat en un divan…
WEB-CRIM-E-CASTIG	Tu òc que vieràs, e?, preguntèc de ressabuda a Zosimov.
WEB-CRIM-E-CASTIG	Non te’n desbrembes; te cau vier.
WEB-CRIM-E-CASTIG	Sajarè de vier, mès que non me serà possible enquia darrèra ora.
WEB-CRIM-E-CASTIG	Non, sonque ua reunion intima.
WEB-CRIM-E-CASTIG	I aurà arencades, vodka, tè, un pastís.
WEB-CRIM-E-CASTIG	Qui vierà?
WEB-CRIM-E-CASTIG	Camarades, gent joena, naues amistats mès que mès.
WEB-CRIM-E-CASTIG	Tanben i aurà un oncle mèn, ja vielh, qu’a vengut per ahèrs de negòci en Petersburg.
WEB-CRIM-E-CASTIG	Mos vedem un còp cada cinc ans.
WEB-CRIM-E-CASTIG	A qué se tie?
WEB-CRIM-E-CASTIG	Qu’a passat era sua vida vegetant coma cap de corrèus en ua petita poblacion.
WEB-CRIM-E-CASTIG	Qu’a ua modèsta retribucion e a complit ja es seishanta cinc.
WEB-CRIM-E-CASTIG	Que non s’ac vau parlar d’eth, encara que t’asseguri que l’estimi.
WEB-CRIM-E-CASTIG	Tanben vierà Porfirio Simonovitch, jutge d’instrucción e ancian alumne dera Escòla de Dret.
WEB-CRIM-E-CASTIG	Me pensi que tu ja lo coneishes.
WEB-CRIM-E-CASTIG	Ei tanben parent tòn?
WEB-CRIM-E-CASTIG	Bè!, plan luenhant…!
WEB-CRIM-E-CASTIG	Mès, qué te passe?
WEB-CRIM-E-CASTIG	Sembles desengustat.
WEB-CRIM-E-CASTIG	Aquerò que m’impòrte pòc.
WEB-CRIM-E-CASTIG	Plan mielhor!
WEB-CRIM-E-CASTIG	Zamiotov?
WEB-CRIM-E-CASTIG	Que ja gessec aquerò!
WEB-CRIM-E-CASTIG	Es principis…
WEB-CRIM-E-CASTIG	Tu qu’ès seigut sus es tòns principis coma sus es ressòrts, e non gauses hèr eth mendre movement.
WEB-CRIM-E-CASTIG	Eth mèn principi ei que tot depend dera manèra d’èster der òme.
WEB-CRIM-E-CASTIG	Çò d’aute non m’impòrte bric.
WEB-CRIM-E-CASTIG	E Zamiotov ei un excellent gojat.
WEB-CRIM-E-CASTIG	Mès non massa escrupulós en çò des mieis entà enriquir-se.
WEB-CRIM-E-CASTIG	Admetam que sigue atau.
WEB-CRIM-E-CASTIG	Aquerò a jo que m’ei parièr.
WEB-CRIM-E-CASTIG	Quina importància pòt auer?, exclamèc Rasumikhine damb ua espècia d’afectada indignacion.
WEB-CRIM-E-CASTIG	Dilhèu è vantat jo aguest trait sòn?
WEB-CRIM-E-CASTIG	Jo sonque digui qu’ei un bon òme en sòn genre.
WEB-CRIM-E-CASTIG	Ath delà, se vam a jutjar as òmes aplicant-les es règles generaus, guairi n’aurie vertadèraments purs?
WEB-CRIM-E-CASTIG	Apostaria quinsevolh causa a qué se se mostrèssen tant exigents damb jo, resultarie que non valeria un sò horadat… encara que t’includissen a tu damb era mia persona.
WEB-CRIM-E-CASTIG	Non exageres: jo balharia per tu dus sòs horadats.
WEB-CRIM-E-CASTIG	Donques a jo me semble que tu non ne vales mès qu’un…
WEB-CRIM-E-CASTIG	Ben, seguisqui.
WEB-CRIM-E-CASTIG	Zamiotov non ei encara qu’un gojat, e jo l’estiri es aurelhes.
WEB-CRIM-E-CASTIG	Que tostemp ei mielhor estirar que refusar.
WEB-CRIM-E-CASTIG	Se refuses a un òme, non poiràs obligar-lo a esmendar-se, e mens se se tracte d’un gojat.
WEB-CRIM-E-CASTIG	Mos cau èster plan comprensius damb aguesti joenets…
WEB-CRIM-E-CASTIG	Mès vosati, estupids progressistes, viuetz enes bromes.
WEB-CRIM-E-CASTIG	Menspredatz ara gen e non vedetz que d’aguesta manèra vos damnatjatz a vosati madeishi…
WEB-CRIM-E-CASTIG	E te vau a díder ua causa: Zamiotov e jo auem entre mans un ahèr que mos interèsse as dus egalaments.
WEB-CRIM-E-CASTIG	Me shautarie saber se quin ahèr ei aguest.
WEB-CRIM-E-CASTIG	Se tracte deth pintor, d’aguest pintor de bròssa gròssa.
WEB-CRIM-E-CASTIG	Artenheram que lo boten en libertat.
WEB-CRIM-E-CASTIG	Non serà de mau hèr, pr’amor qu’er ahèr ei fòrça clar.
WEB-CRIM-E-CASTIG	Que n’aurà pro de pressionar un shinhau entà que quede era causa resolvuda.
WEB-CRIM-E-CASTIG	Sabi pas a quin pintor te referisses.
WEB-CRIM-E-CASTIG	Non?
WEB-CRIM-E-CASTIG	Ei possible que non t’aja parlat d’aquerò…?
WEB-CRIM-E-CASTIG	Que i a un pintor barrejat en ahèr.
WEB-CRIM-E-CASTIG	Que ja me’n sabia d’aguest ahèr.
WEB-CRIM-E-CASTIG	Me’n sabí pes jornaus.
WEB-CRIM-E-CASTIG	Plan, donc, explica-m’ac.
WEB-CRIM-E-CASTIG	Tanben assassinèren a Lisbeth, didec de pic Nastasia en tot dirigir-se a Raskolnikov.
WEB-CRIM-E-CASTIG	Que s’auie demorat ena cramba, apuada ena paret seguint d’aurelha eth dialòg).
WEB-CRIM-E-CASTIG	Lisbeth?, gasulhèc Raskolnikov, damb votz a penes perceptibla.
WEB-CRIM-E-CASTIG	Òc, Lisbeth, era venedora de ròba usada.
WEB-CRIM-E-CASTIG	Non la coneishies?
WEB-CRIM-E-CASTIG	Autanplan apraièc ua des tues camises.
WEB-CRIM-E-CASTIG	Raskolnikov se virèc entara paret.
WEB-CRIM-E-CASTIG	Alistèc deth tapissat, d’un auriò lord, ua des nombroses floretes auriolenques de traits escurs que i auie en eth e se tenguec a examinar-la atentiuaments.
WEB-CRIM-E-CASTIG	Observèc es petals.
WEB-CRIM-E-CASTIG	Guairi n’auie?
WEB-CRIM-E-CASTIG	E toti es traits, enquia es mendre dentilhons dera coròlla.
WEB-CRIM-E-CASTIG	Es sòns membres s’engrepesien, mès eth non hège eth menor movement.
WEB-CRIM-E-CASTIG	Era sua guardada s’estaue tu per tu tachada ena menuda flor.
WEB-CRIM-E-CASTIG	I a cargues contra eth?
WEB-CRIM-E-CASTIG	Que se sospèche qu’ei er autor der assassinat, didec Rasumikhine, acalorat.
WEB-CRIM-E-CASTIG	Òc, e plan per aquerò, l’an detengut.
WEB-CRIM-E-CASTIG	Mès, en realitat, aguesti cargues non son taus cargues, e aquerò ei çò que volem demostrar.
WEB-CRIM-E-CASTIG	Era policia seguís ara ua tralha faussa, tau que la seguic ara prumeria damb… com se criden…?
WEB-CRIM-E-CASTIG	Koch e Pestriakov…
WEB-CRIM-E-CASTIG	Encara que l’afècte pòc er ahèr a un, non pòt mens de revelar-se dauant d’ua investigacion amiada tan malastrusaments.
WEB-CRIM-E-CASTIG	Qu’ei possible que Persiakov vengue lèu lèu ena mia casa…
WEB-CRIM-E-CASTIG	A prepaus, Rodia, tu que te’n deus saber de tot aquerò, pr’amor que se passèc abans dera tua malautia, precisaments era vesilha deth dia que cuelheres ua malagana en comissariat quan se parlaue d’aquerò.
WEB-CRIM-E-CASTIG	Vos que diga ua causa, Rasumikhine?, didec Zosimov.
WEB-CRIM-E-CASTIG	E qué!
WEB-CRIM-E-CASTIG	Aquerò non càmbie en arren era question, exclamèc Rasumikhine fotent un còp de punh ena taula.
WEB-CRIM-E-CASTIG	Çò de mès indignant d’aguest ahèr non son es errors d’aguesta gent: un que se pòt enganhar; es enganhes amien entara vertat.
WEB-CRIM-E-CASTIG	Çò que m’enventís mès ei que, enquia e tot enganhant-se, se cren infalibles.
WEB-CRIM-E-CASTIG	Porfiri, mès…
WEB-CRIM-E-CASTIG	Sabes çò que les desorientèc ara prumeria?
WEB-CRIM-E-CASTIG	Qu’era pòrta ère barrada, e quan Koch e Pestriakov tornèren a pujar damb eth portièr, la trapèren dubèrta.
WEB-CRIM-E-CASTIG	Alavetz dedusiren que Pestriakov e Koch èren es assassins dera vielha.
WEB-CRIM-E-CASTIG	Atau rasonen.
WEB-CRIM-E-CASTIG	Non t’afogues!
WEB-CRIM-E-CASTIG	Les auien de detier…
WEB-CRIM-E-CASTIG	D’aguest Koch que n’è notícies.
WEB-CRIM-E-CASTIG	Tanben crompaue documents de reconeishement de deute.
WEB-CRIM-E-CASTIG	Qu’eth diable se lo hèsque a vier!, çò que m’enventís mès ei era rotina, era depassada e innòbla rutina d’aguesta gent.
WEB-CRIM-E-CASTIG	Aguest qu’ère eth moment de renonciar as vielhs procediments e seguir naui sistèmes.
WEB-CRIM-E-CASTIG	Es donades psicologiques serien pro entà balhar-les ua tralha.
WEB-CRIM-E-CASTIG	Mès eri dident: “Mos atiem as hèts.” Ça que la, es hèts non ei solet çò qu’interèsse.
WEB-CRIM-E-CASTIG	Era manèra d’interpretar-les influís en un cinquanta per cent, aumens, ena capitada des investigacions.
WEB-CRIM-E-CASTIG	E tu sabes interpretar es hèts?
WEB-CRIM-E-CASTIG	Çò que te posqui díder ei que quan un a era intima conviccion de qué poirie ajudar a esclarir era vertat, l’ei impossible tier-se…
WEB-CRIM-E-CASTIG	Coneishes es detalhs der eveniment?
WEB-CRIM-E-CASTIG	Sò en tot demorar encara era istòria d’aguest pintor de parets.
WEB-CRIM-E-CASTIG	A, òc!
WEB-CRIM-E-CASTIG	Donques guarda.
WEB-CRIM-E-CASTIG	Londeman deth crim, peth maitin, quan era policia solet pensaue encara en Koch e Pestriakov (a maugrat de qué aguesti auien balhat tota sòrta de detalhs convincents sus es sòns passi), vaquí que se còste un hèt inesperat.
WEB-CRIM-E-CASTIG	Un campanhard cridat Duchkhine, qu’a ua tauèrna dauant dera casa deth crim, se presentèc en comissariat e autregèc un estug que contenguie un parelh de plendengues d’aur.
WEB-CRIM-E-CASTIG	Ara seguida referís era seguenta istòria: “Delàger, un shinhau abans des ueit dera tarde (ora que coïncidís damb era der eveniment), Mikolai, un pintor de mestièr que freqüente eth mèn establiment, me hec a vier aguestes plendengues e me demanèc que li prestèssa dus robles, en tot deishar-me era jòia en gatge”.
WEB-CRIM-E-CASTIG	D’a on as trèt aquerò?, li preguntè.
WEB-CRIM-E-CASTIG	Li balhè un roble.
WEB-CRIM-E-CASTIG	Plan que òc, didec Rasumikhine, aquerò qu’ère un conde chinés.
WEB-CRIM-E-CASTIG	Duchkhine mentie descaradaments, donques que lo coneishi e me’n sai de qué quan acceptèc de Mikolai aqueres plendengues que valen trenta robles non siguec precisaments entà autrejar-les ara policia.
WEB-CRIM-E-CASTIG	S’ac hec, siguec per pòur.
WEB-CRIM-E-CASTIG	Mès aquerò qu’ei parièr.
WEB-CRIM-E-CASTIG	Deishem que Duchkhine seguisque parlant.
WEB-CRIM-E-CASTIG	Jo sabia qu’èth ère en tot pintar ues crambes ena casa deth dauant, damb Mitri, qu’ei paisan sòn.
WEB-CRIM-E-CASTIG	A penes auec enes sues mans eth roble, se beuec dus veirets, paguèc, se calèc ena pòcha eth cambi e se n’anèc.
WEB-CRIM-E-CASTIG	Mitri non ère damb eth, alavetz.
WEB-CRIM-E-CASTIG	Londeman me’n sabí de qué Alena Ivanovna e era sua fraia Lisbeth auien estat assassinades a còps de destrau.
WEB-CRIM-E-CASTIG	Les coneishia e sabia qu’era vielha prestaue sòs pes objèctes de valor.
WEB-CRIM-E-CASTIG	Plan per aquerò auí cèrtes sospeches sus aguestes plendengues.
WEB-CRIM-E-CASTIG	Alavetz me filè de cap ara casa e comencè a investigar damb era màger dissimulacion, coma se non m’importèsse era causa.
WEB-CRIM-E-CASTIG	Çò prumèr que hi siguec preguntar: “I é Mikolai?
WEB-CRIM-E-CASTIG	E Mitri m’expliquèc que Mikolai non auie vengut en trabalh, qu’auie tornat en casa begut e de maitiada, e qu’auie estat en era non mès de dètz menutes e auie tornat a partir.
WEB-CRIM-E-CASTIG	Mitri non l’auie tornat a veir e ère en tot acabar solet eth trabalh.
WEB-CRIM-E-CASTIG	Eth departament que trabalhen es dus pintors ei en dusau estatge e da tara madeisha escala qu’es crambes des victimes.
WEB-CRIM-E-CASTIG	Qu’auie begut, mès pas guaire, de sòrta que podie compréner çò que se li didie.
WEB-CRIM-E-CASTIG	Se seiguec en un banc sense badar boca.
WEB-CRIM-E-CASTIG	En aqueth moment sonque i auie ena tauèrna un aute client, que dormie en un banc, e es mèns dus vailets.
WEB-CRIM-E-CASTIG	De pic perdec era sang dera cara, cuelhec era sua casqueta, se lheuèc…
WEB-CRIM-E-CASTIG	Jo sagi d’arturar-lo.
WEB-CRIM-E-CASTIG	Non vòs préner arren?
WEB-CRIM-E-CASTIG	Jo, mentretant, gèsqui de darrèr deth taulatge.
WEB-CRIM-E-CASTIG	Mès eth endónvie es mies intencions e se cale en un bot en carrèr.
WEB-CRIM-E-CASTIG	Se met a córrer e despareish darrèr dera prumèra cantoada.
WEB-CRIM-E-CASTIG	Madeish me pensi jo, didec Zosimov.
WEB-CRIM-E-CASTIG	Demora, escota eth finau…
WEB-CRIM-E-CASTIG	Plan que òc, era policia comencèc a cercar a Mikolai pertot.
WEB-CRIM-E-CASTIG	Se detenguec a Duchkhine e s’escorcolhèc era sua casa.
WEB-CRIM-E-CASTIG	Ena casa de Mitri e ena casa de Kolomensky non quedèc arren entà guardar e remòir.
WEB-CRIM-E-CASTIG	A tot darrèr, delàger se detenguec a Mikolai en un aubèrja pròcha ara Barralha.
WEB-CRIM-E-CASTIG	En arribar ena aubèrja, Mikolai s’auie trèt ua crotz d’argent que penjaue deth sòn còth e l’ac auie autrejat ath patron dera aubèrja pr’amor de qué la escambièsse per vodka.
WEB-CRIM-E-CASTIG	Se li balhèc era beuenda.
WEB-CRIM-E-CASTIG	Ues menutes dempús, ua campanharda que venguie de rebastar es vaques, vedec en ua cochera pròcha, guardant per ua henerecla, a un òme qu’evidentaments anaue a penjar-se.
WEB-CRIM-E-CASTIG	I auie penjada ua còrda en tet de naut e, dempús de hèr un nud escolador en aute extrèm, auie pujat en un molon de lenha e ère a mand de passar eth cap peth nud escolador.
WEB-CRIM-E-CASTIG	Era hemna comencèc a cridar damb totes es sues fòrces e acodic era gent: “Vai, quins divertiments que te cèrques!
WEB-CRIM-E-CASTIG	Aquiu ac condarè tot.
WEB-CRIM-E-CASTIG	De seguit comencèc er interrogatòri avient.
WEB-CRIM-E-CASTIG	M’ac didec Atanasio Pavlovitch delàger ena sua tauèrna.
WEB-CRIM-E-CASTIG	Encara que semble mentida, Zosimov, seguic Rasumikhine, li heren aguesta pregunta damb aguestes madeishes paraules.
WEB-CRIM-E-CASTIG	Qu’ac sai de bona hònt…
WEB-CRIM-E-CASTIG	Qué te semble?
WEB-CRIM-E-CASTIG	Ditz-me.
WEB-CRIM-E-CASTIG	Qué te semble?
WEB-CRIM-E-CASTIG	Es pròves son aclapantes.
WEB-CRIM-E-CASTIG	Jo non te parli des pròves, senon dera pregunta que li heren, deth concèpte qu’a deth sòn déuer aguesta gent, aguesti policièrs…
WEB-CRIM-E-CASTIG	En fin, deishem aquerò…
WEB-CRIM-E-CASTIG	Plan que òc heren pression sus eth detengut de tau sòrta, qu’acabèc per declarar:
WEB-CRIM-E-CASTIG	Com se costèc era trobalha?
WEB-CRIM-E-CASTIG	Ac vau a explicar: Mitri e jo siguérem tot eth dia trabalhant e, quan anàuem a partir, Mitri cuelhec ua bròssa chaupada de pintura e me la passèc pera cara.
WEB-CRIM-E-CASTIG	Dempús se metec a córrer escales enjós e jo anè ath sòn darrèr, en tot baishar es gradons de quate en quate e renegant.
WEB-CRIM-E-CASTIG	Quan arribè ena entrada, estramunquè damb eth portièr e damb uns senhors qu’èren damb eth que non me’n brembi se com èren.
WEB-CRIM-E-CASTIG	Eth portièr comencèc a escarnir-me, eth dusau portièr ac hec tanben; dempús gessec dera garita era hemna deth prumèr portièr e s’ahigec as escarnis.
WEB-CRIM-E-CASTIG	Fin finau, un cavalièr qu’en aqueth moment entraue ena casa acompanhat d’ua hemna mos botèc tanben de naut en baish pr’amor que non les deishàuem passar.
WEB-CRIM-E-CASTIG	Agarrè a Mitri des peus, l’amorrè en solèr e comencè a pataquejar-lo.
WEB-CRIM-E-CASTIG	Eth, encara qu’ère dejós, artenhèc tanben agarrar-me pes peus e notè que m’entornaue es còps.
WEB-CRIM-E-CASTIG	Mès tot qu’ère trufaria.
WEB-CRIM-E-CASTIG	Ara fin, Mitri artenhèc desliurar-se e se metec a córrer peth carrèr.
WEB-CRIM-E-CASTIG	Jo l’acacè, mès, en veir que non lo podia arténher, tornè entar estatge a on trabalhàuem pr’amor de méter en orde es causes qu’auíem deishat de quinsevolh manèra.
WEB-CRIM-E-CASTIG	Mentre les apraiaua, demoraua a Mitri.
WEB-CRIM-E-CASTIG	Me pensaua que tornarie d’un moment en aute.
WEB-CRIM-E-CASTIG	De pic, en un cornèr deth vestibul, darrèr dera pòrta caushigui ua causa.
WEB-CRIM-E-CASTIG	La recuelhi, trèigui eth papèr que l’estrope e veigui un estug, e en estug es plendengues.
WEB-CRIM-E-CASTIG	Darrèr dera pòrta?
WEB-CRIM-E-CASTIG	As dit darrèr dera pòrta?, preguntèc, còp sec, Raskolnikov, tachant en Rasumikhine ua guardada plia d’espant.
WEB-CRIM-E-CASTIG	Ara seguida, en tot hèr un gran esfòrç, s’incorpòrèc e apuèc eth code en divan.
WEB-CRIM-E-CASTIG	Òc, e qué?
WEB-CRIM-E-CASTIG	Per qué te botes atau?
WEB-CRIM-E-CASTIG	I auec un moment de silenci.
WEB-CRIM-E-CASTIG	Zosimov ua guardada interrogadora.
WEB-CRIM-E-CASTIG	Eth doctor botgèc negatiuaments eth cap.
WEB-CRIM-E-CASTIG	Plan, donc, didec, seguís.
WEB-CRIM-E-CASTIG	Qué se passèc dempús?
WEB-CRIM-E-CASTIG	Dempús?
WEB-CRIM-E-CASTIG	Donques se passèc que, a penes vedec es plendengues, se’n desbrembèc deth sòn trabalh e de Mitri, cuelhec era sua casqueta e correc entara tauèrna de Duchkhine.
WEB-CRIM-E-CASTIG	Aguest l’autregèc, coma ja sabem, un roble, e Mikolai li mentic en tot dider-li que s’auie trapat es plendengues en carrèr.
WEB-CRIM-E-CASTIG	Dempús se n’anec a divertir-se.
WEB-CRIM-E-CASTIG	Per çò que hè ath crim mantie es prumères declaracions.
WEB-CRIM-E-CASTIG	E aquerò ei tot, acabèc Rasumikhine.
WEB-CRIM-E-CASTIG	Quines conclusions te penses qu’an tret?
WEB-CRIM-E-CASTIG	Sabi pas se qué dider-te.
WEB-CRIM-E-CASTIG	Que i a ua sospecha, discutibla, dilhèu, mès fondada.
WEB-CRIM-E-CASTIG	Non podien deishar en libertat ath tòn pintor de façades.
WEB-CRIM-E-CASTIG	Mès qu’ei que l’atribuissen er assassinat!
WEB-CRIM-E-CASTIG	Que non n’an cap de dobte!
WEB-CRIM-E-CASTIG	Escota-me.
WEB-CRIM-E-CASTIG	Non t’acalores.
WEB-CRIM-E-CASTIG	Te cau èster d’acòrd de qué s’en dia e ena ora deth crim, ues plendengues qu’èren ena mala dera victima passèren enes mans de Nikolai, ei normau que se li demane se com se les hec a vier.
WEB-CRIM-E-CASTIG	Qu’ei un detalh important entara instrucción deth sumari.
WEB-CRIM-E-CASTIG	Que com se les hec a vier?, exclamèc Rasumikhine.
WEB-CRIM-E-CASTIG	Mès, ei possible que tu, doctor en Medecina e, per tant, mès obligat qu’arrés a estudiar era natura umana, e qu’as pogut apregondir en era gràcies ara tua profession, non ages comprenut eth caractèr de Nicolàs en tot basar-te enes donades que t’è balhat?
WEB-CRIM-E-CASTIG	Ei possible que non sigues convençut de qué es sues declaracions enes interrogatòris qu’a patit son era pura vertat?
WEB-CRIM-E-CASTIG	Es plendengues arribèren enes sues mans exactaments coma eth a dit: caushiguèc er estug e lo recuelhec.
WEB-CRIM-E-CASTIG	Escota, escota-me damb atencion.
WEB-CRIM-E-CASTIG	Eth portièr, Koch, Pestriakov, eth dusau portièr, era hemna deth prumèr, ua auta hemna qu’ère en aqueth moment ena portaria damb era portièra, eth conselhèr Krukov, que venguie de baishar d’un coche e entraue ena casa damb ua dauna agarrada ath sòn braç; totes aguestes persones, ei a díder, ueit, afirmen que Nikolàs amorrèc a Mitri en solèr e lo tenguec ath sòn dejós, pataquejant-lo, mentre Mitri agarraue ath sòn camarada peth peu e l’entornaue es còps largament.
WEB-CRIM-E-CASTIG	Que son ena pòrta e empedissen eth pas.
WEB-CRIM-E-CASTIG	Se les escarnís de pertot, e eri, coma dus mainatges (aguestes son es paraules des testimònis), criden, discutissen, arrissen, se hèn mimaròtes e s’acacen peth carrèr.
WEB-CRIM-E-CASTIG	Coma vertadèrs mainatges, comprenes?
WEB-CRIM-E-CASTIG	Tie en compde que naut i a dus cadavres qu’encara sauven calor en còs; òc, calor; non èren encara hereds quan les trapèren…
WEB-CRIM-E-CASTIG	Supausem qu’es autors deth crim son es dus pintors, o que sonque l’a cometut Nikolàs, e qu’an panat forçant era sarralha dera mala, o simplaments participat en panatòri.
WEB-CRIM-E-CASTIG	Ara, admetut aquerò, permet-me ua pregunta.
WEB-CRIM-E-CASTIG	Se pòt compréner era indiferéncia, era tranquillitat d’esperit que mòstren aguesti crits, aguestes arridalhades, aguesta peleja infantila en persones qu’acaben de cométer un crim e son dauant dera madeisha casa que l’an cometut?
WEB-CRIM-E-CASTIG	Ei aguesta conducta compatibla damb era destrau, era sang, era astúcia criminau e era prudéncia que forçadaments an d’acompanhar semblable acte?
WEB-CRIM-E-CASTIG	Be n’ei d’absurd!
WEB-CRIM-E-CASTIG	Plan que òc, tot aquerò ei fòrça estranh, autanplan semble impossible, mès…
WEB-CRIM-E-CASTIG	Que non i a “mès” que valgue!
WEB-CRIM-E-CASTIG	Jo arreconeishi qu’eth hèt de qué se trapèssen es plendengues enes mans de Nikolàs pòc dempús de cometer-se eth crim ei un grèu cargue contra eth.
WEB-CRIM-E-CASTIG	Ça que la, aguest hèt quede explicat d’ua manèra clara enes declaracions der acusat e, per tant, ei discutible.
WEB-CRIM-E-CASTIG	Ath delà, mos cau tier en compde es hèts que son favorables entà Nikolàs, e mès encara quan ei eth cas de qué aguesti hèts son dehòra de quinsevolh dobte.
WEB-CRIM-E-CASTIG	Tu qué ne penses?
WEB-CRIM-E-CASTIG	Dat eth caractèr dera nòsta jurisprudéncia, son capables es jutges de considerar qu’un hèt fondat solet en ua impossibilitat psicologica, en un estat d’animositat, entà didè’c atau, se pòt acceptar coma indiscutible e sufisent entà esbauçar toti es cargues materiaus, quini que siguessen?
WEB-CRIM-E-CASTIG	Non, que non ac admeteràn jamès.
WEB-CRIM-E-CASTIG	An trapat er estug enes sues mans e eth se volie penjar, causa que, entada eri, non s’aurie passat s’eth non s’auesse sentut colpable…
WEB-CRIM-E-CASTIG	Aguesta qu’ei era question fondamentau; aquerò ei çò que m’indigne, comprenes?
WEB-CRIM-E-CASTIG	Òc, ja veigui qu’ès indignat.
WEB-CRIM-E-CASTIG	Mès escota, te voi hèr ua pregunta.
WEB-CRIM-E-CASTIG	Òc, didec Rasumikhine arroncilhant es celhes.
WEB-CRIM-E-CASTIG	Koch arreconeishec era jòia e didec qui l’auie empenhat.
WEB-CRIM-E-CASTIG	Aguesta persona confirmèc que les plendengues l’apertenguien.
WEB-CRIM-E-CASTIG	Planhós.
WEB-CRIM-E-CASTIG	Ua auta pregunta.
WEB-CRIM-E-CASTIG	Malerosaments arrés les vedec, didec Rasumikhine, emmaliciat.
WEB-CRIM-E-CASTIG	Ne tansevolh Koch e Pestriakov les vederen pujar.
WEB-CRIM-E-CASTIG	Plan qu’eth sòn testimòni non valerie guaire.
WEB-CRIM-E-CASTIG	Atau, era non culpabilitat de Nikolàs repause totafèt enes arridalhes e enes còps qu’escambièc damb eth sòn camarada…?
WEB-CRIM-E-CASTIG	En fin, Admetam qu’aquerò constituís ua pròva importanta ath sòn favor.
WEB-CRIM-E-CASTIG	Mès ditz-me, Com pòs explicar eth procès dera trobalha des plendengues, s'admetes qu’er acusat ditz era vertat, ei a díder, que les trapèc en departament a on trabalhaue?
WEB-CRIM-E-CASTIG	Que com ac posqui explicar?
WEB-CRIM-E-CASTIG	D’ua manèra plan simpla.
WEB-CRIM-E-CASTIG	Era causa qu’ei perfèctaments clara.
WEB-CRIM-E-CASTIG	Aumens, eth camin que cau seguir entà arribar ena vertat se mos mòstre damb tota claretat, e ei precisaments aguesta jòia qu’ac senhale.
WEB-CRIM-E-CASTIG	Es plendengues li queiguèren ath vertadèr colpable.
WEB-CRIM-E-CASTIG	Aguest qu’ère aquiu naut, en apartament dera vielha, tant que Koch e Pestriakov picauen ena pòrta.
WEB-CRIM-E-CASTIG	Koch cometec era pegaria de baishar pòc dempús qu’eth sòn companh.
WEB-CRIM-E-CASTIG	Alavetz er assassin ges der apartament e comence a baishar era escala, donques que non a cap aute camin entà húger.
WEB-CRIM-E-CASTIG	S’està amagat darrèr dera pòrta tant qu’es auti pugen en estatge des victimes, e, quan eth sorrolh des caushigades s’aluenhen, ges dera sua amagadèra e baishe tranquillaments.
WEB-CRIM-E-CASTIG	Qu’ei eth moment que Mitri e Nikolàs se meten a córrer peth carrèr.
WEB-CRIM-E-CASTIG	Toti es que s’estauen dauant dera porta s’an escamplilhat.
WEB-CRIM-E-CASTIG	Dilhèu quauquarrés lo vedec, mès arrés se fixèc en eth.
WEB-CRIM-E-CASTIG	Entraue e gessie tanta gent per aquera pòrta!
WEB-CRIM-E-CASTIG	Er estug li queiguec dera pòcha quan ère amagat darrèr dera pòrta, e eth non se n’encuedèc donques qu’auie fòrça d’autes causes que pensar en aqueth moment.
WEB-CRIM-E-CASTIG	Qu’er estug siguesse aquiu demòstre qu’er assassin s’amaguèc en departament uet.
WEB-CRIM-E-CASTIG	Vaquí explicat tot eth mistèri.
WEB-CRIM-E-CASTIG	Per qué massa?
WEB-CRIM-E-CASTIG	Rasumikhine dauric era boca entà protestar, mès en aguest moment se dauric era pòrta, e es joeni vederen campar un visitaire qu’arrés d’eri coneishie.
WEB-CRIM-E-CASTIG	Qu’ère un cavalièr de cèrta edat, movements doci e fesomia reservada e sevèra.
WEB-CRIM-E-CASTIG	S’arturèc en lumedan e passegèc ath sòn entorn ua guardada de suspresa que non sajaue dissimular e que resultaue un shinhau descortesa.
WEB-CRIM-E-CASTIG	Observaue era cramba, estreta e baisha de tet coma ua cabina, damb un gèst de maufidança e ua sòrta d’afectat terror.
WEB-CRIM-E-CASTIG	Era sua guardada sauvèc era sua expression d’estonament en tachar-se en Raskolnikov, que seguie estirat en miserable divan, que vestie damb ròba non mens miserabla, e que lo guardaue coma es auti.
WEB-CRIM-E-CASTIG	Dempús eth visitaire observèc atentiuaments era barba desrengada, es peus esperluadi e tota era maujargada figura de Rasumikhine, que, ath sòn torn, e sense botjar-se deth sòn lòc, lo guardaue damb un curiosèr impertinent.
WEB-CRIM-E-CASTIG	Pendent mès d’ua menuta regnèc ena cramba un penible silenci, mès a tot darrèr, coma ei normau, era causa cambièc.
WEB-CRIM-E-CASTIG	En tot compréner sense cap de dobte, donques qu’aquerò sautaue ara vista qu’era sua arrogància non impressionaue ad arrés en aquera sòrta de cabina de vaishèth, eth cavalièr se dignèc umanizar-se un shinhau e se dirigic entà Zosimov educadaments, mès damb ua cèrta regidesa.
WEB-CRIM-E-CASTIG	Cèrqui a Rodion Romanovitch Raskolnikov, estudiant o exestudiant, didec, articulant es paraules sillaba a sillaba.
WEB-CRIM-E-CASTIG	Zosimov comencèc un doç movement, plan que òc entà respòner, mès Rasumikhine, encara qu’era pregunta non ère adreçada ada eth, s’auancèc.
WEB-CRIM-E-CASTIG	Aciu que l’auetz, en divan, didec.
WEB-CRIM-E-CASTIG	E vos se qué voletz?
WEB-CRIM-E-CASTIG	Era naturalitat que sigueren prononciades aguestes paraules semblèc atrendir ath presumptuós cavalièr, qu’autanplan se virèc entà Rasumikhine.
WEB-CRIM-E-CASTIG	Mès de seguit se tenguec e, damb un rapid movement, tachèc de nauèth era guardada en Zosimov.
WEB-CRIM-E-CASTIG	Aciu qu’auetz a Raskolnikov, responec eth doctor, senhalant ath malaut damb un leugèr movement de cap.
WEB-CRIM-E-CASTIG	Dempús badalhèc e, ara seguida, damb grana lentor, treiguec dera pòcha deth sòn justet un relòtge enòrme d’aur, que consultèc e tornèc a sauvar-se damb era madeisha cauma.
WEB-CRIM-E-CASTIG	Raskolnikov, qu’en aqueth moment ère estirat capensús, non deishaue de uelh ath nauèth vengut e seguie embarrat en sòn silenci.
WEB-CRIM-E-CASTIG	Ara se vedie eth sòn ròstre, pr’amor que ja non contemplaue era floreta deth tapissat.
WEB-CRIM-E-CASTIG	Estaue esblancossit e ena sua expression se liegie un extraordinari patiment.
WEB-CRIM-E-CASTIG	Qu’ère coma s’eth malaut venguesse de gésser d’ua operación o d’experimentar terribles tortures…
WEB-CRIM-E-CASTIG	Ça que la, eth visitaire desconeishut l’inspiraue un interés creishent, que prumèr siguec suspresa, ara seguida maufidança e fin finau temor.
WEB-CRIM-E-CASTIG	Quan Zosimov didec: “Aciu qu’auetz a Raskolnikov, aguest se lheuèc damb un movement tan sobte, qu’auec quauquarren de guimbet, e manifestèc, damb votz fèbla e entrebracada, mès agressiua:
WEB-CRIM-E-CASTIG	Òc, sò Raskolnikov.
WEB-CRIM-E-CASTIG	Qué voletz?
WEB-CRIM-E-CASTIG	Eth visitaire l’obervèc atentiuaments e repliquèc en un ton plen de dignitat:
WEB-CRIM-E-CASTIG	Que sò Piotr Petrovitch Lujine.
WEB-CRIM-E-CASTIG	Mès Raskolnikov, que demoraue ua auta causa, se limitèc a guardar ath sòn interlocutor damb mina cogitosa e estupida, sense responer-li e coma s’aqueth siguesse eth prumèr còp qu’entenie semblable nòm.
WEB-CRIM-E-CASTIG	Coma responsa, Raskolnikov se deishèc quèir de man en man sus eth coishin.
WEB-CRIM-E-CASTIG	Crotzèc es sues mans en cogòt e tachèc era sua guardada en tet.
WEB-CRIM-E-CASTIG	Lujine balhèc cèrtes mòstres d’inquietud.
WEB-CRIM-E-CASTIG	Zosimov e Rasumikhine l’observauen damb un curiosèr creishent qu’acabèc en tot desconcertar-lo.
WEB-CRIM-E-CASTIG	Jo credia… me pensaua… gasulhèc, que s’auie manat ua carta hè dètz dies, dilhèu quinze…
WEB-CRIM-E-CASTIG	Mès, escotatz, se per qué vos estatz ena pòrta?, l’interrompec Rasumikhine.
WEB-CRIM-E-CASTIG	S’auetz quauquarren entà díder, entratz e seiguetz.
WEB-CRIM-E-CASTIG	Nastasia e vos non i cabetz en lumedan.
WEB-CRIM-E-CASTIG	Nastasiuchka, hè-te enlà e dèisha passar ath senhor.
WEB-CRIM-E-CASTIG	Entratz, aciu qu’auetz ua cagira; passatz per aciu.
WEB-CRIM-E-CASTIG	Hec entà darrèr era sua cagira de sòrta qu’entre es sòns jolhs e era taula quedèc un estret correder, e, en ua postura fòrça incomòda, demorèc que passèsse eth visitaire.
WEB-CRIM-E-CASTIG	Lujine comprenec que non podie refusar e arribèc, non sense trebucs, en sèti que se l’aufrie.
WEB-CRIM-E-CASTIG	Quan siguec seigut, tachèc en Rasumikhine ua guardada plia d’inquietud.
WEB-CRIM-E-CASTIG	Non vos estetz violent, didec aguest lheuant era votz.
WEB-CRIM-E-CASTIG	Pendent tres a estat delirant.
WEB-CRIM-E-CASTIG	Aué s’a remetut e a minjat damb talents.
WEB-CRIM-E-CASTIG	Aciu qu’auetz ath sòn mètge, que ven d’explorar-lo.
WEB-CRIM-E-CASTIG	Jo sò un camarada sòn, un exestudiant coma eth, e ara me tengui a hèr d’infermièr.
WEB-CRIM-E-CASTIG	Per tant, non hescatz cabau de nosati: seguitz conversant damb eth coma se non i siguéssem.
WEB-CRIM-E-CASTIG	Non, repliquèc Zosimov.
WEB-CRIM-E-CASTIG	Ath contrari, era vòsta parlòta lo distreirà.
WEB-CRIM-E-CASTIG	E tornèc a badalhar.
WEB-CRIM-E-CASTIG	Ath delà, mos cau tier present qu’er impertinent e maujargat joen s’auie presentat coma estudiant.
WEB-CRIM-E-CASTIG	Sa mair…, comencèc a díder Lujine.
WEB-CRIM-E-CASTIG	Rasumikhine deishèc anar un rambalhós gronhament.
WEB-CRIM-E-CASTIG	Lujine lo guardèc damb gèst interrogant.
WEB-CRIM-E-CASTIG	Non, que non ei arren.
WEB-CRIM-E-CASTIG	Seguitz.
WEB-CRIM-E-CASTIG	Sa mair comencèc a escriuer-li abans que jo me metessa en camin.
WEB-CRIM-E-CASTIG	Ja en Petersburg, auia arreculat de bon voler uns quants dies era mia visita pr’amor d’assegurar-me que vos seríetz ath pas de tot.
WEB-CRIM-E-CASTIG	E ara veigui, damb era naturau suspresa…
WEB-CRIM-E-CASTIG	Que ja me’n sai, ja me’n sai, repliquec còp sec Raskolnikov, qu’eth sòn ròstre exprimie ua viua irritacion.
WEB-CRIM-E-CASTIG	Vos qu’ètz eth nòvi, vertat?
WEB-CRIM-E-CASTIG	Plan, donc, ja vedetz que me’n sai.
WEB-CRIM-E-CASTIG	Piotr Petrovitch se sentec prigondaments herit pera aspror de Raskolnikov, mès que non ac deishèc entreveir.
WEB-CRIM-E-CASTIG	Se preguntaue a qué ère deguda aquera actitud.
WEB-CRIM-E-CASTIG	I auec ua pausa que se tardèc non mens d’ua menuta.
WEB-CRIM-E-CASTIG	Raskolnikov, qu’entà respóner s’auie virat leugèraments entada eth, comencèc de pic a examinar-lo atentiuaments, damb cèrt curiosèr, coma s’encara non auesse auut temps entà veder-lo o coma se de ressabuda auesse desnishat en eth quauquarren que li cridèsse era atencion.
WEB-CRIM-E-CASTIG	Autanplan s’incorporèc en divan pr’amor de poder observar-lo mielhor.
WEB-CRIM-E-CASTIG	Plan que òc, era portadura de Piotr Petrovitch auie un quauquarren que justificaue eth qualificatiu de nòvi que venguie d’aplicar-li tan gentilaments.
WEB-CRIM-E-CASTIG	Evidentaments, se vedie claraments, e enquia e tot massa, que Piotr Petrovitch auie profitat es dies qu’amiaue ena capitau entà apolidir-se, en prevision dera arribada dera sua nòvia, causa autant innocenta coma naturau.
WEB-CRIM-E-CASTIG	Era satisfaccion, lèu un shinhau excessiua, qu’experimentaue dauant dera sua erosa transformacion se li podie perdonar per çò des circonstàncies.
WEB-CRIM-E-CASTIG	Eth vestit deth senhor Lujine venguie de gésser deth sartre.
WEB-CRIM-E-CASTIG	Era sua elegància qu’ère perfècta, e solet en un punt permetie era critica: er èster massa nau.
WEB-CRIM-E-CASTIG	Tot ena sua vestimenta s’ajustaue ath plan establit, dès er elegant e flamant chapèu, qu’ada eth li prodigaue tota sòrta de suenhs e amiaue enes sues mans damb mil precaucions, enquias meravilhosi gants de color lila, que non amiaue botadi, senon que se contentaue de tier- les ena man.
WEB-CRIM-E-CASTIG	Ena sua vestimenta predominauen es tons leugèrs e clars.
WEB-CRIM-E-CASTIG	Amiaue ua leugèra e eleganta giqueta habanèra, pantalons clars, un justet deth madeish color, ua fina camisa nauèth gessuda dera botiga e ua encantadora e petita corbata de batista damb bandes de color ròsa.
WEB-CRIM-E-CASTIG	Çò de mès estonant ère qu’aguesta elegància l’estaue perfèctaments.
WEB-CRIM-E-CASTIG	Era sua fesomia, frèsca e autanplan beròia, non representaue es quaranta cinc ans que ja auien passat per era.
WEB-CRIM-E-CASTIG	La centraue dus neres pursères que s’estenien elegantaments en ambdús costats deth menton, arrasat suenhosaments e d’ua blancor enludernanta.
WEB-CRIM-E-CASTIG	Çò que podesse auer de desagradiu e antipatic en aquera fesomia grèu e polida non ère en exterior.
WEB-CRIM-E-CASTIG	Dempús d’auer examinat a Lujine damb impertinéncia, Raskolnikov arric amaraments, deishèc quèir eth cap sus eth coishin e seguic contemplant eth tet.
WEB-CRIM-E-CASTIG	Mès eth senhor Lujine semblaue auer alistat tier paciéncia e simulaue non avertir es raretats de Raskolnikov.
WEB-CRIM-E-CASTIG	Me hè dò trapar-vos en aguest estat (didec entà contunhar era convèrsa).
WEB-CRIM-E-CASTIG	S’ac auessa sabut, auria vengut abans a veder-vos.
WEB-CRIM-E-CASTIG	Mès que vos non podetz imaginar- vos se guaires causes me cau hèr.
WEB-CRIM-E-CASTIG	Ath delà, me cau intervier en un debat important deth Senat.
WEB-CRIM-E-CASTIG	E non parlem d’aguestes ocupacions que ja podetz dedusir: demori ara vòsta familha, ei a díder, ara vòsta mair e ara vòsta fraia, d’un moment en aute.
WEB-CRIM-E-CASTIG	Raskolnikov hec un movement e semblèc qu’anaue a díder quauquarren.
WEB-CRIM-E-CASTIG	Eth sòn ròstre deishèc entreveir cèrta agitacion.
WEB-CRIM-E-CASTIG	Piotr Petrovitch se posèc e demorèc un moment, mès, en veir que Raskolnikov non badaue boca, seguic:
WEB-CRIM-E-CASTIG	Òc, les demori d’un moment en aute.
WEB-CRIM-E-CASTIG	Ja les è trapat un lotjament provisionau.
WEB-CRIM-E-CASTIG	A on?, preguntèc Raskolnikov damb votz fèbla.
WEB-CRIM-E-CASTIG	Apròp d’aciu, en edifici Bakaleev.
WEB-CRIM-E-CASTIG	Aquerò ei en baloard Vosnesensky, interrompec Rasumikhine.
WEB-CRIM-E-CASTIG	Iuchine lògue dus estatges mobladi.
WEB-CRIM-E-CASTIG	Jo que sò anat a veder-les.
WEB-CRIM-E-CASTIG	Òc, son departaments mobladi…
WEB-CRIM-E-CASTIG	Aquiu que s’an passat es causes mès viles.
WEB-CRIM-E-CASTIG	Sonque eth diable se’n sap de quin vesiat ei aqueth.
WEB-CRIM-E-CASTIG	Jo madeish anè aquiu tirat per un ahèr escandalós.
WEB-CRIM-E-CASTIG	Per çò d’aute, es apartaments se lòguen a bon prètz.
WEB-CRIM-E-CASTIG	Coma ei naturau, jo non posqui procurar-me toti aguesti infòrmes, donques que venguia d’arribar en Petersburg, didec Piotr Petrovitch, un shinhau shordat; mès, sigue coma sigue, es dues crambes qu’è logat son fòrça netes.
WEB-CRIM-E-CASTIG	Ath delà, mos cau tier en compde que tot aquerò ei provisionau…
WEB-CRIM-E-CASTIG	Jo que ja è contractat eth nòste definitiu… mielhor dit, eth nòste futur larèr, higec en tot virar-se entà Raskolnikov.
WEB-CRIM-E-CASTIG	Sonque manque apraiar-lo, e ja sò en tot hè’c.
WEB-CRIM-E-CASTIG	Jo madeish è ara ua cramba moblada fòrça redusida.
WEB-CRIM-E-CASTIG	Qu’ei a dus canes d’aciu, ena casa dera senhora Lipevechsel.
WEB-CRIM-E-CASTIG	Demori damb un joen qu’ei amic mèn: Andrés Simonovitch Lebeziatnikov.
WEB-CRIM-E-CASTIG	Qu’ei eth que m’a indicat era casa Bakaleev.
WEB-CRIM-E-CASTIG	Òc, Andrés Simonovitch Labeziatnikov.
WEB-CRIM-E-CASTIG	Qu’ei emplegat en un ministèri.
WEB-CRIM-E-CASTIG	Non… non…, repliquèc Raskolnikov.
WEB-CRIM-E-CASTIG	Desencusatz-me, mès era vòsta exclamacion m’a hèt pensar que lo coneishíetz.
WEB-CRIM-E-CASTIG	Que siguí eth sòn tutor hè ja un temps.
WEB-CRIM-E-CASTIG	A jo me shaute tractar damb gent joena.
WEB-CRIM-E-CASTIG	Atau se’n sap un des nauetats que corren peth mon.
WEB-CRIM-E-CASTIG	Piotr Petrovitch guardèc as sòns audidors damb era esperança de percéber enes sòns ròstres un senhau d’aprobacion.
WEB-CRIM-E-CASTIG	A quina sòrta de nauetats vos referitz?, preguntèc Rasumikhine.
WEB-CRIM-E-CASTIG	As deth tipe mès seriós, ei a díder, mès fondamentau, repliquèc Piotr Petrovitch, qu’eth tèma semblaue encantar-li.
WEB-CRIM-E-CASTIG	Hège ja dètz ans que non auia vengut en Petersburg.
WEB-CRIM-E-CASTIG	Totes es refòrmes sociaus, totes es naues idies an arribat enes províncies, mès entà encuedar-se’n exactaments d’aguestes causes, entà vedè’c tot, cau estar en Peterburg.
WEB-CRIM-E-CASTIG	Jo pensi qu’era mielhor manèra d’informar-se d’aguestes questions ei observar as generacions joenes…
WEB-CRIM-E-CASTIG	E credetz-me que ne sò encantat.
WEB-CRIM-E-CASTIG	De qué?
WEB-CRIM-E-CASTIG	Qu’ei quauquarren fòrça complicat.
WEB-CRIM-E-CASTIG	Posqui enganhar-me, mès me pensi auer campat ua vision mès clara, un esperit mès critic, entà didè’c atau, ua activitat mès rasonada.
WEB-CRIM-E-CASTIG	Ei vertat, didec Zosimov entre dents.
WEB-CRIM-E-CASTIG	Non digues pegaries, repliquèc Rasumikhine.
WEB-CRIM-E-CASTIG	Eth sentit des negòcis non mos què deth cèu, senon que solet lo podem aquerir mejançant un dificil aprenedisatge.
WEB-CRIM-E-CASTIG	E nosati hè ja dus cents ans qu’auem perdut eth costum dera activitat…
WEB-CRIM-E-CASTIG	Des idies, seguic, dirigint-se a Piotr Petrovitch, se pòt díder que floten aciu e delà.
WEB-CRIM-E-CASTIG	Qu’auem un cèrt amor ath ben, encara qu’aguest amor sigue, mos ac cau cohessar, un shinhau mainadenc.
WEB-CRIM-E-CASTIG	Tanben existís era aunestetat, encara que de hè bèth temps èm ar arràs de bandits.
WEB-CRIM-E-CASTIG	Mès activitat, deguna en absolut.
WEB-CRIM-E-CASTIG	Non sò d’acòrd damb vos, didec Lujine, visiblaments encantat.
WEB-CRIM-E-CASTIG	Qu’ei cèrt que bèri uns s’afòguen e cometen errors, mès mos cau èster indulgents damb eri.
WEB-CRIM-E-CASTIG	Aguestes escometudes e aguestes fautes demòstren era afogadura que se lancen en ahèr, e tanben es dificultats, puraments materiaus, ei vertat, qu’estramunquen.
WEB-CRIM-E-CASTIG	Es resultats son modèsti, mès non auem de desbrembar qu’es esfòrci an començat hè pòc.
WEB-CRIM-E-CASTIG	E non parlem des mieis qu’an pogut utilizar.
WEB-CRIM-E-CASTIG	Ena mia pensada, ça que la, s’an obtengut ja certans resultats.
WEB-CRIM-E-CASTIG	S’an difusat idies naues que son excellentes; òbres desconeishudes encara, mès de grana utilitat, substituissen as ancianes produccions de tipe romantic e sentimentau.
WEB-CRIM-E-CASTIG	Era literatura aquerís un caractèr de maduretat.
WEB-CRIM-E-CASTIG	Perjudicis vertadèraments perjudiciaus an queigut en ridicul, an mòrt…
WEB-CRIM-E-CASTIG	En resumit, qu’auem trincat definitiuaments damb eth passat, e, aquerò, ena mia pensada, ei tota ua capitada.
WEB-CRIM-E-CASTIG	Raskolnikov.
WEB-CRIM-E-CASTIG	Com?, preguntèc Lujine, que non ac auie entenut.
WEB-CRIM-E-CASTIG	Mès Raskolnikov non li responec.
WEB-CRIM-E-CASTIG	Tot aquerò ei exacte, s’esdeguèc a díder Zosimov.
WEB-CRIM-E-CASTIG	Vertat?, exclamèc Piotr Petrovitch en tot dirigir-li ath doctor ua guardada amabla.
WEB-CRIM-E-CASTIG	Dempús se virèc entà Rasumikhine damb un gèst de capitada e superioritat (sonque mancaue que lo cridèsse “joen”) e li didec: Que seratz d’acòrd que tot s’a perfeccionat, o, se preferitz didè’c atau, que tot a progressat, aumens enes terrens des sciéncies e dera economia.
WEB-CRIM-E-CASTIG	Aquerò qu’ei un lòc comun.
WEB-CRIM-E-CASTIG	Non, non ei un lòc comun.
WEB-CRIM-E-CASTIG	Vos vau a méter un exemple: Enquia ara se mos a dit:
WEB-CRIM-E-CASTIG	Piotr Petrovitch parlaue ara prèssa).
WEB-CRIM-E-CASTIG	Donques se passarà que dividirè era capa en dues mitats, ne balharè ua mitat ath pròche e es dus mos quedaram miei despolhats.
WEB-CRIM-E-CASTIG	Un provèrbi rus ditz qu’eth qu’acace diuèrses lèbes non ne cace deguna.
WEB-CRIM-E-CASTIG	Era sciéncia m’ordene estimar ara mia pròpria persona mès qu’arren en mon, pr’amor qu’aciu baish tot repause en interès personau.
WEB-CRIM-E-CASTIG	Se t’estimes a tu madeish, haràs boni negòcis e sauvaràs era tua capa sancera.
WEB-CRIM-E-CASTIG	Era economia politica ahig que guaire mès se lhèuen es fortunes privades ena societat o, dit de ua auta manèra, mès capes sanceres se ven, mès solida ei era sua basa e mielhor era sua organización.
WEB-CRIM-E-CASTIG	Per tant, trabalhant entà jo solet, trabalhi, en realitat, entà toti, donques que contribuisqui a qu’eth mèn pròche recebe quauquarren mès qu’era mitat dera mia capa, e non per un acte de generositat individuau e privada, senon per çò deth progrès generau.
WEB-CRIM-E-CASTIG	Era idia non pòt èster mès simpla.
WEB-CRIM-E-CASTIG	Non creigui que calgue guaire intelligéncia entà comprener-la.
WEB-CRIM-E-CASTIG	Ça que la, l’a calut fòrça temps entà daurir-se camin entre es sòmis e es quimères que l’estofen.
WEB-CRIM-E-CASTIG	Desencusatz-me, l’interrompec Rasumiukhine.
WEB-CRIM-E-CASTIG	Jo que pertanhi ara categoria des pècs.
WEB-CRIM-E-CASTIG	Deishem aguest ahèr.
WEB-CRIM-E-CASTIG	Era mia intencion en dirigir-vos era paraula non ère desvelhar era vòsta parlòta.
WEB-CRIM-E-CASTIG	Qu’è es aurelhes tan plies de totes aguestes parlòtes que non dèishi d’escotar de hè tres ans, de totes aguestes foteses, de toti aguesti lòcs comuns, que me rogisqui non solet de parlar d’aquerò, senon tanben de qué se’n parle ath mèn dauant.
WEB-CRIM-E-CASTIG	Vos que vos auetz esdegat a vantar-vos dauant de nosati des vòstes teories, e non ac repotegui.
WEB-CRIM-E-CASTIG	Jo solet volia saber se qui ètz vos, pr’amor qu’en aguesti darrèrs temps s’an introdusit enes negòcis publics autants intrigants, e aguesti afrontaires an enlordit de tau manèra guaire a passat pes sues mans, qu’an format ath sòn entorn un vertadèr hangàs.
WEB-CRIM-E-CASTIG	E non parlem mès d’aguest ahèr.
WEB-CRIM-E-CASTIG	Ne peth mau de morir!
WEB-CRIM-E-CASTIG	Com poiria jo permeter-me…?
WEB-CRIM-E-CASTIG	En fin, qu’ei pro…
WEB-CRIM-E-CASTIG	E dempús de talhar atau eth dialòg, Rasumikhine s’esdeguèc a seguir damb Zosimov era convèrsa qu’auie interromput era entrada de Piotr Petrovitch.
WEB-CRIM-E-CASTIG	Aguest auec eth bon sens d’acceptar era explicacion der estudiant, e cuelhec era fèrma decision d’anar-se’n ath cap de dues menutes.
WEB-CRIM-E-CASTIG	Que ja mos auem coneishut, li didec a Raskolnikov.
WEB-CRIM-E-CASTIG	Demori que, un còp guarit, es nòstes relacions seràn mès intimes, per çò des circonstàncies que ja sabetz.
WEB-CRIM-E-CASTIG	Vos desiri un rapid restabliment.
WEB-CRIM-E-CASTIG	Raskolnikov ne tansevolh hec senhau de qué l’auie entenut, e Piotr Petrovitch se metec de pès.
WEB-CRIM-E-CASTIG	Seguraments, didec Zosimov a Rasumikhine, er assassin ei un des sòns deutors.
WEB-CRIM-E-CASTIG	Seguraments, repetic Rasumikhine.
WEB-CRIM-E-CASTIG	Porfiri non revèle ad arrés es sòns pensaments mès solet interrògue ad aqueri qu’auien quauquarren empenhat ena casa dera vielha.
WEB-CRIM-E-CASTIG	Les interrògue?, didec Raskolnikov.
WEB-CRIM-E-CASTIG	Òc, per qué?
WEB-CRIM-E-CASTIG	Non, per arren.
WEB-CRIM-E-CASTIG	Mès com se’n sap de se qui son?, preguntèc Zosimov.
WEB-CRIM-E-CASTIG	Koch que n’a senhalat a quauqui uns.
WEB-CRIM-E-CASTIG	Es nòms de d’auti figurauen enes papèrs qu’estropauen es objèctes, e d’auti, fin finau, s’an presentat de bon voler en saber-se’n der eveniment.
WEB-CRIM-E-CASTIG	Eth colpable deu èster un professionau de grana experiéncia.
WEB-CRIM-E-CASTIG	Donques non, repliquèc Rasumikhine.
WEB-CRIM-E-CASTIG	En aquerò, tu e toti ètz enganhadi.
WEB-CRIM-E-CASTIG	Ne sò solide fòrça de qué ei un inexpèrt, de qué aguest ei eth sòn prumèr crim.
WEB-CRIM-E-CASTIG	Se mos imaginam un plan ben tramat e un criminau experimentat, arren a cap explicacion.
WEB-CRIM-E-CASTIG	Entà que l’age, mos cau supausar qu’ei un principiant e adméter que solet era sòrt l’a permetut escapar.
WEB-CRIM-E-CASTIG	Qué non poirà hèr er edart?
WEB-CRIM-E-CASTIG	Qu’ei plan possible que non prevedesse cap trebuc.
WEB-CRIM-E-CASTIG	E com amiar a tèrme eth panatòri?
WEB-CRIM-E-CASTIG	Cèrque ena caisha a on era vielha sauvaue es sòns liròts, cuelh uns objèctes que non valen que trenta robles e s’aumplís damb eri es pòches.
WEB-CRIM-E-CASTIG	Ça que la, en calaish superior dera comòda s’a trapat ua caisha que contenguie mès de mil cinc cents robles en metalic e ua cèrta quantitat de bilhets.
WEB-CRIM-E-CASTIG	Ne tansevolh sabec panar.
WEB-CRIM-E-CASTIG	Era soleta causa que sabec hèr siguec aucir.
WEB-CRIM-E-CASTIG	Çò qu’è dit!
WEB-CRIM-E-CASTIG	Un principiant!
WEB-CRIM-E-CASTIG	Se capvirèc, e se non l’an desnishat non ei per çò dera sua adretia, senon per edart.
WEB-CRIM-E-CASTIG	Damb eth chapèu enes mans volie dider-se adiu, mès desiraue díder encara quauques causes prigondes.
WEB-CRIM-E-CASTIG	Que volie deishar un bon rebrembe en aqueri joeni.
WEB-CRIM-E-CASTIG	Era vantaria podie mès en eth qu’era rason.
WEB-CRIM-E-CASTIG	Auetz entenut a parlar d’aguest crim?
WEB-CRIM-E-CASTIG	Plan que òc.
WEB-CRIM-E-CASTIG	S’a passat enes entorns dera casa que me lòtgi.
WEB-CRIM-E-CASTIG	Vo’n sabetz des detalhs?
WEB-CRIM-E-CASTIG	Des detalhs non, mès aguest ahèr m’interèsse pera question generau que prepause.
WEB-CRIM-E-CASTIG	Deishem de cornèr er aument creishent dera criminalitat pendent es darrèrs cinc ans enes classes baishes.
WEB-CRIM-E-CASTIG	Non parlem tanpòc dera seguida ininterrompuda d’incendis provocadi e des actes de panatòri.
WEB-CRIM-E-CASTIG	Çò que m’estone ei qu’era criminalitat creishe de manèra semblabla enes classes superiores.
WEB-CRIM-E-CASTIG	Un dia mo’n sabérem de qué un exestudiant auie assautat eth coche de corrèus ena carretèra.
WEB-CRIM-E-CASTIG	Un aute, qu’es òmes qu’era sua posicion les place enes nautes esfères, fabrique monèda faussa.
WEB-CRIM-E-CASTIG	En Moscòu se descurbís ua banda de falsificadors de bilhets dera lotaria, qu’un des sòns caps ère un professor d’istòria universau.
WEB-CRIM-E-CASTIG	Ath delà, s’aucís a un secretari d’embaishada per ua escura question de sòs…
WEB-CRIM-E-CASTIG	S’era vielha usurèra a estat assassinada per un òme dera classa mieja (es mujiks non an eth costum d’empenhar jòies), com explicar aguest relaxament morau ena classa mès culta dera nòsta ciutat?
WEB-CRIM-E-CASTIG	Zosimov.
WEB-CRIM-E-CASTIG	Com explicà’c?, l’interrompec Rasumikhine.
WEB-CRIM-E-CASTIG	Qué voletz díder?
WEB-CRIM-E-CASTIG	Qué responec aguest professor d’istòria universau quan l’interroguèren?
WEB-CRIM-E-CASTIG	Jo tanben è volut enriquir-me çò de mès rapid possible.” Non me’n brembi des paraules que tenguec, mès m’en sai que volie díder “guanhar sòs rapidaments e sense esfòrç”.
WEB-CRIM-E-CASTIG	Er òme s’acostume a víuer sense esfòrç, a caminar per camins planèrs, a que li boten eth minjar ena boca.
WEB-CRIM-E-CASTIG	Aué cadun se mòstre tau qu’ei reauments.
WEB-CRIM-E-CASTIG	Mès, era morau, es leis…
WEB-CRIM-E-CASTIG	Qué vos cau?, preguntèc ara imprevista Raskolnikov.
WEB-CRIM-E-CASTIG	Des mies teories?
WEB-CRIM-E-CASTIG	Un moment, un moment…, exclamèc Lujine.
WEB-CRIM-E-CASTIG	Que non i sò d’acòrd, didec Zosimov.
WEB-CRIM-E-CASTIG	Raskolnikov ère esblancossit e alendaue damb dificultat.
WEB-CRIM-E-CASTIG	Eth sòn pòt superior tremolaue convulsiuaments.
WEB-CRIM-E-CASTIG	Que tot a era sua mesura, didec Lujine damb arrogància.
WEB-CRIM-E-CASTIG	Dilhèu non ei cèrt, l’interrompec Raskonikov damb votz tremolosa pera colèra, mès plia ath còp d’ua alegria ostil, que vos li didéretz ara vòsta nòvia, en moment que venguie d’acceptar era vòsta peticion, que çò que mès vos agradaue d’era ère era sua praubetat, pr’amor que çò de mielhor ei maridar-se damb ua hemna prauba entà poder senhorejar-la e rebrembar-li eth ben que se l’a hèt?
WEB-CRIM-E-CASTIG	Mès…, exclamèc Lujine, capvirat pera colèra.
WEB-CRIM-E-CASTIG	Vai, quina manèra de desnaturalizar eth mèn pensament!
WEB-CRIM-E-CASTIG	Perdonatz-me, mès vos posqui assegurar qu’es notícies que vos an arribat sus aguest punt non an era mendre ombra de fondament.
WEB-CRIM-E-CASTIG	Que ja sai a on ei era origina deth mau…
WEB-CRIM-E-CASTIG	Aumens, m’ac pensi…
WEB-CRIM-E-CASTIG	Vos ac diderè francaments.
WEB-CRIM-E-CASTIG	Me semblèc qu’era vòsta mair, a maugrat des sues excellentes qualitats, possedie un esperit un shinhau exaltat e aclin as novèles.
WEB-CRIM-E-CASTIG	Ça que la, qu’èra plan luenh de creir que podesse interpretar es mies paraules damb tanta inexactitud e que, en mentar-les, alterèsse autant eth sòn sentit.
WEB-CRIM-E-CASTIG	Ath delà…
WEB-CRIM-E-CASTIG	Lujine ua guardada arderosa.
WEB-CRIM-E-CASTIG	Escotatz!
WEB-CRIM-E-CASTIG	Vos dideratz.
WEB-CRIM-E-CASTIG	Lujine prononcièc aguestes paraules damb un ton de desfiament.
WEB-CRIM-E-CASTIG	Ada eres seguic un silenci que se tardèc diuèrses segondes.
WEB-CRIM-E-CASTIG	Òc, escales enjós!
WEB-CRIM-E-CASTIG	Lujine auie era sang dera cara perduda e se mossegaue es pòts.
WEB-CRIM-E-CASTIG	Escotatz-me, senhor, didec, en tot hèr un gran esfòrç entà tier-se: era acuelhuda que m’auetz dispensat m’a hèt veir claraments e deth prumèr moment era vòsta enemistat entà jo, e s’è alongat era visita a estat solet entà acabar d’assegurar- me’n.
WEB-CRIM-E-CASTIG	Qu’auria perdonat fòrça causes a un malaut, a un parent; mès, dempús d’aquerò, ne peth mau de morir!
WEB-CRIM-E-CASTIG	Jo non sò malaut!, exclamèc Raskolnikov.
WEB-CRIM-E-CASTIG	Encara pejor!
WEB-CRIM-E-CASTIG	Anatz-vo’n that diable!
WEB-CRIM-E-CASTIG	Lujine non auie demorat aguesta invitacion.
WEB-CRIM-E-CASTIG	S’esguitlaue ja entre era cagira e era taula.
WEB-CRIM-E-CASTIG	Aguest còp, Rasumikhine se lheuèc entà deishar-lo passar.
WEB-CRIM-E-CASTIG	Lujine non se dignèc guardar-lo e gessec sense ne tansevolh saludar a Zosimov, que de hège uns moments li didie per senhaus que deishèsse ath malaut tranquil.
WEB-CRIM-E-CASTIG	En veder-lo aluenhar-se damb eth cap clin, ère facil compréner que non desbrembarie era terribla ofensa recebuda.
WEB-CRIM-E-CASTIG	Dèisha-me!
WEB-CRIM-E-CASTIG	Deishatz-me toti!, cridèc Raskolnikov en ua enventida de ràbia.
WEB-CRIM-E-CASTIG	Non vos pensetz que vos cranhi.
WEB-CRIM-E-CASTIG	Ara ja non cranhi ad arrés, ad arrés!
WEB-CRIM-E-CASTIG	Anatz-vo’n!
WEB-CRIM-E-CASTIG	Que voi estar solet!
WEB-CRIM-E-CASTIG	Solet!
WEB-CRIM-E-CASTIG	Anem-mo’n, didec Zomisov a Rasumikhine.
WEB-CRIM-E-CASTIG	Mès, lo vam a deishar atau?
WEB-CRIM-E-CASTIG	Anem-mo’n.
WEB-CRIM-E-CASTIG	Rasumikhine reflexionèc un moment.
WEB-CRIM-E-CASTIG	Dempús seguic a Zomisov.
WEB-CRIM-E-CASTIG	Quan sigueren ena escala, eth doctor didec:
WEB-CRIM-E-CASTIG	Se non l’auéssem aubedit, qu’aurie estat pejor.
WEB-CRIM-E-CASTIG	Non l’auem d’irritar.
WEB-CRIM-E-CASTIG	Mès, se qué li passe?
WEB-CRIM-E-CASTIG	Li convierie ua impression fòrta que lo treiguesse des sòns pensaments.
WEB-CRIM-E-CASTIG	Quauquarren lo preocupe fòrça.
WEB-CRIM-E-CASTIG	Qu’ei ua obsession que te rosigue e t’exaspère.
WEB-CRIM-E-CASTIG	Aquerò ei çò que mès m’enquimère.
WEB-CRIM-E-CASTIG	Dilhèu aguest senhor Piotr Petrovitch age quauquarren a veir damb aquerò.
WEB-CRIM-E-CASTIG	Dera convèrsa qu’a tengut damb eth se dedusís que se va a maridar damb era fraia de Rodia e qu’eth nòste amic se n’a sabut d’aquerò pòc abans dera sua malautia.
WEB-CRIM-E-CASTIG	Òc, qu’ei eth diable que l’a hèt a vier, pr’amor qu’era sua visita ac a lançat tot a pèrder.
WEB-CRIM-E-CASTIG	E as campat que, encara que semble indiferent a tot, i a ua causa que lo trè deth sòn mutisme?
WEB-CRIM-E-CASTIG	Aguest crim… enténer a parlar d’eth lo desgahone.
WEB-CRIM-E-CASTIG	Me n’è encuedat de seguit, responec Rasumikhine.
WEB-CRIM-E-CASTIG	Pare atencion e s’enquimère.
WEB-CRIM-E-CASTIG	Precisaments se metec malaut eth dia qu’entenec parlar d’aguest ahèr en comissariat.
WEB-CRIM-E-CASTIG	Autanplan cuelhec ua malagana.
WEB-CRIM-E-CASTIG	Vene aguesta net ena mia casa.
WEB-CRIM-E-CASTIG	Voi que me que condes peth menut tot aquerò.
WEB-CRIM-E-CASTIG	M’interèsse fòrça.
WEB-CRIM-E-CASTIG	Jo tanben è quauquarren que condar-te.
WEB-CRIM-E-CASTIG	Tornarè a veder-lo en mieja ora.
WEB-CRIM-E-CASTIG	Peth moment non cau crànher cap tresvirament mentau grèu.
WEB-CRIM-E-CASTIG	Gràcies per tot.
WEB-CRIM-E-CASTIG	Ara vau a veir a Pachenka.
WEB-CRIM-E-CASTIG	Li diderè a Nastasia que lo susvelhe.
WEB-CRIM-E-CASTIG	Quan partiren es sòns amics, Raskolnikov tachèc ua guardada plia d’angoniosa impaciéncia a Nastasia, mès era non semblaue dispausada a anar-se’n.
WEB-CRIM-E-CASTIG	Te hèsqui a vier ja eth tè?, preguntèc.
WEB-CRIM-E-CASTIG	Dempús.
WEB-CRIM-E-CASTIG	Ara que voi dormir.
WEB-CRIM-E-CASTIG	Vè-te’n.
WEB-CRIM-E-CASTIG	Se virèc entara paret damb un movement convulsiu, e Nastasia gessec dera cramba.
WEB-CRIM-E-CASTIG	Tan lèu gessec era sirventa, Raskolnikov se lheuèc, passèc eth barrolh, des.heiguec eth paquet dera ròba de vestir crompat per Rasumikhine e se la comencèc a botar.
WEB-CRIM-E-CASTIG	Encara que semble estranh, s’auie padegat còp sec.
WEB-CRIM-E-CASTIG	Era frenetica excitación que hège uns moments lo senhorejaue e eth temor des darrèrs dies, auien despareishut.
WEB-CRIM-E-CASTIG	Qu’ère aguest eth sòn prumèr moment de cauma, d’ua cauma estranha e sobta.
WEB-CRIM-E-CASTIG	Es sòns movements, segurs e precisi, revelauen ua fèrma resolucion.
WEB-CRIM-E-CASTIG	Se n’encuedaue deth sòn estat de feblesa, mès era extrèma tension d’anim qu’ada era deuie era sua serenor li comunicaue ua grana seguretat en eth madeish e semblaue encoratjar-lo.
WEB-CRIM-E-CASTIG	Per çò d’aute, non cranhie quèir en carrèr.
WEB-CRIM-E-CASTIG	Quan estèc totafèt vestit damb era sua naua ròba, s’estèc un moment en tot contemplar es sòs que Rasumikhine auie deishat sus era taula.
WEB-CRIM-E-CASTIG	Dempús d’uns moments de reflexion, se les metec ena pòcha.
WEB-CRIM-E-CASTIG	Era quantitat pujaue a vint-e-cinc robles.
WEB-CRIM-E-CASTIG	Cuelhec tanben çò que l’auie sobrat ath sòn amic des dètz robles destinadi ara crompa dera ròba de vestir e, ara seguida, dauric eth barrolh.
WEB-CRIM-E-CASTIG	Gessec dera cramba e comencèc a baishar era escala.
WEB-CRIM-E-CASTIG	En passar per apartament dera patrona tachèc ua guardada ena codina, qu’era sua pòrta ère dubèrta.
WEB-CRIM-E-CASTIG	Nastasia daue era esquia tara escala, ocupada a pèisher eth huec deth samovar.
WEB-CRIM-E-CASTIG	Non entenec arren.
WEB-CRIM-E-CASTIG	En aquerò que mens pensaue qu’ère en aquera hujuda.
WEB-CRIM-E-CASTIG	Moments dempús ja ère en carrèr.
WEB-CRIM-E-CASTIG	Qu’ère tàs ueit dera tarde e eth solei s’auie acogat.
WEB-CRIM-E-CASTIG	Era atmosfèra ère estofanta, mès eth avalèc avidaments er aire polsós, empodoat pes emanacions pudesenques dera ciutat.
WEB-CRIM-E-CASTIG	Sentec un leugèr vertige, mès es sòns arderosi uelhs e tot eth sòn ròstre, descarnat e livid, exprimiren de ressabuda ua energia sauvatja.
WEB-CRIM-E-CASTIG	Non amiaue un rumb fix, e ne tansevolh pensaue en aquerò.
WEB-CRIM-E-CASTIG	Sonque pensaue en ua causa: que li calie méter punt e finau a tot aquerò, de seguit e d’ua manèra definitiua, e que se non ac artenhie non tornarie ena sua casa, donques que non volie seguir viuent atau.
WEB-CRIM-E-CASTIG	Mès, com artenhè’c?
WEB-CRIM-E-CASTIG	Dera manèra “d’acabar”, coma didie eth, non n’auie era mendre idia.
WEB-CRIM-E-CASTIG	Ça que la, sajaue de non pensar en aquerò; qu’ei mès, refusaue aguest pensament, pr’amor que lo torturaue.
WEB-CRIM-E-CASTIG	Sonque auie un sentiment e ua idia: que li calie que tot cambièsse, siguesse coma siguesse e costèsse çò que costèsse.
WEB-CRIM-E-CASTIG	En tot deishar-se amiar per un enrasigat costum, cuelhec maquinauments eth camin des sòns passègi abituaus e se filèc de cap ara plaça deth Mercat Centrau.
WEB-CRIM-E-CASTIG	A miei camin, dauant dera pòrta d’ua botiga, ena cauçada, vedec a un joen que interpretaue en un petit òrgue ua melodia sentimentau.
WEB-CRIM-E-CASTIG	Acompanhaue a ua joeneta d’uns quinze ans, qu’ère de pès ath sòn costat, en trepader, e que vestie coma ua poncèla.
WEB-CRIM-E-CASTIG	Amaiue crinolina, gants, mantilha e un chapèu de palha damb ua pluma d’un vermelh de huec, tot aquerò vielh e rosigat.
WEB-CRIM-E-CASTIG	Cantaue ua romança damb ua votz trincada, mès, fòrta e agradiua, damb era esperança de qué li lancèssen dera botiga ua monèda de dus kopeks.
WEB-CRIM-E-CASTIG	Raskolnikov s’arturèc ath cant des dus o tres abelhards que formauen eth public, escotèc un moment, treiguec dera pòcha ua moneda de cinc kopeks e la botèc ena man dera gojata.
WEB-CRIM-E-CASTIG	Aguesta interrompec era sua nòta mès agudenta e patetica coma se l’auessen talhat era votz.
WEB-CRIM-E-CASTIG	Qu’ei pro!, li cridèc ath sòn companh.
WEB-CRIM-E-CASTIG	E es dus se n’anèren entara botiga pròcha.
WEB-CRIM-E-CASTIG	Vos shauten es cançons de carrèr?, preguntèc de pic Raskolnikov a un passejaire de cèrta edat qu’auie escotat as musicians ambulants e amiaue era mina de passejaire desocupat.
WEB-CRIM-E-CASTIG	Eth desconeishut lo guardèc damb un gèst d’estonament.
WEB-CRIM-E-CASTIG	A jo, seguic Raskolnikov, que semblaue que parlaue de quinsevolh causa mens de cançons, me shaute enténer cantar ath son der òrgue en ua serada de tardor hereda, ombriua e umida, mès que mès umida; ua d’aguestes serades que toti es passejaires amien eth ròstre verdós e trist, e especiauments quan què ua nhèu espessa e verticau qu’eth vent non desvie.
WEB-CRIM-E-CASTIG	Comprenetz?
WEB-CRIM-E-CASTIG	A trauèrs dera nhèu se percep era lum des fanaus de gas…
WEB-CRIM-E-CASTIG	Sabi pas… sabi pas…
WEB-CRIM-E-CASTIG	Desencusatz-me, gasulhèc eth passejaire, tant alarmat pes estranhes paraules de Raskolnikov coma deth sòn aspècte.
WEB-CRIM-E-CASTIG	E se pressèc tà passar en aute trepader.
WEB-CRIM-E-CASTIG	Eth joen contunhèc eth sòn camin e desboquèc ena plaça deth Mercat, precisaments peth punt a on dies abans eth matrimòni de comerçants parlaue damb Lisbeth.
WEB-CRIM-E-CASTIG	Mès era parelha non i ère.
WEB-CRIM-E-CASTIG	Raskolnikov se posèc en reconéisher eth lòc, guardèc pertot e s’apressèc a un joen qu’amiaue ua camisa ròia e badalhaue ena pòrta d’un magasem de haria.
WEB-CRIM-E-CASTIG	Com se cride?
WEB-CRIM-E-CASTIG	Coma li meteren en batiar-lo.
WEB-CRIM-E-CASTIG	Ès dilhèu de Zaraisk?
WEB-CRIM-E-CASTIG	De quina província?
WEB-CRIM-E-CASTIG	Eth gojat tornèc a guardar a Raskolnikov.
WEB-CRIM-E-CASTIG	Altesa, era mia familha non ei de cap província, senon d’un districte.
WEB-CRIM-E-CASTIG	Eth mèn frair, qu’ei eth que viatge, se’n sap d’aguestes causes.
WEB-CRIM-E-CASTIG	Mès jo, coma que me cau demorar aciu, non me’n sai d’arren.
WEB-CRIM-E-CASTIG	Demori dera misericòrdia de vòsta altesa que me perdone.
WEB-CRIM-E-CASTIG	Ei ua pension çò que i a aquiu naut?
WEB-CRIM-E-CASTIG	Ua tauèrna.
WEB-CRIM-E-CASTIG	I a un bilhard e autanplan quauques princeses.
WEB-CRIM-E-CASTIG	Raskolnikov trauessèc era plaça.
WEB-CRIM-E-CASTIG	En un des sòns angles s’apileraue ua multitud de mujiks.
WEB-CRIM-E-CASTIG	Se calèc laguens de tot deth grop e comencèc a campar atentiuaments es cares des uns e des auti.
WEB-CRIM-E-CASTIG	Mès es campanhards non ne hèren cabau.
WEB-CRIM-E-CASTIG	Toti parlauen a crits, dividi en petits grops.
WEB-CRIM-E-CASTIG	Dempús de reflexionar un moment, seguic eth sòn camin de cap ath baloard V. Lèu deishèc era plaça e se calèc en un carreron que, en tot formar ua virada, amie entath carrèr de Sadovaia.
WEB-CRIM-E-CASTIG	Qu’auie recorrut fòrça viatges aqueth carreron.
WEB-CRIM-E-CASTIG	De hège bèth temps, ua fòrça misteriosa lo possaue a passejar per aguesti lòcs quan era tristor lo senhorejaue, e damb aquerò encara se metie mès trist.
WEB-CRIM-E-CASTIG	Aguest còp entrèc en carreron inconscientaments.
WEB-CRIM-E-CASTIG	Arribèc enquia un gran edifici a on tot èren pensions e establiments de begudes.
WEB-CRIM-E-CASTIG	D’eri gessien de contunh hemnes sense tòca e vestides damb negligéncia (coma qui non a d’aluenhar-se guaire dera sua casa), e formauen grops aquiu e delà, en trepader, e mès que mès ath cant des escales qu’amiauen enes tutes de mala fama deth sosterranh.
WEB-CRIM-E-CASTIG	En ua d’aguestes tutes i auie un tapatge ensordidor.
WEB-CRIM-E-CASTIG	Se tocaue era guitarra, se cantaue e toti semblauen divertir-se.
WEB-CRIM-E-CASTIG	Dauant dera entrada i auie un nombrós grop de hemnes.
WEB-CRIM-E-CASTIG	Ues èren seigudes enes gradons, d’autes en trepader, e d’autes, en fin, s’estauen de pès dauant dera pòrta, blagant.
WEB-CRIM-E-CASTIG	Un soldat, begut, damb era cigarreta ena boca, vagaue ar entorn d’eres, en tot lançar renecs.
WEB-CRIM-E-CASTIG	Çampar non se’n brembaue deth lòc a on li calie anar.
WEB-CRIM-E-CASTIG	Dus individús maujargadi escambiauen insults.
WEB-CRIM-E-CASTIG	E, fin finau, se vedie un embriac estirat tau long qu’ère ath miei deth carrèr.
WEB-CRIM-E-CASTIG	Raskolnikov s’arturèc ath cant deth grop principau de hemnes.
WEB-CRIM-E-CASTIG	Aguestes blagauen damb votzes trincades.Vestien ròba d’Indiana, amiauen eth cap descubèrt e caucèr de crabòt.
WEB-CRIM-E-CASTIG	Es ues passauen des quaranta; es autes a penes auien complit es dètz-e-sèt.
WEB-CRIM-E-CASTIG	Totes auien es uelhs holadi.
WEB-CRIM-E-CASTIG	Eth cant e toti es bronits que gessien dera tuta sosterranha captivèren a Raskolnikov.
WEB-CRIM-E-CASTIG	Entre es arridalhades e er alègre tapatge s’entenie ua fina votz de falset qu’entonaue ua beròia melodia, mentre bèth un dançaue furiosaments ath son dera guitarra en tot mercar eth compàs damb es talons.
WEB-CRIM-E-CASTIG	Raskolnikov, inclinat entath sosterranh, escotaue, damb mina trista e soniaira.
WEB-CRIM-E-CASTIG	Òme mèn, amor mèn, non me tustes sense motiu, cantaue era votz agudenta.
WEB-CRIM-E-CASTIG	Er auditor mostraue un desir tant avid de captar enquia e tot era darrèra sillaba d’aguesta cançon, que se poirie díder qu’aquerò ère entada eth question de vida o mòrt.
WEB-CRIM-E-CASTIG	Arrissen.
WEB-CRIM-E-CASTIG	Qu’ei era embriaguesa.
WEB-CRIM-E-CASTIG	Non entratz, cavalièr?, li preguntèc ua des hemnes.
WEB-CRIM-E-CASTIG	Era sua votz ère clara e encara fresca.
WEB-CRIM-E-CASTIG	Semblaue joena e ère era soleta deth grop que non inspiraue repugnància.
WEB-CRIM-E-CASTIG	Raskolnikov lheuèc eth cap e exclamèc tant que la guardaue:
WEB-CRIM-E-CASTIG	Be n’ès de beròia!
WEB-CRIM-E-CASTIG	Era arric.
WEB-CRIM-E-CASTIG	Era vantaria l’auie esmoigut.
WEB-CRIM-E-CASTIG	Vos tanben ètz un beròi gojat, didec.
WEB-CRIM-E-CASTIG	Massa prim, didec ua auta d’aqueres hemnes, damb votz cavernosa.
WEB-CRIM-E-CASTIG	Que semblen daunes dera nauta societat, mès aquerò non les empedís auer eth nas camús, didec de pic un alègre mujik que passaue per aquiu damb verda blòda descordada e eth ròstre alongat per ua arridalhada.
WEB-CRIM-E-CASTIG	Aquerò qu’alègre eth còr!
WEB-CRIM-E-CASTIG	En sòrta de parlar tant, entra.
WEB-CRIM-E-CASTIG	T’aubedisqui, amor mèn.
WEB-CRIM-E-CASTIG	Dit aquerò, entrèc… e se n’anèc rodant escales enjós.
WEB-CRIM-E-CASTIG	Raskolnikov seguic eth sòn camin.
WEB-CRIM-E-CASTIG	Escotatz, senhor!, li cridèc era gojata, a penes vedec que se metie a caminar.
WEB-CRIM-E-CASTIG	Qué?
WEB-CRIM-E-CASTIG	Era se trebolèc.
WEB-CRIM-E-CASTIG	Que voleria passar ues ores damb vos, cavalièr; mès me senti intimidada ena vòsta preséncia.
WEB-CRIM-E-CASTIG	Balhatz-me sies kopeks entà beuer-me un veire, amable senhor.
WEB-CRIM-E-CASTIG	Raskolnikov cerquèc ena sua pòcha e treiguec tot çò qu’auie en era: tres monèdes de cinc kopeks.
WEB-CRIM-E-CASTIG	Ò!, quin prince mès generós!
WEB-CRIM-E-CASTIG	Com te crides?
WEB-CRIM-E-CASTIG	Qu’ei vergonhós!, exclamèc ua des hemnes deth grop, botjant eth cap damb un gèst de desesperacion.
WEB-CRIM-E-CASTIG	Non compreni se com se pòt mendicar d’aguesta manèra.
WEB-CRIM-E-CASTIG	Solet de pensà’c me morisqui de vergonha.
WEB-CRIM-E-CASTIG	Raskolnikov guardèc damb curiosèr ara hemna qu’auie parlat atau.
WEB-CRIM-E-CASTIG	Deuie auer uns trenta ans.
WEB-CRIM-E-CASTIG	Ère gravada de picòta e mascarada d’equimòsi.
WEB-CRIM-E-CASTIG	Auie eth pòt superior un shinhau holat.
WEB-CRIM-E-CASTIG	Qu’auie exprimit era sua desaprovacion en un ton de grèu sinceritat.
WEB-CRIM-E-CASTIG	Víuer, víuer, sigue coma sigue.
WEB-CRIM-E-CASTIG	Desboquèc en un aute carrèr.
WEB-CRIM-E-CASTIG	Rasumikhine me parlaue d’eth non hè guaire.
WEB-CRIM-E-CASTIG	Mès, se qué ei çò que jo volia hèr?
WEB-CRIM-E-CASTIG	A, òc!
WEB-CRIM-E-CASTIG	Liéger…
WEB-CRIM-E-CASTIG	Solet i auie dus o tres clients prenent eth tè e, en un departament un shinhau luenhant, un grop de quate persones que beuien champanha.
WEB-CRIM-E-CASTIG	Raskolnikov credec arreconéisher a Zamiotov entre eres, mès era distància l’empedie assegurar que siguesse eth.
WEB-CRIM-E-CASTIG	Voletz vodka?, preguntèc eth crambèr.
WEB-CRIM-E-CASTIG	Hè-me a vier tè e es jornaus, es arreculadi, es d’aguesti darrèrs cinc dies.
WEB-CRIM-E-CASTIG	Gràcies, senhor.
WEB-CRIM-E-CASTIG	Vaquí es d’aué, de moment.
WEB-CRIM-E-CASTIG	Voletz vodka tanben?
WEB-CRIM-E-CASTIG	Eth crambèr li hec a vier eth tè e es auti jornaus.
WEB-CRIM-E-CASTIG	Raskolnikov se seiguec e comencèc a liéger es titols…
WEB-CRIM-E-CASTIG	Izler…
WEB-CRIM-E-CASTIG	Izler…
WEB-CRIM-E-CASTIG	Es Azteques…
WEB-CRIM-E-CASTIG	Izler…
WEB-CRIM-E-CASTIG	Bartola…
WEB-CRIM-E-CASTIG	Massimo…
WEB-CRIM-E-CASTIG	Es Azteques…
WEB-CRIM-E-CASTIG	Izler.
WEB-CRIM-E-CASTIG	Huelhetèc es eveniments: un òme qu’auie queigut per ua escala, un comerçant embriac que s’auie mòrt usclat, un incendi en barri des Arenes, un aute incendi en nau barri de Petersburg, un aute en aguest madeish barri…
WEB-CRIM-E-CASTIG	Izler…
WEB-CRIM-E-CASTIG	Izler…
WEB-CRIM-E-CASTIG	Massimo…
WEB-CRIM-E-CASTIG	Auie trapat, fin finau, çò que cercaue, e comencèc a liéger.
WEB-CRIM-E-CASTIG	Es linhes dançauen dauant des sòns uelhs.
WEB-CRIM-E-CASTIG	Totun, liegec er eveniment enquiath finau dera informacion e cerquèc naues notícies sus eth hèt, enes numèros seguents.
WEB-CRIM-E-CASTIG	Es sues mans tremolauen d’impaciéncia en passar es huelhes…
WEB-CRIM-E-CASTIG	Ara imprevista, quauquarrés se seiguec ath sòn costat e eth li tachèc ua guardada.
WEB-CRIM-E-CASTIG	Qu’ère Zamiotov, Zamiotov en persona, damb era madeisha jarga qu’amiaue en comissariat.
WEB-CRIM-E-CASTIG	Ludie es sòns anèths, es sues cadies, es sòns peus neri, retortilhadi, ludents e esmiejats per ua rega perfècta.
WEB-CRIM-E-CASTIG	Amiaue eth sòn meravilhós justet, era sua giqueta un shinhau rosigada e era sua camisa non deth tot naua.
WEB-CRIM-E-CASTIG	Semblaue de bona encolia, donques qu’arrie afectuosaments.
WEB-CRIM-E-CASTIG	Eth champanha auie colorejat eth sòn citrin ròstre.
WEB-CRIM-E-CASTIG	Mès, vos aciu?, didec damb un gèst d’estonament e damb eth ton qu’aurie cuelhut entà dirigir-se a un vielh camarada.
WEB-CRIM-E-CASTIG	Mès, se Rasumikhine me didec ager qu’èretz encara delirant.
WEB-CRIM-E-CASTIG	Be n’ei d’estranh!
WEB-CRIM-E-CASTIG	Sabetz que siguí ena vòsta casa?
WEB-CRIM-E-CASTIG	Raskolnikov auie auut era presentida qu’eth secretari deth comissariat s’apressarie entada eth.
WEB-CRIM-E-CASTIG	Deishèc es jornaus e s’acarèc damb Zamiotov.
WEB-CRIM-E-CASTIG	Enes sòns pòts se percebie un arridolet ironic que deishaue veir ua cèrta irritacion.
WEB-CRIM-E-CASTIG	Que ja me’n sai de qué venguéretz; ja m’ac an dit…
WEB-CRIM-E-CASTIG	Vos me cerquéretz era bòta…
WEB-CRIM-E-CASTIG	Sabetz que tietz dominat a Rasumikhine?
WEB-CRIM-E-CASTIG	Ditz que siguéretz vosati dus ena casa de Loïsa Ivanovna, aquera que vos sagéretz de deféner er aute dia.
WEB-CRIM-E-CASTIG	Ja sabetz se qué voi díder.
WEB-CRIM-E-CASTIG	Vos hègetz senhaus ath “tenent Povora” e eth non ac comprenie.
WEB-CRIM-E-CASTIG	Vo’n brembatz?
WEB-CRIM-E-CASTIG	Ça que la, non calie èster un linx entà comprenè’c.
WEB-CRIM-E-CASTIG	Era causa non podie èster mès clara.
WEB-CRIM-E-CASTIG	Quin blagaire!
WEB-CRIM-E-CASTIG	Non, ath vòste amic Rasumikhine.
WEB-CRIM-E-CASTIG	Vai, vai, senhor Zamiotov!
WEB-CRIM-E-CASTIG	Entà vos qu’ei era vida!
WEB-CRIM-E-CASTIG	Qui vos a convidat a champanha ara madeish?
WEB-CRIM-E-CASTIG	Convidat?…
WEB-CRIM-E-CASTIG	Qu’auem begut champanha.
WEB-CRIM-E-CASTIG	Mès se per qué m’auien de convidar?
WEB-CRIM-E-CASTIG	Entà correspóner a quauque favor.
WEB-CRIM-E-CASTIG	Vosati treiguetz profit de tot.
WEB-CRIM-E-CASTIG	Raskolnikov se metec a arrir.
WEB-CRIM-E-CASTIG	Non vos emmalicietz, non vos emmalicietz, higec, en tot hèr-li ua paumada ena espatla.
WEB-CRIM-E-CASTIG	Vos ac digui sense cap de malícia, amistosaments, per pura diversion, coma didie des còps de punh que li fotèc a Mitri eth pintor que detenguéretz per ahèr dera vielha.
WEB-CRIM-E-CASTIG	Com sabetz que didec aquerò?
WEB-CRIM-E-CASTIG	Be n’estatz d’estranh…!
WEB-CRIM-E-CASTIG	Non è cap de dobte de qué ètz encara malaut.
WEB-CRIM-E-CASTIG	Jo que sai fòrça causes, dilhèu mès que vos, sus aguest ahèr…
WEB-CRIM-E-CASTIG	De sòrta que vos semble qu’estonqui estranh?
WEB-CRIM-E-CASTIG	Qué liegíetz?
WEB-CRIM-E-CASTIG	Es jornaus.
WEB-CRIM-E-CASTIG	Sonque parlen d’incendis.
WEB-CRIM-E-CASTIG	Jo non liegia es incendis.
WEB-CRIM-E-CASTIG	Guardèc a Zamiotov damb ua expression estranha.
WEB-CRIM-E-CASTIG	Un arridolet ironic tornèc a tòrcer es sòns pòts.
WEB-CRIM-E-CASTIG	Vos enganhatz.
WEB-CRIM-E-CASTIG	Vos è hèt aguesta pregunta per díder quauquarren.
WEB-CRIM-E-CASTIG	Mès, qué vos arribe?
WEB-CRIM-E-CASTIG	Escotatz-me.
WEB-CRIM-E-CASTIG	Vos qu’ètz un òme culte, vertat?
WEB-CRIM-E-CASTIG	Que deuetz auer liejut fòrça.
WEB-CRIM-E-CASTIG	È seguit sies cursi en Institut, repliquèc Zamiotov, capinaut.
WEB-CRIM-E-CASTIG	Sies cursi!
WEB-CRIM-E-CASTIG	A, estimat amic!
WEB-CRIM-E-CASTIG	E quina preséncia mès beròia!
WEB-CRIM-E-CASTIG	Raskolnikov deishèc anar ua arridalhada ena madeisha cara deth sòn interlocutor, qu’arreculèc, non pr’amor que se sentesse ofensat, senon per çò dera suspresa.
WEB-CRIM-E-CASTIG	Be n’estatz d’estranh!, didec, plan seriós, Zamiotov.
WEB-CRIM-E-CASTIG	Delirar jo?
WEB-CRIM-E-CASTIG	T’enganhes, hilhet…
WEB-CRIM-E-CASTIG	Atau, donc, credetz qu’estonqui estranh?
WEB-CRIM-E-CASTIG	E voletz saber se qué è liejut, çò qu’è cercat en aguesti jornaus…
WEB-CRIM-E-CASTIG	Aquerò ei sospechós, vertat?
WEB-CRIM-E-CASTIG	Mès, se qué didetz?
WEB-CRIM-E-CASTIG	Vos credetz qu’auetz agarrat ar audèth en nin.
WEB-CRIM-E-CASTIG	Quin audèth?
WEB-CRIM-E-CASTIG	Dempús vos ac diderè.
WEB-CRIM-E-CASTIG	Ara vos vau a hèr a saber… mielhor dit, a cohessar… non, tanpòc…, ara vau a prestar declaracion e vos cuelheretz nòta.
WEB-CRIM-E-CASTIG	Aguesta ei era expression!
WEB-CRIM-E-CASTIG	Plan, donc, declari qu’è cercat e recercat… (hec ua potèla, seguida d’ua pausa), qu’è vengut aciu a liéger es detalhs restacadi damb era mòrt dera vielha usurèra.
WEB-CRIM-E-CASTIG	Es darrères paraulas les didec en un mormolh e apressant autant era sua cara ara de Zamiotov, que lèu arribèc a tocar-la.
WEB-CRIM-E-CASTIG	Eth secretari se quedèc guardant-lo fixaments, sense botjar-se ne retirar era cara.
WEB-CRIM-E-CASTIG	Mès tard, en rebrembar aguest moment, Zamiotov se preguntaue, estonat, com auien pogut estar guardant-se atau, sense dider-se arren, pendent ua menuta.
WEB-CRIM-E-CASTIG	A jo qué m’impòrte çò que sigatz en tot liéger?, exclamèc de pic, desconcertat e shordat per aquera estranha actitud.
WEB-CRIM-E-CASTIG	Per qué vos pensatz que m’a d’importar?
WEB-CRIM-E-CASTIG	Qué i a de particular en qué sigatz en tot liéger aguest eveniment?
WEB-CRIM-E-CASTIG	Mès Raskolnikov, en votz baisha coma abans, e sense hèr-ne cabau des exclamacions de Zamiotov, seguic dident:
WEB-CRIM-E-CASTIG	Comprenetz ja?
WEB-CRIM-E-CASTIG	Mès, qué me cau compréner?
WEB-CRIM-E-CASTIG	Qué voletz díder?, preguntèc Zamiotov, inquiet.
WEB-CRIM-E-CASTIG	Eth ròstre grèu e immobil de Raskolnikov cambièc d’expression còp sec, e er exestudiant se metec a arrir damb era madeisha arridalha nerviosa e incontenibla que l’auie escometut moments abans.
WEB-CRIM-E-CASTIG	De ressabuda li semblèc que tornaue a víuer intensaments es scènes treboladores deth crim…
WEB-CRIM-E-CASTIG	Qu’ère darrèr dera pòrta, damb era destrau ena man; eth barrolh se botjaue sorrolhosaments; en aute costat dera pòrta dus òmes la pataquejauen en tot sajar de forçar-la e renegant; e eth se sentie senhorejat peth desir d’escarnir-les, de hèr-les a parlar, de trufar-se’n d’eri, d’estarnar-se d’arrir, damb arridalha rambalhosa, damb granes arridalhades…
WEB-CRIM-E-CASTIG	O ètz lhòco…, didec Zamiotov.
WEB-CRIM-E-CASTIG	S’arturèc dauant dera idia que de pic l’auie assautat.
WEB-CRIM-E-CASTIG	O qué… acabatz, didetz-ac.
WEB-CRIM-E-CASTIG	Non, repliquèc Zamiotov.
WEB-CRIM-E-CASTIG	Ei tant absurd…!
WEB-CRIM-E-CASTIG	Es dus sauvèren silenci.
WEB-CRIM-E-CASTIG	Raskolnikov, dempús dera sua escometuda d’ilaritat, se demorèc trist e cogitós, s’apuèc ena taula damb es codes e apuèc eth cap enes mans.
WEB-CRIM-E-CASTIG	Semblaue auer-se’n desbrembat dera preséncia de Zamiotov.
WEB-CRIM-E-CASTIG	I auec un long silenci.
WEB-CRIM-E-CASTIG	Per qué non vos prenetz eth tè?, didec Zamiotov.
WEB-CRIM-E-CASTIG	Se va a heredar.
WEB-CRIM-E-CASTIG	Qué…?
WEB-CRIM-E-CASTIG	Eth tè…?
WEB-CRIM-E-CASTIG	A, òc!
WEB-CRIM-E-CASTIG	Raskolnikov hec ua glopada, se calèc ena boca un tròç de pan, tachèc era guardada en Zamiotov e semblèc esforiar es sues preocupacions.
WEB-CRIM-E-CASTIG	Eth sòn ròstre recuperèc era expression trufaira qu’auie hège un moment.
WEB-CRIM-E-CASTIG	Dempús, Raskolnikov seguic prenent-se eth tè.
WEB-CRIM-E-CASTIG	Actuauments es crims se multipliquen, didec Zamiotov.
WEB-CRIM-E-CASTIG	Hè pòc liegí enes Notícies de Moscòu qu’auien detengut en aguesta ciutat a ua banda de fabricants de monèda faussa.
WEB-CRIM-E-CASTIG	Qu’ère ua detestabla organización que se tenguie a fabricar bilhets de banc.
WEB-CRIM-E-CASTIG	Aguest ahèr que ja ei vielh, repliquèc tranquillaments Raskolnikov.
WEB-CRIM-E-CASTIG	Hè ja mès d’un mes qu’ac liegí ena premsa.
WEB-CRIM-E-CASTIG	Atau, vos pensatz qu’aguesti falsificadors son uns bandits?
WEB-CRIM-E-CASTIG	Plan que òc que n’an d’èster.
WEB-CRIM-E-CASTIG	S’amassen cinquanta entà un negòci.
WEB-CRIM-E-CASTIG	Aquerò qu’ei ua asenada.
WEB-CRIM-E-CASTIG	Encara que non siguessen que tres, cadun d’eri aurie d’auer mès confiança enes auti qu’en eth madeish, donques que serie pro qu’un d’eri s’estarnèsse a parlar en un moment d’embriaguesa, entà que tot s’esbaucèsse.
WEB-CRIM-E-CASTIG	Mainatges inconscients, non ac dobtetz!
WEB-CRIM-E-CASTIG	Que manen a quinsevolh a cambiar es bilhets enes bancs.
WEB-CRIM-E-CASTIG	Fidar ua operación d’aguesta importància ath prumèr qu’arribe!
WEB-CRIM-E-CASTIG	Ath delà, admetam qu’aguesti gojats agen auut sòrt e qu’agen artenhut guanhar un milion cadun.
WEB-CRIM-E-CASTIG	E dempús?
WEB-CRIM-E-CASTIG	Tota era vida depenent es uns des auti!
WEB-CRIM-E-CASTIG	Que vau mès penjar-se!
WEB-CRIM-E-CASTIG	Aguesta banda ne tansevolh sabec méter en circulacion es bilhets.
WEB-CRIM-E-CASTIG	Un va a cambiar bilhets grani en un banc.
WEB-CRIM-E-CASTIG	L’autregen cinc mil robles e eth les recep damb mans tremoloses.
WEB-CRIM-E-CASTIG	Ne compde quate mil, e eth cincau milèr se lo bote ena pòcha tau que l’ac an autrejat, ara prèssa, pensant solet en húger çò de mès lèu possible.
WEB-CRIM-E-CASTIG	Atau da lòc a que sospechen d’eth.
WEB-CRIM-E-CASTIG	E tot eth negòci s’esbauce per tòrt d’aguest pèc.
WEB-CRIM-E-CASTIG	Qu’ei incredible!
WEB-CRIM-E-CASTIG	Incredible qu’es sues mans tremolèssen?
WEB-CRIM-E-CASTIG	Donques jo ac compreni perfèctaments; me semble plan naturau.
WEB-CRIM-E-CASTIG	Un non ei tostemp senhor d’eth madeish.
WEB-CRIM-E-CASTIG	I a causes que son per dessús des fòrces umanes.
WEB-CRIM-E-CASTIG	Mès, tremolar sonque per aquerò!
WEB-CRIM-E-CASTIG	Atau, donc, vos, vos credetz capable de hèr cara damb serenor a ua situacion atau?
WEB-CRIM-E-CASTIG	Donques jo non ne seria.
WEB-CRIM-E-CASTIG	Per guanhar-se cent robles, anar a cambiar bilhets faussi!
WEB-CRIM-E-CASTIG	E a on?
WEB-CRIM-E-CASTIG	En un banc, qu’eth sòn personau ei gent expèrta en descurbiment de tota sòrta de params.
WEB-CRIM-E-CASTIG	Non, jo auria perdut eth cap.
WEB-CRIM-E-CASTIG	Vos non?
WEB-CRIM-E-CASTIG	Raskolnikov tornèc a sénter eth desir de tirar dera lengua ath secretari deth comissariat.
WEB-CRIM-E-CASTIG	Ua espècia de caudheired li recorrie era esquia.
WEB-CRIM-E-CASTIG	Jo qu’auria actuat de manèra desparièra, manifestèc.Vos vau a explicar se com auria actuat en cambiar es sòs.
WEB-CRIM-E-CASTIG	Jo auria compdat es mil prumèrs robles aumens quate còps, en tot examinar es bilhets pertot.
WEB-CRIM-E-CASTIG	Dempús, eth dusau hèish.
WEB-CRIM-E-CASTIG	D’aguest n’auria compdat era mitat e alavetz m’auria arturat.
WEB-CRIM-E-CASTIG	Alavetz auria començat a condar ua istòria.
WEB-CRIM-E-CASTIG	Un parent mèn a perdut d’aguesta manèra vint mil robles er aute dia.” Ja damb eth tresau milèr ena man, dideria: “Desencusatz-me, me semble que non è compdat ben eth dusau hèish, que me sò enganhat en arribar en setau centenat.” Dempús d’auer tornat a compdar eth dusau milèr, compdaria eth tresau damb era madeisha cauma, e dempús es auti dus.
WEB-CRIM-E-CASTIG	Quan ja les auessa compdat toti, auria trèt un bilhet deth dusau milenat e un aute deth cincau, per exemple, e auria pregat que me lo cambièssen.
WEB-CRIM-E-CASTIG	Qu’auria shordat ar emplegat de tau sòrta, qu’eth solet aurie pensat en desliurar-se de jo.
WEB-CRIM-E-CASTIG	Fin finau, m’auria dirigit entara gessuda.
WEB-CRIM-E-CASTIG	Mès, en daurir era pòrta… “A, desencusatz-me!” e auria hèt repè entà hèr ua pregunta.
WEB-CRIM-E-CASTIG	Atau auria actuat jo.
WEB-CRIM-E-CASTIG	Qu’ètz terrible!, exclamèc Zamiotov entre arridalhes.
WEB-CRIM-E-CASTIG	Erosaments, aquerò non son que paraules.
WEB-CRIM-E-CASTIG	Se vos auéssetz calat en ahèr, auríetz actuat fòrça desparièraments de com auetz dit.
WEB-CRIM-E-CASTIG	Credetz-me: non sonque vos o jo, senon ne tansevolh eth mès expèrt e valerós aventurèr aurie estat senhor deth madeish en taus circonstàncies.
WEB-CRIM-E-CASTIG	Mès que non mos cau anar tan luenh.
WEB-CRIM-E-CASTIG	Qu’auem un exemple en cas dera vielha assassinada en nòste barri.
WEB-CRIM-E-CASTIG	Er autor deth hèt a d’èster un brigand plen de coratge, donques qu’a cometut eth crim pendent eth dia, e se pòt díder qu’a estat un miracle que non l’agen detengut.
WEB-CRIM-E-CASTIG	Plan, donc, es sues mans tremolèren.
WEB-CRIM-E-CASTIG	Non podec consumar eth panatòri.
WEB-CRIM-E-CASTIG	Perdec era cauma, es hèts ac demòstren.
WEB-CRIM-E-CASTIG	Raskolnikov se sentec herit.
WEB-CRIM-E-CASTIG	Non vos preocupetz, que ja lo traparam.
WEB-CRIM-E-CASTIG	Vosati?
WEB-CRIM-E-CASTIG	Vosati lo traparatz?
WEB-CRIM-E-CASTIG	Vosati non lo vatz a trapar!
WEB-CRIM-E-CASTIG	Vosati vos preocupatz solet de saber se quauquarrés degalhe sòs.
WEB-CRIM-E-CASTIG	Er òme que non auie un sò horadat comence de pic a lançar es sòs pera hièstra.
WEB-CRIM-E-CASTIG	Com non a d’èster eth colpable?
WEB-CRIM-E-CASTIG	En tot tier en compde aquerò un mainatge les poirie enganhar per pòc qu’ac sagèsse.
WEB-CRIM-E-CASTIG	Eth cas ei que toti hèn madeish, repliquèc Zamiotov.
WEB-CRIM-E-CASTIG	Dempús d’auer demostrat autanta adretia coma astúcia en cométer eth crim, se dèishen cuélher ena tauèrna.
WEB-CRIM-E-CASTIG	Qu’ei que non toti son tant escarrabilhadi coma vos.
WEB-CRIM-E-CASTIG	Vos, plan que òc, non anaríetz en ua tauèrna.
WEB-CRIM-E-CASTIG	Raskolnikov arroncilhèc es celhes e guardèc ath sòn interlocutor fixaments.
WEB-CRIM-E-CASTIG	Ò, qu’ètz insadorable!, didec de mala encolia.
WEB-CRIM-E-CASTIG	Exactaments, repliquèc Zamiotov en un ton plen de gravetat e fermetat.
WEB-CRIM-E-CASTIG	Ei fòrça gran aguest desir?
WEB-CRIM-E-CASTIG	Fòrça.
WEB-CRIM-E-CASTIG	Plan, donc.
WEB-CRIM-E-CASTIG	Vaquí se com auria actuat jo.
WEB-CRIM-E-CASTIG	En díder aquerò, Raskolnikov apressèc de nauèth era sua cara ara de Zamiotov e lo guardèc tan fixaments, qu’aguest còp eth secretari non podec evitar ua estrementida.
WEB-CRIM-E-CASTIG	Vaquí se com auria actuat jo.
WEB-CRIM-E-CASTIG	Auria cuelhut es jòies e es sòs e, tanlèu auessa deishat era casa, m’auria filat de cap a un lòc desseparat, enrodat de paredaus e desèrts; un solar o quauquarren semblable.
WEB-CRIM-E-CASTIG	Prumèr de tot, auria cercat ua pèira de grana mida, d’ues quaranta liures aumens, ua d’aguestes pèires que, acabat eth bastiment d’un edifici, sòlen quedar en quauque cornèr, ath cant d’ua paret.
WEB-CRIM-E-CASTIG	Qu’auria quilhat era pèira e alavetz aurie quedat ath descubèrt un clòt.
WEB-CRIM-E-CASTIG	En aguest clòt auria botat es jòies e es sòs; dempús auria tornat a plaçar era pèira ath sòn lòc e auria apressat un shinhau de tèrra damb eth pè ath sòn entorn.
WEB-CRIM-E-CASTIG	Dempús me n’auria anat e auria estat un an, dus o tres, sense tornar per aquiu…
WEB-CRIM-E-CASTIG	E ja poiríetz vosati cercar ath compable!
WEB-CRIM-E-CASTIG	Qu’ètz hòl!, exclamèc Zamiotov.
WEB-CRIM-E-CASTIG	Ac auie dit tanben en votz baisha e s’auie desseparat de Raskolnikov.
WEB-CRIM-E-CASTIG	Aguest s’esblancossit orriblaments e es sòns uelhs ludien.
WEB-CRIM-E-CASTIG	Eth sòn pòt superior tremolaue convulsiuaments.
WEB-CRIM-E-CASTIG	S’apressèc a Zamiotov autant coma li siguec possible e comencèc a botjar es pòts sense prononciar cap paraula.
WEB-CRIM-E-CASTIG	Atau s’estèc pendent trenta segondes.
WEB-CRIM-E-CASTIG	Se n’encuedaue perfèctaments de çò que hège, mès que non podie tier-se.
WEB-CRIM-E-CASTIG	Era terribla confession tremolaue enes sòns pòts, coma dies endarrèr eth barrolh dera pòrta, e ère a man d’escapar-se-li.
WEB-CRIM-E-CASTIG	Zamiotov lo guardèc damb uelhs perdudi e s’esblancossic coma un linçò.
WEB-CRIM-E-CASTIG	Esbocèc un arridolet.
WEB-CRIM-E-CASTIG	Ei possible?, preguntèc en un imperceptible mormolh.
WEB-CRIM-E-CASTIG	Raskolnikov tachèc en eth ua guardada empodoada.
WEB-CRIM-E-CASTIG	Cohessatz que vos ac auetz creigut, didec en un ton hered e trufaire.
WEB-CRIM-E-CASTIG	Cohessatz-ac!
WEB-CRIM-E-CASTIG	Arren d’aquerò, repliquèc viuaments Zamiotov.
WEB-CRIM-E-CASTIG	Non ac creigui en absolut.
WEB-CRIM-E-CASTIG	Qu’auetz queigut, gojat!
WEB-CRIM-E-CASTIG	Ja vos tengui!
WEB-CRIM-E-CASTIG	Non, non, exclamèc Zamiotov, visiblaments confonut.
WEB-CRIM-E-CASTIG	Jo non ac è creigut jamès.
WEB-CRIM-E-CASTIG	Qu’auetz estat vos, cohessatz-ac, que m’auetz espaurit entà calar-me aguesta idia.
WEB-CRIM-E-CASTIG	Alavetz non vos ac credetz?
WEB-CRIM-E-CASTIG	Qu’ei que non vo’n brembatz de çò que parléretz vosati quan gessí deth comissariat?
WEB-CRIM-E-CASTIG	Ath delà, per qué eth “tenent Povora” m’interroguéc quan me remetí?
WEB-CRIM-E-CASTIG	Se lheuèc, cuelhec era sua casqueta e cridèc ath crambèr:
WEB-CRIM-E-CASTIG	Ep!, guaire vos deui?
WEB-CRIM-E-CASTIG	Trenta kopeks, didec eth gojat, qu’acodic ath mès córrer.
WEB-CRIM-E-CASTIG	Cuelh.
WEB-CRIM-E-CASTIG	E vint d’estrea.
WEB-CRIM-E-CASTIG	Guardatz, guardatz, guairi sòs!, contunhèc, en tot mostrar a Zamiotov era sua tremolosa man, plia de bilhets.
WEB-CRIM-E-CASTIG	Bilhets ròis e blus.
WEB-CRIM-E-CASTIG	Vint-e- cinc robles en bilhets.
WEB-CRIM-E-CASTIG	D’a on les è trèt?
WEB-CRIM-E-CASTIG	E aguesta ròba naua, coma a arribat entà jo?
WEB-CRIM-E-CASTIG	Vos vo’n sabetz pro ben de qué jo non auia un solet kopek.
WEB-CRIM-E-CASTIG	Vo’n sabetz pr’amor qu’auetz interrogat ara patrona.
WEB-CRIM-E-CASTIG	D’aquerò ne sò solide fòrça.
WEB-CRIM-E-CASTIG	Vertat que l’auetz interrogat…?
WEB-CRIM-E-CASTIG	Plan, qu’ei pro de parlòta…
WEB-CRIM-E-CASTIG	Enquia ua auta…!
WEB-CRIM-E-CASTIG	Encantat!
WEB-CRIM-E-CASTIG	E gessec der establiment, cuelhut per ua sensacion nerviosa e estranha, qu’en era i auie un cèrt plaser desesperat.
WEB-CRIM-E-CASTIG	De un aute costat, ère prigondaments aclapat e eth sòn ròstre auie ua expression ombriua.
WEB-CRIM-E-CASTIG	Semblaue que se trapaue jos es efèctes d’ua crisi nauèra.
WEB-CRIM-E-CASTIG	Ua fatiga creishenta l’anaue agotant.
WEB-CRIM-E-CASTIG	A viatges se remetie còp sec per çò d’ua violenta excitación, mès s’aclapaue de seguit, tanlèu coma passaue era accion d’aguest estimulant fictiu.
WEB-CRIM-E-CASTIG	En demorar-se solet, Zamiotov non se botgèc deth sòn sèti.
WEB-CRIM-E-CASTIG	Aquiu s’estèc ua longa estona, cogitós.
WEB-CRIM-E-CASTIG	Raskolnikov auie capvirat inesperadaments totes es sues idies sus cèrt punt e auie fixat definitiuaments era sua opinion.
WEB-CRIM-E-CASTIG	A penes metec es pès en carrèr, Raskolnikov se trapèc de bocadents damb Rasumikhine, qu’ère a mand d’entrar en salon de tè.
WEB-CRIM-E-CASTIG	Qu’èren a un pas de distància er un der aute, e encara non s’auien vist.
WEB-CRIM-E-CASTIG	Quan fin finau se vederen, se guardèren de cap a pès.
WEB-CRIM-E-CASTIG	Rasumikhine ère fòrça estonat.
WEB-CRIM-E-CASTIG	Mès, ara imprevista, era ira, ua ira cèga, ludec enes sòns uelhs.
WEB-CRIM-E-CASTIG	Donques qu’ères aciu?, sorrisclèc.
WEB-CRIM-E-CASTIG	Er òme a sautat deth lhet e s’a escapat!
WEB-CRIM-E-CASTIG	E jo en tot cercar-te!
WEB-CRIM-E-CASTIG	Enquia e tot dejós deth divan, enquia en granèr!
WEB-CRIM-E-CASTIG	Qu’è estat a mand de foter-li a Nastasia per tòrt tòn…
WEB-CRIM-E-CASTIG	E guarda d’a on gesses…!
WEB-CRIM-E-CASTIG	Rodia, se qué vò díder aquerò?
WEB-CRIM-E-CASTIG	Ditz era vertat.
WEB-CRIM-E-CASTIG	Estupid!
WEB-CRIM-E-CASTIG	Qué ès en Palai de Cristau?
WEB-CRIM-E-CASTIG	Ditz-m’ac!
WEB-CRIM-E-CASTIG	Aguest assag enforismèc a Rasumikhine, qu’agarrèc pera espatla a Raskolnikov.
WEB-CRIM-E-CASTIG	Que te dèisha dempús de çò qu’as hèt?
WEB-CRIM-E-CASTIG	Sabi pas se com gauses a díder ua causa atau.
WEB-CRIM-E-CASTIG	Sabes se qué vau a hèr?
WEB-CRIM-E-CASTIG	Cuelher-te jos eth braç coma un paquet, amiar-te en casa e embarrar-te.
WEB-CRIM-E-CASTIG	Escota-me, Rasumikhine, comencèc a díder Raskolnikov en votz baisha e damb perfècta cauma: qu’ei que non te n’encuedes de qué era tua proteccion me shòrde?
WEB-CRIM-E-CASTIG	Quin interès as entà sacrificar-te per ua persona que li shòrden es tòns sacrificis e autanplan se’n trufe d’eri?
WEB-CRIM-E-CASTIG	Ditz-me: per qué vengueres a cercar-me quan me botè malaut?
WEB-CRIM-E-CASTIG	Mès, s’alavetz era mòrt aurie estat ua sòrt entà jo!
WEB-CRIM-E-CASTIG	Non ac è demostrat claraments qu’era tua ajuda ei un martiti entà jo, que ja ne sò hart?
WEB-CRIM-E-CASTIG	Sabi pas se quin plaser se pòt auer en tot torturar ara gent.
WEB-CRIM-E-CASTIG	E t’asseguri que tot aquerò arrecule era mia garison, pr’amor que sò de contunh irritat.
WEB-CRIM-E-CASTIG	Hè pòc, Zamiotov se n’a anat entà non mortificar-me.
WEB-CRIM-E-CASTIG	Dèisha-me tu tanben, per amor de Diu!
WEB-CRIM-E-CASTIG	Damb quin dret pretenes retier-me ara fòrça?
WEB-CRIM-E-CASTIG	Non ves que ja me sò remetut complètaments?
WEB-CRIM-E-CASTIG	T’arregraïrè que me digues se com posqui suplicar-te, entà que me comprenes, que me dèishes tranquil, que non te sacrifiques per jo.
WEB-CRIM-E-CASTIG	Ditz-me que sò un desarregraït, un èsser vil, mès dèisha-me en patz, dèisha-me, per amor de Diu!
WEB-CRIM-E-CASTIG	Qu’auie prononciat es prumères paraules en votz baisha, erós dauant dera idia deth podom qu’anaue a vessar sus eth sòn amic, mès acabèc per exprimir-se damb ua sòrta de deliranta frenesia.
WEB-CRIM-E-CASTIG	S’estofaue coma ena sua nauèra scèna damb Lujine.
WEB-CRIM-E-CASTIG	Rasumikhine s’estèc un moment cogitós.
WEB-CRIM-E-CASTIG	Dempús deishèc anar eth braç deth sòn amic.
WEB-CRIM-E-CASTIG	Vè-te’n ath diable!, didec damb un gèst de preocupacion.
WEB-CRIM-E-CASTIG	Que s’auie acabat era sua paciéncia.
WEB-CRIM-E-CASTIG	Mès, a penes balhèc un pas Raskolnikov, lo cridèc, en ua escometuda sobta.
WEB-CRIM-E-CASTIG	Demora!
WEB-CRIM-E-CASTIG	Escota!
WEB-CRIM-E-CASTIG	Voi dider-te que tu e toti es dera tua mena, deth prumèr enquiath darrèr, ètz uns vantariòus e uns blagaires.
WEB-CRIM-E-CASTIG	Quan patitz un malastre o vos acace un perilh, lo coatz coma coe era garia es sòns ueus e ne tansevolh en aguest cas vos trapatz a vosati madeishi.
WEB-CRIM-E-CASTIG	Que non i a un atòm de vida personau, originau, en vosati.
WEB-CRIM-E-CASTIG	Qu’ei aigua clara, non sang, çò que cor pes vòstes venes.
WEB-CRIM-E-CASTIG	Degun de vosati m’inspiratz confiança.
WEB-CRIM-E-CASTIG	Çò prumèr que vos preocupe en totes es circonstàncies ei non retirar-vos a cap èsser uman.
WEB-CRIM-E-CASTIG	Raskolnikov se dispausècc a hèr repè.
WEB-CRIM-E-CASTIG	Rasumikhine li cridèc, mès indignat encara:
WEB-CRIM-E-CASTIG	Escota-me enquiath finau!
WEB-CRIM-E-CASTIG	Ja sabes qu’aué estrei ua naua cramba.
WEB-CRIM-E-CASTIG	Es mèns convidadi ja deuen èster en casa, mès qu’è deishat aquiu ath mèn oncle pr’amor que les atengue.
WEB-CRIM-E-CASTIG	Plan, donc, se tu non siguesses un pèc, un vertadèr pèc, un pèc de mèrca màger, un simple imitador de gents estrangères…
WEB-CRIM-E-CASTIG	Escota, Rodia; jo arreconeishi qu’ès ua persona intelligenta, mès pèc a maugrat tot…
WEB-CRIM-E-CASTIG	Donques, se non siguesses un pèc, vieries tà passar era cauhada ena nòsta companhia en sòrta de gastar es sòles des tues bòtes caminant pes carrèrs d’un costat en aute.
WEB-CRIM-E-CASTIG	E ja qu’as gessut sense caler, seguís dehòra de casa…
WEB-CRIM-E-CASTIG	Qu’auràs un bon fautulh; l’ac demanarè ara patrona…
WEB-CRIM-E-CASTIG	Un tè modèst…
WEB-CRIM-E-CASTIG	Companhia agradiua…
WEB-CRIM-E-CASTIG	Zosimof ei convidat.
WEB-CRIM-E-CASTIG	Vieràs?
WEB-CRIM-E-CASTIG	Non.
WEB-CRIM-E-CASTIG	Que non m’ac creigui!, cridèc Rasumikhine, impacient.
WEB-CRIM-E-CASTIG	Tu non pòs saber que non vieràs.
WEB-CRIM-E-CASTIG	Non pòs respóner des tòns actes e, ath delà, non comprenes arren…
WEB-CRIM-E-CASTIG	Jo è renegat dera societat mil còps e dempús e tornat ada era ath mès córrer…
WEB-CRIM-E-CASTIG	Te senteràs avergonhat dera tua conducta e tornaràs ath costat des tòns semblables…
WEB-CRIM-E-CASTIG	Edifici Potchinkov, tresau estatge.
WEB-CRIM-E-CASTIG	Non te’n desbrembes!
WEB-CRIM-E-CASTIG	Se seguisses atau, un dia te deisharàs foetar per pura caritat.
WEB-CRIM-E-CASTIG	Li talharè es aurelhes ath que me mòstre taus intencions.
WEB-CRIM-E-CASTIG	Edifici Potchinkov, numèro quaranta sèt, departament deth foncionari Babuchkhine…
WEB-CRIM-E-CASTIG	Non vierè, Rasumikhine.
WEB-CRIM-E-CASTIG	E Raskolnikov hec mieja virada e comencèc a aluenhar-se.
WEB-CRIM-E-CASTIG	Donques jo creigui que òc que vieràs, pr’amor que te coneishi…
WEB-CRIM-E-CASTIG	Escota!
WEB-CRIM-E-CASTIG	Auetz parlat?
WEB-CRIM-E-CASTIG	De qué…?
WEB-CRIM-E-CASTIG	Plan, non m’ac digues se non vòs!
WEB-CRIM-E-CASTIG	Vè-te’n ath diable!
WEB-CRIM-E-CASTIG	Non te’n desbrembes!
WEB-CRIM-E-CASTIG	Raskolnikov arribèc ena Sadovia, virèc era cantoada e despareishec.
WEB-CRIM-E-CASTIG	Rasumikhine l’auie seguit de uelh.
WEB-CRIM-E-CASTIG	Qu’ère cogitós.
WEB-CRIM-E-CASTIG	Fin finau arroncilhèc es espatles e entrèc en establiment.
WEB-CRIM-E-CASTIG	Ja ena escala, s’arturèc.
WEB-CRIM-E-CASTIG	Que se’n vage ath diable!, gasulhèc.
WEB-CRIM-E-CASTIG	Parle coma un òme senat e, ça que la…
WEB-CRIM-E-CASTIG	Mès, be ne sò de pèc!
WEB-CRIM-E-CASTIG	Dilhèu es lhòcos non sòlen parlar coma persones senades?
WEB-CRIM-E-CASTIG	Aquerò ei çò que me semble que cranh Zosimov, e se hec a vier eth dit en pos, E qué se passarà se…?
WEB-CRIM-E-CASTIG	Non se lo pòt deishar solet.
WEB-CRIM-E-CASTIG	Qu’ei capable de lançar-se en arriu…
WEB-CRIM-E-CASTIG	Qu’è cometut ua pegaria: non lo deuí deishar.
WEB-CRIM-E-CASTIG	Se metec a córrer ara cèrca de Raskolnikov.
WEB-CRIM-E-CASTIG	Mès aguest auie despareishut sense deishar tralha.
WEB-CRIM-E-CASTIG	Rasumikhine entornèc en Palai de Cristau pr’amor d’interrogar çò de mès lèu possible a Zamiotov.
WEB-CRIM-E-CASTIG	Raskolnikov s’auie filat de cap ath pònt de…
WEB-CRIM-E-CASTIG	Se calec en eth, s’apuèc damb es codes ena baranda e era sua guardada se perdec ena luenhor.
WEB-CRIM-E-CASTIG	Estaue tan aflaquit, que l’auie costat gran trabalh arribar enquia aquiu.
WEB-CRIM-E-CASTIG	Sentie viui talents de sèir-se o d’estirar-se ath miei deth carrèr.
WEB-CRIM-E-CASTIG	Inclinat sus era baranda, guardaue distrèt es reflèxi rosencs deth solei cogant, es ringlères de cases escurides pes ombres crepusculares e ara vòra quèrra der arriu, era lucana d’un luenhant humarau, alugat peth darrèr arrai de solei.
WEB-CRIM-E-CASTIG	Dempús tachèc era vista enes aigües neres deth canau e se quedèc absorbit, en atentiua contemplacion.
WEB-CRIM-E-CASTIG	De pic, ua sòrta de cercles ròis comencèren a dançar dauant des sòns uelhs; es cases, es passejaires, es terralhs, comencèren tanben a dançar e a virar.
WEB-CRIM-E-CASTIG	Ua figura insolita, orribla, que venguie d’aparéisher ath sòn dauant, l’impressionèc de tau sòrta, que non arribèc a esbugassar-se.
WEB-CRIM-E-CASTIG	Auie notat que quauquarrés venguie d’arturar-se apròp d’eth, ara sua dreta.
WEB-CRIM-E-CASTIG	Se virèc e vedec a ua hemna damb un mocador en cap.
WEB-CRIM-E-CASTIG	Eth sòn ròstre, auriolenc e alongat, semblaue holat pera embriaguesa.
WEB-CRIM-E-CASTIG	Es sòns en.honsadi uelhs lo guardèren fixaments, mès, plan que òc, non lo vederen, donques que non vedien arren ne arrés.
WEB-CRIM-E-CASTIG	Ara imprevista, botèc ena baranda eth braç dret, lheuèc era cama deth madeish lòc, sautèc era baranda e se lancèc en canau.
WEB-CRIM-E-CASTIG	Era aigua lorda s’agitèc e caperèc eth còs dera suicida, mès solet momentanèaments, pr’amor que de seguit tornèc a aparéisher e comencèc a esguitlar-se pera leugèra possada deth corrent.
WEB-CRIM-E-CASTIG	Eth sòn cap e es sues cames èren submergides: solet era sua esquia s’estaue flotant, damb era blòda holada sus era, coma ua coishinèra.
WEB-CRIM-E-CASTIG	Que s’a estofat, s’a estofat!, cridauen de pertot.
WEB-CRIM-E-CASTIG	Acodie era gent; es dues arribes s’aumpliren d’espectadors; eth revolum de curiosi aumentaue ar entorn de Raskolnikov e lo sarraue contra era baranda.
WEB-CRIM-E-CASTIG	Senhor, mès s’ei qu’ei Afrosiniuchka!, didec ua votz planhosa.
WEB-CRIM-E-CASTIG	Frairs, amnes generoses, sauvatz-la!
WEB-CRIM-E-CASTIG	Ua barca, ua barca!, cridèc ua auta votz entre era multitud.
WEB-CRIM-E-CASTIG	Mès que non calèc.
WEB-CRIM-E-CASTIG	Un agent dera policia baishèc corrent es escales qu’amiauen entath canau, se treiguec er unifòrme e es bòtes e se lancèc ena aigua.
WEB-CRIM-E-CASTIG	Eth sòn prètzhèt non siguec de mau hèr.
WEB-CRIM-E-CASTIG	Eth còs dera hemna, arrossegat peth corrent, auie arribat tan près dera escala, qu’eth policièr podec agarrar era sua ròba damb era man dreta e damb era quèrra assegurar-se en un pau que l’aifrie un companh.
WEB-CRIM-E-CASTIG	Treigueren deth canau ara victima e la botèren enes gradons de pèira.
WEB-CRIM-E-CASTIG	Era hemna se remetec de seguit.
WEB-CRIM-E-CASTIG	Se lheuèc, deishèc anar uns quants esternuts e comencèc a escórrer era sua ròba, damb mina estupida e sense badar boca.
WEB-CRIM-E-CASTIG	Vèrge Santa!, panteishèc era madeisha votz d’abans, aguest còp ath cant d’Afrosiniuchka.
WEB-CRIM-E-CASTIG	S’a metut a béuer, a béuer…
WEB-CRIM-E-CASTIG	Hè pòc sagèc de penjar-se, mès la despengèren a temps.
WEB-CRIM-E-CASTIG	Aué è anat tà hèr es mies causes en tot encargar-li ara mia hilha que la susvelhèsse e ja vedetz se qué s’a passat.
WEB-CRIM-E-CASTIG	Qu’ei vesia nòsta, sabetz?, vesia nòsta.
WEB-CRIM-E-CASTIG	S’està aciu madeish, dues cases dempús dera cantoada…
WEB-CRIM-E-CASTIG	Era multitud s’anèc dispersant.
WEB-CRIM-E-CASTIG	Es agents seguiren atient ara victima.
WEB-CRIM-E-CASTIG	Un d’eri mentèc eth comissariat.
WEB-CRIM-E-CASTIG	Raskolnikov assistie en aguesta scèna damb ua estranha sensacion d’indiferéncia, d’enlordiment.
WEB-CRIM-E-CASTIG	Hec ua potèla de desaprovacion e comencèc a gronhar:
WEB-CRIM-E-CASTIG	Aquerò qu’ei repugnant…
WEB-CRIM-E-CASTIG	Lançar-se ena aigua que non s’ac vau…
WEB-CRIM-E-CASTIG	Non se passarà arren…
WEB-CRIM-E-CASTIG	Qu’ei pèc anar entath comissariat…
WEB-CRIM-E-CASTIG	Zamioltov non ei aquiu.
WEB-CRIM-E-CASTIG	Per qué…?
WEB-CRIM-E-CASTIG	Es comissariats son dubèrts enquias dètz.
WEB-CRIM-E-CASTIG	Se virèc d’esquia ara baranda, s’apuèc en era e calèc ua guardada pertot.
WEB-CRIM-E-CASTIG	E, deishant eth pònt, se filèc entath comissariat.
WEB-CRIM-E-CASTIG	Qu’auie era sensacion de qué eth sòn còr ère uet, e non volie pensar.
WEB-CRIM-E-CASTIG	Ja ne tansevolh sentie angónia: un estat d’apatia auie remplaçat era exaltacion qu’auie gessut de casa decidit a acabar d’un viatge.
WEB-CRIM-E-CASTIG	Òc, acabarè, pr’amor que voi acabar…
WEB-CRIM-E-CASTIG	Mès, ei aquerò reauments ua solucion…?
WEB-CRIM-E-CASTIG	Er espaci just entà botar es pès…
WEB-CRIM-E-CASTIG	Vai, quin finau!
WEB-CRIM-E-CASTIG	Ath delà, se pot díder que reauments ei aquerò un vertadèr finau…?
WEB-CRIM-E-CASTIG	Me cau condà’c tot o non..?
WEB-CRIM-E-CASTIG	Diables, be ne sò de cansat!
WEB-CRIM-E-CASTIG	Se podessa sèir-me o estirar-me aciu madeish…!
WEB-CRIM-E-CASTIG	Mès, quina vergonha hèr ua causa atau!
WEB-CRIM-E-CASTIG	Entà dirigir-se entath cosmissariat li calie auançar dret e virar tara quèrra pera dusau trauersada.
WEB-CRIM-E-CASTIG	Immediataments traparie çò que cercaue.
WEB-CRIM-E-CASTIG	Mès, en arribar ena prumèra cantoada, s’arturèc, reflexionèc un moment, e se calec en carreron.
WEB-CRIM-E-CASTIG	Dempús recorrec dus carrèrs mès, sense rumb fix, damb eth desir inconscient de guanhar ues menutes.
WEB-CRIM-E-CASTIG	Anaue damb era guardada tachada en solèr.
WEB-CRIM-E-CASTIG	Ara imprevista, experimentèc era madeisha sensacion que se quauquarrés l’auesse gasulhat ues paraules ena aurelha.
WEB-CRIM-E-CASTIG	Lheuèc eth cap e vedec qu’ère ena pòrta “d’aquera casa”, era “casa” que non auie tornat “d’aquera” tarde.
WEB-CRIM-E-CASTIG	Un desir enigmatic e irresistible s’apoderèc d’eth.
WEB-CRIM-E-CASTIG	Raskolnikov crotzèc era pòrta e se credec obligat a pujar en quatau estatge deth prumèr còs der edifici plaçat ara dreta.
WEB-CRIM-E-CASTIG	Era escala ère estreta, penenta e escura.
WEB-CRIM-E-CASTIG	Raskolnikov se posaue en toti es solerets e guardaue damb curioser ath sòn entorn.
WEB-CRIM-E-CASTIG	En arribar en prumèr, vedec qu’ena hièstra i mancaue un veire.
WEB-CRIM-E-CASTIG	E pòc dempús: “Aguest ei eth departament deth dusau a on trabalhauen Nicolachka e Mitri.
WEB-CRIM-E-CASTIG	Ara ei barrat e era pòrta pintada.
WEB-CRIM-E-CASTIG	Aquerò ère çò que mens se demoraue.
WEB-CRIM-E-CASTIG	Eth joen trantalhèc un moment; dempús pugèc es darrèrs gradons e entrèc en apartament.
WEB-CRIM-E-CASTIG	L’estauen en tot apraiar, coma auien hèt damb eth dusau.
WEB-CRIM-E-CASTIG	En eth i auie dus tapissaires trabalhant, causa que l’estonèc fòrça.
WEB-CRIM-E-CASTIG	Non poirie explicar eth motiu, mès s’auie imaginat que traparie er apartament tau que lo deishèc aquera tarde.
WEB-CRIM-E-CASTIG	Autanplan demoraue, encara que d'ua manèra imprecisa, trapar es cadavres ena estrada.
WEB-CRIM-E-CASTIG	Mès, en sòrta d’açò, vedie parets nudes, crambes uedes e sense mòbles…
WEB-CRIM-E-CASTIG	Trauessèc era cramba e se seiguec ena hièstra.
WEB-CRIM-E-CASTIG	Es obrèrs èren joeni, encara qu’un màger qu’er aute.
WEB-CRIM-E-CASTIG	Qu’èren en tot apegar enes parets papèrs naui, blanqui e damb floretes de color malva, pr’amor de substituir eth tapissat anterior, lord, auriolenc e plen d’esquinçs.
WEB-CRIM-E-CASTIG	Aquerò desagradèc prigondaments a Raskolnikov.
WEB-CRIM-E-CASTIG	Guardaue es naui papèrs damb gèst ostil: qu’ère evident qu’aqueri cambis lo contrariauen.
WEB-CRIM-E-CASTIG	Çampar, es tapissaires s’auien arreculat.
WEB-CRIM-E-CASTIG	Sense prestar atencion ara entrada de Raskolnikov, seguiren blagant.
WEB-CRIM-E-CASTIG	Eth se crotzèc de braci e se dispausèc a escotar-les.
WEB-CRIM-E-CASTIG	Eth de mès edat didie:
WEB-CRIM-E-CASTIG	Venguec ena mia casa a punta de dia, quan clarejaue, comprenes?
WEB-CRIM-E-CASTIG	E era me responec: Que voi èster sometuda ara tua volentat dès aguest moment, Tite Ivanovitch…” Ja ves.
WEB-CRIM-E-CASTIG	E coma te digui, anaue fòrça ben jargada: que semblaue un gravat de revistes de mòda.
WEB-CRIM-E-CASTIG	Donques ua revista de moda, hilhet, qu’ei ua sòrta de figures pintades.
WEB-CRIM-E-CASTIG	Totes es setmanes les receben der estrangèr es nòsti sartes.
WEB-CRIM-E-CASTIG	Vien per corrèu e servissen entà saber se com les cau vestir as persones, autant as deth sèxe femenin coma as deth sèxe masculin.
WEB-CRIM-E-CASTIG	Eth cas ei que son diboishi, comprenes?
WEB-CRIM-E-CASTIG	Mon Diu!, quines causes se ven en aguest Piter!, exclamèc eth joen, afogat.
WEB-CRIM-E-CASTIG	Exceptat a Diu, aciu se trape de tot.
WEB-CRIM-E-CASTIG	Tot, exceptat aquerò, amic, acabèc eth màger damb accent sentenciós.
WEB-CRIM-E-CASTIG	Raskolnikov se lheuèc e passèc ena cramba deth costat, aquera a on auie estat era mala, eth lhet e era comòda.
WEB-CRIM-E-CASTIG	Sense mòbles li semblèc ridiculaments petita.
WEB-CRIM-E-CASTIG	Eth papèr des parets qu’ère eth madeish.
WEB-CRIM-E-CASTIG	En un cornèr se vedie eth lòc ocupat anterioraments pes imatges santes.
WEB-CRIM-E-CASTIG	Dempús de calar ua uelhada per tota era cramba, tornèc entara hièstra.
WEB-CRIM-E-CASTIG	Er obrèr de mès edat se quedèc en tot guardar-lo.
WEB-CRIM-E-CASTIG	Qué voletz?, li preguntèc de pic.
WEB-CRIM-E-CASTIG	En lòc de contestar-li, Raskolnikov se lheuèc, passèc entath vestibul e comencèc a tirar deth cordon dera campaneta.
WEB-CRIM-E-CASTIG	Qu’ère era madeisha; l’arreconeishec peth sòn son de lhauna.
WEB-CRIM-E-CASTIG	Tirèc deth cordon un aute còp, e un aute, avedèc era aurelha tant que sajaue de rebrembar.
WEB-CRIM-E-CASTIG	Era atròça impression recebuda eth dia deth crim li tornèc damb intensitat creishenta.
WEB-CRIM-E-CASTIG	S’estrementie cada còp que tiraue eth cordon e trapaue en aquerò un plaser qu’era sua violéncia aumentaue.
WEB-CRIM-E-CASTIG	Raskolnikov tornèc entara cramba.
WEB-CRIM-E-CASTIG	Que voi logar aguest apartament, repliquèc, e ei normau que lo volga veir.
WEB-CRIM-E-CASTIG	De nets non se guarden es apartaments.
WEB-CRIM-E-CASTIG	Ath delà, vos cau pujar damb eth portièr.
WEB-CRIM-E-CASTIG	Veigui qu’an lauat eth solèr.
WEB-CRIM-E-CASTIG	Lo van a pintar?
WEB-CRIM-E-CASTIG	Rèste bèra taca de sang?
WEB-CRIM-E-CASTIG	De quina sang?
WEB-CRIM-E-CASTIG	Aciu auciren ara vielha e ara sua fraia.
WEB-CRIM-E-CASTIG	Aquiu i auie ua bassa de sang.
WEB-CRIM-E-CASTIG	Mès, se qui ètz vos?, exclamèc, ja inquiet, eth tapissaire.
WEB-CRIM-E-CASTIG	Ac vos saber?
WEB-CRIM-E-CASTIG	Vene damb jo en comissariat.
WEB-CRIM-E-CASTIG	Aquiu t’ac diderè.
WEB-CRIM-E-CASTIG	Es dus trabalhadors se guardèren damb expression interroganta.
WEB-CRIM-E-CASTIG	Que ja ei ora de partir, didec eth màger.
WEB-CRIM-E-CASTIG	Autanplan mos auem arreculat.
WEB-CRIM-E-CASTIG	Aliochka.
WEB-CRIM-E-CASTIG	Mos cau barrar.
WEB-CRIM-E-CASTIG	Alavetz, anem, responec Raskolnikov damb un gèst d’indiferéncia.
WEB-CRIM-E-CASTIG	Siguec eth prumèr a gésser.
WEB-CRIM-E-CASTIG	Dempús comencèc a baishar tot doç era escala.
WEB-CRIM-E-CASTIG	Òla, portièr!, exclamèc quan arribèc ena entrada.
WEB-CRIM-E-CASTIG	Ena pòrta i auie diuèrses persones guardant ara gent que passaue: es dus portièrs, ua hemna, un borgés en blòda e d’auti individús.
WEB-CRIM-E-CASTIG	Raskolnikof se filèc de dret entada eri.
WEB-CRIM-E-CASTIG	Qué voletz?, li preguntèc un des portièrs.
WEB-CRIM-E-CASTIG	As estat en comissariat?
WEB-CRIM-E-CASTIG	Que vengui d’aquiu.
WEB-CRIM-E-CASTIG	Qué voletz?
WEB-CRIM-E-CASTIG	Hè un moment i ère.
WEB-CRIM-E-CASTIG	Mès, qué voletz?
WEB-CRIM-E-CASTIG	I é er ajudant deth comissari?
WEB-CRIM-E-CASTIG	I son encara es emplegadi?
WEB-CRIM-E-CASTIG	Raskolnikov non responec; se demorèc cogitós.
WEB-CRIM-E-CASTIG	Qu’a vengut a veir er apartament, didec eth tapissaire de mès edat.
WEB-CRIM-E-CASTIG	Quin apartament?
WEB-CRIM-E-CASTIG	Eth que nosati èm en tot tapissar.
WEB-CRIM-E-CASTIG	A dit que per qué auien lauat era sang, qu’aquiu s’a cometut un crim e qu’eth a vengut pr’amor de logar ua cramba.
WEB-CRIM-E-CASTIG	Lèu trinque eth cordon dera campaneta a truca de tirassades.
WEB-CRIM-E-CASTIG	Dempús a dit: “Anem entath comissariat; aquiu ac condarè tot.” E a baishat damb nosati.
WEB-CRIM-E-CASTIG	Eth portièr guardèc atentiuaments a Raskolnikov.
WEB-CRIM-E-CASTIG	Enes sòns uelhs i auie ua barreja de curiosèr e de maufidança.
WEB-CRIM-E-CASTIG	Plan, mès, se qui ètz vos?
WEB-CRIM-E-CASTIG	Pregunta-li ath portièr: me coneish.
WEB-CRIM-E-CASTIG	Raskolnikov parlaue damb indiferéncia e ère cogitós.
WEB-CRIM-E-CASTIG	Guardaue tu per tu er escur carrèr, e ne un solet còp li tachèc era vista ath sòn interlocutor.
WEB-CRIM-E-CASTIG	Didetz: entà qué auetz pujat en apartament?
WEB-CRIM-E-CASTIG	Qu’ei que lo volia veir.
WEB-CRIM-E-CASTIG	Mès, s’en eth non i a arren tà veir…
WEB-CRIM-E-CASTIG	Çò de mès prudent serie amiar-lo entath comissariat, didec de pic eth borgés.
WEB-CRIM-E-CASTIG	Raskolnikov lo guardèc damb mensprètz, l’observèc atentiuaments e didec, sense pèrder era cauma ne gésser dera sua indiferéncia:
WEB-CRIM-E-CASTIG	Anem.
WEB-CRIM-E-CASTIG	Òc, l’auem d’amiar, persutèc eth borgés, damb veeméncia.
WEB-CRIM-E-CASTIG	Plan que òc, que deu auer bèth pes ena sua consciéncia.
WEB-CRIM-E-CASTIG	Damb quin dret vietz vos a shordar-mos?
WEB-CRIM-E-CASTIG	Qu’ei un vagabond, opinèc era hemna.
WEB-CRIM-E-CASTIG	Entà qué discutir?, didec er aute portièr, un corporent mujik qu’amiaue era blòda descordada e un manat de claus penjades ena cintura.
WEB-CRIM-E-CASTIG	Va!, dehòra d’aciu…!
WEB-CRIM-E-CASTIG	Plan que òc, ei un vagabond…
WEB-CRIM-E-CASTIG	Ac as entenut?
WEB-CRIM-E-CASTIG	Dehòra!
WEB-CRIM-E-CASTIG	E agarrant a Raskolnikov dera espatla, lo lancè en carrèr.
WEB-CRIM-E-CASTIG	Raskolnikov trantalhèc, mès non arribèc a quèir.
WEB-CRIM-E-CASTIG	Quan recuperèc er equilibri les guardèc a toti en silenci e seguic eth sòn camin.
WEB-CRIM-E-CASTIG	Que’ei un brigand, didec eth tapissaire.
WEB-CRIM-E-CASTIG	Aué quinsevolh se pòt convertir en un brigand, didec era hemna.
WEB-CRIM-E-CASTIG	Encara que non sigue qu’un coquin, l’auríem d’auer amiat en comissariat.
WEB-CRIM-E-CASTIG	Çò de mielhor ei non calar-se en aguestes causes, opinèc eth corpurent mujik.
WEB-CRIM-E-CASTIG	Plan que òc, ei un coquin.
WEB-CRIM-E-CASTIG	Aguesti tipes t’embolhen de manèra que dempús non sabes se com gesser-ne.
WEB-CRIM-E-CASTIG	Mès ne ua soleta votz trebolèc eth prigond silenci que l’entornejaue.
WEB-CRIM-E-CASTIG	Era ciutat semblaue tan mòrta coma es pèires que caushigaue, mès, mòrta solet entada eth, solet entada eth…
WEB-CRIM-E-CASTIG	Còp sec, aubirèc ena luenhor, a uns dus cents mètres apuprètz, that finau d’un carrèr, un grop de gent que cridaue.
WEB-CRIM-E-CASTIG	Ath miei dera multitud i auie un coche que d’eth gessie ua lum amortesida.
WEB-CRIM-E-CASTIG	Virèc tara dreta e se filèc de cap ath grop.
WEB-CRIM-E-CASTIG	S’agarraue ath mendre incident que podesse arrecular era execucion deth sòn prepaus e, en encuedar-se’n d’aquerò, arric.
WEB-CRIM-E-CASTIG	Era sua decision qu’ère irrevocabla: passadi uns moments tot aquerò aurie acabat entada eth.
WEB-CRIM-E-CASTIG	Ath miei deth carrèr i auie ua eleganta calèssa damb dus shivaus grisi de pura sang.
WEB-CRIM-E-CASTIG	Era veitura ère ueda.
WEB-CRIM-E-CASTIG	Autanplan eth menaire auie deishat eth sèti e ère de pès ath cant deth coche, en tot tier as shivaus damb eth fren.
WEB-CRIM-E-CASTIG	Ua nombrosa multitud s’apileraue ar entorn deth veïcul, contenguda per agents de policia.
WEB-CRIM-E-CASTIG	Un d’eri amiaue ena man ua lantèrna alugada e dirigie era lum entà baish pr’amor d’illuminar quauquarren qu’ère en solèr, dauant des arròdes.
WEB-CRIM-E-CASTIG	Toti parlauen ath còp.
WEB-CRIM-E-CASTIG	S’entenien alendades e fòrtes votzes.
WEB-CRIM-E-CASTIG	Eth menaire, estabornit non cessaue de repetir:
WEB-CRIM-E-CASTIG	Quin malastre, Senhor, quin malastre!
WEB-CRIM-E-CASTIG	Raskolnikov se dauric pas entre era gent e alavetz podec veir çò que costaue tant de rambalh e curiosèr.
WEB-CRIM-E-CASTIG	Ena cauçada jadie un òme sagnós e sense coneishement.
WEB-CRIM-E-CASTIG	Venguie d’èster hèt a cuélher pes shivaus.
WEB-CRIM-E-CASTIG	Encara qu’anaue miserablaments jargat, amiaue ròba de borgés.
WEB-CRIM-E-CASTIG	Era sang gessie deth sòn cap e deth sòn ròstre, qu’ère holat e plen de macadures e de herides.
WEB-CRIM-E-CASTIG	Plan que òc, er accident qu’ère grèu.
WEB-CRIM-E-CASTIG	Senhor!, se planhie eth menaire.
WEB-CRIM-E-CASTIG	Diu se’n sap de qué non ac è pogut evitar!
WEB-CRIM-E-CASTIG	S’auessa anat massa ara prèssa…, se non auessa cridat…
WEB-CRIM-E-CASTIG	Mès anaua tot doç, a ua marcha regulara: toti ac an vist.
WEB-CRIM-E-CASTIG	E qu’ei un òme embriac, non ve arren: aquerò ac sabem toti.
WEB-CRIM-E-CASTIG	Lo veigui trauessar eth carrèr trantalhant.
WEB-CRIM-E-CASTIG	Semble que va a quèir.
WEB-CRIM-E-CASTIG	Lo cridi un còp, dus còps, tres còps.
WEB-CRIM-E-CASTIG	Ac a hèt de bon voler o ère embriac de vertat?
WEB-CRIM-E-CASTIG	Es shivaus son joeni, espaventables, e s’an metut a còrrer.
WEB-CRIM-E-CASTIG	Eth a començat a cridar e eri s’an lançat a ua carrèra encara mès desfrenada.
WEB-CRIM-E-CASTIG	Atau s’a passat eth malastre.
WEB-CRIM-E-CASTIG	Qu’ei vertat qu’eth menaire a cridat mès d’un còp e plan fòrt, didec ua votz.
WEB-CRIM-E-CASTIG	Tres còps exactaments, didec un aute.
WEB-CRIM-E-CASTIG	Toti l’an entenut.
WEB-CRIM-E-CASTIG	De un aute costat, eth menaire non semblaue guaire preocupat pes conseqüéncies der accident.
WEB-CRIM-E-CASTIG	Er elegant coche pertanhie sens dobte a un senhor important e ric que lo deuie demorar en bèth lòc.
WEB-CRIM-E-CASTIG	Aguesta circonstància auie costat era sollicitud des agents.
WEB-CRIM-E-CASTIG	Que calie amiar ath herit en espitau, mès arrés se’n sabie deth nòm.
WEB-CRIM-E-CASTIG	Raskolnikov artenhec a situar-se en prumèr tèrme.
WEB-CRIM-E-CASTIG	S’inclinèc entà dauant e eth sòn ròstre s’illuminèc còp sec: qu’auie arreconeishut ara victima.
WEB-CRIM-E-CASTIG	Jo lo coneishi!
WEB-CRIM-E-CASTIG	Jo lo coneishi!, exclamèc, daurint-se pas damb es codes entre es qu’èren ath sòn dauant.
WEB-CRIM-E-CASTIG	Qu’ei un ancian foncionari: eth conselhèr titolar Marmeladov.
WEB-CRIM-E-CASTIG	S’està près d’aciu, en edifici Kozel.
WEB-CRIM-E-CASTIG	Cridatz de seguit a un mètge!
WEB-CRIM-E-CASTIG	Jo lo pagui.
WEB-CRIM-E-CASTIG	Guardatz!
WEB-CRIM-E-CASTIG	Treiguec sòs dera pòcha e les mostrèc ar agent.
WEB-CRIM-E-CASTIG	Qu’ère cuelhut per ua agitacion extraordinària.
WEB-CRIM-E-CASTIG	Es agents s’alegrèren de conéisher era identitat dera victima.
WEB-CRIM-E-CASTIG	Raskolnikov balhèc eth sòn nòm e era sua adreça e persutèc damb veeméncia tà que transportèssen ath herit ath sòn domicili.
WEB-CRIM-E-CASTIG	Non aurie mostrat mès interès s’eth cuelhut peth coche auesse estat sa pair.
WEB-CRIM-E-CASTIG	Er edifici Kozel, didec, qu’ei aciu madeish, tres cases mès enjós.
WEB-CRIM-E-CASTIG	Kozel qu’ei un ric aleman.
WEB-CRIM-E-CASTIG	Sens dobte anaue embriac e sajaue d’arribar ena sua casa.
WEB-CRIM-E-CASTIG	Qu’ei un alcoòlic… a familha: hemna, hilhs…
WEB-CRIM-E-CASTIG	Amiar-lo entar espitau serie ua complicacion.
WEB-CRIM-E-CASTIG	En edific Kozel i deu auer bèth mètge.
WEB-CRIM-E-CASTIG	Jo lo pagarè!
WEB-CRIM-E-CASTIG	Jo lo pagarè!
WEB-CRIM-E-CASTIG	Ena sua casa lo suenharàn.
WEB-CRIM-E-CASTIG	Se l’amien entar espitau se morirà peth camin.
WEB-CRIM-E-CASTIG	Autanplan esguitlèc discrètaments ues monèdes as dits d’un agent.
WEB-CRIM-E-CASTIG	Ath delà, çò qu’eth demanaue ère plan explicable e complètaments legau.
WEB-CRIM-E-CASTIG	Calie actuar ath mès córrer.
WEB-CRIM-E-CASTIG	Se lheuèc ath herit e amnes caritatiues s’aufriren entà amiar-lo.
WEB-CRIM-E-CASTIG	Er edifici Kozel ère a trenta canes deth lòc a on s’auie produit er accident.
WEB-CRIM-E-CASTIG	Raskolnikov barraue era marcha e senhalaue eth camin, tant que sostenguie eth cap deth herit damb granes precaucions.
WEB-CRIM-E-CASTIG	Per aciu!
WEB-CRIM-E-CASTIG	Per aciu!
WEB-CRIM-E-CASTIG	Mos cau tier compde quan pugem es escales.
WEB-CRIM-E-CASTIG	Auem de sajar qu’eth sòn cap sigue tostemp quilhat.
WEB-CRIM-E-CASTIG	Viratz un shinau…
WEB-CRIM-E-CASTIG	Atau!…
WEB-CRIM-E-CASTIG	Jo pagarè…!
WEB-CRIM-E-CASTIG	Que non sò un desarregraït…
WEB-CRIM-E-CASTIG	En aqueri moments, Caterina Ivanovna s’autrejaue ath sòn costum, coma tostemp que dispausaue d’un moment liure, d’anar e vier pera sua redusida cramba, damb es braci crotzadi sus eth pièch, tossint e parlant en votz nauta.
WEB-CRIM-E-CASTIG	De hège bèth temps, li shautaue cada còp mès parlar damb era sua hilha màger, Polenka, mainada de dètz ans que, encara qu’incapabla de compréner massa causes, se n’encuedaue perfèctaments de qué sa mair auie un gran besonh de s’espandir.
WEB-CRIM-E-CASTIG	Plan per aquerò tachaue en era es sòns grani e intelligents uelhs e s’esdegaue en hèr veir qu’ac comprenie tot.
WEB-CRIM-E-CASTIG	En aqueth moment, era mainada se tenguie a despolhar ath sòn frairet, qu’auie estat malautet pendent tot eth dia, entà ajaçar-lo.
WEB-CRIM-E-CASTIG	Eth mainatge ère seigut en ua cagira, plan seriós, demorant que li treiguessen era camisa pr’amor de lauar-la pendent era net.
WEB-CRIM-E-CASTIG	Silenciós e quiet, auie amassat e estirat es sues cametes e, damb es pès quilhadi, hènt veir es talons, seguie d’aurelha çò que didien sa mair e era sua fraia.
WEB-CRIM-E-CASTIG	Qu’auie es pòts de cap a dehòra e es uelhs plan dubèrts.
WEB-CRIM-E-CASTIG	Eth sòn gèst d’atencion e d’immobilitat ère eth pròpri d’un mainatge brave que lo despolhen entà ajaçar-lo.
WEB-CRIM-E-CASTIG	Ua mainada mendre qu’eth, vestida damb parièrs pelhòts, demoraue eth sòn torn, de pès, ath cant deth paravent.
WEB-CRIM-E-CASTIG	Era pòrta que daue tara escala ère dubèrta pr’amor de deishar gésser eth hum de tabac qu’arribaue des crambes vesies e qu’en cada moment costaue ena prauba tisica longui e penibles accèssi de tos.
WEB-CRIM-E-CASTIG	Caterina Ivanovna semblaue auer-se aprimat en pòqui dies, e es sinistres plapes ròies deth sòn ròstre semblauen usclar damb un huec mès viu.
WEB-CRIM-E-CASTIG	Tanben a vosati vos perderà.
WEB-CRIM-E-CASTIG	Eth mèn pair auie en servici civiu un grad que corresponie ath de coronèl.
WEB-CRIM-E-CASTIG	Qu’ère ja lèu governador; sonque li calie hèr un pas entà èster-ne, e toti li didien: “Nosati vos consideram ja eth nòste governador, Ivan Mikhailovitch.” Quan… (comencèc a tossir).
WEB-CRIM-E-CASTIG	Maudit sigue!, exclamèc dempús d’escopir e hèr-se a vier entath pièch es sues crispades mans.
WEB-CRIM-E-CASTIG	Donques quan… ben, en darrèr balh aufrit peth mariscau dera noblesa, era princesa Bezemelny, quan me vedec… (que siguec era que me benedidec mès tard, en mèn maridatge damb ta pair, Polia), plan, donc, era princesa preguntèc: “non ei aguesta era encantadora gojata que dancèc era dança deth chal ena hèsta de clausura der Institut…?” Que mos cau cóser aguesta tela, Polenka.
WEB-CRIM-E-CASTIG	Guarda quin trauc.
WEB-CRIM-E-CASTIG	Deueres auer cuelhut era agulha e sorgir-lo coma jo t’è ensenhat, pr’amor que se se dèishe entà deman… (de nauèth tossic), deman eth trauc serà mès gran.
WEB-CRIM-E-CASTIG	Eth page, eth prince Chtchegolskoi, venguie d’arribar de Petersburg…
WEB-CRIM-E-CASTIG	Qu’auie barat era masurca damb jo e ère prèst a demanar era mia man a londemant.
WEB-CRIM-E-CASTIG	Mès jo, dempús de balhar-li es gràcies expressiuaments, li didí qu’eth mèn còr pertanhie de hège temps a un aute.
WEB-CRIM-E-CASTIG	Aguest aute qu’ère ta pair, Polia.
WEB-CRIM-E-CASTIG	Eth mèn qu’ère furiós…
WEB-CRIM-E-CASTIG	Ja as acabat?
WEB-CRIM-E-CASTIG	Balha-me aguesta camisa.
WEB-CRIM-E-CASTIG	E es cauces…?
WEB-CRIM-E-CASTIG	Lida, didec en tot dirigir-se ara mainada mès petita, aguesta net dormiràs sense camisa…
WEB-CRIM-E-CASTIG	Bota damb era es cauces: ac lauaram tot ath còp…
WEB-CRIM-E-CASTIG	E aquest maujargat, aguest embriac, sense arribar!
WEB-CRIM-E-CASTIG	Era sua camisa ei lorda e esbocinada…
WEB-CRIM-E-CASTIG	M’estimaria mès lauà’c tot amassa, pr’amor de non fatigar-me dues nets seguides…
WEB-CRIM-E-CASTIG	Senhor!
WEB-CRIM-E-CASTIG	Mès encara?, exclamèc, tornant a tossir e vedent qu’eth vestibul ère plen de gent e que diuèrses persones entrauen ena cramba en tot amiar ua espècia de hardèu.
WEB-CRIM-E-CASTIG	Se qué ei aquerò, Senhor?
WEB-CRIM-E-CASTIG	Que se hèn a vier aquiu?
WEB-CRIM-E-CASTIG	A on lo botam, preguntèc er agent, en tot hèr ua lucada ath sòn entorn, quan introdusiren ena cramba a Marmeladov, sagnós e inanimat.
WEB-CRIM-E-CASTIG	En divan, botatz-lo en divan, didec Raskolnikov.
WEB-CRIM-E-CASTIG	Aciu.
WEB-CRIM-E-CASTIG	Qu’eth tòrt ei sòn!
WEB-CRIM-E-CASTIG	Ère embriac!, cridèc ua votz entre era multitud.
WEB-CRIM-E-CASTIG	Caterina Ivanovna ère esblancossida coma ua mòrta e alendaue damb dificultat.
WEB-CRIM-E-CASTIG	Era petita Lidotchka lancèc un crit, se lancèc enes braci de Polenka e se sarrèc contra era damb ua tremoladera convulsiua.
WEB-CRIM-E-CASTIG	Dempús d’auer ajaçat a Marmeladov, Raskolnikov correc entà Caterina Ivanovna.
WEB-CRIM-E-CASTIG	Per amor de Diu, padegatz-vos!, didec damb veeméncia.
WEB-CRIM-E-CASTIG	Non vos espauritz!
WEB-CRIM-E-CASTIG	Trauessaue eth carrèr e un coche la hèt a cuélher.
WEB-CRIM-E-CASTIG	Non vos enquimeretz.
WEB-CRIM-E-CASTIG	Lèu se remeterà.
WEB-CRIM-E-CASTIG	L’an amiat aciu pr’amor qu’ac è dit jo.
WEB-CRIM-E-CASTIG	Jo siguí ja un còp en aguesta casa, vo’n brembatz?
WEB-CRIM-E-CASTIG	Se remeterà!
WEB-CRIM-E-CASTIG	Jo ac pagarè tot!
WEB-CRIM-E-CASTIG	Raskolnikov se n’encuedèc de seguit de qué aquera hemna non ère des que s’estavanissen per quinsevolh causa.
WEB-CRIM-E-CASTIG	En un virament de uelhs apareishec un coishin dejós deth cap dera victima, detalh qu’arrés en eth auie pensat.
WEB-CRIM-E-CASTIG	Caterina Ivanovna comencèc a trèir era ròba deth sòn marit e a examinar es sues herides.
WEB-CRIM-E-CASTIG	Es sues mans se botjauen ara prèssa, mès sauvaue era serenor e s’auie desbrembat d’era madeisha.
WEB-CRIM-E-CASTIG	Se mossegaue es tremolosi pòts entà tier es crits que s’esdegauen a gésser dera sua boca.
WEB-CRIM-E-CASTIG	Mentretant, Raskolnikov manèc a cercar un mètge.
WEB-CRIM-E-CASTIG	L’auien dit que ne demoraue un ena casa deth costat.
WEB-CRIM-E-CASTIG	Qu’è manat a cercar un mètge, li didec a Caterina Ivanovna.
WEB-CRIM-E-CASTIG	Non vos enquimeretz; que jo ac pagui.
WEB-CRIM-E-CASTIG	Non auetz aigua?
WEB-CRIM-E-CASTIG	Balhatz-me tanben un tovalhon, ua tovalhòla, quinsevolh causa, mès lèu.
WEB-CRIM-E-CASTIG	Nosati non podem jutjar enquia quin punt son grèus es herides…
WEB-CRIM-E-CASTIG	Qu’ei herit, mès non mòrt; vos ac asseguri…
WEB-CRIM-E-CASTIG	Ja veiram se qué ditz eth doctor.
WEB-CRIM-E-CASTIG	Caterina Ivanovna correc entara hièstra.
WEB-CRIM-E-CASTIG	Aquiu i auie ua cagira desgahonada e, sus era, un farrat de tèrragila plen d’aigua.
WEB-CRIM-E-CASTIG	L’auie premanit entà lauar, pendent era net, era ròba interiora deth sòn marit e des sòns hilhs.
WEB-CRIM-E-CASTIG	Aguest trabalh nueitiu lo hège Caterina Ivanovna dus còps per setmana, aumens, e autanplan mès soent, donques qu’era familha auie arribat en tau grad de misèria que cap des sòns membres auie mès d’ua mudada.
WEB-CRIM-E-CASTIG	Qu’ei que Caterina Ivanovna non podie tier era lordera e, abans de veder-la ena sua casa, s’estimaue mès trabalhar mès enlà deth limit des sues fòrces.
WEB-CRIM-E-CASTIG	Lauaue quan toti dormien.
WEB-CRIM-E-CASTIG	Atau podie esténer era ròba e autrejar-la seca e neta londeman ath sòn espós e as sòns hilhs.
WEB-CRIM-E-CASTIG	Lheuèc eth farrat entà hèr-lo-se a vier a Raskolnikov, mès es fòrces li manquèren e lèu queiguèc.
WEB-CRIM-E-CASTIG	Mentretant, Raskolnikov auie trapat un liròt e, dempús de chaupar-lo d’aigua en farrat, lauèc era sagnosa cara de Marmeladov.
WEB-CRIM-E-CASTIG	Caterina Ivanovna s’estaue de pès ath sòn costat, alendant damb dificultat.
WEB-CRIM-E-CASTIG	Se sarraue eth pièch damb es sues crispades mans.
WEB-CRIM-E-CASTIG	Tanben era auie gran besonh de suenhar-se.
WEB-CRIM-E-CASTIG	Raskolnikov començaue a dider-se que dilhèu auie estat un error amiar ath herit ena sua casa.
WEB-CRIM-E-CASTIG	Polia, exclamèc Caterina Ivanovna, vè-te’n ara prèssa en çò de Sonia e ditz-li qu’a sa pair l’a hèt a cuélher un coche e que vengue de seguit.
WEB-CRIM-E-CASTIG	Se non siguesse en casa, dèisha er encargue as Kapernaumov entà que l’ac diguen tanlèu arribe.
WEB-CRIM-E-CASTIG	Vè-te’n, tè.
WEB-CRIM-E-CASTIG	Cuelh; bota-te aguest mocador en cap.
WEB-CRIM-E-CASTIG	Mentretant, era cramba s’auie aumplit de curiosi de tau sòrta que ja non cabie en era ne ua agulha.
WEB-CRIM-E-CASTIG	Es agents se n’auien anat.
WEB-CRIM-E-CASTIG	Sonque ne restaue un que sajaue de hèr arrecular ath public enquiath soleret dera escala.
WEB-CRIM-E-CASTIG	Mès, ath còp, es logataris dera senhora Lipevechsel auien abandonat es sues crambes entà amolonar-se en lumedan dera pòrta interiora, e, ara fin, entrèren en massa ena cramba deth herit.
WEB-CRIM-E-CASTIG	Caterina Ivanova s’enforismèc.
WEB-CRIM-E-CASTIG	Qu’ei que ne tansevolh podetz deishar morir en patz a ua persona?, cridèc ara catèrva de curiosi.
WEB-CRIM-E-CASTIG	Aquerò ei entà vosati un espectacle, vertat?
WEB-CRIM-E-CASTIG	E vietz damb era cigarreta ena boca!, exclamèc mentre començaue a tossir.
WEB-CRIM-E-CASTIG	Sonque vos manque vier damb eth chapèu botat…
WEB-CRIM-E-CASTIG	Aquiu ne veigui un que l’amie!
WEB-CRIM-E-CASTIG	Respectatz era mòrt!
WEB-CRIM-E-CASTIG	Qu’ei çò de mens que podetz hèr!
WEB-CRIM-E-CASTIG	Era tossiquèra estofèc es sues paraules, mès aquerò qu’auie dit costèc eth sòn efècte.
WEB-CRIM-E-CASTIG	Per çò que semble, es abitants dera casa la cranhien.
WEB-CRIM-E-CASTIG	Es vesins se n’anèren un darrèr der aute damb aguest estranh sentiment de intima satisfaccion que ne tansevolh er òme mès pietós pòt mens d’experimentar damb eth malastre des auti, autanplan quan era victima ei un amic estimat.
WEB-CRIM-E-CASTIG	Un còp aueren gessut toti, s’entenec díder a un d’eri, darrèr dera pòrta ja barrada, qu’entad aquerò èren es espitaus e que non auien eth dret de trebolar era tranquillitat d’ua casa.
WEB-CRIM-E-CASTIG	Preténer que non i a eth dret de morir!, exclamèc Caterina Ivanovna.
WEB-CRIM-E-CASTIG	E correc entara pòrta damb er in de fulminar damb era sua colèra as sòns vesins.
WEB-CRIM-E-CASTIG	Mès en lumedan se trapèc, a bocadents, damb era patrona dera casa en persona, era senhora Lipevechsel, qu’acabaue de saber-se’n deth malastre e acodie pr’amor de restablir er orde en departament.
WEB-CRIM-E-CASTIG	Aguesta senhora ère ua alemana que tostemps anaue en embolhs e parlòtes.
WEB-CRIM-E-CASTIG	A, Senhor!
WEB-CRIM-E-CASTIG	Mon Diu!, exclamèc pataquejant es sues mans era ua contra era auta.
WEB-CRIM-E-CASTIG	Eth vòste marit embriac.
WEB-CRIM-E-CASTIG	Hèt a cuélher per un shivau!
WEB-CRIM-E-CASTIG	Entar espitau, entar espitau.
WEB-CRIM-E-CASTIG	Qu’ac digui jo, era patrona.
WEB-CRIM-E-CASTIG	Escotatz-me Amalia Ludwigovna!
WEB-CRIM-E-CASTIG	Vos cau pensar es causes abans de dider-les, comencèc Caterina Ivanovna capinauta (li parlaue tostemp en aguest ton, damb era fin de qué aquera hemna non desbrembèsse era sua nauta condicion, e ne tansevolh ara se podec privar de semblable plaser).
WEB-CRIM-E-CASTIG	Òc, Amalia Ludwigovna…
WEB-CRIM-E-CASTIG	Ja vos è dit mès d’un còp que non me cridi Amalia Ludwigovna.
WEB-CRIM-E-CASTIG	Jo que sò Amal Ivan.
WEB-CRIM-E-CASTIG	Vos non ètz Amal Ivan, senon Amalia Ludwigovna, e coma que jo non formi partida dera vòsta cort de viles vantaires, taus coma eth senhor Lebeziatnicov, qu’en aguest moment se n’arrís darrèr dera pòrta (s’entenec, plan que òc, ua riseta de dolenteria darrèr dera pòrta e ua votz que didie: “Se van a agarrar des peus”), vos seguirè cridant Amalia Ludwigovna.
WEB-CRIM-E-CASTIG	De un aute costat, plan, sabi pas se per qué vos shòrde que vos criden damb aguest nòm.
WEB-CRIM-E-CASTIG	Ja vedetz se qué l’a arribat ath senhor Simon Zaharevitch.
WEB-CRIM-E-CASTIG	Qu’ei en tot morir-se.
WEB-CRIM-E-CASTIG	Vos prègui que barretz era pòrta e que non deishetz entrar ad arrés.
WEB-CRIM-E-CASTIG	Que lo dèishen solet morir en patz.
WEB-CRIM-E-CASTIG	Se non, vos asseguri que deman madeish eth governador generau serà informat dera vòsta conducta.
WEB-CRIM-E-CASTIG	Eth prince me coneish dera mia mainadesa e se’n brembe perfèctaments de Simon Zaharevitch, que l’a hèt fòrça favors.
WEB-CRIM-E-CASTIG	Toti saben que Simon Zaharevitch a auut nombrosi amics e protectors.
WEB-CRIM-E-CASTIG	E vos asseguri que vos, Amalia Ludwigovna…
WEB-CRIM-E-CASTIG	Tot aquerò se didec damb precipitacion creishenta, mès un accès de tos metec punt finau ara eloqüéncia de Caterina Ivanovna.
WEB-CRIM-E-CASTIG	En aqueth moment eth moribond se remetec e lancèc un panteish.
WEB-CRIM-E-CASTIG	Era sua esposa correc entada eth.
WEB-CRIM-E-CASTIG	Marmeladov auie dubèrt es uelhs e guardaue damb ua expression inconscienta a Raskolnikov, qu’ère inclinat sus eth.
WEB-CRIM-E-CASTIG	Era sua respiracion ère lenta e penibla; era sang tintaue es comissures des sòns pòts, e eth sòn front ère caperat de sudor.
WEB-CRIM-E-CASTIG	Non arreconeishec ath joen; es sòns uelhs comencèren a vagar febriuments per tota era cramba.
WEB-CRIM-E-CASTIG	Caterina Ivanovna li dirigic ua guardada trista e sevèra, es lèrmes vengueren enes sòns uelhs.
WEB-CRIM-E-CASTIG	Senhor, qu’a eth pièch en.honsat!
WEB-CRIM-E-CASTIG	Guaire sang!
WEB-CRIM-E-CASTIG	Guaire sang!, exclamèc en un ton de desesperacion.
WEB-CRIM-E-CASTIG	Mos cau trèir-li era ròba.
WEB-CRIM-E-CASTIG	Vira-te un shinhau, Simon Zaharevitch, se t’ei possible.
WEB-CRIM-E-CASTIG	Marmeladov l’arreconeishec.
WEB-CRIM-E-CASTIG	Un prèire, demanèc damb votz ronca.
WEB-CRIM-E-CASTIG	Caterina Ivanovna se n’anèc entara hièstra, apuèc eth front en cristau e exclamèc, desesperada:
WEB-CRIM-E-CASTIG	A, vida tres còps maudita!
WEB-CRIM-E-CASTIG	Un prèire, repetic eth moribond, après ua brèu pausa.
WEB-CRIM-E-CASTIG	Silenci!, li didec Caterina Ivanovna.
WEB-CRIM-E-CASTIG	Eth, aubedient, carèc.
WEB-CRIM-E-CASTIG	Es sòns uelhs cerquèren ara sua hemna damb ua expression timida e ansiosa.
WEB-CRIM-E-CASTIG	Era auie tornat ath sòn costat e ère en cabeç deth lhet.
WEB-CRIM-E-CASTIG	Eth herit se padeguèc, mès solet momentanèaments.
WEB-CRIM-E-CASTIG	Lèu es sòns uelhs se tachèren ena petita Lidotchka, era sua preferida, que tremolaue convulsiauments en un cornèr e lo guardaue sense parpelejar, damb ua expression d’estonament enes sòns grani uelhs.
WEB-CRIM-E-CASTIG	Marmeladov emetec uns sons imperceptibles tant que senhalaue ara mainada, visiblaments inquiet.
WEB-CRIM-E-CASTIG	Qu’ère evident que volie díder quauquarren.
WEB-CRIM-E-CASTIG	Cara!, didec Caterina Ivanovna irritada.
WEB-CRIM-E-CASTIG	Pro te’n sabes se per qué va descauça!
WEB-CRIM-E-CASTIG	Benedit sigue Diu!
WEB-CRIM-E-CASTIG	Aciu que i é eth mètge!, exclamèc Raskolnikov, alègraments.
WEB-CRIM-E-CASTIG	Entrèc eth doctor, un vielhet aleman, plan ben jargat, que dirigic ath sòn entorn ua guardada de maufidança.
WEB-CRIM-E-CASTIG	S’apressèc ath herit, li cuelhec eth pos, examinèc atentiuaments eth sòn cap e dempús, damb era ajuda de Caterina Ivanovna, li descordèc era camisa, chaupada de sang.
WEB-CRIM-E-CASTIG	Ara dreta auie diuèrses costelhes trincades; ara quèrra, en lòc deth còr, se vedie ua extensa taca de color auriò e aspècte orrible.
WEB-CRIM-E-CASTIG	Aguesta taca qu’ère era tralha d’ua pernada violenta de shivau.
WEB-CRIM-E-CASTIG	Eth ròstre deth mètge s’escuric.
WEB-CRIM-E-CASTIG	Er agent de policia l’auie explicat ja qu’aqueth òme auie quedat aganchat ena arròda d’un coche e qu’eth veïcul l’auie arrossegat uns trenta passi.
WEB-CRIM-E-CASTIG	A tot darrèr, quina ei era vòsta opinion?
WEB-CRIM-E-CASTIG	Morirà laguens d’uns instants.
WEB-CRIM-E-CASTIG	Alavetz, non i a cap esperança?
WEB-CRIM-E-CASTIG	Ne era mès minima…
WEB-CRIM-E-CASTIG	Qu’ei a mand de lançar era sua darrèra alendada…
WEB-CRIM-E-CASTIG	A en cap ua herida fòrça grèu…
WEB-CRIM-E-CASTIG	Se poirie sajar ua sagnada, mès, entà qué, se non a de servir d’arren?
WEB-CRIM-E-CASTIG	Laguens de cinc o sies menutes coma molt, s’aura mòrt.
WEB-CRIM-E-CASTIG	Vos prègui que sagetz de sagnar-lo.
WEB-CRIM-E-CASTIG	Ac vau a hèr, mès ja vos è dit que non costarà cap efècte, absoludaments cap.
WEB-CRIM-E-CASTIG	Alavetz s’entenec un bronit de passi.
WEB-CRIM-E-CASTIG	Era multitud qu’aumplie eth vestibul se hec enlà e apareishec un prèire de peus blanqui.
WEB-CRIM-E-CASTIG	Venguie a administrar era extremoncion ath moribond.
WEB-CRIM-E-CASTIG	Lo seguie un agent de policia.
WEB-CRIM-E-CASTIG	Eth doctor li cedic eth sòn lòc, dempús d’auer escambiat damb eth ua guardada significatiua.
WEB-CRIM-E-CASTIG	Rakolnikov li preguèc ath mètge que non se n’anèsse encara.
WEB-CRIM-E-CASTIG	Eth doctor accedic, en tot arroncilhar es espatles.
WEB-CRIM-E-CASTIG	Se desseparèren toti deth herit.
WEB-CRIM-E-CASTIG	Era confession siguec brèu.
WEB-CRIM-E-CASTIG	Eth moribond non podie compréner arren.
WEB-CRIM-E-CASTIG	Era soleta causa que podie hèr ère eméter confusi e inarticuladi sons.
WEB-CRIM-E-CASTIG	Caterina Ivanovna se hec a vier a Licotchka e ath mainatge en un cornèr (eth deth horneu de cauhar) e aquiu s’ajulhèc damb eri.
WEB-CRIM-E-CASTIG	Era mainada non hège que tremolar.
WEB-CRIM-E-CASTIG	Eth petitet, repausant damb era màger tranquillitat sus es sòns nudi jolhs, quilhaue era sua petita man e hège grani signes dera crotz e prigondes reveréncies.
WEB-CRIM-E-CASTIG	Caterina Ivanovna se mossegaue es pòts e tenguie es lèrmes.
WEB-CRIM-E-CASTIG	Era tanben pregaue e mentretant, apraiaue de quan en quan era camisa deth sòn hilhet.
WEB-CRIM-E-CASTIG	Dempús botèc sus es espatles nudes dera mainada un mocador que treiguec dera comòda sense botjar-se d’a on s’estaue.
WEB-CRIM-E-CASTIG	Es curiosi auien dubèrt de nauèth es pòrtes de comunicación.
WEB-CRIM-E-CASTIG	En vestibul s’apileraue un molon de gent cada còp mès compacte.
WEB-CRIM-E-CASTIG	Toti es abitants dera casa èren aquiu amassadi, mès arrés depassaue eth lumedan.
WEB-CRIM-E-CASTIG	Era scèna non recebie mès lum qu’un cul de candèla.
WEB-CRIM-E-CASTIG	En aqueth moment, Polenka, era mainada qu’auie anat a cercar ara sua fraia, se dauric pas entre era gent.
WEB-CRIM-E-CASTIG	Entrèc ena cramba, panteishant per çò dera sua carrèra, se treiguec eth mocador deth cap, cerquèc a sa mair damb era vista, s’apressèc ada era e li didec:
WEB-CRIM-E-CASTIG	Que ja ven.
WEB-CRIM-E-CASTIG	L’è trapat en carrèr.
WEB-CRIM-E-CASTIG	Sa mair la hec ajulhar ath sòn cant.
WEB-CRIM-E-CASTIG	Alavetz, ua gojata s’esguitlèc timidaments e sense bronit a trauèrs dera multitud.
WEB-CRIM-E-CASTIG	Era sua aparicon ena cramba, entre era misèria, es pelhòts, era mòrt e era desesperacion, aufric un extranh contrast.
WEB-CRIM-E-CASTIG	Anaue praubaments jargada, mès ena sua barata vestimenta i auie aguest quauquarren d’elegància cridaira pròpria de cèrta classa de hemnes e que revèle a prumèr còp de uelh era sua condicion.
WEB-CRIM-E-CASTIG	Sonia s’arturèc en lumedan e, damb es uelhs exorbitadi, comencèc a passejar era sua guardada pera cramba.
WEB-CRIM-E-CASTIG	Eth sòn ròstre auie era expression dera persona que non se n’encuede d’arren.
WEB-CRIM-E-CASTIG	Non pensaue qu’eth sòn vestit de seda, procedent d’ua casa de crompa-venda, ère dehòra de lòc en aquera cramba, damb era sua coa desmesurada, era sua enòrma crinolina, qu’ocupaue tota era amplada dera pòrta, e es sòns cridaires colors.
WEB-CRIM-E-CASTIG	Non pensaue enes sòns botines, d’un ton clar, ne ena sua ombrèla, qu’auie cuelhut a maugrat de qué ena escurina dera net non auie cap utilitat, ne en sòn ridicul chapèu de palha ornat damb ua pluma d’un ròi viu.
WEB-CRIM-E-CASTIG	Jos aguest chapèu, ladinaments inclinat, se percebie ua careta palla, malautissa, espaurida, damb era boca miei dubèrta e es uelhs immobilizadi peth terror.
WEB-CRIM-E-CASTIG	Sonia auie dètz-e-ueit ans.
WEB-CRIM-E-CASTIG	Qu’ère menuda, prima, ròia e plan beròia; es sòns uelhs blus, qu’èren ua meravilha.
WEB-CRIM-E-CASTIG	Guardaue fixaments eth jaç deth herit e ath prèire, sense alendar, coma era sua fraireta, per tòrt dera carrèra.
WEB-CRIM-E-CASTIG	Fin finau, quauques paraules des curisosi la deueren trèir deth sòn estupor.
WEB-CRIM-E-CASTIG	Alavetz ajoquèc es uelhs, crotzèc eth lumedan e s’arturèc apròp dera pòrta.
WEB-CRIM-E-CASTIG	Eth moribond venguie de recéber era extremoncion.
WEB-CRIM-E-CASTIG	Caterina Ivanovna s’apressèc ath lhet deth sòn espós.
WEB-CRIM-E-CASTIG	Eth prèire se hec enlà e abans de retirar-se credec que l’auie de dirigir ues paraules de consolacion a Caterina Ivanovna.
WEB-CRIM-E-CASTIG	Diu qu’ei misericordiós.
WEB-CRIM-E-CASTIG	Fidatz ena ajuda der Altissim.
WEB-CRIM-E-CASTIG	Òc, òc!
WEB-CRIM-E-CASTIG	Misericordiós, mes non entà nosati.
WEB-CRIM-E-CASTIG	E aquerò non ei un pecat?, exclamèc Caterina Ivanovna, senhalant ar agonizant.
WEB-CRIM-E-CASTIG	Dilhèu es qu’involuntariaments an costat era sua mòrt vos aufriràn ua indemnizacion, entà reparar, aumens, es damnatges materiaus que vos an costat en privar-vos deth sòn sosten.
WEB-CRIM-E-CASTIG	Non me comprenetz!, exclamèc Caterina Ivanovna damb un pilho-malho d’irritacion e de desesperacion.
WEB-CRIM-E-CASTIG	Per qué m’an d’indemnizar?
WEB-CRIM-E-CASTIG	Qu’a estat eth, que, ena sua inconsciéncia d’embriac, s’a lançat jos es pautes des shivaus.
WEB-CRIM-E-CASTIG	Ath delà, de quin sosten me parlatz?
WEB-CRIM-E-CASTIG	Eth non ère un sosten entà nosati, senon ua tortura.
WEB-CRIM-E-CASTIG	Que s’ac beuie tot.
WEB-CRIM-E-CASTIG	Se hège a vier es sòs dera casa entà degalhar-les ena tauèrna.
WEB-CRIM-E-CASTIG	Se beuie era nòsta sang.
WEB-CRIM-E-CASTIG	Era sua mòrt a estat entà nosati ua sòrt, ua economia.
WEB-CRIM-E-CASTIG	Mos cau perdonar ath que morís.
WEB-CRIM-E-CASTIG	Tant que parlaue damb eth pope, Caterina Ivanovna non cessaue d’atier ath sòn marit.
WEB-CRIM-E-CASTIG	Li secaue eth sudor e era sang que gessie deth sòn cap, l’apraiaue era coishinèra, li daue de béuer, tot aquerò sense dirigir ne ua guardada ath sòn interlocutor.
WEB-CRIM-E-CASTIG	Era darrèra frasa deth prèire l’aumplic d’ira.
WEB-CRIM-E-CASTIG	Pair, aquerò son paraules e sonque paraules…
WEB-CRIM-E-CASTIG	Perdonar…!
WEB-CRIM-E-CASTIG	Se non l’auesse hèt a cuéher eth coche, aguesta net aurie tornat embriac, amiant en sòn còs era soleta camisa qu’a, aguesta camisa vielha e lorda, e s’aurie calat en lhet entà roncar, tant que jo auria auut d’èster en tot trabalhar tota era net.
WEB-CRIM-E-CASTIG	M’aurie calut lauar es sòns pelhòts e es des mainatges; dempús, botar-les a secar ena hièstra, e, a tot darrèr, a penes trinquèsse eth dia, les auria auut de pedaçar.
WEB-CRIM-E-CASTIG	Atau auria passat jo era net!
WEB-CRIM-E-CASTIG	Non, que non voi enténer a parlar de perdon…
WEB-CRIM-E-CASTIG	Ath delà, ja l’è perdonat.
WEB-CRIM-E-CASTIG	Una violenta escometuda de tossiquèra l’empachèc contunhar.
WEB-CRIM-E-CASTIG	Escopic en sòn mocador e l’ac mostrèc ath prèire damb ua man tant que damb era auta se sarraue eth pièch convulsiuaments.
WEB-CRIM-E-CASTIG	Eth mocador ère tacat de sang.
WEB-CRIM-E-CASTIG	Eth prèire joquèc eth cap e non didec arren.
WEB-CRIM-E-CASTIG	Marmeladov agonizaue.
WEB-CRIM-E-CASTIG	Non deishaue de uelh a Caterina Ivanovna, que s’auie inclinat de nauèth sus eth.
WEB-CRIM-E-CASTIG	Eth moribond li volie díder quauquarren ara sua esposa e botjaue era lengua, mès dera sua boca non gessien que sons inarticuladi.
WEB-CRIM-E-CASTIG	Caterina Ivanovna, en compréner que li volie demanar perdon, li cridèc damb accent imperiós:
WEB-CRIM-E-CASTIG	Cara!
WEB-CRIM-E-CASTIG	Que non te cau díder arren.
WEB-CRIM-E-CASTIG	Ja sai se qué me vòs díder.
WEB-CRIM-E-CASTIG	Er agonizant renoncièc a parlar, mès en aguest moment era sua guardada erranta se filèc entara pòrta e vedec a Sonia.
WEB-CRIM-E-CASTIG	Marmeladov non auie notat encara era sua preséncia, pr’amor qu’era joena ère ajulhada en un cornèr escur.
WEB-CRIM-E-CASTIG	Qui ei?
WEB-CRIM-E-CASTIG	Qui ei?, preguntèc ansiosaments, damb votz estofada e ronca, hènt veir damb es uelhs, qu’exprimien ua sòrta d’orror, era pòrta a on se trapaue era sua hilha.
WEB-CRIM-E-CASTIG	Ath madeish temps sagèc d’incorporar-se.
WEB-CRIM-E-CASTIG	Quiet!
WEB-CRIM-E-CASTIG	Quiet!, exclamèc Caterina Ivanovna.
WEB-CRIM-E-CASTIG	Mès eth, damb un esfòrç suberuman, artenhec incorporar-se e estar-se uns moments emparat sus es sues mans.
WEB-CRIM-E-CASTIG	Alavetz vedec ara sua hilha damb ua amara expression, fixi e plan dubèrti es uelhs.
WEB-CRIM-E-CASTIG	Semblaue non arreconeisher-la.
WEB-CRIM-E-CASTIG	Jamès l’auie vist jargada d’aquera manèra.
WEB-CRIM-E-CASTIG	Aquiu qu’ère Sonia, insignificanta, desesperada, avergonhada jos es sòns ornaments, demorant umilaments que l’arribèsse eth torn de dider-se adiu de sa pair.
WEB-CRIM-E-CASTIG	Còp sec, eth ròstre de Marmeladov exprimic un dolor infinit.
WEB-CRIM-E-CASTIG	Sonia, hilha mia, perdona-me!, exclamèc.
WEB-CRIM-E-CASTIG	E quan sagèc d’estirar es sòns braci entada era, perdec eth sòn punt d’empara e queiguec pesadaments deth divan, quedant capenjós en solèr.
WEB-CRIM-E-CASTIG	Toti se pressèren a recuelher-lo e botar-lo de nauèth en divan.
WEB-CRIM-E-CASTIG	Mès aquerò qu’ère ja era fin.
WEB-CRIM-E-CASTIG	Atau moric Marmeladov.
WEB-CRIM-E-CASTIG	Qu’auie de passar!, exclamèc Caterina Ivanovna guardant eth cadavre deth sòn marit.
WEB-CRIM-E-CASTIG	Qué harè ara?
WEB-CRIM-E-CASTIG	Com l’acogarè?
WEB-CRIM-E-CASTIG	E com darè de minjar deman as mèns hilhs?
WEB-CRIM-E-CASTIG	Raskolnikov s’apressèc ada era.
WEB-CRIM-E-CASTIG	Caterina Ivanovna, li didec, era setmana passada, eth vòste defuntat espòs me condèc era istòria dera sua vida e toti es detalhs dera sua situacion.
WEB-CRIM-E-CASTIG	Vos asseguri que parlaue de vos damb era veneracion mès afogada.
WEB-CRIM-E-CASTIG	D’aquera net que vedí se com vos estimaue a toti vosati, a maugrat des sues misèries, e, mès que mès, com vos respectaue e estimaue a vos, Caterina Ivanovna, me considerè amic sòn.
WEB-CRIM-E-CASTIG	Permetetz-me, donc, qu’ara vos ajuda a complir es vòsti darrèrs déuers damb eth mèn defuntat amic.
WEB-CRIM-E-CASTIG	Cuelhetz…, vint-e-cinc robles.
WEB-CRIM-E-CASTIG	Dilhèu aguesti sòs vos posquen èster utils…
WEB-CRIM-E-CASTIG	E jo… en fin, ja tornarè…
WEB-CRIM-E-CASTIG	Òc, tornarè, seguraments deman…
WEB-CRIM-E-CASTIG	Adishatz.
WEB-CRIM-E-CASTIG	Ja mos veiram.
WEB-CRIM-E-CASTIG	Gessec ara prèssa dera cramba, se dauric pas viuaments entre era multitud que tapaue eth soleret dera escala, e se trapec de bocadents damb Nikodim Fomitch, qu’auie estat informat der accident e auie decidit realizar personauments es diligéncies avientes.
WEB-CRIM-E-CASTIG	Non s’auien vist dera visita de Raskolnikov ath comissariat, mès Nikodim Fomitch l’arreconeishec de seguit.
WEB-CRIM-E-CASTIG	Vos aciu?, exclamèc.
WEB-CRIM-E-CASTIG	Òc, repliquèc Raskolnikov.
WEB-CRIM-E-CASTIG	Qu’an vengut un mètge e un prèire.
WEB-CRIM-E-CASTIG	Non l’a mancat arren.
WEB-CRIM-E-CASTIG	Non shordetz guaire ara prauba veuda: qu’ei malauta deth pièch.
WEB-CRIM-E-CASTIG	Solajatz- la s’ei possible…
WEB-CRIM-E-CASTIG	Vos qu’auetz boni sentiments, ne sò solide fòrça, e, en díder aquerò, lo guardaue ironicaments.
WEB-CRIM-E-CASTIG	Òc, era sang qu’a corrut sus jo.
WEB-CRIM-E-CASTIG	Tot eth mèn còs ei tacat de sang.
WEB-CRIM-E-CASTIG	Didec aquerò damb ua forma un shinhau estranha.
WEB-CRIM-E-CASTIG	Dempús arric, saludèc e comencèc a baishar era escala.
WEB-CRIM-E-CASTIG	Anaue tot doç, sense pressar-se, inconscient dera fèbre que l’usclaue, cuelhut per ua soleta e infinita sensacion de vida naua e fòrta que s’escorrie per tot eth sòn èsser.
WEB-CRIM-E-CASTIG	Aquera sensacion sonque se podie comparar damb aquera qu’experimentaue un condemnat a a mòrt que recep de pic er indult.
WEB-CRIM-E-CASTIG	En arribar ena mitat dera escala siguec artenhut peth pope, qu’anaue a entrar en çò de sòn.
WEB-CRIM-E-CASTIG	Raskolnikov se hec enlà pr’amor de deishar-lo passar.
WEB-CRIM-E-CASTIG	Escambièren ua salutacion en silenci.
WEB-CRIM-E-CASTIG	Quan arribaue enes darrèrs gradons, Raskolnikov entenec uns passi seguidi ena sua esquia.
WEB-CRIM-E-CASTIG	Quauquarrés sajaue d’artenher-lo.
WEB-CRIM-E-CASTIG	Qu’ère Polenka.
WEB-CRIM-E-CASTIG	Era mainada corrie ath sòn darrèr e cridaue:
WEB-CRIM-E-CASTIG	Escotatz, escotatz!
WEB-CRIM-E-CASTIG	Raskolnikov se virèc.
WEB-CRIM-E-CASTIG	Polenka seguic baishant e s’arturèc quan solet la desseparaue d’eth un gradon.
WEB-CRIM-E-CASTIG	Un arrai de lum amortesida arribaue deth pati.
WEB-CRIM-E-CASTIG	Raskolnikov campèc era arraulida mès polida careta que l’arrie e lo guardaue damb alegria infantila.
WEB-CRIM-E-CASTIG	Qu’ère evident que complie encantada era mission que l’auien encomanat.
WEB-CRIM-E-CASTIG	Escotatz: com vos cridatz?…
WEB-CRIM-E-CASTIG	Eth apuèc es sues mans ena espatla dera mainada e la guardèc damb ua expression de felicitat.
WEB-CRIM-E-CASTIG	Ne eth madeish se’n sabie de per qué se sentie tan prigondaments compladut en contemplar a Polenka atau.
WEB-CRIM-E-CASTIG	Qui t’a manat?
WEB-CRIM-E-CASTIG	Qu’ac sabia, n’èra segur que t’auie manat Sonia.
WEB-CRIM-E-CASTIG	E mama tanben.
WEB-CRIM-E-CASTIG	Estimes fòrça a Sonia?
WEB-CRIM-E-CASTIG	L’estimi mès qu’ad arrés, didec era mainada damb grana fermetat.
WEB-CRIM-E-CASTIG	E a jo?
WEB-CRIM-E-CASTIG	M’estimaràs?
WEB-CRIM-E-CASTIG	Era mainada, en sòrta de responer-li, apressèc ada eth era sua careta, en tot contrèir e auançar es pòts pr’amor de hèr-li un punet.
WEB-CRIM-E-CASTIG	Còp sec, aqueri bracets primi coma aluquets enrodèren eth còth de Raskolnikov fòrtaments, plan fòrtaments, e Polenka, emparant eth sòn infantil capet ena espatla deth joen, s’estarnèc a plorar, en tot sarrar-se cada còp mès ada eth.
WEB-CRIM-E-CASTIG	Praube papa!, exclamèc pòc dempús, lheuant eth sòn ròstre negat en lèrmes, que secaue damb es sues mans.
WEB-CRIM-E-CASTIG	Non se ve que malastres, higec inesperadaments, damb aguest aire especiauments grèu que cuelhen es mainatges quan vòlen parlar coma es persones granes.
WEB-CRIM-E-CASTIG	Vos estimaue eth vòste pair?
WEB-CRIM-E-CASTIG	Ara qu’estimaue mès ère a Lidotchka, didec Polenka damb era madeisha gravetat e ja sense arrir, pr’amor qu’ei era mès petita e ei tostemp malauta.
WEB-CRIM-E-CASTIG	Ada era li hège a vier presents e a nosati mos ensenhaue a liéger e tanben era gramatica e eth catecisme, higec damb cèrta arrogància.
WEB-CRIM-E-CASTIG	Mama non didie arren, mès nosati mo’n sabíem de qué aquerò non li shautaue e papa tanben ac sabie e ara mama vò qu’aprena francés, pr’amor que ditz que ja è edat entà començar a estudiar.
WEB-CRIM-E-CASTIG	E es oracions, les sabetz?
WEB-CRIM-E-CASTIG	Plan que òc!
WEB-CRIM-E-CASTIG	Que ja hè fòrça temps.
WEB-CRIM-E-CASTIG	Jo, coma que sò ja màger, prègui baishet e soleta, e Kolia e Lidotchka prèguen en votz nauta damb mama.
WEB-CRIM-E-CASTIG	Poletchka, jo me cridi Rodion.
WEB-CRIM-E-CASTIG	Tota era mia vida pregarè per vos, responec afogadaments era mainada.
WEB-CRIM-E-CASTIG	E de pic se metec a arrir, se lancèc sus Raskolnikov e un aute còp l’entornegèc eth còth damb es sòns braci.
WEB-CRIM-E-CASTIG	Raskolnikov li balhèc eth sòn nòm e era sua adreça e li prometec tornar a londeman.
WEB-CRIM-E-CASTIG	Era mainada se hec enlà d’eth, afogada.
WEB-CRIM-E-CASTIG	Que ja èren mès des dètz quan eth joen gessec dera casa.
WEB-CRIM-E-CASTIG	Cinc menutes dempús se trapaue en pònt, en lòc d’a on era hemna s’auie lançat ena aigua.
WEB-CRIM-E-CASTIG	Dehòra es miratges, es vans errors, es espèctres…!
WEB-CRIM-E-CASTIG	Era vida qu’ei damb jo…
WEB-CRIM-E-CASTIG	Dilhèu non l’è sentut hè un moment?
WEB-CRIM-E-CASTIG	Era mia vida non s’a acabat damb era dera vielha.
WEB-CRIM-E-CASTIG	Que Diu l’age ena sua glòria.
WEB-CRIM-E-CASTIG	Ja ère ora de qué descansèsse!
WEB-CRIM-E-CASTIG	Aué comence eth regne dera rason, dera lum, dera volentat, dera energia…
WEB-CRIM-E-CASTIG	Lancèc aguesta exclamacion damb arrogància, coma desfisant a quauque poder amagat e malefic.
WEB-CRIM-E-CASTIG	Jo sabia qu’aquerò s’auie de passar, qu’ac è sabut deth moment qu’è gessut de casa…
WEB-CRIM-E-CASTIG	A prepaus: er edifici Potchinkov ei a dues canes d’aciu.
WEB-CRIM-E-CASTIG	Anarè en çò de Rasumikhine.
WEB-CRIM-E-CASTIG	Que i auria anat encara que m’auesse calut caminar fòrça mès…
WEB-CRIM-E-CASTIG	Deishem que guanhe era escomesa e que se divertisque.
WEB-CRIM-E-CASTIG	Qué impòrte aquerò?
WEB-CRIM-E-CASTIG	A!, me cau auer fòrces, fòrces…
WEB-CRIM-E-CASTIG	Sense fòrces un que non pòt hèr arren.
WEB-CRIM-E-CASTIG	E aguestes fòrces les cau arténher pera fòrça.
WEB-CRIM-E-CASTIG	Prononcièc aguestes darrères paraules damb un gèst de decision, encara qu’arrossegant peniblaments es pès.
WEB-CRIM-E-CASTIG	Eth sòn orgulh creishie per moments, Un gran cambi ena manèra de veir es causes s’estaue formant ath hons deth sòn èsser.
WEB-CRIM-E-CASTIG	Mès, qué s’auie passat?
WEB-CRIM-E-CASTIG	Sonque un eveniment extraordinari auie pogut costar ena sua amna, sense qu’eth se n’encuedèsse, semblable cambi.
WEB-CRIM-E-CASTIG	Qu’ère coma eth naufrag que s’agarre ara mès petita arrama flotanta.
WEB-CRIM-E-CASTIG	Ère convençut de qué podie víuer, de qué “era sua vida non s’auie acabat damb era dera vielha.” Ère un judici dilhèu prematur, mès eth non se n’encuedaue.
WEB-CRIM-E-CASTIG	E se metec a arrir dauant de semblabla puerilitat.
WEB-CRIM-E-CASTIG	Qu’ère de plan bona encolia.
WEB-CRIM-E-CASTIG	Li siguec aisit trapar era cramba de Rasumikhine, pr’amor qu’eth nauèth logatari ja ère coneishut ena casa e eth portièr l’indiquèc immediataments a on ère eth departament deth sòn amic.
WEB-CRIM-E-CASTIG	Encara non auie arribat ena mitat dera escala e ja entenec eth tapatge d’ua reünion abondosa e animada.
WEB-CRIM-E-CASTIG	E era pòrta der apartament ère dubèrta e enes aurelhes de Raskolnikov arribèren fòrtes votzes de gent que discutie.
WEB-CRIM-E-CASTIG	Era cramba de Rasumikhine ère espaciosa.
WEB-CRIM-E-CASTIG	En era i auie ues quinze persones.
WEB-CRIM-E-CASTIG	Raskolnikov s’arturèc en vestibul.
WEB-CRIM-E-CASTIG	Dus sirvents dera patrona èren plan ocupadi ath cant de dus grani samovars entornejadi de botelhes, plates e siètes plei d’entremesi e coquilhons procedents dera casa dera patrona der apartament.
WEB-CRIM-E-CASTIG	Raskolnikov preguntèc per Rasumikhine, que venguec de seguit damb grana alegria.
WEB-CRIM-E-CASTIG	Se vedie immediataments que Rasumikhine auie begut sense mesura e, encara que normauments non i auie manèra d’embriagar-lo, ère evident qu’ara ère un shinau marejat.
WEB-CRIM-E-CASTIG	Escota, li didec damb veeméncia Raskolnikov.
WEB-CRIM-E-CASTIG	Qu’è vengut a dider-te qu’as guanhat era escomesa e que, plan, arrés pòt predíder çò que harà.
WEB-CRIM-E-CASTIG	Per çò d’entrar, que non m’ei possible: sò tant aflaquit que me semble que vau a quèir d’un moment en aute.
WEB-CRIM-E-CASTIG	Per tant, adishatz.
WEB-CRIM-E-CASTIG	Vene a veder-me deman.
WEB-CRIM-E-CASTIG	Sabes se qué vau a hèr?
WEB-CRIM-E-CASTIG	Acompanhar-te enquiara tua casa.
WEB-CRIM-E-CASTIG	E es tòns convidadi…?
WEB-CRIM-E-CASTIG	Aguest?
WEB-CRIM-E-CASTIG	Qui se’n sap!
WEB-CRIM-E-CASTIG	Dilhèu un amic deth mèn oncle…
WEB-CRIM-E-CASTIG	O quauquarrés qu’a vengut sense invitacion…
WEB-CRIM-E-CASTIG	Deisharè as convidadi damb eth mèn oncle.
WEB-CRIM-E-CASTIG	Qu’ei un òme extraordinari.
WEB-CRIM-E-CASTIG	Domatge que non lo posques conéisher.
WEB-CRIM-E-CASTIG	Ath delà, que se’n vagen toti ath diable!
WEB-CRIM-E-CASTIG	Ara se’n burlen de jo.
WEB-CRIM-E-CASTIG	Qu’è besonh de refrescar-me.
WEB-CRIM-E-CASTIG	As arribat en moment oportun, amic.
WEB-CRIM-E-CASTIG	Se te tardes dètz menutes mès, me pataquègi damb quauqu’un, paraula d’aunor.
WEB-CRIM-E-CASTIG	Be ne son d’absurdes es causes que diden!
WEB-CRIM-E-CASTIG	Non te pòs imaginar çò que pòt endonviar era ment umana.
WEB-CRIM-E-CASTIG	Mès ara pensi que òc que t’ac pòs imaginar.
WEB-CRIM-E-CASTIG	Dilhèu non mentim nosati?
WEB-CRIM-E-CASTIG	Deishem-les que mentisquen: non acabaràn damb es mentides…
WEB-CRIM-E-CASTIG	Demora un moment, te vau a hèr-te a vier a Zosimov.
WEB-CRIM-E-CASTIG	Zosimov se precipitèc sus Raskolnikov avidaments.
WEB-CRIM-E-CASTIG	Eth sòn ròstre exprimie un prigond curiosèr, mès aguesta expression s’esbugassèc de seguit.
WEB-CRIM-E-CASTIG	Vos cau anar a ajaçar-vos de seguit, didec, dempús d’auer examinat ath sòn pacient, e preneratz, abans d’anar en lhet, un d’aguesti sagèths que vos è premanit.
WEB-CRIM-E-CASTIG	Lo preneratz?
WEB-CRIM-E-CASTIG	Coma se voletz que ne prenga dus.
WEB-CRIM-E-CASTIG	Eth sagèth siguec avalat en un virament de uelhs.
WEB-CRIM-E-CASTIG	Que hès ben d’acompanhar-lo enquia casa, li didec Zosimov a Rasumikhine.
WEB-CRIM-E-CASTIG	Ja veiram se com va era causa deman.
WEB-CRIM-E-CASTIG	Mès aué non sò cap descontent.
WEB-CRIM-E-CASTIG	Que veigui ua grana melhoria.
WEB-CRIM-E-CASTIG	Aquerò demòstre que non i a mès bon mèstre qu’era experiéncia.
WEB-CRIM-E-CASTIG	Sabes çò que m’a dit Zosimov en votz baisha, ara madeish, quan gessíem?, mormolhèc Rasumikhine, tanlèu se vederen en carrèr.
WEB-CRIM-E-CASTIG	Non t’ac diderè tot, amic: son causes de pècs…
WEB-CRIM-E-CASTIG	Donques Zosimov m’a dit que parlèssa damb tu pendent eth camin e que te tirassèssa dera lengua entà dempús racondar-l’àc tot ada eth.
WEB-CRIM-E-CASTIG	Se pense que tu… que tu ès hòl, o que te manque pòc entà èster-ne.
WEB-CRIM-E-CASTIG	Ac as vist?
WEB-CRIM-E-CASTIG	Mès quauquarren l’a hèt cambiar radicauments era opinion que s’auie format sus tu, e ei era convèrsa qu’as auut damb Zamiotov.
WEB-CRIM-E-CASTIG	Per çò que semble, Zamiotov ac a condat tot.
WEB-CRIM-E-CASTIG	Tot.
WEB-CRIM-E-CASTIG	E a hèt ben.
WEB-CRIM-E-CASTIG	Aquerò m’a explicat fòrça causes.
WEB-CRIM-E-CASTIG	E a Zamiotov tanben…
WEB-CRIM-E-CASTIG	Òc, Rodia…, eth cas ei que…
WEB-CRIM-E-CASTIG	Me cau arreconéisher que vau un shinhau embriac… mès qu’ei parièr…
WEB-CRIM-E-CASTIG	Eth cas ei que…
WEB-CRIM-E-CASTIG	Auien cèrta sospecha, comprenes…?
WEB-CRIM-E-CASTIG	E degun d’eri gausaue exprimir-la, comprenes?…
WEB-CRIM-E-CASTIG	E quan an detengut ad aguest pintor de parets, tot s’a esbugassat definitiuaments.
WEB-CRIM-E-CASTIG	Per qué son tant estupids…?
WEB-CRIM-E-CASTIG	Lèu pataquegi a Zamiotov aqueth dia…
WEB-CRIM-E-CASTIG	Mès que se demore aquerò entre nosati, amic; non dèishes ne tansevolh entreveir que sabes arren der incident.
WEB-CRIM-E-CASTIG	È vist qu’ei fòrça susceptible.
WEB-CRIM-E-CASTIG	Era causa se passèc en çò de Loïssa…
WEB-CRIM-E-CASTIG	Mès aué…, aué tot qu’ei esclarit.
WEB-CRIM-E-CASTIG	Eth principau responsable d’aguest absurd siguec Ilia Petrovitch, que non hège que parlar dera tua malagana en comissariat.
WEB-CRIM-E-CASTIG	Mès ara ei avergonhat dera sua sospecha, pr’amor que jo me’n sai…
WEB-CRIM-E-CASTIG	Raskolnikov escotaue damb aviditat.
WEB-CRIM-E-CASTIG	Rasumikhine parlaue mès de çò qu’ère prudent, jos era influéncia der alcoòl.
WEB-CRIM-E-CASTIG	Jo m’estavaní, didec Raskolnikov, pr’amor que non podí tier eth calor estofant que hège aquiu, ne era flaira a pintura.
WEB-CRIM-E-CASTIG	Que non cau cercar explicacions.
WEB-CRIM-E-CASTIG	Qu’ei parièr era flaira a pintura!
WEB-CRIM-E-CASTIG	Tu amiaues malaut tot un mes; Zosimov atau ac afirme…
WEB-CRIM-E-CASTIG	A!, non pòs imaginar-te era confusion d’aguest pèc de Zamiotov.
WEB-CRIM-E-CASTIG	Ja sabes, estimat, qu’eth balhe a viatges espròves de boni sentiments.
WEB-CRIM-E-CASTIG	Era leçon qu’a recebut aué en Palai de Cristau a estat er arràs deth mestratge.
WEB-CRIM-E-CASTIG	Tu as començat en tot espaurir-lo, mès espaurir-lo enquia costar-li caudheireds.
WEB-CRIM-E-CASTIG	L’as amiat lèu a adméter de nauèth aguesta monstruosa estupiditat, e dempús, de ressabuda, l’as trèt era lengua…
WEB-CRIM-E-CASTIG	Qu’a estat perfècte.
WEB-CRIM-E-CASTIG	Ara se sent aclapat, estronhat.
WEB-CRIM-E-CASTIG	Qu’ès un mèstre, paraula, e eri an recebut çò que se meriten.
WEB-CRIM-E-CASTIG	Qu’ei domatge que non aja estat jo aquiu!
WEB-CRIM-E-CASTIG	Ara eth te demoraue ena mia casa damb fòrça impaciéncia.
WEB-CRIM-E-CASTIG	Porfiri tanben ei desirós de coneisher-te.
WEB-CRIM-E-CASTIG	Tanben Porfiri…?
WEB-CRIM-E-CASTIG	Mès, ditz-me: per qué s’an pensat qu’estaua lhòco?
WEB-CRIM-E-CASTIG	Autant coma lhòco, non…
WEB-CRIM-E-CASTIG	Jo me pensi, estimat, qu’è parlat massa…
WEB-CRIM-E-CASTIG	Ada eth li tirèc era atencion que sonque t’interesèsses d’aguest ahèr…
WEB-CRIM-E-CASTIG	E aquerò, amassat ad aguest principi de malautia…
WEB-CRIM-E-CASTIG	Que sò un shinhau embriac, estimat, mès eth diable se’n sap de qué a Zosimov li ronde ua idia peth cap…
WEB-CRIM-E-CASTIG	Te torni a díder que sonque pense en malauties mentaus…
WEB-CRIM-E-CASTIG	Tu non ne hèsques cabau.
WEB-CRIM-E-CASTIG	Es dus s’estèren ua estona en silenci.
WEB-CRIM-E-CASTIG	Escota, Rasumikhine, didec Raskolnikov: que voi parlar francaments.
WEB-CRIM-E-CASTIG	Vengui dera casa d’un defuntat, qu’ère foncionari…
WEB-CRIM-E-CASTIG	L’è balhat ara familha toti es mèns sòs.
WEB-CRIM-E-CASTIG	Ath delà, m’a punat ua creatura d’ua manèra que, encara que vertadèraments auessa aucit jo a quauquarrés…
WEB-CRIM-E-CASTIG	E tanben è vist a ua auta creatura qu’amiaue ua pluma d’un ròi de huec…
WEB-CRIM-E-CASTIG	Mès que sò en tot divagar…
WEB-CRIM-E-CASTIG	Me senti fòrça fèble…
WEB-CRIM-E-CASTIG	Tie-me…
WEB-CRIM-E-CASTIG	Ja arribam.
WEB-CRIM-E-CASTIG	Qué te passe?
WEB-CRIM-E-CASTIG	Qué te cau?, preguntèc Rasumikhine inquiet.
WEB-CRIM-E-CASTIG	Eth cap que se me’n va un shinhau, mès que non ei aquerò.
WEB-CRIM-E-CASTIG	Qu’ei que me senti trist, plan trist… òc, coma ua damisèla…
WEB-CRIM-E-CASTIG	Guarda!
WEB-CRIM-E-CASTIG	Se qué ei aquerò?
WEB-CRIM-E-CASTIG	Guarda!
WEB-CRIM-E-CASTIG	Guarda…!
WEB-CRIM-E-CASTIG	Tà on?
WEB-CRIM-E-CASTIG	Mès, non ac ves?
WEB-CRIM-E-CASTIG	Que i a ua lum ena mia cramba!
WEB-CRIM-E-CASTIG	Non la ves pera henerecla?
WEB-CRIM-E-CASTIG	Qu’èren en darrèr tròç dauant dera pòrta dera patrona, e d’aquiu estant se podie veir, plan que òc, qu’ena cramba de Raskolnikov i auie lum.
WEB-CRIM-E-CASTIG	Be n’ei d’estranh!
WEB-CRIM-E-CASTIG	Serà Nastasia?, didec Rasumikhine.
WEB-CRIM-E-CASTIG	Jamès puge ena mia cramba ad aguestes ores.
WEB-CRIM-E-CASTIG	Solide que ja hè ua estona que dormís…
WEB-CRIM-E-CASTIG	Mès que m’ei absoludamentds parièr.
WEB-CRIM-E-CASTIG	Adishatz.
WEB-CRIM-E-CASTIG	Bona net.
WEB-CRIM-E-CASTIG	Com se t’a acodit que posca deishar-te?
WEB-CRIM-E-CASTIG	T’acompanharè enquiara tua cramba.
WEB-CRIM-E-CASTIG	Entraram amassa.
WEB-CRIM-E-CASTIG	Aquerò ja ac sai.
WEB-CRIM-E-CASTIG	Mès que voi sarrar-te era man aciu e dider-te adiu.
WEB-CRIM-E-CASTIG	Mès, qué diables te passe, Rodia?
WEB-CRIM-E-CASTIG	Arren.
WEB-CRIM-E-CASTIG	Anem.
WEB-CRIM-E-CASTIG	Ac veiràs damb es tòns pròpris uelhs.
WEB-CRIM-E-CASTIG	Comencèren a pujar es darrèrs gradons, tant que Rasumikhine non podie mens de pensar que Zosimov, dilhèu auie rason.
WEB-CRIM-E-CASTIG	Ja èren près dera pòrta, quan, de ressabuda, enteren votzes ena cramba.
WEB-CRIM-E-CASTIG	Mès, qué se passe?, exclamèc Rasumikhine.
WEB-CRIM-E-CASTIG	Raskolnikov cuelhec eth picapòrt e dauric era pòrta de lan en lan.
WEB-CRIM-E-CASTIG	E quan auec daurit, se demorèc de pèira.
WEB-CRIM-E-CASTIG	Sa mair e sa fraia èren seigudes en divan.
WEB-CRIM-E-CASTIG	Lo demorauen de hège ua ora e mieja.
WEB-CRIM-E-CASTIG	Com podie èster que Raskolnikov non auesse pensat ne per edart trapar-se damb eres, en èster qu’aguest madeish dia l’auien anonciat dus còps era sua imminenta arribada en Petersburg?
WEB-CRIM-E-CASTIG	Pendent era ora e mieja de demora, es dues hemnes non auien cessat de preguntar a Nastasia, qu’ère encara ath sòn dauant e les auie informat de tot çò que sabie sus Raskolnikov.
WEB-CRIM-E-CASTIG	Qu’èren espaurides dès qu’era sirventa les auie dit qu’er òste auie gessut de casa malaut e seguraments jos es efèctes deth deliri.
WEB-CRIM-E-CASTIG	Senhor…
WEB-CRIM-E-CASTIG	Qué l’arribarà?
WEB-CRIM-E-CASTIG	E plorauen es dues.
WEB-CRIM-E-CASTIG	Qu’auien patit fòrça pendent era longa demora.
WEB-CRIM-E-CASTIG	Un crit d’alegria acuelhec a Raskolnikov.
WEB-CRIM-E-CASTIG	Es dues hemnes se lancèren sus eth.
WEB-CRIM-E-CASTIG	Mès eth s’estaue immobil, petrificat, coma s’ara imprevista l’auessen arrincat era vida.
WEB-CRIM-E-CASTIG	Un pensament sobte, insuportable, l’auie fulminat.
WEB-CRIM-E-CASTIG	Raskolnikov non podie lheuar es braci entà sarrar-les entre eri.
WEB-CRIM-E-CASTIG	Non podie, que l’ère maquinauments impossible.
WEB-CRIM-E-CASTIG	Sa mair e sa fraia, ça que la, non deishauen d’abraçar-lo, d’estronhar-lo, de plorar, d’arrir…
WEB-CRIM-E-CASTIG	Eth hec un pas, trantalhèc e rodèc peth solèr, estavanit.
WEB-CRIM-E-CASTIG	Grana alarma, crits d’orror, gemiments.
WEB-CRIM-E-CASTIG	Rasumikhine, que s’auie quedat en lumedan, entrèc ara prèssa ena cramba, lheuèc ath malaut damb es sòns atletics braci e, en un virament de uelhs, lo botèc en divan.
WEB-CRIM-E-CASTIG	Non ei arren, non ei arren!, cridaue ara fraia e ara mair.
WEB-CRIM-E-CASTIG	Un simple virament de cap.
WEB-CRIM-E-CASTIG	Eth mètge ven de díder qu’ei fòrça mielhor e que se guarirà complètaments…
WEB-CRIM-E-CASTIG	Hètz-me a vier un shinhau d’aigua…
WEB-CRIM-E-CASTIG	Guardatz, ja se remet.
WEB-CRIM-E-CASTIG	Agarrèc era man de Dunetchka tan vigorosaments coma se volesse estronhar-la e obliguèc ara joena a inclinar-se entà verificar que, plan que òc, eth sòn frair se remetie.
WEB-CRIM-E-CASTIG	Autant era fraia coma era mair, guardauen a Rasumikhine damb ua trenda gratitud, coma s’auessen ath sòn dauant ara madeisha Providéncia.
WEB-CRIM-E-CASTIG	Se’n sabien per Nastasia çò qu’auie estat entà Rodia, pendent tota era malautia, aqueth “escarrabilhat joen”, coma Pulqueria Alejandrovna Rastolnikov lo cridèc aquera madeisha net en ua convèrsa intima que tenguec damb era sua hilha Dunia.
WEB-CRIM-E-CASTIG	Raskolnikov se lheuèc e s’estèc seigut en divan.
WEB-CRIM-E-CASTIG	Damb un leugèr gèst l’indiquèc a Rasumikhine qu’arturèsse eth torrent dera sua eloqüéncia desordenada e es frases de consolacion que dirigie ara sua fraia e ara sua mair.
WEB-CRIM-E-CASTIG	Dempús, agarrant as dues hemnes dera man, les observèc en silenci, pendent dues menutes, aumens.
WEB-CRIM-E-CASTIG	Aguesta guardada enquimerèc mès que mès ara mair: i auie en era ua sensibilitat tan fòrta, que resultaue dolorosa.
WEB-CRIM-E-CASTIG	Mès, ath madeish temps, i auie en aqueri uelhs ua fixacion insensada.
WEB-CRIM-E-CASTIG	Avdotia Romanovna estaue esblancossida e era sua man tremolaue ena de Rodia.
WEB-CRIM-E-CASTIG	Entornatz-vo’n entath vòste lotjament… damb eth, didec Raskolnikov damb votz entrebracada e senhalant a Rasumikhine.
WEB-CRIM-E-CASTIG	Que ja parlaram deman.
WEB-CRIM-E-CASTIG	Hè guaire qu’auetz arribat?
WEB-CRIM-E-CASTIG	Aguesta tarde, Rodia, repliquèc Pulqueria Alexandrovna.
WEB-CRIM-E-CASTIG	Eth tren s’a arreculat.
WEB-CRIM-E-CASTIG	Mès escota, Rodia: non te deisharè per arren deth mon; passarè era net aciu, près de…
WEB-CRIM-E-CASTIG	Non me tormentetz!, l’interrompec eth malaut, irritat.
WEB-CRIM-E-CASTIG	Jo me demorarè damb eth, didec de seguit Rasumikhine, e non lo deisharè solet ne ua segonda.
WEB-CRIM-E-CASTIG	Que se’n vagen ath diable es mèns convidadi.
WEB-CRIM-E-CASTIG	M’ei parièr que se desengusten.
WEB-CRIM-E-CASTIG	Aquiu serà eth mèn oncle entà atier-les.
WEB-CRIM-E-CASTIG	Mès eth sòn hilh l’interrompec:
WEB-CRIM-E-CASTIG	Qu’ei pro!
WEB-CRIM-E-CASTIG	Qu’ei pro!
WEB-CRIM-E-CASTIG	Non me martirizetz.
WEB-CRIM-E-CASTIG	Que ja non posqui mès.
WEB-CRIM-E-CASTIG	Anem-mo’n, mama.
WEB-CRIM-E-CASTIG	Qu’ei clar qu’era nòsta preséncia lo mortifique.
WEB-CRIM-E-CASTIG	Demorats un moment, didec Raskolnikov.
WEB-CRIM-E-CASTIG	Auetz vist a Lujine?
WEB-CRIM-E-CASTIG	Non, Rodia; mès ja se’n sap de qué auem arribat.
WEB-CRIM-E-CASTIG	Ja sabem que Piotr Petrovitch a auut era atencion de vier a veder-te aué, didec bracaments Pulqueria Alexandrovna.
WEB-CRIM-E-CASTIG	Òc, a estat fòrça amable…
WEB-CRIM-E-CASTIG	Ò, Rodia!
WEB-CRIM-E-CASTIG	Per qué as hèt aquerò?
WEB-CRIM-E-CASTIG	Seguraments tu…
WEB-CRIM-E-CASTIG	Mès ua guardada dirigida a Dunia li hec compréner qu’auie de contunhar.
WEB-CRIM-E-CASTIG	Avdotia Romanovna guardaue fixaments ath sòn frair e demoraue es sues explicacions.
WEB-CRIM-E-CASTIG	Es dues hemnes se’n sabien der incident per Nastasia, qu’ac auie condat ara sua manèra, e èren negades en ua amara perplexitat.
WEB-CRIM-E-CASTIG	Dunia, didec Raskolnikov, hènt un gran esfòrç, non voi que s’amie a tèrme aguest maridatge.
WEB-CRIM-E-CASTIG	Te cau trincar deman madeish damb Lujine e que non torne a parlar-se d’eth.
WEB-CRIM-E-CASTIG	Mon Diu!, sorrisclèc Pulqueria Alexandrovna.
WEB-CRIM-E-CASTIG	Pensa çò que dides, Rodia, repliquèc Avdotia Romanovna, damb ua colèra qu’artenhec estofar de seguit.
WEB-CRIM-E-CASTIG	Plan que òc, eth tòn estat non ac permet…
WEB-CRIM-E-CASTIG	Qu’es fatigat, acabèc damb accent amorós.
WEB-CRIM-E-CASTIG	Te penses que deliri?
WEB-CRIM-E-CASTIG	Non: tu te vòs maridar damb Lujine per jo.
WEB-CRIM-E-CASTIG	E jo non accèpti eth tòn sacrifici.
WEB-CRIM-E-CASTIG	Per tant, l’escriues ua carta en tot dider-li que trinques damb eth.
WEB-CRIM-E-CASTIG	Me la hès a vier tà liéger deman, e s’a acabat era sòlfa.
WEB-CRIM-E-CASTIG	Jo non posqui hèr aquerò, repliquèc era joena, ofensada.
WEB-CRIM-E-CASTIG	Damb quin dret…?
WEB-CRIM-E-CASTIG	Tu tanben pèrdes era cauma, Dunethchka, didec era mair, espaurida e sajant de hèr carar ara sua hilha.
WEB-CRIM-E-CASTIG	Deman ne parlaram.
WEB-CRIM-E-CASTIG	Ara çò que mos cau hèr ei anar- mo’n.
WEB-CRIM-E-CASTIG	Que non ère en sòn sen, exclamèc Rasumikhine damb ua votz que denonciaue era sua embriaguesa.
WEB-CRIM-E-CASTIG	Se non, non aurie gausat hèr ua causa atau.
WEB-CRIM-E-CASTIG	Deman aurà recuperat era rason.
WEB-CRIM-E-CASTIG	Mès aué l’a hèt enlà d’aciu.
WEB-CRIM-E-CASTIG	Er aute, plan que òc, s’a emmaliciat…
WEB-CRIM-E-CASTIG	Qu’ère aciu sermonejant e hènt veir era sua sabença e se n’a anat damb era coa entre es cames.
WEB-CRIM-E-CASTIG	Ei a díder, qu’ei vertat, didec Dunia, aclapada.
WEB-CRIM-E-CASTIG	Anem, mama; bona net, Rodia.
WEB-CRIM-E-CASTIG	Non desbrembes çò que t’è dit, Dunia, didec Raskolnikov en tot arremassar es sues darrères fòrces.
WEB-CRIM-E-CASTIG	Jo non deliri.
WEB-CRIM-E-CASTIG	Aguest maridatge qu’ei ua viletat.
WEB-CRIM-E-CASTIG	Jo posqui èster un infame, mès tu non n’as d’èster.
WEB-CRIM-E-CASTIG	Que i a n’a pro damb un.
WEB-CRIM-E-CASTIG	Mès, per infame que siga jo, renegaria de tu.
WEB-CRIM-E-CASTIG	O Lujine o jo…
WEB-CRIM-E-CASTIG	Ja podetz partir.
WEB-CRIM-E-CASTIG	O estàs lhòco o es un despòta, gronhèc Rasumikhine.
WEB-CRIM-E-CASTIG	Raskolnikov non li responec, dilhèu pr’amor que ja non li restauen fòrces.
WEB-CRIM-E-CASTIG	S’auie estirat en divan e s’auie virat de cara ara paret, complètaments agotat.
WEB-CRIM-E-CASTIG	Avdotia Romanovna guardèc atentiuaments a Rasumikhine.
WEB-CRIM-E-CASTIG	Es sòns neri uelhs luderen, e Rasumikhine s’estrementic jos aquera guardada.
WEB-CRIM-E-CASTIG	Pulqueria Alexandrovna ère perplèxa.
WEB-CRIM-E-CASTIG	Que non me’n posqui anar, li gasulhèc a Rasumikhine, desesperada.
WEB-CRIM-E-CASTIG	Acompanhatz a Dunia.
WEB-CRIM-E-CASTIG	Damb aquerò non haratz qu’empejorar es causes, responec Rasumikhine, tanben en votz baisha e dehòra de se.
WEB-CRIM-E-CASTIG	Gescam ena escala.
WEB-CRIM-E-CASTIG	Nastasia, illumina-mos.
WEB-CRIM-E-CASTIG	Vos juri, seguic a mieja votz, tanlèu aueren gessut, qu’a estat a mand de trucar-mos ath doctor e a jo.
WEB-CRIM-E-CASTIG	Comprenetz?
WEB-CRIM-E-CASTIG	Enquia e tot ath doctor!
WEB-CRIM-E-CASTIG	Aguest a cedit pr’amor de non irritar-lo, e se n’a anat.
WEB-CRIM-E-CASTIG	Jo è vengut en estatge de baish, pr’amor de susvelhar-lo d’aquiu estant.
WEB-CRIM-E-CASTIG	Mès eth a actuat damb grana abiletat e a artenhut gésser sense que jo lo vedessa.
WEB-CRIM-E-CASTIG	E s’ara vos entestatz a seguir irritant-lo, se n’anarà madeish, o sajarà de suicidar-se.
WEB-CRIM-E-CASTIG	Ò!, se qué didetz?
WEB-CRIM-E-CASTIG	Ath delà, Avdotia Romanovna non pòt estar-se soleta en aguesta pensionòta que vos ostatjatz.
WEB-CRIM-E-CASTIG	Guarda que vos estatz en un des lòcs mès baishi dera ciutat.
WEB-CRIM-E-CASTIG	Aguest brigand de Piotr Petrovitch pro podie auer-vos cercat un lotjament mès avient…
WEB-CRIM-E-CASTIG	A!, que sò un shinhau embriac, sabetz?
WEB-CRIM-E-CASTIG	Plan per aquerò tengui paraules massa… expressiues.
WEB-CRIM-E-CASTIG	Non vo’n hescatz.
WEB-CRIM-E-CASTIG	Anarè a veir ara patrona, didec Pulqueria Alexandrovna, e li suplicarè que mos balhe a Dunia e a jo un cornèr quinsevolh entà passar era net.
WEB-CRIM-E-CASTIG	Non posqui deishar-lo atau.
WEB-CRIM-E-CASTIG	No posqui.
WEB-CRIM-E-CASTIG	Parlauen en soleret, dauant dera madeisha pòrta dera patrona.
WEB-CRIM-E-CASTIG	Nastasia s’estaue en darrèr gradon, damb ua lum ena man.
WEB-CRIM-E-CASTIG	Rasumikhine daue mòstres d’ua grana agitacion.
WEB-CRIM-E-CASTIG	Mieja ora abans, quan acompanhaue a Raskolnikov, estaue fòrça blagaire (se n’encuedaue perfèctaments d’aquerò), mès fresc e escarrabilhat, encara qu’auie begut fòrça.
WEB-CRIM-E-CASTIG	Ara sentie ua sòrta d’exaltacion: eth vin avalat semblaue actuar de nauèth en eth, e damb plan mès efècte.
WEB-CRIM-E-CASTIG	Auie cuelhut as dues hemnes dera man e les parlaue damb ua veeméncia e un assopliment extraordinaris.
WEB-CRIM-E-CASTIG	Lèu en cada paraula, plan que òc entà mostrar-se mès convincent, les sarraue es mans enquia hèr-les mau, e s’avalaue damb es uelhs a Avdotia Romanovna dera forma mès impudica.
WEB-CRIM-E-CASTIG	A viatges, sense poder tier eth dolor, es dues hemnes se desliurauen dera pression des enòrmes e uassudes mans; mès eth non se n’encuedaue e seguie en tot martirizar-les damb es sues sarrades.
WEB-CRIM-E-CASTIG	S’en aqueth moment eres l’auessen demanat que se lancèsse de cap pes escales, eth ac aurie hèt sense discutir ne trantalhar.
WEB-CRIM-E-CASTIG	Pulqueria Alexandrovna non deishaue d’avertir que Rasumikhine ère un òme un shinhau extravagant e que li sarraue massa energicaments era man, mès era actitud e er estat deth sòn hilh la tenguien tan capvirada, que non volie hèr atencion as estranhes manères d’aqueth joen qu’auie estat entada era era Providéncia en persona.
WEB-CRIM-E-CASTIG	Avdotia Romanovna, enquia e tot compartint es inquietuds de sa mair respècte a Rodia, e encara que non siguesse de temperament pauruc, ère estonada e autanplan espaurida en veir calar-se en era es guardades afogades der amic deth sòn frair, e sonque era confiança sense limits que l’auien suscitat es racondes de Nastasia sus aqueth joen li permetie resistir era temptacion de húger, en tot arrossegar damb era a sa mair.
WEB-CRIM-E-CASTIG	Ath delà, comprenie que non podien hèr aquerò en aqueres circonstàncies.
WEB-CRIM-E-CASTIG	E, de un aute costat, era sua intranquillitat despareishec ath cap de dètz menutes.
WEB-CRIM-E-CASTIG	Rasumikhine, siguesse quin siguesse er estat que se trapaue, se mostraue tau qu’ère dès eth prumèr moment, de sòrta qu’eth que lo tractaue se’n sabie en cada moment a qué atier-se.
WEB-CRIM-E-CASTIG	Ne peth mau de morir auetz d’anar a veir ara patrona, exclamèc Rasumikhine en tot dirigir-se a Pulqueria Alexandrovna.
WEB-CRIM-E-CASTIG	Çò que voletz sajar qu’ei ua asenada.
WEB-CRIM-E-CASTIG	Per mès mair d’eth que sigatz, l’exasperaríetz se vos demorèssetz aciu, e Diu se’n sap des conseqüéncies qu’aquerò poirie costar.
WEB-CRIM-E-CASTIG	Escotatz; vaquí çò qu’è pensat hèr: Nastasia se demorarà damb eth un moment, tant que jo vos amii a vosates entà casa, pr’amor que dues hemnes non pòden trauessar soletes es carrèrs de Petersburg…
WEB-CRIM-E-CASTIG	De seguit, en un virament de uelhs, tornarè aciu, e un quart d’ora dempús, vos balhi era mia paraula d’aunor de qué vierè a informar- vos de com va era causa, de se dormís, de com està, eca….
WEB-CRIM-E-CASTIG	Dempús, escotatz-me ben, anarè ath mès córrer, dera vòsta casa entara mia, a on è deishat quauqui convidadi, toti embriacs, plan.
WEB-CRIM-E-CASTIG	Alavetz agarri a Zosimov, qu’ei eth doctor qu’assistís a Rodia e qu’ara ei ena mia casa…
WEB-CRIM-E-CASTIG	Mès eth non ei embriac.
WEB-CRIM-E-CASTIG	Jamès ei embriac.
WEB-CRIM-E-CASTIG	Me lo harè a vier tà que lo veigue, e dempús l’amiarè immediataments ena vòsta casa.
WEB-CRIM-E-CASTIG	Atau, vosates receberatz notícies dus còps en espaci d’ua ora: prumèr notícies mies e dempús notícies deth doctor en persona.
WEB-CRIM-E-CASTIG	Deth doctor!
WEB-CRIM-E-CASTIG	Qué mès voletz?
WEB-CRIM-E-CASTIG	S’era causa va mau, jo vos juri que vierè a cercar- vos e vos amiarè aciu; s’era causa va ben, vosates vos ajaçatz, e a dormir…!
WEB-CRIM-E-CASTIG	Jo passarè era net aciu, en vestibul.
WEB-CRIM-E-CASTIG	Eth non se n’encuedarà.
WEB-CRIM-E-CASTIG	E harè que Zosimov se quede a dormir ena casa dera patrona: atau l’auram a man…
WEB-CRIM-E-CASTIG	Pr’amor que, didetz-me: a qui a mès de besonh Rodia en aguesti moments: a vosates o ath doctor?
WEB-CRIM-E-CASTIG	Plan que òc, eth doctor ei mès util entada eth, plan mès util…
WEB-CRIM-E-CASTIG	Per tant, entornatz-vo’n entà casa.
WEB-CRIM-E-CASTIG	Ath delà, vosates non podetz demorar en estatge dera patrona.
WEB-CRIM-E-CASTIG	Jo que posqui.
WEB-CRIM-E-CASTIG	Mès vosates non: era non ac volerà, pr’amor que… pr’amor qu’ei pèga.
WEB-CRIM-E-CASTIG	Qu’aurie gelosia de Avdotia Ramonaovna, gelosia per çò dera mia persona, ja vo’n sabetz.
WEB-CRIM-E-CASTIG	E, dilhèu, tanben aurie gelosia de vos, Pulqueria Alexandrovna.
WEB-CRIM-E-CASTIG	Mès dera sua hilha non n’è cap de dobte.
WEB-CRIM-E-CASTIG	Qu’ei ua hemna plan estranha…
WEB-CRIM-E-CASTIG	Plan que tanben jo sò un estupid…
WEB-CRIM-E-CASTIG	Mès que m’ei parièr…!
WEB-CRIM-E-CASTIG	Au, anem.
WEB-CRIM-E-CASTIG	Pr’amor que me credetz, vertat?
WEB-CRIM-E-CASTIG	Didetz-me, me credetz o non me credetz?
WEB-CRIM-E-CASTIG	Anem, mama, didec Avdotia Romanovna.
WEB-CRIM-E-CASTIG	Harà çò que ditz.
WEB-CRIM-E-CASTIG	Qu’ei eth salvador de Rodia, e s’eth doctor a prometut passar aciu era net, qué mès podem demanar?
WEB-CRIM-E-CASTIG	A!, vos me comprenetz pr’amor qu’ètz un àngel, exclamèc Rasumikhine en ua explossion d’entosiasme.
WEB-CRIM-E-CASTIG	Anem-mo’n.
WEB-CRIM-E-CASTIG	Nastasia, entra ena cramba damb era lum e non te botges deth sòn costat.
WEB-CRIM-E-CASTIG	En un quart d’ora, tornarè.
WEB-CRIM-E-CASTIG	Pulqueria Alexandrovna, encara que non guaire convençuda, non botèc era mendre objeccion.
WEB-CRIM-E-CASTIG	Rasumikhine les cuelhec as dues deth braç e se les hec a vier escales enjós.
WEB-CRIM-E-CASTIG	Era mair de Rodia non ère guaire segura de qué eth joen complirie çò prometut.
WEB-CRIM-E-CASTIG	Ja compreni: vos pensatz que sò un shinhau embriac, didec eth joen, endonviant es pensaments des dues hemnes e tant que balhaue taus calhamardades peth trepader, qu’eres a penes lo podien seguir, causa qu’eth non notaue.
WEB-CRIM-E-CASTIG	Aquerò ei absurd…
WEB-CRIM-E-CASTIG	Voi díder que, encara qu’aja cuelhut ua peta, aquerò non impòrte en absolut.
WEB-CRIM-E-CASTIG	Que sò embriac, òc, mès non de beuenda.
WEB-CRIM-E-CASTIG	Çò que m’a capvirat a estat era vòsta arribada que m’a costat eth madeish efècte que se me fotèssen un patac en cap…
WEB-CRIM-E-CASTIG	Ça que la, aquerò non excludís era mia responsabilitat…
WEB-CRIM-E-CASTIG	Non ne hescatz cabau, donques que jo sò indigne de vosates, totafèt indigne…
WEB-CRIM-E-CASTIG	E tanlèu coma vos aja deishat en casa, m’apressarè en canau e me calarè dus farrats d’aigua en cap.
WEB-CRIM-E-CASTIG	Alavetz se me passarà tot…
WEB-CRIM-E-CASTIG	Se vo’n sabéssetz se guaire vos estimi as dues!
WEB-CRIM-E-CASTIG	Non vos emmalicietz, non arrigatz…
WEB-CRIM-E-CASTIG	Jo que sò amic d’eth.
WEB-CRIM-E-CASTIG	Auia era presentida de qué arribarie çò qu’a arribat.
WEB-CRIM-E-CASTIG	Est an passat ja l’auí…
WEB-CRIM-E-CASTIG	Mès non, non se pòt auer era presentida er an passat, pr’amor que, en veder-vos a vosates è auut era impression de qué me queiguíetz deth cèu…
WEB-CRIM-E-CASTIG	Jo non dormirè aguesta net…
WEB-CRIM-E-CASTIG	Aguest Zosimov cranhie que Rodia perdesse era rason.
WEB-CRIM-E-CASTIG	Plan per aquerò vos è dit que non l’auetz de contrariar.
WEB-CRIM-E-CASTIG	Mès, qué didetz?, exclamèc era mair.
WEB-CRIM-E-CASTIG	De vertat a dit aquerò, eth doctor?, preguntèc Avdotia Romanovna, espaurida.
WEB-CRIM-E-CASTIG	Ac a dit, mès que non ei vertat.
WEB-CRIM-E-CASTIG	Non, non n’ei.
WEB-CRIM-E-CASTIG	Autanplan l’a balhat uns sagèths; jo ac è vist.
WEB-CRIM-E-CASTIG	Quan les ac balhaue, ja deuíetz auer arribat…
WEB-CRIM-E-CASTIG	Per cèrt, qu’aurie estat mielhor qu’auéssetz arribat deman…
WEB-CRIM-E-CASTIG	Auem hèt ben d’anar-mo’n…
WEB-CRIM-E-CASTIG	Laguens d’ua ora, coma vos è dit, eth madeish Zosimov vierà a dar-vos notícies…
WEB-CRIM-E-CASTIG	E eth non estarà embriac, e jo tanpòc n’estarè alavetz…
WEB-CRIM-E-CASTIG	Mès, ja sabetz se per qué è begut tant?
WEB-CRIM-E-CASTIG	Pr’amor qu’aguesti maudits m’an obligat a discutir…
WEB-CRIM-E-CASTIG	E aquerò que m’auia jurat a jo madeish non cuélher partida jamès enes discusions…!
WEB-CRIM-E-CASTIG	Mès, diden causes tant absurdes…!
WEB-CRIM-E-CASTIG	È estat a mand de tustar-les.
WEB-CRIM-E-CASTIG	È deishat ath mèn oncle ath mèn lòc entà que les atengue…
WEB-CRIM-E-CASTIG	Encara que non vos ac creigatz, que son partidaris dera impersonalitat.
WEB-CRIM-E-CASTIG	Non cau èster jamès un madeish.
WEB-CRIM-E-CASTIG	E aquerò considèren er arràs deth progrès.
WEB-CRIM-E-CASTIG	S’es asenades que diden siguessen, aumens, originaus…
WEB-CRIM-E-CASTIG	Mès non…
WEB-CRIM-E-CASTIG	Escotatz-me, didec timidaments Pulqueria Alexandrovna.
WEB-CRIM-E-CASTIG	Mès damb aguesta interrupcion non artenhec senon enventir encara mès a Rasumikhine.
WEB-CRIM-E-CASTIG	Non, non son originaus, contunhèc eth joen lheuant encara mès era votz.
WEB-CRIM-E-CASTIG	E qué vos pensatz: que jo les hè en òdi pr’amor que diden aguestes asenades?
WEB-CRIM-E-CASTIG	Donques non: m’agrade que se’enganhen.
WEB-CRIM-E-CASTIG	En aquerò s’està era superioritat der òme sus es auti organismes.
WEB-CRIM-E-CASTIG	Atau arribe un ena vertat.
WEB-CRIM-E-CASTIG	Jo sò un òme, e ne sò precisaments pr’amor que m’enganhi.
WEB-CRIM-E-CASTIG	Arrés arribe en ua vertat sense enganhar-se catorze viatges, o cent catorze, e aquerò ei, plan, un aunor entath genre uman.
WEB-CRIM-E-CASTIG	Mès que non sabem èster originaus ne tansevolh entà enganhar-nos.
WEB-CRIM-E-CASTIG	Un error iniciau dilhèu valgue mès qu’ua vertat insignificanta.
WEB-CRIM-E-CASTIG	Era vertat tostemp se trape; ça que la, era vida se pòt acogar entà tostemp.
WEB-CRIM-E-CASTIG	Qu’auem fòrça exemples de tot aquerò.
WEB-CRIM-E-CASTIG	Qué hèm nosati ena actualitat?
WEB-CRIM-E-CASTIG	Toti, toti sense excepcion, mos trapam, en aquerò que tanh ara sciéncia, ara cultura, ath pensament, ara invencion, ar ideau, as desirs, ath liberalisme, ara rason, ara experiéncia e tot çò d’aute, en ua classa preparatòria der institut, e mos acontentam damb víuer damb er esperit autú…
WEB-CRIM-E-CASTIG	È rason o non n’è?
WEB-CRIM-E-CASTIG	Didetz-me: è rason?
WEB-CRIM-E-CASTIG	Rasumikhine didec aquerò damb granes votzes, secodint e sarrant es mans des dues hemnes.
WEB-CRIM-E-CASTIG	Jo qué me sai, mon Diu!, exclamèc era prauba Pulqueria Alexandrovna.
WEB-CRIM-E-CASTIG	E Avdotia Romanovna repliquèc grèuments:
WEB-CRIM-E-CASTIG	Qu’auetz dit fòrça vertats, mès jo non sò d’acòrd damb vos en toti es punts.
WEB-CRIM-E-CASTIG	A penes auec acabat de prononciar aguestes paraules, lancèc un crit de dolor costat per ua sarrada de mans massa energica.
WEB-CRIM-E-CASTIG	Rasumikhine exclamèc, ar arràs der entosiasme:
WEB-CRIM-E-CASTIG	Auetz arreconeishut qu’è rason!
WEB-CRIM-E-CASTIG	Dempús d’aquerò non posqui mens de declarar qu’ètz vos ua hònt de bontat, de sen, de puretat e de perfeccion.
WEB-CRIM-E-CASTIG	Balhatz-me era man… balhatz-la-me!…
WEB-CRIM-E-CASTIG	E vos balhatz-me tanben era vòsta.
WEB-CRIM-E-CASTIG	Que les voi punar.
WEB-CRIM-E-CASTIG	Ara madeish e de jolhs.
WEB-CRIM-E-CASTIG	E s’ajulhèc ath miei deth trepader, erosaments desèrt en aqueri moments.
WEB-CRIM-E-CASTIG	Qu’ei pro, se vos platz!
WEB-CRIM-E-CASTIG	Alexandrovna.
WEB-CRIM-E-CASTIG	Lheuatz-vos, lheuatz-vos!, didec Dunia, entre divertida e inquieta.
WEB-CRIM-E-CASTIG	Ne peth mau de morir me lheuarè se non me balhatz vosates era man…
WEB-CRIM-E-CASTIG	Atau.
WEB-CRIM-E-CASTIG	Aquerò qu’ei pro.
WEB-CRIM-E-CASTIG	Ara ja posqui lheuar-me.
WEB-CRIM-E-CASTIG	Seguim eth nòste camin…
WEB-CRIM-E-CASTIG	Jo sò un praube pèc indigne de vosates, un miserable embriac.
WEB-CRIM-E-CASTIG	Mès inclinar-se dauant de vosates qu’ei un déuer entà quinsevolh òme que non sigue un bèstia acabat.
WEB-CRIM-E-CASTIG	Plan per aquerò me sò inclinat…
WEB-CRIM-E-CASTIG	Ben, aciu qu’auetz era vòsta casa.
WEB-CRIM-E-CASTIG	Dempús de veir aquerò, un li cau pensar que Rodion a hèt ben de méter a Piotr Petrovitch en carrèr.
WEB-CRIM-E-CASTIG	Com a gausat amiar-vos en un lòc coma aguest?
WEB-CRIM-E-CASTIG	Qu’ei vergonhós!
WEB-CRIM-E-CASTIG	Vosates non sabetz eth tipe de gent que i a per aciu.
WEB-CRIM-E-CASTIG	Ça que la, vos ètz era sua prometuda.
WEB-CRIM-E-CASTIG	Vertat qu’ètz era sua prometuda?
WEB-CRIM-E-CASTIG	Plan, donc, dempús d’auer vist aquerò, jo gausi dider-vos qu’eth vòste prometut ei un brigand.
WEB-CRIM-E-CASTIG	Escotatz, senhor Rasumikhine, comencèc a díder Pulqueria Alexandrovna.
WEB-CRIM-E-CASTIG	Òc, òc, qu’auetz rason, se desencusèc er estudiant; me n’è desbrembat de quauquarren que non ac auia d’auer hèt, e sò vertadèraments avergonhat.
WEB-CRIM-E-CASTIG	Mès non m’auetz de sauvar racacòr per auer parlat atau, pr’amor qu’è estat sincèr.
WEB-CRIM-E-CASTIG	Non vos pensetz qu’ac è dit per…
WEB-CRIM-E-CASTIG	Non, que non gausi a didè’c…
WEB-CRIM-E-CASTIG	Quan aguest òme venguec a veir a Rodia, comprenérem de seguit que non ère des nòsti.
WEB-CRIM-E-CASTIG	E non pr’amor que s’auie retortilhat eth peu ena perrucaria, ne perque se vantaue des sues bones relacions, senon pr’amor qu’ei mesquin e interessat, pr’amor qu’ei faus e aganit coma un judiu.
WEB-CRIM-E-CASTIG	Vos pensatz qu’ei intelligent?
WEB-CRIM-E-CASTIG	Donques vos enganhatz: qu’ei un pèc de cap a pès.
WEB-CRIM-E-CASTIG	Dilheu ei aguest eth marit que li conven…?
WEB-CRIM-E-CASTIG	Diu sant!
WEB-CRIM-E-CASTIG	Escotatz-me, didec, en tot arturar-se de pic, quan pujauen era escala: ena mia casa toti estan embriacs, mès son persones de nòbles sentiments, e, a maugrat des absurds que didíem, (pr’amor que jo les digui tanben) arribaram bèth dia ena vertat, pr’amor que vam peth bon camin.
WEB-CRIM-E-CASTIG	Ça que la, Piotr Petrovitch…, en fin, eth sòn camin ei desparièr.
WEB-CRIM-E-CASTIG	Hè un moment è insultat as mèns amics, mès les estimi.
WEB-CRIM-E-CASTIG	Les estimi a toti, enquia e tot a Zamiotov.
WEB-CRIM-E-CASTIG	Non ei que senta per eth ua grana afeccion, mès òc ua cèrta afeccion: qu’ei ua creatura.
WEB-CRIM-E-CASTIG	En fin, qu’ei pro d’aguesta question.
WEB-CRIM-E-CASTIG	Eth cas ei qu’aquiu tot se parle e tot se perdone.
WEB-CRIM-E-CASTIG	Sò jo tanben perdonat aciu?
WEB-CRIM-E-CASTIG	Donques tà dauant…
WEB-CRIM-E-CASTIG	Aguest correder lo coneishi pro.
WEB-CRIM-E-CASTIG	Qu’è estat aciu d’auti viatges.
WEB-CRIM-E-CASTIG	Aquiu, en numèro tres, i auec un dia un escandal.
WEB-CRIM-E-CASTIG	A on vos lotjatz?
WEB-CRIM-E-CASTIG	En numèro ueit?
WEB-CRIM-E-CASTIG	Donques barratz ben era pòrta e non daurigatz ad arrés…
WEB-CRIM-E-CASTIG	Tornarè en un quart d’ora damb notícies, e en mieja ora damb Zosimov.
WEB-CRIM-E-CASTIG	Plan, me’n vau.
WEB-CRIM-E-CASTIG	Bona net.
WEB-CRIM-E-CASTIG	Alexandrovna ara sua hilha.
WEB-CRIM-E-CASTIG	Padega-te, mama, repliquèc Dunia, en tot trèir-se eth chapèu e era mantilha.
WEB-CRIM-E-CASTIG	Diu mos a manat ad aguest òme, encara que l’age trèt d’ua orgia.
WEB-CRIM-E-CASTIG	Se pòt fidar en eth, vos ac asseguri.
WEB-CRIM-E-CASTIG	Ath delà, a hèt ja tantes causes peth mèn frair!
WEB-CRIM-E-CASTIG	Ai, Dunetchka!, Diu se’n sap se tornarà.
WEB-CRIM-E-CASTIG	Sabi pas se com è pogut deishar a Rodia…
WEB-CRIM-E-CASTIG	Jamès auria creigut que lo traparia d’aguesta manèra.
WEB-CRIM-E-CASTIG	Quinsevolh diderie que non s’a alegrat de veder-mos.
WEB-CRIM-E-CASTIG	Es lèrmes aumpliren es sòns uelhs.
WEB-CRIM-E-CASTIG	Aquerò non, mama.
WEB-CRIM-E-CASTIG	Non ac as pogut veir ben, donques que non hèges que plorar.
WEB-CRIM-E-CASTIG	Çò que passe ei qu’ei agotat per ua malautia grèu.
WEB-CRIM-E-CASTIG	Aquerò explique era sua conducta.
WEB-CRIM-E-CASTIG	Aguesta malautia, mon Diu…!
WEB-CRIM-E-CASTIG	Com acabarà tot aquerò…?
WEB-CRIM-E-CASTIG	En díder aquerò, era mair cercaue timidaments era guardada dera sua hilha, desirosa de liéger eth sòn pensament.
WEB-CRIM-E-CASTIG	Ça que la, la padegaue era idia de qué Dunia defenie ath sòn frair, çò que demostraue que l’auie perdonat.
WEB-CRIM-E-CASTIG	Ne sò totafèt segura, afirmèc Dunia, de qué deman pensarà madeish qu’aué.
WEB-CRIM-E-CASTIG	Pulqueria Alexandrovna renonciéc a contunhar eth dialòg: era question li semblaue massa delicada.
WEB-CRIM-E-CASTIG	Dunia s’apressèc a sa mair e l’entornegèc damb es sòns braci.
WEB-CRIM-E-CASTIG	E era mair sarrèc apassionadaments ara hilha contra eth sòn pièch.
WEB-CRIM-E-CASTIG	Dempús, Pulqueria Alexandrovna se seiguec e a compdar d’aguest moment demorèc febriuments era tornada de Rasumikhine.
WEB-CRIM-E-CASTIG	Mentretant, campaue ara sua hilha, que, cogitosa e damb es braci crotzadi anaue d’un costat en aute der apartament.
WEB-CRIM-E-CASTIG	Atau hège tostemps Avdotia Romanovna, quan auie quauque copacap.
WEB-CRIM-E-CASTIG	E sa mair jamès trebolaue es sues meditacions.
WEB-CRIM-E-CASTIG	Avdotia Romanovna ère extraordinariaments beròia, nauta, eleganta, mès sense qu’aguesta elegància siguesse pelejada damb eth vigor fisic.
WEB-CRIM-E-CASTIG	Toti es sòns movements hègen veir ua fermetat que non afectaue bric ara sua gràcia femenina.
WEB-CRIM-E-CASTIG	Se retiraue ath sòn frair.
WEB-CRIM-E-CASTIG	Eth sòn peu ère d’un castanh clar; eth sòn ròstre, palle, mès non d’un pallitge malautís, senon tot çò de contrari; era sua figura irradiaue vigor e joenesa; era sua boca, massa petita e qu’en era subergessie eth pòt inferior, d’un ròi viu, madeish qu’era sua maishèra, ère eth solet defècte d’aqueth meravilhós ròstre, mès aguest defècte autrejaue ath conjunt dera fesomia ua cèrta originau expression d’energia e arrogància.
WEB-CRIM-E-CASTIG	Eth sòn ròstre ère, coma norma generau, mès grèu qu’alègre, mès, en compensacion, aquerie un encantament incomparable enes compdadi còps que Dunia arrie, o arrie damb un arridolet despreocupat, juvenil, alègre…
WEB-CRIM-E-CASTIG	Non ère estranh qu’er afogat, aunèst e simple Rasumikhine, aqueth gigant accidentauments embriac, auesse perdut eth cap a penes vedec ad aquera hemna, superiora a totes es qu’auie vist enquia alavetz.
WEB-CRIM-E-CASTIG	Ath delà, er edart auie volgut que vedesse per prumèr còp a Dunia en un moment qu’era angoisha, per un costat, e era alegria d’arremassar-se damb eth sòn frair, per aute, la transfigurauen.
WEB-CRIM-E-CASTIG	Tot aquerò explique que, en avertir qu’eth pòt d’Avdotia Romanovna tremolaue d’indignacion dauant des acusacions de Rodia, Rasumikhine auesse mentit en defensa dera joena.
WEB-CRIM-E-CASTIG	Er estudiant non auie mentit en díder, pendent era sua estranha parlòta d’embriac, qu’era patrona de Raskolnikov, Praskovia Pavlovna, aurie gelosia de Dunia e, seguraments, tanben de Pulqueria Alexandrovna, que, a maugrat des sòns quaranta tres ans, non auie perdut era sua extraodinària beresa.
WEB-CRIM-E-CASTIG	De un aute costat, semblaue mès joena de çò qu’ère, coma les sòl passar as hemnes que saben sauvar enquias proximitats dera vielhesa ua amna blossa, un esperit lucid e un còr innocent e plen de trendesa.
WEB-CRIM-E-CASTIG	Digam entre parentèsi que non i a un aute miei tà sauvar-se beròia enquia ua edat auançada.
WEB-CRIM-E-CASTIG	Eth sòn peu començaue a blanquejar e a esclarir-se; hège temps qu’es sòns uelhs èren enrodadi de rupes; es sues caròles s’auien en.honsat per çò des insòmis e patiments, mès aquerò non entelaue era beresa extraordinària d’aquera fesomia.
WEB-CRIM-E-CASTIG	Eth sòn ròstre qu’ère ua còpia deth de Dunia, sonque que damb vint ans mès e sense eth trait deth pòt inferior gessent.
WEB-CRIM-E-CASTIG	Pulqueria Alexandrovna auie un còr trende, mès era sua sensibilitat non ère de cap des manères sensiblaria.
WEB-CRIM-E-CASTIG	Timida per natura, se sentie inclinada a cedir, mès enquia un cèrt punt: que podie adméter fòrça causes en contra des sues conviccions, mès i auie un punt d’aunor e de principis qu’en eri cap circonstància podie hèr-la transigir.
WEB-CRIM-E-CASTIG	Vint menutes dempús d’auer partit Rasumikhine s’enteneren ena pòrta dus discrèts e rapids còps.
WEB-CRIM-E-CASTIG	Qu’ère er estudiant, que tornaue.
WEB-CRIM-E-CASTIG	Non entri, donques qu’eth temps mos prèsse, didec rapidaments quan lo dauriren.
WEB-CRIM-E-CASTIG	Dormís coma un soc e damb perfècta tranquillitat.
WEB-CRIM-E-CASTIG	Nastasia ei ath sòn costat e l’è ordenat que non lo dèishe enquia que jo torna.
WEB-CRIM-E-CASTIG	Ara vau a cercar a Zosimov pr’amor que li balhe un còp de uelh.
WEB-CRIM-E-CASTIG	Dempús vierà a informar-vos e poderatz ajaçar-vos, que ja vos hè bèra manca, donques que pro que se ve qu’ètz agotades.
WEB-CRIM-E-CASTIG	E partic corrent peth correder.
WEB-CRIM-E-CASTIG	Jo me pensi qu’ei ua excellenta persona, didec Dunia afogadaments e contunhant es sòns passègi pera cramba.
WEB-CRIM-E-CASTIG	Ath cap d’ua ora, se tornèren a enténer passi en correder e de nauèth piquèren ena pòrta.
WEB-CRIM-E-CASTIG	Aguest còp es dues hemnes auien demorat damb absoluda confiança era dusau visita de Rasumikhine, qu’era sua paraula ja non metien en dobte.
WEB-CRIM-E-CASTIG	Plan que òc, ère eth e s’acompanhaue de Zosimov.
WEB-CRIM-E-CASTIG	Aguest non auie trantalhat en deishar era reünion entà vier a tier-li ua visita ath malaut.
WEB-CRIM-E-CASTIG	Ça que la, Rasumikhine l’auie calut persutar entà que venguesse a visitar as dues hemnes: non se’n fidaue deth sòn amic, qu’eth sòn estat d’embriaguesa ère evident.
WEB-CRIM-E-CASTIG	Mès lèu se padeguèc, e autanplan se sentec vantat, en veir que, plan, se lo demoraue coma un oracle.
WEB-CRIM-E-CASTIG	Pendent es dètz menutes que se tardèc era visita artenhec entornar era confiança a Pulqueria Alexandrovna.
WEB-CRIM-E-CASTIG	Mostrèc gran interès peth malaut, mès parlèc en un ton reservat e austèr, plan pròpri d’un mètge de vint-e-sèt ans, cridat en ua consulta d’extrèma gravetat.
WEB-CRIM-E-CASTIG	Ne se permetec era mendre digression, ne mostrèc cap desir de cuélher relacions mès intimes e amistoses damb es dues hemnes.
WEB-CRIM-E-CASTIG	Coma que, tanlèu entrèc, avertic era beresa enludernanta d’Avdotia Romanovna, sagèc de mostrar-li era mendre atencion e dirigir- se exclusiaments a sa mair.
WEB-CRIM-E-CASTIG	Tot aquerò li costaue ua extraordinària satisfaccion.
WEB-CRIM-E-CASTIG	Manifestèc qu’auie trapat ath malaut en un estat francaments satisfactòri.
WEB-CRIM-E-CASTIG	Sivans es sues observacions era malautia ère deguda non solet as condicions materiaus que se trapaue eth sòn pacient pendent fòrça temps, senon a d’autes causes de mena morau.
WEB-CRIM-E-CASTIG	Se tractaue, entà didèc’c atau, deth complèx resultat de diuèrses influéncies: inquietuds, suenhs, idies, eca.
WEB-CRIM-E-CASTIG	En avertir, sense demostrà’c, qu’Avdotia Romanovna l’escotaue damb grana atencion, Zosimov s’estenec sus eth tèma damb prigonda complacéncia.
WEB-CRIM-E-CASTIG	Pulqueria Alexandrovna li preguntèc, inquieta, per “cèrts simptòmes de holia” e eth doctor repliquèc, damb un arridolet plen de franquesa e de serenor que s’auie exagerat eth sens des sues paraules.
WEB-CRIM-E-CASTIG	Plan que òc, eth malaut daue mòstres d’èster senhorejat per ua idia fixa, quauquarren atau coma ua monomania.
WEB-CRIM-E-CASTIG	Eth, Zosimov, ère alavetz encaborniat en estudi d’aguesta branca dera medecina.
WEB-CRIM-E-CASTIG	Mès non mos cau desbrembar, higec, qu’eth malaut a estat, enquia aué, jos es efèctes deth deliri…
WEB-CRIM-E-CASTIG	Era arribada dera sua familha costarà en eth, solide, ua influéncia saludabla, tostemps que se tengue en compde que li cau evitar naues emocions.
WEB-CRIM-E-CASTIG	Damb aguestes paraules, dites en ton significatiu, dèc per acabada era sua visita.
WEB-CRIM-E-CASTIG	Ara seguida se lheuèc, se didec adiu damb ua barreja de circonspeccion e cordialitat e se retirèc acompanhat d’un molon de benediccions, accions de gràcies e efusiues manifestacions de gratitud.
WEB-CRIM-E-CASTIG	Avdotia Romanovna autanplan li balhèc era sua delicada man, sense qu’eth auesse hèt arren entà costar aguest gèst, e eth doctor gessec, encantat dera visita, e mès encantat encara d’eth madeish.
WEB-CRIM-E-CASTIG	Deman parlaram.
WEB-CRIM-E-CASTIG	Demàn, a prumèra ora, vierè entà balhar-vos notícies.
WEB-CRIM-E-CASTIG	En enténer aquerò, Rasumikhine se lancèc còp sec sus Zosimov e l’agarrèc eth còth damb es mans.
WEB-CRIM-E-CASTIG	Encantadora?
WEB-CRIM-E-CASTIG	As dit encantadora?
WEB-CRIM-E-CASTIG	Com gauses a…
WEB-CRIM-E-CASTIG	Comprenes…?
WEB-CRIM-E-CASTIG	M’as comprenut…?
WEB-CRIM-E-CASTIG	E lo lancèc contra era paret, sense deishar de bassacar-lo.
WEB-CRIM-E-CASTIG	Dèisha-me dimònis…!
WEB-CRIM-E-CASTIG	Maudit embriac!, cridèc Zosimov en tot defener-se.
WEB-CRIM-E-CASTIG	E quan l’auec deishat Rasumikhine, se quedèc guardant-lo fixaments e s’estarnèc en ua arridalhada.
WEB-CRIM-E-CASTIG	Rasumikhine s’estèc ath sòn dauant, damb es braci queigudi, e eth ròstre cogitós e trist.
WEB-CRIM-E-CASTIG	Plan que òc, sò un saumet, didec damb tragic accent.
WEB-CRIM-E-CASTIG	Aquerò non, amic; jo non sò un saumet: jo non pensi en pegaries coma tu.
WEB-CRIM-E-CASTIG	Seguiren eth sòn camin en silenci e ja èren près dera casa de Raskolnikov, quan Rasumikhine, que daue mòstres de grana preocupacion, trinquèc eth silenci.
WEB-CRIM-E-CASTIG	Escota, li didec a Zosimov, tu non ès ua mala persona, mès qu’as ua polida colección de defèctes.
WEB-CRIM-E-CASTIG	Qu’ès corromput.
WEB-CRIM-E-CASTIG	Ès fèble, sensuau, guiterós, e non sabes privar-te d’arren.
WEB-CRIM-E-CASTIG	Qu’ei un camin lamentable qu’amie entath lim.
WEB-CRIM-E-CASTIG	Ès tan mofle, tant adamaiselat, que non compreni se com as pogut arribar a mètge, e mès que mès, un mètge que complís damb eth sòn déuer.
WEB-CRIM-E-CASTIG	Un doctor que dormís en jaça de plumes e se lhèue de nets entà vier a visitar un malaut…!
WEB-CRIM-E-CASTIG	En dus o tres ans non haràs taus sacrificis…
WEB-CRIM-E-CASTIG	Mès, en fin, aquerò que non impòrte.
WEB-CRIM-E-CASTIG	Çò que voi díder ei aquerò: tu dormiràs aguesta net en apartament dera patrona (qu’è artenhut, non sense trabalh, eth sòn consentiment) e jo ena codina.
WEB-CRIM-E-CASTIG	Aquerò ei entà tu ua escadença de hèr mès estreta coneishença damb era…
WEB-CRIM-E-CASTIG	Non, non penses mau.
WEB-CRIM-E-CASTIG	Que non voi díder aquerò, ne de bon tròç…
WEB-CRIM-E-CASTIG	Mès se jo non pensi arren!
WEB-CRIM-E-CASTIG	Aguesta hemna, estimat, qu’ei eth pudor personificat; ua barreja de discrèts silencis, timiditat, castetat invencibla e, ath còp, prigondes alendades.
WEB-CRIM-E-CASTIG	Desliura-me d’era, per tot çò que mès volgues, Zosimov!
WEB-CRIM-E-CASTIG	Qu’ei pro beròia.
WEB-CRIM-E-CASTIG	Me haries un favor que t’arregraïria damb tota era amna.
WEB-CRIM-E-CASTIG	Te juri que t’ac arregraïria!
WEB-CRIM-E-CASTIG	Zosimov se metec a arrir de boni talents.
WEB-CRIM-E-CASTIG	Mès, entà qué la voi jo?
WEB-CRIM-E-CASTIG	T’asseguri que non te costarà cap trebuc.
WEB-CRIM-E-CASTIG	Era soleta causa que te cau hèr ei parlar-li, sigue de çò que sigue: sès ath sòn costat e li parles.
WEB-CRIM-E-CASTIG	Coma qu’ès mètge pòs començar per guarir-la d’ua malautia quinsevolh.
WEB-CRIM-E-CASTIG	Te juri que non te n’empenaïràs…
WEB-CRIM-E-CASTIG	Aguesta hemna qu’a un clavicòrdi.
WEB-CRIM-E-CASTIG	Jo sai un shinhau de musica e coneishi aguesta cançoneta russa que ditz “vèssi lèrmes amares.” Era adore es cançons sentimentaus.
WEB-CRIM-E-CASTIG	Atau comencèc era causa.
WEB-CRIM-E-CASTIG	Tu qu’ès un mèstre deth teclat, un Rubinstein.
WEB-CRIM-E-CASTIG	T’asseguri que non te n’empenaïràs.
WEB-CRIM-E-CASTIG	Mès, escota, l’as hèt bèra promesa…?
WEB-CRIM-E-CASTIG	Arren d’aquerò, arren en absolut…
WEB-CRIM-E-CASTIG	Pr’amor que Tchebarov a sajat…
WEB-CRIM-E-CASTIG	Impossible.
WEB-CRIM-E-CASTIG	Alavetz, la dèishes e en patz.
WEB-CRIM-E-CASTIG	Per qué?
WEB-CRIM-E-CASTIG	Pr’amor que… pr’amor qu’ei impossible, simplaments…
WEB-CRIM-E-CASTIG	Çò que non compreni ei era tua obstinacion de tirassar-la-te, de estacar-la a tu.
WEB-CRIM-E-CASTIG	Jo non è sajat tau causa, ne plan mens.
WEB-CRIM-E-CASTIG	Qu’ei era que m’a botat es ligadures, en tot profitar-se’n dera mia estupiditat.
WEB-CRIM-E-CASTIG	Ça que la, que l’ei parièr qu’er estacat siga jo o tu: eth cas ei auer ath sòn costat un pretendent…
WEB-CRIM-E-CASTIG	Ei… sabi pas se com explicà’c…
WEB-CRIM-E-CASTIG	Guarda; jo sai que tu domines es matematiques.
WEB-CRIM-E-CASTIG	Donques ben; parla- li deth calcul integrau.
WEB-CRIM-E-CASTIG	Te balhi era mia paraula de qué non ac digui de trufaria, te juri qu’eth tèma l’ei indiferent.
WEB-CRIM-E-CASTIG	Era te guardarà e alendarà.
WEB-CRIM-E-CASTIG	Jo l’è estat parlant pendent dus dies deth Parlament prusian (qu’arribe un moment qu’un non sap de qué parlar-li) e era soleta causa qu’era hège ère alendar e sudar.
WEB-CRIM-E-CASTIG	Mès non li parles d’amor, pr’amor que poirie escometer-la ua crisi de timiditat.
WEB-CRIM-E-CASTIG	Sonque te cau hèr-li creir que non pòs separar-te d’era.
WEB-CRIM-E-CASTIG	Aquerò qu’ei pro…
WEB-CRIM-E-CASTIG	Estaràs coma en casa, exactaments coma ena tua casa; liegeràs, t’estiraràs, escriueràs…
WEB-CRIM-E-CASTIG	Autanplan poiràs riscar-te e hèr-li un punet… mès un punet discrèt.
WEB-CRIM-E-CASTIG	Mès, entà qué me cau hèr tot aquerò?
WEB-CRIM-E-CASTIG	Arren, que non artenhi que me comprenes…!
WEB-CRIM-E-CASTIG	Escota: vosati formatz ua parelha perfèctaments armonica.
WEB-CRIM-E-CASTIG	Hè ja temps qu’ac vengui pensant…
WEB-CRIM-E-CASTIG	E s’eth tòn fin a d’èster aguest, qué importe qu’arribe abans o dempús?
WEB-CRIM-E-CASTIG	Te semblarà que vòles sus plumes; qu’ei aguesta ua vida que s’apodère d’un e lo senhorege; qu’ei era fin deth mon, era ancora, eth pòrt, eth centre dera tèrra, eth paradís.
WEB-CRIM-E-CASTIG	Coquilhons suculents, saborosi pastissi de pèish, eth samovar pera tarde, trendes alendades, tèbes blòdes d’anar per casa e boni cauhadors.
WEB-CRIM-E-CASTIG	Ben, amic mèn; que comenci a díder causes absurdes.
WEB-CRIM-E-CASTIG	Ja ei ora d’anar-se’n a dormir.
WEB-CRIM-E-CASTIG	Escota: jo me desvelhi diuèrsi còps pendent era net.
WEB-CRIM-E-CASTIG	Quan me desvelha vierè a hèr-li un còp de uelh a Rodia.
WEB-CRIM-E-CASTIG	Per tant, non t’enquimeres se m’entenes pujar.
WEB-CRIM-E-CASTIG	Ça que la, s’eth còr t’ac mane, pòs vier a tier-li ua visita.
WEB-CRIM-E-CASTIG	E se vedesses quauquarren anormau…, deliri o fèbre… te cau desvelhar-me.
WEB-CRIM-E-CASTIG	Mès aquerò non se passarà.
WEB-CRIM-E-CASTIG	A londeman èren mès des sèt quan Rasumikhine se desvelhèc.
WEB-CRIM-E-CASTIG	Jamès ena sua vida auie estat tan preocupat e ombriu.
WEB-CRIM-E-CASTIG	Eth sòn prumèr sentiment siguec de prigonda perplexitat.
WEB-CRIM-E-CASTIG	Jamès auie pogut imaginar que se desvelharie un dia damb semblabla umor.
WEB-CRIM-E-CASTIG	Rebrembaue enquia es detalhs mès menuts des incidents dera net passada e se n’encuedaue de qué s’auie passat quauquarren extraordinari, de qué auie recebut ua impression plan desparièra des que l’èren familhaus.
WEB-CRIM-E-CASTIG	Ath delà, comprenie qu’eth sòmi que s’auie hargat ère totafèt irrealizable, autant, que se sentec avergonhat d’auer-lo-se calat ena sua ment, e s’esdeguèc a hèr-lo enlà d’era, pr’amor de tier es sòns pensaments en d’autes causes, enes dèuers mès rasonables que l’auie legat, entà didè’c atau, era maudita jornada anteriora.
WEB-CRIM-E-CASTIG	Çò que mès l’avergonhaue ère rebrembar enquia quin extrèm s’auie mostrat innòble, donques que, ath delà d’èster embriac, se n’auie profitat dera situacion dera gojata entà criticar dauant d’era, possat per un sentiment de gelosia pèc e mesquin, ar òme qu’ère eth sòn prometut, en tot ignorar es ligams d’afeccion que i auie entre eri e, en realitat, sense saber arren d’aqueth òme.
WEB-CRIM-E-CASTIG	De un aute costat, damb quin dret s’auie permetut jutjar-lo e qui l’auie demanat que se metesse a jutge?
WEB-CRIM-E-CASTIG	Dilhèu ua creatura coma Avdotia Romanovna podie autrejar-se a un òme indigne solet pes sòs?
WEB-CRIM-E-CASTIG	Non, que non i auie cap de dobte de qué Piotr Petrovitch possedie quauqua qualitat.
WEB-CRIM-E-CASTIG	Eth lotjament?
WEB-CRIM-E-CASTIG	Eth non podie saber se qué ère aquera casa.
WEB-CRIM-E-CASTIG	Les auie cercat lotjament; per tant, auie complit eth sòn déuer.
WEB-CRIM-E-CASTIG	A!, be n’ère de miserable tot aquerò, e be n’ère d’inadmisibla era rason que sajaue de justificar-se: eth sòn estat d’embriaguesa!
WEB-CRIM-E-CASTIG	Aguesta desencusa encara l’avilie mès.
WEB-CRIM-E-CASTIG	Era vertat qu’ei ena beuenda; per tant, jos era influéncia der alcoòl, eth auie revelat tota era viletat deth sòn còr menspredós e gelós.
WEB-CRIM-E-CASTIG	Se podie perméter un òme coma eth concéber taus sòmis?
WEB-CRIM-E-CASTIG	Qué ère eth, en comparèr damb ua joena coma Avdotia Romanovna?
WEB-CRIM-E-CASTIG	Com podie comparar-se damb era er embriac blagaire e grossièr dera net anteriora?
WEB-CRIM-E-CASTIG	Impossible imaginar arren mès vergonhant e comic ath còp, qu’ua union entre dus èssers tan desparièrs.
WEB-CRIM-E-CASTIG	Rasumikhine se rogic dauant d’aguestes idies.
WEB-CRIM-E-CASTIG	E, còp sec, coma hèt de bon voler, se’n brembèc de qué era net passada auie dit en soleret dera escala qu’era patrona aurie gelosia d’Avdotia Romanovna…
WEB-CRIM-E-CASTIG	Aguest pensament li resultèc tant intolerable, que fotèc un còp de punh en hornèu dera codina.
WEB-CRIM-E-CASTIG	Tan violent siguec eth patac que se hec mau ena man e arrinquèc un tòcho.
WEB-CRIM-E-CASTIG	Cèrtaments, gasulhèc a mieja votz ua menuta dempús prigondaments avergonhat, aguestes pegaries ja non se pòden evitar ne reparar.
WEB-CRIM-E-CASTIG	Per tant, ei inutil pensar en aquerò…
WEB-CRIM-E-CASTIG	Çò de mès prudent serà que me presenta en silenci, complisca es mèns dèuers sense badar boca e… que me desencusa damb eth mutisme…
WEB-CRIM-E-CASTIG	Plan que òc, tot qu’ei perdut.
WEB-CRIM-E-CASTIG	Ça que la, dediquèc un suenh especiau ara sua vestidura.
WEB-CRIM-E-CASTIG	Examinèc eth sòn vestit.
WEB-CRIM-E-CASTIG	Non n’auie qu’un, mès se l’ac aurie botat encara que n’auesse d’auti.
WEB-CRIM-E-CASTIG	Totun, exibir cinicaments ua descuedada lordèra, qu’aurie estat un acte de mau gust.
WEB-CRIM-E-CASTIG	Non auie eth dret de mortificar damb eth sòn aspècte a d’autes persones, e mens a ues persones que l’auien de besonh e l’auien pregat que venguesse a veder-les.
WEB-CRIM-E-CASTIG	Brossèc suenhosaments eth sòn vestit.
WEB-CRIM-E-CASTIG	Era sua ròba interiora qu’ère presentabla, coma de costum (Rasumikhine ère intransigent per çò dera netedat dera ròba interiora).
WEB-CRIM-E-CASTIG	Comencèc a lauar-se a consciéncia.
WEB-CRIM-E-CASTIG	Nastasia li balhèc eth sabon e eth lo tenguec entath còth, eth cap e (aquerò mès que mès) entàs mans.
WEB-CRIM-E-CASTIG	Mès quan arribèc eth moment de decidir se li calie arrasar-se (Praskovia Pavlovna possedie excellentes guinhauetes d’arrasar heretades deth sòn defuntat marit, eth senhor Zarnitzine), se didec que non ac harie, e s’ac didec autanplan damb ua cèrta aspror.
WEB-CRIM-E-CASTIG	Se poirien pensar que m’è arrasat entà…
WEB-CRIM-E-CASTIG	Òc, solide que s’ac pensarien…
WEB-CRIM-E-CASTIG	Non, non m’arrasarè per arren deth mon.
WEB-CRIM-E-CASTIG	E mens en auer era conviccion de qué sò un grosssièr, un mau educat, un…
WEB-CRIM-E-CASTIG	Admetam que me considèri, causa que de bèra manèra ei vertat, un òme aunèst, o pòc mens.
WEB-CRIM-E-CASTIG	Posqui èster capinaut d’aguesta aunestetat?
WEB-CRIM-E-CASTIG	Toti les cau èster aunèsti e mès qu’aunèsti…
WEB-CRIM-E-CASTIG	Ath delà (pro ben que me’n brembi), jo auí aqueres causetes… non desaunèstes, plan que òc, mès…
WEB-CRIM-E-CASTIG	E quines idies m’assauten a viatges…!
WEB-CRIM-E-CASTIG	Com méter ath costat de tot aquerò a Avdotia Romanovna…?
WEB-CRIM-E-CASTIG	Plan, que se’n vage ath diable…!
WEB-CRIM-E-CASTIG	Non m’interèsse bric…
WEB-CRIM-E-CASTIG	Alavetz campèc Zosimov.
WEB-CRIM-E-CASTIG	Auie passat era net en salon de Praskovia Pavlovna e ère a mand de tornar entara sua casa.
WEB-CRIM-E-CASTIG	Rasumikhine li didec que Raskolnikov dormie coma un soc.
WEB-CRIM-E-CASTIG	Zosimov dispausèc que non se le desvelhèsse e prometec tornar tàs onze.
WEB-CRIM-E-CASTIG	Mès, ja veiram se lo trapi aciu, higec.
WEB-CRIM-E-CASTIG	Dimònis d’òme!
WEB-CRIM-E-CASTIG	Un pacient que non aubedís ath mètge!
WEB-CRIM-E-CASTIG	Estúdia tu ua carrèra entad aquerò!
WEB-CRIM-E-CASTIG	Sabes se les tierà ua visita a sa mair e a sa fraia, o s’eres vieràn aciu?
WEB-CRIM-E-CASTIG	Me pensi que vieràn eres, repliquèc Rasumikhine qu’auie comprenut era finalitat dera pregunta.
WEB-CRIM-E-CASTIG	Sens dobte, les calerà parlar d’ahèrs de familha.
WEB-CRIM-E-CASTIG	Per tant, me n’anarè.
WEB-CRIM-E-CASTIG	Tu, coma qu’ès eth mètge as mès drets que jo.
WEB-CRIM-E-CASTIG	Jo sò eth mètge, mès non eth confessor.
WEB-CRIM-E-CASTIG	Vierè solet un moment.
WEB-CRIM-E-CASTIG	Non me posqui tier exclusiuaments ada eres: qu’è fòrça trabalh.
WEB-CRIM-E-CASTIG	Sò preocupat per ua causa, didec Rasumikhine, cogitós e damb cara ombriua.
WEB-CRIM-E-CASTIG	Ager, coma qu’èra embriac, non podí arturar era mia lengua e didí mil estupiditats.
WEB-CRIM-E-CASTIG	Ua d’eres siguec que tu cranhies qu’es simptòmes que Rodion presentaue siguessen ua anóncia de… deméncia.
WEB-CRIM-E-CASTIG	Atau l’ac didí ath madeish Rodia.
WEB-CRIM-E-CASTIG	E tanben a sa fraia e a sa mair, non?
WEB-CRIM-E-CASTIG	Òc… jo sai qu’aquerò siguec ua pegaria e que me calerie que me foetèssen.
WEB-CRIM-E-CASTIG	Mès, entre nosati, as pensat aquerò seriosaments?
WEB-CRIM-E-CASTIG	Seriosaments…
WEB-CRIM-E-CASTIG	Seriosaments…!
WEB-CRIM-E-CASTIG	Tu madeish me lo descriueres coma un maniatic quan m’amières ena sua casa…
WEB-CRIM-E-CASTIG	Qu’ei un bon tèma entà tractar-lo damb un òme qu’era sua holia pòt auer estat costada per aguest eveniment…!
WEB-CRIM-E-CASTIG	Se me n’auessa sabut exactaments de çò que s’auie passat en comissariat, se me n’auessa sabut, peth menut, de qué un brigand l’auie herit damb es sues sospeches, qu’auria evitat semblabla convèrsa.
WEB-CRIM-E-CASTIG	Aguesti maniacs hèn un ocean d’ua gota d’aigua e cuelhen coma reaus es asenades qu’imaginen.
WEB-CRIM-E-CASTIG	Ara, gràcies a çò que mos condèc anet Zamiotov ena tua casa, ja compreni fòrça causes.
WEB-CRIM-E-CASTIG	E ara hèm cara a un òme redusit ara misèria e que se ve ena escadença de patir es insoléncies d’un policièr.
WEB-CRIM-E-CASTIG	Ahigem ad aquerò era malautia que lo minaue e er efècte dera grèu sospecha.
WEB-CRIM-E-CASTIG	Pensa que se tracte d’un grad d’ipocondria en darrèr grad, d’un individú capinaut en extrèm: aquiu qu’auem era basa deth mau…
WEB-CRIM-E-CASTIG	Plan, que se’n vage tot ath diable!
WEB-CRIM-E-CASTIG	A!, a prepaus: aguest Zamiotov ei un gran gojat, mès a cometut ua pegaria en condar tot aquerò.
WEB-CRIM-E-CASTIG	Qu’ei un blagaire incorregible.
WEB-CRIM-E-CASTIG	Mès, a qui l’ac a condat?
WEB-CRIM-E-CASTIG	A tu e a jo.
WEB-CRIM-E-CASTIG	E a Porfiri.
WEB-CRIM-E-CASTIG	Bè!, que non i a cap mau en qué Porfiri se’n sàpie.
WEB-CRIM-E-CASTIG	Escota: as quauqua influéncia ena mair e ena fraia?
WEB-CRIM-E-CASTIG	Ja s’ac haràn, repliquèc Rasumikhine visiblaments contrariat.
WEB-CRIM-E-CASTIG	Per qué atacarie tan furiosaments ad aguets Lujine?
WEB-CRIM-E-CASTIG	Non van ben de sòs, vertat?
WEB-CRIM-E-CASTIG	Aquerò ei tot un interrogatòri!, exclamèc Rasumikhine dehòra de se.
WEB-CRIM-E-CASTIG	Com posqui saber jo çò qu’eres an en pensament?
WEB-CRIM-E-CASTIG	Pregunta’c ada eres: dilhèu t’ac diguen.
WEB-CRIM-E-CASTIG	Be n’ès de bèstia a viatges!
WEB-CRIM-E-CASTIG	Per çò que semble, encara non se t’a passat deth tot era peta.
WEB-CRIM-E-CASTIG	Adishatz.
WEB-CRIM-E-CASTIG	Balha-li les gràcies dera mia part a Praskovia Pavlovna pera sua ospitalitat.
WEB-CRIM-E-CASTIG	Que s’a embarrat ena sua cramba e non a contestat ath mèn “bon dia.” Aguest maitin s’a lheuat tàs sèt e a hèt que l’amièssen eth samovar en dormitòri.
WEB-CRIM-E-CASTIG	Non è auut er aunor de veder-la.
WEB-CRIM-E-CASTIG	Tàs nau en punt arribèc Rasumikhine ena pension Bekaleev.
WEB-CRIM-E-CASTIG	Es dues hemnes lo demorauen de hège ua bona estona damb ua impaciéncia febriu.
WEB-CRIM-E-CASTIG	S’auien lheuat tàs sèt e mieja.
WEB-CRIM-E-CASTIG	Er estudiant entrèc ena casa damb cara ombriua, saludèc bastrusaments e aguesta maganha lo hèc rogir.
WEB-CRIM-E-CASTIG	Mès se passèc quauquarren que non auie previst.
WEB-CRIM-E-CASTIG	Pulqueria Alexandrovna se lancèc sus eth, l’agarrèc des mans e manquèc pòc entà que se les punèsse.
WEB-CRIM-E-CASTIG	Rasumikhine dirigic ua timida guardada a Avdotia Romanovna.
WEB-CRIM-E-CASTIG	Mès aqueth ròstre capinaut exprimie un arreconeishement tan prigond e ua simpatia tant afectuosa (en sòrta des guardades burlesques e plies de mensprètz mau dissimulat que demoraue recéber) qu’era sua confusion non auec limits.
WEB-CRIM-E-CASTIG	Erosaments, auie un tèma de convèrsa obligat e se dispausèc a méter man en eth.
WEB-CRIM-E-CASTIG	Quan se’n sabec de qué eth sòn hilh seguie dormint e es causes non podien anar mielhor, Pulqueria Alexandrovna manifestèc qu’ac celebraue de vertat, pr’amor que desiraue parlar damb Rasumikhine sus questions urgentes abans de vier a veir a Rodia.
WEB-CRIM-E-CASTIG	Ara seguida li preguntèc ath visitaire s’auie prenut eth tè, e, dauant dera sua responsa negatiua, era mair e era hilha lo convidèren a prener-lo damb eres, donques que l’auien demorat entà esdejoar.
WEB-CRIM-E-CASTIG	Avdotia Romanovna hec sonar era campaneta e acodic un maujargat sirvent.
WEB-CRIM-E-CASTIG	L’encarguèren eth tè, e com l’auie de mestrar.
WEB-CRIM-E-CASTIG	Rasumikhine siguec a mand de lançar pèstes dera pension, mès se’n brembèc de Lujine, se sentec avergonhat e non didec arren.
WEB-CRIM-E-CASTIG	Autanplan s’alegrèc quan es preguntes de Pulqueria Alexandrovna comencèren a quèir, sus eth, coma ua peiregada.
WEB-CRIM-E-CASTIG	Interrogat e interromput en cada moment, s’estèc tres quarts d’ora balhant explicacions.
WEB-CRIM-E-CASTIG	Condèc guaire sabie dera vida de Rodion Romanovitch pendent eth darrèr an, e acabèc damb un raconde peth menut dera malautia deth sòn amic.
WEB-CRIM-E-CASTIG	Passèc de long tot aquerò que non hège ath cas, coma, per exemple, era scèna deth comissariat, damb totes es sues conseqüéncies.
WEB-CRIM-E-CASTIG	Es dues hemnes l’escotèren damb viua atencion.
WEB-CRIM-E-CASTIG	Ça que la, quan eth credec que ja auie balhat toti es detalhs susceptibles d’interessar-les e, per tant, consideraue complida era sua mission, se n’encuedèc de qué eres non pensauen atau e de qué auien escotat eth sòn long raconde sonque coma un preambul.
WEB-CRIM-E-CASTIG	Didetz-me, didec viuaments Pulqueria Alexandrovna, qué ne pensatz, vos…?
WEB-CRIM-E-CASTIG	Non coneishi encara eth vòste nòm.
WEB-CRIM-E-CASTIG	Dmitri Prokofitch.
WEB-CRIM-E-CASTIG	Plan, donc, Dmitri Prokofitch; jo voleria saber… quines son es opinions de Rodia, es sues idies, en aguesti moments…
WEB-CRIM-E-CASTIG	Ei a díder… comprenetz-me…
WEB-CRIM-E-CASTIG	Ò!, sabi pas com didè’c…
WEB-CRIM-E-CASTIG	Guardatz, jo voleria saber se qué ei çò que l’àgrade e çò que non l’agrade… e se tostemp ei tant irritat coma delànet…, e quini son es sòns desirs, mielhor dit, es sòns sòmis e ambicions…, e qué ei çò que mès influís ena sua animositat en aguesti moments…
WEB-CRIM-E-CASTIG	En resumit, voleria saber…
WEB-CRIM-E-CASTIG	Qu’ei vertat, mon Diu!
WEB-CRIM-E-CASTIG	Qu’ei qu’èra tan luenh de demorar trapar-lo atau!
WEB-CRIM-E-CASTIG	Ça que la, didec Rasumikhine, aguesti cambiaments son fòrça naturaus.
WEB-CRIM-E-CASTIG	Jo non è mair, mès òc un oncle que ven cada an a veder-me.
WEB-CRIM-E-CASTIG	E tostemps me trape transformat, enquia e tot fisicaments…
WEB-CRIM-E-CASTIG	Plan, çò d’important ei que s’an passat fòrça causes en tres ans qu’auetz estat sense veir a Rodion.
WEB-CRIM-E-CASTIG	Jo lo coneishi de hè un an e miei.
WEB-CRIM-E-CASTIG	Qu’a estat tostemp un òme taciturn, ombriu e capinaut.
WEB-CRIM-E-CASTIG	Darrèraments (dilhèu aquerò comencèc abantes de çò que pensam) s’a convertit en un èsser maufidat e neurastenic.
WEB-CRIM-E-CASTIG	A viatges se limite a aparéisher hered e insensible, mès enquia de tau manèra, que resulte inuman.
WEB-CRIM-E-CASTIG	Qu’ei coma s’auesse dus caractèrs desparièrs e les anèsse alternant.
WEB-CRIM-E-CASTIG	En bèri moments se mòstre complètaments taciturn.
WEB-CRIM-E-CASTIG	Da era impression d’estar tostemp ocupat, çò que, se siguesse vertat, explicarie que toti lo shòrden, mès çò de cèrt ei que s’està ores e ores ajaçat e sense hèr arren.
WEB-CRIM-E-CASTIG	Non l’agraden es ironies, e non pr’amor que li manque mordacitat, senon pr’amor que, sens dobte, li semble que non pòt pèrder eth temps en taus frivolitats.
WEB-CRIM-E-CASTIG	Qu’a ua nauta opinion d’eth madeish, ena mia pensada non sense rason…
WEB-CRIM-E-CASTIG	Qué mès…?
WEB-CRIM-E-CASTIG	A, Òc!
WEB-CRIM-E-CASTIG	Me pensi qu’era vòsta arribada aurà sus eth ua accion saludabla.
WEB-CRIM-E-CASTIG	Ara fin, eth joen gausèc guardar mès francaments a Avdotia Romanovna.
WEB-CRIM-E-CASTIG	Tant que parlaue, l’auie dirigit guardades de reuelh, encara que rapides e furtives.
WEB-CRIM-E-CASTIG	A viatges, era joena s’estaue seiguda dauant dera taula, escotant-lo atentiuaments; a viatges, se lheuaue e començaue a dar es sòns acostumadi passègi pera cramba, damb es braci crotzadi, barrada era boca, cogitosa, en tot hèr de quan en quan quauqua pregunta, mès sense arturar-se.
WEB-CRIM-E-CASTIG	Tanben era auie eth costum de non escotar enquiath finau a qui li parlaue.
WEB-CRIM-E-CASTIG	Amiaue un vestit simple e leugèr, e en còth un mocador blanc.
WEB-CRIM-E-CASTIG	Rasumikhine dedusic de diuèrsi detalhs, qu’autant era coma sa mair, viuien ena màger praubetat.
WEB-CRIM-E-CASTIG	S’Avdotia Romanovna auesse vengut jargada coma ua reina, ei plan probable que Rasumikhine non s’auesse vist intimidat dauant d’era.
WEB-CRIM-E-CASTIG	Totun, dilhèu pr’amor que la vedie tan modèstaments jargada e s’imaginaue era sua vida de privacions, ère espaurit e susvelhaue atentiuaments es sòns pròpris gèsti e paraules, çò qu’aumentaue era sua timiditat d’òme que se maufide d’eth madeish.
WEB-CRIM-E-CASTIG	Mos auetz balhat, didec Avdotia Romanovna damb un arridolet, interessanti detalhs sus eth caractèr deth mèn frair, e ac auetz hèt damb tota imparcialitat.
WEB-CRIM-E-CASTIG	Aquerò està pro ben; mès jo me pensaua que vos l’admiràuetz…
WEB-CRIM-E-CASTIG	Plan que òc, coma supausatz, i deu auer quauqua hemna en tot aquerò, higec, cogitosa.
WEB-CRIM-E-CASTIG	Jo non è dit tau causa…, encara que dilhèu ajatz rason.
WEB-CRIM-E-CASTIG	Ça que la…
WEB-CRIM-E-CASTIG	Qué?
WEB-CRIM-E-CASTIG	Rasumikhine.
WEB-CRIM-E-CASTIG	Ei a díder, que lo consideratz incapable d’estimar.
WEB-CRIM-E-CASTIG	Mès de seguit s’en brembèc deth judici que venguie d’exprimir sus tau frair, e se rogic enquias aurelhes.
WEB-CRIM-E-CASTIG	Era joena non podec mens qu’estarnar-se d’ a arrir en vedè’c.
WEB-CRIM-E-CASTIG	Qu’ei plan possible que sigatz es dus enganhadi en vòste judici sus Rodia, didec Pulqueria Alexandrovna, un shinhau ofensada.
WEB-CRIM-E-CASTIG	Que non parli deth present, Dunetchka.
WEB-CRIM-E-CASTIG	Que non è auut damb eth ne un solet moment de tranquillitat, ne quan ère un mainatge de quinze ans.
WEB-CRIM-E-CASTIG	Encara lo creigui capable de hèr quauquarren qu’ad arrés li poirie passar pera imaginacion…
WEB-CRIM-E-CASTIG	Sense vier mès luenh, hè un an e miei me balhèc un desengust de mòrt damb era sua decision de maridar-se damb era hilha dera sua patrona, aguesta senhora… com se cride…?
WEB-CRIM-E-CASTIG	Zarnitzine.
WEB-CRIM-E-CASTIG	Vo’n sabetz vos des detalhs d’aguesta istòria?, preguntèc Avdotia Romanovna.
WEB-CRIM-E-CASTIG	Credetz, seguic Pulqueria Alexandrovna damb veeméncia, que l’aurien pogut arturar es mies lèrmes, es mies supliques, era mia manca de salut, era mia mòrt, era nòsta misèria, a tot darrèr?
WEB-CRIM-E-CASTIG	Non, eth aurie passat per dessús d’aguesti trebucs damb era màger tranquillitat deth mon.
WEB-CRIM-E-CASTIG	Eth non m’a dit ne ua soleta paraula sus aguest ahèr (didec prudentaments Rasumikhine), mès jo me n’è sabut de quauquarren pera veuda de Zarnitzine, que, per cèrt, non ei bric blagaira.
WEB-CRIM-E-CASTIG	E çò qu’aguesta senhora m’a dit ei fòrça estranh.
WEB-CRIM-E-CASTIG	Qué vos a dit?, preguntèren es dues hemnes ath còp.
WEB-CRIM-E-CASTIG	Ò!, arren de particular.
WEB-CRIM-E-CASTIG	Çò qu’è sabut ei qu’aguest maridatge, qu’ère irrevocablaments decidit e que solet era mòrt dera prometuda podec empedir, non ère deth gust dera senhora Zarnitzine…
WEB-CRIM-E-CASTIG	M’en sabí, ath delà, de qué era nòvia ère ua hemna lèja e malautissa…, ua joena estranha, encara que dotada de cèrts encantaments.
WEB-CRIM-E-CASTIG	Plan que òc, les auie d’auer, pr’amor que, de ua auta manèra, non s’aurie comprenut que Rodia…
WEB-CRIM-E-CASTIG	Ath delà, era gojata non auie dòt…
WEB-CRIM-E-CASTIG	Ça que la, eth non s’aurie maridat per interès…
WEB-CRIM-E-CASTIG	Qu’ei plan dificil formular un judici.
WEB-CRIM-E-CASTIG	Que Diu me perdone, mès m’alegrè dera sua mòrt, pr’amor que sabi pas entà quin des dus aurie estat mès funèst aguest maridatge, didec Pulqueria Alexandrovna.
WEB-CRIM-E-CASTIG	Ara seguida, timidaments, damb visibles trantalhaments e dirigint guardades furtiues a Avdotia Romanovna, que non amagaue eth sòn descontentament, comencèc a interrogar ath joen sus era scèna que s’auie desvolopat eth dia anterior entre Rodia e Lujine.
WEB-CRIM-E-CASTIG	Aguest incident semblaue costar-li ua prigonda inquietud, e enquia vertadèr terror.
WEB-CRIM-E-CASTIG	Rasumikhine referic peth menut era discussion, en tot híger es sòns pròpris comentaris.
WEB-CRIM-E-CASTIG	Acusèc sense embuts a Raskolnikov d’auer insultat Piotr Petrovitch de bon voler e non mentèc eth detalh de qué era malautia que patie eth sòn amic podie desencusar era sua conducta.
WEB-CRIM-E-CASTIG	Qu’auie planejat tot aquerò abans dera sua malautia, acabèc.
WEB-CRIM-E-CASTIG	Jo pensi coma vos, didec Pulqueria Alexandrovna, desesperada.
WEB-CRIM-E-CASTIG	Avdotia Romanovna non podie èster mens estonada per aguest hèt.
WEB-CRIM-E-CASTIG	Pulqueria Alexandrovna non podec tier-se.
WEB-CRIM-E-CASTIG	Atau, donc, ei aguesta era vòsta opinion sus Piotr Petrovitch?
WEB-CRIM-E-CASTIG	Non ne posqui auer ua auta deth futur espós dera vòsta hilha, responec Rasumikhine damb era màger fermetat.
WEB-CRIM-E-CASTIG	E non ac digui per pura cortesia senon perque… perque era mielhor recomanacion entad aguest òme ei qu’Avdotia Romanovna l’age escuelhut per espós…
WEB-CRIM-E-CASTIG	S’ager arribè a insultar-lo siguec pr’amor qu’èra ignominiosaments embriac… e coma hòl; òc, coma hòl, complètaments dehòra de jo…
WEB-CRIM-E-CASTIG	E aué me senti prigondaments avergonhat.
WEB-CRIM-E-CASTIG	Se rogic e s’arturèc.
WEB-CRIM-E-CASTIG	Avdotia Romanovna se rogic tanben, mès non didec arren.
WEB-CRIM-E-CASTIG	Non auie badat boca dès qu’auie començat a enténer a parlar de Lujine.
WEB-CRIM-E-CASTIG	Mès Pulqueria Alexandrovna se sentie un shinhau desconcertada en mancar-li era ajuda dera sua hilha.
WEB-CRIM-E-CASTIG	Fin finau, manifestèc, trantalhant e dirigint contunhes guardades ath joen, que s’auie passat quauquarren que la capviraue prigondaments.
WEB-CRIM-E-CASTIG	Guardatz, Dmitri Prokofitch, comencèc a díder.
WEB-CRIM-E-CASTIG	Mès s’arturèc e preguntèc ara sua hilha:
WEB-CRIM-E-CASTIG	Me cau parlar dubèrtaments damb Dmitri Prokofitch, vertat, Dunetchka?
WEB-CRIM-E-CASTIG	Plan que òc, mama, responec sense trantalhar Avdotia Romanovna.
WEB-CRIM-E-CASTIG	Donques qu’ei eth cas… seguic immediataments Pulqueria Alexandrovna, coma se l’auessen trèt ua montanha deth dessús en autorizar-la a participar eth sòn dolor.
WEB-CRIM-E-CASTIG	Enes prumères ores d’aguest maitin auem recebut ua carta de Piotr Petrovitch, en responsa ara que l’auem manat nosates ager en tot anonciar-li era nòsta arribada.
WEB-CRIM-E-CASTIG	Eth mos auie prometut acodir ena estacion entà receber-mos, mès que non li siguec possible e mos manèc a ua sòrta de vailet que mos amièc entà aciu.
WEB-CRIM-E-CASTIG	Aguest òme mos didec que Piotr Petrovitch vierie a veder-mos aguest maitin.
WEB-CRIM-E-CASTIG	Mès, en sòrta d’aquerò, mos a manat aguesta carta…
WEB-CRIM-E-CASTIG	Que la podetz liéger vos madeish.
WEB-CRIM-E-CASTIG	I a en era un punt que me preocupe especiauments.
WEB-CRIM-E-CASTIG	Vos madeish veiratz de quin punt se tracte, Dmitri Prokofitch, e me balharatz era vòsta sincèra opinion.
WEB-CRIM-E-CASTIG	Vos coneishetz mielhor qu’arrés eth caractèr de Rodia e mos poiratz conselhar.
WEB-CRIM-E-CASTIG	Vos avertisqui que Dunetchka cuelhec ua decision de seguit, mès sabi pas encara se qué hèr.
WEB-CRIM-E-CASTIG	Plan per aquerò èra en tot demorar-vos.
WEB-CRIM-E-CASTIG	Rasumikhine despleguèc era carta.
WEB-CRIM-E-CASTIG	Vedec qu’ère datada deth dia anterior e liegec çò que seguís:
WEB-CRIM-E-CASTIG	Aguesta ei era rason de qué vos manèssa un vailet, que per çò deth sòn assopliment, me semblèc indicat entad cas.
WEB-CRIM-E-CASTIG	Es ahèrs qu’exigissen era mia preséncia en Senat me privaràn madeish der aunor de visitar-vos deman peth maitin.
WEB-CRIM-E-CASTIG	Romanovitch, que m’insultèc dera manèra mès grossièra quan ager, en saber-me’n qu’ère malaut venguí a veder-lo.
WEB-CRIM-E-CASTIG	Ath delà d’aquerò, qu’ei de besonh que parla damb vos, seriosaments, d’un punt que sus eth voi conéisher era vòsta opinion.
WEB-CRIM-E-CASTIG	Voleria avertir-vos que se, a maugrat deth mèn prèc, me trapi a Rodion ath cant vòste, me veirè obligat a anar-me’n de seguit e en aguest cas era responsabilitat serà exclusiuaments vòsta.
WEB-CRIM-E-CASTIG	Se vos digui aquerò ei pr’amor que sai positiuaments que Rodion Romanovitch ei en disposicion de gésser en carrèr e, per tant, pòt vier ena vòsta casa.
WEB-CRIM-E-CASTIG	Òc, sai qu’eth vòste hilh, que semblaue tan malaut quan lo visitè, dues ores dempús se remetec còp sec.
WEB-CRIM-E-CASTIG	E ac posqui assegurar pr’amor que lo vedí damb es mèns pròpris uelhs ena casa d’un embriac que venguie d’èster cuelhut per un coche e que moric pòc dempús.
WEB-CRIM-E-CASTIG	Per cèrt, que Rodion Romanovitch autregèc vint-e-cinc robles entar “acogament” ara hilha deth defuntat, joena qu’era sua mala conducta ei deth domeni public.
WEB-CRIM-E-CASTIG	Aquerò m’estonèc en grana manèra, donques que non ignòri çò de molt que vos a costat arténher aguesti sòs.
WEB-CRIM-E-CASTIG	Qué me cau hèr, Dmitri Prokofitch?, exclamèc Pulqueria Alexandrovna, lèu damb es lèrmes enes sòns uelhs.
WEB-CRIM-E-CASTIG	Com li vau a díder a Rodia que non vengue?
WEB-CRIM-E-CASTIG	Eth mos demanèc, tu per tu, que trinquèssem damb Piotr Petrovitch e vaquí que Piotr Petrovitch m’enebís que veiga ath mèn hilh…
WEB-CRIM-E-CASTIG	Mès se jo li digui a Rodia aquerò, ei capable de vier de bon voler.
WEB-CRIM-E-CASTIG	E qué se passarà alavetz?
WEB-CRIM-E-CASTIG	Mon Diu!, exclamèc era mair.
WEB-CRIM-E-CASTIG	Quinsevolh se’n sap de çò qu’era opine!
WEB-CRIM-E-CASTIG	Ditz çò que mos cau hèr, mès sense explicar eth perqué.
WEB-CRIM-E-CASTIG	Era sua pensada ei que mos conven…, non que conven senon qu’ei indispensable… que Rodia vengue tàs ueit e se trape damb Piotr Petrovitch…
WEB-CRIM-E-CASTIG	Era mia intencion ère non dider-li arren d’aguesta carta e sajar, damb era vòsta ajuda, d’evitar que venguesse…
WEB-CRIM-E-CASTIG	S’irrite tan facilaments!
WEB-CRIM-E-CASTIG	Per çò que tanh ad aguest alcoòlic que s’a mòrt, sabi pas se qui ei, e tanpòc qui ei aguesta hilha que Rodia l’a autrejat uns sòs que…
WEB-CRIM-E-CASTIG	Qu’as artenhut a còsta de grani sacrificis, acabèc Avdotia Romanovna.
WEB-CRIM-E-CASTIG	Ager eth sòn estat ère normau, didec Rasumikhine, cogitós.
WEB-CRIM-E-CASTIG	Serie interessant saber çò que hec ager ena tauèrna…
WEB-CRIM-E-CASTIG	Plan, me parlèc d’un mòrt e d’ua joena, quan l’acompanahaua entara sua casa; mès que non comprení ne ua soleta paraula.
WEB-CRIM-E-CASTIG	Ager tanben èra jo…
WEB-CRIM-E-CASTIG	Çò de mielhor, mama, ei que vengam ara madeish en çò de Rodia.
WEB-CRIM-E-CASTIG	Aquiu veiram se qué mos conven hèr.
WEB-CRIM-E-CASTIG	Ath delà, ja ei ora de qué mo n’anem.
WEB-CRIM-E-CASTIG	Son mès des dètz!, exclamèc era joena dempús de hèr un còp de uelh ath preciós relòtge ornat d’esmalts que penjaue deth sòn còth, estacat a ua cadia fina d’estil venecian.
WEB-CRIM-E-CASTIG	Aguesta jòia contrastaue fòrça damb era rèsta dera sua jarga.
WEB-CRIM-E-CASTIG	Òc, Dunetchka, que ja ei era ora, didec Pulqueria Alexandrovna, aclapada e inquieta.
WEB-CRIM-E-CASTIG	Que ja ei ora de qué mo n’anem.
WEB-CRIM-E-CASTIG	En veir que non arribam, se poirie pensar qu’èm desengustades damb eth per çò dera scèna d’anet.
WEB-CRIM-E-CASTIG	Mon Diu, mon Diu…!
WEB-CRIM-E-CASTIG	Tant que parlaue se botaue ara prèssa eth chapèu e era mantilha.
WEB-CRIM-E-CASTIG	Dunetchka s’apraièc tanben.
WEB-CRIM-E-CASTIG	Es sòns gants èren non solet rosigadi, senon traucadi, coma podec veir Rasumikhine.
WEB-CRIM-E-CASTIG	Ça que la, aguesta evidenta praubetat daue as dues daunes un aire d’especiau dignitat, coma se passe damb es persones que saben amiar vestits umils.
WEB-CRIM-E-CASTIG	Rasumikhine contemplaue a Avdotia Romanovna damb veneracion e se sentie capinaut dauant dera idia d’acompanhar-la.
WEB-CRIM-E-CASTIG	E pensaue qu’era reina que s’apraiaue es miches ena preson deuie d’auer mès majestat en aguest moment que quan apareishie enes hèstes esplendides e enes magnifiques desfilades.
WEB-CRIM-E-CASTIG	Mon Diu!, exclamèc Pulqueria Alexandrovna.
WEB-CRIM-E-CASTIG	Jamès m’auia imaginat que podesse costar-me temor ua entrevista damb eth mèn hilh, damb eth mèn estimat Rodia.
WEB-CRIM-E-CASTIG	Donques la cranhi, Dmitri Prokofitch, higec en tot dirigir-li ath joen ua guardada timida.
WEB-CRIM-E-CASTIG	Non te cau pòur, mama, didec Dunia, abraçant-la.
WEB-CRIM-E-CASTIG	Era confiança en eth non me manque, hilha, didec era prauba hemna.
WEB-CRIM-E-CASTIG	Gesseren de casa.
WEB-CRIM-E-CASTIG	Sabes se qué m’a arribat, Dunetchka?
WEB-CRIM-E-CASTIG	Qu’aguest maitin, quan començaua, ara fin, a demorar-me esclipsada, era defuntada Marfa Petrovna se m’a apareishut en sòmis.
WEB-CRIM-E-CASTIG	Anaue vestida de blanc.
WEB-CRIM-E-CASTIG	S’a apressat a jo, m’a cuelhut dera man e a secodit eth cap de manèra sevèra, coma censurant-me…
WEB-CRIM-E-CASTIG	Non te semble qu’aquerò ei un mau auguri?
WEB-CRIM-E-CASTIG	Mon Diu, mon Diu!…
WEB-CRIM-E-CASTIG	Escotatz, Dmitri Prokovitch: vo’n sabíetz de qué Marfa Petrovna moric?
WEB-CRIM-E-CASTIG	Marfa Petrovna?
WEB-CRIM-E-CASTIG	Sabi pas se qui ei.
WEB-CRIM-E-CASTIG	Plan, donc, se moric ara imprevista.
WEB-CRIM-E-CASTIG	E figuratz-vos…
WEB-CRIM-E-CASTIG	Mès, mama!
WEB-CRIM-E-CASTIG	Atau, donc, non vo’n sabetz?
WEB-CRIM-E-CASTIG	Jo me pensaua qu’èretz ath pas de tot!
WEB-CRIM-E-CASTIG	Desencusatz-me Dmitri Prokofitch.
WEB-CRIM-E-CASTIG	Que sò un shinhau capvirada aguesti dies.
WEB-CRIM-E-CASTIG	Vos considèri a vos coma ara nòsta Providéncia; plan per aquerò vos credia informat de tot aquerò que mos tanh.
WEB-CRIM-E-CASTIG	Vos qu’ètz entà jo coma ua persona dera familha…
WEB-CRIM-E-CASTIG	Non vos emmalicietz se vos digui quauquarren que non vos shaute…
WEB-CRIM-E-CASTIG	Sant Diu!
WEB-CRIM-E-CASTIG	Qué auetz ena man dreta?
WEB-CRIM-E-CASTIG	Qu’ètz herit!
WEB-CRIM-E-CASTIG	Òc; gronhèc Rasumikhine en un ton d’intima satisfaccion.
WEB-CRIM-E-CASTIG	Sò tant expansiua a viatges, que Dunia li cau arturar-me.
WEB-CRIM-E-CASTIG	Mès, mon Diu!, en quina tuta viu!
WEB-CRIM-E-CASTIG	S’aurà desvelhat ja?
WEB-CRIM-E-CASTIG	E aguesta hemna, era patrona, li ditz cramba a semblabla tuta…
WEB-CRIM-E-CASTIG	Escotatz: didetz que non vos shaute que vos parlen massa?
WEB-CRIM-E-CASTIG	Alavetz dilhèu vos shòrdi jo, que…
WEB-CRIM-E-CASTIG	Prokofitch?
WEB-CRIM-E-CASTIG	Com me cau comportar damb eth?
WEB-CRIM-E-CASTIG	Ja vedetz que sò totafèt desorientada.
WEB-CRIM-E-CASTIG	Non li hescatz massa preguntes se lo vedetz trist.
WEB-CRIM-E-CASTIG	A!, Dmitri Prokofitch; be n’ei de dur a viatges èster mair!
WEB-CRIM-E-CASTIG	Quina causa tant orribla!
WEB-CRIM-E-CASTIG	Mama, ès esblancossida.
WEB-CRIM-E-CASTIG	Padega-te, li didec Dunia, amorassant-la.
WEB-CRIM-E-CASTIG	Te tormentes en bades, pr’amor qu’entada eth serà ua grana alegria tornar-te a veir, higec damb es uelhs ludents.
WEB-CRIM-E-CASTIG	Es dues daunes pugèren doçaments darrèr de Rasumikhine.
WEB-CRIM-E-CASTIG	Quan arribèren en quatau estatge se n’encuedèren de qué era pòrta der apartament dera patrona ère miei dubèrta e de qué a trauèrs dera dubertura, dera ombra estant, les guardauen dus uelhs neri.
WEB-CRIM-E-CASTIG	Quan aguesti uelhs se trapèren damb es d’eres, era pòrta se barrèc tan rambalhosaments, que Pulqueria Alexandrovna siguec a mand de lançar un sorriscle de pòur.
WEB-CRIM-E-CASTIG	Qu’ei mielhor, les didec Zosimov a penes les vedec entrar.
WEB-CRIM-E-CASTIG	Zosimov ère aquiu de hège dètz menutes, seigut en madeish angle deth divan qu’ocupaue era vesilha.
WEB-CRIM-E-CASTIG	Raskolnikov ère seigut en angle opausat.
WEB-CRIM-E-CASTIG	Se trapaue complètaments vestit, e autanplan s’auie lauat e pientat, causa que non auie hèt de hège fòrça temps.
WEB-CRIM-E-CASTIG	Eth quarto ère tan redusit, que quedèc plen quan entrèren es visitaires.
WEB-CRIM-E-CASTIG	Mès aquerò non empedic a Nastasia esguitlar-se ath sòn darrèr pr’amor de seguir d’aurelha.
WEB-CRIM-E-CASTIG	Raskolnikov auie un bon aspècte en comparèr damb eth dera vesilha.
WEB-CRIM-E-CASTIG	Mès estaue fòrça palle e eth sòn ròstre exprimie ua ombriua abstraccion.
WEB-CRIM-E-CASTIG	Era sua mina se retiraue ara d’un herit o ara d’un òme que venguie d’experimentar un prigond dolor fisic.
WEB-CRIM-E-CASTIG	Qu’auie es celhes arroncilhades; es pòts, contreiguts; es uelhs, ardents.
WEB-CRIM-E-CASTIG	Parlaue pòc e sense talents, coma ara fòrça, e es sòns gèsti exprimien a viatges ua sòrta d’inquietud febriu.
WEB-CRIM-E-CASTIG	Sonque li mancaue un bendatge entà semblar totafèt un herit.
WEB-CRIM-E-CASTIG	Aguest ombriu e palle ròstre s’illuminèc momentanèaments en entrar era sua mair e era sua fraia.
WEB-CRIM-E-CASTIG	Mès era lum s’amortèc lèu lèu e sonque restèc eth dolor.
WEB-CRIM-E-CASTIG	Zosimov, qu’examinaue ath sòn pacient damb un interès de mètge joen, observèc, estonat, que dès era entrada des dues hemnes eth ròstre deth malaut exprimie non alegria, senon ua sòrta d’estoïcisme resignat.
WEB-CRIM-E-CASTIG	Raskolnikov daue era impression d’èster en tot hèr acaparament d’energies entà tier pendent ua o dues ores ua tortura que non podie evitar.
WEB-CRIM-E-CASTIG	Cada paraula dera convèrsa que tenguec, ara seguida, semblèc apregondir ua herida dubèrta ena sua amna.
WEB-CRIM-E-CASTIG	Mès, ath còp, mostrèc ua sang hereda qu’estonèc a Zosimov: eth hòl furiós dera vesilha ère senhor d’eth madeish enquiath punt de poder amagar es sòns sentiments.
WEB-CRIM-E-CASTIG	Òc, ja veigui que sò lèu guarit, didec Raskolnikov, en tot abraçar corauments a sa mair e ara sua fraia, causa qu’aumplic d’alegria a Pulqueria Alexandrovna.
WEB-CRIM-E-CASTIG	E non digui aquerò coma t’ac didí ager, higec, en tot dirigir-se a Rasumikhine, tant que li sarraue era man corauments.
WEB-CRIM-E-CASTIG	Autanplan sò estonat, didec Zosimov alégraments, pr’amor que, enes sòns dètz menutes de parlòta damb eth malaut, aguest auie arribat a desconcertar-lo damb era sua luciditat.
WEB-CRIM-E-CASTIG	Se la causa seguís atau, en tres o quate dies seratz guarit complètaments e auratz entornat en vòste estat normau d’un mes endarrèr…, o dilhèu de dus o tres, pr’amor que hè fòrça temps qu’amiàuetz era malautia en incubacion…
WEB-CRIM-E-CASTIG	Non ei atau?
WEB-CRIM-E-CASTIG	Cohessatz-ac.
WEB-CRIM-E-CASTIG	E cohessatz tanben qu’auíetz bèth motiu entà èster malaut, higec damb un prudent arridolet, coma se cranhèsse irritar-lo.
WEB-CRIM-E-CASTIG	Qu’ei possible, responec heredaments Raskolnikov.
WEB-CRIM-E-CASTIG	Que digui aquerò, seguic Zosimov, qu’era sua animositat anaue en aument, pr’amor qu’era vòsta garison depent en part de vos.
WEB-CRIM-E-CASTIG	Ara que podem parlar, voleria hèr-vos a compréner qu’ei de besonh qu’expulsetz, entà didè’c de bèra manèra, es encauses principaus deth mau.
WEB-CRIM-E-CASTIG	Quines son aguestes encauses, ac ignori; mès vos que les deuetz conéisher.
WEB-CRIM-E-CASTIG	Vos ètz un òme intelligent e podetz observar-vos a vos madeish.
WEB-CRIM-E-CASTIG	Me semble qu’eth començament dera vòsta malautia coïncidís damb era fin des vòstes activitats universitàries.
WEB-CRIM-E-CASTIG	Vos non ètz des que pòden víuer sense ocupacion: vos qu’auetz besonh de trabalh, d’auer un objectiu e perseguir-lo tu per tu.
WEB-CRIM-E-CASTIG	Òc, òc; qu’auetz rason.
WEB-CRIM-E-CASTIG	Zosimov, qu’es sòns prudents conselhs aubedien ath desir de hèr-se a veir dauant des daunes, quedèc prigondaments decebut quan, acabat eth sòn discurs, li tachèc ua guardada ath sòn pacient e se n’encuedèc qu’eth ròstre exprimie ua franca burla.
WEB-CRIM-E-CASTIG	Mès aguesta decebuda s’esbugassèc lèu lèu: Pulqueria Alexandrovna comencèc a aclapar ath doctor damb es sues expressions de gratitud, mès que mès pera sua visita nueitiua.
WEB-CRIM-E-CASTIG	Com?
WEB-CRIM-E-CASTIG	Alavetz, non auratz dormit, non auratz descansat dempús deth viatge…
WEB-CRIM-E-CASTIG	Aquerò non, Rodia: sonque siguérem lheuades enquias dues.
WEB-CRIM-E-CASTIG	Dunia e jo non mos ajaçam jamès mès d’ora.
WEB-CRIM-E-CASTIG	Jo tanpòc sai se com balhar-vos es gràcies, li didec Raskolnikov a Zosimov, damb ròstre ombriu e jocant eth cap.
WEB-CRIM-E-CASTIG	Deishant a despart era question des onoraris, e desencusatz-me que menta aguest punt, sabi pas a qué deui aguest especiau interès que me demostratz.
WEB-CRIM-E-CASTIG	Francaments, non ac compreni, e plan per aquerò… plan per aquerò era vòsta bontat m’aclape.
WEB-CRIM-E-CASTIG	Ja vedetz que vos parli damb tota sinceritat.
WEB-CRIM-E-CASTIG	Non vo’n hescatz, repliquèc Zosimov arrint afectuosaments.
WEB-CRIM-E-CASTIG	Imaginatz-vos qu’ètz eth mèn prumèr pacient.
WEB-CRIM-E-CASTIG	Es mètges que comencen senten pes sòns prumèrs malauts autant d’afeccion coma se siguessen es sòns pròpris hilhs.
WEB-CRIM-E-CASTIG	Quauqui uns autanplan les adòren.
WEB-CRIM-E-CASTIG	E jo non è encara ua clientèla abondosa.
WEB-CRIM-E-CASTIG	E non parlem d’aguest, didec Raskolnikov senhalant a Rasumikhine.
WEB-CRIM-E-CASTIG	Quines pegaries que dides!, exclamèc Rasumikhine.
WEB-CRIM-E-CASTIG	S’auesse estat mès perspicaç, se n’aurie encuedat qu’eth sòn amic non estaue sentimentau, senon tot çò de contrari.
WEB-CRIM-E-CASTIG	Avdotia Romanovna, ça que la, se n’encuedèc perfèctaments.
WEB-CRIM-E-CASTIG	Era joena observaue ath sòn frair damb grana atencion.
WEB-CRIM-E-CASTIG	De tu, mama, ne tansevolh ne voi parlar, seguic Raskolnikov, en ton deth que recite ua leçon aprenuda aqueth maitin.
WEB-CRIM-E-CASTIG	Aué posqui saber-me’n de guaire deueres patir ager pendent era tua demora en aguesta cramba.
WEB-CRIM-E-CASTIG	Dit aquerò, arric e balhèc còp sec era man ena sua fraia, sense badar boca.
WEB-CRIM-E-CASTIG	Aguest còp eth sòn arridolet exprimie un sentiment prigond e sincèr.
WEB-CRIM-E-CASTIG	Dunia, erosa e arregraïda, cuelhec de seguit era man de Rodia e la sarrèc trendaments.
WEB-CRIM-E-CASTIG	Qu’ère era prumèra demostracion d’afèccion que recebie d’eth dempús dera peleja dera net anteriora.
WEB-CRIM-E-CASTIG	Eth ròstre dera mair s’illuminèc dauant d’aguesta reconciliacion muda, mès sincèra, des sòns hilhs.
WEB-CRIM-E-CASTIG	Qu’ei qu’a un detalhs…!
WEB-CRIM-E-CASTIG	E be ne son de nòbles es sòns impulsi!
WEB-CRIM-E-CASTIG	Damb quina simplicitat e delicadesa a botat fin ar incident d’ager damb era sua fraia!
WEB-CRIM-E-CASTIG	Que l’a estat pro aufrir-li era man tant que la guardaue afectuosaments…
WEB-CRIM-E-CASTIG	Quini uelhs a…!
WEB-CRIM-E-CASTIG	Tot eth sòn ròstre ei beròi.
WEB-CRIM-E-CASTIG	Enquia e tot mès qu’eth de Dunetchka.
WEB-CRIM-E-CASTIG	Mès, mon Diu, qué miserablaments va jargat!
WEB-CRIM-E-CASTIG	Vaska, er emplegat d’Anastasi Ivanovitch, vestís mielhor qu’eth…
WEB-CRIM-E-CASTIG	A, coma me lançaria sus eth, l’abraçaria… e ploraria!
WEB-CRIM-E-CASTIG	Mès que me cau pòur…, òc, pòur.
WEB-CRIM-E-CASTIG	Està tant estranh!
WEB-CRIM-E-CASTIG	Tan finaments coma parle, e jo me senti espaurida!
WEB-CRIM-E-CASTIG	A, Rodia!, didec, en tot respóner as paraules deth sòn hilh.
WEB-CRIM-E-CASTIG	Non te pòs imaginar guaire patírem Dunia e jo ager.
WEB-CRIM-E-CASTIG	Ara que tot s’a acabat e era felicitat a tornat entà nosati, ac posqui díder.
WEB-CRIM-E-CASTIG	Guarda, que vinguérem aciu, ath mès córrer, tanlèu deishèrem eth tren, pr’amor de veder-te e abraçar-te, e aguesta hemna…
WEB-CRIM-E-CASTIG	A, guarda, qu’ei aciu!
WEB-CRIM-E-CASTIG	Bon dia, Nastasia…
WEB-CRIM-E-CASTIG	Plan, donc, Nastasia mos condèc qu’ères en lhet, damb fèbre nauta; que venguies d’anar-te’n, inconscient, delirant, e qu’auie gessut ara tua recèrca.
WEB-CRIM-E-CASTIG	Ja te pòs imaginar era nòsta angonia.
WEB-CRIM-E-CASTIG	Jo me’n brembè dera tragica mòrt deth tenent Potantchikov, un amic de ta pair que tu non as coneishut.
WEB-CRIM-E-CASTIG	Hugec coma tu, en un accès de fèbre, e queiguec en potz deth pati.
WEB-CRIM-E-CASTIG	Non lo poderen trèir enquiath dia a vier.
WEB-CRIM-E-CASTIG	Eth perilh qu’auies mos semblaue encara màger de çò qu’ère ena realitat.
WEB-CRIM-E-CASTIG	Siguérem a mand d’anar ara cèrca de Piotr Petrovitch, pr’amor de demanar-li ajuda… pr’amor qu’èrem soletes, totafèt soletes, acabèc damb accent planhós.
WEB-CRIM-E-CASTIG	S’auie arturat dauant dera idia de qué encara ère perilhós parlar de Piotr Petrovitch, encara que tot siguesse ja apraiat erosaments.
WEB-CRIM-E-CASTIG	Òc, tot aquerò ei fòrça anutjós, didec Raskolnikov en un ton tan distrèt e indiferent, que Dunetchka lo guardèc estonada.
WEB-CRIM-E-CASTIG	Qué mès volia dider-vos?, seguic, en tot esforçar-se per rebrembar.
WEB-CRIM-E-CASTIG	A, òc!
WEB-CRIM-E-CASTIG	Non te penses, mama, ne tu Dunetchka, que jo non volia vier a veder-vos sense qu’abantes venguéssetz vosates.
WEB-CRIM-E-CASTIG	Quina pensada, Rodia!, exclamèc Pulqueria Alexandrovna, estonada.
WEB-CRIM-E-CASTIG	Vengui de lheuar-me e me premania entà tier-vos ua visita, mès er estat deth mèn vestit m’ac a empedit.
WEB-CRIM-E-CASTIG	Ager me desbrembé de dider-li a Nastasia que limpièsse es taques de sang, e ara madeish acabi de vestir-me.
WEB-CRIM-E-CASTIG	Taques de sang?, preguntèc Pulqueria Alexandrovna, espaurida.
WEB-CRIM-E-CASTIG	Que non a cap importància, mama; non te’n hèsques.
WEB-CRIM-E-CASTIG	Ager, quan gessí d’aciu delirant, me trapè de pic damb un òme qu’auie estat hèt a cuélher per un coche…
WEB-CRIM-E-CASTIG	Un foncionari.
WEB-CRIM-E-CASTIG	Plan per aquerò era mia ròba ère tacada de sang.
WEB-CRIM-E-CASTIG	Quan ères en tot delirar?, preguntèc Rasumikhine.
WEB-CRIM-E-CASTIG	Donques te’n brembes de tot.
WEB-CRIM-E-CASTIG	Qu’ei vertat, convenguec Raskolnikov, cuelhut per ua singulara preocupacion.
WEB-CRIM-E-CASTIG	Me’n brembi de tot, e damb es detalhs mès insignificants.
WEB-CRIM-E-CASTIG	Ça que la, non artenhi explicar-se me per qué venguí aquiu, ne per qué actuè e parlè tau qu’ac hi.
WEB-CRIM-E-CASTIG	Eth fenomèn ei coneishut, observèc Zosimov.
WEB-CRIM-E-CASTIG	Era accion se complís a viatges damb un assopliment e ua abiletat extraordinàries, mès eth principi que lo motive ei tocat de cèrta alteracion e depen de diuèrses impressions morboses.
WEB-CRIM-E-CASTIG	Qu’ei quauquarren atau coma un sòmi.
WEB-CRIM-E-CASTIG	Era observacion ei pro bona, responec eth mètge.
WEB-CRIM-E-CASTIG	En aguest aspècte, toti solem retirar-mos a alienadi.
WEB-CRIM-E-CASTIG	Era soleta diferéncia ei qu’es vertadèrs malauts son un shinhau mès malauts que nosati.
WEB-CRIM-E-CASTIG	Sonque sus aguesta basa podem establir diferéncies.
WEB-CRIM-E-CASTIG	Òmes perfèctaments sans, perfèctaments equilibradi, se preferitz cridar-les atau, era vertat ei que lèu non existissen: non se’n poirie trapar mès d’un entre centenats de milèrs d’individús, e autanplan aguest un resultarie un modèl pro imperfècte.
WEB-CRIM-E-CASTIG	Era paraula “alienat”, lançada imprudentaments per Zosimov en calor des sòns comentaris sus eth sòn tèma favorit, recorrec coma un arrai gelat tota era estança.
WEB-CRIM-E-CASTIG	Raskolnikov se mostraue absorbut e distrèt.
WEB-CRIM-E-CASTIG	Enes sòns esblancossidi pòts i auie un arridolet estranh.
WEB-CRIM-E-CASTIG	Çampar, seguie reflexionant sus aqueth punt que lo tenguie perplèx.
WEB-CRIM-E-CASTIG	Plan, mès aguest òme hèt a cuélher…?, s’esdeguèc a díder Rasumikhine.
WEB-CRIM-E-CASTIG	Raskolnikov s’espauric, coma se lo desvelhèssen còp sec d’un sòmi.
WEB-CRIM-E-CASTIG	Com…?
WEB-CRIM-E-CASTIG	A, òc!.
WEB-CRIM-E-CASTIG	Me taquè de sang en ajudar a amiar-lo entara sua casa…
WEB-CRIM-E-CASTIG	A prepaus, mama: que cometí un acte imperdonable.
WEB-CRIM-E-CASTIG	Qu’èra lhòco, simplaments.
WEB-CRIM-E-CASTIG	Toti es sòs que me manères les autregè ara veuda entar acogament.
WEB-CRIM-E-CASTIG	Qu’ei malauta deth pièch…
WEB-CRIM-E-CASTIG	Un vertadèr malastre…
WEB-CRIM-E-CASTIG	Tres orfanèls de cuerta edat…
WEB-CRIM-E-CASTIG	Ahaimadi…
WEB-CRIM-E-CASTIG	Non i a arren ena casa…
WEB-CRIM-E-CASTIG	A deishat ua auta hilha…
WEB-CRIM-E-CASTIG	Jo me pensi que tanben tu les auries autrejat es sòs s’auesses vist eth quadre…
WEB-CRIM-E-CASTIG	Me’n sai de qué jo non auia cap dret d’actuar atau, e mens en saber-me’n des sacrificis que t’a calut hèr entà manar-me es sòs.
WEB-CRIM-E-CASTIG	Qu’està ben que s’ajude ara gent.
WEB-CRIM-E-CASTIG	Se non, crevez chiens, si vous n’etes pas content.
WEB-CRIM-E-CASTIG	Lancèc ua arridalhada.
WEB-CRIM-E-CASTIG	Vertat, Dunia?
WEB-CRIM-E-CASTIG	Non, repliquèc energicaments era joena.
WEB-CRIM-E-CASTIG	Tanben tu es plia de bones intencions, mormolhèc damb arridolet burlesc e accent lèu rancurós.
WEB-CRIM-E-CASTIG	Qu’ac deuí compréner…
WEB-CRIM-E-CASTIG	Plan que òc, aquerò ei beròi e a mès valor…
WEB-CRIM-E-CASTIG	S’arribes en un punt que non gauses trauessar, seràs malerosa, e se lo trauèsses, dilhèu encara mès malerosa.
WEB-CRIM-E-CASTIG	Mès tot aquerò ei pura parlòta, higec, planhent non auer sabut tier-se.
WEB-CRIM-E-CASTIG	Jo solet volia desencusar-me daunt de tu, mama, acabèc damb votz entrebracada e ton decidit.
WEB-CRIM-E-CASTIG	Non ne sigues tan segura, repliquèc eth, esboçant un arridolet.
WEB-CRIM-E-CASTIG	Se hec silenci.
WEB-CRIM-E-CASTIG	Tota aguesta convèrsa, damb es sues pauses, eth perdon autrejat e era reconciliacion, s’auien desvolopat en ua atmosfèra non mancada de violéncia, e toti se n’auien encuedat d’aquerò.
WEB-CRIM-E-CASTIG	Efectiuaments, Pulqueria Alexandrovna semblaue senter-se mès e mès espaurida a mida que se prolongaue eth silenci.
WEB-CRIM-E-CASTIG	Alexandrovna.
WEB-CRIM-E-CASTIG	Quina Marfa Petrovna?
WEB-CRIM-E-CASTIG	Ei possible que non te’n brembes?
WEB-CRIM-E-CASTIG	Marfa Petrovna Svidrigailova.
WEB-CRIM-E-CASTIG	A, òc!
WEB-CRIM-E-CASTIG	Ara m’en brembi, didec coma se se desvelhèsse d’un sòmi.
WEB-CRIM-E-CASTIG	Com?
WEB-CRIM-E-CASTIG	Aguesta mòstra de curiosèr escoratgèc a Pulqueria Alexandrovna, que responec viuaments:
WEB-CRIM-E-CASTIG	Siguec ua mòrt sobta.
WEB-CRIM-E-CASTIG	Eth malastre se passèc eth madeish dia que te manè era mia darrèra carta.
WEB-CRIM-E-CASTIG	Eth sòn marit, aguest monstre, a estat plan que òc eth colpable.
WEB-CRIM-E-CASTIG	Diden que li fotèc ua tremenda repassada.
WEB-CRIM-E-CASTIG	Non, ath contrari: eth se mostraue pacient, e autanplan amable damb era.
WEB-CRIM-E-CASTIG	En bères escadences ère enquia e tot massa indulgent.
WEB-CRIM-E-CASTIG	Atau viueren pendent sèt ans.
WEB-CRIM-E-CASTIG	Enquia qu’un dia, de pic, perdec era paciéncia.
WEB-CRIM-E-CASTIG	Ei a díder, qu’aguest òme non ère tan terrible.
WEB-CRIM-E-CASTIG	Se n’auesse estat, non aurie pogut comportar-se damb tanta prudéncia pendent sèt ans.
WEB-CRIM-E-CASTIG	Me semble, Dunetchka, que tu penses atau e lo desencuses.
WEB-CRIM-E-CASTIG	Ò, non!
WEB-CRIM-E-CASTIG	Qu’ei vertadèraments un òme despietós.
WEB-CRIM-E-CASTIG	Non me posqui imaginar quauquarren mès orrible, repliquèc era joena damb ua leugèra estrementida.
WEB-CRIM-E-CASTIG	Dempús arroncilhèc es celhes e se quedèc absorbida.
WEB-CRIM-E-CASTIG	Era scèna se passèc peth maitin, seguic precipitadaments Pulqueria Alexandrovna.
WEB-CRIM-E-CASTIG	Dempús, Marfa Petrovna ordenèc que li premanissen eth coche, pr’amor de vier ena ciutat dempús de dinar, coma hège tostemp en aguesti cassi.
WEB-CRIM-E-CASTIG	Diden que mingèc damb un talent excellent.
WEB-CRIM-E-CASTIG	A maugrat des patacs?
WEB-CRIM-E-CASTIG	Que ja i ère acostumada…
WEB-CRIM-E-CASTIG	A penes acabèc de minjar, anèc a banhar-se; atau poirie partir de seguit…
WEB-CRIM-E-CASTIG	Seguie un tractaments idroterapic.
WEB-CRIM-E-CASTIG	Ena proprietat i a ua hònt d’aigua fresca e era se banhaue en era cada dia damb regularitat.
WEB-CRIM-E-CASTIG	A penes entrèc ena aigua, patic un atac d’apoplegia.
WEB-CRIM-E-CASTIG	Non ei bric estranh, observèc Zosimov.
WEB-CRIM-E-CASTIG	E dides qu’era repassada auie estat brutau?
WEB-CRIM-E-CASTIG	Aquerò non influic, didec Dunia.
WEB-CRIM-E-CASTIG	Raskolnikov exclamèc, còp sec irritat:
WEB-CRIM-E-CASTIG	Sabi pas, mama, per qué mos as condat totes aguestes pegaries.
WEB-CRIM-E-CASTIG	Alexandrovna.
WEB-CRIM-E-CASTIG	Ei possible que toti me cranhetz?, didec Raskolnikov, esboçant un arridolet.
WEB-CRIM-E-CASTIG	Mama autanplan s’a senhat quan pujàuem era escala.
WEB-CRIM-E-CASTIG	Eth ròstre de Raskolnikov s’alterèc prigondaments: semblaue reflectir ua agitacion convulsiua.
WEB-CRIM-E-CASTIG	Pulqueria Alexandrovna intervenguec, visiblaments estavordida:
WEB-CRIM-E-CASTIG	Mès, se qué dides, Dunia?
WEB-CRIM-E-CASTIG	Non t’emmalícies, Rodia, t’ac prègui…
WEB-CRIM-E-CASTIG	Plan qu’ei vertat que dès que partírem, non è deishat de pensar ena jòia de tornar a veder-te e parlar damb tu…
WEB-CRIM-E-CASTIG	Tant erosa me sentia damb aguest pensament, qu’eth long viatge me semblèc cuert…
WEB-CRIM-E-CASTIG	Mès, se qué digui?
WEB-CRIM-E-CASTIG	Ara me senti vertadèraments erosa…
WEB-CRIM-E-CASTIG	T’enganhes, Dunia…
WEB-CRIM-E-CASTIG	E era mia alegria ei deguda a que te torni a veir, Rodia.
WEB-CRIM-E-CASTIG	Qu’ei pro, mama, didec eth, shordat per tanta parlòta, en tot sarrar es mans dera sua mair, encara que sense guardar-la.
WEB-CRIM-E-CASTIG	Que ja auram temps de parlar e comunicar-mos era nòsta alegria.
WEB-CRIM-E-CASTIG	Mès en prononciar aguestes paraules se trebolèc e perdec era sang dera cara.
WEB-CRIM-E-CASTIG	Se sentie invasit per un hered de mòrt en evocar cèrta recenta impression.
WEB-CRIM-E-CASTIG	De seguit li calec cohessar qu’auie dit ua grana mentida, pr’amor que sabie pro ben que non tornarie a parlar a sa mair e ara sua fraia damb eth còr ena man, senon que ja non prononciarie jamès ua soleta paraula espontanèa dauant d’arrés.
WEB-CRIM-E-CASTIG	Mès, qué te passe?, li didec Rasumikhine en tot agarrar-lo deth braç.
WEB-CRIM-E-CASTIG	Raskolnikov tornèc a sèir-se e passegèc ua guardada silenciosa pera cramba.
WEB-CRIM-E-CASTIG	Toti lo contemplauen damb un gèst d’estupor.
WEB-CRIM-E-CASTIG	Mès, qué vos arribe qu’ètz tan funèbres?, exclamèc de pic.
WEB-CRIM-E-CASTIG	Didetz quauquarren!
WEB-CRIM-E-CASTIG	Vam a èster fòrça temps atau?
WEB-CRIM-E-CASTIG	Au!, parlatz!
WEB-CRIM-E-CASTIG	Parlem toti!
WEB-CRIM-E-CASTIG	Que non mos auem amassat entà estar-mos mudi.
WEB-CRIM-E-CASTIG	Tè, parlem!
WEB-CRIM-E-CASTIG	Benedit sigue Diu!
WEB-CRIM-E-CASTIG	Arren, responec eth joen: que me sò brembat d’ua pegaria.
WEB-CRIM-E-CASTIG	S’ei ua pegaria, me n’alègri, didec Zosimov en tot lheuar-se.
WEB-CRIM-E-CASTIG	Pr’amor qu’enquia e tot a jo m’a semblat…
WEB-CRIM-E-CASTIG	Ben, me cau partir.
WEB-CRIM-E-CASTIG	Vierè mès tard…
WEB-CRIM-E-CASTIG	Supausi que vos traparè aciu.
WEB-CRIM-E-CASTIG	E se metec a arrir.
WEB-CRIM-E-CASTIG	Saludèc e se n’anèc.
WEB-CRIM-E-CASTIG	Qu’ei un òme excellent, didec Pulqueria Alexandrovna.
WEB-CRIM-E-CASTIG	Òc, un òme excellent, instruit, perfècte, exclamèc Raskolnikov ara prèssa e encoratjant-se còp sec.
WEB-CRIM-E-CASTIG	Non me’n brembi d’a on lo vedí abans dera mia malautia, mès solide que lo vedí en bèth lòc…
WEB-CRIM-E-CASTIG	E aciu qu’auetz a un aute òme excellent, higec senhalant a Rasumikhine.
WEB-CRIM-E-CASTIG	T’a estat simpatic, Dunia?, preguntèc de pic.
WEB-CRIM-E-CASTIG	E s’estarnèc d’arrir sense deguna rason.
WEB-CRIM-E-CASTIG	Fòrça, responec Dunia.
WEB-CRIM-E-CASTIG	Non sigues pèc!, exclamèc Rasumikhine rogint-se e lheuant-se.
WEB-CRIM-E-CASTIG	Pulqueria Alexandrovna arric e Raskolnikov deishèc anar ua arridalhada.
WEB-CRIM-E-CASTIG	Mès, tà on vas?
WEB-CRIM-E-CASTIG	Qu’è causes tà hèr.
WEB-CRIM-E-CASTIG	Tu non as arren a hèr.
WEB-CRIM-E-CASTIG	Atau, donc, te cau demorar.
WEB-CRIM-E-CASTIG	Tu te’n vòs anar pr’amor que se n’a anat Zomisov.
WEB-CRIM-E-CASTIG	Demora-te…
WEB-CRIM-E-CASTIG	Quina ora ei a tot aquerò?
WEB-CRIM-E-CASTIG	Quina preciositat de relòtge, Dunia!
WEB-CRIM-E-CASTIG	Me voletz díder se per qué seguitz tan caradi?
WEB-CRIM-E-CASTIG	Eth solet que parle aciu sò jo.
WEB-CRIM-E-CASTIG	Qu’ei un present de Marfa Petrovna, didec Dunia.
WEB-CRIM-E-CASTIG	Un present de naut prètz, higec Pulqueria Alexandrovna.
WEB-CRIM-E-CASTIG	Mès qu’ei massa gran.
WEB-CRIM-E-CASTIG	Semble un relòtge d’òme.
WEB-CRIM-E-CASTIG	Me shaute atau.
WEB-CRIM-E-CASTIG	Jo me pensaua qu’ère un present de Lujine, didec Raskolnikov.
WEB-CRIM-E-CASTIG	Non, Lujine encara non l’a regalat arren.
WEB-CRIM-E-CASTIG	A!, non?
WEB-CRIM-E-CASTIG	T’en brembes, mama, que siguí encamardat e volia maridar-me?, preguntèc còp sec, guardant a sa mair, que se quedèc estonada dauant dera virada imprevista que Rodia auie dat ara convèrsa, e tanben dauant deth ton tengut.
WEB-CRIM-E-CASTIG	Òc, m’en brembi perfèctaments.
WEB-CRIM-E-CASTIG	E escambièc ua guardada damb Dunia e ua auta damb Rasumiklhine.
WEB-CRIM-E-CASTIG	Bè!, parlant damb sinceritat, ja me n’è desbrembat de tot.
WEB-CRIM-E-CASTIG	Qu’ère ua gojata malautissa, higec, cogitós e jocant eth cap, e, ath delà, plan prauba.
WEB-CRIM-E-CASTIG	Tanben ère fòrça pietosa: soniaue damb era vida conventuau.
WEB-CRIM-E-CASTIG	Un dia, autanplan se metec a plorar en parlar-me de tot aquerò…
WEB-CRIM-E-CASTIG	Òc, òc; m’en brembi, m’en brembi perfèctaments…
WEB-CRIM-E-CASTIG	Qu’ère lèja…
WEB-CRIM-E-CASTIG	En realitat, sabi pas per qué m’auia encamardat d’era…
WEB-CRIM-E-CASTIG	Me pensi que s’auesse estat gibosa o espeada, l’auria estimat encara mès.
WEB-CRIM-E-CASTIG	S’estèc cogitós, arrint, e acabèc:
WEB-CRIM-E-CASTIG	Aquerò non siguec important: que siguec huec de palha…
WEB-CRIM-E-CASTIG	Non, non siguec simplaments huec de palha, didec Dunethchka, convençuda.
WEB-CRIM-E-CASTIG	Raskolnikov guardèc ara sua fraia atentiuaments coma se non auesse comprenut es sues paraules.
WEB-CRIM-E-CASTIG	Dilhèu ne tansevolh les auie entenut.
WEB-CRIM-E-CASTIG	Dempús se lheuèc, encara absobit, anèc a abraçar a sa mair e tornèc entath sòn lòc.
WEB-CRIM-E-CASTIG	L’estimes encara?, preguntèc Pulqueria Alexandrovna, atrendida.
WEB-CRIM-E-CASTIG	Ada era?
WEB-CRIM-E-CASTIG	Ara…?
WEB-CRIM-E-CASTIG	Mès…
WEB-CRIM-E-CASTIG	Non, non.
WEB-CRIM-E-CASTIG	Me semble qu’aquerò se passèc en un aute mon…
WEB-CRIM-E-CASTIG	Hè tant de temps que se passèc…!
WEB-CRIM-E-CASTIG	Ath delà, era madeisha impression me còste tot çò que m’enròde.
WEB-CRIM-E-CASTIG	E les guardèc a toti atentiuaments.
WEB-CRIM-E-CASTIG	Vosati n’ètz un exemple: me semble estar en tot veder-vos a ua distància de mil verstas…
WEB-CRIM-E-CASTIG	Mès entà qué diables parlam d’aguestes causes…?
WEB-CRIM-E-CASTIG	Dempús comencèc a rosigar-se es ungles e tornèc e calar-se enes sòns pensaments.
WEB-CRIM-E-CASTIG	Quina cramba tan miserabla qu’as, Rodia!
WEB-CRIM-E-CASTIG	Se retire a ua hòssa, didec còp sec Pulqueria Alexandrovna pr’amor de trincar eth penible silenci.
WEB-CRIM-E-CASTIG	Ne sò segura de qué aguesta tuta a aumens era mitat de colpa dera tua neurastenia.
WEB-CRIM-E-CASTIG	Aguesta cramba?, didec Raskolnikov, distrèt.
WEB-CRIM-E-CASTIG	Òc, qu’a auut eth sòn papèr.
WEB-CRIM-E-CASTIG	È reflexionat en aquerò…
WEB-CRIM-E-CASTIG	Mès quina idia tant estranha acabes d’auer, mama!, higec damb un singular arridolet.
WEB-CRIM-E-CASTIG	Se n’encuedaue de qué aquera companhia, aquera mair e aquera fraia que tornaue a veir dempús de tres ans de separacion, e aqueth ton familhar, intim, dera convèrsa que mantenguien, quan eth sòn desir ère non prononciar ua soleta paraula, èren a mand d’èster-li totafèt insuportables.
WEB-CRIM-E-CASTIG	Ça que la, i auie un ahèr qu’era sua discusion non admetie retards.
WEB-CRIM-E-CASTIG	Atau ac acabaue de decidir en tot lheuar-se.
WEB-CRIM-E-CASTIG	D’ua manèra o de ua auta, li calie demorar resolvut immediataments.
WEB-CRIM-E-CASTIG	E experimentèc cèrta satisfaccion en trapar ua manèra de gésser dera violenta situacion que se trapaue.
WEB-CRIM-E-CASTIG	Me cau dider-te quauquarren, Dunia, manifestèc secaments e damb ròstre grèu.
WEB-CRIM-E-CASTIG	Te prègui que me desencuses pera scèna d’ager, mès considèri un déuer rebrembar-te que mantengui es tèrmes deth mèn dilèma: Lujine o jo.
WEB-CRIM-E-CASTIG	Jo posqui èster un infame, mès non voi que tu ne sigues.
WEB-CRIM-E-CASTIG	Damb un miserable qu’ei pro.
WEB-CRIM-E-CASTIG	De sòrta que se te marides damb Lujine, deisharè de considerar-te fraia mia.
WEB-CRIM-E-CASTIG	Mès Rodia!
WEB-CRIM-E-CASTIG	Un aute còp es idies d’anet?, exclamèc Pulqueria Alexandrovna.
WEB-CRIM-E-CASTIG	Non ac posqui tier.
WEB-CRIM-E-CASTIG	Madeish dideres ager.
WEB-CRIM-E-CASTIG	Escota-me, Rodia, repliquèc Dunetchka fèrmaments e en un ton tan sec coma eth de sa frair; era discrepància que mos dessepare ven d’un error tòn.
WEB-CRIM-E-CASTIG	Qu’è pensat en aquerò aguesta net e è desnishat aguest error.
WEB-CRIM-E-CASTIG	Era encausa de tot ei que tu supauses que jo me sacrifiqui per quauquarrés.
WEB-CRIM-E-CASTIG	Aguesta ei era tua enganha.
WEB-CRIM-E-CASTIG	Jo me maridi per jo, pr’amor qu’era vida me semble massa dificila.
WEB-CRIM-E-CASTIG	Plan que òc, serè fòrça erosa se posqui èster utila as mèns, mès que non ei aguest eth motiu principau dera mia determinacion.
WEB-CRIM-E-CASTIG	Be n’ei de capinauta…!
WEB-CRIM-E-CASTIG	Non vò cohessar eth sòn prepaus d’èster era mia benfactora.
WEB-CRIM-E-CASTIG	Quini caractèrs tan vils!
WEB-CRIM-E-CASTIG	Eth sòn amor se retire ar òdi.
WEB-CRIM-E-CASTIG	En resumit, seguic Dunia, me maridi damb Piotr Petrovitch pr’amor que de dus maus è escuelhut eth mendre.
WEB-CRIM-E-CASTIG	Qu’è era intencion de complir leiauments tot çò qu’eth demore de jo; per tant, non t’enganhi.
WEB-CRIM-E-CASTIG	Per qué arrisses?
WEB-CRIM-E-CASTIG	Dunia se rogic e un relampit de colèra ludec enes sòns uelhs.
WEB-CRIM-E-CASTIG	Dides qu’ac compliràs tot?, preguntèc Raskolnikov damb ua riseta de dolenteria.
WEB-CRIM-E-CASTIG	Enquia un cèrt punt, Piotr Petrovitch a demanat era mia man d’ua manèra que m’a revelat claraments çò que demore de jo.
WEB-CRIM-E-CASTIG	Plan que òc, a ua nauta opinion d’eth madeish, dilhèu massa nauta; mès fidi que saberà apreciar-me a jo madeisha…
WEB-CRIM-E-CASTIG	Per qué tornes a arrir?
WEB-CRIM-E-CASTIG	E tu per qué te rogisses?
WEB-CRIM-E-CASTIG	Tu mentisses, Dunia.
WEB-CRIM-E-CASTIG	Mentisses per obstinacion femenina, entà que non posque semblar que t’as deishat convéncer per jo…
WEB-CRIM-E-CASTIG	Tu non pòs estimar a Lujine.
WEB-CRIM-E-CASTIG	Que l’è vist, è parlat damb eth.
WEB-CRIM-E-CASTIG	Per tant, te marides per interès, te venes.
WEB-CRIM-E-CASTIG	De quinsevolh manèra qu’ac guardes, era tua decision ei ua viletat.
WEB-CRIM-E-CASTIG	Me senti erós de veir qu’encara ès capabla de rogir-te.
WEB-CRIM-E-CASTIG	Aquerò non ei vertat!
WEB-CRIM-E-CASTIG	Jo non mentisqui!, exclamèc Dutchenka, perdent complètaments era cauma.
WEB-CRIM-E-CASTIG	Non me maridaria damb eth se non siguessa convençuda de qué m’aprècie; non me maridaria sense èster segura de qué ei digne dera mia estimacion.
WEB-CRIM-E-CASTIG	Erosaments, qu’è era oportunitat de comprobà’c lèu lèu, aué madeish.
WEB-CRIM-E-CASTIG	Aguest maridatge non ei ua viletat coma tu dides…
WEB-CRIM-E-CASTIG	De un aute costat, s’auesses rason, se jo auessa decidit cométer ua baishesa d’aguesta sòrta, non serie ua crudeutat era tua actitud?
WEB-CRIM-E-CASTIG	Com pòs exigir de jo un eroïsme que d’eth tu solide non n’ès capable?
WEB-CRIM-E-CASTIG	Aquerò ei despotisme, tirania.
WEB-CRIM-E-CASTIG	Se jo còsti era pèrta de quauquarrés non serà senon de jo madeisha… encara non è aucit ad arrés…
WEB-CRIM-E-CASTIG	Per qué me guardes d’aguesta manèra…?
WEB-CRIM-E-CASTIG	Qu’ès palle…!
WEB-CRIM-E-CASTIG	Qué te passe, Rodia?
WEB-CRIM-E-CASTIG	Rodia, estimat Rodia!
WEB-CRIM-E-CASTIG	Senhor!
WEB-CRIM-E-CASTIG	S’a estavanit!
WEB-CRIM-E-CASTIG	Tu n’as eth tòrt, exclamèc Pulqueria Alexandrovna.
WEB-CRIM-E-CASTIG	Non, non, non a estat arren…
WEB-CRIM-E-CASTIG	M’a romat eth cap, mès que non me sò estavanit…
WEB-CRIM-E-CASTIG	Non penses qu’en aquerò…
WEB-CRIM-E-CASTIG	Qué ei çò que jo volia díder…?
WEB-CRIM-E-CASTIG	A, òc!
WEB-CRIM-E-CASTIG	De sòrta que demores convencer-te aué madeish de qué eth t’aprècie e ei digne dera tua estimacion?
WEB-CRIM-E-CASTIG	Qu’ei aquerò, non?
WEB-CRIM-E-CASTIG	Ei aquerò çò qu’as dit..?
WEB-CRIM-E-CASTIG	O dilhèu ac è comprenut mau?
WEB-CRIM-E-CASTIG	Mama, balha-li a Rodia era carta de Piotr Petrovitch, didec Dunetchka.
WEB-CRIM-E-CASTIG	Pulqueria Alexandrovna l’autregèc era carta damb man tremolosa.
WEB-CRIM-E-CASTIG	Raskolnikov s’apoderèc d’era damb un gèst de viu curiosèr.
WEB-CRIM-E-CASTIG	Mès abans de daurir-la tachèc ena sua fraia ua guardada d’estupor e didec tot doç, coma aubedint a ua idia que l’auesse assautat de pic:
WEB-CRIM-E-CASTIG	Sabi pas se per qué m’a de preocupar aguest ahèr…
WEB-CRIM-E-CASTIG	Semblaue parlar damb eth madeish, mès auie lheuat era votz e guardaue ara sua fraia damb un gèst de preocupacion.
WEB-CRIM-E-CASTIG	Fin finau, e sense qu’eth sòn ròstre perdesse era sua expression d’estupor, despleguèc era carta e la liegec dus còps atentiuaments.
WEB-CRIM-E-CASTIG	Pulqueria Alexandrovna ère prigondaments inquieta e toti demorauen quauquarren semblable a ua explosion.
WEB-CRIM-E-CASTIG	Non compreni absoludaments arren, didec Rodia, cogitós, entornant-li era carta a sa mair e sense dirigir-se ad arrés en particular.
WEB-CRIM-E-CASTIG	Que sap pladejar, coma ei pròpri d’un avocat, e quan parle te hè fòrça ben.
WEB-CRIM-E-CASTIG	Mès escriuent qu’ei un illetrat, un ignorant.
WEB-CRIM-E-CASTIG	Es sues paraules costèren generau estupefaccion.
WEB-CRIM-E-CASTIG	Que non ère aguest, ne plan mens, eth comentari que se demorauen.
WEB-CRIM-E-CASTIG	Qu’ei qu’as liejut era carta?
WEB-CRIM-E-CASTIG	Mo’ les an balhat persones responsables.
WEB-CRIM-E-CASTIG	Qu’ei eth lengatge des plaidejaires, didec Rasumikhine.
WEB-CRIM-E-CASTIG	Plan que òc: qu’ei er estil des òmes de leis, e tanben des òmes de negòcis.
WEB-CRIM-E-CASTIG	Non ei un estil de persona illetrada, mès tanpòc massa literaria…
WEB-CRIM-E-CASTIG	En resumit, qu’ei un estil pròpri de negòcis.
WEB-CRIM-E-CASTIG	Piotr Petrovitch non amagaue era sua manca d’estudis, didec Avdotia Romanovna, herida peth ton que parlaue sa frair.
WEB-CRIM-E-CASTIG	Qu’ei mès: ei capinaut de deuer-s’ac tot ada eth madeish.
WEB-CRIM-E-CASTIG	Plan que òc; qu’a motius entà èster capinaut, non digui çò de contrari.
WEB-CRIM-E-CASTIG	Çampar, t’a shordat qu’aguesta carta m’age inspirat solet ua observacion pòc seriosa, e te penses que persuti en aguesta actitud sonque entà mortificar-te.
WEB-CRIM-E-CASTIG	Peth contrari, en relacion damb aguest estil è auut ua idia que me semble de cèrta importància entath cas present.
WEB-CRIM-E-CASTIG	Me referisqui ara frasa que Piotr Petrovitch avertís ara nòsta mair de qué era responsabilitat serà solet d’era se non hè cabau deth sòn prèc.
WEB-CRIM-E-CASTIG	Aguestes paraules, fòrça significatiues, contien ua menaça.
WEB-CRIM-E-CASTIG	Lujine a decidit anar- se’n se sò jo present.
WEB-CRIM-E-CASTIG	Aquerò vò díder que, se non l’aubeditz, ei prèst a abandonar-vos as dues dempús de hèr-vos vier en Petersburg.
WEB-CRIM-E-CASTIG	Qué ne dides d’aquerò?
WEB-CRIM-E-CASTIG	Aguestes paraules de Lujine non t’ofensen coma se venguessen de Rasumikhine, Zosimov o, en fin, de quinsevolh de nosati?
WEB-CRIM-E-CASTIG	Era tua observacion qu’ei plan prigonda, Rodia.
WEB-CRIM-E-CASTIG	Te cohèssi que ne tansevolh la demoraua.
WEB-CRIM-E-CASTIG	En tot tier en compde qu’ei un òme de leis, se compren que non ac age sabut díder de ua auta manèra e age mostrat ua grossieretat qu’ère luenh dera sua intencion.
WEB-CRIM-E-CASTIG	Ça que la, me veigui obligat a desenganhar-te.
WEB-CRIM-E-CASTIG	Que i a en aguesta carta ua auta frasa qu’ei ua calomnia contra jo, e ua calomnia des mès viles.
WEB-CRIM-E-CASTIG	Jo autregè ager es sòs ad aguesta veuda tisica e desesperada, non “damb era desencusa de pagar er acogament”, coma eth ditz, senon reauments entà pagar er acogament, e non ara hilha, “qu’era sua conducta ei deth domèni public” (jo la vedí ager per prumèr còp ena mia vida), senon ara veuda en persona.
WEB-CRIM-E-CASTIG	En tot aquerò jo non veigui senon eth desir d’avilir-me dauant des vòstes uelhs e enemigar-me damb vosates.
WEB-CRIM-E-CASTIG	Aguest tròç ei tanben escrit en lengatge juridic, per çò que hè veir claraments era fin perseguida e un delèri pro innocent.
WEB-CRIM-E-CASTIG	Qu’ei un òme intelligent, mès que non ei pro, èster intelligent, entà comportar-se damb prudéncia…
WEB-CRIM-E-CASTIG	De vertat, non me pensi qu’aguest òme sàpie apreciar es tues qualitats.
WEB-CRIM-E-CASTIG	E te cau saber-te’n qu’ac digui peth tòn ben, que te lo desiri damb tota sinceritat.
WEB-CRIM-E-CASTIG	Dunetchka non repliquèc.
WEB-CRIM-E-CASTIG	Que ja auie cuelhut era sua decision: demorarie qu’arribèsse era net.
WEB-CRIM-E-CASTIG	Qué vos díder?
WEB-CRIM-E-CASTIG	Ja as vist que Piotr Petrovitch ditz que non te vò veir ena nòsta casa aguesta net, e que se n’anarà se… te trape aquiu.
WEB-CRIM-E-CASTIG	Qué haràs, Rodia: vieràs o non?
WEB-CRIM-E-CASTIG	Aquerò non sò jo que l’ac cau díder, senon vosates.
WEB-CRIM-E-CASTIG	Çò de prumèr qu’auetz de hèr ei preguntar-vos s’aguesta exigéncia de Piotr Petrovitch non vos semble insultanta.
WEB-CRIM-E-CASTIG	Mès que mès, ei Dunia que li cau decidir se se sent o non ofensada.
WEB-CRIM-E-CASTIG	Jo, acabèc secaments, harè çò que vosates volgatz.
WEB-CRIM-E-CASTIG	Vieràs?
WEB-CRIM-E-CASTIG	Vierè.
WEB-CRIM-E-CASTIG	Rasumikhine.
WEB-CRIM-E-CASTIG	Ac as entenut, mama?
WEB-CRIM-E-CASTIG	È convidat a Dmitri Prokofitch.
WEB-CRIM-E-CASTIG	Me semble plan ben.
WEB-CRIM-E-CASTIG	Que se hèsque tot cossent es tòns desirs.
WEB-CRIM-E-CASTIG	Celèbri era tua decision, pr’amor qu’è en òdi era ficcion e era mentida.
WEB-CRIM-E-CASTIG	Qu’er ahèr se ventile damb tota franquesa.
WEB-CRIM-E-CASTIG	E se Piotr Petrovitch se shòrde, qu’ei causa sua.
WEB-CRIM-E-CASTIG	En aguest moment, era pòrta se dauric sense bronit e apareishec ua joena que hec ua timida guardada pera cramba.
WEB-CRIM-E-CASTIG	Toti es uelhs se tachèren en era damb tanta suspresa coma curiosèr.
WEB-CRIM-E-CASTIG	Raskolnikov non l’arreconeishec de seguit.
WEB-CRIM-E-CASTIG	Qu’ère Sonia Simonovna Marmeladova.
WEB-CRIM-E-CASTIG	L’auie vist eth dia anterior, per prumèr viatge, mès en ues circonstàncies e damb ua vestimenta que l’auien deishat ena memòria ua imatge complètaments desparièra d’era.
WEB-CRIM-E-CASTIG	Ara anaue modèstaments, autanplan praubaments jargada e semblaue plan joena, ua gojateta de manères aunèstes e reservades e cara innocenta e temerosa.
WEB-CRIM-E-CASTIG	Amiaue un vestit plan ordinari e un chapèu vielh passat de mòda.
WEB-CRIM-E-CASTIG	Era sua man agarraue era sua ombrèla, era soleta tralha dera sua vestimenta deth dia anterior.
WEB-CRIM-E-CASTIG	Siguec tau era sua confusion en veir tanta gent, que se desgahonèc, coma se siguesse vertadèraments ua mainada, e se dispausèc a anar-se’n.
WEB-CRIM-E-CASTIG	A!, qu’ètz vos?, exclamèc Raskolnikov, ar arràs dera sua suspresa.
WEB-CRIM-E-CASTIG	Se’n brembèc que sa mair e era sua fraia auien liejut ena carta de Lujine era referéncia a ua joena qu’era sua mala conducta ère deth domeni public.
WEB-CRIM-E-CASTIG	Quan venguie de protestar dera calomnia de Lujine contra eth e rebrembar qu’eth dia anterior auie vist per prumèr còp ara gojata, vaquí qu’era madeisha se presentaue ena sua cramba.
WEB-CRIM-E-CASTIG	Se’n brembèc madeish de qué non auie prononciat ne ua soleta paraula de protèsta contra era expression “era sua mala conducta ei deth domeni public.” Toti aguesti pensaments acodiren ena sua ment en plia confusion e damb ua rapiditat vertiginosa, e en guardar atentiuaments ad aquera prauba e otratjada creatura, la vedec tant avergonhada, qu’auec pietat d’era.
WEB-CRIM-E-CASTIG	E quan era gojata se filèc de cap ara pòrta damb er in de hùger, ath sòn laguens se costèc de pic ua espècia de revolucion.
WEB-CRIM-E-CASTIG	Que non vos demoraua, li didec viuaments, en tot arturar-la damb ua guardada.
WEB-CRIM-E-CASTIG	Hètz eth favor de sèir-vos.
WEB-CRIM-E-CASTIG	Vos que vietz, plan, de part de Caterina Ivanovna.
WEB-CRIM-E-CASTIG	Non, aquiu non; seiguetz-vos aciu, se vos platz.
WEB-CRIM-E-CASTIG	En entrar Sonia, Rasumikhine, qu’ocupaue ua des tres cagires qu’auie ena cramba, s’auie lheuat pr’amor de deishar-la passar.
WEB-CRIM-E-CASTIG	Raskolnikov auie començat indicant ara joena er extrèm deth divan que Zosimov auie ocupat hège un moment, mès en pensar en caractèr intim d’aguest mòble, que li servie de jaça, cambièc de pensada e aufric a Sonia era cagira de Rasumikhine.
WEB-CRIM-E-CASTIG	E tu, sè-te aquiu, li didec ath sòn amic, en tot senhalar-li er extrèm deth divan.
WEB-CRIM-E-CASTIG	Sonia se seiguec lèu tremolant e tachèc ua timida guardada enes dues hemnes.
WEB-CRIM-E-CASTIG	Se vedie claraments que ne era madeisha podie compréner d’a on auie trèt era audàcia de besonh entà sèir-se ath costat d’eres.
WEB-CRIM-E-CASTIG	E aguest pensament li costèc ua emocion tan violenta, que se lheuèc de sobte e, negada en màger desconcèrt, li didec a Raskolnikov, gasulhant:
WEB-CRIM-E-CASTIG	Solet… solet un moment.
WEB-CRIM-E-CASTIG	Desencusatz-me s’è vengut a shordar-vos.
WEB-CRIM-E-CASTIG	Que vengui de part de Caterina Ivanovna, Non a pogut manar ad arrés senon a jo.
WEB-CRIM-E-CASTIG	Ivanovna vos prègue, tu per tu, qu’assistigatz deman as funeralhas que se celebraràn en Sant Mitrofan… e que dempús vengatz en casa, ena sua casa, entath dinar…
WEB-CRIM-E-CASTIG	Vos suplique que l’autregetz aguest aunor.
WEB-CRIM-E-CASTIG	Dit aquerò, perdec completaments era serenor e s’amudic.
WEB-CRIM-E-CASTIG	Que harè tot çò que posca entà…
WEB-CRIM-E-CASTIG	Non, non mancarè, repliquèc Raskolnikov, en tot lheuar-se, e quequejant tanben.
WEB-CRIM-E-CASTIG	Seiguetz-vos, se vos platz, didec de pic.
WEB-CRIM-E-CASTIG	Me cau parlar-vos, se m’ac permetetz.
WEB-CRIM-E-CASTIG	Ja veigui qu’auetz prèssa, mès vos demani que m’autregetz dues menutes.
WEB-CRIM-E-CASTIG	L’apressèc era cagira, e Sonia se tornèc a sèir.
WEB-CRIM-E-CASTIG	De nauèth era joena dirigic ua guardada plia d’angoniosa timiditat as dues senhores e, ara seguida, baishèc es uelhs.
WEB-CRIM-E-CASTIG	Eth palle ròstre de Raskolnikov s’auie tintat de porpra.
WEB-CRIM-E-CASTIG	Es sòns traits s’auien contreigut e es sòns uelhs usclauen.
WEB-CRIM-E-CASTIG	Mama, didec damb votz fèrma e vibranta, qu’ei Sonia Simonovna Marmeladova, era hilha d’aguest malerós senhor Marmeladov que se hec a cuélher per un coche…
WEB-CRIM-E-CASTIG	Ja vos è condat…
WEB-CRIM-E-CASTIG	Pulqueria Alexandrovna guardèc a Sonia, clucant leugèraments es uelhs damb un gèst menspredós.
WEB-CRIM-E-CASTIG	A maugrat deth temor que l’inspiraue era guardada fixa e desfisanta deth sòn hilh, non podec privar-se d’aguesta satisfaccion.
WEB-CRIM-E-CASTIG	Dunetchka se virèc entara prauba gojata e l’observèc damb gran estupor.
WEB-CRIM-E-CASTIG	En enténer que Raskolnikov la presentaue, Sonia, lheuèc es sòns uelhs, en tot arténher solet qu’eth sòn trebolamnent s’aumentèsse.
WEB-CRIM-E-CASTIG	Vos an shordat guaire?
WEB-CRIM-E-CASTIG	Vos a interrogat era policia?
WEB-CRIM-E-CASTIG	Non, tot s’a apraiat sense cap dificultat.
WEB-CRIM-E-CASTIG	Non i auie cap dobte sus es causes dera mòrt.
WEB-CRIM-E-CASTIG	Mos an deishat tranquilles.
WEB-CRIM-E-CASTIG	Sonque es vesins mos an shordat damb es sues protèstes.
WEB-CRIM-E-CASTIG	Es sues protèstes?
WEB-CRIM-E-CASTIG	Òc, eth cadavre amiaue massa temps en casa e, damb aguesta calor, començaue a púder.
WEB-CRIM-E-CASTIG	Aué, ara ora de vesilhes, se lo haràn a vier ena capèra deth cementèri.
WEB-CRIM-E-CASTIG	Caterina Ivanovna s’opausaue ara prumeria, mès fin finau a comprenut qu’ac calie hèr.
WEB-CRIM-E-CASTIG	Ei a díder, qu’aué se lo haràn a vier?
WEB-CRIM-E-CASTIG	Òc, mès es funeralhas se haràn deman.
WEB-CRIM-E-CASTIG	Caterina Ivanovna vos prègue qu’assistigatz ada eres e que dempús passetz pera sua casa entà participar en rapais des funeralhas.
WEB-CRIM-E-CASTIG	Enquia e tot repais de funeralhas…!
WEB-CRIM-E-CASTIG	Ua simpla parva.
WEB-CRIM-E-CASTIG	Sense era, mos aurie estat impossible acogar ath mèn pair.
WEB-CRIM-E-CASTIG	Es sòns pòts e era sua maishèra comencèren a tremolar de pic, mès tenguec es lèrmes e baishèc de nauèth es uelhs.
WEB-CRIM-E-CASTIG	Tant que parlaue damb era, Raskolnikov la campaue atentiuaments.
WEB-CRIM-E-CASTIG	Qu’ère menuda e prima, plan prima, e esblancossida, de traits irregulars e un shinhau angulosi, nas petit e ahilat e maishèra punchenta.
WEB-CRIM-E-CASTIG	Non podie dider-se qu’ère beròia, mès, en compensacion, es sòns uelhs bluencs èren tan nets e, en animar- se, li balhauen tau expression de candor e de bontat, qu’un non podie mens de senter-se captivat.
WEB-CRIM-E-CASTIG	Un aute detalh caracteristic deth sòn ròstre e de tota era, ère que representaue mens edat encara qu’era qu’auie.
WEB-CRIM-E-CASTIG	Semblaue ua mainada, a maugrat des sòns dètz-e-ueit ans, infantilitat que se reflectie, d’ua manera lèu comica, en quauqui uns des sòns gèsti.
WEB-CRIM-E-CASTIG	Non compreni se com Caterina Ivanovna ac a pogut aprair tot damb tant escassi recursi, e mens, qu’encara l’age sobrat entà dar un repais, didec Raskolnikov, desirós de qué era convèrsa non s’interrompesse.
WEB-CRIM-E-CASTIG	Eth taüt ei des mès modèsti e tota era ceremònia serà fòrça simpla…
WEB-CRIM-E-CASTIG	Ei a díder, que non li costarà guaire.
WEB-CRIM-E-CASTIG	Entre era e jo ac auem calculat tot exactaments; plan per aquerò mo’n sabem de qué restarà pro entà balhar eth repais de funeralhas.
WEB-CRIM-E-CASTIG	Aquerò ei plan important entà Caterina Ivanovna e non se l’a de contrariar…
WEB-CRIM-E-CASTIG	Qu’ei ua consolacion entada era…
WEB-CRIM-E-CASTIG	Ja vo’n sabetz de com ei…
WEB-CRIM-E-CASTIG	Compreni, compreni…
WEB-CRIM-E-CASTIG	Tanben era mia cramba ei plan prauba.
WEB-CRIM-E-CASTIG	Un aute còp es sòns pòts e era sua maishèra comencèren a tremolar.
WEB-CRIM-E-CASTIG	A penes auie entrat, l’auie cridat era atencion era praubetat der apartament de Raskolnikov.
WEB-CRIM-E-CASTIG	Çò qu’acabaue de díder se l’auie escapat sense voler.
WEB-CRIM-E-CASTIG	I auec silenci.
WEB-CRIM-E-CASTIG	Era guardada de Dunetchka s’esclaric e Pulqueria Alexandrovna se virèc entà Sonia damb expression afabla.
WEB-CRIM-E-CASTIG	Coma ei naturau, Rodia, didec era mair, en tot meter-se de pès, minjaram amassa…
WEB-CRIM-E-CASTIG	Anem-mo’n, Dunetchka.
WEB-CRIM-E-CASTIG	E tu, Rodia, te calerie hèr un passèg, dempús descansar ua estona e vier a amassar-te damb nosates… çò de mès lèu possible.
WEB-CRIM-E-CASTIG	Plan que òc, t’auram fatigat.
WEB-CRIM-E-CASTIG	Vierè, vierè, s’esdeguéc a contestar Raskolnikov, lheuant-se.
WEB-CRIM-E-CASTIG	Qué vòs díder damb aquerò?, exclamèc Rasumikhine, tachant era sua guardada en Raskolnikov.
WEB-CRIM-E-CASTIG	Supausi que non se t’aurà acodit minjar solet.
WEB-CRIM-E-CASTIG	Ditz-me: qué penses hèr?
WEB-CRIM-E-CASTIG	T’asseguri que vierè.
WEB-CRIM-E-CASTIG	E tu demora-te aciu un instant…
WEB-CRIM-E-CASTIG	Vertat que non l’auetz de besonh?
WEB-CRIM-E-CASTIG	Non, non!
WEB-CRIM-E-CASTIG	Jo tanben vos ac demani, didec Dunia.
WEB-CRIM-E-CASTIG	Rasumikhine assentic en tot hèr ua reveréncia.
WEB-CRIM-E-CASTIG	Qu’ère radiant.
WEB-CRIM-E-CASTIG	Pendent un moment, toti semblauen senhorejadi per ua violéncia estranha.
WEB-CRIM-E-CASTIG	Adishatz, Rodia.
WEB-CRIM-E-CASTIG	Ei a díder, enquia dempús: non me shaute díder adiu…
WEB-CRIM-E-CASTIG	Adishatz, Nastasia.
WEB-CRIM-E-CASTIG	Un aute viatge se m’a escapat!
WEB-CRIM-E-CASTIG	Pulqueria Alexandrovna amiaue era intencion de saludar a Sonia, mès que non sabec se com hè’c e gessec dera cramba ara prèssa.
WEB-CRIM-E-CASTIG	Ça que la, Avdotia Romanovna, que semblaue auer estat demorant eth sòn torn, en passar dauant de Sonia, darrèr de sa mair, la saludèc amabla e gentilaments.
WEB-CRIM-E-CASTIG	Sonetchka perdec era cauma e s’inclinèc damb temerós apressament.
WEB-CRIM-E-CASTIG	Peth sòn ròstre passèc ua ombra d’amarum, coma s’era cortesia e era afabilitat d’Avdotia Romanovna l’auessen costat ua impression dolorosa.
WEB-CRIM-E-CASTIG	Adishatz, Dunia, didec Raskolnikov, qu’auie gessut en vestibul darrèr d’era.
WEB-CRIM-E-CASTIG	Balha-me era man.
WEB-CRIM-E-CASTIG	Mès, se ja te l’è balhada!
WEB-CRIM-E-CASTIG	Qu’ei que voi que me la tornes a balhar.
WEB-CRIM-E-CASTIG	Rodia sarrèc fòrtaments era man dera sua fraia.
WEB-CRIM-E-CASTIG	Dunetchka li hec un arridolet, se rogic, deishèc anar damb un rapic movement era sua man e seguic a sa mair.
WEB-CRIM-E-CASTIG	Tanben era se sentie erosa.
WEB-CRIM-E-CASTIG	Tot a gessut coma calie!, didec Raskolnikov, en tot tornar ath cant de Sonia, que s’auie quedat en apartament, e, guardant-la damb un gèst de perfècta cauma, higec: Qu’eth Senhor balhe era patz as defuntadi e dèishe víuer as vius.
WEB-CRIM-E-CASTIG	Non te semble, non te semble?
WEB-CRIM-E-CASTIG	Ditz, non te semble?
WEB-CRIM-E-CASTIG	Sonia avertic, estonada, qu’eth ròstre de Raskolnikov s’illuminaue de ressabuda.
WEB-CRIM-E-CASTIG	Pendent ues segondes, eth joen la campèc en silenci e atentiuaments.
WEB-CRIM-E-CASTIG	Tot çò qu’eth sòn defuntat pair l’auie condat d’era acodic de pic ena sua memòria…
WEB-CRIM-E-CASTIG	Mon Diu!, exclamèc Pulqueria Alexandrovna a penes auec arribat en carrèr damb era sua hilha.
WEB-CRIM-E-CASTIG	A qui li diga que me sò alegrat de gèsser d’aguesta casa…!
WEB-CRIM-E-CASTIG	Qu’è alendat Dunetchka!
WEB-CRIM-E-CASTIG	Qui m’auie de díder, quan èra en ten, que m’alegraria de desseparar-me deth mèn hilh!
WEB-CRIM-E-CASTIG	Pensa qu’ei malaut, mama.
WEB-CRIM-E-CASTIG	Non ac ves?
WEB-CRIM-E-CASTIG	Dilhèu a perdut era santat per çò de patir per nosates.
WEB-CRIM-E-CASTIG	Mos cau èster indulgentes damb eth.
WEB-CRIM-E-CASTIG	Que li podem perdonar fòrça causes, fòrça causes…
WEB-CRIM-E-CASTIG	Ça que la, tu non as estat comprensiua, didec amaraments Pulqueria Alexandrovna.
WEB-CRIM-E-CASTIG	Hè un moment vos observaua as dus.
WEB-CRIM-E-CASTIG	Vos retiratz coma dues gotes d’aigua, e non tant en çò de fisic coma en çò de morau.
WEB-CRIM-E-CASTIG	Es dus ètz sevèrs e irascibles, mès tanben capinauti e nòbles.
WEB-CRIM-E-CASTIG	Pr’amor qu’eth non ei egoïsta, vertat, Dunetchka…?
WEB-CRIM-E-CASTIG	Quan pensi en çò que se pòt passar aguesta net en casa, se me gèle eth còr.
WEB-CRIM-E-CASTIG	Non te’n hèsques, mama: se passarà çò que s’age de passar.
WEB-CRIM-E-CASTIG	Pensa ena nòsta situacion, Dunetchka.
WEB-CRIM-E-CASTIG	Dunetchka damb gèst brusc e menspredós.
WEB-CRIM-E-CASTIG	Pulqueria Alexandrovna seguic parlant damb era sua acostumada volubilitat.
WEB-CRIM-E-CASTIG	Qu’auem hèt ben de anar-mo’n.
WEB-CRIM-E-CASTIG	Rodia li calie acodir urgentaments a ua cita de negòcis.
WEB-CRIM-E-CASTIG	L’anarà ben hèr un torn, alendar aire liure.
WEB-CRIM-E-CASTIG	Mès, ei possible trapar aire respirable en aguesta ciutat?
WEB-CRIM-E-CASTIG	Es carrèrs son coma crambes cègues.
WEB-CRIM-E-CASTIG	Quina ciutat, mon Diu!
WEB-CRIM-E-CASTIG	Compde non te hèsquen a cuélher…!
WEB-CRIM-E-CASTIG	Guarda, transpòrten un piano…
WEB-CRIM-E-CASTIG	Aciu era gent va possant- se…
WEB-CRIM-E-CASTIG	Aguesta gojata m’inquiete.
WEB-CRIM-E-CASTIG	Quina gojata?
WEB-CRIM-E-CASTIG	Aguesta Sonia Simonovna.
WEB-CRIM-E-CASTIG	Per qué t’inquiete?
WEB-CRIM-E-CASTIG	Qu’è ua presentida, Dunia.
WEB-CRIM-E-CASTIG	Aquerò ei absurd!, exclamèc Dunia, indignada.
WEB-CRIM-E-CASTIG	Entàs presentides qu’ès unica.
WEB-CRIM-E-CASTIG	Ager la vedec per prumèr viatge.
WEB-CRIM-E-CASTIG	Ne tansevolh l’a arreconeishut en prumèr moment.
WEB-CRIM-E-CASTIG	Ja veiram se qui a rason…
WEB-CRIM-E-CASTIG	Plan que òc, aguesta joena m’enquimère…
WEB-CRIM-E-CASTIG	È sentut vertadèra pòur quan m’a guardat damb es sòn estranhs uelhs.
WEB-CRIM-E-CASTIG	M’a calut hèr un esfòrç entà non húger…
WEB-CRIM-E-CASTIG	E mo l’a presentada!
WEB-CRIM-E-CASTIG	Aquerò ei plan significatiu.
WEB-CRIM-E-CASTIG	Dempús de çò que mos ditz d’era Piotr Petrovitch ena sua carta, mo’ la presente…
WEB-CRIM-E-CASTIG	Non è cap de dobte de qué ei encamardat d’era.
WEB-CRIM-E-CASTIG	Non ne hèges cabau de çò que digue Lujine.
WEB-CRIM-E-CASTIG	Tanben s’a parlat e escrit fòrça causes de nosates.
WEB-CRIM-E-CASTIG	Qu’ei que non te’n brembes…?
WEB-CRIM-E-CASTIG	Ne sò segura de qué ei ua bona gojata e de qué tot çò que se conde d’era son estupides parlòtes.
WEB-CRIM-E-CASTIG	Pro que sigue atau!
WEB-CRIM-E-CASTIG	E Piotr Petrovitch ei un charraire, exclamèc còp sec Dunetchka.
WEB-CRIM-E-CASTIG	Pulqueria Alexandrovna se tenguec e en aguest punt acabèc era convèrsa.
WEB-CRIM-E-CASTIG	Ja li diderè a Caterina Ivanovna que vieratz vos enes funeralhas, didec Sonia ara prèssa e prèsta a partir.
WEB-CRIM-E-CASTIG	Un moment, Sonia Simonovna.
WEB-CRIM-E-CASTIG	Encara è quauqua causa tà dider-vos.
WEB-CRIM-E-CASTIG	Se virèc de nauèth entà Rasumikhine e seguic:
WEB-CRIM-E-CASTIG	Voi parlar-te d’aguest… com se cride?
WEB-CRIM-E-CASTIG	A, òc!
WEB-CRIM-E-CASTIG	Porfiri Petrovitch…
WEB-CRIM-E-CASTIG	Com non l’è de conéisher s’em parents?
WEB-CRIM-E-CASTIG	Non?
WEB-CRIM-E-CASTIG	E qué?, preguntèc Rasumikhine, daurint exageradaments es uelhs.
WEB-CRIM-E-CASTIG	È entenut a díder qu’a interrogat a toti es qu’auien un objècte empenhat ena casa dera vielha.
WEB-CRIM-E-CASTIG	Jo tanben auia quauquarren empenhat… pòca causa… un anèth que m’autregèc era mia fraia quan venguí en Petersburg, e eth relòtge d’argent deth mèn pair.
WEB-CRIM-E-CASTIG	Es dues causes amassa sonque valen cinc o sies robles, mès coma arrebrembe qu’an ua grana valor entà jo.
WEB-CRIM-E-CASTIG	Qué te semble que hèsca?
WEB-CRIM-E-CASTIG	Non voleria pèrder aguesti objèctes, sustot eth relòtge deth mèn pair.
WEB-CRIM-E-CASTIG	Hè un moment, tremolaua de pensar qu’era mia mair poderie dider-me que lo volie veir, mès que mès, quan èrem en tot parlar deth relòtge de Dunetchka.
WEB-CRIM-E-CASTIG	Qu’ei eth solet objècte que mos rèste deth mèn pair.
WEB-CRIM-E-CASTIG	Se lo perdéssem, ara mia mair li costarie ua malautia.
WEB-CRIM-E-CASTIG	Ja sabes se com son es hemnes.
WEB-CRIM-E-CASTIG	Ditz-me, qué me cau hèr?
WEB-CRIM-E-CASTIG	Ja sai que s’a d’anar en comissariat entà prestar declaracion.
WEB-CRIM-E-CASTIG	Mès se podessa parlar dirèctaments damb Porfiri…?
WEB-CRIM-E-CASTIG	Qué te semble…?
WEB-CRIM-E-CASTIG	Atau apraiaria mès rapidaments er ahèr…
WEB-CRIM-E-CASTIG	Ja veiràs se com, a penes mos seigam ena taula, era mia mair me parle deth relòtge.
WEB-CRIM-E-CASTIG	Rasumikhine dèc mostres d’ua emocion extraordinària.
WEB-CRIM-E-CASTIG	Que non te cau anar ena policia per arren.
WEB-CRIM-E-CASTIG	Porfiri ac apraiarà tot…
WEB-CRIM-E-CASTIG	E entà qué demorar?
WEB-CRIM-E-CASTIG	I podem anar de seguit.
WEB-CRIM-E-CASTIG	Qu’ei a quate canes d’aciu.
WEB-CRIM-E-CASTIG	Ne sò segur de qué lo traparam.
WEB-CRIM-E-CASTIG	D’acòrd; anem.
WEB-CRIM-E-CASTIG	S’alegrarà fòrça de coneisher-te.
WEB-CRIM-E-CASTIG	L’è parlat tants còps de tu…!, ager madeish parlèrem de tu…
WEB-CRIM-E-CASTIG	Atau, donc, coneishies ara vielha?
WEB-CRIM-E-CASTIG	Perfècte…!
WEB-CRIM-E-CASTIG	A!, mos auíem desbrembat de qué ere aciu Sonia Ivanovna.
WEB-CRIM-E-CASTIG	Sonia Simonovna, rectifiquèc Raskolnikov.
WEB-CRIM-E-CASTIG	Rasumikhine, Sonia Simonovna; un bon gojat…
WEB-CRIM-E-CASTIG	Se vo n’auetz d’anar… comencèc a díder Sonia, qu’era sua confusion auie aumentat en presentar-li Rodia a Rasumikhine, enquiath punt de qué non gausaue lheuar es uelhs entada eth.
WEB-CRIM-E-CASTIG	Anem, decidic Raskolnikov.
WEB-CRIM-E-CASTIG	Aué madeish passarè pera vòsta casa, Sonia Simonovna.
WEB-CRIM-E-CASTIG	Balhatz-me era vòsta adreça, se vos platz.
WEB-CRIM-E-CASTIG	Didec aquerò damb assopliment, mès ara prèssa e sense guardar-la.
WEB-CRIM-E-CASTIG	Sonia li dèc era sua adreça, non sense rogir-se, e gesseren es tres.
WEB-CRIM-E-CASTIG	Non la barri jamès…
WEB-CRIM-E-CASTIG	Ath delà, non posqui.
WEB-CRIM-E-CASTIG	Auie dit aquerò damb aire d’indiferéncia.
WEB-CRIM-E-CASTIG	Dempús exclamèc, metent-se a arrir e dirigint-se a Sonia:
WEB-CRIM-E-CASTIG	Erós er òme que non a arren que sauvar damb clau!
WEB-CRIM-E-CASTIG	Non ac credetz atau?
WEB-CRIM-E-CASTIG	En arribar ena pòrta s’arturèren.
WEB-CRIM-E-CASTIG	Vos anatz entara dreta, vertat, Sonia Simonovna…?
WEB-CRIM-E-CASTIG	A, escotatz!
WEB-CRIM-E-CASTIG	Com m’auetz pogut trapar?, preguntèc en ton deth que ditz ua causa plan desparièra d’aquera qu’anaue a díder.
WEB-CRIM-E-CASTIG	Qu’auie talents de guardar aqueri uelhs tranquils e purs, mès non gausaue.
WEB-CRIM-E-CASTIG	Ager autregéretz era vòsta adreça a Poletchka.
WEB-CRIM-E-CASTIG	Poletchka?
WEB-CRIM-E-CASTIG	A, òc!
WEB-CRIM-E-CASTIG	Didetz que l’autregè era mia adreça?
WEB-CRIM-E-CASTIG	Òc, non vo’n brembatz?
WEB-CRIM-E-CASTIG	Òc, òc; ja me’n brembi.
WEB-CRIM-E-CASTIG	Jo auia ja entenut a parlar de vos ath defuntat, mès que non sabia eth vòste nòm.
WEB-CRIM-E-CASTIG	Me pensi qu’enquia e tot eth mèn pair l’ignoraue.
WEB-CRIM-E-CASTIG	Mès ager m’en sabí e, aué, en vier aciu, è pogut preguntar peth “senhor Raskolnikov”.
WEB-CRIM-E-CASTIG	Jo non sabia que vos tanben demoràuetz en ua pension.
WEB-CRIM-E-CASTIG	Adishatz.
WEB-CRIM-E-CASTIG	Ja li diderè a Caterina Ivanovna…
WEB-CRIM-E-CASTIG	Se sentec erosa de poder partir e s’aluenhèc ara prèssa e damb eth cap clin.
WEB-CRIM-E-CASTIG	Desiraue arribar ena prumèra cantoada pr’amor de demorar ara fin soleta, liura dera guardada des dus joeni, e poder reflexionar, en tot auançar tot doç e damb era guardada perduda ena luenhor, en toti es detalhs, enquia enes mès menuts, dera sua recenta visita.
WEB-CRIM-E-CASTIG	Tanben desiraue repassar cada ua des paraules qu’auie prononciat.
WEB-CRIM-E-CASTIG	Non auie experimentat jamès arren de semblable.
WEB-CRIM-E-CASTIG	Tot un mon ignorat gessie confusaments ena sua amna.
WEB-CRIM-E-CASTIG	De pic se’n brembèc de qué Raskolnikov l’auie anonciat era sua intencion de vier a veder-la aqueth madeish dia, e pensèc que dilhèu serie aqueth madeish maitin.
WEB-CRIM-E-CASTIG	S’aumens non venguesse aué… gasulhèc, damb eth còr bategant coma un mainatge espaurit.
WEB-CRIM-E-CASTIG	Senhor!
WEB-CRIM-E-CASTIG	Vier ena mia casa, ena mia cramba…!
WEB-CRIM-E-CASTIG	Aquiu veirà…
WEB-CRIM-E-CASTIG	Qu’anaue massa preocupada entà encuedar-se’n de qué la seguie un desconeishut.
WEB-CRIM-E-CASTIG	En moment que Raskolnikov, Rasumikhine e Sonia s’auien arturat dauant dera pòrta dera casa, parlant, eth desconeishut passèc près d’eri e s’estrementic en cuélher ath vòl, per edart, aguestes paraules de Sonia:
WEB-CRIM-E-CASTIG	È pogut preguntar peth senhor Raskolnikov.
WEB-CRIM-E-CASTIG	Alavetz dirigic as tres, especiauments a Raskolnikov, qu’ada eth s’auie dirigit Sonia, ua rapida mès atentiua guardada, e dempús lheuèc era vista e anotèc eth numèro dera casa.
WEB-CRIM-E-CASTIG	Hec tot aquerò en un virament de uelhs e de manèra que non ac notèsse arrés.
WEB-CRIM-E-CASTIG	Dempús s’aluenhèc e anèc alentint eth pas, coma qui volesse balhar temps entà qu’er aute l’arténhe.
WEB-CRIM-E-CASTIG	Auie vist que Sonia se didie adiu des sòns dus amics e dedusic que se filarie entà casa.
WEB-CRIM-E-CASTIG	Jo è vist ad aguesta gojata en bèth lòc.
WEB-CRIM-E-CASTIG	Quan arribèc ena prumèra boca de carrèr, passèc ena cantoada deth dauant e se virèc, en tot poder avertir qu’era gojata auie seguit era madeisha direccion qu’eth, sense encuedar-se’n que l’espiauen.
WEB-CRIM-E-CASTIG	Era joena arribèc ena trauèssa e se metec en era, sense crotzar era cauçada.
WEB-CRIM-E-CASTIG	Eth desconeishut seguic era sua persecucion peth trepader opausat, sense deishar de uelh a Sonia, e quan auien recorrut uns cinquanta passi, eth trauessèc eth carrèr e la seguic peth madeish trepader, a ues cinc canes de distància.
WEB-CRIM-E-CASTIG	Qu’ère un òme corpurent que representaue un cinquanta ans e qu’era sua estatura superaue era normau.
WEB-CRIM-E-CASTIG	Es sues amples e massisses espatles li dauen er aspècte d’un òme un shinhau gibós.
WEB-CRIM-E-CASTIG	Anaue jargat damb ua elegància naturau que, coma tot eth sòn continent, denonciaue ath gentilòme.
WEB-CRIM-E-CASTIG	Amiaue un polit baston que ressoaue en trepader a cada pas e uns gants naui.
WEB-CRIM-E-CASTIG	Eth sòn ample ròstre, de pometes gessentes, auie ua expression simpatica, e eth sòn fresc ròstre evidenciaue qu’aqueth òme non demoraue en ua ciutat.
WEB-CRIM-E-CASTIG	Es sòns espèssi peus, d’un ròi clar, a penes començauen a enblanquir-se.
WEB-CRIM-E-CASTIG	Era sua poblada e henuda barba, encara mès clara qu’es sòns peus, es sòns uelhs blus, de guardada fixa e cogitosa, e es sòns ròis pòts, indicauen qu’ère un òme fòrça ben conservat e que semblaue mès joen de çò que n’ère en realitat.
WEB-CRIM-E-CASTIG	Quan Sonia desboquèc en cai, quedèren es dus solets en trepader.
WEB-CRIM-E-CASTIG	Eth desconeishut auie auut pro temps entà veir qu’era hemna anaue cogitosa.
WEB-CRIM-E-CASTIG	Sonia arribèc ena casa que s’estaue e crotzèc eth lumedan.
WEB-CRIM-E-CASTIG	Eth entrèc ath sòn darrèr un shinhau estonat.
WEB-CRIM-E-CASTIG	Era joena se calèc en pati e dempús ena escala dera dreta, qu’ère era qu’amiaue entara sua cramba.
WEB-CRIM-E-CASTIG	Eth desconeishut deishèc anar ua exclamacion de suspresa e comencèc a pujar era madeisha escala que Sonia.
WEB-CRIM-E-CASTIG	Sonque en aguest moment se n’encuedèc, era joena, de qué la seguien.
WEB-CRIM-E-CASTIG	Quin edart!, exclamèc eth desconeishut.
WEB-CRIM-E-CASTIG	E piquèc ena pòrta vesia, era deth numèro 8.
WEB-CRIM-E-CASTIG	Entre es dues pòrtes i auie ua distància d’uns sies passi.
WEB-CRIM-E-CASTIG	Atau, donc, vos estatz en casa Kapernaumov?, didec eth cavalièr alègraments.
WEB-CRIM-E-CASTIG	Ager m’apraièc un justet.
WEB-CRIM-E-CASTIG	Ath delà, sò vesin de vos: demori en casa dera senhora Resslich Gertrudis Pavlovna.
WEB-CRIM-E-CASTIG	Eth mon qu’ei un mocador.
WEB-CRIM-E-CASTIG	Sonia lo guardèc fixaments.
WEB-CRIM-E-CASTIG	Òc, qu’èm vesins, seguic eth cavalièr, damb grana jovialitat.
WEB-CRIM-E-CASTIG	Entà jo serà un plasèr tornar-vos a veir.
WEB-CRIM-E-CASTIG	Sonia non responec.
WEB-CRIM-E-CASTIG	En aguest moment li dauriren era pòrta, e entrèc ena cramba.
WEB-CRIM-E-CASTIG	Qu’ère avergonhada e espaurida.
WEB-CRIM-E-CASTIG	Rasumikhine daue mòstres de grana agitacion quan anaue ara cèrca de Porfiri Petrovitch, acompanhat de Rodia.
WEB-CRIM-E-CASTIG	Qu’as auut ua grana idia, amic, ua grana idia, didec diuèrsi còps.
WEB-CRIM-E-CASTIG	Non sabia que tu tanben empenhaues causes en casa dera vielha.
WEB-CRIM-E-CASTIG	Hè guaire temps d’aquerò?
WEB-CRIM-E-CASTIG	Voi díder que se hè fòrça temps qu’as estat en aguesta casa eth darrèr viatge.
WEB-CRIM-E-CASTIG	Quan i siguí per darrèr viatge?, preguntèc, en tot arturar-se coma entà brembar- se’n mielhor.
WEB-CRIM-E-CASTIG	Me semble que siguec tres dies abans deth crim…
WEB-CRIM-E-CASTIG	T’avertisqui que non voi recuéher es objèctes de seguit, s’esdeguèc a aclarir, coma s’aguest punt lo preocupèsse especiauments, pr’amor que non me rèste qu’un roble dempús deth maudit “deliri” d’ager.
WEB-CRIM-E-CASTIG	E senhalèc d’ua manèra especiau era paraula”deliri”.
WEB-CRIM-E-CASTIG	Comprenut, comprenut!, exclamèc damb veeméncia Rasumikhine e sense que se podesse saber exactaments qué ère çò que comprenie damb tanta afogadura.
WEB-CRIM-E-CASTIG	Aquerò explique que te mostrèsses alavetz tant… impressionat… e autanplan en tòn deliri nomenaues anèths e cadies…
WEB-CRIM-E-CASTIG	Tot aclarit; qu’ei tot aclarit….
WEB-CRIM-E-CASTIG	Que son dominadi per aguesta idia.
WEB-CRIM-E-CASTIG	Autanplan aguest òme que serie capable de deishar-se aucir per jo se sent erós en poder-se explicar per qué parlaua jo d’anèths en mèn deliri.
WEB-CRIM-E-CASTIG	Cres que traparam a Porfiri?, preguntèc Raskolnikov en votz nauta.
WEB-CRIM-E-CASTIG	Plan que lo traparam!, repliquèc viuaments Rasumikhine.
WEB-CRIM-E-CASTIG	Ja veiràs quin tipe tant interessant.
WEB-CRIM-E-CASTIG	Un shinhau brusc, plan, a maugrat d’ester un òme de mon.
WEB-CRIM-E-CASTIG	Plan que jo non lo considèri brusc pr’amor que li manque mondologia.
WEB-CRIM-E-CASTIG	Qu’ei intelligent, plan intelligent.
WEB-CRIM-E-CASTIG	Ei fòrça luenh d’èster un grossièr, a maugrat deth sòn caractèr especiau.
WEB-CRIM-E-CASTIG	Ei maufidat, esceptic, cinic.
WEB-CRIM-E-CASTIG	Li shaute enganhar, provocar ara gent, e ei fidèu ath vielh sistèma des pròves materiaus…
WEB-CRIM-E-CASTIG	Ça que la, coneish ath hons eth sòn mestièr.
WEB-CRIM-E-CASTIG	Est an passat desembolhèc un cas d’assassinat que d’eth sonque existien leugèrs indicis.
WEB-CRIM-E-CASTIG	Qu’a grani desirs de coneisher-te.
WEB-CRIM-E-CASTIG	Grani desirs?
WEB-CRIM-E-CASTIG	Per qué?
WEB-CRIM-E-CASTIG	Plan, dilhèu è exagerat…
WEB-CRIM-E-CASTIG	Escota; darrèraments, ei a díder, dès que te meteres malaut, l’è parlat fòrça de tu.
WEB-CRIM-E-CASTIG	Mielhor dit, der ensems de toti aguesti detalhs…
WEB-CRIM-E-CASTIG	Ager, Zamiotov…
WEB-CRIM-E-CASTIG	Escota, Rodia, quan t’amiè ager entara tua casa èra embriac e didí ua sòrta de pegaries.
WEB-CRIM-E-CASTIG	Me harie dò qu’auesses cuelhut seriosaments es mies paraules.
WEB-CRIM-E-CASTIG	A qué te referisses?
WEB-CRIM-E-CASTIG	Ara sospecha d’aguesti òmes de qué sò hòl?
WEB-CRIM-E-CASTIG	E se metec a arrir forçadaments.
WEB-CRIM-E-CASTIG	Òc, òc… voi díder, non…!
WEB-CRIM-E-CASTIG	Alavetz, entà desencusar-te?
WEB-CRIM-E-CASTIG	Qu’ac sai, ac sai.
WEB-CRIM-E-CASTIG	Ac compreni perfèctaments; t’asseguri qu’ac compreni.
WEB-CRIM-E-CASTIG	Se te hè vergonha, cara-te.
WEB-CRIM-E-CASTIG	Es dus amudiren.
WEB-CRIM-E-CASTIG	Rasumikhine ère encantat, e Raskolnikov se n’encuedèc d’aquerò damb ua sòrta d’orror.
WEB-CRIM-E-CASTIG	Çò qu’eth sòn amic venguie de dider-li sus Porfiri Petrovitch non deishaue d’enquimerar-lo.
WEB-CRIM-E-CASTIG	Dauant d’aguest me calerá simular mielhor e damb mès naturalitat que dauant de Rasumikhine.
WEB-CRIM-E-CASTIG	Çò de mès normau serie non díder arren, absoludaments arren…
WEB-CRIM-E-CASTIG	Non, non; aquerò tanben poirie semblar pòc naturau… en fin, deishem-mos amiar pes eveniments…
WEB-CRIM-E-CASTIG	De seguit poiram veir se qué se passe…
WEB-CRIM-E-CASTIG	È hèt ben en vier o non?
WEB-CRIM-E-CASTIG	Era parpalhòla se lance ena ahlama era madeisha…
WEB-CRIM-E-CASTIG	Eth còr me batègue damb violéncia…
WEB-CRIM-E-CASTIG	Qu’ei aguesta casa grisa, didec Rasumikhine.
WEB-CRIM-E-CASTIG	Me cau saber aquerò immediataments, que jo lieja era vertat en sòn ròstre a penes entrar en burèu, ath prumèr pas que balhe.
WEB-CRIM-E-CASTIG	Sabes se qué te digui?, li preguntèc de pic a Rasumikhine damb un arridolet de dolenteria.
WEB-CRIM-E-CASTIG	È observat que tot eth maitin te senhorège ua grana agitacion.
WEB-CRIM-E-CASTIG	De vertat.
WEB-CRIM-E-CASTIG	Agitacion?
WEB-CRIM-E-CASTIG	Arren d’aquerò, repliquèc, mortificat, Rasumikhine.
WEB-CRIM-E-CASTIG	Non ac remisques.
WEB-CRIM-E-CASTIG	Aquerò se ve de luenh.
WEB-CRIM-E-CASTIG	Hè ua estona ères seigut ath cant dera cagira, causa que non hès jamès, e semblaue qu’auesses rampilhades enes cames.
WEB-CRIM-E-CASTIG	A cada moment t’exaltaues sense motiu, e uns còps auies cara d’òme amarat e d’auti ères un pur siròp.
WEB-CRIM-E-CASTIG	T’as rogit diuèrsi còps e t’as botat coma porpra quan t’an convidat a dinar.
WEB-CRIM-E-CASTIG	Tot aquerò son invencions tues. Qué vòs díder?
WEB-CRIM-E-CASTIG	A viatges ès timid coma un escolan.
WEB-CRIM-E-CASTIG	Ara madeish t’as rogit tot.
WEB-CRIM-E-CASTIG	Pèc!
WEB-CRIM-E-CASTIG	Mès, tà qué vie aguesta confusion?
WEB-CRIM-E-CASTIG	Qu’ès un Romeu!
WEB-CRIM-E-CASTIG	Ha, ha, ha!
WEB-CRIM-E-CASTIG	Com vau a hèr arrir ara mia mair!
WEB-CRIM-E-CASTIG	E a ua auta persona!
WEB-CRIM-E-CASTIG	Escota, escota…
WEB-CRIM-E-CASTIG	Parlem seriosaments…
WEB-CRIM-E-CASTIG	Qué penses condar-les?
WEB-CRIM-E-CASTIG	Escota, estimat…
WEB-CRIM-E-CASTIG	Qu’ès un pèc!
WEB-CRIM-E-CASTIG	Qu’ès ua ròsa de primauèra…
WEB-CRIM-E-CASTIG	Se vedesses guaire ben t’està aquerò!
WEB-CRIM-E-CASTIG	Un Romeu de tanta estatura!
WEB-CRIM-E-CASTIG	Autanplan t’as limpiat es ungles.
WEB-CRIM-E-CASTIG	Quan auies hèt ua causa semblabla?
WEB-CRIM-E-CASTIG	Que Diu me perdone, mès enquia e tot me semble que t’as botat crèma en peu.
WEB-CRIM-E-CASTIG	A veir: ajòca un shinhau eth cap.
WEB-CRIM-E-CASTIG	Pèc!
WEB-CRIM-E-CASTIG	Raskolnikov arrie de tau sòrta que semblaue non poder deishar d’arrir.
WEB-CRIM-E-CASTIG	Era ilaritat li tardaue encara quan arribèren ena casa de Porfiri Petrovitch.
WEB-CRIM-E-CASTIG	Aquerò ère çò qu’eth volie.
WEB-CRIM-E-CASTIG	Atau, deth burèu estant l’enteneren entrar ena casa arrint, e seguiren entenent aguestes arridalhes quan es dus amics arribèren ena avant-sala.
WEB-CRIM-E-CASTIG	Raskolnikov entrèc en burèu damb eth gèst der òme que hè enòrmes esfòrci entà non crebar d’arrir.
WEB-CRIM-E-CASTIG	Lo seguie Rasumikhine, ròi coma era grana, intimidat, bastrús e transfigurat peth furor deth ròstre.
WEB-CRIM-E-CASTIG	Era sua cara e era sua figura auien en aqueri moments un aspècte comic que justificaue era ilaritat deth sòn amic.
WEB-CRIM-E-CASTIG	Raskolnikov, sense demorar a èster presentat, s’inclinèc duant deth patron dera casa, qu’ère de pès ath miei deth burèu, en tot guardar-les damb expression interrogadoira, e escambiéc ua sarrada de mans.
WEB-CRIM-E-CASTIG	En tot hèr veir encara que hège un gran esfòrç entà non arrir, didec se qui ère e com se cridaue.
WEB-CRIM-E-CASTIG	Mès a penes s’auie tengut seriós, tant que gasulhaue quauques paraules, es sòns uelhs guardèren per edart a Rasumikhine.
WEB-CRIM-E-CASTIG	Alavetz ja non se podec tier e s’estarnèc en ua arridalhada que, per efècte dera anteriora repression siguec mès tarabastosa qu’es anteriores.
WEB-CRIM-E-CASTIG	Er extraordinari furor qu’aguesta arridalhada hòla desvelhèc en Rasumikhine prestèc, sense qu’aguest se n’encuedèsse, un bon servici entà Raskolnikov.
WEB-CRIM-E-CASTIG	Dimònis d’òme!, gronhèc Rasumikhine, damb un gèst tan violent que fotèc un involuntari còp de man en ua tauleta que sus era i auie un veire de tè uet.
WEB-CRIM-E-CASTIG	Per çò deth patac, tot rodèc peth solèr sorrolhosaments.
WEB-CRIM-E-CASTIG	Aquerò qu’ei un damnatge entar Estat.
WEB-CRIM-E-CASTIG	Raskolnikov seguie arrint, e de tau sòrta, que se’n desbrembèc de qué era sua man ère ena de Porfiri Petrovitch.
WEB-CRIM-E-CASTIG	Ça que la, conscient de qué tot a era sua mesura, profitèc un moment avient entà recobrar era seriositat çò de mès naturauments possible.
WEB-CRIM-E-CASTIG	Rasumikhine, qu’er accident que venguie de costar era sua conducta l’auie calat ar arràs dera confusion, guardèc un moment damb expression ombriua es tròci de veire, dempús escopic, virèc era esquia a Porfiri e a Raskolnikov, s’apressèc ena hièstra e, encara que non vedie, hec coma se guardèsse en exterior.
WEB-CRIM-E-CASTIG	Porfiri Petrovitch arrie per educacion, mès se vedie claraments que demoraue que l’expliquèssen eth motiu d’aquera visita.
WEB-CRIM-E-CASTIG	En un cornèr i ère Zamiotov seigut en ua cagira.
WEB-CRIM-E-CASTIG	En aparéisher es visitaires s’auie lheuat, esboçant un arridolet.
WEB-CRIM-E-CASTIG	Contemplaue era scèna damb ua expression qu’en era se barrejaue er estonament damb era maufidança, e observaue a Raskolnikov, autanplan damb ua sòrta de trebolament.
WEB-CRIM-E-CASTIG	Era aparicion inesperada de Zamiotov susprenèc desagradiuaments ath joen, que se didec:
WEB-CRIM-E-CASTIG	E manifestèc en votz baisha, damb ua confusion simulada:
WEB-CRIM-E-CASTIG	Vos prègui que me desencusètz…
WEB-CRIM-E-CASTIG	Mès qué didetz?
WEB-CRIM-E-CASTIG	Se sò encantat!
WEB-CRIM-E-CASTIG	Auetz entrat d’ua manèra tant agradiua… repliquèc Porfiri Petrovitch, e higec, en tot senhalar a Rasumikhine damb un movement deth cap.
WEB-CRIM-E-CASTIG	Aguest, ça que la, ne tansevolh m’a balhat eth bon dia.
WEB-CRIM-E-CASTIG	Que s’a emmaliciat damb jo, sabi pas per qué: peth camin l’è dit que se retiraue a Romeu e l’è demostrat qu’era mia comparança ère justa.
WEB-CRIM-E-CASTIG	Aquerò ei tot çò qu’a auut entre nosati.
WEB-CRIM-E-CASTIG	Pèc!, exclamèc Rasumikhine sense virar eth cap.
WEB-CRIM-E-CASTIG	Escota, jutge d’instrucción… comencèc a díder Rasumikhine.
WEB-CRIM-E-CASTIG	E se metec a arrir de boni talents: qu’auie recuperat de pic era sua normau bona encolia.
WEB-CRIM-E-CASTIG	Pro de pegaries!, didec, en tot apressar-se alègraments a Porfiri Petrovitch.
WEB-CRIM-E-CASTIG	Qu’ètz toti uns pècs…
WEB-CRIM-E-CASTIG	Plan, anem ad açò que mos interèsse.
WEB-CRIM-E-CASTIG	Te presenti ath mèn amic Rodion Romanovitch Raskolnikov, qu’a entenut a parlar fòrça de tu e desiraue coneisher-te.
WEB-CRIM-E-CASTIG	Ath delà, que vò parlar damb tu de cèrt petit ahèr… òme, Zamiotov!
WEB-CRIM-E-CASTIG	Com ei qu'ès aciu?
WEB-CRIM-E-CASTIG	Aquerò demòstre que coneishes a Porfiri Petrovitch.
WEB-CRIM-E-CASTIG	De guaire temps?
WEB-CRIM-E-CASTIG	Zamiotov se sentie un shinhau violent.
WEB-CRIM-E-CASTIG	Mos coneishérem anet ena tua casa, responec.
WEB-CRIM-E-CASTIG	Non i a cap de dobte de qué Diu ei pertot.
WEB-CRIM-E-CASTIG	Guarda, Porfiri, qu’era setmana passada me demanèc tu per tu que te presentèssa, e vosati auetz cuelhut coneishença en tot prescindir de jo.
WEB-CRIM-E-CASTIG	A on as eth tabac?
WEB-CRIM-E-CASTIG	Porfiri Petrovitch anaue jargat damb ròba de casa: blòda, camisa plan blanca e ues simbosses vielhes.
WEB-CRIM-E-CASTIG	Qu’ère un òme de trenta cinc ans, d’estatura superiora ara mieja, plan gròs e autanplan damb un shinhau de vrente.
WEB-CRIM-E-CASTIG	Anaue perfèctaments arrasat e non amiaue mostacha ne pursères.
WEB-CRIM-E-CASTIG	Eth sòn peu, talhat ath ras, coronaue un cap gran, esferic e de holat cogòt.
WEB-CRIM-E-CASTIG	Era sua cara ère redona, bofigada e un shinhau camusa.
WEB-CRIM-E-CASTIG	Ça que la, aqueth ròstre hège veir un umor agudent e un shinhau burlesc.
WEB-CRIM-E-CASTIG	Qu’aurie estat ua cara autanplan simpatica se non ac auessen empedit es sòns uelhs, que ludien estranhaments, enrodadi per ues pestanhes lèu blanques e ues paupetes que parpelejauen de contunh.
WEB-CRIM-E-CASTIG	Era expression d’aguesta guardada contrastaue estranhaments damb era rèsta d’aquera fesomia lèu adamaiselada e li prestaue ua seriositat que non se percebie ath prumèr moment.
WEB-CRIM-E-CASTIG	A penes se’n sabec que Raskolnikov auie de tractar cèrt ahèr damb eth, Porfiri Petrovitch lo convidèc a sèir-se en fautulh.
WEB-CRIM-E-CASTIG	Dempús se seiguec, eth, en extrèm opausat ar ocupat per Raskolnikov e lo guardèc fixaments, ara demora de qué expausèsse era anonciada question.
WEB-CRIM-E-CASTIG	Lo guardaue damb aguesta atencion tibada e aguesta gravetat extremada que pòden trebolar a un òme, especiauments quan aguest òme ei lèu un desconeishut e se’n sap de qué er ahèr qu’a de tractar ei plan luenh de meritar era atencion exagerada extrèma que se li prèste.
WEB-CRIM-E-CASTIG	Dempús, satisfèt d’eth madeish, trapèc era serenor de besonh entà observar atentiuaments ath sòn interlocutor.
WEB-CRIM-E-CASTIG	Porfiri Petrovitch non lo deishèc de uelh en cap moment deth dialòg, e Rasumikhine, que s’auie seigut ath sòn dauant, seguie damb plan viua atencion aqueth cambiament de paraules.
WEB-CRIM-E-CASTIG	Era sua guardada anaue deth jutge d’instrucción ath sòn amic e deth sòn amic ath jutge d’instrucción, sense era mendre dissimulacion.
WEB-CRIM-E-CASTIG	Vos calerà prestar declaracion ara policia, didec Porfiri Petrovitch damb accent perfèctaments oficiau.
WEB-CRIM-E-CASTIG	Vos calerà manifestar que, en saber-vo’n deth hèt, ei a díder, der assassinat, demanatz que s’avertisque ath jutge d’instrucción, encargat d’aguest ahèr, que taus e quaus objèctes son dera vòsta pròprietat e que desiratz desempenhar-les.
WEB-CRIM-E-CASTIG	Ath delà, ja receberatz ua comunicación escrita.
WEB-CRIM-E-CASTIG	Mès çò que se passe, didec Raskolnikov, simulant estar confonut çò de mielhor que podie, ei qu’en aguest moment sò tan mau de sòs, que ne tansevolh è es sòs entà rescatar aguestes foteses.
WEB-CRIM-E-CASTIG	Plan per aquerò me limiti a declarar qu’aguesti objèctes m’apertien e quan aja sòs…
WEB-CRIM-E-CASTIG	Aquerò qu’ei parièr, l’interrompec Porfiri Petrovitch, que semblèc acuélher heredaments aguesta declaracion de tipe economic.
WEB-CRIM-E-CASTIG	Ath delà, vos, podetz dider- me per escrit çò que vietz de dider-me, ei a díder que, enterat d’açò e d’aquerò, vos declaratz proprietari de taus objèctes e demanatz…
WEB-CRIM-E-CASTIG	Òc, eth papèr qu’ei parièr.
WEB-CRIM-E-CASTIG	Dit aquerò, Porfiri Petrovitch cuelhec ua expression francaments burlesca.
WEB-CRIM-E-CASTIG	Autanplan guinhèc un uelh coma se hèsse un signe d’intelligéncia a Raskolnikov.
WEB-CRIM-E-CASTIG	Dilhèu aquerò deth signe siguec simplaments ua illusion deth joen, donques que tot se passèc en ua segonda.
WEB-CRIM-E-CASTIG	Ça que la, quauquarren deuie auer en aqueth gèst.
WEB-CRIM-E-CASTIG	Que l’auie guinhat un uelh n’ère segur.
WEB-CRIM-E-CASTIG	Damb quina intencion?
WEB-CRIM-E-CASTIG	D’aquerò sonque eth diable se’n sabie.
WEB-CRIM-E-CASTIG	E didec en votz nauta, un shinhau desconcertat:
WEB-CRIM-E-CASTIG	Desencusatz-me que vos aja shordat per tan pòca causa.
WEB-CRIM-E-CASTIG	Aguesti objèctes sonque valen cinc robles, mès coma rebrembes qu’an ua grana valor entà jo.
WEB-CRIM-E-CASTIG	Vos cohèssi que sentí ua grana inquietud quan me’n sabí…
WEB-CRIM-E-CASTIG	Aquerò explique qu’ager t’estrementires en entener-me díder-li a Zosimov que Porfiri ère en tot interrogar as proprietaris des objèctes empenhadi, exclamèc Rasumikhine damb ua dusau intencion evidenta.
WEB-CRIM-E-CASTIG	Aquerò ère massa.
WEB-CRIM-E-CASTIG	Raskolnikov non podec tier-se e calèc ath sòn amic ua guardada furiosa.
WEB-CRIM-E-CASTIG	Mès de seguit se remetec.
WEB-CRIM-E-CASTIG	Tu t’ac cuelhs tot a badinada, didec damb ua irritacion que non li calec simular.
WEB-CRIM-E-CASTIG	Admeti que me preocupen prigondaments causes qu’entà tu non an cap importància, mès aquerò non ei motiu entà que me consideres egoïsta e interessat, donques que, torni a díder, aguesti objèctes de tan pòc valor an ua grana valor entà jo.
WEB-CRIM-E-CASTIG	Hè un moment t’è dit qu’aguest relòtge d’argent ei eth solet rebrembe qu’auem deth mèn pair.
WEB-CRIM-E-CASTIG	Trufa-te’n, se vòs, era mia mair ven d’arribar, manifestèc en tot dirigir-se a Porfiri, e se se’n sabesse, seguic, tornant a parlar entà Rasumikhine e sajant qu’era votz li tremolèsse, de qué aguest relòtge s’auie perdut, era sua desesperacion non aurie limits.
WEB-CRIM-E-CASTIG	Ja sabes se com son es hemnes.
WEB-CRIM-E-CASTIG	Qu’ès fòrça enganhat!
WEB-CRIM-E-CASTIG	Non m’as comprenut!
WEB-CRIM-E-CASTIG	Non aurè exagerat?, pensèc Raskolnikov, tremolant d’inquietud.
WEB-CRIM-E-CASTIG	Per qué aurè dit aquerò de “ja sabes se com son es hemnes”?
WEB-CRIM-E-CASTIG	Atau, donc, era vòsta mair a vengut a veder-vos?, preguntèc Porfiri Petrovitch.
WEB-CRIM-E-CASTIG	E quan a arribat?
WEB-CRIM-E-CASTIG	Ager pera tarde.
WEB-CRIM-E-CASTIG	Porfiri non didec arren: semblaue reflexionar.
WEB-CRIM-E-CASTIG	Hè temps que demoraua era vòsta visita.
WEB-CRIM-E-CASTIG	Dit aquerò, se virèc damb tota era naturalitat entà Rasumikhine, qu’ère en tot lançar sus eth tapís eth cendre dera sua cigarreta, e l’apressèc un cendrer.
WEB-CRIM-E-CASTIG	Raskolnikov s’auie estrementit, mès eth jutge instructor, atentiu ara cigarreta de Rasumikhine non semblèc auer-se’n encuedat.
WEB-CRIM-E-CASTIG	Dides que lo demoraues?, preguntèc Rasumikhine a Porfiri Petrovitch.
WEB-CRIM-E-CASTIG	Porfiri non li responec, senon que parlèc a Raskolnikov dirèctaments:
WEB-CRIM-E-CASTIG	Es vòsti dus objèctes, er anèth e eth relòtge, èren ena casa dera victima, estropadi en un papèr que sus eth se liegie eth vòste nòm, escrit claraments damb creion e, ara seguida, era data qu’era prestamista auie recebut es objèctes.
WEB-CRIM-E-CASTIG	Quina memòria!, exclamèc Raskolnikov començant un arridolet.
WEB-CRIM-E-CASTIG	Persutaue a tachar era guardada serenaments enes uelhs deth jutge, mès non podec mens d’ahíger:
WEB-CRIM-E-CASTIG	Mès ja veigui qu’èra enganhat, non n’auetz desbrembat un de solet… e…e…
WEB-CRIM-E-CASTIG	Qu’ei que toti es auti s’an presentat ja.
WEB-CRIM-E-CASTIG	Petrovitch damb un ton de burla lèu imperceptible.
WEB-CRIM-E-CASTIG	Que non estaua ben.
WEB-CRIM-E-CASTIG	Ja me’n sabí.
WEB-CRIM-E-CASTIG	Tanben me’n sabí de qué quauquarren vos capvirèc prigondaments.
WEB-CRIM-E-CASTIG	Enquia e tot ara ètz un shinhau palle.
WEB-CRIM-E-CASTIG	Sentie borir en eth ua colèra que non podie tier.
WEB-CRIM-E-CASTIG	Ditz que non se sentie ben, exclamèc Rasumikhine, e aquerò ei pòc mens que non díder arren.
WEB-CRIM-E-CASTIG	Pr’amor que çò de cèrt ei qu’enquia ager eth deliri a penes l’a deishat…
WEB-CRIM-E-CASTIG	Pòs creder-me, Porfiri: a penes se tie de pès…
WEB-CRIM-E-CASTIG	Plan, donc, ager profitèc un moment, ues menutes, que Zosimov e jo lo deishèrem, entà vestir-se, gésser furtiuaments e anar-se’n, Diu se’n sap entà on.
WEB-CRIM-E-CASTIG	E aquerò en plen deliri!
WEB-CRIM-E-CASTIG	As vist ua causa parièra?
WEB-CRIM-E-CASTIG	Aguest òme qu’ei un cas unenc!
WEB-CRIM-E-CASTIG	En plen deliri?
WEB-CRIM-E-CASTIG	Quina lhocaria!, exclamèc Porfiri Petrovitch, botjant eth cap.
WEB-CRIM-E-CASTIG	Aquerò ei mentida!
WEB-CRIM-E-CASTIG	Non creigatz ua soleta paraula…!
WEB-CRIM-E-CASTIG	Mès er avertiment ei sobrèr pr’amor que vos non l’auetz creigut, ne plan mens, deishèc anar Raskolnikov, trebolat pera colèra.
WEB-CRIM-E-CASTIG	Mès Porfiri non semblèc compréner aguestes estranhes paraules.
WEB-CRIM-E-CASTIG	Com auries gausat gésser se non auesses estat en tot delirar?, exclamèc Rasumikhine, perdent era cauma ath sòn torn: per qué gesséretz?
WEB-CRIM-E-CASTIG	Damb quina intencion?
WEB-CRIM-E-CASTIG	E per qué ac heres d’amagat?
WEB-CRIM-E-CASTIG	Cohessa que non podies èster en tòn sen. Ara que ja a passat eth perilh t’ac posqui díder francaments.
WEB-CRIM-E-CASTIG	Me shordèren d’ua manèra insuportabla, didec Raskolnikov, en tot dirigir-se a Porfiri damb ua riseta burlesca, insolenta, desfisanta.
WEB-CRIM-E-CASTIG	Hugí entà vier a logar ua cramba a on non me podessen trapar.
WEB-CRIM-E-CASTIG	E amiaua ena pòcha ua bona quantitat de sòs.
WEB-CRIM-E-CASTIG	Eth senhor Zamiotov se’n sap pr’amor qu’ac vedec.
WEB-CRIM-E-CASTIG	Per tant, senhor Zamiotov vos prègui que resolvatz vos era nòsta peleja.
WEB-CRIM-E-CASTIG	Didetz: èra en tot delirar o sauvaua en mèn sen?
WEB-CRIM-E-CASTIG	De boni talents aurie estofat a Zamiotov, autant l’irritèren eth sòn silenci e es guardades equivòques.
WEB-CRIM-E-CASTIG	Me semblèc, didec fin finau Zamiotov secaments, que parlàuetz coma un òme rasonable; mès encara, coma un òme… prudent; òc, prudent.
WEB-CRIM-E-CASTIG	Mès tanben semblàuetz, vos, un shinhau exasperat.
WEB-CRIM-E-CASTIG	E aué, intervenguec Porfiri Petrovitch, Nikodim Fomitch m’a condat que vos vedec ager, a ua ora plan auançada, ena casa d’un foncionari que venguie d’èster hèt a cuélher per un coche.
WEB-CRIM-E-CASTIG	Aciu qu’auem ua auta pròva!, exclamèc Rasumikhine.
WEB-CRIM-E-CASTIG	Non ei cèrt que te comportères coma un hòl en çò d’aguest malerós?
WEB-CRIM-E-CASTIG	Autregeres toti es sòs ara veuda entar acogament.
WEB-CRIM-E-CASTIG	Està ben que l’ajudèsses, que li balhèsses quinze, enquia vint robles, qu’encara te n’aurie restat cinc entà tu; mès non tot çò qu’amiaues…
WEB-CRIM-E-CASTIG	Dilhèu se passe que m’è trapat un tresaur.
WEB-CRIM-E-CASTIG	Aciu qu’as ath senhor Zamiotov, que cre que, plan, me l’è trapat…
WEB-CRIM-E-CASTIG	E higec, en tot dirigir-se a Porfiri Petrovitch, damb es pòts tremolosi:
WEB-CRIM-E-CASTIG	Que deuetz èster aclapat, vertat?
WEB-CRIM-E-CASTIG	Quina asenada!
WEB-CRIM-E-CASTIG	Tot çò de contrari.
WEB-CRIM-E-CASTIG	Non sabetz enquia quin punt m’interèsse era vòsta companhia.
WEB-CRIM-E-CASTIG	M’encante veder-vos e entener-vos…
WEB-CRIM-E-CASTIG	M’alègri, de vertat, me podetz creir, que fin finau ajatz decidit vier.
WEB-CRIM-E-CASTIG	Balha-mos un shinhau de tè, didec Rasumikhine.
WEB-CRIM-E-CASTIG	Qu’è era gòrja coma èsca.
WEB-CRIM-E-CASTIG	Bona idia.
WEB-CRIM-E-CASTIG	Dilhèu ad aguesti senhors les vage eth tè tan ben coma a tu…
WEB-CRIM-E-CASTIG	Non t’entretengues.
WEB-CRIM-E-CASTIG	Porfiri Petrovitch anèc a encargar eth tè.
WEB-CRIM-E-CASTIG	Era ment de Raskolnikov qu’ère un hormiguèr d’idies.
WEB-CRIM-E-CASTIG	Eth joen ère furiós.
WEB-CRIM-E-CASTIG	Per qué, sense coneisher-me, as parlat de jo damb Nikodim Fomitch, Porfiri Petrovitch?
WEB-CRIM-E-CASTIG	Aquerò demòstre que non amaguen que me seguissen era tralha coma ua canhada de gossets.
WEB-CRIM-E-CASTIG	E en pensar en aquerò, tremolaue de colèra.
WEB-CRIM-E-CASTIG	Aquerò non ei nòble, Porfiri Petrovitch, e jo non ac posqui perméter.
WEB-CRIM-E-CASTIG	Se seguitz atau, me lheuarè e vos lançarè ena cara tota era vertat.
WEB-CRIM-E-CASTIG	Alendaue peniblaments.
WEB-CRIM-E-CASTIG	Que poirie èster tot un miratge, poiria auer interpretat mau es causes per çò dera mia ignorància.
WEB-CRIM-E-CASTIG	Qu’ei que non vau a èster capable de mantier eth mèn baish papèr?
WEB-CRIM-E-CASTIG	Es causes que diden son perfèctaments normaus…
WEB-CRIM-E-CASTIG	Ça que la, se percep darrèr d’eres quauquarren que…
WEB-CRIM-E-CASTIG	Quinsevolh se poirie exprimir coma eri, mès sens dobte jos es sues paraules s’amague ua dusau intencion…
WEB-CRIM-E-CASTIG	Per qué Porfiri non a nomentat francaments ara vielha?
WEB-CRIM-E-CASTIG	Per qué Zamiotov a dit que jo m’auia exprimit coma un òme “prudent”?
WEB-CRIM-E-CASTIG	E entà qué aguest ton que parlen?
WEB-CRIM-E-CASTIG	Òc, aguest ton…
WEB-CRIM-E-CASTIG	Rasumikhine ac a presenciat tot.
WEB-CRIM-E-CASTIG	Per qué, donc, non l’a estonat arren d’aquerò?
WEB-CRIM-E-CASTIG	Aguest pèc non se n’encuede d’arren…
WEB-CRIM-E-CASTIG	Que torni a sénter fèbre…
WEB-CRIM-E-CASTIG	M’aurà guinhat eth uelh Porfiri o aurà estat simplaments un tic?
WEB-CRIM-E-CASTIG	Plan que òc, que serie absurd que me l’auesse guinhat…
WEB-CRIM-E-CASTIG	Per quin motiu?
WEB-CRIM-E-CASTIG	Me vòlen exasperar…?
WEB-CRIM-E-CASTIG	Me mensprèden…?
WEB-CRIM-E-CASTIG	Son suposicions mies…?
WEB-CRIM-E-CASTIG	Ac saben tot…?
WEB-CRIM-E-CASTIG	Zamiotov se mòstre insolent…
WEB-CRIM-E-CASTIG	Non m’enganharè…?
WEB-CRIM-E-CASTIG	Que deu auer reflexionat pendent era net.
WEB-CRIM-E-CASTIG	Jo auia era presentida de qué serie aciu…
WEB-CRIM-E-CASTIG	Qu’ei en aguesta casa coma se siguesse ena sua.
WEB-CRIM-E-CASTIG	Pòt èster eth prumèr còp que vie?
WEB-CRIM-E-CASTIG	Ath delà, Porfiri non lo tracte coma a un estranh, donques que li vire era esquia.
WEB-CRIM-E-CASTIG	Que son d’acòrd; òc, son d’acòrd per çò que tanh a jo.
WEB-CRIM-E-CASTIG	E solide auràn parlat de jo abans dera nòsta arribada…
WEB-CRIM-E-CASTIG	Saberàn quauquarren dera mia visita enes crambes dera vielha?
WEB-CRIM-E-CASTIG	M’ac cau descurbir çò de mès lèu posible.
WEB-CRIM-E-CASTIG	Quan è dit qu’auia gessut entà logar ua cramba, Porfiri non a hèt veir que se n’encuedaue…
WEB-CRIM-E-CASTIG	Qu’è hèt ben de díder aquerò…
WEB-CRIM-E-CASTIG	Me pòt èster util…
WEB-CRIM-E-CASTIG	Dideràn qu’ei ua crisi de deliri…
WEB-CRIM-E-CASTIG	Ha, ha, ha!
WEB-CRIM-E-CASTIG	Aguest Porfiri ei ath pas, peth menut, des mèns passi ena tarde d’ager, mès ignoraue qu’auie arribat era mia mair…
WEB-CRIM-E-CASTIG	Aguesta bruisha auie anotat en paquet era data der empenhament…
WEB-CRIM-E-CASTIG	Vos, vos enganhatz se pensatz que podetz manejar-me coma volgatz: vosati non auetz espròves senon solet conjectures.
WEB-CRIM-E-CASTIG	Presentatz-me es hèts!
WEB-CRIM-E-CASTIG	Era mia visita en casa dera vielha non pròve arren, pr’amor qu’ei ua conseqüéncia der estat de deliri que me trapaua.
WEB-CRIM-E-CASTIG	Atau ac diderè s’arribe eth cas…
WEB-CRIM-E-CASTIG	Mès, s’en saben de qué siguí en aguesta casa?
WEB-CRIM-E-CASTIG	Non partirè d’aciu enquia que me’n sàpia…
WEB-CRIM-E-CASTIG	Entà qué aurè vengut…?
WEB-CRIM-E-CASTIG	Mès ja sò en tot enventir-me, aquerò qu’ei evident…
WEB-CRIM-E-CASTIG	Plan que òc qu’è es nèrvis de punta…
WEB-CRIM-E-CASTIG	Mès dilhèu aquerò sigue çò de mielhor…
WEB-CRIM-E-CASTIG	Atau posqui seguir desvolopant eth mèn papèr de malaut…
WEB-CRIM-E-CASTIG	Aguest òme vò irritar-me, desconcertar-me…
WEB-CRIM-E-CASTIG	Toti aguesti pensaments trauessèren era ment de Raskolnikov a ua velocitat cosmica.
WEB-CRIM-E-CASTIG	Porfiri Petrovitch arribèc ues menutes dempús.
WEB-CRIM-E-CASTIG	Semblaue de mès bona encolia.
WEB-CRIM-E-CASTIG	Encara me hè mau eth cap.
WEB-CRIM-E-CASTIG	Conseqüéncia des excèssi d’anet en çò de tòn, li didec a Rasumikhine alègraments, en un ton fòrça desparièr qu’eth qu’auie tengut enquia alavetz.
WEB-CRIM-E-CASTIG	Encara sò un shinhau capvirat.
WEB-CRIM-E-CASTIG	Siguec interessanta era cauhada?
WEB-CRIM-E-CASTIG	Vos deishè en mielhor moment.
WEB-CRIM-E-CASTIG	Entad arrés.
WEB-CRIM-E-CASTIG	Fin finau gesseren a lúder es tèmes de tostemp.
WEB-CRIM-E-CASTIG	Ja te pòs imaginar es pegaries que se dideren.
WEB-CRIM-E-CASTIG	Jo non veigui arren d’extraordinari en en aquerò, repliquèc Raskolnikov distrètaments.
WEB-CRIM-E-CASTIG	Qu’ei ua simpla question de sociologia.
WEB-CRIM-E-CASTIG	Era question non se prepausèc d’aguest punt d’enguarda, observèc Porfiri.
WEB-CRIM-E-CASTIG	Plan: non se presentèc exactaments atau, arreconeishec Rasumikhine en tot afogar-se, coma ère eth sòn costum.
WEB-CRIM-E-CASTIG	Escota, Rodia, te prègui que mos escotes e mos balhes era tua opinion.
WEB-CRIM-E-CASTIG	Que m’interèsse.
WEB-CRIM-E-CASTIG	Jo heja tot çò que podia mentre te demoraua.
WEB-CRIM-E-CASTIG	Les auia parlat a toti de tu e les auia prometut era tua visita…
WEB-CRIM-E-CASTIG	Es prumèrs a intervier sigueren es socialistes qu’expausèren era sua teoria.
WEB-CRIM-E-CASTIG	Toti la coneishem: eth crim ei ua protèsta contra ua organización sociau defectuosa.
WEB-CRIM-E-CASTIG	Aquerò ei tot, non admeten cap auta rason, absoludaments deguna.
WEB-CRIM-E-CASTIG	Gran error!, exclamèc Porfiri Petrovitch, que s’anaue encoratjant de man en man e se n’arrie en veir que Rasumikhine s’enventie cada còp mès.
WEB-CRIM-E-CASTIG	Non, non admeten cap auta causa, seguic Rasumikhine, damb era sua creishenta exaltacion.
WEB-CRIM-E-CASTIG	Que non m’enganhi.
WEB-CRIM-E-CASTIG	Te mostrarè es sòns libres.
WEB-CRIM-E-CASTIG	Ja liegeràs çò que diden: “Tau individú s’a perdut per çò deth miei.” E arren mès.
WEB-CRIM-E-CASTIG	Qu’ei era sua frasa favorita.
WEB-CRIM-E-CASTIG	Ei a díder, que s’era societat siguesse ben organizada non se cometerien crims, pr’amor qu’arrés senterie eth desir de protestar e toti es òmes arribarien a ester justi.
WEB-CRIM-E-CASTIG	Non tien en compde era natura: l’eliminen, non existís entada eri.
WEB-CRIM-E-CASTIG	Non ven ua umanitat que se desvolòpe mejançant ua progression istorica e viua, entà arribar fin finau en ua societat normau, senon que supausen un sistèma sociau que ven deth cap d’un matematician e que, en un virament de uelhs, organize era societat e la hè justa e perfècta, abantes de qué comence cap procés istoric.
WEB-CRIM-E-CASTIG	D’aquiu eth sòn òdi instintiu contra era istòria.
WEB-CRIM-E-CASTIG	Diden d’era qu’ei un revolum d’orrors e d’absurds, que tot ac explique d’ua manèra absurda.
WEB-CRIM-E-CASTIG	D’aquiu tanben eth sòn òdi ath procés viuent dera existéncia.
WEB-CRIM-E-CASTIG	Que non i a besonh d’ua amna viuenta, pr’amor qu’aguesta a es sues exigéncies; non aubedís cègaments ara mecanica; ei maufidada e retrograda.
WEB-CRIM-E-CASTIG	Era amna qu’èri desiren pòt púder, ei hèta de cauchó; ei ua amna mòrta e sense volentat; ua esclaua que non se revoutarà jamès.
WEB-CRIM-E-CASTIG	E era conseqüéncia d’aquerò ei que tota era teoria s’està en ua sèria de tòchos suberpausadi; ena manèra de dispausar es correders e es pèces d’un falanstèri.
WEB-CRIM-E-CASTIG	Aguest falanstèri se pòt bastir, mès non era natura umana, que vò víuer, trauessar tot eth procès dera vida abantes d’anar-se’n en cementèri.
WEB-CRIM-E-CASTIG	Era logica non ei pro entà perméter aguest saut per dessús dera natura.
WEB-CRIM-E-CASTIG	Era logica sonque prevé tres cassi, quan n’a un milion.
WEB-CRIM-E-CASTIG	Redusir tot aquerò ara soleta question dera comoditat qu’ei era solucion mès aisida que se pòt dar ath problèma.
WEB-CRIM-E-CASTIG	Ua solucion de claretat sedusenta e que non li hè cap manca era reflexion: vaquí çò d’essenciau.
WEB-CRIM-E-CASTIG	Tot eth mistèri dera vida expausat en dues huelhes estampades…!
WEB-CRIM-E-CASTIG	Guardatz com s’exalte e cride.
WEB-CRIM-E-CASTIG	Mos calerie estacar-lo, didec Porfiri Petrovitch entre arridolets.
WEB-CRIM-E-CASTIG	Imaginatz-vos, didec en tot dirigir-se a Raskolnikov, aguesta madeisha musica en ua cramba e a sies votzes.
WEB-CRIM-E-CASTIG	Aquerò siguec era amassada d’anet.
WEB-CRIM-E-CASTIG	Ath delà, mos auie saturat per auança de punch.
WEB-CRIM-E-CASTIG	Comprenetz çò que deuie èster aquerò…?
WEB-CRIM-E-CASTIG	De un aute costat, qu’ès enganhat: eth miei tie un gran papèr ena criminalitat.
WEB-CRIM-E-CASTIG	Sò prèst a demostrar-t’ac.
WEB-CRIM-E-CASTIG	Aquerò ja ac sabi.
WEB-CRIM-E-CASTIG	Ei eth miei eth que lo posse?
WEB-CRIM-E-CASTIG	Donques òc, se pòt díder qu’ei eth miei eth que lo posse, repliquèc Porfiri Petrovitch en tot cuélher ua actitud especiauments grèu.
WEB-CRIM-E-CASTIG	Aguest crim se pòt explicar perfèctaments, plan perfèctaments, pera influéncia deth miei.
WEB-CRIM-E-CASTIG	Rasumikhine siguec a man de pèrder es nèrvis.
WEB-CRIM-E-CASTIG	Jo tanben te posqui provar a tu, bramèc, qu’es tues blanques pestanhes son ua conseqüéncia deth hèt de qué eth campanau d’Ivan eth Gran medís trenta toeses de nautada.
WEB-CRIM-E-CASTIG	T’ac demostrarè progressiuaments, d’ua manèra clara, precisa e autanplan damb cèrt matís de liberalisme.
WEB-CRIM-E-CASTIG	Me comprometi ad aquerò.
WEB-CRIM-E-CASTIG	Ditz: vòs que t’ac demòstra?
WEB-CRIM-E-CASTIG	Òc, anem a veir se com te les apraies.
WEB-CRIM-E-CASTIG	Tostemps damb es tues burles!, exclamèc Rasumikhine damb un ton de descoratjament.
WEB-CRIM-E-CASTIG	Que non s’ac vau parlar damb tu.
WEB-CRIM-E-CASTIG	T’avertisqui, Rodia, que tot aquerò ac hè de bon voler.
WEB-CRIM-E-CASTIG	Tu encara non lo coneishes.
WEB-CRIM-E-CASTIG	Ager solet expausèc era sua pensada entà burlar-se’n de toti.
WEB-CRIM-E-CASTIG	Be ne didec de causes, Senhor!
WEB-CRIM-E-CASTIG	E eri encantadi d’auer-lo ena reünion!
WEB-CRIM-E-CASTIG	Qu’ei capable d’estar-se en tot hèr aguest jòc pendent dues setmanes sanceres.
WEB-CRIM-E-CASTIG	Est an passat mos assegurèc qu’anaue a ingressar en un convent, e s’estèc pendent dues mesi en tot afirmà’c.
WEB-CRIM-E-CASTIG	Darrèraments s’imaginèc qu’anaue a maridar-se e que tot ère ja prèst entara nòça.
WEB-CRIM-E-CASTIG	Enquia e tot se hec un vestit nau.
WEB-CRIM-E-CASTIG	Nosati comencèrem a creder-lo e a felicitar-lo.
WEB-CRIM-E-CASTIG	E se passèc qu’era nòvia non existie e que tot ère pura invencion.
WEB-CRIM-E-CASTIG	Qu’ès enganhat.
WEB-CRIM-E-CASTIG	Raskolnikov.
WEB-CRIM-E-CASTIG	Vos semble mentida, vertat?
WEB-CRIM-E-CASTIG	Donques demoratz, que damb vos vau a hèr madeish.
WEB-CRIM-E-CASTIG	Ha, ha, ha!
WEB-CRIM-E-CASTIG	Non, non.
WEB-CRIM-E-CASTIG	Vos vau a díder era vertat.
WEB-CRIM-E-CASTIG	A prepaus de totes aguestes istòries de crims, de mieis, de joenetes, m’en brembi d’un article vòste que m’interessèc e seguís en tot interessar-me.
WEB-CRIM-E-CASTIG	Se titolaue… me pensi “Eth crim”, mès era vertat ei que d’aquerò non ne sò segur.
WEB-CRIM-E-CASTIG	Me recreè en tot liéger-lo en Era Paraula Periodica, hè dus mesi.
WEB-CRIM-E-CASTIG	Un article mèn en Era Paraula Periodica?, exclamèc Raskolnikov, estonat.
WEB-CRIM-E-CASTIG	Cèrtaments jo escriuí un article hè uns sies mesi, que siguec quan deishè era universitat.
WEB-CRIM-E-CASTIG	Mès, lo hi a vier en Era Paraula Hepdomadària e non en Era Paraula Periodica.
WEB-CRIM-E-CASTIG	Donques se publiquèc en Era Paraula Periodica.
WEB-CRIM-E-CASTIG	Òc, mès, en desparéisher, aguest setmanari quedèc fusionat damb Era Paraula Periodica, e aquerò explique qu’eth vòste article s’age publicat en aguest darrèr jornau.
WEB-CRIM-E-CASTIG	Atau, donc, non vo’n sabíetz?
WEB-CRIM-E-CASTIG	Plan que òc, Raskolnikov non sabie arren d’aquerò.
WEB-CRIM-E-CASTIG	Donques vos cau crubar eth vòste article.
WEB-CRIM-E-CASTIG	Be n’ei d’extraordinari eth vòste caractèr!
WEB-CRIM-E-CASTIG	Viuetz tant isolat, que non vo’n encuedatz d’arren, ne tansevolh des causes que vos interèssen materiuaments.
WEB-CRIM-E-CASTIG	Qu’ei incredible.
WEB-CRIM-E-CASTIG	Jo tanpòc sabia arren, didec Rasumikhine.
WEB-CRIM-E-CASTIG	Aué madeish vierè ena bibliotèca entà demanar aguest jornau…
WEB-CRIM-E-CASTIG	Dides qu’er article se publiquèc hè dus mesi?
WEB-CRIM-E-CASTIG	Quin dia…?
WEB-CRIM-E-CASTIG	Ben, ja lo traparè.
WEB-CRIM-E-CASTIG	Non díder arren!
WEB-CRIM-E-CASTIG	Qu’ei er arràs!
WEB-CRIM-E-CASTIG	E vos, com vo’n sabetz de qué er article ei mèn?
WEB-CRIM-E-CASTIG	Lo signè damb ua iniciau.
WEB-CRIM-E-CASTIG	Que siguec per edart.
WEB-CRIM-E-CASTIG	Òc, e botàuetz tot er in en demostrar qu’eth colpable, en aguesti moments, ei un malaut.
WEB-CRIM-E-CASTIG	Qu’ei ua tèsi originau, mès en vertat non ei aguesta part der article que m’interessèc especiauments, senon cèrta idia que s’esguitlaue ath finau.
WEB-CRIM-E-CASTIG	Qu’ei penible que vos limitèssetz a indicar-la, vagaments e plan per dessús…
WEB-CRIM-E-CASTIG	S’auetz bona memòria, vo’n brembaratz de qué insinuàuetz que i a èssers que pòden, mielhor dit, qu’an eth plen dret a cométer tota classa d’actes criminaus, e qu’ada eri non se les pòt aplicar era lei.
WEB-CRIM-E-CASTIG	Raskolnikov arric damb aguesta perfida interpretacion deth sòn pensament.
WEB-CRIM-E-CASTIG	Com?
WEB-CRIM-E-CASTIG	Com?
WEB-CRIM-E-CASTIG	Eth dret ath crim?
WEB-CRIM-E-CASTIG	Sense aguesta influéncia, responec Porfiri Petrovitch.
WEB-CRIM-E-CASTIG	Que non se tracte d’aquerò.
WEB-CRIM-E-CASTIG	En article que comentam se dividís as òmes en dues classes: èssers ordinaris e èssers extraordinaris.
WEB-CRIM-E-CASTIG	Es ordinaris les cau víuer ena aubediéncia e non an eth dret a mancar es leis, peth solet hèt d’èster ordinaris.
WEB-CRIM-E-CASTIG	Ça que la, es extraordinaris son autorizadi a cométer tota sòrta de crims e a violar totes es leis, sense cap mès explicacion qu’èster extraordinaris.
WEB-CRIM-E-CASTIG	Qu’ei aquerò, çò que vos didíetz, se non m’enganhi.
WEB-CRIM-E-CASTIG	Ei impossible qu’age dit aquerò!, gasulhèc Rasumikhine.
WEB-CRIM-E-CASTIG	Raskolnikov tornèc a arrir.
WEB-CRIM-E-CASTIG	Qu’auie comprenut immediataments era intencion de Porfiri e çò qu’aguest sajaue de hèr-li díder.
WEB-CRIM-E-CASTIG	E, rebrembant perfèctaments çò qu’auie dit en sòn article, acceptèc era escometuda.
WEB-CRIM-E-CASTIG	Non ei aquerò exactaments çò que didí, comencèc en un ton naturau e modèst.
WEB-CRIM-E-CASTIG	Cohèssi, totun, qu’auetz captat era mia manèra de pensar, non ja apuprètz, senon damb pro exactitud.
WEB-CRIM-E-CASTIG	E, en díder aquerò, semblaue experimentar un cèrt plaser.
WEB-CRIM-E-CASTIG	Era inexactitud s’està en qué jo non didí, coma vos auetz entenut, qu’es òmes extraordinaris son autorizadi a cométer tota sòrta de crims.
WEB-CRIM-E-CASTIG	Plan que òc, un article que tenguesse semblabla tèsi non s’aurie pogut publicar.
WEB-CRIM-E-CASTIG	Didetz qu’aguesta part deth mèn article patís de manca de claretat.
WEB-CRIM-E-CASTIG	Vos ac vau a explicar çò de mielhor que posca.
WEB-CRIM-E-CASTIG	Me semble qu’ei aquerò çò que desiratz, non?
WEB-CRIM-E-CASTIG	Plan, donc, anem-i.
WEB-CRIM-E-CASTIG	Ena mia pensada, s’es descurbiments de Kepler e Newton, per ua circonstància o per auta, non auessen pogut arribar ara umanitat senon mejançant eth sacrifici d’ua, o cent, o mès vides umanes, que siguessen un obstacle entad aquerò, Newton aurie auut eth dret, e autanplan eth déuer, de sacrificar aguestes vides, pr’amor de facilitar era difusion des sòns descurbiments per tot eth mon.
WEB-CRIM-E-CASTIG	Aquerò non vò díder, ne plan mens, que Newton auesse eth dret d’assassinar a qui volesse o a cométer tota sòrta de panatòris.
WEB-CRIM-E-CASTIG	Ena rèsta deth mèn article, s’era memòria non m’enganhe, expausi era idia de qué toti es legisladors e guides dera umanitat, començant pes mès ancians e acabant per Lucurgo, Solon, Mahoma, Napoleon, eca; toti, enquia es mès recents, an estat criminaus, pr’amor qu’en promulgar naues leis violauen es ancianes, qu’auien estat observades fidèuments pera societat e transmetudes de generacion en generacion e tanben pr’amor qu’aguesti òmes non arreculèren dauant es vessaments de sang (de sang innocenta e a viatges eroïcaments vessada entà deféner es ancianes leis) per pòca que siguesse era utilitat qu’obtengueren en aquerò.
WEB-CRIM-E-CASTIG	Era mia conclusion ei, en resumit, que non sonque es grani òmes, senon aqueri que se quilhen, encara que sigue pòc, peth dessús deth nivèu miei, e que son capables de díder quauquarren nau, son per natura, e autanplan inevitablaments, criminaus, en un grad variable, coma ei naturau.
WEB-CRIM-E-CASTIG	Se non ne siguessen, les serie dificil gésser dera rotina.
WEB-CRIM-E-CASTIG	Non vòlen estar- se en era, e jo me pensi que non ac an de hèr.
WEB-CRIM-E-CASTIG	Aguestes idies s’an comentat mil còps de paraula e per escrit.
WEB-CRIM-E-CASTIG	Per çò dera mia division dera umanitat en èssers ordinaris e extraordinaris, sò d’acòrd qu’ei un shinhau arbitrària; mès non m’entèsti a deféner era precision des chifres que balhi.
WEB-CRIM-E-CASTIG	Me limiti a creir qu’eth hons deth mèn pensament ei just.
WEB-CRIM-E-CASTIG	Era mia opinion ei qu’es òmes se pòden dividir en generau e, cossent damb er orde dera madeisha natura, en dues categories: ua inferiora, era des individús ordinaris, ei a díder, era vegada qu’era sua soleta mission ei reprodusir èssers semblables ada eri, e ua auta de superiora, era des vertadèrs òmes, que se compladen en deishar enténer en sòn miei “paraules naues”.
WEB-CRIM-E-CASTIG	Naturauments, es subdivisions son infinites, mès es traits caracteristics des dues categories son, ena mia pensada, pro precisi.
WEB-CRIM-E-CASTIG	Era prumèra categoria se compause d’òmes conservadors, prudents, que viuen ena aubediéncia, pr’amor qu’aguesta aubediéncia les encante.
WEB-CRIM-E-CASTIG	E a jo me semble que son obligadi a aubedir, donques qu’aguest ei eth sòn papèr ena vida e eri non ven arren d’umiliant en tot desenvolopà’c.
WEB-CRIM-E-CASTIG	Ena dusau categoria, toti manquen as leis, o, aumens, toti sagen de violar-les tu per tu.
WEB-CRIM-E-CASTIG	Ena majoritat des casi, aguesti òmes reclamen, damb desparières formules, era destruccion der orde establit, en per d’un mon milhor.
WEB-CRIM-E-CASTIG	E, entà arténher era capitada des sues idies, passen, s’ei de besonh, per dessús de molons de cadavres e arrius de sang.
WEB-CRIM-E-CASTIG	Era mia opinion ei que se pòden perméter obrar atau; mès…, que demore aquerò ben clar…, en tot tier en compde era classa e importància des sues idies.
WEB-CRIM-E-CASTIG	Sonque en aguest sens parli en mèn article deth dret d’aguesti òmes a cométer crims.
WEB-CRIM-E-CASTIG	Rebrembatz qu’eth nòste punt de partença a estat ua question juridica).
WEB-CRIM-E-CASTIG	De un aute costat, non i a motiu entà enquimerar-se massa.
WEB-CRIM-E-CASTIG	Era gent non les arreconeish jamès aguest dret e les decapite o les penge, dit en tèrmes generaus, damb era quau causa complís eth sòn mes radicau papèr conservador, qu’en eth se mantie enquiath dia qu’es generacions futures d’aguesta madeisha gent quilhen estatues as ajusticiadi e creen un culte ath sòn entorn…, dit en tèrmes generaus.
WEB-CRIM-E-CASTIG	Es òmes dera prumèra categoria son patrons deth present; es dera dusau der avier.
WEB-CRIM-E-CASTIG	Era prumèra consèrve eth mon, en tot multiplicar ara umanitat; era dusau posse ar univèrs entà amiar-lo entàs sòns fins.
WEB-CRIM-E-CASTIG	Es dues an era sua rason d’existir.
WEB-CRIM-E-CASTIG	En resumit, creigui que toti an es madeishi drets.
WEB-CRIM-E-CASTIG	Viu donc la guerre eternelle… enquiara Naua Jerusalem, comprenetz-ac.
WEB-CRIM-E-CASTIG	Alavetz, vos credetz ena Naua Jerusalem?
WEB-CRIM-E-CASTIG	Òc, responec fèrmaments Raskolnikov.
WEB-CRIM-E-CASTIG	E prononciéc aguestes paraules damb era guardada fixa en solèr, d’a on non l’auie desseparat pendent eth sòn long discurs.
WEB-CRIM-E-CASTIG	E en Diu?
WEB-CRIM-E-CASTIG	Credetz vos…
WEB-CRIM-E-CASTIG	Desencusatz se vos sembli indiscrèt.
WEB-CRIM-E-CASTIG	Òc, creigui, repliquèc Raskolnikov lheuant es uelhs e fixant-les en Porfiri.
WEB-CRIM-E-CASTIG	E ena resurreccion de Latzèr?
WEB-CRIM-E-CASTIG	Donques… òc.
WEB-CRIM-E-CASTIG	Mès, per qué hètz aguestes preguntes?
WEB-CRIM-E-CASTIG	Credetz sense cap tipe de resèrva?
WEB-CRIM-E-CASTIG	Sense cap tipe de resèrva.
WEB-CRIM-E-CASTIG	Plan, plan…
WEB-CRIM-E-CASTIG	Era causa non a cap importància.
WEB-CRIM-E-CASTIG	Simple curiosèr…
WEB-CRIM-E-CASTIG	Ara, e desencusatz-me, permetetz-me que torna entath nòste ahèr.
WEB-CRIM-E-CASTIG	Non tostemp s’execute ad aguesti criminaus.
WEB-CRIM-E-CASTIG	Ath contrari, quauqui uns…
WEB-CRIM-E-CASTIG	Consèrven era sua vida, capinauts.
WEB-CRIM-E-CASTIG	Son eri es qu’executen.
WEB-CRIM-E-CASTIG	Tostemp que sigue de besonh, qu’ei çò de mès soent.
WEB-CRIM-E-CASTIG	Fòrça gràcies.
WEB-CRIM-E-CASTIG	Mès, didetz-me: com distinguir ad aguesti òmes estraordinaris des auti?
WEB-CRIM-E-CASTIG	An bèra caracteristica especiau en néisher?
WEB-CRIM-E-CASTIG	Era mia pensada ei qu’en aguest punt mos cau observar era mès rigorosa exactitud e arténher ua grana precision ena distincion des dus tipes d’òme.
WEB-CRIM-E-CASTIG	Pr’amor que supausatz qu’un individú pertanhent a ua categoria se pense que forme part dera auta e se lance “a destruir toti es obstacles que se l’opausen, entà didè’c atau, damb es sues pròpries e eroses paraules.
WEB-CRIM-E-CASTIG	Alavetz…
WEB-CRIM-E-CASTIG	Ò, aquerò se passe soent.
WEB-CRIM-E-CASTIG	Gràcies.
WEB-CRIM-E-CASTIG	D’arren!
WEB-CRIM-E-CASTIG	Mès pensatz que semblable error ei solet possible ena prumèra categoria, ei a díder, ena des òmes ordinaris, coma jo les è qualificat, dilhèu equivocadaments.
WEB-CRIM-E-CASTIG	A maugrat dera sua tendéncia innata ara aubediéncia, fòrça d’eri, possadi per un naturau alhocardit que se trape autanplan entre es vaques, se considèren òmes d’avantgarda, destructors cridadi a expausar es sues idies naues, e ac cren damb tota sinceritat.
WEB-CRIM-E-CASTIG	Aguesti òmes non distinguissen as vertadèrs innovadors e sòlen menspredar-les, en tot considerar-les esperits mesquins e arreculadi.
WEB-CRIM-E-CASTIG	Mès me semble que non i pòt auer en aquerò cap perilh seriós, pr’amor que jamès van guaire luenh.
WEB-CRIM-E-CASTIG	Per tant, era vòsta inquietud non ei justificada.
WEB-CRIM-E-CASTIG	Coma molt, meriten que se les tuste de quan en quan entà castigar- les per sòn desviament e hèr-les tier es pès laguens deth caucèr.
WEB-CRIM-E-CASTIG	Que non mos cau shordar a un borrèu, donques qu’eri madeishi s’apliquen era sancion que se meriten, pr’amor que son persones de nauta moralitat.
WEB-CRIM-E-CASTIG	A viatges se hèn a vier es castigs es uns as auti; a viatges se tusten damb es sues pròpries mans.
WEB-CRIM-E-CASTIG	S’impausen peniténcies publiques, causa que non dèishe d’èster polida e exemplara.
WEB-CRIM-E-CASTIG	Qu’ei era règla generau.
WEB-CRIM-E-CASTIG	En resumit, que non vos cau enquimerar.
WEB-CRIM-E-CASTIG	Ben; m’auetz padegat, aumens per aguest costat.
WEB-CRIM-E-CASTIG	Mès que i a ua auta causa que m’enquimère.
WEB-CRIM-E-CASTIG	Didetz-me: Son guairi aguesti individús qu’an eth dret a estofar as auti, ei a díder, aguesti òmes extraordinaris?
WEB-CRIM-E-CASTIG	Plan que òc, jo sò prèst a inclinar- me ath sòn dauant, mès non me remigatz qu’un non pòt èster tranquil dauant dera idia de qué dilhèu siguen plan nombrosi.
WEB-CRIM-E-CASTIG	Ò, non vos preocupetz tanpòc per aquerò, didec Raskolnikov sense cambiar de ton.
WEB-CRIM-E-CASTIG	Que son pòqui, plan pòqui, es òmes capables de trapar ua idia e enquia e tot de díder quauquarren nau.
WEB-CRIM-E-CASTIG	De çò que non i a dobte ei de qué era distribucion des individús enes categories e subdivisions que vedem ena espècia umana ei estrictaments determinada per bèra lei dera natura.
WEB-CRIM-E-CASTIG	Aguesta lei ei vedada encara entath nòste coneishement, mès jo creigui qu’existís e que bèth dia se mos revelarà.
WEB-CRIM-E-CASTIG	Era enòrma massa d’individús que forme çò que solem cridar era vegada, sonque viu entà balhar ath mon, damb longui esfòrci e misteriosi crotzaments de races, un òme, qu’entre mil, possedisque cèrta independéncia, o un òme entre dètz mil, o entre cent mil, qu’aquerò depen deth grad d’elevacion dera independéncia (aguestes chifres son solet aproximades).
WEB-CRIM-E-CASTIG	Sonque ges un òme de gèni entre milions d’individús, e milèrs de milions d’òmes passen sus era escòrça dera tèrra abans de qué apareishe ua d’aguestes intelligéncies capables de cambiar eth ròstre deth mon.
WEB-CRIM-E-CASTIG	Ètz de trufaria?, exclamèc Rasumikhine.
WEB-CRIM-E-CASTIG	Vos burlatz er un der aute?
WEB-CRIM-E-CASTIG	Tu non parles seriosaments, Rodia.
WEB-CRIM-E-CASTIG	Raskolnikov non responec ath sòn amic.
WEB-CRIM-E-CASTIG	Lheuèc, entada eth, eth sòn palle e trist ròstre, e Rasumikhine, en veir aqueth ròstre tan plen d’amarum, considerèc pòc avient eth ton sec, grossièr e provocatiu de Porfiri.
WEB-CRIM-E-CASTIG	Plan, estimat, didec er estudiant.
WEB-CRIM-E-CASTIG	Se parlatz seriosaments, voi díder-te qu’as rason entà afirmar que non i a arren nau en aguestes idies, que totes se retiren as qu’auem entenut infinitat de còps.
WEB-CRIM-E-CASTIG	Mès jo veigui quauquarren originau en tòn article, quauquarren qu’ena mia pensada t’apertie complètaments, plan a maugrat mèn, e ei aguest dret morau a vessar sang que tu autreges damb plia consciéncia e desencuses damb tant de fanatisme…
WEB-CRIM-E-CASTIG	Me semble qu’aguesta ei era idia principau deth tòn article: era autorizacion morau a aucir… que, per cèrt, me semble fòrça mès terribla qu’era autorizacion oficiau e legau.
WEB-CRIM-E-CASTIG	Exacte: ei plan mès terribla, observèc Porfiri.
WEB-CRIM-E-CASTIG	Plan que òc, tu t’as deishat amiar enquia mès enlà deth limit dera tua idia.
WEB-CRIM-E-CASTIG	Aquerò ei un error.
WEB-CRIM-E-CASTIG	Liegerè eth tòn article.
WEB-CRIM-E-CASTIG	Tu as dit mès de çò que volies díder…
WEB-CRIM-E-CASTIG	Tu non pòs opinar atau…
WEB-CRIM-E-CASTIG	Liegerè eth tòn article.
WEB-CRIM-E-CASTIG	En mèn article non i a arren de tot aquerò, didec Raskolnikov.
WEB-CRIM-E-CASTIG	Çò de cèrt ei, didec Porfiri, qu’a penes podie tier-se en sòn lòc de jutge, qu’ara compreni lèu deth tot es vòsti punts d’enguarda sus eth crim.
WEB-CRIM-E-CASTIG	Mès…
WEB-CRIM-E-CASTIG	Desencusatz-me que vos shòrda tant (sò avergonhat de shordar-mos d’aquesta menèra).
WEB-CRIM-E-CASTIG	Escotatz: Vietz de padegar-me per çò que hè as cassi d’error, aguesti cassi de confusion entre es dues categories; mès… seguisqui tient cèrta inquietud quan pensi en costat practic dera question.
WEB-CRIM-E-CASTIG	S’un òme, un adolescent, quin que sigue, s’imagine èster un Licurgo, o un Mahoma (me uege díder qu’en poténcia, ei a dídern, entath futur), e se lance a esbauçar toti es obstacles que se trape en sòn camin…, se diderà que va a escométer ua campanha longa e qu’entad aguesta campanha a besonh de sòs…
WEB-CRIM-E-CASTIG	Comprenetz…?
WEB-CRIM-E-CASTIG	En enténer aguestes paraules, Zamiotov, alendèc en sòn cornèr, mès Raskolnikov ne tansevolh lo guardèc.
WEB-CRIM-E-CASTIG	Admeti, repliquèc tranquillaments, qu’aguesti cassi se deuen presentar.
WEB-CRIM-E-CASTIG	Es vanitosi, aguesti èssers estupids, pòden quèir en param, e mès encara se son massa joeni.
WEB-CRIM-E-CASTIG	Qu’ei per aquerò que vos ac digui…
WEB-CRIM-E-CASTIG	E qué mos cau hèr en aguesti cassi?
WEB-CRIM-E-CASTIG	Raskolnikov arric mordentament.
WEB-CRIM-E-CASTIG	Qué voletz que vos diga?
WEB-CRIM-E-CASTIG	Aquerò non me tanh en absolut.
WEB-CRIM-E-CASTIG	Atau ei, e atau serà tostemp…
WEB-CRIM-E-CASTIG	Guardatz ad aguest, e indiquèc damb un gèst a Rasumikhine.
WEB-CRIM-E-CASTIG	Mès aquerò qué impòrte?
WEB-CRIM-E-CASTIG	Era societat qu’ei ben protegida mejançant es deportacions, es presons, es crotons, es jutges.
WEB-CRIM-E-CASTIG	Que non a cap motiu entà inquietar-se.
WEB-CRIM-E-CASTIG	Non li cau que cercar ath delinqüent.
WEB-CRIM-E-CASTIG	E se lo trapen?
WEB-CRIM-E-CASTIG	Pejor entada eth.
WEB-CRIM-E-CASTIG	Era vòsta logica qu’ei irrefutabla.
WEB-CRIM-E-CASTIG	Mès era consciéncia ei en jòc.
WEB-CRIM-E-CASTIG	Aquerò non vos a de preocupar.
WEB-CRIM-E-CASTIG	Qu’ei ua question qu’afècte as sentiments umans.
WEB-CRIM-E-CASTIG	Non se tracte de qué l’agen o non de sénter.
WEB-CRIM-E-CASTIG	Sonque patiràn en cas qu’es sues victimes les inspiren pietat.
WEB-CRIM-E-CASTIG	Eth patiment e eth dolor van de besonh amassadi a un gran còr e a ua nauta intelligéncia.
WEB-CRIM-E-CASTIG	Es vertadèrs grani òmes les cau experimentar, ena mia pensada, ua grana tristor en aguest mon, higec damb mina cogitosa, que contrastaue damb eth ton dera convèrsa.
WEB-CRIM-E-CASTIG	Lheuèc es uelhs e guardèc as presents damb mina distrèta.
WEB-CRIM-E-CASTIG	Dempús arric e cuelhec era sua casqueta.
WEB-CRIM-E-CASTIG	Estaue seren, aumens fòrça mès que quan auie arribat, e se n’encuedaue d’aquerò.
WEB-CRIM-E-CASTIG	Toti se lheuèren.
WEB-CRIM-E-CASTIG	Porfiri Petrovitch didec:
WEB-CRIM-E-CASTIG	Emmaliciatz-vos damb jo, insultatz-me se voletz, mès que non i posqui hèr arren: me cau hèr-vos ua auta pregunta… encara que veigui que sò en tot abusar dera vòsta paciéncia.
WEB-CRIM-E-CASTIG	Voleria expausar-vos cèrta idia que se m’a acodit e cranhi desbrembar-la….
WEB-CRIM-E-CASTIG	Donques se tracte…
WEB-CRIM-E-CASTIG	Sabi pas se com explicar-me…
WEB-CRIM-E-CASTIG	Qu’ei ua idia tant estranha…
WEB-CRIM-E-CASTIG	De tipe psicologic, sabetz…?
WEB-CRIM-E-CASTIG	Guardatz.
WEB-CRIM-E-CASTIG	Jo me pensi que quan vos èretz en tot escríuer er article, auíetz ara fòrça de considerar-vos, aumens de bèra manèra, un d’aguesti òmes extraordinaris destinadi a díder “paraules naues”, en sens qu’auetz balhat ad aguesta expression…
WEB-CRIM-E-CASTIG	Non ei atau?
WEB-CRIM-E-CASTIG	Qu’ei plan possible, repliquèc menspredosaments Raskolnikov.
WEB-CRIM-E-CASTIG	Rasumikhine hec un movement.
WEB-CRIM-E-CASTIG	En aguest cas, seríetz vos capable de decidir-vos, entà gésser d’ua situacion economica dolenta o entà hèr un servici ara umanitat, a balhar un pas…, en fin, a aucir entà panar?
WEB-CRIM-E-CASTIG	E guinhèc eth uelh quèr, tant qu’arrie en silenci, exactaments madeish qu’abantes.
WEB-CRIM-E-CASTIG	Era mia pregunta ei costada per un curiosèr simplaments literari.
WEB-CRIM-E-CASTIG	Permetetz-me explicar, didec secaments, que jo non m’è creigut jamès un Mahoma ne un Napoleon ne cap aute personatge d’aguesta sòrta, e que, en conseqüéncia, non posqui dider-vos çò que haria en cas contrari.
WEB-CRIM-E-CASTIG	Donques qu’ei estranh, pr’amor que qui ei que non se cre aué en Russia un Mahoma o un Napoleon, exclamèc Porfiri, en tot tier de ressabuda un ton exageradaments familhar.
WEB-CRIM-E-CASTIG	Autanplan er accent qu’auie singularaments explicit.
WEB-CRIM-E-CASTIG	De pic, Zamiotov preguntèc deth cornèr estant:
WEB-CRIM-E-CASTIG	Raskolnikov seguie guardant a Porfiri Petrovitch fixaments.
WEB-CRIM-E-CASTIG	Non didec arren.
WEB-CRIM-E-CASTIG	Rasumikhine auie arroncilhat es celhes.
WEB-CRIM-E-CASTIG	De hège un moment auie sospechat quauquarren que li hec guardar furiosaments en un costat e en aute.
WEB-CRIM-E-CASTIG	I auec ua menuta de penible silenci.
WEB-CRIM-E-CASTIG	Raskolnikov se dispausèc a anar-se’n.
WEB-CRIM-E-CASTIG	Ja partitz?, exclamèc Porfiri Petrovitch damb extrèma amabilitat e balhant era man ath joen.
WEB-CRIM-E-CASTIG	Sò encantat d’auer-vos coneishut.
WEB-CRIM-E-CASTIG	Per çò dera vòsta demana, podetz èster tranquil.
WEB-CRIM-E-CASTIG	Hètz eth requeriment per escrit tau coma vos è indicat.
WEB-CRIM-E-CASTIG	Ça que la, serie mielhor que venguéssetz a veder-me en comissariat un dia d’aguesti…, deman, per exemple.
WEB-CRIM-E-CASTIG	Tàs onze serè aquiu.
WEB-CRIM-E-CASTIG	Ac apraiaram tot e parlaram.
WEB-CRIM-E-CASTIG	Coma vos siguéretz un des darrèrs que visitèretz aquera casa, higec en ton amistós, dilhèu pogatz aclarar-mos quauquarren.
WEB-CRIM-E-CASTIG	Raskolnikov.
WEB-CRIM-E-CASTIG	Arren d’aquerò.
WEB-CRIM-E-CASTIG	Per qué?
WEB-CRIM-E-CASTIG	De moment non mos hè ua bèra manca.
WEB-CRIM-E-CASTIG	Que non m’auetz comprenut.
WEB-CRIM-E-CASTIG	Çò que se passe ei que jo profiti totes es escadences e è parlat ja damb toti es qu’auien aquiu quauque objècte empenhat.
WEB-CRIM-E-CASTIG	M’an autrejat ua sòrta d’infòrmes, e vos, en èster eth darrèr…
WEB-CRIM-E-CASTIG	A!, ara me’n brembi!, exclamèc alègraments, en tot dirigir-se a Rasumikhine.
WEB-CRIM-E-CASTIG	Qu’è estat a man de desbrembar- me’n un aute còp…
WEB-CRIM-E-CASTIG	Er aute dia non deishères de parlar-me de Nikolachka.
WEB-CRIM-E-CASTIG	Plan, donc, ne sò convençut, totafèt convençut de qué aguest joen ei innocent, se dirigie de nauèth a Raskolnikov.
WEB-CRIM-E-CASTIG	Mès qué posqui hèr?
WEB-CRIM-E-CASTIG	Tanben m’a calut shordar a Mitri.
WEB-CRIM-E-CASTIG	En fin, vaquí çò que volia preguntar-vos.
WEB-CRIM-E-CASTIG	Quan vos pujàuetz era escala…, per cèrt, me pensi que siguec entre es sèt e ueit dera tarde, non?.
WEB-CRIM-E-CASTIG	Ben, quan pujàuetz era escala entre es sèt e es ueit, non vedéretz en dusau estatge, en un departament qu’era pòrta ère dubèrta…, rebrembatz…, non vedéretz, torni a díder, dus pintors, o aumens un, trabalhant?
WEB-CRIM-E-CASTIG	Les vedéretz?
WEB-CRIM-E-CASTIG	Aquerò qu’ei fòrça important entada eri…
WEB-CRIM-E-CASTIG	Dus pintors?
WEB-CRIM-E-CASTIG	Donques non, non les vedí, repliquèc Raskolnikov, hènt veir qu’escorcolhaue era sua memòria tant que botaue tot eth sòn in en desnishar eth param que s’amagaue darrèr d’aguestes paraules.
WEB-CRIM-E-CASTIG	Non, non les vedí.
WEB-CRIM-E-CASTIG	E tanpòc vedí que i auesse cap pòrta dubèrta…
WEB-CRIM-E-CASTIG	Çò que me’n brembi ei qu’en quatau estatge, seguic en ton trionfant, donques que n’ère segur d’auer evitat eth perilh, i auie un foncionari qu’ère de mudança…, precisaments eth dera pòrta qu’ei dauant dera d’Alena Ivanovna…
WEB-CRIM-E-CASTIG	Òc, me’n brembi perfèctaments.
WEB-CRIM-E-CASTIG	Per cèrt, qu’uns soldats que transportauen un fautulh me fotèren contra era paret…
WEB-CRIM-E-CASTIG	Mès as pintors non m’en brembi d’auer-les vist.
WEB-CRIM-E-CASTIG	E tanpòc cap departament damb era pòrta dubèrta…
WEB-CRIM-E-CASTIG	Non, non n’auie cap de dubèrta.
WEB-CRIM-E-CASTIG	Mès, qué vò díder, tot aquerò?, didec Rasumikhine a Porfiri, en tot compréner de pic es intencions deth jutge d’instrucción.
WEB-CRIM-E-CASTIG	Es pintors trabalhauen aquiu eth dia der eveniment e eth siguec ena casa tres dies abantes.
WEB-CRIM-E-CASTIG	Per qué li hès aguestes preguntes?
WEB-CRIM-E-CASTIG	Qu’ei vertat!
WEB-CRIM-E-CASTIG	Be ne sò de pèc!, exclamèc Porfiri picant-se eth front.
WEB-CRIM-E-CASTIG	Aguest ahèr acabarà en tot hèr-me tornar lhòco, didec en ton de desencusa, dirigint-se a Raskolnikov.
WEB-CRIM-E-CASTIG	Ei tant important entà nosati saber se quauquarrés vedec aquiu, entre sèt e ueit, ad aguesti pintors, que m’a semblat que vos poiríetz facilitar- mos aguestes donades.
WEB-CRIM-E-CASTIG	Qu’a estat ua confusion.
WEB-CRIM-E-CASTIG	Te cau tier compde, bramèc Rasumikhine.
WEB-CRIM-E-CASTIG	Aguestes paraules les prononcièc er estudiant quan ja èren ena avant-sala.
WEB-CRIM-E-CASTIG	Porfiri Petrovitch acompanhèc amablaments as dus joeni enquiara pòrta.
WEB-CRIM-E-CASTIG	Ambdús gesseren dera casa ombrius e cap clins e heren quauqui passi en silenci.
WEB-CRIM-E-CASTIG	Raskolnikov alendèc prigondaments…
WEB-CRIM-E-CASTIG	Non m’ac crei, non m’ac posqui creir, repetie Rasumikhine, refusant damb totes es sues fòrces es afirmacions de Raskolnikov.
WEB-CRIM-E-CASTIG	Se filauen de cap ara pension Bakaleev, a on Pulqueria Alexandrovna e Dunia les demorauen de hège ua longa estona.
WEB-CRIM-E-CASTIG	Rasumikhine s’arturaue en cada moment, en calor dera peleja.
WEB-CRIM-E-CASTIG	Ua prigonda agitacion lo dominaue, encara que sonque siguesse peth eth de qué ère eth prumèr còp que parlauen francaments d’aguest ahèr.
WEB-CRIM-E-CASTIG	Tu non ac pòs creir, responie Raskolnikov damb un arridolet hered e menspredós; jo èra atentiu ath significat de cada ua des sues paraules, tant que tu, sivans et tòn costum, non te n’encuedaues d’arren.
WEB-CRIM-E-CASTIG	Tu as parat tanta atencion pr’amor qu’ès òme maufidat.
WEB-CRIM-E-CASTIG	Ça que la, sò d’acòrd que Porfiri parlaue en un ton estranh.
WEB-CRIM-E-CASTIG	E, mès que mès aqueth ladin de Zamiotov…
WEB-CRIM-E-CASTIG	Qu’as rason: i auie en eth quauquarren estranh…
WEB-CRIM-E-CASTIG	Mès, per qué, Senhor, per qué?
WEB-CRIM-E-CASTIG	Qu’aurà reflexionat pendent era net.
WEB-CRIM-E-CASTIG	Non; ei tot çò de contrari de çò que supauses.
WEB-CRIM-E-CASTIG	Se les ausse assautat aguesta idia estupida, ac aurien dissimulat tu per tu, aurien sajat d’amagar es sues intencions, entà poder agarrar-te dempús damb mès seguretat.
WEB-CRIM-E-CASTIG	Sajar de hè’c ara, qu’aurie estat ua pegaria e ua insoléncia.
WEB-CRIM-E-CASTIG	S’auessen auut pròves, vertadères pròves, sospeches un shinhau fondades, aurien sajat d’amagar eth sòn jòc pr’amor de guanhar era partida…
WEB-CRIM-E-CASTIG	O dilhèu auessen hèt un escorcolh ena mia cramba hè ja temps…
WEB-CRIM-E-CASTIG	Mès que non an ne ua soleta pròva.
WEB-CRIM-E-CASTIG	Era soleta causa qu’an son conjectures gratuites, sospeches sense fondament.
WEB-CRIM-E-CASTIG	Plan per aquerò sagen de desconcertar-me damb es sues insoléncies…
WEB-CRIM-E-CASTIG	Serà degut tot ath despièch de Porfiri, qu’ei furiós per non auer pròves…?
WEB-CRIM-E-CASTIG	Dilhèc acace bèth fin qu’ei entà nosati un mistèri…
WEB-CRIM-E-CASTIG	Semble intelligent e… ei plan probable qu’age sajat d’espaurir-me en tot hèr-me a creir que sabie quauquarren…
WEB-CRIM-E-CASTIG	Qu’ei un òme de caractèr plan especiau…
WEB-CRIM-E-CASTIG	En fin, non ei bric agradiu preténer trapar ua explicacion a totes aguestes questions…
WEB-CRIM-E-CASTIG	Deishem aguest ahèr!
WEB-CRIM-E-CASTIG	Tot aquerò ei ofensiu, pla ofensiu, ja ac sai; mès, donques qu’èm en tot parlar sincèraments (e m’alègri de qué sigue atau, pr’amor qu’aquerò me semble excellent), non è cap de dobte en dider-te, damb tota franquesa, que hè ja temps qu’observè qu’auie cuelhut aguesta sospecha.
WEB-CRIM-E-CASTIG	Alavetz ère ua idia vaga, imprecisa, insidiosa, cuelhuda miei de trufaria, mès ne tan solet d’aguesta manèra auien eth dret d’admeter-la.
WEB-CRIM-E-CASTIG	Com an gausat cuelher-la?
WEB-CRIM-E-CASTIG	E qué ei çò que les a dat motius entà cuelher-la?
WEB-CRIM-E-CASTIG	Quina ei era sua origina…?
WEB-CRIM-E-CASTIG	Se te’n sabesses dera indignacion que tot aquerò m’a costat…!
WEB-CRIM-E-CASTIG	De pic, a usclar pèth, li reclamen eth pagament d’ua reconeishença de deute protestada.
WEB-CRIM-E-CASTIG	Era pintura fresca dèishe anar ua flaira marejanta, ena sala plia de gent hè un calor de trenta grads e era atmosfera ei irrespirabla.
WEB-CRIM-E-CASTIG	Alavetz eth joen enten a parlar der assassinat d’ua persona qu’a vist era vesilha.
WEB-CRIM-E-CASTIG	E entà que non manque arren, a er estomac uet.
WEB-CRIM-E-CASTIG	Com non estavanir-se?
WEB-CRIM-E-CASTIG	Qu’agen basat totes es sues sospeches en aguesta sincòpa…!
WEB-CRIM-E-CASTIG	Qu’eth diable se les hèsque a vier!
WEB-CRIM-E-CASTIG	Compreni que tot aquerò ei umiliant, mès jo, ath tòn lòc, me n’arriria d’eri, me n’arriria dauant des sòns pròpris nassi.
WEB-CRIM-E-CASTIG	Qu’ei mès: les escopiria ena cara e les foteria ua sòrta de sonores boetades.
WEB-CRIM-E-CASTIG	Escopís-les, Rodia!
WEB-CRIM-E-CASTIG	Hètz-ac…!
WEB-CRIM-E-CASTIG	Qu’ei intolerable!
WEB-CRIM-E-CASTIG	Que les escopisca!, exclamèc amaraments.
WEB-CRIM-E-CASTIG	Aquerò ei plan aisit de díder.
WEB-CRIM-E-CASTIG	Deman, nau interrogatòri.
WEB-CRIM-E-CASTIG	Me veirè obligat a rebaishar-me a dar naues explicacions.
WEB-CRIM-E-CASTIG	Qu’ei que non m’umiliè pro, ager dauant de Zamiotov en aqueth cafè a on mos trapèrem?
WEB-CRIM-E-CASTIG	Atau se les hèsque a vier a toti eth diable!
WEB-CRIM-E-CASTIG	Deman, vierè a tier-li ua visita a Porfiri, e t’asseguri qu’aquerò s’aclarirà.
WEB-CRIM-E-CASTIG	L’obligarè a explicar-me tota era istòria dès eth començament.
WEB-CRIM-E-CASTIG	Per çò que tanh a Zamiotov…
WEB-CRIM-E-CASTIG	Escota-me, exclamèc Rasumikhine, agarrant ara imprevista pera espatla ath sòn amic.
WEB-CRIM-E-CASTIG	Hè un moment divagaues.
WEB-CRIM-E-CASTIG	Dempús de pensà’c ben, t’asseguri que divagaues.
WEB-CRIM-E-CASTIG	As dit qu’era pregunta sus es pintors ère un param.
WEB-CRIM-E-CASTIG	Mès reflexiona.
WEB-CRIM-E-CASTIG	Se tu auesses auut “aquerò” sus era consciéncia, auries cohessat qu’auies vist as pintors?
WEB-CRIM-E-CASTIG	Non.
WEB-CRIM-E-CASTIG	Qui cohèsse ua causa que lo compromet?
WEB-CRIM-E-CASTIG	Se jo auessa auut “aquerò” sus era consciéncia, seguraments auria dit qu’auia vist as pintors, e eth departament dubèrt, didec Raskolnikov, en tot dar mòstres de mantier aguesta convèrsa damb prigonda defalhença.
WEB-CRIM-E-CASTIG	Mès, entà qué díder causes que lo copremeten a un?
WEB-CRIM-E-CASTIG	Pr’amor qu sonque es pècs e es ingenús ac remissen tot sistematicaments.
WEB-CRIM-E-CASTIG	Un òme avedat, per pòc cult e intelligent que sigue, cohèsse, ena manèra de çò possible, toti es hèts materiaus que non se pòden remir.
WEB-CRIM-E-CASTIG	Se limite a atribuir-les causes desparières e a ahíger quauque petit detalh dera sua invencion que modifique eth sòn significat.
WEB-CRIM-E-CASTIG	Porfiri credie seguraments que jo responeria atau , que declararia auer vist as pintors entà balhar verosimilitud as mies paraules, encara qu’explicant es causes ara mia manèra.
WEB-CRIM-E-CASTIG	Ça que la…
WEB-CRIM-E-CASTIG	Se tu auesses dit aquerò, eth t’aurie contestat de seguit que non podie auer pintors ena casa dus dies abantes deth crim, e que, per tant, tu auies vengut aquiu eth madeish dia der eveniment de sèt a ueit dera tarde.
WEB-CRIM-E-CASTIG	Aquerò ère çò qu’eth volie, se pensaue que jo non auria temps de pensar en aguest detalh, que m’esdegaria a respóner dera manèra que jutgèssa mès favorabla a jo en tot desbrembar-me de qué es pintors non podien èster aquiu dus dies abantes deth crim.
WEB-CRIM-E-CASTIG	Mès, ei possible desbrembar ua causa atau?
WEB-CRIM-E-CASTIG	Qu’ei çò de mès facil.
WEB-CRIM-E-CASTIG	Aguestes questions de detalh constitusissen eth trebuc des maliciosi.
WEB-CRIM-E-CASTIG	Er òme mès sagàç ei eth que mès sospeche que pòt quèir dauant d’un detalh insignificant.
WEB-CRIM-E-CASTIG	Porfiri non ei tan pèc coma te penses.
WEB-CRIM-E-CASTIG	Alavetz, qu’ei un ladin.
WEB-CRIM-E-CASTIG	Raskolnikov se metec a arrir.
WEB-CRIM-E-CASTIG	Mès de seguit s’estonèc d’auer prononciat es sues darrères paraules damb vertadèra animositat e autanplan damb un cèrt plaser, eth, qu’enquia alavetz auie sostengut era convèrsa coma qui complís ua obligacion penibla.
WEB-CRIM-E-CASTIG	Mès, de pic, se sentec senhorejat per ua espècia d’agitacion febriu, coma s’ua idia sobta e inquietanta s’auesse apoderat d’eth.
WEB-CRIM-E-CASTIG	Aguest estat d’animositat l’encoratgèc a èster lèu lèu intolerable.
WEB-CRIM-E-CASTIG	Qu’èren ja dauant dera pension Bakaleev.
WEB-CRIM-E-CASTIG	Entra tu solet, didec de pic Raskolnikov.
WEB-CRIM-E-CASTIG	Jo torni de seguit.
WEB-CRIM-E-CASTIG	Entà on vas, ara qu’auem arribat?
WEB-CRIM-E-CASTIG	Me cau hèr bèra causa.
WEB-CRIM-E-CASTIG	Qu’ei un ahèr que non posqui deishar.
WEB-CRIM-E-CASTIG	Ditz-l’ac ara mia mair e ara mia fraia.
WEB-CRIM-E-CASTIG	Demora.
WEB-CRIM-E-CASTIG	Que vau damb tu.
WEB-CRIM-E-CASTIG	Er estudiant s’estèc un moment dauant dera pòrta, en tot seguir damb ua guardada ombriua a Raskolnikov, que s’aluenhaue ara prèssa en direccion ath sòn domicili.
WEB-CRIM-E-CASTIG	Fin finau, sarrèc es punhs, carrinclèc es dents e jurèc obligar a parlar a Porfiri francaments abantes de qué hèsse nets.
WEB-CRIM-E-CASTIG	Dempús pugèc entà tranquillizar a Pulqueria Alexandrovna, que començaue a senter-se inquieta dauant deth retard deth sòn hilh.
WEB-CRIM-E-CASTIG	Quan Raskolnikov arribèc dauant dera casa que s’estaue auie es possi chaupadi de sudor e alendaue damb dificultat.
WEB-CRIM-E-CASTIG	Pugèc ath mès córrer era escala, entrèc ena sua cramba, qu’ère dubèrta, e la barrèc.
WEB-CRIM-E-CASTIG	Ara seguida, lhòco d’espant, correc entara amagadera a on auie sauvadi es objèctes, metec era man per dejós deth papèr e explorèc enquia eth darrèr cornèr dera amagadera.
WEB-CRIM-E-CASTIG	Arren, aquiu que non i auie arren.
WEB-CRIM-E-CASTIG	Se lheuèc, en tot lançar ua alendada d’aleujament.
WEB-CRIM-E-CASTIG	Hège un moment, quan s’apressaue ena pension Bakaleev, l’auie assautat de pic eth temor de qué quauque objècte, ua cadia, un parelh de botons de punh o autanplan quauqu’un des pàpèrs qu’anauen estropadi, e que sus eri auie escrit era vielha, se l’auesse escapat de trèir-les, en tot demorar en quauqua henerecla, entà servir mès tard de pròva irrecusabla contra eth.
WEB-CRIM-E-CASTIG	S’estèc un moment negat en ua espècia de sòmi tant qu’un arridolet estranh, umil e inconscient vagaue enes sòns pòts.
WEB-CRIM-E-CASTIG	Es idies se confonien en sòn cervèth.
WEB-CRIM-E-CASTIG	Atau, cogitós, baishèc era escala e arribèc en lumedan.
WEB-CRIM-E-CASTIG	Aciu que l’auetz!, didec ua votz potenta.
WEB-CRIM-E-CASTIG	Raskolnikov lheuèc eth cap.
WEB-CRIM-E-CASTIG	Eth portièr, pauhicat en lumedan dera portaria, senhalaue a Raskolnikov e se dirigic a un individú d’escassa estatura damb aspècte d’òme de pòble.
WEB-CRIM-E-CASTIG	Vestie ua espècia de tunica sus un justet e, vist de luenh, se l’aurie cuelhut per ua campanharda.
WEB-CRIM-E-CASTIG	Era sua tèsta, caperada per ua casqueta greishosa, s’inclinaue sus eth sòn pièch.
WEB-CRIM-E-CASTIG	Ère tan cargat d’espatles, que se retiraue a un gibós.
WEB-CRIM-E-CASTIG	Eth sòn ròstre, mòfle e arropit, ère eth d’un òme d’uns cinquanta ans.
WEB-CRIM-E-CASTIG	Es sòns uelhs, enrodadi de greish, lançauen guardades ombriues.
WEB-CRIM-E-CASTIG	Qué se passe?, preguntèc Raskolnikov en tot apressar-se ath portièr.
WEB-CRIM-E-CASTIG	Eth desconeishut comencèc a dirigir-li ua guardada d’arreuelh; dempús l’examinèc peth menut, sense prèssa; a tot darrèr, sense badar boca, virèc era esquia e se n’anèc.
WEB-CRIM-E-CASTIG	Qué volie aguest òme?, preguntèc Raskolnikov.
WEB-CRIM-E-CASTIG	Qu’ei un individú qu’a vengut a preguntar se s’estaue aciu un estudiant qu’a resultat qu’èretz vos, pr’amor que m’a balhat eth vòste nòm e eth dera patrona.
WEB-CRIM-E-CASTIG	En aguest moment auetz baishat vos, jo vos è senhalat, e eth se n’a anat.
WEB-CRIM-E-CASTIG	Qu’ei tot.
WEB-CRIM-E-CASTIG	Eth portièr semblaue pro estonat, mès era sua perplexitat non se tardèc guaire: dempús de reflexionar un instant, hec repè e despareishec ena portaria.
WEB-CRIM-E-CASTIG	Raskolnikov gessec darrèr deth desconeishut.
WEB-CRIM-E-CASTIG	A penes gessec, lo vedec peth trepader deth dauant.
WEB-CRIM-E-CASTIG	Aqueth òme marchaue a un pas brac seguit, auie es uelhs tachadi en solèr e semblaue reflexionar.
WEB-CRIM-E-CASTIG	Raskolnikov l’artenhec de seguit, mès de moment se limitèc a seguir-lo.
WEB-CRIM-E-CASTIG	A tot darrèr se metec ath sòn costat e lo guardèc de reuelh.
WEB-CRIM-E-CASTIG	Eth desconeishut se n’encuedèc de seguit dera sua preséncia, li tachèc ua guardda rapida e tornèc a baishar es uelhs.
WEB-CRIM-E-CASTIG	Pendent ua menuta auancèren en silenci.
WEB-CRIM-E-CASTIG	Er aute non responec.
WEB-CRIM-E-CASTIG	Ne tansevolh lheuèc era vista.
WEB-CRIM-E-CASTIG	I auec un nau silenci.
WEB-CRIM-E-CASTIG	Vietz a preguntar per jo e ara caratz…
WEB-CRIM-E-CASTIG	Per qué?
WEB-CRIM-E-CASTIG	Raskolnikov parlaue damb votz entrebracada.
WEB-CRIM-E-CASTIG	Es paraules semblauen resistir-se a gésser dera sua boca.
WEB-CRIM-E-CASTIG	Aguest còp, eth desconeishut lhuèc eth cap e calèc en joen ua guardada ombriua e sinistra.
WEB-CRIM-E-CASTIG	Assassin, didec de pic, en votz baisha mès plan clara.
WEB-CRIM-E-CASTIG	Raskolnikov seguic ath sòn costat.
WEB-CRIM-E-CASTIG	Sentec qu’es cames non l’en volien e trantalhaue.
WEB-CRIM-E-CASTIG	Un caudheired recorrec era sua esquia.
WEB-CRIM-E-CASTIG	Heren en silenci un centenat de passi mès.
WEB-CRIM-E-CASTIG	Eth desconeishut non lo guardaue.
WEB-CRIM-E-CASTIG	Mès, se qué didetz?
WEB-CRIM-E-CASTIG	Damb ua guardada trionfau e plia d’òdi guardèc eth ròstre esblancossit e es uelhs veirosi de Raskolnikov.
WEB-CRIM-E-CASTIG	Mentretant, auien arribat en ua horcalhada.
WEB-CRIM-E-CASTIG	Eth desconeishut virèc per era e seguic eth sòn camin sense virar-se.
WEB-CRIM-E-CASTIG	Raskolnikov se demorèc clauat en solèr, en tot seguir ar òme damb era vista.
WEB-CRIM-E-CASTIG	Aguest se virèc entà guardar ath joen, que seguie sense hèr eth mendre movement.
WEB-CRIM-E-CASTIG	Era distància non permetie distinguir es sòns traits, mès Raskolnikov creiguec avertir qu’aqueth òme arrie encara damb eth sòn arridolet glaciau e plen d’un òdi trionfau.
WEB-CRIM-E-CASTIG	Complètaments espaurit, tremolant-li es cames, Raskolnikov tornèc coma podec entà casa e pugèc ena sua cramba.
WEB-CRIM-E-CASTIG	Se treiguec era casqueta, la deishèc sus era taula e s’estèc immobil pendent dètz menutes.
WEB-CRIM-E-CASTIG	Fin finau, ja en limit des sues fòrces, se deishèc quèir en divan e s’estirèc peniblaments, damb un leugèr alend.
WEB-CRIM-E-CASTIG	Cluquèc es uelhs e atau s’estèc ua mieja ora.
WEB-CRIM-E-CASTIG	Non pensaue arren en concret: sonque passauen pera sua imaginacion tròci d’idies, imatges vagues que s’arremolinauen en desorde, ròstres qu’auie coneishut ena sua mainadesa, fesomies vistes un solet còp, per edart, e qu’en d’autes circonstàncies non aurie pogut rebrembar…
WEB-CRIM-E-CASTIG	Vedie eth campanau dera glèisa de V., ua taula de bilhard e, ath sòn costat, de pès, un oficiau desconeishut…
WEB-CRIM-E-CASTIG	D’un burèu de tabac installat en un sosterranh gessie ua fòrta flaira de tabac…
WEB-CRIM-E-CASTIG	Ua tauèrna, ua escala de servici escura coma era boca d’un lop, caperades damb clòsques de ueu e tota sòrta de lordères; eth trinhonar d’ua campana dominicau…
WEB-CRIM-E-CASTIG	Es objèctes cambiauen de contunh e virauen ath sòn entorn damb un frenetic remolin.
WEB-CRIM-E-CASTIG	Quauqui uns li shauten e sage d’atrapar-les, mès de pic s’esbugassen.
WEB-CRIM-E-CASTIG	Experimente ua vaga sensacion d’estofament, mès en era i a quauquarren agradiu.
WEB-CRIM-E-CASTIG	Seguís eth leugèr tremolum que s’auie apoderat d’eth, e tanpòc aguesta sensacion ei ingrata…
WEB-CRIM-E-CASTIG	Alavetz entenec es passi esdegadi de Rasumiklhine, seguidi dera sua votz, e cluquèc es uelhs entà que lo credesse esclipsat.
WEB-CRIM-E-CASTIG	Rasumikhine dauric era pòrta e s’estèc un moment en lumedan, trantalhant.
WEB-CRIM-E-CASTIG	Dempús entrèc silenciosaments e s’apressèc en divan damb granes precaucions.
WEB-CRIM-E-CASTIG	Non lo desvelhes, dèisha-lo dormir tot çò que volgue, didec Nastasia.
WEB-CRIM-E-CASTIG	Qu’as rason, repliquèc Rasumikhine.
WEB-CRIM-E-CASTIG	Es dus gesseren de punta e barrèren era pòrta.
WEB-CRIM-E-CASTIG	Se passèc ua mieja ora.
WEB-CRIM-E-CASTIG	De ressabuda, Raskolnikov comencèc a daurir es uelhs de man en man.
WEB-CRIM-E-CASTIG	Dempús hec un rapid movement e se quedèc capensús, damb es mans crotzades en cogòt.
WEB-CRIM-E-CASTIG	Qui deu èster aguest òme que semble auer gessut deth dejós dera tèrra?
WEB-CRIM-E-CASTIG	A on ère e qué vedec?
WEB-CRIM-E-CASTIG	A!, qu’ac vedec tot ei evident.
WEB-CRIM-E-CASTIG	Plan, mès d’a on presencièc era scèna?
WEB-CRIM-E-CASTIG	E per qué aurà demorat enquia aguest moment pr’amor de balhar senhaus de vida?
WEB-CRIM-E-CASTIG	Com se les apraiarie entà veir?
WEB-CRIM-E-CASTIG	Se semble impossible…
WEB-CRIM-E-CASTIG	Ath delà, seguic reflexionant Raskolnikov, senhorejat per un terror glaciau, aquiu que i é er estug que Nicolàs trapèc darrèr dera pòrta…
WEB-CRIM-E-CASTIG	Se poirie demorar que se passesse aquerò…?
WEB-CRIM-E-CASTIG	Pròves…
WEB-CRIM-E-CASTIG	Damb prigond racacòr, notèc qu’es fòrces l’abandonauen, qu’ua extrèma feblesa l’invadie.
WEB-CRIM-E-CASTIG	Sabi pas se com gausè hè’c.
WEB-CRIM-E-CASTIG	Jo me coneishia, jo sabia de çò qu’èra capable.
WEB-CRIM-E-CASTIG	Ça que la, agarrè era destrau e vessè era sang…
WEB-CRIM-E-CASTIG	Qu’auí d’auer previst tot…
WEB-CRIM-E-CASTIG	Se didec aquerò darrèr damb vertadèra desesperacion.
WEB-CRIM-E-CASTIG	Dempús l’assautèc un nau pensament.
WEB-CRIM-E-CASTIG	Un autentic conquistador, un d’aguesti òmes que tot se li permet, canonège Tolon, organize tuades en París, desbrembe ara sua armada en Egipte, pèrd miei milion d’òmes ena campanha de Russia, se sauve en Vilna per ur edart, per ua enganha, e, totun açò, dempús dera sua mòrt se li quilhen estatues.
WEB-CRIM-E-CASTIG	Aquerò demòstre que, plan, tot se les permet.
WEB-CRIM-E-CASTIG	De pic li venguec un pensament que li semblèc divertit.
WEB-CRIM-E-CASTIG	Com adméter que i pòt aue ua semblança entre ambdues causes?
WEB-CRIM-E-CASTIG	Com ac poirie adméter un Porfiri Petrovitch, per exemple?
WEB-CRIM-E-CASTIG	Totafèt impossible: es sòns sentiments estetics s’opausen ad aquerò…
WEB-CRIM-E-CASTIG	Un Napoleon calant-se jos eth lhet d’ua vielha…!
WEB-CRIM-E-CASTIG	De quan en quan experimentaue ua exaltacion febriu e credie delirar.
WEB-CRIM-E-CASTIG	Aquerò dilhèu sigue un error, mès que non se tracte d’era.
WEB-CRIM-E-CASTIG	Era vielha a estat solet un accident.
WEB-CRIM-E-CASTIG	Jo volia sautar eth trebuc ara prèssa, en un bot.
WEB-CRIM-E-CASTIG	Non è aucit a un èsser uman, senon a un principi.
WEB-CRIM-E-CASTIG	Eth principi l’è aucit, mès eth saut non l’è pogut hèr.
WEB-CRIM-E-CASTIG	Me sò quedat ena part d’aciu, era soleta causa qu’è sabut hèr ei aucir.
WEB-CRIM-E-CASTIG	E ne tansevolh aquerò ac è hèt ben deth tot, çampar…
WEB-CRIM-E-CASTIG	Un principi…
WEB-CRIM-E-CASTIG	Per qué aguest pèc de Rasumikhine escomet as socialistes?
WEB-CRIM-E-CASTIG	Son persones trabalhadores, òmes de negòcis que se preocupen peth benèster generau…
WEB-CRIM-E-CASTIG	Ça que la, solet se viu un còp e jo non voi demorar aguesta felicitat universau.
WEB-CRIM-E-CASTIG	Abantes qu’arren, voi víuer.
WEB-CRIM-E-CASTIG	Se non sentessa aguest desir, serie preferible non auer vida.
WEB-CRIM-E-CASTIG	Jo apòrti, entà didè’c atau, era mia pèira ar edifici comun, e aquerò ei pro entà que me senta en patz…
WEB-CRIM-E-CASTIG	Per qué, per qué me deishèretz partir?
WEB-CRIM-E-CASTIG	Qu’è un temps determinat de vida e voi tanben…
WEB-CRIM-E-CASTIG	Jo non sò qu’un vèrme hart d’estetica.
WEB-CRIM-E-CASTIG	En pensar en aquerò s’estarnèc en ua arridalhada de hòl.
WEB-CRIM-E-CASTIG	E s’agarrèc ad aguesta idia e comencèc a hèr-li toti es torns imaginables, damb un plaser amargant.
WEB-CRIM-E-CASTIG	A!, e tanben pr’amor que decidí observar era mès rigorosa justícia e era mès perfècta moderacion ena execucion deth mèn plan.
WEB-CRIM-E-CASTIG	En prumèr lòc, alistè eth vèrme mès nociu de toti, e, en dusau, en aucir-lo, èra prèst a non trèir-li senon es sòs indispensables entà entamenar ua naua vida.
WEB-CRIM-E-CASTIG	Arren mès e arren mens (era rèsta anarie a parar enes convents, sivans era darrèra volentat dera vielha…) En fin, çò de cèrt ei que sò un vèrme, de totes manères, higec carrinclant es dents.
WEB-CRIM-E-CASTIG	Pr’amor que sò dilhèu mès vil e innòble qu’eth vèrme qu’assassinè e pr’amor que jo auia era presentida de qué, dempús d’aucir-lo, me dideria a jo madeish aquerò que sò en tot dider-me ara…
WEB-CRIM-E-CASTIG	I a quauauqrren mès comparable ad aguest orror?
WEB-CRIM-E-CASTIG	Guaire viletat!
WEB-CRIM-E-CASTIG	Guaire baishesa…!
WEB-CRIM-E-CASTIG	Be ne compreni de ben ath Profèta, montat en sòn shivau e agarrant eth sabre!
WEB-CRIM-E-CASTIG	Alà ac ordene!
WEB-CRIM-E-CASTIG	Somete-te, donc, miserabla e tremolosa creatura”.
WEB-CRIM-E-CASTIG	Qu’a rason, qu’a rason eth Profèta quan arringlère es sues tropes en carrèr e aucís indistintaments as colpables e as justi, sense ne tansevolh dignar-se a balhar-les ua explicacion.
WEB-CRIM-E-CASTIG	Somet-te, donc, miserabla e tremolosa creatura, e sauva-te d’auer volentat.
WEB-CRIM-E-CASTIG	Aquerò que non ei causa tua…
WEB-CRIM-E-CASTIG	Es sòns peus èren chaupadi de sudor, tremolauen es sòns plan secs pòts, era sua guardada se tachaue en solèr de naut obstinadaments.
WEB-CRIM-E-CASTIG	Com les estimaua!
WEB-CRIM-E-CASTIG	Per qué les è en òdi ara?
WEB-CRIM-E-CASTIG	Òc, les è en òdi, damb un òdi fisic.
WEB-CRIM-E-CASTIG	Non posqui tier era sua preséncia.
WEB-CRIM-E-CASTIG	Hè ues ores, me’n brembi perfèctaments, m’è apressat ara mia mair e l’è abraçat…
WEB-CRIM-E-CASTIG	Qu’ei orrible sarrar-la entre es mèns braci e pensar que s’era se’n sabesse…
WEB-CRIM-E-CASTIG	E se l’ac condèssa tot…?
WEB-CRIM-E-CASTIG	Me treiria un pes deth dessús…
WEB-CRIM-E-CASTIG	Pensèc aquerò darrèr en tot hèr un gran esfòrç, coma se non li siguesse aisit lutar damb eth deliri que l’anaue dominant.
WEB-CRIM-E-CASTIG	Me semble que la tornaria a aucir se ressuscitèsse…
WEB-CRIM-E-CASTIG	Prauba Lisbeth…!
WEB-CRIM-E-CASTIG	Per qué se la harie a vier aquiu er edart?
WEB-CRIM-E-CASTIG	Be n’ei d’estranh que pensa tan pòc en era!
WEB-CRIM-E-CASTIG	Qu’ei coma se non l’auessa aucit…
WEB-CRIM-E-CASTIG	Lisbeth…!
WEB-CRIM-E-CASTIG	Sonia!
WEB-CRIM-E-CASTIG	Praubes e bontadoses creatures de doça guardada…!
WEB-CRIM-E-CASTIG	Estimades creatures…!
WEB-CRIM-E-CASTIG	Per qué non ploren?
WEB-CRIM-E-CASTIG	Per qué non gemeguen?
WEB-CRIM-E-CASTIG	Balhen tot çò que possedissen damb ua guardada resignada e doça…
WEB-CRIM-E-CASTIG	Perdec era consciéncia des causes e se sentec prigondaments estonat de veder-se en carrèr sense poder rebrembar se com auie gessut.
WEB-CRIM-E-CASTIG	Ja ère de net.
WEB-CRIM-E-CASTIG	Es ombres s’espessien e era lua ludie damb intensitat creishenta, mès era atmosfèra ère estofanta.
WEB-CRIM-E-CASTIG	Es carrèrs èren plei de gent.
WEB-CRIM-E-CASTIG	Se percebie ua flaira a caudea, a povàs, a aigua estancada.
WEB-CRIM-E-CASTIG	Raskolnikov auançaue trist e preocupat.
WEB-CRIM-E-CASTIG	Sabie perfèctaments qu’auie gessut de casa damb un prepaus determinat, que li calie hèr quauquarren urgent, mès que non se’n brembaue de qué.
WEB-CRIM-E-CASTIG	De pic, s’arturèc e guardèc a un òme que der aute costat deth trepader lo cridaue damb era man.
WEB-CRIM-E-CASTIG	Trauessèc eth carrèr pr’amor d’amassar-se damb eth, mès eth desconeishut se virèc d’esponèra e s’aluenhèc damb eth cap clin, sense virar-se, coma se non l’auesse cridat.
WEB-CRIM-E-CASTIG	Mès decidic que li calie artenher-lo.
WEB-CRIM-E-CASTIG	Quan ère a uns dètz passi l’arreconeishec, còp sec, e s’estrementic.
WEB-CRIM-E-CASTIG	Qu’ère eth desconeishut de pòc abans, jargat damb es madeishes ròbes e damb era esquia acorbaishada.
WEB-CRIM-E-CASTIG	Raskolnikov lo seguic de luenh.
WEB-CRIM-E-CASTIG	Eth còr li bategaue damb violéncia.
WEB-CRIM-E-CASTIG	Entrèren en un carreron.
WEB-CRIM-E-CASTIG	Eth desconeishut non se viraue.
WEB-CRIM-E-CASTIG	Er òme acorbaishat entrèc pera pòrta principau d’un gran edifici.
WEB-CRIM-E-CASTIG	Raskolnikov s’apressèc ada eth e lo guardèc damb era esperança de qué se virèsse e lo cridèsse.
WEB-CRIM-E-CASTIG	Plan que òc, quan eth desconeishut siguec en pati, se virèc e semblèc indicar-li que s’apressèsse.
WEB-CRIM-E-CASTIG	Raskolnikov s’esdeguèc a passar eth portau, mès quan arribèc en pati ja non vedec ad arrés.
WEB-CRIM-E-CASTIG	Per tant, er òme dera tunica auie cuelhut era prumèra escala.
WEB-CRIM-E-CASTIG	Raskolnikov correc ath sòn darrèr.
WEB-CRIM-E-CASTIG	Efectiuaments, s’entenien passi lents e regulars ara nautada deth dusau estatge.
WEB-CRIM-E-CASTIG	Aquera escala, causa estranha, non ère desconeishuda entà Raskolnikov.
WEB-CRIM-E-CASTIG	Aquiu i auie era hièstra deth soleret deth prumèr estatge.
WEB-CRIM-E-CASTIG	Un arrai de lum misteriosa e trista se filtraue pes veires.E arribèc en dusau estatge.
WEB-CRIM-E-CASTIG	Com non auria arreconeishut abans era casa…?
WEB-CRIM-E-CASTIG	Eth bronit des passi der òme que lo precedie s’estenhec.
WEB-CRIM-E-CASTIG	Dilhèu s’age amagat en bèth lòc…
WEB-CRIM-E-CASTIG	Vaquí eth tresau estatge.
WEB-CRIM-E-CASTIG	Me cau anar pujant o non?
WEB-CRIM-E-CASTIG	Eth bronit des sòns pròpris passi l’estrementie.
WEB-CRIM-E-CASTIG	Eth desconeishut deu èster amagat per aciu, en bèth cornèr…
WEB-CRIM-E-CASTIG	Dempús de reflexionar un moment entrèc.
WEB-CRIM-E-CASTIG	Eth vestibul ère escur e uet coma eth d’ua cramba desvalisada.
WEB-CRIM-E-CASTIG	Passèc entara sala lentaments, caminant de punta.
WEB-CRIM-E-CASTIG	Tota era ère illuminada per ua lua radianta.
WEB-CRIM-E-CASTIG	Arren auie cambiat: aquiu qu’èren es cagires, eth miralh, eth fautulh auriò, es quadres damb es sòns marcs.
WEB-CRIM-E-CASTIG	Pera hièstra se vedie era lua, redona e enòrma, d’un ròi coeire.
WEB-CRIM-E-CASTIG	Ère quiet, ara demora.
WEB-CRIM-E-CASTIG	A mida qu’anaue aumentant eth silenci nueitiu, es batècs deth sòn còr èren mès violents e dolorosi.
WEB-CRIM-E-CASTIG	Quina cauma tan prigonda…!
WEB-CRIM-E-CASTIG	De pic, s’entenec ua seca carrinclada, que se retire ara que còste ua estèra de husta en trincar-se.
WEB-CRIM-E-CASTIG	Dempús tot tornèc a quedar en silenci.
WEB-CRIM-E-CASTIG	Ua mosca se desvelhèc e se precipitèc contra es veires, deishant enténer eth sòn bronzinadís planhós.
WEB-CRIM-E-CASTIG	En aguest moment, Raskolnikov desnishèc en un cornèr, entre era comòda e era hièstra, ua capa penjada ena paret.
WEB-CRIM-E-CASTIG	Desseparèc era capa damb compde e vedec ua cagira, e ena cagira, seiguda en bòrd e damb eth còs doblegat entà dauant, ua vielha.
WEB-CRIM-E-CASTIG	Auie eth cap tan baish que Raskolnikov non li podie veir era cara.
WEB-CRIM-E-CASTIG	Mès que non auec cap de dobte de qué ère era…
WEB-CRIM-E-CASTIG	S’estèc un moment quiet.
WEB-CRIM-E-CASTIG	Dempús deishèc anar un còp de destrau en cogòt dera vielha, e un aute de seguit.
WEB-CRIM-E-CASTIG	Mès, causa estranha, era non hec eth mendre movement: s’aurie dit qu’ère de husta.
WEB-CRIM-E-CASTIG	Sentec pòur e s’inclinèc entà dauant pr’amor d’examinar-la, joquèc eth cap encara mès.
WEB-CRIM-E-CASTIG	Alavetz eth s’inclinèc enquia tocar eth solèr damb eth sòn cap e la campèc de naut en baish.
WEB-CRIM-E-CASTIG	Çò que vedec l’aumplic d’espant: era vielha crebaue d’arrir, d’ua arridalha silenciosa que sajaue d’estofar, en tot hèr toti es esfòrci imaginables.
WEB-CRIM-E-CASTIG	De ressabuda, li semblèc qu’era pòrta deth dormitòri ère entredubèrta e que quauquarrés se n’arrie aquiu tanben.
WEB-CRIM-E-CASTIG	Credec enténer un mormolh e s’enforismèc.
WEB-CRIM-E-CASTIG	Comencèc a pataquejar eth cap dera vielha damb totes es sues fòrces, mès en cada còp de destrau se redoblauen es arridalhes e es mormolhs ena cramba vesia, e madeish se podie díder dera vielha, qu’era sua arridalhada auie aquerit ua violéncia convulsiua.
WEB-CRIM-E-CASTIG	Raskolnikov sagèc de húger, mès eth vestibul ère plen de gent.
WEB-CRIM-E-CASTIG	Era pòrta que daue tara escala ère dubèrta de land en land, e per era podec veir que tanben eth soleret e es gradons èren plei de curiosi.
WEB-CRIM-E-CASTIG	Damb es caps amassa, toti guardauen, sajant de dissimular.
WEB-CRIM-E-CASTIG	Toti demorauen en silenci.
WEB-CRIM-E-CASTIG	Se li sarrèc eth còr.
WEB-CRIM-E-CASTIG	Les cames non l’en volien, li semblaue auer es pès clauadi en solèr…
WEB-CRIM-E-CASTIG	Sagèc de cridar e se desvelhèc.
WEB-CRIM-E-CASTIG	Li calie hèr grani esfòrci entà alendar e encara qu’ère ben desvelhat li semblaue qu’eth sòn sòmi contunhaue.
WEB-CRIM-E-CASTIG	Era encausa d’aquerò ère que, de pès en lumendan dera cramba, qu’era pòrta ère dubèrta de land en land, un òme que non auie vist jamès lo contemplaue atentiuaments.
WEB-CRIM-E-CASTIG	Raskolnikov que non auie daurit es uelhs deth tot, s’esdeguéc entà tornar-les a barrar.
WEB-CRIM-E-CASTIG	Ère capensús e non hec eth mendre movement.
WEB-CRIM-E-CASTIG	E lheuèc es paupetes lèu imperceptiblaments entà guardar ath desconeishut.
WEB-CRIM-E-CASTIG	Aguest seguie en lumedan, en tot observar-lo damb era madeisha atencion.
WEB-CRIM-E-CASTIG	De pic, entrèc cautèlosaments en apartament, barrèc era pòrta ath sòn darrèr suenhosaments, s’apressèc ara taula, s’estèc aquiu ua menuta sense deishar de uelh ath joen e, sense hèr eth mendre bronit, se seiguec en ua cagira, près deth divan.
WEB-CRIM-E-CASTIG	Qu’ère evident que se premanie entà ua longa demora.
WEB-CRIM-E-CASTIG	Raskolnikov li dirigic ua guardada furtiua e podec veir qu’eth desconeishut non ère ja joen, mès òc de complexion robusta, e qu’amiaue barba, espessa, ròia, que començaue a emblanquir.
WEB-CRIM-E-CASTIG	S’estèren atau dètz menutes.
WEB-CRIM-E-CASTIG	I auie encara ua cèrta claror, mès ja començaue a hèr nets.
WEB-CRIM-E-CASTIG	Ena cramba regnaue eth mès prigond silenci.
WEB-CRIM-E-CASTIG	Dera escala non arribaue eth mendre bronit, sonque s’entenie un tavan que s’auie lançat contra es veires e que volaue près d’eri, bronzinant e pataquejant-les tu per tu.
WEB-CRIM-E-CASTIG	Darrèr, aguest silenci se hec insuportable.
WEB-CRIM-E-CASTIG	Raskolnikov s’incorporèc e quedèc seigut en divan.
WEB-CRIM-E-CASTIG	Plan, que voletz?
WEB-CRIM-E-CASTIG	Ja sabia jo que non èretz adormit de vertat, senon que dissimulàuetz, responec eth desconeishut, arrint tranquillaments.
WEB-CRIM-E-CASTIG	Permetetz-me que me presenta.
WEB-CRIM-E-CASTIG	Que sò Arcadi Ivanovitch Svidrigailov…
WEB-CRIM-E-CASTIG	Non ei possible, didec en votz nauta, deishant-se amiar d’eth sòn estupor.
WEB-CRIM-E-CASTIG	Eth visitaire non mostrèc cap suspresa dauant d’aguesta exclamacion.
WEB-CRIM-E-CASTIG	Que vos è vengut a veir per dus motius, didec.
WEB-CRIM-E-CASTIG	En prumèr lòc, desiraua coneisher-vos personauments, pr’amor qu’è entenut a parlar fòrça de vos e enes tèrmes mès vantariòus.
WEB-CRIM-E-CASTIG	En dusau lòc, pr’amor que fidi que non me remiratz era vòsta ajuda entà amiar a tèrme un projècte restacat damb era vòsta fraia Avdotia Romanovna.
WEB-CRIM-E-CASTIG	Solet, sense cap recomanacion, serie plan probable qu’era vòsta fraia me dèsse eth viatge, en aguesti moments qu’ei plia de prevencions contra jo.
WEB-CRIM-E-CASTIG	Ça que la, se compdi damb era vòsta ajuda, jo me pensi…
WEB-CRIM-E-CASTIG	Non demoretz que vos ajuda, l’interrompec Raskolnikov.
WEB-CRIM-E-CASTIG	Permetetz-me ua pregunta.
WEB-CRIM-E-CASTIG	Raskolnikov non responec.
WEB-CRIM-E-CASTIG	Òc, m’en sai qu’arribèren ager.
WEB-CRIM-E-CASTIG	E jo arribè delàger.
WEB-CRIM-E-CASTIG	Plan, donc, vaquí çò que vos voi díder, Rodion Romanovitch.
WEB-CRIM-E-CASTIG	Pensi que no me cau justificar, mès permetetz- me ua auta pregunta: qué i a de criminau ena mia conducta, tostemp, plan, que se guarden es causes imparciauments e sense prejudicis?
WEB-CRIM-E-CASTIG	Vos me dideratz qu’è perseguit ena mia casa a ua gojata indefensa e que l’è escarnit damb es mies proposicions desaunèstes (ja vedetz que jo madeish m’auanci a acarar-me damb era acusacion), mès consideratz, vos, que sò un òme eth nihil humanum… en resumit, que sò susceptible de quèir en ua temptacion, d’encamardar-me, donques qu’aquerò non depen dera nòsta volentat.
WEB-CRIM-E-CASTIG	Admetut aquerò, tot s’explique dera manèra mès naturau.
WEB-CRIM-E-CASTIG	Era question se pòt plantejar atau: un monstre o ua victima?
WEB-CRIM-E-CASTIG	Jo me semble que sò ua victima, pr’amor que quan li prepausaua ar objècte dera mia passion húger damb era entà America o entà Soïssa alimentaua es sentiments mès respectuosi e sonque pensaua en assegurar era nòsta felicitat comuna.
WEB-CRIM-E-CASTIG	Era rason qu’ei esclaua dera passion, e èra jo eth prumèr damnatjat per era…
WEB-CRIM-E-CASTIG	Que non se tracte d’aquerò, repliquèc Raskolnikov, damb un gèst de desengust.
WEB-CRIM-E-CASTIG	Que sigatz enganhat o ajatz rason, me semblatz un òme simplaments detestable e non voi cap tracte damb vos.
WEB-CRIM-E-CASTIG	Que non vos voi veir ena mia casa.
WEB-CRIM-E-CASTIG	Anatz-vo’n!
WEB-CRIM-E-CASTIG	Svidrigailov s’estarnèc a arrir de boni talents.
WEB-CRIM-E-CASTIG	A vos que non i a manèra d’enganhar-vos!, exclamèc damb franca alegria.
WEB-CRIM-E-CASTIG	Ça que la, contunhatz en tot sajar d’embelinar-me.
WEB-CRIM-E-CASTIG	E qué?, exclamèc Svidrigailov, arrint damb totes es sues fòrces.
WEB-CRIM-E-CASTIG	Que son armes de bonne guerre, coma se sòl díder; ua astúcia de çò mès innocenta…
WEB-CRIM-E-CASTIG	Mès vos non m’auetz deishat acabar.
WEB-CRIM-E-CASTIG	Sigue coma sigue, jo vos asseguri que non s’aurie passat arren desagradiu se non s’auesse costat er incident deth jardin.
WEB-CRIM-E-CASTIG	Marfa Petrovna…
WEB-CRIM-E-CASTIG	Atau, donc, ja vos an parlat d’aquerò?
WEB-CRIM-E-CASTIG	En vertat, qu’ei plan comprensible.
WEB-CRIM-E-CASTIG	Plan, donc, per çò que vietz de díder, sonque vos posqui respóner qu’è era consciéncia tranquilla, totafèt tranquilla, sus aguest ahèr.
WEB-CRIM-E-CASTIG	Qu’ei un ahèr que non m’inspire cap temor.
WEB-CRIM-E-CASTIG	Totes es formalitats avientes s’an complit dera manèra mès corrècta e peth menut.
WEB-CRIM-E-CASTIG	Sivans era investigacion medicau, era mòrt aubedic a un atac d’apoplegia costat per un banh cuelhut dempús d’un abondós repais qu’en eth era defuntada s’auie begut ua botelha de vin lèu sancera.
WEB-CRIM-E-CASTIG	Non se descurbic arren mès…
WEB-CRIM-E-CASTIG	Non, que non ei aquerò çò que m’enquimère.
WEB-CRIM-E-CASTIG	Çò que me preguntaua tant qu’eth tren m’amiaue entà aciu ère s’auia contribuit jo indirèctaments en aguest malastre… damb bèra escometuda d’indignacion o quauquarren semblable.
WEB-CRIM-E-CASTIG	Mès qu’è arribat ena conclusion de qué non s’a pogut passar tau causa.
WEB-CRIM-E-CASTIG	Raskolnikov se metec a arrir.
WEB-CRIM-E-CASTIG	Alavetz, non vos cau preocupar d’arren.
WEB-CRIM-E-CASTIG	Per qué arritz?
WEB-CRIM-E-CASTIG	Escotatz-me: jo solet li fotí dus còps de soriac tan hloishi que ne tansevolh li deishèren senhau…
WEB-CRIM-E-CASTIG	Vos prègui que non me creigatz un cinic.
WEB-CRIM-E-CASTIG	M’en sai perfèctaments de qué aquerò ei ignòble e… eca; mès tanben me’n sai de qué a Marfa Petrovna non li desagradèc… era mia escometuda, entà didè’c atau.
WEB-CRIM-E-CASTIG	Er ahèr restacat damb era vòsta fraia qu’ère ja acabat, e Marfa Petrovna, en non auer ja cap ahèr entà amiar pes cases dera ciutat, se vedie obligada a estar-se en casa de hège tres dies.
WEB-CRIM-E-CASTIG	Que ja auie shordat a toti damb era lectura dera carta (auetz entenut a parlar d’aguesta carta?).
WEB-CRIM-E-CASTIG	De pic, queigueren sus era, coma manadi deth cèu, aqueri dus còps de soriac.
WEB-CRIM-E-CASTIG	Çò prumer que hec ei ordenar que premanissen eth coche…
WEB-CRIM-E-CASTIG	Sense parlar d’aguesti cassi especiaus qu’en eri es hemnes experimenten un gran plaser quan les ofensen, a maugrat dera indignacion que simulen (cassi que se presenten a viatges), ar òme, en generau, li shaute que l’umilien.
WEB-CRIM-E-CASTIG	Non vo’n auetz encuedat?
WEB-CRIM-E-CASTIG	Mès aguesta particularitat ei especiauments soent enes hemnes.
WEB-CRIM-E-CASTIG	Autanplan se pòt afirmar qu’ei quauquarren essenciau ena sua vida.
WEB-CRIM-E-CASTIG	I auec un moment que Raskolnikov pensèc en lheuar-se e anar-se’n, entà méter punt e finau ara convèrsa, mès un cèrt curiosèr e tanben cèrt prepaus lo decidiren a tier paciéncia.
WEB-CRIM-E-CASTIG	Vos shaute manejar eth soriac, è?, preguntèc damb mina distrèta.
WEB-CRIM-E-CASTIG	Non vos ac pensetz, responec tot doç Svidrigailov.
WEB-CRIM-E-CASTIG	Per çò que tanh a Marfa Petrovna, non me pelejaua lèu jamès damb era.
WEB-CRIM-E-CASTIG	Viuíem en perfècta armonia, e era n’ère satisfèta de jo.
WEB-CRIM-E-CASTIG	Solet dus còp tenguí eth soriac, pendent es nòsti sèt ans de vida en comun (deishant a despart un tresau cas pro dobtós).
WEB-CRIM-E-CASTIG	Eth prumèr còp siguec tàs dus mesi de maridar-mos, quan arribèrem ena nòsta proprietat, e eth dusau, en cas que vengui de mentar…
WEB-CRIM-E-CASTIG	E vos me consideratz un monstre, non?, un retrograd, un partidari dera esclavitud…
WEB-CRIM-E-CASTIG	A prepaus, Rodion Romanovitch, vo’n brembatz que hè quauqui ans, enes tempsi des nòstes eroses assemblades municipaus, se curbic d’opròbi a un gran proprietari, qu’eth sòn nòm non me’n brembi, colpable d’auer foetat a ua estrangèra en un vagon deth tren?
WEB-CRIM-E-CASTIG	Vo’n brembatz?
WEB-CRIM-E-CASTIG	Me semble que siguec eth madeish an qu’arribèc “eth mès orrible incident deth sègle” Ei a díder, Es Nets Egipcianes, es conferéncies, vo’n brembatz…?
WEB-CRIM-E-CASTIG	Es uelhs neri…!
WEB-CRIM-E-CASTIG	Ò, tempsi meravilhosi dera nòsta joenesa!
WEB-CRIM-E-CASTIG	A on ètz…?
WEB-CRIM-E-CASTIG	Plan, donc, vaquí era mia pensada.
WEB-CRIM-E-CASTIG	Jo critiqui sevèraments ad aguest senhor que foetèc ara estrangèra, pr’amor qu’ei un acte marrit qu’un non pòt mens de censurar.
WEB-CRIM-E-CASTIG	Mès tanben me cau dider-vos que quauques d’aguestes estrangères l’enventissen a un de tau sòrta, que ne er òme d’idies mès auançades pòt respóner des sòns actes.
WEB-CRIM-E-CASTIG	Arrés a examinat era question jos aguest aspècte, mès ne sò segur de qué aquerò ei un error, pr’amor qu’eth mèn punt d’enguarda ei perfèctaments uman.
WEB-CRIM-E-CASTIG	En prononciar aguestes paraules, Sividrigailov tornèc a meter-se a arrir.
WEB-CRIM-E-CASTIG	Raskolnikov comprenec qu’aqueth òme actuaue sivans un plan ben elaborat e qu’ère un tafurèl de classa fina.
WEB-CRIM-E-CASTIG	Auratz estat diuèrsi dies sense parlar damb arrés, vertat?, preguntèc eth joen.
WEB-CRIM-E-CASTIG	Que i a quauquarren de vertat en aquerò.
WEB-CRIM-E-CASTIG	Non, de çò que sò estonat ei de qué ajatz, vos, massa bon caractèr.
WEB-CRIM-E-CASTIG	Didetz aquerò pr’amor que non m’è dat per ofensat dauant eth ton grossièr des vòstes preguntes, non ei vertat?
WEB-CRIM-E-CASTIG	Òc, ne sò solide fòrça.
WEB-CRIM-E-CASTIG	Mès, per qué auia d’emmaliciar-me?
WEB-CRIM-E-CASTIG	Vos m’auetz preguntat francaments e jo è responut damb franquesa (eth sòn accent vessaue comprension e simpatia).
WEB-CRIM-E-CASTIG	Ara, seguic cogitós, non me preocupe arren, donques qu’ara non hèsqui absoludaments arren…
WEB-CRIM-E-CASTIG	Per çò d’aute, deuetz supausar que sagi de guanhar-me era vòsta simpatia per interèssi pròpris, donques qu’eth mèn màger desir ei veir ara vòsta fraia, coma ja vos è cohessat.
WEB-CRIM-E-CASTIG	Mès credetz-me se vos digui que sò engüejat reauments, mès que mès dempús dera mia inactivitat en aguesti darrèrs dies.
WEB-CRIM-E-CASTIG	Plan per aquerò me sò alegrat autant de veder-vos…
WEB-CRIM-E-CASTIG	Non vos emmalicietz, Rodion Romanovitch, mès me semblatz un òme plan estranh.
WEB-CRIM-E-CASTIG	Me poiratz dìder se com se m’a acodit ua causa semblabla, precisaments en aguets moment, mès que non me referisqui a ara, senon ad aguesti darrèrs tempsi…
WEB-CRIM-E-CASTIG	En fin, cari; non voi veder-vos damb aguesta cara.
WEB-CRIM-E-CASTIG	Que non sò tant os coma vos pensatz.
WEB-CRIM-E-CASTIG	Raskolnikov li dirigic ua guardada ombriua.
WEB-CRIM-E-CASTIG	Ça que la, a jo non me preocupe era opinion des auti, repliquèc Svidrigailov en un ton sec e un shinhau capinaut.
WEB-CRIM-E-CASTIG	Per çò d’aute, per qué non cuélher es formes d’ua persona mau educada en un país a on aquerò a tanti auantatges, e mès que mès quan se sent inclinat per temperament ara mala educacion?, acabèc entre arridolets.
WEB-CRIM-E-CASTIG	Donques jo è entenut a díder que vos auetz aciu fòrça coneishudi e que non ètz aquerò que criden “un òme sense relacions”.
WEB-CRIM-E-CASTIG	Se non cercatz ua fin, tà qué auetz vengut ena mia casa?
WEB-CRIM-E-CASTIG	Qu’ei cèrt qu’è aciu coneishudi, didec eth visitaire, sense respóner ara pregunta principau que se l’acabaue de dirigir.
WEB-CRIM-E-CASTIG	Ja m’è trapat damb quauqui uns, donques qu’amii tres dies passejant.
WEB-CRIM-E-CASTIG	Jo les è arreconeishut e eri m’an arreconeishut a jo, me pensi.
WEB-CRIM-E-CASTIG	Qu’ei naturau que siga un òme ben relacionat.
WEB-CRIM-E-CASTIG	Vau ben jargat e me considèren coma un acomodat, pr’amor que, a maugrat dera abolicion dera esclavitud, mos rèsten bòsqui e es prats adaiguadi pes nòsti arrius, que seguissen en tot proporcionar-mos ua renda.
WEB-CRIM-E-CASTIG	Mès que non voi repréner es mies ancianes relacions; hè ja temps qu’aguestes amistats non me sedusissen.
WEB-CRIM-E-CASTIG	Hè tres dies que vau vagant per aciu e encara non l’è tengut ua visita ad arrés…
WEB-CRIM-E-CASTIG	Ath delà, aguesta ciutat…!
WEB-CRIM-E-CASTIG	Auetz observat se com ei edificada?
WEB-CRIM-E-CASTIG	Qu’ei ua poblacion de foncionaris e seminaristes.
WEB-CRIM-E-CASTIG	Vertadèraments i a fòrça causes que jo me fixaua hè quinze ans, quan non hèja arren mès que pigrejar e anar per aguesti cèrcles, per aguesti clubs, coma eth Dussaud.
WEB-CRIM-E-CASTIG	Non tornarè a visitar-ne cap, seguic hènt veir que non se n’encuedaue dera muda interrogacion deth joen.
WEB-CRIM-E-CASTIG	Quin plaser se pòt experimentar en hèr tricharies?
WEB-CRIM-E-CASTIG	A!, Hègetz vos tricharies enes jòcs?
WEB-CRIM-E-CASTIG	Qu’èrem un grop de persones distinguides qu’aucíem atau eth temps.
WEB-CRIM-E-CASTIG	Pertanhíem ara mielhor societat.
WEB-CRIM-E-CASTIG	I auie entre nosati poètes e capitalistes.
WEB-CRIM-E-CASTIG	Auetz observat qu’aciu en Russia abonden es trichaires entre es persones de bon ton?
WEB-CRIM-E-CASTIG	Jo viui ara en camp, mès siguí empresoat per çò des deutes.
WEB-CRIM-E-CASTIG	Eth creditor qu’ère un grèc de Nejin.
WEB-CRIM-E-CASTIG	Alavetz coneishí a Marfa Petrovna.
WEB-CRIM-E-CASTIG	Entrèc en contacte damb eth mèn creditor, regategèc, me desliurèc deth mèn deute mejançant er autrejaments de trenta mil robles (jo sonque ne deuia setanta mil), mos amassèrem en legitim maridatge e se me hec a vier de seguit enes sues proprietats a on me sauvèc coma un tresaur.
WEB-CRIM-E-CASTIG	Era auie cinc ans mès que jo e m’adoraue.
WEB-CRIM-E-CASTIG	En sèt ans, jo non me botgè d’aquiu.
WEB-CRIM-E-CASTIG	Per cèrt, que Marfa Petrovna conservèc pendent tota era sua vida eth document que jo l’auia signat ath grèc damb nòm faus, de sòrta que se jo auessa sajat de secodir-me era joata, era m’aurie hèt engabiar.
WEB-CRIM-E-CASTIG	Òc, non vos cau auer cap de dobte de qué ac aurie hèt.
WEB-CRIM-E-CASTIG	Es hemnes qu’an aguestes contradiccions.
WEB-CRIM-E-CASTIG	Sabi pas se qué dider-vos.
WEB-CRIM-E-CASTIG	Plan que òc, aguest document non me preocupaue bric.
WEB-CRIM-E-CASTIG	Jo non sentia desirs de vier entà nunlòc e era madeisha Marfa Petrovna, en veir se com m’engüejaua, me prepausèc en dues escadences que hessa un viatge en estrangèr.
WEB-CRIM-E-CASTIG	Mès jo auia gessut ja abantes de Russia e eth viatge m’auie desengustat prigondaments.
WEB-CRIM-E-CASTIG	Un contemple ua aubada aciu e delà, o era baia de Napols, o eth mar, e se sent dominat per ua prigonda tristor.
WEB-CRIM-E-CASTIG	E çò de pejor ei qu’un experimente ua vertadèra nostàlgia.
WEB-CRIM-E-CASTIG	Non, que s’està mielhor en casa.
WEB-CRIM-E-CASTIG	Aciu, aumens, podem acusar as auti de toti es maus e justificar-mos dauant des nòsti pròpris uelhs.
WEB-CRIM-E-CASTIG	Dilhèu m’en vaja entath Pòl Nòrd damb ua expedicion, pr’amor que j’ai le vin mauvais e non lo voi béuer.
WEB-CRIM-E-CASTIG	Mès qu’ei que non posqui hèr cap auta causa.
WEB-CRIM-E-CASTIG	Ja ac è sajat, mès arren.
WEB-CRIM-E-CASTIG	Auetz entenut a díder que Berg sagèc eth dimenge ua ascension en glòb en parc Iusupov e qu’admet passatgèrs?
WEB-CRIM-E-CASTIG	Pretenetz pujar en glòb?
WEB-CRIM-E-CASTIG	Non, non…
WEB-CRIM-E-CASTIG	Qu’ac è dit per díder, gasulhèc Svidrigailov, cogitós.
WEB-CRIM-E-CASTIG	Non, eth document d’arreconeishença de deute non me preocupèc en cap moment, didec Svidrigailov, tornant entath tèma interromput.
WEB-CRIM-E-CASTIG	M’estaua en camp plan a gust.
WEB-CRIM-E-CASTIG	Ath delà, lèu harà un an que Marfa Petrovna, damb motiu deth mèn aniversari, m’autregèc eth document, coma un present, en tot ahigir-li en eth ua importanta quantitat…
WEB-CRIM-E-CASTIG	Pr’amor qu’ère rica.
WEB-CRIM-E-CASTIG	Òc, vos asseguri que m’ac didec atau.
WEB-CRIM-E-CASTIG	Non ac credetz?
WEB-CRIM-E-CASTIG	Jo complia ara perfeccion es mèns déuers de proprietari rurau.
WEB-CRIM-E-CASTIG	Me coneishien en tot eth parçan.
WEB-CRIM-E-CASTIG	Hèja que me manèssen libres.
WEB-CRIM-E-CASTIG	Aquerò, ara prumeria, meritèc era aprobacion de Marfa Petrovna.
WEB-CRIM-E-CASTIG	Dempús cranhec que tanta lectura me fatiguèsse.
WEB-CRIM-E-CASTIG	Jo?…
WEB-CRIM-E-CASTIG	Dilhèu…
WEB-CRIM-E-CASTIG	A prepaus, credetz vos en aparicions?
WEB-CRIM-E-CASTIG	Me semble que trapatz mens a Marfa Petrovna.
WEB-CRIM-E-CASTIG	Quina sòrta d’aparicions?
WEB-CRIM-E-CASTIG	Com que quina sòrta?
WEB-CRIM-E-CASTIG	Çò que toti entenen per aparicions.
WEB-CRIM-E-CASTIG	E vos?
WEB-CRIM-E-CASTIG	Vos i credetz?
WEB-CRIM-E-CASTIG	Òc e non.
WEB-CRIM-E-CASTIG	Se voletz, non, pour vous plaire…
WEB-CRIM-E-CASTIG	Les auetz auut?
WEB-CRIM-E-CASTIG	Svidrigailov li calèc ua guardada estranha.
WEB-CRIM-E-CASTIG	Ei possible?
WEB-CRIM-E-CASTIG	Se m’a apareishut ja tres còps.
WEB-CRIM-E-CASTIG	Eth prumèr siguec eth madeish dia deth sòn acogament, ei a díder, era vesilha dera mia gessuda entà Petersburg.
WEB-CRIM-E-CASTIG	Eth dusau, hè dus dies, pendent eth mèn viatge, ena gara de Malaia Vichera, ena aubada, e eth tresau, hè a penes dues ores, ena cramba que me lòtgi.
WEB-CRIM-E-CASTIG	Qu’èra solet.
WEB-CRIM-E-CASTIG	Desvelhat?
WEB-CRIM-E-CASTIG	Complètaments desvelhat es tres còps.
WEB-CRIM-E-CASTIG	Apareish, me parle pendent ues menutes e se’n va pera pòrta, tostemp pera pòrta.
WEB-CRIM-E-CASTIG	Autanplan me semble entener-la partir.
WEB-CRIM-E-CASTIG	Per qué auia jo era sensacion de qué l’auien de passar aguestes causes?, didec de pic Raskolnikov en tot estonar-se des seus paraules a penes les auec prononciat.
WEB-CRIM-E-CASTIG	Qu’ère extraordinàriaments esmoigut.
WEB-CRIM-E-CASTIG	De vertat auetz pensat aquerò?, exclamèc Svidrigailov, estonat.
WEB-CRIM-E-CASTIG	De vertat?
WEB-CRIM-E-CASTIG	Vos non auetz dit aquerò, repliquèc aspraments Raskolnikov.
WEB-CRIM-E-CASTIG	Non ac è dit?
WEB-CRIM-E-CASTIG	Non.
WEB-CRIM-E-CASTIG	Donques me pensaua qu’ac auia dit.
WEB-CRIM-E-CASTIG	Quan è entrat hè un moment e vos è vist ajaçat, damb es uelhs barradi e hènt veir que dormíetz, m’è dit immediataments: “Qu’ei eth madeish”.
WEB-CRIM-E-CASTIG	Qué vò díder aquerò de “eth madeish”?, exclamèc Raskolnikov.
WEB-CRIM-E-CASTIG	Donques non ac sai, responec Svidrigailov ingenuaments, desconcertat.
WEB-CRIM-E-CASTIG	Es dus sauvèren silenci tant que s’avalauen damb es uelhs.
WEB-CRIM-E-CASTIG	Tot aquerò son pegaries!, exclamèc Raskolnikov, irritat.
WEB-CRIM-E-CASTIG	Petrovna quan se vos apareish?
WEB-CRIM-E-CASTIG	De qué me parle?, de foteses.
WEB-CRIM-E-CASTIG	E, tà que veigatz se com ei er òme, aquerò ei precisaments çò que me shòrde.
WEB-CRIM-E-CASTIG	Eth prumèr còp se me presentèc quan jo èra rendut pera ceremònia funèbra, eth requiem, eth repais des funeralhas…
WEB-CRIM-E-CASTIG	A tot darrèr, artenhí isolar-me ena mia cramba, aluguè un cigar e m’autregè as mies reflexions.
WEB-CRIM-E-CASTIG	De ressabuda, Marfa Petrovna entrèc pera pòrta e me didec: “damb tant de rambalh, t’as desbrembat de pujar era pèça deth relòtge deth minjador.” Qu’ei que pendent sèt ans m’encarguè d’aguest prètzhèt, e quan me’n desbrembaua d’eth, era m’ac rebrembaue…
WEB-CRIM-E-CASTIG	Londeman partí entà Petersburg.
WEB-CRIM-E-CASTIG	A trincar deth dia, arribè ena gara que vos didía abantes, e me filè de cap ara tauèrna.
WEB-CRIM-E-CASTIG	Auia dormit mau e auia eth còs adolorit e es uelhs holadi.
WEB-CRIM-E-CASTIG	Demanè cafè.
WEB-CRIM-E-CASTIG	De pic, sabetz se qué vedí?
WEB-CRIM-E-CASTIG	A Marfa Petrovna, que se seiguec ath mèn costat damb un jòc de cartes ena man.
WEB-CRIM-E-CASTIG	Jamès me perdonarè auer-me remit.
WEB-CRIM-E-CASTIG	Gessí ath mès córrer, tot espaurit.
WEB-CRIM-E-CASTIG	Qu’ei vertat qu’era campana que cride as viatjaires entath tren ère ja sonant…
WEB-CRIM-E-CASTIG	E aué, quan me trapaua ena mia cramba, lutant entà digerir era detestabla parva de tauèrna que venguia de méter en mèn còs, damb un cigar ena boca, a entrat Marfa Petrovna, aguest còp elegantaments vestida damb un flamant vestit verd de coa longa.
WEB-CRIM-E-CASTIG	Qué te semble eth mèn vestit?
WEB-CRIM-E-CASTIG	Aniska non aurie estat capable de hèr ua causa parièra.
WEB-CRIM-E-CASTIG	Ua polida gojata.
WEB-CRIM-E-CASTIG	Jo contempli eth vestit, dempús la guardi ada era ena cara, atentiuaments.
WEB-CRIM-E-CASTIG	Mès que non te hè cap favor maridar-te quan encara ei tan recenta era mòrt dera tua hemna.
WEB-CRIM-E-CASTIG	Encara qu’era tua eleccion siguesse acertada, sonque artenheries hèr-te a vier es critiques des persones respectables.
WEB-CRIM-E-CASTIG	Dit aquerò, se n’a anat, e a jo m’a semblat enténer eth heregament dera sua coa.
WEB-CRIM-E-CASTIG	Be ne son d’absurdes aguestes causes!, vertat?
WEB-CRIM-E-CASTIG	Non m’estaratz condant ua sòrta de mentides?, preguntèc Raskolnikov.
WEB-CRIM-E-CASTIG	E abantes d’aquerò, non auíetz auut d’autes aparicions?
WEB-CRIM-E-CASTIG	Non…
WEB-CRIM-E-CASTIG	Mielhor dit, solet un còp, hè sies ans.
WEB-CRIM-E-CASTIG	Jo auia un sirvent cridat Filka.
WEB-CRIM-E-CASTIG	Venguien d’acogar-lo, quan comencè a cridar, distrèt: “Filka, era mia pipa!” Finka entrèc e se filèc dret entara estatgèra a on èren arringleradi es mèns utisi de humaire.
WEB-CRIM-E-CASTIG	Coma qu’auíem auut ua fòrta peleja pòc abans dera sua mòrt, supausè qu’era sua aparicion ère ua resvenja.
WEB-CRIM-E-CASTIG	Li cridè: “Com gauses presentar-te dauant de jo jargat d’aguesta sòrta?
WEB-CRIM-E-CASTIG	Se te ven es codes pes traucs des manges.
WEB-CRIM-E-CASTIG	Dehòra d’aciu, miserable!” Se virèc d’esponèra, se n’anèc e non se m’a apareishut bric mès.
WEB-CRIM-E-CASTIG	Non li didí arren d’aquerò a Marfa Petrovna.
WEB-CRIM-E-CASTIG	Era mia prumèra intencion siguec dider-li ua missa, mès dempús pensè qu’aquerò serie un puerilitat.
WEB-CRIM-E-CASTIG	Vos cau anar ath mètge.
WEB-CRIM-E-CASTIG	Non è besonh de qué m’ac digatz entà saber-me’n que sò malaut, encara que sabi pas de quina malautia.
WEB-CRIM-E-CASTIG	Ça que la, jo me pensi qu’era mia conducta ei cinc còps mès normau qu’era vòsta.
WEB-CRIM-E-CASTIG	Era mia pregunta non a estat se credetz que se pòden veir aparicions, senon s’opinatz qu’es aparicions existissen.
WEB-CRIM-E-CASTIG	Era gent, gasulhèc Svidrigailov, coma se parlèsse damb eth madeish, jocant eth cap e guardant de reuelh, acostume a díder: “Ès malaut.
WEB-CRIM-E-CASTIG	Per tant, tot aquerrò que ves son allucinacions.”Aquerò non ei rasonar damb logica rigorosa.
WEB-CRIM-E-CASTIG	Sò d’acòrd qu’es aparicions solet les ven es malauts; mès aquerò sonque demòstre que cau estar malaut entà veder-les, non qu’es aparicions non existisquen.
WEB-CRIM-E-CASTIG	Sò solide fòrça de qué non existissen, exclamèc Raskolnikov damb energia.
WEB-CRIM-E-CASTIG	Ac credetz atau?
WEB-CRIM-E-CASTIG	Observèc ath joen longament.
WEB-CRIM-E-CASTIG	Dempús seguic dident:
WEB-CRIM-E-CASTIG	Plan, mès non me remiratz que se pòt rasonar coma jo ac vau a hèr…
WEB-CRIM-E-CASTIG	Vos prègui que m’ajudetz…
WEB-CRIM-E-CASTIG	Es aparicions son quauquarren atau coma fragments de d’auti mons…, es sues ambicions.
WEB-CRIM-E-CASTIG	Un òme en bona santat non a cap motiu entà veder- les, donques qu’ei, prumèr de tot, un òme terrèstre, ei a díder, materiau.
WEB-CRIM-E-CASTIG	Per tant, sonque li cau víuer entà participar en orde dera vida d’aciu baish.
WEB-CRIM-E-CASTIG	Mès, tanlèu se bote malaut, tanlèu comence a alterar-se er orde normau, terrèstre, deth sòn organisme, era possibla accion de un aute mon comence a manifestar-se en eth, e a mida que s’agrèuge era sua malautia, es relacions damb aguest aute mon se van sarrant, progression que contunhe enquia qu’era mòrt li permet entrar totafèt en eth.
WEB-CRIM-E-CASTIG	Se credetz en ua vida futura, arren vos empedís adméter aguest rasonament.
WEB-CRIM-E-CASTIG	Jo non creigui ena vida futura, repliquèc Raskolnikov.
WEB-CRIM-E-CASTIG	Svidrigailov qu’ère cogitós.
WEB-CRIM-E-CASTIG	Mos imaginam era eternitat, seguic Svidrigailov, coma quauquarren immens e inconcebible.
WEB-CRIM-E-CASTIG	Mès, per qué li cau èster atau?
WEB-CRIM-E-CASTIG	E se, en sòrta d’aquerò, siguesse ua tuta, ua d’aguestes sales de banh de pòble, ennerides peth hum e damb telaranhes en toti es cornèrs?
WEB-CRIM-E-CASTIG	Vos cohèssi que jo, a viatges, m’ac imagini atau.
WEB-CRIM-E-CASTIG	Raskolnikov experimentèc ua sensacion de malestar.
WEB-CRIM-E-CASTIG	Mès justa?
WEB-CRIM-E-CASTIG	Qui se’n sap s’eth mèn punt d’enguarda ei eth vertadèr!
WEB-CRIM-E-CASTIG	Se depenesse de jo, ja me les apraiaria entà que siguesse atau, responec Svidrigailov damb un arridolet.
WEB-CRIM-E-CASTIG	Dauant d’aguesta absurda responsa, Raskolnikov s’estrementic, Svidrigailov quilhèc eth cap, lo guardèc fixaments e se metec a arrir.
WEB-CRIM-E-CASTIG	Guardatz solet un detalh e didetz-me se non ei curiós, exclamèc.
WEB-CRIM-E-CASTIG	Hè mieja ora, jamès mos auíem vist e ara encara mos guardam coma enemics, pr’amor qu’auem un ahèr pendent de solucion.
WEB-CRIM-E-CASTIG	Ça que la, ac deisham tot de cornèr entà meter-mos a filosofar.
WEB-CRIM-E-CASTIG	Pro vos didia jo qu’èm dus caps bessons.
WEB-CRIM-E-CASTIG	Desencusatz-me, didec Raskolnikov bruscaments.
WEB-CRIM-E-CASTIG	Me n’è d’anar.
WEB-CRIM-E-CASTIG	Donques ac vatz a saber.
WEB-CRIM-E-CASTIG	Se vos platz, non barregètz ara mia fraia en aguesta convèrsa, non prononcietz ne tansevolh eth sòn nòm.
WEB-CRIM-E-CASTIG	Ath delà, non compreni se com gausatz nomentar-la se reauments ètz Svidrigailov.
WEB-CRIM-E-CASTIG	Com voletz que non la nomenta se sò vengut exprèssaments a parlar-vos d’era?
WEB-CRIM-E-CASTIG	Plan, donc.
WEB-CRIM-E-CASTIG	Parlatz, mès de prèssa.
WEB-CRIM-E-CASTIG	Non è cap de dobte que s’auetz tractat sonque pendent mieja ora ath mèn parent politic, eth senhor Lujine, o s’auetz entenut a parlar a quauqua persona digna de credit, ja auratz formada era vòsta opinion sus aqueth senhor.
WEB-CRIM-E-CASTIG	Que non ei un partit convenent entà Avdotia Romanovna.
WEB-CRIM-E-CASTIG	Ena mia pensada, Avdotia Romanovna va a sacrificar-se d’ua manèra tan magnanima coma impremeditada pera… sua familha.
WEB-CRIM-E-CASTIG	En tot basar-me en tot çò qu’auia entenut a díder de vos, supausè que vos agradarie qu’aguest compromís matrimoniau se trinquèsse, damb era condicion de qué aquerò non comportèsse cap trebuc entara vòsta fraia.
WEB-CRIM-E-CASTIG	Ara que vos coneishi, ne sò solide fòrça dera mia suposicion.
WEB-CRIM-E-CASTIG	Non sigatz ingenú… mielhor dit, pòcavergonha.
WEB-CRIM-E-CASTIG	Vos pensatz, dilhèu qu’actui per interès?
WEB-CRIM-E-CASTIG	Podetz èster tranquil, Rodion Romanovitch: se siguesse atau, ac dissimularia.
WEB-CRIM-E-CASTIG	Non me creigatz tan pèc.
WEB-CRIM-E-CASTIG	Respècte ad aguest ahèr vos vau a desnishar ua raresa psicologica.
WEB-CRIM-E-CASTIG	Hè un moment, en desencusar-me per auer estimat ara vòsta fraia, vos è dit que jo auia estat en aguest cas era prumèra victima.
WEB-CRIM-E-CASTIG	Plan, donc, vos cohèssi qu’ara non senti cap amor per era, çò que me còste un vertadèr estonament, en rebrembar guaire l’estimè.
WEB-CRIM-E-CASTIG	Cèrtaments sò un òme guiterós e libertin; mès era vòsta fraia possedís tan poderosi atractius, que non ei bric estranh que jo non podessa renonciar.
WEB-CRIM-E-CASTIG	Ça que la, tot aquerò non siguec qu’ua broma d’ostiu, ara ac è pogut veir.
WEB-CRIM-E-CASTIG	Hè guaire que vo n’auetz encuedat d’aquerò?
WEB-CRIM-E-CASTIG	Ja hè temps qu’ac sospechaua, mès que non ne siguí segur enquia delàger, en moment dera mia arribada en Petersburg.
WEB-CRIM-E-CASTIG	Totun, ja auia arribat eth tren en Moscòu, e encara auia era conviccion de qué venguia aciu damb er in de desbancar a Lujine e obtier era man d’Avdotia Romanovna.
WEB-CRIM-E-CASTIG	Qu’è causes urgentes a hèr.
WEB-CRIM-E-CASTIG	Damb plaser.
WEB-CRIM-E-CASTIG	È decidit començar un viatge e voleria apraiar certans ahèrs abantes de partir…
WEB-CRIM-E-CASTIG	Es mèns hilhs s’an demorat damb era sua tia; son rics e non an besonh de jo entad arren.
WEB-CRIM-E-CASTIG	Ath delà, credetz que jo posqui èster un bon pair?
WEB-CRIM-E-CASTIG	Entà arténher es mèns besonhs personaus, sonque m’è quedat damb era quantitat que Marfa Petrovna m’autregèc est an passat.
WEB-CRIM-E-CASTIG	Damb aquerò que n’è pro… desencusatz-me, torni ar ahèr.
WEB-CRIM-E-CASTIG	Abantes d’entamenar aguest viatge, qu’è en projècte e seguraments realizarè, è decidit acabar damb eth senhor Lujine.
WEB-CRIM-E-CASTIG	Non ei que l’aja en òdi, mès eth siguec eth colpable deth darrèr desengust damb Marfa Petrovna.
WEB-CRIM-E-CASTIG	M’enforismè quan me’n sabí de qué aguest maridatge auie estat un apraiament dera mia hemna.
WEB-CRIM-E-CASTIG	Ara seguida, me desencusaria per toti es anuègi que l’è costat e li demanaria permís entà autrejar-li dètz mil robles, çò que li permeterie trincar eth sòn compromís damb eth senhor Lujine, trincadura que de boni talents amiarà a tèrme (ne sò segur d’aquerò) se se li presente era escadença.
WEB-CRIM-E-CASTIG	Reauments, ètz hòl, exclamèc Raskolnikov, mens irritat qu’estonat.
WEB-CRIM-E-CASTIG	Ja sabia jo que meteríetz eth crit en cèu, mès voi hèr-vos a saber, mès que mès, que, encara que non siga ric, posqui desprener-me perfèctaments d’aguesti dètz mil robles, ei a díder, que non les è de besonh.
WEB-CRIM-E-CASTIG	S’Avdotia Ramonovna non les accèpte, sonque Diu se’n sap der estupid usatge que ne vau a hèr d’eri.
WEB-CRIM-E-CASTIG	Ath delà d’aquerò, qu’è era consciéncia plan tranquilla, donques que hèsqui aguest autrejament sense cap interès.
WEB-CRIM-E-CASTIG	Dilheu non me creigatz, mès de seguit vos convenceratz, e madeish digui d’Avdotia Ramonovna.
WEB-CRIM-E-CASTIG	Era soleta causa cèrta ei que l’è costat fòrça anuègi ara vòsta aunorabla fraia, e coma que ne sò sincèraments empenaït, voi de tot còr, non pagar es mies fautes, senon simplaments hèr-li un petit servici entà que non se posque díder que crompè eth privilègi de costar-li solet maus.
WEB-CRIM-E-CASTIG	S’era mia proposicion amaguèsse quinsevolh leugèra dusau intencion, non l’auria hèt damb aguesta franquesa, e tanpòc m’auria limitat a aufrir-li dètz mil robles, quan li n’aufrí fòrça mès hè cinc setmanes.
WEB-CRIM-E-CASTIG	Ath delà, ei plan probable que me marida lèu lèu damb cèrta joena, çò que demòstre que non sagi d’atirar a Avdotia Ramonovna.
WEB-CRIM-E-CASTIG	E, entà acabar, vos diderè que se se maride damb Lujine, era vòsta fraia acceptarà aguesta madeisha soma, solet que de ua auta manèra.
WEB-CRIM-E-CASTIG	En fin, Rodion Romanovitch, non vos emmalicietz e reflexionatz sus aquerò, en cauma e damb sang hereda.
WEB-CRIM-E-CASTIG	Svidrigailov auie prononciat aguestes paraules damb ua seguretat extraordinària.
WEB-CRIM-E-CASTIG	Qu’ei pro, didec Raskolnikov.
WEB-CRIM-E-CASTIG	Non i sò d’acòrd.
WEB-CRIM-E-CASTIG	Sivans aguest critèri, en mon un òme solet pòt damnatjar as sòns semblables e non a eth dret de hèr-les eth mendre ben, per çò des estupides convenences sociaus.
WEB-CRIM-E-CASTIG	Aquerò ei absurd.
WEB-CRIM-E-CASTIG	Se jo me morissa e leguèssa aguesta soma ara mia fraia, se remirie era a acceptar-la?
WEB-CRIM-E-CASTIG	Qu’ei plan possible.
WEB-CRIM-E-CASTIG	Donques jo ne sò segur de qué non la refusarie.
WEB-CRIM-E-CASTIG	Mès non discutigam.
WEB-CRIM-E-CASTIG	Çò de cèrt ei que dètz mil robles non son ua causa menspredabla.
WEB-CRIM-E-CASTIG	En fin, sigue coma sigue, vos demani que transmetetz era nòsta convèrsa a Avdotia Romanovna.
WEB-CRIM-E-CASTIG	Non ac vau a hèr.
WEB-CRIM-E-CASTIG	E se jo li comuniqui era vòsta proposicion, non sajaratz de tier-li ua visita?
WEB-CRIM-E-CASTIG	Donques… sabi pas se qué dider-vos.
WEB-CRIM-E-CASTIG	Non compdetz damb aquerò.
WEB-CRIM-E-CASTIG	Donques qu’ei domatge.
WEB-CRIM-E-CASTIG	Ath delà, vos non me coneishetz.
WEB-CRIM-E-CASTIG	Ac credetz atau?
WEB-CRIM-E-CASTIG	Per qué non?, exclamèc Svidrigailov damb un arridolet.
WEB-CRIM-E-CASTIG	Se lheuèc e cuelhec eth sòn chapèu.
WEB-CRIM-E-CASTIG	Vai!
WEB-CRIM-E-CASTIG	Ça que la, era vòsta cara m’auie impressionat aguest maitin.
WEB-CRIM-E-CASTIG	Vos vedí per pur edart.
WEB-CRIM-E-CASTIG	Plan que òc, vos e jo auem quauquarren en comun…
WEB-CRIM-E-CASTIG	Mès padegatz-vos.
WEB-CRIM-E-CASTIG	Que non me shaute shordar ad arrés.
WEB-CRIM-E-CASTIG	È auut questions damb es jogaires d’auantatge e non è shordat jamès eth prince Svirbey, gran personatge e parent luenhant mèn.
WEB-CRIM-E-CASTIG	Autanplan è escrit pensaments sus era Vèrge de Rafael en album dera senhora Prilukov.
WEB-CRIM-E-CASTIG	È viscut sèt ans damb Marfa Petrovna sense botjar-me dera sua proprietat…
WEB-CRIM-E-CASTIG	E abantes passè fòrça nets ena casa Viasemsky, dera plaça deth Mercat…
WEB-CRIM-E-CASTIG	Ath delà, dilhèu puja en glòb de Berg.
WEB-CRIM-E-CASTIG	Permetetz-me ua pregunta.
WEB-CRIM-E-CASTIG	Pensatz partir lèu lèu de viatge?
WEB-CRIM-E-CASTIG	Quin viatge?
WEB-CRIM-E-CASTIG	Eth viatge que m’auetz parlat hè un moment.
WEB-CRIM-E-CASTIG	A!, òc!
WEB-CRIM-E-CASTIG	Ara m’en brembi…
WEB-CRIM-E-CASTIG	Qu’ei ua ahèr plan complicat.
WEB-CRIM-E-CASTIG	Se vos sabéssetz eth problèma que vietz de remòir!
WEB-CRIM-E-CASTIG	Deishèc anar ua riseta agudenta.
WEB-CRIM-E-CASTIG	Dilhèu, en sòrta de viatjar, me maridi.
WEB-CRIM-E-CASTIG	M’an hèt proposicions.
WEB-CRIM-E-CASTIG	Aciu?
WEB-CRIM-E-CASTIG	Que non auetz perdut eth temps.
WEB-CRIM-E-CASTIG	Ça que la, desiraria veir un solet còp a Avdotia Romanovna.
WEB-CRIM-E-CASTIG	Vos ac digui seriosaments…
WEB-CRIM-E-CASTIG	Adishatz, enquia ua auta…
WEB-CRIM-E-CASTIG	A!, m’en desbrembaua!
WEB-CRIM-E-CASTIG	Didetz-li ara vòsta fraia que Marfa Petrovna tres mil robles.
WEB-CRIM-E-CASTIG	Aquerò ei complètaments segur.
WEB-CRIM-E-CASTIG	Marfa Petrovna hec testament ath mèn dauant ueit dies abans de morir.
WEB-CRIM-E-CASTIG	Avdotia Romonovna qu’aurà aguesti sòs ena sua pòcha en ues tres setmanes.
WEB-CRIM-E-CASTIG	Parlatz seriosaments?
WEB-CRIM-E-CASTIG	Didetz-l’ac ara vòsta fraia…
WEB-CRIM-E-CASTIG	Plan, sò ath vòste servici.
WEB-CRIM-E-CASTIG	En gésser, Svidrigailov se crotzèc damb Rasumikhine en lumedan.
WEB-CRIM-E-CASTIG	Qu’èren près des ueit.
WEB-CRIM-E-CASTIG	Es dus joeni se filèren a pas brac seguit entar edifici Bakaleev, damb er in d’arribar abans que Lujine.
WEB-CRIM-E-CASTIG	Qu’ei Svidrigailov, aguest proprietari que hec era cort ara mia fraia quan l’auec ena sua casa coma hilhuquèra.
WEB-CRIM-E-CASTIG	Per çò d’aguesta persecucion, Marfa Petrovna, era esposa de Svidrigailov, li dec eth viatge ara mia fraia dera casa.
WEB-CRIM-E-CASTIG	Aguesta senhora demanèc dempús perdon a Dunia, e ara, hè uns dies, s’a mòrt còp sec.
WEB-CRIM-E-CASTIG	Qu’auem parlat d’era, hè un moment.
WEB-CRIM-E-CASTIG	Sabi pas se per qué cranhi tant ad aguest òme.
WEB-CRIM-E-CASTIG	Ara seguida der acogament dera sua hemna a vengut en Petersburg.
WEB-CRIM-E-CASTIG	Ei un tipe fòrça estranh e semble auer bèth projècte misteriós.
WEB-CRIM-E-CASTIG	Qué deu voler?
WEB-CRIM-E-CASTIG	Mos cau protegir a Dunia contra eth.
WEB-CRIM-E-CASTIG	Que ja desiraua poder-t’ac díder.
WEB-CRIM-E-CASTIG	Protegir-la?
WEB-CRIM-E-CASTIG	Mès quin mau li pòt costar, eth, a Avdotia Romanovna?
WEB-CRIM-E-CASTIG	En fin, Rodia, t’agraïsqui aguesta pròva de confiança.
WEB-CRIM-E-CASTIG	Pòs estar-te tranquil, protegiram ara tua fraia.
WEB-CRIM-E-CASTIG	A on s’està aguest òme?
WEB-CRIM-E-CASTIG	Sabi pas.
WEB-CRIM-E-CASTIG	Per qué non l’ac as demanat?, qu’ei domatge.
WEB-CRIM-E-CASTIG	Mès t’asseguri que me’n saberè.
WEB-CRIM-E-CASTIG	T’as fixat en eth?, preguntèc Raskolnikov dempús d’ua pausa.
WEB-CRIM-E-CASTIG	L’è pogut observar perfèctaments.
WEB-CRIM-E-CASTIG	De vertat l’as pogut examinar ben?, persutèc Raskolnikov.
WEB-CRIM-E-CASTIG	Me’n brembi de toti es sòns traits.
WEB-CRIM-E-CASTIG	Escota, mormolhèc Raskolnikov, sabes que…?
WEB-CRIM-E-CASTIG	Guarda, qu’èra en tot pensar…
WEB-CRIM-E-CASTIG	Carèren de nauèth.
WEB-CRIM-E-CASTIG	Mès, qué dides?
WEB-CRIM-E-CASTIG	Non te compreni.
WEB-CRIM-E-CASTIG	Raskolnikov torcèc era boca damb un arridolet.
WEB-CRIM-E-CASTIG	T’ac vau a díder claraments.
WEB-CRIM-E-CASTIG	Toti crederatz que m’è tornat lhòco e a jo me semble que dilhèu ei vertat, qu’è perdut era rason e que, per tant, çò qu’è vist a estat un hantauma.
WEB-CRIM-E-CASTIG	Mès quines asenades ès en tot díder?
WEB-CRIM-E-CASTIG	A tu t’a capvirat aguest òme, Rodia!
WEB-CRIM-E-CASTIG	Qué t’a dit?
WEB-CRIM-E-CASTIG	Qué volie de tu?
WEB-CRIM-E-CASTIG	Raskolnikov non responec.
WEB-CRIM-E-CASTIG	Rasumikhine reflexionèc un instant.
WEB-CRIM-E-CASTIG	Plan, donc, t’ac vau a condar tot, didec.
WEB-CRIM-E-CASTIG	È passat pera tua casa e è vist qu’ères en tot dormir.
WEB-CRIM-E-CASTIG	Alavetz auem dinat e dempús jo è visitat a Porfiri Petrovitch.
WEB-CRIM-E-CASTIG	Zamiotov ère damb eth, encara.
WEB-CRIM-E-CASTIG	Que non i auie manèra d’entrar en matèria coma calie.
WEB-CRIM-E-CASTIG	Eri semblauen non compréner e, de un aute costat, non mostrauen cap preocupacion.
WEB-CRIM-E-CASTIG	A tot darrèr, me hi a vier a Porfiri ath cant dera hièstra e comenci a parlar-li, sense arténher mielhors resultats.
WEB-CRIM-E-CASTIG	Eth guarde entà un costat, jo entar aute.
WEB-CRIM-E-CASTIG	Fin finau, l’aprèssi eth punh ena cara e li digui que lo vau a hèr povàs.
WEB-CRIM-E-CASTIG	Eth se limite a guardar-me en silenci.
WEB-CRIM-E-CASTIG	Jo escopisqui e me’n vau.
WEB-CRIM-E-CASTIG	Atau s’acabe era scèna.
WEB-CRIM-E-CASTIG	Qu’a estat ua estupiditat.
WEB-CRIM-E-CASTIG	Damb Zamiotov non m’è dit ua soleta paraula…
WEB-CRIM-E-CASTIG	Jo cranhia auer costat bèth prejudici damb era mia conducta; mès quan baishaua era escala se m’a alugat era ment.
WEB-CRIM-E-CASTIG	Per qué mos cau preocupar tu e jo?
WEB-CRIM-E-CASTIG	S’a tu te menacèsse bèth perilh, tau inquietud se comprenerie; mès, que te cau crànher?
WEB-CRIM-E-CASTIG	Tu non as arren a veir damb aguest ahèr e, per tant, te’n pòs arrir d’eri.
WEB-CRIM-E-CASTIG	Mès entà dauant poiram arrir-mo’n ath sòn dauant, e se jo siguessa en tòn lòc, me divertiria en tot hèr-les creir que non son enganhadi.
WEB-CRIM-E-CASTIG	Pensa ena sua vergonha quan se n’encueden deth sòn terrible error.
WEB-CRIM-E-CASTIG	Non i pensem mès.
WEB-CRIM-E-CASTIG	Ja les dideram çò que se meriten quan arribe eth moment.
WEB-CRIM-E-CASTIG	Ara limitem-nos a burlar- mos d’eri.
WEB-CRIM-E-CASTIG	Qu’as rason, didec Raskolnikov.
WEB-CRIM-E-CASTIG	E pensèc: “Qué dideràs mès endauant, quan t’en sàpies de tot…?
WEB-CRIM-E-CASTIG	Dempús de hèr-se aguesta reflexion guardèc fixaments ath sòn amic.
WEB-CRIM-E-CASTIG	Eth raconde dera sua visita a Porfiri Petrovitch a penes l’auie interessat.
WEB-CRIM-E-CASTIG	S’auien amassat tanti motius de preocupacion, pendent es darrères ores, ad aqueri qu’auie de hège temps!
WEB-CRIM-E-CASTIG	En correder se trapèren damb Lujine.
WEB-CRIM-E-CASTIG	Qu’auie arribat tàs ueit en punt e ère en tot cercar eth numèro dera cramba dera sua prometuda.
WEB-CRIM-E-CASTIG	Es tres passèren era pòrta exteriora lèu ath còp, sense saludar-se ne tansevolh guardar-se.
WEB-CRIM-E-CASTIG	Es dus joeni entrèren prumèr ena cramba.
WEB-CRIM-E-CASTIG	Piotr Petrovitch, tostemp rigorós en questions d’etiqueta, se retardèc un moment en vestibul pr’amor de trèir-se er abric.
WEB-CRIM-E-CASTIG	Pulqueria Alexandrovna se filèc immediataments entada eth, tant que Dunia saludaue ath sòn frair.
WEB-CRIM-E-CASTIG	Piotr Petrovitch entrèc ena cramba e saludèc as daunes damb era màger amabilitat, mès damb ua gravetat exagerada.
WEB-CRIM-E-CASTIG	Semblaue, ath delà, un shinhau desconcertat.
WEB-CRIM-E-CASTIG	Pulqueria Alexandrovna, que tanben daue mòstres de cèrt trebolament, s’esdeguèc a hèr-les sèir a toti ena taula redona a on borie eth samovar.
WEB-CRIM-E-CASTIG	Dunia e Lujine demorèren er un dauant der aute, e Rasumikhine e Raskolnikov se seigueren de cara a Pulqueria Alexandrovna, aqueth ath costat de Lujine e Raskolnikov ath costat dera sua fraia.
WEB-CRIM-E-CASTIG	I auec un moment de silenci.
WEB-CRIM-E-CASTIG	Lujine treiguec tot doç un mocador de coton, perhumat, e se sonèc damb mina d’òme amable encara que herit ena sua dignitat e decidit a demanar explicacions.
WEB-CRIM-E-CASTIG	A penes auie entrat en vestibul, l’auie vengut era idia de non trèir-se er abric e retirar-se, entà castigar sevèraments as dues daunes e hèr-les compréner era gravetat der acte qu’auien cometut.
WEB-CRIM-E-CASTIG	Mès que non auie gausat a tant.
WEB-CRIM-E-CASTIG	Dempús ja aurie eth temps d’aplicar eth castig avient.
WEB-CRIM-E-CASTIG	Atau a estat, gràcies a Diu, Piotr Petrovitch.
WEB-CRIM-E-CASTIG	Me n’alègri de vertat.
WEB-CRIM-E-CASTIG	E entà vos non a estat fatigós, Avdotia Romanovna?
WEB-CRIM-E-CASTIG	Jo sò joena e fòrta e non me fatigui, repliquèc Dunia; mès mama a arribat agotada.
WEB-CRIM-E-CASTIG	Se qué voletz?, didec Lujine.
WEB-CRIM-E-CASTIG	Es nòsti camins son interminables, donques qu’era mair Russia ei plan vasta…
WEB-CRIM-E-CASTIG	A jo me siguec totafèt impossible vier a receber-vos, a maugrat deth mèn fèrm prepaus de hè’c.
WEB-CRIM-E-CASTIG	Totun, fidi que non ajatz auut granes dificultats.
WEB-CRIM-E-CASTIG	Donques òc, Piotr Petrovitch, s’esdeguèc a contestar Pulqueria Alexandrovna en un ton especiau, mos vedérem reauments en bèri trebucs, e se Diu non mos auesse manat a Dmitri Prokofitch, sabi pas se qué aurie estat de nosates.
WEB-CRIM-E-CASTIG	Me referisqui ad aguest joen.
WEB-CRIM-E-CASTIG	Permetetz-me que vo’lo presenta: Dmitri Prokofitch Rasumikhine.
WEB-CRIM-E-CASTIG	A!, qu’ei aguest joen?
WEB-CRIM-E-CASTIG	Ja auí eth plaser de coneisher-lo ager, mormolhèc Lujine lançant ar estudiant ua guardada de reuelh e amudint dempús damb es celhes arroncilhades.
WEB-CRIM-E-CASTIG	Piotr Petrovitch qu’ère un d’aguesti òmes que, per çò de non pòqui esfòrci, se mòstren plan amables en societat, mès que, ena mendre contrarietat, pèrden er oremus de tau sòrta, que mès se retiren a campanhards qu’a cavalièrs distinguidi.
WEB-CRIM-E-CASTIG	I auec un moment de silenci.
WEB-CRIM-E-CASTIG	Raskolnikov s’embarraue en un obstinat mutisme.
WEB-CRIM-E-CASTIG	Avdotia Romanovna pensaue qu’en aqueres circonstàncies non li tocaue ada era trincar eth silenci.
WEB-CRIM-E-CASTIG	Rasumikhine non auie arren a díder.
WEB-CRIM-E-CASTIG	Per tant, siguec Pulqueria Alexandrovna que li calèc contunhar era convèrsa.
WEB-CRIM-E-CASTIG	Plan que òc.
WEB-CRIM-E-CASTIG	M’ac comuniquèren de seguit.
WEB-CRIM-E-CASTIG	Qu’ei mès, vos posqui informar qu’Arcadi Ivanovitch Svidrigailov partic entà Petersburg ara seguida der acogament dera sua esposa.
WEB-CRIM-E-CASTIG	M’en sai de bones hònts.
WEB-CRIM-E-CASTIG	Com?
WEB-CRIM-E-CASTIG	Çò qu’auetz entenut.
WEB-CRIM-E-CASTIG	Senhor!
WEB-CRIM-E-CASTIG	Ei possible que vengue a shordar a Dunetchka enquia aciu?
WEB-CRIM-E-CASTIG	Era mia pensada ei de qué non vos cau preocupar, donques que non auratz cap relacion damb eth.
WEB-CRIM-E-CASTIG	Per çò que tanh a jo, que sò ara demora, e lèu me’n saberè a on a anat a parar.
WEB-CRIM-E-CASTIG	A, Piotr Petrovitch!, exclamèc Pulqueria Alexandrovna.
WEB-CRIM-E-CASTIG	Non vos podetz imaginar enquia quin punt m’enquimère aguesta notícia.
WEB-CRIM-E-CASTIG	Non è vist ad aguest òme que dus còps, mès qu’a estat pro entà que lo considèri un èsser monstruós.
WEB-CRIM-E-CASTIG	Ne sò segura de qué ei eth colpable dera mòrt de Marfa Petrovna.
WEB-CRIM-E-CASTIG	Sus aguest ahèr, arren se pòt afirmar.
WEB-CRIM-E-CASTIG	Ac digui pr’amor qu’è infòrmes exactes.
WEB-CRIM-E-CASTIG	Non remisqui qu’es maus tractes d’aguest òme agen pogut accelerar, de bèra manèra, eth curs normau des causes.
WEB-CRIM-E-CASTIG	Per çò dera sua conducta e, en generau, per çò deth sòn anament morau, que sò d’acòrd damb vos.
WEB-CRIM-E-CASTIG	Sabi pas s’ara ei ric e quin eretatge aurà recebut de Marfa Petrovna, mès non me tardarè en saber- me’n.
WEB-CRIM-E-CASTIG	Çò de cèrt ei que, en vier aciu, en Petersburg, contunharà eth sòn ancian tipe de vida, sonque qu’age uns recursi entad aquerò.
WEB-CRIM-E-CASTIG	Qu’ei un òme depravat e plen de vicis.
WEB-CRIM-E-CASTIG	È pro motius entà creir que Marfa Petrovna, qu’auec eth malastre d’encamardar-se d’eth, ath delà de pagar-li toti es sòns deutes, li prestèc hè ueit ans un extraordinari servici de ua auta sòrta.
WEB-CRIM-E-CASTIG	A truca de gestions e sacrificis, aguesta hemna artenhèc estofar ena sua origina un ahèr criminau que pro aurie pogut acabat damb era deportacion deth senhor Svidrigailov entà Siberia.
WEB-CRIM-E-CASTIG	Se tracte d’un assassinat tan mostruós qu’artenh çò d’incredible.
WEB-CRIM-E-CASTIG	Senhor, Senhor!, exclamèc Pulqueria Alexandrovna.
WEB-CRIM-E-CASTIG	Raskolnikov seguie d’aurelha atentiuaments.
WEB-CRIM-E-CASTIG	Me limiti a díder çò que me fidèc en secret Marfa Petrovna.
WEB-CRIM-E-CASTIG	Plan que òc, er ahèr ei plan confús deth punt d’enguarda juridic.
WEB-CRIM-E-CASTIG	En aquera epòca s’estaue aquiu, e autanplan semble que seguís estant-se’i, ua estrangèra cridada Resslich que daue petiti prèsti e se tenguie a d’auti trabalhs.
WEB-CRIM-E-CASTIG	Entre aguesta hemna e eth senhor Svidrigailov existien, de hège temps, relacions tant intimes coma misterioses.
WEB-CRIM-E-CASTIG	Era estrangèra auie ena sua casa a ua parenta luenhana, çampar ua neboda, qu’auie quinze ans, o dilhèu catorze, e ère sorda e muda.
WEB-CRIM-E-CASTIG	Resslich auie en òdi ad aguesta mainada: a penes li balhaue minjar e la pataquejaue barbaraments.
WEB-CRIM-E-CASTIG	Un dia la trapèren penjada en granèr.
WEB-CRIM-E-CASTIG	Complides es formalitats de costum, s’estimèc que se tractaue d’un suicidi.
WEB-CRIM-E-CASTIG	Mès quan er ahèr semblaue acabat, era policia comuniquèc qu’era mainada auie estat violada per Svidrigailov.
WEB-CRIM-E-CASTIG	Qu’ei cèrt que tot aquerò ère plan confús e qu’era acusacion venguie de ua auta estrangèra, ua alemana qu’era sua immoralitat ère sabuda e qu’eth sòn testimòni non podie tier- se en compde.
WEB-CRIM-E-CASTIG	A tot darrèr, era denóncia siguec retirada, gràcies as esfòrci e as sòs de Marfa Petrovna.
WEB-CRIM-E-CASTIG	Alavetz tot quedèc redusit a rumors que corrien; mès aguesti rumors èren plan significatius.
WEB-CRIM-E-CASTIG	Plan que òc, Avdotia Romanovna, quan èretz vos ena casa d’aguesti senhors, enteníetz a parlar d’aqueth vailet cridat Filka, que moric a conseqúéncia des maus tractes que li balhèren en aqueri tempsi qu’existie era esclavitud.
WEB-CRIM-E-CASTIG	Çò que jo entení díder siguec que Filka s’auie suicidat.
WEB-CRIM-E-CASTIG	Aquerò ac ignoraua, responec Dunia secaments.
WEB-CRIM-E-CASTIG	Çò que jo sabí d’aguest ahèr siguec quauquarren plan estranh.
WEB-CRIM-E-CASTIG	Aguest Filka ère, çampar, un neurastenic, ua espècia de filosòf de baisha categoria.
WEB-CRIM-E-CASTIG	Es sòns companhs didien d’eth qu’er excès de lectura l’auie capvirat.
WEB-CRIM-E-CASTIG	E s’afirmaue que s’auie suicidat pr’amor de desliurar-se des burles, mès que des còps deth sòn patron.
WEB-CRIM-E-CASTIG	Jo tostemp è vist qu’eth senhor Svidrigailov tractaue as sòns sirvents d’ua manèra umanitària.
WEB-CRIM-E-CASTIG	Plan per aquerò, autanplan l’estimauen, encara que, cohèssi, les entení acusar-lo dera mòrt de Filka.
WEB-CRIM-E-CASTIG	Veigui, Avdotia Ramanovna, que vos sentetz inclinada a justificar-lo, didec Lujine, torçant era boca damb un arridolet equivòc.
WEB-CRIM-E-CASTIG	De çò que non i a cap de dobte ei de qué ei un òme astut qu’a ua abiletat especiau entà conquistar eth còr des hemnes.
WEB-CRIM-E-CASTIG	Era prauba Marfa Petrovna, que ven de morir en circonstàncies estranhes, n’ei ua bona pròva.
WEB-CRIM-E-CASTIG	Era mia soleta intencion ei d’ajudar-vos a vos e ara vòsta mair damb es mèns conselhs, en prevision des temptatiues qu’aguest òme non deisharà de sajar.
WEB-CRIM-E-CASTIG	Sò convençut de qué Svidrigaiolv tornarà lèu lèu ena preson pes deutes.
WEB-CRIM-E-CASTIG	Marfa Petrovna non auec jamès era intencion de legar-li ua part importanta dera sua fortuna, pr’amor que pensaue, mès que mès, enes sòns hilhs, e se l’a deishat quauquarren qu’aurà estat ua modèsta soma, çò estrictaments de besonh, ua quantitat qu’a un òme des sòns costums non li permeterà víuer mès d’un an.
WEB-CRIM-E-CASTIG	Dunia.
WEB-CRIM-E-CASTIG	Qu’ei un ahèr que me bote nerviosa.
WEB-CRIM-E-CASTIG	Toti se virèren entà guardar-lo, deishant anar exclamacions de suspresa.
WEB-CRIM-E-CASTIG	Autanplan Piotr Petrovitch dèc mòstres d’emocion.
WEB-CRIM-E-CASTIG	Hè causa d’ora e mieja, seguic Raskolnikov, quan jo dormia, a entrat, m’a desvelhat e a hèt era sua pròpria presentacion.
WEB-CRIM-E-CASTIG	S’a mostrat plan simpatic e alègre.
WEB-CRIM-E-CASTIG	Fide que seram boni amics.
WEB-CRIM-E-CASTIG	Entre d’autes causes, m’a dit que vò tier damb tu ua entrevista, Dunia, e m’a pregat que l’ajuda a obtier-la.
WEB-CRIM-E-CASTIG	Te vò hèr ua proposicion e m’a explicat en qué consistís.
WEB-CRIM-E-CASTIG	Ath delá, m’a assegurat formauments que Marfa Petrovna, ueit dies abans de morir, te leguèc tres mil robles e que lèu receberàs aguesta soma.
WEB-CRIM-E-CASTIG	Laudat sigue Diu!, exclamèc Pulqueria Alexandrovna, en tot senhar-se.
WEB-CRIM-E-CASTIG	Aquerò ei vertat, non podec mens d’arreconéisher Piotr Petrovitch.
WEB-CRIM-E-CASTIG	Plan, e qué mès?, preguntèc viuaments Dunetchka.
WEB-CRIM-E-CASTIG	Dempús m’a dit que non ei ric, pr’amor qu’era proprietat passe a favor des hilhs, que se n’an anat a víuer damb era sua tia.
WEB-CRIM-E-CASTIG	Tanben m’a dit que s’ostatge près dera mia casa.
WEB-CRIM-E-CASTIG	Mès que non sai a on, pr’amor que non l’ac è preguntat.
WEB-CRIM-E-CASTIG	Alexandrovna.
WEB-CRIM-E-CASTIG	T’ac a explicat?
WEB-CRIM-E-CASTIG	Ja vos è dit que òc.
WEB-CRIM-E-CASTIG	Plan, qué vò prepausar-li?
WEB-CRIM-E-CASTIG	Ja ne parlaram dempús d’aquerò.
WEB-CRIM-E-CASTIG	E Raskolnikov comencèc a beuer-se en silenci era sua tassa de tè.
WEB-CRIM-E-CASTIG	Piotr Petrovitch treiguec eth relòtge e guardèc era ora.
WEB-CRIM-E-CASTIG	Non vo n’anetz, Piotr Petrovitch, didec Dunia.
WEB-CRIM-E-CASTIG	Qu’auíetz era intencion de dedicar-mos era cauhada.
WEB-CRIM-E-CASTIG	Ath delà, auetz dit ena vòsta carta que voletz tier ua explicacion damb era mia mair.
WEB-CRIM-E-CASTIG	Aquerò ei cèrt, Avdotia Romanovna, didec Lujine damb accent solemne.
WEB-CRIM-E-CASTIG	Tornèc a sèir-se, mès sauvant eth chapèu enes sues mans, e seguic:
WEB-CRIM-E-CASTIG	Plan que òc, voleria aclarir damb era vòsta mair e damb vos, cèrtans punts de grana importància.
WEB-CRIM-E-CASTIG	Mès, dera madeisha manèra qu’eth vòste frair non vò expausar dauant de jo es proposicions deth senhor Svidrigailov, jo non posqui ne me cau parlar dauant de tresaus persones d’aguesti punts d’extrèma gravetat.
WEB-CRIM-E-CASTIG	De un aute costat, non auetz tengut en compde eth desir que tan formauments vos è expausat ena mia carta.
WEB-CRIM-E-CASTIG	En arribar en aguest punt s’arturèc damb un gèst de dignitat e amarum.
WEB-CRIM-E-CASTIG	Qu’è estat exclusiuaments jo era qu’a decidit que non se tenguesse en compde eth vòste desir de qué eth mèn frair non assistisse ena reunion, didec Dunia.
WEB-CRIM-E-CASTIG	Vos, mos didetz ena vòsta carta qu’eth vos a insultat e jo me pensi que cau aclarir aguesta acusacion çò de mès lèu possible, damb er in de reconciliar-vos.
WEB-CRIM-E-CASTIG	Se Rodia vos a ofensat reauments, li cau desencusar-se e ac harà.
WEB-CRIM-E-CASTIG	En enténer aguestes paraules, Piotr Petrovitch s’enventic.
WEB-CRIM-E-CASTIG	Es ofenses qu’è recebut, Avdotia Romanovna, son d’aqueres que non se pòden desbrembar, per mès qu’un volgue.
WEB-CRIM-E-CASTIG	En totes es causes i a un limit que non s’a de depassar, pr’amor que, un còp en aute costat, hèr repè ei impossible.
WEB-CRIM-E-CASTIG	Vos non auetz comprenut era mia intencion, Piotr Petrovitch, repliquèc Dunia, damb cèrta impaciéncia.
WEB-CRIM-E-CASTIG	Comprenetz-me.
WEB-CRIM-E-CASTIG	Tot eth nòste avier depen dera responsa ad aguesta pregunta: Se pòden aprair es causes o non?
WEB-CRIM-E-CASTIG	Me cau dider- vos damb tota franquesa que non posqui considerar era question de ua auta manèra, e que, se sentetz quauqua afeccion entà jo, vos cau compréner qu’ei de besonh qu’aguest ahèr quede resolvut aué madeish, per de mau hèr qu’aquerò vos posque semblar.
WEB-CRIM-E-CASTIG	M’estone, Avdotia Romanovna, que formuletz era question en aguesti tèrmes, didec Lujine damb irritacion creishenta.
WEB-CRIM-E-CASTIG	Jo vos posqui apreciar e estimar, encara que non estima a un membre dera vòsta familha.
WEB-CRIM-E-CASTIG	Jo aspiri ara felicitat d’obtier era vòsta man, mès non posqui comprometer-me a acceptar déuers que son incompatibles damb era mia…
WEB-CRIM-E-CASTIG	Deishatz d’anar aguesta vana susceptibilitat, Piotr Petrovitch, l’interrompec Dunia damb votz agitada, e mostratz-vos coma er òme intelligent e nòble que tostemp è vist e desiri seguir vedent en vos.
WEB-CRIM-E-CASTIG	Vos è hèt ua promesa de grana importància, sò era vòsta prometuda.
WEB-CRIM-E-CASTIG	Fidatz-vos de jo en aguest ahèr e credetz- me que serè imparciau ena mia decision.
WEB-CRIM-E-CASTIG	Eth papèr d’arbitre que m’autregi li deu suspréner ath mèn frair madeish qu’a vos.
WEB-CRIM-E-CASTIG	Quan aué, après auer recebut era vòsta carta, l’è pregat, tu per tu, a Rodia que venguesse en aguesta reünion, non l’è dit ne ua soleta paraula sus es mies intencions.
WEB-CRIM-E-CASTIG	Comprenetz que se vosati vos remitz a reconciliar-vos, me veirè obligada a alistar entre vos e eth, donques qu’auetz amiat era question enquiad aguest extrèm.
WEB-CRIM-E-CASTIG	E ne voi ne me cau enganhar-me en aguesta eleccion.
WEB-CRIM-E-CASTIG	Acceptar es vòsti desirs signifique trincar damb eth mèn frair, e s’escoti ath mèn frair me calerà pelejar-me damb vos.
WEB-CRIM-E-CASTIG	Per tant, è besonh e è eth dret de conéisher damb tota exactitud es sentiments qu’inspiri autant a vos coma ada eth.
WEB-CRIM-E-CASTIG	Voi saber se Rodia ei un vertadèr frair entà jo, e se vos m’apreciatz ara e saberatz estimar-me mès endauant coma marit.
WEB-CRIM-E-CASTIG	Es vòstes paraules, Avdotia Romanovna, repliquèc Lujine, herit en sòn amor pròpri, son fòrça significatiues.
WEB-CRIM-E-CASTIG	E enquia e tot gausi díder que me herissen en tot considerar era posicion qu’è er aunor d’ocupar respècte a vos.
WEB-CRIM-E-CASTIG	Deishant de cornèr çò d’ofensiu que resulte entà jo eth hèt de veder-me plaçat ath madeish nivèu d’un joen… plen d’orgulh, vos admetetz era possibilitat d’un trincament entre nosati.
WEB-CRIM-E-CASTIG	Vos auetz dit qu’eth o jo, e damb aquerò me demostratz que sò pòca causa entà vos…
WEB-CRIM-E-CASTIG	Aquerò ei inadmisible entà jo, dat eth genre des nòstes relacions e eth compromís que mos amasse.
WEB-CRIM-E-CASTIG	Com!, exclamèc Dunia, enèrgicaments.
WEB-CRIM-E-CASTIG	Compari eth mèn interès per vos damb çò que enquia ara mès è estimat ena mia vida, e consideratz que non vos estimi pro!
WEB-CRIM-E-CASTIG	Raskolnikov auec ua caustica arridalha.
WEB-CRIM-E-CASTIG	Rasumikhine ère dehòra de se.
WEB-CRIM-E-CASTIG	Mès Piotr Petrovitch non semblaue impressionat per argument: cada còp estaue mès afogat e intractable.
WEB-CRIM-E-CASTIG	Er amor peth futur companh entà tota era vida a d’èster per dessús der amor frairau, repliquèc sentenciosaments.
WEB-CRIM-E-CASTIG	Non posqui adméter de cap manèra que se me place ath madeish nivèu…
WEB-CRIM-E-CASTIG	Encara que hè un moment m’è remit a explicar- me en preséncia deth vòste frair sus er objècte dera mia visita, desiri dirigir-me ara vòsta respectabla mair entà aclarir un punt de grana importància e que jo considèri especiauments ofensant entà jo…
WEB-CRIM-E-CASTIG	Eth vòste hilh, repetic en tot tornar a dirigir-se a Pulqueria Alexandrovna, m’ofensèc en tot desnaturalizar un pensament qu’expausè a vos e ara vòsta hilha aqueth dia que prení cafè damb vosates.
WEB-CRIM-E-CASTIG	Jo didí que, ena mia pensada, ua joena prauba e qu’a experiéncia enes malastres, aufrís ath sòn marit mès garantida de felicitat qu’ua gojata que solet a coneishut era vida leugèra e comòda.
WEB-CRIM-E-CASTIG	Eth vòste hilh a exagerat de bon voler e a desnaturalizat enquiar absurd eth sens des mies paraules, en tot atribuir-me intencions odioses.
WEB-CRIM-E-CASTIG	Entad aquerò, se base, mès que mès, enes explicacions que vos l’auetz autrejat per carta.
WEB-CRIM-E-CASTIG	Plan per aquerò, Pulqueria Alexandrovna, jo voleria que vos me padeguéssetz demostrant-me que sò enganhat.
WEB-CRIM-E-CASTIG	Didetz-me, en quini tèrmes transmetéretz eth mèn pensament a Rodion Romanovitch?
WEB-CRIM-E-CASTIG	Non m’en brembi, repliquèc Pulqueria Alexandrovna, tota trebolada.
WEB-CRIM-E-CASTIG	Jo didí çò qu’auia entenut.
WEB-CRIM-E-CASTIG	Ath delà, non me’n sai se com Rodia vos aurà transmetut es mies paraules.
WEB-CRIM-E-CASTIG	Dilhèu a exagerat.
WEB-CRIM-E-CASTIG	Sonque ac podec hèr en tot inspirar-se ena carta que vos le manèretz.
WEB-CRIM-E-CASTIG	Piotr Petrovitch, repliquèc dignaments Pulqueria Alexandrovna.
WEB-CRIM-E-CASTIG	Plan ben dit, mair, aprovèc Dunia.
WEB-CRIM-E-CASTIG	Alavetz sò jo qu’està enganhat, didec Lujine ofensat.
WEB-CRIM-E-CASTIG	Qu’ei que vos, Piotr Petrovitch, didec Pulqueria Alexandrovna, encoratjada pes paraules dera sua hilha, non hètz qu’acusar a Rodia.
WEB-CRIM-E-CASTIG	E non tietz en compde qu’ena vòsta carta mos didetz causes d’eth que non son vertat.
WEB-CRIM-E-CASTIG	Non me’n brembi auer dit cap fausetat ena mia carta.
WEB-CRIM-E-CASTIG	Vos auetz dit, manifestèc aspraments Raskolnikov, sense guardar a Lujine, que jo autregè ager es mèns sòs, non ara veuda der òme cuelhut peth coche, senon ara sua hilha, en èster atau que la vedí ager per prumèr còp.
WEB-CRIM-E-CASTIG	Vos exprimíretz d’aguesta sòrta damb er in d’emmaliciar-me damb era mia familha, e entà assegurar-vos de qué artenheríetz es vòstes fins, jutgèretz dera manèra mès innòbla a ua gojata que non coneishetz.
WEB-CRIM-E-CASTIG	Aquerò ei ua calomnia e ua viletat.
WEB-CRIM-E-CASTIG	Desencusatz-me, didec Lujine, tremolant de colèra, mès s’ena mia carta è parlat extensaments de vos a estat solet en tot atier as desirs dera vòsta mair e dera vòsta fraia, que me preguèren que les informèssa de com vos auia trapat e der efècte que m’auíetz costat.
WEB-CRIM-E-CASTIG	Ath delà d’aquerò, vos desfisi tà que me senhaletz ua soleta linha faussa en passatge que mentatz.
WEB-CRIM-E-CASTIG	Remiratz qu’auetz despenut es vòstes sòs e qu’en aguesta familha i a un membre indigne?
WEB-CRIM-E-CASTIG	Que ja ac è hèt.
WEB-CRIM-E-CASTIG	Aué l’è convidada a sèir-se ath sòn costat.
WEB-CRIM-E-CASTIG	Rodia!, exclamèc Pulqueria Alexandrovna.
WEB-CRIM-E-CASTIG	Dunetchka se rogic, Rasumikhine arroncilhèc es celhes, Lujine arric capinaut e menspredosaments.
WEB-CRIM-E-CASTIG	Ja vedetz, Avdotia Romanovna, qu’ei impossible era reconciliacion.
WEB-CRIM-E-CASTIG	Me semble que podem balhar er ahèr per acabat e non tornar a parlar-ne d’eth.
WEB-CRIM-E-CASTIG	En fin, me’n vau entà non seguir hicant eth nas en aguesta reünion de familha.
WEB-CRIM-E-CASTIG	Plan que òc, auratz secrets que comunicar-vos.
WEB-CRIM-E-CASTIG	Se lheuèc e cuelhec eth chapèu.
WEB-CRIM-E-CASTIG	Mès, abans d’anar-me’n, permetetz-me que vos diga que demori non tornar-me a veir expausat a encontres e scènes coma es que vengui d’auer.
WEB-CRIM-E-CASTIG	Me dirigisqui exclusiuaments a vos, Pulqueria Alexandrovna, donques qu’a vos e solet a vos, anaue dirigida era carta.
WEB-CRIM-E-CASTIG	Pulqueria Alexandrovna s’estrementic leugèraments.
WEB-CRIM-E-CASTIG	Per çò que semble, Piotr Petrovitch, vos consideratz eth nòste patron absolut.
WEB-CRIM-E-CASTIG	Ja vos a explicat Dunia per quin motiu non auem auut en compde eth vòste desir.
WEB-CRIM-E-CASTIG	Era mia hilha a obrat damb era mielhor intencion.
WEB-CRIM-E-CASTIG	Per çò dera vòsta carta, non posqui mens de dider-vos qu’ei escrita en un ton plan autoritari.
WEB-CRIM-E-CASTIG	Pretenetz obligar-mos a considerar es vòsti mès petits desirs coma ordes?
WEB-CRIM-E-CASTIG	Peth contrari, jo me pensi que vos mos auetz de tractar damb fòrça mès delicadesa, donques qu’auem botat tota era nòsta confiança en vos, qu’ac auem deishat tot entà vier en Petersburg e que, en conseqüencia, èm ath vòste arbitri.
WEB-CRIM-E-CASTIG	Aquerò non ei totafèt exacte, Pulqueria Alexandrovna, e mens ara que vo’n sabetz que Marfa Petrovna a legat ara vòsta hilha tres mil robles, soma qu’arribe oportunaments, a jutjar peth ton que me parlatz, higec Lujine secaments.
WEB-CRIM-E-CASTIG	Sigue coma sigue, ara tot a cambiar, e m’en vau; que non voi seguir estant un obstacle entà qu’eth vòste frair vos transmete es proposicions secrètes d’Arcadi Ivanovitch Svidrigailov.
WEB-CRIM-E-CASTIG	Plan que òc, aquerò ei plan important entà vosati, e autanplan fòrça agradiu.
WEB-CRIM-E-CASTIG	Mon Diu!, exclamèc Pulqueria Alexandrovna.
WEB-CRIM-E-CASTIG	Rasumikhine hège grani esfòrci entà estar-se ena sua cagira.
WEB-CRIM-E-CASTIG	Non te hè vergonha suportar tant escarni, Dunia?, preguntèc Raskolnikov.
WEB-CRIM-E-CASTIG	Lujine non demoraue, ne remotaments, semblabla reaccion.
WEB-CRIM-E-CASTIG	Qu’auie massa confiança en eth madeish e compdaue damb era feblesa des victimes.
WEB-CRIM-E-CASTIG	Non podie creir as sues aurelhes.
WEB-CRIM-E-CASTIG	S’esblancossic e es sòns pòts comencèren a tremolar.
WEB-CRIM-E-CASTIG	Vos avertisqui, Avdotia Romanovna, que se m’en vau en aguestes condicions podetz èster segura de qué non tornarè.
WEB-CRIM-E-CASTIG	Reflexionatz.
WEB-CRIM-E-CASTIG	Jo tengui tostemp era mia paraula.
WEB-CRIM-E-CASTIG	Quina insoléncia!, cridèc Dunia, irritada.
WEB-CRIM-E-CASTIG	Com gausatz parlar atau?, exclamec Lujine, desconcertat, donques qu’en cap moment auie creigut ena possibilitat d’ua ruptura.
WEB-CRIM-E-CASTIG	Tietz en compde que jo poiria protestar.
WEB-CRIM-E-CASTIG	Vos non auetz cap dret a parlar atau!, repliquèc viauments Pulqueria Alexandrovna.
WEB-CRIM-E-CASTIG	Contra qué vatz a protestar?
WEB-CRIM-E-CASTIG	E damb quines atribucions?
WEB-CRIM-E-CASTIG	Vos pensatz que posqui méter ara mia hilha enes mans d’un òme coma vos?
WEB-CRIM-E-CASTIG	Anatz- vo’n e deishatz-mos en patz!.
WEB-CRIM-E-CASTIG	Qu’auem cometut era enganha d’acceptar ua proposicion que non a estat bric digna.
WEB-CRIM-E-CASTIG	De cap manèra deuí….
WEB-CRIM-E-CASTIG	E, ath delà…, ath delà eth nòste compromís m’a obligat a … en fin, a hèr cèrtes despenes.
WEB-CRIM-E-CASTIG	Aguest darrèr planh ère tan pròpri deth caractèr de Lujine, que Raskolnikov, a maugrat dera colèra que lo dominaue, non se podec tier e s’estarnèc d’arrir.
WEB-CRIM-E-CASTIG	Peth contrari, a Pulqueria Alexandrovna la heric prigondaments eth repotec de Lujine.
WEB-CRIM-E-CASTIG	Despenes?
WEB-CRIM-E-CASTIG	Quines despenes?
WEB-CRIM-E-CASTIG	Voletz díder, dilheu, era mala que vos encarguéretz de manar aciu?
WEB-CRIM-E-CASTIG	Mès s’artenhéretz, vos, que la transportèssen a gratis!
WEB-CRIM-E-CASTIG	Senhor!
WEB-CRIM-E-CASTIG	Pretèner que nosates l’auem estacat!
WEB-CRIM-E-CASTIG	Tietz compde des vòstes paraules, Piotr Petrovitch.
WEB-CRIM-E-CASTIG	Qu’ètz vos que mos auetz auut estacades de pès e mans ath vòste arbitri!
WEB-CRIM-E-CASTIG	Qu’ei pro, mama, qu’ei pro, didec Dunia en ton suplicant.
WEB-CRIM-E-CASTIG	Que ja me’n vau, repliquèc Lujine, cèc de colèra.
WEB-CRIM-E-CASTIG	Mès permetetz-me ues paraules, es darrères.
WEB-CRIM-E-CASTIG	Era vòsta mair semble auer desbrembat que jo demanè era vòsta man quan èretz era diana de totes es mormoracions deth parçant.
WEB-CRIM-E-CASTIG	Per vos desfisè ara opinion publica e artenhí restablir era vòsta reputacion.
WEB-CRIM-E-CASTIG	Aquerò me hèc a pensar que poiria compdar damb eth vòste agraïment.
WEB-CRIM-E-CASTIG	Mès m’auetz daurit es uelhs e ara me n’encuedi de qué dilhèu siguí un imprudent en menspredar ara opinion publica.
WEB-CRIM-E-CASTIG	Qu’ètz vos un òme vil e pervèrs!, didec Dunia.
WEB-CRIM-E-CASTIG	Quiet!, exclamèc Raskolnikov en tot tier a Rasumikhine.
WEB-CRIM-E-CASTIG	Dempús s’apressèc a Lujine, autant, qu’es sòns còssi lèu se tocauen, e li didec en votz baisha mès claraments:
WEB-CRIM-E-CASTIG	Gessetz d’aciu, e ne ua soleta paraula mès!
WEB-CRIM-E-CASTIG	Piotr Petrovitch, damb era sang dera cara perduda e eth ròstre contrèt pera colèra, lo guardèc un instant en silenci.
WEB-CRIM-E-CASTIG	Dempús, virèc en redon, e se n’anèc, en tot sénter un òdi mortau contra Raskolnikov, que culpaue deth sòn malastre.
WEB-CRIM-E-CASTIG	Mès, tant que baishaue era escala s’imaginaue, causa notabla, que non ère tot definitiuaments perdut e que pro podie reconciliar-se damb es dues daunes.
WEB-CRIM-E-CASTIG	Çò de mès important ère que Lujine non auie pogut preveir semblable resultat.
WEB-CRIM-E-CASTIG	Es sues vantaries èren degudes a qu’en cap moment s’auie imaginat que dues hemnes soletes e praubes podessen des.hèir-se deth sòn domeni.
WEB-CRIM-E-CASTIG	Aguesta conviccion ère arrefortilhada pera sua vanitat e per ua cèga confiança en eth madeish.
WEB-CRIM-E-CASTIG	Piotr Petrovitch, gessut der arren, auie aquerit eth costum, lèu malautís, d’admirar-se ada eth madeish prigondaments.
WEB-CRIM-E-CASTIG	Qu’auie ua nauta opinion dera sua intelligéncia, dera sua capacitat, e, a viatges, quan ère solet, arribaue enquia e tot a admirar era sua pròpria cara dauant deth miralh.
WEB-CRIM-E-CASTIG	Mès, çò que mès estimaue en mon èren es sòns sòs, aqueridi peth sòn trabalh e tanben per d’auti mieis.
WEB-CRIM-E-CASTIG	Ena sua pensada, aguesta fortuna lo plaçaue en un plan d’egalitat damb totes es persones superiores ada eth.
WEB-CRIM-E-CASTIG	Qu’auie estat sincèr en rebrembar amaraments a Dunia que l’auie demanat era sua man a maugrat des rumors desfavorables que circulauen sus era.
WEB-CRIM-E-CASTIG	E en pensar en çò que s’auie passat sentie ua prigonda indignacion per çò qu’eth qualificaue mentauments de “nera ingratitud”.
WEB-CRIM-E-CASTIG	Ça que la, quan se comprometec, n’ère totafèt segur de qué aqueri rumors èren absurdi e calomniosi, pr’amor que ja les auie desmentit publicaments Marfa Petrovna, aquerò sense tier en compde que hège temps qu’eth vesiat, ena sua majoritat, auie reabilitat a Dunia.
WEB-CRIM-E-CASTIG	Lujine non aurie remit que sabie tot aquerò en moment de contrèir eth compromís matrimoniau, mès, enquia e tot, seguic en tot considerar coma un acte eroïc era decisicion de ennautir a Dunia enquiada eth.
WEB-CRIM-E-CASTIG	Quan entrèc, dies abantes, en apartament de Raskolnikov, ac hec coma un benfactor prèst a recuélher es fruits dera sua magnanimitat e demorant enténer es paraules mès doces e vantaires.
WEB-CRIM-E-CASTIG	Uege de díder qu’ara baishaue era escala damb era sensacion d’òme ofensat e incomprenut.
WEB-CRIM-E-CASTIG	Dunia li semblaue ja quauquarren indispensable entara sua vida e non podie adméter era idia de renonciar ada era.
WEB-CRIM-E-CASTIG	Hège ja fòrça temps, ans, que soniaue voluptuosaments damb eth matrimòni, mès se limitaue a arremassar sòs e demorar.
WEB-CRIM-E-CASTIG	Eth sòn ideau, qu’en eth pensaue damb secret plaser, ère ua gojata pura e prauba (era praubetat qu’ère ua condicion indispensabla), beròia, instruida e nòbla, que se’n sabesse des trebucs d’ua vida dificila, pr’amor qu’era practica deth patiment l’amiarie a renonciar ara sua volentat dauant d’eth; e lo guardarie pendent tota era sua vida coma a un salvador, lo venerarie, se someterie ada eth, l’admirarie, veirie en eth ath solet òme.
WEB-CRIM-E-CASTIG	Be n’èren de delicioses es scènes que concebie era sua imaginacion enes ores de lèser sus aguesta afogadura aureolada de voluptuositat.
WEB-CRIM-E-CASTIG	Era beresa e era educacion d’Avdotia Romanovna l’auien captivat, e era dificila situacion que se trapaue auie aumplit es sues illusions.
WEB-CRIM-E-CASTIG	Dunia enquia e tot depassaue eth limit de çò qu’eth auie soniat.
WEB-CRIM-E-CASTIG	Vedie en era ua gojata capinauta, nòbla, energica, autanplan mès culta qu’eth (ac reconeishie) e aguesta creatura l’anaue a professar un reconeishement d’esclaua, prigond, etèrn, per çò deth sòn acte eroïc; li renderie ua adoracion apassionada, e eth costarie sus era un domeni absolut e sense limits…
WEB-CRIM-E-CASTIG	Precisaments pòc abantes de demanar era man de Dunia auie decidit ampliar es sues activitats, en tot anar-se’n entà un camp d’accion mès vast, e atau poder calar-se, de man en man, en un mon superior, causa qu’ambicionaue apassionadaments de hège fòrça temps.
WEB-CRIM-E-CASTIG	En resumit, qu’auie decidit sajar sòrt en Petersburg.
WEB-CRIM-E-CASTIG	Sabie qu’es hemnes pòden èster ua grana ajuda entà arténher fòrça causes.
WEB-CRIM-E-CASTIG	Er encantament d’ua esposa adorabla, culta e vertuosa ath còp, podie apolidir era sua vida meravilhosaments, tirar-li simpaties, crear- li ua sòrta d’aureòla…
WEB-CRIM-E-CASTIG	E tot aquerò s’auie esbauçat.
WEB-CRIM-E-CASTIG	Aquera ruptura, tant inesperada coma espaventosa, l’auie costat er efècte d’un pericle.
WEB-CRIM-E-CASTIG	Li semblaue quauquarren absurd, ua badinada monstruosa.
WEB-CRIM-E-CASTIG	Eth non auie auut temps entà díder çò que volie; sonque auie pogur vantar-se un shinhau.
WEB-CRIM-E-CASTIG	Prumèr, non s’auie cuelhut era causa seriosaments, dempús s’auie deishat amiar dera sua indignacion e tot auie acabat en ua grana ruptura.
WEB-CRIM-E-CASTIG	Estimaue ja a Dunia ara sua manèra, la governaue e la dominaue ena sua imaginacion, e ara imprevista…
WEB-CRIM-E-CASTIG	Non, li calie botar remèdi ath mau, arténher un apraiament ath mau, londeman, e mès que mès, anequelir ad aqueth joenet, ad aqueth tafurèl qu’auie estat era encausa deth mau.
WEB-CRIM-E-CASTIG	Pensèc tanben, sense voler, e damb ua espècia d’excitación malautissa, en Rasumikhine, mès era inquietud qu’aguest li costèc siguec passatgèra.
WEB-CRIM-E-CASTIG	Comparar-me damb semblable individú…!
WEB-CRIM-E-CASTIG	Ath que mès cranhie ère a Svidrigailov…
WEB-CRIM-E-CASTIG	En resumit, qu’auie ath sòn dauant non pòqui copacaps.
WEB-CRIM-E-CASTIG	Non, qu’è estat jo era principau colpabla, didie Dunia, amorassant a sa mair.
WEB-CRIM-E-CASTIG	Me deishè temptar pes sòns sòs, mès te juri, Rodia, que non me pensaua que podesse èster tan indigne.
WEB-CRIM-E-CASTIG	S’ac auessa sabut, jamès m’auria deishat temptar.
WEB-CRIM-E-CASTIG	Non m’ac repotègues, Rodia.
WEB-CRIM-E-CASTIG	Diu mos a desliurat d’eth, Diu mos a desliurat d’eth!, gasulhèc Pulqueria Alexandrovna, lèu inconscientaments.
WEB-CRIM-E-CASTIG	Semblaue que non se n’auie encuedat deth tot d’aquerò que venguie de passar.
WEB-CRIM-E-CASTIG	Toti èren contents, e cinc menutes dempús blagauen entre arridolets.
WEB-CRIM-E-CASTIG	Sonque Dunetchka perdie era sang dera cara a viatges, arroncilhant es celhes, dauant deth rebrembe dera scèna qu’acabaue de desvolopar-se.
WEB-CRIM-E-CASTIG	Pulqueria Alexandrovna non podie imaginar-se que se sentesse erosa per ua ruptura qu’aguest madeish maitin li semblaue un malastre orrible.
WEB-CRIM-E-CASTIG	Rasumikhine ère encantat; non gausaue manifestar era sua alegria, mès tremolaue febriuments coma se l’auessen trèt deth dessús un gran pes.
WEB-CRIM-E-CASTIG	Ara qu’ère plan senhor d’autrejar-se complètaments as dues hemnes, de servir- les…
WEB-CRIM-E-CASTIG	Ath delà, Diu se’n sap se qué podie passar…
WEB-CRIM-E-CASTIG	Totun, refusaue, acovardat, aguesti pensaments e cranhie deishar liura ara sua imaginacion.
WEB-CRIM-E-CASTIG	Raskolnikov ère eth solet que s’estaue impassible, distrèt, autanplan un shinhau foreno.
WEB-CRIM-E-CASTIG	Eth, que tant auie persutat ena ruptura damb Lujine, ara que s’auie produsit, semblaue mens interessat en ahèr qu’es auti.
WEB-CRIM-E-CASTIG	Dunia non podec mens de creir que seguie desengustat damb era, e Pulqueria Alexandrovna lo guardaue damb inquietud.
WEB-CRIM-E-CASTIG	Qué mos as de díder de part de Svidrigailov?, li preguntèc Dunia.
WEB-CRIM-E-CASTIG	Aquerò, aquerò!, exclamèc Pulqueria Alexandrovna.
WEB-CRIM-E-CASTIG	Raskolnikov lheuèc eth cap.
WEB-CRIM-E-CASTIG	Veder-la?, De cap manèra!, exclamèc Pulqueria Alexandrovna.
WEB-CRIM-E-CASTIG	Alavetz Raskolnikov referic (secaments, plan) eth sòn dialòg damb Svidrigailov, en tot ométer tot çò restacat damb es aparicions de Marfa Petrovna, pr’amor de non èster massa extens.
WEB-CRIM-E-CASTIG	Lo shordaue prigondaments parlar mès de çò d’indispensable.
WEB-CRIM-E-CASTIG	E tu, qué l’as responut?, preguntèc Dunia.
WEB-CRIM-E-CASTIG	Jo è començat per remir-me a dider-te arren de part sua e alavetz eth m’a dit que se les apraiarie, siguesse coma siguesse, entà auer ua entrevista damb tu.
WEB-CRIM-E-CASTIG	M’a assegurat qu’era sua passion per tu siguec huec de palha e qu’ara non l’inspires arren que se retire ar amor.
WEB-CRIM-E-CASTIG	Non vò que te marides damb Lujine.
WEB-CRIM-E-CASTIG	En generau, parle d’ua manèra confusa e contradictòria.
WEB-CRIM-E-CASTIG	E tu que ne penses, Rodia?
WEB-CRIM-E-CASTIG	Quin efècte t’a costat?
WEB-CRIM-E-CASTIG	Vos cohèssi que non l’acabi de compréner.
WEB-CRIM-E-CASTIG	T’aufrís dètz mil robles, e ditz que non ei ric.
WEB-CRIM-E-CASTIG	Afirme qu’ei a mand de hèr un viatge, e ath cap de dètz menutes se’n desbrembe d’açò…
WEB-CRIM-E-CASTIG	De pic m’a dit que se vò maridar e que li cèrquen ua nòvia…
WEB-CRIM-E-CASTIG	Plan que òc, deu perseguir bèth fin, un fin ignòble seguraments.
WEB-CRIM-E-CASTIG	Ça que la, jo me pensi que non s’aurie comportat tant ingenuaments s’auesse amagat un mau prepaus contra tu…
WEB-CRIM-E-CASTIG	Jo, plan que òc, è refusat categoricaments aguesti sòs en tòn nòm.
WEB-CRIM-E-CASTIG	En resumit, aguest òme m’a costat ua impression estranha e autanplan m’a semblat que presentaue simptòmes de holia…
WEB-CRIM-E-CASTIG	Mès dilhèu ei ua faussa impression mia, o dilhèu se tracte d’ua simpla ficcion.
WEB-CRIM-E-CASTIG	Era mòrt de Marfa Petrovna lo deu auer capvirat prigondaments.
WEB-CRIM-E-CASTIG	Que Diu l’age ena glòria!, exclamèc Pulqueria Alexandrovna.
WEB-CRIM-E-CASTIG	Tostemp l’aurè presenta enes mis oracions.
WEB-CRIM-E-CASTIG	Qué aurie estat de nosates, Dunia, sense aguesti tres mil robles?
WEB-CRIM-E-CASTIG	Mon Diu, non posqui mens de creir qu’eth cèu mo’la mane!
WEB-CRIM-E-CASTIG	Pr’amor que te cau saber, Rodia, que toti es sòs que mos rèsten son tres robles, e que pensàuem empenhar eth relòtge de Dunia entà non demanar sòs ada eth, abantes de qué mo l’aufrisse.
WEB-CRIM-E-CASTIG	Dunia semblaue capvirada pera proposicion de Svidrigailov.
WEB-CRIM-E-CASTIG	Qu’ère cogitosa.
WEB-CRIM-E-CASTIG	Bèra mala intencion se deu sauvar contra jo, gasulhèc coma se parlèsse damb era madeisha e damb ua leugèra estrementida.
WEB-CRIM-E-CASTIG	Raskolnikov se n’encuedèc d’aguest temor excessiu.
WEB-CRIM-E-CASTIG	Me pensi qu’aurè era escadença de tornar-lo a veir, li didec ara sua fraia.
WEB-CRIM-E-CASTIG	Lo susvelharam!, exclamèc energicaments Rasumikhine.
WEB-CRIM-E-CASTIG	Me comprometi a desnishar es sues tralhes!
WEB-CRIM-E-CASTIG	Non lo deisharè de uelh.
WEB-CRIM-E-CASTIG	Rodia.
WEB-CRIM-E-CASTIG	Non hè guaire m’a dit: “Tier compde dera mia fraia”.
WEB-CRIM-E-CASTIG	M’ac permetetz, Avdotia Romanovna?
WEB-CRIM-E-CASTIG	Dunia li hec un arridolet e l’aufric era man, mès eth sòn ròstre seguie velat pera preocupacion.
WEB-CRIM-E-CASTIG	Pulqueria Alexandrovna lo guardèc timidaments, encara que non intranquilla, donques que pensaue enes tres mil robles.
WEB-CRIM-E-CASTIG	Un quart d’ora dempús s’auie entamenat ua animada convèrsa.
WEB-CRIM-E-CASTIG	Autanplan Raskolnikov, encara que sense badar boca, escotaue damb atencion çò que didie Rasumikhine qu’ère qui amiaue era votz dominanta.
WEB-CRIM-E-CASTIG	Per qué voletz tornar entath pòble?, exclamèc er estudiant, en tot deishar-se amiar dera afogadura que l’auie cuelhut.
WEB-CRIM-E-CASTIG	Qué haratz, vos, en aguest bordalat?
WEB-CRIM-E-CASTIG	Vos podetz estar aciu toti amassa, pr’amor qu’ètz indispensables er un entar aute, non m’ac podetz remir.
WEB-CRIM-E-CASTIG	Aumens, vos cau demorar aciu un temps.
WEB-CRIM-E-CASTIG	Per çò que hè a jo, acceptatz-me coma amic e coma sòci e vos asseguri que montaram un negòci excellent.
WEB-CRIM-E-CASTIG	Escotatz-me: vos vau a expausar peth menut eth mèn projècte.
WEB-CRIM-E-CASTIG	Qu’ei ua idia que se m’a acodit aguest maitin quan encara non s’auie passat arren.
WEB-CRIM-E-CASTIG	Se tracte d’aquerò: jo è un oncle (que ja vos presentarè e qu’ei un vielh tan simpatic coma respectable) qu’a un capitau de mil robles e viu d’ua paga que l’èi pro entà curbir es sòns besonhs.
WEB-CRIM-E-CASTIG	De hè dus ans non dèishe d’insistir qu’accèpta es sòns mil robles coma prèst damb eth sies per cent d’interès.
WEB-CRIM-E-CASTIG	Aquerò ei ua tricha: çò qu’eth desire ei ajudar-me.
WEB-CRIM-E-CASTIG	Est an passat, jo non auia besonh de sòs, mès aguest an vau a acceptar eth prèst.
WEB-CRIM-E-CASTIG	Ad aguesti mil robles ahigetz vos, mil des vòsti, e ja ei pro entà començar.
WEB-CRIM-E-CASTIG	Plan, donc, que ja èm sòcis.
WEB-CRIM-E-CASTIG	Qué hèm ara?
WEB-CRIM-E-CASTIG	Rasumikhine comencèc, ara seguida, a expausar eth sòn projècte.
WEB-CRIM-E-CASTIG	S’estenec en explicacions sus eth hèt de qué era majoritat des libraris e editors non coneishien eth sòn mestièr e plan per aquerò hègen maus negòcis, e higec qu’editant bones òbres, se podie non solet curbir despenes, senon obtier beneficis.
WEB-CRIM-E-CASTIG	Èster editor que constituie eth sòmi daurat de Rasumikhine, qu’amiaue dus ans trabalhant tàs cases editoriaus e coneishie tres idiòmes, encara que sies dies endarrèr l’auie dit a Raskolnikov que non sabie aleman, simpla desencusa entà qu’eth sòn amic acceptèsse era mitat d’ua traduccion e, damb era, es tres robles d’auança que li corresponien.
WEB-CRIM-E-CASTIG	Raskolnikov non s’auie deishat enganhar.
WEB-CRIM-E-CASTIG	Per qué menspredar un bon negòci, exclamèc Rasumikhine damb creishenta afogadura, tient er element principau entà meter-lo en marcha, ei a díder, es sòs?
WEB-CRIM-E-CASTIG	Plan que òc, mos calerà trabalhar fòrça, mès trabalharam.
WEB-CRIM-E-CASTIG	Trabalharatz vos, Avdotia Romanovna, trabalharà eth vòste frair e trabalharè jo.
WEB-CRIM-E-CASTIG	Que i a libres que pòden produir boni beneficis.
WEB-CRIM-E-CASTIG	Nosati auem er auantatge de qué sabem se qué cau traduir.
WEB-CRIM-E-CASTIG	Seram traductors, editors e aprendices ath còp.
WEB-CRIM-E-CASTIG	Jo posqui èster util ara nòsta associacion pr’amor qu’è experiéncia en questions de libres.
WEB-CRIM-E-CASTIG	Hè dus ans que romi pes editoriaus, e coneishi çò d’essenciau deth negòci.
WEB-CRIM-E-CASTIG	Que non ei cap causa der aute mon, credetz-me.
WEB-CRIM-E-CASTIG	Per qué non profitar aguesta escadença?
WEB-CRIM-E-CASTIG	Dilhèu encara trantalharien aguesti pècs.
WEB-CRIM-E-CASTIG	Per çò dera part administratiua deth negòci (papèr, impression, venda…), deishatz-la ena mia man, donques qu’ei ua causa que coneishi pro ben.
WEB-CRIM-E-CASTIG	Començaram damb pòca causa e anaram ampliant eth negòci de man en man.
WEB-CRIM-E-CASTIG	Plan que òc, guanharam pro entà víuer.
WEB-CRIM-E-CASTIG	Es uelhs de Dunia ludien.
WEB-CRIM-E-CASTIG	Era vòsta proposicion me semble fòrça ben, Dmitri Prokofitch.
WEB-CRIM-E-CASTIG	Jo, coma ei normau, didec Pulqueria Alexandrovna, non compreni arren de tot aquerò.
WEB-CRIM-E-CASTIG	Dilhèu sigue un bon negòci.
WEB-CRIM-E-CASTIG	Çò de cèrt ei qu’er ahèr me suspren per çò d’inesperat.
WEB-CRIM-E-CASTIG	En relacion damb era nòsta partida, sonque vos posqui díder que mos vedem obligades a estar-mos aciu bèth temps.
WEB-CRIM-E-CASTIG	E, en díder aquerò, dirigic ua guardada a Rodia.
WEB-CRIM-E-CASTIG	Tu qué ne penses?, preguntèc Dunia a sa frair.
WEB-CRIM-E-CASTIG	A jo me semble ua excellenta idia.
WEB-CRIM-E-CASTIG	Naturauments, non se pòt improvisar un gran negòci editoriau, mès òc publicar quauqui volums de capitada segura.
WEB-CRIM-E-CASTIG	Jo me’n sai d’ua òbra qu’indobtablaments se venerie.
WEB-CRIM-E-CASTIG	Per çò dera capacitat de Rasumikhine, podetz estar tranquilles, donques que se’n sap deth negòci…
WEB-CRIM-E-CASTIG	Ath delà, qu’auetz pro temps entà estudiar er ahèr.
WEB-CRIM-E-CASTIG	Òsca!, cridèc Rasumikhine.
WEB-CRIM-E-CASTIG	E ara escotatz.
WEB-CRIM-E-CASTIG	En aguest madeish edifici i a un locau independent que pertanh ath madeish proprietari.
WEB-CRIM-E-CASTIG	Ei moblat, a tres crambes petites e non ei car.
WEB-CRIM-E-CASTIG	Jo m’encargarè d’empenhar-vos eth relòtge deman entà qu’ajatz sòs.
WEB-CRIM-E-CASTIG	Tot s’apraiarà.
WEB-CRIM-E-CASTIG	Çò d’important ei que pogatz víuer es tres amassa.
WEB-CRIM-E-CASTIG	Atau auratz a Rodia près de vosates…
WEB-CRIM-E-CASTIG	Mès, tè!, tà on vas?
WEB-CRIM-E-CASTIG	E en aguest moment!, lo repoteguèc Rasumikhine.
WEB-CRIM-E-CASTIG	Dunia guardaue a sa frair damb ua suspresa plia de mensfidança.
WEB-CRIM-E-CASTIG	Eth, damb era casqueta ena man, se premanie a anar-se’n.
WEB-CRIM-E-CASTIG	Non m’acoguetz tan lèu; e arric.
WEB-CRIM-E-CASTIG	Mès, quina arridalha aquera!
WEB-CRIM-E-CASTIG	Ça que la, didec distrètaments, qui se’n sap se serà eth darrèr còp que mos veigam!
WEB-CRIM-E-CASTIG	Qu’auie dit aquerò contra era sua volentat, coma reflexionant en votz nauta.
WEB-CRIM-E-CASTIG	Mès, qué te cau, Rodia?, preguntèc ansiosaments sa mair.
WEB-CRIM-E-CASTIG	Tà on vas?, preguntèc Dunia damb votz estranha.
WEB-CRIM-E-CASTIG	Me n’è d’anar, repliquèc.
WEB-CRIM-E-CASTIG	Era sua votz ère trantalhanta, mès eth sòn esblancossit ròstre exprimie ua resolucion irrevocabla.
WEB-CRIM-E-CASTIG	Jo volia dider-vos… seguic, qu’è vengut aciu entà dider-te, mama, e a tu tanben, Dunia, que… mos cau separar pendent bèth temps…
WEB-CRIM-E-CASTIG	Non me trapi ben…
WEB-CRIM-E-CASTIG	Es nèrvis…
WEB-CRIM-E-CASTIG	Ja tornarè…
WEB-CRIM-E-CASTIG	Mès endauant…, quan posca.
WEB-CRIM-E-CASTIG	Que pensi en vosati e vos estimi.
WEB-CRIM-E-CASTIG	Mès, deishatz-me, deishatz-me solet.
WEB-CRIM-E-CASTIG	Aquerò ja ac auia decidit, e ei ua decision irrevocabla.
WEB-CRIM-E-CASTIG	Encara qu’auessa de morir, voi estar solet.
WEB-CRIM-E-CASTIG	Desbrembatz- me: qu’ei çò de mielhor…
WEB-CRIM-E-CASTIG	Non me cerquetz.
WEB-CRIM-E-CASTIG	Ja vierè jo quan sigue de besonh… e, se non vengui, manarè cridar-vos.
WEB-CRIM-E-CASTIG	Dilhèu torne tot en soquèr; mès ara, se vertadèraments m’estimatz, renonciatz a jo.
WEB-CRIM-E-CASTIG	Se non ac hètz, acabarè en tot auer- vos en òdi: aquerò ei quauquarren que senti ath mèn laguens.
WEB-CRIM-E-CASTIG	Adishatz.
WEB-CRIM-E-CASTIG	Mon Diu!, exclamèc Pulqueria Alexandrovna.
WEB-CRIM-E-CASTIG	Era mair, era fraia e Rasumikhine se senteren senhorejadi per un prigond terror.
WEB-CRIM-E-CASTIG	Rodia, Rodia!
WEB-CRIM-E-CASTIG	Torna damb nosates!, exclamèc era prauba hemna.
WEB-CRIM-E-CASTIG	Eth se virèc tot doç e hec un pas entara pòrta.
WEB-CRIM-E-CASTIG	Dunia venguec entada eth.
WEB-CRIM-E-CASTIG	Com te pòs portar atau damb era nòsta mair, Rodia, gasulhèc indignada.
WEB-CRIM-E-CASTIG	Ja tornarè, ja tornarè a veder-vos, didec a mieja votz, lèu inconscient.
WEB-CRIM-E-CASTIG	E partic.
WEB-CRIM-E-CASTIG	Mau òme, còr de pèira!, lo cridèc Dunia.
WEB-CRIM-E-CASTIG	Que non ei dolent, qu’ei qu’està hòl, gasulhèc Rasumikhine ena aurelha dera joena, tant que li sarraue damb fòrça era man.
WEB-CRIM-E-CASTIG	Qu’ei un alienat, vos ac asseguri.
WEB-CRIM-E-CASTIG	Que seríetz vos era dolenta, se non siguéssetz comprensiua damb eth.
WEB-CRIM-E-CASTIG	E, en tot dirigir-se a Pulqueria Alexandrovna, que semblaue a mand de quèir, li didec:
WEB-CRIM-E-CASTIG	Que torni de seguit.
WEB-CRIM-E-CASTIG	Gessec ath mès córrer dera cramba.
WEB-CRIM-E-CASTIG	Raskolnikov, que lo demoraue ath finau deth correder, lo recebec damb aguestes paraules:
WEB-CRIM-E-CASTIG	Sabia que vieries…
WEB-CRIM-E-CASTIG	Torna ath sòn costat; non les dèishes…
WEB-CRIM-E-CASTIG	Jo dilhèu torna…, dilhèu posca tornar.
WEB-CRIM-E-CASTIG	Adishatz.
WEB-CRIM-E-CASTIG	Mès, entà on vas?
WEB-CRIM-E-CASTIG	Qué te cau?
WEB-CRIM-E-CASTIG	Qué te prepauses?
WEB-CRIM-E-CASTIG	S’aluenhèc sense aufrir-li era man.
WEB-CRIM-E-CASTIG	Raskolnikov s’arturèc de nauèth.
WEB-CRIM-E-CASTIG	T’ac è dit e t’ac repetisqui: non me preguntes arren, pr’amor que non te responerè…
WEB-CRIM-E-CASTIG	Non vengues a veder-me.
WEB-CRIM-E-CASTIG	Dilhèu venga jo aciu…
WEB-CRIM-E-CASTIG	Dèisha-me…, mès, ada eres non les abandones…
WEB-CRIM-E-CASTIG	Comprenes?
WEB-CRIM-E-CASTIG	Eth correder ère escur e eri s’auien posat ath cant dera lampa.
WEB-CRIM-E-CASTIG	Se guardèren en silenci.
WEB-CRIM-E-CASTIG	Rasumikhine se’n brembarie d’aguest moment pendent tota era sua vida.
WEB-CRIM-E-CASTIG	Era guardada arderosa e fixa de Raskolnikov semblaue cada còp mès penetranta, e Rasumikhine auie era impression de qué li traucaue era amna.
WEB-CRIM-E-CASTIG	Còp sec, er estudiant s’estrementic.
WEB-CRIM-E-CASTIG	Quauquarren estranh venguie de passar entre eri.
WEB-CRIM-E-CASTIG	Siguec ua idia que s’esguitlèc furtiuaments; ua idia orribla, atròç e qu’es dus compreneren…
WEB-CRIM-E-CASTIG	Rasumikhine perdec era sang dera cara coma se siguesse mòrt.
WEB-CRIM-E-CASTIG	Comprenes ara?, preguntèc Raskolnikov damb ua potèla espaventosa.
WEB-CRIM-E-CASTIG	Virèc en redon e se n’anèc ara prèssa.
WEB-CRIM-E-CASTIG	Non ei aisit d’escríuer çò que se passèc aquera net ena cramba de Pulqueria Alexandrovna, quan tornèc Rasumikhine; es esfòrci deth joen entà padegar as dues daunes, es promeses que les hec.
WEB-CRIM-E-CASTIG	Les didec que Rodia ère malaut, qu’auie besonh de repaus; les assegurèc que lo tornarien a veir e qu’eth vierie a tier-les ua visita cada dia; que Rodia patie fòrça e non convenie irritar-lo; qu’eth, Rasumilkhine, cridarie a un gran mètge, ath mielhor de toti, que se harie ua consulta…
WEB-CRIM-E-CASTIG	En fin, que, a compdar d’aquera net, Rasumikhine siguec entada eres un hilh e un frair.
WEB-CRIM-E-CASTIG	Raskolnikov se filèc dret de cap ara casa deth canau a on abitaue Sonia.
WEB-CRIM-E-CASTIG	Qu’ère un vielh edifici de tres estatges pintat de verd.
WEB-CRIM-E-CASTIG	Non de manèra facila, trapèc ath portièr, que d’eth obtenguec vagues indicacions sus eth departament deth sarte Kapernaumov.
WEB-CRIM-E-CASTIG	En un cornèr deth pati trapèc era entrada d’ua escala estreta e ombriua.
WEB-CRIM-E-CASTIG	Pugèc per era en dusau estatge e se calèc pera galaria qu’enrodaue era façada.
WEB-CRIM-E-CASTIG	Quan auançaue entre es ombres, ua pòrta se dauric de ressabuda a tres passi d’eth.
WEB-CRIM-E-CASTIG	Raskolnikov gahèc eth picapòrt maquinauments.
WEB-CRIM-E-CASTIG	Qui ei, preguntèc ua votz de hemna damb inquietud.
WEB-CRIM-E-CASTIG	Que sò jo, que vengui ena vòsta casa, didec Raskolnikov.
WEB-CRIM-E-CASTIG	E entrèc, ara seguida, en un petit vestibul, a on ua candèla usclaue sus ua plata plia de bonhes que s’estaue sus ua cagira desgahonada.
WEB-CRIM-E-CASTIG	Mon Diu!, Qu’ètz vos?, cridèc feblaments Sonia, paralisada per estupor.
WEB-CRIM-E-CASTIG	Ei aguest eth tòn quarto?
WEB-CRIM-E-CASTIG	E Raskolnikov entrèc ara prèssa ena cramba, en tot hèr esfòrci entà non guardar ara gojata.
WEB-CRIM-E-CASTIG	Un moment dempús arribèc Sonia damb era candèla ena man.
WEB-CRIM-E-CASTIG	Deishèc era candèla sus era taula e s’arturèc dauant d’eth, desconcertada, cuelhuda per ua extraordinària agitacion.
WEB-CRIM-E-CASTIG	Aquera visita inesperada li costaue ua espècia de terror.
WEB-CRIM-E-CASTIG	De pic se rogic tota e des sòns uelhs surgentèren lèrmes.
WEB-CRIM-E-CASTIG	Experimentaue ua confusion extrèma e ua grana vergonha qu’en era i auie ua cèrta doçor.
WEB-CRIM-E-CASTIG	Raskolnikov se virèc rapidaments e se seiguec en ua cagira duant dera taula.
WEB-CRIM-E-CASTIG	Dempús passegèc era sua guardada pera cramba.
WEB-CRIM-E-CASTIG	Qu’ère ua grana cramba de tet baish, que comunicaue damb era cramba deth sarte per ua pòrta dubèrta deth costat quèrre.
WEB-CRIM-E-CASTIG	Ena deth costat dret i auie ua auta pòrta, tostemp barrada damb clau, que daue tà un aute departament.
WEB-CRIM-E-CASTIG	Era cramba semblaue un angar.
WEB-CRIM-E-CASTIG	Auie era forma de’un qüadrilatèr irregular e un aspecte desordenat.
WEB-CRIM-E-CASTIG	Era paret dera part deth canau auie tres hièstres.
WEB-CRIM-E-CASTIG	Aguest paredau se prolongaue oblicuaments e formaue ath finau un angle agut e tan prigond, qu’en aqueth cornèr non ère possible distinguir arren damb era fèbla lum dera candèla.
WEB-CRIM-E-CASTIG	Er aute angle ère exageradaments obtús.
WEB-CRIM-E-CASTIG	Era estranha cramba ère lèu ueda de mòbles.
WEB-CRIM-E-CASTIG	Ara dreta, en un cornèr, i auie eth lhet, e entre aguest e era pòrta i auie ua cagira.
WEB-CRIM-E-CASTIG	En madeish costat e dauant dera pòrta que daue tath departament vesin se vedie ua simpla taula de husta blanca, caperada damb ua tela blua, e, près d’era, dues cagires de bòsa.
WEB-CRIM-E-CASTIG	Ena paret opausada, près der angle agut, i auie ua comòda, tanben de husta blanca, que semblaue perduda en aqueth gran uet.
WEB-CRIM-E-CASTIG	Aquerò qu’ère tot.
WEB-CRIM-E-CASTIG	Eth papèr des parets, lord e rosigat, ère ennerit enes cornèrs.
WEB-CRIM-E-CASTIG	En iuèrn, era umiditat e eth hum deuien regnar en aquera cramba, a on tot hège era impression de praubetat.
WEB-CRIM-E-CASTIG	Ne tansevolh i auie ridèus en lhet.
WEB-CRIM-E-CASTIG	Sonia guardaue en silenci ath visitaire, tengut a examinar atentiuaments e damb divertiment eth sòn apartament.
WEB-CRIM-E-CASTIG	E de pic comencèc a tremolar de cap a pès coma se se trapèsse dauant deth jutge e arbitre deth sòn destin.
WEB-CRIM-E-CASTIG	Que sò vengut un shinhau tard.
WEB-CRIM-E-CASTIG	Òc, òc, que ja son es onze, gasulhèc era gojata ansiosaments, coma s’aguestes paraules li resolvessen un inquietant problèma: eth relòtge dera mia patrona acabe de sonar, e jo è entenut perfèctaments es…
WEB-CRIM-E-CASTIG	Que vengui ena tua casa per darrèr viatge, didec Raskolnikov damb ròstre ombriu.
WEB-CRIM-E-CASTIG	Dilhèu s’en desbrembaue de qué ère tanben era sua prumèra visita.
WEB-CRIM-E-CASTIG	Dilhèu non vos tornarè a veir jamès, higec.
WEB-CRIM-E-CASTIG	Partitz de viatge?
WEB-CRIM-E-CASTIG	Sabi pas, sabi pas…
WEB-CRIM-E-CASTIG	Deman, dilhèu…
WEB-CRIM-E-CASTIG	Sabi pas…
WEB-CRIM-E-CASTIG	Dilhèu deman peth maitin…
WEB-CRIM-E-CASTIG	Mès non parlem d’aguest ahèr.
WEB-CRIM-E-CASTIG	Lheuèc entada era era sua guardada cogitosa e alavetz se n’encuedèc qu’eth ère seigut e Sonia de pès.
WEB-CRIM-E-CASTIG	Per qué vos estatz de pès?
WEB-CRIM-E-CASTIG	Era se seiguec.
WEB-CRIM-E-CASTIG	Eth la guardèc damb un gèst bontadós, lèu pietós.
WEB-CRIM-E-CASTIG	Be n’estatz de prima!
WEB-CRIM-E-CASTIG	Es vòstes mans lèu transparenten.
WEB-CRIM-E-CASTIG	S’apoderèc d’ua d’aqueres mans, e era arric.
WEB-CRIM-E-CASTIG	Tostemp è estat atau, didec Sonia.
WEB-CRIM-E-CASTIG	Autanplan quan vos estàuetz ena casa des vòsti pairs?
WEB-CRIM-E-CASTIG	Plan, plan!, didec Raskolnikov damb votz entrebracada.
WEB-CRIM-E-CASTIG	Autant en sòn accent coma ena expression deth sòn ròstre s’auie produsit, ara imprevista, un nau cambiament.
WEB-CRIM-E-CASTIG	Tornèc a passejar de nauèth era sua guardada pera cramba.
WEB-CRIM-E-CASTIG	Auetz logada aguesta pèça a Kapernaumov, vertat?
WEB-CRIM-E-CASTIG	E eri s’estan darrèr d’aguesta pòrta, non?
WEB-CRIM-E-CASTIG	Òc; qu’an ua cramba semblabla ad aguesta.
WEB-CRIM-E-CASTIG	Solet ua entà tota era familha?
WEB-CRIM-E-CASTIG	A jo, aguesta cramba me harie pòur, didec Rodia damb expression ombriua.
WEB-CRIM-E-CASTIG	Es Kapernaumov son bones persones, gent amabla, didec Sonia, en tot hèr veir qu’encara non s’auie remetut era sua animositat.
WEB-CRIM-E-CASTIG	E aguesti mòbles, e tot çò qu’ei aciu, ei d’eri.
WEB-CRIM-E-CASTIG	Son fòrça bravi.
WEB-CRIM-E-CASTIG	Es mainatges me vien a veir soent.
WEB-CRIM-E-CASTIG	Son quècs, non?
WEB-CRIM-E-CASTIG	Òc, mès non toti.
WEB-CRIM-E-CASTIG	Eth pair ei quèc e, ath delà, coish.
WEB-CRIM-E-CASTIG	Era mair… non ei que quequège, mès qu’a dificultat entà parlar.
WEB-CRIM-E-CASTIG	Ei plan brava.
WEB-CRIM-E-CASTIG	Eth, qu’ère esclau.
WEB-CRIM-E-CASTIG	An sèt hilhs.
WEB-CRIM-E-CASTIG	Sonque eth màger ei quèc.
WEB-CRIM-E-CASTIG	Es auti qu’an mala santat, mès non quequègen…
WEB-CRIM-E-CASTIG	Ara plan, se com vo’n sabetz d’aguestes causes?
WEB-CRIM-E-CASTIG	Eth vòste pair m’ac condèc tot…
WEB-CRIM-E-CASTIG	Per eth me’n sabí de çò que vos arribèc a vos…
WEB-CRIM-E-CASTIG	M’expliquèc que vos gesséretz de casa tàs sies e non entornéretz enquias nau, e que Caterina Ivanovna passèc era net ajulhada ath cant deth vòste lhet.
WEB-CRIM-E-CASTIG	Sonia se trebolèc.
WEB-CRIM-E-CASTIG	Me semble, gasulhec, trantalhant, qu’aué l’è vist.
WEB-CRIM-E-CASTIG	A qui?
WEB-CRIM-E-CASTIG	Ath mèn pair.
WEB-CRIM-E-CASTIG	Jo anaua peth carrèr, e, en virar ua cantoada près d’aciu, l’è vist de pic.
WEB-CRIM-E-CASTIG	Me semblèc que veguie entà jo.
WEB-CRIM-E-CASTIG	Ne sò segura de qué ère eth.
WEB-CRIM-E-CASTIG	Jo me dirigia entara casa de Caterina Ivanovna…
WEB-CRIM-E-CASTIG	Non, vos anàuetz… passejant.
WEB-CRIM-E-CASTIG	Òc, gasulhèc Sonia, damb votz entrebracada.
WEB-CRIM-E-CASTIG	Ò, non!
WEB-CRIM-E-CASTIG	Qui vos ac a dit?
WEB-CRIM-E-CASTIG	Non, non; de cap manèra!
WEB-CRIM-E-CASTIG	E en díder aquerò Sonia guardaue a Raskolnikov coma cuelhuda d’espant.
WEB-CRIM-E-CASTIG	Ja veigui que l’estimatz.
WEB-CRIM-E-CASTIG	Plan que l’estimi!, exclamèc Sonia damb votz planhosa e lheuant de pic es mans damb un gèst de patiment.
WEB-CRIM-E-CASTIG	Vos que non la…
WEB-CRIM-E-CASTIG	A, se vo’n sabéssetz…!
WEB-CRIM-E-CASTIG	Qu’ei coma ua mainada…
WEB-CRIM-E-CASTIG	Ei capvirada peth dolor…
WEB-CRIM-E-CASTIG	Ei intelligenta e nòbla… e brava… vos que non sabetz arren… arren…
WEB-CRIM-E-CASTIG	Sonia parlaue damb accent ponhent.
WEB-CRIM-E-CASTIG	Ua prigonda agitacion la dominaue.
WEB-CRIM-E-CASTIG	Gemegaue, se recauquilhaue es mans.
WEB-CRIM-E-CASTIG	Es sues palles caròles s’auien tintat de ròi e es sòns uelhs exprimien un prigond patiment.
WEB-CRIM-E-CASTIG	Qu’ère evident que Raskolnikov venguie de tocar un punt sensible en sòn còr.
WEB-CRIM-E-CASTIG	Sonia experimentaue un arderós besonh d’explicar cèrtes causes, de deféner ara sua mairastra.
WEB-CRIM-E-CASTIG	De ressabuda, eth sòn ròstre experimentèc ua pietat “insadorabla”, entà didè’c atau.
WEB-CRIM-E-CASTIG	Tustar-me?
WEB-CRIM-E-CASTIG	Vos non sabetz se qué didetz.
WEB-CRIM-E-CASTIG	Pataquejar-me era, Senhor!
WEB-CRIM-E-CASTIG	Mès, encara que m’auesse tustat, qué?
WEB-CRIM-E-CASTIG	Vos que non la coneishetz…
WEB-CRIM-E-CASTIG	Be n’ei de malerosa…!
WEB-CRIM-E-CASTIG	Qu’ei malauta…
WEB-CRIM-E-CASTIG	Solet demane justícia…
WEB-CRIM-E-CASTIG	Qu’ei pura.
WEB-CRIM-E-CASTIG	Cre qu’era justícia li cau regnar ena vida e la reclame…
WEB-CRIM-E-CASTIG	Non se n’encuede de qué era justícia non pòt regnar en mon e s’irrite…
WEB-CRIM-E-CASTIG	S’irrite coma un mainatge, exactaments coma un mainatge, credetz-me…
WEB-CRIM-E-CASTIG	Qu’ei ua hemna justa, plan justa.
WEB-CRIM-E-CASTIG	E qué vatz a hèr ara?
WEB-CRIM-E-CASTIG	Sonia li tachèc ua guardada interroganta.
WEB-CRIM-E-CASTIG	Ara vos cau cargar a vos damb eri.
WEB-CRIM-E-CASTIG	Qu’ei vertat que tostemp a estat atau.
WEB-CRIM-E-CASTIG	Autanplan eth vòste defuntat pair vos demanaue, a vos, sòs entà béuer…
WEB-CRIM-E-CASTIG	Mès qué haràn ara?
WEB-CRIM-E-CASTIG	Sabi pas, responec tristaments Sonia.
WEB-CRIM-E-CASTIG	Seguiràn demorant ena madeisha casa?
WEB-CRIM-E-CASTIG	Sabi pas.
WEB-CRIM-E-CASTIG	E Caterina Ivanovna ditz que non s’estarà aquiu ne un dia mès.
WEB-CRIM-E-CASTIG	Com pòt parlar atau?
WEB-CRIM-E-CASTIG	Dilhèu compde damb vos?
WEB-CRIM-E-CASTIG	Ò, non!, Era non pense en aquerò…
WEB-CRIM-E-CASTIG	Sonia balhèc aguesta responsa viuaments, damb ua indignacion que hège pensar ena colèra d’un canari o de quinsevolh aute audèth menut e inofensiu.
WEB-CRIM-E-CASTIG	Ath delà, se qué voletz que hèsca?, seguic Sonia damb màger veeméncia.
WEB-CRIM-E-CASTIG	Se vo’n sabéssetz se guaire a plorat aué!
WEB-CRIM-E-CASTIG	Qu’ei capvirada, non vo n’auetz encuedat?
WEB-CRIM-E-CASTIG	Òc, podetz creder-me, tanlèu s’enquimère coma ua mainada, pensant en com se les aprairà entà que deman non manque arren en repais des funeralhas, coma comence a recauquilhar-se es mans, a plorar, a escopir sang, a dar còps de cap contra era paret.
WEB-CRIM-E-CASTIG	Dempús se solatge de nauèth.
WEB-CRIM-E-CASTIG	Fide fòrça en vos.
WEB-CRIM-E-CASTIG	Ditz que, gràcies ara vòsta ajuda, aurà un shinhau de sòs e entornarà entara sua tèrra natau damb jo.
WEB-CRIM-E-CASTIG	Que vò fondar un pensionat entà gojates nòbles e fidar-me a jo era inspeccion.
WEB-CRIM-E-CASTIG	Qu’ei convençuda que mos demore ua vida naua e meravilhosa, e me pune, m’abrace, me padègue.
WEB-CRIM-E-CASTIG	Era cre fèrmaments en çò que ditz, cre en totes es sues fantasies.
WEB-CRIM-E-CASTIG	Qui gause contradider-la?
WEB-CRIM-E-CASTIG	Aué s’a passat eth dia lauant, netejant, adobant era ròba, e, coma qu’està tan fèbla, fin finau a queigut renduda en lhet.
WEB-CRIM-E-CASTIG	Aguest maitin auem gessut a crompar caucèr entà Lena e Poletchka, pr’amor qu’eth qu’amien ei destroçat, mès que non auíem pro sòs: n’auíem de besonh fòrça mès.
WEB-CRIM-E-CASTIG	Be n’èren de polidi es sabates que volie…!
WEB-CRIM-E-CASTIG	Pr’amor qu’a fòrça gust, sabetz…?
WEB-CRIM-E-CASTIG	Qu’ei que vos non vos planhetz d’era?, exclamèc Sonia.
WEB-CRIM-E-CASTIG	Vos li balhèretz tot çò qu’auíetz, encara que non sabéssetz arren de çò que se passaue en aquera casa.
WEB-CRIM-E-CASTIG	Mon Diu!, se vo’n sabéssetz!
WEB-CRIM-E-CASTIG	Guaire còps, guaire, l’è hèta plorar…!
WEB-CRIM-E-CASTIG	Era setmana passada madeish, ueit dies abans de morir eth mèn pair, siguí dolenta damb era… e atau fòrça viatges…
WEB-CRIM-E-CASTIG	Ara me passi eth dia rebrembant-me d’aquerò, e me hè pena!
WEB-CRIM-E-CASTIG	Se retorcie es mans damb un gèst de dolor.
WEB-CRIM-E-CASTIG	Didetz que siguéretz dolenta damb era?
WEB-CRIM-E-CASTIG	Òc, siguí dolenta…
WEB-CRIM-E-CASTIG	Jo auia vengut a veder-les, seguic, plorant, e eth mèn praube pair me didec: “Lieg-me un shinhau, Sonia.
WEB-CRIM-E-CASTIG	Aciu qu’ei eth libre.” Eth proprietari dera òbra qu’ère Andrés Simonovitch Lebeziatnikov, que s’està ena madeisha casa e mos prèste fòrça còps libres d’aguesti que hèn arrir.
WEB-CRIM-E-CASTIG	Jo li responí: “Non posqui liéger pr’amor que me cau partir.” Qu’ei que non auia talents de liéger.
WEB-CRIM-E-CASTIG	Jo auia vengut aquiu entà mostrar-li a Caterina Ivanovna uns cothèrs e uns punhets brodadi qu’ua vendeira a domicili, cridada Lisbeth, m’auie autrejat a bon prètz.
WEB-CRIM-E-CASTIG	A Caterina Ivanovna li shautèren fòrça, se les provèc, se guardèc en miralh e didec qu’èren preciosi, preciosi.
WEB-CRIM-E-CASTIG	Dempús me les demanèc.
WEB-CRIM-E-CASTIG	Regala-les-me!” M’ac didec damb votz suplicanta… en quin vestit les aurie botat…?
WEB-CRIM-E-CASTIG	Qu’ei que li retirauen es temps erosi dera sua joenesa.
WEB-CRIM-E-CASTIG	Se guardaue en miralh e s’admiraue ada era madeisha.
WEB-CRIM-E-CASTIG	Hè tant de temps que non a vestits ne arren…!
WEB-CRIM-E-CASTIG	Jamès demane arren a degun.
WEB-CRIM-E-CASTIG	Qu’ei plan capinauta e s’estime mès balhar çò qu’a, encara que sigue pòc.
WEB-CRIM-E-CASTIG	Ça que la, persutèc, tà que li balhèssa es cothèrs e es punhets; aquerò demòstre se guaire li shautauen.
WEB-CRIM-E-CASTIG	E jo les ac remí.
WEB-CRIM-E-CASTIG	Òc, atau l’ac didí.
WEB-CRIM-E-CASTIG	Era me guardèc damb ua pena que esmiejaue eth còr…
WEB-CRIM-E-CASTIG	Non ère quedar-se sense es cothèrs e es punhets çò que l’apenaue, senon que jo non les ac auessa volgut autrejar.
WEB-CRIM-E-CASTIG	A, se jo poguessa reparar aquerò, borrar es paraules que didí…!
WEB-CRIM-E-CASTIG	Atau, donc, coneishíetz a Lisbeth, aguesta vendeira qu’anaue pes cases?
WEB-CRIM-E-CASTIG	Òc, vos tanben la coneishíetz?, preguntèc Sonia damb cèrt estonament.
WEB-CRIM-E-CASTIG	Raskolnikov, dempús d’ua pausa e sense contestar ara pregunta de Sonia.
WEB-CRIM-E-CASTIG	Ò, non, non!
WEB-CRIM-E-CASTIG	Sonia l’auie cuelhut es mans, sense saber se qué hège, e semblaue suplicar-li qu’evitèsse aqueth malastre.
WEB-CRIM-E-CASTIG	Çò de mielhor ei que se morisque, didec Raskolnikov.
WEB-CRIM-E-CASTIG	Non, non!
WEB-CRIM-E-CASTIG	Com pòt èster mielhor?, exclamèc Sonia, capvirada, espaurida.
WEB-CRIM-E-CASTIG	E es mainatges?
WEB-CRIM-E-CASTIG	Qué haratz damb eri?
WEB-CRIM-E-CASTIG	Non vo’les haratz a vier aciu.
WEB-CRIM-E-CASTIG	Sabi pas se qué harè!
WEB-CRIM-E-CASTIG	Plan que òc, aguest pensament l’auie tormentat soent, e Raskolnikov l’auie desvelhat damb es sues preguntes.
WEB-CRIM-E-CASTIG	Qué didetz?
WEB-CRIM-E-CASTIG	Qué didetz?
WEB-CRIM-E-CASTIG	Per qué ei impossible?, preguntèc Raskolnikoc damb un arridolet sarcastic.
WEB-CRIM-E-CASTIG	Vos non ètz immune as malauties, vertat?
WEB-CRIM-E-CASTIG	Se veirien toti en carrèr.
WEB-CRIM-E-CASTIG	Era mair demanarie caritat sense deishar de tossir, dempús pataquejarie era paret damb eth cap coma a hèt aué, e es mainatges plorarien.
WEB-CRIM-E-CASTIG	Fin finau, quedarie estirada en solèr e se l’aurien de hèr a vier, prumèr en comissariat e dempús en espitau.
WEB-CRIM-E-CASTIG	Aquiu se moririe, e es mainatges…
WEB-CRIM-E-CASTIG	Non, non!
WEB-CRIM-E-CASTIG	Aquerò non ac permeterà Diu!, cridèc Sonia damb votz estofada.
WEB-CRIM-E-CASTIG	L’auie escotat damb gèst suplicant, entrelaçades es mans en ua muda imploracion, coma se tot depenesse d’eth.
WEB-CRIM-E-CASTIG	Raskolnikov se lheuèc e comencèc es sòns va-e-veni per apartaments.
WEB-CRIM-E-CASTIG	Atau se passèc ua menuta.
WEB-CRIM-E-CASTIG	Sonia ère de pès, es braci estiradi ath long deth còs, eth cap clin, cuelhuda per ua angónia espaventosa.
WEB-CRIM-E-CASTIG	Raskolnikov de pic, en tot arturar-se dauant d’era.
WEB-CRIM-E-CASTIG	Non, gasulhèc Sonia.
WEB-CRIM-E-CASTIG	Non m’estranhe.
WEB-CRIM-E-CASTIG	Ac auetz sajat?, preguntèc damb un arridolet burlesc.
WEB-CRIM-E-CASTIG	E non ac auetz artenhut, plan.
WEB-CRIM-E-CASTIG	Qu’ei normau.
WEB-CRIM-E-CASTIG	Non cau preguntar eth perqué.
WEB-CRIM-E-CASTIG	E seguic es sòns passègi pera cramba.
WEB-CRIM-E-CASTIG	I auec ua auta menuta de silenci.
WEB-CRIM-E-CASTIG	Qu’ei que non guanhatz sòs cada dia?, preguntèc Rodia.
WEB-CRIM-E-CASTIG	Sonia se trebolèc mès encara e se rogic tota.
WEB-CRIM-E-CASTIG	Non, gasulhèc damb un esfòrç dolorós.
WEB-CRIM-E-CASTIG	Era madeisha sòrt demore a Poletchka, didec Raskolnikov de pic.
WEB-CRIM-E-CASTIG	Non, non!
WEB-CRIM-E-CASTIG	Aquerò ei impossible!, exclamèc Sonia.
WEB-CRIM-E-CASTIG	Que siguec un crit de desesperacion.
WEB-CRIM-E-CASTIG	Es paraules de Raskolnikov l’auien herit coma ua guinhauetejada..
WEB-CRIM-E-CASTIG	Diu non permeterà ua abominacion semblabla!
WEB-CRIM-E-CASTIG	Que permet d’autes causes.
WEB-CRIM-E-CASTIG	Non, non!
WEB-CRIM-E-CASTIG	Diu la protegirà!
WEB-CRIM-E-CASTIG	Ada era la protegirà!, cridèc Sonia dehòra de se.
WEB-CRIM-E-CASTIG	Ara seguida se metec a arrir e la guardèc.
WEB-CRIM-E-CASTIG	En enténer aqueres paraules se formèc en ròstre de Sonia un cambiament, ara imprevista, e secodides nervioses recorreren eth sòn còs.
WEB-CRIM-E-CASTIG	Tachèc a Raskolnikov guardades cargades d’un repotec indefinible.
WEB-CRIM-E-CASTIG	Sagèc parlar, mès des sòns pòts non gessec ne ua sillaba.
WEB-CRIM-E-CASTIG	Còp sec s’estarnèc en somics e amaguèc eth sòn ròstre entre es mans.
WEB-CRIM-E-CASTIG	Se passèren cinc menutes.
WEB-CRIM-E-CASTIG	Eth joen seguie damb es sòns va-e-veni pera cramba sense guardar a Sonia.
WEB-CRIM-E-CASTIG	Fin finau, s’apressèc ada era.
WEB-CRIM-E-CASTIG	Es uelhs li ludien.
WEB-CRIM-E-CASTIG	Apuèc es mans enes fèbles espatles e campèc eth ròstre lermós.
WEB-CRIM-E-CASTIG	Lo guardèc damb es uelhs secs, durs, ardents, tant qu’es sòns pòts s’agitauen damb ua tremolor convulsiua…
WEB-CRIM-E-CASTIG	De pic, s’inclinèc, abaishèc eth cap enquiath solèr e li punèc es pès.
WEB-CRIM-E-CASTIG	Sonia arreculèc orrorizada, coma s’auesse ath sòn dauant a un lhòco.
WEB-CRIM-E-CASTIG	E de vertat que se retiraue a un lhòco, Raskolnikov.
WEB-CRIM-E-CASTIG	Qué hètz?, gasulhèc.
WEB-CRIM-E-CASTIG	S’auie botat palla e sentie en còr ua pression dolorosa.
WEB-CRIM-E-CASTIG	Eth se metec de pès.
WEB-CRIM-E-CASTIG	Que non m’è ajulhat dauant tòn, senon dauant de tot eth dolor uman, didec en un ton estranh.
WEB-CRIM-E-CASTIG	E venguec a apuar-se ena hièstra.
WEB-CRIM-E-CASTIG	Lèu tornèc ath sòn costat e didec:
WEB-CRIM-E-CASTIG	Aquerò auetz dit?, exclamèc Sonia, espaurida.
WEB-CRIM-E-CASTIG	E dauant d’eres?
WEB-CRIM-E-CASTIG	Sèir-me ath sòn costat!
WEB-CRIM-E-CASTIG	Mès se jo sò… ua hemna sense aunor.
WEB-CRIM-E-CASTIG	Com se vos a acodit díder aquerò?
WEB-CRIM-E-CASTIG	En parlar atau, jo non pensaua en tòn desaunor ne enes tues fautes, senon en tòn orrible martiri.
WEB-CRIM-E-CASTIG	Plan que òc, seguic ardentaments, ès ua grana pecadoira, mès que mès per auer-te immolat inutilaments.
WEB-CRIM-E-CASTIG	Cèrtaments, qu’ès plan malerosa.
WEB-CRIM-E-CASTIG	Víuer en lim e saber (pr’amor que tu ac sabes: qu’ei pro guardar-te entà comprenè’c) que non te servís entad arren, que non pòs sauvar ad arrés damb eth tòn sacrifici…!
WEB-CRIM-E-CASTIG	E ara, ditz-me, higec, airós: com ei possible que tanta ignominia, tanta baishesa, s’armonizen en tu damb d’auti sentiments tant opausadi, tan sagradi?
WEB-CRIM-E-CASTIG	Que serie mielhor lançar-se ena aigua de cap e acabar d’un viatge.
WEB-CRIM-E-CASTIG	Mès, e eri?
WEB-CRIM-E-CASTIG	Qué se passarie damb d’eri?, preguntèc Sonia lheuant eth cap, damb votz aflaquida e tachant a Raskolnikoc ua guardada impregnada de dolor, encara que sense mostrar cap suspresa dauant deth terrible conselh.
WEB-CRIM-E-CASTIG	Raskolnikov l’enrodèc damb ua guardada estranha, e aguesta guardada siguec pro entà desnishar es pensaments dera joena.
WEB-CRIM-E-CASTIG	Comprenec qu’era ère dera madeisha pensada.
WEB-CRIM-E-CASTIG	Plan que òc, ena sua desesperacion, auie pensat mès d’un còp en méter fin ara sua vida.
WEB-CRIM-E-CASTIG	E tan decididaments auie pensat en aquerò, que non l’auie costat era mendre estranhesa eth conselh de Raskolnikov.
WEB-CRIM-E-CASTIG	Non se n’auie encuedat dera crudeutat des sues paraules, madeish que non auie captat eth sentit des sòns repotecs.
WEB-CRIM-E-CASTIG	Eth se n’encuedèc d’aquerò e comprenec perfèctaments enquia quin punt l’auie torturat eth sentiment deth sòn desaunor, dera sua situacion infamanta.
WEB-CRIM-E-CASTIG	Qué serie çò que l’auie empedit méter fin ara sua vida?
WEB-CRIM-E-CASTIG	Ça que la, vedec claraments que Sonia, per çò dera sua educacion e deth sòn caractèr, non podie estar-se indefinidaments en aguesta situacion.
WEB-CRIM-E-CASTIG	Tanben se preguntaue se com auie pogut víuer tant de temps sense tornar-se lhòca.
WEB-CRIM-E-CASTIG	Plan que òc, comprenie qu’era situacion de Sonia ère un fenomèn sociau dehòra de çò de comun, encara que, malerosaments, non ère unenc ne extraordinari; mès non ère aquerò ua rason mès, amassada ara sua educacion e ath sòn passat, entà qu’eth sòn prumèr pas en aqueth orrible camin l’auesse amiat entara mòrt?
WEB-CRIM-E-CASTIG	Qué ère çò que la sostenguie?
WEB-CRIM-E-CASTIG	Non eth vici, donques que tota aquera ignominia solet auie tacat eth sòn còs: ne era mendre ombra d’aguesta ignominia auie arribat en sòn còr.
WEB-CRIM-E-CASTIG	Aquerò se vedie perfèctaments; se liegie en sòn ròstre.
WEB-CRIM-E-CASTIG	Aguesta darrèra possibilitat ère era que mès li repugnaue, mès Raskolnikov ère joen, esceptic, d’esperit abstracte e, per tant, crudèu, e non podie mens de considerar qu’aguesta darrèra eventualitat ère era mès problabla.
WEB-CRIM-E-CASTIG	Ei possible qu’aguesta creatura qu’a sauvat era puretat dera sua amna acabe per en.honsar-se de bon voler en aguest abisme orrible e pudesenc?
WEB-CRIM-E-CASTIG	Non serà qu’aguest en.honsament a començat ja, qu’era a pogut suportar enquia ara semblabla vida perque eth vici ja non li repugne…?
WEB-CRIM-E-CASTIG	Non, non; aquerò qu’ei impossible, exclamèc mentauments, en tot repetir eth crit lançat per Sonia hège un moment: çò qu’enquia ara l’a empedit lançar-se en canau a estat eth temor de cométer un pecat, e tanben aguesta familha…
WEB-CRIM-E-CASTIG	Semble que non s’a capvirat, mès qui pòt assegurar qu’aquerò non ei simpla aparença?
WEB-CRIM-E-CASTIG	Pòt èster en sòn sen?
WEB-CRIM-E-CASTIG	Pòt ua persona parlar coma parle era sense èster hòla?
WEB-CRIM-E-CASTIG	Pòt ua hemna sauvar era cauma en tot saber-se’n que va tara perdicion, e pistar en aguest abisme pudesenc sense hèr-ne cabau quan se parle deth perilh?
WEB-CRIM-E-CASTIG	Non demorarà un miracle…?
WEB-CRIM-E-CASTIG	Òc, solide.
WEB-CRIM-E-CASTIG	S’agarrèc tu per tu ad aguesta darrèra idia.
WEB-CRIM-E-CASTIG	Aguesta solucion lo compladie mès que cap auta.
WEB-CRIM-E-CASTIG	Comencèc a examinar a Sonia atentiuaments.
WEB-CRIM-E-CASTIG	Pregues guaire, Sonia?, li preguntèc.
WEB-CRIM-E-CASTIG	Era gojata sauvèc silenci.
WEB-CRIM-E-CASTIG	Eth, de pès ath sòn costat, demoraue ua responsa.
WEB-CRIM-E-CASTIG	Qué aurie estat de jo sense era ajuda de Diu?
WEB-CRIM-E-CASTIG	Qu’auie dit aquerò en un rapid mormolh.
WEB-CRIM-E-CASTIG	Ath còp, lo guardèc damb uelhs ludents e li sarrèc era man.
WEB-CRIM-E-CASTIG	Mès, se qué hè Diu per tu?, seguic preguntant eth joen.
WEB-CRIM-E-CASTIG	Sonia s’estèc en silenci ua bona estona.
WEB-CRIM-E-CASTIG	Semblaue incapabla de respóner.
WEB-CRIM-E-CASTIG	Era emocion aumplie eth sòn fragil pièch.
WEB-CRIM-E-CASTIG	Caratz!, Non me preguntetz.
WEB-CRIM-E-CASTIG	Diu qu’ei poderós, didec Sonia, baishant de nauèth es uelhs.
WEB-CRIM-E-CASTIG	E seguic en tot observar-la damb gran curiosèr.
WEB-CRIM-E-CASTIG	Experimentaue ua sensacion estranha, lèu malautissa, mentre contemplaue aquera careta esblancossida, prima, de traits irregulars e angulosi; aqueri uelhs bluencs capables d’eméter vertadères ahlamades e d’exprimir ua passion tant austèra e veementa; aqueth petit còs que tremolaue d’indignacion.
WEB-CRIM-E-CASTIG	Tot aquerò li semblaue cada còp mès estranh, mès autú ara realitat.
WEB-CRIM-E-CASTIG	Sus era comòda i auie un libre.
WEB-CRIM-E-CASTIG	Raskolnikov l’auie dirigit ua guardada cada còp que passaue peth sòn costat enes sòns va-e-veni pera cramba.
WEB-CRIM-E-CASTIG	Fin finau, cuelhec eth volum e l’examinèc.
WEB-CRIM-E-CASTIG	Qu’ère ua traduccion russa deth Nau Testament, un vielh libre damb cobèrtes de marroquin.
WEB-CRIM-E-CASTIG	Me l’an regalat, responec Sonia de mala encolia e sense guardar-lo.
WEB-CRIM-E-CASTIG	Qui?
WEB-CRIM-E-CASTIG	Lisbeth.
WEB-CRIM-E-CASTIG	Be n’ei d’estranh!”, pensèc Raskolnikov.
WEB-CRIM-E-CASTIG	Tot çò restacat damb Sonia li semblaue cada còp mès estranh.
WEB-CRIM-E-CASTIG	Apressèc eth libre ara candèla e comencèc a huelhetejar-lo.
WEB-CRIM-E-CASTIG	A on ei eth capitol sus Latzèr?, preguntèc de ressabuda.
WEB-CRIM-E-CASTIG	Sonia non contestèc.
WEB-CRIM-E-CASTIG	Auie era guardada fixa en solèr e s’auie hèt enlà un shinhau dera taula.
WEB-CRIM-E-CASTIG	Ditz-me, a on son es planes que parlen dera resurreccion de Latzèr.
WEB-CRIM-E-CASTIG	Sonia lo guardèc de reuelh.
WEB-CRIM-E-CASTIG	Tè!.
WEB-CRIM-E-CASTIG	Cerca aguest passatge e lieg-lo-me.
WEB-CRIM-E-CASTIG	Dit aquerò, Raskolnikov se seiguec ena taula, apuèc en era es codes e era maishèra en ua man e se premanic a escotar, vaga era guardada e ombriu eth ròstre.
WEB-CRIM-E-CASTIG	Sonia hec un pas entara taula.
WEB-CRIM-E-CASTIG	Trantalhaue.
WEB-CRIM-E-CASTIG	Qu’auie recebut damb maufidança era estranha demana de Raskolnikov.
WEB-CRIM-E-CASTIG	Totun, cuelhec eth libre.
WEB-CRIM-E-CASTIG	Qu’ei que non l’auetz liejut jamès?, preguntèc en tot guardar-lo de reuelh.
WEB-CRIM-E-CASTIG	Lo liegí hè ja fòrça temps, quan èra mainatge…
WEB-CRIM-E-CASTIG	Lieg.
WEB-CRIM-E-CASTIG	E non l’auetz liejut ena glèisa?
WEB-CRIM-E-CASTIG	Jo… jo non vau ena glèisa.
WEB-CRIM-E-CASTIG	E tu?
WEB-CRIM-E-CASTIG	Donques… non, gasulhèc Sonia.
WEB-CRIM-E-CASTIG	Raskolnikov arric.
WEB-CRIM-E-CASTIG	Se compren.
WEB-CRIM-E-CASTIG	Que non assistiràs deman as funeralhas de ta pair, vertat?
WEB-CRIM-E-CASTIG	Òc que i anarè.
WEB-CRIM-E-CASTIG	Per qui?
WEB-CRIM-E-CASTIG	Per Lisbeth.
WEB-CRIM-E-CASTIG	L’auciren a còps de destrau.
WEB-CRIM-E-CASTIG	Era tension nerviosa de Raskolnikov anaue aumentant.
WEB-CRIM-E-CASTIG	Eth cap començaue a hèr-li torns.
WEB-CRIM-E-CASTIG	Per çò que semble, auies amistat damb Lisbeth.
WEB-CRIM-E-CASTIG	Qu’ère ua hemna justa e brava…
WEB-CRIM-E-CASTIG	A viatges venguie a tier-me ua visita.
WEB-CRIM-E-CASTIG	Plan de quan en quan.
WEB-CRIM-E-CASTIG	Non podie vier mès…
WEB-CRIM-E-CASTIG	Liegíem e parlàuem…
WEB-CRIM-E-CASTIG	Ara qu’ei damb Diu.
WEB-CRIM-E-CASTIG	Qué estranh li semblaue a Raskolnikov aqueth hèt, e qué estranhes aqueres paraules novelesques!
WEB-CRIM-E-CASTIG	De qué podien parlar aqueres dues hemnes, aqueth parelh de pègues?
WEB-CRIM-E-CASTIG	Lieg!, ordenèc de pic, irritat e damb votz pressanta.
WEB-CRIM-E-CASTIG	Sonia seguie trantalhant.
WEB-CRIM-E-CASTIG	Eth sòn còr bategaue damb fòrça.
WEB-CRIM-E-CASTIG	Era malerosa non gausaue liéger en preséncia de Raskolnikov.
WEB-CRIM-E-CASTIG	Eth joen dirigic ua guardada lèu dolorosa ara prauba dementa.
WEB-CRIM-E-CASTIG	Qué vos impòrte aquerò?
WEB-CRIM-E-CASTIG	Lieg!, persutèc Raskonikov.
WEB-CRIM-E-CASTIG	Pro que li liegies a Lisbeth!
WEB-CRIM-E-CASTIG	Sonia dauric eth libre e cerquèc era plana.
WEB-CRIM-E-CASTIG	Li tremolauen es mans e era votz non li gessie dera gòrja.
WEB-CRIM-E-CASTIG	Sagèc de començar dus o tres còps, mès non pronocièc ua soleta paraula.
WEB-CRIM-E-CASTIG	Mès ara seguida era sua votz vibrèc e se trinquèc coma ua còrda massa tibada.
WEB-CRIM-E-CASTIG	Sentec qu’ath sòn sarrat còr li mancaue er alend.
WEB-CRIM-E-CASTIG	Raskolnikov comprenie en part se per qué se resistie Sonia a aubedir-lo, mès aguesta comprension non empedie que se mostrèsse cada còp mès exigent e grossièr.
WEB-CRIM-E-CASTIG	Pro que se n’encuedaue deth trabalh que li costaue ara prauba gojata mostrar-li eth sòn mon interior.
WEB-CRIM-E-CASTIG	Comprenie qu’aqueri sentiments èren eth sòn gran secret, un secret que dilhèu sauvaue dès era sua adolescéncia, dès era epòca que s’estaue damb era sua familha, damb eth sòn malerós pair, damb aquera mairastra que s’auie tornat hòla a truca de patir, entre mainatges ahaimats e entenent a totes ores crits e repotecs.
WEB-CRIM-E-CASTIG	Mès, ath còp, auie era seguretat de qué Sonia, a maugrat dera sua repugnància, deth sòn temor a liéger, sentie un avid, un dolorós desir de lieger-li ada eth en aqueth moment, sense importar-li çò que dempús podesse arribar…
WEB-CRIM-E-CASTIG	Liegie tot aquerò enes uelhs de Sonia e comprenie era emocion que la capviraue…
WEB-CRIM-E-CASTIG	Ça que la, Sonia se tenguec, des.heiguec eth nud qu’auie ena gòrja e seguic liegent eth capitol 11 der Evangèli de Sant Joan.
WEB-CRIM-E-CASTIG	E arribèc en verset 19.
WEB-CRIM-E-CASTIG	E un gran numèro de judius auien acodit a veir a Marta e a Maria pr’amor de solatjar-les pera mòrt deth sòn frair.
WEB-CRIM-E-CASTIG	En auer-se’n sabut dera arribada de Jesús, Marta venguec ath sòn encontre, tant que Maria se demoraue en casa.
WEB-CRIM-E-CASTIG	En arribar en aguest punt, Sonia s’arturèc pr’amor de remeter-se dera emocion que menaçaue estofar era sua votz.
WEB-CRIM-E-CASTIG	Marta li didec: pro sai que resuscitarà eth dia dera resurreccion des mòrts.
WEB-CRIM-E-CASTIG	Jesús li didec: Jo sò era resurreccion e era vida; eth que cre en jo, s’ei mòrt, resuscitarà, e tot eth que viu e cre en jo, non morirà etèrnaments.
WEB-CRIM-E-CASTIG	Cres açò?
WEB-CRIM-E-CASTIG	Sonia cuelhec alend peniblaments e liegec damb energia, coma se siguesse era qui hège publicaments era sua profession de fe:
WEB-CRIM-E-CASTIG	Sonia se posèc, lheuèc momentanèaments es uelhs entà Raskolnikov e dempús seguic era sua lectura.
WEB-CRIM-E-CASTIG	Eth joen, emparat ena taula, seguie d’aurelha sense botjar-se e sense guardar a Sonia.
WEB-CRIM-E-CASTIG	Era liegedoira arribèc en verset 32.
WEB-CRIM-E-CASTIG	E quan Jesús vedec que ploraue e qu’es judius qu’anauen damb era plorauen tanben, s’entristic, s’esmoiguec eth sòn esperit e didec: A on lo botèretz?
WEB-CRIM-E-CASTIG	Li responeren: Senhor, vene e guarda.
WEB-CRIM-E-CASTIG	Alavetz Jesús plorèc e dideren es judius: Guardatz se com l’estimaue.
WEB-CRIM-E-CASTIG	Raskolnikov se virèc entà Sonia e la guardèc damb emocion.
WEB-CRIM-E-CASTIG	Òc, qu’ère çò qu’eth auie sospechat.
WEB-CRIM-E-CASTIG	Era joena tremolaue febriuments, tau coma eth auie previst.
WEB-CRIM-E-CASTIG	S’apressaue eth moment deth miracle e un sentiment de trionf s’auie apoderat d’era.
WEB-CRIM-E-CASTIG	Era sua votz auie recobrat ua sonoritat metallica e ua fermetat neishuda d’aquera alegria e d’aquera sensacion de capitada.
WEB-CRIM-E-CASTIG	Es linhes se barrejauen dauant des sòns veladi uelhs, mès era podie seguir liegent pr’amor que se deishaue amiar peth sòn còr.
WEB-CRIM-E-CASTIG	En liéger eth darrèr verset (“Eth, que dauric es uelhs ath cèc…”) Sonia abaishèc era votz entà exprimir damb apassionat accent eth dobte, era reprobacion e es repotecs d’aqueri judius cècs qu’un moment dempús queirien de jolhs, coma fulminadi per un pericle, e a creir, tant que s’estarnauen en somics…
WEB-CRIM-E-CASTIG	E eth, que tanpòc credie, eth, que tanben ère cèc, comprenerie e creirie madeish…
WEB-CRIM-E-CASTIG	E aquerò s’anaue a passar lèu lèu, de seguit…
WEB-CRIM-E-CASTIG	Atau soniaue Sonia, e tremolaue en gaujosa demora.
WEB-CRIM-E-CASTIG	Qu’ère ua tuta caperada damb ua pèira.
WEB-CRIM-E-CASTIG	Jesús didec: Quilhatz era pèira.
WEB-CRIM-E-CASTIG	Sonia prononcièc damb fòrça era paraula “quate”.
WEB-CRIM-E-CASTIG	Jesús li didec alavetz: Non t’è dit que s’as fe veiràs era glòria de Diu?
WEB-CRIM-E-CASTIG	Alavetz treigueren era pèira dera tuta a on repausaue eth defuntat.
WEB-CRIM-E-CASTIG	Jesús quilhèc es uelhs entath cèu e didec: Pair mèn, te balhi es gràcies per auer-me escotat.
WEB-CRIM-E-CASTIG	Ja sai que tu m’escotes tostemps e sonque ac digui pr’amor de qué es que son ath mèn entorn creiguen qu’ès Tu que m’a enviat ena tèrra.
WEB-CRIM-E-CASTIG	En auer dit aguestes paraules, clamèc damb votz sonora: Latzèr, ges!
WEB-CRIM-E-CASTIG	E eth mòrt gessec…
WEB-CRIM-E-CASTIG	Sonia liegec aguestes paraules damb votz clara e trionfanta, e tremolaue coma se venguesse de veir eth miracle damb es sòns pròpris uelhs… vendadi es pès e es mans damb cintes mortuòries e eth ròstre estropat en un susari.
WEB-CRIM-E-CASTIG	Jesús didec: destacatz-lo e deishatz-lo anar.
WEB-CRIM-E-CASTIG	Ja non podec seguir liegent.
WEB-CRIM-E-CASTIG	Barrèc eth libre e se lheuèc.
WEB-CRIM-E-CASTIG	Que non i a arren mès sus era resurreccion de Latzèr.
WEB-CRIM-E-CASTIG	Didec aquerò grèuments e en votz baisha.
WEB-CRIM-E-CASTIG	Dempús se hec enlà dera taula e se posèc.
WEB-CRIM-E-CASTIG	S’estaue quieta e non gausaue guardar a Raskolnikov.
WEB-CRIM-E-CASTIG	Seguie tremolant febriuments.
WEB-CRIM-E-CASTIG	Que sò vengut a parlar-te d’un ahèr, didec de pic Raskolnikov, damb votz fòrta e energica.
WEB-CRIM-E-CASTIG	Ara seguida, velat eth ròstre per ua sobta tristor, se lheuèc e s’apressèc a Sonia.
WEB-CRIM-E-CASTIG	Aguesta se virèc entà guardar-lo e vedec qu’era sua dura guardada exprimie ua herotja resolucion.
WEB-CRIM-E-CASTIG	Eth joen higec: Aué è abandonat ara mia familha, ara mia mair e ara mia fraia.
WEB-CRIM-E-CASTIG	Ja non tornarè ath sòn costat: era ruptura qu’ei definitiua.
WEB-CRIM-E-CASTIG	Per qué auetz hèt aquerò?, preguntèc Sonia, estonada.
WEB-CRIM-E-CASTIG	Era sua recenta amassada damb Pulqueria Alexandrovna e damb Dunia auie deishat en era ua impression inesfaçabla encara que confusa, e era notícia dera ruptura l’orrorizèc.
WEB-CRIM-E-CASTIG	Ara non è ad arrés senon a tu, didec Raskolnikov.
WEB-CRIM-E-CASTIG	Vene damb jo.
WEB-CRIM-E-CASTIG	Qu’èm dus èssers maudits.
WEB-CRIM-E-CASTIG	Anem-mo’n amassa.
WEB-CRIM-E-CASTIG	Es sòns uelhs luderen.
WEB-CRIM-E-CASTIG	Anar-mo’n?
WEB-CRIM-E-CASTIG	Entà on?, preguntèc espaurida, hent un pas entà darrèr.
WEB-CRIM-E-CASTIG	Qué me sai!
WEB-CRIM-E-CASTIG	Era lo guardaue sense comprener-lo.
WEB-CRIM-E-CASTIG	Era sonque vedie en eth ua causa: qu’ère infinitaments malerós.
WEB-CRIM-E-CASTIG	Arrés ac comprenerie se li didesses es madeishes causes que m’as dit a jo.
WEB-CRIM-E-CASTIG	Jo, ça que la, ac è comprenut.
WEB-CRIM-E-CASTIG	Qu’è besonh de tu, e plan per aquerò, t’è vengut a cuélher.
WEB-CRIM-E-CASTIG	Non compreni, gasulhèc Sonia.
WEB-CRIM-E-CASTIG	Ja ac compreneràs mès endauant.
WEB-CRIM-E-CASTIG	Tu qu’as actuat coma jo.
WEB-CRIM-E-CASTIG	Tu tanben as trauessat era linha.
WEB-CRIM-E-CASTIG	As atemptat contra tu; as esbauçat era tua vida…, era tua pròpria vida, qu’ei vertat, mès qué impòrte.
WEB-CRIM-E-CASTIG	Qu’auries pogut víuer damb era tua amna e damb era tua rason e acabaràs ena plaça deth Mercat.
WEB-CRIM-E-CASTIG	Non pòs tier era tua carga, e se t’estàs soleta, vieràs lhòca, madeish que m’arribarà a jo.
WEB-CRIM-E-CASTIG	Ja semble que solet sauves a mieges era rason.
WEB-CRIM-E-CASTIG	Mos cau seguir era madeisha rota, code a code.
WEB-CRIM-E-CASTIG	Vene!
WEB-CRIM-E-CASTIG	Per qué?
WEB-CRIM-E-CASTIG	Pr’amor que non se pòt víuer atau.
WEB-CRIM-E-CASTIG	Plan per aquerò mos cau rasonar seriosaments e veir es causes tau que son, en sòrta de meter-se a plorar coma un mainatge e cridar que Diu non ac permeterà.
WEB-CRIM-E-CASTIG	Qué se passarà se bèth dia vos amien en espitau?
WEB-CRIM-E-CASTIG	Caterina Ivanovna ei tisica e lhòca, e se morirà lèu.
WEB-CRIM-E-CASTIG	Qué se passarà alavetz damb es mainatges?
WEB-CRIM-E-CASTIG	Cres que Poletchka se poirà sauvar?
WEB-CRIM-E-CASTIG	Non as vist per aguesti barris mainatges qu’es sues mairs les manen a demanar caritat?
WEB-CRIM-E-CASTIG	Jo ja sai a on s’estàn aguestes mairs e com viuen.
WEB-CRIM-E-CASTIG	Es mainatges d’aguesti lòcs non se retiren as auti.
WEB-CRIM-E-CASTIG	Entre eri, es gojatets de sèt ans son ja viciosi e lairons.
WEB-CRIM-E-CASTIG	Qué hèr?
WEB-CRIM-E-CASTIG	Cambiar d’un viatge e acceptar eth patiment.
WEB-CRIM-E-CASTIG	Qué, non comprenes?
WEB-CRIM-E-CASTIG	Ja ac compreneràs mès endauant…
WEB-CRIM-E-CASTIG	Era libertat e eth poder, eth poder mès que mès…, eth domeni sus toti es èssers temerosi…
WEB-CRIM-E-CASTIG	Òc, dominarà tot eth hormiguèr; vaquí era fin.
WEB-CRIM-E-CASTIG	Rebremba-te’n d’aquerò: qu’ei coma un testament que hèsqui entà tu.
WEB-CRIM-E-CASTIG	Dilhèu sigue aguest eth darrèr viatge que te parli.
WEB-CRIM-E-CASTIG	Se non vengui deman, te’n saberàs de tot.
WEB-CRIM-E-CASTIG	Alavetz rebremba-te’n des mies paraules.
WEB-CRIM-E-CASTIG	Dilhèu arribe un dia, en coladís des ans, que comprenes eth sòn significat.
WEB-CRIM-E-CASTIG	Se vengui deman, te diderè se qui aucic a Lisbeth.
WEB-CRIM-E-CASTIG	Sonia s’estrementic.
WEB-CRIM-E-CASTIG	Me’n sai e t’ac diderè…
WEB-CRIM-E-CASTIG	Sonque t’ac diderè a tu.
WEB-CRIM-E-CASTIG	Que te sò alistat entad aquerò.
WEB-CRIM-E-CASTIG	Non vierè a demanar-te perdon, senon simplaments a dider-t’ac.
WEB-CRIM-E-CASTIG	Hè ja fòrça temps que t’alistè entad aguesta confidéncia: eth madeish dia que ta pair me parlèc de tu, quan Lisbeth viuie encara.
WEB-CRIM-E-CASTIG	Non me balhes era man.
WEB-CRIM-E-CASTIG	Enquia deman.
WEB-CRIM-E-CASTIG	E se n’anèc, en tot deishar a Sonia era impression de qué auie estat blagant damb un lhòco.
WEB-CRIM-E-CASTIG	Mès, era madeisha sentie coma se li manquèsse era rason.
WEB-CRIM-E-CASTIG	Eth cap li romaue.
WEB-CRIM-E-CASTIG	Com se’n sap de qui a aucit a Lisbeth?
WEB-CRIM-E-CASTIG	Tot aquerò ère espaventós.
WEB-CRIM-E-CASTIG	Ça que la, non sospechaue ne remotaments era vertat.
WEB-CRIM-E-CASTIG	A abandonat a sa mair e ara sua fraia.
WEB-CRIM-E-CASTIG	Per qué?
WEB-CRIM-E-CASTIG	Qué s’aurà passat?
WEB-CRIM-E-CASTIG	Quines intencions a?
WEB-CRIM-E-CASTIG	L’auie punat es pès e l’auie dit…, l’auie dit… que non podie víuer sense era.
WEB-CRIM-E-CASTIG	Òc, l’ac auie dit claraments.
WEB-CRIM-E-CASTIG	Sonia s’estèc tota era net usclant de fèbre e delirant.
WEB-CRIM-E-CASTIG	S’estrementie, ploraue, se retorcie es mans; dempús queiguie en un sòn febriu e soniaue damb Poletchka, damb Caterina Ivanovna, damb Lisbeth, damb era lectura der Evangèli, e damb eth, damb eth sòn ròstre palle e es uelhs usclants…
WEB-CRIM-E-CASTIG	Eth li punaue es pès e ploraue…
WEB-CRIM-E-CASTIG	Senhor, Senhor!
WEB-CRIM-E-CASTIG	Darrèr dera pòrta que separaue era cramba de Sonia der apartament dera senhora Resslich i auie ua pèça ueda que corresponie ad aqueth apartament e que se logaue, coma indicaue un papèr escrit, penjat ena pòrta deth carrèr e en d’auti papèrs apegadi enes hièstres que dauen tath canau.
WEB-CRIM-E-CASTIG	Sonia sabie qu’aquera cramba ère desabitada de hège temps.
WEB-CRIM-E-CASTIG	Quan Raskolnikov se n’anèc, Svidrigailov reflexionèc un moment, se filèc de punta entath sòn quarto, ath costat dera pèça qu’encara non ère logada, cuelhec ua cagira e tornèc ena cramba ueda pr’amor de plaçar-la ath costat dera pòrta que daue tath dormitòri de Sonia.
WEB-CRIM-E-CASTIG	Era convèrsa que venguie d’enténer, l’auie semblat tant interessanta, que s’auie hèt a vier aquiu aquera cagira, en tot pensar qu’eth pròplèu viatge, londeman, per exemple, poirie escotar damb comoditat, sense que trebolèsse era sua satisfaccion, er anuèg d’estar-se de pès mieja ora.
WEB-CRIM-E-CASTIG	Quan, londeman, tàs onze en punt, Raskolnikov venguec a veir ath jutge d’instrucción, s’estonèc de qué li calèsse hèr dètz menutes longues d’avant-sala.
WEB-CRIM-E-CASTIG	Aguest temps se passèc, aumens, abans de qué lo cridèssen, en tot pensar-se que serie eth prumèr a penes l’anoncièssen.
WEB-CRIM-E-CASTIG	Aquiu s’estèc, ena avant-sala, vedent passar a persones que non li prestauen era mendre atencion.
WEB-CRIM-E-CASTIG	Ena sala pròcha trabalhauen diuèrsi escrivans, se vedie que degun d’eri auie era mendre idia de se qui ère Raskolnikov.
WEB-CRIM-E-CASTIG	Eth visitaire passegèc per tota era estança ua guardada desfisanta, en tot demanar-se se i auie quauque ussièr, quauque espion encargat de susvelhar-lo pr’amor d’empedir era sua hujuda.
WEB-CRIM-E-CASTIG	Mès que non i auie arren d’aquerò.
WEB-CRIM-E-CASTIG	Sonque vedie cares de foncionaris que reflectien suenhs mesquini, e ròstres de d’autes persones que, coma es foncionaris, non ne hègen en absolut cabau d’eth.
WEB-CRIM-E-CASTIG	De man en man s’anaue convencent de qué s’aqueth misteriós personatge, aqueth hantauma que semblaue auer surgentat dera tèrra e qu'auie vist eth dia anterior, ac auesse sabut tot, ac auesse vist tot, eth, Raskolnikov, non aurie pogut estar-se tan tranquil en aquera avant-sala.
WEB-CRIM-E-CASTIG	E ne aurien demorat enquias onze entà veder- lo, ne l’aurien permetut vier pera sua pròpria volentat.
WEB-CRIM-E-CASTIG	Per tant, aqueth òme non auie dit arren…, pr’amor que dilhèu non sabie arren, ne auie vist arren (com ac aurie pogut veir?
WEB-CRIM-E-CASTIG	Aguesta explicacion, que li semblaue cada còp mès logica, ja se l’auie acodit eth dia anterior en moment qu’es sues inquietuds, aqueres inquietuds que tocauen eth terror, èren mès angonioses.
WEB-CRIM-E-CASTIG	Tant que reflexionaue sus tot aquerò e se premanie entà ua naua luta, Raskolnikov comencèc a tremolar de pic, e s’enforismèc dauant dera idia de qué aquera tremolor poirie èster de pòur, pòur ara entrevista qu’anaue a tier damb er odiós Porfiri Petrovitch.
WEB-CRIM-E-CASTIG	Eth hèt de pensar qu’anaue a veir de nauèth ad aqueth òme l’enquimeraue prigondaments.
WEB-CRIM-E-CASTIG	Enquia tau extrèm l’auie en òdi, que cranhie autanplan qu’aqueth òdi lo tradisse, e aquerò li costèc ua colèra tan violenta, qu’arturèc, a sec, era sua tremolor.
WEB-CRIM-E-CASTIG	Se premanic a presentar-se a Porfiri en actitud hereda e insolenta e se prometec ada eth madeish parlar çò de mens possible, susvelhar ath sòn adversari, estar- se en garda e dominar eth sòn airós temperament.
WEB-CRIM-E-CASTIG	En aqueth moment lo cridèren en burèu de Porfiri Petrovitch.
WEB-CRIM-E-CASTIG	Eth jutge d’instrucción ère solet, alavetz, en aqueth moment.
WEB-CRIM-E-CASTIG	En burèu, de dimensions mejanes, i auie ua grana taula d’escritòri, un armari e diuèrses cagires.
WEB-CRIM-E-CASTIG	Toti aguesti mòbles èren de husta blanca que pagaue er Estat.
WEB-CRIM-E-CASTIG	Ena paret deth hons i auie ua pòrta barrada.
WEB-CRIM-E-CASTIG	Per tant, deuie auer d’autes dependéncies darrèr d’aquera pòrta.
WEB-CRIM-E-CASTIG	Quan entrèc Raskolnikov, Porfiri barrèc ath sòn darrèr era pòrta, de seguit, e es dus se demorèren solets.
WEB-CRIM-E-CASTIG	Eth jutge recebec ath sòn visitaire damb gèst alègre e amable; mès, de man en man, Raskolnikov se n’encuedèc de qué daue mòstres de cèrta violéncia.
WEB-CRIM-E-CASTIG	Qu’ère coma se l’auessen susprenut tengut a bèra operacion secreta.
WEB-CRIM-E-CASTIG	Porfiri l’aufric es braci.
WEB-CRIM-E-CASTIG	A!, vaquí ath nòste respectable amic enes nòstes dependéncies.
WEB-CRIM-E-CASTIG	Sè-te, estimat…
WEB-CRIM-E-CASTIG	Mès ara me n’encuedi de qué dilhèu vos a desengustat que vos crida “respectable” e “estimat” atau, tout court.
WEB-CRIM-E-CASTIG	Vos prègui que cuelhetz aquerò coma ua familiaritat.
WEB-CRIM-E-CASTIG	Sètz-vos en fautulh, se vos platz.
WEB-CRIM-E-CASTIG	Raskolnikov se seiguec sense deishar-lo de uelh.
WEB-CRIM-E-CASTIG	Es expressions “es nòstes dependéncies”, “coma ua familiaritat”, tout court, ath delà de d’auti detalhs, li semblauen plan pròpris d’aqueth òme.
WEB-CRIM-E-CASTIG	Se vigilauen mutuauments, mès, a penes se crotzauen es sues guardades, les desviauen damb era rapiditat deth relampit.
WEB-CRIM-E-CASTIG	Que vos è hèt a vier aguest papèr sus er ahèr deth relòtge.
WEB-CRIM-E-CASTIG	Com?
WEB-CRIM-E-CASTIG	Eth papèr deth relòtge?
WEB-CRIM-E-CASTIG	A, òc!
WEB-CRIM-E-CASTIG	Non vos preocupetz!
WEB-CRIM-E-CASTIG	Qu’està plan ben, didec Porfiri precipitadaments, abantes d’auer liejut eth papèr.
WEB-CRIM-E-CASTIG	Ara seguida, lo liegec.
WEB-CRIM-E-CASTIG	Òc, qu’ei perfècte.
WEB-CRIM-E-CASTIG	Non cau arren mès.
WEB-CRIM-E-CASTIG	Seguie exprimint-se damb precipitacion.
WEB-CRIM-E-CASTIG	Un moment dempús, tant que parlauen de d’autes causes, se lo sauvèc en un calaish dera taula.
WEB-CRIM-E-CASTIG	Me semble, didec Raskolnikov, qu’ager mostrèretz desirs d’interrogar-me…
WEB-CRIM-E-CASTIG	Aguesta idia acodic ena sua ment coma un relampit.
WEB-CRIM-E-CASTIG	E de ressabuda avertic qu’era sua maufidança, originada solet pera preséncia de Porfiri, enes dues guardades e es dues paraules escambiades damb eth, auie agarrat en dues menutes dimensions desmesurades.
WEB-CRIM-E-CASTIG	Aguesta disposicion d’anim qu’ère fòrça perilhosa.
WEB-CRIM-E-CASTIG	Raskolnikov se n’encuedaue perfèctaments.
WEB-CRIM-E-CASTIG	Era tension des sòns nèrvis aumentaue, era sua agitacion creishie…
WEB-CRIM-E-CASTIG	A, òc, non vos preocupetz…
WEB-CRIM-E-CASTIG	Hè temps, didec Porfiri Petrovitch, en tot anar e vier peth burèu, çampar sense cap finalitat, donques qu’ara se filaue de cap ara taula, e de seguit s’apressaue ena hièstra, entà tornar lèu lèu ath cant dera taula.
WEB-CRIM-E-CASTIG	Pendent es sòns passègi refusaue era guardada desfisanta de Raskolnikov, dempús s’arturaue de nauèth e lo guardaue ena cara fixaments.
WEB-CRIM-E-CASTIG	Qu’ère estranh er espectacle.
WEB-CRIM-E-CASTIG	Qu’ère estranh er espectacle qu’aufrie aqueth còs rabassòt, qu’es sues evolucions se retirauen as d’ua pilòta que repompisse d’ua paret en auta.
WEB-CRIM-E-CASTIG	Porfiri Petrovitch seguic:
WEB-CRIM-E-CASTIG	Que non auem cap prèssa.
WEB-CRIM-E-CASTIG	Auem pro temps…
WEB-CRIM-E-CASTIG	Humatz?
WEB-CRIM-E-CASTIG	Dilhèu non auetz tabac?
WEB-CRIM-E-CASTIG	Aciu qu’auetz ua cigarreta…
WEB-CRIM-E-CASTIG	Encara que vos receba aciu, es mies crambes son aquiu, darrèr d’aguesta paret.
WEB-CRIM-E-CASTIG	Er estat qu’ac pague.
WEB-CRIM-E-CASTIG	Se non les abiti ei pr’amor de qué requerissen cèrtes reparacions.
WEB-CRIM-E-CASTIG	Plan que, lèu ja son acabades.
WEB-CRIM-E-CASTIG	Qu’ei magnific aquerò d’auer ua casa pagada per Estat.
WEB-CRIM-E-CASTIG	Non ac pensatz atau?
WEB-CRIM-E-CASTIG	Ua causa magnifica, ua causa magnifica, repetie Porfiri Petrovitch distrètaments.
WEB-CRIM-E-CASTIG	Òc, ua causa magnifica!, cridèc, en tot posar-se còp sec a dus passi deth joen.
WEB-CRIM-E-CASTIG	Era seguida e estupida repeticion d’aqueres paraules relacionades damb es auantatges d’auer ua casa a gratis, contrastaue, estranhaments, per çò dera sua vulgaritat, damb era guardada grèu, prigonda e enigmatica qu’eth tachaue en Raskolnikov en aqueth moment.
WEB-CRIM-E-CASTIG	Aquerò non hec que hèr créisher era colèra deth joen, que, sense poder tier-se, li lancèc a Porfiri un desfisament plen d’ironia e imprudent en extrèm.
WEB-CRIM-E-CASTIG	Pro m’en sai, comencèc a díder, damb ua insoléncia que, evidentaments, l’aumplie de satisfaccion, qu’ei un principi, ua norma entà toti es jutges, començar parlant de causes sense importància, o de causes serioses, se voletz, mès que non an arren a veir damb er ahèr qu’interèsse.
WEB-CRIM-E-CASTIG	Er objècte d’aguesta tactica ei ahiscar, entà didè’c atau, o distrèir ara persona qu’interròguen, en tot hèr enlà era sua maufidança, entà dempús, ara imprevista, lançar-les en plia cara era pregunta comprometedora.
WEB-CRIM-E-CASTIG	M’enganhi?
WEB-CRIM-E-CASTIG	Non ei aguesta ua règla, un costum rigorosaments observadi ena vòsta profession?
WEB-CRIM-E-CASTIG	Atau…
WEB-CRIM-E-CASTIG	Vos, credetz que jo solet vos è parlat dera casa pagada per Estat entà…?
WEB-CRIM-E-CASTIG	En díder aquerò, Porfiri Petrovitch guinhèc es uelhs e ua expression de maliciosa alegria transfigurèc era sua fesomia.
WEB-CRIM-E-CASTIG	Es arrupes deth sòn frònt despareisheren de pic, es sòns uelhs s’empetitiren, es sòns traits se dilatèren.
WEB-CRIM-E-CASTIG	Alavetz tachèc era sua vista enes uelhs de Raskolnikov e s’estarnèc d’arrir damb ua arridalha longa e nerviosa que secodie tot eth sòn còs.
WEB-CRIM-E-CASTIG	Eth joen se metec a arrir tanben, damb un arridolet un shinhau forçat, mès quan era arridalha de Porfiri, en veder-lo arrir ada eth, s’aluguèc enquiath punt qu’eth sòn ròstre se metec coma era grana, Raskolnikov se sentec dominat per ua contrarietat tan prigonda, que perdec totafèt era prudéncia.
WEB-CRIM-E-CASTIG	Deishèc d’arrir, arroncilhèc es celhes e dirigic ath jutge d’instrucción ua guardada d’òdi que ja non separèc d’eth mentre que durèc aquera longa e, çampar, un shinhau fictícia alegria.
WEB-CRIM-E-CASTIG	Ath delà d’aquerò, Porfiri non se mostraue mès prudent qu’eth, donques que s’auie estarnat d’arrir dauant des sòns pròpris nassi e semblaue que l’importaue plan pòc qu’ad aguest l’auesse semblat mau era causa.
WEB-CRIM-E-CASTIG	Aguesta darrèra circonstància li semblèc extrèmadaments significatiua ath joen, que dedusic que tot s’auie passat a mida des desirs de Porfiri Petrovitch e qu’eth, Raskolnikov, s’auie deishat cuélher en un param.
WEB-CRIM-E-CASTIG	Era mina qu’ère cargada e crebarie d’un moment en aute.
WEB-CRIM-E-CASTIG	En tot cuélher eth carrèr deth miei, se lheuèc e agarrèc era casqueta.
WEB-CRIM-E-CASTIG	Porfiri Petrovitch, didec en un ton decidit que deishaue entreveir ua viua irritacion.
WEB-CRIM-E-CASTIG	Vos, mostrèretz ager eth desir de someter-me a un interrogatòri, soslinhèc damb energia aguesta paraula, e sò vengut a meter-me ara vòsta disposicion.
WEB-CRIM-E-CASTIG	S’auetz quauqua pregunta entà hèr-me, hètz-la-me.
WEB-CRIM-E-CASTIG	Se non, permetetz-me que me retire.
WEB-CRIM-E-CASTIG	Que non posqui pèrder eth temps; è un compromís; me demoren entà assistir en acogament d’aguest foncionari que moric hèt a cuélher per un coche e que d’eth ja n’auetz entenut a parlar.
WEB-CRIM-E-CASTIG	De seguit s’empenaïc d’auer dit aquerò darrèr.
WEB-CRIM-E-CASTIG	Dempús seguic, damb ua irritacion creishenta:
WEB-CRIM-E-CASTIG	Que ja sò hart de tot aquerò, sabetz?
WEB-CRIM-E-CASTIG	È fòrça temps que ne sò hart…
WEB-CRIM-E-CASTIG	Qu’a estat ua des causes dera mia malautia…
WEB-CRIM-E-CASTIG	En resumit, higec, lheuant era votz en considerar qu’aguesta frasa sus era sua malautia non ère de besonh, en resumit: Hètz favor d’interrogar-me o permetetz-me que me’n vaja immediataments…
WEB-CRIM-E-CASTIG	Mès, se m’interrogatz, vos calerà hè’c cossent es normes legaus e non de cap auta manèra…
WEB-CRIM-E-CASTIG	E coma que veigui que non deciditz arren, adishatz.
WEB-CRIM-E-CASTIG	De moment, vos e jo non auem arren entà dider-mos.
WEB-CRIM-E-CASTIG	Mès, se qué didetz, òme de Diu?
WEB-CRIM-E-CASTIG	Sus qué vos è d’interrogar?, exclamèc de pic Porfiri Petrovitch, cambiant de ton e deishant d’arrir.
WEB-CRIM-E-CASTIG	Non vos preocupetz, higec, en tot tornar a començar es sòns passègi, entà dempús, de ressabuda, lançar-se sus Raskolnikov e hèr-lo sèir.
WEB-CRIM-E-CASTIG	Que non i a cap prèssa, non i a cap prèssa.
WEB-CRIM-E-CASTIG	Ath delà, aquerò non a cap importància.
WEB-CRIM-E-CASTIG	Peth contrari, sò encantat de qué ajatz vengut a veder-me.
WEB-CRIM-E-CASTIG	Vos è recebut coma a un amic.
WEB-CRIM-E-CASTIG	Per çò d’aguesta maudita arridalhada, permetetz-me, estimat Rodion Romanovitch…
WEB-CRIM-E-CASTIG	Vos cridatz atau, vertat?.
WEB-CRIM-E-CASTIG	Que sò un òme nerviós e m’a hèt fòrça gràcia era agudesa dera vòsta observacion.
WEB-CRIM-E-CASTIG	A viatges m’estongui mieja ora secodit per arrir coma ua pilòta de goma.
WEB-CRIM-E-CASTIG	Que sò prèst tara arridalha per natura.
WEB-CRIM-E-CASTIG	Eth mèn temperament me hè crànher autanplan era apoplegia…
WEB-CRIM-E-CASTIG	Mès, sètz-vos, amic mèn, vos ac prègui.
WEB-CRIM-E-CASTIG	Se non, me pensarè qu’ètz emmaliciat.
WEB-CRIM-E-CASTIG	Raskolnikov non badaue boca.
WEB-CRIM-E-CASTIG	Se limitaue a escotar e observar, damb es celhes arroncilhades.
WEB-CRIM-E-CASTIG	Se seiguec, mès sense deishar era casqueta.
WEB-CRIM-E-CASTIG	Voi dider-vos ua causa, eth mèn estimat Rodion Romanovitch; ua causa que vos ajudarà a compréner eth mèn caractèr, seguic Porfiri Petrovitch, sense deishar de hèr torns pera cramba, encara que sajant de non crotzar era guardada damb era de Raskolnikov.
WEB-CRIM-E-CASTIG	S’estan petrificadi e confusi er un dauant der aute.
WEB-CRIM-E-CASTIG	Quauques persones qu’an tostemps quauquarren que parlar.
WEB-CRIM-E-CASTIG	Es daunes, era gent de mon, era dera nauta societat, qu’an tostemp un tèma de convèrsa, c’est de rigueur; mès es persones dera classa mieja, coma nosati, son timides, carades…
WEB-CRIM-E-CASTIG	Me referisqui ad aqueri que son capables de pensar…
WEB-CRIM-E-CASTIG	Com vos explicatz vos aquerò, amic mèn?
WEB-CRIM-E-CASTIG	Qu’ei que non auem pro interès pes questions sociaus?
WEB-CRIM-E-CASTIG	Non, non, non ei aquerò.
WEB-CRIM-E-CASTIG	Alavetz, ei per un excès d’aunestetat, perque èm massa leiaus e non volem enganhar-mos es uns as auti…?
WEB-CRIM-E-CASTIG	Sabi pas.
WEB-CRIM-E-CASTIG	Vos qué ne pensatz…?
WEB-CRIM-E-CASTIG	Mès, deishatz era casqueta.
WEB-CRIM-E-CASTIG	Semble qu’ètz a mand de anar-vo’n, e aquerò me shordarie, de vertat, pr’amor que, en contra de çò que vos pensatz, sò encantat…
WEB-CRIM-E-CASTIG	Raskolnikov deishèc era casqueta, mès sense trincar eth sòn silenci.
WEB-CRIM-E-CASTIG	Damb es celhes arroncilhades, escotaue atentiuaments era parlòta desgahonada de Porfiri Petrovitch.
WEB-CRIM-E-CASTIG	Non vos aufrisqui cafè, seguic er infatigable Porfiri pr’amor que non me semble avient…
WEB-CRIM-E-CASTIG	Eth servici l’aumplís a un d’obligacions…
WEB-CRIM-E-CASTIG	Mès podem passar cinc menutes en amistosa companhia e distrèir-mos un shinhau…
WEB-CRIM-E-CASTIG	Non vos shordetz, estimat amic, pes mèns va-e-veni.
WEB-CRIM-E-CASTIG	Desencusatz-me.
WEB-CRIM-E-CASTIG	Cranhi shordar-vos, mès que me cau, tu per tu, er exercici.
WEB-CRIM-E-CASTIG	Sò tot eth dia seigut, e ei un gran ben entà jo poder passejar pendent cinc menutes…
WEB-CRIM-E-CASTIG	Es mies emorroïdes, sabetz…?
WEB-CRIM-E-CASTIG	Qu’è era intencion de someter-me a un tractament gimnastic.
WEB-CRIM-E-CASTIG	Se ditz que conselhèrs d’Estat e autanplan conselhèrs privadi non s’avergonhen de sautar ara còrda.
WEB-CRIM-E-CASTIG	Vaquí enquia a on a arribat era sciéncia enes nòsti dies…
WEB-CRIM-E-CASTIG	Per çò des obligacions deth mèn cargue, des interrogatòris e de tot aguest formulisme que m’auetz parlat hè un moment, vos diderè, estimat Rodion Romanovitch, qu’a viatges desconcèrten mès ath magistrat qu’ath declarant.
WEB-CRIM-E-CASTIG	Vos, vietz d’observà’c damb tanta rason coma agudesa.
WEB-CRIM-E-CASTIG	Raskolnikov non auie hèt cap observacion d’aguesta sòrta).
WEB-CRIM-E-CASTIG	Un que se confon.
WEB-CRIM-E-CASTIG	Com non s’a de confóner, damb es procediments que se seguissen e que son tostemps parièrs?
WEB-CRIM-E-CASTIG	Mos an prometut reformes, mès ja veiratz que non cambiaràn mès qu’es tèrmes.
WEB-CRIM-E-CASTIG	Ha, ha, ha!
WEB-CRIM-E-CASTIG	Ja veigui que non acabatz de comprener-me.
WEB-CRIM-E-CASTIG	Vos ac vau a explicar mès claraments.
WEB-CRIM-E-CASTIG	Se m’esdegui a ordenar era vòsta detencion, vos proporcioni un punt d’empara morau, entà didè’c atau.
WEB-CRIM-E-CASTIG	Vo n’ arritz?
WEB-CRIM-E-CASTIG	Raskolnikov qu’ère plan luenh d’arrir.
WEB-CRIM-E-CASTIG	Auie es pòts sarradi, e era sua afogada guardada non se desseparaue des uelhs de Porfiri Petrovitch.
WEB-CRIM-E-CASTIG	Ça que la, seguic aguest, qu’è rason, aumens per çò que tanh a certans individús, pr’amor qu’es òmes son plan desparièrs es uns des auti e era nòsta conselhèra digna de credit ei era nòsta experiéncia.
WEB-CRIM-E-CASTIG	Mès, deth moment qu’un a pròves, me dideratz…
WEB-CRIM-E-CASTIG	Mon Diu!
WEB-CRIM-E-CASTIG	Vos sabetz pro ben se qué son es pròves: tres de cada quate son dobtoses.
WEB-CRIM-E-CASTIG	Ua d’eres ei eth men desir de qué es mies diligéncies agen eth rigor d’ua demostracion matematica.
WEB-CRIM-E-CASTIG	Voleria qu’es mies pròves siguessen tant evidentes coma que dus e dus son quate, que siguessen ua demostracion clara e indiscutibla.
WEB-CRIM-E-CASTIG	Plan, donc, se jo ordeni era detencion deth colpable abantes de temps, per mès convençut que siga dera sua culpa, me privi des mieis de podè’c demostrar ulteriorament.
WEB-CRIM-E-CASTIG	Per qué?
WEB-CRIM-E-CASTIG	Pr’amor que l’autregi, entà didè’c atau, ua situacion normau.
WEB-CRIM-E-CASTIG	Qu’ei un detengut e se compòrte coma un detengut: se retire dera sua clòsca, se m’escape…
WEB-CRIM-E-CASTIG	Se ditz qu’en Sebastopòl, ara seguida dera batalha d’Amna, es defensors èren espauridi dauant dera idia d’un atac der enemic: non auien cap de dobte de qué Sabastopòl serie cuelhut per assaut.
WEB-CRIM-E-CASTIG	Mès quan vederen hotjar es prumères trencades entà començar un encerclament normau, se padeguèren e s’alegrèren.
WEB-CRIM-E-CASTIG	Que sò en tot parlar de persones intelligentes.
WEB-CRIM-E-CASTIG	Non me credetz?
WEB-CRIM-E-CASTIG	Ath hons, qu’auetz rason; òc, qu’auetz rason.
WEB-CRIM-E-CASTIG	Aguesti non son que cassi particulars.
WEB-CRIM-E-CASTIG	Sò complètaments d’acòrd damb vos en qué vengui d’expausar-vos un cas particular.
WEB-CRIM-E-CASTIG	Mès mos cau hèr ua observacion sus aguest punt, estimat Rodion Romanovitch, e ei qu’eth cas generau que respon a totes es formes e formules juridiques; eth cas tipic qu’entada eth s’an escrit e concebut es règles, non existís, peth simple hèt de qué cada causa, cada crim, a penes realizat, se convertís en un cas particular, e guaire especiau a viatges!
WEB-CRIM-E-CASTIG	Supausem que dèishi a un d’aguesti senhors en libertat.
WEB-CRIM-E-CASTIG	Non lo mani detier, non lo shòrdi entad arren.
WEB-CRIM-E-CASTIG	Eth, que deu saber o, aumens, supausar, qu’en tot moment, ora a ora, menuta a menuta, jo sò ath pas de çò que hè, que coneishi perfèctaments era sua vida, que lo susvelhi dia e net.
WEB-CRIM-E-CASTIG	Lo seguisqui pertot sense posa, e podetz èster segur que, per pòc que se n’encuede d’aquerò, acabarà perdent eth cap.
WEB-CRIM-E-CASTIG	E alavetz, eth madeish vierà a autrejar-se e, ath delà, me balharà es mieis de dar ath mèn sumari un caractèr matematic.
WEB-CRIM-E-CASTIG	Aquerò non dèishe d’èster un shinhau atrasent.
WEB-CRIM-E-CASTIG	Aguest sistèma pòt auer capitada damb un vulgar mujik, mès encara mès damb un òme culte e intelligent.
WEB-CRIM-E-CASTIG	Pr’amor que i a en tot aquerò quauquarren important, amic mèn, qu’ei establir se com a pogut actuar eth colpable.
WEB-CRIM-E-CASTIG	Non mos desbrembem des nèrvis.
WEB-CRIM-E-CASTIG	Es nòsti contemporanèus les tien malauts, excitadi, en tension…
WEB-CRIM-E-CASTIG	E era bilis?
WEB-CRIM-E-CASTIG	A, es qu’an bilis…!
WEB-CRIM-E-CASTIG	Vos asseguri qu’aciu i a ua vertadèra hònt d’informacion.
WEB-CRIM-E-CASTIG	Per qué donc, m’a d’enquimerar a jo veir ath mèn òme anar e vier liuraments?
WEB-CRIM-E-CASTIG	Que lo posqui deishar passejar, gaudir deth pòc temps que li rèste, pr’amor que sai qu’ei en mèn poder e que non se pòt escapar…
WEB-CRIM-E-CASTIG	Tà on anarie?
WEB-CRIM-E-CASTIG	Ha, ha, ha!
WEB-CRIM-E-CASTIG	Entar estrangèr, didetz?
WEB-CRIM-E-CASTIG	Un polac poirie húger en estrangèr, mès non eth, e mens quan se lo susvelhe e s’an cuelhut totes es mesures entà evitar era sua evasion.
WEB-CRIM-E-CASTIG	Húger entar interior deth país?
WEB-CRIM-E-CASTIG	Aquiu non traparà qu’uns incultes mujiks, gent primitiua, vertadèrs russi, e un òme civilizat s’estime mès era preson que víuer entre mujiks qu’entada eth son coma estrangèrs.
WEB-CRIM-E-CASTIG	Ha, ha!…
WEB-CRIM-E-CASTIG	Ath delà d’aquerò, tot aquerò non ei senon era part extèrna dera question.
WEB-CRIM-E-CASTIG	Húger!
WEB-CRIM-E-CASTIG	Aquerò ei solet ua paraula.
WEB-CRIM-E-CASTIG	Eth non hujurà, non sonque pr’amor que non a entà on anar, senon pr’amor que me pertanh psicologicaments…
WEB-CRIM-E-CASTIG	Ha, ha!
WEB-CRIM-E-CASTIG	Qué m’en didetz d’aguesta expression?
WEB-CRIM-E-CASTIG	Non hujurà pr’amor que l’ac empedís ua lei dera natura.
WEB-CRIM-E-CASTIG	Auetz vist bèth còp ua parpalhòla dauant d’ua candèla?
WEB-CRIM-E-CASTIG	Donques eth virarà de contunh ar entorn dera mia persona coma er insècte ar entorn dera ahlama.
WEB-CRIM-E-CASTIG	Era libertat que ja non aurà cap encantament entada eth.
WEB-CRIM-E-CASTIG	Era sua inquietud vierà en aument, ua sensacion creishenta de trapar-se coma embolhat en ua telaranha lo dominarà; un terror indicible s’apoderarà d’eth.
WEB-CRIM-E-CASTIG	E harà taus causes, harà taus causes, qu’era sua colpabilitat demorarà tan clara coma que dus e dus son quate.
WEB-CRIM-E-CASTIG	Tà que se passe atau, serà pro proporcionar-li un entracte de sufisenta duracion.
WEB-CRIM-E-CASTIG	Tostemp, tostemp anarà virant ar entorn dera mia persona, en tot hèr cercles cada còp mès estrets, e fin finau, plaf!, se meterà ena mia pròpria boca e jo me l’avalarè tranquillaments.
WEB-CRIM-E-CASTIG	Aquerò non dèishe d’auer eth sòn encantament, non vos semble?
WEB-CRIM-E-CASTIG	Raskolnikov non li responec.
WEB-CRIM-E-CASTIG	Qu’ère esblancossit e quiet.
WEB-CRIM-E-CASTIG	Ça que la, anaue campant a Porfiri damb grana atencion.
WEB-CRIM-E-CASTIG	Aquerò ja non ei eth jòc deth gat e er arrat que mos entretenguérem ager.
WEB-CRIM-E-CASTIG	Non m’a parlat atau peth simple plaser de hèr ostentacion dera sua fòrça.
WEB-CRIM-E-CASTIG	Qu’ei massa intelligent entad aquerò.
WEB-CRIM-E-CASTIG	Plan que òc, deu perseguir un aute fin, mès quin?
WEB-CRIM-E-CASTIG	Tot aquerò ei solet un ardit entà espaurir- me.
WEB-CRIM-E-CASTIG	Ep, amic!
WEB-CRIM-E-CASTIG	Que non as pròves.
WEB-CRIM-E-CASTIG	Ath delà, er òme d’ager ja non existís.
WEB-CRIM-E-CASTIG	Çò que tu sages ei desconcertar-me e irritar-me enquiath maximum, pr’amor de foter-me ara fin eth còp decisiu.
WEB-CRIM-E-CASTIG	Mès t’enganhes; gesseràs tonut…
WEB-CRIM-E-CASTIG	Per qué parlarà damb segones intencions?
WEB-CRIM-E-CASTIG	Sage de profitar-se’n deth mau estat des mèns nèrvis.
WEB-CRIM-E-CASTIG	Non, amic mèn, non te’n gesseràs damb era tua.
WEB-CRIM-E-CASTIG	Sabi pas se qué as tramat mès te haràs a vier ua decepcion majuscula.
WEB-CRIM-E-CASTIG	E arremassèc totes es sues fòrces entà acarar valerosaments era misteriosa catastròfa que prevedie.
WEB-CRIM-E-CASTIG	Experimentaue un afogat desir de lançar-se sus Porfiri Petrovitch e estofar-lo.
WEB-CRIM-E-CASTIG	En moment d’entrar en burèu deth jutge, ja auie cranhut non poder dominar-se.
WEB-CRIM-E-CASTIG	Sentie bàter eth sòn còr damb violéncia; auie es pòts resecs e espessa era saliua.
WEB-CRIM-E-CASTIG	Ça que la, decidic sauvar silenci entà non prononciar cap paraula imprudenta.
WEB-CRIM-E-CASTIG	Comprenie qu’aguesta ère era mielhor tactica que podie seguir ena sua situacion, donques qu’atau non solet non se riscaue a comprometer-se, senon que dilhèu artenherie irritar ath sòn adversari e arrincar-li quauqua paraula imprudenta.
WEB-CRIM-E-CASTIG	Aguesta qu’ère era sua esperança, aumens.
WEB-CRIM-E-CASTIG	Ja veigui que non m’auetz creigut, seguic Porfiri.
WEB-CRIM-E-CASTIG	Vos, supausatz que tot aquerò son badinades innocentes.
WEB-CRIM-E-CASTIG	Se mostraue cada còp mès alègre e non deishaue d’exprimir ua riseta de satisfaccion, tant que de nauèth anaue e venguie peth burèu.
WEB-CRIM-E-CASTIG	Compreni que vos ac ajatz cuelhut a badinada.
WEB-CRIM-E-CASTIG	Diu m’a dat ua figura que sonque desvelhe enes auti pensaments comics.
WEB-CRIM-E-CASTIG	Qu’è er aspècte d’un bofon.
WEB-CRIM-E-CASTIG	Totun, vos voi díder e repetir-vos ua causa, estimat Rodion Romanovitch…
WEB-CRIM-E-CASTIG	Mès, abantes qu’arren, vos demani que me perdonetz aguest lengatge de vielh.
WEB-CRIM-E-CASTIG	Vos ètz un òme qu’ètz ena flor dera vida, e enquia e tot ena prumèra joenesa, e, coma toti es joeni, sentetz ua especiau estimacion pera intelligéncia umana.
WEB-CRIM-E-CASTIG	Era agudesa d’engenh e es deduccions abstractes vos sedusissen.
WEB-CRIM-E-CASTIG	Aquerò me rebrembe as ancians problèmes militars d’Austria, ena mesura, plan que òc, des mèns coneishements sus era matèria.
WEB-CRIM-E-CASTIG	En teoria, es austrians auien derrotat a Napoleon, e autanplan lo considerauen presoèr.
WEB-CRIM-E-CASTIG	Ei a díder, qu’ena sala de reunions ac vedien tot de color ròsa.
WEB-CRIM-E-CASTIG	Mès, qué se passèc ena realitat?
WEB-CRIM-E-CASTIG	Qu’eth generau Mack se rendec damb tota era sua armada.
WEB-CRIM-E-CASTIG	Ha, ha, ha!
WEB-CRIM-E-CASTIG	Ja veigui, estimat Rodion Romanovitch, qu’ath vòste laguens vo n’arritz de jo, pr’amor qu’er òme de patz que sò ena vida privada, se hè a vier toti es sòns exemples, dera istòria militara.
WEB-CRIM-E-CASTIG	Mès, que i podem hèr?
WEB-CRIM-E-CASTIG	Qu’ei era mia debilitat.
WEB-CRIM-E-CASTIG	Que sò un encamardat des causes militares, e es mies lectures preferides son aqueres que se relacionen damb es guèrres…
WEB-CRIM-E-CASTIG	Vertadèraments, me sò enganhat ena mia carrèra.
WEB-CRIM-E-CASTIG	Que deuí auer ingressat ena armada.
WEB-CRIM-E-CASTIG	Non auria arribat a èster un Napoleon, mès òc a arténher eth grad de comandant.
WEB-CRIM-E-CASTIG	Ha, ha, ha…!
WEB-CRIM-E-CASTIG	Ben, ara vos vau a díder sincèraments tot çò que pensi, amic mèn, sus eth “cas que mos interèsse”.
WEB-CRIM-E-CASTIG	Era realitat e era natura, senhor mèn, son causes plan importantes e que redusissen a viatges ad arren eth calcul mès engenhós.
WEB-CRIM-E-CASTIG	Credetz, vos, ad aguest vielh, Rodion Romanovitch…
WEB-CRIM-E-CASTIG	E, en prononciar aguestes paraules, Porfiri Petrovitch, que sonque auie trenta cinc ans, semblaue auer envielhit: enquia e tot era sua votz auie cambiat, e se diderie que s’auie arquejat era sua esquia.
WEB-CRIM-E-CASTIG	Ath delà, seguic, jo sò un òme sincèr…
WEB-CRIM-E-CASTIG	Vertat que sò un òme sincèr?
WEB-CRIM-E-CASTIG	Didetz-me: qué ne pensatz?
WEB-CRIM-E-CASTIG	A jo me semble que non se pòt vier mès luenh ena sinceritat.
WEB-CRIM-E-CASTIG	Que vos è hèt vertadères confidéncies sense exigir-vos cap compensacion.
WEB-CRIM-E-CASTIG	Ha, ha!
WEB-CRIM-E-CASTIG	En fin, tornem entath nòste ahèr.
WEB-CRIM-E-CASTIG	Er engenh ei, çampar, quauquarren meravilhós, un ornament dera natura, entà didè’c atau, ua consolacion ath miei dera duretat dera vida, quauquarren que permet, çampar, confóner a un praube jutge que, ath delà, s’a deishat enganhar pera sua pròpria imaginacion, donques que, a tot darrèr, non ei qu’un òme.
WEB-CRIM-E-CASTIG	Mès era natura acodís en ajuda d’aguest praube jutge, e aquerò ei dolent entar aute.
WEB-CRIM-E-CASTIG	Aquerò ei çò qu’era joenesa que fide en sòn engenh e que “trauèsse toti es obstacles”, coma vos auetz dit engenhosaments, non vò tie en compde.
WEB-CRIM-E-CASTIG	Me referisqui ar òme desconeishut deth nòste cas particular…
WEB-CRIM-E-CASTIG	Supausem que mentís, e d’ua manèra magistrau.
WEB-CRIM-E-CASTIG	Coma ei normau, demore era sua capitada, se pense que va a recuélher es fruts dera sua abiletat; mès, de pic, crac!, s’esbugasse en lòc mès comprometedor entada eth.
WEB-CRIM-E-CASTIG	Plan, donc, non per aquerò dèishe d’inspirar sospeches…
WEB-CRIM-E-CASTIG	Era sua mentida a estat perfècta, mès que non a pensat ena natura e se trape coma cuelhut en un param.
WEB-CRIM-E-CASTIG	Simule esblancossir-se d’espant, mès vaquí que represente eth sòn papèr damb massa proprietat, qu’eth sòn pallitge ei massa naturau, e aquerò serà un aute indici.
WEB-CRIM-E-CASTIG	Peth moment, eth sòn interlocutor poirà deishar-se enganhar, mès, se non ei un pèc, londeman cambiarà d’opinion.
WEB-CRIM-E-CASTIG	E er imprudent cometerà error darrèr d’error.
WEB-CRIM-E-CASTIG	Se meterà a on non lo criden entà díder es causes mès comprometedores, entà expausar allegories qu’eth sòn vertadèr sentit, arrés deisharà de compréner.
WEB-CRIM-E-CASTIG	Enquia e tot arribarà a preguntar se per qué non l’an detengut encara.
WEB-CRIM-E-CASTIG	Ha, ha, ha…!
WEB-CRIM-E-CASTIG	E aquerò li pòt passar ar òme mès sagaç, a un psicològ, a un literat.
WEB-CRIM-E-CASTIG	Era natura ei un miralh, eth miralh mès clar, e ei pro dirigir era vista ada eth.
WEB-CRIM-E-CASTIG	Mès, qué vos arribe, Rodion Romanovitch?
WEB-CRIM-E-CASTIG	Vos estofe aguesta atmosfèra, dilhèu?
WEB-CRIM-E-CASTIG	Voletz que daurisca era hièstra?
WEB-CRIM-E-CASTIG	Non vos preocupetz, exclamèc Raskolnikov, en tot meter-se, còp sec, a arrir.
WEB-CRIM-E-CASTIG	Porfiri s’arturèc ath sòn dauant, s’estèc ua estona en tot guardar-lo e dempús se metec a arrir, tanben.
WEB-CRIM-E-CASTIG	Alavetz Raskolnikov, qu’era sua arridalha convulsiua s’auie padegat, se metec de pès.
WEB-CRIM-E-CASTIG	Porfiri Petrovitch, didec lheuant era votz e articulant claraments es paraules, a maugrat der esfòrç que li calie hèr entà tier-se sus es sues tremoloses cames, sò segur de qué vos sospechatz que sò er assassin dera vielha e dera sua fraia Lisbeth.
WEB-CRIM-E-CASTIG	E voi dider-vos que hè temps que ne sò hart de tot aquerò.
WEB-CRIM-E-CASTIG	Se vos credetz damb eth dret de perseguir-me e detier-me, hètz-ac.
WEB-CRIM-E-CASTIG	Mès non vos permeterè que contunhetz burlant-vos de jo ena mia pròpria cara e torturant-me coma ac hètz.
WEB-CRIM-E-CASTIG	Es sòns pòts comencèren a tremolar de ressabuda; es sòns uelhs a lançar ahlamades de colèra, e era sua votz, dominada per eth, enquia alavetz, comencèc a vibrar.
WEB-CRIM-E-CASTIG	Ac entenetz, Porfiri Petrovitch?
WEB-CRIM-E-CASTIG	Non ac permeterè!
WEB-CRIM-E-CASTIG	Senhor!
WEB-CRIM-E-CASTIG	Mès se qué didetz?
WEB-CRIM-E-CASTIG	Qué vos cau, estimat Rodion Romanovitch?
WEB-CRIM-E-CASTIG	Non ac permeterè!, cridèc un còp mès Raskolnikov.
WEB-CRIM-E-CASTIG	Non lheuètz autant era votz.
WEB-CRIM-E-CASTIG	Mos pòden enténer.
WEB-CRIM-E-CASTIG	Non comprenetz?
WEB-CRIM-E-CASTIG	Didec aquerò en un mormolh, coma espaurit e apressant eth sòn ròstre ath de Raskolnikov.
WEB-CRIM-E-CASTIG	Non ac permeterè, non ac permeterè, repetie Rodia, maquinauments.
WEB-CRIM-E-CASTIG	Ça que la, auie baishat tanben era votz.
WEB-CRIM-E-CASTIG	Porfiri se virèc ara prèssa e correc entà daurir era hièstra.
WEB-CRIM-E-CASTIG	Mos cau airejar era cramba.
WEB-CRIM-E-CASTIG	Ja se filaue de cap ara pòrta pr’amor de demanar era aigua quan se n’encuedèc que n’auie ua garrafa en un cornèr.
WEB-CRIM-E-CASTIG	Tè, beuetz un shinhau, didec en tot córrer entada eth damb era garrafa ena man.
WEB-CRIM-E-CASTIG	Dilhèu aquerò…
WEB-CRIM-E-CASTIG	Eth temor e era sollicitud de Porfiri Petrovitch semblauen tan sincèrs, que Raskolnikov se quedèc en tot guardar-lo damb viu curiosèr.
WEB-CRIM-E-CASTIG	Totun, non volec béuer.
WEB-CRIM-E-CASTIG	Rodion Romanovitch, estimat amic, vos vatz a capvirar.
WEB-CRIM-E-CASTIG	Beuetz, se vos platz!
WEB-CRIM-E-CASTIG	Beuetz encara que sigue solet ua glopada!
WEB-CRIM-E-CASTIG	Li botèc tu per tu eth veire ena man.
WEB-CRIM-E-CASTIG	Raskolnikov se lo hec a vier ena boca e dempús, quan se remetec, lo deishèc ena taula damb un gèst de hastic.
WEB-CRIM-E-CASTIG	Qu’auetz auut un començament d’atac, didec Porfiri Petrovitch corauments e, çampar, plan trebolat.
WEB-CRIM-E-CASTIG	Vos mortificatz de tau sòrta que tornaratz a vier malaut.
WEB-CRIM-E-CASTIG	Non compreni qu’ua persona se suenhe tan pòc.
WEB-CRIM-E-CASTIG	A vos vos arribe çò de madeish qu’a Dmitri Prokofitch.
WEB-CRIM-E-CASTIG	Precisaments ager venguec a tier-me ua visita.
WEB-CRIM-E-CASTIG	Que sò d’acòrd quan didetz qu’è un caractèr caustic, ei a díder, dolent.
WEB-CRIM-E-CASTIG	Mès, be n’auetz hèt de deduccions, Senhor!
WEB-CRIM-E-CASTIG	Venguec quan vos partíretz, e pendent eth dinar parlèc autant que jo non podí hèr ua auta causa que daurir es braci entà exprimir eth mèn estonament.
WEB-CRIM-E-CASTIG	Mon Diu!
WEB-CRIM-E-CASTIG	Mon Diu!
WEB-CRIM-E-CASTIG	Lo manèretz vos, vertat…?
WEB-CRIM-E-CASTIG	Mès, sètz-vos, amic mèn; sètz-vos, per amor de Diu.
WEB-CRIM-E-CASTIG	Jo non lo manè, repliquèc Raskolnikov, mès me’n sabia de qué auie de vier ena vòsta casa e per quin motiu.
WEB-CRIM-E-CASTIG	Atau, donc, ac sabíetz?
WEB-CRIM-E-CASTIG	Qué ne pensatz vos d’aquerò?
WEB-CRIM-E-CASTIG	Ja vos ac diderè, mès abantes voi que vo’n sapiatz, amic mèn, que sò ath pas de qué vos podetz vantar-vos de d’autes moltes aventures.
WEB-CRIM-E-CASTIG	Mielhor dit, que sò ath pas de tot.
WEB-CRIM-E-CASTIG	Me’n sai qu’anèretz a logar ua cramba en escurir, e que tirèretz deth cordon dera campaneta, e que comencèretz a hèr preguntes sus es taques de sang, çò que deishèc estonadi as tapissièrs e ath portièr.
WEB-CRIM-E-CASTIG	Compreni eth vòste estat d’animositat, ei a díder, er estat d’animositat que vos trapàuetz aqueth dia, mès non per aquerò dèishe d’èster cèrt que vos tornaratz lhòco, sense cap de dobte, se seguitz atau.
WEB-CRIM-E-CASTIG	Qu’acabaratz en tot pèrder er oremus, ja ac veiratz.
WEB-CRIM-E-CASTIG	Ua nòbla indignacion hè borir era vòsta sang.
WEB-CRIM-E-CASTIG	Vos qu’ètz irritat, prumèr de tot contra eth destin, dempús contra era policia.
WEB-CRIM-E-CASTIG	Plan per aquerò vatz d’un costat en aute sajant de desvelhar sospeches ena gent.
WEB-CRIM-E-CASTIG	Vertat que non m’enganhi, qu’è interpretat exactaments eth vòste estat d’animositat?
WEB-CRIM-E-CASTIG	Mès, se seguitz atau non seratz vos solet que se tornarà lhòco, senon que capviraratz ath brave de Rasumikhine, e non me remiratz que non serie bric bon hèr a pèrder eth cap ad aguest gojat tan simpatic.
WEB-CRIM-E-CASTIG	Vos qu’ètz malaut; eth a un excès de bontat, e precisaments aguesta bontat ei çò que l’expause ath contagi.
WEB-CRIM-E-CASTIG	Quan vos ajatz padegat un shinhau, estimat amic, ja vos condarè…
WEB-CRIM-E-CASTIG	Mès, seiguetz, se vos platz.
WEB-CRIM-E-CASTIG	Repausatz un moment.
WEB-CRIM-E-CASTIG	Qu’ètz blanc coma era haria.
WEB-CRIM-E-CASTIG	Seiguetz-vos, se vos platz.
WEB-CRIM-E-CASTIG	Raskolnikov aubedic.
WEB-CRIM-E-CASTIG	Era tremolor que l’auie assautat se padegaue de man en man e era fèbre s’anaue apoderant d’eth.
WEB-CRIM-E-CASTIG	A maugrat dera sua visibla inquietud, seguie d’aurelha damb prigonda suspresa es mòstres d’interès de Porfiri Petrovitch.
WEB-CRIM-E-CASTIG	Mès que non credie es sues paraules, encara qu’experimentaue ua tendéncia inexplicabla a creder-lo.
WEB-CRIM-E-CASTIG	Era allusion inesperada de Porfiri ath loguèr dera cramba l’auie paralisat d’estonament.
WEB-CRIM-E-CASTIG	Pendent er exercici dera mia profession, seguic de seguit Porfiri Petrovitch, è auut un cas semblable, un cas morbós.
WEB-CRIM-E-CASTIG	Un òme s’acusèc d’un assassinat que non auie cometut.
WEB-CRIM-E-CASTIG	Qu’ère era jogalha d’ua vertadèra alucinacion.
WEB-CRIM-E-CASTIG	Expausaue hèts, les racondaue, confonie a toti.
WEB-CRIM-E-CASTIG	E tot aquerò per qué?
WEB-CRIM-E-CASTIG	Perque indirèctaments e sense coneishement de causa auie facilitat era perpetracion d’un crim.
WEB-CRIM-E-CASTIG	Quan se’n sabec d’aquerò, se sentec tant aclapat, s’apoderèc d’eth tau angónia que s’imaginèc qu’ère er assassin.
WEB-CRIM-E-CASTIG	Fin finau, eth Senat esclaric er ahèr e eth malerós siguec botat en libertat, mès, se non auesse intervengut eth Senat, que non i aurie auut sauvacion entada eth.
WEB-CRIM-E-CASTIG	Plan, donc, amic mèn, tanben a vos se vos pòt capvirar eth sen se botatz es vòsti nèrvis en tension en tot vier a tirassar eth cordon d’ua campaneta en escurir e hèr preguntes sus taques de sang…
WEB-CRIM-E-CASTIG	En exercici dera mia profession m’a estat possible estudiar aguesti fenomèns psicologics.
WEB-CRIM-E-CASTIG	Çò qu’eth nòste òme sent ei un vertige semblable ath que posse a cèrtes persones a lançar- se per ua hièstra o de naut de tot d’un campanau; ua espècia d’atraccion irresistibla; ua malautia, Rodion Romanovitch, ua malautia e arren mès qu’ua malautia.
WEB-CRIM-E-CASTIG	Vos que non ne hètz cabau dera vòsta.
WEB-CRIM-E-CASTIG	Vos cau consultar a un bon mètge e non ad aguest tipe grasset que vos visite…
WEB-CRIM-E-CASTIG	Vos deliratz, a viatges, e aguest mau non a mès origina qu’eth deliri…
WEB-CRIM-E-CASTIG	Momentanèaments Raskolnikov creiguec veir que tot hège torns.
WEB-CRIM-E-CASTIG	Non, que non ei possible!”, se didec, refusant damb tota era fòrça deth morir un pensament que (se n’encuedaue perfèctaments d’aquerò), lo menaçaue de hèr-lo alhocardir de ràbia.
WEB-CRIM-E-CASTIG	Petrovitch, en sòn desir de desnishar es sues intencions.
WEB-CRIM-E-CASTIG	Sauvaua tota era mia rason, tota era mia rason, entenetz?
WEB-CRIM-E-CASTIG	Ac enteni e ac compreni.
WEB-CRIM-E-CASTIG	Que ja ac didéretz ager, e persutéretz sus aguest punt.
WEB-CRIM-E-CASTIG	Jo compreni per auança tot çò que vos podetz díder.
WEB-CRIM-E-CASTIG	Escotatz-me, Rodion Romanovitch, estimat amic: permetetz-me hèr-vos ua observacion.
WEB-CRIM-E-CASTIG	Se vos siguéssetz eth colpable o siguéssetz barrejat en ahèr, auríetz dit que sauvàuetz pliaments era rason?
WEB-CRIM-E-CASTIG	Jo me pensi que, peth contrari, auríetz afirmat, e vos auríetz agarrat ad aguesta afirmacion, que vos non vo n’encuedàuetz de çò que hégetz.
WEB-CRIM-E-CASTIG	Non è rason?
WEB-CRIM-E-CASTIG	Didetz-me, non l’è?
WEB-CRIM-E-CASTIG	Eth ton dera pregunta deishaue entreveir un param.
WEB-CRIM-E-CASTIG	Raskolnikov s’apuèc en dorsièr deth fautulh entà hèr-se enlà de Porfiri, qu’eth sòn ròstre s’auie apressat ath sòn, e l’observèc en silenci damb ua guardada fixa e plia d’estonament.
WEB-CRIM-E-CASTIG	Quauquarren semblable se pòt díder dera visita de Rasumikhine.
WEB-CRIM-E-CASTIG	Se vos siguéssetz eth colpable, aurie dit qu’eth auie vengut ena mia casa per pròpri impuls e aurie amagat que vos l’auíetz ahiscat a hè’c.
WEB-CRIM-E-CASTIG	Ça que la, vos auetz dit que Rasumikhine venguec a veder-me pr’amor que vos lo manéretz.
WEB-CRIM-E-CASTIG	Raskolnikov s’estrementic.
WEB-CRIM-E-CASTIG	Eth que non auie hèt semblabla afirmacion.
WEB-CRIM-E-CASTIG	Seguitz mentint, didec, diboishant un arridolet de hastic e damb votz lenta e fèbla.
WEB-CRIM-E-CASTIG	Vos me voletz demostrar que liegetz en mèn pensament, que podetz predíder es mies responses, higec, encuedant-se que ja ère incapable de mesurar es sues paraules.
WEB-CRIM-E-CASTIG	Vos me voletz espaurir; vos vo’n trufatz de jo, simplaments.
WEB-CRIM-E-CASTIG	Tant que didie aquerò non deishaue de uelh ath jutge d’instrucción.
WEB-CRIM-E-CASTIG	De ressabuda, un terrible fulgor ludec enes sòns uelhs.
WEB-CRIM-E-CASTIG	Qu’ètz en tot díder ua mentida darrèr dera auta, exclamèc.
WEB-CRIM-E-CASTIG	Vos sabetz pro ben qu’era mielhor tactica que pòt seguir un colpable ei agarrar-se ara vertat autant coma sigue possible….
WEB-CRIM-E-CASTIG	Non vos creigui!
WEB-CRIM-E-CASTIG	Be n’ètz de viroleta!, didec Porfiri damb ua riseta de dolenteria.
WEB-CRIM-E-CASTIG	Que non i a cap manèra d’entener-se damb vos.
WEB-CRIM-E-CASTIG	Qu’ètz senhorejat per ua idia fixa.
WEB-CRIM-E-CASTIG	Non me credetz?
WEB-CRIM-E-CASTIG	Donques jo me pensi que començatz a creder-me.
WEB-CRIM-E-CASTIG	Damb dètz centimètres mès de fe n’aurè pro entà artènher qu’arribetz ath mètre e me creigatz deth tot.
WEB-CRIM-E-CASTIG	Pr’amor que vos è vertadèra afeccion e sonque desiri eth vòste ben.
WEB-CRIM-E-CASTIG	Es pòts de Raskolnikov comencèren a tremolar.
WEB-CRIM-E-CASTIG	Òc, vos è en vertadèra afeccion, contunhèc Porfiri, sarrant amistosaments eth braç deth joen, e non vos ac tornarè a repetir.
WEB-CRIM-E-CASTIG	Ath delà, tietz en compde qu’era vòsta familha vos a vengut a veir.
WEB-CRIM-E-CASTIG	Pensatz en era.
WEB-CRIM-E-CASTIG	Vos calerie hèr tot çò de possible entà qu’era vòsta mair e era vòsta fraia se sentessen eroses e, ça que la, solet les costatz inquietuds…
WEB-CRIM-E-CASTIG	Aquerò qu’ei parièr.
WEB-CRIM-E-CASTIG	Com vo n’auetz sabut d’aguestes causes?
WEB-CRIM-E-CASTIG	Mès, escotatz-me, amic mèn: se m’en sai de tot aquerò ei solet per vos.
WEB-CRIM-E-CASTIG	Vos non vo n’encuedatz de qué, quan ètz nerviós, ac condatz tot, madeish a jo qu’as auti.
WEB-CRIM-E-CASTIG	Rasumikhine m’a condat tanben fòrça causes interessantes…
WEB-CRIM-E-CASTIG	Quan vos m’auetz interromput, vos anaua a díder que, a maugrat dera vòsta intelligéncia, era vòsta maufidança vos empedís veir es causes tau que son…
WEB-CRIM-E-CASTIG	Vos vau a méter un exemple, entornant en nòste ahèr.
WEB-CRIM-E-CASTIG	Çò deth cordon dera campaneta ei un detalh de valor extraordinari entà un jutge qu’ei en tot instruir un sumari.
WEB-CRIM-E-CASTIG	E vos l’ac condatz ad aguest jutge damb tota franquesa, sense cap resèrva.
WEB-CRIM-E-CASTIG	Non dedusitz quauqua causa d’aquerò?
WEB-CRIM-E-CASTIG	Se jo vos credessa colpable, auria actuat coma ac è hèt?
WEB-CRIM-E-CASTIG	Peth contrari, auria sajat de esforiar era vòsta maufidança, non deishar-vos entreveir qu’èra ath pas d’aguest detalh, entà lançar-vos ena cara, còp sec, era pregunta seguenta: “Qué hègetz, entre es dètz e es onze, enes crambes des victimes?
WEB-CRIM-E-CASTIG	E per qué tirèretz deth cordon dera campaneta e parléretz des taques de sang?, e per qué didéretz as portièrs que vos amièssen entath comissariat?” Vaquí se com auria actuat jo s’auessa auut era mendre sospecha contra vos: vos auria sometut a un interrogatòri peth menut.
WEB-CRIM-E-CASTIG	E auria dispausat que s’efectuèsse un escorcolh ena cramba qu’auetz logada, e auria manat que vos detenguessen…
WEB-CRIM-E-CASTIG	Eth hèt de qué aja actuat de ua auta manèra qu’ei ua bona pròva de qué non sospechi de vos.
WEB-CRIM-E-CASTIG	Mès vos auetz perdut eth sens dera realitat, ac repetisqui, e ètz incapable de veir arren.
WEB-CRIM-E-CASTIG	Raskolnikov tremolaue de cap a pès, e tan violentaments, que Porfiri Petrovitch non podec mens d’encuedar-se’n.
WEB-CRIM-E-CASTIG	Non hètz que mentir, repetic decididaments.
WEB-CRIM-E-CASTIG	Sabi pas se qué voletz damb es vòstes mentides, mès seguitz mentint.
WEB-CRIM-E-CASTIG	Non parlàuetz atau hè un moment, plan per aquerò non m’enganhi…
WEB-CRIM-E-CASTIG	Mentitz!
WEB-CRIM-E-CASTIG	Que mentisqui?, repliquèc Porfiri, en tot afogar-se visiblaments, encara que sauvant eth sòn accent ironic e alègre e non balhant, çampar, cap importància ara opinion que Raskolnikov auesse d’eth.
WEB-CRIM-E-CASTIG	Com podetz díder aquerò en tot saber se com è actuat damb vos?
WEB-CRIM-E-CASTIG	Jo, eth jutge d’instrucción, vos è sugerit toti es arguments psicologics que poiríetz tier: era malautia, eth deliri, amor pròpri excitat peth patiment, era neurasténia, e aguesti policièrs…!
WEB-CRIM-E-CASTIG	Ha, ha, ha!
WEB-CRIM-E-CASTIG	Ça que la, e dit de passa, aguesti mieis de defensa non an cap eficàcia.
WEB-CRIM-E-CASTIG	Vos, dideratz: “Era malautia, eth deliri, era alucinacion…
WEB-CRIM-E-CASTIG	Non m’en brembi d’arren” E vos responeràn: “Tot aquerò està pro ben, amic mèn; mès, per qué era vòsta malautia a tostemp es madeishes conseqüéncies, per qué les còste precisaments aguest tipe d’alucinacion?” Aguesta malautia poirie auer d’autes manifestacions, non vos semble?
WEB-CRIM-E-CASTIG	Ha, ha ha!
WEB-CRIM-E-CASTIG	Raskolnikov lo guardèc damb menspredosa arrogància.
WEB-CRIM-E-CASTIG	En resumit, didec fèrmaments, en tot lheuar-se e hèr enlà a Porfiri.
WEB-CRIM-E-CASTIG	Jo voi saber claraments se me posqui considerar o non ath marge de tota sospecha.
WEB-CRIM-E-CASTIG	Didetz- m’ac, Porfiri Petrovitch; didetz-m’ac, ara madeish e sense embuts.
WEB-CRIM-E-CASTIG	Ara gessetz damb ua exigéncia.
WEB-CRIM-E-CASTIG	Enquia e tot exigéncies, Senhor!, exclamèc Porfiri Petrovitch damb perfècta cauma e un cèrt ton de burla.
WEB-CRIM-E-CASTIG	Mès, entà qué aguesta pregunta?
WEB-CRIM-E-CASTIG	Dilhèu sospeche quauquarrés de vos?
WEB-CRIM-E-CASTIG	Vos comportatz coma un mainatge capriciós que vò tocar eth huec.
WEB-CRIM-E-CASTIG	E per qué vos enquimeratz d’aguesta sòrta e vietz a visitar-mos quan arrés vos cride?
WEB-CRIM-E-CASTIG	Repetisqui, repliquèc Raskolnikov, cèc d’ira, que non posqui tier…!
WEB-CRIM-E-CASTIG	Era incertitud?, l’interrompec Porfiri.
WEB-CRIM-E-CASTIG	Non me hescatz borir era sang!
WEB-CRIM-E-CASTIG	Non vos ac posqui perméter!
WEB-CRIM-E-CASTIG	Ac auetz entenut?
WEB-CRIM-E-CASTIG	Ne peth mau de morir!
WEB-CRIM-E-CASTIG	E Raskolnikov fotèc un fòrt còp de punh ena taula.
WEB-CRIM-E-CASTIG	Silenci!
WEB-CRIM-E-CASTIG	Parlatz mès baish.
WEB-CRIM-E-CASTIG	Vos ac digui seriosaments.
WEB-CRIM-E-CASTIG	Sajatz de tier-vos.
WEB-CRIM-E-CASTIG	En díder aquerò Porfiri, eth sòn ròstre auie perdut era sua expression de temor e de bontat.
WEB-CRIM-E-CASTIG	Ara ordenaue francaments, severaments, damb es celhes arroncilhades e un gèst menaçaire.
WEB-CRIM-E-CASTIG	Semblaue auer acabat damb es simples allusions e es mistèris e èster dispausat a trèir-se era masca.
WEB-CRIM-E-CASTIG	Mès aguesta actitud siguec momentanèa.
WEB-CRIM-E-CASTIG	Raskolnikov se sentec interessat ara prumeria; dempús, ara imprevista, notèc qu’era ira lo dominaue.
WEB-CRIM-E-CASTIG	Ça que la, encara qu’era sua exasperacion auie arribat en punt mercat, aubedic, causa estranha, era orde de baishar era votz.
WEB-CRIM-E-CASTIG	Non me deisharè torturar, gasulhèc en madeish ton qu’abans.
WEB-CRIM-E-CASTIG	Mès avertie, damb un pilho-malho de racacòr e d’amarum que non podie obrar de ua uata manèra, e aguesta conviccion aumentaue era sua colèra.
WEB-CRIM-E-CASTIG	Detietz-me, higec, escorcolhatz- me se voletz; mès atietz-vos as normes e non joguetz damb jo.
WEB-CRIM-E-CASTIG	Vos ac proïbisqui!
WEB-CRIM-E-CASTIG	Arren de normes, responec Porfiri, que seguie arrint burlescaments e guardaue a Raskolnikov damb un cèrt gòi.
WEB-CRIM-E-CASTIG	Vos convidè a vier a tier-me ua visita coma amic.
WEB-CRIM-E-CASTIG	Que non voi entad arren era vòsta amistat, la mesprèdi.
WEB-CRIM-E-CASTIG	Ac entenetz?
WEB-CRIM-E-CASTIG	E ara cuelhi era mia casqueta e me’n vau.
WEB-CRIM-E-CASTIG	Veiram se qué dideratz vos, s’auetz era intencion d’arrestar-me.
WEB-CRIM-E-CASTIG	Cuelhec era sua casqueta e se filèc de cap ara pòrta.
WEB-CRIM-E-CASTIG	Non voletz veir era suspresa que vos è sauvat?, li didec Porfiri Petrovitch, damb eth sòn ironic arridolet e cuelhent-lo deth braç quan ja ere dauant dera pòrta.
WEB-CRIM-E-CASTIG	Semblaue cada còp mès alègre e burlesc, e aquerò botaue a Raskolnikov dehòra de se.
WEB-CRIM-E-CASTIG	Ua suspresa?
WEB-CRIM-E-CASTIG	Ua suspresa qu’ei darrèr d’aguesta pòrta…
WEB-CRIM-E-CASTIG	Ha, ha ,ha!
WEB-CRIM-E-CASTIG	Senhalaue era pòrta barrada que comunicaue damb es sues crambes.
WEB-CRIM-E-CASTIG	Autaplan l’è barrada damb clau pr’amor de qué non s’escape.
WEB-CRIM-E-CASTIG	Qué dimònis amiatz entre mans?
WEB-CRIM-E-CASTIG	Raskolnikov s’apressèc ara pòrta e sagèc de daurir-la, mès que non podec.
WEB-CRIM-E-CASTIG	Qu’ei barrada damb clau e era clau l’amii jo, didec Porfiri.
WEB-CRIM-E-CASTIG	E, plan que òc, li mostrèc ua clau que venguie de trèir dera pòcha.
WEB-CRIM-E-CASTIG	Non hès que mentir, bramèc Raskolnikov sense poder tier-se.
WEB-CRIM-E-CASTIG	E se lancèc sus eth jutge d’instrucción, que hec repè enquiara pòrta, sense demostrar cap temor.
WEB-CRIM-E-CASTIG	Compreni era tua tactica!
WEB-CRIM-E-CASTIG	Ac compreni tot!, seguic cridant Raskolnikov.
WEB-CRIM-E-CASTIG	Mentisses e m’insultes entà irritar-me e que diga çò que non me cau.
WEB-CRIM-E-CASTIG	Mès, se vos non auetz arren entà amagar, estimat Rodion Romanovitch!
WEB-CRIM-E-CASTIG	Non sorriscletz mès o cridi.
WEB-CRIM-E-CASTIG	Mentisses, mentisses!
WEB-CRIM-E-CASTIG	Non se passarà arren!
WEB-CRIM-E-CASTIG	Ja pòs cridar!
WEB-CRIM-E-CASTIG	Sabes que sò malaut e as sajat d’exasperar-me, estabordir-me, entà que diga çò que non me cau.
WEB-CRIM-E-CASTIG	Aguest qu’a estat eth tòn plan.
WEB-CRIM-E-CASTIG	Non as pròves; era soleta causa qu’as son miserables sospeches, conjectures tan vagues coma es de Zamiotov.
WEB-CRIM-E-CASTIG	Tu coneishies eth mèn caractèr e m’as enventit entà que venguen de pic es pòpes e es testimonis: Vertat qu’ei aguest eth tòn prepaus?
WEB-CRIM-E-CASTIG	Qué demores entà hèr-les entrar?
WEB-CRIM-E-CASTIG	A on son?
WEB-CRIM-E-CASTIG	Au!, ditz-les d’un viatge que passen.
WEB-CRIM-E-CASTIG	Mès, se qué didetz?
WEB-CRIM-E-CASTIG	Quines idies auetz, amic mèn!
WEB-CRIM-E-CASTIG	Non se pòden seguir es normes tan cègaments coma vos pensatz.
WEB-CRIM-E-CASTIG	Vos que non i entenetz d’aguestes causes, estimat.
WEB-CRIM-E-CASTIG	Es normes se seguiràn en moment avient.
WEB-CRIM-E-CASTIG	Ja ac veiratz damb es vòsti pròpris uelhs.
WEB-CRIM-E-CASTIG	E Porfiri semblaue prestar atencion a çò que se passaue darrèr dera pòrta deth burèu.
WEB-CRIM-E-CASTIG	Plan que òc, s’enteneren bronits procedents dera pèça vesia.
WEB-CRIM-E-CASTIG	Que ja vien, exclamec Raskolnikov.
WEB-CRIM-E-CASTIG	Les as hèt a vier…
WEB-CRIM-E-CASTIG	Les demoraues…
WEB-CRIM-E-CASTIG	Ac auies calculat tot…
WEB-CRIM-E-CASTIG	Plan, donc, hètz-les entrar a toti; hètz entrar as testimònis e a qui volgues…
WEB-CRIM-E-CASTIG	Sò premanit.
WEB-CRIM-E-CASTIG	Mès en aguest moment se passèc quauquarren tant estonant, tant autrú ath curs ordinari des causes, que, sense dobte, ne Porfiri Petrovitch ne Raskolnikov ac aurien pogut preveir jamès.
WEB-CRIM-E-CASTIG	Vaquí eth rebrembe qu’aguesta scèna deishèc en Raskolnikov.
WEB-CRIM-E-CASTIG	Ena pèça pròcha aumentèc eth bronit rapidaments e era pòrta s’estredauric.
WEB-CRIM-E-CASTIG	Qué se passe?, cridèc Porfiri Petrovitch, emmaliciat.
WEB-CRIM-E-CASTIG	Ja è avertit que…
WEB-CRIM-E-CASTIG	Arrés responec, mès que siguec aisit dedusir que darrèr dera pòrta i auie diuèrses persones que sajauen d’empedir eth pas de quauquarrés.
WEB-CRIM-E-CASTIG	Qu’ei qu’està aciu eth processat Nicolàs, didec ua votz.
WEB-CRIM-E-CASTIG	Que non l’è de besonh.
WEB-CRIM-E-CASTIG	Que se lo hèsquen a vier.
WEB-CRIM-E-CASTIG	Mès, ara seguida, Porfiri correc entara pòrta.
WEB-CRIM-E-CASTIG	Demoratz!
WEB-CRIM-E-CASTIG	Tà qué a vengut?
WEB-CRIM-E-CASTIG	Que signifique aguest bataclam?
WEB-CRIM-E-CASTIG	Qu’ei que Nicolàs… comencèc a díder eth madeish qu’auie parlat abans.
WEB-CRIM-E-CASTIG	Mès s’interrompec còp sec.
WEB-CRIM-E-CASTIG	Alavetz, e pendent ues segondes, s’entenec eth tarrabastalh d’ua vertadèra luta.
WEB-CRIM-E-CASTIG	Dempús semblèc qu’un refusaue violentaments a un aute, e, ara seguida, un òme esblancossit coma un mòrt entrèc en burèu.
WEB-CRIM-E-CASTIG	Er aspècte d’aqueth òme qu’ère impressionant.
WEB-CRIM-E-CASTIG	Guardaue fixaments ath sòn dauant e semblaue que non vedie ad arrés.
WEB-CRIM-E-CASTIG	Es sòns uelhs auien ua ludentor de resolucion.
WEB-CRIM-E-CASTIG	Ça que la, eth sòn ròstre ère livid coma eth d’un condemnat a mòrt qu’amien ara fòrça entath cadafalc.
WEB-CRIM-E-CASTIG	Es sòns pòts, sense color, tremolauen leugèraments.
WEB-CRIM-E-CASTIG	Ère plan joen e vestie damb era modestia dera gent deth pòble.
WEB-CRIM-E-CASTIG	Prim, de estatura mejana, peu talhat ath ras, ròstre escanaulit e fines faccions.
WEB-CRIM-E-CASTIG	Er òme que venguien de refusar entrèc de seguit ath sòn darrèr e l’agarrèc dera espatla.
WEB-CRIM-E-CASTIG	Qu’ère un gendarme.
WEB-CRIM-E-CASTIG	Mès Nicolàs artenhec deishar-se anar d’eth, de nauèth.
WEB-CRIM-E-CASTIG	Quauqui curiosi s’arremolinèren ena pòrta.
WEB-CRIM-E-CASTIG	Es mès gausards lutauen entà entrar.
WEB-CRIM-E-CASTIG	Tot aquerò s’auie passat en mens temps deth que se tarde a descriuer-lo.
WEB-CRIM-E-CASTIG	Dehòra d’aciu!
WEB-CRIM-E-CASTIG	Demora a que te criden!
WEB-CRIM-E-CASTIG	De pic, Nicolàs s’ajulhèc.
WEB-CRIM-E-CASTIG	Qué hès?, exclamèc Porfiri, estonat.
WEB-CRIM-E-CASTIG	Que sò colpable!
WEB-CRIM-E-CASTIG	È cometut un crim!
WEB-CRIM-E-CASTIG	Pendent dètz menutes regnèc ena estança un silenci absolut, coma se toti es presents auessen perdut era votz.
WEB-CRIM-E-CASTIG	Eth gendarme auie arreculat: sense gausar apressar-se a Nicolàs, s’auie retirat entara pòrta e aquiu s’estaue quiet.
WEB-CRIM-E-CASTIG	Qué dides?, preguntèc Porfiri quan artenhec gésser deth sòn estonament.
WEB-CRIM-E-CASTIG	Tu?, exclamèc eth jutge d’instrucción, en tot balhar mòstres de grana confusion.
WEB-CRIM-E-CASTIG	Jo… sò… un assassin, repetic Nicolàs dempús d’ua pausa.
WEB-CRIM-E-CASTIG	A qui as aucit?
WEB-CRIM-E-CASTIG	Après un moment de silenci, Nicolàs responec:
WEB-CRIM-E-CASTIG	A Alena Ivanovna e ara sua fraia Lisbeth Ivanovna.
WEB-CRIM-E-CASTIG	Les aucí… damb ua destrau.
WEB-CRIM-E-CASTIG	Que non èra en mèn sen, higec.
WEB-CRIM-E-CASTIG	E sauvèc silenci, sense lheuar-se.
WEB-CRIM-E-CASTIG	Porfiri Petrovitch s’estèc un moment negat en prigondes reflexions.
WEB-CRIM-E-CASTIG	Dempús, damb un violent gèst, ordenèc as curiosi que se n’anèssen.
WEB-CRIM-E-CASTIG	Aguesti aubediren de seguit e era pòrta se barrèc ath sòn darrèr.
WEB-CRIM-E-CASTIG	Alavetz, Porfiri tachèc ua guardada a Raskolnikov, que s’estaue de pès en un cornèr e que campaue a Nicolàs, petrificat d’estonament.
WEB-CRIM-E-CASTIG	Eth jutge d’instrucción hec un pas entada eth, mès, coma se cambièsse d’idia, se posèc, en tot guardar-lo.
WEB-CRIM-E-CASTIG	Dempús virèc es uelhs entà Nicolàs, ara seguida guardèc de nauèth a Raskolnikov, fin finau s’apressèc ath pintor damb ua sòrta de cambiament sobte.
WEB-CRIM-E-CASTIG	Ja me dideràs s’ères o non en tòn sen quan t’ac demana, exclamèc irritat.
WEB-CRIM-E-CASTIG	Arrés t’a preguntat arren sus aguest ahèr: Respon ad aquerò: as cometut un crim?
WEB-CRIM-E-CASTIG	Òc; que sò un assassin; ac cohèssi, repliquèc Nicolàs.
WEB-CRIM-E-CASTIG	Quina arma tenguéres?
WEB-CRIM-E-CASTIG	Ua destrau qu’amiaua damb jo.
WEB-CRIM-E-CASTIG	Quina rapiditat tà respòner!
WEB-CRIM-E-CASTIG	Solet?
WEB-CRIM-E-CASTIG	Nicolàs non comprenec era pregunta.
WEB-CRIM-E-CASTIG	Digui que s’aueres complices.
WEB-CRIM-E-CASTIG	Non, Mitri qu’ei innocent.
WEB-CRIM-E-CASTIG	Non auec cap participacion en crim.
WEB-CRIM-E-CASTIG	Non t’esdegues a parlar de Mitri…
WEB-CRIM-E-CASTIG	Es portièrs vos vederen as dus amassa.
WEB-CRIM-E-CASTIG	Corrí enquia arténher a Mitri.
WEB-CRIM-E-CASTIG	Mentretant, era sua vista tumèc damb Raskolnikov, que dera sua preséncia se n’auie desbrembat, tan prigonda ère era emocion qu’era sua scèna damb Nicolàs l’auie costat.
WEB-CRIM-E-CASTIG	En veir a Raskolnikov tornèc ena realitat e se trebolèc.
WEB-CRIM-E-CASTIG	Venguec entada eth, ara prèssa.
WEB-CRIM-E-CASTIG	Rodion Romanovitch, amic mèn, desencusatz-me…
WEB-CRIM-E-CASTIG	Ja vedetz…
WEB-CRIM-E-CASTIG	Vos que non auetz arren a hèr aciu…
WEB-CRIM-E-CASTIG	Jo sò eth prumèr estonat, coma podetz veir…
WEB-CRIM-E-CASTIG	Anatz- vo’n, se vos platz…
WEB-CRIM-E-CASTIG	E lo cuelhec deth braç en tot indicar-li era pòrta.
WEB-CRIM-E-CASTIG	Tanpòc vos ac demoràuetz vos, amic mèn.
WEB-CRIM-E-CASTIG	Era vòsta man tremole.
WEB-CRIM-E-CASTIG	Ha, ha, ha!
WEB-CRIM-E-CASTIG	Tanben vos tremolatz, Porfiri Petrovitch.
WEB-CRIM-E-CASTIG	Totun aquerò, non a estat ua suspresa entà jo.
WEB-CRIM-E-CASTIG	Qu’èren ja ath cant dera pòrta.
WEB-CRIM-E-CASTIG	Porfiri demoraue damb impaciéncia que se n’anèsse Raskolnikov.
WEB-CRIM-E-CASTIG	Eth joen preguntèc, de pic:
WEB-CRIM-E-CASTIG	Alavetz, non me mostratz era suspresa?
WEB-CRIM-E-CASTIG	Vos carrinclen es dents e guardatz se com parle!
WEB-CRIM-E-CASTIG	Qu’ètz vos un òme caustic!
WEB-CRIM-E-CASTIG	Plan, enquia ua auta!
WEB-CRIM-E-CASTIG	Jo me pensi que serie mielhor que mos didéssem adiu.
WEB-CRIM-E-CASTIG	En crotzar eth burèu, Raskolnikov avertic que diuèrsi emplegats lo guardauen fixaments.
WEB-CRIM-E-CASTIG	En arribar ena avant-sala vedec que, entre d’autes persones, i auie es dus portièrs dera casa deth crim, aqueri qu’eth les auie demanat, dies endarrèr, que l’amièssen entath comissariat.
WEB-CRIM-E-CASTIG	Dera sua actitud se dedusie que demorauen quauquarren.
WEB-CRIM-E-CASTIG	A penes arribèc ena escala, entenec que lo cridaue Porfiri Petrovitch.
WEB-CRIM-E-CASTIG	Se virèc e vedec qu’eth jutge d’instrucción corrie entada eth, panteishant.
WEB-CRIM-E-CASTIG	Sonque dues paraules, Rodion Romanovitch.
WEB-CRIM-E-CASTIG	Aguest ahèr s’acabarà coma Diu volgue, mès jo me calerà hèr-vos encara, per pura formula, quauques preguntes.
WEB-CRIM-E-CASTIG	Mos tornaram a vier, non?
WEB-CRIM-E-CASTIG	Porfiri s’auie posat ath sòn dauant, arridolent.
WEB-CRIM-E-CASTIG	Non?, repetic.
WEB-CRIM-E-CASTIG	Çampar, desiraue híger quauquarren, mès non didec arren mès.
WEB-CRIM-E-CASTIG	Desencusatz-me peth mèn anament de hè un moment, didec Raskolnikov, qu’auie recuperat era preséncia d’anim e experimentaue un in irresistible de vantar-se dauant deth magistrat.
WEB-CRIM-E-CASTIG	Que sò estat massa veement.
WEB-CRIM-E-CASTIG	Non a cap importància, repliquèc Porfiri damb excellent umor.
WEB-CRIM-E-CASTIG	Ja mos tornaram a veir, se Diu vò.
WEB-CRIM-E-CASTIG	E acabaram de coneisher-mos, didec Raskolnikov.
WEB-CRIM-E-CASTIG	Òc, afirmèc Porfiri, en tot guardar-lo seriosaments, damb es uelhs clucadi.
WEB-CRIM-E-CASTIG	Non; a un acogament.
WEB-CRIM-E-CASTIG	A!, òc!
WEB-CRIM-E-CASTIG	A un acogament…!
WEB-CRIM-E-CASTIG	Suenhatz-vos, credetz-me, suenhatz-vos.
WEB-CRIM-E-CASTIG	Jo non sai se qué desirar-vos, didec Raskolnikov que ja auie començar a baishar era escala e s’auie virat de pic.
WEB-CRIM-E-CASTIG	Voleria poder desirar-vos granes capitades, mès ja vedetz qu’es vòstes foncions son a viatges pro comiques.
WEB-CRIM-E-CASTIG	Aciu qu’auetz ad aguest praube Nicolàs, qu’auratz tormentat damb es vòsti metòdes psicologics enquia hèr-lo cohessar.
WEB-CRIM-E-CASTIG	Plan que òc, vos li repetíetz a totes ores e en toti es tons: “Ès un assassin, ès un assassin.” E ara qu’a cohessat, començatz a torturar-lo damb aguesta auta cançon: “Mentisses; non ès un assassin, non as cometut cap crim; dides ua leçon aprenuda de memòria.” Dempús d’aquerò, non me podetz remir qu’es vòstes foncions son a viatges pro comiques.
WEB-CRIM-E-CASTIG	Ha, ha, ha!
WEB-CRIM-E-CASTIG	Plan que me n’è encuedat!
WEB-CRIM-E-CASTIG	Ha, ha!
WEB-CRIM-E-CASTIG	Qu’ètz fòrça sutil.
WEB-CRIM-E-CASTIG	Non se vos escape arren.
WEB-CRIM-E-CASTIG	Ath delà, tietz ua perspicàcia especiau entà captar es detalhs comics.
WEB-CRIM-E-CASTIG	Ha, ha!
WEB-CRIM-E-CASTIG	Me semble qu’ère Gogol er escrivan que se distinguie per aguest madeish assopliment.
WEB-CRIM-E-CASTIG	Òc, qu’ère Gogol.
WEB-CRIM-E-CASTIG	Vertat qu’ère eth?
WEB-CRIM-E-CASTIG	Plan, donc, enquia qu’aja eth gust de tornar-vos a veir.
WEB-CRIM-E-CASTIG	Raskolnikov entornèc rapidaments ena sua casa.
WEB-CRIM-E-CASTIG	Ère tant estonat, tan desconcertat dauant de tot aquerò que venguie d’arribar, que, a penes arribèc ena sua cramba, se deishèc quèir en divan e s’estèc un quart d’ora sajant de padegar-se e de recuperar era luciditat.
WEB-CRIM-E-CASTIG	Non sagèc d’explicar-se era conducta de Nicolàs: qu’ère massa confonut entad aquerò.
WEB-CRIM-E-CASTIG	Comprenie qu’aquera confession embarraue un mistèri qu’eth non artenherie desnishar, aumens en aqueri moments.
WEB-CRIM-E-CASTIG	Totun, aguesta declaracion ère ua realitat qu’es sues conseqüéncies vedie claraments.
WEB-CRIM-E-CASTIG	Qu’ère evident qu’aquera mentida acabarie per descurbir-se, e alavetz tornarien a pensar en eth.
WEB-CRIM-E-CASTIG	Mès, mentretant, ère liure e li calie cuélher precaucions dauant deth perilh que credie imminent.
WEB-CRIM-E-CASTIG	Mès, enquia quin punt ère en perilh?
WEB-CRIM-E-CASTIG	Era situacion començaue a esclarir-se.
WEB-CRIM-E-CASTIG	Non podec evitar ua estrementida d’inquietud en rebrembar era scèna que s’auie desvolopat entre Porfiri e eth.
WEB-CRIM-E-CASTIG	Plan que non podie preveir es intencions deth jutge d’instrucción, ne endonviar es sòns pensaments, mès çò qu’auie trèt ara lum li permetie compréner eth perilh qu’auie patit.
WEB-CRIM-E-CASTIG	Que l’auie mancat pòc entà perder-se irremisiblaments.
WEB-CRIM-E-CASTIG	Eth temible magistrat, que se’n sabie dera irritabilitat deth sòn caractèr malautís, s’auie lançat ath hons, massa audaçaments dilhèu, mès lèu sense risque.
WEB-CRIM-E-CASTIG	Plan que òc, eth, Raskolnikov, s’auie comprometut deth prumèr moment, mès es imprudéncies cometudes non constituien pròves contra eth, e tota era sua conducta auie un valor plan relatiu.
WEB-CRIM-E-CASTIG	Mès, non s’enganharie enes sòns judicis?
WEB-CRIM-E-CASTIG	Quin fin perseguie eth jutge d’instrucción?
WEB-CRIM-E-CASTIG	Serie vertat que l’auie premanit ua suspresa?
WEB-CRIM-E-CASTIG	En qué consistirie?
WEB-CRIM-E-CASTIG	Com aurie acabat era sua entrevista damb Porfiri se non s’auesse costat era espectaculara aparicion de Nicolàs?
WEB-CRIM-E-CASTIG	Porfiri non auie dissimulat eth sòn jòc; tactica arriscada, mès qu’auie decidit córrer es sòns risques.
WEB-CRIM-E-CASTIG	Raskolnikov non deishaue de pensar en aquerò.
WEB-CRIM-E-CASTIG	S’eth jutge auesse auut d’auti atots, les ac aurie mostrat madeish.
WEB-CRIM-E-CASTIG	Qué serie aquera suspresa que li reservaue?
WEB-CRIM-E-CASTIG	Ua simpla burla o quauquarren qu’auesse eth sòn significat?
WEB-CRIM-E-CASTIG	Constituirie ua pròva?
WEB-CRIM-E-CASTIG	Contierie, aumens, ua acusacion…?
WEB-CRIM-E-CASTIG	Eth desconeishut deth dia anterior?
WEB-CRIM-E-CASTIG	Com s’explicaue qu’auesse despareishut d’aquera manèra?
WEB-CRIM-E-CASTIG	A on s’estarie?
WEB-CRIM-E-CASTIG	Se Porfiri auie quauqua pròva li calie èster restacada damb aqueth òme misteriós.
WEB-CRIM-E-CASTIG	Raskolnikov ère seigut en divan, damb es codes emparadi enes jolhs e era cara enes mans.
WEB-CRIM-E-CASTIG	Ua tremolor nerviosa seguie agitant tot eth sòn còs.
WEB-CRIM-E-CASTIG	Fin finau, se lheuèc, cuelhec era casqueta, s’arturèc un moment entà reflexionar e se filèc de cap ara pòrta.
WEB-CRIM-E-CASTIG	Consideraue que, aumens pendent tot aqueth dia, ère dehòra de perilh.
WEB-CRIM-E-CASTIG	Còp sec, experimentèc ua sensacion d’alegria e l’escometèc eth desir d’anar-se’n çò de mès lèu possible entara casa de Caterina Ivanovna.
WEB-CRIM-E-CASTIG	Plan que òc, ère ja massa tard entà anar ar acogament, mès arribaire a punt entath repais e veirie a Sonia.
WEB-CRIM-E-CASTIG	Tornèc a posar-se entà reflexionar e diboishèc un arridolet dolorós.
WEB-CRIM-E-CASTIG	Aué, aué, gasulhèc.
WEB-CRIM-E-CASTIG	Aué madeish.
WEB-CRIM-E-CASTIG	Qu’ei de besonh…
WEB-CRIM-E-CASTIG	Ja se premanie a daurir era pòrta, quan aguesta se dauric sense qu’eth la toquèsse.
WEB-CRIM-E-CASTIG	S’estrementic e arreculèc rapidaments.
WEB-CRIM-E-CASTIG	Era pòrta s’anèc daurint de man en man, sense bronit, e de pic apareishec era figura deth personatge deth dia anterior, der òme que semblaue auer gessut dera tèrra.
WEB-CRIM-E-CASTIG	Eth desconeishut s’arturèc en lumedan, guardèc en silenci a Raskolnikov e hec un pas entar interior der apartament.
WEB-CRIM-E-CASTIG	Vestie madeish qu’era vesilha, mès eth sòn ròstre e era expression dera sua guardada auien cambiat.
WEB-CRIM-E-CASTIG	Semblaue prigondaments apenat.
WEB-CRIM-E-CASTIG	Après ues segondes de silenci, alendèc.
WEB-CRIM-E-CASTIG	Sonque li mancaue hèr-se a vier era man ena caròla e virar eth cap entà retirar-se a ua prauba hemna desolada.
WEB-CRIM-E-CASTIG	Qué voletz?, preguntèc Raskolnikov, paralisat d’espant.
WEB-CRIM-E-CASTIG	Eth nauèth vengut non contestèc.
WEB-CRIM-E-CASTIG	Còp sec, hec ua reveréncia tan prigonda, qu’era sua man dreta toquèc en solèr.
WEB-CRIM-E-CASTIG	Qué hètz?, exclamèc Raskolnikov.
WEB-CRIM-E-CASTIG	Me senti colpable, didec eth desconeishut en votz baisha.
WEB-CRIM-E-CASTIG	De qué?
WEB-CRIM-E-CASTIG	De pensar mau.
WEB-CRIM-E-CASTIG	S’escambièren ua guardada.
WEB-CRIM-E-CASTIG	Jo que non èra tranquil…
WEB-CRIM-E-CASTIG	Quan arribéretz, er aute dia, seguraments embriac, e les didéretz as portièrs que vos amièssen entath comissariat, dempús d’auer interrogat as pintors sus es taques de sang, me shordèc que non vos hèssen cabau per çò de pensar-se qu’èretz begut.
WEB-CRIM-E-CASTIG	E coma que me’n brembaua dera vòsta adreça, decidírem vier ager a preguntar…
WEB-CRIM-E-CASTIG	Per tant, sò jo qui vos insultèc.
WEB-CRIM-E-CASTIG	Qui venguec?, l’interrompec Raskolnikov, que començaue a compréner.
WEB-CRIM-E-CASTIG	Alavetz, demoratz, vos, en aquera casa?
WEB-CRIM-E-CASTIG	Qu’èra en portau damb d’autes persones.
WEB-CRIM-E-CASTIG	Non vo’n brembatz?
WEB-CRIM-E-CASTIG	Hè ja fòrça temps que demori e trabalhi en aquera casa.
WEB-CRIM-E-CASTIG	Qu’è eth mestièr de pelhaire.
WEB-CRIM-E-CASTIG	Çò que mès m’enquimère ei…
WEB-CRIM-E-CASTIG	Raskolnikov se’n brembèc de pic de tota era scèna dera avant-vesilha.
WEB-CRIM-E-CASTIG	Efectiuaments, en portau, ath delà des portièrs, i auie diuèrses persones, òmes e hemnes.
WEB-CRIM-E-CASTIG	Un des òmes auie dit que l’auien d’amiar en comissariat.
WEB-CRIM-E-CASTIG	Non se’n brembaue de com ère eth qu’auie manifestat aguesta pensada, ne tansevolh ara lo poirie arreconéisher, mès n’ère segur d’auer-se virat entada eth e auer responut quauquarren…
WEB-CRIM-E-CASTIG	Que s’auie esclarit er inquietant mistèri deth dia anterior.
WEB-CRIM-E-CASTIG	E çò de mès important ère qu’auie estat a mand de perder-se per un hèt tant insignificant.
WEB-CRIM-E-CASTIG	Aqueth òme sonque auie pogut revelar qu’eth, Raskolnikov, auie vengut aquiu entà logar ua cramba e auie hèt cèrtes preguntes sus es taques de sang.
WEB-CRIM-E-CASTIG	Per tant, aquerò ère tot çò que Porfiri Petrovitch podie saber; ei a díder, que se’n sabie deth sòn accès de deliri, mès d’arren mès, a maugrat dera sua “arma psicologica de dues huelhes”.
WEB-CRIM-E-CASTIG	En resumit, que non sabie arren de positiu.
WEB-CRIM-E-CASTIG	De manèra que, se non surgentauen naui hèts (e non auien de surgentar) qué li podien hèr?
WEB-CRIM-E-CASTIG	Encara que lo detenguessen, com lo poirien confóner?
WEB-CRIM-E-CASTIG	Ua auta causa que podie dedusir-se ère que Porfiri venguie de saber-se’n dera sua visita ena casa des victimes.
WEB-CRIM-E-CASTIG	Abantes de veir eth pelhaire non sabie arren d’arren.
WEB-CRIM-E-CASTIG	Qui ei Porfiri?
WEB-CRIM-E-CASTIG	Eth jutge d’instrucción.
WEB-CRIM-E-CASTIG	Qu’è estat jo.
WEB-CRIM-E-CASTIG	Coma qu’es portièrs non vengueren, è vengut jo.
WEB-CRIM-E-CASTIG	Aué?
WEB-CRIM-E-CASTIG	A on èretz vos?
WEB-CRIM-E-CASTIG	Ena casa deth jutge, darrèr dera pòrta interiora deth burèu.
WEB-CRIM-E-CASTIG	Alavetz, èretz vos era suspresa?
WEB-CRIM-E-CASTIG	Condatz-m’ac tot.
WEB-CRIM-E-CASTIG	Donques veiratz, didec eth pelhaire.
WEB-CRIM-E-CASTIG	Coma qu’es portièrs non volien vier a declarar dauant dera policia, damb era desencusa de qué ère tard e les estovarien era codena per auer vengut a shordar-les ad aguestes ores, m’enforismè de tau manèra que non podí dormir, e ager comencè a informar-me sus vos.
WEB-CRIM-E-CASTIG	Aué, ja degudaments informat, è vengut a veir ath jutge d’instrucción.
WEB-CRIM-E-CASTIG	Eth prumèr còp qu’è preguntat per eth, qu’ère absent.
WEB-CRIM-E-CASTIG	Fin finau, en tresau viatge, m’an hèt passar en sòn burèu.
WEB-CRIM-E-CASTIG	L’ac è condat tot exactaments coma se passèc.
WEB-CRIM-E-CASTIG	Tant que m’escotaue, Porfiri Petrovitch anaue e venguie ara prèssa peth burèu, en tot pataquejar-se eth pièch damb eth punh.
WEB-CRIM-E-CASTIG	S’auessa sabut aquerò abantes l’auria hèt detier.” De seguit gessec ara prèssa deth burèu, cridèc a quauquarrés e se botèc a parlar damb eth en un cornèr.
WEB-CRIM-E-CASTIG	Dempús tornèc ath mèn costat e de nauèth comencèc a hèr-me preguntes e a insultar-me.
WEB-CRIM-E-CASTIG	Tant qu’eth me fotie repotec darrèr de repotec, jo l’ac è condat tot.
WEB-CRIM-E-CASTIG	L’è dit que vos auíetz carat quan jo vos acusè d’assassin e que non me reconeishéretz.
WEB-CRIM-E-CASTIG	Eth a tornat as sòns va-e-veni e a dar-se còps en pièch, e quan vos an anonciat a vos, a vengut entà jo e m’a dit: “Passa darrèr d’aguesta pòrta e, entenes çò que sigue, non te botges d’aciu.” M’a hèt a vier ua cagira, m’a embarrat e m’a avertit: “Dilhèu te crida.” Mès quan a arribat Nicolàs e vos a dit adiu a vos, de seguit m’a dit a jo que me n’anèssa, en tot avertir-me que dilhèu me cridarie de nauèth entà interrogar-me.
WEB-CRIM-E-CASTIG	A interrogat a Nicolàs ath tòn dauant?
WEB-CRIM-E-CASTIG	Eth visitaire s’inclinèc un aute còp enquia tocar eth solèr.
WEB-CRIM-E-CASTIG	Desencusatz era mia denoncia e era mia malicia.
WEB-CRIM-E-CASTIG	Que Diu vos perdone, didec Raskolnikov.
WEB-CRIM-E-CASTIG	Eth visitaire se tornèc a inclinar; encara que ja non tan prigondaments, e partic a pas brac seguit.
WEB-CRIM-E-CASTIG	Se menspredaue ada eth madeish e se sentie umiliat pera sua pusillanimitat.
WEB-CRIM-E-CASTIG	Londeman dera net fatau qu’auie trincat damb Dunia e Pulqueria Alexandrovna, Piotr Petrovitch se desvelhèc d’ora.
WEB-CRIM-E-CASTIG	Es sòns pensaments s’auien aclarit, e li calec reconéisher, plan a maugrat sòn, que çò que s’auie passat era vesilha, hèt que l’auie semblat fantastic e lèu impossible alavetz, ère complètaments reau e irremediable.
WEB-CRIM-E-CASTIG	Era nera sèrp der amor pròpri herit non auie cessat de rosigar-li eth còr pendent tota era net.
WEB-CRIM-E-CASTIG	Çò de prumèr que hec en sautar deth lhet siguec vier a guardar-se en miralh: cranhie auer patit un vessament de bila.
WEB-CRIM-E-CASTIG	Erosament non s’auie produsit tau vessament.
WEB-CRIM-E-CASTIG	En veir eth sòn ròstre blanc, de persona distinguida, e un shinhau carnut, se padeguèc momentanèaments e auec eth convenciment de qué non li serie dificil remplaçar a Dunia, autanplan damb auantatge; mès lèu tornèc a veir es causes tau qu’èren, e alavetz fotèc un gran escopit, çò qu’arrinquèc ua arridalha de burla ath sòn joen amic e companh de cramba Andrés Simonovitch Lebeziatnikov.
WEB-CRIM-E-CASTIG	Piotr Petrovitch, que se n’auie encuedat d’aguesta arridalha, l’anotèc en déuer, ja pro cargat de hège quauque temps, d’Andrés Simonovitch.
WEB-CRIM-E-CASTIG	Era sua colèra aumentèc, e se didec que non auie d’auer fidat ath sòn companh de pension eth resultat dera sua entrevista dera net anteriora.
WEB-CRIM-E-CASTIG	Qu’ère era dusau pegaria qu’era sua irritacion e eth besonh d’expandir-se l’amien amiat a cométer.
WEB-CRIM-E-CASTIG	Ar arràs des malastres, era infortuna l’acacèc pendent tot eth maitin.
WEB-CRIM-E-CASTIG	En Senat i auec un fracàs en debater-se eth sòn ahèr.
WEB-CRIM-E-CASTIG	Un darrèr incident acomolèc era sua mala encolia.
WEB-CRIM-E-CASTIG	Eth patron der apartament qu’auie logat en tot tier en compder eth sòn pròche maridatge, apartament qu’auie hèt apraiar ath sòn cargue, se remic en redon a trincar eth contracte.
WEB-CRIM-E-CASTIG	Aguest òme ère estrangèr, un obrèr aleman enriquit, e reclamaue eth pagament des loguèrs escrits en contracte de loguèr, encara que Piotr Petrovitch l’entornaue er apartament tant apraiat que semblaue nau.
WEB-CRIM-E-CASTIG	Ath delà, eth moblaire pretenie demorar-se enquiath darrèr roble dera quantitat auançada per uns mòbles que Piotr Petrovitch encara non auie recebut.
WEB-CRIM-E-CASTIG	Mès, ath còp, ua darrèra esperança, ua hòla illusion, passèc peth sòn pensament.
WEB-CRIM-E-CASTIG	Non poirie sajar-se quauquarren, encara?” Eth seductor rebrembe de Dunetchka li trauessèc eth còr coma ua agulha, e s’en aqueth moment auesse estat pro un simple desir entà aucir a Raskolnikov, solide fòrça que Piotr Petrovitch l’aurie exprimit.
WEB-CRIM-E-CASTIG	Per qué dimònis aurè estat tan judiu?
WEB-CRIM-E-CASTIG	Es mèns calculs qu’an mancat complètaments.
WEB-CRIM-E-CASTIG	Jo me pensaua que, en deishar-les momentanèaments ena misèria, les premania entà que dempús vedessen en jo ara Providéncia en persona.
WEB-CRIM-E-CASTIG	E se m’an escapat des mans…
WEB-CRIM-E-CASTIG	Eres que non m’aurien deishat tant aisidaments.
WEB-CRIM-E-CASTIG	Peth sòn anament, dempús dera ruptura s’aurien creigut obligades a entornar-me es sòs recebudi, e aquerò non les aurie estat ne agradiu ne aisit.
WEB-CRIM-E-CASTIG	Ath delà aurie entrat en jòc era sua consciéncia.
WEB-CRIM-E-CASTIG	S’aurien dit que com podien trincar damb un òme que s’auie mostrat tan generós e delicat damb eres.
WEB-CRIM-E-CASTIG	E Piotr Petrovitch, damb un nau carrinclar de dents, se cridèc imbècil ada eth madeish.
WEB-CRIM-E-CASTIG	Dempús de vier en aguesta conclusion, tornèc en sòn apartament mès irritat e furiós que quan auie gessut.
WEB-CRIM-E-CASTIG	Ça que la, de seguit cridèc era sua atencion eth rambalh que venguie des crambes de Caterina Ivanovna a on se premanie eth repais des funeralhas.
WEB-CRIM-E-CASTIG	Eth dia anterior auie entenut a díder quauquarren sus aguesta ceremònia.
WEB-CRIM-E-CASTIG	Autanplan s’en brembèc de qué l’auien convidat, encara qu’es sues preocupacions l’auien empachat prestar atencion.
WEB-CRIM-E-CASTIG	S’esdeguèc a informar-se de tot, en tot preguntar ara senhora Lipevechsel, que, per èster absenta Caterina Ivanovna (ère en cementèri), se n’encuedaue de tot e corrie ar entorn dera taula, ja premanida entath repais.
WEB-CRIM-E-CASTIG	Atau s’en sabec Piotr Petrovitch de qué eth repais des funeralhas serie un acte solemne.
WEB-CRIM-E-CASTIG	Lèu toti es logataris, enquia e tot quauqui uns que ne tansevolh auien coneishut ath defuntat, èren convidadi.
WEB-CRIM-E-CASTIG	Andrés Simonovitch Lebeziatnikov se seirie ena taula, a maugrat deth sòn recent desengust damb Caterina Ivanovna.
WEB-CRIM-E-CASTIG	Ada eth, Piotr Petrovitch, se lo demoraue coma ar òste distinguit dera casa.
WEB-CRIM-E-CASTIG	Amalia Ivanovna auie recebut ua invitacion, coma cau, a maugrat des sues diferéncies damb Caterina Ivanovna.
WEB-CRIM-E-CASTIG	Plan per aquerò s’ocupaue ara deth repais damb visibla satisfaccion.
WEB-CRIM-E-CASTIG	S’auie apraiat coma entà ua grana solemnitat: encara qu’anaue de dòu, ludie capinauta un flambant vestit de seda.
WEB-CRIM-E-CASTIG	Toti aguesti infòrmes e detalhs l’inspirèren a Piotr Petrovitch ua idia qu’ocupaue era sua ment tant que tornaue entara sua cramba, mielhor dit, ena d’Andrés Simonovitch Labeziatnikov.
WEB-CRIM-E-CASTIG	Andrés Simonovitch s’auie passat tot eth maitin en sòn apartament, sabi pas per quin motiu.
WEB-CRIM-E-CASTIG	Entre aguest e Piotr Petrovitch s’auien establit ues relacion fòrça estranhes, mès aisides d’explicar.
WEB-CRIM-E-CASTIG	Piotr Petrovitch l’auie en òdi, lo menspredaue prigondaments, lèu deth madeish dia que s’auie installat ena sua cramba; mès, ath còp, lo cranhie.
WEB-CRIM-E-CASTIG	Que non ère solet era avarícia çò que l’auie amiat a ostatjar-se en aquera casa, ara sua arribada en Petersburg.
WEB-CRIM-E-CASTIG	Aguest motiu qu’ère eth principau, mès non er unic.
WEB-CRIM-E-CASTIG	En èster encara ena sua localitat provinciana, auie entenut a parlat d’Andrés Simonovitch, eth sòn ancian pupil, que se consideraue coma un des joeni progressistes mès auançadi dera capitau, e autanplan coma un membre destacat de certans cercles, vertadèraments curiosi, que gaudien d’extraordinària reputacion.
WEB-CRIM-E-CASTIG	Aquerò auie impressionat a Piotr Petrovitch.
WEB-CRIM-E-CASTIG	Aqueri cercles tan poderosi que non ignorauen arren, que menspredauen e desmascauen a toti, li costauen un vague temor.
WEB-CRIM-E-CASTIG	Plan que, en èster aluenhat d’aguesti cercles, non podie hèr-se ua idia exacta sus eri.
WEB-CRIM-E-CASTIG	Auie entenut a díder, coma toti, qu’en Petersburg i auie progressistes, niilistes e tota sòrta d’apraiadors de errors, mès, coma era majoritat dera gent, exageraue eth sentit d’aguestes paraules dera manèra mès absurda.
WEB-CRIM-E-CASTIG	Çò que mès l’enquimeraue de hège ja temps, çò que l’aumplie d’ua intranquillitat exagerada e contunha, èren es investigacions que realizauen taus partits.
WEB-CRIM-E-CASTIG	Sonque per aguest motiu auie estat fòrça temps sense decidir-se a alistar Petersburg coma centre des sues activitats.
WEB-CRIM-E-CASTIG	Aguestes societats l’inspiruaen un terror que poirie qualificar-se de mainadenc.
WEB-CRIM-E-CASTIG	Diuèrsi ans endarrèr, quan començaue era sua carrèra ena sua província, auie vist as revolucionaris desmascar a dus nauts foncionaris que compdauen damb era sua proteccion.
WEB-CRIM-E-CASTIG	Un d’aguesti cassi acabèc dera manèra mès escandalosa en contra deth denonciat; er aute auie auut tanben un finau fòrça anujós.
WEB-CRIM-E-CASTIG	Plan per aquerò, Piotr Petrovitch, a penes en Petersburg, sagèc de saber-se’n des activitats de taus associacions: atau, en cas de besonh, se poirie presentar coma simpatizant e assegurar-se era aprobacion des naues generacions.
WEB-CRIM-E-CASTIG	Entad aquerò auie compdat damb Andrés Simonovitch, e que s’auie adaptat rapidamens ath lengatge des reformadors ac demostraue era sua visita a Raskolnikov.
WEB-CRIM-E-CASTIG	Mès de seguit se n’encuedèc de qué Andrés Simonovitch non ère qu’un praube òme, ua vertadèra mediocritat.
WEB-CRIM-E-CASTIG	Totun, aquerò non alterèc es sues conviccions ne siguec pro entà padegar-lo.
WEB-CRIM-E-CASTIG	Encara que toti es progressistes auessen estat madeish d’estupids, era sua inquietud non s’aurie padegat.
WEB-CRIM-E-CASTIG	Aqueres doctrines, aqueres idies, aqueri sistèmes (que damb eri Andrés Simonovitch l’aumplie eth cap) non l’impressionauen guaire.
WEB-CRIM-E-CASTIG	Sonque desiraue poder seguir eth plan que s’auie prepausat, e, per tant, que l’interessaue saber se com se costauen es escandals mentats anterioraments e s’es òmes que les costauen èren vertadèraments tot-poderosi.
WEB-CRIM-E-CASTIG	En resumit, aurie motius entà enquimerar-se se lo denonciauen quan comencèsse bèth negòci?
WEB-CRIM-E-CASTIG	Per quines activitats se lo podie denonciar?
WEB-CRIM-E-CASTIG	Qui èren es que tirauen era atencion de semblables inspectors?
WEB-CRIM-E-CASTIG	E, sustot, calie arribar a un acòrd damb taus investigadors, en tot comprometer-les ath còp, enes sòns ahèrs, s’èren reauments tan temibles?
WEB-CRIM-E-CASTIG	Serie prudent de sajà’c?
WEB-CRIM-E-CASTIG	Non les poirie autanplan tier entà amiar a tèrme es sòns pròpris projèctes?
WEB-CRIM-E-CASTIG	Piotr Petrovitch s’aurie pogut hèr d’autes moltes preguntes coma aguestes…
WEB-CRIM-E-CASTIG	Andrés Simonovitch ère un omenet escanaulit, escrofulós, que pertanhie ath còs de foncionaris e trabalhaue en un burèu public.
WEB-CRIM-E-CASTIG	Eth sòn peu ère d’un ròi lèu blanc e ludie ues poblades pursères que d’eres se sentie fòrça capinaut.
WEB-CRIM-E-CASTIG	Lèu tostemp auie es sòns uelhs malauts.
WEB-CRIM-E-CASTIG	Ath hons, qu’ère ua bona persona, mès eth sòn lengatge, d’ua presumpcion qu’arribaue ena pedantaria, contrastaue grotèscaments damb era sua escanaulida figura.
WEB-CRIM-E-CASTIG	Se lo consideraue coma un des logataris mès distinguidi d’Amalia Ivanovna, donques que non s’embriagaue e pagaue puntuauments eth loguèr.
WEB-CRIM-E-CASTIG	A maugrat de totes aguestes qualitats, Andrés Simonovitch ère pro pèc.
WEB-CRIM-E-CASTIG	Era sua afiliacion ath partit progressista aubedic a un impuls irreflexiu.
WEB-CRIM-E-CASTIG	Qu’ère un d’aguesti nombrosi praubi òmes, d’aguesti temarduts ignorants que s’apassionen per quinsevolh tendéncia de mòda, entà envilir-la e desacreditar-la de seguit.
WEB-CRIM-E-CASTIG	Aguesti individús meten en ridicul totes es causes, encara qu’a viatges s’autregen ada eres damb era màger sinceritat.
WEB-CRIM-E-CASTIG	Mos cau díder, ath delà, que Lebeziatnikov, a maugrat deth sòn bon caractèr, començaue tanben a non poder tier ath sòn òste e ancian tutor Piotr Petrovitch: era antipatia auie surgentat espontanèaments e per ambdues parts.
WEB-CRIM-E-CASTIG	Per pòc perspicaç que siguesse, Andrés Simonovitch se n’auie encuedat de qué Piotr Petrovitch non ère sincèr damb eth e lo menspredaue secretaments; en resumit, qu’auie ath sòn dauant a un òme desparièr d’aqueth qu’aparentaue Lujine.
WEB-CRIM-E-CASTIG	Auie sajat d’expausar-li eth sistèma de Furier e era teoria de Darwin, mès Piotr Petrovitch l’escotaue damb un gèst sarcastic de hège bèth temps, e darrèraments li responie damb expressions insultantes.
WEB-CRIM-E-CASTIG	En resumit, que Lujine se n’auie encuedat de qué Andrés Simonovitch ère, ath delà d’un pèc, un blagaire que non auie era mendre influéncia en partit.
WEB-CRIM-E-CASTIG	Sonque s’en sabie de causes a trauèrs de conductes fòrça indirèctes, e enquia ena sua mission especiau, era dera propaganda, non n’ère guaire segur, donques que solie embolhar-se enes sues explicacions.
WEB-CRIM-E-CASTIG	Per tant, non ère de crànher coma investigador ath servici deth sòn partit.
WEB-CRIM-E-CASTIG	Digam de passa que Piotr Petrovitch, en installar-se ena casa de Lebeziatnikov, mès que mès enes prumèrs dies, acceptaue de boni talents es compliments, vertadèraments estranhs, deth sòn patron, o, aumens, non protestaue quan Andrés Simonovitch lo consideraue dispausat a favorir er establiment d’ua commune en carrèr des Bourgeois, o a consentir que Dunetchka auesse un aimant ath mes de maridar-se damb era o a compremeter-se a non batiar as sòns hilhs.
WEB-CRIM-E-CASTIG	Lo vantauen de tau manèra es laudances, siguesse quina siguesse era sua condicion, que non refusaue aguesti compliments.
WEB-CRIM-E-CASTIG	Aqueth maitin auie negociat diuèrsi titols e, seigut ena taula, compdaue es hèishi de bilhets qu’acabaue de recéber.
WEB-CRIM-E-CASTIG	Andrés Simonovitch, que lèu tostemp anaue escàs de sòs, se passejaue pera cramba, simulant guardar aqueri papèrs damb ua indiferéncia que tocaue eth mensprètz.
WEB-CRIM-E-CASTIG	Plan que òc, Piotr Petrovitch non admetie de cap des manères era sinceritat d’aguesta indiferéncia, e Lebeziatnikov, ath delà de compréner aguesta actitud de Lujine, se didie, non sense amarum, qu’encara se compladie en mostrar-li es sòns sòs entà mortificar-lo, hèr-li sénter era sua insignificància e rebrembar-li era distància qu’es bens de fortuna establien entre ambdús.
WEB-CRIM-E-CASTIG	Andrés Simonovitch avertic qu’aqueth maitin eth sòn òste a penes li prestaue atencion, a maugrat de qué eth l’auie començat a parlar deth sòn tèma preferit: er establiment d’ua naua commune.
WEB-CRIM-E-CASTIG	Mès Andrés Simonovitch atribuie aguestes mòstres de mala encolia ath desengust que l’auie costat era sua ruptura damb Dunetchka, tèma qu’auie fòrça vams d’abordar.
WEB-CRIM-E-CASTIG	Consideraue que podie expausar sus aguesta question punts d’enguarda progressistes que padegarien ath sòn respectable amic e premanirien eth terren entara sua pròcha afiliacion ath partit.
WEB-CRIM-E-CASTIG	Sabetz quauquarren deth repais de funeralhas que balhe aguesta veuda vesia nòsta?, preguntèc Piotr Petrovitch, en tot interrómper a Lebeziatnikov en punt mès interessant des sues explicacions.
WEB-CRIM-E-CASTIG	Mès, non vo’n brembatz que vos parlè d’aquerò ager e vos balhè era mia opinion sus aguestes ceremònies…?
WEB-CRIM-E-CASTIG	Ath delà, era veuda vos a convidat a vos.
WEB-CRIM-E-CASTIG	Enquia e tot parléretz vos damb era, ager.
WEB-CRIM-E-CASTIG	Qu’ei incredible qu’aguesta pèga s’age despenut en un repais de funeralhas toti es sòs que li balhèc aguest aute pèc: Raskolnikov.
WEB-CRIM-E-CASTIG	M’è demorat atupit quan è vist passar, hè ua estona, aguesti preparatius, aguestes beuendes…
WEB-CRIM-E-CASTIG	Qu’a convidat a diuèrses persones.
WEB-CRIM-E-CASTIG	Eth diable saberà se per qué ac hè.
WEB-CRIM-E-CASTIG	Piotr Petrovitch semblaue auer abordat aguest ahèr damb ua intencion secreta.
WEB-CRIM-E-CASTIG	De ressabuda quilhèc eth cap e exclamèc:
WEB-CRIM-E-CASTIG	Com!
WEB-CRIM-E-CASTIG	Didetz que m’a convidat a jo tanben?
WEB-CRIM-E-CASTIG	Quan?
WEB-CRIM-E-CASTIG	Non me’n brembi…
WEB-CRIM-E-CASTIG	Non pensi vier…
WEB-CRIM-E-CASTIG	Quin papèr haria jo en aguesta casa?
WEB-CRIM-E-CASTIG	Jo solet escambiè ues paraules damb aguesta hemna entà dider-li que, coma veuda prauba d’un foncionari, poirie obtier en concèpte d’ajuda ua quantitat equivalenta a un an de sodada deth defuntat.
WEB-CRIM-E-CASTIG	M’aurà convidat per aquerò?
WEB-CRIM-E-CASTIG	Ha, ha!
WEB-CRIM-E-CASTIG	Jo tanpòc i pensi anar, didec Libeziatnikov.
WEB-CRIM-E-CASTIG	Que serie er arràs que venguéssetz vos.
WEB-CRIM-E-CASTIG	Ha, ha, ha!
WEB-CRIM-E-CASTIG	Que jo li balhè ua repassada?
WEB-CRIM-E-CASTIG	M’ac condèren ager: hè un mès o ua causa atau, vos, pataquegéretz a Caterina Ivanovna…
WEB-CRIM-E-CASTIG	Atau son es conviccions!
WEB-CRIM-E-CASTIG	Vos, deishèretz de cornèr eth vòste feminisme pendent un moment, ha, ha, ha!
WEB-CRIM-E-CASTIG	Piotr Petrovitch que semblaue satisfèt, dempús de çò que venguie de díder, tornèc enes sòns compdes.
WEB-CRIM-E-CASTIG	Aquerò son estupides calomnies, repliquèc Andrés Simonovitch, que cranhie qu’aguest incident s’escampilhèsse.
WEB-CRIM-E-CASTIG	Es causes non se passèren atau.
WEB-CRIM-E-CASTIG	Non, ne plan mens!, çò que vos an condat ei ua vertadèra calomnia.
WEB-CRIM-E-CASTIG	Jo non hi que defener-me.
WEB-CRIM-E-CASTIG	Era se lancèc contra jo damb es ungles premanides.
WEB-CRIM-E-CASTIG	Lèu m’arrinque ua pursèra…
WEB-CRIM-E-CASTIG	Jo considèri qu’es òmes auem eth dret a defener-mos.
WEB-CRIM-E-CASTIG	Ath delà, jo non tolerarè jamès que s’exercisque contra jo era mendre violéncia…
WEB-CRIM-E-CASTIG	Çò de contrari serie favorir eth despotisme.
WEB-CRIM-E-CASTIG	Qué volétz, vos, que hessa: que me deishèssa pataquejar passiuaments?
WEB-CRIM-E-CASTIG	Jo me limitè a refusar-la.
WEB-CRIM-E-CASTIG	Lujine deishèc anar era sua riseta sarcastica.
WEB-CRIM-E-CASTIG	Ha, ha, ha!
WEB-CRIM-E-CASTIG	Vos me voletz shordar pr’amor qu’ètz de mala encolia.
WEB-CRIM-E-CASTIG	E didetz causes que non an arren a veir damb era question deth feminisme.
WEB-CRIM-E-CASTIG	Que non m’auetz comprenut.
WEB-CRIM-E-CASTIG	Jo me didí que se consideraua ara hemna parièra ar òme autanplan en çò que tanh ara fòrça fisica (opinion que comence a esparger-se), era egalitat auie d’existir tanben en camp dera luta.
WEB-CRIM-E-CASTIG	Coma ei naturau, dempús comprení que non calie plantejar aguesta question, pr’amor qu’era societat futura serie organizada de manèra qu’es diferéncies entre es èssers umans non existirien…
WEB-CRIM-E-CASTIG	Per tant, ei absurd cercar era egalitat en çò que tanh as peleges e as còps.
WEB-CRIM-E-CASTIG	Plan que non sò cèc, e veigui qu’es litigis existissen encara… mès, damb eth temps, non existiràn, e s’ara existissen…
WEB-CRIM-E-CASTIG	Dimònis!
WEB-CRIM-E-CASTIG	Un pèrd eth hiu des sues idies quan parle damb vos…
WEB-CRIM-E-CASTIG	Se non vengui ath repais de funeralhas non ei per çò der incident que comentam, senon per principi, per non aprovar damb era mia preséncia aguest costum estupid de celebrar era mòrt damb un repais…
WEB-CRIM-E-CASTIG	Plan qu’auria pogut acodir per diversion, entà arrir…
WEB-CRIM-E-CASTIG	E i auria anat s’auessen assistit pòpes; mès, malerosaments, non i van.
WEB-CRIM-E-CASTIG	Ei a díder, qu’acceptaríetz era ospitalitat que vos aufrís ua persona e vos seiríetz ena sua taula entà burlar-vo’n d’era e escopir-li, entà didè’c atau, se non ac è entenut mau.
WEB-CRIM-E-CASTIG	Arren d’escopir.
WEB-CRIM-E-CASTIG	Se tracte d’ua simpla protèsta.
WEB-CRIM-E-CASTIG	Jo actui damb ua finalitat utila.
WEB-CRIM-E-CASTIG	Atau posqui prestar ua ajuda indirècta ara propaganda des naues idies e ara civilizacion, causa qu’ei un déuer entà toti.
WEB-CRIM-E-CASTIG	E aguest déuer dilhèu se complís mielhor en tot prescindir des convencionalismes sociaus.
WEB-CRIM-E-CASTIG	Que posqui semiar era idia, eth bon seme.
WEB-CRIM-E-CASTIG	D’aguest seme germiaràn hèts.
WEB-CRIM-E-CASTIG	En qué escarni as persones que damb eres actui atau?
WEB-CRIM-E-CASTIG	Començaràn per senter-se herides, mès dempús veiràn que les è prestat un servici.
WEB-CRIM-E-CASTIG	Vaquí un exemple: s’a repotegat a Terevieva qu’ara forme partida dera commune e qu’a deishat ara sua familha pr’amor de… autrejar-se liuraments, qu’age escrit ua carta a sa pairs en tot dider-les claraments que non volie víuer estacada as prejudicis e que volie contrèir ua union liura.
WEB-CRIM-E-CASTIG	Se ditz qu’a estat massa dura, qu’auie d’auer tengut pietat e auer-se comportat damb mès diplomacia.
WEB-CRIM-E-CASTIG	Plan, donc, a jo me semble qu’aguesta manèra de pensar ei absurda, qu’en aguest cas es formules sobren e s’impause ua protèsta clara e dirècta.
WEB-CRIM-E-CASTIG	Un aute cas: Ventza a viscut sèt ans damb eth sòn marit e l’a abandonat damb es sòns dus hilhs, en tot manar-li ua carta qu’en era li ditz francaments: “Me sò encuedada de qué non posqui èster erosa ath tòn costat.
WEB-CRIM-E-CASTIG	Non te perdonarè jamès que m’ages enganhat, en tot amagar-me que i a ua auta organización sociau: era commune.
WEB-CRIM-E-CASTIG	M’a informat d’aquerò, darrèraments, un òme magnanim, qu’ada eth m’è autrejat e que vau a seguir entà fondar damb eth ua commune.
WEB-CRIM-E-CASTIG	Te parli atau pr’amor que me semblarie vergonhós enganhar-te.
WEB-CRIM-E-CASTIG	Non demores que torna ath tòn costat: ja non ei possible.
WEB-CRIM-E-CASTIG	Te desiri que sigues fòrça erós”.
WEB-CRIM-E-CASTIG	Atau s’an d’escríuer aguestes cartes.
WEB-CRIM-E-CASTIG	A tot darrèr, sonque ère era dusau.
WEB-CRIM-E-CASTIG	Mès encara que siguesse era quatau o era quinzau, aquerò qu’a pòca importància.
WEB-CRIM-E-CASTIG	Ara mès que jamès senti auer perdut ath mèn pair e ara mia mair.
WEB-CRIM-E-CASTIG	Guairi viatges è soniat ena mia protèsta contra eri!
WEB-CRIM-E-CASTIG	Que ja me les auria apraiat entà hèr-me a vier era escadença de dider-les aguestes causes.
WEB-CRIM-E-CASTIG	Ne sò solide fòrça de qué les auria convençut.
WEB-CRIM-E-CASTIG	Que les auria aclapat.
WEB-CRIM-E-CASTIG	Credetz-me que senti non auer ad arrés a qui…
WEB-CRIM-E-CASTIG	Aclapar!
WEB-CRIM-E-CASTIG	Ha, ha, ha!
WEB-CRIM-E-CASTIG	En fin, deishem aquerò.
WEB-CRIM-E-CASTIG	Escotatz: coneishetz ara hilha deth defuntat, ad aguesta gojateta escanaulida?
WEB-CRIM-E-CASTIG	Vertat qu’ei cèrt çò que se ditz d’era?
WEB-CRIM-E-CASTIG	Vaquí un ahèr interessant!
WEB-CRIM-E-CASTIG	Ena mia pensada, ei a díder, sivans es mies conviccions personaus, era situacion d’aguesta hemna ei era mès normau dera hemna.
WEB-CRIM-E-CASTIG	Per qué non?
WEB-CRIM-E-CASTIG	Ei a díder, distinguons.
WEB-CRIM-E-CASTIG	Ena societat actuau aguest genre de vida non ei normau, plan que òc, donques que se tie per motius forçadi, mès ne serà ena societat futura a on se poirà alistar liuraments.
WEB-CRIM-E-CASTIG	De un aute costat, era qu’auie tot eth dret a autrejar-se.
WEB-CRIM-E-CASTIG	Qu’ère ena misèria.
WEB-CRIM-E-CASTIG	Per qué non auie de dispausar de çò qu’ère eth sòn capitau, entà didè’c atau?
WEB-CRIM-E-CASTIG	Naturauments, ena societat futura, eth capitau non aurie rason d’èster, mès eth papèr dera hemna galanta cuelherà un aute significat e serà regulat d’ua manèra racionau.
WEB-CRIM-E-CASTIG	Per çò que tanh a Sonia Simonovna, jo considèri es sòns actes en moment actuau coma ua viua protèsta, ua protèsta simbolica contra er estat dera societat presenta.
WEB-CRIM-E-CASTIG	Plan per aquerò, senti per era ua especiau estimacion, autant, que sonque de verder-la senti ua grana alegria.
WEB-CRIM-E-CASTIG	Donques a jo m’an dit que vos la hèretz enlà dera casa.
WEB-CRIM-E-CASTIG	Lebeziatnikov perdec er oremus.
WEB-CRIM-E-CASTIG	Ua naua calomnia!, bramèc.
WEB-CRIM-E-CASTIG	Es causes non se passèren atau, ne plan mens.
WEB-CRIM-E-CASTIG	Non, non, de cap manèra!
WEB-CRIM-E-CASTIG	Caterina Ivanovna ac a condat tot coma l’a semblat, pr’amor que non a comprenut arren.
WEB-CRIM-E-CASTIG	Jo non è cercat jamès es favors de Sonia Simonovna.
WEB-CRIM-E-CASTIG	Jo sagè solet d’illustrar-la dera manèra mès desinteresada, en tot esdegar-me a desvelhar en era er esperit dera protèsta…
WEB-CRIM-E-CASTIG	Aquerò ère tot çò que jo desiraua.
WEB-CRIM-E-CASTIG	Era madeisha se n’encuedèc de qué non podie quedar-se aciu.
WEB-CRIM-E-CASTIG	Supausi que l’auratz convidat a formar partida dera commune.
WEB-CRIM-E-CASTIG	Permetetz-me que vos diga que vos ac cuelhetz tot de trufaria e qu’aquerò me semble penible.
WEB-CRIM-E-CASTIG	Que non comprenetz arren.
WEB-CRIM-E-CASTIG	Era commune non admet cèrtes situacions personaus; precisaments s’està aciu entà suprimir-les.
WEB-CRIM-E-CASTIG	Eth papèr d’aguesta joena perderà eth sòn ancian significat laguens dera commune: çò qu’ara mos semble ua pegaria, dempús mos semblarà un acte intelligent, e çò qu’ara se considère ua corrupcion, dempús serà quauquarren totafèt normau.
WEB-CRIM-E-CASTIG	Que tot depen deth miei, der ambient.
WEB-CRIM-E-CASTIG	Eth miei ei tot, e er òme arren.
WEB-CRIM-E-CASTIG	Qu’ei vertat que jo me tengui a tirassar-la entara nòsta agropacion, mès damb intencions totafèt desparières as que vos supausatz…
WEB-CRIM-E-CASTIG	De qué vo n’arritz?
WEB-CRIM-E-CASTIG	Nosati auem eth prepaus d’establir era nòsta pròpria commune sus bases mès solides qu’es precedentes; nosati anam mès luenh qu’es nòsti predecessors.
WEB-CRIM-E-CASTIG	Refusam fòrça causes.
WEB-CRIM-E-CASTIG	Se Dobroliubov gessesse dera hòssa, discutiria damb eth.
WEB-CRIM-E-CASTIG	Per çò de Bielinsky, riblarè eth clau qu’eth a clauat.
WEB-CRIM-E-CASTIG	Mentretant, seguisqui en tot educar a Sonia Simonovna.
WEB-CRIM-E-CASTIG	Qu’a un anament beròi.
WEB-CRIM-E-CASTIG	E vos vo’n profitatz d’aquerò, non?
WEB-CRIM-E-CASTIG	Ha, ha!
WEB-CRIM-E-CASTIG	De cap manèra; tot çò de contrari.
WEB-CRIM-E-CASTIG	Mès, per qué non me credetz?
WEB-CRIM-E-CASTIG	Per quin motiu vos è d’enganhar, didetz-me?
WEB-CRIM-E-CASTIG	Vos asseguri que…, e jo sò eth prumèr estonat…, era se mòstre damb jo extremadaments, lèu morbosaments, pudica.
WEB-CRIM-E-CASTIG	E vos, plan, la seguitz illustrant.
WEB-CRIM-E-CASTIG	Ha, ha, ha!
WEB-CRIM-E-CASTIG	De cap manèra!
WEB-CRIM-E-CASTIG	De cap manèra!
WEB-CRIM-E-CASTIG	Ò, quin sentit tan grosssièr e, perdonatz-me, tant estupid balhatz ara paraula “cultura”!
WEB-CRIM-E-CASTIG	Vos que non comprenetz arren.
WEB-CRIM-E-CASTIG	Be n’ètz de pòc auançat encara, mon Diu!
WEB-CRIM-E-CASTIG	Nosati desiram era libertat dera hemna, e vos, vos sonque pensatz en aguestes causes…
WEB-CRIM-E-CASTIG	Deishant de cornèr es questions dera castedat e eth pudor femenins, qu’ena mia pensada son absurdi e inutils, admeti era resèrva d’aguesta joena damb jo.
WEB-CRIM-E-CASTIG	Era exprimís d’aguesta manèra era sua libertat d’accion, qu’ei eth solet dret que pòt exercir.
WEB-CRIM-E-CASTIG	Plan que òc, s’era venguesse a dider-me: T’estimi, jo me senteria plan erós, pr’amor qu’aguesta gojata me shaute fòrça, mès enes circonstàncies actuaus arrés se mòstre damb era mès respectuós que jo.
WEB-CRIM-E-CASTIG	Me tengui a demorar e fidar.
WEB-CRIM-E-CASTIG	Que serie mès avient que li hèssetz un petit present.
WEB-CRIM-E-CASTIG	Vos que non comprenetz arren, vos ac torni a díder.
WEB-CRIM-E-CASTIG	Era situacion d’aguesta gojata l’autorize a pensar atau, plan que òc; mès que non se tracte d’aquerò, non, de cap manèra.
WEB-CRIM-E-CASTIG	Vos la menspredatz sense mès ne mès.
WEB-CRIM-E-CASTIG	En tot agarrar-vos a un hèt que vos semble, erronèaments, menspredable, vos remitz a considerar umanament a un èsser uman.
WEB-CRIM-E-CASTIG	Vos non sabetz se com ei aguesta joena.
WEB-CRIM-E-CASTIG	Çò que me hè dò ei qu’en aguesti darrèri tempsi a deishat de liéger.
WEB-CRIM-E-CASTIG	Ja non me demane libres, coma hège abans.
WEB-CRIM-E-CASTIG	Tanben me desenguste que, a maugrat de tota era sua energia e tot er esperit de protèsta qu’a demostrat, balhe encara pròves de cèrta manca de decision, d’independéncia, entà didè’c atau; de negacion, s’ac voletz, que l’empedís trincar damb cèrti prejudicis… damb cèrtes estupiditats.
WEB-CRIM-E-CASTIG	Ça que la, aguesta gojata compren perfèctaments fòrça causes.
WEB-CRIM-E-CASTIG	Per exemple, se n’a encuedat exactaments de çò que supause eth costum de punar era man, mejançant eth quau er òme ofense ara hemna, donques que li demòstre que non la considère parièra ada eth.
WEB-CRIM-E-CASTIG	È debatut aguesta question damb es mèns companhs e è expausat ara gojata eth resultat deth debat.
WEB-CRIM-E-CASTIG	Ara sò en tot explicar-li eth problema dera entrada liura enes cases particulares, ena nòsta societat futura.
WEB-CRIM-E-CASTIG	Qué ei aquerò?
WEB-CRIM-E-CASTIG	En aguesti darrèri tempsi s’a debatut era question seguenta: un membre dera commune, a eth dret d’entrar liuraments ena casa de un aute membre dera commune a quinsevolh ora e sigue aguest membre varon o hemna…?
WEB-CRIM-E-CASTIG	Era responsa ad aguesta pregunta a estat afirmatiua.
WEB-CRIM-E-CASTIG	Ha, ha, ha!
WEB-CRIM-E-CASTIG	Andrés Simonovitch s’esforismèc.
WEB-CRIM-E-CASTIG	Que non auetz ua uata causa en cap!
WEB-CRIM-E-CASTIG	Sonque pensatz en aguesti maudidi besonhs!
WEB-CRIM-E-CASTIG	Be ne sò d’empanaït d’auer-vos expausat eth mèn sistèma e auer-vos parlat d’aguesti besonhs prematuraments!
WEB-CRIM-E-CASTIG	Qu’eth diable me hèsque a vier!
WEB-CRIM-E-CASTIG	Aguest qu’ei eth punt clau de toti es òmes que pensen coma vos!
WEB-CRIM-E-CASTIG	Se’n burlen d’ua causa abantes de coneisher-la.
WEB-CRIM-E-CASTIG	E encara se pensen qu’an rason!
WEB-CRIM-E-CASTIG	Cuelhen era portadura d’èster capinauts sabi pas de qué.
WEB-CRIM-E-CASTIG	Jo tostemp è estat dera opinion de qué aguestes questions non se pòden expausar as novicis senon ath finau, quan ja coneishen ben eth sistèma, en resumit, quan ja an estat avientaments dirigidi e educadi.
WEB-CRIM-E-CASTIG	Mès, en fin, didetz-me, vos ac prègui, qué ei çò que vedetz de vergonhós e vil en… es latrines, cridem-les atau.
WEB-CRIM-E-CASTIG	Jo sò eth prumèr qu’ei prèst a netejar totes es latrines que volgatz, e non veigui en aquerò cap sacrifici.
WEB-CRIM-E-CASTIG	Ath contrari, qu’ei un trabalh nòble, donques que beneficie ara societat, e, plan que òc, superior ath d’un Rafael o ath d’un Pushkin, pr’amor qu’ei mès util.
WEB-CRIM-E-CASTIG	E mès nòble, plan mès nòble, ha, ha, ha!
WEB-CRIM-E-CASTIG	Qué voletz díder damb aquerò de mès “nòble”?
WEB-CRIM-E-CASTIG	Jo non compreni aguestes expressions quan s’apliquen ara activitat umana.
WEB-CRIM-E-CASTIG	Noblesa…, magnanimitat…
WEB-CRIM-E-CASTIG	Aguesti concèptes non son qu’absurdes estupiditats, vielhes frases dictades pes prejudicis e que jo refusi.
WEB-CRIM-E-CASTIG	Tot çò qu’ei util entara umanitat ei nòble.
WEB-CRIM-E-CASTIG	Entà jo qu’a valor sonque ua paraula: utilitat.
WEB-CRIM-E-CASTIG	Arritz-vo’n tot çò que volgatz, mès qu’ei atau.
WEB-CRIM-E-CASTIG	Piotr Petrovitch se desgahonaue d’arrir.
WEB-CRIM-E-CASTIG	Auie acabat de compdar es sòs e se les auie sauvat, en tot deishar solet uns bilhets ath dessús dera taula.
WEB-CRIM-E-CASTIG	Eth tèma des latrines, a maugrat dera sua vulgaritat, auie costat mès d’ua discussion entre Piotr Petrovitch e eth sòn joen amic.
WEB-CRIM-E-CASTIG	Çò de mès divertit deth cas ère qu’Andrés Simonovitch, que, maugrat tota era sua indepencéncia e es sòns crits de protèsta, non gausaue acarar-se dubèrtaments damb Piotr Petrovitch, pr’amor que sentie entada eth, possat, plan, per un ancian costum, cèrt respècte.
WEB-CRIM-E-CASTIG	Didetz-me ua causa, repliquèc Lujine en un ton de grossièr mensprètz: poiríetz…?
WEB-CRIM-E-CASTIG	Me semble que ja an tornat toti deth cementèri.
WEB-CRIM-E-CASTIG	Les è entenut pujar.
WEB-CRIM-E-CASTIG	Qu’è besonh de veir un moment ad aguesta gojata.
WEB-CRIM-E-CASTIG	Entà qué?, preguntèc Andrés Simonovitch, estonat.
WEB-CRIM-E-CASTIG	Me cau parlar-li.
WEB-CRIM-E-CASTIG	Me n’anarè lèu d’aciu e voleria hèr-li a saber que…
WEB-CRIM-E-CASTIG	En fin, vos que podetz èster present en aguesta convèrsa.
WEB-CRIM-E-CASTIG	Aquerò serà çò de mielhor, pr’amor que, de un aute costat, Diu se’n sap çò que vos pensaríetz.
WEB-CRIM-E-CASTIG	Jo non pensaria absoludaments arren.
WEB-CRIM-E-CASTIG	Non è balhat ara mia pregunta era mendre importància.
WEB-CRIM-E-CASTIG	S’auetz bèth ahèr entà tractar damb aguesta joena, arren mès aisit que hèr-la a vier.
WEB-CRIM-E-CASTIG	Vau a cercar-la, e podetz èster segur de qué non vos shordarè.
WEB-CRIM-E-CASTIG	Efectiuaments, ath cap de cinc menutes, Lebeziatnikov arribaue damb Sonetchka.
WEB-CRIM-E-CASTIG	Era joena ère, coma ère pròpri d’era, en extrèm trebolada e susprenuda.
WEB-CRIM-E-CASTIG	En aguesti casi se sentie tostemp intimidada: es cares naues li costauen vertadèr terror.
WEB-CRIM-E-CASTIG	Qu’ère ua impression dera mainadesa que s’auie anat aumentant damb eth temps.
WEB-CRIM-E-CASTIG	Piotr Petrovitch li hec un cortés recebement, non exent de cèrta familiaritat alègra, que semblaue plan pròpria d’un òme seriós e respectable, coma eth que se dirigie a ua persona tan joena e, en bèri aspèctes tant interessanta.
WEB-CRIM-E-CASTIG	S’esdeguèc a installar-la comòdaments dauant dera taula e dauant d’eth.
WEB-CRIM-E-CASTIG	Quan se seiguec, Sonia passegèc ua guardada ath sòn entorn: es sòns uelhs se tachèren en Lebeziatnikov, dempús enes sòs qu’auie sus era taula e fin finau en Piotr Petrovitch, que ja non podec deishar-lo de uelh.
WEB-CRIM-E-CASTIG	Se diderie qu’auie quedat embelinada.
WEB-CRIM-E-CASTIG	Lebeziatnikov se filèc de cap ara pòrta.
WEB-CRIM-E-CASTIG	Piotr Petrovitch se lheuèc, li didec a Sonia per senhaus que non se botgèsse e arturèc a Andrés Simonovitch en moment qu’aguest anaue a gésser.
WEB-CRIM-E-CASTIG	Ei baish Raskolnikov?, li preguntèc en votz baisha.
WEB-CRIM-E-CASTIG	A arribat ja?
WEB-CRIM-E-CASTIG	Raskolnikov?
WEB-CRIM-E-CASTIG	Oc, qu’ei baish.
WEB-CRIM-E-CASTIG	Per qué?
WEB-CRIM-E-CASTIG	Òc, l’è vist entrar.
WEB-CRIM-E-CASTIG	Vos prègui que vos estetz aciu e que non me deishetz solet damb aguesta… senhoreta.
WEB-CRIM-E-CASTIG	Er ahèr que mos cau tractar qu’ei insignificant, mès Diu se’n sap des conclusions que poirie extrèir dera nòsta entrevista aguesta gent…
WEB-CRIM-E-CASTIG	Non voi que Raskolnikov vage condant per aquiu…
WEB-CRIM-E-CASTIG	Comprenetz çò que voi díder?
WEB-CRIM-E-CASTIG	Compreni, compreni, didec Lebeziatnikov damb sobta luciditat.
WEB-CRIM-E-CASTIG	Qu’ètz en vòste dret.
WEB-CRIM-E-CASTIG	Es vòsti temors per çò que hè a jo son francaments exageradi, mès…
WEB-CRIM-E-CASTIG	Qu’auetz tot eth dret a obrar atau.
WEB-CRIM-E-CASTIG	Plan, donc, me quedarè.
WEB-CRIM-E-CASTIG	Vierè ath cant dera hièstra e non vos shordarè bric.
WEB-CRIM-E-CASTIG	Ena mia pensada, vos qu’auetz eth dret de…
WEB-CRIM-E-CASTIG	Piotr Petrovitch entornèc en fautulh e se seiguec dauant de Sonia.
WEB-CRIM-E-CASTIG	La guardèc atentiuaments, e eth sòn ròstre cuelhec ua expression extremadaments grèu, autanplan sevèra.
WEB-CRIM-E-CASTIG	Sonia acabèc de pèrder era serenor.
WEB-CRIM-E-CASTIG	Prumèr de tot, Sonia Simonovna, balhatz-li es mies desencuses ara vòsta aunorabla mair…
WEB-CRIM-E-CASTIG	Non m’enganhi, vertat?
WEB-CRIM-E-CASTIG	Caterina Ivanovna ei era vòsta senhora mair, vertat?
WEB-CRIM-E-CASTIG	Piotr Petrovitc estaue seriós e fòrça amable.
WEB-CRIM-E-CASTIG	Evidentaments sauvaue es mès amistoses relacions respècte a Sonia.
WEB-CRIM-E-CASTIG	Òc, repliquèc aguesta, ara pressa e espaurida, qu’ei era mia dusau mair.
WEB-CRIM-E-CASTIG	Plan, donc, didetz-li que me desencuse.
WEB-CRIM-E-CASTIG	Circonstàncies autrús ara mia volentat m’empachen assistir ath repais.
WEB-CRIM-E-CASTIG	Me referisqui ad aguest repais de funeralhas qu’a auut era gentilesa de convidar-me.
WEB-CRIM-E-CASTIG	L’ac vau a díder ara madeish.
WEB-CRIM-E-CASTIG	E Sonetchka se botèc de pes còp sec.
WEB-CRIM-E-CASTIG	Que me cau dider-vos quauquarren mès, l’avertic Piotr Petrovitch, arrint dauant dera ingenuitat dera gojata e dera sua ignorància des costums sociaus.
WEB-CRIM-E-CASTIG	Sonque qui non me coneishe pòt pensar que sò capable de shordar a ua auta persona, de hèr-la-me a vier per un motiu tan futil coma eth que vengui d’expausar e que solet a interès entà jo.
WEB-CRIM-E-CASTIG	Non, es mies intencions que son d’autes.
WEB-CRIM-E-CASTIG	Sonia s’esdeguèc a tornar-se a sèir.
WEB-CRIM-E-CASTIG	Es sòns uelhs estramunquèren de nauèth damb es bilhets multicolors, mès era los deishèc de uelh de seguit e tornèc a tachar-les en Lujine.
WEB-CRIM-E-CASTIG	Guardar es sòs des auti li semblaue ua inconveniéncia, mès que mès, ena situacion que se trapaue…
WEB-CRIM-E-CASTIG	Se tenguec a observar es lunetes de montura d’aur que Piotr Petrovitch auie ena sua man quèrra, e dempús tachèc era sua guardada en supèrb anèth ornat damb ua pèira auriòla qu’eth cavalièr ostentaue en dit miei dera madeisha man.
WEB-CRIM-E-CASTIG	Fin finau, en non saber a on guardar, tachèc era vista ena cara de Piotr Petrovitch.
WEB-CRIM-E-CASTIG	Que, dempús d’un majestuós silenci, seguic:
WEB-CRIM-E-CASTIG	Ager auí era escadença d’escambiar dues paraules damb era malerosa Caterina Ivanovna, e aquerò siguec pro entà que me n’encuedessa de qué se trape en un estat… anormau, entà didè’c atau.
WEB-CRIM-E-CASTIG	Cèrt; qu’ei un estat anormau, s’esdeguèc a repetir Sonia.
WEB-CRIM-E-CASTIG	O, entà didè’c mès claraments, mès exactaments, en un estat morbós.
WEB-CRIM-E-CASTIG	Òc, òc, mès claraments…, morbós.
WEB-CRIM-E-CASTIG	Plan, donc; amiat per un sentiment umanitari e… e de pietat, entà didè’c atau, jo desiraria èster-li util, en veir era posicion extrèmaments dificila, qu’ara fòrça s’a de trapar.
WEB-CRIM-E-CASTIG	Pr’amor que tengui entenut que sonque vos ètz eth solet sosten d’aguesta malerosa familha.
WEB-CRIM-E-CASTIG	Sonia se lheuèc ara imprevista.
WEB-CRIM-E-CASTIG	Permetetz-me preguntar-vos, dicec, s’ager li parlèretz d’ua pension.
WEB-CRIM-E-CASTIG	Era me didec que vos vos encargaríetz d’artènher que se la balhèssen.
WEB-CRIM-E-CASTIG	Ei vertat aquerò?
WEB-CRIM-E-CASTIG	Non, non, de cap manèra!
WEB-CRIM-E-CASTIG	Aquerò ei enquia e tot absurd en un cèrt sentit.
WEB-CRIM-E-CASTIG	Jo solet li parlè d’ua ajuda temporau que se l’autrejarie pera sua condicion de veuda d’un foncionari mòrt en servici, e l’avertí que tau ajuda sonque la poirie recéber se compdaue damb influéncies.
WEB-CRIM-E-CASTIG	Ath delà, me semble qu’eth vòste defuntat pair non solet non auie servit pro temps entà auer eth dret ara retirada, senon que ne tansevolh prestaue servici en moment dera mòrt.
WEB-CRIM-E-CASTIG	E era soniaue ja damb ua pension!
WEB-CRIM-E-CASTIG	Ha, ha, ha!
WEB-CRIM-E-CASTIG	Quina imaginacion qu’a aguesta senhora!
WEB-CRIM-E-CASTIG	Damb eth vòste permís.
WEB-CRIM-E-CASTIG	Sonia se premanit a anar-se’n.
WEB-CRIM-E-CASTIG	Un moment.
WEB-CRIM-E-CASTIG	Encara non è acabat.
WEB-CRIM-E-CASTIG	A, plan, gasulhèc era joena.
WEB-CRIM-E-CASTIG	Sètz-vos, se vos platz.
WEB-CRIM-E-CASTIG	Sonia, desconcertada se seiguec un còp mès.
WEB-CRIM-E-CASTIG	En veir era trista situacion d’aguesta hemna, que li cau atier a mainatges de cuerta edat, jo voleria, coma ja vos è dit, èster-vos util ena mesura des mèns mieis…
WEB-CRIM-E-CASTIG	Comprenetz-me, ena mesura des mèns mieis e arren mès.
WEB-CRIM-E-CASTIG	Per exemple, se poirie organizar ua subscripcion o ua tòia o quauquarren semblable, coma sòlen hèr en aguesti cassi es parents o es persones estranhes que desiren acodir en ajuda de bèth malerós.
WEB-CRIM-E-CASTIG	Aquerò ei çò que volia díder.
WEB-CRIM-E-CASTIG	Era causa me semble possibla.
WEB-CRIM-E-CASTIG	Òc, qu’està plan ben…
WEB-CRIM-E-CASTIG	Piotr Petrovitch.
WEB-CRIM-E-CASTIG	Que pòt èster, òc, mès… deishem-ac entà mès endauant, encara que mos calgue començar aué madeish.
WEB-CRIM-E-CASTIG	Mos tornaram a veir tath ser, e alavetz poiram establir es bases deth negòci, entà didè’c atau.
WEB-CRIM-E-CASTIG	Vietz tàs sèt.
WEB-CRIM-E-CASTIG	Fidi qu’Andrés Simonovitch volerà acompanhar-mos…
WEB-CRIM-E-CASTIG	Mès que i a un punt que voleria tractar damb vos prealablaments damb tota seriositat.
WEB-CRIM-E-CASTIG	Per aquerò, sustot, m’è permetut cridar-vos, Sonia Simonovna.
WEB-CRIM-E-CASTIG	Jo creigui qu’es sòs non s’an de botar enes mans de Caterina Ivanovna.
WEB-CRIM-E-CASTIG	Eth repais d’aué qu’ei ua bona pròva d’aquerò.
WEB-CRIM-E-CASTIG	En non auer, coma qui ditz, un tròç de pan entà deman, ne sabates que botar-se, ne arren, a tot darrèr, a crompat rom de Jamaica e enquia e tot me pensi que cafè e vin de Madeira.
WEB-CRIM-E-CASTIG	Qu’ac è vist en passar.
WEB-CRIM-E-CASTIG	Deman tota era familha tornarà a èster jos eth vòste cargue e vos les auratz de balhar enquiath darrèr mòs de pan.
WEB-CRIM-E-CASTIG	Aquerò qu’ei absurd.
WEB-CRIM-E-CASTIG	Plan per aquerò jo opini qu’era subscripcion s’a d’organizar a esquies d’aguesta malerosa veuda, entà que solet vos governetz es sòs.
WEB-CRIM-E-CASTIG	Qué vos semble?
WEB-CRIM-E-CASTIG	Donques… sabi pas…
WEB-CRIM-E-CASTIG	Era qu’ei atau solet aué… un còp ena vida…
WEB-CRIM-E-CASTIG	Qu’auie talents de poder aunorar era memòria…
WEB-CRIM-E-CASTIG	Mès ei fòrça intelligenta.
WEB-CRIM-E-CASTIG	Ath delà, vos podetz hèr çò que volgatz, e jo vos quedarè plan… plan… e eri tanben…
WEB-CRIM-E-CASTIG	E Diu vos… vos…, e es orfanèls…
WEB-CRIM-E-CASTIG	Sonia non podec acabar: l’ac empediren es somics.
WEB-CRIM-E-CASTIG	Alavetz non parlem mès der ahèr.
WEB-CRIM-E-CASTIG	E ara ajatz era bontat d’acceptar entàs prumèrs besonhs dera vòsta mair, aguesta quantitat, que represente era mia aportacion personau.
WEB-CRIM-E-CASTIG	Aciu que l’auetz.
WEB-CRIM-E-CASTIG	Coma qu’es mies despenes son moltes, en tot sentè’c de vertat, non posqui hèr mès.
WEB-CRIM-E-CASTIG	E Piotr Petrovitch autregèc a Sonia un bilhet de dètz robles, dempús d’auer-lo desplegat suenhosaments.
WEB-CRIM-E-CASTIG	Sonia lo cuelhec, se rogic, se lheuèc en un bot, prononcièc quauques paraules inintelligibles e s’esdeguèc a retirar-se.
WEB-CRIM-E-CASTIG	Piotr Petrovitch l’acompanhèc cortèsaments enquiara pòrta.
WEB-CRIM-E-CASTIG	Era gessec dera cramba ara prèssa, prigondaments trebolada e correc entara casa de Caterina Ivanovna, cuelhuda d’ua extraordinària emocion.
WEB-CRIM-E-CASTIG	Pendent tota aguesta scèna, Andrés Simonovitch, damb era fin de non méter cap dificultat en dialòg, s’auie quedat ath costat dera hièstra, o auie passejat en silenci pera cramba; mès quan Sonia s’auec retirat, s’apressèc a Piotr Petrovitch e l’aufric era man damb gèst solemne.
WEB-CRIM-E-CASTIG	Qu’ac è vist tot e ac è entenut tot, didec, soslinhant aguesta darrèra paraula.
WEB-CRIM-E-CASTIG	Çò que venguetz de hèr ei nòble, ei a díder, uman.
WEB-CRIM-E-CASTIG	Ja è vist que non voletz que vos balhen es gràcies.
WEB-CRIM-E-CASTIG	E encara qu’es mèns principis particulars m’empedissen, ac cohèssi, practicar era caritat privada pr’amor que non solet ei insufisenta entà extirpar eth mau, senon que, peth contrari, lo fomente, non posqui mens de cohessar-vos qu’eth vòste gèst m’a costat vertadèra satisfaccion.
WEB-CRIM-E-CASTIG	Ò!, òc; eth vòste gèst m’a impressionat.
WEB-CRIM-E-CASTIG	Òc, òc qu’a importànica.
WEB-CRIM-E-CASTIG	Un òme que coma vos se sent ofensat, herit, per çò que se passèc ager, e que, ça que la, ei capable d’interessar-se peth malastre des auti: un òme atau, encara qu’es sòns actes constituissen un error sociau, qu’ei digne d’estimacion.
WEB-CRIM-E-CASTIG	Non demoraua aquerò de vos, Piotr Petrovitch, mès que mès, tient en compde es vòstes idies, que son entà vos un vertadèr trebuc, e guaire important!
WEB-CRIM-E-CASTIG	A!, com vos a impressionat er incident d’ager!, exclamèc eth brave d’Andrés Simonovitch, en tot sénter que se tornaue a desvelhar en eth era sua anciana simpatia per Piotr Petrovitch.
WEB-CRIM-E-CASTIG	Mès, didetz-me: per qué balahtz tanta importància ath matrimòni legau, estimat e nòble Piotr Petrovitch?
WEB-CRIM-E-CASTIG	Per qué autrejar un lòc tan naut ad aguesta legalitat?
WEB-CRIM-E-CASTIG	Pataquejatz-me se voletz, mès vos cohèssi que me senti erós, òc, erós de veir qu’aguest compromís s’a trincat; de saber qu’etz, vos, liure, e de pensar que vos non ètz complètaments perdut entara umanitat…
WEB-CRIM-E-CASTIG	Òc, me senti erós; ja vedetz que vos sò franc.
WEB-CRIM-E-CASTIG	Jo balhi importància ath matrimòni legau pr’amor que non voi amiar còrnes, repliquèc Lujine, que semblaue preocupat per díder quauquarren, e pr’amor que tanpòc voi educar mainatges que d’eri non ne seria jo eth pair, coma se passe soent enes unions liures que vos predicatz.
WEB-CRIM-E-CASTIG	Es hilhs?
WEB-CRIM-E-CASTIG	Auetz dit es hilhs?, exclamèc Andrés Simonovitch, en tot estrementir- se coma un shivau de guèrra qu’enten eth son deth clarin.
WEB-CRIM-E-CASTIG	Plan que òc, ei ua question sociau dera mès nauta importància, que i èm d’acòrd, mès que se resolverà mejançant normes plan desparières des que regissen ara.
WEB-CRIM-E-CASTIG	Mès ja ne parlaram d’aquerò mès endauant.
WEB-CRIM-E-CASTIG	Ara analisem solet era question des còrnes.Vos cohèssi qu’ei eth mèn tèma preferit.
WEB-CRIM-E-CASTIG	Aguesta expression baisha e grossièra difusada per Pushkin non figurarà enes diccionaris deth futur.
WEB-CRIM-E-CASTIG	Pr’amor que, en resumit, se qué ei aquerò des còrnes?
WEB-CRIM-E-CASTIG	Ò, quina aberracion!
WEB-CRIM-E-CASTIG	Còrnes…!
WEB-CRIM-E-CASTIG	Per qué?
WEB-CRIM-E-CASTIG	Aquerò qu’ei absurd, non ne dobtetz.
WEB-CRIM-E-CASTIG	Era union liura les harà desparéisher.
WEB-CRIM-E-CASTIG	Es còrnes non son qu’era conseqüéncia deth matrimòni legau, eth sòn correctiu, entà didè’c atau…, un acte de protèsta… d’aguest punt d’enguarda non an arren d’umiliants.
WEB-CRIM-E-CASTIG	Se quauque viatge…, encara qu’aquerò sigue ua suposicion absurda…, se quauque viatge jo contreiguessa matrimòni legau e amiessa aguesti maudits còrnes, me senteria plan erós, e li dideria ara mia hemna: “Enquiad aguest moment, estimada mia, me sò limitat a estimar-te, mès ara te respècti peth hèt d’auer sabut protestar…” Vo n’arritz…?
WEB-CRIM-E-CASTIG	Aquerò demòstre que non auetz auut valor entà trincar damb es prejudicis…
WEB-CRIM-E-CASTIG	Qu’eth diable me hèsque a vier…!
WEB-CRIM-E-CASTIG	Compreni perfèctaments er anug que supause veder-se enganhat quan un ei maridat legauments; mès aquerò non ei qu’ua miserabla conseqüéncia d’ua situacion umilianta e degradanta entàs dus conjunchs.
WEB-CRIM-E-CASTIG	Pr’amor que, quan a un li boten es còrnes damb tota franquesa, coma se passe enes unions liures, se pòt díder que non existissen, pr’amor que pèrden tot eth sòn significat, e autanplan eth nòm de còrnes.
WEB-CRIM-E-CASTIG	Qu’ei mès, en aguest cas, era hemna balhe ath sòn companh ua pròva d’estimacion, donques que lo considère incapable d’opausar-se ara sua felicitat e pro culte entà non sajar de resvenjar-se deth nau espós…
WEB-CRIM-E-CASTIG	Qu’eth diable me hèsque a vier…!
WEB-CRIM-E-CASTIG	Jo me digui a viatges que se me maridèssa, se me junhèssa a ua hemna, legau o liuraments, qu’aquerò impòrte pòc, e passèssa eth temps sense qu’era mia hemna auesse un aimant, l’ac haria a vier jo madeish e li dideria: “Amiga mia, t’estimi de vertat, mès çò que mès m’impòrte ei meritar era tua estimacion.” Qué vos semble?
WEB-CRIM-E-CASTIG	È rason o non?
WEB-CRIM-E-CASTIG	Piotr Petrovitch arric burlescaments, mès damb gèst distrèt.
WEB-CRIM-E-CASTIG	Eth sòn pensament qu’ère en un aute lòc, causa que Lebeziatnikov non se tardèc a notar, ath delà de liéger era preocupacion en sòn ròstre.
WEB-CRIM-E-CASTIG	Lujine semblaue afectat e se heregaue es mans damb mina cogitosa.
WEB-CRIM-E-CASTIG	Andrés Simonovitch rebrembarie aguesti detalhs bèth temps dempús.
WEB-CRIM-E-CASTIG	Que non ei aisit explicar se com auie neishut, en capvirat cervèth de Caterina Ivanovna, era idia insensata d’aqueth repais.
WEB-CRIM-E-CASTIG	En eth auie invertit era mitat des sòs que l’auie autrejat Raskolnikov entar acogament de Marmeladov.
WEB-CRIM-E-CASTIG	Dilhèu se credie obligada a aunorar avientaments era memòria deth defuntat, pr’amor de demostar a toti es logataris, e mès que mès a Amalia Ivanovna, qu’eth valie autant coma eri, se non mès, e qu’arrés auie eth dret a cuélher un aire de superioritat en comparar-se damb eth.
WEB-CRIM-E-CASTIG	Dilhèu aguesta conducta aubedie a un orgulh qu’en determinades circonstàncies, e especiauments enes ceremònies publiques innevitables entà totes es classes sociaus, posse as praubi a realizar un suprèm esfòrç e sacrificar es sòns darrèri recursi, sonque entà hèr es causes tan ben coma es auti e non dar motius a parlòtes.
WEB-CRIM-E-CASTIG	Tanben poirie èster que Caterina Ivanovna, en aqueri moments qu’era sua solitud e eth sòn malastre èren mès grani, experimentèsse eth desir de demostrar ad aquera “prauba gent” qu’era, coma hilha d’un coronèl e persona educada en ua nòbla e aristocratica casa, non solet sabie víuer e recéber, senon que non auie neishut entà escampar ne entà lauar pes nets era ròba des sòns hilhs.
WEB-CRIM-E-CASTIG	Aguestes escometudes d’orgulh e vanitat s’apodèren a viatges des mès praubes creatures e agarren era forma d’un besonh furiós e irresistible.
WEB-CRIM-E-CASTIG	De un aute costat, Caterina Ivanovna non ère d’aguestes persones que s’aclapen dauant deth malastre.
WEB-CRIM-E-CASTIG	Es escometudes dera fortuna la podien aclapar, mès non abàter era sua morau ne anequelir era sua volentat.
WEB-CRIM-E-CASTIG	Tanpòc mos cau desbrembar que Sonetchka afirmaue, e non sense motiu, que non ère deth tot senada.
WEB-CRIM-E-CASTIG	Aquerò non ère causa provada, mès darrèraments, en curs de tot un an, era sua prauba tèsta auie auut de suportar pròves especiauments rudes.
WEB-CRIM-E-CASTIG	En fin, tanben mos cau tier en compde que, sivans es mètges, era tisi, enes periòdes auançadi dera sua evolucion, altère es facultats mentaus.
WEB-CRIM-E-CASTIG	Es botelhes non èren nombroses ne variades.
WEB-CRIM-E-CASTIG	Non se vedie ena taula vin de Madeira: Lujine qu’auie exagerat.
WEB-CRIM-E-CASTIG	Que i auie, ei vertat, d’auti vins, vodka, rom, opòrto, tot dera pejor qualitat, mès en pro quantitat.
WEB-CRIM-E-CASTIG	Eth menú, premanit ena codina d’Amalaia Ivanovna, se compausaue, ath delà deth kutia rituau, de tres o quate plats, qu’entre eri non mancauen es populars crespèths.
WEB-CRIM-E-CASTIG	Ath delà, s’auien premanit dus samovars entàs convidadi que volessen préner tè o punch dempús deth repais.
WEB-CRIM-E-CASTIG	Caterina Ivanovna s’auie encargat personauments des crompres, ajudada per un logatari dera casa, un polac escanaulit qu’abitaue, solet Diu se’n sabie per qué, en departament dera senhora Lipevechsel e que deth prumèr moment s’auie metut a disposicion dera veuda.
WEB-CRIM-E-CASTIG	Dès eth dia anterior auie mostrat un vam extraordinari.
WEB-CRIM-E-CASTIG	En cada moment e pera question mès insignificanta venguie a meter-se jos es ordes de Caterina Ivanovna, e la perseguie enquias Gostiny Dvor, en tot cridar-la pani comandanta.
WEB-CRIM-E-CASTIG	D’aciu que, dempús d’auer declarat que non aurie sabut qué hèr sense aguest òme, Caterina Ivanovna acabèsse per non poder-lo tier.
WEB-CRIM-E-CASTIG	Qu’ère de naturau alègre e bontadós, mès es sues desaventures e era mala sòrt que l’acaçaue li hègen desirar tan furiosaments era patz e eth benèster, qu’eth mendre trebuc la capviraue, e alavetz, as esperances mès ludentes e fantastiques succedien es malediccions, e esbocinaue e esbauçaue tot çò que queiguie enes sues mans, e acabaue balhant còps de cap enes parets.
WEB-CRIM-E-CASTIG	Amalia Feodorovna aqueric ua sobta e extraordinària importància enes uelhs de Caterina s’agranic considerablaments, dilhèu peth solet motiu d’auer-se autrejat en amna e vida ara organización deth repais des funeralhas.
WEB-CRIM-E-CASTIG	S’auie encargat de botar era taula, en tot proporcionar es tovalhes e tovalhons, era vaishèra e tot çò d’aute, de premanir es plats ena sua pròpria codina.
WEB-CRIM-E-CASTIG	Caterina Ivanovna l’auie delegat es sòns poders pr’amor que li calèc anar en cementèri, e Amalia Feodorovna s’auie mostrat digna d’aguesta confiança.
WEB-CRIM-E-CASTIG	Era taula ère, plan que òc, fòrça ben premanida.
WEB-CRIM-E-CASTIG	Qu’ei vertat qu’es plats, es veires, es guinhauets, es forquilhes non hègen jòc, pr’amor que procedien d’aquiu e delà; mès en punt mercat tot qu’ère prèst, e Amalia Feodorovna, conscienta d'auer desvolopat es sues foncions ara perfeccion, se vantaue damb un vestit nere e un capèth ornat damb flamantes cintes de dòu.
WEB-CRIM-E-CASTIG	E atau jargada, recebie as convidadi damb un pilho-malho de satisfaccion e d’orgulh.
WEB-CRIM-E-CASTIG	Aguest orgulh, encara que legitim, contrarièc a Caterina Ivanovna, que pensèc: “Quinsevolh diderie que nosati non auríem pogut parar era taula sense era sua ajuda!” Eth capèth ornat damb cintes naues li choquèc tanben.
WEB-CRIM-E-CASTIG	Per caritat!
WEB-CRIM-E-CASTIG	Com ei possible!” Ena casa deth pair de Caterina Ivanovna, qu’ère coronèl e lèu governador, a viatges i auie quaranta persones ena taula, e aquesta Amalia Feodorovna, o mielhor dit, Ludwigovna, non aurie pogut figurar entre eres de cap des manères.
WEB-CRIM-E-CASTIG	Caterina Ivanovna decidic non mostrar es sòns sentiments de seguit, mès se prometec arturar-li es pès aqueth madeish dia ad aquera impertinenta que Diu se’n sap se qué s’auie pensat.
WEB-CRIM-E-CASTIG	Peth moment se limitèc a mostrar-se hereda damb era.
WEB-CRIM-E-CASTIG	Ua auta circonstància contribuic a irritar a Caterina Ivanovna.
WEB-CRIM-E-CASTIG	Exceptat eth polac, cap logatari auie vengut en cementèri.
WEB-CRIM-E-CASTIG	Mès en moment de sèir-se ena taula, acodic era gent mès prauba e insignificanta dera casa.
WEB-CRIM-E-CASTIG	Quauqui uns enquia e tot se presentèren vestidi de quinsevolh manèra.
WEB-CRIM-E-CASTIG	En cambi, es persones un shinhau distinguides semblauen auer- se metut d’acòrd entà non presentar-se, començant per Lujine, eth mès respectable de toti.
WEB-CRIM-E-CASTIG	E afirmèc que l’auie prometut hèr es passi de besonh entà que l’assignèssen ua pension digna.
WEB-CRIM-E-CASTIG	A prepaus d’aquerò mos cau díder que quan Caternina Ivanovna parlaue damb afogadura dera fortuna o des relacions de quauquarrés e se vantaue d’aquerò, non ac hège per interès personau, senon simplaments entà reauçar eth prestigi dera persona qu’ère objècte des sues laudances.
WEB-CRIM-E-CASTIG	Coma Lujine, e seguraments entà seguir eth sòn exemple, mancaue tanben aqueth tafurèl de Lebeziatnikov.
WEB-CRIM-E-CASTIG	Quina idia s’auie hèt, d’eth madeish, aqueth òme?
WEB-CRIM-E-CASTIG	Era l’auie convidat solet pr’amor que compartie era cramba damb Piotr Petrovitch e aurie estat un desdenh de non hè’c.
WEB-CRIM-E-CASTIG	Tanpòc auien acodit ua grana senhora e era sua hilha, non ja guaire joena, que demorauen de hège dues setmanes ena casa dera senhora Lipevechsel, mès qu’auie auut pro temps entà planher-se, mès d’un còp deth tapatge e des crits procedents dera cramba des Marmeladov, mès que mès, quan eth defuntat venguie begut.
WEB-CRIM-E-CASTIG	Coma cau supausar, Caterina Ivanovna auie estat informada de seguit d’aquerò per Amalia Ivanovna en persona, que, en calor des sues peleges, auie arribat a menaçar- la de hèr-la enlà damb tota era sua familha per trebolar (atau ac didie cridant) eth repaus d’uns logataris tant aunorables qu’es Marmeladov non èren dignes ne tansevolh d’estacar-les es cordons des sabates.
WEB-CRIM-E-CASTIG	Caterina Ivanovna auie auut especiau interès en convidar ad aqueres dues daunes “que ne tansevolh meritaue estacar es cordons des sues sabates”, mès que mès pr’amor que l’auien virat eth cap menspredosaments cada viatge que s’auien trapat damb era.
WEB-CRIM-E-CASTIG	Caterina Ivanovna se didie qu’era sua invitacion ère ua manèra de demostrar-les qu’ère superiora ada eres en sentiments e que sabie perdonar es males accions.
WEB-CRIM-E-CASTIG	Ath delà d’aquerò, es convidades aurien era ocasión de convencer-se de qué era non auie neishut entà viúer coma viuie.
WEB-CRIM-E-CASTIG	Caterina Ivanovna auie era intencion d’explicar-les tot aquerò ena taula, en tot parlar-les tanben des foncions de governador tengudes en d’auti tempsi per sa pair.
WEB-CRIM-E-CASTIG	E alavetz, de passa, les diderie que non auien cap motiu entà virar-se d’esponera quan se crotzauen damb era e que tau anament ère simplaments ridicul.
WEB-CRIM-E-CASTIG	Tanben mancaue un gròs tenent coronèl (en realitat non ère qu’un capitan retirat), mès se’n saberen de qué ère malaut e obligat a estar-se en lhet dès eth dia anterior.
WEB-CRIM-E-CASTIG	En fin, que sonque assistiren, ath delà deth polac, un miserable emplegadet, d’aspècte orrible, vestit damb ròba greishosa, que deishaue anar ua flaira pudesenca e, ath delà, ère mut coma un pau; un vielhet sord e lèu cèc qu’auie estat emplegat de corrèus e qu’era sua pension, ena casa d’Amalia Ivanovna, anaue a cargue, de temps de memòria perduda e sense qu’arrés se’n sabesse per qué, d’un desconeishut; un tenent retirat, o, mielhor dit, emplegat d’intendéncia…
WEB-CRIM-E-CASTIG	Aguest darrèr entrèc dera manèra mès incorrècta, en tot hèr granes arridalhades.
WEB-CRIM-E-CASTIG	E sense justet!
WEB-CRIM-E-CASTIG	Apareishec un aute convidat, que venguec a sèir-se ena taula dirèctaments, sense ne tansevolh saludar a Caterina Ivanovna.
WEB-CRIM-E-CASTIG	E, fin finau, se presentèc un individú en blòda.
WEB-CRIM-E-CASTIG	Aquerò qu’ère massa, e Amalia Ivanovna lo hec enlà damb era ajuda deth polac.
WEB-CRIM-E-CASTIG	Tot aquerò irritèc prigondaments a Caterina Ivanovna, que pensèc que non s’ac valie auer hèt tants preparatius.
WEB-CRIM-E-CASTIG	Per temor que manquèsse espaci, auie dispausat es cubèrts des mainatges, non ena taula comuna, qu’ocupaue lèu tota era cramba, senon en un cornèr sus ua mala.
WEB-CRIM-E-CASTIG	Es dus mès petits èren seigudi sus ua banqueta, e Poletchka, coma mainada màger, auie de tier compde d’eri, hèr-les minjar, mocar-les…
WEB-CRIM-E-CASTIG	Damb aguestes circonstàncies, Caterina Ivanovna se credec obligada a recéber as sòns convidadi damb era màger dignitat e autanplan damb cèrt orgulh.
WEB-CRIM-E-CASTIG	Les dirigic, mès que mès a quauqui uns, ua guardada sevèra e les convidèc menspredosaments a sèir-se ena taula.
WEB-CRIM-E-CASTIG	En tot hèr responsabla, sense saber se per qué, a Amalaia Ivanovna deth tòrt dera abséncia des auti convidadi, comencèc de pic a tractar-la damb tanta descortesia, qu’era patrona non se tardèc a encuedar-se’n e se sentec prigondaments ofensada.
WEB-CRIM-E-CASTIG	Eth repais comencèc jos es pejors auspicis.
WEB-CRIM-E-CASTIG	Ara fin, toti se seigueren ena taula.
WEB-CRIM-E-CASTIG	Raskolnikov auie apareishut en moment que tornauen es qu’auien anat en cementèri.
WEB-CRIM-E-CASTIG	Caterina Ivanovna se mostrèc encantada de veder-lo, prumèr de tot pr’amor que, entre toti es presents, eth ère era soleta persona culta (lo presentèc as sòns convidadi en tot díder que dus ans dempús serie professor dera Universitat de Petersburg), e en dusau lòc, perque s’auie desencusat de seguit e enes tèrmes mès respectuosi de non auer pogut assistir ar acogament, maugrat es sòns grani desirs de non mancar-i.
WEB-CRIM-E-CASTIG	Caterina Ivanovna se lancèc sus eth e lo hec sèir ara sua quèrra, pr’amor qu’Amalia Ivanovna s’auie seigut ara sua dreta, e de seguit comencèc a parlar damb eth, en votz baisha, a maugrat deth ramblah qu’auie ena cramba e des sòns copacaps coma patrona dera casa que volie veir ben mestradi a toti, e, ath delà, a maugrat dera tossiquèra que l’estarnaue eth pièch.
WEB-CRIM-E-CASTIG	Caterina Ivanovna cohessèc a Raskolnikov era sua justa indignacion dauant deth fracàs deth repais, indignacion bracada en cada moment pes mès furioses e mordaces burles contra es convidadi e especiauments contra era patrona.
WEB-CRIM-E-CASTIG	Era colpabla de tot aquerò ei aguesta menspredabla agaça, era e sonque era.
WEB-CRIM-E-CASTIG	Caterina Ivanovna senhalèc ara patrona damb un movement de cap e seguic:
WEB-CRIM-E-CASTIG	Guardatz-la.
WEB-CRIM-E-CASTIG	Se n’encuede de qué èm en tot parlar d’era, mès que non pòt enténer çò que didem: plan per aquerò daurís autant es uelhs.
WEB-CRIM-E-CASTIG	Era plan agaça!
WEB-CRIM-E-CASTIG	Ha, ha, ha!
WEB-CRIM-E-CASTIG	Un còp de tos, e seguic: Qué deu cercar damb era exibicion d’aguest capèth?
WEB-CRIM-E-CASTIG	Tossic de nauèth.
WEB-CRIM-E-CASTIG	Auetz observat que sage hèr creir a toti que me protegís e me hè er aunor en tot assistir en aguest repais?
WEB-CRIM-E-CASTIG	Jo li preguè que convidèsse a persones respectables, autant respectables coma jo madeisha, e que balhèsse preferéncia ad aqueri que coneishien ath mèn espós.
WEB-CRIM-E-CASTIG	E ja vedetz a qui a convidat: a ua revolum de pècs e porcèths.
WEB-CRIM-E-CASTIG	Guardatz ad aguest dera cara lorda.
WEB-CRIM-E-CASTIG	Qu’ei ua porcaria viuenta…
WEB-CRIM-E-CASTIG	E ad aguesti polacs arrés les a vist jamès aciu.
WEB-CRIM-E-CASTIG	Per qué dimònis auràn vengut?
WEB-CRIM-E-CASTIG	Guardatz, be n’estan de quiets!
WEB-CRIM-E-CASTIG	Ep, pane!, li cridèc de pic a un d’eri.
WEB-CRIM-E-CASTIG	Auetz minjat crespèths?
WEB-CRIM-E-CASTIG	Minjatz-ne mès!
WEB-CRIM-E-CASTIG	E beuetz cervesa!
WEB-CRIM-E-CASTIG	Voletz vodka…?
WEB-CRIM-E-CASTIG	Guardatz: se lheue e salude.
WEB-CRIM-E-CASTIG	Guardatz, guardatz…
WEB-CRIM-E-CASTIG	Que deuen estar ahimadi es praubi diables.
WEB-CRIM-E-CASTIG	Que mingen!
WEB-CRIM-E-CASTIG	Aumens non hèn rambalh…
WEB-CRIM-E-CASTIG	Mès cranhi pes cubèrts dera patrona, que son d’argent…
WEB-CRIM-E-CASTIG	Escotatz, Amalia Ivanovna, didec en votz nauta, en tot dirigir-se ara senhora Lipevechsel, vos cau saber que se se dèsse eth cas de qué despareishessen es vòsti cubèrts, jo me lauaria es mans.
WEB-CRIM-E-CASTIG	Vos ac avertisqui.
WEB-CRIM-E-CASTIG	E se metec a arrir a arridalhades, guardant a Raskolnikov e senhalant ara patrona damb movements de cap.
WEB-CRIM-E-CASTIG	Que semblaue pro satisfèta dera sua ocurréncia.
WEB-CRIM-E-CASTIG	Que non se n’a encuedat, encara non se n’a encuedat.
WEB-CRIM-E-CASTIG	Qu’ei aquiu damb era boca dubèrta.
WEB-CRIM-E-CASTIG	Guardatz-la: semble ua agaça, ua vertadèra agaça, ornada damb cintes naues…
WEB-CRIM-E-CASTIG	Ha, ha, ha!
WEB-CRIM-E-CASTIG	Aguesta arridalha acabèc en un nau e terrible atac de tos que se tardèc diuèrses menutes.
WEB-CRIM-E-CASTIG	Eth sòn mocador se taquèc de sang e eth sudor caperèc eth sòn front.
WEB-CRIM-E-CASTIG	Mostrèc en silenci era sang a Raskolnikov, e quan se remetec, comencèc a parlar de nauèth damb grana animositat, tant que plapes ròies apareishien enes sues caròles.
WEB-CRIM-E-CASTIG	Escotatz-me, jo li fidè era mission plan delicada, de convidar ad aguesta senhora e ara sua hilha…
WEB-CRIM-E-CASTIG	Ja sabetz a qui me referisqui…
WEB-CRIM-E-CASTIG	Calie actuar damb fòrça suenh.
WEB-CRIM-E-CASTIG	Plan, donc, era complic er encargue de tau manèra, qu’aguesta estupida estrangèra, aguesta orgulhosa creatura, aguesta prauba provinciana, que, ena sua qualitat de veuda d’un Major, a vengut a sollicitar ua pension e se passe eth dia shordant pes burèus oficiaus, damb un dit de pintura en cada caròla, as cinquanta cinc ans…!
WEB-CRIM-E-CASTIG	Tanpòc compreni se per qué a mancat Piotr Petrovitch…
WEB-CRIM-E-CASTIG	Mès qué l’aurà arribat a Sonia?
WEB-CRIM-E-CASTIG	A on deu èster…?
WEB-CRIM-E-CASTIG	Vai, que ja vie…!
WEB-CRIM-E-CASTIG	Qué t’a passat, Sonia?
WEB-CRIM-E-CASTIG	A on t’as metut?
WEB-CRIM-E-CASTIG	Te calie apraiar es causes de manèra que podesses acodir puntuauments enes funeralhas de ta pair…
WEB-CRIM-E-CASTIG	Rodion Romanovitch, hètz-li lòc ath vòste costat…
WEB-CRIM-E-CASTIG	Sè-te, Sonia, e cuelh çò que volgues.
WEB-CRIM-E-CASTIG	Te recomani aguesta carn en gelatina.
WEB-CRIM-E-CASTIG	De seguit mos haràn a vier es crespèths…
WEB-CRIM-E-CASTIG	Ja an mestrat as mainatges?
WEB-CRIM-E-CASTIG	Non te manque arren, Poletchka…?
WEB-CRIM-E-CASTIG	Compòrta-te ben, Lena; e tu, Kolia, non botges es cames d’aguesta manèra.
WEB-CRIM-E-CASTIG	Compòrta-te coma un mainatge de bona familha…
WEB-CRIM-E-CASTIG	Qué te cau, Sonetchka?
WEB-CRIM-E-CASTIG	Sonia s’esdeguèc a transméter es desencuses de Piotr Petrovitch, en tot lheuar era votz guaire podie, pr’amor que toti l’entenessen e exagerant es expressions de respècte de Lujine.
WEB-CRIM-E-CASTIG	Higec que Piotr Petrovitch l’auie balhat er encargue de dider-li que vierie a veder-la tanlèu coma li siguesse possible entà parlar de negòcis, meter-se d’acòrd sus es passi que les calie dar, eca.
WEB-CRIM-E-CASTIG	Sonia sabie qu’aguestes paraules padegarien a Caterina Ivanovna e, sustot, que serien un baume entath sòn amor pròpri.
WEB-CRIM-E-CASTIG	S’auie seigut ath cant de Raskolnikov e l’auie dirigit ua guardada rapida e curiosa; mès, pendent era rèsta deth repais evitèc guardar-lo e parlar- li.
WEB-CRIM-E-CASTIG	Ath còp que distrèta, semblaue èster atentiua a desnishar eth mendre desir en ròstre dera sua mairastra.
WEB-CRIM-E-CASTIG	Cap des dues anaue de dòu, pr’amor que non auien cap vestit nere.
WEB-CRIM-E-CASTIG	Sonia amiaue un vestidet gris, e Caterina Ivanovna un vestit d’indiana escur, damb regues, qu’ère eth solet qu’auie.
WEB-CRIM-E-CASTIG	Es desencuses de Piotr Petrovitch costèren excellenta impression.
WEB-CRIM-E-CASTIG	Dempús d’auer escotat es paraules de Sonia damb ròstre grèu, Caterina Ivanovna s’informèc, damb era madeisha dignitat, dera salut de Piotr Petrovitch.
WEB-CRIM-E-CASTIG	De seguit li didec a Raskolnikov, lèu en votz nauta, qu’aurie estat vertadèraments chocant veir a un òme tan seriós e respectable coma Lujine en aquera estranha societat, e que se comprenie que non auesse vengut, a maugrat des laci d’amistat que l’estacauen ara sua familha.
WEB-CRIM-E-CASTIG	Vaquí se per qué vos arregraïsqui especiauments, Rodion Romanovitch, que non ajatz menspredat era mia ospitalitat, encara que vos sigatz en condicions semblables, higec en votz pro nauta entà que toti l’entenessen.
WEB-CRIM-E-CASTIG	Sò segura de qué solet era grana amistat que vos amassaue damb eth mèn praube espós a pogut induir-vos a mantier era vòsta paraula.
WEB-CRIM-E-CASTIG	Ara seguida recorrec es cares de toti es convidadi damb ua guardada arroncilhada, e de pic, d’un extrèm en aute dera taula, li preguntèc ath vielh sord se non volie mès aguisat e s’auie begut oporto.
WEB-CRIM-E-CASTIG	Eth vielhet non responec e se tardèc ua estona a compréner çò que li preguntauen, encara qu’es sòns vesins auien ja començat a secodir-lo entà arrir-se’n ath sòn cargue.
WEB-CRIM-E-CASTIG	Eth non hège que guardar confonut entà totes es direccions, çò qu’amiaue ar arràs era alegria generau.
WEB-CRIM-E-CASTIG	Be n’ei d’estupid!, exclamèc Caterina Ivanovna, en tot dirigir-se entà Raskolnikov.
WEB-CRIM-E-CASTIG	Guardatz!
WEB-CRIM-E-CASTIG	Per que l’auràn hèt a vier?
WEB-CRIM-E-CASTIG	Per çò de Piotr Petrovitch, tostemp è estat segura d’eth, e de vertat que se pòt díder, ara se dirigie a Amalia Ivanovna, e damb un gèst tan sevèr qu’era patrona se sentec intimidada, que non se retire bric as vòstes senticoses provincianes.
WEB-CRIM-E-CASTIG	Eth mèn pair non les aurie volgut ne tansevolh entà codinères, e s’eth mèn defuntat espós les auesse het er aunor de receber-les aurie estat solet per çò dera sua excessiua bontat.
WEB-CRIM-E-CASTIG	E com li shautaue béuer!, exclamèc de pic er ancian emplegat d’intendéncia tant que uedaue en redon era sua dotzau copa de vodka.
WEB-CRIM-E-CASTIG	Qu’auie vertadèra feblesa pera beuenda!
WEB-CRIM-E-CASTIG	Caterina Ivanovna se revoutèc en enténer aguestes paraules.
WEB-CRIM-E-CASTIG	Eth mèn defuntat marit qu’auie cèrtaments aguest defècte, arrés ac ignòre, qu’ère un òme de gran còr, qu’estimaue e respectaue ara sua familha.
WEB-CRIM-E-CASTIG	Es individús que tractaue valien mens qu’eth sòn dit ponin.
WEB-CRIM-E-CASTIG	Imaginatz-vos, Rodion Romanovitch, que trapèren ena sua pòcha un petit poth de massapan.
WEB-CRIM-E-CASTIG	Ne tansevolh quan ère embriac desbrembaue as sòns hilhs.
WEB-CRIM-E-CASTIG	Un petit poooooth?, exclamèc er ex emplegat d’intendéncia.
WEB-CRIM-E-CASTIG	Caterina Ivanovna non se dignèc contestar.
WEB-CRIM-E-CASTIG	Qu’ère cogitosa.
WEB-CRIM-E-CASTIG	De ressabuda, hec ua alendada.
WEB-CRIM-E-CASTIG	Dempús didec, dirigint-se a Raskolnikoc:
WEB-CRIM-E-CASTIG	Vos, pensaratz, plan, coma ac pensen toti, que jo èra massa sevèra damb eth.
WEB-CRIM-E-CASTIG	Donques non.
WEB-CRIM-E-CASTIG	Eth me respectaue, me respectaue prigondaments.
WEB-CRIM-E-CASTIG	Qu’auie un beròi còr e jo lo planhia a viatges.
WEB-CRIM-E-CASTIG	Quan, seigut en sòn corner, tachaue es uelhs entà jo, jo m’esmoiguia de tau sòrta, que sentia era temptacion de mostrar-me amorosa damb eth.
WEB-CRIM-E-CASTIG	Mès m’arturaue era idia de qué de seguic començarie a béuer de nauèth.
WEB-CRIM-E-CASTIG	Me calie èster rigorosa, pr’amor qu’aguest ère eth solet miei de travar-lo.
WEB-CRIM-E-CASTIG	E fòrça còps.
WEB-CRIM-E-CASTIG	Que i a pècs, repliquèc viuaments Caterina Ivanovna, que non solet se les aurie de tirassar es peus, senon tanben hèr-les enlà entath carrèr a còps d’escampa… e non me referisqui precisaments ath defuntat.
WEB-CRIM-E-CASTIG	Es sues caròles se rogien cada còp mès, l’estofaue era ràbia e ère a mand de crebar.
WEB-CRIM-E-CASTIG	Quauqui convidadi arrien dissimuladaments: çampar, les divertie era scèna.
WEB-CRIM-E-CASTIG	Non mancauen es qu’ahiscauen ath d’intendéncia en tot parlar-li damb votz baisha: qu’èren es etèrns rambalhaires.
WEB-CRIM-E-CASTIG	Per…me…tetz-me preguntar-vos a… qui vos referitz, didec er ex emplegat.
WEB-CRIM-E-CASTIG	Mès que non… s’ac vau…
WEB-CRIM-E-CASTIG	Era causa que non a importància…
WEB-CRIM-E-CASTIG	Ua veuda…
WEB-CRIM-E-CASTIG	Ua prauba veuda…
WEB-CRIM-E-CASTIG	La… perdoni.
WEB-CRIM-E-CASTIG	Qu’ei tot.
WEB-CRIM-E-CASTIG	E se beuec ua auta copa de vodka.
WEB-CRIM-E-CASTIG	Raskolnikov seguie d’aurelha tot aquerò en silenci e damb ua expression de desengust.
WEB-CRIM-E-CASTIG	Sonque minjaue entà non shordar a Caterina Ivanovna, en tot limitar-se a nhacar era parva qu’era li botaue de contunh en plat.
WEB-CRIM-E-CASTIG	Tota era sua atencion ère concentrada en Sonia.
WEB-CRIM-E-CASTIG	Aguesta tremolaue, dominada per ua inquietud creishenta, pr’amor qu’auie era presentida de qué eth repais acabarie mau e seguie de uelh, espaurida, es progrèssi dera exasperacion de Caterina Ivanovna.
WEB-CRIM-E-CASTIG	Se’n sabie pro ben de qué era madeish, Sonia, auie estat era encausa principau deth desdenh insultant qu’es dues daunes auien responut ara invitacion dera sua mairastra.
WEB-CRIM-E-CASTIG	Se n’auie sabut per Amalia Ivanovna de qué era mair autanplan s’auie sentut ofensada e auie preguntat ara patrona: “Credetz qu’è de hèr sèir ara mia hilha ath costat d’aguesta… senhoreta?” Era joena sospechaue qu’era sua mairastra se’n sabie, per çò qu’aguest insult la mortificarie mès qu’un escarni dirigit contra era madeisha, contra es sòns hilhs o contra era memòria deth sòn pair.
WEB-CRIM-E-CASTIG	Caterina Ivanovna, dauant deth terrible otratge, non descansarie enquia auer dit ad aqueres provincianes qu’es dues èren ues…, eca, eca.
WEB-CRIM-E-CASTIG	Ar arràs d’aguesti malurs, un des convidadi que se seiguie en extrèm opausat dera taula, envièc a Sonia ua sieta a on se vedien dus còrs trauessadi per ua flecha, modeladi damb pan de choina.
WEB-CRIM-E-CASTIG	Caterina Ivanovna, en ua sobta escometuda de ràbia, manifestèc, cridant, qu’er autor de semblable badinada ère solide un saumet embriac.
WEB-CRIM-E-CASTIG	Amalia Ivanovna, cuelhuda tanben des pejores presentides sus er acabament deth repais e, de un aute costat, herida prigondaments pera aspror que la tractaue Caterina Ivanovna, se prepausèc dar ua virada ara atencion generau e, ath còp, hèr-se a valer dauant des uelhs de toti es presents.
WEB-CRIM-E-CASTIG	Entad aquerò comencèc a condar, de pic, qu’un amic sòn, qu’ère potecari e se cridaue Karl, auie cuelhut ua net un coche qu’eth sòn menaire auie sajat d’assassinar-lo.
WEB-CRIM-E-CASTIG	Tant espaurit ère, qu’eth tanben sentec eth sòn còr trauessat.
WEB-CRIM-E-CASTIG	Encara qu’aguesta istòria la hec arrir, Caterina Ivanovna didec qu’Amalia Ivanovna non auie de condar anecdòtes en rus.
WEB-CRIM-E-CASTIG	Era alemana se sentec prigondaments ofensada e responec qu’eth sòn Vater aus Berlin siguec un òme plan important que passejaue tot eth dia es mans pes pòches.
WEB-CRIM-E-CASTIG	Era burlesca Caterina Ivanovna non podec tier-se e fotèc tau arridalhada, qu’Amalia Ivanovna acabèc per pèrder era paciéncia e li calec hèr un gran esfòrç entà non sautar.
WEB-CRIM-E-CASTIG	Auetz entenut ad aguesta vielha agaça?, seguic dident en votz baisha Caterina Ivanovna a Raskolnikov.
WEB-CRIM-E-CASTIG	A volgut díder que sa pair se passejaue damb es mans ena pòcha, e toti auràn creigut que s’escorcolhaue es pòches a totes ores.
WEB-CRIM-E-CASTIG	Ha, ha!
WEB-CRIM-E-CASTIG	Auetz campat, Rodion Romanovitch, que, normauments, es estrangèrs establidi en Petersburg, mès que mès es alemans, qu’arriben Diu sap d’a on, son plan mens intelligents que nosati?
WEB-CRIM-E-CASTIG	Didetz-me se non ei ua pegaria condar ua istòria coma aguesta deth potecari qu’eth sòn còr ère trauessat d’espant.
WEB-CRIM-E-CASTIG	Eth plan pèc, en sòrta de lançar-se sus eth menaire e estacar-lo, crotze es mans e plore e suplique…
WEB-CRIM-E-CASTIG	A!, be n’ei d’estupida aguesta hemna!
WEB-CRIM-E-CASTIG	Se pense qu’aguesta istòria ei emocinanta e non se n’encuede dera sua pegaria.
WEB-CRIM-E-CASTIG	Ena mia pensada, aguest alcoòlic que siguec emplegat d’intendéncia, ei mès intelligent qu’era.
WEB-CRIM-E-CASTIG	Aumens, se ve de seguit qu’ei senhorejat pera beuenda e qu’enquia eth darrèr bualh dera sua luciditat a naufragat en alcoòl…
WEB-CRIM-E-CASTIG	Ça que la, toti aguesti que son tan seriosi e caradi…
WEB-CRIM-E-CASTIG	Mès, guardatz se com daurís es uelhs aguesta hemna.
WEB-CRIM-E-CASTIG	Qu’ei emmaliciada…
WEB-CRIM-E-CASTIG	Ha, ha, ha!
WEB-CRIM-E-CASTIG	Qu’ei desgahonada…
WEB-CRIM-E-CASTIG	Encara non l’auie parlat d’aguest projècte a Raskolnikov, e l’ac expausèc peth menut.
WEB-CRIM-E-CASTIG	Coma per art de magia, exibic aqueth diplòma que Marmeladoc l’auie parlat a Raskolnikov quan li condèc en ua tauèrna que Caterina Ivanovna, en gésser deth pensionat, auie dançat en preséncia deth governador e de d’autes personalitats era dança deth chal.
WEB-CRIM-E-CASTIG	Poirie creder-se que Caterina Ivanovna tenguie aguest diplòma entà demostrar eth sòn dret a daurir un pensionat, mès era sua vertadèra finalitat qu’auie estat ua auta: auie pensat tier-lo entà confóner ad aqueres provincianes mudades, en cas qu’auessen assistit ath repais de funeralhas, en to demostrar-les atau, qu’era pertanhie a ua des familhes mès nòbles, qu’ère hilha d’un coronèl e, en fin, que valie mil còps mès qu’es forastères qu’enes darrèrs tempsi s’auien multiplicat d’ua manèra exorbitanta.
WEB-CRIM-E-CASTIG	Eth diplòma hec eth torn ara taula.
WEB-CRIM-E-CASTIG	Es convidadi se lo passauen de man en man, sense que Caterina Ivanovna s’opausèsse ad aquerò, pr’amor qu’aqueth papèr la presentaue en toutes lettres coma hilha d’un conselhèr dera cort, d’un cavalièr, çò que l’autorizaue a considerar-se hilha d’un coronèl.
WEB-CRIM-E-CASTIG	Dempús, era veuda, ahiscat eth sòn in, comencèc a parlar dera existéncia tranquilla e erosa que pensaue amiar en T. Autanplan se referic as professors que cridarie entà instruir as sues alumnes, en tot mentar ath senhor Mangot, vielh e respectable francés que l’auie ensenhat ada era aguest idiòma.
WEB-CRIM-E-CASTIG	Alavetz ère en tot passar es darrèrs ans dera sua vida en T. e non trantalharie a ingressar coma professor deth sòn pensionat per ua modica sodada.
WEB-CRIM-E-CASTIG	Fin finau, anoncièc que Sonia l’acompanharie e l’ajudarie a dirigir eth centre d’ensenhament, çò que costèc ua arridalha afogada en un extrèm dera taula.
WEB-CRIM-E-CASTIG	Caterina Ivanovna hec veir que non ac auie entenut, mès, en tot lheuar de pic era sua votz, comencèc a nombrar es qualitats que permeterien a Sonia Simonovna ajudar-la ena sua empresa.
WEB-CRIM-E-CASTIG	Laudèc era sua doçor, era sua paciéncia, era sua abnegacion, era sua noblesa d’amna, era sua vasta cultura; dit aquerò, li balhèc un petit còp corau enes caròles e se lheuèc entà punar-la, causa que hec dus còps.
WEB-CRIM-E-CASTIG	Sonia se rogic e Caterina Ivanovna, en un mar de lèrmes, didec, de ressabuda, qu’ère ua pèga que se deishaue impressionar massa pes eveniments e que, donques qu’eth repais s’auie acabat, anaue a mestrar eth tè.
WEB-CRIM-E-CASTIG	Alavetz Amalia Ivanovna, shordada peth hèt de non auer pogut prononciar ua soleta paraula ena convèrsa anteriora, e tanben en veir qu’arrés li prestaue atencion, decidic riscar-se de nauèth e, encara que dominada de cèrta inquietud, li hec a Caterina Ivanovna era sabenta observacion de qué li calerie prestar ua atencion plan especiau ara ròba interiora des alumnes (die Wasche) e de contractar ua hemna entà que se n’encuedèsse exclusiauments d’aquerò (die Dame), e, en fin, que serie ua mesura prudenta susvelhar as gojates, de sòrta que non podessen liéger novèles pes nets.
WEB-CRIM-E-CASTIG	Caterina Ivanovna, qu’ère jos es efèctes estimulants dera animada ceremònia, li responec aspraments, qu’es sues obervacions èren dehòra de lòc e que non comprenie arren, qu’eth suenh dera Wasche li tanhie ara majordòna e non ara directora d’un pensionat de gojates nòbles.
WEB-CRIM-E-CASTIG	Per çò dera observacion restacada as lectures de novèles, li semblaue simplaments ua inconveniéncia.
WEB-CRIM-E-CASTIG	Tot aquerò equivalie a dider-li que se carèsse.
WEB-CRIM-E-CASTIG	Còp sec, Amalia Ivanovna se rogic e repliquèc, agraments, qu’era tostemp auie dat mòstres des mielhores intencions e que hège ja pro temps que non recebie Geld peth loguèr dera cramba de Caterina Ivanovna.
WEB-CRIM-E-CASTIG	Aguesta li repliquèc que mentie en parlar de bones intencions, pr’amor qu’eth madeish dia anterior, quan eth defuntat ère encara en apartament, s’auie presentat entà reclamar-li, de males manères, es sòs deth loguèr.
WEB-CRIM-E-CASTIG	Alavetz era patrona didec qu’auie convidat a dus daunes e qu’aguestes non auien acceptat pr’amor qu’èren nòbles e non podien vier ena casa d’ua hemna que non ère nòbla.
WEB-CRIM-E-CASTIG	Ad açò repliquèc Caterina Ivanovna que, coma qu’era non ère arren, non ère capacitada entà jutjar ara vertadèra noblesa.
WEB-CRIM-E-CASTIG	Amalia Ivanovna non podec tier aguesta insoléncia e declarèc qu’eth sòn Vater aus Berlin ère un òme plan important que tostemp anaue damb es mans ena pòcha e hènt “puaf, puaf!”.
WEB-CRIM-E-CASTIG	E entà dar ua idia exacta de com ère eth tau Vater, era senhora Lipevechsel se lheuèc, calèc es dues mans ena pòcha, holèc es sues caròles e comencèc a imitar eth “puaf, puaf” pairau, ath miei des arridalhes de toti es logataris, qu’era sua intencion ère ahiscar-la, damb era esperança d’assistir a ua batalha entre es dues hemnes.
WEB-CRIM-E-CASTIG	Caterina Ivanovna, incapabla de seguir tient-se, declarèc ath sòn torn, cridant, que seguraments Amalia Ivanovna non auie auut jamès Vater, qu’ère ua vulgar finesa de Petersburg, ua embriaga qu’auie estat codinèra o quauquarren pejor.
WEB-CRIM-E-CASTIG	Era senhora Lipevechsel se rogic tota coma un peberòt e repliquèc a granes votzes qu’ère Caterina Ivanovna que non auie auut Vater, mès qu’era auie un Vater aus Berlin qu’amiaue longues redingòtes e tostemp anaue hènt “puaf, puaf!”.
WEB-CRIM-E-CASTIG	Caterina Ivanovna responec, menspredosaments, que toti coneishien era sua pròpria origina e qu’en sòn diplòma se didie damb caractèrs d’imprimaria qu’ère hilha d’un coronèl, tant qu’eth pair d’Amalia Ivanovna, en cas de qué existisse, deuie èster un leitèr finès; qu’ère mès que probable qu’era non auesse pair, donques qu’arrés se’n sabie encara quin ère eth sòn patronimic, ei a díder, se se cridaue Amalaia Ivanovna o Amalia Ludwigovna.
WEB-CRIM-E-CASTIG	En enténer aguestes paraules, era patrona, dehòra de se, comencèc a pataquejar damb eth punh era taula mentre didie, cridant, qu’era ère Ivanovna e non Ludwigovna, qu’eth sòn Vater se cridaue Johann e ère d’ua orde militara, causa que non auie estat jamès eth Vater de Caterina Ivanovna.
WEB-CRIM-E-CASTIG	Aguesta se lheuèc de ressabuda e, damb ua votz qu’era sua cauma contrastaue damb eth palitge deth sòn ròstre e era agitacion deth sòn pièch, li didec a Amalia Ivanovna que se gausaue tornar a comparar, encara que soque siguesse un còp, ath sòn miserable Vater damb eth sòn pair, l’arrincarie eth capèth e l’ac caushigarie.
WEB-CRIM-E-CASTIG	En enténer aquerò, Amalia Ivanovna comencèc a anar e vier, ara prèssa, pera cramba, en tot cridar damb totes es sues fòrces qu’era ère era patrona dera casa e que Caterina Ivanovna li calie anar-se de seguit.
WEB-CRIM-E-CASTIG	Ara seguida se lancèc sus era taula e comencèc a recuélher es sòns cubèrts d’argent.
WEB-CRIM-E-CASTIG	Ad aquerò seguic ua confusion e un rambalh indescriptibles.
WEB-CRIM-E-CASTIG	Es mainatges se meteren a plorar.
WEB-CRIM-E-CASTIG	Sonia se lancèc sus era sua mairastra pr’amor de sajar de retier-la, mès quan Amalia Ivanovna hec mencion dera carta auriòla, era veuda refusèc ara gojata e se filèc dret de cap ara patrona damb er in de botar en practica era sua menaça.
WEB-CRIM-E-CASTIG	En aguest moment se dauric era pòrta e apareishec en lumedan Piotr Petrovitch Lujine, que passegèc ua guardada atentiua e sevèra per tota era concurréncia.
WEB-CRIM-E-CASTIG	Caterina Ivanovna correc entada eth.
WEB-CRIM-E-CASTIG	Piotr Petrovitch, exclamèc Caterina Ivanovna, protegitz-me.
WEB-CRIM-E-CASTIG	Hètz compréner ad aguesta hemna estupida que non a eth dret d’insultar a ua nòbla dauna aclapada pes malurs, e que i a tribunaus entad aguesti ahèrs…
WEB-CRIM-E-CASTIG	Me planherè dauant deth governador generau en persona e ada era li calerà respóner des sòns insults…
WEB-CRIM-E-CASTIG	En memòria dera ospitalitat que recebéretz vos, deth mèn pair, defenetz ad aguesti praubi orfanèls.
WEB-CRIM-E-CASTIG	Permetetz-me, senhora, permetetz-me, reponec Piotr Petrovitch, en tot sajar de desseparar-la.
WEB-CRIM-E-CASTIG	Jo non è auut jamès er aunor, e vos ac sabetz pro ben, de tractar damb eth vòste pair.
WEB-CRIM-E-CASTIG	Desencusatz, senhora, (quauquarrés se metec a arrir rambalhosaments), mès que non è era mendre intencion de barrejar-me enes vòstes contunhes peleges damb Amalia Ivanovna…
WEB-CRIM-E-CASTIG	Que vengui aciu per un ahèr personau.
WEB-CRIM-E-CASTIG	Que voi parlar immediataments damb era vòsta hilhastra Sonia Simonovna.
WEB-CRIM-E-CASTIG	Se cride atau, vertat?.
WEB-CRIM-E-CASTIG	Permetetz-me…
WEB-CRIM-E-CASTIG	E Piotr Petrovitch, en tot passar peth costat de Caterina Ivanovna, se filèc entar extrèm opausat dera cramba, a on ère Sonia.
WEB-CRIM-E-CASTIG	Caterina Ivanovna s’estèc clauada en solèr, coma fulminada.
WEB-CRIM-E-CASTIG	Non comprenie se per qué Piotr Petrovitch remie qu’auie estat òste de sa pair.
WEB-CRIM-E-CASTIG	Aguesta ospitalitat creada pera sua fantasia auie vengut a ester entada era un article de fe.
WEB-CRIM-E-CASTIG	Ath delà, l’estonaue eth ton sec, capinaut e lèu menspredós que l’auie parlat Lujine.
WEB-CRIM-E-CASTIG	Dauant dera aparicion de Piotr Petrovitc s’auie anat restablint eth silenci de man en man.
WEB-CRIM-E-CASTIG	Enquia e tot deishant de cornèr qu’era gravetat e era correcccion d’aqueth òme de negòcis contrastaue damb er aspècte maufarjat des logataris dera senhora Lipevechsel, toti eri comprenien que solet un motiu de singulara importància podie justificar era preséncia de Lujine en aqueth lòc, e, per tant, demorauen un còp teatrau.
WEB-CRIM-E-CASTIG	Raskolnikov, qu’ère ath costat de Sonia, se hec enlà pr’amor de deishar eth pas liure a Piotr Petrovitch, que, çampar, non avertic era sua preséncia.
WEB-CRIM-E-CASTIG	Passat un instant, apareishec Lebeziatnikov, mès non entrèc ena cramba, senon que se demorèc en lumedan.
WEB-CRIM-E-CASTIG	En sòn ròstre se barrejauen eth curiosèr e era suspresa, e metec atencion ad aquerò que se didie aquiu, en tot demostrar un viu interès, mès damb eth gèst deth que non compren arren.
WEB-CRIM-E-CASTIG	Desencusatz-me que vos interrompa, didec Piotr Petrovitch, sense dirigir-se ad arrés en particular, que m’è vist obligat a vier per un ahèr de grana importància.
WEB-CRIM-E-CASTIG	Ath delà, celèbri poder parlar dauant de testimònis.
WEB-CRIM-E-CASTIG	Amalia Ivanovna, vos prègui que, ena vòsta qualitat de patrona dera casa, tietz atencion ath dialòg que vau a mantier damb Sonia Simonovna.
WEB-CRIM-E-CASTIG	E, en tot virar-se entara joena, que daue mòstres de prigonda suspresa e ère espaurida, seguic:
WEB-CRIM-E-CASTIG	Sonia Simonovna, ara seguida dera vòsta visita è avertit era desaparicion d’un bilhet de Banc de cent robles qu’ère sus era taula ena cramba deth mèn amic Andrés Simonovitch Lebeziatnikov.
WEB-CRIM-E-CASTIG	Se vo’n sabetz d’a on ei aguest bilhet e m’ac didetz, vos prometi, en preséncia de toti aguesti testimònis, qu’er ahèr non passarà endauant.
WEB-CRIM-E-CASTIG	En cas contrari, me veirè obligat a cuélher mesures mès serioses, e alavetz non auratz eth dret de planher-vos, senon de vos madeisha.
WEB-CRIM-E-CASTIG	Un gran silenci seguic ad aguestes paraules.
WEB-CRIM-E-CASTIG	Autanplan es mainatges deishèren de plorar.
WEB-CRIM-E-CASTIG	Sonia, esblancossida coma ua mòrta, guardaue a Lujine sense poder badar boca.
WEB-CRIM-E-CASTIG	Daue era impression de qué non auie comprenut arren.
WEB-CRIM-E-CASTIG	Se passèren ues segondes.
WEB-CRIM-E-CASTIG	Plan, deciditz-vos, li didec Piotr Petrovitch, en tot guardar-la fixaments.
WEB-CRIM-E-CASTIG	Sabi pas…
WEB-CRIM-E-CASTIG	Jo non sai arren, repliquèc Sonia damb votz fèbla.
WEB-CRIM-E-CASTIG	Atau, donc, non sabetz arren?
WEB-CRIM-E-CASTIG	Ara seguida, Lujine deishèc passar quauques segondes mès.
WEB-CRIM-E-CASTIG	Dempús seguic en ton sevèr:
WEB-CRIM-E-CASTIG	Pensatz-ac ben, senhoreta.
WEB-CRIM-E-CASTIG	Vos balhi temps entà que reflexionetz.
WEB-CRIM-E-CASTIG	Comprenetz que se non siguessa totafèt segur de çò que digui, non gausaria acusar-vos tan formauments coma ac hèsqui.
WEB-CRIM-E-CASTIG	Qu’è massa experiéncia entà expausar-me a un procès per difamacion…
WEB-CRIM-E-CASTIG	Aguest maitin è negociat diuèrsi titols per un valor nominau de tres mil robles.
WEB-CRIM-E-CASTIG	Era soma exacta cònste en mèn quasèrn de nòtes.
WEB-CRIM-E-CASTIG	En tornar ena mia casa è compdat es sòs: Andrés Simonovitch n’ei testimòni.
WEB-CRIM-E-CASTIG	Dempús d’auer compdat dus mil tres cents robles, les è botat en ua cartèra que m’è sauvat ena pòcha.
WEB-CRIM-E-CASTIG	Sus era taula an quedat ar entorn de cinc cents robles, qu’entre eri i auie tres bilhets de cent.
WEB-CRIM-E-CASTIG	Alavetz auetz arribat vos, cridada per jo, e pendent tot eth temps que s’a tardat era vòsta visita auetz balhat mòtres d’ua grana agitacion, enquiar extrèm de qué vos auetz lheuat tres còps, ena vòsta prèssa entà anar-vo’n, encara qu’era nòsta convèrsa non s’auie acabat.
WEB-CRIM-E-CASTIG	Andrés Simonovitch n’ei testimòni de qué tot çò que vengui de díder ei cèrt.
WEB-CRIM-E-CASTIG	Demori que non ac remiratz, senhoreta.
WEB-CRIM-E-CASTIG	Vos è manat cridar per Andrés Simonovitch damb er exclusiu objècte de parlar damb vos sus era trista situacion que se demore era vòsta dusau mair, Caterina Ivanovna (qu’era sua invitacion m’a estat impossible d’atier), e tòia, ua subscripcion o quinsevolh aute procediment semblable…
WEB-CRIM-E-CASTIG	Vos balhi toti aguesti detalhs, en prumèr lòc, entà rebrembar-vos se com an anat es causes, e en dusau, entà que veigatz que me’n brembi perfèctaments…
WEB-CRIM-E-CASTIG	Dempús è cuelhut dera taula un bilhet de dètz robles e vo l’è autrejat, en tot hèr constar qu’ère era mia aportacion personau e era prumèra ajuda entara vòsta mairastra…
WEB-CRIM-E-CASTIG	Tot aquerò s’a passat en preséncia d’Andrés Simonovitch.
WEB-CRIM-E-CASTIG	Ara seguida, vos è acompanhat entara pòrta e è pogut veir qu’èretz tan capvirada coma quan auetz arribat.
WEB-CRIM-E-CASTIG	Quan auetz gessut, jo è estat en tot conversar pendent ues dètz menutes damb Andrés Simonovitch.
WEB-CRIM-E-CASTIG	Alavetz, damb prigond estonament, è vist que mancaue un des tres bilhets.
WEB-CRIM-E-CASTIG	Comprenetz, senhoreta?.
WEB-CRIM-E-CASTIG	Non posqui sospechar d’Andrés Simonovitch.
WEB-CRIM-E-CASTIG	Era simpla idia d’aguesta sospecha me semble ua asenada.
WEB-CRIM-E-CASTIG	Tanpòc ei possible que m’aja enganhat enes mèns compdes, pr’amor que les è verificat moments abantes de qué arribéssetz e è verificat era sua exactitud.
WEB-CRIM-E-CASTIG	Comprenetz qu’era agitacion qu’auetz mostrat, era prèssa entà anar-vo’n, eth hèt de qué ajatz auut en tot moment es mans sus era taula, e tanben, fin finau, era vòsta situacion sociau e es costums pròpris d’era, son pro motius entà que me veiga obligat, a maugrat mèn, e non sense cèrt orror, a concéber contra vos sospeches, crudèus, sens dobte, mès legitimes.
WEB-CRIM-E-CASTIG	Voi ahíger e repetir que, per plan convençut que siga dera vòsta colpa, m’en sai de qué corri un cèrt risque en acusar-vos.
WEB-CRIM-E-CASTIG	Ça que la, non trantalhi de hè’c, e vos diderè se per qué.
WEB-CRIM-E-CASTIG	Ac hèsqui exclusiuaments pera vòsta ingratitud.
WEB-CRIM-E-CASTIG	Vos cridi entà parlar d’ua possibla ajuda entara vòsta dusau mair, vos autregi eth mèn ovul de dètz robles, e vaquí eth pagament que me balhatz.
WEB-CRIM-E-CASTIG	Non, aquerò non està ben.
WEB-CRIM-E-CASTIG	Qu’auetz besonh d’ua leçon.
WEB-CRIM-E-CASTIG	Reflexionatz.
WEB-CRIM-E-CASTIG	Vos parli coma vos poirie parlar eth vòste mielhor amic, e, de vertat, non podetz auer en aguest moment un amic mielhor, pr’amor que, se non ne siguessa, procederia damb tot eth rigor e inflexibilitat.
WEB-CRIM-E-CASTIG	Plan, qué didetz?
WEB-CRIM-E-CASTIG	Jo non è panat arren, mormolhèc Sonia, espaurida.
WEB-CRIM-E-CASTIG	Vos m’auetz balhat dètz robles.
WEB-CRIM-E-CASTIG	Aciu que les auetz.
WEB-CRIM-E-CASTIG	Vo l’es entorni.
WEB-CRIM-E-CASTIG	Treiguec eth mocador dera pòcha, destropèc un nud qu’auie en eth, treiguec eth bilhet de dètz robles que Lujine l’auie autrejat e se l’aufric.
WEB-CRIM-E-CASTIG	Sonia guardèc en totes direccions e solet vedec ròstres terribles, burlesqui, sevèrs o cargadi d’òdi.
WEB-CRIM-E-CASTIG	Tachèc ua guardada en Raskolnikov, qu’ère de pès ath cant dera paret.
WEB-CRIM-E-CASTIG	Eth joen auie es baci crotzadi e tachaue en era es sòns arderosi uelhs.
WEB-CRIM-E-CASTIG	Mon Diu!, panteishèc Sonia.
WEB-CRIM-E-CASTIG	Amalia Ivanovna, didec Lujine en un ton doç, lèu amorassador, qu’auratz de cridar ara policia, e vos prègui que hescatz pujar ath portièr entà que s’estongue aciu tant qu’arriben es policièrs.
WEB-CRIM-E-CASTIG	Gott der harm𝑔𝑒!,didec era senhora Lipevechsel.
WEB-CRIM-E-CASTIG	Atau, donc, ac sabíetz?
WEB-CRIM-E-CASTIG	Alavetz non i a cap de dobte que i a motius entà que vos ajatz pensat en aquerò.
WEB-CRIM-E-CASTIG	Aunorabla Amalia Ivanovna, vos prègui que non desbrembetz es paraules qu’acabatz de prononciar, per cèrt dauant de testimònis.
WEB-CRIM-E-CASTIG	En aguest moment se lheuèren rumors de pertot.
WEB-CRIM-E-CASTIG	Era concurréncia s’agitaue.
WEB-CRIM-E-CASTIG	Mès, qué didetz?, exclamèc de pic Caterina Ivanovna, en tot gésser deth sòn estupor e lançar-se sus Lujine.
WEB-CRIM-E-CASTIG	Gausatz acusar-la de panatòri?
WEB-CRIM-E-CASTIG	Ada era, a Sonia!
WEB-CRIM-E-CASTIG	Covard, brigand!
WEB-CRIM-E-CASTIG	Se lancèc sus Sonia e l’entornegèc damb es sòns descarnadi braci.
WEB-CRIM-E-CASTIG	Sonia, com as pogut acceptar dètz robles d’aguest òme?
WEB-CRIM-E-CASTIG	Be n’ès de malerosa!
WEB-CRIM-E-CASTIG	Balha-les-me, balha-les-me, de seguit…
WEB-CRIM-E-CASTIG	Aciu que les auetz!
WEB-CRIM-E-CASTIG	Caterina Ivanovna s’auie apoderat deth bilhet, lo sarrèc e lo lancèc a Lujine ena cara.
WEB-CRIM-E-CASTIG	Eth papèr, hèt ua bòla, toquèc en un uelh de Piotr Petrovitch e dempús queiguec en solèr.
WEB-CRIM-E-CASTIG	Amalia Ivanovna s’esdeguèc a recuelher-lo.
WEB-CRIM-E-CASTIG	Lujine s’indignèc.
WEB-CRIM-E-CASTIG	Agarratz ad aguesta hòla!
WEB-CRIM-E-CASTIG	En aguest moment diuèrses persones campèren en lumedan, ath cant de Labeziatnikov.
WEB-CRIM-E-CASTIG	Entre eres i èren es dues provincianes.
WEB-CRIM-E-CASTIG	Hòla?
WEB-CRIM-E-CASTIG	Hòla jo?, cridèc Caterina Ivanovna.
WEB-CRIM-E-CASTIG	Tu òc qu’ès un pèc, un vil agent de negòcis, un infame…!
WEB-CRIM-E-CASTIG	Sonia parnar-vos es sòs!
WEB-CRIM-E-CASTIG	Sonia ua lairona!
WEB-CRIM-E-CASTIG	Abans te lo balharie que panar-lo-te, idiòta!
WEB-CRIM-E-CASTIG	Lancèc ua arridalhada isterica e, en tot vier de logatari en logatari e senhalant a Lujine, exclamaue:
WEB-CRIM-E-CASTIG	Auetz vist un imbecil parièr?
WEB-CRIM-E-CASTIG	De pic, vedec a Amalia Ivanovna e se posèc:
WEB-CRIM-E-CASTIG	E tu tanben, carnsaladièra, miserabla prusiana!
WEB-CRIM-E-CASTIG	Tu tanben cres qu’ei ua lairona…!
WEB-CRIM-E-CASTIG	Com ei possible?
WEB-CRIM-E-CASTIG	Era, li didec a Lujine, a vengut dera tua cramba entà aciu, e d’aciu non a gessut, brigand, mès que brigand!
WEB-CRIM-E-CASTIG	Toti an vist que s’a seigut ena taula e non s’a botjat!
WEB-CRIM-E-CASTIG	S’a seigut ath cant de Rodia Romanovitch…!
WEB-CRIM-E-CASTIG	Escorcolhatz-la!
WEB-CRIM-E-CASTIG	Coma que non a anat entà nunlòc, s’a cuelhut eth bilhet li cau amiar-lo ath dessús…!
WEB-CRIM-E-CASTIG	Cèrca, cèrca…
WEB-CRIM-E-CASTIG	Mès se non trapes arren, amic mèn, te calerà respóner des tues injúries…
WEB-CRIM-E-CASTIG	Vierè a planher-me dauant der emperaire en persona, tsar misericordiós!
WEB-CRIM-E-CASTIG	Me lançarè enes sòns pès, e aué madeish!, coma que sò orfanèla me deisharàn entrar.
WEB-CRIM-E-CASTIG	Te penses que non me receberà?
WEB-CRIM-E-CASTIG	Qu’ès fòrça enganhat.
WEB-CRIM-E-CASTIG	Arribarè enquiada eth…
WEB-CRIM-E-CASTIG	Fidaues ena bontat e ena timiditat de Sonia, vertat?
WEB-CRIM-E-CASTIG	Solide que fidaues en aquerò.
WEB-CRIM-E-CASTIG	Mès que jo non sò timida e mo’les vas a pagar.
WEB-CRIM-E-CASTIG	Cèrca!
WEB-CRIM-E-CASTIG	Escorcolha-la!
WEB-CRIM-E-CASTIG	Qué demores?
WEB-CRIM-E-CASTIG	Caterina Ivanovna, cèga de ràbia, secodie a Lujine e lo tirassaue entà Sonia.
WEB-CRIM-E-CASTIG	Qu’ac vau a hèr.
WEB-CRIM-E-CASTIG	Correrè damb aguesta responsabilitat…
WEB-CRIM-E-CASTIG	Mès, padegatz-vos, senhora.
WEB-CRIM-E-CASTIG	Ja veigui que non cranhetz ad arren ne ad arrés.
WEB-CRIM-E-CASTIG	Aquerò…, aquerò s’aurie de hèr en comissariat…
WEB-CRIM-E-CASTIG	Encara que, seguit Lujine, gasulhant, i a aciu pro testimònis…
WEB-CRIM-E-CASTIG	Sò prèst a escorcolhar-la…
WEB-CRIM-E-CASTIG	S’Amalia Ivanovna volesse ajudar-mos…
WEB-CRIM-E-CASTIG	Plan que òc, non ei atau coma se hen es causes, mès que i a cassi qu’en eri…
WEB-CRIM-E-CASTIG	Hètz-la escorcolhar per qui volgatz!, sorrisclèc Caterina Ivanovna.
WEB-CRIM-E-CASTIG	Mostra-li es pòches…
WEB-CRIM-E-CASTIG	Guarda, guarda, monstre!
WEB-CRIM-E-CASTIG	En aguest non i a qu’un mocador, coma pòs veir.
WEB-CRIM-E-CASTIG	E ara er aute.
WEB-CRIM-E-CASTIG	Guarda, guarda!
WEB-CRIM-E-CASTIG	Ac ves ben?
WEB-CRIM-E-CASTIG	E Caterina Ivanovna, non contenta de uedar es pòches de Sonia, les virèc deth revés era ua darrèr dera auta.
WEB-CRIM-E-CASTIG	Mès a penes des.heiguec es plecs que s’auien format ena forradura dera dusau, era dera dreta, gessec un petit papèr que, en tot hèr ua parabòla en aire, queiguec enes pès de Lujine.
WEB-CRIM-E-CASTIG	Toti ac vederen e quauqui uns lancèren ua exclamacion.
WEB-CRIM-E-CASTIG	Piotr Petrovitch s’inclinèc, cuelhec eth papèr damb es dits e lo despleguèc: qu’ère un bilhet de cent robles, plegat en ueit plecs.
WEB-CRIM-E-CASTIG	Lujine lo hec virar damb era man entà que toti ac vedessen.
WEB-CRIM-E-CASTIG	Lairona!
WEB-CRIM-E-CASTIG	Dehòra d’aciu!
WEB-CRIM-E-CASTIG	Era policia!
WEB-CRIM-E-CASTIG	Lipevechsel.
WEB-CRIM-E-CASTIG	L’an de manar entà Siberia!
WEB-CRIM-E-CASTIG	Dehòra d’aciu!
WEB-CRIM-E-CASTIG	De pertot gessien exclamacions.
WEB-CRIM-E-CASTIG	Raskolnikov non deishaue de guardar en silenci a Sonia; sonque la deishaue de uelh de quan en quan entà tachar-lo en Lujine.
WEB-CRIM-E-CASTIG	Sonia s’estaue quieta, coma ipnotizada.
WEB-CRIM-E-CASTIG	Ne tansevolh podie sénter estonament.
WEB-CRIM-E-CASTIG	De pic, se rogic tota, se caperèc era cara damb es mans e fotèc un crit.
WEB-CRIM-E-CASTIG	Jo que non è estat!
WEB-CRIM-E-CASTIG	Jo non è cuelhut es sòs!
WEB-CRIM-E-CASTIG	Jo non sai arren!, exclamèc en un sorriscle ponhent e, corrent entà Caterina Ivanovna.
WEB-CRIM-E-CASTIG	Aguesta li dauric er arrecès inviolable des sòns braci e la sarrèc convulsiuaments contra eth sòn còr.
WEB-CRIM-E-CASTIG	Sonia, Sonia!
WEB-CRIM-E-CASTIG	Ivanovna, en tot refusar era evidéncia.
WEB-CRIM-E-CASTIG	E crossaue enes sòns braci a Sonia coma se siguesse ua mainada, e la sarraue un e un aute còp contra eth sòn pièch o li cuelhie es mans e les ac caperaue de punets apassionadi.
WEB-CRIM-E-CASTIG	Panar tu?
WEB-CRIM-E-CASTIG	Be ne son de pècs, Senhor!
WEB-CRIM-E-CASTIG	Pècs, toti ètz uns pècs!, cridèc, en tot dirigir-se as presents.
WEB-CRIM-E-CASTIG	Non sabetz se guaire beròi ei eth sòn còr!
WEB-CRIM-E-CASTIG	Panar era…., era?
WEB-CRIM-E-CASTIG	Mès, se serie capable de véner enquiath darrèr tròç dera sua ròba e quedar- se descauça entà ajudar ad aqueth que n’auesse besonh!
WEB-CRIM-E-CASTIG	Atau ei era!
WEB-CRIM-E-CASTIG	Se hec esténer era carta auriòla entà qu’es mèns hilhs e jo non mos moríssem de hame!
WEB-CRIM-E-CASTIG	Se venec per nosati!
WEB-CRIM-E-CASTIG	A!, eth mèn estimat defuntat, eth mèn praube defuntat!
WEB-CRIM-E-CASTIG	Ves aquerò, praube espós mèn?
WEB-CRIM-E-CASTIG	Quin repais de funeralhas, Senhor!
WEB-CRIM-E-CASTIG	Per qué non la defenes, mòn Diu?
WEB-CRIM-E-CASTIG	E qué hètz vos aciu, Rodion Romanomitch, sense díder arren?
WEB-CRIM-E-CASTIG	Per qué non la defenetz?
WEB-CRIM-E-CASTIG	Qu’ei que vos tanben la credetz colpabla?
WEB-CRIM-E-CASTIG	Toti vosati amassa valetz mens qu’un dit ponin sòn!
WEB-CRIM-E-CASTIG	Senhor, Senhor!
WEB-CRIM-E-CASTIG	Per qué non la defenes?
WEB-CRIM-E-CASTIG	Era desesperacion dera malerosa Caterina Ivanovna costèc prigonda e generau emocion.
WEB-CRIM-E-CASTIG	Aqueth ròstre descarnat de tisica, contrèt pes patiments; aqueri pòts resecs, a on era sang s’auie calhat; aquera votz ronca; aqueri somics, tan violents coma es d’un mainatge, e, fin finau, aquera demanda d’ajuda, confiada, ingenua e desesperada ath còp, tot aquerò exprimie un dolor tan ponchent, qu’ère impossible estar-se indiferent ath sòn dauant.
WEB-CRIM-E-CASTIG	Aumens Piotr Petrovitch balhèc mòstres de pietat.
WEB-CRIM-E-CASTIG	Padegatz-vos, senhora, padegatz-vos, didec grèuments.
WEB-CRIM-E-CASTIG	Aguest ahèr que non vos tanh en absolut.
WEB-CRIM-E-CASTIG	Arrés vos pense acusar de premeditacion ne de complicitat, e mens en tot auer estat vos era qu’a desnishat eth panatòri, en tot escorcolhar-li es pòches.
WEB-CRIM-E-CASTIG	Aquerò qu’ei pro entà demostrar era vòsta innocéncia…
WEB-CRIM-E-CASTIG	Me senti inclinat a èster indulgent dauant d’un acte qu’era misèria ne pòt auer estat era encausa qu’a possat a Sonia Simonovna.
WEB-CRIM-E-CASTIG	Mès, per qué non voletz cohessar, senhoreta?
WEB-CRIM-E-CASTIG	Dilhèu cranhetz eth desaunor?
WEB-CRIM-E-CASTIG	A estat eth prumèr viatge?
WEB-CRIM-E-CASTIG	Dilhèu auetz perdut eth cap?
WEB-CRIM-E-CASTIG	Tot aquerò qu’ei comprensible, plan comprensible…
WEB-CRIM-E-CASTIG	Totun, ja vedetz a qué vos auetz expausat…
WEB-CRIM-E-CASTIG	Senhors, seguic, en tot dirigir-se ara concurréncia, deishatz-me amiar d’un sentiment de pietat e de simpatia, entà didè’c atau, sò dispausat encara a perdonà’c tot, a maugrat des insults que se m’an dirigit.
WEB-CRIM-E-CASTIG	Se virèc de nauèth entà Sonia e didec:
WEB-CRIM-E-CASTIG	Balharè er ahèr per acabat e es causes non se passaràn d’aciu.
WEB-CRIM-E-CASTIG	Piotr Petrovitch guardèc de reuelh a Raskolnikov, e es guardades d’ambdús se trapèren.
WEB-CRIM-E-CASTIG	Es uelhs deth joen usclauen.
WEB-CRIM-E-CASTIG	Caterina Ivanovna, coma se non auesse entenut arren, seguie abraçant e punant a Sonia damb frenesia.
WEB-CRIM-E-CASTIG	Tanben es mainatges auien enrodat ara joena e la sarrauen damb es sòns aflaquidi bracets.
WEB-CRIM-E-CASTIG	Poletchka, sense compréner se qué se passaue, somicaue ponhentamentss, apuant ena espatla de Sonia era sua polida careta, negada en lèrmes.
WEB-CRIM-E-CASTIG	Quina dolenteria!, didec de pic, ua votz dera pòrta estant.
WEB-CRIM-E-CASTIG	Quina dolenteria!, repetic Lebeziatnikov, sense deishar-lo de uelh.
WEB-CRIM-E-CASTIG	Lujine s’estrementic (toti rebrembarien aguest detalh mès endauant), e Andrés Simonovitch entrèc ena cramba.
WEB-CRIM-E-CASTIG	Piotr Petrovitch gasulhèc:
WEB-CRIM-E-CASTIG	Qué signifique aquerò, Andrés Simonovitch?
WEB-CRIM-E-CASTIG	Sabi pas de qué me parlatz.
WEB-CRIM-E-CASTIG	Donques aquerò signifique qu’ètz un calomniador.
WEB-CRIM-E-CASTIG	Me comprenetz ara?
WEB-CRIM-E-CASTIG	Labeziatnikov auie prononciat aguestes paraules damb energica resolucion e guardant duraments a Lujine damb es sòns miòps uelhets.
WEB-CRIM-E-CASTIG	Qu’ère furiós.
WEB-CRIM-E-CASTIG	Raskolnikov non deishaue de uelh a Andrés Simonovitch e l’escotaue damb aviditat, sense perder-se ne ua soleta paraula.
WEB-CRIM-E-CASTIG	I auec un silenci.
WEB-CRIM-E-CASTIG	Piotr Petrovitch semblèc desconcertat, sustot enes prumèrs moments.
WEB-CRIM-E-CASTIG	Mès, qué vos cau?, gasulhèc.
WEB-CRIM-E-CASTIG	Ètz vos en vòste sen?
WEB-CRIM-E-CASTIG	Òc, que sò en mèn sen, e vos…, vos qu’ètz un miserable…
WEB-CRIM-E-CASTIG	Quina viletat!, ac è entenut tot, e se non è parlat enquia ara a estat entà veir se comprenia per qué auetz obrat atau, pr’amor que vos cohèssi que i a causes que non an cap explicacion entà jo…
WEB-CRIM-E-CASTIG	Per qué ac auetz hèt?
WEB-CRIM-E-CASTIG	Que non ac compreni.
WEB-CRIM-E-CASTIG	Mès, se qué è hèt jo?
WEB-CRIM-E-CASTIG	Voletz deishar de parlar en ieroglifics?
WEB-CRIM-E-CASTIG	Vos, òme vil, òc qu’ei possible que vos embriaguetz.
WEB-CRIM-E-CASTIG	Mès jo non beui jamès ua gota de vodka, pr’amor qu’es mèns principis m’ac enebissen…
WEB-CRIM-E-CASTIG	Sabetz-vo’n, senhors, qu’a estat eth madeish, eth qu’a metut damb es sues pròpries mans eth bilhet de cent robles en vestit de Sonia Simonovna.
WEB-CRIM-E-CASTIG	Jo ac è vist, jo è estat testimòni d’aguest acte.
WEB-CRIM-E-CASTIG	E sò prèst a declarar jos jurament.
WEB-CRIM-E-CASTIG	Eth madeish!, eth madeish!, repetic Lebeziatnikov, en tot dirigir-se a toti.
WEB-CRIM-E-CASTIG	Ètz lhòco?, exclamèc Lujine.
WEB-CRIM-E-CASTIG	Era madeisha interessada, aciu presenta, ven d’afirmar dauant de testimònis que sonque a recebut de jo un bilhet de dètz robles.
WEB-CRIM-E-CASTIG	Com podetz díder que l’è autrejat er aute bilhet?
WEB-CRIM-E-CASTIG	Qu’ac è vist, ac è vist!, repetic Lebeziatnikov.
WEB-CRIM-E-CASTIG	E, encara qu’aquerò sigue contrari as mèns principis, sò dispausat a afirmà’c jos jurament, dauant dera justícia.
WEB-CRIM-E-CASTIG	Jo è vist com l’introdusíetz dissimuladaments aguesti sòs ena pòcha.
WEB-CRIM-E-CASTIG	Ena mia candidesa, m’è pensat qu’ac hègetz per caritat.
WEB-CRIM-E-CASTIG	En moment que li didéretz adiu ena pòrta, tant que li balhàuetz era man dreta, l’auetz esguitlat damb era quèrra ena sua pòcha un papèr.
WEB-CRIM-E-CASTIG	Qu’ac è vist, ac è vist!
WEB-CRIM-E-CASTIG	Lujine s’esblancossic.
WEB-CRIM-E-CASTIG	Aquerò ei pura invencion!, exclamèc en ua escometuda d’insoléncia.
WEB-CRIM-E-CASTIG	Vos qu’èretz alavetz ath cant dera hièstra.
WEB-CRIM-E-CASTIG	Com ei possible que de tan luenh vedéssetz eth papèr?
WEB-CRIM-E-CASTIG	Era vòsta miopia vos a hèt veir visions.
WEB-CRIM-E-CASTIG	Qu’a estat ua allucinacion e arren mès.
WEB-CRIM-E-CASTIG	Non, que non è patit cap allucinacion.
WEB-CRIM-E-CASTIG	A maugrat dera distància, me n’è encuedat perfèctaments de tot.
WEB-CRIM-E-CASTIG	Plan que òc, dera hièstra estant non è pogut veir quina sòrta de papèr ere: en aquerò qu’auetz rason.
WEB-CRIM-E-CASTIG	Ça que la, cèrt detalh m’a hèt compréner qu’eth petit papèr ère un bilhet de cent robles, pr’amor qu’è vist claraments que, ath còp qu’autrejàuetz a Sonia eth bilhet de dètz robles, ne cuelhíetz dera taula un aute de cent…
WEB-CRIM-E-CASTIG	Vos, auetz plegat eth bilhet de cent robles e l’auetz mantengut en uet dera man.
WEB-CRIM-E-CASTIG	Dempús è deishat de pensar en aquerò, mès quan vos auetz lheuat, auetz hèt passar eth bilhet dera man dreta ara quèrra, que damb aquerò a estat a mand de queir.
WEB-CRIM-E-CASTIG	Alavetz m’è tornat a fixar en eth, pr’amor que de nauèth è auut era idia de qué vos volíetz ajudar a Sonia Simonovna sense que jo me’n sabessa.
WEB-CRIM-E-CASTIG	Ja podetz supausar era grana atencion que dès aguest moment è seguit enquia es mendre movements vòsti.
WEB-CRIM-E-CASTIG	Atau, è pogut veir se com l’auetz esguitlat eth bilhet ena pòcha.
WEB-CRIM-E-CASTIG	Ac è vist, ac è vist, e sò dispausat a afirmà’c jos jurament!
WEB-CRIM-E-CASTIG	Lebeziatnikov s’auie rogit d’indignacion.
WEB-CRIM-E-CASTIG	Es exclamacions mès diuèrses surgentèren de toti es cornèrs dera estança.
WEB-CRIM-E-CASTIG	Era majoritat d’eres qu’èren d’estonament, mès quauques ues sigueren lançades en un ton de menaça.
WEB-CRIM-E-CASTIG	Es concurrents s’apressèren a Piotr Petrovitch e formèren un estret cercle, ath sòn entorn.
WEB-CRIM-E-CASTIG	Caterina Ivanovna se lancèc sus Lebeziatnikov.
WEB-CRIM-E-CASTIG	Andrés Simonovitch, guaire mau vos coneishia!
WEB-CRIM-E-CASTIG	Defenetz-la!
WEB-CRIM-E-CASTIG	Qu’ei orfanèla.
WEB-CRIM-E-CASTIG	Diu mo l’a manat, Andrés Simonovitch, amic mèn.
WEB-CRIM-E-CASTIG	E Caterina Ivanovna, en ua escometuda lèu inconscienta, se lancèc as pès deth joen.
WEB-CRIM-E-CASTIG	Qu’ei hòl!, exclamèc Lujine, cèc de ràbia.
WEB-CRIM-E-CASTIG	Tot que son invencions sues…
WEB-CRIM-E-CASTIG	Que se l’auie desbrembat e dempús se n’a tornat a brembar…!
WEB-CRIM-E-CASTIG	Que vò díder aquerò?
WEB-CRIM-E-CASTIG	Segontes vos, jo e botat de bon voler aguesti cent robles ena pòcha d’aguesta senhoreta.
WEB-CRIM-E-CASTIG	Mès, per qué?
WEB-CRIM-E-CASTIG	Entà qué?
WEB-CRIM-E-CASTIG	Aquerò ei çò que non compreni.
WEB-CRIM-E-CASTIG	Mès vos asseguri qu’è dit era vertat.
WEB-CRIM-E-CASTIG	Tan segur sò de non enganhar-me, miserable criminau, qu’en moment que vos sarraua era man entà felicitar-vos, me’n brembi de qué me preguntaua damb quina finalitat l’auíetz autrejat aguest bilhet, d’amagat, o, dit de ua auta manèra, per qué vos amagàuetz entà hè’c.
WEB-CRIM-E-CASTIG	Mistèri.
WEB-CRIM-E-CASTIG	M’è pensat que dilhèu voleríetz amagar-me era vòsta bona accion en saber-vo’n de qué jo, enemic en principi dera caritat privada, que considèri coma un palliatiu inutil.
WEB-CRIM-E-CASTIG	È dedusit, donc, que non volíetz que se sabesse qu’autrejàuetz a Sonia Simonovna ua quantitat tant importanta, e, ath delà, que desiràuetz dar ua suspresa ara beneficiada…
WEB-CRIM-E-CASTIG	Toti sabem que i a persones que se compladen en amagar es bones accions…
WEB-CRIM-E-CASTIG	Tanben m’è pensat que dilhèu voleríetz hèr a temptar ara gojata, entà veir se tornaue a balhar-vos es gràcies quan trapèsse es sòs ena sua pòcha.
WEB-CRIM-E-CASTIG	O, peth contrari, que desiràuetz eludir era sua gratitud, sivans eth principi qu’era man dreta li cau ignorar çò que hè era quèrra… e d’autes supausicions parières.
WEB-CRIM-E-CASTIG	Sonque Diu se’n sap des conjectures qu’an passat peth mèn cap…
WEB-CRIM-E-CASTIG	Decidí reflexionar mès tard, amplaments, sus er ahèr, donques que non volia cométer era indelicadesa de deishar-vos entreveir que coneishia eth vòste secret.
WEB-CRIM-E-CASTIG	De pic, m’a assautat un temor: en non conéisher eth vòste acte de generositat, Sonia Simonovna poirie pèrder es sòs sense encuedar-se’n.
WEB-CRIM-E-CASTIG	Plan per aquerò è cuelhut era determinacion de vier a dider-li que vos auíetz botat un bilhet de cent robles ena sua pòcha.
WEB-CRIM-E-CASTIG	Mès, en passar, me sò posat ena cramba des senhores Kobiliatnikov pr’amor d’autrejar-les era “Uelhada Generau sus eth Metòde Positiu” e recomanar-les especiauments er article de Piderit, tanben eth de Wagner.
WEB-CRIM-E-CASTIG	Fin finau, è arribat aciu e è pogut presenciar er escandal.
WEB-CRIM-E-CASTIG	E didetz-me: se m’aurie acodit pensar en aquerò, m’auria hèt totes aguestes reflexions se non vos auessa vist méter eth bilhet de cent robles ena pòcha de Sonia Simonovna?
WEB-CRIM-E-CASTIG	Andrés Simonovitch acabèc aguest long discurs, coronat damb ua conclusion tan logica, en un estat d’èxtrèma fatiga.
WEB-CRIM-E-CASTIG	Eth sudor corrie peth sòn front.
WEB-CRIM-E-CASTIG	Malerosaments li costaue exprimir-se en rus, encara que non coneihie cap aute idiòma.
WEB-CRIM-E-CASTIG	Eth sòn esfòrç oratòri l’auie agotat.
WEB-CRIM-E-CASTIG	Enquia e tot semblaue auer perdut pes.
WEB-CRIM-E-CASTIG	Ça que la, era sua allegacion verbau auie costat un efècte extraordinari.
WEB-CRIM-E-CASTIG	L’auie prononciat damb tant de calor e conviccion, que toti es presents lo crederen.
WEB-CRIM-E-CASTIG	Piotr Petrovitch se n’encuedèc de qué es causes non l’anauen ben.
WEB-CRIM-E-CASTIG	Que m’ei parièr a jo es estupides preguntes que vos an pogut tormentar!, exclamèc.
WEB-CRIM-E-CASTIG	Aquerò non ei cap pròva.
WEB-CRIM-E-CASTIG	Tot çò qu’auetz pensat pòt èster òbra dera vòsta imaginacion.
WEB-CRIM-E-CASTIG	E jo, senhor, posqui dider-vos que mentitz.
WEB-CRIM-E-CASTIG	Mentitz e me calomniatz possat per un desir de resvenja personau.
WEB-CRIM-E-CASTIG	Que non me perdonatz que vos aja refusat er impiu radicalisme des vòstes teories sociaus.
WEB-CRIM-E-CASTIG	Mès aguest faus argument, luenh de favorir-lo, costèc ua ondada de mormolhs contra eth.
WEB-CRIM-E-CASTIG	Aquerò qu’ei ua desencusa dolenta!, exclamèc Lebeziatnikov.
WEB-CRIM-E-CASTIG	Te digui ena cara que mentísses.
WEB-CRIM-E-CASTIG	Crida ara policia e declararé jos jurament.
WEB-CRIM-E-CASTIG	Un solet punt a restat escur entà jo: eth motiu que vos a possat a cométer ua accion tan vila.
WEB-CRIM-E-CASTIG	Miserable!
WEB-CRIM-E-CASTIG	Covard!
WEB-CRIM-E-CASTIG	Jo posqui explicar era vòsta conducta e, s’ei de besonh, tanben prestarè jurament, didec Raskolnikov, damb votz fèrma e destacant-se deth grop.
WEB-CRIM-E-CASTIG	Qu’ère seren e segur d’eth madeish.
WEB-CRIM-E-CASTIG	Toti se’n saberen deth prumèr moment que coneishie era clau der enigma e qu’er ahèr s’apressaue ath sòn finau.
WEB-CRIM-E-CASTIG	Ara qu’ac veigui tot clar, didec en tot dirigir-se a Lebeziatnikov.
WEB-CRIM-E-CASTIG	Dès era prumeria der incident è sospechat qu’auie en tot aquerò ua innòbla intriga.
WEB-CRIM-E-CASTIG	Aguesta sospecha se fondaue en determinades circonstàncies que sonque jo coneishi e qu’ara madeish vos vau a revelar.
WEB-CRIM-E-CASTIG	En eres que i a era clau der ahèr.
WEB-CRIM-E-CASTIG	Gràcies ara vòsta detalhada exposicion, Andrés Simonovitch, s’a hèt era lum ena mia ment.
WEB-CRIM-E-CASTIG	Prègui a toti que paretz era aurelha.
WEB-CRIM-E-CASTIG	Aguest senhor (senhalaue a Lujine), demanèc en data recenta era man d’ua joena, fraia mia, qu’eth sòn nòm ei Avdotia Romanovna Raskolnikov; mès, quan arribèc en Petersburg, hè pòc, e tenguérem era nòsta prumèra entrevista, discutírem, e de tau manèra, que lo hi enlà dera mia casa, scèna qu’auec dus testimònis, que pòden confirmar es mies paraules.
WEB-CRIM-E-CASTIG	Aguest òme qu’ei un mau audèth.
WEB-CRIM-E-CASTIG	Jo non sabia que s’ostajaue ena vòsta casa, Andrés Simonovitch.
WEB-CRIM-E-CASTIG	Eth senhor Lujine escriuec de seguit ua carta ara mia mair, qu’en era li didie que jo auie autrejat sòs, non a Caterina Ivanovna, senon a Sonia Simonovna.
WEB-CRIM-E-CASTIG	Ath delà, parlaue d’aguesta joena damb tèrmes insultants, deishant entreveir que jo auia relacions intimes damb era.
WEB-CRIM-E-CASTIG	Era sua finalitat, coma podetz comprèner, ère indispausar-me damb era mia mair e damb era mia fraia, en tot hèr-les creir que jo degalhaua es sòs qu’eres me manauen damb sacrifici, ignominiosaments.
WEB-CRIM-E-CASTIG	Delànet, en preséncia dera mia mair, dera mia fraia e d’eth madeish, expausè era vertat des hèts, qu’aguest òme auie alterat.
WEB-CRIM-E-CASTIG	Didí qu’auia autrejat es sòs a Caterina Ivanovna, qu’alavetz non coneishia encara, e higí que Piotr Petrovitch Lujine, damb toti es sòns merits, valie mens qu’eth dit ponin de Sonia Simonovna, que d’era parlaue tan mau.
WEB-CRIM-E-CASTIG	Eth me preguntèc alavetz se jo seria capable de hèr seir a Sonia Simonovna ath cant dera mia fraia, e jo li responí que ja ac auia hèt aqueth madeish dia.
WEB-CRIM-E-CASTIG	Emmaliciat en veir qu’era mia mair e era mia fraia non se pelejauen damb jo per çò des sues calomnies, acabèc en tot insultar- les grossièraments.
WEB-CRIM-E-CASTIG	Se produsic era ruptura definitiua e lo hérem enlà.
WEB-CRIM-E-CASTIG	Tot aquerò se passèc anet.
WEB-CRIM-E-CASTIG	Ara vos demani que cuelhetz era màger atencion.
WEB-CRIM-E-CASTIG	S’eth senhor Lujine auesse artenhut presentar coma colpabla a Sonia Simonovna, aurie demostrat ara mia familha qu’es sues sospeches èren fondades e qu’auie rason entà senter-se ofensat peth hèt de qué permetessa ad aguesta joena alternar damb era mia fraia, e, en fin, que, en tot atacar-me a jo, defenie er aunor dera sua prometuda.
WEB-CRIM-E-CASTIG	En resumit, aquerò supausaue entada eth un nau miei d’indispausar- me damb era mia familha, tant qu’eth reconquistaue era sua estimacion.
WEB-CRIM-E-CASTIG	Ath còp, se resvenjaue de jo, donques qu’auie motius entà pensar qu’era tranquillitat d’esperit e er aunor de Sonia Simonovna m’afectauen intimaments.
WEB-CRIM-E-CASTIG	Atau pensaue eth, e aquerò ei çò que jo è dedusit.
WEB-CRIM-E-CASTIG	Aguesta qu’ei era explicacion dera sua conducta: que non ei possible trapar-ne ua auta.
WEB-CRIM-E-CASTIG	Atau, mès o mens, acabèc Raskolnikov eth sòn discurs, que siguec interromput soent pes exclamacions dera atentiua concurréncia.
WEB-CRIM-E-CASTIG	Enquiath finau eth sòn accent siguec fèrm, seren e segur.
WEB-CRIM-E-CASTIG	Era sua votz decidida, era conviccion que parlaue e era severitat deth sòn ròstre impressionèren prigondaments ar auditòri.
WEB-CRIM-E-CASTIG	Òc, òc, qu’ei atau; plan que òc, qu’ei atau, s’esdeguèc a díder Lebeziatnikov, entosiasmat.
WEB-CRIM-E-CASTIG	Era pròva d’aquerò ei que, quan Sonia Simonovna a entrat en quarto, eth m’a preguntat s’èretz vos aciu, e jo vos è vist entre es convidadi de Caterina Ivanovna.
WEB-CRIM-E-CASTIG	Aguesta pregunta me l’a hèt en votz baisha e dempús de hèr- me a vier entath cant dera hièstra.
WEB-CRIM-E-CASTIG	Ei a díder, que desiraue que vos siguéssetz testimòni de tot aquerò.
WEB-CRIM-E-CASTIG	Òc, òc; non i a cap de dobte de qué ei aquerò.
WEB-CRIM-E-CASTIG	Lujine sauvaue silenci e arrie menspredosaments.
WEB-CRIM-E-CASTIG	Mès qu’ère esblancossit coma un mòrt.
WEB-CRIM-E-CASTIG	Evidentaments, cercaue era manèra de gésser der endravadèr.
WEB-CRIM-E-CASTIG	De boni talents se n’aurie anat, mès aquerò non ère possible de moment.
WEB-CRIM-E-CASTIG	Simonovna.
WEB-CRIM-E-CASTIG	De un aute costat, es assistents se mostrauen somaments excitats pes excessiues libacions.
WEB-CRIM-E-CASTIG	Eth d’intendéncia, encara qu’ère incapable de hargar-se ua idia clara de çò que s’auie passat, ère eth que mès cridaue, e proposaue es mesures mès desagradiues entà Lujine.
WEB-CRIM-E-CASTIG	Era cramba ère plia de persones embriagues, mès tanben auien acodit logataris de d’auti apartaments, tiradi per escandal.
WEB-CRIM-E-CASTIG	Es tres polacs èren plan indignadi e non deishauen de díder, ena sua lengua, escarnis contra Piotr Petrovitch, que cridauen, entre d’autes causes, pane ladak.
WEB-CRIM-E-CASTIG	Sonia escotaue damb grana atencion, mès non semblaue que comprenesse çò que se passaue: eth sòn estat se retiraue ath d’ua persona que venguie de gésser d’un estavaniment.
WEB-CRIM-E-CASTIG	Non deishaue de uelh a Raskolnikov, en comprèner que solet eth la podie protegir.
WEB-CRIM-E-CASTIG	Era respiracion de Caterina Ivanovna ère fiulanta e penibla.
WEB-CRIM-E-CASTIG	Ère complètaments agotada.
WEB-CRIM-E-CASTIG	Mès qu’ère Amalia Ivanovna era qu’auie un aspècte mès grotèsc damb era sua boca dubèrta e era sua cara d’estonament.
WEB-CRIM-E-CASTIG	Qu’ère evident que non comprenie çò que se passaue.
WEB-CRIM-E-CASTIG	Era soleta causa que sabie ère que Piotr Petrovitch se trapaue en ua situacion compremetuda.
WEB-CRIM-E-CASTIG	Raskolnikov sagèc de tornar a parlar, mès de seguit renoncièc ad aquerò en veir qu’es logataris se precipitauen contra Lujine e, en formar ath sòn entorn un cercle compacte, li fotien tota sòrta d’escarnis e menaces.
WEB-CRIM-E-CASTIG	Mès Lujine non s’acovardèc.
WEB-CRIM-E-CASTIG	En compréner qu’auie perdut definitiuaments era partida, recorrec ara insoléncia.
WEB-CRIM-E-CASTIG	Permetetz-me, senhors, permetetz-me.
WEB-CRIM-E-CASTIG	Non vos botetz atau.
WEB-CRIM-E-CASTIG	Deishatz-me passar, didec, tant que se daurie pas.
WEB-CRIM-E-CASTIG	Non vos shordetz en sajar d’espaurir-me damb es vòstes menaces.
WEB-CRIM-E-CASTIG	Ajatz era seguretat de qué non ne treiratz arren, pr’amor que non sò des que s’espaurissen aisidaments.
WEB-CRIM-E-CASTIG	Ath contrari, vos avertisqui que vos calerà respóner dera cooperacion qu’auetz prestat a un acte delictiu.
WEB-CRIM-E-CASTIG	Era colpabilitat dera panaira ei mès que provada, presentarè era oportuna denóncia.
WEB-CRIM-E-CASTIG	Eth jutges que non son cècs… ne embriacs.
WEB-CRIM-E-CASTIG	Plan per aquerò refusaràn eth testimòni de dus impius, de dus revolucionaris que me calomnien per ua question de resvenja personau coma eri madeishi an auut era innocéncia de reconéisher.
WEB-CRIM-E-CASTIG	Permetetz-me, senhors.
WEB-CRIM-E-CASTIG	Non poiria tier ne ua menuta mès era vòsta preséncia ena mia cramba, li didec Andrés Sinomonivtch.
WEB-CRIM-E-CASTIG	Hètz eth favor d’anar-vo’n.
WEB-CRIM-E-CASTIG	Que non voi auer cap relacion damb vos.
WEB-CRIM-E-CASTIG	Quan pensi qu’è estat dues setmanes despenent saliuèra entà expausar-vos…!
WEB-CRIM-E-CASTIG	Andrés Simonovitch, brembatz-vo’n que hè ua estona vos è dit que me n’anaua e vos sajàuetz de retier-me.
WEB-CRIM-E-CASTIG	Ara me limitarè a dider-vos qu’ètz un pèc acabat e que vos desiri que vos guaritz deth cap e des uelhs.
WEB-CRIM-E-CASTIG	Permetetz-me, senhors…
WEB-CRIM-E-CASTIG	E artenhèc acabar de daurir-se pas.
WEB-CRIM-E-CASTIG	Mès eth d’intendéncia non lo volec deishar gésser d’aquera manèra.
WEB-CRIM-E-CASTIG	En considerar qu’es escarnis èren un castig insufisent entada eth, agarrèc un veire dera taula e l’ac lancèc damb totes es sues fòrces.
WEB-CRIM-E-CASTIG	Piotr Petrovitch artenhèc arribar en sòn apartament, e, ua ora dempús, auie gessut dera casa.
WEB-CRIM-E-CASTIG	Abans d’aguesta aventura, Sonia, timida per natura, se sentie mès vulnerabla qu’es autes hemnes, pr’amor que quinsevolh auie eth dret d’otrajar-la.
WEB-CRIM-E-CASTIG	Ça que la, auie pensat enquia alavetz que poirie contrabalançar era dolenteria a truca de discrecion, doçor e umilitat.
WEB-CRIM-E-CASTIG	Mès aguesta illusion s’auie esbugassat e era sua decepcion siguec plan amara.
WEB-CRIM-E-CASTIG	Qu’ère capabla de tiè’c tot damb paciencia e sense planher-se, e eth còp que venguie de recéber non ère peth dessús des sues fòrces, mès en prumèr moment li semblèc massa dur.
WEB-CRIM-E-CASTIG	A maugrat dera capitada dera sua innocéncia en ahèr deth bilhet, passadi es prumèrs instants de terror, e en poder encuedar-se’n des causes, sentec qu’eth sòn còr se sarraue dolorosaments dauant dera idia deth sòn abandon e deth sòn isolament ena vida.
WEB-CRIM-E-CASTIG	Patic ua crisi nerviosa e, sense poder tier-se, gessec dera cramba e correc entara sua casa.
WEB-CRIM-E-CASTIG	Aguesta hujuda lèu coïncidic damb era gessuda de Lujine.
WEB-CRIM-E-CASTIG	Amalia Ivanovna, quan recebec eth projectil destinat a Piotr Petrovitch, en miei des arridalhades des convidadi, s’emmalicièc e era sua indignacion se dirigic contra Caterina Ivanovna, que sus era se lancèc cridant coma se la hesse responsabla de tot çò que s’auie passat.
WEB-CRIM-E-CASTIG	Dehòra d’aciu de seguit!
WEB-CRIM-E-CASTIG	Dehòra!
WEB-CRIM-E-CASTIG	E, ath còp que cridaue, cuelhie toti es objèctes dera logatària que trapaue a posita dera sua man e les lançaue en solèr.
WEB-CRIM-E-CASTIG	Era prauba veuda, que s’auie auut d’estirar en lhet, agotada e renduda peth patiment, se lheuèc en un bot e se lancèc sus era patrona.
WEB-CRIM-E-CASTIG	Mès es fòrces èren tan desparières, qu’Amalia Ivanovna la refusèc tant aisidaments coma se lutèsse damb ua pluma.
WEB-CRIM-E-CASTIG	Qu’ei er arràs!
WEB-CRIM-E-CASTIG	Non contenta damb calomniar a Sonia, ara la cuelh damb jo!
WEB-CRIM-E-CASTIG	Me da eth viatge eth madeish dia des funeralhas deth mèn marit!
WEB-CRIM-E-CASTIG	Dempús d’auer cuelhut era mia ospitalitat, me fot ath miei der arriuet damb toti es mèns praubi orfanèls!
WEB-CRIM-E-CASTIG	A on anarè?
WEB-CRIM-E-CASTIG	E era prauba hemna somicaue, ar arràs des sues fòrces.
WEB-CRIM-E-CASTIG	De pic, es sòns uelhs s’aluguèren e cridèc desesperadaments:
WEB-CRIM-E-CASTIG	Senhor!, ei possible que non age justícia aciu ena tèrra?
WEB-CRIM-E-CASTIG	A qui defeneràs se non mos defenes a nosati…?
WEB-CRIM-E-CASTIG	En fin, ja veiram.
WEB-CRIM-E-CASTIG	Ena tèrra i a jutges e tribunaus.
WEB-CRIM-E-CASTIG	Presentarè ua denóncia.
WEB-CRIM-E-CASTIG	Premanis-te, briganta…
WEB-CRIM-E-CASTIG	Poletchka, non dèishes as mainatges.
WEB-CRIM-E-CASTIG	Tornarè de seguit.
WEB-CRIM-E-CASTIG	S’ei de besonh, demoratz-me en carrèr.
WEB-CRIM-E-CASTIG	Ara veiram se i a justícia en aguest mon!
WEB-CRIM-E-CASTIG	Caterina Ivanovna se caperèc eth cap damb aqueth tròç de tela verda qu’auie parlat Marmeladov, trauessèc era multitud de logataris embriacs que s’apilerauen ena estança e, gemegant e negada en lèrmes, gessec en carrèr.
WEB-CRIM-E-CASTIG	Qu’ère decidida a qué li hessen justícia de seguit, costèsse çò que costèsse.
WEB-CRIM-E-CASTIG	Poletchka, espaurida, se refugièc damb es mainatges en un cornèr, ath cant dera mala.
WEB-CRIM-E-CASTIG	Enrodèc damb es sòns braci as sòns frairets e atau demorèc era tornada dera sua mair.
WEB-CRIM-E-CASTIG	Amalia Ivanovna anaue e venguie pera cramba coma ua fúria, bramant de ràbia, planhent-se e lançant en solèr tot çò que queiguie enes sues mans.
WEB-CRIM-E-CASTIG	Entre es logataris regnaue ua grana confusion: es uns comentauen a granes votzes çò que s’auie passat, d’auti discutien e s’insultauen e quauqui uns seguien entonant cançons.
WEB-CRIM-E-CASTIG	Vam a veir se qué ditz ara Sonia Simonovna”.
WEB-CRIM-E-CASTIG	E se filèc entara casa de Sonia.
WEB-CRIM-E-CASTIG	Encara qu’amiaue era sua pròpria carga de misèries e orrors en sòn còr, Raskolnikov auie defenut coratjosaments e damb adretia era causa de Sonia dauant de Lujine.
WEB-CRIM-E-CASTIG	Deishant de cornèr er interès que sentie pera gojata, que lo possaue a defener-la, auie patit tant aqueth maitin, qu’auie cuelhut damb vertadèra alegria era ocasión d’esforiar aqueri pensaments que auien vengut a èster-li insuportables.
WEB-CRIM-E-CASTIG	De un aute costat, era idia dera sua immediata entrevista damb Sonia lo preocupaue e l’aumplie d’ua angoisha creishenta.
WEB-CRIM-E-CASTIG	Li calie cohessar qu’auie aucit a Lisbeth.
WEB-CRIM-E-CASTIG	En tot presentir era tortura qu’aguesta declaracion li costarie ada eth, sajaue de hèr-la enlà deth sòn pensament.
WEB-CRIM-E-CASTIG	Quan s’auie dit, en gésser dera casa de Caterina Ivanovna: “Vam a veir se qué ditz ara Sonia Ivanovna”, ère encara jos es efèctes der arderós e desfisant entosiasme que l’auie produit era sua victòria sus Lujine.
WEB-CRIM-E-CASTIG	Mès, causa singulara, quan arribèc en apartament de Kapernaumov, aguesta fòrça d’animositat l’abandonèc de pic, e se sentec fèble e espaurit.
WEB-CRIM-E-CASTIG	Trantalhant s’arturèc dauant dera pòrta e se preguntèc:
WEB-CRIM-E-CASTIG	Çò d’estranh ère que, ath còp que se hège aguesta pregunta, ère convençut de qué l’ère impossible non sonque eludir semblabla confession, senon enquia e tot arrecular-la un solet instant.
WEB-CRIM-E-CASTIG	Non se podie explicar era rason d’aquerò, mès sentie qu’ère atau e patie orriblaments en encuedar-se’n de qué non auie fòrces entà lutar contra aguest besonh.
WEB-CRIM-E-CASTIG	Pr’amor d’evitar qu’aguest torment s’alonguèsse s’apressèc a daurir era pòrta.
WEB-CRIM-E-CASTIG	Mès, que non passèc eth lumedan sense abans observar a Sonia.
WEB-CRIM-E-CASTIG	Ère seiguda dauant dera sua tauleta, damb es codes emparadi en era e era cara enes mans.
WEB-CRIM-E-CASTIG	Quan vedec a Raskolnikov, se lheuèc de seguit e venguec entada eth coma se lo demorèsse.
WEB-CRIM-E-CASTIG	Çampar, sonque pensaue en servici que l’auie hèt, e auie talents d’arregraïr-l’ac.
WEB-CRIM-E-CASTIG	Dempús cuelhec ua actitud de demora.
WEB-CRIM-E-CASTIG	Raskolnikov s’apressèc ena taula e se seiguec ena cagira qu’era venguie de deishar.
WEB-CRIM-E-CASTIG	Sonia s’estèc de pès a dus passi d’eth, madeish qu’eth dia anterior.
WEB-CRIM-E-CASTIG	Plan, Sonia, didec Raskolnikov, e notèc de pic qu’era votz li tremolaue; ja vo n’auratz encuedat qu’era acusacion se basaue ena vòsta situacion e enes abits estacadi ada era.
WEB-CRIM-E-CASTIG	Eth ròstre de Sonia cuelhec ua expression de patiment.
WEB-CRIM-E-CASTIG	Vos prègui que non me parletz coma ager.
WEB-CRIM-E-CASTIG	Non, vos ac prègui.
WEB-CRIM-E-CASTIG	E s’esdeguèc a arrir, en crànher qu’aguest repotec auesse pogut herir a Raskolnikov.
WEB-CRIM-E-CASTIG	Qu’è gessut ath mès córrer, coma ua lhòca.
WEB-CRIM-E-CASTIG	Qué s’a passat dempús?
WEB-CRIM-E-CASTIG	Raskolnikov l’expliquèc qu’Amalia Ivanovna auie dat eth viatge ara sua familha e que Caterina Ivanovna se n’auie anat a cercar justícia non sabie entà on.
WEB-CRIM-E-CASTIG	Mon Diu!, exclamèc Sonia.
WEB-CRIM-E-CASTIG	Anem, anem de seguit.
WEB-CRIM-E-CASTIG	E cuelhec ath mès córrer eth mocador deth cap.
WEB-CRIM-E-CASTIG	Tostemp madeish!, exclamèc Raskolnikov, indignat.
WEB-CRIM-E-CASTIG	Non pensatz qu’en eri.
WEB-CRIM-E-CASTIG	Mès, Caterina Ivanovna…
WEB-CRIM-E-CASTIG	Caterina Ivanovna non vos desbrembarà: ne podetz èster solide fòrça, didec Raskolnikov, shordat.
WEB-CRIM-E-CASTIG	Coma qu’auetz gessut, vierà aciu, e se non vos trape, vos empenaïratz d’auer partit.
WEB-CRIM-E-CASTIG	Sonia se seiguec, cuelhuda d’ua perplexitat plia d’inquietud.
WEB-CRIM-E-CASTIG	Raskolnikov sauvèc silenci, damb era guardada tachada en solèr.
WEB-CRIM-E-CASTIG	Semblaue reflexionar.
WEB-CRIM-E-CASTIG	Dilhèu Lujine non auie aué era intencion de hèr-vos detier, pr’amor que non l’interessaue.
WEB-CRIM-E-CASTIG	Mès se l’auesse auut e ne Lebeziatnikov ne jo auéssem estat aquiu, ara seríetz ena preson, non?
WEB-CRIM-E-CASTIG	Lebeziatnikov, a estat un edart que i siguesse.
WEB-CRIM-E-CASTIG	Sonia non responec.
WEB-CRIM-E-CASTIG	E se vos auessen metut ena preson, qué s’aurie passat?
WEB-CRIM-E-CASTIG	Era seguie en tot sauvar silenci.
WEB-CRIM-E-CASTIG	Eth demorèc ues segondes.
WEB-CRIM-E-CASTIG	Dempús seguic dident, damb un arridolet un shinhau forçat:
WEB-CRIM-E-CASTIG	Me pensaua que m’anàuetz a repetir que non vos parlèssa d’aguestes causes…
WEB-CRIM-E-CASTIG	Qué?, preguntèc dempús ua brèu pausa.
WEB-CRIM-E-CASTIG	Persutatz en non badar boca?
WEB-CRIM-E-CASTIG	Ça que la, auem de besonh d’un tèma de convèrsa.
WEB-CRIM-E-CASTIG	Per exemple, me shautarie saber se com resolveríetz cèrta question…, coma diderie Lebeziatnikov, higec, notant que començaue a pèrder era sang hereda.
WEB-CRIM-E-CASTIG	Non, que non parli de trufaria.
WEB-CRIM-E-CASTIG	Supausem, Sonia, que vos coneishetz per auança toti es projèctes de Lujine e sabetz qu’aguesti projèctes negarien definitiuaments en malastre a Caterina Ivanovna, as sòns hilhs e, tanben a vos… e digui “tanben” pr’amor qu’a vos sonque vos pòden considerar coma un cas a despart.
WEB-CRIM-E-CASTIG	E supausem, tanben, que, plan per aquerò, s’age de veir obligada a amiar ua vida coma era qu’amiatz vos.
WEB-CRIM-E-CASTIG	Aguesta ei era pregunta que voi que me responatz.
WEB-CRIM-E-CASTIG	Sonia lo guardèc enquimerada.
WEB-CRIM-E-CASTIG	Aqueres paraules, prononciades en un ton trantalhant, semblauen amagar ua dusau intencion.
WEB-CRIM-E-CASTIG	Aquerò qu’ei parièr.
WEB-CRIM-E-CASTIG	Didetz: quina decision cuelheríetz?
WEB-CRIM-E-CASTIG	Didetz-me: Deisharíetz que Lujine viuesse e podesse cométer es sòns abusi?
WEB-CRIM-E-CASTIG	Qu’ei que ne tansevolh auetz coratge entà cuélher ua decision en teoria?
WEB-CRIM-E-CASTIG	Jo non coneishi es intencions dera Providéncia.
WEB-CRIM-E-CASTIG	Per qué m’interrogatz sus hèts que non existissen?
WEB-CRIM-E-CASTIG	Entà qué, aguestes preguntes inutiles?
WEB-CRIM-E-CASTIG	Dilhèu ei possible qu’era existéncia d’un òme depene dera mia volentat?
WEB-CRIM-E-CASTIG	Com posqui erigir-me en arbit des destins umans, dera vida e dera mòrt?
WEB-CRIM-E-CASTIG	Sonia responec damb accent angoishat.
WEB-CRIM-E-CASTIG	Didetz-me francaments qué ei çò que voletz de jo…
WEB-CRIM-E-CASTIG	Qu’ei qu’auetz vengut damb er in de torturar-me?
WEB-CRIM-E-CASTIG	Sense poder tier-se, s’estarnèc a plorar.
WEB-CRIM-E-CASTIG	Eth la guardèc tristaments damb ua expression d’angoisha.
WEB-CRIM-E-CASTIG	I auec un long silenci.
WEB-CRIM-E-CASTIG	Fin finau didec en votz baisha:
WEB-CRIM-E-CASTIG	Qu’as rason, Sonia.
WEB-CRIM-E-CASTIG	S’auie costat en eth un cambiament sobte.
WEB-CRIM-E-CASTIG	Eth sòn fictici aplomb e eth ton insolent qu’auie moments abans, auien despareishut.
WEB-CRIM-E-CASTIG	Enquia e tot era sua votz semblaue auer-se aflaquit.
WEB-CRIM-E-CASTIG	Te didí ager que non vieria aué entà demanar-te perdon, e vaquí qu’è començat aguesta convèrsa pòc mens que desencusant-me.
WEB-CRIM-E-CASTIG	En parlar de Lujine e dera Providéncia pensaua en jo madeish, Sonia, e me desencusaua.
WEB-CRIM-E-CASTIG	Sagèc de hèr un arridolet, mès sonque podec diboishar ua potèla d’impoténcia.
WEB-CRIM-E-CASTIG	Dempús joquèc eth cap e amaguéc eth sòn ròstre entre es mans.
WEB-CRIM-E-CASTIG	De ressabuda, ua estranha e susprenenta sensacion d’òdi contra Sonia li trauessèc eth còr.
WEB-CRIM-E-CASTIG	Estonat, autanplan espaurit d’aguest descurbiment inaudit, lheuèc eth cap e campèc atentiauments ara joena.
WEB-CRIM-E-CASTIG	Que s’auie enganhat sus era natura deth sentiment qu’experimentaue: çò que sentie ère, simplaments, qu’eth moment fatau auie arrivat.
WEB-CRIM-E-CASTIG	Joquèc de nauèth eth cap e un aute còp amaguéc eth ròstre entre es mans.
WEB-CRIM-E-CASTIG	Ara imprevista s’esblancossit, se lheuèc, guardèc a Sonia e sense badar boca, venguec maquinauments a sèir-se en lhet.
WEB-CRIM-E-CASTIG	Era sua impression en aqueth moment ère era madeisha qu’auie experimentat eth dia que, de pès ena esquia dera vielha, auie trèt era destrau deth nud escolador, tant que se didie que non auie de pèrder mès temps.
WEB-CRIM-E-CASTIG	Qué vos cau?, preguntèc Sonia, tota trebolada.
WEB-CRIM-E-CASTIG	Raskolnikov non podec prononciar ua soleta paraula.
WEB-CRIM-E-CASTIG	Qu’auie pensat balhar “era explicacion” en circonstàncies totafèt desparières e non comprenie çò que se passaue en sòn interior.
WEB-CRIM-E-CASTIG	Sonia s’apressèc pas a pas, se seiguec ath sòn costat, en lhet, e, sense deishar-lo de uelh, demorèc.
WEB-CRIM-E-CASTIG	Eth sòn còr bategaue damb violéncia.
WEB-CRIM-E-CASTIG	Era situacion se hège insuportabla.
WEB-CRIM-E-CASTIG	Eth virèc entara joena eth sòn ròstre, caperat d’un pallitge mortau.
WEB-CRIM-E-CASTIG	Es sòns sarradi pòts èren incapables de prononciar ua soleta paraula.
WEB-CRIM-E-CASTIG	Alavetz eth panic s’apoderèc de Sonia.
WEB-CRIM-E-CASTIG	Qué vos cau?, tornèc a preguntar-li, en tot hèr-se enlà, un shinhau, d’eth.
WEB-CRIM-E-CASTIG	Arren, Sonia.
WEB-CRIM-E-CASTIG	Non t’espaurisques…
WEB-CRIM-E-CASTIG	Qu’ei ua pegaria…
WEB-CRIM-E-CASTIG	Òc, qu’ei pro pensar en aquerò un instant entà veir qu’ei ua pegaria, mormolhèc coma delirant.
WEB-CRIM-E-CASTIG	Sabi pas se per qué è vengut a tormentar-te, higec, en tot guardar-la.
WEB-CRIM-E-CASTIG	De vertat que non ac sai.
WEB-CRIM-E-CASTIG	Per qué?
WEB-CRIM-E-CASTIG	Per qué?
WEB-CRIM-E-CASTIG	Que non cèssi de hèr-me aguesta pregunta, Sonia.
WEB-CRIM-E-CASTIG	Dilhèu se l’auie hèt un quart d’ora abans, mès en aqueth moment era sua feblesa ère tant extrèma qu’a penes se n’encuedaue de qué existie.
WEB-CRIM-E-CASTIG	Ua contunha tremolor agitaue tot eth sòn còs.
WEB-CRIM-E-CASTIG	Com vos tormentatz!, se planhèc Sonia, guardant-lo.
WEB-CRIM-E-CASTIG	Que non ei arren, non ei arren…
WEB-CRIM-E-CASTIG	Vaquí se qué volia dider-te…
WEB-CRIM-E-CASTIG	Ua ombra d’arridalha joguèc ues segondes enes sòns pòts.
WEB-CRIM-E-CASTIG	Te’n brembes de çò que te volia díder ager?
WEB-CRIM-E-CASTIG	Sonia demorèc, visiblaments inquieta.
WEB-CRIM-E-CASTIG	Ara imprevista, tot eth còs de Sonia comencèc a tremolar.
WEB-CRIM-E-CASTIG	Plan, donc, qu’è vengut entà dider-t’ac.
WEB-CRIM-E-CASTIG	Atau, parlàuetz seriosaments?, gasulhèc Sonia, en tot hèr un gran esfòrç.
WEB-CRIM-E-CASTIG	A penes podie alendar.
WEB-CRIM-E-CASTIG	Eth pallitge deth sòn ròstre aumentaue per moments.
WEB-CRIM-E-CASTIG	Eth cas ei que me’n sai.
WEB-CRIM-E-CASTIG	Sonia s’èstèc carada un moment.
WEB-CRIM-E-CASTIG	L’an trapat?, preguntèc ara fin, timidaments.
WEB-CRIM-E-CASTIG	Non, non l’an trapat.
WEB-CRIM-E-CASTIG	Alavetz, com sabetz se qui ei?, preguntèc era joena dempús un nau silenci e damb votz lèu imperceptibla.
WEB-CRIM-E-CASTIG	Eth se virèc entada era e la guardèc fixaments, damb ua expression singulara.
WEB-CRIM-E-CASTIG	Ac endónvies?
WEB-CRIM-E-CASTIG	Un nau arridolet d’impoténcia flotaue enes sòns pòts.
WEB-CRIM-E-CASTIG	Sonia sentec que tot eth sòn còs s’estrementie.
WEB-CRIM-E-CASTIG	Mès vos me… gasulhèc era, damb un arridolet mainadenc.
WEB-CRIM-E-CASTIG	Entà saber çò que jo sai, didec Raskolnikov, qu’era sua guardada seguie fixa en era, coma se non auesse fòrça entà hèr-la enlà, ei de besonh que sigatz “estacada” ada “eth”…
WEB-CRIM-E-CASTIG	Eth que non auie era intencion d’aucir a Lisbeth…
WEB-CRIM-E-CASTIG	L’assassinèc sense premeditacion…
WEB-CRIM-E-CASTIG	Sonque volie aucir ara vielha e trapar-la soleta…
WEB-CRIM-E-CASTIG	Venguec ena sua casa…
WEB-CRIM-E-CASTIG	De pic arribèc Lisbeth…, e l’aucic ada era tanben.
WEB-CRIM-E-CASTIG	Un lugubre silenci seguic ad aguestes paraules.
WEB-CRIM-E-CASTIG	Es dus joeni se guardauen fixaments.
WEB-CRIM-E-CASTIG	Atau, non ac endónvies?, preguntèc de ressabuda.
WEB-CRIM-E-CASTIG	Qu’auie era impression de qué se lançaue de naut de tot d’ua tor.
WEB-CRIM-E-CASTIG	Non, gasulhèc Sonia damb votz a penes audibla.
WEB-CRIM-E-CASTIG	Pensa.
WEB-CRIM-E-CASTIG	En moment de prononciar aguesta paraula, ua sensacion ja coneishuda per eth li gelèc eth còs.
WEB-CRIM-E-CASTIG	Guardaue a Sonia e credie veir a Lisbeth.
WEB-CRIM-E-CASTIG	Sauvaue un rebrembe inesfaçable dera expression qu’auie apareishut en ròstre dera prauba hemna quan eth anaue entada era damb era destrau quilhada e era arreculaue contra era paret, coma un mainatge quan s’espaurís e, a mand de meter-se a plorar, tachèc damb terror era guardada en objècte que còste eth sòn espant.
WEB-CRIM-E-CASTIG	Atau estaue Sonia en aqueth moment.
WEB-CRIM-E-CASTIG	Era sua guardada exprimie eth madeish terror impotent.
WEB-CRIM-E-CASTIG	Còp sec estenec eth braç quèr, apuèc era man en pièch de Raskolnikov, lo refusèc leugèraments, se metec de pès en un bot e comencèc a desseparar-se d’eth de man en man, sense deishar de guardar-lo.
WEB-CRIM-E-CASTIG	Eth sòn espant se comuniquèc ath joen, que guardaue a Sonia damb eth madeish gèst espaurit, tant qu’enes sòns pòts se diboishaue era madeisha trista arridalha mainadenca.
WEB-CRIM-E-CASTIG	Ac as comprenut ja?, gasulhèc.
WEB-CRIM-E-CASTIG	Mon Diu!, gemeguèc orrorizada.
WEB-CRIM-E-CASTIG	Dempús, agotada, se deishèc quèir en sòn lhet e en.honsèc eth ròstre en coishin.
WEB-CRIM-E-CASTIG	Mès un moment dempús se lheuèc viuaments, s’apressèc a Raskolnikov, li cuelhec es mans, les sarrèc damb es sòns menuts e prims dits e tachèc en eth ua guardada longa e penetranta.
WEB-CRIM-E-CASTIG	Damb aguesta guardada, Sonia demoraue captar quauqua expression que li demostrèsse que s’auie enganhat.
WEB-CRIM-E-CASTIG	Mès non, non i auie eth mendre dobte: era simpla suposicion se convertic en certitud.
WEB-CRIM-E-CASTIG	Mès endauant, quan rebrembaue aguest moment, tot li semblaue estranh, irreau.
WEB-CRIM-E-CASTIG	D’a on l’auie vengut aquera certitud sobta de non enganhar-se?
WEB-CRIM-E-CASTIG	Pr’amor que de cap des manères auie presentit aquera confession.
WEB-CRIM-E-CASTIG	Ça que la, a penes li hec eth era confession, ada era li semblèc auer-la endonviat.
WEB-CRIM-E-CASTIG	Qu’ei pro, Sonia, qu’ei pro.
WEB-CRIM-E-CASTIG	Non me tormentes.
WEB-CRIM-E-CASTIG	Auie hèt aguesta suplica amaraments.
WEB-CRIM-E-CASTIG	Que non ère atau coma eth auie supausat, cohessar eth sòn crim: era realitat ère plan desparièra ad açò que s’auie imaginat.
WEB-CRIM-E-CASTIG	Sonia ère dehòra de se.
WEB-CRIM-E-CASTIG	Sautèc deth lhet.
WEB-CRIM-E-CASTIG	De pès, ath miei dera cramba, se recauquilhaue es mans.
WEB-CRIM-E-CASTIG	Dempús hec repè rapidaments e de nauèth, se seiguec ath cant de Raskolnikov, tan près qu’es sòns còssi se heregueren.
WEB-CRIM-E-CASTIG	De pic s’estrementic coma se l’auesse assautat un pensament espaventós, lancèc un crit e, sense qu’era madeisha sabesse eth perqué, queiguec de jolhs dauant de Raskolnikov.
WEB-CRIM-E-CASTIG	Qué auetz hèt?
WEB-CRIM-E-CASTIG	Mès, qué auetz hèt?, exclamèc desesperada.
WEB-CRIM-E-CASTIG	De pic se lheuèc e enrodèc fòrtaments damb es braci eth còth deth joen.
WEB-CRIM-E-CASTIG	Raskolnikov se hec enlà deth braç e la contemplèc damb un trist arridolet.
WEB-CRIM-E-CASTIG	Non ac compreni, Sonia.
WEB-CRIM-E-CASTIG	Non sabes se qué hès.
WEB-CRIM-E-CASTIG	Era non escotèc.
WEB-CRIM-E-CASTIG	Cridèc, capvirada:
WEB-CRIM-E-CASTIG	Non i a en mon cap òme tan malerós coma tu!
WEB-CRIM-E-CASTIG	E s’estarnèc en somics.
WEB-CRIM-E-CASTIG	Un sentiment ja desbrembat s’apoderèc dera amna de Raskolnikov.
WEB-CRIM-E-CASTIG	Non se podec tier.
WEB-CRIM-E-CASTIG	Ues lèrmes surgentèren des sòns uelhs e quedèren penentes des sues pestanhes.
WEB-CRIM-E-CASTIG	Non m’abandonaràs, Sonia?, preguntèc, desesperat.
WEB-CRIM-E-CASTIG	Non, jamès, en nunlòc.
WEB-CRIM-E-CASTIG	Te seguirè entà on vages.
WEB-CRIM-E-CASTIG	Senhor!
WEB-CRIM-E-CASTIG	Senhor!
WEB-CRIM-E-CASTIG	Be ne sò de malerosa…!
WEB-CRIM-E-CASTIG	Per qué non t’aurè coneishut abantes?
WEB-CRIM-E-CASTIG	Per qué non as vengut abantes?
WEB-CRIM-E-CASTIG	Mon Diu!
WEB-CRIM-E-CASTIG	Mès sò vengut.
WEB-CRIM-E-CASTIG	Ara…!
WEB-CRIM-E-CASTIG	Qué podem hèr ara?
WEB-CRIM-E-CASTIG	Te seguirè enquia e tot ena preson!
WEB-CRIM-E-CASTIG	Raskolnikov non podec dissimular un gèst d’indignacion.
WEB-CRIM-E-CASTIG	Es sòns pòts tornèren a arrir coma tanti viatges auien arrit damb ua expression d’òdi e d’orgulh.
WEB-CRIM-E-CASTIG	Que non è cap de talents d’anar ena preson, Sonia.
WEB-CRIM-E-CASTIG	Dempús es prumèrs moments de pietat dolorosa e apassionada entath malerós, era espaventosa idia der assassinat reapareishec ena ment dera joena.
WEB-CRIM-E-CASTIG	Eth ton que Raskolnikov auie prononciat es sues darrères paraules li rebrembèren de pic qu’ère dauant d’un assassin.
WEB-CRIM-E-CASTIG	Se quedèc guardant-lo espaurida.
WEB-CRIM-E-CASTIG	Non sabie encara com ne perqué aqueth joen s’auie convertit en un criminau.
WEB-CRIM-E-CASTIG	Aguestes preguntes surgenteren de pic ena sua imaginacion, e es dobtes l’assautèren de nauèth.
WEB-CRIM-E-CASTIG	Eth un assassin?
WEB-CRIM-E-CASTIG	Impossible!
WEB-CRIM-E-CASTIG	Mès, qué m’arrive, a on sò?, exclamèc prigondaments estonada e coma se le costèsse gran trabalh tornar ena realitat.
WEB-CRIM-E-CASTIG	Mès, com ei possible qu’un òme coma vos cometesse…?
WEB-CRIM-E-CASTIG	Ath delà, per qué?
WEB-CRIM-E-CASTIG	Entà panar, Sonia, responec Raskolnikov damb cèrt malestar.
WEB-CRIM-E-CASTIG	Sonia se quedèc atupida.
WEB-CRIM-E-CASTIG	De pic, un crit s’escapèc des sòns pòts.
WEB-CRIM-E-CASTIG	Qu’ères ahaimat!
WEB-CRIM-E-CASTIG	Volies ajudar a ta mair!
WEB-CRIM-E-CASTIG	Vertat?
WEB-CRIM-E-CASTIG	Non, Sonia, gasulhèc eth joen jocant e virant eth cap.
WEB-CRIM-E-CASTIG	Que non èra ahaimat enquiad aguest punt…
WEB-CRIM-E-CASTIG	Plan que òc, volia ajudar ara mia mair, mès que non siguec aquerò tot…
WEB-CRIM-E-CASTIG	Non me tormentes, Sonia.
WEB-CRIM-E-CASTIG	Sonia se sarraue ua man damb era auta.
WEB-CRIM-E-CASTIG	Mès, ei possible que tot açò sigue reau?
WEB-CRIM-E-CASTIG	E quina realitat, mon Diu!
WEB-CRIM-E-CASTIG	Qui ac poirie creir?
WEB-CRIM-E-CASTIG	Com s’explique que vos vos demoretz sense arren entà ajudar a d’auti auent aucit enta panar…?
WEB-CRIM-E-CASTIG	De pic l’assautèc un dobte.
WEB-CRIM-E-CASTIG	Non, Sonia, l’interrompec Raskolnikov, aguesti sòs non venguien d’aquiu.
WEB-CRIM-E-CASTIG	Padega-te.
WEB-CRIM-E-CASTIG	Me les auie manat era mia mair mejançant un agent de negòcis e jo lo recebí pendent era mia malautia, eth dia madeish que l’autregè…
WEB-CRIM-E-CASTIG	Rasumikhine n’ei testimòni, donques que signèc eth recebut en nòm mèn…
WEB-CRIM-E-CASTIG	Aguesti sòs èren mèns e plan mèns.
WEB-CRIM-E-CASTIG	Sonia escotaue damb un gèst de perplexitat e hènt grani esfòrci entà compréner.
WEB-CRIM-E-CASTIG	Per çò des sòs dera vielha, ne tansevolh sai s’auie sòs, didec en votz baisha, trantalhant.
WEB-CRIM-E-CASTIG	Destaquè deth sòn còth ua borseta de pèth de camèl, qu’ère plia, mès non guardè se qué contenguie…
WEB-CRIM-E-CASTIG	Dilhèu non auí temps….
WEB-CRIM-E-CASTIG	Es objèctes: botons de punh, cadies, eca…, les amagué, madeish qu’era borsa, jos ua pèira en un gran pati que da tara avenguda V. Tot qu’ei aquiu encara.
WEB-CRIM-E-CASTIG	Sonia l’escotaue avidaments.
WEB-CRIM-E-CASTIG	Sabi pas.
WEB-CRIM-E-CASTIG	Dempús, coma s’entornèsse ena realitat, arric e seguic dident: Be ne sò d’estupid!
WEB-CRIM-E-CASTIG	Condar aguestes causes!
WEB-CRIM-E-CASTIG	Alavetz un pensament trauessèc coma un arrai era ment de Sonia.
WEB-CRIM-E-CASTIG	Reauments, non comprenie arren.
WEB-CRIM-E-CASTIG	Eth exclamèc coma en un bualh de ludicitat:
WEB-CRIM-E-CASTIG	Escota, Sonia, escota çò que te vau a díder.
WEB-CRIM-E-CASTIG	E seguic, soslinhant es paraules e guardant-la fixaments, damb ua expression estranha, mès sincèra:
WEB-CRIM-E-CASTIG	S’era hame siguesse era soleta causa que me possèc a cométer eth crim, me sentiria erós, òc, òc, erós.
WEB-CRIM-E-CASTIG	Mès, entà qué te servirie, exclamèc de seguit, en un atac de desesperacion, entà qué te servirie se jo te cohessèssa qu’è obrat mau?
WEB-CRIM-E-CASTIG	Entà qué te servirie aguest inutil trionf sus jo?
WEB-CRIM-E-CASTIG	A, Sonia!
WEB-CRIM-E-CASTIG	Entad aquerò è vengut ena tua casa?
WEB-CRIM-E-CASTIG	Sonia volec díder quauquarren, mès que non podec.
WEB-CRIM-E-CASTIG	Se te demanè ager que me seguisses ei pr’amor que non è ad arrés senon a tu.
WEB-CRIM-E-CASTIG	Seguir-te…?
WEB-CRIM-E-CASTIG	Entà qué?, preguntèc era gojata timidaments.
WEB-CRIM-E-CASTIG	Non entà panar e aucir, padega-te, responec eth, damb un arridolet caustic.
WEB-CRIM-E-CASTIG	Qu’èm desparièrs, Sonia.
WEB-CRIM-E-CASTIG	Ça que la…
WEB-CRIM-E-CASTIG	Escota, Sonia.
WEB-CRIM-E-CASTIG	Hè un moment que me n’è encuedat de çò que jo pretenia en demanar-te que me seguisses.
WEB-CRIM-E-CASTIG	Ager te hi ua peticion instintiuaments, sense compréner era causa.
WEB-CRIM-E-CASTIG	Sonque ua causa desiri de tu, e plan per aquerò t’è vengut a veir…
WEB-CRIM-E-CASTIG	Non m’abandones!
WEB-CRIM-E-CASTIG	Vertat que non m’abandonaràs?
WEB-CRIM-E-CASTIG	Era li cuelhec era man, se la sarrèc…
WEB-CRIM-E-CASTIG	Ua segonda dempús, Raskolnikov la guardèc damb un dolor infinit, e hèc un crit de desesperacion.
WEB-CRIM-E-CASTIG	Per qué t’aurè dit tot aquerò?
WEB-CRIM-E-CASTIG	Per qué t’aurè hèt aguesta confession…?
WEB-CRIM-E-CASTIG	Demores es mies explicacions, Sonia, pro qu’ac veigui; demores que t’ac condi tot…
WEB-CRIM-E-CASTIG	Mès, qué posqui dider-te.
WEB-CRIM-E-CASTIG	Non compreneries arren de çò que te didessa e sonque artenheria que patisses per jo encara mès…
WEB-CRIM-E-CASTIG	Plores, me tornes a abraçar.
WEB-CRIM-E-CASTIG	Mès, ditz-me, per qué?
WEB-CRIM-E-CASTIG	Perque non è auut coratge entà amiar era crotz jo solet e è vengut a descargar-me en tu, demanant-te que patisques damb jo, donques qu’aquerò me servirà de consolacion?
WEB-CRIM-E-CASTIG	Com pòs estimar a un òme tan covard?
WEB-CRIM-E-CASTIG	Dilhèu non patisses tu tanben?, exclamèc Sonia.
WEB-CRIM-E-CASTIG	Un aute còp s’apoderèc deth joen un sentiment de trendesa.
WEB-CRIM-E-CASTIG	Sonia, jo que sò un òme de mau còr.
WEB-CRIM-E-CASTIG	Tie’c en compde, pr’amor qu’aquerò explique fòrça causes.
WEB-CRIM-E-CASTIG	Precisaments pr’amor que sò dolent è vengut ara tua cèrca.
WEB-CRIM-E-CASTIG	D’auti non ac aurien hèt, mès jo… jo sò un miserable e un covard.
WEB-CRIM-E-CASTIG	En fin, que non impòrte aquerò ara.
WEB-CRIM-E-CASTIG	Me cau parlar-te de cèrtes causes e non è fòrces entà començar.
WEB-CRIM-E-CASTIG	S’arturèc e se demorèc cogitós.
WEB-CRIM-E-CASTIG	Plan que òc, non mos retiram en arren, qu’èm plan desparièrs…
WEB-CRIM-E-CASTIG	Jamès m’ac perdonarè.
WEB-CRIM-E-CASTIG	Non, non; qu’as hèt ben en vier, exclamèc Sonia.
WEB-CRIM-E-CASTIG	Raskolnikov la guardèc amaraments.
WEB-CRIM-E-CASTIG	Plan, a tot darrèr, qué impòrte!, exclamèc, decidit a parlar.
WEB-CRIM-E-CASTIG	Vaquí se com se passèren es causes.
WEB-CRIM-E-CASTIG	Jo volia èster un Napoleon: plan per aquerò aucí.
WEB-CRIM-E-CASTIG	Comprenes?
WEB-CRIM-E-CASTIG	Non, gasulhèc Sonia, ingenua e timidaments.
WEB-CRIM-E-CASTIG	Mès qu’ei parièr: parla, parla.
WEB-CRIM-E-CASTIG	Ac compreneràs?
WEB-CRIM-E-CASTIG	N’ès segura?
WEB-CRIM-E-CASTIG	Plan, ja veiram.
WEB-CRIM-E-CASTIG	Hec ua longa pausa entà ordenar es sues idies.
WEB-CRIM-E-CASTIG	Vaquí er ahèr.
WEB-CRIM-E-CASTIG	Un dia me prepausè era question seguenta: “Qué s’aurie passat se Napoleon s’auesse trapat en mèn lòc e non auesse auut, entà cuélher enventida ath començament dera sua carrera, ne Tolon, ne Egipte, ne eth pas des Aups peth Montblanc, senon que, en sòrta de totes aguestes ludentes proeses, sonque auesse dispausat d’ua menspredosa e vielha usurèra, qu’aurie d’aucir entà panar- li es sòns sòs… en profit dera sua carreta, clar?
WEB-CRIM-E-CASTIG	S’aurie decidit a aucir-la en non auer ua auta alternatiua?
WEB-CRIM-E-CASTIG	Non s’aurie arturat en considerar çò de pòc qu’aguest acte auie d’eroïc e çò de molt qu’aufrie de criminau…?” Te cohèssi que siguí fòrça temps tormentant-me eth cervèth damb aguestes preguntes, e me sentí avergonhat quan comprení, còp sec, que non solet non s’aurie arturat, senon que ne tansevolh l’aurie passat peth pensament era idia de qué aguesta accion podesse èster pòc eroïca.
WEB-CRIM-E-CASTIG	Ne tansevolh aurie comprenut que se podesse trantalhar.
WEB-CRIM-E-CASTIG	Per pòc qu’auesse estat eth sòn convenciment de qué aguesta ère entada eth era soleta gessuda, qu’aurie aucit sense eth mendre escrupul.
WEB-CRIM-E-CASTIG	Per qué l’auia d’auer jo?
WEB-CRIM-E-CASTIG	E aucí, seguint eth sòn exemple…
WEB-CRIM-E-CASTIG	Vaquí exactaments çò que se passèc.
WEB-CRIM-E-CASTIG	Te semble d’arrir, aquerò, vertat?
WEB-CRIM-E-CASTIG	Òc, t’ac semble.
WEB-CRIM-E-CASTIG	Mès Sonia non sentie eth mendre desir d’arrir.
WEB-CRIM-E-CASTIG	Raskolnikov se virèc entada era, la guardèc tristaments e la cuelhec dera man.
WEB-CRIM-E-CASTIG	Qu’as rason un aute còp, Sonia.
WEB-CRIM-E-CASTIG	Tot çò que t’è dit ei absurd, pura parlòta…
WEB-CRIM-E-CASTIG	Era vertat ei que, coma sabes, era mia mair ei mancada de recursi e qu’era mia fraia, qu’erosaments ei ua hemna instruida, s’a vist obligada a vier d’un lòc en aute coma hilhuquèra.
WEB-CRIM-E-CASTIG	Totes es sues esperances, qu’èren concentrades en jo.
WEB-CRIM-E-CASTIG	Jo estudiaua, mès, per manca de mieis, me calec abandonar era Universitat.
WEB-CRIM-E-CASTIG	Enquia e tot, supausant qu’auessa pogut seguir estudiant, en mielhor des cassi auria pogut arténher laguens de dètz o dotze ans un lòc coma professor d’institut o ua plaça de foncionari damb ua sodada annau de mil robles (semblaue que recitaue ua leçon aprenuda de memòria), mès alavetz es inquietuds e privacions aurien acabat ja damb era santat dera mia mair.
WEB-CRIM-E-CASTIG	Entara mia fraia, es causes aurien pogut anar encara pejor…
WEB-CRIM-E-CASTIG	E entà qué, veder-se privat de tot, deishar ara pròpria mair ena praubetat, presenciar eth desaunor dera mia fraia?
WEB-CRIM-E-CASTIG	Entà qué tot aquerò?
WEB-CRIM-E-CASTIG	Entà acogar as mèns e fondar ua naua familha destinada, madeish, a perir de hame…?
WEB-CRIM-E-CASTIG	En fin, aquerò me hec decidir a apoderar-me des sòs dera vielha entà poder seguir entà dauant, entà acabar es mèns estudis sense èster a cargue dera mia mair.
WEB-CRIM-E-CASTIG	En resumit, decidí tier un metòde radicau entà començar ua naua vida e èster independent…
WEB-CRIM-E-CASTIG	Aquerò qu’ei tot.
WEB-CRIM-E-CASTIG	Naturauments, que hi mau de aucir ara vielha…, mès, qu’ei pro!
WEB-CRIM-E-CASTIG	En arribar ara fin deth sòn discurs joquèc eth cap: qu’ère agotat.
WEB-CRIM-E-CASTIG	Non, non!, exclamèc Sonia angoishada.
WEB-CRIM-E-CASTIG	Non ei aquerò!
WEB-CRIM-E-CASTIG	Que non ei possible.
WEB-CRIM-E-CASTIG	Creigues çò que creigues, t’è dit era vertat.
WEB-CRIM-E-CASTIG	Mès quina vertat, mon Diu!
WEB-CRIM-E-CASTIG	A tot darrèr, Sonia, jo non è aucit qu’a un vil e marrit verme.
WEB-CRIM-E-CASTIG	Aguest verme qu’ei ua creatura umana.
WEB-CRIM-E-CASTIG	Plan, ja sai que non ère un verme, didec Raskolnikov, guardant a Sonia damb ua expression estranha.
WEB-CRIM-E-CASTIG	Ath delà, çò que vengui de díder non ei ua causa de sen. Qu’as rason: son motius plan desparièrs es que me possèren a hèr çò que hi…
WEB-CRIM-E-CASTIG	Que hè fòrça temps que non auia dirigit era paraula ad arrés, Sonia, e plan per aquerò, solide, è ara un terrible mau de cap.
WEB-CRIM-E-CASTIG	Es sòns uelhs auien ua ludentor febrila.
WEB-CRIM-E-CASTIG	Començaue a delirar de nauèth, e un arridolet inquiet pistaue enes sòns pòts.
WEB-CRIM-E-CASTIG	Jos era sua animacion ficticia s’aubiraue un agotament espaventós.
WEB-CRIM-E-CASTIG	Sonia comprenec enquia quin extrèm patie Raskolnikov.
WEB-CRIM-E-CASTIG	Tanben era sentie ua sòrta de vertige que l’anaue senhorejant…
WEB-CRIM-E-CASTIG	Quina manèra mès estranha de parlar!
WEB-CRIM-E-CASTIG	Es sues paraules èren clares e precises, mès… mès ère aquerò possible?
WEB-CRIM-E-CASTIG	Senhor, Senhor!
WEB-CRIM-E-CASTIG	E se recauquilhaue es mans, desesperada.
WEB-CRIM-E-CASTIG	Non, Sonia, que non ei aquerò, didec lheuant eth cap còp sec, coma s’es sues idies auessen cuelhut ua naua virada que l’impressionaue e encoratjaue.
WEB-CRIM-E-CASTIG	Non, que non ei aquerò.
WEB-CRIM-E-CASTIG	Çò que se passe… òc, qu’ei aquerò…, çò que se passe ei que sò orgulhós, envejós, pervèrs, vil, ranconiós e…, entà didè’c tot, donques que ja è començat, aclin ara holia.
WEB-CRIM-E-CASTIG	Vengui de dider-te que me calec deishar era universitat.
WEB-CRIM-E-CASTIG	Plan, donc, en vertat, poiria auer seguit en era.
WEB-CRIM-E-CASTIG	Era mia mair m’aurie manat es sòs des matricules e jo auria pògut guanhar çò de besonh entà minjar e vestir-me.
WEB-CRIM-E-CASTIG	Òc, ac auria pogut guanhar.
WEB-CRIM-E-CASTIG	Auria dat leçons.
WEB-CRIM-E-CASTIG	Me les aufrien a cinquanta kopeks.
WEB-CRIM-E-CASTIG	Atau ac hè Rasumikhine.
WEB-CRIM-E-CASTIG	Mès jo qu’èra desesperat e non acceptè.
WEB-CRIM-E-CASTIG	Òc, desesperat: aguesta qu’ei era paraula.
WEB-CRIM-E-CASTIG	M’embarrè ena mia tuta coma era aranha en sòn cornèr.
WEB-CRIM-E-CASTIG	Ja coneishes eth mèn crambòt, donques que sigueres en eth.
WEB-CRIM-E-CASTIG	Ja sabes, Sonia, qu’era amna e eth pensament s’estofen enes crambes baishes e estretes.
WEB-CRIM-E-CASTIG	Com auia en òdi ad aquera tuta!
WEB-CRIM-E-CASTIG	Ça que la, non volia gésser d’era.
WEB-CRIM-E-CASTIG	Passaua dies sancers sense botjar-me, sense voler trabalhar.
WEB-CRIM-E-CASTIG	Ne tansevolh me preocupaue eth minjar.
WEB-CRIM-E-CASTIG	Qu’èra tostemp ajaçat.
WEB-CRIM-E-CASTIG	Quan Nastasia me hège a vier quauquarren, minjaua.
WEB-CRIM-E-CASTIG	Se non, non m’alimentaua.
WEB-CRIM-E-CASTIG	Non demanaua arren.
WEB-CRIM-E-CASTIG	Pes nets non auia lum, e m’estimaua mès estar-me ena escurina que guanhar çò de besonh entà crompar-me ua halha.
WEB-CRIM-E-CASTIG	Encara i a un dit de povàs ena mia taula, sus es mèns quasèrns e sus es mèns papèrs.
WEB-CRIM-E-CASTIG	Preferia pensar estirat en mèn divan.
WEB-CRIM-E-CASTIG	Pensar tostemp…
WEB-CRIM-E-CASTIG	Es mèns pensaments èren molti e fòrça estranhs…
WEB-CRIM-E-CASTIG	Alavetz comencè a imaginar…
WEB-CRIM-E-CASTIG	Non, non siguec atau.
WEB-CRIM-E-CASTIG	Tanpòc ara condi es causes coma sigueren…
WEB-CRIM-E-CASTIG	Alavetz jo me preguntaua de contunh: “donques que ves era estupiditat des auti, per qué non cèrques era manèra de mostrar-te mès intelligent qu’eri?” Mès endauant, Sonia, comprení que demorar a que toti siguessen mès intelligents serie ua grana pèrta de temps.
WEB-CRIM-E-CASTIG	E dempús me convencí de qué aguest moment non arribarie jamès, qu’es òmes non podien caminar, que non ère enes mans d’arrés hèr-mos de ua auta manèra.
WEB-CRIM-E-CASTIG	Sajà’c, qu’aurie estat pèrder eth temps.
WEB-CRIM-E-CASTIG	Òc, tot aquerò ei vertat.
WEB-CRIM-E-CASTIG	Qu’ei era lei umana.
WEB-CRIM-E-CASTIG	Era lei, Sonia, e arren mès.
WEB-CRIM-E-CASTIG	E ara me’n sai de qué eth qu’ei patron dera sua volentat e possedís ua intelligéncia poderosa, artenh aisidaments impausar-se as auti òmes; qu’eth mès gausat ei eth qu’a mès rason dauant des uelhs d’autú; que qui desfise as òmes e les mensprède conquiste eth sòn respècte e arribe a èster eth sòn legislador.
WEB-CRIM-E-CASTIG	Aquerò ei çò que s’a vist tostemp e se veirà tostemp.
WEB-CRIM-E-CASTIG	Que s’a d’estar cèc entà non encuedar-se’n.
WEB-CRIM-E-CASTIG	Raskolnikov, encara que guardaue a Sonia en prononciar aguestes paraules, non se preocupaue de saber s’era lo comprenie.
WEB-CRIM-E-CASTIG	Era fèbre tornaue a dominar-lo e ère cuelhut d’ua ombriua exaltacion (en realitat, hège fòrça temps que non auie conversat damb cap èsser uman).
WEB-CRIM-E-CASTIG	Sonia comprenec qu’aquera tragica doctrina constituie era sua lei e era sua fe.
WEB-CRIM-E-CASTIG	Alavetz me convencí, Sonia, seguic eth joen damb afogadura, de qué sonque tie eth poder aqueth que s’incline entà recuelher-lo.
WEB-CRIM-E-CASTIG	Qu’ei a posita de toti e sonque cau gausar cuelher-lo.
WEB-CRIM-E-CASTIG	Alavetz auí ua idia qu’arrés, arrés!, auie auut jamès.
WEB-CRIM-E-CASTIG	Vedí damb claretat meridiana qu’ère estranh qu’arrés, enquia alavetz, en veir es mil absurditats dera vida, auesse gausat secodir er edifici enes sòns fondaments entà esbauçà’c tot, entà manà’c tot ath diable…
WEB-CRIM-E-CASTIG	Alavetz jo gausè e aucí…
WEB-CRIM-E-CASTIG	Jo sonque volia amiar a tèrme un acte d’audàcia, Sonia.
WEB-CRIM-E-CASTIG	Que non volia arren mès: aquerò siguec exclusiauments çò que me possèc.
WEB-CRIM-E-CASTIG	Caratz, caratz!, exclamèc Sofia dehòra de se.
WEB-CRIM-E-CASTIG	Diu vos a castigat, vos a autrejat ath diable.
WEB-CRIM-E-CASTIG	Caratz, atèu!
WEB-CRIM-E-CASTIG	Non vo’n trufetz…
WEB-CRIM-E-CASTIG	Senhor, Senhor!
WEB-CRIM-E-CASTIG	Non compreni arren…
WEB-CRIM-E-CASTIG	Sò segur de qué eth dimòni m’arrosseguèc.
WEB-CRIM-E-CASTIG	Escota-me, escota-me, repetic damb ombriua obstinacion.
WEB-CRIM-E-CASTIG	Que sai tot, absoludaments tot çò que tu pòs dider-me.
WEB-CRIM-E-CASTIG	È pensat en tot aquerò e m’ac è repetit mil viatges quan èra estirat enes tenebres…
WEB-CRIM-E-CASTIG	Be n’è liurat de lutes intèrnes!
WEB-CRIM-E-CASTIG	Se sabesses enquia quin punt m’emmaliciauen aguestes inutiles discusions damb jo madeish.
WEB-CRIM-E-CASTIG	Eth mèn desir ère desbrembà’c tot e començar ua naua vida.
WEB-CRIM-E-CASTIG	Mès, sustot, desiraua méter fin as mèns solilòquis…
WEB-CRIM-E-CASTIG	Non te penses que venguí a méter en marcha es mèns plans inconscientaments.
WEB-CRIM-E-CASTIG	Non, ac hi tot dempús de madures reflexions, e aquerò siguec çò que me perdec.
WEB-CRIM-E-CASTIG	Cre-me que jo non sabia qu’eth hèt d’interrogar-me a jo madeish sus eth mèn dret ath poder demostraue que tau dret non existie, donques que lo botaua en dobte.
WEB-CRIM-E-CASTIG	E que preguntar-me s’er òme ère un verme demostraue que non n’ère entà jo.
WEB-CRIM-E-CASTIG	Aguestes causes solet son acceptades per òme que non se plantege taus preguntes e seguís eth sòn camin tot dret e sense trantalhar.
WEB-CRIM-E-CASTIG	Eth solet hèt de què me preguntèssa: “Aurie aucit Napoleon ara vielha?” demostraue que jo non èra un Napoleon…
WEB-CRIM-E-CASTIG	Resistí enquiath finau eth patiment costat per aguestes asenades e dempús sagè d’expulsar-les.
WEB-CRIM-E-CASTIG	Jo aucí non per questions de consciéncia, senon per un impuls que solet a jo me tanhie.
WEB-CRIM-E-CASTIG	Que non voi enganhar-me a jo madeish sus aguest tèma.
WEB-CRIM-E-CASTIG	Jo non aucí entà acodir en ajuda dera mia mair ne damb era intencion de dedicar ath ben dera umanitat eth poder e es sòs qu’obstenguessa; non, non, jo solet aucí peth mèn interès personau, per jo madeish, e en aqueth moment m’importaue plan pòc saber se seria un benfactor dera umanitat o un vampir dera societat, ua sòrta d’aranha que cace èssers vius damb era sua tela.
WEB-CRIM-E-CASTIG	Tot que m’ère indiferent.
WEB-CRIM-E-CASTIG	Plan que òc, non siguec era idia des sòs que me possèc a aucir.
WEB-CRIM-E-CASTIG	Mès que de sòs, auia besonh de ua auta causa…
WEB-CRIM-E-CASTIG	Ara me’n sai…
WEB-CRIM-E-CASTIG	Comprene-me.
WEB-CRIM-E-CASTIG	S’auessa de tornar a hè’c, dilhèu non ac haria…
WEB-CRIM-E-CASTIG	Qu’ère ua auta era question que me preocupaue e me possaue a obrar.
WEB-CRIM-E-CASTIG	Jo me calie saber, e çò de mès lèu possible, s’èra un vèrme coma es auti o un òme, s’era capable de trauessar toti es obstacles, se gausaua inclinar-me entà agarrar eth poder, s’èra ua creatura temerosa o s’actuaua coma eth qu’exercís un dret.
WEB-CRIM-E-CASTIG	Dret a aucir?, exclamèc era joena, estonada.
WEB-CRIM-E-CASTIG	Cara, Sonia!, exclamèc Rodia, irritat.
WEB-CRIM-E-CASTIG	Enes sòns pòts acodic ua objeccion, mès se limitèc a díder: non m’interrompes.
WEB-CRIM-E-CASTIG	Jo solet te volia díder qu’eth diable me possèc a hèr aquerò e dempús me hèc a compréner que non auia eth dret de hè’c, pr’amor qu’èra un vèrme coma es auti.
WEB-CRIM-E-CASTIG	Eth diable se burlèc de jo.
WEB-CRIM-E-CASTIG	Se sò ena tua casa ei pr’amor que sò un vèrme; se non, non t’auria hèt aguesta visita…
WEB-CRIM-E-CASTIG	Te cau saber que quan venguí ena casa dera vielha, jo sonque desiraua hèr un experiment.
WEB-CRIM-E-CASTIG	Vos, aucíretz.
WEB-CRIM-E-CASTIG	Mès com?
WEB-CRIM-E-CASTIG	Que non s’assassine tau que jo ac hi.
WEB-CRIM-E-CASTIG	Eth que comet un crim ac hè d’ua manèra plan desparièra…
WEB-CRIM-E-CASTIG	Bèth dia ac condarè tot peth menut…
WEB-CRIM-E-CASTIG	Siguec era vielha a qui aucí?
WEB-CRIM-E-CASTIG	Non, m’assassinè a jo madeish, non ada era, e me perdí entà tostemp…
WEB-CRIM-E-CASTIG	Que siguec eth diable qui aucic ara vielha e non jo.
WEB-CRIM-E-CASTIG	E ara imprevista exclamèc damb votz ponhenta:
WEB-CRIM-E-CASTIG	Qu’ei pro, Sonia, qu’ei pro!
WEB-CRIM-E-CASTIG	Dèisha-me, dèisha-me!
WEB-CRIM-E-CASTIG	Raskolnikov apuèc es codes enes sòns jolhs e en.honsèc eth cap entre es sues mans, regdes coma estialhes.
WEB-CRIM-E-CASTIG	Quina manèra de patir!, panteishèc Sonia.
WEB-CRIM-E-CASTIG	Plan, qué me cau hèr?
WEB-CRIM-E-CASTIG	Qué te cau hèr?, exclamèc era gojata.
WEB-CRIM-E-CASTIG	Se lancèc sus eth.
WEB-CRIM-E-CASTIG	Es sòns uelhs, enquia aqueth moment negadi en lèrmes, luderen de pic.
WEB-CRIM-E-CASTIG	Lhèua-te!
WEB-CRIM-E-CASTIG	L’auie botat era man ena espatla.
WEB-CRIM-E-CASTIG	Eth se lheuèc e la guardèc, estonat.
WEB-CRIM-E-CASTIG	Ve-te’n ara prèssa ena pròcha cantoada, ajulha-te e puna era tèrra qu’as tacat.
WEB-CRIM-E-CASTIG	Dempús, inclina-te a dreta e quèrra, dauant de cada persona que passe, e ditz en votz nauta: “Qu’è aucit!” Alavetz Diu t’entornarà era vida.
WEB-CRIM-E-CASTIG	Tremolant de cap a pès, li cuelhec es mans convulsiuaments e lo guardèc damb uelhs de hòla.
WEB-CRIM-E-CASTIG	I anaràs, i anaràs?,.
WEB-CRIM-E-CASTIG	Raskolnikov ère tant aclapat que tanta exaltacion lo susprenec.
WEB-CRIM-E-CASTIG	Vòs que vaja tara preson, Sonia?, preguntèc damb accent ombriu.
WEB-CRIM-E-CASTIG	Non, non anarè a presentar-me ara justícia, Sonia.
WEB-CRIM-E-CASTIG	E era tua vida, qué?, exclamèc era joena.
WEB-CRIM-E-CASTIG	Com viueràs?
WEB-CRIM-E-CASTIG	Poiràs víuer d’ara endauant?
WEB-CRIM-E-CASTIG	Gausaràs dirigir-li era paraula ara tua mair…?
WEB-CRIM-E-CASTIG	Que se passarà damb eres…?
WEB-CRIM-E-CASTIG	Mès, se qué digui?
WEB-CRIM-E-CASTIG	Que ja les as abandonat, a ta mair e ara tua fraia.
WEB-CRIM-E-CASTIG	Pro que sabes que les as abandonat…
WEB-CRIM-E-CASTIG	Senhor…!
WEB-CRIM-E-CASTIG	Eth qu’a comprenut çò qu’aquerò signifique…
WEB-CRIM-E-CASTIG	Se pòt víuer luenh de toti es èssers umans?
WEB-CRIM-E-CASTIG	Qué se passarà damb tu?
WEB-CRIM-E-CASTIG	Non sigues mainada, Sonia, responec Raskolnikov doçaments.
WEB-CRIM-E-CASTIG	Qui ei aguesta gent entà jutjar eth mèn crim?
WEB-CRIM-E-CASTIG	Qué poiria dider-les?
WEB-CRIM-E-CASTIG	Era sua autoritat qu’ei pura illusion.
WEB-CRIM-E-CASTIG	Aucissen a milèrs d’òmes e ven en aquerò un merit.
WEB-CRIM-E-CASTIG	Que son uns brigands e uns covards, Sonia…
WEB-CRIM-E-CASTIG	Que non i anarè.
WEB-CRIM-E-CASTIG	Qué vòs que les diga?
WEB-CRIM-E-CASTIG	Qu’è amagat es sòs jos ua pèira per non gausar sauvar-les-me?
WEB-CRIM-E-CASTIG	E higec, arrint amaraments: harien burla de jo.
WEB-CRIM-E-CASTIG	Diderien que sò un pèc en non auer sabut profitar-me’n.
WEB-CRIM-E-CASTIG	Un pèc e un covard.
WEB-CRIM-E-CASTIG	Non comprenerien arren, Sonia, absoludaments arren.
WEB-CRIM-E-CASTIG	Que son incapables de compréner.
WEB-CRIM-E-CASTIG	Entà qué anar-i?
WEB-CRIM-E-CASTIG	Non, non i anarè.
WEB-CRIM-E-CASTIG	Non sigues mainada, Sonia.
WEB-CRIM-E-CASTIG	Dilhèu m’aja calomniat a jo madeish, didec, cabussat e damb accent ombriu.
WEB-CRIM-E-CASTIG	Dilhèu sò un òme encara e non un vèrme, e m’è precipitat a condemnar-me.
WEB-CRIM-E-CASTIG	Vau a sajar de seguir lutant.
WEB-CRIM-E-CASTIG	E arric damb arrogància.
WEB-CRIM-E-CASTIG	Mès, amiar aguesta carga de patiment tota era vida, tota era vida…!
WEB-CRIM-E-CASTIG	Que ja m’acostumarè, didec Raskolnikov, encara trist e cogitós.
WEB-CRIM-E-CASTIG	Mès un moment dempús exclamèc:
WEB-CRIM-E-CASTIG	Plan, qu’ei pro de lamentacions!
WEB-CRIM-E-CASTIG	Mos cau parlar de causes mès importantes.
WEB-CRIM-E-CASTIG	Ò!, exclamèc Sonia espaurida.
WEB-CRIM-E-CASTIG	Mès, qué te cau?
WEB-CRIM-E-CASTIG	Per qué crides?
WEB-CRIM-E-CASTIG	Vòs que vaja tara preson e ara t’espaurisses.
WEB-CRIM-E-CASTIG	De qué?
WEB-CRIM-E-CASTIG	Mès escota: non me deisharè cuélher aisidaments.
WEB-CRIM-E-CASTIG	Que les costarà fòrça.
WEB-CRIM-E-CASTIG	Non an pròves.
WEB-CRIM-E-CASTIG	Ager siguí vertadèraments en perilh e me vedia perdut, mès aué er ahèr semble auer-se apraiat.
WEB-CRIM-E-CASTIG	Totes es pròves qu’an son armes de dues huelhes, de sòrta qu’es cargues que me hèsquen jo posqui presentar-les de forma que me favorisquen, comprenes?
WEB-CRIM-E-CASTIG	Ara que ja è experiéncia.
WEB-CRIM-E-CASTIG	Ça que la, non poirè evitar que me detenguen.
WEB-CRIM-E-CASTIG	Se non auesse estat per ua circonstància imprevista, ja m’aurien embarrat.
WEB-CRIM-E-CASTIG	Mès encara que m’embarren, m’auràn de deishar en libertat, pr’amor que ne an pròves ne les auràn, solide, e per simples sospeches non se pòt condemnar a un òme…
WEB-CRIM-E-CASTIG	Tè, sè-te…
WEB-CRIM-E-CASTIG	Sonque t’è dit aquerò entà qu’estongues premanida… per çò dera mia mair e dera mia fraia, ja apraiarè es causes de sòrta que non s’enquimèren ne sospechen era vertat…
WEB-CRIM-E-CASTIG	De un aute costat, me pensi qu’era mia fraia ei ara ar arrecès deth besonh e, per tant, tanben era mia mair…
WEB-CRIM-E-CASTIG	Aquerò qu’ei tot.
WEB-CRIM-E-CASTIG	Compdi damb era tua prudéncia.
WEB-CRIM-E-CASTIG	Vieràs a tier-me ua visita quan siga detengut?
WEB-CRIM-E-CASTIG	Òc, òc!
WEB-CRIM-E-CASTIG	Aquiu s’estauen es dus, tristi e aclapadi, coma naufragats lançadi peth temporau en ua còsta desolada.
WEB-CRIM-E-CASTIG	Raskolnikov guardaue a Sonia e comprenie guaire l’estimaue.
WEB-CRIM-E-CASTIG	Mès, causa estranha, aguesta grana trendesa costèc en joen, còp sec, ua impression penibla e amara.
WEB-CRIM-E-CASTIG	Ua sensacion estranha e orribla.
WEB-CRIM-E-CASTIG	Qu’auie vengut en aquera casa en tot dider-se que Sonia ère eth sòn solet refugi e era sua soleta esperança.
WEB-CRIM-E-CASTIG	Auie vengut damb eth prepaus de depausar en era ua part dera sua terribla carga, e ara que Sonia l’auie autrejat eth sòn còr se sentie infinitaments mès malerós qu’abantes.
WEB-CRIM-E-CASTIG	Sonia, li didec, serà mielhor que non vengues a veder-me quan siga en croton.
WEB-CRIM-E-CASTIG	Era non responec.
WEB-CRIM-E-CASTIG	Ploraue.
WEB-CRIM-E-CASTIG	Se passèren diuèrses menutes.
WEB-CRIM-E-CASTIG	De pic, coma aubedint a ua idia sobta, Sonia preguntèc:
WEB-CRIM-E-CASTIG	Amies bèra crotz?
WEB-CRIM-E-CASTIG	Eth la guardèc sense compréner era pregunta.
WEB-CRIM-E-CASTIG	Non, non n’as cap, vertat?
WEB-CRIM-E-CASTIG	Tè, cuelh aguesta, qu’ei de husta de cipressièr.
WEB-CRIM-E-CASTIG	Jo n’è ua auta de coeire que siguec de Lisbeth.
WEB-CRIM-E-CASTIG	Hérem un escambi: era me dèc era crotz e jo l’autregè ua imatge.
WEB-CRIM-E-CASTIG	Jo amiarè ara era de Lisbeth e tu era mia.
WEB-CRIM-E-CASTIG	Cuelh-la, supliquèc.
WEB-CRIM-E-CASTIG	Qu’ei ua crotz, era mia crotz…
WEB-CRIM-E-CASTIG	A compdar d’ara patiram amassa, e amassa amiaram era nòsta crotz.
WEB-CRIM-E-CASTIG	Plan, balha-la-me, didec Raskolnikov.
WEB-CRIM-E-CASTIG	Que la volie complàder, mès, de ressabuda, sense podè’c evitar, arreculèc era man qu’auie estirat.
WEB-CRIM-E-CASTIG	Mès endauant, Sonia.
WEB-CRIM-E-CASTIG	Serà mielhor.
WEB-CRIM-E-CASTIG	Òc, serà mielhor, didec era, exaltada.
WEB-CRIM-E-CASTIG	Te la botaràs quan comence era tua expiacion.
WEB-CRIM-E-CASTIG	Alavetz vieràs entà jo e te la penjarè en còth.
WEB-CRIM-E-CASTIG	Pregaram amassa e dempús mos meterem en marcha.
WEB-CRIM-E-CASTIG	En aguest moment sonèren tres còps ena pòrta.
WEB-CRIM-E-CASTIG	Se pòt passar, Sonia Simonovna?, preguntèc cortèsaments ua vots coneishuda.
WEB-CRIM-E-CASTIG	Sonia correc entara pòrta, plia d’inquietud.
WEB-CRIM-E-CASTIG	La dauric e eth ròi cap de Lebeziatnikov campèc en lumedan.
WEB-CRIM-E-CASTIG	Lebeziatnikov daue mòstres d’un trebolament extrèm.
WEB-CRIM-E-CASTIG	Vengui a cercar-vos, Sonia Simonovna.
WEB-CRIM-E-CASTIG	Desencusatz-me…
WEB-CRIM-E-CASTIG	Non demoraua trapar-vos aciu, didec de pic, en tot dirigir-se a Raskolnikov.
WEB-CRIM-E-CASTIG	Non ei que veiga arren de dolent en aquerò, entenetz-me, qu’ei simplaments que non m’ac demoraua.
WEB-CRIM-E-CASTIG	Se virèc de nauèth entà Sonia e exclamèc:
WEB-CRIM-E-CASTIG	Caterina Ivanovna a perdut eth sen.
WEB-CRIM-E-CASTIG	Sonia lancèc un crit.
WEB-CRIM-E-CASTIG	Aumens, didec Lebeziatnikov, ac semble.
WEB-CRIM-E-CASTIG	Plan que…
WEB-CRIM-E-CASTIG	Mès qu’ei eth cas que non sabem se qué hèr…
WEB-CRIM-E-CASTIG	Vos condarè çò que se passèc.
WEB-CRIM-E-CASTIG	Dempús d’anar-se’n a tornat.
WEB-CRIM-E-CASTIG	A jo me semble que l’an picat…
WEB-CRIM-E-CASTIG	A anat a cercar ath patron deth sòn marit e non l’a trapat: qu’ère en tot dinar ena casa de un aute generau.
WEB-CRIM-E-CASTIG	Alavetz a vengut en domicili d’aguest generau e a exigit veir ath cap deth sòn espòs qu’ère encara ena taula.
WEB-CRIM-E-CASTIG	Ja vos podetz imaginar se qué se passèc.
WEB-CRIM-E-CASTIG	Plan que òc, l’an hèt enlà, mès era, sivans ditz, a insultat ath generau e autanplan l’a lançat un objècte en cap.
WEB-CRIM-E-CASTIG	Aquerò qu’ei plan possible.
WEB-CRIM-E-CASTIG	Çò que non compreni ei que non l’agen detengut.
WEB-CRIM-E-CASTIG	Ara ei en tot racondar era scèna a toti, autanplan a Amalia Ivanovna, mès qu’arrés la compren, autant cride e se pelege…
WEB-CRIM-E-CASTIG	Ditz que ja toti l’abandonen, cuelherà as mainatges e vierà damb eri en carrèr entà tocar era orgueneta e demanar caritat, tant qu’es sòns hilhs canten e baren.
WEB-CRIM-E-CASTIG	E que vierà cada dia a demanar dauant dera casa deth generau, pr’amor de qué aguest veigue as hilhs d’ua familha dera noblesa, as hilhs d’un foncionari, demanant caritat pes carrèrs.
WEB-CRIM-E-CASTIG	Les tuste e eri ploren.
WEB-CRIM-E-CASTIG	Ensenhe a Lena a cantar aires populars e as auti dus a barar.
WEB-CRIM-E-CASTIG	Esbocine era sua ròba e les hè casquetes de sauta-en-banca.
WEB-CRIM-E-CASTIG	Coma que non a cap esturment de musica ei prèsta a hèr-se a vier un farrat entà pataquejar-lo a manèra de tambor.
WEB-CRIM-E-CASTIG	Non vò escotar ad arrés.
WEB-CRIM-E-CASTIG	Que podetz imaginar-vos çò qu’ei aquerò.
WEB-CRIM-E-CASTIG	Lebeziatnikov aurie estat parlant de causes semblables, e en madeish ton, se non auesse estat que Sonia, que l’escotaue desirosa, auie cuelhut, còp sec, eth sòn chapèu e eth sòn chal e s’auie metut a córrer.
WEB-CRIM-E-CASTIG	Raskolnikov e Lebeziatnikov gesseren ath sòn darrèr.
WEB-CRIM-E-CASTIG	Qu’ei clar que s’a tornat hòla, li didec Andrés Simonovitch a Raskolnikov quan sigueren en carrèr.
WEB-CRIM-E-CASTIG	Se non ac è assegurat a estat solet entà non enquimerar massa a Sonia Simonovna.
WEB-CRIM-E-CASTIG	Plan que òc, era sua holia qu’ei evidenta.
WEB-CRIM-E-CASTIG	Diden qu’as tisics se les formen tuberculs en cervèth.
WEB-CRIM-E-CASTIG	Planhi non saber medecina.
WEB-CRIM-E-CASTIG	Jo l’è sajat d’explicar er aher ara infermièra, mès era non a volut escotar-me.
WEB-CRIM-E-CASTIG	L’auetz parlat de tuberculs?
WEB-CRIM-E-CASTIG	Non, non; se l’auessa parlat de tuberculs, era non m’aurie comprenut.
WEB-CRIM-E-CASTIG	Aquerò qu’ei clar.
WEB-CRIM-E-CASTIG	Dilhèu non pensatz atau?
WEB-CRIM-E-CASTIG	Jo me pensi que s’auéssetz rason, era vida serie massa aisida.
WEB-CRIM-E-CASTIG	Permetetz-me.
WEB-CRIM-E-CASTIG	Plan que òc, Caterina Ivanovna non comprenerie facilaments çò que vos vau a díder.
WEB-CRIM-E-CASTIG	Mès vos…?
WEB-CRIM-E-CASTIG	Non sabetz qu’en París s’an realizat seriosi experiments sus eth sistèma de guarir as lhòcos, sonque mejançant era logica?
WEB-CRIM-E-CASTIG	Un doctor francés, un gran sabent que s’a mòrt hè pòc, didie qu’aquerò ei possible.
WEB-CRIM-E-CASTIG	Era sua idia principau ère qu’era holia non implique lesions organiques importantes, que solet ei, entà didè’c atau, error de logica, ua manca de judici, un punt d’enguarda enganhat des causes.
WEB-CRIM-E-CASTIG	Contradidie progressiuaments as sòns malauts, refusaue es sues opinions, e obtenguec grani resultats.
WEB-CRIM-E-CASTIG	Mès, coma, ath còp, emplegaue es doches, non a quedat pliaments demostrada era eficàcia deth sòn metòde…
WEB-CRIM-E-CASTIG	Aumens, aquerò ei çò que me pensi.
WEB-CRIM-E-CASTIG	Mès Raskolnikov ja non l’escotaue.
WEB-CRIM-E-CASTIG	En veir qu’auie arribat dauant dera sua casa, saludèc a Lebeziatnikov damb un movement de cap e crotzèc eth lumedan.
WEB-CRIM-E-CASTIG	Andrés Simonovitch se remetec de seguit dera sua suspresa e, en hèr ua guardada ath sòn entorn, seguic eth sòn camin.
WEB-CRIM-E-CASTIG	Raskolnikov entrèc en sòn humarau, s’arturèc ath miei dera cramba e se preguntèc:
WEB-CRIM-E-CASTIG	Entà què aurè vengut?
WEB-CRIM-E-CASTIG	Era sua guardada recorrie es parets, qu’eth sòn auriolenc papèr penjaue aciu e delà en pelhòts…, e eth povàs…, e eth divan…
WEB-CRIM-E-CASTIG	Deth pati pujaue un bronit sec, seguit: còps de martèth sus claus.
WEB-CRIM-E-CASTIG	S’apressèc ena hièstra, se metec de puntetes e s’estèc ua estona guardant atentiuaments…
WEB-CRIM-E-CASTIG	Eth pati qu’ère desèrt; Raskolnikov non vedec ad arrés.
WEB-CRIM-E-CASTIG	Ena ala quèrra i auie diuèrses hièstres dubèrtes, quauques ues ornades damb torretes, que d’eres brotoauen petiti geranis.
WEB-CRIM-E-CASTIG	Ena part exteriora se vedien còrdes damb ròba estienuda…
WEB-CRIM-E-CASTIG	Qu’ère un quadre qu’ère hart de veir.
WEB-CRIM-E-CASTIG	Deishèc era hièstra e venguec a sèir-se en divan.
WEB-CRIM-E-CASTIG	Jamès s’auie sentut tan solet.
WEB-CRIM-E-CASTIG	Experimentèc de nauèth un sentiment d’òdi entà Sonia.
WEB-CRIM-E-CASTIG	Òc, que l’auie en òdi, dempús d’auer-la tirassat entath sòn malastre.
WEB-CRIM-E-CASTIG	Per qué auie vengut a hèr-la plorar?
WEB-CRIM-E-CASTIG	Quin besonh auie d’empodoar era sua vida?
WEB-CRIM-E-CASTIG	Be n’auie estat de covard!
WEB-CRIM-E-CASTIG	Cinc menutes dempús lheuèc eth cap e arric estranhaments.
WEB-CRIM-E-CASTIG	Venguie de passar peth sòn cervèth ua idia vertadèraments singulara.
WEB-CRIM-E-CASTIG	Jamès se’n saberie se guaire se tardèc aquera desfilada d’idies vagues.
WEB-CRIM-E-CASTIG	Ara imprevista se dauric era pòrta e campèc Avdotia Romanovna.
WEB-CRIM-E-CASTIG	Era joena s’arturèc en lumedan e s’estèc un moment en tot observar-lo, madeish qu’eth auie hèt en arribar ena cramba de Sonia.
WEB-CRIM-E-CASTIG	Dempús, Dunia entrèc en apartament e se seiguec en ua cagira dauant d’eth, en madeish lòc que s’auie seigut eth dia anterior.
WEB-CRIM-E-CASTIG	Raskolnikov la guardèc en silenci, damb mina distrèta.
WEB-CRIM-E-CASTIG	Non te’n hèsques, Rodia, didec Dunia.
WEB-CRIM-E-CASTIG	Serè aciu solet ua menuta.
WEB-CRIM-E-CASTIG	Era joena ère cogitosa, mès eth sòn ròstre non ère sevèr.
WEB-CRIM-E-CASTIG	Ena sua clara guardada i auie un resplendor de doçor.
WEB-CRIM-E-CASTIG	Raskolnikov comprenec qu’eth sòn amor entada eth ère çò qu’auie possat ara sua fraia a tier-li aguesta visita.
WEB-CRIM-E-CASTIG	Escota, Rodia: qu’ac sai tot…, tot!
WEB-CRIM-E-CASTIG	M’ac a condat Dmitri Prokofitch.
WEB-CRIM-E-CASTIG	M’a explicat enquiath mendre detalh.
WEB-CRIM-E-CASTIG	Te perseguissen e te tormentes damb es mès viles a absurdes suposicions.
WEB-CRIM-E-CASTIG	Dmitri Prokofitch m’a dit que non corres cap perilh e que non t’auries de preocupar autant coma te preocupes.
WEB-CRIM-E-CASTIG	En aquerò non sò cossent damb eth: compreni era tua indignacion e non m’estranharie que deishèsse en tu tralhes inesfaçables.
WEB-CRIM-E-CASTIG	Aquerò ei çò que m’enquimère.
WEB-CRIM-E-CASTIG	Non te posqui repotegar que mos ages abandonat, e ne tansevolh jutjarè era tua conducta.
WEB-CRIM-E-CASTIG	Desencusa-me s’ac hi.
WEB-CRIM-E-CASTIG	Sò segura de qué tanben jo, s’auessa auut un malastre coma eth tòn, m’auria hèt enlà de toti.
WEB-CRIM-E-CASTIG	Non condarè arren de tot aquerò ara nòsta mair, mès li parlarè de contunh de tu e li diderè que tu m’as prometut vier plan lèu a veder-la.
WEB-CRIM-E-CASTIG	Non t’enquimères per era: jo la padegarè.
WEB-CRIM-E-CASTIG	Mès te cau tie pietat d’era: non desbrembes qu’ei era tua mair.
WEB-CRIM-E-CASTIG	Sonque è vengut a dider-te, e Dunia se lheuèc, que s’auesses besonh de jo entà çò que sigue, encara qu’eth tòn besonh me costèsse eth sacrifici dera mia vida, non dèishes de cridar-me.
WEB-CRIM-E-CASTIG	Vieria de seguit.
WEB-CRIM-E-CASTIG	Adishatz.
WEB-CRIM-E-CASTIG	Se virèc e se filèc de cap ara pòrta decididaments.
WEB-CRIM-E-CASTIG	Dunia!, la cridèc eth sòn frair, en tot lheuar-se tanben e dirigint-se entada era.
WEB-CRIM-E-CASTIG	Ua leugèra rojor apareishec enes caròles de Dunia.
WEB-CRIM-E-CASTIG	Per qué ac dides?, preguntèc, dempús uns moments de demora.
WEB-CRIM-E-CASTIG	Qu’ei un òme actiu, trabalhador, aunèst e capable de sénter un amor vertadèr…
WEB-CRIM-E-CASTIG	Adishatz, Dunia.
WEB-CRIM-E-CASTIG	Era joena s’auie rogit viuaments.
WEB-CRIM-E-CASTIG	Dempús, eth sòn ròstre cuelhec ua expression d’inquietud.
WEB-CRIM-E-CASTIG	Qu’ei que mos dèishes entà tostemp, Rodia?
WEB-CRIM-E-CASTIG	Adishatz, Dunia.
WEB-CRIM-E-CASTIG	Se separèc d’era e venguec entara hièstra.
WEB-CRIM-E-CASTIG	Dunia se demorèc un moment, lo guardèc damb un gèst d’intranquillitat e se n’anèc plia de trebolament.
WEB-CRIM-E-CASTIG	Ça que la, Rodia non sentie era indiferéncia que semblaue demostrar ara sua fraia.
WEB-CRIM-E-CASTIG	Pendent un moment, tath finau dera convèrsa, enquia e tot auie desirat arderosaments sarrar-la enes sòns braci, dider-li atau adiu e condar-l’ac tot.
WEB-CRIM-E-CASTIG	Totun, ne tansevolh auie gausat balhar-li era man.
WEB-CRIM-E-CASTIG	E se preguntèc un moment dempús: ”Ath delà, aurie era animositat de besonh entà tier semblabla confession?
WEB-CRIM-E-CASTIG	Sonia acodic en sòn pensament.
WEB-CRIM-E-CASTIG	Un airegòt frescolenc entraue pera hièstra.
WEB-CRIM-E-CASTIG	Escurie.
WEB-CRIM-E-CASTIG	Cuelhec era sua casqueta e se n’anèc.
WEB-CRIM-E-CASTIG	Non se sentie damb fòrça entà preocupar-se dera sua salut, ne experimentaue eth mendre desir de pensar en era.
WEB-CRIM-E-CASTIG	Mès aquera angoisha contunha, aqueri terrors, solide auien de costar-li quauque efècte en eth, e s’era fèbre non l’auie aclapat ja, ère precisaments pr’amor qu’aquera tension d’anim, aquera inquietud contunha, lo sostenguien e li suscitauen ua faussa animositat.
WEB-CRIM-E-CASTIG	Vagaue sense rumb fix.
WEB-CRIM-E-CASTIG	Eth solei se cogaue.
WEB-CRIM-E-CASTIG	De hège bèth temps, Raskolnikov experimentaue ua angoisha totafèt naua, non agudenta ne massa penibla, mès seguida e invariabla.
WEB-CRIM-E-CASTIG	Presentie longui e mortaus ans ad arrás d’aguesta espaventosa e hereda angoisha.
WEB-CRIM-E-CASTIG	Generauments ère tath ser quan aguestes sensacions cuelhien ua intensitat obsessiua.
WEB-CRIM-E-CASTIG	Entenec que lo cridauen e se virèc.
WEB-CRIM-E-CASTIG	Qu’ère Lebeziatnikov que corrie entada eth.
WEB-CRIM-E-CASTIG	Que vengui dera sua casa.
WEB-CRIM-E-CASTIG	È vengut a cercar-te.
WEB-CRIM-E-CASTIG	Aguesta hemna a hèt çò que se prepausaue: se n’a anat de casa damb es mainatges.
WEB-CRIM-E-CASTIG	A Sonia Simonovna e a jo mos a costat fòrça trapar-la.
WEB-CRIM-E-CASTIG	Pataquege damb ua man ua padena e obligue as mainatges a cantar.
WEB-CRIM-E-CASTIG	Es mainatges ploren.
WEB-CRIM-E-CASTIG	Caterina Ivanovna s’arture enes cantoades e dauant des botigues.
WEB-CRIM-E-CASTIG	Les seguís un grop de pècs.
WEB-CRIM-E-CASTIG	Vietz, vos.
WEB-CRIM-E-CASTIG	Qu’ei complètaments hòla…
WEB-CRIM-E-CASTIG	Plan, me referisqui a Caterina Ivanovna, non a Sonia Simonovna.
WEB-CRIM-E-CASTIG	Aguesta qu’ei capvirada, plan que òc; mès Caterina Ivanovna ei totafèt hòla, a perdut eth sen per complet.
WEB-CRIM-E-CASTIG	Ara qu’ei en cai deth canau, près deth pònt de N., non luenh dera casa de Sonia Simonovna, qu’ei apròp d’aciu.
WEB-CRIM-E-CASTIG	En cai, près deth pònt e a dus passi dera casa de Sonia Simonovna, i auie ua vertadèra multitud, formada principauments per mainatges e gojatets.
WEB-CRIM-E-CASTIG	Era votz ronca e desgahonada de Caterina Ivanovna arribaue enquiath pònt.
WEB-CRIM-E-CASTIG	De vertat, er espectacle ère pro estranh entà tirar era atencion des caminaires.
WEB-CRIM-E-CASTIG	Caterina Ivanovna, damb era sua vielha blòda e eth sòn chal de tela, eth cap caperat damb un miserable chapèu de palha inclinat sus ua aurelha, semblaue cuelhuda d’un vertadèr atac de lhocaria.
WEB-CRIM-E-CASTIG	Qu’ère agotada e panteishant.
WEB-CRIM-E-CASTIG	Era sua prauba cara de tisica jamès auie auut un aspècte tan lamentable (de un aute costat, es malauts deth pièch an tostemp pejor cara en carrèr, en plen dia, qu’ena sua casa).
WEB-CRIM-E-CASTIG	Mès, a maugrat dera sua feblesa, Caterina Ivanovna semblaue cuelhuda d’ua exitacion qu’anaue aumentant.
WEB-CRIM-E-CASTIG	Se lançaue sus es mainatges, les pelejaue, les ensenhaue dauant de toti a barar e a cantar, e dempús, furiosa en veir qu’es praubes creatures non sabien hèr çò qu’era les didie, començaue a pataquejar-les.
WEB-CRIM-E-CASTIG	A viatges arturaue es sòns exercices entà dirigir-se ath public.
WEB-CRIM-E-CASTIG	E quan vedie ena multitud de curiosi quauqua persona mejanaments vestida, li didie que guardèsse enquia quin extrèm auien arribat es hilhs d’ua familha nòbla e lèu aristocratica.
WEB-CRIM-E-CASTIG	S’entenie arridolets e paraules burlesques, s’acaraue de seguit damb es insolents e les repotegaue sense consideracion.
WEB-CRIM-E-CASTIG	Quauqui uns se n’arrien, d’auti botjauen en cap, pietosi, e toti guardauen damb curiosèr ad aquera hòla entornejada de mainatges espauridi.
WEB-CRIM-E-CASTIG	Lebeziatnikov deuie auer-se enganhat en çò que tanhie ath farrat.
WEB-CRIM-E-CASTIG	Aumens, Raskolnikov non ne vedec degun.
WEB-CRIM-E-CASTIG	Caterina Ivanovna se limitaue a amiar eth compàs picant es paumets damb es sues descarnades mans quan obligaue a Poletchka a cantar e a Lena e Kolia a barar.
WEB-CRIM-E-CASTIG	A viatges se botaue a cantar era madeisha; mès lèu li talhaue eth cant ua tossiquèra violenta que la desesperaue.
WEB-CRIM-E-CASTIG	Alavetz començaue a maudíder era sua malautia e a plorar.
WEB-CRIM-E-CASTIG	Mès çò que mès l’enforismaue èren es lèrmes e eth terror de Lena e de Kolia.
WEB-CRIM-E-CASTIG	Qu’auie sajat de vestir as sòns hilhs coma cantaires de carrèr.
WEB-CRIM-E-CASTIG	L’auie botat ath mainatge ua espècia de turbant ròi e blanc, que damb aquerò se retiraue a un turc.
WEB-CRIM-E-CASTIG	Coma que non auie tela entà hèr-li a Lena un vestit, s’auie limitat a botar-li en cap eth capèl de lan, en forma de casqueta, deth defuntat Simon Zaharevitch, e l’ahigec coma ornament ua pluma d’estruç blanca qu’auie pertanhut ara sua mairia e qu’enquia alavetz auie sauvat ena sua mala coma ua reliquia de familha.
WEB-CRIM-E-CASTIG	Poletchka amiaue eth sòn vestit de tostemp.
WEB-CRIM-E-CASTIG	Guardaue a sa mair damb ua expression d’inquietud e de timiditat e non se desseparaue d’era.
WEB-CRIM-E-CASTIG	Sajaue d’amagar-li es sues lèrmes; sospechaue que sa mair non ère en sòn sen, e se sentie espaurida en veder-se en carrèr, ath miei d’aquera multitud.
WEB-CRIM-E-CASTIG	Per çò de Sonia, s’auie apressat ara sua mairastra e li pregaue plorant que tornèsse entà casa.
WEB-CRIM-E-CASTIG	Mès Caterina Ivanovna se mostraue inflexibla.
WEB-CRIM-E-CASTIG	Qu’ei pro, Sonia!, exclamèc, panteishant e sense poder seguir per çò dera tos.
WEB-CRIM-E-CASTIG	Non sabes se qué me demanes.
WEB-CRIM-E-CASTIG	Sembles ua mainada.
WEB-CRIM-E-CASTIG	Que ja ac è dit, que non tornarè ena casa d’aguesta alemana embriaga.
WEB-CRIM-E-CASTIG	Aqueth capvirat cervèth qu’auie fabricat aguesta fantasia, e Caterina Ivanovna credie en era cègaments.
WEB-CRIM-E-CASTIG	Qu’aguest brigand de generau veigue aquerò.
WEB-CRIM-E-CASTIG	Ath delà, tu non te n’encuedes d’ua causa, Sonia.
WEB-CRIM-E-CASTIG	D’a on treiram ara eth minjar?
WEB-CRIM-E-CASTIG	Que ja t’auem espleitat pro e non voi qu’aquerò contunhe…
WEB-CRIM-E-CASTIG	Alavetz vedec a Raskolnikov e correc entada eth.
WEB-CRIM-E-CASTIG	Qu’ètz vos, Rodion Romanovitch?
WEB-CRIM-E-CASTIG	Se vos platz, explicatz-li ad aguesta pèga qu’era decision qu’è cuelhut ei era mès convenenta.
WEB-CRIM-E-CASTIG	Pro que se balhe aumònia as musicians ambulants.
WEB-CRIM-E-CASTIG	A nosati mos reconeisheràn de seguit: veiràn qu’èm ua familha nòbla queiguda ena misèria, e aguest detestable generau serà expulsat dera armada: ja ac veiratz.
WEB-CRIM-E-CASTIG	Vieram cada dia a demanar jos es sues hièstres.
WEB-CRIM-E-CASTIG	E quan passe er emperaire, me lançarè enes sòns pès e li mostrarè as mèns hilhs.
WEB-CRIM-E-CASTIG	Qu’ei un òme misericordiós, un pair entàs orfanèls, e mos protegirà, ja ac veiratz.
WEB-CRIM-E-CASTIG	E aguest detestable generau…
WEB-CRIM-E-CASTIG	Lena, tenez-vous droite.
WEB-CRIM-E-CASTIG	Tu, Kolia, tornaràs a barar de seguit.
WEB-CRIM-E-CASTIG	Mès, per qué plores?
WEB-CRIM-E-CASTIG	Qué te cau pòur, pèc?
WEB-CRIM-E-CASTIG	Senhor, qué posqui hèr damb eri?
WEB-CRIM-E-CASTIG	Que li hèn a pèrder era paciéncia a ua, Rodion Romonovitch.
WEB-CRIM-E-CASTIG	E entre lèrmes (çò que non l’empedie parlar sense pòsa) mostraue a Raskolnikov es sòns desconsoladi hilhs.
WEB-CRIM-E-CASTIG	Eth joen sagèc de convencer-la tà qu’entornèsse ena sua cramba, en tot dider-li (se pensaue que quilharie eth sòn amor pròpri) que non deuie anar pes carrèrs coma es tocaires d’orgueneta, quan ère en vesilhes d’èster directora d’un pensionat entà gojates nòbles.
WEB-CRIM-E-CASTIG	Un pensionat?
WEB-CRIM-E-CASTIG	Ha, ha, ha!
WEB-CRIM-E-CASTIG	Aguesta que ne vau quate!, exclamèc Caterina Ivanovna, que l’escometèc un accès de tossiquèra ath miei dera sua arridalhada.
WEB-CRIM-E-CASTIG	Non, Rodion Romanovitch: aguest sòmi s’a esbugassat.
WEB-CRIM-E-CASTIG	Toti mos an abandonat.
WEB-CRIM-E-CASTIG	E aguest generau…
WEB-CRIM-E-CASTIG	Sabetz-vo’n, Rodion Romonovitch, que li lancè en cap un tintèr que i auie sus era taula dera avant-cramba, ath cant dera huelha a on les cau botar eth nòm es visitaires.
WEB-CRIM-E-CASTIG	Non escriuí eth mèn, li lancè eth tintèr en cap e me n’anè.
WEB-CRIM-E-CASTIG	Covards!
WEB-CRIM-E-CASTIG	Miserables…!
WEB-CRIM-E-CASTIG	Mès ara me n’arrisqui d’eri.
WEB-CRIM-E-CASTIG	M’encargarè jo madeisha dera alimentacion des mèns hilhs e non m’umiliarè dauant d’arrés.
WEB-CRIM-E-CASTIG	Que ja l’auem expleitat pro, senhalèc a Sonia.
WEB-CRIM-E-CASTIG	Guairi sòs auem recuelhut?
WEB-CRIM-E-CASTIG	A veir.
WEB-CRIM-E-CASTIG	Com?
WEB-CRIM-E-CASTIG	Sonque dus kopeks?
WEB-CRIM-E-CASTIG	Quina gent mès miserabla!
WEB-CRIM-E-CASTIG	Non balhen arren.
WEB-CRIM-E-CASTIG	Era soleta causa que hèn ei vier darrèr nòste coma pècs.
WEB-CRIM-E-CASTIG	De qué se n’arrirà aguest cretin?, senhalaue a un deth grop de curiosi.
WEB-CRIM-E-CASTIG	D’aquerò n’a eth tòrt Kolia, que non compren arren.
WEB-CRIM-E-CASTIG	Que la desgahone a ua…
WEB-CRIM-E-CASTIG	Se qué vòs, Poletchka?
WEB-CRIM-E-CASTIG	Parla- me en francés.
WEB-CRIM-E-CASTIG	Parle-moi francais.
WEB-CRIM-E-CASTIG	Que t’è balhat leçons; sabes fòrça frases.
WEB-CRIM-E-CASTIG	Nosati non cantaram cançonetes leugères, senon polides romances.
WEB-CRIM-E-CASTIG	Plan, vam a veir se qué cantam ara.
WEB-CRIM-E-CASTIG	Non m’interrompetz se vos platz…
WEB-CRIM-E-CASTIG	Escotatz, Rodion Romanovitch, mos auem arturat aciu pr’amor d’alistar eth nòste repertòri…
WEB-CRIM-E-CASTIG	Qu’auem besonh d’un aire que posque barar Kolia…
WEB-CRIM-E-CASTIG	Ja compreneratz que non auem arren premanit.
WEB-CRIM-E-CASTIG	Prumèr de tot, mos cau assajar, e quan ja pogam presentar un trabalh amassa, vieram entara avenguda Nevsky, per a on passe fòrça gent distinguida, que se fixarà en nosati de seguit.
WEB-CRIM-E-CASTIG	Lena sap aguesta cançon que se cride Era Caseta deth Camp, mès que ja la saben toti e resulte ua lhauna.
WEB-CRIM-E-CASTIG	Que mos cau un repertòri de mès qualitat.
WEB-CRIM-E-CASTIG	Tè, Polia, balha-me ua idia; ajuda ara tua mair…
WEB-CRIM-E-CASTIG	A, aguesta memòria mia!
WEB-CRIM-E-CASTIG	Com me manque!
WEB-CRIM-E-CASTIG	Se non me manquèsse, ja saberia jo çò qu’auem de cantar.
WEB-CRIM-E-CASTIG	Pr’amor que non ei causa que cantem Eth Ussar Apuat en sòn Sabre…
WEB-CRIM-E-CASTIG	A, ja sai!
WEB-CRIM-E-CASTIG	Cantaram en francés Cinq Sous.
WEB-CRIM-E-CASTIG	Vosati sabetz aguesta cançon pr’amor que vo l’è ensenhada, e coma qu’ei ua cançon francesa, era gent veirà de seguit que pertanhetz a ua familha nòbla e s’esmoirà.
WEB-CRIM-E-CASTIG	Tanben poiríem cantar Marlbo-rough s’en va-t-guerre, qu’ei ua cançon infantila e que se cante en totes es cases aristocratiques entà hèr dormir as mainatges.
WEB-CRIM-E-CASTIG	Qu’auie començat a cantar, mès de seguit s’interrompec.
WEB-CRIM-E-CASTIG	Non, qu’ei mielhor que cantem Cinq Sous…
WEB-CRIM-E-CASTIG	Au, Kolia: es mans enes anques e a botjar-se viuaments.
WEB-CRIM-E-CASTIG	E tu, Lena, hè virades tanben, mès en sens contrari.
WEB-CRIM-E-CASTIG	Poletchka e jo cantaram e picaram es mans.
WEB-CRIM-E-CASTIG	L’escometèc un accès de tos.
WEB-CRIM-E-CASTIG	Poletchka, didec sense deishar de tossir, apraia-te eth vestit.
WEB-CRIM-E-CASTIG	Es espatleres te pengen.
WEB-CRIM-E-CASTIG	Ara era vòsta portadura li cau èster especiauments digna e distinguida, pr’amor de qué toti posquen veir que tanhetz ara noblesa.
WEB-CRIM-E-CASTIG	Ja te didia jo qu’eth tòn corsatge auie d’èster mès long.
WEB-CRIM-E-CASTIG	Guarda eth resultat: aguesta mainada ei ua caricatura…
WEB-CRIM-E-CASTIG	Un aute còp plorant?
WEB-CRIM-E-CASTIG	Mès, qué vos arribe, estupids?
WEB-CRIM-E-CASTIG	Au, Kolia, comença ja.
WEB-CRIM-E-CASTIG	Coratge!
WEB-CRIM-E-CASTIG	Ò, quina creatura mès insuportabla!
WEB-CRIM-E-CASTIG	Tà qué vies?
WEB-CRIM-E-CASTIG	Qu’ère un gendarme que s’auie dubèrt pas entre era gent.
WEB-CRIM-E-CASTIG	Mès, ath còp, s’auie apressat un senhor d’uns cinquanta ans e aspècte imponent, qu’amiaue unifòrme de foncionari e ua decoracion penjant d’ua cinta qu’enrodaue eth sòn còth (çò que costèc grana satisfaccion en Caterina Ivanovna e costèc cèrta impression ath gendarme).
WEB-CRIM-E-CASTIG	Caterina Ivanovna acceptèc eth present e s’inclinèc ceremoniosaments.
WEB-CRIM-E-CASTIG	Fòrça gràcies, senhor, didec en un ton plen de dignitat.
WEB-CRIM-E-CASTIG	Es rasons que mos an possat a…
WEB-CRIM-E-CASTIG	Cuelh es sòs, Poletchka.
WEB-CRIM-E-CASTIG	Ja ves qu’encara i a en mon òmes generosi e magnanims prèsti a ajudar a ua dauna dera noblesa queiguda en malastre.
WEB-CRIM-E-CASTIG	Es orfanèls que vedetz dauant de vos, senhor, son d'origina nobla, e autanplan se poirie díder que son emparentadi damb era mès nauta aristocràcia…
WEB-CRIM-E-CASTIG	Aguest miserable generau ère en tot minjar perditzes…
WEB-CRIM-E-CASTIG	Comencèc a pataquejar eth solèr damb eth pè, contrariat pera mia preséncia e jo li didí: “Excelléncia, vos coneishíetz a Simon Zaharevitch.
WEB-CRIM-E-CASTIG	Protegitz as sòns orfanèls.
WEB-CRIM-E-CASTIG	Eth madeish dia der acogament, era sua hilha l’a calut suportar es calomnies deth mès miserable des òmes…” Encara ei aciu aguest soldat?
WEB-CRIM-E-CASTIG	E cridèc, en tot dirigir-se ath foncionari:
WEB-CRIM-E-CASTIG	Protegitz-me, senhor.
WEB-CRIM-E-CASTIG	Per qué m’assetge aguest soldat?
WEB-CRIM-E-CASTIG	Qué vòs de jo, pèc?
WEB-CRIM-E-CASTIG	Qu’ei enebit hèr ramblah en carrèr.
WEB-CRIM-E-CASTIG	Tu òc qu’ès un incorrècte!
WEB-CRIM-E-CASTIG	Per qué te metes damb jo?
WEB-CRIM-E-CASTIG	Es musicians ambulants qu’an de besonh un permís.
WEB-CRIM-E-CASTIG	A on demoratz?
WEB-CRIM-E-CASTIG	Un permís?, exclamèc Caterina Ivanovna.
WEB-CRIM-E-CASTIG	Qu’è acogat aué ath mèn marit!
WEB-CRIM-E-CASTIG	Padegatz-vos, senhora, didec eth foncionari.
WEB-CRIM-E-CASTIG	Vietz, vos acompanharè ena vòsta casa.
WEB-CRIM-E-CASTIG	Vos que non ètz persona entà estar-vos entre aguesta gent.
WEB-CRIM-E-CASTIG	Vos qu’ètz malauta…
WEB-CRIM-E-CASTIG	Senhor, vos non coneishetz era nòsta situacion!, didec Caterina Ivanovna.
WEB-CRIM-E-CASTIG	Mos cau anar ena avenguda Nevsky…
WEB-CRIM-E-CASTIG	Sonia, Sonia!
WEB-CRIM-E-CASTIG	A on ès?
WEB-CRIM-E-CASTIG	Tanben tu plores?
WEB-CRIM-E-CASTIG	Mès, qué vos arribe a toti…?
WEB-CRIM-E-CASTIG	Kolia, Lena, entà on vatz?, exclamèc còp sec, espaurida.
WEB-CRIM-E-CASTIG	Be ne son d’estupids aguesti mainatges!
WEB-CRIM-E-CASTIG	Kolia, Lena!
WEB-CRIM-E-CASTIG	A on vatz?
WEB-CRIM-E-CASTIG	Çò que s’auie passat ère qu’es mainatges, espauridi ja pera multitud que les entornejaue e pes extravagàncies de sa mair, auien sentut vertadèr terror en veir apressar-se a un gendarme, prèst a detier-les e auien hujut ath mès córrer.
WEB-CRIM-E-CASTIG	Era malerosa Caterina Ivanovna s’auie calat ath sòn darrèr, gemegant e somicant.
WEB-CRIM-E-CASTIG	Qu’ère espaventós veder-la córrer gemegant e entre somics.
WEB-CRIM-E-CASTIG	Sonia e Poletchka gesseren ath sòn darrèr.
WEB-CRIM-E-CASTIG	Agarra-les, Sonia, be ne son d’estupids aguesti mainatges!
WEB-CRIM-E-CASTIG	Artura-les Polia!
WEB-CRIM-E-CASTIG	Ena sua carrèra estramunquèc damb un obstacle e queiguec.
WEB-CRIM-E-CASTIG	Que s’a herit!
WEB-CRIM-E-CASTIG	Ei caperada de sang!
WEB-CRIM-E-CASTIG	Mon Diu!
WEB-CRIM-E-CASTIG	E, tant que didie aquerò, Sonia s’auie inclinat sus era.
WEB-CRIM-E-CASTIG	Era gent se sarrèc ath torn des dues hemnes.
WEB-CRIM-E-CASTIG	Raskolnikov e Lebeziatnikov auien estat des prumèrs a arribar, atau coma eth foncionari e eth gendarme.
WEB-CRIM-E-CASTIG	Dempús sagèc de dispersar ara multitud que se sarraue ath sòn entorn.
WEB-CRIM-E-CASTIG	Circulatz!
WEB-CRIM-E-CASTIG	Circulatz!
WEB-CRIM-E-CASTIG	Que se morís, didec un.
WEB-CRIM-E-CASTIG	S’a tornat hòla, didec un aute.
WEB-CRIM-E-CASTIG	Pietat entada era, Senhor!, didec ua hemna senhant-se.
WEB-CRIM-E-CASTIG	S’an trapat as mainatges?
WEB-CRIM-E-CASTIG	Òc, que son aquiu; se les hè a vier era mainada màger.
WEB-CRIM-E-CASTIG	Quin malastre, mon Diu!
WEB-CRIM-E-CASTIG	En examinar atentiuaments a Caterina Ivanovna se podec veir que non s’auie herit, coma se pensaue Sonia, senon qu’era sang que tintaue eth paviment gessie dera sua boca.
WEB-CRIM-E-CASTIG	Ja sai se qué ei, didec eth foncionari en votz baisha a Raskolnikov e Lebeziatnikov.
WEB-CRIM-E-CASTIG	Qu’està tisica.
WEB-CRIM-E-CASTIG	Era sang comence a gésser e estofe ath malaut.
WEB-CRIM-E-CASTIG	Qu’è vist un cas parièr en ua parenta mia.
WEB-CRIM-E-CASTIG	Còp sec deishèc anar un veire e miei de sang.
WEB-CRIM-E-CASTIG	Qué podem hèr?
WEB-CRIM-E-CASTIG	Hètz-la a vier ena mia casa!, supliquèc Sonia.
WEB-CRIM-E-CASTIG	Demori aciu madeish…
WEB-CRIM-E-CASTIG	Tara mia casa, lèu!
WEB-CRIM-E-CASTIG	Cercatz a un mètge… ¡ Senhor!
WEB-CRIM-E-CASTIG	Tot s’apraièc gràcies ara intervencion deth foncionari.
WEB-CRIM-E-CASTIG	Eth gendarme autanplan ajudèc a transportar a Caterina Ivanovna.
WEB-CRIM-E-CASTIG	La botèren miei mòrta en lhet de Sonia.
WEB-CRIM-E-CASTIG	Era emorràgia seguie, mès era malauta s’anaue remetent de man en man.
WEB-CRIM-E-CASTIG	Ena cramba, ath delà de Sonia, auien entrat Raskolnikov, Lebeziatnikov, eth foncionari e eth gendarme, qu’obliguéc a retirar-se a quauqui curiosi qu’auien arribat enquiara pòrta.
WEB-CRIM-E-CASTIG	Apareishec Poletchka damb es hujutius, que tremolauen e plorauen.
WEB-CRIM-E-CASTIG	Dera casa de Kapernaumov arribèren tanben, prumèr, eth madeish sarte, damb era sua ranquièra e eth solet uelh san, e qu’auie un aspècte estranh damb es sues pursères e peus chinadi; dempús era sua hemna, qu’eth sòn ròstre auie ua expression d’espant, e ath sòn darrèr quauqui uns des sòns mainatges, qu’es sues cares reflectien un estupid estupor.
WEB-CRIM-E-CASTIG	Entre tota aguesta multitud campèc de pic eth senhor Svidrigailov.
WEB-CRIM-E-CASTIG	Raskolnikov lo contemplèc damb un gèst d’estonament.
WEB-CRIM-E-CASTIG	Non comprenie d’a on auie gessut: non rebrembaue auer-lo vist entre era multitud.
WEB-CRIM-E-CASTIG	Se parlèc de cridar a un mètge e a un prèire.
WEB-CRIM-E-CASTIG	Eth foncionari mormolhèc ena aurelha de Raskolnikov qu’era medecina non podie hèr arren en aguest cas, mès non per aquerò deishèc d’aprovar era idia de qué s’anèsse a cercar a un mètge.
WEB-CRIM-E-CASTIG	Mentretant, Caterina Ivanovna s’auie anat remetent.
WEB-CRIM-E-CASTIG	Era emorràgia auie cessat.
WEB-CRIM-E-CASTIG	Era malauta dirigic ua guardada plia de dolor, mès penetranta, ara prauba Sonia, que, esblancossida e tremolosa, li netejaue eth front damb un mocador.
WEB-CRIM-E-CASTIG	Dempús demanèc que la lheuèssen.
WEB-CRIM-E-CASTIG	La seigueren en lhet e li botèren coishins en ambdús costats entà que se podesse tier.
WEB-CRIM-E-CASTIG	A on son es mainatges, preguntèc damb votz tremolosa.
WEB-CRIM-E-CASTIG	Polia?
WEB-CRIM-E-CASTIG	Be n’ètz de pècs!
WEB-CRIM-E-CASTIG	Per qué auetz hujut?
WEB-CRIM-E-CASTIG	Per qué?
WEB-CRIM-E-CASTIG	Era sang caperaue encara es sòns fèbles pòts.
WEB-CRIM-E-CASTIG	Era malauta passegèc era guardada pera cramba.
WEB-CRIM-E-CASTIG	Demores aciu, vertat, Sonia?
WEB-CRIM-E-CASTIG	Se quedèc guardant a Sonia damb ua expression plia d’amarum.
WEB-CRIM-E-CASTIG	Qu’auíem esbauçat era tua vida complètaments…
WEB-CRIM-E-CASTIG	Polia, Lena, Kolia, vietz…
WEB-CRIM-E-CASTIG	Aciu que son, Sonia…
WEB-CRIM-E-CASTIG	Cuelh-les…
WEB-CRIM-E-CASTIG	Les boti enes tues mans…
WEB-CRIM-E-CASTIG	Jo que ja è acabat…
WEB-CRIM-E-CASTIG	S’a acabat era sòlfa…
WEB-CRIM-E-CASTIG	Ajaçatz-me…
WEB-CRIM-E-CASTIG	Deishatz-me morir tranquila.
WEB-CRIM-E-CASTIG	L’estirèren en lhet.
WEB-CRIM-E-CASTIG	Com?
WEB-CRIM-E-CASTIG	Un prèire?
WEB-CRIM-E-CASTIG	Entà qué?
WEB-CRIM-E-CASTIG	Qu’ei qu’a bèth un de vosati vos sobre un roble…?
WEB-CRIM-E-CASTIG	Jo que non è pecats…
WEB-CRIM-E-CASTIG	Diu me perdonarà…
WEB-CRIM-E-CASTIG	Pro se’n sap se guaire è patit ena mia vida…
WEB-CRIM-E-CASTIG	E se non me perdone que li vam a hèr?
WEB-CRIM-E-CASTIG	Eth deliri dera fèbre s’anaue senhorejant d’era.
WEB-CRIM-E-CASTIG	Es sues idies èren cada còp mès confuses.
WEB-CRIM-E-CASTIG	En cada moment s’estrementie, guardaue eth cercle format ath sòn entorn, les reconeishie a toti.
WEB-CRIM-E-CASTIG	Dempús tornaue e en.honsar-se en deliri.
WEB-CRIM-E-CASTIG	Era sua respiracion ère fiulanta e penibla.
WEB-CRIM-E-CASTIG	S’entenie ena sua gòrja ua espècia de bolh.
WEB-CRIM-E-CASTIG	Jo li didí: “Excelléncia…!”, exclamèc, posant-se dempús de cada paraula entà cuélher alend.
WEB-CRIM-E-CASTIG	Aguesta Amalia Ludwigovna…!
WEB-CRIM-E-CASTIG	Lena, Kolia, es mans enes anques…!
WEB-CRIM-E-CASTIG	Movement, fòrça movement!
WEB-CRIM-E-CASTIG	Leugerèsa e elegància…
WEB-CRIM-E-CASTIG	Un shinhau de trepilh…
WEB-CRIM-E-CASTIG	A veir s’ac hètz damb gràcia…!
WEB-CRIM-E-CASTIG	A, òc!
WEB-CRIM-E-CASTIG	Madchen, was willst du meher?
WEB-CRIM-E-CASTIG	Was willst du meher…?
WEB-CRIM-E-CASTIG	Plan, qué mès didec aqueth imbecil…?
WEB-CRIM-E-CASTIG	Ja, ja me’n brembi de çò que seguís… “enes meddies ardents des planhères deth Daghestan…” A, com me shautaue, com me shautaue aguesta romança, Poletchka!
WEB-CRIM-E-CASTIG	Me la cantaue eth tòn pair abans de maridar-mos…
WEB-CRIM-E-CASTIG	Quini tempsi aqueri!
WEB-CRIM-E-CASTIG	Aquerò ei çò que mos cau cantar…
WEB-CRIM-E-CASTIG	Mès qué vie dempús…?
WEB-CRIM-E-CASTIG	Me n’è desbrembat… ajuda-me a rebrembar…
WEB-CRIM-E-CASTIG	La dominaue ua prigonda agitacion.
WEB-CRIM-E-CASTIG	Sajaue d’incorporar-se…
WEB-CRIM-E-CASTIG	De pic, damb votz ronca, entrebracada, sinistra, posant-se entà alendar dempús de cada paraula, damb ua creishenta expression d’inquietud en ròstre, tornèc a cantar:
WEB-CRIM-E-CASTIG	Enes meddies ardents des planhures deth Daghestan…, damb ua bala en pièch…
WEB-CRIM-E-CASTIG	De pic, s’estarnèc a plorar e exclamèc damb ua espècia de roncadissa:
WEB-CRIM-E-CASTIG	Dempús d’ua estrementida, se remetec, guardèc damb un gèst d’espant a guairi l’enrodauen e se vedec que hège esfòrci entà rebrembar a on ère.
WEB-CRIM-E-CASTIG	De seguit reconeishec a Sonia, mès se mostrèc estonada de veder-la ath sòn costat.
WEB-CRIM-E-CASTIG	Sonia…, Sonia…, didec doçaments.
WEB-CRIM-E-CASTIG	Tanben ès tu aciu?
WEB-CRIM-E-CASTIG	La lheuèren de nauèth.
WEB-CRIM-E-CASTIG	Qu’a aribat era ora…!
WEB-CRIM-E-CASTIG	Aquerò s’a acabat, malerosa…!
WEB-CRIM-E-CASTIG	Era bèstia qu’ei renduda…, mòrta!, cridèc damb amara desesperacion, e queiguec sus era coishinèra.
WEB-CRIM-E-CASTIG	Quedèc coma adormida, mès aguest estupor se tardèc pòc.
WEB-CRIM-E-CASTIG	Hec entà darrèr er auriolenc e prim ròstre, era sua boca se dauric, es sues cames s’esteneren convulsiuaments, lancèc un alend prigond e moric.
WEB-CRIM-E-CASTIG	Sonia se lancèc sus eth cadavre, s’abracèc ada eth, deishèc anar eth cap sus eth descarnat piech dera defuntada e quedèc immobila, petrificada.
WEB-CRIM-E-CASTIG	Poletchka se lancèc sus es pès de sa mair e comencèc a punar-les, somicant.
WEB-CRIM-E-CASTIG	Kolia e Lena, encara que non comprenien se qué s’auie passat, endonviauen qu’er eveniment ère catastrofic.
WEB-CRIM-E-CASTIG	S’auien cuelhut des espatles e se guardauen en silenci.
WEB-CRIM-E-CASTIG	Ara seguida, es dus dauriren era boca e s’estarnèren a plorar e a cridar.
WEB-CRIM-E-CASTIG	Es dus amiauen encara es sòns vestits de sauta-en-banca: un eth sòn turbant, er aute eth capèl ornat damb ua pluma d’estruç.
WEB-CRIM-E-CASTIG	Non se sap com, eth diplòma obtengut per Caterina Ivanonvna en internat apareishec de pic en lhet, ath costat deth cadavre.
WEB-CRIM-E-CASTIG	Raskolnikov lo vedec.
WEB-CRIM-E-CASTIG	Qu’ère ath cant deth coishin.
WEB-CRIM-E-CASTIG	Rodia se dirigic entara hièstra.
WEB-CRIM-E-CASTIG	Lebeziatnikov correc a amassar-se damb eth.
WEB-CRIM-E-CASTIG	S’a mòrt, gasulhèc.
WEB-CRIM-E-CASTIG	Lebeziatnivov se hec enlà de seguit, discrètaments.
WEB-CRIM-E-CASTIG	Ça que la, Svidrigailov se hec a vier a Raskolnikov entà un cornèr mès separat.
WEB-CRIM-E-CASTIG	Rodia non podie amagar eth sòn curiosèr.
WEB-CRIM-E-CASTIG	De tot aquerò, der acogament e çò d’aute, me n’encuedi jo.
WEB-CRIM-E-CASTIG	Ja sabetz qu’è mès sòs de çò qu’è de besonh.
WEB-CRIM-E-CASTIG	Amiarè a Poletchka e as sòns frairets en un orfanelat e depausarè mil cinc cents robles enta cadun.
WEB-CRIM-E-CASTIG	Atau poiràn arribar ena majoritat d’edat sense que Sonia Simonovna li calgue preocupar-se deth sòn sostenement.
WEB-CRIM-E-CASTIG	Per çò que hè ada era, la retirarè dera prostitucion, donques qu’ei ua bona gojata, non vos semble?
WEB-CRIM-E-CASTIG	Ja li podetz explicar a Advotia Romonavna en qué despeni jo es sòs.
WEB-CRIM-E-CASTIG	Qué voletz damb era vòsta generositat, preguntèc Raskolnikov.
WEB-CRIM-E-CASTIG	Be n’ètz d’escèptic!, exclamèc Svidrigailov, metent-se a arrir.
WEB-CRIM-E-CASTIG	Ja vos è dit que non è besonh des sòs e que les vau a despéner en aquerò.
WEB-CRIM-E-CASTIG	Non admetetz que posca actuar damb un impuls simple d’umanitat.
WEB-CRIM-E-CASTIG	A tot darrèr, aguesta hemna non ère un vèrme (senhalaue damb eth dit eth cornèr a on repausaue era defuntada), coma cèrta vielha usurèra.
WEB-CRIM-E-CASTIG	Non serie preferible, qu’en sòrta d’era, s’auesse mòrt Lujine, ja que atau non poirie cométer mès infàmies?
WEB-CRIM-E-CASTIG	Sense era mia ajuda, Poletchka seguirie eth camin dera sua fraia…
WEB-CRIM-E-CASTIG	Eth sòn ton maliciós semblaue plen de reticéncia, e tant que parlaue non deishaue de uelh a Raskolnikov, que s’estrementic e se metec palle en enténer repetir es rasonaments que l’auie hèt a Sonia.
WEB-CRIM-E-CASTIG	Arreculèc viauments e tachèc en Svidrigailov ua guardada estranha.
WEB-CRIM-E-CASTIG	Com sabetz que jo è dit aquerò?, gasulhèc.
WEB-CRIM-E-CASTIG	Que m’estongui en aute costat d’aguest tenhat, ena casa dera senhora Resslich.
WEB-CRIM-E-CASTIG	Aguest departament apertie a Kapernaumov, e aqueth, ara senhora Resslich, era mia anciana e excellenta amiga.
WEB-CRIM-E-CASTIG	Que sò vesin de Sonia Simonovna.
WEB-CRIM-E-CASTIG	Vos?
WEB-CRIM-E-CASTIG	Òc, jo, didec Svidrigailov ath miei de granes arridalhades.
WEB-CRIM-E-CASTIG	Vos balhi era mia paraula d’aunor, estimat Rodion Romanovitch, de qué m’auetz interessat extraordinariaments.
WEB-CRIM-E-CASTIG	Vos didí que seríem boni amics.
WEB-CRIM-E-CASTIG	Plan, donc, ja n’èm.
WEB-CRIM-E-CASTIG	Ja veiratz coma sò un òme comprensiu e tractable que damb eth se pòt alternar perfèctaments.
WEB-CRIM-E-CASTIG	Comencèc entà Raskolnikov ua vida estranha.
WEB-CRIM-E-CASTIG	Qu’ère coma s’ua sòrta de bromadís l’auesse enrodat e en.honsat en un fatidic e dolorós isolament.
WEB-CRIM-E-CASTIG	Quan mès endauant rebrembaue aguest periòde dera sua vida comprenie qu’alavetz era sua rason trantalhaue en cada moment e qu’aguest estat, interromput per quauqui intervaus de luciditat, s’auie alongat enquiara catastròfa definitiua.
WEB-CRIM-E-CASTIG	Qu’auie eth convencement de qué auie cometut fòrça errors, mès que mès enes dates e ena succession des hèts.
WEB-CRIM-E-CASTIG	Aumens, quan, damb eth temps, rebrembèc, e sagèc de méter en orde aguesti recursi e dempús d’explicar-se çò que s’auie passat, sonque gràcies ath testimòni de d’autes persones podec conéisher fòrça des causes que tanhien ad aqueth periòde dera sua pròpria vida.
WEB-CRIM-E-CASTIG	Confonie es hèts e consideraue a quauqui uns coma conseqüéncia de d’auti que solet existien ena sua imaginacion.
WEB-CRIM-E-CASTIG	A viatges lo senhorejaue ua angoisha malautissa e un prigond terror.
WEB-CRIM-E-CASTIG	E tanben se’n brembaue d’auer passat menutes, ores o dilhèu dies negat en ua apatia que solet podie comparar-se damb er estat d’indiferéncia de certans moribonds.
WEB-CRIM-E-CASTIG	En generau, darrèraments semblaue preferir barrar es uelhs ara sua situacion qu’encuedar-se’n exactaments d’era.
WEB-CRIM-E-CASTIG	Atau, certans hèts essenciaus, que se vedie obligat a elucidar, lo mortificauen, e, en compensacion, negligie alègraments d’autes questions qu’eth sòn desbrembe li podie èster fatau, en tot tier en compde era sua situacion.
WEB-CRIM-E-CASTIG	Svidrigailov l’enquimeraue d’ua manèra especiau.
WEB-CRIM-E-CASTIG	Autaplan podie dider-se qu’eth sòn pensament s’auie tachat e immobilizat en eth.
WEB-CRIM-E-CASTIG	Dès qu’auie entenut es paraules, clares e menaçaires, qu'aguest òme auie prononciat ena cramba de Sonia eth dia dera mòrt de Caterina Ivanovna, es idies de Raskolnikov auien agarrat ua direccion totafèt naua.
WEB-CRIM-E-CASTIG	Mès, a maugrat de qué aguest hèt, non demorat, l’enquimeraue prigondaments, non s’esdegaue a méter es causes en claretat.
WEB-CRIM-E-CASTIG	A viatges, quan se trapaue en un barri solitari e separat, dauant d’ua taula d’ua tauèrna miserabla, sense poder compréner se com auie pogut arribat aquiu, eth rebrembe de Svidrigailov l’assautaue de pic, e se didie, damb febriu luciditat, que li calie tier damb eth ua explicacion çò de mès lèu possible.
WEB-CRIM-E-CASTIG	Un dia que venguec a passejar pes banlègues, s’imaginèc que s’auie citat damb Svidrigailov.
WEB-CRIM-E-CASTIG	Un aute viatge se desvelhèc a punta de dia en un matarràs, sense saber se per qué ère aquiu.
WEB-CRIM-E-CASTIG	Enes dus o tres dies dempús dera mòrt de Caterina Ivanovna, Raskolnikov s’auie trapat diuèrsi còps damb Svidrigailov, lèu tostemp ena cramba de Sonia, qu’anaue a tier-li ua visita sense cap motiu e se’n tornaue a anar de seguit.
WEB-CRIM-E-CASTIG	Se limitaue a escambiar ara prèssa quauques paraules triviaus, sense abordar eth punt principau, coma se s’auessen botat d’acòrd tacitaments en deishar de cornèr, de moment, aguesta question.
WEB-CRIM-E-CASTIG	Eth còs de Ivanovna ère encara en apartament.
WEB-CRIM-E-CASTIG	Svidrigailov s’encargaue de tot aquerò restacat damb er acogament e semblaue plan ocupat.
WEB-CRIM-E-CASTIG	Tanben Sonia ère plan ocupada.
WEB-CRIM-E-CASTIG	Eth darrèr viatge que se vederen, Svidrigailov informèc a Raskolnikv de qué auie apraiat erosaments era situacion des mainatges dera defuntada.
WEB-CRIM-E-CASTIG	Dempús didec quauques paraules sus Sonia, prometec a Raskolnikov que lèu passarie pera sua casa e li rebrembèc que desiraue demanar-li conselh sus certans ahèrs.
WEB-CRIM-E-CASTIG	Aguesta convèrsa auec lòc ena entrada dera casa, ath pè dera escala.
WEB-CRIM-E-CASTIG	Svidrigailov guardaue fixaments a Raskolnikov.
WEB-CRIM-E-CASTIG	De ressabuda baishèc era votz e li didec:
WEB-CRIM-E-CASTIG	Mès, qué vos cau, Rodion Romanovitch?
WEB-CRIM-E-CASTIG	Quinsevolh diderie que non ètz en vòste sen. Escotatz e guardatz damb era expression der òme que non compren arren.
WEB-CRIM-E-CASTIG	Vos cau encoratjar.
WEB-CRIM-E-CASTIG	Auem de parlar, a maugrat que siga fòrça ocupat autant per ahèrs pròpris coma d’autús….
WEB-CRIM-E-CASTIG	Escotatz, Rodion Romanovitch, li didec de pic, toti es òmes auem besonh d’aire, d’aire liure…
WEB-CRIM-E-CASTIG	Aquerò qu’ei indispensable.
WEB-CRIM-E-CASTIG	Se hec enlà entà deishar pas a un prèire e a un sacristan que venguien entà celebrar er ofici de defunts.
WEB-CRIM-E-CASTIG	Svidrigailov ac auie apraiat tot entà qu’aguesta ceremòmia se repetisse dus còps ath dia enes madeishes ores.
WEB-CRIM-E-CASTIG	Se n’anèc.
WEB-CRIM-E-CASTIG	Raskolnikov s’estèc ua estona reflexionant.
WEB-CRIM-E-CASTIG	Dempús seguic ath prèire enquiar apartament de Sonia.
WEB-CRIM-E-CASTIG	Se posèc en lumedan.
WEB-CRIM-E-CASTIG	Comencèc er ofici, trist, grèu, solemne.
WEB-CRIM-E-CASTIG	Es ceremònies funèbres l’inspirèren d’ençà era mainadesa un sentiment de terror mistic.
WEB-CRIM-E-CASTIG	Hège fòrça temps que non auie assistit a ua missa de defunts.
WEB-CRIM-E-CASTIG	Era ceremònia que presenciaue qu’ère entada eth especiauments esmoventa e impressionanta.
WEB-CRIM-E-CASTIG	Guardèc as mainatges.
WEB-CRIM-E-CASTIG	Es tres èren ajulhadi ath costat deth taüt.
WEB-CRIM-E-CASTIG	Poletchka ploraue.
WEB-CRIM-E-CASTIG	Ath sòn darrèr, Sonia, pregaue, en tot sajar d’amagar es sues lèrmes.
WEB-CRIM-E-CASTIG	Eth solei illuminaue era cramba, e eth hum der encens se quilhaue en denses volutes.
WEB-CRIM-E-CASTIG	Eth prèire liegec:
WEB-CRIM-E-CASTIG	Autreja-li, Senhor, eth repaus etèrn.
WEB-CRIM-E-CASTIG	Raskolnikov s’estèc en apartament enquiath finau der ofici.
WEB-CRIM-E-CASTIG	Eth pòpe repartic es sues benediccions e gessec, en tot dirigir en un e en un aute costat guardades estranhes.
WEB-CRIM-E-CASTIG	Dempús, eth joen s’apressèc a Sonia.
WEB-CRIM-E-CASTIG	Era li cuelhec es mans e apuèc ena sua espatla eth cap.
WEB-CRIM-E-CASTIG	Aguesta demostracion d’amistat costèc en Raskolnikov un prigond estonament.
WEB-CRIM-E-CASTIG	Atau, donc, era non experimentaue cap sòrta de repulsion, eth mendre orror entada eth?
WEB-CRIM-E-CASTIG	Era man de Sonia non tremolaue bric ena sua.
WEB-CRIM-E-CASTIG	Qu’ère er arràs dera abnegacion: aguesta ère, aumens, era explicacion que Raskolnikov balhaue a semblable detalh.
WEB-CRIM-E-CASTIG	Sonia non badèc boca.
WEB-CRIM-E-CASTIG	Raskolnikov li sarrèc era man e se n’anèc.
WEB-CRIM-E-CASTIG	S’aurie sentut erós se s’auesse pogut retirar en aqueth moment en un lòc reauments solitari, autanplan entà tostemp.
WEB-CRIM-E-CASTIG	Mès, malerosaments, en aqueri darrèrs dies dera sua crisi, encara qu’ère lèu tostemp solet, non auie era sensacion d’estar-ne complètaments.
WEB-CRIM-E-CASTIG	A viatges gessie dera ciutat e s’aluenhaue pera carretèra.
WEB-CRIM-E-CASTIG	En ua escadença autanplan s’auie calat en un bòsc.
WEB-CRIM-E-CASTIG	Mès guaire mès solitari e desseparat ère er endret, mès claraments percebie Raskolnikov era preséncia de quauquarren semblant a un èsser, qu’era sua proximitat l’espaurie, mens qu’aclapar-lo.
WEB-CRIM-E-CASTIG	Plan per aquerò s’esdegaue a tornar ena ciutat e se barrejaue damb era multitud.
WEB-CRIM-E-CASTIG	Entraue enes tauèrnes, enes casines; se n’anaue entara plaça deth Mercat, entath mercat des Piudes.
WEB-CRIM-E-CASTIG	Atau se sentie mès tranquil e mès solet.
WEB-CRIM-E-CASTIG	Un còp qu’entrèc en ua d’aguestes casines, entenec que cantauen.
WEB-CRIM-E-CASTIG	Escurie.
WEB-CRIM-E-CASTIG	S’estèc ua ora en tot escotar, e enquia e tot damb grana satisfaccion.
WEB-CRIM-E-CASTIG	Mès, a tot darrèr, ua prigonda agitacion se tornèc a apoderar d’eth e l’assautèc ua sòrta de remors.
WEB-CRIM-E-CASTIG	Mès, ei aquerò çò que me cau hèr?” Ath delà, comprenec que non ère aguest eth solet motiu dera sua inquietud.
WEB-CRIM-E-CASTIG	I auie ua auta question que li calie resòlver immediataments, mès que non artenhie identificar e que ne tansevolh podie exprimir en paraules.
WEB-CRIM-E-CASTIG	Lo sentie en sòn interior coma ua sòrta de remolin.
WEB-CRIM-E-CASTIG	Òc, cuélher un desfís: auer de refusar un atac…
WEB-CRIM-E-CASTIG	Dempús de hèr-se aguestes reflexions, gessec ath mès córrer dera casina.
WEB-CRIM-E-CASTIG	En aquerò, venguec en sòn pensament eth rebrembe de sa mair e dera sua fraia, e s’apoderèc d’eth un prigond terror.
WEB-CRIM-E-CASTIG	Que siguec aguesta era net que se desvelhèc, en escurir, en un matarràs dera ièrla Kretovski.
WEB-CRIM-E-CASTIG	Ère gelat e tremolaue de fèbre quan agarrèc eth camin deth sòn lòtjament.
WEB-CRIM-E-CASTIG	Arribèc ja pro auançat eth maitin.
WEB-CRIM-E-CASTIG	Dempús diuèrses ores de repaus, li despareishec era fèbre; mès, quan se lheuèc èren mès des dues dera tarde.
WEB-CRIM-E-CASTIG	Se’n brembèc de qué ère eth dia des funeralhes de Caterina Ivanovna e se n’alegrèc de non auer-i assistit.
WEB-CRIM-E-CASTIG	Nastasia li hec a vier eth repais e eth mingèc e beuec damb talents, lèu damb gorjaria.
WEB-CRIM-E-CASTIG	Qu’auie eth cap clar e gaudie d’ua cauma que non auie experimentat de hège tres dies.
WEB-CRIM-E-CASTIG	Enquia e tot s’estonèc des terrors que l’auien assautat.
WEB-CRIM-E-CASTIG	Era pòrta se dauric e entrèc Rasumikhine.
WEB-CRIM-E-CASTIG	Vai, qu’ès en tot minjar!
WEB-CRIM-E-CASTIG	Atau, donc, non ès malaut.
WEB-CRIM-E-CASTIG	Cuelhec ua cagira e se seiguec ath costat deth sòn amic.
WEB-CRIM-E-CASTIG	Semblaue plan agitat e non ac dissimulaue.
WEB-CRIM-E-CASTIG	Parlèc damb ua indignacion evidenta, encara que sense pressar-se ne lheuar era votz.
WEB-CRIM-E-CASTIG	Qu’ère coma se lo possèsse ua intencion misteriosa.
WEB-CRIM-E-CASTIG	Escota, didec en un ton decidit: eth diable vos hèsque a seguir a toti, e non voi saber arren de vosati, donques que non compreni absoludaments arren dera vòsta conducta.
WEB-CRIM-E-CASTIG	Non te penses qu’è vengut a interrogar-te, pr’amor que non è eth mendre interès de saber arren.
WEB-CRIM-E-CASTIG	Se te tirassèssa dera lengua, començaries, dilhèu, a condar-me toti es tòns secrets, e jo non voleria escotar-les: escopiria e me n’anaria.
WEB-CRIM-E-CASTIG	Que sò vengut entà esclarir, per jo madeish e definitiuaments, se de vertat ès lhòco.
WEB-CRIM-E-CASTIG	Donques que te cau saber que quauqui uns cren que n’ès.
WEB-CRIM-E-CASTIG	E te cohèssi que me senti inclinat a compartir aguesta opinion, per çò dera tua manèra d’actuar, estupida, pro vila e perfèctaments inexplicabla, atau coma era tua recenta conducta damb era tua mair e damb era tua fraia.
WEB-CRIM-E-CASTIG	Quin òme harie aquerò?
WEB-CRIM-E-CASTIG	Era tua mair qu’ei plan malauta dempús ager.
WEB-CRIM-E-CASTIG	Volie veder-te, e arrés que non siguesse un monstre, un brigand o un lhòco s’aurie portat damb eres coma ac as hèt tu.
WEB-CRIM-E-CASTIG	Per tant, tu qu’ès hòl.
WEB-CRIM-E-CASTIG	Quan les as vist?
WEB-CRIM-E-CASTIG	Hè ua estona.
WEB-CRIM-E-CASTIG	E tu?
WEB-CRIM-E-CASTIG	De quan non les as vist?
WEB-CRIM-E-CASTIG	Ditz-me, t’ac demani: a on as passat eth dia?
WEB-CRIM-E-CASTIG	Que sò estat tres còps aciu e non è artenhut veder-te.
WEB-CRIM-E-CASTIG	Era tua fraia a hèt tot çò de possible entà retier-la, era que non l’a volut escotar.
WEB-CRIM-E-CASTIG	A dit que s’ères malaut, se perdies era rason, sonque ta mair podie vier ena tua ajuda.
WEB-CRIM-E-CASTIG	Per tant, auem vengut entà aciu es tres, pr’amor que, coma compreneràs, non la podíem deishar vier soleta, e peth camin non auem cessat de sajar de padegar-la.
WEB-CRIM-E-CASTIG	Quan auem arribat aciu, tu que non i ères.
WEB-CRIM-E-CASTIG	Guarda, s’a seigut aciu, e a estat seiguda dètz menutes, tant que nosati mos estauem de pes duant d’era.
WEB-CRIM-E-CASTIG	Fin finau s’a lheuat e a dit: “Se ges, non pòt estar malaut.
WEB-CRIM-E-CASTIG	Era rason ei que m’a desbrembat.
WEB-CRIM-E-CASTIG	Non me semble ben qu’ua mair vage a cercar ath sòn hilh entà demanar es sues amorasses.” Quan a tornat ena sua casa, l’a calut ajaçar-se.
WEB-CRIM-E-CASTIG	Ara qu’a fèbre.
WEB-CRIM-E-CASTIG	Se referie a Sonia Simonovna, que supause qu’ei era tua prometuda e era tua aimanta.
WEB-CRIM-E-CASTIG	Non se’n sap de s’ei ua causa o ua auta, e coma jo tanpòc me’n sai, amic mèn, e volia gésser de dobtes, e anat de seguit ena casa d’aguesta joena…
WEB-CRIM-E-CASTIG	En entrar, veigui un taüt, mainatges que ploren e a Sonia Simonovna provant-les vestits de dòu.
WEB-CRIM-E-CASTIG	Tu non ères aquiu.
WEB-CRIM-E-CASTIG	Dempús de cercar-te damb es uelhs, m’è desencusat, è gessut e è vengut a condar a Advotia Romanovna es resultats dera mia recèrca.
WEB-CRIM-E-CASTIG	Atau, donc, es suposicions dera tua mair an estat inexactes, e, donques que non se tracte d’ua aventura amorosa, era ipotèsi mès plausibla ei era lhocaria.
WEB-CRIM-E-CASTIG	Mès ara te trapi minjant damb tanta aviditat coma s’amiesses tres dues en dejun.
WEB-CRIM-E-CASTIG	Qu’ei vertat qu’ès lhòcos tanben mingen, e que, ath delà, non m’as dit ne ua soleta paraula; mès sò segur de qué non estàs hòl.
WEB-CRIM-E-CASTIG	Aquerò ei entà jo tant indiscutible, qu’ac juraria a uelhs barradi.
WEB-CRIM-E-CASTIG	Atau, donc, qu’eth diable vos hèsque a vier a toti.
WEB-CRIM-E-CASTIG	Aciu i a un mistèri, un secret, e non sò dispausat a trincar-me eth cap entà resòlver aguest enigma.
WEB-CRIM-E-CASTIG	Sonque è vengut aciu, acabèc, en tot lheuar-se, entà dider-te çò que t’è dit e descargar era mia consciéncia.
WEB-CRIM-E-CASTIG	Ara ja sai se qué me cau hèr.
WEB-CRIM-E-CASTIG	Que vas a hèr?
WEB-CRIM-E-CASTIG	Non n’as de hèr arren!
WEB-CRIM-E-CASTIG	Vas a béuer.
WEB-CRIM-E-CASTIG	Tie compde.
WEB-CRIM-E-CASTIG	Com ac as endonviat?
WEB-CRIM-E-CASTIG	Que non ei de mau hèr.
WEB-CRIM-E-CASTIG	Rasumikhine s’estèc un moment en silenci.
WEB-CRIM-E-CASTIG	Tu qu’ès plan intelligent e jamès as estat lhòco, exclamèc damb veeméncia.
WEB-CRIM-E-CASTIG	Qu’ac as endonviat.
WEB-CRIM-E-CASTIG	Me’n vau a béuer.
WEB-CRIM-E-CASTIG	Adishatz.
WEB-CRIM-E-CASTIG	Li parlè de tu ara mia fraia, Rasumikhine.
WEB-CRIM-E-CASTIG	Me semble que siguec delàger.
WEB-CRIM-E-CASTIG	E hec un pas entara pòrta.
WEB-CRIM-E-CASTIG	Rasumikhine s’arturèc.
WEB-CRIM-E-CASTIG	De jo?
WEB-CRIM-E-CASTIG	A on la vederes?
WEB-CRIM-E-CASTIG	S’auie esblancossit leugèraments, e qu’ère pro guardar-lo entà compréner qu’eth sòn còr auie començat a bategar damb violéncia.
WEB-CRIM-E-CASTIG	Venguec a veder-me.
WEB-CRIM-E-CASTIG	Se seiguec aciu e s’estèc en tot parlar damb jo.
WEB-CRIM-E-CASTIG	Era?
WEB-CRIM-E-CASTIG	Plan, mès qué li dideres de jo?
WEB-CRIM-E-CASTIG	Li didí qu’ès ua excellenta persona, un òme aunèst e trabalhador.
WEB-CRIM-E-CASTIG	Deth tòn amor non me calec dider-li arren, donques qu’era madeisha se’n sap de qué tu l’estimes.
WEB-CRIM-E-CASTIG	Se’n sap?
WEB-CRIM-E-CASTIG	Mès, òme…!
WEB-CRIM-E-CASTIG	Escota; me’n vaja jo a on sigue, e se passe çò que se passe, tu as de seguir estant era sua providéncia.
WEB-CRIM-E-CASTIG	Les boti enes tues mans, Rasumikhine.
WEB-CRIM-E-CASTIG	Te digui aquerò pr’amor que sai que l’estimes e ne sò segur dera puretat deth tòn amor.
WEB-CRIM-E-CASTIG	Tanben sai qu’era te pòt estimar, s’ei que non t’estime ja.
WEB-CRIM-E-CASTIG	Ara a tu te cau decidir se vas a béuer.
WEB-CRIM-E-CASTIG	Rodia…
WEB-CRIM-E-CASTIG	Guarda…
WEB-CRIM-E-CASTIG	Escota…
WEB-CRIM-E-CASTIG	Dimònis!
WEB-CRIM-E-CASTIG	Qué vòs díder damb aquerò que les dèishes enes mies mans…?
WEB-CRIM-E-CASTIG	Plan, s’ei un secret, non me digues arren: jo ac desnisharè.
WEB-CRIM-E-CASTIG	Sò segur que tot aquerò son pegaries hargades pera tua imaginacion.
WEB-CRIM-E-CASTIG	Per çò d’aute, qu’ès ua bona persona, un òme excellent.
WEB-CRIM-E-CASTIG	Quan m’as interroput, t’anaua a díder que hèges ben en renonciar a conéisher es mèns secrets.
WEB-CRIM-E-CASTIG	Non penses en aquerò, non te’n hèsques.
WEB-CRIM-E-CASTIG	Tot s’aclarirà ath sòn temps, e alavetz ja non i aurà secrets entà tu.
WEB-CRIM-E-CASTIG	Ager, quauquarrés me didec qu’es òmes auem besonh d’aire, ac entenes?, d’aire.
WEB-CRIM-E-CASTIG	Ara madeish li vau a preguntar se qué volie díder damb aquerò.
WEB-CRIM-E-CASTIG	Rasumikhine reflexionèc febriuments.
WEB-CRIM-E-CASTIG	Còp sec auec ua idia.
WEB-CRIM-E-CASTIG	Non pòt èster ua auta causa…
WEB-CRIM-E-CASTIG	Atau, didec soslinhant es sues paraules, Advotia Romanovna vie a tier-te ua visita, e tu vas ara a veir a un òme que ditz que te manque er aire, qu’aquerò ei çò de prumèr…
WEB-CRIM-E-CASTIG	Per tant, aguesta carta, acabèc coma se parlèsse damb eth madeish, se deu referir a tot aquerò.
WEB-CRIM-E-CASTIG	Quina carta?
WEB-CRIM-E-CASTIG	Era tua fraia a recebut ua carta, aué, que semble auer-la capvirat.
WEB-CRIM-E-CASTIG	Jo dideria autanplan que l’a capvirat prigondaments.
WEB-CRIM-E-CASTIG	Jo è sajat de parlar-li de tu e era m’a pregat que carèssa.
WEB-CRIM-E-CASTIG	Dempús m’a dit que dilhèu mos calerie separar-mos lèu lèu.
WEB-CRIM-E-CASTIG	M’a balhat es gràcies arderosaments, sabi pas per qué, e dempús s’a embarrat ena sua cramba.
WEB-CRIM-E-CASTIG	Dides qu’a recebut ua carta?, preguntèc Raskolnikov, cogitós.
WEB-CRIM-E-CASTIG	Òc, ua carta.
WEB-CRIM-E-CASTIG	Non ac sabies?
WEB-CRIM-E-CASTIG	Es dus sauvèren silenci.
WEB-CRIM-E-CASTIG	Adishatz, Rodia.
WEB-CRIM-E-CASTIG	Te cohèssi, amic mèn, que i auec un moment…
WEB-CRIM-E-CASTIG	Plan, adishatz…
WEB-CRIM-E-CASTIG	Òc, i auec un moment que…
WEB-CRIM-E-CASTIG	Adishatz, adishatz; me cau partir.
WEB-CRIM-E-CASTIG	Per çò de béuer, que non ac vau a hèr.
WEB-CRIM-E-CASTIG	T’enganhes se te penses qu’aquerò ei de besonh.
WEB-CRIM-E-CASTIG	Semblaue auer fòrça prèssa, mès, a penes auec gessut, tornèc a entrar e li didec a Raskolnikov sense guardar-lo:
WEB-CRIM-E-CASTIG	Escota, te’n brembes d’aqueth assassinat, d’aqueth ahèr que Porfiri ère er encargat d’intruir?
WEB-CRIM-E-CASTIG	Me referisqui ara mòrt dera vielha.
WEB-CRIM-E-CASTIG	Plan, donc, que ja s’a descubèrt ar assassin.
WEB-CRIM-E-CASTIG	Eth madeish a cohessat e presentat tota sòrta de pròves.
WEB-CRIM-E-CASTIG	Qu’ei un d’aqueri pintors que jo defenia damb tanta seguretat, te’n brembes?
WEB-CRIM-E-CASTIG	Encara que semble mentida, totes aqueres scènes d’arridolets e còps que se desvolopèren tant qu’eth portièr pujaue damb dus testimònis non ère qu’ua enganha destinada a desviar es sospeches.
WEB-CRIM-E-CASTIG	Quina astúcia, quina preséncia d’aninositat era d’aguest brigand!
WEB-CRIM-E-CASTIG	Vertadèraments, còste credè’c, mès eth ac a explicat tot, e era sua declaracion ei des mès completes.
WEB-CRIM-E-CASTIG	Com m’enganhè!
WEB-CRIM-E-CASTIG	Ena mia pensada, aguest òme ei un gèni, eth gèni dera simulacion e dera astúcia, un mèstre deth subterfugi, entà didè’c atau, e, en tot tier en compde aquerò, non mos cau miralhar d’arren.
WEB-CRIM-E-CASTIG	De vertat, persones atau, poden existir.
WEB-CRIM-E-CASTIG	Que non age pogut mantier enquiath finau eth sòn papèr e age acabat cohessant, qu’ei ua pròva dera vertat des sues declaracions…
WEB-CRIM-E-CASTIG	Mès, que non compreni com pòt cométer tau error.
WEB-CRIM-E-CASTIG	Qu’èra dispausat a tier en toti es terrens era innocéncia d’aguesti òmes.
WEB-CRIM-E-CASTIG	Que per qué m’interèsse?
WEB-CRIM-E-CASTIG	Vai, quina pregunta!
WEB-CRIM-E-CASTIG	Per çò dera origina des mèns infòrmes, qu’a estat Porfiri, e d’auti, mès Porfiri especiauments, eth que m’ac a explicat tot.
WEB-CRIM-E-CASTIG	Porfiri?
WEB-CRIM-E-CASTIG	Plan, mès qué t’a dit?, preguntèc Raskolnikov perdent era cauma.
WEB-CRIM-E-CASTIG	T’a explicat aquerò?
WEB-CRIM-E-CASTIG	Eth madeish t’ac a explicat?
WEB-CRIM-E-CASTIG	Òc, eth madeish.
WEB-CRIM-E-CASTIG	Adishatz.
WEB-CRIM-E-CASTIG	Me cau condar-te encara ua causa, mès qu’aurà d’èster en ua auta escadença, pr’amor qu’ara è prèssa.
WEB-CRIM-E-CASTIG	I auec un moment que credí…
WEB-CRIM-E-CASTIG	Plan, ja t’ac condarè en un aute moment…
WEB-CRIM-E-CASTIG	Çò que voi dider-te ei que ja non è besonh de béuer: es tues paraules qu’an estat pro entà embriagar-me.
WEB-CRIM-E-CASTIG	Òc, Rodia, sò embriac, embriac sense auer begut…
WEB-CRIM-E-CASTIG	Plan, adishatz.
WEB-CRIM-E-CASTIG	A lèu.
WEB-CRIM-E-CASTIG	Se n’anèc.
WEB-CRIM-E-CASTIG	E a complicat ara sua fraia en ahèr.
WEB-CRIM-E-CASTIG	Aguesta ipotèsi qu’ei mès que plausibla, vist eth caractèr d’Advotia Romanovna.
WEB-CRIM-E-CASTIG	Es dus frairs qu’an entrevistes.
WEB-CRIM-E-CASTIG	Quauques des sues paraules, cèrtes allusions, m’ac demòstren.
WEB-CRIM-E-CASTIG	De un aute costat, aguesta ei era soleta explicacion que pòt auer aguest embolh.
WEB-CRIM-E-CASTIG	E jo que me pensaua…
WEB-CRIM-E-CASTIG	Senhor, çò qu’arribè a pensar…!
WEB-CRIM-E-CASTIG	Ua vertadèra aberracion; me senti colpable dauant sòn.
WEB-CRIM-E-CASTIG	Mès que siguec eth madeish qu’er aute dia en correder, ath costat dera lampa, m’inspirèc semblabla asenada…
WEB-CRIM-E-CASTIG	Quina idia tan vila, tan grossièra, m’assautèc!
WEB-CRIM-E-CASTIG	Mikolka qu’a hèt plan ben en cohessar…
WEB-CRIM-E-CASTIG	Ara tot çò passat demore perfèctaments explicat: era malautia de Rodia, era sua estranha conducta…
WEB-CRIM-E-CASTIG	Autanplan enes sòns tempsi d’estudiant se mostraue ombriu e foreno…
WEB-CRIM-E-CASTIG	Mès, qué signifique aguesta carta?
WEB-CRIM-E-CASTIG	Qui la mane?
WEB-CRIM-E-CASTIG	Que i a encara quauquarren entà esclarir…
WEB-CRIM-E-CASTIG	De pic s’en brembèc de çò que Rodia l’auie dit de Dunetchka, e credec qu’eth còr se l’anaue a paralisar.
WEB-CRIM-E-CASTIG	Alavetz hec un esfòrç e se metec a córrer.
WEB-CRIM-E-CASTIG	A penes auec partit Rasumikhine, Raskolnikov se lheuèc e s’apressèc ena hièstra.
WEB-CRIM-E-CASTIG	Dempús hec uns passi e estramunquèc damb ua paret.
WEB-CRIM-E-CASTIG	Dempús estramunquèc damb ua auta.
WEB-CRIM-E-CASTIG	Semblaue que se n’auie desbrembat des redusides dimensions dera sua cramba.
WEB-CRIM-E-CASTIG	Ara fin se deishèc quèir en divan.
WEB-CRIM-E-CASTIG	Semblaue que s’auie costat en eth un cambiament prigond e complet.
WEB-CRIM-E-CASTIG	De nauèth podie lutar: qu’auie ua possibla gessuda.
WEB-CRIM-E-CASTIG	Òc, ara podie auer ua gessuda, ua manèra de méter punt finau ara espaventosa situacion que l’estofaue e lo tenguie negat en ua sòrta de brutícia dès era confession de Mikolka ena casa de Porfiri.
WEB-CRIM-E-CASTIG	Ad aquerò s’auie seguit era sua scèna damb Sonia, qu’eth sòn desvolopament non auie artenhut es sues previsions ne es sues intencions.
WEB-CRIM-E-CASTIG	Que s’auie mostrat fèble en darrèr moment.
WEB-CRIM-E-CASTIG	Auie reconeishut dauant dera gojata, e damb tota sinceritat, que non podie seguir amiant, eth solet, ua carga tan pesanta…
WEB-CRIM-E-CASTIG	E Svidrigailov?
WEB-CRIM-E-CASTIG	Svidrigailov ère entada eth un inquietant enigma, encara qu’aguesta inquietut auie un matís desparièr.
WEB-CRIM-E-CASTIG	Li calerie lutar, mès seguraments traparie era manèra de des.hèir-se d’eth.
WEB-CRIM-E-CASTIG	Porfiri qu’ère ua auta causa.
WEB-CRIM-E-CASTIG	Atau, donc, auie estat eth madeish Porfiri qu’auie demostrat a Rasumikhine era colpabilitat de Mikolka, en to procedir damb eth sòn metòde psicologic.
WEB-CRIM-E-CASTIG	Raskolnikov auie rebrembat en diuèrses escadences tròci d’aquera scèna, mès non era scèna sancera, pr’amor que non aurie pogut tier eth sòn rebrembe.
WEB-CRIM-E-CASTIG	En aquera scèna auien escambiat paraules e guardades que demostrauen en Porfiri ua seguretat tant absoluda e aquerida tan rapidaments, que non ère possible qu’era confession de Mikolka l’auesse pogut trincar.
WEB-CRIM-E-CASTIG	Mès quina situacion era sua!
WEB-CRIM-E-CASTIG	Eth madeish Rasumilkhine començaue a sospechar.
WEB-CRIM-E-CASTIG	Er incident deth correder qu’auie deishat tralhes en eth.
WEB-CRIM-E-CASTIG	Per qué auie volut aguest òme enganhar-lo?
WEB-CRIM-E-CASTIG	Per quin motiu aurà sajat de desviar es sues sospeches entà Mikolka?
WEB-CRIM-E-CASTIG	Non, que non ac a pogut hèr sense motiu.
WEB-CRIM-E-CASTIG	Amague quauqua intencion, mès quina?
WEB-CRIM-E-CASTIG	Qu’ei vertat que d’alavetz s’a passat fòrça temps e non è auut notícies de Porfiri.
WEB-CRIM-E-CASTIG	Cuelhec era casqueta e se dirigic entara pòrta.
WEB-CRIM-E-CASTIG	Anaue cogitós.
WEB-CRIM-E-CASTIG	Per prumèr còp, de hège fòrça temps, se sentie en un estat de perfècte equilibri.
WEB-CRIM-E-CASTIG	En aguest moment, en sòn agotat còr surgentèc tau òdi contra es sòns dus enemics, Svidrigailov e Porfiri, que non aurie trantalhat en aucir a quinsevolh d’eri se les auesse auut a posita.
WEB-CRIM-E-CASTIG	Aumens auec era impression de qué serie capable de hè’c bèth dia.
WEB-CRIM-E-CASTIG	Ja ac veiràn, ja ac veiràn, gasulhèc.
WEB-CRIM-E-CASTIG	Mès, a penes dauric era pòrta se trapèc de bocadents damb Porfiri, qu’ère en vestibul.
WEB-CRIM-E-CASTIG	Eth jutge d’instrucción venguie a tier-li ua visita.
WEB-CRIM-E-CASTIG	Raskolnikov se quedèc estonat en prumèr moment, mès se remetec de seguit.
WEB-CRIM-E-CASTIG	Per estranh que posque semblar, aguesta visita l’estranhèc plan pòc e non l’enquimerèc a penes.
WEB-CRIM-E-CASTIG	Après ua leugèra estrementida se metec en garda.
WEB-CRIM-E-CASTIG	Mès com aurà pogut arribar tant en silenci que non me n’aja encuedat?
WEB-CRIM-E-CASTIG	Non demoràuetz era mia visita, vertat, Rodion Romanovitch?, didec alègraments Porfiri Petrovitch.
WEB-CRIM-E-CASTIG	Hè temps que volia vier a veder-vos.
WEB-CRIM-E-CASTIG	Ei a díder, se voletz.
WEB-CRIM-E-CASTIG	Plan que òc!
WEB-CRIM-E-CASTIG	Seiguetz, Porfiri Petrovitch, seiguetz.
WEB-CRIM-E-CASTIG	E Raskolnikov aufric ua cagira ath visitaire, tant amable e seren, qu’eth madeish s’aurie estonat se s’auesse pogut veir en aqueth moment.
WEB-CRIM-E-CASTIG	Que non auie quedat en eth tralha d’inquietud.
WEB-CRIM-E-CASTIG	Qu’ei eth cas der òme que què en poder d’un bandit e, dempús de passar mieja ora d’angoisha mortau, recupère era sua sang hereda quan nòte era punta deth punhau ena gòrja.
WEB-CRIM-E-CASTIG	Raskolnikov se seiguec dauant de Porfiri Petrovitch e lo gaurdèc ena cara.
WEB-CRIM-E-CASTIG	Eth jutge d’instrucción guinhèc un uelh e aluguèc ua cigarreta.
WEB-CRIM-E-CASTIG	A, aguestes cigarretes!, didec a tot darrèr Porfiri Petrovitch.
WEB-CRIM-E-CASTIG	Que son un podom un vertadèr podom.
WEB-CRIM-E-CASTIG	È tos, se m’irrite era gòrja, patisqui asma.
WEB-CRIM-E-CASTIG	Coma que sò un shinhau apreensiu, è vengut a veir ath doctor B., qu’ei un mètge qu’examine a cada malaut pendent mieja ora, aumens.
WEB-CRIM-E-CASTIG	Que s’a estarnat d’arrir en veder-me, e, dempús de paupar-me e auscutar-me suenhosaments, m’a dit: “eth tabac non vos va bric ben.
WEB-CRIM-E-CASTIG	Qu’auetz es paumons dilatadi.” Que ne sò segur, mès com deishar eth tabac?
WEB-CRIM-E-CASTIG	Damb quina auta causa lo posqui substituir?
WEB-CRIM-E-CASTIG	Jo non beui: aciu qu’ei eth de mau… ha, ha, ha!
WEB-CRIM-E-CASTIG	Tot eth mèn malastre s’està en que non beui.
WEB-CRIM-E-CASTIG	Pr’amor que tot ei relatiu en mon, Rodion Romanovitch, tot qu’ei relatiu.
WEB-CRIM-E-CASTIG	De pic li venguec ena memòria era sua darrèra entrevista damb eth jutge d’instrucción, e aguest rebrembe li hec a vier toti es anteriors sentiments.
WEB-CRIM-E-CASTIG	Delàger, pera tarde, siguí aciu, non vo’n sabíetz?, seguic Porfiri Petrovitch, en tot passejar ua guardada pera cramba.
WEB-CRIM-E-CASTIG	Siguí aciu laguens.
WEB-CRIM-E-CASTIG	En passar peth carrèr, se m’acodic, coma se m’a acodit aué, tier-vos ua visita.
WEB-CRIM-E-CASTIG	Era pòrta qu’ère dubèrta de land en land.
WEB-CRIM-E-CASTIG	Demorè un moment e me n’anè sense ne tansevolh veir ara sirventa entà balhar-li eth mèn nòm.
WEB-CRIM-E-CASTIG	Jamès barratz era pòrta?
WEB-CRIM-E-CASTIG	Eth ròstre de Raskolnikov apareishie cada còp mès ombriu.
WEB-CRIM-E-CASTIG	Porfiri semblèc endonviar es pensaments que l’agitauen.
WEB-CRIM-E-CASTIG	Qu’è vengut entà balhar-vos ua explicacion, estimat Rodion Romanovitch.
WEB-CRIM-E-CASTIG	Eth sòn ròstre cuelhec de ressabuda ua expression seriosa e preocupada.
WEB-CRIM-E-CASTIG	Enquia e tot passèc per eth ua ombra de tristor, entà gran estonament de Raskolnikov, que jamès auie vist en eth arren de parièr ne lo credie capable de taus sentiments.
WEB-CRIM-E-CASTIG	Que i auec ua scèna estranha entre nosati, Rodion Romanovitch, eth darrèr còp que mos vedérem.
WEB-CRIM-E-CASTIG	Mès alavetz…
WEB-CRIM-E-CASTIG	Plan, vaquí er ahèr que me hè vier.
WEB-CRIM-E-CASTIG	Qu’è cometut errors damb vos, ja ac sai.
WEB-CRIM-E-CASTIG	Ja vo’n brembaratz se com mos desseparèrem.
WEB-CRIM-E-CASTIG	Qu’ei vertat qu’es dus èm fòrça nerviosi; mès non actuèrem coma persones ben educades, encara qu’es nòstes bones formes son evidentes e gausaria díder que son per dessús de tot.
WEB-CRIM-E-CASTIG	Aguestes causes non s’an de desbrembar.
WEB-CRIM-E-CASTIG	Vo’n brembatz enquia quin extrèm arribèrem?
WEB-CRIM-E-CASTIG	Depassèrem toti es limits.
WEB-CRIM-E-CASTIG	Aguestes sospeches, aguestes scènes, non s’an de repetir.
WEB-CRIM-E-CASTIG	Se non auesse estat per Mikolka, que venguec e botèc fin ad aquera scèna, sabi pas se com aurien pogut acabar es causes.
WEB-CRIM-E-CASTIG	Aguest maudit pòcvau ère amagat darrèr deth tenhat.
WEB-CRIM-E-CASTIG	Ja vo’n sabetz, vertat?
WEB-CRIM-E-CASTIG	Me’n sabí de qué auie vengut ena sua casa ara seguida d’aquera scèna.
WEB-CRIM-E-CASTIG	Mès vos, vos enganhéretz enes vòstes suposicions.
WEB-CRIM-E-CASTIG	Jo non manè a cercar ad arrés en aqueth dia e non auia cuelhut cap mesura.
WEB-CRIM-E-CASTIG	Vos preguntaratz se per qué non ac hi.
WEB-CRIM-E-CASTIG	Donques… sabi pas se com explicar-vos-ac.
WEB-CRIM-E-CASTIG	Me limitè a citar as portièrs, que vos vedéretz passar.
WEB-CRIM-E-CASTIG	Ua idia, rapida coma un relampit, auie acodit ena mia imaginacion.
WEB-CRIM-E-CASTIG	Jo qu’èra massa segur de jo madeish, Rodion Romanovitch, e me didia que s’artenhia agarrar un hèt, encara que siguesse renonciant a tot çò d’aute, obtieria es resultats que desiraua.
WEB-CRIM-E-CASTIG	Qu’ei un trait predominant dera vòsta natura, que jo me vanti de conéisher, aumens en part.
WEB-CRIM-E-CASTIG	Jo me didí que non ei causa normau qu’un òme mos lance sense cap rason era vertat ena cara.
WEB-CRIM-E-CASTIG	Plan que òc, aquerò ac pòt hèr un òme dehòra de se, mès aguest cas ei excepcionau.
WEB-CRIM-E-CASTIG	Jo me hi aguest rasonament: “Se podesse arrincar-li eth hèt mès insignificant, era mendre confession, damb era condicion que siguesse ua pròva paupabla, quauquarren desparièr, ara fin, aguesti hèts psicologics…” Pr’amor que jo n’èra segur de qué s’un òme ei colpable, un qu’acabe tostemp d’arrincar-li ua pròva evidenta.
WEB-CRIM-E-CASTIG	Que non auí en compde es resultats mès susprenents.
WEB-CRIM-E-CASTIG	Dirigia es mèns còps contra eth vòste caractèr, Rodion Romanovitch, mès que mès contra eth vòste caractèr.
WEB-CRIM-E-CASTIG	Vos cohèssi que fidaua massa en vos madeish.
WEB-CRIM-E-CASTIG	Que per qué vos condi tot aquerò?
WEB-CRIM-E-CASTIG	Jo que sò vengut a balhar-vos ua explicacion.
WEB-CRIM-E-CASTIG	Me pensi qu’aquerò ei un déuer sagrat entà jo.
WEB-CRIM-E-CASTIG	Vos voi expausar, peth menut, eth procès dera mia aberracion.
WEB-CRIM-E-CASTIG	Vos sometí a ua vertadèra tortura, Rodion Romanovitch, mès que non sò un monstre.
WEB-CRIM-E-CASTIG	Donques que me n’encuedi de çò que li cau experimentar a ua persona malerosa, orgulhosa, capinauta e pòc pacienta, mès que mès pòc pacienta, en veder-se sometuda a ua pròva semblabla.
WEB-CRIM-E-CASTIG	Vos asseguri que vos consideri coma un òme de còr nòble e, enquia cèrt punt, coma un òme magnanim, encara que non me sigue possible compartir totes es vòstes opinions.
WEB-CRIM-E-CASTIG	Jutgi coma un déuer hèr-vos cèrta declaracion de seguit, pr’amor que non voi que vos formetz un judici faus.
WEB-CRIM-E-CASTIG	Aguesta confession dilhèu vos hèsque arrir.
WEB-CRIM-E-CASTIG	Plan, donc, arritz-vo’n: que n’auetz tot eth dret.
WEB-CRIM-E-CASTIG	Sai que vos, ça que la, sentéretz ua viua antipatia entà jo.
WEB-CRIM-E-CASTIG	Vos parli sincèraments, credetz-me.
WEB-CRIM-E-CASTIG	Prononciades aguestes paraules, Porfiri Petrovitch se posèc damb un gèst plen de dignitat, e Raskolnikov se sentec dominat per un nau terror.
WEB-CRIM-E-CASTIG	Era idia de qué eth Jutge d’instrucción lo credie innocent l’espaurie.
WEB-CRIM-E-CASTIG	Que non cau remontar-se ara origina des eveniments, seguic Porfiri Petrovitch.
WEB-CRIM-E-CASTIG	Me pensi que serie ua cèrca inutila e impossibla.
WEB-CRIM-E-CASTIG	Ara prumeria circulauen rumors que sus era sua origina e natura creigui superflú estener-me.
WEB-CRIM-E-CASTIG	Inutil tanben explicar-vos com se trapèc eth vòste nòm endravat en tot aquerò.
WEB-CRIM-E-CASTIG	Çò que me balhèc a jo era senhau d’alarma siguec un hèt totafèt fortuit, que d’eth tanpòc ne parlarè.
WEB-CRIM-E-CASTIG	Eth conjunt de rumors e circonstàncies accidentaus m’amièren a concéber cèrtes idies.
WEB-CRIM-E-CASTIG	Vos cohèssi damb tota franquesa (pr’amor que s’un vò èster sincèr n’a d’èster enquiath finau) que siguí jo eth prumèr que vos barregè en aguest ahèr.
WEB-CRIM-E-CASTIG	Es nòtes dera vielha enes envolòpes des objèctes e de d’auti mil detalhs dera madeisha sòrta, non signifiquen arren per separat; mès que se pòden compdar enquia un centenat de hèts importants.
WEB-CRIM-E-CASTIG	Qu’auí tanben era ocasión de conéisher, enquia es sòns mendre detalhs, er incident deth comissariat.
WEB-CRIM-E-CASTIG	Me’n sabí d’aquerò per un simple edart.
WEB-CRIM-E-CASTIG	Me lo condèc peth menut era persona qu’auie desvolopat ena scèna eth papèr principau, damb grana proprietat, per cèrt, encara que sense voler.
WEB-CRIM-E-CASTIG	En aguestes condicions, com non cuélher ua posicion determinada?
WEB-CRIM-E-CASTIG	Atau coma cent conilhs non hèn un shivau, cent sospeches non constituissen ua pròva.”, ditz er arrepervèri anglés.
WEB-CRIM-E-CASTIG	Mès en aguest cas parle era rason, e es passions son quauquarren plan desparièr.
WEB-CRIM-E-CASTIG	Sajatz de lutar contra es passions.
WEB-CRIM-E-CASTIG	A tot darrèr, un jutge d’instrucción ei un òme e, per tant, accessible as passions.
WEB-CRIM-E-CASTIG	Que parlèrem d’eth ena nòsta prumèra convèrsa.
WEB-CRIM-E-CASTIG	Alavetz me trufè d’eth, mès ac hi damb era intencion de hèr-vos parlar.
WEB-CRIM-E-CASTIG	Pr’amor que, ac torni a díder, vos qu’ètz un òme pòc pacient, Rodion Romanovitch, e auetz es nèrvis deishadi d’anar.
WEB-CRIM-E-CASTIG	Per çò dera vòsta gausardaria, deth vòste orgulh, dera seriositat deth vòste caractèr e des vòstes patiments, hège ja temps que les auia notat.
WEB-CRIM-E-CASTIG	Me’n sabia de toti aguesti sentiments e considerè qu’eth vòste article expausaue idies que non èren un secret entad arrés.
WEB-CRIM-E-CASTIG	Qu’ère escrit damb man febriu e còr bategant en ua net de revelh e ère eth producte d’ua amna ar arràs de passion reprimida.
WEB-CRIM-E-CASTIG	Plan, donc, aguesta passion e aguest entosiasme reprimidi dera joenesa son perilhosi.
WEB-CRIM-E-CASTIG	Alavetz me burlè de vos, mès ara voi dider-vos que, guardant es causes coma simple lector, m’agradèc eth juvenil ardor dera vòsta pluma.
WEB-CRIM-E-CASTIG	Aquerò non ei que hum, bromadís, ua còrda que vibre entre era broma.
WEB-CRIM-E-CASTIG	Eth vòste article ei absurd e fantastic, mès, alende tanta sinceritat!
WEB-CRIM-E-CASTIG	Shurme un insubornable e juvenil orgulh, e tanben gausardaria e desesperacion.
WEB-CRIM-E-CASTIG	Qu’ei un article pesimista, mès aguest pesimisme li va ben.
WEB-CRIM-E-CASTIG	Mès alavetz non didí arren e ara non me riscarè a hèr era mendre afirmacion.
WEB-CRIM-E-CASTIG	Alavetz me limitè a observar e ara eth mèn pensament ei aguest: “Dilhèu aguesta istòria ei pura imaginacion, un simple producte dera mia fantasia.
WEB-CRIM-E-CASTIG	Un jutge d’instrucción non a d’apassionar-se d’aguesta sòrta.
WEB-CRIM-E-CASTIG	A jo sonque m’a d’interessar ua causa, e ei qu’è a Mikolka.
WEB-CRIM-E-CASTIG	Vos que poiríetz díder qu’es hèts son es hèts e que tengui damb vos era mia psicologia personau.
WEB-CRIM-E-CASTIG	Mès que me cau guardà’c tot, en aguest cas, pr’amor qu’ei ua question de vida o mòrt.
WEB-CRIM-E-CASTIG	Donques vos ac condi entà que pogatz jutjar damb coneishement de causa e non consideretz un crim era mia conducta der aute dia, tan crudèu aparentaments.
WEB-CRIM-E-CASTIG	Non, que non siguí crudèu.
WEB-CRIM-E-CASTIG	Donques, vos cau saber que venguí.
WEB-CRIM-E-CASTIG	Ha, ha, ha!
WEB-CRIM-E-CASTIG	Vos qu’èretz malaut, estirat en vòste divan.
WEB-CRIM-E-CASTIG	Non venguí coma magistrat, ei a díder, oficiauments, mès venguí.
WEB-CRIM-E-CASTIG	Aguesta cramba siguec escorcolhada ath hons quan auí era prumèra sospecha.
WEB-CRIM-E-CASTIG	Me didí: “Ara aguest òme vierà a veder-me, vierà ena mia casa, e non se tardarà guaire.
WEB-CRIM-E-CASTIG	Òc, qu’ei colpable, vierà.
WEB-CRIM-E-CASTIG	Un aute non ac harie, mès eth òc”.
WEB-CRIM-E-CASTIG	Vo’n brembatz dera parlòta de Rashumikhine?
WEB-CRIM-E-CASTIG	La costèrem nosati entà provocar-vos: lo metérem ath pas des nòstes conjectures, segurs de qué vierie a condar-vos-ac, pr’amor que Rasumikhine non ei un òme que posque dissimular era sua indignacion.
WEB-CRIM-E-CASTIG	Díder a crits en un establiment public: ”Jo è aucit…!” Aquerò qu’ei vertadèraments audaç e riscat.
WEB-CRIM-E-CASTIG	E jo me didí: “S’aguest òme ei colpable, qu’ei un lutador temardut”.
WEB-CRIM-E-CASTIG	Aquerò ère çò que me pensaua.
WEB-CRIM-E-CASTIG	E me tenguí a demorar…, vos demoraua ansiosaments.
WEB-CRIM-E-CASTIG	A Zamiotov l’estronhéretz vos, simplaments.
WEB-CRIM-E-CASTIG	Qu’ei qu’aguesta maudita psicologia ei ua arma de dues heulhes…
WEB-CRIM-E-CASTIG	Plan, donques quan vos demoraua, vaquí que Diu vos envie.
WEB-CRIM-E-CASTIG	Com se desboquèc eth mèn còr quan vos vedí aparéisher!
WEB-CRIM-E-CASTIG	Quin besonh auíetz de vier alavetz?
WEB-CRIM-E-CASTIG	E aquera arridalha!
WEB-CRIM-E-CASTIG	Sabi pas se vo’n brembaratz, mès entréretz en tot arrir a fòrtes arridalhades, e jo, a trauèrs dera vòsta arridalha vedí çò que se passaue en vòste interior tan claraments coma se ve a trauèrs d’un cristau.
WEB-CRIM-E-CASTIG	Ça que la, jo non auria prestat ad aguesta arridalha era mendre atencion se non auesse estat prevengut.
WEB-CRIM-E-CASTIG	E alavetz Rasumikhine… e era pèira, ja vo’n brembaratz, que jos era èren amagadi es objèctes…
WEB-CRIM-E-CASTIG	Pr’amor que parléretz d’un uart a Zamiotov, vertat?
WEB-CRIM-E-CASTIG	Dempús, quan comencèrem a parlar deth vòste article credérem percéber un dusau sens en cadua des vòstes paraules.
WEB-CRIM-E-CASTIG	Pr’amor que tot aquerò se podie explicar d’ua manèra desparièra e autanplan mès naturau…
WEB-CRIM-E-CASTIG	Un vertadèr suplici.
WEB-CRIM-E-CASTIG	Be n’aurie estat de mielhor era pròva mès insignificanta!
WEB-CRIM-E-CASTIG	Quan me’n sabí de çò deth cordon dera campaneta m’estrementí de cap a pès.
WEB-CRIM-E-CASTIG	En aqueth moment auria balhat mil robles pro’amor de veder-vos damb es mèns pròpris uelhs, hèr cent passi ath costat d’un òme que vos auie cridat assassin e non gausèretz respóner ua soleta paraula.
WEB-CRIM-E-CASTIG	E aqueres estrementides que vos acometien… e aqueth cordon d’ua campaneta que d’era auíetz parlat en vòste deliri…
WEB-CRIM-E-CASTIG	Dempús d’aquerò, Rodion Romanovitch, podetz estranhar-vos de qué actuèssa coma ac hi?
WEB-CRIM-E-CASTIG	Per qué venguéretz ena mia casa en aqueth precís moment?
WEB-CRIM-E-CASTIG	Qu’ère coma s’eth diable vos auesse possat.
WEB-CRIM-E-CASTIG	En vertat, se Mikolka non s’auesse interpausat entre nosati en aqueth moment…
WEB-CRIM-E-CASTIG	Vo’n brembatz dera arribada de Mikolka?
WEB-CRIM-E-CASTIG	Que siguec coma un bualh electric.
WEB-CRIM-E-CASTIG	Mès, com lo recebí?
WEB-CRIM-E-CASTIG	Non balhè era mendre importància ad aguesta descarga, ei a díder, que non credí ne ua soleta des sues paraules.
WEB-CRIM-E-CASTIG	Mès encara, dempús d’anar-vo’n vos, e d’enténer es rasonables responses de Mikolka (donques que vos cau saber que me responec de manèra tant intelligenta sus certans punts, que me demorè estonat), dempús d’aquerò, jo me tenguí tan fèrm enes mies conviccions coma ua arròca.
WEB-CRIM-E-CASTIG	Me referisqui a Mikolka.
WEB-CRIM-E-CASTIG	Non podec acabar: li mancaue er alend.
WEB-CRIM-E-CASTIG	Seguie d’aurelha damb un trebolament indescriptible ad aqueth òme qu’auie cambiat tan radicauments de judici.
WEB-CRIM-E-CASTIG	Non podie creir as sues aurelhes e cercaue avidaments eth sens exacte des sues ambigües paraules.
WEB-CRIM-E-CASTIG	Rasumiklhine?, exclamèc Porfiri Petrovitch, que semblaue plan satisfèt d’auer entenut, fin finau, díder quauquarren a Rasumikhine.
WEB-CRIM-E-CASTIG	Ha, ha, ha!
WEB-CRIM-E-CASTIG	De bèra manèra me calie des.hèir-me d’eth, qu’ei complètaments autú ad aguest ahèr.
WEB-CRIM-E-CASTIG	Se presentèc ena mia casa capvirat…
WEB-CRIM-E-CASTIG	Plan, deishem-ac de cornèr.
WEB-CRIM-E-CASTIG	Per çò de Mikolka, voletz saber, vos, se com ei, o, aumens, era idia que jo me sò hargat d’eth?
WEB-CRIM-E-CASTIG	Prumèr de tot, qu’ei coma un mainatge.
WEB-CRIM-E-CASTIG	Non a arribat encara ena majoria d’edat.
WEB-CRIM-E-CASTIG	E non diderè que sigue un covard, mès òc qu’ei impressionable coma un artista.
WEB-CRIM-E-CASTIG	Non, non vo n’arrigatz dera mia descripcion.
WEB-CRIM-E-CASTIG	Qu’ei ingenú e extrèmaments sensible.
WEB-CRIM-E-CASTIG	Qu’a un gran còr e un caractèr singular.
WEB-CRIM-E-CASTIG	Cante, dance e conde damb tant d’art que vien a veder-lo e a entener-lo enes bordalatz vesins.
WEB-CRIM-E-CASTIG	Qu’ei un enamorat der estudi, encara que se n’arrís coma un lhòco de quinsevolh causa.
WEB-CRIM-E-CASTIG	Pòt béuer enquia pèrder eth coneishement, mès non perque sigue un embriac senon perque se dèishe amiar coma un mainatge.
WEB-CRIM-E-CASTIG	Non cre que cometesse un panatòri en apropiar-se der estug que trapèc.
WEB-CRIM-E-CASTIG	Aperten a ua sècta cismatica…, plan, non tant coma cismatica, e ère un fanatic.
WEB-CRIM-E-CASTIG	S’estèc dus ans damb un ermita.
WEB-CRIM-E-CASTIG	Sivans conden es sòns camarades de Zasaisk, qu’ère un devòt exaltat e volie retirar-se tanben en um ermitatge.
WEB-CRIM-E-CASTIG	Petersburg a costat ua grana influéncia en eth.
WEB-CRIM-E-CASTIG	Es hemnes, eth vin… comprenetz?
WEB-CRIM-E-CASTIG	Qu’ei fòrça inpressionable, e aquerò l’a hèt desbrembar era religion.
WEB-CRIM-E-CASTIG	Me n’è sabut de qué un artista s’interessèc per eth e li daue leçons.
WEB-CRIM-E-CASTIG	Atau èren es causes, quan arribèc eth malerós ahèr.
WEB-CRIM-E-CASTIG	Eth praube gojat perdec eth cap e se botèc ua còrda en còth.
WEB-CRIM-E-CASTIG	Un assag d’evasion plan normau en un pòble qu’a ua idia tan lamentabla dera justícia.
WEB-CRIM-E-CASTIG	Que i a persones qu’era simpla paraula “judici” les còste vertadèr terror.
WEB-CRIM-E-CASTIG	De qui ei eth tòrt?
WEB-CRIM-E-CASTIG	Ja veiram se qué hèn es naui tribunaus.
WEB-CRIM-E-CASTIG	Diu volgue que tot se passe ben… “Un còp ena preson, Mikolka a entornat ath sòn anterior misticisme.
WEB-CRIM-E-CASTIG	Se n’a brembat der ermita e a dubèrt de nauèth era Biblia.
WEB-CRIM-E-CASTIG	Sabetz, Rodion Romanovitch, se qué ei era expiacion entà quauques persones?
WEB-CRIM-E-CASTIG	Qu’ei ua simpla set de patiment e s’aguest patiment l’impausen es autoritats, mielhor encara.
WEB-CRIM-E-CASTIG	Coneishí a un presoèr qu’ère un exemple de mansuetud.
WEB-CRIM-E-CASTIG	S’estèc un an ena preson e totes es nets liegie era Biblia.
WEB-CRIM-E-CASTIG	E un dia, sense cap motiu, arrinquèc un tròç de hèr der escauhador e lo lancèc contra un garda, encara que cuelhent es precaucions entà non hèr-li mau.
WEB-CRIM-E-CASTIG	Vo’n sabetz dera sòrt que se li resèrve a un presoèr qu’escomet damb ua arma quinsevolh a un garda dera preson?
WEB-CRIM-E-CASTIG	Aqueth òme obrèc solet amiat pera sua set d’expiacion.
WEB-CRIM-E-CASTIG	Era mia conviccion se base en hèts positius, eth ignore que jo è desnishat es causes.
WEB-CRIM-E-CASTIG	Qué?
WEB-CRIM-E-CASTIG	Non credetz qu’en un pòble coma eth nòste pòden aparéisher individús extraordinaris?
WEB-CRIM-E-CASTIG	Donques se’n ve de pertot.
WEB-CRIM-E-CASTIG	Era influéncia der ermita a tornat entada eth damb tota era fòrça, mès que mès dempús der episòdi deth nud escolador en sòn còth.
WEB-CRIM-E-CASTIG	Ja veiratz se com acabarà en tot cohessar-m’ac tot.
WEB-CRIM-E-CASTIG	Lo credetz vos capable de tier un papèr enquiath finau?
WEB-CRIM-E-CASTIG	Non, vierà a daurir-me eth sòn pièch, a retractar-se des sues declaracions…, e non se tardarà guaire.
WEB-CRIM-E-CASTIG	Que m’a interessat Mikolka e l’è extudiat ath hons.
WEB-CRIM-E-CASTIG	Reconeishi, ha, ha, ha!, qu’en certans punts a artenhut balhar un còp de versemblança as sues declaracions (plan que òc les auie premanit), mès d’autes que son en contradiccion absoluda damb es hèts, sense qu’eth n’age era mendre sospecha.
WEB-CRIM-E-CASTIG	Non, estimat Rodion Romanovitch, non ei Mikolka eth colpable.
WEB-CRIM-E-CASTIG	Qu’èm en preséncia d’un acte sinistre e fantastic.
WEB-CRIM-E-CASTIG	Aguest crim amie eth sagèth deth nòste temps, d’ua epòca qu’eth còr der òme ei capvirat; qu’en era s’afirme, mentant a autors, qu’era sang purifique; qu’en era solet impòrte era obtencion deth benèster materiau.
WEB-CRIM-E-CASTIG	Qu’ei eth sòmi d’ua ment embriagada de quimères e empodoada per ua sòrta de teories.
WEB-CRIM-E-CASTIG	Eth colpable a desplegat en aguest còp d’assag ua audàcia extraordinària, mès ua audàcia de tipe especiau.
WEB-CRIM-E-CASTIG	Obrèc decididaments, coma eth que se lance de naut de tot d’ua tor o se dèishe quèir rodant deth cim d’ua montanha.
WEB-CRIM-E-CASTIG	Siguec coma se non se n’encuedèsse de çò que hège.
WEB-CRIM-E-CASTIG	Non se’n brembèc de barrar era pòrta en entrar, mès aucic, aucic a dues persones, aubedint a ua teoria.
WEB-CRIM-E-CASTIG	Aucic, mès non agarrèc es sòs, e çò que se hec a vier ac amaguèc jos ua pèira.
WEB-CRIM-E-CASTIG	En fin, carguem aquerò en compde dera malautia.
WEB-CRIM-E-CASTIG	Mès que i a un aute detalh important, e ei qu’er assassin, a maugrat deth sòn crim, se considère coma ua persona decenta e mensprède a toti.
WEB-CRIM-E-CASTIG	Se cre quauquarren atau coma un àngel malerós.
WEB-CRIM-E-CASTIG	Non, estimat Rodion Romanovitch, Mikolka non ei eth colpable.
WEB-CRIM-E-CASTIG	Aguestes paraules, dempús des desencuses qu’eth jutge auie presentat, estonèren e impressionèren prigondaments a Raskolnikov que comencèc a tremolar de cap apès.
WEB-CRIM-E-CASTIG	Mès…, alavetz… preguntèc damb votz entrebracada, qui ei er assassin?
WEB-CRIM-E-CASTIG	Porfiri Petrovitch s’apuèc en dorsièr dera sua cagira.
WEB-CRIM-E-CASTIG	Eth sòn ròstre exprimie er estonament der òme qu’acaben de hèr-li ua pregunta insolita.
WEB-CRIM-E-CASTIG	Que qui ei er assassin?, exclamèc coma non podent creir as sues aurelhes.
WEB-CRIM-E-CASTIG	Vos, Rodion Romanovitch!
WEB-CRIM-E-CASTIG	E higec damb votz baisha e en un ton de prigonda conviccion: Vos, qu’ètz er assassin.
WEB-CRIM-E-CASTIG	Raskolnikov se botèc de pès en un bot, s’estèc atau un moment e se tornèc a sèir sense badar boca.
WEB-CRIM-E-CASTIG	Leugères convulsions secodien es muscles dera sua cara.
WEB-CRIM-E-CASTIG	Es vòstes pòts tornen a tremolar coma er aute dia, didec Porfiri Petrovitch en un ton de cèrt interès.
WEB-CRIM-E-CASTIG	Me pensi que non m’auetz comprenut, Rodion Romanivotch, higec dempús de ua auta pausa.
WEB-CRIM-E-CASTIG	Aguesta ei era rason dera vòsta suspresa.
WEB-CRIM-E-CASTIG	È vengut entà explicar-vos-ac tot, pr’amor qu’a compdar d’ara voi amiar aguest ahèr damb transparéncia absoluda.
WEB-CRIM-E-CASTIG	Jo non sò eth colpable, gasulhèc Raskolnikov, en tot defener-se coma un mainatge qu’agarren hènt quauquarren dolent.
WEB-CRIM-E-CASTIG	Òc, qu’ètz vos e sonque vos, repliquèc sevèraments eth jutge d’instrucción.
WEB-CRIM-E-CASTIG	Es dus carèren.
WEB-CRIM-E-CASTIG	Aguest silenci, qu’en eth i auie quauquarren estranh, s’alonguèc aumens dètz menutes.
WEB-CRIM-E-CASTIG	Raskolnikov, damb es codes sus era taula, se retorcie eth peu damb es mans.
WEB-CRIM-E-CASTIG	Porfiri Petrovitch demoraue sense dar pròves d’impaciéncia.
WEB-CRIM-E-CASTIG	De ressabuda, eth joen dirigic ath magistrat ua guardada menspredosa.
WEB-CRIM-E-CASTIG	Qu’entornatz ena vòsta anciana tactica, Porifiri Petrovitch.
WEB-CRIM-E-CASTIG	Procediments?
WEB-CRIM-E-CASTIG	Quin besonh n’è de tier-les ara?
WEB-CRIM-E-CASTIG	Era causa cambiarie se parlèssem dauant de testimònis.
WEB-CRIM-E-CASTIG	Mès qu’èm solets.
WEB-CRIM-E-CASTIG	Jo non è vengut aciu a caçar- vos coma a ua lèbe.
WEB-CRIM-E-CASTIG	Que cohessetz o non en aguest moment, m’ei parièr.
WEB-CRIM-E-CASTIG	En ambdús cassi, era mia conviccion seguirie estant era madeisha.
WEB-CRIM-E-CASTIG	Alavetz, per qué auetz vengut?, preguntèc Raskolnikov sense amagar eth sòn anug.
WEB-CRIM-E-CASTIG	Vos torni a díder çò que vos didí er aute dia: se vos me credetz colpable, per qué non me detietz?
WEB-CRIM-E-CASTIG	Plan; aguesta, aumens, ei ua pregunta senada e la vau a respóner punt per punt.
WEB-CRIM-E-CASTIG	En prumèr lòc,vos diderè que non me conven detier-vos de seguit.
WEB-CRIM-E-CASTIG	Qué impòrte que vos convengue o non?
WEB-CRIM-E-CASTIG	Era mia conviccion non a cap importància.
WEB-CRIM-E-CASTIG	Enquiad aguest moment solet se base en ipotèsis.
WEB-CRIM-E-CASTIG	Per qué vos è de balhar ua trèva en tot hèr-vos detier?
WEB-CRIM-E-CASTIG	Vos sabetz plan ben qu’aquerò serie entà vos un repaus, donques qu’ac voletz.
WEB-CRIM-E-CASTIG	Tanben poiria hèr-vos a vier ar òme que vos manè entà confoner-vos.
WEB-CRIM-E-CASTIG	Mès vos li dideríetz: “Ès un embriac.
WEB-CRIM-E-CASTIG	Qui m’a vist damb tu?
WEB-CRIM-E-CASTIG	Te guardè simplaments coma a un òme embriac, pr’amor que n’ères” E qué poiria jo replicar ad aquerò?
WEB-CRIM-E-CASTIG	Es vòstes paraules qu’an mager versemblança qu’es der aute, e s’estan solet ena psicologia e, per tant, susprenerien, en procedir d’un òme inculte.
WEB-CRIM-E-CASTIG	Ça que la, vos, auríetz tocat un punt fèble, pr’amor qu’aguest brigand ei un beueire impenitent.
WEB-CRIM-E-CASTIG	Ja vos è dit d’auti viatges qu’aguesti procediments psicologics son armes de dues huelhes, e en aguest cas pòden actuar a favor vòste, mès que mès, tient en compde que boti en jòc era soleta pròva qu’è contra vos enquiath moment present.
WEB-CRIM-E-CASTIG	Mès non ajatz cap dobte de qué acabarè detient-vos.
WEB-CRIM-E-CASTIG	Qu’è vengut entà avisar-vos; mès vos cohèssi que non me servirà d’arren.
WEB-CRIM-E-CASTIG	Ath delà, è vengut ena vòsta casa entà…
WEB-CRIM-E-CASTIG	Donques aguest dusau objècte ei balhar-vos ua explicacion qu’ada era considèri qu’auetz dret.
WEB-CRIM-E-CASTIG	Que non voi que m’ajatz coma un monstre en èster atau que, encara que vos non vos ac creigatz, eth mèn desir ei ajudar-vos.
WEB-CRIM-E-CASTIG	Plan per aquerò vos conselhi que vengatz a presentar-vos, vos madeish, ara justícia.
WEB-CRIM-E-CASTIG	Aquerò ei çò de mielhor que podetz hèr.
WEB-CRIM-E-CASTIG	Ei çò de mès auantatjós entà vos e entà jo, pr’amor que jo me veiria liure d’aguest ahèr.
WEB-CRIM-E-CASTIG	Ja vedetz que sò franc.
WEB-CRIM-E-CASTIG	Qué didetz?
WEB-CRIM-E-CASTIG	Raskolnikov pensèc pendent un moment.
WEB-CRIM-E-CASTIG	Escotatz, Porfiri Petrovitch, didec ara fin; vos, auetz cohessat que non auetz contra jo qu’indicis psicologics e, ça que la, aspiratz ara evidéncia matematica.
WEB-CRIM-E-CASTIG	E se siguéssetz enganhat?
WEB-CRIM-E-CASTIG	Non, Rodion Romanovitch, que non sò enganhat.
WEB-CRIM-E-CASTIG	Qu’è ua pròva.
WEB-CRIM-E-CASTIG	Quina pròva?
WEB-CRIM-E-CASTIG	Non vo l’ac diderè, Rodion Romanovitch.
WEB-CRIM-E-CASTIG	Totun aquerò, non è eth dret a transigir.
WEB-CRIM-E-CASTIG	Ordenarè detier-vos.
WEB-CRIM-E-CASTIG	Reflexionatz.
WEB-CRIM-E-CASTIG	Non m’impòrte era resolucion que pogatz cuélher ara.
WEB-CRIM-E-CASTIG	Vos è parlar entath vòste interès.
WEB-CRIM-E-CASTIG	Vos juri que vos conven seguir es mèns conselhs.
WEB-CRIM-E-CASTIG	Raskolnikov arric, sarcastic.
WEB-CRIM-E-CASTIG	Es vòstes paraules son ridicules e autanplan imprudentes.
WEB-CRIM-E-CASTIG	Non didetz qu’eth sojorn ena preson serie un repaus entà jo?
WEB-CRIM-E-CASTIG	Escotatz, Rodion Romanovitch, non cuelhatz es mies paraules ath pè dera letra.
WEB-CRIM-E-CASTIG	Dilhèu non traparíetz ena preson cap repaus.
WEB-CRIM-E-CASTIG	A tot darrèr, aquerò non ei qu’ua teoria, e personau ath delà.
WEB-CRIM-E-CASTIG	Per çò que semble, sò ua autoritat entà vos.
WEB-CRIM-E-CASTIG	Ath delà, qui sap se vos amagui bèra causa.
WEB-CRIM-E-CASTIG	Vos non me podetz exigir que vos revèla toti es mèns secrets.
WEB-CRIM-E-CASTIG	Ha, ha, ha!
WEB-CRIM-E-CASTIG	Aguest profit qu’ei indubtable.
WEB-CRIM-E-CASTIG	Sabetz qu’amendriríetz considerablaments era vòsta pena?
WEB-CRIM-E-CASTIG	Pensatz en moment que haríetz era vòsta pròpria denóncia.
WEB-CRIM-E-CASTIG	Se vos platz, reflexionatz.
WEB-CRIM-E-CASTIG	Vos presentaríetz quan ja un aute s’a acusat deth crim, capvirant prigondaments eth procès.
WEB-CRIM-E-CASTIG	E jo vos juri dauant de Diu que me les apraiaria de sòrta qu’ena vista deth tribunau gaudíssetz de toti es beneficis deth vòste acte, que semblarie complètaments espontanèu.
WEB-CRIM-E-CASTIG	Vos prometi qu’esbauçaríem tota aguesta psicologia e qu’estronharíetz totes es sospeches que pesen sus vos, de manèra qu’eth vòste crim apareishesse coma era conseqüéncia d’ua espècia d’escometuda, causa qu’ath hons ei cèrta.
WEB-CRIM-E-CASTIG	Jo sò un òme aunèst, Rodion Romanovitch, e tierè era mia paraula.
WEB-CRIM-E-CASTIG	Raskolnikov baishèc eth cap tristaments e quedèc cogitós.
WEB-CRIM-E-CASTIG	Fin finau, arric de nauèth; mès aguest còp era sua arridalha siguec doça e melancolica.
WEB-CRIM-E-CASTIG	Petrovitch.
WEB-CRIM-E-CASTIG	Que non me hè ua bèra manca era vòsta reduccion de pena.
WEB-CRIM-E-CASTIG	Vai!
WEB-CRIM-E-CASTIG	Qu’ei aquerò çò que cranhia, exclamèc Porfiri, coma a maugrat sòn.
WEB-CRIM-E-CASTIG	Sospechaua que menspredaríetz era nòsta indulgéncia.
WEB-CRIM-E-CASTIG	Raskolnikov lo guardèc damb expression grèu e trista.
WEB-CRIM-E-CASTIG	Non, non balhetz per acabada era vòsta existéncia, contunhèc Porfiri.
WEB-CRIM-E-CASTIG	Qu’auetz dauant vòste fòrça ans de vida.
WEB-CRIM-E-CASTIG	Non compreni com non voletz un amendriment dera pena.
WEB-CRIM-E-CASTIG	Qu’ètz un òme dificil de contentar.
WEB-CRIM-E-CASTIG	Qué posqui ja demorar?
WEB-CRIM-E-CASTIG	Era vida.
WEB-CRIM-E-CASTIG	Per qué voletz hèr eth profeta?
WEB-CRIM-E-CASTIG	Qué podetz preveir?
WEB-CRIM-E-CASTIG	Cercatz e traparatz.
WEB-CRIM-E-CASTIG	Dilhèu vos demoraue Diu après aguest marrèc…: ath delà, non vos condemnaràn a cadia perpetua.
WEB-CRIM-E-CASTIG	Qu’auríetz d’èster per dessús de tot aquerò.
WEB-CRIM-E-CASTIG	Dempés anèc a lheuar-se, mès se tornèc a sèir jos eth pes d’ua desesperacion non amagada.
WEB-CRIM-E-CASTIG	Òc, ne sò segur.
WEB-CRIM-E-CASTIG	Vos qu’ètz maufidat e credetz que vos vanti grossièraments e damb ua dusau intencion.
WEB-CRIM-E-CASTIG	Mès didetz-me: auetz auut temps de víuer pro entà conéisher era vida?
WEB-CRIM-E-CASTIG	Endonviatz ua teoria e dempús vos avergonhatz en veir que non amie entad arren e qu’es vòstes resultats son desaprovedidi de tota originalitat.
WEB-CRIM-E-CASTIG	Era vòsa accion ei plan baisha, ac reconeishi, mès vos que non ètz un criminau irremisiblaments perdut.
WEB-CRIM-E-CASTIG	Non, non, ne plan mens.
WEB-CRIM-E-CASTIG	Me preguntaratz se qué pensi de vos.
WEB-CRIM-E-CASTIG	Vos ac vau a díder: vos consideri coma un d’aguesti òmes que se deisharien arrincar es entralhes, arrint as sòs borrèus, s’artenhessen trapar ua fe, un Diu.
WEB-CRIM-E-CASTIG	Plan, donc, trapatz-lo e viueratz.
WEB-CRIM-E-CASTIG	Prumèr de tot, hè ja fòrça temps qu’auetz besonh de cambiar d’aires.
WEB-CRIM-E-CASTIG	E en dusau lòc, eth patiment que non ei ua causa dolenta.
WEB-CRIM-E-CASTIG	Patitz.
WEB-CRIM-E-CASTIG	Mikolka dilhèu a rason en voler patir.
WEB-CRIM-E-CASTIG	Me’n sai de qué ètz scèptic, mès deishatz-vos anar, sense pensar, peth corrent dera vida e non vos enquimeretz d’arren: aguest corrent vos amiarà en bèra arriba e poderatz de nauèth meter-vos de pès.
WEB-CRIM-E-CASTIG	Quina arriba serà aguesta?
WEB-CRIM-E-CASTIG	Aquerò non ac posqui saber.
WEB-CRIM-E-CASTIG	Mès ne sò solide fòrça de qué vos rèsten fòrça ans de vida.
WEB-CRIM-E-CASTIG	Pro me’n sai que vos deuetz díder que non hèsqui que tier eth mèn papèr de jutge d’instrucción, e qu’es mies paraules vos semblaràn un long a anujós sermon, mès dilhèu bèth dia les rebrembaratz: sonque damb aguesta esperança vos digui tot aquerò.
WEB-CRIM-E-CASTIG	A tot darrèr, qu’a estat ua sòrt qu’ajatz aucit sonque ad aguesta vielha, pr’amor que damb ua auta teoria auríetz pogut hèr causes centenats de milions pejores.
WEB-CRIM-E-CASTIG	Balhatz es gràcies a Diu per non auè’c permetut, donques qu’Eth, dilhèu, qui ac sap, a bèth aute destin entà vos.
WEB-CRIM-E-CASTIG	Ajatz coratge, non arreculetz per pòur dauant dera grana mission qu’encara auetz de complir.
WEB-CRIM-E-CASTIG	S’ètz covard, dempús vos avergonharatz.
WEB-CRIM-E-CASTIG	Qu’auetz cometut ua mala accion: siguetz fòrt e hescatz çò qu’exigís era justícia.
WEB-CRIM-E-CASTIG	Sai que non me credetz, mès vos asseguri que tornaratz a conéisher eth plaser de víuer.
WEB-CRIM-E-CASTIG	En aguest moment sonque auetz besonh d’aire, aire, aire…
WEB-CRIM-E-CASTIG	En enténer aguestes paraule, Raskolnikov s’estrementic.
WEB-CRIM-E-CASTIG	Mès qui ètz vos, exclamèc, entà hèr de profèta?
WEB-CRIM-E-CASTIG	A on ei aguest cim tranquil que d’eth vos permetetz deishar quèir sus jo aguestes maximes plies d’ua supausada sabença?
WEB-CRIM-E-CASTIG	Se qué sò?
WEB-CRIM-E-CASTIG	Un òme acabat, e arren mès.
WEB-CRIM-E-CASTIG	Un òme sensible e dilhèu capable de sénter pietat e que dilhèu coneish un shinhau era vida…, mès, complètaments acabat.
WEB-CRIM-E-CASTIG	Eth vòste cas qu’ei desparièr.
WEB-CRIM-E-CASTIG	Qu’auetz ath vòste dauant ua vertadèra vida (qui sap se tot çò que vos a arribat ei coma un huec de palha que s’amorte rapidaments?).
WEB-CRIM-E-CASTIG	Per qué, alavetz, crànher ath cambiament que se harà ena vòsta existéncia?
WEB-CRIM-E-CASTIG	Que non ei eth benèster çò qu’un còr coma eth vòste pòt trapar mens.
WEB-CRIM-E-CASTIG	E qué impòrte era solitud a on seratz pendent long temps confinat?
WEB-CRIM-E-CASTIG	Que non ei eth temps çò que vos a de preocupar, senon vos.
WEB-CRIM-E-CASTIG	Convertitz-vos en un solei e toti vos veiràn.
WEB-CRIM-E-CASTIG	Eth solei n’a pro damb existir, èster çò qu’ei.
WEB-CRIM-E-CASTIG	Per qué arritz?
WEB-CRIM-E-CASTIG	Per çò deth mèn lengatge poetic?
WEB-CRIM-E-CASTIG	Juraria que credetz que tengui era astúcia entà tirar- me era vòsta confiança.
WEB-CRIM-E-CASTIG	Dilhèu auetz rason, Ha, ha, ha!
WEB-CRIM-E-CASTIG	Que haratz ben en non creder-me jamès complètaments sincèr.
WEB-CRIM-E-CASTIG	Ça que la, non desbrembetz aquerò: eth temps vos diderà se sò un òme vil o un òme leiau.
WEB-CRIM-E-CASTIG	Quan pensatz ordenar que me detenguen?
WEB-CRIM-E-CASTIG	Posqui autrejar-vos encara un dia o dus de libertat.
WEB-CRIM-E-CASTIG	Aquerò ei çò que vos interèsse, credetz-me.
WEB-CRIM-E-CASTIG	E se hugessa?, preguntèc Raskolnikov damb un arridolet estranh.
WEB-CRIM-E-CASTIG	Non, vos non hugeratz.
WEB-CRIM-E-CASTIG	Un mujik hugirie; un revolucionari des d’aué, tanben, pr’amor que se li pòden inculcar idies entà tota era vida.
WEB-CRIM-E-CASTIG	Mès vos auetz deishat de creir ena vòsta teoria.
WEB-CRIM-E-CASTIG	Entà qué húger?
WEB-CRIM-E-CASTIG	Qué guanharíetz en tot húger?
WEB-CRIM-E-CASTIG	E be n’ei d’orribla era vida der hujutiu!
WEB-CRIM-E-CASTIG	Entà víuer mos cau ua situacion determinada, fixa, e aire alendable.
WEB-CRIM-E-CASTIG	Traparíetz aguest aire ena hujuda?
WEB-CRIM-E-CASTIG	Se hugéssetz, tornaríetz.
WEB-CRIM-E-CASTIG	Vos que non vos podetz estar sense nosati.
WEB-CRIM-E-CASTIG	Se vos hessa empresoar, entà un mes o dus, per exemple, o dilhèu entà tres, bèth dia, tietz-ac present, vieríetz de pic e cohessaríetz.
WEB-CRIM-E-CASTIG	Vieríetz enquia e tot sense encuedar-vo’n.
WEB-CRIM-E-CASTIG	Sò segur que dicidiratz vos madeishs someter-vos ara expiacion.
WEB-CRIM-E-CASTIG	Ara non me credetz, mès ac haratz, pr’amor qu’era expiacion ei ua grana causa, Rodion Romanovitch.
WEB-CRIM-E-CASTIG	Non vos estonetz de sénter parlar atau a un òme que s’a grossit en benèster.
WEB-CRIM-E-CASTIG	Eth cas ei que digui era vertat…, e non vo’n burletz.
WEB-CRIM-E-CASTIG	Sò prigondaments convençut de çò que vengui de dider-vos.
WEB-CRIM-E-CASTIG	Mikolka qu’a rason.
WEB-CRIM-E-CASTIG	Non, vos non hugeratz, Rodion Romanovitch.
WEB-CRIM-E-CASTIG	Raskolnikov se lheuèc e cuelhec era sua casqueta.
WEB-CRIM-E-CASTIG	Porfiri Petrovitch se lheuèc tanben.
WEB-CRIM-E-CASTIG	Vo’n vatz a hèr un torn?
WEB-CRIM-E-CASTIG	Era net promet èster beròia.
WEB-CRIM-E-CASTIG	Encara que dilhèu age tormenta…
WEB-CRIM-E-CASTIG	Çò que serie dilhèu preferible, pr’amor qu’atau se refrescarie era atmosfèra.
WEB-CRIM-E-CASTIG	Porfiri Petrovitch, didec Raskolnikov en un ton sec e veement, que non se vos acodisque pensar que vos è hèt era minima confession.
WEB-CRIM-E-CASTIG	Vos qu’ètz un òme estranh, e jo sonque vos è escotat per curiosèr.
WEB-CRIM-E-CASTIG	Mès que non è cohessat arren, absoludaments arren, non ac desbrembetz.
WEB-CRIM-E-CASTIG	Entenut; non ac desbrembarè…
WEB-CRIM-E-CASTIG	Qu’ètz en tot tremolar…
WEB-CRIM-E-CASTIG	Non vos preocupetz, amic, se compliràn es vòsti desirs.
WEB-CRIM-E-CASTIG	Passejatz, mes sense depassar es limits…
WEB-CRIM-E-CASTIG	Ara vos vau a hèr un darrèr prèc, higec baishant era votz.
WEB-CRIM-E-CASTIG	Qu’ei un punt un shinhau delicat, mès important.
WEB-CRIM-E-CASTIG	En cas, ena mia pensada, causa fòrça improbable de qué en aguestes quaranta ueit ores vos assaute era idia de botar fin a tot aquerò d’ua manèra pòc comuna, ei a díder, treient-vos era vida (desecusatz-me d’aguesta absurda suposicion), ajatz era bontat de deishar escrita ua nòta; dues linhes, arren mès que dues linhes, indicant eth lòc a on ei era pèira.
WEB-CRIM-E-CASTIG	Aquerò serà çò de mès nòble…
WEB-CRIM-E-CASTIG	En fin, entà ua auta.
WEB-CRIM-E-CASTIG	Que Diu vos inspire.
WEB-CRIM-E-CASTIG	Porfiri gessec, jocant eth cap pr’amor de non guardar ath joen.
WEB-CRIM-E-CASTIG	Aguest s’apressèc ena hièstra e demorèc damb impaciéncia eth moment que, sivans es sòns calculs, eth jutge d’instrucción s’auesse aluenhat un bon tròç dera casa.
WEB-CRIM-E-CASTIG	Alavetz gessec eth, ath mès córrer.
WEB-CRIM-E-CASTIG	Que volie veir çò de mès lèu possible a Svidrigailov.
WEB-CRIM-E-CASTIG	Ignoraue es sues intencions, mès aqueth òme auie, sus eth, un poder misteriós.
WEB-CRIM-E-CASTIG	Dès que Raskolnikov se n’auie encuedat d’aquerò, era inquietud lo consumie.
WEB-CRIM-E-CASTIG	Ath delà, auie arribat eth moment de tier ua explicacion damb eth.
WEB-CRIM-E-CASTIG	Ua auta question lo tormentaue.
WEB-CRIM-E-CASTIG	Se preguntaue se Svidrigailov aurie vengut a visitar a Porfiri.
WEB-CRIM-E-CASTIG	Raskolnikov supausaue que non i auie anat: qu’ac aurie jurat.
WEB-CRIM-E-CASTIG	Seguic pensant en aquerò, rebrembèc toti es detalhs dera visita de Porfiri e arribèc ena madeisha conclusion negatiua.
WEB-CRIM-E-CASTIG	Svidrigailov non auie visitat ath jutge, mès, aurie era intencion de hè’c?.
WEB-CRIM-E-CASTIG	Tanben en aguest punt s’inclinaue pera negatiua.
WEB-CRIM-E-CASTIG	Per qué?
WEB-CRIM-E-CASTIG	Non artenhie explicar-s’ac.
WEB-CRIM-E-CASTIG	Mès, encara que s’auesse sentut capable de trapar aguesta explicacion, non aurie sajat de trincar-se eth cap en tot cercar-la.
WEB-CRIM-E-CASTIG	Tot aquerò lo tormentaue e lo shordaue, ath còp.
WEB-CRIM-E-CASTIG	Çò de mès susprenent ère qu’aquera situacion tan critica que se trapaue, l’enquimeraue plan pòc.
WEB-CRIM-E-CASTIG	Lo preocupaue ua auta question fòrça mès importanta, extraordinària, tanben personau, encara que desparièra.
WEB-CRIM-E-CASTIG	De un aute costat, sentie un prigond aclapament morau, encara qu’era sua capacitat de rasonar ère superiora ara des dies anteriors.
WEB-CRIM-E-CASTIG	Ath delà, dempús de çò que s’auie passat, s’ac valie sajar de véncer naues dificultats, sajar, per exemple, d’empedir a Svidrigailov vier ena casa de Porfiri, sajar d’informar-se, pèrder eth temps damb semblable òme?
WEB-CRIM-E-CASTIG	Be n’ère de hastigós tot aquerò!
WEB-CRIM-E-CASTIG	Ça que la, se filèc ara prèssa entara casa de Svidrigailov.
WEB-CRIM-E-CASTIG	Demoraue d’eth quauquarren nau, un conselh, un miei de gésser d’aquera insuportabla situacion?
WEB-CRIM-E-CASTIG	Eth qu’ei en tot estofar-se s’agarre ara mendre estera.
WEB-CRIM-E-CASTIG	Ère eth destin o un secret instint eth que les apressaue?
WEB-CRIM-E-CASTIG	Dilhèu ère simplaments qu’era fatiga, era desesperacion, l’inspirauen taus idies; dilhèu serie preferible dirigir-se entà un aute, non entà Svidrigailov, ath que solet er edart auie botat en sòn camin.
WEB-CRIM-E-CASTIG	Entà Sonia?
WEB-CRIM-E-CASTIG	Damb quina intencion se presentarie ena sua casa?
WEB-CRIM-E-CASTIG	Entà hèr-la plorar un aute còp?
WEB-CRIM-E-CASTIG	Ath delà, Sonia li hège pòur.
WEB-CRIM-E-CASTIG	Representaue entada eth çò d’irrevocable, era decision definitiua.
WEB-CRIM-E-CASTIG	Li calie alistar entre dus camins: eth sòn o eth de Sonia.
WEB-CRIM-E-CASTIG	Mès que mès, en aqueth moment, non se sentie capable d’acarar era sua preséncia.
WEB-CRIM-E-CASTIG	Non, qu’ère preferible sajar sòrt damb Svidrigailov.
WEB-CRIM-E-CASTIG	Encara qu’a maugrat sòn, se cohessaue que Svidrigailov li semblaue de bèra manèra indispensable de hège temps.
WEB-CRIM-E-CASTIG	Totun, qué i podie auer de comun entre eri?
WEB-CRIM-E-CASTIG	Autanplan era perfídia d’un e der aute èren desparières.
WEB-CRIM-E-CASTIG	A mès a mès, Svidrigailov ère prigondaments antipatic.
WEB-CRIM-E-CASTIG	Qu’auie tot er aspècte d’un òme escarrabilhat, patrifassièr, astut, e dilhèu ère un èsser extrèmaments pervèrs.
WEB-CRIM-E-CASTIG	Se condauen d’eth causes vertadèraments orribles.
WEB-CRIM-E-CASTIG	Plan qu’auie protegit as mainatges de Caterina Ivanovna, mès ve-te’n a saber era finalitat que perseguie.
WEB-CRIM-E-CASTIG	Qu’ère un òme de Reno de dusaus intencions.
WEB-CRIM-E-CASTIG	De hège quauqui dies, ua auta idia trebolaue a Raskolnikov, a maugrat des sòns esfòrci entà refusar-la pr’amor d’evitar es prigonds patiments que li costaue.
WEB-CRIM-E-CASTIG	Pensaue que Svidrigailov tostemp auie virat, e seguie virant, ath sòn entorn.
WEB-CRIM-E-CASTIG	Ath delà, aqueth òme auie descubèrt eth sòn secret.
WEB-CRIM-E-CASTIG	E, fin finau, auie auut cèrtes intencions respècte de Dunia.
WEB-CRIM-E-CASTIG	Dilhèu encara les seguie auent.
WEB-CRIM-E-CASTIG	E sense “dilhèu”: qu’ère segur.
WEB-CRIM-E-CASTIG	Ara que se’n sabie deth sòn secret, pro que poirie tier-lo coma ua arma contra Dunia.
WEB-CRIM-E-CASTIG	Aguesta suposicion l’auie trèt eth sòn, mès jamès auie apareishut ena sua ment damb tanta ludentor coma en aqueri moments que se dirigie entara casa de Svidrigailov.
WEB-CRIM-E-CASTIG	E l’ère pro pensar en aquerò entà meter-se furiós.
WEB-CRIM-E-CASTIG	Plan que òc, tot anaue a cambiar, enquia e tot era sua pròpria situacion.
WEB-CRIM-E-CASTIG	Li calie fidar eth sòn secret a Dunetchka e dempús autrejar-se ara justícia pr’amor d’evitar qu’era sua fraia cometesse quauqua imprudéncia.
WEB-CRIM-E-CASTIG	E qué pensar dera carta qu’aqueth maitin auie recebut Dunia?
WEB-CRIM-E-CASTIG	De qui podie recéber era sua fraia ua carta en Petersburg?
WEB-CRIM-E-CASTIG	De Lujine?
WEB-CRIM-E-CASTIG	Rasumikhine qu’ère un bon garda, mès non sabie arren d’aquerò.
WEB-CRIM-E-CASTIG	E Raskolnikov se didec, contrariat, que dilhèu serie de besonh fidar-se tanben ath sòn amic.
WEB-CRIM-E-CASTIG	Erosaments, en aguest ahèr es detalhs qu’an mendre importància qu’eth hons.
WEB-CRIM-E-CASTIG	Raskolnikov ère tant agotat per aqueth mes de contunhi patiments que non podec trapar qu’ua solucion.
WEB-CRIM-E-CASTIG	Un sentiment angoishós li sarraue eth còr.
WEB-CRIM-E-CASTIG	Se posèc ath miei deth carrèr e passegèc era guardada ath sòn entorn.
WEB-CRIM-E-CASTIG	Quin camin auie cuelhut?
WEB-CRIM-E-CASTIG	Qu’ère ena avenguda… a trenta o quaranta canes dera plaça deth Mercat, qu’acabaue de trauessar.
WEB-CRIM-E-CASTIG	Eth dusau estatge dera casa que i auie ena sua quèrra ère ocupat per ua tauèrna.
WEB-CRIM-E-CASTIG	Auie dubèrtes totes es hièstres e, per çò des persones que se vedien ath cant d’eres, er establiment deuie èster atapit.
WEB-CRIM-E-CASTIG	D’eth gessien cants, acompanhadi d’ua musica de clarinet, violin e tambor.
WEB-CRIM-E-CASTIG	S’entenien tanben votzes e crits de hemna.
WEB-CRIM-E-CASTIG	Raskolnikov se premanie e hèr repè per a on auie vengut, estonat de trapar-se aquiu, quan, de pic, vedec en ua des hiètres a Svidrigailov, damb era pipa ena boca e un veire de tè.
WEB-CRIM-E-CASTIG	Eth joen sentec ua barrèja d’estonament e d’orror.
WEB-CRIM-E-CASTIG	Svidrigailov lo guardèc en silenci e, causa qu’estonèc a Raskolnikov encara mès prigondaments, se lheuèc de ressabuda, coma se sagèsse d’amagar-se sense èster vist.
WEB-CRIM-E-CASTIG	Rodia hec veir que non l’auie vist, mès, tant que semblaue guardar ena luenhor, distrèt, l’observaue pera coa deth uelh.
WEB-CRIM-E-CASTIG	Eth còr li bategaue acceleradaments.
WEB-CRIM-E-CASTIG	Non s’auie enganhat: Svidrigailov volie passar non avertit.
WEB-CRIM-E-CASTIG	Se treiguec era pipa dera boca e se dispausèc a amagar-se, mès, en lheuar-se e hèr enlà era cagira, se n’encuedèc, solide, que Raskolnikov l’espiaue.
WEB-CRIM-E-CASTIG	Se repetie entre eri era scèna dera sua prumèra entrevista.
WEB-CRIM-E-CASTIG	Un arridolet maligne se diboishèc enes pòts de Svidrigailov.
WEB-CRIM-E-CASTIG	Dempús, er arridolet se hec mès ample e franc.
WEB-CRIM-E-CASTIG	Es dus se n’encuedauen de qué se vigilauen mutuauments.
WEB-CRIM-E-CASTIG	Fin finau, Svidrigailov s’estarnec en ua arridalhada.
WEB-CRIM-E-CASTIG	Ep!, li didec.
WEB-CRIM-E-CASTIG	Puja, en sòrta d’estar-te aquiu parat!
WEB-CRIM-E-CASTIG	Raskolnikov pugèc ena tauèrna.
WEB-CRIM-E-CASTIG	Trapèc ath sòn òme en un cabinet pròche ath salon a on ua nombrosa clientela, petiti borgèsi, comerçants, foncionaris, beuie tè e escotaue as cantadoires ath miei d’un infernau ramblah.
WEB-CRIM-E-CASTIG	En ua pèça vesia se hège ath bilhard.
WEB-CRIM-E-CASTIG	Svidrigailov auie ath sòn dauant ua botelha de champanha començada e un veire miei plen.
WEB-CRIM-E-CASTIG	I auie damb eth un mainatge que tocaue ua orgueneta portatiua e ua robusta gojata de fresques caròles, qu’amiaue ua pelha listada e un chapèu tirolés ornat damb cintes.
WEB-CRIM-E-CASTIG	Aguesta joena ère ua cantaira.
WEB-CRIM-E-CASTIG	Deuie auer uns dètz-e-ueit ans, e, a maugrat es cants que venguien dera sala, entonaue ua cançoneta triviau damb votz de contralta un shinhau ronca, acompanhada pera organeta.
WEB-CRIM-E-CASTIG	Qu’ei pro!, didec Svidrigailov as artistes, en veir entrar a Raskolnikov.
WEB-CRIM-E-CASTIG	Era gojata deishèc de cantar còp sec e demorèc en actitud respectuosa.
WEB-CRIM-E-CASTIG	Tanben respectuosaments e grèuments venguie de cantar era sua vulgara cançoneta.
WEB-CRIM-E-CASTIG	Felip, un veire!, demanèc a votzes Svidrigailov.
WEB-CRIM-E-CASTIG	Coma volgatz, mès que non è demanat un veire entà vos.
WEB-CRIM-E-CASTIG	Beu, Katia.
WEB-CRIM-E-CASTIG	Jo non beui vin, didec Raskolnikov.
WEB-CRIM-E-CASTIG	Cuelh.
WEB-CRIM-E-CASTIG	Li mestrèc un veire gran de vin e l’autregec un petit bilhet auriò.
WEB-CRIM-E-CASTIG	Era gojata s’avalèc eth veire en redon, coma hen totes es hemnes, cuelhec eth bilhet e punèc era man de Svidrigailov, qu’acceptèc damb tota seriositat aguesta demostracion de respècte servil.
WEB-CRIM-E-CASTIG	Ara seguida, era joena se retirèc acompanhada der orguenetaire.
WEB-CRIM-E-CASTIG	Svidrigailov les auie trapat as dus en carrèr.
WEB-CRIM-E-CASTIG	Encara non hège ua setmana qu’ère en Petersburg e ja semblaue un ancian client dera casa.
WEB-CRIM-E-CASTIG	Felip, eth crambèr, lo mestraue coma a un parroquian distinguit.
WEB-CRIM-E-CASTIG	Era pòrta que daue tath salon ère barrada, e Svidrigailov se tenguie en aqueth establiment coma ena sua pròpria casa.
WEB-CRIM-E-CASTIG	Solide passaue aquiu eth dia.
WEB-CRIM-E-CASTIG	Aqueth locau ère ua tuta, lord, innòble, inferior ara categoria mieja des establiments d’aguesta sòrta.
WEB-CRIM-E-CASTIG	Anaua entara vòsta casa, didec Raskolnikov, e sabi pas per que, è cuelhut era avenguda… en deishar era plaça deth Mercat.
WEB-CRIM-E-CASTIG	Non passi jamès per aciu.
WEB-CRIM-E-CASTIG	Viri tostemp entara dreta en gésser dera plaça.
WEB-CRIM-E-CASTIG	Ath delà, aguest non ei eth camin dera vòsta casa.
WEB-CRIM-E-CASTIG	A penes è virat entad aguest costat vos è vist.
WEB-CRIM-E-CASTIG	Qu’ei estranh, vertat?
WEB-CRIM-E-CASTIG	Per qué non didetz simplaments, qu’aquerò ei un miracle?
WEB-CRIM-E-CASTIG	Pr’amor que dilhèu solet ei un edart.
WEB-CRIM-E-CASTIG	Aciu toti pequen de çò madeish, repliquèc Svidrigailov en tot meter-se a arrir.
WEB-CRIM-E-CASTIG	Ne tansevolh quan se cre en un miracle i a arrés que gause cohessà’c.
WEB-CRIM-E-CASTIG	Autanplan, vos madeish, auetz dit que se tracte “dilhèu” d’un edart.
WEB-CRIM-E-CASTIG	Be n’a pòc de coratge aciu, era gent, entà mantier es sues opinions!
WEB-CRIM-E-CASTIG	Rodion Romanovitch.
WEB-CRIM-E-CASTIG	Que non ac digui per vos, qu’auetz ua opinion personau e la tietz damb tota franquesa.
WEB-CRIM-E-CASTIG	Plan per aquerò m’a cridat era atencion açò qu’auetz dit.
WEB-CRIM-E-CASTIG	Sonque per aquerò?
WEB-CRIM-E-CASTIG	Qu’ei mès que pro.
WEB-CRIM-E-CASTIG	Svidrigailov ère visiblaments excitat, encara que non en extrèm, pr’amor que sonque auie begut miei veire de champanha.
WEB-CRIM-E-CASTIG	Alavetz mos preocupauen d’autes causes.
WEB-CRIM-E-CASTIG	Cadun qu’a es sòns ahèrs.
WEB-CRIM-E-CASTIG	Per çò que tanh ath miracle, me cau dider-vos que semble qu’ajatz estat adormit aguesti dies.
WEB-CRIM-E-CASTIG	Jo vos balhè era adreça d’aguesta casa.
WEB-CRIM-E-CASTIG	Eth hèt de qué ajatz vengut, non a, donc, arren d’extraordinari.
WEB-CRIM-E-CASTIG	Jo madeish vos merquè eth camin que vos calie seguir e es ores que poiríetz trapar-me aciu.
WEB-CRIM-E-CASTIG	Non vo’n brembatz?
WEB-CRIM-E-CASTIG	Non, non ac auia desbrembat, repliquèc Raskolnikov, prigondaments estonat.
WEB-CRIM-E-CASTIG	Qu’ac creigui.
WEB-CRIM-E-CASTIG	Vos ac didí dus còps.
WEB-CRIM-E-CASTIG	Era adreça se gravèc en vòste cervèth sense que vos vo n’encuedéssetz, e ara auetz seguit aguest camin sense saber se qué hègetz.
WEB-CRIM-E-CASTIG	Ath delà, quan vos parlè de tot aquerò, jo non demoraua que vo’n brembéssetz.
WEB-CRIM-E-CASTIG	Que non tietz compde de vos madeish, Rodion Romanovitch…
WEB-CRIM-E-CASTIG	Voi dider-vos ua auta causa.
WEB-CRIM-E-CASTIG	En Petersburg i a fòrça gent que parle soleta peth carrèr.
WEB-CRIM-E-CASTIG	Un se trape a cada pas damb persones que son miei hòles.
WEB-CRIM-E-CASTIG	S’auéssem vertadèrs sabents, es mètges, es juristes e es filosòfi poirien hèr aciu, cadun ena sua especialitat, estudis fòrça interessants.
WEB-CRIM-E-CASTIG	Que non i a cap aute lòc a on era amna umana se veigue sometuda a influéncies tant ombriues e estranhes.
WEB-CRIM-E-CASTIG	Eth madeish clima influís considerablaments.
WEB-CRIM-E-CASTIG	Malerosaments, Petersburg ei eth centre administratiu dera nacion e era sua influéncia s’esparg per tot eth país.
WEB-CRIM-E-CASTIG	Mès que non se tracte precisaments d’aquerò.
WEB-CRIM-E-CASTIG	Çò que volia dider-vos ei que vos è observat diuèrsi còps en carrèr.
WEB-CRIM-E-CASTIG	Gessetz dera vòsta casa damb eth cap plan naut, e quan auetz hèt vint passi lo jocatz e vos hètz a vier es mans ena esquia.
WEB-CRIM-E-CASTIG	Qu’ei pro guardar-vos entà compréner qu’alavetz, vos, non vo n’encuedatz d’arren de çò que se passe ar entorn dera vòsta persona.
WEB-CRIM-E-CASTIG	Fin finau, començatz a botjar es pòts, ei a díder, a parlar solet.
WEB-CRIM-E-CASTIG	A viatges didetz causes en votz nauta entre gèsti e senhaus o vos estatz ua estona parat ath miei deth carrèr sense cap de motiu.
WEB-CRIM-E-CASTIG	Pensatz que, dera madeisha manèra que vos è vist jo, vos pòden veir d’autes persones, e aquerò serie un perilh entà vos.
WEB-CRIM-E-CASTIG	Ath hons, que m’ei parièr, donques que non è era mendre ja me compreneratz…
WEB-CRIM-E-CASTIG	Non, non me’n sabia, repliquèc Svidrigailov damb un gèst d’estonament.
WEB-CRIM-E-CASTIG	Alavetz, deishatz-me en patz.
WEB-CRIM-E-CASTIG	Plan: vos deisharè en patz.
WEB-CRIM-E-CASTIG	Mès didetz-me: s’ei vertat que m’auetz citat dus còps aciu e demoràuetz era mia visita, per qué, hè un moment, en veder-me lheuar es uelhs entara hièstra, auetz sajat d’amagar-vos?
WEB-CRIM-E-CASTIG	Qu’ac è vist perfèctaments.
WEB-CRIM-E-CASTIG	Ha, ha!
WEB-CRIM-E-CASTIG	Que podia… auer… es mies rason, ja vo’n sabetz.
WEB-CRIM-E-CASTIG	E jo es mies… que non vo’n saberatz jamès.
WEB-CRIM-E-CASTIG	Raskolnikov auie apuat eth code deth braç dret ena taula e, damb era maishèra sus era man, observaue atentiuaments ath sòn interlocutor.
WEB-CRIM-E-CASTIG	Er aspècte d’aqueth ròstre l’auie costat tostemp un estonament prigond.
WEB-CRIM-E-CASTIG	En vertat, qu’ère un ròstre estranh.
WEB-CRIM-E-CASTIG	Qu’auie quauquarren de masca.
WEB-CRIM-E-CASTIG	Era pèth ère blanca e rosada; es pòts, d’un ròi viu; era barba, ròia, fòrça ròia; eth peu tanben ròi e ath delà, espés.
WEB-CRIM-E-CASTIG	Es sòns uelhs èren d’un blu net, e era sua guardada, pesada e immobila.
WEB-CRIM-E-CASTIG	Encara que beròi e joen, causa estonanta per çò dera sua edat, aqueth ròstre auie un quauquarren prigondaments antipatic.
WEB-CRIM-E-CASTIG	Svidrigailov amiaue un vestit elegant d’ostiu.
WEB-CRIM-E-CASTIG	Era sua camisa, plan fina, ère d’ua blancor irreprochabla.
WEB-CRIM-E-CASTIG	Un gran anèth damb ua valuosa pèira ludie en sòn dit.
WEB-CRIM-E-CASTIG	Donques qu’ac voletz, seguiram parlant, didec Raskolnikov, entrant en accion còp sec e damb ua impaciéncia febrila.
WEB-CRIM-E-CASTIG	Per perilhós que sigatz e per pòc que desiretz damnajar-me, non voi anar hènt torns ne anar damb astúcies.
WEB-CRIM-E-CASTIG	Vos vau a mostrar ara madeish qu’era mia sòrt m’inspire mens temor deth que vos imaginatz.
WEB-CRIM-E-CASTIG	Que sò vengut a avertir-vos francaments que s’auetz encara contra era mia fraia es intencions qu’auíetz, e pensatz tier entàs vóstes intencions çò qu’auetz sabut darrèraments, vos aucirè sense balhar-vos temps a denonciar-me entà que me detenguen.
WEB-CRIM-E-CASTIG	Que podetz creder-me: tierè era mia paraula.
WEB-CRIM-E-CASTIG	E ara, s’auetz bèra causa entà dider-me (pr’amor que darrèraments m’a semblat que volíetz parlar-me), didetz-ac lèu, pr’amor que non posqui pèrder mès temps.
WEB-CRIM-E-CASTIG	Toti auem es nòstes preocupacions, repliquèc Raskolnikov, ombriu e impacient.
WEB-CRIM-E-CASTIG	Vietz de convidar-me a parlar damb franquesa, didec Svidrigailov arrint, e ara prumèra pregunta que vos hèsqui me responetz evasiuaments.
WEB-CRIM-E-CASTIG	Vos pensatz que jo ac hèsqui tot damb ua dusau intencion e me guardatz damb maufidança.
WEB-CRIM-E-CASTIG	Qu’ei ua actitud comprensibla, per çò dera vòsta situacion; Mès, per plan que sigue eth mèn desir d’èster en bones relacions damb vos, non me cuelherè era molestia d’enganhar-vos.
WEB-CRIM-E-CASTIG	Que non s’ac vau.
WEB-CRIM-E-CASTIG	De un aute costat, non è arren de particular entà dider-vos.
WEB-CRIM-E-CASTIG	S’ei atau, per qué persutéretz en veder-me?
WEB-CRIM-E-CASTIG	Vos qu’ètz un òme curiós e ei interessant observar-vos.
WEB-CRIM-E-CASTIG	Me sedusís çò qu’era vòsta situacion a de fantastic.
WEB-CRIM-E-CASTIG	Ath delà, ètz vos eth frair d’ua hemna que m’interessèc fòrça.
WEB-CRIM-E-CASTIG	Me semble que son motius sufisents.
WEB-CRIM-E-CASTIG	Ha, ha!
WEB-CRIM-E-CASTIG	Ça que la, vos cohèssi qu’era vòsta pregunta me semble tan complèxa, que m’ei dificil responer-vos.
WEB-CRIM-E-CASTIG	Ara madeish, se vos auetz vengut a veder-me, non a estat per cap ahèr determinat, senon damb era esperança de qué vos diga quauquarren nau.
WEB-CRIM-E-CASTIG	Non ei atau?
WEB-CRIM-E-CASTIG	Cohessatz-ac, l’ahisquèc Svidrigailov damb ua perfida arridalha.
WEB-CRIM-E-CASTIG	Plan, donc, qu’ei eth cas que tanben jo, quan eth tren m’amiaue entà Petersburg, alimentaua era esperança de conéisher causes naues sus vos, de treir-vos quauquarren deth laguens.
WEB-CRIM-E-CASTIG	Qué me volíetz trèir?
WEB-CRIM-E-CASTIG	Donques, ne jo madeish me’n sai…
WEB-CRIM-E-CASTIG	Ja vedetz en quina miserabla tauèrna passi es mèns dies.
WEB-CRIM-E-CASTIG	Aciu que sò a gust, encara que non i siguessa, que me cau passar era estona en bèth lòc…
WEB-CRIM-E-CASTIG	Aguesta prauba Katia…!
WEB-CRIM-E-CASTIG	L’auetz vist…?
WEB-CRIM-E-CASTIG	S’aumens siguessa un golut o un gastronòm…
WEB-CRIM-E-CASTIG	Mès non: aquerò ei tot çò que posqui minjar (e senhalaue ua tauleta qu’ère en un cornèr, a on se vedie ua sièta de lhauna damb era rèsta d’un praube bistèc.
WEB-CRIM-E-CASTIG	A prepaus, auetz minjat, vos?
WEB-CRIM-E-CASTIG	Jo qu’è hèt un nhac sense talents.
WEB-CRIM-E-CASTIG	Non beui vin: sonque champanha, e jamès mès d’un veire en tota ua net, çò qu’ei pro entà que me còste mau de cap.
WEB-CRIM-E-CASTIG	S’aué m’è begut ua botelha a estat perque è besonh d’animar-me: m’è de veir damb ua persona que tracte de certans ahèrs, e voi aparéisher veement e decidit.
WEB-CRIM-E-CASTIG	Per tant, vos me trapatz damb ua umor especiau.
WEB-CRIM-E-CASTIG	Se hè un moment è sajat d’amagar-me coma un escolan, a estat pera pòur de qué era vòsta visita m’empedisse atier er ahèr que vos è parlat.
WEB-CRIM-E-CASTIG	Totun, consultèc eth sòn relòtge, qu’auem encara ua bona estona tà parlar, pr’amor que non son qu’es quate e mieja…
WEB-CRIM-E-CASTIG	Credetz-me qu’en bèri moments senti que non sò arren, arren absoludaments: ne proprietari, ne pair de familha, ne ulan, ne fotograf, ne jornalista.
WEB-CRIM-E-CASTIG	A viatges qu’ei anujós non auer cap profession.
WEB-CRIM-E-CASTIG	Vos asseguri que demoraua enténer dera vòsta boca quauquarren nau.
WEB-CRIM-E-CASTIG	Mès, se qui ètz vos?
WEB-CRIM-E-CASTIG	Que qui sò?
WEB-CRIM-E-CASTIG	Ja vo’n sabetz: un gentilòme que servic pendent dus ans ena cavalaria.
WEB-CRIM-E-CASTIG	Dempús s’estèc uns auti dus ans vagant per Petersburg.
WEB-CRIM-E-CASTIG	Dempús me maridè damb Marfa Petrovna e me n’anè a víuer en camp.
WEB-CRIM-E-CASTIG	Aciu qu’auetz era mia biografia.
WEB-CRIM-E-CASTIG	Jugaire d’auantatge.
WEB-CRIM-E-CASTIG	Qu’ètz jogaire, vertat?
WEB-CRIM-E-CASTIG	Hègetz triches?
WEB-CRIM-E-CASTIG	Bèth un vos deuec fóter un boet, non?
WEB-CRIM-E-CASTIG	Per qué ac didetz?
WEB-CRIM-E-CASTIG	Pr’amor qu’alavetz auéretz era ocasión de lutar en düèl.
WEB-CRIM-E-CASTIG	Que non ac remisqui…, mès non sò premanit entà discusions filosofiques.
WEB-CRIM-E-CASTIG	A penes acogada Marfa Petrovna?
WEB-CRIM-E-CASTIG	Donques òc.
WEB-CRIM-E-CASTIG	Vos escandalizatz d’entener-me parlar atau des hemnes?
WEB-CRIM-E-CASTIG	Com non me vau a escandalizar deth vòste libertinatge?
WEB-CRIM-E-CASTIG	Libertinatge…
WEB-CRIM-E-CASTIG	Libertinatge!
WEB-CRIM-E-CASTIG	Entà respóner ara vòsta prumèra pregunta vos parlarè dera hemna en generau.
WEB-CRIM-E-CASTIG	Que sò prèst a blagar ua bona estona.
WEB-CRIM-E-CASTIG	Didetz-me: per qué me cau húger des hemnes en tot èster un gran aimant?
WEB-CRIM-E-CASTIG	Aquerò ei, aumens, ua ocupacion entà jo.
WEB-CRIM-E-CASTIG	Alavetz vos solet auetz vengut aciu entà anar de hèsta?
WEB-CRIM-E-CASTIG	Digam que òc.
WEB-CRIM-E-CASTIG	Plan que òc, aquerò dera dissipacion vos tie aclapat, mès vos cohèssi que me shauten es preguntes dirèctes.
WEB-CRIM-E-CASTIG	Eth libertinatge a, aumens, un caractèr de continuitat basat ena natura e non depen d’un caprici: qu’ei quauquarren que borís ena sang coma un carbon tostemp incandescent e que solet s’amòrte damb era edat, e enquia e tot atau, dificilaments, a truca d’aigua hereda.
WEB-CRIM-E-CASTIG	Cohessatz qu’aquerò, de bèra manèra, ei ua ocupacion.
WEB-CRIM-E-CASTIG	Mès, se qué a de divertit entà vos aguesta vida?
WEB-CRIM-E-CASTIG	Ja veigui entà on vatz.
WEB-CRIM-E-CASTIG	Admeti qu’aquerò ei ua malautia coma totes es inclinacions exagerades, e en aguest cas un depasse tostemp es limits de çò de normau; mès vos cau tier en compde qu’aquerò ei ua causa que càmbie sivans es individús.
WEB-CRIM-E-CASTIG	Plan que òc, cau reprimir-se, encara que sonque sigue per convenença, mès se jo non auessa aguesta ocupacion, acabaria per calar-me un tret en cap.
WEB-CRIM-E-CASTIG	Pro me’n sai de qué er òme aunèst li cau engüejar-se, mès enquia e tot atau…
WEB-CRIM-E-CASTIG	Seríetz vos capable de foter-vos un tret en cap?
WEB-CRIM-E-CASTIG	A qué vie aguesta pregunta?, esclamèc Svidrigailov damb un gèst de contrarietat.
WEB-CRIM-E-CASTIG	Vos prègui que non parlem d’aguestes causes, s’esdeguèc a híger, deishant eth sòn ton de jactància.
WEB-CRIM-E-CASTIG	Autanplan eth sòn ròstre auie cambiat.
WEB-CRIM-E-CASTIG	Que non posqui botar-i remèdi.
WEB-CRIM-E-CASTIG	Me’n sai de qué aquerò ei vergonhós mès cranhi ara mòrt e non me shaute enténer parlar d’era.
WEB-CRIM-E-CASTIG	Sabetz que sò un shinhau mistic?
WEB-CRIM-E-CASTIG	Ja sai se qué voletz díder…
WEB-CRIM-E-CASTIG	Er espèctre de Marfa Petrovna…
WEB-CRIM-E-CASTIG	Didetz-me: se vos apareish encara?
WEB-CRIM-E-CASTIG	Non me parletz d’aquerò, exclamèc irritat.
WEB-CRIM-E-CASTIG	En Petersburg encara non se m’a apareishut.
WEB-CRIM-E-CASTIG	Qu’eth diable s’ac hèsque a vier…!
WEB-CRIM-E-CASTIG	Parlem de ua auta causa…
WEB-CRIM-E-CASTIG	Ath delà non è guaire temps.
WEB-CRIM-E-CASTIG	Encara que me hèsque dò, lèu mos calerà deishar aguesta parlòta…
WEB-CRIM-E-CASTIG	Mès, qu’encara è quauquarren tà dider-vos.
WEB-CRIM-E-CASTIG	Vos demore ua hemna, vertat?
WEB-CRIM-E-CASTIG	Un cas extraordinari.
WEB-CRIM-E-CASTIG	Pur edart…
WEB-CRIM-E-CASTIG	Non vos enquimere era baishessa d’aguesta conducta?
WEB-CRIM-E-CASTIG	Fòrça de volentat…
WEB-CRIM-E-CASTIG	Dilhèu l’auetz vos?
WEB-CRIM-E-CASTIG	Ha, ha, ha!
WEB-CRIM-E-CASTIG	Me deishatz embadoquit, Rodion Romanovitch, e aquerò que demoraua entener-vos quauquarren semblable.
WEB-CRIM-E-CASTIG	Que parletz vos de dissipacion, de questions moraus!
WEB-CRIM-E-CASTIG	Que hescatz vos de Schiller, er idealista!
WEB-CRIM-E-CASTIG	Plan que òc, aguesti punts d’enguarda son fòrça naturaus e çò d’estonant serie apuar era opinion contrària, mès, tient en compde es circonstàncies, era causa resulte un shinhau estranha…
WEB-CRIM-E-CASTIG	Guaire planhi que me prèsse eth temps!
WEB-CRIM-E-CASTIG	Me semblatz un òme extrèmaments interessant.
WEB-CRIM-E-CASTIG	A prepaus, vos agrade Schiller?
WEB-CRIM-E-CASTIG	A jo m’encante.
WEB-CRIM-E-CASTIG	Qu’ètz un fanfarron, repliquèc Raskolnikov damb un gèst de repugnància.
WEB-CRIM-E-CASTIG	Vos asseguri que non ne sò, mès, enquia e tot admetent que ne siguessa haria damb aquerò bèth mau a quauqu’un?
WEB-CRIM-E-CASTIG	È viscut sèt ans en camp damb Marfa Petrovna.
WEB-CRIM-E-CASTIG	Plan per aquerò, quan m’è trapat damb un òme intelligent coma vos…, intelligent e, ath delà, interessant…, ei normau que me senta erós de parlar damb eth.
WEB-CRIM-E-CASTIG	Ath delà, me sò begut era champanha que restaue en veire e m’a pujat en cap.
WEB-CRIM-E-CASTIG	Ça que la, çò que mès me capvire ei cèrt eveniment que d’eth non ne voi parlar…
WEB-CRIM-E-CASTIG	Mès, entà on vatz?, preguntèc, estonat.
WEB-CRIM-E-CASTIG	Raskolnikov s’auie lheuat.
WEB-CRIM-E-CASTIG	S’estofaue, se sentie mau en aqueth ambient e se n’empenaïe d’auer entrat aquiu.
WEB-CRIM-E-CASTIG	Svidrigailov se l’apareishie coma eth mès menspredable brigand que podesse auer en mon.
WEB-CRIM-E-CASTIG	Demoratz, demoratz un moment.
WEB-CRIM-E-CASTIG	Demanatz un veire de tè.
WEB-CRIM-E-CASTIG	Non vo n’anetz.
WEB-CRIM-E-CASTIG	Vos asseguri que non parlarè de causes absurdes, ei a díder de jo.
WEB-CRIM-E-CASTIG	Me cau dider-vos ua causa…
WEB-CRIM-E-CASTIG	Voletz que vos conda se com ua hemna se prepausèc sauvar-me, coma dideríetz vos?
WEB-CRIM-E-CASTIG	Qu’ei ua question que vos interessarà, donques qu’aguesta hemna ei era vòsta fraia.
WEB-CRIM-E-CASTIG	Vos ac condi?
WEB-CRIM-E-CASTIG	Atau tieram eth temps qu’encara me rèste.
WEB-CRIM-E-CASTIG	Parlatz, mès, demori que…
WEB-CRIM-E-CASTIG	Non vos enquimeretz.
WEB-CRIM-E-CASTIG	Solide que deuetz saber…, òc, òc, vo’n sabetz pr’amor que vos ac condè jo madeish, didec Svidrigailov, començant eth sòn raconde, que siguí ena preson per deutes, un deute plan gran que m’ère absoludaments impossible pagar.
WEB-CRIM-E-CASTIG	Non voi entrar en detalhs sus eth mèn rescat per Marfa Petrovna.
WEB-CRIM-E-CASTIG	Ja sabetz se com pòt capvirar er amor eth cap d’ua hemna.
WEB-CRIM-E-CASTIG	Marfa Petrovna ère ua hemna aunèsta e fòrça intelligenta, encara que sense cap cultura.
WEB-CRIM-E-CASTIG	Aguesta hemna gelosa e aunèsta, dempús de diuèrses scènes plies de violéncia e repotecs, barrèc damb jo ua sòrta de contracte que tenguec escrupulosaments pendent tot eth temps dera nòsta vida conjugau.
WEB-CRIM-E-CASTIG	Era qu’ère màger que jo.
WEB-CRIM-E-CASTIG	Jo auí era viletat, e tanben era leiautat, de dider-li francaments que non podia comprometer-me a sauvar-li ua fidelitat absoluda.
WEB-CRIM-E-CASTIG	Aguestes paraules l’enforismèren, mès, ath còp, era mia ruda franquesa li deuec agradar.
WEB-CRIM-E-CASTIG	Plan que òc, deuec pensar: “Aguesta confession per auança demòstre que non a era intencion d’enganhar-me.” Çò qu’ère plan important entà ua hemna gelosa.
WEB-CRIM-E-CASTIG	Jo me comprometia a non abandonar jamès a Marfa Petrovna, ei a díder a estar-me tostemp ath sòn costat, coma li cau a un marit.
WEB-CRIM-E-CASTIG	Non auria jamès ua aimanta fixa.
WEB-CRIM-E-CASTIG	En compensacion, Marfa Petrovna me permeterie hestejar as campanhardes, mès tostemp damb eth sòn consentiment secret e tient-la ath pas des mies aventures.
WEB-CRIM-E-CASTIG	Proïbicion absoluda d’estimar a ua hemna deth nòste nivèu sociau.
WEB-CRIM-E-CASTIG	Se, malerosaments, m’encamardèssa prigonda e seriosaments, me comprometia a hèr-l’ac a saber a Marfa Petrovna.
WEB-CRIM-E-CASTIG	Qu’ère pro intelligenta entà saber que jo èra un libertin incapable d’enamorar-se seriosaments.
WEB-CRIM-E-CASTIG	Ça que la, era intelligéncia e era gelosia non son incompatibles, e aquerò siguec eth mau…
WEB-CRIM-E-CASTIG	Ath delà d’aquerò, s’un vò jutjar as òmes damb imparcialitat, li cau deishar de cornèr cèrtes idies preconcebudes e desbrembar es costums qu’aquerim des persones que mos entornègen.
WEB-CRIM-E-CASTIG	En fin, fidi poder compdar aumens damb eth vòste sen.
WEB-CRIM-E-CASTIG	Plan, auie quauqui costums estranhs, mès vos cohèssi sincèraments que senti vertadèr racacòr pes penes que l’è costat.
WEB-CRIM-E-CASTIG	En fin, me pensi qu’aquerò ei ua oracion funèbra sufisenta deth mès trende des marits entara mès afectuosa des hemnes.
WEB-CRIM-E-CASTIG	Pendent es nòstes peleges jo sauvaua silenci lèu tostemp, e aguest acte de galantaria non deishaue de costar efècte.
WEB-CRIM-E-CASTIG	Era se padegaue e ac sabie apreciar.
WEB-CRIM-E-CASTIG	Mès que non podec tier ara vòsta fraia.
WEB-CRIM-E-CASTIG	Com se risquèc a cuélher coma hilhuquera a ua hemna tan beròia?
WEB-CRIM-E-CASTIG	Era soleta explicacion ei que, coma hemna apassionada e sensibla, s’enamorèc d’era.
WEB-CRIM-E-CASTIG	Òc, tau coma sone; s’enamorèc…
WEB-CRIM-E-CASTIG	Avdotia Romanovna!
WEB-CRIM-E-CASTIG	Deth prumèr moment comprení qu’era sua preséncia serie ua complicacion, e, encara que non vos ac creigatz, decidí abstier-me, autanplan de guardar-la.
WEB-CRIM-E-CASTIG	Mès que siguec era qui hec eth prumèr pas.
WEB-CRIM-E-CASTIG	Encara que vos semble mentida, ara prumeria, Marfa Petrovna arribèc enquia e tot e emmaliciar-se pr’amor que jo non parlaua jamès dera vòsta fraia: me repotegaue que siguessa indiferent as elògis que me hège d’era.
WEB-CRIM-E-CASTIG	Que non posqui compréner se qué volie.
WEB-CRIM-E-CASTIG	Coma ei naturau, era mia hemna li condèc a Avdotia Romanovna tota era mia biografia.
WEB-CRIM-E-CASTIG	Qu’auie eth defècte de méter ath pas a toti des nòstes intimitats e de planher-se de jo dauant deth prumèr qu’arribaue.
WEB-CRIM-E-CASTIG	Com non auia de profitar aguesta escadença de hèr ua naua e magnifica amistat?
WEB-CRIM-E-CASTIG	Plan que òc, èren tostemp en tot parlar de jo, e Avdotia Romanovna deuie conéisher perfèctaments es sinistres petòfies que se m’atribuïen.
WEB-CRIM-E-CASTIG	Ne sò segur de qué quauqui uns d’aguesti rumors arribèren enquia vos.
WEB-CRIM-E-CASTIG	Lujine vos a acusat quitament de costar era mòrt d’un mainatge.
WEB-CRIM-E-CASTIG	Ei vertat?
WEB-CRIM-E-CASTIG	Se vos platz, non balhetz credit ad aguestes viletats, exclamèc Svidrigilov damb ua barreja de colèra e repugnància.
WEB-CRIM-E-CASTIG	Se voletz conéisher era vertat de totes aguestes istòries absurdes, vo’les condarè en ua auta ocasión, mès ara…
WEB-CRIM-E-CASTIG	Tamben m’an dit que siguéretz colpable dera mòrt d’un des vòsti sirvents…
WEB-CRIM-E-CASTIG	Vos arregraïrè que non vengatz per aguest camin, didec Svidrigailov, agitat.
WEB-CRIM-E-CASTIG	Non ei aqueth que, dempús de mòrt, vos carguèc era pipa?
WEB-CRIM-E-CASTIG	Svidrigailov lo guardèc atentiuaments, e Rodia credec veir lúder per un moment enes sòns uelhs un bualh de crudèu ironia.
WEB-CRIM-E-CASTIG	Mès Svidrigailov responec cortèsaments:
WEB-CRIM-E-CASTIG	Òc, que siguec aguest sirvent.
WEB-CRIM-E-CASTIG	Ja veigui que totes aguestes istòries vos an interessat viuaments, e me comprometi a satisfèr eth vòste curiosèr ena prumèra escadença.
WEB-CRIM-E-CASTIG	Me pensi que me posqui considerar coma un personatge romantic.
WEB-CRIM-E-CASTIG	Ja compreneratz era gratitud que me cau sauvar entà Marfa Petrovna per auer condat ara vòsta fraia tantes causes enigmatiques e interessantes sus jo.
WEB-CRIM-E-CASTIG	Sabi pas quina impression li costarien aguestes confidéncies, mès apostaria quinsevolh causa que me favoriren.
WEB-CRIM-E-CASTIG	A maugrat dera aversion qu’era vòsta fraia sentie contra era mia persona, a maugrat dera mia actitud ombriua e repulsiua, dilhèuc acabèc per planher-se der òme perdut que vedie en jo.
WEB-CRIM-E-CASTIG	E quan era pietat se senhorege deth còr d’ua joena, aquerò ei fòrça perilhós entada era.
WEB-CRIM-E-CASTIG	L’assaute eth desir de sauvar, de hèr entrar en rason, de regenerar, de hèr entrar peth bon camin a un òme, d’aufrir-li, a tot darrèr, ua vida naua.
WEB-CRIM-E-CASTIG	Que ja vo’n deuetz saber des sòmis d’aguesta sòrta.
WEB-CRIM-E-CASTIG	Non hescatz potèles, Rodion Romanovitch: ja sabetz qu’aguest ahèr non auec conseqüéncies importantes…
WEB-CRIM-E-CASTIG	Qu’eth diable me hèsque a vier…!
WEB-CRIM-E-CASTIG	Com beui aguesta tarde…!
WEB-CRIM-E-CASTIG	Alavetz aurie pogut èster hilha de quauque modèst prince regnant, o d’un governador, o d’un proconsul en Asia Menor.
WEB-CRIM-E-CASTIG	Que’ei clar qu’aurie aumentat era lista des martirs e aurie arrit dauant des hèrs rosents e de tota classa de tortures.
WEB-CRIM-E-CASTIG	Era madeisha aurie cercat aguest martiri…
WEB-CRIM-E-CASTIG	S’auesse vengut en mon en sègle cincau, s’aurie retirat entath desèrt d’Egipte, e aquiu aurie passat trenta ans neurint-se d’arraïcs, extasis e visions.
WEB-CRIM-E-CASTIG	Qu’ei ua hemna que desire patir per quauquarrés, e se la privessen d’aguest patiment, serie capabla, dilhèu, de lançar-se per ua hièstra.
WEB-CRIM-E-CASTIG	Per çò deth sòn nòm, que deu èster un seminarista…
WEB-CRIM-E-CASTIG	Plan, qu’aguest joen suenhe ara vòsta fraia.
WEB-CRIM-E-CASTIG	Mès alavetz, ei a díder, en moment d’entamenar coneishement damb era, siguí massa leugèr e pòc clarivident, çò qu’explique que m’enganhèssa…
WEB-CRIM-E-CASTIG	Qu’eth diable me hèsque a vier!
WEB-CRIM-E-CASTIG	Per qué li cau èster tan beròia?
WEB-CRIM-E-CASTIG	Jo non n’auí eth tòrt.
WEB-CRIM-E-CASTIG	Avdotia Romanovna ei extraordinariaments, exageradaments, pudica (non trantalhi en afirmar qu’eth sòn pudor ei lèu malautís, a maugrat dera sua viua intelligéncia, e que dilhèu la damnatge).
WEB-CRIM-E-CASTIG	Atau es causes, ua campanharda de uelhs neri, Paracha, venguec a servir ena nòsta casa.
WEB-CRIM-E-CASTIG	Ère de un aute bordalat e jamès auie trabalhat entà d’auti.
WEB-CRIM-E-CASTIG	Encara que plan polida, ère incrediblaments pèga: es lèrmes, es crits qu’aguesta gojata aumplic era casa costèren un vertadèr escandal.
WEB-CRIM-E-CASTIG	Qu’ère eth prumèr còp que parlàuem solets.
WEB-CRIM-E-CASTIG	Jo, coma ei naturau, me plegué ara sua peticion e hi tot çò de possible entà aparéisher esmoigut e trebolat; en resumit, que tenguí perfèctaments eth mèn papèr.
WEB-CRIM-E-CASTIG	A compdar d’alavetz auérem frequentes convèrses secretes, scènes qu’en eres me suplicaue damb lèrmes enes uelhs, òc, damb lèrmes enes uelhs, que cambièssa de vida.
WEB-CRIM-E-CASTIG	Vaquí entà quins extrèms arriben quauques gojates en sòn in d’endoctrinar.
WEB-CRIM-E-CASTIG	Jo balhaua eth tòrt de toti es mèns errors ar destin, me presentaua coma un òme avid de lum, e, fin finau, botè en practica cèrta manèra d’arribar en còr des hemnes, un procediment que, encara que non enganhe ad arrés, ei tostemp d’un efècte segur.
WEB-CRIM-E-CASTIG	Me referisqui ara adulacion.
WEB-CRIM-E-CASTIG	Que non i a en mon arren mès dificil de mantier qu’era franquesa ne arren mès comòde qu’era adulacion.
WEB-CRIM-E-CASTIG	S’ena franquesa s’esguitle era mendre nòta faussa, se produsís de seguit ua dissonància e, damb era, er escandal.
WEB-CRIM-E-CASTIG	En cambi, era adulacion, a maugrat dera sua faussetat, resulte tostemp agradiua e ei recebuda damb plaser, un plaser vulgar se voletz, que non dèishe d’èster reau.
WEB-CRIM-E-CASTIG	Aquerò ei atau entà totes es esfères sociaus e entà toti es grads de cultura.
WEB-CRIM-E-CASTIG	Autanplan era mès pura vestala ei sensibla ara adulacion.
WEB-CRIM-E-CASTIG	Dera gent vulgara non cau que ne parlem.
WEB-CRIM-E-CASTIG	Be ne siguec d’aisit e divertit!
WEB-CRIM-E-CASTIG	Eth cas ei qu’ère vertadèraments vertuosa, aumens ara sua manèra.
WEB-CRIM-E-CASTIG	Era mia tactica s’estèc a umiliar-me dauant d’era, e inclinar-me dauant dera sua castetat.
WEB-CRIM-E-CASTIG	La vantaua sense pudor e, a penes obtenguia ua sarrada de mans o ua guardada, m’acusaua a jo madeish amaraments d’auer-les-ac arrincat ara fòrça e afirmaua qu’era sua resisténcia ère tau, que jamès auria artenhut arren d’era sense eth mèn desvorgonhament dera mia gausaria.
WEB-CRIM-E-CASTIG	Li didia que, ena sua innocéncia, non podie previer es mies brigantades, qu’auie queigut en param sense encuedar-se’n, eca.
WEB-CRIM-E-CASTIG	En resumit, qu’artenhí es mèns prepausi, e era mia dauna seguic convençuda dera sua innocéncia: atribusic era sua queiguda a un simple edart.
WEB-CRIM-E-CASTIG	Non podetz imaginar-vos se com s’enforismèc quan li didí qu’èra complètaments segur de qué era auie vengut ara cèrca deth plaser madeish que jo.
WEB-CRIM-E-CASTIG	Non vos emmalicietz se vos digui qu’Avdotia Romanovna non siguec insensibla as elògis que l’aumplia.
WEB-CRIM-E-CASTIG	Mès siguí un estupid e ac lancè tot a pèrder per çò dera mia impaciéncia.
WEB-CRIM-E-CASTIG	Mès d’un còp la guardè d’ua manèra que non ludentor qu’auie enes mèns uelhs l’enquimeraue e acabèc per èster-li odiós.
WEB-CRIM-E-CASTIG	Non entrarè en detalhs: sonque vos diderè que mos pelegérem.
WEB-CRIM-E-CASTIG	Tanben en aguesta ocasión me comportè estupidaments: me n’arrí des sues activitats conversionistes.
WEB-CRIM-E-CASTIG	Ei a díder, que comencè a amiar ua vida infernau.
WEB-CRIM-E-CASTIG	S’auéssetz vist, Rodion Romanovitch, encara qu’auesse estat sonque un còp, es arrais que pòden lançar es uelhs dera vòsta fraia…!
WEB-CRIM-E-CASTIG	Que sò embriac.
WEB-CRIM-E-CASTIG	Acabi de beuer-me un veire sancer.
WEB-CRIM-E-CASTIG	Totun, que digui era vertat.
WEB-CRIM-E-CASTIG	Eth bualh d’aquera guardada me perseguie enquia e tot enes sòmis.
WEB-CRIM-E-CASTIG	Arribè en extrèm de non poder tier eth mormolh des sòns vestits.
WEB-CRIM-E-CASTIG	Cranhí que m’arribèsse un atac d’apoplegia.
WEB-CRIM-E-CASTIG	Jamès m’auria pensat que podesse apoderar-se de jo ua holia semblabla.
WEB-CRIM-E-CASTIG	Desiraua hèr es patzes damb era, mès era reconciliacion ère imposibla.
WEB-CRIM-E-CASTIG	E, sabetz se qué hi alavetz?
WEB-CRIM-E-CASTIG	Vaquí enquia quin grad d’estupiditat pòt amiar a un òme eth despièch!
WEB-CRIM-E-CASTIG	Non cuelhatz cap determinacion quan sigatz furiós, Rodion Romanovitch.
WEB-CRIM-E-CASTIG	En tot tier en compde qu’Avdotia Romanovna ère prauba (ò!, perdon, non volia díder aquerò… mès, qué impòrten es paraules s’exprimissen eth pensament?
WEB-CRIM-E-CASTIG	Un còp aciu, l’auria jurat amor etèrn e solet auria pensat ena sua felicitat.
WEB-CRIM-E-CASTIG	Alavetz èra tan encamardat d’era, que se m’auesse dit: “Empodoa, assassina a Marfa Petrovna”, jo, ac auria hèt, que podetz creder-me.
WEB-CRIM-E-CASTIG	Non ac credetz atau…?
WEB-CRIM-E-CASTIG	Didetz- me, responetz…
WEB-CRIM-E-CASTIG	Veigui que m’auetz escotat damb grana atencion, interessant joen…
WEB-CRIM-E-CASTIG	Svidrigailov, impacient, auie fotut un còp de punh ena taula.
WEB-CRIM-E-CASTIG	Qu’ère tot rogit.
WEB-CRIM-E-CASTIG	Raskolnikov comprenec qu’eth veire e miei de champanha que s’auie avalat l’auie capvirat prigondaments, e decidic profitar aguesta circonstància entà tirassar-li dera lengua, pr’amor qu’aqueth òme l’inspiraue grana maufidança.
WEB-CRIM-E-CASTIG	Arren d’aquerò, responec Svidrigailov, en tot hèr esfòrci entà serenar-se.
WEB-CRIM-E-CASTIG	Ath delà, era vòsta fraia non me pòt veir.
WEB-CRIM-E-CASTIG	Que ne sò segur, mès non se tracte d’aquerò.
WEB-CRIM-E-CASTIG	Atau, donc, n’ètz segur de qué non me pòt suportar?
WEB-CRIM-E-CASTIG	Svidrigailov li guinhèc un uelh e arric burlescaments.
WEB-CRIM-E-CASTIG	Qu’auetz rason: li sò antipatic.
WEB-CRIM-E-CASTIG	Mès jamès se pòden botar es mans en huec sus çò que se passe entre marit e hemna o entre dus aimants.
WEB-CRIM-E-CASTIG	Tostemps i a un petit cornèr amagat que solet coneishen es interessadi.
WEB-CRIM-E-CASTIG	N’ètz segur de qué Avdotia Romanovna me guarde damb repugnància?
WEB-CRIM-E-CASTIG	Svidrigailov non se mostrèc de cap des manères ofensat peth qualificatiu que Raskolnikov venguie d’aplicar as sòns prepausi, e exclamèc damb ingenú temor:
WEB-CRIM-E-CASTIG	De vertat se m’an escapat frases e reflexions que vos an hèt a pensar en aquerò?
WEB-CRIM-E-CASTIG	En aguest madeish moment deishatz aubirar es vòsti fins.
WEB-CRIM-E-CASTIG	Com explicatz aguesti sobtes temors?
WEB-CRIM-E-CASTIG	Que jo me sò espaurit?
WEB-CRIM-E-CASTIG	Que me cau pòur?
WEB-CRIM-E-CASTIG	Pòur de vos?
WEB-CRIM-E-CASTIG	Qu’ètz vos qui me pòt crànher a jo, cher ami.
WEB-CRIM-E-CASTIG	Quines pegaries!
WEB-CRIM-E-CASTIG	Ath delà, sò embriac, que ja ac veigui.
WEB-CRIM-E-CASTIG	Se beuessa un shinhau mès poiria cométer bèra asenada.
WEB-CRIM-E-CASTIG	Que se la hèsque a vier eth diable era beuenda!
WEB-CRIM-E-CASTIG	Ep!, hètz-me a vier aigua!
WEB-CRIM-E-CASTIG	Agarrèc era botelha de champanha e la lancèc pera hièstra sense cap contemplacion.
WEB-CRIM-E-CASTIG	Felip li hec a vier era aigua.
WEB-CRIM-E-CASTIG	Tot aquerò ei absurd, higec, chaupant un tovalhon e aplicant-se-lo en front.
WEB-CRIM-E-CASTIG	En dues paraules posqui redusir en arren es vòstes suposicions.
WEB-CRIM-E-CASTIG	Sabetz que vau a maridar-me?
WEB-CRIM-E-CASTIG	Ja m’ac didéretz.
WEB-CRIM-E-CASTIG	A!, òc?
WEB-CRIM-E-CASTIG	Donques non me’n brembaua…
WEB-CRIM-E-CASTIG	Mès alavetz non podia afirmar arren, pr’amor qu’encara non auia vist ara mia prometuda e solet se tractaue d’ua intencion.
WEB-CRIM-E-CASTIG	Ara qu’ei causa hèta.
WEB-CRIM-E-CASTIG	Se non siguesse pera cita que vos è parlat, vos haria a vier ena casa dera mia nòvia.
WEB-CRIM-E-CASTIG	Me shautarie que la coneishéssetz…
WEB-CRIM-E-CASTIG	Dimònis!
WEB-CRIM-E-CASTIG	Non me rèste que dètz menutes.
WEB-CRIM-E-CASTIG	Guardatz vos madeish eth relòtge.
WEB-CRIM-E-CASTIG	Eth procès d’aguest maridatge ei fòrça interessant.
WEB-CRIM-E-CASTIG	Ja vos ac condarè.
WEB-CRIM-E-CASTIG	Entà on vatz?
WEB-CRIM-E-CASTIG	Encara vo’n voletz anar?
WEB-CRIM-E-CASTIG	Non, que ja non m’en voi anar.
WEB-CRIM-E-CASTIG	Atau, donc, non voletz deishar-me?
WEB-CRIM-E-CASTIG	Aquerò ja ac veiram.
WEB-CRIM-E-CASTIG	Vos amiarè ena casa dera mia prometuda, mès non ara, senon en ua auta escadença, pr’amor que mos calerà dessepara-mosr de seguit.
WEB-CRIM-E-CASTIG	Vos anaratz tara dreta e jo tara quèrra.
WEB-CRIM-E-CASTIG	Coneishetz ad aguesta senhora cridada Resslich?
WEB-CRIM-E-CASTIG	Qu’ei era hemna qu’ena sua casa m’albergui…
WEB-CRIM-E-CASTIG	M’escotatz?
WEB-CRIM-E-CASTIG	Non, que ja pensatz en ua auta causa.
WEB-CRIM-E-CASTIG	Ja sabetz que s’acuse ad aguesta senhora d’auer costat aguest iuèrn eth suicidi d’ua joena…
WEB-CRIM-E-CASTIG	Plan, m’escotatz o non…?
WEB-CRIM-E-CASTIG	Me didec: “Qu’as mina d’òme preocupat.
WEB-CRIM-E-CASTIG	Te cau cercar ua distraccion.” Pr’amor que jo sò un òme taciturn.
WEB-CRIM-E-CASTIG	Non me credetz?
WEB-CRIM-E-CASTIG	Donques vos enganhatz.
WEB-CRIM-E-CASTIG	Jo non hèsqui mau ad arrés: viui separat en un cornèr.
WEB-CRIM-E-CASTIG	A viatges se passen tres dies sense que parla damb arrés.
WEB-CRIM-E-CASTIG	Aguesta briganda de Resslich qu’a es sues intencions.
WEB-CRIM-E-CASTIG	Fide que jo me cansarè lèu dera mia hemna e la deisharè pauhicada.
WEB-CRIM-E-CASTIG	E alavetz era la lançarà ena circulacion… ja en nòste mon, ja en un ambient mès naut.
WEB-CRIM-E-CASTIG	M’a condat qu’eth pair dera gojata ei un vielh sense caractèr, un ancian foncionari qu’ei malaut: hè tres ans que non pòt caminar e ei immobil en sòn fautulh.
WEB-CRIM-E-CASTIG	Tanben a mair, ua hemna fòrça intelligenta.
WEB-CRIM-E-CASTIG	Eth hilh ei emplegat en ua ciutat provinciana e non ajude a sa pairs.
WEB-CRIM-E-CASTIG	Era hilha màger s’a maridat e non balhe senhaus de vida.
WEB-CRIM-E-CASTIG	Es praubi vielhs tien ath sòn cargue a dus nebodets de cuerta edat.
WEB-CRIM-E-CASTIG	Era hilha mendre l’a calut deishar er institut sense auer acabat es sòns estudis.
WEB-CRIM-E-CASTIG	En dus o tres mesi complirà es setze ans e alavetz serà en edat de maridar-se.
WEB-CRIM-E-CASTIG	Aguesta qu’ei era mia prometuda.
WEB-CRIM-E-CASTIG	Un còp obtengudi aguesti infòrmes, me presentè ara familha coma un proprietari veude de bona casa, ben relacionat e ric.
WEB-CRIM-E-CASTIG	Per çò dera diferéncia d’edats (era dètz-e-sèt e jo mès de cinquanta), qu’ei un detalh sense importància.
WEB-CRIM-E-CASTIG	Un òme atau qu’ei un bon partit, non?, un partit temptador.
WEB-CRIM-E-CASTIG	Que s’aurie pogut pagar entà presenciar aqueth espectacle.
WEB-CRIM-E-CASTIG	Alavetz arribe era mainada damb un vestidet cuert e semblable a un boton que comence a daurir-se.
WEB-CRIM-E-CASTIG	Hè ua reveréncia e se rogís coma ua peuna.
WEB-CRIM-E-CASTIG	Plan que òc, l’auien ensenhat era leçon.
WEB-CRIM-E-CASTIG	Non me’n sai des vòsti gusti per çò que hè a cares de hemna, mès, ena mia pensada, era guardada mainadenca, era timiditat, es lèrmetes de pudor des joenetes de setze ans valen mès qu’era beresa.
WEB-CRIM-E-CASTIG	Ath delà, ei polida coma ua vèrge.
WEB-CRIM-E-CASTIG	Qu’a eth peu clar e retortilhat coma un anheret, ua boqueta de pòts carnosi e porporats…
WEB-CRIM-E-CASTIG	Un amor!
WEB-CRIM-E-CASTIG	Totau, que mos coneishérem, jo didí qu’ahèrs de familha m’obligauen a pressar era nòça, e a londeman, ei a díder, delàger, mos prometérem.
WEB-CRIM-E-CASTIG	D’alavetz ençà, a penes arribi, la seigui enes mèns jolhs e ja non la dèishi anar-se’n.
WEB-CRIM-E-CASTIG	Era sua cara se rogís coma ua auròra e jo non cèssi de punar-la.
WEB-CRIM-E-CASTIG	Sa mair l’a aleçonat, plan, en tot dider-li que sò eth sòn futur marit e que çò que hèsqui ei normau.
WEB-CRIM-E-CASTIG	Artenhuda aguesta comprension, eth papèr de nòvi qu’ei mès arregraït qu’eth de marit.
WEB-CRIM-E-CASTIG	Ha, ha!
WEB-CRIM-E-CASTIG	È parlat dus còps damb era.
WEB-CRIM-E-CASTIG	Era gojateta qu’ei plan luenh d’èster pèga.
WEB-CRIM-E-CASTIG	Qu’a ua manèra de guardar-me, de reuelh, que me hè borir era sang.
WEB-CRIM-E-CASTIG	Era sua careta se retire ara Vèrge Sixtina de Rafael.
WEB-CRIM-E-CASTIG	Non vos impressione era expression fantastica e allucinanta qu’eth pintor balhèc ad aguesta Vèrge?
WEB-CRIM-E-CASTIG	Donques eth ròstre d’era ei pairèr.
WEB-CRIM-E-CASTIG	Londeman des nòstes acordalhes li hi a vier presents per valor de mil cinc cents robles: un ornament de brilhants, un aute de pèrles, necessaire d’argent entath tocador; en fin, tantes causes, qu’era careta dera Vèrge reludie.
WEB-CRIM-E-CASTIG	Ager, quan la seiguí enes mèns jolhs, dilhèu me mostrè massa impulsiu, pr’amor qu’era se rogic viuaments e enes sòns uelhs campèren dues lèrmes que sajaue d’amagar.
WEB-CRIM-E-CASTIG	Alavetz era enrodèc eth mèn còth damb es sòns bracets (siguec eth prumèr còp que hec aquerò de bon voler), me punèc e me jurèc èster era esposa aubedienta e fidèu que tierie era sua vida sancera a hèr-me erós e qu’ac sacrificarie tot entà meritar eth mèn amor, e higec qu’aquerò ère era soleta causa que desiraue, e que non li calie presents entada era.
WEB-CRIM-E-CASTIG	Que seratz d’acòrd qu’enténer aguestes paraules ena boca d’un àngel de setze ans, vestit de tul, de peus retortilhadi e caròles tintades d’un ròi virginau, ei fòrça seductor…
WEB-CRIM-E-CASTIG	Cohessatz-ac, cohessatz-ac…
WEB-CRIM-E-CASTIG	Escotatz…
WEB-CRIM-E-CASTIG	Escotatz.., vos amiarè ena casa dera mia nòvia…, mès que non ac posqui hèr ara madeish.
WEB-CRIM-E-CASTIG	Ei a díder, qu’aguesta diferéncia monstruosa d’edat ahisque era vòsta sensualitat.
WEB-CRIM-E-CASTIG	Ei possible que pensetz seriosaments maridar-vos en aguestes condicions?
WEB-CRIM-E-CASTIG	Per qué non?
WEB-CRIM-E-CASTIG	Qu’ei causa hèta.
WEB-CRIM-E-CASTIG	Cadun hè çò que pòt en aguest mon, e hèr-se illusions qu’ei ua manèra d’alegrar-se era vida…
WEB-CRIM-E-CASTIG	Ha, ha!
WEB-CRIM-E-CASTIG	Mès be n’ètz de moralista!
WEB-CRIM-E-CASTIG	Ajatz pietat de jo, amic mèn.
WEB-CRIM-E-CASTIG	Sò un pecador, ha, ha!
WEB-CRIM-E-CASTIG	Ara compreni que vos ajatz encargat des hilhs de Caterina Ivanovna.
WEB-CRIM-E-CASTIG	Adòri as mainatges, les adòri de vertat, exclamec Svidrigailov, en tot meter-se a arrir.
WEB-CRIM-E-CASTIG	Sus aguest particular vos posqui condar un episòdi fòrça curiós.
WEB-CRIM-E-CASTIG	Eth madeish dia dera mia arribada comencè a visitar cafornes.
WEB-CRIM-E-CASTIG	Qu’èra desirós d’eres dempús de sèt ans de rectitud.
WEB-CRIM-E-CASTIG	Ja auratz vist que non hè cap prèssa en tornar a amassar-me damb es mèns ancians amics e voleria non verder-les en fòrça temps.
WEB-CRIM-E-CASTIG	Me cau dider-vos que pendent eth mèn sejorn ena proprietat de Marfa Petrovna me tormentaue soent eth rebrembe d’aguesti cornèrs misteriosi.
WEB-CRIM-E-CASTIG	Qu’eth diable me hesque a vier!
WEB-CRIM-E-CASTIG	Eth pòble s’autrege ara beuenda; era joenesa culta se taque o perís enes sòns sòmis irrealizables: se pèrd en teories monstruoses.
WEB-CRIM-E-CASTIG	Es auti s’autregen ara dissipacion.
WEB-CRIM-E-CASTIG	Vaquí er espectacle que m’a aufrit era ciutat ara mia arribada.
WEB-CRIM-E-CASTIG	De per tot se despren ua flaira de poiridura… “Venguí a quèir en aquerò que criden un balh nueitiu.
WEB-CRIM-E-CASTIG	Non ère qu’un escolader repugnant, coma es qu’a jo m’agraden.
WEB-CRIM-E-CASTIG	Se quilhauen es cames en un can can desenfrenat, coma jamès s’auie hèt enes mèns tempsi.
WEB-CRIM-E-CASTIG	Qu’ei eth progrès!
WEB-CRIM-E-CASTIG	De pic veigui a ua encandora gojateta de tretze ans que bare d’amb un beròi joen.
WEB-CRIM-E-CASTIG	Un aute joen les obsèrve d’apròp.
WEB-CRIM-E-CASTIG	Era sua mair ère seiguda ath cant dera paret, coma espectadora.
WEB-CRIM-E-CASTIG	Ja podetz imaginar-vos se quina sòrta de balh ère.
WEB-CRIM-E-CASTIG	Era gojateta ei avergonhada, se rogís; fin finau, se sent ofensada e se met a plorar.
WEB-CRIM-E-CASTIG	Atau apreneràn a non her-se a vier mainades en un lòc coma aguest!” Aquerò a jo non m’impòrte bric.
WEB-CRIM-E-CASTIG	Me seigui ath cant dera mair e li digui que jo tanben sò forastèr e que tota aquera gent me semble estupida e grossièra, incapabla de respectar ad aqueth que s’ac merite.
WEB-CRIM-E-CASTIG	Insinui que sò un òme ric e les prepausi amiar-les en mèn coche.
WEB-CRIM-E-CASTIG	Les acompanhi ena sua casa e comenci ua coneishença damb eres.
WEB-CRIM-E-CASTIG	Que s’estan en ua vertadèra tuta e an vengut d’ua província.
WEB-CRIM-E-CASTIG	Me diden que consideren era mia visita coma un gran aunor.
WEB-CRIM-E-CASTIG	Me’n sai de qué non an un sò horadat e qu’an vengut a hèr cèrtes gestions.
WEB-CRIM-E-CASTIG	Jo les aufrisqui sòs e es mèns servicis.
WEB-CRIM-E-CASTIG	Tanben me diden qu’an entrat en locau nueitiu per enganha, pr’amor que se pensauen que se tractaue d’ua escòla de balh.
WEB-CRIM-E-CASTIG	Alavetz jo li prepausi contribusir ara educacion dera gojata en tot dar-li leçons de francés e de balh.
WEB-CRIM-E-CASTIG	Eres accèpten damb entosiasme, se consideren fòrça aunorades, eca… e jo seguisqui visitant-les.
WEB-CRIM-E-CASTIG	Voletz que les anem a veir?
WEB-CRIM-E-CASTIG	Mès que calerà que sigue mès tard.
WEB-CRIM-E-CASTIG	Qu’ei pro!
WEB-CRIM-E-CASTIG	Vai, escotem ath poèta!
WEB-CRIM-E-CASTIG	Ò Shiller!
WEB-CRIM-E-CASTIG	A on va a amagar-se era vertut?
WEB-CRIM-E-CASTIG	Guardatz, vos condarè causes sonque entà enténer es vòsti crits d’indignacion.
WEB-CRIM-E-CASTIG	Qu’ei entà jo un vertadèr plaser.
WEB-CRIM-E-CASTIG	Qu’ac creigui.
WEB-CRIM-E-CASTIG	Raskolnikov, indignat.
WEB-CRIM-E-CASTIG	Svidrigailov arrie a usclar dents.
WEB-CRIM-E-CASTIG	Fin finau cridèc a Felip e, dempús d’auer pagat era sua consumicion, se lheuèc.
WEB-CRIM-E-CASTIG	Anem.
WEB-CRIM-E-CASTIG	Sò embriac.
WEB-CRIM-E-CASTIG	Assez causé, exclamèc.
WEB-CRIM-E-CASTIG	Qu’è auut un vertadèr plaser.
WEB-CRIM-E-CASTIG	Ac creigui.
WEB-CRIM-E-CASTIG	Com non a d’èster un plaser entà vos condar anecdòtes piquentes?
WEB-CRIM-E-CASTIG	Aquerò ei ua vertadèra satisfaccion entà un òme negat en vici e rosigat pera dissipacion, mès que mès quan a un projècte madeish monstruós e lo condatz a un òme coma jo…
WEB-CRIM-E-CASTIG	Qu’ei ua causa qu’ataque as nèrvis.
WEB-CRIM-E-CASTIG	Donques s’ei atau, didec Svidrigailov damb un cèrt estonament, s’ei atau, a vos que non vos manque cinisme.
WEB-CRIM-E-CASTIG	Vos qu’ètz capable de compréner fòrça causes.
WEB-CRIM-E-CASTIG	Plan, qu’ei pro.
WEB-CRIM-E-CASTIG	Me hè dò de verat non poder seguir parlant damb vos.
WEB-CRIM-E-CASTIG	Mès que ja mos tornaram a veir…
WEB-CRIM-E-CASTIG	Ajatz un shinhau de paciéncia.
WEB-CRIM-E-CASTIG	Gessec dera tauèrna seguit de Raskolnikov.
WEB-CRIM-E-CASTIG	Era sua embriaguesa se dissipaue a uelhs vedents.
WEB-CRIM-E-CASTIG	Semblaue preocupat per ahèrs importants e eth sòn ròstre s’auie embromat coma se demorèsse bèth grèu eveniment.
WEB-CRIM-E-CASTIG	Era sua actitud dauant de Raskolnikov ère cada còp mès grossièra e ironica.
WEB-CRIM-E-CASTIG	Eth joen se n’encuedèc d’aguest cambiament e se trebolèc.
WEB-CRIM-E-CASTIG	Aqueth òme l’inspiraue ua grana maufidança.
WEB-CRIM-E-CASTIG	Ajustèc eth sòn pas ath d’eth.
WEB-CRIM-E-CASTIG	Qu’èren ja en carrèr.
WEB-CRIM-E-CASTIG	Jo vau tara quèrra, didec Svidrigailov, e vos entara dreta.
WEB-CRIM-E-CASTIG	O ath revés, s’ac preferitz.
WEB-CRIM-E-CASTIG	Eth cas ei que mos desseparem.
WEB-CRIM-E-CASTIG	Adishatz.
WEB-CRIM-E-CASTIG	Mon plaisir.
WEB-CRIM-E-CASTIG	Celebrarè tornar-vos a veir.
WEB-CRIM-E-CASTIG	E cuelhec era direccion dera plaça deth Mercat.
WEB-CRIM-E-CASTIG	Raskolnikov l’artenhèc e se botèc ath sòn costat.
WEB-CRIM-E-CASTIG	Qué signifique aquerò?, exclamèc Svidrigailov.
WEB-CRIM-E-CASTIG	Ja vos è dit que…
WEB-CRIM-E-CASTIG	Aquerò signifique que non vos dèishi.
WEB-CRIM-E-CASTIG	Com?
WEB-CRIM-E-CASTIG	Es dus s’arturèren e s’estèren un moment en tot guardar-se.
WEB-CRIM-E-CASTIG	Çò que m’auetz condat ena vòsta embriaguesa que hè veir que, luenh d’auer renonciat as vòsti odiosi projèctes contra era mia fraia, vos tietz en eri mès que jamès.
WEB-CRIM-E-CASTIG	Me’n sai de qué aguest maitin a recebut ua carta.
WEB-CRIM-E-CASTIG	Vos qu’auetz pogut trapar ua prometuda enes vòsti va-e-veni, mès qu’aquerò non vò díder arren.
WEB-CRIM-E-CASTIG	Me cau convéncer damb es mèns pròpris uelhs.
WEB-CRIM-E-CASTIG	A Raskolnikov l’aurie estat de mau hèr explicar qué ère çò que volie veir per eth madeish.
WEB-CRIM-E-CASTIG	Voletz que crida ara policia?
WEB-CRIM-E-CASTIG	Cridatz-la.
WEB-CRIM-E-CASTIG	Se posèren de nauèth e se guardèren cara a cara.
WEB-CRIM-E-CASTIG	Fin finau, eth ròstre de Svidrigailov cambièc d’expression.
WEB-CRIM-E-CASTIG	En veir qu’es sues menaces non espaurien bric a Raskolnikov, didec de pic, en un ton mès amistós e alègre:
WEB-CRIM-E-CASTIG	Qu’etz terrible!
WEB-CRIM-E-CASTIG	Non è volgut, de bon voler, parlar deth vòste ahèr a maugrat de qué eth curiosèr m’avale.
WEB-CRIM-E-CASTIG	Qu’è deishat aguest tèma entà un aute dia.
WEB-CRIM-E-CASTIG	Mès, vos qu’ètz capable de hèr pèrder era paciéncia a un sant… podetz vier, s’ac voletz, mès vos avertisqui que vau entara mia casa sonque per un moment: eth temps de besonh entà cuélher sòs.
WEB-CRIM-E-CASTIG	Dempús barrarè era pòrta e me n’anarè enes Ièrles entà passar era net.
WEB-CRIM-E-CASTIG	De sòrta que non ne treiratz arren en tot vier damb jo.
WEB-CRIM-E-CASTIG	Me cau vier ena vòsta casa.
WEB-CRIM-E-CASTIG	Simonovna: voi desencusar-me per non auer assistit enes funeralhas.
WEB-CRIM-E-CASTIG	Hètz çò que volgatz.
WEB-CRIM-E-CASTIG	Mès vos avertisqui que Sonia Simonovna non ei ena sua casa.
WEB-CRIM-E-CASTIG	Que s’a hèt a vier es orfanèls entà ua nòbla e anciana dauna, coneishuda mia e que s’està dauant de diuèrsi orfanelats.
WEB-CRIM-E-CASTIG	M’è captat ad aguesta senhora en tot autrejar-li sòs entàs tres mainatges de Caterina Ivanovna, ath delà d’ua donacion entàs institucions.
WEB-CRIM-E-CASTIG	Fin finau, l’è condat era istòria de Sonia Simonovna peth menut e aquerò l’a costat un efècte que non podetz imaginar-vos.
WEB-CRIM-E-CASTIG	Aquerò explique que Sonia Simonovna age recebut ua invitacion entà presentar-se aué madeish en otèl a on s’aubèrgue aguesta distinguida senhora, dempús era sua tornada deth camp.
WEB-CRIM-E-CASTIG	M’ei parièr.
WEB-CRIM-E-CASTIG	Hètz çò que volgatz, mès jo non vierè damb vos quan gesca de casa.
WEB-CRIM-E-CASTIG	Entà qué…?
WEB-CRIM-E-CASTIG	Escotatz-me: sò convençut de qué vos non fidatz en jo sonque pr’amor qu’è auut era delicadesa de non hèr-vos preguntes anujoses…
WEB-CRIM-E-CASTIG	Juraria qu’ei aquerò.
WEB-CRIM-E-CASTIG	Sigatz tanben delicat damb jo.
WEB-CRIM-E-CASTIG	Damb vos, qu’escotatz darrèr des pòrtes?
WEB-CRIM-E-CASTIG	Ja gessec aquerò!, exclamèc Svidrigailov entre arridalhes.
WEB-CRIM-E-CASTIG	Vos asseguri que m’aurie estonat que non auéssetz mentar aguest detalh.
WEB-CRIM-E-CASTIG	Ha, ha!
WEB-CRIM-E-CASTIG	Encara que comprení perfèctaments çò qu’auíetz dit, non entení tot çò d’aute que didéretz.
WEB-CRIM-E-CASTIG	Dilhèu sò un òme arcaïc, incapable de compréner cèrtes causes.
WEB-CRIM-E-CASTIG	Explicatz-les- me, per amor de Diu.
WEB-CRIM-E-CASTIG	Illustratz-me, ensenhatz-me es naues idies.
WEB-CRIM-E-CASTIG	Vos non podéretz enténer arren.
WEB-CRIM-E-CASTIG	Tot aquerò son invencions vòstes.
WEB-CRIM-E-CASTIG	Çò que voi que m’expliquetz non ei aquerò que vos imaginatz.
WEB-CRIM-E-CASTIG	Mès, plan que òc, entení part des vòstes confidéncies.
WEB-CRIM-E-CASTIG	Jo me referisqui as vòstes contunhes lamentacions.
WEB-CRIM-E-CASTIG	Qu’auetz amna de poèta e tostemps ètz prèst a deishar-vos amiar pera indignacion.
WEB-CRIM-E-CASTIG	Vos semble mau qu’era gent escote darrèr des pòrtes?
WEB-CRIM-E-CASTIG	Donques qu’ètz tan sevèr, presentatz-vos as autoritats e didetz-les: “M’a arribat un malastre: è patit un error enes mies teories filosofiques.” Mès s’ètz convençut de qué non s’a d’escotar darrèr des pòrtes e, ça que la, se pòt aucir a ua prauba vielha damb quinsevolh arma que s’age a man, çò de mielhor que podetz hèr ei anar-vo’n entà America çò de mès lèu possible.
WEB-CRIM-E-CASTIG	Hugetz!
WEB-CRIM-E-CASTIG	Dilhèu encara sigatz a temps.
WEB-CRIM-E-CASTIG	Vos parli damb tota franquesa.
WEB-CRIM-E-CASTIG	Se non auetz sòs, jo vos autrejarè es de besonh entath viatge.
WEB-CRIM-E-CASTIG	Que non pensi anar-me’n, indidec Raskolnikov damb un gèst menspredós.
WEB-CRIM-E-CASTIG	Compreni… (plan que òc, vos podetz carar s’ei que non voletz parlar), compreni que vos plantegetz ua sòrta de problèmes de caire morau.
WEB-CRIM-E-CASTIG	Vertat que vo’les plantejatz?
WEB-CRIM-E-CASTIG	Vos preguntatz s’auetz actuat coma ei pròpri d’un òme e d’un ciutadan.
WEB-CRIM-E-CASTIG	Deishatz aguestes preguntes, refusatz-les.
WEB-CRIM-E-CASTIG	De qué poden servir-vos ja?
WEB-CRIM-E-CASTIG	Que non s’ac vau meter-se en un ahèr, començar ua operación que non ètz capable d’acabar.
WEB-CRIM-E-CASTIG	Per tant, fotetz-vos un tret en cervèth.
WEB-CRIM-E-CASTIG	Qué, non vos deciditz?
WEB-CRIM-E-CASTIG	Vos que voletz irritar-me entà desliurar-vos de jo.
WEB-CRIM-E-CASTIG	Vai, quina pensada mès originau!
WEB-CRIM-E-CASTIG	En fin, ja auem arribat.
WEB-CRIM-E-CASTIG	Pugem…
WEB-CRIM-E-CASTIG	Guardatz, aguesta ei era pòrta dera cramba de Sonia Simonovna, non i é, convencetz- vo’n…
WEB-CRIM-E-CASTIG	Non me credetz?
WEB-CRIM-E-CASTIG	Preguntem as Kapernaumov, qu’era les autrege era clau quan se’n va…
WEB-CRIM-E-CASTIG	Guardatz, aquiu que i é era senhora Kapernaumov…
WEB-CRIM-E-CASTIG	A on ei era vesia?
WEB-CRIM-E-CASTIG	Qu’a gessut…?
WEB-CRIM-E-CASTIG	Entà on se n’a anat?
WEB-CRIM-E-CASTIG	Ja ac auetz entenut; non ei en casa e non tornarà enquiara net…
WEB-CRIM-E-CASTIG	Plan, ara vietz enes mies crambes.
WEB-CRIM-E-CASTIG	Pr’amor que voletz vier, non?.
WEB-CRIM-E-CASTIG	Ja i èm.
WEB-CRIM-E-CASTIG	Era senhora Resslich a gessut.
WEB-CRIM-E-CASTIG	Tostemp està plan ocupada, mès qu’ei ua brava hemna, vos ac asseguri.
WEB-CRIM-E-CASTIG	Se vos auéssetz estat mès rasonable, era vos aurie pogut ajudar… guardatz, cuelhi un titol deth calaish dera mia taula (coma vedetz, ne rèsten encara pro) Aué madeish ac convertirè en sòs.
WEB-CRIM-E-CASTIG	Ja ac auetz vist tot ben?
WEB-CRIM-E-CASTIG	Qu’è prèssa.
WEB-CRIM-E-CASTIG	Barrem eth calaish.
WEB-CRIM-E-CASTIG	Ara era pòrta.
WEB-CRIM-E-CASTIG	E de nauèth mos trapam ena escala.
WEB-CRIM-E-CASTIG	Voletz que cuelham un coche?
WEB-CRIM-E-CASTIG	Ja vos è dit que vau tàs Ièrles.
WEB-CRIM-E-CASTIG	Non voletz hèr un torn?
WEB-CRIM-E-CASTIG	Eth coche vos amiarà ena Ièrla Elaguine.
WEB-CRIM-E-CASTIG	Qué, non voletz?
WEB-CRIM-E-CASTIG	Au, deciditz- vos.
WEB-CRIM-E-CASTIG	Me pensi que va a plòir, mès qu’ei parièr.
WEB-CRIM-E-CASTIG	Lheuaram era capòta.
WEB-CRIM-E-CASTIG	Svidrigailov ère ja en coche.
WEB-CRIM-E-CASTIG	Raskolnikov se didec qu’es sues sospeches èren peth moment pòc fondades.
WEB-CRIM-E-CASTIG	Sense badar boca, virèc en redon e se filèc de cap ara plaça deth Mercat.
WEB-CRIM-E-CASTIG	S’auesse virat eth cap, encara que sonque un còp, aurie pogut veir que Svidrigailov, dempús d’auer recorrut un centenat de mètres en coche, baishaue e pagaue ath menaire.
WEB-CRIM-E-CASTIG	Mès eth joen auançaue guardant solet entà dauant e lèu virèc ua cantonada.
WEB-CRIM-E-CASTIG	Era prigonda aversion que l’inspiraue Svidrigailov lo possaue a aluenhar-se d’eth çò de mès lèu possible.
WEB-CRIM-E-CASTIG	Se didie: “Qué se pòt demorar d’un òme vil e grossièr, d’aguest miserable depravat?” Ça que la, aguesta opinion ère un shinhau prematura e dilhèu mau fondada.
WEB-CRIM-E-CASTIG	Ena manèra d’èster de Svidrigailov i auie quauquarren que li daue ua cèrta originalitat e l’enrodaue en un baran misteriós.
WEB-CRIM-E-CASTIG	Per çò que tanhie ara sua fraia, Raskolnikov n’ère segur de qué Svidrigailov non auie renonciat ada era.
WEB-CRIM-E-CASTIG	Mès totes aguestes idies comencèren a resultar-li massa penibles entà que s’arturèsse a analisar- les.
WEB-CRIM-E-CASTIG	En demorar-se solet queiguec, coma tostemp, en ua prigonda abstraccion, e quan arribèc en pònt s’apuèc ena parabanda e s’estèc guardant fixaments era aigua deth canau.
WEB-CRIM-E-CASTIG	Totun, Avdotia Romanovna ère près d’eth, en tot observar-lo.
WEB-CRIM-E-CASTIG	Que s’auien crotzat ena entrada deth pònt, mès eth auie passat apròp d’era sense veder-la.
WEB-CRIM-E-CASTIG	Dunetchka non l’auie vist jamès en carrèr en semblable estat e se sentec enquimerada.
WEB-CRIM-E-CASTIG	S’estèc ua estona trantalhant, en tot preguntar-se se s’auie d’apressar ada eth, e de pic vedec a Svidrigailov que venguie ara prèssa entada era dempús dera plaça deth Mercat.
WEB-CRIM-E-CASTIG	Anaue silenciosaments e damb mistèri.
WEB-CRIM-E-CASTIG	Non entrèc en pònt, senon que se posèc en trepader, sajant de qué Raskolnikov non lo vedesse.
WEB-CRIM-E-CASTIG	A Dunia l’auie vist de luenh e li hège senhaus.
WEB-CRIM-E-CASTIG	Era joena comprenec que li didie que s’apressèsse, sajant de non cridar era atencion de Raskolnikov.
WEB-CRIM-E-CASTIG	En atier aguesta muda demana, passèc en silenci peth darrèr de sa frair e venguec a amassar-se damb Svidrigailov.
WEB-CRIM-E-CASTIG	Anem-mo’n!
WEB-CRIM-E-CASTIG	Eth vòste frair non se n’a de saber dera nòsta entrevista.
WEB-CRIM-E-CASTIG	Vengui de passar ua estona damb eth en ua tauèrna a on a vengut a cercar-me e non m’a estat bric aisit des.hèir-me d’eth.
WEB-CRIM-E-CASTIG	Sabi pas se com se n’a sabut de qué vos è escrit ua carta, mès me semble que sospeche bèra causa.
WEB-CRIM-E-CASTIG	Solide, vos madeisha l’auretz parlat d’aquerò, pr’amor qu’arrés mès se’n pòt saber.
WEB-CRIM-E-CASTIG	Ara qu’auem virat era cantoada e qu’eth mèn frair non mos pòt veir, sabetz-vo’n que ja non vos seguirè mès luenh.
WEB-CRIM-E-CASTIG	Didetz-me aciu madeish çò qu’ajatz de dider- me.
WEB-CRIM-E-CASTIG	Es nòsti ahèrs se pòden tractar en plen carrèr.
WEB-CRIM-E-CASTIG	En prumèr lòc, non ei aguest un ahèr que se posque tractar en plen carrèr.
WEB-CRIM-E-CASTIG	En dusau, voi qu’entenetz vos tanben a Sonia Simonovna.
WEB-CRIM-E-CASTIG	E, fin finau, voi ensenhar-vos quauqui documents.
WEB-CRIM-E-CASTIG	Se non vietz ena mia casa, non vos explicarè arren e me n’anarè ara madeish.
WEB-CRIM-E-CASTIG	Vos prègui que non desbrembetz qu’è eth curiós secret deth vòste estimat frair.
WEB-CRIM-E-CASTIG	Dunia s’arturèc, trantalhant, e li tachèc ua guardada penetranta a Svidrigailov.
WEB-CRIM-E-CASTIG	Qué cranhetz?, didec aguest.
WEB-CRIM-E-CASTIG	Era ciutat non ei eth camp.
WEB-CRIM-E-CASTIG	Aciu…
WEB-CRIM-E-CASTIG	S’en sap Sonia Simonovna?
WEB-CRIM-E-CASTIG	Non, non l’è parlat d’aquerò e sabi pas s’ei ara ena sua casa.
WEB-CRIM-E-CASTIG	Me pensi que òc que i serà, donques qu’a acogat aué ara sua mairastra e non deu auer talents de gésser.
WEB-CRIM-E-CASTIG	Que non è volgut parlar ad arrés d’aguest ahèr, e enquia e tot senti auer- me desnishat un shinhau damb vos.
WEB-CRIM-E-CASTIG	En aguest cas, era mendre imprudéncia equival a ua denóncia…
WEB-CRIM-E-CASTIG	Vaquí era casa qu’en era demori.
WEB-CRIM-E-CASTIG	Ja auem arribat.
WEB-CRIM-E-CASTIG	Aguest òme que vedetz ena pòrta ei eth portièr.
WEB-CRIM-E-CASTIG	Me coneish perfèctaments e, coma vedetz, me salude.
WEB-CRIM-E-CASTIG	Pro que se n’a encuedat que vau acompanhat d’ua dauna e, plan que òc, dera vòsta cara.
WEB-CRIM-E-CASTIG	Aguesti detalhs vos pòden tranquillizar se non fidatz en jo.
WEB-CRIM-E-CASTIG	Perdonatz-me se vos parli tan cruaments.
WEB-CRIM-E-CASTIG	Jo è era mia cramba ath cant dera de Sonia Simonovna.
WEB-CRIM-E-CASTIG	Es dues pèces son separades solet per un tenhat.
WEB-CRIM-E-CASTIG	En estatge i a nombrosi logataris.
WEB-CRIM-E-CASTIG	Entà qué, donc, aguesti temors mainadencs?
WEB-CRIM-E-CASTIG	Que non sò tan temible coma tot aquerò.
WEB-CRIM-E-CASTIG	Svidrigailov diboishèc un arridolet bravàs, qu’ère ja massa nerviós entà tier ara perfeccion eth sòn papèr.
WEB-CRIM-E-CASTIG	Eth sòn còr bategaue damb violéncia; sentie ua fòrta opression en sòn pièch.
WEB-CRIM-E-CASTIG	Sajaue de lheuar era votz entà dissimular era sua creishenta agitacion.
WEB-CRIM-E-CASTIG	Mès Dunia ja non vedie arren: es darrères paraules de Svidrigailov sus es sòns temors de mainada l’auien herit en sòn amor pròpri enquia eishorbar-la.
WEB-CRIM-E-CASTIG	Encara que sai qu’ètz vos un òme sense aunor, didec, hènt veir ua cauma que remis eth viu color deth sòn ròstre, non m’inspiratz cap de temor.
WEB-CRIM-E-CASTIG	Indicatz-me eth camin.
WEB-CRIM-E-CASTIG	Svidrigailov s’arturèc ena cramba de Sonia Simonovna.
WEB-CRIM-E-CASTIG	Permetetz-me que veiga se i é…
WEB-CRIM-E-CASTIG	Donques non, se n’a anat.
WEB-CRIM-E-CASTIG	Qu’ei ua contrarietat.
WEB-CRIM-E-CASTIG	Mès sò segur que non se tardarà a tornar.
WEB-CRIM-E-CASTIG	Dilhèu se n’a anat a veir a ua senhora per çò des orfanèls.
WEB-CRIM-E-CASTIG	Era mair d’aguesti mainatges acabe de morir.
WEB-CRIM-E-CASTIG	Jo me sò interessat en ahèr e ja e dat quauqui passi.
WEB-CRIM-E-CASTIG	Se Sonia Simonovna non a entornat en dètz menutes e vos voletz parlar damb era, vo’la manarè ena vòsta casa aguesta madeisha tarde.
WEB-CRIM-E-CASTIG	Que ja èm enes mies crambes.
WEB-CRIM-E-CASTIG	Son dues.
WEB-CRIM-E-CASTIG	Era patrona, era senhora Resslich, s’està en aute costat deth tenhat.
WEB-CRIM-E-CASTIG	Ara hètz ua guardada per aciu.
WEB-CRIM-E-CASTIG	Voi mostrar-vos es mèns “documents”, entà didè’c atau.
WEB-CRIM-E-CASTIG	Era pòrta dera mia cramba da entà un lotjament de dues pèces, qu’ei complètaments uet…
WEB-CRIM-E-CASTIG	Guardatz damb atencion.
WEB-CRIM-E-CASTIG	Vos cau auer un coneishement exacte deth lòc des hèts.
WEB-CRIM-E-CASTIG	Svidrigailov dispausaue de dues crambes moblades, pro espacioses.
WEB-CRIM-E-CASTIG	Dunetchka guardèc ath sòn entorn damb maufidança, non vedec arres sospechós en plaçament des mòbles ne ena disposicion deth locau.
WEB-CRIM-E-CASTIG	Ça que la, deuec avertir qu’eth lotjament de Svidrigailov se trapaue entre d’auti dus desabitadi.
WEB-CRIM-E-CASTIG	Non s’arribaue enes sues crambes peth correder, senon trauessant aguestes dues pèces que formauen partida deth compartiment dera sua patrona.
WEB-CRIM-E-CASTIG	Svidrigailov dauric era pòrta deth sòn dormitòri, que daue entà un des lotjaments uets, e l’ac mostrèc a Dunia, que s’estèc en lumedan sense compréner per qué er òste desiraue que guardèsse aquerò.
WEB-CRIM-E-CASTIG	Mès de seguit recebec era explicacion.
WEB-CRIM-E-CASTIG	Guardatz aquera cramba, era dusau ei mès espaciosa.
WEB-CRIM-E-CASTIG	Observatz era sua pòrta: qu’ei barrada damb clau.
WEB-CRIM-E-CASTIG	Vedetz aquera cagira plaçada ath cant dera pòrta?
WEB-CRIM-E-CASTIG	Qu’ei era soleta que i a enes dues crambes.
WEB-CRIM-E-CASTIG	Me la hi a vier jo, d’aciu, entà poder escotar mès comòdaments.
WEB-CRIM-E-CASTIG	En aute costat d’aguesta pòrta i é era taula de Sonia Simonovna.
WEB-CRIM-E-CASTIG	Era joena ère seiguda dauant dera sua taula tant que parlaue damb Rodion Romanovitch, e jo seguia d’aurelha era convèrsa d’aguest costat dera pòrta estant.
WEB-CRIM-E-CASTIG	Escotè dues tardes seguides, e cada tarde dues ores, aumens.
WEB-CRIM-E-CASTIG	Per tant, podí saber-me’n de fòrça causes, non ac credetz?
WEB-CRIM-E-CASTIG	Escotàuetz darrèr dera pòrta?
WEB-CRIM-E-CASTIG	Òc, escotaua darrèr d’aguesta pòrta…
WEB-CRIM-E-CASTIG	Vietz, vietz ena mia cramba.
WEB-CRIM-E-CASTIG	Tornèren enes crambes de Svidrigailov e aguest convidèc ara joena a sèir-se ena pèça que tenguie coma sala.
WEB-CRIM-E-CASTIG	Eth se seiguec tanben, mès a ua distància prudenta, en aute costat dera taula.
WEB-CRIM-E-CASTIG	Ça que la, es sòns uelhs auien era madeisha ludentor arderosa que hège uns moments auie inquietat a Dunetchka.
WEB-CRIM-E-CASTIG	Aguesta s’estrementic e tornèc a guardar ath sòn entorn damb maufidança.
WEB-CRIM-E-CASTIG	Que siguec un gèst involuntari, donques qu’era sua intencion ère mostrar-se complètaments serena e senhora d’era madeisha.
WEB-CRIM-E-CASTIG	Mès er isolament que se trapauen es crambes de Svidrigailov auie acabat per tirar era sua atencion.
WEB-CRIM-E-CASTIG	De boni talents aurie preguntat s’era patrona ère en casa, mès que non ac hec: eth sòn orgulh l’ac empedie.
WEB-CRIM-E-CASTIG	De un aute costat, eth temor de çò que li podesse arribar ada era non ère arren en comparèr damb era angoisha que la dominaue per d’autes rasons.
WEB-CRIM-E-CASTIG	Aguesta angoisha qu’ère entà Dunia un vertadèr torment.
WEB-CRIM-E-CASTIG	Vaquí era vòsta carta, didec en tot botar-la sus era taula.
WEB-CRIM-E-CASTIG	Çò que vos me didetz en era non ei possible.
WEB-CRIM-E-CASTIG	Me deishatz entreveir en era qu’eth mèn frair a cometut un crim.
WEB-CRIM-E-CASTIG	Es vòstes insinuacions son tan clares, que serie inutil qu’ara sagéssetz de recórrer a desencuses.
WEB-CRIM-E-CASTIG	Vos avertisqui que, abans de recéber çò que vos consideratz coma ua revelacion, jo me’n sabia ja d’aguest conde absurd, que d’eth non me creigui ua soleta paraula.
WEB-CRIM-E-CASTIG	Qu’ei ua suposicion ignòbla e ridicula.
WEB-CRIM-E-CASTIG	Me’n sai pro ben d’a on vien aguesti rumors.
WEB-CRIM-E-CASTIG	Vos non podetz auer cap pròva.
WEB-CRIM-E-CASTIG	Ena vòsta carta me prometetz demostrar-me era vertat des vòstes paraules.
WEB-CRIM-E-CASTIG	Parlatz, donc.
WEB-CRIM-E-CASTIG	Mès sabetz-vo’n, per auança, que non vos creigui, non vos creigui en absolut.
WEB-CRIM-E-CASTIG	Dunetchka auie dit aquerò precipitadaments, dominada per ua emocion que rogic era sua cara.
WEB-CRIM-E-CASTIG	Se non ac credéssetz, non auríetz vengut aciu.
WEB-CRIM-E-CASTIG	Non me tormentetz: parlatz d’un còp.
WEB-CRIM-E-CASTIG	Veigui qu’ètz ua gojata valenta.
WEB-CRIM-E-CASTIG	Jo demoraua, vos balhi era mia paraula, que demanaríetz ath senhor Rasumikhine que vos acompanhèsse.
WEB-CRIM-E-CASTIG	Mès eth non ère damb vos, ne romaue pes entorns, quan mos auem trapat: qu’ac è vist ben.
WEB-CRIM-E-CASTIG	Qu’a estat ua vertadèra demostracion de valor.
WEB-CRIM-E-CASTIG	Rodion Romanovitch…
WEB-CRIM-E-CASTIG	Per çò d’aute, tot en vos qu’ei divin.
WEB-CRIM-E-CASTIG	Per çò deth vòste frair, qué posqui dider-vos?
WEB-CRIM-E-CASTIG	Vos vietz de veder-lo.
WEB-CRIM-E-CASTIG	Qué vos a semblat era sua actitud?
WEB-CRIM-E-CASTIG	Supausi que non fondaratz en aquerò es vòstes acusacions.
WEB-CRIM-E-CASTIG	Non.
WEB-CRIM-E-CASTIG	Les fondi enes sues pròpries paraules.
WEB-CRIM-E-CASTIG	Qu’a vengut dus dies seguits a passar era tarde damb Sonia Simonovna.
WEB-CRIM-E-CASTIG	Ja vos è indicat eth lòc a on parlauen.
WEB-CRIM-E-CASTIG	Eth vòste frair l’ac cohessèc tot ara gojata.
WEB-CRIM-E-CASTIG	Qu’ei un assassin.
WEB-CRIM-E-CASTIG	Aucic a ua vielha usurèra qu’ena sua casa auie empenhat quauqui objèctes, e ath delà, ara sua fraia Lisbeth, qu’arribèc per edart en moment deth crim.
WEB-CRIM-E-CASTIG	Les assassinèc as dues damb ua destrau qu’amiaue damb eth.
WEB-CRIM-E-CASTIG	Eth mobil deth crim ère eth panatòri, e eth vòste frair panèc: se hec a vier sòs e quauqui objèctes.
WEB-CRIM-E-CASTIG	Me limiti a repetir era confession que li hec a Sonia Simonovna, qu’ei era soleta persona que coneish eth secret, mès que non a cap participacion, ne materiau, ne morau, en crim.
WEB-CRIM-E-CASTIG	Ath contrari, aguesta gojata, en saber-se’n, sentec un orror tan prigond coma eth que vos mostratz ara.
WEB-CRIM-E-CASTIG	Que podetz èster tranquilla: aguesta gojata non lo denonciarà.
WEB-CRIM-E-CASTIG	Impossible!, gasulhèc Dunetchka, panteishant e damb es pòts esblancossidi.
WEB-CRIM-E-CASTIG	Aquerò non ei possible.
WEB-CRIM-E-CASTIG	Eth non auie eth mendre motiu entà cométer aguest crim…
WEB-CRIM-E-CASTIG	Aquerò ei mentida, mentida!
WEB-CRIM-E-CASTIG	Aucic entà panar: aciu qu’auetz eth motiu.
WEB-CRIM-E-CASTIG	Cuelhec sòs e jòies.
WEB-CRIM-E-CASTIG	Qu’ei vertat que, sivans a dit, non a trèt cap profit deth butin, pr’amor que l’amaguèc jos ua pèira a on encara i é. Mès aquerò demòstre, simplaments, que non a gausat hèr usatge d’eth.
WEB-CRIM-E-CASTIG	Mès, ei possible qu’age panat?, exclamèc Dunia, en tot lheuar-se en un bot.
WEB-CRIM-E-CASTIG	Se pòt creir tan solet qu’age pogut auer aguesta idia?
WEB-CRIM-E-CASTIG	Vos lo coneishetz.
WEB-CRIM-E-CASTIG	Dilhèu a mina de panaire?
WEB-CRIM-E-CASTIG	Qu’auie desbrembat eth sòn terror de hège un moment e parlaue en ton suplicant.
WEB-CRIM-E-CASTIG	Aguesta pregunta qu’a mil responses e infinitat d’explicacions.
WEB-CRIM-E-CASTIG	Eth panaire comet es sues mauvestats conscient dera sua infàmia.
WEB-CRIM-E-CASTIG	Mès jo è entenut a díder qu’un òme de provada noblesa desvalisèc un corrèu.
WEB-CRIM-E-CASTIG	Dilhèu se pensaue que cometie ua accion laudabla.
WEB-CRIM-E-CASTIG	Jo m’auria resistit, coma vos resistitz vos, a creir qu’eth vòste frair auesse cometut un acte atau, se m’ac auessen condat; mès non è mès remèdi que creir ath testimòni des mies pròpries aurelhes.
WEB-CRIM-E-CASTIG	L’expliquèc a Sonia eth motiu deth sòn anament.
WEB-CRIM-E-CASTIG	Aguesta, ara prumeria, non podie creir çò qu’entenie.
WEB-CRIM-E-CASTIG	Mès acabèc per render-se ara evidéncia.
WEB-CRIM-E-CASTIG	Atau li calie èster, donques qu’ère eth madeish autor deth hèt qu’ac condaue.
WEB-CRIM-E-CASTIG	Quini sigueren es motius que parlèc?
WEB-CRIM-E-CASTIG	Que serie massa long d’explicar, Avdotia Romanovna.
WEB-CRIM-E-CASTIG	Se tracte…
WEB-CRIM-E-CASTIG	Com vos ac poirè hèr compréner…?, d’ua teoria, quauquarren atau coma se didéssem: eth crim ei permetut quan se perseguís ua fin laudabla.
WEB-CRIM-E-CASTIG	Un solet crim e cent bones accions!
WEB-CRIM-E-CASTIG	Ath delà d’aquerò, entà un joen plen de qualitats e d’orgulh ei penible reconéisher que l’agradarie apoderar-se d’ua soma de tres mil robles, en saber- se’n de qué aguesta quantitat serie pro entà cambiar era sua vida.
WEB-CRIM-E-CASTIG	E per dessús de tot aquerò, era ambicion, er orgulh…
WEB-CRIM-E-CASTIG	E tot aquerò a maugrat de non èster mancat d’excellentes qualitats…
WEB-CRIM-E-CASTIG	Non vos pensetz que l’acusi.
WEB-CRIM-E-CASTIG	Ath delà, aquerò a jo non me tanh.
WEB-CRIM-E-CASTIG	Tanben expausèc ua teoria personau que sivans era, era umanitat se dividís en individús que formen era vegada e en persones extraordinàries, ei a díder, èssers que, gràcies ara sua superioritat, non son obligadi a acatar era lei.
WEB-CRIM-E-CASTIG	Peth contrari, aguesti son es que hen es leis entàs auti, entara vegada, entath povàs.
WEB-CRIM-E-CASTIG	En fin, c’est une theorie comme une autre.
WEB-CRIM-E-CASTIG	Napoleon ac didie fascinat o, entà didè’c damb mès exactitud, çò que lo sedusie ère era idia de qué es òmes de gèni non cranhen cométer un crim iniciau senon que se lancen ad aquerò decididaments e sense pensà’c.
WEB-CRIM-E-CASTIG	Jo me pensi qu’eth vòste frair s’imaginèc que tanben ere geniau o, aumens, qu’aguesta idia s’apoderèc d’eth en un moment determinat.
WEB-CRIM-E-CASTIG	Qu’a patit fòrça e patís encara dauant dera idia de qué ei capable d’endonviar ua teoria, mès non d’aplicar-la, e que, per tant, non ei un òme geniau.
WEB-CRIM-E-CASTIG	Aguesta idia ei fòrça umilianta entà un joen capinaut e, especiauments, deth nòste temps.
WEB-CRIM-E-CASTIG	E eth racacòr?
WEB-CRIM-E-CASTIG	Qu’ei que li remitz tot sentiment morau?
WEB-CRIM-E-CASTIG	Ò, Avdotia Romanovna!
WEB-CRIM-E-CASTIG	Ara tot ei desorde e anarquia.
WEB-CRIM-E-CASTIG	Ath delà, er orde a estat tostemp quauquarren autrú ada eth.
WEB-CRIM-E-CASTIG	Es russi, Avdotia Romanovna, an ua man generosa e grana coma eth sòn país, e tanben ua tendéncia as idies fantastiques e desordenades.
WEB-CRIM-E-CASTIG	Mès qu’ei un malastre auer ua amna grana e nòbla sense gèni.
WEB-CRIM-E-CASTIG	Vo’n brembatz des nòstes convèrses sus aguest tèma, ena terrassa, dempús de sopar?
WEB-CRIM-E-CASTIG	Vos me repotegàuetz aguesta amplitud d’esperit.
WEB-CRIM-E-CASTIG	E qui sap se mentre vos parlàuetz atau, eth ère estirat, en tot balhar-li torns ath sòn projècte…
WEB-CRIM-E-CASTIG	Mos cau reconéisher, Avdotia Romanovna, qu’era tradicion ena nòsta societat culta ei plan fèbla.
WEB-CRIM-E-CASTIG	Era soleta que se possedís ei era que s’aquerís mejançant libres, des croniques deth passat, e aquerò se quède entàs sabents, que, de un aute costat, son tant ingenús qu’un òme de mon s’avergonharie de seguir es sues ensenhances.
WEB-CRIM-E-CASTIG	Ath delà d’aquerò, ja vo’n sabetz dera mia opinion: jo non acusi ad arrés.
WEB-CRIM-E-CASTIG	Viui en léser e sò agarrat ad aguest genre de vida.
WEB-CRIM-E-CASTIG	Que ja auem parlat d’aquerò mès d’un còp.
WEB-CRIM-E-CASTIG	Enquia e tot è auut era alegria d’interessar-vos, en tot expausar-vos es mèns judicis…
WEB-CRIM-E-CASTIG	Qu’ètz plan esblancossida, Avdotia Romanovna.
WEB-CRIM-E-CASTIG	Me’n sai dera teoria que m’auetz parlat.
WEB-CRIM-E-CASTIG	Me lo hec a vier Rasumikhine.
WEB-CRIM-E-CASTIG	Rasumikhine?
WEB-CRIM-E-CASTIG	Un article deth vòste frair en ua revista?
WEB-CRIM-E-CASTIG	Mès, entà on vatz, Avdotia Romanovna?
WEB-CRIM-E-CASTIG	Que voi veir a Sonia Simonovna, repliquèc Dunia damb votz fèbla.
WEB-CRIM-E-CASTIG	A on ei era pòrta dera sua cramba?
WEB-CRIM-E-CASTIG	Dilhèu ja a tornat.
WEB-CRIM-E-CASTIG	La voi veir de seguit entà qu’era me…
WEB-CRIM-E-CASTIG	Non podec acabar; s’estofaue materiauments.
WEB-CRIM-E-CASTIG	Sonia Simonovna non tornarà enquiara net.
WEB-CRIM-E-CASTIG	Atau m’ac pensi.
WEB-CRIM-E-CASTIG	Aquerò ei senhau de qué tornarà tard.
WEB-CRIM-E-CASTIG	M’as enganhat!
WEB-CRIM-E-CASTIG	Ara ac veigui clar.
WEB-CRIM-E-CASTIG	M’as mentit!
WEB-CRIM-E-CASTIG	Non te creigui, non te creigui!
WEB-CRIM-E-CASTIG	E queiguec llèu estavanida en ua cagira que Svidrigailov s’esdeguèc a apressar-li.
WEB-CRIM-E-CASTIG	Mès, qué vos arribe, Avdotia Romanovna?
WEB-CRIM-E-CASTIG	Padegatz-vos.
WEB-CRIM-E-CASTIG	Svidrigailov l’esposquèc eth ròstre.
WEB-CRIM-E-CASTIG	Dunetchka s’estrementic e tornèc en si.
WEB-CRIM-E-CASTIG	Qu’a estat un còp massa violent, mormolhèc Svidrigailov, aclapat.
WEB-CRIM-E-CASTIG	Padegatz-vos, Avdotia Romanovna.
WEB-CRIM-E-CASTIG	Eth vòste frair qu’a amics.
WEB-CRIM-E-CASTIG	Lo sauvaram.
WEB-CRIM-E-CASTIG	Voletz que lo mana entar estrangèr?
WEB-CRIM-E-CASTIG	Non m’estarè mès de tres dies a artenher-li un bilhet.
WEB-CRIM-E-CASTIG	Per çò deth sòn crim, eth l’esfaçarà a truca de bones accions.
WEB-CRIM-E-CASTIG	Padegatz-vos.
WEB-CRIM-E-CASTIG	Encara pòt vier a èster un gran òme.
WEB-CRIM-E-CASTIG	Vos sentetz mielhor?
WEB-CRIM-E-CASTIG	Be n’ètz de crudèu e indigne!
WEB-CRIM-E-CASTIG	Encara gausatz a burlar-vo’n.
WEB-CRIM-E-CASTIG	Tà on vatz?
WEB-CRIM-E-CASTIG	Tara casa de Rodia.
WEB-CRIM-E-CASTIG	A on s’està ara?
WEB-CRIM-E-CASTIG	Vos qu’ac sabetz…
WEB-CRIM-E-CASTIG	Per qué ei barrada ara aguesta pòrta?
WEB-CRIM-E-CASTIG	Auem entrat per aciu e ara ei barrada damb clau.
WEB-CRIM-E-CASTIG	Quan l’auetz barrat?
WEB-CRIM-E-CASTIG	Non volia deishar que toti se’n sabessen de çò que didíem.
WEB-CRIM-E-CASTIG	Que sò plan luenh de burlar-me’n.
WEB-CRIM-E-CASTIG	Çò que se passe ei que sò cansat de parlar en aguest ton.
WEB-CRIM-E-CASTIG	Entà on voletz anar?
WEB-CRIM-E-CASTIG	Qu’ei que voletz autrejar ath vòste frair ara justícia?
WEB-CRIM-E-CASTIG	Pensatz que lo podetz desgahonar e dar lòc a que s’autrege eth madeish.
WEB-CRIM-E-CASTIG	Sabetz-vo’n que lo susvelhen, que li seguissen es passi.
WEB-CRIM-E-CASTIG	Demoratz.
WEB-CRIM-E-CASTIG	Ja vos è dit que l’è vist hè ua estona e qu’è parlat damb eth.
WEB-CRIM-E-CASTIG	Ara lo podem sauvar.
WEB-CRIM-E-CASTIG	Demoratz; Seiguetz e vam a estudiar amassa çò que se pòt hèr.
WEB-CRIM-E-CASTIG	Vos è hèt a vier entà parlar tranquillaments.
WEB-CRIM-E-CASTIG	Seiguetz, se vos platz.
WEB-CRIM-E-CASTIG	Com lo vatz a sauvar?
WEB-CRIM-E-CASTIG	Dilhèu a salvacion?
WEB-CRIM-E-CASTIG	Dunia se seiguec.
WEB-CRIM-E-CASTIG	Svidrigailov ocupèc ua cagira près d’era.
WEB-CRIM-E-CASTIG	Aquerò depen de vos, de vos, sonque de vos, didec en un mormolh.
WEB-CRIM-E-CASTIG	Es sòns uelhs ludien.
WEB-CRIM-E-CASTIG	Era sua agitacion ère tan prigonda, qu’a penes podie articular es paraules.
WEB-CRIM-E-CASTIG	Dunia arreculèc inquieta.
WEB-CRIM-E-CASTIG	Eth seguic, tremolant: Qu’è sòs e amics.
WEB-CRIM-E-CASTIG	L’enviarè de seguit entar estrangèr.
WEB-CRIM-E-CASTIG	Treirè un passapòrt entà jo…; non, dus passapòrts: un entada eth e er aute entà jo.
WEB-CRIM-E-CASTIG	Qu’è amics, òmes influents…
WEB-CRIM-E-CASTIG	Voletz?…
WEB-CRIM-E-CASTIG	Treirè tanben un passapòrt entà vos e un aute entara vòsta mair…
WEB-CRIM-E-CASTIG	Vos que non auetz besonh en absolut de Rasumikhine.
WEB-CRIM-E-CASTIG	Vos estimi autant coma eth.
WEB-CRIM-E-CASTIG	Jo vos estimi damb tot eth mèn èsser…
WEB-CRIM-E-CASTIG	Balhatz-me eth cant dera vòsta pelha entà punar-lo, balhatz-lo-me.
WEB-CRIM-E-CASTIG	Eth mormolh deth vòste vestit me hè vier hòl.
WEB-CRIM-E-CASTIG	Vos me manaratz e jo aubedirè.
WEB-CRIM-E-CASTIG	Que harè tot çò que volgatz…
WEB-CRIM-E-CASTIG	Non me guardetz atau, se vos platz.
WEB-CRIM-E-CASTIG	Non vedetz que m’aucitz?
WEB-CRIM-E-CASTIG	Comencèc a delirar.
WEB-CRIM-E-CASTIG	Semblaue que s’auie tornat lhòco.
WEB-CRIM-E-CASTIG	Dunia se lheuèc en un bot e correc entara pòrta.
WEB-CRIM-E-CASTIG	Dauritz-me!
WEB-CRIM-E-CASTIG	Dauritz-me!, didec a crits tant que pataquejaue.
WEB-CRIM-E-CASTIG	Ei possible que non i age arrés ena casa?
WEB-CRIM-E-CASTIG	Svidrigailov se remetec e se lheuèc.
WEB-CRIM-E-CASTIG	Ua arridalha campèc enes sòns pòts, encara tremolosi.
WEB-CRIM-E-CASTIG	Non, non i a arrés, didec tot doç e en votz baisha.
WEB-CRIM-E-CASTIG	Era mia patrona a gessut.
WEB-CRIM-E-CASTIG	A on ei era clau?
WEB-CRIM-E-CASTIG	Daurís era pòrta, daurís immediataments!
WEB-CRIM-E-CASTIG	Miserable!
WEB-CRIM-E-CASTIG	Brigand!
WEB-CRIM-E-CASTIG	Era clau l’è perduda.
WEB-CRIM-E-CASTIG	Compreni!
WEB-CRIM-E-CASTIG	Aquerò ei ua emboscada!
WEB-CRIM-E-CASTIG	E Dunia, damb era sang dera cara perduda, correc entà un cornèr, a on se fortifiquèc darrèr d’ua taula.
WEB-CRIM-E-CASTIG	Ja non cridaue.
WEB-CRIM-E-CASTIG	S’estaue quieta e auie era guardada tachada en sòn enemic, pr’amor de non pèrder cap des sòns movements.
WEB-CRIM-E-CASTIG	Svidrigailov ère tanben quiet.
WEB-CRIM-E-CASTIG	Çampar, s’anaue remetent, mès era color non auie tornat en sòn ròstre.
WEB-CRIM-E-CASTIG	Era sua arridalha seguie mortificant a Avdotia Romanovna.
WEB-CRIM-E-CASTIG	Qu’auetz prononciat era paraula “emboscada”, Avdotia Romanovna.
WEB-CRIM-E-CASTIG	Plan, donc, s’existís aguesta emboscada, vos calerà pensar qu’è cuelhut tota sòrta de precaucions.
WEB-CRIM-E-CASTIG	Sonia Simonovna non ei en sòn quarto.
WEB-CRIM-E-CASTIG	Es Kapernaumov queden a cinc pèces d’aciu.
WEB-CRIM-E-CASTIG	Sò plan mès fòrt que vos, e tanpòc posqui crànher que me denoncietz, pr’amor qu’en aguest cas perderíetz ath vòste frair, e non lo voletz pèrder, vertat?
WEB-CRIM-E-CASTIG	Ath delà, arrés vos crederie.
WEB-CRIM-E-CASTIG	Quina explicacion i pòt auer en qu’ua joena vengue soleta a tier-li ua visita a un òme celibatari?
WEB-CRIM-E-CASTIG	O sigue que se vos decidíssetz sacrificar ath vòste frair, serie inutil, pr’amor que non poiríetz provar arren.
WEB-CRIM-E-CASTIG	Ua violacion ei fòrça dificil de demostrar.
WEB-CRIM-E-CASTIG	Miserable!
WEB-CRIM-E-CASTIG	Podetz díder çò que volgatz, mès vos avertisqui qu’enquia ara me sò limitat a hèr simples suposicions.
WEB-CRIM-E-CASTIG	Personauments sò d’acòrd damb vos.
WEB-CRIM-E-CASTIG	Actuar pera fòrça contra bèth un qu’ei ua baishesa.
WEB-CRIM-E-CASTIG	Era mia intencion ère solet tranquillizar era vòsta consciéncia, en cas de qué vos…, de qué vos voléssetz sauvar ath vòste frair de boni talents, ei a díder tau coma jo vos è prepausat.
WEB-CRIM-E-CASTIG	Vos non haríetz alavetz qu’inclinar-vos dauant des circonstàncies, cedir ath besonh, entà didè’c atau…
WEB-CRIM-E-CASTIG	Pensatz en aquerò.
WEB-CRIM-E-CASTIG	Era sòrt deth vòste frair, e tanben dera vòsta mair, qu’ei enes vòstes mans.
WEB-CRIM-E-CASTIG	Pensatz, ath delà, que serè eth vòste esclau, e entà tota era vida…
WEB-CRIM-E-CASTIG	Demori era vòsta decision.
WEB-CRIM-E-CASTIG	Svidrigailov se seiguec en fautulh, a uns ueit passi de Dunia.
WEB-CRIM-E-CASTIG	Era joena non n’auie eth mendre dobte sus es sues intencions: sabie qu’èren indestructibles, donques que coneishie pro ben a Svidrigailov…
WEB-CRIM-E-CASTIG	De ressabuda, treiguec dera pòcha un revolvèr, lo premanic entà tirar e lo deishèc sus era taula, a posita dera sua man.
WEB-CRIM-E-CASTIG	Svidrigailov hec un movement de suspresa.
WEB-CRIM-E-CASTIG	A, vai!, exclamèc damb ua perfida arridalha.
WEB-CRIM-E-CASTIG	Atau era causa càmbie per complèt.
WEB-CRIM-E-CASTIG	Vos madeisha me facilitatz eth trabalh, Avdotia Romanovna…
WEB-CRIM-E-CASTIG	Mès, d’a on auetz trèt aguest revolvèr?
WEB-CRIM-E-CASTIG	Vo l’a proporcionat Rasumikhine?
WEB-CRIM-E-CASTIG	Tè, s’ei eth mèn!
WEB-CRIM-E-CASTIG	Un vielh amic!
WEB-CRIM-E-CASTIG	Autant que l’auia cercat!
WEB-CRIM-E-CASTIG	Es leçons de tir qu’auí er aunor de balhar-vos en camp non sigueren inutiles, per çò que veigui.
WEB-CRIM-E-CASTIG	Aguest revolvèr non ei tòn, monstre, senon de Marfa Petrovna.
WEB-CRIM-E-CASTIG	Que non i auie arren tòn, ena casa.
WEB-CRIM-E-CASTIG	Lo cuelhí quan comprení de qué ères capable.
WEB-CRIM-E-CASTIG	Se hes un pas, te juri que t’aucisqui.
WEB-CRIM-E-CASTIG	Dunia auie emponhat eth revolvèr.
WEB-CRIM-E-CASTIG	Ena sua desesperacion qu’ère prèsta a tirar.
WEB-CRIM-E-CASTIG	Plan, e eth vòste frair?
WEB-CRIM-E-CASTIG	Denoncia-lo se vòs.
WEB-CRIM-E-CASTIG	Un pas e descargui.
WEB-CRIM-E-CASTIG	Svidrigailov, sense botjar-se deth lòc.
WEB-CRIM-E-CASTIG	Tu tanben ès un assassin.
WEB-CRIM-E-CASTIG	N’ètz segura qu’empodoè a Marfa Petrovna?
WEB-CRIM-E-CASTIG	Òc, tu madeish m’ac deishères entreveir: Me parlères d’un podom.
WEB-CRIM-E-CASTIG	Sigueres tu, tu… infame!
WEB-CRIM-E-CASTIG	Mentisses!
WEB-CRIM-E-CASTIG	Jo tostemp vos è auut en òdi, tostemp!
WEB-CRIM-E-CASTIG	Per çò que semble, Avdotia Romanovna, vos vos auetz desbrembat de qué, quan sajàuetz de convertir-me, vos inclinàuetz sus jo e me tachàuetz languides guardades.
WEB-CRIM-E-CASTIG	Jo alavetz, vos guardaua fixaments enes uelhs, vo’n brembatz…?
WEB-CRIM-E-CASTIG	Era net… eth clar dera lua…
WEB-CRIM-E-CASTIG	Un rossinhòl cantaue…
WEB-CRIM-E-CASTIG	Era ira usclèc enes uelhs de Dunia.
WEB-CRIM-E-CASTIG	Mentisses!
WEB-CRIM-E-CASTIG	Mentisses!, qu’ès un calumniador!
WEB-CRIM-E-CASTIG	Mentisqui?
WEB-CRIM-E-CASTIG	Plan, i sò d’acòrd.
WEB-CRIM-E-CASTIG	Non s’an de rebrembar aguestes causes as hemnes, higec damb un arridolet burlesc.
WEB-CRIM-E-CASTIG	Me’n sai de qué vas a descargar, preciosa bestieta.
WEB-CRIM-E-CASTIG	Plan, donc, tira…
WEB-CRIM-E-CASTIG	Dunia l’afustèc.
WEB-CRIM-E-CASTIG	Sonque demoraue que hèsse un movement entà sarrar eth gisclet.
WEB-CRIM-E-CASTIG	Qu’ère mortauments esblancossida, tremolaue eth sòn pòt inferior e es sòns grani uelhs neri usclauen.
WEB-CRIM-E-CASTIG	Svidrigailov non l’auie vist jamès tan beròia.
WEB-CRIM-E-CASTIG	En moment qu’era joena quilhec eth revolvèr, eth huec des sòns uelhs se calèc en pièch der enemic e usclèc eth sòn còr que se contreiguec dolorosaments.
WEB-CRIM-E-CASTIG	Era bala hereguèc eth peu de Svidrigailov e s’anèc a incrustar ena paret, enes sues espatles.
WEB-CRIM-E-CASTIG	Svidrigailov se posèc e didec, diboishant un arridolet:
WEB-CRIM-E-CASTIG	Ua hissada de vèspa…
WEB-CRIM-E-CASTIG	Ja veigui qu’auetz tirat contra eth cap…
WEB-CRIM-E-CASTIG	Semble sang.
WEB-CRIM-E-CASTIG	E treiguec eth mocador entà netejar-se un hiu de sang que regolejaue peth sòn pos.
WEB-CRIM-E-CASTIG	Era bala que deuec heregar era pèth deth crani.
WEB-CRIM-E-CASTIG	Dunia auie baishat eth revolvèr e guardaue a Svidrigailov damb un gèst d’estonament, mès que de temor.
WEB-CRIM-E-CASTIG	Semblaue incapabla de compréner çò qu’auie hèt e çò que se passaue ath sòn dauant.
WEB-CRIM-E-CASTIG	Ja vedetz: qu’auetz mancat era balestada.
WEB-CRIM-E-CASTIG	Tornatz a tirar.
WEB-CRIM-E-CASTIG	Ja vedetz que sò en tot demorar.
WEB-CRIM-E-CASTIG	Parlaue en votz baisha e damb un arridolet qu’ara auie quauquarren de sinistre.
WEB-CRIM-E-CASTIG	Dunetchka s’estrementic, premanic eth revolvèr e afustèc.
WEB-CRIM-E-CASTIG	Deishatz-me!, sorrisclèc desesperada.
WEB-CRIM-E-CASTIG	Vos juri que tornarè a tirar e vos aucirè!
WEB-CRIM-E-CASTIG	Que m’ei parièr!
WEB-CRIM-E-CASTIG	Plan que òc, tirant a tres passi ei imposible mancar eth tret.
WEB-CRIM-E-CASTIG	Mès se vos non m’aucitz…
WEB-CRIM-E-CASTIG	Es sòns uelhs luderen e hec dus passi mès.
WEB-CRIM-E-CASTIG	Dunetchka descarguèc, mès non gessec era bala.
WEB-CRIM-E-CASTIG	Aguest revolvèr, qu’ei mau cargat.
WEB-CRIM-E-CASTIG	Mès qu’ei parièr: encara vos quède ua bala.
WEB-CRIM-E-CASTIG	Apraiatz-lo.
WEB-CRIM-E-CASTIG	Demori.
WEB-CRIM-E-CASTIG	Ère a dus passi dera joena e la guardaue damb ua ardenta fixitat qu’exprimie ua resolucion indomdada.. Dunia comprenec que preferie morir a renonciar ada era.
WEB-CRIM-E-CASTIG	E… e ara n’ère segura d’aucir-lo, donques que solet ère a dus passi.
WEB-CRIM-E-CASTIG	De pic lancèc era arma.
WEB-CRIM-E-CASTIG	Non me voletz aucir!, exclamèc Svidrigailov, estonat.
WEB-CRIM-E-CASTIG	Dempús alendèc prigondaments.
WEB-CRIM-E-CASTIG	Era sua amna venguie de desliurar-se d’un pes que non ère solet eth temor ara mòrt.
WEB-CRIM-E-CASTIG	Ça que la, l’aurie estat dificil explicar çò que sentie.
WEB-CRIM-E-CASTIG	Qu’auie era sensacion de qué s’auie desliurat de un aute sentiment encara mès penible qu’eth dera mòrt, non artenhie a identificar-lo.
WEB-CRIM-E-CASTIG	S’apressèc a Dunia e l’agarrèc doçaments pera cintura.
WEB-CRIM-E-CASTIG	Era non opausèc era mendre resisténcia, mès tremolaue coma ua huelha e lo guardaue damb uelhs suplicants.
WEB-CRIM-E-CASTIG	Non podec prononciar ua soleta paraula.
WEB-CRIM-E-CASTIG	Dèisha-me, supliquèc Sonia.
WEB-CRIM-E-CASTIG	Svidrigailov s’estrementic.
WEB-CRIM-E-CASTIG	Aguest tutejament non ère eth madeish de hège un moment.
WEB-CRIM-E-CASTIG	Atau, non m’estimes?, preguntèc en un mormolh.
WEB-CRIM-E-CASTIG	Dunia remic damb eth cap.
WEB-CRIM-E-CASTIG	Non pòs…?
WEB-CRIM-E-CASTIG	Non poiràs jamès?, gasulhèc damb accent desesperat.
WEB-CRIM-E-CASTIG	Jamès, responec Dunia, tanben damb votz baisha.
WEB-CRIM-E-CASTIG	Pendent uns moments se liurèc ua luta espaventosa ena amna de Svidrigailov.
WEB-CRIM-E-CASTIG	Es sòns uelhs s’auien tachat ena joena damb ua expression indescriptibla.
WEB-CRIM-E-CASTIG	Còp sec retirèc eth braç que l’auie agarrat era sua cintura, virèc en redon e se filèc de cap ara hièstra.
WEB-CRIM-E-CASTIG	Dempús uns moments de silenci, treiguec era clau dera pòcha quèrra deth sòn abric e la deishèc ena taula qu’ère ena sua esquia, sense virar es uelhs entà Dunia.
WEB-CRIM-E-CASTIG	Aciu qu’auetz era clau.
WEB-CRIM-E-CASTIG	Cuelhetz-la e anatz-vo’n de seguit.
WEB-CRIM-E-CASTIG	Seguic guardant, tu per tu, a trauès dera hièstra.
WEB-CRIM-E-CASTIG	Dunia s’apressèc ena taula e cuelhec era clau.
WEB-CRIM-E-CASTIG	Dunia non s’ac hec repetir.
WEB-CRIM-E-CASTIG	Damb era clau ena man, correc entara pòrta, la dauric ara prèssa e gessec ath mès córrer.
WEB-CRIM-E-CASTIG	Un instant dempús corrie coma ua hòla ath long deth canau en direccion entath pònt de…
WEB-CRIM-E-CASTIG	Svidrigailov s’estèc encara tres menutes duant dera hièstra.
WEB-CRIM-E-CASTIG	Dempús se virèc tot doç, dirigic ua guardada ath sòn entorn e se passèc era man peth front.
WEB-CRIM-E-CASTIG	Ua arridalha orribla contreiguec es sòns traits, ua penibla arridalha qu’exprimie impoténcia, tristor e desesperacion.
WEB-CRIM-E-CASTIG	Era sua man se taquèc de sang.
WEB-CRIM-E-CASTIG	Se la guardèc damb un gèst de colèra.
WEB-CRIM-E-CASTIG	Dempús banhèc ua tovalhòla e se lauèc eth pos.
WEB-CRIM-E-CASTIG	Eth revolvèr lançat per Dunia auie rodat enquiara pòrta.
WEB-CRIM-E-CASTIG	Lo recuelhec e comencèc a examinar-lo.
WEB-CRIM-E-CASTIG	Qu’ère petit, de tres trets e d’un modèu ancian.
WEB-CRIM-E-CASTIG	Encara restaue en eth ua bala.
WEB-CRIM-E-CASTIG	Dempús un moment de reflexion, se lo sauvèc ena pòcha, cuelhec eth chapèu e se n’anèc.
WEB-CRIM-E-CASTIG	S’estèc enquias dètz dera net en tot recórrer tauèrnes e tubanèls.
WEB-CRIM-E-CASTIG	Trapèc a Katia en un d’aguesti establiments.
WEB-CRIM-E-CASTIG	Era gojata cantaue es sues abituaus e descarades canconetes.
WEB-CRIM-E-CASTIG	Svidrigailov la convidèc a béuer, atau coma a un orguenaire, as crambèrs, as cantaires e a dus emplegats que tirèren era sua atencion sonque pr’amor qu’auien eth nas torçat.
WEB-CRIM-E-CASTIG	En un, aguesta part deth nas s’inclinaue tara dreta e en aute tara quèrra, causa que l’estonèc fòrça.
WEB-CRIM-E-CASTIG	Aguesti acabèren en tot amiar-lo entà un jardin de diversion.
WEB-CRIM-E-CASTIG	Svidrigailov paguèc es entrades.
WEB-CRIM-E-CASTIG	En jardin i auie un auet escanaulit, tres arbilhons mès, e ua bastissa qu’auie eth nòm de Vauxhall, mès que non ère qu’ua tauèrna, a on tanben se podie préner tè.
WEB-CRIM-E-CASTIG	En jardin i auie tanben diuèrses tauletes verdes damb cagires.
WEB-CRIM-E-CASTIG	Un cor de maus cantaires e un palhassa de nas ròi complètaments embriac e extraordinariaments trist se tenguien a distrèir ath public.
WEB-CRIM-E-CASTIG	Es dus emplegadi se trapèren damb d’auti collègues e comencèren a pelejar-se entre eri.
WEB-CRIM-E-CASTIG	S’alistèc coma arbitre a Svidrigailov.
WEB-CRIM-E-CASTIG	Aguest s’estèc un quart d’ora sajant d’averiguar eth motiu deth plaid; mès toti cridauen ath còp e non i auie manèra d’entener-se.
WEB-CRIM-E-CASTIG	Era soleta causa que comprenec siguec qu’un d’eri auie cometut un panatòri e venut er objècte panat a un judiu qu’auie arribat oportunaments e per edart, hèt aquerò se remie a repartir damb es sòns companhs eth producte dera operación.
WEB-CRIM-E-CASTIG	Fin finau se descurbic qu’er objècte panat ère ua culhereta d’argent que tanhie ath Vauxhall.
WEB-CRIM-E-CASTIG	Es emplegadi der establiment se n’encuedèren dera desaparicion dera culhereta e er ahèr aurie cuelhut un caire desagradiu se Svidrigailov non auesse hèt carar es protèstes des damnajadi.
WEB-CRIM-E-CASTIG	Dempús de pagar era culhereta, Svidrigailov gessec deth jardin.
WEB-CRIM-E-CASTIG	Qu’èren ath torn des dètz.
WEB-CRIM-E-CASTIG	Non auie begut ne ua gota d’acoòl en tota era net.
WEB-CRIM-E-CASTIG	Auie prenut tè, e aquerò pr’amor que calie préner quauquarren entà estar-se en locau.
WEB-CRIM-E-CASTIG	Era net ère escura e er aire dens.
WEB-CRIM-E-CASTIG	Tath torn des dètz, eth cèu s’embromèc e crebèc ua grana tormenta.
WEB-CRIM-E-CASTIG	Era ploja non queiguie a gotes senon a còps de caudèr que pataquejauen en solèr.
WEB-CRIM-E-CASTIG	Relampits d’enòrma extension illuminauen er espaci.
WEB-CRIM-E-CASTIG	Svidrigailov arribèc ena sua casa calat enquias uassi.
WEB-CRIM-E-CASTIG	S’embarrèc ena sua cramba, dauric eth calaish dera sua taula, treiguec sòs e trinquèc quauqui papèrs.
WEB-CRIM-E-CASTIG	Dempús de sauvar-se es sòs ena pòcha, pensèc en cambiar-se de ròba, mès, en veir que seguie ploiguent, pensèc que non s’ac valie, cuelhec eth chapèu e gessec sense barrar era pòrta.
WEB-CRIM-E-CASTIG	Se filèc dret de cap ara cramba de Sonia.
WEB-CRIM-E-CASTIG	Aquiu qu’ère era joena, mès non soleta, senon enrodada des quate mainatges des Kapernaumov, que les hège préner ua tassa de tè.
WEB-CRIM-E-CASTIG	Sonia acuelhec respectuosaments ath sòn visitaire, vedec damb ua guardada d’estonament era sua ròba banhada, mès que non hec cap comentari.
WEB-CRIM-E-CASTIG	En veir entrar a un deconeishut, es mainatges se meteren a córrer espauridi.
WEB-CRIM-E-CASTIG	Svidrigailov se seiguec dauant dera taula e convidèc a Sonia a sèir-se ath sòn costat.
WEB-CRIM-E-CASTIG	Era gojata se premanic timidaments a escotar-lo.
WEB-CRIM-E-CASTIG	Sonia Simonovna, comencèc a díder eth visitaire, qu’ei plan possible que me’n vaja entà America, e coma que probablaments non mos tornaram a veir, è vengut a apraiar damb vos cèrtans ahèrs.
WEB-CRIM-E-CASTIG	Plan, auetz parlat ja damb aguesta senhora?
WEB-CRIM-E-CASTIG	Non cau que me contestetz se qué vos a dit, donques que ja me’n sai pro ben.
WEB-CRIM-E-CASTIG	Sonia hec un gèst e se rogic.
WEB-CRIM-E-CASTIG	Svidrigailov seguic dident:
WEB-CRIM-E-CASTIG	Aguestes daunes qu’an es sòns costums, es sues idies…
WEB-CRIM-E-CASTIG	Per çò des vòsti frairets, qu’an er avier assegurat, pr’amor qu’es sòs qu’è depausat entada eri son en lòc segur e les è autrejat contra recebut.
WEB-CRIM-E-CASTIG	Aciu qu’auetz es recebuts; sauvatz-les-vos per çò que se posque passar.
WEB-CRIM-E-CASTIG	E barrem ja aguest ahèr.
WEB-CRIM-E-CASTIG	Ara, aciu qu’auetz, vos, aguesti tres titols ath cinc per cent.
WEB-CRIM-E-CASTIG	Eth sòn valor ei de tres mil robles.
WEB-CRIM-E-CASTIG	Aquerò ei entà vos e solet entà vos.
WEB-CRIM-E-CASTIG	Voleria qu’era causa quedèsse entre nosati.
WEB-CRIM-E-CASTIG	Non li digatz arren ad arrés, sigue que sigue çò qu’escotetz.
WEB-CRIM-E-CASTIG	Aguesti sòs vos seràn utils, donques que vos cau deishar era vida qu’amiatz enquia ara.
WEB-CRIM-E-CASTIG	Que non serie bric ben que siguéssetz viuent coma viuetz, e damb aguesti sòs non auràtz besonh de hè’c.
WEB-CRIM-E-CASTIG	Sonia), que jamès vos ac poirè arregrair, e credetz-me que…
WEB-CRIM-E-CASTIG	Bè!, deishem aquerò…
WEB-CRIM-E-CASTIG	Per çò des sòs, Arcadi Ivanovitch, fòrça gràcies, mès que non n’è besonh.
WEB-CRIM-E-CASTIG	Que saberè hèr eth mèn guanhapan.
WEB-CRIM-E-CASTIG	Non me consideretz ua ingrata.
WEB-CRIM-E-CASTIG	Ja qu’ètz vos tan generós, aguesti sòs…
WEB-CRIM-E-CASTIG	Que son entà vos, e solet entà vos, Sonia Simonovna.
WEB-CRIM-E-CASTIG	E vos prègui que non parlem mès der ahèr, donques qu’è prèssa.
WEB-CRIM-E-CASTIG	Vos serà util, ne sò solide fòrça.
WEB-CRIM-E-CASTIG	Rodion Romanovitch non a que dues solucions: o meter-se un tret o vier a parar en Siberia.
WEB-CRIM-E-CASTIG	En enténer aguestes paraules, Sonia comencèc a tremolar e guardèc espaurida ath sòn vesin.
WEB-CRIM-E-CASTIG	Non vos enquimeretz, seguic Svidrigailov.
WEB-CRIM-E-CASTIG	Qu’ac è entenut tot des sòns pròpris pòts, mès non me shaute parlar e non diderè ua soleta paraula ad arrés.
WEB-CRIM-E-CASTIG	Hèretz fòrça ben d’aconselhar-li que venguesse a presentar-se ara justícia: qu’ei era mielhor decision que poirie cuélher…
WEB-CRIM-E-CASTIG	Plan, donc, quan l’envien entà Siberia, vos l’acompanharatz, vertat?
WEB-CRIM-E-CASTIG	En aguest cas, qu’auratz besonh de sòs: n’auratz besonh entada eth.
WEB-CRIM-E-CASTIG	Comprenetz?
WEB-CRIM-E-CASTIG	Autrejar-vos aguesti sòs a vos, qu’ei coma autrejar-les ada eth.
WEB-CRIM-E-CASTIG	Ath delà, vos auetz prometut a Amalia Ivanovna pagar-li.
WEB-CRIM-E-CASTIG	Jo ac entení.
WEB-CRIM-E-CASTIG	Per qué cuelhetz compromisi tan leugèraments, Sonia Simonovna?
WEB-CRIM-E-CASTIG	Qu’ère Caterina Ivanovna qu’ère en deute damb era e non vos.
WEB-CRIM-E-CASTIG	Vos qu’auríetz de dar eth viatge ad aguesta alemana.
WEB-CRIM-E-CASTIG	Que non se pòt víuer atau…
WEB-CRIM-E-CASTIG	En fin, se bèth un vos pregunte per jo deman, deman passat, o quinsevolh d’aguesti dies, causa que, plan, se passarà, non parletz d’aguesta visita ne digatz que vos è autrejat sòs.
WEB-CRIM-E-CASTIG	Plan, adishatz, didec lheuant-se.
WEB-CRIM-E-CASTIG	Saludatz dera mia part a Rodion Romanovitch.
WEB-CRIM-E-CASTIG	A, me’n desbrembaua!
WEB-CRIM-E-CASTIG	Rasumikhine entà que vos les sauve.
WEB-CRIM-E-CASTIG	Lo coneishetz?
WEB-CRIM-E-CASTIG	Òc, que lo deuetz conéisher.
WEB-CRIM-E-CASTIG	Ei un bon gojat.
WEB-CRIM-E-CASTIG	Hètz-li a vier es sòs deman… o quan ac credatz oportun.
WEB-CRIM-E-CASTIG	Enquia alavetz sagètz que non vos lo treiguen.
WEB-CRIM-E-CASTIG	Sonia s’auie lheuat tanben e guardaue confusa ath sòn visitaire.
WEB-CRIM-E-CASTIG	Desiraue parlar-li, hèr-li quauques preguntes, mès se sentie espaurida e non sabie per a on començar.
WEB-CRIM-E-CASTIG	Mès… mès vatz a gésser damb aguesta ploja?
WEB-CRIM-E-CASTIG	Que l’ei parièr era ploja a un òme que se’n va entà America.
WEB-CRIM-E-CASTIG	Ha, ha!
WEB-CRIM-E-CASTIG	Adishatz, estimada Sonia Simonovna.Vos desiri fòrça ans de vida, fòrça ans, donques que vos seratz utila entàs auti.
WEB-CRIM-E-CASTIG	A prepaus: saludatz dera mia part ath senhor Rasumikhine.
WEB-CRIM-E-CASTIG	Non vo’n desbrembetz.
WEB-CRIM-E-CASTIG	Didetz-li qu’Arcadi Ivanovitch Svidrigailov vos a balhat a vos rebrembes entada eth.
WEB-CRIM-E-CASTIG	Non deishetz de hè’c.
WEB-CRIM-E-CASTIG	E partic, deishant ara gojata inquieta, temerosa e dominada per confuses sospeches.
WEB-CRIM-E-CASTIG	Mès endauant se sabec que Svidrigailov auie hèt aquera net ua auta visita extraordinària e estonanta.
WEB-CRIM-E-CASTIG	Seguie ploiguent.
WEB-CRIM-E-CASTIG	Tàs onze e vint se presentèc, completamentns chaupat, ena casa des pairs dera sua prometuda, qu’ocupauen un petit departament ena tresau avenguda de Vasilievski Ostrof.
WEB-CRIM-E-CASTIG	Non li siguec aisit arténher que lo daurissen.
WEB-CRIM-E-CASTIG	Era sua arribada en aquera ora inoportuna costèc gran confusion.
WEB-CRIM-E-CASTIG	Mès Arcadi Ivanovitch auie eth don de captar-se as persones quan s’ac prepausaue, e aqueri pairs, qu’en prumèr moment (e damb fòrça motius), auien considerat era visita de Svidrigailov coma ua coquinaria d’embriac, se convenceren lèu lèu deth sòn error.
WEB-CRIM-E-CASTIG	Era intelligenta a amabla mair dera nòvia l’apressèc eth fautulh deth malautís pair e entamenèc era conversa hent grani tors.
WEB-CRIM-E-CASTIG	Jamès anaue de dret entar ahèr e començaue per ua sòrta d’arridolets, gèsti e senhaus.
WEB-CRIM-E-CASTIG	Per exemple, quan volec saber era data qu’Arcadi Ivanovitch se dispausaue a celebrar era nòça, comencèc en tot interessar-ve viuaments per París e pera vida dera sua nauta societat, entà, de man en man, hèr-lo-se a vier d’aquera luenhana capitau entà Vasilievski Ostrof.
WEB-CRIM-E-CASTIG	Arcadi Ivanovitch auie respectat tostemp aguestes petites argucies, mès aquera net ère mès impacient que de costum e sollicitèc veir de seguit ara sua futura esposa, a maugrat de qué l’auien dit qu’ère ja ajaçada.
WEB-CRIM-E-CASTIG	Era sua demana siguec atenguda.
WEB-CRIM-E-CASTIG	Svidrigailov didec simplaments ara sua nòvia qu’un ahèr urgent l’obligaue a absentar-se de Petersburg e que per aguesta rason l’autrejaue quinze mil robles, quantitat insignificanta qu’auie era intencion d’aufrir-li de hège temps e que li pregaue que l’acceptèsse coma present de nòça.
WEB-CRIM-E-CASTIG	Non se comprenie era relacion que i podie auer entre semblable present e er anonciat viatge, e tanpòc se vedie en ahèr cap urgéncia que justifiquèsse aquera visita en plia net e jos ua ploja a còps de caudèr.
WEB-CRIM-E-CASTIG	Ça que la, es explicacions d’Arcadi Ivanovitch aueren ua excellenta acuelhuda: autanplan es exclamacions de suspresa e es preguntes de rigor se heren en un ton delicadaments moderat.
WEB-CRIM-E-CASTIG	Mès aquerò non empedic qu’es pairs prononcièssen caloroses paraules de gratitud refortilhades pes lèrmes dera intelligenta mair.
WEB-CRIM-E-CASTIG	Arcadi Ivanovitch se lheuèc.
WEB-CRIM-E-CASTIG	Arrint, punèc ara sua prometuda e li dèc un copet de man amorós ena cara.
WEB-CRIM-E-CASTIG	Ara seguida li didec que tornarie lèu, e coma desnishesse enes sòns uelhs ua expression de curiosèr mainadenc, ath còp qu’ua grèu e muda interrogacion, la tornèc a punar, tant que se didie, damb ua cèrta contrarietat, qu’eth present que venguie d’aufrir-li serie embarrat jos era clau per aquera mair qu’ère un exemple de prudéncia.
WEB-CRIM-E-CASTIG	Quan se n’anèc, era familha quedèc en un estat d’agitacion extraordinaria.
WEB-CRIM-E-CASTIG	Mès era intelligenta mair resolvec de seguit certans punts importants.
WEB-CRIM-E-CASTIG	Manifestèc qu’Arcadi Ivanovitch ère ua personalitat ocupada de contunh en negòcis de grana importància e qu’ère restacat damb es personatges mès eminents.
WEB-CRIM-E-CASTIG	Sonque Diu se’n sabie des idies que passauen peth sòn cervèth.
WEB-CRIM-E-CASTIG	Qu’auie decidit hèr un viatge e realizaue eth sòn projècte sense trantalhar.
WEB-CRIM-E-CASTIG	Madeish se podie díder deth present, en sòs, qu’acabaue de hèr ara sua prometuda.
WEB-CRIM-E-CASTIG	En tractar-se d’un òme atau, un non s’auie d’estonar d’arren.
WEB-CRIM-E-CASTIG	Plan que òc, auie motius entà estonar-se en veder-lo tan chaupat, mès extravagàncies majores s’observauen enes anglesi.
WEB-CRIM-E-CASTIG	Ath delà, as persones de gran mon non les importauen es petòfies e non se preocupauen per arren ne per arrés.
WEB-CRIM-E-CASTIG	Dilhèu eth se mostraue atau de bon voler, entà demostrar guaire indiferent l’ère era opinion autrú.
WEB-CRIM-E-CASTIG	Çò de mès important ère non díder ua soleta paraula ad arrés, pr’amor que sonque Diu se’n sabie de com acabarie aquerò.
WEB-CRIM-E-CASTIG	Auie de sauvar es sòs jos clau çò de mès lèu possible.
WEB-CRIM-E-CASTIG	Erosaments, arrés se n’auie encuedat de çò que s’auie passat.
WEB-CRIM-E-CASTIG	Mès que mès, calie sajar de mantier ena ignorància ara patrifassièra senhora Resslich.
WEB-CRIM-E-CASTIG	Es pairs s’estèren en tot parlar d’aguestes causes enquias dues deth maitin.
WEB-CRIM-E-CASTIG	Ad aguesta ora era hilha hège ja temps qu’auie entornat en lhet, perplèxa e un shinhau trista.
WEB-CRIM-E-CASTIG	Svidrigailov entrèc ena ciutat pera pòrta…
WEB-CRIM-E-CASTIG	Era ploja auie cessat, mès eth vent bohaue damb violéncia.
WEB-CRIM-E-CASTIG	S’estrementic e s’arturèc entà contemplar, damb ua atencion estranha, trantalhanta, era escura aigua deth Petit Neva.
WEB-CRIM-E-CASTIG	Mès, ath cap d’un moment d’estar-se inclinat sus era parabanda, sentec hered e se metec a caminar, en tot calar-se ena avenguda…
WEB-CRIM-E-CASTIG	Pendent près de mieja ora s’estèc recorrent aguesta immensa via coma se cerquèsse quauquarren.
WEB-CRIM-E-CASTIG	Hège pòc, un dia que passaue per aquiu per edart, auie vist, ara dreta, ua grana construccion de husta, un otèl, cridat, se mau non se’n brembaue, “Andrinopolis”.
WEB-CRIM-E-CASTIG	Ara fin, lo trapèc.
WEB-CRIM-E-CASTIG	De vertat, ère impossible veder-lo en aquera escurina: qu’ère un long edifici, illuminat encara, a maugrat dera ora, e qu’en eth se percebien encara certans indicis d’animacion.
WEB-CRIM-E-CASTIG	Entrèc e demanèc ua cramba a un mosso esperrecat que trapèc en correder.
WEB-CRIM-E-CASTIG	Eth mosso li tachèc ua guardada e l’amièc entà ua petita e estofanta cramba plaçada ath finau deth correder, dejós dera escala.
WEB-CRIM-E-CASTIG	Que non n’auie cap auta.
WEB-CRIM-E-CASTIG	Er otèl ère plen.
WEB-CRIM-E-CASTIG	Eth mosso demoraue, guardant a Svidrigailov, damb expression interroganta.
WEB-CRIM-E-CASTIG	Auetz tè?, preguntèc er òste.
WEB-CRIM-E-CASTIG	E qué mès?
WEB-CRIM-E-CASTIG	Vedèth, vodka, saucisses…
WEB-CRIM-E-CASTIG	Hètz-me a vier un tròç de carn e tè.
WEB-CRIM-E-CASTIG	Arren mès?, preguntèc eth sirvent damb cèrt estonament.
WEB-CRIM-E-CASTIG	Arren mès.
WEB-CRIM-E-CASTIG	Eth mosso se n’anèc balhant mòstres de contrarietat.
WEB-CRIM-E-CASTIG	Com ei posible que non me n’aja encuedat abantes?
WEB-CRIM-E-CASTIG	Tanben jo deuí auer er aspècte d’un òme que vie de divertir- se e qu’a auut ua aventura peth camin.
WEB-CRIM-E-CASTIG	Aluguèc era candèla e examinèc era cramba peth menut.
WEB-CRIM-E-CASTIG	Qu’ère ua vertadèra gàbia qu’en era auien dubèrt ua hièstra.
WEB-CRIM-E-CASTIG	Tan baish auie eth tet, qu’un òme dera estatura de Svidrigailov dificilaments podie estar-se de pès.
WEB-CRIM-E-CASTIG	Ath delà deth lord lhet, auie ua taula de husta pintada de blanc e ua cagira, çò qu’ère pro entà aumplir era cramba.
WEB-CRIM-E-CASTIG	Es parets semblauen bastides damb simples hustes e èren revestides d’un papèr tan lord e plen de povàs qu’ère impossible dedusir eth sòn color.
WEB-CRIM-E-CASTIG	Era escala talhaue ath biais eth tet e un tròç de paret, çò que daue ara pèça un aspècte de humarau.
WEB-CRIM-E-CASTIG	Svidrigailov botèc era candèla sus era taula, se seiguec en lhet e comencèc a reflexionar.
WEB-CRIM-E-CASTIG	Mès un mormolh de votzes, que pujauen de ton enquia convertir-se en crits e que venguie dera cramba pròcha, acabèc per tirar era sua atencion.
WEB-CRIM-E-CASTIG	Avedèc era aurelha.
WEB-CRIM-E-CASTIG	Sonque ua persona parlaue, en tot queishar-se a ua auta damb vos planhosa.
WEB-CRIM-E-CASTIG	Svidrigailov se lheuèc, metec era man a manera de pantalha duant dera ahlama dera candèla e de seguit vedec ua henerecla illuminada en tenhat.
WEB-CRIM-E-CASTIG	S’apressèc e guardèc.
WEB-CRIM-E-CASTIG	Era cramba ère un shinhau màger qu’era sua.
WEB-CRIM-E-CASTIG	En era i auie dus òmes.
WEB-CRIM-E-CASTIG	Un d’eri ère de pès, en manges de camisa; amiaue eth peu revoutat, era cara rogida, es cames dubèrtes e ua actitud d’orador.
WEB-CRIM-E-CASTIG	Se fotie fòrts còps en pitrau e sermonejaue ath sòn companh damb votz patetica, en tot rebrembar-li que l’auie trèt dera hanga, que podie abandonar-lo de nauèth e que eth Plan Naut vedie çò que se passaue aciu baish.
WEB-CRIM-E-CASTIG	Er amic ath que se dirigie auie er aspècte der òme que vò esternudar e non pòt.
WEB-CRIM-E-CASTIG	De quan en quan guardaue estupidaments ar orador, qu’es sues paraules, plan que òc, non comprenie.
WEB-CRIM-E-CASTIG	Sus era taula i auie un tròç de candèla qu’ère ja enes darrères, ua botelha de vodka lèu ueda, veires de diuèrses mesures, pan, cornishons e tasses de tè.
WEB-CRIM-E-CASTIG	Dempús d’auer contemplat atentiuaments aguest quadre, Svidrigailov deishèc eth sòn lòc d’observacion e se tornèc a sèir en lhet.
WEB-CRIM-E-CASTIG	En hèr-li a vier eth tè e era carn, eth rosigat mosso non podec mens de tornar-li a preguntar se volie bèra causa mès, mès de nauèth recebec ua responsa negatiua e se retirèc definitiuaments.
WEB-CRIM-E-CASTIG	Svidrigailov s’esdeguèc en avalar-se eth veire de tè pr’amor d’entrar en calor.
WEB-CRIM-E-CASTIG	Mès que non podec minjar arren.
WEB-CRIM-E-CASTIG	Començaue a auer fèbre e aquerò li treiguie es talents de minjar.
WEB-CRIM-E-CASTIG	Se treiguec er abric e era giquèta e se metec entre era ròba deth lhet.
WEB-CRIM-E-CASTIG	Se sentie mau.
WEB-CRIM-E-CASTIG	Era atmosfèra ère estofanta, era candèla illuminaue fèblaments era cramba, dehóra bramaue eth vent.
WEB-CRIM-E-CASTIG	Es idies se succedien confusaments en sòn cervèth.
WEB-CRIM-E-CASTIG	Desiraue qu’era sua imaginacion se posèsse en quauquarren.
WEB-CRIM-E-CASTIG	Pensèc:
WEB-CRIM-E-CASTIG	Enteni eth rumor des arrames botjades peth vent.
WEB-CRIM-E-CASTIG	Com è en òdi aguest rumor de huelhatge enes nets de tormenta!
WEB-CRIM-E-CASTIG	E se’n brembèc que hège un moment, en passar peth Park Petrovitch, auie experimentat era madeisha desagradiua sensacion.
WEB-CRIM-E-CASTIG	Dempús pensèc en Petit Neva e tornèc a estrementir-se coma s’auie estrementit hège ua estona quan auie guaitat entà campar era aigua.
WEB-CRIM-E-CASTIG	Ça que la, actui coma er animau que lute per arténher un bon lòc…
WEB-CRIM-E-CASTIG	En aguestes circonstàncies…!
WEB-CRIM-E-CASTIG	Çò de mielhor aurie estat vier de seguit en Petrovski Ostrof.
WEB-CRIM-E-CASTIG	Mès non, que m’a hèt pòur eth hered e es tenebres.
WEB-CRIM-E-CASTIG	Ha, ha!
WEB-CRIM-E-CASTIG	Eth senhor qu’a besonh de sensacions agradiues…!
WEB-CRIM-E-CASTIG	L’amortèc d’ua bohada e, en non veir lum ena henerecla deth tenhat, seguic dident-se:
WEB-CRIM-E-CASTIG	Ara que serie oportuna era tua visita, Marfa Petrovna.
WEB-CRIM-E-CASTIG	Era escurina ei completa; eth lòc, avient; eth moment, propici…
WEB-CRIM-E-CASTIG	Mès ja veigui que non vòs vier”.
WEB-CRIM-E-CASTIG	De pic, s’en brembèc de qué, pòc abans de méter en practica eth sòn projècte sus Dunia, l’auie conselhat a Raskolnikov que fidèsse era sua fraia ara custòdia de Rasumikhine.
WEB-CRIM-E-CASTIG	Be n’ei d’astut!
WEB-CRIM-E-CASTIG	A patit fòrça.
WEB-CRIM-E-CASTIG	Pòt arribar a èster quauquarren damb eth temps, quan se veigue liure des asenades idies qu’ara l’obsessionen.
WEB-CRIM-E-CASTIG	Qu’ei desirós de vida.
WEB-CRIM-E-CASTIG	En taus circonstàncies, toti es òmes coma eth son covards…
WEB-CRIM-E-CASTIG	En fin, que se lo hèsque a vier eth diable!
WEB-CRIM-E-CASTIG	Qué m’impòrte a jo çò que hè o dèishe de hèr!
WEB-CRIM-E-CASTIG	Eth dromilhon seguie hugent d’eth.
WEB-CRIM-E-CASTIG	De man en man, era imatge de Dunia s’anèc diboishant ena sua imaginacion e ua estrementida recorrec tot eth sòn còs.
WEB-CRIM-E-CASTIG	Pensem en ua auta causa.
WEB-CRIM-E-CASTIG	Qu’ei vertadèraments estranh e curiós que non aja auut en òdi jamès, seriosaments, ad arrés, que non aja auut eth desir de resvenjar-me d’arrés.
WEB-CRIM-E-CASTIG	Aquerò qu’ei mau senhau…
WEB-CRIM-E-CASTIG	Guaires promeses l’è hèt!
WEB-CRIM-E-CASTIG	S’arturèc e sarrèc es dents.
WEB-CRIM-E-CASTIG	Era imatge de Dunetchka surgentèc, dauant d’eth, tau coma l’auie vist en moment de hèr eth prumèr tret.
WEB-CRIM-E-CASTIG	Dempús auie auut pòur, auie baishat eth revolvèr e s’auie quedat guardant-lo, petrificada d’espant.
WEB-CRIM-E-CASTIG	Alavetz eth l’aurie pogut agarrar, e non un, senon mil viatges, sense qu’era auesse lheuat eth braç entà defener-se.
WEB-CRIM-E-CASTIG	Ça que la, eth l’avisèc.
WEB-CRIM-E-CASTIG	Rebrembaue qu’auie auut pietat d’era.
WEB-CRIM-E-CASTIG	Òc, en aqueth moment eth sòn còr s’auie esmoigut.
WEB-CRIM-E-CASTIG	Ja començaue a esclipsar-se, ja se padegaue era sua tremolor febriu, quan notèc que quauquarren corrie pera vana, ath long deth sòn braç e dera sua cama.
WEB-CRIM-E-CASTIG	Que deu ester un arrat.
WEB-CRIM-E-CASTIG	Non volie descaperar-se ne lheuar-se damb aqueth hered.
WEB-CRIM-E-CASTIG	Mès, de ressabuda notèc ena cama un nau contacte desagradiu.
WEB-CRIM-E-CASTIG	Alavetz hec enlà era vana e aluguèc era candela.
WEB-CRIM-E-CASTIG	Dempús, tremolant de hered comencèc a inspeccionar eth lhet.
WEB-CRIM-E-CASTIG	Ara imprevista, vedec qu’un arrat sautaue sus eth linçò.
WEB-CRIM-E-CASTIG	Sagèc d’agarrar-lo, mès er animau, sense baishar deth lhet, comencèc a córrer ath biscòrn en totes direccions, burlant era man que sajaue d’agarrar-lo.
WEB-CRIM-E-CASTIG	Fin finau se calèc dejós dera coishinèra.
WEB-CRIM-E-CASTIG	Svidrigailov lancèc eth coishin en solèr, mès notèc que quauquarren auie sautat sus eth sòn pièch e se passejaue per dessús dera sua camisa.
WEB-CRIM-E-CASTIG	En aqueth moment s’estrementic de cap a pès e se desvelhèc.
WEB-CRIM-E-CASTIG	Era escurina regnaue ena cramba e eth ère ajaçat e ben caperat coma pòc abantes.
WEB-CRIM-E-CASTIG	Dehòra seguie bramant eth vent.
WEB-CRIM-E-CASTIG	Se lheuèc e se seiguec ath cant deth lhet, damb era esquia entara hièstra.
WEB-CRIM-E-CASTIG	Dera hièstra arribaue un aire hered e umid.
WEB-CRIM-E-CASTIG	Sense botjar-se d’a on ère, Svidrigailov tirèc dera vana e s’estropèc en era.
WEB-CRIM-E-CASTIG	Mès non aluguèc era candèla.
WEB-CRIM-E-CASTIG	Non pensaue en arren, non volie pensar.
WEB-CRIM-E-CASTIG	Totun, vagues visions, idies incoerentes, anauen desfilant peth sòn cervèth.
WEB-CRIM-E-CASTIG	Queiguec en ua espècia d’assopiment.
WEB-CRIM-E-CASTIG	Siguesse pera influéncia deth hered, dera umiditat, des tenèbres o deth vent que seguie agitant eth ramatge, çò de cèrt ei qu’eth sòn pensament cuelhec un rumb fantastic.
WEB-CRIM-E-CASTIG	Non vedie que flors.
WEB-CRIM-E-CASTIG	Un beròi paisatge se daurie as sòns uelhs.
WEB-CRIM-E-CASTIG	Qu’ère un dia tèbi, lèu calid; un dia de hèsta: era Trinitat.
WEB-CRIM-E-CASTIG	Ère en tot contemplar un luxuós chalet de tipe anglés entornejat de ticolets plei de flors.
WEB-CRIM-E-CASTIG	Plantes escalaires ornauen era escala apolidida de ròses.
WEB-CRIM-E-CASTIG	En ambdús costats des gradons de marme, caperadi per un ric tapís, se vedie gèrres chineses plies de flors estranhes.
WEB-CRIM-E-CASTIG	Es hièstres aufrien eth delicat blanc des jacints, que penjauen des sòns longui e verds socs submergidi en florièrs, e d’eri se despenie un perhum embriagador.
WEB-CRIM-E-CASTIG	Svidrigailov non sentie cap desir d’aluenhar-se d’aquiu.
WEB-CRIM-E-CASTIG	Pugèc pera escala e arribèc en un salon de tet naut, claufit tanben de flors.
WEB-CRIM-E-CASTIG	I auie flors pertot: enes hièstres, ath costat des pòrtes dubèrtes, en guardader…
WEB-CRIM-E-CASTIG	Eth parquet ère caperat d’odorosa potja recent talhada.
WEB-CRIM-E-CASTIG	Pes hièstres dubèrtes penetraue ua brisa deliciosa.
WEB-CRIM-E-CASTIG	Es audèths cantauen en jardin.
WEB-CRIM-E-CASTIG	En taüt, sus un lhet de flors, descansaue ua gojateta vestida de tul blanc.
WEB-CRIM-E-CASTIG	Es sues mans, crotzades sus eth pièch, semblauen escultades en marme.
WEB-CRIM-E-CASTIG	Eth sòn peu, deishat anar e d’un ròi clar, regolejaue aigua.
WEB-CRIM-E-CASTIG	Ua corona de ròses cenhie eth sòn front.
WEB-CRIM-E-CASTIG	Eth sòn perfil sevèr e ja petrificat semblaue madeish de marme.
WEB-CRIM-E-CASTIG	Es sòns palles pòts arrien, mès aguesta arridalha non auie arren de mainadenc: exprimie un amarum esquinçador, ua tristor sense limits.
WEB-CRIM-E-CASTIG	Svidrigailov coneishie ad aguesta joeneta.
WEB-CRIM-E-CASTIG	Près deth taüt non i auie cap imatge, cap ciri alugat, ne rumor de prècs.
WEB-CRIM-E-CASTIG	Aquera gojata qu’ère ua suicida: s’auie lançat en arriu.
WEB-CRIM-E-CASTIG	Sonque auie catorze ans e auie patit un otratge qu’auie esbauçat eth sòn còr, aumplit de terror era sua consciéncia mainadenca, aumplit era sua amna d’ua vergonha que non se meritaue e arrincat deth sòn pièch un sorriscle suprèm de desesperacion qu’eth bram deth vent auie estofat en ua net de desgèu umida e tenebrosa…
WEB-CRIM-E-CASTIG	Svidrigailov se desvelhèc, sautèc deth lhet e se n’anèc entara hièstra.
WEB-CRIM-E-CASTIG	Cerquèc a paupes era bauda e dauric.
WEB-CRIM-E-CASTIG	Eth vent entrèc en quarto, e Svidrigailov auec era sensacion de qué ua gelada arrosada caperaue eth sòn ròstre e eth sòn pitrau, sonque protegit pera camisa.
WEB-CRIM-E-CASTIG	Dejós dera hièstra deuiu auer, plan, ua sòrta de jardin…, probablaments un jardin d’esvagament.
WEB-CRIM-E-CASTIG	Pendent eth dia se cantarie aquiu cançons leugères e se servirie tè enes tauletes.
WEB-CRIM-E-CASTIG	Mès ara es arbes e es arbilhons regolejauen, regnaue ua escurina de cavèrna e es causes èren taques escures, a penes perceptibles.
WEB-CRIM-E-CASTIG	Svidrigailov s’estèc cinc menutes emparat ena barramenta dera hièstra, en tot guardar aqueres tenebres.
WEB-CRIM-E-CASTIG	De pic ressonèc ua canoada ena net, qu’ada era ne seguic ua auta.
WEB-CRIM-E-CASTIG	En ues ores, es parts baishes dera ciutat seràn negades.
WEB-CRIM-E-CASTIG	Es arrats des tutes seràn arrossegadi peth corrent e, ath miei deth vent e dera ploja, es òmes, chaupadi enquias uassi, començaràn a transportar, entre renecs, toti es sòns trastes enquias estatges nauts des cases.
WEB-CRIM-E-CASTIG	En moment que se hège aguesta pregunta, en un relòtge pròche sonèren tres poderoses campanades.
WEB-CRIM-E-CASTIG	Entà qué demorar mès?
WEB-CRIM-E-CASTIG	Me’n vau ara madeish.
WEB-CRIM-E-CASTIG	Vierè dirèctaments entara Ièrla Petrovki.
WEB-CRIM-E-CASTIG	Se retirèc dera hièstra, la barrèc, aluguèc era candèla, se vestic e gessec en correder damb era candèla ena man.
WEB-CRIM-E-CASTIG	Se prepausaue desvelhar ath mosso que solide dormirie en un cornèr, sus un pilèr d’anticalhes, pagar eth compde e gésser der otèl.
WEB-CRIM-E-CASTIG	S’estèc ua estona anant e vient per estret e long correder sense veir ad arrés.
WEB-CRIM-E-CASTIG	Fin finau, desnishèc en un cornèr escur, entre un vielh armari e ua pòrta, ua forma estranha que li semblèc èster dotada de vida.
WEB-CRIM-E-CASTIG	S’inclinèc, e ara lum dera candèla, vedec a ua mainada d’uns quate ans, o cinc coma molt.
WEB-CRIM-E-CASTIG	Ploraue entre tremolors e es sues robetes èren chaupades.
WEB-CRIM-E-CASTIG	Non s’espauric en veir a Svidrigailov, senon que se limitèc a guardar-lo damb ua expression d’inconsciéncia enes sòns grani uelhs neri, alendant prigondaments de quan en quan, coma les passe as mainatges, dempús d’auer plorat longaments, comencen a consolar-se e solet de quan en quan les escometen de nauèth es somics.
WEB-CRIM-E-CASTIG	Era mainada ère gelada e ena sua fina careta i auie un mortau palitge.
WEB-CRIM-E-CASTIG	Per qué ère aquiu?
WEB-CRIM-E-CASTIG	Per çò que semble, non auie dormit en tota era net.
WEB-CRIM-E-CASTIG	De pic, s’encoratgèc e, damb era sua votz infantila e a ua grana velocitat, comencèc a condar ua istòria qu’en era ludie ua tassa qu’auie trincat e eth temor de qué era sua mair la batanèsse.
WEB-CRIM-E-CASTIG	Era mainada parlaue de contunh.
WEB-CRIM-E-CASTIG	Svidrigailov dedusic que se tractaue d’ua mainada qu’era sua mair non l’estimaue guaire.
WEB-CRIM-E-CASTIG	Aguesta deuie èster ua codinèra deth barri, dilhèu deth madeish otèl, afeccionada ara beuenda e que solie mautractar ara prauba creatura.
WEB-CRIM-E-CASTIG	Era mainada auie trincat ua tassa e auie hujut cuelhuda de terror.
WEB-CRIM-E-CASTIG	Plan que òc aurie estat vagant fòrça estona peth carrèr, jos era fòrta ploja, e a tot darrèr auie entrar en otèl entà refugiar-se en aqueth cornèr, ath cant der armari, a on auie passat era net tremolant de hered e de pòur dauant dera idia deth dur castig que la demoraue pera sua hèta.
WEB-CRIM-E-CASTIG	La cuelhec enes sòns braci, se la hec a vier ena sua cramba, la botèc en lhet e comencèc a despolhar-la.
WEB-CRIM-E-CASTIG	Non amiaue cauces e es sues traucades sabates èren tan chaupades coma s’auessen passat tota era net ena aigua.
WEB-CRIM-E-CASTIG	Quan l’auec trèt eth vestit, l’ajacèc e la tapèc suenhosaments damb era ròba deth lhet.
WEB-CRIM-E-CASTIG	Era mainada s’esclipsèc de seguit.
WEB-CRIM-E-CASTIG	Svidrigailov tornèc enes sòns ombrius pensaments.
WEB-CRIM-E-CASTIG	Cuelhec era candèla pr’amor de tornar a cercar ath mosso e anar-se’n çò de mès lèu possible.
WEB-CRIM-E-CASTIG	Mès hec repè entà veir s’era mainada dormie tranquillaments.
WEB-CRIM-E-CASTIG	Lheuèc era ròba suenhosaments.
WEB-CRIM-E-CASTIG	Era mainada ère calada en un placid saunei.
WEB-CRIM-E-CASTIG	Auie entrat en calor e es sues caròles palles s’auien rogit.
WEB-CRIM-E-CASTIG	Mès, causa estranha, eth color d’aquera careta ère mès viu qu’eth que vedem enes mainatges normauments.
WEB-CRIM-E-CASTIG	Aquera mainada auie er aspècte d’auer begut, d’auer-se begut un veire de vin sancer.
WEB-CRIM-E-CASTIG	Es sòns porporadi pòts semblauen usclar…
WEB-CRIM-E-CASTIG	Mès, qué ère aquerò?
WEB-CRIM-E-CASTIG	De pic, li semblèc qu’es neres e longues pestanhes dera mainada oscillauen e se lheuauen leugèraments.
WEB-CRIM-E-CASTIG	Es entredubèrtes paupetes deishèren escapar ua guardada penetranta, maliciosa e que non auie arren de mainadenc.
WEB-CRIM-E-CASTIG	Qu’ère qu’era mainada hège veir que dormie?
WEB-CRIM-E-CASTIG	Òc, plan que òc.
WEB-CRIM-E-CASTIG	Era sua boqueta arric e es comissures des sòns pòts tremolèren en un desir reprimit d’arrir.
WEB-CRIM-E-CASTIG	E vaquí que, ara imprevista, dèishec de tier-se e se n’arríc francaments.
WEB-CRIM-E-CASTIG	Quauquarren desvergonhat, provocatiu, apareish en sòn ròstre que ja non ei eth ròstre d’ua mainada.
WEB-CRIM-E-CASTIG	Qu’ei era expression deth vici ena cara d’ua prostituta.
WEB-CRIM-E-CASTIG	E es uelhs se daurissen francaments, deth tot, e enròden a Svidrigailov en ua guardada arderosa, lasciua, d’alègre invitacion…
WEB-CRIM-E-CASTIG	Era careta infantila qu’a un quauquarren repugnant damb era sua expression de luxuria.
WEB-CRIM-E-CASTIG	Era mainada vire entada eth eth ròstre arderós e l’aufrís es braci.
WEB-CRIM-E-CASTIG	Svidrigailov lance ua exclamacion d’espant, quilhe era man, menaçaire…, e en aguest moment se desvelhe.
WEB-CRIM-E-CASTIG	Vedec que seguie ajaçat, ben caperat damb era ròba deth lhet.
WEB-CRIM-E-CASTIG	Era candèla non ère alugada e ena hièstra apuntaue era claror dera auba.
WEB-CRIM-E-CASTIG	S’incorporèc e avertic, indignat, qu’auie eth còs adolorit.
WEB-CRIM-E-CASTIG	En exterior regnaue ua espessa broma baisha qu’empedie veir arren.
WEB-CRIM-E-CASTIG	Qu’èren lèu es cinc.
WEB-CRIM-E-CASTIG	Auie dormit massa.
WEB-CRIM-E-CASTIG	Se lheuèc, se botèc era giqueta e er abric, encara umidi, paupèc eth revolvèr encara sauvat ena pòcha, lo treiguec e s’assegurèc de qué era bala ère ben plaçada.
WEB-CRIM-E-CASTIG	Dempús se seiguec dauant dera taula, treiguec un quasèrn de nòtes e escriuec ena prumèra plana diuèrses linhes en gròssi caractèrs.
WEB-CRIM-E-CASTIG	Dempús de lieger-les, s’apuèc ena taula damb es codes e se quedèc cogitós.
WEB-CRIM-E-CASTIG	Eth revolvèr e eth quasèrn de nòtes èren sus era taula, près d’eth.
WEB-CRIM-E-CASTIG	Es mosques auien invasit eth tròç de carn qu’auie quedat sense tocar.
WEB-CRIM-E-CASTIG	S’estèc ua estona en tot guardar-les e dempús comencèc a caçar-les damb era man dreta.
WEB-CRIM-E-CASTIG	Ara fin, s’estonèc de tier-se a semblables ocupacions en aqueri moments; se remetec, s’estrementic e gessec dera cramba damb pas brac seguit.
WEB-CRIM-E-CASTIG	Ua menuta dempús ère ja en carrèr.
WEB-CRIM-E-CASTIG	Ua broma baisha e densa flotaue sus era ciutat.
WEB-CRIM-E-CASTIG	Svidrigailov se filèc entath Petit Neva peth lord e esguitlós pasiment de husta, e tant qu’auançaue vedie ena sua imaginacion era creishuda nueitua der arriu, era ièrla Petrovki, damb es sues corsères chaupades, era sua èrba umida, es sòns arberams, es sòns ticolets cargadi d’aigua e, fin finau, aqueth arbe…
WEB-CRIM-E-CASTIG	Alavetz emmaliciat damb eth madeish, comencèc a observar es edificis que passaue ath sòn costat, pr’amor de desviar eth curs des sues idies.
WEB-CRIM-E-CASTIG	Era avenguda ère desèrta: ne un caminaire, ne un coche.
WEB-CRIM-E-CASTIG	Es cases baishes, d’un auriò intens, damb es sues hièstres e es sòns hiestrons auien un aspècte lord e trist.
WEB-CRIM-E-CASTIG	Eth hered e era umiditat se calauen en còs de Svidrigailov e l’estrementien.
WEB-CRIM-E-CASTIG	De quan en quan se vedie un pannèu e lo liegie detengudaments.
WEB-CRIM-E-CASTIG	Fin finau, s’acabèc eth pasiment de husta e se trapèc enes entorns d’un gran edifici de pèira.
WEB-CRIM-E-CASTIG	Alavetz vedec un gosset orrible que crotzaue era cauçada damb era coa entre es cames.
WEB-CRIM-E-CASTIG	Ath miei deth trepader, capenjós, i auie un embriac.
WEB-CRIM-E-CASTIG	Lo guardèc pendent un moment e seguic eth sòn camin.
WEB-CRIM-E-CASTIG	Ara sua quèrra se quilhaue ua tor.
WEB-CRIM-E-CASTIG	Entà qué me cau vier ena ièrla Petrovski?
WEB-CRIM-E-CASTIG	Arric dauant dera idia e se calèc en carrèr a on se quilhaue eth gran edifici coronat pera tor.
WEB-CRIM-E-CASTIG	Apuat en un des batents dera massissa pòrta principau, qu’ère barrada, i auie un omenet estropat en ua capòta grisa de soldat e damb un casco en cap.
WEB-CRIM-E-CASTIG	Eth sòn ròstre exprimie aguesta aspra tristor qu’ei un trait secular dera raça judiua.
WEB-CRIM-E-CASTIG	Es dus s’examinèren un moment en silenci.
WEB-CRIM-E-CASTIG	Ath soldat li venguec a èster estranh qu’aqueth desconeishut que non ère embriac s’auesse arturat a tres passi d’eth e lo guardèsse sense díder arren.
WEB-CRIM-E-CASTIG	Qué voletz?, preguntèc blesejant e sense hèr eth mendre movement.
WEB-CRIM-E-CASTIG	Arren, amic, responec Svidrigailov.
WEB-CRIM-E-CASTIG	Bon dia.
WEB-CRIM-E-CASTIG	Seguitz eth vòste camin.
WEB-CRIM-E-CASTIG	Eth mèn camin?
WEB-CRIM-E-CASTIG	Me’n vau entar estrangèr.
WEB-CRIM-E-CASTIG	Entar estrangèr?
WEB-CRIM-E-CASTIG	Entà America.
WEB-CRIM-E-CASTIG	Entà America?
WEB-CRIM-E-CASTIG	Svidrigailov treiguec eth revolvèr dera sua pòcha e lo premanic entà descargar, Eth soldat arroncilhèc es celhes.
WEB-CRIM-E-CASTIG	Escotatz, aciu que non voi trufaries, blesegèc.
WEB-CRIM-E-CASTIG	Per qué?
WEB-CRIM-E-CASTIG	Pr’amor que non ei eth lòc avient.
WEB-CRIM-E-CASTIG	Eth lòc qu’ei excellent, amic mèn.
WEB-CRIM-E-CASTIG	E apuèc eth canon deth revolvèr en sòn pos dret.
WEB-CRIM-E-CASTIG	Ja vos è dit que non ei lòc entà badinades.
WEB-CRIM-E-CASTIG	Svidrigailov sarrèc eth gisclet.
WEB-CRIM-E-CASTIG	Aqueth madeish dia, entre es sies e es sèt dera tarde, Raskolnikov se dirigie entar abitatge dera sua mair e dera sua fraia.
WEB-CRIM-E-CASTIG	Ara s’estauen en edifici Bakaleev, a on ocupauen es crambes recomanades per Rasumikhine.
WEB-CRIM-E-CASTIG	Era entrada d’aguest apartament daue tath carrèr.
WEB-CRIM-E-CASTIG	Raskolnikov ère ja près quan comencèc a trantalhar.
WEB-CRIM-E-CASTIG	Entrarie?
WEB-CRIM-E-CASTIG	Per arren deth mon arrecularie.
WEB-CRIM-E-CASTIG	Era sua decision qu’ère inviolabla.
WEB-CRIM-E-CASTIG	Qu’auie un aspècte lamentable: era sua ròba ère chaupada, lorda de hanga, plia d’esquinçades.
WEB-CRIM-E-CASTIG	Auie eth ròstre desfigurat pera luta que se costaue en sòn interior de hège vint-e-quate ores.
WEB-CRIM-E-CASTIG	Auie passat era net solet, damb eth madeish, Diu se’n sabie a on.
WEB-CRIM-E-CASTIG	Mès auie cuelhut ua decision e la complirie.
WEB-CRIM-E-CASTIG	Piquèc ena pòrta.
WEB-CRIM-E-CASTIG	Lo dauric era sua mair, pr’amor que Dunetchka auie gessut.
WEB-CRIM-E-CASTIG	Tanpòc ère en casa era sirventa.
WEB-CRIM-E-CASTIG	En prumèr moment, Pulqueria Alexandrovna amudic d’alegria.
WEB-CRIM-E-CASTIG	Dempús lo cuelhec dera man e lo hec entrar.
WEB-CRIM-E-CASTIG	Ara fin!, exclamèc damb votz alterada pera emocion.
WEB-CRIM-E-CASTIG	Perdona-me, Rodia que te receba vessant lèrmes coma ua pèga.
WEB-CRIM-E-CASTIG	Non creigues que plori: aguestes lèrmes que son d’alegria.
WEB-CRIM-E-CASTIG	T’asseguri que non sò trista, senon fòrça contenta, e quan ne sò non posqui evitar qu’es uelhs se m’aumplisquen de lèrmes.
WEB-CRIM-E-CASTIG	Dera mòrt de ta pair, que les vèssi per quinsevolh causa…
WEB-CRIM-E-CASTIG	Sè-te, hilh: qu’ès cansat.
WEB-CRIM-E-CASTIG	Ò, com vies!
WEB-CRIM-E-CASTIG	Qu’ei qu’ager me banhè, didec Rasklnikov.
WEB-CRIM-E-CASTIG	Plan, arren d’explicacions!, repliquèc de pic Pulqueria Alexandrovna.
WEB-CRIM-E-CASTIG	Non te’n hèsques, que non te vau a aclapar damb mil preguntes de hemna curiosa.
WEB-CRIM-E-CASTIG	Ara ja ac compreni tot, donques que sò iniciada enes costums de Petersburg e ja veigui qu’era gent d’aciu ei mès intelligenta qu’era deth nòste pòble.
WEB-CRIM-E-CASTIG	M’è convençut de qué sò incapabla de seguir-te enes tues idies e de qué non è cap dret entà demanar-te compdes…
WEB-CRIM-E-CASTIG	Diu se’n sap des projèctes qu’as e des pensaments qu’ocupèn era tua imaginacion…
WEB-CRIM-E-CASTIG	Per tant, non voi shordar-te damb es mies preguntes.
WEB-CRIM-E-CASTIG	Qué te semble…?
WEB-CRIM-E-CASTIG	A, be ne sò de ridicula!
WEB-CRIM-E-CASTIG	Non hèsqui que parlar e parlar coma ua pèga…
WEB-CRIM-E-CASTIG	Escota, Rodia: vau a liéger per tresau viatge aqueth article que publiquères en ua revista.
WEB-CRIM-E-CASTIG	Mo’lo hec a vier Dmitri Prokofitch.
WEB-CRIM-E-CASTIG	Qu’a estat entà jo ua revelacion.
WEB-CRIM-E-CASTIG	Toti es sabents son atau.
WEB-CRIM-E-CASTIG	Qu’a idies naues, e aguestes idies l’absorbissen tant que tu solet penses en distreir-lo e tormentar-lo…
WEB-CRIM-E-CASTIG	En tòn article i a fòrça causes que non compreni, mès aquerò que non ei estranh, pr’amor que ja sabes guaire ignoranta sò jo.
WEB-CRIM-E-CASTIG	Ensenha-me aguest article, mama.
WEB-CRIM-E-CASTIG	Raskolnikov dauric era revista e hec ua guardada ath sòn article.
WEB-CRIM-E-CASTIG	A maugrat dera sua situacion e deth sòn estat d’animositat, experimentèc eth prigond plaser que sent un autor que ve eth sòn prumèr trabalh estampat, e mès que mès, s’er escrivan ei un joen de vint-e-tres ans.
WEB-CRIM-E-CASTIG	Mès aguesta sensacion solet se tardèc un moment.
WEB-CRIM-E-CASTIG	Era lectura d’aqueres linhes li rebrembèc totes es lutes que s’auien liurat ena sua amna pendent es darrèrs mesi.
WEB-CRIM-E-CASTIG	Lancèc era revista sus era taula damb un gèst de viua repulsion.
WEB-CRIM-E-CASTIG	Per estupida que siga, Rodia, posqui compréner que lèu lèu ocuparàs un des prumèrs lòcs, senon eth prumèr de toti, en mon dera sciéncia.
WEB-CRIM-E-CASTIG	E pensar que credien qu’estaues lhòco!
WEB-CRIM-E-CASTIG	Ha, ha, ha!
WEB-CRIM-E-CASTIG	Donques aquerò ère çò que sospechauen.
WEB-CRIM-E-CASTIG	A, miserables vèrmes!
WEB-CRIM-E-CASTIG	Non artenhen a compréner çò qu’ei era intelligéncia.
WEB-CRIM-E-CASTIG	Enquia e tot Dunetchka, òc, Dunetchka semblaue credè’c.
WEB-CRIM-E-CASTIG	Qué dides d’aquerò…?
WEB-CRIM-E-CASTIG	Ta prauba mair auie manat dus trabalhs a ua revista, prumèr uns vèrsi, que tengui sauvadi e que bèth dia te mostrarè, e dempús ua novèla cuerta que copiè jo madeisha.
WEB-CRIM-E-CASTIG	Com demanèrem ath cèu que les acceptèssen!
WEB-CRIM-E-CASTIG	Mès non, les refusèren.
WEB-CRIM-E-CASTIG	Hè uns dies, Rodia, m’apenaue veder-te tan mau vestit e alimentat e demorant en ua cramba tan prauba, mès ara me n’encuedi de qué tanben aquerò ère ua pegaria, pr’amor que tu, damb eth tòn talent, poiràs obtier tot çò que volgues tan lèu t’ac prepauses.
WEB-CRIM-E-CASTIG	Plan que òc, de moment que t’ei parièr tot aquerò, pr’amor que d’autes causes mès tua imaginacion.
WEB-CRIM-E-CASTIG	E Dunia, mama?
WEB-CRIM-E-CASTIG	Que non i é, Rodia.
WEB-CRIM-E-CASTIG	Ges soent, en tot deishar-me soleta.
WEB-CRIM-E-CASTIG	Dmitri Prokofitch qu’a era bontat de vier a hèr-me companhia e tostemp me parle de tu.
WEB-CRIM-E-CASTIG	Que t’aprècie de vertat.
WEB-CRIM-E-CASTIG	Per çò dera tua fraia, non posqui díder que me manquen es sòns suenhs.
WEB-CRIM-E-CASTIG	Non me planhi.
WEB-CRIM-E-CASTIG	Era qu’a eth sòn caractèr e jo eth mèn.
WEB-CRIM-E-CASTIG	Ada era li shaute auer secrets entà jo e jo non les voi auer entàs mèns hilhs.
WEB-CRIM-E-CASTIG	Plan que sò convençuda de qué Dunetchka ei massa intelligenta entà…
WEB-CRIM-E-CASTIG	Per çò d’aute, mos estime…
WEB-CRIM-E-CASTIG	Mès sabi pas se com acabarà tot aquerò.
WEB-CRIM-E-CASTIG	Ja ves qu’ei absenta pendent aguesta tua visita que m’a hèt tant erosa.
WEB-CRIM-E-CASTIG	Quan torne li diderè: “eth tòn frair a vengut quan tu non ères en casa.
WEB-CRIM-E-CASTIG	A on as estat?” Tu, Rodia, non te’n hèsques massa per jo.
WEB-CRIM-E-CASTIG	Quan posques, vene a tier-me ua visita, mès se non pòs non te preocupes.
WEB-CRIM-E-CASTIG	Qu’aurè paciéncia, donques que ja sai que m’estimes, e aquerò qu’ei pro entà jo.
WEB-CRIM-E-CASTIG	Liegerè es tues òbres e entenerè a parlar de tu a toti.
WEB-CRIM-E-CASTIG	De quan en quan vieràs a veder-me.
WEB-CRIM-E-CASTIG	Qué mès posqui desirar?
WEB-CRIM-E-CASTIG	Aué, per exemple, as vengut a consolar ara tua mair…
WEB-CRIM-E-CASTIG	E Pulqueria Alexandrovna se metec de pic a plorar.
WEB-CRIM-E-CASTIG	Un aute còp es lèrmes!
WEB-CRIM-E-CASTIG	Non ne hesques cabau, Rodia: que sò hòla.
WEB-CRIM-E-CASTIG	Se lheuèc ara prèssa e exclamèc:
WEB-CRIM-E-CASTIG	Mon Diu!
WEB-CRIM-E-CASTIG	Qu’auem café e non te n’è balhat.
WEB-CRIM-E-CASTIG	Com ei er egoïsme des vielhes!
WEB-CRIM-E-CASTIG	Non, mama, non me balhes café.
WEB-CRIM-E-CASTIG	Que me’n vau de seguit.
WEB-CRIM-E-CASTIG	Pulqueria Alexandrovna s’apressèc timidaments ath sòn hilh.
WEB-CRIM-E-CASTIG	Mama, se passe çò que se passe e entenes a díder de jo çò qu’entenes, seguiràs en tot estimar-me coma m’estimes ara?, preguntèc Rodia, possat pera sua emocion e sense mesurar era posita des sues paraules.
WEB-CRIM-E-CASTIG	Mès, Rodia, qué te cau?
WEB-CRIM-E-CASTIG	Per qué me hès aguestes preguntes?
WEB-CRIM-E-CASTIG	Qui gausarà dider- me a jo arren en contra tòn?
WEB-CRIM-E-CASTIG	Se bèth un ac hesse, me remiria a escotar-lo e li viraria era esquia.
WEB-CRIM-E-CASTIG	Qu’è vengut a dider-te que t’è estimat tostemp e que sò erós en pensar que non ès soleta ne tansevolh quan Dunia s’absente.
WEB-CRIM-E-CASTIG	Per malerosa que sigues, pensa qu’eth tòn hilh t’estime mès qu’ada eth madeish e que tot çò qu’ages pogut pensar sus era mia crudeutat e era mia indiferéncia entà tu a estat un error.
WEB-CRIM-E-CASTIG	Jamès deisharè d’estimar-te…
WEB-CRIM-E-CASTIG	E pro ja.
WEB-CRIM-E-CASTIG	È coprenut que me calie parlar-te atau, balhar- te aguesta explicacion.
WEB-CRIM-E-CASTIG	Pulqueria Alexandrovna abracèc ath sòn hilh e lo sarrèc contra eth sòn còr tant que ploraue en silenci.
WEB-CRIM-E-CASTIG	Non sai se qué te passe, Rodia, didec ara fin.
WEB-CRIM-E-CASTIG	Me pensaua simplaments qu’era nòsta preséncia te shordaue, mès ara veigui que t’acace un gran malastre e qu’aguesta menaça t’aumplís d’angoisha.
WEB-CRIM-E-CASTIG	Hè temps qu’ac sospechaua, Rodia.
WEB-CRIM-E-CASTIG	Perdona que te parla d’aquerò, mès que non m’ac posqui trèir deth cap e enquia e tot me trè eth sòn.
WEB-CRIM-E-CASTIG	Aguesta net era tua fraia a soniat en votz nauta e solet parlaue de tu.
WEB-CRIM-E-CASTIG	È entenut quauques paraules, mès non è comprenut arren en absolut.
WEB-CRIM-E-CASTIG	Dempús d’aguest maitin m’è sentut coma eth condemnat a mòrt que demore eth moment dera execucion.
WEB-CRIM-E-CASTIG	Qu’auia era presentida de qué se passarie un malastre, e ja s’a passat.
WEB-CRIM-E-CASTIG	Rodia, a on vas?.
WEB-CRIM-E-CASTIG	Donques que vas a començar un viatge, vertat?
WEB-CRIM-E-CASTIG	Ja m’ac pensaua.
WEB-CRIM-E-CASTIG	Mès que posqui acompanhar-te e Dunia tanben.
WEB-CRIM-E-CASTIG	T’estime fòrça.
WEB-CRIM-E-CASTIG	Ath delà, pòt vie damb nosati Sonia Simonovna.
WEB-CRIM-E-CASTIG	De boni talents l’acceptaría coma hilha.
WEB-CRIM-E-CASTIG	Dmitri Prokofitch mos ajudarà a hèr es preparatius…
WEB-CRIM-E-CASTIG	Mès, ditz-me: a on vas?
WEB-CRIM-E-CASTIG	Adishatz.
WEB-CRIM-E-CASTIG	Que non posqui estar-me mès temps aciu.
WEB-CRIM-E-CASTIG	Me cau partir de seguit.
WEB-CRIM-E-CASTIG	Non te posqui acompanhar?
WEB-CRIM-E-CASTIG	Non.
WEB-CRIM-E-CASTIG	Ajulha-te e prèga a Diu per jo.
WEB-CRIM-E-CASTIG	Dilhèu t’escote.
WEB-CRIM-E-CASTIG	Dèisha que te balha era mia benediccion…
WEB-CRIM-E-CASTIG	Atau…
WEB-CRIM-E-CASTIG	Senhor, Senhor…!
WEB-CRIM-E-CASTIG	Rodia s’alegraue de qué arrés, ne tansevolh era sua fraia, siguesse presenta en aquera entrevista.
WEB-CRIM-E-CASTIG	Còp sec, dempús d’aqueth periòde orrible dera sua vida, eth sòn còr s’auie atrendit.
WEB-CRIM-E-CASTIG	Raskolnikov queiguec as pès de sa mair e comencèc a punar-les.
WEB-CRIM-E-CASTIG	Dempús es dus s’abracèren e plorèren.
WEB-CRIM-E-CASTIG	Era mair ja non daue mòstres de suspresa ne hège cap pregunta.
WEB-CRIM-E-CASTIG	Hège temps que sospechaue qu’eth sòn hilh trauessaue ua crisi terribla e comprenie qu’auie arribat eth moment decisiu.
WEB-CRIM-E-CASTIG	Rodia, hilh mèn, eth mèn prumèr hilh, didie entre somics, ara te veigui coma quan ères mainatge e venguies a punar-me e a aufrir-me es tues amorasses.
WEB-CRIM-E-CASTIG	Alavetz, quan encara viuie ta pair, era tua preséncia qu’ère pro entà padegar-mos de totes es nòstes penes.
WEB-CRIM-E-CASTIG	Dempús, quan eth praube ja s’auie mòrt, guairi còps plorèrem es dus amassa dauant dera sua hòssa, abraçadi coma ara!
WEB-CRIM-E-CASTIG	Se hè temps que non cèssi de plorar ei pr’amor qu’eth mèn còr de mair se sentie torturat per terribles presentides.
WEB-CRIM-E-CASTIG	Ena nòsta prumèra entrevista, era madeisha tarde dera nòsta arribada en Petersburg, era tua cara m’anoncièc quauquarren tan dolorós, qu’eth mèn còr se paralisèc, e aué, quan t’è daurit era pòrta e t’è vist, è comprenut qu’eth moment fatau auie arribat.
WEB-CRIM-E-CASTIG	Rodia, vertat que non te’n vas de seguit?
WEB-CRIM-E-CASTIG	Non.
WEB-CRIM-E-CASTIG	Tornaràs?
WEB-CRIM-E-CASTIG	Non t’emmalícies, Rodia; que non voi interrogar-te; non gausi de hè’c.
WEB-CRIM-E-CASTIG	Òc, fòrça luenh.
WEB-CRIM-E-CASTIG	Auràs aquiu un cargue, ua posicion?
WEB-CRIM-E-CASTIG	Qu’aurè çò que Diu volgue.
WEB-CRIM-E-CASTIG	Prèga per jo.
WEB-CRIM-E-CASTIG	Raskolnikov se dirigic entara pòrta, mès era l’agarrèc deth braç e lo guardèc desesperadaments enes uelhs.
WEB-CRIM-E-CASTIG	Es sòns traits reflectien un espaventós patiment.
WEB-CRIM-E-CASTIG	Qu’ei pro, mama.
WEB-CRIM-E-CASTIG	En aqueth moment s’empenaïe prigodaments d’auer vengut a veder-la.
WEB-CRIM-E-CASTIG	Non te’n vas entà tostemp, vertat?
WEB-CRIM-E-CASTIG	Vieràs deman, non?
WEB-CRIM-E-CASTIG	Òc, òc.
WEB-CRIM-E-CASTIG	Adishatz.
WEB-CRIM-E-CASTIG	E hugec.
WEB-CRIM-E-CASTIG	Era tarde ère tèba, luminosa.
WEB-CRIM-E-CASTIG	Dempús deth maitin, eth temps s’auie anat aclarint.
WEB-CRIM-E-CASTIG	Raskolnikov desiraue tornar ena sua casa çò de mès lèu possible.
WEB-CRIM-E-CASTIG	Qu’ac volie deishar tot acabat abantes dera còga e eth sòn màger desir ère non trapar-se ad arrés en camin.
WEB-CRIM-E-CASTIG	En pujar era escala se n’encuedèc que Nastasia, ocupada en premanir eth tè, ena codina, deishaue eth sòn trabalh entà clauar-li ua guardada.
WEB-CRIM-E-CASTIG	Mès, quan dauric era pòrta dera sua cramba vedec a Dunetchka seiguda en divan.
WEB-CRIM-E-CASTIG	Qu’ère cogitosa e deuie demorar-lo de hège ua longa estona.
WEB-CRIM-E-CASTIG	Se posèc en lumedan.
WEB-CRIM-E-CASTIG	Era s’estrementic e se metec de pès.
WEB-CRIM-E-CASTIG	Era sua guardada immobila se tachèc en sòn frair: exprimie espant e un dolor infinit.
WEB-CRIM-E-CASTIG	Aguesta guardada siguec pro entà qué Raskolnikov comprenesse que Dunia ac sabie tot.
WEB-CRIM-E-CASTIG	Me cau entrar, o anar-me’n?, preguntèc eth joen en un ton de desfiament.
WEB-CRIM-E-CASTIG	Qu’è passat eth dia ena casa de Sonia Simonovna.
WEB-CRIM-E-CASTIG	Aquiu te demoràuem es dues.
WEB-CRIM-E-CASTIG	Mos pensàuem que vieries.
WEB-CRIM-E-CASTIG	Raskolnikov entrèc ena cramba e se deishèc quèir en ua cagira, agotat.
WEB-CRIM-E-CASTIG	Me senti fèble, Dunia.
WEB-CRIM-E-CASTIG	Eth li tachèc de nauèth ua guardada desfisanta.
WEB-CRIM-E-CASTIG	A on as passat era net?, didec Dunia.
WEB-CRIM-E-CASTIG	Non me’n brembi.
WEB-CRIM-E-CASTIG	Era soleta causa qu’a quedat ena mia memòria ei qu’auia eth prepaus de cuélher ua determinacion definitiua e que passejaua ath long deth Neva.
WEB-CRIM-E-CASTIG	Volia acabar, mès non m’è decidit.
WEB-CRIM-E-CASTIG	En díder aquerò, guardaue escrutadorament ara sua fraia.
WEB-CRIM-E-CASTIG	Laudat sigue Diu!, exclamèc Dunia.
WEB-CRIM-E-CASTIG	Aquerò ère precisaments çò que cranhíem Sonia Simonovna e jo.
WEB-CRIM-E-CASTIG	Aquerò demòstre qu’encara cres ena vida.
WEB-CRIM-E-CASTIG	Laudat sigue Diu!
WEB-CRIM-E-CASTIG	Raskolnikov arric amaraments.
WEB-CRIM-E-CASTIG	Que non creigui ena vida.
WEB-CRIM-E-CASTIG	Mès hè un moment è parlat damb era nòsta mair e mos auem abraçat plorant.
WEB-CRIM-E-CASTIG	Que sò un incredul, mès l’è demanat que preguèsse per jo.
WEB-CRIM-E-CASTIG	Sonque Diu se’n sap se com a pogut arribar aquerò, Dunetchka, pr’amor que jo non compreni arren.
WEB-CRIM-E-CASTIG	Com?
WEB-CRIM-E-CASTIG	As estat parlant damb era nòsta mair?, exclamèc Dunetchka, espaurida.
WEB-CRIM-E-CASTIG	Auràs estat capable de dider-l’ac tot?
WEB-CRIM-E-CASTIG	Non; jo non l’è dit arren claraments; mès era se’n sap de fòrça causes.
WEB-CRIM-E-CASTIG	Que t’a entenut soniar en votz nauta era net passada.
WEB-CRIM-E-CASTIG	Sò segur que sap era màger part der ahèr.
WEB-CRIM-E-CASTIG	Dilhèu è het mau de vier a veder-la.
WEB-CRIM-E-CASTIG	Ne jo madeish sai se per qué ac è hèt.
WEB-CRIM-E-CASTIG	Que sò un òme vil, Dunia.
WEB-CRIM-E-CASTIG	Òc; mès prèst a vier ara cèrca dera expiacion.
WEB-CRIM-E-CASTIG	Pr’amor que i anaràs, vertat?
WEB-CRIM-E-CASTIG	Òc; i anarè de seguit.
WEB-CRIM-E-CASTIG	Entà húger d’aguest desaunor qu’èra prèst a lançar-me en arriu, mès en moment qu’ac anaua a hèr me didí que tostemp m’auia considerat com un òme fòrt e qu’un òme fòrt non a de crànher era vergonha.
WEB-CRIM-E-CASTIG	Ei aquerò un acte de valor, Dunia?
WEB-CRIM-E-CASTIG	Òc, Rodia.
WEB-CRIM-E-CASTIG	Enes trebles uelhs de Raskolnikov ludec ua espècia de relampit.
WEB-CRIM-E-CASTIG	Se sentie erós de pensar que non auie perdut era arrogància.
WEB-CRIM-E-CASTIG	Qu’ei pro, Rodia!, exclamèc era joena damb un gèst de dolor.
WEB-CRIM-E-CASTIG	I auec un long silenci.
WEB-CRIM-E-CASTIG	Raskolnikov auie era guardada tachada en solèr.
WEB-CRIM-E-CASTIG	Dunetchka, de pès en aute costat dera taula, lo guardaue damb ua expression d’amarum indicible.
WEB-CRIM-E-CASTIG	Còp sec, Rodia se lheuèc.
WEB-CRIM-E-CASTIG	Qu’ei tard.
WEB-CRIM-E-CASTIG	Me cau anar a liurar-me, encara que sabi pas se per qué ac hèsqui.
WEB-CRIM-E-CASTIG	Gròsses lèrmes rodauen pes caròles de Dunia.
WEB-CRIM-E-CASTIG	Qu’ès en tot plorar, fraia mia.
WEB-CRIM-E-CASTIG	Mès me pregunti se voleràs balhar-me era man.
WEB-CRIM-E-CASTIG	N’as bèth dobte?
WEB-CRIM-E-CASTIG	La sarrèc fòrtaments contra eth sòn pièch.
WEB-CRIM-E-CASTIG	Eth mèn crim?
WEB-CRIM-E-CASTIG	Quin crim?, exclamèc eth joen en un sobte accès de furor.
WEB-CRIM-E-CASTIG	Eth d’auer aucit a un vèrme verinós, a ua vielha usurèra que hège mau a toti, a un vampir que churlaue era sang des qu’auien besonhs?
WEB-CRIM-E-CASTIG	Un crim atau, qu’ei pro entà esfaçar quaranta pecats.
WEB-CRIM-E-CASTIG	Non creigui qu’aja cometut cap crim e non sagi d’expiar-lo.
WEB-CRIM-E-CASTIG	Per qué m’an de díder pertot: “As cometut un crim!
WEB-CRIM-E-CASTIG	Sonque per covardia e per feblesa vau a hèr aguest pas…, o dilhèu per interès de qué me parlèc Porfiri.
WEB-CRIM-E-CASTIG	Mès, se qué dides, Rodia?, exclamèc Dunia consternada.
WEB-CRIM-E-CASTIG	Qu’as vessat sang.
WEB-CRIM-E-CASTIG	Sang…, sang…, exclamec eth joen damb creishenta veeméncia.
WEB-CRIM-E-CASTIG	Toti l’an vessat.
WEB-CRIM-E-CASTIG	Era sang qu’a corrut tostemp en ondades sus era tèrra.
WEB-CRIM-E-CASTIG	Es òmes que la vèssen coma era aigua obtien un lòc en Capitòli e eth titol de benfactors dera umanitat.
WEB-CRIM-E-CASTIG	Analisa un shinhau es causes abantes de jutjar-les.
WEB-CRIM-E-CASTIG	Jo desiraua eth ben dera umanitat, e centenats de milèrs de bones accions aurien compensat ampliaments aguesta soleta peguesa, mielhor dit, aguesta maganha, pr’amor qu’era idia non ère tan pèga coma ara semble.
WEB-CRIM-E-CASTIG	Quan fracassen, enquia e tot es màger projèctes semblen estupids.
WEB-CRIM-E-CASTIG	Jo pretenia solet obtier era independéncia, assegurar es mèns prumèrs passi ena vida.
WEB-CRIM-E-CASTIG	Dempús ac auria reparat tot damb bones accions de grana posita.
WEB-CRIM-E-CASTIG	Mès fracassè deth prumèr moment e plan per aquerò me considèren un miserable.
WEB-CRIM-E-CASTIG	S’auessa capitat, m’aurien teishut corones; ça que la, ara se pensen que solet servisqui entà que me lancen as gossets.
WEB-CRIM-E-CASTIG	Mès, se qué dides, Rodia?
WEB-CRIM-E-CASTIG	Me someti ara etica, mes que non compreni de cap manèra per qué ei mès gloriós bombardar ua ciutat assetjada qu’assassinar a quauquarrés a còps de destrau.
WEB-CRIM-E-CASTIG	Eth respècte ara etica qu’ei eth principau signe d’impoténcia.
WEB-CRIM-E-CASTIG	Jamès è estat tan convençut d’aquerò coma ara.
WEB-CRIM-E-CASTIG	Non posqui compréner e cada còp ac compreni mens, quin ei eth crim.
WEB-CRIM-E-CASTIG	Non podec mens de dider-se qu’auie hèt maleroses ad aqueres dues hemnes, donques que plan que òc, eth ère eth qu’auie costat es sòns patiments.
WEB-CRIM-E-CASTIG	Estimada Dunia, se sò colpable, perdona-me…, encara qu’aquerò ei impossible se sò reauments un criminau…
WEB-CRIM-E-CASTIG	Adishatz.
WEB-CRIM-E-CASTIG	Non discutim mès.
WEB-CRIM-E-CASTIG	Me cau partir de seguit.
WEB-CRIM-E-CASTIG	Te prègui que non me seguisques.
WEB-CRIM-E-CASTIG	Me cau passar encara pera casa de…
WEB-CRIM-E-CASTIG	Ve-te’n a tièr-li companhia ara nòsta mair, t’ac supliqui.
WEB-CRIM-E-CASTIG	Ei eth darrèr prèc que te hèsqui.
WEB-CRIM-E-CASTIG	Non la dèishes soleta.
WEB-CRIM-E-CASTIG	Que la sò deishada en.honsada en ua angoisha que d’era dificilaments se poirà reméter.
WEB-CRIM-E-CASTIG	Se morirà o perderà era rason.
WEB-CRIM-E-CASTIG	Non te botges deth sòn costat.
WEB-CRIM-E-CASTIG	Rasumikhine non vos abandonarà.
WEB-CRIM-E-CASTIG	Qu’è parlat damb eth.
WEB-CRIM-E-CASTIG	Non te’n hèsques.
WEB-CRIM-E-CASTIG	M’esdegarè entà èster valerós e aunèst pendent tota era mia vida, encara que siga un assassin.
WEB-CRIM-E-CASTIG	Ei possible qu’entenes a parlar de jo encara.
WEB-CRIM-E-CASTIG	Ja veiràs se com non auratz d’avergonhar-vos de jo.
WEB-CRIM-E-CASTIG	Encara sajaré quauquarren.
WEB-CRIM-E-CASTIG	E ara, adishatz.
WEB-CRIM-E-CASTIG	S’auie dit adiu ara prèssa, en avertir ua estranha expression enes uelhs de Dunia tant que li hège es sues darrères promeses.
WEB-CRIM-E-CASTIG	Per qué plores?
WEB-CRIM-E-CASTIG	Non plores, Dunia, non plores: bèth dia mos tornaram a veir…
WEB-CRIM-E-CASTIG	A, demora!
WEB-CRIM-E-CASTIG	M’en desbrembaua.
WEB-CRIM-E-CASTIG	S’apressèc ena taula, cuelhec un gròs e polsós libre, lo dauric e treiguec un petit retrait pintat ara aqüarèla sus ua huelha d’evòri.
WEB-CRIM-E-CASTIG	Qu’ère era imatge dera hilha dera sua patrona, era sua anciana prometuda, aquera estranha joena que soniaue d’entrar en un convent e que s’auie mòrt consumida pera febre.
WEB-CRIM-E-CASTIG	Observèc pendent un moment aquera careta dolorosa, la punèc e l’autregèc a Dunia.
WEB-CRIM-E-CASTIG	Li parlè fòrça viatges “d’aquerò”.
WEB-CRIM-E-CASTIG	Solet ada era li parlè, didec, rebrembant.
WEB-CRIM-E-CASTIG	Li fidè grana part deth mèn projècte, deth plan qu’auec un resultat tan lamentable.
WEB-CRIM-E-CASTIG	Mès, padega-te, Dunia: era se rebellèc contra aguest acte coma tu t’as rebellat tanben.
WEB-CRIM-E-CASTIG	Ara m’alègri de qué s’age mòrt.
WEB-CRIM-E-CASTIG	Dempús entornèc enes sues inquietuds.
WEB-CRIM-E-CASTIG	Çò de mes important ei saber s’è pensat ben en pas que vau a dar e que costarà un cambiament complèt ena mia vida.
WEB-CRIM-E-CASTIG	Sò premanit entà patir es conseqüéncies dera decision que vau a amiar a tèrme?
WEB-CRIM-E-CASTIG	Me diden que me cau passar per aguest bolegadís.
WEB-CRIM-E-CASTIG	Mès, ei reauments de besonh?
WEB-CRIM-E-CASTIG	De qué me serviràn aguesti absurdi patiments?
WEB-CRIM-E-CASTIG	Quina fòrça aurè aquerit e quin besonh aurè de víuer quan aja gessut dera preson esbauçat per vint ans de penalitats?
WEB-CRIM-E-CASTIG	E per qué m’è de liurar ara, voluntariaments, a semblabla vida…?
WEB-CRIM-E-CASTIG	Pro que me n’è encuedat aguest maitin de qué èra un covard quan trantalhaua de lançar-me en Neva.
WEB-CRIM-E-CASTIG	Fin finau se n’anèren.
WEB-CRIM-E-CASTIG	Pendent aguesta scèna, sonque er amor que sentie per sa frair auie pogut sostier a Dunia.
WEB-CRIM-E-CASTIG	Se separèren, mès Dunetchka, dempús d’auer recorrut non mès de cinquanta passi, se virèc entà guardar a sa frair per darrèr viatge.
WEB-CRIM-E-CASTIG	E eth, quan arribèc ena cantoada, se virèc tanben.
WEB-CRIM-E-CASTIG	Es sues guardades se crotzèren, e Raskolnikov, en veir es uelhs dera sua fraia tachadi en eth, hec un senhau d’impaciéncia, enquia e tot de colèra, en tot convidar-la a seguir eth sòn camin.
WEB-CRIM-E-CASTIG	A, se jo auessa estat solet, sense cap afeccion e sense senter-la per arrés!
WEB-CRIM-E-CASTIG	Alavetz tot qu’aurie estat desparièr.
WEB-CRIM-E-CASTIG	Me shautarie saber s’en quinze o vint ans me convertirè en un òme tant umil e resignat que venga a plorar dauant de tota aguesta gent que me cride brigand.
WEB-CRIM-E-CASTIG	Òc, atau me considèren; plan per aquerò me vòlen enviar entara preson; que non desiren ua auta causa…
WEB-CRIM-E-CASTIG	Guardatz-les aumplint es carrèrs en inacabades coes.
WEB-CRIM-E-CASTIG	Toti, d’eth prumèr enquiath darrèr, son uns miserables, uns brigands de neishença e, sustot, uns pècs.
WEB-CRIM-E-CASTIG	Se quauquarrés sagèsse desliurar-me dera preson, senterien ua indignacion qu’arribarie ena ferocitat.
WEB-CRIM-E-CASTIG	Queiguec en ua prigonda abstraccion.
WEB-CRIM-E-CASTIG	Se preguntèc s’arribarie reauments eth dia que se someterie dauant de toti e acceptarie era sua pròpria sòrt sense rasonar, damb ua resignacion e ua umilitat sincères.
WEB-CRIM-E-CASTIG	Ua joata de vint ans a d’acabar per esbauçar a un òme.
WEB-CRIM-E-CASTIG	Era gota d’aigua trauque era pèira.
WEB-CRIM-E-CASTIG	E entà qué víuer, entà qué voi jo era vida en saber qu’es causes an de passar d’aguesta manèra?
WEB-CRIM-E-CASTIG	Mès de cent còps s’auie hèt aguesta pregunta dempús eth dia anterior.
WEB-CRIM-E-CASTIG	Ça que la, seguie eth sòn camin.
WEB-CRIM-E-CASTIG	Escurie quan arribèc ena casa de Sonia Simonovna.
WEB-CRIM-E-CASTIG	Era joena l’auie demorat pendent tot eth dia, cuelhuda per ua angoisha espaventosa.
WEB-CRIM-E-CASTIG	Dunia auie compartit aguesta ansia.
WEB-CRIM-E-CASTIG	En rebrembar qu’eth dia anterior Svidrigailov l’auie dit que Sonia Simonovna ac sabie tot, Dunetchka l’auie vengut a veir aqueth madeish maitin.
WEB-CRIM-E-CASTIG	Non entraram enes detalhs sus era convèrsa qu’aueren es dues hemnes, sus es lèrmes que vessèren ne sus era amistat que neishec entre eres.
WEB-CRIM-E-CASTIG	En aguesta entrevista, Dunia auec era conviccion de qué eth sòn frair non estarie jamès solet.
WEB-CRIM-E-CASTIG	Sonia, qu’auie estat era prumèra qu’auie recebut era sua confession: Rodia s’auie dirigit ada era quan sentec eth besonh de fidar eth sòn secret a un èsser uman.
WEB-CRIM-E-CASTIG	En quinsevolh lòc qu’eth destin l’amièsse, era lo seguirie.
WEB-CRIM-E-CASTIG	Avdotia Romanovna non auie interrogat sus aguest punt a Sonetchka, mès n’ère segura de qué actuarie atau.
WEB-CRIM-E-CASTIG	Guardaue ara gojata damb ua sòrta de veneracion que la confonie.
WEB-CRIM-E-CASTIG	Era prauba Sonia, que se consideraue indigna de guardar a Dunia, se sentie tant avergonhada, que li mancaue pòc entà meter-se a plorar.
WEB-CRIM-E-CASTIG	Deth dia que se vederen ena casa de Raskolnikov, era imatge dera encantadora gojata que tant umilaments l’auie saludat auie quedat escultada ena sua amna coma ua des mès beròies e pures qu’auie vist ena sua vida.
WEB-CRIM-E-CASTIG	Fin finau, Dunetchka, incapabla de contier era sua impaciéncia, auie deishat a Sonia e s’auie filat de cap ara casa deth sòn frair, pr’amor de demorar-lo aquiu, segura de qué, fin finau, arribarie.
WEB-CRIM-E-CASTIG	A penes tornèc a veder-se soleta, Sonia sentec ua prigonda intranquillitat dauant dera idia de qué Raskolnikov podie auer-se suicidat.
WEB-CRIM-E-CASTIG	Aguest temor tormentaue tanben a Dunia.
WEB-CRIM-E-CASTIG	Pendent tot eth dia, tant que sigueren amassa, s’auien autrejat mil rasons entà refusar semblabla possibilitat e auien artenhut sauvar en part era cauma, mès a penes s’aueren separat, era inquietud tornèc totafèt en còr d’ua e dera auta.
WEB-CRIM-E-CASTIG	Sonia se’n brembèc que Svidrigailov l’auie dit que Raskolnikov sonque auie dues solucions: Siberia, o…
WEB-CRIM-E-CASTIG	De un aute costat, sabie que Rodia auie un orgulh desmesurat e non auie sentiments religiosi.
WEB-CRIM-E-CASTIG	Sonque vedie era grana paret, ne tansevolh emblanquida, dera casa deth dauant.
WEB-CRIM-E-CASTIG	Fin finau, quan ja non auie eth mendre dobte sus era mòrt deth malerós, aguest apareishec.
WEB-CRIM-E-CASTIG	Un sorriscle d’alegria s’escapèc deth pièch de Sonia, mès quan auec observat atentiuaments era cara de Raskolnikov, era joena s’esblancossic.
WEB-CRIM-E-CASTIG	Aciu que sò, Sonia, didec Rodion Romanovitch damb un arridolet de burla.
WEB-CRIM-E-CASTIG	Que vengui ara cèrca des tues crotzes.
WEB-CRIM-E-CASTIG	Tu madeisha me manères a co.hessar eth mèn delicte publicaments pes cantoades.
WEB-CRIM-E-CASTIG	Qué te cau pòur ara?
WEB-CRIM-E-CASTIG	Sonia lo guardaue damb un gèst d’estupor.
WEB-CRIM-E-CASTIG	Eth sòn accent li semblaue estranh.
WEB-CRIM-E-CASTIG	Ua estrementida glaciau li recorrec tot eth còs.
WEB-CRIM-E-CASTIG	Ath delà, Raskolnikov, tant que li parlaue, evitaue qu’es sòns uelhs se trapèssen damb es d’era.
WEB-CRIM-E-CASTIG	Qu’è pensat, Sonia, que, en pròpri interès, me cau obrar atau, pr’amor que i a ua circonstància que…
WEB-CRIM-E-CASTIG	Mès aquerò serie massa long de condar, massa long e, ath delà, serie inutil.
WEB-CRIM-E-CASTIG	Mès me passe ua causa: m’irrite pensar qu’en uns moments totes aguestes bèsties m’enrodaràn, tacharàn es sòns uelhs en jo e me haràn ua sòrta de preguntes pègues que me calerà respóner.
WEB-CRIM-E-CASTIG	Me senhalaràn damb eth dit…
WEB-CRIM-E-CASTIG	Non anarè a veir a Porfiri.
WEB-CRIM-E-CASTIG	Que non lo posqui veir.
WEB-CRIM-E-CASTIG	M’estimi mès presentar-me ath mèn amic “eth tenent Povora”.
WEB-CRIM-E-CASTIG	Se quedarà embadoquit.
WEB-CRIM-E-CASTIG	Serà un còp teatrau.
WEB-CRIM-E-CASTIG	Mès me calerà asserenar-me: sò massa nerviós en aguesti darrèri tempsi.
WEB-CRIM-E-CASTIG	Encara que te semble mentida, vengui de quilhar eth punh ara mia fraia pr’amor que s’a virat entà veder-me per darrèr còp.
WEB-CRIM-E-CASTIG	Qu’ei ua vergonha senter-se tan vil.
WEB-CRIM-E-CASTIG	È queigut plan baish…
WEB-CRIM-E-CASTIG	Plan, donc, a on son aguestes crotzes?
WEB-CRIM-E-CASTIG	Raskolnikov ère dehòra de se.
WEB-CRIM-E-CASTIG	Non podie estar-se quiet un moment ne fixar eth sòn pensament en cap idia.
WEB-CRIM-E-CASTIG	Era sua ment passaue d’ua causa en auta en sauts sobtadi.
WEB-CRIM-E-CASTIG	Començaue a delirar e es sues mans tremolauen leugèraments.
WEB-CRIM-E-CASTIG	Sonia, sense badar boca, treiguec deth calaish dues crotzes, ua de husta de cipressièrs e era auta de coeire.
WEB-CRIM-E-CASTIG	Dempús se senhèc, benedic a Rodia e li pengèc deth còth era crotz de husta.
WEB-CRIM-E-CASTIG	En resumit, aquerò signifique que vengui de cargar ua crotz.
WEB-CRIM-E-CASTIG	Ha, ha!
WEB-CRIM-E-CASTIG	Coma se siguesse pòc çò qu’è patit enquia aué…
WEB-CRIM-E-CASTIG	Ua crotz de husta, ei a díder, era crotz des praubi.
WEB-CRIM-E-CASTIG	Era de coeire que tanhec a Lisbeth, te la quedes tu.
WEB-CRIM-E-CASTIG	Dèisha-me-la veir.
WEB-CRIM-E-CASTIG	Lisbeth la deuie amiar en aqueth moment.
WEB-CRIM-E-CASTIG	Vertat que l’amiaue?
WEB-CRIM-E-CASTIG	Me’n brembi de d’auti dus objèctes: ua crotz d’argent e ua petita imatge.
WEB-CRIM-E-CASTIG	Les lancè sus eth pièch dera vielha.
WEB-CRIM-E-CASTIG	Aquerò ei çò que me calerie amiar ara en còth…
WEB-CRIM-E-CASTIG	Mès non digui que pegaries e me’n desbrembi des causes importantes.
WEB-CRIM-E-CASTIG	Sò tan distrèt!
WEB-CRIM-E-CASTIG	Escota, Sonia, è vengut solet entà previer-te, entà que t’en sàpies de tot…
WEB-CRIM-E-CASTIG	Entad aquerò e arren mès…
WEB-CRIM-E-CASTIG	Mès, non, me pensi que volia dider-te ua causa mès…
WEB-CRIM-E-CASTIG	Tu madeisha as volgut que dèssa aguest pas.
WEB-CRIM-E-CASTIG	Ara me meteràn ena preson e eth tòn desir s’aurà complit…
WEB-CRIM-E-CASTIG	Mès, per qué plores?
WEB-CRIM-E-CASTIG	Plan, qu’ei pro!
WEB-CRIM-E-CASTIG	Be n’ei anujós tot aquerò!
WEB-CRIM-E-CASTIG	Ça que la, es lèrmes de Sonia l’auien esmoigut, sentie ua fòrta pression en pièch.
WEB-CRIM-E-CASTIG	Qué sò entada era?
WEB-CRIM-E-CASTIG	Per qué plore e me vò acompanhar, per luenh que vaja, coma se siguesse era mia fraia e era mia mair?
WEB-CRIM-E-CASTIG	Volerà èster era mia sirventa, era mia hilhuquèra…?
WEB-CRIM-E-CASTIG	Senha-te…
WEB-CRIM-E-CASTIG	Ac harè.
WEB-CRIM-E-CASTIG	Pregarè tot çò que volgues.
WEB-CRIM-E-CASTIG	E de tot còr, Sonia, de tot còr.
WEB-CRIM-E-CASTIG	Mès que non ère aquerò exactaments çò que volie díder.
WEB-CRIM-E-CASTIG	Hec diuèrsi còps eth senhau dera crotz.
WEB-CRIM-E-CASTIG	Sonia cuelhec eth sòn chal e s’estropèc eth cap damb eth.
WEB-CRIM-E-CASTIG	Raskolnikov pensèc en aquerò, mès non hec cap pregunta.
WEB-CRIM-E-CASTIG	Començaue a senter-se incapable de fixar era sua atencion.
WEB-CRIM-E-CASTIG	Un trebolament creishent lo senhorejaue e, en avertir-lo, sentec ua prigonda inquietud.
WEB-CRIM-E-CASTIG	Ara seguida observèc, estonat, que Sonia se premanie entà acompanhar-lo.
WEB-CRIM-E-CASTIG	Qué hès?
WEB-CRIM-E-CASTIG	Entà on vas?
WEB-CRIM-E-CASTIG	Non, non; demora-te.
WEB-CRIM-E-CASTIG	I anarè solet, didec irritat, tant que se dirigie entara pòrta.
WEB-CRIM-E-CASTIG	Que non è besonh de qué m’acompanhen, gronhèc en crotzar eth lumedan.
WEB-CRIM-E-CASTIG	Sonia s’estèc quieta ath miei dera cramba.
WEB-CRIM-E-CASTIG	Rodia ne tansevolh l’auie dit adiu: se n’auie desbrembat d’era.
WEB-CRIM-E-CASTIG	Un sentiment de dobte e de rebellion aumplie eth sòn còr.
WEB-CRIM-E-CASTIG	Mès seguic eth sòn camin, e còp sec, comprenec qu’era ora des trantalhaments auie passat.
WEB-CRIM-E-CASTIG	Ja en carrèr, se’n brembèc de qué non auie dit adiu a Sonia e de qué era joena, damb eth chal en cap, s’auie quedat clauada en solèr en enténer eth sòn crit de ràbia…
WEB-CRIM-E-CASTIG	Aguest pensament l’arturèc un instant, mès lèu surgentèc damb tota claretat ena sua ment, ua idia que semblaue auer estat romant vagaments peth sòn cervèth ara demora d’aqueth moment, entà manifestar-se.
WEB-CRIM-E-CASTIG	L’è dit que venguia per un ahèr.
WEB-CRIM-E-CASTIG	Mès, quin ahèr?
WEB-CRIM-E-CASTIG	Que non n’è degun.
WEB-CRIM-E-CASTIG	Enta anonciar-li que m’anaua a liurar?
WEB-CRIM-E-CASTIG	Coma se siguesse de besonh!
WEB-CRIM-E-CASTIG	Serà que l’estimi?
WEB-CRIM-E-CASTIG	Non pòt èster, pr’amor que vengui de refusar-la coma un gosset.
WEB-CRIM-E-CASTIG	Dilhèu auia jo bèth besonh d’ua crotz?
WEB-CRIM-E-CASTIG	Be n’è queigut de baish!
WEB-CRIM-E-CASTIG	Çò que jo auia de besonh èren es sues lèrmes, çò que jo volia ère recrear-me dauant dera expression de terror deth sòn ròstre e des tortures deth sòn estarnat còr.
WEB-CRIM-E-CASTIG	Ath delà, desiraua agarrar-me a quinsevolh causa entà guanhar temps e contemplar un ròstre uman… e è gausat enorgulhir-me, creder-me cridat a un naut destin!
WEB-CRIM-E-CASTIG	Be ne sò de miserable e de covard!
WEB-CRIM-E-CASTIG	Auançaue ath long deth cai deth canau e ja ère apròp deth finau deth sòn camin.
WEB-CRIM-E-CASTIG	Mès, en arribar en pònt, s’arturèc, trantalhèc un moment e, còp sec, se filèc de cap ara plaça deth Mercat.
WEB-CRIM-E-CASTIG	Guardaue avidaments a dreta e quèra.
WEB-CRIM-E-CASTIG	S’esdegaue per examinar atentiuaments es causes mès insignificantes que trapaue ath sòn camin, mès que non podie fixar era atencion: tot semblaue anar-se’n dera sua ment.
WEB-CRIM-E-CASTIG	Com guardarè alavetz eth canau?
WEB-CRIM-E-CASTIG	Tornarè a fixar-me en pannèu qu’ara sò en tot liéger?
WEB-CRIM-E-CASTIG	En eth veigui era paraua “Companhia”.
WEB-CRIM-E-CASTIG	Liegerè es letres ua a ua coma ara?
WEB-CRIM-E-CASTIG	Aguesta “a” qu’ara sò en tot liéger, me semblarà era madeisha un mes dempús?
WEB-CRIM-E-CASTIG	Qué senterè quan la guarda?
WEB-CRIM-E-CASTIG	Qué pensarè alavetz?
WEB-CRIM-E-CASTIG	Reauments, tot aquerò deu èster curiós… laguens deth sòn genre, ha, ha, ha!
WEB-CRIM-E-CASTIG	Quines causes m’arriben!
WEB-CRIM-E-CASTIG	Que hèsqui de mainatge e me shaute mostrar-me atau a jo madeish…
WEB-CRIM-E-CASTIG	Per qué me cau avergonhar des mèns pensaments…?
WEB-CRIM-E-CASTIG	Quin rambalh…!
WEB-CRIM-E-CASTIG	Aguest grossòt, que solide deu èster aleman, ven de possar-me, mès guaire luenh ei de saber a qui a possat!
WEB-CRIM-E-CASTIG	Aguesta hemna qu’a un mainatge en braça e demane caritat me cre, plan que òc, mès erós qu’era.
WEB-CRIM-E-CASTIG	Que serie chocant que podessa ajudar-la…!
WEB-CRIM-E-CASTIG	Mès, s’è cinc kopeks ena pòcha!
WEB-CRIM-E-CASTIG	Tè, fraia.
WEB-CRIM-E-CASTIG	Que Diu vos ac pague, didec damb votz planhosa era mendicanta.
WEB-CRIM-E-CASTIG	Arribèc ena plaça deth Mercat.
WEB-CRIM-E-CASTIG	Qu’ère plia de gent.
WEB-CRIM-E-CASTIG	Lo shordaue tractar-se damb aquera multitud, òc, lo shordaue prigondaments, mès non per aquerò deishaue de dirigir-se entàs lòcs a on era multitud ère mès compacta.
WEB-CRIM-E-CASTIG	Qu’aurie dat quinsevolh causa per èster solet, mès, ath còp, vedie que non poirie tier era solitud un solet instant.
WEB-CRIM-E-CASTIG	Ath miei dera multitud, un embriac s’autrejaue as màger extravagàncies: sajaue de barar, mès era soleta causa qu’artenhie ère quèir.
WEB-CRIM-E-CASTIG	Es curiosi l’auien entornejat.
WEB-CRIM-E-CASTIG	Raskolnikov se dauric pas entre eri enquiara prumèra fila.
WEB-CRIM-E-CASTIG	S’estèc un moment en tot contemplar ar embriac e, de ressabuda, s’estarnèc d’arrir convulsiuaments.
WEB-CRIM-E-CASTIG	Pòc dempús se’n desbrembèc de tot.
WEB-CRIM-E-CASTIG	S’estèc encara un moment guardant ar òme begut e dempús s’aluenhèc deth grop sense encuedar-se’n deth lòc a on se trapaue.
WEB-CRIM-E-CASTIG	Mès, en arribar en centre dera plaça, l’assautèc ua sensacion que s’apoderèc de tot eth sòn èsser.
WEB-CRIM-E-CASTIG	Dauant d’aguest rebrembe comencèc a tremolar de cap a pès.
WEB-CRIM-E-CASTIG	Ère tant anequelit pes inquietuds des darrèrs dies e, mès que mès, des darrères ores, que s’abandonèc avidaments ara esperança d’ua naua sensacion, fòrta e prigonda.
WEB-CRIM-E-CASTIG	Era sensacion s’apoderèc d’eth damb tanta fòrça, que secodic tot eth sòn còs, illuminèc eth sòn còr coma ua beluga e de seguit se convertic en huec avalador.
WEB-CRIM-E-CASTIG	Ua immensa trendesa se senhoregèc d’eth; es lèrmes surgentèren des sòns uelhs.
WEB-CRIM-E-CASTIG	Sense trantalhar, se deishèc quèir de jolhs en solèr, s’inclinèc e punèc era tèrra, era hanga, damb vertadèr plaser.
WEB-CRIM-E-CASTIG	Dempús se lheuèc e de seguit tornèc a ajulhar-se.
WEB-CRIM-E-CASTIG	Aguest qu’aurà begut fòrça!, didec un joen que passaue apròp.
WEB-CRIM-E-CASTIG	Eth comentari siguec acuelhut damb granes arridalhades.
WEB-CRIM-E-CASTIG	Qu’ei un pelegrin que partís entà Tèrra Santa, frairs, didec un aute qu’auie begut mès deth compde, e que se ditz adiu des sòns estimats hilhs e dera sua patria.
WEB-CRIM-E-CASTIG	Que salude a toti e pune eth solèr dera patria ena sua capitau, Petersburg.
WEB-CRIM-E-CASTIG	Qu’ei joen encara, observèc un tresau.
WEB-CRIM-E-CASTIG	Qu’ei un nòble, didec ua votz grèu.
WEB-CRIM-E-CASTIG	Aué en dia qu’ei impossible distinguir as nòbles des que non ne son.
WEB-CRIM-E-CASTIG	Aguesti comentaris arturèren enes pòts de Raskolnikov es paraules “Sò un assassin” qu’ère a mand de prononciar.
WEB-CRIM-E-CASTIG	Ça que la, tenguec damb grana cauma es burles dera multitud, se lheuèc e, sense virar-se, se filèc de cap ath comissariat.
WEB-CRIM-E-CASTIG	Lèu apareishec quauquarrés en sòn camin.
WEB-CRIM-E-CASTIG	Non s’estonèc, donques que lo demoraue.
WEB-CRIM-E-CASTIG	En moment que s’auie ajulhat per dusau viatge ena plaça deth Mercat, auie vist a Sonia ara sua quèrra, a uns cinquanta passi.
WEB-CRIM-E-CASTIG	Sajaue de passar desapercebuda entada eth, en tot amagar-se darrèr d’ues barraques de husta que i auie ena plaça.
WEB-CRIM-E-CASTIG	Comprenec que lo volie acompanhar mentre pujaue eth sòn calvari.
WEB-CRIM-E-CASTIG	En aguest moment se hec era lum ena ment de Raskolnikov.
WEB-CRIM-E-CASTIG	Comprenec que Sonia l’apertenguie entà tostemp e que lo seguirie pertot, encara qu’eth sòn destin l’amièsse enquiara fin deth mon.
WEB-CRIM-E-CASTIG	Aguesta conviccion lo capvirèc, mès de seguit avertic qu’auie arribat ath tèrme fatau deth sòn camin.
WEB-CRIM-E-CASTIG	Entrèc en pati damb pas fèrm.
WEB-CRIM-E-CASTIG	Es burèus deth comissariat èren en tresau estatge.
WEB-CRIM-E-CASTIG	Era menuta fatidica li semblaue luenhana.
WEB-CRIM-E-CASTIG	Encara aurie temps entà pensar-s’ac ben.
WEB-CRIM-E-CASTIG	Trapèc era escala coma eth viatge anterior: caperada de lordères e plia de flaires infèctes que gessien des codines qu’es sues pòrtes se daurien enes solerets.
WEB-CRIM-E-CASTIG	Raskolnikov non auie tornat en comissariat dès era sua prumèra visita.
WEB-CRIM-E-CASTIG	Es sues cames non l’en volien e l’empedien auançar.
WEB-CRIM-E-CASTIG	Se posèc un moment entà cuélher alend, remeter- se e entrar coma un òme.
WEB-CRIM-E-CASTIG	Plan que òc, me cau escurar era copa.
WEB-CRIM-E-CASTIG	Qué impòrte, donc, era manèra de beuer-la-me?
WEB-CRIM-E-CASTIG	Pensèc, de pic, en Ilia Petrovitch, eth “tenent Povora”.
WEB-CRIM-E-CASTIG	Dilheu non poiria dirigir-me a un aute, a Nikodim Fomitch, per exemple?
WEB-CRIM-E-CASTIG	E se hessa repè e venguessa a tier-li ua visita ath comissari de policia en sòn domicili?
WEB-CRIM-E-CASTIG	Alavetz era scèna se desvoloparie en un ton mens oficiau e mens…
WEB-CRIM-E-CASTIG	Non, non.
WEB-CRIM-E-CASTIG	M’acararè damb eth “tenent Povora”.
WEB-CRIM-E-CASTIG	E cuelhut per un hered de mòrt, damb movements lèu insconscients, Raskolnikov dauric era pòrta deth comissariat.
WEB-CRIM-E-CASTIG	Aguest còp solet vedec ena avant-cramba a un ordenança e a un òme deth pòble.
WEB-CRIM-E-CASTIG	Ne tansevolh apareishec eth gendarme de garda.
WEB-CRIM-E-CASTIG	Raskolnikov passèc ena pèça immediata.
WEB-CRIM-E-CASTIG	Un emplegat que vestie de campanhard e non d’unifòrme reglamentari, escriuie inclinat sus era sua taula.
WEB-CRIM-E-CASTIG	Zamiotov non i ère.
WEB-CRIM-E-CASTIG	Eth comissari, tanpòc.
WEB-CRIM-E-CASTIG	Non i a arrés?, preguntèc ar escriveire.
WEB-CRIM-E-CASTIG	A qui voletz veir?
WEB-CRIM-E-CASTIG	Alavetz s’entenec ua votz coneishuda.
WEB-CRIM-E-CASTIG	Raskolnikov comencèc a tremolar.
WEB-CRIM-E-CASTIG	Eth “tenent Povora” ère ath sòn dauant.
WEB-CRIM-E-CASTIG	Qu’auie gessut, còp sec, dera tresau cramba.
WEB-CRIM-E-CASTIG	Vietz a tier-mos ua visita?
WEB-CRIM-E-CASTIG	Entà qué?
WEB-CRIM-E-CASTIG	Semblaue estar d’excellent umor e fòrça animat.
WEB-CRIM-E-CASTIG	S’auetz vengut per un ahèr de burèu, seguic, qu’ei massa d’ora.
WEB-CRIM-E-CASTIG	Jo sò aciu per edart…
WEB-CRIM-E-CASTIG	Didetz-me: vos posqui servir en quauquarren?
WEB-CRIM-E-CASTIG	Vos asseguri, senhor…
WEB-CRIM-E-CASTIG	Moria, non me’n brembi deth cognòm!
WEB-CRIM-E-CASTIG	Desencusatz-me…
WEB-CRIM-E-CASTIG	Raskolnikov.
WEB-CRIM-E-CASTIG	A, òc!
WEB-CRIM-E-CASTIG	Raskolnikov.
WEB-CRIM-E-CASTIG	Me hè dò, mès se me n’auie anat dera memòria…
WEB-CRIM-E-CASTIG	Rodionovitch, non?
WEB-CRIM-E-CASTIG	Rodion Romanovitch.
WEB-CRIM-E-CASTIG	Qu’ei aquerò: Rodion Romanovitch!
WEB-CRIM-E-CASTIG	Qu’ac auia ena punta dera lengua.
WEB-CRIM-E-CASTIG	È sajat d’auer notícies de vos soent.
WEB-CRIM-E-CASTIG	Vos asseguri qu’è planhut prigondaments eth nòste comportament damb vos, hè uns dies.
WEB-CRIM-E-CASTIG	Dempús me’n sabí de qué èretz escrivan, autanplan un sabent, ath començament dera vòsta carrèra.
WEB-CRIM-E-CASTIG	Autant era mia hemna coma jo èm aficionadi ara lectura.
WEB-CRIM-E-CASTIG	Mès era mia hemna m’auantatge: que sent vertadèra passion, ua espècia de holia, pes letres e es arts…
WEB-CRIM-E-CASTIG	Exceptat era noblesa de sang, tot çò d’aute se pòt aquerir mejançant eth talent, eth gèni, era sabença, era intelligéncia.
WEB-CRIM-E-CASTIG	Fixem-mos, per exemple, en un chapèu.
WEB-CRIM-E-CASTIG	Qué ei un chapèu?
WEB-CRIM-E-CASTIG	Simplaments ua causa que se pòt crompar ena casa Zimmermann.
WEB-CRIM-E-CASTIG	Mès çò que quede per dejós deth chapèu, vos non lo poiratz crompar…
WEB-CRIM-E-CASTIG	Vos asseguri qu’enquia e tot siguí a mand de vier a visitar-vos, mès me didí que…
WEB-CRIM-E-CASTIG	Plan, encara non vos è preguntat se qué desiratz…
WEB-CRIM-E-CASTIG	Era vòsta familha ei en Petersburg, vertat?
WEB-CRIM-E-CASTIG	Òc, era mia fraia e era mia mair.
WEB-CRIM-E-CASTIG	Autanplan è auut er aunor e eth plaser de conéisher ara vòsta fraia, persona tant encantadora coma instruida.
WEB-CRIM-E-CASTIG	Vos cohèssi que planhi prigondaments era nòsta disputa.
WEB-CRIM-E-CASTIG	Per çò des conjectures que hérem sus eth vòste estavaniment, tot a quedat explicat d’ua manèra que non dèishe cap dobte.
WEB-CRIM-E-CASTIG	Que siguec ua ofuscacion, ua asenada.
WEB-CRIM-E-CASTIG	Era vòsta indignacion qu’ei fòrça explicabla…
WEB-CRIM-E-CASTIG	Vatz, vos, a mudar-vos per çò dera arribada dera vòsta familha?
WEB-CRIM-E-CASTIG	Non, non, que non ei aquerò.
WEB-CRIM-E-CASTIG	Jo venguia entà…
WEB-CRIM-E-CASTIG	Zamiotov.
WEB-CRIM-E-CASTIG	Ja compreni.
WEB-CRIM-E-CASTIG	È entenut a díder qu’èretz amics.
WEB-CRIM-E-CASTIG	Plan, donc, ja non ei aciu.
WEB-CRIM-E-CASTIG	De delagèr mos vedem privadi des sòns servicis.
WEB-CRIM-E-CASTIG	Discutic damb nosati e siguec fòrça grossièr.
WEB-CRIM-E-CASTIG	Qu’auíem certanes esperances en eth, mès pòt vos podetz enténer damb era nòsta brilhanta joenesa!
WEB-CRIM-E-CASTIG	Se l’a fotut en cap presentar-se a uns examens solet entà dar-se importància.
WEB-CRIM-E-CASTIG	Que non a arren en comun damb vos ne damb eth vòste amic Rasumikhine.
WEB-CRIM-E-CASTIG	Vosati viuetz entara sciéncia, e es repotecs non vos pòden abàter.
WEB-CRIM-E-CASTIG	Es diversions non son arren entà vosati.
WEB-CRIM-E-CASTIG	Hihil est, coma diden.
WEB-CRIM-E-CASTIG	Vosati amiatz ua vida austèra, monastica, e un libre, ua pluma ena aurelha, ua recèrca scientifica, qu’ei pro entà hèr-vos erosi.
WEB-CRIM-E-CASTIG	Enquia e tot jo… en bèth aspècte… auetz liejut es Memòries de Livinstone?
WEB-CRIM-E-CASTIG	Non.
WEB-CRIM-E-CASTIG	Jo plan que les è liejudes.
WEB-CRIM-E-CASTIG	De hè bèth temps, eth nombre de nihilistes qu’a aumentat considerablaments.
WEB-CRIM-E-CASTIG	Aquerò ei plan comprensible s’un pense ena epòca qu’èm.
WEB-CRIM-E-CASTIG	Mès vos digui aquerò pr’amor que…
WEB-CRIM-E-CASTIG	Vos non ètz nihilista, vertat?
WEB-CRIM-E-CASTIG	Responetz-me francaments.
WEB-CRIM-E-CASTIG	Non, non ne sò.
WEB-CRIM-E-CASTIG	Sigatz franc, tan franc coma seríetz damb vos madeish.
WEB-CRIM-E-CASTIG	Era obligacion qu’ei ua causa, e ua auta era…
WEB-CRIM-E-CASTIG	Vos pensàuetz qu’anaua a díder era “amistat”, vertat?
WEB-CRIM-E-CASTIG	Mès vos auetz enganhat: non anaua a díder era amistat, senon eth sentiment d’òme e de ciutadan, un sentiment d’umanitat e d’amor ath Plan Naut.
WEB-CRIM-E-CASTIG	Jo sò un personatge oficiau, un foncionari, mès non per aquerò me cau èster mens ciutadan e mens òme…
WEB-CRIM-E-CASTIG	Que parlàuem de Zamiotov, vertat?
WEB-CRIM-E-CASTIG	Plan, donc, Zamiotov ei un gojat que vò imitar as francesi de vida dissipada.
WEB-CRIM-E-CASTIG	Dempús de beuer-se un veire de champanha o de vin deth Don en un establiment de mala fama, comencèc a hèr tapatge.
WEB-CRIM-E-CASTIG	Atau ei eth vòste amic Zamiotov.
WEB-CRIM-E-CASTIG	Que siguí dilhèu un shinhau fòrt damb eth, mès qu’ei que me deishè amiar deth mèn in, pes interèssi deth servici.
WEB-CRIM-E-CASTIG	De un aute costat, jo me tengui a un cèrt papèr ena societat, è ua categoria, ua posicion.
WEB-CRIM-E-CASTIG	Ath delà, sò maridat, sò pair de familha e complisqui es mèns déuers d’òme e de ciutadan.
WEB-CRIM-E-CASTIG	Mès, eth, se qué ei?
WEB-CRIM-E-CASTIG	Permetetz- me que vos ac pregunta.
WEB-CRIM-E-CASTIG	Me dirigisqui a vos coma a un òme ennoblit pera educacion.
WEB-CRIM-E-CASTIG	E qué me didetz des lheuadors?
WEB-CRIM-E-CASTIG	Tanben s’an multiplicat d’ua manèra exorbitanta…
WEB-CRIM-E-CASTIG	Raskolnikov arroncilhèc es celhes e guardèc ar oficiau damb ua expression de desconcèrt.
WEB-CRIM-E-CASTIG	Era majoritat des paraules d’queth òme que, evidentaments, acabaue de lheuar-se dera taula, non auien entada eth cap sentit.
WEB-CRIM-E-CASTIG	Ça que la, comprenec part d’eres e campaue ath sòn interlocutor damb ua interrogacion muda enes uelhs, en tot preguntar- se entà on lo volie amiar.
WEB-CRIM-E-CASTIG	Me referisqui ad aguestes gojates de peu cuert, seguic er inagotable Ilia Petrovitch.
WEB-CRIM-E-CASTIG	Les cridi a totes lheuadors e me pensi qu’eth nòm les ei fòrça avient, ha, ha!
WEB-CRIM-E-CASTIG	Se calen ena escòla de Medecina e estudien anatomia.
WEB-CRIM-E-CASTIG	Mès vos asseguri que se vengui malaut non me deisharè guarir per cap d’eres, ha, ha!.
WEB-CRIM-E-CASTIG	Ilia Petrovitch arrie, encantat deth sòn engenh.
WEB-CRIM-E-CASTIG	Qu’admeti que tot aquerò ei solet set d’instrucción; mès, per qué autrejar-se a certans excèssi?
WEB-CRIM-E-CASTIG	Per qué insultar a persones de nauta posicion, coma hè aguest brigand de Zamiotov?
WEB-CRIM-E-CASTIG	Per qué m’a ofensat a jo, me pregunti…
WEB-CRIM-E-CASTIG	Ua auta epidèmia que hè espaventosi estralhs qu’ei era deth suicidi.
WEB-CRIM-E-CASTIG	Se mingen enquiath darrèr sò qu’an e dempús s’aucissen.
WEB-CRIM-E-CASTIG	Gojates, òmes joeni, vielhs, se trèn era vida.
WEB-CRIM-E-CASTIG	Per cèrt, que venguem de saber-mo’n de qué un senhor que venguec hè pòc de províncies s’a suicidat.
WEB-CRIM-E-CASTIG	Nil Pavlovitch, èp!, Nil Pavlovitch!
WEB-CRIM-E-CASTIG	Com se cride aguest cavalièr que sa lheuat era tapa deth cervèth aguest maitin?
WEB-CRIM-E-CASTIG	Svidrigailov, responec ua votz ronca e indiferenta dera cramba vesia estant.
WEB-CRIM-E-CASTIG	Raskolnikov s’estrementic.
WEB-CRIM-E-CASTIG	Svidrigailov?, S’a aucit Svidrigailov?, exclamèc.
WEB-CRIM-E-CASTIG	Com?
WEB-CRIM-E-CASTIG	Lo coneishíetz?
WEB-CRIM-E-CASTIG	Qu’auie arribat hège pòc.
WEB-CRIM-E-CASTIG	Òc-ben.
WEB-CRIM-E-CASTIG	Auie perdut ara sua hemna.
WEB-CRIM-E-CASTIG	Qu’ère ua òme autrejat ath tarabast.
WEB-CRIM-E-CASTIG	E de pic se suicide.
WEB-CRIM-E-CASTIG	E de quina manèra!
WEB-CRIM-E-CASTIG	Non vos ac podetz imaginar…
WEB-CRIM-E-CASTIG	Qu’a deishat ues nòtes escrites en un quasèrn de nòtes, declarant que morie de bon voler e que non n’auie eth tòrt arrés dera sua mòrt.
WEB-CRIM-E-CASTIG	Diden qu’auie sòs.
WEB-CRIM-E-CASTIG	Com ei que lo coneishetz?
WEB-CRIM-E-CASTIG	Jo?, donques…
WEB-CRIM-E-CASTIG	Era mia fraia siguec hilhuquèra ena sua casa.
WEB-CRIM-E-CASTIG	Alavetz, vos mos podetz facilitar donades sus eth.
WEB-CRIM-E-CASTIG	Lo vedí ager.
WEB-CRIM-E-CASTIG	Qu’ère en tot béuer champanha.
WEB-CRIM-E-CASTIG	Non vedí en eth arren d’anormau.
WEB-CRIM-E-CASTIG	Raskolnikov auie era impression de qué auie queigut un pes enòrme sus eth sòn pitrau e l’estronhaue.
WEB-CRIM-E-CASTIG	Un aute còp vos auetz metut palle.
WEB-CRIM-E-CASTIG	Òc, gasulhèc Raskolnikov.
WEB-CRIM-E-CASTIG	Me’n vau.
WEB-CRIM-E-CASTIG	Desencusatz-me per auer-vos shordat..
WEB-CRIM-E-CASTIG	Non digatz aquerò.
WEB-CRIM-E-CASTIG	Sò tostemp ara vòsta disposicion.
WEB-CRIM-E-CASTIG	E aufric era man a Rodion Romanovitch.
WEB-CRIM-E-CASTIG	Sonque volia veir a Zamiotov.
WEB-CRIM-E-CASTIG	Comprenut.
WEB-CRIM-E-CASTIG	Encantat dera vòsta visita.
WEB-CRIM-E-CASTIG	Adishatz.
WEB-CRIM-E-CASTIG	Gessec deth comissariat damb pas trantalhant.
WEB-CRIM-E-CASTIG	Eth cap li hège torns.
WEB-CRIM-E-CASTIG	Li costaue gran trabalh tier-se sus es sues cames.
WEB-CRIM-E-CASTIG	Comencèc a baishar era escala emparant-se ena paret.
WEB-CRIM-E-CASTIG	Li semblèc qu’un ordenança que pujaue en comissariat estramunquèc damb eth; que, en arribar en prumèr estage, entenec ganholar a un gosset, e vedec qu’ua hemna li lançaue un pastís, tant que lo cridaue entà hèr-lo carar.
WEB-CRIM-E-CASTIG	Ara fin, arribèc en embaish e gessec en carrèr.
WEB-CRIM-E-CASTIG	Alavetz vedec a Sonia.
WEB-CRIM-E-CASTIG	Raskolnikov se posèc dauant d’era.
WEB-CRIM-E-CASTIG	Ua ombra de patiment e de desesperacion passèc peth ròstre dera joena.
WEB-CRIM-E-CASTIG	Entrelacèc es mans, e un arridolet, que non siguec qu’ua potèla, li torcèc es pòts.
WEB-CRIM-E-CASTIG	Rodia s’estèc un instant quiet.
WEB-CRIM-E-CASTIG	Dempús arric amaraments e tornèc a pujar en comissariat.
WEB-CRIM-E-CASTIG	Ilia Petrovitch, seigut ena sua taula, huelhetejaue un pilèr de papèrs.
WEB-CRIM-E-CASTIG	Eth mujik que venguie d’estramuncar damb Raskolnikov ère dauant d’eth, de pès.
WEB-CRIM-E-CASTIG	Un aute còp vos?
WEB-CRIM-E-CASTIG	Vos auetz desbrembat de quauquarren?
WEB-CRIM-E-CASTIG	Qué vos cau?
WEB-CRIM-E-CASTIG	Damb es pòts bluencs e era guardada immobila, s’apressèc tot doç ara taula d’Ilia Petrovitch, apuèc era man en era e sagèc de parlar, mès ne ua soleta paraula gessec des sòns pòts: sonque podec díder sons sense connexion.
WEB-CRIM-E-CASTIG	Vos trapatz mau?
WEB-CRIM-E-CASTIG	Ua cagira!
WEB-CRIM-E-CASTIG	Seiguetz-vos.
WEB-CRIM-E-CASTIG	Hètz-li a vier aigua!
WEB-CRIM-E-CASTIG	Raskolnikov se deishèc quèir ena cagira sense deishar de uelh eth ròstre d’Ilia Petrovitch, a on se liegie ua prigonda suspresa.
WEB-CRIM-E-CASTIG	Pendent ua menuta, es dus se guardèren en silenci.
WEB-CRIM-E-CASTIG	Hèren a vier era aigua.
WEB-CRIM-E-CASTIG	Que siguí jo… comencèc a díder Raskolnikov.
WEB-CRIM-E-CASTIG	Beuetz.
WEB-CRIM-E-CASTIG	Eth joen refusèc eth veire e, en votz baisha e entrebracada, mès damb tota claretat, hec aguesta declaracion:
WEB-CRIM-E-CASTIG	Ilia Petrovitch dauric era boca.
WEB-CRIM-E-CASTIG	Acodic gent de pertot.
WEB-CRIM-E-CASTIG	Raskolnikov repetic era sua confession.
WEB-CRIM-E-CASTIG	En Siberia, ara vòra d’un ample arriu que circule per tèrres desèrtes, i a ua ciutat, un des centres administratius de Russia.
WEB-CRIM-E-CASTIG	Era ciutat a ua fortalesa, e era fortalesa, ua preson.
WEB-CRIM-E-CASTIG	En aguesta preson s’està, de hè nau mesi, eth condemnat a trabalhs forçadi dera dusau categoria, Rodion Raskolnikov.
WEB-CRIM-E-CASTIG	Lèu un an e miei s’a passat deth dia que cometec eth sòn crim.
WEB-CRIM-E-CASTIG	Era instrucción deth sòn procès non trapèc cap dificultat.
WEB-CRIM-E-CASTIG	Eth colpable repetic era sua confession damb tanta energia coma claretat, sense embolhar es circonstàncies, sense aleugerir er orror deth sòn pervèrs acte, sense alterar era vertat de hèts, sense desbrembar eth mendre incident.
WEB-CRIM-E-CASTIG	Condèc peth menut er assassinat e aclaric eth mistèri der objècte trapat enes mans dera vielha, qu’ère, coma se rebrembarà, un trocet de husta junhut a un aute de hèr.
WEB-CRIM-E-CASTIG	Expliquèc com auie cuelhut es claus dera pòcha dera defuntada e descriuec peth menut autant eth còfre, que s’adaptauen es claus, coma eth sòn contengut.
WEB-CRIM-E-CASTIG	Autanplan mentèc quauqui uns des objèctes qu’auie trapat en còfre.
WEB-CRIM-E-CASTIG	Expliquèc era mòrt de Lisbeth, qu’auie estat enquia alavetz un enigma.
WEB-CRIM-E-CASTIG	Condèc se com Koch, seguit lèu lèu per estudiant, auie picat ena pòrta e repetic paraula per paraula era convèrsa qu’ambdús tengueren.
WEB-CRIM-E-CASTIG	Dempús, eth s’auie lançat escales enjós; auie entenut es votzes de Mikolka e Mitri e s’auie amagat en departament que non ère logat.
WEB-CRIM-E-CASTIG	Fin finau parlèc dera pèira qu’ath sòn dejós auie amagat (e sigueren trapadi) es objèctes e era borsa panadi ara vielha, en tot indicar que tau pèira se trapaue près dera entrada d’un pati deth baloard Vosnesenski.
WEB-CRIM-E-CASTIG	En resumit, aclaric toti es punts.
WEB-CRIM-E-CASTIG	Diuèrses causes estonèren as magistradi e jutges instructors, mès çò que mès les estonèc siguec qu’eth colpable auesse amagat eth sòn butin sense trèir-ne profit d’eth, e mès encara, que non solet non se’n brembèsse des objèctes qu’auie panat, senon que ne tansevolh podesse precisar eth sòn numèro.
WEB-CRIM-E-CASTIG	Encara jutjauen mès inversemblable que non auesse dubèrt era borsa e seguisse en tot ignorar se qué contenguie.
WEB-CRIM-E-CASTIG	En era se trapèren tres cents dètz-e-sèt robles e tres pèces de vint kopeks.
WEB-CRIM-E-CASTIG	Es bilhets grani, en èster plaçadi sus es auti, auien patit considerables deterioracions en estar-se tant de temps jos era pèira.
WEB-CRIM-E-CASTIG	S’estèren fòrça temps sajant de compréner per qué er acusat mentie sus aguest punt, donques qu’atau s’ac pensauen, en auer cohessat espontanèaments era vertat sus toti es auti.
WEB-CRIM-E-CASTIG	A tot darrèr, quauqui psicològs admeteren que podie non auer daurit era borsa e auer-se desprenut d’era sense saber se qué contenguie, que d’aquerò s’extreiguec era conclusion de qué eth crim s’auie cometut jos era influéncia d’un atac de lhocaria passatgèra: eth colpable s’auie deishat amiar dera tissa der assassinat e eth panatòri, sense cap finalitat interessada.
WEB-CRIM-E-CASTIG	Que siguec ua bona escadença entà apuar aguesta teoria que damb era se sage aué d’explicar quauqui crims.
WEB-CRIM-E-CASTIG	Ath delà, que Raskolnikov ère un neurastenic, quedèc demostrat pes declaracions de diuèrsi testimònis: eth doctor Zosimov, quauqui companhs d’universitat deth processat, era sua patrona, Nastasia…
WEB-CRIM-E-CASTIG	Tot aquerò dèc origina ara idia de qué Raskolnikov non ère un assassin normau, un panaire vulgar, senon qu’eth sòn cas ère plan desparièr.
WEB-CRIM-E-CASTIG	Entà decepcion des qu’opinauen atau, eth processat non se profitèc d’aquerò entà defener-se.
WEB-CRIM-E-CASTIG	Interrogat per çò des motius que l’auien possat ath crim e ath panatòri responec simplaments qu’es mobils auien estat era misèria e eth desir de daurir-se pas ena vida damb es tres mil robles que coma minim demoraue trapar ena casa dera victima, e qu’auie estat eth sòn caractèr baish e leugèr, empodoat, ath delà, pes fracassi e es privacions, çò qu’auie hèt d’eth un assassin.
WEB-CRIM-E-CASTIG	E quan se li preguntèc qué ère çò que l’auie possat a presentar-se ara justícia, responec qu’un empenaïment sincèr.
WEB-CRIM-E-CASTIG	Globauments, era sua declaracion costèc ua mala impression.
WEB-CRIM-E-CASTIG	Ça que la, era condemna siguec mens grèu de çò que se demoraue.
WEB-CRIM-E-CASTIG	Dilhèu favoric ar acusat eth hèt de qué, luenh de preténer justificar-se, s’auie tengut a apilerar cargues contra eth madeish.
WEB-CRIM-E-CASTIG	Totes es particularitats estranhes dera causa se tengueren en consideracion.
WEB-CRIM-E-CASTIG	Eth mau estat de salut e era misèria que se trapaue abans de cométer eth crim non podien meter-se en dobte.
WEB-CRIM-E-CASTIG	Eth hèt de qué non se n’auesse profitat deth butin s’atribuic, per ua part, a un racacòr tardiu e, per ua auta, a un estat de perturbacion mentau en moment de cométer eth crim.
WEB-CRIM-E-CASTIG	Era mòrt non demorada de Lisbeth, siguec un detalh favorable entad aguesta darrèra tèsi, donques que non auie explicacion qu’un òme cometesse dus assassinats, en tot auer-se deishat era pòrta dubèrta!
WEB-CRIM-E-CASTIG	Fin finau, eth colpable s’auie presentat ara justícia de bon voler e en un moment qu’es fausses declaracions d’un fanatic (Nikolàs) auien embolhat eth procès e quan, ath delà, era justícia non sonque non auie cap pròva contra eth colpable, senon que ne tansevolh sospechaue d’eth.
WEB-CRIM-E-CASTIG	Porfiri Petrovitch auie tengut religiosaments era sua paraula.
WEB-CRIM-E-CASTIG	Totes aguestes circonstàncies contribusiren considerablaments a aleugerir eth veredicte.
WEB-CRIM-E-CASTIG	Ath delà, en cors des detalhs s’auien botat en evidéncia d’auti hèts favorables ar acusat: es documents presentadi per estudiant Rasumikhine pendent era sua permanéncia ena universitat, er assassin Raskolnikov s’auie repartit pendent sies mesi es sòns escassi recursi, enquiath darrèr kopek, damb un companh que n’auie besonh e qu’ère tuberculós.
WEB-CRIM-E-CASTIG	Quan aguest se moric, Raskolnikov prestèc tota era ajuda possibla ath pair deth defuntat, un ancian qu’ère ja coma un mainatge e que d’eth, eth sòn hilh, se n’auie auut de cuedar dès qu’auie tretze ans.
WEB-CRIM-E-CASTIG	Rodia artenhec que l’admetessen en um asil e mès tard, quan moric, paguèc eth sòn acogament.
WEB-CRIM-E-CASTIG	Toti aguesti testimònis favoriren en grana manèra ar acusat.
WEB-CRIM-E-CASTIG	Aguesta declaracion siguec comprobada peth menut, mejançant ua enquesta: nombrosi testimònis certifiquèren era sua exactitud.
WEB-CRIM-E-CASTIG	En resumit, qu’eth tribunau, en tot tier en compde era declaracion espontanèa deth colpable e es sòns boni antecedents, solet lo condemnèc a ueit ans de trabalhs forçadi (dusau categoria).
WEB-CRIM-E-CASTIG	A penes comencèren es debats, era mair de Raskolnikov venguec malauta.
WEB-CRIM-E-CASTIG	Dunia e Rasumikhine artenheren tier-la aluenhada de Petersburg pendent tota era instrucción deth sumari.
WEB-CRIM-E-CASTIG	Prokofitch loguèc ua casa entàs hemnes en un pòble des entorns dera capitau que per eth i passaue eth camin de hèr.
WEB-CRIM-E-CASTIG	Atau podec seguir tota era marcha deth procès e visitar soent a Avdotia Romanovna.
WEB-CRIM-E-CASTIG	Era malautia de Pulqueria Alexandrovna ère ua afeccion nerviosa pro estranha, acompanhada d’ua perturbacion parciau des facultats mentaus.
WEB-CRIM-E-CASTIG	En tornar en casa dempús dera sua darrèra visita ath sòn frair, Dunia trapèc a sa mair damb fèbre nauta e delirant.
WEB-CRIM-E-CASTIG	Aquera madeisha net se metec d’acòrd damb Rasumikhine sus çò que l’auien de díder a Pulqueria Alexandrovna quan les preguntèsse per Rodia.
WEB-CRIM-E-CASTIG	Shamèren tota ua novèla ath torn dera partida de Rodia entà ua província des confunhs de Russia, damb ua mission que l’autrejarie autant d’aunor coma profit.
WEB-CRIM-E-CASTIG	Mès, entà suspresa des dus joeni, Pulqueria Alexandrovna non les hec jamès cap pregunta sus aguest ahèr.
WEB-CRIM-E-CASTIG	Que s’auie endonviat era sua pròpria istòria entà explicar era marcha precipitada deth sòn hilh.
WEB-CRIM-E-CASTIG	Racondaue, plorant, era scèna der adiu e daue a enténer que sonque era coneishie certans hèts misteriosi e plan importants.
WEB-CRIM-E-CASTIG	Afirmaue que Rodia auie enemics poderosi que d’eri se vedie obligat a amagar-se, e non auie cap dobte de qué traparie ua brilhanta posicion quan artenhesse aplanar cèrtes dificultats.
WEB-CRIM-E-CASTIG	Li didie a Rasumikhine qu’eth sòn hilh serie un òme d’Estat.
WEB-CRIM-E-CASTIG	Entad aquerò se basaue en article qu’auie escrit e que demostraue, sivans era, un talent literari excepcionau.
WEB-CRIM-E-CASTIG	Liegie de contunh aguest article, a viatges en votz nauta.
WEB-CRIM-E-CASTIG	Non se desseparaue d’eth ne tansevolh quan se n’anaue a dormir.
WEB-CRIM-E-CASTIG	Mès que non preguntaue jamès a on s’estaue Rodia, encara qu’eth compde qu’auien era sua hilha e Rasumikhine en eludir aguesta question deuie semblar sospechosa.
WEB-CRIM-E-CASTIG	Er estranh mutisme que s’embarraue Pulqueria Alexandrovna acabèc per inquietar a Dunia e a Dmitri Prokofitch.
WEB-CRIM-E-CASTIG	Ne tansevolh se planhie deth silenci deth sòn hilh, a maugrat que, quan èren en pòble, viuie dera esperança de recéber, ara fin, ua carta deth sòn estimat Rodia.
WEB-CRIM-E-CASTIG	Aquerò siguec tant inexplicable entà Dunia, qu’era joena venguec a senter-se vertadèraments alarmada.
WEB-CRIM-E-CASTIG	Se didec que sa mair deuie presentir que l’auie arribat a Rodia bèth malastre e que non gausaue preguntar per pòur a enténer quauquarren mès orrible de çò qu’era se supausau.
WEB-CRIM-E-CASTIG	Siguesse coma siguesse, Dunia se n’encuedaue perfèctaments de qué sa mair auie eth cervèth capvirat.
WEB-CRIM-E-CASTIG	Es vagues e inquietes responses que recebec la neguèren en ua prigonda tristor e pendent fòrça temps se la vedec ombriua e carada.
WEB-CRIM-E-CASTIG	Fin finau, Dunia comprenec que mentir de contunh e endonviar, istòria darrèr d’estòria, ère massa dificil e decidic sauvar un silenci absolut sus quauqui punts.
WEB-CRIM-E-CASTIG	Totun, cada còp ère mès evident qu’era prauba mair sospechaue quauquarren orrible.
WEB-CRIM-E-CASTIG	Dunia se’n brembaue perfèctaments de qué, sivans Rodia l’auie dit, sa mair l’auie entenut soniar en votz nauta era net que seguic ara sua convèrsa damb Svidrigailov.
WEB-CRIM-E-CASTIG	Es paraules qu’auie deishat anar en sòmis dilhèu l’auien dat ua lum ara prauba hemna.
WEB-CRIM-E-CASTIG	A viatges, dempús de dies de lèrmes e silenci, Pulqueria Alexandrovna s’autrejaue a ua agitacion morbosa e començaue a parlar soleta en votz nauta, deth sòn hilh, des sues esperances, der avier.
WEB-CRIM-E-CASTIG	Es sues fantasies èren a viatges reauments estranhes.
WEB-CRIM-E-CASTIG	Dunia e Rasumikhine li seguien er anament, e era dilhèu se n’encuedaue, mès non per aquerò deishaue de parlar.
WEB-CRIM-E-CASTIG	Era senténcia se dictèc cinc mesi dempús dera confession deth colpable.
WEB-CRIM-E-CASTIG	Rasumikhine visitèc ath sòn amic ena preson tan soent coma li siguec possible, e Sonia madeish.
WEB-CRIM-E-CASTIG	Arribèc, fin finau, eth moment dera separacion.
WEB-CRIM-E-CASTIG	Dunia e Rasumikhine n’èren segurs de qué non serie etèrna.
WEB-CRIM-E-CASTIG	Er afogat joen auie concebut certans projèctes e ère fèrmaments decidit a complir-les.
WEB-CRIM-E-CASTIG	Se prepausaue arremassar quauqui sòs pendent es tres o quate ans a vier e dempús vier damb era familha de Rodia entà Siberia, país claufit de riquesa que solet demoraue braci e capitaus entà cuélher validitat.
WEB-CRIM-E-CASTIG	S’installarien ena poblacion a on siguesse Rodia e començarien, toti amassa, ua naua vida.
WEB-CRIM-E-CASTIG	Toti vessèren lèrmes en dider-se adiu.
WEB-CRIM-E-CASTIG	Es darrèrs dies, Raskolnikov se mostrèc prigondaments preocupat.
WEB-CRIM-E-CASTIG	Qu’ère inquiet per sa mair e preguntaue contunhaments per era.
WEB-CRIM-E-CASTIG	Aguesta angoisha acabèc per enquimerar a Dunia.
WEB-CRIM-E-CASTIG	Quan l’expliquèren peth menut era malautia que patie Pulqueria Alexandrovna, eth ròstre de Rodia s’entristic encara mès.
WEB-CRIM-E-CASTIG	A Sonia a penes li dirigie era paraula.
WEB-CRIM-E-CASTIG	En tot compdar damb es sòs que l’auie autrejat Svidrigailov, era joena s’auie premanit hège temps entà seguir ath convòi de presoèrs que d’eri formèsse part Raskolnikov.
WEB-CRIM-E-CASTIG	Jamès auie escambiat ua soleta paraula sus aguest punt.
WEB-CRIM-E-CASTIG	Mès es dus se’n sabien de qué serie atau.
WEB-CRIM-E-CASTIG	En moment des darrèrs adius, eth condemnat exprimic un arridolet estranh en enténer qu’era sua fraia e Rasumikhine li parlauen damb afogadura dera vida prospèra que les demoraue quan eth gessesse dera preson.
WEB-CRIM-E-CASTIG	Rodia prevedie qu’era malautia de sa mair aurie un desvolopament dolorós.
WEB-CRIM-E-CASTIG	Fin finau, partic, seguit de Sonia.
WEB-CRIM-E-CASTIG	Dus mesi dempús, Dunetchka e Rasumikhine se maridèren.
WEB-CRIM-E-CASTIG	Siguec ua ceremònia trista e silenciosa.
WEB-CRIM-E-CASTIG	Entre es convidadi i auie Porfiri Petrovitch e Zamiotov.
WEB-CRIM-E-CASTIG	De hège bèth temps, Rasumikhine daue mòstres d’ua decision inviolabla.
WEB-CRIM-E-CASTIG	Dunia auie fe cèga en eth e credie ena realizacion des sòns projèctes.
WEB-CRIM-E-CASTIG	En vertat, qu’aurie estat de mau hèr non fidar en aqueth joen qu’auie ua volentat de hèr.
WEB-CRIM-E-CASTIG	Auie tornat ena universitat pr’amor d’acabar es sòns estudis e es esposi non cessauen de hargar plans entar avier.
WEB-CRIM-E-CASTIG	Qu’auien era fèrma intencion d’emigrar entà Siberia ath cap de cinc ans coma molt.
WEB-CRIM-E-CASTIG	Mentretant, compdauen damb Sonia entà substituir-les.
WEB-CRIM-E-CASTIG	Pulqueria Alexandrovna benedic de tot còr eth maridatge dera sua hilha damb Rasumikhine, mès après era nòça, aumentèren era sua tristor e era sua abstraccion.
WEB-CRIM-E-CASTIG	Entà autrejar-li ua estona agradiua, Rasumikhine l’expliquèc era generosa conducta de Rodia damb er estudiant malaut e damb sa pair, e tanben qu’auie patit grèus cremadures per sauvar a dus mainatges d’un incendi.
WEB-CRIM-E-CASTIG	Aguesti dus racondes exaltèren fòrça eth ja capvirat esperit de Pulqueria Alexandrovna.
WEB-CRIM-E-CASTIG	D’alavetz ençà, non cessèc de parlar d’aqueri nòbles actes.
WEB-CRIM-E-CASTIG	Autanplan en carrèr, enes botigues, aquiu a on se trapaue un auditor pacient començaue a parlar deth sòn hilh, der article qu’auie publicat, dera sua pietosa conducta damb er estudiant, der esperit de sacrifici qu’auie demostrat en un incendi, des cremadures qu’auie patit, eca.
WEB-CRIM-E-CASTIG	Dunetchka non sabie se com hèr-la carar.
WEB-CRIM-E-CASTIG	Ath delà deth perilh qu’embarraue aguesta exaltacion morbosa, se podie passar que quauquarrés, en enténer eth nòm de Raskolnikov, se’n brembèsse deth procès e comencèsse a parlar d’eth.
WEB-CRIM-E-CASTIG	Pulqueria Alexandrovna se procurèc es direccions des dus mainatges sauvadi peth sòn hilh e s’entestèc en tier-les ua visita.
WEB-CRIM-E-CASTIG	Ara fin, era sua agitacion arribèc ad arràs.
WEB-CRIM-E-CASTIG	A viatges s’estarnaue, de pic, en somics, l’escometien soent atacs de fèbre e alavetz començaue a delirar.
WEB-CRIM-E-CASTIG	Un maitin didec que, sivans es sòns calculs, Rodia ère a mand de tornar, pr’amor que, en dider-se adiu d’era, eth madeish l’auie assegurat que tornarie ath cap de nau mesi.
WEB-CRIM-E-CASTIG	E comencèc a apraiar era casa, a premanir era cramba que destinaue ath sòn hilh (era sua), a trèir eth povàs des mòbles, a netejar eth solèr, a cambiar es ridèus…
WEB-CRIM-E-CASTIG	Dunia sentie grana inquietud en veder-la en aguest estat, mès que non didie arren e autanplan l’ajudaue a premanir eth recebement de Rodia.
WEB-CRIM-E-CASTIG	Ara fin, dempús d’un dia d’agitacion, de visions, de sòmis erosi e de lèrmes, Pulqueria Alexandrovna perdec complètaments eth sen e moric quinze dies dempús.
WEB-CRIM-E-CASTIG	Es paraules que deishèc anar en sòn deliri heren veir as que l’enrodauen que se’n sabie dera sòrt deth sòn hilh fòrça mès de çò que sospechauen.
WEB-CRIM-E-CASTIG	Raskolnikov ignorèc pendent long temps era mòrt de sa mair.
WEB-CRIM-E-CASTIG	Ça que la, dès era sua arribada en Siberia recebie regularaments notícies dera sua familha, mejançant Sonia, qu’escriuie toti es mesi as esposi Rasumikhine e jamès deishaue de recéber responsa.
WEB-CRIM-E-CASTIG	Es cartes de Sonia les semblèren, ara prumeria, massa seques a Dunia e ath sòn marit.
WEB-CRIM-E-CASTIG	Non les shautauen.
WEB-CRIM-E-CASTIG	Mès dempús compreneren que Sonia non podie escríuer de ua auta manèra e que, a tot darrèr, aqueres cartes les dauen ua idia clara e precisa dera vida deth malerós Raskolnikov, pr’amor qu’abondauen en detalhs sus aguest punt.
WEB-CRIM-E-CASTIG	Sonia descriuie tan simplaments coma detalhadaments era vida de Raskolnikov ena preson.
WEB-CRIM-E-CASTIG	Non parlaue des sues pròpries esperances, des sòns plans entath futur ne des sòns sentiments personaus.
WEB-CRIM-E-CASTIG	En lòc d’explicar er estat espirituau, era vida interiora deth condemnat, d’interpretar es sues reaccions, se limitaue a mentar hèts, a repetir es paraules prononciades per Rodia, a dar notícies sus era sua salut, a transméter es desirs qu’auie exprimit, es encargues qu’auie hèt…
WEB-CRIM-E-CASTIG	Totun aquerò, es notícies que recebien non auien, mès que mès ara prumeria, arren d’aleujament entath matrimòni.
WEB-CRIM-E-CASTIG	Sonia condaue a Dunia e ath sòn marit que Rodia ère tostemp ombriu e carat, qu’ère indiferent as notícies de Petersburg qu’era li transmetie, e que li preguntaue a viatges per sa mair.
WEB-CRIM-E-CASTIG	E quan Sonia se n’encuedèc que sospechaue era vertat sus era sòrt de Pulqueria Alexandrovna, li didec francaments que s’auie mòrt, e alavetz, entà estonament sòn, vedec que Raskolnikov s’estaue pòc mens qu’impassible.
WEB-CRIM-E-CASTIG	Encara que concentrat en eth madeish, e autrú a tot çò que l’enrodaue (l’explicaue Sonia en ua carta), guardaue francamentse damb integritat era sua naua vida.
WEB-CRIM-E-CASTIG	Se n’encuedaue perfèctaments dera sua situacion e non demoraue que milhorèsse en fòrça temps.
WEB-CRIM-E-CASTIG	Non alimentaue vanes esperances, contrariaments a çò que se sòl passar enes cassi coma eth sòn, e non semblaue experimentar cap estranhesa en sòn nau ambient, tan desparièr deth qu’auie coneishut enquia alavetz.
WEB-CRIM-E-CASTIG	Era sua santat qu’ère satisfactòria.
WEB-CRIM-E-CASTIG	Anaue entath trebalh sense cap resisténcia ne apressament; non l’evitaue, mès tanpòc lo cercaue.
WEB-CRIM-E-CASTIG	Se mostraue indiferent per çò que tanh ara alimentacion, mès aguesta ère tan dolenta, exceptat es dimenges e dies de hèsta, que, fin finau, acceptèc quauqui sòs de Sonia entà poder préner tè cada dia.
WEB-CRIM-E-CASTIG	Totun, li preguèc que non se preocupèsse d’eth, pr’amor que lo shordaue èster motiu d’inquietud entà d’autes persones.
WEB-CRIM-E-CASTIG	En ua auta d’aguestes cartes, Sonia les expliquèc que Rodia dormie apilerat damb es auti presoèrs.
WEB-CRIM-E-CASTIG	Era non auie vist era fortalesa qu’èren embarradi, mès qu’auie notícies de qué es presoèrs viuien apileradi en condicions bric saludables e francamants orribles.
WEB-CRIM-E-CASTIG	Raskolnikov dormie sus un matalàs caperat per un simple tròç de tela e non desiraue auer ua jaça mès comòda.
WEB-CRIM-E-CASTIG	Se refusaue tot aquerò que podie aleugerir era sua vida, hèr-la un shinhau mens desagradiua, non ère per principi, senon simplaments per apatia, per indiferéncia dauant dera sua sòrt.
WEB-CRIM-E-CASTIG	Sonia condaue que, ara prumeria, es sues visites, luenh de complàder a Raskolnikov, l’irritauen.
WEB-CRIM-E-CASTIG	Sonque daurie era boca entà hèr repotecs.
WEB-CRIM-E-CASTIG	Mès, dempús, s’acostumèc ad aqueres entrevistes, e vengueren a èster-li tant indispensables, que queiguec en ua prigonda tristor en bèra escadença que Sonia se metec malauta e non podec vier a visitar-lo.
WEB-CRIM-E-CASTIG	Es dies de hèsta lo vedie ena pòrta dera preson o en còs de garda, a on deishauen anar ath presoèr pendent ues menutes quan era ac demanaue.
WEB-CRIM-E-CASTIG	Es dies de cada dia venguie a veder-lo en talhèr a on trabalhaue o enes cubèrts dera vòra deth Irtych.
WEB-CRIM-E-CASTIG	Enes sues cartes, Sonia parlaue tanben d’era madeisha.
WEB-CRIM-E-CASTIG	Didie qu’auie artenhut crear-se relacions e obtier cèrta proteccion ena sua naua vida.
WEB-CRIM-E-CASTIG	Se tenguie a trabalhs d’agulha, e coma ena ciutat non abondauen es modistes, auie artenhut fòrça clients.
WEB-CRIM-E-CASTIG	Çò que non didie ère qu’auie artenhut qu’es autoritats s’interessèssen pera sòrt de Raskolnikov e l’excludissen des trabalhs mès durs.
WEB-CRIM-E-CASTIG	Fin finau, Rasumikhine e Dunia se’n saberen (aguesta carta coma totes es darrères de Sonia, li semblèc a Dunia plia d’un terror angoishós) que Raskolnikov hugie de toti, qu’es sòns companhs de preson non l’estimauen, qu’ère esblancossit coma un mòrt e que passaue dies sancers sense badar boca.
WEB-CRIM-E-CASTIG	En ua naua carta, Sonia manifestèc que Rodia ère malaut de gravetat e que l’auien transferit en espitau dera preson.
WEB-CRIM-E-CASTIG	Hège temps qu’amiaue era malautia en incubacion, mès que non ère era orribla vida dera preson, ne es trabalhs forçadi, ne era alimentacion, ne era vergonha d’amiar eth cap rapat e anar vestit de pelhòts çò qu’auie aflaquit era sua natura.
WEB-CRIM-E-CASTIG	Que non l’importauen bric aguestes misèries, aguestes tortures!
WEB-CRIM-E-CASTIG	Peth contrari, se sentie satisfèt de trabalhar: era fatiga fisica li balhaue, aumens, diuèrses ores de sòmi tranquil.
WEB-CRIM-E-CASTIG	E qué li podie importar eth minjar, aquera sopa de caulets a on nadauen es escarbats?
WEB-CRIM-E-CASTIG	Qu’auie coneishut causes pejors enes sòns tempsi d’estudiant.
WEB-CRIM-E-CASTIG	Amiaue ròba d’abric adaptada ath sòn genre de vida.
WEB-CRIM-E-CASTIG	Per çò des orsets ne tansevolh notaue eth sòn pes.
WEB-CRIM-E-CASTIG	Quedaue era umiliacion d’amiar eth capt rapat e er unifòrme de presoèr.
WEB-CRIM-E-CASTIG	Mès, dauant de qui podie rogir-se?
WEB-CRIM-E-CASTIG	Dauant de Sonia?
WEB-CRIM-E-CASTIG	Sonia lo cranhie.
WEB-CRIM-E-CASTIG	Ath delà, quina vergonha podie sénter dauant d’era?
WEB-CRIM-E-CASTIG	Totun, se rogie en veder-la e, entà resvenjar-se, la tractaue grossièraments e menspredosaments.
WEB-CRIM-E-CASTIG	Mès era sua vergonha non la costauen es orsets ne eth cap rapat.
WEB-CRIM-E-CASTIG	Que l’auien herit crudèuments en sòn orgulh, e ère eth dolor d’aguesta herida çò que lo tormentaue.
WEB-CRIM-E-CASTIG	Be n’aurie estat d’erós se s’auesse pogut hèr, ada eth madeish, ua acusacion!
WEB-CRIM-E-CASTIG	Be n’aurie estat d’aisit alavetz, tier autanplan eth desaunor e era vergonha!
WEB-CRIM-E-CASTIG	Mès, per mès que volie mostrar-se sevèr damb eth madeish, era sua enduresida consciéncia non trapaue cap fauta grèu en sòn passat.
WEB-CRIM-E-CASTIG	Era soleta causa que se repotegaue ère auer hèt mèuca, causa que li podie arribar a toti.
WEB-CRIM-E-CASTIG	Se sentie umiliat en dider-se qu’eth, Raskolnikov, ère perdut entà tostemp per ua cèga disposicion deth destin e que li calie resignar-se, li calie someter-se ar absurditat d’aguest judici sense apellacion, se volie cuèlher de nauèth era cauma.
WEB-CRIM-E-CASTIG	Ua inquietud sense finalitat en present e un sacrifici seguit e estèrle en avier: vaquí tot çò que li quedaue ena tèrra.
WEB-CRIM-E-CASTIG	Prauba consolacion, entada eth, poder dider-se que, passadi ueit ans, solet n’aurie trenta dus e poirie començar ua naua vida.
WEB-CRIM-E-CASTIG	Entà qué víuer?
WEB-CRIM-E-CASTIG	Quin profit ne treiguie?
WEB-CRIM-E-CASTIG	Entà on dirigir es sòns esfòrci?
WEB-CRIM-E-CASTIG	Que serie pro que se viuesse per ua idia, per ua esperança, autanplan per un caprici, mès víuer simplaments, non l’auie satisfèt jamès: tostemp auie volut quauquarren mès.
WEB-CRIM-E-CASTIG	Dilhèu era violéncia des sòns desirs l’auie hèt creir temps endarrèr qu’ère un d’aguesti òmes qu’an mès drets qu’eth tipe comun des mortaus.
WEB-CRIM-E-CASTIG	S’aumens eth destin l’auesse procurat er empanaïment, er empenaïment ponhent qu’esbauce eth còr e trè eth sòmi, er empenaïment qu’aumplís era amna de terror enquiath punt de hèr desirar era còrda dera horca o es aigües prigondes…
WEB-CRIM-E-CASTIG	Damb quina satisfaccion ac aurie recebut!
WEB-CRIM-E-CASTIG	Patir e plorar qu’ei tanben víuer.
WEB-CRIM-E-CASTIG	Mès eth non ère de cap manèra empenaït deth sòn crim.
WEB-CRIM-E-CASTIG	S’aumens auesse pogut repòtegar-se era sua pegaria, coma auie hèt temps endarrèr, es maganhes e asenades que l’auien amiat ena preson!
WEB-CRIM-E-CASTIG	Mès, quan reflexionaue ara, pendent es estones de lèser dera captivitat, sus era sua conducta passada, ère fòrça luenh de considerar-la tant asenada e bastrussa coma l’auie semblat en aquera epòca tragica dera sua vida.
WEB-CRIM-E-CASTIG	Ò, pensadors de quate sòs!
WEB-CRIM-E-CASTIG	Per qué vos arturatz a miei camin?
WEB-CRIM-E-CASTIG	Per qué eth mèn acte vos a semblat monstruós?
WEB-CRIM-E-CASTIG	Per qué ei un crim?
WEB-CRIM-E-CASTIG	Qué vò díder era paraula “crim”?
WEB-CRIM-E-CASTIG	Qu’è era consciéncia tranquilla: plan que òc, è cometut un acte illicit; è violat es leis e è vessat sang.
WEB-CRIM-E-CASTIG	Donques talhatz-me eth cap, e s’a acabat!
WEB-CRIM-E-CASTIG	Mès en aguest cas non pòqui benfactors dera umanitat que se senhoregèren deth poder, en sòrta d’eretar-lo dès eth començament dera sua carrèra, les calèc auer estat autrejadi ath suplici.
WEB-CRIM-E-CASTIG	Çò que se passe ei qu’aguesti òmes artenheren amiar a tèrme es sòns projèctes; arribèren enquiath finau deth sòn camin e era sua capitada justifiquèc es sòns actes.
WEB-CRIM-E-CASTIG	En cambi, jo non podí amiar a bon tèrme eth mèn plan… e, en vertat, aquerò demòstre que non auia eth dret de sajar de meter-lo en practica.
WEB-CRIM-E-CASTIG	Aguest ère eth solet error qu’arreconeishie; eth d’auer estat fèble e auer-se liurat.
WEB-CRIM-E-CASTIG	Ua auta idia lo mortificaue.
WEB-CRIM-E-CASTIG	Per qué non s’auie suicidat?
WEB-CRIM-E-CASTIG	Per qué auie trantalhat quan guardaue es aigües der arriu e, en sòrta de lançar-se, preferic vier a liurar-se ara policia?
WEB-CRIM-E-CASTIG	Tan fòrt e tan dificil de véncer ère er amor ara vida?
WEB-CRIM-E-CASTIG	Donques Svidrigailov l’auie vençut a maugrat de qué cranhie era mòrt.
WEB-CRIM-E-CASTIG	Reflexionaue amaraments sus aguesta question e non podie compréner qu’en moment que, inclinat sus eth Neva, pensaue en suicidi, auie ja era presentida deth sòn terrible error, era faussetat des sues conviccions.
WEB-CRIM-E-CASTIG	Non comprenie qu’aguesta presentida podie contier eth gèrme d’ua naua concepcion dera vida e que l’anonciaue era sua resurreccion.
WEB-CRIM-E-CASTIG	En sòrta d’aquerò, se didie qu’auie aubedit ara fòrça escura der instint: covardia, feblesa…
WEB-CRIM-E-CASTIG	En tot observar as sòns companhs de preson, s’estonaue de veir com estimauen era vida, guaire preciosa les semblaue.
WEB-CRIM-E-CASTIG	Autanplan credec veir qu’aguest sentiment ère mès prigond enes presoèrs qu’enes òmes que gaudien de libertat.
WEB-CRIM-E-CASTIG	Qué espaventosi patiments auien suportat quauqui uns d’aguesti presoèrs, es vagabonds, per exemple!
WEB-CRIM-E-CASTIG	Ère possible qu’un arrai de solei, un bòsc ombrós, un frèsc arriuet que cor peth hons d’ua val solitària e desconeishuda, auessen tant de valor entada eri?
WEB-CRIM-E-CASTIG	La vedien enes sòns sòmis damb eth sòn baran de verda èrba e damb er audèth que cantaue en ua arrama pròcha.
WEB-CRIM-E-CASTIG	Guaire mès observaue ad aqueri òmes, mès causes inexplicables desnishaue.
WEB-CRIM-E-CASTIG	Òc, fòrça detalhs dera vida dera preson, der ambient que l’enrodaue, eludien era sua comprension, o dilhèu eth non volie veder-les.
WEB-CRIM-E-CASTIG	Viuie coma s’auesse era guardada en solèr, pr’amor que l’ère insuportable çò que podie percéber ath sòn entorn.
WEB-CRIM-E-CASTIG	Mès, damb eth temps, l’estonèren certans hèts qu’era sua existéncia jamès auie sospechat, e acabèc per observar-les atentiuaments.
WEB-CRIM-E-CASTIG	Çò que mès li cridèc era atencion siguec er abisme espaventós, impossible de trauessar, que se daurie entre eth e aqueri òmes.
WEB-CRIM-E-CASTIG	Qu’ère coma s’eth tanhesse a ua raça e eri a ua auta.
WEB-CRIM-E-CASTIG	Es uns e es auti se guardauen damb ostil mesfisança.
WEB-CRIM-E-CASTIG	Eth coneishie e comprenie es causes generaus d’aguest fenomèn, mès jamès auie pogut imaginar-se qu’auessen tanta fòrça e prigondor.
WEB-CRIM-E-CASTIG	Aguesti considerauen as criminaus comuns coma uns ignorants, uns bèsties, e les menspredauen.
WEB-CRIM-E-CASTIG	Raskolnikov non compartie aguest punt d’enguarda.
WEB-CRIM-E-CASTIG	Vedie claraments que, en fòrça aspèctes, aqueri bèsties èren mès intelligents qu’es polacs.
WEB-CRIM-E-CASTIG	Tanben i auie russi (un oficiau e diuèrsi seminaristes) que guardauen damb mensprètz ara plèba deth penau, e Raskolnikov les consideraue madeish enganhadi.
WEB-CRIM-E-CASTIG	Ada eth arrés l’estimaue: toti se hègen enlà deth sòn costat.
WEB-CRIM-E-CASTIG	Acabèren per auer-lo en òdi.
WEB-CRIM-E-CASTIG	Per qué?
WEB-CRIM-E-CASTIG	Ac ignoraue.
WEB-CRIM-E-CASTIG	Lo menspredauen e se’n burlauen d’eth.
WEB-CRIM-E-CASTIG	Madeish se trufauen deth sòn crim, condemnadi qu’auien cometut d’auti crims mès grèus.
WEB-CRIM-E-CASTIG	Tu qu’ès un senhoret, li didien.
WEB-CRIM-E-CASTIG	Que non son causes entara gent amonedada.
WEB-CRIM-E-CASTIG	Era dusau setmana de Quareme li toquèc celebrar era Pasca damb es presoèrs deth sòn departament.
WEB-CRIM-E-CASTIG	Anèc ena glèisa e assistic ar ofici damb es sòns companhs.
WEB-CRIM-E-CASTIG	Un dia, sense saber se per qué, se costèc ua peleja entre eth e es auti presoèrs.
WEB-CRIM-E-CASTIG	Toti se lancèren sus eth furiosaments.
WEB-CRIM-E-CASTIG	Tu qu’ès un atèu; tu non cres en Diu, lo cridauen.
WEB-CRIM-E-CASTIG	T’aurien d’aucir.
WEB-CRIM-E-CASTIG	Eth non les auie parlat de Diu ne de religion, jamès.
WEB-CRIM-E-CASTIG	Totun, lo volien aucir per infidèu.
WEB-CRIM-E-CASTIG	Rodia non contestèc.
WEB-CRIM-E-CASTIG	Un des presoèrs, cèc de colèra, venguec entada eth, damb er in d’escometer-lo.
WEB-CRIM-E-CASTIG	Raskolnikov lo demorèc en silenci, damb ua cauma absoluda, sense parpelejar, sense qu’un solet muscle dera sua cara se botgèsse.
WEB-CRIM-E-CASTIG	Un garda se interpausèc a temps.
WEB-CRIM-E-CASTIG	Se s’auesse tardat ua menuta a intervier, qu’aurie corrut era sang.
WEB-CRIM-E-CASTIG	I auie ua auta question que non artenhie resòlver.
WEB-CRIM-E-CASTIG	Per qué estimauen toti, autant, a Sonia?
WEB-CRIM-E-CASTIG	Era non hège arren entà tirar-se es sues simpaties.
WEB-CRIM-E-CASTIG	Es penadi solet la podien veir de quan en quan enes arsenaus dera marina o enes talhèrs a on venguie a amassar-se damb Raskolnikov.
WEB-CRIM-E-CASTIG	Ça que la, toti la coneishien e toti sabien que Sonetchka l’auie seguit enquiath penau.
WEB-CRIM-E-CASTIG	Qu’èren ath pas dera sua vida e coneishien era sua adreça.
WEB-CRIM-E-CASTIG	Era non les autrejaue sòs ne les prestaue cap servici.
WEB-CRIM-E-CASTIG	Sonque un còp, tà Nadau, hec un present a toti es presoèrs: coquilhons e panets russi.
WEB-CRIM-E-CASTIG	Mès, insensiblaments, es relacions entre eri e Sonia s’anèren sarrant.
WEB-CRIM-E-CASTIG	Era gojata escriuie cartes as presoèrs entàs sues familhes e dempús les botaue en corrèu.
WEB-CRIM-E-CASTIG	Quan es familhars des reclusi venguien ena ciutat pr’amor de veder-les, eri les indicauen que li manèssen a Sonia es paquets e enquia e tot es sòs que les volessen enviar.
WEB-CRIM-E-CASTIG	Es esposes e es aimantes des presoèrs la coneishien e la visitauen.
WEB-CRIM-E-CASTIG	Quan Sonia venguie a veir a Raskolnikov, enes lòcs a on trabalhaue damb es sòns companhs, o quan se trapaue damb un grop de presoèrs qu’anaue entath lòc de trabalh, toti se treiguien era casqueta e la saludauen.
WEB-CRIM-E-CASTIG	Era contestaue arrint e ada eri les encantaue aguest arridolet.
WEB-CRIM-E-CASTIG	Adorauen enquia e tot era sua manèra de caminar.
WEB-CRIM-E-CASTIG	Quan se n’anaue se virauen entà seguir-la damb era guardada e deishauen anar es sues laudances.
WEB-CRIM-E-CASTIG	Laudauen enquia era petitesa dera sua figura.
WEB-CRIM-E-CASTIG	Sabien se quini elògis dirigir-li.
WEB-CRIM-E-CASTIG	Autanplan la consultauen quan èren malauts.
WEB-CRIM-E-CASTIG	Raskolnikov passèc en espitau eth finau deth Quareme e era prumèra setmana dera Pasca.
WEB-CRIM-E-CASTIG	En remeter-se se’n brembèc des visions qu’auie auut pendent eth deliri e era fèbre.
WEB-CRIM-E-CASTIG	Credec veir eth mon sancer assolat per ua epidémia espaventosa e sense precedents, que s’auie declarat en Asia e s’auie abatut sus Euròpa.
WEB-CRIM-E-CASTIG	Toti auien de perir, exceptat de quauqui escuelhudi.
WEB-CRIM-E-CASTIG	Triquines microscopiques d’ua espècia desconeishuda se meteren en organisme uman.
WEB-CRIM-E-CASTIG	Mès aguesti corpusculs èren esperits dotadi d’intelligéncia e de volentat.
WEB-CRIM-E-CASTIG	Es persones afectades perdien eth sen de seguit.
WEB-CRIM-E-CASTIG	Ça que la, causa estranha, jamès es òmes s’auien creigut tant intelligents, tan segurs d’èster en possession dera vertat; jamès auien mostrat tau confiança ena infalibilitat des sòns judicis, des sues teories scientifiques, des sòn principis moraus.
WEB-CRIM-E-CASTIG	Bordalats, ciutats, nacions sanceres se contaminauen e perdien eth sen. De toti s’apoderaue un mortau pensament e toti se sentien incapables de comprener-se es uns as auti.
WEB-CRIM-E-CASTIG	Cadun credie èster eth solet possessor dera vertat e guardaue damb pietós mensprètz as sòns semblables.
WEB-CRIM-E-CASTIG	Toti, en contemplar as sòns semblables, se picauen eth pièch, se recauquilhauen es mans, plorauen…
WEB-CRIM-E-CASTIG	Non se metien d’acòrd sus es sancions que calie impausar, sus eth ben e sus eth mau, sus a qui s’auie de condemnar e a qui s’auie d’absòlver.
WEB-CRIM-E-CASTIG	S’amassauen e formauen enòrmes armades entà lançar-se es uns contra es auti, mès, tanlèu arribauen en camp de batalha, es tropes se dividien, se trincauen es formacions e es òmes s’estofauen e s’avalauen es uns as auti.
WEB-CRIM-E-CASTIG	Enes ciutats, es trompetes sonauen pendent tot eth dia.
WEB-CRIM-E-CASTIG	Toti es òmes èren cridadi as armes, mès, per qui e entà qué?
WEB-CRIM-E-CASTIG	Arrés ac podie díder e eth panic s’estenie pertot.
WEB-CRIM-E-CASTIG	S’abandonauen es mestièrs mès simples, donques que cada trabalhador prepausaue es sues pròpries idies, es sues pròpries reformes, e non ère possible entener-se.
WEB-CRIM-E-CASTIG	Arrés trabalhaue era tèrra.
WEB-CRIM-E-CASTIG	Aciu e delà, es òmes formauen grops e se comprometien a non dissoler-se, mès ara seguida desbrembauen eth sòn compromís e començauen a acusar- se entre eri, a lutar, a aucir-se.
WEB-CRIM-E-CASTIG	Es incendis e era hame s’estenien per tota era tèrra.
WEB-CRIM-E-CASTIG	Es òmes e es causes despareishien.
WEB-CRIM-E-CASTIG	Era epidémia seguie escampilhant-se, devastant.
WEB-CRIM-E-CASTIG	En tot eth mon solet s’auien de sauvar uns escuelhudi, uns quants òmes purs, destinadi a formar ua naua raça umana, a renauir e purificar era vida umana.
WEB-CRIM-E-CASTIG	Arrés auie vist ad aguesti òmes, arrés auie entenut es sues paraules, ne tansevolh eth son dera sua votz.
WEB-CRIM-E-CASTIG	Raskolnikov ère amarat, donques que non podie desliurar-se dera penibla impression que l’auie costat aqueth sòmi absurd.
WEB-CRIM-E-CASTIG	Qu’ère ja era dusau setmana de Pasca.
WEB-CRIM-E-CASTIG	Es dies èren tèbes, clars, vertadèraments primaueraus.
WEB-CRIM-E-CASTIG	Se dauriren es hièstres der espitau, totes damb rèishes, e jos es quaus anaue e venguie un sentinèla.
WEB-CRIM-E-CASTIG	Pendent tota era malautia de Rodia, Sonia sonque l’auie pogut veir dus còps, pr’amor qu’entad aquerò calie ua autorizacion plan difila d’obtier.
WEB-CRIM-E-CASTIG	Mès auie vengut fòrça dies, mès que mès en escurir, en pati der espitau entà poder veder-lo de luenh, pendent un moment, e a trauèrs des rèishes.
WEB-CRIM-E-CASTIG	Ua tarde quan ja ère lèu guarit, en desvelhar-se, s’apressèc distrètaments ena hièstra e vedec a Sonia de pès en lumedan.
WEB-CRIM-E-CASTIG	Semblaue demorar quauquarren.
WEB-CRIM-E-CASTIG	Raskolnikov s’estrementic: qu’auie sentut ua ponchada dolorosa en còr.
WEB-CRIM-E-CASTIG	Se hec enlà ara prèssa dera hièstra.
WEB-CRIM-E-CASTIG	Londeman Sonia non apareishec; eth dia a vier, tanpòc.
WEB-CRIM-E-CASTIG	Rodia se n’encuedèc de qué la demoraue ansiosaments.
WEB-CRIM-E-CASTIG	Fin finau, deishèc er espitau.
WEB-CRIM-E-CASTIG	Ja ena preson, es sòns companhs l’informèren de qué Sonia Simonovna ère malauta.
WEB-CRIM-E-CASTIG	Prigondaments inquiet, Raskolnikov manèc preguntar per era.
WEB-CRIM-E-CASTIG	De seguit se’n sabec de qué era sua malautia non auie cap importància.
WEB-CRIM-E-CASTIG	Sonia, en saber-se’n de qué eth sòn estat preocupaue a Rodia, l’escriuec ua carta, damb creion, entà dider-li qu’estaue plan mielhor e que sonque patie un constipat.
WEB-CRIM-E-CASTIG	Ath delà, li prometie vier a veder-lo çò de mès lèu possible en lòc a on trabalhaue.
WEB-CRIM-E-CASTIG	Eth còr de Raskolnikov comencèc a bategar damb violéncia.
WEB-CRIM-E-CASTIG	Ère un dia caud e beròi.
WEB-CRIM-E-CASTIG	Tàs sies deth maitin Rodia se dirigic entath trabalh: entà un horn tà còder alabastre qu’auien installat ath costat der arriu, en un cubèrt.
WEB-CRIM-E-CASTIG	Sonque tres òmes trabalhauen en aguest horn.
WEB-CRIM-E-CASTIG	Un d’eri se n’anèc entara fortalesa, acompanhat d’un garda, ara cèrca d’ua aisina; un aute ère en tot alugar eth horn.
WEB-CRIM-E-CASTIG	Raskolnikov gessec deth cubèrt, se seiguec en un pilèr de hustes qu’auie ena aurèra e se quedèc guardant er arriu ample e desèrt.
WEB-CRIM-E-CASTIG	Dera nauta arriba estant s’artenhie damb era vista ua grana extension deth país.
WEB-CRIM-E-CASTIG	En un punt luenhant dera arriba opausada, quauquarrés cantaue e era sua cançon arribaue ena aurelha deth presoèr.
WEB-CRIM-E-CASTIG	Aquiu, ena estèpa infinita, negada de solei, se quilhauen aciu e delà, coma punts neri a penes perceptibles, es tendes de campanha des nomades.
WEB-CRIM-E-CASTIG	Aquiu regnaue era libertat, aquiu viuien òmes que non se retirauen en arren as dera preson.
WEB-CRIM-E-CASTIG	S’auie era impression de qué eth temps s’auie arturat ena epòca d’Abrahan e des sues vegades.
WEB-CRIM-E-CASTIG	Raskolnikov contemplaue eth luenhant quadre damb es uelhs tachadi e sense hèr eth mendre movement.
WEB-CRIM-E-CASTIG	Non pensaue en arren: deishaue córrer era imaginacion e guardaue.
WEB-CRIM-E-CASTIG	Mès, ath còp, experimentaue ua vaga inquietud.
WEB-CRIM-E-CASTIG	De ressabuda vedec a Sonia ath sòn costat.
WEB-CRIM-E-CASTIG	S’auie apressat en silenci e s’auie seigut ath sòn costat.
WEB-CRIM-E-CASTIG	Ère encara d’ora e era fresca deth maitin se deishaue sénter.
WEB-CRIM-E-CASTIG	Sonia amiaue era sua vielha e rosigada capa e eth sòn chal verd.
WEB-CRIM-E-CASTIG	Era sua cara, prima e esblancossida, sauvaue es traits dera sua malautia.
WEB-CRIM-E-CASTIG	Arric ath presoèr damb expression amabla e erosa e, coma de costum, l’aufric timidaments era man.
WEB-CRIM-E-CASTIG	Tostemp hège aguest movement damb timiditat.
WEB-CRIM-E-CASTIG	A viatges, autanplan deishaue de hèr- lo, en crànher qu’eth refusèsse era sua man, pr’amor que li semblaue que Rodia la cuelhie ara fòrça.
WEB-CRIM-E-CASTIG	En quauques ues des sues visites quitament daue mòstres d’anug e non badaue boca mentre era ère ath sòn costat.
WEB-CRIM-E-CASTIG	I auie dies qu’era joena tremolaue dauant deth sòn amic e se n’anaue d’eth, prigondaments enquimerada.
WEB-CRIM-E-CASTIG	Aguest còp, peth contrari, es sues mans s’estèren longaments entrelaçades.
WEB-CRIM-E-CASTIG	Rodia li dirigic a Sonia ua rapida guardada e baishèc es uelhs sense prononciar ua paraula.
WEB-CRIM-E-CASTIG	Qu’èren solets.
WEB-CRIM-E-CASTIG	Arrés les podie veir.
WEB-CRIM-E-CASTIG	Eth garda s’auie aluenhat.
WEB-CRIM-E-CASTIG	Còp sec, sense encuedar-se’n de çò que hège e coma possat per ua fòrça misteriosa, Raskolnikov se lancèc as pès dera joena, s’abracèc as sòns jolhs e s’estarnèc a plorar.
WEB-CRIM-E-CASTIG	En prumèr moment Sonia s’espauric.
WEB-CRIM-E-CASTIG	Mortauments esblancossida, se metec de pès en un bot e lo guardèc, tremolosa.
WEB-CRIM-E-CASTIG	Mès, de seguic ac comprenec tot e ua felicitat infinita ludec enes sòns uelhs.
WEB-CRIM-E-CASTIG	Rodia l’estimaue: òc, que non i auie cap de dobte.
WEB-CRIM-E-CASTIG	L’estimaue damb amor infinit.
WEB-CRIM-E-CASTIG	Er instant tan longaments demorat qu’auie arribat.
WEB-CRIM-E-CASTIG	Volien parlar, mès non poderen prononciar ua soleta paraula.
WEB-CRIM-E-CASTIG	Es lèrmes ludien enes sòns uelhs.
WEB-CRIM-E-CASTIG	Es dus estauen prims e palles, mès en aqueri ròstres auriolencs ludie era auba d’ua naua vida, era auròra d’ua resurreccion.
WEB-CRIM-E-CASTIG	Er amor les ressuscitaue.
WEB-CRIM-E-CASTIG	Eth còr de cadun d’eri ère ua hònt de vida inagotabla entar aute.
WEB-CRIM-E-CASTIG	Decidiren demorar damb paciéncia.
WEB-CRIM-E-CASTIG	Les calie passar sèt ans en Siberia.
WEB-CRIM-E-CASTIG	Quini crudèus patiments e tanben quina prigonda felicitat, aumplirie aqueri sèt ans!
WEB-CRIM-E-CASTIG	Raskolnikov qu’ère regenerat.
WEB-CRIM-E-CASTIG	Se’n sabie, ac sentie en tot eth sòn èsser.
WEB-CRIM-E-CASTIG	Per çò de Sonia, sonque viuie entada eth.
WEB-CRIM-E-CASTIG	En escurir, quan es presoèrs sigueren embarradi enes sòns dormitòris, Rodia, estirat ena sua jaça de campanha, pensèc en Sonia.
WEB-CRIM-E-CASTIG	Autanplan l’auie semblat qu’aqueth dia toti aqueri companhs qu’abantes auien estat enemics sòns, lo guardauen de ua auta manèra.
WEB-CRIM-E-CASTIG	Eth les auie dirigit era paraula, e toti l’auien contestat amistosaments.
WEB-CRIM-E-CASTIG	Ara s’en brembèc d’aguest detalh, mès que non sentec eth mendre estonament.
WEB-CRIM-E-CASTIG	Dilhèu non auie cambiat tot ena sua vida?
WEB-CRIM-E-CASTIG	Pensaue en Sonia.
WEB-CRIM-E-CASTIG	Se didie, ada eth madeish, que l’auie hèt patir fòrça.
WEB-CRIM-E-CASTIG	Rebrembaue era sua palla e prima careta.
WEB-CRIM-E-CASTIG	Mès aguesti rebrembes non desvelhauen en eth cap racacòr, donques que se’n sabie qu’a truca d’amor compensarie longaments es patiments que l’auie costat.
WEB-CRIM-E-CASTIG	Ath delà d’aquerò, qué importauen ja totes aguestes penes deth passat?
WEB-CRIM-E-CASTIG	Enquia e tot eth sòn crim, enquia e tot era senténcia que l’auie enviat a Siberia, li semblauen eveniments luenhants que non l’afectauen.
WEB-CRIM-E-CASTIG	Ath delà, aquera net se sentie incapable de reflexionar longaments, de concentrar eth pensament.
WEB-CRIM-E-CASTIG	Sonque podie sénter.
WEB-CRIM-E-CASTIG	S’auie impausat era vida.
WEB-CRIM-E-CASTIG	Era regeneracion artenhie tanben ara sua ment.
WEB-CRIM-E-CASTIG	Ena sua coishinèra i auie un evangèli.
WEB-CRIM-E-CASTIG	Lo cuelhec maquinauments.
WEB-CRIM-E-CASTIG	Eth libre tanhie a Sonia.
WEB-CRIM-E-CASTIG	Qu’ère eth madeish qu’era l’auie liejut un còp era resurreccion de Latzèr.
WEB-CRIM-E-CASTIG	Ath principi deth sòn captivèri, Raskolnikov demoraue que Sonia lo perseguirie damb es sues idies religioses.
WEB-CRIM-E-CASTIG	S’imagiaue que li parlarie der Evangèli e l’aufririe libres pietosi de contunh.
WEB-CRIM-E-CASTIG	Mès, damb grana suspresa sua, non s’auie passat arren d’aquerò: ne un solet còp l’auie prepausat era lectura deth Libre Sagrat.
WEB-CRIM-E-CASTIG	Eth madeish l’ac auie demanat un temps abans dera sua malautia, e era l’ac auie hèt a vier sense hèr cap comentari.
WEB-CRIM-E-CASTIG	Encara non l’auie dubèrt.
WEB-CRIM-E-CASTIG	Tanpòc ara lo dauric.
WEB-CRIM-E-CASTIG	Mès un pensament passèc rapid pera sua ment.
WEB-CRIM-E-CASTIG	Se sentie tant erosa e auie recebut aguesta felicitat d’ua manèra tant inesperada, qu’experimentaue enquia e tot un cèrt terror.
WEB-CRIM-E-CASTIG	Sèt ans!
WEB-CRIM-E-CASTIG	Solet sèt ans!
WEB-CRIM-E-CASTIG	Ena embriaguesa des prumèrs moments, que les manquèc pòc entà considerar aqueri sèt ans coma sèt dies.
WEB-CRIM-E-CASTIG	Mès, aciu que comence ua auta istòria, era deth lent renauiment d’un òme, era dera regeneracion progressiua, deth sòn pas graduau d’un mon en aute e deth sòn coneishement escalonat d’ua realitat totafèt ignorada.
WEB-CRIM-E-CASTIG	En tot aquerò que i aurie matèria entà ua naua narracion, mès era nòsta que s’a acabat.
GUERRA-E-PATZ-I-WEB	Plan, donc, mon prince, Genova e Lucca ja non son que propietats, domenis dera familha Bonaparte.
GUERRA-E-PATZ-I-WEB	Non.
GUERRA-E-PATZ-I-WEB	Vos avisi que se non me didetz qu'èm en plia guèrra, se voletz adocir encara totes es infàmies, totes es asenades d'aguest Anticrist (e òc ma he, me pensi que n'ei), que no me’n volerè saber arren de vos, non vos considerarè amic mèn ne seratz jamès er esclau fidèu que didetz.
GUERRA-E-PATZ-I-WEB	Vai, planvengut, planvengut.
GUERRA-E-PATZ-I-WEB	Ja veigui que vos espaurisqui.
GUERRA-E-PATZ-I-WEB	Seiguetz e parlem.
GUERRA-E-PATZ-I-WEB	Damb aguestes paraules, Anna Pavlovna Scherer, dauna d’aunor e plan pròcha ara Emperairitz Maria Fedorovna, gessie ar encontre, en un dia de junhsèga de 1805, d’un important personatge cargat de titols, eth prince Vasili, prumèr en arribar ena sua recepcion.
GUERRA-E-PATZ-I-WEB	Anna Pavlovna tossie hège ja quauqui dies.
GUERRA-E-PATZ-I-WEB	Se tractaue d’ua grippe, coma didie era, (grippe alavetz qu'ère ua paraula naua e plan pòc tenguda).
GUERRA-E-PATZ-I-WEB	Totes es cartes d’invitacion que peth maitin auie manat a trauèrs d'un lacai de librea ròia didien, sense distincion:
GUERRA-E-PATZ-I-WEB	Annette Scherer.
GUERRA-E-PATZ-I-WEB	Mon Diu, quina gessuda mès impetuosa!, repliquèc, sense hèr-se'n d'aguesta acuelhuda, eth prince.
GUERRA-E-PATZ-I-WEB	S'apressèc a Anna Paulovna, li punèc era man, en tot presentar-li era sua perhumada e ludenta tèsta, e tranquillaments se seiguec en divan.
GUERRA-E-PATZ-I-WEB	Prumèr de tot, didetz-me se com vos va, estimada amiga.
GUERRA-E-PATZ-I-WEB	Solatjatz a un amic, didec sense alterar era votz e damb un ton que, darrèr dera convenença e simpatia, amagaue ua indiferéncia lèu ironica.
GUERRA-E-PATZ-I-WEB	Com voletz qu’arrés se posque trapar ben quan se patís morauments?
GUERRA-E-PATZ-I-WEB	Ei possible víuer tranquil enes nòsti tempsi, s’un a sentiments?, repliquèc Anna Pavlovna.
GUERRA-E-PATZ-I-WEB	Supausi que vos estaratz aciu tota era cauhada, è?
GUERRA-E-PATZ-I-WEB	E era hèsta dera Ambaishada anglesa?
GUERRA-E-PATZ-I-WEB	Aué qu’ei dimèrcles.
GUERRA-E-PATZ-I-WEB	Era mia hilha vierà a me quèrrer aciu.
GUERRA-E-PATZ-I-WEB	Me pensè qu’aguesta hèsta s’anullarie.
GUERRA-E-PATZ-I-WEB	Se s’auesse sabut eth vòste desir, era hèsta que s’aurie anullat, repliquèc eth prince, que, coma de costum, madeish qu’un relòtge en marcha, didie causes que ne eth madeish volie que se credessen.
GUERRA-E-PATZ-I-WEB	Non me tormentetz cap.
GUERRA-E-PATZ-I-WEB	Vos qu’ac sabetz tot.
GUERRA-E-PATZ-I-WEB	Qué voletz que vos diga?, responec eth prince damb votz hereda e cansada.
GUERRA-E-PATZ-I-WEB	Qu’a-t-on decidé?
GUERRA-E-PATZ-I-WEB	On a decidé que Bonaparte a brulè ses vaissaux, et je crois que nous sommes en train de bruler es notres.
GUERRA-E-PATZ-I-WEB	Eth prince Vasili parlaue tostemp guiterosaments, coma un actor que declame eth sòn papèr en ua comèdia plan sabuda.
GUERRA-E-PATZ-I-WEB	Ça que la, Anna Pavlovna Scherer, maugrat es sòns quaranta ans, se mostraue plia de coratge e fervor.
GUERRA-E-PATZ-I-WEB	Qu’èster afogada s’auie convertit entara dauna en ua vertadèra posicion sociau e enquia e tot, a viatges, sense voler, solet entà non decéber es esperances des que la coneishien, se hège a veir entosiasta.
GUERRA-E-PATZ-I-WEB	Eth contengut arridolet que ludie tostemp en ròstre d’Anna Pavlovna, encara que non s’avièsse as traits envielhidi deth sòn ròstre, exprimie, coma enes mainatges mimadi, era permanenta consciéncia deth sòn graciós defècte, que d’eth, ne volie, ne podie, ne trapaue eth besonh de corregir-se.
GUERRA-E-PATZ-I-WEB	Ath miei dera convèrsa politica, Anna Pavlovna s’aluguèc:
GUERRA-E-PATZ-I-WEB	Ò!, non me parletz d’Austria!
GUERRA-E-PATZ-I-WEB	Dilhèu jo non compreni arren, mès me semble qu’Austria non desire era guèrra ne l’a desirat jamès.
GUERRA-E-PATZ-I-WEB	Que mos hè traïcion.
GUERRA-E-PATZ-I-WEB	Solet Russia li cau sauvar a Euròpa.
GUERRA-E-PATZ-I-WEB	Eth nòste benfactor se’n sap pro ben dera sua nauta mission e li serà fidèu: sonque en aquerò fidi.
GUERRA-E-PATZ-I-WEB	Ath nòste estimat e bontadós Emperaire li serà confiada era mission mès granosa deth mon e eth ei tan vertuós que Diu non l’abandonarà, pr’amor que se complisque eth sòn naut destin: estronharà era idra dera revòuta, mès terribla encara en èster amiada per aqueth maufactor e assassin.
GUERRA-E-PATZ-I-WEB	Nosati solet mos cau redimir era sang deth just… e jo vos demani…
GUERRA-E-PATZ-I-WEB	En qui podem fidar?
GUERRA-E-PATZ-I-WEB	Anglatèrra damb eth sòn esperit comerciau, non comprenerà ne poirà compréner jamès era sublima nautada morau der Emperaire Alexandre.
GUERRA-E-PATZ-I-WEB	Que s’a remit a evacuar Malta.
GUERRA-E-PATZ-I-WEB	Vò veir clar e cèrque pertot eth motiu secret des nòsti actes.
GUERRA-E-PATZ-I-WEB	Qué an dit de Novosiltsov?…
GUERRA-E-PATZ-I-WEB	Arren.
GUERRA-E-PATZ-I-WEB	Que non an comprenut, non pòden compréner era abnegacion deth nòste Emperaire, que non vò arren entada eth madeish e ac vò tot entath ben deth mon.
GUERRA-E-PATZ-I-WEB	E qué an prometut?
GUERRA-E-PATZ-I-WEB	Arren.
GUERRA-E-PATZ-I-WEB	E çò que prometeren non ac compliràn!
GUERRA-E-PATZ-I-WEB	Prusia a declarat ja que Bonaparte ei invencible e qu’arren pòt hèr Euròpa sancera contra eth…
GUERRA-E-PATZ-I-WEB	E jo non creigui ne ua soleta paraula ne de Hartlenberg ne de Haugwitz.
GUERRA-E-PATZ-I-WEB	Cette fameuse neutralité prussienne, ce n’est qu’un piège.
GUERRA-E-PATZ-I-WEB	Non creigui qu’en Diu e en sublim destin deth nòste gran Emperaire.
GUERRA-E-PATZ-I-WEB	Eth sauvarà a Euròpa!…
GUERRA-E-PATZ-I-WEB	E aciu s’interrompec còp sec Anna Pavlovna, damb un arridolet ironic, en tot trufar-se’n dera sua pròpia afogadura.
GUERRA-E-PATZ-I-WEB	Me pensi, comentèc eth prince arrint, que se vos auessen manat a vos en sòrta deth nòste simpatic Wintzingerode, auríetz arrincat eth consentiment deth rei de Prusia.
GUERRA-E-PATZ-I-WEB	Be n’ètz d’eloquenta!
GUERRA-E-PATZ-I-WEB	Mès non m’aufritz tè?
GUERRA-E-PATZ-I-WEB	Ara madeish!
GUERRA-E-PATZ-I-WEB	A prepaus, higec en tot padegar-se de nauèth, aué qu’aurè ena mia casa a dus òmes plan interessants: le vicomte de Montemart, il est allié aux Montmorency par le Rohan.
GUERRA-E-PATZ-I-WEB	Ua des mielhores familhes de França.
GUERRA-E-PATZ-I-WEB	Qu’ei un des autentics e vertadèrs emigradi.
GUERRA-E-PATZ-I-WEB	Ath delà, vierà l’abbé Morio.
GUERRA-E-PATZ-I-WEB	Coneishetz ad aguesta ment privilegiada?
GUERRA-E-PATZ-I-WEB	A estat recebut per Emperaire.
GUERRA-E-PATZ-I-WEB	Lo coneishetz?
GUERRA-E-PATZ-I-WEB	Que ne serè encantat, didec eth prince; e higec damb negligéncia, coma s’en aqueth moment se’n brembèsse de quauquarren desparièr, quan precisaments çò qu’anaue a preguntar ère er objècte principau dera sua visita.
GUERRA-E-PATZ-I-WEB	Çampar qu’aguest Baron ei un praube òme.
GUERRA-E-PATZ-I-WEB	Eth prince Vasili volie entath sòn hilh aqueth nomentament, que i auie un interès particular entà autrejar-l’ac ath Baron a trauèrs dera Emperairitz Maria Fedorovna.
GUERRA-E-PATZ-I-WEB	Anna Pavlovna cluquèc a penes es uelhs, hènt veir que ne era ne arrés podie criticar aquerò que compladie ara Emperairitz.
GUERRA-E-PATZ-I-WEB	Quan Anna Pavlovna nomentèc ara Emperairitz eth sòn ròstre aqueric era expression prigonda e sincèra d’ua barreja de devocion, estima e tristor, çò que l’arribaue tostemp qu’ena convèrsa se parlaue dera sua protectritz.
GUERRA-E-PATZ-I-WEB	Higec que Sa Majestat auie volut mostrar ath baron Funke beaucoup d’estime, e, un còp mès, es sòns uelhs se velèren de tristor.
GUERRA-E-PATZ-I-WEB	Eth prince carèc en tot hèr veir indiferéncia.
GUERRA-E-PATZ-I-WEB	Anna Pavlovna, damb era sua abiletat de hemna e dauna de Cort e damb era rapiditat dera sua intuicion femenina, volec castigar ath prince per çò qu’auie gausat díder sus ua persona recomandada ara Emperairitz, en tot padegar-lo ath còp.
GUERRA-E-PATZ-I-WEB	Mès a propos de votre famille, higec.
GUERRA-E-PATZ-I-WEB	Vo’n sabetz qu’era vòsta hilha dès qu’a entrat en societat, ei eth delèri de toti?
GUERRA-E-PATZ-I-WEB	Toti que la trapen tan beròia coma eth dia.
GUERRA-E-PATZ-I-WEB	Eth Prince s’inclinèc en senhau de respècte e gratitud.
GUERRA-E-PATZ-I-WEB	Pensi soent (contunhèc Anna Pavlovna après un brac silenci e apressant-se ath Prince en tot arrir-li trendaments, mostrant-li damb aquerò qu’era convèrsa politica s’auie acabat e que se balhaue ja lòc ara convèrsa intima), pensi soent ena enòrma injustícia que se repartís era felicitat ena vida.
GUERRA-E-PATZ-I-WEB	Per qué era fortuna vos a balhat a vos dus hilhs (que non compdi ath mendre, Anatol, que non me shaute), higec damb votz decidida, en tot arroncilhar es celhes, dus hilhs tant excellents?
GUERRA-E-PATZ-I-WEB	Sincèraments, vos que les apreciatz mens que nosati, pr’amor que non vo’les meritatz.
GUERRA-E-PATZ-I-WEB	E tornèc a arrir damb era sua mès afogada arridalha.
GUERRA-E-PATZ-I-WEB	Qué li vam a hèr!
GUERRA-E-PATZ-I-WEB	Deishatz-vos de badinades.
GUERRA-E-PATZ-I-WEB	Que voi parlar damb vos seriosaments.
GUERRA-E-PATZ-I-WEB	Sabetz que sò plan maucontenta deth vòste hilh mendre?
GUERRA-E-PATZ-I-WEB	Entre nosati, (e eth sòn ròstre aqueric ua trista expression), se n’a parlat d’eth a Sa Majestat e se vos a planhut a vos…
GUERRA-E-PATZ-I-WEB	Eth Prince no responec, mès era, en silenci, lo guardaue damb interès, en tot demorar era responsa.
GUERRA-E-PATZ-I-WEB	Eth prince Vasili arroncilhèc leugèraments es celhes.
GUERRA-E-PATZ-I-WEB	E qué voletz que hèsca?, didec a tot darrèr.
GUERRA-E-PATZ-I-WEB	Ja sabetz qu’è hèt tot çò qu’è podut entà educar-les, e es dus son uns pècs.
GUERRA-E-PATZ-I-WEB	Ipolit, aumens, qu’ei un pèc agradiu, e Anatòli, ça que la, un pèc rambalhaire.
GUERRA-E-PATZ-I-WEB	Aquerò qu’ei tot; aguesta qu’ei era soleta diferéncia que i a entre es dus, higec, damb un arridolet encara mès imperatiu e ua animositat encara mès estranha, tant que, dissimuladaments, e enes plecs que se mercauen ath torn dera boca campaue claraments quauquarren grossièr e hastigós.
GUERRA-E-PATZ-I-WEB	Per qué an hilhs es òmes coma vos?
GUERRA-E-PATZ-I-WEB	Que jo sò eth vòste fidèu esclau e ad arrés mès qu’a vos ac posqui cohessar.
GUERRA-E-PATZ-I-WEB	Es mèns hilhs que son eth trebuc dera mia vida, era mia crotz.
GUERRA-E-PATZ-I-WEB	Jo que m’ac expliqui atau, se qué voletz!, e carèc, exprimint damb ua potèla era sua somission ara crudèu fortuna.
GUERRA-E-PATZ-I-WEB	Anna Pavlovna se demorèc cogitosa.
GUERRA-E-PATZ-I-WEB	Non auetz pensat bèth còp a maridar ath vòste hilh prodig, a Anatol?
GUERRA-E-PATZ-I-WEB	E higec: diden qu’es celibatàries ont la manie des mariages.
GUERRA-E-PATZ-I-WEB	Que non ei que senta jo aguesta feblesa, mès qu’è ena mia ment a ua petite personne que non s’ac passe guaire ben damb sa pair, une parente a nous, une princesse Bolkonskaia.
GUERRA-E-PATZ-I-WEB	Eth prince Vasili non responec, maugrat que cuelhec era sua prepausa, gràcies ara memòria e rapiditat de comprension pròpies d’òmes de mon, e atau l’ac hec a veir damb un movement de cap.
GUERRA-E-PATZ-I-WEB	Ò!, sabetz qu’aguest Anatol me còste quaranta mil robles ar an?, didec sense poder evitar, çampar, eth cors des sòns tristi pensaments.
GUERRA-E-PATZ-I-WEB	Dempús carèc de nau.
GUERRA-E-PATZ-I-WEB	Qué se passarà laguens de cinc ans s’es causes contunhen coma ara?
GUERRA-E-PATZ-I-WEB	Voilà l’avantage d’ètre père.
GUERRA-E-PATZ-I-WEB	Ei rica aguesta princessa?
GUERRA-E-PATZ-I-WEB	Sa pair ei ric e aganit.
GUERRA-E-PATZ-I-WEB	S’està en camp.
GUERRA-E-PATZ-I-WEB	Qu’ei eth famós prince Bolkonsky, queigut en desgràcia enes tempsi deth defuntat Emperaire e que cridauen “rei de Prusia”.
GUERRA-E-PATZ-I-WEB	Qu’ei un òme fòrça intelligent, mès maniatic e dificil.
GUERRA-E-PATZ-I-WEB	La prauve petite est malheureuse comme les pierres.
GUERRA-E-PATZ-I-WEB	A un frair que se maridèc recentaments damb Lisa Meinen.
GUERRA-E-PATZ-I-WEB	Ei ajudant de camp de Kutuzov e aué vierà en çò de mèn.
GUERRA-E-PATZ-I-WEB	Ecoutez, chère Annette, didec eth prince, en tot cuélher de ressabuda era man dera sua interlocutritz e hèr-la baishar incomprensiblaments entà baish.
GUERRA-E-PATZ-I-WEB	Arrangez-moi cette afaire e je suis votre plan fidèu esclau a tout jamais.
GUERRA-E-PATZ-I-WEB	Era gojata ei de bona familha e rica.
GUERRA-E-PATZ-I-WEB	Que non è besonh d’arren mès.
GUERRA-E-PATZ-I-WEB	E damb aqueri movements aisits, familhars e graciosi que lo distinguien, cuelhec de nauèth era man dera dauna d’aunor, la punèc e dempús de punar-la l’agitèc en aire un instant e se calèc en fautulh en tot dirigir es sòns uelhs entà un aute lòc.
GUERRA-E-PATZ-I-WEB	Attendez, didec Anna Pavlovna.
GUERRA-E-PATZ-I-WEB	Aué madeish parlarè damb Lisa, era femme du jeune Bolkonsky.
GUERRA-E-PATZ-I-WEB	Dilhèu arribem a un acòrd.
GUERRA-E-PATZ-I-WEB	Ce sera dans votre famille que je ferai mon apprentissatge de vieille filie.
GUERRA-E-PATZ-I-WEB	Eth salon d’Anna Pavlovna s’anaue aumplint de man en man.
GUERRA-E-PATZ-I-WEB	Era nauta societat de Sant Petersburg venguie ada eth, ei a díder, persones de diuèrses edats e caractèrs, mès totes apertientes, plan que òc, ath madeish miei: ère aquiu era hilha deth prince Vasili, era beròia Elena, que venguie a quèrrer a sa pair pr’amor d’amiar-lo ena hèsta que se celebraue ena Ambaishada; ludie un vestit de balh qu’en eth se destacaue er emblèma des daunes d’aunor.
GUERRA-E-PATZ-I-WEB	Dempús, era joena princessa Bolkonskaia, coneishuda coma era hemna mès seductritz de Sant Petersburg, maridada er iuèrn passat (ara, per çò dera sua prenhessa, non podie vier enes granes receptions e frequentaue solet es petites cauhades); tanben auie vengut eth prince Ipolit, hilh deth prince Vasili, acompanhat de Mortemart, presentat per eth; e er abat Morio e fòrça d’auti.
GUERRA-E-PATZ-I-WEB	Non auetz vist a ma tante o non la coneishetz encara?, preguntaue Anna Pavlovna as convidadi qu’arribauen.
GUERRA-E-PATZ-I-WEB	E damb fòrça solemnitat les amiaue dauant d’ua vielheta jargada damb un vestit plan ornat de cintes, qu’auie gessut de ua auta estança tanlèu es convidadi comencèren a arribar.
GUERRA-E-PATZ-I-WEB	Anna Pavlovna les ac presentaue, prononciant es sòns nòms e virant doçaments es uelhs dès eth convidat entà ma tante.
GUERRA-E-PATZ-I-WEB	Dempús s’aluenhaue.
GUERRA-E-PATZ-I-WEB	Toti es nauèth vengudi compliren era ceremònia de saludar ara desconeishuda tia, que per era arrés s’interessaue e que non sentien cap de curiosèr.
GUERRA-E-PATZ-I-WEB	Anna Pavlovna, damb aspècte solemne e trist, seguie es salutacions, en tot aprovar-les en silenci.
GUERRA-E-PATZ-I-WEB	Ma tante, parlaue a cadun, damb identiques paraules, sus era sua pròpia salut, era der interlocutor, que, gràcies a Diu, estaue mielhor.
GUERRA-E-PATZ-I-WEB	Toti es que s’apressauen pr’amor de saludar ara vielha non mostrauen, per educacion, cap de prèssa entà hèr-se enlà e se retirauen damb ua sensacion d’aleujament per auer complit un déuer penible e non tornar en tota era cauhada.
GUERRA-E-PATZ-I-WEB	Era joena princessa Bolkonskaia s’auie hèt a vier era sua labor en un petita saca de velot ornada en aur.
GUERRA-E-PATZ-I-WEB	Eth sòn polit pòt superior, ombrejat de leugèra pelhaçon, ère, en comparèr as sòns dents, massa cuert, çò que li balhaue ua màger gràcia, madeish en quilhar-se qu’en descéner sus eth pòt inferior.
GUERRA-E-PATZ-I-WEB	Coma se passe tostemp damb es hemnes francaments atrasentes, es sòns defèctes (un pòt massa cuert e era boca tostemp miei dubèrta) semblauen èster ua vertadèra e particulara beresa, exclusiua dera sua possessora.
GUERRA-E-PATZ-I-WEB	Qu’ère entà toti un plaser guardar ara beròia futura mama, plia de salut e vitalitat, capabla de tier eth sòn estat tant aisidaments.
GUERRA-E-PATZ-I-WEB	As vielhs e as joeni engüejadi e caradi les semblaue qu’ath cap de pòc temps de parlar damb era tanben eri aquerien aguestes qualitats.
GUERRA-E-PATZ-I-WEB	Quinsevolh que li parlèsse e vedesse en cada paraula eth sòn arridolet alègre e es ludenti dents se considerarie particularaments engenhós aqueth dia.
GUERRA-E-PATZ-I-WEB	E atau pensauen toti.
GUERRA-E-PATZ-I-WEB	Era menuda princessa, damb pas brac seguit, hec eth torn ara taula damb era sua saca de labor ena man; e, en tot ajustar-se alègraments eth vestit, cuelhec sèti en un divan près deth samovar d’argent, coma se tot çò que hège siguesse une partie de plaisir entada era e entà toti es que l’enrodauen.
GUERRA-E-PATZ-I-WEB	J’ai apporté mon ouvrage, didec, daurint era saca e dirigint-se a toti ath madeish temps.
GUERRA-E-PATZ-I-WEB	Guardatz, Annette, ne me jouez pas un mauvais tour, higec en tot dirigir- se ara patrona dera casa.
GUERRA-E-PATZ-I-WEB	Vous m’avez ecrit que c’etai une toute petite soirée; voiyez comme je suis attifée.
GUERRA-E-PATZ-I-WEB	E estenec es braci, pr’amor d’amuishar eth sòn elegant vestit gris, ornat damb dentèles e ajustat jos eth pièch damb ua ampla cinta.
GUERRA-E-PATZ-I-WEB	Pavlovna.
GUERRA-E-PATZ-I-WEB	Vous sabez, mon mari m’abandone, seguic dident damb eth madeish ton, en tot virar-se de cap a un generau.
GUERRA-E-PATZ-I-WEB	Il va se faire tuer.
GUERRA-E-PATZ-I-WEB	Dites-moi, pourquoi cette vilaine guèrre?
GUERRA-E-PATZ-I-WEB	Se dirigie ara ath prince Vasili, e sense demorar responsa, comencèc a blagar damb era hilha deth prince, era beròia Elena.
GUERRA-E-PATZ-I-WEB	Ara seguida dera pichona princessa, entrèc ena sala un joen corporent, gròs, de peus cuerts, mericles, caucetes clares, sivans era mòda dera epòca, cochèr naut d’entèles e frac de color castanha.
GUERRA-E-PATZ-I-WEB	Aqueth joen gròs qu’ère eth hilh naturau d’un celèbre dignitari enes tempsi de Catalina II, eth comde Bezujov, que precisaments alavetz ère enes pòrtes dera mòrt en Moscòu.
GUERRA-E-PATZ-I-WEB	Encara non auie tengut cap de cargue, e tornaue der estrangèr, a on s’auie educat; per prumèr viatge venguie en ua recepcion.
GUERRA-E-PATZ-I-WEB	Anna Pavlovna l’acuelhec, damb era salutacion sauvada entàs òmes de mendre categoria jerarquica, en sòn salon.
GUERRA-E-PATZ-I-WEB	Mès, a maugrat dera salutacion hèta coma a ua persona inferiora, en veir entrar a Pierre, eth ròstre d’Anna Pavlovna hec veir era inquietud e eth temor que s’experimente quan un se trape dauant d’ua causa grana e dehòra deth sòn lòc.
GUERRA-E-PATZ-I-WEB	Plan que òc, Pierre ère mès corporent que quinsevolh des auti òmes que se trapauen aquiu; mès era cranhença dera anfitriona que se podie costar solet pera intelligenta guardada d’observaire franc e timid ath còp, que lo distinguie des auti convidadi.
GUERRA-E-PATZ-I-WEB	Pierre gasulhèc ues paraules inintelligibles e seguic cercant a quauquarrés damb es sòns uelhs.
GUERRA-E-PATZ-I-WEB	Arric alègraments en saludar ara menuda princessa coma a ua intima coneishuda e s’apressèc ara tia.
GUERRA-E-PATZ-I-WEB	Que non èren en bades es temors d’Anna Pavlovna, pr’amor que Pierre non escotèc qu’eth finau dera frasa dera tia sus era salut de Sa Majestat e s’aluenhèc dera senhora.
GUERRA-E-PATZ-I-WEB	Anna Pavlovna, espaurida, l’arturèc, en tot dider-li:
GUERRA-E-PATZ-I-WEB	Non coneishetz ar abat Morio?
GUERRA-E-PATZ-I-WEB	Ei un òme plan interessant…
GUERRA-E-PATZ-I-WEB	Ac credetz atau?…
GUERRA-E-PATZ-I-WEB	Mès Pierre cometec ua auta incorreccion.
GUERRA-E-PATZ-I-WEB	Abantes non auie atengut ara tia, en tot deishar-la de cornèr; ara entretenguie damb era sua convèrsa ara anfitriona, que li calie complir damb es sues obligacions.
GUERRA-E-PATZ-I-WEB	Damb eth cap clin, desseparades es sues longues cames, hège veir a Anna Pavlovna se per qué, sivans eth, es projèctes der abat èren ua quimèra.
GUERRA-E-PATZ-I-WEB	Ne parlaram dempús, arric Anna Pavlovna.
GUERRA-E-PATZ-I-WEB	E en tot hèr-se enlà deth joen, que non auie era mendre coneishença deth mon, tornèc enes sues ocupacions de mestrèssa: guardar e escotar, prèsta a hèr vier ajuda aquiu a on era convèrsa s’aflaquie.
GUERRA-E-PATZ-I-WEB	Coma eth patron d’ua filatura, que, après auer plaçat enes sòns lòcs as obrèrs, camine d’un costat en aute deth sòn talhèr, e vedent a on i a un fus parat o eth bronit insolit e massa fòrt de un aute, les amie de nauèth en soquèr, atau Anna Pavlovna, passejant peth sòn salon, s’apressaue ara en un rondèu massa silenciós, ara en un aute massa charraire, e damb ua soleta paraula, damb un escambi de persones, remetie eth mecanisme dera convèrsa e lo deishaue un aute còp ath sòn ritme regular e corrècte.
GUERRA-E-PATZ-I-WEB	Mès, autanplan ath miei d’aguesti suenhs, se notaue eth sòn especiau temor per Pierre.
GUERRA-E-PATZ-I-WEB	Non lo deishèc de uelh quan s’apressèc a escotar a Mortemart o quan se filèc de cap ath grop qu’ère er abat.
GUERRA-E-PATZ-I-WEB	Aquera cauhada ère era prumera que vedie en Russia Pierre, educat en estrangèr.
GUERRA-E-PATZ-I-WEB	Non ignoraue qu’aquiu i ère amassada tota era intellectualitat de Sant Petersburg; e es sòns uelhs, coma es d’un mainatge en ua botiga de jogalhes, anauen d’un costat en aute.
GUERRA-E-PATZ-I-WEB	Cranhie pèrder quinsevolh convèrsa apassionanta que i podesse auer.
GUERRA-E-PATZ-I-WEB	E en tot campar es segures e esberades expressions enes ròstres des persones aquiu amassades, demoraue enténer en tot moment quauquarren extraordinariaments intelligent.
GUERRA-E-PATZ-I-WEB	Fin finau s’apressèc a Morio.
GUERRA-E-PATZ-I-WEB	Era convèrsa li semblaue interessanta e se posèc en grop der abat, ara demora de bèra escadença entà exprimir eth sòn pròpi pensament, coma les shaute hèr as joeni.
GUERRA-E-PATZ-I-WEB	Era cauhada d’Anna Pavlovna qu’ère ja en marcha.
GUERRA-E-PATZ-I-WEB	Es fusi trabalhauen regularaments enes sòns desparièrs lòcs e bronzinauen de contunh.
GUERRA-E-PATZ-I-WEB	En tot exceptar a ma tante, qu’ath sòn costat i auie ua senhora de cèrta edat e ròstre prim e plorós, coma dehòra de lòc en aquera ludenta reunion, es convidadi formauen tres grops.
GUERRA-E-PATZ-I-WEB	Er abat qu’ère eth centre d’un, compausat d’òmes ena sua majoritat.
GUERRA-E-PATZ-I-WEB	En aute, format pes joeni, s’i trapaue era beròia princessa Elena, hilha deth prince Vasili, e era polida e rosada, encara qu’un sinhau grasseta pera sua edat, princessa Bolkonskaia.
GUERRA-E-PATZ-I-WEB	E eth tercèr grop ère format per Mortemart e Anna Pavlovna.
GUERRA-E-PATZ-I-WEB	Eth vescomte ère òme joen e atrasent, de fisomia e manères agradiues; sense cap de dobte se consideraue ua celebritat, encara que pera bona educacion permetie modèstaments qu’era societat que se trapaue podesse profitar-se’n d’eth.
GUERRA-E-PATZ-I-WEB	Qu’ère evident qu’Anna Pavlovna l’aufrie as sòns convidadi.
GUERRA-E-PATZ-I-WEB	Coma un bon maitre d’hotel mos servís coma plat extraordinari e esquist aqueth tròç de carn qu’arrés se’l minjarie se lo trapèsse en ua codina lorda, atau, aquera net, Anna Pavlovna “mestraue” as sòns convidadi (prumèr ath vescomte, e dempús ar abat) coma un minjar rafinat e extraordinari.
GUERRA-E-PATZ-I-WEB	En grop de Mortemart se parlèc de seguit der assassinat deth duc d’Enghien.
GUERRA-E-PATZ-I-WEB	Eth vescomte tenguie qu’eth duc auie estat victima dera sua pròpia magnanimitat e que la colèra de Bonaparte aubedie a causes especiaus.
GUERRA-E-PATZ-I-WEB	A!, voyons.
GUERRA-E-PATZ-I-WEB	Contez-nous celà, vicomte.
GUERRA-E-PATZ-I-WEB	Eth vescomte s’inclinèc en senhau d’aubediéncia e arric cortesaments.
GUERRA-E-PATZ-I-WEB	Anna Pavlovna hec rondèu ath torn deth vescomte e convidèc a cadun a escotar-lo.
GUERRA-E-PATZ-I-WEB	Le vicomte a eté personnellement connu de Montseigneur, gasulhèc, a un, Anna Pavlovna.
GUERRA-E-PATZ-I-WEB	Le vicomte est un parfait conteur, li didec a un aute.
GUERRA-E-PATZ-I-WEB	Comme on voit ; l’homme dera bonne compangie!, l’assegurèc a un tresau.
GUERRA-E-PATZ-I-WEB	E atau, eth vescomte siguec mestrat as presents en aspècte mès elegant e vantaire entada eth, coma un roast beef en sièta cauda, acompanhat de verdugalhs.
GUERRA-E-PATZ-I-WEB	Eth vescomte, prèst a començar era sua istòria, arrie cortés.
GUERRA-E-PATZ-I-WEB	Era princessa Elena arrie, se lheuèc damb eth madeish invariable arridolet de hemna plan beròia qu’auie entrat en salon.
GUERRA-E-PATZ-I-WEB	Damb eth leugèr carrinclar deth vestit de balh, blanc, ornat de velot; ludent pera blancor des espatles, era lusor des peus e diamants, s’auancèc entre es òmes que li daurien eth pas, dreta, sense guardar a degun mès arrint a toti, coma se regalèsse eth dret a admirar era beresa dera sua portadura, des sòns braci viradi, des escòts d’espatla e pièch (sivans era mòda dera epòca).
GUERRA-E-PATZ-I-WEB	S’apressèc entà Anna Pavlovna tau que s’amièsse damb era tot er esplendor dera hèsta.
GUERRA-E-PATZ-I-WEB	Quelle belle personne!
GUERRA-E-PATZ-I-WEB	Comentauen toti es que la vedien.
GUERRA-E-PATZ-I-WEB	E eth vescomte, coma impressionat per quauquarren extraordinari, secodic es espatles e baishèc es uelhs tant que era se seiguie ath dauant e l’illuminaue damb et sòn immudable arridolet.
GUERRA-E-PATZ-I-WEB	Era princessa apuèc ena tauleta eth braç nud e non vedec de besonh díder ua soleta paraula.
GUERRA-E-PATZ-I-WEB	Lo guardaue arridolenta, demorant.
GUERRA-E-PATZ-I-WEB	Pendent tota era narracion s’estèc dreta, guardant, ja eth braç nud, ja eth pitrau encara mès polit sus eth quau ludie eth colar de diamants; a viatges apraiaue es plecs deth vestit e, quan era narracion impressionaue as auditors, guardaue a Anna Pavlovna e cuelhie era madeisha expression qu’era dauna d’aunor, entà tornar de seguit ara sua pròpia cauma e ara sua beròia arridalha.
GUERRA-E-PATZ-I-WEB	Darrèr d’Elena s’apressèc tanben era joena princessa, en tot abandonar era taula deth tè.
GUERRA-E-PATZ-I-WEB	Attendez-moi, je vais prendre mon ouvrage, didec.
GUERRA-E-PATZ-I-WEB	Apportez-moi mon reticule.
GUERRA-E-PATZ-I-WEB	Arridolenta e parlant damb toti, era princessa hec cambiar de lòc as auti e s’acomodèc alègraments.
GUERRA-E-PATZ-I-WEB	Eth prince Ipolit, que l’auie portat era saca, apressèc fòrça eth sòn fautulh e se seiguec ath cant dera joena.
GUERRA-E-PATZ-I-WEB	Le charmant Hippolyte cridaue era atencion pera extraordinaria retirada damb era sua fraia e, mès que mès, perque, maugrat aguesta retirada, ère estonadaments lèg.
GUERRA-E-PATZ-I-WEB	Es sòns traits qu’èren es madeishi qu’es dera sua fraia; mès tant qu’en era èren illuminadi peth sòn arridolet alègre, satisfèt, joen, invariable, e pera beresa classica deth còs, en frair, ça que la, eth madeish ròstre ère coma escurit pera pegaria e exprimie tostemp ua mala encolia presumptuosa; eth sòn còs ère prim e fèble.
GUERRA-E-PATZ-I-WEB	Es uelhs, eth nas e era boca semblauen arropidi en ua indefinida potèla d’engüeg, e es sòns braci e cames jamès campauen ena sua posicion naturau.
GUERRA-E-PATZ-I-WEB	Ce n’est pas un histoire de revenants?, didec, en tot sèir-se ath cant dera princessa e hèr-se a vier de seguit enes uelhs es lunetes, coma se non podesse parlar sense aguest esturment.
GUERRA-E-PATZ-I-WEB	Mais non mon chair, didec eth narrador, estonat e arroncilhant es espatles.
GUERRA-E-PATZ-I-WEB	Per çò dera seguretat que parlaue, arrés podec compréner se çò qu’auie dit ère plan intelligent o ua solemna pegaria.
GUERRA-E-PATZ-I-WEB	Vestie frac verd escur, damb cauceta de color cuisse de nymphe effrayée, sivans era sua pròpia frasa, miches de seda e sabates de fivèla.
GUERRA-E-PATZ-I-WEB	Le vicomte condèc damb fòrça gràcia era anecdòta alavetz de mòda: eth duc d’Enghien s’auie filat secretaments de cap a París pr’amor de trapar-se damb mademoiselle George, e ena casa dera senhora coïncidic damb Bonaparte, que tanben gaudie des favors dera famosa actritz.
GUERRA-E-PATZ-I-WEB	En aquera escadença, Napoleon, per edart, qu’auie patit un estavaniment d’aqueri que li solien arribar, çò que lo metec a mans deth duc, mès aguest non se n’auie profitat dera situacion e, plan per aguesta amabilitat, Bonaparte se resvengèc, en tot condemnar-lo a morir.
GUERRA-E-PATZ-I-WEB	Eth raconde resultaue divertit e interessant, sustot en aquera part que se hège allusion ar encontre d’ambdús rivaus; es daunes semblèren esmoigudes.
GUERRA-E-PATZ-I-WEB	Charmant, gasulhèc era petita princessa, en tot arturar-se ena sua labor e amuishar atau qu’er interès e er encantament deth raconde l’empachauen contunhar.
GUERRA-E-PATZ-I-WEB	Eth vescomte aprecièc aquera silenciosa laudança e, arrint arregraït, contunhèc.
GUERRA-E-PATZ-I-WEB	Mès en aqueth moment, Anna Pavlovna, que guardaue tostemp ath, entada era, temible Pierre, en veir qu’ère ara parlant arderosaments e damb votz massa fòrta damb er abat, decidic vier en ajuda d’aqueth punt menaçat.
GUERRA-E-PATZ-I-WEB	Plan, Pierre auie artenhut establir convèrsa damb er abat sus er equilibri politic, e er abat, visiblaments interessat pera sincèra afogadura deth joen, l’expausaue era sua idia favorita.
GUERRA-E-PATZ-I-WEB	Escotauen e parlauen entre eri damb massa animacion e espontaneïtat e ère aquerò çò que non shautèc a Anna Pavlovna.
GUERRA-E-PATZ-I-WEB	Es mejans son er equilibri europèu e eth droi de gens, didie er abat.
GUERRA-E-PATZ-I-WEB	Qu’ei pro qu’un estat tan poderós coma Russia, tengut enquia ara coma barbar, se cale desinteressadaments ath cap d’aguesta aliança, qu’era sua fin ei sauvar er equilibri d’Euròpa, e sauvarà eth mon!
GUERRA-E-PATZ-I-WEB	E com traparà tau equilibri?, comencèc a díder Pierre.
GUERRA-E-PATZ-I-WEB	Mès en aqueth moment s’apressèc Anna Pavlovna que, guardant sevèraments a Pierre, preguntèc ar italian se com l’anaue eth clima de Sant Petersburgo.
GUERRA-E-PATZ-I-WEB	Era fesomia der italian se mudèc de ressabuda: cuelhec era expression faussaments caramelizada, afabla e atentiua que, çampar, l’ère de costum en conversar damb es daunes.
GUERRA-E-PATZ-I-WEB	Que sò tant impressionat pera espiritualitat e cultura d’aguesta societat, e mès que mès dera sua part femenina, qu’en era è auut er aunor d’èster recebut, qu’encara non è auut eth temps de pensar en clima, repliquèc.
GUERRA-E-PATZ-I-WEB	Anna Pavlovna, sense deishar ja ar abat e a Pierre, pr’amor d’auer-les sus era sua vigilància, les hec a vier entath grop comun.
GUERRA-E-PATZ-I-WEB	En aqueth moment un nau convidat entrèc en salon.
GUERRA-E-PATZ-I-WEB	Se tractaue deth joen prince Andrei Bolkonsky, marit dera petita princessa.
GUERRA-E-PATZ-I-WEB	Eth prince Bolkonsky ère un joen de talha mejana, plan beròi, de ròstre energic, traits secs e plan accentuats.
GUERRA-E-PATZ-I-WEB	Tot en eth qu’ère un viu contrast damb era sua petita esposa, plia de vida, dès era sua guardada fatigada e engüejada enquiath sòn pas lent e unifòrme.
GUERRA-E-PATZ-I-WEB	De toti aqueri ròstres, eth que li costaue mès tedi, çampar, ère eth dera sua beròia esposa.
GUERRA-E-PATZ-I-WEB	Se hec enlà d’era damb ua potèla qu’enlaidie eth sòn polit ròstre, punèc era man d’Anna Pavlovna e miei clucant es uelhs guardèc as auti.
GUERRA-E-PATZ-I-WEB	Vous vous enrolez pour la guèrre, mon prince?, li preguntèc Anna Pavlovna.
GUERRA-E-PATZ-I-WEB	Et Lise, votre femme?
GUERRA-E-PATZ-I-WEB	Vierà en camp.
GUERRA-E-PATZ-I-WEB	Non vos semble un pecat privar-mos dera preséncia dera vòsta beròia esposa?
GUERRA-E-PATZ-I-WEB	André, didec Lisa, parlant ath sòn marit damb eth madeish ton afectuós que se dirigie as estranhs, se sabesses quina istòria mos a condat eth vescomte sus mademoiselle George e Bonaparte!
GUERRA-E-PATZ-I-WEB	Eth prince Andrei cluquèc es uelhs e se hec enlà.
GUERRA-E-PATZ-I-WEB	Pierre, que dès era entrada deth prince Andrei non l’auie deishat de uelh, s’apressèc e lo cuelhec deth braç.
GUERRA-E-PATZ-I-WEB	Eth prince, sense virar-se, arroncilhèc eth ròstre en ua potèla qu’exprimie maucontentament entà qui lo tenguie deth braç, mès en veir eth ròstre arridolent de Pierre li corresponec damb un arridolet inesperadaments bontadós e agradiu.
GUERRA-E-PATZ-I-WEB	Com?, tanben tu en gran mon?…li didec.
GUERRA-E-PATZ-I-WEB	Me’n sabia que vieríetz, contestèc Pierre; e higec en votz baisha, pr’amor de non desengustar ath vescomte que seguie damb era sua narracion: Vierè en çò vòste entà sopar.
GUERRA-E-PATZ-I-WEB	Posqui?
GUERRA-E-PATZ-I-WEB	Non, que non pòs, didec eth price Andrei, arrint e sarrant-li era man, entà hèr-li veir qu’aquerò non se preguntaue.
GUERRA-E-PATZ-I-WEB	Volie híger quauquarren, mès en aqueth instant eth prince Vasili se lheuèc damb era sua hilha e es òmes se meteren de pès pr’amor de deishar-les pas.
GUERRA-E-PATZ-I-WEB	Me desencusaratz, estimat vescomte, didec eth prince Vasili ath francés, en tot tirassar-lo corauments dera manja entara cagira pr’amor de qué non se lheuèsse.
GUERRA-E-PATZ-I-WEB	Aguesta malerosa hèsta der ambaishador me prive d’un plaser e l’interromp, e en tot virar-se entà Anna Pavlovna: me hè dò abandonar tant agradiua cauhada.
GUERRA-E-PATZ-I-WEB	Era sua hilha, era princessa Elena, tient-se a penes era coa deth vestit, s’esguitlèc entre es cagires e un arridolet miralhèc encara mès eth sòn beròi ròstre.
GUERRA-E-PATZ-I-WEB	Quan passèc per dauant de Pierre e virant-se entà Anna Pavlovna, didec:
GUERRA-E-PATZ-I-WEB	Adondatz-me ad aguest os.
GUERRA-E-PATZ-I-WEB	Hè ja un mes que s’està damb jo e ei eth prumèr còp que lo veigui en societat; arren ei mès de besonh entà un joen qu’era companhia de hemnes intelligentes.
GUERRA-E-PATZ-I-WEB	Anna Pavlovna, arrint, prometec ocupar-se de Pierre, que, coma era sabie, ère parent deth prince Vasili pera linha pairau.
GUERRA-E-PATZ-I-WEB	Era senhora de mejana edat seiguda ath cant de ma tante se lheuèc ara prèssa e venguec ar encontre deth prince Vasili, en tot artenher-lo en vestibul.
GUERRA-E-PATZ-I-WEB	Eth sòn ròstre non exprimie ara era simulacion d’un interès inexistent: aqueth ròstre bontadós, qu’en eth auien deishat tralha es lèrmes, hège veir solet inquietud e temor.
GUERRA-E-PATZ-I-WEB	Prince, se qué me didetz deth mèn Boris?, li preguntèc tanlèu se trapèc apròp (prononciaue Boris damb un accent especiau sus era o), que non posqui estar-me mès temps en Sant Petersburg.
GUERRA-E-PATZ-I-WEB	Didetz-me quines naues li posqui hèr a vier ath mèn praube hilh.
GUERRA-E-PATZ-I-WEB	Encara qu’eth prince Vasili l’escotaue de mau voler, lèu damb descortesia, balhant mòstres d’impaciéncia, era senhora l’arrie damb trendesa e d’ua manèra esmoventa.
GUERRA-E-PATZ-I-WEB	Lo tenguie deth braç, coma entà evitar que se n’anèsse.
GUERRA-E-PATZ-I-WEB	Credetz-ne que harè tot çò de possible, princessa, responec eth prince Vasili, mès que m’ei de mau hèr demanar-l’ac ar Emperaire; vos conselharia que vos dirigíssetz a Rumiantsev a trauèrs deth prince Golitsin; aquerò que serie çò de mès sensat.
GUERRA-E-PATZ-I-WEB	Era senhora de mejana edat ère era princessa Drubetskaia, apertienta a ua des mielhores familhes de Russia, mès qu’ère prauba, s’estaue retirada dera societat, de fòrça temps a, e auie perdut es sues ancianes amistats.
GUERRA-E-PATZ-I-WEB	Auie acodit en aquera escadença sonque entà obtier un nomentament ena Garda entath sòn solet hilh.
GUERRA-E-PATZ-I-WEB	Sonque damb era fin de trapar ath prince Vasili hec er esfòrç d’assistir ena cauhada d’Anna Pavlovna, e solet per açò auie seguit d’aurelha era istòria deth vescomte.
GUERRA-E-PATZ-I-WEB	S’espauric en enténer es paraules deth prince.
GUERRA-E-PATZ-I-WEB	Eth sòn ròstre, beròi en d’auti tempsi, miralhèc era colèra per un instant; mès que non se tardèc guaire.
GUERRA-E-PATZ-I-WEB	Un còp mès arric e tenguec damb mès fòrça eth braç deth prince.
GUERRA-E-PATZ-I-WEB	Escotatz, prince, li didec, jamès vos sò demanat arren, ne tornarè a demanar-vos arren mès; que non vos sò rebrembat era amistat que vos autregèc eth mèn pair.
GUERRA-E-PATZ-I-WEB	Mès ara, en nòm de Diu, vos conjuri tà qu’ac hescatz peth mèn hilh e vos considerarè eth mèn benfactor, higec ara prèssa.
GUERRA-E-PATZ-I-WEB	Non, non vos emmalicietz, prometetz-m’ac.
GUERRA-E-PATZ-I-WEB	Que me sò dirigit ja a Golitsin e s’a remit.
GUERRA-E-PATZ-I-WEB	Soyez le bon enfant que vous avez eté, acabèc, en tot esdegar-se entà arrir, tant qu’es sòns uelhs s’aumplien de lèrmes.
GUERRA-E-PATZ-I-WEB	Era influéncia en mon qu’ei un capitau que mos cau susvelhar entà que non se’n vage des nòstes mans.
GUERRA-E-PATZ-I-WEB	Ac sabie pro ben eth prince Vasili e comprenie que s’intercedie a favor de toti es que l’ac sollicitauen vierie a non sollicitar arren entada eth.
GUERRA-E-PATZ-I-WEB	Aquerò lo forçaue a tier solet de man en man era sua influéncia.
GUERRA-E-PATZ-I-WEB	Mès en cas dera princessa Drubestkaia, après era darrèra exortacion, sentec coma un remors de consciéncia.
GUERRA-E-PATZ-I-WEB	L’auie rebrembat era vertat: es sòns prumèri passi ena carrèra les ac deuie ath pair d’aquera dauna.
GUERRA-E-PATZ-I-WEB	Ath delà d’açò, endonviaue ena sua manèra d’actuar qu’ère ua d’aguestes hemnes, mès que mès se son mairs, que quan s’encabòrnien en quauquarren non hèn enlà era sua idia enquia que la ven realizada e, en cas contrari, son prèstes a tornar ara carga cada dia e en totes es ocasións, en tot arténher a costar scènes.
GUERRA-E-PATZ-I-WEB	Aguesta darrèra consideracion lo hec trantalhar.
GUERRA-E-PATZ-I-WEB	Chère Anna Mijailovna, didec damb era sua acostumada familiaritat e damb un cèrt tedi ena votz, que m’ei lèu impossible hèr çò que me demanatz, mès entà mostrar se guaire vos estimi e eth respècte que sauvi ara memòria tostemp viua deth vòste pair, harè çò d’impossible.
GUERRA-E-PATZ-I-WEB	Eth vòste hilh passarà ara Garda.
GUERRA-E-PATZ-I-WEB	Balhatz- me era man.
GUERRA-E-PATZ-I-WEB	Ètz contenta?
GUERRA-E-PATZ-I-WEB	Amic mèn, eth mèn benfactor!
GUERRA-E-PATZ-I-WEB	Que non demoraua ua auta causa de vos, sabent era vòsta bontat (eth prince sagèc de partir).
GUERRA-E-PATZ-I-WEB	Demoratz, dues paraules…une foix passé aux Gardes… se posèc un instant; vos qu’auetz bones relacions damb Mijail Ilarionovic Kutuzov dès que siguec nomentat comandant en cap dera Armada.
GUERRA-E-PATZ-I-WEB	Recomatz-li a Boris coma ajudant de camp.
GUERRA-E-PATZ-I-WEB	Alavetz estarè tranquilla e…
GUERRA-E-PATZ-I-WEB	Eth prince Vasili arric.
GUERRA-E-PATZ-I-WEB	Aquerò non vos ac prometi.
GUERRA-E-PATZ-I-WEB	Ignoratz se com assètgen a Kutuzov dès que siguec nomentat comandant en cap dera Armada.
GUERRA-E-PATZ-I-WEB	Qu’eth m’a dit que totes es daunes de Moscòu s’an confabulat entà balhar-li es sòns hilhs coma ajudants de camp.
GUERRA-E-PATZ-I-WEB	Prometetz-m’ac; non vos deisharè partir, eth mèn estimat benfactor.
GUERRA-E-PATZ-I-WEB	Papa, repetic damb eth madeish ton era bèra hilha, que vieram tard.
GUERRA-E-PATZ-I-WEB	Plan, au revoir, adishatz.
GUERRA-E-PATZ-I-WEB	Ja vedetz…
GUERRA-E-PATZ-I-WEB	Alavetz, haratz era recomanacion ar Emperaire deman madeish?
GUERRA-E-PATZ-I-WEB	Plan que òc.
GUERRA-E-PATZ-I-WEB	Mès çò de Kutuzov non vos ac prometi.
GUERRA-E-PATZ-I-WEB	Non, prometetz-m’ac, prometetz-m’ac, Vasili, didec ja ena sua esquia Anna Mijailovna damb un arridolet de joena catarineta que li deuec èster abituau en d’auti tempsi mès qu’ara non ère cossent damb eth sòn ròstre fatigat.
GUERRA-E-PATZ-I-WEB	Desbrembaue evidentaments era sua edat e metie en jòc, per costum, toti es sòns ancians recorsi femenins.
GUERRA-E-PATZ-I-WEB	A penes gessec eth prince, eth sòn ròstre cuelhec era madeisha expression hereda e simulada d’abantes.
GUERRA-E-PATZ-I-WEB	Tornèc entath rondèu a on eth vescomte contunhaue es sues narracions, e simulèc de nauèth que l’escotaue, demorant era escadença entà anar-se’n, donques qu’eth motiu dera sua visita ja ère complit.
GUERRA-E-PATZ-I-WEB	Anna Pavlovna didie:
GUERRA-E-PATZ-I-WEB	E Qué pensatz d’aguesta darrèra comèdia du sacré de Milan?
GUERRA-E-PATZ-I-WEB	Et la novelle comedie des peuples de Genes et de Lucques, qui viennent presenter leur voeux a M. Bonaparte?
GUERRA-E-PATZ-I-WEB	M. Bonaparte assis sus un trone, e exauçant les voeux des nations!
GUERRA-E-PATZ-I-WEB	Adorable!
GUERRA-E-PATZ-I-WEB	Non, mais c’est a en devenir folle!
GUERRA-E-PATZ-I-WEB	On dirait que le monde entier a perdu era tete.
GUERRA-E-PATZ-I-WEB	Eth prince Andrei arric ironic, guardant fixaments a Anna Pavlovna.
GUERRA-E-PATZ-I-WEB	On dit qu’il a eté tres beau en prononçant ces paroles, higec; e les repetic en italian: “Dio me la donna, guai a qui la tocca”.
GUERRA-E-PATZ-I-WEB	J’espère enfin, seguic Anna Pavlovna, que ça a eté la goutte d’eau que ferà deborder le verre.
GUERRA-E-PATZ-I-WEB	Les souverains ne peuvent plus supporter cet homme, qui menace tout.
GUERRA-E-PATZ-I-WEB	Les souverains?
GUERRA-E-PATZ-I-WEB	Je ne parle pas de la Russie, didec desolat e educadaments eth vescomte.
GUERRA-E-PATZ-I-WEB	Les souverians, madame!
GUERRA-E-PATZ-I-WEB	Qu’ont-ils fait pour Louis XVI, pour la reine, pour madame Elisabeth?
GUERRA-E-PATZ-I-WEB	Rien, seguic en tot encoratjar-se.
GUERRA-E-PATZ-I-WEB	E croyez-moi ils subissen la punition pour leur trahison de la cause des Borbons.
GUERRA-E-PATZ-I-WEB	Les souverains?
GUERRA-E-PATZ-I-WEB	Ils envoient des ambassadeurs complimenter l’usurpateur.
GUERRA-E-PATZ-I-WEB	E damb ua alendada de mensprètz cambièc era postura.
GUERRA-E-PATZ-I-WEB	Eth prince Ipolit, que ja hège temps qu’observaue ath vescomte a trauèrs des sues lunetes, se virèc en aguest instant entara petita princessa e li demanèc ua agulha, entà mostrar-li, diboishant sus era taula, er escut des Condé.
GUERRA-E-PATZ-I-WEB	Grèuments, l’anèc explicant aqueth escut, coma s’era l’ac auesse demanat.
GUERRA-E-PATZ-I-WEB	Baton de gueules, engrelé de gueules d’azur; maison Condé, didec.
GUERRA-E-PATZ-I-WEB	Era princessa escotaue arrint.
GUERRA-E-PATZ-I-WEB	Se Bonaparte seguís un an mès en tron de França, (gessec eth vescomte damb er aspècte d’un òme que non escote as auti, senon que, en un ahèr que coneish mielhor qu’arrés e seguís solet eth cors des sues idies), es causes vieràn massa luenh.
GUERRA-E-PATZ-I-WEB	Damb era intriga, era violéncia, eth despatriament, es execusions, era societat (parli dera bona societat francesa) demorarà esbauçada entà tostemp, e alavetz…
GUERRA-E-PATZ-I-WEB	Quilhèc es espatles e dauric es braci.
GUERRA-E-PATZ-I-WEB	Pierre volec díder quauquarren, pr’amor qu’era convèrsa l’interessaue, mès era susvelhanta Anna Pavlovna l’ac empedic.
GUERRA-E-PATZ-I-WEB	Er emperaire Alexandre, didec damb era tristor que tostemp acompanhaue es sues paraules quan parlaue dera familha imperiau, a declarat que deisharà qu’es francesi alisten era sua forma de govèrn e jo pensi que sens cap de dobte tota era nacion, desliurada der usurpaire, se lançarà enes braci deth rei legitim, higec, procurant èster amable damb er emigrat realista.
GUERRA-E-PATZ-I-WEB	Qu’ac dobti, didec eth prince Andrei.
GUERRA-E-PATZ-I-WEB	Monsieur le vicomte cre, e damb tota era rason, qu’es causes an arribat ja massa luenh.
GUERRA-E-PATZ-I-WEB	Me pensi que serà de mau hèr tornar entath passat.
GUERRA-E-PATZ-I-WEB	Pierre.
GUERRA-E-PATZ-I-WEB	Ara qu’ei dificil conéisher era opinion sociau de França.
GUERRA-E-PATZ-I-WEB	Bonaparte l’a dit, repoteguèc eth prince Andrei damb un arridolet.
GUERRA-E-PATZ-I-WEB	Qu’ère evident qu’eth vescomte non li shautaue e, encara que non lo guardèsse, es sues paraules anauen dirigides ada eth).
GUERRA-E-PATZ-I-WEB	Ils n’en ont pas voulu; je les ai ouvert mes antichambres, ils se sont precipité en foule…” Je ne sais pas a quel point il a eu le droit de le dire.
GUERRA-E-PATZ-I-WEB	Aucun, responec eth vescomte.
GUERRA-E-PATZ-I-WEB	Après er assassinat deth duc enquia es òmes mès parciaus deishèren de veir en eth a un eròi.
GUERRA-E-PATZ-I-WEB	Si meme s’a eté un heros pour certains gents, contunhèc, en tot virar-se de cap a Anna Pavlovna, depuis l’assassinat du duc il y a un martyr de plus dans le ciel, un heros de moins sus era terre.
GUERRA-E-PATZ-I-WEB	Encara non auie auut temps Anna Pavlovna e es auti d’apreciar damb un arridolet es paraules deth vescomte quan Pierre hec irrupcion de nauèth ena convèrsa.
GUERRA-E-PATZ-I-WEB	Anna Pavlovna, autanplan prevedent qu’eth joen anaue a díder quauquarren incorrècte ja non podec detier-lo.
GUERRA-E-PATZ-I-WEB	Era execucion deth duc Enghien, didec Pierre, qu’ère un besonh d’Estat; a on jo veigui granor d’amna ei precisaments en hèt de qué Napoleon non age auut era cranhença de cargar, eth solet, damb tota era responsabilitat.
GUERRA-E-PATZ-I-WEB	Dieu!
GUERRA-E-PATZ-I-WEB	Mon Dieu!, gasulhèc espaurida Anna Pavlovna.
GUERRA-E-PATZ-I-WEB	A!, Ò!, sorrisclèren diuèrses votzes.
GUERRA-E-PATZ-I-WEB	Eth vescomte se limitèc a arroncilhar es espatles.
GUERRA-E-PATZ-I-WEB	Pierre guardaue trionfauments as auditors per dessús des sues lunetes.
GUERRA-E-PATZ-I-WEB	Que digui aquerò, seguic damb desesperada decision, pr’amor qu’es Borbons an hujut dera revolucion en tot deishar ath pòble autrejat ara anarquia; sonque Napoleon sabec compréner era revolucion e vencer-la.
GUERRA-E-PATZ-I-WEB	Per aquerò, e peth ben comun, non podie posar-se dauant dera vida d’un solet òme.
GUERRA-E-PATZ-I-WEB	Non voletz passar en aguesta auta taula?
GUERRA-E-PATZ-I-WEB	Didec Anna Pavlovna.
GUERRA-E-PATZ-I-WEB	Mès, sense respóner, Pierre contunhèc eth sòn discurs, cada viatge mès alugat.
GUERRA-E-PATZ-I-WEB	Que non ac podie hèr.
GUERRA-E-PATZ-I-WEB	Eth pòble li balhèc eth poder entà que lo desliurèsse des Borbons e perque vedie en eth a un gran òme.
GUERRA-E-PATZ-I-WEB	Era revolucion siguec ua grana entrepresa, contunhèc Pierre, en tot hèr veir damb aguesti concèptes audaciosi e provocadors era sua extrèma joenesa e eth desir d’exprimir çò de mès lèu possible tot çò que pensaue.
GUERRA-E-PATZ-I-WEB	Era revolucion e eth regicidi ua grana entrepresa?…
GUERRA-E-PATZ-I-WEB	Dempús d’aquerò…
GUERRA-E-PATZ-I-WEB	Contrat social!, didec, damb un tranquil arridolet, eth vescomte.
GUERRA-E-PATZ-I-WEB	Que non parli deth regicidi.
GUERRA-E-PATZ-I-WEB	Parli des idies.
GUERRA-E-PATZ-I-WEB	Plan que òc, que sigueren excèssi.
GUERRA-E-PATZ-I-WEB	Mès era revolucion que non ei solet aquerò.
GUERRA-E-PATZ-I-WEB	Çò d’important son es drets der òme, era desaparicion des prejudicis, era egaletat des ciutadans.
GUERRA-E-PATZ-I-WEB	E Napoleon a sauvat integrauments aguestes idies.
GUERRA-E-PATZ-I-WEB	Libertat e egalitat (didec menspredosaments eth vescomte coma se se decidisse ara fin a demostrar ath joen era simplicitat des sues paraules), que son paraules retronantes, en entredit dès hè ja fòrça temps.
GUERRA-E-PATZ-I-WEB	Qui non estime era egalitat e era libertat?
GUERRA-E-PATZ-I-WEB	Eth nòste Salvador predicaue era libertat e era egalitat.
GUERRA-E-PATZ-I-WEB	Qu’ei que dempús dera revolucion es òmes son mès erosi?
GUERRA-E-PATZ-I-WEB	Ath contrari.
GUERRA-E-PATZ-I-WEB	Nosati volíem era libertat e Bonaparte l’a esbauçada.
GUERRA-E-PATZ-I-WEB	Eth prince Andrei guardaue arridolent, ara a Pierre, ara ath vescomte, ara ara patrona dera casa.
GUERRA-E-PATZ-I-WEB	Ara prumeria, Anna Pavlovna, a maugrat des sòns costums sociaus, se demorèc espaurida dauant es escometudes de Pierre, mès quan vedec qu’a despièch d’aguestes sacrilègues paraules eth vescomte non s’emmaliciaue, e quan se convencèc de qué non ère possible modificar çò que s’auie dit, cuelhec vams e decidic hèr front comun damb eth vescomte e atacar a Pierre.
GUERRA-E-PATZ-I-WEB	Mais, mon cher monsieur Pierre, didec, com cridatz gran, a un òme qu’a hèt aucir ath duc, non ja coma duc, senon coma ua persona, sense cap de colpa e sense anar per justícia?
GUERRA-E-PATZ-I-WEB	Jo li preguntaria, higec eth vescomte, se com explique monsiuer eth 18 de Brumario.
GUERRA-E-PATZ-I-WEB	Non ei, dilhèu, ua enganha?
GUERRA-E-PATZ-I-WEB	C’est un escamotatge qui ne ressemble nullement a la manière d’agir d’un grand homme.
GUERRA-E-PATZ-I-WEB	E es presoèrs d’Africa que ordenèc aucir?, didec era petita princessa.
GUERRA-E-PATZ-I-WEB	C’est un roturier, vous aurez beau dire, sentencièc eth prince Ipolit.
GUERRA-E-PATZ-I-WEB	Pierre non sabie a qui respóner, guardaue a toti arrint.
GUERRA-E-PATZ-I-WEB	Mès eth sòn arridolet non ère madeish qu’es des auti òmes, que se hon damb quauquarren desparièr der arrir.
GUERRA-E-PATZ-I-WEB	Ath contrari, quan eth arrie, despareishie era expression seriosa e un shinhau forena deth sòn ròstre en tot balhar lòc a un aute arridolet mainadenc e bontadós, dilhèu un shinhau ingenú, que semblaue demanar perdon.
GUERRA-E-PATZ-I-WEB	Eth vescomte, que lo vedie per prumèr còp, comprenec qu’aqueth jacobin non ère tan terrible coma es sues paraules.
GUERRA-E-PATZ-I-WEB	Toti sauvauen silenci.
GUERRA-E-PATZ-I-WEB	Com voletz que vos respona a toti ar ensems, comentèc eth prince Andrei.
GUERRA-E-PATZ-I-WEB	Ath delà, enes actes d’un òme d’Estat mos cau diferenciar es der òme privat, es de cap militar e es der Emperaire.
GUERRA-E-PATZ-I-WEB	Atau m’ac semble a jo.
GUERRA-E-PATZ-I-WEB	Plan que òc, plan que òc, didec Pierre, en tot alegrar-se’n dera ajuda prestada.
GUERRA-E-PATZ-I-WEB	Non se pòt remir, contunhèc eth prince Andrei, que Napoleon, coma òme, siguec plan gran en pònt d’Arcola e en espitau de Jaffa, a on sarrèc era man des empestadi, mès… que i a d’auti actes que dificilaments se pòden justificar.
GUERRA-E-PATZ-I-WEB	Eth prince Andrei, qu’evidentaments volie adocir es impertinéncies de Pierre, se lheuèc entà gésser e hec un senhau ara sua esposa.
GUERRA-E-PATZ-I-WEB	Alavetz, eth prince Ipolit se botèc de pès, arturèc a toti, les demanèc damb un gèst que se seiguessen e didec:
GUERRA-E-PATZ-I-WEB	A!, aujourd’hui on m’a raconté une charmante anecdote moscovite; il faut que je vous en regale.
GUERRA-E-PATZ-I-WEB	Vous m’excusez, vicomte, il faut que je la raconte en russe.
GUERRA-E-PATZ-I-WEB	Autrement on ne sentira pas le sel de l’histoire.
GUERRA-E-PATZ-I-WEB	E eth prince Ipolit se metec a parlar en rus, damb er accent des francesi qu’an demorat un an en Russia.
GUERRA-E-PATZ-I-WEB	E autanta ère era vivacitat e insisténcia que demanaue atencion que toti s’arturèren.
GUERRA-E-PATZ-I-WEB	En Moscòu i é ua senhora plan aganida, une dame.
GUERRA-E-PATZ-I-WEB	L’auien de seguir dus valets de pied darrèr era carròça, e andús de bona estatura; atau li shautaue.
GUERRA-E-PATZ-I-WEB	Tanben auie ua femme de chambre encara mès nauta.
GUERRA-E-PATZ-I-WEB	Didec…
GUERRA-E-PATZ-I-WEB	Aciu eth prince Ipolit se parèc a pensar; se vedie que se trapaue damb trebucs.
GUERRA-E-PATZ-I-WEB	Eth prince Ipolit s’estarnèc en aguest moment en ua arridalhada abantes qu’es sòns auditors trapèssen motius entà arrir-se’n, çò que costèc ua impression desfavorabla entath narrador.
GUERRA-E-PATZ-I-WEB	A maugrat de tot, quauques persones, entre eres era senhora d’edat e Anna Pavlovna, arriren.
GUERRA-E-PATZ-I-WEB	Gessec era dauna.
GUERRA-E-PATZ-I-WEB	Es sòns peus longui s’esperluèren…
GUERRA-E-PATZ-I-WEB	Non se podec tier mès e acabèc damb arridalhades convulsades:
GUERRA-E-PATZ-I-WEB	E toti s’en saberen…
GUERRA-E-PATZ-I-WEB	Atau acabèc era anecdòta.
GUERRA-E-PATZ-I-WEB	E encara qu’arrés comprenie eth perqué l’auie de condar precisaments en rus, Anna Pavlovna e es auti aprecièren eth tacte mondan deth prince Ipolit, que botèc un finau agradiu as desagradiues e pòc amables opinions de Pierre.
GUERRA-E-PATZ-I-WEB	Es convèrses dempús era anecdòta, quedèren en brèus e desparièrs comentaris sus eth balh o espectacle passat e futur, e sus eth lòc e dia que tornarien a trapar-se.
GUERRA-E-PATZ-I-WEB	Es convidadi comencèren a retirar-se, en tot arregraïr a Anna Pavlovna la charmante soirée.
GUERRA-E-PATZ-I-WEB	Pierre ère maladreit, gròs, d’ua estatura superior ara normau, ample, damb enòrmes mans ròies; que non sabie entrar en un salon e mens encara gésser d’eth, non sabie díder ues paraules especiauments amables abantes de dider-se adiu.
GUERRA-E-PATZ-I-WEB	Ath delà, ère distrèt.
GUERRA-E-PATZ-I-WEB	En lheuar-se cuelhec, en tot confoner-lo damb eth sòn chapèu, er emplumat tricòrni d’un generau e lo tenguec, tirassant des plumes, enquia qu’eth sòn patron li demanèc que l’ac entornèsse.
GUERRA-E-PATZ-I-WEB	Mès aguestes distraccions e eth non saber se com entrar en un salon ne comportar-se en eth, qu’èren compensadi en Pierre pera sua expression de bontat, simplicitat e modèstia.
GUERRA-E-PATZ-I-WEB	Anna Pavlovna se virèc entada eth pr’amor d’exprimir-li damb cristiana doçor eth sòn perdon pes opinions exprimides e li didec adiu dident:
GUERRA-E-PATZ-I-WEB	Pierre non badèc boca, s’inclinèc e amuishèc a toti eth sòn arridolet que non volie díder arren, o dilhèu exprimie que “es opinions son opinions, mès toti vedetz que sò un excellent e simpatic gojat”.
GUERRA-E-PATZ-I-WEB	E toti, autanplan Anna Pavlovna, ac compreneren enquia e tot contra era sua volentat.
GUERRA-E-PATZ-I-WEB	Eth prince Andrei gessec en vestibul.
GUERRA-E-PATZ-I-WEB	Tant qu’aufrie era esquia ath lacai que li botaue era capa, seguie d’aurelha damb indiferéncia es badinades dera sua hemna e eth prince Ipolit, que tanben gessien.
GUERRA-E-PATZ-I-WEB	Eth prince Ipolit ère ath cant dera polida princessa prenhs e la guardaue tu per tu a trauèrs des sues lunetes.
GUERRA-E-PATZ-I-WEB	C’est arreté, higec en votz baisha.
GUERRA-E-PATZ-I-WEB	Anna Pavlovna auie artenhut a parlar damb Lisa deth sòn projècte de maridatge entre Anatòl e era cunhada dera petita princessa.
GUERRA-E-PATZ-I-WEB	Que compdi damb vos, estimada, didec Anna Pavlovna tanben en votz baisha.
GUERRA-E-PATZ-I-WEB	Escriuetz-li e ja me dideràtz comment le père envisagera la chose.
GUERRA-E-PATZ-I-WEB	Au revoire, e abandonèc eth vestibul.
GUERRA-E-PATZ-I-WEB	Eth prince Ipolit s’apressèc ara petita princessa, e en tot inclinar eth ròstre près d’era, gasulhèc quauques paraules.
GUERRA-E-PATZ-I-WEB	Dus lacais, eth sòn e eth dera princessa, demorauen damb un abric e un chal, a que venguessen de parlar e escotauen era convèrsa en francés, incomprensible entada eri, coma se la comprenessen, mès sense voler demostrà’c.
GUERRA-E-PATZ-I-WEB	Coma tostemp, era princessa parlaue sense deishar d’arrir e escotaue arrint.
GUERRA-E-PATZ-I-WEB	Sò content de non auer anat ena hèsta der Ambaishador, didie eth prince Ipolit.
GUERRA-E-PATZ-I-WEB	Son plan engüegiues…
GUERRA-E-PATZ-I-WEB	Polida cauhada, vertat?
GUERRA-E-PATZ-I-WEB	Diden qu’eth balh resultarà preciós, repliquèc era princessa en tot lheuar eth sòn pòt superior leugèraments ombrejat peth pelhasson.
GUERRA-E-PATZ-I-WEB	Que i seràn es daunes mès beròies dera societat.
GUERRA-E-PATZ-I-WEB	Que non totes, non totes, pr’amor que vos non i seratz, didec eth prince Ipolit, arrint alègraments; dempús, cuelhent eth chal des mans deth lacai, l’ac botèc eth madeish ara princessa.
GUERRA-E-PATZ-I-WEB	Per distraccion o de bon voler (arrés ac podie saber) alonguèc pendent un temps aqueth gèst, sense retirar es sues mans, dempús de botar-li eth chal: que semblaue que l’abraçaue.
GUERRA-E-PATZ-I-WEB	Era princessa se hec enlà graciosaments sense deishar d’arrir, se virèc e guardèc ath sòn marit.
GUERRA-E-PATZ-I-WEB	Eth prince Andrei qu’auie es sòns uelhs cargadi: semblaue cansat e somnolent.
GUERRA-E-PATZ-I-WEB	Ja ètz prèsta?, preguntèc ara sua hemna, en tot entornejar-la totafèt damb era sua guardada.
GUERRA-E-PATZ-I-WEB	Eth prince Ipolit se botèc ara prèssa er abric, que sivans era mòda d’alavetz l’arribaue enquias talons, en tot endrabar-lo, e baishèc ath mès córrer era escala, darrèr dera princessa, qu’un lacai ajudaue a pujar en coche.
GUERRA-E-PATZ-I-WEB	Era princessa, recuelhent eth sòn vestit, se perdec ena escurina dera carròça; eth sòn marit s’ajustèc eth sabre.
GUERRA-E-PATZ-I-WEB	Eth prince Ipolit, damb era desencusa d’ajudar, shordaue a toti.
GUERRA-E-PATZ-I-WEB	Te demori, Pierre, higec dempús, era madeisha votz mès afabla e corau.
GUERRA-E-PATZ-I-WEB	Eth menaire tirassèc es regnes e eth car se metec en movement.
GUERRA-E-PATZ-I-WEB	Eth prince Ipolit arrie convusiuaments en portau tant que demoraue ath vescomte, que l’auie prometut amiar- lo en çò de sòn.
GUERRA-E-PATZ-I-WEB	E bien, mon cher, votre petite princesse est tres bien, tres bien, didec eth vescomte en tot acomodar-se en coche.
GUERRA-E-PATZ-I-WEB	Mais tres bien, e se punèc era punta des dits.
GUERRA-E-PATZ-I-WEB	Et tout a fet française.
GUERRA-E-PATZ-I-WEB	Ipolit alendèc e se metec a arrir.
GUERRA-E-PATZ-I-WEB	Et savez-vous que vous est terrible avec voste petit air inconscient, seguic eth vescomte.
GUERRA-E-PATZ-I-WEB	Je plain le prauve marit, ce petit oficier, qui se donne des airs de prince regnant.
GUERRA-E-PATZ-I-WEB	Ipolit tornèc a alendar e didec sense deishar d’arrir:
GUERRA-E-PATZ-I-WEB	Eth vous disiez que les dames russes ne valaint pas les dames françaises.
GUERRA-E-PATZ-I-WEB	Pierre, qu’auie arribat eth prumèr, entrèc en burèu deth prince Andrei coma persona de confiança e de seguit, coma n’auie eth costum, s’estirèc en divan, cuelhec dera estatgèra eth prumèr libre que li venguec ena man (èren es Comentaris de Cesar), lo dauric pera mitat e, apuant-se enes codes, se calèc a liéger.
GUERRA-E-PATZ-I-WEB	Qué as hèt damb mademoiselle Scherer?
GUERRA-E-PATZ-I-WEB	Solide que vierà malauta de vertat!, didec eth prince Andrei, en tot entrar en burèu ath còp que heregaue es sues mans blanques e delicades.
GUERRA-E-PATZ-I-WEB	Pierre se virèc de manèra tan brusca que hec carrinclar eth divan; campèc alègraments ath prince Andrei, arric e botgèc era man.
GUERRA-E-PATZ-I-WEB	Non; er abat ère plan interessant, mès que non compren es causes coma cau…
GUERRA-E-PATZ-I-WEB	Me pensi qu’era patz perpetua ei possibla, mès sabi pas se com ac díder… en tot cas, non damb er equilibri politic…
GUERRA-E-PATZ-I-WEB	Qu’ère evident qu’ath prince Andrei non l’interessaue guaire aquera convèrsa abstracta.
GUERRA-E-PATZ-I-WEB	Mon cher, que non se pòt díder tostemp e pertot çò qu’un pense.
GUERRA-E-PATZ-I-WEB	Plan, as decidit quauquarren?
GUERRA-E-PATZ-I-WEB	Entraràs ena cavalaria o seràs diplomatic?, preguntèc eth prince après un moment de silenci.
GUERRA-E-PATZ-I-WEB	Pierre se seiguec en divan, sus es sues cames doblegades.
GUERRA-E-PATZ-I-WEB	Podetz creir qu’encara non me’n sai: deguna des dues causes me shaute.
GUERRA-E-PATZ-I-WEB	Mès te calerà decidir per quauquarren.
GUERRA-E-PATZ-I-WEB	Ta pair ac demore.
GUERRA-E-PATZ-I-WEB	Pierre auie estat enviat ar estrangèr tàs dètz ans, acompanhat d’un abat coma preceptor, aquiu s’estèc enquias vint; e ara sua tornada en Moscòu, sa pair licencièc ar abat e li didec ath joen: “Ara vete’n entà Sant Petersburg, guarda ben e alista: qu’ac acceptarè tot; aciu qu’as ua carta entath prince Vasili e sòs; escriu-me peth menut e t’ajudarè en çò que sigue”.
GUERRA-E-PATZ-I-WEB	Pierre amiaue tres mesi alistant carrèra, mès que non se decidie per deguna.
GUERRA-E-PATZ-I-WEB	D’aguesta causida li parlaue ara eth prince Andrei.
GUERRA-E-PATZ-I-WEB	Pierre se passèc era man peth front.
GUERRA-E-PATZ-I-WEB	Mès solide deu èster masson, didec en tot referir-se ar abat dera cauhada.
GUERRA-E-PATZ-I-WEB	Tot aquerò que son quimères, lo talhèc de nauèth eth prince Andrei.
GUERRA-E-PATZ-I-WEB	As estat ena cavalaria?
GUERRA-E-PATZ-I-WEB	Eth prince Andrei se limitèc a arroncilhar es espatles dauant es mainadenques paraules de Pierre; li volie hèr a compréner qu’a ua tau pegaria non se podie respòner.
GUERRA-E-PATZ-I-WEB	En realitat qu’ère de mau hèr respòner de ua auta manèra a tant ingenua opinion.
GUERRA-E-PATZ-I-WEB	Se toti hessen es guèrres solet per conviccion, que non i aurie guèrres.
GUERRA-E-PATZ-I-WEB	E aquerò serie formidable!, higec Pierre.
GUERRA-E-PATZ-I-WEB	Eth prince Andrei arric.
GUERRA-E-PATZ-I-WEB	Òc, qu’ei possible que siguesse formidable, mès non se passarà jamès…
GUERRA-E-PATZ-I-WEB	Didetz-me, preguntèc Pierre, per qué vatz ara guèrra?
GUERRA-E-PATZ-I-WEB	Per qué?
GUERRA-E-PATZ-I-WEB	Sabi pas.
GUERRA-E-PATZ-I-WEB	Qu’ei de besonh.
GUERRA-E-PATZ-I-WEB	Ena estança pròcha s’entenec ua heregada de ròba femenina.
GUERRA-E-PATZ-I-WEB	Eth prince Andrei s’espauric coma se venguesse de desvelhar-se e eth sòn ròstre cuelhec era expression qu’auie ena casa d’Anna Pavlovna.
GUERRA-E-PATZ-I-WEB	Pierre treiguec es cames deth divan.
GUERRA-E-PATZ-I-WEB	Era princessa entrèc en burèu.
GUERRA-E-PATZ-I-WEB	Ara amiaue un vestit de casa, fresc, mès autant elegant coma er aute.
GUERRA-E-PATZ-I-WEB	Eth prince Andrei se lheuèc e l’apressèc cortesaments un fautulh.
GUERRA-E-PATZ-I-WEB	Era princessa parlèc, coma tostemp, en francés, tant que s’acomodaue diligenta e ara prèssa en fautulh.
GUERRA-E-PATZ-I-WEB	Me demani soent se per qué non s’aurà maridat Annette.
GUERRA-E-PATZ-I-WEB	Be ne son de pècs toti es òmes, messieurs, per non auer-se maridat damb era!
GUERRA-E-PATZ-I-WEB	Desencusatz-me, mès que non auetz ne idia des hemnes…
GUERRA-E-PATZ-I-WEB	Quina afogadura auetz vos damb es discussions, monsieur Pierre!
GUERRA-E-PATZ-I-WEB	Òc, e autanplan damb eth vòste marit non hèsqui que discutir.
GUERRA-E-PATZ-I-WEB	Que non compreni eth sòn vam d’anar entara guèrra, didec Pierre en tot dirigir-se ara princessa sense cap trebuc (tau que se passe de contunh damb es òmes joeni quan parlen damb ua hemna madeish joena).
GUERRA-E-PATZ-I-WEB	Era princessa s’aluguèc.
GUERRA-E-PATZ-I-WEB	Es paraules de Pierre, evidentaments, la tocauen en çò de mès viu.
GUERRA-E-PATZ-I-WEB	Jo me demani çò de madeish, didec.
GUERRA-E-PATZ-I-WEB	Non posqui compréner se per qué es òmes son incapables de víuer sense guèrra.
GUERRA-E-PATZ-I-WEB	E per qué nosates, es hemnes, non volem arren ne auem besonh d’arren?
GUERRA-E-PATZ-I-WEB	Plan, donc, jutjatz vos madeish; jo tostemp l’ac digui…
GUERRA-E-PATZ-I-WEB	Aciu Andrei ei ajudant de camp der oncle; qu’a ua brilhanta posicion, coma cap auta; toti lo coneishen e l’estimen.
GUERRA-E-PATZ-I-WEB	Precisaments aguesti dies, en çò des Apraksin, entení díder a ua senhora: “Ei aguest eth famós prince Andrei?” Ma parole d’honneur, e s’estarnèc d’arrir.
GUERRA-E-PATZ-I-WEB	Lo receben ben pertot.
GUERRA-E-PATZ-I-WEB	Que pòt arribar, aisidaments, a èster ajudant de camp der Emperaire!
GUERRA-E-PATZ-I-WEB	Sa Majestat li parle damb fòrça deferéncia.
GUERRA-E-PATZ-I-WEB	Annette comentèc damb jo que serie plan de bon hèr d’artenhè’c.
GUERRA-E-PATZ-I-WEB	Se qué vos semble?
GUERRA-E-PATZ-I-WEB	Pierre guardèc ath prince Andrei e, en veir qu’era convèrsa non li shautaue, se tenguec de respòner.
GUERRA-E-PATZ-I-WEB	Quan partitz?, preguntèc.
GUERRA-E-PATZ-I-WEB	Ah!, ne parletz pas de ce depart, ne me’n parlez pas.
GUERRA-E-PATZ-I-WEB	Je ne veux pas en entendre parler, didec era princessa en un ton capriciós e bofon que damb eth parlaue damb eth prince Ipolit en salon e que non hège entad aqueth cercle familhar, que Pierre semblaue èster un membre mès.
GUERRA-E-PATZ-I-WEB	Aué, en tot pensar que me cau interrómper totes aguestes relacions tant agradiues… e ath delà, sabes Andrei?, era princessa hec un senhau significatiu entath sòn marit, j’ai peur, j’ai peur gasulhèc, en tot estrementir-se.
GUERRA-E-PATZ-I-WEB	Eth marit la guardèc coma se siguesse estonat en avertir que, ath delà de Pierre, i auesse ua auta persona ena estança, e damb hereda deferéncia preguntèc ara sua hemna:
GUERRA-E-PATZ-I-WEB	De qué as pòur, Lisa?
GUERRA-E-PATZ-I-WEB	Non compreni…
GUERRA-E-PATZ-I-WEB	Be n’ètz d’egoïstes toti es òmes!
GUERRA-E-PATZ-I-WEB	Toti, toti ètz egoïstes.
GUERRA-E-PATZ-I-WEB	Qu’ei madeish, soleta, sense es mèns amics…
GUERRA-E-PATZ-I-WEB	E vò que non cuelha pòur.
GUERRA-E-PATZ-I-WEB	Eth ton dera sua votz s’auie hèt foreno e eth cuert pòt, en lheuar-se, non comunicaue ja ath ròstre era sua acostumada expression arridolenta; qu’ère mèsalèu era expression d’ua bestionha, d’un esquiròu.
GUERRA-E-PATZ-I-WEB	Era princessa sauvèc silenci, coma se siguesse un inconvenent parlar dera sua prenhessa dauant de Pierre, quan precisaments tot viraue ath torn d’aquerò…
GUERRA-E-PATZ-I-WEB	Que contunhi sense compréner de quoi vous avez peur, didec doçaments eth prince, sense deishar de uelh ara sua esposa.
GUERRA-E-PATZ-I-WEB	Era princessa se rogic, estornejant desesperadaments es braci.
GUERRA-E-PATZ-I-WEB	Non, Andrei, je dis que vous avez tellement, tellement changé…
GUERRA-E-PATZ-I-WEB	Era princessa non responec arren; s’estrementic de pic eth sòn pòt ombrejat de pelhasson; eth prince Andrei se lheuèc e, arroncilhant es espatles, se passegèc peth burèu.
GUERRA-E-PATZ-I-WEB	Pierre, estonat (guardaue damb ingenuitat peth dessús des sòns mericles, ja ath prince, ja ara sua hemna), siguec a man de lheuar-se, mès reflexionèc e se demorèc seigut.
GUERRA-E-PATZ-I-WEB	Que m’ei parièr que sigue aciu monsieur Pierre, didec de ressabuda era petita princessa, e eth sòn polit ròstre se contreiguec, còp sec, en ua potèla lermosa.
GUERRA-E-PATZ-I-WEB	Que ja hè fòrça temps que t’ac volia demanar, Andrei: per qué as cambiat tant damb jo?
GUERRA-E-PATZ-I-WEB	Qué te sò hèt?
GUERRA-E-PATZ-I-WEB	Te’n vas entara guèrra e non te planhes de jo.
GUERRA-E-PATZ-I-WEB	Per qué?
GUERRA-E-PATZ-I-WEB	Lisa!, se limitèc a díder eth prince Andrei.
GUERRA-E-PATZ-I-WEB	En aguesta paraula i auie ath còp suplica, menaça e mès que mès era certitud de qué era madeisha se’n penaïrie de çò qu’auie dit.
GUERRA-E-PATZ-I-WEB	Mès era princessa contunhèc precipitadaments:
GUERRA-E-PATZ-I-WEB	Me tractes coma un malaut o coma un mainatge.
GUERRA-E-PATZ-I-WEB	Qu’ac veigui tot.
GUERRA-E-PATZ-I-WEB	Pierre, cada viatge mès nerviós ath long d’aguesta convèrsa, se lheuèc e s’apressèc ara princessa.
GUERRA-E-PATZ-I-WEB	Semblaue que non podie tier veir es lèrmes e trapar-se a mand de plorar eth tanben.
GUERRA-E-PATZ-I-WEB	Solatjatz-vos, princessa.
GUERRA-E-PATZ-I-WEB	Vos asseguri qu’aguestes causes non son que cranhences vòstes, mès… jo sai… perque… perque…
GUERRA-E-PATZ-I-WEB	Mès, desencusatz-me: es estranhs que son sobrèrs…
GUERRA-E-PATZ-I-WEB	Padegatz-vos…
GUERRA-E-PATZ-I-WEB	Adishatz…
GUERRA-E-PATZ-I-WEB	Eth prince Andrei l’arturèc, en tot agarrar-lo deth braç.
GUERRA-E-PATZ-I-WEB	Non, demora, Pierre.
GUERRA-E-PATZ-I-WEB	De pic era ràbia, aguesta retirada damb er esquiròu en polit ròstre dera princessa, se transvirèc en ua expression de temor que costaue sentiments de pietat e compassion; damb es sòns polidi uelhs campèc d’arrèuelh ath sòn marit e eth sòn ròstre miralhèc era umiliada e timida actitud d’un gosset que volude damb rapiditat, mès fèblaments, era coa entre es sues pautes.
GUERRA-E-PATZ-I-WEB	Andús amics demorèren silenciosi.
GUERRA-E-PATZ-I-WEB	Ne era un ne er aute començauen era convèrsa.
GUERRA-E-PATZ-I-WEB	Pierre guardaue ath prince Andrei, que se heregaue eth front damb era sua petita man.
GUERRA-E-PATZ-I-WEB	Vam a sopar, didec damb ua alendada, en tot lheuar-se e dirigir-se entara pòrta.
GUERRA-E-PATZ-I-WEB	Entrèren en minjador, apraiat damb mòbles naui, suntuosi e elegants.
GUERRA-E-PATZ-I-WEB	Tot, dès es tovalhes enquia es cobèrts d’argent, es porcelanes e era cristalaria, auie aguest aspècte de nau, tan soent enes larèrs des nauèth maridadi.
GUERRA-E-PATZ-I-WEB	Tara mitat deth sopar, eth prince Andrei s’emparèc damb es codes ena taula; amuishaue ua nerviosa irritacion que Pierre non auie observat jamès en eth e, coma òme que, de temps a, amie quauquarren clauat en còr e se decidís a tot darrèr a aleujar-se, didec:
GUERRA-E-PATZ-I-WEB	Non te marides jamès, jamès, amic mèn; t’ac conselhi.
GUERRA-E-PATZ-I-WEB	Non te marides abantes de qué pogues dider-te a tu madeish qu’as hèt tot çò de possible pr’amor de deishar d’estimar ara hemna alistada, se non l’as vist tau qu’ei; autaments t’enganharàs crudèuments, sense remèdi… marida-te solet quan sigues un vielh inutil…
GUERRA-E-PATZ-I-WEB	Se non, tot çò que i a en tu de bon e de nòble morirà; tot que s’espargerà en menudalhes sense importància.
GUERRA-E-PATZ-I-WEB	Òc, òc, òc!
GUERRA-E-PATZ-I-WEB	Non me guardes tant estonat.
GUERRA-E-PATZ-I-WEB	Mès, per qué parlar!…
GUERRA-E-PATZ-I-WEB	Pierre se treiguec es lunetes, çò que hec cambiar eth sòn ròstre, que miralhaue encara mès bontat, e campèc estonat ath sòn amic.
GUERRA-E-PATZ-I-WEB	Era mia esposa, contunhèc eth prince Andrei, ei ua hemna excellenta: ua des pòques hemnes que damb eres non perilhe er aunor d’un; mès, mon Diu, guaire balharia jo per èster celibatari!
GUERRA-E-PATZ-I-WEB	Qu’ès era prumera persona e era soleta que li digui aquerò, e ac hèsqui pr’amor que t’estimi.
GUERRA-E-PATZ-I-WEB	En parlar atau, eth prince Andrei se retiraue encara mens ath Bolkonsky d’abantes, estirat enes fautulhs d’Anna Pavlovna, dident, entre dents e damb es uelhs miei clucadi, frases en francés.
GUERRA-E-PATZ-I-WEB	Ara cada muscle deth sòn ròstre prim vibraue de nerviosa agitacion e es uelhs, abantes apatics e indiferenti miralhauen ua lutz plan viua.
GUERRA-E-PATZ-I-WEB	Qu’ère evident que coma mès inchalhenta semblaue ena sua vida vidanta, màger energia amuishaue enes moments d’irritacion.
GUERRA-E-PATZ-I-WEB	Tu que non pòs compréner se per qué parli atau, seguic, e ça que la, ei era istòria sancèra dera vida.
GUERRA-E-PATZ-I-WEB	Parlaues de Bonaparte e dera sua carrèra, higec, encara que Pierre non s’auie referit a Bonaparte.
GUERRA-E-PATZ-I-WEB	Parlaues de Bonaparte, mès quan Bonaparte trabalhaue, quan auançaue pas a pas entara sua meta, ère liure e non auie ath sòn dauant ua auta causa qu’eth sòn objectiu, e l’artenhèc.
GUERRA-E-PATZ-I-WEB	Mès tanlèu t’estaques a ua hemna, pèrdes tota era libertat, coma un presoèr estacat as sues cadies.
GUERRA-E-PATZ-I-WEB	Tot çò qu’ei en tu d’esperança e d’energia t’oprimís, e eth penaïment te tormente.
GUERRA-E-PATZ-I-WEB	Recepcions, parlòtes, balhs, vanitats, nullitat; vaquí eth cercle viciós que jo non posqui gésser.
GUERRA-E-PATZ-I-WEB	Ara me’n vau entara guèrra, entara màger guèrra qu’a existit jamès, e non sai arren, non servisqui entad arren.
GUERRA-E-PATZ-I-WEB	Je suis tres aimable e tres caustique, contunhèc eth prince Andrei, e ena casa d’Anna Pavlovna m’escoten.
GUERRA-E-PATZ-I-WEB	E aguesta pèga societat, que sense era non pòt víuer era mia esposa, aguestes hemnes…
GUERRA-E-PATZ-I-WEB	Se podesses saber se com son toutes les femmes distinguées e, en generau, totes es hemnes!
GUERRA-E-PATZ-I-WEB	Qu’a rason eth mèn pair: er egoïsme, era vanitat, era estupiditat, era nullitat en tot, aciu qu’as as hemnes quan se mòstren coma son en realitat.
GUERRA-E-PATZ-I-WEB	Quan se les ve en societat semble que valen quauquarren, mès, en realitat, non valen arren, arren, arren.
GUERRA-E-PATZ-I-WEB	Non te marides, amic mèn, non te marides, acabèc eth prince.
GUERRA-E-PATZ-I-WEB	Que tot ac auetz peth dauant.
GUERRA-E-PATZ-I-WEB	E vos…
GUERRA-E-PATZ-I-WEB	Non acabèc era frasa, mès era sua votz indicaue en quina consideracion auie ath sòn amic e guaire demoraue d’eth en avier.
GUERRA-E-PATZ-I-WEB	Pierre auie admirat tostemp es aptituds deth prince Andrei, era sua manèra tranquilla de tractar as òmes de quinsevolh condicion, era sua extraordinària memòria e çò de molt qu’auie liejut (ac liegie tot, ac sabie tot e auie ua idia de totes es causes) e, mès que mès, eth sòn assopliment entà autrejar-se ath trabalh e apréner.
GUERRA-E-PATZ-I-WEB	E s’en escadences cridaue era sua atencion era incapacitat deth prince entara filosofia idealista (que per era sentie Pierre especiau aclinament), aquerò non li semblaue un defècte, senon ua fòrça.
GUERRA-E-PATZ-I-WEB	Enes mielhores relacions, autanplan es mès amistoses e simples, era vantaria e era laudança son tan de besonh coma eth seu enes eishi des arròdes entà que viren.
GUERRA-E-PATZ-I-WEB	Je suis un homme fini, didec eth prince Andrei.
GUERRA-E-PATZ-I-WEB	Per qué parlar de jo?
GUERRA-E-PATZ-I-WEB	Parlem mèsalèu de tu, higec; e se demorèc en silenci, arrint as sues pròpies consoladores idies.
GUERRA-E-PATZ-I-WEB	En un virament de uelhs, eth ròstre de Pierre miralhèc un arridolet.
GUERRA-E-PATZ-I-WEB	Entà qué parlar de jo?, didec Pierre, estirant es pòts per un arridolet despreocupat e alègre.
GUERRA-E-PATZ-I-WEB	Qui sò jo?
GUERRA-E-PATZ-I-WEB	Je suis un batard!, se rogic en didè’c.
GUERRA-E-PATZ-I-WEB	Qu’auie hèt, plan, un gran esfòrç entà prononciar aguesta paraula.
GUERRA-E-PATZ-I-WEB	Sans nom… sans fortune…
GUERRA-E-PATZ-I-WEB	En realitat… mès non acabèc era frasa.
GUERRA-E-PATZ-I-WEB	Ara sò liure e me senti perfèctaments, mès que non sai per a on començar.
GUERRA-E-PATZ-I-WEB	Volia, de vertat, demanar- vos conselh.
GUERRA-E-PATZ-I-WEB	Eth prince Andrei lo guardèc corauments.
GUERRA-E-PATZ-I-WEB	Mès autanplan en aguesta guardada d’amistat e afeccion prevalie era consciéncia dera pròpia superioritat.
GUERRA-E-PATZ-I-WEB	T’estimi, mès que mès, pr’amor qu’ès eth solet èsser viu en tot eth nòste mon.
GUERRA-E-PATZ-I-WEB	Entà tu que tot ei aisit, pòs alistar çò que volgues, qu’ei parièr.
GUERRA-E-PATZ-I-WEB	Pertot seràs brave, t’estongues a on t’estongues… mès que voi dider-te ua causa… deisha d’anar damb Kuraguin e d’amiar aguesta vida.
GUERRA-E-PATZ-I-WEB	Es orgies e sarabats que non hèn damb tu e…
GUERRA-E-PATZ-I-WEB	Que voulez vous, mon cher?, didec Pierre arroncilhant era espatla.
GUERRA-E-PATZ-I-WEB	Non compreni, repliquèc Andrei.
GUERRA-E-PATZ-I-WEB	Pierre s’estaue ena casa deth prince Vasili Kuraguin e participaue dera vida dissolvuda deth sòn hilh, Anatol, era vida d’aqueth que, entà amiar-lo en soquèr, volien maridar damb era fraia deth prince Andrei.
GUERRA-E-PATZ-I-WEB	Sabetz?, didec Pierre, coma se de pic li venguesse un pensament erós.
GUERRA-E-PATZ-I-WEB	Seriosaments, que hè temps qu’ac pensi; damb aguesta vida non posqui decidir arren, non posqui reflexionar, è mau de cap, me manque sòs…
GUERRA-E-PATZ-I-WEB	Que m’a convidat aué, mès non i anarè.
GUERRA-E-PATZ-I-WEB	Balha-me era tua paraula d’aunor de qué non i anaràs mès.
GUERRA-E-PATZ-I-WEB	Paraula d’aunor!
GUERRA-E-PATZ-I-WEB	Qu’ère mès dera ua quan Pierre gessie dera casa deth sòn amic.
GUERRA-E-PATZ-I-WEB	Ère ua clara net de junh, tipica de Sant Petersburg.
GUERRA-E-PATZ-I-WEB	Pierre cuelhec un coche damb er in de vier entà çò de sòn, mès coma mès s’apressaue ara casa mès sentie era impossibilitat de dromir en ua net qu’abantes semblaue crepuscul o trincada deth dia.
GUERRA-E-PATZ-I-WEB	Era vista l’arribaue entà luenh enes desèrti carrèrs.
GUERRA-E-PATZ-I-WEB	Ja en camin, Pierre se’n brembèc de qué ena casa d’Anatol Kuraguin les calie amassar-se aquera net es sòns companhs de jòc de costum, que darrèr d’aquerò vierie er acostumat sarabat, qu’acabaue tostemp damb un des divertiments preferidi de Pierre.
GUERRA-E-PATZ-I-WEB	Mès de seguit se’n brembèc dera paraula d’aunor, balhada ath price Andrei, de non frequentar-lo mès.
GUERRA-E-PATZ-I-WEB	Mès, de ressabuda, coma les sòl passar as òmes sense volentat, sentec tan viui desitges de gaudir un còp mès d’aquera vida depravada, tan ben coneishuda, que decidic acodir.
GUERRA-E-PATZ-I-WEB	E de seguit pensèc qu’era paraula balhada non auie validitat, pr’amor qu’abantes de hèr era promesa ath prince Andrei l’auie balhat ath prince Anatol era sua paraula de vier damb eth.
GUERRA-E-PATZ-I-WEB	Semblables rasonaments, qu’esbauçauen en eth totes es decisions e totes es suposicions, qu’èren frequentes en Pierre.
GUERRA-E-PATZ-I-WEB	Se filèc, donc, de cap ara casa de Kuraguin.
GUERRA-E-PATZ-I-WEB	Pierre deishèc eth coche quan arribèc ena neira dera grana casa, damb eth portau illuminat, a on viuie Kuraguin ath cant dera casèrna dera Garda Montada; era pòrta ère dubèrta e seguic entà dauant.
GUERRA-E-PATZ-I-WEB	En vestibul non i auie arrés; tot qu’ère ua confusion de botelhes uedes, capes e pantofles; flairaue a vin e, de luenh, s’entenie rumor de convèrses e sorriscles.
GUERRA-E-PATZ-I-WEB	Que ja auien acabat eth jòc e eth sopar, mès es convidadi encara non auien partit.
GUERRA-E-PATZ-I-WEB	Pierre se treiguec era capa e entrèc ena prumèra sala, a on se trapaue es rèstes deth sopar e un lacai, en creir qu’arrés lo vedie, escuraue furtivaments es veires.
GUERRA-E-PATZ-I-WEB	Dera tresau sala arribaue un gran bronit; arridolets, crits de votzes coneishudes e eth gronhament d’un os.
GUERRA-E-PATZ-I-WEB	Ueit joeni uishinauen preocupadi ath cant dera hièstra dubèrta, e d’auti tres jogauen damb un osardet, qu’un d’eri arrossegaue damb ua cadia, en tot espaurir as auti.
GUERRA-E-PATZ-I-WEB	Jo jògui per Dolojov, didec un tresau.
GUERRA-E-PATZ-I-WEB	Barra eth tracte Kuraguin!
GUERRA-E-PATZ-I-WEB	Me jògui cent robles per Stievens, cridaue un.
GUERRA-E-PATZ-I-WEB	Compde, non s’a de tier!, sorrisclèc un aute.
GUERRA-E-PATZ-I-WEB	Deishatz ja ar os.
GUERRA-E-PATZ-I-WEB	Atencion ara jòga.
GUERRA-E-PATZ-I-WEB	Tot d’ua glopada; se non, pèrdes, cridèc eth quatau.
GUERRA-E-PATZ-I-WEB	Yakov, hè-te a vier ua botelha, Yakov!, cridec ath sòn torn eth patron dera casa, un joen naut e polit, que, damb era camisa fina descordada, s’estaue ath miei deth grop.
GUERRA-E-PATZ-I-WEB	Senhors: aciu que i é eth nòste estimat amic Petrusha, didec dempús, en tot virar-se entà Pierre.
GUERRA-E-PATZ-I-WEB	Ua auta votz, era d’un òme de mejana estatura e clars uelhs blus, qu’era sua fermetat e serenitat èren estonantes entre es votzes trantalhantes peth vin, cridaue dera hièstra estant:
GUERRA-E-PATZ-I-WEB	Vene aciu, sigues er arbitre dera jòga.
GUERRA-E-PATZ-I-WEB	Dolojov ère un oficiau deth regiment de Semionovski, plan coneishut jogaire e espadassin que s’estaue damb Anatol.
GUERRA-E-PATZ-I-WEB	Pierre arrie, guardant alègraments ar entorn.
GUERRA-E-PATZ-I-WEB	Non compreni arren.
GUERRA-E-PATZ-I-WEB	De qué se tracte?
GUERRA-E-PATZ-I-WEB	Demoratz.
GUERRA-E-PATZ-I-WEB	Que non ei embriac.
GUERRA-E-PATZ-I-WEB	Prumèr de tot, beu.
GUERRA-E-PATZ-I-WEB	Pierre uedec en redon un veire darrèr de un aute; guardaue as embriacs que s’arremassauen ath cant dera hièstra en tot seguir d’aurelha era sua convèrsa.
GUERRA-E-PATZ-I-WEB	Anatol seguie mestrant-li vin e li condaue que Dolojov auie jogat damb un anglés, Stievens, oficiau de marina, aquiu present, qu’ère capable de uedar ua botelha de ròm seigut en ua hièstra deth tresau estatge, damb es cames entà dehòra.
GUERRA-E-PATZ-I-WEB	Tè!, acaba era botelha!, didec Kuraguin, en tot mestrar-li eth darrèr veire.
GUERRA-E-PATZ-I-WEB	Dolojov tenguie ar anglés deth braç e expausaue claraments es condicions dera jòga, en tot dirigir-se, mès que mès, a Anatol e a Pierre.
GUERRA-E-PATZ-I-WEB	Dolojov ère un joen de mejana estura, peus cargolhadi e clars uelhs bluencs.
GUERRA-E-PATZ-I-WEB	Qu’aurie uns vint-e-cin ans, non tenguie mostacha, coma toti es oficiaus d’infantaria, per çò qu’era sua boca (eth trait mès caracteristic dera sua cara) campaue desnishada deth tot.
GUERRA-E-PATZ-I-WEB	Era corbadura sinuosa des pòts ère plan manifèsta; en centre, eth pòt superior baishaue decididaments en còn agudent sus er inferior, mès gròs, e enes comissures se formaue de contunh quauquarren semblable a dus arridolets, un en cada costat; tot er ensemble, sustot era sua guardada fèrma, gausada e intelligenta, costaue tau impression que de mau hèr podie passar inavertit eth sòn ròstre.
GUERRA-E-PATZ-I-WEB	Dolojov ère mancat de fortuna, de tota relacion sociau damb es nautes esfères, mès, encara qu’Anatol degalhaue milèrs de robles, sabec, a maugrat de víuer damb eth, hèr-se a respectar de tau sòrta que toti es amics estimauen mès a Dolojov qu’a Anatol.
GUERRA-E-PATZ-I-WEB	Dolojov jogaue a tot e guanhaue lèu tostemp.
GUERRA-E-PATZ-I-WEB	E encara que beuie abondosaments, jamès perdie era luciditat dera sua ment.
GUERRA-E-PATZ-I-WEB	Kuraguin e Dolojov èren alavetz dues celebritats en mon des rambalhaires dissolvudi de Sant Petersburg.
GUERRA-E-PATZ-I-WEB	Se hec a vier ua botelha de ròm; dus lacais, estavanidi e espauridi, ensordidi pes sorriscles e conselhs des senhors que les entornejauen, desmontauen er encastre dera hièstra, qu’empachaue sèir-se ena parabanda exteriora.
GUERRA-E-PATZ-I-WEB	Anatol, damb mina imperiosa, s’apressèc ena hièstra.
GUERRA-E-PATZ-I-WEB	Que volie trincar quauquarren.
GUERRA-E-PATZ-I-WEB	Hec enlà as lacais e tirassèc deth marc, que se resistic; alavetz trinquèc es veires.
GUERRA-E-PATZ-I-WEB	A veir, tu, forçut, li didec a Pierre.
GUERRA-E-PATZ-I-WEB	Pierre agarrèc es trauèrses de casse, tirèc d’eres e les desencaishèc damb gran tapatge.
GUERRA-E-PATZ-I-WEB	Trei-les deth tot; se non, se pensaràn que me tengui, didec Dolojov.
GUERRA-E-PATZ-I-WEB	Er anglés se’n fòt, è?, està ben aquerò?, didie Anatol.
GUERRA-E-PATZ-I-WEB	Plan, didec Pierre, en tot guardar a Dolojov, que, damb una botelha de ròm ena man, s’apropaue ena hièstra, que dès d’era se vedie eth cèu clar honut damb es lutzes deth vrespe e dera auba.
GUERRA-E-PATZ-I-WEB	Dolojov damb era botelha de ròm ena man, sautèc ena hièstra e cridèc as que s’estauen ena sala:
GUERRA-E-PATZ-I-WEB	Atencion!
GUERRA-E-PATZ-I-WEB	Toti carèren.
GUERRA-E-PATZ-I-WEB	Jògui (parlaue en francés entà qu’er anglés l’entenesse, e eth non dominaue guaire aguesta lengua), jògui cinquanta imperiaus, e cent se voletz, higec en tot virar-se entar anglés.
GUERRA-E-PATZ-I-WEB	Non, cinquanta, didec aguest.
GUERRA-E-PATZ-I-WEB	Plan: cinquanta imperiaus que me beuerè tota era botelha sense desseparar-la dera boca seigut ena hièstra de cap a dehòra, aciu (s’inclinèc e senhalèc un gessent en declive deth mur, dehòra dera hièstra), e sense tier-me ad arren… ei atau?
GUERRA-E-PATZ-I-WEB	Atau ei, didec er anglés.
GUERRA-E-PATZ-I-WEB	Anatol se virèc entar anglés, lo cuelhec per un boton deth frac e, en tot guardar-lo de naut (ère de baisha estatura), li repetic en sòn idiòma es condicions dera jòga.
GUERRA-E-PATZ-I-WEB	Demora, cridèc Dolojov, en tot picar damb era botelha ena hièstra per çò de cridar era atencion.
GUERRA-E-PATZ-I-WEB	Demora Kuraguin.
GUERRA-E-PATZ-I-WEB	Escotatz: se bèth un hè çò de madeish, li balhi cent imperiaus.
GUERRA-E-PATZ-I-WEB	D’acòrd?
GUERRA-E-PATZ-I-WEB	Er anglés assentic damb eth cap, sense que se podesse compréner s’auie o non era intencion d’acceptar era naua jòga.
GUERRA-E-PATZ-I-WEB	Anatol non deishaue ar anglés e, encara qu’aguest, hènt senhaus d’afirmacion, volesse hèr veir qu’ac auie comprenut tot, l’anèc revirant es paraules de Dolojov.
GUERRA-E-PATZ-I-WEB	Un joen prim, damb unifòrme d’ussar dera Garda, qu’auie perdut toti es sòns sòs aquera net, se filèc ena hièstra, s’inclinèc e guardèc de cap a baish.
GUERRA-E-PATZ-I-WEB	Ò…ò…ó…!, sorrisclèc, guardant es labades deth trepader.
GUERRA-E-PATZ-I-WEB	Dolojov metec era botelha ena dubertura dera hièstra, pr’amor de poder agarrar-la aisidaments, e pòc a pòc, damb prudéncia, pugèc ena hièstra.
GUERRA-E-PATZ-I-WEB	Baishèc es cames e, en tot apuar-se damb es mans enes extrèms dera hièstra, observèc eth lòc, deishèc anar es mans, se seiguec, se botgèc a dreta e quèrra e cuelhec era botelha.
GUERRA-E-PATZ-I-WEB	Anatol se hec a vier dus candelabres e les botèc ena parabanda, encara qu’era net ère fòrça clara.
GUERRA-E-PATZ-I-WEB	Era esquia de Dolojov, damb era sua camisa blanca e eth peu cargolhat, apareishie illuminada pes dus costats.
GUERRA-E-PATZ-I-WEB	Toti s’arremassèren ath cant dera hièstra.
GUERRA-E-PATZ-I-WEB	Er anglés ère ath dauant; Pierre arrie en silenci.
GUERRA-E-PATZ-I-WEB	Un des assistents, eth de mès edat, s’auancèc encolerit e espaurit e volec tier a Dolojov dera camisa.
GUERRA-E-PATZ-I-WEB	Anatol l’arturèc.
GUERRA-E-PATZ-I-WEB	Non lo tòques; lo pòs espaurir e queirie…
GUERRA-E-PATZ-I-WEB	E alavetz, qué?…
GUERRA-E-PATZ-I-WEB	Dolojov se virèc e s’acomodèc de nauèth, en tot apuar-se enes mans.
GUERRA-E-PATZ-I-WEB	Comprenut?
GUERRA-E-PATZ-I-WEB	E dit aquerò se virèc de nauèth, deishèc anar es mans, cuelhec era botelha, se la hec a vier enes pòts, metec eth cap entà darrèr e quilhèc eth braç liure pr’amor de hèr contrapés.
GUERRA-E-PATZ-I-WEB	Un des lacais, que començaue a recuélher es veires, se posèc, tau qu’ère inclinat, sense deishar de uelh era hièstra e era esquia de Dolojov.
GUERRA-E-PATZ-I-WEB	Anatol, dret, auie es uelhs plan dubèrts.
GUERRA-E-PATZ-I-WEB	Er anglés alongadi es pòts, guardaue de costat.
GUERRA-E-PATZ-I-WEB	Eth qu’auie sajat de detier a Dolojov s’estimèc mès refugiar-se en un cornèr dera sala e estirar-se en un divan, damb era cara virada entara paret.
GUERRA-E-PATZ-I-WEB	Pierre se curbic era cara damb es mans e enes sòns pòts quedèc fix un arridolet fèble, encara que lo senhoregèsse era pòur e er orror.
GUERRA-E-PATZ-I-WEB	Toti carauen.
GUERRA-E-PATZ-I-WEB	Pierre desseparèc es sues mans des uelhs.
GUERRA-E-PATZ-I-WEB	Dolojov seguie seigut ena madeisha posicion encara qu’auie eth cap botat tant entà darrèr qu’es cargolhadi peus deth cogòt heregauen eth cochèr dera camisa; era man que tenguie era botelha se quilhaue mès e mès, estrementida per esfòrç.
GUERRA-E-PATZ-I-WEB	Era botelha se uedaue sensiblaments, ath còp qu’eth cap s’inclinaue cada viatge mès entà darrèr.
GUERRA-E-PATZ-I-WEB	Li semblaue que s’auie passat mès de mieja ora.
GUERRA-E-PATZ-I-WEB	De pic, Dolojov hec entà darrèr era sua esquia e era sua man tremolèc nerviosaments.
GUERRA-E-PATZ-I-WEB	Aquera tremoladera qu’aurie podut èster pro entà desequilibrar tot eth còs, que repausaue sus eth gessent inclinat dera hièstra; se desplacèc tot eth còs, era man e eth cap tremolèren mès encara per çò der esfòrç.
GUERRA-E-PATZ-I-WEB	Lheuèc ua man entà agarrar-se ena parabanda, mès la tornèc a baishar.
GUERRA-E-PATZ-I-WEB	Pierre cluquèc es uelhs e cuelhec era intencion de non guardar mès.
GUERRA-E-PATZ-I-WEB	Alavetz sentec que tot se viraue ath sòn entorn.
GUERRA-E-PATZ-I-WEB	Guardèc: Dolojov ère seigut ena dubertura dera hièstra, damb eth ròstre esblancossit e alègre.
GUERRA-E-PATZ-I-WEB	Ueda!
GUERRA-E-PATZ-I-WEB	E lancèc era botelha entar anglés, que l’agarrèc damb adretia.
GUERRA-E-PATZ-I-WEB	Dolojov sautèc dera hièstra.
GUERRA-E-PATZ-I-WEB	Alendaue un fòrt aulor a ròm.
GUERRA-E-PATZ-I-WEB	Òsca!
GUERRA-E-PATZ-I-WEB	Magnific!
GUERRA-E-PATZ-I-WEB	Quina jòga!
GUERRA-E-PATZ-I-WEB	Er anglés treiguec era borsa e compdèc es sòs.
GUERRA-E-PATZ-I-WEB	Dolojov, damb es celhes arroncilhades, s’estaue en silenci.
GUERRA-E-PATZ-I-WEB	Pierre pugèc ena hièstra.
GUERRA-E-PATZ-I-WEB	Senhors!
GUERRA-E-PATZ-I-WEB	Qui vò jogar-se quauquarren damb jo?
GUERRA-E-PATZ-I-WEB	Harè madeish qu’eth, cridèc.
GUERRA-E-PATZ-I-WEB	E sense jòga tanben.
GUERRA-E-PATZ-I-WEB	Que me hèsquen a vier ua botelha.
GUERRA-E-PATZ-I-WEB	Jo ac harè, que me la hèsquen a vier.
GUERRA-E-PATZ-I-WEB	Deishatz-lo, deishatz-lo, arric Dolojov.
GUERRA-E-PATZ-I-WEB	T’as tornat hòl?
GUERRA-E-PATZ-I-WEB	Te penses que te vam a deishar?
GUERRA-E-PATZ-I-WEB	Que me la beuerè!
GUERRA-E-PATZ-I-WEB	Lo tengueren des braci, mès ère tan fòrt que lançaue a grana distància a toti es que sajauen apressar-se.
GUERRA-E-PATZ-I-WEB	Non, atau que non poiram damb eth, didec Anatol.
GUERRA-E-PATZ-I-WEB	Escota: accèpti era jòga, mès tà deman, e ara anem-mo’n toti a…
GUERRA-E-PATZ-I-WEB	Anem!, cridèc Pierre.
GUERRA-E-PATZ-I-WEB	Eth prince Vasili auie complit era paraula que balhèc ara princessa Drubetskaia ena cauhada d’Anna Pavlovna: intercedir a favor deth sòn solet hilh, Boris.
GUERRA-E-PATZ-I-WEB	S’informèc ar Emperaire e coma gràcia especiau lo heren subtenent dera Garda en regiment de Semionovsky.
GUERRA-E-PATZ-I-WEB	Mès, maugrat toti es passi e sollicituds d’Anna Mijailovna, Boris non siguec nomentat ajudant de camp ne ingressèc en Estat Major de Kutuzov.
GUERRA-E-PATZ-I-WEB	Pòc dempús d’aquera cauhada, Anna Mijailovna tornèc entà Moscòu e se filèc dirèctaments de cap a casa d’uns parents rics, es Rostov, a on solie demorar-se quan venguie en Moscòu, e entre es quaus, dès era mainadesa, auie viscut e creishut eth sòn adorable hilh, que nauèth promoigut a subtenent d’infantaria passaue alavetz ena Garda.
GUERRA-E-PATZ-I-WEB	Eth dètz d’agost era Garda auie gessut de Sant Petersburg, e Boris, que se demorèc en Moscòu pr’amor de premanir er equipatge, li calie incorporar-se ara sua unitat peth camin entà Radzivilov.
GUERRA-E-PATZ-I-WEB	En larèr des Rostov se celebraue eth sant de dues Natalies: era mair e era hilha mendre.
GUERRA-E-PATZ-I-WEB	Dès eth maitin, e sense pòsa, arribauen e partiuen nombroses carròces, damb visitaires, ena grana casa (coneishuda per tot Moscòu) dera comdessa Rostova, en carrèr Povarskaia.
GUERRA-E-PATZ-I-WEB	Era comdessa, damb era sua beròia hilha màger, recebie en salon as visitaires qu’anauen passant de contunh.
GUERRA-E-PATZ-I-WEB	Qu’ère era comdessa ua hemna d’uns quaranta cinc ans, de mina orientau, damb eth ròstre prim, visiblaments estropiada pes sòns nombroses jasilhes; qu’auie auut dotze hilhs.
GUERRA-E-PATZ-I-WEB	Era lentor des sòns movements, atau qu’eth sòn pausat biaish de parlar, per çò dera feblesa des sues fòrces, l’autrejauen un aire grèu que costaue respècte.
GUERRA-E-PATZ-I-WEB	Era princessa Anna Mijailovna Drubetskaia, coma persona dera casa, se trapaue tanben en salon e ajudaue a recéber as visitaires e a tier era convèrsa damb eri.
GUERRA-E-PATZ-I-WEB	Es joeni èren enes crambes posteriores e non credien de besonh participar ena recepcion.
GUERRA-E-PATZ-I-WEB	Eth comde gessie ar encontre des visites e les didie adiu, en tot convidar a toti a dinar.
GUERRA-E-PATZ-I-WEB	Que li sò plan arregraït, ma chere, o mon cher (didie ma chere o mon cher sense distincion ne nuança deguna, ja siguessen persones superiores o inferiores ada eth), li sò plan arregraït en mèn nòm e en nòm des estimades omenatjades.
GUERRA-E-PATZ-I-WEB	Non manquetz ath dinar, me harie dò, mon cher.
GUERRA-E-PATZ-I-WEB	Vos ac demani en nòm de tota era familha, ma chere.
GUERRA-E-PATZ-I-WEB	Damb era madeisha expression en ròstre, plen, alègre, suenhosaments arrasat, damb era madeisha fòrta sarrada de mans e era madeisha salutacion plan brèu e tostemp parièra, repetie aguestes paraules a toti sense excepcion e sense cambiar arren.
GUERRA-E-PATZ-I-WEB	E de nauèth, damb gèst cansat, mès, fèrm en compliment des sòns déuers, acompanhaue a un aute visitaire, en tot estirar-se ena tèsta es pòqui peus grisi, e de nauèth lo convidaue a dinar.
GUERRA-E-PATZ-I-WEB	A viatges, en tornar deth vestibul, passaue pera galaria de flors e deth office entà ua sala grana de parets de marme, a on se premanie ua taula entà ueitanta persones, e, en tot observar as crambèrs qu’amiauen es cubèrts d’argent e era porcelana, dispausauen es taules e desplegauen es damassades tovalhes, cridaue a Dmitri Vasilievic, un nòble que se tenguie de toti es ahèrs deth comde.
GUERRA-E-PATZ-I-WEB	Saja, Mitenka, li didie, que tot vage ben.
GUERRA-E-PATZ-I-WEB	Plan, plan… repetie, guardant damb plaser era enòrma e alongada taula.
GUERRA-E-PATZ-I-WEB	Çò de mès important qu’ei eth servici.
GUERRA-E-PATZ-I-WEB	Atau ei… e damb un alend de satisfaccion tornaue entara sala.
GUERRA-E-PATZ-I-WEB	Era comdessa reflecionèc tant que cuelhie un shinhau de rapé d’ua capsa de tabac d’aur ornada damb un retrait deth sòn marit.
GUERRA-E-PATZ-I-WEB	Es visites que m’an deishat renduda, didec.
GUERRA-E-PATZ-I-WEB	La receberè, mès que serà era darrèra.
GUERRA-E-PATZ-I-WEB	Qu’ei plan capinauta.
GUERRA-E-PATZ-I-WEB	Hètz-les a passar, didec ath vailet damb ua votz trista, coma se didesse: “Aucís-me”.
GUERRA-E-PATZ-I-WEB	Damb bronit de pèlhes entrèren en salon ua senhora nauta, gròssa, de portadura capinauta, e ua gojata de cara redona e arridolenta…
GUERRA-E-PATZ-I-WEB	Chère comtesse il y a si longtemps…
GUERRA-E-PATZ-I-WEB	Elle a eté alitée, le prauve enfant…
GUERRA-E-PATZ-I-WEB	Au bal des Razoumovsky…
GUERRA-E-PATZ-I-WEB	E la comtesse Apraksine…
GUERRA-E-PATZ-I-WEB	J’ai eté si heureuse…
GUERRA-E-PATZ-I-WEB	Comencèc er animat mormolh de votzes femenines que s’interrompien mutuauments, confonudes damb eth rumor de vestits e eth bronit de cagires.
GUERRA-E-PATZ-I-WEB	Qu’ère ua d’aguestes convèrses que solet se tien en demora d’ua pausa entà lheuar-se, damb fru-fru de vestits e díder: je suis charmée… la santé de maman… et la comtesse Aparaksine… e de nauèth, damb es madeishi rumors, passar entath vestibul, cuélher er abric de pèth o era capa e anar-se’n.
GUERRA-E-PATZ-I-WEB	Era convèrsa viraue sus era grana nauetat deth dia, era malautia deth plan ric e vielh comde Bezujov, un des òmes mès atrasents ena epòca de Catalina, e sus eth sòn hilh naturau, Pierre, que tant indecentaments s’auie comportat ena cauhada d’Anna Pavlovna Scherer.
GUERRA-E-PATZ-I-WEB	Qu’ei aguesta era educacion modèrna!
GUERRA-E-PATZ-I-WEB	Eth joen s’estèc abandonat ada eth madeish en estrangèr e ara a cometut taus errors en Sant Petersburg, sivans diden, qu’a estat expulsat pera policia.
GUERRA-E-PATZ-I-WEB	De vertat?, preguntèc era comdessa.
GUERRA-E-PATZ-I-WEB	Que s’amassaue damb males companhies, intervenguec era princessa Anna Mijailovna.
GUERRA-E-PATZ-I-WEB	Eth hilh deth comde Vasili, eth e un tau Dolojov, an hèt, çampar, sabi pas se quines causes.
GUERRA-E-PATZ-I-WEB	As dus les an castigat.
GUERRA-E-PATZ-I-WEB	A Dolojov damb era degradacion e eth hilh de Bezujov siguec deportat entà Moscòu.
GUERRA-E-PATZ-I-WEB	Per çò d’Anatol Kugarin… sa pair que podec méter tèrra ar ahèr, mès, totun aquerò, tanben ei expulsat de Sant Petersburg.
GUERRA-E-PATZ-I-WEB	Mès se qué an hèt?, preguntèc era comdessa.
GUERRA-E-PATZ-I-WEB	Que son uns perfècti brigands, mès que mès aguest Dolojov, assegurèc era visitaira.
GUERRA-E-PATZ-I-WEB	Ei hilh de Maria Ivanovna Dolojova, ua dauna plan respectabla, e aciu que l’auetz!
GUERRA-E-PATZ-I-WEB	Imaginatz-vos qu’es tres artenhèren a hèr-se damb un os, l’amièren en coche e vengueren ena casa d’ues actritzes.
GUERRA-E-PATZ-I-WEB	Que li calèc intervier ara policia pr’amor de padegar-les.
GUERRA-E-PATZ-I-WEB	Alavetz agarrèren a un comissari de barri, l’estaquèren ar os, esquia contra esquia, e lancèren ar os entath Moika; er os comencèc a nadar damb eth comissari ath dessús.
GUERRA-E-PATZ-I-WEB	Ma chère!
GUERRA-E-PATZ-I-WEB	Quin orror!, que non ei entà arrir, comde!
GUERRA-E-PATZ-I-WEB	Mès que tanben es hemnes arriren maugrat tot.
GUERRA-E-PATZ-I-WEB	Damb grani trabalhs artenhèren sauvar ath malerós, contunhèc era visitaira.
GUERRA-E-PATZ-I-WEB	E ei eth hilh deth comde Kiril Vladimirovic Bezujov que se divertís d’aguesta sòrta!, higec.
GUERRA-E-PATZ-I-WEB	Didien qu’ère tan ben educat e qu’ère tant intelligent… ja vedetz a on amie era educacion en estrangèr.
GUERRA-E-PATZ-I-WEB	Demori qu’aciu non lo recebe arrés, a maugrat dera sua fortuna.
GUERRA-E-PATZ-I-WEB	M’ac voleren preguntar mès me remí en redon…
GUERRA-E-PATZ-I-WEB	Qu’è hilhes!
GUERRA-E-PATZ-I-WEB	Mès, per qué diden qu’aguest joen ei tan ric?, preguntèc era comdessa en tot hèr- se enlà des joenes, que heren veir de seguit que non escotauen.
GUERRA-E-PATZ-I-WEB	Eth comde sonque a hilhs naturaus… e semble que tanben Pierre ei hilh naturau.
GUERRA-E-PATZ-I-WEB	Era visitaira hec un gest menspredós.
GUERRA-E-PATZ-I-WEB	Me pensi qu’a vint hilhs naturaus.
GUERRA-E-PATZ-I-WEB	Era princessa Anna Mijailovna intervenguec ena convèrsa, desirant, visiblaments, hèr notar es sues relacions e era sua coneishença des ahèrs mondans.
GUERRA-E-PATZ-I-WEB	Que ja vos ac explicarè, didec damb aire d’importància, tanben a mieja votz.
GUERRA-E-PATZ-I-WEB	Ja coneishetz era reputacion deth comde Kiril Vladimirivic…
GUERRA-E-PATZ-I-WEB	Ne tan solet eth se’n sap des hilhs qu’a, mès aguest Pierre qu’ei eth sòn preferit.
GUERRA-E-PATZ-I-WEB	Ara qu’a cambiat fòrça, didec Anna Mijailovna.
GUERRA-E-PATZ-I-WEB	Petersburg) arrés se’n sap a on anirà a parar aguesta enòrma fortuna, a Pierre o ath prince Vasili.
GUERRA-E-PATZ-I-WEB	Quaranta mil sirvents e diuèrsi milions.
GUERRA-E-PATZ-I-WEB	Plan que me’n sai, pr’amor que m’ac a dit eth prince Vasili.
GUERRA-E-PATZ-I-WEB	Ath delà, Kiril Vladimirovic ei oncle segon mèn per part de sa mair; qu’ei eth pairin de Boris, higec, coma se non li balhèsse cap importància ath hèt.
GUERRA-E-PATZ-I-WEB	Eth prince Vasili arribèc ager en Moscòu.
GUERRA-E-PATZ-I-WEB	Òc, mès, entre nous, higec era princessa, qu’ei ua desencusa; en realitat, qu’a vengut pr’amor d’estar-se ath costat deth prince Kiril Vladimirovic, qu’ei fòrça grèu.
GUERRA-E-PATZ-I-WEB	Totun aquerò, ma chère, ei ua badinada divertida, intervenguec eth comde; e en veir qu’era visitaira non l’escotaue se virèc de cap as senhoretes: m’imagini era cara deth policièr.
GUERRA-E-PATZ-I-WEB	Simulèc es movements deth policièr, estornejant es braci, e s’estarnèc un aute còp en ua arridalha sonora e prigonda que secodic eth sòn gròs còs; atau sòlen arrir es persones que tostemps an minjat ben e begut encara mielhor.
GUERRA-E-PATZ-I-WEB	Non desbrembetz, se vos platz, que vos demoram entà dinar, acabèc.
GUERRA-E-PATZ-I-WEB	Toti demorèren en silenci.
GUERRA-E-PATZ-I-WEB	Era comdessa guardaue ara visitaira damb un arridolet amable, sense amagar, ça que la, que non se’n harie guaire se se n’anèsse.
GUERRA-E-PATZ-I-WEB	Era hilha s’ajustaue ja eth vestit, en tot guardar interrogatiuaments ara mair, quan ena cramba pròcha s’entenec córrer entara pòrta deth salon a diuèrses persones e eth sarabat d’ua cagira artenhuda e hèta quèir en solèr.
GUERRA-E-PATZ-I-WEB	Se calèc en salon ua mainada de tretze ans, apuprètz, qu’amiaue quauquarren estropat ena sua cuerta pelha de mossolina, e s’arturèc ath miei dera estança.
GUERRA-E-PATZ-I-WEB	Qu’ère evident qu’auie arribat aquiu per pur edart, per non auer calculat era possada dera carrèra.
GUERRA-E-PATZ-I-WEB	Lèu ath madish temps campèren ena pòrta un estudiant damb eth sòn unifòrme de cochèr color jordon, un oficiau dera Garda, ua joeneta de quinze ans e un gojatet grasset, roienc que vestie giqueta de mainatge.
GUERRA-E-PATZ-I-WEB	Eth comde se botèc de pè e, balançant-se, dauric es braci pr’amor d’acuélher ara mainada qu’entrèc ath mès córrer.
GUERRA-E-PATZ-I-WEB	Aciu que l’auetz!, sorrisclèc arrint.
GUERRA-E-PATZ-I-WEB	Ma chère, il y a un temps pour tout, didec era comdessa, hènt veir qu’ère emmaliciada.
GUERRA-E-PATZ-I-WEB	Tu que la mimes massa, Eli, higec, en tot virar-se entath sòn marit.
GUERRA-E-PATZ-I-WEB	Bonjour, ma chère, je vous felicite, didec era visitaira.
GUERRA-E-PATZ-I-WEB	Era mainada, mèsalèu lèja, mès fòrça esdegada, auie es uelhs neri, era boca grana e amiaue nudes es espatles de mainada, gessudes deth corsatge per tòrt dera rapida carrèra, qu’auie esperluat es sòns cargolhs neri en tot hèr-les a vier entà darrèr; es braci, nudi, tanben èren prims e es sues cames emboishades en pantalons de dentela deishauen ath descubèrt uns pès cauçadi damb escarpins; qu’ère en aquera edat encantadora qu’era joeneta ja non ère ua mainada e era mainada non ère encara ua joena.
GUERRA-E-PATZ-I-WEB	Evitant a sa pair, se dirigic de cap ara sua mair e, sense hèr-ne cabau des sues sevères observacions, amaguèc eth ròstre rogit enes assemblatges dera sua mantilha e se metec a arrir.
GUERRA-E-PATZ-I-WEB	Arrie per bèra causa, parlant entre arridalhes dera pipa que venguie de trèir de dejós era pelha.
GUERRA-E-PATZ-I-WEB	Vedetz?…
GUERRA-E-PATZ-I-WEB	Mimí… guardatz, e non podent díder arren (tan comica li semblaue era situacion), Natasha queiguec sus era sua mair, e s’estarnèc en ua arridalhada tan fòrta e sonora que toti, enquia e tot era ceremoniosa visitaira, arriren.
GUERRA-E-PATZ-I-WEB	Natasha, lheuèc pendent un moment eth ròstre dera mantilha de sa mair, la guardèc de naut, damb es uelhs plei de lèrmes pes arridalhades, e lo tornèc a amagar.
GUERRA-E-PATZ-I-WEB	Era visitaira, obligada a presenciar aquera scèna familhara, credec oportun participar en era.
GUERRA-E-PATZ-I-WEB	Ditz-me, estimada, preguntèc a Natasha, qué n’ès tu d’aguesta Mimí?
GUERRA-E-PATZ-I-WEB	Que non agradèren a Natasha eth ton indulgent e era pregunta puerila, e sense respòner guardèc seriosaments ara dauna.
GUERRA-E-PATZ-I-WEB	Mentretant, toti aqueri joeni auien entrat en salon, en tot esdegar-se visiblaments per contier enes limits dera bona educacion era animacion e era alegria que miralhauen es sòns ròstres: Boris, oficiau, hilh dera princessa Anna Mijailovna; Nikolai, estudiant, hilh màger dera comdessa; Sonia, neboda deth comde, de quinze ans, e eth petit Petrusha, eth hilh mendre.
GUERRA-E-PATZ-I-WEB	Podie endonviar-se qu’aquiu, enes crambes qu’auien gessut damb tant de rambalh, era convèrsa ère mès alègra qu’era que s’auie tengut aciu sus es petòfies dera ciutat, eth temps e la comtesse Apraksine.
GUERRA-E-PATZ-I-WEB	De quan en quan se guardauen es uns as auti e damb grana dificultat se tenguien er arrir.
GUERRA-E-PATZ-I-WEB	Es dus joeni, er estudiant e er oficiau, èren dera madeisha edat, amics dera mainadesa, andús beròis, mès de beresa desparièra.
GUERRA-E-PATZ-I-WEB	Boris, naut e ròi, de traits fini, regulars e sereni.
GUERRA-E-PATZ-I-WEB	Nikolai non ère naut, auie eth peu cargolhat e sus eth pòt superior pistaue un leugèr pelhasson.
GUERRA-E-PATZ-I-WEB	En sòn ròstre, de guardada franca, se liegie era impetuositat e era passion.
GUERRA-E-PATZ-I-WEB	Nikolai se rogic en entrar en salon.
GUERRA-E-PATZ-I-WEB	Qu’ère evident que cercaue quauquarren entà díder, sense trapà’c.
GUERRA-E-PATZ-I-WEB	Boris, peth contrari, se padeguèc de seguit e condèc tranquillaments, en ton de badinada, que coneishec ara pipa Mimí quan encara ère joena e non auie eth nas trincat, mès qu’en cinc ans auie envielhit enquia demorar damb eth cap plen de henudes.
GUERRA-E-PATZ-I-WEB	Dempús de condà’c, guardèc a Natasha; era lo deishèc de uelh, guardèc ath sòn frair petit, que damb es uelhs lèu clucadi tremolaue d’arrir, silenciós, e incapable de tier-se mès, hec un bot e hugec dera estança damb era rapiditat pròpia des sues leugères cames.
GUERRA-E-PATZ-I-WEB	Boris non arric.
GUERRA-E-PATZ-I-WEB	Me semble que tanben vos, mama, voletz partir.
GUERRA-E-PATZ-I-WEB	Òc, ve-te’n e ordena que lo premanisquen, responec era arrint.
GUERRA-E-PATZ-I-WEB	Boris gessec sense bronit darrèr de Natasha.
GUERRA-E-PATZ-I-WEB	Eth gojatet grasset correc emmaliciat ath sòn darrèr, coma desengustat per auer estat shordat enes sues ocupacions.
GUERRA-E-PATZ-I-WEB	Sense compdar ara hilha màger dera comdessa (qu’auie quate ans mès qu’era sua fraia e se consideraue ja tota ua hemna) e era hilha dera visitaira, solet demorèren en salon dus joeni: Nikolai e Sonia.
GUERRA-E-PATZ-I-WEB	Era neboda deth comde ère ua joena, bruna, petita, de ròstre doç e guardada ombrejada per longues pestanhes; ath entorn deth cap li hège dues virades ua trena nera, e era pèth dera cara, deth còth e des braci nuds e prims, encara que musculosi e graciosi, ère d’un ton d’oliva.
GUERRA-E-PATZ-I-WEB	Pera armonia des sòns movements, era agilitat e gràcia des sòn membres e manères un shinhau astutes e reservades, se retiraue a ua polida gateta, encara non formada, que prometie èster preciosa.
GUERRA-E-PATZ-I-WEB	Credie avient mostrar damb eth sòn arridolet que cuelhie partida ena convèrsa comuna; mès, totun aquerò, es uelhs, jos es pestanhes longues e espesses guardauen ath cousin, que partie entara armada, damb ua adoracion tan juvenila e apassionada qu’eth sòn arridolet non podie enganhar ad arrés; qu’ère evident qu’era gateta sonque s’auie arraulit entà poder sautar e jogar encara mès damb eth sòn cousin, tan lèu auessen gessut deth salon Boris e Natasha.
GUERRA-E-PATZ-I-WEB	Òc, ma chère, didec eth vielh comde en tot virar-se entara visitaira e senhalar ath sòn hilh Nikolai.
GUERRA-E-PATZ-I-WEB	Eth sòn amic Boris qu’a estat promoigut a oficiau e, per amistat, non vò èster mens qu’eth.
GUERRA-E-PATZ-I-WEB	Abandone era Universitat, dèishe solet ad aguest vielh e se’n va entara armada, ma chère.
GUERRA-E-PATZ-I-WEB	E aquerò quan eth sòn nomentament entara Direccion des archius ja ère acabat.
GUERRA-E-PATZ-I-WEB	Non ei aquerò amistat?, preguntèc eth comde.
GUERRA-E-PATZ-I-WEB	Se ditz que ja a estat declarada era guèrra, didec era dauna.
GUERRA-E-PATZ-I-WEB	Òc, qu ja hè temps que se ditz aquerò, repliquèc eth comde, se ditz, se ditz, e dempús es causes demoren tostemp parièr.
GUERRA-E-PATZ-I-WEB	Ma chère, aquerò òc qu’ei amistat, repetic.
GUERRA-E-PATZ-I-WEB	Que va a èster ussar.
GUERRA-E-PATZ-I-WEB	Era visitaira, en non saber se qué díder, assentic damb eth cap.
GUERRA-E-PATZ-I-WEB	Que non ac hèsqui per amistat, sorrisclèc Nikolai en tot rogir-se tot e deféner-se coma se siguesse objècte d’ua vergonhosa calomnia.
GUERRA-E-PATZ-I-WEB	Que non ei per amistat.
GUERRA-E-PATZ-I-WEB	Ac hèsqui pr’amor que senti vocacion peth servici des armes.
GUERRA-E-PATZ-I-WEB	Se virèc entara sua cosia e era hilha dera visitaira; ambdues lo guardauen damb un arridolet d’aprobacion.
GUERRA-E-PATZ-I-WEB	Aué dine damb nosati Schubert, eth coronel deth regiment d’ussars de Pavlograd.
GUERRA-E-PATZ-I-WEB	Qu’ère aciu de permís e se lo hè a vier damb eth.
GUERRA-E-PATZ-I-WEB	Qué posqui hèr?, didec eth comde arroncilhant es espatles e cuelhent a trufaria quauquarren que li costaue un prigond dolor.
GUERRA-E-PATZ-I-WEB	Ja li sò dit a papa, repliquéc eth hilh, que se non me balhe eth permís me demorarè.
GUERRA-E-PATZ-I-WEB	Mès me’n sai que non valgui entà ua auta causa qu’eth servici militar.
GUERRA-E-PATZ-I-WEB	Non sò diplomatic ne foncionari.
GUERRA-E-PATZ-I-WEB	Sò incapable d’amagar es mèns sentiments, higec en tot guardar a Sonia e ara auta senhoreta damb era fatuitat deth que se sap joen e de bon pòrt.
GUERRA-E-PATZ-I-WEB	Era gateta, tachadi es uelhs en eth, semblaue prèsta e méter en jòc, en quinsevolh moment, tota era sua natura felina.
GUERRA-E-PATZ-I-WEB	Au, que ja està ben, didec eth vielh comde.
GUERRA-E-PATZ-I-WEB	De seguit s’afògue…
GUERRA-E-PATZ-I-WEB	Aguest Bonaparte amie capviradi a toti; toti pensen en com arribèc de soslòctenent a Emperaire.
GUERRA-E-PATZ-I-WEB	Plan, que Diu volgue… higec, sense avertir er arridolet burlesc dera visitaira.
GUERRA-E-PATZ-I-WEB	Era gent grana se metec a parlar de Bonaparte.
GUERRA-E-PATZ-I-WEB	Julie, era hilha de madame Karaguina, se virèc entath joen Rostov.
GUERRA-E-PATZ-I-WEB	Eth joen, vantat, s’apressèc a Julie, damb un arridolet juvenil seductor e comencèc un dialòg damb era, tanben arridolenta, sense encuedar-se’n que plagaue damb eth guinhauet dera gelosia eth còr de Sonia, que s’auie rogit sense abandonar era sua pròpia arridalha simulada.
GUERRA-E-PATZ-I-WEB	Mès, ara mitat dera convèrsa, virèc es uelhs entada era.
GUERRA-E-PATZ-I-WEB	Sonia li lancèc ua guardada rabiosa e passionada e, tient-se damb dificultat es lèrmes, tostemp damb aguesta forçada arridalha, se lheuèc e abandonèc eth salon.
GUERRA-E-PATZ-I-WEB	Tota era animositat de Nikolai despareishec.
GUERRA-E-PATZ-I-WEB	Demorèc era prumèra pausa ena convèrsa e, transvestit eth ròstre, gessec ara cèrca de Sonia.
GUERRA-E-PATZ-I-WEB	Be n’ei de vertat qu’es secrets de tota aguesta joenesa son cosudi en hiu blanc!, didec Anna Mijailovna senhalant a Nikolai, que gessie en aguest instant.
GUERRA-E-PATZ-I-WEB	Cousinage, dangereux voisinage, higec.
GUERRA-E-PATZ-I-WEB	Òc, assentic era comdessa, quan er arrai de solei qu’auie penetrat ena sala damb era joena generacion despareishec.
GUERRA-E-PATZ-I-WEB	Mès guairi patiments, guaires inquietuds mos cau suportat entà sénter ara era alegria de guardar-les!
GUERRA-E-PATZ-I-WEB	E totun, ara que son mès es temors qu’es alegries; que tostemp, ua, a pòur…
GUERRA-E-PATZ-I-WEB	Ei ua edat tan perilhosa entàs gojates e entàs joeni… higec, coma responent a ua pregunta qu’arrés li hège, mès que la preocupaue de contunh.
GUERRA-E-PATZ-I-WEB	Que tot depen dera educacion, didec era visitaira.
GUERRA-E-PATZ-I-WEB	Òc, qu’auetz rason.
GUERRA-E-PATZ-I-WEB	Enquia aué, gràcies a Diu, sò era amiga des mèns hilhs e gaudisqui dera sua mès completa confiança, responec era comdessa, en tot repetir era errança de tanti pairs que se pensen qu’es sòns hilhs non an secrets entada eri.
GUERRA-E-PATZ-I-WEB	Sai que tostemp serè era prumèra confidenta des mies hilhes e que s’eth mèn hilh Nikolai, per çò deth sòn impetuós temperament, cometesse quauqua asenada (causa que se passe soent enes joeni), non serie coma era d’aguesti senhors de Sant Petersburg.
GUERRA-E-PATZ-I-WEB	A, plan, que son bravi gojats, bravi gojats!, repetic eth comde, que resolvie tostemp es qüestions complicades en tot trapà’c tot coma cau.
GUERRA-E-PATZ-I-WEB	Ja vedetz: vò èster ussar.
GUERRA-E-PATZ-I-WEB	Qué podem hèr, ma chère?
GUERRA-E-PATZ-I-WEB	Be n’ei de deliciosa era vòsta petita creatura!, didec era visitaira.
GUERRA-E-PATZ-I-WEB	Òc, coma era povora, repetic eth comde.
GUERRA-E-PATZ-I-WEB	Se retire a jo.
GUERRA-E-PATZ-I-WEB	E quina votz qu’a!
GUERRA-E-PATZ-I-WEB	Encara que sigue era mia hilha, diderè era vertat, que serà ua cantaira, ua naua Salomoni.
GUERRA-E-PATZ-I-WEB	Auem un professor italian que li balhe classe.
GUERRA-E-PATZ-I-WEB	Mès, non ei massa lèu?
GUERRA-E-PATZ-I-WEB	Ò, non, que non n’ei!, responec eth comde.
GUERRA-E-PATZ-I-WEB	Ara qu’ei encamardada de Boris.
GUERRA-E-PATZ-I-WEB	Qué vos semble?, didec era comdessa, arrint doçaments e guardant ara mair de Boris.
GUERRA-E-PATZ-I-WEB	Dempús, coma responent ath pensament que la preocupaue tostemps, seguic: ja vedetz, se l’auessa tenguda, se la frenèssa…
GUERRA-E-PATZ-I-WEB	Diu se’n sap se qué harie d’amagat (era comdessa hège a veir que se punarien).
GUERRA-E-PATZ-I-WEB	Atau que sò ath pas de cada paraula sua.
GUERRA-E-PATZ-I-WEB	Era madeisha vie ena mia cramba pes nets e m’ac conde.
GUERRA-E-PATZ-I-WEB	Dilhèu la mima, mès me pensi qu’atau ei mielhor.
GUERRA-E-PATZ-I-WEB	Ara màger que l’è tractada damb mès severitat.
GUERRA-E-PATZ-I-WEB	Mès, ath contrari de çò que se sòl passar, er arridolet non apolidie eth ròstre de Vera, semblaue pòc naturau e plan per açò desagradiu.
GUERRA-E-PATZ-I-WEB	Vera, era màger, ère beròia, esdegada, siguec ua bona escolana e ère ben educada; era sua votz resultaue agradiua, tot çò que didie ère senat e avient.
GUERRA-E-PATZ-I-WEB	Mès, causa estranha, ambdues, era visitaira e era comdessa, la guardèren coma estonades per auer parlat d’aguesta sòrta e se senteren violentes.
GUERRA-E-PATZ-I-WEB	Per qué amagà’c, ma chère?
GUERRA-E-PATZ-I-WEB	Era comdessa se depassaue damb Vera, didec eth comde.
GUERRA-E-PATZ-I-WEB	Mès, plan, a maugrat de tot, ei ua gojata excellenta, higec en tot guinhar un uelh a Vera en senhau d’aprobacion.
GUERRA-E-PATZ-I-WEB	Es visitaires se lheuèren e se dideren adiu, en tot prométer tornar entath dinar.
GUERRA-E-PATZ-I-WEB	Vai, quines formes!
GUERRA-E-PATZ-I-WEB	Quan Natasha gessec, ath córrer, deth salon, arribèc solet enquiara sèrva.
GUERRA-E-PATZ-I-WEB	Se posèc aquiu en tot escotar es convèrses e demorar a Boris.
GUERRA-E-PATZ-I-WEB	Començaue ja a despacientar-se, pataquegèc eth solèr damb eth pè a mand d’estarnar-se de plorar pr’amor que non venguie lèu, quan entenec es passi deth joen, ne lents ne rapids, senon regulars.
GUERRA-E-PATZ-I-WEB	Natasha s’amaguèc ath mès córrer darrèr des tèsti.
GUERRA-E-PATZ-I-WEB	Boris s’arturèc ath miei dera sèrva, hec ua guardada ar entorn, secodic ua posca dera manja deth sòn unifòrme, s’apressèc en miralh e s’estèc guardant era sua imatge.
GUERRA-E-PATZ-I-WEB	Natasha lo contemplaue sense botjar-se deth sòn amagader, espiant çò qu’anaue a hèr.
GUERRA-E-PATZ-I-WEB	Boris s’estèc ua estona dauant deth miralh, arric e se filèc de cap ara pòrta de gessuda.
GUERRA-E-PATZ-I-WEB	Natasha lo volec cridar, mès s’empenaïc.
GUERRA-E-PATZ-I-WEB	Tan lèu gessec Boris, campèc Sonia pera auta pòrta, plan esmoiguda e gasulhant entre somics paraules airoses.
GUERRA-E-PATZ-I-WEB	Natasha reprimic eth sòn prumèr impuls de dirigir-se ada era e s’estèc en sòn guardadèr, campant, coma se quauquarren magic la hesse invisibla, çò que se passaue.
GUERRA-E-PATZ-I-WEB	Experimentaue un plaser nau e especiau.
GUERRA-E-PATZ-I-WEB	Sonia gasulhaue quauquarren, damb era guardada virada de cap ara pòrta deth salon.
GUERRA-E-PATZ-I-WEB	En portau apareishec Nikolai.
GUERRA-E-PATZ-I-WEB	Qué te cau, Sonia?
GUERRA-E-PATZ-I-WEB	Ei possible aquerò?, didec en tot córrer entada era.
GUERRA-E-PATZ-I-WEB	Arren, arren, dèisha-me.
GUERRA-E-PATZ-I-WEB	Sonia petèc en somics.
GUERRA-E-PATZ-I-WEB	Non: que ja sai de qué se tracte.
GUERRA-E-PATZ-I-WEB	Donques s’ac sabetz, perfècte, anatz-vo’n damb era.
GUERRA-E-PATZ-I-WEB	Sonia, ua soleta paraula!
GUERRA-E-PATZ-I-WEB	Nikolai en tot balhar-li era man.
GUERRA-E-PATZ-I-WEB	Sonia non la retirèc e deishèc de plorar.
GUERRA-E-PATZ-I-WEB	Natasha, sense botjar-se, e lèu sense alendar, guardaue deth sòn amagader damb uelhs ludents.
GUERRA-E-PATZ-I-WEB	Sonia, arren deth mon m’impòrte: tu qu’ac ès tot entà jo, didie Nikolai.
GUERRA-E-PATZ-I-WEB	Non me shaute que parles atau.
GUERRA-E-PATZ-I-WEB	Plan, donc, non ac harè bric mès.
GUERRA-E-PATZ-I-WEB	Perdona-me, Sonia.
GUERRA-E-PATZ-I-WEB	La tirassèc entada eth e la punèc.
GUERRA-E-PATZ-I-WEB	E quan Sonia e Nikolai gesseren dera sèrva, les seguic e cridèc a Boris.
GUERRA-E-PATZ-I-WEB	Boris!, vietz aciu, didec damb aire d’importància e malícia.
GUERRA-E-PATZ-I-WEB	Aciu, aciu.
GUERRA-E-PATZ-I-WEB	L’amièc entara sèrva, en madeish lòc des tèsti qu’auie estat amagada.
GUERRA-E-PATZ-I-WEB	Boris la seguie arridolent.
GUERRA-E-PATZ-I-WEB	De quina causa se tracte, preguntèc.
GUERRA-E-PATZ-I-WEB	Era se trebolèc; guardèc ar entorn, e en tot veir era sua pipa, lançada en un tèst, la cuelhec damb es mans.
GUERRA-E-PATZ-I-WEB	Punatz-la, didec.
GUERRA-E-PATZ-I-WEB	Boris, damb uelhs atentius e coraus, guardèc eth ròstre animat dera gojata e non responec.
GUERRA-E-PATZ-I-WEB	Non voletz?
GUERRA-E-PATZ-I-WEB	Alavetz vietz aciu, e calant-se entre es flors, lancèc era pipa.
GUERRA-E-PATZ-I-WEB	Mès apròp, mès apròp, gasulhaue.
GUERRA-E-PATZ-I-WEB	Agarrèc ar oficiau peth revés des manges; en sòn ròstre rogit se liegie era solemnitat e eth temor.
GUERRA-E-PATZ-I-WEB	E a jo, me voletz punar?, mormolhèc damb votz plan baisha, guardant-lo d’arréuelh, arrint e a mand de plorar pera emocion.
GUERRA-E-PATZ-I-WEB	Boris se rogic.
GUERRA-E-PATZ-I-WEB	Era sautèc sus un tèst, de tau sòrta que se trapèc mès nauta qu’eth joen, e, en tot entornejar-lo damb es braci prims e nuds, damb un movement deth cap botèc entà darrèr era cabeladura e lo punèc enes pòts.
GUERRA-E-PATZ-I-WEB	S’esguitlèc dempús entres es tèsti, entara auta part des plantes, e, damb eth cap clin, s’arturèc.
GUERRA-E-PATZ-I-WEB	Natasha, didec Boris, vos sabetz que vos estimi, mès…
GUERRA-E-PATZ-I-WEB	Ètz encamardat de jo?, didec era.
GUERRA-E-PATZ-I-WEB	Òc, sò encamardat… mès vos demani… que non tornem a hèr çò qu’auem hèt…
GUERRA-E-PATZ-I-WEB	Demorem quate ans…
GUERRA-E-PATZ-I-WEB	Alavetz demanarè era vòsta man.
GUERRA-E-PATZ-I-WEB	Natasha reflexionèc.
GUERRA-E-PATZ-I-WEB	Plan!, decidit?
GUERRA-E-PATZ-I-WEB	Tretze, catorze, quinze, setze… didec compdant damb es sòns escanaulidi ditets.
GUERRA-E-PATZ-I-WEB	E un arridolet de tranquillitat e felicitat illuminèc eth sòn animat ròstre.
GUERRA-E-PATZ-I-WEB	Decidit, didec Boris.
GUERRA-E-PATZ-I-WEB	Entà tostemp?, higec.
GUERRA-E-PATZ-I-WEB	Enquiara mòrt?
GUERRA-E-PATZ-I-WEB	E agarrant-lo deth braç, damb eth ròstre enludernat de felicitat, gessec lentaments entara sala des divans.
GUERRA-E-PATZ-I-WEB	Era comdessa ère tan cansada des visites que balhèc era orde de non recéber ad arrés mès, e eth portièr siguec er encargat de convidar a dinar a guairi venguessen a felicitar- la.
GUERRA-E-PATZ-I-WEB	Que desiraue era comdessa parlar soleta damb era sua amiga dera mainadesa, era princessa Anna Mijailovna, que non auie tornat a veir dès qu’aguesta tornèsse de Sant Petersburg.
GUERRA-E-PATZ-I-WEB	Anna Mijailovna, damb eth sòn ròstre atrasent, macat pes lèrmes, s’apressèc mès ath fautulh dera comdessa.
GUERRA-E-PATZ-I-WEB	Anna Mijailovna guardèc a Vera e s’arturèc.
GUERRA-E-PATZ-I-WEB	Era comdessa sarrèc era man dera sua amiga.
GUERRA-E-PATZ-I-WEB	Vera, didec, en tot virar-se entara sua hilha màger, que non ère evidentaments era preferida, qu’ei que non te n’encuedes d’arren; non ves qu’aciu ès sobrèra?
GUERRA-E-PATZ-I-WEB	Ve-te’n damb es tues fraies o…
GUERRA-E-PATZ-I-WEB	Era polida Vera arric menspredosaments, mès que non semblèc ofensada.
GUERRA-E-PATZ-I-WEB	Mès quan trauessèc eth salon des divans vedec ath cant de cada hièstra dues parelhes simetricaments seigudes.
GUERRA-E-PATZ-I-WEB	Se posèc e arric damb mensprètz.
GUERRA-E-PATZ-I-WEB	Sonia ère plan près de Nikolai, que copiaue entada era uns vèrsi, es prumèrs que compausaue.
GUERRA-E-PATZ-I-WEB	Boris e Natasha seigudi près dera auta hièstra carèren en entrar Vera: Sonia e Natasha la guardèren damb cares colpables e eroses.
GUERRA-E-PATZ-I-WEB	Qu’ère esmovent e divertit contemplar aguestes gojatetes enamorades, mès era sua vista non agradèc a Vera.
GUERRA-E-PATZ-I-WEB	Guairi còps vos sò demant que non toquètz çò qu’ei mèn?, didec.
GUERRA-E-PATZ-I-WEB	E cuelhec eth tintèr que se servie Nikolai.
GUERRA-E-PATZ-I-WEB	Un moment, un moment, didec eth, banhant era pluma.
GUERRA-E-PATZ-I-WEB	Que non sabetz hèr arren coma cau, contunhèc Vera.
GUERRA-E-PATZ-I-WEB	Encara que çò que didie ère just (o dilhèu pr’amor que n’ère) arrés repliquèc, e es quate se guardèren.
GUERRA-E-PATZ-I-WEB	Vera s’arturèn ena cramba damb eth tintèr ena man.
GUERRA-E-PATZ-I-WEB	Quini secrets i pòt auer ena vòsta edat entre Natasha e Boris e entre vosati?
GUERRA-E-PATZ-I-WEB	Mès, a tu qué t’impòrte, Vera?, didec Natasha damb votz doça coma intercedint.
GUERRA-E-PATZ-I-WEB	Aqueth dia se sentie mès bontadosa e corau damb toti que jamès.
GUERRA-E-PATZ-I-WEB	Qu’ei ua grana pegaria, repetic Vera, m’avergonhi de vosati.
GUERRA-E-PATZ-I-WEB	Li diderè a mama se com te compòrtes damb Boris.
GUERRA-E-PATZ-I-WEB	Deishatz-ac, Boris, ètz tan diplomatic… (era paraula diplomatic ère plan de mòda entre es gojats, que li dauen un sens especiau).
GUERRA-E-PATZ-I-WEB	Enquia e tot resulte engüegiu, didec Natasha, damb votz tremolosa e ressentida, per qué non me deisharà tranquilla?
GUERRA-E-PATZ-I-WEB	Tu que non ac compreneràs jamès, seguic virant-se entà Vera, perque jamès as estimat ad arrés.
GUERRA-E-PATZ-I-WEB	Que non as còr, non ès qu’ua Madame de Genlis (aguest fausnòm, que considerauen plan ofensiu, l’ac auie botat Nikolai) e eth tòn màger plaser ei shordar as auti.
GUERRA-E-PATZ-I-WEB	Hè era cocarèla damb Berg tant que volgues, acabèc rapidaments.
GUERRA-E-PATZ-I-WEB	Solide que jo non corri darrèr d’un joen quan i a visites…
GUERRA-E-PATZ-I-WEB	Vai!, ja as artenhut çò que volies!, intervenguec Nikolai.
GUERRA-E-PATZ-I-WEB	Anem entath quarto des mainatges.
GUERRA-E-PATZ-I-WEB	Es quate coma ua volada d’audèths espauridi, se lheuèren e gesseren dera estança.
GUERRA-E-PATZ-I-WEB	Era beròia Vera, qu’a toti costaue era madeisha hastigosa impression, arric sense semblar ofensada per arren de tot çò que l’auien dit.
GUERRA-E-PATZ-I-WEB	S’acostèc ath miralh, s’apraièc eth chal e es peus.
GUERRA-E-PATZ-I-WEB	Era vista deth sòn beròi ròstre la tornèc encara mès hereda e mès tranquilla.
GUERRA-E-PATZ-I-WEB	Era convèrsa contunhaue en salon.
GUERRA-E-PATZ-I-WEB	A!, chère, didie era comdessa, que tanpòc ena mia vida ei tot de color de ròsa…
GUERRA-E-PATZ-I-WEB	Dilhèu non veigui que du train que nous allons era nòsta fortuna non se tardarà guaire?
GUERRA-E-PATZ-I-WEB	Eth tòrt de tot que lo tien eth club e era sua tolerància.
GUERRA-E-PATZ-I-WEB	Dilhèu viuem e repausam quan gessem en camp?
GUERRA-E-PATZ-I-WEB	Teatres, cacilhes, e Diu se’n sap de quines causes mès.
GUERRA-E-PATZ-I-WEB	Mès non parlem de jo.
GUERRA-E-PATZ-I-WEB	Ditz-me, com ac as artenhut?
GUERRA-E-PATZ-I-WEB	Annette, de qué ara tua edat vengues soleta en un coche de Moscòu entà Sant Petersburg e de qué visites a toti es ministres, a toti es personatges; que te sabes hèr damb toti.
GUERRA-E-PATZ-I-WEB	Ditz-me, com ac as artenhut?
GUERRA-E-PATZ-I-WEB	Jo que non ac poiria hèr.
GUERRA-E-PATZ-I-WEB	Ai, amiga mia!, responec era princessa Anna Mijailovna.
GUERRA-E-PATZ-I-WEB	Que Diu non volgue que te’n sàpies se com n’ei de dur demorar-se veuda, sense empara, damb un hilh qu’estimes damb vertadèra passion.
GUERRA-E-PATZ-I-WEB	Que s’apren tot, contunhèc damb cèrt orgulh.
GUERRA-E-PATZ-I-WEB	Eth plaid m’ensenhèc.
GUERRA-E-PATZ-I-WEB	Se me cau veir a bèth personatge escriui ua nòta: Princesse une telle, desire veir a fulano, e jo madeisha en coche de loguèr vau tres, quate viatges, enquia qu’artenhi çò qu’è de besonh.
GUERRA-E-PATZ-I-WEB	Que non m’impòrte çò que posquen pensar de jo.
GUERRA-E-PATZ-I-WEB	Mès com ac as hèt?
GUERRA-E-PATZ-I-WEB	A qui as parlat de Boris?, preguntèc era comdessa.
GUERRA-E-PATZ-I-WEB	Ja ves, eth tòn hilh ei oficiau dera Garda, tant que Nikolai non passe de cadet.
GUERRA-E-PATZ-I-WEB	Que non i a qui s’encargue de gestionà’c.
GUERRA-E-PATZ-I-WEB	A qui l’ac as demanat?
GUERRA-E-PATZ-I-WEB	Ath prince Vasili.
GUERRA-E-PATZ-I-WEB	Siguec fòrça amable.
GUERRA-E-PATZ-I-WEB	Accedic sense hèr-me a pregar e lo recomanèc ar Emperaire, didec damb afogadura era princessa Anna Mijailovna, sense hèr veir deguna des umiliacions que li calèc passar entà arténher eth sòn prepaus.
GUERRA-E-PATZ-I-WEB	A envielhit eth prince Vasili?, preguntèc era comdessa.
GUERRA-E-PATZ-I-WEB	Que non lo sò vist dès es foncions de teatre que dèrem ena casa des Rumiantsev.
GUERRA-E-PATZ-I-WEB	Supausi que non se’n brembe de jo.
GUERRA-E-PATZ-I-WEB	Il me faisait la court, rebrembèc era princessa arrint.
GUERRA-E-PATZ-I-WEB	Que contunhe a èster eth madeish, repliquèc Anna Mijailovna.
GUERRA-E-PATZ-I-WEB	Amable, obsequiós.
GUERRA-E-PATZ-I-WEB	Les grandeurs ne lui ont pas tourné la tete du tout.
GUERRA-E-PATZ-I-WEB	Òc, qu’ei un òme excellent, un bon parent.
GUERRA-E-PATZ-I-WEB	Tu, Nathalie, te’n sabes der amor que li hè ath mèn hilh.
GUERRA-E-PATZ-I-WEB	Sabi pas se qué haria pera sua felicitat.
GUERRA-E-PATZ-I-WEB	Mès es mèns ahèrs van tan mau, contunhèc Anna Mijailovna damb tristor, baishant era votz, tan mau, que me trapi en ua situacion vertadèraments terribla.
GUERRA-E-PATZ-I-WEB	Eth mèn malerós plaid consumís tot çò qu’è, e non auance.
GUERRA-E-PATZ-I-WEB	Me pòs creir, mès a la lettre, non è ne dètz kòpeks e ne tansevolhe sai se com vau a pagar er equipament de Boris (treiguec eth mocador e s’estarnèc a plorar).
GUERRA-E-PATZ-I-WEB	Qu’è besonh de cinc cents robles e sonque è un bilhet de vint-e-cinc: en aguesta situacion me trapi…
GUERRA-E-PATZ-I-WEB	Ara era mia soleta esperança ei eth comde Kiril Vladimirovic Bezujov.
GUERRA-E-PATZ-I-WEB	Se non vò ajudar ath sòn hilhòu (ei pairin de Boris) e autrejar-li bèra soma, toti es mèns afans auràn estat en bades.
GUERRA-E-PATZ-I-WEB	Que non poirè hèr-li er equipament.
GUERRA-E-PATZ-I-WEB	Era comdessa vessèc ues lèrmes e reflexionèc en silenci.
GUERRA-E-PATZ-I-WEB	Soent pensi, e dilhèu ei un pecat, contunhèc Anna Mijailovna, mès pensi tostemp qu’eth comde Kiril Vladimirovic Bezujov, s’està solet… damb tant immensa fortuna…
GUERRA-E-PATZ-I-WEB	Entà qué viu?
GUERRA-E-PATZ-I-WEB	Entada eth era vida qu’ei penibla, e ça que la, entà Boris, era vida que comence.
GUERRA-E-PATZ-I-WEB	Ei fòrça probable que dèishe quauquarren entà Boris, didec era comdessa.
GUERRA-E-PATZ-I-WEB	Diu t’ac age, chère amie.
GUERRA-E-PATZ-I-WEB	Aguesti grani senhors son tant egoïstes!
GUERRA-E-PATZ-I-WEB	Que pensen de jo çò que volguen, m’ei parièr quan ei en jòc er avier deth mèn hilh (era princessa se botèc de pès).
GUERRA-E-PATZ-I-WEB	Que son ja es dues e vosati dinatz tàs quate, aurè temps entà anar-i.
GUERRA-E-PATZ-I-WEB	E damb es formes d’ua dauna practica de Sant Petersburg que sap profitar eth temps, Anna Mijailovna manèc cercar ath sòn hilh e gessec damb eth ena anticramba.
GUERRA-E-PATZ-I-WEB	Adishatz, estimada, didec ara comdessa, que l’acompanhaue enquiara pòrta.
GUERRA-E-PATZ-I-WEB	Desira-me capitada, higec a mieja votz pr’amor de qué non l’entenesse eth sòn hilh.
GUERRA-E-PATZ-I-WEB	Vatz ena casa deth comde Kiril Vladimirovic Bezujov, ma chère?, preguntèc eth comde que gessie deth minjador.
GUERRA-E-PATZ-I-WEB	Se se trape mielhor, didetz-li a Pierre que lo convidi a dinar.
GUERRA-E-PATZ-I-WEB	Qu’a viatges me tenguie ua visita e baraue damb es mainades.
GUERRA-E-PATZ-I-WEB	Non vo’n desbrembetz de convidar-lo, ma chère.
GUERRA-E-PATZ-I-WEB	Ben, anem a veir se com se lutz Taràs aué.
GUERRA-E-PATZ-I-WEB	Ditz qu’ena casa deth comde Orlov non i auec jamès un minjar semblable ath qu’auram nosati.
GUERRA-E-PATZ-I-WEB	Mon cher Boris, didec era princessa Anna Mijailovna quan eth coche dera comdessa Rostova que les amiaue crotzèc eth carrèr caperat de palha e entraue en ample pati deth comde Kiril Vladimirovic Bezujov, mon cher Boris, repetic era mair, en tot trèir era man deth sòn rosigat abric e botar-la damb timid e corau gèst en braç deth sòn hilh, sigues afectuós e atentiu; eth comde Kiril Vladimirovic ei eth tòn pairin e d’eth depen eth tòn futur.
GUERRA-E-PATZ-I-WEB	Non te’n desbrembes, mon cher, sigues tot çò d’amable que pogues, coma tu ne sabes èster…
GUERRA-E-PATZ-I-WEB	Mès qu’è prometut hè’c e ac harè per vos.
GUERRA-E-PATZ-I-WEB	Encara que i auie ua carroça arturada dauant dera escala de gradons, eth portièr examinèc de cap a pès ara mair e ath hilh (que sense hèr-se anonciar entrauen directaments en vestibul des veirines, entre dues ringlères d’estatues plaçades enes sues cavitats des parets) e en veir eth vielh abric d’Anna Mijailovna les preguntèc a qui desirauen veir: s’as comdesses o ath comde.
GUERRA-E-PATZ-I-WEB	En responer-les eri qu’ath comde, informèc que Sa Excelléncia estaue pejor e non recebie ad arrés.
GUERRA-E-PATZ-I-WEB	Podem partir, didec Boris en francés.
GUERRA-E-PATZ-I-WEB	Boris carèc e, sense treir-se er abric, guardèc a sa mair damb gèst interrogatiu.
GUERRA-E-PATZ-I-WEB	Amic, contunhèc Anna damb votz plan trenda, en tot virar-se entath portièr, me’n sai qu’eth comde Kiril Vladimirovic ei fòrça malaut… qu’ei per aquerò que sò venguda.
GUERRA-E-PATZ-I-WEB	Sò parenta sua e non lo shordarè, amic… mès è besonh de veir ath prince Vasili Sergueievic; ei alotjat aciu.
GUERRA-E-PATZ-I-WEB	Anoncia-me, se te platz.
GUERRA-E-PATZ-I-WEB	Eth portièr, de mala encolia, tirèc dera campaneta e se hec enlà.
GUERRA-E-PATZ-I-WEB	Era princessa Drubetskaia entath prince Vasili Sergueievic, cridèc ath sirvent vestit de frac, miches e sabates de fibèla, qu’acodic en soleret superior e guardaue de naut estant dera escalera.
GUERRA-E-PATZ-I-WEB	Era mair apraièc çò de mielhor que podec es plecs deth sòn vestit de seda tintada, se guardèc en gran miralh de Venecia penjat ena paret e, damb coratge, damb es sòns rosigades sabates, auancèc peth tapís dera escala.
GUERRA-E-PATZ-I-WEB	Mon cher, vous m’avez promis… didec de nauèth ath sòn hilh, tocant-li eth braç.
GUERRA-E-PATZ-I-WEB	Boris la seguie tot doç, damb es uelhs entà baish.
GUERRA-E-PATZ-I-WEB	Entrèren ena sala, qu’ua des sues pòrtes amiaue entàs crambes destinades ath prince Vasili.
GUERRA-E-PATZ-I-WEB	Quan mair e hilh, arribadi en centre dera estança, anauen a preguntar eth camin ath vielh sirvent que s’auie botat de pès en veder-les entrar, virèc era maneta de bronze d’ua des pòrtes e eth prince Vasili, jargat de manèra casolana damb ua giqueta de velot e ua soleta decoracion, gessec acompanhant a un senhor de bon pòrt, de peus neri.
GUERRA-E-PATZ-I-WEB	Qu’ère Lorrain, eth celèbre mètge de Sant Petersburg.
GUERRA-E-PATZ-I-WEB	C’est, donc, positif?, preguntèc eth prince.
GUERRA-E-PATZ-I-WEB	C’est bien, c’est bien…
GUERRA-E-PATZ-I-WEB	E en veir a Anna Mijailovna e ath sòn hilh, eth prince Vasili, damb ua salutacion, se didec adiu deth mètge e, en silenci, mès damb un gèst d’interrogacion, s’apressèc ada eri.
GUERRA-E-PATZ-I-WEB	Boris notèc qu’es uelhs de sa mair exprimiren de ressabuda un prigond dolor e arric leugèraments.
GUERRA-E-PATZ-I-WEB	En quines tristes circonstàncies mos trapam, prince…
GUERRA-E-PATZ-I-WEB	Didetz-me, com li va ath nòste estimat malaut?, preguntèc Anna Mijailovna coma se non se n’encuedèsse dera guardada hereda e ofensiua tachada en era.
GUERRA-E-PATZ-I-WEB	Eth prince Vasili la guardèc interrogatiu, coma perplèx, e se virèc dempús entà Boris, que lo saludèc educadaments.
GUERRA-E-PATZ-I-WEB	Sense respóner ara salutacion, eth prince Vasili se virèc de nauèth entà Anna Mijailovna e responec ara sua pregunta damb un movement de cap e pòts que volie díder.
GUERRA-E-PATZ-I-WEB	Ei possible?, sorrisclèc Anna Mijailovna.
GUERRA-E-PATZ-I-WEB	Ò, qu’ei terrible.
GUERRA-E-PATZ-I-WEB	Me hè pòur pensar… e higec, en tot senhalar a Boris: qu’ei eth mèn hilh.
GUERRA-E-PATZ-I-WEB	Li volie arregrair personauments…
GUERRA-E-PATZ-I-WEB	Un viatge mès Boris saludèc correctaments.
GUERRA-E-PATZ-I-WEB	M’alègri d’auer-vos podut complàder, estimada Anna Mijailovna, didec eth prince Vasili ajustant eth plastron dera camisa e balhant-se plan mès importància dauant era sua protegida aciu en Moscòu qu’ena cauhada d’Annette Scherer en Sant Petersburg.
GUERRA-E-PATZ-I-WEB	Sajatz de servir fidèuments e èster digne dera carrèra des armes, higec sevèraments, en tot virar-se entà Boris.
GUERRA-E-PATZ-I-WEB	M’alègri… ètz aciu de permís?, preguntèc damb eth sòn ton indiferent.
GUERRA-E-PATZ-I-WEB	Excelléncia, demori ordes entà dirigir-me tath mèn nau destin, responec Boris sense mostrar desengust peth ton rude deth prince ne desirs de començar cap convèrsa, mès damb tau tranquillitat e respècte qu’eth prince lo guardèc fixaments.
GUERRA-E-PATZ-I-WEB	Viuetz damb era vòsta mair?
GUERRA-E-PATZ-I-WEB	Viui ena casa dera comdessa Rostova, repliquèc Boris.
GUERRA-E-PATZ-I-WEB	E higec: Excelléncia.
GUERRA-E-PATZ-I-WEB	Mijailovna.
GUERRA-E-PATZ-I-WEB	Ja ac sai, ja ac sai, didec eth price Vasili damb monotòna votz.
GUERRA-E-PATZ-I-WEB	Je n’ai jamais pu concevoir comment Nathalie s’est decidé a epouser cet ours mal leché!
GUERRA-E-PATZ-I-WEB	Un personnage completament stupid et ridicul.
GUERRA-E-PATZ-I-WEB	Eth joueur, a ce qu’on dit.
GUERRA-E-PATZ-I-WEB	Mès tres brave homme, mon prince, observèc Anna Mijailovna, arrint trendaments, coma hènt veir qu’eth comde Rostov meritaue aguesta opinion, mès qu’era demanaue indulgéncia entath praube vielh.
GUERRA-E-PATZ-I-WEB	Qué diden es mètges?, preguntèc era princessa dempús un brèu silenci, tant qu’eth sòn ròstre lermós exprimic de nauèth un prigond dolor.
GUERRA-E-PATZ-I-WEB	Pòques esperances, didec eth prince.
GUERRA-E-PATZ-I-WEB	E jo qu’auria volut arregrair, un còp mès, ath mèn oncle tot eth ben que mos a hèt a Boris e a jo!
GUERRA-E-PATZ-I-WEB	C’est son filleul, higec, coma se credesse qu’aguesta notícia alegrarie extraordinariaments ath prince.
GUERRA-E-PATZ-I-WEB	Eth prince Vasili reflexionèc pendent uns instants e arroncilhèc es celhes.
GUERRA-E-PATZ-I-WEB	Anna Mijailovna comprenec que cranhie trapar-se damb un rivau entath testament deth comde Bezujov e s’esdeguèc a tranquillizar-lo.
GUERRA-E-PATZ-I-WEB	Se non siguesse peth mèn sincer afècte e devocion per oncle… didec en tot accentuar aguestes darrères paraules damb fermetat e descuedadaments; me’n sai deth sòn nòble caractèr, tan dret, mès es comdesses que demoren solet damb eth… son encara tan joenes… baishèc eth cap e didec a mieja votz: a complit es sòns darrèrs dèuers, prince?
GUERRA-E-PATZ-I-WEB	Be ne son de polidi aguesti darrèrs moments!
GUERRA-E-PATZ-I-WEB	Aquerò que non li harà mau; qu’ei de besonh premanir-lo s’ei qu’està tan mau.
GUERRA-E-PATZ-I-WEB	Nosates es hemnes, prince (e arric damb trendesa) sabem tostemp se com parlar d’aguestes causes.
GUERRA-E-PATZ-I-WEB	Ei de besonh que lo veiga, encara que sigue trist entà jo, mès que ja sò avedada a patir.
GUERRA-E-PATZ-I-WEB	Eth prince comprenec, coma ac auie comprenut ena cauhada d’Annette Scherer, que serie dificil desliurar-se d’Anna Mijailovna.
GUERRA-E-PATZ-I-WEB	Non serà penibla entath malaut, estimada Anna Mijailovna, aguesta entrevista?
GUERRA-E-PATZ-I-WEB	Demorem enquiath ser, eth mètge anóncie ua crisi.
GUERRA-E-PATZ-I-WEB	Mès, prince, que non se pòt demorar quan s’arribe a taus extrèms.
GUERRA-E-PATZ-I-WEB	A!, c’est terrible, les devoirs d’un chretien…
GUERRA-E-PATZ-I-WEB	Se dauric era pòrta d’ua des crambes interiores e apareishec ua des princesses nebodes deth comde.
GUERRA-E-PATZ-I-WEB	Qu’auie un aspècte ombriu e hered e eth sòn còs, deth còth enquiara cintura, estonaue pera sua longada comparada damb es cames.
GUERRA-E-PATZ-I-WEB	Eth prince Vasili se virèc entada era.
GUERRA-E-PATZ-I-WEB	Com li va?
GUERRA-E-PATZ-I-WEB	Madeish.
GUERRA-E-PATZ-I-WEB	Anna Mijailovna coma a ua desconeishuda.
GUERRA-E-PATZ-I-WEB	A!, chère, je ne vous reconnaisais pas!, gessec damb un erós arridolet Anna Mijailovna, en tot apressar-se damb leugèri passi entara neboda deth comde.
GUERRA-E-PATZ-I-WEB	Je viens d’arriver e je suis a vous pour vous aidé a soigner “mon oncle”…
GUERRA-E-PATZ-I-WEB	J’imagine combien vous avez souffert, higec, en tot lheuar es uelhs entath cèu plei de pietat.
GUERRA-E-PATZ-I-WEB	Era princessa non responec, ne tansevolhe arric, en tot retirar-se de seguit.
GUERRA-E-PATZ-I-WEB	Anna Mijailovna se treiguec es gants e damb gèst de venceira cuelhec sèti en un fautulh e convidèc ath prince Vasili a sèir-se ath sòn costat.
GUERRA-E-PATZ-I-WEB	Boris, didec damb un arridolet ath sòn hilh, jo passarè a veir ath comde, eth mèn oncle, e tu, mon ami, ve-te’n, mentretant, damb Pierre e non t’en desbrembes dera invitacion des Rostov.
GUERRA-E-PATZ-I-WEB	Lo conviden a dinar.
GUERRA-E-PATZ-I-WEB	Supausi que non i anarà, li didec ath prince.
GUERRA-E-PATZ-I-WEB	Ath contrari, repliquèc eth prince, qu’ère visiblaments emmaliciat.
GUERRA-E-PATZ-I-WEB	Je serais tres content si vous me debarrassez de ce jeune homme… que non hè arren aciu.
GUERRA-E-PATZ-I-WEB	Eth comde non a preguntat per eth ne un solet viatge.
GUERRA-E-PATZ-I-WEB	Arroncilhèc es espatles, un vailet acompanhèc a Boris entath vestibul e per ua auta escala l’amièc entara cramba de Pierre Kilirovic.
GUERRA-E-PATZ-I-WEB	Pierre non auie auut temps de trapar un lòc ath sòn gust en Sant Petersburg e siguec expulsat d’aquiu per anament turbulent.
GUERRA-E-PATZ-I-WEB	Era istòria racondada en salon dera comdessa de Rostov qu’ère vertadèra.
GUERRA-E-PATZ-I-WEB	Pierre auie ajudat a tier ath comisari ena esquia der os.
GUERRA-E-PATZ-I-WEB	Venguie d’arribar en Moscòu hège uns dies e, coma de costum, se lotjaue ena casa de sa pair.
GUERRA-E-PATZ-I-WEB	A maugrat que ja supausaue qu’er escandal ère coneishut en Moscòu e qu’es daunes qu’entornejauan a sa pair, tostemps de mala encolia contra eth, profitarien era ocasión entà punchar ath comde, eth dia dera sua arribada se filèc de cap as crambes pairaus.
GUERRA-E-PATZ-I-WEB	En entrar ena sala a on normauments s’amassauen es princesses saludèc as joenes, seigudes damb es sues labors, tant qu’ua d’eres liegie un libre en votz nauta.
GUERRA-E-PATZ-I-WEB	Qu’èren tres: era màger, plan apolidida, de nauta cintura e mina sevèra, era madeisha que gessec ar encontre d’Anna Mijailovna, ère era encargada de liéger.
GUERRA-E-PATZ-I-WEB	Es mendre, ambdues de rosades caròles e polides, que se distinguien entre eres solet per un luèr qu’ua d’eres amiaue sus eth pòt, en tot balhar-li mès atrait, brodauen en encastre.
GUERRA-E-PATZ-I-WEB	Pierre siguec recebut coma un mòrt o un empestat.
GUERRA-E-PATZ-I-WEB	Era màger des princesses interrompec era lectura e se demorèc guardant-lo sense badar boca damb es uelhs espauridi.
GUERRA-E-PATZ-I-WEB	Era dusau (era que non amiaue luèr) cuelhec era madeisha expression.
GUERRA-E-PATZ-I-WEB	Era mès joena, era deth luèr, de caractèr mès alégre e trufaire, s’inclinèc sus era sua labor pr’amor de dissimular er arrir, solide costat per aquera scèna qu’eth sòn cant comic endonviaue.
GUERRA-E-PATZ-I-WEB	Tirassèc, peth dejós deth bastidor, es hius e s’inclinèc coma s’anèsse a campar eth diboish, en tot reprimir a penes eth sòn arridolet.
GUERRA-E-PATZ-I-WEB	Bonjour, ma cousine, saludèc Pierre.
GUERRA-E-PATZ-I-WEB	Vous ne me reconnaissez pas?
GUERRA-E-PATZ-I-WEB	Vos reconeishi plan ben, massa ben.
GUERRA-E-PATZ-I-WEB	Com està eth comde?
GUERRA-E-PATZ-I-WEB	Posqui veir ath comde?, repetic Pierre.
GUERRA-E-PATZ-I-WEB	Vai…!
GUERRA-E-PATZ-I-WEB	Se voletz acabar d’aucir-lo, aucir-lo deth tot, que lo podetz veir.
GUERRA-E-PATZ-I-WEB	Olga, ve-te’n a veir s’eth brolhon der oncle ei prèst; que ja comence a èster era ora deth sòn repais, higec hènt veir atau a Pierre qu’eres èren plan ocupades en atier a sa pair, tant qu’eth non hège que mortificar-lo.
GUERRA-E-PATZ-I-WEB	Olga gessec.
GUERRA-E-PATZ-I-WEB	Pierre s’estèc pendent uns moments de pè, guardèc as fraies e didec, en tot dider-se adiu:
GUERRA-E-PATZ-I-WEB	Alavetz tornarè entara mia cramba.
GUERRA-E-PATZ-I-WEB	Quan lo posca veir m’avisatz.
GUERRA-E-PATZ-I-WEB	Gessec e entenec ena sua esquia ua arridalhada sonora, mès non fòrta, dera fraia deth luèr.
GUERRA-E-PATZ-I-WEB	A londeman arribèc eth prince Vasili, que se lotgèc ena casa deth comde.
GUERRA-E-PATZ-I-WEB	Hec a vier a Pierre e li didec:
GUERRA-E-PATZ-I-WEB	Mon cher, se vous vous conduisez ici comme a Petersburg, vous finirez tres mal; c’est tout ce que je vous dis.
GUERRA-E-PATZ-I-WEB	Eth comde ei fòrça, fòrça mau, e non te cau veder- lo entad arren.
GUERRA-E-PATZ-I-WEB	D’alavetz ençà arrés se n’auie ocupat de Pierre; e s’estaue es dies sancers solet ena sua cramba en estatge de naut.
GUERRA-E-PATZ-I-WEB	Quan Boris entrèc, Pierre recorrie a longues calhamardades era cramba, en tot posar-se de quan en quan en un cornèr, hège un gèst menaçaire guardant era paret, coma se volesse trauessar damb era espada a quauque enemic invisible, guardaue sevèraments peth dessús es sues lunetes e tornaue a caminar, prononciant vagues paraules, arroncilhant es espatles e desseparant es braci.
GUERRA-E-PATZ-I-WEB	L’Anglaterre a vecu, didie arroncilhant es celhes e coma se senhalèsse a quauquarrés damb eth dit.
GUERRA-E-PATZ-I-WEB	M. Pitt, comme traitre a la nation e au droit des gens, es condamné a…
GUERRA-E-PATZ-I-WEB	Que non auec temps de prononciar era sua senténcia contra Pitt (en aqueth moment li semblaue èster, eth madeish, Napoleon, s’imaginaue qu’en companhia deth sòn eròi auie hèt era perilhosa trauèssa deth pas de Calais e conquistat Londres) pr’amor que vedec ena sua cramba a un joen oficiau, estirat e beròi.
GUERRA-E-PATZ-I-WEB	S’arturèc.
GUERRA-E-PATZ-I-WEB	Pierre auie deishat a Boris quan encara ère un mainatge de catorze ans e non lo rebrembaue.
GUERRA-E-PATZ-I-WEB	Mès damb era sua espontaneïtat caracteristica li sarrèc era man e arric amistosaments.
GUERRA-E-PATZ-I-WEB	Vo’n brembatz de jo?, didec Boris damb tranquillitat e un arridolet corau.
GUERRA-E-PATZ-I-WEB	Qu’è vengut damb ma mair entà tier-li ua visita ath comde.
GUERRA-E-PATZ-I-WEB	Semble que non està ben de salut.
GUERRA-E-PATZ-I-WEB	Òc, semble que se trape mau.
GUERRA-E-PATZ-I-WEB	Boris se n’encuedaue de qué Pierre non l’arreconeishie mès que non credec de besonh presentar-se, e sense cap de trebuc lo guardèc fixaments enes uelhs.
GUERRA-E-PATZ-I-WEB	A!, eth comde Rostov!, didec Pierre alègraments.
GUERRA-E-PATZ-I-WEB	Alavetz, ètz vos eth sòn hilh Ilia?
GUERRA-E-PATZ-I-WEB	Guardatz qu’ara prumeria non vos auia arreconeishut.
GUERRA-E-PATZ-I-WEB	Vo’n brembatz quan anàuem de passèg en Vorobiovy Gori damb madame Jacquot…?
GUERRA-E-PATZ-I-WEB	Hè ja tant de temps…
GUERRA-E-PATZ-I-WEB	Vos enganhatz, responec tot doç Boris damb un arridolet gausat e burlesc.
GUERRA-E-PATZ-I-WEB	Que sò Boris, eth hilh dera princessa Anna Mijailovna Drubetskaia.
GUERRA-E-PATZ-I-WEB	Qu’ei eth pair de Rostov que se cride Ilia; eth sòn hilh ei Nikolai, e jo non coneishi a cap madame Jacquot.
GUERRA-E-PATZ-I-WEB	Pierre botgèc e eth cap coma acaçat per ua broma de mosquits o d’abelhes.
GUERRA-E-PATZ-I-WEB	A, com vau!
GUERRA-E-PATZ-I-WEB	Qu’ac confoni tot.
GUERRA-E-PATZ-I-WEB	È autants de parents en Moscòu!
GUERRA-E-PATZ-I-WEB	Vos ètz Boris… a tot darrèr mos auem podut enténer.
GUERRA-E-PATZ-I-WEB	Qué ne pensatz dera expedicion de Boulogne?
GUERRA-E-PATZ-I-WEB	Es anglesi ac passaràn mau se Napoleon trauèsse eth canau.
GUERRA-E-PATZ-I-WEB	Me pensi qu’ei plan possible.
GUERRA-E-PATZ-I-WEB	Pro que Villeneuve non hèsque meuca!
GUERRA-E-PATZ-I-WEB	Boris non sabie arren dera expedicion de Boulogne, non liegie es jornaus e entenie per prumèr viatge eth nòm de Villeneuve.
GUERRA-E-PATZ-I-WEB	Aciu, en Moscòu, mos tiem mès as petòfies e as minjars qu’ara pòlitica, didec damb votz fleumosa e burlesca.
GUERRA-E-PATZ-I-WEB	Que non sai arren ne pensi arren sus aguest ahèr.
GUERRA-E-PATZ-I-WEB	Moscòu s’ocupe de rumors, repetic, e ara precisaments non se parle que de vos e deth comde.
GUERRA-E-PATZ-I-WEB	Pierre arric damb era sua bravassa arridalha, coma se cranhèsse qu’eth sòn interlocutor siguesse a mand de díder quauquarren de qué dempús se n’auesse d’empanaïr.
GUERRA-E-PATZ-I-WEB	Mès Boris parlaue precisa e claraments, secaments, sense deishar-lo de uelh.
GUERRA-E-PATZ-I-WEB	En Moscòu non se hè que parlotejar, contunhèc.
GUERRA-E-PATZ-I-WEB	Toti se demanen a qui deisharà eth comde era sua fortuna, encara que dilhèu eth mos acògue a toti, causa que li desiri de tot còr.
GUERRA-E-PATZ-I-WEB	Òc, tot aquerò ei penible, plan penible… mormolhèc Pierre.
GUERRA-E-PATZ-I-WEB	Seguie cranhent qu’er oficiau se metesse, sense encuedar-se’n, en ua convèrsa incomòda entada eth.
GUERRA-E-PATZ-I-WEB	E vos auetz de pensar, afirmèc Boris rogint-se leugèraments, mès sense variar era sua votz e portadura, que toti s’esdeguen entà recéber quauquarren d’un òme tan ric.
GUERRA-E-PATZ-I-WEB	Èm plan praubi, mès, aumens jo, precisaments pr’amor qu’eth vòste pair ei ric, non me considèri parent sòn, e ne era mia mair ne jo demanaram jamès arren ne acceptaram arren d’eth.
GUERRA-E-PATZ-I-WEB	Pierre se tardèc ua estona a comprèner, mès quan vedec clar eth sens des sues paraules sautèc deth divan, cuelhec era man de Boris e damb maganha, en tot rogir-se plan mès qu’eth, comencèc a parlar damb un sentiment mixte de vergonha e hàstic:
GUERRA-E-PATZ-I-WEB	Be n’ei d’estranh!…
GUERRA-E-PATZ-I-WEB	Dilhèu jo…
GUERRA-E-PATZ-I-WEB	Mès qui s’ac podie imaginar…
GUERRA-E-PATZ-I-WEB	Boris l’interrompec de nauèth:
GUERRA-E-PATZ-I-WEB	Que m’alègri d’auè’c dit tot; dilhèu a estat desagradiu entà vos, mès desencusatz-me (didec, padegant a Pierre, en sòrta d’èster padegat per eth).
GUERRA-E-PATZ-I-WEB	Demori non auer-vos ofensat.
GUERRA-E-PATZ-I-WEB	Qu’è per principi díder damb sinceritat es causes…
GUERRA-E-PATZ-I-WEB	Ara, qué me cau díder dera vòsta part?
GUERRA-E-PATZ-I-WEB	Vieratz a dinar damb es Rostov?
GUERRA-E-PATZ-I-WEB	Boris tanlèu complic eth sòn penible déuer, sauvada era dificila situacion e auent plaçat en era ath sòn interlocutor, se hec de nauèth tant agradiu coma abantes.
GUERRA-E-PATZ-I-WEB	Mès, escotatz, didec Pierre, en tot revier era tranquillitat.
GUERRA-E-PATZ-I-WEB	Qu’ètz estonant.
GUERRA-E-PATZ-I-WEB	Tot çò que vietz de díder està ben… plan ben.
GUERRA-E-PATZ-I-WEB	Plan que òc, non me coneishetz.
GUERRA-E-PATZ-I-WEB	Hè tant de temps que non mos vedem…!
GUERRA-E-PATZ-I-WEB	Qu’èrem dus mainatges…
GUERRA-E-PATZ-I-WEB	Podetz creder-me que jo…
GUERRA-E-PATZ-I-WEB	Ac compreni, ac compreni plan ben.
GUERRA-E-PATZ-I-WEB	Jo que non haria ua causa atau; me mancarie vam, mès qu’està plan ben.
GUERRA-E-PATZ-I-WEB	M’alègri fòrça d’auer-vos coneishut.
GUERRA-E-PATZ-I-WEB	Ei estranh çò que supausàuetz de jo!, higec arrint dempús un brèu silenci.
GUERRA-E-PATZ-I-WEB	E plan, mos coneishem mielhor, e sarrèc era man de Boris.
GUERRA-E-PATZ-I-WEB	Dempús didec: encara non è pogut veir ath comde ne un solet viatge.
GUERRA-E-PATZ-I-WEB	Que non m’a cridat… me hè dò coma uman… mès se qué i posqui hèr?
GUERRA-E-PATZ-I-WEB	Pierre comprenec que Boris volie cambiar de convèrsa e, coma qu’eth tanben ac volie, comencèc a explicar es auantatges e dificultats dera empresa de Boulogne.
GUERRA-E-PATZ-I-WEB	Un lacai venguec entà cridar a Boris de part dera princessa.
GUERRA-E-PATZ-I-WEB	Sa mair se n’anaue.
GUERRA-E-PATZ-I-WEB	Pierre prometec vier en dinar pr’amor d’assolidar era sua amistat damb Boris, li sarrèc damb fòrça era man, en tot guardar-lo enes uelhs corauments a trauèrs des sues lunetes…
GUERRA-E-PATZ-I-WEB	Quan Boris gessec, Pierre contunhèc pendent ua longa estona passejant pera cramba, mès ja sense herir damb era espada ar enemic invisible senon arrint dauant eth rebrembe d’aqueth joen simpatic, intelligent e decidit.
GUERRA-E-PATZ-I-WEB	Tau que sòl passar ena prumèra joenesa, mès que mès quan un ei solet, sentie ua trendesa instintiua per Boris e se prometie tier damb eth ua bona amistat.
GUERRA-E-PATZ-I-WEB	Mentretant, eth prince Vasili didie adiu ara princessa Anna Mijailovna, que non separaue eth sòn mocador des uelhs; eth sòn ròstre qu’ère negat de lèrmes.
GUERRA-E-PATZ-I-WEB	Ei terrible, terrible!, didie.
GUERRA-E-PATZ-I-WEB	Mès, per tant que me còste, complirè eth mèn déuer.
GUERRA-E-PATZ-I-WEB	Vierè a passar era net; que non se pòt deishar-lo atau; cada menuta ei preciosa.
GUERRA-E-PATZ-I-WEB	Non comprenni a qué demoren es princeses.
GUERRA-E-PATZ-I-WEB	Diu m’ajudarà a trapar era manèra de premanir-lo…!
GUERRA-E-PATZ-I-WEB	Adieu, mon prince, que le bon Dieu vous soutienne!…
GUERRA-E-PATZ-I-WEB	Adieu, ma bonne, responec eth prince Vasili en tot hèr-se enlà d’era.
GUERRA-E-PATZ-I-WEB	A!, qu’ei en un estat terrible, didec era mair ath hilh, quan se vederen en coche.
GUERRA-E-PATZ-I-WEB	Lèu non coneish ad arrés.
GUERRA-E-PATZ-I-WEB	Eth testament qu’ac diderà tot, amic; tanben era nòsta sòrt depen d’eth…
GUERRA-E-PATZ-I-WEB	Mès, per qué pensatz que mos deisharà quauquarren?
GUERRA-E-PATZ-I-WEB	Ai, amic!
GUERRA-E-PATZ-I-WEB	Eth ei tan ric e nosati tan praubi…
GUERRA-E-PATZ-I-WEB	Mès, maman, aquerò que non ei pro…
GUERRA-E-PATZ-I-WEB	Ò!, Mon Diu!
GUERRA-E-PATZ-I-WEB	Mon Diu!
GUERRA-E-PATZ-I-WEB	Be n’està de mau eth praubet!, repetie era mair.
GUERRA-E-PATZ-I-WEB	Quan Anna Mijailovna gessec damb eth sòn hilh entara casa deth comde Kiril Vladimirovic Bezujov, era comdessa Rostova s’estèc seiguda, soleta, en tot hèr-se a vier eth mocador enes uelhs.
GUERRA-E-PATZ-I-WEB	A tot darrèr, hec sonar era campaneta.
GUERRA-E-PATZ-I-WEB	Se non voletz atier-me que vos traparè un aute lòc.
GUERRA-E-PATZ-I-WEB	Era comdessa ère entristesida peth dolor e era umilianta praubetat dera sua amiga.
GUERRA-E-PATZ-I-WEB	Qu’ère per aquerò era mala encolia que se mostraue tostemp cridant “estimada” ara crambèra e tractant-la de vos.
GUERRA-E-PATZ-I-WEB	Perdon, didec era sirventa.
GUERRA-E-PATZ-I-WEB	Didetz-li ath comde que lo demori.
GUERRA-E-PATZ-I-WEB	Eth comde, balançant-se, s’apressèc ara sua hemna damb mina un shinau colpabla, coma tostemp.
GUERRA-E-PATZ-I-WEB	Plan, comdesseta: quin sauté au madere de grandoles vam a tier aué, ma chère!
GUERRA-E-PATZ-I-WEB	Ac è tastat.
GUERRA-E-PATZ-I-WEB	Non en bades pagué mil robles per Taràs, que les vau.
GUERRA-E-PATZ-I-WEB	Se seiguec ath cant dera sua esposa, e damb es codes galhardaments emparadi enes jolhs comencèc a bolegar-se eth peu gris.
GUERRA-E-PATZ-I-WEB	Qué mane era comdesseta?
GUERRA-E-PATZ-I-WEB	Donques, veiràs, amic mèn…
GUERRA-E-PATZ-I-WEB	Mès quina plapa ei aguesta?, didec en tot senhalar eth justet deth sòn marit.
GUERRA-E-PATZ-I-WEB	Solide qu’ei deth sauté… higec arridolenta.
GUERRA-E-PATZ-I-WEB	Çò que se passe, comde, ei qu’è besonh de quauqui sòs.
GUERRA-E-PATZ-I-WEB	Eth sòn ròstre s’entristic.
GUERRA-E-PATZ-I-WEB	Ò, comdesseta!, e eth comde s’esdeguèc a trèir eth sòn portamoneda.
GUERRA-E-PATZ-I-WEB	Ara… ara…
GUERRA-E-PATZ-I-WEB	Qui i é aquiu?, cridèc damb era votz que solet tie era gent segura de qué era persona que criden vierà ara prèssa ara crida.
GUERRA-E-PATZ-I-WEB	Que vengue Mitenka!
GUERRA-E-PATZ-I-WEB	Mitenka, aqueth hilh de nòble familha elevat ena casa deth comde, qu’es sòns ahèrs amiaue ara, entrèc damb pas brac ena cramba.
GUERRA-E-PATZ-I-WEB	Guarda, estimat… didec eth comde ath joen, qu’auançaue respetuosaments.
GUERRA-E-PATZ-I-WEB	Hè- me a vier… s’arturèc cogitós, sèt cents robles.
GUERRA-E-PATZ-I-WEB	Ei aquerò.
GUERRA-E-PATZ-I-WEB	Excelléncia, quan manatz que vo’les hèsca a vier, preguntèc Mitenka.
GUERRA-E-PATZ-I-WEB	Ja sabetz que…
GUERRA-E-PATZ-I-WEB	Mès non vos preocupètz, rectifiquèc, en veir qu’eth comde començaue a alendar rapidaments e damb dificultat, senhau segur d’un principi de colèra.
GUERRA-E-PATZ-I-WEB	Me’n desbrembaua que… voletz que vo’les hèsca a vier ara madeish?
GUERRA-E-PATZ-I-WEB	Òc, òc, atau ei, hè-les-me a vier.
GUERRA-E-PATZ-I-WEB	E les ac balhes ara comdessa.
GUERRA-E-PATZ-I-WEB	Qu’ei ua jòia aguest Mitenka!, comentèc arrint eth comde.
GUERRA-E-PATZ-I-WEB	Non i a arren impossible entada eth.
GUERRA-E-PATZ-I-WEB	Qu’è en òdi ad aguesta paraula.
GUERRA-E-PATZ-I-WEB	Tot qu’a d’èster possible.
GUERRA-E-PATZ-I-WEB	E aguesti sòs me hèn fòrça manca…
GUERRA-E-PATZ-I-WEB	Quan Anna Mijailovna tornèc dera sua visita a Bezujov, ja auie era comdessa es sòs sus era taula, dejós d’un mocador, tot en bilhets naui.
GUERRA-E-PATZ-I-WEB	Anna Mijailovna avertic en era un cèrt trebolament.
GUERRA-E-PATZ-I-WEB	Com te va, amiga mia?, preguntèc era comdessa.
GUERRA-E-PATZ-I-WEB	A!, en quin terrible estat se trape!
GUERRA-E-PATZ-I-WEB	Que non l’arreconeisheries.
GUERRA-E-PATZ-I-WEB	Solet l’è vist un moment e non è pugut díder ne dues paraules…
GUERRA-E-PATZ-I-WEB	Annette, t’ac demani per Diu, non refuses aquerò, didec de pic era comdessa, rogint-se, çò que li balhaue un aspècte estranh ath sòn ròstre ja non joen, prim e grèu, en tot trèir es sòs de dejós eth mocador.
GUERRA-E-PATZ-I-WEB	Anna Mijailovna comprenec de seguit de qué se tractaue e s’inclinèc pr’amor de poder abraçar comòdaments ara comdessa en moment precís.
GUERRA-E-PATZ-I-WEB	Qu’ei entà Boris, entath sòn equipament, dera mia part…
GUERRA-E-PATZ-I-WEB	Anna Mijailovna ja l’abraçaue plorant e tanben plorèc era comdessa.
GUERRA-E-PATZ-I-WEB	Ambdues plorèren pr’amor qu’èren amigues, pr’amor qu’èren braves; perque eres, amigues dera mainadesa es dues, les calie tier-se a ua causa tant ignòbla coma es sòs.
GUERRA-E-PATZ-I-WEB	Plorauen era sua joenesa passada…
GUERRA-E-PATZ-I-WEB	Mès qu’èren lèrmes agradiues entà ua e entara auta.
GUERRA-E-PATZ-I-WEB	Era comdessa Rostova, es sues hilhes e un bon grop des sòns convidadi èren ja en salon.
GUERRA-E-PATZ-I-WEB	Eth comde auie amiat as òmes en sòn burèu pr’amor d’amuishar-les era sua colleccion de pipes turques.
GUERRA-E-PATZ-I-WEB	De man en man gessie entà preguntar: “Non ei venguda?” que demorauen a Maria Dmitrievna Ajrosimova, qu’en societat la cridauen le terrible dragon, dauna famosa pera rectitud deth sòn esperit, pera sua simplicitat e franquesa, encara que non pes sòns titols e pera sua fortuna.
GUERRA-E-PATZ-I-WEB	Era familha imperiau coneishie a Maria Dmitrievna; la coneishie tot Moscòu e tot Sant Petersburg, e en ambdues ciutats se l’admiraue, encara que, d’amagat, se burlauen dera sua rudesa e abondauen es anecdòtes a compde sòn.
GUERRA-E-PATZ-I-WEB	Ça que la, toti, sens excepcion, l’estimauen e cranhien.
GUERRA-E-PATZ-I-WEB	En burèu, plen de hum, se parlaue dera guèrra, declarada en un manifèst, e sus eth recrutament.
GUERRA-E-PATZ-I-WEB	Arrés auie liejut encara eth manifèst, mès toti se’n sabien dera sua publicacion.
GUERRA-E-PATZ-I-WEB	Eth comde ère seigut en ua otomana, entre dus humaires que discutien entre se.
GUERRA-E-PATZ-I-WEB	Eth comde ne humaue ne discutie, mès inclinaue eth cap, ja entà un costat, ja entar aute, guardaue as humaires damb evident plaser e seguie d’aurelha era convèrsa entre dus vesins sòns qu’eth auie embrancat entre se.
GUERRA-E-PATZ-I-WEB	Un d’eri qu’ère un civil, damb eth ròstre regat d’arrupes, arrasat, biliós e secalh, ja près ara vielhesa, encara que vestit coma un joen, ara darrèra mòda.
GUERRA-E-PATZ-I-WEB	Seigut ena otomana sus es sues cames, damb era portadura d’un familhar dera casa, amiaue era pipa d’ambre metuda prigondaments en un angle dera boca e aspiraue convulsiauments eth hum, clucant es uelhs.
GUERRA-E-PATZ-I-WEB	Qu’ère eth vielh celibatari Shinshin, cosin dera comdessa, de lengua de serpiu coma didien d’eth en toti es salons de Moscòu.
GUERRA-E-PATZ-I-WEB	Quan parlaue semblaue baishar ath nivèu deth sòn interlocutor.
GUERRA-E-PATZ-I-WEB	Er aute qu’ère un oficiau dera Garda, joen, de pèth rosada, impecablaments net, cordat e pientat.
GUERRA-E-PATZ-I-WEB	Mantenguie era sua pipa d’ambre precisamens ath miei des sòns pòts rosadi e a penes aspiraue eth hum, en tot deishar-lo anar, dempús era sua polida boca en forma de cercles minisculs.
GUERRA-E-PATZ-I-WEB	Qu’ère eth lòctenet Berg, oficiau deth regiment de Semionovski, que damb eth auie de partir Boris pr’amor d’incorporar-se ara sua destinacion e que damb eth Natasha embromaue a Vera, era sua fraia màger, cridant a Berg eth sòn nòvi.
GUERRA-E-PATZ-I-WEB	Eth comde, seigut entre es dus, escotaue damb atencion.
GUERRA-E-PATZ-I-WEB	Era diversion preferida deth comde, dempús deth boston, que li shautaue fòrça, ère era d’estar d’audidor quan artenhie acarar a dus blagaires.
GUERRA-E-PATZ-I-WEB	De sòrta, pairet, mon tres honorable Alphonse Karlic, didec Shinshin burlesc, en tot júnher (qu’ère era peculiaritat dera sua manèra de parlar) es expressions russes mès populares damb es mès escuelhudes frases franceses, que vous comptez vous faire des rentes sus l’Estat, obtier ua renda a cargue dera vòsta companhia?
GUERRA-E-PATZ-I-WEB	Non, Piotr Nikolaievic, que voi hèr veir solet qu’ena cavalaria s’an fòrça mens auantatges qu’ena infantaria.
GUERRA-E-PATZ-I-WEB	Consideratz, Piotr Nikolaievic, era mia situacion…
GUERRA-E-PATZ-I-WEB	Berg parlaue tostemp damb grana precision, de forma repausada e corrècta.
GUERRA-E-PATZ-I-WEB	Era sua convèrsa viraue de contunh sus eth madeish; quan se parlaue de quauquarren que non siguesse restacat ara sua persona, caraue tranquillament.
GUERRA-E-PATZ-I-WEB	E caraue, encara qu’aguesta situacion se tardèsse ores sanceres, sense experimentar ne hèr veir as auti eth mès lèu trebuc.
GUERRA-E-PATZ-I-WEB	Mès s’era convèrsa lo tocaue personauments, que parlaue fòrça e damb evident plaser.
GUERRA-E-PATZ-I-WEB	Consideratz era mia situacion, Piotr Nikolaievic: en cavalaria non receberíetz que dus cents robles per trimèstre, autanplan damb eth grad de lòctenent: ara ne crubi dus cent trenta, didec, campant a Shinshin e ath comde damb un arridolet alègre e corau, pr’amor que li semblaue evident qu’era sua capitada siguesse tostemp er objectiu principau de toti.
GUERRA-E-PATZ-I-WEB	Ath delà, en tot passar ara infantaria tostemp ei un mès ara vista e es vacants son plan mès frequentes.
GUERRA-E-PATZ-I-WEB	E damb es dus cents trenta robles me les apraii entà economizar e manar quauquarren ath mèn pair, acabèc, lançant ua voluta de hum.
GUERRA-E-PATZ-I-WEB	La balance y est… comme dit le proverbe: er aleman harie eth bàter enquia damb er revés dera destrau, comentèc Shinshin en tot passar era pipa d’ambre en aute costat dera boca e guinhant un uelh ath comde, que s’estarnèc en ua arridalhada.
GUERRA-E-PATZ-I-WEB	Es auti convidadi, en veir que Shinshin ère en tot conversar, s’apressèren entà escotar.
GUERRA-E-PATZ-I-WEB	Berg, sense hèr-ne cabau ne dera indiferéncia ne dera ironia, seguic explicant qu’eth pas ara Garda li balhaue ja un grad d’auantatge sus es sòns companhs de còs, donques qu’ena guèrra ère possible qu’aucissen ath capitan, e alavetz eth, qu’ère eth mès antic dera companhia, lo poirie remplaçar aisidaments, pr’amor que toti l’estimauen en regiment e sa pair ère plan content d’eth.
GUERRA-E-PATZ-I-WEB	Berg sentie un extraordinari plaser en explicar aguestes causes e ne tansevolhe podie sospechar qu’es auti podessen auer tanben es sòns pròpis interèssi.
GUERRA-E-PATZ-I-WEB	Mès tot çò que condaue ère tan simpatic e innocent, era ingenuitat deth sòn egoïsme jovenil resultaue tant evidenta, que desarmaue as sòn auditors.
GUERRA-E-PATZ-I-WEB	Plan, estimat, autant ei era cavalaria coma era infantaria, en toti es lòcs vos dauriratz camin, vos ac prometi, resumic Shinshin, en tot hèr-li un copet de man ena espatla e retirar es cames deth divan.
GUERRA-E-PATZ-I-WEB	Berg arric erós.
GUERRA-E-PATZ-I-WEB	Eth comde, seguit des sòns convidadi, se filèc de cap ara sala.
GUERRA-E-PATZ-I-WEB	Qu’èren en aguesti moments que precedissen a un dinar de gala, quan toti es convidadi amassadi ara demora d’èster cridadi entàs entremesi non comencen granes convèrses mès considèren de besonh botjar-se e parlar pr’amor de non hèr veir impaciéncia per sèir-se ena taula; moments qu’es patrons dera casa guarden de quan en quan era pòrta e dempús se guarden entre se e es convidadi sagen d’endonviar en aguestes guardades a qui o qué demoren encara: dilhèu un parent important que s’a arreculat o bèth plat qu’encara non ei prèst.
GUERRA-E-PATZ-I-WEB	Pierre arribèc un shinhau abantes de passar en minjador e s’auie seigut en prumèr fautulh que trapèc, just ath miei deth salon, en tot barrar eth pas a toti.
GUERRA-E-PATZ-I-WEB	Era comdessa s’esdegaue a hèr-lo parlar, mès eth se limitaue a guardar candidaments ar entorn, coma s’a trauèrs des sues lunetes cerquèsse a quauquarrés, e responie damb monosilabs a totes es preguntes dera dauna.
GUERRA-E-PATZ-I-WEB	Destorbaue e ère eth solet que non se n’encuedaue d’aquerò.
GUERRA-E-PATZ-I-WEB	Era majoritat des convidadi, que coneishien era istòria der os, guardauen ad aqueth joen gran, corpurent e tranquil e s’estonauen, en veder-lo tan maladret e modèst, de qué siguesse er autor dera badinada damb eth comissari.
GUERRA-E-PATZ-I-WEB	Oui, madame, contestèc Pierre sense deishar de guardar ath sòn entorn.
GUERRA-E-PATZ-I-WEB	Encara non auetz vist ath mèn marit?
GUERRA-E-PATZ-I-WEB	Non, madame, e arric sense vie a compde.
GUERRA-E-PATZ-I-WEB	Me pensi que vos siguéretz recentaments en París.
GUERRA-E-PATZ-I-WEB	Plan interessant.
GUERRA-E-PATZ-I-WEB	Era comdessa guardèc a Anna Mijailovna, que, en tot compréner que li demanaue qu’entrenguesse a Pierre, se seiguec ath sòn costat e li parlèc de sa pair.
GUERRA-E-PATZ-I-WEB	Mès aguest, madeish qu’ara comdessa, non responie que damb monosilabs.
GUERRA-E-PATZ-I-WEB	Es convidadi conversauen entre eri.
GUERRA-E-PATZ-I-WEB	Vous etes bien bonne…
GUERRA-E-PATZ-I-WEB	La comtesse Apraksine…”, s’entenie pertot.
GUERRA-E-PATZ-I-WEB	Era comdessa se lheuèc e auancèc entara sala…
GUERRA-E-PATZ-I-WEB	Maria Dmitrievna!, se l’entenec díder en votz nauta.
GUERRA-E-PATZ-I-WEB	Totes es senhoretes, e, enquia e tot es senhores, exceptat es de màger edat se lheuèren.
GUERRA-E-PATZ-I-WEB	Se posèc Maria Dmitrievna ena pòrta e, de naut dera sua macissa figura, quilhat eth cap damb es sòn retortilhs grisi deth peu, passèc revista as convidadi e, coma rebussant-se, ajustèc doçaments es amples manges deth sòn vestit.
GUERRA-E-PATZ-I-WEB	Maria Dmitrievna, que ja auie complit es cinquanta ans, parlaue tostemp en rus.
GUERRA-E-PATZ-I-WEB	Es mies felicitacions entà tu, estimada, e entàs tòns hilhs, didec damb votz fòrta que dominaue quinsevolh aute son.
GUERRA-E-PATZ-I-WEB	E tu, vielh pecador, didec en tot referir-se ath comde, que li punaue era man, supausi que t’engüeges en Moscòu: aciu que non pòs hèr córrer as gossets…
GUERRA-E-PATZ-I-WEB	Qué vòs pairet!
GUERRA-E-PATZ-I-WEB	Aguesti audereths que van creishent, e senhalèc as gojates, e de boni o maus talents les cau cercar nòvis…
GUERRA-E-PATZ-I-WEB	Qué tau està eth mèn cosac?
GUERRA-E-PATZ-I-WEB	Maria Dmitrievna cridaue atau a Natasha, que s’auie apressat ada era alègraments e sense temor pr’amor de punar-li era man.
GUERRA-E-PATZ-I-WEB	Treiguec dera sua bossa de man ues plendengues de robís de forma ovalada e les ac autregèc ara rosada e radianta Natasha; ath còp, se desseparèc d’era e se dirigic entà Pierre:
GUERRA-E-PATZ-I-WEB	E damb gèst menaçaire se rebussèc de nauèth.
GUERRA-E-PATZ-I-WEB	Pierre s’apressèc, guardant-la innocentaments a trauèrs des sues lunetes.
GUERRA-E-PATZ-I-WEB	Apressa-te, apressa-te, estimat!
GUERRA-E-PATZ-I-WEB	Carèc.
GUERRA-E-PATZ-I-WEB	Toti sauvauen silenci, demorant çò qu’auie de vier, pr’amor que presentien qu’aquerò non ère qu’era introduccion.
GUERRA-E-PATZ-I-WEB	Bona pèça, qu’es comentaris son sobrèrs, bon gojat…
GUERRA-E-PATZ-I-WEB	Sa pair ei enes pòrtes dera mòrt e eth se divertís estacant a un comissari ena esquia d’un os.
GUERRA-E-PATZ-I-WEB	Qu’ei ua vergonha, ua vergonha, estimat!
GUERRA-E-PATZ-I-WEB	Que serie mielhor que partisses entara guèrra.
GUERRA-E-PATZ-I-WEB	Se hec enlà de Pierre e autregèc eth sòn braç ath comde, que lèu non se podie estar d’arrir.
GUERRA-E-PATZ-I-WEB	Dmitrievna.
GUERRA-E-PATZ-I-WEB	Eth comde e era nauèth venguda entamenèren era marcha, seguidi dera comdessa, deth braç d’un coronel des ussars, un òme plan de besonh, pr’amor que Nikolai auie d’arténher eth sòn regiment amiat per eth.
GUERRA-E-PATZ-I-WEB	Seguien dempús, Anna Mijailovna e Shinshin.
GUERRA-E-PATZ-I-WEB	Berg balhaue eth braç a Vera.
GUERRA-E-PATZ-I-WEB	Nikolai acompanhaue ara arridolenta Julie Karaguina.
GUERRA-E-PATZ-I-WEB	Seguien d’autes parelhes ath long dera sala e, fin finau, darrèr de toti, es mainatges, es sòns preceptors e intitutritzes.
GUERRA-E-PATZ-I-WEB	Es crambèrs se meteren en marcha, se produsic un esclafit de cagires e es convidadi, as acòrds dera musica que començaue a sonar ena galaria nauta, se seigueren ena taula.
GUERRA-E-PATZ-I-WEB	Ara musica dera orquestra deth comde li seguic eth rumor de forquilhes e guinhauets, era convèrsa des comensaus e eth caminar discret des crambèrs.
GUERRA-E-PATZ-I-WEB	En un des caps dera taula s’auie seigut era comdessa; auie ena sua dreta a Maria Dmitrievna e ara quèrra a Anna Mijailovna e a d’auti convidadi.
GUERRA-E-PATZ-I-WEB	En aute extrèm, eth comde auie ara sua quèrra ath coronel e ara sua dreta a Shinshin, seguidi de d’auti senhors.
GUERRA-E-PATZ-I-WEB	En un costat dera longa taula s’estauen es joeni de mès edat: Vera damb Berg, Pierre e Boris, amassa; en aute costat, es mainatges, es preceptors e es institutritzes.
GUERRA-E-PATZ-I-WEB	Eth comde guardaue, per dessús es copes de cristau de ròca, botelhes e frutièrs, ara sua hemna, tocada damb ua nauta còfa de cintes blues; s’esdegaue a servir eth vin as sòns convidadi, sense desbrembar-se’n d’eth madeish.
GUERRA-E-PATZ-I-WEB	Ena part femenina era convèrsa ère tranquilla e regulara; ena des òmes, s’entenien votzes cada còp mès fòrtes, mès que mès era deth coronel d’ussars, que minjaue e beuie sense mida, cada viatge mès roienc, autant, qu’eth comde lo botaue d’exemple as auti.
GUERRA-E-PATZ-I-WEB	Berg, damb trende arridolet, asseguraue a Vera qu’er amor non ère un sentiment terrenau, senon divin.
GUERRA-E-PATZ-I-WEB	Boris li didie ath sòn nauèth amic Pierre es nòms des convidadi, e escambiaue guardades damb Natasha, que s’auie seigut ath dauant.
GUERRA-E-PATZ-I-WEB	Pierre parlaue pòc, campaue es ròstres desconeishudi e minjaue fòrça.
GUERRA-E-PATZ-I-WEB	Dès es dues sopes, que d’eres alistèc la tortue, e dès eth pastís enquia es ortegas, que non deishèc passar un solet plat, ne ua classa de vins que damb era botelha estropada damb eth tovalhon hège surgentar misteriosaments eth majordòm, per dessús dera espatla deth vesin, dident:
GUERRA-E-PATZ-I-WEB	Apressaue era prumera copa que li venguie ena man des quate qu’auie ath dauant deth cubèrt, damb er anagrama deth comde, beuie damb vertadèr plaser e se demoraue contemplant as convidadi damb mès satisfaccion encara.
GUERRA-E-PATZ-I-WEB	Natasha, qu’ère ath dauant, guardaue a Boris coma sòlen guardar es gojatetes de tretze ans ath gojat qu’an punat per prumèr viatge e que son encamardades.
GUERRA-E-PATZ-I-WEB	De quan en quan, era madeisha guardada se posaue en Pierre, qu’en veir es uehs d’aquera gojateta divertida e alègra sentie, eth tanben, talents d’arrir sense saber per qué.
GUERRA-E-PATZ-I-WEB	Nikolai ère seigut luenh de Sonia, ath cant de Julie Karaguina, que, damb era madeisha arridalha involuntaria, condaue quauquarren.
GUERRA-E-PATZ-I-WEB	Sonia s’esdegaue en arrir, mès era gelosia la tormentaue visiblaments: tanlèu s’esblancossie coma se rogie e botaue tota era sua atencion en seguir d’aurelha era convèrsa entre Nikolai e Julie.
GUERRA-E-PATZ-I-WEB	Era intitutritz dirigie ar entorn guardades intranquilles, coma se se premanisse a refusar un atac, se per edart, bèth un volesse shordar as petits.
GUERRA-E-PATZ-I-WEB	Eth preceptor aleman hège esfòrci pr’amor de gravar ena memòria es nòms des plats, es dessèrts e es vins per çò de poder-les descríuer peth menut quan escriuesse as sòns, que s’estauen en Alemania, e se sentie plan ofensat quan eth majordòm, damb era botelha estropada en un tovalhon, passaue sense arturar-se.
GUERRA-E-PATZ-I-WEB	Er aleman arroncilhaue es celhes e sajaue hèr veir as auti qu’eth non desiraue aqueth vin; que s’ère emmaliciat ère pr’amor qu’arrés semblaue compréner que s’auie besonh d’aqueth vin non ère entà satisfèr era sua set, ne per golardia, senon peth desir d’ampliar es sues coneishences.
GUERRA-E-PATZ-I-WEB	Entre es òmes era convèrsa s’animaue cada viatge mès.
GUERRA-E-PATZ-I-WEB	Eth coronel condaue qu’eth manifèst damb era declaracion de guèrra auie estat publicat ja en Sant Petersburg e qu’un corrèu auie manat un exemplar ath generau en cap, qu’eth madeish auie vist.
GUERRA-E-PATZ-I-WEB	E per qué caralh mos cau declarar era guèrra a Bonaparte?, didec Shinshin.
GUERRA-E-PATZ-I-WEB	Il a dejà rabattu le caquet a l’Autriche.
GUERRA-E-PATZ-I-WEB	Je crains que cette fois ce ne soit notre tour.
GUERRA-E-PATZ-I-WEB	Eth coronel, un aleman robust, naut, de temperament sanguin, veteran militar e patriòta, se sentec ofensat per aguestes paraules.
GUERRA-E-PATZ-I-WEB	Pr’amor qu’er Emperaire, plan senhor mèn, didec damb un fòrt accent aleman en un rus defectuós, sap se qué li cau hèr.
GUERRA-E-PATZ-I-WEB	E a dit en manifèst que non pòt guardar damb indiferéncia eth perilh que menaçe a Russia, era seguretat der emperi, era sua dignitat e era santetat des aliances, en tot accentuar, mès que mès, era paraula aliances coma s’en era s’estèsse tot eth sens dera question.
GUERRA-E-PATZ-I-WEB	E damb era infatigabla memòria oficiau que lo distinguie, repetic es prumères linhes deth manifèst:
GUERRA-E-PATZ-I-WEB	Aciu qu’auetz es rasons, plan senhor mèn, acabèc sentenciant, uedant en redon eth veire de vin e sollicitant deth comde ua guardada d’aprobacion.
GUERRA-E-PATZ-I-WEB	Conessez vous le proverbe?
GUERRA-E-PATZ-I-WEB	Eroma, Eroma, demora-te en casa e suenha es tòns fusi, didec Shinshin arroncilhant es celhes e arrint.
GUERRA-E-PATZ-I-WEB	Cela nous convien a merveille.
GUERRA-E-PATZ-I-WEB	A Suvorov, maugrat èster Suvorov, lo derrotèren a piate couture, e a on son es Suvorov ara?.
GUERRA-E-PATZ-I-WEB	Je vous demande un peu, acabèc, en tot passar de contunh deth rus ath francés.
GUERRA-E-PATZ-I-WEB	Que mos cau pelejar enquiara darrèra gota de sang, repetic eth coronel, pataquejant era taula, e morir per Emperaire: sonque alavetz es causes anaràn ben.
GUERRA-E-PATZ-I-WEB	E ra-so-nar çò de mens possible, non ei vertat senhor comde?
GUERRA-E-PATZ-I-WEB	Atau ac pensam es vielhs ussars.
GUERRA-E-PATZ-I-WEB	E vos, joen e ussar, qué pensatz, ara se dirigie a Nikolai, qu’en enténer a parlar dera guèrra auie abandonat ara sua interlocutritz e ère tot uelhs e aurelhes, atentiu as paraues deth coronel.
GUERRA-E-PATZ-I-WEB	Que sò totafèt cossent damb vos, responet Nikolai enventit, hènt a virar eth plat e cambiant de lòc es veires damb aire resolvut e decidit, coma s’en aqueth moment corresse un grèu perilh.
GUERRA-E-PATZ-I-WEB	Que sò convençut de qué es russi mos cau véncer o morir, higec, en tot encuendar-se’n de seguit, madeish qu’es auti, de qué es sues paraules èren massa afogades e exaltades entad aqueth moment e, per tant, inoportunes.
GUERRA-E-PATZ-I-WEB	C’est bien beau ce que vous venez de dire, alendèc Julie ath sòn costat.
GUERRA-E-PATZ-I-WEB	Sonia tremolaue, en tot rogir-se enquias celhes, eth còth e es espatles, tant que Nikolai parlaue.
GUERRA-E-PATZ-I-WEB	Pierre parèc era aurelha as paraules deth coronèl e botgèc eth cap en senhau d’aprobacion.
GUERRA-E-PATZ-I-WEB	Aquerò òc qu’està ben.
GUERRA-E-PATZ-I-WEB	Eth joen qu’ei un vertadèr ussar!, sorrisclèc eth coronèl, pataquejant de nauèth era taula.
GUERRA-E-PATZ-I-WEB	Per qué pataquèges era taula?, li didec ar ussar.
GUERRA-E-PATZ-I-WEB	Contra qui ès enventit?
GUERRA-E-PATZ-I-WEB	Plan que òc que deu èster contra es francesi, non?
GUERRA-E-PATZ-I-WEB	Que digui era vertat, responec arrint eth coronel.
GUERRA-E-PATZ-I-WEB	Era guèrra, tostemp era guèrra, cridèc eth comde d’un extrèm en aute dera taula.
GUERRA-E-PATZ-I-WEB	Eth mèn hilh se’n va entara guèrra, Maria Dmitrievna; que mos dèishe.
GUERRA-E-PATZ-I-WEB	Donques jo qu’è quate hilhs ena armada e non me planhi.
GUERRA-E-PATZ-I-WEB	Tot qu’ei enes mans de Diu.
GUERRA-E-PATZ-I-WEB	Que n’a qui se morís arraulit ath cant dera codinèra e n’a qui Diu les entorne sans e en bona santat dera batalha, se deishèc enténer, sense cap d’esfòrç, era grèu votz de Maria Dmitrievna der aute extrèm dera taula.
GUERRA-E-PATZ-I-WEB	Atau ei.
GUERRA-E-PATZ-I-WEB	Es convèrses se concentrèren de nauèth: es daunes per un costat e es cavalièrs per aute.
GUERRA-E-PATZ-I-WEB	Òc, que l’ac demanarè!, responec Natasha.
GUERRA-E-PATZ-I-WEB	Eth sòn ròstre s’auie rogit en cuélher ua decision tan fèrma e divertida.
GUERRA-E-PATZ-I-WEB	Se lheuèc; guardèc a Pierre dauant d’era, coma demanant-li que l’escotèsse, e se virèc entara sua mair:
GUERRA-E-PATZ-I-WEB	Mama!, era sua votz mainadenca e prigonda ressonèc sus era taula.
GUERRA-E-PATZ-I-WEB	Qué vòs?, preguntèc era comdessa, espaurida.
GUERRA-E-PATZ-I-WEB	Mès, en tot endonviar en ròstre dera sua hilha que se tractaue d’ua coquinaria, botgèc negatiuaments era man damb un sevèr gèst de menaça e reprobacion.
GUERRA-E-PATZ-I-WEB	Es convèrses se padeguèren.
GUERRA-E-PATZ-I-WEB	Era comdessa volec emmaliciar-se, mès que non podie.
GUERRA-E-PATZ-I-WEB	Maria Dmitrievna lheuèc un dit gròs e menaçaire.
GUERRA-E-PATZ-I-WEB	Cosac!, didec sevèraments.
GUERRA-E-PATZ-I-WEB	Era majoritat des convidadi guardauen as de mès edat per çò de non saber se com cuelher-se aquera ocurréncia.
GUERRA-E-PATZ-I-WEB	Que ja veiràs tu… gessec era comdessa.
GUERRA-E-PATZ-I-WEB	Sonia e eth gròs Petia dissimulauen er arrir.
GUERRA-E-PATZ-I-WEB	Pierre, que guardèc de nauèth.
GUERRA-E-PATZ-I-WEB	Natasha comprenec que non li calie crànher arren, per çò que non s’espauric ne tansevolhe dauant de Maria Dmitrievna.
GUERRA-E-PATZ-I-WEB	Maria Dmitrievna, de qué ei eth gelat?
GUERRA-E-PATZ-I-WEB	De crèma non me chaute.
GUERRA-E-PATZ-I-WEB	De carròta.
GUERRA-E-PATZ-I-WEB	Que non ei vertat…
GUERRA-E-PATZ-I-WEB	Maria Dmitrievna, de qué ei eth gelat?
GUERRA-E-PATZ-I-WEB	Maria Dmitrievna e era comdessa s’estarnèren d’arrir, non pera responsa de Maria Dmitrievna, senon pera extraordinària audàcia e assopliment d’aquera mainada que podie e gausaue comportar-se atau damb Maria Dmitrievna.
GUERRA-E-PATZ-I-WEB	Natasha non se posèc enquia que li dideren qu’eth gelat ère d’ananàs.
GUERRA-E-PATZ-I-WEB	Abantes deth gelat se mestrèc champanha; era musica sonèc un aute còp, eth comde punèc ara comdessa e es convidadi, en tot lheuar-se, la felicitèren er un darrèr er aute e brindèren dempús damb eth comde, damb es mainatges e es uns damb es auti.
GUERRA-E-PATZ-I-WEB	De nauèth se meteren en marcha es crambèrs, se produsic un aute còp eth tapatge de cagires e, en madeish orde, mès damb es ròstres mès alugadi, es convidadi tornèren en salon e entath burèu deth comde.
GUERRA-E-PATZ-I-WEB	Se premaniren es taules de jòc; s’organizèren jòcs de boston e es convidadi deth comde s’espargeren pes dus salons, peth burèu deth comde e pera bibliotèca.
GUERRA-E-PATZ-I-WEB	Eth comde, damb es cartes botades ena man coma un ventalh, pelejaue fòrt contra eth costum de dormir era meddiada e se n’arrie de tot.
GUERRA-E-PATZ-I-WEB	Es joeni, encoratjadi pera comdessa, se placèren ar entorn deth clavicòrdi e dera arpa.
GUERRA-E-PATZ-I-WEB	Julie, era prumèra, dauant es demanes de toti, joguèc ues variacions ena arpa, e, amassa damb d’autes senhoretes demanèc a Natasha e a Nikolai, qu’es sues abiletats musicaus èren coneishudes de toti, que cantèssen bèra causa.
GUERRA-E-PATZ-I-WEB	Natasha, qu’ada era se dirigien coma a ua persona màger, se mostraue plan capinauta per aquerò, encara qu’ath còp se sentie intimidada.
GUERRA-E-PATZ-I-WEB	Qué cantaram?, preguntèc.
GUERRA-E-PATZ-I-WEB	Era hont, responec Nikolai.
GUERRA-E-PATZ-I-WEB	Plan, va. Boris, ven, didec Natasha.
GUERRA-E-PATZ-I-WEB	A on ei Sonia?
GUERRA-E-PATZ-I-WEB	Se virèc e, en non veir ara sua amiga, l’anèc a cercar.
GUERRA-E-PATZ-I-WEB	Non la trapèc ena sua cramba e passèc ena cramba des mainatges.
GUERRA-E-PATZ-I-WEB	Que tanpòc i ère aquiu; alavetz, Natasha comprenec que Sonia deuie estar en correder, seiguda ena mala.
GUERRA-E-PATZ-I-WEB	Aquera mala ère eth lòc a on era joena generacion dera casa Rostov vessaue es sues tristors.
GUERRA-E-PATZ-I-WEB	Plan que òc, Sonia, sense suenhar massa eth sòn vaporós vestit de mossolina ròsa, s’auie estirat sus eth plumon raspat e lord dera noirissa, plaçat sus era mala; e damb eth ròstre amagat enes sues mans menudes, somicaue voludant convulsiuaments es brusques espatles nudes.
GUERRA-E-PATZ-I-WEB	Eth ròstre de Natasha, animat e alègre tot eth dia, cambièc de ressabuda: es sòns uelhs se tachèren fixi, tremolèc eth sòn còth e s’abaishèren es comissures des pòts.
GUERRA-E-PATZ-I-WEB	Que te cau, Sonia… qué te cau?
GUERRA-E-PATZ-I-WEB	E Natasha, en tot daurir deth tot era sua boca grana e hèr-la francaments lèja, s’estarnèc a plorar coma un mainatge, sense cap de rason, solet perque vedie plorar ara sua amiga.
GUERRA-E-PATZ-I-WEB	Sonia volie lheuar eth cap, respóner, mès que non ac artenhie e acabèc amagant eth sòn ròstre cada còp mès.
GUERRA-E-PATZ-I-WEB	Natasha, plorant, seiguda en plumon blu abracèc ara sua amiga.
GUERRA-E-PATZ-I-WEB	A tot darrèr, hènt un esfòrç, Sonia se lheuèc, se sequèc es lèrmes e comencèc a condar:
GUERRA-E-PATZ-I-WEB	Nikolai se’n va d’aciu ua setmana.
GUERRA-E-PATZ-I-WEB	Que ja ei… balhada… era orde.
GUERRA-E-PATZ-I-WEB	M’ac a dit eth madeish…
GUERRA-E-PATZ-I-WEB	Mès, totun açò, jo non ploraria, e li mostrèc un papèr qu’amiaue ena man: èren uns vèrsi escrits per Nikolai.
GUERRA-E-PATZ-I-WEB	Non ploraria…
GUERRA-E-PATZ-I-WEB	Mès tu non pòs… arrés pòt compréner… quina amna a…
GUERRA-E-PATZ-I-WEB	E, en rebrembar qu’aquera amna ère tan beròia, plorèc de nauèth.
GUERRA-E-PATZ-I-WEB	Tu ès erosa… non t’envegi…
GUERRA-E-PATZ-I-WEB	T’estimi e estimi a Boris, didec en tot esforçar-se un aute còp, qu’ei simpatic… entà vosati que non i a cap de trebuc.
GUERRA-E-PATZ-I-WEB	E ath delà, se mama… (Sonia consideraue ara comdessa coma sa mair, e atau la cridaue).
GUERRA-E-PATZ-I-WEB	Diderà qu’arroïni era carrèra de Nikolai, que sò ua desarregraïda… que non è còr, e jo… ac juri (e hec eth senhau dera crotz) l’estimi tant ada era coma a toti vosati…; solet a Vera…
GUERRA-E-PATZ-I-WEB	Per qué, se qué li sò hèt jo?
GUERRA-E-PATZ-I-WEB	Estongui tant arregraïda de toti, que me senteria erosa de sacrificà’c tot… mès que non è arren…
GUERRA-E-PATZ-I-WEB	Sonia non podec contunhar parlant e de nauèth amaguèc eth ròstre entre es mans e er plumon.
GUERRA-E-PATZ-I-WEB	Natasha comencèc a padegar-se, mès ena expression deth sòn ròstre s’endonviaue que comprenie tot eth dolor dera sua amiga.
GUERRA-E-PATZ-I-WEB	Sonia!, didec còp sec, coma intuint era vertadèra causa d’aqueth dolor.
GUERRA-E-PATZ-I-WEB	Òc, Nikolai auie escrit aguesti versi e jo ne copié uns auti; Vera les trapèc sus era tauleta dera mia cramba e m’a dit que les ac mostrarie a mama… e que sò ua ingrata e que mama non permeterà jamès que Nikolai se maride damb jo, e que se maridarà damb Julie.
GUERRA-E-PATZ-I-WEB	Ja ves se com s’està damb era tot eth dia…
GUERRA-E-PATZ-I-WEB	Per qué, Natasha?
GUERRA-E-PATZ-I-WEB	Ara ploraue mès qu’abantes.
GUERRA-E-PATZ-I-WEB	Natasha la lheuèc; l’abracèc e, arrint entre lèrmes, hec tot çò de possible entà solatjar-la.
GUERRA-E-PATZ-I-WEB	Sonia, non la creigues, estimada, non la creigues.
GUERRA-E-PATZ-I-WEB	Te’n brembes de çò que parlèrem damb Nikolenka ena sala des divans, te’n brembes, dempús de dinar?
GUERRA-E-PATZ-I-WEB	Alavetz decidírem tot çò que s’auie de passar.
GUERRA-E-PATZ-I-WEB	Jo que ja non me’n brembi, mès tu te’n brembaràs com tot resultaue ben e com tot ère possible.
GUERRA-E-PATZ-I-WEB	Ja ves: eth frair der oncle Shinshin s’a maridat damb ua cosia carnau, e nosati èm cosins segons.
GUERRA-E-PATZ-I-WEB	Boris ditz qu’ei perfèctaments possible.
GUERRA-E-PATZ-I-WEB	L’ac è condat tot.
GUERRA-E-PATZ-I-WEB	Ei tant intelligent e tan brave!, seguic Natasha.
GUERRA-E-PATZ-I-WEB	Non plores mès, estimada Sonia, preciosa mia, e la punèc arrint.
GUERRA-E-PATZ-I-WEB	Vera ei dolenta, non li hèsques cabau.
GUERRA-E-PATZ-I-WEB	Que tot gesserà ben, ja veiràs se com non ditz arren a mama.
GUERRA-E-PATZ-I-WEB	Eth madeish Nikolai l’ac diderà abantes… pr’amor que ne tansevolhe pense en Julie.
GUERRA-E-PATZ-I-WEB	E Natasha contunhaue punant-la en cap.
GUERRA-E-PATZ-I-WEB	Sonia se lheuèc e era gateta cuelhec vida, luderen es sòns uelhets e, çampar, ja ère prèsta a blandir era sua coa, a sautar sus es sues pautes-ressòrt e a jogar de nauèth damb era madeisha, coma l’ère avient.
GUERRA-E-PATZ-I-WEB	Tu cres?
GUERRA-E-PATZ-I-WEB	De vertat?
GUERRA-E-PATZ-I-WEB	E es dues se botèren a arrir.
GUERRA-E-PATZ-I-WEB	Plan, ara anem a cantar Era hont.
GUERRA-E-PATZ-I-WEB	Anem.
GUERRA-E-PATZ-I-WEB	Sabes?, aguest gròs Pierre, qu’ère seigut ath mèn dauant, me hè arrir, didec de pic Natasha, posant-se.
GUERRA-E-PATZ-I-WEB	O!, que me divertisqui fòrça!
GUERRA-E-PATZ-I-WEB	E se metec a córrer peth correder.
GUERRA-E-PATZ-I-WEB	Sonia se secodic era pilosèla, amaguèc es vèrsi en corset, plan près des gessentes clavicules, e correc darrèr de Natasha entara sala des divans damb pas leugèr, alègre e festiu e eth ròstre alugat.
GUERRA-E-PATZ-I-WEB	A demana des convidadi, es joeni cantèren a quate votzes Era hont, que choquèc fòrça a toti; dempús, Nikolai cantèc ua romança que venguie d’apréner:
GUERRA-E-PATZ-I-WEB	Er aimant erós sónie:
GUERRA-E-PATZ-I-WEB	Que pense en tu!
GUERRA-E-PATZ-I-WEB	Te cride, clame per tu.
GUERRA-E-PATZ-I-WEB	Ja mòrt estarà.
GUERRA-E-PATZ-I-WEB	A penes auec acabat es darrères paraules deth cant, quan ja es joeni se premanien entath balh, e, es musicians estornejauen es pès e s’escurauen era gòrja.
GUERRA-E-PATZ-I-WEB	Pierre s’estaue seigut en salon, a on Shinshin auie començat ua convèrsa damb eth, coma recent arribat der estrangèr; tractaue de politica e Pierre s’engüejaue, encara qu’acodiren d’auti convidadi.
GUERRA-E-PATZ-I-WEB	Quan comencèc era musica, Natasha entrèc en salon, s’apressèc dirèctaments a Pierre e arrint tota rogida li didec:
GUERRA-E-PATZ-I-WEB	Mama m’a manat qu vos convida a barar.
GUERRA-E-PATZ-I-WEB	Tant qu’es parelhes se premanien entath balh e es musicians afinauen es sòns esturments, Pierre se seiguec ath cant dera sua petita dauna.
GUERRA-E-PATZ-I-WEB	Baraue damb ua persona grana que venguie d’arribar der estrangèr, dauant de toti, e parlaue damb eth coma se ja siguesse grana.
GUERRA-E-PATZ-I-WEB	Amiaue ena man un ventalh que l’auie deishat cèrta senhoreta pr’amor que lo tenguesse, e en tot hèr veir era postura mès mondana (Diu s’en sap se quan e a on l’auie aprenut) se ventaue e arrie darrèr deth ventalh, parlant damb era sua parelha…
GUERRA-E-PATZ-I-WEB	Tè, qué vos semble?
GUERRA-E-PATZ-I-WEB	Natasha se rogic tota.
GUERRA-E-PATZ-I-WEB	Ò!, mama, se per qué ac didetz?…
GUERRA-E-PATZ-I-WEB	Tara mitat dera tresau “escocesa”, en burèu deth comde i auec bronit de cagires.
GUERRA-E-PATZ-I-WEB	Maria Dmitrievna e era majoritat des convidadi (es mès importants e vielhi) se meteren de pès, estirèren es cames dempús tanta estona seigudi, entornèren es monedèrs e portamonedes enes sues pòches e entrèren en salon.
GUERRA-E-PATZ-I-WEB	Maria Dmitrievna e eth comde, ambdús damb alègre continent, daurien era marcha.
GUERRA-E-PATZ-I-WEB	Eth comde, damb cortesia jogaira, coma hènt veir un pas de ballet, dobleguèc eth braç pr’amor d’aufrir-là’c a Maria Dmitrievna.
GUERRA-E-PATZ-I-WEB	Se lheuèc de nauèth; illuminaue eth sòn ròstre un arridolet singular, astut e galhard, e quan acabèc era darrèra figura deth balh, aplaudic as musicians e cridèc, en tot virar-se entath prumèr violon:
GUERRA-E-PATZ-I-WEB	Semion!
GUERRA-E-PATZ-I-WEB	Ara, Daniel Kupor.
GUERRA-E-PATZ-I-WEB	Te’n brembes?
GUERRA-E-PATZ-I-WEB	Qu’ère eth balh preferit deth comde, que ja lo baraue ena sua joenesa.
GUERRA-E-PATZ-I-WEB	Daniel Kupor ère en realitat ua figura dera “anglesa”.
GUERRA-E-PATZ-I-WEB	Guardatz a papa, cridèc Natasha, que semblaue que se n’auie desbrembat que baraue damb ua persona grana, en tot inclinar entàs sòns jolhs eth cargolhat capet e estarnar ua arridalha sonora qu’aumplic tot eth salon.
GUERRA-E-PATZ-I-WEB	Plan que òc, toti es presents guardauen damb alègre arridolet ath brave vielh que se botjaue ath cant dera sua impausanta parelha, mès nauta qu’eth; doblegaue es braci, sivans eth ritme, apitaue es espatles, viraue, hège virolets damb es pès, balhant leugèrs còps de talon damb un arridolet cada viatge mès dubèrt, coma se premanisse as espectadors d’açò qu’encara auie d’arribar.
GUERRA-E-PATZ-I-WEB	Tant lèu s’enteneren es nòtes alègres e mogudes de Daniel Kupor, tan semblables as de cèrtes dances russes, totes es pòrtes deth salon s’aumpliren d’alègres ròstres de servents: en un costat es òmes e en aute es hemnes que s’apressauen arridolentes pr’amor de veir com se divertie eth sòn senhor.
GUERRA-E-PATZ-I-WEB	Qu’ei ua agla eth nòste pairet!, didec en votz nauta era vielha neuriça ena nèira dera pòrta.
GUERRA-E-PATZ-I-WEB	Ua agla!
GUERRA-E-PATZ-I-WEB	Eth comde baraue ben, e se’n sabie; mès era sua dauna non sabie ne volie barar.
GUERRA-E-PATZ-I-WEB	Tot çò qu’exprimie era figura deth comde se reflectie en ròstre de Maria Dmitrievna, ena alada deth sòn nas e un arridolet cada còp mès ample.
GUERRA-E-PATZ-I-WEB	Mès, s’eth comde, enventit peth balh, cautivaue as espectadors damb es sòns virolets agils e inesperadi e es guimbets leugèrs des sòns rapids pès, non ère mendre era expectacion que desvelhaue Maria Dmitrievna, que damb eth minim esfòrç botjaue es espatles, arredondie es braci enes virades e talonaue.
GUERRA-E-PATZ-I-WEB	Toti arreconeishien eth sòn merit, en tot tier en compde era sua complexion e era sua severitat de costum.
GUERRA-E-PATZ-I-WEB	Eth balh ère cada viatge mès animat.
GUERRA-E-PATZ-I-WEB	Es parelhes qu’auien ath dauant non artenhien cridar era atencion e ne tansevolhe ac sajauen.
GUERRA-E-PATZ-I-WEB	Toti èren pendents deth comde e de Maria Dmitrievna.
GUERRA-E-PATZ-I-WEB	Natasha tirassaue dera manja e deth vestit a toti, que non auien besonh d’aguest senhau entà tier es uelhs tachadi enes dançaires, e les demanaue que guardèssen a sa pair.
GUERRA-E-PATZ-I-WEB	Eth comde, enes intervaus dera dança, alendaue prigondaments, estornejaue era man e cridaue as musicians que toquèssen damb mès vam.
GUERRA-E-PATZ-I-WEB	E damb mès e mès vam e assopliment viraue eth comde, ja sus es puntes des pès, ja sus es talons ar entorn de Maria Dmitrievna; e, a tot darrèr, l’amièc ena sua cagira e, en tot hèr eth darrèr pas, quilhèc damb adretia ua cama entà darrèr e damb un arridolet inclinèc eth ròstre sudorós e virèc en redon eth braç dret ath miei d’ua explosion d’aplaudiments e arridalhes, mès que mès, per part de Natasha.
GUERRA-E-PATZ-I-WEB	Ambdus dançaires se posèren, alendant fatigosaments, e se sequèren damb es sòn mocadors de batista.
GUERRA-E-PATZ-I-WEB	Atau se baraue enes nòsti tempsi, ma chère, didec eth comde.
GUERRA-E-PATZ-I-WEB	Tant qu’ena sala des Rostov se contunhaue barant era siesau “anglesa”, ath son d’ua orquèstra que començaue a desafinar per çò deth cansament des musicians, e es crambèrs e codinèrs premanien eth sopar, eth comde Bezujov patic eth sòn siesau atac.
GUERRA-E-PATZ-I-WEB	Es mètges dideren que non i auie cap esperança de garison.
GUERRA-E-PATZ-I-WEB	Se liegeren ath malaut es oracions dera confession, se l’administrèren es sacraments, se heren es preparacions entara extremoncion e era confusion e inquetud pròpies de semblables moments se senhoregèren dera casa.
GUERRA-E-PATZ-I-WEB	Dehòra, en aute costat deth portau, s’amagauen, entre carruatges qu’arribauen, es emplegats de pompas funèbres, damb era esperança d’un luxuós acogament.
GUERRA-E-PATZ-I-WEB	Eth generau governador de Moscòu, qu’a trauèrs des sòns ajudants non deishèc d’informar-se der estat deth comde, aquera tarde se dirigic personauments a díder eth sòn adiu ath comde Bezujov, eth celèbre dignatari de Catarina II.
GUERRA-E-PATZ-I-WEB	Era somptuosa sala de recepcion qu’ère plia.
GUERRA-E-PATZ-I-WEB	Toti se lheuèren damb respècte quan eth generau governador, après auer-se estat mieja ora solet damb eth malaut, gessec dera cramba; responec a penes as salutacions e sagèc de passar çò de mès lèu possible dauant es mètges, prèires e parents qu’auien es uelhs tachadi en eth.
GUERRA-E-PATZ-I-WEB	Eth prince Vasili, qu’en aqueri dies s’auie amagrit, mès palle que de costum, l’acompanhaue dident-li quauquarren en votz baisha.
GUERRA-E-PATZ-I-WEB	Dempús d’auer acompanhat ath generau governador, eth prince Vasili se seiguec ena sala damb es cames crotzades, desseparat de toti, eth code emparat en jolh e es uelhs amagadi darrèr era man; atau s’estèc pendent un cèrt temps; dempús se lheuèc e, damb passi rapids non abituaus en eth, en tot dirigir ar entorn guardades inquietes, trauessèc un long correder e passèc ena part deth darrèr dera sala, a on demoraue era màger des princesses.
GUERRA-E-PATZ-I-WEB	Es que s’estauen ena sala fèblaments iluminada gasulhauen nerviosaments entre se e carauen, guardant damb uelhs inquisidors e ansiosi era pòrta qu’amiaue entara cramba deth moribond, que se daurie damb bronit amendrit tostemp que gessie o entraue quauquarrés.
GUERRA-E-PATZ-I-WEB	Era vida qu’a arribat ath sòn finau e non se pòden trauessar es sòns limits, didie un prèire vielhet a ua senhora que, seiguda ath sòn cant, l’escotaue candidaments.
GUERRA-E-PATZ-I-WEB	Qui ère aguest?
GUERRA-E-PATZ-I-WEB	Be ne semble de joen!…
GUERRA-E-PATZ-I-WEB	Donques ja passe des seishanta.
GUERRA-E-PATZ-I-WEB	E diden qu’eth comde ja non coneish ad arrés…
GUERRA-E-PATZ-I-WEB	M’en sai d’un senhor que l’ac administrèren sèt còps.
GUERRA-E-PATZ-I-WEB	Era dusau des princesses gessec dera cramba deth malaut damb es uelhs plei de lèrmes e cuelhec sèti ath cant deth doctor Lorrain, que, en gentil postura, damb eth code emparat en ua taula, ère seigut jos eth retrait de Caterina II.
GUERRA-E-PATZ-I-WEB	N’est-ce pas?, alendèc era princessa.
GUERRA-E-PATZ-I-WEB	Alavetz, pòt béuer?
GUERRA-E-PATZ-I-WEB	Lorrain s’estèc cogitós.
GUERRA-E-PATZ-I-WEB	A cuelhut era medecina?
GUERRA-E-PATZ-I-WEB	Eth mètge guardèc eth sòn relòtge.
GUERRA-E-PATZ-I-WEB	Be n’auie de bon pòrt hè pas guaire temps!, didec er ajudant de camp.
GUERRA-E-PATZ-I-WEB	Que ja camparàn es volentaris, repliquèc arrint er aleman.
GUERRA-E-PATZ-I-WEB	Se virèren toti entara pòrta, que se dauric de nauèth entà balhar pas ara dusau princessa, que se hège a vier entath malaut era pocion ordenada per Lorrain.
GUERRA-E-PATZ-I-WEB	Eth doctor aleman s’apressèc a Lorrain.
GUERRA-E-PATZ-I-WEB	Arribarà enquia deman peth maitin?, preguntèc parlant malament en francés.
GUERRA-E-PATZ-I-WEB	Lorrain sarrèc es pòts e estornegèc nerviosa e negatiaments un dit dauant eth nas.
GUERRA-E-PATZ-I-WEB	Aguesta net çò de mès tardar, gasulhèc en votz baisha, damb un discret arridolet que hège veir era sua satisfaccion per compréner e exprimir claraments era situacion deth malaut.
GUERRA-E-PATZ-I-WEB	E s’aluenhèc.
GUERRA-E-PATZ-I-WEB	Mentretant, eth prince Vasili daurie era pòrta dera cramba dera princessa.
GUERRA-E-PATZ-I-WEB	Era estança estaue en penombra, solet dues lampes ahlamauen dauant es icònes; flairaue agradiuaments a encens e misharnons.
GUERRA-E-PATZ-I-WEB	Tota era cramba ère plia de mòbles petits, tauletes e armaris; darrèr d’un paravent se vedie era blanca vana d’un lhet plan naut e mòfle.
GUERRA-E-PATZ-I-WEB	Ganholèc un gosset.
GUERRA-E-PATZ-I-WEB	A!, ètz vos, mon cousin?
GUERRA-E-PATZ-I-WEB	Era princessa se lheuèc, s’apraièc es peus, que tostemp, enquia e tot ara, amiaue alisadi, coma se siguessen apegadi ena tèsta e caperadi de vernís.
GUERRA-E-PATZ-I-WEB	S’a passat quauquarren?, preguntèc.
GUERRA-E-PATZ-I-WEB	Sò tant espaurida…
GUERRA-E-PATZ-I-WEB	Non, arren; seguís madeish.
GUERRA-E-PATZ-I-WEB	Sò vengut a parlar damb tu d’un ahèr seriós, Catiche, didec eth prince damb mina cansada en tot sèir-se en fautulh deishat per era.
GUERRA-E-PATZ-I-WEB	Quina calor!
GUERRA-E-PATZ-I-WEB	Tè, sè-te aciu, causons.
GUERRA-E-PATZ-I-WEB	Me pensè que s’auie passat quauquarren, didec era princessa.
GUERRA-E-PATZ-I-WEB	E, damb era sua invariable expression de peirenca severitat, cuelhec sèti ath cant deth prince, prèsta a escotar.
GUERRA-E-PATZ-I-WEB	Me shautarie dormir, cousin, mès que non posqui.
GUERRA-E-PATZ-I-WEB	Evidentaments, aqueth “qué se passe?” ère restacat a fòrça causes qu’ambdús comprenien ben, sense besonh de paraules.
GUERRA-E-PATZ-I-WEB	Era princessa, damb eth sòn pitrau sec e long en comparèr damb es cames, guardaue dirècta e heredaments ath prince damb es sòns uelhs gessents e grisi.
GUERRA-E-PATZ-I-WEB	Botgèc eth cap, alendèc, e se virèc entàs icònes.
GUERRA-E-PATZ-I-WEB	Eth sòn gèst podie exprimir tristor e devocion o espisament e esperança d’un pròplèu repaus.
GUERRA-E-PATZ-I-WEB	Eth prince Vasili vedec en eth un senhau d’espisament.
GUERRA-E-PATZ-I-WEB	E te penses que tot aquerò ei mès aisit entà jo?
GUERRA-E-PATZ-I-WEB	Eth prince Vasili carèc.
GUERRA-E-PATZ-I-WEB	Es sues caròles tremolèren nerviosaments, ja entà un costat ja entar aute çò que li balhèc ua impression desagradiua que non se le coneishie en mon des salons.
GUERRA-E-PATZ-I-WEB	Tanpòc es sòns uelhs èren coma de costum: ja guardaue damb ironica insoléncia, ja damb temor.
GUERRA-E-PATZ-I-WEB	Era princessa, qu’amorassaue damb es sues mans seques e primes eth gosset arraulit enes sòns jolhs, guardaue dirèctaments ath prince Vasili; mès qu’ère evident que non trincarie eth silenci damb ua pregunta encara que li calesse demorar enquiath maitin.
GUERRA-E-PATZ-I-WEB	Que ja vedetz, estimada princessa e cosina Catarina Semionovna, seguic eth prince Vasili, non sense esfòrç, repilhant eth hiu des sues paraules: en moments coma aguest, que mos cau pensar en tot.
GUERRA-E-PATZ-I-WEB	En avier, en vosates…
GUERRA-E-PATZ-I-WEB	Que vos estimi a totes coma as mèns hilhs, tu que ja te’n sabes.
GUERRA-E-PATZ-I-WEB	Era princessa contunhaue guardant-lo damb era madeisha guardada opaca e immobila.
GUERRA-E-PATZ-I-WEB	Plan, que me cau pensar tanben ena mia familha, seguic eth prince Vasili emmaliciat, sense guardar-la, e hènt enlà nerviosaments era tauleta.
GUERRA-E-PATZ-I-WEB	Tu, Catiche, sabes que vosates, es tres fraies Mamontov, e era mia hemna ètz es eretères dirèctes deth comde.
GUERRA-E-PATZ-I-WEB	Ja sai, ja sai que te resulte penible pensar e parlar d’aguestes causes; tanpòc entà jo ei aisit; mès, estimada amiga, ja passi des cinquanta e me cau estàr prest entà tot.
GUERRA-E-PATZ-I-WEB	Sabes qu’è manat a cridar a Pierre pr’amor qu’eth comde senhalant eth sòn retrait, exigic que venguesse?
GUERRA-E-PATZ-I-WEB	Eth prince guardèc ara princessa coma preguntant-li, mès non podec compréner s’ac auie entenut o se simplaments l’estaue guardant…
GUERRA-E-PATZ-I-WEB	Òc, aquerò està ben, està ben, contunhèc despacientat eth prince Vasili, heregant-se era calvícia e hènt-se a vier era tauleta qu’abantes auie hèt enlà.
GUERRA-E-PATZ-I-WEB	Mès, plan… de çò que se tracte, tu ja ac sabes, ei qu’eth passat iuèrn eth comde hec un testament que dèishe toti es sòns bens a Pierre, en prejudici des sòns eretèrs dirèctes e de nosati…
GUERRA-E-PATZ-I-WEB	Mès non pòt legar arren entà Pierre.
GUERRA-E-PATZ-I-WEB	Qu’ei un hilh illegitim.
GUERRA-E-PATZ-I-WEB	Ma chère, didec de ressabuda eth prince Vasili, apressant entada eth era tauleta, encoratjant-se e començant a parlar mès rapid; mès, e s’a escrit ar Emperaire en tot demanar-li era autorizacion tà reconéisher a Pierre?
GUERRA-E-PATZ-I-WEB	Compren-ac: sivans es merits deth comde, era sua demana que serà atenguda…
GUERRA-E-PATZ-I-WEB	Era princessa arric coma ac hèn es que se pensen que saben mès qu’aqueth que parlen.
GUERRA-E-PATZ-I-WEB	Te diderè mès, higec eth prince Vasili, en tot cuelher-li era man.
GUERRA-E-PATZ-I-WEB	Era carta qu’ei escrita, e maugrat que non a estat enviada encara, er Emperaire se’n sap d’era.
GUERRA-E-PATZ-I-WEB	Çò d’important ei saber s’a estat destruïda.
GUERRA-E-PATZ-I-WEB	Se non, quan tot s’age acabat, eth prince alendèc, hent a veir se qué pretenie díder damb aguestes paraules de tot s’age acabat, se dauriràn es papèrs deth comde, eth testament e era carta seràn autrejadi ar Emperaire e solide se respectarà eth sòn desir.
GUERRA-E-PATZ-I-WEB	Pierre, coma hilh legitim, ac receberà tot.
GUERRA-E-PATZ-I-WEB	Mais, ma pauvre Catiche, c’est clair comme le jour.
GUERRA-E-PATZ-I-WEB	Pierre serà eth solet eretèr legau de tot e vosates non receberatz absoludaments arren.
GUERRA-E-PATZ-I-WEB	Te cau saber, estimada, s’eth testament e era carta an estat escrits o s’an estat destruïts.
GUERRA-E-PATZ-I-WEB	E se per quinsevolh motiu auessen estat desbrembadi, tu te cau saber a on son e trapar-les, pr’amor que…
GUERRA-E-PATZ-I-WEB	Sonque me mancaue aquerò!, l’interrompec era princessa damb sarcastica arridalha e sense variar era expression des sòns uelhs.
GUERRA-E-PATZ-I-WEB	Que sò hemna e, sivans vosati, totes es hemnes èm estupides, mès que sai pro ben qu’un hilh illegitim non pòt eretar…
GUERRA-E-PATZ-I-WEB	Un batard, higec, en creir qu’arrevirant aguesta paraula convencerie ath prince dera sua asenada.
GUERRA-E-PATZ-I-WEB	Com non ac comprenes, Catiche?
GUERRA-E-PATZ-I-WEB	Tant intelligenta qu’ès!
GUERRA-E-PATZ-I-WEB	Com non comprenes que s’eth comde a escrit ar Emperaire ua carta sollicitant era legitimacion deth sòn hilh Pierre, aguest ja non serà Pierre, senon eth comde Bezujov, e alavetz, cossent damb eth testament, tot serà entada eth?
GUERRA-E-PATZ-I-WEB	E s’eth testament e era carta non despareishen, arren restarà entà tu, senon era consolacion d’auer estat vertuosa et tout ce que s’en suit.
GUERRA-E-PATZ-I-WEB	Qu’atau ei.
GUERRA-E-PATZ-I-WEB	Sai qu’eth testament ei escrit, mès sai tanben que non ei valid, e me semble que me cuelhetz per ua vertadèra estupida, mon cousin, didec era princessa damb eth ton dera hemna qu’ei segura d’auer dit quauquarren engenhós e ofensiu.
GUERRA-E-PATZ-I-WEB	Estimada princessa Caterina Semionovna, repliquèc damb impaciéncia eth prince Vasili, que non sò vengut aciu entà escambiar paraules desagradiues damb tu, senon entà parlar-te coma a ua dera familha, ua brava e vertadèra parenta; entà parlar des tòns pròpis interèssi.
GUERRA-E-PATZ-I-WEB	Te torni a díder, per dètzau viatge, que s’era carta ar Emperaire e eth testament a favor de Pierre se trapen entre es papèrs deth comde, tu, palometa mia, e es tues fraies non receberatz arren; e se non me cres a jo, cre, aumens, as persones que se’n saben d’aguesti ahèrs; vengui de parlar damb Dmitri Onufrich (ère er avocat dera familha) e m’a dit çò de madeish.
GUERRA-E-PATZ-I-WEB	Bèra causa semblèc cambiar ena ment dera princessa.
GUERRA-E-PATZ-I-WEB	Es sòns primi pòts s’esblancossiren (es uelhs seguien estant es madeishi d’abantes) e era sua votz se hec tant entrecopada qu'èra madeisha s’estonèc.
GUERRA-E-PATZ-I-WEB	Sonque mos mancarie aquerò!, didec era princessa.
GUERRA-E-PATZ-I-WEB	Lancèc des sòns jolhs at gosset e s’apraièc era pèlha.
GUERRA-E-PATZ-I-WEB	Atau s’arregraís as persones qu’ac an dat tot per eth, contunhèc.
GUERRA-E-PATZ-I-WEB	Fantastic!
GUERRA-E-PATZ-I-WEB	Que jo non è besonh d’arren, prince.
GUERRA-E-PATZ-I-WEB	Òc, mès que tu non ès soleta; qu’as fraies, repliquèc eth prince Vasili.
GUERRA-E-PATZ-I-WEB	Mès era princessa non l’escotuae.
GUERRA-E-PATZ-I-WEB	Òc, me’n sabia de beth temps a; mès me’n desbrembaua de qué arren se pòt demorar d’aguesta casa senon baishesa, enveja, intriga e ingratitud, era mès nera ingratitud…
GUERRA-E-PATZ-I-WEB	Vo’n sabetz d’a on ei eth testament?
GUERRA-E-PATZ-I-WEB	Òc, èra ua estupida, encara credia enes èssers umans; les estimaua e me sacrificaua per eri.
GUERRA-E-PATZ-I-WEB	Mès sonque es dolents e vils, gessen entà dauant.
GUERRA-E-PATZ-I-WEB	Ja sai d’a on vie aguesta intriga.
GUERRA-E-PATZ-I-WEB	Era princessa se volec lheuar, mès eth prince Vasili la cuelhec dera man.
GUERRA-E-PATZ-I-WEB	Catarina auie er aspècte d’ua persona que ven de pèrder en ua menuta era sua confiança ena umanitat sancera; campaue encolerida ath sòn interlocutor.
GUERRA-E-PATZ-I-WEB	Encara èm a temps.
GUERRA-E-PATZ-I-WEB	Tu, Catiche, tie en compde que tot aquerò s’a hèt per edart, en un moment de colèra, de malèster, mès dempús s’a desbrembat.
GUERRA-E-PATZ-I-WEB	As persones qu’ac an sacrificat tot per eth, acabèc era princessa, en tot sajar de nauèth de lheuar-se; mès eth prince non l’ac permetec, encara qu’eth jamès se n’encuedèc.
GUERRA-E-PATZ-I-WEB	Non, non mon cousin, higec damb ua alendada, tostemps rebrembarè qu’en aguest mon non mos cau demorar cap de recompensa, qu’en aguest mon non i a ne aunor ne justícia… qu’en aguest mon mos cau èster dolents e intrigants.
GUERRA-E-PATZ-I-WEB	Plan, voyons.
GUERRA-E-PATZ-I-WEB	Solatja-te.
GUERRA-E-PATZ-I-WEB	Coneishi eth tòn brave còr.
GUERRA-E-PATZ-I-WEB	Non, eth mèn còr que ja non ei brave.
GUERRA-E-PATZ-I-WEB	Coneishi eth tòn còr, repetic eth prince, e me’n sai dera tua amistat e me shautarie qu’auesses de jo era madeisha opinion que jo de tu.
GUERRA-E-PATZ-I-WEB	Padega-te e parlons raison, encara èm a temps; dilhèu vint-e-quate ores, dilhèu ua… conda- me tot çò que sapies deth testament, e sustot a on se trape, tu qu’ac deues saber.
GUERRA-E-PATZ-I-WEB	Lo treiram ara madeish e l’ac mostraram ath comde.
GUERRA-E-PATZ-I-WEB	Qu’ei evident que desbrembec era sua existéncia e lo volerà destruir.
GUERRA-E-PATZ-I-WEB	Tu ja comprenes qu’eth mèn solet desir ei complir fidèuments era sua volentat: solet per aquerò sò aciu.
GUERRA-E-PATZ-I-WEB	Que non sò vengut senon entà ajudar-lo ada eth e a vosates.
GUERRA-E-PATZ-I-WEB	Ara ac compreni tot, didec era princessa.
GUERRA-E-PATZ-I-WEB	Que non se tracte d’aquerò, amiga mia.
GUERRA-E-PATZ-I-WEB	Ne perdons point de temps.
GUERRA-E-PATZ-I-WEB	Non, non me digatz!
GUERRA-E-PATZ-I-WEB	Eth passat iuèrn aguesta hemna s’introdusic en aguesta casa e condèc ath comde taus orrors sus totes nosates e mès que mès sus Sophie (non posqui ne repetir-les) qu’eth comde emmalautic e s’estèc dues setmanes sense voler veder-mos.
GUERRA-E-PATZ-I-WEB	Siguec alavetz, ac sai pro ben, quan escriuec aguest infame papèr…
GUERRA-E-PATZ-I-WEB	Mès jo me pensaua que non aurie cap de validitat.
GUERRA-E-PATZ-I-WEB	Nous y voilà.
GUERRA-E-PATZ-I-WEB	Per qué non m’ac as dit abantes?
GUERRA-E-PATZ-I-WEB	Qu’ei ena bossa de pèth repossada que sauve jos era sua coishinèra.
GUERRA-E-PATZ-I-WEB	Ara ac sai, didec era princessa sense respóner.
GUERRA-E-PATZ-I-WEB	Òc, s’è bèth pecat, un gran pecat, ei er òdi entad aguesta miserabla, seguic era princessa lèu cridant, totafèt cambiada.
GUERRA-E-PATZ-I-WEB	Qué cèrque aciu?
GUERRA-E-PATZ-I-WEB	Mès que l’ac diderè tot, tot.
GUERRA-E-PATZ-I-WEB	Ja vierà era ora!
GUERRA-E-PATZ-I-WEB	Tant qu’ena sala de recepcion e ena cramba dera princessa auien lòc taus convèrses, eth coche qu’amiaue a Pierre (que manèren a cercar) e a Anna Mijailovna, que credec de besonh acompanhar-lo, entraue en pati deth comde Bezujov.
GUERRA-E-PATZ-I-WEB	Quan es arròdes deth coche virèren silencioses sus era palha escampilhada jos es hièstres, Anna Mijailovna dirigic ath sòn companh paraules de coratge mès, en encuedar-se’n de qué pendent eth trajècte s’auie adormit en un cornèr dera carròça, lo desvelhèc.
GUERRA-E-PATZ-I-WEB	Desvelhat, Pierre gessec deth carruatge darrèr d’Anna Mijailovna e solet alavetz pensèc en encontre que lo demoraue damb sa pair moribond.
GUERRA-E-PATZ-I-WEB	Notèc qu’era carròça non s’arturèc ena entrada principau, senon dauant dera destinada ath servici.
GUERRA-E-PATZ-I-WEB	En baishar vedec a dus òmes vestidi coma artesans que se heren enlà ara prèssa, en tot profitar era escurina des parets.
GUERRA-E-PATZ-I-WEB	Pierre se posèc, e ath miei dera neror qu’entornejaue era casa per andús costats aubirèc a diuèrsi òmes semblables as qu’auie vist abantes, mès ne Anna Mijailovna, ne eth lacai, ne eth menaire que les auien d’auer vist, heren cabau d’eri.
GUERRA-E-PATZ-I-WEB	Per tant, pensèc Pierre, que li calie èster atau.
GUERRA-E-PATZ-I-WEB	Seguic a Anna Mijailovna que, damb pas seguit pujaue pera estreta e fèblaments iluminada escala de pèira e presssaue a Pierre, qu’anaue ath darrèr sense compréner encara se per qué li calie veir ath comde e mens encara eth besonh d’entrar pera escala de servici.
GUERRA-E-PATZ-I-WEB	Pensèc, per çò dera resolucion e era prèssa d’Anna Mijailovna, qu’atau auie d’èster.
GUERRA-E-PATZ-I-WEB	Ena mitat dera escala lèu les heren quèir uns òmes que baishauen caushigant fòrt damb uns ferrats.
GUERRA-E-PATZ-I-WEB	Se sarrèren contra era paret pr’amor de deishar passar a Pierre e a Anna Mijailovna e non s’estonèren de veder-les.
GUERRA-E-PATZ-I-WEB	Son aciu es crambes des princesses?, preguntèc a un d’eri, Anna Mijailovna.
GUERRA-E-PATZ-I-WEB	Dilhèu eth comde non m’a cridat, didec Pierre quan arribèren en soleret.
GUERRA-E-PATZ-I-WEB	Anna Mijailovna s’arturèc pr’amor de demorar a Pierre.
GUERRA-E-PATZ-I-WEB	A, mon ami!, didec damb era madeisha votz e gèst que peth maitin auie parlat ath sòn hilh.
GUERRA-E-PATZ-I-WEB	Croyez que je souffre autant que vous, mais soyez homme, higec, heregant era man de Pierre.
GUERRA-E-PATZ-I-WEB	A, mon ami, oubliez les torts qu’on a pu avoir envers vous, pensez que c’est votre père…peut-etre a l’agonie, alendèc.
GUERRA-E-PATZ-I-WEB	Je vous ai tout de suit aimé comme mon fils.
GUERRA-E-PATZ-I-WEB	Fiez-vous a moi, Pierre.
GUERRA-E-PATZ-I-WEB	Je ne oublierai pas vos interets, responec ara sua guardada; e auancèc mès ara prèssa peth correder.
GUERRA-E-PATZ-I-WEB	Pierre, que non comprenie arren, se convencèc encara mès de qué tot auie d’èster atau e seguic docilaments a Anna Mijailovna que ja daurie era pòrta.
GUERRA-E-PATZ-I-WEB	Era pòrta daue entath correder que corresponie ara entrada deth servici.
GUERRA-E-PATZ-I-WEB	En un cornèr i auie un vielh vailet des princesses, en tot hèr cauceta.
GUERRA-E-PATZ-I-WEB	Pierre non auie estat jamès en aquera part dera casa e ne tansevolhe sospechaue dera existéncia de taus estances.
GUERRA-E-PATZ-I-WEB	Anna Mijailovna preguntèc a ua mossa que l’auancèc, damb ua botelha sus ua plateta (cridant- la “estimada” e “paloma mia”), se com estauen es princesses e amièc a Pierre mès enlà, per un correder de briques.
GUERRA-E-PATZ-I-WEB	Era prumèra pòrta ara quèrra deth correder amiaue entàs crambes des princesses.
GUERRA-E-PATZ-I-WEB	Era sirventa dera botelha, damb era prèssa, (en aqueri moments tot se hège ara prèssa ena casa), non auie barrat era pòrta e, en passar, Pierre e Anna Mijailovna guardèren sense voler en interior dera estança, a on conversauen, seigudi plan près er un dera auta, era màger des princesses e eth prince Vasili, que, arreconeishent as que passauen, hec un gèst d’impaciéncia e se calec entà darrèr; era princessa, damb un desesperat gèst, barrèc era pòrta damb tota era sua fòrça.
GUERRA-E-PATZ-I-WEB	Aqueth gèst ère en tant desacòrd damb era tranquilla forma d’èster dera princessa, e era pòur reflectida en ròstre deth prince Vasili corresponie tan pòc ara sua digna actitud de tostemp, que Pierre se posèc e guardèc interrogant, a trauèrs des lunetes, ath sòn guida.
GUERRA-E-PATZ-I-WEB	Anna Mijailovna non semblèc estranhar-se: se limitèc a arrir leugèraments e alendèc, coma dident qu’era demoraue tot çò que se passaue.
GUERRA-E-PATZ-I-WEB	Pierre sense compréner se qué se passaue e mens encara se qué significaue aquerò de veiller a vos interets, contunhaue pensant que tot auie d’èster atau.
GUERRA-E-PATZ-I-WEB	Eth correder les amièc entà ua sala miei escura que daue tath salon de recepcion deth comde.
GUERRA-E-PATZ-I-WEB	Qu’ère ua d’aqueres sales heredes e luxuoses que ja coneishie Pierre, maugrat que tostemp i auie arribat pera entrada principau.
GUERRA-E-PATZ-I-WEB	Ath miei d’ua d’eres i auie ua banhèra ueda e eth tapís ère espocat d’aigua.
GUERRA-E-PATZ-I-WEB	Quan entrèren, un vailet e un sacristan, qu’amiaue un encensièr, gessien de puntetes, sense encuedar-se’n des nauèth arribadi.
GUERRA-E-PATZ-I-WEB	Entrèren en salon de recepcion, ja coneishut de Pierre, damb dus hiestraus d’estil italian que comunicauen damb eth jardin d’iuèrn e fistonat damb un gran bust e un retrait de mida naturau dera emperairitz Caterina.
GUERRA-E-PATZ-I-WEB	En salon i auie es madeishes persones d’abantes, enes madeishes postures, e seguien mormolhant.
GUERRA-E-PATZ-I-WEB	Totes carèren entà guardar a Anna Mijailovna, damb eth sòn ròstre palle e plorós, e ath corporent Pierre, que la seguie docilaments damb eth cap clin.
GUERRA-E-PATZ-I-WEB	Eth ròstre d’Anna Mijailovna exprimie era conviccion de qué er instant definitiu auie arribat.
GUERRA-E-PATZ-I-WEB	Entrèc damb er aspècte d’ua hemna petersburguesa ocupada, sense deishar a Pierre, e encara mès decidida que peth maitin.
GUERRA-E-PATZ-I-WEB	Auie era presentida que amiant damb era ara persona qu’eth moribond volie veir serie ben recebuda.
GUERRA-E-PATZ-I-WEB	Recorrèc damb ua rapida lucada as presents e en veir ath confessor deth comde s’apressèc ada eth damb pas brac seguit, coma arropida o coma s’auesse amendrit era sua mida e recebec respectuosaments era sua benediccion e dempús era de un aute prèire.
GUERRA-E-PATZ-I-WEB	Diu mo’n age!
GUERRA-E-PATZ-I-WEB	Arribam a temps!, li didec ath prèire.
GUERRA-E-PATZ-I-WEB	Toti es parents auíem tanta pòur…
GUERRA-E-PATZ-I-WEB	Aguest joen qu’ei eth hilh deth comde, higec baishant eth ton.
GUERRA-E-PATZ-I-WEB	Quin moment mès terrible!
GUERRA-E-PATZ-I-WEB	Prononciades aguestes paraules s’apressèc ath doctor.
GUERRA-E-PATZ-I-WEB	Chèr docteur, li didec, ce heune homme est le fils du comte…y a-t-il d’espoir?
GUERRA-E-PATZ-I-WEB	Eth doctor, en silenci, quilhèc es uelhs e es espatles damb gèst rapid.
GUERRA-E-PATZ-I-WEB	Anna Mijailovna hec eth madeish movement.
GUERRA-E-PATZ-I-WEB	Dempús, lèu clucant es uelhs, alendèc, se hec enlà deth doctor e s’apressèc a Pierre.
GUERRA-E-PATZ-I-WEB	Se dirigic ada eth damb singular respècte e melancolica trendesa.
GUERRA-E-PATZ-I-WEB	Ayez confiance en sa misericorde, gasulhèc, e senhalant-li un petit divan pr’amor de qué se seiguesse aquiu e la demorèsse, se filèc, sense hèr bronit, de cap ara pòrta que toti guardauen e despareishec tanben, lèu sense bronit, darrèr d’era.
GUERRA-E-PATZ-I-WEB	Pierre, decidit a aubedir en tot ara sua guida, se dirigic entath divan senhalat.
GUERRA-E-PATZ-I-WEB	Tant lèu auie despareishut Anna Mijailovna, Pierre avertic que totes es guardades èren tachades en eth, damb quauquarren mès que curiosèr e pietat.
GUERRA-E-PATZ-I-WEB	Notèc que toti gasulhauen quauquarren, en tot senhalar-lo damb es uelhs, damb un cèrt temor e enquia obsequiosaments.
GUERRA-E-PATZ-I-WEB	L’aufrien un respècte que, enquia alavetz, arrés l’auie mostrat.
GUERRA-E-PATZ-I-WEB	Ua dauna, que non coneishie e que parlaue damb eth prèire, se lheuèc deth sòn sèti pr’amor d’aufrir-l’ac.
GUERRA-E-PATZ-I-WEB	Er ajudant de camp recuelhec deth solèr un gant que Pierre auie deishat quèir sense voler e l’ac autregèc.
GUERRA-E-PATZ-I-WEB	Es mètges carèren damb respècte e se heren enlà entà deishar-li lòc.
GUERRA-E-PATZ-I-WEB	Pierre volec, ara prumeria, sèir-se en un aute lòc pr’amor de non shordar ara senhora, volec recuélher eth gant per eth madeish e evitar as mètges, que, plan, non li barrauen eth pas; mès se n’encuedèc de qué non aurie estat corrècte e que, a compdar d’aquera net, ère ua persona restacada a un rituau terrible, previst per toti, e que plan per açò li calie resignar-se a recéber e a acceptar favors de toti.
GUERRA-E-PATZ-I-WEB	Cuelhèc sense badar boca eth gant que l’aufrie er ajudant de camp, se seiguec en lòc dera senhora, botèc es sues granes mans sus es jolhs, plaçadi simètricaments ena ingenua postura d’ua estatua egipciana, e se didec que tot aquerò li calie èster atau precisaments, e que, entà mantier- se en sòn lòc e non cométer estupiditats, non auie d’actuar aquera net damb iniciatiua pròpia senon abandonar-se totafèt ara volentat des que lo guidauen.
GUERRA-E-PATZ-I-WEB	Non s’auien passat mès de dues menutes quan eth prince Vasili, d’unifòrme, damb tres decoracions en pièch, eth cap dret e era portadura majestuosa, entrèc en salon.
GUERRA-E-PATZ-I-WEB	Semblaue que s’auie amagrit dempús eth maitin; es sòns uelhs, mès agranidi que de costum, passèren revista ath public.
GUERRA-E-PATZ-I-WEB	En encuedar-se’n dera preséncia de Pierre s’apressèc ada eth, li cuelhec era man (çò qu’enquia alavetz non auie hèt jamès) e la secodic vigorosaments entà baish, coma entà verificar era sua resisténcia.
GUERRA-E-PATZ-I-WEB	Courage, courage, mon ami.
GUERRA-E-PATZ-I-WEB	Il a demendé a vous voir.
GUERRA-E-PATZ-I-WEB	Mès Pierre credec de besonh preguntar-li:
GUERRA-E-PATZ-I-WEB	Com està?…
GUERRA-E-PATZ-I-WEB	Il a eu encore un coup, il y a une demi-heure.
GUERRA-E-PATZ-I-WEB	Courage, mon ami…
GUERRA-E-PATZ-I-WEB	Pierre ère tan confonut que, en enténer era paraula coup, se pensèc qu’auie estat pataquejat e guardèc damb estupor ath prince Vasili; sonque dempús comprenec qu’eth coup se referie ara malautia.
GUERRA-E-PATZ-I-WEB	Eth prince Vasili se dirigic ath doctor Lorrain entà dider-li quauquarren, e dempús anèc de puntetes entara pòrta.
GUERRA-E-PATZ-I-WEB	Coma que non sabie caminar atau eth resultat sigueren uns guimbets que heren tremolar tot eth sòn còs.
GUERRA-E-PATZ-I-WEB	Dempús passèc era màger des princesses e, darrèr d’era, es prèires, sacristans e sirvents.
GUERRA-E-PATZ-I-WEB	Der aute costat dera pòrta s’entenie un gran movement; fin finau, damb eth madeish ròstre esblancossit, mès, fèrma en compliment deth sòn dèuer, gessec Anna Mijailovna, que li didec a Pierre, heregant-li era man:
GUERRA-E-PATZ-I-WEB	La bonté divine est inepuisable.
GUERRA-E-PATZ-I-WEB	Venez.
GUERRA-E-PATZ-I-WEB	Pierre crotzèc eth portau, caushigant eth mòfle tapís, e notèc qu’er ajudant de camp, era dauna desconeishuda e quauquarrés dera servidumbre entrauen dempús, coma s’ara non auessen besonh de permís entà penetrar en aquera estança.
GUERRA-E-PATZ-I-WEB	Pierre coneishie pro ben aquera grana cramba, dividida per ua vòuta, colomnes e revestida de tapisi perses.
GUERRA-E-PATZ-I-WEB	En ua part dera cramba, darrèr es colomnes, i auie un naut lhet d’acajó caperat per ridèus de seda; e ena auta part un enòrme retaule damb icònes.
GUERRA-E-PATZ-I-WEB	Tota aguesta part ère illuminada intensaments, coma es glèises pendent es oficis nueitius.
GUERRA-E-PATZ-I-WEB	Jos era resplendanta cornissa deth retaule i auie un long fautulh qu’en sòn dorsièr campauen uns coishins de blancor de nhèu, sense arrupes, qu’evidentaments venguien de mudar.
GUERRA-E-PATZ-I-WEB	En aqueth fautulh, caperada enquiara cintura per ua hlaçada d’un verd intens, jadie era majestuosa figura que tan ben coneishie Pierre: sa pair, eth comde Bezujov.
GUERRA-E-PATZ-I-WEB	Qu’ère eth, damb era madeisha cabeladura leonina de color gris sus er ample front, es madeishes prigondes arrupes, tan caracteristiques e nòbles en sòn polit ròstre de color coeire.
GUERRA-E-PATZ-I-WEB	Que l’auien plaçat exactaments dejós es icònes.
GUERRA-E-PATZ-I-WEB	Es sues mans, gròsses e granes, repausauen sus era hlaçada.
GUERRA-E-PATZ-I-WEB	Ena dreta, damb eth paumet entàs baish, entre eth dit guinhaire e pòdo auie un ciri que l’ajudaue a sostier-lo un vielh vailet inclinat darrèr eth dorsièr.
GUERRA-E-PATZ-I-WEB	Ar entorn i auie es prèires, damb es sues vestimentes resplendentes e es sòns longui peus; tenguien es sòns ciris alugadi e oficiauen repausada e solemnaments.
GUERRA-E-PATZ-I-WEB	Un shinhau mès endarrèr i èren es dues princesses menores, damb mocadors enes mans, e, ath sòn dauant, era màger, Catiche, damb mina maligna e decidida, que non deishaue de uelh es icònes coma se les didesse a toti que non se hège responsable d’era madeisha, se guardaue de cap a un aute costat.
GUERRA-E-PATZ-I-WEB	Anna Mijailovna, damb gèst tranquil de tristor e benvolença entà toti, e era dauna desconeishuda se posèren ath cant dera pòrta.
GUERRA-E-PATZ-I-WEB	Eth prince Vasili s’auie plaçat en un aute costat, près deth fautulh, darrèr d’ua cagira hargada e damb forradura de velot qu’eth sòn dorsièr auie virat de cap ada eth e emparaue era man quèrra, que damb era tenguie eth ciri, tant que damb era dreta se senhaue, lheuant es uelhs tostemps que se hège vier es dits en front.
GUERRA-E-PATZ-I-WEB	Eth sòn ròstre exprimie ua tranquilla pietat e absoluda somission ara volentat divina.
GUERRA-E-PATZ-I-WEB	Darrèr deth prince i auie er ajudant de camp, eth doctor e eth servici masculin; madeish qu’ena glèisa, es hemnes formauen un grop desseparat des òmes.
GUERRA-E-PATZ-I-WEB	Reinaue eth silenci, toti se senhauen; s’entenie solet era lectura des psalms e eth cant contengut pastós e grèu; e quan es votzes se posauen, un movement de pès e alends.
GUERRA-E-PATZ-I-WEB	Anna Mijailovna, damb er aspècte important de qui se’n sap de çò que li cau hèr, trauessèc tota era cramba pr’amor d’amassar-se damb Pierre e balhar-li un ciri.
GUERRA-E-PATZ-I-WEB	Eth joen l’aluguèc, mès, distrèt pes sues observacions sus es presents, se senhèc damb era man que l’auie agarrat.
GUERRA-E-PATZ-I-WEB	Sofia, era princessa mès joena, aquera deth luèr, tan prèsta ara arridalha, lo guardaue.
GUERRA-E-PATZ-I-WEB	Arric, amaguèc eth ròstre en mocador e lo tenguec atau pendent ua estona.
GUERRA-E-PATZ-I-WEB	Dempús, campant de nauèth a Pierre, siguec a mand de meter-se a arrir.
GUERRA-E-PATZ-I-WEB	Çampar, non podie guardar-lo sense arrir, e coma que non podie deishar de guardar-lo, entà evitar era temptacion s’amaguèc discrètaments darrèr d’ua colomna.
GUERRA-E-PATZ-I-WEB	De ressabuda, es votzes carèren ara mitat der ofici.
GUERRA-E-PATZ-I-WEB	Es prèires escambièren ues paraules entre se.
GUERRA-E-PATZ-I-WEB	Anna Mijailovna s’auancèc e, en tot inclinar-se sus eth malaut, hec un senhau a Lorrain.
GUERRA-E-PATZ-I-WEB	Eth doctor francés emparat en ua colomna, non amiaue eth ciri e tenguie era actitud respectuosa der estrangèr qu’amuishe se com, maugrat era sua religion desparièra, compren tota era importància der acte que se realize e l’apròve.
GUERRA-E-PATZ-I-WEB	Damb es silenciosi passi der òme ena plenitud dera edat, s’apressèc ath malaut, tenguec damb es sòns dits blanqui e fini era man liura que repausaue sus era hlaçada verda e, en tot virar-se, cerquèc eth pos deth moribond.
GUERRA-E-PATZ-I-WEB	Se demorèc cogitós.
GUERRA-E-PATZ-I-WEB	Mestrèren ath comde ua beuenda, i auec ua cèrta agitacion ath sòn entorn e dempús cadun tornèc entath sòn sèti e contunhèc er ofici.
GUERRA-E-PATZ-I-WEB	Pendent era interrupcion, Pierre observèc qu’eth prince Vasili abandonaue eth dorsièr dera cagira e, damb gèst de saber çò que hège (e plan pejor entàs auti se non ac comprenien), passèc dauant deth malaut sense posar-se e s’apressèc ara màger des princesses, que damb era se dirigic dempús entath hons dera estança, entà eth naut lhet caperat per ridèus de seda.
GUERRA-E-PATZ-I-WEB	D’aquiu, eth prince e era princessa despareisheren pera pòrta deth hons.
GUERRA-E-PATZ-I-WEB	Abantes d’acabar er ofici èren de nauèth enes sòns sètis.
GUERRA-E-PATZ-I-WEB	Pierre non li balhèc mès importància ad aguest detalh qu’as autes causes, donques que seguie convençut de qué tot çò que se passaue aqueth dia ère absoludaments de besonh.
GUERRA-E-PATZ-I-WEB	Cessèren es cants religiosi e s’entenec era votz d’un prèire que felicitaue respectuosaments ath malaut per auer recebut es sacraments.
GUERRA-E-PATZ-I-WEB	Eth comde seguie immovil, coma privat de vida.
GUERRA-E-PATZ-I-WEB	Toti s’estornegèren ath sòn entorn, s’entenien passi e mormolhs, que sus eri senhorejaue eth d’Anna Mijailovna.
GUERRA-E-PATZ-I-WEB	Pierre entenec que didie:
GUERRA-E-PATZ-I-WEB	Qu’ei de besonh amiar-lo entath lhet, aciu que non serie possible…
GUERRA-E-PATZ-I-WEB	Es mètges, es princesses e es vailets entornegèren ath malaut, de tau manèra que Pierre ja non aubiraue eth ròstre de color coeire e era cabeladura grisa que non auie deishat de uelh pendent tot eth rituau, encara que tanben vedie d’autes cares.
GUERRA-E-PATZ-I-WEB	Pierre, endonvièc per çò des movements cautelosi des persones qu’enrodauen eth fautulh, que quilhauen e cambiauen de plaça ath moribond.
GUERRA-E-PATZ-I-WEB	Cuelh-te ath mèn braç… atau lo deisharàs quèir, arribaue enquia Pierre eth gasulhar espaurit d’un vailet, per baish… encara un aute… contunhauen es votzes.
GUERRA-E-PATZ-I-WEB	Era respiracion forçada, es còps de talon se hègen cada viatge mès precipitadi, coma s’eth còs pesèsse massa entàs que l’amiauen.
GUERRA-E-PATZ-I-WEB	Tanben Anna Mijailovna ère entre es portaires; pendent ua segonda, entre es caps e es espatles des òmes, campèren dauant de Pierre er ample e robust pitrau nud, es gròsses espatles deth malaut, quilhat per gent que lo tenguien per dejós es braci, e dempús eth cap leonin de peu gris retortilhat.
GUERRA-E-PATZ-I-WEB	Aqueth cap, de front extraordinàriaments ample, pometes mercades, boca beròia e sensuau, guardada majestuosa e hereda, non se mostraue alterada pera proximitat dera mòrt.
GUERRA-E-PATZ-I-WEB	Qu’ère madeish qu’eth qu’auie vist tres mesi abantes, quan eth comde lo manèc entà Sant Petersburg; mès aguest cap se balançaue deishat d’anar ath pas desparièr des portaires, e era guardada inexpresiua, indiferenta, non sabie en qué fixar-se.
GUERRA-E-PATZ-I-WEB	Que i auec us moments de revolum ath torn deth naut lhet; es òmes que l’auien amiat s’aluenhèren.
GUERRA-E-PATZ-I-WEB	Anna Mijailovna toquèc eth braç de Pierre e li didec: Venez.
GUERRA-E-PATZ-I-WEB	Pierre s’apressèc damb era entath gran lhet a on, d’evident acòrd damb es sacraments que venguien d’administrar-li, auien botat ath malau en solemna postura.
GUERRA-E-PATZ-I-WEB	Uns quants coishins tenguien quilhat eth sòn cap e auie es mans simètricaments plaçades sus era vana de seda verda.
GUERRA-E-PATZ-I-WEB	Quan Pierre s’apresèc, eth comde lo guardaue dirèctaments, damb ua d’aguestes guardades qu’eth sòn sens e importància non pòt compréner er òme.
GUERRA-E-PATZ-I-WEB	Que podie non significar arren senon eth solet besonh de tachar es uelhs en quauquarren, o dilhèu significaue massa.
GUERRA-E-PATZ-I-WEB	Pierre se posèc sense saber se qué hèr e damb gèst interrogant se virèc entà Anna Mijailovna, que l’auie amiat enquia aquiu.
GUERRA-E-PATZ-I-WEB	Era li hec un rapid senhau damb es uelhs, en tot indicar-li era man deth malaut e hèr eth gèst de punar-la.
GUERRA-E-PATZ-I-WEB	Pierre estenec prudentaments eth cap pr’amor de non aganchar era vana, seguic eth conselh e botèc es sòns pòts sus era man ampla e carnosa.
GUERRA-E-PATZ-I-WEB	Mès, ne era man ne tansevolhe un solet muscle deth comde se botgèren.
GUERRA-E-PATZ-I-WEB	Pierre guardèc de nauèth ara sua mentora, preguntant damb es uelhs se qué mès li calie hèr.
GUERRA-E-PATZ-I-WEB	Damb un nau gèst, Anna Mijailovna li senhalèc eth fautulh que i auie ath cant deth lhet.
GUERRA-E-PATZ-I-WEB	Pierre se seiguec dòcilaments e seguic preguntant damb era guardada s’auie hèt çò que li calie.
GUERRA-E-PATZ-I-WEB	Anna Mijailovna hec un gèst d’aprobacion damb et cap.
GUERRA-E-PATZ-I-WEB	Pierre entornèc ena sua postura ingenua e simetrica d’estatua egipciana, deplorant, dilhèu, qu’eth sòn còs voluminós e bastrús ocupèsse tant de lòc, e hège toti es esfòrci possibles entà non semblar tan corporent.
GUERRA-E-PATZ-I-WEB	Guardèc ath comde; eth comde guardaue entath lòc a on s’estaue Pierre quan se trapaue de pès.
GUERRA-E-PATZ-I-WEB	Anna Mijailovna exprimie ena sua portadura que comprenie era esmoventa importància d’aguest darrèr encontre entre pair e hilh.
GUERRA-E-PATZ-I-WEB	Tot aquerò se tardèc dues menutes qu’a Pierre li semblèren ua ora.
GUERRA-E-PATZ-I-WEB	De pic, ua estrementida contreiguec es muscles e arrupes en ròstre deth malaut, estrementida que se hec mès intensa, e torcèc era boca beròia que d’era brotoauen sons confusi e rangolhosi (tan solet alavetz comprenec Pierre çò de près qu’ère sa pair dera mòrt).
GUERRA-E-PATZ-I-WEB	Anna Mijailovna guardaue fixaments es uelhs deth malaut, sajant d’endonviar es sòns desirs.
GUERRA-E-PATZ-I-WEB	Tant lèu senhalaue a Pierre coma ara beuenda, prononcièc en un mormolh eth nòm deth prince Vasili e senhalèc era vana.
GUERRA-E-PATZ-I-WEB	Mès es uelhs e eth ròstre deth malaut exprimien impaciéncia.
GUERRA-E-PATZ-I-WEB	Hège esfòrci contunhadi entà guardar ath vailet que, immobil, non se desseparaue deth cabeç.
GUERRA-E-PATZ-I-WEB	Pierre se lheuèc entà ajudar-lo.
GUERRA-E-PATZ-I-WEB	Tant que virauen ath comde, un des sòns braci queiguec entà darrèr e eth hec un esfòrç van entà botjar-lo.
GUERRA-E-PATZ-I-WEB	Sigue pr’amor que se n’encuedèsse dera guardada de temor que Pierre tachèc sus aqueth braç sense vida, sigue per quauque aute pensament que l’auesse acodit ena sua ment, eth comde guardèc era sua man rebèl, era expression temorosa deth ròstre de Pierre, de nauèth eth braç, e en sòn ròstre campèc un fèble arridolet dolorit, que non hège damb es sòns traits e semblaue burlar-se’n dera sua pròpia impoténcia.
GUERRA-E-PATZ-I-WEB	Dauant aqueth inesperat arridolet, Pierre sentec qu’eth sòn còr se sarraue, ua picor en nas e es lèrmes li velèren es uelhs.
GUERRA-E-PATZ-I-WEB	Un viatge virat entara paret eth malaut, alendèc.
GUERRA-E-PATZ-I-WEB	Il est assoupi, didec Anna Mijailovna a Pierre en veir qu’ua princessa s’apressaue a substituir-la.
GUERRA-E-PATZ-I-WEB	Allons.
GUERRA-E-PATZ-I-WEB	Pierre gessec.
GUERRA-E-PATZ-I-WEB	Que ja non auie arrés ena sala de recepcion, exceptat eth prince Vasili e era màger des princesses; seigudi jos eth retrait de Caterina II, parlauen animadaments.
GUERRA-E-PATZ-I-WEB	En veir a Pierre e Anna Mijailovna carèren de seguit.
GUERRA-E-PATZ-I-WEB	Pierre credec avertir qu’era princessa sauvaue quauquarren gasulhant:
GUERRA-E-PATZ-I-WEB	Que non posqui veir ad aguesta hemna.
GUERRA-E-PATZ-I-WEB	Catiche a fair donner du the dans le petit salon, didec eth prince Vasili a Anna Mijailovna.
GUERRA-E-PATZ-I-WEB	Allez, ma pauvre Anna Mijailovna, prenez quelque chose, autrement vous ne suffirez pas.
GUERRA-E-PATZ-I-WEB	A Pierre non li didec arren, mès li sarrèc eth braç peth dejós era espatla damb sentiment.
GUERRA-E-PATZ-I-WEB	Pierre e Anna Mijailovna passèren en petit salon.
GUERRA-E-PATZ-I-WEB	Il n’y a rien qui restaure, comme un tasse de cet excellent the russe apres une nuit blanche, didie Lorrain damb animositat contenguda, de pès en petit salon circular, dauant era taula damb eth servici de tè e un sopar hered.
GUERRA-E-PATZ-I-WEB	Eth mètge beuie en ua plan fina tassa de porcelana chinesa sens ansa.
GUERRA-E-PATZ-I-WEB	Ath torn dera taula s’auien amassat entà restaurar es sues fòrces toti es que sigueren aquera net ena casa deth comde Bezujov.
GUERRA-E-PATZ-I-WEB	Pierre rebrembaue pro ben aqueth petit salon circular damb es sòns miralhs e tauletes.
GUERRA-E-PATZ-I-WEB	Quan i auie bèra hèsta ena casa deth comde, Pierre, que non sabie barar, s’estimaue mès sèir-se en aquera saleta pr’amor de veir se com es daunes, en vestit de net, damb diamants e pèrles enes escòts nuds, quan trauessauen era estança esplendidaments illuminada se guardauen enes miralhs, que reflectien diuèrsi còps es sues figures.
GUERRA-E-PATZ-I-WEB	Ara, en aguesta madeisha sala, a penes illuminada per dues candèles, auien botat en desorde, sus ua taula, eth servici de tè e diuèrsi plats ordinaris.
GUERRA-E-PATZ-I-WEB	Es persones amassades aquiu, diferentes e damb aspècte pòc festiu, parlauen en votz baisha e tenguien compde d’exprimir en cada movement, en cada paraula, qu’arrés desbrembaue çò que se passaue e çò que s’anaue a passar ena cramba deth malaut.
GUERRA-E-PATZ-I-WEB	Pierre non volec minjar, encara qu’auie hame.
GUERRA-E-PATZ-I-WEB	Se virèc entara sua mentora pr’amor de cercar conselh e vedec que se filaue, de puntetes, de cap ara sala pròcha a on s’auien demorat eth prince Vasili e era princessa Catiche.
GUERRA-E-PATZ-I-WEB	Pierre, en tot pensar qu’aquerò tanben ère de besonh, après uns moments, seguic es sòns passi.
GUERRA-E-PATZ-I-WEB	Anna Mijailovna ère ath cant de Catiche e ambdues parlauen ath còp e en votz baisha, mès damb ton alterat.
GUERRA-E-PATZ-I-WEB	Permetetz-me, princessa; que sai çò que cau e çò que non cau hèr, didie era màger des princesses, tan pòc dauna d’era madeisha coma quan, pòc abantes, auie barrat era pòrta dera sua cramba.
GUERRA-E-PATZ-I-WEB	Eth prince Vasili ère seigut ena sua actitud familhar, damb ua cama sus era auta; es sues caròles tremolauen violentaments e quan baishauen semblauen agranir-se; ça que la, semblaue qu’ère pòc interessat ena convèrsa entre ambdues daunes.
GUERRA-E-PATZ-I-WEB	Voyons, ma bonne Anna Mijailovna, laissez fair Catiche.
GUERRA-E-PATZ-I-WEB	Sabi pas se qué ditz aguest papèr, didec era princessa en tot virar-se entath prince Vasili e mostrant era bossa de pèth repossada qu’amiaue ena man.
GUERRA-E-PATZ-I-WEB	Sonque sai qu’eth sòn vertadèr testament ei en sòn burèu; aquerò que non ei qu’un papèr hòraviat…
GUERRA-E-PATZ-I-WEB	Catiche sagèc d’evitar-la, mès Anna Mijailovna li barrèc de nauèth eth pas.
GUERRA-E-PATZ-I-WEB	Que ja ac sai, estimada e brava princessa, didec Anna Mijailovna, en tot cuélher era bossa damb tanta fòrça que non se vedie era possibilitat de qué la deishèsse aisidaments.
GUERRA-E-PATZ-I-WEB	Estimada princessa, vos ac demani… ajatz pietat d’eth… je vous en conjure…
GUERRA-E-PATZ-I-WEB	Era princessa carèc.
GUERRA-E-PATZ-I-WEB	Non s’entenie qu’eth rumor der esfòrç pr’amor de senhorejar-se dera bossa.
GUERRA-E-PATZ-I-WEB	Ère evident que, s’auesse dit quauquarren, es sues paraules non aurien estat flatoses entà Anna Mijailovna.
GUERRA-E-PATZ-I-WEB	Aguesta tenguie fòrtaments era bossa, mès a maugrat de tot, era sua votz sauvaue era melosa cauma e suavitat de costum.
GUERRA-E-PATZ-I-WEB	Pierre, apressatz-vos, amic mèn.
GUERRA-E-PATZ-I-WEB	Per qué caratz, mon cousin, sorrisclèc inesperadaments Catiche, damb votz tan fòrta que s’entenec ena sala pròcha, espaurint a toti.
GUERRA-E-PATZ-I-WEB	Per qué caratz quan Diu se’n sap de qui se permet barrejar-se enes nòsti ahèrs e non s’està en provocar scènes en lumedar dera cramba d’un moribond?
GUERRA-E-PATZ-I-WEB	Intriganta!, exclamèc en votz baisha, tirassant rabiosaments dera bosa damb totes es sues fòrces.
GUERRA-E-PATZ-I-WEB	Anna Mijailovna hèc uns passi entà non abandonar era bossa e artenhec retier-la.
GUERRA-E-PATZ-I-WEB	Ò!, sorrisclèc eth prince Vasili damb ua votz plia d’indignacion e estonament.
GUERRA-E-PATZ-I-WEB	Se lheuèc.
GUERRA-E-PATZ-I-WEB	C’est ridicul.
GUERRA-E-PATZ-I-WEB	Voyons, deishatz aguesta bossa.
GUERRA-E-PATZ-I-WEB	Que vos ac digui as dues.
GUERRA-E-PATZ-I-WEB	Era princessa Catiche abandonèc era presa.
GUERRA-E-PATZ-I-WEB	E vos tanben!
GUERRA-E-PATZ-I-WEB	Mès Anna Mijailovna non ne hec cabau.
GUERRA-E-PATZ-I-WEB	Deishatz-la, li didec.
GUERRA-E-PATZ-I-WEB	Jo assumisqui era responsabilitat de tot.
GUERRA-E-PATZ-I-WEB	Jo… e damb aquerò n’auratz pro.
GUERRA-E-PATZ-I-WEB	Mais, mon prince, repliquèc Anna Mijailovna, dempús de tan solemne sacrament, autrejatz-li ua menuta de repaus.
GUERRA-E-PATZ-I-WEB	Pierre, didetz era vòsta opinion, se dirigic ath joen, que s’apressèc, en tot guardar damb estonament eth ròstre dera princessa, desbrembada de quinsevolh decéncia, e es caròles deth prince, senhorejades pera tremoladera.
GUERRA-E-PATZ-I-WEB	Que non sabetz se qué hètz.
GUERRA-E-PATZ-I-WEB	Infama!, cridèc era princessa Catiche, en tot lançar-se còp sec sus Anna Mijailovna e agarrar-li era bossa.
GUERRA-E-PATZ-I-WEB	Eth prince baishèc eth cap e dauric es braci.
GUERRA-E-PATZ-I-WEB	En aqueth moment era pòrta, era terribla pòrta qu’autant guardaue Pierre e que normauments se daurie doçaments, se dauric damb un gran esclafit e tustèc contra era paret.
GUERRA-E-PATZ-I-WEB	Era dusau des princesses campèc en lumedar estornejant es braci.
GUERRA-E-PATZ-I-WEB	Se qué hètz?, cridèc desesperada.
GUERRA-E-PATZ-I-WEB	Il s’en va eth vous me laissez seule.
GUERRA-E-PATZ-I-WEB	Catiche deishèc anar era bossa.
GUERRA-E-PATZ-I-WEB	Anna Mijailovna s’inclinèc rapidaments e en tot apoderar-se der objècte disputat correc entara cramba deth comde.
GUERRA-E-PATZ-I-WEB	Era màger des princesses e eth prince Vasili se remeteren e la seguiren.
GUERRA-E-PATZ-I-WEB	Ath cap d’ua estona, Catiche, damb eth ròstre palle e sec, gessec mossegant-se eth pòt inferior.
GUERRA-E-PATZ-I-WEB	En veir a Pierre aqueth ròstre exprimic ua incontenguda colèra:
GUERRA-E-PATZ-I-WEB	Que ja podetz èster content, didec.
GUERRA-E-PATZ-I-WEB	Ei çò que demoràuetz.
GUERRA-E-PATZ-I-WEB	E, somicant, amaguèc eth ròstre en mocador e gessec dera estança.
GUERRA-E-PATZ-I-WEB	Darrèr dera princessa apareishec eth prince Vasili.
GUERRA-E-PATZ-I-WEB	Anèc trantalhant enquiath divan a on s’auie seigut Pierre e se deishèc quèir ath sòn costat, amagant eth ròstre entre es mans.
GUERRA-E-PATZ-I-WEB	Pierre vedec qu’ère palle e qu’era maishèra inferiora li tremolaue coma s’auesse fèbre.
GUERRA-E-PATZ-I-WEB	Ò, amic mèn!, gasulhèc, en cuélher eth braç de Pierre; ena sua votz i auie ua franquesa e ua feblesa que Pierre jamès auie observat en eth.
GUERRA-E-PATZ-I-WEB	Be n’èm de pecadors e mentidors!
GUERRA-E-PATZ-I-WEB	E, a tot darrèr, entà qué?
GUERRA-E-PATZ-I-WEB	Que ja vau de cap as seishanta, amic mèn, e ja…
GUERRA-E-PATZ-I-WEB	Que tot s’acabe damb era mòrt, tot.
GUERRA-E-PATZ-I-WEB	Era mòrt ei terribla, e petèc en somics.
GUERRA-E-PATZ-I-WEB	Anna Mijailovna gessec era darrèra.
GUERRA-E-PATZ-I-WEB	Tot doç, damb passi silenciosi, s’apressèc a Pierre.
GUERRA-E-PATZ-I-WEB	Pierre!, didec.
GUERRA-E-PATZ-I-WEB	Eth la guardèc, interrogador.
GUERRA-E-PATZ-I-WEB	Era princessa punèc ath joen en front, banhant-lo damb es sues lèrmes.
GUERRA-E-PATZ-I-WEB	Acompanhèc ath joen entath salon, enfonsat ena penombra.
GUERRA-E-PATZ-I-WEB	Pierre ère content de qué arrés li podesse veir era cara.
GUERRA-E-PATZ-I-WEB	Anna Mijailovna se hec enlà d’eth e, quan tornèc, Pierre dormie prigondaments damb eth cap emparat en braç.
GUERRA-E-PATZ-I-WEB	Londeman peth maitin, Anna Mijailovna li didec a Pierre:
GUERRA-E-PATZ-I-WEB	Oui, mon cher, qu’ei ua grana pèrta entà toti.
GUERRA-E-PATZ-I-WEB	Que non parli de vos.
GUERRA-E-PATZ-I-WEB	Mès Diu vos balharà fòrces: ètz joen e, sivans demori, vos trapatz damb ua immensa fortuna.
GUERRA-E-PATZ-I-WEB	Encara non s’a daurit eth testament: vos coneishi pro entà saber-me’n qu’aquerò non vos harà a perder eth cap.
GUERRA-E-PATZ-I-WEB	Mès vos impause dèuers, et il faut etre homme.
GUERRA-E-PATZ-I-WEB	Pierre caraue.
GUERRA-E-PATZ-I-WEB	Dilheu mès tard vos diga que se jo non i auessa estat, Diu se’n sap se qué s’aurie passat.
GUERRA-E-PATZ-I-WEB	Sapiatz qu’eth mèn oncle, eth comde, delàger, me prometie non desbrembar a Boris.
GUERRA-E-PATZ-I-WEB	Mès que non a auut temps.
GUERRA-E-PATZ-I-WEB	Demori, amic mèn, qu’escotaratz eth desir deth vòste pair.
GUERRA-E-PATZ-I-WEB	Pierre non comprenie arren; timid, rogit, guardaue ara princessa Anna Mijailovna.
GUERRA-E-PATZ-I-WEB	Dempús dera sua convèrsa damb Pierre, Anna Mijailovna anèc a hèr jadilha en çò des Rostov.
GUERRA-E-PATZ-I-WEB	Peth maitin, condèc ad aguesti e a toti es sòns coneishudi es detalhs dera mòrt deth comde Bezujov.
GUERRA-E-PATZ-I-WEB	Didie qu’eth comde auie morit coma era madeisha volerie morir, qu’eth sòn finau auie estat non solet esmovent senon exemplar, e qu’era darrèra entrevista deth pair e deth hilh auie estat tant esmoventa que non podie rebrembar-la sense plorar, e que non sabie se qui des dus s’auie comportat mielhor en aqueri moments terribles: s’eth pair, qu’enes darrèrs instants se’n brembaue de toti e li didie ath hilh paraules esmoventes, o Pierre, que hège dò veder-lo tant afectat, encara que sagèsse d’amagar era sua pena entà non desengustar ath moribond.
GUERRA-E-PATZ-I-WEB	Per çò que tanh as accions dera princessa e deth prince Vasili, tanben les condaue, sense aprovar-les, mès sigillosaments e en secret.
GUERRA-E-PATZ-I-WEB	En Lisie-Gori, era propietat deth prince Nikolai Andreievic Bolkonski, se demoraue d’una dia ar aute era arribada deth joen prince Andrei e dera sua esposa.
GUERRA-E-PATZ-I-WEB	Mès era demora non auie perturbat eth sevèr orde que governaue era vida dera mansion deth vielh prince.
GUERRA-E-PATZ-I-WEB	Eth generau en cap, prince Nikolai Andreievic, qu’era societat cridaue damb eth subernòm de rei de Prusia, non se botjaue de Lisie-Gori, a on s’estaue damb era sua hilha, era princessa Maria, e era sua senhoreta de companhia mademoiselle Bourienne, dès que, jos Pau I, siguesse deportat ena sua propietat deth camp.
GUERRA-E-PATZ-I-WEB	E maugrat qu’ara prumeria deth sòn reinatge se li permetie tornar ena capitau, eth prince Nikolai non volec deishar era sua propietat, en tot díder que se quauquarrés l’auie de besonh podie recórrer es cent cinquanta quilomètres que desseparaue Moscòu de Lisie-Gori, pr’amor qu’eth non auie besonh d’arrés ne d’arren.
GUERRA-E-PATZ-I-WEB	Didie que solet i auie dues causes des vicis umans: eth lèser e era supersticion, e solet dues vertuts, era activitat e era intelligéncia.
GUERRA-E-PATZ-I-WEB	Eth madeish s’ocupaue dera educacion dera sua hilha e, entà desvolopar ena joena ambdues vertuts capitaus, li balhaue leçons d’algèbra e geometria e auie organizat era sua vida en ua sòrta de prètzhèts ininterrompudi.
GUERRA-E-PATZ-I-WEB	Eth prince, dera sua part, tostemp ère ocupat: ja en escríuer es sues memòries, ja en resòlver problèmes de matematiques superiors, en hèr tabaquères ath torn, trabalhar en jardin, o susvelhar, enes sues possessions, es sempitèrnaus òbres.
GUERRA-E-PATZ-I-WEB	E coma era condicion fondamentau dera activitat ei er orde, aguest auie estat quilhat enquiath darrèr grad d’exactitud.
GUERRA-E-PATZ-I-WEB	Damb era gent que l’entornejaue, dès era sua hilha enquias vailets, eth prince ère brusc e tostemp exigent, e plan per açò, sense èster crudèu, suscitaue un temor e un respècte que dificilaments poirie arténher er òme mès crudèu.
GUERRA-E-PATZ-I-WEB	Maugrat víuer retirat e sense cap influéncia enes ahèrs d’Estat, quinsevolh governador dera província que tanhie ara propietat deth prince consideraue un dèuer sòn presentar-se ada eth, e madeish qu’er arquitècte, eth jardinèr o era princessa Maria, demoraue docilaments era ora fixada qu’eth prince recebie ena sala.
GUERRA-E-PATZ-I-WEB	Guairi demorauen en aguesta sala experimentauen eth madeish sentiment de respècte e autanplan de temor quan se daurie era pòrta ampla e nauta deth burèu e campaue damb era sua polsosa cabeladura era menuda figura der ancian, damb es sues mans petites e seques, es celhes grises e queigudes que velauen, quan les arroncilahue, era ludentor d’uns uelhs plei d’intelligéncia e joenesa.
GUERRA-E-PATZ-I-WEB	Eth maitin qu’auien d’arribar es joeni princes entrèc era princessa Maria, ara ora exacta de tostemp, ena sala de demora entara salutacion maitiau acostumada; hec damb temor eth signe dera crotz e preguèc interioraments.
GUERRA-E-PATZ-I-WEB	Cada dia, en entrar aquiu, pregaue pr’amor qu’era entrevista se passèsse erosaments.
GUERRA-E-PATZ-I-WEB	Eth vielh vailet, polsós, qu’ère ena sala, se lheuèc sense bronit e didec ara princessa en votz baisha:
GUERRA-E-PATZ-I-WEB	Que podetz passar.
GUERRA-E-PATZ-I-WEB	En aute costat s’entenie eth son ritmic d’un torn.
GUERRA-E-PATZ-I-WEB	Era princessa possèc damb timiditat era pòrta, que se dauric aisidaments e silenciosaments, e s’arturèc en lumedar.
GUERRA-E-PATZ-I-WEB	Eth prince trabalhaue en torn; virèc eth cap entà veder-la e seguic damb eth sòn prètzhèt.
GUERRA-E-PATZ-I-WEB	Er enòrme burèu qu’ère plei d’objèctes que, evidentaments, èren tengudi de contunh.
GUERRA-E-PATZ-I-WEB	Era longa taula, que sus era i auie libres e plans, es granes estatgères enveirades, damb es sues claus botades, eth naut pupitre avient entà escríuer de pè, que sus eth i auie un quadèrn dubèrt, eth torn damb es utisi premanidi e es lacets esparjudi pertot, tot que hège veir ua activitat incansabla, diuèrsa e ordenada.
GUERRA-E-PATZ-I-WEB	Pes movements d’un pè, mèsalèu petit, cauçat damb ua bòta tartara brodada damb argent, e era fèrma pression dera man prima e rameluda s’endonviaue encara, en prince, era energia tenaça d’ua saludabla vielhesa.
GUERRA-E-PATZ-I-WEB	Après auer hèt uns quants torns, er ancian retirèc eth pè deth pedau, netegèc era aisina e la botèc en ua bossa de coèr ath cant deth torn; dempús, en tot apressar-se ena taula, cridèc ara sua hilha.
GUERRA-E-PATZ-I-WEB	Jamès benedie as sòns hilhs; se tenguec, donc, a presentar ara joena es sues caròles, aspres, encara sense arrasar, e didec, guardant-la damb severitat, trendesa e atencion ath còp:
GUERRA-E-PATZ-I-WEB	Com te va?…
GUERRA-E-PATZ-I-WEB	Tè, sè-te.
GUERRA-E-PATZ-I-WEB	Cuelhec eth quadèrn de geometria, escrit deth sòn punh e letra, e apressèc eth sòn fautulh damb eth pè.
GUERRA-E-PATZ-I-WEB	Era princessa s’inclinèc sus eth quadèrn.
GUERRA-E-PATZ-I-WEB	En veir era envolòpa eth ròstre dera princessa, se rogic tot.
GUERRA-E-PATZ-I-WEB	Lo cuelhec de seguit.
GUERRA-E-PATZ-I-WEB	Òc, qu’ei de Julie, contestèc era princessa guardant-lo e arrint timidaments.
GUERRA-E-PATZ-I-WEB	Cranhi qu’escriuetz fòrça pegaries.
GUERRA-E-PATZ-I-WEB	Liegerè era tresau.
GUERRA-E-PATZ-I-WEB	Era tresau, qu’è dit era tresau, repliquèc eth prince, refusant era carta.
GUERRA-E-PATZ-I-WEB	E, apuant- se ena taula, apressèc eth quadèrn plen de figures geometriques.
GUERRA-E-PATZ-I-WEB	Plan, senhoreta, comencèc er ancian, en tot inclinar-se, ath cant dera princessa, de cap ath quadèrn, e botant un braç sus eth dorsièr deth sèti, de sòrta que se sentie entornejada de pertot damb era flaira deth tabac e er alend agre dera vielhesa, qu’era coneishie de fòrça temps a.
GUERRA-E-PATZ-I-WEB	Plan, senhoreta, aguesti triangles son semblables: guarda er angle a-b-c.
GUERRA-E-PATZ-I-WEB	Era princessa guardaue damb pòur es uelhs ludents deth pair tan pròchi ada era; eth sòn ròstre ère caperat de mascares ròies e ère evident que non comprenie arren e qu’era pòur l’empachaue compréner es explicacions deth pair, per clares que siguessen.
GUERRA-E-PATZ-I-WEB	De qui ère eth tòrt, deth mèstre o dera escolana?
GUERRA-E-PATZ-I-WEB	Cada dia se repetie era scèna: se l’embromaue era vista, deishaue de veir e d’enténer; solet sentie, pròche, eth ròstre secalh deth sòn sevèr professor, eth sòn alend e era sua flaira, e non pensaue qu’en gésser çò de mès lèu possible deth burèu e tornar entara sua cramba pr’amor de compréner eth problèma.
GUERRA-E-PATZ-I-WEB	Er ancian perdie era paciéncia, retiraue damb sarabat era sua cagira qu’ère seigut, deishaue anar insults, e a viatges lançaue en solèr eth quadèrn.
GUERRA-E-PATZ-I-WEB	Era princessa s’enganhèc en balhar era responsa:
GUERRA-E-PATZ-I-WEB	Non ès qu’ua estupida!, cridèc eth prince, hènt enlà eth quadèrn e virant-se rapidaments; mès se lheuèc, hec uns passi pera estança, botèc ua man sus es peus dera sua hilha e se tornèc a sèir.
GUERRA-E-PATZ-I-WEB	S’apressèc ada era e contunhèc era sua explicacion.
GUERRA-E-PATZ-I-WEB	Que non pòt èster aquerò, princessa, non pòt èster, didec tanlèu era princessa auec barrat eth quadèrn e ère ja prèsta a partir.
GUERRA-E-PATZ-I-WEB	Es matematiques que son ua grana causa, estimada mia.
GUERRA-E-PATZ-I-WEB	Que non voi que te retires as nòstes pègues domaisèles.
GUERRA-E-PATZ-I-WEB	T’i avedaràs e acabaràn agradant-te, l’amorassèc es caròles.
GUERRA-E-PATZ-I-WEB	Se te n’anaràn es pegaries deth cap.
GUERRA-E-PATZ-I-WEB	Era princessa volie retirar-se, mès eth pair l’arturèc damb un gèst e cuelhec deth dessús dera taula nauta un libre nau, non dubèrt encara.
GUERRA-E-PATZ-I-WEB	Aciu que i é: era tua Eloïsa te mane tanben Era clau deth Mistèri; qu’ei un libre religiós.
GUERRA-E-PATZ-I-WEB	Jo non me meti damb deguna religion…
GUERRA-E-PATZ-I-WEB	Que li sò hèt un còp de uelh: cuelh-lo.
GUERRA-E-PATZ-I-WEB	E ara ve-te’n, ve-te’n.
GUERRA-E-PATZ-I-WEB	Li hec un copet de man ena espatla e, eth madeish, barrèc ath sòn darrèr era pòrta.
GUERRA-E-PATZ-I-WEB	Era princessa Maria tornèc ena sua cramba damb era expression trista e espaurida que raraments l’abandonaue e qu’enlaidie encara mès eth sòn pòc graciós ròstre malautís.
GUERRA-E-PATZ-I-WEB	Cuelhec sèti dauant eth sòn escritòri plen de fòtos, miniatures, quadèrns e libres.
GUERRA-E-PATZ-I-WEB	Era princessa ère tan desordenada, coma n’ère sa pair d’ordenat.
GUERRA-E-PATZ-I-WEB	Deishèc eth quadèrn de geometria e dauric ara prèssa era carta.
GUERRA-E-PATZ-I-WEB	Qu’ère dera sua amiga mès intima dera mainadesa, d’aquera Julie Karaguina qu’assistec ena hèsta des Rostov.
GUERRA-E-PATZ-I-WEB	Julie escriuie en francés:
GUERRA-E-PATZ-I-WEB	Per mès que me digui qu’era mitat dera mia existéncia e felicitat ès tu, e que, maugrat era distància que mos dessepare, es nòsti còrs son amassadi damb ligams indissolubles, eth mèn se rebèle contra eth destin e, a maugrat deth plaser e des distraccions que m’enròden, que non posqui véncer ua cèrta tristor que senti amagada ath hons deth mèn còr dès que mos desseparèrem.
GUERRA-E-PATZ-I-WEB	En arribar en aguesta part dera carta, era princessa Maria alendèc e se guardèc en miralh que i auie ena sua dreta.
GUERRA-E-PATZ-I-WEB	Eth miralh reflectie eth sòn còs lèg e fèble e un ròstre prim.
GUERRA-E-PATZ-I-WEB	E hènt enlà es sòns uelhs deth miralh, contunhèc era lectura.
GUERRA-E-PATZ-I-WEB	Es uelhs, tostemp tristi, guardauen eth miralh damb particular desespèr, sustot ara.
GUERRA-E-PATZ-I-WEB	Ça que la, Julie non la vantaue.
GUERRA-E-PATZ-I-WEB	En realitat es uelhs dera princessa, grani, prigonds e luminosi (coma se lancèssen arrais de lum cauda), èren tan beròis que, soent, maugrat era lejor deth sòn ròstre, resultauen mès atrasents que quinsevolh beresa.
GUERRA-E-PATZ-I-WEB	Mès era princessa non se n’auie encuedat jamès dera expression des sòns uelhs; era expression qu’auie quan non pensaue en era madeisha.
GUERRA-E-PATZ-I-WEB	Coma se passe damb toti, eth sòn ròstre, a penes se guardaue en miralh, aquerie ua disposicion artificiau, forçada.
GUERRA-E-PATZ-I-WEB	Seguic era lectura:
GUERRA-E-PATZ-I-WEB	Un des mèns frairs ei ja en estrangèr e er aute damb era Garda, que s’endralhe ja de cap ara frontèra.
GUERRA-E-PATZ-I-WEB	Eth nòste estimat Emperaire a gessut de Sant Petersburg, çò que s’interprète coma eth desir d’expausar era sua pròpia existéncia as risques dera guèrra.
GUERRA-E-PATZ-I-WEB	Que Diu volgue qu’eth monstre còrs qu’esbauce era patz en Euròpa sigue abatut per àngel qu’er Omnipotent ena Sua misericòrdia mos a balhat coma sobeiran.
GUERRA-E-PATZ-I-WEB	Sense parlar des mèns frairs, aguesta guèrra me prive d’ua persona plan estimada entà jo, que parli deth joen Nikolai Rostov, que, damb era sua afogadura, non a podut tier era inaccion e a abandonat era Universitat pr’amor de vier ena armada.
GUERRA-E-PATZ-I-WEB	Te cohessarè, estimada Maria, que maugrat era sua joenesa, era partida de Nikolai entara armada a estat entà jo un gran dolor.
GUERRA-E-PATZ-I-WEB	Eth joen, que d’eth te parlaua aguest ostiu, a tanta noblesa e tan vertadèra joenesa coma raraments se trape ja entre es nòsti vielhs de vint ans; que tie, mès que mès, tau sinceritat e còr e ei de tau sòrta blos e poetic, qu’es mies relacions damb eth, encara que passatgères, an estat ua des mès doces alegries deth mèn praube còr, que ja a patit fòrça.
GUERRA-E-PATZ-I-WEB	Bèth dia te condarè eth nòste adiu e tot çò que parlèrem eth dia dera sua partida.
GUERRA-E-PATZ-I-WEB	Que son causes encara massa recentes…
GUERRA-E-PATZ-I-WEB	A, estimada mia!
GUERRA-E-PATZ-I-WEB	Erosa tu que desconeishes aguestes alegries e aguestes penes tant nafrantes!
GUERRA-E-PATZ-I-WEB	Erosa tu, pr’amor qu’es darrères son, ordinàriamants, mès fòrtes qu’es prumères!
GUERRA-E-PATZ-I-WEB	Pro que sai qu’eth comde Nikolai ei encara massa joen entà que pogue èster entà jo, bèth còp, quauquarren mès qu’un amic, mès aguesta doça amistat, aguesta afeccion tan poetica e blosa, que son ja un besonh entath mèn còr.
GUERRA-E-PATZ-I-WEB	Mès non parlem d’aquerò.
GUERRA-E-PATZ-I-WEB	Era grana notícia deth dia, qu’ocupe tot Moscòu, ei era mòrt deth vielh comde Bezujov e eth sòn eretatge.
GUERRA-E-PATZ-I-WEB	Guarda qu’as tres princesses a penes les a corresponut arren, ath prince Vasili arren en absolut, e qui ac a recebut tot ei Pierre, qu’ath delà, a estat reconeishut coma hilh legitim e, per tant, comde Bezujov e possessor dera mès esplendida fortuna de Russia.
GUERRA-E-PATZ-I-WEB	Se ditz qu’eth prince Vasili a auut ua trista part en aguesta istòria e qu’a tornat pro avergonhat entà Sant Petersburg.
GUERRA-E-PATZ-I-WEB	Te cohèssi que enteni pòca causa en aquerò de legats e testaments; era soleta causa que sai ei que, dès qu’aguest joen que coneishíem per Pierre s’a convertit en comde Bezujov e possessor d’ua des mès granes fortunes de Rússia, me divertís fòrça campar eth cambi de ton e d’actitud des mairs cargades de hilhes maridadoires e enquia e tot des madeishes senhoretes, respècte ad aguest senhor, que, entre parentèsi, tostemp me semblèc un praube diable.
GUERRA-E-PATZ-I-WEB	E, coma de dètz ans ençà, era gent se divertís en tot atribuir- me prometudi, que fòrça viatges ne tansevolhe coneishi, era cronica matrimoniau de Moscòu ja me hè comdessa Bezujov.
GUERRA-E-PATZ-I-WEB	Ja compreneràs que non ac desiri en absolut.
GUERRA-E-PATZ-I-WEB	E a prepaus de maridatges, te cau saber que hè uns dies era “tia universau”, Anna Mijailovna, m’a fidat damb eth màger secret un projècte matrimoniau entà tu.
GUERRA-E-PATZ-I-WEB	Se tracte, ne mens ne mès, que d’eth hilh deth prince Vasili, Anatol, que vòlen plaçar en tot maridar-lo damb ua persona rica e distinguida; e sus tu qu’a requeigut era alistada des parents.
GUERRA-E-PATZ-I-WEB	Sabi pas se com ves era causa, mès m’a semblat un dèuer avertir-te.
GUERRA-E-PATZ-I-WEB	Diden qu’ei fòrça beròi e plan mala persona: qu’ei tot çò qu’è podut trèir sus eth, mès que ja n’auem pro de parlòta.
GUERRA-E-PATZ-I-WEB	Acabi era dusau huelha e mama me cride pr’amor de vier a dinar en çò des Apraksin.
GUERRA-E-PATZ-I-WEB	Lieg eth libre mistic que te mani e que còste furor aciu.
GUERRA-E-PATZ-I-WEB	Encara qu’age causes incompresibles entara fèbla ment umana, ei un libre admirable, qu’era sua lectura padegue e enautís era amna.
GUERRA-E-PATZ-I-WEB	Adishatz.
GUERRA-E-PATZ-I-WEB	Mes respects a monsieur votre père e mes compliments a mademoiselle Bourienne.
GUERRA-E-PATZ-I-WEB	Je vous embrasse comme je vous aime.
GUERRA-E-PATZ-I-WEB	P.S.
GUERRA-E-PATZ-I-WEB	Era princessa reflexionèc un moment, arric cogitosa (eth sòn rostre, illuminat pes uelhs radianti, se transformèc complètaments).
GUERRA-E-PATZ-I-WEB	Dempús se lheuèc e damb pas maladret s’apressèc en escritòri.
GUERRA-E-PATZ-I-WEB	Cuelhec ua huelha de papèr e era sua man comencèc a córrer.
GUERRA-E-PATZ-I-WEB	Era responsa que siguec aguesta:
GUERRA-E-PATZ-I-WEB	Seguisses estimant-me, era mia poetica Julie.
GUERRA-E-PATZ-I-WEB	Era abséncia de qué autant te planhes que non a costat en tu es sòns avedadi efèctes.
GUERRA-E-PATZ-I-WEB	Te planhes dera abséncia, e qué poirè díder jo, se gausèssa planher-me, privada de toti aqueri que me son estimadi?
GUERRA-E-PATZ-I-WEB	Ò!, se non auéssem era consolacion dera religion, era vida que serie plan trista!
GUERRA-E-PATZ-I-WEB	Per qué supauses en jo ua sevèra guardada quan parli dera tua afeccion entad aguest joen?
GUERRA-E-PATZ-I-WEB	En aguest aspècte sonque sò rigida entà jo madeisha.
GUERRA-E-PATZ-I-WEB	Que compreni taus sentiments enes auti e, se non les posqui aprovar, que tanpòc les condemni, donques que jamès les sò experimentat.
GUERRA-E-PATZ-I-WEB	Solet me semble qu’er amor crestian, er amor ath pròche e as enemics ei mès meritòri, mès doç, mès beròi que toti es sentiments que pòden inspirar es beròis uelhs d’un joen a ua gojata poetica e apassionada coma tu.
GUERRA-E-PATZ-I-WEB	Era notícia dera mòrt deth comde Bezujov arribèc abantes qu’era tua carta e eth mèn pair quedèc plan afectat.
GUERRA-E-PATZ-I-WEB	Ditz qu’ère er abans-darrèr representant deth gran sècle e qu’ara li tòque ada eth, mès que harà çò de possible entà arrecular eth sòn torn.
GUERRA-E-PATZ-I-WEB	Que Diu mo’n desliure de tan terrible malastre!
GUERRA-E-PATZ-I-WEB	Non sò cossent damb era tua opinion sus Pierre, que coneishí de mainatge.
GUERRA-E-PATZ-I-WEB	Tostemp m’a semblat un còr excellent, e aguesta ei era qualitat que mès aprècii des persones.
GUERRA-E-PATZ-I-WEB	Per çò deth sòn eretatge e dera part qu’en aquerò a auut eth prince Vasili, qu’ei ua causa plan trista entàs dus.
GUERRA-E-PATZ-I-WEB	A!, estimada amiga, es paraules deth nòste divin Sauvador, qu’ei mès aisit qu’un camelh passe peth uelh d’ua agulha qu’un ric entre en reiaume de Diu, son terriblaments vertadères; planhi ath prince Vasili e planhi encara mès a Pierre.
GUERRA-E-PATZ-I-WEB	Tan joen e ja aclapat damb tantes riqueses, guaires temptacions li calerà patir!
GUERRA-E-PATZ-I-WEB	Se me demanèssen se qué ei çò que mès desiri deth mon, dideria qu’èster mès prauba qu’eth mès praube deth mon.
GUERRA-E-PATZ-I-WEB	Mil gràcies, estimada amiga, peth libre que me manes e que còste tanta sensacion entre nosati.
GUERRA-E-PATZ-I-WEB	E donques que dides qu’entre fòrça causes bones n’i a d’autes que non i pòt arribar era nòsta fèbla ment umana, me semble que serà inutil tier-se a ua lectura incomprensibla e que plan per açò non mos pòt autrejar cap de fruit.
GUERRA-E-PATZ-I-WEB	Jamès è comprenut era passion que cèrtes persones an per confóner es sues idies balhant-se a certans libres mistics que non hèn que suscitar dobtes en esperit, imaginacion e dan un caractèr d’exaltacion absoludaments contrari ara simplicitat crestiana.
GUERRA-E-PATZ-I-WEB	Liejam es Apostòls e es Evangèlis.
GUERRA-E-PATZ-I-WEB	Non sagem de penetrar en çò qu’en eri i é de misteriós, pr’amor que, com gausaram nosati, miserables pecadors, terribles e sagradi secrets dera Providéncia, tant qu’amiem aguesta cobèrta carnau que met entre nosati e er Etèrn un impenetrable vel?
GUERRA-E-PATZ-I-WEB	Tiem-mos, donc, a estudiar es sublimi principis qu’eth nòste sublim Sauvador mos a deishat coma guida aciu baish; sagem de conformar-mos damb eri e seguir-les, convencem-mos de qué, coma mens concessions l’autregem ath nòste fèble esperit uman, mès estimats seram de Diu, que refuse quinsevolh sciéncia que non vengue d’Eth; que coma mens sagem d’apregondir en çò qu’Eth a sostrèt des nòsti coneishements, abantes mos autrejarà desnishà’c a trauèrs deth sòn esperit divin.
GUERRA-E-PATZ-I-WEB	Arren m’a dit eth mèn pair de pretendents, solet m’a dit qu’auie recebut ua carta e demoraue era visita deth prince Vasili.
GUERRA-E-PATZ-I-WEB	Per çò deth projècte matrimoniau qu’a jo tanh, te diderè, estimada e brava amiga, qu’eth matrimòni, ena mia pensada, ei ua institucion divina que mos cau conformar.
GUERRA-E-PATZ-I-WEB	Per mès penible que sigue entà jo aguest pas, s’eth Totpoderós m’impausèsse eth dèuer d’esposa e mair, sajaria de complir-lo çò de mès fidèuments que podessa, sense preocupar-me d’examinar es mèns sentiments entad aqueth que Diu volgue autrejar-me coma marit.
GUERRA-E-PATZ-I-WEB	Qu’è recebut ua carta deth mèn frair, que m’anóncie era sua arribada en Lisie-Gori, en companhia dera sua hemna.
GUERRA-E-PATZ-I-WEB	Que serà ua alegria de cuerta durada, donques que mos abandone pr’amor de formar partida en aguesta malerosa guèrra que mos vedem arrossegadi.
GUERRA-E-PATZ-I-WEB	Diu se’n sap com e entà qué.
GUERRA-E-PATZ-I-WEB	Non solet se parle de guèrra entre vosati, en centre madeish des negòcis e deth mon, senon tanben aciu, ath miei des trabalhs deth camp e dera cauma qu’es abitants dera ciutat acostumen imaginar en aguesti entorns, eth rumor dera guèrra comence a deishar-se sénter peniblaments.
GUERRA-E-PATZ-I-WEB	Un convòi de recrutes gessudi d’aciu entara armada…
GUERRA-E-PATZ-I-WEB	Que mos calie veir er estat d’animositat que se demorauen es mairs, es hemnes e es hilhs d’aguesti òmes que partien, e escotar es somics des uns e des auti.
GUERRA-E-PATZ-I-WEB	Semble qu’era Umanitat a desbrembat es leis deth sòn divin Sauvador, que predicaue er amor e eth perdon des ofenses, e qu’ara eth màger merit des òmes solet s’està en aucir-se es uns as auti.
GUERRA-E-PATZ-I-WEB	Adieu chère e bonne amie, que Notre Divin Sauveur e Sa tres Sainte Mere vous aide en leur sainte et puissante garde.
GUERRA-E-PATZ-I-WEB	Marie.
GUERRA-E-PATZ-I-WEB	A!, vous expediez le courièr, princesse; moi j’ai dejà expedié le mien.
GUERRA-E-PATZ-I-WEB	J’ai ecrit a ma praube mere, didec ath mès córrer, damb votz agradiua e sonora, era arridolenta mademoiselle Bourienne, escampilhant damb era sua preséncia, en ambient trist e carat dera princessa Maria, un aire desparièr: frivòl, alègre e autocompladent.
GUERRA-E-PATZ-I-WEB	Princesse, il faut que je vous previenne, higec baishant era votz.
GUERRA-E-PATZ-I-WEB	Le prince a eu une altercation…(didec en tot complader-se d’escotar-se), une altercation avec Michel Ivanov, il est de tres mauvais humeur, tres morose.
GUERRA-E-PATZ-I-WEB	Soyez prevenue, vous sabez…
GUERRA-E-PATZ-I-WEB	A!, chère amie, l’interrompec era princessa Maria, je vous est priée de ne jamais me prevenir de l’humeur damb laquel se trouve mon pere.
GUERRA-E-PATZ-I-WEB	Je ne me permet pas de le jutger e je ne voudrais pas que les autres le fassent.
GUERRA-E-PATZ-I-WEB	Era princessa guardèc eth sòn relòtge e, en veir que ja s’auien passat quinze menutes dera ora que solie començar era classa de clavicordi, se filèc damb mina tremolosa entath salon.
GUERRA-E-PATZ-I-WEB	De dotze a dues, sivans eth costum, eth prince repausaue e era princessa Maria li calie tocar eth clavicordi.
GUERRA-E-PATZ-I-WEB	Eth peublanc ajuda de cramba, seigut ena sua cagira, cabecejaue atent ara roncadèra deth prince en sòn enòrme burèu.
GUERRA-E-PATZ-I-WEB	Der aute costat dera casa, a trauèrs des pòrtes barrades, arribauen, repetidi per vintau viatge, es dificils passatges dera sonata de Dussek.
GUERRA-E-PATZ-I-WEB	En aqueth moment s’arturèc dauant era pòrta principau ua carròça e ua carreta; dera carròça baishèc eth prince Andrei, qu’ajudèc a gésser ara sua hemna e la deishèc passar dauant.
GUERRA-E-PATZ-I-WEB	Eth vielh Tijon campèc, damb era sua perruca, ena pòrta dera sala, anoncièc en votz baisha qu’eth prince dormie e barrèc rapidaments era pòrta.
GUERRA-E-PATZ-I-WEB	Tijon sabie que ne era arribada deth hilh ne cap aute eveniment, autanplan eth mès extraordinari, deuien alterar er orde establit.
GUERRA-E-PATZ-I-WEB	E eth prince Andrei, plan que òc, ac sabie tan ben coma Tijon, pr’amor que guardèc eth relòtge, coma entà verificar qu’es abits de sa pair non auien cambiat dès eth darrèr viatge que se vederen, e, convençut d’aquerò, se virèc entara sua hemna.
GUERRA-E-PATZ-I-WEB	Se lheuarà en vint menutes, didec.
GUERRA-E-PATZ-I-WEB	Anem a veir ara princessa Maria.
GUERRA-E-PATZ-I-WEB	Era petita princessa s’auie engrassit darrèraments, mès es sòns uelhs e eth brac pòt arridolent, escurit d’un leugèr pelhasson, se quilhaue tostemp dera madeisha manèra alègra e graciosa.
GUERRA-E-PATZ-I-WEB	Allons, vite, vite…
GUERRA-E-PATZ-I-WEB	Guardaue, sense deishar d’arrir, a Tijon, ath sòn marit e ath crambèr que les acompanhaue:
GUERRA-E-PATZ-I-WEB	C’est Marie qui s’exerce?
GUERRA-E-PATZ-I-WEB	Allons doucement, il faut la surprendre.
GUERRA-E-PATZ-I-WEB	Eth prince Andrei la seguic cortesaments, mès trist.
GUERRA-E-PATZ-I-WEB	Qu’as envielhit, Tijon, didec, en passar, ath vielh, que li punèc era man.
GUERRA-E-PATZ-I-WEB	Abantes d’arribar ena sala que gessien es nòtes deth clavicordi, apareishec per ua pòrta laterau era beròia e ròia francesa.
GUERRA-E-PATZ-I-WEB	Mademoiselle Bourienne semblaue capvirada d’afogadura.
GUERRA-E-PATZ-I-WEB	A!, quelle bonheur pour la princesse!, sorrisclèc.
GUERRA-E-PATZ-I-WEB	En fin…
GUERRA-E-PATZ-I-WEB	Non, non, de grace…
GUERRA-E-PATZ-I-WEB	Vous etes mademoiselle Bourienne, je vous connais ja per l’amitié que vous porte ma belle-seur, repliquèc era princessa en tot punar-la.
GUERRA-E-PATZ-I-WEB	Elle ne nous attend pas?
GUERRA-E-PATZ-I-WEB	S’apressèren ena pòrta deth salon des divans qu’ath sòn darrèr s’entenie eth passatge repetit un e un aute còp.
GUERRA-E-PATZ-I-WEB	Eth prince Andrei se posèc e arroncilhèc es celhes coma se demorèsse quauquarren desagradiu.
GUERRA-E-PATZ-I-WEB	Era princessa entrèc.
GUERRA-E-PATZ-I-WEB	Eth passatge musicau quedèc interromput e s’entenec un sorriscle e es passi pesants dera princessa Maria seguidi de sonors punets.
GUERRA-E-PATZ-I-WEB	Quan eth prince Andrei entrèc, ambdues princeses, que non s’auien vist senon brèuments en moment dera nòça, èren abraçades estretaments, en lòcs qu’artenheren cuélher en prumèr moment.
GUERRA-E-PATZ-I-WEB	Ath cant d’eres s’estaue mademoiselle Bourienne, damb es mans botades sus eth còr; arrie devòtaments, prèsta autant entà arrir qu’entà plorar.
GUERRA-E-PATZ-I-WEB	Eth prince Andrei arropic es espatles e arroncilhèc es celhes, coma hèn es entenudi en musica quan perceben ua nòta faussa.
GUERRA-E-PATZ-I-WEB	Ambdues hemnes se desseparèren e, coma se cranhèssen arribar tard, tornèren a cuelher-se es mans e a punar-se; un aute còp se desseparèren, s’amassèren e repetiren es punets e, causa que non se demoraue eth prince Andrei, comencèren a plorar sense deishar de punar-se.
GUERRA-E-PATZ-I-WEB	Tanben mademoiselle Bourienne ploraue.
GUERRA-E-PATZ-I-WEB	Eth prince Andrei qu’ère manifèstaments violent, mès as dues hemnes les semblaue tan naturau plorar que jamès s’aurien podut imaginar de ua auta manèra aqueth encontre.
GUERRA-E-PATZ-I-WEB	A, chère!, a, Marie!… didien arrint ath còp.
GUERRA-E-PATZ-I-WEB	J’ai revé cette nuit!…
GUERRA-E-PATZ-I-WEB	A, Marie, vous avez maigri…
GUERRA-E-PATZ-I-WEB	Et vous avez repris…
GUERRA-E-PATZ-I-WEB	J’ai tout de suit reconnu Madame la princesse, intervenguec mademoiselle Bourienne.
GUERRA-E-PATZ-I-WEB	E moi qui ne me dobtais pas!, exclamèc era princessa.
GUERRA-E-PATZ-I-WEB	Eth prince Andrei punèc ara sua fraia en tot sarrar-li es mans e li didec que contunhaue estant era pleurnicheuse de tostemp.
GUERRA-E-PATZ-I-WEB	Se virèc era princessa Maria entà sa frair e, a trauèrs des lèrmes, era guardada corau, trenda e cauda des sòns plan polidi uelhs, grani e luminosi en aqueri instants, se posèc en eth.
GUERRA-E-PATZ-I-WEB	Era princessa Lisa parlaue sense pòsa, eth cuert pòt superior, ennerit de leugèr pelhasson, baishaue rapid a cada moment, tocant eth rosat pòt inferior, e se daurie en un arridolet que ludie enes sòns dents e uelhs.
GUERRA-E-PATZ-I-WEB	Era princessa Lisa condèc un accident que se passèc en camp, ath cant deth monte Spasskoie e que, enes circonstàncies deth sòn estat, poirie auer auut tristes conseqüéncies.
GUERRA-E-PATZ-I-WEB	De seguit didec qu’auie deishat toti es sòn vestits en Sant Petersburg e qu’aciu sonque Diu se’n sabie de qué se meterie; qu’Andrei auie cambiat fòrça; que Kitty Oddinzova s’auie maridat damb un vielh; qu’auie un pretendent pour tout de bon entara princessa Maria, mès que d’aquerò ne parlarien dempús.
GUERRA-E-PATZ-I-WEB	Era princessa Maria guardaue en silenci ath sòn frair damb es sòns beròis uelhs plei encara d’amor e de tristor.
GUERRA-E-PATZ-I-WEB	Qu’ère evident qu’es sues idies anauen independentes des dera sua cunhada.
GUERRA-E-PATZ-I-WEB	Ath miei deth raconde des hèstes de Sant Petersburg, se virèc entà sa frair:
GUERRA-E-PATZ-I-WEB	Te’n vas decididaments entara guèrra, Andrei?, preguntèc alendant.
GUERRA-E-PATZ-I-WEB	Lisa alendèc tanben.
GUERRA-E-PATZ-I-WEB	Deman madeish, repliquèc Andrei.
GUERRA-E-PATZ-I-WEB	Il m’abandonne ici, et Dieu sait pourquoi, quand il aurait pu avoir de l’avancement…
GUERRA-E-PATZ-I-WEB	Era princessa Maria, sense vier d’entener-la, seguie es sòns pròpis pensaments; se virèc entara sua cunhada, senhalant eth sòn vrente damb trendesa:
GUERRA-E-PATZ-I-WEB	Ei segur?, preguntèc.
GUERRA-E-PATZ-I-WEB	Eth ròstre dera princessa Lisa cambièc.
GUERRA-E-PATZ-I-WEB	Òc, segur, responec damb ua alendada.
GUERRA-E-PATZ-I-WEB	A, ei tan terrible…
GUERRA-E-PATZ-I-WEB	Descenec eth sòn petit pòt, apressèc eth sòn ròstre ath dera cunhada e, còp sec, tornèc a plorar.
GUERRA-E-PATZ-I-WEB	Qu’a besonh de repaus, didec eth prince Andrei arroncilhant es celhes.
GUERRA-E-PATZ-I-WEB	Lisa?
GUERRA-E-PATZ-I-WEB	Hè-la-te a vier en tòn quarto, jo anarè a veir a papa.
GUERRA-E-PATZ-I-WEB	Seguís madeish?
GUERRA-E-PATZ-I-WEB	Madeish.
GUERRA-E-PATZ-I-WEB	Sabi pas se com lo traparàs tu, contestèc alègraments era princessa.
GUERRA-E-PATZ-I-WEB	Es madeishes ores, es madeishi passègi pes avengudes deth park?
GUERRA-E-PATZ-I-WEB	E eth tòrn?, seguic preguntant eth prince Andrei damb un imperceptible arridolet qu’indicaue que, a maugrat deth sòn amor e respècte peth pair, comprenie es sues debilitats.
GUERRA-E-PATZ-I-WEB	Es madeishes ores, eth madeish tòrn e tanben es matematiques e es mies leçons de geometria, responec arrint era princessa Maria, coma s’es leçons de geometria siguessen ua des causes mès divertides dera sua vida.
GUERRA-E-PATZ-I-WEB	Ja passades es vint menutes que mancauen entà que se lheuèsse eth vielh prince, se presentèc Tijon entà cridar ath prince joen.
GUERRA-E-PATZ-I-WEB	Per çò dera arribada deth sòn hilh, er ancian hège ua excepcion enes sòns costums.
GUERRA-E-PATZ-I-WEB	Manèc que lo hessen a vier ena sua cramba, tant que se vestie entath dinar.
GUERRA-E-PATZ-I-WEB	Vestie eth prince ara moda anciana, damb caftan e esposcat eth cap.
GUERRA-E-PATZ-I-WEB	Quan eth prince Andrei entrèc ena cramba de sa pair (eth sòn ròstre, eth sòn anament non hègen veir er engüeg e eth mensprètz qu’adopatue enes salons, senon era animositat que mostraue parlant damb Pierre), eth vielh qu’ère seigut dauant deth cabinet d’atrencadura en un fautulh de cuer, caperat per un penchenador, e aufrie eth sòn cap as suenhs de Tijon.
GUERRA-E-PATZ-I-WEB	Òla, guerrèr!
GUERRA-E-PATZ-I-WEB	Vòs conquistar a Bonaparte?, didec er ancian, en tot secodir er espocat cap tanlèu l’ac permeteren es mans de Tijon, que li trenaue eth peu.
GUERRA-E-PATZ-I-WEB	A veir s’aumens tu l’estòves era codena: pr’amor que, se non, acabaram en tot convertir-mos en subjèctes sòns.
GUERRA-E-PATZ-I-WEB	Bon dia!, e l’aufric era sua caròla.
GUERRA-E-PATZ-I-WEB	Eth vielh se trapaue de bon umor, après auer dormit abantes de dinar.
GUERRA-E-PATZ-I-WEB	Solie díder qu’eth sòn, dempús de dinar, ei argent, e abantes, aur).
GUERRA-E-PATZ-I-WEB	Jos es sues espesses e queigudes celhes guardaue ath sòn hilh.
GUERRA-E-PATZ-I-WEB	Eth prince Andrei s’apressèc e lo punèc en lòc indicat.
GUERRA-E-PATZ-I-WEB	Non responec ath tèma dera convèrsa preferida der ancian: li shautaue burlar-se’n des militars deth moment, e, mès que mès, de Bonaparte.
GUERRA-E-PATZ-I-WEB	Òc, pair, qu’è vengut damb era mia hemna, qu’ei prenhs, didec eth prince Andrei, seguint damb era guardada animada e respectuosa eth movement de cada trait deth ròstre de sa pair.
GUERRA-E-PATZ-I-WEB	E vos, se com vatz?
GUERRA-E-PATZ-I-WEB	Amic, toti es pècs e depravadi degalhen era sua salut; e tu ja me coneishes: deth maitin enquiara net sò ocupat en quauquarren, que sò moderat en tot, atau que sò ben.
GUERRA-E-PATZ-I-WEB	Laudat sigue Diu!, responec eth hilh arrint.
GUERRA-E-PATZ-I-WEB	Diu que non a arren a veir en aquerò.
GUERRA-E-PATZ-I-WEB	E plan, ditz-me, higec en tot tornar entath sòn tèma preferit.
GUERRA-E-PATZ-I-WEB	Conda-me se com vos an mostrat es alemans a lutar contra Bonaparte, sivans aguesta sciéncia naua vòsta, cridada estratégia.
GUERRA-E-PATZ-I-WEB	Eth prince Andrei arric.
GUERRA-E-PATZ-I-WEB	Permetetz-me, pair, que me remeta, eth sòn arridolet mostraue qu’es debilitats der ancian non l’empachauen estimar-lo e respectar-lo.
GUERRA-E-PATZ-I-WEB	Encara non mos auem installat.
GUERRA-E-PATZ-I-WEB	Que non ei vertat, non ei vertat, exclamèc eth vielh, secodint era sua trena entà verificar s’ère ben hèta, agarrant ath sòn hilh deth braç.
GUERRA-E-PATZ-I-WEB	Es crambes dera tua hemna sòn ja prèstes; era princessa Maria s’encargarà d’amiar-la; qu’an parlòta entà estona, que per aquerò son hemnes.
GUERRA-E-PATZ-I-WEB	Sò content de veder-la aciu.
GUERRA-E-PATZ-I-WEB	Ara, sè-te e conda.
GUERRA-E-PATZ-I-WEB	Compreni çò dera Armada de Mijelson e tanben çò que hè Tolstoi… eth desbarcament simultanèu…
GUERRA-E-PATZ-I-WEB	Mès, se qué harà era Armada deth Sud?
GUERRA-E-PATZ-I-WEB	Ja sai que Prusia mantie era neutralitat; e Austria qué?, didec eth vielh prince en tot lheuar- se deth sòn fautulh e passejar pera cramba seguit de Tijon, que l’anaue balhant es diuèrses pèces dera sua ròba.
GUERRA-E-PATZ-I-WEB	E Suecia?
GUERRA-E-PATZ-I-WEB	Com trauessaràn era Pomerania?
GUERRA-E-PATZ-I-WEB	En tot veir eth tu per tu de sa pair, eth prince Andrei comencèc a contestar sense talents ara prumeria, mès s’anèc enventint cada viatge mès e passant, sense voler, ara mitat dera convèrsa, a barrejar, sivans eth sòn costum, eth rus damb eth francés, l’expausèc eth plan de campanha projectat.
GUERRA-E-PATZ-I-WEB	Condèc qu’ua armada de 90.000 mil òmes auie de menaçar a Prusia, pr’amor de hèr-li abandonar era sua neutralitat e arrossegar-la entara guèrra; qu’ua partida d’aguesta armada s’amassarie en Stralsund damb era armada suèca; que 220.000 austrians, amassa damb 100.000 russi, operarien en Italia e en Rhin; que 50.000 russi e autrestanti anglesi desbarcarien en Napols, e que, en totau, ua armada de 500.000 òmes atacarie as francesi de diuèrsi lòcs.
GUERRA-E-PATZ-I-WEB	Eth vielh prince non mostraue cap interès peth raconde deth sòn hilh; se poirie díder que ne l’entenie e seguie en tot vestir- se sense deishar es sòns va-e-veni; l’interrompec tres còps ara imprevista.
GUERRA-E-PATZ-I-WEB	Eth prumèr viatge l’arturèc e didec:
GUERRA-E-PATZ-I-WEB	Eth blanc, eth blanc!
GUERRA-E-PATZ-I-WEB	Aquerò volie díder que Tijon non l’auie dat eth justet qu’eth volie; un aute còp s’arturèc a preguntar:
GUERRA-E-PATZ-I-WEB	Amainadarà lèu?, e botjant eth cap higec damb repotec: que non està ben!
GUERRA-E-PATZ-I-WEB	Contunha, contunha.
GUERRA-E-PATZ-I-WEB	Eth tresau còp, quan eth prince Andrei acabaue eth sòn raconde, eth vielh cantussegèc damb votz senila e desentonada:
GUERRA-E-PATZ-I-WEB	Malbrough s’en va-ten guerre.
GUERRA-E-PATZ-I-WEB	Dieu sait quand reviendra…
GUERRA-E-PATZ-I-WEB	Eth hilh se limitèc a arrir.
GUERRA-E-PATZ-I-WEB	Plan, non m’as condat arren de nau, e eth vielh, cogitós, gasulhèc rapidaments:
GUERRA-E-PATZ-I-WEB	Ve-te’n tath minjador.
GUERRA-E-PATZ-I-WEB	Ara ora en punt, eth prince, espocat e pientat, entrèc en minjador, a on lo demorauen era ireua, era princessa Maria, mademoiselle Bourienne e er arquitète deth prince, que, per un estranh caprici sòn, ère admetut ena taula, encara que pera sua posicion sociau aqueth òme insignificant non podie preténer semblable aunor.
GUERRA-E-PATZ-I-WEB	Eth prince, que tostemp caminaue de punta per çò de distinguir es condicions sociaus e raraments admetie ena sua taula ne tansevolhe a distinguidi foncionaries dera província, damb er arquitècte Mijail Ivanovic, que se sonaue timidaments damb eth sòn mocador a quadres en un cornèr, volie demostrar que toti es òmes son parions, e soent li didie ara sua hilha que Mijail Ivanovic non ère en absolut inferior ada eri madeishi.
GUERRA-E-PATZ-I-WEB	E ena taula eth prince se viraue damb màger freqüéncia entath silencios Mijail Ivanovic qu’entàs auti.
GUERRA-E-PATZ-I-WEB	En minjador, de tets plan nauts, coma totes es autes estances dera casa, es lacais e crambèrs, drets darrèr de cada cagira, demorauen era entrada deth prince; eth majordòm, damb eth tovalhon en braç, campaue es preparatius, hège senhaus as lacais sense deishar de botar inquietes guardades ath relòtge de paret e ara pòrta qu’auie d’aparéisher eth prince.
GUERRA-E-PATZ-I-WEB	Eth prince Andrei examinaue un gran quadre damb marc daurat, nau entada eth, que representaue er arbe genealogic des Bolkonsky, plaçat dauant un aute quadre, tanben damb marc enòrme, que deuie èster eth retrait plan mau hèt (òbra evidentaments d’un pintor domestic) d’un prince coronat, solide un descendent de Rurik, iniciador deth linatge des Bolkonsky.
GUERRA-E-PATZ-I-WEB	Eth prince Andrei, botjant eth cap e arrint, guardaue er arbe genealogic damb eth madeish gèst que se guarde un retrait ridicul, mès semblable.
GUERRA-E-PATZ-I-WEB	Be l’arreconishi en tot açò!, didec ara princessa Maria, en tot apressar-se ada era.
GUERRA-E-PATZ-I-WEB	Era princessa guardèc estonada a sa frair.
GUERRA-E-PATZ-I-WEB	Non podie compréner de qué se n’arrie.
GUERRA-E-PATZ-I-WEB	Tot çò que hège sa pair ère motiu entada era de veneracion e deishaue de cornèr quinsevolh critica.
GUERRA-E-PATZ-I-WEB	Que toti an eth sòn talon d’Aquiles, seguic eth prince Andrei.
GUERRA-E-PATZ-I-WEB	Era princessa Maria, incapable de compréner eth gosat rasonament de sa frair, ère a mand de contestar-li quan ressonèren en burèu es passi demoradi.
GUERRA-E-PATZ-I-WEB	Eth prince entraue tostemp damb rapiditat e alegria (atau ac hège en cada escadença), coma se volesse contrapausar es sòns pressadi movements ath sevèr orde que reinaue ena casa.
GUERRA-E-PATZ-I-WEB	Ath còp, eth gran relòtge de pendul dèc dues campanades e eth dera sala vesia responec damb era sua delicada veueta.
GUERRA-E-PATZ-I-WEB	Eth prince se posèc; jos es abondoses celhes, es uelhs animadi, sevèri e ludents, guardèren as convidadi e se tachèren ena plan joena princessa Lisa.
GUERRA-E-PATZ-I-WEB	Era, en aqueth instant, experimentèc era sensacion d’un cortesan quan èntre era familha reiau: aguest madeish sentiment de temor e respècte impausaue eth vielh prince a guairi se l’apressauen.
GUERRA-E-PATZ-I-WEB	Amorassèc eth cap dera joena princessa e damb era man maubiaishuda li balhèc uns copets en cogòt.
GUERRA-E-PATZ-I-WEB	Que sò content, sò content, didec, en tot guardar-la fixaments un aute còp enes uelhs; dempús seguic entà dauant e se seiguec en sòn sèti.
GUERRA-E-PATZ-I-WEB	Seiguetz, seiguetz.
GUERRA-E-PATZ-I-WEB	Mijail Ivanovic: seiguetz.
GUERRA-E-PATZ-I-WEB	Senhalèc ara sua ireua un lòc ath sòn costat.
GUERRA-E-PATZ-I-WEB	Eth crambèr botèc ua cagira entada era.
GUERRA-E-PATZ-I-WEB	Ò!, ò!
GUERRA-E-PATZ-I-WEB	Se metec a arrir: ua arridalha hereda, seca, desagradiua (atau arrie tostemp), tan solet damb era boca e non damb es uelhs.
GUERRA-E-PATZ-I-WEB	Que cau passejar fòrça, fòrça, coma mès mielhor, comentèc.
GUERRA-E-PATZ-I-WEB	Era princessa Lisa non escotaue o non volie escotar es sues paraules.
GUERRA-E-PATZ-I-WEB	Sauvaue silenci e semblaue confonuda.
GUERRA-E-PATZ-I-WEB	Eth prince li preguntèc per sa pair e era princessa gessec de parlar, arridolenta.
GUERRA-E-PATZ-I-WEB	Li hec preguntes sus es amistats comunes, e era princessa, encoratjant-se encara mès, li condèc ath prince es eveniments e mormoracions dera ciutat e li transmetec es salutacions des coneishudi.
GUERRA-E-PATZ-I-WEB	Mès, a mida que s’alugaue mès e mès, eth prince la guardaue damb mès severitat e, de ressabuda, coma se ja l’auesse estudiat pro entà tier ua idia clara dera sua personalitat, se virèc entà Mijail Ivanovic.
GUERRA-E-PATZ-I-WEB	Donques òc, Mijail Ivanovic: eth nòste Bonaparte ac passarà mau.
GUERRA-E-PATZ-I-WEB	Eth prince Andrei (parlaue tostemp deth sòn hilh en tresau persona) m’a condat es fòrces que s’amassen contra eth.
GUERRA-E-PATZ-I-WEB	E nosati que tostemp lo consideràuem coma ua nullitat!
GUERRA-E-PATZ-I-WEB	Mijail Ivanovic, qu’ignoraue en absolut que nosati auien parlat de Bonaparte en semblable sens, comprenec qu’eth ère de besonh entà començar era convèrsa preferida; guardèc estonat ath joen prince sense saber se qué vierie dempús d’açò.
GUERRA-E-PATZ-I-WEB	E era convèrsa tornèc a virar ath torn de Napoleon, e des generaus e òmes d’Estat deth moment.
GUERRA-E-PATZ-I-WEB	Eth vielh prince semblaue convençut non solet de qué es actuaus governants èren uns gojatets desconeishedors des rudiments der art militar e estatau, e de qué Bonaparte non passaue d’èster un franceset menspredable que trionfaue pera soleta rason de non auer- se acarat jamès damb un Potemkin o un Suvorov: ère convençut de qué non auie en Euròpa cap dificultat ne cap guèrra, e que toti aqueri eveniments non deishauen d’èster ua comèdia qu’es actuaus governants representasuen entà passar eth temps.
GUERRA-E-PATZ-I-WEB	Andrei tenguie alègre es burles de sa pair sus era gent d’ara e experimentaue un vertadèr plaser d’excitar-lo e seguir-lo d’aurelha.
GUERRA-E-PATZ-I-WEB	Que tostemp semblen bones es causes d’abantes, didec.
GUERRA-E-PATZ-I-WEB	Suvorov en param que lo metec Moreau, e non sabec gésser d’eth?
GUERRA-E-PATZ-I-WEB	Qui t’a dit aquerò?, qui?, sorrisclèc eth prince.
GUERRA-E-PATZ-I-WEB	Suvorov!
GUERRA-E-PATZ-I-WEB	E hec enlà damb violéncia eth sòn plat, que Tijon cuelhec ath córrer.
GUERRA-E-PATZ-I-WEB	Suvorov?…
GUERRA-E-PATZ-I-WEB	Pensa, prince Andrei, non n’auec que dus: Federic e Suvorov…
GUERRA-E-PATZ-I-WEB	Moreau!.
GUERRA-E-PATZ-I-WEB	Moreau aurie queigut presoèr se Suvorov auesse auut es mans liures; mès qu’auie ath dessús d’eth Hof-Kriegs-Wurst-Schnaps-Rat, es deth naut comandament dera saucissa e er aiguardent.
GUERRA-E-PATZ-I-WEB	Ja veiràs se qué son aguesti Hof-Kriegs-Wurst-Schnaps-Rat.
GUERRA-E-PATZ-I-WEB	Suvorov non podec damb eri, com poirà, donc, damb eri Mijail Kutuzov?
GUERRA-E-PATZ-I-WEB	Que non, amic mèn: contra Bonaparte que non ei pro es vòsti generaus.
GUERRA-E-PATZ-I-WEB	Mos cau acodir as francesi que non arreconeishen as sòns e quèn sus es sòns.
GUERRA-E-PATZ-I-WEB	Qu’auem enviat a un aleman, Pahlen, en Nova York, en America, ara cèrca deth francés Moreau, didec, hent mencion ar aufriment hèt aqueth an a Moreau pr’amor de qué entrèsse ath servici des russi.
GUERRA-E-PATZ-I-WEB	Sonque mos mancaue aquerò!
GUERRA-E-PATZ-I-WEB	Dilhèu èren alemans es Petemkin, es Suvorov, e es Orlov?
GUERRA-E-PATZ-I-WEB	Non amic; o vosati auetz pertut eth cap toti, o lo sò perdut jo.
GUERRA-E-PATZ-I-WEB	Que Diu vos age, mès ja ac veiram.
GUERRA-E-PATZ-I-WEB	Bonaparte s’a convertit entà vosati en un gran capitan!
GUERRA-E-PATZ-I-WEB	Ummm!
GUERRA-E-PATZ-I-WEB	Jo non digui que totes es mesures cuelhudes son bones, didec eth prince Andrei.
GUERRA-E-PATZ-I-WEB	Era soleta causa que non compreni ei com se pòt jutjar atau a Bonaparte.
GUERRA-E-PATZ-I-WEB	Arritz tot çò que volgatz, mès Bonaparte, qu’ei un gran capitan.
GUERRA-E-PATZ-I-WEB	Mijail Ivanovic!, cridèc eth vielh prince ar arquitècte, que, entretengut en repaish, fidaue que l’auessen desbrembat.
GUERRA-E-PATZ-I-WEB	Qu’ei que non vos sò dit que Bonaparte ei un gran tactic?
GUERRA-E-PATZ-I-WEB	Tanben eth ac ditz.
GUERRA-E-PATZ-I-WEB	Plan que òc, Excelléncia, repliquèc er arquitècte.
GUERRA-E-PATZ-I-WEB	Eth prince arric un còp mès damb era sua arridalha hereda.
GUERRA-E-PATZ-I-WEB	Bonaparte que neishec damb era camisa botada.
GUERRA-E-PATZ-I-WEB	Es sòns soldats son excellents e ara prumeria non hec era guèrra qu’as alemans.
GUERRA-E-PATZ-I-WEB	Qui ei que non a derrotat as alemans?
GUERRA-E-PATZ-I-WEB	Dès qu’eth mon existís, toti an derrotat as alemans, e eri ad arrés, senon ada eri madeishi.
GUERRA-E-PATZ-I-WEB	Per tòrt d’eri ei coma Bonaparte a guanhat era sua fama.
GUERRA-E-PATZ-I-WEB	E eth prince comencèc a díder, peth menut, es errors que, ena sua pensada, auie cometut Bonaparte enes diuèrses campanhes e enquia enes ahèrs d’Estat.
GUERRA-E-PATZ-I-WEB	Eth sòn hilh non lo contradidie, mès qu’ère evident que, a maugrat de totes es rasons en contra, ère tant incapable coma eth vielh prince de cambiar de pensada.
GUERRA-E-PATZ-I-WEB	Eth prince Andrei escotaue sense interrómper, e non gessie deth sòn estonament de qué aqueth ancian, relegat pendent tanti ans en camp, se’n sabesse e critiquèsse tant peth menut es eveniments militars e politics d’Euròpa enes darrèri ans.
GUERRA-E-PATZ-I-WEB	Te penses qu’un vielh coma jo non compren bric era situacion actuau?, acabèc.
GUERRA-E-PATZ-I-WEB	Donques que tot ac tengui aciu!
GUERRA-E-PATZ-I-WEB	Pes nets non dormisqui.
GUERRA-E-PATZ-I-WEB	Plan, a on ei eth tòn gran capitan?
GUERRA-E-PATZ-I-WEB	A on a hèt veir que n’ei?
GUERRA-E-PATZ-I-WEB	Que serie long d’explicar, responec eth hilh.
GUERRA-E-PATZ-I-WEB	Donques ve-te’n damb eth tòn Bonaparte.
GUERRA-E-PATZ-I-WEB	Mademoiselle Bourienne, voilà encore un admirateur deth votre goujat d’empereur, cridèc en un excellent francés.
GUERRA-E-PATZ-I-WEB	Vous sabez que je ne suis pas bonapartiste, mon prince.
GUERRA-E-PATZ-I-WEB	Era petita princessa Lisa s’estèc en silenci pendent tota era discussion e era rèsta deth dinar, guardant espaurida ja ara princessa Maria, ja ath suèr.
GUERRA-E-PATZ-I-WEB	Quan s’aueren lheuat toti dera taula, cuelhec ara sua cunhada deth braç e l’amièc entara sua cramba.
GUERRA-E-PATZ-I-WEB	Comme c’est un homme d’esprit, votre pere, didec.
GUERRA-E-PATZ-I-WEB	Ò!, ei tan brave!, responec era princessa Maria.
GUERRA-E-PATZ-I-WEB	Eth prince Andrei partie era tarde deth dia a vier.
GUERRA-E-PATZ-I-WEB	Sa pair sense cambiar entad arren eth sòn costum, se retirèc dempús eth dinar.
GUERRA-E-PATZ-I-WEB	Era princessa Lisa ère damb era sua cunhada.
GUERRA-E-PATZ-I-WEB	Eth prince Andrei, vestit damb era sua ròba de viatge, sense insignes, premanie damb er ajudant de cramba es maletes en apartament sauvat entada eth.
GUERRA-E-PATZ-I-WEB	Dempús d’inspecctar, eth madeish, eth coche e eth plaçament der equipatge, balhèc era orde de premanir es shivaus.
GUERRA-E-PATZ-I-WEB	Ena cramba non restèren qu’es objèctes qu’eth prince se harie a vier damb damb eth: ua arqueta, un estug d’acondiciament, d’argent, dues pistòles turques e ua espada, present de sa pair, procedent d’Ochakov.
GUERRA-E-PATZ-I-WEB	Eth prince Andrei suenhaue cuedosaments aguesti objèctes: tot qu’ère nau, net, sauvat enes sòns emboishi de tela e estacat damb cintes.
GUERRA-E-PATZ-I-WEB	En moment dera partida o d’un cambi de vida, es òmes capables de reflexionar sus es sòns actes se senten mèsalèu senhorejadi per pensaments grèus.
GUERRA-E-PATZ-I-WEB	En semblables circonstàncies s’examine normauments eth passat e se hèn plans entar avier.
GUERRA-E-PATZ-I-WEB	Eth ròstre deth prince Andrei en aquera escadença ère trende e cogitós.
GUERRA-E-PATZ-I-WEB	Damb es mans ena esquia, caminaue rapidaments pera sua cramba, d’un costat en aute, guardant ath sòn dauant e botjant abstrèt eth cap.
GUERRA-E-PATZ-I-WEB	L’ère penible anar entara guèrra?
GUERRA-E-PATZ-I-WEB	L’ère penible abandonar ara sua hemna?
GUERRA-E-PATZ-I-WEB	Dilhèu ua e ua auta causa, mès que non desiraue, plan que òc, que l’agarrèssen en tau estat.
GUERRA-E-PATZ-I-WEB	Quan entenec passi en vestibul separèc ara prèssa es mans, se posèc ath cant dera taula, coma se siguesse en tot barrar er emboish dera arqueta, e sauvèc era sua expression, fleumosa e impenetrabla.
GUERRA-E-PATZ-I-WEB	Qu’ère era princessa Maria damb eth sòn pesant anament.
GUERRA-E-PATZ-I-WEB	Que m’an dit qu’as manat atalar, didec sense alend (per çò que semble auie corrut enquia aquiu), e jo que volia parlar fòrça damb tu solets.
GUERRA-E-PATZ-I-WEB	Diu se’n sap se guaire temps seram desseparadi.
GUERRA-E-PATZ-I-WEB	T’emmalície qu’aja vengut?
GUERRA-E-PATZ-I-WEB	Qu’as cambiat fòrça, Andriusha!, higec, coma entà justificar era sua pregunta.
GUERRA-E-PATZ-I-WEB	En díder era paraula “Andriusha”, arric.
GUERRA-E-PATZ-I-WEB	Evidentaments li resultaue estranh pensar qu’aqueth òme de bon pòrt, de mina sevèra, ère aqueth “Andriusha”, eth gojat prim e coquin qu’auie estat eth sòn companh ena mainadesa.
GUERRA-E-PATZ-I-WEB	Ei tan cansada que s’a adormit en sofà deth men quarto.
GUERRA-E-PATZ-I-WEB	A!, André, quel tresor de femme vous avez!, didec, tant que se seiguie sus eth divan, dauant deth sòn frair.
GUERRA-E-PATZ-I-WEB	Qu’ei ua vertadèra mainada, ua mainada graciosa e alègra.
GUERRA-E-PATZ-I-WEB	Que li sò cuelhut fòrça afècte!
GUERRA-E-PATZ-I-WEB	Eth prince Andrei sauvèc silenci, mès que non passèc desapercebuda entara sua fraia era expression ironica e menspredosa que se diboishèc en sòn ròstre.
GUERRA-E-PATZ-I-WEB	Que mos cau èster indulgents damb es petites debilitats, Andrei.
GUERRA-E-PATZ-I-WEB	Qui non les tie?
GUERRA-E-PATZ-I-WEB	Non desbrembes qu’a estat educada e a viscut en un ambient mondan e qu’era sua situacion ara non ei de color de ròsa.
GUERRA-E-PATZ-I-WEB	Mos cau botar en lòc des auti; tout comprendre, c’est tout pardonner.
GUERRA-E-PATZ-I-WEB	Pensa se guaire trist a d’èster entara praubeta, dempús aguesta vida qu’ère avedada, desseparar-se deth marit e estar-se soleta en camp e enes sues condicions.
GUERRA-E-PATZ-I-WEB	Qu’ei fòrça dur.
GUERRA-E-PATZ-I-WEB	En campar ara sua fraia, eth prince Andrei arrie coma arrim quan entenem parlar a ua persona que coneishem ath hons.
GUERRA-E-PATZ-I-WEB	Tu que t’estàs en camp e non te semble bric terribla aguesta vida, didec.
GUERRA-E-PATZ-I-WEB	Jo que sò ua auta causa.
GUERRA-E-PATZ-I-WEB	Entà qué parlar de jo!
GUERRA-E-PATZ-I-WEB	Que non desiri ua auta vida, ne la posqui desirar, pr’amor que solet coneishi aguesta.
GUERRA-E-PATZ-I-WEB	Mès, guarda, Andrei, çò que pòt èster entà ua persona joena, mondana, embarrar-se en camp pendent es ans mès beròis dera sua vida, e soleta, pr’amor que papa se tie solet de jo… tu me coneishes… que sò prauba en ressources pr’amor d’entretier a ua hemna acostumada ara mielhor societat.
GUERRA-E-PATZ-I-WEB	Solet mademoiselle Bourienne…
GUERRA-E-PATZ-I-WEB	Andrei.
GUERRA-E-PATZ-I-WEB	Ò!, non, qu’ei plan brava, plan corau… e sustot, ei tan malerosa!
GUERRA-E-PATZ-I-WEB	Que non a ad arrés, çò que se ditz ad arrés.
GUERRA-E-PATZ-I-WEB	En realitat que non n’è besonh, mèsalèu me shorde.
GUERRA-E-PATZ-I-WEB	Tu que ja ac sabes, tostemp sò estat un shinhau seuvatica e ara mès.
GUERRA-E-PATZ-I-WEB	Me shaute era soletat…
GUERRA-E-PATZ-I-WEB	Mon père l’estime fòrça…
GUERRA-E-PATZ-I-WEB	Era e Mijail Ivanovic que son dues persones que damb eres tostemp ei brave e corau, pr’amor qu’ambdús an causes entà arregraïr-li.
GUERRA-E-PATZ-I-WEB	Sivans Sterm, estimam as òmes mès peth ben que les hèm que peth que ne demoram d’eri.
GUERRA-E-PATZ-I-WEB	Mon père la recuelhec orfanèla, sur le pavé; qu’ei plan brava.
GUERRA-E-PATZ-I-WEB	A papa li shaute era sua manèra de liéger.
GUERRA-E-PATZ-I-WEB	Pes nets li lieg damb votz nauta; que lieg fòrça ben.
GUERRA-E-PATZ-I-WEB	De vertat, Marie, me pensi a viatges se te hè a patir eth caractèr de papa, didec ara imprevista eth prince Andrei.
GUERRA-E-PATZ-I-WEB	Era princessa Maria ara prumeria s’estonèc, dempús auec pòur d’aqueres paraules.
GUERRA-E-PATZ-I-WEB	A jo…?
GUERRA-E-PATZ-I-WEB	A jo…?
GUERRA-E-PATZ-I-WEB	Patir jo?, didec.
GUERRA-E-PATZ-I-WEB	Tostemp siguec dur, mès qu’ara me semble que n’ei mès, contunhèc eth prince Andrei damb eth prepaus deliberat de desconcertar o méter a pròva ara sua fraia parlant tan leugèraments deth pair.
GUERRA-E-PATZ-I-WEB	Tu qu’ès brave en toti es sens, André; mès qu’as ua ment capinauta e aquerò ei un pecat grèu, didec era princessa, seguint mès eth cors des sòns pròpis pensaments qu’eth dera convèrsa.
GUERRA-E-PATZ-I-WEB	Dilhèu se pòt jutjar a un pair?
GUERRA-E-PATZ-I-WEB	E s’aquerò siguesse pòssible, pòt existir un sentiment que non sigue de veneracion entà un òme coma mon père?
GUERRA-E-PATZ-I-WEB	Jo me senti tan contenta, tant erosa damb eth!
GUERRA-E-PATZ-I-WEB	Solet voleria que toti siguessen autant erosi coma jo.
GUERRA-E-PATZ-I-WEB	Eth frair hec un gèst d’incredulitat.
GUERRA-E-PATZ-I-WEB	Ua soleta causa me hè dò, André; vau a dider-te era vertat: son es idies religioses de papa.
GUERRA-E-PATZ-I-WEB	Non compreni se com un òme deth sòn talent non veigue çò qu’ei clar coma era lum deth dia e s’enganhe d’aguesta manèra.
GUERRA-E-PATZ-I-WEB	Qu’ei eth mèn solet dolor.
GUERRA-E-PATZ-I-WEB	E totun aquerò, enes darrèri tempsi aubiri ua leugèra mielhora.
GUERRA-E-PATZ-I-WEB	Es sues ironies ara que son mens mordentes, e enquia a recebut a un monge e a parlat longaments damb eth.
GUERRA-E-PATZ-I-WEB	A!, mon ami, que non hè que demanar a Diu e demori que m’escote, didec timidaments; e dempús higec après un brèu silenci: me cau demanar-te ua causa.
GUERRA-E-PATZ-I-WEB	Qué ei estimada mia?
GUERRA-E-PATZ-I-WEB	Promete-me que non te remiràs, non te costarà cap esfòrç ne ei arren indigne de tu, e entà jo que serà ua consolacion.
GUERRA-E-PATZ-I-WEB	Promete-lo-me, Andriusha, didec, en tot calar era man ena bossa de man e cuélher quauquarren, mès sense monstrà’c encara, maugrat qu’ère er objècte dera sua demana, coma s’abantes d’obtier era promesa non podesse trèir aquerò dera bossa.
GUERRA-E-PATZ-I-WEB	Dirigic entath frair ua guardada timida e suplicanta.
GUERRA-E-PATZ-I-WEB	Pensa çò que volgues.
GUERRA-E-PATZ-I-WEB	Me’n sai qu’ès coma eth mèn pair.
GUERRA-E-PATZ-I-WEB	Pensa çò que volgues, mès hè’c per jo, t’ac supliqui.
GUERRA-E-PATZ-I-WEB	Eth pair deth nòste pair, eth pairin, se lo hec a vier en totes es campanhes… e seguie sense trèir dera bossa çò qu’auie en era.
GUERRA-E-PATZ-I-WEB	Alavetz m’ac prometes?
GUERRA-E-PATZ-I-WEB	Plan que òc.
GUERRA-E-PATZ-I-WEB	De qué se tracte?
GUERRA-E-PATZ-I-WEB	M’ac prometes?
GUERRA-E-PATZ-I-WEB	Se non pese massa, ne me tirasse deth còth… entà balhar-te gust… didec eth prince Andrei, mès se n’empenaïc de seguit, en avertir eth dolor que miralhaue eth ròstre dera sua fraia per tòrt dera badinada.
GUERRA-E-PATZ-I-WEB	Que me senti erós, plan erós, estimada, higec.
GUERRA-E-PATZ-I-WEB	Encara que non ac volgues, te sauvarà e t’ajudarà a trapar-te a tu madeish, pr’amor que solet en Eth s’està era vertat e era patz, didec damb votz tremolosa pera emocion, en tot mostrar a sa frair, damb un gèst solemne, ua vielha imatge ovau deth Sauvador, damb eth ròstre ennerit, marc d’argent e cadia finament hargada tanben en argent.
GUERRA-E-PATZ-I-WEB	Maria hec eth senhau dera crotz, punèc era imatge e se l’autregèc a sa frair.
GUERRA-E-PATZ-I-WEB	Hètz-ac per jo, André, t’ac demani…
GUERRA-E-PATZ-I-WEB	Es sòns grani uelhs miralhauen arrais de bontat e doçor.
GUERRA-E-PATZ-I-WEB	Aguesti uelhs illuminauen eth ròstre prim e malautís e lo hègen plan beròi.
GUERRA-E-PATZ-I-WEB	Eth volec cuélher era imatge, mès era l’arturèc.
GUERRA-E-PATZ-I-WEB	Andrei comprenec: se senhèc e punèc era midalha.
GUERRA-E-PATZ-I-WEB	Eth sòn ròstre exprimie ath còp trendesa e burla, mès en realitat ère esmoigut.
GUERRA-E-PATZ-I-WEB	Merci, mon ami.
GUERRA-E-PATZ-I-WEB	Maria lo punèc en front e se seiguec de nauèth en divan.
GUERRA-E-PATZ-I-WEB	Sauvèren silenci.
GUERRA-E-PATZ-I-WEB	Abantes te didia, Andrei, que siguesses brave e generós, coma n’as estat tostemp; non sigues sevèr damb Lisa.
GUERRA-E-PATZ-I-WEB	Ei tan brava a agradiua, e era sua situacion ei tan penibla ara…
GUERRA-E-PATZ-I-WEB	Me semble, Masha, que non te sò dit arren dera mia hemna; ne de qué li repoteguessa quauquarren, ne de qué siguessa emmaliciat damb era.
GUERRA-E-PATZ-I-WEB	Se per qué me dides, donc, aquerò?
GUERRA-E-PATZ-I-WEB	Eth ròstre dera princessa se caperec de taques ròies e carèc coma se se sentesse colpabla.
GUERRA-E-PATZ-I-WEB	Jo que non te didí arren…
GUERRA-E-PATZ-I-WEB	E ça que la, ja t’an parlat e aquerò m’entristís.
GUERRA-E-PATZ-I-WEB	En front, enes caròles e en còth dera princessa se heren mès intenses es taques ròies.
GUERRA-E-PATZ-I-WEB	Volie díder quauquarren, mès que l’ère impossible parlar.
GUERRA-E-PATZ-I-WEB	Eth frair ac auie endonviat: era princessa Lisa, dempús de dinar, auie plorat en tot expausar es sòns sentiments restacadi a ua jasilha malerosa, cranhie era jasilha e se planhie dera sua sòrt, deth suèr e deth marit.
GUERRA-E-PATZ-I-WEB	Dempús de plorar se demorèc dormida.
GUERRA-E-PATZ-I-WEB	Eth prince Andrei sentec pietat dera sua fraia.
GUERRA-E-PATZ-I-WEB	Te cau saber, Masha, que jamès è repotegat, ne repotègui ne repotegarè arren ara mia esposa; mès tanben te posqui díder que tanpòc è arren entà repotegar- me a jo respècte d’era; atau serà tostemp, quinsevolhe que siguen es circonstàncies.
GUERRA-E-PATZ-I-WEB	Mès se vòs saber era vertat… se vòs saber se sò erós…
GUERRA-E-PATZ-I-WEB	Non!
GUERRA-E-PATZ-I-WEB	Que non ne sò.
GUERRA-E-PATZ-I-WEB	Ei erosa era?
GUERRA-E-PATZ-I-WEB	Tanpòc.
GUERRA-E-PATZ-I-WEB	Per qué?
GUERRA-E-PATZ-I-WEB	Jo non ac sai…
GUERRA-E-PATZ-I-WEB	E dit aquerò, s’apressèc ara sua fraia e inclinant-se la punèc en front.
GUERRA-E-PATZ-I-WEB	Es sòns beròis uelhs luderen damb ua lum intelligenta e bontadosa, causa pòc abituau en eth, mès non guardaue ara sua fraia, aqueri uelhs se perdien ena escurina dera pòrta dubèrta, peth dejós deth cap de Maria.
GUERRA-E-PATZ-I-WEB	Anem a veder-la.
GUERRA-E-PATZ-I-WEB	Me cau dider-li adiu.
GUERRA-E-PATZ-I-WEB	O, mielhor, vè-i tu abantes.
GUERRA-E-PATZ-I-WEB	Desvelha-la.
GUERRA-E-PATZ-I-WEB	Jo vierè de seguit.
GUERRA-E-PATZ-I-WEB	Petrushka!, cridèc ath sòn ajudant de cramba.
GUERRA-E-PATZ-I-WEB	Vene aciu.
GUERRA-E-PATZ-I-WEB	Hè- te a seguir aguestes causes; aquerò ac metes en sièti, e aquerò aute, ena dreta.
GUERRA-E-PATZ-I-WEB	Era princessa Maria se filèc de cap ara pòrta.
GUERRA-E-PATZ-I-WEB	Aquiu se posèc.
GUERRA-E-PATZ-I-WEB	Òc, dilhèu, responec Andrei.
GUERRA-E-PATZ-I-WEB	Vè-te’n, Masha, jo vierè de seguit.
GUERRA-E-PATZ-I-WEB	Quan se dirigic entàs crambes dera sua fraia, eth prince Andrei se trapèc damb mademoiselle Bourienne ena galaria qu’unie es dues parts der edifici.
GUERRA-E-PATZ-I-WEB	Mademoiselle Bourienne li hec un arridolet admiratiu e ingenú.
GUERRA-E-PATZ-I-WEB	Qu’ère eth tresau viatge que estramuncaue damb aqueth arridolet en diuèrsi lòcs dera casa.
GUERRA-E-PATZ-I-WEB	Eth prince Andrei la guardèc damb severitat; eth sòn ròstre reflectic un sentiment de colèra.
GUERRA-E-PATZ-I-WEB	Non li didec arren, mès tachèc es uelhs en front e enes peus dera hemna, sense guardar-li es uelhs, damb tau mensprètz, qu’era francesa, alugades es caròles, s’aluenhèc sense badar boca.
GUERRA-E-PATZ-I-WEB	Quan eth prince Andrei arribèc enes crambes dera sua fraia, Lisa s’auie ja desvelhat e deishaue enténer era sua alègra veueta que parlaue sense pòsa, coma entà recuperar eth temps perdut dempús de tan long silenci.
GUERRA-E-PATZ-I-WEB	Non, mais figurez-vous, la vieille comtesse Zouboff avec de fausses boucles et la bouche pleine de fausses dents, comme si elle voulais defier es années…a,a,a Marie!
GUERRA-E-PATZ-I-WEB	Cinc còps auie entenut ja ara sua hemna parlar dera comdessa Zubova e tostemps damb es madeishes arridalhes.
GUERRA-E-PATZ-I-WEB	Entrèc ena estança sense hèr bronit.
GUERRA-E-PATZ-I-WEB	Era princessa, petita, rogida e gròssa, damb era sua labor ena man, ère seiguda en un fautulh e parlotaue de contunh, en tot evocar es rebrembes de Sant Petersburg e enquia quauques des frasses entenudes aquiu.
GUERRA-E-PATZ-I-WEB	Eth prince Andrei s’apresèc ada era, l’amorassèc eth cap e li preguntèc s’auie repausat deth viatge.
GUERRA-E-PATZ-I-WEB	Era responec e seguic damb era sua convèrsa.
GUERRA-E-PATZ-I-WEB	Era veitura, damb ua tirada de sies shivaus, ère premanida ath cant dera grana escala.
GUERRA-E-PATZ-I-WEB	Ère ua escura serada de tardor; ath menaire l’ère de mau hèr veir ne tansevolhe era lança deth veïcul.
GUERRA-E-PATZ-I-WEB	Ena grana escala deth palai anauen e venguien gents damb fanaus.
GUERRA-E-PATZ-I-WEB	Es hiestraus dera enòrma casa deishauen passar era lum interiora.
GUERRA-E-PATZ-I-WEB	Ena antecramba s’arremassauen es vailets que desirauen dider-li adiu ath prince e es familhars s’auien amassat ena sala: que i ère aquiu Mijail Ivanovic, mademoiselle Bourienne, era princessa Maria e era princessa Lisa.
GUERRA-E-PATZ-I-WEB	Eth prince Andrei auie estat cridat per sa pair, que desiraue parlar damb eth solets.
GUERRA-E-PATZ-I-WEB	Toti les demorauen.
GUERRA-E-PATZ-I-WEB	Quan eth prince Andrei entrèc en burèu de sa pair, er ancian prince ère seigut dauant der escritòri jargat damb era sua bata blanca, que damb era non recebie ad arrés exceptat deth sòn hilh, e amiaue botades es lunetes.
GUERRA-E-PATZ-I-WEB	Escriuie ena sua taula.
GUERRA-E-PATZ-I-WEB	Virèc eth cap:
GUERRA-E-PATZ-I-WEB	Te’n vas?, e seguic escriuent.
GUERRA-E-PATZ-I-WEB	Que vengui entà dider-me adiu.
GUERRA-E-PATZ-I-WEB	Puna-me aciu, didec er ancian, en tot indicar-li ua caròla.
GUERRA-E-PATZ-I-WEB	Gràcies, gràcies!
GUERRA-E-PATZ-I-WEB	Per qué me balhes es gràcies?
GUERRA-E-PATZ-I-WEB	Pr’amor que non pèrdes eth temps, pr’amor que non t’apegues ara hauda dera tua hemna; pr’amor que botes eth servici dauant de tot.
GUERRA-E-PATZ-I-WEB	Gràcies, gràcies (e seguic escriuent damb movements tan nerviosi, que dera pluma sautauen esposcs de tinta).
GUERRA-E-PATZ-I-WEB	S’as bèra causa entà dider-me, parla: que posqui atier-te e escríuer ath còp, higec.
GUERRA-E-PATZ-I-WEB	Qu’ei sus era mia esposa…
GUERRA-E-PATZ-I-WEB	Me hè dò deishar-vos aguesta carga…
GUERRA-E-PATZ-I-WEB	Dèisha-te de pegaries.
GUERRA-E-PATZ-I-WEB	Tè, ditz çò qu’as de besonh.
GUERRA-E-PATZ-I-WEB	Eth vielh prince s’arturèc e guardèc sevèraments ath sòn hilh coma se non comprenesse.
GUERRA-E-PATZ-I-WEB	Sai qu’arrés poirà ajudar-la s’era natura non ac hè, didec eth prince Andrei, confonut çampar.
GUERRA-E-PATZ-I-WEB	Que sò d’acòrd que d’un milion de casi non n’arribe qu’un de malerós, mès aguest qu’ei eth sòn desir e tanben eth mèn.
GUERRA-E-PATZ-I-WEB	L’an condat tantes causes… a auut sòmis e li hè pòur.
GUERRA-E-PATZ-I-WEB	Umm, umm, gasulhèc eth pair, sense deishar d’escríuer.
GUERRA-E-PATZ-I-WEB	Ac harè atau.
GUERRA-E-PATZ-I-WEB	Signèc era carta; dempús se virèc ara prèssa entath sòn hilh e se botèc a arrir:
GUERRA-E-PATZ-I-WEB	Que van mau es causes, è?
GUERRA-E-PATZ-I-WEB	A qué vos referitz, pair?
GUERRA-E-PATZ-I-WEB	Ara tua hemna!, sentencièc brèu e energicaments eth vielh prince.
GUERRA-E-PATZ-I-WEB	Non ac compreni, didec Andrei.
GUERRA-E-PATZ-I-WEB	Que non as remèdi, hilh, totes son madeish, un que non pòt desmaridar-se.
GUERRA-E-PATZ-I-WEB	Ad arrés diderè arren.
GUERRA-E-PATZ-I-WEB	E tu… tu ja ac sabes.
GUERRA-E-PATZ-I-WEB	Cuelhec ena sua petita e uassuda man era deth hilh, la secodic, en tot guardar fixaments es uelhs damb ua guardada que semblaue trauessar-lo, e de nauèth se metec a arrir damb eth sòn arridolet hered.
GUERRA-E-PATZ-I-WEB	Eth hilh alendèc, admetent atau qu’eth pair ac auie comprenut.
GUERRA-E-PATZ-I-WEB	Eth vielh, sense deishar d’escríuer e doblegar es cartes, tant lèu cuelhie era cera damb era sua rapiditat de costum coma la deishaue, madeish qu’eth sagèth e eth papèr.
GUERRA-E-PATZ-I-WEB	Qué li vam a hèr!
GUERRA-E-PATZ-I-WEB	Ei plan beròia!
GUERRA-E-PATZ-I-WEB	Andrei sauvèc silenci.
GUERRA-E-PATZ-I-WEB	L’agradaue e li desagradaue ath còp senter-se comprenut per sa pair.
GUERRA-E-PATZ-I-WEB	Eth vielh se lheuèc e autregèc ua carta ath sòn hilh.
GUERRA-E-PATZ-I-WEB	Escota, li didec: non te preocupes pera tua hemna: haram çò que sigue per era.
GUERRA-E-PATZ-I-WEB	Ara, guarda: aguesta carta ei entà Mijail Ilarionovic.
GUERRA-E-PATZ-I-WEB	Li demani que te balhe un bon lòc e non te retengue pendent guaire temps coma ajudant de camp: qu’ei un mau destin.
GUERRA-E-PATZ-I-WEB	Ditz-li que me’n brembi d’eth e l’estimi.
GUERRA-E-PATZ-I-WEB	Escriu-me entà veir se com t’acuelh: se t’acuelh ben seguís ath sòn servici.
GUERRA-E-PATZ-I-WEB	Eth hilh de Nikolai Andreievic Bolkonsky que non pòt servir ad arrés per caritat.
GUERRA-E-PATZ-I-WEB	Ara vene aciu.
GUERRA-E-PATZ-I-WEB	Parlaue tant de prèssa que non acabaue era mitat des paraules; mès eth hilh ja i ère acostumat e ac comprenie.
GUERRA-E-PATZ-I-WEB	L’amièc enquiar escritòri, dauric era tapa e treiguec un quadèrn escrit damb era sua letra sarrada e ponchenta.
GUERRA-E-PATZ-I-WEB	Çò de normau ei que jo me morisca abantes que tu; donques, ben, aciu que i son es mis memòries, quan me morisca les cau enviar entar Emperaire.
GUERRA-E-PATZ-I-WEB	E aguesti son es mies nòtes; lieg-les quan jo m’aja morit; que i traparàs causes utiles.
GUERRA-E-PATZ-I-WEB	Andrei non li didec a sa pair que seguraments viuerie encara molti ans.
GUERRA-E-PATZ-I-WEB	Sabie que non ère de besonh.
GUERRA-E-PATZ-I-WEB	Ac harè tot, pair, li didec.
GUERRA-E-PATZ-I-WEB	Ben.
GUERRA-E-PATZ-I-WEB	Alavetz, adishatz, li dèc era man entà punar e l’abracèc.
GUERRA-E-PATZ-I-WEB	Bremba-te’n prince Andrei, que se t’aucissen serà fòrça dolorós entà jo, que sò ja un vielh… hec ua pausa e seguic damb votz agudenta; mès se me’n sabessa que non t’auies comportat coma correspon ath hilh de Nikolai Bolkonsky, senterè… vergonha, acabèc lèu cridant.
GUERRA-E-PATZ-I-WEB	Que non vos calie díder aquerò, pair, arric Andrei.
GUERRA-E-PATZ-I-WEB	Er ancian carèc.
GUERRA-E-PATZ-I-WEB	Voleria demanar-vos ua causa, pair; se m’aucissen e auessa un hilh, que se demore damb vos, coma vos didí ager; que s’eduque ath vòste costat… se vos platz.
GUERRA-E-PATZ-I-WEB	Que non l’ac autrège ara tua hemna?, arric er ancian.
GUERRA-E-PATZ-I-WEB	Qu’èren er un dauant er aute, silenciosi.
GUERRA-E-PATZ-I-WEB	Es uelhs viui deth pair s’estauen tachadi enes deth hilh.
GUERRA-E-PATZ-I-WEB	Era part inferiora deth ròstre der ancian s’estrementic.
GUERRA-E-PATZ-I-WEB	Que ja mos auem dit adiu…
GUERRA-E-PATZ-I-WEB	Vè-te’n!, didec de ressabuda.
GUERRA-E-PATZ-I-WEB	Vè-te’n!, cridèc emmaliciat, en tot daurir era pòrta.
GUERRA-E-PATZ-I-WEB	Qué se passe?, preguntèren es princeses en veir ath prince Andrei e a sa pair, que campèc un moment, cridant, coma emmaliciat, damb era sua bata blanca, sense perruca e es lunetes botades.
GUERRA-E-PATZ-I-WEB	Eth prince Andrei alendèc sense respòner.
GUERRA-E-PATZ-I-WEB	Eth l’abracèc.
GUERRA-E-PATZ-I-WEB	Lisa deishèc anar un sorriscle e queiguec estavanida sus era sua espatla.
GUERRA-E-PATZ-I-WEB	Andrei la hec enlà doçament, guardant-la ena cara, e la placèc damb suenh en un fautulh.
GUERRA-E-PATZ-I-WEB	Adieu, Marie, didec a mieja votz ara sua fraia.
GUERRA-E-PATZ-I-WEB	Era princessa Lisa se demorèc en fautulh, damb mademoiselle Bourienne, que li heregaue es possi.
GUERRA-E-PATZ-I-WEB	Deth burèu s’entenie, coma se siguessen trets, damb quina frequéncia e fòrça se sonaue eth vielh prince.
GUERRA-E-PATZ-I-WEB	Quan eth prince Andrei ja auie gessut, se dauric bruscaments era pòrta deth burèu e campec en lumedar era sevèra figura deth vielh, damb era sua bata blanca.
GUERRA-E-PATZ-I-WEB	Se n’a anat?
GUERRA-E-PATZ-I-WEB	Plan, donc… didec, guardant sevèraments ara estavanida princessa.
GUERRA-E-PATZ-I-WEB	Botgèc eth cap damb repotec e balhèc un còp de pòrta.
GUERRA-E-PATZ-I-WEB	En octobre de 1805 era armada russa ocupaue es ciutats e bordalats der archiducat d’Austria: e es naui regiments vengudi de Russia, que s’establien ath cant dera fortalesa de Braunau, constitusien ua grèu carga entàs estatjants d’aqueres regions.
GUERRA-E-PATZ-I-WEB	Braunau qu’ère era Casèrna Generau deth comandant en cap Kutuzov.
GUERRA-E-PATZ-I-WEB	Er onze d’octobre de 1805 un des regiments d’infantaria, recentaments arribat en Braunau, s’estaue format a miei quilomètre dera ciutat, ara demora d’ua visita d’inspeccion deth comandant en cap.
GUERRA-E-PATZ-I-WEB	Maugrat qu’eth país e eth paisatge arren auien a veir damb Russia (uarts d’arbes frutièrs, barralhes de pèira, losats de teules, montanhes e gents non russes que guardauen as soldats damb curiosèr), eth regiment qu’auie tot er aspècte d’un de tants regiments russi que demoren ua revista en quinsevolh lòc dera Russia Centrau.
GUERRA-E-PATZ-I-WEB	En quèir era tarde deth dia anterior, quan èren en tot curbir era darrèra marcha, arribèc era orde de qué eth comandant en cap anaue a passar revista as tropes en campanha.
GUERRA-E-PATZ-I-WEB	Que non semblèc massa clara era orde ath comandant deth regiment: qu’auie dobtes sus er unifòrme que les calie vestir as sòns òmes, s’eth de campanha o non.
GUERRA-E-PATZ-I-WEB	Mès eth conselh des caps de batalhon decidic que tot eth regiment se presentèsse en unifòrme de parada, donques que tostemp ei mielhor pecar per excès que per defècte.
GUERRA-E-PATZ-I-WEB	E es soldats, dempús d’ua jornada sense clucar un uelh, se passèren era net netejant e apraiant es sues causes.
GUERRA-E-PATZ-I-WEB	Es ajudants e caps de companhia ac calculauen e dispausauen tot, de sòrta qu’ath londeman, en sòrta d’ua tropa desordenada coma era qu’auie arribat aquiu après era darrèra marcha, eth regiment ère ua corrècta formacion de dus mil òmes; toti coneishien eth sòn lòc, es sues atribucions, e cada boton, cada correja, èren en sòn lòc e ludien de netetat.
GUERRA-E-PATZ-I-WEB	E non solet ère çò d’exterior, pr’amor que s’eth comandant en cap auesse examinat as sòns òmes, jos er unifòrme aurie trapat camises netes e en toti es morralets es efèctes reglamentaris complets: “era lesena e eth savon”, coma solien díder es soldats.
GUERRA-E-PATZ-I-WEB	Sonque i auie un motiu d’intranquillitat entà toti: eth caucèr.
GUERRA-E-PATZ-I-WEB	Mès dera mitat des òmes auien es bòtes estarnades.
GUERRA-E-PATZ-I-WEB	Mès aquerò que non ère eth tòrt deth cap deth regiment, pr’amor que, a maugrat des sues repetides demanes, era intendéncia austriana non les aprovedie çò de besonh e eth regiment auie recorrut ja mès de mil quilomètres.
GUERRA-E-PATZ-I-WEB	Eth cap deth regiment ère un òme ja auançat en ans, de temperament sanguin, celhes e pursères grises, corporent, mès ample deth pièch entara espatla que d’ua espatla ara auta.
GUERRA-E-PATZ-I-WEB	Vestie un unifòrme nau, encara damb es plecs mercadi, li grossien es muscles ja per se vigorosi.
GUERRA-E-PATZ-I-WEB	Eth sòn aspècte ère eth d’un òme que complís erosaments un des actes mès solemnes dera sua vida.
GUERRA-E-PATZ-I-WEB	Recorrie era formacion, oscillant a cada pas e acorbaishant un shinhau era esquia.
GUERRA-E-PATZ-I-WEB	E ben, estimat Mijail Mitrich, didec a un des caps de batalhon, que se l’apressèc arridolent (ambdús se mostrauen erosi) era net siguec dura, mès semble qu’eth regiment non ei des dolents, è?.
GUERRA-E-PATZ-I-WEB	Comprenec eth cap de batalhon era ironia alègra e se metec a arrir.
GUERRA-E-PATZ-I-WEB	Que non mos harien enlà ne dera plaça d’armes de Tsaritsin.
GUERRA-E-PATZ-I-WEB	Qué didetz?, preguntèc eth comandant.
GUERRA-E-PATZ-I-WEB	En aguest instant, peth camin que venguie dera ciutat, a on èren plaçadi es portabandères, apareisheren dus cavalièrs.
GUERRA-E-PATZ-I-WEB	Qu’ère un ajudant de camp seguit d’un cosac.
GUERRA-E-PATZ-I-WEB	Er ajudant de camp auie estat enviat per Estat Major Centrau pr’amor de precisar çò que non demoraue clar ena orde deth dia anterior: ei a díder, qu’eth comandant en cap desiraue veir ath regiment tau coma anaue hènt es marches: damb capòt, es armes emboishades e sense cap preparatiu especiau.
GUERRA-E-PATZ-I-WEB	Eth dia anterior auie arribat de Viena, pr’amor d’entrevistar-se damb Kutuzov, un membre deth Conselh Superior de Guèrra austrian, damb era prepausa e exigéncia de qué s’aliguèssen çò de mès lèu possible ara armada der archiduc Fernando e de Mack: mès Kutuzov non credie auantatjosa semblabla union.
GUERRA-E-PATZ-I-WEB	Entre d’auti arguments qu’emparauen era sua pensada auie era intencion de mostrar ath generau austrian eth trist estat qu’arribauen es tròpes de Russia.
GUERRA-E-PATZ-I-WEB	Precisaments damb aguesta fin desiraue gésser ar encontre deth regiment, de sòrta que coma pejor siguesse er aspècte des tropes, mès satisfèt auie de mostrar-se Kutuzov.
GUERRA-E-PATZ-I-WEB	E encara qu’er ajudant de camp ignorèsse aguesti detalhs, transmetec ath cap deth regiment es ordes taxatiues deth comandant en cap: es soldats les calie estar en unifòrme de campanha; en cas contrari eth comandant en cap demorarie maucontent.
GUERRA-E-PATZ-I-WEB	En enténer taus paraules, eth cap deth regiment inclinèc eth cap, arroncilhèc es espatles en silenci e estenec es braci damb un gèst nerviós.
GUERRA-E-PATZ-I-WEB	Que l’èm hèta bona!, comentèc.
GUERRA-E-PATZ-I-WEB	Que ja m’ac semblaue, Mijail Mitrich: unifòrme de campanha pr’amor qu’èm en campanha, didec damb ton de repotec en tot virar-se entath comandant de batalhon.
GUERRA-E-PATZ-I-WEB	Ai, mon Diu!, gasulhèc.
GUERRA-E-PATZ-I-WEB	E auancèc decididaments: senhors caps de companhia!, cridèc damb votz acostumada a manar: sergents!…
GUERRA-E-PATZ-I-WEB	Vierà lèu?, preguntèc ar ajudant de camp.
GUERRA-E-PATZ-I-WEB	E enes sues paraules i auie eth ton cortés e respectuós degut ara persona que mentaue.
GUERRA-E-PATZ-I-WEB	Me semble que laguens ua ora.
GUERRA-E-PATZ-I-WEB	Auram eth temps entà qu’es òmes se càmbien d’unifòrme?
GUERRA-E-PATZ-I-WEB	Sabi pas, generau…
GUERRA-E-PATZ-I-WEB	Eth comandant se dirigic en persona entàs files e ordenèc eth cambi d’unifòrme.
GUERRA-E-PATZ-I-WEB	Es caps de companhia s’espargèren ara prèssa pes companhies: es sergents s’agitèren freneticaments (es capòts èren en plan mau estat) e, en un virament de uelhs, es quadres de formacion, abantes silenciosi, comencèren a descompausar-se e a agitar-se damb eth sord rumor des convèrses e es crits.
GUERRA-E-PATZ-I-WEB	Pertot anauen e venguien soldats, en tot trèir-se eth morralet peth dessús eth cap e treiguent d’eth eth capòt lheuauen es braci empossant damb es espatles pr’amor de meter-les enes manges.
GUERRA-E-PATZ-I-WEB	Mieja ora dempús tot qu’ère madeish qu’abantes; solet qu’es grani quadres dera formacion en sòrta de neri èren grisi.
GUERRA-E-PATZ-I-WEB	Eth cap deth regiment, damb pas trantalhant, se placèc de nauèth dauant eth regiment e lo campèc de luenh.
GUERRA-E-PATZ-I-WEB	E aquerò se qué ei?, cridèc arturant-se.
GUERRA-E-PATZ-I-WEB	Eth cap dera tresau companhia que se presente ath generau!”… s’entenie entre es files; e un ajudant correc ara cèrca der oficiau, que se tardaue.
GUERRA-E-PATZ-I-WEB	Quan es esdegades votzes que cridauen ath cap dera tresau companhia arribèren en sòn destin, convertides en “eth generau dera tresau companhia”, campèc er oficiau cercat, e encara que ja ère òme d’edat e non guaire avedat a córrer, se dirigic ara prèssa, estramuncant soent, enquia a on se trapaue eth generau.
GUERRA-E-PATZ-I-WEB	Eth ròstre deth capitan exprimie era inquietud der escolan que se l’exigís qu’explique ua leçon mau aprenuda.
GUERRA-E-PATZ-I-WEB	Ath torn deth nas roienc (mòstra evidenta de manca de sobrietat) apareisheren taques deth madeish color; es sòns pòts tremolauen.
GUERRA-E-PATZ-I-WEB	Eth comandant deth regiment guardaue ath capitan, de cap a pès, tant qu’er oficiau auançaue, tot sufocat, alentint era marcha cossent anaue arribant.
GUERRA-E-PATZ-I-WEB	Lèu lèu vestiratz as vòsti soldats damb sarafanes, capitan!
GUERRA-E-PATZ-I-WEB	Qué vò díder aquerò?, cridèc eth comandant deth regiment, alongant era sua maishèra inferiora e senhalant a un soldat dera tresau companhia, qu’eth sòn capòt ère, pera sua qualitat e color, desparièr deth des auti soldats.
GUERRA-E-PATZ-I-WEB	A on vos auíetz botat?
GUERRA-E-PATZ-I-WEB	Qu’èm demorant ath comandant en cap e abandonatz eth vòste lòc!
GUERRA-E-PATZ-I-WEB	Que ja vos mostrarè se com s’an de vestir es soldats entà ua revista!…
GUERRA-E-PATZ-I-WEB	Eth capitan, sense deishar de uelh ath sòn superior, sarraue cada còp mès es dits contra era visèra dera sua casqueta, coma s’en aguest contacte trapèsse en aqueri moments era sua pròpia sauvacion.
GUERRA-E-PATZ-I-WEB	Per qué caratz?
GUERRA-E-PATZ-I-WEB	Excelléncia…
GUERRA-E-PATZ-I-WEB	Deishatz-vos d’Excelléncia!, Excelléncia!, Excelléncia!
GUERRA-E-PATZ-I-WEB	Excelléncia, se tracte deth degradat Dolojov…, didec en votz baisha eth capitan.
GUERRA-E-PATZ-I-WEB	Ben, mès se l’a degradat o se l’a ascenut a mariscau de camp?
GUERRA-E-PATZ-I-WEB	Excelléncia, vos madeish l’autorizèretz a vestir atau pendent es marches.
GUERRA-E-PATZ-I-WEB	Autorizat!
GUERRA-E-PATZ-I-WEB	Autorizat!
GUERRA-E-PATZ-I-WEB	Tostemp se passe madeish damb es joeni, didec eth comandant deth regiment, en tot solatjar-se un shinhau.
GUERRA-E-PATZ-I-WEB	Autorizat!
GUERRA-E-PATZ-I-WEB	Se les ditz quinsevolh causa… e carèc un moment.
GUERRA-E-PATZ-I-WEB	Se les ditz quauquarren e… qué?, s’emmalicièc de nauèth.
GUERRA-E-PATZ-I-WEB	Vestitz as vòsti soldats d’ua manèra decenta!…
GUERRA-E-PATZ-I-WEB	E eth cap deth regiment, guardant de reuelh ar ajudant de camp, se filèc damb pas seguit entath regiment.
GUERRA-E-PATZ-I-WEB	Qu’ère evident qu’era sua colèra li shautaue e que cercaue quinsevolh auta desencusa entà prolongar-la.
GUERRA-E-PATZ-I-WEB	Dempús de repréner a cèrt oficiau pr’amor qu’amiaue un emblèma pòc net e a un aute peth mau alinhament des sòns soldats, s’apressèc ara tresau companhia.
GUERRA-E-PATZ-I-WEB	Quina postura!
GUERRA-E-PATZ-I-WEB	A on ei eth pè?
GUERRA-E-PATZ-I-WEB	A on?, cridèc eth comandant de regiment damb votz adolorida a Dolojov, que vestie capòt blu, quan encara lo desseparauen d’eth cinc òmes.
GUERRA-E-PATZ-I-WEB	Dolojov endrecèc tot doç era cama doblegada e damb uelhs clars e insolents guardèc era cara deth generau.
GUERRA-E-PATZ-I-WEB	Per qué amies capòt blu?
GUERRA-E-PATZ-I-WEB	Dehòra!…
GUERRA-E-PATZ-I-WEB	Sergent!
GUERRA-E-PATZ-I-WEB	Enes files non se parle!…
GUERRA-E-PATZ-I-WEB	Non se parle!…
GUERRA-E-PATZ-I-WEB	Non se parle!
GUERRA-E-PATZ-I-WEB	Es uelhs deth generau e deth soldat se trapèren, eth generau suavèc silenci e tirassèc emmaliciat dera sua ajustada faisha:
GUERRA-E-PATZ-I-WEB	Hètz eth favor de trèir-vos aguest capòt… se vos platz, didec en tot aluenhar-se.
GUERRA-E-PATZ-I-WEB	Que ja vie!, cridèc un portabandèra.
GUERRA-E-PATZ-I-WEB	Eth comandant deth regiment, alugat, correc entath sòn shivau: agarrèc er estriu damb ua man tremolosa, montèc ena sera, se quilhèc, desgainèc era espada e damb eth ròstre erós e decidit, dubèrta era boca d’un costat, se premanic a balhar era votz de comandament.
GUERRA-E-PATZ-I-WEB	Eth regiment se botgèc coma un audèth que secodisse es plumes e se demorèc quiet.
GUERRA-E-PATZ-I-WEB	Per ample camin, entornejat d’arbes, auançaue rapidaments, damb un leugèr carrinclar de ressòrts, ua veitura vienesa de color blu clar atalada per shivaus.
GUERRA-E-PATZ-I-WEB	La seguie ath galaup era acompanhada e ua escoltada de croates.
GUERRA-E-PATZ-I-WEB	Ath cant de Kutuzov i anaue un generau austrian, d’unifòrme blanc, que resaltaue mès entre es unifòrmes neri des russi.
GUERRA-E-PATZ-I-WEB	S’arturèc era veitura de shivaus près deth regiment; Kutuzov e eth generau austrian parlauen en votz baisha e eth prumèr, en tot emparar-se pesadaments en estriu dera veitura, arric coma se siguessen presents es dus mil òmes que, damb era respiracion bracada, auien es uelhs tachadi en eth e en cap deth regiment.
GUERRA-E-PATZ-I-WEB	Sonèc de nauèth era votz de comandament.
GUERRA-E-PATZ-I-WEB	Tota era tropa s’estrementic un aute còp en presentar armes.
GUERRA-E-PATZ-I-WEB	Ath miei d’un prigond silenci s’entenec era votz fèbla deth generau en cap saludant as tropes.
GUERRA-E-PATZ-I-WEB	Tot eth regiment sorrisclèc: “Visca Sa Excelléncia!”, e de nauèth se demorèc tot en silenci.
GUERRA-E-PATZ-I-WEB	Kutuzov non se botgèc deth lòc tant qu’era tropa desfilaue; dempús, a pè e acompanhat deth generau uniformat de blanc e de tota era acompanhada, comencèc a recórrer es files.
GUERRA-E-PATZ-I-WEB	Pera manèra qu’eth comandant deth regiment saludaue ath generau en cap, sense deishar-lo de uelh, pera sua manèra de caminar, lançat entà dauant entre es files, en tot contier a penes es sòns movements sautejants, atentiu as mès petiti gèsti de Kutuzov, sajant de captar cada paraula e cada movement deth generau en cap, ère evident que complie damb mès plaser encara es dèuers d’inferior que de superior.
GUERRA-E-PATZ-I-WEB	Gràcies ara severitat e ara afogadura deth sòn cap, eth regiment se tenguie en un perfècte estat, en comparèr damb es qu’auien arribat ath còp en Braunau.
GUERRA-E-PATZ-I-WEB	Que non auie que dus cents dètz-e-sèt entre malauts e longanhes, e tot s’estaue ara ora, exceptat eth caucèr.
GUERRA-E-PATZ-I-WEB	Kutuzov recorrec es files; de quan en quan s’arturaue pr’amor de dider-les ues paraules amables as oficiaus que coneishie dera guèrra de Turquia e tanben a bèth soldat.
GUERRA-E-PATZ-I-WEB	En veir eth caucèr des òmes botgèc eth cap diuèrsi còps damb tristor e l’ac mostraue ath generau austrian, coma eth que non repotègue ad arrés mès que non pòt passar-se sense avertí’c.
GUERRA-E-PATZ-I-WEB	E cada viatge, se l’apressaue eth comandant deth regiment ara prèssa, pr’amor de non perder-se ua paraula deth generau en cap restacada damb es sòns òmes.
GUERRA-E-PATZ-I-WEB	Darrèr de Kutuzov, a ua distància que permetie enténer cadua des sues paraules, autanplan es prononciades a mieja votz, caminauen es vint oficiaus dera acompanhada.
GUERRA-E-PATZ-I-WEB	Parlauen entre eri e arrien a còps.
GUERRA-E-PATZ-I-WEB	Eth mès pròche ath generau en cap ère un ajudant de camp de bon pòrt, eth prince Bolkonski, qu’ath sòn costat caminaue eth sòn collèga Nesvitski, oficiau d’Estat Major, naut e extrèmaments gròs, de ròstre arridolent e agradós e uelhs tostemp umidi.
GUERRA-E-PATZ-I-WEB	Lèu non se podie tier er arrir Nesvitski, en veir ath brun oficiau d’ussars qu’auie ath costat.
GUERRA-E-PATZ-I-WEB	Er oficiau d’ussars, plan seriós, sense cambiar era expression dera sua cara, contemplaue damb uelhs grèus era esquia deth comandant deth regiment e imitaue cadun des sòns movements.
GUERRA-E-PATZ-I-WEB	Cada viatge qu’eth comandant deth regiment s’estrementie e s’inclinaue entà dauant, er oficiau d’ussars hège madeish.
GUERRA-E-PATZ-I-WEB	Nesvitski arrie e tiraue era atencion des auti pr’amor de qué guardèssen ath trufaire oficiau.
GUERRA-E-PATZ-I-WEB	Kutuzov auançaue damb pas doç e lent dauant es milèrs de uelhs que gessien des orbites entà guardar-lo.
GUERRA-E-PATZ-I-WEB	En arribar ena nautada dera tresau companhia se posèc de ressabuda.
GUERRA-E-PATZ-I-WEB	Era acompanhada, que non se demoraue tau arturada, siguec a mand de meter-se ath dessús d’eth.
GUERRA-E-PATZ-I-WEB	Quan eth comandant deth regiment repoteguèc a Timojin, aguest s’auie quilhat de tau manèra que semblaue impossible lheuar-se mès; ça que la, quan eth generau en cap se dirigic ada eth, eth capitan Timojin s’estirèc de tau forma que, evidentaments, non aurie podut tier-se en semblable postura pendent guaire temps.
GUERRA-E-PATZ-I-WEB	Semblèc que n’ère cossent Kutuzov e, coma que volie çò de mielhor entath capitan, s’esdeguèc a guardar entà un aute costat.
GUERRA-E-PATZ-I-WEB	En sòn gautut ròstre, defigurat per ua creta, se diboishèc un arridolet a penes perceptible.
GUERRA-E-PATZ-I-WEB	Aguest, miralhat tostemp coma en un miralh per oficiau des ussars, auancèc entà Kutuzov e didec:
GUERRA-E-PATZ-I-WEB	Òc, plan content, Excelléncia.
GUERRA-E-PATZ-I-WEB	Eth comandant deth regiment s’espauric, coma s’eth n’auesse eth tòrt, e no responec arren.
GUERRA-E-PATZ-I-WEB	En aqueth moment er oficiau d’ussars observèc eth ròstre deth capitan, damb eth nas roienc e eth vrente en.honsat, e imitèc tan ben era sua expression e postura que Nesvirtski non se podec tier d’arrir.
GUERRA-E-PATZ-I-WEB	Kutuzov se virèc.
GUERRA-E-PATZ-I-WEB	Mès er oficiau d’ussars, per çò que semble, senhorejaue ben es muscles dera sua cara e quan se virèc Kutuzov auec temps de hèr un esfòrç e eth sòn ròstre exprimic era mès absoluda seriositat, respècte e innocéncia.
GUERRA-E-PATZ-I-WEB	Era tresau companhia ère era darrèra e Kutuzov se demorèc cogitós, coma se sagèsse de rebrembar quauquarren.
GUERRA-E-PATZ-I-WEB	Eth prince Andrei se destaquèc dera acompanhada e damb votz baisha, li didec:
GUERRA-E-PATZ-I-WEB	A on ei Dolojov?, preguntèc Kutuzov.
GUERRA-E-PATZ-I-WEB	Dolojov, vestit ja damb eth sòn capòt gris de soldat, non demorèc que lo cridèssen.
GUERRA-E-PATZ-I-WEB	Un soldat de bon pòrt, de uelhs clars bluencs, gessèc dera fila.
GUERRA-E-PATZ-I-WEB	S’apressèc ath generau en cap e presentèc armes.
GUERRA-E-PATZ-I-WEB	As bèth planh?, preguntèc Kutuzov en tot arroncilhar es celhes leugèraments.
GUERRA-E-PATZ-I-WEB	Qu’ei Dolojov, didec eth prince Andrei.
GUERRA-E-PATZ-I-WEB	A!, didec Kutuzov.
GUERRA-E-PATZ-I-WEB	Demori qu’aguesta leçon te corregirà.
GUERRA-E-PATZ-I-WEB	Emperaire ei magnanim e non te desbrembarà se t’ac merites.
GUERRA-E-PATZ-I-WEB	Es clars uelhs bluencs de Dolojov guardèren ath generau en cap damb era madeisha audàcia que s’auien tachat en comandant deth regiment, en tot semblar esbauçar, damb aquera expression, es distànices que tant aluenhauen ath generau deth sòn soldat.
GUERRA-E-PATZ-I-WEB	Solet demani ua causa, Excelléncia, didec damb votz sonora, pausada e fèrma, que se me balhe ua escadença de reparar era mia fauta e provar era mia devocion a Sa Majestat er Emperaire e a Russia.
GUERRA-E-PATZ-I-WEB	Kutuzov se hec enlà.
GUERRA-E-PATZ-I-WEB	En sòn ròstre campèc un leugèr arridolet semblable ath qu’auie reflectit en tot dessepar-se deth capitan Timojin.
GUERRA-E-PATZ-I-WEB	Arroncilhèc es celhes, coma se volesse díder que, de bèth temps a, se’n sabie de çò que didie o podesse díder Dolojov, que tot aquerò ja ac tenguie aborrit e non ère, ne plan mens, çò de precís.
GUERRA-E-PATZ-I-WEB	Se hec enlà, donc, e se filèc entath sòn coche.
GUERRA-E-PATZ-I-WEB	Eth regiment s’acorropèc per companhies e auencèc entàs casèrnes designades, non luenh de Braunau, a on demoraue recéber caucèr e ròba e repausar des fatigues dera marcha.
GUERRA-E-PATZ-I-WEB	Que non s’aurà cap emmaliciat damb jo, vertat, Projor Ignatic?, preguntèc eth comandant deth regiment, en tot apressar-se ath capitan Timojin, qu’auançaue ath cap dera tresau companhia.
GUERRA-E-PATZ-I-WEB	Eth ròstre deth comandant deth regiment exprimie ua irrepressibla alegria après eth bon resultat dera revista.
GUERRA-E-PATZ-I-WEB	Ath servici deth Tsar… un que non pòt…
GUERRA-E-PATZ-I-WEB	Enes files, a viatges, un que dèishe anar…
GUERRA-E-PATZ-I-WEB	Que sò prèst a presentar es mies desencuses eth prumèr, ja vo’n sabetz…
GUERRA-E-PATZ-I-WEB	Eth comandant en cap me felicitèc.
GUERRA-E-PATZ-I-WEB	E balhèc era man ath capitan.
GUERRA-E-PATZ-I-WEB	Mès, generau, se com podia jo gausar… repliquèc eth capitan; eth sòn nas se rogic encara mès e arric en tot mostrar eth uet de dus dents que li sautèren d’un còp de culassa en Ismail.
GUERRA-E-PATZ-I-WEB	Didetz-li ath senhor Dolojov que non lo desbrembarè, que s’estongue tranquil.
GUERRA-E-PATZ-I-WEB	E didetz-me, se vos platz…
GUERRA-E-PATZ-I-WEB	Tostemp volia preguntar-vos se com ei eth sòn anament.
GUERRA-E-PATZ-I-WEB	Qué voletz díder damb aquerò deth caractèr?, preguntèc eth comandant.
GUERRA-E-PATZ-I-WEB	Qu’a dies, Excelléncia, responec eth capitan; aué se mòstre rasonable, intelligent e cortés e deman ei ua fèra; en Polonia, entath vòste coneishement, siguec a mand d’aucir a un judiu…
GUERRA-E-PATZ-I-WEB	Coneish a gent importanta… atau que vos…
GUERRA-E-PATZ-I-WEB	Plan, plan, qu’ei aquerò.
GUERRA-E-PATZ-I-WEB	Eth comandant deth regiment cerquèc entre es files a Dolojov e arturèc eth sòn shivau.
GUERRA-E-PATZ-I-WEB	Ena prumèra accion, es espatletes, didec.
GUERRA-E-PATZ-I-WEB	Dolojov lo guardèc sense respóner arren e sense cambiar era sua expression arridolenta e ironica.
GUERRA-E-PATZ-I-WEB	Plan, plan, didec eth comandant deth regiment.
GUERRA-E-PATZ-I-WEB	E higec pr’amor d’èster entenut per toti es soldats: Vodka entà toti, dera mia part.
GUERRA-E-PATZ-I-WEB	Gràcies a toti.
GUERRA-E-PATZ-I-WEB	Laudat sigue Diu!
GUERRA-E-PATZ-I-WEB	E, en tot deishar aquera companhia s’apressèc entà ua auta.
GUERRA-E-PATZ-I-WEB	Damb eth que se pòt servir!
GUERRA-E-PATZ-I-WEB	Era bona disposicion des caps, après era revista, se comuniquèc as soldats.
GUERRA-E-PATZ-I-WEB	Toti auançauen alègres, e pertot s’entenien es votzes dera tropa.
GUERRA-E-PATZ-I-WEB	Qui didie que Kutuzov ère guèrch?
GUERRA-E-PATZ-I-WEB	Donques plan que n’ei.
GUERRA-E-PATZ-I-WEB	Non… amic, que ve mielhor que tu.
GUERRA-E-PATZ-I-WEB	Quan me guardèc es pès me pensè que…
GUERRA-E-PATZ-I-WEB	E er aute, er austrian qu’anaue damb eth, semblaue caperat de ges, blanc coma era haria.
GUERRA-E-PATZ-I-WEB	Que les deuen netejar, me pensi jo, coma se siguessen materiau de guèrra!
GUERRA-E-PATZ-I-WEB	Ep, Fedoshka!…
GUERRA-E-PATZ-I-WEB	Diden qu’eth madeish Bonaparte ei en Braunau.
GUERRA-E-PATZ-I-WEB	Bonaparte!
GUERRA-E-PATZ-I-WEB	Aquerò que son mentides!
GUERRA-E-PATZ-I-WEB	Non sabes se qué dides.
GUERRA-E-PATZ-I-WEB	Ara que son es prusians que luten, es austrians semble que vòlen someter-les, e quan ac artenhen començarà era guèrra contra Bonaparte.
GUERRA-E-PATZ-I-WEB	E tu gesses damb que Bonaparte ei en Braunau!
GUERRA-E-PATZ-I-WEB	Be n’ès de pèc!
GUERRA-E-PATZ-I-WEB	Que te valerie mès escotar çò que se ditz.
GUERRA-E-PATZ-I-WEB	Maudits caporals!
GUERRA-E-PATZ-I-WEB	Tè, frair, balha-me ua galeta!
GUERRA-E-PATZ-I-WEB	E tu, me balhères tabac ager quan t’ac demanè?
GUERRA-E-PATZ-I-WEB	Be n’èrem de ben quan es alemans mos amiauen en veitures de shivaus!
GUERRA-E-PATZ-I-WEB	Tà dauant es cantaires!, sorrisclèc eth capitan.
GUERRA-E-PATZ-I-WEB	E des diuèrses files gesseren uns vint òmes que se botèren ath cap de toti es autes.
GUERRA-E-PATZ-I-WEB	Eth tambor, que dirigie er cor, se virèc entada eri, hec un senhau damb era man e entonèc ua lenta cançon qu’es soldats cantauen pendent es marches:
GUERRA-E-PATZ-I-WEB	Començaue era cançon e acabaue atau:
GUERRA-E-PATZ-I-WEB	Non ei eth solei que hè dia?
GUERRA-E-PATZ-I-WEB	Aguesta cançon, compausada ena campanha turca, sonaue ara en Austria, sonque qu’en sòrta de “pairet Kamenski” se didie “pairet Kutuzov”.
GUERRA-E-PATZ-I-WEB	Quan eth tambor, un soldat prim e de bon pòrt d’uns quaranta ans, venguec de cantar es darrères paraules damb fòrça vam, guardèc sevèraments as auti cantaires damb es celhes arroncilhades.
GUERRA-E-PATZ-I-WEB	Un còp convençut de qué toti es uelhs èren tachadi en eth, lheuèc damb es dues mans e fòrça suenh en objècte preciós mès invisible peth dejós deth cap, lo tenguec pendent diuèrsi segons e de pic lo lancèc violentaments, e gessec de cantar:
GUERRA-E-PATZ-I-WEB	A!, era mia casa, eth mèn larèr!
GUERRA-E-PATZ-I-WEB	E eth que picaue damb es culhères, a maugrat dera sua carga, se virèc d’esquia e auancèc dançant dauant dera companhia, secodint es espatles e menaçant damb tumar ara a un, ara a un aute damb es sues culhères.
GUERRA-E-PATZ-I-WEB	Es soldats auançauen a longues calhamardades, en tot botjar es braci ath compàs dera cançon.
GUERRA-E-PATZ-I-WEB	Darrèr dera companhia s’entenec sorrolh d’arròdes, de ressòrts, de cascos de shivau.
GUERRA-E-PATZ-I-WEB	Kutuzov e era sua acompanhada entornauen entara ciutat.
GUERRA-E-PATZ-I-WEB	Eth generau en cap manèc que toti es soldats contunhèssen era sua marcha a discrecion, e eth sòn ròstre, madeish qu’eth des oficiaus, exprimic era satisfaccion que li costaue escotar es cançons, veir ath soldat dançaire e eth pas alègre des soldats.
GUERRA-E-PATZ-I-WEB	Ena dusau linha, ara dreta, subergessie, autanplan sense voler, un soldat de uelhs blus, Dolojov, caminaue damb ua gràcia particulara en tot seguir eth ritme dera cançon e guardaue de cara as que passauen coma planhent-les de non marchar damb era companhia.
GUERRA-E-PATZ-I-WEB	Un alferez d’ussars, dera acompanhada de Kutuzov (eth qu’abantes imitaue ath comandant deth regiment), se demorèc entà darrèr e s’apressèc a Dolojov.
GUERRA-E-PATZ-I-WEB	Aguest oficiau, Zherkov, qu’auie pertanhut pendent bèth temps ath turbulent cercle presidit per Dolojov en Sant Petersburg.
GUERRA-E-PATZ-I-WEB	En estrangèr, Sherkov, s’auie trapat damb Dolojov, ja degradat, mès que non credec de besonh arreconeisher-lo.
GUERRA-E-PATZ-I-WEB	Ara, dempús era convèrsa de Kutuzov damb eth degradat, s’apressèc entà Dolojov damb eth plaser que s’experimente trapar-se de nauèth damb un vielh amic.
GUERRA-E-PATZ-I-WEB	Ja ves, responec Dolojov damb heredor.
GUERRA-E-PATZ-I-WEB	Era alègra cançon des soldats higie un ton especiau ara desenferonada alegria de Sherkov e ara volentària heredor des responses de Dolojov.
GUERRA-E-PATZ-I-WEB	Com te va damb es tòns superiors?, preguntèc de nauèth Sherkov.
GUERRA-E-PATZ-I-WEB	Fòrça ben; que son bona gent.
GUERRA-E-PATZ-I-WEB	En comission de servici, d’oficiau de garda.
GUERRA-E-PATZ-I-WEB	Major?
GUERRA-E-PATZ-I-WEB	Carèren es dus.
GUERRA-E-PATZ-I-WEB	Deishèren anat ath falcon, lançat damb era dextra…
GUERRA-E-PATZ-I-WEB	Era convèrsa dilhèu aurie estat desparièra se non auesse estat acompanhada deth cant.
GUERRA-E-PATZ-I-WEB	Ei vertat qu’an estovat era codena as autrians?, preguntèc Dolojov.
GUERRA-E-PATZ-I-WEB	Eth diable s’en sap!
GUERRA-E-PATZ-I-WEB	Que diden aquerò…
GUERRA-E-PATZ-I-WEB	Donques m’alègri, comentèc Dolojov, categoric e clar, coma exigie era cançon.
GUERRA-E-PATZ-I-WEB	Vene a tier-mos ua visita bèra serada, que haram ua partida, didec Sherkov.
GUERRA-E-PATZ-I-WEB	Vos sobre es sòs?
GUERRA-E-PATZ-I-WEB	Tu vene.
GUERRA-E-PATZ-I-WEB	Non.
GUERRA-E-PATZ-I-WEB	Aquerò, qu’ei era prumèra accion…
GUERRA-E-PATZ-I-WEB	Ja veiram.
GUERRA-E-PATZ-I-WEB	Carèren de nauèth.
GUERRA-E-PATZ-I-WEB	Vene s’as besonh de quauquarren, en Estat Major d’ajudaram.
GUERRA-E-PATZ-I-WEB	Non te’n hèsques.
GUERRA-E-PATZ-I-WEB	Dolojov arric ironicaments.
GUERRA-E-PATZ-I-WEB	S’è besonh de quauquarren, que non ac demanarè, ac cuelherè jo madeish.
GUERRA-E-PATZ-I-WEB	Jo t’ac didia… per…
GUERRA-E-PATZ-I-WEB	E jo tanben… per…
GUERRA-E-PATZ-I-WEB	Adishatz.
GUERRA-E-PATZ-I-WEB	Diu te n’age…
GUERRA-E-PATZ-I-WEB	Sherkov esperonèc ath shivau, que, afogat, caushiguèc era tèrra damb es sues pautes tres còps sense saber damb quina li calie meter-se a caminar e, en decidí’c, galaupèc tanben ath ritme dera cançon, s’auancèc ara companhia e s’amassèc ara acompanhada dera veitura de shivaus.
GUERRA-E-PATZ-I-WEB	En tornar dera revista, Kutuzov, acompanhat peth generau austrian, entrèc en sòn burèu; cridèc ar ajudant de camp e li demanèc quauqui documents restacadi ar estat des tropes qu’anauen arribant e tanben es cartes recebudes der archiduc Fernando, que comandaue era armada de avantgarda.
GUERRA-E-PATZ-I-WEB	Eth prince Andrei Bolkonski entrèc en burèu deth comandant en cap damb es documents demanadi.
GUERRA-E-PATZ-I-WEB	Dauant un mapa estenut sus era taula èren seigudi Kutuzov e eth generau austrian, membre deth comandament suprèm dera armada austriana.
GUERRA-E-PATZ-I-WEB	Solet ua causa vos posqui díder, generau, didec Kutuzov damb ua elegància en viro dera frasa e era tonalitat qu’obligaue a escotar damb atencion cadua des sues paraules pausades.
GUERRA-E-PATZ-I-WEB	Qu’ère evident que Kutuzov s’escotaue ada eth madeish damb plaser.
GUERRA-E-PATZ-I-WEB	Solet ua causa vos diderè, generau: s’es causes depenessen de jo personauments, s’aurie complit hè ja temps era volentat de Sa Majestat er emperaire Francés; que m’auria junhut hè ja temps ar archiduc; e, credetz-me, jos paraula d’aunor, que serie entà jo un gran aleujament poder transméter ath comandament suprèm dera armada a un generau mès expèrt e adreit que jo, d’aqueri qu’autant abonden en Austria, e demorar liure d’ua responsabilitat tan pesanta.
GUERRA-E-PATZ-I-WEB	Mès enquia aué, generau, es circonstàncies sòlen èster mès fòrtes que nosati.
GUERRA-E-PATZ-I-WEB	E Kutuzov arric coma dident: “Qu’auetz eth pefècte dret a non creder-me, e m’ei parièr que me credatz o non; mès non auetz cap de motiu entà dider-m’ac, e aquerò ei çò de mès important”.
GUERRA-E-PATZ-I-WEB	Eth generau austrian se mostraue maucontent, mès qu’ère obligat a respóner en madeish ton.
GUERRA-E-PATZ-I-WEB	Ath contrari, rondinèc damb votz irritada, en evidenta contradiccion damb es vantaires paraules que didie, ath contrari; era participacion de Sa Excelléncia ena entrepresa comuna qu’ei fòrça apreciada per Sa Majestat; mès credem qu’era actuau lentor prive as glorioses armades russes e as sòns caps, des laurèrs qu’acostumen a recuélher enes camps de batalha, acabèc, damb paraules que, plan que òc, les amiaue premanides.
GUERRA-E-PATZ-I-WEB	Kutuzov s’inclinèc sense cambiar eth sòn arridolet.
GUERRA-E-PATZ-I-WEB	E jo sò conveçut, en tot basar-me ena darrèra carta que m’a aunorat Sa Altesa er archiduc Fernando, qu’es tropes austrianes, damb eth comandament d’un cap tant adreit coma eth generau Mack, auràn artenhut ja ua victoria decisiua e non auràn besonh dera nòsta ajuda.
GUERRA-E-PATZ-I-WEB	Eth generau arroncilhèc es celhes.
GUERRA-E-PATZ-I-WEB	Encara que non auien notícies cèrtes dera derrota des austrians, que i auie massa circonstàncies que verificauen es votzes pessimistes que corrien; atau, era alusion de Kuzutov ara victòria des austrians semblaue mèsalèu ua burla.
GUERRA-E-PATZ-I-WEB	Mès Kutuzov arrie tranquillaments, tostemp damb era madeisha expression, en tot amuishar eth sòn irrefutable dret a pressupaus’ac.
GUERRA-E-PATZ-I-WEB	En realitat, era darrèra carta recebuda dera armada de Mack anonciaue era victòria e mentaue era favorabla posicion estrategica dera armada.
GUERRA-E-PATZ-I-WEB	Balha-me aguesta carta, didec Kutuzov ath prince Andrei.
GUERRA-E-PATZ-I-WEB	Aciu que l’auetz; la podetz liéger, e Kutuzov, damb ua burlesca arridalha ena comissura des pòts, liegec en aleman ath generau austrian aguest fragment dera carta der archiduc Fernando: “Totes es nòstes fòrces, en nombre de lèu 70.000 òmes, an estat concentrades de sòrta que pogam atacar e destruir ar enemic s’un cas trauèsse eth Lech.
GUERRA-E-PATZ-I-WEB	Coma qu’ath delà auem ocupat Ulm, podem sauvar er auantatge de senhorejar es dues arribes deth Danubi e, se non crotze eth Lech, passar eth Danubi, lançar-mos sus es sues linhes de comunicación, tornar a passar eth Danubi mès entà baish e, s’er enemic sagèsse de tornar a lançar es sues fòrces contra es nòsti aligadi, empachar es sòns prepausi.
GUERRA-E-PATZ-I-WEB	Acabat aguest paragraf, Kutuzov alendèc prigondaments e guardèc damb atencion e afeccion ath membre deth Conselh Superior de Guèrra d’Austria.
GUERRA-E-PATZ-I-WEB	Mès ja vo’n sabetz, Excelléncia, era sabenta norma que prescriu supausar tostemp çò de pejor, didec eth generau austrian, que, plan que òc, desiraue méter eth punt e finau as badinades e amiar a tèrme tan grèu ahèr.
GUERRA-E-PATZ-I-WEB	Maucontent, hec ua guardada ar ajudant de camp.
GUERRA-E-PATZ-I-WEB	Perdonatz, generau, l’interrompec Kutuzov, e tot virar-se tanben entath prince Andrei.
GUERRA-E-PATZ-I-WEB	Guarda, estimat, demana-li a Kozlovski toti es infòrmes des nòsti espions.
GUERRA-E-PATZ-I-WEB	Cuelh aguestes dues cartes deth comde Nostitz, era carta der archiduc Fernando e aquerò tanben, higec en tot hèr-li a vier diuèrsi papèrs, e damb tot aquerò hè, en francés, un memorandum, en tot arremassar guaires notícies ajam restacades as movements dera armada austriana.
GUERRA-E-PATZ-I-WEB	Dempús, l’ac balhes tot a Sa Excelléncia.
GUERRA-E-PATZ-I-WEB	Eth prince Andrei inclinèc eth cap, hènt a veir que, dès eth prumèr moment, non solet auie comprenut çò que li didie Kutuzov, senon tanben tot çò que li volie díder damb es sues paraules.
GUERRA-E-PATZ-I-WEB	Cuelhec es documents, saludèc e, caminant sense hèr bronit sus eth tapís, gessec dera estança.
GUERRA-E-PATZ-I-WEB	Encara qu’eth prince Andrei auie gessut hège pòc de Russia, qu’ère fòrça cambiat.
GUERRA-E-PATZ-I-WEB	Tot eth sòn aspècte ère eth d’un òme que non a guaire temps entà pensar en efècte que còste as auti, tengut coma n’ère en ua òbra agradiua e interessanta.
GUERRA-E-PATZ-I-WEB	Se lo vedie plan satisfèt d’eth madeish e de guairi l’entornauen; era su arridalha e guardada qu’èren mès alègres e aculhentes.
GUERRA-E-PATZ-I-WEB	Kutuzov, qu’eth prince Andrei s’auie junhut en Polonia, l’auie recebut damb grana afeccion, en tot prometer-li que non lo desbrembarie; e dempús, en tot hèr damb eth ua excepcion respècte as auti ajudants de camp, se lo hec a vier damb eth entà Viena e li fidaue missions mès importantes.
GUERRA-E-PATZ-I-WEB	De Viena estant escriuec Kutuzov ath sòn vielh companh, eth pair deth prince Andrei:
GUERRA-E-PATZ-I-WEB	En Estat Major de Kutuzov, entre es sòns companhs e en generau ena armada, madeish que se passaue ena societat petersburguesa, eth prince Andrei auie dues reputacions totafèt desparières: es uns (era minoritat) lo considerauen un èsser diferent des auti, demorauen d’eth granes capitades, l’escotauen, l’admirauen e l’imitauen; damb eri, eth prince Andrei qu’ère simple e amable.
GUERRA-E-PATZ-I-WEB	D’auti (era majoritat), non l’estimauen, lo considerauen capinaut, hered e desagradiu.
GUERRA-E-PATZ-I-WEB	Mès eth prince Andrei auie sabut impausar- se enquiath punt qu’autanplan aguesti l’apreciauen e enquia lo cranhien.
GUERRA-E-PATZ-I-WEB	En gésser deth burèu de Kutuzov, eth prince Andrei, damb es documents ena man, s’apressèc entà un companh, er ajudant de cap de servici, Kozlovski, que damb un libre entre es mans ère seigut ath cant d’ua hièstra.
GUERRA-E-PATZ-I-WEB	Qué se passe, prince?, preguntèc Kozlovski.
GUERRA-E-PATZ-I-WEB	An manat que premanim ua nòta explicant es rasons pes quaus non auançam.
GUERRA-E-PATZ-I-WEB	Entà qué?
GUERRA-E-PATZ-I-WEB	Eth prince Andrei arroncilhèc es espatles.
GUERRA-E-PATZ-I-WEB	Non auem notícies de Mack?, preguntèc Kozlovski.
GUERRA-E-PATZ-I-WEB	Non.
GUERRA-E-PATZ-I-WEB	Se siguesse vertat que l’an derrotat, se saberie quauquarren.
GUERRA-E-PATZ-I-WEB	Dilhèu òc, didec eth prince Andrei en tot dirigir-se entara pòrta de gessuda.
GUERRA-E-PATZ-I-WEB	Mès en aguest moment entrèc ara prèssa, après auer barrat era pòrta damb fòrça, un generau austrian naut, damb levita, çampar nauèth vengut, bendat eth cap damb un mocador nere e era crotz de Maria Teresa en còth.
GUERRA-E-PATZ-I-WEB	Eth prince Andrei se posèc.
GUERRA-E-PATZ-I-WEB	Eth generau en cap Kutuzov?, preguntèc de seguit eth generau, damb un mercat accent aleman, guardant entà quèrra e dreta e auançant sense arturar-se entara pòrta deth burèu.
GUERRA-E-PATZ-I-WEB	A qui me cau anonciar?
GUERRA-E-PATZ-I-WEB	Eth desconeishut generau guardèc damb mensprètz, de naut en baish, a Kozlovski, que non ère naut, estonat, çampar, de qué non l’arreconeishessen.
GUERRA-E-PATZ-I-WEB	Eth generau en cap qu’ei ocupat, repetic tranquillaments Kozlovski.
GUERRA-E-PATZ-I-WEB	Eth ròstre deth generau s’embaranèc, s’arroncilhèren e tremolèren es sòns pòts; treiguec un quadèrn de nòtes e escriuec ara prèssa damb creion quauques paraules; arrinquèc era huelha, l’autregèc a Kozlovski, s’apressèc ena hièstra, se deishèc quèir en ua cagira e passèc revista as que s’estauen ena sala, coma preguntant-se se per qué lo guardauen.
GUERRA-E-PATZ-I-WEB	Dempús quilhèc eth cap, estirèc eth còth, coma prèst a díder quauquarren, mès deishèc anar uns sons estranhs que se braquèren còp sec.
GUERRA-E-PATZ-I-WEB	Se dauric era pòrta deth burèu e apareishec Kutuzov.
GUERRA-E-PATZ-I-WEB	Eth generau deth cap bendat, acorbaishat e damb longui passi des sues primes cames, s’apressèc entà Kutuzov, coma se hugesse d’un perilh.
GUERRA-E-PATZ-I-WEB	Vous voyez le malheureux Mack, didec damb votz entrebracada.
GUERRA-E-PATZ-I-WEB	Kutuzov, pauhicat en lumedar dera pòrta deth sòn burèu, s’estèc quauqui instants immovil.
GUERRA-E-PATZ-I-WEB	Ua ondada semblèc recórrer eth sòn ròstre en tot tranquillizar-lo, s’estirèc eth front, inclinèc respectuós eth cap, cluquèc es uelhs e en silenci hec a passar a Mack, barrant era pòrta ath sòn darrèr.
GUERRA-E-PATZ-I-WEB	Que se confirmauen es rumors sus era derrota des austrians e era capitulacion de tota era armada d’Ulm.
GUERRA-E-PATZ-I-WEB	Ath cap de mieja ora sigueren manadi aquiu e delà ajudants de camp damb es ordes entà qu’es tropes russes, enquia ara inactiues, siguessen premanides entà acarar-se ar enemic.
GUERRA-E-PATZ-I-WEB	Eth prince Andrei ère un des pòqui oficiaus der Estat Major que s’interessaue de vertat pera marcha generau dera guèrra.
GUERRA-E-PATZ-I-WEB	En veir a Mack e escotar es detalhs dera derrota, comprenec que s’auie perdut era mitat dera campanha, qu’era armada russa demoraue en ua situacion deficila e s’imaginèc viuaments çò que demoraue ara armada e eth papèr qu’ada eth li corresponie.
GUERRA-E-PATZ-I-WEB	Sense volè’c, experimentaue un sentiment d’esmoventa e gaujosa alegria per opròvi des capinauti austrians e dauant era idia de qué, dilhèu en ua setmana, aurie lòc eth prumèr encontre entre russi e francesi, dempús de Suvorov; encontre, qu’en eth, eth madeish i participarie.
GUERRA-E-PATZ-I-WEB	Mès cranhie eth gèni de Bonaparte, que podie èster superior a tot eth valor dera armada russa; e ath madeish temps, non podie adméter era vergonha d’ua derrota entath sòn eròi.
GUERRA-E-PATZ-I-WEB	Esmoigut e nerviós per semblables idies, eth prince Andrei se filaue de cap ara sua cramba pr’amor d’escríuer a sa pair, tau que hège cada dia.
GUERRA-E-PATZ-I-WEB	En correder trapèc a Nesvitski, que s’estaue damb eth, e ath trufaire Zherkov; ambdús arrien coma tostemp.
GUERRA-E-PATZ-I-WEB	Que non i a motius entà alegrar-se, repliquèc Bolkonski.
GUERRA-E-PATZ-I-WEB	Tant qu’eth prince Andrei se posaue damb Nesvitski e Sherkov, der aute costat deth correder venguie ath sòn encontre eth generau austrian Strauch, agregat ar Estat Major de Kutuzov pr’amor d’atier er avitalhament dera armada russa, e un membre deth Conselh Superior de Guèrra d’Austria, arribat eth dia abantes.
GUERRA-E-PATZ-I-WEB	Eth correder qu’ère pro ample entà que ambdús generaus podessen passar liuraments, encara que se trapèssen aquiu es tres oficiaus.
GUERRA-E-PATZ-I-WEB	Mès Sherkov, en tot hèr enlà damb era man a Nesvistki, sorrisclèc afogat:
GUERRA-E-PATZ-I-WEB	Que ja vien!, ja vien!…
GUERRA-E-PATZ-I-WEB	Es generaus semblauen desirosi d’evitar es aunors excessiui.
GUERRA-E-PATZ-I-WEB	En ròstre de Sherkov campéc de pic ua estupida arridalha d’irrepressibla alegria.
GUERRA-E-PATZ-I-WEB	E inclinèc eth cap tant que damb un gèst bastrús, coma un mainatge qu’apren a dançar, lo saludaue amassant es talons autant d’ua cama coma dera auta.
GUERRA-E-PATZ-I-WEB	Eth generau membre deth Conselh Superior de Guèrra d’Austria lo contemplèc sevèraments; mès en veir era seriositat d’aquera arridalha estupida non podec deishar de prestar-li un moment d’atencion.
GUERRA-E-PATZ-I-WEB	Cluquèc es uelhs en un gèst d’escotar-lo.
GUERRA-E-PATZ-I-WEB	Qu’è er aunor de felicitar-vos.
GUERRA-E-PATZ-I-WEB	Eth generau arroncilhèc es celhes, li dèc era esquia e seguic eth sòn camin.
GUERRA-E-PATZ-I-WEB	Gott, wie naïve!1, sorrisclèc emmaliciat dempús de hèr-se enlà uns passi.
GUERRA-E-PATZ-I-WEB	Nesvitski abracèc arrint ath prince Andrei, mès Bolkonski, encara mès esblancossit, mès airós eth sòn aspècte, lo refusèc e se virèc entà Sherkov.
GUERRA-E-PATZ-I-WEB	Era irritacion nerviosa costada pera vista de Mack, era naua dera sua derrota e era idia de çò que demoraue ara armada russa desboquèren en ua explossion de colèra contra era inoportuna badinada de Sherkov.
GUERRA-E-PATZ-I-WEB	Se vos, senhor mèn, didec damb votz talhanta e damb un leugèr tremolum dera sua maishèra inferiora, voletz hèr de bofon, jo non vos ac posqui empedir; mès vos avertisque que se gausatz comportar-vos coma un palhassa ena mia preséncia vos mostrarè se com vos cau comportar.
GUERRA-E-PATZ-I-WEB	Nesvitski e Sherkov se demorèren tant susprenudi que se limitauen a guardar-lo damb uelhs d’estonament.
GUERRA-E-PATZ-I-WEB	Mès se non hi que felicitar-lo!, didec Sherkov.
GUERRA-E-PATZ-I-WEB	Caratz, se vos platz, que non sò badinant damb vos!, cridèc Bolkonski; e agarrant d’un braç a Nesvitski s’aluenhèc de Sherkov, que se demorèc sense sabèr se qué díder.
GUERRA-E-PATZ-I-WEB	Mès, qué te cau, frair?, preguntèc Nesvitski en tot sajar de padegar-lo.
GUERRA-E-PATZ-I-WEB	Qué me cau?, didec eth prince Andrei, qu’era agitacion l’empedic seguir entà dauant.
GUERRA-E-PATZ-I-WEB	Compren-ac: o èm oficiaus ath servici deth Tsar e dera pàtria, e mos cau alegrar damb era capitada comuna e entristir-mos damb eth fracàs comun, o èm lacais qu’arren les impòrten es ahèrs deth sòn senhor.
GUERRA-E-PATZ-I-WEB	Quarante mille hommes massacrés et l’armée de nos alliés detruit, e vous trouvez là le mot pour rire, higec en francés, coma se damb aquerò arrefortilhèsse çò que didie.
GUERRA-E-PATZ-I-WEB	C’est bien pour un garçon de rien comme cet individu dont vous avez fait votre ami, mais pas pour nous, pas pour nous…
GUERRA-E-PATZ-I-WEB	Solet uns mainatges se’n pòden trufar d’aguesta sòrta, seguic en rus eth prince Andrei, encara que prononcièc era paraula “mainatges” damb accent francés, pr’amor que se n’encuedaue que Sherkov encara podie seguir-les d’aurelha.
GUERRA-E-PATZ-I-WEB	Demorèc qu’er alferes responesse quauquarren, mès Sherkov se virèc e gessec deth correder.
GUERRA-E-PATZ-I-WEB	Eth regiment d’ussars de Pavlograd ère encasernat a dues miles de Braunau.
GUERRA-E-PATZ-I-WEB	Er esquadron a on servie Nikolai Rostov coma cabdet ocupaue eth bordalat aleman de Saltzeneck.
GUERRA-E-PATZ-I-WEB	Eth mielhor lotjament ère sauvat entath capitan der esquadron, Denisov, qu’en tota era division de cavalaria se coneishie damb eth nòm de Vaska Denisov.
GUERRA-E-PATZ-I-WEB	Dès qu’eth cabdet s’amassèc ath regiment en Polonia, s’estaue damb eth comandant der esquadron.
GUERRA-E-PATZ-I-WEB	Er onze d’octobre, eth madeish dia qu’era Casèrna Generau siguec enventida pera naua deth desastre de Mack, era vida de campanha se desvolopaue en esquadron tan tranquilla coma tostemp.
GUERRA-E-PATZ-I-WEB	Denisov, que s’auie passat tota era net hènt as cartes, non auie apareishut encara quan Rostov, plan d’ora, tornaue a shivau d’un servici d’aprovediment de ferratge.
GUERRA-E-PATZ-I-WEB	Rostov, damb unifòrme de cabdet, s’apressèc ath vestibul e damb un movement adreit e juvenil quilhèc es cames en tot emparar-se enes estrius, coma se non volesse desseparar-se dera sua encavalcadura, s’estèc atau uns instants, desmontèc ara fin en un saut, e cridèc ar assistent.
GUERRA-E-PATZ-I-WEB	Balha-li un passèg.
GUERRA-E-PATZ-I-WEB	Parlaue damb era afeccion frairau, trenda e amistosa pròpia de joeni de bon còr quan se senten erosi.
GUERRA-E-PATZ-I-WEB	Guarda, un bon passèg!
GUERRA-E-PATZ-I-WEB	Un aute ussar s’auie precipitat tanben entath shivau, mès Bondarenko tenguie ja es brides.
GUERRA-E-PATZ-I-WEB	Qu’ère evident qu’eth cabdet autrejaue estrees plan abondoses entath vodka e qu’ère profitós estar-se ath sòn servici.
GUERRA-E-PATZ-I-WEB	Rostov amorassèc eth crin deth sòn shivau, dempús era gropa, e s’arturèc en pòrge.
GUERRA-E-PATZ-I-WEB	Er aleman patron dera casa, damb justet de flanèlla e casqueta en cap, contemplaue era scèna der estable estant, en tot tier ena man era horca qu’auie recuelhut es hiems.
GUERRA-E-PATZ-I-WEB	Eth ròstre der aleman s’aluguèc en veir a Rostov.
GUERRA-E-PATZ-I-WEB	Arric alègraments e li guinhèc un uelh:
GUERRA-E-PATZ-I-WEB	Schon fleissig!, didec Rostov damb eth corau arridolet que jamès abandonaue eth sòn ròstre alègre.
GUERRA-E-PATZ-I-WEB	Hoch Ostreicher!
GUERRA-E-PATZ-I-WEB	Hoch Russen!
GUERRA-E-PATZ-I-WEB	Visca Austria!
GUERRA-E-PATZ-I-WEB	Visca Russia!
GUERRA-E-PATZ-I-WEB	Visca er Emperaire!
GUERRA-E-PATZ-I-WEB	Er aleman se metec a arrir, gessec der estable e, en tot trèir-se era casqueta, l’agitèc sus era sua tèsta, cridant:
GUERRA-E-PATZ-I-WEB	Encara que non auesse cap de motiu especiau entara alegria, autant entar aleman que netejaue era sua bòrda, qu’entà Rostov, que venguie d’aprovedir eth ferratge entar esquadron, aqueri dus òmes, damb alègre in e amor frairau, se guardèren er un ar aute, botgèren eth cap en senhau de recipròca afeccion e se desseparèren arrint: er aleman entà tornar ena bòrda e Rostov entà entrar ena isba a on s’estaue damb Denisov.
GUERRA-E-PATZ-I-WEB	Que non a tornat aguesta net.
GUERRA-E-PATZ-I-WEB	Solide qu’a perdut, reponec Lavrushka.
GUERRA-E-PATZ-I-WEB	Lo coneishi pro ben: quan guanhe torne de seguit entà presumir, e quan non torne enquia londeman ei senhau de qué l’an pelat e vie de mala encolia.
GUERRA-E-PATZ-I-WEB	Voletz préner cafè?
GUERRA-E-PATZ-I-WEB	Òc, balha-lo-me.
GUERRA-E-PATZ-I-WEB	Ath cap de dètz menutes Lavrushka se hège a seguir eth cafè.
GUERRA-E-PATZ-I-WEB	Que ja vie, didec.
GUERRA-E-PATZ-I-WEB	Que me’n demore ua de bona!
GUERRA-E-PATZ-I-WEB	Rostov campèc pera hièstra e vedec a Denisov que s’apressaue ena casa.
GUERRA-E-PATZ-I-WEB	Denisov ère petit, de ròstre roienc, uelhs neri e ludents, es peus esperluadi e mostacha nera.
GUERRA-E-PATZ-I-WEB	Amiaue era guerrèra desbotoada, pantalons de gòlf e era casqueta d’ussar cachada e inclinada enquiath cogòt.
GUERRA-E-PATZ-I-WEB	S’apressaue damb eth ròstre seriós e eth cap clin.
GUERRA-E-PATZ-I-WEB	Lavrushka!, cridèc damb votz fòrta e ronca.
GUERRA-E-PATZ-I-WEB	Trè-me ja aquerò, pèc!
GUERRA-E-PATZ-I-WEB	Qu’ei çò que hèsqui!, responec Lavrushka.
GUERRA-E-PATZ-I-WEB	A, ja t’as lheuat?, didec Denisov, en tot entrar ena cramba.
GUERRA-E-PATZ-I-WEB	E ja hè temps, repliquèc Rostov.
GUERRA-E-PATZ-I-WEB	Fraulein Mathilde.
GUERRA-E-PATZ-I-WEB	Vai, donques jo, frair, tota era net è estat perdent coma un hilh de puta, sorrisclèc Denisov.
GUERRA-E-PATZ-I-WEB	Un malastre!
GUERRA-E-PATZ-I-WEB	Ua vertadèra mala sòrt!…
GUERRA-E-PATZ-I-WEB	Ep!, hè-me a vier tè!
GUERRA-E-PATZ-I-WEB	Denisov, damb un gèst que semblaue un arridolet, mostrant es sòns dents petiti e fòrts, en.honsèc es sòns cuerti dits des dues mans entre es peus neri e cargolhadi coma un bòsc.
GUERRA-E-PATZ-I-WEB	Qu’ei eth diable que m’a hèt a vier ena casa d’aqueth arrat!, higec, en tot referir- se a cèrt oficiau e passar-se es mans peth front e era cara.
GUERRA-E-PATZ-I-WEB	Guarda, que ne ua soleta carta, ne ua de soleta m’a vengut en tota era net!
GUERRA-E-PATZ-I-WEB	Cuelhec era pipa alugada que li balhaue er assistent, la sarrèc damb eth punh, deishant quèir eth huec, pataquegèc damb era eth solèr e seguic cridant:
GUERRA-E-PATZ-I-WEB	Simples guanhes, dobles pèrdes!
GUERRA-E-PATZ-I-WEB	Te dèishe es simples, t’aucís as dobles!
GUERRA-E-PATZ-I-WEB	Li queiguec era rèsta deth tabac, trinquèc era pipa e la lancèc.
GUERRA-E-PATZ-I-WEB	Dempús cessèc enes sòns idòls e damb es sòns ludents uelhs neri guardèc alègraments a Rostov.
GUERRA-E-PATZ-I-WEB	S’aumens i auesse hemnes!
GUERRA-E-PATZ-I-WEB	Mès era soleta causa qu’un pòt hèr aciu ei béuer!
GUERRA-E-PATZ-I-WEB	S’aumens lutèssem lèu…
GUERRA-E-PATZ-I-WEB	Èp!, qui ei aquiu, cridèc en enténer ues peades fòrtes, bronit d’esperons e ua respectuosa tossiquèra.
GUERRA-E-PATZ-I-WEB	Denisov arropic encara mès eth ròstre.
GUERRA-E-PATZ-I-WEB	Que vam mau!, didec, en tot lançar-li a Rostov ua bosseta damb quauques monedes d’aur.
GUERRA-E-PATZ-I-WEB	Hès eth favor de compdar çò que i é aciu laguens e bota-lo jos era coishinèra.
GUERRA-E-PATZ-I-WEB	Gessec a veir ath sergent.
GUERRA-E-PATZ-I-WEB	Rostov cuelhec era bossa e, apilerant maquinauments es monedes d’aur naues e vielhes, se metec a compdar-les.
GUERRA-E-PATZ-I-WEB	Òla, Telianin!
GUERRA-E-PATZ-I-WEB	Bon dia!
GUERRA-E-PATZ-I-WEB	A on?
GUERRA-E-PATZ-I-WEB	Ena casa de Bikov?
GUERRA-E-PATZ-I-WEB	Ena casa der arrat?…
GUERRA-E-PATZ-I-WEB	Ja m’ac pensaua, responec en votz agudenta; ara seguida ena cramba qu s’estaue Rostov entrèc un oficiau deth sòn esquadron, eth lòctenent Telianin.
GUERRA-E-PATZ-I-WEB	Rotov sauvèc era bosseta jos era coishinèra e sarrèc era man petita e umida que l’estenie eth recent vengut.
GUERRA-E-PATZ-I-WEB	Telianin, pòc abantes dera campanha, li dèren eth viatge dera Garda per motius que se desconeishien.
GUERRA-E-PATZ-I-WEB	Eth sòn comportament en regiment qu’ère excellent, mès non lo volien, mès que mès, Rostov non podie amagar era repulsion, sense motiu, qu’aqueth oficiau li costaue.
GUERRA-E-PATZ-I-WEB	Com te va joen cavalièr?
GUERRA-E-PATZ-I-WEB	Eth lòctenent no guardaue jamès de cara ath sòn interlocutor, es sòns uelhs vagauen sense pòsa d’un objècte en aute.
GUERRA-E-PATZ-I-WEB	L’è vist quan passaue…
GUERRA-E-PATZ-I-WEB	Que non està mau, ei un bon shivau, responec Rostov, a maugrat qu’aqueth shivau, que per eth auie pagat sèt cents robles, non valie ne era mitat.
GUERRA-E-PATZ-I-WEB	Que comence a coishejar un shinhau dera quèrra deth dauant, higec.
GUERRA-E-PATZ-I-WEB	Òc, òc, se vos platz, acceptèc Rostov.
GUERRA-E-PATZ-I-WEB	Ac harè, ac harè, que non ei cap secret.
GUERRA-E-PATZ-I-WEB	E demoraratz content deth shivau.
GUERRA-E-PATZ-I-WEB	Telianin.
GUERRA-E-PATZ-I-WEB	E gessèc entà balhar era orde.
GUERRA-E-PATZ-I-WEB	En vestibul, Denisov, damb ua pipa ena boca, s’estaue seigut en lumedar, parant era aurelha ar infòrme deth sergent.
GUERRA-E-PATZ-I-WEB	En veir a Rostov, Denisov arropic es celhes e, en tot senhalar era cramba que s’auie demorat Telianin, hec ua potèla de desengust e repulsion.
GUERRA-E-PATZ-I-WEB	Rostov arroncilhec es espatles coma dident: “Jo tanpòc, mès qué li vam a hèr?”, e dempús de balhar es ordes tornèc a amassar-se damb Telianin.
GUERRA-E-PATZ-I-WEB	Telianin tenguie era madeisha postura indolenta d’abantes, quan gessec Rostov, e se heregaue es sues petites e blanques mans.
GUERRA-E-PATZ-I-WEB	Alavetz anem.
GUERRA-E-PATZ-I-WEB	L’a recebut, Denisov?
GUERRA-E-PATZ-I-WEB	Non, encara non.
GUERRA-E-PATZ-I-WEB	Tà on anatz?
GUERRA-E-PATZ-I-WEB	Que voi mostrar ad aguest joen se com se bote un rèble, repliquèc Telianin.
GUERRA-E-PATZ-I-WEB	Gesseren en pati e passèren ena bòrda.
GUERRA-E-PATZ-I-WEB	Eth lòctenent mostrèc a Rostov era manèra de hè’c e se n’anèc.
GUERRA-E-PATZ-I-WEB	Quan Rostov entornèc ena sua cramba, i auie sus era taula ua botelha de vodka e saucisses.
GUERRA-E-PATZ-I-WEB	Denisov ère seigut e escriuie hènt carrinclar era pluma sus eth papèr.
GUERRA-E-PATZ-I-WEB	Campèc a Rostov damb mina de preocupacion.
GUERRA-E-PATZ-I-WEB	Que l’escriui ada era, didec.
GUERRA-E-PATZ-I-WEB	Apuèc es codes sus era taula, damb era pluma ena man, e, content de poder explicar de paraula tot çò que pensaue escríuer, expausèc peth menut a Rostov eth contengut dera sua carta.
GUERRA-E-PATZ-I-WEB	Ja ves, amic, comentèc, qu’èm coma adormits quan non estimam.
GUERRA-E-PATZ-I-WEB	Èm hilhs der arren…
GUERRA-E-PATZ-I-WEB	Mès quan mos encamardam qu’èm diu, blosi coma eth prumèr dia dera creacion…
GUERRA-E-PATZ-I-WEB	Qui ei ara?.
GUERRA-E-PATZ-I-WEB	Que se’n vage a pèisher!
GUERRA-E-PATZ-I-WEB	Non è temps?, cridèc a Lavrushka, que se l’apressaue sense cap de temor.
GUERRA-E-PATZ-I-WEB	Mès…
GUERRA-E-PATZ-I-WEB	Lo manèretz vier vos madeish!
GUERRA-E-PATZ-I-WEB	Ei eth sergent que vie entà çò des sòs.
GUERRA-E-PATZ-I-WEB	Denisov arroncilhèc es celhes, volec sorrisclar quauquarren, mès que non artenhèc a hè’c.
GUERRA-E-PATZ-I-WEB	Mau ahèr, didec entath sòn laguens.
GUERRA-E-PATZ-I-WEB	Sèt monedes naues e tres vielhes.
GUERRA-E-PATZ-I-WEB	Mala causa!
GUERRA-E-PATZ-I-WEB	Se qué hès aciu pèc?
GUERRA-E-PATZ-I-WEB	Non, non me shaute demanar prèst des amics, mormolhèc Denisov.
GUERRA-E-PATZ-I-WEB	Se non accèptes aguesti sòs coma un bon amic, m’ofensarè.
GUERRA-E-PATZ-I-WEB	A on l’as botat, Rostov?
GUERRA-E-PATZ-I-WEB	Jos era dusau coishinèra.
GUERRA-E-PATZ-I-WEB	Donques non i é.
GUERRA-E-PATZ-I-WEB	Denisov lancèc es dus coishins en solèr.
GUERRA-E-PATZ-I-WEB	Era bossa que non campaue.
GUERRA-E-PATZ-I-WEB	Be n’ei d’estranh!
GUERRA-E-PATZ-I-WEB	Demora, non t’aurà queigut?
GUERRA-E-PATZ-I-WEB	Madeish hec damb era vana, mès era bossa que non apareishie.
GUERRA-E-PATZ-I-WEB	M’aurè desbrembat a on la botè?
GUERRA-E-PATZ-I-WEB	La metí aciu, sabes?
GUERRA-E-PATZ-I-WEB	E preguntèc a Lavrushka:
GUERRA-E-PATZ-I-WEB	Jo que ne tansevolhe entrè aciu…
GUERRA-E-PATZ-I-WEB	Que deuen èster a on les deishèretz.
GUERRA-E-PATZ-I-WEB	A on ei?
GUERRA-E-PATZ-I-WEB	Donques non i é.
GUERRA-E-PATZ-I-WEB	Tostemps se passe madeish.
GUERRA-E-PATZ-I-WEB	Guardatz-vos es pòches.
GUERRA-E-PATZ-I-WEB	Lavrushka des.heiguec tot eth lhet, guardèc dejós, cerquèc per tota era cramba e fin finau se posèc ath miei dera estança.
GUERRA-E-PATZ-I-WEB	Lavrushka, e quan aguest hec un gèst d’estonament, coma explicant qu’era bossa seguie sense aparéisher, guardèc fixaments a Rostov.
GUERRA-E-PATZ-I-WEB	Rostov, dèisha ja de jogar…
GUERRA-E-PATZ-I-WEB	Rostov que sentie sus eth era guardada de Denisov, lheuèc es uelhs, mès les abaishèc de seguit.
GUERRA-E-PATZ-I-WEB	Tota era sang que li venguie ena gòrja l’invadic es uelhs e eth ròstre.
GUERRA-E-PATZ-I-WEB	A penes podie alendar.
GUERRA-E-PATZ-I-WEB	En aguesta cramba solet i an estat eth lòctenent e vos.
GUERRA-E-PATZ-I-WEB	E tu, mala bèstia, botja-te e cèrca!, cridèc de pic Denisov frenetic, en tot vier damb gèst menaçaire de cap ar assistent.
GUERRA-E-PATZ-I-WEB	Trapa era bossa o te harè foetejar enquia que morisques!
GUERRA-E-PATZ-I-WEB	Vos foetejarè a toti!
GUERRA-E-PATZ-I-WEB	Rostov, sense guardar a Denisov, se cordèc era guerrèra, cuelhec eth sabre e se metec era casqueta.
GUERRA-E-PATZ-I-WEB	Dèisha-lo, Denisov.
GUERRA-E-PATZ-I-WEB	Denisov s’arturèc; reflexionèc un instant e, comprenent a qui se referie Rostov, l’agarrèc deth braç.
GUERRA-E-PATZ-I-WEB	Pegaries!, e es venes deth còth e deth front se li tibèren coma còrdes.
GUERRA-E-PATZ-I-WEB	Te digui que t’as tornat hòl.
GUERRA-E-PATZ-I-WEB	Non ac permeterè.
GUERRA-E-PATZ-I-WEB	Era bossa qu’ei aciu, arrincarè era pèth d’aguest brigand e apareisherà.
GUERRA-E-PATZ-I-WEB	Mès Rostov se des.heiguec d’eth damb eth madeish furor que refusarie ath sòn pejor enemic e lo guardèc fixaments enes uelhs.
GUERRA-E-PATZ-I-WEB	Comprenes çò que dides?, sorrisclèc damb era madeisha votz tremolosa.
GUERRA-E-PATZ-I-WEB	Atau, donc, se sò enganhat…
GUERRA-E-PATZ-I-WEB	Non podec acabar e gessec dera cramba.
GUERRA-E-PATZ-I-WEB	Rostov.
GUERRA-E-PATZ-I-WEB	D’aciu se filèc de cap ara casa de Telianin.
GUERRA-E-PATZ-I-WEB	Eth senhor que non ei en casa; qu’ei anat entar Estat Major, didec er assistent.
GUERRA-E-PATZ-I-WEB	E higec, en tot guardar damb estonaments er esblancossit ròstre deth joen oficiau: s’a passat quauquarren?
GUERRA-E-PATZ-I-WEB	Non, arren.
GUERRA-E-PATZ-I-WEB	Lèu l’auetz trapat aciu, comentèc er assistent.
GUERRA-E-PATZ-I-WEB	Er Estat Major ère a uns tres quilomètres de Saltzeneck.
GUERRA-E-PATZ-I-WEB	Sense passar per casa, Rostov montèc a shivau e partic entà aquiu.
GUERRA-E-PATZ-I-WEB	En bordalat a on s’auie installat er Estat Major i auie ua auberja que solie èster frequentada pes oficiaus; Rostov s’endralhèc entà aquiu e ath cant deth pòrge vedec eth shivau de Telianin.
GUERRA-E-PATZ-I-WEB	En ua sala reservada s’estaue er oficiau seigut ena taula dauant un plat de saucisses e ua gèrra de vin.
GUERRA-E-PATZ-I-WEB	Òla!, tanben vos per aciu, joen?, arric arcant fòrça es celhes.
GUERRA-E-PATZ-I-WEB	Òc, didec Rostov, prononciant damb gran esfòrç aguesta paraula.
GUERRA-E-PATZ-I-WEB	Ambdús sauvèren silenci.
GUERRA-E-PATZ-I-WEB	Ena madeisha sala i auie dus alemans e un oficiau rus.
GUERRA-E-PATZ-I-WEB	Toti carauen e non s’entenie qu’eth bronit des guinhauets sus es siètes e eth des maishères deth lòctenent en mastulhar.
GUERRA-E-PATZ-I-WEB	Acabat eth sòn repaish, Telianin treiguec dera sua pòcha ua bossa dobla.
GUERRA-E-PATZ-I-WEB	Separèc es anèths damb es sòns petiti dits blanqui doblegadi enes puntes, treiguec ua moneda d’aur e, quilhant damb mina despreocupada es celhes, l’ac autregèc ath mosso.
GUERRA-E-PATZ-I-WEB	Hè lèu, se te platz, li didec.
GUERRA-E-PATZ-I-WEB	Era moneda ère naua.
GUERRA-E-PATZ-I-WEB	Rostov se lheuèc e s’apressèc entà Telianin.
GUERRA-E-PATZ-I-WEB	Permetetz-me veir era vòsta bossa, didec damb votz a penes perceptibla.
GUERRA-E-PATZ-I-WEB	Damb era sua hugidissa guardada, mès tostemp damb es celhes arcades, Telianin l’estenec era bossa.
GUERRA-E-PATZ-I-WEB	Òc, qu’ei ua bossa polida… òc, òc, didec en tot esblancossir-se de pic.
GUERRA-E-PATZ-I-WEB	Rostov cuelhec era bossa; l’examinèc e guardèc es sòs que i auie ath laguens.
GUERRA-E-PATZ-I-WEB	Dempús lheuèc es uelhs entà Telianin.
GUERRA-E-PATZ-I-WEB	Eth lòctenent, coma de costum, guardaue ath sòn entorn e semblaue de ressabuda plan content.
GUERRA-E-PATZ-I-WEB	S’arribam en Viena, aquiu que se demorarà tot; mès aciu, en aguesti bordalats miserables, un que non sap se qué hèr damb es sòs.
GUERRA-E-PATZ-I-WEB	Plan, balhatz-la-me, joen, que me’n vau.
GUERRA-E-PATZ-I-WEB	Rostov sauvèc silenci.
GUERRA-E-PATZ-I-WEB	Auetz vengut tanben a dinar?
GUERRA-E-PATZ-I-WEB	Estirèc era man e cuelhec era bossa.
GUERRA-E-PATZ-I-WEB	Ua lum, coma ua bua electrica, passèc des vistons de Telianin entàs de Rostov e des de Rostov entàs de Telianin; e atau, un còp e un aute, tot en un instant.
GUERRA-E-PATZ-I-WEB	Vietz aciu, didec Rostov, agarrant a Telianin d’un braç, en tot arrossegar-lo entara hièstra.
GUERRA-E-PATZ-I-WEB	Aguesti sòs son de Denisov: les auetz couelhudi vos?…
GUERRA-E-PATZ-I-WEB	Qué?…
GUERRA-E-PATZ-I-WEB	Qué?..
GUERRA-E-PATZ-I-WEB	Com gausatz?, exclamèc Telianin.
GUERRA-E-PATZ-I-WEB	Mès es sues paraules sonèren coma ua desesperada suplica que demanaue perdon.
GUERRA-E-PATZ-I-WEB	A penes entenec Rostov era votz de Telianin, despareishec dera sua amna eth dobte que lo tenguie.
GUERRA-E-PATZ-I-WEB	Se sentec erós e planhèc ath còp ath malerós qu’auie ath dauant; mès qu’ère de besonh arribar enquiath finau.
GUERRA-E-PATZ-I-WEB	Mos cau tier ua explicacion…
GUERRA-E-PATZ-I-WEB	Me’n sai pro ben de çò que digui e ac posqui provar, didec Rostov.
GUERRA-E-PATZ-I-WEB	Tremolaue tot eth ròstre palle e espaurit de Telianin; es sòns uelhs vagauen mès que jamès, mès guardauen entath solèr, sense lheuar-se entath ròstre de Rostov; eth cabdet l’entenec somicar.
GUERRA-E-PATZ-I-WEB	Comde!…
GUERRA-E-PATZ-I-WEB	Non arroïnetz era mia vida, sò joen… aciu qu’auetz aguesti maudits sòs…
GUERRA-E-PATZ-I-WEB	Cuelhetz-les, e les lancèc sus era taula.
GUERRA-E-PATZ-I-WEB	Eth mèn pair ei ja vielh… era mia mair…
GUERRA-E-PATZ-I-WEB	Rostov agarrèc es sòs, en tot evitar era guardada de Telianin, e sense badar boca s’endralhèc de cap ara pòrta; mès ja a mand de gésser, se virèc entath lòctenent:
GUERRA-E-PATZ-I-WEB	Mon Diu!, didec damb es uelhs plei de lèrmes.
GUERRA-E-PATZ-I-WEB	Comde!, didec Telianin, en tot apressar-se ada eth.
GUERRA-E-PATZ-I-WEB	Non me toquetz!, sorrisclèc Rostov, hènt repè.
GUERRA-E-PATZ-I-WEB	E lançant-li era bossa, gessec dera auberja.
GUERRA-E-PATZ-I-WEB	Aquera madeisha net, ena cramba de Denisov, es oficiaus der esquadron discutien animadaments.
GUERRA-E-PATZ-I-WEB	Donques jo vos digui, Rostov, que deuetz presentar desencuses ath coronèl, didec un capitan segon de cavalaria a Rostov, qu’ère rogit coma era grana e nerviós.
GUERRA-E-PATZ-I-WEB	Aguest capitan segon ère Kirsten, òme plan naut, de peublanqui, grana mostacha e faccions fòrça accentuades en ròstre, plen d’arrupes.
GUERRA-E-PATZ-I-WEB	Dus viatges degradat per questions d’aunor, es dus viatges auie recobrat es sues insignes.
GUERRA-E-PATZ-I-WEB	Que non permeterè qu’arrés me digue que mentisqui!, cridèc Rostov.
GUERRA-E-PATZ-I-WEB	Que m’a dit mentidèr e jo li didí qu’eth mentidèr ère eth.
GUERRA-E-PATZ-I-WEB	Atau demoraràn es causes.
GUERRA-E-PATZ-I-WEB	Que pòt botar-me servici cada dia, arrestar-me, mès arrés m’obligarà a demanar-li desencuses, pr’amor que s’eth, coma cap deth regiment, considère indigne balhar-me satisfaccion, alavetz…
GUERRA-E-PATZ-I-WEB	A veir, amic, demoratz…
GUERRA-E-PATZ-I-WEB	Escotatz, l’interrompec eth capitan, damb votz de baish, tant que s’amorassaue delicadaments era sua mostacha.
GUERRA-E-PATZ-I-WEB	Dauant de d’auti oficiaus li didetz ath coronèl qu’un oficiau a panat…
GUERRA-E-PATZ-I-WEB	Qu’ei que n’è jo eth tòrt de qué es auti siguessen ath dauant?
GUERRA-E-PATZ-I-WEB	Ei possible que non siguesse convenent parlar dauant de d’auti oficiaus, mès jo que non sò diplomatic.
GUERRA-E-PATZ-I-WEB	Entrè enes ussars pr’amor que me pensaua qu’aciu non importauen es subtilitats; e eth me ditz que mentisqui…
GUERRA-E-PATZ-I-WEB	Que me deu, donc, ua satisfaccion…
GUERRA-E-PATZ-I-WEB	Tot aquerò qu’està pro ben.
GUERRA-E-PATZ-I-WEB	Arrés pense que vos ètz un covard, mès que non se tracte d’aquerò.
GUERRA-E-PATZ-I-WEB	Preguntatz-li a Denisov s’ei convenent qu’un cabdet demane satisfaccion ath cap deth regiment.
GUERRA-E-PATZ-I-WEB	Denisov, carat, se mossegaue era mostacha, atentiu ara convèrsa.
GUERRA-E-PATZ-I-WEB	Qu’ère evident que non desiraue intervier.
GUERRA-E-PATZ-I-WEB	Ara pregunta deth capitan segon, botgèc negatiuaments era tèsta.
GUERRA-E-PATZ-I-WEB	Vos que venguéretz a parlar d’aguesta fantonejada ath cap deth regiment dauant de d’auti oficiaus, seguic eth capitan segon, e Bogdanic, atau cridauen ath coronèl, vos amièc en soquèr.
GUERRA-E-PATZ-I-WEB	Non, que non m’amièc en soquèr.
GUERRA-E-PATZ-I-WEB	Me didec que mentia.
GUERRA-E-PATZ-I-WEB	Òc, e vos li didéretz fòrça pegaries e vos cau desencusar.
GUERRA-E-PATZ-I-WEB	Per arren deth mon!, sorrisclèc Rostov.
GUERRA-E-PATZ-I-WEB	Que non me demoraua aquerò de vos, repliquèc eth capitan seriosaments.
GUERRA-E-PATZ-I-WEB	Non voletz desencusar-vos, amic, e ètz colpable non solet dauant d’eth, senon dauant de tot eth regiment, dauant de toti nosati.
GUERRA-E-PATZ-I-WEB	S’ac auéssetz pensat o auéssetz demanat conselh abantes d’obrar…
GUERRA-E-PATZ-I-WEB	Mès que non, deishèretz anar tot çò que voléretz dauant d’un grop d’oficiaus.
GUERRA-E-PATZ-I-WEB	Qué li cau hèr ara ath coronèl?
GUERRA-E-PATZ-I-WEB	Manar a un oficiau dauant un conselh de guèrra e desaunorar atau a tot un regiment?
GUERRA-E-PATZ-I-WEB	Ei aquerò çò que voletz?
GUERRA-E-PATZ-I-WEB	Nosati non pensam atau.
GUERRA-E-PATZ-I-WEB	Bogdanic hec ben a dider-vos que mentíetz.
GUERRA-E-PATZ-I-WEB	Ei desagradiu, mès que li vam a hèr?
GUERRA-E-PATZ-I-WEB	Vos madeish que vos auetz metut en endrabader.
GUERRA-E-PATZ-I-WEB	E ara que toti ac vòlen deishar anar, vos, per orgulh, vos remitz a presentar desencuses e pretenetz condà’c tot.
GUERRA-E-PATZ-I-WEB	A vos vos aufense que, coma castig, vos impausen servicis complementaris, mès, se qué vos empedís desencusar-vos dauant d’un oficiau vielh e aunorat?
GUERRA-E-PATZ-I-WEB	Sigue çò que sigue, Bogdanic ei un vielh ussar e un valerós coronèl; vos vos agreujatz, mès non vos impòrte desaunorar ath regiment (era votz deth capitan segon començaue a tremolar).
GUERRA-E-PATZ-I-WEB	Vos, amic, vietz d’arribar en regiment; aué ètz aciu e deman seratz ajudant en quinsevolh aute lòc.
GUERRA-E-PATZ-I-WEB	Pòc vos importarà que se digue: “Entre es oficiaus deth regiment de Pavlograd i a lairons”.
GUERRA-E-PATZ-I-WEB	Mès a nosati plan que mos impòrte.
GUERRA-E-PATZ-I-WEB	Vertat, Denisov?
GUERRA-E-PATZ-I-WEB	Que non mos ei parièr.
GUERRA-E-PATZ-I-WEB	Denisov seguie carat e immobil; de quan en quan es sòns uelhs ludents e neri se tachauen en Rostov.
GUERRA-E-PATZ-I-WEB	Vos que non vedetz qu’eth vòste orgulh e non voletz presentar desencuses, contunhèc eth capitan; mès nosati, es ancians, es vielhs, es qu’auem creishut e solide moriram, se Diu vò, en regiment, entà nosati er aunor deth regiment ei sagrat e Bogdanic ac sap.
GUERRA-E-PATZ-I-WEB	Be n’ei de sagrat!
GUERRA-E-PATZ-I-WEB	Çò que vos hètz que non està ben, dilhèu non vos shaute entenè’c, mès jo tostemp digui era vertat.
GUERRA-E-PATZ-I-WEB	Non està ben.
GUERRA-E-PATZ-I-WEB	Eth capitan segon se lheuèc e virèc era esquia a Rostov.
GUERRA-E-PATZ-I-WEB	Qu’a rason, diables!, cridèc Denisov en tot lheuar-se tanben.
GUERRA-E-PATZ-I-WEB	Va, Rostov, va…
GUERRA-E-PATZ-I-WEB	Rostov tan lèu ròi coma palle, guardaue ja a un, ja a un aute oficiau.
GUERRA-E-PATZ-I-WEB	Non, senhors, non…
GUERRA-E-PATZ-I-WEB	Non credatz que…
GUERRA-E-PATZ-I-WEB	Ac compreni pro ben e non deuetz pensar de jo que… jo… entà jo… jo tostemp defenerè er aunor deth regiment.
GUERRA-E-PATZ-I-WEB	Qu’ac demostrarè damb hèts, e tanben er aunor dera bandèra…
GUERRA-E-PATZ-I-WEB	Tè, era vertat ei que sò colpable… (es uelhs se l’aumpliren de lèrmes).
GUERRA-E-PATZ-I-WEB	Òc, sò colpable, colpable en toti es sens!…
GUERRA-E-PATZ-I-WEB	Qué voletz mès?
GUERRA-E-PATZ-I-WEB	Rostov li hec uns copets damb era sua ampla man.
GUERRA-E-PATZ-I-WEB	Ja t’ac didia jo qu’aguest ei un gojat excellent!, cridèc Denisov.
GUERRA-E-PATZ-I-WEB	Òc, òc, aquerò que me semble mielhor, comde, repetic Kirsten, en tot balhar-li eth titol coma recompensa pera sua confession.
GUERRA-E-PATZ-I-WEB	Vietz e presentatz desencuses, Excelléncia.
GUERRA-E-PATZ-I-WEB	Senhor, harè çò que sigue de besonh; arrés entenerà ua paraula mia, supliquèc Rostov.
GUERRA-E-PATZ-I-WEB	Mès que non posqui demanar desencuses.
GUERRA-E-PATZ-I-WEB	Vos ac juri que non posqui!
GUERRA-E-PATZ-I-WEB	Que non posqui demanar perdon coma se siguesse un mainatge.
GUERRA-E-PATZ-I-WEB	Denisov se metec a arrir.
GUERRA-E-PATZ-I-WEB	Pejor entà vos.
GUERRA-E-PATZ-I-WEB	Vos asseguri que non ei testudaria.
GUERRA-E-PATZ-I-WEB	Aquerò qu’ei causa vòsta, didec eth capitan.
GUERRA-E-PATZ-I-WEB	Ditz qu’ei malaut.
GUERRA-E-PATZ-I-WEB	Kirsten.
GUERRA-E-PATZ-I-WEB	Denisov.
GUERRA-E-PATZ-I-WEB	Zherkov entrèc ena cramba.
GUERRA-E-PATZ-I-WEB	Qué te cau?, li preguntèren es oficiaus.
GUERRA-E-PATZ-I-WEB	En marcha, senhors.
GUERRA-E-PATZ-I-WEB	Mack s’a rendut damb tota era sua armada!
GUERRA-E-PATZ-I-WEB	Que non ei vertat!
GUERRA-E-PATZ-I-WEB	L’è vist damb es mèns pròpis uelhs.
GUERRA-E-PATZ-I-WEB	En marcha!
GUERRA-E-PATZ-I-WEB	En marcha!
GUERRA-E-PATZ-I-WEB	Era notícia merite ua botelha.
GUERRA-E-PATZ-I-WEB	E com ei qu’estàs aciu?
GUERRA-E-PATZ-I-WEB	Que m’an hèt a tornar en regiment.
GUERRA-E-PATZ-I-WEB	Eth tòrt ei d’aguest diable de Mack.
GUERRA-E-PATZ-I-WEB	Un generau austrian se planhèc de jo.
GUERRA-E-PATZ-I-WEB	Que l’auia felicitat pera arribada de Mack…
GUERRA-E-PATZ-I-WEB	E qué te cau a tu, Rostov?
GUERRA-E-PATZ-I-WEB	Sembles recent gessut deth banh.
GUERRA-E-PATZ-I-WEB	Qué dides?
GUERRA-E-PATZ-I-WEB	Qu’as vist a Mack en persona?
GUERRA-E-PATZ-I-WEB	Damb braci e cames?
GUERRA-E-PATZ-I-WEB	Amic, que non sabes eth rambalh qu’auem format dempús ager.
GUERRA-E-PATZ-I-WEB	Er ajudant deth coronèl entrèc, confirmant era notícia que s’auie hèt a vier Zherkov.
GUERRA-E-PATZ-I-WEB	Venguie de receber-se era orde de meter-se en marcha londeman.
GUERRA-E-PATZ-I-WEB	En marcha, senhors!
GUERRA-E-PATZ-I-WEB	Gràcies a Diu!
GUERRA-E-PATZ-I-WEB	Que ja amiàuem massa temps aciu.
GUERRA-E-PATZ-I-WEB	Kutuzov s’auie retirat entà Viena, esbauçant ath sòn pas es pònts sus er Inn (en Braunau) e sus eth Traun (en Linz).
GUERRA-E-PATZ-I-WEB	Eth 23 d’octobre era armada russa crotzèc er arriu Enns en plen dia, desfilant en ua longa cordiòla es convòis, era artilheria e era tropa.
GUERRA-E-PATZ-I-WEB	Qu’ère ua jornada plojosa e cauda de tardor.
GUERRA-E-PATZ-I-WEB	Dès es nautades a on s’installèren es bateries russes que curbien eth pònt se vedie un extens panorama, ja amagat per un vel de ploja inclinada, ja inesperadaments net, enquiath punt de poder-se distinguir, precisi ara lum deth solei, es objèctes luenhants coma se siguessen revestidi de laca.
GUERRA-E-PATZ-I-WEB	En un nivèu inferior se vedie era ciutat damb es sues cases blanques damb losats ròis, era catedrala e eth pònt, que pes sòns costats s’aubirauen es embarcacions, era ièrla e eth castèth damb un parc entornejat d’aigua; tanben ère visibla era rocalhosa arriba quèrra deth Danubi, caperada de pinarres que se perdien ena misteriosa luenhor de cimalhs verds e carisi bluencs.
GUERRA-E-PATZ-I-WEB	En un costat pistauen es tors d’un monastèri, darrèr d’ua pineda que semblaue seuvatica, e mès luenh encara, dauant, sus era montanha, en aute costat der arriu, se vedien es patrolhes enemigues.
GUERRA-E-PATZ-I-WEB	Ath miei des canons, plaçadi ena nautada, ère eth generau que comandaue era reiregarda, que, acompanhat d’un oficiau dera sua seguida, campaue tot aquerò damb era ajuda d’un alongavistes; un shinhau darrèr, Nesvitski, enviat entara reiregarda peth generau en cap, s’estaue seigut ena curenha d’un canon.
GUERRA-E-PATZ-I-WEB	Eth cosac que l’acompanhaue l’auie autrejat un petit morralet e ua botelha; Nesvitski obsequiaue as auti oficiaus damb coquilhons e un autentic Kummel doble.
GUERRA-E-PATZ-I-WEB	Es oficiaus l’enrodauen alègraments, uns de jolhs e es auti seigudi ara turca sus era èrba umida.
GUERRA-E-PATZ-I-WEB	Plan que òc, que non deuie èster un estupid eth prince austrian que bastic aci eth sòn castèth.
GUERRA-E-PATZ-I-WEB	Be n’ei de polit eth lòc!
GUERRA-E-PATZ-I-WEB	Mès, per qué non minjatz, senhors?, didie Nesvitski.
GUERRA-E-PATZ-I-WEB	Gràcies, prince, responec un des oficiaus, encantat de poder blagar damb un personatge tant important der Estat Major.
GUERRA-E-PATZ-I-WEB	Un lòc excellent.
GUERRA-E-PATZ-I-WEB	Quan passèrem per dauant deth parc vedérem un parelh de cèrvis; e tanben era casa ei magnifica.
GUERRA-E-PATZ-I-WEB	Guardatz, prince, didec un aute, qu’auie er in de minjar un coquilhon mès e non gausaue, en tot hèr veir damb aquerò que campaue eth paisatge.
GUERRA-E-PATZ-I-WEB	Guardatz, es nòsti soldat que ja son aquiu baish; en prat de dempús eth pòble se’n ve tres qu’arrossèguen quauquarren.
GUERRA-E-PATZ-I-WEB	Que van a uedar eth palai, didec damb un gèst de visibla aprobacion.
GUERRA-E-PATZ-I-WEB	Donques òc… didec Nesvitki.
GUERRA-E-PATZ-I-WEB	Mès ara çò que me shautarie mès, contunhèc, tant que hège desparéisher un aute coquilhon entre es sòns pòts umidi e ben formadi, ei arribar aquiu.
GUERRA-E-PATZ-I-WEB	Senhalaue eth monastèri qu’es sues tors pistauen naut de tot dera montanha.
GUERRA-E-PATZ-I-WEB	Arric, luderen es sòns uelhs miei clucadi.
GUERRA-E-PATZ-I-WEB	Que serie fantastic, vertat, senhors?
GUERRA-E-PATZ-I-WEB	Es oficiaus arriren.
GUERRA-E-PATZ-I-WEB	Pro que siguesse aumens entà balhar un espant as monges!
GUERRA-E-PATZ-I-WEB	Balharia cinc ans dera mia vida.
GUERRA-E-PATZ-I-WEB	Ath delà, que son engüejades, arric er oficiau mès audaciós.
GUERRA-E-PATZ-I-WEB	Mentretant, er oficiau dera acompanhada, qu’ère ath dauant des auti, senhalaue quauquarren ath generau.
GUERRA-E-PATZ-I-WEB	Aguest campèc damb er alongavistes.
GUERRA-E-PATZ-I-WEB	Òc, òc, qu’ei aquerò, didec emmaliciat, hènt enlà er alongavistes e arropint es espatles.
GUERRA-E-PATZ-I-WEB	Qu’ei aquerò, ataquèren eth pònt.
GUERRA-E-PATZ-I-WEB	Mès se per qué s’entretien tant aquiu?
GUERRA-E-PATZ-I-WEB	En aute costat, e a vista de nas, se vedie ar enemic e er emplaçament d’ua bataria, que d’era gessec un plumalh de hum blanc leitós.
GUERRA-E-PATZ-I-WEB	Ath hum lo seguic un esclafit luenhant.
GUERRA-E-PATZ-I-WEB	Se podec veir se com es tropes russes s’esdegauen a crotzar eth pònt.
GUERRA-E-PATZ-I-WEB	Nesvitski se lheuèc, alendèc e s’apressèc arrint ath generau.
GUERRA-E-PATZ-I-WEB	Non voletz préner quauquarren, Excelléncia?
GUERRA-E-PATZ-I-WEB	Es causes que se boten mau, comentèc eth generau sense responer.
GUERRA-E-PATZ-I-WEB	M’aprèssi, Excelléncia?, preguntèc Nesvitski.
GUERRA-E-PATZ-I-WEB	Òc, ètz eth favor d’apressar-vos, responec eth generau.
GUERRA-E-PATZ-I-WEB	E repetic peth menut era orde ja balhada: didetz as ussars que crotzen es darrèrs e usclen eth pònt, tau que les manè; e qu’inspeccionen un aute còp es materiaus inflamables.
GUERRA-E-PATZ-I-WEB	Perfèctaments, didec Nesvitski.
GUERRA-E-PATZ-I-WEB	Cridèc ath cosac qu’auie eth sòn shivau, li hec a cuélher eth morralet e era carabassa e pugèc damb agilitat eth sòn pesant còs sus era sera.
GUERRA-E-PATZ-I-WEB	Plan, capitan; vam a veir enquia a on arribe, didec eth generau, en tot virar-se entath capitan d’artilheria.
GUERRA-E-PATZ-I-WEB	Esdegatz-vos un shinhau pr’amor de desbrembar er engüeg.
GUERRA-E-PATZ-I-WEB	Artilhèrs, entàs pèces!, ordenèc er oficiau.
GUERRA-E-PATZ-I-WEB	En un virament de uelhs, es servidors deishèren es fogairons, correren entàs sòns lòcs e carguèren eth canon.
GUERRA-E-PATZ-I-WEB	Numèro un!, cridèc er oficiau.
GUERRA-E-PATZ-I-WEB	Era pèça numèro un hec un rapid repè.
GUERRA-E-PATZ-I-WEB	Es ròstres des sodats e oficiaus semblèren alegrar-se en enténer aguest bronit; se meteren toti de pès pr’amor d’observar es movements des tropes russes, visibles coma se siguessen en paumet dera man, e es der enemic que s’apressaue.
GUERRA-E-PATZ-I-WEB	En aqueth madeish instant pistèc definitiuaments eth solei entre es bromes e eth polit tron d’aquera solitària canonada se honec damb eth resplendor radiant dera lum en ua sensacion de coratge e alegria.
GUERRA-E-PATZ-I-WEB	Dues granades enemigues auien passat sus eth pònt, a on i auie grana confusion.
GUERRA-E-PATZ-I-WEB	Eth prince Nesvitski, de pè, ena mitat deth pònt, auie estat possat contra era barramenta.
GUERRA-E-PATZ-I-WEB	De quan en quan se viraue arridolent entath cosac que s’estaue ath darrèr amiant es dus shivaus pes brides.
GUERRA-E-PATZ-I-WEB	Cada viatge qu’eth prince Nesvitski volie auançar, es soldats e es cars entornauen eth sòn gròs còs contra era barralha; mès er arridolet non l’abandonaue.
GUERRA-E-PATZ-I-WEB	Ep, amic!, didec eth cosat a un soldat qu’amiaue un forgon e metie arròdes e shivaus sus es aglomeracions dera infantaria.
GUERRA-E-PATZ-I-WEB	Be n’ès!
GUERRA-E-PATZ-I-WEB	Non te pòs demorar?
GUERRA-E-PATZ-I-WEB	Non ves qu’eth generau vò passar?
GUERRA-E-PATZ-I-WEB	Mès eth menaire deth forgon, sense hèr-ne cabau deth titol de “generau”, cridèc as soldats que l’empachauen eth pas:
GUERRA-E-PATZ-I-WEB	Tè, paisans!
GUERRA-E-PATZ-I-WEB	Hètz-vos enlà entara quèrra!
GUERRA-E-PATZ-I-WEB	Mès es paisans, code damb code, seguien auançant coma ua massa compacta entre un revolum de baionetes aganchades entre eres.
GUERRA-E-PATZ-I-WEB	Eth prince Nesvistki guardèc dès era barralha deth pònt es aigües der Enns, que, petites, rapides e tumultuoses, entorauen es es pilars e tornauen, en tot auançar-se es ues as autes.
GUERRA-E-PATZ-I-WEB	Mès quan guardaue entath pònt vedie soldats, parièrs es uns as auti, casquetes, quepis, morralets, baionetes, longui fusilhs e, jos es quepis, ròstres, damb caròles en.honsades e amples pometes qu’exprimien cansament e indiferéncia, pès que se botjauen ena limacosa hanga apilerada enes hustes deth pònt.
GUERRA-E-PATZ-I-WEB	De quan en quan subergessie sus era massa de soldats quauque oficiau damb capa, de ròstre desparièr des auti, coma un esposc de blanca esgluma.
GUERRA-E-PATZ-I-WEB	A viatges, es ondades dera infantaria se hègen a vier peth pònt, madeish que vire un lacet enes aigües, a un ussar a pè, un ordenança o un vesin deth pòble; en d’autes escadences qu’ère era veitura de shivaus dera companhia o de bèth oficiau, plan ad arràs e caperat damb pèths, eth que trauessaue eth pònt entornejat d’aigua pertot, madeish qu’un soc enrodat per arriu.
GUERRA-E-PATZ-I-WEB	Ne restatz encara molti?
GUERRA-E-PATZ-I-WEB	Darrèr venguie un soldat ja vielh.
GUERRA-E-PATZ-I-WEB	Tanben aguest vielh soldat passèc.
GUERRA-E-PATZ-I-WEB	Darrèr, sus ua carreta, ne venguie un aute.
GUERRA-E-PATZ-I-WEB	Tanben eri passèren.
GUERRA-E-PATZ-I-WEB	Venguien ara seguida uns soldats alègri, evidentaments begudi.
GUERRA-E-PATZ-I-WEB	E passèren tan rapidaments que Nesvitski non se’n podec saber a qui l’auien tumat ena boca ne se qué volie díder aquerò deth camalhon.
GUERRA-E-PATZ-I-WEB	Be n’ètz de pressadi!
GUERRA-E-PATZ-I-WEB	An tirat damb bales de salva e vos pensatz que vos van a aucir a toti, ara que parlaue un suboficiau, que repotegaue emmaliciat as sòns òmes.
GUERRA-E-PATZ-I-WEB	Quan era granada passèc tant apròp, pairin, que me demorè miei mòrt, comentaue un joen soldat, d’enòrma boca, en tot tier-se a penes er arrir.
GUERRA-E-PATZ-I-WEB	Te juri que m’espaurí de vertat, e semblaue que se’n fotie dera sua pròpia pòur.
GUERRA-E-PATZ-I-WEB	Tanben aguest passèc.
GUERRA-E-PATZ-I-WEB	Darrèr venguie un car desparièr des auti.
GUERRA-E-PATZ-I-WEB	Qu’ère un car aleman tirassat per dus shivaus e semblaue qu’amiaue ath laguens ua casa sancera.
GUERRA-E-PATZ-I-WEB	Darrèr eth car, amiat per un aleman, i auie ua vaca de braguèr enòrme.
GUERRA-E-PATZ-I-WEB	Laguens eth car, seigudes sus un matalàs, ua anciana e ua robusta gojata alemana de ròstre roienc.
GUERRA-E-PATZ-I-WEB	Aguesti paisans auien artenhut evidentaments un permís especiau entà passar damb es tropes.
GUERRA-E-PATZ-I-WEB	Es uelhs de toti es soldats èren tachadi enes hemnes, e tant qu’eth car auançaue doçaments, pas a pas, toti es comentaris se referien ada eres.
GUERRA-E-PATZ-I-WEB	En toti es ròstres vagaue eth madeish arridolet, ahiscat pes licenciosi pensaments que costaue era hemna.
GUERRA-E-PATZ-I-WEB	Guarda!, tanben partís eth “saucissa”.
GUERRA-E-PATZ-I-WEB	Ven-me ara mair!, didec soslinhant era darrèra paraula, un soldat ar aleman, que, damb es uelhs en solèr, auançaue a granes calhamardades, plen de colèra e de pòur.
GUERRA-E-PATZ-I-WEB	Diables!
GUERRA-E-PATZ-I-WEB	Be ne va de benjargada!
GUERRA-E-PATZ-I-WEB	Qu’auries de lotjar-te ena sua casa, Fedotov.
GUERRA-E-PATZ-I-WEB	Que ja ne sò vistes moltes, amic.
GUERRA-E-PATZ-I-WEB	Er aleman cluquèc es uelhs en tot hèr veir que non comprenie.
GUERRA-E-PATZ-I-WEB	La vòs?
GUERRA-E-PATZ-I-WEB	Sauva-la-te!, didec er oficiau, en tot esténer era poma entara gojata.
GUERRA-E-PATZ-I-WEB	Coma se sòl passar, ena gessuda deth pònt s’auien botat testudi es shivaus d’un car de companhia e toti les calec demorar.
GUERRA-E-PATZ-I-WEB	Per qué s’arturen ara?, que non i a cap orde!, cridauen es soldats.
GUERRA-E-PATZ-I-WEB	Per qué posses?
GUERRA-E-PATZ-I-WEB	Macareu!
GUERRA-E-PATZ-I-WEB	Non te pòs demorar?
GUERRA-E-PATZ-I-WEB	Que serà pejor que calen huec ath pònt.
GUERRA-E-PATZ-I-WEB	Qu’ètz en tot estronhar a un oficiau!, cridauen de diuèrsi lòcs, en tot guardar-se es uns as auti e possar toti entara gessuda deth pònt.
GUERRA-E-PATZ-I-WEB	Nesvitski s’auie virat entà guardar es aigües der Enns quan entenec de pic un sorrolh nau entada eth, de quauquarren voluminós, que s’apressaue ath mès córrer… e queiguec esposcant ena aigua.
GUERRA-E-PATZ-I-WEB	Era catèrva de gent se botèc en marcha de nauèth.
GUERRA-E-PATZ-I-WEB	Nesvitski comprenec qu’ère un tret de canon.
GUERRA-E-PATZ-I-WEB	Ep, cosac, eth shivau!, cridèc.
GUERRA-E-PATZ-I-WEB	Vosati, hètz-vos enlà, hètz-vos enlà!
GUERRA-E-PATZ-I-WEB	Arribèc damb gran esfòrç ath sòn shivau e, sense deishar de cridar, auancèc entre es soldats.
GUERRA-E-PATZ-I-WEB	Aguesti s’apressauen entà balhar-li pas, mès de nauèth lo tornauen a empossar; sentec dolor en ua cama; e non n’auien eth tòrt es pròches, qu’ath còp èren sarradi damb mès fòrça encara pes que venguien darrèr.
GUERRA-E-PATZ-I-WEB	Nesvitski!
GUERRA-E-PATZ-I-WEB	Nesvitski!
GUERRA-E-PATZ-I-WEB	Escota, cara lèja!, cridèc ath sòn darrèr ua votz ronca.
GUERRA-E-PATZ-I-WEB	Se virèc Nesvitski e vedec a quinze canes d’eth, entre era massa d’infantaria en movement, a Vaska Denisov, ròi, nere, damb eth peu esperluat, era casqueta sus eth cogòt e era perissa botada de quinsevolh manèra sus ua espatla.
GUERRA-E-PATZ-I-WEB	Mana ad aguesti diables que dèishen passar!, cridaue encolerit Denisov; es sòns uelhs inquiets ludien, neri coma eth carbon; damb era sua petita man, ròia madeish qu’era cara, estornejaue eth sabre engainat.
GUERRA-E-PATZ-I-WEB	Ep, Vaska, qué te cau?, responec alègraments Nesvitski.
GUERRA-E-PATZ-I-WEB	Er esquadron que non pòt passar, sorrisclèc Vaska Denisov, amuishant rabiosaments es sòns blanqui dents e esperonant ath sòn polit polin nere, Beduino, que, entre possades e baionetes, botjaue es aurelhes e pataquejaue damb es cascos era husta deth pònt, bohan e esposcant d’esgluma a guairi l’entornejauen, prèst a sautar era barralha s’eth sòn patron l’ac auesse permetut.
GUERRA-E-PATZ-I-WEB	Qué ei aquerò?, semblen anhèths, vertadèrs anhèths!
GUERRA-E-PATZ-I-WEB	Dehòra!…
GUERRA-E-PATZ-I-WEB	Pas!…
GUERRA-E-PATZ-I-WEB	Acabarè damb toti a còps de sabre!, cridaue Denisov.
GUERRA-E-PATZ-I-WEB	E sense demorar mès, desgainèc eth sabre e comencèc a brandir-lo peth dessús des soldats.
GUERRA-E-PATZ-I-WEB	Aguesti, espauridi, se sarrèren encara mès e Denisov se podec amassar damb Nesvitski.
GUERRA-E-PATZ-I-WEB	Denisov.
GUERRA-E-PATZ-I-WEB	Que non te balhen temps ne entà béuer, responec Vaska Denisov.
GUERRA-E-PATZ-I-WEB	Tot eth dia qu’ei eth regiment d’un lòc en aute.
GUERRA-E-PATZ-I-WEB	Se mos cau lutar, comencem; pr’amor qu’atau ne eth diable se’n sap de çò que hèm.
GUERRA-E-PATZ-I-WEB	Denisov e es embastaments deth sòn shivau.
GUERRA-E-PATZ-I-WEB	Denisov arric; treiguec dera bossa un mocador perhumat e l’apressèc en nas de Nesvitski.
GUERRA-E-PATZ-I-WEB	Se qué vòs que hèsca?
GUERRA-E-PATZ-I-WEB	Er aspècte imponent de Nesvitski, acompanhat deth sòn cosac, e era energia de Denisov, que seguie cridant e brandint eth sabre, heren tau efècte que poderen arribar ath finau deth pònt e detier ara infantaria.
GUERRA-E-PATZ-I-WEB	Ath cant dera gessuda, Nesvitski trapèc ath coronèl que li calie comunicar es sues ordes; e, un còp hèt aquerò, hec repé.
GUERRA-E-PATZ-I-WEB	Ja desliurat eth camin, Denisov s’arturèc ena entrada deth pònt.
GUERRA-E-PATZ-I-WEB	Tenguec sense cap d’esfòrç eth polin qu’endilhaue impacient per apressar-se as sòns, e campèc ar esquadron que venguie ath sòn encontre.
GUERRA-E-PATZ-I-WEB	Eth bronit metallic des cascos ressonèc sus es hustes deth pònt, coma se quauqui shivaus auancèssen ath galaup, e er esquadron, damb es sòns oficiaus ath cap e es òmes en files de quate, s’estenec sus eth pònt e comencèc a gésser.
GUERRA-E-PATZ-I-WEB	Es d’infantaria, obligadi a posar-se, sarradi sus eth revolum de hanga des hustes, guardauen a ussars, de bon pòrt, nets, elegants, que desfilauen galhardi, damb aqueth sentiment de dolenteria, luenhor e burla tan soent quan se trapen desparières armes dera armada:
GUERRA-E-PATZ-I-WEB	Guarda qué elegants vien aguesti gojats!, comentauen.
GUERRA-E-PATZ-I-WEB	Aguesti que non servissen entad arren.
GUERRA-E-PATZ-I-WEB	Que te calerie hèr dues marches damb eth morralet ena esquia!
GUERRA-E-PATZ-I-WEB	Ja veiries en qué se demoraue era tua presuncion!, responec eth soldat, en tot netejar-se damb era manja era hanga dera cara.
GUERRA-E-PATZ-I-WEB	Guardatz-lo, que non ei un òme, ei un audèth!
GUERRA-E-PATZ-I-WEB	Se te botes un pau entre es cames, qu’auràs un shivau, higec er ussar.
GUERRA-E-PATZ-I-WEB	Era rèsta dera infantaria trauessèc eth pònt ara prèssa en tot sarrar-se en cunh entara entrada.
GUERRA-E-PATZ-I-WEB	Fin finau passèren toti es cars, es sarrades s’acabèren e eth darrèr batalhon podec entrar en pònt.
GUERRA-E-PATZ-I-WEB	En aute costat, dauant er enemic, solet demorauen es ussars de Denisov.
GUERRA-E-PATZ-I-WEB	Es francesi qu’èren visibles dera montanha deth dauant, mès non deth pònt, donques que dès era paishèra per a on corrie er arriu, er orizon ère limitat a miei quilomètre de distància per un ticolet.
GUERRA-E-PATZ-I-WEB	S’estenie dauant un espaci desèrt, qu’en eth se botjauen patrolhes de cosacs.
GUERRA-E-PATZ-I-WEB	Còp sec, enes nautades der aute costat deth camin, apareisheren tropes vestides damb capòta blua, e artilheria.
GUERRA-E-PATZ-I-WEB	Qu’èren es francesi.
GUERRA-E-PATZ-I-WEB	Era patrolha descenec ath mès córrer.
GUERRA-E-PATZ-I-WEB	Toti es soldats e oficiaus der esquadron de Denisov, per mès que sagèssen de distreir-se parlant de dautes causes e guardant entà un aute costat, non deishauen de pensar en çò que i auie en ticolet e virauen un e un aute còp es uelhs entàs taques que campauen en orizon e qu’idenficauen coma tropes enemigues.
GUERRA-E-PATZ-I-WEB	Tàs dotze eth cèu s’auie esclarit de nauèth e eth solei ludie net sus eth Danubi e sus es montanhes escures que l’entornejauen.
GUERRA-E-PATZ-I-WEB	Tot qu’ère tranquil, e dera auta montanha arribauen de quan en aquan es sons des trompetes e es sorriscles der enemic.
GUERRA-E-PATZ-I-WEB	Entre es francesi e er esquadron non i auie arrés, exceptat quauques patrolhes isolades.
GUERRA-E-PATZ-I-WEB	Les separaue un uet d’uns sies cents mètres que demoraue desèrt.
GUERRA-E-PATZ-I-WEB	Er enemic auie cessat es trets e se podie campar mielhor aquera linha terribla, menaçaira, rigurosa e imperceptibla que dividie as dues armades enemigues.
GUERRA-E-PATZ-I-WEB	E qué auem aquiu, qué auem darrèr d’aguest camp, darrèr aguest arbe, d’aqueth losat illuminat peth solei?
GUERRA-E-PATZ-I-WEB	Arrés ac sap, mès que volerien sabè’c.
GUERRA-E-PATZ-I-WEB	Qu’ei terrible crotzar aguesta linha, mès ac volerien hèr.
GUERRA-E-PATZ-I-WEB	Arrés ignòre que tard o d’ora li calerà crotzar-la e conéisher alavetz se qué i a aquiu delà, en aute costat dera partison; madeish que bèth dia aurà de saber fatauments se qué i a mès enlà, en aute costat dera mòrt.
GUERRA-E-PATZ-I-WEB	E totun aquerò un que se sent fòrt, san, alègre e excitat, entornejat per d’autes persones que se senten tanben fòrtes, alègres e excitades”.
GUERRA-E-PATZ-I-WEB	Se non s’ac pense atau, aumens ac sent atau quinsevolh òme ara vista der enemic, e aguesta sensacion còste ua ludentor especiau e ua alègra rudesa a totes aqueres impressions que se succedissen en aguesti instants.
GUERRA-E-PATZ-I-WEB	Ua brometa blanca surgentèc deth ticolet a on ère er enemic e un projectil passèc fiulant sus es caps der esquadron d’ussars.
GUERRA-E-PATZ-I-WEB	Es oficiaus que s’estauen amassa, se desseparèren entà ocupar es sòns lòcs; es ussars alinhèren ara prèssa es shivaus.
GUERRA-E-PATZ-I-WEB	En esquadron se hec un gran silenci.
GUERRA-E-PATZ-I-WEB	Toti guardauen dauant d’eri ar enemic e ath cap der esquadron, en tot demorar es sues ordes.
GUERRA-E-PATZ-I-WEB	Se succediren un dusau e un tresau tret.
GUERRA-E-PATZ-I-WEB	Plan que òc, disparauen sus es ussars; mès es projectils, damb eth sòn fiulet unifòrme, passauen per dessús er esquadron e queiguien enes sues esquies.
GUERRA-E-PATZ-I-WEB	Es soldats, sense virar eth cap, se guardauen de reuelh, encuriosidi per efècte qu’auie costat enes sòns companhs.
GUERRA-E-PATZ-I-WEB	En totes es cares, dès Denisov enquiath trompeta, qu’ère aisit campar, ath cant des pòts e era maishèra, un trait comun: esperit combatiu, tension nerviosa e emocion.
GUERRA-E-PATZ-I-WEB	Eth suboficiau de lotjament arropie es celhes guardant as soldats, coma menaçant-les damb bèth castig.
GUERRA-E-PATZ-I-WEB	Eth cabdet Mironov s’inclinaue ath pas de cada projectil.
GUERRA-E-PATZ-I-WEB	Rostov, en flanc quèrre, montat sus eth sòn Grachik, que, maugrat era fatiga, sauvaue era sua beròia estampa, amuishaue er aspècte radiant d’un escolan cridat a examen dauant d’un gran public e segur de subergésser ena pròva.
GUERRA-E-PATZ-I-WEB	Guardaue a toti damb clara e serena expression coma demanant que se fixèssen en çò de tranquil qu’ère dauant er esclatament des obusi.
GUERRA-E-PATZ-I-WEB	Mès ena sua boca apareishie, a maugrat sòn, un nau gèst de gravetat.
GUERRA-E-PATZ-I-WEB	Qui salude per aquiu?
GUERRA-E-PATZ-I-WEB	Aquerò que non està ben, Mironov.
GUERRA-E-PATZ-I-WEB	Guarda-me a jo!, cridèc Denisov, que non podie posar-se e anaue e venguie damb eth sòn shivau per dauant er esquadron.
GUERRA-E-PATZ-I-WEB	Vaska Denisov, damb era sua cabeladura de peus neri, eth sòn petit nas camús e era sua proporcionada figura, agarrant damb era man regada de venes, de cuerts e borrassudi dits, eth sabre desgainat, estaue tant arrogant coma solie estar-ne tostemp, mès que mès en escurir, dempús d’auer begut un parelh de botelhes.
GUERRA-E-PATZ-I-WEB	Qu’estaue, plan, un shinhau mès rogit que de costum, e era sua tèsta de cabeladura abondosa se quilhaue coma era des audèths quan beuen.
GUERRA-E-PATZ-I-WEB	Tachèc sense pietat es esperons enes costats deth sòn nòble Beduino e, tau que se queiguesse entà darrèr, se filèc entar aute costat der esquadron pr’amor de cridar damb votz ronca as sòns òmes que revisèssen ben es pistolets.
GUERRA-E-PATZ-I-WEB	S’apressèc entà Kirsten.
GUERRA-E-PATZ-I-WEB	Eth capitan segon s’apropèc ath pas sus era sua grana e pesanta ègua.
GUERRA-E-PATZ-I-WEB	Damb era sua mostacha poderosa, Kirsten s’estaue seriós e grèu coma tostemp, encara qu’es sòns uelhs ludien mès de çò de costum.
GUERRA-E-PATZ-I-WEB	Qué se passe?, li didec a Denisov.
GUERRA-E-PATZ-I-WEB	Que non arribaram as mans.
GUERRA-E-PATZ-I-WEB	Eth diable se’n sap de çò que hèn!, idolèc Denisov.
GUERRA-E-PATZ-I-WEB	Fin finau vas a entrar en huec.
GUERRA-E-PATZ-I-WEB	E arric damb gèst d’aprobacion, evidentaments erós pera alegria deth cabdet.
GUERRA-E-PATZ-I-WEB	Rostov se sentec pliaments erós.
GUERRA-E-PATZ-I-WEB	En aqueth moment pistèc en pònt un generau.
GUERRA-E-PATZ-I-WEB	Denisov galaupèc entada eth.
GUERRA-E-PATZ-I-WEB	Excelléncia, me permetetz que les escometa?
GUERRA-E-PATZ-I-WEB	Les harè arrecular.
GUERRA-E-PATZ-I-WEB	Que non èm entà escometudes!, didec eth generau damb votz indiferenta, en tot hèr potèles coma se sagèsse de trèir-se ua mosca inoportuna.
GUERRA-E-PATZ-I-WEB	Per qué ètz aciu?
GUERRA-E-PATZ-I-WEB	Non vedetz qu’es flanquejaires se retiren?
GUERRA-E-PATZ-I-WEB	Hètz repè damb er esquadron.
GUERRA-E-PATZ-I-WEB	Er esquadron, plan, tornèc a crotzar eth pònt enquia plaçar-se dehòra deth radi d’accion des projectils, sense patir ua soleta baisha.
GUERRA-E-PATZ-I-WEB	Ara seguida, passèc un dusau esquadron, qu’ère en cadia, e gesseren es darrèrs cosacs.
GUERRA-E-PATZ-I-WEB	Dus esquadrons deth regiment de Pavlograd, dempús de trauessar eth pònt, un darrèr er aute, se filèren de cap ara montanha.
GUERRA-E-PATZ-I-WEB	Eth coronèl Karl Bogdanic Schubert s’apressèc ar esquadron de Denisov e botec eth sòn shivau ath pas, non luenh de Rostov, que non li dirigic ua soleta guradada encara que se vedien per prumèr viatge dempús era discussion costada peth panatòri de Telianin.
GUERRA-E-PATZ-I-WEB	E ara Rostov, qu’aquiu enes files se sentie jos eth poder d’aqueth òme qu’ath sòn dauant se consideraue colpable, non deishaue de uelh era sua esquia atletica, eth sòn ròi cap e còth ròi.
GUERRA-E-PATZ-I-WEB	A viatges li semblaue qu’eth coronèl Bogdanic s’auie apropat pr’amor de mostrar-li eth sòn pròpi valor, que començarie un inesperat atac solet entà castigar-lo ada eth; o que, après er atac, que d’eth gesserie herit, eth coronèl se l’apressarie entà sarrar-li era man, damb un magnanim gèst de reconciliacion.
GUERRA-E-PATZ-I-WEB	Era siloeta de Sherkov, d’espatles fòrça quilhades, ben coneishuda pes ussars (qu’auie estat baisha recentaments en regiment), s’apressèc entath coronèl.
GUERRA-E-PATZ-I-WEB	En veder-se dehòra der Estat Major hec tanben per anar-se’n deth regiment; que non ère tan pèc, sivans didie, coma entà passar fatigues en front quan enes Estats Majors se guanhauen mès decoracions sense tant de trabalh; e atau artenhèc hèr-se nomentar oficiau d’ordes deth prince Bragation.
GUERRA-E-PATZ-I-WEB	Ara arribaue enquiath sòn ancian superior damb ua orde deth cap de rèiregarda.
GUERRA-E-PATZ-I-WEB	Qu’amii era orde de parar e usclar eth pònt.
GUERRA-E-PATZ-I-WEB	Qui ordenar?, preguntèc ombriuaments eth coronèl.
GUERRA-E-PATZ-I-WEB	Sabi pas, coronèl, qui ordenar, repliquèc Sherkov damb era madeisha seriositat, mès eth prince me didec: “vè e ditz-li ath coronèl que se retiren lèu es ussars e calen huec ath pònt”.
GUERRA-E-PATZ-I-WEB	Darrèr de Sherkov, un oficiau dera escota s’apressèc ath coronèl d’ussars damb era madeisha orde, e sus un shivau cosac qu’a penes podie damb eth, arribèc ath galaup eth corporent Nesvitski.
GUERRA-E-PATZ-I-WEB	Mès qué se passe coronèl?, sorrisclèc enquia e tot abantes de frenar.
GUERRA-E-PATZ-I-WEB	Vos didí qu’uscléssetz eth pònt.
GUERRA-E-PATZ-I-WEB	E ara quauquarrés a confonut es ordes.
GUERRA-E-PATZ-I-WEB	Aquiu naut toti estàn capviradi e arrés s’enten.
GUERRA-E-PATZ-I-WEB	Eth coronèl arturèc sense prèssa eth regiment e se virèc entà Nesvitski:
GUERRA-E-PATZ-I-WEB	Com, pairet, didec Nesvitski, en tot trèir-se era casqueta e alisant-se damb era sua grosseta man es peus umidi peth sudor, non vos didí qu’ère de besonh usclar eth pònt un còp botades es matèries inflamables?
GUERRA-E-PATZ-I-WEB	Jo non èster pairet sòn, senhor oficiau d’Estat Major, e vos non me didéretz arren d’usclar eth pònt!
GUERRA-E-PATZ-I-WEB	Coneishi pro ben es mies obligacions e auer costum de complir peth menut es ordes que recebi.
GUERRA-E-PATZ-I-WEB	Vos didéretz que “se calarie huec ath pònt”, mès qui ac auie de hèr?, jo non sò Espiritu Santo tà sabè’c tot…
GUERRA-E-PATZ-I-WEB	Tostemp madeish, didec Nesvitski, e arropint es espatles se virèc entà Sherkov:
GUERRA-E-PATZ-I-WEB	Que sò vengut entà çò de madeish.
GUERRA-E-PATZ-I-WEB	Mès tu qu’ès totafèt banhat.
GUERRA-E-PATZ-I-WEB	Vos díder, senhor oficiau… contunhèc eth coronèl damb ton ofensat.
GUERRA-E-PATZ-I-WEB	Eth coronèl campèc en silenci ar oficiau dera escota, ath gròs oficiau der Estat Major, a Sherkov e arroncilhèc es celhes.
GUERRA-E-PATZ-I-WEB	Jo usclar pònt, didec damb votz solemna, coma volent exprimir que, a despièt de toti es desengusti que l’auien costat, eth harie çò qu’ère de besonh.
GUERRA-E-PATZ-I-WEB	E esperonant ath shivau damb es sues longues e musculoses cames, coma s’eth tòrt de tot çò que se passaue siguesse der animau, eth coronèl se filèc entath cap deth segon esquadron, qu’en eth servie Rostov jos eth comandament de Denisov, e balhèc era orde de tornar entath pònt.
GUERRA-E-PATZ-I-WEB	Se li sarrèc eth còr e era sang li pugèc en ròstre.
GUERRA-E-PATZ-I-WEB	Un aute còp campèc enes ròstres animadi des soldats era madeisha expression de gravetat de quan èren jos eth huec des canons.
GUERRA-E-PATZ-I-WEB	Rostov guardaue fixaments ath sòn enemic, eth coronèl, damb er in de trapar verificades, en aqueth ròstre, es sues pròpies suposicions.
GUERRA-E-PATZ-I-WEB	Mès eth coronèl non se virèc ne un solet còp entà Rostov e, coma tostemp que se trapaue en sòn lòc ath dauant des tropes, guardaue damb sevèra solemnitat.
GUERRA-E-PATZ-I-WEB	Lèu, lèu, cridèren près d’eth, quauques votzes.
GUERRA-E-PATZ-I-WEB	Es ussars botèren es pès en solèr en un endrabament de brides e de sabres e gran sarabat d’esperons, sense saber de cèrt se qué les calie hèr; se senhèren.
GUERRA-E-PATZ-I-WEB	Rostov ja non guardaue ath coronèl, que non auie tamps entad açò.
GUERRA-E-PATZ-I-WEB	Sentie pòur, eth sòn còr batanaue ara prèssa peth temor de restar arreculat des ussars.
GUERRA-E-PATZ-I-WEB	Era sua man tremolaue quan autregèc eth shivau ar encargat, e sentec se com afluie era sang en sòn còr.
GUERRA-E-PATZ-I-WEB	Denisov, metut entà darrèr, passèc a shivau peth sòn dauant, cridant.
GUERRA-E-PATZ-I-WEB	Rostov non vedie ja senon es ussars que corrien per un costat e per aute, aganchant-se damb es esperons e provocant un gran tarrabastòri damb es sabres.
GUERRA-E-PATZ-I-WEB	Un baiard!, cridèc ath sòn darrèr ua votz.
GUERRA-E-PATZ-I-WEB	Rostov non pensèc se qué significaue era demana d’un baiard; corrie solet damb era idia d’èster eth prumèr d’arribar.
GUERRA-E-PATZ-I-WEB	Non guardaue eth solèr, e ja près deth pònt hec un mau punt e queiguec de bocadents ena hanga limacosa.
GUERRA-E-PATZ-I-WEB	Es auti seguiren entà dauant.
GUERRA-E-PATZ-I-WEB	Rostov se limpièc es mans en pantalon, guardèc ath sòn enemic e volec auançar mès qu’eth, en tot pensar que, guaire mès auancèsse, mielhor serie tot.
GUERRA-E-PATZ-I-WEB	Mès encara que Bogdanic non lo guardaue, ne sabie se qui ère, cridèc encolerit.
GUERRA-E-PATZ-I-WEB	Qui córrer en miei deth pònt?
GUERRA-E-PATZ-I-WEB	Tara dreta, cabdet, tara dreta!
GUERRA-E-PATZ-I-WEB	Entà darrèr!, e se virèc entà Denisov, que, en ua ostentacion de valor auie entrat en pònt a shivau.
GUERRA-E-PATZ-I-WEB	Tà qué vier aguesta imprudéncia, capitan?
GUERRA-E-PATZ-I-WEB	Que haríetz mielhor de desmontar!
GUERRA-E-PATZ-I-WEB	Mentretant, Nesvitski, Sherkov e er oficiau dera escota se trapauen amassa, dehòra de posita des projectils, e guardauen tan lèu ad aguest redusit grop d’òmes damb quèpis auriòs, perisses verdes brodades e pantalons de montar blus que uishinauen en pònt, coma entàs capòtes blues que s’apressauen ena luenhor, e a d’auti qu’amiauen shivaus e canons aisidaments arreconeishibles.
GUERRA-E-PATZ-I-WEB	Qui arribarà prumèr?
GUERRA-E-PATZ-I-WEB	Artenheràn usclar-lo abantes qu’es francesi s’aprèssen a tret de canon e les escampen a toti?” Aguestes preguntes se hègen es escassi grops de soldats que, ara clara lum deth crepuscul, contemplauen espauridi eth pònt qu’entà eth, der aute costat auançauen es capòtes blues damb es sues baionetes e es sòns canons.
GUERRA-E-PATZ-I-WEB	A!, qu’ac passaràn mau es ussars!, didec Nesvitski, que son a tret de mitralha.
GUERRA-E-PATZ-I-WEB	Que non deuec manar-i a tanta gent, comentèc er oficiau d’escota.
GUERRA-E-PATZ-I-WEB	Plan que òc, comentèc Nesvitski, que n’auie pro damb dus valents…
GUERRA-E-PATZ-I-WEB	A!, Excelléncia!, intervenguec Sherkov, sense deishar de uelh as ussars, encara que tostemp damb aqueth gèst ingenú qu’empachaue comprèner se parlaue de trufaria o seriosaments.
GUERRA-E-PATZ-I-WEB	A!, Excelléncia!, se qué didetz?
GUERRA-E-PATZ-I-WEB	Enviar a dus soldats?
GUERRA-E-PATZ-I-WEB	Qui mos autrejarie alavetz era crotz de Sant Vladimir?
GUERRA-E-PATZ-I-WEB	Atau, encara que les deimen, se poirà prepausar a tot er esquadron entà ua recompensa, e enquia a nosati mos pòt arribar bèra banda.
GUERRA-E-PATZ-I-WEB	Eth nòste Bogdanic que sap ben çò que hè.
GUERRA-E-PATZ-I-WEB	Que van a tirar damb mitralha!, sorrisclèc er oficiau d’escota.
GUERRA-E-PATZ-I-WEB	En camp enemic a on se trapauen es canons, campèc un bromassa de hum, dempús ua auta e ua tresau lèu de forma simultanèa; e en moment que s’entenie er espetec deth prumèr tir apareishec era quatau.
GUERRA-E-PATZ-I-WEB	Dus espetecs, un darrèr er aute e un tresau.
GUERRA-E-PATZ-I-WEB	Guardatz, n’a queigut un, a queigut, a queigut!
GUERRA-E-PATZ-I-WEB	Me semble que son dus.
GUERRA-E-PATZ-I-WEB	Es canons francesi sigueren cargadi ara prèssa de nauèth; era infantaria des capòtes blues correc entath pònt.
GUERRA-E-PATZ-I-WEB	Un aute còp, mès a intervaus desparièrs de temps, se vederen es hums, e era mitralha pataquegèc sus eth pònt.
GUERRA-E-PATZ-I-WEB	Aguest còp Nesvitski non podec veir se qué se passaue aquiu baish: ua densa fumadissa ac auie estropat tot.
GUERRA-E-PATZ-I-WEB	Es ussars auien artenhut usclar eth pònt e es bateries franceses non tirauen ja entà empedí’c, ac hègen pr’amor qu’es canons èren emplaçadi e i auie ua diana que tirar sus era.
GUERRA-E-PATZ-I-WEB	Es francesi artenheren tirar tres salves de mitralha abantes qu’es ussars entornèssen entàs sòns shivaus.
GUERRA-E-PATZ-I-WEB	Dues d’eres non heren capitada, mès era tresau e darrèra queiguec ath miei des ussars e costèc tres baishes.
GUERRA-E-PATZ-I-WEB	Rostov, preocupat sus qué podie pensar Bogdanic, se posèc en pònt sense saber se qué hèr.
GUERRA-E-PATZ-I-WEB	Que non i auie arrés entà herir damb eth sabre (tau que tostemp s’auie imaginat quan pensaue en combat) ne podie ajudar en encendi deth pònt, donques que non amiaue un braçat de palha coma es auti soldats.
GUERRA-E-PATZ-I-WEB	Ère de pè e guardaue ar entorn quan de pic l’arribec un bronit coma de nòdes en tocar en solèr, e un des ussars, eth mès pròche, queiguec sus era barralha gemegant.
GUERRA-E-PATZ-I-WEB	Rostov e bèth aute vengueren entada eth.
GUERRA-E-PATZ-I-WEB	De nauèth quauquarrés cridèc: “eth baiard!”, e quate òmes cuelheren ar ussar queigut e se lo heren a vier.
GUERRA-E-PATZ-I-WEB	Ò!, deishatz-me!
GUERRA-E-PATZ-I-WEB	En nòm de Crist!, deishatz-me!, panteishèc eth herit.
GUERRA-E-PATZ-I-WEB	Nikolai Rostov se virèc coma cercant quauquarren e guardèc ena luenhor, entàs aigües deth Danubi, entath cèu e entath solei.
GUERRA-E-PATZ-I-WEB	Be n’ère de pòlit eth cèu tan bluenc, tan seren, tan prigond!
GUERRA-E-PATZ-I-WEB	Be n’ère de ludent eth solei ena còga!
GUERRA-E-PATZ-I-WEB	E be ludie, regda e cristallina era aigua deth Danubi!
GUERRA-E-PATZ-I-WEB	Mès beròies èren encara es montanhes blues, darrèr der arriu, eth monastèri e es misteriosi carisi, es bòsqui de pins estropadi en broma baisha enquiath cim…
GUERRA-E-PATZ-I-WEB	Tot, aquiu, qu’ère patz e felicitat…”Arren desiraria, arren desiraria se siguessa aquiu, pensèc Rostov.
GUERRA-E-PATZ-I-WEB	Laguens de jo e en aguest solei i a tanta felicitat e aciu… panteishi, patiments, pòur, incertitud, prèsses…
GUERRA-E-PATZ-I-WEB	De nauèth sorrisclen quauquarren, de nauèth tornen toti, ath mès córrer… e jo corri coma eri e era… era mòrt qu’ei apròp, m’entornege…
GUERRA-E-PATZ-I-WEB	En aqueth moment eth solei comencèc a amagar-se darrèr ues bromes, apareisheren ath sòn dauant d’auti baiards.
GUERRA-E-PATZ-I-WEB	E era pòur ara mòrt e as baiards e er amor ath solei e ara vida, tot se confonec en ua soleta e enquimeranta impression d’inquietud.
GUERRA-E-PATZ-I-WEB	Es ussars correren entàs shivaus; es votzes se heren mès fòrtes e tranquilles; es baiards despareisheren dera sua vista.
GUERRA-E-PATZ-I-WEB	Com te va, frair?, as flairat era povora?, li didec Denisov plan près d’eth.
GUERRA-E-PATZ-I-WEB	E alendant prigondaments recebec des mans deth sòn assistent eth shivau e montèc.
GUERRA-E-PATZ-I-WEB	Qué ère aquerò?
GUERRA-E-PATZ-I-WEB	Mitralha?, preguntèc a Denisov.
GUERRA-E-PATZ-I-WEB	E dera bona!, sorrisclèc Denisov.
GUERRA-E-PATZ-I-WEB	Que s’a trabalhat ben!
GUERRA-E-PATZ-I-WEB	E aquerò qu’er ahèr non ère agradiu.
GUERRA-E-PATZ-I-WEB	Er atac en camp dubèrt qu’ei ua auta causa: descarregues eth sabre quan vòs; mès aciu, diables!, tiren sus tu madeish coma se siguesses era diana.
GUERRA-E-PATZ-I-WEB	E Denisov s’aluenhèc entath grop que formauen eth coronèl, Nesvitski, Sherkov e er oficiau d’escota.
GUERRA-E-PATZ-I-WEB	E atau ère, arrés se n’auie encuedat, pr’amor que qu’experimentaue un cabdet novèl quan vie en huec per prumèr viatge.
GUERRA-E-PATZ-I-WEB	Informatz ath prince que siguí jo que usclar eth pònt, didec eth coronèl en ton solemne e festiu.
GUERRA-E-PATZ-I-WEB	E se demane pes baishes?
GUERRA-E-PATZ-I-WEB	Pòca causa!, repliquèc, damb votz de baish, eth coronèl; dus heridi e un mòrt sul pic, higec damb visibla alegria, sense poder tier un arridolet erós en prononciar era polida frase sul pic.
GUERRA-E-PATZ-I-WEB	Perseguit per ua armada francesa de cent mil òmes, comandada per Bonaparte, botjant- se en un país ostil, mancat de fidança enes sòns aligadi autant coma de viures, possat a actuar dehòra de çò de previst en ua guèrra, era armada de trenta mil russi, comandada per Kutuzov, arreculaue ara prèssa pes arribes deth Danubi en tot posar-se quan l’artenhie er enemic e defener-se damb combats de rèiregarda, solet çò de besonh entà evitar era pèrta deth bagatge.
GUERRA-E-PATZ-I-WEB	S’auien produsit encontres en Lambach, Amstetten e Molk; e maugrat era fermetat e eth valor mostrat pes russi, arreconeishudi enquia e tot per enemic, eth resultat que se tradusie en ua retirada cada còp mès rapida.
GUERRA-E-PATZ-I-WEB	Es tropes austrianes que s’auien escapat dera capitolacion d’Ulm e s’amassèren a Kutuzov en Braunau s’auien desseparat dera armada russa, e Kutuzov dispausaue solet des sues pròpies fòrces, fèbles e espisades.
GUERRA-E-PATZ-I-WEB	Qu’ère impossible pensar ena defensa de Viena.
GUERRA-E-PATZ-I-WEB	En sòrta d’ua guèrra d’atac, concebuda sivans es leis dera naua sciéncia, era estratégia, e qu’eth sòn plan auie estat presentat a Kutuzov, pendent era sua estança en Viena, peth Conselh Superior de Guèrra austrian, eth solet objectiu, ja lèu inaccessible, qu’ara se l’aufrie a Kutuzov consistie en non pèrder era sua armada, coma Mack en Ulm, e amassar-se damb es tropes que venguien de Russia.
GUERRA-E-PATZ-I-WEB	Eth 28 d’octobre, Kutuzov passaue damb era sua armada en cant quèrre deth Danubi e se posaue per prumèr còp, desseparat des fòrces franceses per ample arriu.
GUERRA-E-PATZ-I-WEB	Eth dia 30 ataquèc e des.heiguec era division de Mortier qu’ère ena madeisha aurèra.
GUERRA-E-PATZ-I-WEB	En aguesta accion se capturèren es prumèrs trofèus: bandères, canons e dus generaus enemics.
GUERRA-E-PATZ-I-WEB	Per prumèr viatge, après dues setmanes de retirada, era armada russa se posaue en un lòc e non solet sauvaue eth camp de batalha senon que hège enlà d’eth as francesi.
GUERRA-E-PATZ-I-WEB	Encara qu’es tropes èren mau aprovedides, trincades e redusides a un tèrç pes retardadi, herits, malauts e mòrts; autanplan s’es malauts e heridi auessen estat abandonadi ena auta arriba deth Danubi, damb ua carta de Kutuzov qu’en era eth cap rus apelaue as sentiments umanitaris der enemic, e per mès qu’es grani espitaus e es cases de Krems, transformades en lazarets, non podessen acuélher tanti heridi e malauts, a maugrat d’aquerò, era arturada en Krems e era victòria sus Mortier aueren era vertut de quilhar notablaments era morau dera tropa.
GUERRA-E-PATZ-I-WEB	Per tota era armada e autanplan pera Casèrna Generau corrien rumors, autant alègri coma sense fondament, sus ua victòria des austrians, damb era subsequenta retirada d’un espaurit Bonaparte.
GUERRA-E-PATZ-I-WEB	Pendent eth combat, eth prince Andrei siguec ath costat deth generau austrian Schmidt, mòrt ena accion.
GUERRA-E-PATZ-I-WEB	Eth shivau deth prince auie estat herit e ua bala li hereguèc eth braç.
GUERRA-E-PATZ-I-WEB	Per gràcia especiau deth generau en cap, siguec er encargat d’amiar era notícia dera victòria ena Cort austriana, que ja non s’estaue en Viena, menaçada pes francesi, senon en Brunn.
GUERRA-E-PATZ-I-WEB	Brunn.
GUERRA-E-PATZ-I-WEB	Semblabla mission, ath delà des decoracions, supausaue un gran pas entara promocion.
GUERRA-E-PATZ-I-WEB	Era net ère escura e estelada.
GUERRA-E-PATZ-I-WEB	Eth camin semblaue ua cinta nera ath miei dera nhèu queiguda eth dia anterior ara batalha.
GUERRA-E-PATZ-I-WEB	Eth prince Andrei, montat en un coche de pòsta, pensaue en combat, ena impression que costarie era notícia dera victòria, rebrembaue er adiu deth generau en cap e des sòns companhs.
GUERRA-E-PATZ-I-WEB	Experimentaue es sentiments der òme que dempús ua longa demora arribe arténher, ara fin, era tan desirada felicitat.
GUERRA-E-PATZ-I-WEB	E a penes clucaue es uelhs, tornauen a ressonar enes sues aurelhes es descargues des fusilhs e des canons, confonudes damb eth carrinclar des arròdes e es crits de victòria.
GUERRA-E-PATZ-I-WEB	A viatges, s’imaginaue as russi en plia hujuda e ada eth madeish enes pòrtes dera mòrt.
GUERRA-E-PATZ-I-WEB	Mès que non se tardaue a desvelhar, en tot senter-se erós, coma se de nauèth se n’encuedèsse qu’es causes non sigueren atau, que, plan que òc, èren es francesi es qu’auien hujut.
GUERRA-E-PATZ-I-WEB	Repassaue un aute còp es detalhs dera victòria, eth seren valor pendent eth combat; e, padegat, tornaue a esclipsar-se…
GUERRA-E-PATZ-I-WEB	Ara net escura e estelada li succedic un maitin clar e alègre; era nhèu se honie ath calor deth solei; es shivaus galaupauen rapids e, a dreta e quèrra seguien passant bòsqui, bordalats e camps.
GUERRA-E-PATZ-I-WEB	En ua des estacions artenhèc un convòi de heridi russi.
GUERRA-E-PATZ-I-WEB	Er oficiau rus que lo dirigie, estirat sus eth prumèr car, cridaue e repotegaue a un soldat dera manèra mès grossièra.
GUERRA-E-PATZ-I-WEB	Cadua des granes carretes alemanes, que bassacauen peth camin peiregós, amiauen, aumens, sies heridi, esblancossidi, lordi e mau bendadi.
GUERRA-E-PATZ-I-WEB	Quauqui uns parlauen (s’entenien quauques convèrses en rus), d’auti minjauen pan; es mès grèus guardauen en silenci, damb atencion pacienta e malautissa, eth corrèu que passaue ath galaup, ath cant.
GUERRA-E-PATZ-I-WEB	Eth prince Andrei dèc era orde de parar e preguntèc a un des soldats en quina accion auien estat heridi.
GUERRA-E-PATZ-I-WEB	Eth prince Andrei treiguec era sua bossa e balhèc ath soldat tres monedes d’aur.
GUERRA-E-PATZ-I-WEB	Entà toti, li didec ar oficiau que s’apressaue ada eth.
GUERRA-E-PATZ-I-WEB	Bones!
GUERRA-E-PATZ-I-WEB	Endauant!, cridèc ath postilhon, e seguic eth sòn camin.
GUERRA-E-PATZ-I-WEB	Que ja auie escurit quan eth prince Andrei entrèc en Brunn; se vedec enrodat de nautes cases, de lutzes des comerci, des hièstres des cases e des fanaus des veitures de shivaus que recorrien es carrèrs, e de tota aguesta atmosfèra de gran ciutat que resulte tostemp tant atrasenta entath militar, après era vida de campanha.
GUERRA-E-PATZ-I-WEB	Rebrembaue viuaments es detalhs dera batalha, non confusi, senon precisi e concrets, ena exposicion que in mente hège ja dauant er emperaire Francés.
GUERRA-E-PATZ-I-WEB	Prevedie es preguntes que li podien hèr e es responses avientes.
GUERRA-E-PATZ-I-WEB	Supausaue que l’amiarien de seguit dauant er Emperaire.
GUERRA-E-PATZ-I-WEB	Mès ath cant dera grana pòrta principau deth palai, s’apressèc ada eth un foncionari, qu’en veir que se tractaue d’un corrèu se lo hec a vier entà ua auta pòrta.
GUERRA-E-PATZ-I-WEB	Seguitz eth correder, a dreta, Excelléncia, traparatz ar ajudant de camp dera garda der Emperaire, li didec eth foncionari.
GUERRA-E-PATZ-I-WEB	Eth vos amiarà dauant eth ministre dera Guèrra.
GUERRA-E-PATZ-I-WEB	Er ajudant de camp de servici preguèc ath price Andrei que se demorèsse e se dirigic entà informar ath ministre dera Guèrra.
GUERRA-E-PATZ-I-WEB	Tornèc ath cap de cinc menutes e, en tot inclinar-se damb grana cortesia dauant eth prince Andrei, li cedic eth pas e lo seguic ath long deth correder enquiath burèu deth ministre.
GUERRA-E-PATZ-I-WEB	Damb tant extremada cortesia, er ajudant semblaue prevenir-se contra quinsevolh assag de familiaritat deth sòn collèga rus.
GUERRA-E-PATZ-I-WEB	Era alègra sensacion deth prince Andrei auie amendrit considerablaments en apressar-se ena pòrta deth burèu deth ministre.
GUERRA-E-PATZ-I-WEB	Se sentie ofensat e eth sòn estat d’animositat, sense encuedar-se’n completaments, cambièc entà un sentiment d’injustificat mensprètz.
GUERRA-E-PATZ-I-WEB	Eth sòn agudent engenh l’aufric de seguit consideracions que l’autorizauen a menspredar ar ajudant de camp e ath madeish ministre.
GUERRA-E-PATZ-I-WEB	Cluquèc es uelhs damb mensprètz e entrèc damb deliberada lentor en burèu.
GUERRA-E-PATZ-I-WEB	Aguesti sentiments aumentèren en veder-se dauant eth ministre, seigut dauant ua grana taula, qu’enes prumères dues menutes non se dignèc prestar-li cap atencion.
GUERRA-E-PATZ-I-WEB	Eth ministre dera Guèrra, de tèsta cauveta damb possi grisi, liegie entre dues candèles uns papèrs, soslinhant, de quan en quan, damb creion.
GUERRA-E-PATZ-I-WEB	Dèc per acabada era lectura, sense lheuar eth cap, en daurir- se ua pòrta e escotar rumors de passi.
GUERRA-E-PATZ-I-WEB	Eth prince Andrei avertic que, de totes es causes qu’ocupauen ath ministre dera Guèrra, es accions dera armada de Kutuzov èren es que mens li podien interessar; o que, aumens, ère de besonh hè’c a compréner atau ath corrèu rus.
GUERRA-E-PATZ-I-WEB	Eth ministre botèc en orde es auti papèrs, e sonque dempús d’aquerò lheuèc eth cap.
GUERRA-E-PATZ-I-WEB	Eth sòn ròstre ère energic e intelligent, mès quan se virèc entath prince Andrei aguesta expression d’energia e intelligéncia cambièc de bon voler, coma pera fòrça deth costum; eth sòn ròstre cuelhec aguest arridolet convencionau e estupid, incapable d’amagar era sua faussetat, der òme que recep, un darrèr er aute ua seguida contunha de sollicitants.
GUERRA-E-PATZ-I-WEB	Deth mariscau Kutuzov?, preguntèc.
GUERRA-E-PATZ-I-WEB	Supausi que bones notícies, vertat?
GUERRA-E-PATZ-I-WEB	Victòria?
GUERRA-E-PATZ-I-WEB	Que ja ère ora!
GUERRA-E-PATZ-I-WEB	Cuelhec eth comunicat dirigit ath sòn nòm e se metec a lieger-lo damb expression de crebacòr.
GUERRA-E-PATZ-I-WEB	Valguem Diu!
GUERRA-E-PATZ-I-WEB	Mon Diu!
GUERRA-E-PATZ-I-WEB	Schmidt!, didec en aleman.
GUERRA-E-PATZ-I-WEB	Quin malastre!
GUERRA-E-PATZ-I-WEB	Liejut ath mès córrer eth comunicat, lo deishèc sus era taula e guardèc ath prince Andrei en tot ordenar, çampar, es sues idies.
GUERRA-E-PATZ-I-WEB	Quin malastre!…
GUERRA-E-PATZ-I-WEB	Didetz qu’era accion ei decissiua?
GUERRA-E-PATZ-I-WEB	S’arturèc a pensar.
GUERRA-E-PATZ-I-WEB	Sò plan content de qué ajatz amiat bones notícies, a maugrat qu’era victòria s’age artenhut ath prètz plan naut dera mòrt de Schmidt.
GUERRA-E-PATZ-I-WEB	Sa Majestat desirarà, solide, veder-vos, mès non aué…
GUERRA-E-PATZ-I-WEB	Gràcies, anatz-vo’n a repausar.
GUERRA-E-PATZ-I-WEB	Siguetz present deman ath pas de Sa Majestat, dempús dera desfilada.
GUERRA-E-PATZ-I-WEB	Ça que la, l’avisarè.
GUERRA-E-PATZ-I-WEB	Er arridolet estupid, qu’auie despareishut pendent es sues paraules, tornèc en ròstre deth ministre.
GUERRA-E-PATZ-I-WEB	Entà ua auta.
GUERRA-E-PATZ-I-WEB	Vos sò fòrça arregraït.
GUERRA-E-PATZ-I-WEB	Ara gessuda deth palai eth prince Andrei sentec esbugassar-se tot er interès e era alegria vengudi damb era victòria; les auie deishat enes mans indiferentes deth ministre dera Guèrra e eth sòn cortés ajudant.
GUERRA-E-PATZ-I-WEB	Totes es sues idies auien cambiat de ressabuda e era batalha non ère qu’un rebrembe luenhant e distant.
GUERRA-E-PATZ-I-WEB	En Brunn, eth price Andrei se lotgèc ena casa d’un coneishut, eth diplomatic rus Bilibin.
GUERRA-E-PATZ-I-WEB	Eth mèn estimat prince!
GUERRA-E-PATZ-I-WEB	Que non podia auer un òste mès agradiu, didec Bilibin en tot gésser ar encontre deth prince Andrei.
GUERRA-E-PATZ-I-WEB	Frank, hè-te a vier er equipatge deth prince ena mia cramba, ordenèc ath vailet qu’acompanahue a Bolkonski.
GUERRA-E-PATZ-I-WEB	Que vietz de messatgèr dera victòria, è?
GUERRA-E-PATZ-I-WEB	Magnific.
GUERRA-E-PATZ-I-WEB	Donques jo, coma vedetz, que sò malaut.
GUERRA-E-PATZ-I-WEB	Un viatge s’auec lauat e cambiat de vestit, eth prince Andrei entrèc en luxuós burèu deth diplomatic e se seiguec dauant eth sopar, que ja ère mestrat.
GUERRA-E-PATZ-I-WEB	Bilibin ocupèc tranquillaments un lòc dauant dera humeneja.
GUERRA-E-PATZ-I-WEB	Eth prince Andrei, privat dempús eth viatge e, mès que mès, dempús era campanha, deth mendre element de comoditat e igiena, experimentèc ua agradia sensacion de benéster en aqueth luxe, que n’ère acostumat dera sua mainadesa; ath delà, l’ère agradiu, après era acuelhuda des austrians, blagar ua estona, encara que non siguesse en rus (pr’amor que parlauen en francés), damb un compatriòta que, aumens atau s’ac pensaue, deuie participar dera aversion generau des russi entàs austrians, sentiment qu’en prince, ara, ère mès viu que jamès.
GUERRA-E-PATZ-I-WEB	Bilibin qu’ère un celibatàri de trenta cinc ans, educat ena madeisha societat que pertanhie eth prince Andrei.
GUERRA-E-PATZ-I-WEB	Se coneishien de Sant Petersburg, mès es sues relacions vengueren a èster mès intimes dès era darrèra estança deth prince en Viena, quan auie vengut aquiu damb Kutuzov.
GUERRA-E-PATZ-I-WEB	Dera madeisha manèra qu’eth prince ère un joen que prometie vier plan luenh ena carrèra des armes, Bilibin semblaue aufrir encara mès esperances ena diplomàcia.
GUERRA-E-PATZ-I-WEB	Qu’ère joen encara, mès non inexperimentat, pr’amor que tàs setze ans auie ingressat ja ena carrèra, en tot auer estat en París, dempús en Copenhagen e darrèraments en Viena, a on ocupàue ja un lòc fòrça important.
GUERRA-E-PATZ-I-WEB	Eth cancelièr e er ambaishador rus en Viena lo coneishien e l’apreciauen.
GUERRA-E-PATZ-I-WEB	Que non pertanhie ad aguest gran nombre de diplomatics que solet les cau possedir, entà èster tengudi per plan boni, qualitats negatiues: abstier-se de cèrts actes e parlar en francés.
GUERRA-E-PATZ-I-WEB	Qu’ère d’aguesti auti que les shaute era profession e que saben trabalhar; a maugrat dera sua guitèra, se passaue a viatges nets sanceres dauant era taula deth sòn burèu; e quin que siguesse eth trabalh, tostemp lo hège de manèra satisfasenta.
GUERRA-E-PATZ-I-WEB	Non l’importaue er “entà qué”, senon solet eth “com”.
GUERRA-E-PATZ-I-WEB	L’ère indiferent saber de qué se tractaue, mès experimentaue un vertadèr plaser en elegant e suenhat redigit d’ua comunicación quinsevolha, d’un memorandum o d’un infòrme.
GUERRA-E-PATZ-I-WEB	Ath delà deth sòn assopliment entà escríuer, s’apreciaue a Bilibin ua adretia especiau de comportar-se e parlar enes nautes esfères.
GUERRA-E-PATZ-I-WEB	Li shautaue era convèrsa autant coma eth trabalh, mès solet quan era convèrsa podie èster eleganta e engenhosa.
GUERRA-E-PATZ-I-WEB	Era convèrsa de Bilibin ère tostemps esposcada de frases engenhoses e originaus, ben bastides e d’interès generau.
GUERRA-E-PATZ-I-WEB	Frases premanides en sòn laboratòri interior que dotaue de caractèr portatiu, de sòrta qu’era gent de segona fila les podessen rebrembar aisidaments e hèr-les-se a vier d’un salon en aute.
GUERRA-E-PATZ-I-WEB	E plan que òc, les mots de Bilibine se colportaient dams les salons de Vienne e soent influíen enes atau cridadi ahèrs d’importància.
GUERRA-E-PATZ-I-WEB	Eth sòn ròstre, prim, auriolenc e agotat, regat de prigondes arrupes, rebrembaue per çò d’un persistent e conscienciós lauatge, es polpes des dits après eth banh.
GUERRA-E-PATZ-I-WEB	Es movements d’aguestes arrupes constitusien eth jòc principau dera sua fesomia.
GUERRA-E-PATZ-I-WEB	Ja se li formauen en front, en arcar es celhes, ja se l’agropauen dejós, enes caròles, quan deishaue d’arcar- les.
GUERRA-E-PATZ-I-WEB	Es sòns uelhs, petiti e en.honsadi, guardauen tostemp sincèrs e alègri.
GUERRA-E-PATZ-I-WEB	Plan, condatz ara es nòstes hètes.
GUERRA-E-PATZ-I-WEB	Bolkonski, damb grana modestia e sense hèr mencion entad arren ada eth madeish, racondèc eth combat dera vesilha e era acuelhuda deth ministre dera Guèrra.
GUERRA-E-PATZ-I-WEB	Ils m’ont reçu avec ma nouvelle comme un chien dans un jeux de quilles, concludic.
GUERRA-E-PATZ-I-WEB	Bilibin arric ironic destibant es sues arrupes.
GUERRA-E-PATZ-I-WEB	Cependent, mon cher, malgré la haute estime que je professe pour l’armée russe “orthodoxe”, j’avoue que votre victoire n’est pas des plus victorieuses, didec, en tot guardar-se de luenh es ungles e arropint era pèth jos eth uelh quèr.
GUERRA-E-PATZ-I-WEB	Contunhèc parlant en francés, dident en rus solet aqueres paraules que sajaue adjudicar ua nuança menspredosa.
GUERRA-E-PATZ-I-WEB	Atau, donc, que damb tota era armada ataquen ad aguest malerós Mortièr, que solet compdaue damb ua division.
GUERRA-E-PATZ-I-WEB	E Mortièr hug des vòstes mans!
GUERRA-E-PATZ-I-WEB	A on ei era victòria?
GUERRA-E-PATZ-I-WEB	Per qué non auetz hèt presoèr a un mariscau, a un, aumens?
GUERRA-E-PATZ-I-WEB	Pr’amor que non totes es causes gessen coma se prepausen e en camp non ei coma ena parada militara.
GUERRA-E-PATZ-I-WEB	Ja vos didia, auíem era intencion d’ocupar era rèiregarda enemiga tàs sèt deth maitin e non i arribèrem ne tàs cinc dera tarde.
GUERRA-E-PATZ-I-WEB	E per qué non arribèretz tàs sèt deth maitin?
GUERRA-E-PATZ-I-WEB	Qu’ère de besonh arribar tàs sèt deth maitin.
GUERRA-E-PATZ-I-WEB	Que ja sai, interrompec Bilibin, vos vos pensatz qu’ei plan aisit capturar mariscaus quan s’ei seigut en un divan, ath cant deth larèr.
GUERRA-E-PATZ-I-WEB	Ei vertat; e totun, per qué non l’agarréretz?
GUERRA-E-PATZ-I-WEB	Guardèc fixaments ath prince Andrei e destibèc de pic era pèth arropida deth sòn front.
GUERRA-E-PATZ-I-WEB	Ara, amic mèn, m’arribe eth torn des “perqués”, didec Bolkonski.
GUERRA-E-PATZ-I-WEB	Vos cohèssi que non ac compreni; dilhèu existissen subtilitats diplomatiques superiores ara mia fèbla intelligéncia, mès non ac compreni.
GUERRA-E-PATZ-I-WEB	Mack pèrd tota ua armada, es archiducs Fernando e Carles non balhen senhaus de vida e cometen error darrèr error, solet Kutuzov artenh, ara fin, ua victòria reau, esbauce eth charme des francesi e eth ministre dera Guèrra non sent eth mendre interès entà saber-se’n des detalhs.
GUERRA-E-PATZ-I-WEB	Precisaments per aquerò, amic mèn.
GUERRA-E-PATZ-I-WEB	Voyez-vous, mon cher.
GUERRA-E-PATZ-I-WEB	Òsca peth Tsar, per Rússia, e pera fe!
GUERRA-E-PATZ-I-WEB	Tout ça est bel e bon, mès, qué li pòt importar ara Cort austriana era notícia des vòstes victòries?
GUERRA-E-PATZ-I-WEB	Se vos auéssetz hèt a seguir quinsevolh notícia sus era victòria des archiducs Fernando o Cales (un archiduc vaut l’autre, coma sabetz) sus ua companhia de pompièrs de Bonaparte, que serie ua auta causa; alavetz retronirien es canons.
GUERRA-E-PATZ-I-WEB	Mès es vòstes notícies semblen amiades a prepaus entà emmaliciar-les.
GUERRA-E-PATZ-I-WEB	Er archiduc Carles non hè arren; Fernando se curbís d’opròbri.
GUERRA-E-PATZ-I-WEB	Vosati abandonatz Viena sense defener-la, comme si vous nous disiez: Diu qu’ei damb nosati e a vosati que Diu vos age, damb era vòsta capitau.
GUERRA-E-PATZ-I-WEB	Amiatz entara mòrt a Schmidt, un generau que toti estimàuem e vietz a balhar-mos era bona naua pera victòria… arreconeishetz que non se pòt endonviar arren mès irritant qu’aguesta notícia que vos auetz hèt a vier.
GUERRA-E-PATZ-I-WEB	C’est comme un fait expres, comme un fait expres.
GUERRA-E-PATZ-I-WEB	Ath delà, encara qu’auéssetz artenhut ua victòria reauments importanta, o autanplan s’eth vencedor siguesse er archiduc Carles, qué cambiarie aquerò deth cors des causes?
GUERRA-E-PATZ-I-WEB	Qu’ei ja massa tard quan Viena ei ocupada pes tropes franceses.
GUERRA-E-PATZ-I-WEB	Ocupada?
GUERRA-E-PATZ-I-WEB	Viena ocupada?
GUERRA-E-PATZ-I-WEB	Bolkonski, après era fatiga e es impressions deth viatge, dera acuelhuda austriana e sustot, après eth sopar, se n’encuedaue dera sua incapacitat entà compréner era transcendéncia d’aguestes paraules.
GUERRA-E-PATZ-I-WEB	Bilibin contunhèc:
GUERRA-E-PATZ-I-WEB	Aguest maitin siguec aciu eth comde Lichtenfels; me mostrèc ua carta qu’en era se conden detalhs dera desfilada des francesi en Viena.
GUERRA-E-PATZ-I-WEB	Le prince Murat eth tout le tremblement…
GUERRA-E-PATZ-I-WEB	Ja vedetz qu’era vòsta victòria non ei ua naua agradiua e que vos non podetz èster recebut coma un salvador…
GUERRA-E-PATZ-I-WEB	En realitat, tot que m’ei parièr, absoludaments tot, didec eth prince Andrei, que començaue a compréner qu’era victòria de Krems ère pòca causa en comparèr des eveniments tan grèus coma era ocupacion dera capitau d’Austria pes francesi.
GUERRA-E-PATZ-I-WEB	Com a queigut Viena?
GUERRA-E-PATZ-I-WEB	E eth pònt?
GUERRA-E-PATZ-I-WEB	E era famosa tete de pont?
GUERRA-E-PATZ-I-WEB	Mos auien arribat rumors qu’eth prince Auersperg defenie Viena.
GUERRA-E-PATZ-I-WEB	Eth prince qu’ei en aguest costat der arriu e seguís en tot defener-mos; me pensi qu’ac hè fòrça mau, mès mos defen.
GUERRA-E-PATZ-I-WEB	E Viena se trape en aute costat.
GUERRA-E-PATZ-I-WEB	Non, eth pònt encara non a queigut e demori que non queigue, pr’amor qu’ei minat, e se dèc era orde de hèr-lo volar.
GUERRA-E-PATZ-I-WEB	Se non siguesse per aquerò, hè ja temps que seríem enes montanhes de Bohemia e vos e era vòsta armada passaríetz un mau quart d’ora entre dus huecs.
GUERRA-E-PATZ-I-WEB	Andrei.
GUERRA-E-PATZ-I-WEB	Donques jo me pensi que n’ei.
GUERRA-E-PATZ-I-WEB	E madeish pensen es personatges importants d’aciu, encara que non gausen didè’c.
GUERRA-E-PATZ-I-WEB	Se passarà çò que jo vaticinè ath començament dera campanha: que non va a èster eth vòste echauffourée de Durrenstein ne era povora es que decidisquen er ahèr, senon es que l’endonvièren, didec tot doç Bilibin, en tot repetir un des sòns mots e destibar es celhes.
GUERRA-E-PATZ-I-WEB	Ara era question s’està en saber qué resultarà dera entrevista de Berlin entre er emperaire Alexandre e eth rei de Prusia.
GUERRA-E-PATZ-I-WEB	Se Prusia entre ena aliança, on forcera la main a l’Autriche e i aurà guèrra; se non, era causa se redusís a meter- se d’acòrd sus a on redigir es preliminars d’un nau Camp Formi.
GUERRA-E-PATZ-I-WEB	Be n’a de sòrt aguest òme!
GUERRA-E-PATZ-I-WEB	Buonaparte?, preguntèc Bilibin, en tot arroncilhar eth front e deishant pressentir un des sòns mots.
GUERRA-E-PATZ-I-WEB	Buonaparte?, higec, accentuant especiauments era “u”.
GUERRA-E-PATZ-I-WEB	Me semble que il faut li fair grace de l’u, ara que dicte leis a Austria de Schoenbrunn estant.
GUERRA-E-PATZ-I-WEB	Que sò prèst a acceptar era nauetat e cridar-lo Bonaparte tout court.
GUERRA-E-PATZ-I-WEB	Trufaries a despart, didec eth prince Andrei.
GUERRA-E-PATZ-I-WEB	Vos diderè çò que pensi: Austria se cre burlada, non ei acostumada ad aquerò e se resvenjarà.
GUERRA-E-PATZ-I-WEB	E se demorèc burlada pr’amor qu’es províncies son ena roïna (on dit qu’era armada ortodòxa russa ei terrible pour le pillage.
GUERRA-E-PATZ-I-WEB	Era armada ei esbauçada e era capitau ocupada per enemic; e tot pour les beaux yeux de sa majestat eth rei de Cerdenha.
GUERRA-E-PATZ-I-WEB	Per aquerò, entre nous, mon cher, sospechi que mos enganhen; sospechi que i a relacions damb França e projèctes sus ua patz secreta, a despart de Russia.
GUERRA-E-PATZ-I-WEB	Impossible!
GUERRA-E-PATZ-I-WEB	Que serie massa vil, sorrisclèc eth prince Andrei.
GUERRA-E-PATZ-I-WEB	Quan eth prince Andrei se vedec ena cramba que l’auien premanit, damb un lhet de linçòs nets e naui, e s’ajacèc sus un matalàs de plumes emparant eth sòn cap sus era coishinèra tèba e perhumada, sentec que cada còp ère mès luenhana era sensacion dera batalha qu’es sues naues s’auie hèt a vier en Brunn.
GUERRA-E-PATZ-I-WEB	Cluquèc es uelhs, mès en aguest madeish instant ressonèren enes sues aurelhes es canonades, es fusilhades, eth tapatge des arròdes deth coche; un còp mès vedie as fusilhèrs baishant des montanhes, tant qu’es francesi tirauen; eth prince Andrei sentec qu’eth sòn còr batanaue damb fòrça, s’apressaue ena prumèra linha ath costat deth generau Schmidt e es bales fiulauen alègraments ath sòn entorn; experimentaue er intens sentiment d’alegria per víuer coma non ac rebrembaue dès era sua mainadesa.
GUERRA-E-PATZ-I-WEB	Se desvelhèc.
GUERRA-E-PATZ-I-WEB	Se desvelhèc tard.
GUERRA-E-PATZ-I-WEB	Sagèc de rehèr es sues impressions deth dia anterior e se’n brembèc sustot que li calie presentar-se ar emperaire Francés.
GUERRA-E-PATZ-I-WEB	Pensèc en ministre dera Guèrra, en cortés ajudant de camp austrian, en Bilibin e era convèrsa de delànet.
GUERRA-E-PATZ-I-WEB	Entà acodir en palai se botèc er unifòrme de gran gala, que hège temps que non auie amiat.
GUERRA-E-PATZ-I-WEB	Fresc, encoratjat e de bon pòrt, damb ua man benada, entrèc en burèu de Bilibin.
GUERRA-E-PATZ-I-WEB	Aquiu i auie quate cavalièrs deth còs diplomatic.
GUERRA-E-PATZ-I-WEB	Bolkonski coneishie ja ath prince Ipolit Kuraguin, secretari dera embaishada.
GUERRA-E-PATZ-I-WEB	Bilibin li presentèc as auti.
GUERRA-E-PATZ-I-WEB	Es diplomatics, òmes de mon, joeni, rics e alègri, formauen en Viena e en Brunn un cercle a despart, que Bilibin, qu’ère eth sòn cap, cridaue es nòsti, “les notres”.
GUERRA-E-PATZ-I-WEB	Aguest cercle, integrat lèu exclusiaments per diplomatics, non s’interessaue bric pera guèrra o era politica, senon pes persones dera nauta societat, per cèrtes relacions femenines e pera paperalha des oficines.
GUERRA-E-PATZ-I-WEB	Damb extraordinària sollicitud acuelheren en sòn cercle ath prince Andrei coma sòn (aunor que non solien prodigar).
GUERRA-E-PATZ-I-WEB	Per cortesia e per entrar en convèrsa, li heren quauques preguntes sus era armada e era batalha, mès lèu lèu comencèren es badinades e es petòfies, tot aquerò sense cap orde.
GUERRA-E-PATZ-I-WEB	Çò de mielhor, comentaue un, en tot referir-se ara meuca de cèrt collèga diplomatic, çò de mielhor ei qu’eth cancelièr li didec francaments qu’eth sòn nomentament entà Londres ère un ascens e qu’eth l’auie de considerar coma tau.
GUERRA-E-PATZ-I-WEB	Imaginatz-vos era sua cara en entenè’c!…
GUERRA-E-PATZ-I-WEB	Mès qu’encara i a quauquarren pejor, senhors; vau a desnishar eth secret de Kuraguin: eth sòn companh què en malastre e aguest terrible Don Juan se’n profite d’aquerò!
GUERRA-E-PATZ-I-WEB	Eth prince Ipolit s’auie acomodat en un fautulh, damb es cames crotzades sus eth braç deth fautulh.
GUERRA-E-PATZ-I-WEB	Parlez-moi de ça, didec arrint.
GUERRA-E-PATZ-I-WEB	Ò!, Don Juan!
GUERRA-E-PATZ-I-WEB	Ò, serpent!, sorrisclèrent toti.
GUERRA-E-PATZ-I-WEB	Non sabetz, Bolkonski, didec Bilibin ath prince Andrei, que toti es orrors dera armada francesa (lèu digna dera russa), non son arren en comparèr damb çò qu’aguest òme hè entre es hemnes.
GUERRA-E-PATZ-I-WEB	Bilibin e es nòsti s’estarnèren d’arrir, guardant a Ipolit.
GUERRA-E-PATZ-I-WEB	Eth prince Andrei vedec qu’aqueth Hipòlit, que d’eth lèu auie auut gelosia (li calie cohessar-s’ac), non ère senon eth bofon deth grop.
GUERRA-E-PATZ-I-WEB	Me cau hèr es aunors de Kuraguin, didec Bilibin en votz baisha a Bolkonski.
GUERRA-E-PATZ-I-WEB	Qu’ei deliciós quan parle de politica.
GUERRA-E-PATZ-I-WEB	Que mos cau veir se damb quina seriositat ac hè!
GUERRA-E-PATZ-I-WEB	Se seiguec ath cant de Ipolit e, arremassant es arrupes en front, comencèc a blagar de politica damb eth.
GUERRA-E-PATZ-I-WEB	Eth prince Andrei e es auti les entornegèren.
GUERRA-E-PATZ-I-WEB	Le cabinet de Berlin ne peut exprimer un sentiment d’alliance, comencèc Ipolit, guardant a toti damb aire d’importància, sans exprimer…comme dans sa derniere note…vous comprenez…vous comprenez…et puis si Sa Majesté l’Empereur ne deroge pas au principe de notre alliance…
GUERRA-E-PATZ-I-WEB	Attendez, je n’ai pas fini, didec ath prince Andrei en tot agarrar-lo deth braç.
GUERRA-E-PATZ-I-WEB	Je suppose que l’intervention sera plus forte que la non-intervencion.
GUERRA-E-PATZ-I-WEB	Et…, sauvèc silenci, on ne pourra pas imputer a la fin de non-recevoir notre depeche du 28 d’octobre.
GUERRA-E-PATZ-I-WEB	Voilà comment cela finirà.
GUERRA-E-PATZ-I-WEB	E deishèc anar eth braç de Bolkonski, en tot hèr veir atau que ja ac auie dit tot.
GUERRA-E-PATZ-I-WEB	Toti arriren, e Ipolit mès qu’arrés.
GUERRA-E-PATZ-I-WEB	Er arrir l’estofaue, mès que non podie senhorejat aquera explossion d’ilaritat sauvatge que destibaue eth sòn ròstre tostemp immobil.
GUERRA-E-PATZ-I-WEB	Va, senhors, didec Bilibin, Bolkonski ei eth mèn òste en casa e aciu en Brunn, e li voi aufrir toti es esvagaments possibles dera vida locau.
GUERRA-E-PATZ-I-WEB	En Viena qu’aurie estat aisit, mès aciu, dans ce vilain trou morave i a mès dificultats e me cau damanar-vos ajuda a toti.
GUERRA-E-PATZ-I-WEB	Il faut lui fair les honneurs de Brunn.
GUERRA-E-PATZ-I-WEB	Vos, vo’encuedaratz deth teatre, jo dera societat, e vos Ipolit, plan que òc, des hemnes.
GUERRA-E-PATZ-I-WEB	Mos cau presentar-li a Amelie.
GUERRA-E-PATZ-I-WEB	Entà on?
GUERRA-E-PATZ-I-WEB	Entà veir ar Emperaire.
GUERRA-E-PATZ-I-WEB	Ò!, ò!, ò!
GUERRA-E-PATZ-I-WEB	Plan, donc, entà ua auta, Bolkonski.
GUERRA-E-PATZ-I-WEB	Entà ua auta, prince.
GUERRA-E-PATZ-I-WEB	Vietz lèu a dinar.
GUERRA-E-PATZ-I-WEB	Guaire mès parletz, mielhor.
GUERRA-E-PATZ-I-WEB	Ara gessuda deth palai, er emperaire Francesc guardèc fixaments ath prince Andrei, qu’ère en lòc senhalat, entre un grop d’oficiaus austrians, e lo saludèc damb ua inclinacion dera sua alongada tèsta.
GUERRA-E-PATZ-I-WEB	Dempús, er ajudant de camp dera vesilha comuniquèc cortèsaments a Bolkonski eth desir der Emperaire d’autrejar-li audiéncia.
GUERRA-E-PATZ-I-WEB	Er emperaire Francés lo recebec de pès, ena mitat dera sala.
GUERRA-E-PATZ-I-WEB	Abantes de començar era convèrsa eth prince Andrei se demorèc estonat en veir er embarràs der Emperaire, que semblaue trebolat, sense saber se qué díder; eth sòn ròstre s’auie rogit.
GUERRA-E-PATZ-I-WEB	Didetz-me, quan comencèc era batalha?, preguntèc precipitadaments.
GUERRA-E-PATZ-I-WEB	Eth prince Andrei responec.
GUERRA-E-PATZ-I-WEB	Era prumèra pregunta siguec seguida de d’autes madeish de superficiaus.
GUERRA-E-PATZ-I-WEB	Quan gessec de Krems?”, eca.
GUERRA-E-PATZ-I-WEB	Er Emperaire parlaue coma s’eth sòn solet objectiu siguesse hèr un cèrt nombre de preguntes, qu’es responses, plan que òc, non podien interessar-li.
GUERRA-E-PATZ-I-WEB	A quina ora comencèc eth combat?, tornèc a preguntar.
GUERRA-E-PATZ-I-WEB	Que non poiria díder-li a Sa Majestat era ora que comencèc era batalha en front, mès en Durrenstein, a on jo èra, er atac comencèc tàs sies dera tarde, didec Bolkonski en tot encoratjar-se e pensar que poirie hèr era descripcion vertadèra, tau que l’amiaue premanida, de çò que sabie e auie vist.
GUERRA-E-PATZ-I-WEB	Mès er Emperaire l’interrompec damb un arridolet.
GUERRA-E-PATZ-I-WEB	Guairi miles?
GUERRA-E-PATZ-I-WEB	D’a on enquia on, Majestat?.
GUERRA-E-PATZ-I-WEB	De Durrenstein enquia Krems.
GUERRA-E-PATZ-I-WEB	Tres miles e mieja, Majestat.
GUERRA-E-PATZ-I-WEB	Abandonèren es francesi era arriba quèrra?
GUERRA-E-PATZ-I-WEB	I a pro ferratge en Krems?
GUERRA-E-PATZ-I-WEB	Que non ne heren a vier en pro quantitat…
GUERRA-E-PATZ-I-WEB	L’interrompec er Emperaire:
GUERRA-E-PATZ-I-WEB	A quina ora siguec mòrt eth generau Schmidt?
GUERRA-E-PATZ-I-WEB	Me pensi que tàs sèt.
GUERRA-E-PATZ-I-WEB	Tàs sèt?, qu’ei plan trist, plan trist…
GUERRA-E-PATZ-I-WEB	Er Emperaire li balhèc es gràcies e saludèc.
GUERRA-E-PATZ-I-WEB	Eth prince Andrei gessec e de seguic se vedec enrodat de cortesans.
GUERRA-E-PATZ-I-WEB	Toti lo guardauen damb uelhs coraus e li parlauen damb paraules amables.
GUERRA-E-PATZ-I-WEB	Er ajudant de camp dera vesilha li repoteguèc que non s’auesse demorat en palai e l’aufric era sua casa.
GUERRA-E-PATZ-I-WEB	Eth camarlenc dera Emperairitz li comuniquèc que tanben era desiraue veder-lo, madeish qu’era archiduquesa.
GUERRA-E-PATZ-I-WEB	Bolkonski non sabie a qui respóner e, pendent ues segondes, se posèc pr’amor d’orientar-se.
GUERRA-E-PATZ-I-WEB	Er ambaishador rus l’amièc deth braç entà ua hièstra entà parlar damb eth.
GUERRA-E-PATZ-I-WEB	Ath contrari de çò que vaticinèsse Bilibin, es notícies qu’amiaue sigueren acuelhudes damb gòi.
GUERRA-E-PATZ-I-WEB	S’auie ordenat era celebracion d’un tedeum.
GUERRA-E-PATZ-I-WEB	A Kutuzov se l’autrejaue era gran crotz de Santa Teresa, e i auie distincions entà tota era armada.
GUERRA-E-PATZ-I-WEB	Bolkonski recebie ua invitacion darrèr ua auta e pendent tot eth maitin li calec visitar as nauti dignataris austrians.
GUERRA-E-PATZ-I-WEB	Passades es quate, quan acabèren es visites, tornèc entara casa de Bilibin, en tot meditar peth camin ena carta qu’escriuerie a sa pair sus era batalha e eth sòn viatge entà Brunn.
GUERRA-E-PATZ-I-WEB	Ath cant deth lumedar dera casa de Bilibin i auie ua veitura de shivaus, miei plia d’objèctes; Franz, eth vailet de Bilibin, campèc arrossegant damb dificultat ua maleta.
GUERRA-E-PATZ-I-WEB	Abantes de dirigir-se entara casa de Bilibin, eth prince Andrei auie entrat en ua libraria, ara cèrca de libres entath temps dera campanha, e s’auie posat aquiu massa temps.
GUERRA-E-PATZ-I-WEB	Ach, Erlaucht, repliquèc Franz, en tot pujar damb dificultat era maleta en coche.
GUERRA-E-PATZ-I-WEB	Wier ziehen noch weiter.
GUERRA-E-PATZ-I-WEB	È?, se qué dides?, preguntèc eth prince Andrei.
GUERRA-E-PATZ-I-WEB	Bilibin gessec ath sòn encontre.
GUERRA-E-PATZ-I-WEB	Eth sòn ròstre, de costum tranquil, semblaue alterat.
GUERRA-E-PATZ-I-WEB	Non, non, avouez que c’est charmant, cette histoire du pont de Thabor.
GUERRA-E-PATZ-I-WEB	Eth prince Andrei seguie sense compréner arren.
GUERRA-E-PATZ-I-WEB	Mès d’a on vietz entà non saber çò que ja saben toti es menaires dera ciutat?
GUERRA-E-PATZ-I-WEB	Que vengui de visitar ara archiduquesa.
GUERRA-E-PATZ-I-WEB	Aquiu non è entenut arren d’aquerò.
GUERRA-E-PATZ-I-WEB	E non auetz vist que pertot se premanissen entà partir?
GUERRA-E-PATZ-I-WEB	Non…
GUERRA-E-PATZ-I-WEB	Mès de qué se tracte?, preguntèc impacient eth prince Andrei.
GUERRA-E-PATZ-I-WEB	De qué se tracte?
GUERRA-E-PATZ-I-WEB	Donques de qué es francesi an trauessat eth pònt defenut per Auersperg.
GUERRA-E-PATZ-I-WEB	Eth pònt non a volat e Murat cor ara entà Brunn.
GUERRA-E-PATZ-I-WEB	Aué, coma mès tard deman, serà aciu.
GUERRA-E-PATZ-I-WEB	Aciu?
GUERRA-E-PATZ-I-WEB	Mès com ei que non an hèt a volar eth pònt s’ère minat?
GUERRA-E-PATZ-I-WEB	Aquerò madeish vos pregunti jo a vos.
GUERRA-E-PATZ-I-WEB	Bonaparte.
GUERRA-E-PATZ-I-WEB	Bolkonski arroncilhèc es espatles.
GUERRA-E-PATZ-I-WEB	Mès, s’an trauessat eth pònt, didec, era armada qu’ei perduda; demorarà isolada.
GUERRA-E-PATZ-I-WEB	Que mos cau anar encara mès luenh.
GUERRA-E-PATZ-I-WEB	Aguest brigand ei en tot estalonar-mos.
GUERRA-E-PATZ-I-WEB	Que se tracte d’aquerò, didec Bilibin.
GUERRA-E-PATZ-I-WEB	Guardatz.
GUERRA-E-PATZ-I-WEB	Coma vos didí, es francesi entrèren en Viena.
GUERRA-E-PATZ-I-WEB	Enquia aciu plan ben.
GUERRA-E-PATZ-I-WEB	Mès a londeman, ei a díder, ager, es senhors mariscaus Murat, Lannes e Belliard monten a shivau e s’endralhen entath pònt.
GUERRA-E-PATZ-I-WEB	Guardatz qu’es tres son gascons).
GUERRA-E-PATZ-I-WEB	Mès coma qu’ath nòste emperaire Napoleon li shautarie fòrça que cuelhéssem aguest pònt, vieram nosati tres e lo conquistaram”.
GUERRA-E-PATZ-I-WEB	E vien e cuelhen eth pònt, lo passen, e ara, damb tota era sua armada, son en aguest costat deth Danubi e auancen entà aciu, entà nosati, entà vos es vòstes notícies.
GUERRA-E-PATZ-I-WEB	Deishetz-vos de badinades, didec seriosa e tristaments eth prince Andrei.
GUERRA-E-PATZ-I-WEB	Era naua li resultaue penibla e agradiua ath còp.
GUERRA-E-PATZ-I-WEB	A penes se’n sabec dera situacion desesperada que se trapaue era armada russa, pensèc que l’auie estat reservada era sòrt de sauvar-la; qu’aquera ère era sua escadença, ère eth sòn Toulon que, d’oficiau desconeishut, lo poirie ennautir peth gran camin dera glòria.
GUERRA-E-PATZ-I-WEB	En tot enténer a Bilibin calculaue ja se com, de tornada ena armada, amiarie en Conselh de Guèrra era soleta prepausa dabla entà sauvar era armada.
GUERRA-E-PATZ-I-WEB	E se li fidarie ada eth solet era metuda en marcha deth sòn plan.
GUERRA-E-PATZ-I-WEB	Deishetz-vos de badinades, didec.
GUERRA-E-PATZ-I-WEB	Que non hèsqui badinades, seguic Bilibin.
GUERRA-E-PATZ-I-WEB	Arren i a mès trist e vertadèr.
GUERRA-E-PATZ-I-WEB	Aguesti tres senhors vien en pònt solets, entornegen es sòns mocadors blanqui e asseguren que s’a signat er armistici e qu’eri, es mariscaus, vien entà parlar damb eth prince Auersperg.
GUERRA-E-PATZ-I-WEB	Er oficiau de garda les dèishe passar ena tete de pont e li conden un pilèr de gasconades: diden qu’era guèrra s’a acabat, qu’er emperaire Francés va a entrevistar-se damb Bonaparte e qu’eri vòlen veir ath prince Auersperg, eca.
GUERRA-E-PATZ-I-WEB	Er oficiau mane cercar a Auersperg.
GUERRA-E-PATZ-I-WEB	Aguesti senhors abracen as oficiaus, hènt trufaries, se sèn enes canons e, mentretant, un batalhon francés s’aprèsse sense èster avertit, lancen ena aigua es saques que contien es explossius e artenh era tete de pont.
GUERRA-E-PATZ-I-WEB	A tot darrèr arribe eth lòctenent generau en persona, eth nòste estimat prince Auersperg, totafèt sedusit pera rapida amistat des mariscaus francesi, tant enludernat pera capa e plumalh de Murat, qu’il n’y voit que du feu e oublie celui qu’il devait faire sur l’ennemi.
GUERRA-E-PATZ-I-WEB	Maugrat era vivacitat deth discurs, Bilibin non se descuedèc arturar-se un moment dempús d’aguest mot, pr’amor de balhar temps tà qu’eth prince ac aprecièsse.
GUERRA-E-PATZ-I-WEB	Eth batalhon francés se cale ena tete de pont, claue es canons e eth pònt vie enes sues mans.
GUERRA-E-PATZ-I-WEB	Mès, çò de mielhor, contunhèc, en tot padegar era sua agitacion per çò der interès deth sòn pròpi raconde, çò de mielhor ei qu’eth sergent plaçat en canon qu’auie de balhar eth senhau d’espetadura, en veir as tropes franceses córrer entath pònt, volie tirar, mès Lannes arturèc era sua man.
GUERRA-E-PATZ-I-WEB	Murat se n’encuedèc qu’era causa ère perduda s’eth sergent seguie parlant.
GUERRA-E-PATZ-I-WEB	Alavetz, damb estonament simulat (coma un autentic gascon), didec a Auersperg: "Qué s’a passat damb era disciplina austriana, tan famosa en tot eth mon?
GUERRA-E-PATZ-I-WEB	Com permetetz qu’un inferior vos parle atau?”.
GUERRA-E-PATZ-I-WEB	C’est genial.
GUERRA-E-PATZ-I-WEB	Le prince d’Auersperg se pique d’honneur eth fait mettre le sous-officier aux arrets.
GUERRA-E-PATZ-I-WEB	Non, mais avouez que c’est charmant toute cette histoire du pont de Thabor.
GUERRA-E-PATZ-I-WEB	Ce n’est ni betise, ni lacheté…
GUERRA-E-PATZ-I-WEB	C’est trahison, peut-etre, didec eth prince, en tot imaginar-se de forma plan reau es capòtes grises, es herides, eth hum dera povora, es canons e era glòria que lo demoraue.
GUERRA-E-PATZ-I-WEB	Non plus.
GUERRA-E-PATZ-I-WEB	Cela met la cour dans de trop mauvais draps, seguic Bilibin.
GUERRA-E-PATZ-I-WEB	Ce n’est trahison, ni lacheté, ni betise; c’est coma en Ulm…se posèc cercant era expression avienta.
GUERRA-E-PATZ-I-WEB	C’est…c’est du Mack.
GUERRA-E-PATZ-I-WEB	Nous sommes mackés, acabèc, en tot èster conscient de qué auie tengut un mot originau, un mot que lèu se repetirie.
GUERRA-E-PATZ-I-WEB	Es arrupes que li regauen eth front pendent tot eth raconde se destibèren alavetz de plaser e damb un leugèr arridolet se campèc es ungles.
GUERRA-E-PATZ-I-WEB	Me’n vau.
GUERRA-E-PATZ-I-WEB	A on?
GUERRA-E-PATZ-I-WEB	Entara armada.
GUERRA-E-PATZ-I-WEB	Mès non pensàuetz demorar-vos dus dies mès?
GUERRA-E-PATZ-I-WEB	Mès ara que me’n vau ath mès córrer.
GUERRA-E-PATZ-I-WEB	E eth prince Andrei, dempús auer balhat es ordes entara partida, se retirèc ena sua cramba.
GUERRA-E-PATZ-I-WEB	Estimat amic, li didec Bilibin, en tot arremassar-se damb eth.
GUERRA-E-PATZ-I-WEB	Per qué partitz?
GUERRA-E-PATZ-I-WEB	E entà mostrar qu’es sues rason èren indiscutibles, totes es arrupes deth sòn ròstre despareisheren.
GUERRA-E-PATZ-I-WEB	Eth prince Andrei guardèc inquisidor ath sòn interlocutor, mès non responec arren.
GUERRA-E-PATZ-I-WEB	Per qué partitz?
GUERRA-E-PATZ-I-WEB	Plan, qu’ac sai… credetz qu’eth vòste déuer ei incorporar-vos ena armada quan era armada ei en perilh.
GUERRA-E-PATZ-I-WEB	Ac compreni, mon cher, c’est de l’heroïsme.
GUERRA-E-PATZ-I-WEB	Arren d’aquerò, repliquèc eth prince Andrei.
GUERRA-E-PATZ-I-WEB	Mès, vos qu’ètz un filosòf.
GUERRA-E-PATZ-I-WEB	Siguetz-ne enquiath finau, guardatz es causes dès un aute punt d’enguarda e veiratz qu’eth vòste déuer, peth contrari, s’està en sauvar era vòsta persona.
GUERRA-E-PATZ-I-WEB	Deishatz aquerò entad aqueri que non servissen entà ua auta causa…
GUERRA-E-PATZ-I-WEB	Arrés vos a ordenat que entornètz e arrés vos a balhat eth permís entà partir d’aciu.
GUERRA-E-PATZ-I-WEB	Diden que partim entà Olmutz, qu’ei ua polida ciutat.
GUERRA-E-PATZ-I-WEB	Que podem vier tranquillaments es dus en mèn coche.
GUERRA-E-PATZ-I-WEB	Pro de trufaries, Bilibin, didec Bolkonski.
GUERRA-E-PATZ-I-WEB	Vos parli francaments e coma un amic.
GUERRA-E-PATZ-I-WEB	Reflexionem.
GUERRA-E-PATZ-I-WEB	A on anatz e per qué partitz ara que vos podetz demorar aciu?
GUERRA-E-PATZ-I-WEB	Que pòden passar dues causes (e eth pos quèr se li curbic d’arrupes): ua, qu’abantes d’arribar ena armada s’age signat era patz; ua auta, era derrota e era vergonha damb tota era armada de Kutuzov.
GUERRA-E-PATZ-I-WEB	E Bilibin estirèc es sues arrupes e arric satisfèt, en tot hèr veir era impecabilitat deth sòn dilèma.
GUERRA-E-PATZ-I-WEB	Jo que non sò arrés entà discutir aquerò, repliquèc heredaments eth prince Andrei.
GUERRA-E-PATZ-I-WEB	E higec mentauments: “Vau a sauvar era armada”.
GUERRA-E-PATZ-I-WEB	Vous etes un heros, mon cher, didec Bilibin.
GUERRA-E-PATZ-I-WEB	Aquera madeisha net, dempús de dider-se adiu deth ministre dera Guèrra, Bolkonski partic entà incorporar-se ena armada, sense saber ne tansevolhe a on la poirie trapar e cranhent quèir, en camin de Krems, enes mans des francesi.
GUERRA-E-PATZ-I-WEB	En Brunn tota era cort hège es maletes e manaue es bagatges pesants entà Olmutz.
GUERRA-E-PATZ-I-WEB	Près d’Etzelsdorf, eth prince Andrei gessec en camin que per eth se retiraue era armada russa a tota marcha e en màger desorde.
GUERRA-E-PATZ-I-WEB	Ère tant endrabat de cars qu’ère totafèt impossible seguir entà dauant damb eth coche.
GUERRA-E-PATZ-I-WEB	Eth prince Andrei demanèc ath cap des cosacs un shivau e a un des sòns òmes coma escota e, ahaimat e alassat, contunhèc era sua marcha, en tot auançar as trens des regiments ara cèrca deth comandant en cap e d’eth sòn coche.
GUERRA-E-PATZ-I-WEB	Corrien peth camin es mès espauridors rumors sus era sòrt dera armada, e era mina d’aguesta madeisha armada, que hugie en desorde, confirmaue es rumors.
GUERRA-E-PATZ-I-WEB	Que moriram, s’ei de besonh, e ac saberè hèr non pejor qu’es auti”.
GUERRA-E-PATZ-I-WEB	Eth prince Andrei guardaue damb mensprètz era interminabla cordiòla de veïculs, de cars, de parcs, de pèces d’artilharia, de forgons e mès forgons de tota sòrta que s’auançauen es uns as auti e que, de tres en tres o de quate en quate, s’apilerauen barrant eth pas en lord camin.
GUERRA-E-PATZ-I-WEB	Pertot, peth darrèr e peth dauant, enquia a on se podie enténer, arribaue un tarrabast d’arròdes, cars, canons e cascos de shivau, esclafits de soriacs, planhs, renecs des soldats, assistents e oficiaus.
GUERRA-E-PATZ-I-WEB	Se succedien, en andús costats deth camin, shivaus mòrts, espelats e sense espelar, cars esbauçats qu’ath sòn costat, ara demora de qui sap se qué, se seiguien soldats solitaris; d’auti, desseparadi des sues companhies, anauen en revolum entàs bordalats pròches, e tornauen d’eri damb garies, anhèths, èrba seca e saques plies de quauquarren.
GUERRA-E-PATZ-I-WEB	Enes pujades e baishades era multitud s’apileraue encara mès e ensordie damb eth sòn clamor ininterromput.
GUERRA-E-PATZ-I-WEB	En.honsadi ena hanga enquias jolhs, es soldats possauen canons e cars; fiulauen es soriacs, s’eslissauen es shivaus, se trincauen es paishons e es sorriscles semblauen esbocinar es pièchs.
GUERRA-E-PATZ-I-WEB	Es oficiaus que dirigien era retirada passauen entre es cars e a penes s’entenien es sues votzes en miei deth clamor generau; o era expression des sòns ròstres hège a veir que que non auien cap esperança de botar tèrme a tau desorde.
GUERRA-E-PATZ-I-WEB	Desiraue preguntar a quauqu’un d’aqueri òmes a on ère possible trapar ath generau en cap, e damb aguest in, s’apressèc entà un grop de cars.
GUERRA-E-PATZ-I-WEB	Exactaments ath sòn dauant auançaue un estranh veïcul tirassat per un solet shivau (obra evidenta der engenh popular), que semblaue quauquarren intermèdi entre car, cabriolet o calesa.
GUERRA-E-PATZ-I-WEB	Eth veïcul ère amiat per un soldat e, seiguda jos era capòta, i auie ua hemna estropada en chals.
GUERRA-E-PATZ-I-WEB	S’apressèc eth prince Andrei e ja ère a mand de preguntar ath soldat, quan era sua atencion siguec tirada pes crits desesperats que balhaue era hemna seiguda en veïcul.
GUERRA-E-PATZ-I-WEB	Er oficiau qu’anaue ath dauant d’aqueth grop de cars pataquejaue ath soldat qu’amiaue eth car dera hemna per auer sajat d’auançar-se as auti.
GUERRA-E-PATZ-I-WEB	Eth soriac pataquejaue era cubèrta der estranh veïcul e era hemna sorrisclaue desesperadaments.
GUERRA-E-PATZ-I-WEB	En veir ath prince Andrei, era hemna pistèc eth cap e, en tot trèir es primes mans deth chal, lo cridèc estornejant- les:
GUERRA-E-PATZ-I-WEB	Ajudant!, senhor ajudant!…
GUERRA-E-PATZ-I-WEB	En nòm de Diu!…
GUERRA-E-PATZ-I-WEB	Defenetz-mos!…
GUERRA-E-PATZ-I-WEB	Que sò era esposa deth mètge deth setau de caçaires…
GUERRA-E-PATZ-I-WEB	Non mos dèishen passar…
GUERRA-E-PATZ-I-WEB	Mos auem arreculat, auem perdut as nòsti…
GUERRA-E-PATZ-I-WEB	Te vau a hèr brigalhs!
GUERRA-E-PATZ-I-WEB	Entà darrèr!, cridaue er oficiau, furiós, ath soldat.
GUERRA-E-PATZ-I-WEB	Defenetz-mos, senhor ajudant!
GUERRA-E-PATZ-I-WEB	Deishatz passar aguest coche.
GUERRA-E-PATZ-I-WEB	Aguest lo guardèc sense contestar, e virant-se de nauèth entath soldat cridèc:
GUERRA-E-PATZ-I-WEB	Tu que vas a crubar!…
GUERRA-E-PATZ-I-WEB	Entà darrèr!
GUERRA-E-PATZ-I-WEB	E tu se qui ès?, se l’acarèc er oficiau embriac de ràbia.
GUERRA-E-PATZ-I-WEB	Qui ès?
GUERRA-E-PATZ-I-WEB	Qu’ès tu eth que mane aciu?
GUERRA-E-PATZ-I-WEB	Qui mane aciu sò jo, non tu, e soslinhaue especiauments eth “tu”.
GUERRA-E-PATZ-I-WEB	Entà darrèr!, li repetic ath soldat.
GUERRA-E-PATZ-I-WEB	Te vau a hèr brigalhs!
GUERRA-E-PATZ-I-WEB	Aguesta expression semblaue que li shautaue ar oficiau.
GUERRA-E-PATZ-I-WEB	Pro que l’a arturat es pès ar ajudantet, comentèc ua votz ena sua esquia.
GUERRA-E-PATZ-I-WEB	Eth prince Andrei se n’encuedèc qu’er oficiau ère en aguest paroxisme de furor qu’es òmes non saben ja çò que diden.
GUERRA-E-PATZ-I-WEB	Vedec qu’era sua intervencion a favor dera hemna deth veïcul anaue a desbocar en aquerò qu’eth mès cranhie en aguest mon, aquerò que se cride ridicule, mès eth sòn instint li didie quauquarren desparièr.
GUERRA-E-PATZ-I-WEB	Abantes qu’er oficiau acabèsse es darrères paraules, eth prince Andrei, damb eth ròstre desfigurat pera ràbia, se l’apressèc en tot blandir eth foet:
GUERRA-E-PATZ-I-WEB	Ajatz era bontat de deishar-la passar!
GUERRA-E-PATZ-I-WEB	Er oficiau hec un gèst damb era man e s’aluenhèc ara prèssa.
GUERRA-E-PATZ-I-WEB	Aguesti oficiau der Estat Major qu’an eth tòrt de tot eth desorde, idolèc.
GUERRA-E-PATZ-I-WEB	Eth prince Andrei, sense lheuar es uelhs, s’aluenhèc a tot córrer dera hemna, que non deishaue de cridar-lo eth sòn salvador, e en tot repassar damb repugnància es mendre detalhs d’aquera scèna umilianta, galaupèc entath bordalat a on, sivans l’auien dit, se trapaue eth generau en cap.
GUERRA-E-PATZ-I-WEB	Un còp arribat, baishèc en un bot damb er in de repausar uns moments, minjar quauquarren e ordenar er ensems de penibles e umiliants pensaments que lo tormentauen; “aquerò qu’ei ua banda de brigands, non ua armada”, pensaue, pròche ja ara hièstra dera prumèra casa, quan entenec que lo cridaue ua votz coneishuda.
GUERRA-E-PATZ-I-WEB	Se virèc: ena petita hièstra pistaue eth ròstre beròi de Nesvitski que masculhaue quauquarren e lo cridaue estornejant es mans.
GUERRA-E-PATZ-I-WEB	Ep, Bolkonski, Bolkonski!
GUERRA-E-PATZ-I-WEB	Qu’ei que non m’entenes?
GUERRA-E-PATZ-I-WEB	Vene, rapid!, cridaue.
GUERRA-E-PATZ-I-WEB	Eth prince Andrei entrèc ena casa a on minjauen Nesvitski e un aute ajudant de camp.
GUERRA-E-PATZ-I-WEB	Se virèren ara prèssa entada eth, preguntant se sabie quauquarren de nau.
GUERRA-E-PATZ-I-WEB	Enes ròstres d’aqueri òmes, que tan ben coneishie, eth prince Andrei liegec trebolament e inquietud, visible, mès que mès, ena cara abituauments alègra de Nesvitski.
GUERRA-E-PATZ-I-WEB	A on ei eth generau en cap?, preguntèc Bolkonski.
GUERRA-E-PATZ-I-WEB	Aquiu, en aquera casa, responec er ajudant.
GUERRA-E-PATZ-I-WEB	Ei vertat qu’auem capitulat e se signe era patz?, preguntèc Nesvitski.
GUERRA-E-PATZ-I-WEB	Madeish vos pregunti jo.
GUERRA-E-PATZ-I-WEB	Donques, aciu, amic, era causa qu’ei terribla.
GUERRA-E-PATZ-I-WEB	Me cohèssi colpable: hègem burla de Mack e ara mos estam en ua situacion pejor qu’era sua, didec Nesvitski.
GUERRA-E-PATZ-I-WEB	Mès, sè-te, minja quauquarren.
GUERRA-E-PATZ-I-WEB	Ara, prince, non traparatz ne coche ne arren; e eth vòste Piotr…
GUERRA-E-PATZ-I-WEB	A on està era Casèrna Generau?
GUERRA-E-PATZ-I-WEB	Qu’èm jadilha en Znaim.
GUERRA-E-PATZ-I-WEB	Donques jo, responec Nesvitski, è cargat tot çò qu’auia de besonh en dus shivaus; que me heren uns basti magnifics.
GUERRA-E-PATZ-I-WEB	Coma entà húger enquia pes bòsqui de Bohèmia.
GUERRA-E-PATZ-I-WEB	Aquerò que va mau, amic.
GUERRA-E-PATZ-I-WEB	Mès, qué te cau?
GUERRA-E-PATZ-I-WEB	Que deus èster malaut quan tremoles d’aguesta sòrta, preguntèc Nesvitski en encuedar-se’n qu’eth prince Andrei s’estrementie coma s’auesse tocat ua botelha de Leyden.
GUERRA-E-PATZ-I-WEB	Que non me passe arren, responec eth prince Andrei.
GUERRA-E-PATZ-I-WEB	Qué hè aciu eth generau en cap, preguntèc.
GUERRA-E-PATZ-I-WEB	Non compreni arren, didec Nesvitski.
GUERRA-E-PATZ-I-WEB	Donques jo solet compreni ua causa: que tot ei abominable, abominable e abominable, acabèc eth prince Andrei, e gessec entara sala a on se lotjaue eth generau en cap.
GUERRA-E-PATZ-I-WEB	En tot deishar entà darrèr eth coche de Kutuzov, es agotadi shivaus dera acompanhada e es cosacs que parlauen en votz nauta entre eri, eth prince Andrei entrèc en lumedar dera isba a on, sivans l’auien dit, se trapaue Kutuzov.
GUERRA-E-PATZ-I-WEB	Plan, qu’ère aquiu, damb eth prince Bagration e Weyrother, eth generau austrian substitut de Schmidt.
GUERRA-E-PATZ-I-WEB	En lumedar, eth petit Kozlovski ère miei ajulhat dauant d’un escriveire, que, damb es papèrs estenudi sus un barril, escriuie ara prèssa, rebussades es manges der unifòrme.
GUERRA-E-PATZ-I-WEB	Eth ròstre de Kozlovski hège veir agotament; qu’ère evident que tanpòc eth auie dormit aquera net.
GUERRA-E-PATZ-I-WEB	Guardèc ath prince Andrei e ne tansevolhe lo saludèc damb eth cap.
GUERRA-E-PATZ-I-WEB	La dusau linha…
GUERRA-E-PATZ-I-WEB	As escrit?, seguie dictant.
GUERRA-E-PATZ-I-WEB	En aqueth instant, darrèr era pòrta, s’entenec era votz maucontenta e excitada de Kutuzov, ara qu’interrompie ua auta votz desconeishuda.
GUERRA-E-PATZ-I-WEB	Deth timbre d’aqueres votzes, dera negligéncia que l’auie campat Kozlovski, dera manca de respècte der alasat escriveire, dera manère qu’un e un aute s’estauen en solèr tant apròp deth generau en cap, ath cant d’un barril, e enquia des fòrtes arridalhes des cosacs que susvelhauen es shivaus jos es hièstres dera isba, eth prince Andrei dedusic que quauquarren important e nefast ère per arribar.
GUERRA-E-PATZ-I-WEB	Bolkonski hec persutantes preguntes a Kozlovski.
GUERRA-E-PATZ-I-WEB	De seguit, prince.
GUERRA-E-PATZ-I-WEB	Qu’ei era orde d’operacions entà Bagration.
GUERRA-E-PATZ-I-WEB	Que non i a capitulacion.
GUERRA-E-PATZ-I-WEB	S’an dictat ordes entara batalha.
GUERRA-E-PATZ-I-WEB	I a capitulacion?
GUERRA-E-PATZ-I-WEB	Eth prince Andrei se filèc de cap ara pòrta que gessien es votzes; mès quan l’anaue a daurir, deishèren de sonar.
GUERRA-E-PATZ-I-WEB	Se dauric era pòrta e apareishec Kutuzov damb eth sòn nas d’agla e eth sòn gròs ròstre.
GUERRA-E-PATZ-I-WEB	Eth prince Andrei ère dauant de Kutuzov; mès pera expression deth solet uelh deth generau en cap s’endonviaue qu’es sòns pensaments e preocupacions lo negauen enquia tau punt que ne tansevolhe vedie çò qu’auie ath dauant.
GUERRA-E-PATZ-I-WEB	Se demorèc guardant ath sòn ajudant de camp, sense arreconeisher-lo.
GUERRA-E-PATZ-I-WEB	Qué, as acabat?, preguntèc a Kozlovski.
GUERRA-E-PATZ-I-WEB	Ara madeish, Excelléncia.
GUERRA-E-PATZ-I-WEB	Bagration, joen encara, prim e de mejana estatura, de ròstre fèrm e inexpressiu de tipe orientau, campèc darrèr deth comandant en cap.
GUERRA-E-PATZ-I-WEB	A, de Viena?
GUERRA-E-PATZ-I-WEB	Plan ben.
GUERRA-E-PATZ-I-WEB	Dempús, dempús…
GUERRA-E-PATZ-I-WEB	Kutuzov s’endralhèc entara gessuda, seguit de Bagration.
GUERRA-E-PATZ-I-WEB	Plan, prince, adishatz, li didec.
GUERRA-E-PATZ-I-WEB	Que Crist vos acompanhe.
GUERRA-E-PATZ-I-WEB	E eth ròstre de Kutuzov s’adocic de ressabuda.
GUERRA-E-PATZ-I-WEB	Es uelhs se l’aumpliren de lèrmes.
GUERRA-E-PATZ-I-WEB	Damb era man quèrra se hec a vier a Bagration e ena dreta, qu’en era se vedie un anèth, damb un gèst ja abituau hec sus eth, eth senhau dera crotz; dempús l’aufric era gròssa caròla, mès Bagration artenhec punar-lo en còth.
GUERRA-E-PATZ-I-WEB	Que Crist t’acompanhe!, repetic Kutuzov, e se dirigic entath sòn coche.
GUERRA-E-PATZ-I-WEB	Puja, ordenèc Kutuzov.
GUERRA-E-PATZ-I-WEB	E encuedant-se dera trantalhada de Bolkonski, higec:
GUERRA-E-PATZ-I-WEB	Pugèren en coche.
GUERRA-E-PATZ-I-WEB	Seguic un silenci de diuèrses menutes.
GUERRA-E-PATZ-I-WEB	Que i aurà d’autes escadences, comentèc Kutuzov damb perspicàcia senila, coma s’endonvièsse çò que se passaue ena amna de Bolkonski.
GUERRA-E-PATZ-I-WEB	Se deman torne era dètzau part deth sòn destacament, balharè gràcies a Diu higec coma parlant damb eth madeish.
GUERRA-E-PATZ-I-WEB	Eth prince Andrei guardèc a Kutuzov e atau, en ua distància tan cuerta, se fixèc enes conturns des cretes qu’eth generau amiaue enes possi, rebrembe dera bala qu’en Ismail l’auie trauessat eth crani, en tot uedar-li un uelh.
GUERRA-E-PATZ-I-WEB	Qu’ei per aquerò que vos demani que m’envietz damb aguestes tropes, didec.
GUERRA-E-PATZ-I-WEB	Kutuzov non responec.
GUERRA-E-PATZ-I-WEB	Demoraue cogitós, coma desbrembat de tot çò qu’auie dit abantes.
GUERRA-E-PATZ-I-WEB	Cinc menutes dempús, entre es leugères secodides des ressòrts dera veitura, Kutuzov se virèc entath prince Andrei.
GUERRA-E-PATZ-I-WEB	En sòn ròstre non restaue deguna tralha d’emocion.
GUERRA-E-PATZ-I-WEB	Demanèc damb fina ironia detalhs dera sua entrevista damb er Emperaire, de çò que se didie ena Cort sus era accion de Krems e s’interessèc per quauqua amistat femenina comuna.
GUERRA-E-PATZ-I-WEB	Eth prumèr de noveme Kutuzov recebec deth sòn explorador ua informacion qu’era armada as sues ordes se trapaue en ua situacion lèu desesperada.
GUERRA-E-PATZ-I-WEB	Sivans aguest infòrme, es francesi auien trauessat damb un gran nombre de fòrces eth pònt de Viena e se dirigien entara linha de comunicación de Kutuzov damb es tropes qu’arribauen de Russia.
GUERRA-E-PATZ-I-WEB	Se Kutuzov se decidie a demorar-se en Krems, es cent cinquanta mil òmes dera armada de Napoleon les bracarien quinsevolh possibilitat de comunicacion e er enemic enrodarie as sòns quaranta mil òmes agotadi, en tot botar-les ena madeisha situacion qu’a Mack en Ulm.
GUERRA-E-PATZ-I-WEB	Se se decidie a abandonar era linha de comunicacion damb es tropes que venguien de Russia, li calerie penetrar en un parçan sense camins e desconeishut, enes montanhes de Bohèmia, en tot defener-se contra un rivau plan superior en nombre, e deishar de cornèr quinsevolh esperança d’amassar-se damb Buxhowden.
GUERRA-E-PATZ-I-WEB	Fin finau, se Kutuzov se decidie a arrecular peth camin de Krems entà Olmutz, pr’amor d’amassar-se as tropes que venguien de Russia, se riscaue a que se l’auancèssen es francesi qu’auien trauessat eth pònt de Viena e se veirie obligat a combàter pendent era marcha, damb toti es bagatges e impedimenta, contra ua armada tres còps superiora que l’entornejaue per dus costats.
GUERRA-E-PATZ-I-WEB	Kutuzov alistèc çò darrèr.
GUERRA-E-PATZ-I-WEB	Es francesi, tau qu’ac anonciauen es exploradors, auien trauessat er arriu en Viena e s’endralhauen ath mès córrer entà Znaim, a mès de cent quilomètres deth camin qu’auie d’arrecular Kutuzov.
GUERRA-E-PATZ-I-WEB	Arribar en Znaim abantes qu’es francesi qu’ère entàs russi ua grana esperança de sauvacion; deishar qu’es francesi arribèssen abantes equivalie, plan que òc, a botar era armada russa dauant ua vergonha semblabla ara de Ulm, o ath sòn anequeliment generau.
GUERRA-E-PATZ-I-WEB	Mès auançar-se as francesi damb tota era armada qu’ère impossible.
GUERRA-E-PATZ-I-WEB	Eth camin des francesi de Viena enquia Znaim qu’ère mès cuert e mielhor qu’eth des russi dès Krems.
GUERRA-E-PATZ-I-WEB	Era madeisha net que recebec era notícia Kutuzov ordenèc qu’era avantgarda de Bagration, quate mil soldats, deishèssen eth camin de Krems entà Znaim e cuelhessen eth de Viena entà Znaim, en tot calar-se dirèctaments pes montanhes.
GUERRA-E-PATZ-I-WEB	Bagration li calie contunhar aguesta marcha sense pòsa, de cap entà Viena e d’esquia entà Znaim; e s’artenhie auançar-se as francesi, li calerie entretier-los çò de mès possible.
GUERRA-E-PATZ-I-WEB	Kutuzov, dera sua part, damb era majoritat dera armada e era impedimenta, auançarie entà Znaim.
GUERRA-E-PATZ-I-WEB	Dempús d’auer hèt en ua net tempestosa, damb soldats ahaimadi e descauci, quaranta cinc quilomètres a trauèrs des montanhes, per terrens sense camins, deishant-se en darrèr un tèrç d’arreculadi, Bagration artenhec Hollbrun, en camin de Viena entà Znaim, ores abantes qu’es francesi, que, dès era capitau austriana, auançauen entath sòn encontre.
GUERRA-E-PATZ-I-WEB	Kutuzov li calie marchar vint-e-quate ores mès damb es sòns convòis entà arribar en Znaim.
GUERRA-E-PATZ-I-WEB	Pr’amor de sauvar ara armada, Bagration li calie entretier damb mens de quate mil òmes a totes es fòrces enemigues en Hollbrun.
GUERRA-E-PATZ-I-WEB	Mès era capriciosa fortuna hec que çò d’impossible siguesse possible.
GUERRA-E-PATZ-I-WEB	Era capitada dera estratagèma qu’auie botat en mans des francesi eth pònt de Viena, sense luta, possèc a Murat a sajar d’enganhar dera madeisha manèra a Kutuzov.
GUERRA-E-PATZ-I-WEB	En trapar-se damb eth grop de Bagration en camin de Znaim, Murat se pensèc qu’aqueth destacament ère tota era armada de Kutuzov.
GUERRA-E-PATZ-I-WEB	Entà acabar damb un solet còp damb er enemic, decidic demorar era arribada des arreculadi qu’auançauen peth camin de Viena e, atau, proposèc un armistici de tres dies damb era condicion de qué ambdúes armades non auancèssen ne un solet pas.
GUERRA-E-PATZ-I-WEB	Murat afirmaue qu’auien començat es negociacions de patz e prepausaue er armistici pr’amor d’evitar un inutil vessament de sang.
GUERRA-E-PATZ-I-WEB	Eth generau austrian, comde Nostitz, qu’ère enes prumères linhes, credec enes paraules der emisari de Murat e hec repè en tot deishar ath descubèrt eth destacament de Bagration.
GUERRA-E-PATZ-I-WEB	Un aute emisari se dirigic entàs tropes russes amiant era madeisha notícia dera proximitat dera patz e prepausant as tropes russes tres dies d’armistici.
GUERRA-E-PATZ-I-WEB	Bagration responec que non ère autorizat entà acceptar ne refusar era trèva e envièc ath sòn ajudant de camp entà informar a Kutuzov dera prepausa hèta.
GUERRA-E-PATZ-I-WEB	Entà Kutuzov er armistici ère solet un miei de guanhar temps, de perméter un repaus ar espisat destacament de Bagration e d’aprovedir as forgons e a d’auti trens des regiments (qu’eth sòn movement ignorauen es francesi) d’ua jornada mès, aumens, entà Znaim.
GUERRA-E-PATZ-I-WEB	Era prepausa d’armistici se hège a vier era soleta e inesperada possiblitat de sauvar ara armada.
GUERRA-E-PATZ-I-WEB	En recéber era notícia, Kutuzov manèc de seguit a Wintzongerode, generau ajudant de camp, entath campament enemic: li calie non solet acceptar er armistici, senon autanplan prepausar condicions de capitulacion; mentretant, Kutuzov envièc as sòns ajudant pr’amor qu’accelerèssen tot çò de possible eth movement des convòis peth camin de Krems entà Znaim; solet er ahaimat e agotat grop de Bagration li calie estar-se immobil dauant der enemic, ueit còps mès fòrt, en tot curbir eth movement des trens des regiments e de tota era armada.
GUERRA-E-PATZ-I-WEB	Es previsions de Kutuzov se confirmèren, autant per çò dera capitulacion prepausada (que non obligaue ad arren e podie balhar temps entà que passèsse ua bona part des convòis) coma tanben ena sua conjectura de qué era errança de Murat non se tardarie a desnishar.
GUERRA-E-PATZ-I-WEB	A penes auec recebut Bonaparte, que se trapaue en Schcenbrunn, a vint-e- cinc quilomètres de Hollbrun, er infòrme de Murat e eth projècte d’armistici e capitulacion, se n’encuedèc dera enganha e escriuec a Murat era següenta carta:
GUERRA-E-PATZ-I-WEB	Au prince Murat:
GUERRA-E-PATZ-I-WEB	Que non trapi es paraules avientes entà esprimir-vos eth mèn maucontentament.
GUERRA-E-PATZ-I-WEB	Vos non manatz mès qu’era mia avantgarda, e non auetz poders entà concludir un armistici sense es mies ordes.
GUERRA-E-PATZ-I-WEB	Que me hètz pèrder eth fruit de tota ua campanha.
GUERRA-E-PATZ-I-WEB	Trincatz ath mès córrer er armistici e marchatz contra er enemic.
GUERRA-E-PATZ-I-WEB	Didetz-les qu’eth generau que signèc era capitulacion non auie facultats entà hè’c, e que sonque n’auem un que les age: er Emperaire de Russia.
GUERRA-E-PATZ-I-WEB	Quan er emperaire de Russia ratifique aguest convèni, ac harè jo tanben; mès aquerò que non ei senon ua enganha.
GUERRA-E-PATZ-I-WEB	Auançatz, destruitz ara armada russa… qu’ètz en condicions d’agarrar eth sòn bagatge e era sua artilharia.
GUERRA-E-PATZ-I-WEB	Er ajudant de camp der emperaire de Russia ei un…
GUERRA-E-PATZ-I-WEB	Es oficiaus que non son arren quan non an podèrs; e aguest non les auie…
GUERRA-E-PATZ-I-WEB	Es austrians se deishèren enganhar en pas deth pònt de Viena e vos vos deishatz enganhar per un ajudant de camp der Emperaire.
GUERRA-E-PATZ-I-WEB	Er ajudant de camp de Bonaparte correc a tot galaup damb aguesta terribla carta entà Murat.
GUERRA-E-PATZ-I-WEB	Napoleon, ath còp, sense confiança enes sòns generaus, se metec en marcha damb tota era sua garda entath camp de batalha cranhent que se l’escapèsse era victima qu’auie a man.
GUERRA-E-PATZ-I-WEB	Es quate mil òmes de Bagration alugauen alègraments huecs, se secauen, se cauhauen, premanien era parva per prumèr còp en tres dies.
GUERRA-E-PATZ-I-WEB	E degun d’eri sospechaue çò que s’anaue a passar.
GUERRA-E-PATZ-I-WEB	Passades es tres dera tarde, eth prince Andrei, qu’auie persutat ena sua demana, arribaue en Grunt e se presentaue a Bagration.
GUERRA-E-PATZ-I-WEB	Er ajudant de camp de Napoleon encara non auie arribat en destacament de Murat e era batalha ère per començar.
GUERRA-E-PATZ-I-WEB	En campament de Bagration non se’n sabien arren de çò que se passaue; se parlaue de patz, mès sense creir ena sua possibilitat.
GUERRA-E-PATZ-I-WEB	Se parlaue dera batalha, qu’eth sòn començament tanpòc se vedie.
GUERRA-E-PATZ-I-WEB	Bagration, que coneishie a Bolkonski coma er ajudant de camp preferit e òme de confiança deth generau en cap, lo recebec damb especiau distincion e benvolença.
GUERRA-E-PATZ-I-WEB	L’expliquèc que probablaments era batalha se liurarie aqueth madeish dia o londeman e lo deishèc liure entà poder demorar-se damb eth, pendent era accion, o ena rèiregarda, entà susvelhar er orde pendent era retirada, “çò que tanben ei plan important”.
GUERRA-E-PATZ-I-WEB	Bolkonski.
GUERRA-E-PATZ-I-WEB	S’ei un oficiau valent, me serà util”, pensaue Bagration.
GUERRA-E-PATZ-I-WEB	Eth prince Andrei non repliquèc arren e demanèc permís entà recórrer era linha e examinar era disposicion des tropes pr’amor de, en cas d’atac, saber a on ère de besonh acodir.
GUERRA-E-PATZ-I-WEB	Er oficiau de servici, òme de bon pòrt, vestit damb elegància, qu’amiaue un anèth ornat damb un diamant en dit guinhaire e parlaue mau, mès de boni talents, eth francés, s’aufric entà acompanhar ath prince Andrei.
GUERRA-E-PATZ-I-WEB	Pertot se vedien oficiaus damb era ròba calada e ròstres ombrius, coma cercant quauquarren, e soldats que se hègen a vier deth bordalat pòrtes, bancs e barralhes.
GUERRA-E-PATZ-I-WEB	Ja ac vedetz, prince; que non podem treir-mos deth dessús ad aguesta gent, didec er oficiau senhalant as soldats.
GUERRA-E-PATZ-I-WEB	Es caps que son massa fèbles.
GUERRA-E-PATZ-I-WEB	Guardatz, e li mostraue era tenda d’un cantinèr, aquiu s’amassen e passen eth temps.
GUERRA-E-PATZ-I-WEB	Aguest maitin les sò hèt enlà a toti, e de nauèth ei plen.
GUERRA-E-PATZ-I-WEB	Mos i cau apressar, prince, e hèr-les un crit; qu’ei sonque un moment.
GUERRA-E-PATZ-I-WEB	Per qué non m’ac auetz dit, prince?
GUERRA-E-PATZ-I-WEB	Auria compartit damb vos eth pan e era sau.
GUERRA-E-PATZ-I-WEB	Descavalguèren e entrèren ena tenda deth cantinèr.
GUERRA-E-PATZ-I-WEB	Quauqui oficiaus, seigudi enes taules, damb es ròstres alugadi e alassadi, minjauen e beuien.
GUERRA-E-PATZ-I-WEB	Qué signifique aquerò, senhors, didec er oficiau d’Estat Major damb eth ton repotegaire deth que ja a repetit era causa massa viatges.
GUERRA-E-PATZ-I-WEB	Que non podetz abandonar es vòsti lòcs.
GUERRA-E-PATZ-I-WEB	Eth prince a ordenat que non i age arrés aciu.
GUERRA-E-PATZ-I-WEB	Non vos hè vergonha, capitan Tushin?, seguic er oficiau d’Estat Major.
GUERRA-E-PATZ-I-WEB	Me pensi que vos, coma artilhèr, auríetz de balhar exemple… e vos, sense bòtes.
GUERRA-E-PATZ-I-WEB	Qu’ac passaríetz ben, descauç, se sonèsse era alarma!
GUERRA-E-PATZ-I-WEB	Er mentat arric.
GUERRA-E-PATZ-I-WEB	Entàs vòsti lòcs, senhors!…
GUERRA-E-PATZ-I-WEB	Eth prince Andrei arric sense voler, guardant ath capitan segon Tushin, que, sense badar boca, mès tanben arrint, en tot tier-se alternatiuaments en un e en aute pè descauç, guardaue damb es sòns uelhs grani, intelligents e bontadosi, ara ath prince, ara ar oficiau d’Estat Major.
GUERRA-E-PATZ-I-WEB	Mès encara non auie acabat quan ja se n’encuedèc qu’era sua badinada non queiguie ben e qu’arren auie de graciosa.
GUERRA-E-PATZ-I-WEB	Alavetz s’aclapèc deth tot.
GUERRA-E-PATZ-I-WEB	Eth prince Andrei guardèc un còp mès ath petit artilhèr.
GUERRA-E-PATZ-I-WEB	Qu’auie en eth quauquarren especiau, plan pòc militar e un shinhau comic, mès fòrça atractiu.
GUERRA-E-PATZ-I-WEB	Er oficiau d’Estat Major e eth prince Andrei tornèren a montar e s’aluenhèren.
GUERRA-E-PATZ-I-WEB	Ena gessuda deth bordalat, dempús de crotzar-se damb soldats e oficiaus de diuèrses armes, vederen ara sua quèrra es fortificacions que se daurien en un terren de tèrragila ròia: es soldats de quauqui batalhons, en manges de camisa, a maugrat deth vent hered, uishinauen coma blanques hormigues; peth darrèr deth tèrraplen, mans invisibles lançauen sense pòsa palades de tèrra ròia.
GUERRA-E-PATZ-I-WEB	S’apressèren ena fortificacion, l’inspectèren e seguiren entà dauant.
GUERRA-E-PATZ-I-WEB	Darrèr d’era trapèren quauques dotzèes de soldats que s’alternauen sense pòsa e baishauen ath mès córrer.
GUERRA-E-PATZ-I-WEB	Que les calec tapoar-se eth nas e botar ath galaup as shivaus pr’amor de húger çò de mès lèu possible d’aquera atmosfèra pestilenta.
GUERRA-E-PATZ-I-WEB	Voilà l’agrement des camps, monsieur le prince, didec er oficiau de servici.
GUERRA-E-PATZ-I-WEB	Gesseren ena montanha opausada, que d’era ja se vedien es francesi.
GUERRA-E-PATZ-I-WEB	Eth prince Andrei s’arturèc entà observar.
GUERRA-E-PATZ-I-WEB	Aciu qu’auem ua bateria nòsta, didec er oficiau d’Estat Major, en tot senhalar eth punt mès naut; que la mane aqueth tipe extravagant qu’ère descauç.
GUERRA-E-PATZ-I-WEB	D’aquiu estant, se ve tot.
GUERRA-E-PATZ-I-WEB	Anem, prince.
GUERRA-E-PATZ-I-WEB	Non vos shordetz mès, se vos platz.
GUERRA-E-PATZ-I-WEB	S’aluenhèc er oficiau e eth prince Andrei se demorèc solet.
GUERRA-E-PATZ-I-WEB	A mida que s’apressaue entar enemic, mès ordenat e alègre ère er aspècte des tropes.
GUERRA-E-PATZ-I-WEB	Peth maitin auie passat peth dauant de Znaim, a dètz quilomètres des francesi, e ac auie trapat desordenat, aclapat.
GUERRA-E-PATZ-I-WEB	Tanben en Grunt se podie campar ua cèrta inquietud e temor.
GUERRA-E-PATZ-I-WEB	Mès ara, coma mès apròp èren es francesi, mès segures semblauen es tropes russes.
GUERRA-E-PATZ-I-WEB	Es soldats, damb es sues capòtes, èren formadi en files, e eth sergent e eth capitan compdauen as sòns òmes plaçant eth dit en pièch deth darrèr de cada seccion en tot manar-li que lheuèsse eth braç.
GUERRA-E-PATZ-I-WEB	D’auti soldats, esparjudi per tot er espaci, amiauen armes e hustes entà bastir es sues cabanes; qu’ac hègen entre arridalhes e alègri comentaris; ath cant des fogairons, es uns vestidi e es auti despolhadi, reparauen eth caucèr e es capòtes o secauen camises e michons, en tot apropar-se ath cant des marmites e des codinèrs.
GUERRA-E-PATZ-I-WEB	En ua companhia eth repaish qu’ère ja prèst e es soldats campauen damb in es humejanti caudèrs, demorant qu’er oficiau, seigut sus un soc dauant dera sua cabana, tastèsse eth ranxo qu’eth sergent furrièr l’auie hèt a vier en ua escudèla de husta.
GUERRA-E-PATZ-I-WEB	En ua auta companhia, mès afortunada pr’amor que non totes auien vodka, es soldats entornejauen a un corporent furrièr, gravat de picòta, que, en tot inclinar eth barrilet, vessaue enes tapes des escudèles que l’anauen metent dejós, era racion fixada.
GUERRA-E-PATZ-I-WEB	Es soldats apressauen damb gòi es pòts, uedauen era tapa e dempús, en tot rinçar-se era boca, se netejauen damb era manja dera capòta e s’aluenhauen alègres deth furrièr.
GUERRA-E-PATZ-I-WEB	En toti es ròstres i auie era madeisha tranquilitat, coma se tot aquerò non se hesse ara vista der enemic e abantes d’ua accion qu’en era miei destacament, aumens, auie de morir, senon en bèth lòc de Russia damb era perspectiua d’un tranquil repaus.
GUERRA-E-PATZ-I-WEB	Dempús de recórrer eth regiment de caçaires e es files de granadèrs de Kiev, autrejadi toti as mès pacifics prètzhèts, eth price Andrei, non luenh deth gran barracòt deth comandant deth regiment, que subergessie entre es auti, se trapèc damb ua seccion de granadèrs, qu’ath sòn dauant jadie un òme damb era esquia nuda.
GUERRA-E-PATZ-I-WEB	Dus soldats lo tenguien e uns auti dus, quilhant es flexibles lates, pataquejauen ritmicaments era sua esquia nuda.
GUERRA-E-PATZ-I-WEB	Eth castigat cridaue d’ua manèra que non semblaue naturau.
GUERRA-E-PATZ-I-WEB	Un comandant corporent anaue d’un costat en aute e repetie, sense hèr-ne cabau des crits:
GUERRA-E-PATZ-I-WEB	Qu’ei vergonhós qu’un soldat pane.
GUERRA-E-PATZ-I-WEB	Mès!
GUERRA-E-PATZ-I-WEB	Mès!
GUERRA-E-PATZ-I-WEB	E contunhauen es còps des lates flexibles e es crits ponhents.
GUERRA-E-PATZ-I-WEB	Mès, simuladi.
GUERRA-E-PATZ-I-WEB	Mès!
GUERRA-E-PATZ-I-WEB	Mès!, didie eth comandant.
GUERRA-E-PATZ-I-WEB	Un joen oficiau se hec enlà damb gèst de perplexitat e dolor dauant aquera scèna e se virèc entà Bolkonski damb ua guardada interrogadoira.
GUERRA-E-PATZ-I-WEB	Eth prince Andrei, arribat ja enes auançades, seguic ath long dera linha deth front.
GUERRA-E-PATZ-I-WEB	Ath delà des soldats qu’ocupauen es sòns lòcs, en un e un aute costat, i auie grops de curiosi que guardauen arridolents ad aqueth enemic tant estranh e rar.
GUERRA-E-PATZ-I-WEB	Ja dès prumères ores deth maitin, e maugrat era proïbicion d’apressar-se enes linhes, es oficiaus non se podien desliurar d’aguesti curiosi.
GUERRA-E-PATZ-I-WEB	Es soldats des auançades, tau eth qu’obsèrve quauquarren originau, ja non se fixauen enes francesi senon que guardauen as grops de curiosi e demorauen engüegius qu’arribèsse era ora deth relèu.
GUERRA-E-PATZ-I-WEB	Eth prince Andrei se posèc pr’amor de campar ar enemic.
GUERRA-E-PATZ-I-WEB	Guarda, guarda, li didec un soldat a un aute, en tot senhalar a un fusilhèr rus qu’acompanhat d’un oficiau s’apressaue ena linha e parlaue animadaments damb un granadèr francés.
GUERRA-E-PATZ-I-WEB	Vai, se com parle!
GUERRA-E-PATZ-I-WEB	Ne tansevolhe eth francés lo podec seguir.
GUERRA-E-PATZ-I-WEB	A veir, tu, Sidorov!
GUERRA-E-PATZ-I-WEB	Demora, dèisha-me escotar.
GUERRA-E-PATZ-I-WEB	Eth soldat que senhalauen ère Dolojov.
GUERRA-E-PATZ-I-WEB	L’arreconeishec eth prince Andrei e parèc era aurelha ad açò que didie.
GUERRA-E-PATZ-I-WEB	Dolojov venguie enes auançades damb eth sòn capitan dès eth flanc quèr, a on ère eth sòn regiment.
GUERRA-E-PATZ-I-WEB	Non dèishes de parlar, se te platz!
GUERRA-E-PATZ-I-WEB	Qué ditz?
GUERRA-E-PATZ-I-WEB	Dolojov non responec ath capitan; discutie apassionadaments damb eth granadèr francés.
GUERRA-E-PATZ-I-WEB	Tractauen, plan que òc, dera campanha.
GUERRA-E-PATZ-I-WEB	Eth francés confonie as russi damb es austrians e afirmaue qu’es russi s’auien rendut e hugien d’Ulm.
GUERRA-E-PATZ-I-WEB	Dolojov l’asseguraue qu’es russi jamès s’auien rendut e que, peth contrari, batien as francesi.
GUERRA-E-PATZ-I-WEB	Se mos manen que vos hèm enlà d’aciu, qu’ac haram, didie Dolojov.
GUERRA-E-PATZ-I-WEB	Qu’est-ce-qu’il chante?, preguntèc un francés.
GUERRA-E-PATZ-I-WEB	De l’histoire ancienne, responec en tot creir que se tractaue de guèrres passades.
GUERRA-E-PATZ-I-WEB	L’Empereur va lui faire voir a votre Souvara, comme aux autres…
GUERRA-E-PATZ-I-WEB	Bonaparte… comencèc a díder Dolojov; mès eth francés l’interrompec.
GUERRA-E-PATZ-I-WEB	Que non i é tau Bonaparte!
GUERRA-E-PATZ-I-WEB	Qu’ei er Emperaire!
GUERRA-E-PATZ-I-WEB	Sacré nom… cridèc furiós.
GUERRA-E-PATZ-I-WEB	Qu’eth diable se hèsque a vier ath vòstre Emperaire!
GUERRA-E-PATZ-I-WEB	E Dolojov higec en rus grossières injúries pròpies d’un soldat.
GUERRA-E-PATZ-I-WEB	Dempús, quilhant eth sòn fusilh s’aluenhèc d’aquiu.
GUERRA-E-PATZ-I-WEB	Anem-mo’n, Ivan Lukic, li didec ath capitan.
GUERRA-E-PATZ-I-WEB	Que s’explique plan ben en francés, dideren quauqui soldats.
GUERRA-E-PATZ-I-WEB	Tè, tu, Sidorov.
GUERRA-E-PATZ-I-WEB	Sidorov guinhèc un uelh e en tot virar-se de cap as francesi comencèc a lançar ara prèssa ua sòrta d’incomprensibles paraules.
GUERRA-E-PATZ-I-WEB	Ha, ha, ha, ha!
GUERRA-E-PATZ-I-WEB	Vai!
GUERRA-E-PATZ-I-WEB	Vai!, arriren es soldats damb tan franca ilaritat qu’era arridalhada trauessèc era linha e contagièc as madeishi francesi, qu’après aquerò, solet restaue, çampar, descargar es armes, volar es cargues e anar-se’n çò de mès lèu possible entà casa.
GUERRA-E-PATZ-I-WEB	Mès es fusilhs s’estèren cargadi, es guardadères des cases e des trencades seguiren guardant autant menaçaires coma abantes e es canons, retiradi der armon, èren prèsti a tirar es uns contra es auti.
GUERRA-E-PATZ-I-WEB	Dempús d’auer recorrut tota era linha dès eth flanc dret enquiath quèr, eth prince Andrei pugèc ena bataria que d’era, sivans l’indiquèc er oficiau der Estat Major, se podie veir tot eth futur camp de batalha.
GUERRA-E-PATZ-I-WEB	Descavalguèc e se posèc ath cant d’un des quate canons, qu’èren en cimalh.
GUERRA-E-PATZ-I-WEB	Dauant des pèces hège era garda un sentinèla, que se demorèc fèrm en veir ar oficiau; mès, un senhau d’aguest, hec que seguisse eth sòn passèg monotòn e engüegiu.
GUERRA-E-PATZ-I-WEB	Darrèr des pèces èren es armons e, mès enlà encara, es shivaus e es fogueirons des artilhèrs.
GUERRA-E-PATZ-I-WEB	Ara quèrra, près deth canon plaçat en extrèm, i auie ua petita cabana recent quilhada que d’era arribauen es votzes animades des oficiaus.
GUERRA-E-PATZ-I-WEB	Plan, dès era bataria se podie contemplar lèu era totalitat des linhes russes e ua bona partida des enemigues.
GUERRA-E-PATZ-I-WEB	Precisaments dauant des canons surgentaue, sus un ticolet, eth pòble de Schoengraben.
GUERRA-E-PATZ-I-WEB	A drèta e quèrra deth lòc, entre eth hum des fogueirons, se vedie en tres lòcs era majoritat des tropes franceses; çampar, era màger part d’eres s’estauen en madeish bordalat e darrèr era montanha.
GUERRA-E-PATZ-I-WEB	Mès entara quèrra, entre eth hum, i auie quauquarren semblable a ua bataria, mès, a còp de uelh, non se podie distinguir guaire ben, eth flanc dret rus ère plaçat sus ua nautada pro abrupta que dominaue es posicions franceses e era infantaria russa ère prèsta en çò de mès naut; en extrèm se vedien es dragons.
GUERRA-E-PATZ-I-WEB	En centre, a on ère era bataria de Tushin, que d’era examinaue eth prince Andrei es posicions, eth penent qu’ère mès leugèr e amiaue dirèctaments en arriuet que desseparaue as russi de Schoengraben.
GUERRA-E-PATZ-I-WEB	Ara quèrra, es tropes russes èren près deth bòsc, qu’es sòns arbes copauen es fantassins entà hèr lenha.
GUERRA-E-PATZ-I-WEB	Era linha francesa, mès ampla qu’era russa, permetie supausar qu’es francesi la poirien depassar aisidaments per ambdús costats.
GUERRA-E-PATZ-I-WEB	Darrèr es linhes russes, un barranc prigond e abrupte dificultaue quinsevolh retirada dera cavalaria e dera artilheria.
GUERRA-E-PATZ-I-WEB	Eth prince Andrei, emparat en canon, auie trèt eth sòn quadèrn de nòtes e traçaue, entada eth, era disposicion des tropes.
GUERRA-E-PATZ-I-WEB	En dus lòcs hec diuèrses anotacions a creion, damb era intencion de comunicar- les-ac a Bagration.
GUERRA-E-PATZ-I-WEB	Pensèc, sustot, concentrar tota era artilheria en centre e dempús hèr qu’era cavalaria arreculèsse entara auta part de barranc.
GUERRA-E-PATZ-I-WEB	Eth prince Andrei, que tostemp auie estat ath cant deth generau en cap e seguit es movements des masses e es disposicions generaus, en tot tier-se ara descripcion istorica des combats, solet vedie, ena accion que s’apressaue, es linhes generaus des operacions futures.
GUERRA-E-PATZ-I-WEB	Solet concebie dus grani edarts: “S’er enemic comence er atac peth flanc dret (se didie), eth regiment de granadèrs de Kiev e eth de caçaires de Podolsk les calerà mantier es sues posicions enquia qu’es resèrves deth centre arriben ena sua ajuda.
GUERRA-E-PATZ-I-WEB	En aguest cas, es dragons poiràn atacar eth flanc e bàter ar enemic.
GUERRA-E-PATZ-I-WEB	S’er atac se produsís peth centre, plaçaram en aguesta nautada era bataria centrau, e jos era sua proteccion, concentraram eth flanc quèr e arrecularam en forma escalada enquiath barranc”.
GUERRA-E-PATZ-I-WEB	De pic arribèc eth resson d’ua votz de tons tan coraus que sense encuedar-se’n parèc era aurelha.
GUERRA-E-PATZ-I-WEB	Non, amic, didie aguesta votz agradiua e que li semblèc coneishuda ath prince Andrei.
GUERRA-E-PATZ-I-WEB	Que jo digui que se siguesse possible saber se qué i a dempús era mòrt, degun de nosati aurie pòur de morir.
GUERRA-E-PATZ-I-WEB	Qu’ei atau, estimat.
GUERRA-E-PATZ-I-WEB	Ua auta votz, mès juvenila, l’interrompec:
GUERRA-E-PATZ-I-WEB	Qu’un age pòur o non, ei madeish, non se pòt evitar.
GUERRA-E-PATZ-I-WEB	Ça que la, tostemp se sent pòur!, interrompec ua votz encara mès energica.
GUERRA-E-PATZ-I-WEB	Vosati es artilhèrs, be n’ètz de sabents, e n’ètz pr’amor que podetz hèr-vos a vier de tot, vodka e aperitius.
GUERRA-E-PATZ-I-WEB	E eth dera votz energica, çampar un oficiau d’infantaria, s’estarnèc d’arrir.
GUERRA-E-PATZ-I-WEB	E totun, que s’a pòur, contunhèc era prumèra votz.
GUERRA-E-PATZ-I-WEB	Pòur ad açò de desconeishut, qu’ei aquerò.
GUERRA-E-PATZ-I-WEB	Per mès que diguen qu’era amna vierà en cèu…
GUERRA-E-PATZ-I-WEB	Pro que sabem que non i a cèu, que tot ei atmosfèra…
GUERRA-E-PATZ-I-WEB	De nauèth interrompec era votz energica:
GUERRA-E-PATZ-I-WEB	Plan, donc, convida-mos ath tòn vodka, Tushin.
GUERRA-E-PATZ-I-WEB	Aquerò òc que pòt èster, didec Tushin.
GUERRA-E-PATZ-I-WEB	Mès compréner era vida futura…
GUERRA-E-PATZ-I-WEB	Un fiulet, que se hège cada còp mès rapid e fòrt tau que s’apressaue, crotzèc er aire, e un projectil, coma se non auesse dit tot çò de besonh, s’en.honsèc, près dera cabana en tèrra, en tot hèr-la gemegar damb eth sòn terrible espet.
GUERRA-E-PATZ-I-WEB	En aguest madeish moment eth petit Tushin, damb era pipa ath cant dera boca, gessec ath mès córrer, eth prumèr de toti, dehòra dera cabana.
GUERRA-E-PATZ-I-WEB	Eth sòn ròstre bontadós e intelligent, ère un shinhau esblancossit.
GUERRA-E-PATZ-I-WEB	Darrèr gessec eth dera votz energica, un oficiau d’infantaria de bon pòrt, que correc entara sua companhia cordant-se er unifòrme peth camin.
GUERRA-E-PATZ-I-WEB	Eth prince Andrei, a shivau, se demorèc ena bataria, campant eth hum deth canon qu’auie tirat eth projectil.
GUERRA-E-PATZ-I-WEB	Es sòns uelhs recorreren eth vast orizon.
GUERRA-E-PATZ-I-WEB	Vedec qu’es tropes franceses, immobils enquia alavetz, se botjauen ara, e que, ena quèrra, i auie, plan que òc, ua bataria.
GUERRA-E-PATZ-I-WEB	Eth hum deth tir non s’auie esbugassat encara.
GUERRA-E-PATZ-I-WEB	Dus cavalièrs francesi, possiblaments dus ajudants de camp, galaupauen pera montanha.
GUERRA-E-PATZ-I-WEB	Ath pè d’era, seguraments entà arrefortilhar es auançades, marchaue ua petita colomna enemiga claraments visibla.
GUERRA-E-PATZ-I-WEB	Encara non auie despareishut eth hum deth prumèr tir que ja se vedie un aute hum e s’entenie era dusau canonada.
GUERRA-E-PATZ-I-WEB	Començaue era batalha.
GUERRA-E-PATZ-I-WEB	Eth prince Andrei hec repè e se filèc ath galaup peth camin de Grunt ara cèrca deth prince Bagration.
GUERRA-E-PATZ-I-WEB	Ena sua esquia non deishauen d’entener-se es canonades, cada viatge mès fòrtes e frequentes.
GUERRA-E-PATZ-I-WEB	Ath dejós, ena part per a on crotzèren es parlamentaris, s’entenie huec de fusilhs.
GUERRA-E-PATZ-I-WEB	Lemarrois venguie d’autrejar a Murat era menaçanta carta de Bonaparte, e Murat, avergonhat e damb er in de reparar eth sòn error, auancèc de ressabuda es sues tropes, dès eth centre, pr’amor de depassar es dus flancs, damb era esperança d’estronhar, abantes d’escurir e de qué venguesse er Emperaire, er insignificant destacament qu’auie ath dauant.
GUERRA-E-PATZ-I-WEB	Que ja èm en tot combàter!”, pensèc eth prince Andrei, sentent qu’era sang li pataquejaue damb fòrça eth sòn còr.
GUERRA-E-PATZ-I-WEB	Tant que passaue per dauant des companhies, qu’un quart d’ora abantes auie vist as soldats minjant eth sòn repaish e beuent vodka, vedec pertot es madeishi rapids movements, es soldats formauen files e cuelhien es fusilhs; en toti es ròstres ludie era madeisha excitación que sentie eth sòn còr: “Qu’a començat!
GUERRA-E-PATZ-I-WEB	Èm en tot combàter!
GUERRA-E-PATZ-I-WEB	Ei terrible e alègre ath còp!”, semblaue díder eth ròstre de cada soldat e de cada oficiau.
GUERRA-E-PATZ-I-WEB	Abantes d’arribar en paredau en construccion vedec, ara lum d’aqueth brumós dia de tardor, a diuèrsi cavalièrs que se l’apressauen.
GUERRA-E-PATZ-I-WEB	Eth prumèr d’eri, damb capa de feutre caucasian e casqueta de pèth, montat en shivau blanc e, arreconeishent a Bolkonski lo saludec damb un movement de cap.
GUERRA-E-PATZ-I-WEB	Seguic damb es uelhs tachadi ath sòn dauant tant qu’eth prince Andrei li hège tarlat de çò qu’auie observat.
GUERRA-E-PATZ-I-WEB	Era expression de “a començat, èm en tot combàter” se diboishaue tanben en ròstre bronzat deth prince Bagration; qu’auie es uelhs miei clucadi e trebli, coma se non auesse dormit ben.
GUERRA-E-PATZ-I-WEB	Eth prince Andrei guardèc aqueth ròstre immobil damb curiosèr inquiet; qu’aurie volut saber s’aqueth òme sentie e pensaue madeish qu’eth, en aqueth moment.
GUERRA-E-PATZ-I-WEB	Eth prince Bagration inclinèc eth cap en senhau d’assentiment ad açò qu’explicaue eth prince Andrei e didec: “plan ben”, coma hènt a veir que tot aquerò que li condaue e tot aquerò que se passaue ère precisaments çò qu’eth se demoraue.
GUERRA-E-PATZ-I-WEB	Bagration, damb eth sòn accent georgian, ac hège damb extrèma lentor, sajant de manifestar, dilhèu, que non i auie motius entà precipitar-se.
GUERRA-E-PATZ-I-WEB	Botèc, ça que la, eth sòn shivau ath galaup entara bataria de Tushin.
GUERRA-E-PATZ-I-WEB	Eth prince Andrei lo seguic damb es oficiaus dera acompanhada: er ajudant personau deth prince, Zherkov, ordenança, er oficiau deth servici der Estat Major, que montaue un magnific polin anglés, e un foncionari civil, un auditor, que, botjat peth curiosèr, auie demanat permís pr’amor d’assistir ena batalha.
GUERRA-E-PATZ-I-WEB	Er auditor, un senhor gròs, de ròstre tanben gròs, arridalha alègra e ingenua, guardaue ar entorn, balancejant-se sus eth sòn shivau, damb eth sòn abric de camelòt.
GUERRA-E-PATZ-I-WEB	Montat sus ua sera militara, resultaue estranh entre es unifòrmes des ussars, cosacs e ajudants de camp.
GUERRA-E-PATZ-I-WEB	Ja vedetz, que vò veir ua batalha, didec Zherkov a Bolkonski, en tot senhalar-li ar auditor, e ja li hè mau era boca der estomac.
GUERRA-E-PATZ-I-WEB	Tè, pro de badinades, arric resplendent er auditor, ingenú e maliciós ath còp, coma se se sentesse vantat per èster objècte des badinades de Zherkov o s’esdeguèsse a èster mès estupid de çò qu’en realitat ère.
GUERRA-E-PATZ-I-WEB	Tres drole, mon monsieur prince, didec en francés er oficiau de servici der Estat Major.
GUERRA-E-PATZ-I-WEB	Rebrembaue qu’eth titol de prince se didie en francés d’ua manèra especiau, mès que non endonviaue era formula).
GUERRA-E-PATZ-I-WEB	Quan s’apressauen ena bataria de Tushin, ath sòn dauant queiguec un projectil.
GUERRA-E-PATZ-I-WEB	Qué a queigut aquiu?, preguntèc er auditor arrint candidaments.
GUERRA-E-PATZ-I-WEB	Que son galetes franceses, responec Sherkov.
GUERRA-E-PATZ-I-WEB	A!, e damb aquerò aucissen?, preguntèc er auditor.
GUERRA-E-PATZ-I-WEB	Quina pòur!
GUERRA-E-PATZ-I-WEB	Semblaue radiant de gòi.
GUERRA-E-PATZ-I-WEB	A penes auec prononciat aguestes paraules quan per dusau viatge s’entencec un orrible e inesperat fiulet coma s’eth projectil queiguesse en quauquarren liquid e eth cosac qu’anaue ara dreta, un shinhau darrèr der auditor, s’abausonèc damb era sua cavaladura.
GUERRA-E-PATZ-I-WEB	Sherkov e er oficiau de servici, en tot doblegar-se sus es sues seres, desvièren es shivaus.
GUERRA-E-PATZ-I-WEB	Er auditor s’arturèc ath cant deth cosac e lo guardaue damb atentiu curiosèr.
GUERRA-E-PATZ-I-WEB	Eth cosac qu’ère mòrt, mès eth shivau s’estornejaue encara.
GUERRA-E-PATZ-I-WEB	Eth prince Bagration guardèc clucant es uelhs e, en veir era causa de çò que s’auie passat, virèc eth cap damb gèst d’indiferéncia, coma dident: “Non s’ac vau de preocupar-se d’aguestes petiteses”.
GUERRA-E-PATZ-I-WEB	Arturèc eth shivau, damb trait de bon cavalièr, s’inclinèc un shinhau e tirassèc era espada que se l’auie aganchat ena capa.
GUERRA-E-PATZ-I-WEB	Se tractaue d’ua espada anciana, desparièra des qu’alavetz s’amiauen.
GUERRA-E-PATZ-I-WEB	Andrei rebrembèc auer entenut que Suvorov, en Italia, auie regalat era sua espada a Bagration, e aguest rembrembe, en aqueth instant, li siguec especiauments agradiu.
GUERRA-E-PATZ-I-WEB	S’apressèren ena bataria que d’era Bolkonski auie examinat eth camp de batalha.
GUERRA-E-PATZ-I-WEB	Preguntaue “qui mane aguesta companhia”, mès en realitat çò que preguntaue ère: “Non auetz pòur per aciu?”.
GUERRA-E-PATZ-I-WEB	Atau ac comprenec eth suboficiau.
GUERRA-E-PATZ-I-WEB	En aqueth moment aguest canon tirèc, ensordint a Bagration e ara sua acompanhada.
GUERRA-E-PATZ-I-WEB	Entre eth hum se podec veir as artilhèrs que lo possauen damb grani esfòrci entà hèr-lo a vier en sòn lòc.
GUERRA-E-PATZ-I-WEB	Eth servidor, numèro un, d’amples espatles, que tenguie er escobillon, se placèc ath costat dera arròda damb es cames plan dubèrtes; eth numèro dus, damb es mans tremoloses, metie era carga ena boca deth canon; e un òme cargat d’espatles, eth petit oficiau Tushin, estramuncant en afust dera pèça, auancèc sense veir ath generau e se demorèc guardant, hènt visèra damb era sua man.
GUERRA-E-PATZ-I-WEB	Ahig ues autes dues linhes e vierà just, cridèc damb era sua fina votz, sajant de balhar-li ua galhardia que non hège damb era sua persona.
GUERRA-E-PATZ-I-WEB	Pèça numèro dus!, higec.
GUERRA-E-PATZ-I-WEB	Huec, Medvediev!
GUERRA-E-PATZ-I-WEB	Bagration cridèc.
GUERRA-E-PATZ-I-WEB	Tushin, que damb un movement timid e maladret, saludèc, non coma saluden es militars senon coma benediden es prèires, s’apressèc entath generau, en tot hèr-se a vier tres dits ena visèra.
GUERRA-E-PATZ-I-WEB	Encara qu’es canons èren destinadi a tirar sus eth talvèg, Tushin curbie de bombes incendiaries eth bordalat de Schoengrabe, d’a on gessien es francesi en grani grops.
GUERRA-E-PATZ-I-WEB	Arrés auie ordenat a Tushin entà on, ne damb quini projectils, li calie tirar, mès eth, après auè’c consultat damb eth sergent major Zajarchenko, qu’auie en grana estima, decidic que serie convenent usclar eth bordalat.
GUERRA-E-PATZ-I-WEB	Es francesi s’apressauen cada viatge mès peth flan dret.
GUERRA-E-PATZ-I-WEB	Ath pè deth ticolet se trapaue eth regiment de Kiev; en talvèg s’entenie fòrça tirs de fusilh; e plan mès entara dreta, luenh d’a on se trapauen es dragons, un oficiau dera acompanhada senhalèc ath prince ua colomna francesa que depassaue eth flanc rus.
GUERRA-E-PATZ-I-WEB	Ara quèrra er orizon qu’ère limitat per un bòsc plan pròche, eth prince Bagration dèc ordes as dus batalhons deth centre pr’amor de qué venguessen a arrefortilhar eth flanc dret.
GUERRA-E-PATZ-I-WEB	Er oficiau dera acompanhada gausèc objectar que se partien es dus batalhons es bataries demorarien ath descubèrt.
GUERRA-E-PATZ-I-WEB	Eth prince Bagration se virèc e se demorèc guardant-lo en silenci damb es sòns uelhs inexpressius.
GUERRA-E-PATZ-I-WEB	Ath prince Andrei li semblaue justa e indiscutibla era observacion der oficiau.
GUERRA-E-PATZ-I-WEB	Mès en aguest instant arribèc er ajudant deth cap deth regiment, apostat en talvèg, damb era notícia de qué enòrmes masses de tropes franceses auançauen pera part baisha e qu’eth regiment, en desorde, se retiraue entàs granadèrs de Kiev.
GUERRA-E-PATZ-I-WEB	Eth prince Bagration inclinèc eth cap en senhau d’aprobacion e assentiment.
GUERRA-E-PATZ-I-WEB	Se dirigic, ath pas, entara dreta e envièc entàs dragons un ajudant de camp damb era orde d’atacar as francesi.
GUERRA-E-PATZ-I-WEB	Plan ben, didec Bagration.
GUERRA-E-PATZ-I-WEB	Tant que s’aluenhaue dera bataria, entara quèrra s’enteneren tanben tirs en bòsc, e coma era distància enquiath flanc quèr ère massa grana tà poder arribar a temps, eth prince Bagration envièc a Zherkov damb er encargue de dider-li ath generau que lo manaue (eth madeish qu'en Braunau presentèc eth regiment a Kutuzov) que se retirèsse çò de mès lèu pòssible darrèr deth barranc, donques qu’era ala dreta non poirie, probablaments, retier ar enemic pendent guaire temps.
GUERRA-E-PATZ-I-WEB	Tushin e eth batalhon que curbie era sua bataria demorauen desbrembadi.
GUERRA-E-PATZ-I-WEB	Eth prince Andrei seguie damb atencion es convèrses deth prince Bagration, damb es caps, e es ordes que balhaue.
GUERRA-E-PATZ-I-WEB	Se demorèc fòrça estonat de qué eth prince non balhèsse en realitat cap orde e de qué solet sagèsse de hèr creir que tot çò que se passaue pera fòrça des circonstàncies, per edart o per iniciatiua des caps subordinadi ada eth, non passaue per orde sua, mès qu’ère tot cossent, aumens, damb es sues pròpies intencions.
GUERRA-E-PATZ-I-WEB	Gràcies ath tacte que mostraue eth prince Bagration, Bolkonski se n’encuedèc que, a maugrat dera fatalitat des hèts e dera sua independéncia respècte ara volentat deth cap, era sua preséncia artenhie grani resultats.
GUERRA-E-PATZ-I-WEB	Es oficiaus superiors que s’apressauen entà Bagration damb es ròstres alteradi, entornauen mès sereni; soldats e oficiaus lo saludauen damb alegria; ena sua preséncia cuelhien coratge e, çampar, presumien ath sòn dauant dera sua valentia.
GUERRA-E-PATZ-I-WEB	Quan eth prince Bagration e era sua acompanhada artenheren eth punt mès naut deth flanc dret comencèren era devarada entà a on s’entenie eth huec de granades, e eth hum de povora non deishaue veir arren.
GUERRA-E-PATZ-I-WEB	Coma mès s’apressauen en barranc, mendre ère era visibilitat e mès se notaue era proximitat deth vertadèr camp de batalha.
GUERRA-E-PATZ-I-WEB	Comencèren a trapar herits; dus soldats n’amiauen a un aute, agarrat pes braci, damb era tèsta sagnosa.
GUERRA-E-PATZ-I-WEB	Escopie e deishaue anar rangolhosi brams.
GUERRA-E-PATZ-I-WEB	Era bala, que l’auie degut entrar pera boca o peth còth; un aute caminaue solet, damb pas decidit e sense fusilh; se planhie a crits e eth dolor li hège estornejar eth braç, que d’eth gessie fòrça sang sus era sua capòta.
GUERRA-E-PATZ-I-WEB	En sòn ròstre que i auie mès espant que patiment; venguie d’èster herit.
GUERRA-E-PATZ-I-WEB	Trauessèren eth camin e se filèren pala enjós per un rapid penent; aquiu jadien quauqui òmes.
GUERRA-E-PATZ-I-WEB	Se crotzèren damb un grop de soldats; bèth un d’eri non ère herit.
GUERRA-E-PATZ-I-WEB	Es soldats pujauen damb grana fatiga e, maugrat era preséncia deth generau, seguiren parlant a granes votzes, estornejant fòrça es braci.
GUERRA-E-PATZ-I-WEB	Dauant, entre eth hum, vederen capòtes grises alinhades e er oficiau, en encuedar-se’n dera preséncia de Bagration, correc, cridant, entàs soldats que pujauen en revolum e les ordenèc que tornèssen.
GUERRA-E-PATZ-I-WEB	Bagration s’apressèc enes files a on se succedien es tirs, qu’estofauen es votzes de comandament der oficiau.
GUERRA-E-PATZ-I-WEB	Tot er aire ère negat peth hum dera povora.
GUERRA-E-PATZ-I-WEB	Es ròstres des soldats, enneridi, semblauen esdegadi.
GUERRA-E-PATZ-I-WEB	Quauqui uns netejauen es fusilhs damb es gafetes; d’auti lançauen povora e treiguien es cargues dera cartochièra; quauqui uns tirauen.
GUERRA-E-PATZ-I-WEB	Mès arrés se’n sabie sus qui tirauen; qu’ère impossible veir ar enemic per çò deth hum que cap vent esclarie.
GUERRA-E-PATZ-I-WEB	Ère soent eth fiulet agradiu e eth bronzinar des projectils.
GUERRA-E-PATZ-I-WEB	Que non ei ua auançada en orde dubèrt, donques que son apileradi.
GUERRA-E-PATZ-I-WEB	Eth comandant deth regiment, un vielhet prim, fèble en aparença, de paupetes queigudes que lèu li caperauen era mitat des uelhs senils, balhant ara sua guardada ua cèrta doçor, apressèc eth sòn shivau ath de Bagration e lo recebec corauments, tau qui recep eth patron d’ua casa a un òste estimat.
GUERRA-E-PATZ-I-WEB	Informèc ath prince qu’es francesi auien lançat era cavalaria sus eth sòn regiment; qu’er atac auie estat refusat, mès qu’era mitat des soldats queigueren mòrts o heridi.
GUERRA-E-PATZ-I-WEB	Eth comandant didie qu’er atac auie estat refusat, en tot aplicar aguest tèrme militar a tot çò que s’auie passat en sòn regiment; mès, en realitat, eth madeish ignoraue çò que s’auie passat pendent aquera mieja ora enes tropes fidades ada eth, ne podie díder damb seguretat s’er atac auie estat refusat o s’er atac auie esbauçat ath sòn regiment.
GUERRA-E-PATZ-I-WEB	Sonque sabie que, ara prumeria, projectils e granades auien queigut sus eth sòn regiment e aucit a fòrça òmes; que dempús, quauquarrés cridèc: “Era cavalaria!”, e es sòns soldatz auien començat a tirar.
GUERRA-E-PATZ-I-WEB	Encara tirauen, mès non sus era cavalaria, qu’auie despareishut, senon sus es infants francesi que deth barranc estant tirauen sus es russi.
GUERRA-E-PATZ-I-WEB	Eth prince Bagration inclinèc eth cap, hènt veir que tot ère tau qu’eth desiraue e supausaue.
GUERRA-E-PATZ-I-WEB	Se virèc entath sòn ajudant de camp e li dèc ordes entà que hesse baishar dera montanha es dus batalhons deth 6au.
GUERRA-E-PATZ-I-WEB	Eth prince Andrei se demorèc impressionat peth cambi costat en ròstre de Bagration: ara exprimie era decision concentrada e erosa der òme que, en un dia caud, a mand de lançar-se ena aigua, cuelh ara prèssa eth darrèr impuls.
GUERRA-E-PATZ-I-WEB	Que ja non auie era acostumada guardada somnolenta ne es uelhs inexpressius, ne eth gèst simuladaments reflexiu.
GUERRA-E-PATZ-I-WEB	Es sòns uelhs redons, decididi, uelhs de uhon, guardauen entà dauant damb entosiasme e un shinhau menspredosi sense arturar-se en arren, mès es sòns movements sauvauen era lentor unifòrme d’abantes.
GUERRA-E-PATZ-I-WEB	Eth comandant deth regiment supliquèc ath prince Bagration que se hesse enlà d’aqueth lòc massa perilhós.
GUERRA-E-PATZ-I-WEB	Parlaue damb era votz suplicanta e repotegaira d’un hustèr quan ve ath patron manejant era destrau: “Nosati que ja i èm acostumadi, mès a vos vos gesseràn duretats enes mans”.
GUERRA-E-PATZ-I-WEB	Parlaue coma s’es bales non lo podessen aucir ada eth e es uelhs miei clucadi higien as sues paraules ua màger persuasion.
GUERRA-E-PATZ-I-WEB	Er oficiau d’Estat Major higec es sues pròpies exortacions as deth comandant deth regiment, mès eth prince Bagration non responec; se limitèc a ordenar eth cessament deth huec e que deishèssen pas as dus batalhons que ja s’apressauen.
GUERRA-E-PATZ-I-WEB	Tant que parlaue, un vent inesperat, coma ua man invisibla, arrosseguèc, de dreta a quèrra eth ridèu de hum, en tot deishar desnishat eth barranc e era montanha opausada damb tropes franceses en movement.
GUERRA-E-PATZ-I-WEB	Toti es uelhs se tachèren alavetz ena colomna francesa qu’auançaue de cap as linhes russes, serpant entre es gessents deth terren.
GUERRA-E-PATZ-I-WEB	Se podien veir ja es casquetes de pèth des soldats e es unifòrmes des oficiaus; tanben ère visibla era bandèra, qu’ondejaue en aire.
GUERRA-E-PATZ-I-WEB	Marchen ben, comentèc quauquarrés ena seguida de Bagration.
GUERRA-E-PATZ-I-WEB	Eth cap dera colomna enemiga baishaue ja entath barranc.
GUERRA-E-PATZ-I-WEB	Era tustarrada s’auie de dar en aquera part deth penent…
GUERRA-E-PATZ-I-WEB	Era rèsta deth regiment rus formèren a tot córrer e se heren enlà entara dreta.
GUERRA-E-PATZ-I-WEB	Darrèr, daurint-se pas entre es arreculadi, venguien en perfècte orde es dus batalhons deth 6au de caçaires.
GUERRA-E-PATZ-I-WEB	Non auien artenhut encara eth lòc a on ère Bagration, mès ja s’entenien es caushigades cadenciades, pesantes e fòrtes d’aquera massa d’òmes.
GUERRA-E-PATZ-I-WEB	Ara quèrra deth flanc quèr, plan près de Bagration, passèc un cap dera companhia, òme de bon pòrt, de ròstre redon e expression estupida e erosa, eth madeish qu’auie gessut precipitadaments dera cabana d’oficiaus.
GUERRA-E-PATZ-I-WEB	Qu’ère evident qu’en aqueth moment solet pensaue en desfilar bravaments dauant eth sòn cap.
GUERRA-E-PATZ-I-WEB	Damb era satisfaccion de bon militar desfilèc marciauments, botjant es musculoses cames coma se nadèsse; se quilhaue sense cap d’esfòrç e aguesta leugeresa lo distinguie deth pesant pas des soldats, qu’auançauen sajant d’ajustar era sua marcha ara deth comandant.
GUERRA-E-PATZ-I-WEB	Amiaue apegat ena cama eth sabre desgainat (un petit sabre corbat, que se retiraue pòc a ua arma) e guardant ja ath cap, ja as sòns soldats, sense pèrder eth pas, viraue damb agilitat eth sòn vigorós còs, coma concentrant totes es poténcies dera sua amna entà desfilar dauant eth generau en cap damb era màger marcialitat.
GUERRA-E-PATZ-I-WEB	E ath compàs d’aguesta cadéncia, era massa de soldats, damb eth pes des morralets e es fusilhs, auançaue e, en mercar eth pas, semblaue repetir-se mentauments: “Un, dus…; un, dus…”.
GUERRA-E-PATZ-I-WEB	Un comandant gròs passèc alendant, sense endonviar a mercar eth pas e evitant cada bartàs que trapaue en camin; s’auancèc, corrent, un arreculat, alendant damb fatiga e damb eth temor dera fauta cometuda diboishada ena sua cara.
GUERRA-E-PATZ-I-WEB	Un projectil de canon, en tot héner er aire damb eth sòn fiulet, passèc peth dessús deth cap deth prince Bagration e era sua acomapanhada e, ath compàs de, “un, dus…; un, dus…”, queiguec sus era colomna.
GUERRA-E-PATZ-I-WEB	Es soldats seguiren entà dauant, sajant d’entornejar eth lòc a on auie crebat eth projectil.
GUERRA-E-PATZ-I-WEB	Un suboficiau decorat damb era crotz de Sant Jòrdi, que s’auie arturat en lòc que restèren es mòrts, s’amassèc ara tropa, cambièc eth pas e, tan lèu ac hec, virèc eth cap emmaliciat.
GUERRA-E-PATZ-I-WEB	Bravi, gojats!, sorrisclèc eth prince Bagration.
GUERRA-E-PATZ-I-WEB	A!, la…, ò, ò, ò!, cridèren enes files.
GUERRA-E-PATZ-I-WEB	Un soldat d’expression ombriua, que desfilaue ena quèrra, guardèc a Bagration coma dident: “Que ja mo’n sabem”.
GUERRA-E-PATZ-I-WEB	Un aute sense virar-se, pr’amor de non pèrder eth pas, tanben cridaue en passar.
GUERRA-E-PATZ-I-WEB	Se dèc era orde de parar e de trèir-se es morralets.
GUERRA-E-PATZ-I-WEB	Bagration passèc revista as files e baishèc deth shivau.
GUERRA-E-PATZ-I-WEB	Autregèc es brides a un cosac, se treiguec era capa, estirèc es cames e s’apraièc era casqueta.
GUERRA-E-PATZ-I-WEB	Era colomna francesa, damb es sòns oficiaus ath dauant, se hec visibla ath pè dera montanha.
GUERRA-E-PATZ-I-WEB	Diu vos age!, cridèc Bagration damb votz decidida e clara.
GUERRA-E-PATZ-I-WEB	Pendent un moment se virèc entàs soldats, agitèc leugèraments es braci e damb eth maladret pas deth cavalièr, aparentaments dificultós, auancèc eth prumèr per aqueth terren desparièr.
GUERRA-E-PATZ-I-WEB	Eth prince Andrei notèc qu’ua fòrça irresistibla lo possaue entà dauant e experimentaue ua felicitat immensa.
GUERRA-E-PATZ-I-WEB	Es francesi èren ja apròp.
GUERRA-E-PATZ-I-WEB	Eth prince Andrei, qu’auançaue ath cant de Bagration, distinguie pro ben es correges, es ròies espatletes e enquia es ròstres des soldats.
GUERRA-E-PATZ-I-WEB	Vedec pro ben a un vielh oficiau francés que damb es cames calades enes sues garramaches pujaue fatigosaments pera montanha agarrant-se as martassi.
GUERRA-E-PATZ-I-WEB	Eth prince Bagration non daue naues ordes e, silenciosaments, seguie auançant ath cap des sòns òmes.
GUERRA-E-PATZ-I-WEB	De ressabuda, en camp francés sonèc un tir, seguit de un aute e un tresau…; es desordenades linhes der enmic se curbiren de hum e comencèren es descargues de fusilh; queigueren quauqui òmes, e entre eri er oficiau de ròstre redon que tant alègre e marciauments desfilaue.
GUERRA-E-PATZ-I-WEB	En madeish moment que sonèc eth prumèr tir, Bagration se virèc entàs tropes e cridèc.
GUERRA-E-PATZ-I-WEB	Un “òsca” alongat li responec per totes es files.
GUERRA-E-PATZ-I-WEB	E deishant endarrèr ath prince Bagration e auançant-se es uns as auti, trincada era formacion, mès, plei de coratge e de jòia, es soldats russi se lancèren rapids sus es francesi, qu’es sues files auien demorat descompausades.
GUERRA-E-PATZ-I-WEB	Er atac deth 6au.
GUERRA-E-PATZ-I-WEB	En centre, era accion dera desbrembada bataria de Tushin, qu’auie artenhut usclar eth bordalat de Schoengraben, arturèc eth movement des tropes franceses.
GUERRA-E-PATZ-I-WEB	Es francesi les calèc amortar eth huec, espandit peth vent, e dèren atau temps entà organizar era retirada, amiada peth centre, a trauèrs deth barranc, damb precipitacion e sarabat, encara qu’es tropes se retirauen en orde; mès en flanc quèr, format pes regiments d’infantaria d’Azov e Podolsk e pes ussars de Pavlograd, es armes russes auien estat atacades e depassades pes tropes franceses plan superiores, jos eth comandaments de Lannes, e era sua situacion ère plan critica.
GUERRA-E-PATZ-I-WEB	Bagration envièc a Zherkov entath generau comandant deth flanc quèr damb era orde d’arrecular de seguit.
GUERRA-E-PATZ-I-WEB	Zherkov, sense trèir era man dera visèra, esperonèc airosaments eth shivau e partic ath mès córrer.
GUERRA-E-PATZ-I-WEB	Mès, pòc dempús d’aluenhar-se de Bagration, l’abandonèren es fòrces, lo neguèc ua pòur invencibla e li siguec impossible auançar entath perilh.
GUERRA-E-PATZ-I-WEB	En arribar ena nautada des tropes deth flanc quèr non seguic entà on sonaue era fuselhada, senon que se predèc a cercar ath generau e as comandaments en lòcs que non s’i podien trapar, e plan per açò li siguec impossible comunicar era orde qu’amiaue.
GUERRA-E-PATZ-I-WEB	Eth comandament deth flanc quèr li corresponie per antiguitat ath comandant deth regiment que Kutuzov auie passat revista en Braunau e qu’en eth, Dolojov, servie coma simple soldat, mès era punta extrèma deth flanc quèr auie estat encomanada ath cap deth regiment de Pavlograd, a on servie Rostov, çò que costèc un malentendut.
GUERRA-E-PATZ-I-WEB	Ambdús caps èren desengustadi entre eri, e, tant qu’en flanc dret hège temps que se combatie e es francesi auien començat ja er atac, perdien eth temps en repotegades mutuaus damb eth solet in d’ofensar-se er un ar aute.
GUERRA-E-PATZ-I-WEB	Autant eth regiment de cavalaria coma eth d’infantaria èren pòc premanidi entara accion.
GUERRA-E-PATZ-I-WEB	Toti, dès eth soldat enquiath generau, semblauen plan dehòra d’ua batalha que non demorauen e s’entretenguien en ahèrs pro pacifics: es de cavalaria, en balhar eth minjar as bèsties, e es d’infantaria, en bracar lenha.
GUERRA-E-PATZ-I-WEB	Qu’ei superior ara mia gradacion, didec, rogit, eth coronèl aleman d’ussars ar ajudant de camp que li manauen.
GUERRA-E-PATZ-I-WEB	Que hèsquen çò que volguen, mès jo non posqui sacrificar as mèns ussars.
GUERRA-E-PATZ-I-WEB	Trompeta!
GUERRA-E-PATZ-I-WEB	Toca retirada!
GUERRA-E-PATZ-I-WEB	Mès era causa se botaue seriosa.
GUERRA-E-PATZ-I-WEB	Es descargues de fuselhada e es canonades se confonien retronint ena dreta e en centre, e es capòtes franceses des tiraires de Lannes trauessauen era restanca dera mòla e formauen en aute costat, a dus tirs de fusilh.
GUERRA-E-PATZ-I-WEB	Eth coronèl d’infantaria, damb pas nerviós, s’apressèc ath shivau, montèc e en tot hèr-se de pic plan naut se filèc dret entath comandant deth regiment de Pavlograd.
GUERRA-E-PATZ-I-WEB	Ambdús caps se trapèren e saludèren corrèctaments, dissimulant era sua colèra.
GUERRA-E-PATZ-I-WEB	Coronèl, vos ac torni a díder; que non posqui deishar era mitat des mèns òmes en bòsc, didec eth generau.
GUERRA-E-PATZ-I-WEB	Vos prègui, vos prègui, repetic, ocupar era posicion e premanir er atac.
GUERRA-E-PATZ-I-WEB	Se siguéssetz vos de cavalaria…
GUERRA-E-PATZ-I-WEB	Vietz enes auançades e verificaratz qu’aguesta linha non servís entad arren.
GUERRA-E-PATZ-I-WEB	Non sabetz se qué didetz, coronèl.
GUERRA-E-PATZ-I-WEB	Eth generau acceptèc era invitacion deth coronèl entad aqueth torneg de valor; damb eth pièch quilhat e es celhes arroncilhades venguec damb eth, entà inspectar es linhes.
GUERRA-E-PATZ-I-WEB	Coma se totes es divergéncies anèssen a desparéisher aquiu baish, enes auançades, jos eth huec des descargues.
GUERRA-E-PATZ-I-WEB	Arribadi enes auançades, diuèrses bales fiulèren sus es sòns caps; es dus caps s’arturèren en silenci.
GUERRA-E-PATZ-I-WEB	Que non auie arren entà guardar, pr’amor que dès eth lòc qu’èren abantes s’avertie ja claraments qu’en aqueth terren, entre matarrassi e barrancs, ère impssible que podesse manobrar era cavalaria.
GUERRA-E-PATZ-I-WEB	E qu’es francesi depassauen era ala quèrra.
GUERRA-E-PATZ-I-WEB	Eth generau e eth coronèl se guardèren damb mina sevèra e grèu, coma dus pothi que se premanissen entara luta, demorant en vaganaut un indici de covardia deth contrari.
GUERRA-E-PATZ-I-WEB	Ambdús gesseren airosi dera pròva.
GUERRA-E-PATZ-I-WEB	Coma que non auien arren entà dider-se e ne er un ne er aute desiraue autrejar ath contrari un pretèxt entà díder que siguec eth prumèr a evitar es bales, aurien estat atau pendent fòrça temps, en tot sajar-se mutuauments eth valor, s’en aguest instant, en bòsc, lèu ena sua esquia, non auessen sonat tirs de fusilh e quauqui crits confusi.
GUERRA-E-PATZ-I-WEB	Es francesi auien atacat as soldats que recuehien lenha.
GUERRA-E-PATZ-I-WEB	Es ussars ja non podien arrecular damb era infantaria.
GUERRA-E-PATZ-I-WEB	Ena quèrra, era retirada ère bracada pes auançades enemigues.
GUERRA-E-PATZ-I-WEB	Ara, maugrat es dificultats deth terren, les calie atacar entà daurir-se pas.
GUERRA-E-PATZ-I-WEB	Er esquadron de Rostov, qu’a apenes aie auut eth temps entà montar enes shivaus, se vedec arturat per enemic.
GUERRA-E-PATZ-I-WEB	De nauèth, coma en pònt d’Enns, non auie arren entre er esquadron e es francesi; arren, exceptat aquera terrible rega de çò desconeishut e dera pòur, semblable ara frontèra que dessepare as viui des mòrts.
GUERRA-E-PATZ-I-WEB	Toti sentien aguesta rega e a toti les enquimeraue era madeisha pregunta: poiràn o non poiràn trauessar-la, e com la trauessarien?
GUERRA-E-PATZ-I-WEB	Eth coronèl s’apressèc ara sua tropa, responec airós as preguntes des oficiaus e, coma un òme que seguís estacat ara sua idia, dèc ua orde.
GUERRA-E-PATZ-I-WEB	Arrés didie arren concret, mès en esquadron d’espargec eth rumor d’un atac imminent.
GUERRA-E-PATZ-I-WEB	Se dèc era orde de formar; dempús s’entenc eth bronit des sabres en èster desgainadi.
GUERRA-E-PATZ-I-WEB	Mès arrés se botjaue encara.
GUERRA-E-PATZ-I-WEB	Gojats!
GUERRA-E-PATZ-I-WEB	Damb era ajuda de Diu!…
GUERRA-E-PATZ-I-WEB	Ath galaup!
GUERRA-E-PATZ-I-WEB	Ena prumèra hilada ondulèren es grupes des shivaus.
GUERRA-E-PATZ-I-WEB	Grachik tirèc des rendes e eth madeish se metec en marcha.
GUERRA-E-PATZ-I-WEB	Ena dreta, Rostov vedie es prumères hilades des ussars e, un shinhau mès endauant, ua franja escura que non podie definir pro ben, mès que li semblaue qu’ère er enemic.
GUERRA-E-PATZ-I-WEB	S’entenien trets, mès de luenh.
GUERRA-E-PATZ-I-WEB	Galaup long!, ordenèc era votz de comandament.
GUERRA-E-PATZ-I-WEB	Presentie es movements deth sòn shivau e aquerò l’alegraue cada còp mès.
GUERRA-E-PATZ-I-WEB	Avertic peth dauant un arbe solitari.
GUERRA-E-PATZ-I-WEB	Prumèr, aguest arbe li semblèc botat ath miei dera rega qu’eth se pensaue tan terribla.
GUERRA-E-PATZ-I-WEB	E quan la deishèc en darrèr se n’encuedèc de qué non ère bric terribla, senon que tot se hège cada còp mès alègre e animat.
GUERRA-E-PATZ-I-WEB	Òsca!
GUERRA-E-PATZ-I-WEB	Ressonèren es votzes.
GUERRA-E-PATZ-I-WEB	Ath dauant ja se vedie ar enemic.
GUERRA-E-PATZ-I-WEB	De ressabuda, quauquarren coma ua immensa escampa pataquegèc ar esquadron.
GUERRA-E-PATZ-I-WEB	Rostov quilhèc eth sabre, dispausat a herir, mès en aguest moment eth sodat Nikitenko, que galaupaue dauant, se desseparèc d’eth, e Rostov sentec, coma en un sòn, que seguie corrent damb inusitada rapiditat e, totun, non se botjaue deth lòc qu’ère.
GUERRA-E-PATZ-I-WEB	Un ussar coneishut, Bandarchuck, se li calèc ath dessús e lo guardèc emmaliciat.
GUERRA-E-PATZ-I-WEB	Eth shivau de Bandarchuck se hec entath costat e seguic entà dauant.
GUERRA-E-PATZ-I-WEB	Per qué non auanci?
GUERRA-E-PATZ-I-WEB	Dilhèu è queigut, dilhèu sò mòrt”, se demanèc e responec en un instant Rostov.
GUERRA-E-PATZ-I-WEB	Qu’ère, solet, ath miei deth camp.
GUERRA-E-PATZ-I-WEB	En sòrta de shivaus ara carrèra e esquies des ussars non veidie ath sòn entorn que tèrra immobil e es rastolhs.
GUERRA-E-PATZ-I-WEB	Dejós d’eth surgentau ua sang tèba.
GUERRA-E-PATZ-I-WEB	Grachick sagèc quilhar-se sus es sues pautes deth dauant e tornèc a quèir, aganchant era cama deth cavalièr.
GUERRA-E-PATZ-I-WEB	Gessie era sang deth cap e era prauba bèstia se debatie sense poder-se lheuar.
GUERRA-E-PATZ-I-WEB	Tanben Rostov volec meter-se de pès, mès tornèc a quèir; era sua bossa de pèth se demorèc aganchada ena sera.
GUERRA-E-PATZ-I-WEB	Non sabie se a on eren es sòns, ne tanpòc es francesi.
GUERRA-E-PATZ-I-WEB	Ath sòn entorn que non i auie arrés.
GUERRA-E-PATZ-I-WEB	Artenhèc trèir era cama e se lheuèc.
GUERRA-E-PATZ-I-WEB	Quauquarren dolent m’a arribat… e qué me cau hèr en aguesti casi?”, se preguntèc tant que se lheuaue; en aguest moment avertic que quauquarren pesant lo tirassaue deth braç quèr: ère insensible.
GUERRA-E-PATZ-I-WEB	Li semblaue que non ère sòn.
GUERRA-E-PATZ-I-WEB	L’examinèc mès que non i auie tralha de sang.
GUERRA-E-PATZ-I-WEB	M’ajudaràn”, pensèc aleugerit, en veir que corrien entada eth diuèrsi òmes.
GUERRA-E-PATZ-I-WEB	Dauant venguie un soldat uniformat damb un estranh shacò e capòta blua, de cara bronzada e nas d’agla.
GUERRA-E-PATZ-I-WEB	Darrèr lo seguien uns auti dus e dempús un grop mès nombrós.
GUERRA-E-PATZ-I-WEB	Un d’eri parlèc en un lengatge estranh, que non ère rus.
GUERRA-E-PATZ-I-WEB	Entre aqueri òmes, toti damb eth madeish shacò, venguie un ussar rus.
GUERRA-E-PATZ-I-WEB	Lo tenguien agarrat pes braci; darrèr amiauen ath sòn shivau.
GUERRA-E-PATZ-I-WEB	Tanben a jo me pòden agarrar.
GUERRA-E-PATZ-I-WEB	Quina gent ei aguesta?”, pensaue Rostov sense creir çò que vedie.
GUERRA-E-PATZ-I-WEB	Guardaue as francesi que se l’apressauen, e a maugrat qu’ues segontes abantes auançaue pr’amor d’artenher-les e descargar eth sòn sabre sus eri, era sua proximitat li semblaue ara quauquarrem tan terrible que non podie creir as sòns uelhs.
GUERRA-E-PATZ-I-WEB	Per qué corren atau?
GUERRA-E-PATZ-I-WEB	Entà aucir- me?
GUERRA-E-PATZ-I-WEB	A jo, que tant estimen toti?” Rebrembèc er amor de sa mair, dera familha, des amics, e era intencion des enemics, d’aucir-lo, li semblèc impossible.
GUERRA-E-PATZ-I-WEB	Eth francés deth nas d’agla, eth prumèr deth grop, se trapaue ja tan pròche qu’ère aisit veir era expression deth sòn ròstre.
GUERRA-E-PATZ-I-WEB	E aqueth ròstre, alugat, estranh, der òme que damb era baioneta calada e tient era alend auançaue sense esfòrç entada eth l’espauric.
GUERRA-E-PATZ-I-WEB	Treiguec era pistòla e en sòrta de tirar la lancèc contra eth francés e gessec corrent tant qu’es cames l’en volien entàs matarrassi.
GUERRA-E-PATZ-I-WEB	Que non corrie ara damb aqueth sentiment d’incertitud e desirs de luta qu’experimentaue en pònt de Enns, senon damb eth dera lèbe acaçada pes gossets.
GUERRA-E-PATZ-I-WEB	Tan solet eth temor pera sua vida joena e erosa aumplie tot eth sòn èsser, sautant aquiu e delà entre es tèrmes damb era rapiditat que corrie quan ena sua mainadesa jogaue ara amagadera, semblaue volar sus eth camp, virant de quan en quan eth sòn ròstre palle, bontadós e juvenil; un caudheired de terror li recorrie eth còs.
GUERRA-E-PATZ-I-WEB	Mès en arribar ath cant des arbilhons se virèc un còp mès.
GUERRA-E-PATZ-I-WEB	Es francesi s’auien demorat entà darrèr e, precisaments en moment que Rostov guardaue, eth qu’amiaue eth grop auie passat deth galaup ath pas e se viraue pr’amor de cridar ues paraules a un aute que lo seguie.
GUERRA-E-PATZ-I-WEB	Rostov se posèc.
GUERRA-E-PATZ-I-WEB	Eth braç quèr li seguie pesant coma s’auesse penjada en eth ua carga de trenta quilòs.
GUERRA-E-PATZ-I-WEB	Non podie vier mès luenh.
GUERRA-E-PATZ-I-WEB	Eth francés s’arturèc tanben e tirèc.
GUERRA-E-PATZ-I-WEB	Rostov cluquèc es uelhs e s’ajoquèc.
GUERRA-E-PATZ-I-WEB	Ua bala darrèr dera auta passèren peth dessús bronzinant.
GUERRA-E-PATZ-I-WEB	Alavetz, damb un gran esfòrç, Rostov se tenguec eth braç quèr damb era man dreta e correc entàs arbilhons.
GUERRA-E-PATZ-I-WEB	Entre es arbilhons i auie un grop de fusilhèrs russi.
GUERRA-E-PATZ-I-WEB	Es regiments d’infantaria, susprenudi pes enemics, hugien deth bòsc, e es companhies, barrejades es ues damb es autes, arreculauen en gran desorde.
GUERRA-E-PATZ-I-WEB	Un soldat, cuelhut peth panic, cridèc ua frasa sense sens, mès, terribla ena guèrra: “Qu’èm perdudi!”, e era frasa, junhuda a un sentiment de terror, correc per tota era tropa.
GUERRA-E-PATZ-I-WEB	Qu’èm perdudi!
GUERRA-E-PATZ-I-WEB	Mos an copat era retirada!
GUERRA-E-PATZ-I-WEB	Èm perdudi!, cridauen es que hugien.
GUERRA-E-PATZ-I-WEB	Quan eth cap deth regiment entenec aqueri crits e es tirs des fusilhs, comprenec que quauquarren terrible se passaue en sòn regiment; e era idia de qué eth, oficiau modèl, damb tanti ans de servici sens auer-se hèt creditor de cap repotec podesse èster colpable dauant des sòns superiors de negligéncia o manca d’iniciatiua l’aclapèc de tau manèra que, en tot desbrembar eth aqueth instant ar indomdat coronèl de cavalaria e era prestància que li cau sauvar un generau, e desbrembant totafèt eth perilh e er instint de conservacion, esperonèc ath shivau e galaupèc entàs sòns òmes entre ua ploja de bales que passauen sus eth, sense herir-lo erosaments.
GUERRA-E-PATZ-I-WEB	Solet desiraue ua causa: saber qué se passaue, ajudar as sòns soldats e corregir, tu per tu, era errança qu’auesse podut cométer, pr’amor de sauvar eth sòn nòm d’oficiau modèl que servie ena armada sense plapa, hège ja vint-e-dus ans.
GUERRA-E-PATZ-I-WEB	Esquivant erosaments as francesi, s’apressèc en camp, darrèr deth bòsc per a on corrien es russi, que, sense parar era aurelha as votzes de comandament, baishauen pala enjós.
GUERRA-E-PATZ-I-WEB	Qu’auie arribat aguesta menuta de trantalhament morau que decidís era sòrt d’ua batalha.
GUERRA-E-PATZ-I-WEB	Aubedirie aqueth revolum de soldats desordenadi era votz deth sòn cap o dilhèu, en tot virar-se entà guardar-lo, hugirien encara mès luenh?
GUERRA-E-PATZ-I-WEB	A maugrat des desesperats crits deth generau, abantes tan redoptables entàs soldats, a maugrat deth sòn ròstre rogit, furiós, desgahonat, e dera manèra com agitaue eth sòn sabre, es soldats seguiren corrent, cridant e tirant ar aire, sense aubedir es sues ordes.
GUERRA-E-PATZ-I-WEB	Aguest trantalhament morau que decidís era sòrt d’ua batalha s’inclinaue, plan que òc, en favor dera pòur.
GUERRA-E-PATZ-I-WEB	Eth generau, rangolhós de tant cridar e estofat peth hum dera povora, s’arturèc desesperat.
GUERRA-E-PATZ-I-WEB	Tot que semblaue perdut.
GUERRA-E-PATZ-I-WEB	Mès en aqueth instant, es francesi qu’auançauen sus es russi comencèren a arrecular sense causa aparenta, e, en un virament de uelhs, despareisheren des confinhs deth bòsc, en tot deishar pas as tiradors russi.
GUERRA-E-PATZ-I-WEB	Era companhia de Timojin que, soleta en bòsc, auie mantengut er orde e que, amagada enes henerecles darrèr des arbes, atacaue as francesi de manèra absoludaments imprevista.
GUERRA-E-PATZ-I-WEB	Timojin se lancèc contra er enemic damb crits tan sauvatges e damb tau hòla audàcia, armat solet damb eth sòn sabre, qu’es francesi, abantes de remeter-se, lancèren es sues armes e hugeren.
GUERRA-E-PATZ-I-WEB	Dolojov, que corrie ath cant de Timojin, aucic a un francés e agarrèc deth còth a un oficiau que se rendie.
GUERRA-E-PATZ-I-WEB	Es resèrves artenheren amassar-se e es hugitius s’arturèren.
GUERRA-E-PATZ-I-WEB	Eth cap deth regiment ère ath cant deth pònt damb eth comandant Ekonomov campant eth pas des companhies en retirada, quan se l’apressèc un soldat, tirèc der estriu deth sòn shivau e lèu s’empare en eth.
GUERRA-E-PATZ-I-WEB	Eth soldat, damb eth cap bendat, amiaue ua capòta de tela blua, mès non auie ne shacó ne morralet; crotzant-li eth pièch, li penjaue ua cartochèra francesa; dera madeisha procedéncia ère era espada d’oficiau que emponhaue.
GUERRA-E-PATZ-I-WEB	Eth soldat estaue fòrça palle, es sòns uelhs guardauen atrevits ath cap tant qu’es sòns pòts arrien.
GUERRA-E-PATZ-I-WEB	Encara qu’eth comandant deth regiment ère ocupat en balhar ordes, non podec estar-se’n de guardar ad aqueth soldat.
GUERRA-E-PATZ-I-WEB	Hi presoèr a un oficiau e arturè ara companhia.
GUERRA-E-PATZ-I-WEB	Dolojov alendaue damb fatiga; es sues frases gessien entrebracades.
GUERRA-E-PATZ-I-WEB	Tota era companhia ac pòt testificar.
GUERRA-E-PATZ-I-WEB	Excelléncia!
GUERRA-E-PATZ-I-WEB	Ekonomov.
GUERRA-E-PATZ-I-WEB	Mès Dolojov non s’aluenhaue.
GUERRA-E-PATZ-I-WEB	Se treiguec eth mocador qu’amiaue en cap e mostrèc era sang resseca enes peus.
GUERRA-E-PATZ-I-WEB	Qu’ei ua herida de baioneta.
GUERRA-E-PATZ-I-WEB	Mès me sò tengut enes files…
GUERRA-E-PATZ-I-WEB	Excelléncia.
GUERRA-E-PATZ-I-WEB	Demorèc desbrembada era bataria de Tushin, e solet tath finau dera batalha, coma que contunhauen entenent-se es canonades en centre, eth prince Bagration manèc ar oficiau d’Estat Major de servici e dempús ath prince Andrei pr’amor d’ordenar que retirèssen era bataria çò de mès lèu possible.
GUERRA-E-PATZ-I-WEB	Es soldats que curbien es canons de Tushin auien estat retiradi en plia batalha.
GUERRA-E-PATZ-I-WEB	Mès era bataria seguie tirant e non auie queigut en mans des francesi pr’amor qu’er enemic non podie imaginar-se que quate canons, sense cap defensa, auessen era audàcia de tirar.
GUERRA-E-PATZ-I-WEB	Peth contrari, per çò der energic huec d’aquera bataria, er enemic supausèc qu’aquiu, en centre, s’auien concentrat es principaus fòrces des russi; dus viatges sagèc de conquistar aqueth punt e es dus siguec refusat pera mitralha des quate canons, solitaris en lòc.
GUERRA-E-PATZ-I-WEB	Pòc dempús dera marcha de Bagration, Tushin artenhèc ahlamar Schoengraben.
GUERRA-E-PATZ-I-WEB	Com se botgen!
GUERRA-E-PATZ-I-WEB	Quin hum!
GUERRA-E-PATZ-I-WEB	Òsca!
GUERRA-E-PATZ-I-WEB	Usclen!
GUERRA-E-PATZ-I-WEB	Toti es canons, sense demorar ordes, tirauen entath lòc der incendi.
GUERRA-E-PATZ-I-WEB	Es soldats dera bataria cridauen a cada tir: “Òsca!
GUERRA-E-PATZ-I-WEB	Atau, atau!
GUERRA-E-PATZ-I-WEB	Mès apròp!…
GUERRA-E-PATZ-I-WEB	Er incendi, ahiscat peth vent, s’estenie rapidaments.
GUERRA-E-PATZ-I-WEB	Per çò dera alegria mainadenca que desvelhaue en eri era vista der incendi e er entosiasme pera capitada contra es francesi, es artilhèrs russi non se n’encuedèren dera bataria plaçada per enemic, enquia que dus projectils, e ara seguida uns aute quate, queigueren entre es canons de Tushin, aucint a dus shivaus e deishant sense ua cama a un des sirvents.
GUERRA-E-PATZ-I-WEB	Er entosiasme, un còp desligat, non s’aflaquic per açò, cambièc solet eth sòn caractèr.
GUERRA-E-PATZ-I-WEB	Es shivaus mòrts sigueren substituidi per d’auti de tir de reserva, se retirèc as heridi e Tushin virèc es sòns quate canons contra es dètz dera bataria francesa.
GUERRA-E-PATZ-I-WEB	Un oficiau, camarada de Tushin, queiguec mòrt ath començament dera batalha, dètz-e- sèt des quaranta sirvents dera bataria sigueren balhats de baisha, mès es artilhèrs seguien animadi e contenti.
GUERRA-E-PATZ-I-WEB	Pendent dus còps campèren que dejós, non luenh d’eri, apareishien francesi e lançauen mitralha sus eri.
GUERRA-E-PATZ-I-WEB	Eth petit oficiau de movements incèrts e maladrets se viraue de contunh entath sòn assistent, en tot demanar-li ua auta pipa en recompensa e, dispersant en aire eth huec, corrie entà dauant pr’amor d’observar as francesi, hènt pantalha damb era sua petita man.
GUERRA-E-PATZ-I-WEB	Entornejat de hum, ensordit pes contunhs trets, que l’estrementien cada viatge, Tushin, sense abandonar era sua pipa, corrie d’un canon en aute, ja anotant, ja compdant es cargues, ja balhant ordes de substituir es shivaus mòrts o heridi; balhaue tostemp es ordes damb era sua votz fina, leugèra e indecisa.
GUERRA-E-PATZ-I-WEB	Eth sòn ròstre s’animaue cada còp mès.
GUERRA-E-PATZ-I-WEB	Solet quan bèth un des sòns òmes ère aucit o herit arroncilhaue es celhes e, en tot hèr-se enlà deth queigut, cridaue emmaliciat as soldats, que, coma tostemp, non s’esdegauen entà retirar-lo.
GUERRA-E-PATZ-I-WEB	Es soldats, ena sua majoritat grani gojats (e, coma se sòl passar entre es artilhèrs, amples d’espatles e dus pams mès nauti qu’eth sòn cap), lo guardauen coma mainatges en ua situacion rambolhosa, e era expression deth ròstre de Tushin se miralhaue tostemp enes sòns.
GUERRA-E-PATZ-I-WEB	Eth terrible tapatge, es crits e eth besonh d’èster tostemp atentiu e actiu hègen que Tushin non experimentèsse eth mendre temor; ne tansevolhe pensaue que podien aucir- lo o herir-lo; peth contrari, se sentie cada còp mès content.
GUERRA-E-PATZ-I-WEB	Li semblaue que s’auie passat ja fòrça temps dès qu’auie vist ar enemic e auie hèt eth prumèr tir, e qu’aqueth petit trocet de tèrra que se trapaue l’ère plan coneishut e familhar.
GUERRA-E-PATZ-I-WEB	Encara qu’ac rebrembèsse e ac calculèsse tot e hesse tot çò que li calie hèr ath mielhor oficiau en sòn lòc, se trapaue en un estat semblable ath delèri febril o ara embriaguesa.
GUERRA-E-PATZ-I-WEB	Ena sua imaginacion es canons der enemic non èren canons, senon pipes, que d’eres un invisible humaire hège gésser espiraus de hum.
GUERRA-E-PATZ-I-WEB	Torna a humar!, se didie Tushin en votz baisha, tant que, dera montanha, gessie ua fumadissa arrossegada peth vent entara quèrra.
GUERRA-E-PATZ-I-WEB	Ara a demorar eth balon entà entornar-lo-se.
GUERRA-E-PATZ-I-WEB	Arren, ua granada… responec.
GUERRA-E-PATZ-I-WEB	Ena sua imaginacion, “Matveievna” qu’ère eth gran canon ancian plaçat en un extrèm.
GUERRA-E-PATZ-I-WEB	Es francesi, ath cant dera sua bataria, li semblauen hormigues.
GUERRA-E-PATZ-I-WEB	Un artilhèr, de bon pòrt e embriac, eth numèro un deth dusau canon, ère ena sua fantasia er oncle; Tushin lo guardaue mès soent qu’as auti e cadun des sòns movements l’alegraue.
GUERRA-E-PATZ-I-WEB	Eth tapatge des fusilhs ath pè dera montanha, uns viatges fèble e d’auti intens, li semblaue eth ritme d’ua respiracion.
GUERRA-E-PATZ-I-WEB	Damb atencion concentrada seguie es pauses successiues d’aqueri sons.
GUERRA-E-PATZ-I-WEB	Se vedie ada eth madeish coma un gigant que damb es dues mans lançau es projectils sus er enemic.
GUERRA-E-PATZ-I-WEB	Capitant Tushin!
GUERRA-E-PATZ-I-WEB	Capitan!
GUERRA-E-PATZ-I-WEB	Tushin se virèc espaurit.
GUERRA-E-PATZ-I-WEB	Qu’ère aqueth oficiau der Estat Major que l’auie hèt enlà dera cantina de Grunt.
GUERRA-E-PATZ-I-WEB	Lo cridaue damb votz sufocada:
GUERRA-E-PATZ-I-WEB	Vos auètz tornat hòl?
GUERRA-E-PATZ-I-WEB	Dus viatges vos an ordenat que vos retiretz e vos…
GUERRA-E-PATZ-I-WEB	Jo…, didec en votz nauta, en to hèr-se a vier es sòns dits ena visèra.
GUERRA-E-PATZ-I-WEB	Mès eth coronèl non podec acabar era sua frasa.
GUERRA-E-PATZ-I-WEB	Un projectil queigut enes entorns l’obliguèc a inclinar-se sus eth sòn shivau.
GUERRA-E-PATZ-I-WEB	Carèc, e quan volec parlar de nauèth, ua auta explossion l’arturèc.
GUERRA-E-PATZ-I-WEB	Hec repè e s’aluenhèc ath galaup.
GUERRA-E-PATZ-I-WEB	Que se retiren!
GUERRA-E-PATZ-I-WEB	Que se repleguen toti!, cridèc de luenh.
GUERRA-E-PATZ-I-WEB	Es soldats se meteren a arrir.
GUERRA-E-PATZ-I-WEB	Ara seguida, venguec un ajudant de camp damb era madeisha orde.
GUERRA-E-PATZ-I-WEB	Qu’ère eth prince Andrei.
GUERRA-E-PATZ-I-WEB	Çò de prumèr que vedec en arribar en lòc ocupat pes canons de Tushin siguec un shivau desenganchat damb ua pauta trincada, qu’endilhaue peniblaments ath cant des tiratges des pèces.
GUERRA-E-PATZ-I-WEB	Era sang li gessie coma d’ua hònt.
GUERRA-E-PATZ-I-WEB	En miei des armons i auie quauqui cadavres.
GUERRA-E-PATZ-I-WEB	Mentre s’apressaue, diuèrsi projectils li passèren peth dessús; ua estrementida nerviosa recorrec era sua esquia.
GUERRA-E-PATZ-I-WEB	Mès sonque pensar que podie auer pòur lo remetec de seguit.
GUERRA-E-PATZ-I-WEB	Dèc era orde e non abandonèc era bataria.
GUERRA-E-PATZ-I-WEB	Qu’auie decidit que se retirèssen es canons ena sua preséncia.
GUERRA-E-PATZ-I-WEB	Amassa damb Tushin, caminant entre es cadavres e jos eth huec terrible des francesi, se tenguie a dispausar es pèces entara retirada.
GUERRA-E-PATZ-I-WEB	Vos que non ètz coma eth d’abantes; a vengut un coronèl e se n’a tornat ath mès córrer, didec eth suboficiau ath prince Andrei.
GUERRA-E-PATZ-I-WEB	Que non ètz coma sa Excelléncia.
GUERRA-E-PATZ-I-WEB	Eth prince Andrei non parlaue damb Tushin, qu’èren es dus tant ocupadi que, çampar, ne s’auien vist.
GUERRA-E-PATZ-I-WEB	Dempús d’auer gafonat es dus canons intactes sus es sòns armons, comencèren era baishada (en tot abandonar es autes dues pèces, ja inservibles).
GUERRA-E-PATZ-I-WEB	Alavetz Bolkonski s’apressèc entà Tushin.
GUERRA-E-PATZ-I-WEB	Plan, entà ua auta, didec sarrant era man der artilhèr.
GUERRA-E-PATZ-I-WEB	Entà ua auta, estimat, responec Tushin.
GUERRA-E-PATZ-I-WEB	Eth vent s’auie padegat.
GUERRA-E-PATZ-I-WEB	Es bromes neres e baishes, immobilizades sus eth camp de batalha, se confonien en orizon damb eth hum dera povora.
GUERRA-E-PATZ-I-WEB	Escurie e se hègen mès visibles es resplendors der dus incendis.
GUERRA-E-PATZ-I-WEB	Amendrien es canonades, mès seguie era intensitat des fusilhades, darrèr e ara dreta, cada viatge mès fòrta e pròcha.
GUERRA-E-PATZ-I-WEB	Quan Tushin, que non auie cessat d’arténher e auançar a grops de heridi, gessec der airau de huec e arribèc damb es sòns canons a pè deth barranc, se trapèc damb es caps e ajudants de camp, qu’entre eri i auie er oficiau d’Estat Major e Zherkov, enviat dus còps entara bataria de Tushin, sens auer-i arribat ne un solet viatge.
GUERRA-E-PATZ-I-WEB	Toti, en tot interromper-se es uns as auti, li transmeteren ordes sus çò que li calie hèr e entà on anar, hènt-li observacions e repotecs; Tushin se limitèc a sauvar silenci, pr’amor que cada còp que sajaue parlar, sense saber perqué, li gessien es lèrmes.
GUERRA-E-PATZ-I-WEB	Atau, carat, seguic entà dauant, en sòn shivau.
GUERRA-E-PATZ-I-WEB	Encara qu’auie balhat era orde de deishar as heridi, molti seguien ara tropa e demanauen que se les deishèsse pujar sus es canons.
GUERRA-E-PATZ-I-WEB	Er elegant capitan d’infantaria qu’abantes dera batalha auie gessut ath mès córrer dera cabana de Tushin jadie damb ua bala en vrente, sus eth bastiment de husta de “Matveievna”.
GUERRA-E-PATZ-I-WEB	Ena pòsa, un cabdet d’ussars, fòrça palle, en tot tier-se ua man damb era auta, s’apressèc entà Tushin e li preguèc que lo deishèsse sèir.
GUERRA-E-PATZ-I-WEB	Capitan, per Diu, qu’è ua contusion en braç, didec timidaments.
GUERRA-E-PATZ-I-WEB	Per Diu!
GUERRA-E-PATZ-I-WEB	Qu’ère evidant qu’auie demanat permís mès d’un còp pr’amor d’acomodar-se en quinsevolh lòc e l’ac auien remit.
GUERRA-E-PATZ-I-WEB	Seguic demanant damb votz timida e trantalhanta.
GUERRA-E-PATZ-I-WEB	Manatz que me permeten pujar, per Diu!
GUERRA-E-PATZ-I-WEB	Deishatz-lo pujar, deishatz-lo, ordenèc Tushin.
GUERRA-E-PATZ-I-WEB	A on ei er oficiau herit?
GUERRA-E-PATZ-I-WEB	Que l’auem retirat.
GUERRA-E-PATZ-I-WEB	Ère mòrt, responec quauqu’un.
GUERRA-E-PATZ-I-WEB	Deishatz que se sèigue…
GUERRA-E-PATZ-I-WEB	Sè-te, amic, sè-te.
GUERRA-E-PATZ-I-WEB	Esten era capòta, Antonov.
GUERRA-E-PATZ-I-WEB	Eth cabdet qu’ère Rostov.
GUERRA-E-PATZ-I-WEB	Damb ua man se tenguie era auta.
GUERRA-E-PATZ-I-WEB	Ère plan esblancossit e un tremor febril l’agitaue era maishèra inferiora.
GUERRA-E-PATZ-I-WEB	Lo seigueren sus “Matveievna”, eth madeish canon qu’auien retirat er oficiau mòrt.
GUERRA-E-PATZ-I-WEB	Ena capòta qu’esteneren i auie sang, que taquèc es pantalons e es mans de Rostov.
GUERRA-E-PATZ-I-WEB	Rostov.
GUERRA-E-PATZ-I-WEB	Qu’ei solet ua contusion.
GUERRA-E-PATZ-I-WEB	Alavetz, d’a on ei era sang des pantalons?
GUERRA-E-PATZ-I-WEB	Damb granes dificultats, e gràcies ara ajuda dera infantaria, auien artenhut pujar pala ensús damb es canons, e quan arribèren en bordalat de Guntersdorf, s’arturèren.
GUERRA-E-PATZ-I-WEB	Ère tant escur qu’ère impossible distinguir a dètz passi es unifòrmes des soldats.
GUERRA-E-PATZ-I-WEB	Es fusilhades comencèren a amendrir.
GUERRA-E-PATZ-I-WEB	De ressabuda, plan près, entara dreta, sonèren de nauèth sorriscles e trets.
GUERRA-E-PATZ-I-WEB	Ena escurina resplendien es ahlames des armes.
GUERRA-E-PATZ-I-WEB	Qu’ère eth darrèr atac des francesi, qu’ada eth responeren es soldats plaçadi enes cases deth bordalat.
GUERRA-E-PATZ-I-WEB	Toti deishèren eth bordalat, mès es canons de Tushin non se podien botjar, e es artilhèrs, eth sòn capitan e eth cabdet d’ussars se guardauen en silenci, ara demora dera sua destinacion.
GUERRA-E-PATZ-I-WEB	Era fusilhada amendric; d’un carrèr pròche venguec era animada convèrsa de dus soldats.
GUERRA-E-PATZ-I-WEB	Ès sancer, Petrov?, preguntaue un.
GUERRA-E-PATZ-I-WEB	Que l’auem hèta bona, frair.
GUERRA-E-PATZ-I-WEB	Ara ja non tornaràn mès, responie un aute.
GUERRA-E-PATZ-I-WEB	Non se ve arren!
GUERRA-E-PATZ-I-WEB	Com s’an fregit entre eri!
GUERRA-E-PATZ-I-WEB	Vai, quina escurina, frairs!
GUERRA-E-PATZ-I-WEB	Es francesi auien estat refusadi per darrèr viatge.
GUERRA-E-PATZ-I-WEB	De nauèth, ena escurina mès absoluda, es canons de Tushin, enquadradi peth confús clamor dera infantaria, se meteren en marcha.
GUERRA-E-PATZ-I-WEB	Semblaue que rajaue, ath miei dera escurina, un arriu invisible, fosc, en ua soleta direccion entre mormolhs, votzes e sorrolhs de cascos e arròdes.
GUERRA-E-PATZ-I-WEB	Entre eth revolum generau, çò que sonaue mès fòrt e clar èren es gemecs e es votzes des heridi: semblauen aumplir era escurina qu’enrodaue ara armada.
GUERRA-E-PATZ-I-WEB	Es gemecs e era escurina dera net qu’èren ua soleta e madeisha causa.
GUERRA-E-PATZ-I-WEB	Ath cap d’un moment se produsic ua cèrta agitacion entre era multitud: quauquarrés passèc sus un shivau blanc, seguit dera sua acompanhada, e didec quauquarren en passar.
GUERRA-E-PATZ-I-WEB	Qué a dit?
GUERRA-E-PATZ-I-WEB	A on ara?
GUERRA-E-PATZ-I-WEB	Mos cau arturàr?
GUERRA-E-PATZ-I-WEB	Dèc es gràcies o qué?, sigueren fòrça es preguntes ansioses que se hègen de pertot e era massa umana en movement comencèc a pressionar sus era madeisha (es qu’anauen dauant, çampar, s’auien arturat) e s’espargec eth rumor de qué auien balhat era orde de parar.
GUERRA-E-PATZ-I-WEB	Toti se posèren de seguit ath miei d’un lord camin.
GUERRA-E-PATZ-I-WEB	S’aluguèren fogairons e era convèrsa se hec mès perceptibla.
GUERRA-E-PATZ-I-WEB	Eth capitan Tushin balhèc es sues ordes ara companhia e manèc que cerquèssen ua pòsta de secors o un mètge entà atier ath cabdet; dempús se seiguec ath cant deth huec premanit en camin pes soldats.
GUERRA-E-PATZ-I-WEB	Tanben Rostov s’apressèc coma podec en fogairon.
GUERRA-E-PATZ-I-WEB	Tot eth sòn còs s’estrementie damb tremor febril peth dolor, eth hered e era umiditat.
GUERRA-E-PATZ-I-WEB	Eth desir de dormir ère irresistible, mès eth torment d’aqueth braç adolorit que non sabie a on botar-lo l’ac empachaue.
GUERRA-E-PATZ-I-WEB	Ja clucaue es uelhs, ja les tachaue enes ahlames roienques e caudes, ja ena figura acorbaishada e fèbla de Tushin, seigut, ara turca, ath sòn costat.
GUERRA-E-PATZ-I-WEB	Es grani, intelligents e bontadosi uelhs de Tushin calauen en eth ua guardada pietosa e corau.
GUERRA-E-PATZ-I-WEB	Se n’encuedaue de qué Tushin lo volie ajudar de tot còr, mès que non auie mejans entà hè’c.
GUERRA-E-PATZ-I-WEB	Pertot arribauen rumors de passi e votzes de soldats que passauen sigue a pè, sigue a shivau e s’installauen ar entorn.
GUERRA-E-PATZ-I-WEB	Eth ressonar d’aguesti passi e votzes, eth chambotadís des shivaus ena hanga, eth crepitar luenhant e pròche dera lenha des fogairons se honien en un solet bronit confús e trantalhant.
GUERRA-E-PATZ-I-WEB	Ja non ère coma abantes un arriu invisible enes tenebres, senon un tenebrós mar que s’acomòde encara estrementit après era tormenta.
GUERRA-E-PATZ-I-WEB	Rostov guardaue e seguie d’aurelha tot çò que passaue ath sòn dauant e enes entorns, sense comprenè’c.
GUERRA-E-PATZ-I-WEB	Un soldat d’infantaria s’apressèc en fogairon, se seiguec d’agrovat, apropèc es mans en huec e guardèc a Tushin.
GUERRA-E-PATZ-I-WEB	Me permetetz, Excelléncia?, preguntèc.
GUERRA-E-PATZ-I-WEB	Quin malastre!
GUERRA-E-PATZ-I-WEB	Damb eth soldat s’auie apropat un oficiau d’infantaria, qu’amiuae ua caròla bendada, e, en tot dirigir-se a Tushin, li demanèc que hesse botjar un shinhau es canons pr’amor de deishar pas a un car.
GUERRA-E-PATZ-I-WEB	Darrèr deth cap dera companhia vengueren dus soldats.
GUERRA-E-PATZ-I-WEB	S’escridassauen herotjaments e se pelejauen en tot sajar de trèir-se er un ar aute ua bòta.
GUERRA-E-PATZ-I-WEB	Dempús arribèc un soldat esblancossit e prim qu’amiaue eth còth bendat damb un liròt plapat de sang e damb votz emmaliciada exigic aigua as artilhèrs.
GUERRA-E-PATZ-I-WEB	Dilhèu me cau morir coma un gosset?, didec.
GUERRA-E-PATZ-I-WEB	Tushin manèc que li hessen a vier aigua.
GUERRA-E-PATZ-I-WEB	Un moment dempús s’apropèc un soldat de bon umor, demanant huec entàs d’infantaria.
GUERRA-E-PATZ-I-WEB	Un shinhau de huec caudet entara infantaria!
GUERRA-E-PATZ-I-WEB	Que Diu vos age, paisans!
GUERRA-E-PATZ-I-WEB	Gràcies peth huec, vo l’entornaram damb revengut, didec en tot hèr-se a seguir ena escurina un tidon alugat.
GUERRA-E-PATZ-I-WEB	Quate soldats qu’amiauen un objècte fòrça pesant passèren peth cant deth fogairon.
GUERRA-E-PATZ-I-WEB	Un d’eri estramunquèc.
GUERRA-E-PATZ-I-WEB	Aguesti diables qu’an deishat socs ath miei deth camin!, idolèc.
GUERRA-E-PATZ-I-WEB	Per qué vo’lo hètz a vier s’ei mòrt?, preguntèc quauqu’un.
GUERRA-E-PATZ-I-WEB	Mau pericle vos quèigue!, e de seguit despareisheren ena escurina.
GUERRA-E-PATZ-I-WEB	Tushin li preguntèc en votz baisha a Rostov:
GUERRA-E-PATZ-I-WEB	Vos hè mau?
GUERRA-E-PATZ-I-WEB	Òc, que hè mau.
GUERRA-E-PATZ-I-WEB	Excelléncia, vos cride eth generau, didec un artilhèr apressant-se entà Tushin.
GUERRA-E-PATZ-I-WEB	Qu’ei aquiu, ena isba.
GUERRA-E-PATZ-I-WEB	I vau de seguit.
GUERRA-E-PATZ-I-WEB	Tushin se botèc de pès e s’aluenhèc deth fogairon, en tot cordar-se ath còp era capòta.
GUERRA-E-PATZ-I-WEB	Non guaire luenh deth fogairon des artilhèrs, ena isba premanida entada eth, eth prince Bagration ère seigut en ua taula parada entà sopar, en tot parlar damb quauqui caps d’unitat amassadi damb eth.
GUERRA-E-PATZ-I-WEB	Aquiu i ère eth vielhet des uelhs miei clucadi, que rosigaue avidaments un uas d’anhèth; eth generau des vint-e-dus ans de servici, ròi ara peth vodka e eth sopar; er oficiau d’Estat Major damb eth sòn polit anèth; Zherkov, que guardaue inquiet a toti, e eth prince Andrei, palle, dambs es pòts sarrats e es uelhs que ludien damb ludentor febrila.
GUERRA-E-PATZ-I-WEB	En un cornèr dera isba i auie ua bandèra cuelhuda as francesi; er auditor civil de ròstre ingenú paupaue era tela dera bandèra e botjaue eth cap estonat, dilhèu pr’amor que l’interessaue vertadèraments era tela o pr’amor que li resultaue penible, damb era hame que sentie, assistir en un repaish que non i cuelhie part per manca de cubèrt.
GUERRA-E-PATZ-I-WEB	Un coronèl francés, hèt presoèr pes dragons qu’ère installat en ua isba pròcha.
GUERRA-E-PATZ-I-WEB	Es oficiaus s’acorropauen entà veder-lo.
GUERRA-E-PATZ-I-WEB	Eth prince Bagration balhèc es gràcies a quauqui caps, demanèc detalhs dera batalha e des pèrtes patides.
GUERRA-E-PATZ-I-WEB	Eth comandant deth regiment presentat en Braunau informaue ath prince de qué en començar era accion se retirèc deth bòsc, arremassèc as soldats que bracauen lenha, deishèc passar as francesi e les ataquèc damb dus batalhons damb era baioneta calada en tot hèr-les húger.
GUERRA-E-PATZ-I-WEB	Quan me n’encuedé, Excelléncia, de qué eth prumèr batalhon ère derrotat, m’arturè en camin e pensè: “Deisharè que passen aguesti e receberè ar enemic damb huec de granades”, e atau ac hi.
GUERRA-E-PATZ-I-WEB	Auie desirat autant, eth comandant deth regiment, amiar a tèrme aqueth movement de tropes e se planhie tant de non auer-lo podut realizar que venguec de convencer-se de qué es causes s’auien passat coma eth pensaue; dilhèu auie succedit atau.
GUERRA-E-PATZ-I-WEB	Qu’ei que se podie discernir, en semblabla confusion e desorde, çò que s’auie hèt e çò que non s’auie hèt?
GUERRA-E-PATZ-I-WEB	Tanben me cau expausar a sa Excelléncia, seguic en tot rebrembar era convèrsa entre Dolojov e Kutuzov, e eth sòn darrèr encontre damb eth degradat, qu’eth soldat degradat Dolojov, dauant es mèns pròpis uelhs, capturèc a un oficiau francés e s’a distinguit particularaments.
GUERRA-E-PATZ-I-WEB	Precisaments en aguest moment, Excelléncia, vedí er atac deth regiment de Pavlograd, intervenguec Zherkov, guardant ath sòn entorn damb inquietud; aqueth dia non auia vist en absolut as ussars e non auíem mès notícies sus eri qu’es entenudes a un oficiau d’infantaria.
GUERRA-E-PATZ-I-WEB	Se heren a vier dus quadres, Excelléncia.
GUERRA-E-PATZ-I-WEB	Quauqui uns arriren dauant es paraules de Zherkov, pensant que, coma tostemp, se tractaue d’ua badinada.
GUERRA-E-PATZ-I-WEB	Mès en avertir qu’eth sòn raconde contribusie ara glòria des Armes russes e d’aquera jornada, cuelheren de nauèth ua expression grèu, maugrat que molti sabien plan ben qu’era afirmacion de Zherkov ère ua mentida sense cap de fondament.
GUERRA-E-PATZ-I-WEB	Eth prince Bagration se virèc entar ancian coronèl.
GUERRA-E-PATZ-I-WEB	Vos balhi es gràcies a toti, senhors.
GUERRA-E-PATZ-I-WEB	Totes es Armes, era infantaria, era cavalaria e era artilheria, s’an comportat eroïcaments.
GUERRA-E-PATZ-I-WEB	Mès, per qué an demorat abandonadi dus canons en centre?, preguntèc, cercant a quauqu’un damb es uelhs (eth prince Bagration non se referie as canons deth flanc quèr, donques que sabie que, aquiu, ath començament dera accion, sigueren abandonadi toti es canons).
GUERRA-E-PATZ-I-WEB	Creigui rebrembar que vos demanè investigà’c, didec ar oficiau d’Estat Major de servici.
GUERRA-E-PATZ-I-WEB	Un demorèc esbauçat, repliquèc er oficiau de servici; er aute, que non ac compreni; jo madeish siguí aquiu lèu tot eth temps e balhè es ordes… venguia de partir…
GUERRA-E-PATZ-I-WEB	Era verat ei qu’era causa estaue lèja, concludic damb modestia.
GUERRA-E-PATZ-I-WEB	Bèth un didec qu’eth capitant Tushin ère aciu madeish, en bordalat, e que l’auien manat a cercar.
GUERRA-E-PATZ-I-WEB	Plan que, vos tanben i siguéretz, didec eth prince Bagration a Bolkonski.
GUERRA-E-PATZ-I-WEB	Andrei.
GUERRA-E-PATZ-I-WEB	Toti sauvèren silenci.
GUERRA-E-PATZ-I-WEB	En lumedar campèc Tushin en tot daurir-se pas timidaments peth darrèr des esquies des generaus ena estreta isba.
GUERRA-E-PATZ-I-WEB	Confús, coma tostemp que se trapaue dauant es sòns caps, Tushin non reparèc ena asta dera bandèra e estramunquèc damb era.
GUERRA-E-PATZ-I-WEB	Quauqui uns arriren.
GUERRA-E-PATZ-I-WEB	Per qué s’a abandonat un canon?, preguntèc Bagration arroncilhant es celhes, non tant contra eth capitan coma contra es qu’arrien, qu’entre eri subergessie Zherkov.
GUERRA-E-PATZ-I-WEB	Ara, dauant eth sòn temible superior, Tushin pensèc per prumèr viatge en orror dera sua fauta e ena vergonha de pèrder dus canons estant, eth, damb vida.
GUERRA-E-PATZ-I-WEB	Autantes auien estat es sues emocions qu’enquiad aguest instant non auec temps de pensar en aquerò.
GUERRA-E-PATZ-I-WEB	Es arridalhes des oficiaus lo trebolèren encara mès.
GUERRA-E-PATZ-I-WEB	Se mantenguie fèrm dauant de Bagatrion, e era maishèra inferior li tremolaue.
GUERRA-E-PATZ-I-WEB	A penes podec díder:
GUERRA-E-PATZ-I-WEB	Sabi pas…
GUERRA-E-PATZ-I-WEB	Excelléncia… que non auia pro òmes, Excelléncia.
GUERRA-E-PATZ-I-WEB	Que les podíetz auer cuelhut des tropes de proteccion.
GUERRA-E-PATZ-I-WEB	Tushin non didec que non i auie tropes de proteccion, encara que siguesse vertat.
GUERRA-E-PATZ-I-WEB	Se pensaue que, dident aquerò, comprometie a bèth aute cap e, en silenci, damb es uelhs tachadi, guardaue a Bagration tau que guarde er escolan as uelhs deth sòn professor quan non sap se qué respóner.
GUERRA-E-PATZ-I-WEB	Aqueth silenci s’alonguèc pro.
GUERRA-E-PATZ-I-WEB	Eth prince Bagration, que, plan que òc, non volie mostrar-se sevèr, non sabie se qué díder e es auti non gausauen intervier ena convèrsa.
GUERRA-E-PATZ-I-WEB	Eth prince Andrei guardaue a Tushin de reuelh e estornejaue nerviós es dits.
GUERRA-E-PATZ-I-WEB	Excelléncia, gessec Bolkonski damb era sua votz talhanta, vos vos dignèretz enviar-me ena bataria deth capitan Tushin; i anè, plan, e trapè mòrts a dus tèrci des òmes e des chivaus, dus canons estronhadi e cap tropa de proteccion.
GUERRA-E-PATZ-I-WEB	Eth prince Bagration e Tushin guardauen ara damb era madeisha fixacion a Bolkonski, que parlaue damb mesura e emocion.
GUERRA-E-PATZ-I-WEB	E se me permetetz, Excelléncia, ua opinion, seguic, diderè qu’era capitada d’aguesta jornada l’ac deuem en grana partida ad aguesta bataria e ara fermetat eroïca deth capitan Tushin e dera sua companhia.
GUERRA-E-PATZ-I-WEB	Sense demorar responsa, eth prince Andrei se lheuèc e se hec enlà dera taula.
GUERRA-E-PATZ-I-WEB	Eth prince Bagration guardèc a Tushin, qu’ère clar que non volie dobtar dera opinion fèrma de Bolkonski e que, ath còp, l’ère de mau her balhar-li absoluda fe, inclinèc eth cap e li didec a Tushin que podie retirar-se.
GUERRA-E-PATZ-I-WEB	En prince Andrei gessec darrèr eth capitan.
GUERRA-E-PATZ-I-WEB	Ò, amic, gràcies!
GUERRA-E-PATZ-I-WEB	Que m’auetz trèt d’un endrabader!, li didec Tushin.
GUERRA-E-PATZ-I-WEB	Bolkonski lo guardèc e s’aluenhèc sense badar boda; ère trist, afligit.
GUERRA-E-PATZ-I-WEB	Tot çò que se passaue ère tant estranh, tan desparièr de çò qu’eth s’auie demorat.
GUERRA-E-PATZ-I-WEB	Qué hèn aciu?
GUERRA-E-PATZ-I-WEB	Qué an de besonh?
GUERRA-E-PATZ-I-WEB	Quan s’acabarà tot aquerò?, pensaue Rostov, guardant es ombres que s’agitauen ath sòn dauant.
GUERRA-E-PATZ-I-WEB	Eth dolor en braç se hège cada còp mès agudent.
GUERRA-E-PATZ-I-WEB	Eth dromilhon lo senhorejaue; cercles ròis dançauen dauant es sòns uelhs; era impression des votzes e des cares e eth sentiment de solitud se confonien damb era sensacion de dolor; qu’èren eri, aguesti soldats heridi e non heridi, es que li sarrauen e retortilhauen es nèrvis, es que cremauen era carn deth sòn braç trincat e dera espatla.
GUERRA-E-PATZ-I-WEB	Entà desliurar-se d’eri cluquèc es uelhs.
GUERRA-E-PATZ-I-WEB	S’esclipsèc pendent un instant, mès en aguestes cuertes menutes de dromilhon vedec en sòmis multitud d’imatges desparières: vedec a sa mair, damb era sua longa man blanca, es primes espatles de Sonia, es uelhs e era arridalha de Natasha; vedec a Denisov, damb era sua grana votz e era sua mostacha, vedec a Telianin e era sua istòria damb eth e Bogdanic.
GUERRA-E-PATZ-I-WEB	Tota aguesta istòria se honie damb eth soldat dera votz brusca, e, autant aquera coma eth soldat tenguien de contunh eth sòn braç en tot costar-li ua dolor agudenta, lo sarrauen e tirauen d’eth tostemp ena madeisha direccion.
GUERRA-E-PATZ-I-WEB	Sajaue dessepar- se d’eri, mès ne peth mau de morir artenhie qu’abandonèssen eth sòn braç e era sua espatla.
GUERRA-E-PATZ-I-WEB	Que non aurie patit tant, estarie ben, se non tirassèssen atau d’eth; mès que l’ère impossible desliurar-se d’eri.
GUERRA-E-PATZ-I-WEB	Dauric es uelhs e campèc entà naut.
GUERRA-E-PATZ-I-WEB	Eth nere vel dera net baishaue lèu enquias madeishes brases deth fogairon.
GUERRA-E-PATZ-I-WEB	Illuminada peth huec, era nhèu queiguie en povàs menut.
GUERRA-E-PATZ-I-WEB	Tushin encara non auie tornat.
GUERRA-E-PATZ-I-WEB	Eth mètge tanpòc apareishie.
GUERRA-E-PATZ-I-WEB	Qu’ère solet.
GUERRA-E-PATZ-I-WEB	Ath sòn dauant, un soldat, totafèt nud, cauhaue ath cant deth fogairon eth sòn còs prim e auriolenc.
GUERRA-E-PATZ-I-WEB	Arrés vie a socorrer-me ne a padegar-me.
GUERRA-E-PATZ-I-WEB	E en çò de mèn viuia estimat de toti, fòrt, alègre e estimat!”.
GUERRA-E-PATZ-I-WEB	Alendèc, e damb era alendada gessec des sòns pòts un involentari gemiment.
GUERRA-E-PATZ-I-WEB	Te hè mau quauquarren?, li preguntèc eth soldat, secodint era camisa sus eth huec, e sense demorar responsa, gargalhèc e higec: Guairi n’a queigut aué!
GUERRA-E-PATZ-I-WEB	Quin espant!
GUERRA-E-PATZ-I-WEB	Rostov non escotaue es paraules deth soldat.
GUERRA-E-PATZ-I-WEB	Guardaue era nhèu que volaue sus eth huec e s’en brembèc der iuèrn rus, dera sua casa tèba e luminosa, deth sòn abric de pèths, es luges rapides, eth sòn còs vigorós, tot er amor e es suenhs dera familha.
GUERRA-E-PATZ-I-WEB	Londeman es francesi non renauiren es atacs e era rèsta deth destacament de Bagration se podec incorporar ena armada de Kutuzov.
GUERRA-E-PATZ-I-WEB	Eth prince Vasili non meditaue es sòns plans.
GUERRA-E-PATZ-I-WEB	Ne mens encara pensaue hèr mau a d’auti pr’amor d’arténher quauque auantage.
GUERRA-E-PATZ-I-WEB	Ère, ne mens ne mès, un òme dera nauta societat que, en auer obtengut tostemp capitada en mon, ère avedat a tier-la.
GUERRA-E-PATZ-I-WEB	Sivans es circonstàncies e es sues relacions damb es auti, combinaue diuèrsi plans e calculs que d’eri ne tansevolhe eth madeish n’auie consciéncia, encara que constitusien tot er interès dera sua vida.
GUERRA-E-PATZ-I-WEB	Que non se tractaue d’un plan ne de dus, senon de desenats d’eri; bèth un non hège qu’esboçar-se ena sua ment, d’auti aquerien realitat e era rèsta s’anulauen.
GUERRA-E-PATZ-I-WEB	Per exemple, eth prince Vasili jamès se didie: “Tau personatge a, ara, grana influéncia; me cau conquistar era sua amistat e fidança pr’amor d’arténher, gràcies ada eth, ua ajuda financèra”.
GUERRA-E-PATZ-I-WEB	Ne tanpòc pensaue: “Pierre ei ric, me cau tirassar-lo entà jo, maridar-lo damb era mia hilha e arténher aguest prèst de quaranta mil robles que n’è besonh”.
GUERRA-E-PATZ-I-WEB	Mès, se se trapaue damb eth personatge influent, eth sòn instint precís li suggerie de seguit qu’aguesta persona li podie èster utila, e eth prince Vasili se hège amic der individú en question e ena prumèra escadença avienta, instintiuaments, sense cap de preparacion, lo vantaue, lo tractaue damb familiaritat e li parlaue de çò que l’ère precís.
GUERRA-E-PATZ-I-WEB	A Pierre, en Moscòu, que l’auie a man, e trapèc era manèra de hèr-lo nomentar gentilòme de cramba, çò qu’alavetz equivalie ath rang de conselhèr d’Estat, e l’ahisquèc entà que se trasladèsse damb eth en Sant Peterburg e se lotgèsse ena sua casa.
GUERRA-E-PATZ-I-WEB	Coma se non pensèsse en aquerò, mès damb era absoluda seguretat de qué ère precís, eth prince Vasili hège çò de besonh entà maridar a Pierre damb era sua hilha.
GUERRA-E-PATZ-I-WEB	S’eth prince Vasili auesse premanit per auança es sòns plans, non aurie podut manifestar-se d’aguesta sòrta tan simpla e familhar en totes es sues relacions damb es persones plaçades per dessús o per dejós d’eth.
GUERRA-E-PATZ-I-WEB	Quauquarren l’atirassaue tostemp entath mès poderós e eth mès ric, e auie era rara adretia d’alistar er instant oportun entà trèir partit de toti.
GUERRA-E-PATZ-I-WEB	Pierre, convertit inesperadaments en un òme plan ric e en comde, après era solitud e despreocupacion de pòc abantes, se vedie ara enquia tau punt ocupat e entornejat de gent que sonque en lhet se podie demorar solet damb eth madeish.
GUERRA-E-PATZ-I-WEB	Li calie signar documents restacadi damb oficines publiques qu’eth sòn significat non l’auie bric clar, preguntar sus ua e ua auta causa ath sòn prumèr intendent, visitar es sues propietats enes entorns de Moscòu e recéber a un revolum de persones que pòc abantes non volien saber arren, ne tansevolhe, dera sua existéncia e ara se considerarien ofensades e desengustades s’eth nau milionari non les recebesse.
GUERRA-E-PATZ-I-WEB	Qu’èren gents plan desparières: òmes de negòcis, parents, coneishudi; toti madeish de coraus e ben dispausadi entath joen eretèr.
GUERRA-E-PATZ-I-WEB	Toti, aquerò ère evident e indiscutible, se mostrauen convençudi des granes qualitats de Pierre.
GUERRA-E-PATZ-I-WEB	Autanplan persones abantes malicioses e ostils èren ara, damb eth, doces e coraus.
GUERRA-E-PATZ-I-WEB	Era màger des princesses, tan seriosa tostemp damb eth sòn long còs e es sòns estirats peus de pipa, entrèc ena cramba de Pierre dempús es funeralhes deth vielh comde.
GUERRA-E-PATZ-I-WEB	Damb es uelhs baishi e rogint-se en cada moment, li didec que li hège fòrça dò er equivòc qu’auie auut entre eri, e que non se sentie damb eth dret de demanar arren, exceptat eth permís (après eth malastre d’aquera mòrt) d’estar-se quauques setmanes en ua casa que tant estimaue e a on auie hèt tanti sacrificis.
GUERRA-E-PATZ-I-WEB	En díder aquerò non podec tier-se e s’estarnèc de plorar.
GUERRA-E-PATZ-I-WEB	Esmoigut per tau evolucion en aquera hemna, hereda coma ua estatua, Pierre li cuelhec era man e li demanèc perdon, sense saber-se’n de qué l’auie de perdonar.
GUERRA-E-PATZ-I-WEB	A compdar d’aqueth dia, era màger des princesses comencèc a téisher un tapaboques de lan a règues entà Pierre e cambièc totafèt eth sòn anament entada eth.
GUERRA-E-PATZ-I-WEB	Hètz-ac per era, mon cher.
GUERRA-E-PATZ-I-WEB	A patit tant peth vòste defuntat pair!, li didec eth prince Vasili en tot presentar-li un document a favor dera princessa pr’amor que lo signèsse.
GUERRA-E-PATZ-I-WEB	Eth prince Vasili auie creigut convenent e de besonh lançar aqueth uas ara princessa (ua orde de pagament de trenta mil robles) pr’amor de qué non se l’acodisse treir era sua participacion en cas dera bossa de cuèr repussat.
GUERRA-E-PATZ-I-WEB	Pierre signèc, e d’alavetz ençà era princessa li mostrèc encara mès afeccion.
GUERRA-E-PATZ-I-WEB	Tanben es autes fraies li mostrauen màger afeccion, mès que mès era mès joena e beròia, era deth luèr.
GUERRA-E-PATZ-I-WEB	Soent botaue a Pierre en situacions incomòdes damb es sues arridalhes e eth sòn trebolament quan lo vedie.
GUERRA-E-PATZ-I-WEB	Li semblèc tan naturau a Pierre que toti l’estimèssen e tant antinaturau que quauquarrés non l’estimèsse que non podie dobtar dera sinceritat des persones que l’entornejauen.
GUERRA-E-PATZ-I-WEB	Ath de là, non li restaue temps entà preguntar-se se èren sincères o ipocrites; jamès auie temps entad arren, non podie gésser d’aqueth estat d’embriaguesa, alègre e tranquil.
GUERRA-E-PATZ-I-WEB	Se vedie coma eth centre d’un movement generau e important; sabie que tostemp se demoraue quauquarren d’eth e que, se non hège cèrtes causes, aurie desengustat a molti, les privarie de çò que demorauen, mentre que tot se passarie ben se les hesse.
GUERRA-E-PATZ-I-WEB	Atau, donc, complie tot çò que li sollicitauen, encara que çò de bon que d’eth se demoraue tostemps restèsse per arribar.
GUERRA-E-PATZ-I-WEB	Eth qu’ara prumeria s’ocupèc mès des ahèrs de Pierre e d’eth madeish, siguec eth prince Vasili.
GUERRA-E-PATZ-I-WEB	Dempús era mòrt deth comde Bezujov se podie díder que non auie deishat dera sua man ath joen.
GUERRA-E-PATZ-I-WEB	Eth prince Vasili auie er aspècte d’un òme aclapat de trabalh, cansat e rendut, mès que, per pietat, non podie abandonar ar edart deth destin e as influéncies des brigands ad aqueth joen sens defensa hilh deth sòn, après tout, amic, e patron d’ua immensa fortuna.
GUERRA-E-PATZ-I-WEB	Plan, donc, amic mèn, ara fin partim deman, li didec un viatge, clucant es uelhs e pataquejant damb es dits en braç de Pierre, en tot tier un ton coma s’aquerò ère convengut entre es dus de fòrça temps a, e non podie èster de ua auta manèra.
GUERRA-E-PATZ-I-WEB	Deman partim, vos dèishi lòc en mèn coche.
GUERRA-E-PATZ-I-WEB	Sò plan content.
GUERRA-E-PATZ-I-WEB	Aciu çò de mès important que ja ei hèt; e jo auria d’auer tornat hè ja temps.
GUERRA-E-PATZ-I-WEB	Guardatz se qué è recebut deth cancelhèr…
GUERRA-E-PATZ-I-WEB	Li parlé de vos, vos an agregat ath còs diplomatic e auetz estat nomentat gentilòme de cramba: ara que se vos daurís era carrèra diplomatica.
GUERRA-E-PATZ-I-WEB	A maugrat dera expression de cansament e de seguretat qu’eth price Vasili parlaue, Pierre (qu’auie reflexionat longaments sus eth sòn avier) sagèc de méter quauqua objeccion; mès eth prince lo braquèc damb aquera votz roconanta e abaritonada que semblaue excludir quinsevolh possibilitat d’interrómper es sues paraules, ton que d’eth se servie en quauqui casi d’extrèm besonh de persuasion.
GUERRA-E-PATZ-I-WEB	Mès, estimat, qu’ac hi per jo, m’ac dictaue era mia pròpia consciéncia; que non te cau arregraïr-m’ac.
GUERRA-E-PATZ-I-WEB	Arrés s’a planhut jamès de qué se l’estimèsse massa; e ath delà, ès liure, ac pòs deishar tot deman madeish…
GUERRA-E-PATZ-I-WEB	En Sant Peterburg poiràs decidir.
GUERRA-E-PATZ-I-WEB	E que ja ei ora de qué t’aluenhes un shinhau d’aguesti rebrembes terribles (eth prince Vasili alendèc).
GUERRA-E-PATZ-I-WEB	Qu’ei aquerò, amic mèn.
GUERRA-E-PATZ-I-WEB	Eth mèn ajuda de cramba vierà ena tua carròça.
GUERRA-E-PATZ-I-WEB	A!, m’en desbrembaua!, higec.
GUERRA-E-PATZ-I-WEB	Ja sabes, estimat, que ta pair e jo auíem uns compdes pendents.
GUERRA-E-PATZ-I-WEB	Que sò crubat çò de Riazan e me demori damb aquerò; tu que non n’as besonh.
GUERRA-E-PATZ-I-WEB	Dempús haram es compdes.
GUERRA-E-PATZ-I-WEB	Çò qu’eth prince Vasili cridaue “çò de Riazan” èren uns quants milèrs de robles dera renda d’aquera propietat qu’eth s’empochaue.
GUERRA-E-PATZ-I-WEB	En Sant Petersburg, madeish qu’en Moscòu, enrodèc a Pierre un ambient de persones coraus e amables.
GUERRA-E-PATZ-I-WEB	Eth joen comde non podie refusar eth cargue o, mielhor dit, eth titol (donques que non li calie hèr arren) que l’auie artenhut eth prince Vasili; ath delà, Pierre establic tantes coneishences, recebec tantes invitacions, li manquèc tant de temps, que, mès encara qu’en Moscòu, non l’abandonaue era sensacion de trapar-se en centre d’un remolin qu’anonciaue un pròplèu benèster que jamès arribaue.
GUERRA-E-PATZ-I-WEB	Des sòns ancians amics celibataris, ne demoraue pòqui en Sant Petersburg.
GUERRA-E-PATZ-I-WEB	Era Garda ère en campanha; Dolojov auie estat degradat; Anatòl prestaue servici militar en províncies; eth prince Andrei se trapaue en estrangèr.
GUERRA-E-PATZ-I-WEB	Atau, donc, Pierre non podie passar ja es nets, tau que li shautaue passar-les en passat; ne espacejar de quan en quan es sòns sentiments enes convèrses damb eth sòn amic màger, eth mielhor e mès estimat.
GUERRA-E-PATZ-I-WEB	Eth temps se l’esguitlaue en sopars e balhs, sustot ena casa deth prince Vasili, en companhia dera gròssa princessa, era sua hemna, e dera plan beròia Elena.
GUERRA-E-PATZ-I-WEB	Er anament d’Anna Pavlovna Scherer damb Pierre cambièc coma eth de tota era societat.
GUERRA-E-PATZ-I-WEB	Abantes, Pierre sentie de contunh que quinsevolh causa que didesse dauant d’Anna Pavlovna resultaue inconvenenta e inoportuna, e qu’es arguments qu’eth pensaue intelligents quan les pensaue se convertien en vertadères pegaries tan lèu les exprimie en votz nauta, mentre qu'es mès pègues paraules d’Ipolit passauen per originalitats encantadoires.
GUERRA-E-PATZ-I-WEB	Ara prumeria der iuèrn de 1805-1806 Pierre recebec er acostumat bilhet d’Anna Pavlovna (ua invitacion de color ròsa) qu’en eth auie hijut: “Vous trouverez chez moi la belle Helene qu’on non se lasse jamais de voir”.
GUERRA-E-PATZ-I-WEB	En liéger aguesta frase, Pierre se n’encuedèc per prumèr viatge de qué, entre eth e Elena, s’auie establit un cèrt ligam arreconeishut pes auti; e aguesta idia, que l’espaurie per çò que semblaue impausar-li ua obligacion qu’eth non volie contrèir, l’agradaue ath còp coma ua suposicion divertida.
GUERRA-E-PATZ-I-WEB	Era cauhada en çò d’Anna Pavlovna qu’ère coma era anteriora, damb era diferéncia de qué era nauetat qu’era dauna aufrie as sòns òstes non ère Mortemart, senon un diplomatic vengut de Berlin, coneisheire des mès recents detalhs sus era estança der emperaire Alexandre en Postdam e era indissoluble aliança qu’aquiu auien signat es dus augusti amics, en tot compremeter-se a deféner era causa justa contra er enemic deth gènre uman.
GUERRA-E-PATZ-I-WEB	Pierre siguec recebut per Anna Pavlovna damb ua nuança de tristor que, plan que òc, se referie ara recenta pèrta patida per eth damb era mòrt de sa pair, eth comde Bezujov (toti se vedien ahiscadi a persuadir a Pierre de qué ère fòrça afligit, pera mòrt d’aqueth pair, qu’a penes auie coneishut).
GUERRA-E-PATZ-I-WEB	Mès era tristor d’Anna Pavlovna qu’ère semblabla en tot ad aquera que hège ostentacion quan parlaue de Sa Majestat I. Feodorovna.
GUERRA-E-PATZ-I-WEB	Pierre se sentec fòrça vantat per aquerò.
GUERRA-E-PATZ-I-WEB	Anna Pavlovna distribuïe en sòn salon es grops damb era sua acostumada abiletat.
GUERRA-E-PATZ-I-WEB	Eth grop màger (damb eth prince Vasili e es generaus) auie era sòrt de compdar damb eth diplomatic.
GUERRA-E-PATZ-I-WEB	Un aute ère seigut pròche ara taula deth tè.
GUERRA-E-PATZ-I-WEB	Pierre auie er in d’amassar-se damb eth prumèr, mès Anna Pavlovna, excitada coma eth cap d’ua armada en camp de batalha, que se l’acodissen milèrs d’idies qu’a penes a temps entà realizar-les, lo toquèc en braç.
GUERRA-E-PATZ-I-WEB	Attendez, jai des vues sur vous pour ce soir, guardèc a Elena e arric.
GUERRA-E-PATZ-I-WEB	Ma bonne Helena, il faut que vous soyez charitable pour ma pauvre tante, qui a une adoration pour vous.
GUERRA-E-PATZ-I-WEB	Allez lui tenir compagnie pour dix minutes.
GUERRA-E-PATZ-I-WEB	E entà que non s’engüege guaire, eth nòste amable comde non se remirà a seguir-la.
GUERRA-E-PATZ-I-WEB	Era beròia Elena se filèc entara tia, mès Anna Pavlovna retenguec encara a Pierre, coma se li calesse balhar es darrères instruccions.
GUERRA-E-PATZ-I-WEB	Vertat qu’ei preciosa?, didec ath comde en tot senhalar-li ara joena, que s’aluenhaue majestuosaments.
GUERRA-E-PATZ-I-WEB	Et quelle tenue!
GUERRA-E-PATZ-I-WEB	Quin tacte entà ua gojata tan joena, quin temperament mès esplendid!
GUERRA-E-PATZ-I-WEB	Aquerò que vie deth còr.
GUERRA-E-PATZ-I-WEB	Erós er òme qu’ada eth apertengue.
GUERRA-E-PATZ-I-WEB	Me shautarie conéisher era vòsta pensada, e en díder aquerò Anna Pavlovna lo deishèc partir.
GUERRA-E-PATZ-I-WEB	Pierre, damb absoluda franquesa, auie responut afirmatiuaments ara pregunta d’Anna Pavlovna sus Elena.
GUERRA-E-PATZ-I-WEB	Se se l’acodie pensar en era, pensaue precisaments ena sua beresa e ena tranquilla e extraordinària capacitat de mostrar-se digna e silenciosa enes salons.
GUERRA-E-PATZ-I-WEB	Era tia acuelhec as dus joeni en sòn cornèr, encara que mèsalèu volie amagar era sua adoracion per Elena e exprimir mèsalèu era pòur que sentie per Anna Pavlovna.
GUERRA-E-PATZ-I-WEB	Guardaue ara sua neboda coma preguntant se qué li calie hèr damb es dus joeni.
GUERRA-E-PATZ-I-WEB	En retirar-se, Anna Pavlovna toquèc de nauèth damb eth sòn dit eth braç de Pierre e li didec:
GUERRA-E-PATZ-I-WEB	J’espere que vous ne direz plus qu’on s’ennuie chez moi, e guardèc a Elena.
GUERRA-E-PATZ-I-WEB	Aguesta arric, coma dident que non admetie era possibilitat de qué arrés la vedesse sense sentir-se afogat.
GUERRA-E-PATZ-I-WEB	Era tia tossic un shinhau, avalèc saliuera e didec en francés qu’ère plan contenta de veir a Elena.
GUERRA-E-PATZ-I-WEB	Dempús se virèc entà Pierre damb era madeisha salutacion e es madeishes expressions.
GUERRA-E-PATZ-I-WEB	Pendent era convèrsa, engüegiua e entrebracada, Elena guardèc a Pierre e li hec un arridolet damb aquera polida e clara arridalha que tenguie damb toti.
GUERRA-E-PATZ-I-WEB	Pierre ère tant avedat ad aguesta arridalha, significaue tan pòc entada eth, qu’a penes li prestèc atencion.
GUERRA-E-PATZ-I-WEB	Era tia comencèc a parlar dera colleccion de tabaquères deth pair de Pierre, eth comde Bezujov, e mostrèc era sua.
GUERRA-E-PATZ-I-WEB	Era princessa Elena l’ac demanèc pr’amor de veir eth retrait deth marit dera tia, pintat aquiu.
GUERRA-E-PATZ-I-WEB	Solide deu èster un trabalh de Vinesse, didec Pierre, en tot hèr mencion d’un miniaturista plan coneishut.
GUERRA-E-PATZ-I-WEB	S’inclinèc sus era taula entà cuélher era tabaquèra, sense deishar d’aurelha era covèrsa que se tenguie ena taula vesia.
GUERRA-E-PATZ-I-WEB	S’incorporèc entà virar-se, mès era tia l’estenec era tabaquèra per darrèr madeish dera gojata; s’inclinèc Elena pr’amor de deishar espaci e se virèc arrint.
GUERRA-E-PATZ-I-WEB	Coma tostemp enes cauhades, amiaue un vestit fòrça descoletat, autant peth dauant coma pera esquia, sivans era mòda dera epòca.
GUERRA-E-PATZ-I-WEB	Eth sòn pitrau, qu’a Pierre li semblaue tostemp de marme, ère tan près deth joen que sense voler avertic damb es sòns uelhs miòps era viua fascinacion des espatles e còth, tan pròches as sòns pòts que non aurie auut senon inclinar-se un shinhau entà heregar-les.
GUERRA-E-PATZ-I-WEB	Sentec eth calor deth sòn còs, era flaira deth sòn perhum e eth carrinclar deth corset en cada movement.
GUERRA-E-PATZ-I-WEB	Non vedie ja aquera beresa de marme que formaue un ensems damb eth vestit de net; vedie e sentie tota era seduccion deth sòn còs, amagat solet peth vestit.
GUERRA-E-PATZ-I-WEB	E un còp vist atau, que non ac podie veir de ua auta manèra, madeish que non podem quèir ena enganha un còp se mos a explicada.
GUERRA-E-PATZ-I-WEB	Elena semblaue dider-li: “Qu’ei que non vo n’auíetz encuedat de çò de beròia que sò?
GUERRA-E-PATZ-I-WEB	Non sabíetz que sò ua hemna?
GUERRA-E-PATZ-I-WEB	Plan, donc, sò ua hemna que pòt apertier a quinsevolh, e tanben a vos”.
GUERRA-E-PATZ-I-WEB	E en aqueth moment Pierre sentec qu’Elena non solet podie èster era sua hemna senon que li calie que ne siguesse e que non podie èster de ua auta manèra.
GUERRA-E-PATZ-I-WEB	Se’n sabec damb tanta seguretat coma se ja siguesse en autar damb era.
GUERRA-E-PATZ-I-WEB	Com arribarie?
GUERRA-E-PATZ-I-WEB	Quan?
GUERRA-E-PATZ-I-WEB	Ac ignoraue.
GUERRA-E-PATZ-I-WEB	Tanpòc podie saber s’estarie ben (mèsalèu li semblaue que non), mès n’ère solide fòrça qu’aquerò se passarie.
GUERRA-E-PATZ-I-WEB	Pierre baishèc es uelhs e la guardèc de nauèth; que desiraue veder-la d’autrú ada eth, ua beresa tan luenhana coma n’ère abantes cada dia.
GUERRA-E-PATZ-I-WEB	Mès que ja non podie èster atau, non podie, madeish qu’un òme qu’ena broma baisha confon un manat de males èrbes damb un arbe, non pòt, quan a vist qu’ei èrba, contunhar credent qu’ei un arbe.
GUERRA-E-PATZ-I-WEB	La vedie terriblaments pròcha; se sentie ja jos eth sòn poder.
GUERRA-E-PATZ-I-WEB	Entre es dus que non i auie mès obstacles qu’es botadi pera sua pròpia volentat.
GUERRA-E-PATZ-I-WEB	Pierre, en tot sajar de rembrembar s’auie hèt quauquarren inconvenent, campèc ath sòn entorn rogit.
GUERRA-E-PATZ-I-WEB	Li semblaue que toti sabien, madeish qu’eth, çò que s’auie passat.
GUERRA-E-PATZ-I-WEB	Ath cap d’uns moments, quan Pierre s’apressèc en grop gran, Anna Pavlovna li didec:
GUERRA-E-PATZ-I-WEB	On dit que vous embellisez votre maison de Petersburg.
GUERRA-E-PATZ-I-WEB	E ère vertat.
GUERRA-E-PATZ-I-WEB	Er arquitècte l’auie dit qu’ère de besonh hè’c, e Pierre, sense saber perqué, auie començat a restaurar era immensa casa de Sant Petersburg).
GUERRA-E-PATZ-I-WEB	C’est bien, mais ne demenagez pas de chez les pince Basile.
GUERRA-E-PATZ-I-WEB	Il est bon d’avoir un ami comme le prince.
GUERRA-E-PATZ-I-WEB	J’en sais quelque chose.
GUERRA-E-PATZ-I-WEB	N’est-ce pas?, e se virèc arrint entath prince Valisi.
GUERRA-E-PATZ-I-WEB	E vos ètz tan joen; auetz besonh de conselh…
GUERRA-E-PATZ-I-WEB	Non vos emmaliciètz se tengui es mèns privilègis de vielha.
GUERRA-E-PATZ-I-WEB	Carèc, coma hèn tostemp es hemnes que demoren un compliment quan parlen dera sua edat.
GUERRA-E-PATZ-I-WEB	Se vos maridatz, que ja serà ua auta causa.
GUERRA-E-PATZ-I-WEB	E amassèc ambdús en ua guardada.
GUERRA-E-PATZ-I-WEB	Pierre non guardaue a Elena, ne era ada eth; ça que la, la sentie terriblaments pròcha.
GUERRA-E-PATZ-I-WEB	Gasulhèc Pierre ues paraules e se rogic.
GUERRA-E-PATZ-I-WEB	Ja en casa, se tardèc a agarrar eth sòn, pensant en tot aquerò que l’auie arribat.
GUERRA-E-PATZ-I-WEB	Mès, qué l’auie arribat?
GUERRA-E-PATZ-I-WEB	Arren.
GUERRA-E-PATZ-I-WEB	Solet comprenie qu’ua hemna, que coneishie dès era mainadesa, que d’era auie dit sense cap entosiasme: “òc, ei beròia”, quan es auti ponderauen era sua beresa, li podie ara apertie.
GUERRA-E-PATZ-I-WEB	Que i a quauquarren de pervèrs e de enebit en aguest sentiment qu’a desvelhat en jo.
GUERRA-E-PATZ-I-WEB	È entenut a díder que sa frair Anatol ère encamardat d’era, e era d’eth, tota ua istòria, e plan per aquerò les a calut aluenhar a Anatol.
GUERRA-E-PATZ-I-WEB	Ipolit ei frair sòn…, sa pair ei eth prince Vasili…
GUERRA-E-PATZ-I-WEB	Aquerò que non està ben”.
GUERRA-E-PATZ-I-WEB	E un còp mès vedie non ara hilha deth prince Vasili, senon tot eth sòn còs caperat solet peth vestit gris.
GUERRA-E-PATZ-I-WEB	Rebrembaue es paraules d’Elena, es sues guardades, atau coma es paraules e guardades d’aqueri que les auien vist amassa; es d’Anna Pavlovna, quan li parlaue dera sua casa, e milenats d’allusions deth prince Vasili e de d’auti.
GUERRA-E-PATZ-I-WEB	Se sentec orrificat, non ère ja obligat a amiar a tèrme un acte reprochable que non auie de hèr?
GUERRA-E-PATZ-I-WEB	Mès, tant que repetie taus reflexions, en aute cornèr dera sua amna surgentaue era imatge d’Elena damb tota era sua femenina beresa.
GUERRA-E-PATZ-I-WEB	En noveme de 1805 eth prince Vasili li calec gésser de viatge d’inspeccion en quate províncies.
GUERRA-E-PATZ-I-WEB	S’auie procurat aguesta comission pr’amor de visitar, ath còp, es sues propietats en estat roïnós e pr’amor de vier damb eth sòn hilh Anatol (que recuelherie ena ciutat a on ère de garnison) entara casa deth prince Nikolai Andreievic Bolkonski entà maridar-lo damb era hilha d’aqueth vielh tant amonedat.
GUERRA-E-PATZ-I-WEB	Mès abantes de gésser, eth prince Vasili volie decidir çò de Pierre.
GUERRA-E-PATZ-I-WEB	Qu’ère vertat qu’enes darrèri tempsi se passaue Pierre ores sanceres ena casa deth prince Vasili (a on se lotjaue), e dauant d’Elena se mostraue risible, trebolat e estupid tau que correspon a un encamardat.
GUERRA-E-PATZ-I-WEB	Mès encara non auie hèt era demana.
GUERRA-E-PATZ-I-WEB	Que Diu l’age!, pensaue eth prince Vasili, erós de senter-se tan bontadós.
GUERRA-E-PATZ-I-WEB	Mais il faut que ça finisse.
GUERRA-E-PATZ-I-WEB	Deman passat, aniversari d’Elena, convidarè a uns quants amics, e se non compren se qué li cau hèr, ac harè jo.
GUERRA-E-PATZ-I-WEB	Òc; qu’ei causa mia.
GUERRA-E-PATZ-I-WEB	Auie passat un mes e miei dès era cauhada d’Anna Pavlovna e dès era agitada net d’insomni quan decidic qu’eth maridatge damb Elena serie un malastre, per çò que li calie evitar-la e partir; Pierre, dempús d’aguesta decision, non auie deishat encara era casa deth prince Vasili e sentie damb crebacòr que, dauant es uelhs de toti, cada dia s’estacaue mès a Elena; que non podie pensar en era coma abantes e que ne tansevolhe podie desseparar-se d’era; que serie quauquarren terrible, mès li calie estacar era sua sòrt ara d’era.
GUERRA-E-PATZ-I-WEB	Dilhèu aurie podut tier-se aluenhat, mès que non passaue un dia sense qu’eth prince Vasili (qu’ena sua casa èren, normauments, pro rares es hèstes) non endonvièsse quauqua cauhada qu’ada era li calie assistir Pierre, se non volie frustrar eth plaser de toti e decéber es sues esperances.
GUERRA-E-PATZ-I-WEB	Eth prince Vasili, enes pòqui moments que se trapaue en casa, quan passaue ath cant de Pierre li sarraue era man, tirassant-la de cap a baish, l’aufrie era caròla arrasada e arropida entà que li balhèsse un punet e didie “entà deman”, “vierè entara ora de sopar, donques que se non, jamès te veigui”, “me demori per tu”, eca.
GUERRA-E-PATZ-I-WEB	Mès encara qu’eth prince Vasili se demoraue per eth (sivans didie), a penes li dirigie dues paraules.
GUERRA-E-PATZ-I-WEB	Pierre non auie coratge de frustrar es sues esperances.
GUERRA-E-PATZ-I-WEB	Cada dia se didie çò de madeish: “Ei de besonh que la comprena e sapia se com ei.
GUERRA-E-PATZ-I-WEB	M’enganhaua abantes, o m’enganhi ara?
GUERRA-E-PATZ-I-WEB	Non, que non ei ua estupida; ei ua magnifica gojata, pensaue; jamès s’enganhe ne ditz pegaries; parle pòc e tot çò que ditz ei clar e simple.
GUERRA-E-PATZ-I-WEB	Plan per açò non ei estupida; jamès s’a trebolat ne se trebole.
GUERRA-E-PATZ-I-WEB	Que non ei, donc, ua mala hemna!”.
GUERRA-E-PATZ-I-WEB	Fòrça viatges començaue a parlar damb era, en tot amuishar-li es sòns pensaments, e tostemp Elena li responie o damb ua rason brèu e oportuna, hènt veir qu’aquerò non l’interessaue, o damb un silenciós arridolet e ua guardada que mostrauen a Pierre, mès que quinsevolh auta causa, era sua superioritat.
GUERRA-E-PATZ-I-WEB	Era qu’auie rason en jutjar coma mainadencs toti es rasonaments en comparèr damb aguest arridolet.
GUERRA-E-PATZ-I-WEB	Li parlaue tostemp damb un arridolet alègre, confiat, que se dirigie tan solet ada eth; auie en eth quauquarren mès significatiu qu’en arridolet estereotipat qu’ornaue normauments eth sòn ròstre.
GUERRA-E-PATZ-I-WEB	Pierre se’n sabie que toti demorauen d’eth ua paraula, un pas mès enlà de cèrt limit; e sabie tanben que, lèu o tard, li calerie hè’c.
GUERRA-E-PATZ-I-WEB	Mès un terror incomprensible l’aclapaue dauant era idia d’aqueth pas terrible.
GUERRA-E-PATZ-I-WEB	Mil viatges, pendent aqueth mes e miei que se sentie arrossegat entar abisme qu’autant cranhie, s’auie dit: “Mès se qué ei aquerò?
GUERRA-E-PATZ-I-WEB	Me cau auer decision!…
GUERRA-E-PATZ-I-WEB	Dilhèu non n’è?”.
GUERRA-E-PATZ-I-WEB	Volie decidir-se, mès sentie, orrificat, qu’en aguesta escadença li mancaue tota era energia qu’eth ère conscient de tier e que tenguie de hèt.
GUERRA-E-PATZ-I-WEB	Pierre qu’ère un d’aguesti òmes que sonque se senten segurs quan an blossa era consciéncia; e dès eth dia qu’experimentèc aqueth desir, tant qu’examinaue era tabaquèra ena casa d’Anna Pavlovna, un inconscient sentiment de colpa paralisaue en eth quinsevolh decision.
GUERRA-E-PATZ-I-WEB	Eth dia dera onomastica d’Elena eth prince Vasili convidèc a un redusit nombre de persones, es mès intimes, coma didie era princessa: parents e amics.
GUERRA-E-PATZ-I-WEB	A toti les auie hèt a compréner qu’aqueth dia se decidirie era sòrt d’aquera que se hestejaue.
GUERRA-E-PATZ-I-WEB	Es convidadi s’auien seigut ena taula.
GUERRA-E-PATZ-I-WEB	Era princessa Kuraguina, hemna gròssa e corporenta, beròia en d’auti tempsi, presidie era taula.
GUERRA-E-PATZ-I-WEB	Ath cant sòn se seiguien es persones mès importantes: un ancian generau damb era sua esposa e Anna Pavlovna Scherer.
GUERRA-E-PATZ-I-WEB	Tath finau dera taula s’auien plaçat es joeni, es familhars e es convidadi de mendre categoria.
GUERRA-E-PATZ-I-WEB	Pierre e Elena èren amassa.
GUERRA-E-PATZ-I-WEB	Eth prince Vasili non sopaue; d’excellent umor passejaue ath torn dera taula, s’apressaue autant entà un coma entà un aute convidat e a toti les didie ua paraula amabla e superficiau, exceptat d’Elena e Pierre, que semblaue que non les vedesse.
GUERRA-E-PATZ-I-WEB	Eth patron dera casa animaue a toti; es candèles usclauen luminoses, ludien er argent e eth cristau; es vestits de net des senhores e er aur e er argent des insignes militares reludien ena lum.
GUERRA-E-PATZ-I-WEB	Ath torn dera taula se botjauen es liurèes ròies des sirvents.
GUERRA-E-PATZ-I-WEB	Eth sorrolh de guinhauets, veires e sietes se junhie ath rumor d’ua animada convèrsa.
GUERRA-E-PATZ-I-WEB	En un extrèm dera taula, un ancian camarlenc juraue amor apassionat a ua vielha barona, qu’arrie en entener-lo.
GUERRA-E-PATZ-I-WEB	En aute se parlaue deth fracàs de cèrta Maria Viktorovna.
GUERRA-E-PATZ-I-WEB	En centre, eth prince Vasili auie concentrat era atencion de diuèrsi audidors.
GUERRA-E-PATZ-I-WEB	Damb ua burlèsca arridalha condaue as senhores era darrèra session, deth dimèrcles, en Conselh d’Estat, pendent era quau eth nau governador de Sant Petersburg, eth generau Serguei Kuzmic Vaizmitinov, auie liejut er alavetz famós escrit der emperaire Alexandre Pavlovic, manat dera armada d’operacions: eth Tsar didie que de pertot l’arribauen naues dera devocion deth pòble e qu’era declaracion de Sant Petersburg l’auie shautat especiauments, que se sentie capinaut de trapar-se ath cap d’ua nacion atau e que tostemp sajarie èster digne d’era.
GUERRA-E-PATZ-I-WEB	E ei cèrt que non passèc de “Serguei Kuzmic”?, preguntèc ua senhora.
GUERRA-E-PATZ-I-WEB	Tau qu’ac entenetz: ne ua soleta letra mès, responec arrint eth prince Vasili.
GUERRA-E-PATZ-I-WEB	De pertot Serguei Kuzmic”…
GUERRA-E-PATZ-I-WEB	Eth praube Viazmitinov non podec passar d’aquiu.
GUERRA-E-PATZ-I-WEB	Treiguie eth mocador e tornaue a liéger “Serguei Kuzmic”, e “de pertot”, e tornada enes lèrmes; enquia e tot l’aueren de demanar a un aute que liegesse er escrit.
GUERRA-E-PATZ-I-WEB	Kuzmic… de pertot… e lèrmes, repetic quauquarrés arrint.
GUERRA-E-PATZ-I-WEB	Non sigatz dolents, didec Anna Pavlovna, menaçant damb eth dit der aute costat estant dera taula; c’est un si brave et excellent homme, notre bon Viazmitinov…
GUERRA-E-PATZ-I-WEB	Toti arrien de boni talents; enes lòcs d’aunor regnaue ua alegria generau, toti se trapauen ahiscadi pes influéncies mès diuèrses.
GUERRA-E-PATZ-I-WEB	Solet Pierre e Elena s’estauen silenciosi lèu en extrèm dera taula.
GUERRA-E-PATZ-I-WEB	Enes sues cares ludie un arridolet radiant, qu’arren auie a veir damb Serguei Kuzmic, arridolet de pudor pes sòns sentiments.
GUERRA-E-PATZ-I-WEB	A maugrat de totes aqueres paraules, arridalhes e badinades, e per mès qu’escometèssen damb apetit eth vin deth Rhin, era carn sautejada, eth glacet e evitèssen guardar ara joena parelha, per plan que sagèssen de mostrar indiferéncia e desinterès, es guardades qu’a viatges les lançauen venguien a verificar qu’era anecdòta sus Serguei Kuzmic, es arridalhes e era parva èren coma un pretèxt, e que tota era atencion d’aquera gent ère concentrada tan solet en Pierre e Elena.
GUERRA-E-PATZ-I-WEB	Eth prince Vasili imitaue es somics de Serguei Kuzmic e, ath còp, lançaue rapides guardades ara sua hilha; e, tant qu’arrie, era expression deth sòn ròstre semblaue díder: “Vai, vai, aquerò que va ben; aué se decidirà tot”.
GUERRA-E-PATZ-I-WEB	Anna Pavlovna menaçaue per çò de notre bon Viazmitinov, e enes sòns uelhs, qu’en aqueth moment venguien de lançar-li ua guardada furtiva a Pierre, eth prince Vasili liegie ja es congratulacions per tau gendre e pera felicitat dera sua hilha.
GUERRA-E-PATZ-I-WEB	Era vielha princessa aufrie vin ara sua vesia damb un trist alend, guardaue emmaliciada ara sua hilha e semblaue díder: “Òc, estimada, a nosati non mos rèste ua auta causa que béuer vin doç.
GUERRA-E-PATZ-I-WEB	Ara qu’ei eth moment d’aguesti joeni e dera sua insultanta felicitat”.
GUERRA-E-PATZ-I-WEB	E eth diplomatic pensaue, guardant es ròstres erosi des enamoradi: “Be n’ei de pèc tot sò que sò en tot condar!
GUERRA-E-PATZ-I-WEB	Coma s’importèsse quauquarren!
GUERRA-E-PATZ-I-WEB	Entre tanti interèssi mesquins, petiti e artifiosi qu’estacauen aquera societat, auie surgentat eth sentiment simple dera mutuau atraccion de dus èssers, un òme e ua hemna, joeni, beròis e plei de santat.
GUERRA-E-PATZ-I-WEB	E aguest sentiment uman qu’ac superaue tot, senhorejant aquera artificiau parlòta.
GUERRA-E-PATZ-I-WEB	Es trufaries que non auien alegria, es nauetats non èren interessantes, ne era animacion sincèra.
GUERRA-E-PATZ-I-WEB	E non solet es convidadi, enquia e tot eth servici semblaue sénter eth madeish interès e desbrembar es sòns déuers, guardant ara plan beròia Elena e eth sòn radiant arridolet, e eth ròstre alugat, gròs, erós e inquiet de Pierre.
GUERRA-E-PATZ-I-WEB	Autanplan es ahlames des candèles semblauen concentrades en aqueri dus èssers erosi.
GUERRA-E-PATZ-I-WEB	Pierre se n’encuedaue qu’ère eth centre de tot aguest interès, e aquerò li costaue un pilho-malho d’alegria e trebuc.
GUERRA-E-PATZ-I-WEB	Se trapaue ena situacion d’un òme negat en quauquarren plan important.
GUERRA-E-PATZ-I-WEB	Mès com a arribat aquerò?
GUERRA-E-PATZ-I-WEB	E tan lèu!
GUERRA-E-PATZ-I-WEB	Ara compreni que non ei solet per era e per jo, senon per toti, que forçosaments aquerò s’a de hèr.
GUERRA-E-PATZ-I-WEB	Toti son per aquerò, son convençudi de qué a de passar e non posqui, non posqui deceber- les.
GUERRA-E-PATZ-I-WEB	Com se passarà?
GUERRA-E-PATZ-I-WEB	Non ac sai, mès se passarà”.
GUERRA-E-PATZ-I-WEB	E tant que pensaue atau, es sòns uelhs se tachauen enes beròies espatles qu’auie ath cant des sòns uelhs.
GUERRA-E-PATZ-I-WEB	A viatges, ça que la, sentie vergonha per quauquarren.
GUERRA-E-PATZ-I-WEB	Que l’ère violent atirar era atencion de toti, èster tant afortunat as uelhs des auti, qu’eth, damb eth sòn lèg ròstre, siguesse coma París que cuelhec a Elena.
GUERRA-E-PATZ-I-WEB	Mès, se qué è hèt jo entà que se passe atau?
GUERRA-E-PATZ-I-WEB	Quan a començat tot?
GUERRA-E-PATZ-I-WEB	Gessí de Moscòu damb eth prince Vasili.
GUERRA-E-PATZ-I-WEB	Alavetz encara non i auie arren.
GUERRA-E-PATZ-I-WEB	Dempús, per qué me demorè en çò de sòn?
GUERRA-E-PATZ-I-WEB	È hèt as cartes damb era, è recuelhut era sua bossa, auem patinat amassa; mès, quan comencèc tot aquerò?
GUERRA-E-PATZ-I-WEB	Quan arribèc?” E ara ère seigut ath cant d’era coma eth sòn prometut; l’entenie, la vedie, sentie era sua proximitat, eth sòn alend, es sòns movements, era sua beresa.
GUERRA-E-PATZ-I-WEB	O dilhèu pensaue que non ère era extraordinàriaments beròia, senon eth madeish, e plan per aquerò lo guardauen toti; e alavetz, erós per desvelhar aquera admiracion generau, holaue eth pièch, lheuaue eth cap e s’alegraue d’èster erós.
GUERRA-E-PATZ-I-WEB	De pic, ressone ua votz, era votz de quauquarrés coneishut que repetís dus còps era madeisha causa.
GUERRA-E-PATZ-I-WEB	Mès Pierre ei tat embadoquit que non compren çò que li diden:
GUERRA-E-PATZ-I-WEB	Be n’ès de distrèt, estimat!
GUERRA-E-PATZ-I-WEB	Eth prince Vasili arrís, e Pierre ve que toti arrissen en tot guardar-lo ada eth e a Elena.
GUERRA-E-PATZ-I-WEB	Donques ben, ei vertat”.
GUERRA-E-PATZ-I-WEB	E arric damb eth sòn tranquil arridolet mainadenc.
GUERRA-E-PATZ-I-WEB	Tanben Elena arrie.
GUERRA-E-PATZ-I-WEB	Mès quan la receberes?
GUERRA-E-PATZ-I-WEB	E responec damb ua alendada:
GUERRA-E-PATZ-I-WEB	Òc, de d’Olmutz estant.
GUERRA-E-PATZ-I-WEB	Après eth sopar, Pierre amièc ara sua parelha, seguint as auti, entath salon.
GUERRA-E-PATZ-I-WEB	Comencèren es adius e quauqui uns partiren sense dider-se adiu d’Elena; d’auti, que non volien hèr- la enlà dera sua importanta ocupacion, s’apressauen un moment e se n’anauen de seguit, sense perméter que les acompanhèsse.
GUERRA-E-PATZ-I-WEB	Eth diplomatic abandonèc eth salon trist e en silenci.
GUERRA-E-PATZ-I-WEB	Comparaue tota era vanitat dera sua carrèra damb era felicitat de Pierre.
GUERRA-E-PATZ-I-WEB	Eth vielh generau responec emmaliciat ara sua hemna quan li preguntèc per estat dera sua cama.
GUERRA-E-PATZ-I-WEB	Elena Vasilievna serà ua beresa encara as cinquanta ans”.
GUERRA-E-PATZ-I-WEB	Me semble que vos posqui felicitar, gasulhèc Anna Pavlovna ara princessa, en tot abraçar-la e punar-la damb fòrça.
GUERRA-E-PATZ-I-WEB	Se non siguesse peth mau de cap, me demoraria.
GUERRA-E-PATZ-I-WEB	Era princessa non responec, la tormentaue era enveja pera felicitat dera sua hilha.
GUERRA-E-PATZ-I-WEB	Tant qu’es convidadi se didien adiu, Pierre s’estèc solet damb Elena ena petita sala a on s’auien seigut.
GUERRA-E-PATZ-I-WEB	Enes darrères setmanes es dus joeni auien estat solets fòrça temps, mès jamès auien parlat d’amor.
GUERRA-E-PATZ-I-WEB	Ara eth sentie qu’ère de besonh de hè’c, mès que non gausaue a hèr eth prumèr pas.
GUERRA-E-PATZ-I-WEB	Experimentaue vergonha e li semblaue qu’aquiu, ath cant d’Elena, ocupaue eth lòc de un aute.
GUERRA-E-PATZ-I-WEB	Qu’ei entad aqueri que non tien çò que tu”.
GUERRA-E-PATZ-I-WEB	Mès li calie díder quauquarren, e gessec de parlar.
GUERRA-E-PATZ-I-WEB	Li preguntèc s’ère contenta dera hèsta.
GUERRA-E-PATZ-I-WEB	E Elena responec damb simplicitat, tau qu’ac hège tostemp, qu’auie estat entada era ua des mès agradiues.
GUERRA-E-PATZ-I-WEB	En salon gran restauen encara quauqui parents pròchi.
GUERRA-E-PATZ-I-WEB	Eth prince Vasili, damb pas indolent, s’apressèc entà Pierre.
GUERRA-E-PATZ-I-WEB	Pierre se lheuèc e didec qu’ère fòrça tard.
GUERRA-E-PATZ-I-WEB	Eth prince Vasili lo guardèc damb inquisidoira severitat, coma s’es sues paraules resultèssen tant estranhes qu’a penes podessen comprener-se; mès de seguit despareishec aquera expression sevèra e eth prince tirassèc deth braç a Pierre, lo hec a sèir de nauèth e li hec un arridolet corau.
GUERRA-E-PATZ-I-WEB	E qué, Elena?, se virèc entara sua hilha, damb eth ton de costum, despreocupat e trende, pròpi des pairs que dès era mainadesa parlen corauments damb es sòns hilhs, mès qu’en cas deth prince non ère senon un desir d’imitar as auti pairs.
GUERRA-E-PATZ-I-WEB	Dempús se dirigic un aute còp entà Pierre:
GUERRA-E-PATZ-I-WEB	Pierre arric, comprenent que non ère era anecdòta de Kuzmic çò qu’alavetz interessaue ath prince Vasili; e eth prince comprenec que Pierre ac entenie atau.
GUERRA-E-PATZ-I-WEB	Gasulhèc quauquarren e gessec dera estança.
GUERRA-E-PATZ-I-WEB	A Pierre li semblèc qu’eth madeish prince Vasili ère trebolat, e aguest trevolament deth prince, veteran òme de mon, esmoiguec a Pierre.
GUERRA-E-PATZ-I-WEB	Se virèc entà Elena, que tanben semblaue confusa e li didie damb era guardada: “Tot eth tòrt qu’ei tòn”.
GUERRA-E-PATZ-I-WEB	Tornèc a parlar de causes indiferentes, de Serguei Kuzmic, e li demanèc que li condèsse era anecdòta, pr’amor que non l’auie entenut.
GUERRA-E-PATZ-I-WEB	Elena responec, damb un arridolet, que tanpòc la sabie.
GUERRA-E-PATZ-I-WEB	Quan eth prince Vasili entrèc en gran salon, era princessa parlaue damb ua dauna de cèrta edat; de Pierre, plan que òc.
GUERRA-E-PATZ-I-WEB	Naturauments, c’est un parti tres brillant, mais le bonheur, ma chere…
GUERRA-E-PATZ-I-WEB	Les maridages se font dans les cieux, responec era dauna.
GUERRA-E-PATZ-I-WEB	Eth prince Vasili, coma s’auesse entenut as senhores, se retirèc en un cornèr e cuelhec sèti en un divan.
GUERRA-E-PATZ-I-WEB	Cluquèc es uelhs e semblèc demorar-se esclipsat.
GUERRA-E-PATZ-I-WEB	Hec un còp de cap e se desvelhèc.
GUERRA-E-PATZ-I-WEB	Alline, allez voir ce qu’ils font, li didec ara sua hemna.
GUERRA-E-PATZ-I-WEB	Era princessa s’apressèc ena pòrta e damb afectada indiferéncia hec ua lucada ena gessuda.
GUERRA-E-PATZ-I-WEB	Pierre e Elena seguien coversant madeish qu’abantes.
GUERRA-E-PATZ-I-WEB	Tot qu’ei parièr, didec era princessa ath sòn marit.
GUERRA-E-PATZ-I-WEB	Eth prince Vasili arroncilhèc es celhes, torcèc era boca e era maishèra li tremolèc en tot balhar-li aguesta expression desagradiua e vulgar que l’ère pròpia; se lheuèc, quilhèc eth cap e damb pas brac decidit passèc per dauant des senhores e entrèc ena petita sala.
GUERRA-E-PATZ-I-WEB	Ara prèssa e damb gèst alègre, s’apressèc entà Pierre.
GUERRA-E-PATZ-I-WEB	Eth ròstre deth prince mostraue tant extraordinària solemnitat, que Pierre en veder-lo se lheuèc espaurit.
GUERRA-E-PATZ-I-WEB	Laudat sigue Diu!, sorrisclèc eth prince.
GUERRA-E-PATZ-I-WEB	Era mia hemna que m’ac a dit tot!
GUERRA-E-PATZ-I-WEB	Damb un braç estaquèc a Pierre e damb er aute ara sua hilha.
GUERRA-E-PATZ-I-WEB	Estimat amic, Elena…
GUERRA-E-PATZ-I-WEB	Sò tan content!, era sua votz trantalhèc.
GUERRA-E-PATZ-I-WEB	Que Diu vos benedisque!
GUERRA-E-PATZ-I-WEB	Abracèc ara sua hilha, dempús abracèc de nauèth a Pierre e lo punèc damb aquera boca senila.
GUERRA-E-PATZ-I-WEB	Qu'auie es caròles banhades de lèrmes.
GUERRA-E-PATZ-I-WEB	Princessa, vene!, cridèc.
GUERRA-E-PATZ-I-WEB	Era princessa entrèc e tanben se petèc en somics.
GUERRA-E-PATZ-I-WEB	Era dauna d’auançada edat se shugaue es uelhs damb eth mocador.
GUERRA-E-PATZ-I-WEB	Punèren a Pierre, que, ath sòn còp, punèc diuèrsi viatges era man d’Elena.
GUERRA-E-PATZ-I-WEB	Uns moments dempús les tornèren a deishar solets.
GUERRA-E-PATZ-I-WEB	Que non cau preguntar-se, donc, s’està ben o mau.
GUERRA-E-PATZ-I-WEB	Qu’està ben pr’amor que tot a acabat e ja non existís era trebolanta incertitud d’abantes”.
GUERRA-E-PATZ-I-WEB	Pierre, en silenci, retenguie era man dera sua prometuda e guardaue com eth sòn polit pitrau se quilhaue e baishaue damb era respiracion.
GUERRA-E-PATZ-I-WEB	Elena, didec en votz nauta, e se posèc.
GUERRA-E-PATZ-I-WEB	Guardèc eth ròstre dera joena; era se l’apressèc tota rogida.
GUERRA-E-PATZ-I-WEB	Ò, treiguetz-vos aguestes… com se criden?…
GUERRA-E-PATZ-I-WEB	Pierre se les treiguec, e es sòns uelhs, ath delà dera expression especiau qu’aquerisssen quan son avedadi as lunetes, auien ua guardada espaurida e interroganta.
GUERRA-E-PATZ-I-WEB	Volec inclinar- se sus era sua man entà punar-la, mès era, damb un movement rapid e brusc deth sòn cap, amassèc es sòns pòts as d’eri.
GUERRA-E-PATZ-I-WEB	Pierre se demorèc estonat pera expression deth ròstre d’Elena: perplèxa e desagradiua.
GUERRA-E-PATZ-I-WEB	Je vous aime, didec, rebrembant ara fin çò que li calie díder en aqueth cas.
GUERRA-E-PATZ-I-WEB	Mès aguestes paraules resultèren tan praubes que s’avergonhèc d’eth madeish.
GUERRA-E-PATZ-I-WEB	Un mes i miei dempús se maridaue, patron erós, coma didien toti, d’ua hemna fòrça beròia e damb fòrça milions.
GUERRA-E-PATZ-I-WEB	Pierre e Elena s’installèren en Sant Petersburg, ena mansion, totafèt renauida, des comdes Bezujov.
GUERRA-E-PATZ-I-WEB	En deseme de 1805, eth vielh prince Nikolai Andreievic Bolkonski recebec ua carta deth prince Vasili en tot anonciar-li era sua arribada en companhia deth sòn hilh.
GUERRA-E-PATZ-I-WEB	Eth mèn Anatòl m’acompanhe pr’amor d’amassar-se ara armada e demori que li permeteratz exprimir personauments eth respècte prigond que, seguint er exemple de sa pair, sent per vos”.
GUERRA-E-PATZ-I-WEB	Vai, que non cau presentar a Mary en societat; es pretendents, que la vien a cercar, comentèc imprudentaments era petita princessa quan se’n sabec dera notícia.
GUERRA-E-PATZ-I-WEB	Eth prince Nikolai Andreievic torcèc eth gèst e non didec arren.
GUERRA-E-PATZ-I-WEB	Dues setmanes dempús de recebuda era carta, tath ser, arribèren es vailets deth prince Vasili, e londeman, eth madeish damb eth sòn hilh.
GUERRA-E-PATZ-I-WEB	Eth vielh prince Bolkonski non auie auut jamès un gran concèpte sus eth caractèr deth prince Vasili; e mens encara darrèraments, quan jos eth regnat des tsars Pau e Alexandre auie auançat tant en cargues e aunors.
GUERRA-E-PATZ-I-WEB	Ara, pes allusions dera carta e es paraules dera petita princessa, eth prince Nikolai Andreievic comprenec de qué se tractaue, e era prauba opinion que d’eth auie se convertic en un sentiment d’ostilitat e mensprètz.
GUERRA-E-PATZ-I-WEB	Tostemp bohaue quan parlaue d’eth.
GUERRA-E-PATZ-I-WEB	Eth dia dera arribada deth prince Vasili, Nikolai Andreievic mostraue ua particulara mala encolia.
GUERRA-E-PATZ-I-WEB	Que non se podie endonviar s’aquera mala encolia ère deguda ara arribada deth prince Vasili o ath hèt de qué eth sòn descontentament e mala encolia coïncidissen damb era sua arribada.
GUERRA-E-PATZ-I-WEB	En tot cas, eth sòn estat d’animositat ère fòrça dolent e Tijon, ja peth maitin, persuadic ar arquitècte entà que non entrèsse a presentar eth sòn informe ath prince.
GUERRA-E-PATZ-I-WEB	Escota se com camine, didec Tijon, hènt parar era aurelha ar arquitècte en rumor des passi deth prince.
GUERRA-E-PATZ-I-WEB	Caushigue damb tota era planta, e ja mo’n sabem de se qué aquerò vò díder…
GUERRA-E-PATZ-I-WEB	Maugrat tot, apuprètz tàs nau, coma de costum, eth prince, damb eth sòn abric de velot e cochèr de pèth, damb casqueta dera madeisha pèth, gessec tà hèr eth sòn passèg.
GUERRA-E-PATZ-I-WEB	Era tarde anteriora qu’auie nheuat.
GUERRA-E-PATZ-I-WEB	Eth caminòu seguit peth prince Nikolai Andreievic entara sarra ère net; se vedien sus era nhèu es tralhes dera escampa, e ua pala ère tachada ena nhèu, apilerada en costat deth camin.
GUERRA-E-PATZ-I-WEB	Eth prince trauessèc era sarra, es patis e es servicis, damb es celhes arroncilhades e silenciós.
GUERRA-E-PATZ-I-WEB	Eth prince joquèc eth cap e s’apressèc ena escala.
GUERRA-E-PATZ-I-WEB	Qu’ère de mau hèr, passar, Excelléncia, higec.
GUERRA-E-PATZ-I-WEB	Eth prince se virèc entar administrador e tachèc en eth ua guardada colerica.
GUERRA-E-PATZ-I-WEB	Qué?
GUERRA-E-PATZ-I-WEB	Un ministre?
GUERRA-E-PATZ-I-WEB	Quin ministre?
GUERRA-E-PATZ-I-WEB	Qui ac a manat?, didec damb votz dura e estridenta.
GUERRA-E-PATZ-I-WEB	Non an netejat eth camin entara princessa, era mia hilha, e lo netègen entà un ministre…
GUERRA-E-PATZ-I-WEB	Aciu que non i a ministres!
GUERRA-E-PATZ-I-WEB	Excelléncia… jo me pensaua…
GUERRA-E-PATZ-I-WEB	Tu te pensaues!, cridèc eth prince, que parlaue cada viatge mès de prèssa e damb votz mens intelligibla.
GUERRA-E-PATZ-I-WEB	Tu pensaues!…
GUERRA-E-PATZ-I-WEB	Brigands!
GUERRA-E-PATZ-I-WEB	Miserables!…
GUERRA-E-PATZ-I-WEB	Ja t’ensenharè jo a pensar.
GUERRA-E-PATZ-I-WEB	E quilhant eth paishon menacèc a Alpatic, e l’aurie pataquejat s’er administrador non s’auesse hèt enlà instintiuaments.
GUERRA-E-PATZ-I-WEB	Tu pensaues!…
GUERRA-E-PATZ-I-WEB	Brigands!, sorrisclèc de nauèth.
GUERRA-E-PATZ-I-WEB	E encara qu’Alpatic, espaurit deth sòn atreviment per auer evitat eth còp, s’apressaue ena escala damb eth cap calvet clin, o dilhèu precisaments per aquerò, eth prince seguic cridant:
GUERRA-E-PATZ-I-WEB	Brigands!…
GUERRA-E-PATZ-I-WEB	Que capèren, ath mès córrer eth camin, de nhèu!
GUERRA-E-PATZ-I-WEB	Mès non quilhèc de nauèth eth baston, e entrèc corrent ena casa.
GUERRA-E-PATZ-I-WEB	Ara ora de dinar, en saber-se’n dera mala encolia deth prince, era princessa Maria e mademoiselle Bourienne lo demorauen de pès.
GUERRA-E-PATZ-I-WEB	Mademoiselle Bourienne mostraue un ròstre radiant que semblaue díder: “Non sai arren, sò era de tostemp”, era princessa Maria ère esblancossida, espaurida, damb es uelhs entà baish.
GUERRA-E-PATZ-I-WEB	Çò de mès penible entara princessa Maria ère saber qu’en aguesti casi li calie comportar-se coma mademoiselle Bourienne; mès que non ac podie hèr.
GUERRA-E-PATZ-I-WEB	Eth prince guardèc eth ròstre espaurit dera sua hilha e deishèc anar ua bohada.
GUERRA-E-PATZ-I-WEB	Im… o pèga!, idolèc.
GUERRA-E-PATZ-I-WEB	Que ja l’auràn enventit damb eth conde”.
GUERRA-E-PATZ-I-WEB	A on ei era princessa?
GUERRA-E-PATZ-I-WEB	S’amague?…, preguntèc.
GUERRA-E-PATZ-I-WEB	Non vierà aué…
GUERRA-E-PATZ-I-WEB	Qu’ei normau, en sòn estat.
GUERRA-E-PATZ-I-WEB	Umm, umm!…
GUERRA-E-PATZ-I-WEB	Era sièta non li deuec semblar pro neta; senhalèc ua plapa e la lancèc.
GUERRA-E-PATZ-I-WEB	Tijon la cuelhec ath vòl e l’ac autregèc ath crambèr.
GUERRA-E-PATZ-I-WEB	Non ei qu’era petita princessa siguesse malauta; mès li hège tau pòur eth prince que, en saber-se’n dera sua mala encolia, auie decidit non gésser des sues crambes.
GUERRA-E-PATZ-I-WEB	Diu sap se qué pòt passar se m’espaurisqui”.
GUERRA-E-PATZ-I-WEB	Era joena princessa s’estaue en Lisie-Gori en un estat de pòur perpetua e d’antipatia peth vielh prince, causa aguesta que lèu non se n’encuedaue, pr’amor qu’era sua cranhença subergessie autant que ne tansevolhe podie perceber-la.
GUERRA-E-PATZ-I-WEB	Tanben dera part deth prince i auie antipatia, mès senhorejada peth mensprètz.
GUERRA-E-PATZ-I-WEB	Era princessa, en Lisie-Gori, auie cuelhut especiau afeccion per mademoiselle Bourienne.
GUERRA-E-PATZ-I-WEB	Se passaue damb era dies sancers, li demanaue que dormisse ena sua pròpia cramba e plan soent li parlaue deth sòn suèr entà criticar-lo.
GUERRA-E-PATZ-I-WEB	Il nous arrive du mond, mon prince, didec mademoiselle Bourienne, en tot desplegar damb es sues petites e rosades mans eth tovalhon blanc coma era nhèu.
GUERRA-E-PATZ-I-WEB	Son Excellance le prince Kouraguine avec son fils, a ce que j’ai entendu dire?, didec a manèra de pregunta.
GUERRA-E-PATZ-I-WEB	Aguest Excellence ei un mainatge…
GUERRA-E-PATZ-I-WEB	Jo madeish lo hi a vier en ministèri, responec eth prince ofensat.
GUERRA-E-PATZ-I-WEB	E per qué se hè a vier ath hilh?
GUERRA-E-PATZ-I-WEB	Que non ac compreni.
GUERRA-E-PATZ-I-WEB	Dilhèu ac sàpien era princessa Elizaveta Karlovna e era princessa Maria…
GUERRA-E-PATZ-I-WEB	Jo que non sai se per qué se hè a vier eth hilh.
GUERRA-E-PATZ-I-WEB	Jo non n’è besonh entad arren, e contunhèc, guardant ara sua hilha que s’anaue rogint.
GUERRA-E-PATZ-I-WEB	Qué te cau?
GUERRA-E-PATZ-I-WEB	Non, mon père.
GUERRA-E-PATZ-I-WEB	Encara que mademoiselle Bourienne non auie endonviat alistar eth tèma de convèrsa, non s’arturèc e seguic parlotejant sus era sarra, sus era beresa dera naua flor que s’auie daurit, e, atau, eth prince, après era sopa, se solatgèc un shinhau.
GUERRA-E-PATZ-I-WEB	Acabat eth dinar pugèc pr’amor de veir ara sua ireua.
GUERRA-E-PATZ-I-WEB	Era petita princessa ère seiguda dauant ua petita taula e parlaue damb era puncèla Masha.
GUERRA-E-PATZ-I-WEB	Perdec era sang dera cara quan vedec ath prince.
GUERRA-E-PATZ-I-WEB	Qu’ère plan cambiada.
GUERRA-E-PATZ-I-WEB	Mès lèja ara que beròia, es sues caròles queiguien mofles, auie eth pòt superior mès quilhat e es uelhs en.honsadi.
GUERRA-E-PATZ-I-WEB	Non as besonh d’arren?
GUERRA-E-PATZ-I-WEB	Non… merci, mon père.
GUERRA-E-PATZ-I-WEB	Plan ben, plan ben.
GUERRA-E-PATZ-I-WEB	Gessec dera estança e passèc ena avant cramba.
GUERRA-E-PATZ-I-WEB	Aquiu que i ère Alpatic damb eth cap clin.
GUERRA-E-PATZ-I-WEB	Auetz metut nhèu en camin?
GUERRA-E-PATZ-I-WEB	Òc, Excelléncia.
GUERRA-E-PATZ-I-WEB	Desencusatz-me, per Diu.
GUERRA-E-PATZ-I-WEB	Qu’a estat ua pegaria…
GUERRA-E-PATZ-I-WEB	Eth prince l’interrompec e se metec a caminar damb eth sòn arridolet forçat.
GUERRA-E-PATZ-I-WEB	Plan ben, plan ben.
GUERRA-E-PATZ-I-WEB	L’aufric era man, qu’Alpatic punèc, e passèc en sòn burèu.
GUERRA-E-PATZ-I-WEB	Eth prince Vasili arribèc tath ser.
GUERRA-E-PATZ-I-WEB	Es menaires e es sirvents gesseren ath sòn encontre ena avenguda e, entre grani crits, amièren es luges entara pòrta, peth camin caperat de bon voler pera nhèu.
GUERRA-E-PATZ-I-WEB	Diuèrses crambes auien estat reservades entath prince Vasili e eth sòn hilh Anatòl.
GUERRA-E-PATZ-I-WEB	Anatòl, en manges de camisa, e damb es mans enes anques, s’auie seigut dauant ua taula e damb es sòns grani e polidi uelhs guardaue distrait un angle deth mòble.
GUERRA-E-PATZ-I-WEB	Tota era vida ère entada eth ua ininterrompuda hèsta que quauquarrés sense saber-se’n deth motiu, s’encargaue de proporcionar-li.
GUERRA-E-PATZ-I-WEB	Dera madeisha manèra consideraue ara eth viatge ena casa d’aqueth vielh repotegaire e dera sua lèja e rica eretèra.
GUERRA-E-PATZ-I-WEB	Cossent damb es sues idies, tot aquerò podie convertir-se en ua excellenta e divertida aventura.
GUERRA-E-PATZ-I-WEB	Es sòs que jamès son sobrèrs”, pensaue Anatòl.
GUERRA-E-PATZ-I-WEB	S’arrasèc e perhumèc damb eth detalh e suenhs acostumadi, e damb er aire conquistador e bontadós que l’ère innat, quilhèc eth sòn espledid cap e passèc entara cramba de sa pair.
GUERRA-E-PATZ-I-WEB	Es ajudes de cramba èren en tot vestir ath prince Vasili.
GUERRA-E-PATZ-I-WEB	Aguest guardaue animadaments ath sòn entorn, e quan entrèc eth sòn hilh lo saludèc alègre, coma dident- li: “Atau, atau ei coma te cau presentar”.
GUERRA-E-PATZ-I-WEB	E ara sense trufaries, pair.
GUERRA-E-PATZ-I-WEB	Non digues pegaries!
GUERRA-E-PATZ-I-WEB	Se me ditz bèra causa inconvenenta, me’n vau, didec Anatòl.
GUERRA-E-PATZ-I-WEB	Rebremba qu’entà tu d’aquerò depen tot.
GUERRA-E-PATZ-I-WEB	Mentretant, entre es hemnes non solet se coneishie era arribada deth prince Vasili damb eth sòn hilh Anatòl, senon que se comentaue tota sòrta de detalhs sus ambdús.
GUERRA-E-PATZ-I-WEB	Per qué me parlèc d’aquerò Lisa?
GUERRA-E-PATZ-I-WEB	S’aquerò ei impossible!, se didie, en tot guardar-se en miralh.
GUERRA-E-PATZ-I-WEB	Com vau a presentar-me ara ena sala?
GUERRA-E-PATZ-I-WEB	Encara que me shautèsse, non poiria comportar-me damb naturalitat”.
GUERRA-E-PATZ-I-WEB	Solet era idia de com la guardarie sa pair l’aumplie de terror.
GUERRA-E-PATZ-I-WEB	Era petita princessa e mademoiselle Bourienne auien recebut ja tota sòrta d’infòrmes a trauèrs de Masha: qu’eth hilh deth “ministre” ère de bon pòrt e joen e qu’auie es celhes neres.
GUERRA-E-PATZ-I-WEB	Qu’eth pair a penes podie arrossegar es pès pera escala e qu’Anatòl, rapìd coma ua agla, auie pujat es gradons de tres en tres.
GUERRA-E-PATZ-I-WEB	Possessores d’aguestes notícies era petita princessa e mademoiselle Bourienne, qu’es sues votzes animades s’entenien ja deth correder estant, entrèren ena cramba dera princessa Maria.
GUERRA-E-PATZ-I-WEB	Ils son arrivés, Marie, didec era petita princessa en tot deishar-se anar pesadaments sus un fautulh.
GUERRA-E-PATZ-I-WEB	Vo’n sabetz?
GUERRA-E-PATZ-I-WEB	Que ja non amiaue era blòda simpla que vestie peth maitin; s’auie botat un des sòns mielhors vestits.
GUERRA-E-PATZ-I-WEB	Era sua cabeladura ère suenhosaments pientada e eth sòn ròstre plen d’animacion, non artenhie esfaçar, ça que la, er escambi arribat enes sues faccions.
GUERRA-E-PATZ-I-WEB	Damb aqueth vestit que solie amiar enes hèstes de Sant Petersburg s’avertie encara mès guaire s’auie enlaidit.
GUERRA-E-PATZ-I-WEB	Mademoiselle Bourienne, ath sòn torn, auie hèt quauqui discrets apraiaments en un des sòns vestits, çò que li balhaue encara mès seduccion ath sòn ròstre fresc e polit.
GUERRA-E-PATZ-I-WEB	E bien, e vous restez comme vous etes, chere princesse?, didec.
GUERRA-E-PATZ-I-WEB	On va venir annoncer que ces monsieurs sont au salon; il faudrà descendre e vous ne faites pas un brin de toilette.
GUERRA-E-PATZ-I-WEB	Era petita princessa se lheuèc, cridèc ara puncèla e, damb alegria esdegada, se metec a alistar un vestit entara sua cunhada.
GUERRA-E-PATZ-I-WEB	Era princessa Maria se sentie ofensada ena sua dignitat peth hèt de qué era arribada deth pretendent la trebolèsse d’aquera manèra, e encara mès pr’amor qu’era petita princessa e mademoiselle Bourienne supausèssen que non podie èster de ua auta manèra.
GUERRA-E-PATZ-I-WEB	Dider-les qu’auie vergonha d’era madeisha e d’eres, qu’ère tradir era sua pròpia emocion; ath delà, remir-se a cambiar de vestit, coma li didien, qu’aurie suscitat es trufaries e era persutanta porfiança d’ambdues.
GUERRA-E-PATZ-I-WEB	Se rogic, s’amortèren es sòn polidi uelhs, era sua cara se caperèc de plapes, e damb era pòc agradiua expression de victima, qu’en era ère çò de mès frequent, se botèc enes mans de mademoiselle Bourienne e dera sua cunhada.
GUERRA-E-PATZ-I-WEB	Ambdues èren decidides sincèraments a apolidir-la.
GUERRA-E-PATZ-I-WEB	Ère tan lèja que deguna des dues podie pensar ne tansevolhe que podesse competir damb eres; atau, donc, se premaniren plan sincèraments a vestir-la damb aguesta seguretat ingenua e fèrma de qué un vestit polit pòt hèr beròi eth ròstre.
GUERRA-E-PATZ-I-WEB	Non, non, ma bonne amie, aguest vestit non t’està ben, didie Lisa guardant de luenh e de costat ara princessa.
GUERRA-E-PATZ-I-WEB	Non.
GUERRA-E-PATZ-I-WEB	Mana que te hèsquen a vier eth ròi escur.
GUERRA-E-PATZ-I-WEB	Que t’ac digui de vertat.
GUERRA-E-PATZ-I-WEB	Dilhèu se decidís era sòrt dera tua vida.
GUERRA-E-PATZ-I-WEB	Aguest qu’ei massa clar…
GUERRA-E-PATZ-I-WEB	Non, non t’està ben.
GUERRA-E-PATZ-I-WEB	E non ère çò deth vestit qu’estaue mau, senon tota era figura dera princessa, començant peth sòn ròstre.
GUERRA-E-PATZ-I-WEB	Non ac vedien atau mademoiselle Bourienne e Lisa; que se pensauen qu’en tot méter ua cinta blua entre es peus, recuelhudi entà naut, o baishant eth chal blu sus eth vestit marron, eca, tot anarie ben.
GUERRA-E-PATZ-I-WEB	Desbrembauen qu’ère impossible cambiar aqueth ròstre espaurit e tot er aspècte, e que, a maugrat de toti es tòcs deth marc, era figura seguirie estant penibla e lèja.
GUERRA-E-PATZ-I-WEB	Dempús de dus o tres pròves, qu’ada eres era princessa se sometie moishaments, e quan siguec pientada damb es peus recuelhudi entà naut, que li transformaue e enlaidie encara mès eth ròstre, quan estèc damb eth sòn vestit escur e eth chal blu, era princessa hec dus torns sus era madeisha, ajustant damb es sues mans era pelha, alisant aquiu e delà eth chal e guardant, damb eth cap clin, ja entà un costat, ja entà un aute.
GUERRA-E-PATZ-I-WEB	Non, impossible, didec decididaments, en tot hèr de nauèth uns còpets de man.
GUERRA-E-PATZ-I-WEB	Non, decididament, Marie, cela ne vous va pas.
GUERRA-E-PATZ-I-WEB	Je vous aime mieux dans votre petite robe grise de tous les jours.
GUERRA-E-PATZ-I-WEB	Non, de grace, faites cela pour moi, e se virèc de cap ara puncèla: Katia, hè-te a vier eth vestit gris dera princessa.
GUERRA-E-PATZ-I-WEB	Ja veiratz, mademoiselle Bourienne, se com apraiï aquerò, didec damb un arridolet d’auançada complacéncia estetica.
GUERRA-E-PATZ-I-WEB	Mès quan Katia se hec a vier eth vestit gris, era princessa Maria, quieta dauant deth miralh, guardant-se en eth, notèc qu’es sòns uelhs èren plei de lèrmes e qu’era boca li tremolaue a mand de somicar.
GUERRA-E-PATZ-I-WEB	Voyons chere princese, encore un petit effort, didec mademoiselle Bourienne.
GUERRA-E-PATZ-I-WEB	Lisa cuelhec eth vestit des mans dera puncèla e s’apressèc entara princessa Maria.
GUERRA-E-PATZ-I-WEB	Ara qu’ac deisharam tot simple e agradiu.
GUERRA-E-PATZ-I-WEB	Era sua votz, era de mademoiselle Bourienne e era de Katia, qu’arrie per quauquarren, se honien en un alègre balbucejadís semblable ara ramatjada d’audèths.
GUERRA-E-PATZ-I-WEB	Non, laissez-moi, didec era princessa.
GUERRA-E-PATZ-I-WEB	Era sua votz exprimie tau gravetat e patiment qu’era ramatjada d’audèths cessèc ath còp.
GUERRA-E-PATZ-I-WEB	Vederen enes sòns uelhs, grani, polidi e prigondi, plei de lèrmes, ua expression tan claufida de suplica que compreneren qu’aurie estat inutil e enquia crudèu persutar.
GUERRA-E-PATZ-I-WEB	Au moins, changez de coiffure, didec Lisa.
GUERRA-E-PATZ-I-WEB	Je vous le disais bien, virant-se damb ton de repotec entà mademoiselle Bourienne.
GUERRA-E-PATZ-I-WEB	Marie a une de ces figures auxquelles ce genre de coiffure non va pas du tout.
GUERRA-E-PATZ-I-WEB	Mais du tout, du tout.
GUERRA-E-PATZ-I-WEB	Changez, de grace.
GUERRA-E-PATZ-I-WEB	Era princessa Maria, atau apraiada, estaue plan lèja, pejor que tostemp, e autant era petita princessa que mademoiselle Bourienne les calec arreconeishè’c.
GUERRA-E-PATZ-I-WEB	Mès que ja ère tard.
GUERRA-E-PATZ-I-WEB	Era les guardaue damb aquera expression que ja coneishien, cogitosa e trista, que non inspiraue temor (era princessa jamès inspiraue tau sentiment), mès se’n sabien que quan aguesta expression campaue en sòn ròstre es decisions cuelhudes èren irrevocables, encara qu’a penes ne parlaue d’eres.
GUERRA-E-PATZ-I-WEB	Vous changerais, n’est-ce pas?, preguntèc Lisa.
GUERRA-E-PATZ-I-WEB	Era princessa Maria non responec e Lisa gessec dera cramba.
GUERRA-E-PATZ-I-WEB	Era princessa se demorèc soleta.
GUERRA-E-PATZ-I-WEB	Non atenguec eth desir de Lisa, non cambièc eth sòn pientat e ne tansevolhe guardèc eth miralh.
GUERRA-E-PATZ-I-WEB	Damb es braci queigudi e es uelhs baishi, se quedèc negada enes sòns pensaments.
GUERRA-E-PATZ-I-WEB	S’imagiaue ath sòn espós, un òme, un èsser fòrt e fòrça atrasent, que de ressabuda l’amiaue en sòn mon, en un univèrs totafèt desparièr e plen de felicitat.
GUERRA-E-PATZ-I-WEB	Dempús se vedie damb eth sòn prumèr mainatge, ath cant deth sòn pitrau, un mainatge coma eth qu’auie vist era vesilha ena casa dera hilha dera sua hilhuquèra.
GUERRA-E-PATZ-I-WEB	Eth marit campaue trendaments ara mair e ath hilh.
GUERRA-E-PATZ-I-WEB	E pensèc: “Ei impossible; sò massa lèja”.
GUERRA-E-PATZ-I-WEB	Darrèr dera pòrta sonèc era votz dera puncèla:
GUERRA-E-PATZ-I-WEB	Eth tè ei servit e eth prince va a gésser.
GUERRA-E-PATZ-I-WEB	Se remetec e s’orrifiquèc des sòns pensaments.
GUERRA-E-PATZ-I-WEB	Abantes de baishar, s’apressèc en oratòri e tachant es uelhs en un grana imatge nera deth Salvador, illuminada damb ua petita lampa, junhec es mans e se recuelhec atau uns moments.
GUERRA-E-PATZ-I-WEB	Un dobte ponchent tormentaue era amna dera princessa Maria.
GUERRA-E-PATZ-I-WEB	L’ère reservada era alegria der amor, der amor terrenau per un òme?
GUERRA-E-PATZ-I-WEB	Pensant en maridatge, era princessa Maria soniaue damb era felicitat familhar, es hilhs, mès eth sòn saunei principau, eth mès intens e amagat, ère er amor terrenau.
GUERRA-E-PATZ-I-WEB	Aguest sentiment ère autant mès gran coma mès sajaue d’amagar-lo as auti o quitament ada era madeisha.
GUERRA-E-PATZ-I-WEB	Com aluenhar es maishantes temptacions entà tostemp, pr’amor de complir tranquillaments era vòsta volentat?” E tant lèu ac auec preguntat li semblèc que Diu li constestaue ath hons deth sòn pròpi còr: “Non desires arren entà tu, non cèrques arren, non t’enquimères, non ages enveja.
GUERRA-E-PATZ-I-WEB	Er avier des òmes e eth tòn destin t’an d’èster desconeishudi, mès viu tostemp premanida entà tot.
GUERRA-E-PATZ-I-WEB	Se Diu te vò provar damb es déuers deth matrimòni, te cau èster prèsta a complir era sua volentat”.
GUERRA-E-PATZ-I-WEB	Damb aguest pensament tranquillizador (mès tanben damb era esperança deth sòn saunei terrenau enebit) era princessa Maria, alendant, se senhèc e gessec d’aquiu sense pensar mès en vestit ne en pientat, ne en com se presentarie o qué li calerie díder.
GUERRA-E-PATZ-I-WEB	Qué podie importar aquerò en comparèr damb es dessenhs de Diu, que sense era sua volentat non què ne un solet peu deth cap der òme!
GUERRA-E-PATZ-I-WEB	Quan era princessa Maria entrèc ena sala ja ère aquiu eth prince Vasili e e eth sòn hilh, que parlauen animadaments damb era petita princessa Lisa e mademoiselle Bourienne.
GUERRA-E-PATZ-I-WEB	Quan s’apressèc Maria damb era sua forma de caminar pesada, emparant-se enes talons, es òmes e mademoiselle Bourienne se lheuèren e era petita princessa didec:
GUERRA-E-PATZ-I-WEB	Voilà Marie!
GUERRA-E-PATZ-I-WEB	Era princessa Maria vedec a toti peth menut.
GUERRA-E-PATZ-I-WEB	Vedec eth ròstre deth prince Vasili, que per un instant se demorèc seriós ara vista dera princessa, mès qu’arric de seguit.
GUERRA-E-PATZ-I-WEB	Vedec ara petita princessa que, per cusiosèr, liegie en ròstre des òmes era impression que les costaue era sua cunhada.
GUERRA-E-PATZ-I-WEB	Vedec a mademoiselle Bourienne, damb era sua cinta e era sua cara polida, e es uelhs, mès animadi que de costum, tachadi en eth, mès ada eth non lo podec veir.
GUERRA-E-PATZ-I-WEB	Sonque vedec quauquarren gran, luminós e beròi que gessie ath sòn encontre quan era entrèc ena sala.
GUERRA-E-PATZ-I-WEB	Eth prince Vasili se l’apressèc prumèr; era princessa punèc aqueth cap cauvet que s’inclinaue dauant era sua man e responec as sues paraules dident que se’n brembaue plan ben d’eth.
GUERRA-E-PATZ-I-WEB	Dempús s’apressèc Anatòl.
GUERRA-E-PATZ-I-WEB	Era princessa Maria seguic sense veder-lo.
GUERRA-E-PATZ-I-WEB	Sentec ua man doça que sarraue damb fòrça era sua; a penes hereguèc eth sòn front blanc, que sus eth ressautauen es sòns polidi peus ròis ludents de pomada.
GUERRA-E-PATZ-I-WEB	En guardar-lo se demorèc estonada dera sua beresa.
GUERRA-E-PATZ-I-WEB	Anatòl damb eth pòdo dera man dreta darrèr d’un boton cordat der unifòrme, holat eth pièch, dreta era esquia, botjaue ua cama un shinhau desseparada e guardaue dirèctaments ara princessa, un shinhau virada era tèsta, sense díder arren, e ère evident que ne peth mau de morir pensaue en era.
GUERRA-E-PATZ-I-WEB	Anatòl non ère engenhós ne escarrabilhat, ne eloquent ena convèrsa, mès, ça que la, auie ua vertut preciosa en societat: era cauma e ua seguretat imperturbabla.
GUERRA-E-PATZ-I-WEB	S’un òme timid care, en èster presentat a bèth un per prumèr viatge, e comprenent qu’eth sòn silenci non ei avient, cèrque e s’esdegue entà trapar quauquarren tà díder, aguest òme que fracasse.
GUERRA-E-PATZ-I-WEB	Mès Anatòl caraue e balancejaue era cama, campant alègraments eth pientat dera princessa.
GUERRA-E-PATZ-I-WEB	Qu’ère evident que podie sauvar silenci pendent fòrça temps e estar-se tranquil.
GUERRA-E-PATZ-I-WEB	Ath delà, enes sues relacions damb es hemnes, Anatòl possedie çò que mès inspire eth curiosèr femenin, eth sòn temor e enquia eth sòn amor: era consciéncia menspredanta dera sua superioritat.
GUERRA-E-PATZ-I-WEB	Tot eth semblaue díder: “Vos coneishi, vos coneishi pro ben, quin interès posqui auer en estar-me damb vosates?
GUERRA-E-PATZ-I-WEB	Be vo n’alegraríetz!”.
GUERRA-E-PATZ-I-WEB	Dilhèu non pensaue atau damb eth sòn tracte damb es hemnes (e plan probablaments non, donques que pensaue molt pòc), mès eth sòn anament e era sua aparença semblauen qu’ac didie.
GUERRA-E-PATZ-I-WEB	Era princessa ac sentec atau e, coma desirant balhar-li a compréner que non auie gausat pensar ena possibilitat d’interessar-li, se virèc entath vielh prince.
GUERRA-E-PATZ-I-WEB	Era convèrsa ère generau e animada, gràcies ara votz de Lisa e ath sòn petit e ombrejat pòt que se quilhaue sus es dents blanqui.
GUERRA-E-PATZ-I-WEB	Aguest se predèc gustós ad aguest ton.
GUERRA-E-PATZ-I-WEB	Era petita princessa hec que participèsse ena evocacion d’aqueri hèts agradius que jamès auien existic; tanben Anatòl, qu’a penes coneishie.
GUERRA-E-PATZ-I-WEB	Mademoiselle Bourienne compartie taus rebrembes comuns e enquia era princessa Maria participaue damb plaser ena divertida evocacion.
GUERRA-E-PATZ-I-WEB	Aumens ara, estimat prince, podem gaudir complètaments dera vòsta companhia, didec Lisa, en francés, coma de costum, en tot dirigirse entath prince Vasili.
GUERRA-E-PATZ-I-WEB	Non coma enes cauhades d’Annette, des que tostemps vos escapàuetz.
GUERRA-E-PATZ-I-WEB	Vo’n brembatz de cette chere Annette?
GUERRA-E-PATZ-I-WEB	Ò, supausi que non me parlaratz de politica coma Annette.
GUERRA-E-PATZ-I-WEB	E era nòsta taula de tè?
GUERRA-E-PATZ-I-WEB	A, òc.
GUERRA-E-PATZ-I-WEB	Per qué non venguíetz jamès enes cauhades d’Annette?, preguntèc Lisa a Anatòl.
GUERRA-E-PATZ-I-WEB	Que ja ac sai, ja ac sai, contunhèc en tot guinhar un uelh.
GUERRA-E-PATZ-I-WEB	Eth vòste frair Ipolit m’a parlat de cèrtes coquinaries, e lo menacèc damb eth dit.
GUERRA-E-PATZ-I-WEB	Me’n sai enquia e tot des vòstes aventures en París.
GUERRA-E-PATZ-I-WEB	E non vos a condat Ipolit?, didec eth prince Vasili, cuelhent era man dera petita princessa, coma s’era sagèsse d’escapar e eth la retenguesse.
GUERRA-E-PATZ-I-WEB	Non vos a dit se com eth madeish se consomie d’amor per ua encantadora princessa e elle le mettait a la porte?…
GUERRA-E-PATZ-I-WEB	Ò, c’est la perle des femmes, princesse, higec en tot virar- se entà Maria.
GUERRA-E-PATZ-I-WEB	Mademoiselle Bourienne, ath sòn torn, non deishèc de rebrembar mil causes quan era convèrsa tractèc de París.
GUERRA-E-PATZ-I-WEB	Se permetec preguntar a Anatòl se hège temps qu’auie deishat París e quina impression l’auie costat era ciutat.
GUERRA-E-PATZ-I-WEB	Anatòl, arrint, responec gustosaments ara pregunta, e sense deishar de uelh ara polida mademoiselle Bourienne, seguic parlant damb era, dera sua patria.
GUERRA-E-PATZ-I-WEB	Sonque veder-la, Anatòl comprenec que tanpòc s’engüejarie en Lisie-Gori.
GUERRA-E-PATZ-I-WEB	Demori que quan era auta se maride damb jo, se la hèsque a vier damb era.
GUERRA-E-PATZ-I-WEB	La petite est gentille.
GUERRA-E-PATZ-I-WEB	Eth vielh prince se vestie tranquillaments ena sua cramba, arroncilhat e meditant en çò que li calie díder.
GUERRA-E-PATZ-I-WEB	Lo contrariaue era arribada de dus òstes.
GUERRA-E-PATZ-I-WEB	Eth prince qu’ei un òme vanitós e superficiau, e eth sòn hilh que deu èster madeish”.
GUERRA-E-PATZ-I-WEB	Lo contrariaue qu’era sua venguda li plantegèsse un problèma latent qu’ath sòn laguens non lo tenguie encara madur, un problèma que sus eth, eth vielh prince tostemp sajaue d’enganhar-se ada eth madeish: se decidirie bèth còp a desseparar-se dera princessa Maria e balhar-li un marit?
GUERRA-E-PATZ-I-WEB	Entath prince Nikolai Andreievic (encara que semblèsse qu’estimaue pòc ara sua hilha) era vida li resultaue incomprensibla sense era princessa Maria.
GUERRA-E-PATZ-I-WEB	Serie malerosa solide.
GUERRA-E-PATZ-I-WEB	Aquiu que i é Lisa e Andrei (e me semble qu’ara ei de mau hèr trapar un marit mielhor qu’eth), e dilhèu ei contenta Lisa damb era sua sòrt?
GUERRA-E-PATZ-I-WEB	Ath delà, qui se vò maridar damb Maria per amor?
GUERRA-E-PATZ-I-WEB	Qu’ei lèja e maujargada.
GUERRA-E-PATZ-I-WEB	Se maridaràn damb era, pera sua posicion e pes sòns sòs.
GUERRA-E-PATZ-I-WEB	Qu’ei que non pòt víuer en tot èster celibatària?
GUERRA-E-PATZ-I-WEB	Mès erosa encara”.
GUERRA-E-PATZ-I-WEB	Atau reflexionaue, tant qu’acabaue de vestir-se, eth prince Nikolai Andreievic; mès era pregunta, tostemp evitada, exigie ua responsa immediata.
GUERRA-E-PATZ-I-WEB	Eth prince Vasili s’auie hèt a vier at sòn hilh damb er evident prepaus de demanar era man de Maria e dilhèu aqueth madeish dia o londeman li calerie balhar ua responsa definitiua.
GUERRA-E-PATZ-I-WEB	Plan, donc, jo que non i meterè trebucs, se didec eth prince, mès li cau èster digne d’era.
GUERRA-E-PATZ-I-WEB	Aquerò es çò que rèste per veir, didec en votz nauta.
GUERRA-E-PATZ-I-WEB	Çò que rèste per veir.
GUERRA-E-PATZ-I-WEB	E coma tostemp, entrèc ena sala damb pas decidit, abastèc damb ua rapida guardada a toti; avertic eth vestit nau dera petita princessa, era cinta de Bourienne e er òrre pientat dera sua hilha, es arridolets de mademoiselle Bourienne e d’Anatòl e er isolament dera sua hilha ena convèrsa generau.
GUERRA-E-PATZ-I-WEB	Que non a vergonha.
GUERRA-E-PATZ-I-WEB	S’apressèc ath prince Vasili:
GUERRA-E-PATZ-I-WEB	Bona tarde, bona tarde.
GUERRA-E-PATZ-I-WEB	Sò plan content de veder-te.
GUERRA-E-PATZ-I-WEB	Que non i a distàncies quan se tracte de veir a un vielh amic, didec eth prince Vasili rapidaments, damb era fermetat e familiaritat de tostemp.
GUERRA-E-PATZ-I-WEB	Aguest qu’ei eth mèn hilh mendre.
GUERRA-E-PATZ-I-WEB	Vos prègui que lo tractetz damb simpatia e benvolença.
GUERRA-E-PATZ-I-WEB	Era guardada escrutaira deth prince se tachèc en Anatòl.
GUERRA-E-PATZ-I-WEB	Bon gojat, bon gojat.
GUERRA-E-PATZ-I-WEB	Vai, vene a balhar-me un punet, e l’aufric era gauta.
GUERRA-E-PATZ-I-WEB	Anatòl punèc ar ancian e lo guardèc damb tranquil curiosèr, dilhèu demorant ua d’aqueres excentricitats que sa pair l’auie parlat.
GUERRA-E-PATZ-I-WEB	Eth prince Nikolai Andreievic se seiguec en sòn sèti de costum, en cormèr deth divan, apressèc un fautulh entath prince Vasili e, en tot senhalar-l’ac, li demanèc infòrmes e notícies sus era situacion politica.
GUERRA-E-PATZ-I-WEB	Semblaue prestar atencion as paraules deth prince Vasili, mès non deishaue de uelh ara princessa Maria.
GUERRA-E-PATZ-I-WEB	Vasili, e, dident atau, de pic se lheuèc entà apressar-se ara sua hilha.
GUERRA-E-PATZ-I-WEB	Atau t’as apraiat entà recéber as nòsti òstes?
GUERRA-E-PATZ-I-WEB	Qu’estàs beròia, plan beròia!
GUERRA-E-PATZ-I-WEB	Entara visita t’as pientat d’ua manèra naua, e dauant d’eri t’avertisqui qu’a compdar d’ara non ac tornes a hèr sense eth mèn permís.
GUERRA-E-PATZ-I-WEB	Eth tòrt qu’ei mèn, mon pere, didec rogint-se Lisa.
GUERRA-E-PATZ-I-WEB	E entornèc entath sòn lòc, sense preocupar-se dera sua hilha, qu’ère a mand de plorar.
GUERRA-E-PATZ-I-WEB	Vasili.
GUERRA-E-PATZ-I-WEB	Eth prince Nikolai Andreievic se virèc entà Anatòl:
GUERRA-E-PATZ-I-WEB	Plan, amic, joen prince…
GUERRA-E-PATZ-I-WEB	Com vos cridatz?
GUERRA-E-PATZ-I-WEB	Vene, vene entà aciu…
GUERRA-E-PATZ-I-WEB	Ben, estimat.
GUERRA-E-PATZ-I-WEB	Diden que vos auetz educat en estrangèr.
GUERRA-E-PATZ-I-WEB	Que non vos a passat coma a nosati, eth vòste pair e jo, qu’aprenèrem es letres d’un sacristan.
GUERRA-E-PATZ-I-WEB	Didetz- me, estimat, servitz ena Garda montada?, preguntèc eth prince guardant a Anatòl fixaments e d’apròp.
GUERRA-E-PATZ-I-WEB	Non, sò passat entara Armada, repliquèc Anatòl, qu’a penes podie tier-se d’arrir.
GUERRA-E-PATZ-I-WEB	Vai, aquerò qu’està ben!
GUERRA-E-PATZ-I-WEB	Atau, donc, vòs servir ar Emperaire e ara patria…
GUERRA-E-PATZ-I-WEB	Qu’èm en guèrra e un bon gojat atau li cau servir…
GUERRA-E-PATZ-I-WEB	Ès en servici actiu?
GUERRA-E-PATZ-I-WEB	Non, prince.
GUERRA-E-PATZ-I-WEB	Eth mèn regiment ja ei en campanha, mès jo sò agregat…
GUERRA-E-PATZ-I-WEB	Donques be ne servitz de ben!
GUERRA-E-PATZ-I-WEB	A qué sò agregat?
GUERRA-E-PATZ-I-WEB	Nikolai Andreievic.
GUERRA-E-PATZ-I-WEB	Anatòl s’estarnèc d’arrir encara damb mès fòrça.
GUERRA-E-PATZ-I-WEB	De ressabuda, eth prince Nikolai Andreievic arroncilhèc es celhes:
GUERRA-E-PATZ-I-WEB	Plan, que te’n pòs anar, li didec a Anatòl.
GUERRA-E-PATZ-I-WEB	E Anatòl se virèc de nauèth entàs daunes damb un arridolet enes pòts.
GUERRA-E-PATZ-I-WEB	Eth vielh Bolkonski se dirigic entath prince Vasili.
GUERRA-E-PATZ-I-WEB	Les as educat en estragèr, vertat?
GUERRA-E-PATZ-I-WEB	Òc, aué que ja se sap, tot ei diferent, tot ei nau.
GUERRA-E-PATZ-I-WEB	Un valent gojat!
GUERRA-E-PATZ-I-WEB	Un valent gojat!
GUERRA-E-PATZ-I-WEB	E ara anem entath mèn burèu, cuelhec ath prince deth braç e gessec damb eth.
GUERRA-E-PATZ-I-WEB	Tant lèu se vederen solets eth prince Vasili expausèc ath prince Bolkonski es sòns desirs e esperances.
GUERRA-E-PATZ-I-WEB	Qué ne penses?, didec aspraments eth vielh Bolkonski.
GUERRA-E-PATZ-I-WEB	Cres que la retengui, que non posqui desseparar-me d’era?
GUERRA-E-PATZ-I-WEB	Aquerò ei çò que s’imaginen, idolèc.
GUERRA-E-PATZ-I-WEB	Sonque te diderè que voi conéisher mielhor ath mèn futur gendre.
GUERRA-E-PATZ-I-WEB	Ja coneishes es mèns principis: es cartes de cara amont.
GUERRA-E-PATZ-I-WEB	Deman, ena tua preséncia, preguntarè ara mia hilha se consentís a maridar-se; alavetz, qu’eth se demore aciu uns dies; que se demore; atau jo veirè (eth prince deishèc anar ua bohada).
GUERRA-E-PATZ-I-WEB	Que se mariden!
GUERRA-E-PATZ-I-WEB	A jo que m’ei parièr!, cridèc damb eth madeish ton estrident qu’auie dit adiu ath sòn hilh.
GUERRA-E-PATZ-I-WEB	Sincèraments vos ac digui, prince: vos coneishetz pro ben as òmes, didec eth prince Vasili coma se siguesse convençut dera inutilitat dera astúcia dauant era perpicàcia deth sòn interlocutor.
GUERRA-E-PATZ-I-WEB	Anatòl non ei un gèni, mès ei un bon gojat e un hilh exemplar.
GUERRA-E-PATZ-I-WEB	Plan, plan, ja ac veiram.
GUERRA-E-PATZ-I-WEB	Coma se passe tostemp qu’es hemnes viuen isolades sense companhia masculina, era aparicion d’Anatòl hec a comprèner as tres hemnes dera casa de Nikolai Andreievic qu’era sua vida enquia alavetz non auie estat vida.
GUERRA-E-PATZ-I-WEB	En un virament de uelhs se multipliquèc en eres era facultat de pensar, de sénter e d’observar; aquera existéncia comuna, enquia alavetz negada en ua penombra, semblèc aumplir-se, còp sec, d’ua naua lum vivificanta, plia de sens.
GUERRA-E-PATZ-I-WEB	Era princessa Maria ja non pensaue en sòn ròstre ne en sòn pientat, les auie desbrembat.
GUERRA-E-PATZ-I-WEB	Eth ròstre beròi e sincèr d’aqueth òme que podie vier a èster eth sòn marit, tirèc tota era sua atencion.
GUERRA-E-PATZ-I-WEB	Li semblaue brave, valent, decidit, viril e magnanim.
GUERRA-E-PATZ-I-WEB	Que n’ère solide fòrça.
GUERRA-E-PATZ-I-WEB	Milèrs de sauneis ar entorn dera sua vida de familha surgentauen de contunh ena sua imaginacion.
GUERRA-E-PATZ-I-WEB	Mès les hège enlà e sajaue d’amagar-les.
GUERRA-E-PATZ-I-WEB	Sagi de controtlar-me pr’amor qu’ath hons dera mia amna me senti ja massa pròcha ada eth.
GUERRA-E-PATZ-I-WEB	Mès eth que non sap tot çò que jo pensi e pòt imaginar-se que m’ei desagradiu”.
GUERRA-E-PATZ-I-WEB	E era princessa Maria sajaue e non sabie mostrar-se amabla damb eth joen.
GUERRA-E-PATZ-I-WEB	Elle est diablement laide!”, pensaue Anatòl.
GUERRA-E-PATZ-I-WEB	Tanben mademoiselle Bourienne, excitada en punt de naut pera arribada d’Anatòl, se tenguie a pensar, mès de manèra desparièra.
GUERRA-E-PATZ-I-WEB	Joena, polida, sense posicion definida, sense parents, sense amics e enquia sense patria, non pensaue dedicar tota era sua vida ath servici deth prince Nikolai Andreievic, a lieger-li libres e contentar-se damb era amistat dera princessa Maria.
GUERRA-E-PATZ-I-WEB	Mademoiselle Bourienne demoraue hège temps qu’un prince rus capable d’apreciar era sua evidenta superioritat sus es princesses russes, lèges, maujargades, s’encamardèsse d’era e se la hesse a vier.
GUERRA-E-PATZ-I-WEB	E aguest prince rus, fin finau, auie arribat.
GUERRA-E-PATZ-I-WEB	Mademoiselle Bourienne se’n sabie d’ua istòria qu’auie entenut de joena a ua tia sua e qu’ara completaue damb era sua pròpia imaginacion, en tot complader-se en repetir-la mentauments.
GUERRA-E-PATZ-I-WEB	Qu’ère era istòria d’ua joena sedusida, ara que se presentaue era sua prauve mere entà repotegar-la per auer-se autrejat a un òme sense maridar-se damb eth.
GUERRA-E-PATZ-I-WEB	Mademoiselle Bourienne s’esmoiguie enquiath punt de plorar condant, ena sua imaginacion, aguesta istòria ada eth, ath seductor.
GUERRA-E-PATZ-I-WEB	Se la harie a vier damb eth, vierie dempús ma prauve mere e acabarien en tot maridar-se.
GUERRA-E-PATZ-I-WEB	Atau s’imaginaue mademoiselle Bourienne era sua istòria futura tant que parlaue damb eth, de París.
GUERRA-E-PATZ-I-WEB	Que non ère eth calcul çò que la guidaue (a penes reflexionèc un instant en çò que li calie hèr); mès tot ère prèst, de fòrça temps a, en era, e ara convergie entà Anatòl, ath qu’estimaue e sajaue agradar çò de mès possible.
GUERRA-E-PATZ-I-WEB	Era princessa Lisa, coma un vielh shivau de batalha qu’enten eth son des trompetes, desbrembaue inconscientaments eth sòn pròpi estat e se predaue ath galaup dera cocarèla de costum, sense cap intencion, possada tan solet per ua alegria frivòla e ingenua.
GUERRA-E-PATZ-I-WEB	E maugrat qu’en preséncia des hemnes Anatòl tenguie ordinàriaments era mina d’un òme cansat dera sua capitada damb es hemnes, experimentaue un vanitós plaser en campar era sua infuéncia sus es tres hemnes de Lisie-Gori.
GUERRA-E-PATZ-I-WEB	Ath delà, començaue a experimentar pera polida e incitanta mademoiselle Bourienne aqueth sentiment apassionat e bestiau que en un virament de uelhs s’senhorejaue d’eth e lo possaue entàs actes mès grossièrs e atrevits.
GUERRA-E-PATZ-I-WEB	Dempús deth tè passèren en un salon e convidèren ara princessa tà que toquèsse eth clavicordi.
GUERRA-E-PATZ-I-WEB	Anatòl se placèc dauant d’era, ath cant de mademoiselle Bourienne, e es sòns uelhs arridolents e alègri guardauen ara princessa Maria, que, damb baticòr erós e dolorós ath còp, sentie era sua guardada.
GUERRA-E-PATZ-I-WEB	Era sonata favorita la transportaue entà un mon intim e poetic e aqueri uelhs que sentie sus era higien encara mès poesia ad aguest univèrs.
GUERRA-E-PATZ-I-WEB	Mès era guardada d’Anatòl, encara que botada en Maria, non s’interessaue per era, senon pes movements deth petit pè de mademoiselle Bourienne, que heregaue en aqueth instant damb eth sòn per dejós deth clavicordi.
GUERRA-E-PATZ-I-WEB	Tanben mademoiselle Bourienne guardaue ara princessa, que liegec enes sòns polidi uelhs ua naua expression d’alegria temerosa e d’esperança.
GUERRA-E-PATZ-I-WEB	Qué erosa posqui arribar a èster damb ua amiga e un marit atau!, pensèc era princessa Maria e se repetic: Marit?”, sense gausar guardar-lo e sentent era sua guardada tachada en era.
GUERRA-E-PATZ-I-WEB	Pera net, après eth sopar, en desseparar-se, Anatòl punèc era man dera princessa.
GUERRA-E-PATZ-I-WEB	Ne era madeisha sabec se com auec eth coratge de guardar de cara eth beròi ròstre que s’auie apressat as sòns uelhs miòpes.
GUERRA-E-PATZ-I-WEB	Dempús, Anatòl punèc era man de mademoiselle Bourienne (qu’ère ua inconvenença, mès ac hec damb tanta seguretat e simplicitat!
GUERRA-E-PATZ-I-WEB	Dilhèu Amelie, atau se cridaue mademoiselle Bourienne, se pense que sò gelosa e non aprècii era sua trendesa e devocion per jo”, pensèc era princessa Maria.
GUERRA-E-PATZ-I-WEB	E s’apressèc entà mademoiselle Bourienne pr’amor d’abraçar-la corauments.
GUERRA-E-PATZ-I-WEB	Anatòl volec punar era man de Lisa.
GUERRA-E-PATZ-I-WEB	Non, non, non!
GUERRA-E-PATZ-I-WEB	Quand votre pere m’ecrirà que vous vous conduisez bien, je vous donnerai ma main a baiser.
GUERRA-E-PATZ-I-WEB	Pas avant, didec era petita princessa Lisa, e, quilhant un dit, gessec arridolenta dera sala.
GUERRA-E-PATZ-I-WEB	Se desseparèren e, exceptat d’Anatòl, que s’esclipsèc de seguit, toti se tardèren a cuélher eth sòn aquera net.
GUERRA-E-PATZ-I-WEB	Òc, plan, aquerò ei çò de mès important”, pensaue era princessa Maria; e la cuelhec ada era ua pòur coma pòqui viatges l’auie sentut.
GUERRA-E-PATZ-I-WEB	Qu’auie pòur de virar eth cap; li semblaue que i auie quauquarrés darrèr eth paravent, en cornèr escur.
GUERRA-E-PATZ-I-WEB	E aguest quauquarrés ère eth, eth diable, e eth, aguest òme de front blanca, celhes neres e pòts rosadi.
GUERRA-E-PATZ-I-WEB	Cridèc ara puncèla e li demanèc que dormisse ena sua cramba.
GUERRA-E-PATZ-I-WEB	Aquera net mademoiselle Bourienne passegèc pendent long temps ena sarra, demorant en bades a quauquarrés, uns còps arrint, d’auti esmoiguda enquias lèrmes pes imaginàries paraules dera “prauve mere” que li repotegaue era sua queiguda.
GUERRA-E-PATZ-I-WEB	Era petita princessa pelejaue ara puncèla pr’amor que non auie premanit pro ben era sua jaça.
GUERRA-E-PATZ-I-WEB	Non podie ajaçar-se ne d’esquia ne de costat; quinsevolhe posicion que cuelhesse sentie ua desagradiua pesantor.
GUERRA-E-PATZ-I-WEB	La shordaue eth vrente.
GUERRA-E-PATZ-I-WEB	Tot la shordaue ara, mès que jamès, pr’amor qu’era preséncia d’Anatòl la transportaue entàs dies que non ère prenhs e tot ère aisit e agradiu.
GUERRA-E-PATZ-I-WEB	Ère seiguda en un fautulh, damb un simple chal e ua còfa de dormir; Katia, miei adormida, damb era trena liura, secodie e reviraue per tresau viatge eth pesant matalàs de plumes, gasulhant quauquarren.
GUERRA-E-PATZ-I-WEB	Ja te didia que tot ei plen de bonhes e clòts, repetie Lisa.
GUERRA-E-PATZ-I-WEB	Qu’è dromilhon e non posqui dormir; non ei eth mèn tòrt… e era sua votz tremolaue coma era d’un mainatge a mand de plorar.
GUERRA-E-PATZ-I-WEB	Tanpòc eth vielh prince dormie.
GUERRA-E-PATZ-I-WEB	Tijon l’entenie caminar e rebohar encolerit.
GUERRA-E-PATZ-I-WEB	Eth prince se sentie ofensat non per eth, senon pera sua hilha; e ère ua ofensa mès dolorosa pr’amor que non se tractaue d’eth madeish, senon dera hilha, qu’estimaue mès qu’ada eth madeish.
GUERRA-E-PATZ-I-WEB	Se repetie que li calie repassar tot aqueth ahèr e decidir çò que li convenguesse e siguesse just, mès que non ac artenhie e s’irritaue cada còp mès.
GUERRA-E-PATZ-I-WEB	Cor, càmbie de pientat, hè era cocarèla, semble ua auta.
GUERRA-E-PATZ-I-WEB	Qu’ei contenta de deishar a sa pair!
GUERRA-E-PATZ-I-WEB	E sabie que jo me n’encuedaria.
GUERRA-E-PATZ-I-WEB	Fr…fr…fr…!
GUERRA-E-PATZ-I-WEB	Non ve qu’aqueth pèc non guarde qu’ara Bourienne?
GUERRA-E-PATZ-I-WEB	Com pòt auer tan pòc orgulh entà non comprenè’c?
GUERRA-E-PATZ-I-WEB	Se non ac hè per era madeisha, aumens qu’ac hèsque per jo.
GUERRA-E-PATZ-I-WEB	Me cau hèr-li veir qu’aqueth pèc ne tansevolhe pense en era, senon ena Bourienne.
GUERRA-E-PATZ-I-WEB	Se demorèc tranquil damb aguesta pensada; cridèc a Tijon e comencèc a despolhar-se.
GUERRA-E-PATZ-I-WEB	Jo que non les sò cridat.
GUERRA-E-PATZ-I-WEB	Ath diable!, sorrisclèc tant qu’era camisa de dormir li curbie eth cap.
GUERRA-E-PATZ-I-WEB	Tijon coneishie aguest costum deth prince d’exprimir, a viatges, en votz nauta es sòns pensaments; per aquerò tenguec damb ròstre impassible era guardada colerica e inquisidoira que campèc dessús dera camisa de dormir quan aguesta s’esguitlèc peth còs.
GUERRA-E-PATZ-I-WEB	S’an ajaçat?, preguntèc eth prince.
GUERRA-E-PATZ-I-WEB	Tijon, coma bon lacai, coneishie per instint era direccion des pensaments deth sòn patron, e endonvièc que se tractaue deth prince Vasili e deth sòn hilh.
GUERRA-E-PATZ-I-WEB	Òc, Excelléncia.
GUERRA-E-PATZ-I-WEB	Que ja s’an ajaçat e an amortat es sues lutzes.
GUERRA-E-PATZ-I-WEB	Que non ère de besonh… non ère de besonh… gasulhèc ara prèssa eth prince.
GUERRA-E-PATZ-I-WEB	E calant es sòns pès enes simbosses e es braci enes manges dera bata, s’apressèc en divan que dormie.
GUERRA-E-PATZ-I-WEB	Encara qu’arrés s’auessen dit, eth prince Anatòl e mademoiselle Bourienne s’auien comprenut pro ben per çò dera prumèra part dera novèla, enquiath moment que campe ma prauve mere.
GUERRA-E-PATZ-I-WEB	Comprenien qu’auien fòrça causes tà dider-se en secret e, plan per açò, londeman sagèren de veder-se solets.
GUERRA-E-PATZ-I-WEB	Tant qu’era princessa ara ora de costum anaue entath burèu de sa pair, mademoiselle Bourienne s’amassaue damb Anatòl ena sarra.
GUERRA-E-PATZ-I-WEB	Aqueth dia era princessa s’apressèc ena pòrta deth burèu damb un temor especiau.
GUERRA-E-PATZ-I-WEB	Li semblaue que toti sabien non solet qu’aqueth dia s’anaue a decidir era sua sòrt, senon tanben çò qu’era pensaue.
GUERRA-E-PATZ-I-WEB	Liegec aguesta expression en ròstre de Tijon e en der ajuda de cramba deth prince Vasili, que trapèc en correder quan amiaue aigua cauda entath sòn patron e que la saludèc damb ua prigonda reveréncia.
GUERRA-E-PATZ-I-WEB	Eth vielh prince ère aqueth maitin estraordinàriaments atentiu e corau damb era sua hilha.
GUERRA-E-PATZ-I-WEB	Era princessa Maria coneishie pro ben aguesta expression de generositat; qu’ère era madeisha que campaue en sòn ròstre quan sarraue furiosaments es sòns punhs pr’amor qu’era princessa non comprenie quauque problèma d’aritmetica; s’aluenhaue alavetz d’era, e, en votz baisha, repetie un e un aute còp es madeishes paraules.
GUERRA-E-PATZ-I-WEB	Sense pèrder un moment, cuelhec eth tèma, en tot tractar de vosté ara sua hilha.
GUERRA-E-PATZ-I-WEB	Que m’an hèt ua proposicion que se referís a vosté, didec damb un arridolet artificiau.
GUERRA-E-PATZ-I-WEB	Que m’an hèt ua proposicion que se referís a vosté, e donques que coneish es mèns principis, a vosté l’ac remeti.
GUERRA-E-PATZ-I-WEB	Com comprener-me!, cridèc embestiat.
GUERRA-E-PATZ-I-WEB	Eth prince Vasili te trape ath sòn gust coma ireua e te demane coma esposa entath sòn educant.
GUERRA-E-PATZ-I-WEB	Aquerò ei çò que cau compréner.
GUERRA-E-PATZ-I-WEB	Com?
GUERRA-E-PATZ-I-WEB	Aquerò que sò jo que t’ac demane.
GUERRA-E-PATZ-I-WEB	Jo que non sai, mon pere, çò que vosté… gasulhèc era princessa Maria.
GUERRA-E-PATZ-I-WEB	E qui sò jo?
GUERRA-E-PATZ-I-WEB	A jo dèishe-me a despart.
GUERRA-E-PATZ-I-WEB	Jo que non sò qui va a maridar-se.
GUERRA-E-PATZ-I-WEB	Aciu çò qu’interèsse ei saber se qué pense vosté?
GUERRA-E-PATZ-I-WEB	Era princessa se n’encuedèc que sa pair vedie damb maus uelhs aquera demana, mès pensèc tanben qu’alavetz anaue a decidir-se entà tostemp eth sòn avier.
GUERRA-E-PATZ-I-WEB	Baishèc era guardada pr’amor de non veir es uelhs que jos era sua influéncia se sentie incapabla de pensar, e as que non sabie hèr ua auta causa qu’aubedir, e didec:
GUERRA-E-PATZ-I-WEB	Solet voi ua causa: hèr era vòsta volentat.
GUERRA-E-PATZ-I-WEB	Non podec acabar.
GUERRA-E-PATZ-I-WEB	Eth prince l’interrompec:
GUERRA-E-PATZ-I-WEB	Perfèctaments!, didec.
GUERRA-E-PATZ-I-WEB	Era serà era sua hemna e tu…
GUERRA-E-PATZ-I-WEB	Eth prince se posèc en avertir era impression que costauen aguestes paraules ena sua hilha: era princessa baishèc eth cap, prèsta a plorar.
GUERRA-E-PATZ-I-WEB	Tè, tè…
GUERRA-E-PATZ-I-WEB	Que non ei qu’ua trufaria, didec.
GUERRA-E-PATZ-I-WEB	Encueda-te’n de quin ei eth mèn principi: ua hilha qu’a eth plen dret a escuélher.
GUERRA-E-PATZ-I-WEB	E tu ès liura entà hè’c.
GUERRA-E-PATZ-I-WEB	Rebremba ua causa: era tua felicitat depen d’aguesta decision.
GUERRA-E-PATZ-I-WEB	En jo que non te cau pensar.
GUERRA-E-PATZ-I-WEB	Mès, jo non sai… mon pere.
GUERRA-E-PATZ-I-WEB	Non ne parlem mès!
GUERRA-E-PATZ-I-WEB	Ada eth li manen que se maride e se maride; ac harie, non solet damb tu, senon damb qui que siguesse…
GUERRA-E-PATZ-I-WEB	Mès tu, tu ès liura entà alistar… ve-te’n entara tua cramba e medita.
GUERRA-E-PATZ-I-WEB	Torna laguens ua ora e, ena sua preséncia, ditz òc o non.
GUERRA-E-PATZ-I-WEB	Ja sai que vas a pregar.
GUERRA-E-PATZ-I-WEB	Plan: prèga, se vòs, mès creigui que haries mielhor en pensar-t’ac.
GUERRA-E-PATZ-I-WEB	Ara, ve-te’n.
GUERRA-E-PATZ-I-WEB	E tant qu’era princessa gessie deth burèu coma negada en ua espessa broma baisha, trantalhant, eth prince cridèc ara sua esquia:
GUERRA-E-PATZ-I-WEB	Òc o non!
GUERRA-E-PATZ-I-WEB	Òc o non!
GUERRA-E-PATZ-I-WEB	Òc o non!
GUERRA-E-PATZ-I-WEB	Qu’era sòrt dera princessa ja ère lançada, e d’ua manèra erosa.
GUERRA-E-PATZ-I-WEB	Mès era allusion a mademoiselle Bourienne enes pòts de sa pair resultaue òrra.
GUERRA-E-PATZ-I-WEB	En to supausar que non siguesse cèrta, que non deishaue d’èster terribla.
GUERRA-E-PATZ-I-WEB	Non podie deishar de pensar en aquerò.
GUERRA-E-PATZ-I-WEB	Lheuèc es uelhs e vedec, a dus canes, a penes, d’era, a Anatòl, qu’abraçaue ara francesa e li gasulhaue quauquarren.
GUERRA-E-PATZ-I-WEB	Anatòl, damb ua terribla expression en sòn beròi ròstre, se virèc entara princessa, mès non deishèc de sarrar enes prumers instants era cinta de mademoiselle Bourienne, qu’encara non auie vist ara princessa Maria.
GUERRA-E-PATZ-I-WEB	Entà qué?
GUERRA-E-PATZ-I-WEB	Demoratz!”, semblaue díder eth ròstre d’Anatòl.
GUERRA-E-PATZ-I-WEB	Era princessa Maria les guardèc en silenci.
GUERRA-E-PATZ-I-WEB	Non artenhie a compréner.
GUERRA-E-PATZ-I-WEB	Fin finau, mademoiselle Bourienne lancèc un crit e comencè a córrer.
GUERRA-E-PATZ-I-WEB	Anatòl, damb un alègre arridolet, saludèc ara princessa, coma convidant-la a arrir-se’n d’aqueth estranh eveniment, e, arroncilhant es espatles, se filec de cap ara pòrta qu’amiaue entàs sues crambes.
GUERRA-E-PATZ-I-WEB	Ua ora dempús se presentèc Tijon entà cridar ara princessa Maria.
GUERRA-E-PATZ-I-WEB	Li demanaue que venguesse en burèu deth prince, e higec qu’eth prince Vasili Sergueievic ère ja en madeish lòc.
GUERRA-E-PATZ-I-WEB	Quan Tijon entrèc ena cramba dera princessa Maria, aguesta s’estaue seiguda en divan e auie entre es sòns braci a mademoiselle Bourienne, damb totes es lèrmes des sòns uelhs, e l’amorassaue eth cap doçaments.
GUERRA-E-PATZ-I-WEB	Es plan polidi uelhs dera princessa, radiants e tranquils, guardauen damb amor trende e pietat eth beròi ròstre de mademoiselle Bourienne.
GUERRA-E-PATZ-I-WEB	Pourquoi?
GUERRA-E-PATZ-I-WEB	Ce n’est que ma prauve mere…
GUERRA-E-PATZ-I-WEB	Je comprends tout, didec era princessa, arrint tristaments.
GUERRA-E-PATZ-I-WEB	Solatjatz-vos, amiga mia.
GUERRA-E-PATZ-I-WEB	Vau a veir ath mèn pair.
GUERRA-E-PATZ-I-WEB	E gessec.
GUERRA-E-PATZ-I-WEB	Quan entrèc era princessa Maria, eth prince Vasili ère seigut, crotzades es sues longues cames e damb era tabaquèra ena man; un arridolet trende ludie en sòn ròstre e semblaue fòrça esmoigut; tau que se planhesse e se burlèsse dera sua pròpia sensibilitat, se hec a vier en nas un pecic de tabac.
GUERRA-E-PATZ-I-WEB	Ah, ma bonne, ma bonne!, didec lheuant-se e cuelhent es mans dera princessa.
GUERRA-E-PATZ-I-WEB	Dempús alendèc e higec: Le sort de mon fils est en vos mains.
GUERRA-E-PATZ-I-WEB	Decidez, ma bonne, ma chere, ma douce Marie, que j’ai toujours aimée coma ma fille.
GUERRA-E-PATZ-I-WEB	Se desseparèc d’era.
GUERRA-E-PATZ-I-WEB	Ua lèrma vertadèra pistèc enes sòns uelhs.
GUERRA-E-PATZ-I-WEB	Fr…, fr…!, gasulhèc eth prince Nikolai Andreievic.
GUERRA-E-PATZ-I-WEB	Eth prince te demane coma esposa deth sòn educant… deth sòn hilh…
GUERRA-E-PATZ-I-WEB	Vòs èster era esposa deth prince Anatòl Kuraguin, òc o non?, e repetic cridant: ditz òc o non.
GUERRA-E-PATZ-I-WEB	Jo que me sauvi dempús eth dret d’exprimir era mia pensada.
GUERRA-E-PATZ-I-WEB	Òc o non?
GUERRA-E-PATZ-I-WEB	Eth mèn desir, mon pere, ei non abandonar-vos jamès, non desseparar era mia vida dera vòsta.
GUERRA-E-PATZ-I-WEB	Que non me voi maridar, didec era princessa decididaments, guardant damb es sòns beròis uelhs ath prince Vasili e a sa pair.
GUERRA-E-PATZ-I-WEB	Tè!, pegaries, pegaries!, exclamèc eth prince Nikolai Andreievic arroncilhant es celhes.
GUERRA-E-PATZ-I-WEB	Cuelhec ara sua hilha dera man, la tirassèc entada eth, mès non la punèc; apressèc eth sòn front ath d’era e sarrèc autant era sua man qu’era princessa non podec evitar un sorriscle.
GUERRA-E-PATZ-I-WEB	Eth prince Vasili s’auie lheuat.
GUERRA-E-PATZ-I-WEB	Ma chere, je vous dirai que c’est un moment que je n’oublierài jamais; mais, ma bonne, est-ce que vous ne nous donnerez pas un peu d’esperance de toucher ce coeur si bon, si genereux?
GUERRA-E-PATZ-I-WEB	Dites que peut-etre…
GUERRA-E-PATZ-I-WEB	L’avenir est si grand.
GUERRA-E-PATZ-I-WEB	Dites peut-etre.
GUERRA-E-PATZ-I-WEB	Prince, çò qu’è dit ei tot çò que i é en mèn còr.
GUERRA-E-PATZ-I-WEB	Tè, s’acabèc, estimat mèn.
GUERRA-E-PATZ-I-WEB	Que sò plan content de veder-te, plan content, didec eth vielh prince.
GUERRA-E-PATZ-I-WEB	Ara, princessa, ve-te’n entara tua cramba…
GUERRA-E-PATZ-I-WEB	Sò content, plan content de veder-te, repetic en tot abraçar ath prince Vasili.
GUERRA-E-PATZ-I-WEB	Era mia vocacion s’està en èster erosa damb era felicitat des auti, era felicitat der amor e deth sacrifici.
GUERRA-E-PATZ-I-WEB	E òc ma hè, harè era felicitat dera prauva Amelia.
GUERRA-E-PATZ-I-WEB	L’estime tant apassionadaments, ei tan sincèr eth sòn penaïment!
GUERRA-E-PATZ-I-WEB	Harè tot çò de besonh entà que se maride damb era.
GUERRA-E-PATZ-I-WEB	S’eth non ei ric, li balharè mejans; demanarè ath mèn pair; demanarè a Andrei.
GUERRA-E-PATZ-I-WEB	Ei tan malerosa, està tan soleta, sense era ajuda d’arrés!
GUERRA-E-PATZ-I-WEB	Me sentirè erosa quan sigue era sua hemna.
GUERRA-E-PATZ-I-WEB	E com lo deu estimar, mon Diu, entà auer-se desbrembat d’era madeisha enquia aguest extrèm!
GUERRA-E-PATZ-I-WEB	Hège temps qu’era familha Rostov non auie naues de Nikolai.
GUERRA-E-PATZ-I-WEB	Solet entara picada der iuèrn arribèc ua carta, qu’ena sua envolòpa arreconeishec eth comde era letra deth sòn hilh.
GUERRA-E-PATZ-I-WEB	Damb era carta ena man, espaurit, eth comde correc de puntetes entath sòn burèu, e aquiu s’embarrèc pr’amor de lieger-la solet.
GUERRA-E-PATZ-I-WEB	Anna Mijailovna, en saber-se’n dera arribada d’ua carta (sabie tot çò que se passaue ena casa), entrèc silenciosaments en burèu deth comde e se lo trapèc damb era carta enes mans, plorant e arrint.
GUERRA-E-PATZ-I-WEB	Encara qu’es sòns ahèrs èren ja en orde, Anna Milailovna seguie demorant damb es Rostov.
GUERRA-E-PATZ-I-WEB	Mon bon ami?, preguntèc tristaments, tostemp prèsta a compartí’c tot.
GUERRA-E-PATZ-I-WEB	Eth comde somiquèc damb mès fòrça.
GUERRA-E-PATZ-I-WEB	Nikolenhka…
GUERRA-E-PATZ-I-WEB	Ua carta… herit, ma chere… qu’a estat herit!
GUERRA-E-PATZ-I-WEB	Eth mèn petit… era comdessa… a estat promoigut entà oficiau…
GUERRA-E-PATZ-I-WEB	Laudat sigue Diu!
GUERRA-E-PATZ-I-WEB	Com l’ac diderè ara comdessa?
GUERRA-E-PATZ-I-WEB	Anna Mijailovna cuelhec sèti ath sòn cant e damb un mocador sequèc es lèrmes deth comde, era carta umida e es sues pròpies lèrmes; liegec era carta, solatgèc ath comde e assegurèc qu’abantes der esdejoar e dera ora deth tè aurie premanit ara condessa, que dempús deth tè l’ac condarie tot, damb era ajuda de Diu.
GUERRA-E-PATZ-I-WEB	Pendent eth repaish Anna Mijailovna parlèc des rumors que corrien sus era guèrra e de Nikolai; preguntèc dus viatges quan s’auie recebut era darrèra carta (encara que pro se’n sabie) e didec qu’ère plan possible qu’aqueth madeish dia arribèssen naues sues.
GUERRA-E-PATZ-I-WEB	A caduna d’aguesta allusions, quan era comdessa començaue a mostrar-se intranquilla e guardaue inquieta, ja ath comde, ja a Anna Mijailovna, aguesta desviaue damb adretia era convèrsa entà tèmes de pòca importància.
GUERRA-E-PATZ-I-WEB	Natasha, qu’entre toti es dera familha ère qui mès captaue es nuances d’intonacion, dera guardada e deth ròstre, parèc era aurelha dès eth començament deth repaish e se n’encuedèc de qué entre sa pair e Anna Mijailovna auie quauquarren restacat a sa frair Nikolai, e qu’Anna Mijailovna volie premanir eth terren.
GUERRA-E-PATZ-I-WEB	E a maugrat dera sua audàcia (Natasha sabie pro ben era sensibilitat que reaccionaue sa mair dauant de tot çò que tanhie a Nikolai), non gausèc preguntar arren pendent eth repaish; a penes tastèc un mòs e non deishèc de voludar-se ena cagira, sense hèr-ne cabau des observacions dera sua institutritz.
GUERRA-E-PATZ-I-WEB	Acabat et repaish, correc entà Anna Mijailovna, qu’artenhèc en burèu de sa pair, e se li lancèc en còth.
GUERRA-E-PATZ-I-WEB	Tieta!, estimada.
GUERRA-E-PATZ-I-WEB	Didetz-me çò que se passe!
GUERRA-E-PATZ-I-WEB	Arren, estimada.
GUERRA-E-PATZ-I-WEB	Non, tieta, palometa, amna mia, tresaur, non vos deisharè.
GUERRA-E-PATZ-I-WEB	Anna Mijailovna secodic eth cap.
GUERRA-E-PATZ-I-WEB	Vous etes une fine mouche, mon enfant, li didec.
GUERRA-E-PATZ-I-WEB	I a carta de Nikolenhka?
GUERRA-E-PATZ-I-WEB	Òc que i é!, sorrisclèc Natasha, en tot liéger era responsa afirmatiua en ròstre d’Anna Mijailovna.
GUERRA-E-PATZ-I-WEB	Mès, per Diu, sigues prudenta.
GUERRA-E-PATZ-I-WEB	Ja sabes era impression que li pòt costar a mama.
GUERRA-E-PATZ-I-WEB	Que seré prudenta, tieta, ne serè, mès condatz-me.
GUERRA-E-PATZ-I-WEB	Anna Mijailovna l’expliquèc brèuments eth contengut dera carta, damb era condicion de qué non ac didesse ad arrés.
GUERRA-E-PATZ-I-WEB	Paraula d’aunor, didec era mainada senhant-se.
GUERRA-E-PATZ-I-WEB	Non l’ac diderè ad arrés.
GUERRA-E-PATZ-I-WEB	E correc ara seguida ara cèrca de Sonia.
GUERRA-E-PATZ-I-WEB	Nikolenhka… herit… carta!, didec damb solemnitat e alegria.
GUERRA-E-PATZ-I-WEB	Nikolai!, sorrisclèc Sonia, damb era sang dera cara perduda.
GUERRA-E-PATZ-I-WEB	Natasha, en avertir era impression que costaue en Sonia era naua dera herida de sa frair, comprenec per prumèr viatge tot er aspècte dolorós d’aquera notícia.
GUERRA-E-PATZ-I-WEB	Se deishèc anar entà Sonia e l’abracèc entre somics.
GUERRA-E-PATZ-I-WEB	Qu’ei ua herida sense importància… e l’an ascenut a oficiau.
GUERRA-E-PATZ-I-WEB	Ja se ve que totes es hemnes ètz ues ploraires, didec Petia, que se passejaue pera cramba a granes calhamardades.
GUERRA-E-PATZ-I-WEB	Jo, ça que la, sò plan content de qué eth mèn frair s’age distinguit atau.
GUERRA-E-PATZ-I-WEB	Qu’ètz ues ploraires e non comprenetz arren!
GUERRA-E-PATZ-I-WEB	Natasha arric a trauèrs des sues lèrmes.
GUERRA-E-PATZ-I-WEB	Tu non as liejut era carta?, preguntèc Sonia.
GUERRA-E-PATZ-I-WEB	Non, mès me didec que tot s’auie ja passat e qu’ei ja oficiau.
GUERRA-E-PATZ-I-WEB	Gràcies a Diu!, se senhèc Sonia.
GUERRA-E-PATZ-I-WEB	Mès dilhèu t’a enganhat.
GUERRA-E-PATZ-I-WEB	Vam a veir a mama.
GUERRA-E-PATZ-I-WEB	Petia seguie es sòns passi pera cramba.
GUERRA-E-PATZ-I-WEB	Se jo siguessa en lòc de Nikolenhka, auciria encara mès francesi, didec.
GUERRA-E-PATZ-I-WEB	N’auciria tanti que haria ua montanha.
GUERRA-E-PATZ-I-WEB	Cara, Petia!
GUERRA-E-PATZ-I-WEB	Ès un pèc.
GUERRA-E-PATZ-I-WEB	Eth pèc non sò jo, senon vosates, que ploratz per quinsevolh fotesa.
GUERRA-E-PATZ-I-WEB	Te’n brembes d’eth?, preguntèc de pic Natasha, après un brac silenci.
GUERRA-E-PATZ-I-WEB	Sonia arric.
GUERRA-E-PATZ-I-WEB	Se m’en brembi de Nikolenhka?
GUERRA-E-PATZ-I-WEB	Non, que non ei aquerò.
GUERRA-E-PATZ-I-WEB	Te’n brembes ben, deth tot?, damb eth sòn gèst volie balhar-li un significat mès seriós as sues paraules.
GUERRA-E-PATZ-I-WEB	Tanben jo me’n brembi de Nikolenhka, ça que la, de Boris non rebrembi arren.
GUERRA-E-PATZ-I-WEB	Qué dides?
GUERRA-E-PATZ-I-WEB	Non rebrembes a Boris?, preguntèc Sonia estonada.
GUERRA-E-PATZ-I-WEB	Que non ei que non me’n bremba.
GUERRA-E-PATZ-I-WEB	Me’n sai de com ei, mès non lo rebrembi coma a Nikolenhka…
GUERRA-E-PATZ-I-WEB	Ada eth lo veigui tant lèu cluqui es uelhs.
GUERRA-E-PATZ-I-WEB	A Boris, non, e cluquèc es uelhs coma entà confirmar çò que didie.
GUERRA-E-PATZ-I-WEB	Non, arren.
GUERRA-E-PATZ-I-WEB	Ò, Natasha!, exclamèc apassionadaments Sonia, guardant damb seriositat ara sua amiga, coma se non la considerèsse digna d’escotar çò que volie díder e coma se l’ac didesse a quauqu’un que damb eth non se podesse hèr trufaria.
GUERRA-E-PATZ-I-WEB	Estimi ath tòn frair entà tostemp, e, se passe çò que sigue entre nosati, non deisharè d’estimar-lo pendent tota era mia vida.
GUERRA-E-PATZ-I-WEB	Natasha guardaue damb uelhs estonadi e curiosi a Sonia e non didec arren.
GUERRA-E-PATZ-I-WEB	Sentie qu’era sua amiga didie era vertat e qu’existie aguest amor que parlaue Sonia; mès era encara non auie experimentat quauquarren parièr.
GUERRA-E-PATZ-I-WEB	Credie que podie existir, mès non ac comprenie.
GUERRA-E-PATZ-I-WEB	L’escriueràs?, li preguntèc.
GUERRA-E-PATZ-I-WEB	Sonia se demorèc cogitosa.
GUERRA-E-PATZ-I-WEB	Escríuer a Nikolai?
GUERRA-E-PATZ-I-WEB	Ère de besonh?
GUERRA-E-PATZ-I-WEB	Aguestes preguntes la tormentauen.
GUERRA-E-PATZ-I-WEB	Ara qu’ère ja oficiau e eròi herit en combat, estarie ben aquerò de hèr-se presenta, coma entà rebrembar-li es sues promeses?
GUERRA-E-PATZ-I-WEB	Sabi pas… s’eth escriu, tanben ac harè jo, didec rogint-se.
GUERRA-E-PATZ-I-WEB	E non te harà vergonha escriuer-li?
GUERRA-E-PATZ-I-WEB	Sonia arric.
GUERRA-E-PATZ-I-WEB	Non.
GUERRA-E-PATZ-I-WEB	A jo me harie vergonha escríuer a Boris.
GUERRA-E-PATZ-I-WEB	Non ac harè.
GUERRA-E-PATZ-I-WEB	Per qué?
GUERRA-E-PATZ-I-WEB	Sabi pas; mès semble que non està ben.
GUERRA-E-PATZ-I-WEB	Me senteria incomòda, auria vergonha.
GUERRA-E-PATZ-I-WEB	Jo sai se per qué aurie vergonha, didec Petia, ofensat pera prumèra observacion de Natasha.
GUERRA-E-PATZ-I-WEB	Perque siguec encamardada d’aqueth rabassòt damb lunetes.
GUERRA-E-PATZ-I-WEB	Petia cridaue atau ath sòn omonim, eth nau comde Bezujov.
GUERRA-E-PATZ-I-WEB	Ara qu’ei encamardada deth cantant (se referie ath professor italian de cant).
GUERRA-E-PATZ-I-WEB	Qu’ès un pèc, Petia, didec Natasha.
GUERRA-E-PATZ-I-WEB	Era comdessa ère ja premanida entàs allusions d’Anna Mijailovna pendent eth dinar.
GUERRA-E-PATZ-I-WEB	Anna Mijailovna, damb era carta ena man, s’apressèc de puntetes ena pòrta dera sua cramba e s’arturèc.
GUERRA-E-PATZ-I-WEB	Eth comde apressèc era aurelha en uelh deth pan.
GUERRA-E-PATZ-I-WEB	Prumèr entenec eth rumor de paraules indiferentes; dempús era votz d’Anna Mijailovna, que parlèc soleta pendent fòrça temps.
GUERRA-E-PATZ-I-WEB	A tot darrèr, un sorriscle, seguit de silenci, e de nauèth es dues votzes que parlauen ath còp damb alègra intonacion; ara seguida s’entenèren passi e Anna Mijailovna dauric era pòrta.
GUERRA-E-PATZ-I-WEB	Eth sòn ròstre auie era orgulhosa expression deth cirurgian que, en auer acabat erosaments ua dificila amputacion, convide ath public entà qu’admire eth sòn art.
GUERRA-E-PATZ-I-WEB	C’est fait, didec ath comde, senhalant damb solemne gèst ara sua esposa, qu’auie ena man era tabaquèra damb era miniatura de Nikolenhka e ena auta era carta e se hège a vier enes sòns pòts ja a ua ja ara auta.
GUERRA-E-PATZ-I-WEB	En veir ath comde l’estirèc es braci, abracèc era sua cauveta tèsta e peth dessús d’era tornèc a guardar era carta e eth retrait, en tot hèr enlà leugèraments eth cap deth comde pr’amor de poder-les punar de nauèth.
GUERRA-E-PATZ-I-WEB	Vera, Natasha, Sonia e Petia entrèren ena cramba de sa mair e comencèc era lectura dera carta.
GUERRA-E-PATZ-I-WEB	Nikolai descriuie en era brèuments era campanha e es dues batalhes qu’auie cuelhut partida; dempús parlaue dera sua promocion entà oficiau e higie que punaue es mans de sa pairs e demanaue era sua benediccion: punaue a Vera, Natasha e Petia.
GUERRA-E-PATZ-I-WEB	Dempús, manaue es sues salutacions entath senhor Scheling, entara senhora Chosse e entara anciana hilhuquèra; fin finau, demanaue que punèssen ara estimada Sonia, que seguie estimant e rebrembant.
GUERRA-E-PATZ-I-WEB	En enténer aguestes paraules, Sonia se rogic tota e li gesseren es lèrmes; sense fòrces entà tier totes es guardades virades entada era, hugec deth salon, hec uns torns enquia qu’eth vestit se li holec coma un glòb e, ròia e arridolenta, se seiguec en solèr.
GUERRA-E-PATZ-I-WEB	Mentretant, era comdessa ploraue.
GUERRA-E-PATZ-I-WEB	Per qué ploratz, mama?, preguntèc Vera.
GUERRA-E-PATZ-I-WEB	Qu’ère ua observacion plan justa; mès autant sa pairs que Natasha la guardèren damb mina de repotec: “A qui aurà gessut?”, pensèc era comdessa.
GUERRA-E-PATZ-I-WEB	Cent viatges liegeren era carta de Nikolai, e guairi sigueren jutjats digni d’entener-la, les calec apressar-se ara condessa, que non se desseparaue d’era.
GUERRA-E-PATZ-I-WEB	Acodiren es preceptors e es hilhuquères, Mitinhka, diuèrsi coneishudi dera comdessa, que la liegie e tornaue a liéger damb renauit gòi, en tot desnishar cada viatge mès naues vertuts deth sòn Nikolenhka.
GUERRA-E-PATZ-I-WEB	Tota era universau experiéncia de sègles que mòstre qu’es mainatges dès era cunhèra se van hènt insensiblaments òmes que non supausaue arren entara comdessa.
GUERRA-E-PATZ-I-WEB	Eth creishement d’aqueth hilh ère entara sua mair, en cada fasa, un eveniment extraordinari, coma se milions e milions d’òmes non s’auessen desvolupat dera madeisha manèra.
GUERRA-E-PATZ-I-WEB	Atau coma vint ans abantes non auesse creigut qu’aqueth petit èsser que viuie en era, jos eth sòn còr, començarie lèu a cridar e a popar deth sòn piech e a parlar, atau ara li resultaue de mau hèr convencer-se de qué aqueth èsser s’auesse convertit en un òme fòrt e valerós, eth hilh e òme modèu que revelaue era sua carta.
GUERRA-E-PATZ-I-WEB	Quin estil!
GUERRA-E-PATZ-I-WEB	Qué ben descriu!, comentaue, tornant a liéger era part descriptiua dera carta.
GUERRA-E-PATZ-I-WEB	Quina amna!
GUERRA-E-PATZ-I-WEB	D’eth madeish que non ditz arren…
GUERRA-E-PATZ-I-WEB	Arren!
GUERRA-E-PATZ-I-WEB	Parle d’un tau Denisov e sò segura qu'eth ei eth mès valent de toti.
GUERRA-E-PATZ-I-WEB	Arren ditz des sòns patiments.
GUERRA-E-PATZ-I-WEB	Quin còr!
GUERRA-E-PATZ-I-WEB	Que l’arreconeishi, ei eth de tostemp.
GUERRA-E-PATZ-I-WEB	Se’n brembe de toti; non a desbrembat ad arrés.
GUERRA-E-PATZ-I-WEB	Que ja ac didia jo tostemp, tostemp, quan eth ère encara atau…
GUERRA-E-PATZ-I-WEB	Pendent mès d’ua setmana, en tota era casa s’escriueren brolhons e se passèren en net cartes entà Nikolai.
GUERRA-E-PATZ-I-WEB	Jos era vigilància dera comdessa e era sollicitud deth sòn marit se recuelheren es causes de besonh e es sòs entar unifòrme deth nau oficiau.
GUERRA-E-PATZ-I-WEB	Anna Mijailovna, coma hemna practica, auie sabut arténher ua recomanacion entada era e eth sòn hilh tanben entara correspondéncia.
GUERRA-E-PATZ-I-WEB	Qu’auie era oportunitat de manar es cartes entara direccion deth gran duc Constantin Pavlovic, comandant dera Garda.
GUERRA-E-PATZ-I-WEB	Es Rostov supausauen qu’ère pro escríuer Garda rusa en estrangèr, e s’ua carta arribaue entath gran duc, comandant dera Garda, que non auie rason entà que non arribèsse enquiath regiment de Pavlograd, que deuie èster per aquiu près.
GUERRA-E-PATZ-I-WEB	Plan per aquerò, decidiren manar cartes e sòs, per miei deth corrèu deth gran duc, entà Boris, que, ath còp, les remeterie entà Nikolai.
GUERRA-E-PATZ-I-WEB	Qu’èren cartes deth vielh comde e dera comdessa, de Petia, de Vera, de Natasha e Sonia, ath delà de 6.000 robles entar equipament e quauques autes causes qu’eth comde manaue ath sòn hilh.
GUERRA-E-PATZ-I-WEB	Eth 12 de noveme, era armada de Kutuzov, campada près d’Olmutz, se premanie entara revista des dus Emperaires, eth rus e er austrian, qu’aurie lòc eth dia a vier.
GUERRA-E-PATZ-I-WEB	Era Garda, recent venguda de Russia, bivaquèc a quinze quilomètres d’Olmutz e, londeman, tàs dètz deth maitin, arribèc en camp de manòbres, prèsta entara revista.
GUERRA-E-PATZ-I-WEB	Nikolai Rostov venguie de recéber ua nòta de Boris en tot informar-lo de qué eth regiment Izmailovski harie jadilha a quinze quilomètres d’Olmutz e que lo demoraue pr’amor d’autrejar-li es cartes e es sòs.
GUERRA-E-PATZ-I-WEB	Rostov auie besonh de sòs ara, sustot dempús dera campanha, quan es tropes èren acornerades près d’Olmutz, a on es cantinèrs e es judius austrians, qu’aumplien eth campament, fòrça avitalhadi, aufrien es objèctes mès temptadors.
GUERRA-E-PATZ-I-WEB	Entre es oficiaus deth regiment de Pavlograd se succedien tota sòrta de hèstes entà hestejar es decoracions e recompenses obtengudes ena campanha, atau coma nombrosi viatges de plaser entà Olmutz, a on Carolina, era Ongresa, auie daurit un restaurant mestrat per hemnes.
GUERRA-E-PATZ-I-WEB	Rostov venguie de hestejar eth sòn ascens e l’auie crompat a Denisov eth sòn shivau Beduino.
GUERRA-E-PATZ-I-WEB	Qu’ère, donc, endeutat ath maximum damb es sòns camarades e es cantinèrs.
GUERRA-E-PATZ-I-WEB	Tan lèu recebec er avís de Boris, partic entà Olmutz damb un amic.
GUERRA-E-PATZ-I-WEB	Mingèc, beuec ua botelha de vin e se filèc de cap ath campament dera Garda ara cèrca deth sòn amic dera mainadesa.
GUERRA-E-PATZ-I-WEB	Rostov non auie auut encara eth temps entà hèr-se er unifòrme; amiaue ua vielha guerrèra de cabdet, damb era cortz de Sant Jòrdi, pantalon de montar madeish rosigat e un sabre d’oficiau; montaue un shivau deth Don, crompat a un cosac pendent era campanha, e eth sòn shacò d’ussar ère un shinhau decantat entà darrèr.
GUERRA-E-PATZ-I-WEB	Tant que s’apressaue en regiment Izmailovski, anaue pensant ena suspresa de Boris e es sòns companhs dera Garda en veir eth sòn aspècte marciau, d’òme ja experimentat en batalhes.
GUERRA-E-PATZ-I-WEB	Entara Garda, era campanha auie estat un vertadèr passèg, qu’en eth auie presumit des sòns elegants unifòrmes e dera sua disciplina exemplara.
GUERRA-E-PATZ-I-WEB	Es marches qu’èren cuertes; es soldats auien deishat es sòns morralets enes cars e, en cada etapa, es autoritats austrianes aufrien as oficiaus magnifics repaishi.
GUERRA-E-PATZ-I-WEB	Es regiments entrauen e gessien des ciutats entre musica, e tota era marcha, per orde deth gran Duc (que d’açò n’èren orgulhosi es oficiaus dera Garda), se hec mercant eth pas e damb es oficiaus enes sòns pròpis lòcs.
GUERRA-E-PATZ-I-WEB	Boris hec tot eth recorrut e hec jadilha damb Berg, ascenut a cap de companhia.
GUERRA-E-PATZ-I-WEB	En sòn nau cargue, Berg, tostemp complidor e puntuau en servici, s’auie conquistat era confiança des sòns superiors e auie artenhut apraiar plan auantatjosaments es sòns ahèrs economics.
GUERRA-E-PATZ-I-WEB	Boris auie trapat pendent era marcha a fòrça persones que li podien èster utiles e, gràcies a ua carta que li dèc Pierre, coneishec ath prince Andrei Bolkonski, que per eth, demoraue arténher un nomentament entar Estat Major deth gran generau.
GUERRA-E-PATZ-I-WEB	Berg e Boris, nets e apolididi, s’estauen en sòn apartament e descansauen dera darrèra marcha, en tot hèr as escacs sus ua taula redona.
GUERRA-E-PATZ-I-WEB	Berg tenguie entre es cames ua pipa alugada.
GUERRA-E-PATZ-I-WEB	A veir se com gessetz d’aguesta, didec.
GUERRA-E-PATZ-I-WEB	Sajaram de gésser-ne, responec Berg, tocant ua pèça, mès deishant-la de seguit.
GUERRA-E-PATZ-I-WEB	En aqueth moment se dauric era pòrta.
GUERRA-E-PATZ-I-WEB	Vai!, fin finau te trapi!, sorrisclèc Rostov.
GUERRA-E-PATZ-I-WEB	Ep, e Berg tanben!
GUERRA-E-PATZ-I-WEB	Mon Diu, com as cambiat!
GUERRA-E-PATZ-I-WEB	Volec abraçar ath sòn amic, mès Nikolai l’esquivèc damb aguesta afogadura juvenila d’evitar es camins rotinèrs e exprimir es sòns sentiments ara sua manèra, per çò de non imitar as adults, qu’a viatges simulen.
GUERRA-E-PATZ-I-WEB	Nikolai desiraue hèr quauquarren nau en veir ath sòn amic: per exemple, hèr-li ua pecigada o ua possada, mès non abraçar-lo e punar-lo coma hèn toti.
GUERRA-E-PATZ-I-WEB	Ça que la, Boris, tranquilla e amistosaments, abracèc e punèc tres còps a Rostov.
GUERRA-E-PATZ-I-WEB	Que hège lèu sies mesi que non se vedien e, coma ei normau en aguesta edat quan eth joen hè es prumèri passi ena vida, ambdús se trapèren fòrça cambiats dilhèu pera influéncia totafèt naua des ambients qu’auien balhat aguesti prumèri passi.
GUERRA-E-PATZ-I-WEB	Es dus auien eth vam de mostrar çò de mès lèu possible es sues pròpies transformacions.
GUERRA-E-PATZ-I-WEB	Qu’ètz uns maudits petimetres!
GUERRA-E-PATZ-I-WEB	Tostemp nets e fresqui, coma se tornéssetz de passèg, e non coma nosati, es malerosi dera armada!, didie Rostov damb inflexions de baritòn ena votz, naues entà Boris, e anaments brusqui, senhalant eth sòn pròpi pantalon, lord de hanga.
GUERRA-E-PATZ-I-WEB	Era patrona dera casa, ua alemana, campèc ena pòrta atirada pes votzes de Rostov.
GUERRA-E-PATZ-I-WEB	Qué, ei beròia?, preguntèc guinhant un uelh.
GUERRA-E-PATZ-I-WEB	Per qué crides tant?
GUERRA-E-PATZ-I-WEB	Que la vas a espaurir, didec Boris.
GUERRA-E-PATZ-I-WEB	Non te demoraua aué, higec; ager l’autregè ues linhes entà tu a un ajudant deth generau Kutuzov, que coneishi, eth prince Bolkonski.
GUERRA-E-PATZ-I-WEB	E non me pensè que te les harie a vier tan lèu…
GUERRA-E-PATZ-I-WEB	Ben, com te va?
GUERRA-E-PATZ-I-WEB	Ja as entrat en huec?
GUERRA-E-PATZ-I-WEB	Rostov, sense respóner, estornegèc era crotz de Sant Jòrdi qu’amuishaue en sòn pièch, mostrèc eth braç en espòrla e, arrint, guardèc a Berg.
GUERRA-E-PATZ-I-WEB	Ja ac ves, didec.
GUERRA-E-PATZ-I-WEB	Òsca, òsca, didec Boris arrint.
GUERRA-E-PATZ-I-WEB	Tanben nosati auem hèt ua marcha esplendida.
GUERRA-E-PATZ-I-WEB	Sens dobte te’n sabes de qué eth tsarevic ei tostemp en nòste regiment, de sòrta que gaudim de totes es comoditats e auantatges.
GUERRA-E-PATZ-I-WEB	Quin aculhiment en Polonia!
GUERRA-E-PATZ-I-WEB	Quini sopars e quini balhs!
GUERRA-E-PATZ-I-WEB	Qu’ei impossible condà’c tot.
GUERRA-E-PATZ-I-WEB	E eth tsaveric siguec plan corau damb toti es nòsti oficiaus.
GUERRA-E-PATZ-I-WEB	E comencèren a condar-se: er un es sarabats des ussars e era vida de campanha, e er aute es plasers e es auantatges qu’a eth servici jos eth comandament de tan grani personatges, eca.
GUERRA-E-PATZ-I-WEB	Ò!, era Garda!, exclamèc Rostov.
GUERRA-E-PATZ-I-WEB	Plan, mana que mos hèsquen a vier vin.
GUERRA-E-PATZ-I-WEB	Boris hec ua potèla.
GUERRA-E-PATZ-I-WEB	Plan… se vòs…
GUERRA-E-PATZ-I-WEB	S’apressèc en sòn lhet, treiguec ua bossa deth dejós dera neta coishinèra e dec ordes de qué se hessen a vier vin.
GUERRA-E-PATZ-I-WEB	A!, me cau balhar-te es sòs e es cartes, higec.
GUERRA-E-PATZ-I-WEB	Rostov cuelhec es cartes, deishèc es sòs sus eth divan e emparant-se sus era taula se metec a liéger.
GUERRA-E-PATZ-I-WEB	Liegec ues linhes e guardèc a Berg damb ira; es sues guardades se trapèren e Rostov amaguèc eth sòn ròstre darrèr era carta.
GUERRA-E-PATZ-I-WEB	Que vos an manat pro, didec Berg guardant era pesada bossa lançada sus eth divan.
GUERRA-E-PATZ-I-WEB	Ça que la, nosati, comde, viuem dera nòsta soldada.
GUERRA-E-PATZ-I-WEB	Per çò que hè a jo vos diderè…
GUERRA-E-PATZ-I-WEB	Guardatz, estimat Berg, didec Rostov, quan recebatz carta dera vòsta casa e vos trapetz damb un amic intim que volgatz preguntar fòrça causes, e jo siguesse aquiu, me n’anaria entà un aute lòc entà non shordar.
GUERRA-E-PATZ-I-WEB	Se vos platz, anatz-vo’n entà quinsevolh lòc, entà on volgatz… ath diable!, venguec de cridar; mès ara seguida lo tenguec dera espatla e guardant-lo corauments, pr’amor de solatjar era violéncia des sues paraules, higec: desencusatz-me, estimat; vos parli atau qu’ac senti, coma a un vielh coneishut.
GUERRA-E-PATZ-I-WEB	Ò, per favor, comde!
GUERRA-E-PATZ-I-WEB	Anatz-vo’n damb es patrons dera casa, vos an convidat, higec Boris.
GUERRA-E-PATZ-I-WEB	Berg se botèc ua giquèta plan neta; s’apolidic dauant eth miralh es pursères entà naut, ar estil der emperaire Alexandre e, convençut pera guardada de Rostov, de qué era sua giqueta costaue efècte, gessec dera estança vantariòu e arridolent.
GUERRA-E-PATZ-I-WEB	Be ne sò d’animau!, exclamèc Rostov, negat ena sua lectura.
GUERRA-E-PATZ-I-WEB	Per qué?
GUERRA-E-PATZ-I-WEB	Que sò un porcèth per non auer-les escrit abantes ne un solet còp e balhar-les aguest espant.
GUERRA-E-PATZ-I-WEB	Quin porcèth!, repetic rogint-se, Rostov.
GUERRA-E-PATZ-I-WEB	Plan, tè, crida a Gavrillo.
GUERRA-E-PATZ-I-WEB	Que mos hèsque a vier un shinhau de vin e beueram.
GUERRA-E-PATZ-I-WEB	Entre es cartes dera familha ne venguie ua entath prince Bagration; qu’ère ua recomanacion artenhuda pera comdessa (seguint es conselhs d’Anna Pavlovna) a trauèrs de bères amistats; la manaue entath sòn hilh pr’amor de qué se’n servisse d’era.
GUERRA-E-PATZ-I-WEB	Quina pegaria!
GUERRA-E-PATZ-I-WEB	Per qué la lances?, preguntèc Boris.
GUERRA-E-PATZ-I-WEB	Ua carta de recomanacion.
GUERRA-E-PATZ-I-WEB	Ath diable damb era!
GUERRA-E-PATZ-I-WEB	Per qué ath diable?, didec Boris, que l’auie recuelhut e liegie eth destinatari.
GUERRA-E-PATZ-I-WEB	Aguest carta que l’as plan de besonh.
GUERRA-E-PATZ-I-WEB	Que non è besonh d’arren ne voi èster ajudant d’arrés.
GUERRA-E-PATZ-I-WEB	Mès, per qué?, preguntèc Boris.
GUERRA-E-PATZ-I-WEB	Qu’ei un mestièr de lacai.
GUERRA-E-PATZ-I-WEB	Ja veigui que seguisses estant eth madeish soniaire, didec Boris, botjant eth cap.
GUERRA-E-PATZ-I-WEB	E tu eth diplomatic de tostemp.
GUERRA-E-PATZ-I-WEB	Mès que non se tracte d’aquerò…
GUERRA-E-PATZ-I-WEB	Ja ac ves.
GUERRA-E-PATZ-I-WEB	Enquia ara tot se passe ben, mès cohèssi que me shautarie èster ajudant e non estar-me en files.
GUERRA-E-PATZ-I-WEB	Per qué?
GUERRA-E-PATZ-I-WEB	Vai!, didec Rostov, çampar pensant en ua auta causa.
GUERRA-E-PATZ-I-WEB	Guardaue fixa e inquisitiuaments ath sòn amic, coma cercant en eth era responsa a ua pregunta.
GUERRA-E-PATZ-I-WEB	Eth vielh Gavrilo se hec a vier eth vin.
GUERRA-E-PATZ-I-WEB	Non serà mielhor cridar a Alfons Karlovic?, persutèc Boris.
GUERRA-E-PATZ-I-WEB	Beuerà damb tu.
GUERRA-E-PATZ-I-WEB	Plan, plan, ve-te’n a cercar-lo.
GUERRA-E-PATZ-I-WEB	Rostov damb un arridolet menspredós.
GUERRA-E-PATZ-I-WEB	Qu’ei un òme excellent, aunèst e agradiu, responec Boris.
GUERRA-E-PATZ-I-WEB	Rostov guardèc de nauèth fixaments a Boris e alendèc.
GUERRA-E-PATZ-I-WEB	Tornèc Berg, e, dauant era botelha de vin, era convèrsa des tres s’aluguèc de seguit.
GUERRA-E-PATZ-I-WEB	Es oficiaus dera Garda condauen a Rostov es sues marches, es hèstes que les auien aufrit en Russia, en Polonia e en estrangèr.
GUERRA-E-PATZ-I-WEB	Condèren hèts e paraules deth sòn cap, eth gran duc, anecdòtes sus era sua bontat e es sues explossions de colèra.
GUERRA-E-PATZ-I-WEB	Berg, coma de costum, sauvaue silenci mentre era convèrsa non se referisse ada eth madeish, mès a prepaus des anecdòtes sus era mala encolia deth gran duc, condèc de bon voler se com en Galitzia auie auut era fortuna de parlar damb eth, quan eth gran duc recorrie es regiments e se mostraue airós pera irregularitat des movements.
GUERRA-E-PATZ-I-WEB	Damb un arridolet corau, Berg, condèc se com eth gran duc, plan emmaliciat, s’auie apressat ada eth dident: “Arnaute!” (expression favorita deth gran duc quan ère encolerit) e demanant que se presentèsse eth cap dera companhia.
GUERRA-E-PATZ-I-WEB	Ac crederatz, comde?
GUERRA-E-PATZ-I-WEB	Non auia cap de pòur, pr’amor que sabia qu’auia rason.
GUERRA-E-PATZ-I-WEB	Sense vantaria vos posqui assegurar que me sai de memòria es ordes deth dia e es reglaments; les sai coma eth parenòste.
GUERRA-E-PATZ-I-WEB	Plan per açò, ena mia companhia non i auie cap irregularitat, amiaua era consciéncia tranquilla.
GUERRA-E-PATZ-I-WEB	Berg se lheuèc, e hec veir se com s’auie presentat ath gran duc damb era man ena visèra; plan que òc, ère dificil trapar un aute ròstre mès respectuós e mès satisfèt d’eth madeish).
GUERRA-E-PATZ-I-WEB	Comencèc a cridar e a menaçar-me damb tot çò de divin e d’uman, a negar-me d’injúries.
GUERRA-E-PATZ-I-WEB	Es paraules “arnaute”, “diables” e “entà Siberia” ressonèren diuèrsi còps, didie Berg arrint significatiuaments.
GUERRA-E-PATZ-I-WEB	Mès jo non li responí: sabia qu’auia rason e per aquerò sauvè silenci.
GUERRA-E-PATZ-I-WEB	Qué vos semble, comde?, “ès mut?”, sorrisclèc.
GUERRA-E-PATZ-I-WEB	Mès jo seguia carat.
GUERRA-E-PATZ-I-WEB	E qué vos pensatz?
GUERRA-E-PATZ-I-WEB	Londeman, ena orde deth dia, non se condaue arren de çò que s’auie passat.
GUERRA-E-PATZ-I-WEB	Vaquí çò que signifique non pèrder eth cap, acabèc Berg, alugant era sua pipa e lançant espiraus de hum.
GUERRA-E-PATZ-I-WEB	Òc, aquerò està ben, arric Rostov.
GUERRA-E-PATZ-I-WEB	Mès Boris, en tot avertir que Rostov auie era intencion d’arrir-se’n de Berg, cambièc de convèrsa damb adretia.
GUERRA-E-PATZ-I-WEB	S’interessèc pera herida de Rostov e li preguntèc a on e com s’auie passat.
GUERRA-E-PATZ-I-WEB	Rostov ère un joen sincèr; jamès aurie mentit a consciéncia.
GUERRA-E-PATZ-I-WEB	E comencèc eth sòn raconde damb era intencion de condar es causes tau que s’auien passat; mès, sense encuedar-se’n, de manèra inevitabla e involontària comencèc a mentir.
GUERRA-E-PATZ-I-WEB	S’auesse dit era vertat ad aqueri que coma eth, auien entenut fòrça còps racondes de batalhes e s’auien hargat ua idia de se com ère ua atac, o non l’aurien creigut o, çò de pejor, aurien pensat qu’eth pròpi Rostov ère colpable de qué non l’arribèsse çò que tostemp arrribe as que parlen de cargues de cavalaria.
GUERRA-E-PATZ-I-WEB	Non podie condar que simplaments toti auien anat ath galaup, qu’auie queigut deth shivau e s’auie desmangoriat eth canèth; ne qu’auie hujut ath mès córrer des francesi, enquia refugiar-se en un bòsc.
GUERRA-E-PATZ-I-WEB	Condar era vertat qu’ère plan de mau hèr e son pòqui es joeni capables de hè’c.
GUERRA-E-PATZ-I-WEB	Ath delà, entà racondar tot tau que s’auie passat l’aurie calut hèr un vertadèr esfòrç sus eth madeish.
GUERRA-E-PATZ-I-WEB	Es sòns companhs demorauen que Rostov les condèsse se com, afebrit e cuelhut de furor, s’auie lançat madeish qu’ua tempèsta, repartint còps de sabre a dreta, e a quèrra, e com daurie era carn des sòns enemics e com, a tot darrèr, extenuat, auie queigut.
GUERRA-E-PATZ-I-WEB	E Rostov les condèc tot aquerò.
GUERRA-E-PATZ-I-WEB	En çò de mielhor deth raconde, quan didie: “Non pòs imaginar-te quina sòrta d’estranh sentiment de ràbia s’experimente pendent er atac”, entrèc ena estança eth prince Andrei Bolkonski, que Boris demoraue.
GUERRA-E-PATZ-I-WEB	Eth prince Andrei, que li shautaue eth papèr de protector des joeni e se sentie vantat tostemp que quauqu’un acodie ada eth, se mostraue plan dispausat entà Boris, qu’era vesilha auie sabut èster-li simpatic, e desiraue ajudar- lo.
GUERRA-E-PATZ-I-WEB	Manat damb un document de Kutuzov entath gran duc, arribaue damb era esperança de trapar solet a Boris.
GUERRA-E-PATZ-I-WEB	Quan, en entrar ena cramba, se trapèc damb aqueth ussar que condaue aventures militares (qu’ère eth tipe de persones que non podie tier), arric corauments a Boris, arroncilhèc es celhes e miei cluquèc es uelhs entà guardar a Rostov e, après ua brèu salutacion, cuelhec sèti en divan damb mina cansada e indolenta.
GUERRA-E-PATZ-I-WEB	Lo desengustaue auer queigut ath miei de tan desagradiua companhia.
GUERRA-E-PATZ-I-WEB	Rostov ac endonvièc e se rogic; que l’importaue pòc aqueth estranh, mès guardant a Boris, li semblèc que tanben eth s’avergonhaue dera sua companhia.
GUERRA-E-PATZ-I-WEB	A maugrat deth gèst burlèsc e desagradiu tengut peth prince Andrei, e a maugrat deth mensprètz generau que Rostov sentie entà toti es ajundantets der Estat Major, qu’entre eri evidentaments i auie eth nauèth vengut, se sentec confonut e sauvèc silenci.
GUERRA-E-PATZ-I-WEB	Boris preguntèc pes naues der Estat Major e (se non ère indiscrecion) pes plans entath futur.
GUERRA-E-PATZ-I-WEB	Berg profitèc era escadença entà preguntar damb especiau cortesia, se balharien, coma s’auie dit, dobla racion de ferratge as caps dera companhia.
GUERRA-E-PATZ-I-WEB	Eth prince Andrei, arrint, repliquèc qu’eth non podie opinar sus tan grèu question d’Estat, qu’ad açò Berg arric alègraments.
GUERRA-E-PATZ-I-WEB	Deth vòste ahèr, didec dempús Bolkonski a Boris, ne parlaram mès tard, e guardèc a Rostov.
GUERRA-E-PATZ-I-WEB	Vietz a cercar-me dempús era revista e harè tot çò de possible entà complader-vos.
GUERRA-E-PATZ-I-WEB	E recorrent damb ua guardada tota era estança, se virèc entà Rostov, sense dignar-se observar eth en sòn infantil e invencible trebuc, que s’anaue transformant en colèra.
GUERRA-E-PATZ-I-WEB	Me semble que parlàuetz dera batalha de Schoengraben.
GUERRA-E-PATZ-I-WEB	I siguéretz?
GUERRA-E-PATZ-I-WEB	Bolkonski se n’encuedèc der estat d’animositat der ussar e li semblèc diverttit.
GUERRA-E-PATZ-I-WEB	Arric damb un leugèr mensprètz.
GUERRA-E-PATZ-I-WEB	Òc, ara que se conden fòrça istòries sus aguesta batalha.
GUERRA-E-PATZ-I-WEB	Òc, istòries!, didec Rostov en votz nauta, guardant damb uelhs plei d’ira, ja a Bolkonski, ja a Boris.
GUERRA-E-PATZ-I-WEB	Òc, fòrça istòries, mès era istòria des que siguérem jos eth huec enemic, qu’a ua cèrta importància, màger qu’era des joenets der Estat Major, que receben recompenses sense hèr arren.
GUERRA-E-PATZ-I-WEB	Ena amna de Rostov coïncidic un sentiment de ràbia e de respècte entara tranquillitat d’aqueth òme.
GUERRA-E-PATZ-I-WEB	Que non parli de vos, didec.
GUERRA-E-PATZ-I-WEB	Parli en generau des der Estat Major.
GUERRA-E-PATZ-I-WEB	Donques jo que vos posqui díder aquerò, l’interrompec damb tranquilla autoritat en ton dera sua votz eth prince Andrei: voletz ofensar-me, e sò prèst a reconéisher qu’ei plan aisit de hè’c, se non auetz pro respècte entà vos madeish; mès arreconeishetz que ne eth temps ne eth lòc son es avients.
GUERRA-E-PATZ-I-WEB	En uns dies mos veiram toti encaborniadi en un düel fòrça mès seriós; ath delà, Drubetskoi, que ditz èster un vielh amic vòste, non n’a eth tòrt de qué era mia fesomia non vos sigue agradiua.
GUERRA-E-PATZ-I-WEB	Ath delà d’aquerò, didec en tot lheuar-se, sabetz eth mèn nòm e a on me podetz trapar; mès non desbrembetz, higec, que jo non me considèri ofensat ne me pensi que vos n’ajatz estat tanpòc, e eth mèn conselh d’òme de màger edat que vos ei que deishètz aguest ahèr atau, sense mès conseqüéncies.
GUERRA-E-PATZ-I-WEB	A vos, Drubetskoi, vos demori diuèndres, après era revista.
GUERRA-E-PATZ-I-WEB	Adishatz, acabèc eth prince Andrei; e gessec saludant a un a un aute.
GUERRA-E-PATZ-I-WEB	Sonque quan auec despareishut eth prince Bolkonski, Rostov se l’acodic çò que l’auie d’auer responut; encara l’emmalicièc mès eth hèt de non aué’c hèt.
GUERRA-E-PATZ-I-WEB	De ressabuda, ordenèc que li hessen a vier eth sòn shivau e, en tot dider-se adiu secaments de Boris, gessec tanben.
GUERRA-E-PATZ-I-WEB	A viatges pensaue damb ira en plaser de veir era pòur d’aqueth òme petit, fèble e capinaut, botat a posita dera sua pistòla; d’auti còps, damb vertadèr estupor, sentie que, de toti es òmes qu’auie coneishut, non desiraue auer coma amic senon ad aqueth ajudantet de camp qu’autant odiaue.
GUERRA-E-PATZ-I-WEB	Londeman dera visita de Rostov a Boris, auec lòc era anonciada revista des tropes austrianes e russes, quauques ues recent vengudes de refresc de Russia e d’autes qu’auien cuelhut partida ena campanha damb Kutuzov.
GUERRA-E-PATZ-I-WEB	Es dus Emperaires, eth de Russia damb eth tsarevic e eth d’Austria damb er archiduc, passauen revista ara armada aliada, formada per ueitanta mil òmes.
GUERRA-E-PATZ-I-WEB	A punta deth dia, es tropes comencèren a concentrar-se, damb unifòrme de galà, en camp plaçat dauant dera fortalesa.
GUERRA-E-PATZ-I-WEB	Milèrs de pès e de baionetes, damb es sues bandères desplegades, s’arturauen as ordes des oficiaus, virauen, anauen formant, sauvant es distàncies, deishant pas a d’auti grops d’infantaria uniformada damb colors desparièrs; o ben ère eth ritmic tròt dera cavalaria, damb es sòns polidi unifòrmes blus, ròis e verds, precedida de musicians de brodada vestidura, sus polins neri, clars e baiards; o mès enlà, entre eth gran tarrabast de bronzadi canons, nets e ludents, que tremolauen sus es afusts, venguie era artilheria, darrèr dera infantaria e dera cavalaria, entà ocupar es lòcs que les auien estat assignadi.
GUERRA-E-PATZ-I-WEB	Que non èren solet es generaus damb es sòns unifòrmes de grana galà, sarrades enquiara exageracion es cintures gròsses o primes, damb eth ròstre congestionat peth cothèr der unifòrme, pes sues bandes e decoracions; non èren solet es oficiaus pimpalhadi e elegants, senon cada soldat, damb eth ròstre fresc, net e recent arrasat, damb es correges reludentes, es shivaus estrelhadi, damb era pèth coma de satin e es crinères pientades e alisades peu a peu; toti auien era sensacion de qué se passaue quauquarren plan important e solemne.
GUERRA-E-PATZ-I-WEB	Cada generau e cada soldat se n’encuedauen dera sua petitesa, comprenien que non èren senon un gran de sable en aqueth mar uman e, ath còp, sentien era sua poténcia coma part d’aqueth enòrme ensems.
GUERRA-E-PATZ-I-WEB	En trincar eth dia auien començat eth movement e es preparatius, e tàs dètz tot ère prèst e en orde avient.
GUERRA-E-PATZ-I-WEB	Era formacion ocupaue un immens espaci; era armada ère estenuda en tres grani còssi: dauant, era cavalaria; dempús, era artilheria, e, a darrèr de tot era infantaria.
GUERRA-E-PATZ-I-WEB	Entre cada arma i demoraue ua sòrta de carrèr.
GUERRA-E-PATZ-I-WEB	Se disguinguien plan ben es tres parts dera armada: es foguejades fòrces de Kutuzov (qu’eth sòn flanc dret, en prumèra linha, ocupaue eth regiment de Pavlograd), es regiments de linha e dera Garda, vengudi de Russia, e era armada austriana.
GUERRA-E-PATZ-I-WEB	Mès toti formauen amassa, jos eth madeish comandament e en madeish orde.
GUERRA-E-PATZ-I-WEB	S’enteneren votzes nervioses e era agitacion des darrèrs preparatius secodic a tota era tropa.
GUERRA-E-PATZ-I-WEB	D’Olmutz, auie gessut, plan, un nombrós grop qu’auançaue entara tropa.
GUERRA-E-PATZ-I-WEB	E en aqueth moment, encara qu’eth dia ère tranquil, ua leugèra bohada recorrec tota era armada, estornejant leugèraments es galhardets des lances e es bandères desplegades.
GUERRA-E-PATZ-I-WEB	Era armada semblaue exprimir damb aqueth leugèr movement tota era sua alegria dauant era arribada des Emperaires.
GUERRA-E-PATZ-I-WEB	Sonèc era votz de “atencion!”, que siguec repetida coma eth cant des pothi ena maitiada, ath long des formacions.
GUERRA-E-PATZ-I-WEB	Tot se demorèc quiet.
GUERRA-E-PATZ-I-WEB	En aqueth silenci de mòrt solet s’entenie eth tròt des shivaus.
GUERRA-E-PATZ-I-WEB	Non semblauen trompetes, senon era madeisha armada qu’emetie aguesti sons, erosa pera preséncia deth Sobeiran.
GUERRA-E-PATZ-I-WEB	Se podec distinguir claraments era votz juvenila e afabla der emperaire Alexandre.
GUERRA-E-PATZ-I-WEB	Dirigic ua salutacion as tropes e li responec ath còp eth prumèr regiment damb un “òsca!”, tant eishordós, prolongat e alègre qu’es madeishi òmes s’espauriren dera fòrça e deth nombre dera multitud qu’eri constitusien.
GUERRA-E-PATZ-I-WEB	Rostov se trapaue enes prumères hilades des tropes de Kutuzov, qu’ada eres s’apressèc prumèr er Emperaire.
GUERRA-E-PATZ-I-WEB	Sentie madeish qu’es auti: desbrembe dera sua persona, era capinauta consciéncia de poder e ua afogadura apassionada per aqueth qu’ère era causa d’aquera solemnitat.
GUERRA-E-PATZ-I-WEB	Sentie qu’ua soleta paraula d’aguest òme serie pro entà que tota era massa (e eth damb era, coma ua estera) se lancèsse ath huec o ena aigua, entath crim o entara mòrt, o entath mès gran des eroïsmes; per aquerò non podie tier era estrementida e era emocion dauant d’aguesta paraula ja pròcha.
GUERRA-E-PATZ-I-WEB	Abantes d’apressar-se er Emperaire, cada regiment, immobil e silenciós, semblaue un còs sense vida; mès tanlèu aguest arribaue ara sua nautada, era tropa reviuie e somaue es sòns clams as idòls dera rèsta dera formacion que dauant es sues linhes ja auie passat.
GUERRA-E-PATZ-I-WEB	Entornejadi per ensordidor tarrabastòri d’aqueres votzes, entre es masses dera tropa immobila e coma petrificada enes sòns quarrats, auançauen tranquils, mès en orde e, sustot, liuraments, un centenat de cavalièrs dera acompanhada, e, dauant d’eri, dus òmes: es Emperaires.
GUERRA-E-PATZ-I-WEB	En eri se concentraue era apassionada e contenguda atencion de tota aquera massa umana.
GUERRA-E-PATZ-I-WEB	Eth beròi e joen emperaire Alexandre, damb unifòrme dera Garda montada e eth tricòrni un shinhau inclinat, atiraue damb eth sòn ròstre simpatic e era sua votz afabla e ben timbrada es guardades de toti.
GUERRA-E-PATZ-I-WEB	Rostov ère près des trompetes, e ja, de luenh, es sòns uelhs penetranti arreconeisheren ar Emperaire e lo seguiren tant que s’apressaue.
GUERRA-E-PATZ-I-WEB	E quan eth Sobeiran siguec a vint canes e Nikolai podec distinguir enquia es mès petiti detalhs deth sòn beròi, juvenil e erós ròstre, experimentèc un sentiment de trendesa e afogadura coma jamès ac auie sentut.
GUERRA-E-PATZ-I-WEB	Cada trait, cada movement der Emperaire, tot, li semblaue admirable.
GUERRA-E-PATZ-I-WEB	En tot arturar-se dauant eth regiment de Pavlograd, Alexandre didec quauquarren en francés ar emperaire d’Austria e arric.
GUERRA-E-PATZ-I-WEB	Dauant aguest arridolet, Nikolai arric sense voler e sentec ua naua ondada d’amor entath Sobeiran.
GUERRA-E-PATZ-I-WEB	Qu’aurie desirat mostrar eth sòn amor de bèra manèra, mès se’n sabie de qué non ère possible e a mand siguec de plorar.
GUERRA-E-PATZ-I-WEB	Alexandre cridèc ath comandant deth regiment e li didec quauques paraules.
GUERRA-E-PATZ-I-WEB	Er Emperaire se virèc entàs oficiaus.
GUERRA-E-PATZ-I-WEB	Be se n’aurie sentut d’erós Rostov de morir en aqueri moments peth sòn Tsar!
GUERRA-E-PATZ-I-WEB	Qu’auetz meritat es bandères de Sant Jòrdi e seratz digni d’eres!
GUERRA-E-PATZ-I-WEB	Er Emperaire higec quauquarren que Rostov non artenhec a enténer e es soldats cridèren “òsca!” damb totes es fòrces des sòns paumons.
GUERRA-E-PATZ-I-WEB	Tanben Rostov cridèc damb fòrça, en tot inclinar-se sus era sua sera.
GUERRA-E-PATZ-I-WEB	Desiraue qu’aguest sorriscle li costèsse dolor, pr’amor d’amuishar atau tota era sua afogadura peth monarca.
GUERRA-E-PATZ-I-WEB	Er Emperaire s’estèc ues segondes dauant eth regiment de Pavlograd, coma trantalhant.
GUERRA-E-PATZ-I-WEB	E dempús, aquera madeisha trantalhada li semblèc majestuosa e encantadoira, coma tot çò que hège eth Sobeiran.
GUERRA-E-PATZ-I-WEB	Era indecision d’Alexandre non se tardèc qu’un instant.
GUERRA-E-PATZ-I-WEB	Eth sòn pè, cauçat damb bòta ponchenta, sivans se tenguie alavetz, hereguèc eth costat dera ègua baiarda anglesa que montaue; era sua man, enguantada de blanc, tirassèc des brides e auancèc, acompanhat pera trebolada mar des sòns ajudants.
GUERRA-E-PATZ-I-WEB	Ara s’aluenhaue cada còp mès, pr’amor d’arturar- se dauant de d’auti regiments, e lèu lèu Rostov non distinguic qu’eth sòn plumalh blanc, per dessús dera acompanhada qu’enrodaue as Emperaires.
GUERRA-E-PATZ-I-WEB	Entre es persones dera seguida, Rostov distinguic a Bolkonski, que montaue damb diligéncia e assopliment.
GUERRA-E-PATZ-I-WEB	Rostov rebrembèc er incident dera vesilha e se preguntèc se li calie provocar-lo.
GUERRA-E-PATZ-I-WEB	Qué pòden significar es nòstes peleges e ofenses ath cant d’aguesti sentiments d’amor, d’entosiasme e de sacrifici?
GUERRA-E-PATZ-I-WEB	Ara qu’estimi e perdoni a toti”.
GUERRA-E-PATZ-I-WEB	Quan er Emperaire auec passat revista a lèu toti es regiments, es fòrces desfilèren dauant des Sobeirans en colomna d’aunor.
GUERRA-E-PATZ-I-WEB	Rostov, montat en sòn Beduino recent crompat a Denisov, passèc barrant era marcha deth sòn esquadron, solet e plan ara vista deth Sobeiran.
GUERRA-E-PATZ-I-WEB	Abantes d’apressar-se ar Emperaire, Rostov, coma bon cavalièr, esperonèc ath shivau e li hec cuélher aqueth tròt furiós qu’artenhie Beduino quan ère excitat; damb era boca escumosa inclinada entath pièch, era coa arquejada e tocant a penes eth solèr, coma s’anèsse a volar, Beduino passèc magnificaments, quilhant plan naut, damb gràcia e alternatiuaments es pautes, coma s’eth tanben se n’encuedèsse dera preséncia der Emperaire.
GUERRA-E-PATZ-I-WEB	Rostov, ath sòn còp, damb es cames estirades entà darrèr, arropit eth vrente coma se se sentesse honut damb eth sòn shivau, desfilèc dauant er Emperaire damb ròstre grèu, mès beatific, coma diable, sivans Denisov.
GUERRA-E-PATZ-I-WEB	Òsca pes ussars de Pavlograd!
GUERRA-E-PATZ-I-WEB	Sorrisclèc eth Sobeiran.
GUERRA-E-PATZ-I-WEB	Acabada era revista, es oficiaus recent vengudi de Russia e es de Kutuzov s’amassèren en grops e comencèren a blagar sus es decoracions, es austrians e es sòns unifòrmes, eth front de batalha, Bonaparte e çò de mau qu’ac passarie ara, mès que mès, quan arribèsse eth còs d’Essen e se Prusia se metesse de part des russi.
GUERRA-E-PATZ-I-WEB	Mès enes grops se parlaue sustot der emperaire Alexandre, se repetien es sòns gèsti e paraules e toti mostrauen eth madeish entosiasme peth Sobeiran.
GUERRA-E-PATZ-I-WEB	Non desirauen qu’ua causa: marchar çò de mès lèu possible contra er enemic.
GUERRA-E-PATZ-I-WEB	As ordes der Emperaire qu’ère impossible non véncer, siguesse qui siguesse eth contrari; atau pensauen dempús dera revista Rostov e era majoritat d’oficiaus.
GUERRA-E-PATZ-I-WEB	Toti, acabada era revista, èren mès segurs de véncer de çò que n’aurien podut èster dempús de dues batalhes victorioses.
GUERRA-E-PATZ-I-WEB	IX Londeman dera revista, Boris, jargat damb eth sòn mielhor unifòrme e acompanhat des boni desirs deth sòn companh Berg, s’apressèc entà Olmutz pr’amor de veir a Bolkonski damb era finalitat de trèir-ne partit des sues bones disposicions e plaçar-se çò de mielhor possible; l’agradaue mès que mès veder-se ajudant de camp de quauque gran personatge.
GUERRA-E-PATZ-I-WEB	Aquerò li semplaue çò de mès digne d’ambicionar ena armada.
GUERRA-E-PATZ-I-WEB	Que non trapèc aqueth dia ath prince Andrei en Olmutz.
GUERRA-E-PATZ-I-WEB	Mès er aspècte dera ciutat, a on ère era Casèrna Generau e eth còs diplomatic e a on se trapauen es dus Emperaires damb es sues acompanhades avientes (cortesans e familhars), aumentèc encara mès en joen es talents de penetrar en aqueres esfères superiores.
GUERRA-E-PATZ-I-WEB	Non coneishie ad arrés e, a maugrat deth sòn elegant unifòrme d’oficiau dera Garda, totes aqueres persones que desfilauen pes carrèrs damb es sòn magnifics coches, plumalhs, bandes e decoracions, cortesans e militars, semblauen èster tan peth dessús d’eth, simple oficiau dera Garda, que non solet non volien, senon que tanpòc podien encuedar-se’n dera sua existéncia.
GUERRA-E-PATZ-I-WEB	Ena casèrna generau de Kutuzov, a on venguec a cercar a Bolkonski, toti aguesti ajudants de camp, e enquia es assistents, lo guardèren coma hènt-li a veir qu’èren molti es oficiaus coma eth que venguien per aquiu e que toti resultauen madeish inoportuns.
GUERRA-E-PATZ-I-WEB	A maugrat d’aquerò, o dilhèu plan per aquerò, londeman, eth 15, tath ser, tornèc en Olmutz e, entrant ena casa ocupada per Kutuzov, preguntèc per Bolkonski.
GUERRA-E-PATZ-I-WEB	Eth prince Andrei ère aquiu e Boris siguec amiat en ua espaciosa sala a on solide s’auie dançat en d’auti tempsi; ara i auie cinc lhets e quauqui mòbles esparjudi: ua taula, diuèrses cagires e un clavicòrdi.
GUERRA-E-PATZ-I-WEB	Près dera pòrta, seigut ena taula, escriuie un ajudant de camp, jargat damb ua bata pèrsa.
GUERRA-E-PATZ-I-WEB	Un aute, ròi e gròs, Nesvitski, ère estirat en un des lhets, damb es mans jos eth cap, e arrie damb er oficiau seigut ath sòn costat.
GUERRA-E-PATZ-I-WEB	Eth tresau tocaue un vals vienés en clavicòrdi.
GUERRA-E-PATZ-I-WEB	Un quatau, emparat sus er esturment, cantaue a mieja votz.
GUERRA-E-PATZ-I-WEB	Degun d’eri cambièc era postura en encuedar-se’n dera preséncia de Boris.
GUERRA-E-PATZ-I-WEB	Eth qu’escriuie, qu’ada eth se dirigic Boris, se virèc damb gèst emmaliciat e li didec que Bolkonski ère de servici, qu’entrèsse, s’auie besonh de veder-lo, pera pòrta dera quèrra, ena sala de recepcion.
GUERRA-E-PATZ-I-WEB	Boris li balhèc es gràcies e se filèc de cap ara sala.
GUERRA-E-PATZ-I-WEB	I auie aquiu ua dotzena d’oficiaus e generaus.
GUERRA-E-PATZ-I-WEB	En moment d’entrar Boris, eth prince Andrei, miei clucadi menspredosaments es uelhs (damb aguesta especiau expression de cansada cortesia que ditz dubèrtaments: “Non parlaria damb vos se non auesse era obligacion de hè’c”), escotaue a un vielh generau rus damb fòrça decoracions que, lèu de puntetes, estirat, damb eth ròstre rogit e ua lèu umila expression obsequiosa, informaue de quauquarren ath prince Andrei.
GUERRA-E-PATZ-I-WEB	Plan ben…
GUERRA-E-PATZ-I-WEB	Ajatz era bontat de demorar, didec ath generau en rus, mès damb prononciacion francesa, que tenguie quan volie exprimir mensprètz; en encuedar-se’n dera preséncia de Boris, deishèc d’atier ath generau (que seguie suplicant-li que l’escotèsse) e lo saludèc alègraments.
GUERRA-E-PATZ-I-WEB	En aqueth instant Boris comprenec damb tota claretat çò que presentie deth començament: qu’ena armada, ath delà dera subordinacion e era disciplina escrita enes reglaments, ensenhada en regiment e tan coneishuda per eth, i auie ua auta subordinacion mès essenciau: era qu’obligaue ath generau de ròstre vermelh e holat, a demorar respectuosaments, tant qu’un capitan, eth prince Andrei, trapaue mès avient, entà satisfaccion pròpia, blagar damb eth soslòctenent Drubetskoi.
GUERRA-E-PATZ-I-WEB	Ara mès que jamès Boris hec eth fèrm prepaus d’aubedir aguesta subordinacion non escrita, e non era redigida enes reglaments.
GUERRA-E-PATZ-I-WEB	Se’n sabec en aqueth moment qu’eth hèt d’èster recomanat ath prince Andrei lo hège superior ad aguest generau que, en d’autes circonstàncies, en front, aurie podut anequelir a un soslòctenent dera Garda.
GUERRA-E-PATZ-I-WEB	Eth prince Bolkonski s’apressèc entà Boris e li sarrèc era man.
GUERRA-E-PATZ-I-WEB	Qu’ei malastre que no me trapèssetz ager.
GUERRA-E-PATZ-I-WEB	Me calec passar tot eth dia damb es alemans; siguí damb Weyrother entà revisar eth compliment dera orde d’operacions, e quan es alemans se meten en plan minuciós, que non acaben jamès.
GUERRA-E-PATZ-I-WEB	Boris arric coma se comprenesse es allusions deth prince, mès enquia aqueth moment non auie entenut a parlar de Weyrother ne dera orde d’operacions.
GUERRA-E-PATZ-I-WEB	Atau, donc, amic mèn, voletz èster ajudant de camp?
GUERRA-E-PATZ-I-WEB	Òc, jo auia pensat, didec Boris en tot rogir-se, sollicitar que m’admetessen d’ajudant deth generau en cap; eth qu’a recebut ua carta deth prince Kuraguin parlant-li de jo; ac volia, higec, coma desencusant-se, pr’amor que cranhi qu’era Garda non èntre en combat.
GUERRA-E-PATZ-I-WEB	Plan, plan, parlaram de tot, didec eth prince Andrei.
GUERRA-E-PATZ-I-WEB	E tant qu’eth prince Andrei anèc a complir era sua mission: anonciar ath generau de ròstre vermelh, aguest, que plan que òc non compartie es idies de Boris sus es auantatges dera subordinacion non escrita, guardèc de tau manèra ar atrevit soslòctenent qu’auie gausat interròmper era sua convèrsa damb eth prince Andrei, que Boris se sentec trebolat.
GUERRA-E-PATZ-I-WEB	S’aluenhec un shinhau e demorèc damb impaciéncia qu’eth prince Andrei gessesse deth burèu deth generau en cap.
GUERRA-E-PATZ-I-WEB	Guardatz çò que pensi, didec Bolkonski quan entrèren ena gran sala deth clavicòrdi.
GUERRA-E-PATZ-I-WEB	Qu’ei inutil que vengatz a veir ath generau en cap; vos diderà un pilèr de gentileses, vos convidarà a sopar (“non estarie mau deth tot, deth punt d’enguarda d’aguesta subordinacion”, pensèc Boris), mès que non passarà d’aquiu.
GUERRA-E-PATZ-I-WEB	Lèu seram un batalhon d’ajudants de camp e d’oficiaus d’ordes.
GUERRA-E-PATZ-I-WEB	Vam a hèr aquerò: jo è un bon amic, eth generau ajudant prince Dolgorukov, un òme excellent; e encara que dilhèu vos ac ignoretz, ne Kutuzov damb tot eth sòn Estat Major ne degun de nosati significam arren en aguest moment; tot qu'ei concentrat enes mans der Emperaire.
GUERRA-E-PATZ-I-WEB	Atau, donc, anem a veir a Dolgorukov; tanben jo è besonh d’entrevistar-me damb eth.
GUERRA-E-PATZ-I-WEB	Ja li è parlat de vos; veiram se i a possibilitat de plaçar-vos damb eth o en quinsevolh aute lòc, mès près deth solei.
GUERRA-E-PATZ-I-WEB	Eth prince Andrei s’encoratjaue d’ua manèra plan particulara quan auie era escadença d’orientar e dirigir a un joen pr’amor de trionfar sociauments.
GUERRA-E-PATZ-I-WEB	Se tenguie plan gustosaments de Boris e amassa anèren ara cèrca deth prince Dolgorukov.
GUERRA-E-PATZ-I-WEB	Escurie ja quan arriberen en palai d’Olmutz, residéncia des Emperaires e es sues acompanhades.
GUERRA-E-PATZ-I-WEB	Aqueth madeish dia s’auie amassat eth Conselh Superior de Guèrra damb era assisténcia de toti es sòns membres e es dus Sobeirans.
GUERRA-E-PATZ-I-WEB	En aguest Conselh, contra era pensada de toti es vielhs, Kutuzov e eth prince Schwarzenberg, s’auie decidit començar immediataments era ofensiua e presentar batalha generau a Bonaparte.
GUERRA-E-PATZ-I-WEB	Venguie d’acabar eth Conselh quan eth prince Andrei e Boris arribèren en palai pr’amor d’entrevistar-se damb Dolgorukov.
GUERRA-E-PATZ-I-WEB	Toti es personatges dera Casèrna Generau èren encara jos era agradiua impression deth Conselh, favorable ath partit des joeni.
GUERRA-E-PATZ-I-WEB	Es votzes des que conselhauen demorar, abantes de cuélher era ofensiua, auien estat estofades damb tanta unanimitat e es sues objeccions refusades damb arguments tant evidents sus es auantatges d’ua accion immediata qu’era question tractada en Conselh (era futura batalha e era victòria indobtabla) semblaue non apertier ja ar avier, senon ath passat.
GUERRA-E-PATZ-I-WEB	Es aliats dispausauen de toti es auantatges.
GUERRA-E-PATZ-I-WEB	Fòrces enòrmes que solide superauen as de Napoleon, auien estat concentrades en un solet punt.
GUERRA-E-PATZ-I-WEB	Es tropes se sentien encoratjades pera preséncia des Emperaires e auien talents de combàter.
GUERRA-E-PATZ-I-WEB	Eth lòc estrategic que deuie dar-se era batalha ère perfèctaments coneishut peth generau austrian Weyrother, que dirigie es armades (ua erosa coïncidéncia auie hèt qu’es fòrces austrianes hessen est an passat es manòbres precisaments en lòc escuelhut entà dar era batalha as francesi); era region ère senhalada enes mapes enquia enes detalhs mès menuts, e Bonaparte, visiblaments aflaquit, non entamenaue cap accion.
GUERRA-E-PATZ-I-WEB	Dolgorukov, un des mès afogats partidaris dera ofensiua, venguie de vier deth Conselh, cansat, rendut, mès desbordant animositat e orgulh pera capitada.
GUERRA-E-PATZ-I-WEB	Eth prince Andrei li presentèc ath sòn protegit e Dolgorukov li hec ua sarrada de mans fòrta e cortesa, sense dider-li arren: evidentaments ère incapable de tier-se e non exprimir es idies qu’ocupauen era sua ment en aqueri moments.
GUERRA-E-PATZ-I-WEB	Quina batalha venguem de tier!, didec en francés ath prince Andrei.
GUERRA-E-PATZ-I-WEB	Volgue Diu qu’era que vam a auer coma conseqüéncia d’era sigue madeish de victoriosa.
GUERRA-E-PATZ-I-WEB	Ça que la, estimat (higec animadaments, damb paraules entrebracades), me cau cohessar eth mèn tòrt dauant es austrians e, mès que mès, dauant de Weyrother.
GUERRA-E-PATZ-I-WEB	Quina axactitud, quina precision, quin coneishement deth terren!
GUERRA-E-PATZ-I-WEB	Quina manèra de preveir es possibilitats, totes es condicions, enquiath mès menut detalh!
GUERRA-E-PATZ-I-WEB	Plan que òc, amic mèn, ne hèt de bon voler poiríem endonviar arren mès auantatjós qu’era situacion que mos trapam.
GUERRA-E-PATZ-I-WEB	Qu’auem era exactitud alemana amassa damb eth valor rus, qué mès podem desirar?
GUERRA-E-PATZ-I-WEB	Alavetz, era ofensiua ei totauments decidida?, preguntèc Bolkonski.
GUERRA-E-PATZ-I-WEB	Sabetz, amic?
GUERRA-E-PATZ-I-WEB	Me semble que Bonaparte a perdut era sua sabença.
GUERRA-E-PATZ-I-WEB	Vai!
GUERRA-E-PATZ-I-WEB	E qué ditz?, preguntèc eth prince Andrei.
GUERRA-E-PATZ-I-WEB	Qué voletz que digue?
GUERRA-E-PATZ-I-WEB	Que s’aquerò, que se çò d’aute, que çò de mès enlà; tot entà guanhar temps.
GUERRA-E-PATZ-I-WEB	Vos asseguri qu’ei enes nòstes mans.
GUERRA-E-PATZ-I-WEB	Mès çò de mès divertit, arric bravaments Dolgorukov, ei qu’arrés sabie a qui dirigir era responsa.
GUERRA-E-PATZ-I-WEB	Méter consul, que non hège ath cas e, plan, fòrça mens, emperaire; ena mia pensada s’aurie de dirigir entath generau Bonaparte.
GUERRA-E-PATZ-I-WEB	Bonaparte, entà jo qu’ei diferent, didec Bolkonski.
GUERRA-E-PATZ-I-WEB	Qu’ei per aquerò, interrompec arrint Dolgorukov.
GUERRA-E-PATZ-I-WEB	Vos coneishetz a Bilibin, vertat?
GUERRA-E-PATZ-I-WEB	Ei un òme plan intelligent.
GUERRA-E-PATZ-I-WEB	Donques ben: proposaue que dirigíssem era responsa “ar usurpaire e enemic deth genre uman”.
GUERRA-E-PATZ-I-WEB	Dolgorukov arric alègraments.
GUERRA-E-PATZ-I-WEB	Arren mens?, observèc Bolkonski.
GUERRA-E-PATZ-I-WEB	Bilibin, totun, a trapat ua formula seriosa.
GUERRA-E-PATZ-I-WEB	Qu’ei un òme engenhós e intelligent.
GUERRA-E-PATZ-I-WEB	Quina ei?
GUERRA-E-PATZ-I-WEB	Dolgorukov.
GUERRA-E-PATZ-I-WEB	Vertat qu’aquerò està ben?
GUERRA-E-PATZ-I-WEB	Plan ben, òc; mès ada eth non li shautarà bric, objectèc Bolkonski.
GUERRA-E-PATZ-I-WEB	Bric!.
GUERRA-E-PATZ-I-WEB	Eth mèn frair lo coneish, a minjat diuèrsi còps damb eth en París, abantes de qué siguesse emperaire, e sivans eth, jamès vedec un diplomatic mès sagaç e astut, ja sabetz: er assopliment francés amassat damb er istrionisme italian.
GUERRA-E-PATZ-I-WEB	Coneishetz es sues anecdòtes damb eth comde Markov?
GUERRA-E-PATZ-I-WEB	Solet eth comde Markov lo sabie tractar.
GUERRA-E-PATZ-I-WEB	Coneishetz era istòria deth mocador?
GUERRA-E-PATZ-I-WEB	Qu’ei formidabla.
GUERRA-E-PATZ-I-WEB	E eth loquaz Dolgorukov, virant-se, ara a Boris, ara ath prince Andrei, condèc se com Bonaparte, desirós de hèr a temptar ar embaishador rus, comde Markov, deishèc quèir de bon voler eth sòn mocador dauant d’eth, e se posèc en tot guardar-lo, demorant solide qu’eth comde lo cuelhesse.
GUERRA-E-PATZ-I-WEB	Mès Markov deishèc quèir eth sòn, lèu ath cant deth der Emperaire e lo cuelhec deishant eth de Bonaparte.
GUERRA-E-PATZ-I-WEB	Charmant!, didec Bolkonski.
GUERRA-E-PATZ-I-WEB	Ei que…
GUERRA-E-PATZ-I-WEB	Eth prince Andrei non podec acabar; un ajudant de camp venguie d’entrar entà cridar a Dolgorukov de part der Emperaire.
GUERRA-E-PATZ-I-WEB	Ò, quin malastre!, didec Dolgorukov, en tot lheuar-se ath mès córrer e sarrar es mans de Bolkonski e Boris.
GUERRA-E-PATZ-I-WEB	Que harè damb plaser tot çò que depene de jo per vos e per aguest simpatic joen, ja vo’n sabetz, e sarrèc de nauèth era man de Boris damb ua expression corau, bontadosa, sincèra, mès superficiau.
GUERRA-E-PATZ-I-WEB	Mès ja vedetz…
GUERRA-E-PATZ-I-WEB	Enquia ua auta!
GUERRA-E-PATZ-I-WEB	Boris ère esmoigut de senter-se en aqueri moments tan près deth poder suprèm.
GUERRA-E-PATZ-I-WEB	Se vedie en contacte damb es ressòrts que regien toti es enòrmes movements des masses, qu’eth, en sòn regiment, ère ua part infima e mofla.
GUERRA-E-PATZ-I-WEB	Gesseren en correder darrèr deth prince Dolgorukov e se trapèren damb un òme d’estatura baisha que venguie de gésser dera madeisha estança que Dolgorukov entraue.
GUERRA-E-PATZ-I-WEB	Er òme que gessie dera estança der Emperaire anaue vestit de paisan, auie aspècte intelligent e era sua proeminenta maishèra, luenh de balhar ath sòn ròstre ua aparença desagradiua, l’autrejaue ua rara vivacitat e ua expression d’astúcia.
GUERRA-E-PATZ-I-WEB	Saludèc a Dolgorukov coma a un òme dera casa e, damb guardada fixa e hereda, auancèc entath prince Andrei, demorant visiblaments qu’aguest lo saludèsse e li cedisse eth pas.
GUERRA-E-PATZ-I-WEB	Mès Bolkonski non hec ne ua causa ne era auta; eth ròstre deth desconeishut non podec reprimir ua expression de colèra e, desviant-se, seguic entà dauant peth correder.
GUERRA-E-PATZ-I-WEB	Qui ei?, preguntèc Boris.
GUERRA-E-PATZ-I-WEB	Un des òmes mès notables e, ena mia pensada, mès antipatics.
GUERRA-E-PATZ-I-WEB	Qu’ei eth ministre d’Ahèrs Exteriors, prince Adam Chartorizhky.
GUERRA-E-PATZ-I-WEB	Aguesti son es òmes que decidissen era sòrt des pòbles, didec Bolkonski, damb ua alendada que non podec tier, quan gessien de palai.
GUERRA-E-PATZ-I-WEB	Londeman es tropes se meteren en marcha e, abantes dera batalha d’Austerlitz, Boris ja non podec veir de nauèth ath prince Andrei ne a Dolgorukov; de moment contunhèc en regiment Izmailovski.
GUERRA-E-PATZ-I-WEB	X A punta de dia deth dia 16, er esquadron de Denisov, qu’en eth servie Rostov e que se trapaue agregat ath destacamant deth prince Bragation, lheuèc eth camp entà dirigir-se, sivans se didie, entara linha de combat.
GUERRA-E-PATZ-I-WEB	Dempús d’auançar lèu un quilomètre, darrèr de d’autes colomnes, recebec era orde d’arturar-se ena carretèra generau.
GUERRA-E-PATZ-I-WEB	Rostov vedec desfilar as cosacs, ath prumèr e dusau esquadron d’ussars, e diuèrsi batalhons d’infantaria damb artilharia; passèren a shivau es generaus Bragation e Dolgorukov, damb es sòns ajudants.
GUERRA-E-PATZ-I-WEB	Tota era pòur, que coma ena auta ocasión, auie sentut dauant eth combat, tot er esfòrç interior entà vencer-lo e toti es sòns sauneis de com se distinguirie ena accion, sigueren en bades.
GUERRA-E-PATZ-I-WEB	Eth sòn esquadron demorèc en resèrva e era jornada se passèc trista e engüegiua.
GUERRA-E-PATZ-I-WEB	Tàs nau deth maitin entenec ena luenhor descargues de fusilharia e “òsques” des soldats; vedec quauqui heridi, pas guairi, qu’èren evacuats, e fin finau, entre un centenat de cosacs, un destacament complet de cavalaria francesa.
GUERRA-E-PATZ-I-WEB	Era accion, evidentaments de pòca importància, mès coronada damb capitada, s’auie acabat.
GUERRA-E-PATZ-I-WEB	Es soldats e oficiaus, de tornada, parlauen d’ua victòria brilhanta, dera conquista dera ciutat de Wischau e dera captura de tot un esquadron francés.
GUERRA-E-PATZ-I-WEB	Dempús dera leugèra gibrada nueitiua eth maitin ère clar e solelhat, e era alègra lum dera tardor coïncidie damb era notícia dera victòria, verificada non solet peth raconde de toti es que i auien participat, senon tanben pera erosa expression des soldats e des oficiaus, des generaus e ajudants de camp que passauen en ua o ua auta direccion per dauant de Rostov.
GUERRA-E-PATZ-I-WEB	Eth dolor de Nikolai ère mès intens per auer experimentat en vaganaut tota era pòur que precedís ara batalha e veir passar tota aquera jornada ena inactivitat.
GUERRA-E-PATZ-I-WEB	Vene, aciu, Rostov.
GUERRA-E-PATZ-I-WEB	Es oficiaus heren rondèu ar entorn de Denisov, minjant e blagant animadaments.
GUERRA-E-PATZ-I-WEB	Ve-ne-me eth shivau!, cridèc Denisov ath cosac.
GUERRA-E-PATZ-I-WEB	Damb plaser, Excelléncia.
GUERRA-E-PATZ-I-WEB	Es oficiaus se lheuèren e enrodèren ath cosac e ath dragon, un joen alsacian que parlaue eth francés damb accent aleman.
GUERRA-E-PATZ-I-WEB	Semblaue estofat pera emocion; eth sòn ròstre ère rogit e en enténer parlar en francés expliquèc ara prèssa as oficiaus, ja a un, ja a un aute, que non l’aurien agarrat, que non ère sòn eth tòrt de qué l’agarrèssen, senon deth caporau que l’auie manat ara cèrca d’uns trastes, a maugrat qu’eth madeish l’auie dit qu’es russi èren aquiu.
GUERRA-E-PATZ-I-WEB	A cada paraula higie: “Mais qu’on ne fasse pas de mal a mon petit cheval”, ath còp que l’amorassaue.
GUERRA-E-PATZ-I-WEB	Qu’ère evident que non comprenie era sua situacion.
GUERRA-E-PATZ-I-WEB	Uns còps se desencusaue d’auer estat hèt presoèr; d’auti, en tot imaginar-se que se trapaue dauant des sòns superiors, se vantaue dera sua diligéncia en compliment deth déuer.
GUERRA-E-PATZ-I-WEB	Se hège a vier damb eth, ena rèiregarda russa, era atmosfèra pròpia dera armada francesa, tant estranha entàs tropes russes.
GUERRA-E-PATZ-I-WEB	Es cosacs veneren eth shivau per dus luises, e Rostov, que damb sòs recents ère eth mès ric des oficiaus, l’aqueric.
GUERRA-E-PATZ-I-WEB	Rostov, damb un arridolet, padeguèc ath dragon e l’autregèc bèri sòs.
GUERRA-E-PATZ-I-WEB	Er Emperaire!
GUERRA-E-PATZ-I-WEB	Er emperaire!, s’entenec alavetz entre es ussars.
GUERRA-E-PATZ-I-WEB	Toti correren ara prèssa; Rostov vedec que peth camin s’apressauen quauqui cavalièrs damb plumalh blanc en chapèu.
GUERRA-E-PATZ-I-WEB	En un virament de uelhs toti demorauen plaçadi enes sòns lòcs.
GUERRA-E-PATZ-I-WEB	Rostov correc entath sòn lòc e montèc en sòn shivau lèu sense encuedar-se’n de çò que hège.
GUERRA-E-PATZ-I-WEB	Era pena per non auer participat ena batalha, era mala encolia per trapar-se tostemp damb era madeisha gent, toti es pensaments sus eth madeish, auien despareishut.
GUERRA-E-PATZ-I-WEB	Lo shurlaue ara eth sentiment de felicitat pera proximitat der Emperaire: solet aquerò lo recompensaue dera pèrta dera jornada; se sentie erós coma un aimant que venguesse d’arténher era cita desirada.
GUERRA-E-PATZ-I-WEB	En fila, sense gausar virar es uelhs, era sua apassionada exaltacion li hège sénter era proximitat deth Sobeiran non peth bronit des cascos des shivaus, senon perque, a mida que s’apressaue, ath sòn entorn se hège tot mès clar, mès alègre, gran e solemne; qu’ère coma se s’apressèsse eth solei vessant arrais de lum agradiua e esplendida, qu’en eri ja se sentie entornejat.
GUERRA-E-PATZ-I-WEB	Anaue a enténer era sua votz, aquera votz amorassanta, tranquilla, majestuosa e ath còp tan simpla.
GUERRA-E-PATZ-I-WEB	Se hec un silenci de mòrt, coma Rostov presentie que se passarie, e en aguest silenci ressonèc era votz der Emperaire:
GUERRA-E-PATZ-I-WEB	Es ussars de Pavlograd?, preguntèc.
GUERRA-E-PATZ-I-WEB	Er Emperaire se posèc en arribar ena nautada de Rostov.
GUERRA-E-PATZ-I-WEB	Eth ròstre d’Alexandre ère encara mès beròi que tres dies abantes, pendent era revista.
GUERRA-E-PATZ-I-WEB	Ludie en eth era alegria e era joenesa, ua joenesa tant innocenta que se retiraue ara vivacitat d’un gojat de catorze ans, sense deishar d’èster, ath còp, eth majestatic ròstre d’un Emperaire.
GUERRA-E-PATZ-I-WEB	Recorrent damb era guardada er esquadron, es uelhs der Emperaire se posèren per edart enes de Rostov, a penes dues segondes.
GUERRA-E-PATZ-I-WEB	Comprenec eth Sobeiran çò que se passaue ena ment deth joen ussar?
GUERRA-E-PATZ-I-WEB	Rostov creiguec qu’ac comprenie tot).
GUERRA-E-PATZ-I-WEB	Siguesse çò que siguesse, es uelhs blus s’arturèren en ròstre de Rostov.
GUERRA-E-PATZ-I-WEB	Rajaue d’eri ua lum agradiua.
GUERRA-E-PATZ-I-WEB	Dempús, inesperadaments, quilhèc es celhes, esperonèc ath shivau damb un còp brusc deth pè quèr e seguic entà dauant ath galaup.
GUERRA-E-PATZ-I-WEB	Eth joen Emperaire non podec renonciar ath desir d’assistir ath combat; e maugrat es observacions des cortesans, tà meddia abandonèc era tresau colomna que damb era auançaue e galaupèc entara avantgarda.
GUERRA-E-PATZ-I-WEB	Abantes d’apressar-se as ussars, quauqui ajudants de camp l’auien hèt a vier era naua dera erosa capitada dera accion.
GUERRA-E-PATZ-I-WEB	Era batalha, limitada ara captura d’un esquadron francés, siguec presentada coma ua brilhanta victòria sus er enemic; plan per aquerò, autant er Emperaire qu’era armada sancera crederen, mès que mès abantes de qué s’esbugassèsse eth hum dera batalha, qu’es francesi auien estat derrotadi e hègen repè en contra dera sua volentat.
GUERRA-E-PATZ-I-WEB	Minutes dempús de qué passèsse er Emperaire se hec auançar ara unitat d’ussars de Pavlograd.
GUERRA-E-PATZ-I-WEB	Rostov tornèc a veir ar Emperaire en Wischau, ua petita ciutat alemana.
GUERRA-E-PATZ-I-WEB	Ena plaça, a on pòc abantes d’arribar eth Sobeiran i auec ua balestada plan intensa, jadien quauqui mòrts e heridi que non auien auut eth temps de recuelher-les.
GUERRA-E-PATZ-I-WEB	Er Emperaire, enrodat dera sua acompanhada militara e civila, montaue un shivau bai desparièr deth que montèsse ena revista militara e, leugèraments inclinat, hènt-se a vier damb gràcia eth monocul d’aur enes sòns uelhs, guardaue a un soldat queigut de bocadents, sense shacò e damb eth cap sagnós.
GUERRA-E-PATZ-I-WEB	Eth soldat estaue tan lord e hastigós que Rostov se sentec ofensat de qué siguesse tan près der Emperaire.
GUERRA-E-PATZ-I-WEB	Vedec qu’es espatles deth Sobeiran s’estrementien coma se, de pic, sentesse hered e eth sòn pè quèr esperonaue tu per tu ath shivau, que, ben adondat, guardaue es causes damb indiferéncia, sense botjar-se.
GUERRA-E-PATZ-I-WEB	Un ajudant de camp baishèc en un bot en solèr, s’apressèc entath herit e tient-lo per dejós es braci lo placèc en un baiard.
GUERRA-E-PATZ-I-WEB	Eth soldat hec un panteish.
GUERRA-E-PATZ-I-WEB	Doçaments, doçaments…
GUERRA-E-PATZ-I-WEB	Non se pòt hèr mès leugèraments?, preguntèc er Emperaire, que semblaue que patie mès qu’eth pròpi soldat moribond; ara seguida, s’aluenhèc.
GUERRA-E-PATZ-I-WEB	Rostov se n’encuedèc qu’es uelhs der Emperaire èren plei de lèrmes e l’entenec díder a Chartorizhki tant que s’aluenhaue:
GUERRA-E-PATZ-I-WEB	Quelle terrible chose que la guerre!
GUERRA-E-PATZ-I-WEB	Es fòrces dera avantgarda se trapauen desplegades per dauant de Wischau, ara vista dera auançada enemiga que, pendent tot eth dia, auie anat cedint terren dauant era mès petita escometuda.
GUERRA-E-PATZ-I-WEB	Se les hec a vier er arregraïment der Emperaire, se prometeren decoracions e es soldats receberen dobla racion de vodka.
GUERRA-E-PATZ-I-WEB	Es fogueirons deth bivac luderen mès qu’es dera vesilha e es cançons des soldats sonèren damb màger alegria.
GUERRA-E-PATZ-I-WEB	Aquera net Denisov hestejaue eth sòn ascens a comandant, e Rostov, que ja auie begut pro, ath finau der hestau, proposèc un brinde ara salut der Emperaire, mès “non de Sa Majestat er Emperaire, coma se ditz enes taulejades oficiaus, didec, senon ara salut deth Sobeiran brave, encantador e gran.
GUERRA-E-PATZ-I-WEB	Beuam ara sua salut e pera victòria segura sus es francesi”.
GUERRA-E-PATZ-I-WEB	Se ja auem pelejat abantes, contunhèc, se non auem cedit dauant es francesi, coma en Schoengraben, qué succedirà ara qu’eth va ath front?
GUERRA-E-PATZ-I-WEB	Toti moriram gustosaments per eth!
GUERRA-E-PATZ-I-WEB	Vertat, senhors?
GUERRA-E-PATZ-I-WEB	Dilhèu non m’exprimisqui pro ben, qu’è begut fòrça, mès ac senti atau, e toti vosati madeish.
GUERRA-E-PATZ-I-WEB	Ara salut d’Alexandre Prumèr!
GUERRA-E-PATZ-I-WEB	Òsca!
GUERRA-E-PATZ-I-WEB	Òsca!, repetiren es votzes afogades des oficiaus.
GUERRA-E-PATZ-I-WEB	Eth vielh Kirsten, cap der esquadron, cridèc damb eth madeish entosiasme e madeisha sinceritat qu’aqueth joen oficiau de vint ans.
GUERRA-E-PATZ-I-WEB	Quan es oficiaus aueren begut e trincat es veires, Kirsten n’aumplic d’auti e, en manja de camisa, eth veire ena man, s’apressèc entàs fogueirons des soldats e en postura majestuosa, era man entà naut, se posèc dauant un fogueiron damb era sua longa mostacha grisa e era camisa dubèrta, qu’ara lum deth huec deishaue veir un piech blanc.
GUERRA-E-PATZ-I-WEB	Gojats!
GUERRA-E-PATZ-I-WEB	Ara salut de Sa Majestat er Emperaire!
GUERRA-E-PATZ-I-WEB	Pera victòria sus es enemics!
GUERRA-E-PATZ-I-WEB	Òsca!, cridèc eth vielh ussar damb era sua votz de baritòn ja non tan joen, mès vibrant a maugrat des ans.
GUERRA-E-PATZ-I-WEB	Es ussars l’entornegèren e responeren sorrolhosaments.
GUERRA-E-PATZ-I-WEB	Auançada era net, quan ja toti s’auien desseparat, Denisov pataquegèc damb era sua man cuerta era espatla deth sòn favorit, Rostov.
GUERRA-E-PATZ-I-WEB	En campanha non i a de qui encamardar-se e tu t’encamardes deth Tsar, didec.
GUERRA-E-PATZ-I-WEB	Non hèsques badinades damb aquerò, Denisov, exclamèc Rostov.
GUERRA-E-PATZ-I-WEB	Te creigui, te creigui, amic mèn.
GUERRA-E-PATZ-I-WEB	Tanben jo lo senti e i sò d’acòrd…
GUERRA-E-PATZ-I-WEB	Non, tu que non ac comprenes!
GUERRA-E-PATZ-I-WEB	E Rostov se lheuèc e anèc d’un fogueiron en aute, soniant damb era felicitat de morir, non entà sauvar era vida der Emperaire (non gosaue soniar en aquerò), senon simplaments entà morir dauant es sòns uelhs.
GUERRA-E-PATZ-I-WEB	Qu’ère, plan, encamardat deth Tsar, dera glòria des armes russes e dera esperança d’un pròplèu trionf.
GUERRA-E-PATZ-I-WEB	Non ère solet en experimentar semblable sentiment en aqueri memorables dies que precediren ara batalha d’Austerlitz.
GUERRA-E-PATZ-I-WEB	Eth nauanta per cent dera armada ère madeish encamardat, encara que damb mens exaltacion, deth sòn Tsar e dera glòria des armes russes.
GUERRA-E-PATZ-I-WEB	XI Londeman er Emperaire s’arturèc en Wischau.
GUERRA-E-PATZ-I-WEB	Eth mètge de cramba, Villiers, siguec cridat diuèrsi còps.
GUERRA-E-PATZ-I-WEB	Ena Casèrna Generau e entre es fòrces mès pròches correc era notícia de qué er Emperaire se sentie indispausat.
GUERRA-E-PATZ-I-WEB	Es mès restacadi a Sa Majestat assegurauen que non auie minjat arren e auie dormit mau aquera net.
GUERRA-E-PATZ-I-WEB	Era indisposicion der Emperaire ère deguda ara fòrta impression que costèc ena sua amna sensibla era vista des herits e des mòrts.
GUERRA-E-PATZ-I-WEB	A punta de dia deth dia 17 siguec amiat entà Wischau un oficiau francés que, protegit damb era bandèra blanca, s’auie apressats enquias prumères linhes en tot demanar èster recebut per Emperaire de Russia.
GUERRA-E-PATZ-I-WEB	Er oficiau ère Savary.
GUERRA-E-PATZ-I-WEB	Er Emperaire venguie de dormir-se e Sabary li calec demorar.
GUERRA-E-PATZ-I-WEB	Tà meddia siguec introdusit ena preséncia der Emperaire e ua ora mès tard tornaue entàs auançades franceses acompanhat peth prince Dolgorukov.
GUERRA-E-PATZ-I-WEB	Se didie que Savary auie vengut entà prepausar ar Emperaire ua entrevista damb Bonaparte.
GUERRA-E-PATZ-I-WEB	Era entrevista auie estat refusada, entara alegria e orgulh de tota era armada.
GUERRA-E-PATZ-I-WEB	E en lòc der Emperaire, se manaue a Dolgorukov, eth venceire de Wischau, pr’amor de negociar damb Napoleon, s’ei qu’aguestes negociacions, contra tota esperança, responien a un desir reau de patz.
GUERRA-E-PATZ-I-WEB	Pera tarde, tornèc Dolgorukov e passèc dirèctaments a veir ar Emperaire, que damb eth s’estèc longues ores solet.
GUERRA-E-PATZ-I-WEB	Eth 18 e 19 de noveme, es tropes russes auancèren ues autes dues etapes e, après leugères escometudes, es avantgardes enemigues heren repè.
GUERRA-E-PATZ-I-WEB	Enes nautes esfères dera armada se produsic, tà meddia deth 19, ua plan viua agitacion que se tardèc enquiath maitin deth dia a vier, eth 20, data dera memorabla batalha d’Austerlitz.
GUERRA-E-PATZ-I-WEB	Enquiath meddia deth 19, eth movement e es convèrses animades, es va-e-vei e eth manament d’ajudants de camp s’auien limitat ara Casèrna Generau des Emperaires; mès a compdar d’aguest moment era agitacion passèc ena Casèrna Generau de Kutuzov e enes estats majors des caps de colomna.
GUERRA-E-PATZ-I-WEB	En escurir, era commocion, a trauèrs des ajudants, se propaguèc entà totes es unitats dera armada e ena net deth 19 tath 20 aquera massa de ueitanta mil òmes dera armada aliada abandonèc es sòns campaments, s’aumplic de votzes e comencèc era marcha en tot estener-se, ondulanta, coma un linçò enòrme de nauanta quilomètres.
GUERRA-E-PATZ-I-WEB	Eth concentrat movement, qu’auie començat peth maitin ena Casèrna Generau des Emperaires e auie possat ulteriores ondades, se retiraue ath prumèr movement dera arròda centrau d’un relòtge de tor.
GUERRA-E-PATZ-I-WEB	Doçaments se botge ua arròda, dempús era dusau e era tresau e fin finau totes comencen a botjar-se, cada viatge damb mès rapiditat, madeish qu’es pesi, es pinhons e es èishi; comencen a tocar es carilhons, sauten es figures e es agulhes inícien era sua peculiara marcha, indicant eth resultat de tot aqueth movement.
GUERRA-E-PATZ-I-WEB	Coma eth mecanisme d’un relòtge, era maquina militara, un còp començat eth movement, non se pòt arturar enquia qu’arribe ath sòn tèrme; e dera madeisha manèra, abantes de qué les arribe eth torn, es pèces que non an estat botades en marcha se tien immobiles.
GUERRA-E-PATZ-I-WEB	E coma en relòtge, qu’eth sòn complicat movement d’incompdables arròdes e èishi non produsís qu’er esguitlament imperceptible e regular dera agulha que senhale eth temps, eth resultat de toti es complicats movements umans d’aqueri cent setanta mil russi e francesi (damb totes es sues passions, vams, racacòrs, umiliacions, patiments, exaltacions d’orgulh, de pòur e d’entosiasme) venguec a èster solet era pèrta dera batalha d’Austerlitz, cridada era batalha des tres Emperaires: ei a díder, un lent desplaçament dera agulha dera istòria universau sus era esfèra dera istòria dera umanitat.
GUERRA-E-PATZ-I-WEB	Eth prince Andrei ère aqueth dia de servici e non s’auie desseparat deth generau en cap.
GUERRA-E-PATZ-I-WEB	Pòc dempús des cinc dera tarde arribèc Kutuzov ena Casèrna Generau des Emperaires e, après ua brèu audiéncia damb eth sòn Sobeiran, passèc a entrevistar-se damb eth gran mariscau dera Cort, comde Tolstoi.
GUERRA-E-PATZ-I-WEB	Bolkonski profitèc era escadença entà apressar-se a Dolgorukov e obtier notícies peth menut dera situacion.
GUERRA-E-PATZ-I-WEB	Eth prince Andrei se n’encuedaue de qué Kutuzov ère de mala encolia e decebut e de qué ena Casèrna Generau èren maucontents damb eth; vedie que toti es personatges pròches ath Tsar li parlauen damb un ton pròpi des que saben quauquarren qu’es auti ignòren; per aquerò volie parlar damb Dolgorukov.
GUERRA-E-PATZ-I-WEB	Tè, mon cher, didec Dolgorukov, qu’ère en tot préner eth tè damb Bilibin.
GUERRA-E-PATZ-I-WEB	E eth vòste vielh?
GUERRA-E-PATZ-I-WEB	Ei de mala encolia?
GUERRA-E-PATZ-I-WEB	Ja l’escotèren en Conselh de Guèrra e lo tornaràn a escotar quan parle senadaments.
GUERRA-E-PATZ-I-WEB	Mès qu’ei impossible deishar passar eth temps en tot demorar sabi pas qué, quan çò que mès cranh Bonaparte ei ua batalha generau.
GUERRA-E-PATZ-I-WEB	Vos l’auetz vist?, didetz-me, com ei Bonaparte?
GUERRA-E-PATZ-I-WEB	Òc, l’è vist e sò convençut de qué cranh, mès qu’arren en mon, ua batalha generau, repetic Dolgorukov, que, çampar, balhaue grana importància ad aguesta conclusion sua, dempús era sua entrevista damb Bonaparte.
GUERRA-E-PATZ-I-WEB	Se non auesse pòur, a qué vie demanar aguesta entrevista damb er Emperaire, iniciar negociacions e, mès que mès, a qué vie aguesta retirada tan contraria ara sua manèra de hèr era guèrra?
GUERRA-E-PATZ-I-WEB	Credetz-me, qu’a pòur; a pòur d’ua batalha generau.
GUERRA-E-PATZ-I-WEB	A sonat era sua ora, vos ac asseguri.
GUERRA-E-PATZ-I-WEB	Mès, didetz-me, com ei eth?, preguntèc un còp mès eth prince Andrei.
GUERRA-E-PATZ-I-WEB	Qu’ei un òme de levita grisa, que li shautarie fòrça que lo cridèssen “majestat” e que, damb gran desengust dera sua part, non li balhè cap de titol tant que parlàuem.
GUERRA-E-PATZ-I-WEB	Qu’ei atau, ne mès ne mens, didec, guardant a Bilibin damb un arridolet.
GUERRA-E-PATZ-I-WEB	A maugrat era mia prigonda estima peth vielh Kutuzov, contunhèc, que la haríem bona se demorèssem, balhant-li atau era ocasión de retirar-se e d’enganhar-mos, mentre qu’ara ei segur enes nòstes mans.
GUERRA-E-PATZ-I-WEB	Credetz-me, ena guèrra, era energia des joeni ei soent ua guida mielhor que tota era experiéncia des vielhs tardièrs.
GUERRA-E-PATZ-I-WEB	Mès, en quina posicion escometeram as francesi?
GUERRA-E-PATZ-I-WEB	Qu’auie talents d’expausar dauant de Dolgorukov eth plan d’atac qu’eth auie dessenhat.
GUERRA-E-PATZ-I-WEB	Bè!, aquerò que non a cap importància, didec rapidaments Dolgorukov, tant que se lheuaue e estenie un mapa sus era taula.
GUERRA-E-PATZ-I-WEB	Que son previstes totes es possibilitats; s’ei près de Brunn…
GUERRA-E-PATZ-I-WEB	E eth prince Dolgorukov, damb paraules rapides mès confuses, expliquèc eth movement deth flanc de Weyrother.
GUERRA-E-PATZ-I-WEB	Bolkonski hec quauques objeccions e expausèc eth sòn pròpi plan, que podie èster tan bon coma eth de Weyrother, encara qu’auesse eth defaut de qué eth plan de Weyrother ère ja aprobat.
GUERRA-E-PATZ-I-WEB	Tant lèu eth prince Andrei comencèc a expausar es inconvenents deth plan Weyrother e es auantatges deth sòn, eth prince Dolgorukov deishèc d’escotar-lo e guardèc distrèt, non ath mapa, senon ath ròstre deth sòn interlocutor.
GUERRA-E-PATZ-I-WEB	Atau ac harè, responec Bolkonski, en tot hèr-se enlà deth mapa.
GUERRA-E-PATZ-I-WEB	De qué vos preocupatz, senhors?, gessec Bilibin, que damb un alègre arridolet auie seguit d’aurelha era convèrsa d’ambdús e que, çampar, se dispausaue e hèr trufaria.
GUERRA-E-PATZ-I-WEB	Qu’eth dia de deman mos demore ua victòria o ua derrota, era glòria dera armada russa qu’ei assegurada.
GUERRA-E-PATZ-I-WEB	Exceptat eth vòste Kutuzov, non i a ne un solet rus entre es caps de colomna.
GUERRA-E-PATZ-I-WEB	Es comandants son: Herr Generau Wimpien, eth comde de Langeron, eth prince de Liechtenstein, le prince de Hohonlohe, et enfin Prsch…
GUERRA-E-PATZ-I-WEB	Prsch… et ainsi de suite, comme tous le noms polonais.
GUERRA-E-PATZ-I-WEB	Taisez-vous, mauvais langue, didec Dolgorukov.
GUERRA-E-PATZ-I-WEB	Aquerò non ei vertat, donques que i a dus russi: Miloradovic e Dojturov, e n’aurie un tresau, eth comde Arakcheiev, mès qu’a es nèrvis aflaquidi.
GUERRA-E-PATZ-I-WEB	Me pensi que Mijail Ilarionovic a gessut ja, didec eth prince Andrei.
GUERRA-E-PATZ-I-WEB	E gessec, après auer sarrat es mans de Dolgorukov e Bilibin.
GUERRA-E-PATZ-I-WEB	Pendent eth camin de tornada eth prince Andrei non podec tier-se e preguntèc a Kutuzov, qu’ère seigut ath sòn costat en silenci, qué ne pensaue dera batalha de londeman.
GUERRA-E-PATZ-I-WEB	Kutuzov guardèc damb severitat ath sòn ajudant de camp e, dempús un silenci, responec:
GUERRA-E-PATZ-I-WEB	Pensi que perderam era batalha; atau l’ac didí ath comde Tolstoi e l’è demanat qu’ac hèsque a saber ar Emperaire.
GUERRA-E-PATZ-I-WEB	Sabes se qué m’a responut?
GUERRA-E-PATZ-I-WEB	Aguesta a estat era sua responsa.
GUERRA-E-PATZ-I-WEB	Tàs dètz dera net Weyrother arribèc damb es sòns plans ena casèrna de Kutuzov, a on s’auie d’amasssar eth Conselh de Guèrra.
GUERRA-E-PATZ-I-WEB	Qu’èren aquiu, ara ora indicada, toti es caps de colomna, exceptat eth prince Bagration, que se remic a acodir.
GUERRA-E-PATZ-I-WEB	Weyrother, qu’ère eth gran organitzador dera futura batalha, aufrie, pera sua animositat e impaciéncia un fòrt contrast damb Kutuzov, desengustat e somnolent, que, plan a maugrat sòn, li calie hèr de president e director deth Conselh de Guèrra.
GUERRA-E-PATZ-I-WEB	Qu’ère evident que Weyrother se sentie ath cap d’un movement que ja non se podie arturar.
GUERRA-E-PATZ-I-WEB	Ère coma un shivau atalat en un car que cor pala enjós.
GUERRA-E-PATZ-I-WEB	Arrossegaue eth o ère possat?
GUERRA-E-PATZ-I-WEB	Ac ignoraue, mès seguie auançant a ua velocitat de vertige, sense temps ja de pensar entà on l’amiarie aqueth movement.
GUERRA-E-PATZ-I-WEB	Per dus còps auie anat Weyrother aquera tarde a inspectar es auançades enemigues e per dus còps s’auie entrevistat damb es Emperaires, eth rus e er austrian, pr’amor de comunicar-les es sues impressions; dempús, venguec en sòn burèu entà dictar en aleman era orde des operacions.
GUERRA-E-PATZ-I-WEB	Rendut, arribaue ara ena casèrna de Kutuzov.
GUERRA-E-PATZ-I-WEB	Ère tan preocupat, que desbrembaue enquia e tot eth respècte degut ath generau en cap.
GUERRA-E-PATZ-I-WEB	L’interrompie e parlaue ara prèssa e confusaments, sense guardar era cara deth sòn interlocutor e sense respóner as preguntes que li hègen.
GUERRA-E-PATZ-I-WEB	Plen de hanga, auie ua mina de pena: lord, nerviós, agotat pera fatiga, mès, ath còp, presumptuós e capinaut.
GUERRA-E-PATZ-I-WEB	Kutuzov ocupaue un petit castèth enes entorns d’Ostralitz.
GUERRA-E-PATZ-I-WEB	En gran salon, abilitat entà burèu deth generau en cap, i èren Kutuzov, Weyrother e es membres deth Conselh de Guèrra.
GUERRA-E-PATZ-I-WEB	Beuien tè e non demorauen qu’era arribada de Bagration entà començar.
GUERRA-E-PATZ-I-WEB	Un oficiau d’ordes deth prince Bagration les hec a vier, tàs ueit, era notícia de qué eth generau non podie acodir.
GUERRA-E-PATZ-I-WEB	Eth prince Andrei entrèc entà comunicar-l’ac a Kutuzov, e, en tot tier eth permís qu’abantes li balhèsse eth generau en cap, se demorèc en salon.
GUERRA-E-PATZ-I-WEB	Donques qu’eth prince Bagration non vie, podem començar, didec Weyrother, en tot lheuar-se ara prèssa deth sòn sèti e apressar-se ena taula que sus era s’auie estenut un gran mapa des entorns de Brunn.
GUERRA-E-PATZ-I-WEB	Kutuzov, qu’eth sòn gròs còth depassaue era guerrèra descordada, s’estaue seigut, damb es sues mans grosetes e seniles botades simètricaments enes braci deth fautulh; semblaue que s’auie esclipsat.
GUERRA-E-PATZ-I-WEB	En enténer era votz de Weyrother dauric damb esfòrç eth sòn solet uelh.
GUERRA-E-PATZ-I-WEB	S’ara prumeria es membres deth Conselh pensèren que Kutuzov hège veir que dormie, ara es bohades qu’acompanhèc era lectura des documents evidenciauen qu’entath generau en cap se tractaue en aqueth instant de quauquarren plan mès important qu’eth desir de manifestar eth sòn mensprètz peth plan de batalha o de quinsevolh auta causa.
GUERRA-E-PATZ-I-WEB	Que se tractaue de satisfèr er invencible besonh uman de dormir e s’auie adormic efectiuaments.
GUERRA-E-PATZ-I-WEB	Eth tèxte en aleman ère plan complicat e de mau hèr.
GUERRA-E-PATZ-I-WEB	Didie atau:
GUERRA-E-PATZ-I-WEB	En tot considerar qu’er enemic empare eth sòn flanc quèr en montanhes caperades de bòsqui e esten eth flanc dret ath long de Kobelnitz e Sokolnitz, per darrèr des restanques d’aguesta region, e era nòsta ala quèrra rebasse era sua, mos serà auantatjós atacar aguesta darrèra ala enemiga, mès que mès, s’ocupam abantes es bordalats de Sokolnitz e Kobelnitz, çò que mos plaçarà en condicions d’atacar ar enemic de costat e perseguir-lo enquiara planhèra entre Schlapanitz e eth bòsc de Thurass, evitant eth carís entre Schlapanitz e Bielovitz, qu’ei cubèrt peth front enemic.
GUERRA-E-PATZ-I-WEB	Entà arténher aguest objectiu, ei de besonh…
GUERRA-E-PATZ-I-WEB	Era prumèra colomna marche…, era dusau colomna marche…, era tresau colomna…, eca.
GUERRA-E-PATZ-I-WEB	Es generaus, çampar, seguien d’aurelha damb maucontentament eth complicat plan.
GUERRA-E-PATZ-I-WEB	Eth generau Buxhowden, naut e ròi, ère de pè, damb era espada apuada ena paret e es uelhs tachadi enes candèles alugades; semblaue non escotar arren; s’aurie dit que non volie qu’es auti sabessen qu’escotaue.
GUERRA-E-PATZ-I-WEB	Dauant de Weyrother, damb era sua guardada ludenta tachada en eth, Miloradovic, damb es sues rosades caròles, es sues ponhentes mostachas e espatles quilhades, s’estaue en postura marciau, emparadi es codes enes jolhs.
GUERRA-E-PATZ-I-WEB	Caraue tu per tu, guardant a Weyrother, e tan solet desseparaue d’eth es uelhs quan eth cap der Estat Major austrian hège ua pausa.
GUERRA-E-PATZ-I-WEB	En aguest instant Miloradovic viraue era sua guardada damb aire significatiu entàs auti generaus.
GUERRA-E-PATZ-I-WEB	Mès çò que transmetie aguesta guardada significatiua non permetie compréner s’aprovaue o non es disposicions liejudes e s’estaue o non satisfèt d’eres.
GUERRA-E-PATZ-I-WEB	Eth mès pròche a Weyrother ère eth comde Langeron; damb un subtil arridolet que despareishec deth sòn ròstre de francés meridionau enquiara fin dera lectura, contemplaue es sòns primi dits, que hègen virar rapidaments ua tabaquèra d’aur damb un retrait.
GUERRA-E-PATZ-I-WEB	Pendent un des periòdes mès longui, arturèc era rotacion dera tabaquèra, lheuèc eth cap e, damb cortesia ofensanta visibla enquias comissures des sòns fini pòts, interrompec a Weyrother e sagèc de díder quauquarren.
GUERRA-E-PATZ-I-WEB	Mès eth generau austrian, sense deishar de liéger, arroncilhèc emmaliciat es celhes e botgèc es codes, coma dident: “Dempús, dempús poiratz expausar-me es vòstes idies; ara guardatz eth plan e escotatz”.
GUERRA-E-PATZ-I-WEB	Langeron, perplèx, lheuèc era vista, guardèc a Miloradovic coma demanant ua explicacion, mès en trapar-se damb aquera expression tan significatiua que non volie díder arren, la baishèc tristaments e tornèc a hèr a virar era sua tabaquèra.
GUERRA-E-PATZ-I-WEB	Prebyzhevski, damb cortesia respectuosa e digna, tenguie era man apegada ena aurelha en direccion tà Weyrother, damb era mina d’aqueth qu’a absorbida tota era sua atencion.
GUERRA-E-PATZ-I-WEB	Dojturov, baish d’estatura, ère seigut dauant de Weyrother, damb aspècte atentiu e modèst; inclinat sus eth mapa, estudiaue de bona fe era disposicion dera armada e aquera region entada eth desconeishuda.
GUERRA-E-PATZ-I-WEB	Weyrother que repetisse es paraules que non auie comprenut ben e es dificils nòms des bordalats.
GUERRA-E-PATZ-I-WEB	Weyrother satisfège es sòns desirs e Dojturov cuelhie nòta d’eri.
GUERRA-E-PATZ-I-WEB	Quan acabèc era lectura, que se tardèc mès d’ua ora, Langeron arturèc de nauèth era rotacion dera sua tabaquèra e, sense guardar a Weyrother ne ad arrés en concret, comencèc a díder çò de mau hèr que serie amiar a tèrme semblable plan d’operacions que supausaue coneishuda era posicion der enemic, quan en realitat aguesta posicion poirie èster plan desparièra, donques qu’er enemic ère en contunh movement.
GUERRA-E-PATZ-I-WEB	Es observacions de Langeron èren acertades, mès ère evident que sajaue de hèr veir ath generau Weyrother (qu’auie liejut eth plan damb era sufisença d’un mèstre dauant un grop d’escolans) que non estaue entre pècs, senon entre òmes que podien balhar-li tanben classes ada eth en questions militares.
GUERRA-E-PATZ-I-WEB	Quan eth monotòn bronzinadís dera votz de Weyrother cessèc, Kutuzov dauric es uelhs, tau qu’eth molinèr se desvelhe ara prumèra interrompcion deth rumor soporific des arròdes dera mòla.
GUERRA-E-PATZ-I-WEB	Escotèc uns instants es observacions de Langeron e semblèc díder: “encara contunhen damb aguestes pegaries”; s’esdeguèc a clucar de nauèth es uelhs e joquèc encara mès eth cap.
GUERRA-E-PATZ-I-WEB	Esforçant-se pr’amor de herir çò de mès possible a Weyrother en sòn amor pròpi coma autor deth plan d’atac, Langeron demostraue que Bonaparte podie passar aisidaments ar atac, en sòrta d’èster atacat, hènt atau inutil tot eth dispositiu.
GUERRA-E-PATZ-I-WEB	A totes aguestes objeccions, Weyrother responie damb un arridolet fèrm e menspredós, premanit, plan que òc, ja per auança contra tota objeccion, quina que siguesse.
GUERRA-E-PATZ-I-WEB	Se podesse atacar-mos, qu’ac aurie hèt ja aué, didec.
GUERRA-E-PATZ-I-WEB	Alavetz pensatz que non a fòrces?, preguntèc Langueron.
GUERRA-E-PATZ-I-WEB	Atau, donc, cèrque era derròta en demorar eth nòste atac, didec Langeron damb un arridolet ironic, guardant de nauèth a Miloradovic pr’amor d’obtier era sua empara, donques qu’aguest ère eth mès pròche.
GUERRA-E-PATZ-I-WEB	Mès en aqueth moment Miloradovic pensaue en quinsevolh auta causa mens ena discussion d’ambdús generaus.
GUERRA-E-PATZ-I-WEB	Ma foi, didec, ac veiram deman en camp de batalha.
GUERRA-E-PATZ-I-WEB	Er arridolet ironic de Weyrother hège veir que trapaue estranh e ridicul qu’es generaus russi li metessen trebucs ada eth e li calesse demostrar ua causa que d’era, non solet eth, senon es dus Emperaires n’èren pliaments convençudi.
GUERRA-E-PATZ-I-WEB	Er enemic a amortat es huecs e s’enten un interromput mormolh en sòn camp, didec.
GUERRA-E-PATZ-I-WEB	Qué vò díder açò?
GUERRA-E-PATZ-I-WEB	O que se’n va, e aquerò ei era soleta causa que mos cau crànher, o que càmbie de posicion, e arric ironic.
GUERRA-E-PATZ-I-WEB	Mès, autanplan qu’ocupèsse posicions en Thurass, solet artenherie evitar-mos fòrça trabalhs, e es plans d’atac serien es madeishi, enquia es sòns mendre detalhs.
GUERRA-E-PATZ-I-WEB	Kutuzov se desvelhèc, tossic pesadaments e guardèc as generaus.
GUERRA-E-PATZ-I-WEB	Senhors, eth plan d’operacions entà deman, mielhor dit, entà aué (pr’amor que passen des dotze), non pòt èster modificat, didec.
GUERRA-E-PATZ-I-WEB	E abantes dera batalha, arren i a de mès important… (carèc un moment), que dormir ben.
GUERRA-E-PATZ-I-WEB	Kutuzov hec eth gèst de lheuar-se; es generaus saludèren e se retirèren.
GUERRA-E-PATZ-I-WEB	Ère ja passada era mieja net.
GUERRA-E-PATZ-I-WEB	Eth prince Andrei abandonèc eth salon deth Conselh.
GUERRA-E-PATZ-I-WEB	Eth Conselh qu’eth prince Andrei non podec expausar es sòns punts d’enguarda coma ère era sua intencion, li deishèc ua impression confusa e enquimeranta.
GUERRA-E-PATZ-I-WEB	Qui auie rason?
GUERRA-E-PATZ-I-WEB	Dolgorukov e Weyrother, o Kutuzov, Langeron e guairi non aprovauen eth plan expausat?
GUERRA-E-PATZ-I-WEB	Ac ignoraue.
GUERRA-E-PATZ-I-WEB	Non podie hèr-se tot aquerò de ua auta manèra?
GUERRA-E-PATZ-I-WEB	Dilhèu per simples consideracions cortesanes e personaus se pòden riscar milèrs de vides e entre eres era mia, era mia?”, pensaue eth prince Andrei.
GUERRA-E-PATZ-I-WEB	E, de pic, dauant era idia dera mòrt, surgentèren ena sua imaginacion es rebrembes mès intims e luenhants.
GUERRA-E-PATZ-I-WEB	Se’n brembaue deth darrèr adiu de sa pair e dera sua hemna, e es prumèri tempsi deth sòn amor; se’n brembèc tanben dera prenhetat dera sua esposa.
GUERRA-E-PATZ-I-WEB	Sentec pietat d’era e d’eth madeish, e esmoigut, prigondaments esmoigut, gessec dera isba a on se lotjaue damb Nevitski e comencèc a passejar dauant dera casa.
GUERRA-E-PATZ-I-WEB	Era net ère bromosa e a trauèrs dera broma baisha se filtraue era lum misteriosa dera lua.
GUERRA-E-PATZ-I-WEB	S’imaginaue era batalha, era derrota, ua terribla luta concentrada en un punt, es trantalhades, era confusion de toti es caps.
GUERRA-E-PATZ-I-WEB	En aqueth moment erós, aqueth Toulon que hège tant de temps que demoraue, l’arribaue a tot darrèr.
GUERRA-E-PATZ-I-WEB	Expause damb fermetat e claretat es sòns punts d’enguarda a Kutuzov, a Weyrother, as Emperaires.
GUERRA-E-PATZ-I-WEB	Toti se demoren estonadi dera exactitud des sues consideracions, mès arrés se compromet a amiar-les ena practica.
GUERRA-E-PATZ-I-WEB	Alavetz, eth, cuelh eth comandament d’un regiment o d’ua division, bote coma condicion qu’arrés se cale enes sues disposicions, guide as sòns òmes entath punt decisiu e, eth solet, artenh era victòria.
GUERRA-E-PATZ-I-WEB	E era mòrt e es patiments?, ditz ua auta votz.
GUERRA-E-PATZ-I-WEB	Mès eth prince Andrei non respon ad aguesta votz e contunhe es sues capitades.
GUERRA-E-PATZ-I-WEB	Eth plan dera pròplèu batalha qu’ei òbra sua.
GUERRA-E-PATZ-I-WEB	Oficiauments, seguís agregat a Kutuzov, mès ara ac hè tot eth solet.
GUERRA-E-PATZ-I-WEB	Guanhe era batalha seguenta; Kutuzov quède destituit e se nomente ada eth, a Bolkonski…
GUERRA-E-PATZ-I-WEB	E dempús?, repetís era auta votz.
GUERRA-E-PATZ-I-WEB	Dempús, s’abantes d’arténher açò non quès herit dètz viatges o mòrt, se tot aquerò non ei ua enganha… qué haràs dempús?
GUERRA-E-PATZ-I-WEB	Sò, dilhèu, colpable de non voler ua auta causa, de non víuer senon entad açò?
GUERRA-E-PATZ-I-WEB	Òc, solet entad açò!
GUERRA-E-PATZ-I-WEB	Ad arrés l’ac cohessarè jamès, mès, mon Diu, qué posqui hèr se non desiri qu’era glòria e er amor des òmes?
GUERRA-E-PATZ-I-WEB	Era mòrt, es herides, era pèrta dera familha, arren m’espaurís!
GUERRA-E-PATZ-I-WEB	Kutuzov.
GUERRA-E-PATZ-I-WEB	Qu’èren es assistents, que hègen es equipatges; ua votz, solide d’un menaire, se divertie a cargue deth vielh codinèr de Kutuzov, Tito, qu’eth prince Andrei coneishie:
GUERRA-E-PATZ-I-WEB	Tito!, Tito!, cridaue era votz.
GUERRA-E-PATZ-I-WEB	Qué?, responie eth vielh.
GUERRA-E-PATZ-I-WEB	Tito, Tito, ve-te’n a escariar, didie eth badinaire.
GUERRA-E-PATZ-I-WEB	Ve-te’n a pèisher!, idolaue er aute, entre es arridolets des assistents.
GUERRA-E-PATZ-I-WEB	Rostov damb eth sòn peloton passèc aquera net enes auançades de flanc, dauant deth destacament de Bagration.
GUERRA-E-PATZ-I-WEB	Es sòns ussars èren repartidi en parelhes e eth recorrie aguesta linha, sajant de véncer eth dromilhon que lo senhorejaue.
GUERRA-E-PATZ-I-WEB	Darrèr se vedie un gran espaci cubèrt pes fogueirons dera armada russa, qu’usclauen damb confús replendor entre era broma baisha.
GUERRA-E-PATZ-I-WEB	Dauant s’estenie era neror dera net.
GUERRA-E-PATZ-I-WEB	Per mès que Rostov s’esforcèsse pr’amor de dinstinguir quauquarren ena luenhor, non vedie arren.
GUERRA-E-PATZ-I-WEB	Quauqui viatges li semblaue aubirar, enes lòcs que deuie ocupar er enemic, ja ua claretat grisa, ja quauqua bonha nera o ben era lum des fogueirons; a viatges pensaue que tot ère pura illusion dera sua vista.
GUERRA-E-PATZ-I-WEB	Se li clucauen es uelhs e ena sua imaginacion se succedien es figures der Emperaire e Denisov o es rembrembes de Moscòu; ara prèssa les tornaue a daurir e vedie plan près d’eth eth cap e es aurelhes deth shivau que montaue, o es neres siloètes des ussars que gessien a penes a sies passi, e, mès enlà, era madeisha escurina e broma baisha d’abantes.
GUERRA-E-PATZ-I-WEB	Se pòt passar pro ben qu’er Emperaire me trape e me balhe ua orde, coma l’ac poirie dar a quinsevolh aute oficiau, e me digue: ve-te’n e encueda-te de çò que se passe aquiu”.
GUERRA-E-PATZ-I-WEB	Se conden fòrça casi de qué per edart coneish a un oficiau e dempús lo bote ath sòn servici.
GUERRA-E-PATZ-I-WEB	S’a jo m’arribèsse çò de madeish!
GUERRA-E-PATZ-I-WEB	Ò, com lo protegiria, com li dideria tota era vertat, com denonciaria ad aqueri que l’enganhen!” E Rostov, entà representar-se mès viuaments era sua leiautat e devocion ar Emperaire, s’imaginaue a bèth enemic, o bèth aleman traïdor que non solet aucirie gustosaments, senon que l’estovarie era codena dauant es uelhs der Emperaire, còp sec lo desvelhèc un sorriscle luenhant.
GUERRA-E-PATZ-I-WEB	S’estrementic e dauric es uelhs.
GUERRA-E-PATZ-I-WEB	A!, òc, enes auançades!
GUERRA-E-PATZ-I-WEB	Era consigna ei “timon, Olmutz”.
GUERRA-E-PATZ-I-WEB	Malastre qu’eth nòste esquadron sigue deman de resèrva…, pensèc.
GUERRA-E-PATZ-I-WEB	Demanarè que me manen ena linha de huec.
GUERRA-E-PATZ-I-WEB	Dilhèu sigue era soleta escadença de veir ar Emperaire.
GUERRA-E-PATZ-I-WEB	Òc, que ja rèste pòc entath relèu.
GUERRA-E-PATZ-I-WEB	Harè ua auta ronda e tanlèu torna l’ac demanarè ath generau”.
GUERRA-E-PATZ-I-WEB	Se lheuèc ena sera e esperonèc ath shivau pr’amor d’inspectar un còp mès as ussars.
GUERRA-E-PATZ-I-WEB	Li semblèc que clarejaue.
GUERRA-E-PATZ-I-WEB	Ara quèrra se vedie un leugèr penent fèblaments illuminat e, dauant, un ticolet plan escur que semblaue tant abrupte coma un mur.
GUERRA-E-PATZ-I-WEB	Sus eth ticolet i auie ua plapa blanca qu’a Rostov li semblèc inexplicabla.
GUERRA-E-PATZ-I-WEB	Ère ua clarulha deth bòsc illuminada pera lua o rèstes de nhèu o un grop de cases blanques?
GUERRA-E-PATZ-I-WEB	Enquia e tot s’imaginèc que se botjaue quauquarren en aquera plapa blanca.
GUERRA-E-PATZ-I-WEB	O dilhèu non ei une tache…
GUERRA-E-PATZ-I-WEB	Natasha, era mia fraia, uelhs neri…
GUERRA-E-PATZ-I-WEB	Na… tasha (com s’estonarà en saber-se’n qu’è vist ar Emperaire!
GUERRA-E-PATZ-I-WEB	Rostov quilhèc eth cap, inclinat ja enquias crinères deth shivau, e s’arturèc près der ussar.
GUERRA-E-PATZ-I-WEB	Un saunei lèu mainadenc se senhorejaue d’eth de manèra invencibla.
GUERRA-E-PATZ-I-WEB	Non me cau desbrembar…
GUERRA-E-PATZ-I-WEB	Com li parlarè ar Emperaire?
GUERRA-E-PATZ-I-WEB	Non, aquerò non.
GUERRA-E-PATZ-I-WEB	Deman.
GUERRA-E-PATZ-I-WEB	Òc, òc, Natasha…
GUERRA-E-PATZ-I-WEB	Mos van a atacar.
GUERRA-E-PATZ-I-WEB	A qui?
GUERRA-E-PATZ-I-WEB	As ussars.
GUERRA-E-PATZ-I-WEB	Es ussars… es mostachas.
GUERRA-E-PATZ-I-WEB	Aqueth ussar de granes mostachas que passaue peth carrèr Tverskaia…
GUERRA-E-PATZ-I-WEB	Que pensaua en eth vedent-lo dauant dera casa de Guriev…
GUERRA-E-PATZ-I-WEB	Ò, qué bon gojat ei Denisov!…
GUERRA-E-PATZ-I-WEB	Mès tot aquerò que son foteses.
GUERRA-E-PATZ-I-WEB	Çò d’important ei qu’ara er Emperaire ei aciu.
GUERRA-E-PATZ-I-WEB	Com me guardèc!
GUERRA-E-PATZ-I-WEB	Volec díder quauquarren, mès que non gausèc…
GUERRA-E-PATZ-I-WEB	Mès non, que siguí jo que non gausèc.
GUERRA-E-PATZ-I-WEB	Òc, que son foteses.
GUERRA-E-PATZ-I-WEB	Çò d’important ei non desbrembar çò que pensaua.
GUERRA-E-PATZ-I-WEB	E de nauèth li queiguie eth cap entà eth còth deth shivau.
GUERRA-E-PATZ-I-WEB	Còp sec, li semblèc que disparauen contra eth.
GUERRA-E-PATZ-I-WEB	Qué?
GUERRA-E-PATZ-I-WEB	Qué se passe?
GUERRA-E-PATZ-I-WEB	Qui tire?, sorrisclèc desvelhant-se.
GUERRA-E-PATZ-I-WEB	Ar atac!
GUERRA-E-PATZ-I-WEB	Tanlèu dauric es uelhs entenec ath sòn dauant, entà on ère er enemic, crits prolongadi de milèrs de votzes.
GUERRA-E-PATZ-I-WEB	Eth sòn shivau e eth der ussar que venguie ath sòn cant quilhèren es aurelhes.
GUERRA-E-PATZ-I-WEB	Aquiu a on s’enteneren es crits apareishec e s’amortèc ua lum, e la seguit ua auta ath long de tot eth ticolet; enes linhes franceses surgentauen aqueres lums, tant qu’aumentaue eth tarrabastòri.
GUERRA-E-PATZ-I-WEB	Rostov entenie quauques paraules franceses, mès non podie comprener-les.
GUERRA-E-PATZ-I-WEB	Que i auie massa votzes.
GUERRA-E-PATZ-I-WEB	Solet s’entenien crits e sorrolhs non articuladi, coma Aaaaa!…
GUERRA-E-PATZ-I-WEB	Rrrrr!
GUERRA-E-PATZ-I-WEB	Qué ei aquerò?
GUERRA-E-PATZ-I-WEB	Qué ne penses?…
GUERRA-E-PATZ-I-WEB	Er ussar non responec.
GUERRA-E-PATZ-I-WEB	Qu’ei que non entenes?, persutèc Rostov, demorant en vaganaut era responsa.
GUERRA-E-PATZ-I-WEB	Qui ac sap, Excelléncia, repliquéc sense vams er ussar.
GUERRA-E-PATZ-I-WEB	Pera posicion, que li cau èster er enemic, repetic Rostov.
GUERRA-E-PATZ-I-WEB	Pòt èster, didec er ussar.
GUERRA-E-PATZ-I-WEB	E pòt èster que non; se passen tantes causes ena net!
GUERRA-E-PATZ-I-WEB	Quiet!, cridèc ath sòn shivau, que començaue a despacientar-se.
GUERRA-E-PATZ-I-WEB	Tanben eth shivau de Rostov ère inquiet, pataquejaue damb era pauta eth solèr gelat, atentiu as crits e as lums.
GUERRA-E-PATZ-I-WEB	Eth sarabat aumentaue cada còp mès, enquia confoner-se en un clamor generau e que solet podie provie d’ua armada de milèrs d’òmes.
GUERRA-E-PATZ-I-WEB	Es lums se propagauen pertot, ath long, probablaments, dera linha deth campament francés.
GUERRA-E-PATZ-I-WEB	Rostov ja non sentie dromilhon.
GUERRA-E-PATZ-I-WEB	Es crits alègri e trionfants deth camp enemic l’excitauen: “Vive l’Empereur, l’Empereur!”, entenec claraments ara.
GUERRA-E-PATZ-I-WEB	Er ussar, emmaliciat, non responec, se limitèc a alendar e tossir.
GUERRA-E-PATZ-I-WEB	Ena linha des ussars s’escotèc eth bàter des cascos des shivaus.
GUERRA-E-PATZ-I-WEB	De ressabuda, des ombres nueitiues gessec, coma se siguesse un elefant enòrme, era figura d’un suboficiau ussar.
GUERRA-E-PATZ-I-WEB	Excelléncia, es generaus!, cridèc a Rostov en tot apressar-se.
GUERRA-E-PATZ-I-WEB	Rostov, sense deishar de uelh es lutzes e crits der enemic, s’apressèc damb er oficiau entà un grop d’ombres que venguien ath long dera linha.
GUERRA-E-PATZ-I-WEB	Eth prince Bagration, que montaue un shivau blanc, eth prince Dolgorukov e es sòns ajudants acodien pr’amor d’observar er estranh fenomèn des lutzes e es crits en camp enemic.
GUERRA-E-PATZ-I-WEB	Rostov s’apressèc entà Bagration, li balhèc eth comunicat e s’amassèc damb es ajudants, atentiu ad açò que didien es generaus.
GUERRA-E-PATZ-I-WEB	Que non ei senon ua estratagèma, credetz-me, didie Dolgorukov a Bagration.
GUERRA-E-PATZ-I-WEB	Se retire e a ordenat ara rèiregarda qu’aluguen aguestes lutzes e criden, entà enganhar-mos.
GUERRA-E-PATZ-I-WEB	Que non ne sò segur, comentèc Bagration.
GUERRA-E-PATZ-I-WEB	Aguesta tarde les sò vist sus aqueth ticolet.
GUERRA-E-PATZ-I-WEB	Se se retirèssen aurien auut de partir tanben d’aquiu.
GUERRA-E-PATZ-I-WEB	Senhor oficiau, se virèc entà Rostov.
GUERRA-E-PATZ-I-WEB	I a encara lòcs auançadi?
GUERRA-E-PATZ-I-WEB	Aguesta tarde qu’èren aquiu, mès ara non ac sai, Excelléncia.
GUERRA-E-PATZ-I-WEB	Bagration se posèc sense respóner, e sagèc de veir eth ròstre de Rostov a trauèrs dera broma baisha.
GUERRA-E-PATZ-I-WEB	Plan ben.
GUERRA-E-PATZ-I-WEB	Anatz, didec dempús un silenci.
GUERRA-E-PATZ-I-WEB	As vòstes ordes.
GUERRA-E-PATZ-I-WEB	Rostov esperonèc eth sòn shivau, cridèc ath suboficiau Fedchenko, a dus ussars mès e, en tot ornenar-les que lo seguissen, baishèc ath tròt entàs incessanti sorrolhs.
GUERRA-E-PATZ-I-WEB	Rostov sentie pòur e gòi en veder-se solet, damb es tres ussars, auançant entad aquera bromosa luenhor, negada de mistèri e perilh, a on arrés auie estat abantes qu’eth.
GUERRA-E-PATZ-I-WEB	De naut estant Bagration li cridèc que non passèsse der arriuet, mès Rostov hec veir que non ac entenie e, sense arturar-se, seguic entà dauant, enganhant-se a cada pas; cuelhie es arbilhons per arbes e es henudes per òmes e non cessaue d’explicar-se es sues enganhes.
GUERRA-E-PATZ-I-WEB	En arribar ara fin deth penent deishèc de veir es fogueirons des russi e es der enemic, encara qu’entenie cada còp damb mès claretat es crits des francesi.
GUERRA-E-PATZ-I-WEB	En talvèg credec veir quauquarren semblable a un arriuet, mès en apressar-se se n’encuedèc de qué ère un camin.
GUERRA-E-PATZ-I-WEB	En arribar-i arturèc trantalhant era sua cavaladura.
GUERRA-E-PATZ-I-WEB	Li calie seguir-lo o ère mielhor trauessar-lo e contunhar pes neri camps enquiath ticolet opausat?
GUERRA-E-PATZ-I-WEB	Mens perilhós ère seguir eth camin, que resaltaue ath miei dera broma baisha, perque poirie desnishar- se abantes a quinsevolhe que venguesse per eth.
GUERRA-E-PATZ-I-WEB	Excelléncia, que son aquiu!, didec ena sua esquia un des ussars.
GUERRA-E-PATZ-I-WEB	Non auie auut temps Rostov d’avertir cèrta bonha nera entre era broma baisha quan ja ludie un bualh, sonaue era balestada e eth fiulet dera bala, coma un panteish, sonèc en aire, perdent-se dempús ena escurina.
GUERRA-E-PATZ-I-WEB	Ludec un dusau bualh, mès non i auec balestada.
GUERRA-E-PATZ-I-WEB	Rostov virèc en redon e hec repè ath galaup.
GUERRA-E-PATZ-I-WEB	Encara s’enteneren quate trets mès damb diuèrsi intervaus e tonalitats; es bales fiulèren entre era broma baisha.
GUERRA-E-PATZ-I-WEB	Rostov tirèc des brides deth shivau, autant excitat coma eth, e seguic ath pas.
GUERRA-E-PATZ-I-WEB	Mès que ja non i auec mes trets.
GUERRA-E-PATZ-I-WEB	En apressar-se a Bagration, Rostov lancèc de nauèth eth sòn shivau ath galaup e, damb era man ena visèra, s’apropèc entath generau.
GUERRA-E-PATZ-I-WEB	Dolgorukov pertusaue ena sua pensada de qué es francesi aurien arreculat e s’alugauen es lums ère entà enganhar as russi.
GUERRA-E-PATZ-I-WEB	Qué pròve tot aquerò?, didie quan Rostov s’apressèc.
GUERRA-E-PATZ-I-WEB	Bagration.
GUERRA-E-PATZ-I-WEB	Evidentaments non se n’an anat toti encara.
GUERRA-E-PATZ-I-WEB	Excelléncia, eth piquet seguís madeish qu’ager pera tarde naut de tot deth ticolet, informèc Rostov, inclinat entà dauant e damb era man ena visèra, incapable de reprimir un arridolet de gòi pera carrèra, e mès que mès, peth fiulet des bales.
GUERRA-E-PATZ-I-WEB	Plan ben, plan ben.
GUERRA-E-PATZ-I-WEB	Gràcies, senhor oficiau, didec Bagration.
GUERRA-E-PATZ-I-WEB	Excelléncia… permetetz-me ua demana.
GUERRA-E-PATZ-I-WEB	De qué se tracte?
GUERRA-E-PATZ-I-WEB	Com vos cridatz?
GUERRA-E-PATZ-I-WEB	Comde Rostov.
GUERRA-E-PATZ-I-WEB	Ben… demoratz-vos damb jo, coma oficiau d’ordes.
GUERRA-E-PATZ-I-WEB	Ètz vos hilh d’Ilia Andreievic?, preguntèc Dolgorukov.
GUERRA-E-PATZ-I-WEB	Mès Rostov non contestèc.
GUERRA-E-PATZ-I-WEB	Alavetz, posqui fidar-me’n, Excellencia?
GUERRA-E-PATZ-I-WEB	Balharè es ordes avientes.
GUERRA-E-PATZ-I-WEB	Eth motiu des lutzes e es crits en camp enemic qu’ère aguest: tant qu’enes files se liegie era proclamacion de Napoleon, eth, en persona, recorrie a shivau eth campament.
GUERRA-E-PATZ-I-WEB	Es soldats, ara vista der Emperaire, alugauen fanaus de palha e corrien darrèr sòn ath crit de “Vive l’Empereur!”.
GUERRA-E-PATZ-I-WEB	Era proclamacion der Emperaire ère redigida en aguesti tèrmes:
GUERRA-E-PATZ-I-WEB	Soldats!
GUERRA-E-PATZ-I-WEB	Auetz dauant vòste ara armada russa, que vò resvenjar ara armada austriana de Ulm.
GUERRA-E-PATZ-I-WEB	Son es madeishi batalhons qu’anequelíretz en Hollbrun e que dempús auetz perseguit enquia aciu.
GUERRA-E-PATZ-I-WEB	Es posicions que mos estam son magnifiques, e tant qu’eri auancen entà depassar-me pera dreta, me deisharàn ath descubèrt eth sòn flanc.
GUERRA-E-PATZ-I-WEB	Soldats!
GUERRA-E-PATZ-I-WEB	Jo madeish dirigirè es vòstes batalhons.
GUERRA-E-PATZ-I-WEB	Me tierè aluenhat deth huec se vosati, damb eth vòste valor de costum, amiatz tath desorde e tara confusion es files enemigues.
GUERRA-E-PATZ-I-WEB	Mès s’era victòria se tie incèrta, encara que sigue solet un moment, veiratz ath vòste Emperaire expausar-se as prumèrs trets der enemic, pr’amor que non podem trantalhar dauant era victòria, mès que mès en aguest dia, quan se met en jòc er aunor dera infantaria francesa, tant de besonh entar aunor dera nòsta nacion.
GUERRA-E-PATZ-I-WEB	Que non se trinquen es files damb era desencusa de retirar as heridi!
GUERRA-E-PATZ-I-WEB	Cadun li cau s’avenir ben damb era idia de qué ei de besonh véncer ad aguesti mercenaris d’Anglatèrra, ahiscadi de tant de òdi contra era nòsta nacion.
GUERRA-E-PATZ-I-WEB	Aguesta victòria meterà finau ara campanha e poiram entornar entàs nòstes casèrnes d’iuèrn, a on mos demoren naues tropes que de contunh se formen en França; e alavetz era patz que signa serà digna deth mèn pòble, de vosati e de jo.
GUERRA-E-PATZ-I-WEB	Napoleon.
GUERRA-E-PATZ-I-WEB	Tàs cinc dera maitiada encara era escurina ère complèta.
GUERRA-E-PATZ-I-WEB	Es tropes deth centre, es resèrves e era ala dreta de Bagration s’estauen immobiles.
GUERRA-E-PATZ-I-WEB	Mès en flanc quèr es colomnes d’infantaria, cavalaria e artilharia, qu’auien d’èster es prumères a descéner des nautades entà atacar era ala dreta des francesi e refusar-la (sivans eth plan d’atac) entàs montes de Bohemia, començauen es sòns preparatius.
GUERRA-E-PATZ-I-WEB	Eth hum des fogairons, qu’en eri s’auie lançat tot çò qu’ère inutil e molèst, irritaue era vista.
GUERRA-E-PATZ-I-WEB	Eth hered ère intens e era net barrada encara.
GUERRA-E-PATZ-I-WEB	Es oficiaus beuien ara prèssa eth tè e esdejoauen.
GUERRA-E-PATZ-I-WEB	Es soldats mastulhauen pan sec, pataquejauen en solèr damb es pès pr’amor d’entrar en calor e s’amassauen ar entorn des fogairons, qu’eth sòn huec alugauen damb es rèstes des cabanes, cagires, taules, arròdes, botes e tot aquerò que non se podien hèr a vier damb eri.
GUERRA-E-PATZ-I-WEB	Es guides austrians anauen e venguien entre es tropes russes e era sua preséncia anonciaue era marcha.
GUERRA-E-PATZ-I-WEB	A penes un soldat austrian s’apressaue ena tenda d’un comandant, eth regiment començaue a botjar-se; es soldats deishauen es fogairons, botauen es sues pipes ena tija dera sua bòta, apilerauen es bosses enes cars, cuelhien es sòns fusilhs e acodien a ocupar eth sòn lòc ena formacion.
GUERRA-E-PATZ-I-WEB	Es oficiaus se cordauen es guerrères, ajustauen es sabres ena cinta, cargauen es sòns morralets e recorrien es files balhant ordes.
GUERRA-E-PATZ-I-WEB	Es soldats des utisi deth regiment e es assistents aparelhauen es bèsties e asegurauen es cars.
GUERRA-E-PATZ-I-WEB	Es ajudants e es caps de batalhon e de regiment montauen a shivau, se senhauen, balhauen es darrères ordes e instruccions as que se demorauen enes forgons e començaue a entener-se eth rumor monotòn de milèrs de pès que se metien en marcha.
GUERRA-E-PATZ-I-WEB	Es colomnes se botjauen sense saber ne veir entà on anauen, sense qu’arrés podesse distinguir, per tòrt dera massa umana que l’enrodaue, deth hum e dera broma baisha, qu’aumentaue, ne eth lòc qu’abandonaue ne aqueth que se dirigie.
GUERRA-E-PATZ-I-WEB	Un còp en marcha, eth soldat demore entorat, limitat e arrossegat peth sòn pròpi regiment, madeish qu’eth marinèr ena nau que l’amie.
GUERRA-E-PATZ-I-WEB	Per luenh que posque anar, entà quinsevolh latitud estranha, per desconeishuda e perilhosa que sigue, ath sòn entorn que ve tostemp as madeishi companhs, as madeishes files, ath madeish sergent Ivan Mitrich, ath madeish goset Zhuchka, as madeishi caps; eth marinèr, tanben eth, tostemp ve es madeishi pònts, es madeishi paus, es madeishi utisi.
GUERRA-E-PATZ-I-WEB	Pòqui viatges desire eth soldat conéisher era latitud a on se trape era sua nau; mès eth dia dera batalha, Diu se’n sap com e perqué, ena animositat des tropes sone ua nòta grèu, comuna entà toti, en tot anonciar era proximitat de quauquarren solemne e decisiu, desvelhant enes òmes un infrequent curiosèr.
GUERRA-E-PATZ-I-WEB	Eth dia dera batalha es soldats sagen de quilhar-se per dessús des interèssi deth sòn regiment; escoten, obsèrven e interroguen damb adretia sus tot aquerò que se passe ath sòn entorn.
GUERRA-E-PATZ-I-WEB	Era broma baisha ère tant espèssa que, maugrat auer hèt dia, non se vedie a quate canes de distància.
GUERRA-E-PATZ-I-WEB	Es arbilhons semblauen arbes enòrmes, e es planhères, peridèrs e arribents.
GUERRA-E-PATZ-I-WEB	En quinsevolh lòc, pertot, podien estramuncar damb un enemic invisible.
GUERRA-E-PATZ-I-WEB	Es colomnes marchèren pendent ua longa estona, tostemp negades ena broma baisha, baishant e pujant ticolets, deishant entà darrèr tàpies de uarts e de jardins, per un parçan nau, desconeishut, sense trapar ar enemic per nunlòc.
GUERRA-E-PATZ-I-WEB	Mès, en un costat e en aute, darrèr o dauant, es soldats sabien que d’autes colomnes russes marchauen ena madeisha direccion.
GUERRA-E-PATZ-I-WEB	Cada soldat se sentie mès encoratjat en saber-se’n que d’auti molti, madeish qu’eth, auançauen entath madeish lòc, ei a díder, entà a on non sabien.
GUERRA-E-PATZ-I-WEB	Guarda, es de Kursk an passat tanben, didien enes files.
GUERRA-E-PATZ-I-WEB	Qu’ei formidable, amic, era fòrça que s’a amassat!.
GUERRA-E-PATZ-I-WEB	Ager, tath ser, quan s’aluguèren es fogairons deth campament, non se les vedie era fin, coma se siguesse Moscòu.
GUERRA-E-PATZ-I-WEB	Encara que degun des caps de colomna s’apressèsse as soldats e parlèsse damb eri (es caps, coma se vedec en Conselh de Guèrra èren de mala encolia e, maucontenti pera operacion, se limitauen a complir es ordes, sense preocupar-se d’encoratjar as soldats), es òmes marchauen alègres, coma tostemp que se participaue en ua accion, sustot se se tractaue d’ua ofensiua.
GUERRA-E-PATZ-I-WEB	Mès après ua ora de camin, tostemp en.honsadi ena broma baisha, era màger part des tropes les calèc posar-se e pes files se propaguèc eth desagradiu sentiment de qué regnaue era confusion e eth rambalh.
GUERRA-E-PATZ-I-WEB	Ei difícil saber se com se propague semblabla impression, mès çò qu’ei segur ei que s’escampilhe segura e rapidaments coma era aigua per un talvèg.
GUERRA-E-PATZ-I-WEB	S’era armada russa auesse estat soleta, sense aliadi, solide s’aurie auut de besonh fòrça temps entà qu’aguest sentiment se convertisse en ua certitud generau.
GUERRA-E-PATZ-I-WEB	Mès ara, quan se podie colpar deth desòrdre, damb particular plaser e coma quauquarren logic, as estupids alemans, toti n’èren convençudi dera existéncia d’ua confusion nociua, per tòrt d’aqueri avaladors de saucisses.
GUERRA-E-PATZ-I-WEB	Per qué mos arturam?
GUERRA-E-PATZ-I-WEB	Ei barrat eth pas?
GUERRA-E-PATZ-I-WEB	O an campat es francesi?
GUERRA-E-PATZ-I-WEB	Non, non s’enten arren.
GUERRA-E-PATZ-I-WEB	Se siguessen aquiu, tirarien.
GUERRA-E-PATZ-I-WEB	Be ne son de bastrussi!
GUERRA-E-PATZ-I-WEB	Jo les meteria ath cap de tot.
GUERRA-E-PATZ-I-WEB	Tostemp s’ac apraien entà demorar es darrèrs.
GUERRA-E-PATZ-I-WEB	Ja veiratz, mos deisharàn aué damb era bodena ueda.
GUERRA-E-PATZ-I-WEB	Se botgen per aquiu, o non?, preguntèc un oficiau.
GUERRA-E-PATZ-I-WEB	Aguesti esconjuradi alemans!
GUERRA-E-PATZ-I-WEB	De quina division ètz vosati?, cridèc, apressant-se, un ajudant.
GUERRA-E-PATZ-I-WEB	Dera dètz-e-ueit.
GUERRA-E-PATZ-I-WEB	Alavetz, se qué ètz aciu?
GUERRA-E-PATZ-I-WEB	Qu’auríetz d’èster mès auançadi.
GUERRA-E-PATZ-I-WEB	Quines ordes tant estupides!
GUERRA-E-PATZ-I-WEB	Dempús passèc un generau que deishèc anar ues paraules coleriques, non en rus.
GUERRA-E-PATZ-I-WEB	Tafa lafa.
GUERRA-E-PATZ-I-WEB	Jo fusilharia a toti aguesti brigands!
GUERRA-E-PATZ-I-WEB	Vai, quines ordes!, se repetie pertot.
GUERRA-E-PATZ-I-WEB	E era energia que s’auie botat ena marcha s’anèc convertint pòc a pòc en despieit e ràbia contra es ordes asenades e contra es alemans.
GUERRA-E-PATZ-I-WEB	Era causa de tanta confusion qu’ère aguesta: tant que se botjaue era cavalaria austriana, que li calie ocupar eth flanc quèr, eth naut comandament auie ordenat que tota era cavalaria passèsse tara dreta, en tot considerar qu’eth centre des tropes russes ère plan desseparat deth flanc dret.
GUERRA-E-PATZ-I-WEB	Milèrs de cavalièrs les calec passar per dauant dera infantaria, e es d’a pè se vederen obligadi a demorar.
GUERRA-E-PATZ-I-WEB	Ath delà, i auec ua discussion entre eth guida austrian qu’acompanhaue ara cavalaria e un generau rus.
GUERRA-E-PATZ-I-WEB	Aguest cridaue, exigint qu’era cavalaria s’arturèsse, e er austrian sajaue de demostrar qu’eth non n’auie eth tòrt, senon es caps superiors.
GUERRA-E-PATZ-I-WEB	E ara demora d’ua solucion, es tropes se tenguien de pès, engüejades e perdent eth coratge.
GUERRA-E-PATZ-I-WEB	Ua ora dempús se remetie era marcha e comencèren a baishar peth ticolet.
GUERRA-E-PATZ-I-WEB	Era broma baisha s’anaue esbugassant naut de tot, mès se hège encara mès espèssa ena planhèra a on descenie era armada; dauant, ath miei dera bromassa, sonèren quauqui trets, prumèr a intervaus irregulars: trrr…ta ta, dempús mès ordenadi e abondosi.
GUERRA-E-PATZ-I-WEB	E sus eth Goldbach, un petit arriuet, comencèc era batalha.
GUERRA-E-PATZ-I-WEB	Es russi, que non pensauen trapar-se ar enemic baish de tot, ath cant der arriu, en estramuncar sense pensar damb eth, ena broma baisha responeren sense talents as francesi, sense auer recebut ua soleta paraula de coratge de part des sòns caps superiors, convençudi lèu toti de qué auien arribat tard; e, sustot, en non veir ad arrés dauant ne enes entorns per tòrt deth bromadís, auançauen sense vams, s’arturauen de nauèth ara demora d’ordes que jamès arribauen, perque es caps e ajudants de camp anauen d’un lòc en aute perdudi ena broma, en aquera region desconeishuda e sense trapar es sues tropes.
GUERRA-E-PATZ-I-WEB	Atau entrèren en accion era prumèra, dusau e tresau colomnes, qu’auien descenut enquiath pè deth ticolet; era quatau colomna, qu’en era venguie Kutuzov, s’estaue enes nautades de Pratzen.
GUERRA-E-PATZ-I-WEB	Baish, a on era accion auie ja començat, era broma baisha se mantenguie espèssa.
GUERRA-E-PATZ-I-WEB	Naut de tot s’auie esclarit, mès encara non se vedie çò que se passaue ath dauant.
GUERRA-E-PATZ-I-WEB	Èren totes es fòrces enemigues a dètz quilomètres coma s’auie supausat?
GUERRA-E-PATZ-I-WEB	O èren aquiu madeish ena linha dera broma.
GUERRA-E-PATZ-I-WEB	Enquias nau arrés ac podec saber.
GUERRA-E-PATZ-I-WEB	Tàs nau deth maitin era broma baisha s’estenie per baish, coma un mar, mès en bordalat de Schlapanitz, ena nautada a on se trapaue Napoleon entornejat des sòns mariscaus, era claretat ère perfècta.
GUERRA-E-PATZ-I-WEB	Dessùs d’eri s’estenie un cèu net e blu, e er enòrme disc solar, coma un gigantesc gavitèl ròi, se crossaue sus era immensa superfícia leitosa dera broma.
GUERRA-E-PATZ-I-WEB	Tota era armada francesa, includidi Napoleon e eth sòn Estat Major, non se trapaue ena auta arriba der arriu, mès enlà des bordalats Sokolnitz e Schlapanitz, que darrèr d’eri auien era intencion es russi de cuélher posicions e començar eth combat, senon en aguesta auta arriba, tan pròcha ar enemic que Napoleon podie distinguir a còp de uelh a un soldat d’infantaria d’un de cavalaria.
GUERRA-E-PATZ-I-WEB	Napoleon, un shinhau desseparat des sòns mariscaus, montaue un petit shivau arab gris e amiaue era madeisha capòta blua que tenguesse ena campanha d’Italia.
GUERRA-E-PATZ-I-WEB	Silenciós, guardaue fixaments entàs ticolets qu’anauen campant deth mar de bromassa e qu’en eri, de luenh, se botjauen es tropes russes e s’entenie er sarabat des descargues de fusilh en talvèg.
GUERRA-E-PATZ-I-WEB	Non s’estrementie ne ua soleta fibra deth sòn ròstre, encara prim en aquera epòca.
GUERRA-E-PATZ-I-WEB	Es sòns uelhs ludents se tenguien tachadi en un punt.
GUERRA-E-PATZ-I-WEB	Es sues conjectures qu’èren acertades; ua part des fòrces russes auien descenut ja en barranc, enes badines e lacs, e ua auta part deishaue es nautades de Pratzen, qu’eth auie era intencion d’ocupar e que consideraue posicions clau.
GUERRA-E-PATZ-I-WEB	A trauèrs dera broma baisha podie veir er auanç des tropes russes près de Pratzen que, damb es sues baionetes ludentes, descenien peth carís de dues montanhes enquias parts baishes dera val.
GUERRA-E-PATZ-I-WEB	Aqueres colomnes s’anauen en.honsant, ua darrèr era auta ena broma baisha.
GUERRA-E-PATZ-I-WEB	Mès qu’encara non se decidie a començar.
GUERRA-E-PATZ-I-WEB	Aqueth qu’ère entà Napoleon un dia solemne: er aniversari dera sua coronacion.
GUERRA-E-PATZ-I-WEB	Abantes de hèr-se dia auie dormit ues ores, e ara, tranquil, alègre, descansat, en aguesta erosa disposicion d’animositat qu’en era tot semble possible e tot s’artenh, auie montat a shivau pr’amor de filar-se de cap ath camp de batalha.
GUERRA-E-PATZ-I-WEB	S’estaue immobil, guardant entàs ticolets que s’anauen desliurant dera broma; eth sòn ròstre hered miralhaue aquera nuança particulara de seguretat en eth madeish, era seguretat de meritar era felicitat que solet se trape en arridolet deth gojat encamardat e erós.
GUERRA-E-PATZ-I-WEB	Es mariscaus s’estauen ath sòn darrèr sense gausar distrèir era sua atencion.
GUERRA-E-PATZ-I-WEB	Er Emperaire contemplaue, ja es nautades de Pratzen, ja eth solei qu’emergie entre era broma.
GUERRA-E-PATZ-I-WEB	Quan er astre auec remontat era broma e comencèc a lùder damb resplendor brilhant sus es camps, Napoleon, coma se non demorèsse ua auta causa entà començar era accion, se treiguec eth gant dera sua polida man blanca, hec un gèst as mariscaus e balhèc era orde de començar era batalha.
GUERRA-E-PATZ-I-WEB	Es mariscaus, acompanhadi pes ajudants de camp, galaupèren en diuèrses direccions, e pòques menutes dempús era majoritat dera armada francesa auançaue entàs nautades de Pratzen, cada còp mès abandonades pes tropes russes que baishauen pera quèrra entath talvèg.
GUERRA-E-PATZ-I-WEB	XV Tàs ueit, Kutuzov entraue a shivau en Pratzen, ath cap dera quatau colomna de Miloradovic, qu’auie de remplaçar es colomnes de Prebyzhevski e Langeron, que ja auien descenut ena planhèra.
GUERRA-E-PATZ-I-WEB	Saludèc as soldats deth prumèr regiment e balhèc es ordes d’iniciar era marcha, hènt veir atau qu’auie era intencion d’amiar, eth madeish, aguesta colomna.
GUERRA-E-PATZ-I-WEB	En arribar en bordalat de Pratzen s’arturèc.
GUERRA-E-PATZ-I-WEB	En prince Andrei ère ath darrèr deth comandant en cap, entre eth gran nombre de persones dera sua acompanhada.
GUERRA-E-PATZ-I-WEB	Bolkonski se sentie esmoigut, excitat e, ath còp, decidit e tranquil, coma er òme que ve arribar eth moment, hè fòrça temps demorat.
GUERRA-E-PATZ-I-WEB	Ère fèrmaments convençut de qué aqueth dia serie eth sòn Toulon e eth sòn Pont d’Artola.
GUERRA-E-PATZ-I-WEB	Non sabie se com succederie, mès n’ère convençut de qué succederie atau.
GUERRA-E-PATZ-I-WEB	Coneishie eth terren e era disposicion des tropes, ei a díder, tot çò que d’aquerò se podie saber ena armada russa.
GUERRA-E-PATZ-I-WEB	Auie desbrembat eth sòn pròpi plan estrategic (qu’ara non podie pensar en amiar ena practica) e, en tot adaptar-se ath plan de Weyrother, reflexionaue sus es eventualitats que podessen surgentar e que hessen de besonh es sues rapides decisions e era sua energia.
GUERRA-E-PATZ-I-WEB	Ara quèrra, s’entenie eth tarrabastalh dera fusilharia entre es armades que non se vedien.
GUERRA-E-PATZ-I-WEB	Eth prince Andrei non podie guardar damb indiferéncia es bandères des batalhons que passauen.
GUERRA-E-PATZ-I-WEB	En veder-les pensaue: “Dilhèu damb aguesta me calerà anar dauant des tropes”.
GUERRA-E-PATZ-I-WEB	Era bromassa dera net auie deishat caperades es nautades d’aiguatge, que s’anaue convertint en arrosada; en talvèg, ça que la, era broma baisha s’estenie encara coma un mar blancós.
GUERRA-E-PATZ-I-WEB	Tot semblaue invisible aquiu baish, sustot ena quèrra, entà on baishauen es tropes russes e d’a on arribauen es esclafits des descargues.
GUERRA-E-PATZ-I-WEB	Sus es ticolets reludie eth cèu non clar deth tot, e ara dreta surgentaue er enòrme glòb deth solei.
GUERRA-E-PATZ-I-WEB	Dauant, ena luenhor, en aute costat deth mar de broma baisha, a on pistauen es boscosi ticolets e deuie trapar-se era armada enemiga, semblaue que se vedie quauquarren.
GUERRA-E-PATZ-I-WEB	Ara dreta, era Garda penetraue en airau bromós deishant ath sòn darrèr un sonor rumor de passi e d’arròdes; de quan en quan ludien es baionetes.
GUERRA-E-PATZ-I-WEB	Ara quèrra, darrèr deth bordalat, masses de cavalaria s’apressauen entà dempús calar-se ena broma.
GUERRA-E-PATZ-I-WEB	Per dauant e per darrèr venguie era infantaria.
GUERRA-E-PATZ-I-WEB	Eth generau en cap s’estaue ena gessuda deth bordalat deishant pas as tropes que desfilauen ath sòn dauant.
GUERRA-E-PATZ-I-WEB	Kutuzov semblaue fatigat e emmaliciat aqueth maitin.
GUERRA-E-PATZ-I-WEB	Era infantaria s’arturèc sense qu’arrés auesse balhat era orde entad aquerò; qu’ère evident que quauquarren les empedie eth pas.
GUERRA-E-PATZ-I-WEB	Didetz-les ja que formen en colomnes de batalhon e entornègen eth pòble, ordenèc airós, Kutuzov, a un generau que se l’apressaue.
GUERRA-E-PATZ-I-WEB	Non comprenetz, Excelléncia, senhor mèn, que non podem alongar tant era formacion peth carrèr d’un bordalat, quan se marche contra er enemic?
GUERRA-E-PATZ-I-WEB	Kutuzov s’estarnèc d’arrir damb acrimonia.
GUERRA-E-PATZ-I-WEB	Qu’ei ua excellenta idia desplegar es fòrces dauant der enemic!
GUERRA-E-PATZ-I-WEB	Er enemic ei encara luenh, Excelléncia.
GUERRA-E-PATZ-I-WEB	Sivans era orde d’operacions…
GUERRA-E-PATZ-I-WEB	Era orde d’operacions!, cridèc Kutuzov, encolerit.
GUERRA-E-PATZ-I-WEB	Qui vos a dit aquerò?…
GUERRA-E-PATZ-I-WEB	As vòstes ordes!
GUERRA-E-PATZ-I-WEB	Andrei.
GUERRA-E-PATZ-I-WEB	Un oficiau austrian, damb plumalh vert en chapèu e unifòrme blanc, s’apressèc a Kutuzov e li demanèc, en nòm der Emperaire, s’era quatau colomna auie ja entrat en accion.
GUERRA-E-PATZ-I-WEB	Kutuzov se virèc sense responer-li e es sòns uelhs se tachèren per edart en prince Andrei, qu’ère ath sòn costat.
GUERRA-E-PATZ-I-WEB	En veir a Bolkonski, era sua irritada e mordenta expression s’adocic, coma arreconeishent qu’eth sòn ajudant de camp non n’auie eth tòrt de çò que se passaue.
GUERRA-E-PATZ-I-WEB	E sense respóner ath generau austrian, se dirigic a Bolkonski:
GUERRA-E-PATZ-I-WEB	Allez voir, mon cher, si la troisieme division a depassé le village.
GUERRA-E-PATZ-I-WEB	Eth prince Andrei ère a mand d’a anar-i, mès Kutuzov l’arturèc:
GUERRA-E-PATZ-I-WEB	Et demandez-lui si les tirailleurs son postés, higec.
GUERRA-E-PATZ-I-WEB	Eth prince Andrei s’aluenhèc entà complir es ordes.
GUERRA-E-PATZ-I-WEB	S’auancèc as batalhons que venguien dauant, hèc arturar ara tresau division e verifiquèc que non i auie tiraires dauant des nòstes colomnes.
GUERRA-E-PATZ-I-WEB	Ath comandant deth regiment qu’anaue ath dauant l’estonèc era orde de dispersar as tiraires, balhada peth generau en cap.
GUERRA-E-PATZ-I-WEB	Ère absoludaments convençut de qué auie ath sòn dauant tropes russes e credie qu’er enemic ère, aumens, a dètz quilomètres de distància.
GUERRA-E-PATZ-I-WEB	Plan que òc, dauant non se vedie qu’ua zòna desèrta que descenie pòc a pòc, caperada pera broma baisha.
GUERRA-E-PATZ-I-WEB	Dempús d’auer transmetut es ordes deth generau en cap, eth prince Andrei entornèc entath sòn lòc.
GUERRA-E-PATZ-I-WEB	Kutuzov seguie aquiu, esbauçat eth sòn gròs còs sus ua sera, badalhant damb es uelhs clucadi.
GUERRA-E-PATZ-I-WEB	Es tropes non se botjauen e s’estauen en posicion de repaus.
GUERRA-E-PATZ-I-WEB	Plan ben, plan ben, didec Kutuzov ath prince Andrei; e se virèc entath generau, que, damb eth relòtge ena man, li didie qu’ère era ora de meter-se en marcha, donques que totes es colomnes dera quèrra ja auien baishat.
GUERRA-E-PATZ-I-WEB	Que i a temps, Excelléncia, responec Kutuzov entre badalh e badalh.
GUERRA-E-PATZ-I-WEB	En aqueth moment ena esquia de Kutuzov comencèren a entener-se es aclamacions des regiments e aqueth clamor s’anèc propagant ara prèssa per tota era longa linha de colomnes russes.
GUERRA-E-PATZ-I-WEB	Aqueth que saludauen li calie passar ath mès córrer per dauant es tropes.
GUERRA-E-PATZ-I-WEB	Quan es soldats deth regiment dirigit per Kutuzov comencèren a cridar, eth, se hèc enlà e campèc ath sòn entorn damb es celhes arroncilhades.
GUERRA-E-PATZ-I-WEB	Sus eth camin de Pratzen semblaue auançar un esquadron sancer de cavalièrs damb unifòrmes de diuèrsi colors.
GUERRA-E-PATZ-I-WEB	Dus d’eri venguien dauant ath galaup.
GUERRA-E-PATZ-I-WEB	Un vestie unifòrme nere damb plumalh blanc e montaue un shivau anglés bai; er aute, d’unifòrme blanc, montaue un shivau nere.
GUERRA-E-PATZ-I-WEB	Qu’èren es dus Emperaires damb es sues acompanhades.
GUERRA-E-PATZ-I-WEB	Tota era sua persona e anament cambièren en un virament de uelhs.
GUERRA-E-PATZ-I-WEB	Ara qu’auie er aspècte d’un subaltèrn que pense damb un respècte exagerat, causa que semblèc desagradar ar emperaire Alexandre; s’apressèc e saludèc.
GUERRA-E-PATZ-I-WEB	Eth ròstre der Emperaire, juvenil e radiant, campèc coma ua broma qu’embarane un cèu net e dempús despareish.
GUERRA-E-PATZ-I-WEB	Après era sua recenta indisposicion, estaue mès prim qu’en camp d’Olmutz, a on Bolkonski l’auie vist per prumèr viatge dehòra dera pàtria; mès enes sòns beròis uelhs grisi e enes sòns pòts prims regnaue era madeisha encantadora possibilitat d’esprimir diuèrses emocions de majestat e benvolença.
GUERRA-E-PATZ-I-WEB	Ena revista d’Olmutz s’auie mostrat mès majestuós; aciu semblaue mès energic e alègre.
GUERRA-E-PATZ-I-WEB	Eth sòn ròstre ère un shinhau alugat après ua galaupada de tres quilomètres; en arturar eth shivau alendèc, a plen paumon, e se virèc entà guardar es ròstres, tan juvenils e animadi coma eth sòn, des òmes dera sua acompanhada.
GUERRA-E-PATZ-I-WEB	Chartorizhky, Novosiltov, eth prince Bolkonski, Stroganov e es auti, toti eri joeni, alègri, ricaments vestidi, cavalièrs en magnifiques cavaladures, leugèraments sudoroses dempús era carrèra, parlauen animadaments e arrien acorropadi darrèr deth Sobeiran.
GUERRA-E-PATZ-I-WEB	Er emperaire Francés, joen, de ròstre rogit e long, s’estaue quilhat sus eth sòn polin nere, guardant sense prèssa ath sòn entorn damb ua cèrta inquietud.
GUERRA-E-PATZ-I-WEB	Cridèc a un des sòns blancs ajudants de camp e li preguntèc quauquarren, “dilhèu li demane a quina ora an gessut”, pensèc eth prince Andrei, observant ath sòn vielh coneishut, damb un arridolet que non podec tier en rebrembar era sua audiéncia.
GUERRA-E-PATZ-I-WEB	Ena acompanhada de Sas Majestats i auie oficiaus dera Garda russa e autriana e d’auti dera armada; tot çò de mès granat dera joenesa.
GUERRA-E-PATZ-I-WEB	Es palafrenèrs amiauen es magnifics shivaus de resèrva des Emperaires, caperadi damb beròies ahlaçades brodades.
GUERRA-E-PATZ-I-WEB	Coma se per ua hièstra dubèrta entrèsse, de pic, er aire blos des camps en ua sala estofanta, atau actuèc sus eth trist Estat Major de Kutuzov era joenesa, energia e seguretat ena capitada d’aquera ludenta cabaucada.
GUERRA-E-PATZ-I-WEB	Kutuzov, guardant educadaments ath còp ar emperaire Francés.
GUERRA-E-PATZ-I-WEB	Demori, Majestat, responec Kutuzov, en tot inclinar-se respectuosaments.
GUERRA-E-PATZ-I-WEB	Er Emperaire se hec a vier era man ena aurelha e arroncilhèc leugèraments es celhes, hènt veir que non auie entenut ben.
GUERRA-E-PATZ-I-WEB	Demori, Majestat, repetic Kutuzov (eth prince Andrei observèc ua tremor anormau en pòt superior de Kutuzov quan didie “demori”).
GUERRA-E-PATZ-I-WEB	Que non son amassades encara totes es colomnes, Majestat.
GUERRA-E-PATZ-I-WEB	Er Emperaire ac entenec, mès que non semblèc que li shautèsse era responsa.
GUERRA-E-PATZ-I-WEB	Arropic es espatles, un shinhau acorbaishades, guardèc a Novosiltsov, qu’ère ath sòn costat, e en aguesta guardada semblèc que i auie un planh contra Kutuzov.
GUERRA-E-PATZ-I-WEB	Que non èm en un camp de manòbres, Mijail Ilarionovic, a on non se comence damb era parada enquia que toti es regiments son amassadi, didec er Emperaire, guardant de nauèth ar emperaire Francés, coma convidant-lo, se non a cuélher partida ena convèrsa, a escotar, aumens, es sues paraules.
GUERRA-E-PATZ-I-WEB	Mès er emperaire Francés seguic guardant ath sòn entorn sense hèr-ne cabau.
GUERRA-E-PATZ-I-WEB	Precisaments per aquerò non comenci, Majestat, didec Kutuzov damb votz sonora e clara, coma entà evitar era possibilitat de non èster entenut; e de nauèth i auec ua tremor en sòn ròstre.
GUERRA-E-PATZ-I-WEB	Per aquerò non comenci, Majestat, perque non èm en un camp de manòbres ne en ua parada.
GUERRA-E-PATZ-I-WEB	Entre es dera acompanhada, que se guardèren rapidaments es uns as auti, totes es cares cuelheren era expression de maucontentament e repotec.
GUERRA-E-PATZ-I-WEB	Er Emperaire se demorèc guardant atentiuaments e fixaments a Kutuzov, demorant quauqua auta paraula enes sòns pòts; mès, dera sua part, eth generau, jocant damb respècte eth cap, semblaue tanben demorar.
GUERRA-E-PATZ-I-WEB	Aguest silenci se tardèc lèu ua menuta.
GUERRA-E-PATZ-I-WEB	Mès se vòsta Majestat ac ordene… didec Kutuzov lheuant eth cap.
GUERRA-E-PATZ-I-WEB	E un còp mès tornaue a parlar damb eth ton d’un generau testut, que non rasone, mès qu’aubedís.
GUERRA-E-PATZ-I-WEB	Esperonèc ath shivau e cridant ath cap dera colomna, Miloradovic, l’ordenèc auançar.
GUERRA-E-PATZ-I-WEB	Se botgèren de nauèth es tropes e dus batalhons deth regiment de Novgorod e un deth regiment d’Apsheron desfilèren dauant er Emperaire.
GUERRA-E-PATZ-I-WEB	Quan passèren es d’Apsheron, Miloradovic, plan rogit, sense capòta, damb es decoracions en sòn ludent unifòrme e era sua casqueta d’enòrmes plumes inclinada, hec auançar eth sòn shivau e, damb ua salutacion marciau, l’arturèc dauant der Emperaire.
GUERRA-E-PATZ-I-WEB	Diu vos age, generau!, exclamèc er Emperarie.
GUERRA-E-PATZ-I-WEB	Ma foi, Sire, nous ferons ce qui sera dans notre possibilité, cridèc alègraments Miloradovic, costant, ça que la, un burlesc arridolet entre es oficiaus dera acompanhada pera sua mala prononciacion francesa.
GUERRA-E-PATZ-I-WEB	Eth generau hec virar eth sòn shivau e venguec a plaçar-se darrèr deth Sobeiran.
GUERRA-E-PATZ-I-WEB	Es soldats deth regiment d’Apsheron, enventidi pera preséncia der Emperaire, desfilèren damb pas energic dauant de ses majestats e era acompanhada.
GUERRA-E-PATZ-I-WEB	Gojats!, cridèc Miloradovic damb votz fòrta e alègra, excitat ath maximum peth resson des descargues de fusilharia, era perpectiua dera batalha e era marcialitat des òmes deth regiment d’Apsheron, companhs sòns dès er epòca de Senvorov, que tan galhardaments desfilèren que desbrembèc era sua preséncia.
GUERRA-E-PATZ-I-WEB	Gojats!
GUERRA-E-PATZ-I-WEB	Que non ei eth prumèr bordalat que conquistatz.
GUERRA-E-PATZ-I-WEB	Òsca!, cridèren es soldats.
GUERRA-E-PATZ-I-WEB	Eth shivau der Emperaire hec un bot, espaurit pera immensa clamor.
GUERRA-E-PATZ-I-WEB	Qu’ère eth madeish shivau des parades militares en Russia; e ara, en camp d’Austerlitz, amiaue ath sòn senhor e recebie es distrèts còps de talon deth pè quèr deth Sobeiran; quilhaue es aurelhes dauant es trets, coma en Camp de Mart, sense compréner ne eth significat des balestades, ne era proximitat deth nere polin der emperaire Francés ne arren de tot çò que didie, pensaue o sentie eth sòn cavalièr en aqueth dia extraordinari.
GUERRA-E-PATZ-I-WEB	Er Emperaire se virèc arrint entà un des sòns cortesans, les senhalèc as bravi òmes deth regiment d’Apsheron e les didec bèra causa en votz baisha.
GUERRA-E-PATZ-I-WEB	Kutuzov, acompanhat des sòns ajudants de camp, seguic, ath tròt deth sòn shivau, darrèr des fusilhèrs.
GUERRA-E-PATZ-I-WEB	Dempús d’auer recorrut apuprètz miei quilomètre darrèr dera colomna, s’arturèc près d’ua casa solitària e abandonada (dilhèu i auie auut aquiu ua aubèrja) que se lheuaue en horcalh de dus camins que baishauen pera montanha; es tropes auançauen autant per un coma per aute.
GUERRA-E-PATZ-I-WEB	Començaue a esbugassar-se era broma; a uns dus quilomètres èren visibles ja es fòrces enemigues sus es ticolets deth dauant.
GUERRA-E-PATZ-I-WEB	Ena quèrra, era fusilharia se hège cada còp mès clara.
GUERRA-E-PATZ-I-WEB	Kutuzov s’arturèc, parlant damb un generau austrian.
GUERRA-E-PATZ-I-WEB	Eth prince Andrei, un shinhau endarrèr, non les deishaue de uelh.
GUERRA-E-PATZ-I-WEB	Desirós de saber se qué passaue ena luenhor, demanèc es sòns alongavistes a un des ajudants.
GUERRA-E-PATZ-I-WEB	Son francesi!
GUERRA-E-PATZ-I-WEB	Ambdús generaus e es ajudants de camp cuelheren es alongavistes, que se treiguien es uns as auti.
GUERRA-E-PATZ-I-WEB	Toti aqueri ròstres cambièren còp sec e miralhèren terror.
GUERRA-E-PATZ-I-WEB	Credien qu’es francesi èren a dus quilomèstres e vaquí que apareishien de ressabuda dauant d’eri.
GUERRA-E-PATZ-I-WEB	Er enemic?…
GUERRA-E-PATZ-I-WEB	Non!…
GUERRA-E-PATZ-I-WEB	Eth prince Andrei vedec a còp de uelh, tara dreta, ua colomna nombrosa d’enemics que se filaue de cap ath regiment d’Apsheron, a penes a cinc cents passi deth lòc que se trapaue Kutuzov.
GUERRA-E-PATZ-I-WEB	Aguesta ei era mia ora!”, pensèc Bolkonski, e, esperonant ath sòn shivau, s’apressèc entà Kutuzov.
GUERRA-E-PATZ-I-WEB	Qu’ei de besonh arturar ath regiment d’Apsheron, Excelléncia.
GUERRA-E-PATZ-I-WEB	Mès en aqueth moment, tot, aquiu baish, demorèc amagat peth hum dera fusilharia; es trets arribauen de lòcs plan pròches e ua ingenua e espaurida votz cridèc a dus canes deth prince Andrei: “S’a acabat, frairs, qu’èm perdudi!”.
GUERRA-E-PATZ-I-WEB	S’aurie dit qu’aquera votz ère ua orde.
GUERRA-E-PATZ-I-WEB	Toti comencèren a córrer.
GUERRA-E-PATZ-I-WEB	Un revolum confús de gent, barrejada e tostemp en aument, hège repè, entath madeish lòc a on cinc menutes abantes auien desfilat e aclamat as emperaires.
GUERRA-E-PATZ-I-WEB	Non solet ère de mau hèr arturar ad aquera massa umana, senon qu’ère lèu impossible non èster arrossegat per era.
GUERRA-E-PATZ-I-WEB	Bolkonski sajaue de resistir era ondada e guardaue ath sòn entorn, bocabadat, sense compréner qué passaue dauant es sòns uelhs.
GUERRA-E-PATZ-I-WEB	Nesvitski, damb eth ròstre alugat e dehòra de se, cridaue a Kutuzov que, se non se n’anaue de seguit, vierie irremissiblaments presoèr.
GUERRA-E-PATZ-I-WEB	Mès eth generau s’estaue en sòn lòc e, sense respóner, treiguec eth sòn mocador.
GUERRA-E-PATZ-I-WEB	Li sagnaue ua caròla.
GUERRA-E-PATZ-I-WEB	Eth prince Andrei podec daurir-se pas entada eth.
GUERRA-E-PATZ-I-WEB	Ètz herit?, preguntèc, tient com podie era tremor dera sua maishèra inferiora.
GUERRA-E-PATZ-I-WEB	Era herida que non ei aciu senon aquiu, didec Kutuzov, sarrant eth punh contra era caròla e senhalant as que hugien.
GUERRA-E-PATZ-I-WEB	Arturatz-les!, sorrisclèc; e, ath còp, comprenent que ja ère impossible arturar ad aquera multitud fotèc ua foetada ath shivau e se dirigic entath camin dera dreta.
GUERRA-E-PATZ-I-WEB	Ua naua ondada de hugitius l’entornegèc, en tot hèr-lo arrecular.
GUERRA-E-PATZ-I-WEB	Es tropes corrien formant ua massa tan compacta qu’ère dificil gésser quan quauquarrés queiguie ath sòn laguens.
GUERRA-E-PATZ-I-WEB	Un cridaue: “Seguís, per qué t’artures?” Un aute, en tot virar- se, tiraue entar aire; un tresau pataquejaue ath shivau qu’anaue Kutuzov.
GUERRA-E-PATZ-I-WEB	A truca de grani esfòrci, Kutuzov artenhèc a desseparar-se dera multitud e, damb mens dera mitat dera sua acompanhada, virèc entara quèrra de cap as canons que sonauen pròches.
GUERRA-E-PATZ-I-WEB	Eth prince Andrei, que tanben auie gessut d’entre era multitud de hugitius sajaue de non desseparar-se de Kutuzov; a mieja penent vedec, entre eth hum, ua bataria russa qu’encara tiraue e as francesi que corrien entada era.
GUERRA-E-PATZ-I-WEB	Mès entà naut, un regiment d’infantaria russa s’estaue immobil, sense decidir-se a prestar ajuda ara bataria ne seguir as hugitius.
GUERRA-E-PATZ-I-WEB	Un generau montat en sòn shivau s’apressèc ar encontre de Kutuzov.
GUERRA-E-PATZ-I-WEB	Solet quate òmes restauen dera acompanhada deth generau en cap.
GUERRA-E-PATZ-I-WEB	Toti auien era sang dera cara perduda e se guardauen en silenci.
GUERRA-E-PATZ-I-WEB	Mès alavetz, coma un castig as sues paraules, es bales volèren coma ua volada d’audèths sus eth regiment e sus era acompanhada de Kutuzov.
GUERRA-E-PATZ-I-WEB	Es francesi qu’atacauen era bataria auien vist a Kutuzov e tirauen contra eth.
GUERRA-E-PATZ-I-WEB	Eth comandant deth regiment se hec a vier es mans ena cama, diuèrsi soldats queigueren heridi e eth soslòctenent qu’amiaue era bandèra la deishèc quèir.
GUERRA-E-PATZ-I-WEB	Era ensenha trantalhèc e queiguec, dempús, sus es fusilhs des soldats pròches.
GUERRA-E-PATZ-I-WEB	Sense demorar cap orde, es soldats comencèren a tirar.
GUERRA-E-PATZ-I-WEB	Ò!, gemeguèc Kutuzov desesperat.
GUERRA-E-PATZ-I-WEB	Se virèc.
GUERRA-E-PATZ-I-WEB	Bolkonski!, gasulhèc damb votz tremolosa, conscient dera sua pròpia feblesa senila.
GUERRA-E-PATZ-I-WEB	Bolkonski!, repetic, senhalant ath desorganizat batalhon e ar enmic.
GUERRA-E-PATZ-I-WEB	Se qué ei aquerò?
GUERRA-E-PATZ-I-WEB	Mès abantes de qué auesse acabat, eth prince Andrei, usclada era gòrja per lèrmes de colèra e vergonha, metie en un bot eth pè en solèr e corrie entara bandèra.
GUERRA-E-PATZ-I-WEB	Entà dauant, gojatz!, cridèc damb votz penetranta e juvenila.
GUERRA-E-PATZ-I-WEB	Plan près, queigueren quauqui soldats.
GUERRA-E-PATZ-I-WEB	Òsca!, cridèc eth price Andrei, agarrant a penes damb es sues mans era pesada bandèra.
GUERRA-E-PATZ-I-WEB	E se filèc de cap endauant, damb era seguretat de qué tot eth batalhon lo seguirie.
GUERRA-E-PATZ-I-WEB	E plan que òc, non hec qu’uns pòqui passi solet; lo seguic un soldat, dempús un aute e, a tot darrèr, tot eth batalhon, que l’auancèren entre crits afogadi.
GUERRA-E-PATZ-I-WEB	Dauant vedec as artilhèrs russi: es uns combatien e es auti acodien ath sòn encontre deishant es canons.
GUERRA-E-PATZ-I-WEB	Eth prince Andrei ère ja damb es sòns òmes a vint passi des pèces.
GUERRA-E-PATZ-I-WEB	Entenie er interromput fiulet des bales; a dreta e quèrra queiguien es soldats entre gemecs.
GUERRA-E-PATZ-I-WEB	Li preocupaue solet çò que se passaue aquiu, ena bataria.
GUERRA-E-PATZ-I-WEB	Vedie ja claraments a ar artilhèr peuròi, damb eth chacò de costat, que tirassaue d’un extrèm der atacador, tant qu’un soldat francés tirassaue der aute costat.
GUERRA-E-PATZ-I-WEB	Eth prince Andrei podie veir, ja, era expression de perplexitat e, ath còp, de ràbia d’ambdús òmes, que, evidentaments, non auien consciéncia de çò que hègen.
GUERRA-E-PATZ-I-WEB	Per qué non hug aguest peuròi, se ja a perdut eth canon, e per qué eth francés non tie eth fusilh?
GUERRA-E-PATZ-I-WEB	Tanlèu sage d’escapar, eth francés li clauarà era baioneta”.
GUERRA-E-PATZ-I-WEB	Efectiuament, un aute soldat francés, damb eth fusilh de costat, corrie de cap as dus concurrents; que s’anaue a decidir era sòrt der artilhèr peuròi, que seguie sense veir çò que lo demoraue e, trionfant, auie artenhut hèr-se damb er atacador.
GUERRA-E-PATZ-I-WEB	Mès eth prince Andrei non podec veir se com acabaue aquerò.
GUERRA-E-PATZ-I-WEB	Li semblèc que bèth soldat pròche li fotie un terrible còp de pau ena tèsta.
GUERRA-E-PATZ-I-WEB	Eth dolor non siguec gran, mès li costèc ua sensacion desagradiua pr’amor que lo distreiguie e l’empachaue veir aquerò que desiraue.
GUERRA-E-PATZ-I-WEB	Quèigui?
GUERRA-E-PATZ-I-WEB	Es cames me trantalhen”, pensèc; e queiguec d’esquia.
GUERRA-E-PATZ-I-WEB	Dauric es uelhs, damb era esperança de veir com acabaue era luta des francesi e es artilhèrs; desiraue saber s’eth peuròi auie mòrt o non, s’es canons èren en poder der enemic o auien estat sauvadi.
GUERRA-E-PATZ-I-WEB	Mès que non vedec arren.
GUERRA-E-PATZ-I-WEB	Sus eth non auie qu’eth cèu, un cèu naut, non net, mès infinitaments naut, que sus eth s’esguitlauen ues bromes grises.
GUERRA-E-PATZ-I-WEB	Com non m’auia fixat abantes en aguesta prigondor deth cèu?
GUERRA-E-PATZ-I-WEB	Be me’n senti d’erós de saber-me’n, fin finau!
GUERRA-E-PATZ-I-WEB	Òc, tot qu’ei uet e enganhós, mens aguest cèu infinit.
GUERRA-E-PATZ-I-WEB	Non i a arren senon eth.
GUERRA-E-PATZ-I-WEB	Mès tan solet aquerò existís.
GUERRA-E-PATZ-I-WEB	Non i a que patz, repaus.
GUERRA-E-PATZ-I-WEB	Tàs nau, en flanc dret, comandat per Bagration, era luta encara non auie començat, maugrat era insisténcia de Dolgorukov.
GUERRA-E-PATZ-I-WEB	En tot voler deishar de costat quinsevolh responsabilitat, Bagration prepausèc a Dolgorukov eth manament d’un oficiau entath generau en cap ara cèrca d’ordes.
GUERRA-E-PATZ-I-WEB	Se’n sabie Bagration que, per çò dera distància de lèu dètz quilomètres que desseparauen un flanc der aute, encara en cas que non aucissen ar enviat (qu’ère çò de mès probable) e enquia e tot qu’arribèsse enquiath generau en cap (causa pro dificila), er enviat non tornarie abantes deth ser.
GUERRA-E-PATZ-I-WEB	Bagration guardèc as dera sua acompanhada damb es sòns uelhs inexpressius e miei adormidi.
GUERRA-E-PATZ-I-WEB	Çò prumèr que cridèc era sua atencion siguec eth ròstre mainadenc de Rostov, embargat pera emocion e era esperança.
GUERRA-E-PATZ-I-WEB	Lo manèc ada eth.
GUERRA-E-PATZ-I-WEB	Rostov damb era man ena visèra.
GUERRA-E-PATZ-I-WEB	Après auer estat relevat enes auançades, Rostov auie podut dormir ues ores; se sentie ara alègre, coratjós, decidit, plen d’entosiasme e de seguretat ena sua sòrt: en aqueth estat d’animositat que tot semble possible, alègre e aisit.
GUERRA-E-PATZ-I-WEB	Aguest maitin se complien toti es sòns desirs.
GUERRA-E-PATZ-I-WEB	S’anaue a dar ua batalha campala, qu’en era eth cuelhie partida; ath delà, ère oficiau d’ordes deth mès valerós des generaus; e fin finau, se l’encomanaue ua mission dauant de Kutuzov e dilhèu dauant der Emperaire en persona.
GUERRA-E-PATZ-I-WEB	Eth maitin ère clar; eth shivau, excellent; era sua animositat, alègra e erosa.
GUERRA-E-PATZ-I-WEB	A penes recebuda era orde, se filèc a shivau ath long dera linha.
GUERRA-E-PATZ-I-WEB	Prumèr deishèc endarrèr as tropes de Bagration, qu’encara non auien entrat en combat e s’estauen quietes; se calèc dempús en terren ocupat pera cavalaria d’Uvarov, e comencèc a notar movements e senhaus de preparacion entar atac; passada era cavalaria d’Uvarov, entenec sense cap de dobte es canonades des bataries e era descarga des fusilhs.
GUERRA-E-PATZ-I-WEB	Eth tarrabastalh deth combat creishie cada còp mès.
GUERRA-E-PATZ-I-WEB	En frescolenc ambient deth maitin ja non sonauen coma abantes dus o tres trets a intervaus irregulars, senon qu’enes ticolets, dauant de Pratzen, es descargues de fusilharia e es trets des canons èren constants e tan frequents que, a viatges, se honien en un tarrabast comun.
GUERRA-E-PATZ-I-WEB	Ath long des ticolets se vedien es bromes de hum des fusilhs, que semblauen córrer era ua darrèra era auta, e es que costauen es canons, arremolinades, gròsses e escures que s’estenien enquia honer-se en ua massa comuna.
GUERRA-E-PATZ-I-WEB	Qu’èren visibles, pera ludentor des baionetes entre eth hum, es masses d’infantaria en movement e es estretes bandes dera artilharia damb es sòns caishons verdi.
GUERRA-E-PATZ-I-WEB	Pendent un moment Rostov arturèc eth sòn shivau en ua nautada, pr’amor de veir mielhor çò que se passaue.
GUERRA-E-PATZ-I-WEB	A maugrat de tota era sua atencion, non podec veir ne compréner arren.
GUERRA-E-PATZ-I-WEB	Mès encara!
GUERRA-E-PATZ-I-WEB	Mès!, se didie en enténer es trets.
GUERRA-E-PATZ-I-WEB	E seguic ath galaup pera linha, en tot auançar cada còp mès e entrar ja entre es fòrces que lutauen.
GUERRA-E-PATZ-I-WEB	Qu’anaue lèu per prumèra linha.
GUERRA-E-PATZ-I-WEB	Quauqui cavalìers se l’apressauen ath galaup.
GUERRA-E-PATZ-I-WEB	Qu’èren es ulani dera Garda, qu’es sues files esbauçades tornauen d’un atac.
GUERRA-E-PATZ-I-WEB	Rostov les deishèc ath darrèr; en passar se n’encuedèc qu’un des ulani sagnaue.
GUERRA-E-PATZ-I-WEB	Non auie recorrut qu’uns centenats de passi quan ara sua quèrra surgentèc sus tota era linha deth camp ua enòrma massa de cavalièrs d’unifòrme blanc enludernant e shivaus neri que trotauen entada eth.
GUERRA-E-PATZ-I-WEB	Rostov lancèc eth sòn shivau a tot galaup pr’amor de crotzar eth terren liure abantes qu’es cavalièrs, e ac aurie artenhut s’aguesti auessen seguit era madeisha marcha; mès eri aumentèren eth sòn ritme e se lancèren ath galaup.
GUERRA-E-PATZ-I-WEB	Rostov entenie que s’apressaue eth bronit des cascos e eth tumar des armes, vedie damb mès netetat es sòns shivaus e figures, e enquia e tot distinguie es sòns ròstres.
GUERRA-E-PATZ-I-WEB	Qu’ère era Garda montada qu’auançaue ar encontre dera cavalaria francesa.
GUERRA-E-PATZ-I-WEB	Es cavalièrs dera Garda galaupauen ja, mès travant encara as shivaus.
GUERRA-E-PATZ-I-WEB	Rostov vedie es sòns ròstres e escotaue es votzes de “entà dauant, entà dauant”, balhades a crits per un oficiau que volaue en sòn pura sang.
GUERRA-E-PATZ-I-WEB	Cranhent èster desquilhat e que li calèsse participar en atac, Rostov seguie ath long deth front, lançant ath galaup ath sòn shivau.
GUERRA-E-PATZ-I-WEB	Mès, maugrat tot, non artenhec evitar er encontre.
GUERRA-E-PATZ-I-WEB	Eth cavalièr qu’auançaue en extrèm dera formacion, un òme gigantesc, gravat de picòta, arroncilhèc encolerit es celhes en veir a Rostov (que se sentie insignificant e fèble en comparèr damb aqueri òmes e shivaus enòrmi), que, inevitablaments aurien desquilhat e lançat en solèr s’aguest non auesse auut era idia d’agitar eth fust dauant es uelhs der oficiau dera Garda.
GUERRA-E-PATZ-I-WEB	Eth nere e pesant shivau hec un saut e baishèc es aurelhes; mès eth cavalièr gravat de picòta en.honsèc es esperons en costat deth shivau e aguest, secodint era coa e estirant eth còth, s’endralhèc entà dauant damb mès velotitat encara.
GUERRA-E-PATZ-I-WEB	A penes aueren passat es dera Garda, Rostov entenec es “osca” des soldats e, en tot virar-se, vedec qu’es sues prumères files se barrejauen damb d’auti cavalièrs damb espatletes ròies, solide cavalièrs francesi.
GUERRA-E-PATZ-I-WEB	Que non podec veir arren mès, pr’amor que de seguit es canons comencèren a tirar e tot se caperèc de hum.
GUERRA-E-PATZ-I-WEB	Quan era Garda montada passaue ath cant de Rostov e despareishie en hum, aguest trantalhèc de seguir-la o contunhar entà on l’auien enviat.
GUERRA-E-PATZ-I-WEB	Ère aquera brilhanta carga dera Garda que costèc estonament as madeishi francesi.
GUERRA-E-PATZ-I-WEB	Mès tard, Rostov, se’n sabec, espaurit, que de tot aqueth revolum de magnifics guerrèrs, oficiaus e cabdets, toti joeni e rics, que montauen preciosi shivaus, après er atac non ne restèc que dètz-e-ueit.
GUERRA-E-PATZ-I-WEB	M’arribarà eth torn, e ara dilhèu artenha veir ar Emperaire”, pensèc Rostov.
GUERRA-E-PATZ-I-WEB	E seguic eth sòn galaup.
GUERRA-E-PATZ-I-WEB	Quan arribèc enes posicions dera infantaria dera Garda es bales de canon regauen er aire ath sòn entorn.
GUERRA-E-PATZ-I-WEB	Se n’encuedèc d’eres, non solet peth bronit des projectils senon pera inquietud que se reflectie enes ròstres des soldats; enes oficiaus era expression ère solemna, marciau e afectada.
GUERRA-E-PATZ-I-WEB	En passar per un des regiments dera infantaria dera Garda entenec que quauqu’un lo cridaue:
GUERRA-E-PATZ-I-WEB	Rostov!
GUERRA-E-PATZ-I-WEB	Qué?, responec eth, sense arreconéisher a Boris.
GUERRA-E-PATZ-I-WEB	Qu’èm en prumèra linha…
GUERRA-E-PATZ-I-WEB	Eth nòste regiment se n’a anat ar atac!, didec Boris damb aquera mina erosa des joeni que participen per prumèr viatge en ua batalha.
GUERRA-E-PATZ-I-WEB	Rostov s’arturèc.
GUERRA-E-PATZ-I-WEB	Non te pòs imaginar…
GUERRA-E-PATZ-I-WEB	E condèc se com era Garda, en arribar en punt mercat, vedec tropes ath sòn dauant e les cuelhec per tropes austrianes, mès per çò des canonades que lançauen se’n saberen qu’èren en prumèra linha e les calec entrar en combat ara imprevista.
GUERRA-E-PATZ-I-WEB	Rostov, sense escotar enquiath finau a Boris, esperonèc ath sòn shivau.
GUERRA-E-PATZ-I-WEB	Tà on vas?, preguntèc Boris.
GUERRA-E-PATZ-I-WEB	Qu’amii ua mission entà Sa Majestat.
GUERRA-E-PATZ-I-WEB	E li senhalèc ath gran duc, qu’a cent passi d’eri, damb casco e unifòrme de cavalièr dera Garda, quilhades es espatles e damb gèst escur, cridaue quauquarren a un oficiau austrian, blanc d’unifòrme e de cara.
GUERRA-E-PATZ-I-WEB	Comde!
GUERRA-E-PATZ-I-WEB	Comde!, cridèc Berg, que semblaue tant animat coma Boris e s’apressaue dès er aute costat.
GUERRA-E-PATZ-I-WEB	Comde!
GUERRA-E-PATZ-I-WEB	Que sò herit ena man dreta, didec mostrant eth punh sagnós e embenat damb un mocador.
GUERRA-E-PATZ-I-WEB	Mès m’è tengut enes files…
GUERRA-E-PATZ-I-WEB	Comde!, me calec sostier era espada damb era quèrra…
GUERRA-E-PATZ-I-WEB	Ena nòsta familha toti es Von Berg qu’an estat boni cavalièrs.
GUERRA-E-PATZ-I-WEB	Berg seguic parlant, mès Rostov seguic entà dauant sense acabar d’entener-lo.
GUERRA-E-PATZ-I-WEB	Trauessada era Garda e un espaci uet, Rostov, entà non trapar-se de nauèth en prumèra linha coma l’auie arribat quan er atac des cavalièrs, se filèc de cap as tropes de resèrva, en tot dessepar-se deth lòc a on es trets e es canonades èren mès abondiues.
GUERRA-E-PATZ-I-WEB	De pic, ath sòn dauant e ara esquia des tropes russes, a on non podie supausar de cap des manères que i auesse enemics, comencèren a tirar.
GUERRA-E-PATZ-I-WEB	Er enemic ena nòsta esquia?
GUERRA-E-PATZ-I-WEB	Ei impossible!” e sentec espant per eth madeish e pera sòrt dera batalha.
GUERRA-E-PATZ-I-WEB	Era nera presentida qu’auie cuehut a Rostov, ère cada còp mès justificada a mida que s’en.honsaue en un terren ocupat per masses de tropes que pertanhien a diuèrses armes, darrèr eth bordalat de Pratzen.
GUERRA-E-PATZ-I-WEB	Qué se passe?
GUERRA-E-PATZ-I-WEB	Qué ei aquerò?
GUERRA-E-PATZ-I-WEB	Contra qui descarguen?
GUERRA-E-PATZ-I-WEB	Qui descargue?, preguntèc Rostov as prumèrs soldats russi e austrians qu’en un pilho-malho hugien amolonadi e li barrauen eth pas.
GUERRA-E-PATZ-I-WEB	Eth diable qu’ac sap!
GUERRA-E-PATZ-I-WEB	Que morisquen es alemans!, cridèc quauquarrés.
GUERRA-E-PATZ-I-WEB	Qu’eth diable se les hèsque a vier, son uns traïdors!
GUERRA-E-PATZ-I-WEB	Zum Henker diesse Russen6… idolèc un austrian.
GUERRA-E-PATZ-I-WEB	Diuèrsi heridi venguien peth camin.
GUERRA-E-PATZ-I-WEB	Injuries, crits e somics se confonien en un clamor generau.
GUERRA-E-PATZ-I-WEB	Cessèren es canonades.
GUERRA-E-PATZ-I-WEB	Rostov se’n sabec dempús qu’èren es madeishi russi e austrians que disparauen es uns contra es auti.
GUERRA-E-PATZ-I-WEB	E aquerò se passe aciu quan d’un moment en aute pòt arribar er Emperaire, e vedè’c…!
GUERRA-E-PATZ-I-WEB	Aquerò passarà, aquerò non pòt èster.
GUERRA-E-PATZ-I-WEB	Mès me cau hèr enlà d’aciu çò de mès lèu possible”.
GUERRA-E-PATZ-I-WEB	Era sua ment non podie adméter era possibilitat d’ua derrota e ua hugida.
GUERRA-E-PATZ-I-WEB	Encara que vedie sodats e canons francesi sus es nautades de Pratzen, precisaments en lòc a on l’auien manat entà trapar ath generau en cap, non podie ne s’ac volie creir.
GUERRA-E-PATZ-I-WEB	Rostov auie ordes de cercar a Kutuzov o ar Emperaire près deth bordalat de Pratzen.
GUERRA-E-PATZ-I-WEB	Mès aquiu non i restaue ne un solet cap e sonque se vedien grops esparjudi de tropes desorganizades.
GUERRA-E-PATZ-I-WEB	Esperonèc ath shivau, ja rendut, pr’amor d’auançar lèu a tota aquera gent, mè coma mès auançaue, màger ère eth desorde.
GUERRA-E-PATZ-I-WEB	Ena carretèra s’apilerauen es coches de totes es classes, soldats russi e austrians de totes es armes, heridi e en bona santat.
GUERRA-E-PATZ-I-WEB	Tot aguest revolum de gent se botjaue e se voludaue jos eth sinistre bronzinar des projectils manadi pes bataries franceses, plaçades enes nautades de Pratzen.
GUERRA-E-PATZ-I-WEB	A tot darrèr, agarrant a un soldat peth cochèr dera guerrèra, l’obliguèc a parlar.
GUERRA-E-PATZ-I-WEB	Ep, amic!
GUERRA-E-PATZ-I-WEB	Rostov deishèc anar ath soldat, que, çampar, ère embriac; arturèc eth shivau d’un que deuie èster assistent o palafrenèr de quauquarrés important e lo podec interrogar.
GUERRA-E-PATZ-I-WEB	Sivans er assistent, ua ora abantes auie passat que aquiu er Emperaire ena sua carròça, grèuments herit.
GUERRA-E-PATZ-I-WEB	Que non ei possible, que deu èster bèth aute, didec Rostov.
GUERRA-E-PATZ-I-WEB	L’è vist jo madeish, assegurèc er assistent damb ua cèrta sufisença burlesca.
GUERRA-E-PATZ-I-WEB	Me semble que coneishi pro ben ar Emperaire.
GUERRA-E-PATZ-I-WEB	Be l’è vist fòrça viatges en Sant Petersburg atau de près!
GUERRA-E-PATZ-I-WEB	Anaue ena sua carròça blanc coma un papèr.
GUERRA-E-PATZ-I-WEB	Mair mia!, se com passèren es sòns quate shivaus neri per dauant de nosati!
GUERRA-E-PATZ-I-WEB	Me’n sai pro ben des shivaus deth Tsar e d’Illia Ivanovic, eth sòn menaire.
GUERRA-E-PATZ-I-WEB	Toti saben qu’Ilia non amie ad arrés senon ar Emperaire.
GUERRA-E-PATZ-I-WEB	Rostov deishèc eth shivau der assistent e volec seguir eth sòn camin.
GUERRA-E-PATZ-I-WEB	Un oficiau herit se l’apressèc.
GUERRA-E-PATZ-I-WEB	A qui cercatz?, li preguntèc.
GUERRA-E-PATZ-I-WEB	Ath generau en cap?
GUERRA-E-PATZ-I-WEB	Qu’ei mòrt…
GUERRA-E-PATZ-I-WEB	Non, que non ei mòrt…
GUERRA-E-PATZ-I-WEB	Està herit, rectifiquèc un aute oficiau.
GUERRA-E-PATZ-I-WEB	Mès qui?
GUERRA-E-PATZ-I-WEB	Kutuzov?, preguntèc Rostov.
GUERRA-E-PATZ-I-WEB	Non, Kutuzov non.
GUERRA-E-PATZ-I-WEB	Un aute, non me’n brembi deth sòn nòm.
GUERRA-E-PATZ-I-WEB	Mès aquerò qu’ei parièr.
GUERRA-E-PATZ-I-WEB	Lèu arrés s’a demorat damb vida.
GUERRA-E-PATZ-I-WEB	Anatz entà aquiu, entad aqueth bordalat; ei a on s’an amassat toti es caps, didec er oficiau, senhalant eth bordalat de Hosjeradek, e seguic entà dauant.
GUERRA-E-PATZ-I-WEB	Rostov anaue ara ath pas, sense saber entà on dirigir-se ne a qui cercar.
GUERRA-E-PATZ-I-WEB	Er Emperaire ère herit.
GUERRA-E-PATZ-I-WEB	Era batalha, perduda.
GUERRA-E-PATZ-I-WEB	Ara que ja non podie trantalhar.
GUERRA-E-PATZ-I-WEB	Rostov seguic era direccion senhalada per oficiau, en tot orientar-se pera tor dera glèisa que se vedie ena luenhor.
GUERRA-E-PATZ-I-WEB	Entà qué esdegar-se?
GUERRA-E-PATZ-I-WEB	Qué li diderie ara ar Emperaire o a Kutuzov, encara que siguessen sans e en bona santat?
GUERRA-E-PATZ-I-WEB	Anatz per aqueth camin, Excelléncia… per aquiu vos auciràn, li cridèc un soldat.
GUERRA-E-PATZ-I-WEB	Qué dides?, intervenguec un aute.
GUERRA-E-PATZ-I-WEB	Per a on vòs que vage?
GUERRA-E-PATZ-I-WEB	Per aquiu vos auciràn.
GUERRA-E-PATZ-I-WEB	Rostov reflexionèc e cuelhec de bon voler era direccion que, sivans l’auien dit, l’aucirien.
GUERRA-E-PATZ-I-WEB	Per qué me cau guardar per jo s’er Emperaire ei herit?”, pensèc.
GUERRA-E-PATZ-I-WEB	S’auie calat en camp a on i auec mès victimes des que hugien de Pratzen.
GUERRA-E-PATZ-I-WEB	Es francesi non l’ocupauen encara e es russi que restèren salvi l’auien abandonat hège ja temps.
GUERRA-E-PATZ-I-WEB	Sus era planhèra, coma en un camp d’esquèrris de bona sèga, s’ajaçauen grops d’enquia dètz o quinze òmes heridi o mòrts per cada acre.
GUERRA-E-PATZ-I-WEB	Es heridi s’arrossegauen de dus en dus o de tres en tres, sense deishar de cridar e planhèr-se, encara qu’a còps li semblaue a Rostov qu’es sòns gemecs èren simuladi.
GUERRA-E-PATZ-I-WEB	Entà non veir ad aguesti òmes que patien, Rostov metec ath tròt ath sòn shivau; e sentec pòur.
GUERRA-E-PATZ-I-WEB	Qu’auie pòur non pera sua vida, senon de pèrder era valor que l’ère de besonh e que (eth se’n sabie) non se sostierie ara vista d’aqueri malerosi.
GUERRA-E-PATZ-I-WEB	Es francesi auien deishat de tirar sus aqueth terren caperat de mòrts e heridi, dilhèu pr’amor que non vedien cap èsser viuent.
GUERRA-E-PATZ-I-WEB	Mès en veir ad aguest ajudant de camp, filèren entada eth un canon e lancèren diuèrsi projectils.
GUERRA-E-PATZ-I-WEB	Eth sentiment costat per aqueri terribles fiulets e es cadavres que jadien en entorn se honec en Rostov en ua impression d’orror e pietat per eth madeish.
GUERRA-E-PATZ-I-WEB	Rebrembec era darrèra carta de sa mair: “Qué senterie se me vedesse ara en aguest camp, damb es canons filant contra jo?”.
GUERRA-E-PATZ-I-WEB	En bordalat de Hosjeradek i auie tropes russes que, encara que barrejades, s’auien retirat mès ordenadaments, deth camp de batalha; se trapauen ja dehòra dera posita des bataries contràries e eth bronit des trets semblaue luenhant.
GUERRA-E-PATZ-I-WEB	Aquiu se vedien es causes mès clares e toti didien qu’era batalha ère perduda.
GUERRA-E-PATZ-I-WEB	Per mès que Rostov preguntèsse, arrés li podie díder a on se trapaue er Emperaire o Kutuzov.
GUERRA-E-PATZ-I-WEB	Es uns didien qu’eth Sobeiran ère herit, d’auti ac remien e atribusien aqueth rumor enganhós ath hèt de qué ena carròça der Emperaire, auie passat ath mès córrer, quitant eth camp de batalha, eth gran mariscau dera Cort, comde Tolstoi, esblancossit e espaurit, que venguie ena acompanhada d’Alexandre.
GUERRA-E-PATZ-I-WEB	Un oficiau assegurèc a Rostov qu’auie vist entara quèrra, depassat eth poblòt, a diuèrsi caps importants.
GUERRA-E-PATZ-I-WEB	Rostov se filèc de cap aquiu; non per çò dera esperança de trapar ad arrés, senon pr’amor de tranquilizar era sua consciéncia.
GUERRA-E-PATZ-I-WEB	Dempús d’auer recorrut uns tres quilomètres e depassat es darrères tropes russes, près d’un uart entornejat per ua trencada vedec a dus cavalièrs; er un, damb un gran plumalh blanc, non li semblèc desconeishut; er aute, sus un shivau bai magnific, shivau que Rostov credec conéisher, s’apressèc ena trencada, esperonèc ara bestia e, destibant es retnes, sautèc aisidaments er obstacle.
GUERRA-E-PATZ-I-WEB	Uns sarpats de tèrra, remoigudi pes pautes deth darrèr der animau, queigueren ath hons.
GUERRA-E-PATZ-I-WEB	Hec a virar eth shivau, tornèc a sautar era trencada e se dirigic respectuosaments entath deth plumalh blanc en tot prepausar-li, plan que òc, que hesse madeish.
GUERRA-E-PATZ-I-WEB	Eth cavalièr, qu’eth sòn ròstre credie arreconéisher Rostov e que tiraue tota era sua atencion, hec damb eth cap e era man un gèst negatiu, que per eth coneishec Rostov, de seguit, ath sòn plorat e estimat Emperaire.
GUERRA-E-PATZ-I-WEB	Mentretant, Alexandre auie virat eth cap e Rostov arreconeishec es traits estimadi que tan prigondaments s’auien calat ena sua memòria.
GUERRA-E-PATZ-I-WEB	Er Emperaire ère palle; es sues caròles e es sòns uelhs, en.honsadi, mès eth ròstre auie encara mès doçor e encantament.
GUERRA-E-PATZ-I-WEB	Rostov se sentec erós en verificar qu’es rumors sus era herida der Emperaire, non auien cap de fondament.
GUERRA-E-PATZ-I-WEB	Se sentie erós d’auer-lo trapat.
GUERRA-E-PATZ-I-WEB	Sabie que podie, e mès encara, li calie, dirigir-se dirèctaments ada eth e comunicar-li tot çò que Dolgorukov l’auie encomanat.
GUERRA-E-PATZ-I-WEB	Mès tau qu’un joen encamardat que, esmoigut e tremolós, non gause díder aquerò que sónie pes nets e guarde espaurit entà un e un aute costat, cercant ua ajuda o era possibilitat d’arrecular eth moment de veder-se solet damb era sua estimada o de húger quan se ve dauant d’era, atau Rostov, ara qu’auie enes sues mans çò que mès desiraue deth mon, non sabie se com apressar-se ar Emperaire, e s’imaginaue mil rasons que per eres non ac podie hèr, que serie inoportun, dehòra de lòc e impossible.
GUERRA-E-PATZ-I-WEB	E en aguest moment d’angónia pòt èster penible e desagradiu, entada eth, veir a un desconeishut.
GUERRA-E-PATZ-I-WEB	Ath delà, qué li posqui díder ara, quan ja solet en veder-lo me tremòle eth còr e se me sèque era gòrja?”.
GUERRA-E-PATZ-I-WEB	Cap des nombrosi discursi qu’abantes s’auie imaginat li venguie ara ena memòria.
GUERRA-E-PATZ-I-WEB	Aqueri discursi les auie pensat entà d’autes circonstàncies; imaginaue prononciar-les enes moments de victòria, en plia capitada e, sustot, en sòn lhet de mòrt, a on sucombie as herides tant qu’er Emperaire l’arregraïe es sòns actes d’eroïsme e eth, en morir, li testimoniaue eth sòn amor, provat damb era sua vida.
GUERRA-E-PATZ-I-WEB	Non, que non me cau apressar ada eth, non me cau trebolar era sua meditacion.
GUERRA-E-PATZ-I-WEB	Abantes morir mil viatges que meritar ua guardada sua desaprovadoira o costar-li mala impression”, decidic Rostov; e damb eth còr claufit de tristor e amargor s’aluenhèc, sense deishar de guardar ath Sobeiran, que s’estaue ena sua madeisha actitud indecisa.
GUERRA-E-PATZ-I-WEB	Tant que Rostov s’abandonaue a semblables consideracions e s’aluenhaue tristaments der Emperaire, arribaue per edart en madeish lòc eth capitant Von Toll; en encuedar- se’n dera preséncia deth Sobeiran, se filèc entada eth dirèctaments, l’aufric es sòns servicis e l’ajudèc a crotzar era trencada a pè.
GUERRA-E-PATZ-I-WEB	Er Emperaire se sentie mau e, desirant repausar, se seiguec jos ua pomèra; Toll s’estèc ath sòn costat.
GUERRA-E-PATZ-I-WEB	De luenh, Rostov vedie damb enveja e empenaïment que Toll parlaue longaments e animadaments damb Alexandre que, çampar, s’estarnèc de plorar e se curbic es uelhs damb ua man, tan qu’estiraue era auta entà Toll.
GUERRA-E-PATZ-I-WEB	E tient-se a penes es lèrmes que l’inspiraue era sòrt der Emperaire, prigondaments desolat, seguic entà dauant sense saber entà on, ne qué hèr.
GUERRA-E-PATZ-I-WEB	Era sua desesperacion ère encara mès intensa pr’amor que comprenie qu’era sua pròpia feblesa auie estat era causa dera sua pena.
GUERRA-E-PATZ-I-WEB	Qu’aurie podut… aurie auut d’apressar-se ar Emperaire.
GUERRA-E-PATZ-I-WEB	Ère ua ocasión unica entà mostrar-li era sua leiautat.
GUERRA-E-PATZ-I-WEB	E non l’auie profitat… “Qué è hèt?”, pensaue; e hènt repè entornèc entath lòc a on auie vist ar Emperaire.
GUERRA-E-PATZ-I-WEB	Mès ath cant dera trencada ja non i auie arrés.
GUERRA-E-PATZ-I-WEB	Solet vedec ua hilada de carrètes e carròces.
GUERRA-E-PATZ-I-WEB	Rostov se’n sabec per un des sòns menaires qu’er Estat Major de Kutuzov ère près deth lòc a on se dirigien es cars.
GUERRA-E-PATZ-I-WEB	Rostov les seguic.
GUERRA-E-PATZ-I-WEB	Ath sòn dauant venguie eth palafrenèr de Kutuzov, qu’amiaue quauqui shivaus protegidi damb hlaçades.
GUERRA-E-PATZ-I-WEB	Un car les seguie e barraue era marcha un vielh sirvent de cames arquejades, casqueta de visèra e perissa.
GUERRA-E-PATZ-I-WEB	Tito!, ep, Tito!, cridèc eth palafrenèr.
GUERRA-E-PATZ-I-WEB	Qué?, responec distrèt eth vielh.
GUERRA-E-PATZ-I-WEB	Tito!, ve-te’n a pèisher!
GUERRA-E-PATZ-I-WEB	Pèc!, s’encoleric er aute gargalhant damb ràbia.
GUERRA-E-PATZ-I-WEB	Passèren ues menutes, que mentretant marchèren en silenci; dempús se repetic era madeisha badinada.
GUERRA-E-PATZ-I-WEB	E atau un e un aute còp.
GUERRA-E-PATZ-I-WEB	Abantes des cinc dera tarde era batalha ère perduda en toti es punst.
GUERRA-E-PATZ-I-WEB	Mès de cent canons auien queigut ja enes mans des francesi.
GUERRA-E-PATZ-I-WEB	Prebyzhevsky e eth sòn còs dera armada auien liurat es armes; es autes colomnes, redusides ara mitat, se retirauen en desbandada.
GUERRA-E-PATZ-I-WEB	Era rèsta des tropes de Langeron e Dojturov, barrejades, se sarrauen sus es restanques ath cant de estanhs e es vòres pròches ath poblòt d’Augezd.
GUERRA-E-PATZ-I-WEB	Tàs sies, solet contra aguest lòc contunhauen es canonades des francesi, qu’auien plaçat nombroses bataries enes pales de Pratzen e dirigien eth huec contra es russi en retirada.
GUERRA-E-PATZ-I-WEB	Ena rèiregarda, Dojturov e d’auti arremassauen es batalhons e se defenien contra era cavalaria francesa que les acaçaue.
GUERRA-E-PATZ-I-WEB	Escurie.
GUERRA-E-PATZ-I-WEB	Près dera estreta restanca d’Augezd, a on pendent tanti ans s’auien seigut tranquillaments eth vielh molièr damb era sua casqueta e era lata de pescar tant qu’eth nebotet, rebussada era camisa, en.honsaue es mans en ua regadora e jogaue damb es pèishi argentadi e tremolosi; en aguesta madeisha restanca, ara, entre forgons e canons, jos es shivaus e es arròdes, se sarraue un revolum de gent alhocardida pera pòur ara mòrt; se cachauen es uns as auti, morien, passauen sus es moribonds e s’aucien solet entà que, uns mètres mès enlà, morissen madeish.
GUERRA-E-PATZ-I-WEB	Cada dètz segondes, trincant er aire, ath miei d’aquera multitud, queiguie un projectil o crebaue ua granada, aucint e esposcant de sang as que se trapauen apròp.
GUERRA-E-PATZ-I-WEB	Dolojov, herit en braç, a pè, damb ua dotzea d’òmes dera sua companhia (ère ja oficiau) e eth comandant deth sòn regiment, a shivau, èren es solets suberviuents dera sua unitat.
GUERRA-E-PATZ-I-WEB	Arrossegadi pera multitud, sarradi contra era entrada dera restanca e empossadi de pertot, les calec arturar-se pr’amor qu’ath sòn dauant un shivau auie queigut jos un canon e lo retirauen.
GUERRA-E-PATZ-I-WEB	Un projectil aucic a quauquarrés ena sua esquia; un aute queiguec dauant e plapèc de sang a Dolojov.
GUERRA-E-PATZ-I-WEB	Era multitud, desesperada, se filèc de cap a dauant, se sarrèc encara mès, hec uns passi e se posèc de nauèth.
GUERRA-E-PATZ-I-WEB	Dolojov, qu’ère ath miei dera gentada, se dauric pas violentaments entar extrèm dera restanca, hec quèir a dus soldats e artenhec eth cant resquilhós deth gèu que caperaue er estanh.
GUERRA-E-PATZ-I-WEB	Hètz repè!, cridèc corrent peth gèu que carrinclaue jos es sòns pès.
GUERRA-E-PATZ-I-WEB	Eth gèu que se tie!…
GUERRA-E-PATZ-I-WEB	Eth gèu se tenguie, mès carrinclaue e se corbaue.
GUERRA-E-PATZ-I-WEB	Qu’ère evident que s’anaue a trincar, non solet jos eth pes deth canon e dera multitud, senon jos eth sòn pròpi pes.
GUERRA-E-PATZ-I-WEB	Es auti lo guardauen e se sarrauen ena aurèra, sense decidir-se a sautar sus eth gèu.
GUERRA-E-PATZ-I-WEB	Eth cap deth regiment, que seguie a shivau, quilhèc era man e badèc boca en tot dirigir-se a Dolojov; en tot aquerò, un projectil fiulèc tan baish sus era multitud que toti s’ajoquèren.
GUERRA-E-PATZ-I-WEB	Quauquarren tumèc contra un còs mòfle e eth generau queiguec deth shivau en miei d’ua badina de sang.
GUERRA-E-PATZ-I-WEB	Arrés lo guardèc ne tansevolhe, arrés pensèc a quilhar-lo.
GUERRA-E-PATZ-I-WEB	Tath gèu!
GUERRA-E-PATZ-I-WEB	Tath gèu!
GUERRA-E-PATZ-I-WEB	Hètz repè!
GUERRA-E-PATZ-I-WEB	Un des darrèrs canons se virèc entath gèu.
GUERRA-E-PATZ-I-WEB	Nombrosi soldats correren dès era restanca entath gelat estanh.
GUERRA-E-PATZ-I-WEB	Jos eth pes d’un des prumèrs soldats, era superficia gelada se trinquèc e ua des sues cames s’en.honsèc ena aigua.
GUERRA-E-PATZ-I-WEB	Volec lheuar-se, e s’en.honsèc enquiara cintura.
GUERRA-E-PATZ-I-WEB	Es mès pròches s’arturèren trantalhant; eth qu’amiaue eth canon arturèc eth sòn shivau, mès darrèr contunhauen cridant: “Entath gèu!
GUERRA-E-PATZ-I-WEB	Per qué s’arturen?
GUERRA-E-PATZ-I-WEB	Entà dauant!”, e se repetien entre era multitud es crits d’orror.
GUERRA-E-PATZ-I-WEB	Es soldats qu’entornejauen eth canon ahiscauen as shivaus pr’amor d’obligar-les a auançar.
GUERRA-E-PATZ-I-WEB	Es animaus arrinquèren.
GUERRA-E-PATZ-I-WEB	Era superfícia gelada que sostenguie as infants se trinquèc en un ample espaci e uns quaranta òmes, qu’èren sus eth gèu, se meteren a córrer entà dauant e entà darrèr, en tot calar-se ena aigua es uns e es auti.
GUERRA-E-PATZ-I-WEB	Es projectils, mentretant, fiulauen damb regularitat e queiguien sus eth gèu e era aigua, mès sustot entre era multitud que caperaue era restanca, er estanh e era aurèra.
GUERRA-E-PATZ-I-WEB	Eth prince Andrei seguie enes nautades de Pratzen, en madeish lòc a on auie queigut, damb era asta dera bandèra ena man e perdent sang, e sense qu’eth madeish se n’encuedèsse, gemicaue fèblaments, coma un mainatge malaut.
GUERRA-E-PATZ-I-WEB	En escurir deishèc de planher-se e se demorèc quiet.
GUERRA-E-PATZ-I-WEB	Mès tard dauric es uelhs.
GUERRA-E-PATZ-I-WEB	Ignoraue guaire s’auie tardat eth sòn estavaniment.
GUERRA-E-PATZ-I-WEB	De ressabuda se n’encuedèc qu’ère viu e qu’un mau fòrt violent semblaue estarnar-li eth cap.
GUERRA-E-PATZ-I-WEB	Òc, enquia ara non sabia arren, arren…
GUERRA-E-PATZ-I-WEB	Mès, a on sò?”.
GUERRA-E-PATZ-I-WEB	Se metec a escotar e entenec eth tròt de quauqui shivaus que s’apressauen e, dempús, es votzes d’uns òmes que parlauen en francés.
GUERRA-E-PATZ-I-WEB	Dauric es uelhs.
GUERRA-E-PATZ-I-WEB	Ath dessús se vedie de nauèth eth naut cèu, damb es bromes bolegadisses, encara mès luenhanes, qu’entre eres pistaue eth blu infinit.
GUERRA-E-PATZ-I-WEB	Non virèc eth cap ne vedec as òmes que, per çò deth rumor des passi e pes sues votzes, s'apressauen ada eth e s’arturauen.
GUERRA-E-PATZ-I-WEB	Es cavalièrs qu’èren Napoleon e dus ajudants de camp.
GUERRA-E-PATZ-I-WEB	Bonaparte, ath temps que recorrie eth camp de batalha, balhaue es darrères ordes entà arrefortilhar es bataries que tirauen contra era restanca d’Augezd e se posaue pr’amor de contemplar es mòrts e es heridi qu’auien quedat en camp de batalha.
GUERRA-E-PATZ-I-WEB	De beaux hommes!, didec Napoleon en tot guardar eth cadavre d’un granadèr rus queigut capenjós, damb eth ròstre en.honsat ena tèrra e eth cogòt ennerit.
GUERRA-E-PATZ-I-WEB	Un braç, ja regde, ère plan desseparat deth còs.
GUERRA-E-PATZ-I-WEB	Faites avancer celles de la reserve, ordenèc Napoleon.
GUERRA-E-PATZ-I-WEB	E en tot aluenhar-se un shinhau se posèc dauant eth prince Andrei, que jadie d’esquia damb era asta dera bandèra ath cant (era bandèra auie estat cuelhuda coma trofèu pes francesi).
GUERRA-E-PATZ-I-WEB	Voilà une belle mort, didec guardant a Bolkonski.
GUERRA-E-PATZ-I-WEB	Eth prince Andrei comprenec que parlaue Napoleon e qu’es sues paraules se referien ada eth.
GUERRA-E-PATZ-I-WEB	Entenec que cridauen Sire ar òme que les auie prononciat.
GUERRA-E-PATZ-I-WEB	Mès ac percebie tot coma eth bronzinament d’ua mosca.
GUERRA-E-PATZ-I-WEB	Non l’interessauen ne se fixaue en eres e les desbrembaue de seguit.
GUERRA-E-PATZ-I-WEB	L’usclaue eth cap.
GUERRA-E-PATZ-I-WEB	Sentie que se sanguejaue doçaments e vedie ath dessús eth cèu luenhant, naut e etèrn.
GUERRA-E-PATZ-I-WEB	Sabie qu’ère Napoleon, eth sòn eròi; mès, en aqueth moment, Bonaparte li semblaue un èsser plan petit e insignificant en comparèr damb çò que l’arribaue ena sua amna e eth naut cèu infinit a on se resquilhauen es bromes.
GUERRA-E-PATZ-I-WEB	En aqueth instant non l’importaue bric que se posèssen ath sòn cant, ne çò que podessen díder d’eth; ère, plan, content de qué quauquarrés ac hesse, e eth sòn solet desir ère qu’aguesta gent l’ajudèsse a tornar en ua vida que li semblaue tant beròia, ara que la comprenie de ua auta manèra.
GUERRA-E-PATZ-I-WEB	Arremassèc totes es sues fòrces entà botjar-se e articular bèth son.
GUERRA-E-PATZ-I-WEB	Estornegèc fèblaments ua cama e deishèc anar un gemec fèble e planhós que l’esmoiguec ada eth madeish.
GUERRA-E-PATZ-I-WEB	A!, qu’ei viu!, didec Napoleon.
GUERRA-E-PATZ-I-WEB	Napoleon seguic entà dauant, ar encontre der mariscau Lannes, que s’apressaue desencoat e arridolent ar Emperaire pr’amor de felicitar-lo.
GUERRA-E-PATZ-I-WEB	Eth prince Andrei non rebrembaue se qué s’auie passat dempús.
GUERRA-E-PATZ-I-WEB	S’estavanic peth terrible dolor patit quan lo placèren en baiard, damb es bassacades peth camin e pendent era exploracion dera herida ena pòsta de secors.
GUERRA-E-PATZ-I-WEB	Non se remetec qu’entath finau dera jornada, quan l’amiauen entar espitau damb d’auti oficiaus russi heridi e presoèrs.
GUERRA-E-PATZ-I-WEB	Pendent eth transpòrt se sentec un shinhau mielhor e podec campar ath sòn entorn e artenhec parlar.
GUERRA-E-PATZ-I-WEB	Çò prumèr qu’entenec en desvelhar-se, siguec ua frasa der oficiau francés encargat deth convòi, que didie ath mès córrer:
GUERRA-E-PATZ-I-WEB	Ça que la… diden qu’aguest ei eth comandant dera Garda der Emperaire, seguic dident eth prumèr oficiau, en tot senhalar a un oficiau herit damb er unifòrme blanc de cavalièr dera Garda.
GUERRA-E-PATZ-I-WEB	Bolkonski arreconeishec ath prince Repnin, qu’auie trapat enes salons de Sant Petersburg.
GUERRA-E-PATZ-I-WEB	Ath sòn costat i auie un joen de dètz-e-nau ans, tanben oficiau dera Garda e madeish herit.
GUERRA-E-PATZ-I-WEB	Bonaparte, qu’arribaue ath galaup, arturèc eth sòn shivau.
GUERRA-E-PATZ-I-WEB	Quin ei er oficiau de màger graduacion?, preguntèc en veir as presoèrs.
GUERRA-E-PATZ-I-WEB	Li balhèren eth nòm deth coronèl, prince Repnin.
GUERRA-E-PATZ-I-WEB	Comandaua un esquadron, repliquèc Repnin.
GUERRA-E-PATZ-I-WEB	Eth vòste regiment a complit nòblaments eth sòn déuer.
GUERRA-E-PATZ-I-WEB	Era mielhor recompensa entath soldat ei er elògi d’un gran capitan.
GUERRA-E-PATZ-I-WEB	Vo l’ac balhi damb plaser, didec Bonaparte.
GUERRA-E-PATZ-I-WEB	Eth prince Repnin didec qu’ère eth lòctenent Sujtelen.
GUERRA-E-PATZ-I-WEB	Lo guardèc Napoleon e comentèc damb un arridolet:
GUERRA-E-PATZ-I-WEB	Il est venu bien jeune se frotter a nous.
GUERRA-E-PATZ-I-WEB	Era joenesa non empache èster valent, didec Sujtelen damb votz entrebracada.
GUERRA-E-PATZ-I-WEB	Polida responsa!, comentèc Napoleon.
GUERRA-E-PATZ-I-WEB	Vos qu’arribaratz luenh, joen!
GUERRA-E-PATZ-I-WEB	Eth prince Andrei, plaçat tanben dauant de tot, entà completar er espectacle, tornèc a cridar era atencion der Emperaire.
GUERRA-E-PATZ-I-WEB	Napoleon, çampar, rebrembèc auer-lo vist en camp de batalha e se filèc entada eth tient eth madeish adjectiu d’abantes (joen) que damb eth, Bolkonsk, s’auie demorar ena memòria eth prumèr còp que lo vedec.
GUERRA-E-PATZ-I-WEB	Et vous, jeune homme?
GUERRA-E-PATZ-I-WEB	Com vos trapatz, mon brave?
GUERRA-E-PATZ-I-WEB	Encara que cinc menutes abantes eth prince Andrei auie podut díder quauques paraules as soldats que lo transportauen, ara, damb es uelhs tachadi en Napoleon, sauvèc silenci…
GUERRA-E-PATZ-I-WEB	En aqueth moment li semblauen tan mesquins toti es interèssi qu’embargauen a Napoleon; vedie ath sòn eròi tan menut, damb aguesta ridicula vanitat e eth gòi dera victòria, en comparèr damb eth cèu naut, just e brave qu’eth auie campat, que comprenec que non podesse respòner arren.
GUERRA-E-PATZ-I-WEB	Tot que li semblaue inutil e mesquin comparat damb eth sevèr e majestuós orde d’idies qu’auie vengut entada eth damb er agotament des sues fòrces peth dolor, era pèrta de sang e era demora d’ua mòrt pròcha.
GUERRA-E-PATZ-I-WEB	Tachada era guardada enes uelhs de Napoleon, eth prince Andrei pensaue ena fotesa des grandeses e dera vida, d’ua vida qu’eth sòn sens arrés podie compréner; ena fotesa, encara màger, dera mòrt, qu’eth sòn significat cap viuent podie discernir ne explicar.
GUERRA-E-PATZ-I-WEB	Er Emperaire, sense demorar responsa, se virèc e, en anar-se’n, didec a un des sòns oficiaus:
GUERRA-E-PATZ-I-WEB	Entà ua auta, prince Repnin.
GUERRA-E-PATZ-I-WEB	E s’aluenhèc ath galaup, damb eth ròstre ludent de satisfaccion e gòi.
GUERRA-E-PATZ-I-WEB	Es soldats qu’auien transportat ath prince Andrei l’auien trèt era petita imatge d’aur botada en sòn còth pera princessa Maria.
GUERRA-E-PATZ-I-WEB	Ara, en veir era afabilitat der Emperaire damb eth presoèr, s’esdeguèren a entornar-la-se.
GUERRA-E-PATZ-I-WEB	Eth prince Andrei non vedec se qui l’ac botèc en còth ne com; mès en sòn pitrau, sus er unifòrme, apareishec era midalheta estacada a ua prima cadia d’aur.
GUERRA-E-PATZ-I-WEB	Qué polit serie saber a on trapar ajuda en aguesta vida e saber qué ei çò que mos demore dempús, mès enlà dera mòrt!
GUERRA-E-PATZ-I-WEB	Qué erós e tranquil me consideraria ara se podessa díder: Senhor, ajatz pietat de jo!…
GUERRA-E-PATZ-I-WEB	Mès a qui l’ac vau a díder?
GUERRA-E-PATZ-I-WEB	Ara fòrça indefinida, inconcebibla que non posqui acodir, ne posqui tansevolhe exprimir en paraules, qu’ei tot o arren (se didie eth prince Andrei) o dilhèu ath Diu qu’a cosut aciu, en aguest escapolari que m’autregèc era mia fraireta?
GUERRA-E-PATZ-I-WEB	Lheuèren eth baiard.
GUERRA-E-PATZ-I-WEB	Cada secodida li costaue un dolor insuportable.
GUERRA-E-PATZ-I-WEB	Aumentaue era fèbre e comencèc a delirar.
GUERRA-E-PATZ-I-WEB	Era imatge de sa pair, de sa fraia, dera sua hemna, eth hilh desconeishut e demorat, era trendesa qu’experimentèc pera net, era vesilha dera batalha, era figura deth petit e insignificant Napoleon e, peth dessús de tot aquerò, eth cèu naut, ère çò que vedie enes sues allucinacions febrius.
GUERRA-E-PATZ-I-WEB	S’imaginaue era tranquilla e placida vida familhar de Lisie-Gori, gaudie ja d’aguest benèster, quan, de pic, campaue eth petit Napoleon, damb era sua guardada indiferenta, limitada e erosa damb eth malastre des auti e tornauen es dobtes, es patiments, e solet eth cèu prometie serenitat.
GUERRA-E-PATZ-I-WEB	Tath maitin, toti es sòmis se honeren en un caòs, ena penombra deth desbrembe e deth deliri que, sivans eth dictamen de Larrey, mètge de Napoleon, l’auien d’amiar entara mòrt mès qu’entara garison.
GUERRA-E-PATZ-I-WEB	C’est un sujet nerveux e bilieux, il n’en rechappera pas, sentencièc Larrey.
GUERRA-E-PATZ-I-WEB	Eth prince Andrei, damb quauqui auti heridi qu’auien estat desengatjadi, siguec fidat as suenhs des abitants dera region.
HAMLET-WEB	Elsingor, esplanada dauant deth palai reiau.
HAMLET-WEB	Net escura.
HAMLET-WEB	Francesc ei en tot passejar, hènt de sentinèla.
HAMLET-WEB	Bernard s’aprèsse entada eth.
HAMLET-WEB	Non; responetz-me vos a jo.
HAMLET-WEB	Qui ei aquiu?
HAMLET-WEB	Visca eth rei.
HAMLET-WEB	Ès Bernard?
HAMLET-WEB	Eth madeish.
HAMLET-WEB	Tu qu’ès eth mès puntuau en vier ara ora.
HAMLET-WEB	Qu’an tocat ja es dotze; que ja te pòs retirar.
HAMLET-WEB	Mil gràcies peth relèu.
HAMLET-WEB	As hèt era tua garda tranquillament?
HAMLET-WEB	Ne un solet arrat s’a botjat.
HAMLET-WEB	Plan ben.
HAMLET-WEB	Bona net.
HAMLET-WEB	Se trapes a Horaci e a Marcèl, es mèns companhs de garda, ditz-les que venguen lèu.
HAMLET-WEB	Me semble que sò en tot entener-les.
HAMLET-WEB	Haut aquiu!
HAMLET-WEB	Qui ei?
HAMLET-WEB	Amics d’aguest país.
HAMLET-WEB	Ò, aunèst soldat!.
HAMLET-WEB	Que te vage be.
HAMLET-WEB	Qui te relevèc dera garda?
HAMLET-WEB	Bernard, que s’està en mèn lòc.
HAMLET-WEB	Bona net.
HAMLET-WEB	S’en va Francesc.
HAMLET-WEB	Òla, Bernard!
HAMLET-WEB	Qui ei aquiu?
HAMLET-WEB	Ès Horaci?
HAMLET-WEB	Un tròç d’eth.
HAMLET-WEB	Planvengut, Horaci; Marcèl, plavengut.
HAMLET-WEB	E qué, a tornat a campar aquera causa aguesta net?
HAMLET-WEB	Jo que non è vist arren.
HAMLET-WEB	Horaci ditz qu’ei apreension nòsta, e non se vò creir arren de çò que l’è dit d’aguest espaventós hantauma que ja auem vist en dues escadences.
HAMLET-WEB	Plan per aquerò l’è demanat que vengue damb nosati coma sentinèla, pr’amor de qué s’aguesta net torne er apareishut, posque creir çò qu’an vist es nòsti uelhs, e li parle s’ac vò.
HAMLET-WEB	Que non vierà.
HAMLET-WEB	Seiguem-mos ua estona, e dèisha qu’assautem de nauèth es tues aurelhes damb er eveniment qu’autant refusen enténer, e qu’en dues nets seguides auem ja presenciat nosati.
HAMLET-WEB	Plan ben; seiguem-mos, e escotem çò que mos conde Bernard.
HAMLET-WEB	Era net passada, quan aguesta madeisha estela qu’ei en occident deth pòl auie hèt ja era sua carrèra entà illuminar aqueth espaci deth cèu a on ara lutz, Marcèl e jo, ath còp qu’eth relòtge tocaue era ua…
HAMLET-WEB	Shiiiiit!
HAMLET-WEB	Cara; guarda per a on vie un aute còp.
HAMLET-WEB	S’apareish en un extrèm deth teatre era ombra deth rei Hamlet armat damb totes es armes, damb un mantèl reiau, casc en cap, e era visèra quilhada.
HAMLET-WEB	Damb era madeisha figura qu’amiaue eth defuntat rei.
HAMLET-WEB	Horaci, tu qu’ès òme d’estudis, parla-li.
HAMLET-WEB	Non se retire deth tot ath rei?
HAMLET-WEB	Guarda-lo, Horaci.
HAMLET-WEB	Que s’i retire fòrça…
HAMLET-WEB	Era sua vista me trebòle damb pòur e estonament.
HAMLET-WEB	Que deu voler que li parlen.
HAMLET-WEB	Parla-li, Horaci.
HAMLET-WEB	Se file de cap a on ei era ombra) Qui ès tu, qu’atau l’agarres HORACI aguest temps ara net, e aguesta preséncia nòble e guerrèra qu’auec un dia era majestat deth sobeiran dinamarqués que jatz en sepulcre?
HAMLET-WEB	Parla: peth cèu t’ac demani.
HAMLET-WEB	Semble qu’ei emmaliciat.
HAMLET-WEB	Ves?
HAMLET-WEB	Se’n va coma en tot mespredar-mos.
HAMLET-WEB	Pòs-te, parla-mos.
HAMLET-WEB	Jo t’ac mani, parla.
HAMLET-WEB	Que ja se n’a anat.
HAMLET-WEB	Que no vò responer-vos.
HAMLET-WEB	E qué, Horaci?
HAMLET-WEB	Tremòles e as perdut era color.
HAMLET-WEB	Non ei aquerò quauquarren mès qu’apreension?
HAMLET-WEB	Qué te semble?
HAMLET-WEB	Non ei totafèt semblable ath rei?
HAMLET-WEB	Coma tu a tu madeish.
HAMLET-WEB	E atau ère er arnesc qu’amiaue quan pelegèc damb er ambiciós rei de Noruega; e atau li vedí eth front arroncilhat quan en ua alteracion colerica hec a quèir ath de Polonia sus eth gèu, d’un solet còp…
HAMLET-WEB	Be n’ei d’estranha aguesta aparicion!
HAMLET-WEB	Donques, d’aguesta sòrta e ad aguesta madeisha ora dera net, s’a passejat dus còps damb anament guerrèr dauant dera nòsta garda.
HAMLET-WEB	Jo non compreni era fin particulara d’aquerò; mès ena mia ruda pensada, pronostique quauqua extraordinària mudança tara nòsta nacion.
HAMLET-WEB	Plan, donc.
HAMLET-WEB	Seiguem-mos (se sèn); e didetz-me, qui que sigue de vosati que s’en sàpie, per qué fatiguen totes es nets as vassals damb aguestes gardes tan penoses?
HAMLET-WEB	Entà qué ei aguesta fondaria de canons de bronze, e aguest aclapament estrangèr d’armes de guèrra?
HAMLET-WEB	Entà qué aguesta multitud de hustèrs de marina, tengudi a un prètzhèt shordaire, que non distinguís eth dimenge de cap aute dia dera setmana?
HAMLET-WEB	Quines causes i pòt auer entà qu’eth trabalhador esdegat amasse es nets damb es dies?
HAMLET-WEB	Qui de vosati m’ac pòt díder?
HAMLET-WEB	Jo que t’ac diderè, o aumens es rumors que corren sus tot aquerò.
HAMLET-WEB	Eth nòste darrèr rei (qu’era sua imatge ven de apareisher-mos) siguec ahiscat ath combat, coma ja sabetz, per Fortimbràs de Noruega, possat aguest pera mès orgulhosa emulacion.
HAMLET-WEB	En aqueth desfiament, eth nòste valerós Hamlet (que tau renòm cuelhec ena part deth mon que coneishem) aucic a Fortimbràs, que per çò d’un contracte sagerat e ratificat sivans eth fòr des armes, autrejaue ath vencedor (en cas que morisse ena peleja) toti aqueri païsi qu’èren jos eth sòn domeni.
HAMLET-WEB	Eth nòste rei s’obliguèc tanben a cedir-li ua part equivalenta, qu’aurie passat a mans de Fortimbràs, coma eretatge sòn, s’auesse vençut; dera madeisha manèra, per çò d’aqueth convengut e des articles avients, requeiguèc tot en Hamlet.
HAMLET-WEB	Ara et joen Fortimbràs, d’un caractèr enventit, mancat d’experiçéncia e plen d’orgulh, a anat recuelhent aciu e delà pes termières de Noruega un revolum de gent decidida e perduda, qu’eth besonh de minjar les posse a sajar accions que demanen valor; e sivans vedem claraments, era sua fin non ei ua auta que recuperar damb violéncia e pera fòrça des armes aqueri païsi que perdec sa pair.
HAMLET-WEB	Aguest qu’ei, ena mia pensada, eth motiu principau des nòstes prevencions, e eth d’aguesta garda que hèm, e era vertadèra encausa dera agitacion e movement que s’està tota era nacion.
HAMLET-WEB	Se non ei aguesta, ja non artenhi a veir se quina pòt èster…
HAMLET-WEB	E de bèra manèra ac confirme era vision espaventosa que s’a presentat armada en nòste lòc damb era figura deth rei que siguec e ei encara er autor d’aguestes guèrres.
HAMLET-WEB	Qu’ei, plan que òc, ua plapa que trebòle es uelhs der enteniment.
HAMLET-WEB	Ena epòca mès gloriosa e erosa de Roma, pòc abans qu’eth poderós Cesar queiguesse, demorèren uets es sepulcres, e es cadavres vagueren pes carrès dera ciutat panteishant en votz confusa; esteles luderen damb alugades coes, queiguec ploja de sang, qu’amaguèc eth solei entre cèus de colors funèsti, e er umid planeta, qu’era sua influéncia govèrne er emperi de Neptun, venguec a esclipsar-se, coma s’auesse arribat era fin deth mon.
HAMLET-WEB	Qu’auem vist ja semblables anóncies d’eveniments terribles, qu’avisen des futurs destins: eth cèu e era tèrra amassa les an manifestat ath nòste país e ara nòsta gent…
HAMLET-WEB	Mès… silenci…
HAMLET-WEB	Vedetz?…
HAMLET-WEB	Aquiu…
HAMLET-WEB	Un aute còp torne… (torne a gésser era ombra per aute costat.
HAMLET-WEB	Se lhèuen es tres e agarren es lances.
HAMLET-WEB	Pòs-te, hantauma.
HAMLET-WEB	Se pòs articular sons, s’ei qu’as votz, parla- me.
HAMLET-WEB	S’aquiu a on ès pòs recéber quauque benefici entath tòn repaus e eth mèn perdon, parla-me.
HAMLET-WEB	Se t’en sabes des destins que menacen ath tòn país, que se se preven pòden evitar-se, ai!, parla…
HAMLET-WEB	O se dilhèu pendent era tua vida acumulères enes entralhes dera tèrra tresaus mau tengudi, que per aquerò se ditz que vosati, malerosi esperits, dempús dera mòrt vagatz enquimeradi, declara’c… pòs-te e parla…
HAMLET-WEB	Marcèl, artura-lo…
HAMLET-WEB	Li foterè damb era mia lança?
HAMLET-WEB	Òc, heris-lo, s’ei que non vò arrestar-se.
HAMLET-WEB	Qu’ei aquiu.
HAMLET-WEB	Aquiu.
HAMLET-WEB	Se n’a anat.
HAMLET-WEB	Nosati que l’ofensam, en tot èster eth un sobeiran, quan hèm demostracions de violéncia.
HAMLET-WEB	Encara que, çampar, ei invulnerable coma er aire, e es nòsti esfòrci en bades e causa de burla.
HAMLET-WEB	Qu’anaue a parlar quan cantèc eth poth.
HAMLET-WEB	Ei vertat, e de pic s’estrementic coma eth delinqüent acaçat damb terrible precèpte.
HAMLET-WEB	Jo è entenut a díder qu’eth poth, trompeta deth maitin, hè desvelhar ath diu deth dia damb era nauta a agudenta votz dera sua gòrja sonora, e qu’ad aguesta anóncia quinsevolh estranh esperit errant sus era tèrra o sus eth mar, sus eth huec o sus er aire, hug entath sòn centre; e eth hantauma qu’auem vist ven de confirmar era vertat d’aguesta opinion.
HAMLET-WEB	Plan que òc, despareishec en cantar eth poth.
HAMLET-WEB	Quauqui uns diden que quan s’aprèsse eth temps que se celèbre eth neishement deth nòste Redemptor, aguest audèth deth maitin cante tota era net, e qu’alavetz degun esperit gause gésser deth sòn ostau; es nets son saludables, cap planeta influís sinistrament, cap malefici còste efècte, ne es faitilhières an poder entàs sòns encantaments: autant de sagradi son e autant d’erosi aqueri dies!
HAMLET-WEB	Jo tanben m’ac pensi atau, e de bèra manèra m’ac creigui.
HAMLET-WEB	Mès guardatz ja se com eth maitin, caperat damb era tunica de color ròsa, caushigue era arrosada d’aqueth naut monte orientau.
HAMLET-WEB	Acabem era garda, e ena mia pensada mos cau dider-li ath joen Hamlet çò qu’auem vist aguesta net; donques que jo vos prometi qu’aguest esperit parlarà damb eth, encara qu’entà nosati a estat mut.
HAMLET-WEB	Non vos semble que li podem balhar aguesta notícia, indispensabla entath nòste zèl e tan pròpria dera nòsta obligacion?
HAMLET-WEB	Òc, òc, mos ac cau hèr.
HAMLET-WEB	Jo sai a on lo traparam aguest maitin damb mès seguretat.
HAMLET-WEB	Salon de palai.
HAMLET-WEB	Encara qu’era mòrt deth mèn estimat frair Hamlet ei encara tan recenta ena nòsta memòria, qu’obligue a tier ena tristor as nòsti còrs, e que solet se veigue en tot eth reiaume era imatge deth dolor, totun aquerò, autant a combatut en jo era rason ara natura, qu’è sauvat un prudent sentiment dera sua pèrta, amassa damb era memòria de çò que mos deuem a nosati.
HAMLET-WEB	Plan per aquerò è recebut coma esposa ad aquera qu’en bèth temps siguec era mia fraia e aué regne damb jo, companha en tron d’aguesta nacion guerrèra; encara qu’aguestes alegries son imperfèctes, pr’amor qu’en eres s’a amassat era felicitat damb es lèrmes, es hèstes damb es pompes funèbres, es cants de mòrts damb epitalamis de maridatges, s’an mesurat en parièra balança eth plaser e era afliccion.
HAMLET-WEB	No auem deishat de seguir es dictats dera vòsta prudéncia, qu’en aguesta escadença a actuat damb absoluda libertat, causa que vos arregraïsqui fòrça.
HAMLET-WEB	Ara me manque dider-vos qu’eth joen Fortimbràs, en tot tier-me per pòca causa, o pensant- se qu’era recenta mòrt deth mèn frair estimat aurà costat en reiaume tresvirament e desunion, fidat en aguesta soniada superioritat, non a cessat de shordar-me damb messatges, en tot demanar-me que l’entorna aqueres tèrres que perdec sa pair, e aqueric eth mèn valerós frair damb totes es formalitats dera lei.
HAMLET-WEB	Qu’ei pro ja çò que d’eth è dit.
HAMLET-WEB	Per çò que tanh a jo, e per çò der ahèr qu’aué mos amasse, aciu que l’auetz: escriui ath rei de Noruega, oncle deth joen Fortimbràs, que malaut e calat en lhet a penes a notícia des projèctes deth sòn nebot, pr’amor que l’empedisque amiar-les endauant; donques qu’è ja infòrmes exactes dera gent que quilhe contra jo, dera sua qualitat, deth sòn nombre e dera sua fòrça.
HAMLET-WEB	Prudent Cornèli, e tu, Voltiman, vosati saludaratz en mèn nòm ar ancian rei; encara que non vos autregi cap facultat personau entà acordar, damb eth, cap convengut que depasse es limits exprimidi en aguesti articles.
HAMLET-WEB	Les autrege ues cartes) Que Diu vos age, e demori que demostraratz damb era vòsta diligéncia er in de servir-me.
HAMLET-WEB	Non ac dobtarè.
HAMLET-WEB	Que Diu vos age.
HAMLET-WEB	Claudi, Gertrudis, Hamlet, Polòni, Laertes.
HAMLET-WEB	E tu, Laertes, se qué demanes?
HAMLET-WEB	Que m’as parlat d’un desir: non CLAUDI me dideràs se quin ei?
HAMLET-WEB	En quinsevolh causa justa que demanes ath rei de Dinamarca, eth prèc que non serà en bades.
HAMLET-WEB	E qué poiràs demanar-me que non sigue mès un aufriment mèn qu’ua demana tua?
HAMLET-WEB	Que non ei mès associat ath cap eth còr, ne mès prèsta era man tà servir ara boca, que çò que n’ei eth tron de Dinamarca entath tòn pair.
HAMLET-WEB	Plan, donc, se qué demanes?
HAMLET-WEB	Respectable sobeiran, demani era gràcia deth vòste permís entà tornar en França.
HAMLET-WEB	D’aquiu sò vengut de bon voler en Dinamarca pr’amor de manifestar-vos era mia leiau afeccion, damb motiu dera vòsta coronacion; mès que, ja complit aguest deute, me cau cohessar-vos qu’es mies idies e es mies inclinacions me criden de nauèth entad aqueth país, e demori dera vòsta bontat aguest permís.
HAMLET-WEB	As obtengut ja eth permís de ta pair?
HAMLET-WEB	Qué dides, Polóni?
HAMLET-WEB	A truca d’importunacions qu’a artenhut arrincar eth mèn tardiu consentiment.
HAMLET-WEB	En veder-lo tant inclinat, signè darrèrament era licéncia tà que se n’anèsse, a maugrat mèn, e vos demani, senhor, que l’ac autregetz.
HAMLET-WEB	Alista eth temps que te semble mès avient entà gésser, e hè tot çò que volgues e sigue mès avient entara tua felicitat.
HAMLET-WEB	E tu, Hamlet, eth mèn parent, eth mèn hilh!
HAMLET-WEB	Quauquarren mès que parent e mens qu’amic.
HAMLET-WEB	Quines ombres de tristor te capèren tostemp?
HAMLET-WEB	Ath contrari, senhor: que sò massa ena lum.
HAMLET-WEB	Eth mèn estimat Hamlet, que non mòstre afliccion eth GERTRUDIS tòn ròstre d’aguesta sòrta; que se veigue en eth ar amic de Dinamarca: e non cerques damb paupetes abatudes entre eth povàs ath tòn generós pair.
HAMLET-WEB	Tu qu’ac sabes, donques que les arribe a toti, qu’eth viu li cau morir, en tot passar dera natura entara eternitat.
HAMLET-WEB	Òc, senhora, qu’ei ua causa comuna a toti.
HAMLET-WEB	Hèr a veir?
HAMLET-WEB	Non, senhora, jo que non sai enganhar.
HAMLET-WEB	Ne eth color nere d’aguesta capa, ne eth vestit acostumat enes dòus solemnes, ne es interrompudi somics, ne un abondós arriu enes uelhs, ne era dolorosa expression deth ròstre, amassa damb es formules, es gèsti, es exterioritats deth sentiment, seràn pro per eri solets, estimada mair, entà manifestar era vertadèra afeccion qu’ocupe era mia animositat.
HAMLET-WEB	Aguesti senhaus hèn a veir, ei vertat, que son accions qu’un òme pòt simular…
HAMLET-WEB	Aciu (tocant-se eth pièch), aciu laguens qu’è çò qu’ei quauquarren mès qu’aparença: era rèsta non ei ua auta causa qu’ornaments deth dolor.
HAMLET-WEB	Qu’ei bon e laudable qu’eth tòn còr pague a un pair aguest lugubre deute.
HAMLET-WEB	Hamlet: ta pair perdec un pair, tanben, e aqueth perdec eth sòn.
HAMLET-WEB	Qui suberviu limite era filiau obligacion dera sua tristor enquia un cèrt tèrme; mès contunhar en interminable dòu qu’ei ua conducta d’obstinacion impia.
HAMLET-WEB	Ne ei naturau en òme tan permanenta afeccion, que mòstre ua volontat rebèl as decrets dera Providéncia, un còr fèble, ua amna indocila, un talent limitat e mancat de lums.
HAMLET-WEB	Estarà ben que patisque eth còr, en tot voler pègament resistir ad aquerò qu’ei inevitable?, ad aquerò qu’ei tan comun coma quinsevolh des causes que mès soent herissen es nòsti sentits?
HAMLET-WEB	Qu’ei aguest un delicte contra eth cèu, contra era mòrt, contra era madeisha natura; qu’ei hèr ua injúria absurda ara rason, que mos balhe ena mòrt des nòsti pairs era mès freqüenta des sues leçons, e que mos ditz deth prumèr enquiath darrèr des òmes que morís aué: “mortaus, vaquí era vòsta irrevocabla sòrt”.
HAMLET-WEB	Padega, donc, t’ac demani, aguesta inutila tristor; considèra qu’as en jo a un pair, donques que li cau saber ath mon que tu ès era persona mès immediata ath mèn tron, e que t’estime damb era afeccion mès blossa que pòt auer un pair entath sòn hilh.
HAMLET-WEB	Era tua decision d’entornar enes estudis de Witemberg qu’ei era mès opausada ath mèn desir, e mèsalèu te pregam que la dèishes de cornèr, en tot estar-te aciu, estimat e aimat dauant des nòsti uelhs coma eth prumèr des mèns cortesans, eth mèn parent e eth mèn hilh.
HAMLET-WEB	Jo t’ac prègui, Hamlet, non te’n vages entà Witemberg: demora-te damb nosati.
HAMLET-WEB	Que non siguen en vaganaut es supliques de ta mair.
HAMLET-WEB	Aubedir-vos en tot serà tostemp era mia intencion.
HAMLET-WEB	Per aguesta plausibla e afectuosa responsa voi que sigues un CLAUDI aute jo en emperi danés.
HAMLET-WEB	Vietz, senhora.
HAMLET-WEB	Era sincèra e fidèu condescendéncia de Hamlet a aumplit d’alegria eth mèn còr.
HAMLET-WEB	En per d’aguest eveniment non celebrarà Dinamarca aué hestius brindes, sense qu’ac anóncie enes bromes eth canon robust, e eth cèu retronisque fòrça còps es aclamacions deth rei, en tot repetir eth tròn dera tèrra.
HAMLET-WEB	Vietz.
HAMLET-WEB	Ò, s’aguesta solida massa de carn podesse moflar-se e liquidificar-se dissolvuda en pluja de lèrmes, o eth Poderós non fotesse eth canon contra er omicida de jo madeish!
HAMLET-WEB	Ò Diu!
HAMLET-WEB	Ò mon Diu!
HAMLET-WEB	Guaire, fatigat ja de tot, creigui shordaires, alapi e inutils es plasers d’aguest mon!
HAMLET-WEB	Arren, arren voi d’eth: qu’ei eth camp èrm e rude, que solet ei abondiu en fruts grossièrs e amargants.
HAMLET-WEB	Qu’aquerò s’age passat tàs dus mesi qu’eth a mòrt!…
HAMLET-WEB	Non, ne tant; encara non hè dus mesi.
HAMLET-WEB	Aqueth excellent rei que siguec, comparat damb aguest, coma damb un satir, Hiperion; tant aimant de ma mair, que ne enquia e tot as aires celèstes les permetie vier gausadi enquiath sòn ròstre.
HAMLET-WEB	Ò cèu e tèrra…!
HAMLET-WEB	Per qué sauvi era memòria?
HAMLET-WEB	Era, que se li mostraue tant amorosa coma s’ena possession auessen creishut es sòns desirs.
HAMLET-WEB	E ça que la, en un mes… a!
HAMLET-WEB	Fragilitat, tu qu’as eth nòm de hemna!
HAMLET-WEB	En brac espaci d’un mes, e enquia e tot abans de trincar es sabates que, madeish que Niobe, banhada en lèrmes, acompanhèc eth còs deth mèn trist pair… òc, era, era madeisha…
HAMLET-WEB	Cèus!, ua fèra, incapabla de rason e discurs, auesse mostrat afliccion mès durabla.
HAMLET-WEB	Que s’a maridat, a tot darrèr, damb eth mèn oncle, frair deth mèn pair; mès que non mès semblable ada eth, que ne sò jo de Hercules.
HAMLET-WEB	En un mes… rogidi encara es uelhs damb es perfids plors, se maridèc.
HAMLET-WEB	A, delinqüenta precipitacion, vier a ocupar damb tau diligéncia un jaç incestuós!
HAMLET-WEB	Ne aquerò ei bon, ne pòt costar arren de bon.
HAMLET-WEB	Mès brigalha-te, còr mèn, pr’amor qu’era mia lengua li cau reprimir-se.
HAMLET-WEB	Bon dia, senhor.
HAMLET-WEB	Sò content de veder-te en bona santat…
HAMLET-WEB	Ès Horaci, o me sò desbrembat deth mèn vailet?
HAMLET-WEB	Que sò jo, e tostemp eth vòste fidèu vailet.
HAMLET-WEB	Eth mèn brave amic, jo que que voi escambiar damb tu aguest titol que m’autreges.
HAMLET-WEB	Tà qué as vengut de Witemberg?…
HAMLET-WEB	A, Marcèl!
HAMLET-WEB	Senhor.
HAMLET-WEB	Que m’alegri fòrça de veder-te en santat, tanben.
HAMLET-WEB	Mès, era vertat, tà qué as vengut de Witemberg?
HAMLET-WEB	Senhor… desirs d’esdegar-me.
HAMLET-WEB	Que non voleria enténer dera boca deth tòn enemic ua auta causa; ne poiràs forçar era mia audida tà qu’admeten ua desencusa que t’ofense.
HAMLET-WEB	Jo sai que non ès guiterós.
HAMLET-WEB	Mès, ditz-me, quini ahèrs as en Elsingor?
HAMLET-WEB	Aciu t’ensenharam a èster un bon beuedor abans que te’n vages.
HAMLET-WEB	Que sò vengut tà veir es funeralhas de ta pair.
HAMLET-WEB	Non vos trufetz de jo, per Diu, senhor condiscípol.
HAMLET-WEB	Jo me pensi qu’auràs vengut per çò des nòces de ma mair.
HAMLET-WEB	Qu’ei vertat: coma que s’an celebrat tant ara pressa!
HAMLET-WEB	Economia, Horaci, economia.
HAMLET-WEB	Encara non s’auien heredat es minjars premanidi entara taulejada deth dòu, que se serviren enes taules dera nòça…
HAMLET-WEB	Ò, jo voleria auer-me trapat en cèu damb eth mèn màger enemic abans qu’auer vist aqueth dia.
HAMLET-WEB	Eth mèn pair!…
HAMLET-WEB	A on, senhor?
HAMLET-WEB	Damb es uelhs dera mia amna, Horaci.
HAMLET-WEB	Bèth còp lo vedí.
HAMLET-WEB	Qu’ère un bon rei.
HAMLET-WEB	Qu’ère un òme tan coma cau en tot, que non demori trapar-ne cap aute de parièr.
HAMLET-WEB	Senhor, jo me pensi que lo vedí anet.
HAMLET-WEB	Lo vederes?
HAMLET-WEB	A qui?
HAMLET-WEB	Ath rei, vòste pair.
HAMLET-WEB	Ath rei, eth mèn pair?
HAMLET-WEB	Tietz-me atencion, abandonant ua estona era vòsta admiracion, tant que vos condi aguest cas meravilhós, emparat en testimòni d’aguesti cavalièrs.
HAMLET-WEB	Òc, per Diu, ditz-m’ac.
HAMLET-WEB	Aguesti dus senhors, Marcèl e Bernard, l’auien vist dus còps en tot trapar-se de sentinèles, entara picada dera prigonda net.
HAMLET-WEB	Ua figura semblabla ath vòste pair, armada sivans eth solie de cap a pès, se les botèc ath dauant, caminant grèu, doç e majestuós per aquiu a on eri s’estauen.
HAMLET-WEB	Tres còps passèc d’aguesta manèra dauant des sòns uelhs, que sarraue era pòur, apressant-se enquia aquiu a on eri podien artenher damb es sues lances; mès fèbles e lèu geladi pera pòur, s’estèren muts sense gausar parlar-li.
HAMLET-WEB	M’autregeren relat d’aguest secret orrible; Venguí ena garda damb eri era tresau net, e aquiu trapè qu’ère cèrt tot çò que m’auien dit, autant ena ora coma ena forma e circonstàncies d’aquera aparicion.
HAMLET-WEB	Era ombra tornèc, plan que òc.
HAMLET-WEB	Jo arreconeishí ath vòste pair, e se retiraue tant ada eth coma se retiren entre eres aguestes dues mans mies.
HAMLET-WEB	A on siguec aquerò?
HAMLET-WEB	Ena muralha de palai, a on èrem de sentinèles.
HAMLET-WEB	E non li parléretz?
HAMLET-WEB	Òc, senhor, jo li parlè, mès que non me balhèc cap responsa.
HAMLET-WEB	Ça que la, un còp me semblèc que lheuèc eth cap en tot hèr damb eth un movement, coma se m’anèsse a parlar; mès, ath còp, s’entenec era agudenta votz deth poth maitiau, e dauant d’aguest son hugec ara prèssa, despareishent dera nòsta vista.
HAMLET-WEB	Qu’ei ua causa plan admirabla!
HAMLET-WEB	E tàn cèrta coma era mia existéncia.
HAMLET-WEB	Òc, amics, òc… mès aquerò que non m’auplís de trebolament.
HAMLET-WEB	Ètz de sentinèla aguesta net?
HAMLET-WEB	Òc, senhor.
HAMLET-WEB	Didetz qu’anaue armat?
HAMLET-WEB	Òc, senhor, armat.
HAMLET-WEB	De cap a pès?
HAMLET-WEB	Òc, senhor, de cap a pès.
HAMLET-WEB	Per tant, non li vedéretz eth ròstre.
HAMLET-WEB	Lo vedérem pr’amor qu’amiaue era visèra quilhada.
HAMLET-WEB	E qué, semblaue qu’ère emmaliciat?
HAMLET-WEB	Qu’anonciaue mès eth sòn ròstre eth dolor qu’era ira.
HAMLET-WEB	Esblancossit o alugat?
HAMLET-WEB	Non, plan esblancossit.
HAMLET-WEB	E tachaue es sòns uelhs en vosati?
HAMLET-WEB	De contunh.
HAMLET-WEB	Qu’auria volut trapar-me aquiu.
HAMLET-WEB	Vos aurie costat fòrça pòur.
HAMLET-WEB	Plan, ei vertat, plan…
HAMLET-WEB	E s’i estèc fòrça temps?
HAMLET-WEB	Mès, que i siguec mès.
HAMLET-WEB	Quan jo lo vedí non.
HAMLET-WEB	Era barba blanca, è?
HAMLET-WEB	Òc, senhor, tau que jo l’ac auia vista, quan viuie, d’un color de cendre.
HAMLET-WEB	Voi vier aguesta net damb vosati en lòc dera garda, per s’un cas torne.
HAMLET-WEB	Òc, plan, vierà, ne sò solide fòrça.
HAMLET-WEB	S’eth se me presente ena figura deth mèn nòble pair, jo li parlarè, encara qu’eth madeish lunfèrn daurint es sues entralhes, m’impausèsse silenci.
HAMLET-WEB	Jo vos demani a toti, que dera madeisha manèra qu’auetz carat enquia ara çò que vedéretz, a compdar d’aué ac amaguetz encara mès; e sigue quin que sigue er eveniment d’aguesta net, fidatz-lo ath pensament, non ara lengua.
HAMLET-WEB	Jo saberè pagar eth vòste in.
HAMLET-WEB	Que Diu vos age, amics.
HAMLET-WEB	Entre onze e dotze vierè a cercar-vos ena muralha.
HAMLET-WEB	Era nòsta obligacion s’està en servir-vos.
HAMLET-WEB	Òc, sauvatz-me eth vòste amor, e siguetz-ne segurs deth mèn.
HAMLET-WEB	Adishatz.
HAMLET-WEB	S’en van es tres) Er esperit deth mèn pair… damb armes… que non ei bon aquerò.
HAMLET-WEB	Sospechi quauqua mauvestat.
HAMLET-WEB	Ò, s’auesse arribat ja era net!
HAMLET-WEB	Demorem-la tranquillament, amna mia.
HAMLET-WEB	Es accions dolentes, encara que les amague tota era tèrra, se desnishen, ara fin, ara vista umana.
HAMLET-WEB	Que ja è tot eth mèn equipatge a bòrd.
HAMLET-WEB	Adishatz, fraia, e quan es vents siguen favorables e eth pas deth mar segur, non te’n desbrembes de balhar-me naues de tu.
HAMLET-WEB	Ac pòs dobtar?
HAMLET-WEB	Per çò que tanh ath frivòl present de Hamlet, t’ac cau considerar coma ua simpla cortesia, un borir deth sang, ua violeta qu’ena primauera juvenila dera natura s’auance tà víuer, e non se i està guaire; qu’ei polida, non durabla; perhum d’un moment e arren mès.
HAMLET-WEB	Arren mès?
HAMLET-WEB	Me pensi que non; pr’amor que non solet ena nòsta joenessa s’aumenten es fòrces e era mida deth còs, senon que tanben es facultats interiores deth talent e dera amna creishen amassa damb eth temple qu’en era demore.
HAMLET-WEB	Que pòt èster qu’eth t’estime ara damb sinceritat, sense cap tipe de plapa ena puretat dera sua intencion; mès te cau crànher en considerar era sua grandesa, que non a volontat pròpria, e que viu estacat a obrar sivans correspon ara sua neishença.
HAMLET-WEB	Eth que non pòt, coma ua persona vulgara, escuélher per eth madeish, donques que dera sua eleccion depen era santat e era prosperitat de tot un règne; e vaquí se per qué aguesta eleccion li cau apraiar-se ara condescendéncia unanima d’aqueth còs que d’eth n’ei eth cap.
HAMLET-WEB	Atau, donc, quan eth te digue que t’estime, serà prudent en tu que non ne hesques cabau, pensant en naut lòc qu’ocupe, arren de çò que promet pòt complir, senon sonque aquerò que tengue eth consentiment dera part mès importanta de Dinamarca.
HAMLET-WEB	Pensa quina pèrta patirie eth tòn aunor se damb massa credulitat avedèsses era tua aurelha ara sua votz vantaira, perdent era libertat deth còr, o facilitant as sues instàncies impetuoses eth tresaur dera tua aunestetat.
HAMLET-WEB	Cranh, Ofelia, cranh, fraia mia estimada; qu’era tua inclinacion non sigue leugèra; hug deth perilh, cala-te dehòra dera afustada des amorosi desirs.
HAMLET-WEB	Era puncèla mès aunèsta ei liura en excès, se desnishe era sua beresa ara lum dera lua.
HAMLET-WEB	Era madeisha vertut non se pòt desliurar des còps dera calomnia.
HAMLET-WEB	Qu’ei convenent, donc, non ométer cap precaucion, donques qu’era màger seguretat s’està en temor prudent.
HAMLET-WEB	Era joenessa, encara qu’arrés la combate, trape en era madeisha ath sòn pròpri enemic.
HAMLET-WEB	Jo sauvarè coma defensa deth mèn còr es tòns saludables conselhs.
HAMLET-WEB	Mès, estimat frair, guarda de non hèr tu çò que hèn quauqui regdes pastors, en tot mostrar aspre e espinosi eth camin deth cèu, tant que coma impius e deishadi d’anar caushiguen eri era corsèra florida des plasers sense tier compde de practicar era sua pròpria doctrina.
HAMLET-WEB	Non te cau pòur.
HAMLET-WEB	Jo que me pòsi massa; mès aquiu que ven eth mèn pair: donques qu’era escadença ei favorabla, me diderè adiu d’eth un aute còp.
HAMLET-WEB	Era sua benediccion repetida serà ua naua consolacion entà jo.
HAMLET-WEB	Encara ès aciu?
HAMLET-WEB	Be n’ès de pògavergonha!
HAMLET-WEB	A bòrd, a bòrd; eth vent que posse ja de popa es veles, e sonque manques tu.
HAMLET-WEB	Recep era mia benediccion, e saja de calar ena memòria aguesti pòqui precèptes: non publiques facilament çò que penses, ne hèsques cap òbra que non sigue ben premeditada.
HAMLET-WEB	Te cau èster afable, encara que non vulgar, en tracte.
HAMLET-WEB	Junh ara tua amna damb vincles d’acèr aqueri amics que cuelheres dempús d’auer examinat ben eth sòn anament; mès non amorasses damb man prodiga ad aqueri que vien de gésser dera clòsca e encara son sense plumes.
HAMLET-WEB	Hug tostemp des discusions, mès se te cales en eres, actua de sòrta qu’eth tòn contrari huge de tu.
HAMLET-WEB	Seguís d’aurelha a toti, mès parla a pòqui damb era tua votz.
HAMLET-WEB	Escota es censures des auti; mès sauva-te era tua pròpria opinion.
HAMLET-WEB	Qu’eth tòn vestit sigue deth prètz que te permeten es tues facultats, mès que non sigue estranh ena sua confeccion; ornat, non extravagant; pr’amor qu’eth vestit ditz normaument se com ei eth que lo pòrte, e es cavalièrs e principaus senhors francesi an eth gust fòrça delicat en aguesta matèria.
HAMLET-WEB	Tie compde de non dar ne demanar prestat ad arrés; pr’amor qu’eth que prèste sòl pèrder ath còp es sòs e er amic, e aqueth que s’acostume a demanar prestat manque ar esperit dera economia e deth bon orde que mos ei tant util.
HAMLET-WEB	Mès subertot, tie era ingenuitat damb tu madeish, e atau non poiràs èster faus damb es auti: conseqüéncia tan de besonh coma qu’era net seguisque ath dia.
HAMLET-WEB	Adishatz, que Diu permete qu’era mia benediccion hèsque fructificar es mèns conselhs en tu.
HAMLET-WEB	Umilament vos demani eth vòste permís.
HAMLET-WEB	Òc, eth temps te convide, e es tòns vailets demoren; vè-te’n.
HAMLET-WEB	Adishatz, Ofelia (s’abracen Ofelia e Laertes) e bremba-te’n de çò que t’è dit.
HAMLET-WEB	Qu’ei sauvat ena mia memòria, e tu madeish auràs era clau.
HAMLET-WEB	Adishatz.
HAMLET-WEB	E qué ei çò que t’a dit, Ofelia?
HAMLET-WEB	S’ac voletz saber, causes restacades ath prince Hamlet.
HAMLET-WEB	Plan ben pensat, de vertat.
HAMLET-WEB	M’an dit que d’ençà bèth temps t’a visitat diuèrsi viatges privadament, e que tu l’as admetut damb fòrça complasença e libertat.
HAMLET-WEB	S’aquerò ei atau (tau que m’ac an assegurat, pr’amor de qué te prevenga deth risque), me cau avertir-te que non t’as comportat damb aquera delicadesa que correspon a ua hilha mia e ath tòn pròpri aunor.
HAMLET-WEB	Qué s’a passat entre vosati dus?
HAMLET-WEB	Ditz-me era vertat.
HAMLET-WEB	A tot darrèr m’a declarat eth sòn amor damb fòrça trendesa.
HAMLET-WEB	Amor!
HAMLET-WEB	Tu que parles coma ua gojateta hòla e sense experiéncia en ahèrs tan perilhosi.
HAMLET-WEB	Trendesa lo crides!
HAMLET-WEB	E tu te cres aguesta trendesa?
HAMLET-WEB	Jo, senhor, sabi pas se qué me cau hèr.
HAMLET-WEB	Pro se ve qu’ei atau, e jo t’ac voi mostrar.
HAMLET-WEB	Pensa ben, qu’ès ua mainada, qu’as recebut coma vertadèra paga aguesta trendesa que non ei moneda correnta.
HAMLET-WEB	Estima-te mès a tu madeisha; pr’amor que se t’aprècies en mens de çò que vales (per çò de seguir era començada allusion), haràs que pèrda er enteniment.
HAMLET-WEB	Òc, plan; aparença lo pòs cridar.
HAMLET-WEB	E ben?
HAMLET-WEB	Seguís.
HAMLET-WEB	E emparèc tot çò que me didie damb es mès sagradi juraments.
HAMLET-WEB	Òc, aguesti son es hilats entà cuélher catles.
HAMLET-WEB	Jo sai pro ben, quan eth sang borís, damb guaira prodigalitat prèste era amna juraments ara lengua; mès que son relampits, hilha mia, que balhen mès lum que calor: aguesti e aqueri s’escandissen lèu, e non les as de cuélher coma huec vertadèr ne enquia e tot en moment madeish que te semble qu’es sues promeses se van a complir.
HAMLET-WEB	En resumit, Ofelia, non te creigues es sues paraules, que son de pòca fe, ne ei vertadèr eth color que semble; que son intercessores de profans desirs; e se semblen sagradi e pietosi vòts, ei solet entà enganhar mielhor.
HAMLET-WEB	Fin finau, t’ac digui clarament, a compdar d’aué non voi que pèrdes eth temps en parlar e mantier convèrses damb eth prince.
HAMLET-WEB	Tie compde de hè’c atau; jo t’ac mani.
HAMLET-WEB	Ve-te’n tara tua cramba.
HAMLET-WEB	Atau ac harè, senhor.
HAMLET-WEB	Esplanada dauant deth palai.
HAMLET-WEB	Net escura.
HAMLET-WEB	Er aire ei frescolenc e massa subtil.
HAMLET-WEB	Plan que òc, ei agudent e penetrant.
HAMLET-WEB	Quina ora ei?
HAMLET-WEB	Me semble qu’encara non son es dotze.
HAMLET-WEB	Non, que ja an tocat.
HAMLET-WEB	Non les è entenut.
HAMLET-WEB	Pr’amor qu’en aguest cas ja ei apròp eth temps qu’eth mòrt sòl passejar-se.
HAMLET-WEB	Mès, se qué ei aguest rambalh, senhor?
HAMLET-WEB	Aguesta net eth rei se solatge, en tot passar-la desvelhat en ua taulejada damb granes votzes e estramuncades d’embriaguesa; e a cada copa deth Rhin que beu, es tambors e trompetes anóncien damb tarrabast es sòns victoriosi brindes.
HAMLET-WEB	S’acostume a hèr aquerò aciu?
HAMLET-WEB	Òc que s’acostume, mès encara que sò neishut en aguest país e sò hèt as sòns estils, me semble que serie mès elegant trincar aguest costum que seguir-lo.
HAMLET-WEB	Un tau excès, enlordís er enteniment, mos autrege mala fama as uelhs de d’autes nacions dès d’orient enquia occident.
HAMLET-WEB	Mos criden embriacs; taquen eth nòste nòm damb aguesta dita afrontosa, e de vertat qu’era soleta, per mès que quilhem tà naut d’autes bones qualitats, ei pro entà entelar eth lustre dera nòsta reputacion.
HAMLET-WEB	Atau les passe abituaument as òmes.
HAMLET-WEB	Vedetz, senhor?
HAMLET-WEB	S’apareish era ombra deth rei Hamlet ath hons deth teatre.
HAMLET-WEB	Angels e ministres de pietat, defenetz-mos!
HAMLET-WEB	Ja sigues amna erosa o condemnada vision, amies damb tu un baran celestiau o lardors deth lunfèrn, sigue mauvada o benefica era tua intencion, de tau manèra te me presentes, que me cau parlar-te.
HAMLET-WEB	Òc, me cau parlar-te…
HAMLET-WEB	Hamlet, eth mèn rei, eth mèn pair, sobeiran de Dinamarca…
HAMLET-WEB	Ò!, respone-me, non me tormentes damb eth dobte.
HAMLET-WEB	Ditz-me, per qué es tòns venerables uassi, ja sepultadi, an trincat era sua vestimenta funèbra?
HAMLET-WEB	Per qué eth sepulcre, a on t’autregérem hòssa pacifica, t’a hèt enlà d’eth, en tot daurir es sòns laguens que barrauen pesadi marmes?
HAMLET-WEB	Quina pòt èster era encausa de qué eth tòn defuntat còs, armat complètament, entorne un aute còp tà veir es arrais palles dera lua, en tot ahíger orror ara net?
HAMLET-WEB	Parla, per qué tot aquerò?
HAMLET-WEB	Vos hè senhaus tà que lo seguigatz, coma se volesse comunicar-vos quauquarren solet.
HAMLET-WEB	Guardatz damb quin expressiu gèst vos indique que l’acompanhetz entà un lòc mès luenh; mès que non mos cau anar damb eth.
HAMLET-WEB	Non, de cap des manères.
HAMLET-WEB	Se non vò parlar aciu, me calerà seguir-lo.
HAMLET-WEB	Non hescatz tau causa, senhor.
HAMLET-WEB	E per qué non?
HAMLET-WEB	Qué me cau pòur?
HAMLET-WEB	Jo non estimi era vida en arren, e ara mia amna se qué li pòt hèr, en èster coma eth madeish causa immortau?…
HAMLET-WEB	Un aute còp me cride…
HAMLET-WEB	Vau a seguir-lo.
HAMLET-WEB	Vai!
HAMLET-WEB	Vos veiratz se qué hètz.
HAMLET-WEB	Eth lòc solet inspire idies melancoliques a quinsevolh que guarde era enòrma distància d’aqueth cim estant entath mar, e sente ena prigondor eth sòn bram raucós.
HAMLET-WEB	Encara me cride…
HAMLET-WEB	Camine.
HAMLET-WEB	Que ja te seguisqui.
HAMLET-WEB	Era ombra harà es movements qu’indique eth dialòg.
HAMLET-WEB	Non, senhor, non i anaratz.
HAMLET-WEB	Deishatz-me.
HAMLET-WEB	Credetz-me, non lo sigatz.
HAMLET-WEB	Eth mèn destin m’amie e prèste ara mendre fibra deth mèn còs era nerviosa fòrça deth leon de Nemea.
HAMLET-WEB	Encara me cride…
HAMLET-WEB	Senhors, hètz enlà aguestes mans… per Diu… o quedarà mòrt enes mies aqueth que m’arture…
HAMLET-WEB	Un aute còp te digui que camines, que vau a seguir-te.
HAMLET-WEB	Era sua enventida imaginacion lo cuelh.
HAMLET-WEB	Vam a seguir-lo, qu’en aquerò non mos cau aubedir-lo.
HAMLET-WEB	Òc, anem at sòn darrèr…
HAMLET-WEB	Quin serà eth finau d’aguest eveniment?
HAMLET-WEB	Bèth mau grèu s’amague en Dinamarca.
HAMLET-WEB	Es cèus dirigiràn era capitada.
HAMLET-WEB	Anem, seguim-lo.
HAMLET-WEB	Part luenhana apròp deth mar campada de luenh deth palai Elsingor estant.
HAMLET-WEB	Tà on me vos amiar?
HAMLET-WEB	Parla, jo que non passi d’aciu.
HAMLET-WEB	Guarda-me.
HAMLET-WEB	Que ja te guardi.
HAMLET-WEB	OMBRA sulfurèes e tormentadores ahlames.
HAMLET-WEB	Ò, amna malerosa!
HAMLET-WEB	OMBRA a revelar.
HAMLET-WEB	Parla, jo te prometi èster atentiu.
HAMLET-WEB	Dempús que m’entenes, prometeràs resvenja.
HAMLET-WEB	Per qué?
HAMLET-WEB	OMBRA Jo que sò era amna de ta pair, destinada pendent bèth temps a vagar de nets, e presoèra en huec pendent eth dia, enquia qu’es ahlames purifiquen es colpes que cometí en mon.
HAMLET-WEB	Ò!, se non me siguesse enebit mostrar es secrets dera preson que m’estongui, te poiria díder causes qu’era mendre d’eres serie pro enta esbocinar eth tòn còr; gelar era tua sang joena; es tòns uelhs alugadi coma esteles, gésser des sues orbites; es tòns cargolhadi peus desseparar-se, quilhant-se coma es pues deth coleric espin.
HAMLET-WEB	Mès aguesti etèrns mistèris que non son entàs aurelhes umanes.
HAMLET-WEB	Escota, tie atencion.
HAMLET-WEB	S’ei qu’aueres amor entath tòn trende pair…
HAMLET-WEB	Ò, Diu…
HAMLET-WEB	OMBRA atròç.
HAMLET-WEB	Omicidi?
HAMLET-WEB	OMBRA crudèu, eth mès injust e eth mès traïdor.
HAMLET-WEB	Conda-m’ac lèu, entà qué damb ales velòces coma era fantasia, o damb era rapiditat des pensaments amorosi, me cala ena resvenja.
HAMLET-WEB	Ja veigui guaire prèst te trapes, e encara que siguesses ERA OMBRA tant insensible coma es matarrassi que se poirissen sense cultivar enes arribes deth Leteo, non deisharie d’esmover-te çò que te vau a díder.
HAMLET-WEB	Escota-me ara, Hamlet.
HAMLET-WEB	S’escampilhèc era votz de qué en tot estar-me en jardin esclipsat me mosseguèc ua sèrp.
HAMLET-WEB	Totes es aurelhes de Dinamarca sigueren enganhades grossièrament damb aguesta fabulosa invencion; mès tu te cau saber, joen generós, qu’era sèrp que mosseguèc a ta pair, aué cenh era sua corona.
HAMLET-WEB	Que m’ac didie eth còr.
HAMLET-WEB	Eth mèn oncle!…
HAMLET-WEB	OMBRA Òc, aqueth incestuós, aqueth mostre adultèr, en tot tier eth sòn talent diabolic, en tot tier traïdors presents… (ò, talent e presents maudits, que tau poder auetz entà sedusir!
HAMLET-WEB	Ò, Hamlet, be ne siguec de grana era sua queiguda!
HAMLET-WEB	Jo, qu’auí un amor pur entada era… jo, tostemps tan fidèu as solemnes juraments qu’enes nòstes nòces li hi, jo siguí auut en òdi, e se rendec ad aqueth miserable, qu’es sòns atractius èren de vertat fòrça inferiors as mèns.
HAMLET-WEB	Mès atau coma era vertut serà incorruptibla encara qu’eth vici sage d’excitar-la jos forma divina, atau era incontinéncia, encara que viuesse junhuda a un àngel radiant, profanarà damb opròbri eth lhet celestiau…
HAMLET-WEB	Mès que ja me semble que percebi er ambient deth maitin.
HAMLET-WEB	Me cau èster brèu.
HAMLET-WEB	Dormia jo ua tarde en mèn jardin, coma de costum.
HAMLET-WEB	Eth tòn oncle me susprenec en aquera ora de quietud, e en tot hèr-se a vier damb eth un saler de licor verinós, vèsse ena mia aurelha era verinosa destilacion, que de tau manèra ei contrària ara sang der òme, que semblable ena subtilesa ath mercuri, s’esparg per totes es entrades e conductes deth còs, e l’ocupe damb sobta fòrça, en tot colistrar era mès pura e robusta sang, coma era lèit damb es gotes acides.
HAMLET-WEB	Aguest efècte costèc de seguit en jo, e era pèth holada, comencèc a despegar-se a tròci, coma ua espècia de lepra, en aspres e hastigoses crostes.
HAMLET-WEB	Atau siguec, qu’en èster esclipsat perdí a mans deth mèn pròpri frair era mia corona, era mia esposa e era mia vida ath còp.
HAMLET-WEB	Ò, mauvestat orribla, orribla!…
HAMLET-WEB	S’entenes era votz dera natura, non tengues, non, qu’eth talamus reiau de Dinamarca sigue era jaça dera luxúria e abominable incèst.
HAMLET-WEB	Mès de quinsevolh manèra que dirigisques era accion, non taques damb cap delicte era tua amna, en tot tier-li ofenses a ta mair.
HAMLET-WEB	Dèisha aguest suenh entath cèu; dèisha qu’aqueres agudentes puntes que tie fixes en sòn pièch, la herisquen e tormenten.
HAMLET-WEB	Adishatz.
HAMLET-WEB	Qu’era ludèrna, amortesint eth sòn aparent huec, mos anóncie era proximitat deth dia.
HAMLET-WEB	Adishatz, adishatz.
HAMLET-WEB	Bremba-te’n de jo.
HAMLET-WEB	Ò, vosati, armades celestiaus!
HAMLET-WEB	Ep!, non…
HAMLET-WEB	Pòs-te, còr mèn, pòs-te; e vosati, es mèns nèrvis, non vos aflaquigatz atau en un moment, tietz-me damb fòrça…
HAMLET-WEB	Brembar-me’n de tu!
HAMLET-WEB	Òc, amna malerosa, tant qu’age memòria en aguest agitat mon.
HAMLET-WEB	Brembar-me’n de tu!
HAMLET-WEB	Òc, jo me’n brembarè e jo delirè dera mia fantasia toti es rebrembes frivòls, es senténcies des libres, es idies e es impressions deth passat qu’era joenessa e era observacion estampèren en era.
HAMLET-WEB	Eth tòn solet mandat, sense barreja de ua auta causa mens digna, viuerà escrit en libre deth mèn enteniment.
HAMLET-WEB	Òc, que t’ac juri peth cèu…
HAMLET-WEB	Ò, hemna, era mès delinqüenta!
HAMLET-WEB	Ò malapèsta, malapèsta!
HAMLET-WEB	Que me cau que jo anòta en aguest libre… (Trè un libre de memòries e escriu en eth) Òc…
HAMLET-WEB	Qu’un òme pòt vantar e arrir, e èster un malapèsta: aumens ne sò segur qu’en Dinamarca i a un òme atau, e aguest ei eth mèn oncle…
HAMLET-WEB	Òc, qu’ès tu…
HAMLET-WEB	Jo qu’è jurat brembar-me’n.
HAMLET-WEB	Òla, amics, au!
HAMLET-WEB	Que Diu l’age.
HAMLET-WEB	Ò, qu’ac hèsque atau.
HAMLET-WEB	Òla!
HAMLET-WEB	Ep!, senhor.
HAMLET-WEB	Qué s’a passat?
HAMLET-WEB	Ò, meravilhoses!
HAMLET-WEB	Eth mèn estimat senhor, didetz-les.
HAMLET-WEB	Non, qu’ac condaríetz.
HAMLET-WEB	Non, vos prometi que non harè tau causa.
HAMLET-WEB	Ne jo tanpòc.
HAMLET-WEB	Vos pensatz vosati que i porie càber en còr uman…?
HAMLET-WEB	Mès, sauvaratz eth secret?
HAMLET-WEB	Òc, senhor, vos ac juri.
HAMLET-WEB	Que non existís en tota Dinamarca un infame… que non sigue un gran marrit.
HAMLET-WEB	Mès que non li calie, senhor, a un mòrt que gessesse deth sòn sepulcre entà convencer-mos d’aguesta vertat.
HAMLET-WEB	Òc, plan, qu’auetz rason; e plan per aquerò, sense tractar mès der ahèr, qu’estarà ben dider-mos adiu e desseparar-mos; vosati entà aquiu a on es vòsti negòcis e inclinacions vos amien, siguen quini siguen; e jo, ja ac sabetz, entath mèn trist exercici: pregar.
HAMLET-WEB	Totes aguestes paraules, senhor, non an cap de sens ne orde.
HAMLET-WEB	Que me hè dò auer-vos ofensat damb eres; òc, plan, que me he dò.
HAMLET-WEB	Ò, senhor, que non ei cap ofensa.
HAMLET-WEB	Òc, per Sant Patrici que n’ei, e fòrça grana, Horaci…
HAMLET-WEB	Per çò que hè ara aparicion… qu’ei un defuntat venerable… òc, vos ac asseguri…
HAMLET-WEB	Mès tietz tot çò que pogatz eth desir de saber se qué s’a passat entre eth e jo.
HAMLET-WEB	A, es mèns bravi amics!
HAMLET-WEB	Jo vos demani, donques qu’ètz es mèns amics e companhs d’estudi e d’armes, que m’autregetz ua cuerta gràcia.
HAMLET-WEB	Damb fòrça plaser, senhor; didetz se quina ei.
HAMLET-WEB	Que jamès revelaratz ad arrés çò qu’auetz vist aguesta net.
HAMLET-WEB	Ad arrés l’ac dideram.
HAMLET-WEB	Que vos ac cau jurar.
HAMLET-WEB	Vos autregi era mia paraula de qué non ac diderè.
HAMLET-WEB	Jo vos prometi çò de madeish.
HAMLET-WEB	Sus era mia espada.
HAMLET-WEB	Vedetz que ja ac auem prometut.
HAMLET-WEB	Òc, òc, sus era mia espada.
HAMLET-WEB	Juratz-ac.
HAMLET-WEB	S’entenerà era votz dera ombra, que sone a cèrta distància dejós dera tèrra.
HAMLET-WEB	A, aquerò dides?…
HAMLET-WEB	Ès aquiu, òme de ben?.
HAMLET-WEB	Tè, que ja l’auetz entenut parlar dera prigondor estant.
HAMLET-WEB	Voletz jurar?
HAMLET-WEB	Prepausatz era formula.
HAMLET-WEB	Que jamès dideratz çò qu’auetz vist.
HAMLET-WEB	Juratz-ac pera mia espada.
HAMLET-WEB	Juratz-ac.
HAMLET-WEB	Hic et ubique?
HAMLET-WEB	Mos cambiaram de lòc.
HAMLET-WEB	Senhors, apressatz-vos aciu, botatz un aute còp es vòstes mans sus era mia espada, e juratz per era que jamès dideratz arren de çò qu’auetz vist e entenut.
HAMLET-WEB	Juratz-ac pera sua espada.
HAMLET-WEB	Qu’ac as dit ben, bohèra vielha, qu’ac as dit ben…
HAMLET-WEB	Mès, com pòs traucar tan rapid es sens dera tèrra, adreit minaire?
HAMLET-WEB	Cambiem-mos un aute còp de lòc, amics.
HAMLET-WEB	Ò, Diu dera lum e des tenèbres, be n’ei d’estranh aguest prodigi!
HAMLET-WEB	Plan per aquerò l’auetz d’ostatjar coma a un estranh e tier-lo amagat.
HAMLET-WEB	Aquerò vò díder, Horaci, qu’en cèu e ena tèrra i a mès de çò que pòt soniar era tua filosofia.
HAMLET-WEB	Juratz-ac: atau enes vòsti besonhs vos age eth favor de Diu.
HAMLET-WEB	Juratz-ac.
HAMLET-WEB	Juratz-ac.
HAMLET-WEB	Repausa, repausa, agitat esperit.
HAMLET-WEB	Senhors, jo m’encomani a vosati damb era màger instància, e credetz que per mès malerós que Hamlet se trape, Diu volerà que non li manquen mejans entà mostrar-vos era sua estimacion e amistat que vos profèsse.
HAMLET-WEB	Anem-mo’n.
HAMLET-WEB	Botatz eth dit ena boca, vos ac prègui…
HAMLET-WEB	Era natura qu’ei en desorde…
HAMLET-WEB	Iniquitat execrabla!
HAMLET-WEB	Vietz, anem-mo’n amassa.
HAMLET-WEB	Sala ena casa de Polòni.
HAMLET-WEB	Reinald, autreja-li aguesti sòs e aguestes cartes.
HAMLET-WEB	Atau ac harè, senhor.
HAMLET-WEB	Que serie un admirable còp de prudéncia, qu’abans de veder-lo t’informèsses dera sua conducta.
HAMLET-WEB	Qu’ei çò que pensaua.
HAMLET-WEB	Òc, qu’ei ua bona idia, plan bona; guarda, prumèr de tot te cau saber guairi dinamarquesi i a en París, e com, en quines circonstàncies, damb qui e a on s’estan, damb qui tracten, quines despenes an; e en saber- te’n per aguesti torns e preguntes indirèctes que coneishen ath mèn hilh, alavetz tira dret de cap ath tòn objectiu, en tot filar entada eth en particular totes es tues recèrques.
HAMLET-WEB	Hè coma se lo coneishesses de luenh, en tot díder: òc, coneishi a sa pair, e a quauqui amics sòns, e enquia e tot ada eth un shinhau…
HAMLET-WEB	Ac as comprenut?
HAMLET-WEB	Òc, senhor, fòrça ben.
HAMLET-WEB	Òc, lo coneishi un shinhau; mès… (te cau ahíger alavetz) mès non l’è tractat.
HAMLET-WEB	S’ei eth que jo me pensi, a fe de Diu qu’ei pro coquin; inclinat a tau o quau vici… e dempús dideràs d’eth tot çò que volgues simular; vai, mès que non siguen causes tan fòrtes que lo posquen desonorar.
HAMLET-WEB	Compde damb aquerò.
HAMLET-WEB	Parla sonque d’aqueres coquinaries, aqueres lhocaries e desviacions comunes a toti, que ja se reconeishen coma companhs inseparables dera joenessa e dera libertat.
HAMLET-WEB	Coma eth hèt de jogar, è?
HAMLET-WEB	Òc, eth jogar, eth béuer, manejar era espada, jurar, disputar, putejar…
HAMLET-WEB	Enquia e tot aquerò pòs deishar anar.
HAMLET-WEB	E damb aquerò que n’a pro entà treir-li er aunor.
HAMLET-WEB	Non, plan; ath delà que tot depend dera manèra que l’acuses.
HAMLET-WEB	As d’insinuar es sòns defèctes de tau manèra que semblen foteses costades per manca de contròtle, e non ua auta causa, desviaments d’ua imaginacion arderosa, vams neishudi dera efervescéncia generau dera sang.
HAMLET-WEB	Mès, senhor…
HAMLET-WEB	Me shautarie sabè’c.
HAMLET-WEB	Donques, senhor, era mia fin qu’ei aguesta e me pensi qu’ei actuar d’ua manèra pro senada.
HAMLET-WEB	En tot cargar aguestes petites fautes sus eth mèn hilh (coma leugères taques d’ua òbra preciosa), guanharàs mejançant era convèrsa era confiança d’aqueth que sages d’arténher informacion.
HAMLET-WEB	S’eth ei convençut de qué eth gojat a es mentadi vicis que tu l’imputes, sigues fòrça segur de qué eth sigue d’acòrd damb era tua opinion, dident: senhor mèn, o amic, o cavalièrs, en fin, segontes eth titol o dictat dera persona e deth país…
HAMLET-WEB	Òc, que ja i sò.
HAMLET-WEB	Alavetz eth ditz… ditz…
HAMLET-WEB	Qué anaua a díder jo ara?…
HAMLET-WEB	Qu’anaua a díder quauquarren.
HAMLET-WEB	A on èrem?
HAMLET-WEB	En qué eth acabarà dident ar amic o cavalièr…
HAMLET-WEB	Òc, acabarà dident… ei vertat… atau te diderà precisament.
HAMLET-WEB	Ei vertat, jo coneishi ad aguest gojat, ager lo vedí, o quinsevolh aute dia, o en tau o quau escadença, damb aguest o damb aqueth subjècte; e aquiu, coma auetz dit, lo vedí que jogaue, aquiu lo trapè en ua taulejada, aquiu delà en ua batalha sus eth jòc de pilòta, e… (pòt èster que hige) l’è vist entrar en ua casa publica, videlicet, en un bordèl, o ua causa atau.
HAMLET-WEB	Ac entenes ara?
HAMLET-WEB	Damb er am dera mentida pescaràs era vertat, coma nosati es qu’auem talent e prudéncia sabem arténher a trauèrs d’indirèctes era fin corrècta, tient artificis e simulacions.
HAMLET-WEB	Atau ac haràs damb eth mèn hilh, segontes era intruccion e avertiments que vengui de balhar-te.
HAMLET-WEB	M’as comprenut?
HAMLET-WEB	Òc, senhor, qu’ac è comprenut.
HAMLET-WEB	Donques adishatz.
HAMLET-WEB	Qu’ages un bon viatge.
HAMLET-WEB	Senhor…
HAMLET-WEB	Examina tu madeish es sues inclinacions.
HAMLET-WEB	Ac harè atau.
HAMLET-WEB	En tot deishar-lo qu’actue liurament.
HAMLET-WEB	Plan ben, senhor.
HAMLET-WEB	Adishatz.
HAMLET-WEB	E ben, Ofelia.
HAMLET-WEB	Qué i a de nau?
HAMLET-WEB	Ai, senhor, qu’è auut un espant fòrça gran!
HAMLET-WEB	Damb quin motiu?
HAMLET-WEB	Per Diu, ditz-m’ac.
HAMLET-WEB	Jo qu’èra en tot hèr labor en mèn quarto, quan eth prince Hamlet, era ròba maujargada, sense chapèu ena sua tèsta, lordes es garramaches, sense ligar, queigudes enquias pès, esblancossit coma era sua camisa, es cames tremolant, eth ròstre trist coma s’auesse gessut deth lunfèrn entà anonciar orror… se presente dauant de jo.
HAMLET-WEB	Lhòco, plan, pes tòns amors, non?
HAMLET-WEB	Jo, senhor, que non ac sai; mès, plan que òc, ac cranhi.
HAMLET-WEB	E qué te didec?
HAMLET-WEB	Me cuelhec ua man e me la sarrèc fòrtament.
HAMLET-WEB	Se hec enlà dempús ara distància deth sòn braç, e botant atau era auta man sus eth sòn front, tachèc era guardada en mèn ròstre en tot campar-lo damb atencion, coma se lo volesse retratar.
HAMLET-WEB	D’aguesta manèra s’estèc ua estona, enquia que, a tot darrèr, secodint-me leugèrament eth braç, e botjant tres còps eth cap de naut en baish, alendèc prigonda e tristament, de tau sòrta que semblèc que se li des.heiguie eth còs a bocins e qu’arribaue era fin dera sua vida.
HAMLET-WEB	Hèt aquerò, me deishèc e damb eth cap quilhat comencèc a caminar, sense tier es uelhs entà endonviar eth camin; gessec dera pòrta sense veder- la e en passar per era tachèc es sòns uelhs en jo.
HAMLET-WEB	Vene damb jo; que voi veir ath rei.
HAMLET-WEB	Aquerò qu’ei un vertadèr extasi d’amor, que tostemp fatau tada eth madeish, en un excès violent, incline era volontat entà ahèrs temeraris, mès que non i a cap auta passion jos era capa deth cèu que combate era nòsta natura.
HAMLET-WEB	Que me hè fòrça dò aguest accident.
HAMLET-WEB	Mès ditz-me, l’as tractat damb duretat aguesti darrèri dies?
HAMLET-WEB	E aquerò qu’ei pro entà auer-lo capvirat atau.
HAMLET-WEB	Me sap degrèu non auer jutjat damb mès capitada era sua passion.
HAMLET-WEB	Jo cranhí qu’ère solet un artifici sòn entà perder-te…
HAMLET-WEB	Sospecha indigna!
HAMLET-WEB	Tan pròpri semble dera edat anciana anar mès enlà de çò de just enes sues conjectures, coma n’ei ena joenessa era manca de prevision.
HAMLET-WEB	Anem a veir ath rei.
HAMLET-WEB	Que li cau saber- se’n.
HAMLET-WEB	Se l’amagui aguest amor serie mès gran eth sentiment que podesse costar-li en tot tier-lo amagat, qu’eth desengust que receberà en saber-se’n.
HAMLET-WEB	Anem.
HAMLET-WEB	Planvengut, Guilhèm; e tu tanben, estimat Ricard.
HAMLET-WEB	Ath delà de çò que se tarde eth hèt de veder-vos, eth besonh que n’è de vosati m’a hèt a decidir demanar era vòsta venguda.
HAMLET-WEB	Qu’auratz entenut ja quauquarren dera transformacion de Hamlet.
HAMLET-WEB	Atau ac posqui díder, pr’amor que ne en exterior ne en interior se retire bric ath qu’ère abans; ne posqui imaginar quina causa l’age pogut privar atau dera rason, se ja non ei era mòrt de sa pair.
HAMLET-WEB	Jo vos demani a ambdús, pr’amor que dera mainadesa vos auetz elevat damb eth, e i a entre vosati aquera intimitat neishuda dera egalitat enes mainatge e en geni, que vos arturetz, se vos platz, pendent quauqui dies ena mia cort.
HAMLET-WEB	Dilhèu eth vòstre tracte restablirà era sua alegria.
HAMLET-WEB	E en tot profitar es escadences que se presenten, sabetz-vo’n de quina ei era ignorada afliccion que lo consumís, pr’amor qu’en desnishar-la pogam botar-i remèdi.
HAMLET-WEB	Eth qu’a parlat fòrça de vosati, mèns bravi senhors, e ne sò solide fòrça de qué non i a dues persones qu’eth profèsse mès estimacion.
HAMLET-WEB	Se tanta siguesse era vòsta bontat, que voléssetz passar damb nosati bèth temps entà contribusir a arténher era capitada dera mia esperança, era vòsta assisténcia que serà remunerada coma correspon ar arregraïment d’un rei.
HAMLET-WEB	VV.MM.
HAMLET-WEB	Er un e er aute aubediram, e metem as vòsti pès, damb era mès blossa afeccion, er in de servir-vos que mos anime.
HAMLET-WEB	Fòrça gràcies, cortés Guilhèm.
HAMLET-WEB	Gràcies, Ricard.
HAMLET-WEB	Que vos arregraïsqui fòrça, senhors, e vos demani que veigatz coma abans milhor ath mèn dolorit hilh.
HAMLET-WEB	As vailets).
HAMLET-WEB	Qu’un de vosati amie ad aguesti cavalièrs aquiu a on se trape Hamlet.
HAMLET-WEB	Volgue eth cèu qu’era nòsta companhia e es nòsti assagi posquen èster-li agradius e utils.
HAMLET-WEB	Amen.
HAMLET-WEB	Que tostemps as estat, tu, pair de bones notícies.
HAMLET-WEB	E vos posqui assegurar, venerable senhor, qu’es mies accions e eth mèn còr non an cap aute objècte qu’eth servici de Diu e deth mèn rei; e s’aguest talent mèn non a perdut totafèt aquera segura sentida que damb era sabec tostemp mautar ahèrs politics, pensi auer desnishat ja era vertadèra encausa dera holia deth prince.
HAMLET-WEB	Donques ditz-la-mos, que ja sò impacient de saber-la.
HAMLET-WEB	Qu’estarà ben que prumèr balhetz audiéncia as embaishadors: era mia informacion servirà de dessèrt d’aguesta grana taulejada.
HAMLET-WEB	Tu madeish pòs anar a complimentar-les e introdusir-les.
HAMLET-WEB	S’en CLAUDI va Polòni).
HAMLET-WEB	Ditz qu’a desnishat, estimada Gertrudis, era encausa vertadèra dera indisposicion deth tòn hilh.
HAMLET-WEB	Jo que saberè examinar-lo.
HAMLET-WEB	Planvengudi, amics.
HAMLET-WEB	Correspon damb era mès sincèra amistat as vòstes atencions e ath vòste prèc.
HAMLET-WEB	Tanlèu arribèrem manèc suspéner es armaments que hège eth sòn nebot, simulant qu’èren preparatius contra eth polac; mès un còp informat dempùs, trapèc qu’ère cèrt que se premanien contra vos.
HAMLET-WEB	Emmaliciat de qué abusessen atau dera impoténcia que l’a redusit era sua edat e es sues malauties, manèc ordes estrictes a Fortimbràs, que, en tot someter-se lèu lèu as repotecs deth sòn oncle, l’a jurat que jamès cuelherà es armes contra V. M. Satisfèt d’aguesta decision, er ancian rei, l’autrege seishanta mil escuts annaus, e li permet tier contra Polonia es tropes qu’auie premanit.
HAMLET-WEB	Damb aguesta finalitat vos prègue que balhetz pas liure pes vòsti estats ara armada premanida entad aguest ahèr, jos es condicions de recipròca seguretat, exprimides aciu.
HAMLET-WEB	Fòrça ben: liegerè ath sòn moment es sues proposicions, e pensarè çò que me cau respóner en aguest cas.
HAMLET-WEB	Mentretant vos balhi es gràcies per erós compliment dera vòsta encomana.
HAMLET-WEB	Repausatz.
HAMLET-WEB	Tath ser seratz damb jo ena taulejada.
HAMLET-WEB	Qu’aurè eth gust de veder-vos.
HAMLET-WEB	Aguest ahèr que s’a acabat fòrça ben.
HAMLET-WEB	Claudi hè un gèst, e se retire era acompanhada).
HAMLET-WEB	Sobeiran mèn, e vos, senhora: explicar çò qu’ei era dignitat d’un monarca, es obligacions deth vassal, per qué eth dia ei dia, net era net, e temps eth temps.
HAMLET-WEB	Atau donc, coma qu’era breuetat ei era amna deth talent, e qu’arren i a mès shordant qu’es torns e perifrasis… serè brèu.
HAMLET-WEB	Eth vòste nòble hilh qu’ei hòl; e lo cridi hòl, pr’amor que, se s’examine peth menut, quina auta causa ei era holia senon èster un totafèt hòl?
HAMLET-WEB	Mès deishant a despart aquerò…
HAMLET-WEB	Ath cas, Polòni, ath cas, e mens artificis.
HAMLET-WEB	Jo vos prometi, senhora, que non tengui cap artifici; qu’ei cèrt qu’eth ei hòl!, ei cèrt qu’ei un malastre, e ei malastre que sigue vertat; mès deishem de cornèr mainadenques antitèsis, que non voi tier artificis.
HAMLET-WEB	Acordem, donc, qu’ei hòl, e ara mos manque desnishar era encausa d’aguest efècte, o entà didè’c atau, era encausa d’aguest defècte; pr’amor qu’aguests efècte defectuós, neish d’ua encausa, e atau cau considerar era rèsta.
HAMLET-WEB	Jo qu’è ua hilha… que la è tant que sigue mia: qu’en pròva deth sòn respècte e somission… guardatz se qué vos digui….
HAMLET-WEB	Trè ua carta e lieg en era es tròci que senhale eth dialòg) Ara resumitz es hèts e treiratz era conseqüéncia.
HAMLET-WEB	Qu’ei ua frasa nauta…
HAMLET-WEB	Ua nauta frasa sense parièr….
HAMLET-WEB	Qu’ei ua nauta frasa, mès entenetz çò d’aute: Aguestes letres destinades a qu’eth tòn blanc e polit pièch les sauve: aguestes…
HAMLET-WEB	E aguesta carta l’a manat Hamlet?
HAMLET-WEB	Plan que òc!
HAMLET-WEB	Demoratz un moment, que serè fidèu.
HAMLET-WEB	Aguesti vèrsi aumenten eth mèn dolor, estimada Ofelia; non sai tanpòc exprimir es mies penes damb art; mès cre que t’estimi enquiar extrèm, damb eth màger extrèm possible.
HAMLET-WEB	Adishatz.
HAMLET-WEB	Que sò tostemp tòn, adorada mainada, tant qu’aguesta maquina existisque.
HAMLET-WEB	HAMLET.
HAMLET-WEB	Era mia hilha, per çò dera sua aubediéncia, m’a hèt a veir aguesta carta e, ath delà, m’a condat es sollicituds deth prince, sivans s’a passat, damb totes es circonstàncies deth temps, deth lòc e dera manèra.
HAMLET-WEB	E era, com a recebut eth sòn amor?
HAMLET-WEB	En quina opinion m’auetz?
HAMLET-WEB	Ena d’un òme aunèst e veraç.
HAMLET-WEB	E me compladi en demostrar-vos que ne sò.
HAMLET-WEB	Mès, se qué auríetz pensat de jo, se quan è vist que cuelhie enventida aguest arderòs amor… donques que vos posqui assegurar qu’abans de qué era mia hilha me parlèsse, ja ac auia jo notat?…
HAMLET-WEB	Se, en hèr-me violéncia a jo madeish m’auessa estat silenciós e mut, guardant-ac damb indiferéncia, qué auríetz pensat de jo?
HAMLET-WEB	Non, senhor, jo qu’è anat de dret entar ahèr, e li didí ara mainada, ne mès ne mens: hilha, eth senhor Hamlet ei un prince plan superior ara tua esfèra…
HAMLET-WEB	Aquerò non a d’anar entà dauant.
HAMLET-WEB	E dempús li manè que s’embarrèsse ena sua cramba sense adméter messatges ne recéber presents.
HAMLET-WEB	Era qu’a sabut profitar es mèns precèptes, e eth prince… (entà escuerçar era istòria) en veder-se mespredat, comencèc a patir malenconies, dempús inapeténcia, dempús dejunis, dempús aflaquiment, dempús trebolament, e dempús (per ua gradacion naturau) era holia que lo trè de se, e que toti nosati ploram.
HAMLET-WEB	Cres, senhora, qu’aquerò s’a passat atau?
HAMLET-WEB	Que me semble pro probable.
HAMLET-WEB	Qu’ei que s’a passat quauque viatge… (me shautarie saber- me’n) que jo aja dit positiuament: “ei aquerò”, e que s’age passat çò de contrari?
HAMLET-WEB	Non m’en brembi.
HAMLET-WEB	Donques desseparatz aguesta d’aguest (senhalant era tèsta e eth còth) se ua auta causa i auesse en ahèr…
HAMLET-WEB	E com te semble que poiríem hèr naues recèrques?
HAMLET-WEB	Qu’ei vertat, atau ac sòl hèr.
HAMLET-WEB	Donques quan eth vengue jo harè qu’era mia hilha li gesque ar encontre.
HAMLET-WEB	Vos e jo mos amagaram darrèr des ridèus, pr’amor de campar çò que hèsque en veder-la.
HAMLET-WEB	S’eth non l’estime e non ei aguesta era encausa d’auer perdut eth sen, hètz-me enlà deth vòste costat e dera vòsta cort, e manatz-me entà ua bòrda tà amiar un arair.
HAMLET-WEB	Òc, qu’ac voi descurbir.
HAMLET-WEB	Mès, vedetz?
HAMLET-WEB	Quin malastre!
HAMLET-WEB	Com te va, eth mèn brave senhor?
HAMLET-WEB	Força ben, gràcies a Diu.
HAMLET-WEB	Me coneishetz?
HAMLET-WEB	Perfèctament.
HAMLET-WEB	Tu que venes peishi.
HAMLET-WEB	Non, senhor.
HAMLET-WEB	Pro que siguésses aunèst.
HAMLET-WEB	Aunèst, didetz?
HAMLET-WEB	Óc, senhor, qu’ac digui.
HAMLET-WEB	Èster aunèst, sivans va eth mon, qu’ei madeish qu’èster escuelhut un entre dètz mil.
HAMLET-WEB	Tot aquerò qu’ei vertat.
HAMLET-WEB	S’eth solei genère vèrmes en un gosset mòrt, e encara que sigue un diu, alugue benigne damb es sòns arrais a un cadavre corromput…
HAMLET-WEB	Non auetz ua hilha?
HAMLET-WEB	Òc, senhor, que la è.
HAMLET-WEB	Donques non la dèishes passejar ath solei.
HAMLET-WEB	Era concepcion qu’ei ua benediccion deth cèu, encara que non dera manèra qu’era tua hilha poirà concéber.
HAMLET-WEB	Tie fòrça compde d’aquerò, amic.
HAMLET-WEB	Mès, qué voletz díder damb aquerò?
HAMLET-WEB	Tostemp ei en tot pensar ena mia hilha.
HAMLET-WEB	Ça que la, ara prumeria non me reconeishec…
HAMLET-WEB	Ditz que veni peishi…
HAMLET-WEB	Qu’ei capvirat, capvirat!..
HAMLET-WEB	E de vertat que jo tanben, en èster joen, me vedí plan capvirat per amor… lèu autant coma eth.
HAMLET-WEB	Li voi parlar un aute còp).
HAMLET-WEB	Qué liegetz?
HAMLET-WEB	Paraules, paraules, tot paraules.
HAMLET-WEB	E de qué se tracte?
HAMLET-WEB	Entre qui?
HAMLET-WEB	Digui que de qué tracte eth libre que liegetz.
HAMLET-WEB	De calomnies.
HAMLET-WEB	Aciu ditz eth marrit satiric qu’es vielhs amien era barba blanca, era cara damb rupes, que vèssen des sòns uelhs ambre abondós e goma de prua, que patissen grana feblesa de cames e fòrça manca d’enteniment.
HAMLET-WEB	Tot aquerò, senhor mèn, encara que jo ac creiga plia e eficaçament, totun, non me semble ben trapà’c afirmat en taus tèrmes; pr’amor qu’a tot darrèr, vos seríetz tan joen coma jo, se vos siguesse possible caminar entà darrèr coma eth cranc.
HAMLET-WEB	Voletz vier, senhor, entà aquiu a on non vos tòque er aire?
HAMLET-WEB	Entà on?
HAMLET-WEB	Entara sepultura?
HAMLET-WEB	Qu’ei vertat qu’aquiu non i tòque er aire.
HAMLET-WEB	Damb quina intelligéncia respon tostemp!
HAMLET-WEB	Aguesti còps erosi que son freqüents ena holia, quan en estat de santat e de rason dilhèu non se trapen.
HAMLET-WEB	Lo vau a deishar; e premanir de seguit er encontre damb era mia hilha).
HAMLET-WEB	Senhor, se me datz permís entà anar-me’n…
HAMLET-WEB	Non me podetz demanar ua auta causa que vos autreja damb mès plaser, exceptat era vida, aquerò òc, exceptat era vida.
HAMLET-WEB	Adishatz, senhor.
HAMLET-WEB	Hastigosi e extravagants vielhs!
HAMLET-WEB	Bon dia, senhor.
HAMLET-WEB	Diu age a V.E.
HAMLET-WEB	Eth mèn venerable prince.
HAMLET-WEB	Ò, bravi amics!
HAMLET-WEB	Qué vos cau?
HAMLET-WEB	Guilhèm, Ricard, beròis gojats!
HAMLET-WEB	Qué vos cau?
HAMLET-WEB	Qué i a de nauèth?
HAMLET-WEB	Arren, senhor: que passam ua vida plan indiferenta.
HAMLET-WEB	Mos credem erosi en non èster massa erosi.
HAMLET-WEB	Non, non servim de plumalh ath chapèu dera forturna.
HAMLET-WEB	Ne de sòles entath sòn caucèr?
HAMLET-WEB	Ne ua causa ne era auta.
HAMLET-WEB	Atau, donc, deuetz èster plaçaci ena sua cintura: aquiu s’està eth centre des favors.
HAMLET-WEB	Cèrt, coma privadi sòns.
HAMLET-WEB	Donques aquiu en çò mès amagat…
HAMLET-WEB	A!, qu’ac dides ben, aquiu s’està ua ua prostituta…
HAMLET-WEB	Qué i a de nauèth?
HAMLET-WEB	Arren, solet que ja es òmes se hèn bravi de man en man.
HAMLET-WEB	Senhau de qué eth dia deth Judici vierà lèu.
HAMLET-WEB	Mès es vòstes naues non son cèrtes…
HAMLET-WEB	Permetetz-me que vos pregunta mès particularament: per quini delictes vos a amaiat enquia aciu era vòsta mala sòrt entà víuer ena preson?
HAMLET-WEB	Ena preson didetz?
HAMLET-WEB	Òc, Dinamarca qu’ei ua preson.
HAMLET-WEB	Tanben ne deu èster eth mon.
HAMLET-WEB	E plan grana, damb fòrça sentinèles, embarraments e crotons; e Dinamarca qu’ei un des pejors.
HAMLET-WEB	Nosati que non èrem d’aguesta pensada.
HAMLET-WEB	Entà vosati dilhèu non ne serà, pr’amor qu’arren ei bon o dolent senon pera fòrça dera nòsta fantasia.
HAMLET-WEB	Entà jo qu’ei ua vertadèra preson.
HAMLET-WEB	Que serà era vòsta ambicion que vo’lo hè veir atau: era amplada deth vòste anim lo traparà estret.
HAMLET-WEB	Ò, mon Diu!
HAMLET-WEB	Jo poiria èster embarrat ena crospa d’un nòde, e creder-me sobeiran d’un estat immens…
HAMLET-WEB	Mès aguesti sòmis terribles me hèn malerós.
HAMLET-WEB	Toti aguesti sòmis son ambicion, e tot çò qu’agite ar ambiciós non ei qu’era ombra d’un sòmi.
HAMLET-WEB	Eth sòmi en eth madeish non ei qu’ua ombra.
HAMLET-WEB	Plan que òc, e jo tengui ara ambicion per tan leugèra e vana, que me semble era ombra d’ua ombra.
HAMLET-WEB	D’a on se passe qu’es gandiaires son còssi, e es monarques e eròis gigants, ombres des gandiaires…
HAMLET-WEB	Anem ua estona entara cort, senhors, pr’amor que de vertat non è eth cap entà discutir.
HAMLET-WEB	Vos anaram servint.
HAMLET-WEB	Ò, que non se tracte d’aquerò.
HAMLET-WEB	Non vos voi confóner damb es mèns vailets que, a fe de Diu, me servissen indignament.
HAMLET-WEB	Mès, didetz-me, pera nòsta anciana amistat: se qué hètz en Elsingor?
HAMLET-WEB	Senhor, qu’auem vengut solet tà veder-vos.
HAMLET-WEB	Tan praube sò, qu’enquia e tot de gràcies ne sò escàs: ça que la, arregraïsqui era vòsta sensibilitat…
HAMLET-WEB	Pro que vos posqui assegurar qu’es mies gràcies, encara que se paguen a sò horadat, se paguen fòrça.
HAMLET-WEB	E qui vos a manat vier?
HAMLET-WEB	Ei liura aguesta visita?
HAMLET-WEB	Me la hètz de bon voler?
HAMLET-WEB	Tè, parlatz- me damb franquesa; va, didetz-m’ac.
HAMLET-WEB	E qué vos auem de díder, senhor?
HAMLET-WEB	Tot aquerò que i age sus er ahèr.
HAMLET-WEB	Jo m’en sai de qué eth brave deth rei e tanben era reina vos an manat que vengatz.
HAMLET-WEB	Mès, entà qué?
HAMLET-WEB	Aquerò ei çò que m’auetz de díder.
HAMLET-WEB	Mès vos demani pes drets dera nòsta amistat, pera conformitat des nòsti ans de joenessa, pes obligacions dera nòsta non interrompuda afeccion, que me digatz damb simplicitat era vertat.
HAMLET-WEB	Vos an manat vier o non?
HAMLET-WEB	Guardant a Guilhèm) Se qué dides tu?
HAMLET-WEB	Ja vos è dit qu’ac veigui enes vòsti uelhs: se m’estimatz de vertat, non vos cau desmentir-les.
HAMLET-WEB	Donques, senhor, qu’ei cèrt; mos an manat vier.
HAMLET-WEB	E jo vos vau a díder eth perqué: atau m’auançarè ara vòsta pròpria confession, sense qu’era fidelitat que li deuetz ath rei e ara reina sigue ofensada per vosati.
HAMLET-WEB	Jo qu’è perdut de bèth temps ençà, sense saber- ne era encausa, tota era mia alegria, en tot desbrembar es mies obligacions diadères; e aguest accident a estat tan funèst entara mia santat, qu’era tèrra, aguesta divina maquina, me semble un molon esteril; aguest baldaquin des cèus, aguest polit fermament que vedetz sus vosati, aguest tet majestuós semiat de daurades lums, non me semble ua auta causa qu’ua desagradiua e pudesenca multitud de bugassi.
HAMLET-WEB	Be n’ei d’admirabla era fabrica der òme!
HAMLET-WEB	Be n’ei de nòbla era sua rason!
HAMLET-WEB	Be ne son d’infinites es sues facultats!
HAMLET-WEB	Be n’ei d’expressiu e meravilhós ena sua forma e enes sòns movements!
HAMLET-WEB	Be n’ei de semblable a un àngel enes sues accions!
HAMLET-WEB	E en sòn esperit, be n’ei de semblable a Diu!
HAMLET-WEB	Eth, qu’ei, plan que òc, eth mès beròi dera tèrra, eth mès perfècte de toti es animaus.
HAMLET-WEB	Totun aquerò, qué pensatz qu’ei ena mia estimacion aguest purificat povàs?
HAMLET-WEB	Er òme non me divertís… ne mens encara era hemna… pro que veigui en vòste arridolet qu’aprovatz era mia pensada.
HAMLET-WEB	De vertat, senhor, que non auetz endonviat es mies idies.
HAMLET-WEB	Donques, per qué te n’arries quan didí que non me divertís er òme?
HAMLET-WEB	Me n’arrí, en considerar, pr’amor qu’es òmes non vos divertissen, quini minjars de Quaresma balharatz as comics qu’auem trapat en camin, e que son en tot desirar tier-se ath vòste servici.
HAMLET-WEB	Aqueth que hè de rei serà planvengut; S.M.
HAMLET-WEB	E qui son aguesti comics?
HAMLET-WEB	Es que mès vos shauten normaument.
HAMLET-WEB	Era companhia tragica dera nòsta ciutat.
HAMLET-WEB	E per qué vaguen per aquiu?
HAMLET-WEB	Non serie mielhor entara sua reputacion e es sòns interèssi establir-se en bèth lòc?
HAMLET-WEB	Me pensi qu’es darrèrs reglaments les ac empedissen.
HAMLET-WEB	Son aué tan ben recebudi coma quan jo èra ena ciutat?
HAMLET-WEB	Acodís tostemps eth madeish nombre de gent?
HAMLET-WEB	Non, senhor, non, plan.
HAMLET-WEB	E en qué s’està?
HAMLET-WEB	Qu’ei que s’an deishat d’anar?
HAMLET-WEB	Non, senhor.
HAMLET-WEB	Eri qu’an procurat seguir tostemp eth sòn acostumat metòde; mès que i a aciu un ensem de mainatges, parrats cridaires, que cridant ena declamacion dehòra de mida, son per aquerò madeish aplaudidi enquiar excès.
HAMLET-WEB	Aguesta qu’ei era diversion deth dia; e autant an denigrat es espectacles ordinaris (coma eri les criden), que fòrça cavalièrs, d’espada ena cinta, espauridi pes plumes d’auca d’aguest teatre, pòqui còps gausen botar es pès enes auti.
HAMLET-WEB	Donques que son gojats?
HAMLET-WEB	E qui les empare?
HAMLET-WEB	Quina sodada les autregen?
HAMLET-WEB	Abandonaràn er exercici quan pèrden era votz entà cantar?
HAMLET-WEB	E quan les calgue hèr-se comics normaus, coma probablament se passarà, se non an d’auti mejans, non dideràn alavetz qu’es sòns compositors les an damnatjat, en hèr-les declamar contra era madeisha profession que les a calut abraçar dempús?
HAMLET-WEB	Çò de cèrt ei que s’an patit ja fòrça desengusti per ambdues parts, e era nacion ve sense racacòr que seguisque era discòrdia entre eri.
HAMLET-WEB	Qu’a auut temps, qu’en eth, es sòs des pèces non se crubauen enquia qu’eth poèta e eth comic se pelejauen e se fotien boets.
HAMLET-WEB	Ei posibble?
HAMLET-WEB	Ò, òc que n’ei!
HAMLET-WEB	Coma que ja a auut fòrça caps trincadi.
HAMLET-WEB	E qué, es gojats an vençut en aguestes peleges?
HAMLET-WEB	Plan que òc, e s’aurien burlat deth madeish Hercules damb era massa e tot.
HAMLET-WEB	Que non ei estranh.
HAMLET-WEB	Ja vedetz ath mèn oncle, rei de Dinamarca.
HAMLET-WEB	Es que se burlauen d’eth tant que viuie eth mèn pair, ara balhen vint, quaranta e enquia e tot cent ducats peth sòn retrait de miniatura.
HAMLET-WEB	En aquerò que i a quauquarren qu’ei mès que naturau, s’ac podesse descríuer era filosofia.
HAMLET-WEB	Que ja son aquiu es comics.
HAMLET-WEB	Donques, cavalièrs, planvengudi a Elsingor; apressatz-vos aciu, sarratz-me es mans.
HAMLET-WEB	Es senhaus d’ua bona acuelhuda s’estan normauments en ceremònies e compliments; mès permetetz que vos tracte atau, pr’amor que vos cau saber que jo recebi fòrça ben as comics en exterior, e non voleria qu’es distincions que les hèsca ada eri semblèssen màger qu’es que jo vos autregi a vosati.
HAMLET-WEB	Planvengudi…
HAMLET-WEB	Mès eth mèn oncle pair, e era mia mair tia, a fe de Diu, que s’enganhen fòrça.
HAMLET-WEB	En qué, senhor?
HAMLET-WEB	Jo que non sò hòl, senon quan bohe eth nordèst; mès quan cor eth sud, distinguisqui fòrça ben un ueu d’ua castanha.
HAMLET-WEB	Que Diu vos age, senhors.
HAMLET-WEB	Escota aciu, Guilhèm, e tu tanben… un auditor en cada costat.
HAMLET-WEB	Vedetz aguest vielh rapapiaire que ven d’entrar?
HAMLET-WEB	Donques encara non a gessut dera borrasseta.
HAMLET-WEB	O dilhèu i aurà tornat, pr’amor que sivans se ditz, era vielhesa ei segona mainadesa.
HAMLET-WEB	Apostarè que vie a parlar-me des comics, tietz compde…
HAMLET-WEB	Tu as, donc, rason, senhor; aquerò siguec deluns peth maitin, sense cap de dobte.
HAMLET-WEB	Senhor, è de balhar-vos ua notícia.
HAMLET-WEB	Senhor, è de balhar-vos ua notícia.
HAMLET-WEB	Imitant era votz de Polòni).
HAMLET-WEB	Quan Roscio ère actor de Roma…
HAMLET-WEB	Senhor, es comics an vengut.
HAMLET-WEB	Tuh!
HAMLET-WEB	Coma que sò òme de ben, qu’an vengut.
HAMLET-WEB	Alavetz cada actor vie a shivau d’un saumet…
HAMLET-WEB	Aguesti son es mès excellents actors deth mon, autant ena tragèdia coma ena comèdia, istòria o pastorau, en çò de comic-pastorau, istoric-pastorau, scèna indivisibla, poèma illimitat…
HAMLET-WEB	Qué!
HAMLET-WEB	Entada eri ne tansevolh Seneca ei massa grèu, ne Plauto massa leugèr, e per çò des règles de composicion e dera franquesa comica, aguesti son es unics.
HAMLET-WEB	Ò Jefté, jutge d’Israel!…
HAMLET-WEB	E quin tresau ère eth sòn, senhor?
HAMLET-WEB	Quin tresaur?
HAMLET-WEB	A despart) Tostemp pensant ena mia hilha.
HAMLET-WEB	Qu’ei que non è rason, ancian Jefté?
HAMLET-WEB	Ò!, que non ei aquerò çò que seguís.
HAMLET-WEB	Donques qué seguís, senhor?
HAMLET-WEB	Aquerò:
HAMLET-WEB	E dempús ja sabes:
HAMLET-WEB	Que non i a mès sòrt que Diu, ne mès destin.
HAMLET-WEB	Que guaire mos arribe Eth ac a previst.
HAMLET-WEB	Lieg era prumèra linha d’aquera devòta cançon, e era soleta te mostrarà çò d’aute.
HAMLET-WEB	Mès, vedetz, aquiu que vien d’auti a parlar per jo.
HAMLET-WEB	Planvengudi, senhors; m’alègri de veder-vos a toti tan ben.
HAMLET-WEB	Planvengudi…
HAMLET-WEB	Ò!, Ò ancian camarada!, que se t’a rufat era cara deth darrèr còp que te vedí.
HAMLET-WEB	Vies en Dinamarca entà hèr-me a veir vielh a jo tanben?
HAMLET-WEB	E tu, era mia mainada, tè!
HAMLET-WEB	Que ja ès ua senhoreta; pera Vèrge que ja ei V.M.
HAMLET-WEB	Diu volgue qu’era vòsta votz, semblabla a ua pèça d’aur faussa, non se descurbisque en lançar-la en crusòl.
HAMLET-WEB	Senhors, planvengudi toti.
HAMLET-WEB	Mès, amics, jo que vau de dret entath cas, e corri darrèr deth prumèr objectiu que se me presente, coma er falconèr francés.
HAMLET-WEB	Jo que voi de seguit ua declamacion.
HAMLET-WEB	Òc, veigam ua pròva dera vòsta abiletat.
HAMLET-WEB	Be n’ei d’afectuós eth passatge.
HAMLET-WEB	Me’n brembi d’auer entenut en d’auti tempsi ua declamacion que jamès s’a presentat ath public, o coma molt un solet còp…
HAMLET-WEB	Òc, e me’n brembi tanben que non agradaue ara gent; que non ère, plan, minjar entara plèba.
HAMLET-WEB	Mès a jo me semblèc, alavetz, e enquia e tot a d’auti, qu’era sua opinion ei superiora ara mia, ua pèça excellenta, fòrça ben dispausada era fabula, e escrita damb elegància e beresa.
HAMLET-WEB	Non manquèc, totun, qui didec que non i auie enes vèrsi tota era sau de besonh entà amanir er ahèr, e que çò d’insignificant der estil anonciaue pòca sensibilitat en autor, encara que non deishaue d’auer-la per çò dera òbra escrita damb metòde, instructiua e eleganta, e mès brilhanta que delicada.
HAMLET-WEB	Particularament me shautèc fòrça en era ua relacion qu’Eneas hè a Dido, e mès que mès quan parle dera mòrt de Priamo.
HAMLET-WEB	Se l’as ena memòria… comença per aqueth vèrs… e ja, ja… veirè se me’n brembi.
HAMLET-WEB	Pirro herotge coma eth hircana tigre…
HAMLET-WEB	Que non ei aguest; mès comence damb Pirro… a!…
HAMLET-WEB	Seguís tu.
HAMLET-WEB	Fòrça ben declamat, a fe mia!
HAMLET-WEB	Ath moment lo ve lutant, resisténcia brèu!
HAMLET-WEB	Pirro…
HAMLET-WEB	Lo vedetz?
HAMLET-WEB	Ò fortuna falaç!…
HAMLET-WEB	Qu’ei massa long.
HAMLET-WEB	Madeish diderà des tues barbes eth barbèr.
HAMLET-WEB	Seguís.
HAMLET-WEB	Ad aguest solet l’agrade veir dançar o enténer condes de petofièrs, o se non s’esclipse.
HAMLET-WEB	Seguís damb aquerò de Hecuba.
HAMLET-WEB	Mès qui vedesse, ò vista dolorosa!, ara mau cenhuda reina…
HAMLET-WEB	Ara mau cenhuda reina!
HAMLET-WEB	Aquerò qu’ei bon, mau cenhuda reina, qu’ei bon!
HAMLET-WEB	Mès qui vedesse, ò vista dolorosa!
HAMLET-WEB	Vedetz se com mude de color, e l’an sautat es lèrmes.
HAMLET-WEB	Non, non contunhetz.
HAMLET-WEB	Qu’ei pro.
HAMLET-WEB	Lèu me dideràs çò que manque.
HAMLET-WEB	Senhor mèn, mos cau hèr qu’aguesti comics s’establisquen, ac entenes?
HAMLET-WEB	Eri son, plan que òc, eth compendi istoric des sègles, e mès te valerà auer dempús de mòrt un mau epitafi qu’ua mala reputacion entre eri tant que visques.
HAMLET-WEB	Jo, senhor, les tractarè cossent damb es sòns merits.
HAMLET-WEB	Quin cap aguest!
HAMLET-WEB	Non, senhor, fòrça mielhor.
HAMLET-WEB	S’as òmes les auéssem de tractar segontes se meriten, qui s’escaparie d’èster foetejat?
HAMLET-WEB	Tracta-les coma correspon ara tua noblesa e ath tòn pròpri aunor; coma mendre sigue eth sòn merit, màger sigue era tu bontat.
HAMLET-WEB	Acompanha-les.
HAMLET-WEB	Vietz, senhors.
HAMLET-WEB	Amics, anatz damb eth.
HAMLET-WEB	Deman que i aurà comèdia.
HAMLET-WEB	Escota aciu tu, amic, ditz-me, non poiríetz representar Era Mòrt de Gonzago?
HAMLET-WEB	Donques deman tath ser voi que se hèsque.
HAMLET-WEB	E non poiríetz, se siguesse de besonh, apréner de memòria dotze o setze vèrsi que voi escríuer e inserir ena pèça?
HAMLET-WEB	Poiratz?
HAMLET-WEB	Senhor…
HAMLET-WEB	Plan ben; vè-te’n, donc, damb aqueth cavalièr, e compde de non hèr burla d’eth.
HAMLET-WEB	Amics, enquiath ser.
HAMLET-WEB	Passatz-vos-ac ben.
HAMLET-WEB	Que Diu vos age.
HAMLET-WEB	Que ja sò solet.
HAMLET-WEB	Be ne sò d’abatut e d’insensible!
HAMLET-WEB	Non ei admirable qu’aguest autor, en ua fabula, en ua ficcion, posque dirigir tant ath sòn plaser era animositat, qu’atau s’agite e desfigure eth ròstre ena declamacion, vessant lèrmes des sòns uelhs, era votz aflaquida, e totes es accions tant acomodades ad aquerò que vò exprimir?
HAMLET-WEB	E aquerò per arrés: per Hecuba.
HAMLET-WEB	E qui ei Hecuba entada eth, o eth entada era, qu’atau plore es sòns malurs?
HAMLET-WEB	Donques, qué ei çò que non harie s’auesse es tristi motius de dolor que jo è!
HAMLET-WEB	Negarie eth teatre de lèrmes, eth sòn terrible accent trebolarie a toti es que l’entenessen, aumplirie de desesperacion ath colpable, de temor ar innocent, ar ignorant de confusion, e susprenerie damb estonament ara facultat des uelhs e des aurelhes.
HAMLET-WEB	Mès jo, miserable, sense vam e estupid, sónii esclipsat, m’estongui mut, e guardi damb tau indiferéncia es mèns escarnis!
HAMLET-WEB	Qué, arren se merite un rei que damb eth se cometec eth mès atròç delicte entà trèr-li era corona e era vida?
HAMLET-WEB	Sò covard jo?
HAMLET-WEB	Qui gause cridar-me plebèu, o insultar-me ena mia preséncia, arrincar- me era barba, bohar-la-me entara cara, agarrar-me eth nas, o hèr-me avalar leishiu enquia que m’arribe en paumon?
HAMLET-WEB	Qui gause a tant?
HAMLET-WEB	Seria jo capable de tiè’c?
HAMLET-WEB	Òc, que non ei possible se non ei que jo siga coma era paloma, que li manque eth hèu, incapabla d’accions crudèus; se non siguesse per aquerò, ja s’aurien acarnassit es corbàssi der aire enes rèstes d’aqueth indigne, desaunèst, omicida, perfid seductor, herotge malapèsta, que viu sense racacòr dera sua colpa.
HAMLET-WEB	Mès, per qué me cau èster tan pèc?
HAMLET-WEB	Serà generós eth mèn anament, que jo, hilh d’un estimat pair (qu’era sua mòrt traïdora eth cèu e eth lunfèrn me demanen resvenja), afemelit e fèble, aleugerisca damb paraules eth còr, m’esclata en execracions vanes coma ua prostituta vila o coma un coquin de codina?
HAMLET-WEB	A!, non, ne solet imaginà’c!
HAMLET-WEB	Ep!…
HAMLET-WEB	Jo è entenut que dilhèu en tot assistir en ua representacion òmes força colpables, an estat heridi ena amna damb tau violéncia pera illusion deth teatre, que dauant de toti an declarat es sòns delictes; qu’era colpa, encara que sense lengua, tostemp se mostrarà per mejans meravilhosi.
HAMLET-WEB	Jo harè qu’aguesti actors representen dauant deth mèn oncle bèth passatge que se retire ara mòrt deth mèn pair.
HAMLET-WEB	Jo lo heriré en çò de mès viu deth còr, observarè era sua guardada; se mude de color, se s’estrementís, ja sai se què me cau hèr.
HAMLET-WEB	Era aparicion que vedí que poirie èster un esperit deth lunfèrn.
HAMLET-WEB	Jo que vau a trapar pròves mès solides, e aguesta representacion a d’èster eth laç qu’en eth s’embolhe era consciéncia deth rei.
HAMLET-WEB	E non vos siguec possible investigar ena convèrsa qu’auéretz damb eth, d’a on vie aqueth desorde d’esperit que tan crudèument altère era sua quietud damb turbulenta e perilhosa deméncia?
HAMLET-WEB	Eth madeish arreconeish es desviacions dera sua rason, mès que non a volut mostrar-mos era origina d’eres.
HAMLET-WEB	Ne lo trapèrem prèst a èster examinat, pr’amor que tostemp hug dera qüestion damb un trait de holia, tanlèu ve que l’amiam en punt de desnishar era vertat.
HAMLET-WEB	Siguéretz ben recebudi per eth?
HAMLET-WEB	Damb fòrça cortesia.
HAMLET-WEB	Mès que se li notaue ua cèrta subjeccion.
HAMLET-WEB	Preguntèc pòc, mès responie a tot lèu lèu.
HAMLET-WEB	L’auetz convidat entà bèra diversion?
HAMLET-WEB	Òc, senhora, pr’amor que per edart auíem trapat a ua companhia de comics peth camin: l’ac didérem, e mostrèc complasença en entenè’c.
HAMLET-WEB	Que ja son ena cort, e me pensi qu’an era orde de representar-li aguesta net ua pèça.
HAMLET-WEB	Atau ei, e m’a encargat de suplicar a VV.
HAMLET-WEB	Damb plaser: me shaute fòrça saber qu’a tau inclinacion.
HAMLET-WEB	Vosati, senhors, ahiscatz-lo ada era, e aplauditz era sua propension ad aguesta sòrta de plasers.
HAMLET-WEB	Atau ac haram.
HAMLET-WEB	Tu, era mia estimada Gertrudis, te n’auràs tanben d’anar, pr’amor qu’auem dispausat que Hamlet en vier aciu, coma se siguesse per edart, trape a Ofelia.
HAMLET-WEB	Sa pair e jo, es testimònis mès avients entada aguesta fin, mos plaçaram a on pogam veir sense èster visti: atau poiram jutjar de çò que se passe entre ambdús, e enes accions e paraules deth prince mo’n poiram saber s’ei passion d’amor eth mau que patís.
HAMLET-WEB	Que vau a aubedir-vos; e dera mia part, Ofelia, ò!
HAMLET-WEB	Alavetz jo me calerie demorar qu’es tòns tresaurs amables podessen, entara vòsta mutuau felicitat, restituir-li era salut perduda.
HAMLET-WEB	Jo, senhora, tanben voleria que siguesse atau.
HAMLET-WEB	Passeja-te per aquiu, Ofelia.
HAMLET-WEB	S’a V. M. li semble ben que ja mos podem amagar.
HAMLET-WEB	Hè veir que lieges en aguest libre (l’autrege un libre): aguesta ocupacion desencusarà era solitud deth lòc…
HAMLET-WEB	Causa qu’auem, plan, fòrça entà acusar-mos!
HAMLET-WEB	Guairi còps damb mina de devocion e damb era aparença d’accions pietoses enganham ath madeish diable!
HAMLET-WEB	Qu’ei massa cèrt… (a despart) Guaire crudèument a herit aguesta reflexion era mia consciéncia!
HAMLET-WEB	Eth ròstre dera gaudimèla, apolidida per art, non ei mès lèg despossedit des ornaments, que n’ei eth mèn delicte dissimulat en paraules traïdores.
HAMLET-WEB	Ò!, be n’ei de pesada era carga que me sarre!
HAMLET-WEB	Ja l’enteni arribar, senhor; mos cau retirar.
HAMLET-WEB	Hamlet diderà aguest monològ, en tot creder-se solet.
HAMLET-WEB	Èster o non èster, vaquí era qüestion.
HAMLET-WEB	Quina ei mès digna accion der anim: patir es trets penetrants dera fortuna injusta, o opausar es braci ad aguest torrent de malastres, e dar-les punt finau damb gausada resisténcia?
HAMLET-WEB	Morir qu’ei dormir.
HAMLET-WEB	Sonque?
HAMLET-WEB	E per un sòmi, dideram, s’acabèren es afliccions e es dolors sense nombre, auviatge dera nòsta fèbla natura?…
HAMLET-WEB	Aguest qu’ei un tèrme que mos calerie sollicitar damb in.
HAMLET-WEB	Morir qu’ei dormir… e dilhèu soniar.
HAMLET-WEB	Òc, e vaquí eth gran obstacle; pr’amor qu’en considerar quini sòmis pòden arribar en silenci deth sepulcre quan ajam abandonat aguest còs mortau, qu’ei motiu pro poderós entà arturar- mos.
HAMLET-WEB	Aguesta ei era consideracion que hè eth nòste malastre tan long.
HAMLET-WEB	Qui, s’aquerò non siguesse, tierie era lentor des tribunaus, era insoléncia des emplegats, es abusi que recep pacific eth merit, des òmes mès indignes, es angonies d’un mau pagat amor, es escarnis e deterioracions dera edat, era violéncia des tirans, eth mensprètz des supèrbi, quan aqueth que patís aquerò podesse arténher era sua quietud sonque damb un punhau?
HAMLET-WEB	Qui poirie tier tanta opression, sudant, panteishant jos eth pes d’ua vida shordaira, se non siguesse qu’eth temor de qué existís quauqua causa mès enlà dera mòrt (aqueth país desconeihsut que des sòns limits cap caminaire entorne) mos embarrasse en dobtes e mos hè a patir es maus que mos enròden, abans qu’anar a cercar a d’auti que d’eri non n’auem un coneishement segur?
HAMLET-WEB	Aguesta prevision que mos hè a toti covards: atau era naturau capa de valor s’aflaquís damb eth vernís palle dera prudéncia; es empreses de màger importància per aguesta soleta consideracion càmbien eth camin, non s’executen, e se redusissen a desirs vans.
HAMLET-WEB	Mès… era beròia Ofelia!
HAMLET-WEB	Graciosa mainada, demori qu’es mèns defèctes non seràn desbrembadi enes tues oracions.
HAMLET-WEB	Com vos auetz sentut, senhor, pendent toti aguesti dies?
HAMLET-WEB	Fòrça ben, gràcies.
HAMLET-WEB	Non, jo que non t’è dat jamès arren.
HAMLET-WEB	Pro vo’n sabetz, senhor, que vos digui era vertat…
HAMLET-WEB	E damb eri m’autregéretz paraules formades de tan doç alend, que neuriren enquiar extrèm eth sòn valor; mès que ja esbugassat aguest perhum, recebetz-les, pr’amor qu’ua amna generosa considère coma vils es mès opulents presents, s’arribe a heredar-se era afeccion d’aqueth que les balhèc.
HAMLET-WEB	Aciu que les auetz.
HAMLET-WEB	Li presente quauques jòies.
HAMLET-WEB	Ès aunèsta?
HAMLET-WEB	Senhor…
HAMLET-WEB	Ès beròia?
HAMLET-WEB	Qué voletz díder damb aquerò?
HAMLET-WEB	Que s’ès aunèsta e beròia, non as de consentir qu’era tua onestetat tracte damb era tua beresa.
HAMLET-WEB	Pòt dilhèu auer era beresa mielhor companha qu’era onestetat?
HAMLET-WEB	Plan que òc.
HAMLET-WEB	Eth poder dera beresa convertirà ara onestetat en ua petofièra, abans qu’era onestetat artenhe balhar ara beresa era sua semblança.
HAMLET-WEB	En d’auti tempsi se tenguie aquerò coma ua paradòxa; mès aué en dia qu’ei causa provada…
HAMLET-WEB	Jo t’estimaua abans, Ofelia.
HAMLET-WEB	Atau m’ac hèges veir.
HAMLET-WEB	E tu non auries d’auer-me creigut, pr’amor que jamès pòt era vertut calar-se tan perfèctament en nòste enduresit tronc, que mos trèigue aqueth prudor originau…
HAMLET-WEB	Jo que non t’è estimat jamès.
HAMLET-WEB	Pro n’èra d’enganhada.
HAMLET-WEB	Guarda, vé-te’n en un convent.
HAMLET-WEB	Entà qué te cau expausar a èster mair de hilhs pecadors?
HAMLET-WEB	Jo que sò mejanament brave; mès en considerar quauques causes que d’eres me posqui acusar, que serie mielhor qu’era mia mair non m’auesse amainadat.
HAMLET-WEB	Jo que sò plan supèrb, venjatiu, ambiciós, damb mès pecats sus era mia tèsta que pensaments entà explicar- les, fantasia entà dar-les forma, ne temps entà amiar-les en execucion.
HAMLET-WEB	Toti qu’èm insignes marrits: non creigues a cap de nosati; vè-te’n, vè-te’n en un convent…
HAMLET-WEB	A on ei ta pair?
HAMLET-WEB	Qu’ei en casa, senhor.
HAMLET-WEB	Donques que barren ben totes es pòrtes, pr’amor de qué se vò hèr lhocaries les hèsque laguens dera sua casa.
HAMLET-WEB	Adishatz.
HAMLET-WEB	Ò, mon Diu!
HAMLET-WEB	Ajudatz-lo!
HAMLET-WEB	Se te marides, voi autrejar-te aguesta malediccion coma dòt.
HAMLET-WEB	Encara que sigues un gèu ena castetat, encara que sigues tan pura coma era nhèu, non te poiràs desliurar de calomnia.
HAMLET-WEB	Vè-te’n en un convent.
HAMLET-WEB	Adishatz.
HAMLET-WEB	Mès… escota: s’as besonh de maridar-te, marida-te damb un pèc; pr’amor qu’es òmes esdegadi saben pro ben que vosates les convertitz en fères…
HAMLET-WEB	Tath convent, lèu.
HAMLET-WEB	Adishatz.
HAMLET-WEB	Qu’eth cèu damb eth sòn poder l’ajude!
HAMLET-WEB	Qu’è entenut a parlar fòrça des vòsti ornaments e embelinaments.
HAMLET-WEB	Era natura vos autregèc ua cara, e vosates vo’n hètz ua auta de desparièra.
HAMLET-WEB	Damb aguesti guimbets, aguestes gambades cuertes, aguesta manèra de parlar mainadenca, passatz coma innocentes e convertitz en gràcia enquia e tot es vòsti defèctes.
HAMLET-WEB	Mès que non parlem mès d’aguesta matèria que m’a hèt a pèrder era rason…
HAMLET-WEB	Sonque digui que d’aué endauant non aurà mès maridatges; es que ja son maridadi (exceptat de dus) s’estaràn atau; es auti demoraràn celibatàris…
HAMLET-WEB	Vè-te’n en un convent, vè-te’n.
HAMLET-WEB	Ò!, quin capvirament a patit aguesta amna generosa!
HAMLET-WEB	Era perspicacitat deth cortesan, era lengua deth sabent, era espada deth guerrèr, era esperança e es delícies der estat, eth miralh dera cultura, eth modèu dera gentilesa qu’estudiauen es mès entenuts, tot, tot que s’a anequelit.
HAMLET-WEB	E jo, era mès desconsolada e malerosa des hemnes, que tastè bèth còp era mèu des sues promeses doces, veigui ara ad aqueth nòble e sublim enteniment desgahonat, coma era campana sonora que se hen; aquera incomparabla preséncia, aqueth ròstre de florida joenessa, alterat damb era frenesia.
HAMLET-WEB	Guaire, guaire ei eth mèn malastre per çò d’auer vist çò que vedí, entà veir ara çò que veigui!
HAMLET-WEB	Amor!
HAMLET-WEB	Que non van per aguest camin es sues afeccions; ne en aquerò qu’a dit, encara que mancat d’orde, i a arren que se retire a holia.
HAMLET-WEB	Bèra idia deu auer en anim que capère e ahisque era sua malenconia, e cranhi qu’a d’èster un mau eth frut que produsisque.
HAMLET-WEB	Pr’amor d’evità’c, è decidit que gesque lèu lèu entà Anglatèrra pr’amor de demanar en nòm mèn es tributs arreculadi.
HAMLET-WEB	Dilhèu eth mar e es païsi diferents poiràn, damb era varietat d’objèctes, aluenhar aguesta passion que l’ocupe, sigue quina sigue, que sus era era sua imaginacion de contunh lo pataquège.
HAMLET-WEB	Qué te semble?
HAMLET-WEB	Qu’ei çò de mielhor.
HAMLET-WEB	Mès jo me pensi, totun, qu’era origina e principi dera sua afliccion provien d’un amor mau corresponut.
HAMLET-WEB	Tu, Ofelia, non cau que mos condes çò que t’a dit eth prince, que ja ac auem entenut tot.
HAMLET-WEB	Hètz çò que vos semble, senhor; mès s’ac credetz oportun, que serie bon qu’era reina, retirada soleta damb eth, tanlèu acabe er espectacle, l’ahisque tà que li manifèste es sues penes, en tot parlar-li damb complèta libertat.
HAMLET-WEB	Jo, s’ac permetetz, me plaçarè en lòc a on posca enténer tota era convèrsa.
HAMLET-WEB	Se non artenh era sua mair desnishar aguesta arcana, manatz-lo entà Anglatèrra o despatriatz-lo a on vos dicte era vòsta prudéncia.
HAMLET-WEB	Atau se harà.
HAMLET-WEB	Era holia des poderosi li cau èster examinada damb escrupulosa atencion.
HAMLET-WEB	Salon de palai (Eth salon serà illuminat; i aurà sètis que formen semicercles entara gent qu’a d’assistir ar espectacle.
HAMLET-WEB	Dideràs aguest passatge ena manèra que l’è declamat jo: damb lengua destacada, non damb votz desentonada, coma ac hèn fòrça des nòsti comics; que valerie mès, alavetz, dar es mèns vèrsi ath trompetaire entà que les didesse.
HAMLET-WEB	Ne agites atau es mans guinhauetejant er aire; moderacion en tot, pr’amor qu’enquia e tot en torrent, ena tempèsta, e mielhor dit encara, en auragan des passions, s’a de sauvar aquera moderacion que hè doça e eleganta era expression.
HAMLET-WEB	A jo me desgahone en extrèm veir a un òme fòrça caperat eth cap damb era sua cabeladura, qu’a truca de crits estròpie es efèctes que vò exprimir, e trinque e estarne es aurelhes dera ruda plèba, que solet l’agraden es gesticulacions insignificantes e er rambalh; Heròdes de farsa, mès furiós qu’eth madeish Heròdes.
HAMLET-WEB	Evita, evita aguest vici.
HAMLET-WEB	Ne sigues tanpòc massa hered; era tua pròpria prudéncia t’a de guidar.
HAMLET-WEB	Era accion que s’a de correspóner damb era paraula, e aguesta damb era accion, en tot tier compde tostemp de non hèr a cuélher era simplicitat dera natura.
HAMLET-WEB	Que non i a cap defècte que s’opause mès ara finalitat dera representacion, pr’amor que, deth principi enquia ara, a estat e ei aufrir ara natura un miralh qu’en eth veigue era vertut era sua pròpria forma, eth vici era sua imatge, e cada nacion e cada sègle es sòns principaus caractèrs.
HAMLET-WEB	S’aguesta pintura s’exagère o s’aflaquís, ahiscarà er arridolet des ignorants; mès que non pòt mens de desengustar as òmes de bona rason, qu’era sua censura li cau èster entà nosati de màger pes qu’eth de tota era multitud qu’aumplís eth teatre.
HAMLET-WEB	Jo qu’è vist representar a quauqui comics, que d’auti aplaudien damb afogadura, per non díder damb escandal, que non auien accent ne figura de cristians, ne de gentils, ne d’òmes; qu’en veder-les holar-se e bramar non les jutgè dera espècia umana, senon uns simulacres rudes d’òmes, hèti per quauque mau aprendís.
HAMLET-WEB	Tan iniquament imitauen ara natura.
HAMLET-WEB	Corregitz-lo deth tot, e tietz compde tanben de qué aqueri que hèn de campanhards non ahigen arren ad açò qu’ei escrit en sòn papèr; pr’amor que quauqui uns d’eri, entà hèr arrir as audidors mès esquius, comencen a hèr arridalhades quan er interès deth drama aurie d’ocupar tota era atencion.
HAMLET-WEB	Aquerò qu’ei indigne, e manifèste enes pècs qu’ac practiquen eth ridicul entestament de hèr-se a veir.
HAMLET-WEB	Anatz a premanir-vos.
HAMLET-WEB	E plan, Polòni, li shautarà ath rei enténer aguesta pèça?
HAMLET-WEB	Òc, senhor, solide, e ara reina tanben.
HAMLET-WEB	Vè-te’n a dider-les as comics que s’esdeguen.
HAMLET-WEB	Voletz anar vosati a pressar-les?
HAMLET-WEB	Damb plaser.
HAMLET-WEB	Qui ès?…
HAMLET-WEB	A!, Horaci.
HAMLET-WEB	Vaquí , senhor, que sò as vòstes ordes.
HAMLET-WEB	Tu, Horaci, un òme qu’eth sòn tracte m’a agradat tostemp.
HAMLET-WEB	Ò, senhor!…
HAMLET-WEB	Non te penses que voi vantar-te; quines causes posqui demorar jo de tu, qu’exceptat es tues bones qualitats, non as d’autes rendes entà neurir-te e vestir-te?
HAMLET-WEB	I a bèth un que vante ath praube?
HAMLET-WEB	Non…
HAMLET-WEB	Aqueri qu’an midonada era lengua, que se’n vagen a lecar damb era ara granesa estupida, e que pleguen es relhes des sòns jolhs, aquiu a on era vantaria trape prèmi.
HAMLET-WEB	M’as comprenut?
HAMLET-WEB	Dès qu’era mia amna siguec capabla de conéisher as òmes e de poder-les alistar, tu sigueres er alistat e mercat per era; pr’amor que tostemp, o malerós o erós, as recebut damb eth madeish ròstre es prèmis e es còps dera fortuna.
HAMLET-WEB	Erosi aqueri qu’eth sòn temperament e sen se combinen de manèra tant acòrda, que non son, entre es dits dera fortuna, ua flaüta prèsta a sonar coma ada era li platz.
HAMLET-WEB	Balha-me un òme que non sigue esclau des sues passions, e jo lo plaçarè en centre deth mèn còr: òc, en còr deth mèn còr, tau qu’ac hèsqui damb tu.
HAMLET-WEB	Mès que m’esteni massa en aquerò.
HAMLET-WEB	Aguesta net se represente un drama dauant deth rei, ua des scènes contie circonstàncies plan semblables as dera mòrt deth mèn pair, que d’aquerò ja te’n parlè.
HAMLET-WEB	T’encargui que quan se represente aguesta scèna obsèrves ath mèn oncle damb era mès viua atencion dera amna; s’en veir ua d’aqueres amagades accions eth sòn amagat delicte non se desnishe per eth solet, solide fòrça qu’eth qu’auem vist ei un esperit infernau, e son totes es mies idies mès neres qu’es hargues de Vulcano.
HAMLET-WEB	Examina-lo suenhosament: jo tanben tacharè era mia vista en sòn ròstre, e dempús amassarem es nòstes observacions entà jutjar çò qu’eth sòn exterior mos digue.
HAMLET-WEB	Qu’està ben, senhor, e se pendent er espectacle artenh panar ara nòsta investigacion eth mendre secret, jo que pagui eth panatòri.
HAMLET-WEB	Ja vien tara foncion; vau a tornar a hèr veir que sò hòl, e tu cerca sèti.
HAMLET-WEB	Com te va, eth mèn estimat Hamlet?
HAMLET-WEB	Fòrça ben, senhor; me tengui der aire coma eth camaleon, engrassisqui es mies esperances.
HAMLET-WEB	Que non poiratz engrassir vos atau as vòsti capons.
HAMLET-WEB	Non compreni aguesta responsa, Hamlet, ne taus rasons son entà jo.
HAMLET-WEB	Ne tanpòc entà jo.
HAMLET-WEB	Non didies que bèth còp representères ena universitat?
HAMLET-WEB	Òc, senhor, atau ei; e siguí reputat coma plan bon actor.
HAMLET-WEB	E qué heres?
HAMLET-WEB	Eth papèr de Juli Cesar.
HAMLET-WEB	Bruto m’assassinaue en Capitòli.
HAMLET-WEB	Plan bèstia siguec eth que cometec en Capitòli tan gran delicte.
HAMLET-WEB	Son ja prèsti es comics?
HAMLET-WEB	Òc, senhor, e demoren solet es vòstes ordes.
HAMLET-WEB	Gertrudis e Claudi se sèn ath sòn costat ena pòrta per a on an de gésser es actors.
HAMLET-WEB	Seguissen ara seguida es daunes e es cavalièrs.
HAMLET-WEB	Non, senhora; aciu que i a ua asimant mès atractiu entà jo.
HAMLET-WEB	Vo n’auetz encuedat d’aquerò?
HAMLET-WEB	Me permeteratz que me bota sus es vòsti jolhs?
HAMLET-WEB	Non, senhor.
HAMLET-WEB	Voi díder, emparar eth mèn cap enes vòsti jolhs?
HAMLET-WEB	Òc, senhor.
HAMLET-WEB	Vos pensatz que voleria cométer bèra indecéncia?
HAMLET-WEB	Non, que non pensi arren d’aquerò.
HAMLET-WEB	Be n’ei de doça era causa…!
HAMLET-WEB	Qué didetz, senhor?
HAMLET-WEB	Arren.
HAMLET-WEB	Pro se ve qu’ètz de hèsta.
HAMLET-WEB	Qui, jo?
HAMLET-WEB	Òc, senhor.
HAMLET-WEB	Qu’ac hèsqui sonque entà divertir-vos.
HAMLET-WEB	E a tot darrèr, qué li cau hèr a un òme senon víuer alègre?
HAMLET-WEB	Guardatz ara mia mair se guaire contenta s’està, e eth mèn pair moric ager.
HAMLET-WEB	Tant ja?
HAMLET-WEB	Ò!, donques voi vestir-me tot d’eraud, e que se hèsque a vier eth diable eth dòu.
HAMLET-WEB	Mon Diu!
HAMLET-WEB	Dus mesi hè que moric, e encara s’en bremben d’eth?
HAMLET-WEB	D’aguesta manèra ja se pòt demorar qu’era memòria d’un gran òme lo subervisque lèu miei an; pro que li calie auer estat fondador de glèises, pr’amor que se non, pera Santa Vèrge, non i aurà arrés que se’n brembe d’eth, coma deth shivau de pau que d’eth diden aqueth epitafi:
HAMLET-WEB	Sonen trompetes, e comence era scèna muda.
HAMLET-WEB	Gessen eth duc e era duquessa, qu’ac haràn es comics prumèr e dusau; en trapar-se se saluden e abracen afectuosament; era s’ajulhe mostrant eth màger respècte; eth se lhèue e apue eth cap sus eth pièch dera sua esposa.
HAMLET-WEB	S’ajace eth duc sus un lhet de flors, e era se retire en veder-lo esclipsat.
HAMLET-WEB	Ges Luciano damb dus o tres que l’acompanhen, e hè senhaus de dolor; mane retirar eth cadavre, e demorant-se solet damb era duquessa, la sollicite e l’aufrís presents; era se resistís un shinhau e lo mesprède, mès, fin finau, admet eth sòn amor.
HAMLET-WEB	Se’n van).
HAMLET-WEB	Qué vò díder aquerò, senhor?
HAMLET-WEB	Aquerò qu’ei un assassinat amagat, e anóncie grani malastres.
HAMLET-WEB	Çampar, era scèna muda contie er argument deth drama.
HAMLET-WEB	Ara mo’n saberam per çò que digue aguest actor; es comics non pòden carar un secret, qu’ac conden tot.
HAMLET-WEB	Mos diderà aguest çò que signifique era scèna qu’auem vist?
HAMLET-WEB	Òc, plan, e quinsevolh auta scèna que li digatz.
HAMLET-WEB	Se non vos avergonhatz de representar-l’ac, eth non s’avergonharà de dider-vos çò que signifique.
HAMLET-WEB	Be n’ètz, be n’ètz de dolent!
HAMLET-WEB	Ei aquerò prològ, o un fausnòm d’anèth?
HAMLET-WEB	Be n’a estat de cuert!
HAMLET-WEB	Huec de palha, coma er amor de hemna.
HAMLET-WEB	Mès qu’ei era mia pena inconsolabla en veder-vos, dolorós, trist e tan desparièr ad d’aqueth que siguéretz…
HAMLET-WEB	Timida que maufidi…
HAMLET-WEB	Mès tota era mia afliccion bric vos trebole; qu’en pièch femenin arribe enquiar excès eth temor e er amor.
HAMLET-WEB	Aquiu s’estan ena madeisha proporcion ambdues afeccions, o non n’a deguna, o se combinen aguesta e aquera damb eth màger extrèm.
HAMLET-WEB	Guaire n’ei de gran er amor qu’a vos m’incline, es pròves ac dideràn, que les è balhades; donques que tau ei eth mèn temor.
HAMLET-WEB	S’un fin aimant, sense motiu, dilhèu visque en temor, era qu’en veder-vos atau tota era son temors, fòrça gran amor amiarà en sòn pièch.
HAMLET-WEB	Dilhèu alavetz un digne espós…
HAMLET-WEB	Donques, non serien traïson colpabla en jo taus afeccions?
HAMLET-WEB	Jo un nau espòs?
HAMLET-WEB	Non, era que s’autrege ath dusau senhor, aucic ath prumèr.
HAMLET-WEB	Aquerò qu’ei chuc d’absinti.
HAMLET-WEB	Es desirs der òme que son sometudi ara memòria, que neish actiua e s’aflaquís lèu lèu.
HAMLET-WEB	Atau penge dera arrama eth frut, e atau madur, sense possada d’autú, se despenge dempùs.
HAMLET-WEB	Quan dera afliccion e dera alegria se padeguen es impulsi violents, damb eri s’esbugassen es idies que dèren lòc, e eth mès leugèr dobte mude eth plaser en desirs, e en arridalhes es planhs.
HAMLET-WEB	Amor, coma era sòrt, qu’ei inconstant: qu’en aguest mon, a tot darrèr, arren i a etèrn, e encara s’ignore s’eth mane ara fortuna, o aguesta cedís ar emperi der amor.
HAMLET-WEB	S’eth poderós deth lòc sublim què, l’abandonen dempús toti es que gaudiren deth sòn favor; s’eth praube puge ena prosperitat, aqueri que sigueren es sòns enemics procuren era sua amistat (e er amor seguís ara fortuna en aquerò) que jamès li manquen amics ath venturós, ne ath praube decepcions e mensprètz.
HAMLET-WEB	Per camin desparièr se filen eth destin der òme e es sues afeccions, e solet en eth era volontat ei liura, encara que non era execucion; e atau er eveniment esbugasse toti es nòsti projèctes.
HAMLET-WEB	Tu me prometes non rénder a ua nauèra joata era tua libertat…
HAMLET-WEB	Aguestes idies, ai!, moriràn tanlèu me veigues mòrt.
HAMLET-WEB	S’era non complisse çò que promet…
HAMLET-WEB	Permet que quauqua part l’autreja ath saunei des shordaires ores.
HAMLET-WEB	E ben, senhora, qué vos semble era pèça?
HAMLET-WEB	Me semble qu’aguesta hemna promet massa.
HAMLET-WEB	Òc, mès ac complirà.
HAMLET-WEB	Vo’n sabetz ben der argument?
HAMLET-WEB	A bèra causa que posque herir?
HAMLET-WEB	Non, senhor, non.
HAMLET-WEB	Que tot aquerò ei pura ficcion; un podom… simulat; mès mau exemple, tè!, non, senhor.
HAMLET-WEB	Com se titole aguest drama?
HAMLET-WEB	Eth Param.
HAMLET-WEB	Plan que òc… qu’ei un titol metaforic.
HAMLET-WEB	En aguesta pèça se tracte d’un omicidi cometut en Viena… eth duc se cride Gonzago, e era sua hemna Baptista…
HAMLET-WEB	Que ja, ja ac veiratz de seguit…
HAMLET-WEB	Qu’ei un embolh maudit!
HAMLET-WEB	E qué se passe?
HAMLET-WEB	A V. M. e a jo, que non amiam colpable er anim, non mos pòt incomodar, ath rossin qu’ei plen de nafres li harà dar còps de pè; mès erosament nosati non auem eth lomb nafrat.
HAMLET-WEB	Aguest que ges ara se cride Luciano, nebot deth duc.
HAMLET-WEB	Vos que suplitz perfèctament era manca deth cor.
HAMLET-WEB	E enquia e tot poiria servir d’interprèt entre vos e eth vòste aimant, se vedessa botadi en accion ambdues mariòtes.
HAMLET-WEB	Vai, qu’auetz ua lengua que talhe!
HAMLET-WEB	Damb ua bona alendada que balhetz, se li trè eth talh.
HAMLET-WEB	Qu’ei aquerò; tostemp de mau en pejor.
HAMLET-WEB	Atau hètz vosates ena eleccion deth marit: de mau en pejor…
HAMLET-WEB	Comença, assassin…
HAMLET-WEB	Dèisha de méter aguest gèst de condemnat, e comença.
HAMLET-WEB	Au…!
HAMLET-WEB	Eth corbàs grailaire que ja cride resvenja.
HAMLET-WEB	Tu, extrèt dera prigonda net en silenci, atròç podom compausat de mortaus èrbes (invocada Proserpina); infectades tres còps, e d’auti tres còps exprimides dempús, servís ath mèn assag; pr’amor qu’ara tua activitat magica, orribla, era fòrça vitau cedís tan prèst.
HAMLET-WEB	Vedetz?
HAMLET-WEB	Ara l’empodoe en jardin pr’amor de panar-li era corona.
HAMLET-WEB	Eth duc se cride Gonzago…
HAMLET-WEB	Qu’ei ua istòria vertadèra e vie escrita en plan bon italian.
HAMLET-WEB	Lèu vieratz se com era hemna de Gonzago s’enamore der assassin.
HAMLET-WEB	Se lhèue Claudi plen de ràbia.
HAMLET-WEB	Eth rei se lhèue.
HAMLET-WEB	Qué, li hè pòur un huec aparent?
HAMLET-WEB	Qué vos cau, senhor?
HAMLET-WEB	Non passetz tà dauant, deishatz-ac.
HAMLET-WEB	Hètz-vos a vier lums.
HAMLET-WEB	Anem-mo’n d’aciu.
HAMLET-WEB	Lums!
HAMLET-WEB	Lums!
HAMLET-WEB	Hamlet cante aguesti vèrsi en votz baisha, e represente es que seguissen dempús.
HAMLET-WEB	E didetz-me, senhor mèn: s’en futur era fortuna me tractèsse mau, damb aguesta gràcia qu’è entara musica e un bòsc de plumes en cap, un parelh de laci provençaus enes mies sabates ralhades, non poiríetz hèr-me lòc en un cor de comediants?
HAMLET-WEB	Papèr regular.
HAMLET-WEB	Regular?
HAMLET-WEB	Excellent.
HAMLET-WEB	Pro qu’auries pogut sauvar era consonància.
HAMLET-WEB	Ò!, eth mèn brave Horaci, guaire aqueth esperit didec ei massa cèrt.
HAMLET-WEB	Ac as vist ara?
HAMLET-WEB	Òc, senhor, pro qu’ac è vist.
HAMLET-WEB	Quan se tractèc deth podom?
HAMLET-WEB	Pro, pro qu’ac observè alavetz.
HAMLET-WEB	Que voleria un shinhau de musica (As comics): hètz-me a vier ues flaütes…
HAMLET-WEB	S’ath rei non li shaute era comèdia, serà, solide, pr’amor que… pr’amor que non li shaute.
HAMLET-WEB	Que vengue un shinhau de musica.
HAMLET-WEB	Senhor, permeteratz que vos diga ua paraula?
HAMLET-WEB	E enquia e tot ua istòria.
HAMLET-WEB	Eth rei…
HAMLET-WEB	Plan ben, qué li cau?
HAMLET-WEB	Peth vin, non?
HAMLET-WEB	Non, senor, pera colèra.
HAMLET-WEB	Que s’a retirat en sòn quarto damb fòrça inquietud.
HAMLET-WEB	Non serie mès avient anar a condar-l’ac ath mètge?
HAMLET-WEB	Non vedetz que se jo me boti en aquerò de hèr-li purgar aguest umor biliós, pòt èster que se l’aumente?
HAMLET-WEB	Ò, senhor, balhatz bèth sens ad aquerò que didetz, sense hèr veir que non vo n’encuedatz de çò que vengui a dider-vos.
HAMLET-WEB	Qu’èm d’acòrd.
HAMLET-WEB	Contunha, donc.
HAMLET-WEB	Era reina, vòsta mair, plia de gran afliccion, me mane a cercar- vos.
HAMLET-WEB	Que sigatz planvengut.
HAMLET-WEB	Aguesti compliments que non an arren de sinceritat.
HAMLET-WEB	Se voletz balhar-me ua responsa senada, complirè er encargue dera reina; se non, que serà pro retirar-me e demanar-vos perdon.
HAMLET-WEB	Donques, senhor, que non posqui.
HAMLET-WEB	Com?
HAMLET-WEB	Me demanes ua responsa, e era mia rason qu’ei un shinhau aflaquida: ça que la, responerè dera manèra que posca a guaire me preguntes, o milhor dit ad aquerò qu’era mia mair me pregunte.
HAMLET-WEB	Atau, donc, que non i a arren a híger ad aquerò.
HAMLET-WEB	Anem ath cas.
HAMLET-WEB	Tu as dit qu’era mia mair…
HAMLET-WEB	Senhor, çò que ditz ei qu’eth vòste anament l’a aumplit de suspresa e estonament.
HAMLET-WEB	Ò meravilhós hilh, qu’atau a pogut aclapar ara sua mair!
HAMLET-WEB	Mès, ditz-me, aguest estonament non s’a hèt a vier ua auta conseqüéncia?
HAMLET-WEB	Non i a quauquarren mès?
HAMLET-WEB	Solet que desire parlar-vos ena sua cramba abans que vos retiretz.
HAMLET-WEB	L’aubedirè, que siguec dètz viatges era mia mair.
HAMLET-WEB	Amies cap aute negòci entà tractar damb jo?
HAMLET-WEB	Senhor, jo me’n brembi de qué en d’auti tempsi m’estimàuetz fòrça.
HAMLET-WEB	E ara tanben.
HAMLET-WEB	T’ac juri per aguestes mans menspredables.
HAMLET-WEB	Mès, quin pòt èster eth motiu dera vòsta indisposicion?
HAMLET-WEB	Aquerò, plan, ei barrar vos madeish es pòrtes ara vòsta libertat, en non voler comunicar damb es vòsti amics es malurs que sentetz.
HAMLET-WEB	Que sò fòrça arreculat.
HAMLET-WEB	Com ei possible, quan auetz eth vòt deth rei madeish entà succedir-li en tron de Dinamarca?
HAMLET-WEB	Òc, mès tant que creish era èrba…
HAMLET-WEB	Que ja ei un shinhau vielh eth tau arrepervèri.
HAMLET-WEB	Que ja son aciu es flaütes.
HAMLET-WEB	Deishatz-me que ne veiga ua…
HAMLET-WEB	Entà qué m’i cau anar aquiu?
HAMLET-WEB	Guilhèm e Ricard s’aprèssen a Hamlet damb gèst obsequiós, en tot seguir-lo entà aquiu a on va, enquia qu’en veir eth sòn anug se hèn enlà) Semble que me vòs hèr quèir en un param, segontes me cerques pertot.
HAMLET-WEB	Ja veigui, senhor, que s’eth desir de complir damb era mia obligacion me hè gausat, dilhèu er amor que vos tengui me hè grossièr tanben e inoportun.
HAMLET-WEB	Que non compreni aquerò.
HAMLET-WEB	Vòs tocar aguesta flaüta?
HAMLET-WEB	Jo que non posqui, senhor.
HAMLET-WEB	De vertat que non posqui.
HAMLET-WEB	T’ac supliqui.
HAMLET-WEB	Mès, qu’ei non sai arren de tot aquerò….
HAMLET-WEB	Qu’ei mès aisit qu’estirar-se en tèrra.
HAMLET-WEB	Guarda, bota eth pòdo e es auti dits segontes convengue sus es traucs, boha damb era boca, e veiràs quin son mès polit que ges.
HAMLET-WEB	Ves?
HAMLET-WEB	Aguesti que son es punts.
HAMLET-WEB	Plan ben, mès se non les sai tier entà produsir armonia…
HAMLET-WEB	Qu’ei que non m’en sai d’aguest art…
HAMLET-WEB	Guarda, donc, en quina baisha opinion me ties.
HAMLET-WEB	Tu me vòs tocar, presumisses de conéisher es mèns registres, sages de trèir çò de mès intim des mèns secrets, vòs hèr que sone deth mès grèu enquiath mès agudent des mèns tons; e vaquí aguest petit esturment, capable d’excellentes votzes e d’armonia, que tu non pòs hèr sonar.
HAMLET-WEB	E te penses que se me pòt tocar a jo de manèra mès aisida qu’ua flaüta?
HAMLET-WEB	Non, da-me eth nòm der esturment que volgues: per mès que lo maneges e te fatigues, jamès artenheràs hèr-li produsir eth mendre son.
HAMLET-WEB	Que Diu t’age.
HAMLET-WEB	Senhor, era reina volerie parlar-vos de seguit.
HAMLET-WEB	Non ves aquiu aquera broma que se retire a un camèl?
HAMLET-WEB	Plan, atau ena mida que semble un camèl.
HAMLET-WEB	Donques ara que me semble ua panquèra.
HAMLET-WEB	Plan que òc, ara se retire a ua panquèra.
HAMLET-WEB	O a ua balena.
HAMLET-WEB	Ei vertat, òc, a ua balena.
HAMLET-WEB	Donques de seguit vierè a veir ara mia mair.
HAMLET-WEB	Autant haràn aguesti, que me haràn tornar hòl de vertat.
HAMLET-WEB	Que vierè, vierè de seguit.
HAMLET-WEB	Atau l’ac diderè.
HAMLET-WEB	De forma facila se ditz: de seguit vierà…
HAMLET-WEB	Deishatz-me solet, amics.
HAMLET-WEB	Aguest qu’ei er espaci dera net avient entàs maleficis.
HAMLET-WEB	Aguesta qu’ei era ora que se daurissen es cementèris, e eth lunfèrn alende contagis entath mon.
HAMLET-WEB	Ara poiria jo béuer sang cauda; ara poiria executar taus accions, qu’eth dia s’estrementisse en veder-les.
HAMLET-WEB	Mès que vau a veir ara mia mair.
HAMLET-WEB	Ò, còr!
HAMLET-WEB	Dèisha-me èster crudèu, mès non parricida.
HAMLET-WEB	Eth punhau que l’a de herir que sigue enes mies paraules, non ena mia man; que dissimulen eth còr e era lengua; siguen quines siguen es execracions que pronóncia contra era, jamès, jamès era mia amna sollicitarà que se complisquen.
HAMLET-WEB	Non, que non lo voi aciu, ne ei convenent entara nòsta seguretat deishar liure eth camp ara sua holia.
HAMLET-WEB	Premanitz-vos, donc, e harè que de seguit vos ac apraien entà qu’eth vos acompanhe entà Anglatèrra.
HAMLET-WEB	Er interès dera mia corona non permet ja expausar-me a un risque tant immediat, que creish cada moment enes sòns accèssi de deméncia.
HAMLET-WEB	De seguit premaniram era nòsta marcha.
HAMLET-WEB	Eth mès sant e religiós temor qu’ei aqueth que procure era existéncia de tanti individús qu’era sua vida depen de V. M.
HAMLET-WEB	S’ei era obligacion d’un particular deféner era sua vida de quinsevolh ofensa, mejançant era fòrça e er art, guaire mès ne serà sauvar aquera que s’està era felicitat publica?
HAMLET-WEB	Quan arribe a mancar eth monarca, non se morís eth solet, senon que ara manèra d’un torrent se hè a vier damb eth tot çò que l’entornege, coma ua grana arròda plaçada en çò de mès naut deth monte, qu’as sòns enòrmes arrais i son estacades nombroses pèces menores, que s’arribe a quèir, non i a cap d’eres, ne enquia e tot era mès petita de totes, que non patisque madeish en esbauçament totau.
HAMLET-WEB	Jamès eth sobeiran exale un alend, sense ahiscar ena sua nacion un planh generau.
HAMLET-WEB	Vos prègui que vos premanigatz sense demora entath viatge.
HAMLET-WEB	Que voi estacar aguest temor, qu’ara camine massa liure.
HAMLET-WEB	Que vam a aubedir-vos ath mès córrer.
HAMLET-WEB	Senhor, que ja se file entath quarto de sa mair.
HAMLET-WEB	Vau a amagar- me darrèr des ridèus entà veir er eveniment.
HAMLET-WEB	Qu’ei segur qu’era lo repotegarà fòrtament; e coma vos madeish auetz observat plan ben, qu’ei convenent que i sigue, entà enténer era convèrsa, quauquarrés mès que sa mair, que naturauments l’a d’èster parciau, coma les passe a totes.
HAMLET-WEB	Estatz- vos, adishatz; jo tornarè a veder-vos abans que vos retiretz, pr’amor de dider-vos çò que s’age passat.
HAMLET-WEB	Gràcies, estimat Polòni.
HAMLET-WEB	Ò, era mia colpa qu’ei atròça!
HAMLET-WEB	Era sua flaira que puge entath cèu amiant, damb era, era malediccion mès terribla; era mòrt d’un frair.
HAMLET-WEB	Que non posqui retirar-me a pregar, encara qu’ac saja de hèr ara valenta; qu’ei mès fòrt qu’era mia volontat eth delicte que l’esbauce.
HAMLET-WEB	Coma er òme que criden dues obligacions, me posi a considerar per quina començarè prumèr, e non me decidisqui per deguna…
HAMLET-WEB	Mès s’aguest braç execrable siguesse encara mès tacat ena sang frairau, mancarà enes cèus pietosi pro ploja entà tornar-lo candid coma era nhèu madeisha?
HAMLET-WEB	De qué servís era misericòrdia, se se remís a veir eth ròstre deth pecat?
HAMLET-WEB	Qué i a ena oracion senon aquera duplicada fòrça, capabla de sostier-mos quan vam a quèir, o d’aquerir-mos eth perdon quan auem queigut?
HAMLET-WEB	Òc, lheuarè es mèns uelhs entath cèu, e quedarà esfaçada era mia colpa…
HAMLET-WEB	Mès, quina sòrta de pregària me calerà tier?
HAMLET-WEB	Desbremba, Senhor, desbremba er orrible omicidi que cometí…
HAMLET-WEB	A!, que serà impossible, tant que visca tient es objèctes que me determinèren ara malesa: era mia ambicion, era mia corona, era mia esposa…
HAMLET-WEB	Poirà meritar-se eth perdon quan encara existís era ofensa?
HAMLET-WEB	En aguest mon maumetut se passe soent qu’era man delinquenta, vessant er aur, aluenhe ara justícia e corromp damb presents era integritat des leis; non atau en cèu, qu’aquiu non i a enganha, aquiu campen es accions umanes tau qu’eres son, e mos vedem possadi a manifestar totes es nòstes fautes sense desencusa, sense cap trebuc…
HAMLET-WEB	Plan, donc, se qué me cau hèr?…
HAMLET-WEB	Sagem çò que pòt hèr era penedença… e qué non poirà?…
HAMLET-WEB	Mès qué a de poder damb aqueth que non se pòt empenaïr?
HAMLET-WEB	Ò situacion malerosa!
HAMLET-WEB	Ò, consciéncia, ennerida damb ombres de mòrt!
HAMLET-WEB	Ò amna mia empresoada!
HAMLET-WEB	Angels, ajudatz-me!
HAMLET-WEB	Sajatz en jo eth vòste poder.
HAMLET-WEB	Que se doblen es mèns jolhs fòrts; e tu, còr mèn de fibres d’acèr, hè-te mofle coma es nèrvis d’un mainatge que ven de néisher.
HAMLET-WEB	Tot, tot se pòt apraiar.
HAMLET-WEB	Aguesta qu’ei era escadença avienta.
HAMLET-WEB	Ara ei en tot pregar, ara l’aucisqui…
HAMLET-WEB	Trè era espada, hè quauqui passi en un gèst de herir-lo; s’arture, e se retire un aute còp entara pòrta) E atau se n’anarà entath cèu… e ei aguesta era mia resvenja?.
HAMLET-WEB	Non, reflexionem.
HAMLET-WEB	Un marrit assassine ath mèn pair, e jo, eth sòn solet hilh, l’asseguri ath maufactor era glòria; non ei aquerò, en sòrta de castig, un prèmi e ua recompensa?
HAMLET-WEB	Eth susprenec ath mèn pair acabadi es desordes dera taulejada, caperat de mès colpes que flors en mes de Mai…
HAMLET-WEB	Qui sap, senon Diu, er estret compde que li calec balhar?
HAMLET-WEB	Mès, sivans concep era nòsta rason, era senténcia qu’aurà estat terribla.
HAMLET-WEB	E demorarè resvenjat autrejant-li ad aguest era mòrt, precisament quan purifique era sua amna, quan se premanís entara partença?
HAMLET-WEB	Non, espada mia, torna entath tòn lòc, e demora ua auta escadença entà executar mès terrible còp.
HAMLET-WEB	Quan sigue ocupat en jòc, quan renegue coleric, o dormisque embriac, o s’abandone as plasers incestuosi en lhet, o comete accions contràries ara sua sauvacion, heris-lo alavetz; que quèigue precipitat ena prigondor e qu’era sua amna quede nera e maudita, coma eth lunfèrn que l’a de recéber.
HAMLET-WEB	Engaine era espada).
HAMLET-WEB	Era mia mair me demore.
HAMLET-WEB	Marrit, aguesta medecina, que te retarde era malautia, non evitarà era tua mòrt.
HAMLET-WEB	Es mies paraules pugen entath cèu, es mies afeccions demoren CLAUDI ena tèrra.
HAMLET-WEB	Se lhèue damb agitacion) Paraules sense afeccions jamès arriben enes aurelhes de Diu.
HAMLET-WEB	Qu’arribarà de seguit.
HAMLET-WEB	Mostratz-li fermetat; didetz-li qu’es sues holies an estat massa gausades e intolerables, qu’era vòsta bontat l’a protegit, en tot hèr intercession entre eth e era injusta indignacion que costèc.
HAMLET-WEB	Jo, mentretant, retirat aciu, sauvarè silenci.
HAMLET-WEB	Parlatz-li damb libertat, vos ac prègui.
HAMLET-WEB	Cridant de laguens estant) Mair!
HAMLET-WEB	Mair!
HAMLET-WEB	Retira-te.
HAMLET-WEB	Atau vos ac prometi; que non cranhi arren.
HAMLET-WEB	Qué manatz, senhora?
HAMLET-WEB	Hamlet, que ties plan ofensat a ta pair.
HAMLET-WEB	Mair, que tietz plan ofensat ath mèn.
HAMLET-WEB	Que vengui, que vengui aquiu… e vos me preguntatz damb lengua pervèrsa.
HAMLET-WEB	Qué vò díder aquerò, Hamlet?
HAMLET-WEB	E qué vò díder aquerò, mair?
HAMLET-WEB	Te’n desbrembes de se qui sò?
HAMLET-WEB	Non, pera crotz benedida que non m’en desbrembi.
HAMLET-WEB	Ètz era reina, maridada damb eth frair deth vòste prumèr espòs, e… pro que non siguesse atau!…
HAMLET-WEB	Qu’ètz era mia mair.
HAMLET-WEB	Plan ben.
HAMLET-WEB	Vietz (Hamlet, cuelhent dera man a Gertrudis la hè a sèir), seiguetz, e non gesseratz d’aciu, non vos botjaratz, sense que vos meta un miralh ath dauant qu’en eth veigatz çò de mès amagat dera vòsta consciéncia.
HAMLET-WEB	Cèus!
HAMLET-WEB	Qué sages de hèr ara?
HAMLET-WEB	Me vòs aucir?…
HAMLET-WEB	Qui m’ajudarà?
HAMLET-WEB	En veir Gertrudis era extraordinària agitacion de Hamlet en sòn ròstre e enes sues accions, cranh que la va a aucir, e cride espaurida demanant ajuda.
HAMLET-WEB	Polòni vò gésser d’aquiu a on ei amagat, e dempús s’arture.
HAMLET-WEB	Hamlet se n’encuede de qué es ridèus se botgen, sospeche que Claudi ei amagat ath sòn darrèr, trè era espada, da dues o tres estocades sus era bonha que trape, e seguís parlant damb sa mair).
HAMLET-WEB	Ajuda, demana ajuda…ò!…
HAMLET-WEB	Qué ei aquerò?…
HAMLET-WEB	Un arrat…
HAMLET-WEB	Moric…
HAMLET-WEB	Un ducat que ja ei mòrt.
HAMLET-WEB	Ai de jo!
HAMLET-WEB	Qué as hèt?
HAMLET-WEB	Arren…
HAMLET-WEB	Jo qué me sai?…
HAMLET-WEB	Quina accion tan precipitada e sagnosa!
HAMLET-WEB	Qu’ei vertat, mair mia, accion sagnosa, e lèu tant orribla coma era d’aucir a un rei e maridar-se dempús damb eth sòn frair.
HAMLET-WEB	Aucir a un rei?
HAMLET-WEB	Òc, senhora, aquerò è dit.
HAMLET-WEB	Lhèue eth ridèu, e apareish Polòni mòrt en solèr.
HAMLET-WEB	E tu, miserable, temerari, endravat hòl…
HAMLET-WEB	Adishatz.
HAMLET-WEB	Jo t’auí per ua auta persona de mès consideracion.
HAMLET-WEB	Guarda eth prèmi qu’as guanhat; vaquí eth risque qu’a eth massa curiosèr… (Tornant a parlar damb Gertrudis, que la hè a sèir de nauèth).
HAMLET-WEB	Non, non torçatz es vòstes mans…
HAMLET-WEB	Seguitz aciu, e deishatz que jo vos tòrça eth còr.
HAMLET-WEB	Atau m’ac cau hèr, s’ei que non l’auetz format damb impenetrabla pasta, o s’es costums maudits non l’an convertit en un mur de bronze opausat a tota sensibilitat.
HAMLET-WEB	Ua accion que mascare era pèth porporada dera modéstia, e autrege nòm d’ipocresia ara vertut; agarre es flors deth beròi front d’un innocent amor, plaçant un vesicatòri en era; que hè mès perfids es vòts conjugaus qu’es promeses deth trichaire; ua accion qu’esbauce era bona fe, amna des contractes, e convertís era inefabla religion en ua complicacion frivòla de paraules; fin finau, capabla d’alugar en ira eth ròstre deth cèu, e transformar damb orrible desorde aguesta solida e artificiosa maquina deth mon, coma se s’apressèsse eth sòn finau temut.
HAMLET-WEB	Ai de jo!
HAMLET-WEB	Vaquí quanta gràcia i auie en aqueth ròstre!
HAMLET-WEB	Es peus deth solei, eth front coma eth madeish de Jupiter, era sua guardada imperiosa e menaçaira coma era de Mart, era sua gentilesa semblabla ara deth messatgèr Mercuri quan campe sus ua montanha qu’eth sòn cimalh arribe enquiath cèu.
HAMLET-WEB	Polida combinacion de formes, a on cadun des dius estampèc eth sòn caractèr, pr’amor de qué eth mon admirèsse tantes perfeccions en un òme solet.
HAMLET-WEB	Aguest que siguec eth vòste espós.
HAMLET-WEB	Vaquí, ara, ath que seguís.
HAMLET-WEB	Aguest qu’ei eth vòste espós, que coma eth cabelh damb mascaron destrusís era santat deth sòn frair.
HAMLET-WEB	Lo vedetz ben…?
HAMLET-WEB	Ne lo podetz cridar amor, pr’amor qu’ara vòsta edat es bolhs dera sang son ja tèbes e aubedients ara prudéncia; e quina prudéncia baisharie d’aqueth estat enquiad aguest?
HAMLET-WEB	Sentits pro que n’auetz, que se non siguesse atau, non auríetz afeccions; mès aguesti sentits que deuen patir ua letargia prigonda.
HAMLET-WEB	Era deméncia madeisha non poirie calar-se en tant error; ne era frenesia tiranize damb tau excès es sensacions que non rèste pro sen entà saber causir entre dus objèctes qu’era sua diferéncia ei tan visibla…
HAMLET-WEB	Quin esperit infernau vos podec enganhar e eishorbar atau?
HAMLET-WEB	Es uelhs sense eth tacte, eth tacte sense es uelhs, era sentida solet, ua fèbla porcion de quinsevolh sentit aurie estat pro entà empedir tau estupiditat…
HAMLET-WEB	Ò modéstia!
HAMLET-WEB	Infèrn rebèl!
HAMLET-WEB	Ò, Hamlet, non seguisques…
HAMLET-WEB	Es tues rasons me hèn a calar era vista ena mia consciéncia, e veigui aquiu es mès neres e grossières taques que dilhèu jamès se poiràn esfaçar.
HAMLET-WEB	E estar-se atau entre eth pudesenc sudor en un lhet incestuós, avilida en corrupcion, prodigant amorasses d’amor en aquera sentina impura!
HAMLET-WEB	Qu’ei pro, estimat Hamlet.
HAMLET-WEB	Un assassin… un marrit… vil… inferior mil còps ath vòste defuntat espós… escarni des reis, panaire der emperi e deth comandament, que panèc era preciosa corona, e se la sauvèc ena pòcha.
HAMLET-WEB	Qu’ei pro.
HAMLET-WEB	Un rei de carnaval…
HAMLET-WEB	Ò, esperits celestiaus!
HAMLET-WEB	Se qué vòs, venerada ombra?
HAMLET-WEB	Vietz dilhèu a inculpar era negligéncia deth tòn hilh, qu’aflaquit pera pietat e er endarreriment, desbrembe era importanta execucion deth tòn terrible mandat?…
HAMLET-WEB	Parla.
HAMLET-WEB	Non te’n desbrembes.
HAMLET-WEB	Que vengui a ahiscar de nauèth ERA OMBRA eth tòn fervor lèu escandit.
HAMLET-WEB	Mès, ves?
HAMLET-WEB	Guarda com as aumplit d’estonament a ta mair.
HAMLET-WEB	Bota-te entre era e era sua amna agitada, e traparàs qu’era imaginacion actue damb màger violéncia enes còssi mès fèbles.
HAMLET-WEB	Parla-li, Hamlet.
HAMLET-WEB	En qué pensatz, senhora?
HAMLET-WEB	Tota era tua amna s’a passat enes tòns uelhs, que se botgen orribles; e es tòns peus, que penjauen, en tot aquerir vida e movement, se quilhen e lhèuen coma eth soldat que desvelhe ua sobta alarma.
HAMLET-WEB	Hilh dera mia amna!
HAMLET-WEB	A qui guardes?
HAMLET-WEB	Ada eth, ada eth…
HAMLET-WEB	Vedetz quina esblancossida lum hè a veir?
HAMLET-WEB	Eth sòn aspècte e eth sòn dolor serien pro entà esmòir es pèires….
HAMLET-WEB	Ai!, non me guardes atau; non se passe qu’aguest malerós ròstre esbauce es mèns destins crudèus, non sigue qu’en excecutar-les enganhe es mejans e en sòrta de sang se vèssen lèrmes.
HAMLET-WEB	A qui li dides aquerò?
HAMLET-WEB	Non vedetz arren aquiu?
HAMLET-WEB	Arren, e veigui tot çò que i a.
HAMLET-WEB	Ne entenéretz arren, tanpòc?
HAMLET-WEB	Arren mès que çò que parlam nosati.
HAMLET-WEB	Guardatz, aquiu…
HAMLET-WEB	Lo vedetz?…
HAMLET-WEB	Ara se’n va…
HAMLET-WEB	Eth mèn pair… damb eth vestit madeish que vestie…
HAMLET-WEB	Vedetz per a on va?…
HAMLET-WEB	Ara qu’arribe en portau.
HAMLET-WEB	Tot qu’ei un efècte dera fantasia.
HAMLET-WEB	Desorde?
HAMLET-WEB	Eth pos, coma eth vòste, bategue damb intervau regular, e anóncie madeisha salut enes sons compassi…
HAMLET-WEB	Arren de çò qu’è dit ei holia.
HAMLET-WEB	Hètz-ne era pròva, e veiratz com vos repetisqui guaires idies e paraules vengui de proferir, e un hòl non ac pòt hèr.
HAMLET-WEB	A, mair mia!
HAMLET-WEB	Damb aguesta medecina artenheratz sonque irritar era part herida, aumentant era nafra pudesenca qu’interiorament la corromp…
HAMLET-WEB	Cohessatz ath cèu era vòsta colpa, ploratz eth passat, previetz eth futur, e non estenetz eth benefici sus es males èrbes entà que prospèren fòrtes.
HAMLET-WEB	Desencusatz aguest aleujament ara mia vertut, pr’amor qu’en aguesta delinqüenta edat era vertut madeisha li cau demanar perdon ath vici, e enquia e tot entà hèr-li ben lo vante e li prègue.
HAMLET-WEB	Ai, Hamlet!
HAMLET-WEB	Tu qu’esbocines eth mèn còr.
HAMLET-WEB	De vertat?
HAMLET-WEB	Donques hètz enlà de vos aquera part mès damnatjada, e viuetz damb era que quede mès innocenta.
HAMLET-WEB	Bona net…
HAMLET-WEB	Mès non tornetz entàh lhet deth mèn oncle.
HAMLET-WEB	Se non auetz vertut, aumens hètz a veir que l’auetz.
HAMLET-WEB	Eth costum, aqueth monstre qu’esbauce es inclinacions e afeccions dera amna, s’en tot çò d’aute ei un dimòni, dilhèu ei un àngel quan sap autrejar as bones accions ua cèrta facilitat que damb era insensiblament les hè a semblar innates.
HAMLET-WEB	Tietz-vos aguesta net; aguest esfòrç vos harà mès aisida era pròplèu abstinéncia, e era que vengue dempús la traparatz encara mès aisida.
HAMLET-WEB	Eth costum qu’ei capable d’esfaçar era madeisha impression dera natura, reprimir es males inclinacions e aluenhar-les de nosati damb meravilhós poder.
HAMLET-WEB	Bona net, e quan aspiretz de vertat ara benediccion deth cèu, alavetz jo vos demanarè era vòsta benediccion…
HAMLET-WEB	Jo l’amiarè entà on convengue e saberè justificar era mòrt que li balhè.
HAMLET-WEB	Qu’ei pro.
HAMLET-WEB	Bona net.
HAMLET-WEB	Pr’amor que sò pietós, me cau èster crudèu; vaquí eth prumèr mau cometut, mès encara ei màger eth que dempús s’a d’executar…
HAMLET-WEB	A!, escotatz ua auta causa.
HAMLET-WEB	Quina ei?
HAMLET-WEB	Qué me cau hèr?
HAMLET-WEB	Non hèr arren de tot çò que vos è dit, arren.
HAMLET-WEB	Permetetz qu’eth rei, holat damb eth vin, vos amie de nauèth entath lhet, e aquiu vos amorasse sarrant lasciu es vòstes caròles, e vos tempte eth pièch damb es sues marrides mans, e vos pune damb boca nera.
HAMLET-WEB	Arregraïda, alavetz, declaratz-li tot çò que hè ath cas: didetz-li qu’era mia holia non ei vertadèra, que tot ei un artifici…
HAMLET-WEB	Òc, didetz-l’ac; pr’amor que com serie possible non dider-l’ac?
HAMLET-WEB	Anatz, e a maugrat dera rason e deth secret, dauritz era gàbia sus eth tet dera casa e hètz qu’es audèths vòlen; e madeish qu’eth monard (tant amic de hèr experiéncies), botatz eth cap en param, damb eth risque de perir en eth madeish.
HAMLET-WEB	Non, non te cau pòur; pr’amor que s’es paraules se formen der alend e aguest anóncie vida, non i a vida ne alend en jo entà repetir tot çò que m’as dit.
HAMLET-WEB	Sabetz que me cau anar entà Anglatèrra?
HAMLET-WEB	Òc, qu’ei causa decidida.
HAMLET-WEB	Me n’è sabut de qué i a cèrtes cartes sagerades, e qu’es mèns dus condisciples (que d’eri me fidarè coma de vibòra verinosa) son es encargadi d’amiar eth messatge, facilitar-me era marcha e amiar-me entath precipici.
HAMLET-WEB	Mès jo les deisharè hèr, qu’ei fòrça agradiu veir volar ath minaire damb eth sòn pròpri hornèu, e mau anaràn es causes o jo hotjarè un pam sonque dejós des sues mines, e les harè sautar enquiara lua.
HAMLET-WEB	Ò, qu’ei fòrça agradiu quan un coquin estramunque damb un que se’n sap!…
HAMLET-WEB	Aguest òme que me hè a èster ara eth sòn portaire… (Vò amiar en braça eth cadavre, e en non podè’c hèr aisidament, l’agarre d’un pè, e se lo hè a vier arrosegant-lo) l’amiarè arrossegant-lo entara cramba immediata.
HAMLET-WEB	Mair, bona net…
HAMLET-WEB	Per cèrt, qu’eth senhor conselhèr (que siguec en vida un charraire impertinent) ei ara ben repausat, ben seriós e taciturn.
HAMLET-WEB	Anem, amic, que me cau trèir-vos d’aciu e acabar damb aquerò.
HAMLET-WEB	Bona net, mair.
HAMLET-WEB	Aguestes alendades, aguesti prigonds somics, que deuen auer bèra causa; ditz quina ei, qu’ei bon que me’n sàpia… a on ei eth tòn hilh?
HAMLET-WEB	Guilhèm).
HAMLET-WEB	A, senhor, ço qu’è vist aguesta net!
HAMLET-WEB	Deishatz-mos solets un instant.
HAMLET-WEB	Qué a estat, Gertrudis?
HAMLET-WEB	Qué hè Hamlet?
HAMLET-WEB	Emmaliciat ei coma eth mar e eth vent quan pelegen GERTRUDIS entre eri entà veir se qui ei eth mès fòrt.
HAMLET-WEB	Trebolat damb era deméncia que l’agite, entenec quauque bronit darrèr deth ridèu; trè era espada, cride: un arrat, un arrat; e ena sua illusion frenetica aucic ath brave ancian que se trapaue amagat.
HAMLET-WEB	Funèst accident!
HAMLET-WEB	Madeish aurie hèt damb jo s’auessa estat CLAUDI aquiu.
HAMLET-WEB	Aguesta desmesura insolenta menace a toti: a jo, a tu madeisha, a toti fin finau.
HAMLET-WEB	Que mo l’imputaràn, plan que òc, a nosati, pr’amor qu’era nòsta autoritat aurie auut de reprimir ad aguest joen hòl, en tot botar-lo en un endret a on ad arrés podesse ofensar.
HAMLET-WEB	Mès er excessiu amor que l’auem mos a empedit hèr çò que mès convenguie; madeish qu’aqueth que patís ua malautia vergonhosa, que per non declarar-la, permet que l’avale prumèr era substància vitau.
HAMLET-WEB	E a on a anat?
HAMLET-WEB	A retirar d’aquiu ath defuntat còs, e ath miei dera sua holia plore er error qu’a cometut.
HAMLET-WEB	Atau er aur mòstre era sua puretat, encara que barrejat dilhèu damb metaus vils.
HAMLET-WEB	Anem, Gertrudis, e tanlèu tòque eth solei eth cimalh des montes harè que s’embarque e se’n vage; mentretant mos calerà tier tota era nòsta autoritat e era nòsta prudéncia entà amagar o desencusar un hèt tant indigne.
HAMLET-WEB	Ò, Gilhèm, amics!
HAMLET-WEB	Anatz ambdús damb bèth un que vos ajude…
HAMLET-WEB	Hamlet, cèc de frenesia, a aucit a Polòni, e l’a trèt arrossegant-lo deth quarto de sa mair.
HAMLET-WEB	Anatz a cercar-lo; parlatz-li damb doçor; e hètz-vos a vier eth cadavre ena capèla.
HAMLET-WEB	Non vos arturetz.
HAMLET-WEB	Se’n van Ricard e Guilhèm).
HAMLET-WEB	Anem, que pensi cridar as nòsti mès prudents amics pr’amor de hèr-les a saber aguest imprevist malastre, e aquerò qu’è decidit hèr.
HAMLET-WEB	D’aguesta manèra era calomnia (qu’eth sòn rumor ocupe era extension deth mon, e afuste es sòns verinosi trets damb era eficàcia deth canon ena sua diana) errant aguest viatge eth còp, deisharà eth nòste nòm intacte e herirà solet ath vent insensible.
HAMLET-WEB	Anem-mo’n d’aciu… era mia amna qu’ei plia d’agitacion e terror.
HAMLET-WEB	Plaçat ja en lòc segur…
HAMLET-WEB	Mès…
HAMLET-WEB	De laguens estant) Hamlet!
HAMLET-WEB	Senhor!
HAMLET-WEB	Quin rambalh ei aguest?
HAMLET-WEB	Qui cride a Hamlet?
HAMLET-WEB	Que ja son aciu.
HAMLET-WEB	Senhor, qué n’auetz hèt deth cadavre?
HAMLET-WEB	Que ja ei entre eth povàs, que d’eth n’ei parent pròche.
HAMLET-WEB	Didetz-mos a on ei, entà que mo’lo pogam hèr a vier entara capèla.
HAMLET-WEB	Qué ei çò que non mos cau creir?
HAMLET-WEB	Que jo posca sauvar eth vòste secret, e vos revela eth mèn…
HAMLET-WEB	E ath delà, qué a de respóner eth hilh d’un rei as preguntes d’un nasejaire palatin?
HAMLET-WEB	Nasejaire me didetz?
HAMLET-WEB	Òc, senhor, nasejaire; que coma un esponga lèque deth favor deth rei es riqueses e era autoritat.
HAMLET-WEB	Mès aguesta gent ath finau dera sua carrèra ei quan mielhor servissen ath prince; pr’amor qu’aguest, madeish qu’eth monard, se les bote en un cornèr dera boca; aquiu les sauve, e eth prumèr qu’entrèc ei eth darrèr que s’avale.
HAMLET-WEB	Quan eth rei age de besonh çò que tu (qu’ès ua esponga) l’ages lecat, te cuelh, t’exprimís, e te quedes sec un aute còp.
HAMLET-WEB	Non compreni çò que didetz.
HAMLET-WEB	Me shaute fòrça.
HAMLET-WEB	Es rasons suprèmes son roncaments entàs aurelhes pègues.
HAMLET-WEB	Senhor, çò que cau ei que mos digatz a on ei eth còs, e vengatz damb nosati a veir ath rei.
HAMLET-WEB	Eth còs qu’ei damb eth rei; mès eth rei non ei damb eth còs.
HAMLET-WEB	Eth rei vie a èster ua causa, coma…
HAMLET-WEB	Quina causa, senhor?
HAMLET-WEB	Ua causa que non vau arren…
HAMLET-WEB	Mès guarda.
HAMLET-WEB	Pau…
HAMLET-WEB	Anem a veder-lo.
HAMLET-WEB	L’è hèt a cridar, e è manat cercar eth cadavre.
HAMLET-WEB	Be n’ei de perilhós deishar en libertat ad aguest gojat!
HAMLET-WEB	Que tanpòc ei possible exercir en eth era severitat des leis.
HAMLET-WEB	Qu’ei plan estimat pera fanatica multitud qu’era sua afeccion se ve enes uelhs, non ena rason, e qu’en aguesti casi considère eth castig deth delinqüent, e non eth delicte.
HAMLET-WEB	Qu’ei convenent, entà mantier era tranquillitat, qu’aguesta sobta abséncia de Hamlet apareishe coma causa ja determinada e resolvuda per auança.
HAMLET-WEB	Es maus desesperadi, o son incurables, o s’aleugerissen damb desesperadi remèdis.
HAMLET-WEB	Qué?
HAMLET-WEB	Qué s’a passat?
HAMLET-WEB	Que non auem pogut arténher que mos digue a on s’a hèt a vier eth cadavre.
HAMLET-WEB	Mès eth, a on ei?
HAMLET-WEB	Se demorèc dehòra damb gent que lo sauve, en tot demorar es vòstes ordes.
HAMLET-WEB	Amiatz-lo ena mia preséncia.
HAMLET-WEB	Guilhèm, que vengue eth prince.
HAMLET-WEB	Plan, Hamlet, a on ei Polòni?
HAMLET-WEB	Que se n’a anat a sopar.
HAMLET-WEB	A sopar?
HAMLET-WEB	A on?
HAMLET-WEB	Non aquiu a on minge, senon aquiu a on ei minjat, entre ua nombrosa congregacion de vèrmes.
HAMLET-WEB	Eth vèrme qu’ei eth monarca suprèm de toti es minjaires.
HAMLET-WEB	Nosati engrassim as auti animaus pr’amor d’engrassir- mos, e mos engrassim entà qu’eth verme mos minge dempús.
HAMLET-WEB	Eth rei gras e eth praube escanaulit son dus plats desparièrs, encara que se mèstren en ua madeisha taula.
HAMLET-WEB	Aquerò qu’ei tot.
HAMLET-WEB	Dilhèu un òme pòt pescar damb eth vèrme que s’a minjat a un rei, e minjar-se dempús eth peish que se neuric d’aqueth vèrme.
HAMLET-WEB	E qué vòs díder damb aquerò?
HAMLET-WEB	Solet mostrar com un rei pòt passar progressiuament en vrente d’un praube.
HAMLET-WEB	A on ei Polòni?
HAMLET-WEB	En cèu.
HAMLET-WEB	Manatz a quauqu’un tà qu’ac veigue, e s’eth vòste enviat non lo trape aquiu, alavetz podetz, vos madeish, vier a cercar-lo en bèth aute lòc.
HAMLET-WEB	Encara que, se non lo trapatz en tot aguest mes, lo flairaratz sense dobte en pujar es escales dera galaria.
HAMLET-WEB	Anarè a cercar-lo.
HAMLET-WEB	Non, eth non se botjarà d’aquiu enquia que lo vagen a cercar.
HAMLET-WEB	Aguest eveniment, Hamlet, exigís que te tengues ara tua pròpria seguretat, qu’a jo m’interèsse autant coma ac demòstre eth sentiment que me còste era accion qu’as hèt.
HAMLET-WEB	Te cau gésser d’aciu lèu lèu.
HAMLET-WEB	Premanís-te, donc.
HAMLET-WEB	Era nau qu’ei ja avisada e eth vent ei favorable, es companhs te demoren, e tot ei prèst entath tòn viatge entà Anglatèrra.
HAMLET-WEB	Entà Anglatèrra?
HAMLET-WEB	Òc, Hamlet.
HAMLET-WEB	Plan ben.
HAMLET-WEB	Òc, que t’a de semblar plan ben, s’ei qu’as comprenut era fin que perseguissen es mèns desirs.
HAMLET-WEB	Jo veigui un àngel que les ve…
HAMLET-WEB	Mès, anem entà Anglatèrra.
HAMLET-WEB	Adishatz, estimada mair!
HAMLET-WEB	E eth tòn pair que t’estime, Hamlet?
HAMLET-WEB	Mair mia…
HAMLET-WEB	Pair e mair que son marit e hemna, marit e hemna que son ua madeisha carn, atau, donc… mair mia…
HAMLET-WEB	Anem entà Anglatèrra.
HAMLET-WEB	Seguitz-lo de seguit; pressatz rapid eth sòn embarcament, que non se tarde bric.
HAMLET-WEB	Voi veder-lo dehòra d’aciu aguesta net.
HAMLET-WEB	Partitz.
HAMLET-WEB	Tot ço que cau entad aguesta comission qu’ei ja sagerat, lèu.
HAMLET-WEB	Anatz-vo’n, non vos arturetz.
HAMLET-WEB	Se’n van Ricard e Guilhèm) E tu, Anglatèrra, s’estimes pro era mia amistat (que dera sua importància t’avise eth mèn poder), donques qu’encara guardes sagnoses es herides que receberes der acèr dinamarqués, e en docil temor me pagues tributs, non dèishes heredar-se era execusion dera mia suprèma volontat, que per cartes escrites entad aguesta fin te demane tu per tu era rapida mòrt de Hamlet.
HAMLET-WEB	Era sua vida qu’ei entà jo coma ua fèbre ardenta, e tu soleta ès qui me pòt aleugerir.
HAMLET-WEB	Hè’c atau, Anglatèrra, e enquia que me’n sàpia qu’as descargat eth còp, per mès erosa que sigue era mia sòrt, non se remeteràn en mèn còr era tranquillitat ne era alegria.
HAMLET-WEB	Anatz, capitan, saludatz en mèn nòm ath monarca danés; didetz-li que gràcies ara sua licéncia, Fortimbràs demane eth pas liure per sòn regne, sivans l’a prometut.
HAMLET-WEB	Ja sabetz eth lòc dera nòsta reünion.
HAMLET-WEB	Se S. M. vò comunicar-me quauquarren, hètz-li saber que sò prèst a vier de seguit, en persona, a autrejar-li espròves deth mèn respècte.
HAMLET-WEB	Atau ac harè, senhor.
HAMLET-WEB	E vosati caminatz damb pas seguit.
HAMLET-WEB	Cavalièr, d’a on son aguestes tropes?
HAMLET-WEB	De Noruega, senhor.
HAMLET-WEB	E didetz-me, contra qui van?
HAMLET-WEB	Contra ua part de Polonia.
HAMLET-WEB	Qui les comande?
HAMLET-WEB	Fortimbràs, nebot der ancian rei de Noruega.
HAMLET-WEB	Se filen contra tota Polonia, o sonque contra quauqua part des sues termières?
HAMLET-WEB	Entà dider-vos francament era vertat, que vam a aquerir ua porcion de tèrra, que d’era (exceptat er aunor) cap auta utilitat se pòt demorar.
HAMLET-WEB	Se me la balhèssen arrendada per cinc ducats, non la cuelheira, ne me pensi que còste mès interès ath de Noruega ne ath polac, encara que la venessen en public enquant.
HAMLET-WEB	Solide qu’eth polac non sajarà de resistir?
HAMLET-WEB	Mèsalèu a botat ja en era tropes que la defenen.
HAMLET-WEB	D’aguesta sòrta eth sacrifici de dus mil òmes e vint mil ducats non decidiràn era possession d’un objècte tan frivòl.
HAMLET-WEB	Aguest qu’ei un apostèma deth còs politic, neishut dera patz e dera excessiua abondor que crèbe en interior, sense qu’en exterior se veigue era rason pera quau er òme perís.
HAMLET-WEB	Vos balhi es gràcies pera vòsta cortesia.
HAMLET-WEB	Que Diu vos age.
HAMLET-WEB	Voletz contunhar eth camin?
HAMLET-WEB	Que vos agarrarè lèu.
HAMLET-WEB	Anatz un shinhau entà dauant.
HAMLET-WEB	Guairi accidents se passen, toti m’acusen, ahiscant ara resvenja eth mèn adormit alend.
HAMLET-WEB	Qué ei er òme que base era sua màger felicitat, e tie tot eth sòn temps solet en dormir e alimentar-se?
HAMLET-WEB	Qu’ei ua bèstia e arren mès.
HAMLET-WEB	Non.
HAMLET-WEB	Aqueth que mos formèc dotadi de tant extens coneishement que damb eth podem veir eth passat e eth futur, non mos autregèc cèrtament aguesta facultat, aguesta rason divina, entà que siguesse damb nosati sense usatge e bastrussa.
HAMLET-WEB	Sigue, donc, brutau negligéncia, sigue timid escrupul que non gause a penetrar es casi futurs (causa qu’en era i a mès covardia que prudéncia), jo non sai entà qué existisqui, en tot díder tostemp: rason, volontat, fòrça e mejans entà executar-la.
HAMLET-WEB	Pertot trapi grani exemples que m’ahisquen.
HAMLET-WEB	Qu’ei pro era pròva d’aguesta grana armada nombrosa e fòrta amiada per un prince joen a delicat, qu’eth sòn esperit possat per ambicion generosa mesprède era incertitud des eveniments, e expause era sua existéncia fragila e mortau as còps dera fortuna, ara mòrt, as perilhs mès terribles, e tot per un objectiu de ta leugèr interès.
HAMLET-WEB	Er èster gran non consistís, plan, en actuar solet quan se passe un gran motiu, senon en saber trapar era rason plausibla de combat, encara qu’era causa sigue petita, quan se tracte d’aquerir aunor.
HAMLET-WEB	Com, donc, m’estongui jo en òci indigne, mòrt eth mèn pair traïdorament, era mia mair envilida… incitacions capables d’ahiscar era mia rason e eth mèn coratge, que jaden adormidi?
HAMLET-WEB	Tant qu’entara mia vergonha veigui era destruccion immediata de vint mil òmes, que per un caprici, ua esterila glòria van entath sepulcre coma entàs sòns lhets, lutant per ua causa qu’era gent ei incapabla de compréner, per un terren qu’encara non ei sufisent entà sepultar a tants cadavres…
HAMLET-WEB	Ò!, a compdar d’aué, o non existirà en jo cap tipe de fantasia, o totes es que forma seràn sagnoses.
HAMLET-WEB	Non, que non li voi parlar.
HAMLET-WEB	Era persute per veder-vos.
HAMLET-WEB	E qué vò?
HAMLET-WEB	Qué ditz?
HAMLET-WEB	Parle fòrça de sa pair: ditz qu’enten de contunh qu’eth mon ei plen de malesa; somique, se pique eth pièch, e, emmaliciada, da còps de pè a tot çò que trape.
HAMLET-WEB	Ditz rasons equivòques qu’a penes an cap sentit; mès era madeisha extravagància d’eres botge as que les entenen a retier-les, en tot examinar era fin entà que les ditz, e dar as sues paraules ua combinacion arbitrària, segontes era idia de cadun.
HAMLET-WEB	En observar es sues guardades, es sòns movements de cap, era sua gesticulacion expressiua, arriben a creir que i pòt auer en era bèra part de rason; mès que non i a arren de certan senon que se trape en estat mès maleròs.
HAMLET-WEB	Qu’estarà ben parlar-li, abans qu’eth mèn refús esparge conjectures fataus en aqueri anims que tot ac interpreten sinistrament.
HAMLET-WEB	Hè-la a vier.
HAMLET-WEB	Se’n va Horaci) Eth mès frivòl eveniment, li semble ara mia damnajada consciéncia presagi de bèth grèu desastre.
HAMLET-WEB	Qu’ei pròpria dera colpa aguesta maufidança.
HAMLET-WEB	Tan plen ei de maufidança eth delinqüent, qu’eth temor d’èster descubèrt hè dilhèu qu’eth madeish se descurbisque.
HAMLET-WEB	A on ei era beròia reina de Dinamarca?
HAMLET-WEB	Com te va, Ofelia?
HAMLET-WEB	Ò, estimada mia!
HAMLET-WEB	E a qué vie aguesta cançon?
HAMLET-WEB	Aquerò didetz…?
HAMLET-WEB	Hètz atencion ad aguesta:
HAMLET-WEB	Òc, mès, Ofelia…
HAMLET-WEB	Escotatz, escotatz.
HAMLET-WEB	Blanques borrassetes lo vestien…
HAMLET-WEB	Malerosa!
HAMLET-WEB	Vedetz aquerò, senhor?
HAMLET-WEB	Com te va, graciosa mainada?
HAMLET-WEB	Que sò ben: que Diu vos ac age…
HAMLET-WEB	Diden qu’eth chot siguec abans ua puncèla, hilha d’un hornèr…
HAMLET-WEB	Sabem se qué èm ara.
HAMLET-WEB	Mès non çò que podem èster…
HAMLET-WEB	Diu vierà a tier-mos ua visita.
HAMLET-WEB	Referéncia a sa pair.
HAMLET-WEB	Mès non, non parlem mès d’aquerò; e se vos pregunten se qué signifique, didetz:
HAMLET-WEB	E eth respon alavetz:
HAMLET-WEB	Graciosa Ofelia!
HAMLET-WEB	Ai, prauba!
HAMLET-WEB	Cèus!
HAMLET-WEB	Turpitud, plebèua!
HAMLET-WEB	Guaire hè qu’ès atau?
HAMLET-WEB	Demori que tot se passarà ben…
HAMLET-WEB	Mos cau auer paciéncia… (S’entristís e plore) Mès jo que non posqui mens que plorar en considerar que l’an deishat sus era tèrra hereda…
HAMLET-WEB	Eth mèn frair se’n saberà… solide…
HAMLET-WEB	E jo vos balhi es gràcies pes vòsti sabents conselhs… (Damb fòrça vivacitat e alegria) Va, era carròça.
HAMLET-WEB	Bona net, senhores, bona net.
HAMLET-WEB	Amiguetes, bona net, bona net, bona net.
HAMLET-WEB	T’ac prègui.
HAMLET-WEB	Ò!, tot qu’ei er efècte d’un prigond dolor, tot ven dera mòrt de sa pair; e ara veigui, Gertrudis, que quan vien es maus, non vien esparjudi coma espions, senon amassa damb esquadrons.
HAMLET-WEB	Eth sòn pair mòrt, eth tòn hilh absent (en tot auer balhat eth madeish just motiu entath sòn despatriament), eth pòble alterat en tumult damb nafrades idies e mormoracions sus era mòrt deth brave Polòni, qu’eth sòn acogament amagat a estat imprudéncia non leugèra de part nòsta; era malerosa Ofelia dehòra de se, trebolada era sua rason, que sense era èm vani simulacres, comparables solet damb es bèsties, e fin finau (e aquerò non ei mens essenciau qu’era rèsta), eth sòn frair, vengut secretament de França, e en miei de tant estranhs casi, entre ombres misterioses, sense que li manquen lengües maudidentes qu’empodoen es sues aurelhes en parlar-li dera mòrt de sa pair.
HAMLET-WEB	Ne en taus discursi, a manca de notícies segures, deisharam d’èster mentats de contunh de boca en boca.
HAMLET-WEB	Toti aguesti delèris amassadi, estimada Gertrudis, coma ua maquina destructota que se descargue, me balhen fòrça mòrts ath còp.
HAMLET-WEB	Ai Diu!
HAMLET-WEB	Quin rambalh ei aguest?
HAMLET-WEB	A on ei era mia garda?…
HAMLET-WEB	Acoditz…
HAMLET-WEB	Defenetz es pòrtes…
HAMLET-WEB	Qué ei aquerò?
HAMLET-WEB	CAVALIÈRAnatz-vo’n, senhor.
HAMLET-WEB	Er Ocean, dehòra de mida, que non s’avale es planhères damb fòrça mès espaventosa, qu’era que manifèste eth joen Laertes cèc de furor, vencent era resisténcia que li boten es vòsti soldats.
HAMLET-WEB	Era pleba lo cride senhor; e coma s’ara comencèsse a existir eth mon, era antiquitat e eth costum (empara e seguretat de tot bon govèrn) se desbremben e se desconeishen.
HAMLET-WEB	Criden pertot: “Nosati causírem coma rei a Laertes” Es chapèus lançadi en aire, es mans e es lengües l’aplaudissen, en tot arribar enquias bromes era votz generau que repetís: “Laertes serà eth nòste rei.
HAMLET-WEB	Que ja an trincat es pòrtes.
HAMLET-WEB	A on ei eth rei?
HAMLET-WEB	Non, entrem.
HAMLET-WEB	Jo vos demani que me deishetz.
HAMLET-WEB	Plan ben, plan ben.
HAMLET-WEB	Gràcies, senhors.
HAMLET-WEB	Vigilatz es pòrtes… e tu, indigne prince, autreja-me ath mèn pair.
HAMLET-WEB	Mens, mens afogadura, estimat Laertes.
HAMLET-WEB	S’auesse en jo ua gota de sang damb mens afogadura, me declararia coma hilh bastard, acusaria de cornut ath mèn pair, e estamparia sus eth front net e cast dera mia plan aunèsta mair era nòta infama de gaudimèla.
HAMLET-WEB	Mès, Laertes, quina ei era encausa de tan terribla rebellion?…
HAMLET-WEB	Dèisha-lo, Gertrudis, non l’artures… non cranhes arren contra jo.
HAMLET-WEB	Que i a ua fòrça divina que defen as reis; era traïson non pòt, coma volerie, calar-se enquiada eri, e maumet era execucion de toti es sòns projèctes…
HAMLET-WEB	Ditz-me, Laertes, per qué ès tant enrabiat?…
HAMLET-WEB	Dèisha-lo, Gertrudis…
HAMLET-WEB	Parla tu.
HAMLET-WEB	A on ei eth mèn pair?
HAMLET-WEB	Moric.
HAMLET-WEB	Mès que non l’aucic eth rei.
HAMLET-WEB	Dèisha-li preguntar çò que volgue.
HAMLET-WEB	E com a estat era sua mòrt?…
HAMLET-WEB	Ep!, non, a jo non se m’enganhe.
HAMLET-WEB	Que se’n vage entath lunfèrn era fidelitat, que se hèsque a vier eth mès nere dimòni es juraments de vassalatge, que s’acògue era consciéncia, era esperança de sauvacion en mès prigond abisme…
HAMLET-WEB	Sonque desiri, e aguest ei eth punt que persuti, sonque desiri dar complèta resvenja ath mèn defuntat pair.
HAMLET-WEB	E qui t’ac pòt empedir?
HAMLET-WEB	Sonque era mia volontat, e non tot er univèrs; e per çò des mieis que me cau tier, jo saberè economizar-les, de manèra qu’un petit esfòrç còste grani efèctes.
HAMLET-WEB	Brave Laertes, se vòs saber era vertat sus era mòrt deth tòn estimat pair, ei dilhèu escrit ena tua resvenja qu’ages de cuélher a amics e enemics, colpables e innocents sense distincion?
HAMLET-WEB	Non, solet as mèns enemics.
HAMLET-WEB	Voleràs, plan que òc, coneisher-les?
HAMLET-WEB	Ò!, as mèns bravi amics jo les receberè damb es braci dubèrts, e madeish qu’eth pelican amorós les alimentarè, se siguesse de besonh, damb era mia pròpria sang.
HAMLET-WEB	Ara parlères coma un bon hilh e coma cavalièr.
HAMLET-WEB	Laertes, ne sò colpable dera mòrt de ta pair, ne degun a sentut coma jo eth sòn malastre.
HAMLET-WEB	Aguesta vertat te cau que li sigue tan clara ara tua rason, coma as tòns uelhs era lum deth dia.
HAMLET-WEB	Deishatz-la entrar.
HAMLET-WEB	Quina naua…
HAMLET-WEB	Quin rambalh ei aguest?
HAMLET-WEB	Claudi, Gertrudis, Ofelia, Laertes, acompanhada.
HAMLET-WEB	Ò, calor actiu, uscla eth mèn cervèth!
HAMLET-WEB	Lèrmes en extrèm caustiques, consumitz era poténcia e era sensibilitat des mèns uelhs!
HAMLET-WEB	Peth cèu te juri qu’aguesta deméncia tua serà pagada per jo damb tau excès, qu’eth pes deth castig tòrce era agulha e hèsque baishar era balança…
HAMLET-WEB	Ò, ròsa de Mai!
HAMLET-WEB	Amabla mainada!
HAMLET-WEB	Era mia estimada Ofelia!
HAMLET-WEB	Era mia doça fraia!…
HAMLET-WEB	Ò, cèus!, e ei possible qu’er enteniment d’ua trenda joena sigue tan fragil coma era vida der òme decrepit?…
HAMLET-WEB	Mès era natura ei plan fina en amor e quan aguest arribe enquiar excès, era amna se des-hèigue dilhèu de quauqua preciosa part d’era madeisha, pr’amor d’autrejar-la coma present ar objècte estimat.
HAMLET-WEB	Ai non non, ai non non.
HAMLET-WEB	Ai non non, ai non non.
HAMLET-WEB	Adishatz, estimat mèn, adishatz.
HAMLET-WEB	S’en usatge dera tua rason m’ahisquèsses ara resvenja, non poiries impressionar-me tant.
HAMLET-WEB	Auetz de cantar aquerò de:
HAMLET-WEB	Qu’ei aquiu baish:
HAMLET-WEB	Vai, be n’ei d’avient er estriuet…!
HAMLET-WEB	Eth coquin deth majordòm siguec qui panèc ara senhoreta.
HAMLET-WEB	Aguestes paraules vanes encara còsten mès efècte en jo, qu’eth mès estudiat discurs.
HAMLET-WEB	Aciu me hèsqui a vier romanin, qu’ei bon entara memòria (A OFELIA Laertes) Cuelhetz, amic, entà que vo’n brembetz…
HAMLET-WEB	E aciu que i a flor dera trinitària, que son entàs pensaments.
HAMLET-WEB	Enquia e tot ath miei deth sòn deliri vò hèr enlà es pensaments que l’agiten e es sòns rebrembes tristi.
HAMLET-WEB	A Gertrudis) Aciu qu’auetz fenolh entà vos, e jolverd e OFELIA ruda… entà vos tanben, e aguesta petita part qu’ei entà jo…
HAMLET-WEB	Nosati la podem cridar èrba santa deth dimenge… vos la tieretz damb eth nòm que volgatz… (A Claudi) Aguesta qu’ei ua margarida…
HAMLET-WEB	Pro que voleria autrejar-vos quauques violetes; mès que se passiren totes quan se moric eth mèn pair.
HAMLET-WEB	Diden qu’auec un bon finau.
HAMLET-WEB	Idies funèstes, afliccion, passions terribles, es orrors deth madeish lunfèrn, tot ena sua boca ei graciós e doç.
HAMLET-WEB	Ada eth e a totes es amnes cristianes.
HAMLET-WEB	Que Diu ac volgue…
HAMLET-WEB	Ep, senhors, adishatz!
HAMLET-WEB	Vedetz aquerò, mon Diu!
HAMLET-WEB	Jo me cau cuélher partida dera tua afliccion, Laertes: non me remisques aguest dret.
HAMLET-WEB	Escota-me a despart.
HAMLET-WEB	Alista entre es mès prudents des tòns amics, aqueri que te semblen ben.
HAMLET-WEB	Que mos escoten as dus, e que jutgen.
HAMLET-WEB	Se per tòrt mèn o per man autú sò colpat, eth mèn reiaume, era mia corona, era mia vida, tot çò que posca cridar mèn, tot t’ac darè entà satisfèr- te.
HAMLET-WEB	Se non i a colpa en jo, aurè de compdar un aute còp damb era tua aubediéncia, e amassa ambdús, cercaram es mieis entà aleugerir eth tòn dolor.
HAMLET-WEB	Que se hèsque çò que didetz…
HAMLET-WEB	Era sua sobta mòrt, eth sòn escur funerau, sense trofèus, sense armes, sense escuts sus eth cadavre, ne sense es aunors degudi, ne digna pompa; tot, tot qu’ei en tot clamar, deth cèu enquiara tèrra, per un examen que sigue eth mès rigorós.
HAMLET-WEB	Vene damb jo.
HAMLET-WEB	Qui son es que me vòlen parlar?
HAMLET-WEB	Uns marinèrs, que segontes dident, vos hèn a vier cartes.
HAMLET-WEB	Hè-les a entrar (se’n va eth vailet).
HAMLET-WEB	Sabi pas de quina part deth mon m’a d’escríuer quauquarrés, s’ei que non sigue Hamlet, eth mèn senhor.
HAMLET-WEB	Que Diu vos age.
HAMLET-WEB	E a vosati tanben.
HAMLET-WEB	Atau ac harà, s’ei era sua volontat.
HAMLET-WEB	Aguestes cartes der embaishador que s’embarquèc entà Anglatèrra, que van dirigides a vos, s’ei que vos cridatz Horaci coma mos an dit.
HAMLET-WEB	Lieg era carta) ”Horaci: Dempús qu’ages liejut aguesta, HORACI manaràs ad aguesti òmes entath rei, qu’entada eth les è balhat ua carta.
HAMLET-WEB	A penes amiàuem dus dies de navegacion quan comencèc a acaçar-mos un vaishèth pirata plan ben armat.
HAMLET-WEB	En veir qu’era nòsta nau ère pòc rapida, mos calec apelar ath valor.
HAMLET-WEB	Arribèrem ar abordatge: jo sautè eth prumèr ena embarcacion enemiga, qu’ath còp artenhec desseparar-se dera nòsta, e per tant me trapè solet e presoèr.
HAMLET-WEB	Eri s’an comportat damb jo coma lairons pietosi; mès que ja sabien se qué volien e les ac è pagat fòrça ben.
HAMLET-WEB	Hè qu’eth rei recebe es cartes que te mani, e tu vene a veder-me damb tanta diligéncia coma se hugesses dera mòrt.
HAMLET-WEB	Qu’è ues quantes paraules que t’è de díder ena aurelha, que te deisharàn estonat, encara que totes eres non seràn pro entà exprimir era importància deth cas.
HAMLET-WEB	Aguesti bravi òmes t’amiaràn enquia aciu.
HAMLET-WEB	Guilhèm e Ricard seguiren eth sòn camin entà Anglatèrra.
HAMLET-WEB	Qu’è fòrça causes tà dider-te sus eri.
HAMLET-WEB	Adishatz.
HAMLET-WEB	Tostemp tòn.
HAMLET-WEB	Anem.
HAMLET-WEB	Jo vos introdusirè entà qué presentetz aguestes cartes.
HAMLET-WEB	Que mos ac cau hèr lèu lèu, pr’amor de qué m’amietz dempús a on s’està eth que vo’les autregèc.
HAMLET-WEB	Gabinet deth rei.
HAMLET-WEB	Sense cap de dobte era tua rectitud aprovarà eth mèn descargament, e me haràs un lòc en tòn còr coma a un amic, dempús qu’as entenut damb espròves evidentes qu’eth tuaire deth tòn nòble pair conspiraue contra era mia vida.
HAMLET-WEB	Que se ve fòrça clar…
HAMLET-WEB	Mès didetz-me: per qué non actuatz contra excèssi tan grèus e colpables, quan era vòsta prudéncia, era vòsta granesa, era vòsta pròpria seguretat, totes es consideracions amassa vos aurien d’ahiscar de manèra particulara a reprimir-les?
HAMLET-WEB	Per dues rasons, qu’encara que dilhèu les ages per fèbles, entà CLAUDI jo an estat fòrça poderoses.
HAMLET-WEB	Ua ei qu’era reina, sa mair, viu lèu pendent des sues guardades, e ath còp (sigue malastre o felicitat mia) tant estretament junhec er amor era mia vida e era mia amna ara dera mia esposa, qu’atau coma es astres non se botgen senon laguens dera sua pròpria esfèra, atau en jo non i a cap movement que non depene dera sua volontat.
HAMLET-WEB	Era auta rason que per era non posqui actuar contra er agressor publicament, ei era gran estima qu’eth pòble li tie; eth quau, coma era hònt qu’es sues aigües muden es socs en pèires, banhant ena sua afeccion es fautes deth prince, convertís en gràcies totes es sues errades.
HAMLET-WEB	Es mies flèches non pòden tirar-se damb tau violéncia, de sòrta que resistisquen a un auracan tan fòrt; e sense tocar eth punt que se dirigissen, haràn repè un aute còp entar arc.
HAMLET-WEB	Òc, e mentretant jo è perdut a un illustre pair, e trapi a ua fraia ena mès deplorabla situacion…
HAMLET-WEB	Era mia fraia, qu’eth sòn merit (s’artenh er elògi ad aquerò que ja non existís) se lheuèc sus çò de mès sublim deth sòn sègle, per çò des rares qualitats qu’en era s’admirèren amassa… qu’arribarà, arribarà eth temps dera mia resvenja.
HAMLET-WEB	Aguest pensament non t’a d’interrómper eth sòn, ne as de presumir de qué jo siga format de matèria tant insensibla e dura, que me dèisha reméter era barba e agarrar-m’ac coma ua hèsta…
HAMLET-WEB	Lèu t’informarè de çò d’aute: Qu’ei pro dider-te qu’estimè a ta pair, que nosati mos estimam tanben, e que demori balhar-te a conéisher era…
HAMLET-WEB	Mès…
HAMLET-WEB	Quines notícies amies?
HAMLET-WEB	De Hamlet!
HAMLET-WEB	Qui se les a hèt a vier?
HAMLET-WEB	Diden qu’uns marinèrs, jo non les è vist.
HAMLET-WEB	Enteneràs çò que diden, Laertes.
HAMLET-WEB	Deishatz-mos solets.
HAMLET-WEB	Lieg ua carta) “Gran e poderós senhor: vos hèsqui a saber se CLAUDI com è arribat despolhat en vòste regne.
HAMLET-WEB	Deman vos demanarè permís entà vier era vòsta preséncia reiau; e alavetz, mejançant eth vòste perdon, vos diderè era causa dera mia estranha e sobta tornada.
HAMLET-WEB	Qué vò díder aquerò?
HAMLET-WEB	Auràn tornat tenben es auti, o i a bèra enganha, o dilhèu tot ei faus?
HAMLET-WEB	Coneishetz era letra?
HAMLET-WEB	Examinant damb atencion era carta) Òc, ei de Hamlet…
HAMLET-WEB	Despolhat… e en ua esmenda que i a aciu ditz, ditz… solet…
HAMLET-WEB	Qué pòt èster aquerò?
HAMLET-WEB	Sabi pas…
HAMLET-WEB	Mès deishatz-lo vier, que senti alugar-se en naues ires eth mèn còr…
HAMLET-WEB	Òc, jo viuerè, e li diderè ena sua cara: tu ac heres, e siguec d’aguesta manèra.
HAMLET-WEB	Vos deishar guidar-te per jo, Laertes?
HAMLET-WEB	S’ei qu’ei vertat…
HAMLET-WEB	Vai!
HAMLET-WEB	Com ei possible!…
HAMLET-WEB	Òc, senhor, se non ei que voléssetz inclinar-me entara patz.
HAMLET-WEB	Entara tua pròpria patz, non entà cap auta.
HAMLET-WEB	S’eth vie ara desengustat de tau viatge e refuse començar-lo de nauèth, jo lo tierè ocupat en ua empresa que pensi qu’en era perirà sense cap de dobte.
HAMLET-WEB	Aguesta mòrt non ahiscarà eth baran mès leugèr d’acusacion, enquia e tot sa mair acceptarà eth hèt en creder-lo edart.
HAMLET-WEB	Seguirè peth menut es vòstes idies, e encara mès se diciditz que siga jo eth que les execute.
HAMLET-WEB	Tot se passe ben…
HAMLET-WEB	Dempús que partíretz s’a parlat fòrça de tu dauant de Hamlet, per çò d’ua abiletat que diden que subergesses.
HAMLET-WEB	Es autes que ties non botgèren tant era sua enveja coma aguesta soleta, qu’ena mia pensada ocupe eth darrèr lòc.
HAMLET-WEB	E quina abiletat ei, senhor?
HAMLET-WEB	Non ei qu’un laç en chapèu dera joenessa, mès que l’ei fòrça de besonh; pr’amor qu’atau son pròpris dera joenessa es ornaments leugèrs e alègres, coma dera edat madura es ròbes e pèths que damb eres se vestís per abric e decéncia…
HAMLET-WEB	Dus mesi hè que siguec aciu un cavalièr de Normandia… coneishi as francesi fòrça ben, qu’è lutat contra eri, e son, plan, boni cavalièrs; mès eth galan que parli qu’ère un prodigi en aquerò.
HAMLET-WEB	Semblaue auer neishut sus era sera, e hège executar ath sòn shivau tant admirables movements coma s’eth, e eth sòn valent shivau, siguessen un solet còs; e autant depassèc es mies idies, que totes es formes e actituds que jo posca imaginar-me non arribèren ad aquerò qu’eth hec.
HAMLET-WEB	Didetz qu’ère normand?
HAMLET-WEB	Òc, normand.
HAMLET-WEB	Que deu èster Lamond, plan.
HAMLET-WEB	Eth madeish.
HAMLET-WEB	Lo coneishi ben, e ei era jòia mès preciosa dera sua nacion.
HAMLET-WEB	Donques aguest, en tot parlar de tu publicament, t’aumplie d’elògis pera tua intelligéncia e per exercici dera escrima, e era bontat dera tua espada ena defensa e en atac; autant, que didec un viatge que serie un espectacle admirable veder-te bregar damb un aute de parièr merit, s’ei que se podesse trapar; pr’amor que, sivans asseguraue eth madeish, es mès adretis dera sua nacion mancauen d’agilitat entàs estocades e es parades quan tu manejaues eth floret damb eri.
HAMLET-WEB	Aguest infòrme quilhèc era enveja de Hamlet, e non pensèc en arren d’alavetz ençà qu’en sollicitar tu per tu era tua tornada pr’amor de lutar damb tu.
HAMLET-WEB	Dehòra d’aquerò…
HAMLET-WEB	E qué i a dehòra d’aquerò, senhor?
HAMLET-WEB	Per qué m’ac preguntatz?
HAMLET-WEB	Non pr’amor que pensa que non estimaues a ta pair, senon pr’amor que sai qu’er amor ei estacat ath temps, e qu’eth temps escandís eth sòn lardor e es sòns bualhs, segontes m’ac hè veir era experiéncia des eveniments.
HAMLET-WEB	Guaire mos prepausam hèr s’aurie d’executar en madeish moment qu’ac desiram, pr’amor qu’era volontat s’altère aisidament, s’aflaquís e se paralise, sivans es lengües, es mans e es accidents que se trauèssen; e alavetz aqueth estèrle desir se retire a ua alendada que còste mau en sorta d’aleugerir…
HAMLET-WEB	Mès toquem en çò de viu dera herida.
HAMLET-WEB	Hamlet torne…
HAMLET-WEB	Quina accion entamenaries tu pr’amor de manifestar mès damb es accions que damb es paraules qu’ès digne hilh de ta pair?
HAMLET-WEB	Que harè?
HAMLET-WEB	Li talharè eth cap en madeish temple.
HAMLET-WEB	Cèrt que non aurie un omicida de trapar refugi enlòc, ne reconéisher limits ua justa resvenja; mès, brave Laertes, hè çò que te vau a díder: Esta-te amagat en tòn quarto; quan arribe Hamlet, s’en saberà de qué tu as vengut; jo lo harè acompanhar de quauqui uns que laudant era tua adretia autregen un nau lustre as elògis que de tu hec eth francés.
HAMLET-WEB	Fin finau, arribaratz a veder-vos; se haràn apòstes en favor d’un e der aute… eth, qu’ei distrait, generós, incapable de quinsevolh malícia, non reconeisherà es florets; de sòrta que te serà fòrça facil, damb pòca subtilesa que tengues, e en quinsevolh des jogades cuélher satisfaccion dera mòrt de ta pair.
HAMLET-WEB	Atau ac harè, e damb aguesta finalitat voi empodoar era espada damb un enguent que crompè a un vendeire de carrèr, de qualitat tan mortifèra, que banhant un guinhauet en eth, a on que sigue que i age sang introdusís era mòrt sense que i age remèdi eficaç que la posque evitar, per mès que contengue totes es medecines que creishen jos era lua.
HAMLET-WEB	Jo banharè era punta dera mia espada damb aguest podom, entà que, a penes lo tòque morisque.
HAMLET-WEB	Pensaram mès sus aquerò…
HAMLET-WEB	Examinem quina ocasión, quini mejans seràn mès oportuns entara nòsta enganha, pr’amor que se dilhèu se maumet, e mancada era execucion se desnishen es fins, que valerie mès non auer començat.
HAMLET-WEB	Conven, donc, qu’aguest projècte vage sostengut damb un aute dusau, capable d’assegurar eth còp se non s’artenh damb eth prumèr.
HAMLET-WEB	Demora…
HAMLET-WEB	Dèisha-me veir se…
HAMLET-WEB	Haram ua apòsta solemna sus era vòsta adretia e …
HAMLET-WEB	Òc, que ja m’en sai deth qué.
HAMLET-WEB	Mès, cara…
HAMLET-WEB	Quin bronit s’escote?
HAMLET-WEB	Qué te cau, estimada reina?
HAMLET-WEB	Laertes, era tua fraia ven d’estofar-se.
HAMLET-WEB	Estofada!…
HAMLET-WEB	A on?…
HAMLET-WEB	Cèus!
HAMLET-WEB	A on traparatz un saüc que creish ara vòra d’aguest arriuet, miralhant enes aigües cristallines era imatge des sues huelhes palles.
HAMLET-WEB	Entà aquiu se filèc ridiculament ornada d’arrametes, ortigues, margarides e longues flors porporades, qu’entre es campanhards se criden damb ua denominacion grossièra, e es anutjoses puncèles criden dits de mòrt.
HAMLET-WEB	Arribada que siguec, se treiguec era garlanda, e en voler pujar entà suspener-la enes arrames, se trinque un soc envejós, e quèn en torrent fatau era e totes es sues garnidures rustiques.
HAMLET-WEB	Era ròba ueda e estenuda l’amièc pendent ua estona sus es aigües, madeish qu’ua sirena, e, mentretant, anaue cantant bocins de cançons ancianes, coma sense saber-se’n deth sòn malastre, o coma sirventa e neishuda en aqueth moment.
HAMLET-WEB	Mès que non ère possible qu’atau se tardèsse pendent guaire temps…
HAMLET-WEB	Es vestits, pesadi ja damb era aigua que les chaupauen, cuelheren ara malerosa, en tot interrómper eth sòn cant plan doç era mòrt, plia d’angónies.
HAMLET-WEB	Qué, fin finau s’estofèc?
HAMLET-WEB	Malastre!
HAMLET-WEB	Òc, s’estofèc, s’estofèc.
HAMLET-WEB	Malerosa Ofelia!
HAMLET-WEB	Encara qu’a maugrat de toti es nòsti esfòrci, imperiosa, era natura seguís eth sòn costum, encara qu’eth valor s’avergonhe…
HAMLET-WEB	Mès dempús que se vèssen aguesti plors, arren quedarà en jo de femenin ne de covard….
HAMLET-WEB	Adishatz, senhors…
HAMLET-WEB	Es mies paraules de huec usclarien en ahlames, se non les amortèssen aguestes lèrmes imprudentes.
HAMLET-WEB	Vam a seguir-lo, Gertrudis, que dempús d’auer-me costat amortesir era sua colèra, cranhi ara qu’aguest malastre non l’ahisque un aute còp.
HAMLET-WEB	Mos conven seguir-lo.
HAMLET-WEB	Eth jutge a reconeishut ja eth cadavre, e a dispausat que se l’acògue en lòc sagrat.
HAMLET-WEB	Jo non sai se com va aquerò…
HAMLET-WEB	Atau an jutjat que siguec.
HAMLET-WEB	Tè!…
HAMLET-WEB	Mès que m’escote ara er oncle Socaba.
HAMLET-WEB	Non, dèisha, ja t’ac diderè jo.
HAMLET-WEB	Guarda, aciu que i é ENTERRAIRE 1èr era aigua.
HAMLET-WEB	Ben.
HAMLET-WEB	Aciu que i é er òme.
HAMLET-WEB	Plan ben…
HAMLET-WEB	Donques, senhor, s’aguest òme va e se met laguens dera aigua, s’estofe ada eth madeish; pr’amor que per fas o per nefas, aquerò ei çò que va…
HAMLET-WEB	Mès, atira era atencion en aquerò que vau a dider-te.
HAMLET-WEB	S’era aigua ven entada eth e lo suspren e l’estofe, alavetz non s’estofe ada eth madeish…
HAMLET-WEB	Compaire Rasura, aqueth que non desire era mòrt non s’escuerce era vida.
HAMLET-WEB	E qué, i a leis entad aquerò?
HAMLET-WEB	Guarda, donc, s’era defuntada non siguesse ua senhora, ne sò solide fòrça de qué non l’acogarien en lòc sagrat.
HAMLET-WEB	Anem aquiu damb era aishada… (Se boten es dus a daurir ua sepultura ath miei deth teatre, en tot trèir era tèrra damb tistèrs, e entre era calaveres e uassi) Aquerò vò díder que non i a cavalièrs de noblesa mès anciana qu’es jardinèrs, enterraires e hotjaires, que son es qu’exercissen era profession d’Adam.
HAMLET-WEB	Qué, donc, Adam siguec cavalièr?
HAMLET-WEB	Coma que siguec eth prumèr qu’amièc ENTERRAIRE 1èr armes…
HAMLET-WEB	Mès te vau a hèr ua pregunta, e se non me respones coma cau, as de cohessar qu’ès un…
HAMLET-WEB	Endauant.
HAMLET-WEB	Qu’ei un bon edifici era horca; mès com ei de bon?
HAMLET-WEB	Ei bon entad aqueri que hèn mau: ara plan, tu hès mau de díder qu’era horca ei fabrica mès fòrta qu’ua glèisa; atau, donc, era horca poirie èster bona entà tu…
HAMLET-WEB	Tornem ara pregunta.
HAMLET-WEB	Òc, ditz-ma’c, e ges ja der embolh.
HAMLET-WEB	Ja ves que t’ac digui.
HAMLET-WEB	Va, donc.
HAMLET-WEB	Donques non ac posqui díder.
HAMLET-WEB	Tu qu’ès un saumet nèci que non gesserà deth sòn pas per mès que lo foetegen.
HAMLET-WEB	Quan te hèsquen aguesta pregunta, te cau respóner: “er enterraire”.
HAMLET-WEB	Au, vè-te’n aquiu en casa de Joanet, e hè-me a vier ua copa d’aiguardent.
HAMLET-WEB	Qué pòc sent aguest òme çò que hè, donques que daurís ua sepultura e cante!
HAMLET-WEB	Eth costum que l’a avedat ja ad aguesta ocupacion.
HAMLET-WEB	Atau ei.
HAMLET-WEB	Era man que mens trabalhe qu’a mès delicat eth tacte.
HAMLET-WEB	Aquera calavera qu’aurie lengua en d’auti tempsi, e damb era poirie tanben cantar…
HAMLET-WEB	Com la lance en solèr eth coquin!
HAMLET-WEB	Coma se siguesse era maishèra que damb era hec Cain eth prumèr omicidi.
HAMLET-WEB	E aguesta qu’ei en tot mautractar ara aguest bastrús, poirie èster plan ben eth cap de quauque estadista, que dilhèu sagèc d’enganhar ath cèu madeish.
HAMLET-WEB	Non te semble?
HAMLET-WEB	Que pòt èster.
HAMLET-WEB	O era de quauque cortesan que diderie: “plan erosi dies, senhor excellentissim; com li va era santat ath mèn venerat senhor?” Aguesta que pòt èster era deth cavalièr Tau, que hège grani elògis deth popenc deth cavalièr Quau entà demanar-se-lo prestat dempús.
HAMLET-WEB	Non pòt èster atau?
HAMLET-WEB	Òc, senhor.
HAMLET-WEB	Ò!, plan, per cèrt; e ara ei en poder deth senhor vèrme maumetuda e esbocinada damb era aishada d’un enterraire….
HAMLET-WEB	Granes revolucions se hèn aciu, s’auesse entre nosati mieis entà campar-les…
HAMLET-WEB	Mès costèc dilhèu tan pòc era formacion d’aguesti uassi ara natura, qu’agen de servir entà qu’aguesta gent se divertisque enes sues tricharies damb eri?
HAMLET-WEB	Es mèns que s’estrementissen en considerà’c.
HAMLET-WEB	E aguesta auta, per qué non poirie èster era calavera d’un letrat?
HAMLET-WEB	A on se n’anèren es sues enganhes e subtilitats, es sòns plaids, es sues interpretacions, es sòns embolhs?
HAMLET-WEB	Per qué patís ara qu’aguest brigand grossièr lo pataquege contra era paret damb era aishada plia de hanga?…
HAMLET-WEB	E non diderà ua soleta paraula sus aguest hèt criminau!…
HAMLET-WEB	Aguest serie, dilhèu, mentre visquèc, un gran crompaire de tèrres, damb es sues obligacions, arreconeishements, seguretats mutuaus, pagaments, recebuts…
HAMLET-WEB	Vaquí er arrendament des sòns arrendaments, e eth crubament des sòns crubaments: tot s’a convertit en ua calavera plia de hanga.
HAMLET-WEB	Es titols des proprietats que tenguec caberien dificilament en sòn taüt, e ça que la, totes es fidances e seguretats recipròques des sues aquisicions non l’an pogut assegurar ua auta possession qu’un espaci petit, capable de caperar-se damb un parelh des sues escritures….
HAMLET-WEB	Qu’ei vertat, senhor.
HAMLET-WEB	Non se hè eth pergamin de pèth de mardan?
HAMLET-WEB	Òc, senhor, e de pèth de vedèra tanben.
HAMLET-WEB	Donques te digui, que son mès irracionaus qu’es mardans e vedères aqueri que boten era sua felicitat ena possession de taus pergamins…
HAMLET-WEB	Vau a conversar damb aguest òme.
HAMLET-WEB	Ar enterraire) De qui ei aguesta sepultura, bona pèça?
HAMLET-WEB	Mia, senhor.
HAMLET-WEB	Òc, me pensi qu’ei tua pr’amor qu’ès ara laguens d’era… mès era sepultura qu’ei entàs mòrts, non entàs vius: atau, donc, as mentit.
HAMLET-WEB	Entà quin mòrt hotges aguesta sepultura?
HAMLET-WEB	Que non ei òme, senhor.
HAMLET-WEB	Plan, donc, entà quina hemna?
HAMLET-WEB	Que tanpòc ei aquerò.
HAMLET-WEB	Donques se qué ei çò qu’as d’acogar aciu?
HAMLET-WEB	Que Diu la perdone.
HAMLET-WEB	Be n’ei d’astut!
HAMLET-WEB	Parlem-li clara e simplament, pr’amor que se non, ei capable de confoner-mos damb equivòcs.
HAMLET-WEB	De tres ans ençà è observat guaire se va subtilizant era edat que viuem…
HAMLET-WEB	A fe de Diu, Horaci, que ja eth plebèu seguís tan d’apròp ath cavalièr, que lèu l’estalonarà…
HAMLET-WEB	Guaire temps hè qu’ès enterraire?
HAMLET-WEB	Tota era mia vida, se pòt díder.
HAMLET-WEB	E guaire temps deu auer?
HAMLET-WEB	Non ac sabetz?
HAMLET-WEB	Escotatz!
HAMLET-WEB	E per qué se n’a anat entà Anglatèrra?
HAMLET-WEB	Per qué?
HAMLET-WEB	E com s’a passat aquerò de tornar-se hòl?
HAMLET-WEB	D’ua manèra plan estranha, sivans diden.
HAMLET-WEB	De quina manèra?
HAMLET-WEB	En tot auer perdut eth sen.
HAMLET-WEB	Mès, quina causa dèc lòc ad aquerò?
HAMLET-WEB	Eth lòc?
HAMLET-WEB	Guaire temps pòt estar acogat un òme sense corromper-se?
HAMLET-WEB	Se se passe qu’eth non se corrompie ja en vida ENTERRAIRE 1èr (coma mos arribe cada dia damb fòrça còssi afrancesadi, que non sabem per a on cuelher-les), se poirà tardar entre ueit e nau ans.
HAMLET-WEB	Un adobaire se tardarà nau ans solide.
HAMLET-WEB	Donques, qué a eth mès que un aute quinsevolh?
HAMLET-WEB	Vaquí ua calavera qu’a estat jos era tèrra vint-e-tres ans.
HAMLET-WEB	De qui ei?
HAMLET-WEB	Jo, com ac è de saber?
HAMLET-WEB	Màger hilh de puta, hòl!…
HAMLET-WEB	Un còp me lancèc un salèr de vin deth Rhin peth cap…
HAMLET-WEB	Plan, senhor, aguesta calavera ei era calavera de Yorick, eth bofon deth rei.
HAMLET-WEB	Aguesta?
HAMLET-WEB	Era madeisha.
HAMLET-WEB	Ai, praube Yorick…!
HAMLET-WEB	Jo lo coneishí, Horaci…
HAMLET-WEB	Qu’ère un òme fòrça graciós, dera mès fecunda imaginacion.
HAMLET-WEB	M’en brembi qu’en èster jo mainatge m’amièc mil còps sus es sues espatles… e ara era sua vista me còste orror, e se me sarre eth pièch…
HAMLET-WEB	Aciu sigueren aqueri pòts a on jo balhè punets sense nombre…
HAMLET-WEB	Qué se passèc damb es tues trufaries, es tòns guimbets, es tòns cants e aqueres facècies sobtes que normaument animauen era taula damb alègre rambalh?
HAMLET-WEB	Ara, mancat ja deth ton des muscles, ne tansevolh pòs arrir-te’n dera tua pròpria deformitat…
HAMLET-WEB	Vè-te’n entath cabinet d’atrencadura d’ua des nòstes daunes, e ditz-li, entà ahiscar era sua arridalha, que per mès que se bote un poce de potingues en ròstre, a tot darrèr aurà d’experimentar aguesta transformacion… (Lance era calavera en molon de tèrra immediata ara sepultura) Ditz-me ua causa, Horaci.
HAMLET-WEB	Quina, senhor?
HAMLET-WEB	Cres tu qu’Alexandre, botat dejós de tèrra, aurie aguesta forma?
HAMLET-WEB	Plan que òc.
HAMLET-WEB	E exalarie aguesta madeisha flaira?…
HAMLET-WEB	Sense cap diferéncia.
HAMLET-WEB	Er enterraire 1èr, acabada era excavacion, ges dera sepultura e se passège enquiath hons deth teatre.
HAMLET-WEB	Com mos auem de veir, Horaci!…
HAMLET-WEB	E per qué non poirie era imaginacion seguir es illustres cendres d’Alexandre enquia trapar-les caperant era boca de quauqua bota?
HAMLET-WEB	A fe de Diu, que serie excessiu curiosèr vier a examinà’c.
HAMLET-WEB	Non, non plan.
HAMLET-WEB	Que non mos cau senon seguir-lo enquia amiar-lo aquiu damb probabilitat e sense cap violéncia.
HAMLET-WEB	Coma se didéssem: Alexandre moric, Alexandre siguec acogat, Alexandre venguec a èster povàs, eth povàs ei tèrra, dera tèrra hèm hanga…
HAMLET-WEB	E per qué, damb aguesta hanga, que ja s’a convertit, non auràn pogut caperar ua bota de cervesa?
HAMLET-WEB	Er emperaire Cesar, mòrt e convertit en tèrra, pòt caperar un clòt entà empedir que passe er aire…
HAMLET-WEB	E aquera tèrra que tenguie aterrit eth mon, servirà dilhèu entà reparar es henudes d’un tenhat contra eth tempèri der iuèrn…
HAMLET-WEB	Mès carem… deishem-ac de cornèr, que…
HAMLET-WEB	Òc… aciu que vie eth rei, era reina, es grani…
HAMLET-WEB	A qui acompanhen?
HAMLET-WEB	Be n’ei d’incomplèt aguest ceremoniau!…
HAMLET-WEB	Tot aquerò me hè a veir qu’eth defuntat qu’amien dèc fin ara sua vida damb man desesperada…
HAMLET-WEB	Plan que òc deuie èster persona de qualitat.
HAMLET-WEB	Amaguem-mos un shinhau e observa.
HAMLET-WEB	Amien entre quate òmes eth cadavre d’Ofelia, vestida damb tunica blanca e coronada de flors.
HAMLET-WEB	Darrèr seguís eth prèire e toti es que hèn eth dòu, trauessant eth teatre a pas doç, enquia arribar a on ei era sepultura.
HAMLET-WEB	Sone eth tòc des campanes.
HAMLET-WEB	Quina auta ceremònia manque?
HAMLET-WEB	Guarda, aqueth qu’ei Laertes, joen fòrça illustre.
HAMLET-WEB	Quina ceremònia manque?
HAMLET-WEB	Que ja s’an celebrat es sues funeralhas damb tota era decéncia possibla.
HAMLET-WEB	Era su mòrt hè veir fòrça dobtes, e se non s’auesse interpausat era suprèma autoritat, que modifique es leis, qu’aurie estat plaçada en lòc profan; aquiu s’estarie enquia que sonèsse era trompeta finau, e en sòrta d’oracions pietoses, aurien queigut sus eth sòn cadavre calhaus, pèires e tarcums.
HAMLET-WEB	Ça que la, se l’an concedit es vestidures e ornaments virginaus, eth trinhonar des campanes e era sepultura.
HAMLET-WEB	Donques que non s’a de hèr arren mès?
HAMLET-WEB	Arren mès.
HAMLET-WEB	Profanaríem es aunors sagradi des defuntats, en cantar un requiem pr’amor d’implorar eth repaus dera sua amna, coma se hè per aqueri que partissen d’aguesta vida damb mès cristiana disposicion.
HAMLET-WEB	Tè!…
HAMLET-WEB	Era beròia Ofelia!
HAMLET-WEB	Doci presents entara mia doça amiga.
HAMLET-WEB	Esparg flors sus GERTRUDIS eth cadavre).
HAMLET-WEB	Adishatz…
HAMLET-WEB	Jo desiraua qu’auesses estat era esposa deth mèn Hamlet, graciosa puncèla, e demoraua caperar de flors eth tòn lhet noviau… mès non eth tòn sepulcre.
HAMLET-WEB	Ò!, un e mil còps sigue maudit aqueth qu’era sua accion inumana te privèc a tu deth mès sublim enteniment…!
HAMLET-WEB	Qui ei aqueth que da as sues penes idiòma tant enfatic, aqueth qu’atau invòque ena sua afliccion as esteles errantes, en tot hèr-les arturar- se admirades en entener-lo…?
HAMLET-WEB	Aqueth que sò jo, Hamlet, eth prince de Dinamarca.
HAMLET-WEB	Trauessant peth miei de toti, entara sepultura, entre en era, e luten eth e Laertes e se foten còps de punh.
HAMLET-WEB	Qu’eth diable se hèsque a vier era tua amna.
HAMLET-WEB	Que non ei just çò que demanes…
HAMLET-WEB	Trè aguesti dits deth mèn còth; pr’amor qu’encara que non sò precipitat ne coleric, bèth risque i a d’ofensar-me, e s’ès prudent te cau evità’c….
HAMLET-WEB	Trè aguesta man d’aciu.
HAMLET-WEB	Desseparatz-les.
HAMLET-WEB	Hamlet!
HAMLET-WEB	Hamlet!
HAMLET-WEB	Senhors!
HAMLET-WEB	Padegatz-vos, senhor.
HAMLET-WEB	Non; per causa tan justa lutarè damb eth, enquia que barre es mies paupetes era mòrt.
HAMLET-WEB	Quin motiu i pòt auer, hilh mèn?
HAMLET-WEB	Jo qu’è estimat a Ofelia, e quate mil frairs amassa non poiràn damb tot eth sòn amor depassar eth mèn…
HAMLET-WEB	Qué vòs hèr per era?
HAMLET-WEB	Ditz.
HAMLET-WEB	Laertes, tie compde qu’ei hòl.
HAMLET-WEB	Per Diu, Laertes, dèisha-lo.
HAMLET-WEB	Ditz-me çò que sages de hèr (Es enterraires aumplissen era sepultura de tèrra e la caushiguen) Vòs plorar, combàter, remir-te a minjar, hèr-te brigalhs, bèuer tot er Esil, avalar-te un caiman?
HAMLET-WEB	Jo qu’ac harè tanben…
HAMLET-WEB	Vies aciu entà plànher era sua mòrt, entà insultar-me en tot precipitar-te en sòn sepulcre, entà èster acogat viu damb era?
HAMLET-WEB	Se me parles damb supèrbia, jo tierè un lenguatge tan capinaut coma eth tòn.
HAMLET-WEB	Tot qu’ei efècte dera sua frenesia, qu’era sua violéncia lo poirà agitar bèth temps, mès dempús, madeish qu’era moisheta paloma quan sent animats es sòns pichons, lo veiratz sense movement e mut.
HAMLET-WEB	Escota-me: quin ei eth motiu d’obrar atau damb jo?…
HAMLET-WEB	Tostemp t’è estimat fòrça…
HAMLET-WEB	Mès…
HAMLET-WEB	Qu’ei parièr.
HAMLET-WEB	Encara qu’eth madeish Hercules, damb tot eth sòn poder, volesse empedí’c, eth gat miaularà e eth gosset quedarà vencedor.
HAMLET-WEB	Horaci, vè-te’n, non l’abandones…
HAMLET-WEB	Laertes, era nòsta convèrsa de’anet assolidarà era tua paciéncia mentre premanisqui çò qu’impòrte en moment present…
HAMLET-WEB	Estimada Gertrudis, que serà bon que quauqu’un s’encargue dera vigilància deth tòn hilh…
HAMLET-WEB	Aguesta sepultura s’ornarà damb un monument durable…
HAMLET-WEB	Demori que gaudiram en brèu d’ores mès tranquilles; mès, mentretant mos cau patir.
HAMLET-WEB	Salon de palai, eth madeish que servic entara representacion, damb sètis que s’an d’ocupar ena scèna IX.
HAMLET-WEB	Qu’ei pro damb aquerò qu’è dit sus aguest ahèr.
HAMLET-WEB	Ara voleria informar-te sus çò d’aute; mès, te’n brembes ben de totes es circonstàncies?
HAMLET-WEB	Pro que me’n brembi, senhor.
HAMLET-WEB	Atau, donc, te’n saberàs, amic, qu’agitat, totafèt, eth mèn còr, en ua sòrta de combat, non me deishaue clucar un uelh pes nets, e en aguesta situacion me hèja mès malerós qu’eth delinqüent cargat de presons.
HAMLET-WEB	Ua temeritat…
HAMLET-WEB	Pro que m’ac cau arregraïr ad aguesta temeritat, donques qu’existisqui gràcies ada era…
HAMLET-WEB	Òc, cohessem qu’a viatges era nòsta indiscrecion mos pòt èster utila, ath còp qu’es plans concertadi damb era màger sagacitat s’esbaucen; espròva evidenta de qué era man de Diu amie entath sòn fin totes es nòstes accions, encara qu’er òme les ordene d’ua manèra intelligenta.
HAMLET-WEB	Atau ei, de vertat.
HAMLET-WEB	Gesqui, donc, dera mia cabina, maujargat damb un vestit de marinèr; a paupes, afavorit pera escurina, arribi enquia a on eri s’estauen.
HAMLET-WEB	Artenhi eth mèn desir, m’apoderi des sòns papèrs, e me’n torni entath mèn quarto.
HAMLET-WEB	Aquiu, desbrembant es mies mesfidances quinsevolh consideracion, gausè daurir es sòns escrits, e en eri trapi, amic, ua traïson deth rei.
HAMLET-WEB	Ua orde precisa, emparada en diuèrses rasons de qué ère important entara tranquillitat de Dinamarca e enquia e tot entara d’Anglatèrra, e… ò!
HAMLET-WEB	Ei possible?
HAMLET-WEB	Guarda era orde aciu (li mòstre un papèr, e se lo torne a sauvar), que la poiràs liéger en mielhor escadença.
HAMLET-WEB	Mès, vòs saber çò que jo hi?
HAMLET-WEB	Òc, se vos platz.
HAMLET-WEB	Ja ves se com enrodat atau de traïsons, ja auien començat eri eth drama enquia e tot abans de qué jo auessa comprenut eth prològ.
HAMLET-WEB	Totun aquerò, me sèigui en burèu, m’imagini ua orde desparièra, e l’escriui ara seguida de bona letra…
HAMLET-WEB	Jo credí pendent bèth temps (coma toti es grani senhors) que çò d’escríuer ben ère un descredit, e non deishè de hèr fòrça esfòrci entà desbrembar aguesta abiletat; mès ara me’n sai, Horaci, guaire util m’a estat eth hèt d’auer-la.
HAMLET-WEB	Vòs saber çò que contenguie er escrit?
HAMLET-WEB	Òc, senhor.
HAMLET-WEB	Ua suplica deth rei dirigida damb granes instàncies ath d’Anglatèrra, coma a un aubedient mandatari, en tot dider-li qu’era sua recipròca amistat florirà coma era planta robusta; qu’era patz coronada de cabelhs mantierie era patz entre ambdús emperis, en tot amassar-les en amor durable, amassa damb d’autes expressions non mens afectuoses; demanant-li, a tot darrèr, que tanlèu auesse liejut aguesta carta, sense cap aute examen, hèsse perir damb rapida mòrt, as dus messatgèrs, sense autrejar-les eth temps ne tansevolh entà cohessar eth sòn delicte.
HAMLET-WEB	E com la podéretz sagerar?
HAMLET-WEB	Autanplan aquerò semble tanben qu’ac dispausèc eth cèu; pr’amor qu’erosament amiaua damb jo eth sagèth deth mèn pair, que damb eth se hec eth qu’aué tie eth rei.
HAMLET-WEB	Barri era envolòpa dera madeisha manèra qu’era anteriora, li boti era madeisha adrèça, eth madeish sagèth, l’amii sense èster vist entath madeish lòc, e arrés nòte eth cambiament…
HAMLET-WEB	Londeman se passèc eth combat navau: çò qu’arribèc dempús, que ja ac sabes.
HAMLET-WEB	D’aguesta sòrta, Guilhèm e Ricard caminen de dret entara mòrt.
HAMLET-WEB	Ja ves qu’eri an sollicitat aguest encargue; era mia consciéncia non m’acuse per çò deth sòn castig…
HAMLET-WEB	Eri madeishi s’an hèt a vier eth sòn malastre…
HAMLET-WEB	Qu’ei fòrça perilhós entar inferior meter-se entre es puntes des espades, quan dus enemics poderosi luten.
HAMLET-WEB	Quina sòrta de rei ei aguest!
HAMLET-WEB	Cres tu que non sò obligat a contunhar çò que manque?
HAMLET-WEB	Non serà colpa en jo consentir qu’existisque aguest monstre entà que comete, coma enquia ara, mauvestats atròces?
HAMLET-WEB	Òc, lèu se’n saberà; mès, mentretant, eth temps qu’ei mèn, e entà trèir-li a un òme era vida, qu’ei pro un moment…
HAMLET-WEB	Solet me desenguste, amic Horaci, er ahèr arribat damb Laertes, qu’en desbrembar- me’n deth mèn pròpri, non vedí en mèn sentiment era imatge e semblança deth sòn.
HAMLET-WEB	Procurarè era sua amistat, òc…
HAMLET-WEB	Mès, cèrtament, aqueth ton menaçaire que balhaue as sòns planhs irritèc en excès era mia colèra.
HAMLET-WEB	Caratz…
HAMLET-WEB	Qui vie aciu?
HAMLET-WEB	En bona ora age tornat V.A.
HAMLET-WEB	Fòrça gràcies, cavalièr…
HAMLET-WEB	Coneishetz ad aguest tavan?
HAMLET-WEB	Non, senhor.
HAMLET-WEB	Non te’n hèsques, pr’amor que coneisher-lo ei pòc agradiu.
HAMLET-WEB	Aguest qu’ei senhor de fòrça tèrres e plan fertiles, e per mès qu’eth sigue ua bèstia que mane sus d’auti tan bèsties coma eth, que ja se sap, a era grèpia fixa ena taula deth rei…
HAMLET-WEB	Qu’ei eth chot mès charraire qu’è vist ena mia vida; mès, coma ja t’è dit, qu’a ua grana quantitat de povàs.
HAMLET-WEB	Que sò prèst a escotar-la damb era màger atencion…
HAMLET-WEB	Mès tietz eth chapèu sivans er usatge que li siguec destinat.
HAMLET-WEB	Eth chapèu que se hec entath cap.
HAMLET-WEB	Fòrça gràcies, senhor…
HAMLET-WEB	Eth temps qu’ei caud.
HAMLET-WEB	Non, mèsalèu ei hered.
HAMLET-WEB	Eth vent qu’ei deth Nòrd.
HAMLET-WEB	Cèrt, qu’è pro hered.
HAMLET-WEB	Mèsalèu jo me pensi… aumens per çò dera mia complexion, que hè ua calor qu’uscle.
HAMLET-WEB	Donques, senhor, eth rei me mane que vos informa de qué a hèt ua grana apòsta en per vòste.
HAMLET-WEB	Aguest qu’ei er ahèr.
HAMLET-WEB	Tietz en compde qu’eth chapèu se…
HAMLET-WEB	Ò!, senhor… qu’ac hèsqui per comoditat… cèrt…
HAMLET-WEB	Pr’amor ENRIC qu’eth cas ei que Laertes ven d’arribar ena cort…
HAMLET-WEB	Ò!, qu’ei un perfècte cavalièr, plan que òc.
HAMLET-WEB	Excellentes qualitats, un tracte plan doç, estimat per toti…
HAMLET-WEB	Plan, parlant sense passion, me cau cohessar qu’ei eth floret dera noblèsa, donques qu’en eth se trapen guaires qualitats se pòt veir en un cavalièr.
HAMLET-WEB	Eth diboish que hètz d’eth que non desmerite arren ena vòsta boca, encara que me pensè qu’en hèr er inventari des sues vertuts se confonerien era aritmetica e era memòria, e ambdues non serien pro entà ua soma tan longa.
HAMLET-WEB	Mès sense exagerar eth sòn elògi, jo l’è per un òme de gran esperit e de tan particulara e extraordinària natura, que (parlant damb tota era exactitud possibla) non se traparà era sua semblança senon en sòn madeish miralh; pr’amor qu’eth que presumisque cercar-la en un aute lòc solet traparà esbòci infòrmes.
HAMLET-WEB	V.A.
HAMLET-WEB	Òc, mès que cau saber entà quin prepaus mos enrauquim ara, en tot calar ena nòsta convèrsa es laudances d’aguest galan.
HAMLET-WEB	Com didetz, senhor?
HAMLET-WEB	Non serie mielhor que li parléssetz damb mès claretat?
HAMLET-WEB	Jo me pensi, senhor, que non vos serie bric dificil.
HAMLET-WEB	Digui que, a qué vie ara parlar d’aguest cavalièr?
HAMLET-WEB	De Laertes?
HAMLET-WEB	Òc, senhor, d’aguest madeish.
HAMLET-WEB	Jo creigui que vo’n deuetz saber de…
HAMLET-WEB	Voleria que non m’auéssetz per ignorant; encara qu’era vòsta opinion non m’ahigerie un gran concèpte…
HAMLET-WEB	E ben, qué mès?
HAMLET-WEB	Didia, que non podetz ignorar eth merit de Laertes.
HAMLET-WEB	Jo non gausarè cohessà’c pr’amor de non egalar-me damb eth, en èster sabut qu’entà conèisher ben a un aute, cau coneisher-se ben ada un madeish.
HAMLET-WEB	E quina arma ei era sua?
HAMLET-WEB	Espada e daga.
HAMLET-WEB	Aguestes que son dues armes…
HAMLET-WEB	Vai, endauant.
HAMLET-WEB	Donques, senhor, eth rei a apostat, contra eth, sies shivaus barbars, e eth a impausat ath sòn torn (sivans me n’è sabut) sies espades franceses damb es sues dagues e garnidures corresponentes, coma cinturon, penjants, e atau d’aguesta sòrta…
HAMLET-WEB	Tres d’aguestes pèces, particularament, son era causa mès ben hèta que se pòt trapar.
HAMLET-WEB	Pèces coma eres…!
HAMLET-WEB	Ò!, qu’ei òbra de fòrça gust e delicadesa.
HAMLET-WEB	E a quina causa cridatz pèces?
HAMLET-WEB	Senhor, per pèces enteni jo, atau, es… es cinturons…
HAMLET-WEB	Era expression serie plan mès pròpria, se podéssem amiar ath costat un canon d’artilharia; mès tant qu’aguest usatge non s’introdusisque, les cridaram cinturons…
HAMLET-WEB	Plan, donc, anem entar ahèr.
HAMLET-WEB	Sies shivaus barbars contra sies espades franceses damb es sòns cinturons, e entre eri tres pèces delicades…
HAMLET-WEB	Atau, donc, aquerò ei çò qu’apòste eth francés contra eth dinamarqués?
HAMLET-WEB	E damb quina finalitat s’an impausat (coma vos didetz) totes aguestes causes?
HAMLET-WEB	Eth rei a apostat que se pelejatz damb Laertes, en dotze jogades non passaràn de tres còps de baston qu’eth vos balharà; e eth ditz, qu’enes madeishes dotze vo’n balharà nau, aumens, e desire qu’aquerò se jutge de seguit, s’auetz eth plaser de respóner.
HAMLET-WEB	E se responi que non?
HAMLET-WEB	Voi díder, s’admetetz era partida que vos prepause.
HAMLET-WEB	Donques, senhor, me cau passejar encara per aguesta sala; pr’amor que se S. M. non lo tie coma anug, aguesta ei era ora critica que jo acostumi a respirar er ambient.
HAMLET-WEB	Que se hèsquen a vier aciu es florets, e s’aguest cavalièr ac vò atau e eth rei se mantie en çò qu’a dit, li harè guanhar era apòsta, se posqui; e se non posqui, çò que jo guanharè serà vergonha e còps.
HAMLET-WEB	Atau, donc, l’ac diderè damb aguesti tèrmes?
HAMLET-WEB	Aguesta qu’ei era substància, dempús ac podetz apolidir damb totes es flors deth vòst engenh.
HAMLET-WEB	Senhor, balhi de nauèth es mèns respèctes a V. A.
HAMLET-WEB	Tostemp vòste, tostemp.
HAMLET-WEB	Que hè plan ben de recomanar-se ada eth madeish; pr’amor que se non, non ne sò segur de qué un aute ac hesse per eth.
HAMLET-WEB	Aquerò se retire a un parrat que comencèc a volar e piular damb era crospa apegada enes plumes.
HAMLET-WEB	Òc, e enquia e tot abans de popar hège ja compliments ara popa…
HAMLET-WEB	Aguest qu’ei des molti que son estimadi ena nòsta corrompuda edat, sonque pr’amor que se saben acomodar ath gust deth dia damb aguesta aparença amaganhadora e obsequiosa… e damb era dilhèu saben suspréner era afeccion des òmes prudents; mès se retiren massa ara esgluma, que per mès que creishe e borisque, en hèr ua bohada se ve de seguit çò qu’ei; es botelhes uedes se des.hèn e non rèste arren en veire.
HAMLET-WEB	Senhor, semble que S M. vos manèc ua encomana damb eth joen Enric, e aguest a tornat en tot díder que demoràuetz en aguesta sala.
HAMLET-WEB	Eth rei me mane entà saber se voletz lutar damb Laertes ara seguida, o se voletz que se tarde un shinhau.
HAMLET-WEB	Jo que sò constant ena mia decision, e la tengui ara volontat deth rei.
HAMLET-WEB	S’aguesta ora siguesse comòda entada eth, tanben n’ei entà jo: atau, donc, que se hèsque ar instant o quan volgue, damb era condicion de qué me trapa ena madeisha disposicion qu’ara.
HAMLET-WEB	Eth rei e era reina baishen damb tota era cort.
HAMLET-WEB	Plan ben.
HAMLET-WEB	Era reina volerie abans de començar era batalha, que li parléssetz a Laertes damb doçor e expressions d’amistat.
HAMLET-WEB	Qu’ei un avertiment plan prudent.
HAMLET-WEB	Cranhi que vatz a pèrder, senhor.
HAMLET-WEB	Non, jo me pensi que non.
HAMLET-WEB	Dempús qu’eth partic entà França, non è deishat d’entrainar-me, e me pensi qu’aurè auantatge…
HAMLET-WEB	Mès… non te pòs imaginar quina angónia è aciu en mèn còr…
HAMLET-WEB	E sus qué?…
HAMLET-WEB	Que non i a cap motiu…
HAMLET-WEB	Totun aquerò, senhor…
HAMLET-WEB	Illusions vanes!…
HAMLET-WEB	Sòrta de presentides capables solet de trebolar ua amna femenina.
HAMLET-WEB	Se sentetz ath laguens quauqua repugnància, que non cau que HORACI vos entestetz.
HAMLET-WEB	Jo m’auançarè entà trapar-les, e les diderè qu’ètz indispausat.
HAMLET-WEB	Non, non…
HAMLET-WEB	M’en trufi jo de taus presentides.
HAMLET-WEB	Autanplan ena mòrt d’un audereth intervie ua providéncia irresistibla.
HAMLET-WEB	S’era mia ora ei arribada, que non cau demorar-la; se non a de vier ja, qu’ei senhau de qué ei era ora; e se non siguesse era ora ara, que serà dempús: tot s’està en trapar-se prèst entà quan vengue.
HAMLET-WEB	S’er òme en acabar era sua vida ignore tostemp çò que poirie arribar dempús, qué impòrte que la pèrde tard o d’ora?
HAMLET-WEB	Que sàpie morir.
HAMLET-WEB	Vene, Hamlet, vene e recep aguesta man que t’aufrisqui.
HAMLET-WEB	Laertes, s’ètz ofensat per jo, vos demani perdon.
HAMLET-WEB	Perdonatz-me coma cavalièr.
HAMLET-WEB	Guairi se trapen aciu presents saben, e enquia e tot vos madeish ac auratz entenut, eth desorde que patís era mia rason.
HAMLET-WEB	Guaire aja hèt insultant era trendesa deth vòste còr, era vòsta noblesa o eth vòste aunor, quinsevolh accion, fin finau, capabla d’emmaliciar-vos, declari solemnament en aguest lòc qu’a estat causa dera mia holia.
HAMLET-WEB	Pòt Hamlet auer ofensat a Laertes?
HAMLET-WEB	Non.
HAMLET-WEB	Hamlet non a estat, pr’amor qu’ère dehòra de se; e s’en tau escadença (qu’en era eth se desconeishie ada eth madeish) ofensèc a Laertes, que non siguec Hamlet er agressor, donques que Hamlet ac blaime e desmentís.
HAMLET-WEB	Donques, qui pòt èster?
HAMLET-WEB	Solet era sua deméncia…
HAMLET-WEB	En èster atau aquerò, eth malerós Hamlet qu’ei partidari der ofensat, ath còp qu’ena sua pròpria holia reconeish ath sòn màger contrari.
HAMLET-WEB	Permetetz, donc, que dauant d’aguesta assemblada me justifica de tota sinistra intencion, e demori deth vòste anim generós eth desbrembe des mies errades.
HAMLET-WEB	Que tiraua era lança sus es murs d’aguest edifici; e per error herí ath mèn frair.
HAMLET-WEB	Eth men còr, qu’es sòns impulsi naturaus èren es prumèrs a demanar-me en aguest cas resvenja, que demore satisfèt.
HAMLET-WEB	Eth mèn aunor non me permet passar entà dauant, ne adméter cap tipe de reconciliacion, enquia que, examinat eth hèt per ancians e vertuosi arbitres, se declare qu’eth mèn aunor ei sense taca.
HAMLET-WEB	Tant que s’arribe aquerò, accèpti damb afeccion recipròca era que m’anonciatz, e vos prometi non ofensar-la.
HAMLET-WEB	Jo recebi damb sincèra gratitud aguest aufriment, e per çò dera batalha que va començar-se, lutarè damb vos coma s’eth mèn competidor siguesse eth mèn frair…
HAMLET-WEB	Au!, balhatz-mos es florets.
HAMLET-WEB	Òc, anem…
HAMLET-WEB	Un entà jo.
HAMLET-WEB	Era victòria non vos serà dificila: era vòsta adretia luderà sus era mia ignorància, coma ua estela brilhanta entre es tenèbres dera net.
HAMLET-WEB	Non vo’n trufetz, senhor.
HAMLET-WEB	Non, non m’en trufi.
HAMLET-WEB	Balhatz-les es florets, joen Enric.
HAMLET-WEB	Hamlet, ja sabes quines son es condicions.
HAMLET-WEB	Òc, senhor.
HAMLET-WEB	E de vertat qu’auetz apostat peth mès fèble.
HAMLET-WEB	Se hèn a vier es vailets ua taula, e en era, quan ac mane Claudi, boten gèrres e copes d’aur qu’aumplissen de vin.
HAMLET-WEB	Claudi e Gertrudis se sèn ath cant dera taula, e toti es auti, segontes era sua classa, ocupen es auti sètis.
HAMLET-WEB	Non cranhi pèrder.
HAMLET-WEB	Jo vos è vist manejar era espada a ambdús, e encara qu’eth age auançat dempús, plan per aquerò eth prèmi ei màger ath vòste favor.
HAMLET-WEB	Aguest qu’ei fòrça pesant.
HAMLET-WEB	Deishatz-me veder-ne un aute.
HAMLET-WEB	Enric presente diuèrsi florets.
HAMLET-WEB	Aguest que me va ben…
HAMLET-WEB	Son toti egals?
HAMLET-WEB	Òc, senhor.
HAMLET-WEB	Caperatz aguesta taula damb copes plies de vin.
HAMLET-WEB	Se Hamlet da era prumèra o era dusau estocada, o ena tresau sòrt da ua parada ath contrari, que tiren toti es canons dera muralha.
HAMLET-WEB	Eth rei beuerà ara santat de Hamlet, en tot lançar ena copa ua pèrla mès preciosa qu’era qu’an auut ena sua corona es quate darrèrs sobeirans danesi…
HAMLET-WEB	Hètz-vos a vier es copes, e eth tambor que digue as trompetes, es trompetes ar artilhèr luenhant, es canons ath cèu, e eth cèu ara tèrra: ara que brinde eth rei de Dinamarca ara santat de Hamlet…
HAMLET-WEB	Començatz, e vosati, qu’auetz de jutjar-les, observatz atentiuament.
HAMLET-WEB	Anem.
HAMLET-WEB	Non.
HAMLET-WEB	Que jutgen.
HAMLET-WEB	Ua estocada, que non i a dobte.
HAMLET-WEB	Plan; entà ua auta.
HAMLET-WEB	Demoratz…
HAMLET-WEB	Balhatz-me de bèuer.
HAMLET-WEB	Beu.
HAMLET-WEB	Claudi lance ua pèrla ena copa e l’aufrís dempús a Hamlet, e eth refuse prener-la.
HAMLET-WEB	Sone ena luenhor rambalh de trompetes e canons) Hamlet, aguesta pèrla qu’ei entà tu.
HAMLET-WEB	Balhatz li era copa.
HAMLET-WEB	Demoratz un shinhau (Tornen a lutar) Que voi dar aguesta estocada prumèr.
HAMLET-WEB	Ua auta estocada.
HAMLET-WEB	Qué didetz?
HAMLET-WEB	Òc, que m’a tocat: ac cohèssi.
HAMLET-WEB	Ò!, eth noste hilh vencerà.
HAMLET-WEB	Qu’està gras e se fatigue massa.
HAMLET-WEB	Vene aciu, Hamlet, cuelh aguest mocador e neteja-te era cara…
HAMLET-WEB	Era reina brinde pera tua bona fortuna, estimat Hamlet.
HAMLET-WEB	Fòça gràcies, senhora.
HAMLET-WEB	Non, non beuatz.
HAMLET-WEB	Ò!, senhor, desencusatz-me, jo me cau bèuer.
HAMLET-WEB	A despart) Era copa verinosa!…
HAMLET-WEB	Mès…
HAMLET-WEB	Non, ara non beui, demoratz un instant.
HAMLET-WEB	Vene, hilh mèn, te netejarè era sudor deth ròstre.
HAMLET-WEB	Senhor, ara que lo vau a tocar.
HAMLET-WEB	Laertes parle damb Claudi en votz baisha, tant que Gertrudis netege damb un mocador era sudor de Hamlet.
HAMLET-WEB	Jo me pensi que non.
HAMLET-WEB	A despart) Sabi pas quina repugnància senti en vier a executar-lo.
HAMLET-WEB	Anem de cap ara tresau, Laertes…
HAMLET-WEB	Mès, pro que se ve que vos ac cuelhetz a hèsta: lutatz, se vos platz, damb mès vam.
HAMLET-WEB	Cranhi que vos burletz de jo.
HAMLET-WEB	Aquerò vos pensatz, senhor?
HAMLET-WEB	Anem.
HAMLET-WEB	Arren: ne er un ne er aute.
HAMLET-WEB	Ara… aguesta…
HAMLET-WEB	Tornen a lutar, s’enforismen, Laertes herís a Hamlet, mès en aguest conflicte hèn un escambi d’espades e Hamlet herís a Laertes.
HAMLET-WEB	Horaci e Enric les desseparen damb dificultat; Gertrudis què moribunda enes braci de Claudi.
HAMLET-WEB	Tot qu’ei terror e confusion.
HAMLET-WEB	Semble que s’escauhen massa…
HAMLET-WEB	Desseparatz-les.
HAMLET-WEB	Non, non.
HAMLET-WEB	Anem-i un aute còp.
HAMLET-WEB	Guardatz se qué l’arribe ara reina…
HAMLET-WEB	Cèus!
HAMLET-WEB	Ambdús heridi!
HAMLET-WEB	Qué ei aquerò, senhor?
HAMLET-WEB	Com s’a passat, Laertes?
HAMLET-WEB	Aquerò qu’ei auer queigut en param que premaní… justament morisqui victima dera mia pròpria traïson.
HAMLET-WEB	Qué l’a arribat ara reina?
HAMLET-WEB	Qu’a auut ua malagana en veder-vos heridi.
HAMLET-WEB	Non, non…
HAMLET-WEB	Era beuenda!…
HAMLET-WEB	Estimat Hamlet!…
HAMLET-WEB	Que m’an empodoat.
HAMLET-WEB	Ò!, quina traïson!…
HAMLET-WEB	Barratz era pòrta…
HAMLET-WEB	Traïson…
HAMLET-WEB	Cercatz pertot…
HAMLET-WEB	Non, qu’eth traïdor ei aciu.
HAMLET-WEB	Diderà aquerò emparat en Enric) Hamlet, tu qu’ès mòrt…
HAMLET-WEB	Non i a medecina que te posque sauvar: viueràs a penes mieja ora…
HAMLET-WEB	Ena tua man qu’ei er esturment traïdor, banhada damb podom era sua punta agudenta…
HAMLET-WEB	Que se virèc contra jo era trama indigna!…
HAMLET-WEB	Vaquí que sò postrat entà non lheuar-me mès…
HAMLET-WEB	Era tua mair qu’a begut un podom… non posqui seguir…
HAMLET-WEB	Eth rei, eth rei qu’ei eth delinqüent.
HAMLET-WEB	Claudi vò húger.
HAMLET-WEB	Hamlet cor entada eth enrabiat, e lo trauèsse damb era espada.
HAMLET-WEB	Cuelh era copa empodoada, e se la hè avalar ara fòrça.
HAMLET-WEB	Ei empodoada aguesta punta?
HAMLET-WEB	Donques, podom, còsta es tòns efèctes.
HAMLET-WEB	Traïson!
HAMLET-WEB	Traïson!
HAMLET-WEB	Amics, que sò herit… defenetz-me.
HAMLET-WEB	Malapèsta, incestuós assassin!
HAMLET-WEB	Beu aguest podom…
HAMLET-WEB	Ei aciu era pèrla?
HAMLET-WEB	Òc, tè, acompanha ara mia mair.
HAMLET-WEB	Just castig!…
HAMLET-WEB	Eth madeish premanic era pocion mortau…
HAMLET-WEB	Deishem-ac tot de cornèr, generós Hamlet, e…
HAMLET-WEB	Qu’eth cèu te perdone…
HAMLET-WEB	Jo vau a seguir-te…
HAMLET-WEB	Jo me morisqui, Horaci…
HAMLET-WEB	Adishatz, reina malerosa… (Abraçant eth cadavre de Gertrudis).
HAMLET-WEB	Vosati, qu’assistitz esblancossidi e muts peth temor ad aguest eveniment terrible…
HAMLET-WEB	Se jo auessa temps… (Comence a mostrar aflaquiment e angónies de mòrt.
HAMLET-WEB	Ua part des manifestants l’acompanhen e lo sostien.
HAMLET-WEB	Horaci hè manifestacions de dolor.
HAMLET-WEB	Era mòrt qu’ei un ministre inexorable que non dilate era execucion…
HAMLET-WEB	Jo poiria dider-vos… mès que non ei possible.
HAMLET-WEB	Horaci, me morisqui.
HAMLET-WEB	Tu, que viueràs, conda era vertat e es motius deth mèn anament ad aqueth que les ignore.
HAMLET-WEB	Víuer?
HAMLET-WEB	Non vos ac pensetz.
HAMLET-WEB	Jo qu’è amna romana, e encara a restat aciu part deth podom.
HAMLET-WEB	Cèrque ena taula eth veire deth podom, met ua part d’eth en ua copa, va a bèuer.
HAMLET-WEB	Hamlet vò empedir-l’ac.
HAMLET-WEB	Es vailets li trèn a Horaci era copa, l’agarre Hamlet e la lance en solèr.
HAMLET-WEB	Balha-me aguesta copa… lèu… per Diu t’ac demani.
HAMLET-WEB	Ò, estimat Horaci!, s’aquerò s’està amagat, be ne serà de tacada era reputacion que deisharè dempùs dera mia mòrt!
HAMLET-WEB	Se bèth còp auí un lòc en tòn còr, arrecula un shinhau mès aguesta felicitat que desires, alonga pendent bèth temps era fatigosa vida en aguest mon plen de misèries, e esparg per eth era mia istòria…
HAMLET-WEB	Quin ramblah militar ei aguest?
HAMLET-WEB	CAVALIÈREth joen Fortimbràs, que torne vencedor de Polonia, salude damb era salva marciau qu’entenetz, as embaishadors d’Anglatèrra.
HAMLET-WEB	Jo qu’expiri, Horaci; er actiu podom estofe eth mèn alend…
HAMLET-WEB	Que non posqui víuer entà saber-me’n des naues d’Anglatèrra, mès gausi anonciar que Fortimbràs serà escuelhut per aquera nacion.
HAMLET-WEB	Jo, moribond, l’autregi eth mèn vòt…
HAMLET-WEB	Ditz-l’ac tu, e conda-li tot çò que ven d’arribar…
HAMLET-WEB	Entà jo sonque rèste ja… silenci etèrn.
HAMLET-WEB	A tot darrèr, s’a trincat aguest gran còr!…
HAMLET-WEB	Adishatz, adishatz, estimat prince.
HAMLET-WEB	Li pune es mans e hè senhaus de dolor) Es cors angelicaus t’acompanhen entath celèste repaus!…
HAMLET-WEB	Mès, com s’aprèsse enquia aciu aguest sarabat de tambors?
HAMLET-WEB	A on ei aguest espectacle?
HAMLET-WEB	Qué cercatz aciu?
HAMLET-WEB	Se non voletz veir malastres espaventosi, non passetz tà dauant.
HAMLET-WEB	Aguest desastre demane sagnosa resvenja…
HAMLET-WEB	Supèrba mòrt, quin hestau premanisses ena tua casa infernau, qu’atau as herit damb un solet còp a tantes victimes illustres?
HAMLET-WEB	Qu’auem arribat tard damb es messatges d’Anglatèrra.
HAMLET-WEB	Es aurelhes que mos calie dirigir-les son ja insensibles.
HAMLET-WEB	Es sues ordes sigueren executades peth menut.
HAMLET-WEB	Ricard e Guilhèm perderen era vida….
HAMLET-WEB	Mès, qui mos balharà es gràcies dera nòsta aubediéncia?
HAMLET-WEB	Que non les receberíetz dera sua boca encara que siguesse viu, donques qu’eth jamès dèc era orde dera sua mòrt.
HAMLET-WEB	Mès, donques que vos, vient victoriós dera guèrra contra Polonia, e vosati, enviadi d’Anglatèrra, vos trapatz amassa en aguest lòc, e jo vos veigui desirosi de conéisher aguest eveniment tragic, dispausatz qu’aguesti cadavres s’expausen sus ua hòssa quilhada entara vista publica, e alavetz harè saber ath mon, qu’ac ignore, eth motiu de taus malastres.
HAMLET-WEB	M’enteneratz parlar (pr’amor que tot ac condarè fidèument) d’accions crudèus, barbares, atròces: senténcies que dictèc er edart, malastres imprevisti, mòrts executades damb violéncia e traïdora astúcia, e a tot darrèr projèctes esbauçadi qu’an hèt perir as sòns pròpris autors.
HAMLET-WEB	Desiri damb impaciéncia entener-vos, e serà convenent que s’amasse damb aguesta fin era noblesa dera nacion.
HAMLET-WEB	Que non posqui guardar sense orror es dons que m’aufrís era fortuna; Mès qu’è drets ancians entad aguesta corona, e en tau escadença qu’ei just reclamar-les.
HAMLET-WEB	Tanben posqui parlar d’aguest ahèr, en tot declarar eth vòt que prononcièc aquera boca que ja non harà cap de son…
HAMLET-WEB	Mès ara qu’es anims son en perilhós movement, que non se dilate era execucion ne un solet instant, pr’amor d’evitar es maus que podessen costar era malignitat o er error.
HAMLET-WEB	Quate des mèns capitans qu’amien entara hòssa eth còs de Hamlet damb es insignes corresponentes a un guerrèr.
HAMLET-WEB	S’eth auesse ocupat eth tron, solide aurie estat un excellent monarca…
HAMLET-WEB	Que resone era musica militara per a on passe era pompa funèbra, e que se hèsquen toti es aunors dera guèrra…
HAMLET-WEB	Treiguetz, treiguetz d’aquiu aguesti cadavres.
HAMLET-WEB	Espectacle sagnós mès avient d’un camp de batalha que d’aguest lòc…
HAMLET-WEB	E vosati hètz que salude damb canonades tota era armada.
Es-mil-e-ua-net-V	Me n’è sabut, ò rei afortunat!
Es-mil-e-ua-net-V	Pendent eth dia eth pavon e era pavona, cercauen tranquillament eth sòn aliment, e en arribar era net se filauen naut de tot der arbe mès espés, entà non temptar es desirs de bèth vesin que siguesse pòc escrupulós ena sua admiracion entara beresa dera pavona.
Es-mil-e-ua-net-V	E èren erosi d’aguesta sòrta, en tot benedir ath Benfactor, que les deishaue víuer ena patz e ena doçor.
Es-mil-e-ua-net-V	Mès un dia eth pavon convidèc ara sua esposa a que l’acompahèsse entà ua isla que se vedie des dera plaja, e d’aguesta manèra poirien cambiar d’aires e de perspectiues.
Es-mil-e-ua-net-V	Era pavona li responec escotant e aubedint, se meteren a volar es dus, e arribèren ena isla.
Es-mil-e-ua-net-V	Aquera isla ère caperada d’arbes cargadi de fruts, e adaiguada per multitud d’arriuets.
Es-mil-e-ua-net-V	Eth pavon e era sua esposa quedèren extraordinàriament encantadi deth sòn passeg per aquera frescor, e s’i estèren bèth temps entà tastar totes es frutes e béuer aquera aigua tan doça e tan fina.
Es-mil-e-ua-net-V	Quan ja èren prèsti entà tornar ena sua casa, vederen vier entada eri a ua auca, que bategaue es ales tota espaurida.
Es-mil-e-ua-net-V	E tremolant-li totes es plumes, venguec a demanar-les ajuda e proteccion.
Es-mil-e-ua-net-V	E eth pavon e era sua esposa la receberen plan coraument, e era pavona, en tot parlar-li damb tota era sua afabilitat, li didec.
Es-mil-e-ua-net-V	Alavetz era auca comencèc a padegar-se, e eth pavon, plan convençut de qué era istòria dera auca serie ua istòria vertadèrament estonanta, li preguntèc: “Qué t’a arribat e quina ei era causa deth tòn espauriment?” E responec era auca: “Encara sò malauta per çò que ven d’arribar-me e peth terror òrre que m’inspire Ibn-Adam.
Es-mil-e-ua-net-V	E eth pavon, plan aclapat, didec: “Padega-te, brava auca mia, padega-te!” E preguntèc era pavona: “Com ei possible qu’aguest Ibn-Adam age pogut arribar en aguesta isla?
Es-mil-e-ua-net-V	Des dera plaja non se pòt sautar.
Es-mil-e-ua-net-V	E non i a cap auta manèra de trauessar tant d’espaci d’aigua.” Alavetz exclamèc era auca: “Benedit sigue eth que vos a botat en mèn camin entà padegar es mèns temors e reméter era patz en mèn còr!” E era pavona didec: “Ò fraia mia!
Es-mil-e-ua-net-V	Mès anet, quan èra en tot dormir damb eth cap dejós dera ala, vedí que se m’apareishie en sauneis aguest Ibn-Adam, que volec entamenar ua convèrsa damb jo.
Es-mil-e-ua-net-V	L’anaua a respóner, mès entení ua votz que me cridaue: “Compde, tie fòrça compde!
Es-mil-e-ua-net-V	Maufida d’Ibn-Adam e dera doçor des sues paraules, donques qu’amaguen es sues perfídies!
Es-mil-e-ua-net-V	E non desbrembes aquerò que didec eth poèta:
Es-mil-e-ua-net-V	Te harà agradar era doçor que i a ena punta dera sua lengua, entà susprener-te còp sec coma eth vop!
Es-mil-e-ua-net-V	Qu’ei tan perfid, que, en èster tan fèble, sap véncer ar elefant e tier- lo coma servent sòn e arrincar-li es hulhals entà fabricar-se damb eri es sues armes.
Es-mil-e-ua-net-V	Alavetz me desvelhè plan espaurida, e hugí sense guardar entà darrèr, alongant eth còth e desplegant es ales.
Es-mil-e-ua-net-V	Seguí corrent enquia qu’es fòrces m’abandonèren.
Es-mil-e-ua-net-V	Dempús, coma qu’auia arribat as pès d’ua montanha, m’amaguè darrèr d’ua ròca.
Es-mil-e-ua-net-V	E eth mèn còr batanaue de pòur e de cansament, cuelhut peth temor que m’inspiraue Ibn-Adam.
Es-mil-e-ua-net-V	E coma que non auia minjat ne begut, me tormentauen era hame e era set!
Es-mil-e-ua-net-V	Mès que non sabia se qué hèr ne gausaua botjar-me, quan aubirè ath mèn dauant, ena entrada d’ua tuta, un leon ròi, de guardada doça, qu’inspiraue confiança e simpatia.
Es-mil-e-ua-net-V	E aqueth leon, qu’ère plan joen, hec veir ua grana satisfaccion en veder-me, encantat dera mia timiditat, donques qu’eth mèn aspecte l’auie sedusit.
Es-mil-e-ua-net-V	Atau, donc, me cridèc d’aguesta manèra: “Ò petita gentila, apressa-te e vene a conversar damb jo ua estona!” E jo, plan arregraïda dera sua invitacion, m’apressè ada eth plan umilament.
Es-mil-e-ua-net-V	E eth me didec: “Com te crides e de quina raça ès?” E li responí: “Me criden auca e sò dera raça des audèths”.
Es-mil-e-ua-net-V	Alavetz li condè guaire auia vist e entenut enes mèns sauneis.
Es-mil-e-ua-net-V	E s’estonèc fòrça, e exclamèc: “Jo tanben è auut un sòmi semblable, e quan l’ac condè ath mèn pair me didec qu’auessa compde de Ibn-Adam, en tot dider-me que maufidèsse des sòns ardits e perfidies.!
Es-mil-e-ua-net-V	En enténer aguestes paraules s’aumentèc eth mèn espauriment, e li didí rapidament ath leon: “Non trantalhem en hèr aquerò que mos conven.
Es-mil-e-ua-net-V	Qu’a arribat eth moment d’acabar damb aguesta plaga, e a tu, ò hilh deth sultan des animaus!
Es-mil-e-ua-net-V	Gessec alavetz dera tuta, e me didec que lo seguissa.
Es-mil-e-ua-net-V	E jo anaue ath sòn darrèr.
Es-mil-e-ua-net-V	E eth leon auançaue capinaut, jo ath sòn darrèr sense lèu poder-lo seguir, enquia que vedérem ena luenhor ua grana povassèra, e quan s’esbugassèc apareishec un saumet, sense aubarda ne cabeste, que sautaue, pernejaue, se lançaue en solèr e se voludaue en povàs, damb es quate pautes ar aire.
Es-mil-e-ua-net-V	En veir aquerò, eth mèn amic eth leon se quedèc plan estonat, donques qu’es sòns pairs lèu non l’auien permetut enquia alavetz gésser dera tuta.
Es-mil-e-ua-net-V	E eth leon cridèc ath saumet: “Ep, tu, vene aciu!” E er aute s’esdeguèc a aubedir-lo.
Es-mil-e-ua-net-V	E eth leon li didec: “Per qué hès aquerò, lhòco animau?
Es-mil-e-ua-net-V	Quina sòrta d’animau ès?” E contestèc er aute: “Ò senhor mèn, que sò eth saumet, tòn esclau, dera espècia des saumets.” E eth leon preguntèc: “Per qué corries entà aciu?” E eth saumet responec: “Ò hilh deth sultan des animaus!
Es-mil-e-ua-net-V	Alavetz eth joen leon se metec a arrir, e didec: “Com, damb aguesta nautada tan respectabla e aguesta amplada, cranhes a Ibn-Adam?” E eth saumet, botjant era coa, didec: “Ò hilh deth sultan!
Es-mil-e-ua-net-V	Se lo cranhi non ei perque desire era mia mòrt, pr’amor qu’es sues intencions encara son pejores.
Es-mil-e-ua-net-V	Eth mèn terror ven deth mau tracte que me harie patir.
Es-mil-e-ua-net-V	Te cau saber que hè que lo servisca de cavaucadura, e entad aquerò me bote en lomb ua causa que criden aubarda; dempús me sarre era pancha damb ua auta causa que criden cingla, e dejós dera coa me met un anèth qu’eth sòn nòm non m’en brembi ara, mès que herís crudèument es mies parts delicades.
Es-mil-e-ua-net-V	Fin finau, me met ena boca un tròç de hèr que me hè sang ena lengua e en paladar, e que lo criden bocada.
Es-mil-e-ua-net-V	Alavetz me monte, e entà hèr-me caminar mès ara prèssa, me pique en còth e en cu damb ua poncha.
Es-mil-e-ua-net-V	E s’eth cansament me hè arrecular era marcha, dèishe anar contra jo es mès espaventoses malediccions e es paraules mès òrres, que me hèn estrementir, a maugrat d’èster un saumet, pr’amor que me cride dauant de toti:
Es-mil-e-ua-net-V	E se per malastre dèishi anar un pet, entà aleugerir-me un shinhau eth pièch, alavetz era sua ràbia ja non a limits, e vau mès, per consideracion a tu, ò sultan mèn!
Es-mil-e-ua-net-V	Atau ei que sagi non espandir-me atau, se non ei que se trape luenh e è era seguretat de qué sò solet!
Es-mil-e-ua-net-V	Mès encara i a mès causes!
Es-mil-e-ua-net-V	Quan jo arriba a vielh, me venerà a quinsevolh aiguadèr, que botant sus eth lomb un bast de husta, me cargarà de pesadi pelhòts e enòrmes cantres d’aigua, enquia que, non podent suportar mès es maus tractes e es privacions, creba miserablament.
Es-mil-e-ua-net-V	E alavetz lançarà era mia esqueleta as gossets que vaguen pes tarcumèrs!
Es-mil-e-ua-net-V	E tau ei era sòrt que me resèrve Ibn-Adam.
Es-mil-e-ua-net-V	I aurà entre totes es creatures ua que sigue mès malerosa que jo?
Es-mil-e-ua-net-V	Alavetz, ò senhors mèns, sentí ua estrementida d’orror e de pietat, e ar arràs dera emocion, der espauriment e dera tremoladera, exclamè: “Ò senhor mèn leon!
Es-mil-e-ua-net-V	Vertadèrament eth saumet ei plan malerós.
Es-mil-e-ua-net-V	Pr’amor que jo, sonque d’entener-lo, me morisqui de compassion!” E eth joen leon, vedent ath saumet prèst a anar-se’n, li didec: “Non ages prèssa, companh!
Es-mil-e-ua-net-V	Demora-te un shinhau, donques que reaument m’interèsses!
Es-mil-e-ua-net-V	Eth saumet responec: “Mè hè dò, senhor mèn!
Es-mil-e-ua-net-V	Mès m’estimi mès botar entre ambdús era distància d’ua bona jornada de camin, donques que lo deishè ager quan se filaue entad aguest lòc.
Es-mil-e-ua-net-V	E ara cerqui un lòc segur entà amagar-me des sues perfídies e dera sua astúcia.
Es-mil-e-ua-net-V	E dites aguestes paraules, eth saumet deishèc anar un bram long, qu’ada eth seguiren tres cents pets magnifics, que deishèc anar en tot pernejar.
Es-mil-e-ua-net-V	Se voludèc dempús pera èrba pendent ua bona estona, e ara fin se lheuèc.
Es-mil-e-ua-net-V	Alavetz, coma vedesse ua povassèra que se lheuaue ena luenhor, quilhèc ua aurelha, dempús era auta, guardèc atentiuament, e se metec a córrer e despareishec.
Es-mil-e-ua-net-V	Un còp esbugassada era povassèra, apareishec un shivau nere, damb eth front mercat per ua taca blanca coma un dracma de plata, beròi, capinaut, ludent, e damb es pautes ornades per ua corona de peus blanqui.
Es-mil-e-ua-net-V	Venguie entà nosati endilhant d’ua manèra plan arroganta.
Es-mil-e-ua-net-V	E quan vedec ath mèn amic eth joen leon, se posèc en aunor sòn, e volec retirar-se discrètament.
Es-mil-e-ua-net-V	Mès eth leon, encantat dera sa elegància, e sedusit peth sòn aspècte, li didec: “Qui ès, beròi animau?
Es-mil-e-ua-net-V	E er aute contestèc: “Ò rei des animaus!
Es-mil-e-ua-net-V	Que sò un shivau entre es shivaus!
Es-mil-e-ua-net-V	Eth leon, en enténer aguestes paraules, arribèc ath limit der estonament, e li didec ath shivau: “Non parles atau, ò shivau!
Es-mil-e-ua-net-V	Guarda-me!
Es-mil-e-ua-net-V	Jo no sò tan gran coma tu, e ça que la, l’è prometut ad aguesta auca gentila desliurar-la entà tostemp des sòns temors, aucint a Ibn-Adam e avalar-me-lo complètament.
Es-mil-e-ua-net-V	Quan eth shivau entenec aguestes paraules deth mèn amic, lo guardèc damb un arridolet trist, e li didec: “Aluenha de tu aguesti pensaments, ò hilh deth sultan des animaus!
Es-mil-e-ua-net-V	Mès encara i a mès causes!
Es-mil-e-ua-net-V	Quan me vò montar, me bote sus eth lomb ua causa que criden sera, me sarre eth vrente damb sues cingles plan dures que me mortifiquen, e me bote ena boca un tròç d’acèr, deth quau tirasse mejançant ues correges que damb eres me dirigís entà on vò.
Es-mil-e-ua-net-V	E montat en jo, me punche e me trauque es costats damb es puntes des sòns esperons, e me sagne tot eth còs.
Es-mil-e-ua-net-V	Mès que non s’acabe tot aciu!
Es-mil-e-ua-net-V	Quan sò vielh, e eth mèn lomb ja non ei pro flexible e resistent, ne es mèns muscles pòden amiar-lo ara prèssa qu’eth vò, me ven a quauque molinèr que me hè rodar pendent tot eth dia e tota era net era mòla, enquia qu’arribe era mia complèta decrepitud.
Es-mil-e-ua-net-V	Alavetz m’autrege ar aucidor, que m’esgòrge, e m’espele, e ven era mia pèth as adobadors e eth mèn crin as fabricants de crins, tapissi e sedaci!
Es-mil-e-ua-net-V	Alavetz eth joen leon, plan emocionat damb aquerò que venguie d’escotar, li didec ath shivau: “Veigui qu’ei de besonh desliurar ara creacion d’aguest marrit èsser que toti criden Ibn-Adam.
Es-mil-e-ua-net-V	Ditz-me amic: Quan e a on as vist a Ibn-Adam?” E eth shivau didec: “Hugí d’eth entath meddia.
Es-mil-e-ua-net-V	E ara m’acace en tot córrer ath mèn darrèr!” E a penes venguie de díder aguestes paraules, se lheuèc ua grana povassèra que l’inspirèc un temor terrible, e sense auer temps entà desencusar-se hugec ath galaup.
Es-mil-e-ua-net-V	E vedérem ath miei dera povassèra aparéisher e vier entà nosati, a longues camalhardades, un camelh plan espaurit qu’arribaue alongant eth morre e bramant desesperadament.
Es-mil-e-ua-net-V	En veir ad aguest animau tan gran e tan desmesuradament colosau, eth leon se pensèc que deuie èster Ibn-Adam e arrés mès qu’eth e sense consultar-me, se lancèc contra eth camelh, e anaue a hèr un bot e estofar-lo, quan li cridè damb tota era mia votz: “Ò hilh deth sultant, tè-te!
Es-mil-e-ua-net-V	Que non ei Ibn-Adam, senon un praube camelh, eth mès inofensiu des animaus.
Es-mil-e-ua-net-V	Alavetz eth joen leon s’arturèc plan estonat, e li preguntèc ath camelh: “Mès de vertat cranhes tu tanben ad aguest èsser cridat Ibn-Adam, ò animau prodigiós?
Es-mil-e-ua-net-V	Entà qué te servissen es tòns pès enòrmes se non lo pòts estronhar damb eri?” E eth camelh lheuèc tot doç eth cap, e damb era guardada horaviada coma en ua malajadilha, repliquèc tristament: “Ò hilh deth sultan!
Es-mil-e-ua-net-V	Guarda es hièstres deth mèn nas.
Es-mil-e-ua-net-V	Encara son traucades e henudes per anèth de crin que me botèc Ibn-Adam entà adondar-me e dirigir-me, e aguest anèth que vès aciu ère subjectat a ua còrda qu’Ibn-Adam fidaue ath mès petit des sòns hilhs, eth quau, montant ath mèn dessús, podie guidar-me ath sòn gust, a jo e a tota ua còlha de camelhs plaçadi en fila!
Es-mil-e-ua-net-V	Guarda eth mèn lomb!
Es-mil-e-ua-net-V	Encara sauve es herides costades pes hardèus que me carguen des de hè sègles!
Es-mil-e-ua-net-V	Guarda es mies pautes!
Es-mil-e-ua-net-V	Son calhoses e moludes pes longues corses e es viatges forçadi a trauèrs dera arena e des pèires!
Es-mil-e-ua-net-V	Mès encara i a mès causes!
Es-mil-e-ua-net-V	Entenudes aguestes paraules deth camelh, eth joen leon sentec ua ràbia sense limits, e rugic, engarrapèc eth solèr damb es garres, e dempús li didec ath camelh: “Esdega-te a dider-me a on as deishat a Ibn-Adam!” E eth camelh responec: “Vie en tot cercar-me, e non se tardarà a presentar-se.
Es-mil-e-ua-net-V	Atau, donc, ò hilh deth sultan, dèisha-me hùger entà d’auti païsi, çò de mès luenh que posca anar.
Es-mil-e-ua-net-V	Alavetz eth leon li didec: “Ò brave camelh, demora un shinhau, e veiràs se com esbauci a Ibn-Adam, e trinqui es sòns uassi, e me beui era sua sang!” Mès eth camelh, estrementit per espauriment, responec: “Desencusa-me, ò hilh deth sultan!
Es-mil-e-ua-net-V	Que m’estimi mès húger, donques que ja ac didec eth poèta:
Es-mil-e-ua-net-V	Se jos era madeisha tenda que t’albergue e en tòn madeish país arribe a abitar un ròstre desagradiu, sonque te cau cuélher ua determinacion: dèisha-li era tua tenda e eth tòn país e hè lèu a anar-te’n!
Es-mil-e-ua-net-V	E dempús de recitar aguesta estròfa tant acertada, eth brave camelh punèc era tèrra entre es mans deth leon, se lheuèc, e lo vedérem partir, trantalhant ena luenhor.
Es-mil-e-ua-net-V	A penes auec despareishut, se presentèc un vielhet, d’aspècte plan aflaquit e de pèth arropida, amiant ena esquia un tistèr damb aisines de hustèr, e sus eth cap ueit hustes granes.
Es-mil-e-ua-net-V	En veder-lo, ò senhors mèns!
Es-mil-e-ua-net-V	Ça que la, eth leon, plan divertit damb er aspècte d’aqueth vielh tant estranh, se l’apressèc entà examinar-lo de mès apròp.
Es-mil-e-ua-net-V	E eth hustèr se postrèc alavetz dauant d’eth, e li didec arridolent damb un accent plan umil: “Ò poderós rei, plen de glòria, que ties eth prumèr lòc ena creacion!
Es-mil-e-ua-net-V	Te desiri ores plan eroses, e prègui a Allà que te laude encara mès en respècte der univèrs, en tot aumentar es tues fòrces e vertuts!
Es-mil-e-ua-net-V	Jo que sò un malerós que vie a demanar-te ajuda e proteccion enes desgràcies que lo perseguissen per part d’un gran enemic!” E se metec a plorar, a gemegar e a planhèr-se.
Es-mil-e-ua-net-V	Alavetz eth joen leon, plan esmoigut damb es lèrmes e er aspècte de malerós d’aqueth òme, adocic era sua votz e didec: “Qui te perseguís d’aguesta sòrta?
Es-mil-e-ua-net-V	Er aute responec: “Ò senhor des animaus!
Es-mil-e-ua-net-V	A, senhor leon!
Es-mil-e-ua-net-V	Allà te sauve des perfídies d’Ibn-Adam!
Es-mil-e-ua-net-V	En enténer aguestes paraules, eth joen leon sentec ua rabia enòrma; rugic, sautèc, rebohèc, deishèc anar esgluma e es sòns uelhs lancèren bualhs; e exclamèc: “Mès, a on ei aguest Ibn-Adam?
Es-mil-e-ua-net-V	Eth leon didec: “Mès tu, ò animau hustèr!
Es-mil-e-ua-net-V	Quan eth joen leon entenec aguestes paraules, cuelhec enveja deth leopard, e li didec ath hustèr: “Per vida mia!
Es-mil-e-ua-net-V	Extremada audàcia serie per part deth visir deth mèn pair voler que s’executen es sòns encargues abans qu’es nòsti!
Es-mil-e-ua-net-V	Te vas a posar aciu, lheuant entara mia defensa aguesta cabana!
Es-mil-e-ua-net-V	Mès eth hustèr, hènt veir que se n’anaue, responec: “Ò hilh deth sultan!
Es-mil-e-ua-net-V	E alavetz te bastirè, non ua cabana, senon un palai!” Mès eth leon non volec hèr-ne cabau, e enquia e tot s’emmalicièc, e se lancèc contra eth hustèr pr’amor d’espaurir-lo, e a manèra de trufaria l’apuèc ua pauta en pièch.
Es-mil-e-ua-net-V	E solet damb aquera amorassa, eth petit òme perdec er equilibri, e queiguec en solèr damb es sues hustes e aisines.
Es-mil-e-ua-net-V	E eth leon se metec a arrir en veir eth terror e era mina aclapada d’aqueth òme.
Es-mil-e-ua-net-V	E aguest, encara que plan mortificat peth laguens, non ac hec veir e comencèc a arrir, e umil e covardament comencèc eth sòn trabalh.
Es-mil-e-ua-net-V	Cuelhec, donc, es mesures deth leon en totes es direccions e en pòqui moments bastic un calaish solidament armat, ath quau sonque li deishèc ua dubertura estreta; e clauèc en interior grani claus qu’es sues puntes èren virades entà laguens, de dauant entà darrèr; e se deishèc espaciadi uns traucs non massa grani.
Es-mil-e-ua-net-V	Hèt aquerò, convidèc ath leon respectuosament a cuélher possession dera sua proprietat.
Es-mil-e-ua-net-V	Mès eth leon trantalhèc ara prumeria, e li didec ar òme: “Era vertat ei qu’aquerò me semble molt estret, e sabi pas se com poirè entrar aquiu!” E eth vielhet repliquèc: “Ajoca-te e entra arrossegant-te, pr’amor qu’un còp ath laguens te traparàs plan a gust!” Alavetz eth leon s’ajoquèc, e eth sòn cos flexible s’esguitlèc en interior, sense deishar dehòra arren mès qu’era coa.
Es-mil-e-ua-net-V	Mès eth vielh s’esdeguèc a enrotlar aquera coa, e a meter-la de seguit damb tot çò d’aute, e en un virament de uelhs barrèc era dubertura e la clauèc damb solidesa.
Es-mil-e-ua-net-V	Alavetz eth leon sagèc de botjar-se e arrecular, mès es puntes ahilades des claus li penetrèren ena carn, e lo punchèren pertot.
Es-mil-e-ua-net-V	E se metec a rugir de dolor, e exclamèc: “Ò hustèr!
Es-mil-e-ua-net-V	Entenudes aguestes paraules, er òme deishèc anar un sorriscle de capitada, e comencèc a sautar e a arrir, e li didec ath leon: “Que son es puntes d’Ibn-Adam!
Es-mil-e-ua-net-V	Ò gosset deth desèrt!
Es-mil-e-ua-net-V	E dites aguestes espaventoses paraules, eth miserable aluguèc ua tèda, amolonèc lenha ar entorn deth calaish, e li calec huec.
Es-mil-e-ua-net-V	E jo, mès paralisada que jamès de terror, vedí ath mèn praube amic usclar viu, en tot morir damb era mòrt mès crudèu.
Es-mil-e-ua-net-V	E eth maudit Ibn- Adam, sense auer-me vist, pr’amor qu’èra estirada en solèr, s’aluenhèc trionfant.
Es-mil-e-ua-net-V	Alavetz, dempús de bèth temps, me podí lheuar e m’aluenhè damb era anma plia d’espant.
Es-mil-e-ua-net-V	E atau podí arribar enquia aciu, a on eth Destin hec que vos trapèssa, ò senhors mèns!
Es-mil-e-ua-net-V	Quan eth pavon e era pavona aueren entenut eth relat dera auca…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Quan eth pavon e era pavona aueren entenut eth relat dera auca, s’emocionèren enquiath limit dera emocion, e era pavona li didec ara auca: “Fraia, aciu qu’èm segurs, demora-te damb nosati tot eth temps que volgues, enquia qu’Allà t’entorne era patz en tòn còr, solet ben estimable dempús dera salut!
Es-mil-e-ua-net-V	Mès era auca didec: “Qu’è fòrça pòur, fòrça pòur!” Era pavona responec: “ Donques non te cau auer-la!
Es-mil-e-ua-net-V	Se vòs desliurar-te dera sòrt qu’ei escrita, hè a temptar ath Destin!
Es-mil-e-ua-net-V	Aguest qu’ei eth mès fòrt!
Es-mil-e-ua-net-V	E aquerò qu’ei escrit en nòste front s’a de complir!
Es-mil-e-ua-net-V	Non i a cap deute que non se pague!
Es-mil-e-ua-net-V	De sòrta que se se mos a mercat ua fin, non i a cap fòrça que la posque anequelir!
Es-mil-e-ua-net-V	E mentre parlauen d’aguesta sòrta, croishiren es rames deth sòn entorn, e s’entenec un bronit de passi que trebolèc de tau sòrta ara prauba auca, que despleguèc freneticament es ales, e se lancèc en mar, cridant: “Tietz compde, tietz compde!
Es-mil-e-ua-net-V	Mès aquerò ère ua faussa alarma, pr’amor qu’entre es rames campèc eth cap d’un pòlit cabiròu de uelhs umidi.
Es-mil-e-ua-net-V	E era pavona li cridèc ara auca: “Fraia mia, non t’espaurisques atau!
Es-mil-e-ua-net-V	Torna de seguit!
Es-mil-e-ua-net-V	Qu’auem un nau òste!
Es-mil-e-ua-net-V	Ei un polit cabiròu, dera raça des animaus, atau coma tu n’ès des audèths!
Es-mil-e-ua-net-V	E non minge carn sagnosa, senon èrbes e plantes!
Es-mil-e-ua-net-V	Alavetz tornèc era auca botjant es ales, e eth cabiròu, dempús des salutacions de costum, les didec: “Aguest qu’ei eth prumèr còp que vengui per aciu, e non è vist tèrra mès fertila, ne plantes ne èrbes mès fresques e temptadores!
Es-mil-e-ua-net-V	Permetetz-me, donc, que vos acompanha e que gaudisca damb vosati es beneficis deth Creador!” E es tres li responeren: “Sus es nòsti caps e sus es nòsti uelhs, ò cabiròu plen de cortesia!
Es-mil-e-ua-net-V	E toti se meteren a minjar, a béuer e a gaudir d’aqueth clima tan leugèr pendent fòrça temps.
Es-mil-e-ua-net-V	Mès jamès deishèren de pregar es sues oracions peth maitin e pera tarde, exceptat dera auca, que segura ja dera patz, desbrembaue es sòns deuers entath Distribuidor dera tranquillitat constanta.
Es-mil-e-ua-net-V	Non se tardèc a pagar damb era sua vida aquera ingratitud entà Allà!
Es-mil-e-ua-net-V	Un maitin, un vaishèth ara deriva venguec a parar ena còsta; es sòns tripulants abordèren era isla, e en veir eth grop format peth pavon, era sua esposa, era auca e eth cabiròu, s’apressèrent rapidament.
Es-mil-e-ua-net-V	Alavetz es dus pavons volèren luenh en tot amagar-se enes copes des arbes mès espessi, eth cabiròu sautèc, e en uns quants bots se metec dehòra der accès d’eri.
Es-mil-e-ua-net-V	Solet era auca se demorèc aquiu, donques qu’encara que sagèc de córrer l’enrodèren de seguit e la cuelheren, en tot minjar-se-la en prumèr minjar que heren ena isla.
Es-mil-e-ua-net-V	Per çò deth pavon e dera pavona, abans de deishar era isla entà entornar en sòn bòsc, vengueren d’amagat a saber-se’n dera sòrt dera auca, e la vederen en moment que l’esgorjauen.
Es-mil-e-ua-net-V	Alavetz cerquèren pertot ar amic cabiròu, e dempús des mutuaus salutacions e felicitacions per auer-se escapat deth perilh, li heren saber ath cabiròu deth malastre dera prauba auca.
Es-mil-e-ua-net-V	E es tres plorèren fòrça en rebrembe sòn, e era pavona didec: “Qu’ère plan doça, e modèsta e gentila!” E eth cabiròu exclamèc: “Qu’ei vertat!
Es-mil-e-ua-net-V	Mès a darrèra ora deishaue de cornèr es sòns deuers damb Allà, e desbrembaue balhar-li es gràcies pes sòns beneficis!” Alavetz didec eth pavon: “Ò hilha deth mèn soèr, e tu, cabiròu pietós, preguem!” E es tres punèren era tèrra entre es mans d’Allà, e exclamèren:
Es-mil-e-ua-net-V	Benedit sigue eth Just, eth Retribuidor, eth Patron Sobeiran deth Poder, er Omniscient, eth Plan Naut!
Es-mil-e-ua-net-V	Glòria ath Creador de toti es èssers, ath Vigilant de cada un des èssers, ath Retribuidor de cada un sivans es sòns merits e capacitats!
Es-mil-e-ua-net-V	Laudat sigue Aqueth qu’a desplegat es cèus, e les a arredonit, e les a illuminat; aqueth qu’a botat era tèrra en cada costat des mars, e l’a vestit e ornat damb tota era sua beresa!
Es-mil-e-ua-net-V	Alavetz, dempús d’auer condat aguesta istòria, Schahrazada se carèc un moment.
Es-mil-e-ua-net-V	E eth rei Schahriar exclamèc: “Be n’ei d’admirabla aguesta oracion, e be ne son de ben dotadi aguesti amimaus!
Es-mil-e-ua-net-V	Mès, ò Schahrazada!
Es-mil-e-ua-net-V	Non sabes arren mès sus eri?” E Schahrazada responec: “Ò rei plen de generositat!
Es-mil-e-ua-net-V	E eth rei preguntèc: “Donques qué demores entà seguir?” Schahrazada didec: “Abans de seguir era istòria des animaus, te voi condar, ò rei!
Es-mil-e-ua-net-V	Conden qu’en ua montanha entre es montanhes deth país musulman i auie un pastor dotat d’un gran sen e d’ua fe constanta.
Es-mil-e-ua-net-V	Aguest pastor amiaue ua vida pacifica e retirada, en tot contentar-se damb era sua sòrt, e víuer damb era lèit e era lan, productes dera sua vegada.
Es-mil-e-ua-net-V	E aguest pastor ère tan doç e amassaue tantes benediccions, qu’es bèsties herotges jamès atacauen era sua vegada, donques que lo respectauen fòrça, e quan lo vedien de luenh lo saludauen damb crits e udòls.
Es-mil-e-ua-net-V	Aguest pastor seguic viuent atau pendent fòrça temps, sense interessar-se, entara sua màger felicitat e tranquillitat, d’arren de çò que se passaue enes ciutats der univèrs.
Es-mil-e-ua-net-V	Mès uan dia, Allà, eth Plan Naut, volec hèr a temptar eth grad deth sòn sen e eth valor des sues vertuts, e non trapèc cap temptacion mès fòrta que manar-li era beresa dera hemna.
Es-mil-e-ua-net-V	L’encarguèc, donc, a un des sòns angels que se desguisèsse de hemna, e non estauvièsse cap des enganhes femenines entà hèr pecar ath sant pastor.
Es-mil-e-ua-net-V	Un dia qu’eth pastor, trapant-se malaut, ère estirat ena usa tuta, e glorificaue ena sua anma ath Creador, vedec entrar de pic ena sua casa, alègra e gentila, a ua joena de uelhs neri, que podie cuélher tanben coma un gojat.
Es-mil-e-ua-net-V	E quan entrèc se perhumèc era sua tuta, e eth pastor sentec que s’estrementie era sua carn de vielh.
Es-mil-e-ua-net-V	Mès arroncilhèc eth ròstre, e s’arraulic en un cornèr, e li didec ara intrusa: “Qué vies a hèr aciu, ò hemna desconeishuda?
Es-mil-e-ua-net-V	Era joena s’apressèc alavetz, se seiguec ath cant deth vielh, e li didec: “Guarda-me!
Es-mil-e-ua-net-V	Mès er ancian exclamèc: “Ò temptadora deth lunfèrn, aluenha-te!
Es-mil-e-ua-net-V	Alavetz era joena botgèc doçament es flexibilitats dera sua cintura, guardèc ath vielh, que sajaue d’arrecular, e alendèc:
Es-mil-e-ua-net-V	Per qué non m’estimes?
Es-mil-e-ua-net-V	Te hèsqui a vier ua anma submissa e un còs a mand de honer-se de desir!
Es-mil-e-ua-net-V	Guarda s’eth mèn pièch non ei mès blanc qu’era lèit des tues oelhes.
Es-mil-e-ua-net-V	E s’era mia nudesa non ei mès fresca qu’era aigua dera tèrra!
Es-mil-e-ua-net-V	Tòca era mia cabeladura, ò pastor!
Es-mil-e-ua-net-V	Qu’ei mès sedosa qu’eth pelhaçon der anhèth quan ges deth vrente dera sua mair!
Es-mil-e-ua-net-V	Es mies anques son fines e esguitladores, e a penes se diboishen ena mia prumèra eflorescéncia!
Es-mil-e-ua-net-V	E es mie popes, que comencen a holar-se, s’estrementerien solet que les hereguesse leugèrament era tua man!
Es-mil-e-ua-net-V	Vene!
Es-mil-e-ua-net-V	Es mèns pòts, que ja senti vibrar se honeràn ena tua boca!
Es-mil-e-ua-net-V	Vene, qu’era mia mèu ei prèsta a quèir gota a gota de toti es pors deth mèn còs!
Es-mil-e-ua-net-V	Mès eth vielh, encara que li tremolauen toti es peus dera barba, exclamèc: “Hug, ò dimòni!
Es-mil-e-ua-net-V	Alavetz era joena celestiau li botèc es braci en còth, e li gasulhèc ena aurelha: “Que sò un frut esquist; minja-te-lo e te guariràs!
Es-mil-e-ua-net-V	Coneishes eth perhum deth gensemin…?
Es-mil-e-ua-net-V	Mès er ancian exclamèc: “Eth perhum dera pregària ei eth solet que perdure!
Es-mil-e-ua-net-V	Dehòra d’aciu miserabla seductora!” E la refusèc damb es dus braci.
Es-mil-e-ua-net-V	Alavetz era joena se lheuèc, se treiguec rapidament era ròba e se quedèc dreta, tota despolhada, blanca, solet banhada pes ondades des sòns peus.
Es-mil-e-ua-net-V	E era muda crida, ena solitud d’aquera tuta, ère mès terribla que toti es crits deth delèri.
Es-mil-e-ua-net-V	E eth vielh non podec deishar de gemegar, e entà non veir ad aqueth liri viuent se caperèc eth cap damb eth sòn mantèl, e exclamèc:
Es-mil-e-ua-net-V	Des deth començament deth mon qu’ès era encausa des nòstes calamitats!
Es-mil-e-ua-net-V	Perderes as òmes des prumères edats e sémies era discòrdia entre es hilhs deth mon!
Es-mil-e-ua-net-V	E eth vielh amaguèc encara mès eth cap entre es plecs deth sòn mantèl.
Es-mil-e-ua-net-V	Mès era joena repliquèc: “Qué dides des ancians?
Es-mil-e-ua-net-V	Es mès sabents entre eri m’adorèren, e me cantèren es mès sevèrs!
Es-mil-e-ua-net-V	E era mia beresa non les hec desviar deth camin dret, senon qu’illuminèc es sòns passi e siguec era delícia des sues vides!
Es-mil-e-ua-net-V	Eth vertadèr sen, ò pastor!
Es-mil-e-ua-net-V	Torna ara sabença!
Es-mil-e-ua-net-V	Alavetz eth vielh se virèc deth tot entara paret, e exclamèc: “Hè repè, engendre de marridesa!
Es-mil-e-ua-net-V	T’è en òdi e te refusi!
Es-mil-e-ua-net-V	A guairi òmes bravi les as tradit e a guairi marridi les as protegit!
Es-mil-e-ua-net-V	E era tua beresa ei faussa!
Es-mil-e-ua-net-V	Autraments, aqueth que sap pregar se l’apareish ua beresa que jamès poiràn veir es que te guarden!
Es-mil-e-ua-net-V	Entenudes aguestes paraules, era joena exclamèc: “Ò pastor sant!
Es-mil-e-ua-net-V	E era vision despareishec.
Es-mil-e-ua-net-V	Alavetz, de toti es punts dera montanha, acodiren entath pastor es animaus silvèstres, que punèren era tèrra entre es sues mans entà demanar-li era sua benediccion.
Es-mil-e-ua-net-V	En aguest moment dera sua narracion, Schahrazada s’arturèc, e eth rei Schahriar, plan trist, li didec.
Es-mil-e-ua-net-V	E sabi pas se çò de milhor entà jo serie retirar-me en ua tuta, e húger entà tostemp des preocupacions deth mèn règne, e non auer mes ocupacion que péisher oelhes!
Es-mil-e-ua-net-V	Era didec:
Es-mil-e-ua-net-V	Se conde en un des mèns libres ancians, ò rei afortunat!
Es-mil-e-ua-net-V	Donques qu’aguest ère eth mestièr que li permetie guanhar-se era vida e alimentar as sòns hilhs, e lo tenguie sense guitèra, en tot desvolopar aunèstament era sua profession.
Es-mil-e-ua-net-V	E mentre susvelhaue d’aguesta sòrta eth mendre remolin e era ondulacion mès leugèra, vedec esguitlarse peth dauant d’eth, e arturar-se contra era ròca qu’ère en tot obsevar, un còs mòrt dera raça umana.
Es-mil-e-ua-net-V	Dempús lheuèc es ales e saludèc ath Retribuidor, dident: “Benedit sigue Aqueth que hè servir as dolents dempús de mòrts entath benèster des bravi sirvents!” E se premanic a precipitar-se sus eth còs entà arrincar-li quauqui bocins, e hér-se-les a vier entàs sues cries, e minjar-se-les ena sua companhia.
Es-mil-e-ua-net-V	Mès de seguit vedec qu’eth cèu s’escurie per dessús d’eth per ua broma de grani audèths rapinaires, coma voltons e esparvèrs, que comencèren a hèr torns en grani cèrcles, en tot apressar-se cada còp mès.
Es-mil-e-ua-net-V	En veir aquerò, eth bluet se sentec cuelhut peth temor de qué se l’avalèssen aqueri lops der aire, e s’esdeguèc a anar-se’n volant luenh d’aquiu.
Es-mil-e-ua-net-V	E passades fòrça ores se posèc ena copa d’un arbe que se trapaue ath miei der arriu, entara sua desbocadura, e demorèc aquiu qu’eth corrent arrosseguèsse entad aqueth lòc eth còs flotant.
Es-mil-e-ua-net-V	E plan entristit se metec a pensar enes vicissituds e ena inconstància dera sua sòrt.
Es-mil-e-ua-net-V	E se didie: “Vaquí que me veigui obligat a aluenhar-me deth mèn país e dera vòra que me vedec néisher, e qu’en era i son es mèns hilhs e era mia esposa.
Es-mil-e-ua-net-V	A, be n’ei de van eth mon!
Es-mil-e-ua-net-V	E guaire mès van ei encara, aqueth que se dèishe enganhar peth sòn exterior, e fidant ena bona sòrt viu ath dia, sense preocupar-se deth deman!
Es-mil-e-ua-net-V	Se jo auessa estat mès prudent auria sauvat viures entàs dies de besonh coma aué, e es lops der aire non m’aurien espaurit quan vengueren a disputar-me es mèns guanhs!
Es-mil-e-ua-net-V	Mès eth sabent mos conselhe era paciéncia en aguesti moments!
Es-mil-e-ua-net-V	E mentre pensaue d’aguesta manèra, vedec a ua tortuga que, gessent dera aigua e nadant doçament, auançaue entar arbe qu’eth se trapaue.
Es-mil-e-ua-net-V	Er audèth respònec:
Es-mil-e-ua-net-V	E jo, ò brava tortuga!
Es-mil-e-ua-net-V	Quan era tortuga entenec aguestes paraules, li didec ath bluet:
Es-mil-e-ua-net-V	Alavetz, eth bluet:
Es-mil-e-ua-net-V	Compreni que vau a plorar d’emocion dauant dera sinceritat dera tua ofèrta!
Es-mil-e-ua-net-V	Guaires gràcies te balhi!
Es-mil-e-ua-net-V	Pr’amor que reaument, qué serie era vida sense amics, e sense es convèrses damb es amics e sense es arridalhes e es cançons damb es amics?
Es-mil-e-ua-net-V	Eth sabent ei aqueth que sap trapar amics d’acòrd damb eth sòn temperament, donques que non se pòt considerar amics as èssers que damb eri s’a de tractar per çò deth mestièr, coma jo tractaua damb es bluets dera mia espècia, que m’auien enveja per çò dera mia pesca e des mies trobalhes!
Es-mil-e-ua-net-V	Atau ei qu’ara deuen èster plan contents damb era mia abséncia aguesti tristi companhs, que sonque saben manifestar es sòns mesquins interèssi mès jamès pensen en lheuar era sua anma entath Dador!
Es-mil-e-ua-net-V	Tostemp son damb eth bèc virat entara tèrra.
Es-mil-e-ua-net-V	E an ales, mès que non les tien!
Es-mil-e-ua-net-V	Plan per aquerò era majoritat d’eri non poirien volar encara que volessen!
Es-mil-e-ua-net-V	Solet se submergissen e a viatges se demoren ath hons dera aigua!
Es-mil-e-ua-net-V	En enténer aguestes paraules, era tortuga, qu’escotaue silenciosa, exclamèc: “Ò bluet!, baisha entà que t’abraça!” E eth baishèc der arbe e era tortuga lo punèc entre es uelhs, e li didec:
Es-mil-e-ua-net-V	Mès eth bluet li didec: “Fòrça gràcies, fraia tortuga, mès, e es mainatges?
Es-mil-e-ua-net-V	Era tortuga responec:
Es-mil-e-ua-net-V	Mos ajudarà a transportar-les enquia aciu, e passaram dies tranquils e liures de tota desgràcia!” En entener-la, eth bluet didec: “Ò tortuga, balhem es dus amassa gràcies ar Optim, qu’a permetut que mos amassèssem!” E exclamèc:
Es-mil-e-ua-net-V	Qu’autrege riqueses a uns e praubetat as auti.
Es-mil-e-ua-net-V	Es sòns designis son sabents e ben calculadi.
Es-mil-e-ua-net-V	Glòria ath Nòste Senhor!
Es-mil-e-ua-net-V	Guairi praubi son rics en arridalhes!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Alavetz eth rei Schahriar didec: “Ò Schahrazada!
Es-mil-e-ua-net-V	E Schahrazada prometec condar-les era pròplèu net.
Es-mil-e-ua-net-V	Schahrazada didec:
Es-mil-e-ua-net-V	Te cau saber, ò rei afortunat!
Es-mil-e-ua-net-V	Dempús hec un bot d’alegria, pr’amor que se l’auie acodit ua idia que li semblaue era solucion.
Es-mil-e-ua-net-V	E de seguit correc ara cèrca deth lop, en tot trapar-lo ara fin damb eth peu quilhat, eth morre contreigut e de fòrça mala encolia.
Es-mil-e-ua-net-V	Deth lòc mès luenh que lo podec veir, punèc era tèrra, arribèc umilament dauant d’eth, e demorèc damb eth cap clin que l’interroguèsse.
Es-mil-e-ua-net-V	Eth lop cridèc: “Qué t’arribe, hilh de gosset?” E eth vop didec: “Perdona, ò senhor!
Es-mil-e-ua-net-V	Eth lop cridèc.
Es-mil-e-ua-net-V	Alavetz eth vop didec: “Qu’è notat, ò senhor!
Es-mil-e-ua-net-V	Per tot eth bòsc non se ve que params e laci de tota sòrta!
Es-mil-e-ua-net-V	Se seguim atau, eth bòsc vierà a èster inabitable.
Es-mil-e-ua-net-V	En enténer aguestes paraules, eth lop exclamèc: “Te digui qu’ès un gausat en tot preténer era mia aliança e era mia amistat, faus, aflaquit e miserable vop!
Es-mil-e-ua-net-V	Tè!, per çò dera tua insoléncia!” E li fotec un còp de pè que lo hec quèir en solèr, miei mòrt.
Es-mil-e-ua-net-V	Eth vop se lheuèc ranquejant, mès que non mostrèc cap racacòr; ath contrari, cuelhec er aspècte mès arridolent e corau, e li didec ath lop: “Senhor, perdona ath tòn esclau era manca de tacte e pòc tracte sociau!
Es-mil-e-ua-net-V	Qu’arreconeishi es mies fautes, que son fòrça granes!
Es-mil-e-ua-net-V	Eth lop, un shinhau padegat pera actitud deth vop, li didec.
Es-mil-e-ua-net-V	Eth vop responec: “Be n’as de rason!
Es-mil-e-ua-net-V	Que ja ac ditz eth sabent: “Non parles ne condes arren abans de qué t’ac demanen, e non contestes abans de qué te pregunten.
Es-mil-e-ua-net-V	E non te tengues qu’ad aquerò que t’interèsse.
Es-mil-e-ua-net-V	Qu’èren aguestes es paraules qu’eth vop li dirigie ath lop, encara que peth laguens pensaue: “Ja m’arribarà eth torn, e aguest lop me pagarà eth deute enquiath darrèr detalh pr’amor qu’era arrogància, era insoléncia e er orgulh pèc an a tot darrèr eth sòn castig!
Es-mil-e-ua-net-V	Mos cau umiliar, donc, enquia que sigam poderosi!” Dempús eth vop didec: “Ò senhor lop mèn!
Es-mil-e-ua-net-V	Eth madeish Allà perdone ath colpable empenaït.
Es-mil-e-ua-net-V	Ara plan; eth mèn crim ei enòrme, que ja ac sai, mès eth mèn empenaïment non ei mendre, pr’amor qu’aguest còp tan doloròs qu’as auut era bontat de foter-me, m’a espatracat eth còs mès m’a apraiat era anma e aquerò ei entà jo un motiu d’alegria.
Es-mil-e-ua-net-V	Que ja ac didec eth sabent:
Es-mil-e-ua-net-V	E eth vop, sense trantalhar, s’ajulhèc e adorèc ath lop, en tot dider-li: “Allà te hèsque trionfar e assolide eth tòn domèni!” Alavetz, eth lop didec.
Es-mil-e-ua-net-V	E se ves quauquarren entà caçar, m’ac dides de seguit.” Eth vop responec escotant e aubedint, e s’esdeguèc a marchar dauant.
Es-mil-e-ua-net-V	Quan arribèren en un terren plantat de vinhes, non se tardèc a veir quauquarren que li semblèc sospechós, donques qu’auie tot er aspècte d’un param, e entà evitar-lo hec un gran torn, dident ath sòn laguens:
Es-mil-e-ua-net-V	Ath delà, era mia experiéncia enes params d’Ibn-Adam m’a de botar tostemp ara demora.
Es-mil-e-ua-net-V	Per exemple, se vedessa ua figura de vop en ua vinha, en sòrta d’apressar-me me meteria a córrer, donques que solide serie ua enganha botada aquiu pera perfídia d’Ibn-Adam!
Es-mil-e-ua-net-V	E ara m’estone veir en aguesta vinha quauquarren que non me semble de bona lei!
Es-mil-e-ua-net-V	E dempús de rasonar atau, eth vop comencèc a auançar tot doç, arreculant de quan en quan e flairant a cada pas.
Es-mil-e-ua-net-V	S’arrossegaue e avedaue eth vèrme dera aurelha, auançaue e arreculaue cautelosament, e atau acabèc arribant enquiath limit d’aqueth lòc tan sospechós.
Es-mil-e-ua-net-V	E hec ben, pr’amor que podec veir qu’ère un horat prigond, caperat de fèbles ramatges dissimuladi damb tèrra.
Es-mil-e-ua-net-V	Dempús, pensant qu’eth lop queirie aquiu de cap, se metec a dançar damb alegria, coma se s’auesse embriagat damb toti es arradims dera vinha.
Es-mil-e-ua-net-V	E entonèc aguest cant:
Es-mil-e-ua-net-V	Lop herotge!
Es-mil-e-ua-net-V	Era tua hòssa ei dubèrta, e era tèrra prèsta a tapar-la!
Es-mil-e-ua-net-V	Lop maudit!
Es-mil-e-ua-net-V	E de seguit hec repè, e venguec a cercar ath lop, ath quau li didec: “T’anóncii ua bona naua!
Es-mil-e-ua-net-V	Era tua fortuna ei grana, e era felicitat qu’ei sus tu, sense pòsa!
Es-mil-e-ua-net-V	Eth lop exclamèc: “Qué m’anóncies?
Es-mil-e-ua-net-V	E per qué aguestes exageracions?” Eth vop didec: “Era vinha qu’ei beròia aué.
Es-mil-e-ua-net-V	Tot qu’ei jòia, pr’amor qu’eth patron dera vinha ei mòrt, e estirat ath miei deth camp, dejós d’ues rames que lo capèren!” Eth lop cridèc: “Qué demores, donc, vil tafanèr!
Es-mil-e-ua-net-V	E eth vop s’esdeguèc a guidar-lo enquiath centre dera vinha, e en tot mostrar-li eth lòc sabut, li didec: “Aciu que i è!” Alavetz eth lop lancèc un udòl, e en un bot sautèc entàs rames, que cediren ath sòn pes.
Es-mil-e-ua-net-V	Quan eth vop vedec quèir ath sòn enemic, se sentec tan content, qu’abans de córrer entath horat pr’amor de gaudir deth sòn trionf, se metec a sautar, e ar arràs dera alegria, recitèc entada eth aguestes estròfes:
Es-mil-e-ua-net-V	Alegra-te, anma mia!
Es-mil-e-ua-net-V	Era arrogància, era supremacía e tota era glòria dera autoritat, seràn mies en bòsc!
Es-mil-e-ua-net-V	E hènt bots arribèc ath cant deth horat, batanant-li eth còr.
Es-mil-e-ua-net-V	E quina serie era sua alegria en veir ath lop plorant pera sua queiguda e planhent-se dera sua perdicion irremediabla!
Es-mil-e-ua-net-V	Alavetz eth vop se metec tanben a plorar e a gemegar, e eth lop lheuèc eth cap e lo vedec plorar, e li didec.
Es-mil-e-ua-net-V	Be n’ès de brave quan plores atau damb jo!
Es-mil-e-ua-net-V	Ja sai que quauqui viatges siguí injust damb tu!
Es-mil-e-ua-net-V	Alavetz eth vop li didec: “A, marrit!
Es-mil-e-ua-net-V	Ès tant estupid que te penses que vèssi aguestes lèrmes per tu?
Es-mil-e-ua-net-V	Tè, miserable!
Es-mil-e-ua-net-V	Se plori, ei pr’amor qu’enquia ara podies víuer sense trebucs, e se me planhi tant amarament ei perque aguesta calamitat non t’age arribat abans!
Es-mil-e-ua-net-V	Moris-te, donc, maudit!
Es-mil-e-ua-net-V	Entenudes aguestes paraules, eth lop pensèc: “Que non ei eth moment des menaces, donques qu’ei eth solet que me pòt trèir d’aciu!” E li didec: “Ò companh!, hè un instant me juraues fidelitat e me balhaues pròves dera màger submission.
Es-mil-e-ua-net-V	A qué vie, donc, aguest cambiament?
Es-mil-e-ua-net-V	Ja sai que t’è tractat un shinhau bruscament, mès non me sauves rancura, e rebremba aquerò que ditz eth poèta:
Es-mil-e-ua-net-V	Sèmia generosament es grani dera tua bontat, enquia e tot enes terrens que te semblen estèrles!
Es-mil-e-ua-net-V	Lèu o d’ora, eth semiaire cuelherà es fruts deth sòn gran, en tot depassar es sues esperances!
Es-mil-e-ua-net-V	Mès eth vop li didec bruscament: “Ò eth mès insensat de toti es lops e de toti es animaus!
Es-mil-e-ua-net-V	As desbrembat era tua conducta tant odiosa?
Es-mil-e-ua-net-V	Per qué non prectiquères aguest conselh tan sabent deth poeta?
Es-mil-e-ua-net-V	Non oprimisques, pr’amor que tota opression còste era resvenja, e tota injustícia era represalha!
Es-mil-e-ua-net-V	Pr’amor que se dormisses dempús dera injustícia, er oprimit non dormís que damb un solet uelh, e damb er aute ei ara demora de contunh!
Es-mil-e-ua-net-V	E eth uelh d’Allà non se barre jamès!
Es-mil-e-ua-net-V	Alavetz et lop didec: “Ò vop prudent, d’idies fertiles e d’engenh endonviaire!
Es-mil-e-ua-net-V	Qu’ès superior as tues paraules, e solide non les deues de pensar, donques que les dides de trufaria!
Es-mil-e-ua-net-V	E en vertat, eth cas non ei entad aquerò!
Es-mil-e-ua-net-V	Mès eth vop se metec a arrir, e li didec: “Tranquil, ò lop!, traquil!
Es-mil-e-ua-net-V	Prumèr gesserà era tua anma e dempús eth tòn còs!
Es-mil-e-ua-net-V	E es pèires e còdols que damb eri te vam a peiregar realizaràn perfèctament aguesta separacion!
Es-mil-e-ua-net-V	Ò animau grossièr!
Es-mil-e-ua-net-V	Alavetz eth vop li didec ath lop:
Es-mil-e-ua-net-V	Tant qu’èra aquiu, ara ombra deth huelhatge, vedí precipitar-se de naut de tot des aires a un gran falcon sus ua perditz.
Es-mil-e-ua-net-V	Mès era perditz artenhec a desliurar-se des garres deth falcon, e correc ara prèssa a meter-se en sòn amagader.
Es-mil-e-ua-net-V	Alavetz eth falcon, que l’auie perseguit sense poder agarrar-la, se posèc dauant deth horat que li servie d’entrada ena casa, e li didec ara perditz: “Pèga que huges de jo!
Es-mil-e-ua-net-V	Qu’ei que non te’n sabes de çò de molt que t’estimi?
Es-mil-e-ua-net-V	Eth solet motiu que me possèc a cuelher-te siguec eth saber qu’ères ahaimada, e te volia dar es grani qu’è arremassat entà tu; vene, donc, perditz gentila, ges deth tòn amagader sense pòur e vene a minjar eth gran!
Es-mil-e-ua-net-V	Quan era perditz entenec aguest lenguatge, gessec confiada deth sòn amagader, mès de seguit eth falcon se lancèc sus era, li clauèc es terribles garres enes sues carns, e d’ua picada l’esboderèc.
Es-mil-e-ua-net-V	E era perditz, abans de morir, didec: “Ò maudit traïdor!
Es-mil-e-ua-net-V	E moric.
Es-mil-e-ua-net-V	Per çò que hè ath falcon, se l’avalèc en un virament de uelhs, mès de seguit l’arribèc eth castig per volontat d’Allà; pr’amor qu’a penes arribec era perditz en vrente deth traïdor, aguest vedec que li queiguien totes es plumes, coma per efècte d’ua ahlama interiora, e queiguec inanimat en solèr.
Es-mil-e-ua-net-V	Alavetz eth lop li didec ath vop: “Ò companh, ajuda-me!
Es-mil-e-ua-net-V	Dèisha de cornèr toti aguesti exemples que me mentes, e desbrembem eth passat.
Es-mil-e-ua-net-V	Pro castigat que sò, donques que me trapi aciu en un horat, qu’en eth è queigut damb eth risc de trincar-me ua pauta e espatracar-me es uelhs!
Es-mil-e-ua-net-V	Sagem de gésser d’aguest mau pas, donques que ja sabes qu’era amistat mès fèrma ei aquera que neish dempús d’un malastre, e qu’er amic vertadèr ei mès apròp deth còr qu’un frair!
Es-mil-e-ua-net-V	Mès eth vop se metec a arrir damb talents, e li didec ath lop: “qu’ignòres es PARAULES DES SABENTS!” E eth lop, estonat, li preguntèc: “Quines paraules e a quini sabents te referisses?” E eth vop didec:
Es-mil-e-ua-net-V	E guaire vertadèr ei aquerò qu’a tu te concernís!
Es-mil-e-ua-net-V	Çò qu’as dit sus era amistat ei plan exacte; mès, com t’enganhes quan ac vòs aplicar ara tua anma de traïdor!
Es-mil-e-ua-net-V	Pr’amor que, ò estupid lop!
Es-mil-e-ua-net-V	E s’ès de vertat tan poderós coma dides, saja de sauvar era tua anma d’ua mòrt segura!
Es-mil-e-ua-net-V	E eth vop didec:
Es-mil-e-ua-net-V	E aquero l’empedie trabalhar.
Es-mil-e-ua-net-V	E cansat ja de sajar guariments, manèc cridar a un òme que se credie versat en sciéncies mediques.
Es-mil-e-ua-net-V	Eth sabent venguec ena casa deth malaut, damb ua benda en un uelh.
Es-mil-e-ua-net-V	E eth malaut li preguntèc: “Qué te passe en aguest uelh, ò mètge?” E aguest responec: “Un tumor que non me dèishe veir.” Alavetz eth malaut exclamèc: “Ties aguest tumor e non lo guarisses?
Es-mil-e-ua-net-V	E ara venes a guarir eth mèn?
Es-mil-e-ua-net-V	E tu, ò lop de malediccion!
Es-mil-e-ua-net-V	Alavetz eth lop se metec a plorar, e abans de desesperar-se complètament, li didec ath vop: “Ò companh!
Es-mil-e-ua-net-V	E m’agarrarè ada era e gesserè deth horat!
Es-mil-e-ua-net-V	E alavetz, prometi dauant d’Allà empenaïr-me’n de totes es mies malahètes passades!, e me limarè es garres, e me trincarè es dents, entà non sénter era temptacion d’atacar as mèns vesins!
Es-mil-e-ua-net-V	Mès eth vop, luenh d’atrendir-se, li didec ath lop: “E des de quan se pòt cambiar tant aisidament de natura?
Es-mil-e-ua-net-V	Qu’ès lop, e seràs lop en avier, e non è d’ester jo eth que creigue en tòn empenaïment!
Es-mil-e-ua-net-V	E ath delà, qu’auria d’èster plan innocent entà fidar-te era mia coa!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	En enténer aguestes paraules, eth lop, plen de ràbia e de desesperacion, se mosseguèc ua pauta, mès adocint encara mès era votz, didec: “Ò vop!
Es-mil-e-ua-net-V	Era raça que pertanhes ei famosa entre toti es animaus dera tèrra, per çò des sues esquistes manères, era sua eloqüéncia, era sua subtilesa e era doçor deth sòn temperament.
Es-mil-e-ua-net-V	Mès eth vop, en enténer aguestes paraules, se metec a arrir damb tant de talents, que s’estavanic.
Es-mil-e-ua-net-V	Non se tardèc en remeter-se, e li didec ath lop: “Ja veigui, ò meravilhos animau!
Es-mil-e-ua-net-V	Mès que non è temps entà tier-me a semblable trabalh, e me contentarè, abans de qué crèbes, damb hèr entrar enes tues aurelhes quauques paraules des sabents.
Es-mil-e-ua-net-V	Te cau saber, donc, que tot a remèdi, mens era mòrt; mès tot se pòt corrómper, mens eth diamant; qu’un se pòt desliurar de tot, mens deth Destin!
Es-mil-e-ua-net-V	Per çò que hè a tu, m’as parlat hè un moment, sivans me pensi, de recompensar-me en gésser deth clòt e d’autrejar-me era tua amistat.
Es-mil-e-ua-net-V	Sospèchi que te retires ad aquera sèrp qu’era sua istòria non deues connéisher, vista era tua ignorància.” E coma qu’eth lop coheissèsse que la desconeishie, eth vop didec:
Es-mil-e-ua-net-V	E aguesta sèrp, non avedada a caminar per çò d’auer estat pendent tant de temps enrotlada en ua saca, s’arrossegaue peniblament peth solèr e solide aurie estat estronhada, s’un passejaire caritatiu non l’auesse vist, e pensant-se qu’ère malauta, cuelhut pietat, l’agarrèc e li balhèc calor.
Es-mil-e-ua-net-V	E çò prumèr que hec era sèrp en recuperar era vida siguec vier a quèrrer eth lòc mès delicat deth còs deth sòn salvador e clauar en eth eth sòn dent cargat de podom.
Es-mil-e-ua-net-V	E er òme queiguec mòrt en un virament de uelhs.
Es-mil-e-ua-net-V	Que ja ac didec eth poèta:
Es-mil-e-ua-net-V	Maufida e saja de húger quan era vibòra s’enrotle mimosament!
Es-mil-e-ua-net-V	Se va a estirar, e eth sòn podom entrarà ena tua carn damb era mòrt!
Es-mil-e-ua-net-V	E tanben, ò lop!
Es-mil-e-ua-net-V	Quan un mainatge age estat corau damb tu, e tu lo tractes mau, non t’estones de qué te sauve rancura ath hons deth sòn hitge, ne de qué se resvenge bèth dia, quan ja age peus enes braci!
Es-mil-e-ua-net-V	E eth vop, en tot virar-se d’esquia, s’apuèc damb es pautes deth darrèr en cant deth horat, e hec plòir sus eth morre deth lop çò de besonh entà onher-lo e perhumar-lo enquias sòns darrèrs moments.
Es-mil-e-ua-net-V	E hèt aquerò, pugèc naut de tot deth talús, e comencèc a sorrisclar cridant as patrons e as gardes, que non se tardèren a acodir.
Es-mil-e-ua-net-V	E quan s’apressèren, s’amaguèc eth vop encara que pro apròp entà poder veir es pèires enòrmes qu’aqueri lancèren en horat e enténer es udòls d’agonia deth sòn enemic eth lop.
Es-mil-e-ua-net-V	Quan arribèc en aguest punt, Schahrazada s’arturèc un moment entà béuer un veire de sorbet que l’aufrie era petita Doniazada.
Es-mil-e-ua-net-V	Eth rei Schahriar exclamèc: “Usclaua d’impaciéncia entà saber-me’n dera mòrt deth lop!
Es-mil-e-ua-net-V	I auie ua hemna qu’eth sòn mestièr non ère aute que descrostar sesam.
Es-mil-e-ua-net-V	E un dia li heren a vier ua quantitat de sesam de prumèra qualitat, en tot dider-li: “Eth mètge l’a manat a un malaut que se neurisque exclusivament damb sesam.
Es-mil-e-ua-net-V	Era hemna lo cuelhec, se metec de seguit mans ara òbra, e quan acabèc eth dia l’auie netejat e pelat complètament.
Es-mil-e-ua-net-V	E hège gòi veir ad aqueth sesam tan blanc!
Es-mil-e-ua-net-V	Atau, donc, ua panquèra qu’ère per aquiu, se vedec plan temptada, e arribada era net, se tenguec a transportar-lo, des dera plata qu’ère calat, entara sua tuta.
Es-mil-e-ua-net-V	E ac hec tan ben, que peth maitin non restaue ena plata qu’ua quantitat plan petita de sesam.
Es-mil-e-ua-net-V	E amagada era panquèra, podec jutjar er estonament e era ira dera mondadora en veir aquera plata lèu neta de contengut.
Es-mil-e-ua-net-V	E l’entenec exclamar: “A, se podessa trapar ath panaire!
Es-mil-e-ua-net-V	Que non pòden èster qu’aqueri arrats qu’infècten era casa dès que se moric eth gat!
Es-mil-e-ua-net-V	Quan era panquèra entenec aguestes paraules, se didec: “Me cau, entà amagar-me dera resvenja d’aguesta hemna, auer de confirmar-li es sues sospeches, per çò que tanh as arrats.
Es-mil-e-ua-net-V	E de seguit venguec ara cèrca der arrat, e li didec: “Ò frair!
Es-mil-e-ua-net-V	Cada vesin se deu a cada vesin!
Es-mil-e-ua-net-V	E er arrat responec: “Ben n’ei de vertat aquerò, brava amiga!
Es-mil-e-ua-net-V	Plan per aquerò, encara que hè pòqui dies qu’ès aciu, sò plan content des bones intencions que manifèstes!
Es-mil-e-ua-net-V	Volgue Allà que toti es vesins siguen tan bravi e tan simpatics coma tu!
Es-mil-e-ua-net-V	Que se l’an minjat enquia assadorar-se entre era e es sòns hilhs, e sonque n’an deishat un sarpat.
Es-mil-e-ua-net-V	Entenudes aguestes paraules, er arrat se n’alegrèc tant, que comencèc a sautar e a botjar era coa.
Es-mil-e-ua-net-V	E sense tier-se a reflexionar, ne encuedar-se’n dera mina ipocrita dera panquèra, ne tachar era guardada ena hemna qu’ère ara demora, ne preguntar-se tansevolh eth motiu que possaue ara panquèra a hèr semblable acte de generositat, correc hòlament e se precipitèc ath miei dera plata, a on ludie eth sesam esplendid e pelat.
Es-mil-e-ua-net-V	E s’aumplic, gormand, era boca.
Es-mil-e-ua-net-V	Mès en aqueth moment gessec era hemna de darrèr dera pòrta, e d’un còp de pau li henec eth cap ar arrat!
Es-mil-e-ua-net-V	E atau, eth praube arrat, per çò dera sua imprudenta confiança, paguèc damb era sua vida es culpes d’autrú!
Es-mil-e-ua-net-V	En enténer aguestes paraules, eth rei Schahriar exclamèc: “Ò Schahrazada!
Es-mil-e-ua-net-V	Quina leçon de prudéncia i a en aguest conde!
Es-mil-e-ua-net-V	Se l’auessa coneishut abans, m’auria sauvat fòrça ben de méter ua confiança sense limits ena mia esposa, aquera libertina qu’aucí damb es mies pròpries mans, e non auria creigut enes miserables eunucs neri qu’ajudèren ara traïdora.
Es-mil-e-ua-net-V	Sabes dilhèu bèra istòria tanhenta ara amistat fidèu?” E Schahrazada didec:
Es-mil-e-ua-net-V	Me n’è sabut de qué un corbàs e un gat d’Algalia auien cuelhut ua amistat fèrma e se passauen es ores heregant-se e jogant a diuèrsi jòcs.
Es-mil-e-ua-net-V	E un dia que parlauen de causes vertadèrament interessantes, donques que non se n’encuedauen de çò que se passaue ath sòn entorn, sigueren entornadi ara realitat peth rugit espaventós d’un tigre, que ressonaue en bòsc.
Es-mil-e-ua-net-V	En un virament de uelhs, eth corbàs, qu’ère en soc d’un arbe ath cant deth sòn amic, s’esdeguèc a pujat enes rames mes nautes.
Es-mil-e-ua-net-V	Per çò que hè ath gat, ère tant espaurit que non sabie a on amagar-se, pr’amor qu’ignoraue eth lòc d’a on venguie de gésser eth rugit deth tigre.
Es-mil-e-ua-net-V	Ath miei d’aguest trebuc, li didec ath corbàs: “Qué me cau her, amic mèn?
Es-mil-e-ua-net-V	Ditz-me se me pòs senhalar bèth mejan o me pòs prestar bèra ajuda eficaça.” Eth corbàs didec: “Qué non haria jo per tu, ò amic?
Es-mil-e-ua-net-V	Que sò prèst a acarar-me damb tot entà trèir-te deth trebuc; mès abans d’acodir ena tua ajuda, dèisha-me rebrembar-te çò que ditz eth poèta:
Es-mil-e-ua-net-V	Era vertadèra amistat ei era que mos possèc a lançar-mos entath perilh pr’amor de sauvar er objècte estimat, en tot riscar-mos a perir!
Es-mil-e-ua-net-V	Qu’ei era que mos hè abandonar es bens, era familha e es pairs, entà ajudar ath frair dera nòsta amistat!
Es-mil-e-ua-net-V	De seguit eth corbàs s’esdeguèc a volar entà ua vegada que passaue per aquiu, susvelhada per enòrmes gossets, mès imponents qu’es leons.
Es-mil-e-ua-net-V	E venguec de dret entà un des gossets, se precipitèc sus eth sòn cap e li fotec ua fòrta picada.
Es-mil-e-ua-net-V	Dempús se lancèc sus un aute gosset e hec madeish; e en auer excitat atau a toti es gossets, se metec a volar a ua nautada sufisenta entà que lo podessen perseguir, mès sense que l’artenhessen es sòns dents.
Es-mil-e-ua-net-V	E coacaue damb tota era sua votz, coma entà burlar-se’n d’eri.
Es-mil-e-ua-net-V	De sòrta qu’es gossets l’anèren perseguint cada còp mès furiosi, enquia que se les hec a vier en interior deth bòsc.
Es-mil-e-ua-net-V	E quan es udòls aueren sonat per tot eth bòsc, eth corbàs supausèc qu’eth tigre, espaurit, auie hujut.
Es-mil-e-ua-net-V	Alavetz eth corbàs remontèc eth vòl, e en auer-lo deishat de uelh es gossets, entornèren entara vegada.
Es-mil-e-ua-net-V	Eth corbàs venguec a cercar ath sòn amic eth gat, qu’auie sauvat d’aqueth perilh, e s’estèc damb eth damb patz e felicitat.
Es-mil-e-ua-net-V	E ara voi condar-te, ò rei afortunat!, seguic Schahrazada, era istòria deth corbàs e deth vop.
Es-mil-e-ua-net-V	Se conde qu’un vop vielh, qu’era sua consciéncia ère cargada de non pòques malahètes, s’auie retirat en ua montanha rica en caça, en tot hèr-se a vier damb eth ara sua esposa.
Es-mil-e-ua-net-V	E seguic en tot hèr tanti estralhs qu’acabèc per despoblar complètament era montanha, e entà non morir-se de hame comencèc en tot minjar-se as sòns pròpris hilhs e a estofar ua net de forma traïdora ara sua esposa, que s’avalèc en un virament de uelhs.
Es-mil-e-ua-net-V	E hèt aquerò ja non li restèc arren a on calar es dents.
Es-mil-e-ua-net-V	Qu’ère massa vielh entà cambiar de residéncia e non ère pro agil entà caçar lebres e cuélher ath vòl es perditzes.
Es-mil-e-ua-net-V	Mentre ère pensant en tot aquerò, que l’ennerie eth mon dauant deth sòn morre, vedec posar-se ena copa d’un arbe a un corbàs que semblaue plan cansat.
Es-mil-e-ua-net-V	E de seguit pensèc: “Se me podessa hèr amic d’aguest corbàs, serie era mia felicitat!
Es-mil-e-ua-net-V	Qu’a bones ales que li permeten hèr aquerò que non pòden es mies pautes baldades!
Es-mil-e-ua-net-V	Atau, me harie a vier er aliment, e ath delà me harie companhia en aguesta solitud que ja comence a èster pesada entà jo!” E atau dit atau hèt, auancèc enquiath pè der arbe qu’ère posat eth corbàs, e dempús des salutacions acostumades, li didec: “Ò vesin mèn!
Es-mil-e-ua-net-V	Non ignòres que tot brave musulman a dus merits entath sòn vesin: eth d’ester musulman e èster eth sòn vesin!
Es-mil-e-ua-net-V	Que veigui en tu aguesti dus merits, e me senti emocionat pera atraccion invencibla dera tua gentilesa e per totes es tues bones disposicions d’amistat frairau que supausi en tu!
Es-mil-e-ua-net-V	En enténer aguestes paraules, eth corbàs se metec a arrir de boni talents enquiath punt que li manquec pòc entà quèir der arbe.
Es-mil-e-ua-net-V	Dempús didec.
Es-mil-e-ua-net-V	Des de quan, ò vop!
Es-mil-e-ua-net-V	E com a entrat era sinceritat en tòn còr, quan solet siguec ena punta dera tua lengua?
Es-mil-e-ua-net-V	Des de quan dues races tan desparières pòden honer-se tan perfèctament, en èster tu dera raça des animaus e jo dera raça des audèths?
Es-mil-e-ua-net-V	E sustot, ò vop!
Es-mil-e-ua-net-V	T’estones?
Es-mil-e-ua-net-V	Donques que non i a cap motiu!
Es-mil-e-ua-net-V	Alavetz eth vop exclamèc: “Ò corbàs senat, guaire perfèctament rasones!
Es-mil-e-ua-net-V	Mès te cau saber qu’arren ei impossible entad Aqueth que formèc es còrs des sues creatures, e a engendrat en jo aguest generós sentiment entà tu.
Es-mil-e-ua-net-V	E eth vop la condèc d’aguesta manèra:
Es-mil-e-ua-net-V	Ara plan, ua net, eth pude, hart de shurlar era sang agra deth gat dera casa, sautèc en lhet a on auie estirada era esposa deth mercadèr, s’esguitlèc entre era ròba, se metec per dejós dera camisa enquia arribar enes cueishes, e d’aquiu estant sautèc enquiath plec dera ingle, precisament en lòc mes delicat.
Es-mil-e-ua-net-V	E vedec reaument qu’aqueth lòc ère plan delicat, plan suau, plan blanc e lis a gust de boca que non auie rufes ne peus indiscrets.
Es-mil-e-ua-net-V	Ath contrari, ò corbàs amic!
Es-mil-e-ua-net-V	E se passèc qu’eth pude se calec en aqueth endret e se metec a shurlar era sang deliciosa dera hemna enquia assadorar-se.
Es-mil-e-ua-net-V	Ça que la, botèc tan pòca consideracion en sòn trabalh, qu’era hemna se desvelhèc en sénter era picada, e metec era man rapidament en lòc que li picaue, e aurie estronat ath pude s’aguest non s’auesse esguitlat adreitament pes cauces, corrent a trauèrs d’innombrables plecs d’aguesta prenda especiau des hemnes, e sautant d’aciu en solèr pr’amor de refugiar-se en prumer horat que trapèc.
Es-mil-e-ua-net-V	Aquerò per çò que hè ath pude!
Es-mil-e-ua-net-V	Per çò dera hemna, coma qu’auie deishat anar un sorriscle de dolor que hec acodir a totes es esclaues, avertides aguestes dera encausa deth patiment dera sua senhora, s’esdeguèren e rebussar-se es braci e a cercar eth pude entre era ròba.
Es-mil-e-ua-net-V	Dues esclaues s’encarguèren des pèlhes, ua auta dera camisa, e es autes dues des amples cauces, qu’es sòns plecs examinèren escrupulosament un darrèr der aute.
Es-mil-e-ua-net-V	Mentretant, era hemna se trapaue complètament nuda, e ara lum des candelèrs se vedie era part deth dauant mentre qu’era esclaua favorita escorcolhaue era part deth darrèr peth menut.
Es-mil-e-ua-net-V	E seguic d’aguesta sòrta:
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Qué cerques aciu, ò parasit!
Es-mil-e-ua-net-V	E eth pude responec: “Ò arrat ospitalari entre es arrats!
Es-mil-e-ua-net-V	E tot aquerò per un shinhalet de sang que l’è shurlat!
Es-mil-e-ua-net-V	Qu’ei vertat qu’ei de prumèra qualitat, doça, tèba e de meravilhosa digestion!
Es-mil-e-ua-net-V	Que vengui, donc, aciu, fidat ena tua bontat, pr’amor de demanar-te que m’ages ena tua casa enquia que s’age passat eth perilh.
Es-mil-e-ua-net-V	Luenh de tormentar-te e obligar-te a húger deth tòn domicili, te demostrarè ua gratitud tan senhalada que balharàs gràcies a Allà per auer-me admetut ena tua companhia!” Alavetz, convençut er arrat per çò der accent sincèr deth pude, didec: “Se reaument ei atau, ò pude!
Es-mil-e-ua-net-V	Que seràs eth mèn companh ena prospèra e advèrsa fortuna!
Es-mil-e-ua-net-V	E per çò dera sang beguda ena cueisha dera hemna, non te’n hèsques!
Es-mil-e-ua-net-V	Digeritz-la damb gòi ena patz deth tòn còr e damb delícia!
Es-mil-e-ua-net-V	Cada un trape eth sòn aliment a on pòt, e non i a arren en aquerò de reprensible; e s’Allà mos a balhat era vida, non a estat entà que mos deishem morir de hame ne de set!
Es-mil-e-ua-net-V	E cossent damb aquerò, vaquí uns vèrsi qu’entení recitar un dia pes carrèrs a un sant:
Es-mil-e-ua-net-V	Arren è ena tèrra que me tengue: ne mòbles, ne esposa que me pelege ne casa!
Es-mil-e-ua-net-V	Ò còr mèn, be n’ès de liure!
Es-mil-e-ua-net-V	Un tròç de pan, ua glopada d’aigua e un shinhau de sau son pro entara mia alimentacion, donques que sò complètament solet!
Es-mil-e-ua-net-V	Ua rosigada pèlha me servís de vestit, e encara m’ei sobrèr!
Es-mil-e-ua-net-V	Cuelhi eth pan aquiu a on lo trapi, e accèpti eth destin dera manèra que vie!
Es-mil-e-ua-net-V	Arren me pòden trèir!
Es-mil-e-ua-net-V	Aquerò qu’agarri as auti entà víuer, ei çò que les ei sobrèr!
Es-mil-e-ua-net-V	Ò còr mèn, be n’ès de liure!
Es-mil-e-ua-net-V	Quan eth pude entenec aguest discors der arrat, se sentec plan emocionat; e li didec: “Ò arrat, frair mèn!
Es-mil-e-ua-net-V	Allà aprèsse eth moment que posca arregraïr es tues bontats!
Es-mil-e-ua-net-V	E aguest moment non se tardèc a arribar.
Es-mil-e-ua-net-V	Plan que òc, era madeisha net, er arrat, qu’auie anat a hèr un torn pera casa deth mercadèr, entenec un rumor metallic, e vedec ath mercadèr que compdaue un per un es nombrosi dinnars sauvadi en ua petita saca; e quan acabèc eth recompde, les amaguèc jos eth coshin, s’estirèc en lhet, e s’esclipsèc.
Es-mil-e-ua-net-V	En enténer aguestes paraules, eth pude siguec a man d’estavanir-se d’emocion, per çò de gran que li semblèc aquerò, e exclamèc damb tristesa.
Es-mil-e-ua-net-V	Com posqui amiar jo un dinnar, quan mil pudes amassa non poirien ne tansevolh botjar-lo?
Es-mil-e-ua-net-V	Er arrat exclamèc: “Qu’ès de vertat un pude excellent, e non me n’auia encuedat d’aquerò enquia ara!
Es-mil-e-ua-net-V	Era mia tuta ei pro grana entà embarrar tot er aur, e è dubèrt setanta pòrtes entà poder gésser en cas de qué me volessen embarrar en era!
Es-mil-e-ua-net-V	Alavetz eth pude, hènt sauts, se metec en lhet que dormie eth mecadèr, se n’anec dret entath cu, e en eth li piquèc coma jamès auie picat cap pude en un cu uman.
Es-mil-e-ua-net-V	Eth mercadèr, en sénter era picada e er agudent dolor, se lheuèc ara prèssa, en tot her-se a vier era man en aunorat lòc, que d’eth ja s’auie pressat a aluenhar-se eth pude.
Es-mil-e-ua-net-V	E eth mercadèr comencèc a lançar mil malediccions, que ressonauen en uet dera casa silenciosa.
Es-mil-e-ua-net-V	Dempús de hèr mil torns, sagèc de tornar-se a esclipsar.
Es-mil-e-ua-net-V	Mès que non compdaue damb eth sòn enemic!
Es-mil-e-ua-net-V	En veir qu’eth mercadèr s’entestaue en seguir ajaçat, eth pude tornèc ara carga damb mès ràbia qu’abans, e aguest còp li piquèc damb totes es sues fòrces en sensible lòc que se cride perinèu.
Es-mil-e-ua-net-V	Alavetz eth mercadèr, capvirat e rugint, hec enlà es hlaçades e era ròba, e baishèc ath mès córrer en loc a on ère eth potz, e aquiu se banhèc tu per tu en aigua hereda, pr’amor de padegar era piquèra.
Es-mil-e-ua-net-V	E ja non volec tornar ena sua cramba, senon que s’estirèc en un banc deth pati entà passar era rèsta dera net.
Es-mil-e-ua-net-V	D’aguesta sòrta er arrat podec transportar ena sua tuta sense cap dificultat tot er aur deth comerciant e quan trinquèc eth dia ja non i auie un solet dinnar ena saca.
Es-mil-e-ua-net-V	E d’aguesta sòrta podec arregraïr eth pude era ospitalitat der arrat, en tot recompensar-lo ar arràs!
Es-mil-e-ua-net-V	Mès eth corbàs didec: “Vertadèrament, ò senhor mèn vop!
Es-mil-e-ua-net-V	A tot darrèr cada un pòt liurament hèr o deishar de hèr eth ben, mès que mès quan aguest ben menace en convertir-se en causa de diuèrses calamitats.
Es-mil-e-ua-net-V	E aguest ei et cas present.
Es-mil-e-ua-net-V	Hè fòrça temps qu’ès famós pes tues perfídies e per incompliment dera paraula autrejada.
Es-mil-e-ua-net-V	Com m’a d’inspirar cap confiança un èsser coma tu, de mala fe, e qu’a sabut darrèrament tradir e hèr perir ath sòn cosin eth lop?
Es-mil-e-ua-net-V	Pr’amor que, ò traïdor entre es traïdors!
Es-mil-e-ua-net-V	De sòrta que se te prestères a sacrificar a un, que se non ère dera tua espècia ère dera tua raça, se l’as tradit dempús de tractar-lo coma amic pendent tant de temps e de vantar-lo de mil manères, solide qu’entà tu serà un jòc era perdicion de quinsevolh aute animau que sigue de raça desparièra ara tua!
Es-mil-e-ua-net-V	E eth corbàs didec: “Era deth voltor!” Alavetz exclamèc eth vop: “Non coneishi arren d’aguesta istòria deth volor.
Es-mil-e-ua-net-V	E eth corbàs parlèc d’aguesta sòrta:
Es-mil-e-ua-net-V	Non se sabie de cap audèth, ne petit ne gran, que siguesse liure des sues vexacions.
Es-mil-e-ua-net-V	Qu’auie semiat eth terror entre toti es lops der aire e dera tèrra, e de tau sòrta lo cranhien, qu’es animaus mès herotges, en veder-lo vier, deishauen anar çò qu’amiauen e hugien espauridi deth sòn bèc formidable e des sues plumes quilhades.
Es-mil-e-ua-net-V	Mès arribèc eth temps qu’es ans, apiladi sus eth sòn cap, l’ac desplumèren deth tot, li rosiguèren es garres e li heren quèir a tròci es maishères menaçadores.
Es-mil-e-ua-net-V	Eth tempèri ajudèc tanben a deishar-li eth còs baldat e es ales sense vertut.
Es-mil-e-ua-net-V	Alavetz se convertic en tau objècte de pietat, qu’es sòns ancians enemics non volèren entornar-li era sua tirania e solet lo tractèren damb mesprètz.
Es-mil-e-ua-net-V	E entà minjar li calie contentar-se damb es sobres que deishauen es audèths e es animaus!
Es-mil-e-ua-net-V	E vaquí, ò vop!
Es-mil-e-ua-net-V	Que vòs, vielh e impossibilitat coma ès, aliar-te damb jo que, gràcies ara bontat deth Creador, sauvi intacte er impuls des mies ales, era agudentor dera via vista e çò d’esmolat deth mèn bec.
Es-mil-e-ua-net-V	E eth corbàs didec:
Es-mil-e-ua-net-V	Ralhaue era tèrra damb eth bec seguint as anhèths, quan de pic vedec qu’ua agla enòrma se precipitaue sus un petit anhèth, se lo hège a vier enes garres e despareishie damb eth ena luenhor.
Es-mil-e-ua-net-V	Eth parrat en senter-se cuelhut d’ua extrèma arrogància, estenec es ales tengut pera vanitat, e didec entada eth: “Jo tanben sai volar, e per tant poirè agarrar un anhèth des mès grani.” De seguit alistèc er anhèth mès gròs que podec trapar entre toti: auie abondosa lan, e per dejós deth vrente, banhada damb era aurina dera net, non ère senon ua massa pegosa e pudesenca.
Es-mil-e-ua-net-V	Eth parrat se lancèc sus eth lomb der anhèth, e volec hér-se-lo a vier.
Es-mil-e-ua-net-V	Mès ath prumèr impuls, es pautes se li quedèren embolhades enes flòcs de lan, e alavetz siguec eth, que se quedèc presoèr.
Es-mil-e-ua-net-V	Acodic eth pastor, s’apoderèc d’eth, l’arrinquèc es plumes des ales, e estancant-li ua pauta damb ua còrda, l’autregec as sòns hilhs entà que joguèssen damb eth, e les didec: “Guardatz ben ad aguest audèth!
Es-mil-e-ua-net-V	E tu, ò vop invalid!
Es-mil-e-ua-net-V	Comprenec alavetz et vop qu’ère inutil voler enganhar a un individú tant escarrabilhat coma eth corbàs.
Es-mil-e-ua-net-V	E cuelhut pera ràbia, comencèc a carrinclar es dents de tau sòrta que s’en trinquec un.
Es-mil-e-ua-net-V	E dites aguestes paraules eth vop s’esdeguèc a anar-se’n entà amagar-se.
Es-mil-e-ua-net-V	E atau ei, ò rei afortunat!, seguic Scharazada, era istòria deth vop e eth corbàs.
Es-mil-e-ua-net-V	Dilhèu age estat un shinhau longa; mès me prepausi, s’Allà m’autrege vida entà deman, e ages en aquerò eth gust tu, condar-te era istòria dera beròia Schamsennahar damb eth prince Ali ben-Bekar.
Es-mil-e-ua-net-V	E eth rei Schahriar exclamèc: “Ò Schahrazada!
Es-mil-e-ua-net-V	E se ne sabesses d’autes, m’agradarie entener-les, encara que solet siguesse per çò que me poirien servir!
Es-mil-e-ua-net-V	En aqueth moment, Schahrazada vedec aparéisher eth maitin, e li demanèc ath rei que se demorèsse enquiath dia a vier.
Es-mil-e-ua-net-V	Me n’è sabut, ò rei afortunat!
Es-mil-e-ua-net-V	Qu’ère probablament eth mès beròi e afable e eth mès ricament vestit de toti es mercadèrs deth Gran Mercat.
Es-mil-e-ua-net-V	Atau, donc, auie estat alistat peth cap des eunucs de palai entà aprovedir as favorites de totes es causes, teles o peireries que podessen necessitar.
Es-mil-e-ua-net-V	E aguestes daunes se tenguien cegament ath sòn bon gust e mès que mès ara sua discrecion, fòrça viatges hèta a temptar enes encargues que les hègen.
Es-mil-e-ua-net-V	Jamès deishaue de servir tota sòrta de refresqui as eunucs que l’anauen a hèr-li es encargues, ne desbrembaue obsequiar-les damb un present avient ath lòc qu’ocupauen près des sues patrones.
Es-mil-e-ua-net-V	Atau ei qu’eth joen Abalhassan ère adorat per totes es hemnes e per toti es esclaus deth palai, e de tau sòrta l’apreciauen, qu’eth madeish califa se n’encuedèc.
Es-mil-e-ua-net-V	E tanlèu lo vedec, l’aprecièc tanben per çò des sues bones manères e pera sua beresa agradiua e simpla.
Es-mil-e-ua-net-V	Li balhèc eth permís d’entrar en palai a quinsevolh ora deth dia e dera net; e coma qu’eth joen Abalhassan amassaue as sues qualitats et don deth cant e dera poesia, eth califa, que non trapaue qui depassèsse era beròia votz e beròia diccion d’aguest poèta, li manaue soent que l’acompanhèsse enes minjars pr’amor de qué improvisèsse vèrsi de perfècte ritme.
Es-mil-e-ua-net-V	De sòrta qu’era botiga d’Abalhassan ère era mès coneishuda de guairi joeni auie en Bagdad, hilhs d’emirs e de notables, e tanben la coneishien es hemnes de nòbles dignataris e camarlencs.
Es-mil-e-ua-net-V	Un des mès assidús concurrents ara botiga ère un joen que s’auie hèt fòrça amic d’Abalhassan, per çò de beròi e atrasent qu’ère.
Es-mil-e-ua-net-V	Se cridaue Ali Ben-Bekar, e descendie des ancians reis de Persa.
Es-mil-e-ua-net-V	Era sua portadura encantaue, es sues caròles èren rosades e fresques, es celhes perfèctament traçades, era dentadura arridolenta e era parla deliciosa.
Es-mil-e-ua-net-V	Un dia qu’eth prince Ali ben-Bekar ère seigut ena botiga ath cant deth sòn amic Abalhassan ben-Taher e ambdús conversauen e arrien, vederen arribar a dètz gojates, beròies coma lues, e escortant a ua joena montada en ua mula qu’amiaue ornaments de brocat e estrius d’aur.
Es-mil-e-ua-net-V	Aguesta joena anaue caperada damb un vestit de seda de color ròsa, sarrat ara cintura damb cinturon brodat d’aur e de cinc dits d’ample, incrustat de granes pèrles e peireria.
Es-mil-e-ua-net-V	Eth sòn ròstre lo caperaue un vel transparent, e es sòns uelhs campauen esplendidi a trauèrs deth vel!
Es-mil-e-ua-net-V	Era sua portadura e es sues formes podien endonviar-se coma meravilhoses, a maugrat de çò de pòc que d’eres se podie veir.
Es-mil-e-ua-net-V	Quan era comitiva arribèc ena pòrta dera botiga baishèc era joena, en tot apuar-se enes espatles des esclaues.
Es-mil-e-ua-net-V	Entrèc ena botiga, li desirèc era patz a Abalhassan, que l’entornèc era salutacion damb eth mès prigond respècte, e s’esdeguèc a apraiar eth divan e es coishins entà convidar-la a sèir-se.
Es-mil-e-ua-net-V	Dempús arreculèc uns passi entà recéber es sues ordes.
Es-mil-e-ua-net-V	E era joena se metec a causir tranquillament ues teles de hons d’aur, quauqui objèctes d’orfebreria e diuèrsi veires d’esséncia de ròses.
Es-mil-e-ua-net-V	E coma que non cranhie que la shordèssen ena casa d’Abalhassan, se lheuèc un moment eth vel dera cara, e ludec sense cap obstacle tota era sua beresa.
Es-mil-e-ua-net-V	A penes eth joen prince Ali ben-Bekar vedec aqueth ròstre tan beròi, quedèc estonat d’admiracion, e ua passion immensa s’aluguèc ath hons deth sòn hitge.
Es-mil-e-ua-net-V	Dempús, discrètament, hec veir que s’aluenhaue, e alavetz era beròia joena, que s’auie fixat en eth e tanben s’auie sentut esmoiguda, li didec a Abalhassan damb ua votz admirabla: “Que non voi costar que se’n vagen es tòns parroquians.
Es-mil-e-ua-net-V	Convida ad aguest joen a que se demore!” E arric admirablament.
Es-mil-e-ua-net-V	En enténer aguestes paraules, eth prince Ali ben-Bekar arribèc ath limit dera alegria, e en non voler èster mens galant, li didec ara joena: “Per Allà!, ò senhora mia!
Es-mil-e-ua-net-V	Ò tu, que guardes ath solei!
Es-mil-e-ua-net-V	Non ves que demore en nautades que cap guardada umana poirà mesurar?
Es-mil-e-ua-net-V	Penses poder artenher-lo sense ales o te penses, ò ingenú!
Es-mil-e-ua-net-V	Quan era joena entenet era estròfa, recitada damb un ton amargant, quedèc impressionada peth sentiment que i auie en era, e la sedusic er aspècte deth sòn enamorat.
Es-mil-e-ua-net-V	Er aute contestèc: “Qu’ei eth prince Ali ben-Bekar, descendent des reis de Pèrsia.
Es-mil-e-ua-net-V	Tan nòble coma beròi.
Es-mil-e-ua-net-V	E non t’estones, ò Abalhassan!
Es-mil-e-ua-net-V	Alavetz era joena se botèc de nauèth eth vel ena cara e gessec, deishant ath sòn darrèr eth subtil perhum dera ròba sauvada entre gensemin e sandal.
Es-mil-e-ua-net-V	E Ali ben-Bekar, dempús de gésser era joena, s’estèc pendent ua estona sense saber se qué didie, enquiath punt de qué Abalhassan l’auec d’avertir qu’es parroquians notauen era sua agitacion e començauen a estranhar-se.
Es-mil-e-ua-net-V	E Alí ben-Bekar responec: “Ò ben-Taher!
Es-mil-e-ua-net-V	Dempús higec: “Ò ben-Taher!
Es-mil-e-ua-net-V	Se te platz!
Es-mil-e-ua-net-V	Qui ei aguesta joena que semble que coneishes?
Es-mil-e-ua-net-V	E Abalhassan responec: “Qu’ei era favorita predilecta der Emir des Credents!
Es-mil-e-ua-net-V	Se cride Schamsennahar!
Es-mil-e-ua-net-V	Solei d’un Dia Beròi).
Es-mil-e-ua-net-V	Eth califa la tracte damb consideracions qu’a penes s’autregen ara madeisha Sett Zobeida, era sua legitima esposa.
Es-mil-e-ua-net-V	Qu’a un palai pròpri, qu’en eth govèrne coma patrona absoluda, sense que la susvelhen es eunucs, donques qu’eth califa tie en era ua grana confiança.
Es-mil-e-ua-net-V	A penes venguie Abalhassan de dar aguestes explicacions ath sòn amic Ali ben-Bekar, quan entrèc ua esclaua plan joena que, apressant-se a Abalhassan, li didec ara aurelha: “Era mia senhora Schamsennahar vos cride a tu e ath tòn amic!” De seguit Abalhassan se lheuèc, li hec un senhau a Ali ben-Bekar, e dempús de barrar era pòrta dera botiga seguiren ara esclaua, que les guidèc entath palai de Harun Al-Raschid.
Es-mil-e-ua-net-V	E alavetz eth prince Alí se credec transportat ena madeisha casa des gènis, a on totes es causes son tan beròies qu’era lengua der òme crearie peus abans de poder-les descríuer.
Es-mil-e-ua-net-V	Mès era esclaua, sense dar-les temps entà exprimir eth sòn encantament, hec un còp de paumet damb es mans e apareishec ua nera, cargada damb ua grana plata plia de minjar e de frutes, e la placèc sus un escabèl.
Es-mil-e-ua-net-V	Solet eth perhum qu’exalauen ère ja un baume admirable entath nas e entath còr.
Es-mil-e-ua-net-V	Era esclaua se metec a mestrar-les damb extrèma consideracion, e quan ja èren assadorats, les presentèc ua palangana e ua gèrla d’aur plia d’aigua perhumada entà que se lauèssen es mans; dempús les presentèc ua gèrla meravilhosa incrustada de rubís e de diamants, e plia d’aigua de ròses, les botèc aigua en ua e auta man entara barba e eth ròstre e dempús les hec a vier eth perhum d’aloè en un caçoleta d’aur, e les perhumèc eth vestit, sivans eth costum.
Es-mil-e-ua-net-V	E hèt aquerò, dauric ua pòrta e les preguèc que la seguissen.
Es-mil-e-ua-net-V	E les hec passar en un salon d’ua arquitectura enludernanta.
Es-mil-e-ua-net-V	E ena copòla auie pintadi sus eth hons d’aur uns diboishi de color e coma viuents, que representauen es madeishi ornaments qu’es deth gran tapís que caperaue era sala.
Es-mil-e-ua-net-V	Entre es espacis des colomnes, i auie gèrles de flors, o simplament granes anfòres, beròies damb era sua pròpria beresa e era sua carn de jaspe, agata o cristau.
Es-mil-e-ua-net-V	E aquera sala daue entà un jardin, qu’era sua entrada reproduie, damb còdols de colors, es madieshi diboishi deth tapís; de sòrta qu’era copòla, eth salon e eth jardin se contunhauen jos eth cèu tranquil e blu.
Es-mil-e-ua-net-V	E mentre eth prince Alí ben-Bekar e Abalhassan admirauen aguesta delicada combinacion, vederen seigudes en rondèu, damb es pièchs turgents, es uelhs neri e es caròles rosades, a dètz gojates qu’amaiuen cada ua ena man un esturment de còrda.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E a un senhau dera esclaua favorita, aqueres joenes toquèren ath còp un preludi plan doç.
Es-mil-e-ua-net-V	E eth prince Alí, qu’eth sòn còr ère plen de rembrebes de Schamsennhar, sentec qu’es uelhs se l’aumplien de lèrmes.
Es-mil-e-ua-net-V	E li didec ath sòn amic Abalhassan: “A, frair mèn, guaire emocionada senti era mia anma!
Es-mil-e-ua-net-V	Abalhassan didec: “Joen senhor mèn!
Es-mil-e-ua-net-V	E, plan que òc, un còp Abalhassan auec prononciat aguestes paraules, es dètz hemnes se lheuèren ath còp, e ues polsant es còrdes e agitant d’autes ritmicament es sòns tamborets, entonèren aguest cant:
Es-mil-e-ua-net-V	Blu, mos guardes damb arridolet de felicitat!
Es-mil-e-ua-net-V	E vaquí qu’era lua lhèue es sòns vels de broma, entà velar-se confonuda!
Es-mil-e-ua-net-V	E eth solei, vencedor, hug tanben e non lutz!
Es-mil-e-ua-net-V	E eth còr s’arturèc demorant era responsa, que cantèc ua des dètz joenes:
Es-mil-e-ua-net-V	Vaquí era nòsta lua qu’auance!
Es-mil-e-ua-net-V	E vie pr’amor qu’eth solei mos a visitat, un solei jovenil e principesc, qu’a vengut a render-li tribut a Schamsennahar!
Es-mil-e-ua-net-V	Alavetz eth prince Alí, que representaue ad aguest solei, guardèc entara part opausada, e vedec apressar-se a dotze neres joenes, qu’amiauen enes sues espatles un tron de plata massissa, caperat damb un baldaquin de velot, qu’en eth ère seiguda ua joena caperada damb un gran vel de seda que flotaue per dauant deth tron.
Es-mil-e-ua-net-V	Alavetz ua man hec enlà eth vel de seda, e luderen uns uelhs en un ròstre de lua: qu’ère Schamsennhar.
Es-mil-e-ua-net-V	Amiaue un gran mantèl blu en hons d’aur, constellat de pèrles, diamants e robins, tot aquerò d’ua qualitat e d’un prètz incalculables.
Es-mil-e-ua-net-V	Desseparades es cortines deth tron, Schamennahar se treiguec complètament eth vel de seda, e guardèc, arrint, ath prince Alí, e inclinèc leugèrament eth cap.
Es-mil-e-ua-net-V	E eth prince Alí, alendant, la guardèc, e damb eth lenguatge mut des uelhs se dideren en un instant mès causes des que s’aurien pogut díder en fòrça temps.
Es-mil-e-ua-net-V	Schamsennahar podec fin finau separar era sua guardada des uelhs d’Alí ben-Bekar, entà ordenar as sues damaisèles que cantèssen.
Es-mil-e-ua-net-V	Alavetz ua d’eres s’esdeguèc a templar eth laüt, e cantèc:
Es-mil-e-ua-net-V	Ò Destin!
Es-mil-e-ua-net-V	Quan dus aimants, atiradi entre eri, se trapen dignes er un der aute e s’amassen en un punet, qui n’a eth tòrt senon tu?
Es-mil-e-ua-net-V	E era aimanta ditz: Ò còr mèn, balha-me un aute punet!
Es-mil-e-ua-net-V	Te l’entornarè damb eth madeish calor qu’eth tòn!
Es-mil-e-ua-net-V	E se volesses qu’auesse mès calor, be ne serie d’aisit de complader-te!
Es-mil-e-ua-net-V	Alavetz Schamsennahar e Alí ben-Bekar alendèren; e ua auta joena cantèc, aubedint a un senhau dera beròia favorita:
Es-mil-e-ua-net-V	Ò plan estimat!
Es-mil-e-ua-net-V	Lum qu’illumines er espaci que son es flors, coma es uelhs deth plan estimat!
Es-mil-e-ua-net-V	Ò carn que filtres era beuenda des mèns pòts, ò carn tan doça entàs mèns pòts!
Es-mil-e-ua-net-V	Ò plan estimat!
Es-mil-e-ua-net-V	Aciu que l’as!
Es-mil-e-ua-net-V	Qu’a estat modelat pes dits divins!
Es-mil-e-ua-net-V	Qu’ei ua amorassa, ei coma un brodat magnific!
Es-mil-e-ua-net-V	En enténer aguesti versi, eth prince Alí ben-Bekar e era beròia Schamsennahar se guardèren pendent longa estona, mès ja ua tresau cantaira didie:
Es-mil-e-ua-net-V	Es ores eroses, ò joeni!
Es-mil-e-ua-net-V	Credetz-me enamoradi, non demoretz mès!
Es-mil-e-ua-net-V	Profitatz era felicitat!
Es-mil-e-ua-net-V	Es sues promeses son fugaces!
Es-mil-e-ua-net-V	Profitatz era beresa des vòsti ans e eth moment que vos amasse!
Es-mil-e-ua-net-V	Quan era cantaira auec acabat era sua estròfa, eth prince Alí exalèc ua longa alendada, e sense poder tier mès temps era sua emocion, s’estarèc en somics.
Es-mil-e-ua-net-V	De seguit Alí ben-Bekar correc ena madeisha direccion, e en arribar darrèr des cortines que caperauen era pòrta se trapèc damb era sua estimada.
Es-mil-e-ua-net-V	Siguec tan grana era emocion en punar-se e tant intens eth sòn delèri, que s’estavaniren un enes braci der aute; e solide aurien queigut en solèr se non les auessen agarrat es damaisèles qu’auien seguit a cèrta distància ara sua patrona.
Es-mil-e-ua-net-V	Es esclaues s’esdeguèren a amiar-les en un divan, a on les heren remeter-se a truca d’esposcar-les damb aigua e flors e damb perhums vivificants.
Es-mil-e-ua-net-V	E Schamsennhar, en remeter-se, arric erosa quan vedec ath sòn amic Alí ben-Bekar; mès coma que non vedesse a Abalhassan ben-Taher, preguntèc ansiosament per eth.
Es-mil-e-ua-net-V	E Abalhassan, per discrecion, s’auie retirat d’aquiu cranhent es conseqüéncies desagradiues que podessen arribar s’eth coneishement d’aquera aventura se s’escampilhaue peth palai.
Es-mil-e-ua-net-V	Mès quan se’n sabec de qué era favorita preguntaue per eth, auancèc respectuosament e s’inclinèc dauant d’era.
Es-mil-e-ua-net-V	E Schamsennahar didec: “Ò Abalhassan!
Es-mil-e-ua-net-V	Com poirè arregraïr-te era tua ajuda?
Es-mil-e-ua-net-V	Gràcies a tu è coneishut çò mès digne d’èster estimat que i a entre es creatures, e è gaudit d’uns instants incomparables damb era anma plia de felicitat!
Es-mil-e-ua-net-V	E Abalhassan s’inclinèc prigondament dauant dera favorita, demanant a Allà que l’autregèsse toti es desirs que podesse sénter era sua anma.
Es-mil-e-ua-net-V	Alavetz Schamsennahar se virèc entath sòn amic Alí ben-Bekar, e li didec: “Ò senhor mèn!
Es-mil-e-ua-net-V	Mès ai!
Es-mil-e-ua-net-V	Alí ben-Bekar responec: “Ò senhora mia!
Es-mil-e-ua-net-V	E dit aquerò, es lèrmes neguèren coma ua ploja es caròles deth prince Alí e es de Schamsennahar.
Es-mil-e-ua-net-V	Mès Abalhassan s’apressèc ada eri discrètament, e les didec: “Per Allà!
Es-mil-e-ua-net-V	Non compreni arren d’aguesti plors, ara qu’ètz amassa!
Es-mil-e-ua-net-V	Qué se passarie se siguéssetz separadi?
Es-mil-e-ua-net-V	E era beròia Schamsennahar convidèc a Abalhassan a sèir-se ath sòn costat duant d’ues siètes d’aur ciselat a on apareishien es frutes redones e madures e es saborosi pastissi.
Es-mil-e-ua-net-V	E damb es sues pròpries mans, era favorita se metec a mestrar-les de cada sièta, e botaue es bocades enes pòts deth sòn amic Alí ben-Bekar.
Es-mil-e-ua-net-V	Quan aueren minjat, s’esdeguèren es vailets a hèr-se a vier es plates d’aur, e les presentèren ua gèrla d’aur fin en ua palangana de plata ciselada, e se lauèren es mans damb era aigua perhumada que les lancèren.
Es-mil-e-ua-net-V	Dempús se seigueren de nauèth, e es esclaues neres les aufriren copes d’agata de diuèrsi colors plies d’un vin esquist, qu’alegraue es uelhs e dilataue era anma.
Es-mil-e-ua-net-V	Se lo beueren doçament guardant-se pendent longa estona, e quan ja es copes èren uedes, Schamsennahar les didec adiu a totes es sues esclaues, demorant-se solet es cantaires e tocadores d’esturments.
Es-mil-e-ua-net-V	Alavetz, sentent desirs de cantar, era favorita manèc a ua des sues esclaues que preludièsse eth ton, e era esclaua templèc eth laüt, e cantèc doçament:
Es-mil-e-ua-net-V	Anma mia, com t’agotes!
Es-mil-e-ua-net-V	Es mans der amor t’agitèren en toti es sensi, escampilhant entà toti es vents eth tòn mistèri!
Es-mil-e-ua-net-V	Anma mia!
Es-mil-e-ua-net-V	Te sauvaua delicadament en mèn pièch, e t’escapes entà córrer entad aqueth que te hè patir!
Es-mil-e-ua-net-V	Corretz, lèrmes mies!
Es-mil-e-ua-net-V	Vos escapatz des mies paupetes, entà córrer entath crudèu!
Es-mil-e-ua-net-V	Lèrmes mies, vosates ètz enamorades deth mèn plan estimat!
Es-mil-e-ua-net-V	Alavetz Schamsennahar estirèc eth braç, aumplic ua copa, beuec d’era, e dempús l’ac aufric ath prince Alí que beuec tanben, en tot botar es pòts en madeish lòc qu’auien tocat es pòts dera sua amiga…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E Schamsennahar li hec un aute senhau a ua des cantaires pr’amor de qué cantèsse quauquarren.
Es-mil-e-ua-net-V	E era esclaua cantèc:
Es-mil-e-ua-net-V	Es mies caròles son negades de contunh peth licor des mèns uelhs!
Es-mil-e-ua-net-V	Es copes que boti es mèns pòts s’aumplissen mès damb es mies lèrmes, que damb et vin de copa!
Es-mil-e-ua-net-V	Per Allà!
Es-mil-e-ua-net-V	Ò còr mèn, beu d’aguest licor!
Es-mil-e-ua-net-V	Te cuelherà era mia anma que s’escape des mèns uelhs!
Es-mil-e-ua-net-V	En aguest moment Schamsennahar se sentec dominada complètament pes emocionantes nòtes des cançons, e cuelhent un laüt des mans d’ua des esclaues cluquèc es uelhs, e tota era sua anma cantèc aguestes estròfes admirables:
Es-mil-e-ua-net-V	Ò lum des mèns uelhs!
Es-mil-e-ua-net-V	Ò beresa dera gasèla joena!
Es-mil-e-ua-net-V	Se t’aluenhes me morisqui, se t’aprèsses m’embriagui!
Es-mil-e-ua-net-V	Que viui usclant, e gaudint m’acabi!
Es-mil-e-ua-net-V	Era flairosa brisa neishec d’ua bohada deth tòn alend, deth tòn alend qu’embaume es nets deth desèrt e es tebes nets jos es palmères admirables!
Es-mil-e-ua-net-V	Ò brisa qu’es encamardada deth sòn contacte estimat!
Es-mil-e-ua-net-V	Qu’è gelosia d’aguest punet que panes ara piga dera sua barbeta e en clotet des sues caròles!
Es-mil-e-ua-net-V	Pr’amor qu’era tua amorassa ei tant intensa que tota era sua carn s’estrementís!
Es-mil-e-ua-net-V	Gensemins deth sòn vrente jos eth sòn leugèr vestit, gensemins dera sua pèth doça e blanca coma ua pèira de lua!
Es-mil-e-ua-net-V	Saliua dera sua boca qu’estimi, capuret des sòn pòts rosadi!
Es-mil-e-ua-net-V	Es caròles umides e es uelhs clucadi dempús dera abraçada d’amor!
Es-mil-e-ua-net-V	Ò còr mèn!
Es-mil-e-ua-net-V	Te horàvies enes deliciosi plecs d’ua carn de peireria!
Es-mil-e-ua-net-V	Compde!
Es-mil-e-ua-net-V	Er amor qu’ei ara demora e es sues flèches son premanides!
Es-mil-e-ua-net-V	Quan Alí ben-Bekar e Abalhassan ben-Taher enteneren aguest cant de Schamsennahar, se senteren transportadi per extasi; e dempús s’estrementiren de plaser, e exclamèren: “Ò Alla!
Es-mil-e-ua-net-V	Ò Allà!” E arriren e plorèren ath còp.
Es-mil-e-ua-net-V	Eth prince Alí, ar arràs dera emocion, cuelhec un laüt e l’ac balhèc a Abalhassan, en tot pregar-li que l’acompanhèsse, donques qu’anaue a cantar.
Es-mil-e-ua-net-V	E barrèc es uelhs, e damb eth cap clin e apuat ena man, cantèc a mieja votz, ar estil deth sòn país:
Es-mil-e-ua-net-V	Escota o botelhèr!
Es-mil-e-ua-net-V	Ei tan beròi eth mèn amor, que se jo siguessa eth patron de totes es ciutats, les autrejaria de seguit, per tocar un solet còp damb es mèns pòts era piga dera sua caròla ingrata!
Es-mil-e-ua-net-V	Eth sòn ròstre ei tan beròi, qu’enquia e tot era piga l’ei sobrèra!
Es-mil-e-ua-net-V	Donques qu’a tau beresa pròpria, que ne es ròses ne eth velot d’ua borra jovenila li higerien un nau encantament!
Es-mil-e-ua-net-V	E ac didec eth prince Alí ben-Bekar damb ua votz admirabla.
Es-mil-e-ua-net-V	E quan s’acabaue aqueth cant, era esclaua favorita acodic tremolant e cautelosa e li didec a Schamsennahar: “Ò senhora mia!
Es-mil-e-ua-net-V	En enténer aguestes paraules s’espauriren eth prince Alí, Abalhassan e totes es esclaues, e enquia cranheren per sua vida.
Es-mil-e-ua-net-V	Mes Schamsennahar, era soleta que sauvaue era cauma, arric tranquillament e les didec a toti: “Non vos cau pòur!
Es-mil-e-ua-net-V	E deishatz-me a jo!” Dempús l’ordenèc ath sòn confident: “Saja d’entretier a Massrur a Afif e as auti, en tot dider-les que mos balhen temps entà receber-les coma se meriten!” E ordenèc as esclaues que barrèssen totes es pòrtes e passèssen suenhosament es cortines.
Es-mil-e-ua-net-V	Hèt aquerò, convidèc ath prince e a Abalhassan a que non se botgèssen d’aquiu e que no cranhessen arren.
Es-mil-e-ua-net-V	Dempús gessec damb es sues esclaues pera pòrta que daue tath jardin, en tot manar-la barrar ath sòn darrèr, e anèc a sèir-se en tron qu’auie ordenat que botèssen jos era ombra des arbes.
Es-mil-e-ua-net-V	Ordenèc a ua des esclaues joenes que li hèsse un massatge e as autes que se hessen enlà un shinhau, mentre enviaue a ua esclaua nera entà que daurisse era pòrta e hesse passar a Massrur e as auti qu’auien vengut damb eth.
Es-mil-e-ua-net-V	Alavetz Massrur, Afif e vint eunucs auancèren de luenh acorbaishadi enquiath solèr, damb era espada desgainada ena man e eth còs sarrat per ample cinturon, e saludèren ara favorita damb es màger mòstres de respècte.
Es-mil-e-ua-net-V	E Schamsennahar didec.
Es-mil-e-ua-net-V	E Massrur contestèc: “Inschala!
Es-mil-e-ua-net-V	Ò senhora mia!” E en tot apressar-se ath tron dera favorita, seguic: “Er Emir des Credents te mane ua salutacion de patz, e te ditz que desire arderosament veder-te!
Es-mil-e-ua-net-V	E te hè saber qu’aguest dia l’ac an anonciat coma plen d’alegria e benediccions entà toti; e lo vò acabar ath tòn costat, entà que sigue admirable totafèt.
Es-mil-e-ua-net-V	Entenudes aguestes paraules, s’incorporèc Schamsennahar, s’inclinèc e punèc era tèrra, en senhau de qué consideraue coma ua orde eth desir deth califa, e responec: “Que sò era esclaua submissa e erosa der Emir des Credents!
Es-mil-e-ua-net-V	Alavetz eth cap des eunucs e era sua acompanhada s’esdeguèren a retirar-se, e Schamsennahar correc de seguit entath salon que se trapaue eth sòn enamorat, e damb lèrmes enes uelhs lo sarrèc contra eth sòn pièch e lo punèc trendament, madeish qu’eth ada era; e dempús l’exprimic era sua pena per dider-se adiu d’eth abans de çò que se demoraue.
Es-mil-e-ua-net-V	E ambdús se meteren a plorar er un enes braci der aute.
Es-mil-e-ua-net-V	E eth prince Alí podec ara fin dider-li ara sua estimada: “Ò senhora mia!, se te platz, dèisha-me sarrar-te e senter-te ath mèn costat e gaudir deth tòn contacte adorable, donques que ja ei pròche eth moment dera separacion fatau.
Es-mil-e-ua-net-V	Sauvarè ena mia carn aguest contacte estimat e ena mia anma eth tòn rebrembe!
Es-mil-e-ua-net-V	Que serà ua consolacion ena abséncia e adocirà era mia tristesa!” Era responec: “Ò Alí!
Es-mil-e-ua-net-V	Per Allà!
Es-mil-e-ua-net-V	A jo soleta me cuelh era tristesa, donques que me demori soleta en aguest palai sense arren mès qu’eth tòn rebrembe!
Es-mil-e-ua-net-V	Tu qu’auràs toti es mercats entà esvagar-te e es joenes deth carrèr!
Es-mil-e-ua-net-V	Es sues gràcies e es sòns uelhs alongadi te haràn desbrembar ad aguesta desconsolada Schamsennahar, era tua enamorada!
Es-mil-e-ua-net-V	Eth sorrolh des braçalets d’aguestes joenes esbugassarà enquia e tot era tralha dera mia imatge dauant des tòns uelhs!
Es-mil-e-ua-net-V	Ò estimat mèn!
Es-mil-e-ua-net-V	Com poirè resistir es esclafits deth mèn dolor, ne reprimir es crits dera mia gòrja en tot remplaçar-les damb es cançons que me demane er Emir des Credents?
Es-mil-e-ua-net-V	Com poirà articular era mia lengua es paraules armonioses?
Es-mil-e-ua-net-V	Damb quina arridalha lo poirè recéber, quan ès tu solet eth que pòt aleugerir era mia anma?
Es-mil-e-ua-net-V	Quines guardades tant ansioses me calerà tachar en lòc qu’ocupaues tu ath mèn costat, ò Alí!?
Es-mil-e-ua-net-V	E mès que mès, com poirè, sense que me còste era vida, amiar entàs mèns pòts era copa que m’aufrisque er Emir des Credents?
Es-mil-e-ua-net-V	En aguest moment, quan Abalhassan ben-Taher se dispausaue a consolar-les, apareishec era esclaua confidenta entà avisar ara sua patrona de qué s’apressaue eth califa.
Es-mil-e-ua-net-V	E Schamsennahar, damb totes es lèrmes des sòns uelhs, non auec temps qu’entà dar-li eth darrèr punet ath sòn estimat, e li didec ara confidenta: “Amia-les ena galaria que dar entath Tigris, e quan era net sigue ben barrada, hè-les gésser damb adretia pera part der arriu!” E dites aguestes paraules, Schamsennahar reprimic es somics que l’estofauen, pr’amor de córrer ar encontre deth califa, qu’auançaue per aute costat.
Es-mil-e-ua-net-V	Ath sòn torn era esclaua guidèc ath prince Alí e a Abalhassan entara galaria sabuda, e se retirèc dempús d’auer barrat suenhosament era pòrta.
Es-mil-e-ua-net-V	Es dus joeni se trapèren ena màger escurina, mès ath cap d’un moment, a trauèrs des hièstres calades, entrèc ua grana claror e poderen veir ua comitiva formada per cent joeni eunucs qu’amaiuen enes mans halhes alugades; e darrèr d’aguesti cent eunucs seguien uns auti cent eunucs vielhs qu’amiauen ena man ua espada desgainada; e fin finau, a vint passi d’eri anaue magnific, precedit peth cap des eunucs e enrodat per vint esclaues joenes, blanques coma era lua, eth califa Arun Al-Raschid.
Es-mil-e-ua-net-V	Eth califa anauae precedit per Massrur, amiaue ara dreta a Afif, dusau cap des eunucs, e ara quèrra ar aute dusau cap, Wassif.
Es-mil-e-ua-net-V	E ère, de vertat, arrogant e beròi per eth madeish e per tot eth resplendor que projectauen sus eth es halhes des esclaus e es peireries des damaisèles!
Es-mil-e-ua-net-V	E atau arribèc enquia Schamsennahar, que s’auie ajulhat as sòn pès.
Es-mil-e-ua-net-V	Er Emir s’esdeguèc a ajudar-la a lheuar-se, en tot balhar-li ua man, qu’era se hec a vier enes pòts.
Es-mil-e-ua-net-V	Dempús, plan content de tornar-la a veir, li didec: “Ò Schamsennahar, es atencions deth mèn règne m’empedien tachar era mia guardada en tòn ròstre!
Es-mil-e-ua-net-V	Dempús venguec a sèir-se en tron de plata, mentre era favorita se seiguie ath sòn dauant, e es autes vint hemnes formauen un rondèu ath sòn entorn damb sètis plaçadi ara madeisha distancia es uns des auti.
Es-mil-e-ua-net-V	Es jogaires d’esturments e es cantaires formèren un aute grop apròp dera favorita, mentre qu’es eunucs, joeni e vielhs, s’aluenhauen, sivans eth costum, enquia arribar dejós des arbes, en tot tier tostemp es halhes alugades, illuminant de luenh, damb era fin de qué eth califa podesse deleitar-se comòdament damb era fresca dera net.
Es-mil-e-ua-net-V	Er Emir les hec un senhau as cantaires, e de seguit ua d’eres, acompanhada pes autes, entonèc aguestes estròfes, qu’eth califa preferie a totes es que cantaue, per çò dera beresa deth sòn ritme e era rica melodia des finaus:
Es-mil-e-ua-net-V	Ò mainatge!
Es-mil-e-ua-net-V	Mès es tòns uelhs…!
Es-mil-e-ua-net-V	Es tòns uelhs son era neta hònt que m’a d’amortar longament era set que sent eth calitz des mèns pòts!
Es-mil-e-ua-net-V	E era tua boca…!
Es-mil-e-ua-net-V	Era tua boca, ò joen amic, ei er abelhèr de pèrles d’a un rage ua mèu envejada pes abelhes!
Es-mil-e-ua-net-V	E acabades aguestes meravilhoses estròfes damb ua votz apassionada, era cantaira se carèc.
Es-mil-e-ua-net-V	E Schamsennahar li hec un senhau ara sua favorita, que sabie er amor que l’auie inspirat eth prince Alí; e era esclaua cantèc aguesti vèrsi, que se hègen perfèctament as sentiments dera sua senhora:
Es-mil-e-ua-net-V	Quan era joena beduina trape en sòn camin a un beròi cavalièr, es sues caròles se rogissen coma era flor deth laurèr que creish en Arabia!
Es-mil-e-ua-net-V	Ò joena aventurèra!
Es-mil-e-ua-net-V	Amorta aguest huec qu’alugue es tòns colors!
Es-mil-e-ua-net-V	Sauva ara tua anma d’ua passion que la consumirie!
Es-mil-e-ua-net-V	Esta-te tranquilla en tòn desèrt, donques qu’eth hèt de hèr patir d’amor ei causa de cavalièrs beròis!
Es-mil-e-ua-net-V	Quan era beròia Schamsennahar entenec aguesti vèrsi, sentec ua emocion tan viua, que se lancèc entà darrèr, e queiguec estavanida entre es braci des hemnes qu’auien acodit ena sua ajuda.
Es-mil-e-ua-net-V	En veder-lo eth prince Alí, que guardaue era scèna darrèr dera hièstra, se sentec cuelhut per un dolor tant intens…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Se sentec cuelhut per un dolor tant intens, que queiguec tanben estavanit enes braci deth sòn amic Abalhassan ben-Taher.
Es-mil-e-ua-net-V	Alavetz Abalhassan s’espauric fòrça per çò deth lòc que se trapauen, e quan cercaue un shinhau d’aigua entre aquera escurina entà esposcar-li era cara ath sòn amic, vedec daurir-se ua des pòrtes dera galaria, e apareishec era esclaua confidenta de Schamsennahar, que didec damb votz plan espaurida: “Vos vau a trèir d’aciu, donques que s’a format un rambalh e cranhi qu’age arribat eth nòste dia fatau!
Es-mil-e-ua-net-V	Mès Abalhassan repliquèc: “Ò caritativa joena!
Es-mil-e-ua-net-V	Quan era esclaua vedec ath prince Alí estavanit sus eth tapís, correc entà ua taula que i auie diuèrsi flascons, ne cuelhec un que contenguie aigua de ròses, e refresquèc eth ròstre deth joen, que non se tardèc en remeter-se.
Es-mil-e-ua-net-V	Alavetz Abalhassan lo cuelhec pes espatles e era joena pes pès, e entre es dus lo transportèren dehòra dera galaria, enquiath pè deth palai, ara vòra deth Tigris.
Es-mil-e-ua-net-V	Lo deishèren en un banc, hec uns copets de man era joena, e de seguit apareishèc per arriu ua barca damb un solet remèr, que s’esdeguèc a atracar.
Es-mil-e-ua-net-V	E sense badar boca, a un senhau dera esclaua, cuelhec en braça ath prince Alí e se lo hec a vier ena embarcacion, a on s’esdeguèc a sautar tanben Abalhassan.
Es-mil-e-ua-net-V	Per çò dera esclaua, se desencusèc per non acompanhar-les mès enlà, e damb votz plan trista les didec adiu e les desirèc era patz, tornant de seguit en palai.
Es-mil-e-ua-net-V	Quan era barca arribèc en aute costat der arriu, Alí ben-Bekar, ja totafèt remetut gràcies ara frescor dera aigua e dera brisa, podec desembarcar, tengut peth sòn amic.
Es-mil-e-ua-net-V	Mès lèu li calec sèir-se sus ua pèira, pr’amor que sentie qu’era anma lo deishaue.
Es-mil-e-ua-net-V	E Abalhassan, non sabent se qué hèr, li didec: “Ò amic mèn!
Es-mil-e-ua-net-V	Dempús li didec: “En nòm d’Allà!” e ajudèc ath sòn amic a lheuar-se e comencèc damb eth, tot doç, eth camin dera casa sabuda, qu’ena sua pòrta non se tardèc en arribar.
Es-mil-e-ua-net-V	Alavetz, a maugrat de çò d’intempestiu dera ora, piquèc en aquera pòrta, e de seguit quauquarrés venguec a daurir; e a penes se dec a conéisher Abalhassan, siguec recebut immediatament plan coraument, madeish qu’eth sòn amic.
Es-mil-e-ua-net-V	E botèc coma desencusa un motiu quinsevolh entà explicar era sua arribada a ua ora tant irregulara.
Es-mil-e-ua-net-V	E en aquera casa, a on era ospitalitat se practiquèc segontes es mès admirables precèptes, passèren era rèsta dera net, sense que se les shordèsse damb preguntes indiscrètes.
Es-mil-e-ua-net-V	E es dus, dera sua part, patien: Abalhassan pr’amor que non ère acostumat a dormir dehòra de casa, e l’enquimerauen es inquietuds dera sua familha; e eth prince Alí pr’amor qu’auie dauant des sòns uelhs era imatge de Schamsennahar, esblancossida e estavanida de dolor enes braci des sues damaisèles, as pès deth califa.
Es-mil-e-ua-net-V	De sòrta que quan trinquèc eth dia se dideren adiu deth sòn òste e partiren entara ciutat, e a maugrat dera dificultat que caminaue Alí ben-Bekar, non se tardèren a arribar en carrèr qu’èren es sues cases.
Es-mil-e-ua-net-V	Mès coma qu’era prumèra qu’arribèren siguec era d’Abalhassan, aguest convidèc ath sòn amic a repausar ena sua casa, en non voler deishar-lo solet en un estat tan lamentable.
Es-mil-e-ua-net-V	E didec as sòns sirvents que li premanissen era milhor cramba e estirèssen en soler uns magnifics matalassi que se sauvauen ben enrotladi enes armaris entad aqueres ocasions.
Es-mil-e-ua-net-V	E eth prince Alí, tan cansat coma s’auesse caminat dies sancers, solet auec fòrces entà deishar-se quèir enes matalassi, e podec dormir pendent ues ores.
Es-mil-e-ua-net-V	Quan se desvelhèc hec es sues ablucions, complic es sòns deuers dera pregària e se vestic, prèst a gésser; mès Abalhassan l’arturèc: “Ò senhor mèn!
Es-mil-e-ua-net-V	Arribada era net, Abalhassan, dempús d’auer passat eth dia conversant damb eth sòn amic, manèc cridar as cantaires mès famoses de Bagdad, mès qu’arren podec distrèir a Alí ben-Bekar des sòns tristi pensaments; ath contrari, es cantaires solet artenheren aumentar eth sòn mau e eth sòn dolor.
Es-mil-e-ua-net-V	Se decidic, donc, a acompanhar-lo entara sua casa, dempús d’auer-lo ajudat a montar en ua mula qu’es esclaus deth prince auien amiat der estable.
Es-mil-e-ua-net-V	E quan l’auec autrejat as sòns sirvents e ne siguec segur de qué ja non li calie era sua preséncia, se didec adiu d’eth damb paraules consoladores, en tot prometer-li tornar lèu lèu.
Es-mil-e-ua-net-V	Dempús gessec de casa e se filèc entath mercat, a on tornèc a daurir era botiga, qu’auie estat barrada pendent tot aqueth temps.
Es-mil-e-ua-net-V	E a penes auec acabat d’apraiar es causes dera botiga e s’auec seigut entà demorar as parroquians, vedec arribar…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Aguesta li desirèc era patz, e Abalhassan l’entornèc era salutacion, e notèc qu’eth sòn aspècte ère plan trist e preocupat, e qu’eth còr li batanaue mès de prèssa que de costum.
Es-mil-e-ua-net-V	E li didec: “Guaire m’alègri de qué ages vengut, ò caritativa joena!
Es-mil-e-ua-net-V	Era responec: “Te suplique que comences per balhar-me naues deth prince Alí, que me calèc deishar d’aquera manèra!” E Abalhassan li condèc tot aquerò qu’auie vist deth dolor deth sòn amic.
Es-mil-e-ua-net-V	E quan auec acabat, era confidenta se botèc encara mès trista, e lancèc granes alendades, e damb votz emocionada li didec a Abalhassan: “Be n’ei de gran eth nòste malastre!
Es-mil-e-ua-net-V	Te cau saber, ò ben-Taher!
Es-mil-e-ua-net-V	Mès te vau a condar çò que se passèc quan gesseres damb eth tòn amic, quan era mia senhora queiguec estavanida as pès deth califa, que, plan aclapat, non sabec explicar-se tan sobtat accident.
Es-mil-e-ua-net-V	Vaquí!
Es-mil-e-ua-net-V	Quan vos deishè jos era custòdia deth barquèr, tornè fòrça espaurida ath costat de Schamsennahar, que trapè encara estavanida e plan esblancossida, en tot quèir-li es lèrmes gota a gota entre era sua cabeladura deishada d’anar.
Es-mil-e-ua-net-V	Er Emir des Credents, ar arràs dera afliccion, ère seigut ath sòn costat, e a maugrat des suenhs que li balhaue non artenhie que se remetesse.
Es-mil-e-ua-net-V	E totes nosates sentíem ua desolacion immensa; e as ansioses preguntes que mos hège eth califa entà saber-se’n dera causa d’aqueth mau tan brusc, non responíem que damb lèrmes e lançant-mos en solèr entà punar era tèrra entre es sues mans, mès sense revelar-li eth secret.
Es-mil-e-ua-net-V	E aguesta angonia inexprimibla s’alonguèc enquiara mieja net.
Es-mil-e-ua-net-V	Alavetz, a truca de refrescar-la damb aigua de ròses e aigua de flors e de hèr-li aire damb es ventalhs, auérem, fin finau, era alegria de veder-la remeter-se pòc a pòc.
Es-mil-e-ua-net-V	Mès de seguit s’estarnèc en somics, damb gran estonament deth califa, qu’acabèc per plorar coma era.
Es-mil-e-ua-net-V	E tot aquerò ère plan trist e extraordinari.
Es-mil-e-ua-net-V	E quan eth califa vedec que li podie parlar ara sua favorita, li didec: “Schamsennahar, lum des mèns uelhs, ditz-me era causa deth tòn mau entà que posca consolar-te!.
Es-mil-e-ua-net-V	Alavetz Schamsennahar hec un esfòrç entà punar es pès deth califa, que non l’ac permetec, donques que li cuelhec es mans e la seguic interrogant damb doçor.
Es-mil-e-ua-net-V	Alavetz era li didec: “Ò Emir des Credents!
Es-mil-e-ua-net-V	E eth califa preguntèc: “Mès, qué as minjat, ò Schamsennahar?” Era didec: “Dus citrons acids, sies pomes agres, un gran tròç de pastís; e ath delà, coma qu’auia fòrça hame ua sièta d’alfonsics saladi, grani de cojardet e cigrons confitadi damb sucre e nauèth gessudi deth horn!” Alavetz eth califa exclamèc: “Ò imprudenta Schamsennahar!
Es-mil-e-ua-net-V	Que sò plan estonat!
Es-mil-e-ua-net-V	E eth califa, que generaument ei tant escàs en paraules e amorasses entàs autes hemnes, li seguic parlant ara sua favorita damb fòrça suenhs, e la velhèc enquiath maitin.
Es-mil-e-ua-net-V	Mès en veir qu’eth sòn estat non milhoraue, manèc cridar a toti es mètges deth palai e dera ciutat, que, coma ère normau, sigueren fòrça luenh d’endonviar era vertadèra malautia que patie era mia patrona, qu’eth sòn empejorament ère degut a çò d’aclapada qu’ère dauant der emir.
Es-mil-e-ua-net-V	E es taus sabents precriueren ua recèpta tan complicada, qu’a maugrat dera mia bona volontat, ò ben-Taher!
Es-mil-e-ua-net-V	Fin finau, eth califa, seguit des mètges e de toti es auti, acabèc per retirar-se e alavetz me podí apressar ara mia patrona, e li caperè de punets es mans, e li didí taus paraules de consolacion, en tot assegurar-li que me n’encargaua jo madeisha de tornar a hèr-li a vier ath prince Alí ben-Bekar, qu’acabèc per deishar que la suenhèssa.
Es-mil-e-ua-net-V	Li hi béuer un veire d’aigua fresca damb aigua de flors, que l’anèc fòrça ben.
Es-mil-e-ua-net-V	E desbrembant-se d’era madeisha, me manèc que corressa ena tua casa entà saber-me’n deth sòn estimat, qu’eth sòn gran dolor li referí peth menut.
Es-mil-e-ua-net-V	Entenudes aguestes paraules, Abalhassan ben-Taher exclamèc: “Ò joena!
Es-mil-e-ua-net-V	Ara que ja non me rèste arren que dider-te sus er estat deth nòste amic, hè lèu a tornar damb era tua patrona, balha-li es mies salutacions de patz, e ditz-li qu’è experimentat fòrça pena en saber-me’n de çò que s’a passat, e ditz-li tanben que non dèishi d’arreconéisher qu’a estat ua pròva plan dura, mès que li conselhi paciéncia, e sustot resèrva en paraules, non sigue qu’es causes acaben mau se se’n sap eth califa!
Es-mil-e-ua-net-V	Alavetz era joena li balhèc es gràcies pes sues paraules e per totes es sues atencions, e lo deishèc.
Es-mil-e-ua-net-V	E Abalhassan se passèc era rèsta deth dia ena botiga, encara que la barrèc mès lèu de çò acostumat entà vier ena casa deth sòn amic ben-Bekar.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E piquèc ena pòrta, qu’eth portèr venguec a daurir, e quan entrèc trapèc ath sòn amic enrodat d’un gran cercle de mètges de totes es classes, e de parents e d’amics.
Es-mil-e-ua-net-V	E uns li cuelhien eth pos, d’auti li prescriuien un remèdi desparièr, e es vielhes discutien en tot tachar as mètges guardades de reuelh, de tau sòrta qu’eth joen sentie que se li sarraue era anma d’impaciéncia; e ja sense fòrces, entà non veir ne enténer arren, botèc eth cap dejós des hlaçades tapant-se es aurelhes damb es mans.
Es-mil-e-ua-net-V	Mès en aqueth moment, Abalhassan auancèc entath sòn cabeçau, e li didec arrint: “Era patz sigue damb tu!” Eth joen responec: “E damb tu era patz e es beneficis d’Allà damb es sues benediccions!
Es-mil-e-ua-net-V	Alavetz Abalhassan, que non volie parlar dauant de toti aqueri visitaires, se contentèc damb guinhar-li un uelh; e quan se n’anèc tota era gent l’abracèc e li condèc tot çò que l’auie dit era esclaua.
Es-mil-e-ua-net-V	E higec: “Ne pòs èster segur, ò frair mèn!
Es-mil-e-ua-net-V	E Abalhassan accedic ath sòn desir, e se quedèc damb eth, recitant-li poèmes d’amor.
Es-mil-e-ua-net-V	Vèrsi dedicadi ar amic, e vèrsi referents ara estimada.
Es-mil-e-ua-net-V	E vaquí, entre d’autes mil, es vèrsi en aunor dera estimada:
Es-mil-e-ua-net-V	Trauessèc damb er acèr dera sua guardada era visèra deth mèn casco, e estaquèc entà tostemp era mia anma ara flexibilitat dera sua cintura!
Es-mil-e-ua-net-V	Complètament blanca s’apareish as mèns uelhs damb eth gran de musc qu’orne eth canfre dera sua barba!
Es-mil-e-ua-net-V	Se tremòle, espaurida còp sec, eth corau des sues caròles, cuelh eth pallitge des pèrles o eth mat deth sucre cande!
Es-mil-e-ua-net-V	S’alende aclapada emparant era man en pièch nud, ò uelhs mèns!, condatz er espectacle que vedetz!
Es-mil-e-ua-net-V	Que vedem, diden es mèns uelhs, un beròi lac que d’eth brotoen cinc canes qu’era sua punta ei ornada damb corau de ròsa!
Es-mil-e-ua-net-V	Ò guerrèr!
Es-mil-e-ua-net-V	Que non a lança entà trauessar-te, mès te cau crànher era sua cintura dreta!
Es-mil-e-ua-net-V	Harie de tu, en un virament de uelhs, eth mès umil des sòns esclaus!
Es-mil-e-ua-net-V	E aguesti auti vèrsi:
Es-mil-e-ua-net-V	Eth sòn còs ei un nhòc d’aur; es sòns pièchs dues copes redones e transparentes que repausen, boca enjós!
Es-mil-e-ua-net-V	Es sòns pòts de milgrana son perhumadi damb eth sòn alend!
Es-mil-e-ua-net-V	Mès alavetz Abalhassan, en veir ath sòn amic excessiuament impressionat damb aguesti vèrsi, li didec: “Ò Alí!
Es-mil-e-ua-net-V	Pro que te dèishen un baume ena tua herida!
Es-mil-e-ua-net-V	Escota, donc, amic mèn, aguestes paraules meravilhoses deth poèta:
Es-mil-e-ua-net-V	Er aur dera copa ei admirable jos eth robin d’aguest vin, ò botelhèr!
Es-mil-e-ua-net-V	Esparg totes es penes deth passat sense pensar en londeman, cuelh aguesta copa qu’en era se beu eth desbrembe e embriaga-te complètament!
Es-mil-e-ua-net-V	Tu solet as neishut entà comprener-me!
Es-mil-e-ua-net-V	Vene e te revelarè es secrets d’un còr que s’amague maufidat!
Es-mil-e-ua-net-V	Mès hè lèu!
Es-mil-e-ua-net-V	Aboca-me aguesta origina d’alegria, aguest licor de desbrembe!
Es-mil-e-ua-net-V	Mèstra- me-lo, mainatge de caròles mès doces qu’eth punet des vèrges!
Es-mil-e-ua-net-V	En enténer aguest cant, eth prince Alí se sentec en tau estat de pena pes rebrembes que li venguien ena memòria, que se metec a plorar.
Es-mil-e-ua-net-V	E Abalhassan non sabec se qué dider-li entà padegar-lo, e passèc tanben aquera net ath cant deth cabeçau velhant-lo, sense clucar un uelh.
Es-mil-e-ua-net-V	Pet maitin se decidic a partir, entà daurir era botiga, que tant auie deishat de cornèr aqueri dies.
Es-mil-e-ua-net-V	E siguec aquiu enquia escurir.
Es-mil-e-ua-net-V	Er aute responec: “Ò joena esclaua!
Es-mil-e-ua-net-V	Non me preguntes pera sua salut, pr’amor qu’era mia responsa serie plan trista!
Es-mil-e-ua-net-V	Non dormís, non minge, non beu!
Es-mil-e-ua-net-V	Es vèrsi son era soleta causa que lo padeguen!
Es-mil-e-ua-net-V	E era esclaua didec: “Quin malastre tan gran a queigut sus nosati!
Es-mil-e-ua-net-V	Era mia patrona tanben ei fòrça malauta, e m’a autrejat entada eth aguesta carta qu’amii amagada en peu.
Es-mil-e-ua-net-V	E m’a encargat que non torna sense era responsa.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin e se carèc discrètament.
Es-mil-e-ua-net-V	Era didec:
Es-mil-e-ua-net-V	E quan arribèren ena casa de ben- Bekar, li didec ara joena, en tot convidar-la a sèir-se en tapís dera entrada: “Demora-me aciu un moment!
Es-mil-e-ua-net-V	E entrèc ena casa de ben-Bekar e li guinhèc un uelh.
Es-mil-e-ua-net-V	Ben-Bekar comprenec eth senhau e les didec ad aqueri que l’enrodauen: “Damb eth vòste permís!
Es-mil-e-ua-net-V	E comprenent çò que volie díder, se retirèren dempús des salutacions, deishant-lo solet damb Abalhassan.
Es-mil-e-ua-net-V	E quan se n’anèren, Abalhassan correc ara cèrca dera esclaua, e l’ac presentèc ath sòn amic.
Es-mil-e-ua-net-V	E aguest, solet en veir ara que li rebrembaue a Schamsennahar, se sentec mès encoratjat, e didec: “Ò deliciosa emissària!
Es-mil-e-ua-net-V	Era joena s’inclinèc balhant-li es gràcies e l’autregèc era carta de Schamsennahar.
Es-mil-e-ua-net-V	Ben- Beker la cuelhec, se la hec a vier enes pòts e en front, e coma qu’ère massa aflaquit entà liéger, l’ac balhèc a Abalhassan, que trapèc en era, escrit pera man dera favorita, uns vèrsi qu’en eri se narrauen, enes tèrmes mès emocionants, totes es sues penes d’amor.
Es-mil-e-ua-net-V	E coma qu’Abalhassan supausèc que tau lectura agreujarie er estat deth sòn amic, se tenguec a resumir era carta damb quauques frases, e higec:
Es-mil-e-ua-net-V	E atau ac hec.
Es-mil-e-ua-net-V	E abans de dider-se adiu, l’encarguèc ara esclaua que condèsse ara senhora eth dolor que l’auie trapat.
Es-mil-e-ua-net-V	Dempús l’autregèc era responsa, en tot negar-la de lèrmes, e era confidenta s’emocionèc tant que s’estarnèc en somics, e fin finau se retirèc en tot desirar-li era patz deth còr.
Es-mil-e-ua-net-V	E Abalhassan gessec tanben entà acompanhar ara esclaua, e non la deishèc enquia arribar ena botiga, a on se didec adiu dera confidenta, e se n’anèc entà casa.
Es-mil-e-ua-net-V	E quan arribèc en era, se metec a reflexionar per prumèr viatge ena situacion, e seigut en divan, se parlèc d’aguesta manera: “Ò Abalhassan!
Es-mil-e-ua-net-V	Ja ves qu’era causa comence a botar-se mau!
Es-mil-e-ua-net-V	Qué passarie s’eth califa se’n sabesse d’aguest ahèr?
Es-mil-e-ua-net-V	Qué passarie?
Es-mil-e-ua-net-V	Mès pensa, ò Abalhassan!
Es-mil-e-ua-net-V	Quin malastre les poiries costar damb era tua imprudéncia!
Es-mil-e-ua-net-V	Aquerò non pòt èster!
Es-mil-e-ua-net-V	Deman madeish vierè a cercar a ben-Bekar e sajarè de dissuadir-lo d’un amor que pòt auer conseqüéncies tan deplorables!
Es-mil-e-ua-net-V	E eth responec: “Pejor que jamès!” E Abalhassan li didec: “Ena mia vida è entenut a parlar d’ua aventura semblabla ara tua, ne coneishut a un enamorat mès estranh que tu!
Es-mil-e-ua-net-V	Sabes que Schamsennahar t’estime tant coma tu ada era, e a maugrat d’aguesta seguretat, eth tòn estat ei pejor cada dia!
Es-mil-e-ua-net-V	Qué se passarie s’era tua estimada non compartisse era tua afeccion e siguesse coma era majoritat des hemnes, qu’estimen sus totes es causes era enganha e era intriga?
Es-mil-e-ua-net-V	Mès, sustot, ò Alí!
Es-mil-e-ua-net-V	E non serie estranh que se’n sabesse, pr’amor qu’es va-e- veni dera confidenta desvelharàn era atencion des eunucs e eth curiosèr des esclaues; e alavetz, solet Allà poirà saber eth limit des nòstes calamitats!
Es-mil-e-ua-net-V	Cre-me, Alí: persutar en aguest amor sense gessuda, t’expause a perder-te a tu madeish, e ath delà a Schamsennahar!
Es-mil-e-ua-net-V	Mès ben-Bekar, balhant es gràcies ath sòn amic peth sòn conselh, li didec qu’era sua volontat non li pertanhie, a maugrat de toti es malastres que li podessen arribar.
Es-mil-e-ua-net-V	Alavetz Abalhassan, en veir que totes es paraules serien en bades, se didec adiu deth sòn amic, e cuelhut de granes preocupacions sus er avier, se filèc de cap ara sua casa.
Es-mil-e-ua-net-V	Entre es amics que visitauen a Abalhassan i auie un joen joièr, plan amable, cridat Amin, qu’era sua discrecion auie pogut apreciar fòrça viatges.
Es-mil-e-ua-net-V	E justament venguec a visitar-lo eth joièr quan Abalhassan, apuat en uns coishins, ère plan perplèx.
Es-mil-e-ua-net-V	E dempús des salutacions de costum, se seiguec ath sòn costat en divan, e coma qu’ère eth solet que se’n sabie d’aquera intriga amorosa, li preguntèc: “Ò Abalhassan!
Es-mil-e-ua-net-V	Qu’Allà mos age misericòrdia!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Cranhi qu’arren de bon m’amien!
Es-mil-e-ua-net-V	E eth joen joièr didec: “Que pòs parlar damb tota confiança, ò Abalhassan!
Es-mil-e-ua-net-V	E Abalhassan didec: “Qu’è pensat, ò Amin!
Es-mil-e-ua-net-V	Pr’amor que, ò Amin!
Es-mil-e-ua-net-V	En enténer aguestes paraules, responec et joen joièr: “Plan que òc, ò Abalhassan!
Es-mil-e-ua-net-V	Qu’Allà te mòstre eth milhor camin entà gésser d’aguest mau pas!
Es-mil-e-ua-net-V	Amin responec: “Per çò que hè ath palai, ja è auut era escadença de véner jòies aquiu, precisament mejançant era ajuda dera joena confidenta de Schamsennahar.
Es-mil-e-ua-net-V	E per çò d’Alí ben-Bekar, arren me serà mès aisit que coneisher-lo e inspirar-li confiança.
Es-mil-e-ua-net-V	Padega-te, donc, e se te’n vòs anar non te cau preocupar de çò d’aute, donques qu’Allà, coma patron de totes es pòrtes, sap daurir quan vò totes es entrades!” E dites aguestes paraules, eth joièr Amin se didec adiu d’Abalhassan, e seguic eth sòn camin.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E vaquí qu’as tres dies se dispausèc a visitar-lo, mès trapèc era casa totafèt ueda.
Es-mil-e-ua-net-V	Comprenec alavetz qu’Abalhassan auie acabat cedint as sòns temors, e auie creigut mès prudent desparéisher per s’un cas era aventura amorosa arribaue as aurelhes deth califa.
Es-mil-e-ua-net-V	E vaquí qu’ara prumeria non sabec Amin se qué ère çò mès convenent, enquia qu’a tot darrèr se filèc entara casa d’Alí ben-Bekar.
Es-mil-e-ua-net-V	Aquiu preguèc a un des sòns esclaus que l’amièsse ena preséncia deth patron, e er esclau lo hec entrar en salon a on ère ben- Bekar estirat en uns coishins e plan esblancossit.
Es-mil-e-ua-net-V	Li desirèc era patz, e ben-Bekar l’entornèc era salutacion.
Es-mil-e-ua-net-V	Alavetz li didec: “Ò senhor mèn!, encara qu’es mèns uelhs non agen auut eth gust de coneisher-te enquia ara, vengui prumèr de tot a demanar-te perdon per non auer vengut abans entà saber-me’n dera tua salut.
Es-mil-e-ua-net-V	E ben-Bekar, tremolant d’emocion, li preguntèc: “Per Allà!
Es-mil-e-ua-net-V	Quines causes mès desagradius me pòden suspréner ara?” E eth joen didec: “Te cau saber, ò senhor mèn” qu’è estat eth confident deth tòn amic Abalhassan, e que jamès m’amagaue çò que l’arribaue.
Es-mil-e-ua-net-V	E vaquí que hè tres dies, Abalhassan, que normaument venguie a veder-me totes es nets, a despareishut.
Es-mil-e-ua-net-V	En enténer aguestes paraules, eth praube ben-Bekar arribèc ath limit mès extrèm deth pallitge, de tau sòrta, que lèu perdec eth coneishement.
Es-mil-e-ua-net-V	Ara fin podec díder: “Donques tanben entà jo ei ua naua notícia!
Es-mil-e-ua-net-V	Non sabia que se n’auie anat ben-Taher.
Es-mil-e-ua-net-V	Mès se manèssa a un des mèns esclaus a preguntar per eth, dilhèu saberíem era vertat.” E alavetz ordenèc a un esclau: “Vè-te’n ena casa d’Abalhassan ben-Taher, e pregunta s’ei de viatge.
Es-mil-e-ua-net-V	Er esclau gessec ara cèrca de notícies, e tornèc ath cap d’ua estona, e li didec ath sòn patron: “Es vesins m’an condat qu’Abalhassan se n’a anat entà Bassra.
Es-mil-e-ua-net-V	E de seguit entrèc era joena, e ben-Bekar arreconeishec ara confidenta de Schamsennahar.
Es-mil-e-ua-net-V	Era esclaua s’apressèc, e dempús des acostumades salutacions, li didec ara aurelha quauques paraules que l’illuminèren e l’escuriren eth ròstre successiuament.
Es-mil-e-ua-net-V	Alavetz eth joen joièr pensèc qu’ère avient prononciar quauques paraules, e didec: “Ò, senhor mèn, e tu, joena esclaua!
Es-mil-e-ua-net-V	Sabetz-vo’n que Abalhassan abans de partir, m’a revelat tot aquerò que sabie, e m’a exprimit tot eth sòn terror de pensar qu’er ahèr podesse arribar ena audida deth califa.
Es-mil-e-ua-net-V	Mès jo, que non è hemna, ne hilhs, ne familha sò prèst damb tota era mia anma a remplaçar-lo ath vòste costat, donques que m’an emocionat prigondament es detalhs que m’a condat sus es vòsti amors malerosi.
Es-mil-e-ua-net-V	S’acceptatz es mèns servicis, vos juri peth nòste Sant Pair (siguen entada eth era pregària e era patz) que vos serè tan fidèu coma eth mèn amic ben-Taher, mès fèrm e constant encara.
Es-mil-e-ua-net-V	E se non acceptèssetz eth mèn aufriment, non cranhetz que non sapia carar eth secret que m’a fidat.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Ath contrari, s’es mies paraules an artenhut convencer-vos, non i a cap sacrifici que non siga prèst a hèr entà èster agradiu damb vosati, pr’amor que me tierè tot çò que poga a proporcionar-vos era satisfaccion que desiretz; e enquia e tot vos aufrisqui era mia casa entà que pogatz recéber en era, ò senhor mèn!
Es-mil-e-ua-net-V	Quan et joen joièr auec dit aguestes paraules, eth prince Alí sentec tau alegria que notèc qu’es fòrces l’encoratjauen era anma, e en tot incorporar-se punèc ath joièr, e li didec.
Es-mil-e-ua-net-V	Plan per aquerò me fidi de tu complètament e solet demori era mia sauvacion des tues mans.” Li tornèc a balhar es gràcies, e se didec adiu d’eth plorant d’alegria.
Es-mil-e-ua-net-V	Alavetz eth joièr se retirèc damb era joena.
Es-mil-e-ua-net-V	L’amièc ana sua casa, e li didec qu’en avier aurien aquiu es sues estrevistes es dus, madeish qu’era entrevista que projectaue entre eth prince Alí ben-Bekar e Schamsennahar.
Es-mil-e-ua-net-V	E era joena dempús d’auer aprenut eth camin dera casa, non volec ajornar mès temps çò que l’auie de hèr a saber ara sua senhora.
Es-mil-e-ua-net-V	Prometec, donc, ath joièr tornar a londeman damb era responsa de Schamsennahar.
Es-mil-e-ua-net-V	E plan que òc, a londeman venguec ena casa d’Amin, e li didec: “Ò Amin!
Es-mil-e-ua-net-V	Eth joièr, en enténer aguestes paraules, en sòrta de mostrar prèssa entà satisfèr eth desir dera favorita, se sentec cuelhut d’ua grana tremoladera, s’esblancossic, e acabèc dident- li ara joena: “Ò fraia mia!
Es-mil-e-ua-net-V	Desbrembatz que sò un òme vulgar, e que non è era amistat qu’auie Abalhassan damb es eunucs de palai.
Es-mil-e-ua-net-V	Jo non coneishi en absolut es costums d’aguesta gent.
Es-mil-e-ua-net-V	Com è de gausar vier en palai, quan me quedaua estonat en enténer es relats des visites d’Abalhassan?
Es-mil-e-ua-net-V	Que me manque valor entà acarar aguest perilh.
Es-mil-e-ua-net-V	Mès coma qu’era joena lo convidaue entà que la seguisse, e enquia e tot ja l’auie hèt decidir a lheuar-se, li cuelhec de pic ua tremoladera que se li plegauen es cames.
Es-mil-e-ua-net-V	E alavetz era esclaua l’auec d’ajudar entà que se seiguesse de nauèth, e li hec béuer un veire d’aigua fresca pr’amor de qué se padeguèsse.
Es-mil-e-ua-net-V	E quan vedec qu’ère imprudent persutar, era esclaua didec: “Qu’as rason!
Es-mil-e-ua-net-V	Qu’ei milhor, en interès de toti, que vengue Schamsennahar aciu.
Es-mil-e-ua-net-V	Ac vau a sajar, e solide me la harè a vier.
Es-mil-e-ua-net-V	E tau qu’ac auie previst, tanlèu era confidenta manifestèc ara favorita era impossibilitat que se trapaue eth joièr de vier en palai, Schamsennahar se lheuèc, e caperant-se damb un gran vel de seda, seguic ara sua esclaua, desbrembant era feblesa qu’enquia alavetz l’auie paralisat entre es coishins.
Es-mil-e-ua-net-V	E eth responec: “Que viui solet aciu, damb ua nera vielha que m’apraie era casa.” Era didec: “Totun aquerò, mos cau evitar qu’entre aciu ara!” E era madeisha anèc barrant totes es pòrtes, e correc dempús a cercar ara favorita.
Es-mil-e-ua-net-V	Schamsennahar entrèc, e quan passaue pes sales e pes correders s’aumplien aguesti deth perhum des sòns vestits.
Es-mil-e-ua-net-V	E sense badar boca ne guardar ath sòn entorn, se seiguec en divan, e s’apuèc enes coishins qu’eth joen joièr s’esdegaue a botar darrèr d’era.
Es-mil-e-ua-net-V	E atau s’estèc immobila, pendent ua bona estona, plan aflaquida e sense poder a penes alendar.
Es-mil-e-ua-net-V	Fin finau, quan auec descansat d’aquera longa caminada, se podec lheuar eth vel e trèir- se eth mantèl.
Es-mil-e-ua-net-V	E eth joen joièr, enluderntat, credec qu’eth madeish solei auie entrat ena sua casa.
Es-mil-e-ua-net-V	Schamsennahar lo guardèc un instant e li preguntèc ara escclaua ena aurelha: “Ei aguest eth joen que m’as parlat?” E quan era esclaua li responec afirmatiuament, era favorita li hec ua expressiua salutacion ath joièr.
Es-mil-e-ua-net-V	E aguest responec: “Laudat sigue Allà!
Es-mil-e-ua-net-V	Era li preguntèc: “Ès maridat o fradint?” Eth responec: “Per Allà!
Es-mil-e-ua-net-V	Fradint, ò senhora mia!
Es-mil-e-ua-net-V	E non è pair, ne mair, ne cap parent.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Te cau saber, ath delà, que boti complètament ara tua disposicion, entàs tues entrevistes damb ben- Bekar, ua casa que me pertanh, a on non demore arrés, e qu’ei plaçada dauant d’a on jo demori.
Es-mil-e-ua-net-V	Alavetz Schamsennahar li balhèc es gràcies, e li didec:
Es-mil-e-ua-net-V	Que saberè demostrar-te bèth dia que coneishi eth prètz dera amistat!, guarda ara mia confidenta, ò Amin!
Es-mil-e-ua-net-V	E Amin guardèc ara joena, e li semblèc qu’ère plan agradiua, e que, ath delà d’uns uelhs totafèt beròis, auie ues anques absoludament meravilhoses.
Es-mil-e-ua-net-V	Schamsennahar seguic: “Qu’è en era ua seguretat illimitada!
Es-mil-e-ua-net-V	Non cranhes fidar-li guaire te digue eth prince Alí.
Es-mil-e-ua-net-V	E Schamsennahar, dites aguestes causes ath joièr, se retirèc seguida dera sua confidenta, que se didec adiu deth sòn nau amic damb un arridolet.
Es-mil-e-ua-net-V	Quan s’aueren aluenhat, eth joièr Amin correc entara sua botiga e treiguec totes es gèrles, totes es copes ciselades e totes es tasses de plata, e se les hec a vier ena casa a on s’auien de trapar es aimants.
Es-mil-e-ua-net-V	Dempús visitèc as sòns coneishudi, e a uns le demanèc tapissi e a d’auti coishins de seda e vaishères e plates.
Es-mil-e-ua-net-V	E atau acabèc de moblar magnificament era casa.
Es-mil-e-ua-net-V	Dempús d’ordenà’c tot, e quan s’auec seigut un moment entà contemplà’c, vedec entrar ara sua amiga era confidenta de Schamsennahar.
Es-mil-e-ua-net-V	Aguesta se l’apressèc botjant elegantament es anques, e li didec dempús des salutacions: “Ò Amin!
Es-mil-e-ua-net-V	M’encargue ath delà qu’avises ath sòn aimant de qué eth califa se n’a anat deth palai e era poirà vier aciu aguesta net.
Es-mil-e-ua-net-V	Dites aguestes paraules, era joena se treiguec dera hauda ua borsa plia de dinnars e l’ac balhèc a Amin, en tot dider-li: “Era mia patrona te prègue que despenes tot çò que calgue, sense estauviar arren.” Mès Amin refusèc era borsa, dident: “Valgui tan pòc as uelhs dera tua patrona, ò joena esclaua!
Es-mil-e-ua-net-V	Ditz-li qu’Amin ja ei pro pagat damb er aur des sues paraules e damb era guardada des sòns uelhs.” Alavetz era joena se sauvèc era borsa, plan satisfèta peth desinterès demostrat per Amin, e correc a condar-l’ac a Schamsennahar e a avisar-la de qué tot ère ja premanit.
Es-mil-e-ua-net-V	Dempús l’ajudèc a banhar-se, pientar-se, perhumar-se e vestir-se damb es sòns milhors vestits.
Es-mil-e-ua-net-V	Dera sua paret, eth joièr Amin venguec a avisar ath prince ben-Bekar, dempús d’auer botat flors fresques enes gèrles e aumplit es plates damb minjar de tota sòrta, pastissi, doci e beuendes, e plaçat ordenadament ath costat dera paret es laüts, guitarres e es auti esturments.
Es-mil-e-ua-net-V	Entrèc ena casa deth prince Alí, que trapèc mès animat damb era esperança que l’auie botat en sòn còr.
Es-mil-e-ua-net-V	E era alegria deth joen siguec plan grana en saber-se’n qu’en un arren veirie ara estimada causanta des sues lèrmes e dera sua felicitat.
Es-mil-e-ua-net-V	Ath sòn torn, Amin l’ajudèc a vestir-se magnificament, e dempús, en senter-se tan fòrt coma se jamès auesse estat enes pòrtes dera mòrt, se filèc amassa damb eth joièr entara casa.
Es-mil-e-ua-net-V	Quan entrèren en era, Amin s’esdeguèc a convidar ath prince a sèir-se, e li botèc darrèr dera esquia uns coishins plan mofles, e ath sòn costat, a dreta e quèrra, ues beròies gèrles de cristau plies de flors, e li metec entre es dits ua ròsa.
Es-mil-e-ua-net-V	E ambdús parlèren traquilllament, en tot demorar era arribada dera favorita.
Es-mil-e-ua-net-V	A penes se passèren uns instants, piquèren ara pòrta e Amin correc a daurir, e tornèc en un virament de uelhs seguit de dues hemnes, ua des quaus anau totafèt caperada damb un espés vel de seda nera.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E ère era ora dera crida ara pregària, enes minarets, en cogar-se eth solei.
Es-mil-e-ua-net-V	E quan dehòra era votz extatica des mujaidins invocaue es benediccions d’Allà sus era tèrra, Schamsennahar se lheuèc eth vel dauant des uelhs de ben-Bekar.
Es-mil-e-ua-net-V	E en veder-se ambdús aimants, queigueren estavanidi; e se tardèren ua ora a remeter-se.
Es-mil-e-ua-net-V	Quan fin finau dauriren es uelhs, se guardèren silenciosa e longament, sense arribar a poder exprimir de cap auta manèra era sua passion.
Es-mil-e-ua-net-V	E quan ja aueren pro domèni sus eri madeishi entà poder parlar, se dideren paraules tan doces, qu’era esclaua e eth joen Amin non poderen mens que plorar en sòn cornèr.
Es-mil-e-ua-net-V	Mès que non se tardèc eth joièr a supausar qu’ère ora de mestrar as sòns òstes, e ajudat pera esclaua s’esdeguèc a hèr-les a vier en prumèr lòc es perhums agradius, que les premaniren entà tastar era parva, es frutes e es beuendes, qu’èren abondoses e de prumèra qualitat.
Es-mil-e-ua-net-V	Dempús Amin les botèc aigua enes mans e les autregèc es tovalhòles de franges de seda.
Es-mil-e-ua-net-V	E alavetz, complètament remetudi dera sua emocion, poderen començar a gaudir reaument dera felicitat de vedcr-se amassa.
Es-mil-e-ua-net-V	E Schamsennahar li didec ara esclaua: “Da-me aguest laüt, entà que canta era passion immensa que cride laguens dera mia anma!” E era confidenta li presentèc eth laüt, Schamsennahar se metec de jolhs, e dempús d’auer-lo templat rapidament, comencèc ua melodia.
Es-mil-e-ua-net-V	E er esturment, manejat pes sòns dits, ploraue e arrie, coma se parlèsse era sua anma, extasiant a toti.
Es-mil-e-ua-net-V	E damb era guardada perduda entre es uelhs deth sòn amic, Schamsennahar cantèc:
Es-mil-e-ua-net-V	Ò còs mèn d’enamorada, t’as hèt diafan demorant ath plan estimat!
Es-mil-e-ua-net-V	Mès que ja ei aciu!
Es-mil-e-ua-net-V	Eth calor des mies caròles, jos es lèrmes s’adocís damb era brisa dera sua arribada!
Es-mil-e-ua-net-V	Ò net benedida ath cant deth mèn amic, autreges ath mèn còr mès doçor que totes es nets deth mèn destin!
Es-mil-e-ua-net-V	Ò net que demoraua!
Es-mil-e-ua-net-V	Eth mèn plan estimat m’entrelace damb eth sòn braç dret e jo damb eth quèr l’enròdi alègra!
Es-mil-e-ua-net-V	L’enròdi, e damb es mèns pòts shurli eth vin dera sua boca, mentre es sòns pòts me ueden completament!
Es-mil-e-ua-net-V	Quan enteneren aguest cant, senteren es tres un gòi tan gran, que cridèren deth hons deth sòn pièch: “Ya leil!
Es-mil-e-ua-net-V	Ya salam!
Es-mil-e-ua-net-V	Dempús eth joièr Amin, supausant qu’era sua preséncia ja non ère de besonh, e ar arràs deth plaser en veir as dus aimants un enes braci der aute, se decidic a deishar-les solets ena casa pr’amor de non expausar-se a shordar-les, e se retirèc discrètament.
Es-mil-e-ua-net-V	S’endralhèc entara sua casa, e damb era animositat totafet tranquilla s’ajacèc pensant ena felicititat des sòns amics e dormic enquiath maitin.
Es-mil-e-ua-net-V	Mès en desvelhar-se vedec ath sòn dauant ara sua esclaua nera, damb era cara capvirada d’espant.
Es-mil-e-ua-net-V	E quan dauric era boca entà preguntar-li se que l’auie arribat, era nera li senhalèc silenciosament a un vesin qu’ère ena pòrta demorant que se desvelhèsse.
Es-mil-e-ua-net-V	Eth vesin s’apressèc a un senhau d’Amin, e dempús de saludar-lo, li didec: “Ò vesin mèn, vengui a consolar-te per çò dera espaventosa desgràcia qu’a queigut aguesta net sus era tua casa!” Eth joièr exclamèc: “Per Allà!
Es-mil-e-ua-net-V	Per çò dera casa, es panaires l’an saquejat complètament, sense deishar un solet tapís ne un solet coishin.
Es-mil-e-ua-net-V	En enténer aquerò, eth joen Amin lheuèc es braci plen d’amarum: “Quin malastre mès gran!
Es-mil-e-ua-net-V	E capvirat, descauç e en camisa, correc entara sua dusau casa, seguit d’apròp peth sòn vesin, que sajaue de padegar-lo.
Es-mil-e-ua-net-V	E vedec, plan que òc, qu’es crambes ressonauen coma en ua casa ueda.
Es-mil-e-ua-net-V	Eth vesin responec…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament coma tostemp.
Es-mil-e-ua-net-V	Era didec:
Es-mil-e-ua-net-V	Eth vesin responec: “Me pensi, Amin, que çò de milhor ei cuélher era desgràcia damb paciéncia e demorar era captura des panaires, que lèu o d’ora seràn agarrats, donques qu’es gardes deth governador ja son en tot cercar-les, non sonque per aguest panatòri, senon per d’autes malahètes qu’an cometut en pòc de temps.
Es-mil-e-ua-net-V	E eth praube joièr exclamèc: “Ò Abalhassan ben-Taher, varon prudent!
Es-mil-e-ua-net-V	Be ne siguec de bona era tu idia de retirar-te tranquillament en Bassra!
Es-mil-e-ua-net-V	Mès aquerò qu’ei escrit a d’arribar!” E Amin tornèc a cuélher eth camin dera sua casa, ath miei dera gentada que se n’auie sabut de tota era istòria, e se planhie d’eth en veder-lo passar.
Es-mil-e-ua-net-V	E quan arribèc ena pòrta dera sua casa, eth joen Amin vedec en sòn vestibul un òme que non coneishie, e que lo demoraue.
Es-mil-e-ua-net-V	E er òme, en veder-lo, se lheuèc e li desirèc era patz, e Amin l’entornèc era salutacion.
Es-mil-e-ua-net-V	Amin, estonat, li preguntèc: “Mès, com ei que non te coneishi, e tu me coneishes a jo, e sabes qu’è dues cases?” Eth desconeishut arric e didec: “Ja t’ac explicarè tot.
Es-mil-e-ua-net-V	E s’Allà ac vò, sajarè de consolar-te.” Alavetz Amin gessec damb eth desconeishut, e arribèc ena dusau casa, mès aquiu eth sòn acompanhant li hec observar a Amin qu’es panaires auien esbauçat era pòrta, e per tant, non podien èster liures d’indescrèts.
Es-mil-e-ua-net-V	Alavetz er òme se metec a caminar, e Amin venguec ath sòn darrèr, en tot seguir-lo d’un carrèr en aute, d’un mercat en aute, d’ua pòrta en auta, enquia escurir.
Es-mil-e-ua-net-V	E de seguit se les apressèc un barquèr, gessut sabi pas d’a on, e abans de qué Amin podesse encuedar-se’n, ère ja damb er aute ena barca, e damb uns vigorosi còps de rem se vederen ena vòra opausada.
Es-mil-e-ua-net-V	Eth desconeishut ajudèc a Amin a baishar, en tot agarrar- lo dera man, lo guidèc a trauèrs d’uns carrèrs estrets, e eth joièr, plan intranquil, pensaue: “Ena mia vida è botat es pès aciu!
Es-mil-e-ua-net-V	Arribèren dauant d’ua pòrta de hèr, e eth desconeishut, en trèir deth cinturon ua enòrma clau rovilhada, la metec ena sarralha, que carrinclèc terriblament, e era pòrta se dauric.
Es-mil-e-ua-net-V	Eth desconeishut entrèc damb eth joièr, e dempús barrèc era pòrta.
Es-mil-e-ua-net-V	E se calèren per un correder, que s’auie de passar a quate pautes; e ath finau deth correder trapèren ua sala qu’ère alugada per ua soleta lampa penjada en centre.
Es-mil-e-ua-net-V	En veder-les, Amin, qu’ère ja rendut per çò de tant caminar, se sentec complètament estavanit, e queiguec en solèr.
Es-mil-e-ua-net-V	Alavetz er òme que l’auie amiat l’esposquèc damb aigua, e d’aguesta manèra lo remetec.
Es-mil-e-ua-net-V	Dempús, coma qu’era taula ère ja parada, es dètz òmes parièrs se premanirenn entà minjar, non sense auer convidat a Amin a compartir eth sòn sopar, toti damb era madeisha votz.
Es-mil-e-ua-net-V	E a maugrat deth sòn terror, s’apressèc e mingèc enquia assadorar-se, coma ahaimat qu’ère des deth maitin.
Es-mil-e-ua-net-V	Eth responec: “Non, per Allà!” Es dètz dideren: “Qu’èm es panaires qu’aguesta net passada auem saquejat era tua casa e raptat as tòns òstes, ath joen e ara gojata que cantaue.
Es-mil-e-ua-net-V	Alavetz Amin exclamèc: “Per Allà sus toti vosati!
Es-mil-e-ua-net-V	Senhors mèns, se vos platz, didetz- me eth lòc que se trapen es mèns dus òstes!
Es-mil-e-ua-net-V	E padegatz era mia anma tormentada coma òmes generosi qu’auetz assadorat era mia hame.
Es-mil-e-ua-net-V	E Allà vos dèishe gaudir en patz de guaire m’auetz panat.
Es-mil-e-ua-net-V	Alavetz es panaires estirèren eth braç, toti ath còp, entà ua pòrta barrada e dideren: “Non te cau crànher pera sua sòrt!
Es-mil-e-ua-net-V	Que son mès segurs damb nosati que damb eth governador, e tu, plan que òc, madeish!.
Es-mil-e-ua-net-V	Alavetz eth joièr Amin se padeguèc fòrça, e non pensèc qu’en guanhar-se era simpatia des panaires, e les didec: “Ò senhors mèns!
Es-mil-e-ua-net-V	E non mens clar veigui tanben que quan un tracte damb persones tant de fidar e tan generoses coma vosati, era manèra milhor e mès segura de cuélher era sua confiança ei non amagar-les arren dera vertat!
Es-mil-e-ua-net-V	E eth joièr Amin les condèc as panaires tota era istòria de Schamsennahar e Alí ben- Bekar, e es sues relacions damb eri, sense desbrembar cap detalh, des deth principi enquiath finau.
Es-mil-e-ua-net-V	Mès que non mos cau repetir-la.
Es-mil-e-ua-net-V	Quan es panaires aueren entenut era estranha istòria, quedèren, plan que òc, fòrça estonadi e exclamèren: “Reaument ei un gran aunor entara nòsta casa ostatjar en aguest moment ara beròia Schamsennahar e ath prince Alí ben-Bekar.
Es-mil-e-ua-net-V	Mès, ò joièr!
Es-mil-e-ua-net-V	Son reaument eri?” E Amin responec: “Per Allà, ò senhors mèns!
Es-mil-e-ua-net-V	E era vertat ei que s’esdeguèren a entornar-me es objèctes preciosi embolhadi en un gran paquet, e jo, en desbrembà’c tot, non deishè de balhar-les es gràcies pera sua generositat.
Es-mil-e-ua-net-V	Alavetz mos dideren as tres: “Ara ja non volem tier-vos aciu, s’ei que non voletz aunorar-mos damb era vòsta preséncia entre nosati.” E de seguit se meteren ara nòsta disposicion, en tot hèr-mos prométer solet que non les delataríem e que desbrembariem es estones desagradiues passades.
Es-mil-e-ua-net-V	Mos amièren, donc, ena vòra der arriu, e encara non pensàuem en comunicar-mos es nòstes inquietuds, donques qu’eth temor encara mos auie deishat sense alend, e mos inclinàuem a creir que toti aqueri eveniments mos arribauen en sòmis.
Es-mil-e-ua-net-V	Dempús, damb grani senhaus de respècte, es dètz mos ajudèren a meter-mos ena barca e se meteren toti a remar damb tau fòrça qu’en un virament de uelhs arribèrem ena auta vòra.
Es-mil-e-ua-net-V	Mès a penes auérem desembarcat, quin serie eth nòste terror quan mos vedérem enrodadi pes gardes deth governador, e capturadi immediatament.
Es-mil-e-ua-net-V	Es panaires, coma que s’auien demorat ena barca, auérem temps de húger d’eri a fòrça de rems.
Es-mil-e-ua-net-V	Cuelhudi pera pòur, mos quedèrem muts, çò qu’aumentèc encara mès era maufidança deth cap des gardes, que mos didec: “Me vatz a condar categoricament totes es causes, o se non, mos mani estacar de pès e mans, e se vos haràn a vier es mèns òmes!
Es-mil-e-ua-net-V	Didetz-me, donc, a on demoratz, en quin carrèr e en quin barri!” Alavetz, en voler sauvar tu per tu era situacion, comprení qu’auia de parlar, e responí: “Ò senhor!
Es-mil-e-ua-net-V	Mès eth cap des gardes me guardèc sevèrament, e me didec: “Que non auetz mina de cantaires e me semblatz massa espauridi e inquieti entà èster persones que vien de gésser d’ua hèsta.
Es-mil-e-ua-net-V	E era vòsta companha, damb tan bones jòies, tanpòc a mina de dançaira!
Es-mil-e-ua-net-V	Gardes!
Es-mil-e-ua-net-V	En enténer aguestes paraules Schamsennahar decidic intervier personaument e apressant-se ath cap des gardes, lo cridèc a despart e li didec ena aurelha quauques paraules, que li heren tau efècte, qu’arreculèc uns passi e s’inclinèc enquiath solèr, gasulhant paraules plan respectuoses d’omenatge.
Es-mil-e-ua-net-V	E de seguit balhèc era orde ara sua gent de qué apressèssen dues barques, e ajudèc a Schamsennahar a entrar en ua, mentre jo me metia en ua auta damb eth prince Alí ben-Bekar.
Es-mil-e-ua-net-V	Dempús ordenèc as barquèrs que mos amièssen a on les manèssem.
Es-mil-e-ua-net-V	E de seguit cada barca seguic ua direccion desparièra.
Es-mil-e-ua-net-V	Schamsennahar entath sòn palai, e nosati entath nòste barri.
Es-mil-e-ua-net-V	Per çò que hè a nosati, a penes auérem arribat ena casa deth prince, quan lo vedí, ja sense fòrces e agotat per tantes emocions, quèir sense coneishement en braça des sòns sirvents e des hemnes dera casa…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Pr’amor que, segontes me didec peth camin, dempús de çò que s’auie passat, perdie tota esperança d’auer ua auta entrevista damb era sua amiga Schamsennahar.
Es-mil-e-ua-net-V	Alavetz, mentre es hemnes e es sirvents se tenguien a hèr tornar at prince deth sòn estavaniment, era sua familha se pensèc que jo deuia èster eth causant de totes aqueres desgràcies que non comprenien, e me volec obligar a dar-les tota sòrta de detalhs.
Es-mil-e-ua-net-V	Mès que jo me sauvè pro ben d’explicar-les arren.
Es-mil-e-ua-net-V	E erosament entà jo, eth prince se remetec en aqueth instant, e es sòns parents ja non gausèren persutar en interrogatòri dauant d’eth.
Es-mil-e-ua-net-V	E jo, cranhent naues preguntes, e ja un shinhau tranquil respècte der estat de ben-Bekar, cuelhí eth mèn paquet e partí entara mia casa.
Es-mil-e-ua-net-V	Quan arribè me trapè ara nera que hège sorriscles desesperadi e se picaue ena cara, e toti es vesins l’enrodauen pr’amor de consolar-la dera mia pèrta, qu’era se pensaue segura.
Es-mil-e-ua-net-V	Atau, donc, en veder-me, era esclaua se lancèc enes mens pès, e me volec tanben sométer a un nau interrogatòri.
Es-mil-e-ua-net-V	Mès metí punt e finau a tot aquerò dident-li que çò qu’auia en aqueth moment ère talents de dormir; e me deishè quèir, agotat, enes matalassi, e botant era cara en coishin m’esclipsè enquiar aute dia.
Es-mil-e-ua-net-V	Alavetz era nera se m’apressèc e me hec preguntes e jo li didí: “Balha-me ua bona tassa” Me la hec a vier, me la beuí en ua glopada, e coma qu’era nera persutaue, li didí: “Que s’a passat çò que s’a passat!” Alavetz se n’anèc.
Es-mil-e-ua-net-V	E jo me tornè a esclipsar, e aqueth viatge non me desvelhè enquia passadi dus dies e dues nets.
Es-mil-e-ua-net-V	E quan me podí incorporar, me didí: “Era vertat ei que me cau cuélher un banh en hammam!” E partí de seguit, encara que plan preocupat pera situacion de ben-Bekar e Schamsennahar, que d’eri arrés m’auie hèt a vier notícies.
Es-mil-e-ua-net-V	Anè, donc, en hammam a on cuelhí un banh, e me dirigi de seguit entara mia botiga; e quan treiguia era clau dera pòcha entà daurir era pòrta, ua man me toquèc era espatla, e ua votz me didec: “Ya Amin!” Alavetz me virè, e arreconeishí ara mia joena amiga, era confidenta de Schamsennahar.
Es-mil-e-ua-net-V	Mès en sòrta d’alegrar-me de veder-la, sentí ua gran pòur de qué me vedessen es vesins parlant damb era, donques que toti sabien qu’ère era confidenta dera favorita.
Es-mil-e-ua-net-V	M’esdeguè a meter-me era clau ena pòcha, e sense virar era cara me metí a córrer, complètament capvirat, sense hèr-ne cabau des votzes dera joena, que corrie ath mèn darrèr, en tot pregar-me que m’arturèssa.
Es-mil-e-ua-net-V	E atau arribè ena pòrta d’ua mesquita solitària, me calè ath laguens, dempús d’auer deishat ena pòrta es baboches, me filè entath cornèr mès escur, e cuelhí de seguit era actitud d’oracion.
Es-mil-e-ua-net-V	Alavetz, mès que jamès, pensè en çò de grana qu’auie estat era senada deth mèn ancian amic Abalhassan ben-Taher, qu’auie hujut de totes aqueres complicacions, en retirar-se traquillament en Bassra.
Es-mil-e-ua-net-V	A penes auia arribat en aqueth cornèr escur quan se m’amassèc…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	A penes auia arribat en aqueth cornèr escur, quan se m’amassèc era confidenta, e ja alavetz me decidí a parlar damb era, donques que non i auie testimònis.
Es-mil-e-ua-net-V	Li responí: “Perfèctament de salut.
Es-mil-e-ua-net-V	Era seguic: “Qué dideries se te’n sabesses der estat que se trape era mia senhora?” A, Ya Rabbi!
Es-mil-e-ua-net-V	M’estavanisqui solet de rebrembar eth moment que la vedí tornar en palai.
Es-mil-e-ua-net-V	Jo podí arribar abans, en tot húger pera terraça, e lançar-me entath solèr des dera darrèra casa.
Es-mil-e-ua-net-V	Se l’auesses vist arribar!
Es-mil-e-ua-net-V	Qui aurie pogut creir qu’aquera cara tant esblancossida coma era d’un cadavre desenterrat ère era de Schamsennahar, era luminosa?
Es-mil-e-ua-net-V	Atau, donc, en veder-la m’estarnè en somics, lançant-me as sòns pès e punant-les.
Es-mil-e-ua-net-V	Era me manèc autrejar-li ath barquèr mil dinnars d’aur peth sòn trabalh, e dempús l’abandonèren es fòrces e queiguec estavanida enes nòsti braci.
Es-mil-e-ua-net-V	L’amièrem entath lhet, e comencè a esposcar-la damb aigua de ròses; li shuguè es uelhs, li lauè es pès e es mans, e la mudè de ròba.
Es-mil-e-ua-net-V	Qu’Allà sigue sus tu!
Es-mil-e-ua-net-V	Era responec: “Era mia fidèu confidenta!
Es-mil-e-ua-net-V	Que ja non i a ena tèrra arren que me convide ara vida.
Es-mil-e-ua-net-V	Mès abans de morir voi auer notícies deth mèn estimat.
Es-mil-e-ua-net-V	E era confidenta m’alonguèc un paquet plan pesant qu’amiaue, e que deuie contier mès de cinc mil dinnars d’aur, que d’aquerò, plan, me’n podí assegurar dempús.
Es-mil-e-ua-net-V	Que podia remir-li çò que demanaue coma un favor, e a maugrat dera mia fèrma decision de non meter-me mès en aquera aventura perilhosa, li didí qu’aquera net, ena mia casa, li balharia notícies sus eth prince.
Es-mil-e-ua-net-V	E dempús de pregar-li ara joena qu’anèsse ena mia botiga entà deishar eth paquet, gessí dera mesquita e m’endralhè de cap ara casa deth prince Alí ben-Bekar.
Es-mil-e-ua-net-V	E aquiu me’n sabí de qué toti, hemnes e sirvents, èren en tot demorar-me hège ja tres dies, e non sabien se qué hèr entà padegar ath prince Alí, que me reclamaue de contunh, exalant prigondes alendades.
Es-mil-e-ua-net-V	E lo trapè damb es uelhs lèu amortadi e damb mès aspècte de mòrt que de viu.
Es-mil-e-ua-net-V	Alavetz m’apressè ada eth damb lèrmes enes mèns uelhs, e lo sarrè contra eth mèn pièch…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E ordenèc as esclaus qu’ac transportèssen tot ena mia casa.
Es-mil-e-ua-net-V	Ara seguida didec: “Te cau saber, amic mèn, qu’en aguest mon totes es causes an eth sòn finau.
Es-mil-e-ua-net-V	Malerós aqueth que non artenhe eth sòn finau en amor, donques que non li rèste qu’era mòrt.
Es-mil-e-ua-net-V	E se non siguesse peth mèn respècte ara lei deth Profèta (sigue damb eth era patz!
Es-mil-e-ua-net-V	Se te’n sabesses des patiments que s’amaguen jos es mies costelhes!
Es-mil-e-ua-net-V	Alavetz li didí qu’era confidenta me demoraue en casa entà saber notícies sues, enviada damb aguesta finalitat per Schamsennahar.
Es-mil-e-ua-net-V	E anè ara cèrca dera joena entà condar-li era desesperacion deth prince, e qu’auie era presentida deth sòn finau, e deisharie era tèrra sense mès pena qu’era de veder-se separat dera sua estimada.
Es-mil-e-ua-net-V	Ath cap d’uns moments d’auer arribat ena mia casa vedí entrar ara confidenta plia d’emocion e capvirada, e des sòns uelhs brotoauen lèrmes abondoses.
Es-mil-e-ua-net-V	E jo, cada pòc mès alarmat, li preguntè: “Per Allà!
Es-mil-e-ua-net-V	Qué se passe ara?
Es-mil-e-ua-net-V	Era me responec tremolant: “Que ja mos a queigut ath dessíús aquerò que tant cranhíem!
Es-mil-e-ua-net-V	Qu’èm perdudi sense remèdi, des deth prumèr enquiath darrèr.
Es-mil-e-ua-net-V	Eth califa se n’a sabut de tot aquerò que s’a passat.
Es-mil-e-ua-net-V	Per çò dera indiscrecion d’ua des sues esclaues, eth cap des eunucs comencèc a sospechar e a interrogar ua per ua a totes es damaisèles de Schamsennahar.
Es-mil-e-ua-net-V	E a maugrat des sues negatiues, trapèc era tralha e ac desnishèc tot.
Es-mil-e-ua-net-V	L’ac condèc de seguit ath califa, que manèc cridar ara favorita, ordenant que l’acompanhèssen, contra eth sòn costum, vint eunucs de palai.
Es-mil-e-ua-net-V	De sòrta que toti èm ath limit der espant!
Es-mil-e-ua-net-V	E jo è pogut amagar-me un moment entà avisar-te deth perilh que mos menace.
Es-mil-e-ua-net-V	Vè-te’n, donc, a previer ath prince entà que cuelhe es precaucions de besonhs.” E dit aquerò, era joena tornèc ath mès córrer entath palai.
Es-mil-e-ua-net-V	Alavetz eth mon s’enneric dauant des mèns uelhs, e exclamè: “Que non i a poder ne i a fòrça senon en Allà, eth Plan Naut e Omnipotent!” Qué mès podia díder dauant deth Destin?
Es-mil-e-ua-net-V	Decidí tornar ena casa deth prince, encara que hège pòqui moments que l’auia deishat e sense dar-li temps a demanar-me ua explicacion, li didí: “Ò Alí, que non as mès remèdi que seguir-me, o se non te demore era mòrt mès ignominiosa!
Es-mil-e-ua-net-V	Eth califa se’n sap de tot, e en aguest moment ja aurà ordenat agarrar-te.
Es-mil-e-ua-net-V	E de seguit, en nòm deth prince, ordenè as esclaus que carguèssen tres camelhs damb es objèctes mès valuosi e damb viures sufisents entath camin.
Es-mil-e-ua-net-V	Ajudè ath prince a montar en un aute camelh, qu’en eth tanben montè jo ath sòn darrèr.
Es-mil-e-ua-net-V	E per çò deth prince se didec adiu dera sua mair e mos metérem en marcha, cuelhent eth camin deth desèrt…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament, coma tostemp.
Es-mil-e-ua-net-V	Era didec:
Es-mil-e-ua-net-V	Mès tot aquerò qu’ei escrit s’a de complir, es destins, jos un cèu o un aute, s’an de complir!
Es-mil-e-ua-net-V	E plan que òc, es nòsti malastres auien de seguir, pr’amor qu’en tot húger d’un perilh, mos calàuem en un aute pejor encara.
Es-mil-e-ua-net-V	Vaquí qu’en escurir, mentre anàuem peth desèrt camin d’un oasi, qu’eth sòn minaret sebergessie sus es palmères, vedérem gésser de pic a quèrra nòsta, un grop de bandolèrs, qu’en un virament de uelhs mos enrodèren.
Es-mil-e-ua-net-V	E coma que sabíem plan ben qu’eth solet remèdi entà sauvar era vida ère non sajar cap tipe de resisténcia, mos deishèrem desarmar e panar.
Es-mil-e-ua-net-V	Es bandits mos cuelheren es bèsties de carga, e enquia e tot era ròba qu’amiàuem ath dessús, en tot deishar-mos en camisa.
Es-mil-e-ua-net-V	Hèt aquerò s’aluenhèren, sense preocupar-se dera nòsta sòrt.
Es-mil-e-ua-net-V	Eth mèn praube amic eth prince non ère qu’ua causa entre es mies mans, donques que l’auien anequelit complètament tantes emocions repetides.
Es-mil-e-ua-net-V	Ça que la, lo podí ajudar a arrossegar-se pòc a pòc enquiara mesquita que i auie en oasi e entrèrem aquiu entà passar era net.
Es-mil-e-ua-net-V	Eth prince se lancèc en solèr e me didec.
Es-mil-e-ua-net-V	Ena mesquita i auie un òme pregant que, en acabar es sues devocions, mos guardèc un moment, s’apressèc a nosati, e mos didec damb bontat: “Ò joeni!
Es-mil-e-ua-net-V	Solide ètz forastèrs e vietz a passar era net aciu?” Li responí: “Ò jeique!
Es-mil-e-ua-net-V	En enténer aguestes paraules, er ancian cuelhec pietat, e mos didec: “Demoratz un moment e lèu serè damb vosati.” Gessec e tornèc de seguit, en tot acompanhar-lo un gojat qu’amiaue un paquet.
Es-mil-e-ua-net-V	Eth jeique treiguec d’aquiu uns vestits e mos preguèc que mo’les botèssem, e dempús didec: “Vietz ena mia casa, a on seratz milhor qu’en aguesta mesquita, donques que deuetz auer hame e set.” E mos obliguèc a acompanhar-lo ena sua casa, qu’en era non arribèc eth prince senon entà estirar-se sense alend en un tapís.
Es-mil-e-ua-net-V	E alavetz, ena luenhor, coma se venguesse damb era brisa que bohaue per oasi a trauèrs des palmères, se deishec enténer era votz de bèra prauba que cantaue planhosament aguesti versi tristi:
Es-mil-e-ua-net-V	Ploraua jo en veir apressar-se era fin dera mia joenessa!
Es-mil-e-ua-net-V	Mès shuguè lèu aqueres lèrmes entà non plorar mès que pera separacion deth mèn amic!
Es-mil-e-ua-net-V	S’eth moment dera mòrt li semble amargant ara mia anma, non ei perque sigue dur de deishar ua vida d’amarums senon per anar-se’n luenh des uelhs der amic!
Es-mil-e-ua-net-V	A penes Alí ben-Bekar auie començat a enténer aqueth cant, lheuèc eth cap e se metec a escotar coma capvirat.
Es-mil-e-ua-net-V	E quan era votz s’amortèc lo vedérem tornar a quèir exalant ua prigonda alendada.
Es-mil-e-ua-net-V	Qu’auie expirat.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin e se carèc discrètament.
Es-mil-e-ua-net-V	Era didec:
Es-mil-e-ua-net-V	Qu’auie expirat.
Es-mil-e-ua-net-V	En veir aquerò, er ancian e jo mos metérem a plorar, e passèrem atau tota era net; e li condè entre lèrmes aguesta trista istòria.
Es-mil-e-ua-net-V	E en arribar eth maitin li fidè eth cadavre enquia qu’era familha, avisada per jo, venguesse a cercar-lo.
Es-mil-e-ua-net-V	Me didí adiu d’aqueth òme tan brave e me filè rapidament entà Bagdad, en tot profitar era gessuda d’ua caravana que i anaue.
Es-mil-e-ua-net-V	Tanlèu arribè, corrí ena casa deth prince, sense cambiar-me de ròba e me presentè dauant dera sua mair.
Es-mil-e-ua-net-V	Quan era mair de ben-Bekar me vedec arribar solet, sense eth sòn hilh, e vedec era mia tristesa, comencèc a tremolar, e jo li didí: “Ò venerabla mair d’Alí, Allà ei qui mane, e era creatura li cau someter-se!
Es-mil-e-ua-net-V	Quan se li dirigís a ua anma er escrit de crida, era anma li cau presentar-se sense demora dauant deth sòn patron.
Es-mil-e-ua-net-V	En enténer aquerò era mair d’Alí deishèc anar un sorriscle, e queiguent de morre en solèr, exclamèc: “Quin orror!
Es-mil-e-ua-net-V	Jo baishè es uelhs sense poder prononciar ua soleta paraula.
Es-mil-e-ua-net-V	E vedí se com era prauba mair, estofada pes somics, cuelhie ua malagana.
Es-mil-e-ua-net-V	E m’estarnè a plorar damb totes es lèrmes des mèns uelhs, mentre es hemnes aumplien era casa damb es sues lamentacions.
Es-mil-e-ua-net-V	Quan fin finau me podec enténer era mair d’Alí, li condè es detalhs dera mòrt e li didí: “Qu’Allà reconeishe era granesa des sòns merits, ò mair d’Alí!
Es-mil-e-ua-net-V	Alavetz era me preguntèc: “Mès non a deishat cap encargue entà que me lo transmetesses?” E jo responí: “Me didec que se morie ère eth sòn gran desir que lo transportèssen entà Bagdad.” Era mair deth prince se tornèc a estarnar en somics, esquinçant-se es sòns vestits, e didec que de seguit anarie damb ua caravana a recuélher eth cadavre deth sòn hilh.
Es-mil-e-ua-net-V	E en tot deishar-la autrejada as preparatius dera marcha, tornè ena mia casa, pensant: “Ò prince Alí, malerós aimant!
Es-mil-e-ua-net-V	E quan arribè ena mia casa, quan metí era man ena pòcha entà trèir era clau, me toquèren eth braç; me virè, e vedí ara confidenta de Schamsennahar vestida de dòu, e damb era cara plan trista.
Es-mil-e-ua-net-V	Volí escapar-me, mès era joena m’obliguèc a entrar ena casa damb era.
Es-mil-e-ua-net-V	E sense parlar mos estarnèren en somics er un e er aute.
Es-mil-e-ua-net-V	Dempús li didí; “Te’n sabes ja deth malastre?” Era responec: “A quin te referisses, Amin?” Jo li didí: “Ara mòrt deth prince Alí.” E en veder-la plorar de nauèth comprení que non sabie arren, e l’ac didí ath miei de grani plors.
Es-mil-e-ua-net-V	Dempús era me preguntèc: “E tu te’n sabes deth mèn malastre?” E jo exclamè: “Qu’ei qu’a perit Schamsennahar per orde deth califa?” Era responec: “Schamsennahar a mòrt, mès non coma supauses.
Es-mil-e-ua-net-V	Ò malerosa senhora mia!.
Es-mil-e-ua-net-V	Quan Schamsennahar arribèc, acompanhada pes vint eunucs ena preséncia deth califa, aguest les didec adiu a toti, s’apressèc ada era, l’ordenèc sèir-se ath sòn costat, e damb votz plia de bontat li didec: “Ò Schamsennahar!
Es-mil-e-ua-net-V	Qu’as enemics en palai e aguesti enemics an volgut calomniar-te en tot deformar es tues accions e presentar-les jos un aspècte indigne de tu e de jo!
Es-mil-e-ua-net-V	Te cau saber que t’estimi mès que jamès, e entà provà’c dauant de tot eth palai è balhat ordes entà que se t’aumente eth tòn benèster, eth nombre des tòns esclaus, e es tues despenes.
Es-mil-e-ua-net-V	Te prègui, per tant, qu’abandones aguesta afliccion que m’afligís tanben a jo.
Es-mil-e-ua-net-V	Ara seguida entrèren es jogaires d’esturments e es cantaires.
Es-mil-e-ua-net-V	Es esclaus arribèren cargadi damb granes plates plies de saborós contengut.
Es-mil-e-ua-net-V	E quan tot ère prèst, eth califa, seigut ath costat de Schamsennahar, qu’a maugrat de tanta bontat se sentie cada còp mès aflaquida, ordenèc as cantaires que comencèssen.
Es-mil-e-ua-net-V	E ua d’eres, ath son des laüts, tocats pes dits des sues companhes, comencèc aguest cant:
Es-mil-e-ua-net-V	Ò lèrmes, que hètz traïson as secrets dera mia anma, en non deishar que sauva entà jo soleta un dolor cultivat en silenci!
Es-mil-e-ua-net-V	Qu’è perdut ar amic estimat peth mèn còr!
Es-mil-e-ua-net-V	En enténer aquerò, Schamsennahar, exalèc ua grana alendada, e queiguec d’esquia.
Es-mil-e-ua-net-V	Eth califa, plan esmoigut, s’inclinèc entada era rapidament, en creir que s’auie estavanit, mès la lheuèc mòrta!
Es-mil-e-ua-net-V	Alavetz lancèc era copa qu’amiaue ena man, hec quèir es plates, e mentre dàue crits espaventosi mos manèc gésser a totes en tot ordenar-mos que trinquèssem es guitarres e es laüts dera hèsta.
Es-mil-e-ua-net-V	Jo siguí era soleta que permetec que m’estèssa en salon.
Es-mil-e-ua-net-V	Er emir se placèc a Schamsennahar ena hauda, e atau seguic plorant pendent tota era net, en tot ordenar-me que non deishèssa entrar ad arrés.
Es-mil-e-ua-net-V	A londeman fidèc eth còs as planhiues as lauadores, e ordenèc que se li hessen es funeralhes de hemna legitima, e encara mès grani.
Es-mil-e-ua-net-V	Dera mia part, plorè damb era joena era mòrt de Schamsennahar, e ambdús mos metérem d’acòrd entà qu’Alí ben-Bekar siguesse acogat ath costat de Schamsennahar.
Es-mil-e-ua-net-V	E demorèrem era tornada dera mair, e quan tornèc, li hérem ath cadavre deth prince ues solemnes funeralhes e artenhérem que se l’acoguèsse ath costat dera hòssa de Schamsennahar.
Es-mil-e-ua-net-V	E Schamsennahar favorita deth califa Harun Al-Raschid.
Es-mil-e-ua-net-V	Alavetz era petita Doniazada, en non poder tier-se mès temps s’estarnèc en somics, en.honsant eth cap en tapís.
Es-mil-e-ua-net-V	E eth rei Schahriar exclamèc: “Ò Schahrazada!
Es-mil-e-ua-net-V	E eth rei Schahrair contestèc: “Ò Schahrazada!
Es-mil-e-ua-net-V	E era petita Doniazada lheuèc eth cap, e exclamèc: “Ò fraia mia Schahrazada!
Es-mil-e-ua-net-V	Mès Schahrazada didec: “De tot còr, e coma omenatge degut ad aguest rei de bona portadura e bones manères.
Es-mil-e-ua-net-V	Mès que non serà enquiara pròplèu net!” E coma vedie aparéisher eth maitin, Schahrazada, discrètament, se carèc.
Es-mil-e-ua-net-V	Era petita Doniazada, que ja non podie tier mès era sua impaciéncia, se lheuèc deth coishin qu’ère arraulida, e li didec a Schahrazada: “Ò fraia mia!
Es-mil-e-ua-net-V	Alavetz eth rei Schahriar, qu’aquera net s’auie esdegat a hèr era causa damb Schahrazada ara prèssa, per çò deth desir qu’auie d’escotar tau istòria, didec:
Es-mil-e-ua-net-V	E de seguit Schahrazada condèc era istòria següenta:
Es-mil-e-ua-net-V	Me n’è sabut, ò rei afortunat!
Es-mil-e-ua-net-V	Un dia se decidic a botar ath gran visir ath corrent des sues penes amagades, e en auer- lo hèt cridar, li didec: “Ò visir mèn, sabi pas a qué atribuir aguesta esterilitat que me hè patir enòrmament.” E eth gran visir reflexionèc pendent ua ora, e fin finau lheuèc eth cap e li didec ath rei: “Ò rei, reaument ei aguesta ua question plan delicada, e solet la pòt resòlver Allà Totpoderós!
Es-mil-e-ua-net-V	Cre-me que, dempús d’auer reflexionat ben, non veigui qu’ua solucion.” E eth rei li preguntèc: “E quina ei?” Eth visir responec: “Aciu que l’as!
Es-mil-e-ua-net-V	Aguesta net, abans d’entrar en harem, tie compde de complir peth menut es deuers ordenadi peth rite; hè es tus ablucions damb fervor e somet mejançant era oracion era tua volontat a Allà Benfactor.
Es-mil-e-ua-net-V	En enténer aguestes paraules deth sòn visir, eth rei exclamec: “Ò visir de prudenta paraula, que vies d’indicar-me un remèdi admirable!
Es-mil-e-ua-net-V	E li balhèc es gràcies ath visir peth conselh, e l’autregèc ua tunica d’aunor.
Es-mil-e-ua-net-V	Arribada era net, entrèc en departament des hemnes, non sense auer complit peth menut es deuers deth rite, e alistèc ara mès joena des hemnes, ara qu’auie es anques mès somptuoses, qu’ère vèrge de raça, e se calèc en era aquera net.
Es-mil-e-ua-net-V	E la fecundèc en madeish instant e ora.
Es-mil-e-ua-net-V	E ath cap de nau mesi, dia per dia, amainadèc era joena a un baron, ath miei de hestaus e ath son de flaütes, pifres e tamborins.
Es-mil-e-ua-net-V	Qu’ac calec comprovar especiaument quan arribèc ara adolescéncia, e era beresa espargec sus es sòns quinze ans totes es flors qu’encanten ara vista des umans.
Es-mil-e-ua-net-V	Damb era edat, aqueres perfeccions arribèren ath limit; es sòns uelhs s’auien hèt mès magics qu’es des angels Harut e Marut; es sues guardades mès seductores qu’es de Taghut, e es sues caròles mès agradiues qu’es anemones.
Es-mil-e-ua-net-V	Per çò dera sua cintura, s’auie hèt mès flexibla qu’era cana de bambó e mès fina qu’un hiu de seda.
Es-mil-e-ua-net-V	Mès per çò que hège as anques, èren tan pesades que podien cuelher-se per ua montanha d’arena en movement, e es rossinhòls se botauen a cantar en veder-les.
Es-mil-e-ua-net-V	Atau, arren auie d’estranh qu’era sua cintura tan delicada se planhèsse a viatges deth pes enòrme que la seguien, e qu’a viatges, cansada deth pes, s’anugèsse damb es anques.
Es-mil-e-ua-net-V	Ça que la, sauvaue tanta frescor coma es ròses, e ère tan delicat coma era brisa dera tarde.
Es-mil-e-ua-net-V	E precisament es poètes dera sua epòca sagèren d’exprimir d’ua manèra cadenciosa era beresa que les estonaue, e li cantèren en vèrsi nombrosi coma es que seguissen entre d’auti mil:
Es-mil-e-ua-net-V	Quan es umans lo ven, exclamen: Es mèns uelhs pòden lièger aguestes paraules qu’era beresa a escrit sus eth sòn front!
Es-mil-e-ua-net-V	Afirmi qu’ei eth solet beròi!
Es-mil-e-ua-net-V	Calcedònis son es sòns pòts quan arrissen; era sua saliua ei mèu honuda; es sòns dents un colhar de pèrles; es sòns peus s’entortilhen entre es sòns possi en retortilhs neri, coma es escorpius que mossèguen eth còr des enamoradi!
Es-mil-e-ua-net-V	D’un retalh des sues ungles se hec eth quatau dera lua!
Es-mil-e-ua-net-V	Mès era sua gropa fastuosa que tremòle, es clotets des sues anques e era flexibilitat dera sua cintura, depassen ja tota expression!
Es-mil-e-ua-net-V	Qu’estimaue fòrça eth rei Schahraman ath sòn hilh, enquia tau punt, que non podie saparar-se d’eth un solet moment.
Es-mil-e-ua-net-V	E coma qu’auie de dissipar damb excèssi es sues qualitats e era sua beresa, desiraue fòrça non morir-se sense veder-lo maridat, e gaudir atau dera sua posteritat.
Es-mil-e-ua-net-V	E un dia qu’ère mès preocupat que de costum manifestèc aguesta idia ath sòn gran visir, que li didec: “Era idia qu’ei excellenta!
Es-mil-e-ua-net-V	E tanlèu er eunuc li transmetec era orde a Kamaralzaman se presentèc dauant deth sòn pair, e dempús d’auer-li desirat era patz respectuosament, punèc era tèrra entre es sues mans damb es uelhs baishi e en actitud modèsta, coma li cau hèr a un hilh submís damb eth sòn pair…
Es-mil-e-ua-net-V	En aguest moment dera narracion, Schahrazada vedec aparéisher eth maitin e coma qu’ère discrèta carèc.
Es-mil-e-ua-net-V	Era didec:
Es-mil-e-ua-net-V	En enténer aguestes paraules deth sòn pair, Kamaralzaman se rogic tot, e responec damb votz alterada: “Te cau saber, ò pair!
Es-mil-e-ua-net-V	Donques qu’ath delà dera aversion instintiua qu’è contra eres, è liejut enes libres des sabents tanti exemples des sues marrideses e perfídies, qu’abans m’estimi mès morir qu’era sua proximitat.
Es-mil-e-ua-net-V	E ath delà, ò pair mèn!
Es-mil-e-ua-net-V	Malerós aqueth qu’eth sòn destin li balhe ua hemna!
Es-mil-e-ua-net-V	Qu’ei perdut, encara qu’entà embarrar-se bastisque mil fortaleses de pèires junhudes damb ganchos d’acèr!
Es-mil-e-ua-net-V	Coma canes les batanaràn es ardits d’aguetes creatures!
Es-mil-e-ua-net-V	Malerós aqueth òme!
Es-mil-e-ua-net-V	Era perfídia a uelhs beròis, alongadi damb khol nere, e beròies trenes abondoses, mès li harà passar per erbèr tantes penes, que li bracaràn er alend!
Es-mil-e-ua-net-V	Me preguntatz sus aguestes creatures que cridatz hemnes!
Es-mil-e-ua-net-V	Qué vos diderè, ò joeni!…?
Es-mil-e-ua-net-V	Hugetz d’eres!
Es-mil-e-ua-net-V	Ja vedetz qu’eth mèn cap s’a tornat peublanc!
Es-mil-e-ua-net-V	Que ja podetz endonviar se quin siguec et resultat deth sòn amor!
Es-mil-e-ua-net-V	Un aute ditz:
Es-mil-e-ua-net-V	E un aute a dit:
Es-mil-e-ua-net-V	Enquia e tot era vèrge que se cride naua, non ei senon un cadavre que ne es voltors volerien!
Es-mil-e-ua-net-V	De nets cres que la possedisses, pr’amor qu’a gasulhat ath tòn costat mimosament secrets que non ne son!
Es-mil-e-ua-net-V	Quina enganha!
Es-mil-e-ua-net-V	Deman apertieràn a un aute es sues cueishes e es sues parts milhor sauvades!
Es-mil-e-ua-net-V	Cre-me, ò amic mèn!
Es-mil-e-ua-net-V	Entra en era s’ac vòs, mès a londeman ges e vè-te’n sense virar eth cap.
Es-mil-e-ua-net-V	Dèisha entà d’auti eth lòc qu’ath sòn torn auràn d’abandonar, se son pro senadi!
Es-mil-e-ua-net-V	Quan eth rei Schahraman entenec aguestes paraules deth sòn hilh, quedèc ar arràs dera confusion e fòrça aclapat, e era lum se convertic en tenèbres dauant des sòns uelhs.
Es-mil-e-ua-net-V	Mès coma qu’estimaue sense limit ath sòn hilh, e desiraue non costar-li cap pena, se contentèc en tot dider-li: “Kamaralzaman, que non è de persutar sus un ahèr que, per çò que veigui, non t’agrade.
Es-mil-e-ua-net-V	E aqueth dia non tornèc a parlar der ahèr, senon que lo mimèc e li hec fòrça presents, e actuèc dera madeisha manèra damb eth pendent un an.
Es-mil-e-ua-net-V	Alavetz Kamaralzaman s’inclinèc dauant deth rei, eth sòn pair, e li didec: “Ò pair mèn!
Es-mil-e-ua-net-V	Entenudes aguestes paraules, eth rei Schahraman comprenec que serie dolent persutar mès e obligar-lo ara fòrça ad aqueth hilh estimat.
Es-mil-e-ua-net-V	Mès era sua pena siguec tan grana, que se lheuèc desolat e ordenèc cridar a despart ath sòn visir, ath quau li didec: “Ò visir mèn!
Es-mil-e-ua-net-V	Be ne son de hòls es pairs que desiren auer hilhs!
Es-mil-e-ua-net-V	Sonque dan penes e decepcions!
Es-mil-e-ua-net-V	Vaquí que Kamaralzaman està encara mès decidit qu’er an passat a húger des hemnes e deth matrimòni!
Es-mil-e-ua-net-V	Quin malastre eth mèn, ò visir!
Es-mil-e-ua-net-V	E com i botaram remèdi?
Es-mil-e-ua-net-V	Alavetz eth visir inclinèc eth cap e reflexionèc pendent ua bona estona.
Es-mil-e-ua-net-V	E dempús lheuèc eth cap e li didec ath rei: “Ò rei deth sègle!
Es-mil-e-ua-net-V	E alavetz non gausarà desaubedir-te dauant dera respectabla assemblada e te responerà escotant e aubedint…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Autant l’agradèc ath rei aguest discors deth visir, qu’exclamèc: “Per Allà!
Es-mil-e-ua-net-V	E mostrèc era sua alegria en tot aufrir ath visir ua des sues beròis tuniques d’aunor.
Es-mil-e-ua-net-V	E dempús auec paciéncia pendent eth temps indicat, e manèc amassar alavetz ara assemblada, en tot ordenar qu’assistisse ada era eth sòn hilh Kamaralzaman.
Es-mil-e-ua-net-V	E eth joen entrèc ena sala, illuminant-la damb era sua preséncia.
Es-mil-e-ua-net-V	E quina piga ena sua barbeta!
Es-mil-e-ua-net-V	E quin perhum, ò Allà!
Es-mil-e-ua-net-V	E quan se vedec dauant deth sòn pair, punèc tres còps era tèrra entre es sues mans, e se quedèc de pès demorant qu’eth sòn pair li dirigisse era paraula.
Es-mil-e-ua-net-V	Eth rei didec: “Ò hilh mèn!
Es-mil-e-ua-net-V	E se hec de seguit.
Es-mil-e-ua-net-V	E un des gardes se demorèc ena pòrta entà susvelhar ath prince, e acodir de seguit en cas de besonh.
Es-mil-e-ua-net-V	Quan Kamaralzaman se vedec embarrat d’aquera manèra, s’entristic fòrça, e didec entada eth: “Dilhèu aurie estat milhor aubedir ath mèn pair e maridar-me contra eth mèn gust entà complader-lo.
Es-mil-e-ua-net-V	Aumens auria evitat dar-li aguesta pena, e que m’embarrèssen en aguesta sòrta de croton, naut de tot d’aguesta tor vielha!
Es-mil-e-ua-net-V	A, maudides hemnes!
Es-mil-e-ua-net-V	Aquerò per çò que hè a Kamaralzaman.
Es-mil-e-ua-net-V	Mès per çò que tanh a Schahraman, se retirèc enes sues crambes, e en pensar qu’eth sòn hilh, que tant estimaue, ère en aqueth moment solet, trist e embarrat, e dilhèu desesperat, comencèc a planher-se e a plorar.
Es-mil-e-ua-net-V	Donques qu’eth sòn amor ath hilh ère tan gran que li hège desbrembar era insoléncia qu’en public l’auie hèt er acusat.
Es-mil-e-ua-net-V	E s’enforismèc fòrça contra eth visir, que siguec eth que l’ahisquec a amassar era assemblada, per çò que lo manèc cridar e li didec.
Es-mil-e-ua-net-V	Se non auesse estat peth tòn maudit conselh, non m’auria vist obligat a èster rigorós damb eth mèn hilh!
Es-mil-e-ua-net-V	Au, parla!
Es-mil-e-ua-net-V	Qué m’as de respóner?
Es-mil-e-ua-net-V	E ditz-me qué mos cau hèr en futur.
Es-mil-e-ua-net-V	E eth visir didec: “Plan que òc!” Alavetz eth rei exalèc quauques alendades, e anèc a estirar-se en sòn lhet, e passèc ua net d’insòmia, per çò dera grana pena deth sòn còr.
Es-mil-e-ua-net-V	E dormic mens, pr’amor qu’ère acostumat a qu’eth sòn hilh dormisse ath sòn costat, en madeish lhet e a botar-li eth sòn pròpri braç coma coishin, en tot velhar-li atau personaument eth sòn saunei.
Es-mil-e-ua-net-V	De sòrta qu’aquera net, per mès torns e torns que hec entà toti es costats, non podec clucar un uelh.
Es-mil-e-ua-net-V	Aquerò per çò que hè ath rei Schahraman.
Es-mil-e-ua-net-V	E tornem entath prince Kamaralzaman.
Es-mil-e-ua-net-V	En quèir era net, er esclau encargat de susvelhar era pòrta entrèc damb un candelèr alugat que deishèc as pès deth lhet, donques qu’auie auut compde de premanir en aquera cramba un lhet ben acondicionat entath hilh deth rei; e verificat aquerò, se retirèc.
Es-mil-e-ua-net-V	Alavetz Kamaralzaman se lheuèc, hec es sues ablucions, recitèc quauqui capitols deth Koran, e pensèc en despolhar-se entà passar era net.
Es-mil-e-ua-net-V	Se treiguec, donc, tota era ròba, sense deishar arren mès qu’era camisa sus eth sòn còs, e se botèc en cap un mocador de seda blua.
Es-mil-e-ua-net-V	E mès que jamès semblaue atau tan beròi coma era lua dera net 14.
Es-mil-e-ua-net-V	Mès que non sabie, ne s’ac podie imaginar, çò que l’arribarie aquera net, en aquera tor vielha, freqüentada pes gènis der aire e dera tèrra.
Es-mil-e-ua-net-V	Efectivament…
Es-mil-e-ua-net-V	Era didec:
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Plan que òc, era tor qu’en era s’auie embarrat a Kamaralzaman ère abandonada de hège força ans, e dataue des temps des ancians romans; e ath pè dera tor i auie un potz, tanben molt ancian e de construccion romana.
Es-mil-e-ua-net-V	E aqueth potz ère precisament eth que servie de cramba a ua efrita joena, cridada Maimuna.
Es-mil-e-ua-net-V	Era efrita Maimuna, dera descendéncia d’Eblis, ère hilha deth poderós efrit Domriatt, cap principau des gènis sosterranhs.
Es-mil-e-ua-net-V	Maimuna ère ua efrita plan agradiua, credenta, submissa, illustra entre totes es hilhes des gènis per çò des sues pròpries vertuts e es dera sua ascendéncia famosa enes regions de çò desconeishut.
Es-mil-e-ua-net-V	Tàs dotze d’aquera net, era efrita Maimuna gessec deth potz, coma solie hèr, a cuélher era fresca, e volèc leugèra entàs estats deth cèu, pr’amor de filar-se des d’aquiu entath lòc que se sentesse tirada.
Es-mil-e-ua-net-V	E quan passèc apròp dera teulada dera tor, s’estonèc de veir lum en un lòc que des de hège ans jamès auie vist arren.
Es-mil-e-ua-net-V	Didec, donc, entada era: “Solide qu’aguesta lum ei aquiu per bèra causa!
Es-mil-e-ua-net-V	Alavetz hec un rondèu e entrèc ena tor, e vedec ar esclau estirat ena pòrta; mès sense arturar-se passèc per dessús e entrèc ena cramba.
Es-mil-e-ua-net-V	E quina serie era sua suspresa quan vedec ath joen qu’ère estirat ath miei, despolhat, en lhet.
Es-mil-e-ua-net-V	Comencèc en tot passar de puntetes, e entà veir milhor, s’apressèc silenciosament, dempús d’auer-se baishat es ales, que li shordauen un shinhau en aquera cramba tant estreta.
Es-mil-e-ua-net-V	E lheuèc complètament era vana que caperaue era cara deth joen, e se demorèc estonada per çò dera sua beresa.
Es-mil-e-ua-net-V	Madeish harà quan se presenten casi semblables.
Es-mil-e-ua-net-V	Plan que òc, pro se li podien aplicar aguesti vèrsi deth poèta:
Es-mil-e-ua-net-V	Ath contacte des mèns pots vedí que s’ennerien es sòns vistons, que son era mia lhocaria, e se rogien es sues caròles, que son tota era mia anma!
Es-mil-e-ua-net-V	E exclamè: Ò còr mèn!
Es-mil-e-ua-net-V	Ditz-les ad aqueri que gausen motejar era tua passion: Ò sensors, mostratz-me un objècte tan beròi coma eth mèn ben estimat!
Es-mil-e-ua-net-V	Dempús pensèc: “E com es pairs d’aguest adolescent pòden separar-se d’eth entà embarrar-lo solet en aguesta tor rosigada?
Es-mil-e-ua-net-V	Non cranheràn es maleficis des gènis dolents dera mia raça qu’abiten enes dèishes e enes lòc desèrts?
Es-mil-e-ua-net-V	Dempús s’inclinèc sus Kamaralzaman, e lo punèc enes pòts damb grana delicadesa, e enes paupetes, e en ambdues caròles, en tot tornar a caperar-lo damb era vana, sense desvelhar-lo, e dauric es ales, volant pera nauta hièstra entath cèu.
Es-mil-e-ua-net-V	Mès en arribar ena region mieja entà cuélher era fresca, e quan ja se cernie tranquillament, pensant en joen adormit, de pic, e non guaire luenh, entenec un bronit de precipitat bategament d’ales que la hec virar-se entad aqueth costat.
Es-mil-e-ua-net-V	E vedec qu’er autor deth bronit ère er efrit Dahnasch, gèni de mala espècia, un des rebèls que non aubedissen ne reconeishen era supremacía de Soleiman ben-Daud.
Es-mil-e-ua-net-V	E aguest Dahnasch ère hilh de Schamhurasch eth mès rapid des gènis enes corses aerianes.
Es-mil-e-ua-net-V	Quan Maimuna vedec ath dolent Dahnasch, cranhèc qu’eth brigand vedesse era claror dera tor e hesse aquiu quinsevolh malahèta, per çò que se lancèc sus eth damb ua escometuda semblabla ara deth voltor e anaue a artenher-lo e a atacar-lo, quan Dahnasch li hec un senhau de qué se rendie a discrecion, e li didec tremolant de pòur: “Ò poderosa Maimuna, hilha deth rei des gènis!
Es-mil-e-ua-net-V	Alavetz Maimuna li didec a Dahnasch, hilh de Shamhurasch: ”Que sigue atau!
Es-mil-e-ua-net-V	M’avengui a perdonar-te.
Es-mil-e-ua-net-V	Mès ditz-me de seguit d’a on vies ad aguestes ores e qué hès aciu e entà on penses anar!
Es-mil-e-ua-net-V	Alavetz er efrit didec.
Es-mil-e-ua-net-V	Mès promet-me aumens deishar-me anar en patz se satisfèsqui eth tòn desir e da-me un salconduit qu’en avier me sauve dera mala volontat de toti es gènis, des mèns enemics der aire, deth mar e dera tèrra, donques qu’ès era hilha deth rei de toti nosati, Domriatt eth formidable.” Atau parlèc er efrit Dahnasch, hilh deth rapid Schamhurasch.
Es-mil-e-ua-net-V	Alavetz Maimuna, hilha de Domriatt, didec: “T’ac prometi pera gèma gravada damb eth sagèth de Soleiman ben-Daud (sus eri era pregària e era patz!).
Es-mil-e-ua-net-V	Mes, parla, ara fin, donques qu’è era presentida de qué era tua aventura ei fòrça estranha.” Alavetz Dahnasch escuercèc era corsa, virèc sus eth madeish, e venguec a plaçar-se ath costat de Maimuna.
Es-mil-e-ua-net-V	Dempús li condèc d’aguesta manèra era sua aventura:
Es-mil-e-ua-net-V	E aquiu an vist es mèns uelhs era causa mès beròia de toti es mèns viatges, era sua soleta hilha, El-Sett Budur!
Es-mil-e-ua-net-V	E coma que l’ei impossible ara mia lengua pintar-te era beresa d’aguesta princessa, me contentarè damb enumerar-te simplament es sues qualitats d’ua manèra aproximada.
Es-mil-e-ua-net-V	Escota, donc, ò Maimuna!.
Es-mil-e-ua-net-V	Te parlarè dera sua cabeladura!
Es-mil-e-ua-net-V	Dempús te descriuerè eth sòn ròstre!
Es-mil-e-ua-net-V	Dempús es sues caròles, dempús es sòns pòts, era sua saliua, era sua lengua, era sua gòrja, es sòns pièchs, eth sòn vrente, es sues anques, es sues cueishes, eth sòn centre, es sòns muscles, e fin finau es sòns pès, ò Maimuna!
Es-mil-e-ua-net-V	Bismilah!
Es-mil-e-ua-net-V	Ò era sua cabeladura, senhora mia!
Es-mil-e-ua-net-V	Ei tant escura que resulte mès nera qu’era separacion des amics.
Es-mil-e-ua-net-V	E quan se repartís en tres trenes, que baishen enquias sòn pès, me pensi veir tres nets ath còp.
Es-mil-e-ua-net-V	E eth sòn ròstre!
Es-mil-e-ua-net-V	Ei tan blanc coma eth dia que se trapen es amics.
Es-mil-e-ua-net-V	Se lo guardi en moment de lúder era lua plia, que veigui dus lues ath còp.
Es-mil-e-ua-net-V	Es sues caròles son formades per ua anemona dividida en dues coròlles; es sues maishères se retiren ara madeisha porpra des vins, e eth sòn nas ei mès dret e mès fin qu’ua huelha d’acèr escuelhut.
Es-mil-e-ua-net-V	Es sòns pòts son agata colorejada e corau; era sua lengua, quan la botge, segrègue era eloqüéncia; e era sua saliua ei mès desirabla qu’eth chuc des arradims; amorte era set mes uscladora.
Es-mil-e-ua-net-V	Tau ei era sua boca.
Es-mil-e-ua-net-V	Mès eth sòn pièth!
Es-mil-e-ua-net-V	Benedit sigue eth Creador!
Es-mil-e-ua-net-V	Qu’ei ua seduccion viuenta.
Es-mil-e-ua-net-V	Sostie dues popes bessones der evòri mès pur, redones, e que caben enes cinc dits dera man.
Es-mil-e-ua-net-V	Eth sòn vrente qu’a traucs plei d’ombra e plaçadi damb tanta armonia coma es caractèrs arabs en sagèth d’un escrivan còpte d’Egipte.
Es-mil-e-ua-net-V	E aguest vrente balhe neishement a ua cintura elastica, ya Allà!
Es-mil-e-ua-net-V	Mès, es sues anques!
Es-mil-e-ua-net-V	Es sues anques, ò!, ò!
Es-mil-e-ua-net-V	Que son ua massa tan pesanta, qu’obliguen ara sua patrona a sèir-se quan se lhèue e a lheuar-se quan s’ajace.
Es-mil-e-ua-net-V	Vertadèrament, ò patrona mia!
Es-mil-e-ua-net-V	Qu’a un cu enòrme e fastuós, que li calerie ua cintura mens fragila qu’aquera qu’ei suspenut!
Es-mil-e-ua-net-V	Tau ei eth sòn cu!
Es-mil-e-ua-net-V	E d’eth baishen dues cueishes glorioses, de marme blanc, solides, amassades naut de tot per ua corona.
Es-mil-e-ua-net-V	Dempús arriben es cames, e es pès gentils, e tan petits, que m’estone com pòden sostier tanti pesi suberpausats.
Es-mil-e-ua-net-V	Per çò que hè ath sòn centre, ò Maimuna!
Es-mil-e-ua-net-V	De moment sonque aquerò te pòt revelar era mia lengua, e ne tansevolh damb senhaus te poiria hèr-te veir totes es sues somptuositats.
Es-mil-e-ua-net-V	E atau ei, mès o mens, ò Maimuna!
Es-mil-e-ua-net-V	En aguest punt deth sòn relat, Schahrazada vedec aparéisher eth maitin, e coma ère discrèta, ajornèc era seguida entath dia a vier.
Es-mil-e-ua-net-V	Era didec:
Es-mil-e-ua-net-V	Mès tanben me cau dider-te, ò Maimuna!
Es-mil-e-ua-net-V	Mès coma que passat eth temps ja se l’auien agotat totes es distraccions possibles, pensèc en dar-li alegries desparières, bastint entada era palais meravilhosi.
Es-mil-e-ua-net-V	Comencèc eth conjunt mejançant eth bastiment de sèt palais, cada un d’un estil desparièr e de diuèrsa matèria preciosa.
Es-mil-e-ua-net-V	E eth rei Ghayur non deishèc d’ordenar que cada palai s’ornèsse dera manèra mes avienta ar estil dera sua construccion: amassèc en eri totes es atraccions que podessen hèr eth sòn usatge encara mès encantador, suenhant, per exemple, e sustot, era beresa des sòns estanhs e jardins.
Es-mil-e-ua-net-V	E entà distrèir ara sua hilha Budur la hec demorar en aguesti palais, mès solet un an en cada un, pr’amor de qué non auesse temps de cansar-se e eth plaser succedisse sense fatiga ath plaser.
Es-mil-e-ua-net-V	Qu’ei normau qu’ath miei de tantes causes beròies era beresa dera joena s’aumentèsse, e qu’arribèsse a tot darrèr ar estat suprèm que m’encantèc.
Es-mil-e-ua-net-V	De tau sòrta, que non t’estonaràs, ò Maimuna!
Es-mil-e-ua-net-V	Mès me cau esdegar a padegar-te per çò que hè ara sua virginitat, pr’amor qu’enquia ara refusèc damb orror es proposicions que l’auie transmetut eth sòn pair, e se contentaue en tot responer-li: “Que sò era mia pròpria reina e era mia soleta patrona!
Es-mil-e-ua-net-V	E eth rei Ghayur, que s’aurie estimat mès morir-se que contrariar a Budur, non trapaue arren entà poder replicar, e se vedie forçat a non atier es proposicions des reis vesins sòns e des princes que per aguest motiu venguien en sòn règne dès es païsi mès luenhants.
Es-mil-e-ua-net-V	E un dia qu’un rei joen, mès beròi e poderós qu’es auti, se presentèc dempús d’auer enviat fòrça presents, eth rei Ghayur li parlèc d’eth a Budur, que, anujada aguest còp, s’estarnèc en reconvencions, e exclamèc: “Ja veigui que non me rèste qu’ua manèra d’acabar damb aguest torment contunh!
Es-mil-e-ua-net-V	Vau a cuélher aguesta espada que veigui aquiu, e me la vau a clauar en còr entà que me gèsque pera esquia!
Es-mil-e-ua-net-V	Per Allà!
Es-mil-e-ua-net-V	Non è mès remèdi!” E coma se dispausaue de vertat a tier era violéncia contra era madeisha, eth rei Ghayur s’espauric de tau sòrta, que treiguec era lengua, e secodic era man, e botèc es uelhs en blanc; e dempús s’esdeguèc a fidar a Budur a dètz vielhes plan escarrabilhades e plies d’experiéncia, qu’ua d’eres ère era pròpria hilhuquèra de Budur.
Es-mil-e-ua-net-V	E des d’alavetz es dètz vielhes non la deishèren un solet moment e susvelhauen era pòrta dera sua cramba.
Es-mil-e-ua-net-V	E vaquí, ò senhora Maimuna!
Es-mil-e-ua-net-V	E jo non cèssi, plan que òc, de vier cada net a contemplar era beresa dera princessa e a espandir es mèns sensi vedent es sòns esplendors.
Es-mil-e-ua-net-V	E pòs entar-te segura de qué non me manquen temptacions de caucar-la e deleitar-me damb eth sòn cu; mès me pensi que serie un malastre atemptar, contra era volontat dera sua proprietària, contra ua somptuositat tan ben sauvada.
Es-mil-e-ua-net-V	Ça que la, ò Maimuna!
Es-mil-e-ua-net-V	Te conjuri, donc, ò Maimuna!
Es-mil-e-ua-net-V	Anem, ò Mairuna!
Es-mil-e-ua-net-V	Atau parlèc er efrit Dahnasch, hilh deth rapid Schamhurasch.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e coma qu’ère discrèta, se carèc.
Es-mil-e-ua-net-V	Era didec:
Es-mil-e-ua-net-V	Atau parlèc er efrit Dahnasch, hilh deth rapid Schamhurasch.
Es-mil-e-ua-net-V	Quan era joena efrita Maimuna entenec aguesta istòria, en sòrta de contestar, arric burlescament, li fotec un còp d’ala en vrente der efrit, e en tot escopir-li ena cara, li didec: “Be n’ès d’estupid damb era tua gojata pishaira!
Es-mil-e-ua-net-V	E er efrit exclamèc, netejant-se era cara: “Mès, ò senhora mia!
Es-mil-e-ua-net-V	Alavetz Maimuna li cridèc: “Vos carar, estupid maudit?
Es-mil-e-ua-net-V	E Dahnash preguntèc: “Mès a on ei e qui pòt èster?” Maimuna didec: “Ò brigand!
Es-mil-e-ua-net-V	Mès non te hèsques era illusion de qué lo vages a veir sense jo, donques que ja me’n sai des tues pegaries, e non te fidaria ne tansevolh era vigilància deth cu d’un santon.
Es-mil-e-ua-net-V	Ça que la, sò d’acòrd en mostrar-te-lo, entà saber-me’n dera tua opinion, mès t’avertisqui que s’as era audàcia de mentir, parlant contra era realitat de çò que veigues, t’arrinqui es uelhs e te convertisqui en mès miserable des gènis!
Es-mil-e-ua-net-V	E Dahnasch exclamèc: “Accèpti era condicion!
Es-mil-e-ua-net-V	Alavetz Dahnasch responec: “Escoti e aubedisqui!” E ambdús baishèren en linha dreta de naut de tot des aires enquiara teulada dera tor, e entrèren pera hièstra ena cramba de Kamaralzaman.
Es-mil-e-ua-net-V	Alavetz Maimuna li didec ar efrit Dahnasch: “Non te botges, e sustot sigues corrècte!” Dempús s’apressèc ath joen dormit, e lheuèc eth linçò que lo caperaue en aqueth moment.
Es-mil-e-ua-net-V	E se virèc entà Dahnasch e li didec: “Guarda, ò maudit!
Es-mil-e-ua-net-V	E Dahnasch estirèc eth cap, e arreculèc estonat; dempús estirèc de nauèth eth cap, e inspeccionèc ua estona era cara e eth còs deth beròi joen, e a tot darrèr botgèc eth cap e didec: “Ò, senhora mia Maimuna!
Es-mil-e-ua-net-V	En enténer aguestes paraules, Maimuna se lancèc sus Dahnasch e li fotec un còp d’ala en cap, de tau sòrta que li trinquèc ua còrna, e li didec: “Ò tu, eth mès vil des gènis!
Es-mil-e-ua-net-V	Vè- te’n de seguit entath palai de Sett Budur, en aguest país deth rei Ghayur, e hè-te a vier ara princessa des d’aquiu enquia aciu, donques que non me voi pas shordar acompanant- te ena casa d’aguesta gojata; tanlèu te l’ages hèt a vier, l’ajaçaram ath costat deth mèn joen amic, e compararam damb es nòsti pròpris uelhs.
Es-mil-e-ua-net-V	E hè lèu, Dahnasch, o te trinqui eth còs e te lanci coma peishèu as iènes e as corbassi.” Alavetz er efrit Dahnash recuelhec era còrna deth solèr e se n’anèc damb mina lamentabla, en tot gratar-se eth cu.
Es-mil-e-ua-net-V	Dempús trauessèc er espaci coma ua sagèta, e non se tardèc a tornar, passada ua ora, damb era sua carga ena espatla.
Es-mil-e-ua-net-V	E era princessa, esclipsada en braça de Dahnashc, non amiaue botada qu’era camisa, e eth sòn còs batanaue ena sua blancor.
Es-mil-e-ua-net-V	E enes amples manges dera camisa i auie brodadi aguesti vèrsi que s’entrelaçauen agradiuament:
Es-mil-e-ua-net-V	Tres causes l’empedissen autrejar as umans ua guardada que digue: “Òc”: eth temor a çò desconeishut, er orror a çò coneishut, e era sua beresa!
Es-mil-e-ua-net-V	Alavetz Maimuna li didec a Dahnasch: “Me semble que t’auràs entretengut en camin damb aguesta joena, donques que t’as arreculat, e a un bon efrit non li hè ua bèra manca despéner ua ora en vier d’eth país de Khaledan ath darrèr dera China e tornar peth camin mès dret.
Es-mil-e-ua-net-V	Plan!
Es-mil-e-ua-net-V	E er efrit Dahnasch, damb infinites precaucions, placèc doçament en lhet ara princessa, e li treiguec era camisa.
Es-mil-e-ua-net-V	Vertadèrament era princessa ère plan beròia e tau coma l’auie descrit er efrit Dahnasch.
Es-mil-e-ua-net-V	Li didec, donc, a Dahnasch: “Veigui que se pòt trantalhar un moment sus era preferéncia deguda a un o ar aute des nòsti amics.
Es-mil-e-ua-net-V	Mès s’aurie d’èster cèc o insensat coma tu, entà non reconéisher qu’entre es dus joeni de parièra beresa, en èster un baron e era auta femèla, eth baron ei superior ara femèla.
Es-mil-e-ua-net-V	Qué dides ad aquerò, maudit?” Mès Dahnasch responec: “Dera mia part, sabi çò que sabi, e veigui çò que veigui, e eth temps non me harie creir çò contrari que ven es mèns uelhs.
Es-mil-e-ua-net-V	Mès, ò senhora mia!
Es-mil-e-ua-net-V	Quan era efrina Maimuna entenec aguestes paraules, se metec a arrir, e en veir que jamès se poirie méter d’acòrd damb eth temardut Dahnasch, solet mejançant un examen, li didec: “Dilhèu i a ua forma de saber qui de nosati a rason, e ei recórrer ara nòsta inspiracion.
Es-mil-e-ua-net-V	Aqueth que digue es milhors vèrsi en aunor deth sòn preferit, serà eth que sigue en çò de certan.
Es-mil-e-ua-net-V	N’ès d’acòrd?
Es-mil-e-ua-net-V	Mès er efrit Danasch exclamèc: “Qu’ei aquerò precisament, ò senhora mia!
Es-mil-e-ua-net-V	Pr’amor qu’eth mèn pair Schamburasch m’ensenhèc es normes dera construccion poetica e er art des vèrsi leugèrs de ritme perfècte.
Es-mil-e-ua-net-V	Alavetz Maimuna s’apressèc a Kamaralzaman, adormit, e en tot inclinar-se enquias sòns pòts, les punèc doçament; dempús l’amorassèc eth front, e damb era man ena sua cabeladura, didec, guardant-lo:
Es-mil-e-ua-net-V	Ò còs clar, ath quau es rames an autrejat era sua flexibilitat e es gensemins era sua fragància!
Es-mil-e-ua-net-V	Quin còs de vèrge vau çò que vau era tua flaira?
Es-mil-e-ua-net-V	Uelhs qu’eth diamant botèc era sua lum e era net es sues esteles, quini uelhs de hemna artenheràn eth tòn huec?
Es-mil-e-ua-net-V	Punet dera tua boca, mès doç qu’era mèu aromatica, quin punet femenin artenherie era tua frescor?
Es-mil-e-ua-net-V	Amorassar era tua cabeladura e estrementir-me damb tota era mia carn sus era tua carn, e dempús veir gésser es esteles enes tòns uelhs!
Es-mil-e-ua-net-V	Quan er efrit Dahnasch entenec aguesti vèrsi de Maimuna, s’extasièc enquiath limit der extasi, e dempús convulsèc enquiath limit dera convulsion, autant entà rénder omenatge ath talent dera efrita coma entà exprimir era emocion que l’auie costat ritmes tan afinadi; mès que non se tardèc a apressar-se ara sua amiga Budur, entà inclinar-se entàs sòns pièchs nudi e depositar en eri ua amorassa; e inspirat pes sòns encantaments, didec en tot guardar-la:
Es-mil-e-ua-net-V	Es murtres de Damasc, ò joena!
Es-mil-e-ua-net-V	Es ròses de Bagdad, alimentades damb era claror dera lua e dera arrosada, m’embriaguen era anma quan arrissen; mès es tòns pòts nudi…!
Es-mil-e-ua-net-V	Quan arrissen es tòn pòts nudi e era tua beresa florida, ò estimada mia!
Es-mil-e-ua-net-V	E despareish tot çò d’aute!
Es-mil-e-ua-net-V	Tanlèu Maimuna auec entenut aguesta òda tan deliciosa, s’estonèc en grana manèra en trapar…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Era didec: “Tè!” E d’un còp d’ala li holèc un uelh.
Es-mil-e-ua-net-V	En enténer aguestes paraules, Maimuna, doblament irritada, volec lançar-se sus Dahnasch e trincar-li quauqua part dera sua figura; mès, Dahnasch, qu’ac auie previst, de pic se convertic en piuda e s’amaguèc silenciosament en lhet dejós des dus joeni; e coma que Maimuna cranhie desvelhar-les, se vedec obligada, entà resòlver aqueth cas, a jurar-li a Dahnasch que ja non li harie cap mau; e Dahnasch, entenut eth jurament, recuperèc era sua forma, encara que s’estèc ara demora.
Es-mil-e-ua-net-V	Alavetz Maimuna piquèc damb eth pè en solèr, que se dauric e gessec un efrit espaventós, immensament orrible.
Es-mil-e-ua-net-V	En cap auie sies còrnes, cada ua de 4.430 codes de longada; auie tres coes entortilhades non mens extenses.
Es-mil-e-ua-net-V	Un des sòns braci auie 5.555 codes de longada, e er aute miei code sonque; qu’ere coish e gibós, e es sòns uelhs èren plaçadi en centre dera cara e en sens longitudinau; es mans mès amples que caudèrs, acabauen en garres de leon; es cames, acabades damb cascos lo hègen ranquejar; e eth sòn penis, quaranta còp mès gran qu’eth d’un elefant, li daue eth torn pera esquia e gessie trionfaire.
Es-mil-e-ua-net-V	Se cridaue Kaschkasch ben-Atraseh, dera descendéncia de Eblis Abbu-Hanfasch.
Es-mil-e-ua-net-V	Era didec: “Que voi, ò Kaschkasch, que sigues jutge ena discusion entre aguest maudit Dahnasch e jo!
Es-mil-e-ua-net-V	Se passe tau e quau causa.
Es-mil-e-ua-net-V	Alavetz Kaschkasch se virèc entath lhet a on es dus joeni dormien tranquillament e despolhadi, e en veder-les, siguec tau era sua emocion, que s’agarrèc damb era man quèrra era verga que li pujaue per dessús deth cap, e se metec a dançar, agarrant damb era man dreta era tripla coa en forma de horqueta.
Es-mil-e-ua-net-V	Dempús d’aquerò li didec a Maimuna e a Dahnasch: “Per Allà!
Es-mil-e-ua-net-V	Ben pensat, me semblen es dus parièrs en beresa e desparièrs solet en sèxe.
Es-mil-e-ua-net-V	Maimuna didec: “Qu’as pòc de temps entad aquerò.
Es-mil-e-ua-net-V	Era responec: “Canta, totun, tostemp qu’es vèrsi siguen ben mesuradi e brèus.” Alavetz Karshkasch cantèc aguesti vèrsi escurs e complicadi:
Es-mil-e-ua-net-V	Adolescent, me rebrembes qu’en consagrar-te a un solet amor, eth suenh e era desgràcia estofarien eth fervor!
Es-mil-e-ua-net-V	Sigues prudent, còr mèn!
Es-mil-e-ua-net-V	Tasta eth sucre des punets enes pòts virginaus; mès entà qu’er avier te sigue favorable, non dèishes que se rovilhe era pòrta de gessuda!
Es-mil-e-ua-net-V	Eth gust a sau ei deliciós enes pòts mens aisits!
Es-mil-e-ua-net-V	Alavetz Maimuna didec: “Que non voi sajar de compréner.
Es-mil-e-ua-net-V	Mès ditz-mos lèu era manèra de saber se qui acèrte!” E er efrit Kaschkasch didec: “Era mia opinion ei qu’era soleta manèra que s’a de tier s’està en desvelhar-les successiuament, mentre nosati tres mos demoram invisibles.
Es-mil-e-ua-net-V	Entenudes aguestes paraules der efrit Kaschkasch…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e coma qu’ère discrèta, se carèc.
Es-mil-e-ua-net-V	Era didec:
Es-mil-e-ua-net-V	Entenudes aguestes paraules des efrit Kaschkasch, Maimuna exclamèc: “Admirabla idia!” E Dahnasch tanben exclamèc: “Me semble fòrça ben!” E de seguit se convertic un aute còp en piuda, mès aguest viatge entà picar-li en còth ath beròi Zamaralzaman.
Es-mil-e-ua-net-V	En sénter era picada, que siguec terribla, Kamaralzaman se desvelhèc espaurit e se hec a vier era man rapidament en lòc picat; mès que non podec agarrar arren, pr’amor qu’eth velòç Dahnasch, que s’auie resvenjat un shinhau ena pèth der adolescent de totes es escometudes de Maimuna, suportades en silenci, lèu recuperèc era sua forma d’efrit visible entà èster testimòni de çò qu’anaue a arribar.
Es-mil-e-ua-net-V	Plan que òc, Zamaralzaman, encara miei adormit, deishèc quèir era man que non auie pogut caçar era piuda, e era man anèc a tocar precisament era cueisha nuda dera joena.
Es-mil-e-ua-net-V	Aquera sensacion li hec daurir es uelhs, e de seguit les tornèc a barrar, enludernat e esmoigut.
Es-mil-e-ua-net-V	E sentec ath sòn costat aqueth còs mès trende qu’eth boder e aqueth alend mès agradiu qu’eth perhum deth musc.
Es-mil-e-ua-net-V	De sòrta qu’eth sòn estonament siguec gran, encara que non desaprovedit d’atractius, e acabèc per lheuar eth cap e admirar era incomparabla beresa dera desconeishuda que dormie ath sòn costat.
Es-mil-e-ua-net-V	Emparèc, donc, eth code enes coishins, e en tot desbrembar-se’n, en aqueth moment, dera aversion qu’experimentèc damb er aute sèxe enquia alavetz, comencèc a tachar guardades de delèit sus es perfeccions dera joena.
Es-mil-e-ua-net-V	Prumèr la comparèc mentaument damb ua beròia ciutadèla coronada per ua copòla, dempús damb ua pèrla, dempús damb ua ròsa, pr’amor qu’ath prumèr còp de uelh non podie establir comparacions massa exactes, donques que tostemp s’auie remit a guardar as hemnes, e ère totafèt ignorant des sues formes e des sues gràcies.
Es-mil-e-ua-net-V	Mès que non se tardèc a compréner qu’era sua darrèra comparacion ère era mès precisa, e era mès cèrta era penultima.
Es-mil-e-ua-net-V	E per çò que hè ara prumèra, lèu lo hec arrir.
Es-mil-e-ua-net-V	De sòrta que Kamaralzaman s’inclinèc entara ròsa, e vedec qu’eth perhum dera sua carn ère tan deliciós, que passèc eth nas per tota era sua superfícia.
Es-mil-e-ua-net-V	E passegèc es dits per toti es cantons dera pèrla, e comprovèc qu’aqueth contacte l’usclaue eth còs, e li costaue movements e batècs de diuèrses parts dera sua persona; de tau sòrta, qu’experimentèc un violent desir de deishar anar liure aqueth instint naturau tant espontanèu.
Es-mil-e-ua-net-V	E exclamèc: “Tot se passe pera volontat d’Allà!” E se premanic entara copulacion.
Es-mil-e-ua-net-V	Cuelhec, donc, ara joena, pensant: “Guaire m’estone que sigue sense cauces!” E li dèc torns e mès torns, e la paupèc, e dempús didec meravilhat: “Ya Allà!
Es-mil-e-ua-net-V	Quin cu tan gròs!” Dempús l’amorassèc eth vrente, e didec: “Qu’ei ua meravilha de trendesa.
Es-mil-e-ua-net-V	Non è mès remèdi que desvelhar-la entà poder hèr ben es causes!
Es-mil-e-ua-net-V	E aquerò qu’empedie desvelhar-se ara joena ère era volontat der efrit Dahnasch que l’auie negat en aqueth saunei tàn pesant pr’amor de facilitar era accion de Kamaralzaman.
Es-mil-e-ua-net-V	E Kamaralzaman botèc es pòts enes dera princessa, e li hec un prolongat punet; e coma que non se desvelhaue, li hec un aute punet, e un tresau, sense qu’era semblèsse encuedar-se’n.
Es-mil-e-ua-net-V	Alavetz comencèc a parlar-li, dident: “Ò còr mèn!
Es-mil-e-ua-net-V	Uelhs mèns!
Es-mil-e-ua-net-V	Hitge mèn!
Es-mil-e-ua-net-V	Desvelha- te!
Es-mil-e-ua-net-V	Que sò Kamaralzaman!” Mès era joena non hec eth mendre movement.
Es-mil-e-ua-net-V	Alavetz, Kamaralzaman, en veir era inutilitat des sues paraules, didec entada eth: “Per Allà.” Ja non posqui tier-me mès!
Es-mil-e-ua-net-V	Tot me posse a entrar en era!
Es-mil-e-ua-net-V	A veir s’ac posqui arténher mentre dormís!” E s’estirèc sus era joena.
Es-mil-e-ua-net-V	A tot aquerò, Maimuna, e Dahnasch e Karshkarsh guardauen.
Es-mil-e-ua-net-V	E Maimuna començaue a alarmar-se e s’esdegaue ja, en cas de consumar-se er acte, a díder qu’aquerò non valie.
Es-mil-e-ua-net-V	Kamaralzaman s’estirèc, donc, sus era joena, que dormie capensús…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e coma qu’ère discrèta, se carèc.
Es-mil-e-ua-net-V	Era didec:
Es-mil-e-ua-net-V	Kamaralzaman s’estirèc, donc, sus era joena, que dormie capensús, sense cap aute vestit qu’era sua cabeladura desgatjada, e l’entrelacèc enes sòns braci; e anaue a practicar eth prumèr assag de çò que pensaue hèr, quan de pic s’estrementic, se deslacèc e pensèc botjant eth cap: “Solide deu èster eth rei, eth mèn pair, qu’a ordenat amiar ara joena en mèn lhet pr’amor d’experimentar er efècte deth contacte damb es hemnes.
Es-mil-e-ua-net-V	E atau deu èster darrèr d’aguestes parets damb es uelhs caladi en bèth trauc, pr’amor de veir s’aquerò ges ben.
Es-mil-e-ua-net-V	E deman entrarà aciu e me diderà: “Kamaralzaman, didies que te costaue orror eth matrimòni e es hemnes!
Es-mil-e-ua-net-V	A, Kamaralzaman!
Es-mil-e-ua-net-V	Que vòs fornicar secretament, mès te remisses a maridar-te, encara que sàpies se guaire erós me harie veir era mia descendéncia assegurada e eth mèn tron transmetut as mèns hilhs!” E alavetz me consideraràn faus e mentidèr.
Es-mil-e-ua-net-V	Que vau mès que m’abstenga aguesta net de fornicar, a maugrat deth talents que n’è, e demorar enquia deman.
Es-mil-e-ua-net-V	E alavetz li demanarè ath mèn pair que me maride damb aguesta beròia adolescenta.
Es-mil-e-ua-net-V	E de seguit, damb grana alegria de Maimuna, qu’auie començat a sénter terribles inquietuds, e damb gran desengust de Dahnasch, que contrariament s’auie pensat que copularie eth prince e ja s’auie metut a dançar content, Kamaralzaman s’inclinèc un aute còp entà Sett Budur e dempús d’auer-la punat ena boca, li treiguec deth dit ponin un anèth ornat damb un beròi diamant, e se lo botèc en sòn pròpri dit ponin, enta demostrar que des d’aqueth moment disputaue ara joena coma esposa; e dempús d’auer botat en dit dera joena eth sòn pròpri anèth, virèc era esquia, encara que damb gran pena, e non se tardèc a esclipsar-se un aute còp.
Es-mil-e-ua-net-V	Alavetz Maimuna se convertic de seguit en piuda, e sautèc ena cueisha de Sett Budur; e d’aquiu pugèc en melic, arreculant dempús coma uns quate dits, e s’arturèc precisament en cim deth petit mon que domine era val des ròses; e aquiu, damb ua soleta picada, qu’en era metec tota era sua gelosia e era sua resvenja, hec sautar de dolor ara joena, que dauric es uelhs e s’incorporèc en un virament de uelhs, en tot meter-se es mans dauant.
Es-mil-e-ua-net-V	Mès de seguit lancèc un crit de terror e d’estonament quan vedec ath sòn costat a un joen estirat.
Es-mil-e-ua-net-V	Mès ena prumèra guardada que li tachèc, non se tardèc a passar der espant ara admiracion, e dera admiracion ath plaser, e deth plaser a un afogament d’alegria que lèu arribèc ath delèri.
Es-mil-e-ua-net-V	Plan que òc; dempús deth prumèr espant, didec entada era: “Malaurada Badur, vaquí que seràs comprometuda entà tostemp.
Es-mil-e-ua-net-V	En tòn lhet i a un estranh que non as vist jamès.
Es-mil-e-ua-net-V	Quina audàcia era tua!
Es-mil-e-ua-net-V	Vau a cridar as eunucs, entà qu’acodisquen e lo lancen pera hièstra entar arriu!
Es-mil-e-ua-net-V	E ça que la, ò Budur!
Es-mil-e-ua-net-V	Guarda-lo, ò Budur!
Es-mil-e-ua-net-V	E siguec alavetz quan Budur li tachèc ua guardada ath joen, e damb aqueth rapid examen se quedèc enludernada pera sua gentilesa, e exclamèc: “Ò còr mèn!
Es-mil-e-ua-net-V	Be n’ès de beròi!” E des d’aguest madeish instant quedèc tan complètament captivada que s’inclinèc entada aquera boca qu’arrie en sauneis, e li balhèc un punet enes pòts, exclamant: “Be n’ei de doç!
Es-mil-e-ua-net-V	Per Allà!
Es-mil-e-ua-net-V	Ad aguest plan que l’estimi coma espós.
Es-mil-e-ua-net-V	Dempús cuelhec tremolant era man deth joen e se la sauvèc entre es sues, e li parlèc afablament enta desvelhar-lo, dident: “Gentil amic!
Es-mil-e-ua-net-V	Ò lum des mèns uelhs!
Es-mil-e-ua-net-V	Ò anma mia!
Es-mil-e-ua-net-V	Lhèua-te, lhèua-te!
Es-mil-e-ua-net-V	Vene a punar-me, ò estimat mèn, vene, vene!
Es-mil-e-ua-net-V	Mès coma que Kamaralzaman, per çò der encantament que l’auie sometut era venjativa Maimuna, non hège cap movement indicador de qué se desvelhèsse, era beròia Budur supausèc qu’ère per tòrt sòn, que non lo cridaue damb pro ardor.
Es-mil-e-ua-net-V	E sense hèssen de se la guardauen o non, entredauric era camisa de seda qu’ara prumeria s’auie botat ath dessús, e s’esguitlèc çò mès apròp possible deth joen, e l’enrodèc damb es sòns braci, e amassèc es sues cueishes damb es d’eth, e li didec freneticament ena aurelha: “Tè!
Es-mil-e-ua-net-V	Cuelh-me tota!
Es-mil-e-ua-net-V	Veiràs guaire aubedienta e aimabla sò!
Es-mil-e-ua-net-V	Vaquí es narcisi des mies popes e eth jardin deth mèn vrente, qu’ei plan suau, guarda!
Es-mil-e-ua-net-V	Vaquí eth mèn melic, qu’estime era amorassa delicada; vene a gaudir d’eth!
Es-mil-e-ua-net-V	Dempús saboraràs es premícies dera fruta que possedisqui!
Es-mil-e-ua-net-V	Era net non serà pro longa entàs nòsti jòcs.
Es-mil-e-ua-net-V	E gaudiram enquia que sigue de dia…!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e coma qu’ère discrèta, li calec carar.
Es-mil-e-ua-net-V	Era didec:
Es-mil-e-ua-net-V	Mès coma que Kamaralmazan, cada còp mès esclipsat, seguie sense contestar, era beròia Budur credec per un moment qu’ère ua ficcion d’eth entà susprener-la mès encara, e arrint, li didec: “Au!
Es-mil-e-ua-net-V	Qu’ei qu’eth mèn pair t’a balhat aguestes instruccions entà véncer eth mèn orgulh?
Es-mil-e-ua-net-V	Qu’ei en bades eth trabalh!
Es-mil-e-ua-net-V	Mès coma que Kamaralzaman seguie quiet, Sett Budur, cada còp mès enamorada, higec: “Ò senhor dera beresa, guarda!
Es-mil-e-ua-net-V	Jo que sò tanben beròia; ath mèn entorn toti admiren es mèns encantaments, hereds e sereni.Tu sigueres eth solet qu’a artenhut alugar eth desir ena guardada tranquilla de Budur.
Es-mil-e-ua-net-V	Per qué non te desvelhes, adorable joen?
Es-mil-e-ua-net-V	Per qué non te desvelhes, ditz!?
Es-mil-e-ua-net-V	Que sò aciu!
Es-mil-e-ua-net-V	E era joena amaguèc eth cap dejos deth braç deth prince, e li mosseguèc mimosament en còth e ena aurelha, mès sense cap resultat.
Es-mil-e-ua-net-V	Alavetz, coma ja non podie resistir era ahlama alugada en era, per prumèr viatge, comencèc a cercar damb es mans entre es cames e es cueishes deth joen, e les trapèc tan lises e redones que non podec evitar qu’era man s’esguitlèsse pera sua superfícia.
Es-mil-e-ua-net-V	Alavetz, coma per edart, trapèc peth camin, e entre eres, un objècte tan nau entada era, que lo guardèc damb es uelhs dubèrts, e vedec qu’entre es sues mans cambiaue de forma en cada moment.
Es-mil-e-ua-net-V	Ara prumeria s’espauric fòrça; mès de seguit comprenèc eth sòn usatge particular; donques qu’atau coma eth desir ei fòrça mès intens enes hemnes qu’enes òmes, era sua intelligencia ei tanben mès rapida entà apreciar es relacions entres es organs encantadors.
Es-mil-e-ua-net-V	Dempús d’aquerò, Sett Budur caperèc de punets ath sòn amic adormit, sense deishar un lòc que non i botèsse es pòts.
Es-mil-e-ua-net-V	Dempús, un shinau padegada, li cuelhec es mans e les punèc ua darrèr dera auta en paumet; dempús lo lheuèc e se lo botèc ena hauda, e l’enrodèc eth còth damb es braci, e atau entrelaçadi, còs contra còs, barrejant es sòns alends, s’esclipsèc arrint.
Es-mil-e-ua-net-V	E aquerò siguec tot!
Es-mil-e-ua-net-V	E mentretant, es tres gènis seguien invisibles, sense perder-se un detalh.
Es-mil-e-ua-net-V	Consumada era causa tan lèu, Maimuna depassèc eth limit dera alegria, Dahnasch arreconeishec sense dificultat que Dubur auie arribat plan mès enlà enes manifestacions deth sòn ardor e l’auie hèt pèrder era apòsta.
Es-mil-e-ua-net-V	Mès Maimuna, segura ja dera victòria, siguec magnanima, e li didec a Dahnasch: “Per çò dera apòsta que me deues, te la perdoni, ò maudit!
Es-mil-e-ua-net-V	E enquia e tot te vau a balhar un salconduit, qu’en avier t’assegurarà era tranquillitat.
Es-mil-e-ua-net-V	Dempús d’aquerò era joena efrita se virèc entà Kaschkasch, e li didec amablament: “Kaschkasch, te balhi mil gràcies peth tòn conselh!
Es-mil-e-ua-net-V	Dempús higec: “Ara, auançatz es dus e cuelhetz ad aguesta joena, e transportatz-la lèu ath palai deth sòn pair Ghayur, senhor de E-Budur e El-Kussur.
Es-mil-e-ua-net-V	En veir es rapids progrèssi que vengui de veir dauant des mèns uelhs, l’autregi era mia amistat, e è ja complèta confiança en sòn avier.
Es-mil-e-ua-net-V	E es dus gènis responèren: “Inschalah!” e dempús…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E es dus gènis responeren: “Inschalah!” E dempús s’apressèren en lhet, cuelheren ara joena, que se meteren ena espatla, e volèren damb era entath palai deth rei Ghayur, a on non se tardèren a arribar e la deishèren doçament ena sua jaça e partiren de seguit cada un per un costat.
Es-mil-e-ua-net-V	Per çò de Maimuna, tornèc en sòn potz, dempús d’auer punat es uelhs deth sòn amic.
Es-mil-e-ua-net-V	Aquerò per çò que tanh as tres.
Es-mil-e-ua-net-V	Per çò que hè a Kamaralzaman, peth maitin se desvelhèc deth saunei damb eth cervèth encara trebolat pera sua aventura nueitiua.
Es-mil-e-ua-net-V	E se virèc entara dreta e entara quèrra; mès, coma ère normau, sense trapar ara joena.
Es-mil-e-ua-net-V	Alavetz didec entada eth: “Pro endonviè qu’ère eth mèn pair qu’auie premanit tot aquerò entà provar-me, e possar-me ath matrimòni.
Es-mil-e-ua-net-V	Dempús cridèc ar esclau estirat ena pòrta, en tot dider-li: “Ep, pigre, lhèua-te!” E er esclau se lheuèc espaurit, e miei adormit encara s’esdeguèc a hèr-li a vier ath sòn patron era gèrla e era palangana.
Es-mil-e-ua-net-V	E Kamaralzaman cuelhec era gèrla e era palangana, e se n’anèc entath lavabo pr’amor de hèr es sòns besonhs, verificant dempús es sues ablucions suenhosament, e tornèc entà complir era sua pregària deth maitin, e mingèc ua bocada, e liegec un verset deth Koran.
Es-mil-e-ua-net-V	Aguest didec lheuant era votz: “T’ordeni, ò brigand!
Es-mil-e-ua-net-V	E ath delà, arrés a pogut entrar aciu, en èster jo estirat dauant dera pòrta!” Kamaralzaman cridèc: “Eunuc, maudit!
Es-mil-e-ua-net-V	A maudit, que t’an ensenhat ardits e mentides!
Es-mil-e-ua-net-V	Per darrèr viatge te mani que me digues era vertat!” Alavetz er esclau lheuèc es braci entath cèu, e exclamèc: “Allà qu’ei eth solet gran!
Es-mil-e-ua-net-V	Alavetz Kamaralzaman li cridèc: “Aprèssa-te, maudit!” E en auer-se apressat er eunuc, l’agarrèc deth còth e lo lancèc en solèr, e li fotec còps de pè damb tanta fòrça, qu’er eunuc deishèc anar un pet.
Es-mil-e-ua-net-V	Alavetz Kamaralzaman seguic pataquejant-lo enquia que lo deishèc miei mòrt.
Es-mil-e-ua-net-V	E coma qu’er eunuc, coma tota explicacion, lançaue crits sense articular, Kamaralzaman li didec: “Demora un shinhau!” e correc a cercar era còrda de cambe que servie entà trèir aigua deth potz, l’ac passèc ar esclau per dejós des aishères, l’estaquèc fòrtament, e l’arrosseguèc enquiath horat deth potz, en tot despenjar-lo enquia que se submergic deth tot ena aigua.
Es-mil-e-ua-net-V	E coma qu’ère iuèrn, e era aigua ère plan desagradiua e hège fòrça hered, er eunuc comencèc a estornudar e a demanar perdon.
Es-mil-e-ua-net-V	Mès Kamaralzaman lo submergic diuèrsi viatges, cridant cada còp: “Non gesseràs enquia que coheisses era vertat!
Es-mil-e-ua-net-V	Alavetz er eunuc pensèc: “Solide qu’ac va a hèr.” E dempús cridèc: “Patron Kamaralzaman, trè-me d’aciu e te diderè era vertat.
Es-mil-e-ua-net-V	Alavetz eth prince lo treiguec, e lo vedec que tremolaue coma ua cana ath vent, e carrinclaue es dents de hered e de pòur, e presentaue un aspècte hastigós, rajant aigua e baishant-li sang peth nas.
Es-mil-e-ua-net-V	E Kamaralzaman li didec: “Vè-te’n, mès non pèrdes temps.
Es-mil-e-ua-net-V	En aqueth moment eth rei Schahraman conversaue damb eth sòn gran visir, dident: “Ò visir mèn!
Es-mil-e-ua-net-V	Mès eth visir li responec: “Padega-te, per Allà!
Es-mil-e-ua-net-V	Arren l’a d’arribar aquiu!
Es-mil-e-ua-net-V	Ara seguida se presentèc er eunuc en estat que l’auien botat, e queiguec enes pès deth rei, e exclamèc: “Ò senhor nòste e sultan!
Es-mil-e-ua-net-V	Eth malastre qu’a entrat ena tua casa!
Es-mil-e-ua-net-V	Eth mèn patron Kamaralzaman ven de desvelhar-se totafèt lhòco.
Es-mil-e-ua-net-V	E entà dar-te ua pròva dera sua holia, te cau saber que me didec tau e quau causa, e me hec tau e quau auta.
Es-mil-e-ua-net-V	E jo, per Allà!
Es-mil-e-ua-net-V	Entenudes aguestes paraules, eth rei Schahraman ja non auec cap dobte sus era sua presentida, e cridèc ath sòn visir: “Maudit!
Es-mil-e-ua-net-V	Tu que n’as eth tòrt!
Es-mil-e-ua-net-V	Tu me suggerires era idia calamitosa d’embarrar ath mèn hilh, ara ahlama deth mèn còr!
Es-mil-e-ua-net-V	A, hilh de gosseta!
Es-mil-e-ua-net-V	Gessec eth gran visir, acompanhat der eunuc, e se filèc de cap ara tor, demanant detalhs, que li dèc er esclau, e fòrça espauridors.
Es-mil-e-ua-net-V	Atau, donc, eth visir non entrèc ena cramba sense precaucions infinites, botant de man en man, prumèr eth cap e dempús eth còs.
Es-mil-e-ua-net-V	E quina siguec era sua suspresa en veir a Kamaralzaman seigut tranquillament en lhet e liegent damb attencon eth Koran…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Kamaralzaman seigut tranquillament en lhet e liegent damb atencion eth Koran.
Es-mil-e-ua-net-V	S’apressèc ada eth, e dempús dera salutacion mès respectuosa, se seiguec en solèr ath cant deth lhet, e li didec: “Com mos a espaurit aguest eunuc de betum!
Es-mil-e-ua-net-V	E Kamaralzaman didec: “Vertadèrament, non vos aurà shordat mès de çò que m’a shordat a jo!
Es-mil-e-ua-net-V	Mès, ò visir deth mèn pair, m’alegrarie fòrça saber çò que vos podec condar.” Et visir responec: “Allà sauve era tua joenessa!
Es-mil-e-ua-net-V	Aluenhe de tu es accions non mesurades e desliure ara tua lengua des paraules sense sau!
Es-mil-e-ua-net-V	Aguest hilh de puta afirme que t’as tornat lhòco còp sec, e l’as parlat d’ua joena que passèc era net damb tu, e que dempús t’emmalicières damb d’autes asenades semblables, e qu’as acabat fotent-li còps e lançant-lo en potz.
Es-mil-e-ua-net-V	Ò Kamaralzaman!
Es-mil-e-ua-net-V	Entenudes aguestes paraules, Kamaralzaman arric damb mina de superioritat, e li didec ath visir: “Per Allà!
Es-mil-e-ua-net-V	T’avertisqui que s’ara madeish non me dides çò qu’eth mèn pair e tu auetz hèt damb era mia aimanta, era joena de beròis uelhs neri e caròles fresques e rosades, me pagaràs es tues astúcies encara mès cares qu’er eunuc.” Alavetz, cuelhut eth visir per ua inquietutd sense limits, se lhèuc caminant entà darrèr, e didec: “Eth nòm d’Allà sus tu e sus es tòns entorns!
Es-mil-e-ua-net-V	Kamaralzaman, per qué parles d’aguesta manèra?
Es-mil-e-ua-net-V	S’ei qu’as soniat aquerò per tòrt d’ua mala digestion, esdega- te se te platz a esbugassar eth saunei.
Es-mil-e-ua-net-V	E li fotec un còp de cap en vrente que lo hec quèir en solèr, e dempús l’agarrèc pes barbes qu’èren plan longues e les enrodèc ar entorn deth sòn punet e, segur ja de qué non podie escapar-se, comencèc a foter-li còps pendent tot eth temps que l’ac permeteren es sues fòrces.
Es-mil-e-ua-net-V	Eth malerós gran visir, en veir que perdie es barbes peu a peu, e que tanben era anma ère a mand de dider-se adiu, se didec entada eth: “Ara que me cau mentir!
Es-mil-e-ua-net-V	Per tant, li didec: “Ò senhor mèn!
Es-mil-e-ua-net-V	Te prègui que me perdones per auer-te enganhat.
Es-mil-e-ua-net-V	Eth tòrt qu’ei deth tòn pair, que m’encarguèc, tu per tu, e sus pena de horca immediata, que non te revelèssa encara eth lòc qu’ei era joena mentada.
Es-mil-e-ua-net-V	Mès se me vòs deishar anar, vau de seguit a suplicar-li ath rei, eth tòn pair, que te treigue d’aguesta tor, e li harè a vier eth tòn desir de maridar-te damb era joena.
Es-mil-e-ua-net-V	Tanlèu eth visir se vedec liure, se precipitèc dehòra dera cramba, tient compde de barrar era pòrta damb dus torns de clau, e correc, tot capvirat, e damb era ròba hèta tròci, entara sala deth tron.
Es-mil-e-ua-net-V	En veir eth rei Schahraman ath sòn visir en aqueth estat lamentable, li didec: “Te veigui fòrça aclapat e sense turbant.
Es-mil-e-ua-net-V	E sembles plan mortificat!
Es-mil-e-ua-net-V	Aguest preguntèc: “Alavetz, donc, qué ei”?
Es-mil-e-ua-net-V	Dauant d’aguestes paraules, eth rei vedec qu’era lum se convertie en tenèbres dauant des sòns uelhs, e didec: “Allà m’age!
Es-mil-e-ua-net-V	Ditz-me lèu era forma de lhocaria qu’escomet ath mèn hilh!” E eth visir responec: “Escoti e aubedisqui!” E li condèc ath rei toti es detalhs dera scèna, sense desbrembar se com s’escapèc des mans de Kamaralzaman.
Es-mil-e-ua-net-V	Alavetz eth rei s’emmalicièc fòrça, e didec: “Ò eth mès calamitós des visirs!
Es-mil-e-ua-net-V	Aguesta naua que m’anóncies que vau eth tòn cap!
Es-mil-e-ua-net-V	Per Allà!
Es-mil-e-ua-net-V	S’ei reaument aguest er estat deth mèn hilh, te manarè crucificar dessús deth minaret mès naut, pr’amor d’ensenhar-te a non dar-me conselhs tan detestables coma es que sigueren era prumèra causa dera mia desgràcia.” E se precipitèc entara tor, e seguit deth visir entrèc ena cramba de Kamaralzaman.
Es-mil-e-ua-net-V	Quan Kamaralzaman vedec entrar ath sòn pair, se lheuèc rapidament en aunor sòn, e sautèc deth lhet, e se quedèc respectuosament coma un brave hilh.
Es-mil-e-ua-net-V	E eth rei, plan content de veir at sòn hilh tan tranquil, dauant d’eth, damb es braci crotzadi dempús d’auer-li punat era man, li botèc es braci damb trendesa en còth, e lo punèc entre es dus uelhs, plorant d’alegria.
Es-mil-e-ua-net-V	Dempús lo hec sèir ath sòn costat, sus eth lhet, e se virèc anujat entath visir, e li didec: “Ja ves se com ès eth darrèr des darrèrs entre es visirs!
Es-mil-e-ua-net-V	Dempús seguic: “E deman, Kamaralzaman, quin dia serà?
Es-mil-e-ua-net-V	Ac sabes?” Eth prince responec: “Òc, plan…!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e coma qu’ère discrèta, se carèc.
Es-mil-e-ua-net-V	Era didec:
Es-mil-e-ua-net-V	Que serà dimenge, e dempús deluns, dempús dimars, dimercles, dijaus e fin finau diuendres, dia sant.” E eth rei ar arràs dera felicitat, exclamèc: “Ò hilh mèn!
Es-mil-e-ua-net-V	Ò Kamaralzaman!
Es-mil-e-ua-net-V	Luenh de tu tot mau auguri!
Es-mil-e-ua-net-V	Mès ditz-me tanben se com se ditz en arab eth mes qu’èm.” Eth prince responec: “Se ditz en arab mes de Zul-Kiidat.
Es-mil-e-ua-net-V	Alavetz eth rei arribèc ar arràs dera alegria.
Es-mil-e-ua-net-V	E eth rei de seguit li didec ath sòn hilh: “Hilh mèn, guarda qu’aguest visir e aguest eunuc de betum an vengut a condar-me taus e quaus paraules que les auies dit sus ua joena qu’auie passat era net damb tu.
Es-mil-e-ua-net-V	En enténer aguestes paraules Kamaralzaman arric amarament, e li didec ath rei: “Ò pair mèn!
Es-mil-e-ua-net-V	Se te platz, estauvia-me tau mortificacion, e non digues mès paraules sus aquerò, donques que veigui que se m’an secat fòrça es umors damb tot aquerò que m’as hèt passar.
Es-mil-e-ua-net-V	Ça que la, ò pair mèn!
Es-mil-e-ua-net-V	En enténer aguestes paraules deth sòn hilh, eth rei exclamèc: “Eth nòm d’Allà sigue sus tu e sus eth tòn entorn!
Es-mil-e-ua-net-V	Qu’Eth te sauve des maleficis e dera lhocaria!
Es-mil-e-ua-net-V	A, hilh mèn, quina malajadilha as auut entà tier semblable lenguatge?
Es-mil-e-ua-net-V	Quini minjars mès pesants t’avalères ager entà que te costèssen tan funest mau en tòn cervèth?
Es-mil-e-ua-net-V	Se te platz, hilh mèn, padega-te!
Es-mil-e-ua-net-V	Que non te vau a contrariar ja mès en tot era mia vida!
Es-mil-e-ua-net-V	E maudits siguen eth matrimòni, e era ora deth matrimòni, e guairi me tornen a parlar de maridatge!” Alavetz Kamaralzaman li didec ath sòn pair: " Es tues paraules siguen sus eth mèn cap, ò pair mèn!
Es-mil-e-ua-net-V	E eth rei Schahraman exclamèc: “T’ac juri pera vertat deth sant nòm d’Allà, diu de Muza e d’Ibrahim, qu’envièc a Mohamed entre es creatures coma donada de patz e de sauvacion.
Es-mil-e-ua-net-V	E Kamaralzaman seguic: “Se bèth un, ò pair mèn!
Es-mil-e-ua-net-V	Alavetz jo, encara que sense voler trauessar-lo, hi inconscientament un movement que possèc era mia espada entath sòn vrente nud.
Es-mil-e-ua-net-V	E peth maitin me desvelhè e vedí qu’era espada ère aquiu, plan que òc, tacada de sang e d’esgluma.
Es-mil-e-ua-net-V	Qué dideries, ò pair mèn!
Es-mil-e-ua-net-V	Alavetz Kamaralzaman didec: “Ò pair mèn!
Es-mil-e-ua-net-V	Mès coma pròva mès convincenta encara, vaquí er anèth dera joena!
Es-mil-e-ua-net-V	Per çò que hè ath mèn anèth, qu’a despareishut, coma pòs veir.
Es-mil-e-ua-net-V	En enténer aquerò, eth rei correc entath lavabo e vedec, plan que òc, era palangana mentada que contenguie…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E lo cuelhec, e li hec torns e mès torns, e dempús l’ac entornèc a Kamaralzaman, en tot dider-li: “Qu’ei ua pròva que me confon totafèt.” E s’estèc ua ora sense badar boca.
Es-mil-e-ua-net-V	Mès eth visir queiguec enes pès deth rei, e jurèc, peth libre Nòble e pera Fe, que non s’auie botat en arren de tot aquerò.
Es-mil-e-ua-net-V	E er eunuc hec eth madeish jurament.
Es-mil-e-ua-net-V	Alavetz eth rei, que cada còp ac comprenie mens, li didec ath sòn hilh: “Solet Allà mos pòt aclarir aguest mistèri!” Mès Kamaralzaman plan emocionat, exclamèc: “Ò pair mèn!
Es-mil-e-ua-net-V	Eth rei se metec a plorar, e li didec ath sòn hilh: “Ya Kamaralzaman!
Es-mil-e-ua-net-V	Solet Allà ei gran e solet Eth se’n sap de çò desconeishut!
Es-mil-e-ua-net-V	De seguit eth rei, plan desconsolat, cuelhec dera man ath sòn hilh e se lo hec a vier des dera tor enquiath palai, a on s’embarrèc damb eth.
Es-mil-e-ua-net-V	E se remic a tier-se as ahèrs deth règne entà quedar-se plorant ath cantt de Kamaralzaman, que s’auie calat en lhet plen de desesperacion per estimar a ua joena desconeishuda, que dempús de pròves tan clares d’amor, auie despareishut.
Es-mil-e-ua-net-V	Dempús eth rei, entà veder-se mès liure encara des causes e dera gent de palai, e non preocupar-se que de suenhar ath sòn hilh, que tant estimaue, ordenèc bastir ath miei deth mar un palai, junhut solet damb era tèrra per ua esculhèra de vint codes d’amplada, e lo hec moblar entath sòn usatge e eth deth sòn hilh.
Es-mil-e-ua-net-V	E ambdús l’abitauen solets, luenh deth mon e des preocupacions, entà non pensar qu’ena sua desgràcia.
Es-mil-e-ua-net-V	E damb era fin de consolar-se un shinhau, Kamaralzaman non trapaue arren coma era lectura de boni libres sus er amor e recitar vèrsi des poètes inspiradi, coma aguesti entre d’auti mil:
Es-mil-e-ua-net-V	Ò guerrèra abila en combat des ròses!
Es-mil-e-ua-net-V	Era sang delicada des trofèus qu’ornen eth tòn front trionfau tinte de porpra era tua cabeladura, e eth jardin natau de totes es tues flors s’incline entà punar es tòns pès mainadencs!
Es-mil-e-ua-net-V	Tan doç ei, ò princessa!
Es-mil-e-ua-net-V	Tan beròia ei era tua cintura, ò hurí!
Es-mil-e-ua-net-V	Mès es tues cames subtiles, qu’es sòns cauilhars son enrodadi de cascavèls, hèn croishir d’enveja as braçalets des tons punhets!
Es-mil-e-ua-net-V	Tot aquerò per çò que hè a Kamaralzaman e ath sòn pair eth rei Schahraman.
Es-mil-e-ua-net-V	Anem ara damb era princessa Budur.
Es-mil-e-ua-net-V	Quan es dus gènis la deishèren en sòn lhet deth palai deth sòn pair eth rei Ghayur, lèu auie passat ja era net.
Es-mil-e-ua-net-V	E tàs tres ores campèc era auròra, e Budur se desvelhèc.
Es-mil-e-ua-net-V	Arrie encara ath sòn estimat e s’estiraue de gust, en aqueth moment deliciós de miei saunei ath costat der aimant, que se pensaue qu’ère aquiu.
Es-mil-e-ua-net-V	E quan estirèc eth braç entà enrodar- li eth còth abans de daurir es uelhs, non trapèc qu’eth uet.
Es-mil-e-ua-net-V	Alavetz se desvelhèc deth tot e ja no vedec ath beròi joen qu’auie estimat aquera net, e li tremolèc eth còr enquia lèu pèrder eth sen, e deishèc anar un crit agudent que hec acodir as dètz hemnes encargades de susvelhar-la, e entre eres ara sua hilhuquèra.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e coma qu’ere discrèta, se carèc.
Es-mil-e-ua-net-V	Era didec:
Es-mil-e-ua-net-V	Budur exclamèc: “M’ac preguntes coma se non te’n sabesses, hemna plia d’astúcia!
Es-mil-e-ua-net-V	Era hilhuquèra, escandalizada enquiath limit, estirèc eth còth pr’amor d’enténer milhor, e didec: “Ò princessa, Allà te desliure de totes es causes inconvenentes!
Es-mil-e-ua-net-V	Aguestes paraules non son es que tu acostumes a díder.
Es-mil-e-ua-net-V	En enténer aguestes paraules, era hilhuquèra li semblèc qu’eth mon sancer s’aflaquie dauant des sòns uelhs; se piquèc e se lancèc en solèr, madeish qu’es autes dètz vielhes; e totes comencèren a cridar coma hòles: “Be n’ei de nere aguest maitin!
Es-mil-e-ua-net-V	Quina enormitat!
Es-mil-e-ua-net-V	Mès era hilhuquèra, sense deishar de planher-se, preguntèc: “Ya Sett Budur!
Es-mil-e-ua-net-V	Per Allà!
Es-mil-e-ua-net-V	Quan era hilhuquèra e es autes dètz hemnes enteneren semblables paraules, lheuèren es braci entath cèu e exclamèren: “Ò Confusion!
Es-mil-e-ua-net-V	Ò senhora nòsta, que te veigues liura de holia e des atacs malignes e deth mau de uelh!
Es-mil-e-ua-net-V	E era hilhuquèra, picant-se eth pièch, didec: “Ò senhora mia Budur, quin lenguatge ei aguest?
Es-mil-e-ua-net-V	Se semblables badinades arribèssen ena audida deth rei, mos deisharie sense anma de seguit.
Es-mil-e-ua-net-V	Mès Sett Budur, damb es pòts tremolant, cridèc: “Per darrèr viatge te pregunti se vòs o non dider-me a on se trape eth beròi joen qu’es sues tralhes è encara en còs!” E Budur hec un gèst d’entredaurir-se era camisa.
Es-mil-e-ua-net-V	Mès aguestes paraules anugèren autant a Budur, que despengèc dera paret ua espada e se lancèc contra es hemnes entà trauessar-les.
Es-mil-e-ua-net-V	E eth rei exclamèc: “Quina barbaritat!
Es-mil-e-ua-net-V	Mès vederes reuament s’a perdut aquerò qu’a perdut?” E era hilhuquèra se tapèc era cara damb es mans, e didec plorant: “Qu’ac è vist!
Es-mil-e-ua-net-V	I auie molta sang!” Alavetz eth rei didec: “Aquerò qu’ei ua asenada!” E encara qu’en aqueth moment ère descauç e damb eth turbant de net en cap, se precipitèc entara cramba de Budur.
Es-mil-e-ua-net-V	Eth rei guardèc ara sua hilha damb mina plan sevèra, e li didec: “Ei vertat, Budur, qu’aguesta net as dormit damb un, e amies ath dessús es tralhes deth sòn pas?
Es-mil-e-ua-net-V	E as perdut çò qu’as perdut?” Era responec: “Òc, pair mèn!
Es-mil-e-ua-net-V	Alavetz eth rei, pair de Budur, que ja s’auie pensat qu’era sua hilha ère miei hòla, didec entada eth: “Qu’a arribat ar arràs dera holia!” E li didec: “Budur, me vòs díder fin finau se qué vò díder aguesta conducta estranha e tan pòc digna dera tua posicion?” Alavetz Budur ja non podec tier-se, e s’esquincèc era camisa de naut en baish, e se metec a somicar, en tot foter-se còps ena cara.
Es-mil-e-ua-net-V	Quan vedec aquerò eth rei ordenèc as eunucs e as vielhes que l’agarrèssen es mans entà que non se hesse mau, e en cas de reïncidéncia, que l’encadenèssen, e li botèssen en còth un anèth de hèr, e l’estaquèssen ena hièstra dera cramba.
Es-mil-e-ua-net-V	Dempús eth rei Ghayur, desesperat, se retirèc enes sues crambes, pensant enes mieis que tierie entà obtier era garison d’aquera holia que supausaue ena sua hilha.
Es-mil-e-ua-net-V	Mès, a maugrat de tot, seguie en tot estimar-la damb tanta afeccion coma abans e non podie acostumar- se ara idia de qué s’auesse tornat lhòca entà tostemp.
Es-mil-e-ua-net-V	Amassèc, donc, en sòn palai a toti es sabents deth sòn règne, mètges, astrològs, mags, òmes versadi en libres ancians, e droguèrs, e les didec a toti: “Era mia hilha Sett Budur ei en tau e quau estat.
Es-mil-e-ua-net-V	L’ac balharè coma esposa ad aqueth de vosati que la guarisque, e lo nomentarè eretèr deth mèn tron quan jo me morisca.
Es-mil-e-ua-net-V	Dempús ordenèc pregonar çò madeish per tota era ciutat, e envièc corrèus entà toti es sòns estats entà promulgà’c.
Es-mil-e-ua-net-V	E se presentèren fòrça mètges, sabents, astrològs, mags e droguèrs.
Es-mil-e-ua-net-V	Mès ua ora mès tard se vedien sus era pòrta deth palai es sòns caps talhadi.
Es-mil-e-ua-net-V	E en pòc de temps s’amassèren quaranta caps ath long dera façada deth palai.
Es-mil-e-ua-net-V	Alavetz es auti pensèren: “Mau senhau!
Es-mil-e-ua-net-V	Mès per çò que hè a Budur, auie un frair de lèit, hilh dera sua hilhuquèra, cridat Marzauan.
Es-mil-e-ua-net-V	E Marzauan, encara que musulman ortodòxe e bon credent, auie estudiat era magia e era bruisheria, es libres des indis e des egipcis, es caractèrs talismatics e era sciéncia des esteles; e dempús, coma que ja non auie arren entà aprèner des libres, s’auie tengut a viatjar, e auie recorrut es parçans mès luenhants, consultant as òmes mès expèrts enes sciéncies secretes, e d’aguesta manèra s’auie negat en toti es coneishements umans.
Es-mil-e-ua-net-V	E alavetz se metec en camin entà tornar en sòn país, qu’ada eth auie arribat en bona salut.
Es-mil-e-ua-net-V	E çò prumèr que vedec Marzauan quan entrèc ena ciutat siguec es quaranta caps talhadi des mètges, penjadi sus era pòrta deth palai.
Es-mil-e-ua-net-V	E en preguntar as caminaires, l’expliquèren tota era istòria e era ignorància clara des mètges justament executadi…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Alavetz Marzauan entrèc ena casa dera sua mair, e dempús des abraçades dera tornada li demanèc detalhs dera qüestion; e era sua mair li fidec tot çò qu’auie sabut, qu’entristic fòrça a Marzauan, donques que s’auie elevat damb Budur e l’estimaue damb ua afeccion màger qu’era que sòlen auer es frairs damb es fraies.
Es-mil-e-ua-net-V	Reflexionèc pendent ua ora, e dempús lheuèc eth cap e li didec ara sua mair: “Me poiries hèr entrar ena sua cramba secretament entà que saja de veir se coneishi era origina deth sòn mau e s’a remèdi o non?” E era sua mair li didec: “Qu’ei dificil, ò Marzauan!
Es-mil-e-ua-net-V	Ça que la, donques qu’ac vòs, esdega-te a vestir-te de hemna e a seguir-me.” E Marzauan se premanic de seguit, e desguisat de hemna, seguic ara sua mair entath palai.
Es-mil-e-ua-net-V	Quan arribèren ena pòrta dera cramba, er eunuc de garda li volec enebir era entrada ara hemna que non coneishie, mès era vielha, l’esguitlèc ena man un bon present, e li didec: “Ò cap deth palai!
Es-mil-e-ua-net-V	Era princessa Budur, qu’ei malauta, m’a exprimit eth sòn desir de veir ad aguesta hilha mia, qu’ei era sua fraia de lèit.
Es-mil-e-ua-net-V	Dèisha-mos passar, donc, ò pair dera cortesia!” E er eunuc, tan vantat per aguestes paraules coma satisfèt peth present, responec: “Entratz lèu, mès non vos entretengatz!” E entrèren ambdús.
Es-mil-e-ua-net-V	Quan Marzauan arribèc ena preséncia dera princessa, se lheuèc eth vel que li caperaue eth ròstre, se seiguec en solèr, e treiguec de dejós dera ròba un astrolabi, libres de bruisheria e ua candèla; e se premanie a trèir er oroscòp de Budur abans d’interrogar-la, quan de pic, era joena se lancèc en sòn còth e lo punèc damb trendesa, donques que l’auie arreconeishut de seguit.
Es-mil-e-ua-net-V	Desenganha-te, Marzauan!
Es-mil-e-ua-net-V	Qu’ei que non sabes çò que didec eth poèta?
Es-mil-e-ua-net-V	Escota aguestes paraules e reflexiona sus era sua importància:
Es-mil-e-ua-net-V	Qu’an dit: Ei lhòca!
Es-mil-e-ua-net-V	Jo les digui: “Erosi es lhòcos!
Es-mil-e-ua-net-V	Quan Marzauan entenec aguesti vèrsi, comprenec de seguit que Budur ère simplament encamardada, e qu’aguesta ère era sua malautia.
Es-mil-e-ua-net-V	E li didec: “Er òme sagaç solet li cau un senhau entà encuedar-se’n.
Es-mil-e-ua-net-V	Alavetz Budur li condèc peth menut tota era aventura, que non mos cau repetir-la.
Es-mil-e-ua-net-V	E s’estarnèc en somics, dident: “Vaquí era mia trista sòrt, ò Marzauan!
Es-mil-e-ua-net-V	Entenudes aguestes paraules, Marzauan, baishèc eth cap entà reflexionar, e pendent ua ora se neguèc enes sòns pensaments.
Es-mil-e-ua-net-V	Dempús lheuèc eth cap, e li didec ara desolada Budur: “Per Allà!
Es-mil-e-ua-net-V	Veigui clar qu’era tua istòria ei exacta e vertadèra; mès m’ei dificil de compréner.
Es-mil-e-ua-net-V	Ça que la, è esperances de guarir eth tòn còr en tot balhar-te era satisfaccion que desires.
Es-mil-e-ua-net-V	Mès, per Allà!
Es-mil-e-ua-net-V	E dit aquerò, Marzauan se retirèc, còp sec, dera cramba dera princessa, era sua fraia de lèit, e eth madeish dia partic entara ciutat deth rei Ghayur.
Es-mil-e-ua-net-V	Dehòra ja des muralhes, Marzauan viatgèc pendent un mes sancer de ciutat en ciutat e d’isla en isla, e per tot non entenie ara gent parlar en totes es convèrses que dera istòria estranha de Sett Budur.
Es-mil-e-ua-net-V	Mès ath cap d’un mes de viatge, Marzauan arribèc en ua grana ciutat, plaçada ara vòra deth mar, e que se cridaue Tarab, e deishèc d’entener ara gent parlar de Sett Budur; mès, totun, non se tenguien qu’a parlar dera istòria estonanta d’un prince, hilh deth rei d’aqueth parçan, que se cridaue Kamaralzaman.
Es-mil-e-ua-net-V	E Marzauan hec que li condèssen es detalhs d’aquera aventura, e les trapèc tan parièrs as que sabie de Sett Budur, que se’n volec saber damb exactitud deth lòc que se trapaue aqueth hilh de rei.
Es-mil-e-ua-net-V	Li dideren qu’aqueth lòc ère fòrça luenh, e que dus camins amiauen entada eth: un per tèrra e er aute per mar; per tèrra se tardaue sies mesi en arribar en país de Khaledan, qu’en eth se trapaue Kamaralzaman; per mar non se tardaue qu’un mes.
Es-mil-e-ua-net-V	Alavetz Marzauan, sense trantalhar, alistèc era via maritima, en tot embarcar-se en un vaishèth que gessie precisament entàs isles deth rei de Khaledan.
Es-mil-e-ua-net-V	Eth vaishèth que s’auie embarcat Marzauan auec vent favorable pendent tota era trauersada; mès eth madeish dia qu’arribèc ara vista dera capitau deth règne, ua tormenta formidabla lheuèc es ondades deth mar e projectèc en aire eth vaishèth, que virec sus eth madeish e naufraguèc sense remèdi entra un malh talhat.
Es-mil-e-ua-net-V	Mès Marzauan, entre d’autes qualitats, auie era de saber nadar ara perfeccion e de toti es passatgèrs siguec eth solet que se podec sauvar en tot agarrar-se ath pau màger qu’auie queigut en mar.
Es-mil-e-ua-net-V	E era fòrça deth corrent arrosseguèc precisament entara lengua de tèrra qu’ère bastit eth palai qu’abitaue Kamaralzaman damb eth sòn pair.
Es-mil-e-ua-net-V	E volec eth Destin qu’en aqueth moment eth gran visir, qu’auie gessut a balhar-li compdes ath rei der estat deth règne, siguesse guardant pera hièstra que daue entath mar, e en veir ad aqueth joen qu’arribaue de tau sòrta, manèc as esclaus qu’anèssen a ajudar- lo, e que se lo hessen a vier, non sense auer-li proporcionat ròba entà mudar-se e dar-li un veire de sorbet entà padegar eth sòn esperit.
Es-mil-e-ua-net-V	Dempús d’uns moments, Marzauan entrèc ena sala qu’ère eth visir.
Es-mil-e-ua-net-V	E coma qu’ère ben format e d’aspècte gentil, l’agradèc de seguit ath gran visir, que se metec a interrogar-lo, e lèu se n’encuedèc de qué auie grani coneishements e ère plan senat.
Es-mil-e-ua-net-V	E didec entada eth: “Solide que deu èster versat ena medecina!” E li didec: “Allà t’a guidat entà aciu pr’amor de sauvar a un malaut qu’eth sòn pair estime fòrça…!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Entenudes aguestes paraules, Marzauan didec entada eth: “Eth Destin m’afavorís mès de çò que desiraua!” Dempús li preguntèc ath visir: “E quina ei era malautia que patís eth hilh deth rei?” Eth visir didec: “Jo me pensi simplament qu’ei hòl.
Es-mil-e-ua-net-V	Mès eth sòn pair afirme que l’an balhat mau de uelh o bèra caussa semblabla.
Es-mil-e-ua-net-V	E ei a mand de creder-se ua istòria estranha qu’eth sòn hilh l’a condat.” E eth visir li condèc a Marzauan era istòria sancera des dera sua origina.
Es-mil-e-ua-net-V	Quan Marzauan entenec eth relat, arribèc ar arràs dera alegria, donques que ja n’ère segur de qué eth prince Kamaralzaman ère eth joen qu’auie passat era net damb Sett- Budur deishant-li ara sua estimada un rebrembe tan viu.
Es-mil-e-ua-net-V	Mès que non l’ac expliquèc ath visir, e solet li didec: “Ne sò solide fòrça de qué quan veiga ath joen li poirè autrejar abans eth tractament corrècte, e lo guarirè, s’Allà ac vò!” E eth visir se lo hec a vier sense demora entar apartament de Kamaralzaman.
Es-mil-e-ua-net-V	Çò prumèr que cridèc era atencion de Marzauan quan guardèc ath prince siguec era sua retirada extraordinària damb Sett-Budur.
Es-mil-e-ua-net-V	E tant estonat se demorèc, que non podec mens qu’exclamar: “Ya Allà!
Es-mil-e-ua-net-V	En entèner aguestes paraules, Kamaralzaman, que se trapaue estirat en lhet e damb es uelhs miei barradi, les dauric complètament e avedèc era aurelha.
Es-mil-e-ua-net-V	Mès Marzauan, en tot profitar aquera atencion deth prince, improvisaue ja aguesti vèrsi, entà hèr-li saber d’ua manèra generau çò que ne eth rei Schahraman ne eth visir podien compréner:
Es-mil-e-ua-net-V	Sajarè de cantar es merits d’ua beresa, causanta des mèns patiments entà hèr revíuer eth rebrembe des sòns ancians encantaments!
Es-mil-e-ua-net-V	Me didec: Ò tu, eth herit dera flècha d’amor, lhèua-te!
Es-mil-e-ua-net-V	Vaquí era copa plia e era guitarra entà alegrar-te!
Es-mil-e-ua-net-V	Jo les digui: Còm poirè alegrar-me s’estimi?
Es-mil-e-ua-net-V	I a mager alegria qu’era der amor e era de patir per amor?
Es-mil-e-ua-net-V	Estimi autant ara mia amiga, qu’è gelosia enquia e tot dera camisa que tòque es sues anques quan era camisa se sarre massa as sues anques beròies, benedides e suaus!
Es-mil-e-ua-net-V	Estimi autant ara mia amiga, qu’è gelosia dera copa que tòque es sòns pòts gentils quan era copa heregue pendent molt de temps es sòns pòts creadi entà punar!
Es-mil-e-ua-net-V	Non me repoteguetz per estimar-la tant apassionadament; pro que patisqui damb eth mèn pròpri amor!
Es-mil-e-ua-net-V	A, se t’en sabesses des sòns merits!
Es-mil-e-ua-net-V	Qu’ei tan seductora coma Jusèp ena casa deth Faraon, tan melodiosa coma David dauant de Saül, tan modèsta coma Maria, mair de Crist!
Es-mil-e-ua-net-V	E jo me veigui tan trist coma Jacob separat deth sòn hilh, tan malerós coma Jonàs ena balena, tan provat coma Job ena palha, tant aclapat coma Adam perseguit per àngel…!
Es-mil-e-ua-net-V	Arren me guarirà se non ei era tornada dera mia amiga!
Es-mil-e-ua-net-V	Quan Kamaralzaman entenec aguesti vèrsi, sentec coma se penetrèsse en eth un gran frescor que li padegaue era anma, e li hec un senhau ath sòn pair entà qu’invitèsse ath joen a sèir-se ath sòn costat e les deishèssen solets.
Es-mil-e-ua-net-V	E eth rei, encantat de veir qu’eth sòn hilh s’interessaue en bèra causa, s’esdeguèc a convidar a Marzauan a sèir-se ath costat de Kamaralzaman, e gessec dera sala dempús de guinhar-li un uelh ath visir entà indicar-li que lo seguisse.
Es-mil-e-ua-net-V	Alavetz Marzauan s’inclinèc entara aurelha deth prince, e li didec: “Allà m’a guidat enquia aciu pr’amor de servir de mediador entre tu e aquera qu’estimes.
Es-mil-e-ua-net-V	E higec: “Aguesta joena se cride Budur e ei hilha deth rei Ghayur, senhor de El-Budur e El-Kussur.
Es-mil-e-ua-net-V	Mès Marzauan li didec: “Qu’ei fòrça luenh, e prumèr t’as de reméter complètament.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discretament.
Es-mil-e-ua-net-V	Era didec:
Es-mil-e-ua-net-V	Alavetz, eth rei, ahiscat de curiosèr, tornèc ena sala e vedec eth ròstre radiant deth sòn hilh.
Es-mil-e-ua-net-V	Ara seguida eth rei se lancèc en còth de Marzauan e lo punèc, sense pensar ne tansevolh preguntar-li de quina recèpta o remèdi s’auie servit entà poder obtier en tan pòc de temps un resultat atau.
Es-mil-e-ua-net-V	E dempús d’aumplir a Marzauan de presents e d’aunors, manèc illuminar era ciutat en senhau d’alegria, distribuic ua grana quantitat de tuniques d’aunor e de presents a toti es sòns dignataris e a tota era servitud de palai, e ordenèc daurir totes es presons e botar en libertat as presoèrs.
Es-mil-e-ua-net-V	E d’aguesta manèra tota era ciutat e tot eth règne s’aumpliren d’alegria e de gòi.
Es-mil-e-ua-net-V	Quan a Marzauan li semblèc qu’era salut deth prince ère complètament restablida, lo cridèc a despart e li didec: “Qu’a arribat eth moment de partir, donques que ja non te pòs tier mès.
Es-mil-e-ua-net-V	Eth prince responec: “Mès eth mèn pair non me deisharà partir, pr’amor que m’estime tant, que jamès se decidirà a separar-se de jo.
Es-mil-e-ua-net-V	E Allà!
Es-mil-e-ua-net-V	Quina serà era mia desolacion!
Es-mil-e-ua-net-V	Solide me costarà ua grèu requeiguda!” Mès Marzauan responec: “Que ja è previst aguesta dificultat, e m’aprairè de sòrta que non i age retard; ja veiràs quin ardit è pensat entà artenhè’c.
Es-mil-e-ua-net-V	Li dideràs ath rei qu’as talents d’alendar er aire liure en ua caça de quauqui dies damb jo, donques que te sentes aclapat eth pièch des de que non gesses de casa.
Es-mil-e-ua-net-V	En entèner aguestes paraules, Kamaralzaman s’alegrèc fòrça, e anèc de seguit a demanar-li ath sò pair eth permís, que, plan que òc, entà non afligir-lo non gausèc remir- se.
Es-mil-e-ua-net-V	Mès li didec: “Sonque ua net!
Es-mil-e-ua-net-V	Dempús d’aquerò, eth rei abracèc ath sòn hilh Kamaralzaman e a Marzauan; e plorant les encarguèc que se suenhessen mutuament, e dempús der adiu mès emocionant les deishèc aluenhar-se dera ciutat damb tota era sua acompanhada.
Es-mil-e-ua-net-V	Dehòra ja des muralhes, es dus camarades simulèren caçar tot eth dia entà enganhar as palafrenèrs e as conductors, e en escurir armèren es tendes e mingèren, beueren e dormiren enquiara mieja net.
Es-mil-e-ua-net-V	Alavetz Marzauan desvelhèc sigilosament a Kamaralzaman, e li didec: “Mos cau profitar eth saunei d’aguesta gent entà anar-mo’n.” Cada un montèc en un des shivaus de refresc, e se meteren en camin sense cridar era atencion.
Es-mil-e-ua-net-V	Atau caminèren a pas seguit enquiar auba.
Es-mil-e-ua-net-V	En aqueth moment, Marzauan arturèc eth shivau e li didec ath prince: “Artura-te tanben, e baisha!” E quan baishèc didec: “Trè-te lèu era camisa e es pantalons!” E Kamaralzaman, sense badar boca, se treiguec es pantalons e era camisa.
Es-mil-e-ua-net-V	E Marzauan li didec: “Ara autreja-me-les e demora un instant!” E cuelhec es dues pèces e se n’anèc entà un lòc deth camin que formaue ua crotzada.
Es-mil-e-ua-net-V	Alavetz cuelhec un shivau qu’auie auut era precaucion de hèr-lo a vier darrèr, e lo botèc en centre d’un bòsc qu’arribaue enquia aquiu, e l’esgorgèc, e banhèc damb sang era camisa e es pantalons.
Es-mil-e-ua-net-V	Dempús d’aquerò tornèc en lòc qu’eth camin se dividie e lancèc es pèces entre eth povàs deth camin.
Es-mil-e-ua-net-V	Mingèren e beueren, e Marzauan li didec dempús ath prince: “A veir!
Es-mil-e-ua-net-V	Quan eth rei se n’encuede de qué s’a passat dus dies e non as tornat, e quan es conductors li diguen que partírem tara mieja net, manarà de seguit ara nòsta recèrca a gent que non deisharà de veir ena crotzada era tua camisa e es tòns psntslond banhadi de sang, e languens d’eri è auut era precaucion de botar-i quauqui tròci de carn de shivau e es aussi trincadi.
Es-mil-e-ua-net-V	E atau arren dobtarà de qué ua fèra se t’a avalat e de qué jo è hujut tot espaurit.” E dempús higec: “Plan que òc aguesta noticia serà un còp terrible entath tòn pair; mès, ça que la, be ne serà dempús de grana era sua alegria quan se’n sàpie de qué ès viu e maridat damb Sett-Budur!” Kamaralzaman arren auec que replicar ad aquerò, e didec: “Ò Marzauan!
Es-mil-e-ua-net-V	Mès com mos apraiaram entàs despenes?” Marzauan responec: “Non te’n hèsques!
Es-mil-e-ua-net-V	E atau seguiren viatjant pendent fòrça temps, enquia qu’ara fin vederen era ciutat deth rei Ghayur.
Es-mil-e-ua-net-V	Lancèren alavetz ath galaup as shivaus e passèren es murs, e entrèren pera pòrta principau des caravanes.
Es-mil-e-ua-net-V	Kamaralzaman volec anar de seguit en palai; mès Marzauan li didec qu’auesse un shinhau de paciéncia e se lo hec a vier en ostau, a on parauen es rics estrangèrs, e aquiu sigueren pendent tres dies sancers entà repausar ben des fatigues deth viatge.
Es-mil-e-ua-net-V	E Marzauan profitèc eth temps entà ordenar fabricar entar usatge deth prince un artefacte complèt d’astrològ, tot d’aur e de matèries precioses; e dempús se lo hec a vier en hammam, e dempús deth banh lo vestit damb un vestit d’astrològ, e en auer balhat es instruccions avientes, lo guidèc enquiath pè deth palai deth rei, e lo deishèc aquiu entà anar a visitar ara sua mair, era hilhuquèra, pr’amor de qué aguesta avertisse ara princessa Budur.
Es-mil-e-ua-net-V	Per çò de Kamaralzaman, arribèc enquiath portau deth palai…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Que sò er astrològ illustre, eth mag digne de memòria!
Es-mil-e-ua-net-V	Sò era còrda que lhèue es vels mès espèssi e es libres dera bruisheria!
Es-mil-e-ua-net-V	Sò era man qu’esparg era arena endonviaira e trè era garison deth hons des tintèrs!
Es-mil-e-ua-net-V	Sò eth que balhe es sues vertuts as talismans e mejançant era paraula artenh totes es victòries!
Es-mil-e-ua-net-V	Desvii entàs depuratius totes es malauties; non tengui inflamatòris, ne vomitius, ne esternudatòris ne infusòris, ne bofigatòris!
Es-mil-e-ua-net-V	Non tengui oracions, jaculatòris, ne paraules evocadores ne formules propiciatòries, e atau artenhi garisons rapides e meritòries!
Es-mil-e-ua-net-V	Que sò eth mag famós, digne d’èster rebrembat; vietz toti entà jo!
Es-mil-e-ua-net-V	Quan es abitants dera ciutat, es gardes e es portèrs enteneren era proclama, se demorèren estonadi; pr’amor que des dera execucion sumària des quaranta mètges, se pensauen que tau raça s’auie acabat, mès que mès, pr’amor que non auien tornat a veir mètges ne mags.
Es-mil-e-ua-net-V	Atau, donc, toti enrodèren ath joen astrològ, e en veir era sua beresa, eth sòn ròstre plan fresc, e es autes perfeccions, quedèren encantadi e desconsoladi ath còp, pr’amor que cranhien que patisse era madeisha sòrt qu’es sòns predecessors.
Es-mil-e-ua-net-V	E aqueri qu’èren mès apròp deth car caperat de velot, qu’en eth se lo vedie de pès, li supliquèren que s’aluenhèsse deth palai, e li dideren: “Senhor mag, per Allà!
Es-mil-e-ua-net-V	Non sabes se qué te demore se t’estàs fòrça temps per aguesti lòcs?
Es-mil-e-ua-net-V	Malerós!
Es-mil-e-ua-net-V	Mès dauant d’aguesti conjurs, contestaue Kamaralzaman cridant mès fòrt:
Es-mil-e-ua-net-V	Sò eth mag illustre digne de rebrembe!
Es-mil-e-ua-net-V	Non tengui seringues ne fumigacions!
Es-mil-e-ua-net-V	Ò, vosati toti, vietz a veder-me!
Es-mil-e-ua-net-V	Alavetz toti es presents, encara que convençudi dera sciéncia der astrològ seguien cranhent que hesse meuca contra aquera malautia sense remèdi.
Es-mil-e-ua-net-V	E eth visir complic de seguit era orde.
Es-mil-e-ua-net-V	Quan Kamaralzaman arribèc ena sala deth tron, punèc era tèrra entre es mans deth rei, e comencèc en tot dirigir-li aguest ditirambic:
Es-mil-e-ua-net-V	En tu son amassades es ueit qualitats qu’obliguen a inclinar eth cap ath mès sabent!
Es-mil-e-ua-net-V	Era sciéncia, era fòrça, eth poder, era generositat, era eloqüéncia, era sagacitat, era fortuna e era victòria.
Es-mil-e-ua-net-V	Eth rei Ghayur quedèc encantat quan entenec taus laudances e guardèc atentiuament ar astrològ.
Es-mil-e-ua-net-V	Dempús li didec.
Es-mil-e-ua-net-V	E m’alegraria fòrça de maridar-te damb era mia hilha s’artenhesses guarir-la.
Es-mil-e-ua-net-V	Mès me pensi que non ac artenheràs.
Es-mil-e-ua-net-V	E coma qu’è jurat qu’arrés sauvarà era vida dempús d’auer vist era cara dera princessa, se non ei que l’artenhe coma esposa, me veria obligat, contra era mia volontat, a hèr-te patir era madeisha sòrt qu’es quaranta que t’an precedit.
Es-mil-e-ua-net-V	Entenudes aguestes paraules, Kamaralzaman didec:
Es-mil-e-ua-net-V	Que vengui de molt luenh en aguest país prospèr entà exercir eth mèn art e non entà carar.
Es-mil-e-ua-net-V	Alavetz ambdús vengueren ena cramba dera princessa, e er eunuc, en veir qu’eth joen esdegaue eth pas, didec: “Malerós!
Es-mil-e-ua-net-V	Te penses de vertat qu’arribaràs a èster gendre deth rei?” Kamaralzaman didec: “Atau m’ac pensi!
Es-mil-e-ua-net-V	Kamaralzaman didec: “Encara qu’eth desir de veir ara princessa, qu’a d’èster era mia esposa, me botge a entrar precipitadament ena sua cramba, m’estimi mès obtier era sua garison en tot demorar-me darrèr des cortines deth quarto.
Es-mil-e-ua-net-V	Alavetz Kamaralzaman se seiguec en solèr, darrèr des cortines deth quarto de Sett- Budur, treiguec deth cinturon un tròç de papèr e utisi entà escríuer e redigic era següenta carta…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	A Sett-Budur, hilha deth rei Ghayur, senhor de El-Budur e El-Kussur entà exprimir-li es sues penes d’amor.
Es-mil-e-ua-net-V	Se t’auessa de díder, ò princessa!
Es-mil-e-ua-net-V	Mès te cau saber, ò adorabla!
Es-mil-e-ua-net-V	Laguens d’aguesta envolòpa i a er anèth que te pertanhie.
Es-mil-e-ua-net-V	Te la mani coma pròva cèrta de qué sò er usclat pes tòns uelhs; er auriò coma eth safran, eth bolh coma eth volcan, eth pataquejat pes malastres e per uaragan, que cride antà tu Aman, signant damb eth sòn nòm, Kamaralzaman.
Es-mil-e-ua-net-V	Escrita ja era carta, Kamaralzaman la pleguèc, en tot botar en era, damb adretia, er anèth; la barrèc e l’ac autregèc ar eunuc, qu’anèc de seguit a balhar-la ara princèssa Sett-Budur, en tot dider-li: “Aquiu darrèr dera cortina, senhora mia!
Es-mil-e-ua-net-V	E tau siguec era sua alegria, qu’alavetz plan que li manquèc pòc entà tornar-se lhòca de vertat.
Es-mil-e-ua-net-V	Se lancèc en còth deth sòn aimant, e ambdús se punèren coma dues palomes separades de hège temps.
Es-mil-e-ua-net-V	En veir aquerò, er eunuc anèc ath mès córrer a avisar ath rei de çò que venguie de passar, en tot dider-li: “Aguest astrològ joen ei eth mès sabent de toti es astrològs.
Es-mil-e-ua-net-V	Alavetz eth rei se filèc de seguit entath quarto dera sua hilha, e vedec que, plan que òc, ère ua realitat çò dit.
Es-mil-e-ua-net-V	E s’alegrèc tant que punèc ara sua hilha entre es dus uelhs, pr’amor que l’estimaue fòrça, e punèc tanben a Kamaralzaman, e dempús li preguntèc de quina tèrra ère.
Es-mil-e-ua-net-V	Kamaralzaman li contestèc: “Des isles de Khaledan e sò eth pròpri hilh deth rei Schahraman” E li referic ath rei Ghayur tota era sua istòria damb Sett-Budur.
Es-mil-e-ua-net-V	Quan l’entenec exclamèc eth rei: “Per Allà!
Es-mil-e-ua-net-V	Ara seguida ordenèc cridar ath kadi e as testimònis, entà que se redigisse sense demora eth contracte de maridatge de Sett-Budur damb Kamaralzaman.
Es-mil-e-ua-net-V	E manèc ornar e illuminar era ciutat pendent sèt dies e sèt nets; e se mingèc, se beuèc, e se gaudic; e Kamaralzaman e Set-Budur arribèren ar arràs des sòns desirs e s’estimèren recipròcament pendent fòrça temps entre hèstes, en tot benedir a Allà eth Benfactor.
Es-mil-e-ua-net-V	Mès ua net, dempús d’un hestau qu’en eth auien estat convidadi es personatges principaus des isles exteriores e interiores, e quan Kamaralzaman auie gaudit de manèra encara mès agradiua de çò acostumat damb es somptuositats dera sua esposa, auec, ja adormit, un saunei qu’en eth vedec ath sòn pair, eth rei Schahraman, que se l’apareishie damb era cara banhada de lèrmes, e li didie tristament:
Es-mil-e-ua-net-V	Guarda!
Es-mil-e-ua-net-V	Alavetz Kamaralzaman se desvelhèc espaurit, e desvelhèc tanben ara sua esposa e comencèc a alendar prigondament.
Es-mil-e-ua-net-V	E Sett-Budur, ansiosa, li preguntèc: “Que te cau, uelhs mèns!
Es-mil-e-ua-net-V	Se te hè mau eth vrente, te harè de seguit un coseson d’anis e fenolh.
Es-mil-e-ua-net-V	E se te hè mau eth cap te meterè en front pelhes de vinagre.
Es-mil-e-ua-net-V	E s’as minjat massa aguesta net, te botarè dessús der estomac un panet caud enrodat en un tovalhon, e te darè entà béuer un shinhau d’aigua de ròses barrejada damb chuc de d’autes flors…
Es-mil-e-ua-net-V	En aguest moment dera sua narracion, Schaharazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Kamaralzaman responec: “Qu’auem de partir deman, ò Budur!
Es-mil-e-ua-net-V	Budur responec: “Escoti e aubedisqui” E encara qu’ère de nets, se lheuèc de seguit e anèc a cercar ath sòn pair, eth rei Ghayur, qu’ère en harem, e que li manèc er encargue a trauèrs der eunuc, de qué volie parlar-li.
Es-mil-e-ua-net-V	Eth rei Ghayur, en campar eth cap der eunuc en aqueres ores, se quedèc estonat, e li didec: “Quin malastre vies a anonciar-me, ò cara de quitran!
Es-mil-e-ua-net-V	Er eunuc responec: “Era princessa Budur desire parlar damb tu”.
Es-mil-e-ua-net-V	Era responec: “Ò pair mèn!
Es-mil-e-ua-net-V	E en hèr dia èren ja hèti es preparatius, ateladi es shivaus e cargadi es dromedaris e camelhs.
Es-mil-e-ua-net-V	Alavetz eth rei Ghayur se didec adiu dera sua hilha Budur e l’ac recomanèc fòrça ath sòn espós, e les hec molti presents d’aur e de diamants e les acompanhèc pendent un cèrt temps.
Es-mil-e-ua-net-V	Dempús d’aquerò entornèc entara ciutat, non sense auer-les encomanat, plorant, que se suenhessen fòrça, e les deishèc seguir eth sòn camin.
Es-mil-e-ua-net-V	Alavetz Kamaralzaman e Sett-Budur, dempús des lèrmes der adiu, non pensèren qu’ena alegria de veir ath rei Schahraman.
Es-mil-e-ua-net-V	E viatgèren eth prumèr dia, e eth dusau e eth tresau e atau successiuament enquiath trentau.
Es-mil-e-ua-net-V	Arribèren dempús en un prat plan agradiu que les shautèc enquiath punt de qué ordenèren armar eth campament aquiu entà descansar un o dus dies.
Es-mil-e-ua-net-V	E tanlèu siguec prèsta e armada era tenda de Sett-Budur, ath costat d’ua palmèra, aguesta entrèc, cansada, en era, prenec ua bocada e non se tardèc a esclipsar- se.
Es-mil-e-ua-net-V	Quan Kamaralzaman acabèc de dar ordes e de manar armar es autes tendes plan mès luenh entà que eth e Budur podessen gaudir deth silenci e dera solitud, entrèc tanben ena tenda, e vedec esclipsada ara sua esposa.
Es-mil-e-ua-net-V	E en veder-la se’n brembèc dera prumèra net miraculosa que passèc damb era ena tor.
Es-mil-e-ua-net-V	Pr’amor qu’en aqueth moment Sett-Budur apareishie estirada en tapís dera tenda, plaçat eth cap en un coishin de seda escarlata.
Es-mil-e-ua-net-V	Non amiaue ath dessús qu’ua camisa de color clar, de gasa fina, e es amples cauces de tela de Mosul.
Es-mil-e-ua-net-V	E de quan en quan era brisa lheuaue enquiath melic era leugèra camisa.
Es-mil-e-ua-net-V	E tot eth beròi vrente se vedie blanc coma era nhèu, en tot ostentar enes lòcs mès delicadi traucs petits, mès pro amples entà contier en eri ua onza de nòde muscada.
Es-mil-e-ua-net-V	E Kamaralzaman, encantat, non podec deishar de rebrembar aguesti vèrsi deliciosi deth poèta:
Es-mil-e-ua-net-V	Quan dormisses ena porpra eth tòn ròstre clar ei coma era auròra, e es tòns uelhs coma es cèus maritims!
Es-mil-e-ua-net-V	Quan eth tòn còs vestit de narcisi e ròses se quilhe o s’alongue flexiblament, non l’egalarie era palmèra que creish en Arabia!
Es-mil-e-ua-net-V	Quan era tua fina cabeladura, qu’en era usclen es peireries, què macissa o se desplègue leugèra, non i seda que valgue çò qu’eth sòn teishut naturau!
Es-mil-e-ua-net-V	Dempús rebrembèc tanben aguest poèma admirable, qu’acabèc d’amiar-lo ar arràs der extasi:
Es-mil-e-ua-net-V	Dormenta!
Es-mil-e-ua-net-V	Qu’ei magnifica era ora qu’es palmères dubèrtes beuen era claror.
Es-mil-e-ua-net-V	Meddia sense alend!
Es-mil-e-ua-net-V	Un abelhard d’aur aspire ua ròsa aflaquida!
Es-mil-e-ua-net-V	Sónies!
Es-mil-e-ua-net-V	Arrisses!
Es-mil-e-ua-net-V	Non te botges!
Es-mil-e-ua-net-V	Non te botges!
Es-mil-e-ua-net-V	Era tua delicada pèth daurada tinte damb es sòns reflèxi era gasa diafana; e es arrais deth solei, vencedors des paumes, te penetren, ò diamant!
Es-mil-e-ua-net-V	Non te botges!
Es-mil-e-ua-net-V	Non te botges!
Es-mil-e-ua-net-V	Dèisha alendar atau es tues popes, que se quilhen e baishen coma es ondades deth mar!
Es-mil-e-ua-net-V	Es tues popes nheuades!
Es-mil-e-ua-net-V	Que voi aspirar-les coma era esgluma marina e era sau blanca!
Es-mil-e-ua-net-V	Dèisha alendar as tues popes!
Es-mil-e-ua-net-V	Dèisha alendar as tues popes!
Es-mil-e-ua-net-V	Er arriuet alègre reprimís es sòns arridolets; er abelhard interromp eth sòn bronzinament ena flor; e era mia guardada uscle es dus arradims color ròi des tòns pièchs!
Es-mil-e-ua-net-V	Dèisha qu’es mèns uelhs usclen!
Es-mil-e-ua-net-V	Dèisha qu’es mèns usclen!
Es-mil-e-ua-net-V	Dempús d’auer recitat aguesti vèrsi, Kamaralzaman sentec un arderós desir dera sua hemna adormida, que d’era non podie cansar-se, atau coma eth sabor fresc dera aigua blossa ei tostemp deliciosa entath paladar der assedegat.
Es-mil-e-ua-net-V	S’inclinèc, donc, entada era, e li desliguèc eth cordon de seda que li tenguie es cauces; e ja ère en tot estirar era man entara ombra cauda des cueishes, quan notèc qu’un petit còs dur li rodaue entre es dits.
Es-mil-e-ua-net-V	E Kamaralzaman se demorèc plan estonat e didec entada eth: “S’aguesta cornalina non auesse vertuts extraordinàries, e non siguesse un objècte plan estimat de Budur, non l’aurie sauvat damb tant de suenh, ne l’aurie amagat precisament en lòc mès preciós deth sòn còs.
Es-mil-e-ua-net-V	Que deu èster entà non desseparar-se d’eth.
Es-mil-e-ua-net-V	Dempús Kamaralzaman, sense seguir es amorasses començades, sentec tau temptacion d’examinar milhor era pèira, que desliguèc era seda que la tenguie, la treiguec, e gessec dera tenda entà guardar-la ara lum.
Es-mil-e-ua-net-V	E vedec qu’era cornalina, talhada en quate cares, ère gravada damb caractèrs talismatics e figures desconeishudes.
Es-mil-e-ua-net-V	E en botar-la ara nautada des uelhs pr’amor d’examinar milhor es sòn detalhs, un audèth gran se precipitèc de pic de naut des aires, e en un virament de uelhs, l’ac treiguec des mans…
Es-mil-e-ua-net-V	En aguest moment dera sua narracion, Schahrazada vedec aparéiser eth maitin, e coma qu’ère discrèta, se carèc.
Es-mil-e-ua-net-V	Era didec:
Es-mil-e-ua-net-V	Dempús anèc a posar-se, un shinhau mès luenh, ena copa d’un arbe naut, e lo guardèc, immobil e burlesc, tient damb et bèc eth talisman.
Es-mil-e-ua-net-V	Dauant d’aguest desastrós accident, er estonament de Kamaralzaman siguec tan gran, que dauric era boca e s’estèc ua estona sense poder botjar-se, donques que vedec tot eth dolor que li costarie a Budur en saber-se’n dera pèrta d’ua causa que plan que òc deuie estimar fòrça.
Es-mil-e-ua-net-V	Atau, donc, Kamaralzaman, remetut deth sòn estonament, non trantalhèc un solet instant.
Es-mil-e-ua-net-V	Agarrèc ua pèira e correc entar arbe que se trapaue posat er audèth.
Es-mil-e-ua-net-V	Arribèc a ua distància avienta entà lançar-li era pèira ath lairon, e ja lheuaue era man en tot afustar-lo, quan er audèth sautèc der arbe e venguec a posar-se en un aute mès luenhant.
Es-mil-e-ua-net-V	Alavetz Kamaralzaman lo perseguic e er audèth volèc e anèc en un tresau arbe.
Es-mil-e-ua-net-V	E Kamaralzaman didec entada eth: “Qu’aurà vist qu’è ena man ua pèira!
Es-mil-e-ua-net-V	La vau a lançar entà que se pense que non li voi hèr cap mau.” E lancèc era pèira luenh.
Es-mil-e-ua-net-V	Quan er audèth vedec que Kamaralzaman auie lançar era pèira, sautèc en solèr, mès tient-se a ua cèrta distància.
Es-mil-e-ua-net-V	E Kamaralzaman sautèc ath sòn darrèr, e er audèth sautèc e Kamaralzaman sautèc e er audèth suatèc.
Es-mil-e-ua-net-V	E atau successiuament, ores e ores, de val e val e de ticò en ticò, enquia qu’escuric.
Es-mil-e-ua-net-V	Alavetz Kamaralzaman exclamèc: “Que non i a mès remèdi qu’Allà Totpoderós.” E s’arturèc sense alendar.
Es-mil-e-ua-net-V	E er audèth tanben s’arturèc, mès encara mès luenh, en cim d’un ticolet.
Es-mil-e-ua-net-V	En aqueth moment Kamaralzaman notèc umiditat en front, mès de desesperacion que de cansament, e pensèc que dilhèu serie milhor tornar entath campament.
Es-mil-e-ua-net-V	Mès didec entada eth: “Era mia estimada Budur serie capabla de morir-se de pena se l’anoncièssa era pèrta irremediabla d’aguest talisman de vertuts desconeishudes entà jo, mès qu’entada era deuen èster essenciaus.
Es-mil-e-ua-net-V	E ath delà, se tornèssa ara qu’es tenèbres son tant espesses, poiria perder-me, o que m’ataquèssen es bèsties nueitiues.” Negat, donc, en pensaments tan desconsoladors, non sabie se quina decision cuélher, e s’estirèc en solèr, en tot arribar ar arràs der anequeliment.
Es-mil-e-ua-net-V	Ça que la, non deishèc d’observar ar audèth, qu’es sòns uelhs ludien d’ua manèra estranha entre era ombra; e cada còp que hège un gèst o se botjaue pensant en agarrar- lo, er audèth secodie es ales e hège un sorriscle coma entà avisar-lo de qué lo vedie.
Es-mil-e-ua-net-V	De sòrta que Kamaralzaman, vençut peth cansament e era emocion, se deishèc dominar peth saunei enquiath maitin.
Es-mil-e-ua-net-V	Quan se desvelhèc, decidic agarrar tu per tu ar audèth panaire, e comencèc a acaçar-lo: e se repetic era madeisha corsa, damb madeish resultat qu’era vesilha.
Es-mil-e-ua-net-V	E Kamaralzaman, quan escuric, comencèc a pataquejar-se, exclamant: “L’acaçarè mentre me rèste un alend de vida!” E cuelhec quauques plantes e èrbes, entà neurir-se damb eres.
Es-mil-e-ua-net-V	E s’esclipsèc en tot espiar ar audèth, e espiat eth tanben pes uelhs que ludien entre era ombra.
Es-mil-e-ua-net-V	A londeman se hec era madeisha persecucion e atau seguiren enquiath dètzau dia, des deth maitin enquiara net; mès ena auba der onzau dia, atrèt de contunh peth vòl der audèth, Kamaralzaman arribèc enes pòrtes d’ua ciutat plaçada ath costat deth mar.
Es-mil-e-ua-net-V	En veir aquerò, Kamaralzaman se sentec cuelhut per ua tau ràbia, que se lancèc en solèr de bocadents, e plorèc pendent bèth temps, secodit pes sorriscles.
Es-mil-e-ua-net-V	Passades quauques ores en tau estat d’angonia, se decidic a lheuar-se, e anèc enquiar arriuet que corrie près d’aquiu pr’amor de lauar-se es mans e era cara e hèr es ablucions.
Es-mil-e-ua-net-V	Dempús se filèc de cap ara ciutat, pensant en dolor dera sua estimada Budur e en totes es suposicions que deuie hèr sus era sua desaparicion e era deth talisman.
Es-mil-e-ua-net-V	E se recitaue poèmes sus era separacion e es penes d’amor, coma eth següent, entre d’auti mil:
Es-mil-e-ua-net-V	Entà non escotar as envejosi que me censurauen e me didien: patisses pr’amor qu’estimes a un èsser massa beròi!
Es-mil-e-ua-net-V	Aqueth qu’ei tan beròi coma aguest èsser, s’auance a quinsevolh amor!
Es-mil-e-ua-net-V	Entà non escotar-les me sò caperat es aurelhes, e les è dit: l’è alistada entre mil, ei vertat!
Es-mil-e-ua-net-V	Quan eth Destin mos tie sus eth sòn poder, perdem era vista e hèm era causida entre tenèbres!
Es-mil-e-ua-net-V	Dempús Kamaralzaman passèc es pòrtes e entrèc ena ciutat.
Es-mil-e-ua-net-V	Comencèc a caminar pes carrèrs, sense que cap des sòns nombrosi abitants que se crotzaue era guardada lo guardèssen damb afabilitat, coma acostumen a hèr es musulmans damb es estrangèrs.
Es-mil-e-ua-net-V	Seguic, donc, eth sòn camin, e arribèc atau ena pòrta opausada dera ciutat que per era se gessie entà vier enes jardins.
Es-mil-e-ua-net-V	Coma que trapèc era pòrta dubèrta d’un jardin mès gran qu’es auti, entrèc en eth, e vedec que se l’apressaue eth jardinèr, que siguec eth prumèr que lo saludèc, segontes era formula des musulmans.
Es-mil-e-ua-net-V	E Kamaralzaman corresponec as sòns desirs de patz e alendèc a gust en enténer parlar en arab.
Es-mil-e-ua-net-V	Eth brave ancian responec: “Benedit sigue Allà, hilh mèn, per auer-te trèt sense detriment des sues mans!
Es-mil-e-ua-net-V	Es que demoren en aguesta ciutat son invasors procedents de païsi neri d’Occident; qu’arribèren un dia per mar en tot desembarcar ara imprevista, e auciren a toti es musulmans que demorauen ena nòsta ciutat.
Es-mil-e-ua-net-V	Adòren causes extraordinàries e incomprensibles; parlen en un lenguatge escur e barbar, e mingen causes poirides que flairen mau, coma eth hormatge poirit e era caça poirida; e non se lauen jamès, pr’amor qu’en nèisher, uns òmes plan lègi e vestidi de nere les banhen eth cap damb aigua, e aguesta ablucion, acompanhada de gèsti estranhs, les liure de quinsevolh auta ablucion pendent era rèsta des sòns dies.
Es-mil-e-ua-net-V	De sòrta qu’aquesta gent, entà non sénter jamès era temptacion de lauar-se, comencèren per esbauçar eth hammam e totes es hònts publiques, e enes lòcs qu’ocupauen bastiren botigues mestrades per vops, que venen coma beuenda un liquid auriò damb esgluma que deu èster orina fermentada, o bèra causa pejor encara.
Es-mil-e-ua-net-V	Per çò que hè as sues hemnes, ò hilh mèn!
Es-mil-e-ua-net-V	Tanpòc se lauen, madeish qu’es òmes; mès se tinten es cares de blanc damb caudea amortada, e clòsques de ueu polverizat; ath delà tanpòc amien bata ne pantalon que les desliure per dejós deth povàs deth camin; atau, donc, ei pestilenciau apressar-se ada eres, e tot eth huec deth lunfèrn non serie pro entà netejar-les.
Es-mil-e-ua-net-V	Vaquí, hilh mèn, entre quin tipe de gent acabi ua existencia que me costèc gran trabalh de sauvar deth desastre: pr’amor que sò eth solet musulman que rèste viu!
Es-mil-e-ua-net-V	Dites aguestes paraules, eth jardinèr se figurèc, per çò der aspècte cansat deth joen, que deuie auer hame; l’amièc entara sua modèsta casa, ath hons deth jardin, e damb es sues pròpries mans li balhèc minjar e béuer.
Es-mil-e-ua-net-V	Dempús d’aquerò l’interroguèc discrètament pera causa dera sua arribada…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Kamaralzaman, plen d’arregraïment ath vielh jardinèr, non l’amaguèc arren dera sua istòria, e acabèc eth sòn relat estarnant-se en somics.
Es-mil-e-ua-net-V	Eth vielh hec tot çò que podec entà padegar-lo, e li didec:
Es-mil-e-ua-net-V	Aciu ena mia casa traparàs ua bona acuelhuda, asil e repaus, enquia que bèth dia Allà envie un vaishèth que te posque transportar ena isla mès pròcha d’aciu, que se cride era isla d’Ebèn.
Es-mil-e-ua-net-V	E alavetz, coma que dera isla d’Ebèn enquia Khaledan era distància non ei guaire grana, traparàs fòrça vaishèths entà arribar aquiu.
Es-mil-e-ua-net-V	Atau, donc, a compdar d’aué vierè cada dia en pòrt enquia que trapa un mercadèr que volgue hèr eth viatge damb tu entara isla d’Ebèn pr’amor qu’entà trapar-ne un que volguesse vier en país de Khaledan, s’aurien de passar fòrça ans.
Es-mil-e-ua-net-V	E eth jardinèr non deishèc de hèr cada dia çò qu’auie dit; mès se passèren dies e mesi sense que podesse trapar un vaishèth que anèsse entara isla d’Ebèn.
Es-mil-e-ua-net-V	Aquerò per çò que hè a Kamaralzaman.
Es-mil-e-ua-net-V	Per çò que tanh a Sett-Budur, l’arribèren causes tant estonantes e meravilhoses, ò rei afortunat!
Es-mil-e-ua-net-V	Guarda!
Es-mil-e-ua-net-V	Plan que òc, quan Sett-Budur se desvelhèc, eth sòn prumèr movement siguec daurir es braci entà sarrar entre eri a Kamaralzaman.
Es-mil-e-ua-net-V	E eth sòn estonament siguec plan gran quan non lo trapèc ath sòn costat, e extraordinària era sua suspresa en saber-se’n de qué es cauces se l’auien desligat e eth cordon de seda auie despareishut damb era cornalina talismatica.
Es-mil-e-ua-net-V	Mès se pensèc que Kamaralzaman, qu’encara non l’auie vist, se l’aurie hèt a vier dehòra pr’amor de guardar-lo milhor.
Es-mil-e-ua-net-V	E demorèc pacientament.
Es-mil-e-ua-net-V	Quan, dempús d’ua bona estona, vedec que Kamaralzaman non tornaue, comencèc a espaurir-se e lèu la cuelhec ua afliccion inconcebibla.
Es-mil-e-ua-net-V	E quan arribèc era net sense qu’auesse tornat Kamaralzaman ja non sabec se qué pensar d’aquera desaparicion, mès didec entada era: “Ya Allà!
Es-mil-e-ua-net-V	Quina causa tant extraordinària l’aurà obligat a Kamaralzaman a aluenhar-se, quan non pòt passar ua ora aluenhat de jo?
Es-mil-e-ua-net-V	Mès per qué s’aurà hèt a vier eth talisman?
Es-mil-e-ua-net-V	Maudit talisman!
Es-mil-e-ua-net-V	Tu qu’ès era causa deth nòste malastre!
Es-mil-e-ua-net-V	Mès quan Sett-Budur vedec que passadi dus dies non tornaue eth sòn espós, en sòrta d’aclapar-se, coma ac aurie hèt quinsevolh hemna en taus circonstàncies, trapèc laguens deth malastre ua fermetat que d’era non sòlen èster aprovedides es persones deth sòn sèxe.
Es-mil-e-ua-net-V	Arren li volec díder ad arrés d’aguesta desaparicion, cranhent qu’e sues esclaues la tradissen o la servissen mau; amaguèc eth sòn dolor ath sòn laguens, e li proïbic ara daimasèla que l’acompanhaue que didesse ua soleta paraula d’aquerò.
Es-mil-e-ua-net-V	Dempús, coma sabie que se retiraue a Kamaralzaman, abondonèc eth sòn vestit de hemna, cuelhec d’un calaish era ròba de Kamaralzaman, e comencèc a tier-la.
Es-mil-e-ua-net-V	Çò prumèr que se botèc siguec ua tunica ralhada, ben ajustada ara cintura, e que deishaue eth còth ar aire; se sarrèc un cintuton de filigrana d’aur, qu’en eth placèc un punhau damb mange de jade, incrustat de robin; s’enrodèc eth cap damb un mocador de seda de molti colors, que se sarrèc en front damb ua tripla còrda de peu sedós de camelh joen, e dempús d’aguesti preparatius cuelhec un foet, e manec ara sua esclaua que se vestisse damb era ròba de Budur que venguie de trèir-se e que caminèsse darrèr d’era.
Es-mil-e-ua-net-V	Gessec alavetz dera tenda, e dèc eth senhau de partida.
Es-mil-e-ua-net-V	Sett-Budur, desguisada de Kamaralzaman, se metec a viatjar, seguida pera sua escòta, pendent dies e nets, enquia qu’arribèc en ua ciutat plaçada ara vòra deth mar.
Es-mil-e-ua-net-V	En aguest moment dera sua narracion, Schahrazada vedec aparèishier eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Alavetz Sett-Budur li manèc un corrèu ath rei Armanos damb ua carta, pr’amor d’anonciar-li era sua arribada.
Es-mil-e-ua-net-V	E aguesta carta la signaue coma prince Kamaralzaman hilh deth rei Schahraman, senhor deth país de Khaledan.
Es-mil-e-ua-net-V	Quan eth rei Armanos se’n sabec d’aguesta notícia, coma que tostemp auie mantengut relacions damb eth poderós rei Schahraman, s’alegrèc fòrça de poder hèr es aunors dera sua ciutat ath prince Kamaralzaman.
Es-mil-e-ua-net-V	Ara seguida, seguit d’ua acompanhada formada pes principaus dera sua cort, venguec entàs tendes ar encontre de Sett-Budur, e la recebec damb toti es condicionaments e aunors que se pensaue aufrir ath hilh d’un rei amic.
Es-mil-e-ua-net-V	E a maugrat des dobtes de Budur, que sagèc de non acceptar eth lotjament que graciosament l’aufrie en palai, eth rei Armanos la hec decidir a acompanhar-lo.
Es-mil-e-ua-net-V	E heren amassa era sua entrada solemna ena poblacion.
Es-mil-e-ua-net-V	E pendent tres dies obsequièren a tota era cort damb magnifiques hèstes d’ua somptuositat extraordinària.
Es-mil-e-ua-net-V	E dempús eth rei Armanos s’amassèc damb Sett-Budur pr’amor de parlar-li deth sòn viatge e preguntar-li se qué pensaue hèr.
Es-mil-e-ua-net-V	E aqueth dia, Sett-Budur, tostemp desguisada de Kamaralzaman, auie anat en hammam deth palai, qu’en eth non volec acceptar es servicis de cap massatgista.
Es-mil-e-ua-net-V	Eth rei Armanos, donc, se seiguec ath costat de Sett-Budur e parlèc damb era pendent longt temps.
Es-mil-e-ua-net-V	E autant l’impresionèren es sòns encantaments e era sua eloqüéncia, que li didec: “Ò hilh mèn!
Es-mil-e-ua-net-V	Vòs, hilh mèn, balhar-me aguesta satisfaccion, en tot acceptar eth maridatge damb era mia soleta hilha Hayat-Alnefus?
Es-mil-e-ua-net-V	Que non i a en mon arrés mès digne que tu des sòns destins e dera sua beresa.
Es-mil-e-ua-net-V	Acabe d’arribar ena adolescéncia donques qu’eth mès passat complic es quinze ans.
Es-mil-e-ua-net-V	Qu’ei ua flor esquista, e jo voleria que l’aspirèsses.
Es-mil-e-ua-net-V	Semblabla proposicion, tan generosa e espontanèa, botèc en un embolh molèst ara princessa Budur.
Es-mil-e-ua-net-V	Ara prumeria non sabec se qué hèr entà dissimular eth trebolament que l’agitaue: baishèc es uelhs e reflexionèc pendent ua bona estona, mentre qu’era sua sudor hereda li gelaue eth front.
Es-mil-e-ua-net-V	E pensèc: “Se contesti coma Kamaralzaman que ja sò maridat damb era princessa Sett-Budur, me responerà qu’eth Libre permet enquia quate hemnes legitimes; se li digui era vertat sus eth mèn sèxe, ei capable a obligar-me a maridar-me damb eth; e toti s’en saberàn, e me harie molta vergonha; se refusi aguesta ofèrta pairau, era sua afeccion entà jo se convertirie en òdi herotge, e tanlèu aja abandonat eth sòn palai ei capable de premanir-me ua emboscada entà trèir-me era vida.
Es-mil-e-ua-net-V	Atau, donc, vau mès acceptar era sua proposicion e deishar que se complisque eth Destin.
Es-mil-e-ua-net-V	E qui sap çò que m’amague aqueth Destin?
Es-mil-e-ua-net-V	Vertadèrament, en ocupar eth tron, aurè aquerit un règne plan beròi pr’amor de cedir-l’ac a Kamaralzaman quan torne.
Es-mil-e-ua-net-V	E per çò de consumar et matrimòni damb era mia esposa, era joena Hayat-Alnefus, dilhèu trapa bèth remèdi.
Es-mil-e-ua-net-V	Aguestes paraules transportèren ath rei Armanos enquiath limit dera satisfaccion, e volec qu’era ceremònia dera nòça se hesse eth madeish dia.
Es-mil-e-ua-net-V	Comencèc en tot abdicar deth tron en favor de Kamaralzaman dauant de toti es sòns emirs, personatges, oficiaus e camarlencs; ordenèc que s’anoncièsse aguest eveniment a tota era ciutat mejançant es pregonèrs, e despachèc corrèus a tot eth sòn Empèri entà que se’n sabessen d’aquerò es poblacions.
Es-mil-e-ua-net-V	Alavetz organizèc en un virament de uelhs ua hèsta sense precedents en palai e ena ciutat, e entre crits d’alegria e ath son de pifres e tambors, se redigic eth contracte de matrimòni deth nau rei damb Hayat-Alnefus.
Es-mil-e-ua-net-V	Sett-Budur, que seguien pensant qu’ère Kamaralzaman.
Es-mil-e-ua-net-V	Sett-Budur, en sòn aspècte de rei adolescent, auancèc gentilament entara sua esposa, e per prumèr viatge li lheuèc eth vel deth ròstre.
Es-mil-e-ua-net-V	Alavetz, toti es presents, en veir ua parelha tan beròia, quedèren captivadi, e perderen era sang dera cara de plaser e d’emocion.
Es-mil-e-ua-net-V	Acabada era ceremònia, era mair de Hayat- Alnefus e totes es damaisèles, dempús d’auer exprimit milèrs de desirs de felicitat e d’auer alugat toti es candelèrs, se retirèren prudentament e deishèren solets ena cramba noviau as nauèth maridadi…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Sett-Budur quedèc encantada der aspècte plen de frescor dera joena Hayat-Alnefus, e en ua rapida guardada la jutgèc vertadèrament desirabla, per çò des sòns grani uelhs neri espauridi, eth sòn ròstre clar, es sues popes que se diboishauen infantiles dejós dera gasa.
Es-mil-e-ua-net-V	E Hayat-Alnefus arric timidament per auer agradat ath sòn espós, encara que tremolaue d’emocion reprimida e baishaue es uelhs sense gausar a penes botjar-se jos es sòns vels e peireries.
Es-mil-e-ua-net-V	E tanben auie pogut notar era beresa sobeirana d’aqueth joen de caròles vèrges de peu, que li semblaue mès perfècte que totes es joenes mès beròies de palai.
Es-mil-e-ua-net-V	De sòrta que s’emocionèc tot eth sòn èsser quan lo vedec apressar-se tot doç e sèir-se ath sòn costat, en gran matalàs estenut ath dessús deth tapís.
Es-mil-e-ua-net-V	Sett-Budur cuelhec damb es sues mans es dera joena, e s’inclinèc doçament, e la punèc ena boca.
Es-mil-e-ua-net-V	E Hayat- Alnefus non gausèc entornar-li aqueth punet tan deliciós; mès cluquèc es uelhs complètament e deishèc anar ua alendada de prigonda felicitat.
Es-mil-e-ua-net-V	E Sett-Budur li botèc eth cap entre es sòns braci, l’apuèc contra eth sòn pièch, e a mieja votz li cantèc vèrsi d’un ritme tan pròpri entà dormir, qu’era joena s’esclipsèc lèu damb un aridolet de felicitat enes pòts.
Es-mil-e-ua-net-V	Quan se desvelhèc Sett-Budur, que s’auie ajaçat lèu complètament vestida, e enquia e tot damb eth turbant botat, s’esdeguèc a hèr rapidament ablucions superficiaus, donques qu’ath delà cuelhie nombrosi banhs en secret entà non descurbir-se; s’ornèc damb es sòns atributs reiaus, e venguec ena sala deth tron enta recéber es omenatges de tota era cort, despachar es negòcis, suprimir abusi, nomentar e destituir.
Es-mil-e-ua-net-V	Entre d’autes destitucions que li semblèren urgentes, abolic es consums, es doanes e es presons, e repartic grani presents as soldats, ath pòble e as mesquites.
Es-mil-e-ua-net-V	Plan per aquerò l’estimèren fòrça es sòn naus subdits, e heren vòts entara sua prosperitat e longa vida.
Es-mil-e-ua-net-V	M’a punat ena boca e m’è adormit enes sòns braci ath ritme des sues cançons!
Es-mil-e-ua-net-V	A, be n’ei d’amable!” Alavetz Armanos li preguntèc: “E non s’a passat arren mès, hilha mia?” Era responec: “Arren mès!” E era mair li preguntèc: “Alavetz, ne tansevolh t’as despolhat deth tot?” Era responec: “Plan que non!” Alavetz eth pair e era mair se guardèren, mès non dideren arren e se n’anèren.
Es-mil-e-ua-net-V	Aquerò per çò que hè ada eri.
Es-mil-e-ua-net-V	Per çò de Sett-Budur, ja despachadi es ahèrs, tornèc ena sua cramba a cercar a Hayat- Arnefus, e li preguntèc: “Qué t’an dit, ò plan estimada!
Es-mil-e-ua-net-V	Ja t’ajudarè.” E pèça a pèça li treiguec era ròba, enquiara darrèra camisa, e la cuelhec nuda entre es sòn braci e s’estirèc damb era en matalàs.
Es-mil-e-ua-net-V	Alavetz Budur li hec un punec plan doç enes beròis uelhs dera joena, e li preguntèc: “Hayat-Arnefus, anhèth mèn!
Es-mil-e-ua-net-V	Mès que m’an dit, que solet son òmes a mieges.
Es-mil-e-ua-net-V	Qué les manque entà èster complèts?” Budur responec: “Precisament aquerò madeish que te manque a tu, uelhs mèns!” Hayat-Alnefus, estonada, contestèc: “A jo?
Es-mil-e-ua-net-V	En enténer taus paraules, Hayat-Alnefus, espaurida, hec un crit estofat, e treiguec es mans de dejós deth linçò e estenec es dètz dits, en tot guardar-les damb uelhs dilatadi peth terror.
Es-mil-e-ua-net-V	Mès Budur la sarrèc contra eth sòn pièch, e li punèc eth peu, e li didec: “Per Allà!
Es-mil-e-ua-net-V	Ya Hayut-Alnefus, qu’ei tot ua badinada!” E seguic caperant-la de punets enquia que la padeguèc complètament.
Es-mil-e-ua-net-V	Alavetz li didec: “Ò estimada mia, puna-me!” E Hayat- Alnefus apressèc es sòns fresqui pòts enes pòts de Budur, e ambdues, atau entrelaçades, s’esclipsèren enquiath maitin…
Es-mil-e-ua-net-V	En aguest moment dera sua narracion.
Es-mil-e-ua-net-V	Schahrazada vedec aparéisher eth maitin, e coma qu’ère discrèta, se carèc.
Es-mil-e-ua-net-V	Era didec:
Es-mil-e-ua-net-V	Alavetz Budur gessec a despachar es ahèrs deth règne; e eth pair e era mair de Hayat-Alnefus entrèren entà saber notícies dera sua hilha.
Es-mil-e-ua-net-V	Eth rei Almaros siguec eth prumèr a preguntar: “Plan, hilha mia, benedit sigue Allà!
Es-mil-e-ua-net-V	Encara ès en lhet!
Es-mil-e-ua-net-V	Non ès renduda?” Era responec: “Arren d’aquerò!
Es-mil-e-ua-net-V	Qu’è descansat fòrça ben enes braci deth mèn beròi espós, qu’aguest còp me deishèc complètament despolhada, e me punèc tot eth còs damb punets molt deliciosi!
Es-mil-e-ua-net-V	Ya Allà!
Es-mil-e-ua-net-V	Be n’ère de deliciós aquerò!
Es-mil-e-ua-net-V	Per tot eth còs sentí eth hormigueg e es estrementides.
Es-mil-e-ua-net-V	Ça que la, un còp m’espauric en tot dider-me que me mancaue un dit.
Es-mil-e-ua-net-V	Mès que siguec ua badinada!
Es-mil-e-ua-net-V	Alavetz era mair li preguntèc: “A on son es tavalhòles?
Es-mil-e-ua-net-V	En enténer aguestes paraules, eth pair e era mair, ar arràs dera desesperacion se piquèren, en tot dider-se: “Ò vergonha e malastre entà nosati!
Es-mil-e-ua-net-V	Dempús eth rei s’anèc emmaliciat progressiuament, e se retirèc en tot cridar-li ara sua esposa pro fòrt entà que l’entenesse era joena: “S’aguesta net non complís Kamaralzaman eth sòn déuer en tot trèir-li era virginitat ara nòsta hilha e sauvant eth nòste aunor, que saberè castigar era sua indignitat!
Es-mil-e-ua-net-V	Lo harè enlà de palai, dempús de hèr-lo baishar deth tron que l`è balhat, e sabi pas se lo vau a castigar encara mès terriblament.” E dites aguestes paraules, eth rei Armanos gessec der apartament dera sua hilha, seguit dera sua esposa, qu’eth sòn nas se l’auie alongat enquias pès.
Es-mil-e-ua-net-V	E quan arribèc era net e Sett-Budur entrèc ena cramba de Hayat-Alnefus, la trapèc fòrça trista, damb eth cap metut entre es coishins, e estarnada en somics.
Es-mil-e-ua-net-V	S’apressèc ada era, en tot punar-la en front e secar-li es lèrmes, e quan li preguntèc eth motiu dera sua pena, Hayat-Alnefus li didec damb votz emocionada: “Ò, eth mèn estimat senhor!
Es-mil-e-ua-net-V	Eth mèn pair te vò despossedir deth règne que t’a autrejat, e hèr-te enlà de palai, e sabi pas se qué vòlen hèr mès damb tu!
Es-mil-e-ua-net-V	E tot aquerò pr’amor que non vòs treir-me era virginitat, sauvant atau er aunor deth sòn nòm e dera sua raça.
Es-mil-e-ua-net-V	E s’a entestadit qu’aquerò se hèsque aguesta madeisha net.
Es-mil-e-ua-net-V	E jo, ò senhor estimat!
Es-mil-e-ua-net-V	Pr’amor que tot eth dia eth mèn pair pense causes contra tu.
Es-mil-e-ua-net-V	A!, se te platz, hè lèu a trèir-me era virginitat, e hètz-ac de manèra, sivans ditz era mia mair, qu’es tovalhòles blanques se boten totes ròies.
Es-mil-e-ua-net-V	Jo me’n fidi totafèt de tu, e boti tot eth mèn còs e era mia anma enes tues mans.
Es-mil-e-ua-net-V	En enténer aguestes paraules, Sett-Budur didec entada era: “Qu’ei arribat eth moment.
Es-mil-e-ua-net-V	Ja veigui que non i a mès manèra d’ajornar es causes!
Es-mil-e-ua-net-V	E ath còp, damb un gèst rapid, se dauric era ròba des deth còth enquiara cintura e hec gésser dues popes enludernants coronades damb es sues ròses; dempús didec: “Ja ves que sò ua hemna coma tu, estimada mia!
Es-mil-e-ua-net-V	Alavetz se seiguec de nauèth, se botèc ara joena ena hauda, e li condèc tota era sua istòria, des deth principi enquiath finau, mès que non mos cau repetir-la.
Es-mil-e-ua-net-V	Quan Hayat-Alnefus entenec era istòria, arribèc enquiath limit der estonament, e coma que seguie seiguda ena hauda de Sett-Budur, li cuelhec es maishères entre es sues mans, e li didec: “Ò fraia mia!
Es-mil-e-ua-net-V	Qu’Allà prèsse era sua arribada, entà qu’era nosta felicitat sigue complèta!” E Budur li didec: “Qu’Allà t’escote, estimada mia!
Es-mil-e-ua-net-V	E atau gaudiram es tres dera felicitat mès perfècta.” Dempús se balhèren longui punets, e heren a mil jòcs, e Hayat-Alnefus se meravilhaue de toti es detalhs de beresa que trapaue en Sett-Budur.
Es-mil-e-ua-net-V	E li cuelhie es popes, e didie: “Ò fraia mia, be ne son de beròis es tòns pièchs!
Es-mil-e-ua-net-V	Te semble que creisheràn?” E la guardaue pertot e l’interrogaue sus es descorbiments que hège.
Es-mil-e-ua-net-V	E Budur, entre mil punets, li responie, en tot instruir-la clarament, e Hayat-Alnefus exclamaue: “Ya Allà!
Es-mil-e-ua-net-V	Ara ac compreni!
Es-mil-e-ua-net-V	Entà què servís aquerò?, guinhauen eth uelh, mès non responien.
Es-mil-e-ua-net-V	D’auti còps, damb gran ràbia dera mia part, espetauen era lengua, mès non contestauen.
Es-mil-e-ua-net-V	Dempús seguiren es dues parlant e hènt mil lhocaries, de tau sòrta, que peth maitin a Hayat-Alnefus non li restaue arren entà apréner e se n’auie sabut dera mission encantadora qu’en avier les corresponerie a toti es sòns organs delicadi…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Alavetz, coma que s’apressaue era ora qu’es pairs anauen a entrar, Hayat-Alnefus li didec a Sett-Budur: “Fraia mia, qué l’è de díder ara mia mair, quan me demane que li mòstra era sang dera mia virginitat?” Budur arric, e didec: “Era causa qu’ei aisida!” E anèc d’amagat a agarrar un poret e l’aucic, e taquèc damb era sua sang es cueishes dera joena e es tovalhòles, e li didec: “Non te cau que mostrar-les aquerò.
Es-mil-e-ua-net-V	Alavetz entrèren a veir ara hilha eth rei e era reina, prèsti a estarnar-se de ràbia contra era e contra eth sòn espós se non s’auesse consumat tot.
Es-mil-e-ua-net-V	Mès en veir era sang, e es cueishes rogides, s’alegrèren es dus, e s’espandiren, e dauriren de land en land es pòrtes der apartament.
Es-mil-e-ua-net-V	Alavetz entrèren totes es hemnes e ressonèren crits d’alegria, e eth “lu lu lu” deth trionfs, e era mair, ar arràs der orgulh, placèc en un coishin es tavalhòles ròies, e seguida de tota era comitiva, hec atau eth torn per tot eth harem.
Es-mil-e-ua-net-V	E toti se’n saberen atau deth faust eveniment; e eth rei balhèc ua gran hèsta, e ordenèc sacrificar entàs praubi un nombre considerable d’anhèths e camelhs petiti.
Es-mil-e-ua-net-V	Per çò dera reina e des convidades, tornèren ena cramba de Hayat-Alnefus, ara quau punèren totes entre es uelhs, e s’estèren damb era enquiara net, dempús d’auer-la amiat en hammam, enrodada en sedes, entà que non passèsse hered.
Es-mil-e-ua-net-V	E Sett-Budur seguic en tot sèir-se cada dia en tron dera isla d’Ebèn, en hèr-se estimar pes sòns subdits, que se pensauen qu’ère òme, e li desirauen longa vida.
Es-mil-e-ua-net-V	Mès quan arribaue era net anaue a cercar damb alegria ara sua amiga Hayat-Alnefus, la cuelhie en braça, e s’estiraue damb era en matalàs.
Es-mil-e-ua-net-V	E ambdues, entrelaçadades enquiath maitin, coma esposa e espós, se consolauen damb tota sòrta de jòcs e esvagaments delicadi, demorant era tornada de Kamaralzaman: Aquerò per çò que hè ada eres.
Es-mil-e-ua-net-V	E vam ara damb Kamaralzaman.
Es-mil-e-ua-net-V	S’auie demorat ena casa deth jardinèr musulman, plaçada dehòra dera ciutat abitada pes invasors lords, procedents des païsi d’Occident.
Es-mil-e-ua-net-V	E eth sòn pair, eth rei Schahraman, enes isles Khadelan, en veir en bòsc es despolhes sagnoses, ja non auec cap dobte sus era pèrta deth sòn estimat Kamaralzaman; e se metec de dòu, madeish que tot eth règne; e ordenèc bastir un monument funerari, qu’en eth s’embarrèc, pr’amor de plorar en silenci era mòrt deth sòn hilh.
Es-mil-e-ua-net-V	Dera sua part, Kamaralzaman, a maugrat dera companhia der ancian jardinèr, que hège tot çò que podie entà distrèir-lo mentre arribaue un vaishèth que l’amièsse ena isla d’Ebèn, viuie trist, e rebrembaue damb dolor es beròis temps passadi.
Es-mil-e-ua-net-V	Lheuèc eth cap entar arbe que d’eth venguie eth bronit, e vedec ua peleja a còps de bèc, engarrapades e còps d’ala.
Es-mil-e-ua-net-V	Mès lèu queiguec sense vida, precisament dauant d’eth, un des audèths, mentre qu’eth vencedor se n’anaue volant.
Es-mil-e-ua-net-V	E vaquí qu’en madeish moment, dus audèths plan mès grani, qu’auien vist eth combat posadi en un arbe vesin, baishèren a plaçar-se ath costat deth mòrt; un se botèc en cap e er aute enes pès, e dempús ambdús baishèren tristament eth còth, e se meteren a plorar.
Es-mil-e-ua-net-V	En veir aquerò, Kamaralzaman s’emocionèc ar arràs, e pensèc ena sua esposa Budur, e dempús, per simpatia damb es audèths, se metec tanben a plorar.
Es-mil-e-ua-net-V	Ath cap d’ua estona, Kamaralzaman vedec as dus audèths daurir damb es ungles e damb es bècs un clòt, e enterrar ath mòrt.
Es-mil-e-ua-net-V	Dempús se n’anèren volant, e ath cap d’un moment tornèren a on i auie eth clòt, mès amiant agarrat, un dera pauta e er aute d’ua ala, ar audèth aucidor, que hège grani esfòrci entà húger e deishaue anar crits espaventosi.
Es-mil-e-ua-net-V	Lo placèren sense deishar-lo sus eth clòt deth mòrt, e damb pòques e rapides picades l’esboderèren entà resvenjar atau eth sòn crim, l’arrinquèren es entralhes, e se n’anèren volant, deishant-lo en solèr tremolant e agonizant…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e coma qu’ère discrèta, se carèc.
Es-mil-e-ua-net-V	Era didec:
Es-mil-e-ua-net-V	Aquerò siguec tot!
Es-mil-e-ua-net-V	E Kamaralzaman s’auie estat quiet, estonat, dauant d’un espectacle tant extraordinari.
Es-mil-e-ua-net-V	Dempús, quan es audèths se n’anèren, ahiscat de curiosèr, s’apressèc en lòc que jadie er audèth criminau sacrificat, e en guardar eth cadavre, vedec en estomac esbocinat ua causa colorada que li cridèc fòrça era atencion.
Es-mil-e-ua-net-V	S’inclinèc, en en auer-la recuelhut, queiguec estavanit dera emocion.
Es-mil-e-ua-net-V	Venguie de trapar era cornalina talismatica de Sett- Budur!
Es-mil-e-ua-net-V	Quan se remetec, sarrèc contra eth sòn cor eth preciós talisman, causa de tant patiment, malastre, pena e dolor, e exclamèc: “Volgue Allà que sigue aguest un presagi de felicitat e eth senhau de qué tanben traparè lèu ara mia estimada Budur.” Dempús, punèc eth talisman e se lo hec a vier en front, e de seguic l’estropèc suenhosament damb un tròç de tela, e se l’estaquèc ar entorn deth braç, pr’amor d’evitar qe se li perdesse un aute viatge.
Es-mil-e-ua-net-V	E comencèc a sautar d’alegria.
Es-mil-e-ua-net-V	Quan se padeguèc, se’n brembèc de qué eth brave jardinèr l’auie encargat que desarriguèsse un carrobièr vielh que ja no daue cap frut.
Es-mil-e-ua-net-V	Se sarrèc, donc, eth cinturon de cambe, se rebussèc es manges, cuelhec ua aishada e un tistèr, e se metec mans ara òbra, fotent-li grani còps ara arraïc der arbe a ras de tèrra.
Es-mil-e-ua-net-V	Separèc alavetz, de seguit, era tèrra e es calhaus, en tot deishar ath descubèrt ua grana placa de bronze, que s’esdeguèc a trèir.
Es-mil-e-ua-net-V	Alavetz vedec ua escala de dètz gradons fòrça nauts dubèrta ena ròca.
Es-mil-e-ua-net-V	Lheuèc era tapa dera prumèra, e vedec qu’ère plia de barres d’aur ròi; lheuèc alavetz era dusau tapa, e vedec qu’era dusau tenalha ère plia de povàs d’aur.
Es-mil-e-ua-net-V	E dauric es autes dètz-e-ueit, e les trapèc plies alternatiuament de barres e povàs d’aur.
Es-mil-e-ua-net-V	Remetut dera sua suspresa, Kamaralzaman gessec alavetz dera tuta, tornèc a botar era placa, acabèc eth trabalh, adaiguèc es arbes, sivans eth costum aquerit d’ajudar ath jardinèr, e non acabèc enquiara net, quan tornèc eth sòn ancian amic.
Es-mil-e-ua-net-V	Es prumères paraules qu’eth jardinèr li didec a Kamaralzaman sigueren entà dar-li ua bona notícia.
Es-mil-e-ua-net-V	Li didec atau: “Ò hilh mèn!
Es-mil-e-ua-net-V	Qu’è trapat, plan, un vaishèth naulejat per mercadèrs rics que se harà ara vela en tres dies.
Es-mil-e-ua-net-V	È parlat damb eth capitan qu’ei d’acòrd en dar-te passatge enquiara isla d’Ebèn.” En enténer aguestes paraules, Kamaralzaman s’alegrèc fòrça, e punèc era man deth jardinèr, e li didec: “Ò pair mèn!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Vene damb jo en jardin, e te mostrarè, ò pair mèn!
Es-mil-e-ua-net-V	Se hec a vier alavetz ath jardinèr en lòc que i auie eth carrobièr desarrigat, lheuèc era placa, e sense reparar ena suspresa e espant deth sòn amic, lo hec baishar ena tuta, e destapèc dauant d’eth es vint tenalhes d’aur en barres e povàs.
Es-mil-e-ua-net-V	Eth brave jardinèr, coma empeguit, lheuaue es mans e daurie extremadament es uelhs dauant de cada tenhalha, dident: “ya Allà!” Dempús Kamaralzaman li didec: “Vaquí ara era tua ospitalitat recompensada peth Dador!
Es-mil-e-ua-net-V	Era madeisha man qu’er estrangèr t’alongaue entà que l’ajudèsses ena adversitat, damb eth madeish gèst hè córrer pera tua casa er aur!
Es-mil-e-ua-net-V	En enténer aguestes paraules, er ancian jardinèr, que non podie badar boca, se metec a plorar, e es lèrmès s’esguitlauen silencioses pera sua barba e enquia e tot peth sòn pièch.
Es-mil-e-ua-net-V	Fin finau, podec parlar: “Hilh mèn, qué vòs que hèsque un vielh coma jo damb tot aguest aur e aguestes riqueses?
Es-mil-e-ua-net-V	E aguest còp li toquèc plorar a Kamaralzaman.
Es-mil-e-ua-net-V	Dempús li didec ath vielh: “Ò pair dera sabença!
Es-mil-e-ua-net-V	Ò jeique de mans perhumades!
Es-mil-e-ua-net-V	Era santa solitud que passes es ans pacifics esface dauant des tòns uelhs es leis que dictèc era vegada d’Adam sus aquerò qu’ei just e injust, faus o vertadèr.
Es-mil-e-ua-net-V	Mès jo è de tornar a víuer entre es umans herotges, e non posqui desbrembar taus leis, se non voi èster avalat.
Es-mil-e-ua-net-V	Atau, donc, se vòs, ac podem repartir.
Es-mil-e-ua-net-V	Ne cuelherè era mitat e tu era auta mitat.
Es-mil-e-ua-net-V	Alavetz er ancian jardinèr responec:”Hilh mèn!, era mia mair m’amainadèc aciu madeish hè nauanta ans, e dempús moric; eth mèn pair moric tanben.
Es-mil-e-ua-net-V	E eth uelh d’Allà a seguit es mèns passi, e è creishut ara ombra d’aguest jardin e è escotat eth rumor der arriuet natau.
Es-mil-e-ua-net-V	Qu’estimi aguest jardin e aguest arriuet, ò hilh mèn!
Es-mil-e-ua-net-V	Tot aquerò parle damb jo, ò hilh mèn!.
Es-mil-e-ua-net-V	T’ac digui entà que te’n sàpies d’era rason que me tie aciu e m’empedís partir ena tua companhia entàs païsi musulmans.
Es-mil-e-ua-net-V	Que sò eth solet musulman d’aguest país qu’en eth viueren es mèns ancessors.
Es-mil-e-ua-net-V	Atau parlèc er ancian des mans tremoloses.
Es-mil-e-ua-net-V	Dempús higec: “Per çò d’aguestes tenalhes precioses que te preocupen, cuelh, s’ac vòs, es dètz prumères e dèisha es autes dètz ena tuta.
Es-mil-e-ua-net-V	Que seràn eth prèmi entad aqueth qu’acògue eth susari que jo me dormisca.
Es-mil-e-ua-net-V	Mès encara i a mès causes; çò de dificil non ei aquerò, senon embarcar es tenalhes en vaishèth sense cridar era atencion ne ahiscar era cobesença des òmes d’anma nera que demoren ena ciutat.
Es-mil-e-ua-net-V	Ara plan, en mèn jardin i a olivèrs cargadi de fruts e en lòc entà on vas, ena isla d’Ebèn, es olives son causa plan estranha e fòrça estimada.
Es-mil-e-ua-net-V	De sòrta qu’ara madeish vau a crompar vint tenhales granes, qu’aumpliram a mieges de barres e povàs d’aur, e les acabaram d’aumplir damb es olives deth mèn jardin.
Es-mil-e-ua-net-V	Aguest conselh siguec seguit rapidament per Kamaralzaman, que se passèc eth dia premanint es tenalhes crompades.
Es-mil-e-ua-net-V	E quan ja non li quedaue qu’ua entà aumplir, didec entada eth: “Aguest talisman miraculós non ei pro segur, estropat en mèn braç; me lo pòden panar mentre dormisqui o perder-se de ua auta manèra.
Es-mil-e-ua-net-V	Acabat eth trabalh, li preguèc ath sòn ancian amic qu’avisèsse as òmes deth vaishèth entà que venguessen a londeman entà recuélher es tenalhes.
Es-mil-e-ua-net-V	E eth vielh complic de seguit er encargue, e tornèc ena casa plan fatigat, e s’ajacèc damb un shinhau de febre e quauqui caudheireds.
Es-mil-e-ua-net-V	A londeman, er ancian jardinèr, qu’ena sua vida auie estat malaut, notèc que se l’aumentaue eth mau dera vesilha, mès que non li volec díder arren a Kamaralzaman, entà non entristir-li era gessuda.
Es-mil-e-ua-net-V	Se quedèc en lhet, cuelhut per ua grana feblesa e comprenec qu’anaue a arribar eth sòn darrèr moment.
Es-mil-e-ua-net-V	Pendent eth dia, es òmes deth vaishèth vengueren en jardin entà recuélher es tenalhes, e li dideren a Kamaralzaman, que les auie daurit era pòrta, que les didesse çò qu’auien de recuélher.
Es-mil-e-ua-net-V	Eth joen les amièc entara rèisha e les mostrèc es vint tenalhes, ben plaçades, en tot dider-les: “Que son plies d’olives de prumèra qualitat.
Es-mil-e-ua-net-V	E cuelheren es tenalhes e partiren…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Alavetz Kamaralzaman entrèc ena cramba deth jardinèr e lo trapèc esblancossit, encara que plan seren.
Es-mil-e-ua-net-V	Li preguntèc se com se trapaue, e alavetz se’n sabec de qué ère malaut, e a maugrat des paraules qu’er aute li didie entà padegar-lo, non deishèc d’espaurir-se fòrça.
Es-mil-e-ua-net-V	Li hec préner diuèrses coccions d’èrbes verdes, mès sense massa resultat.
Es-mil-e-ua-net-V	Dempús l’acompanhèc pendent tot eth dia, e lo velhèc pera net, e podec veir qu’eth mau s’agreujaue.
Es-mil-e-ua-net-V	E peth maitin, eth brave jardinèr qu’a penes auie fòrça entà cridar-lo en sòn cabeçau, lo cuelhec dera man e li didec: “Kamaralzaman, hilh mèn, escota!
Es-mil-e-ua-net-V	Que non i a mès Diu qu’Allà!
Es-mil-e-ua-net-V	Alavetz Kamaralzaman s’estarnèc en somics, e siguec fòrça temps plorant ath sòn costat.
Es-mil-e-ua-net-V	Se lheuèc dempús, li barrèc es uelhs, li rendec eth darrèr tribut, li hec un susari blanc, dauric ua hòssa e acoguèc ath darrèr musulman d’aqueth país queigut entre infidèus.
Es-mil-e-ua-net-V	E alavetz pensèc en embarcar-se.
Es-mil-e-ua-net-V	Crompèc quauqui viures, barrèc era pòrta deth jardin, se hec a vier era clau, e corrèc ara prèssa entath pòrt, quan eth solei ère ja plan naut; mès que siguec entà veir qu’eth vaishèth, a tota vela, anaue ja aubedint ath vent favorable entà nauta mar.
Es-mil-e-ua-net-V	Que siguec gran eth dolor de Kamaralzaman en veir aquerò, mès que non ac manifestèc, entà que non se n’arrissen d’eth era gentada deth pòrt.
Es-mil-e-ua-net-V	E tornèc a cuélher tristament eth camin deth jardin, que d’eth ère ja eth solet eretèr e proprietari per çò dera mòrt der ancian.
Es-mil-e-ua-net-V	E quan arribèc ena petita casa, se deishèc quèir en un matalàs, e plorèc per eth madeish, e pera sua estimada Budur, e peth talisman qu’acabaue de pèrder per dusau viatge.
Es-mil-e-ua-net-V	Ça que la, acabèc en tot exclamar: “Que non i a mès recors qu’Allà eth Plan Naut!” Dempús se lheuèc, e entà non expausar-se a pèrder es autes dètz tenalhes qu’èren eth tresòr josterranh, anèc a crompar d’autes vint tenalhes; botèc en eres es barres e eth povàs e les acabèc d’aumplir damb olives enquia naut de tot, dident entada eth: “Atau ja seràn premanides eth dia qu’Allà volgue que m’embarca.” E tornèc a adaiguar es legums e es arbes frutèrs, en tot recitar vèrsi plan tristi restacadi ath sòn amor entà Budur.
Es-mil-e-ua-net-V	Aquerò per çò que hè a Kamaralzaman.
Es-mil-e-ua-net-V	Per çò deth vaishèth, auec vents favorables, e non se tardèc a arribar ena isla d’Ebèn, e anèc a ancorar precisament dejós deth cai que se quilhaue eth palai abitat pera princessa Budur damb eth nòn de Kamaralzaman.
Es-mil-e-ua-net-V	En veir aqueth vaishèth nau qu’entraue a tota vela e ancoraue en cai, Sett-Budur sentec desirs de vier a veder-lo, mès que mès pr’amor que tostemp auie era esperança de trapar bèth dia ath sòn espós Kamaralzaman embarcat en quauqu’un des vaishèths que venguien de luenh.
Es-mil-e-ua-net-V	Ordenèc a quauqui uns des camarlencs que l’acompanhèssen, e pugèc a bord deth vaishèth, que d’eth li dideren, que venguie cargat de riques mercaderies.
Es-mil-e-ua-net-V	En arribar a bord, manèc cridar ath capitan, e li didec que volie veir eth vaishèth.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Quan era princessa Budur entenec nomentar es olives, que l’agradauen damb delèri, interrompec ath capitan, e li preguntèc ludent-li es uelhs de desir: “A!
Es-mil-e-ua-net-V	Ditz-m’ac.
Es-mil-e-ua-net-V	E an tanben olives des que se criden farcides, ei a díder, des que les an trèt es uassi entà remplaçar-lo damb taperes acides, e que jo m’estime plan mès qu’aqueres qu’an uas.
Es-mil-e-ua-net-V	E cridèc: “Holà!
Es-mil-e-ua-net-V	Sett-Budur ordenèc lheuar era tapa, e l’agradèc tant er aspècte admirable d’aqueres olives “d’audèth”, qu’exclamèc: “Voleria crompar es vint tenalhes.
Es-mil-e-ua-net-V	Sett-Budur les didec as camarlencs: “Pagatz-li ath capitan mil dracmes per cada tenalha!” E higec: “Quan tornes en país deth mercadèr, li pagaràs aquerò pes olives.” E se n’anèc, seguida des que cargèren es tenalhes des olives.
Es-mil-e-ua-net-V	Era prumèra diligéncia de Sett-Budur en arribar en palai siguec entrar en apartament dera sua amiga Hayat-Alnefus entà avisar-la dera arribada des olives.
Es-mil-e-ua-net-V	E quan es olives sigueren amiades en interior deth harem, segontes es ordes balhades, Budur e Hayat- Anelfus, ar arràs dera impaciéncia, ordenèren amiar era màger plata des que se hèn servir entàs doci, e ordenèren as esclaues que lheuèssen suenhosament era prumèra tenalha e uederen en era eth sòn contengut, en tot formar un molon ben apraiat, qu’en eth se podessen distinguir es olives damb uas des qu’èren sense.
Es-mil-e-ua-net-V	E vaquí eth meravilhos estonament de Budur e dera sua amiga quan vederen barrejadi damb es olives, barres e povàs d’aur!
Es-mil-e-ua-net-V	Budur ordenèc amiar d’autes plates e uedar es autes tenalhes, ua darrèr dera auta, enquiara vintau.
Es-mil-e-ua-net-V	Mès quan es esclaues aueren uedat eth darrèr, e campèc eth nòm de Kamaralzaman ena basa, e ludec eth talisman ath miei des olives, Budur hec un sorriscle, s’esblancossit tota, e queiguec estavanida en braça de Hayat-Alnefus.
Es-mil-e-ua-net-V	Acabaue d’arreconéisher era cornalina qu’amièc en d’auti tempsi estacada ath nud de seda des cauces.
Es-mil-e-ua-net-V	En remeter-se, gràcies as suenhs de Hayat-Alnefus, Sett-Budur cuelhec era cornalina talismatica e se la hec a vier enes pòts, alendant de felicitat; dempús, entà qu’es esclaues non se’n sabessen deth sòn desguisament, les hec enlà a totes, e li didec ara sua amiga.
Es-mil-e-ua-net-V	Ara seguida manèc cridar ath capitan deth vaishèth, que venguec, e punèc era tèrra entre es sues mans e demorèc que li preguntèssen.
Es-mil-e-ua-net-V	Alavetz Budur li didec: “Me pòs díder, ò capitan!
Es-mil-e-ua-net-V	E aguest maudit codinèr s’escapèc, cranhent que lo castiguèssen per auer perjudicat a un vailet en sajar d’amorassar-lo d’ua manèra plan dura e pòc proporcionada.
Es-mil-e-ua-net-V	Per tant, te cau tornar e hèr-me a vier çò mès lèu possible ad aguest ajudant de jardinèr, donques que sospèchi fòrça qu’ei eth mèn codinèr, autor der esquinçament deth sòn delicat vailet.
Es-mil-e-ua-net-V	E te recompensarè fòrça se complisses es mies ordes damb diligéncia; e se non, non te permeterè tornar en mèn règne; e se tornèsses te manaria aucir, madeish qu’ara tua tripulacion…
Es-mil-e-ua-net-V	En aguest moment dera sua narracion, Schahrazada vedec aparèisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	En enténer aguestes paraules, eth capitan non podec respóner senon escotant e aubedint, e a maugrat deth perjudici qu’ua gessuda tan rapida li podesse costar as sues mercaderies, pensèc qu’ena tornada l’indemnizarie eth rei, e se hec ara vela.
Es-mil-e-ua-net-V	E li permetec Allà ua navegacion tant erosa, qu’arribèc en pòqui dies ena ciutat infidèu, e desembarquèc de nets damb es marinèrs mès robusti dera tripulacion.
Es-mil-e-ua-net-V	En aqueth moment, Kamaralzaman, qu’auie acabat eth trabalh deth dia, ère seigut plan trist, e damb lèrmes enes uelhs recitaue vèrsi sus era abséncia.
Es-mil-e-ua-net-V	Eth capitan simulant ua votz trincada, didec: “Un praube d’Allà!” En entener aguesta suplica, dita en arab, Kamaralzaman, qu’eth sòn còr bateguèc de pietat, dauric.
Es-mil-e-ua-net-V	Mès de seguit siguec cuelhut e estacat, e es marinèrs invadiren eth jardin, e en veir es vint tenalhes plaçades coma eth prumèr viatge s’esdeguèren a agarrar-les.
Es-mil-e-ua-net-V	Dempús tornèren toti en vaishèth, e sarpèren immediatament.
Es-mil-e-ua-net-V	Alavetz, eth capitan, enrodat pes sòns òmes, s’apressèc a Kamaralzaman e li didec: “A, donques qu’ès tu er afeccionat a gojats, qu’estarnères ath mainatge ena codina deth rei?
Es-mil-e-ua-net-V	Quan arribe eth vaishèth traparàs eth pau prèst entà hèr-te madeish, s’ei que non t’estimes mès que te hèsquen ua repassada aguesti gojats d’aciu!” E li senhalèc as marinèrs, que li guinhauen eth uelh en guardar-lo, donques que les semblaue plan ben divertir-se atau.
Es-mil-e-ua-net-V	En enténer aguestes paraules, Kamaralzaman, qu’encara qu’ère ja liure de ligams, des de qué arribec en vaishèth non auie badat boca, en tot deishar-se amiar peth Destin, non podec tier aguesta imputacion, e exclamèc.
Es-mil-e-ua-net-V	Non te hè vergonha parlar d’aguesta manèra, ò capitan!?
Es-mil-e-ua-net-V	Prèga peth profèta!” Eth capitan responec: “Que siguen damb Eth e damb toti es sòns era benediccion d’Allà e era pregària.
Es-mil-e-ua-net-V	En enténer aguestes paraules, Kamaralzaman exclamèc un aute còp: “Me refugi en Allà!” Eth capitan repliquèc: “Qu’age Allà misericòrdia damb nosati!
Es-mil-e-ua-net-V	E Kamaralzaman repliquèc: “Vos juri a toti vosati pera vida deth Profèta (siguen damb eth era pregària e era patz), que non compreni arren de semblabla acusacion, e que jamès è botat es pès en aguesta isla d’Ebèn qu’ada era m’amiatz, ne en palai deth sòn rei!
Es-mil-e-ua-net-V	Mès eth capitan didec: “De sòrta que jamès as estat codinèr ne as picat a cap mainatge ena tua vida?” Kamaralzaman, ar arràs dera indignacion, escopic en solèr, e didec: “Me refugi en Allà!
Es-mil-e-ua-net-V	Hètz de jo çò que volgatz, donc, per Allà!
Es-mil-e-ua-net-V	Era mia lengua non se botjarà ja mès entà contestar a taus causes!” E ja non volec díder arren mès.
Es-mil-e-ua-net-V	Alavetz eth capitan didec: “Jo vau a complir eth mèn déuer d’autrejar-te ath rei.
Es-mil-e-ua-net-V	Alavetz eth vaishèth arribec ena isla d’Ebèn erosament.
Es-mil-e-ua-net-V	E eth capitan amièc de seguit a Kamaralzaman entath palai, e demanèc veir ath rei.
Es-mil-e-ua-net-V	E coma que ja lo demorauen, lo heren passar ena sala deth tron.
Es-mil-e-ua-net-V	E Sett-Budur, entà non delatar-se, peth sòn interès e peth de Kamaralzaman, auie premanit un plan fòrça avient, mès que mès entà èster pensat per ua hemna.
Es-mil-e-ua-net-V	E quan vedec ad aqueth qu’amiaue eth capitan, ath prumèr còp de uelh arreconeishec ath sòn adorat Kamaralzaman e se quedèc esblancossida e auriòla coma eth safran.
Es-mil-e-ua-net-V	Era lo guardèc fòrça temps sense poder parlar, mentre Kamaralzaman, damb eth sòn vielh vestit de jardinèr, auie arribat ath limit dera confusion e dera tremoladera.
Es-mil-e-ua-net-V	E ère fòrça luenh d’imaginar-se que se trapaue en preséncia d’aquera que per era auie vessat tantes lèrmes e experimentat tantes penes, malastres e maus tractes.
Es-mil-e-ua-net-V	Fin finau, se podec dominar Sett-Budur e se virèc entath capitan, e li didec: “Coma prèmi pera tua fidelitat, de demoraràs damb es sòs que t’aufrí pes olives!” E eth capitan punèc era tèrra, e didec: “E es autes vint tenalhes d’aguest darrèr viatge que son encara en cobèrta?” Budur didec: “Se t’as hèt a vier ues autes vint tenalhes, hè lèu a manar-me- les.
Es-mil-e-ua-net-V	E te pagarè mil dinnars d’aur.
Es-mil-e-ua-net-V	Dempús se virèc entà Kamaralzaman, qu’ère damb eth cap clin, e les didec as camarlencs: “Cuelhetz ad aguest joen e amiatz-lo en hammam…!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Dempús lo vestiratz somptuosament, e me lo tornaratz a presentar deman peth maitin, a prumèra ora, en divan!” E aquerò qu’ordenèc s’executèc de seguit.
Es-mil-e-ua-net-V	Sett-Budur anèc a cercar ara sua amiga Hayat-Alnefus, e li didec: “Amia mia, eth nòste adorat ja a tornat!
Es-mil-e-ua-net-V	Per Allà!
Es-mil-e-ua-net-V	E ei un plan que se s’escriuesse damb ua agulha en cornèr interior deth uelh, servirie de leçon as afeccionadi a instruir-se.
Es-mil-e-ua-net-V	E Hayat-Alnefus se botèc tan contenta, que se lancèc enes braci de Budur e ambdues aquera net sigueren plan formaus, entà premanir-se a recéber ar estimat deth sòn còr.
Es-mil-e-ua-net-V	E peth maitin amièren en divan a Kamaralzaman, somptuosament vestit.
Es-mil-e-ua-net-V	E eth hammam l’auie entornat ath sòn ròstre tot eth sòn esplendor, e eth vestit leugèr e ben sarrat reauçaue era sua figura fina e es sues anques montanhoses.
Es-mil-e-ua-net-V	E toti es emirs, personatges e camarlencs non s’estonèren en enténer ath rei que li didie ath gran visir: “Autrejaràs ad aguest joen cent esclaus entà que lo servisquen, e li balharàs a compde deth Tresòr emoluments que siguen digni deth cargue que li vau a conferir ara madeish.” E lo nomentèc visir entre es visirs, e li balhèc casa e shivaus, e muls e camelhs, sense compdar es arques e armaris plei.
Es-mil-e-ua-net-V	Dempús se retirèc.
Es-mil-e-ua-net-V	A londeman, Sett-Budur, tostemp damb era aparença de rei dera isla d’Ebèn, manèc comparéisher ath nau visir e destituic dera sua foncion ath gran visir, e dempús nomentèc a Kamaralzaman gran visir, ath sòn lòc; e Kamaralzaman entrèc de seguit en Conselh, e era assemblada siguec dirigida pera sua autoritat.
Es-mil-e-ua-net-V	Ça que la, quan se lheuèc era session en divan, Kamaralzaman comencèc a reflexionar prigondament, e se didec entada eth: “Es aunors que m’autrege aguest joen rei e era amistat que m’aunore deuen auer segurament bèra explicacion.
Es-mil-e-ua-net-V	Mès quina?
Es-mil-e-ua-net-V	Es marinèrs me cuelheren e me heren a vier aciu, acusat d’auer picat a un maintage quan supausauen qu’èra jo un excodinèr deth rei.
Es-mil-e-ua-net-V	E aguest, en sòrta de castigar-me, me mane entath hammam, me balhe un naut cargue e tot çò d’aute.
Es-mil-e-ua-net-V	Ò Kamaralzaman!
Es-mil-e-ua-net-V	Reflexionèc ua auta estona, e dempús exclamèc: “Per Alla!
Es-mil-e-ua-net-V	Que ja ac sai, mès que sigue confunut Eblis!
Es-mil-e-ua-net-V	Solide aguest rei, qu’ei plan joen e beròi, se deu pensar que sò afeccionat as mainatges, e solet me mòstre tanta amabilitat per aquerò.
Es-mil-e-ua-net-V	Mès, per Allà!
Es-mil-e-ua-net-V	E me cau saber clarament es sòns projèctes.
Es-mil-e-ua-net-V	E Kamaralzaman venguec de seguit a veir ath rei, e li didec: “Ò rei afortunat!
Es-mil-e-ua-net-V	Entenudes aguestes paraules, Sett-Budur arric e guardèc a Kamaralzaman damb uelhs languits, e li didec: “ Plan que òc, beròi visir mèn, tot aquerò qu’a ua explicacion, e ei era afeccion qu’era tua beresa a alugat còp sec en mèn hitge.
Es-mil-e-ua-net-V	Mès Kamaralzaman didec: “Qu’Allà alongue es dies deth rei!
Es-mil-e-ua-net-V	Mès eth tòn esclau a ua esposa qu’estime, e que per era plore totes es nets des d’ua aventura estranha que l’aluenhèc d’era.
Es-mil-e-ua-net-V	Plan per aquerò, ò rei!
Es-mil-e-ua-net-V	Mès Sett-Budur cuelhec era man deth joen, e didec: “Ò, eth mèn beròi visir!, sè-te!
Es-mil-e-ua-net-V	Per qué vies a parlar-me de viatge e de partida?
Es-mil-e-ua-net-V	Demora-te aciu, ath costat deth qu’uscle pes tòns uelhs e ei prèst, se volesses compartir era sua passion, a hèr-te regnar damb eth, en aguest tron.
Es-mil-e-ua-net-V	Donques que te cau saber que jo tanben siguí nomentat rei per çò dera afeccion qu’eth rei vielh me manifestèc, e per çò d’amable qu’è estat entada eth.
Es-mil-e-ua-net-V	Sabe- te’n ja, ò joen plan gentil!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Eth nòste sègle se retire ad aqueri tempsi delicadi que viuie eth venerable Lot, parent d’Abrahan, er amic d’Allà!
Es-mil-e-ua-net-V	Er ancian Lot auie ua barba coma era sau, que servie de marc entà un ròstre jovenil qu’en eth alendauen es ròses!
Es-mil-e-ua-net-V	Ena sua ciutat ardenta, visitada pes angels, ostatjaue as angels, e a cambi autrejaue es sues hilhes ara gent!
Es-mil-e-ua-net-V	Eth madeish cèu lo desliurèc dera sua antipatica hemna, en tot immobilizar-la, calhant- la en sau hereda e sense vida!
Es-mil-e-ua-net-V	De vertat vos digui qu’aguest sègle encantador pertanh as joeni!
Es-mil-e-ua-net-V	Quan Kamaralzaman entenec aguesti vèrsi e comprenec eth sòn significat, se quedèc plan trebolat e se rogiren coma brases es sues caròles; dempús didec: “Ò rei!
Es-mil-e-ua-net-V	En enténer aguestes paraules, Sett-Budur se metec a arrir a arridalhades, e dempús li didec a Kamaralzaman: “Vertadèrament, ò joen delicios, sabi pas se per qué t’espaurisses!
Es-mil-e-ua-net-V	Escota çò que me cau dider-te sus aguest ahèr: o ès un adolescent o ès ua persona grana.
Es-mil-e-ua-net-V	S’ès çò de prumèr, o non as arribat ena edat dera responsabilitat, arren te poiràn repotegar.
Es-mil-e-ua-net-V	Pr’amor que non s’an de censurar ne considerar damb guardada dura e violenta es accions sense importància des menors; s’as ua edat responsabla, e atau me semble qu’ei, per çò d’entener-te discutir damb tant de sen, per qué as de trantalhar o espaurir-te donques qu’ès eth patron deth tòn còs e lo pòs tier entar usatge que te semble, e çò qu’ei escrit arribe tostemp?
Es-mil-e-ua-net-V	Mès que mès, pensa que sò jo eth que s’aurie d’espaurir, donques que sò mès petit que tu; mès jo m’apliqui aguesti vèrsi tan perfèctes deth poèta:
Es-mil-e-ua-net-V	En èster en tot guardar-me eth mainatge, eth mèn penis se botgèc.
Es-mil-e-ua-net-V	Eth repliquèc: “Esdega-te a mostrar-me eth sòn eroïsme e era sua resisténcia.” Mès jo li didí: “Aquerò non ei licit.” Eth me repliquèc: “Entà jo qu’ei plan licit!
Es-mil-e-ua-net-V	Quan Kamaralzaman entenec aguestes paraules e vèrsi, vedec qu’era lum se convertie en tenèbres dauant des sòns uelhs, e baishèc eth cap, e li didec a Sett-Budur: “Ò rei plen de glòria!
Es-mil-e-ua-net-V	Per qué te cau abandonar tot aquerò solet per jo?
Es-mil-e-ua-net-V	Un a dit:
Es-mil-e-ua-net-V	Eth dusau a dit:
Es-mil-e-ua-net-V	Un aute a dit:
Es-mil-e-ua-net-V	Un aute a dit:
Es-mil-e-ua-net-V	Mès Sett-Budur arric, clucant a mieges es uelhs e guardant-lo de reuelh, e dempús contestèc: “Arren mès cèrt que çò que dides, ò prudent visir tan beròi!
Es-mil-e-ua-net-V	Mès, se qué hèr, quan era nòsta afeccion càmbie de desir, quan es nòsti sensi s’afilen o se transformen, e quan càmbie era natura deth nòste umor?
Es-mil-e-ua-net-V	Mès deishem aguesta discusion que non amie entà nunlòc e escotem çò que diden sus aquerò es nòsti poètes mès estimadi.
Es-mil-e-ua-net-V	Escota quauqui uns des sòns vèrsi:
Es-mil-e-ua-net-V	Vaquí es lòcs apetissents en mercat des frutèrs!
Es-mil-e-ua-net-V	Trapes en un costat, ena plata de palma, es higues gròsses, de cu escur e simpatic!
Es-mil-e-ua-net-V	Mès guarda era plata grana en lòc de preferéncia!
Es-mil-e-ua-net-V	Vaquí es fruts deth sicomòr, es fruts petiti, de cu ròi, deth sicomòr!
Es-mil-e-ua-net-V	Pregunta ara joena se per qué, quan es popes se l’endurissen e eth frut les madure, s’estime mès eth sabor acid des citrons qu’es melons d’aigua doci e qu’es milgranes!
Es-mil-e-ua-net-V	Ò era mia soleta beresa!
Es-mil-e-ua-net-V	Ò gojatet!
Es-mil-e-ua-net-V	Qu’ei entà jo era religion preferida de totes es credences!
Es-mil-e-ua-net-V	Per tu è deishat as hemnes, enquiath punt qu’es mèns amics se n’an encuedat d’aguesta abstinéncia, e an supausat, ignorants!, que m’auia hèt monge religiós!
Es-mil-e-ua-net-V	Ò Zeinab, de pièchs bruns, e tu, Hind, de trenes tintades damb art!
Es-mil-e-ua-net-V	Non sabetz se per qué hè tant de temps que despareishí?
Es-mil-e-ua-net-V	È trapat es ròses, es que se sòlen veir enes caròles de joenes, è trapat aguestes ròses, non enes caròles d’ua joena, ò Zeinab!
Es-mil-e-ua-net-V	Vaquí se per qué, ò Hind!
Es-mil-e-ua-net-V	Tie compde de non parlar mau d’aguest cèrvi joen, en tot comparar-lo simplament, pr’amor qu’ei imbèrbe, damb ua hemna.
Es-mil-e-ua-net-V	Que s’a d’èster un marrit entà pensar o díder semblabla causa.
Es-mil-e-ua-net-V	Que i a diferéncia!
Es-mil-e-ua-net-V	Plan que òc, quan t’aprèsses a ua hemna, ei pera part deth dauant; e plan per aquerò te pune ena cara.
Es-mil-e-ua-net-V	Mès eth cèrvi joen, quan t’aprèsses ada eth, li cau inclinar-se, e d’aguesta manèra, guarda!, pune era tèrra.
Es-mil-e-ua-net-V	Que i a diferéncia!
Es-mil-e-ua-net-V	Un aute a dit:
Es-mil-e-ua-net-V	Un aute a dit:
Es-mil-e-ua-net-V	Ò beròi mainatge, ères eth mèn esclau, e te desliurè entà tier-te en atacs infeconds!
Es-mil-e-ua-net-V	Pr’amor que tu, aumens, non pòs elevar ueus en tòn sen!
Es-mil-e-ua-net-V	Plan que òc, be ne serie d’espaventós entà jo apressar-me a ua hemna vertuosa d’amples anques!
Es-mil-e-ua-net-V	Quan la cauquèssa, me balharie tanti hilhs que non caberien en tot eth parçan!
Es-mil-e-ua-net-V	Era mia esposa me tachèc tantes guardades picaresques e se metec a botjar es anques damb tanta elasticitat, que me deishè arrossegar entath nòste lhet, tant de temps evitat.
Es-mil-e-ua-net-V	Mès non podec arténher que se desvelhèsse er estimat mainatge que demanaue!
Es-mil-e-ua-net-V	Alavetz me cridèc furiosa: “Se non l’obligues de seguit a endurir-se entà complir es sòns deuers e penetrar, non t’estomes se deman, en desvelhar-te, te veigues cornut!
Es-mil-e-ua-net-V	Un aute a dit:
Es-mil-e-ua-net-V	Un aute a dit:
Es-mil-e-ua-net-V	Generaument se demane a Allà, gràcies e beneficis en tot lheuar es braci.
Es-mil-e-ua-net-V	Mès es hemnes son de ua auta manèra!
Es-mil-e-ua-net-V	Eth gèst ei solide mès meritòri, donques que se dirigís as sues prigondors!
Es-mil-e-ua-net-V	Fin finau, un aute a dit:
Es-mil-e-ua-net-V	Be ne son d’ingenues a viatges es hemnes!
Es-mil-e-ua-net-V	Coma qu’an un bon cu se pensen que mo´lo pòden aufrir en cas de besonh, per analogia!
Es-mil-e-ua-net-V	L’è demostrat a ua d’eres guaire s’enganhaue!
Es-mil-e-ua-net-V	Aguesta joena a vengut a cercar-me damb ua vulva, de vertat, era mès excellenta possibla.
Es-mil-e-ua-net-V	Era me responec: “Òc, ja ac sai, aguest sègle abandone era mòda anciana!
Es-mil-e-ua-net-V	Mès qu’ei parièr!
Es-mil-e-ua-net-V	Que sò ath cas!” E se virèc e presentèc ara mia guardada un trauc tan vast coma er abisme deth mar!
Es-mil-e-ua-net-V	Mès jo didí: “Te balhi es gràcies de vertat senhora mia, te balhi mil gràcies!
Es-mil-e-ua-net-V	Veigui qu’era tua ospitalitat ei fòrça ampla!
Es-mil-e-ua-net-V	Quan Kamaralzaman entenec toti aguesti vèrsi, comprenec que non i auie manèra d’enganhar-se sus es intencions de Sett-Budur, que seguie tient coma rei, e vedec que non li servirie d’arren resistir-se mès; autraments, tanben sentie curiosèr de saber a qué tier-se sus aquera mòda naua que parlaue eth poèta…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	De sòrta que didec: “Ò rei deth sègle!
Es-mil-e-ua-net-V	E se consentisqui te cau saber qu’ei entà demostrar-te de seguit qu’ei milhor tornar ara mòda anciana.
Es-mil-e-ua-net-V	E Sett-Budur exclamèc.
Es-mil-e-ua-net-V	Dempús higec:
Es-mil-e-ua-net-V	Era gent, ò amic mèn, mos acuse de causes que mos son desconeishudes, e ditz de nosati tot çò de mau que pense!
Es-mil-e-ua-net-V	Vene, amic!
Es-mil-e-ua-net-V	Sigam pro generosi entà balhar era rason as nòsti enemics, e donques que sospèchen ua causa, la vam a hèr aumens un còp!
Es-mil-e-ua-net-V	Dempús mos empenaïram, se te semble!
Es-mil-e-ua-net-V	Vene, amic doç, a trabalhar damb jo pr’amor de deishar en patz era consciéncia des nòsti acusadors!
Es-mil-e-ua-net-V	E Sett-Budur se lheuèc ara prèssa, e l’arrosseguèc entàs amples matalassi estiradi en tapís, mentre eth sajaue de defener-se un shinhau e botjaue eth cap damb mina resignada, alendant: “Que non i a mès recors qu’en Allà!
Es-mil-e-ua-net-V	Tot arribe per orde sòn!” E coma que Sett-Budur l’ahiscaue impacientament entà que hesse lèu se treiguec es amples pantalons de gòlf, dempús es calçotets de hiu, e se vedec lançat, còp sec, sus es matalassi, peth rei, que s’estirèc ath sòn costat e lo cuelhec entre es sòns braci.
Es-mil-e-ua-net-V	E li metec es dues cames ath torn des cueishes, e li didec.
Es-mil-e-ua-net-V	Alavetz Kamaralzaman notèc qu’eth contacte damb es cueishes deth rei ère plan agradiu, e mès doç que tocar eth boder, e mès suau que tocar seda.
Es-mil-e-ua-net-V	E aquerò l’agradèc fòrça, e l’ahisquèc a explorar de naut en baish enquia qu’era sua man arribèc ena copòla que trapèc plan botjadissa e vertadèrament plia de benediccions.
Es-mil-e-ua-net-V	Mès, per mès que cerquèc pertot, non podec trapar eth minaret.
Es-mil-e-ua-net-V	E didec entada eth: “Ò Allà, be ne son de misterioses es tues òbres!
Es-mil-e-ua-net-V	Com se pòt hèr ua copòla sense minare?
Es-mil-e-ua-net-V	En enténer aguestes paraules, Sett-Budur s’estarnèc d’arrir, e li manquèc pòc entà estavanirse…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Sett-Budur s’estarnèc d’arrir, e li manquèc pòc entà estavanir-se.
Es-mil-e-ua-net-V	Dempùs se metec seriosa de pic, e recobrèc era sua anciana votz, doça e cantaira, e li didec a Kamaralzaman: “Ò espòs tant estimat que lèu as desbrembat es nòstes beròies nets passades!” E se lheuèc rapidament, e lançant luenh eth sòn vestit e eth turbant qu’anaue desguisada, apareishec complètament despolhada e era cabeladura desgatjada ath long dera esquia.
Es-mil-e-ua-net-V	En veir aquerò, Kamaralzaman arreconeishec ara sua esposa Budur, hilha deth rei Ghayur, senhor de El-Budur e de El-Kussur.
Es-mil-e-ua-net-V	E la punèc, e era lo punèc ada eth, e eth la sarrèc, e era lo sarrèc ada eth, e dempús, ambdús plorant d’alegria, se confoneren en punets dessús deth divan.
Es-mil-e-ua-net-V	E era, entre d’auti mil, recitèc aguesti vèrsi:
Es-mil-e-ua-net-V	Vaquí ath mèn estimat!
Es-mil-e-ua-net-V	Qu’ei eth dançaire de còs armoniós!
Es-mil-e-ua-net-V	Guardatz se com auance damb pè flexible e leugèr!
Es-mil-e-ua-net-V	Aciu que l’auetz!
Es-mil-e-ua-net-V	Non vos pensetz qu’es sues cames se planhen deth pes enòrme que les precedís, e que serie ua bona carga entà un camelh!
Es-mil-e-ua-net-V	Vaquí ath mèn estimat!
Es-mil-e-ua-net-V	En ròstre deth mèn estimat, ò hilhes d’Arabia!
Es-mil-e-ua-net-V	Com desbrembar es sòns encantaments e era sua doçor…?
Es-mil-e-ua-net-V	Dempús d’aquerò, era reina Budur li condèc a Kamaralzaman tot çò que l’auie arribat des deth principi enquiath finau.
Es-mil-e-ua-net-V	Madeish hec eth, e dempús la repoteguèc, e li didec: “Qu’ei reauament ua asenada çò qu’as hèt aguesta net damb jo!” Era responec: “Per Allà!
Es-mil-e-ua-net-V	Alavetz era reina Budur s’amassèc damb eth rei Armanos, pair de Hayat-Alnefus, li condèc era vertat dera sua istòria, e li revelèc qu’era sua hilha, era joena Hayat-Alnefus, ère encara tant complètament vèrge coma abans.
Es-mil-e-ua-net-V	Quan eth rei Armanos, patron dera isla d’Ebèn, entenec aguestes paraules de Budur, hilha deth rei Ghayur, se meravilhèc ath limit der estonament, e ordenèc qu’ua istòria tan prodigiosa s’escriuesse damb letres d’aur en pergamins illustres.
Es-mil-e-ua-net-V	Dempùs se virèc entà Kamaralzaman e li preguntèc: “Ò hilh deth rei Schahraman!
Es-mil-e-ua-net-V	Kamaralzaman responec: “Abans ac voi consultar damb era mia esposa Sett-Budur, qu’ada era li deui respècte e amor.” E se virèc entara reina Budur, e li preguntèc: “Me balhes eth tòn consentiment entà cuélher a Hayat-Alnefus, coma dusau esposa?” Budur responec: “Plan que òc; donques que jo madeisha te l’è reservat entà hestejar era tua tornada.
Es-mil-e-ua-net-V	En enténer aguestes paraules, eth rei Armanos s’entosiasmèc enquiath limit mès extrèm der entosiasme, e de seguic manèc cridar as kadis, testimònis e caps principaus, e a redigir eth contracte de matrimòni de Kamaralzaman damb Hayat-Alnefus.
Es-mil-e-ua-net-V	E se sacrifiquèren milèrs d’anhèths entàs praubi e malerosi e i auec liberalitat entà tot eth pòble e tota era armada.
Es-mil-e-ua-net-V	E non quedèc arrés en règne que non li desiresse longa vida ath rei Kamaralzaman e as sues dues esposes Sett-Budur e Hayat-Alnefus.
Es-mil-e-ua-net-V	E Kamaralzaman, ath sòn torn, se vantèc dera sua justícia autant entà governar eth sòn règne coma entà contentar as sues dues esposes, donques que passaue ua net damb cada ua, alternatiuament.
Es-mil-e-ua-net-V	Per çò que hè a Sett-Budur e a Hayat-Alnefus, viueren tostemp damb perfècta armonia, en tot hèr-li gaudir es nets ath sòn espòs, e gaudint eres amassa pendent es ores deth dia.
Es-mil-e-ua-net-V	Dempús d’aquerò, Kamaralzaman li manèc corrèus ath sòn pair, eth rei Schahraman, pr’amor de comunicar-li toti aqueri erosi eveniments e dider-li que pensaue vier a tier-li ua visita tanlèu auesse reconquistat era ciutat ara vòra deth mar qu’es infidèus auien desrabat as musulmans.
Es-mil-e-ua-net-V	Mentretant, era reina Budur e era reina Hayat-Alnefus, fecondades per Kamaralzaman, li balhèren cada ua ath sòn espós, un hilh baron, beròi coma era lua.
Es-mil-e-ua-net-V	E toti viueren damb perfècta felicitat enquiath fin des sòns dies.
Es-mil-e-ua-net-V	E tau ei era istòria meravilhosa de Kamaralzaman e era princessa Budur.
Es-mil-e-ua-net-V	E Schahrazada, arrint, se carèc.
Es-mil-e-ua-net-V	Mès era petita Doniazada, era des caròles tostemps blanques, s’auie rogit tota, mès que mès quan s’acabèc era istòria e es uelhs se l’auien agranit de plaser, de curiosèr e tanben de confusion, e auie acabat en tot tapar-se era cara damb es mans, encara que guardant a trauèrs d’eres.
Es-mil-e-ua-net-V	E mentre Schahrazada, entà remeter-se dera votz, se banhaue es pòts en ua copa de coccion gelat de panses, Doniazada, picant de mans, exclamèc: “Ò fraia, quin malastre qu’ua istòria tan meravilhosa s’acabe tan lèu!
Es-mil-e-ua-net-V	Qu’ei era prumèra d’aguest gènre qu’enteni des tòns pòts.
Es-mil-e-ua-net-V	E Schahrazada, dempús de hèr ua glopada, arric ara sua fraia damb era coa deth uelh, e li didec.
Es-mil-e-ua-net-V	En enténer aguestes paraules, Doniazada sautèc d’alegria e d’emocion, e exclamèc: “Ò fraia, se te platz!
Es-mil-e-ua-net-V	Alavetz eth rei Schahriar, qu’era sua tristesa auie despareishut dauant dera istòria de Sett-Budur, que seguic d’aurelha atentiuament, didec: “Ò Schahrazada!
Es-mil-e-ua-net-V	De sòrta que s’enes istòries que mos prometes s’explique aguesta mòda damb d’auti detalhs desconeishudi entà jo, pòs començar de seguit.
Es-mil-e-ua-net-V	Mès en aguest moment dera sua narracion, Schahrazada vedec aparéisher eth maitin, e discrèta coma tostemps, se carèc.
Es-mil-e-ua-net-V	E eth rei Schahriar didec entada eth: “Per Allà!
Es-mil-e-ua-net-V	Doniazada didec: “Ò Schahrazada!
Es-mil-e-ua-net-V	E Schahrazada arric ara sua fraia e dempús, virant-se entath rei Schahriar, li didec:
Es-mil-e-ua-net-V	Se ditz (mès Allà ei mès sabent) que i auie ena ciutat de Kufa un òme que se compdaue entre es vesins mès rics e consideradi, e se cridaue Primauèra.
Es-mil-e-ua-net-V	Ath prumèr an deth sòn matrimòni, eth mercadèr Primauèra sentec quèir sus era sua casa era benediccion deth Plan Naut damb eth neishement d’un hilh plan beròi qu’arribèc en mon arrint.
Es-mil-e-ua-net-V	E plan per aquerò lo cridèren Erós-Beròi.
Es-mil-e-ua-net-V	Tath setau dia de néisher eth sòn hilh, eth mercadèr Primauèra anèc en mercat des esclaus pr’amor de crompar ua sirventa entara sua hemna.
Es-mil-e-ua-net-V	Eth mercadèr Primauèra pensèc alavetz: “Allà qu’ei generós!” E s’apressèc ath corredor e li didec: “Guaire vau aguesta esclaua damb era sua hilha?” Eth corredor didec: “Cinquanta dinnars, ne mès ne mens!” Primauèra didec: “ La crompi.
Es-mil-e-ua-net-V	Redigís eth contracte e cuelh es sòs.” Dempús de hèr aguesta formalitat, eth mercadèr Primauèra li didec doçament ara hemna: “Seguis-me, sirventa mia.” E se la hec a vier ena sua casa.
Es-mil-e-ua-net-V	Quan era hilha deth sòn soèr vedec arribar a Primauèra damb era esclaua, li preguntèc: “Ò hilh deth mèn soèr!
Es-mil-e-ua-net-V	Per qué as hèt aguesta despena inutila?
Es-mil-e-ua-net-V	Jo, tanlèu me remeta dera jasilha, poirè atier era casa coma abans.” Eth mercadèr Primauèra responec content: “Ò hilha deth mèn soèr!
Es-mil-e-ua-net-V	Alavetz era esposa de Primauèra se virèc entara sirventa, e li preguntèc coraument: “Com te crides?” Era responec: “Me criden Prosperitat, ò senhora mia!” Ara esposa deth mercadèr l’agradèc fòrça aqueth nòm, e li didec: “Que t’està fòrça ben, per Alla!
Es-mil-e-ua-net-V	E era tua hilha, com se cride?” Era esclaua contestèc: “Fortuna!” Alavetz era esposa de Primauèra, ar arràs dera alegria, didec: “Pro qu’acertes!
Es-mil-e-ua-net-V	Dempús d’aquerò, se virèc entath sòn espós Primauèra, e li preguntèc: “Donques qu’ei costum de qué es patrons balhen eth nòm as esclaus que crompen, com penses cridar ara mainada?” Primauèra responec: “Coma tu volgues!” E era sua esposa responec: “Cridem-la Erosa-Beròia!” E Primauèra didec: “Atau se cridarà.
Es-mil-e-ua-net-V	E atau siguec se com se cridèc era mainada Erosa-Beròia e se l’elevèc amassa damb Erós-Beròi, exactament damb es madeishes condicions.
Es-mil-e-ua-net-V	Quan Erós-Beròi arribèc as cinc ans, pensèren en celebrar era sua circoncision.
Es-mil-e-ua-net-V	S’alistèc entad aquerò era hèsta deth neishement deth Profèta (sigue damb eth era pregària e era sauvacion!
Es-mil-e-ua-net-V	Per tant, se hec solemnament era circoncision de Erós-Beròi, qu’en sòrta de plorar, semblèc que trapaue aquerò deth sòn gust, e arric gentilament, causa que, ça que la, solie hèr tostemp.
Es-mil-e-ua-net-V	Se formèc ua acompanhada impausanta e nombrosa, formada per toti es parents, amics e coneishudi de Primauèra e dera hilha deth sòn soèr; dempús, precedidi de bandères, desfilèc per toti es carrèrs de Kufa.
Es-mil-e-ua-net-V	E Erós-Beròi anaue montat en un palanquin ròi, sus ua mula ricament ornada de brocat, e ath sòn costat i auie seiguda era petita Erosa-Beròia, que li hège aire damb un mocador de seda.
Es-mil-e-ua-net-V	Quan tornèren en casa, es convidadi vengueren un darrèr der aute a felicitar ath mercader Primauèra, dident abans de retirar-se: “Que siguen entà tu es benediccions e era alegria!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Dempús passèren tempsi erosi, e es dus mainatges arribèren a complir es dotze ans d’edat.
Es-mil-e-ua-net-V	Alavetz Primauèra venguec a cercar ath sòn hilh Erós-Beròi, que jogaue a matrimònis damb Erosa-Beròia, e lo cridèc a despart e li didec: “Vaquí, ò hilh mèn, que vies de complir dotze ans, gràcies ara benediccion d’Allà.
Es-mil-e-ua-net-V	De sòrta que des d’aué ja non auràs de cridar a Erosa-Beròia, fraia tua, pr’amor qu’ara me cau dider-te que Erosa-Beròia ei hilha dera nòsta esclaua Prosperitat, encara que l’auem elevat damb tu en madeish breç e l’auem tractat coma hilha nòsta.
Es-mil-e-ua-net-V	Ath delà, a compdar d’ara li cau caperar-se era cara damb eth vel, pr’amor qu’era tua mair m’a dit que Erosa-Beròia arribèc era setmana passada ara epòca de nubilitat.
Es-mil-e-ua-net-V	Alavetz Erós-Beròi anèc a cercar ara sua mair, e li punèc era man, que se hec a vier en front; dempús li didec: “Que voi maridar-me en secret damb Erosa-Beròia, hilha dera nòsta esclaua Prosperitat.” E era mair de Erós-Beròi responec: “Erosa-Beròia te pertanh, hilh mèn!
Es-mil-e-ua-net-V	Ara seguida correc Erós-Beròi a cercar a Erosa-Beròia, e la cuelhec dera man, e l’estimèc, e era l’estimèc ada eth, e era madeisha net dormiren amassa, coma esposi erosi.
Es-mil-e-ua-net-V	Dempús, sense deishar tau estat de causes, viueren ambdús ar arràs dera felicitat pendent cinc ans benedidi.
Es-mil-e-ua-net-V	E en tota era ciutat de Kufa non auie ua joena mès beròia, ne mès doça, ne mès deliciosa qu’era hemna deth hilh de Primanuèra.
Es-mil-e-ua-net-V	Ne l’auie tanpòc de tant instruida ne tan sabenta.
Es-mil-e-ua-net-V	Efectiuament, Erosa-Beròia auie consagrat toti es moments d’òci a apréner eth Koran, es sciéncies, es beròies escritures, era cufica e era correnta, es beròies letres e era poesia, e er usatge des esturments musicaus.
Es-mil-e-ua-net-V	Atau, donc, Erós-Beròi e era sua esclaua Erosa-Beròia, fòrça viatges, enes ores de calor, se seiguien en sòn jardin sus eth marme nud qu’enrodaue er estanh, a on era frescor dera aigua e dera pèira les aumplien de delícies.
Es-mil-e-ua-net-V	Aquiu minjauen melons d’aigua esquisti, de polpa fusibla e leugèra, e amelhes e auerassi, eth gran torrat e salat, e d’autes mil causes admirables.
Es-mil-e-ua-net-V	E deishauen de minjar entà alendar ròses e gensemins o entà recitar-se poèmes encantadors.
Es-mil-e-ua-net-V	E alavetz Erós-Beròi li pregaue ara sua esclaua que preludièsse, e Erosa-Beròia agarraue era guitara de còrdes dobles, que d’era sabie trèir sons sense parièr, e ambdús cantauen cançons coma aguesta, entre d’autes mil meravilhoses:
Es-mil-e-ua-net-V	Ò joen, que plò flors e audèths!
Es-mil-e-ua-net-V	Anem damb eth vent entara cauda Bagdad, de rosades copòles!
Es-mil-e-ua-net-V	Non emir mèn!
Es-mil-e-ua-net-V	Demorem-mos encara en jardin ath costat des ahlamantes palmes d’aur, e, ò delícia, damb es mans, en cogòt soniem!
Es-mil-e-ua-net-V	Vene, ò joen!
Es-mil-e-ua-net-V	Que plò diamants enes huelhes blues, e sus eth blu, ei beròia era corva des rames.
Es-mil-e-ua-net-V	Lhèua-te, ò leugèra, e secodís es gotes furtiues que ploren enes tòn peus!
Es-mil-e-ua-net-V	Non emir mèn, sè-te aciu e inclina eth cap enes mèns jolhs.
Es-mil-e-ua-net-V	Embriaga-te entre era mia ròba damb tot eth perhum des mèns pièchs floridi… e dempús escota era suau brisa que cante eth Creador!
Es-mil-e-ua-net-V	D’auti viatges, ambdús joeni modulauen vèrsi coma es següents, en tot acompanhar-se damb eth dalf:
Es-mil-e-ua-net-V	Ò pòts, hètz mès doci es vòsti triolets sus es flaütes!
Es-mil-e-ua-net-V	Guitarres, arturatz-vos jos es dits entà escotar era cançon des palmères!
Es-mil-e-ua-net-V	Es palmères son de pès!
Es-mil-e-ua-net-V	Coma es joenes, mormolhen en sordina ena net clara, e es retortilhs des sues cabeladures melodioses responen ara brisa musicau!
Es-mil-e-ua-net-V	Sò erosa e leugèra coma ua agila dançaira!
Es-mil-e-ua-net-V	Esposa encantadora e perhumada!
Es-mil-e-ua-net-V	En enténer es nòtes dera tua votz, es pèires se lhèuen dançant, e vien ordenadament a bastir un edifici armoniós!
Es-mil-e-ua-net-V	Qu’aqueth que creèc era beresa der amor mos autrege era ventura, esposa encantadora e perhumada!
Es-mil-e-ua-net-V	Ò neror des mèns uelhs!
Es-mil-e-ua-net-V	Per tu vau a dar eth color blu as mies paupetes damb era vergueta de cristau, e a tacar es mies mans damb era pasta d’oliva!
Es-mil-e-ua-net-V	Atau te semblaràn es mèns dits fruts deth ginjolèr, o s’ac preferisses, datils fini!
Es-mil-e-ua-net-V	Dempús me perhumarè es pièchs, eth vrente e tot eth còs damb encens delicat, entà qu’era mia pèth se delisque ena tua boca damb suavitat, ò neror des mèns uelhs!
Es-mil-e-ua-net-V	E d’aguesta sòrta eth hilh de Primauèra e era hilha de Prosperitat passauen es nets e es maitins en ua vida deliciosa…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carec discrètament.
Es-mil-e-ua-net-V	Era didec:
Es-mil-e-ua-net-V	Mès, ai!
Es-mil-e-ua-net-V	Tau siguec era causa de qué Erós-Beròi e Erosa-Beròia auessen d’experimentar pendent cèrt temps es vicisituds dera sòrt.
Es-mil-e-ua-net-V	Mès, totun aquerò, era natiua benediccion qu’auien hèt a vier ena tèrra les auie de desliurar des malastres irremediables.
Es-mil-e-ua-net-V	Efectiuament, eth governador dera ciutat de Kufa auie entenut a parlar ath califa dera beresa de Erosa-Beròia, esposa deth hilh deth mercadèr Primauèra.
Es-mil-e-ua-net-V	E didec entada eth: “Me cau trapar era manèra d’apoderar-me d’aguesta Erosa-Beròia qu’es sues perfeccions e art entà cantar me lauden tant.
Es-mil-e-ua-net-V	Per tant, eth governador de Kuta decidic un dia executar eth sòn projècte, e damb aguesta finalitat manèc cridar a ua vielha molt astuta, que normaument ere encargada d’aquerir e instruir especiaument as esclaues joenes.
Es-mil-e-ua-net-V	E li didec: “Te prègui que vages ena casa deth mercadèr Primauèra, e coneishes ara esclaua deth sòn hilh, era joena Erosa-Beròia, que d’era se ditz qu’ei plan versada en art deth cant, e qu’ei plan beròia.
Es-mil-e-ua-net-V	E era vielha responec: “Escoti e aubedisqui.” E partic de seguit entà hèr es preparatius de besonh.
Es-mil-e-ua-net-V	A prumèra ora deth maitin se vestic d’estamina, e se metec en còth un enòrme rosari de milèrs de compdes, s’estaquèc ua coja ena cintura, cuelhec ua muleta, e se filèc damb pas brac seguit entara casa de Primauèra, en tot arturar-se en cada moment entà alendar plan devòta: “Laudat sigue Allà!
Es-mil-e-ua-net-V	Que non i a mès Diu qu’Allà!
Es-mil-e-ua-net-V	Solet a Allà mos cau recórrer!
Es-mil-e-ua-net-V	Allà ei eth mès Gran!” E non deishèc d’actuar dera madeisha manèra pendent tot eth camin, damb grana admiracion de caminaires, enquia qu’arribec ena pòrta dera casa que demoraue Primauèra.
Es-mil-e-ua-net-V	Piquèc e didec: “Allà ei generós!
Es-mil-e-ua-net-V	Ò Autrejador!
Es-mil-e-ua-net-V	Alavetz venguec a daurir-la eth portèr, qu’ère un ancian respectable, ancian sirvent de Primauèra.
Es-mil-e-ua-net-V	Vedec ara vielha devòta, e dempús d’examinar-la non li semblèc era sua mina massa tranquillizadora, senon ath revés.
Es-mil-e-ua-net-V	E dera sua part, eth tanpòc l’agradèc guaire ara vielha, que li tachèc ua guardada trauessada.
Es-mil-e-ua-net-V	E eth portèr sentec instintiuament era guardada, e tanben instintiuament, entà conjurar eth mau de uelh, formulèc damb eth pensament: "Es mèns cinc dits en tòn uelh quèr!” Dempús, e en votz nauta, li preguntèc: “Qué vòs vielha senhora?” Era responec: “Que sò ua prauba vielha que non pense qu’en pregar.
Es-mil-e-ua-net-V	Eth brave portèr s’anugèc, e li didec bruscament: “Vè-te’n!
Es-mil-e-ua-net-V	Aguesta casa non ei ua mesquita ne un oratòri, senon eth larèr deth mercadèr Primauèra e deth sòn hilh Erós- Beròi!” Era vielha responec: “Que ja ac sai.
Es-mil-e-ua-net-V	Mès i a ua mesquita o oratòri mès digne entara pregària qu’era casa benedida de Primauèra e deth sòn hilh Erós-Beròi?
Es-mil-e-ua-net-V	Te cau saber tanben, ò portèr de cara seca!, que sò hemna plan coneishuda en Damasc, en palai der Emir des Credents.
Es-mil-e-ua-net-V	Mès eth portèr responec: “Qu’està ben que sigues ua devòta, mès aquerò non ei cap motiu entà qu’entres aciu.
Es-mil-e-ua-net-V	En enténer aguestes paraules, Erós-Beròi arric, segontes eth sòn costum, e li preguèc ara vielha qu’entrèsse.
Es-mil-e-ua-net-V	Alavetz era vielha lo seguic e venguec damb eth ena cramba de Erosa-Beròia.
Es-mil-e-ua-net-V	E li desirèc era patz, dera manèra mès sentuda, e ath prumèr còp de uelh quedèc estonada dera sua beresa.
Es-mil-e-ua-net-V	Quan Erosa-Beròia vedec entrar ara vielha, s’esdeguèc a lheuar-se en aunor sòn, e l’entornèc era sua salutacion damb respècte, e li didec: “Que sigue de bon auguri entà nosati era tua arribada, brava mair!
Es-mil-e-ua-net-V	Digna-te repausar.” Mès era responec: “Vien d’anonciar era ora dera oracion, hilha mia.
Es-mil-e-ua-net-V	Dèisha-me pregar!” E se virèc de seguit en direccion ara Meca, e s’ajulhèc en actitud de pregar.
Es-mil-e-ua-net-V	E atau s’estèc tota era net sense botjar-se, e arrés gausaue interrómper era sua augusta foncion.
Es-mil-e-ua-net-V	E ath delà semblaue tan negada en extasi, que non ne hège cabau de çò que se passaue ath sòn entorn.
Es-mil-e-ua-net-V	Fin finau, Erosa-Beròia gausèc, e s’apressèc timidament ara santa, e li didec damb votz doça e respectuosa: “Mair mia, balha-les repaus as tòns jolhs, encara que non sigue qu’ua ora.” Era vielha responec: “Aqueth que non fatigue eth còs en aguest mon non pòt aspirar ath repaus reservat as purs e escuelhuts en futur.” Erosa-Beròia, prigondament deïficada, responec: “Se te platz, ò mair nòsta!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Alavetz Erosa-Beròia anèc a cercar ath sòn patron, e li didec: “Ò senhor mèn!
Es-mil-e-ua-net-V	Que ja è ordenat que li premanisquen ua cramba damb eth sòn lhet, e un tapís nau, e era sua gèrla, e era sua palangana.
Es-mil-e-ua-net-V	Per çò dera vielha, se passèc tota era net pregant e liegent en votz nauta eth Koran.
Es-mil-e-ua-net-V	Dempús, a punta de dia, se lauèc e anèc a cercar a Erós-Beròi e ara sua amiga, e les didec.
Es-mil-e-ua-net-V	Allà vos sauve!” Mès Erós-Beròi li didec: “Ò mair nòsta!
Es-mil-e-ua-net-V	E era vielha responec: “Allà vos sauve as dus e vos balhe es sues benediccions e es sues gràcies!
Es-mil-e-ua-net-V	Donques qu’era caritat musulmana ocupe un lòc d’aunor en vòste còr, m’alègri fòrça de qué m’ostatge era vòsta ospitalitat.
Es-mil-e-ua-net-V	Mès vos demani solet que li digatz ath vòste portèr, qu’a ua cara tan seca, que non s’opause mès a deishar-me entrar aciu quan venga.
Es-mil-e-ua-net-V	Ara madeish vau a visitar es sants lòcs de Kufa, qu’en eri harè vòts a Allà entà que vos pague sivans es vòsti merits.
Es-mil-e-ua-net-V	Dempús tornarè a adocir-me damb era vòsta ospitalitat.” Ara seguida les deishèc, mentre qu’ambdús se cuelhien es mans e se les hègen a vier enes pòts e en front.
Es-mil-e-ua-net-V	Ò prauba Erosa-Beròia!
Es-mil-e-ua-net-V	Se te’n sabesses deth motiu qu’aguesta vielha de betum a entrat ena tua casa e es neri destins que tramaue contra era tua felicitat e era tua tranquillitat!
Es-mil-e-ua-net-V	Era maudida vielha gessec, e se filèc entath palai deth governador, e se presentèc de seguit ath sòn duant.
Es-mil-e-ua-net-V	Alavetz aguest li preguntèc: “Qué as hèt, ò desembolhaira de telaranhes?
Es-mil-e-ua-net-V	Ò astuta sublima e subtila!” Era vielha didec: “Hèsca çò que hèsca, ò senhor mèn!
Es-mil-e-ua-net-V	Escota.
Es-mil-e-ua-net-V	Qu’è vist ara joena Erosa-Beròia, esclaua deth hilh de Primauèra.
Es-mil-e-ua-net-V	Jamès eth vrente dera feconditat modelèc beresa semblabla.” Eth governador exclamèc: “Ya Allà!” E seguic era vielha: “Qu’ei hèta de delícies!
Es-mil-e-ua-net-V	Batèc deth mèn còr!” Era vielha higec: “Qué dideries s’entenesses eth timbre dera sua votz, mès fresca qu’eth rumor dera aigua dejós d’ua vòuta sonora?
Es-mil-e-ua-net-V	Eth governador exclamèc: “Non poiria hèr qu’admirar-la damb tota era mia admiracion, donques que te torni a díder que la sauvi entath nòste patron eth califa.
Es-mil-e-ua-net-V	Hè lèu, donc, a trionfar!” Era vielha didec: “Te demani entad aquerò un mes sancer.!
Es-mil-e-ua-net-V	E eth governador responec: “D’acòrd, tostemp que balhe resultat!
Es-mil-e-ua-net-V	E en jo traparàs ua generositat que te deisharà satisfèta.
Es-mil-e-ua-net-V	E era vielha se sauvèc es mil dinnars en cinturon, e a compdar d’aqueth dia comencèc a visitar regularament a Erosa-Beròia e a Erós-Beròi ena sua casa, e eri, dera sua part, li mostrauen cada dia mès delicadeses e consideracions.
Es-mil-e-ua-net-V	E atau es causes, era vielha arribèc a èster era conselhèra inseparabla d’aquera casa.
Es-mil-e-ua-net-V	E un dia li didec a Erosa-Beròia: “Hilha mia, era feconditat non a visitat encara es tues anques joveniles.
Es-mil-e-ua-net-V	Vòs vier damb jo a demanar-li era benediccion as sants ascètes, as jeiques estimadi d’Allà, as santons e walís que son en contacte damb eth Plan Naut?
Es-mil-e-ua-net-V	Coneishi ad aguesti walís, hilha mia, e m’en sai der immens poder qu’an entà hèr miracles e realizar es causes mès prodigioses en nòm d’Allà.
Es-mil-e-ua-net-V	Guarissen as cècs e as invalids, ressusciten as mòrts, vòlen per aire, naden pera aigua.
Es-mil-e-ua-net-V	Per çò dera fecondacion des hemnes, qu’ei eth privilègi mès aisit que les autregèc Allà.
Es-mil-e-ua-net-V	En enténer aguestes paraules dera vielha, Erosa-Beròia sentec agitar-se ena sua anma eth desir dera feconditat, e li didec ara anciana: “Me cau demanar-li eth permís ath mèn patron Erós-Beròi entà gésser.
Es-mil-e-ua-net-V	Demorem qu’arribe.” Mès era vielha responec: “Qu’ei pro d’avisar ara sua mair.” Alavetz era joena anèc a cercar ara mair de Erós-Beròi e li didec: “Te supliqui, per Allà, ò senhora mia!
Es-mil-e-ua-net-V	E te prometi tornar abans de qué arribe eth mèn espós Erós-Beròi.” Alavetz era esposa de Primauèra contestèc: “Hilha mia, pensa en desengust qu’aurie eth tò patron se tornèsse e non te trapèsse!
Es-mil-e-ua-net-V	Me diderie: “E com a pogut gésser Erosa-Beròia sense eth mèn permís?
Es-mil-e-ua-net-V	En aguest moment intervenguec era vielha, e li didec ara mair de Erós-Beròi: “Per Allà, que haram un rapid torn pes sants lòcs, non la deisharé ne que se seigue a descansar, e me la harè a vier sense demora.” Alavetz era mair de Erós-Beròi balhèc eth sòn consentiment, encara qu’alendant a maugrat sòn.
Es-mil-e-ua-net-V	Era vielha se hec a vier, donc, a Erosa-Beròia e la guidèc dirèctament entà un pabilhon isolat deth jardin de palai.
Es-mil-e-ua-net-V	Aquiu la deishèc un moment soleta, e correc a comunicar-li era sua arribada ath governador, que venguec de seguit en pabilhon…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Quan Erosa-Beròia vedec entrar aqueth òme desconeishut, s’esdeguèc a tapar-se era cara, s’estarnèc en somics, e cerquèc damb era guardada un lòc entà húger, mès que siguec en bades.
Es-mil-e-ua-net-V	Alavetz, coma qu’era vielha non apareishie, Eroea-Beròia ja non dobtèc dera traïson dera maudida, e se’n brembèc de cèrtes paraules deth portèr que l’auie dit respècte es uelhs plei d’astúcia d’aquera hemna.
Es-mil-e-ua-net-V	Per çò deth governador, segur de qué Erosa-Beròia ère era madeisha qu’auie ath dauant, tornèc a gésser, barrant era pòrta, a anèc a balhar rapidament quauques ordes: l’escriuec ua carta ath califa Abd El-Malek ben Meruan, e fidèc era carta e era joena ath cap des gardes, en tot ordenar-li que partisse de seguit entà Damasc.
Es-mil-e-ua-net-V	Alavetz eth cap des gardes se hec a vier ara fòrça a Erosa-Beròia, la botèc sus un dromedari, se metec dauant d’era, e partic ara prèssa entà Damasc, seguit per quauqui esclaus.
Es-mil-e-ua-net-V	Per çò de Erosa-Beròia, pendent tot eth camin se tapèc era cara damb eth vel, e plorèc en silenci, indiferenta as arturades, as secodides, as repausi e as marches.
Es-mil-e-ua-net-V	E eth cap des gardes non li podec trèir ua soleta paraula ne un solet gèst, e atau seguic enquiara arribada en Damasc.
Es-mil-e-ua-net-V	Eth cap se filèc sense demora entath palai der Emir des Credents, l’autregèc era esclaua e era carta ath cap des camarlencs, recebec era responsa que li balhèren, e tornèc entà Kufa dera madeisha manèra qu’auie vengut.
Es-mil-e-ua-net-V	A londeman, eth califa entrèc en harem e li manifestèc ara sua esposa e ara sua fraia era arribada dera naua esclaua, en tot dider-li: “Eth governador de Kufa ven de manar-me coma present ua esclaua joena; e m’a dit per carta qu’aguesta esclaua, crompada per eth, ei hilha d’un rei, agarrada en sòn país per mercadèrs d’esclaus.” E era sua esposa li responec: “Allà aumente es tòns gòis e es tòns beneficis!” E era fraia deth califa preguntèc: “Com se cride?
Es-mil-e-ua-net-V	Alavetz era fraia deth califa, cridada Sett Zahia, qu’ère de còr trende, s’apressèc ara joena e li preguntèc: “Per qué plores, fraia mia?
Es-mil-e-ua-net-V	Non sabes qu’a compdar d’ara era tua vida serà segura e se passarà sense preocupacions?
Es-mil-e-ua-net-V	Entà on poiries anar a parar milhor qu’en palai der Emir des Credents?” En enténer aguestes paraules, era hilha de Prosperitat lheuèc es uelhs estonada, e preguntèc: “Mès, ò senhora mia!
Es-mil-e-ua-net-V	Non ac sabies?
Es-mil-e-ua-net-V	E eth mercadèr que te venec non t’a avertit qu’ac hège per compde deth califa Abd El-Malek ben-Meruan?
Es-mil-e-ua-net-V	Donques que ja ac sabes, fraia, ès proprietat der Emir des Credents, qu’ei eth mèn frair.
Es-mil-e-ua-net-V	Alavetz entrèc eth califa, auancèc entà Erosa-Beròia arrint coraument, se seiguec ath sòn costat, e li didec: “Trè-te eth vel dera cara, ò joena!” Mès Erosa-Beròia, en sòrta de trèir-se eth vel, s’espauric solet de pensà’c, e se tapèc complètament damb era tela enquiath dejós dera barbeta, damb man tremolosa.
Es-mil-e-ua-net-V	E eth califa non volec anujar-se per ua accion tant extraordinària e li didec a Sett Zahia: “Te fidi ad aguesta joena, e demori qu’en pòcs dies l’ages acostumat a tu, e l’encoratges, e artenhes que sigue mens timida.” Dempús li tachèc ua auta guardada a Erosa-Beròia e non podec veir arren, dehòra des fini punhets.
Es-mil-e-ua-net-V	Mès aquerò siguec pro entà que l’estimèsse ar arràs dera estimacion; punhets tant admirablament modeladi non podien pertànher qu’a ua perfècta beresa.
Es-mil-e-ua-net-V	E se retirèc.
Es-mil-e-ua-net-V	Alavetz Sett Zahia se hec a vier a Erosa-Beròia, e l’amièc entath hammam deth palai, e dempús deth banh la vestic damb ua ròba plan beròia, e li botèc ena cabeladura diuèrses classes de pèires e peireria, e dempús l’acompanhèc pendent era rèsta deth dia, en tot sajar d’acostumar-la ada era.
Es-mil-e-ua-net-V	Mès Erosa-Beròia, encara que plan confonuda per çò des atencions que li balhaue era fraia deth califa, non podie deishar de plorar, ne volie tanpòc revelar era causa des sues penes pr’amor que pensaue que damb aquerò es causes non cambiarien.
Es-mil-e-ua-net-V	Se sauvèc, donc, entada era aqueth dolor agudent, e seguic en tot consumir-se dia e net, de tau sòrta que, en pòc de temps queiguec grèument malauta; e non se pensauen sauvar-la dempús d’auer experimentat damb era tota era sciéncia des mètges mès famosi de Damasc.
Es-mil-e-ua-net-V	Mès, per prumèr viatge, arrés responec.
Es-mil-e-ua-net-V	Alavetz se lheuèc, còp sec, e cridèc de nauèth: “Ò Erosa-Beròia!” Mès arrés responec, pr’amor que totes es esclaues s’auien amagat, e deguna d’eres gausaue a botjar-se.
Es-mil-e-ua-net-V	Alavetz Erós-Beròi anèc en apartament dera sua mair, entrèc ara prèssa, e trapèc ara sua mair seiguda, plan trista, damb era man enes maishères e calada enes sòns pensaments.
Es-mil-e-ua-net-V	Mès era esposa de Primauèra non contestèc senon damb lèrmes, e dempús alendèc: “Allà mos protegisque, ò hilh mèn!
Es-mil-e-ua-net-V	Erosa-Beròia, ena tua abséncia a vengut a demanar- me permís entà gésser damb era vielha, e anar, sivans me didec, a visitar a un sant walí que hè miracles.
Es-mil-e-ua-net-V	A, hilh mèn, eth mèn còr non siguec tranquil jamès des de qué aguesta vielha entrèc ena nòsta casa.
Es-mil-e-ua-net-V	Tostemp è auut era presentida de qué aguesta vielha mos auie d’amiar mala sòrt damb es sues oracions plan longues e es sues guardades tant astutes!” Mès Erós-Beròi interrompec ara sua mair entà preguntar: “A quina ora exactament a gessut Erosa-Beròia?” E era mair responec: “Aguest maitin, d’ora, dempús d’auer partit tu entath mercat.” E Erós-Beròi exclamèc: “Ja ves, mair mia, de qué mos servís cambiar es nòsti costums e autrejar as nòstes hemnes libertats que d’eres non saben se qué hèr, e que les seràn funèstes.
Es-mil-e-ua-net-V	A, mair mia!
Es-mil-e-ua-net-V	Per qué la deishères gésser?
Es-mil-e-ua-net-V	Qui pòt saber a o ei, o s’a queigut ena aigua, o se la sepultèc un minaret que s’age esbauçat?
Es-mil-e-ua-net-V	E Erós-Beròi, capvirat, correc entath palai, e eth governador lo recebec sense hèr-lo demorar, per consideracion damb eth sòn pair Primauèra qu’ère ua des persones mès notables dera ciutat.
Es-mil-e-ua-net-V	E Erós-Beròi, sense tier-se as formules obligatòries des salutacions, li didec ath governador: “Era mia esclaua a despareishut dera nòsta casa aguest maitin en companhia d’ua vielha ara quau auem ostatjat.
Es-mil-e-ua-net-V	Que vengui a demanar-te que m’ajudes a cercar-la.” Eth governador, cuelhent un ton plen d’interès, responec: “De seguit, hilh mèn!
Es-mil-e-ua-net-V	Que sò prèst a tot per consideracion ath tòn digne pair.
Es-mil-e-ua-net-V	Vè-te’n a cercar dera mia part ath cap dera garda, e conda-li eth cas.
Es-mil-e-ua-net-V	Eth cap dera garda, qu’ère seigut en tapís, damb es cames crotzades, alendèc dus o tres còps, e ara fin preguntèc: “Damb qui se n’a anat?” Erós-Beròi responec: “Damb ua vielha qu’es sues senhes son aguestes e aguestes.
Es-mil-e-ua-net-V	E era vielha va vestida d’estamenha e amie en còth un rosari damb milèrs de compdes.” E eth cap dera garda didec: “Per Allà!
Es-mil-e-ua-net-V	Dauant d’aguestes preguntes, Erós-Beròi responec: “Mès qué me sai a on ei era vielha!
Es-mil-e-ua-net-V	Se me’n sabessa ja non vieria aciu!” Eth cap dera garda cambièc de postura, en tot plaçar es cames ath revés, e didec: “Hilh mèn!
Es-mil-e-ua-net-V	Er aute responec: “Que pòs hèr tot çò que volgues.
Es-mil-e-ua-net-V	De seguit Erós-Beròi tornèc ena casa deth governador, e li didec: “Qu’è anat a veir ath cap dera garda e s’a passat tau e quau causa!” E eth governador didec: “Non ei possible!
Es-mil-e-ua-net-V	Ep, gardes anatz a cercar ad aguest hilh de gosset!” E quan arribèc eth cap, eth governador didec: “Te mani que hèsques era cèrca mès detalhada entà trapar ara esclaua de Erós-Beròi, hilh de Primauèra!
Es-mil-e-ua-net-V	Dempús se virèc entà Erós-Beròi, e li didec: “Per çò que hè a tu, hilh mèn!
Es-mil-e-ua-net-V	E se per s’un cas, donques que tot pòt arribar, non se trape ara esclaua, jo madeish t’autrejarè ath sòn lòc dètz vèrges dera edat des hurís, de popes dures e anques fèrmes coma eth granit!
Es-mil-e-ua-net-V	E obligarè tanben ath cap dera garda a balhar-te, deth sòn harem, dètz esclaues joenes tant intactes coma es mèns uelhs.!
Es-mil-e-ua-net-V	Mès padega era tua anma, pr’amor qu’eth Destin t’autrejarà tostemp aquerò que t’ei reservat, e ath delà, jamès artenheràs aquerò que non t’age destinat era sòrt…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E a londemat li calec estar-se en lhet, cuelhut per un gran aflaquiment e per ua fèbre que creishec de dia en dia, a mida que perdie era esperança que li restaue sus es investigacions ordenades peth sòn governador.
Es-mil-e-ua-net-V	Alavetz, arribèc ena ciutat de Kufa un persan plan versat en medecina, art de drògues, sciéncia des esteles e arena endonviaira.
Es-mil-e-ua-net-V	E eth mercadèr Primauèra s’esdeguèc a cridar- lo ena casa deth sòn hilh.
Es-mil-e-ua-net-V	E eth sabent persan, dempús d’auer estat tractat per Primauèra damb es màger consideracions, s’apressèc a Erós-Beròi e li didec: “Da-me era man!” E li cuelhec era man, li paupèc et pos pendent ua bona estona, li guardèc damb atencion era cara, dempús arric, e se virèc entath mercadèr Primauèra, dident: “Era malautia deth ton hilh s’està en sòn còr!” E Primauèra responec: “Per Allà!, qu’ei vertat, ò mètge!” Eth sabent seguic: “E era causa d’aguesta malautia ei era desaparicion d’ua persona estimada.
Es-mil-e-ua-net-V	E dites aguestes paraules, eth persan s’ajoquèc, treiguec d’ua saca un paquet d’arena, que desliguèc e l’estenec dauant d’eth; dempús botèc ath miei dera arena cinc calhaus blanqui e tres calhaus neri, dues verguetes e ua ungla de tigre; les placèc en un plan, dempús en dus plans, e dempús en tres plans; les guardèc, en tot prononciar quauques frases en lengua persana, e didec: “Ò vosati que m’entenetz!
Es-mil-e-ua-net-V	Sabetz-vo’n de qué era persona se trape en aguest moment en Bassra!” Dempús reflexionèc e didec: “Non!
Es-mil-e-ua-net-V	En entèner aguestes paraules, Primauèra exclamèc: “E qué mos cau hèr, ò venerable mètge?
Es-mil-e-ua-net-V	Se te platz, illumina-mos, e non t’auràs de plànher dera avarícia de Primauèra.
Es-mil-e-ua-net-V	Pr’amor que, per Allà!
Es-mil-e-ua-net-V	E eth persan didec: “Ara ja è sòs entà curbir es despenes, e me vau a méter en camin entà Damasc en tot hèr-me a vier damb jo ath tòn hilh.
Es-mil-e-ua-net-V	E s’Allà ac vò, tornaram damb era sua estimada!” Dempús se virèc entath joen estirat en lhet, e li preguntèc: “Ò hilh deth notable Primauèra!
Es-mil-e-ua-net-V	E Erós-Beròi, ahiscat, còp sec, peth bon impuls deth mètge, se lheuèc e se seiguec.
Es-mil-e-ua-net-V	E eth mètge seguic: “Assolida era tua animositat e eth tòn valor.
Es-mil-e-ua-net-V	Non ne hèssques cabau d’arren.
Es-mil-e-ua-net-V	Minja, beu e dormís!
Es-mil-e-ua-net-V	E en ua setmana, tanlèu remetes es tues fòrces tornarè a cercar-te entà hèr eth viatge damb tu.” E se didec adiu de Primauèra e de Erós-Beròi, e se n’anèc entà hèr tanben es sòns preparatius deth viatge.
Es-mil-e-ua-net-V	Alavetz Primauèra l’autregèc ath sòn hilh uns auti cinc mil dinnars, e li crompèc camelhs qu’ordenèc cargar de riques mercaderies e d’aqueres sedes de Kufa, de colors tan beròis, e li balhèc shivaus entada eth e entàs sòns acompanhants.
Es-mil-e-ua-net-V	E ath cap d’ua setmana, coma que Erós-Beròi auie seguit es recomanacions deth sabent e s’auie remetut admirablament, Primauèra supausèc qu’eth sòn hilh podie entamenar sense cap inconvenient eth viatge entà Damasc.
Es-mil-e-ua-net-V	De sòrta que Erós-Beròi se didec adiu deth sòn pair, dera sua mair, de Prosperitat e deth portèr e acompanhat de toti es boni desirs qu’es braci des sòns invocauen sus eth sòn cap, gessec de Kufa damb eth sabent persan.
Es-mil-e-ua-net-V	E Erós-Beròi auie arribat en aqueri moments ena perfeccion dera joenessa, e es sòns dètz-e-sèt ans l’auien dat ua sedosa borra as sues caròles leugèrament rosades, çò que hège mès seductors encara es sòns encantaments, de sòrta qu’arrés lo podie guardar sense quedar extasiat.
Es-mil-e-ua-net-V	E eth sabent persan non se tardèc a experimentar er efècte deliciós des encantaments deth joen, e l’estimèc damb tota era sua anma, plan de vertat, e se privèc pendent tot eth viatge de totes es comoditats pr’amor de qué eth les profitèsse.
Es-mil-e-ua-net-V	E quan lo vedie content, s’alegraue ar arràs dera alegria…
Es-mil-e-ua-net-V	En aguest moment dera sua narracion.
Es-mil-e-ua-net-V	Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	En aguestes condicions, eth viatge siguec agradiu e bric fatigant, e atau arribèren en Damasc.
Es-mil-e-ua-net-V	De seguit eth sabent persan anèc damb Erós-Beròi en mercat, e loguèc ua grana botiga, que restaurèc complètament.
Es-mil-e-ua-net-V	Dempús ordenèc hèr estatgères tapissades de velot, e en eres botèc per orde es sòns flascons de valor, es sòns dictams, es sòns baumes, es sòns povassi, es sòns siròps esquisti, es sues barreges fines sauvades en aur pur, es sues terrines de porcelana damb reflèxi metallics, a on madurauen es annadides pomades compausades de chucs de tres centes èrbes estranhes, e entre es flascons grani, es alambics e es veires, placèc er astrolabi d’aur.
Es-mil-e-ua-net-V	Dempús d’aquerò se botèc eth sòn vestit de mètge e eth gran turbant de sèt torns, e premanit tanben a Erós-Beròi qu’auie d’èster eth sòn ajudant, despachant recèptes, trissant en mortèr, hènt es petites saques e escriuent es remèdis qu’eth li dictèsse.
Es-mil-e-ua-net-V	Entad aquerò lo vestic damb ua camisa de seda blua e un gisclet de caishmir, e li passèc ath torn des anques un devantau de seda de color ròsa damb franges d’aur.
Es-mil-e-ua-net-V	Dempús li didec: “Ò Erós-Beròi!
Es-mil-e-ua-net-V	A penes se dauric era botiga qu’eth persan destinaue ara consulta, acodiren de pertot en grops, es vesin, uns entà expausar çò que les passaue, d’auti sonque entà admirar era beresa deth joen, e toti entà quedar estonadi e encantadi, ath còp, quan entenien a Erós- Beròi parlar damb eth mètge en lengua persana, qu’eri non coneishien, e les semblaue deliciosa enes pòts deth joen ajudant.
Es-mil-e-ua-net-V	Mès çò qu’amièc ar arràs der estonament as abitants de Damasc siguec era manèra d’endonviar es malauties deth mètge persan.
Es-mil-e-ua-net-V	Efectiuament, eth mètge guardaue en blanc des uelhs pendent ues menutes ath malaut qu’acodie ada eth, e dempús li presentaue ua grana gèrla de cristau e li didie: “Pisha!” E eth malaut pishaue ena gèrla, e eth persan quilhaue era gèrla enquiara nautada des sòns uelhs e l’examinaue, e dempús didie: “Te passe tau e quau causa!” E eth malaut exclamaue tostemp: “Per Allà” Qu’ei vertat!” Damb era quau causa toti lheuauen es braci, dident: “Ya Allà!
Es-mil-e-ua-net-V	Be n’ei de prodigiós aguest sabent!
Es-mil-e-ua-net-V	Jamès auem vist ua causa semblabla!
Es-mil-e-ua-net-V	Que non ei, donc, estranh qu’eth mètge persan aquerisse fama en pòqui dies per çò dera sua sciéncia extraordinària entre totes es persones notables e acomodades, e qu’eth resson de toti es sòns prodigis arribèsse enes madeishes aurelhes deth califa e dera sua fraia El-Sett Zahia.
Es-mil-e-ua-net-V	Eth persan se lheuèc de seguit sollicit, correc a dar-li era man, e li preguèc que se seiguesse, ath còp que Erós-Beròi, arrint discrètament, li presentaue un coishin.
Es-mil-e-ua-net-V	Era didec: “Arrés ei esclau senon d’Allà!
Es-mil-e-ua-net-V	Te cau saber, donc, ò mèstre sublim dera sciéncia!
Es-mil-e-ua-net-V	Es mètges d’aguest país non an pogut endonviar era causa dera malautia que la tie ajaçada des deth dia qu’arribèc en palai.
Es-mil-e-ua-net-V	Entenudes aguestes paraules, didec eth mètge: “Ò senhora mia!
Es-mil-e-ua-net-V	Alavetz eth mètge se botèc a escríuer en un tròç de papèr qu’auie a man, nombrosi calculs, uns damb tinta ròia e d’auti damb tinta verda.
Es-mil-e-ua-net-V	Dempús somèc es numèros verds e numèros ròis, e didec: “Ò senhora mia!
Es-mil-e-ua-net-V	Que ja me’n sai dera malautia!
Es-mil-e-ua-net-V	Qu’ei ua afeccion coneishuda damb eth nòm de “tremoladera des ventalhs deth còr.” Ad aguestes paraules, era dauna responec: “Per Allà!
Es-mil-e-ua-net-V	Qu’ei vertat!
Es-mil-e-ua-net-V	Pr’amor qu’es ventalhs deth sòn còr tremolen tant, que les podem enténer!” Eth mètge seguic: “Mès abans de prescriuer es remèdis me cau saber de quin país ei era.
Es-mil-e-ua-net-V	E aquerò ei plan important, pr’amor que d’aguesta sòrta descurbirè, quan hèsca es mens calculs, era influéncia dera leugeresa e dera pesantor der aire enes ventalhs deth sòn còr.
Es-mil-e-ua-net-V	Ath delà, entà jutjar er estat que se trapen aguesti ventalhs delicadi, me cau saber tanben eth temps que hè qu’ei en Damasc e era sua edat exacta.” Era dauna contestèc: “S’a elevat, per çò que semble, en Kufa, ciutat der Irak; e a setze ans, pr’amor que neishec, segontes mos a dit, er an der incendi deth mercat de Kufa.
Es-mil-e-ua-net-V	Per çò dera sua residéncia en Damasc, qu’ei causa sonque de pòques setmanes…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Alavetz era dauma se virèc entar adolescent, que comencèc a guardar damb màger atencion, entà dider-li ara seguida: “Per Allà!
Es-mil-e-ua-net-V	Era malauta se retire fòrça a tu, e eth tòn ròstre ei tan beròi e doç coma eth sòn.” Dempús li didec ath sabent: “Dizt-me, ò nòble persan!
Es-mil-e-ua-net-V	Dempús d’aquerò, sagerèc era caisha e escriuec ena tapa eth sòn nòm e era direccion dera sua casa damb caractèrs cufics, illegibles entàs abitants de Damasc, mès deschifrables entà Erosa-Beròia, que coneishie plan ben es escritures cufiques, madeish qu’er arab corrent.
Es-mil-e-ua-net-V	E era dauna cuelhec era caisha, deishèc dètz dinnars d’aur en taulatge deth mètge, se didec adiu des dus, e gessec entà vier dirèctament en palai e esdegar-se a pujar ena cramba dera malauta.
Es-mil-e-ua-net-V	La trapèc damb es uelhs miei clucadi e banhadi en lèrmes, coma èren tostemp.
Es-mil-e-ua-net-V	S’apressèc ada era e li didec: “Hilha mia!
Es-mil-e-ua-net-V	Pro qu’aguesti remèdis t’aleugerisquen autant coma e gaudit jo quan è vist ad aqueth que les a hèt.
Es-mil-e-ua-net-V	Qu’ei un joen tan beròi coma un àngel, e era botiga que se trape ei un lòc deliciós.
Es-mil-e-ua-net-V	Vaquí era caisha que m’a autrejat entà tu.” Alavetz Erosa-Beròia, entà non refusar era ofèrta, cuelhec era caisha, e damb ua guardada indiferenta examinèc era tapa, mès de pic se rogic tota en veir ena tapa aguestes paraules escrites en cufic: “Que sò Erós-Beròi, hilh de Primauèra, de Kufa.” Ça que la, se tenguec pro entà non estavanir-se ne descurbir-se.
Es-mil-e-ua-net-V	E arrint, li preguntèc ara anciana: “Atau, donc, se tracte d’un joen beròi?
Es-mil-e-ua-net-V	E com ei?” E era dauna contestèc: “Qu’ei un ensems de delícies que me resulte impossible de descríuer!
Es-mil-e-ua-net-V	Quini uelhs!
Es-mil-e-ua-net-V	E quines celhes!
Es-mil-e-ua-net-V	Ya Allà!
Es-mil-e-ua-net-V	Quan entenec aguestes paraules, Erosa-Beròia ja non auec cap de dobte dera autenticitat deth sòn estimat patron e li didec ara anciana dauna: “Donques qu’ei atau, pro que sigue de bon auguri aguest ròstre!
Es-mil-e-ua-net-V	Balha-me es remèdis.” E les cuelhec, e arrint se les prenec d’ua glopada.
Es-mil-e-ua-net-V	En aguest moment vedec era nòta, que dauric e liegec.
Es-mil-e-ua-net-V	Alavetz sautèc deth lhet e didec: “Mair mia!
Es-mil-e-ua-net-V	Aguesti remèdis son miraculosi.
Es-mil-e-ua-net-V	Ò quin dia mes benedit!” E era dauna exclamèc: “Òc, per Allà!
Es-mil-e-ua-net-V	Alavetz era anciana, dempús d’auer ordenat as esclaus que mestrèssen ara Erosa-Beròia plates cargades de tota sòrta d’aguisats, frutes e beuendes, s’esdeguèc a visitar ath califa, pr’amor d’anonciar-li era garison dera esclaua pera sciéncia inaudida deth mètge persan.
Es-mil-e-ua-net-V	E eth califa didec: “Hè lèu a amiar-li mil dinnars dera mia part!” E era anciana s’esdeguèc a complir era orde, non sense auer passat abans pera cramba de Erosa-Beròia que l’autregèc un aute present entà Erós-Beròi, en ua caisha sagerada.
Es-mil-e-ua-net-V	Quan era dauna arribèc ena botiga, l’autregèc es mil dinnars ath mètge de part deth califa e era caisha a Erós-Beròi que la dauric e liegec eth sòn contengut.
Es-mil-e-ua-net-V	Mès alavetz siguec tau era sua emocion, que s’estarnèc en somics e queiguec estavanit pr’amor que Erosa-Beròia ena sua carta li condaue tota era sua aventura, e eth sòn rapte per orde deth governador e eth sòn manament coma present ath califa Abd El-Malek, de Damasc.
Es-mil-e-ua-net-V	En veir aquerò, era brava anciana li didec ath mètge: “Per qué s’a estavanit de ressabuda eth tòn hilh, dempús d’estarnar-se en somics?” Eth mètge responec: “Com non a d’èster atau, ò venerabla!
Es-mil-e-ua-net-V	E era nòsta venguda en Damasc non auie mès objècte que cercar ara joena Erosa- Beròia, que despareishec un dia agarrada per ua maudida vielha de uelhs traïdors.
Es-mil-e-ua-net-V	Atau ei que, ò mair nòsta!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E s’apressèc ada era, arridolenta, e li didec: “Hilha mia, per qué non as auut des deth començament confiança ena tua mair?
Es-mil-e-ua-net-V	Ça que la, be n’auies de rason de plorar damb totes es tues lèrmes en veder-te separada deth tòn patron, eth beròi e doç Erós-Beròi, hilh de Primauèra, de Kufa!” E en veir er estonament dera joena, se pressèc a dider-li: “Que pòs compdar, hilha mia, damb tota era mia discrecion e tota era mi volontat mairau damb tu.
Es-mil-e-ua-net-V	Te juri que t’amassarè damb eth tòn espós, encara que me costèsse era vida!
Es-mil-e-ua-net-V	Abandonèc dempús a Erosa-Beròia, que li punaue es mans plorant d’alegria, e anèc a hèr un paquet qu’en eth botèc ròba de hemna, jòies e toti es accessòris de besonh entà un complèt desguisament, e tornèc ena botiga deth mètge, e li hec un senhau a Erós- Beròi entà parlar a despart damb eth.
Es-mil-e-ua-net-V	Alavetz Erós-Beròi se la hec a vier ena rebotiga, darrèr d’ua cortina, e se’n sabec per era des sòns projèctes, que li semblèren perfèctament combinadi e se deishèc guidar peth plan qu’era lo sometec.
Es-mil-e-ua-net-V	Alavetz vestic a Erós-Beròi damb ròba de hemna que s’auie hèt a vier, e l’alonguèc es uelhs damb kohl, e l’agranic e estirèc era piga dera caròla, e dempús li botèc braçalets enes punhets, e li metec jòies ena cabeladura caperada d’un vel de Mosul, e fin finau li tachèc ua darrèra guardada, e li semblèc qu’ère encantador e plan mès beròi que totes es hemnes amassa deth palai deth sultan.
Es-mil-e-ua-net-V	Alavetz li didec: “Laudat sigue Allà enes sues òbres!
Es-mil-e-ua-net-V	Ara, hilh mèn, te cau caminar coma es joenes encara vèrges, a pas brac seguit, botjant era anca dreta e e arcant entà darrèr era quèrra, sense deishar de hèr leugères secodides as tues anques delicadament.
Es-mil-e-ua-net-V	Alavetz Erós-Beròi se metec a assajar ena botiga es gèsti sabudi, e ac hec tan ben, qu’era brava dauna didec: “Maschalah!
Es-mil-e-ua-net-V	Que ja pòden deishar de laudar-se es hemnes!
Es-mil-e-ua-net-V	Be ne son de meravilhosi es movements d’anques e quin botjament d’arnelhs tant esplendid!
Es-mil-e-ua-net-V	Totun, entà qu’era causa vengue a èster complètament admirabla, te cau que l’autreges ara tua cara ua expression mès languida, inclinant eth còth un shinhau e guardant pera coa deth uelh.
Es-mil-e-ua-net-V	Atau!
Es-mil-e-ua-net-V	Perfècte!
Es-mil-e-ua-net-V	Ja me pòs seguir.” E partic damb eth entà palai.
Es-mil-e-ua-net-V	Quan arribèren ena pòrta d’entrada deth pabilhon reservat ath harem, auancèc eth cap des eunucs e didec: “Cap persona estranha pòt entrar sense eth permís der Emir des Credents.
Es-mil-e-ua-net-V	Entà darrèr, donc, damb aguesta hemna, e se vòs, entra tu soleta!” Mès era dauna anciana didec: “Qué t’a arribat en tòn sen, ò corona des gardes!?
Es-mil-e-ua-net-V	E tu, que normaument ès era madeisha delícia dera urbanitat, cuelhes ara un ton que li va tan mau ath tòn aspècte tant esquist?
Es-mil-e-ua-net-V	Qu’ei que non sabes, ò dotat de nòbles manères!
Es-mil-e-ua-net-V	E tu madeish auràs estat d’aguesta sòrta eth causant deth tòn malastre!
Es-mil-e-ua-net-V	Dempús era dauna se virèc entà Erós-Beròi, e li didec: “Vene, esclaua, desbremba totafèt aguesta manca de consideracion deth nòste cap, e sustot non l’ac digues ara tua senhora.
Es-mil-e-ua-net-V	Au, anem!” E lo cuelhec dera man e lo hec entrar; mentre Erós-Beròi s’inclinaue mimosament a dreta e quèrra, hènt-li un arridolet damb es uelhs ath cap des eunucs, que botjaue eth cap.
Es-mil-e-ua-net-V	Ja en pati deth harem, era dauna li didec a Erós-Beròi: “Hilh mèn, t’auem sauvat ua cramba en interior deth harem, e t’estaràs aquiu tu solet.
Es-mil-e-ua-net-V	Entà trapar era cramba, entra per aguesta pòrta, cuelhes era galaria que trapes dauant, vires entara quèrra, e dempús entara dreta, e un aute còp entara dreta; compda alavetz cinc pòrtes, e daurisses era siesau, qu’ei era dera cramba que se t’a sauvat, e qu’ada era vierà a cercar-te Erosa- Beròia, qu’ara la vau a avisar.
Es-mil-e-ua-net-V	Alavetz Erós-Beròi, entrèc ena galaria, e en sòn trebolament, s’enganhèc de camin; virèc tara dreta, e dempúst ara quèrra per un correder parallèl ar aute, e entrèc ena siesau cramba…
Es-mil-e-ua-net-V	En aguest moment dera sua narracion, Schahrazada vedec aparéisher eth matin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Arribèc, donc, en ua sala nauta, coronada per ua beròia copòla, e qu’e sues parets èren ornades damb versets en caractèrs d’aur que s’estenien pertot, enlaçadi en mil linhes perfèctes; es parets eren tapissades damb seda de color ròsa; es hièstres tapissades damb fines cortines de gasa, e eth solèr caperat damb immensi tapissi de Khrassan e Caishmir; e enes tamborets apareishien plaçades copes damb fruts, e sus es tapissi s’estenien plates caperades damb ua tela protectora, que deishauen endonviar, pes sues formes e es sòns perhums admirables, aguesta famosa pastisseria, delícia des gòrges mès exigentes, e que solet Damasc, entre totes es ciutats d’Orient e der univèrs sencer, sabie dotar de qualitats tant esquistes.
Es-mil-e-ua-net-V	E Erós-Beròi ère plan luenh d’imaginar-se que lo demorauen en aquera sala es poders desconeishudi.
Es-mil-e-ua-net-V	Ath miei dera sala i auie un tron caperat de velot; eth solet visible; E Erós-Beròi, sense gausar arrecular, per pòur de qué lo trapèssen vagant pes correders, se seiguec en tron, e demorèc eth sòn destin.
Es-mil-e-ua-net-V	A penes amiaue aquiu uns instants, quan arribèc enes sues aurelhes un mormolh de seda que ressonaue ena vòuta, e vedec entrar per ua des pòrtes lateraus a ua joena d’aspècte reiau, sense mès ròba qu’era interiora, sense vel ena cara ne mocador ena cabeladura e la seguie ua esclaua plan beròia, damb es pès descauci, qu’amiaue flors en cap e ena man un laüt de husta de sicomòr.
Es-mil-e-ua-net-V	E aquera dauna non ère ua auta que Sett Zahia, fraia der Emir des Credents.
Es-mil-e-ua-net-V	Quan Sett Zahia vedec aquera persona tapada que s’auie seigut ena sala s’apressèc ada era afablament e li preguntèc: “Qui ès, ò estrangèra que non coneishi?
Es-mil-e-ua-net-V	Per qué amies calat eth vel en harem, a on arrés te pòt veir?” Mès Erós-Beròi que s’auie esdegat a meter-se de pès, non gausèc prononciar ua soleta paraula e cuelhec era determinacion de simular qu’ère mut.
Es-mil-e-ua-net-V	E Sett Zahia li preguntèc: “Ò joena de uelhs beròis, per qué non me contestes?
Es-mil-e-ua-net-V	Se per edart ès bèra esclaua despachada de palai peth mèn frair er Emir des Credents, hè lèu a dider-ma’c, e intercederè per tu, pr’amor que jamès me remís arren.” Mès Erós-Beròi non gausèc contestar.
Es-mil-e-ua-net-V	E Sett Zahia se pensèc qu’aqueth silenci ère degut ara preséncia dera esclaua qu’ère aquiu damb es uelhs plan dubèrts, guardant estonada ad aquera persona velada e tan timida.
Es-mil-e-ua-net-V	Vertadèrament te trapi deliciosa, hilha mia!” E Sett Zahia, que l’agradauen fòrça es vèrges blanques e delicades, abans de qué li responesse, cuelhec ara joena pera cintura, en tot tirar-la entada era, e li hec a vier es mans enes popes pr’amor d’amorassar-les, mentre li desbotoaue eth vestit damb era auta man.
Es-mil-e-ua-net-V	Mès se quedèc estonada en veir qu’eth pièch dera joena ère tan lis coma eth d’un gojat.
Es-mil-e-ua-net-V	E prumèr arreculèc, mès dempús s’apressèc e li volec lheuar era hauda entà aclarar er ahèr.
Es-mil-e-ua-net-V	Quan Erós-Beròi endonvièc aquera intencion, credec mès prudent parlar, e cuelhec era man de Sett Zahia e en tot hèr-se-la a vier enes pòts, didec: “Ò senhora mia!, m’autregi complètament ara tua bontat e me boti jos es tues ales demanant-te proteccion!” Sett Zahia didec: “Te l’autregi, plan que òc.
Es-mil-e-ua-net-V	Parla.” E eth didec: “Ò senhora mia!, jo que non sò ua hemna; me cridi Erós-Beròi e sò hilh de Primauèra, de Kufa.
Es-mil-e-ua-net-V	E s’è arribat enquia aciu, en tot riscar era mia vida, a estat entà poder tornar a veir ara mia esposa, Erosa- Beròia, era esclaua qu’eth governador de Kufa me panèc entà enviar-la coma present ar Emir des Credents.
Es-mil-e-ua-net-V	Pera vida deth nòste Profèta!, ò senhora mia!, cuelh pietat d’aguest esclau e dera sua esposa!” E Erós-Beròi s’estarnèc en somics.
Es-mil-e-ua-net-V	Sett Zahia s’esdeguèc a cridar ara sua esclaua e li didec: “Cor de seguit entara cramba de Erosa-Beròia, e ditz-li: “Era mia patrona Zahia te cride!” Dempús se virèc…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E mentretant, era brava anciana auie anat a cercar a Erosa-Beròia e l’auie dit: “Hè lèu, hilha mia!
Es-mil-e-ua-net-V	Eth tòn estimat espós ei ena cramba que l’è sauvat.” E la guidèc, esblancossida dera emocion, entara cramba a on se pensaue trapar a Erós-Beròi.
Es-mil-e-ua-net-V	E eth sòn dolor siguec plan gran, e non mendre eth sòn terror, quan non lo vedec aquiu; e era vielha didec: “Solide s’aurà perdut pes correders!
Es-mil-e-ua-net-V	E alavetz siguec quan era esclaua entrèc ena cramba de Erosa-Beròia, que trapèc tremolant e damb era sang dera cara perduda, e li didec: “Ò Erosa-Beròia!
Es-mil-e-ua-net-V	Alavetz era fraia deth califa, ajudada pera esclaua, les esposquèc damb aigua de ròses, les hec recuperar eth coneishement e les deishèc solets.
Es-mil-e-ua-net-V	Tornèc ath cap d’ua ora, e les trapèc seigudi, abraçant-se fòrtament, e damb es uelhs plei de lèrmes de felicitat e gratitud pera sua bontat.
Es-mil-e-ua-net-V	Alavetz les didec.
Es-mil-e-ua-net-V	E beueren, e Sett Zahia les didec: “Que vos estimatz fòrça, ò hilhs mèns!
Es-mil-e-ua-net-V	Deuetz saber vèrsi admirables sus er amor e cançons beròies sus es aimants.
Es-mil-e-ua-net-V	Me shautarie que me cantèssetz quauquarren!
Es-mil-e-ua-net-V	Alavetz Erós-Beròi e Erosa-Beròia punèren es mans dera fraia deth califa, e templant eth laüt, cantèren alternatiuament aguestes meravilhoses estròfes:
Es-mil-e-ua-net-V	Te hèsqui a vier flors jos eth mèn vel de Kufa, e frutes encara empovassades damb er aur deth solei!
Es-mil-e-ua-net-V	Tot eth aur deth Sudan ei ena tua pèth, estimada mia!
Es-mil-e-ua-net-V	Es arrais deth solei son enes tòns peus, e eth velot de Damasc, enes tòns uelhs!
Es-mil-e-ua-net-V	Que sò aciu!
Es-mil-e-ua-net-V	Vengui a cercar-te pendent era ora qu’es nets tebes son propícies…!
Es-mil-e-ua-net-V	Er aire ei leugèr, era net se hè sedosa e transparenta, e entà nosati arribe eth mormolh des huelhes e dera aigua!
Es-mil-e-ua-net-V	Que sò aciu!, ò gasèla des mèns nets!
Es-mil-e-ua-net-V	Es tòns uelhs an enludernat as tenèbres.
Es-mil-e-ua-net-V	Que voi negar-me enes tòns uelhs, coma er audèth s’embraigue sus eth mar!
Es-mil-e-ua-net-V	Aprèssa-te mès e cuelh enes mèns pòts es sues ròses!
Es-mil-e-ua-net-V	Dèisha-me dempús gésser doçament deth mèn calitz e acabar de despolhar-me entà tu, des des espatles enquias cauilhars!
Es-mil-e-ua-net-V	Ò estimada mia!
Es-mil-e-ua-net-V	Que sò aciu!
Es-mil-e-ua-net-V	Eth secret dera mia carn de lua qu’a era forma de datil madur!
Es-mil-e-ua-net-V	Vene…!
Es-mil-e-ua-net-V	Se t’apareisherà tot eth mar, eth mar plen d’ondades qu’en eres es audèths s’embriaguen!
Es-mil-e-ua-net-V	A penes auien acabat aguestes darrères nòtes d’aqueth cant enes pòts de Erosa-Beròia, estavanida de felicitat, quan de ressabuda se passèren es cortines e eth califa en persona entrèc ena sala.
Es-mil-e-ua-net-V	En veder-lo, se lheuèren es tres ara prèssa, e punèren era tèrra entre es sues mans.
Es-mil-e-ua-net-V	E eth califa les hec un arridolet a toti, e se seiguec ath miei d’eri en tapís, e manèc ara esclaua que li hesse a vier vin e aumplisse es copes.
Es-mil-e-ua-net-V	Dempús didec: “Vam a béuer entà celebrar era tornada de Erosa-Beròia ena sua salut!” E beuec lentament.
Es-mil-e-ua-net-V	Alavetz eth califa lheuèc eth vel dera supausada esclaua e se quedèc estonat dera sua beresa.
Es-mil-e-ua-net-V	Efectiuament, Erós-Beròi encara non auie peus ena cara, senon solet un leugèr pelhaçon que balhaue ua ombra adorabla ara sua blancor, sense compdar damb era piga de musc qu’arrie beròiament ena sua barbeta.
Es-mil-e-ua-net-V	E eth califa, ar arràs der encantament, didec: “Per Allà!
Es-mil-e-ua-net-V	Ò Zahia!
Es-mil-e-ua-net-V	E Sett Zahia responec: “Qu’ei cèrt, ò frair mèn, qu’aguesta joena ei ua bocada digna de tu!” Dempús higec; “Ara precisament m’en brembi d’ua interessanta istòria qu’è liejut en un libre escrit per un des nòsti sabents.
Es-mil-e-ua-net-V	Sett Zahia didec: “Te cau saber, ò emir des Credents!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Qu’ère patron d’ua esclaua plan beròia, qu’estimaue, e qu’era l’estimaue tanben, pr’amor qu’ambús les auien elevat amassa en madeish breç, e s’auien possedit des des prumèrs tempsi dera pubertat.
Es-mil-e-ua-net-V	E sigueren erosi pendent ans sancers, enquia qu’un dia eth temps se virèc contra eri, en tot trèir-les a un der aute.
Es-mil-e-ua-net-V	Ua vielha siguec era que servic d’esturment deth malastre ath destin herotge.
Es-mil-e-ua-net-V	Raptèc ara esclaua e l’ac autregèc ath governador dera ciutat, que s’esdeguèc a enviar-la coma present ath rei d’aqueth temps.
Es-mil-e-ua-net-V	Mès eth hilh de Primauèra, en saber-se’n dera desaparicion dera qu’estimaue, non descansèc enquia que la trapèc en madeish palai deth rei, ath miei deth harem.
Es-mil-e-ua-net-V	Mès en aqueth moment qu’ambdús s’alegrauen de veder-se amassa e vessauen lèrmes d’alegria, eth rei entrèc ena sala que se trapauen, e les susprenec amassa.
Es-mil-e-ua-net-V	Era sua ràbia arribèc ar arràs, e sense sajar de méter en clar er ahèr les manèc talhar eth cap.
Es-mil-e-ua-net-V	Ara plan, seguic Zahia, coma qu’eth sabent qu’escriuec aguesta istòria non balhe era sua opinion sus eth procediment, voleria preguntar-te, ò emir des Credents!
Es-mil-e-ua-net-V	Er Emir des Credetns, Abd El-Malek ben-Meruan, responec sense trantalhar: “Aguest rei non auie d’auer-se precipitat a obrar atau, e aurie estat milhor que perdonèsse as dus joeni, per tres motius: eth prumèr, perque ambdús s’estimauen de vertat e de fòrça temps abans; eth dusau, perque èren en aqueth moment es òstes deth rei, donques qu’èren en sòn palai; e eth tresau, perque un rei non a d’actuar senon damb prudéncia e mesura.
Es-mil-e-ua-net-V	En enténer aguestes paraules, Sett Zahia se lancèc enes pès deth sòn frair, e exclamèc: “Ò Prince des Credents!, sense saber-te’n vies de jutjar-te a tu madeish en acte que vas a realizar.
Es-mil-e-ua-net-V	E eth califa, plan estonat, li didec ara sua fraia: “Que pòs parlar damb tota confiança!
Es-mil-e-ua-net-V	Mes, lhèua-te!” E era sua fraia se lheuèc, e se virèc entàs dus joeni, e les didec: “Metetz- vos de pès!” E se meteren de pès.
Es-mil-e-ua-net-V	E Sett Zahia li didec ath sòn frair: “Ò Emir des Credents!
Es-mil-e-ua-net-V	E Erosa-Beròia ei era que s’elevèc damb eth, e mès endauant siguec era sua esposa.
Es-mil-e-ua-net-V	E eth sòn raptor non ei senon eth governador de Kufa, cridat Ben Yussef El-Thekafi.
Es-mil-e-ua-net-V	Qu’a mentit quan te didec ena sua carta qu’auie crompat era esclaua per dètz mil dinnars.
Es-mil-e-ua-net-V	Te demani que lo castigues, e que perdones ad aguesti dus joeni tant innocents.
Es-mil-e-ua-net-V	Dauant d’aguestes paraules dera sua fraia, eth califa responec: “Plan que òc!
Es-mil-e-ua-net-V	Dempús se virèc entà Erosa-Beròia e li preguntèc: “Ò Erosa-Beròia!
Es-mil-e-ua-net-V	Declares qu’aguest ei eth tòn espós Erós-Beròi?” Era responec: “Tu madeish ac as dit, ò Prince des Credents!” E eth califa didec: “Vos entorni er un entar aute!”.
Es-mil-e-ua-net-V	Erós-Beròi responec: “Ò Emir des Credents!
Es-mil-e-ua-net-V	Eth califa quedèc fòrça estonat, e volec veir ath mètge de Persa qu’auie hèt ua intervencion tan prodigiosa, e lo nomentèc mètge de palai en Damasc, e l’aumplic d’aunors e de consideracions.
Es-mil-e-ua-net-V	Dempús ostagèc a Erós-Beròi e a Erosa-Beròia en sòn palai pendent sèt dies e sèt nets, e balhèc, en aunor sòn, grani hestaus, e les envièc entà Kufa cargadi de presents e d’aunors.
Es-mil-e-ua-net-V	E destituic ath governador e nomentèc en sòn lòc a Primauèra, pair de Erós-Beròi.
Es-mil-e-ua-net-V	E atau toti viueren ar arràs dera felicitat pendent ua longa e deliciosa vida.
Es-mil-e-ua-net-V	Quan Schahrazada acabèc de parlar, eth rei Schahriar exclamèc: “Ò Schahrazada!, m’a encantat aguesta istòria, e sustot, es vèrsi m’an exaltat enquiath darrèr limit.
Es-mil-e-ua-net-V	E Schahrazada arric leugèrament, e didec: “Ò rei afortunat!
Es-mil-e-ua-net-V	E eth rei Schahriar exclamèc: “Qué dides, ò Scharazada!
Es-mil-e-ua-net-V	Per Allà!
Es-mil-e-ua-net-V	Qu’è gran interès d’escotar era Istòria de Gran-de-Beresa!
Es-mil-e-ua-net-V	Mès en aguest moment, Schahrazada vedec aparéisher eth maitin e deishèc era istòria entà un aute dia.
Es-mil-e-ua-net-V	Era didec:
Es-mil-e-ua-net-V	Me n’è sabut, ò rei afortunat!
Es-mil-e-ua-net-V	Tot eth mercat lo respectaue per çò dera sua aunestetat, peth sòn lenguatge mesurat, pera sua riquesa e peth nòmbre des sòns esclaus e sirvents.
Es-mil-e-ua-net-V	Se cridaue Schamseddin.
Es-mil-e-ua-net-V	Un diuendres, abans dera pregària, anèc en hammam, e entrèc dempús ena barberia, a on, sivans es prescripcions sagrades, ordenèc que li braquèssen era mostacha precisamant ar arràs deth pòt superior e que l’arrasèssen damb suenh eth cap.
Es-mil-e-ua-net-V	Dempús d’aquerò, cuelhec eth miralh que l’aufrie eth barbèr e se guardèc, non sense auer recitat er acte de fe, entà preservar-se d’ua complacéncia massa senhalada pes sues faccions.
Es-mil-e-ua-net-V	E comprovèc damb infinita tristesa qu’es peus blanqui dera sua barba èren fòrça mès nombrosi qu’es neri, e que calie parar atencion entà veir es neri escampilhadi entre es flòcs blanqui.
Es-mil-e-ua-net-V	E pensèc: “Era barba peublanca ei un shenhau de vielhesa e era vielhesa ei un avertiment dera mòrt.
Es-mil-e-ua-net-V	Praube Schamseddim!
Es-mil-e-ua-net-V	Vaquí que ja ès apròp dera hòssa, e encara non as succession!
Es-mil-e-ua-net-V	Desapareisheràs coma se jamès auesses existit!” Dempús, complètament pauhicat damb tant aclapadors pensaments, se filèc entara mesquita pr’amor de pregar, e d’aquiu tornèc ena sua casas a on era sua esposa, que sabie es ores acostumades dera sua arribada, s’auie premanit a receber-lo, en tot banhar-se e perhumar-se e brossar-se damb fòrça suenh.
Es-mil-e-ua-net-V	Mès eth sindic, sense entornar era salutacion ara sua esposa, li didec en ton agre: “De quina felicitat me parles?
Es-mil-e-ua-net-V	Pòt auer felicitat entà jo?” Era sua esposa, estonada, li didec: “Eth nòm d’Allà sigue sus tu e sus eth tòn entorn!
Es-mil-e-ua-net-V	Per qué hès aguestes suposicions nefastes?
Es-mil-e-ua-net-V	Qué te manque entà èster erós?
Es-mil-e-ua-net-V	E quina ei era causa dera tua pena?” Eth responec: “Tu soleta n’ès era causa!
Es-mil-e-ua-net-V	Escota-me, ò hemna!
Es-mil-e-ua-net-V	Pensa ena pena e en amarum qu’experimenti tostemp que vau entath mercat.
Es-mil-e-ua-net-V	Veigui enes botigues as mercadèrs seigudi ath costat des sòns hilhs, que creishen dauant des sòns uelhs, siguen dus, siguen quate.
Es-mil-e-ua-net-V	E son capinauts dera sua descendéncia.
Es-mil-e-ua-net-V	E a viatges desiri era mòrt, entà desliurar-me d’aguesta vida tan desconsolada.
Es-mil-e-ua-net-V	Mès eth mercadèr cridèc: “Jamès!
Es-mil-e-ua-net-V	Que non voi minjar ne béuer, e sustot, non voi acceptar, a compdar d’ara, arren des tues mans!
Es-mil-e-ua-net-V	E tu soleta n’ès era responsabla dera nòsta esterilitat.
Es-mil-e-ua-net-V	E ja s’an passsat quaranta ans des que mos maridèrem, e sense cap profit.
Es-mil-e-ua-net-V	E tostemp m’as empedit cuélher d’autes esposes, e coma qu’ès ua hemna interessada te n’as profitat deth flaquitge dera mia carn ena prumèra nèt dera nòsta nòça, entà hèr-me jurar que non me haria a vier ua auta esposa en aguesta casa, ena tua preséncia, e que non m’ajaçaria senon damb tu.
Es-mil-e-ua-net-V	E jo t’ac prometí innocentament.
Es-mil-e-ua-net-V	E çò pejor ei qu’è complit era mia promesa, e que tu, en veir qu’ères estèrla, non as auut era generositat de desliurar-me deth mèn jurament.
Es-mil-e-ua-net-V	Mès per Allà!
Es-mil-e-ua-net-V	Ara te juri que m’estimi mès talhar-me eth penis qu’autrejar-te-lo mès.
Es-mil-e-ua-net-V	Ne tansevolh te vau a amorassar damb eth, donques que ja veigui qu’ei temps perdut trabalhar damb tu.
Es-mil-e-ua-net-V	Que treirè madeish en.honsant era mia verga en trauc d’ua ròca que sajar de fecondar ua tèrra tan seca coma era tua.!
Es-mil-e-ua-net-V	Per Allà!
Es-mil-e-ua-net-V	Quan era hemna deth sindic entenec tant agressiues paraules vedec qu’era lum se convertie en tenèbres dauant des sòns uelhs.
Es-mil-e-ua-net-V	E damb er accent mès agre que li podec autrejar er anuèg, li cridèc ath sòn espós eth sindic: “A vielh gelat!
Es-mil-e-ua-net-V	Perhuma-te era boca entà parlar damb jo!
Es-mil-e-ua-net-V	Eth nòm d’Allà sigue sus jo e sus eth men entorn!
Es-mil-e-ua-net-V	Que me sauve de tota lejor e fausa imputacion!
Es-mil-e-ua-net-V	Te penses que des dus ne sò jo era colpabla?
Es-mil-e-ua-net-V	Desenganha- te, ò malerós vielh!
Es-mil-e-ua-net-V	Eth tòrt ei tòn e des tòns hereds colhons!
Es-mil-e-ua-net-V	Per Allà!
Es-mil-e-ua-net-V	Es tòns colhons son hereds e segreguen un liquid massa clar e sense vigor!
Es-mil-e-ua-net-V	Crompa bèra causa entà espessir e cauhar eth sòn chuc.
Es-mil-e-ua-net-V	Era sua esposa li responec: “Traparàs ena casa de quinsevolh droguèr era barreja qu’espessís es colhons des òmes e les balhe aptitud entà fecondar ara hemna…
Es-mil-e-ua-net-V	En aguest moment dera sua narracion, Schahrazada vedec aparéihser eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	En enténer aguestes paraules, eth sindic pensèc: “Per Allà!
Es-mil-e-ua-net-V	E a londeman, a penes se dauric eth mercat, eth sindic cuelhec ua tassa ueda, e anèc ena drogueria e li didec ath droguèr: “Qu’era patz sigue damb tu!” E eth droguèr l’entornèc era salutacion e li didec: “Ò maitin benedit que me hè a vier un prumèr parroquian!
Es-mil-e-ua-net-V	Ditz-me!” Eth sindic didec: “Que vengui a demanar-te que me venes ua onça de barreja qu’espessís es colhons des òmes!” E l’alonguèc era tassa de porcelana.
Es-mil-e-ua-net-V	Quan entenec aguestes paraules, eth droguèr se metec a pensar, e didec entada eth: “Eth nòste sindic, normaument tan formau, qu’a talents de trufaria; li vau a respóner, donc, en madeish ton.” E li didec: “Per Allà!
Es-mil-e-ua-net-V	Alavetz eth sindic, anèc ena casa deth dusau droguèr, e dempús ena casa deth tresau, e dempús totes es drogueries deth mercat, e toti li didien es madeishes paraules, en tot arrir-se’n ath sòn laguens de tant extraordinària demana.
Es-mil-e-ua-net-V	Quan et sindic vedec qu’es sues gestions non l’autrejauen cap resultat, tornèc ena sua botiga, e se seiguec, plan cogitós e hastigat dera vida.
Es-mil-e-ua-net-V	E mentre passaue tan mala estona, vedec que s’arturaue ena sua pòrta eth jeique des corredors, eth màger avalador de haishish, embriac, humaire d’òpi, modèu des perdudi e dera gent dolenta deth mercat, que se cridaue Sesam.
Es-mil-e-ua-net-V	Eth corredor Sesam respectaue fòrça ath sindic Schamseddin, e jamès passaue per dauant dera sua botiga sense saludar-lo, en tot inclinar-se enquiath solèr e tier es mès corrèctes manères.
Es-mil-e-ua-net-V	E aqueth maitin non deishèc de tributar es acostumades consideracions ath brave sindic, mès que non podec deishar de correspóner ara sua salutacion en un ton de mala encolia.
Es-mil-e-ua-net-V	E Sesam, que se n’encuedèc, li preguntèc: “Quin malastre t’a arribat entà trebolar atau era tua anma, ò venerable sindic nòste!” Aguest responec: “Guarda, Sesam, sè-te aciu e escota es mies paraules.
Es-mil-e-ua-net-V	E veiràs s’è motiu entà afligir-me.
Es-mil-e-ua-net-V	Guarda, Sesam, que hè quaranta ans que me maridè e encara non è auut ne era ombra d’un mainatge.
Es-mil-e-ua-net-V	E an acabat en tot dider-me qu’eth tòrt ei mèn, pr’amor que, per çò que semble, es mèns colhons son transparents e eth mèn chuc fòrça clar e sense vigor.
Es-mil-e-ua-net-V	E m’an conselhat que cerca enes drogueries era barreja qu’espessís es colhons.
Es-mil-e-ua-net-V	Mès cap droguèr l’a ena sua botiga.
Es-mil-e-ua-net-V	Que jo è aquerò que te cau.” E eth sindic li preguntèc: “Per Allà!
Es-mil-e-ua-net-V	Ei possible?
Es-mil-e-ua-net-V	Ò Sesam!
Es-mil-e-ua-net-V	Te cau saber que se m’ajudes en aguest ahèr era tua fortuna qu’ei hèta.
Es-mil-e-ua-net-V	T’ac juri pera vida deth Profèta!
Es-mil-e-ua-net-V	E entà començar, cuelh aguesti dus dinnars en sòrta d’un!” E li botèc ena man dues monedes d’aur e l’autregèc era tassa.
Es-mil-e-ua-net-V	Alavetz, Sesam, er embriac fabulós, se mostrèc en aquera ocasión mès superior en sciéncia a toti es droguèrs deth mercat.
Es-mil-e-ua-net-V	Efectiuament, tornèc ena sua casa, dempús d’auer crompat en mercat tot çò que li calie, e de seguit se metec a premanir era següenta barreja:
Es-mil-e-ua-net-V	Cuelhec dues onces de chuc de copaia chinesa, ua onça d’extracte de greish de cambe jonic, ua de cariofillina fresca, ua de cinamon ròi, dètz dracmes de cardamom mofle de Malabar, cinc de gengibre indi, cinc de peberòt blanc, cinc de peberòt des isles, ua onça de bòies estelades de badiana dera India e mieja onça d’èrbafina des montanhes.
Es-mil-e-ua-net-V	Ac barregèc tot damb adretia, dempús de brigalhà’c e passà’c peth sedaç, li botèc mèu pura, e atau formèc ua pasta plan compacta, qu’ada era li higec cinc grans de musc e ua onça de ueus de peish brigalhades.
Es-mil-e-ua-net-V	Li higec tanben ua pocion leugèra d’aigua de ròsa, e ac metec tot ena tassa de porcelana.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Dempús higec: “Te cau préner aguesta pasta dues ores abans der acte sexuau.
Es-mil-e-ua-net-V	Mès es tres dies anteriors t’as de limitar a minjar solet coloms fregidi plan amanidi damb espècies, peishi mascles damb es sues lèitetes, e fin finau testicles de moton leugèrament fregidi.
Es-mil-e-ua-net-V	E dites aguestes paraules, l’autregèc ath sindic era tassa de porcelana e se’n anèc.
Es-mil-e-ua-net-V	Alavetz eth sindic pensèc: “Aguest Sesam, que se passe era vida en libertinatge, solide que s’en deu saber des drògues enduridores.
Es-mil-e-ua-net-V	Dempús d’aquerò, Schamseddin seguic escrupulosament pendent tres dies eth regim prescrit per Sesam, e acabèc en tot minjar-se era mentada pasta, que li semblèc excellenta.
Es-mil-e-ua-net-V	Alavetz notèc qu’era sang se li cauhaue fòrça, coma enes tempsi dera sua mainadesa, quan apostaue damb mainatges dera sua edat.
Es-mil-e-ua-net-V	E s’apressèc ara sua esposa e la cauquèc; e era li corresponec; e a ambdús les meravilhèc eth resultat per çò que hè ara sua duracion, repeticion, calor, gisclet, intensitat e consisténcia.
Es-mil-e-ua-net-V	E aquera net era esposa deth sindic quedèc fecondada, plan que òc, que d’aquerò n’auec era certitud complèta quan comprovèc que se li passèren atau tres mesi.
Es-mil-e-ua-net-V	Er embarràs seguic eth sòn cors normau, e tàs nau mesi, dia per dia, era hemna amainadèc damb felicitat, encara que damb moltes dificultats, pr’amor qu’eth mainatge que neishec ère gran coma s’auesse un an.
Es-mil-e-ua-net-V	E era lheuadora declarèc dempús des invocacions acostumades, qu’ena sua vida auie vist un mainatge tan fòrt ne tan beròi.
Es-mil-e-ua-net-V	Era quau causa non ei estranha se rebrembam era pasta meravilhosa de Sesam.
Es-mil-e-ua-net-V	Era lheuadora recuelhec ath maintage e lo lauèc, en tot invocar eth nòm d’Allà, de Mohammed e d’Alí, e li recitèc ena aurelha er acte de fe musulman.
Es-mil-e-ua-net-V	L’estropèc e l’ac autregèc ara sua mair que li balhèc era popa enquia que quedèc assadorat e dormit.
Es-mil-e-ua-net-V	E era lheuadora passèc uns auti tres dies ath costat dera mair, e non se n’anèc enquia que siguec segura de qué tot anaue ben e dempús d’auer-se repartit entre es vesies es lecaries premanides per aguest motiu.
Es-mil-e-ua-net-V	Tath setau dia lancèren sau ena cramba, e alavetz entrèc eth sindic a felicitar ara sua esposa.
Es-mil-e-ua-net-V	Dempús li preguntèc: “A on ei eth present d’Allà?” De seguit era li mostrèc ath nauèth vengut.
Es-mil-e-ua-net-V	E eth sindic Schamseddin quedèc meravilhat dera beresa d’aqueth mainatge de sèt dies, que semblaue qu’auie un an, e qu’era sua cara ère mès ludenta qu’eth plen dera lua.
Es-mil-e-ua-net-V	E li preguntèc ara sua esposa: “Com lo vas a cridar?” E era responec: “Se siguesse ua mainada ja l’auria botat eth nòm.
Es-mil-e-ua-net-V	E en aqueth moment ua des esclaues qu’estropauen ath mainatge plorèc d’emocion e plaser en avertir ena anca quèrra deth mainatge ua polida taca escura coma un gran de musc, que ressautaue pera sua forma e color sus era blancor de tot çò d’aute.
Es-mil-e-ua-net-V	E en cada ua des dues caròles deth mainatge tanben i auie ua polida piga nera e velotada.
Es-mil-e-ua-net-V	Se cridèc, donc, Alaeddin Gran-de-Beresa; mès coma qu’aquets nòm ère massa long, sonque lo cridauen Gran-de-Beresa.
Es-mil-e-ua-net-V	E a Gran-de-Beresa l’aleitèren pendent quate ans dues hilhuquères desparières e era sua mair; atau, donc, arribèc a èster fòrt coma un leonet, e blanc coma eth gensemin, e rosat coma es ròses.
Es-mil-e-ua-net-V	Quan eth pair e era mair de Gran-de-Beresa vederen guaire admirat e mimat ère eth sòn hilh, cranheren eth mau de uelh, e decidiren sauvar-lo de tan maligna influéncia.
Es-mil-e-ua-net-V	E damb aguesta finalitat, en sòrta de hèr coma es auti pairs, que dèishen qu’es mosques e eth lorditge capèren era cara des sòns hilhs, entà que semblen mens beròis e non atiren eth mau de uelh, es pairs de Gran-de-Beresa embarrèren ath mainatge en un sosterranh plaçat dejòs dera casa e l’elevèren aquiu luenh des guardades dera gent.
Es-mil-e-ua-net-V	E Gran-de- Beresa s’elevèc d’aguesta manèra, ignorat de toti, encara qu’enrodat des suenhs incessants d’esclaus e eunucs.
Es-mil-e-ua-net-V	E quan siguec màger li balhèren mèstres plan instruidi que l’ensenhèren eth Koran, es sciéncies e a escríuer ben.
Es-mil-e-ua-net-V	E arribèc a èster tan sabent coma beròi e ben format.
Es-mil-e-ua-net-V	E es sòns pairs decidiren non treèir-lo deth sosterranh enquia qu’es barbes li creishessen tant que l’arrosseguèssen.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e coma qu’ère discrèta, se carèc.
Es-mil-e-ua-net-V	Era didec:
Es-mil-e-ua-net-V	E un dia, un esclau qu’amiaue a Gran-de-Beresa ues plates damb minjar, non se’n brembèc de barrar en gésser era pòrta deth sosterranh; e Gran-de-Beresa, en veir dubèrta era pòrta, qu’en era jamès s’auie fixat per çò d’ample qu’ère eth sosterranh, plen de tapissi e cortines, s’esdeguèc a gésser e pujar en estatge que se trapaue era sua mair enrodada per diuèrses daunes aristocratiques qu’auien vengut a tier-li ua visita.
Es-mil-e-ua-net-V	Alavetz, Gran-de-Beresa s’auie convertit en un elegant e meravihós joen de catorze ans, beròi coma un àngel, damb es caròles velotades coma ua fruta, e es sues pigues en ambdús costats des pòts, sense compdar era que non se vedie.
Es-mil-e-ua-net-V	De sòrta que quan es daunes vederen entrar de pic ad aqueth beròi joen, que non coneishien, s’esdeguèren plan espaurides a tapar-se eth ròstre damb es vels e li dideren ara esposa de Schamseddin: “Per Allà!
Es-mil-e-ua-net-V	Non te hè vergonha hèr-te a vier entre nosates a un estranh?
Es-mil-e-ua-net-V	Mès era mair de Gran-de-Beresa responec: “Invocatz eth nòm d’Allà, ò convidades mies!
Es-mil-e-ua-net-V	Qu’ei eth uelh dera sua mair e er orgulh deth sòn pair.
Es-mil-e-ua-net-V	Ei Gran-de-Beresa!
Es-mil-e-ua-net-V	E es esposes des emirs e des mercadèrs rics contestèren: “Eth nòm d’Allà sus tu e sus eth tòn entorn!
Es-mil-e-ua-net-V	Mès, ò mair de Gran-de-Beresa!
Es-mil-e-ua-net-V	Alavetz, era esposa de Schamseddin comencèc en tot lheuar-se, e punèc ath sòn hilh enes uelhs, e li didec adiu entà que non shordèsse mès as convidades, e dempús les didec: “Eth sòn pair ordenèc elevar-lo en sosterranh dera nòsta casa entà desliurar-lo deth mau de uelh.
Es-mil-e-ua-net-V	E a determinat non mostrar-lo enquia que l’age creishut era barba, per çò dera pòur de qué venguen sus eth, perilhs e males influéncies.
Es-mil-e-ua-net-V	Entenudes aguestes paraules, es convidades felicitèren fòrça ara esposa deth sindic per auer un hilh tan beròi, e li desirèren es benediccions deth Plant Naut, e dempús partiren.
Es-mil-e-ua-net-V	Alavetz, Gran-de-Beresa venguec ath costat dera sua mair, e en veir qu’es esclaus arnescauen ua mula, preguntèc: “Entà qui ei aguesta mula?” Era responec: “Entà vier a cercar ath tòn pair en mercat.” Eth preguntèc: “E quin ei eth mestièr deth mèn pair?” Era didec: “Eth tòn pair, ò uelhs mèns!
Es-mil-e-ua-net-V	E entà que te hèsques ua idia dera importància deth tòn pair, te cau saber qu’es crompadors non se dirigissen ada eth senon entàs grani negòcis, qu’eth sòn impòrt depasse es mil dinnars; mès s’eth negòci ei mendre, encara que sigue de 999 dinnars, se tien ada eth es emplegats deth tòn pair, sense shordar-lo.
Es-mil-e-ua-net-V	E non i a mercaderia ne cargament que posque entrar en Eth Caire ne gésser, sense qu’abans se’n sàpie eth tòn pair e li demanen era sua opinion.
Es-mil-e-ua-net-V	Allà l’a autrejat ath tòn pair, ò hilh mèn!
Es-mil-e-ua-net-V	Gran-de-Beresa contestèc: “Òc, Glòria a Allà, que m’a hèt néisher hilh deth sindic des mercadèrs!
Es-mil-e-ua-net-V	E plan per aquerò ja non voi passar era vida embarrat luenh de totes es guardades, e a compdar de deman voi anar entath mercat damb eth mèn pair.” E era mair responec: “Allà t’escote, ò hilh mèn!.
Es-mil-e-ua-net-V	E quan tornèc Schamseddin, era sua esposa li condèc çò que venguie de passar, e li didec: “Que ja ei temps de qué eth nòste hilh vage damb tu en mercat.” Eth sindic responec: “Ò mair de Gran-de-Beresa!
Es-mil-e-ua-net-V	Ignòres qu’eth mau de uelh ei ua realitat des mès amargantes e lamentables e que non se pòt hèr trufaria damb causes tan serioses?
Es-mil-e-ua-net-V	Non te’n brembes dera sòrt deth hilh deth nòste vesin e dera de d’auti molti, victimes de mau de uelh?
Es-mil-e-ua-net-V	Era hemna deth sindic responec: “Ò pair de Gran-de-Beresa!
Es-mil-e-ua-net-V	Reaument eth destin der òme ei estacat ath sòn còth!
Es-mil-e-ua-net-V	Com a de poder desliurar-se d’eth?
Es-mil-e-ua-net-V	E era causa qu’ei escrita non se pòt esfaçar, e eth hilh seguirà eth madeish camin qu’eth sòn pair en vida e mòrt.
Es-mil-e-ua-net-V	E aquerò qu’existís aué, non existirà deman!
Es-mil-e-ua-net-V	Plan que òc, quan dempús d’ua vida que te desiri longa e tostemp benedida, t’ages mòrt, arrés volerà arreconèisher ath nòste hilh coma eretèr legitim des tues riqueses e proprietats, donques qu’enquia aué, eth mon ignòre era sua existéncia!
Es-mil-e-ua-net-V	E d’aguesta manèra, eth Tresòr der Estat s’apoderarà de toti es tòns bens e les treirà deth tòn hilh sense remèdi.
Es-mil-e-ua-net-V	E encara qu’invoca jo eth testimòni des ancians, es ancians auràn de díder: “Jamès mo n’auem sabut de qué eth sindic Schamseddin auesse cap hilh ne cap hilha.” Paraules tan senades heren reflexionar ath sindic, que contestec ath cap d’ua estona: “Per Allà!
Es-mil-e-ua-net-V	Qu’as rason, ò hemna!
Es-mil-e-ua-net-V	Dempús se virèc entà Gran-de-Beresa, capvirat d’alegria per aquera notícia, e li didec: “ Ja sai que t’encante vier damb jo.
Es-mil-e-ua-net-V	Mès te cau saber, ò hilh mèn!
Es-mil-e-ua-net-V	A londeman, eth sindic Schamseddin, abans d’amiar ath sòn hilh entath mercat, lo hec entrar en hammam…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Dempús d’aquerò, ambdús heren ua mossegada e beueren un veire de sorbet, e ja refrescadi, gesseren deth hammam.
Es-mil-e-ua-net-V	Eth sindic cavauquèc en ua mula blanca que tenguien es esclaus, e metec ena gropa ath sò hilh Gran-de-Beresa, qu’era frescor deth sòn ròstre s’auie hèt encara mès notabla e es sòns uelhs ludents aurien sedusit as madeishi angels.
Es-mil-e-ua-net-V	Dempús, montadi es dus ena mula e seguidi pes esclaus, qu’amiauen ua tunica naua, cuelheren eth camin deth mercat.
Es-mil-e-ua-net-V	En veder-les, toti es mercadèrs dera plaça e toti es crompadors e venedors quedèren meravilhadi, e se didien es uns as auti: “Ya Allà!
Es-mil-e-ua-net-V	Qu’ei coma era lua dera net catorzau.” E d’auti didien: “Qui deu èster aguest mainatge deliciós qu’ei darrèr deth sindic Schamseddin?
Es-mil-e-ua-net-V	Mentre gessien taus exclamacions ath pas dera mula montada peth sindic e Gran-de- Beresa, passèc eth corredor Sesam peth mercat, e vedec tanben ath gojat.
Es-mil-e-ua-net-V	E Sesam, a truca de libertinatge e d’excèssi d’òpi e aishish, auie acabat perdent totafèt era memòria, e ne tansevolh se’n brembaue dera garison qu’auie artenhut en d’auti tempsi mejançant era miraculosa barreja a basa de musc, copaiba e tantes autes causes excellentes.
Es-mil-e-ua-net-V	E en veir ath sindic en companhia d’aqueth beròi joen, comencèc a arrir-se’n damb trufaria e a hèr badinades picantes sus eri, en tot dider-les as mercadèrs que l’entenien: “Guardatz ath vielh de barba blanca!
Es-mil-e-ua-net-V	Qu’ei madeish qu’eth gosset!
Es-mil-e-ua-net-V	Blanc per dehòra e verd peth laguens!” E anaue d’un mercadèr en aute repetitnt totes es sues trufaries e badinades, enquia que non ne quedèc degun en mercat que non auesse era certitud de qué eth sindic Schamseddin auie ena sua botiga a un joen mameluc entath sòn plasèr.
Es-mil-e-ua-net-V	Quan aguesti rumors arribèren ena audida des notables e des principaus mercadèrs, se hec ua reünion des mès grani e mès respectadi entre eri, entà jutjar eth cas deth sindic.
Es-mil-e-ua-net-V	E ath miei dera assemblada peroraue Sesam e hège grani gèsti d’indignacion, e didie: “Que ja non volem auer coma cap, coma sindic deth mercat, ad aguesta barba viciosa que se heregue en secret damb es gojats!
Es-mil-e-ua-net-V	E a compdar d’aué vam a abstier-mos de vier a recitar, abans de daurir es botigues, segontes solíem hèr cada maitin, es sèt versets sagrats dera Fatilha, en preséncia deth sindic.
Es-mil-e-ua-net-V	E quan eth brave Schamseddin vedec que passaue era ora sense qu’es mercadèrs e corredors venguessen a recitar dauant d’eth es versets rituaus dera Fatilha, non sabec a qué atribuir aqueth descuet tan grèu e tan contrari ara tradicion.
Es-mil-e-ua-net-V	E coma vedesse ath famós Sesam, que lo guardaue pera coa deth uelh, li hec un gèst entà que s’apressèsse, entà dider-li dues paraules.
Es-mil-e-ua-net-V	E Sesam, que solet demoraue aqueth gèst, s’apressèc, mès tot doç, arrossegant es pès, e non sense dirigir a dreta e quèrra arridolets d’inteligéncia as botiguèrs, que non lo deishauen de uelh, donques qu’eth curiosèr les tenguie en aire e les hège desirar era solucion d’aguest ahèr qu’entada eri ère plan important.
Es-mil-e-ua-net-V	E Sesam, en veir que totes es guardades se tachauen en eth, arribèc botjant es anques enquia emparar-se en taulatge dera botiga; e Schamseddin li preguntèc: “Ditz-me Sesam, com ei qu’es mercadèrs, damb eth jeique en cap, non an vengut a recitar dauant de jo es versets deth prumèr capitol deth Koran?” Sesam responec: “Que non ac sai!
Es-mil-e-ua-net-V	I a rumors que corren peth mercat, rumors… com ac poiria explicar…?
Es-mil-e-ua-net-V	En enténer aguestes paraules, eth brave Schamseddin perdec era sang dera cara, e en ton mesurat e grèu, preguntèc: “E me pòs díder aumens en què se base aguesta decision?” Sesam li guinhèc un uelh, botgèc es anques, e responec: “Ò ancian jeique mèn, non digues badinades.
Es-mil-e-ua-net-V	Qu’ac sabes tu milhor qu’arrés!
Es-mil-e-ua-net-V	Aguest beròi joen qu’as ena botiga non s’estarà aquiu entà espaurir es mosques!
Es-mil-e-ua-net-V	Totun aquerò, te cau saber que jo, a maugrat de tot, è estat eth solet que te defenec ena asemblada, e les didí que non ères afeccionat as gojats, causa que jo auria estat eth prumèr de saber-me’n, donques qu’è relacions amistoses damb toti es que se tien damb preferéncia ad aguest sèxe acid.
Es-mil-e-ua-net-V	E, ath delà, è hijut qu’aguest joen deuie èster bèth parent dera tua esposa o eth hilh de bèth un des tòns amics de Tantah, Mansurah o Bagdad, qu’aurie vengut ena tua casa pr’amor de hèr negòcis.
Es-mil-e-ua-net-V	Allà ei eth mès gran, ò jeique!.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	En enténer aguestes paraules de Sesam, eth sindic Schamseddin ja non podec tier-se mès e exclamèc: “Ò, tu, eth mès corromput des libertins!
Es-mil-e-ua-net-V	Non sabes qu’ei eth mèn hilh?
Es-mil-e-ua-net-V	A on ei era tua memòria, consumador de aishish?” Mès Sesam responec: “A jo non m’enganhes!
Es-mil-e-ua-net-V	Qu’ei qu’a gessut deth vrente dera sua mair ara, tau coma ei aguest gojat de catorze ans?” Schamseddin repliquèc: “Mès, ò Sesam!
Es-mil-e-ua-net-V	Per Allà!
Es-mil-e-ua-net-V	Gràcies ada era podí conéisher era feconditat e Allà m’a autrejat un hilh!
Es-mil-e-ua-net-V	E tu jamès tornères a demanar-me notícies d’aquera garison.
Es-mil-e-ua-net-V	Per çò que hè a jo, per pòur deth mau de uelh, è elevat ad aguest mainatge en sosterranh dera nòsta casa e aguest ei eth prumèr viatge que ges damb jo.
Es-mil-e-ua-net-V	Donques qu’encara que jo non volia que gessesse enquia que s’auesse pogut agarrar era barba damb es sues mans, era sua mair m’a hèt a decidir que l’amièssa damb jo pr’amor d’ensenhar-li eth mestièr e meter-lo ath pas des negòcis en prevision deth furur.” Dempús higec: “Per çò que hè a tu, Sesam, m’alègri de trapar-te, a tot darrèr, e poder pagar eth mèn deute.
Es-mil-e-ua-net-V	Quan Sesam entenec aguestes paraules, ja non dobtèc dera vertat, e correc a desenganhar a toti es mercadèrs, que de seguit s’esdeguèren a acodir, prumèr entà felicitar ath sòn sindic, e dempús entà desencusar-se deth retard ena oracion de dubertura, que de seguic recitèren entre es sues mans.
Es-mil-e-ua-net-V	Dempús d’aquerò Sesam cuelhec era paraula en nòm de toti, e didec: “Ò venerable sindic nòste!
Es-mil-e-ua-net-V	Qu’Allà sauve entara nòsta afeccion et tronc e es rames.
Es-mil-e-ua-net-V	E que florisquen es rames ath còp, e balhen frut flairós e daurat!
Es-mil-e-ua-net-V	Mès, ò sindic nòste!
Es-mil-e-ua-net-V	Eth sindic Schamseddin responec: “De tot còr, donques que non desiri cap auta causa!
Es-mil-e-ua-net-V	Non vos aufrirè solet un caudèr de hariat, senon un gran hestau ena mia casa de camp, enes pòrtes de Eth Caire, ath miei des jardins!
Es-mil-e-ua-net-V	Vos convidi a toti, amics mèns, a vier deman en mèn jardin, que ja coneishetz.
Es-mil-e-ua-net-V	Entad aquerò tenguec a totes es esclaues dera casa, adreites en art dere pastissaria, e a toti es pastissèrs e confitèrs deth carrèr Zeini.
Es-mil-e-ua-net-V	E era vertat ei qu’era taulejada, dempús de tant de trabalh, arren deishaue que desirar.
Es-mil-e-ua-net-V	A londeman, fòrça d’ora, Schamseddin se filèc entath jardin damb eth sòn hilh Gran-de- Beresa e ordenèc qu’es esclaus botèssen dus mantèls immensi en dus lòcs separadi e a distància er un der aute.
Es-mil-e-ua-net-V	Dempús cridèc a Gran-de-Beresa, e li didec: “Hilh mèn, è ordenat botar, coma pòs veir, dus mantèls desparièrs: un qu’ei reservat entàs òmes e er aute entàs gojats dera tua edat que venguen damb es sòns pairs.
Es-mil-e-ua-net-V	Jo receberè as òmes damb barba e tu t’encargaràs de recéber as joeni imbèrbes.” Mès Gran-de-Beresa, estonat, li preguntèc ath sòn pair: “Per qué aguesta separacion e es dus servicis desparièrs?
Es-mil-e-ua-net-V	Aquerò non se pòt hèr qu’entre òmes e hemnes.
Es-mil-e-ua-net-V	Qué an de crànher es joeni coma jo des òmes barbudi?” Eth sindic responec: “Hilh mèn, es joeni imberbes se traparàn mès liures solets e s’esvagaràn entre eri milhor qu’en preséncia des sòns pairs.” E Gran-de-Beresa, que non ère maliciós, siguec d’acòrd damb aguesta responsa.
Es-mil-e-ua-net-V	Quan arribèren es convidadi, Schamseddin se tenguec as persones granes, e Gran-de- Beresa as mainatges e joeni.
Es-mil-e-ua-net-V	E se mingèc e se beuec, e se cantèc, e i auec ua grana diversion; e era alegria e eth gòi luderen en totes es cares, e se aluguèren enes candelèrs encens e perhums.
Es-mil-e-ua-net-V	Dempús, acabat eth hestau, es esclaus repartiren entre es convidadi copes plies de sorbet ara nhèu.
Es-mil-e-ua-net-V	E aqueth siguec entàs òmes eth moment de parlar agradiuament, mentre es gojats, en aute costat, s’autrejauen a mil jòcs divertidi.
Es-mil-e-ua-net-V	E entre es convidadi i auie un cèrt mercadèr qu’ère un des milhors parroquians deth sindic; mès que tanben ere un famós pederasta, que non auie deishat indemne des sues hètes a cap beròi joen deth barri.
Es-mil-e-ua-net-V	Se cridaue Mahmud, encara que toti lo coneishien damb eth fausmòm de “Al-Bilaterau”.
Es-mil-e-ua-net-V	Quan Mahmud-Al-Bilaterau entenec es crits que hègen es gojats en aute costat…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin e interrompec eth relat autorizat peth rei Schahriar.
Es-mil-e-ua-net-V	Era didec:
Es-mil-e-ua-net-V	Quan Mahmud-Al-Bilaterau entenec es crits que hègen es gojats en aute costat, s’aluguèc ar arràs, e pensèc: “Solide i deu auer bèra causa bona en aute costat!” E en tot profitar eth descuet generau entà lheuar-se e hèr veir qu’anaue a satisfèr bèra necessitat urgenta, s’esguitlèc silenciosament entre es arbes enquia a on se trapauen es gojats, e se quedèc ara demora des sòns graciosi movements e polides cares.
Es-mil-e-ua-net-V	Non se tardèc guaire en encuedar-se’n qu’eth mès beròi entre es mès beròis ère Gran-de-Beresa.
Es-mil-e-ua-net-V	E comencèc a hèr mil causes entà poder-li parlar e amiar-lo a despart, e pensèc: “Ya Allà!
Es-mil-e-ua-net-V	Sonque que se dessepare un shinhau des sòns companhs!” E eth Destin satisfec es sòns desirs ar arràs.
Es-mil-e-ua-net-V	Efectiuament, en ua escadença, excitat Gran-de-Beresa peth jòc e rogides es caròles peth movement, sentec eth besonh de pishar.
Es-mil-e-ua-net-V	E a truca de gojat ben elevat, non volec ajocar-se dauant de toti, e se n’anèc entàs arbes.
Es-mil-e-ua-net-V	De seguit didec entada eth Al- Bilaterau: “Se m’apressèssa ada eth ara, segurament s’espauririe.
Es-mil-e-ua-net-V	Vau a sajà’c de ua auta manèra.!
Es-mil-e-ua-net-V	E gessec deth darrèr der arbe que l’amagaue, e se presentèc en rondèu des gojats, que lo coneishien, e comencèren a fiular-lo corrent entre es sues cames.
Es-mil-e-ua-net-V	E eth, plan content, les deishaue her aquerò, arrint, e dempús acabèc dident-les: “Escotatz-me, hilhs mèns!
Es-mil-e-ua-net-V	Vos prometi balhar-vos deman a cada un un vestit nau e sòs entà satisfèr es vòsti capricis, s’artenhetz a desvelhar en Gran-de-Beresa era passion pes viatges e eth desir d’aluenhar-se de Eth Caire!” E es gojats responeren: “Ò Bilaterau, aquerò qu’ei plan aisit!” Alavetz les deishèc e tornèc a sèir-se entre es òmes barbudi.
Es-mil-e-ua-net-V	Quan Gran-de-Beresa acabèc de pishar e tornèc en sòn lòc, es sòns companh se guinhèren eth uelh mutuaument, e eth mès eloqüent deth grop se dirigic a Gran-de- Beresa, e li didec: “Pendent era tua abséncia auem estat parlant des meravilhes des viatges e des magnifics païsi luenhants, e de Damasc, e Alepo, e Bagdad.
Es-mil-e-ua-net-V	Tu, ò Gran- de-Beresa!
Es-mil-e-ua-net-V	Mès Gran-de-Beresa responec: “Jo?
Es-mil-e-ua-net-V	Mès, qu’ei non sabetz que m’an elevat en un sosterranh e que enquia agèr non auie gessut d’eth?
Es-mil-e-ua-net-V	Com auia de viatjar damb semblables condicions?
Es-mil-e-ua-net-V	Alavetz eth madeish gojat repliquèc: “Praube Gran-de-Beresa, t’an privat des alegries mès delicioses e des plasers mès purs!
Es-mil-e-ua-net-V	Se sabesses, ò amic mèn!
Es-mil-e-ua-net-V	Toti es poètes an cantat a tot poder es delícies de viatjar; escota ua mòstra o dues des vèrsi que sus aquerò mos an transmetut:
Es-mil-e-ua-net-V	Viatjar, qui diderà es tues meravilhes?
Es-mil-e-ua-net-V	Ò amics mèns, totes es causes beròies les shaute viatjar!
Es-mil-e-ua-net-V	En enténer aguesta estròfa, Gran-de-Beresa didec: “Que serà atau!
Es-mil-e-ua-net-V	Mès eth repaus en casa tanben a es sòns encantaments!” Alavetz un des gojats se metec a arrir e les didec as sòns companhs: “Guardatz se qué ditz Gran-de-Beresa!
Es-mil-e-ua-net-V	Qu’ei coma es peishi, que se morissen tanlèu les trèn dera aigua!
Es-mil-e-ua-net-V	E er aute, mès exagerat encara, didec: “Qu’ei que deu crànher marcir es ròses des sues caròles!” E un tresau higec: “Non vedetz qu’ei coma es hemnes?
Es-mil-e-ua-net-V	Non pòden hèr un pas soletes quan les dèishen gésser en carrèr!” E un aute, a tot darrèr, didec: “Ò Gran-de-Beresa!
Es-mil-e-ua-net-V	En enténer totes aguestes paraules, Gran-de-Beresa quedèc tan mortificat qu’abandonèc còp sec as sòns convidadi, e cavaucant en ua mula se filèc de cap ara ciutat, e plen de ràbia eth còr e de lèrmes es uelhs, arribèc ath cant dera sua mair, que s’espauric en veder-lo en aqueth estat.
Es-mil-e-ua-net-V	E higec: “Ves aguest guinhauet?
Es-mil-e-ua-net-V	Dauant d’aquera decision tant inesperada, era prauba hemna non podec hèr mès qu’avalar-se es sues lèrmes e consentir en aqueth projècte, per çò que li didec a Gran- de-Beresa: “Hilh mèn, prometi ajudar-te damb totes es mies fòrces.
Es-mil-e-ua-net-V	Ara seguida era esposa de Schamseddin li manèc a un esclau daurir un des depausi de mercaderies reservades, e qu’és embaladors hessen es hardèus sufisents entà cargar dètz camelhs.
Es-mil-e-ua-net-V	Per çò deth sindic Schamseddin, tanlèu se n’anèren es convidadi, cerquèc en bades peth jardin ath sòn hilh, e acabèc saber-se’n de qué se n’auie anat per auança entara sua casa.
Es-mil-e-ua-net-V	E eth sindic, espaurit en pensar que li podie arribar ath sòn hilh un malastre peth camin, metec era mula ath galaup e arribèc sense alend en pati, a on padeguèc era sua emocion en saber-se’n peth portèr dera arribada sense cap novetat de Gran-de-Beresa.
Es-mil-e-ua-net-V	Mès siguec màger era sua suspresa quan vedec en pati hardèus e hardèus prèsti a èster cargadi e damb etiquetes que didien en letres granes es sòns desparièrs destins: Alepo, Damasc, Bagdad…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	S’esdeguèc alavetz a pujar enes crambes dera sua esposa, que li didec tot çò que venguie de passar e deth grèu inconvenent que podie contrariar a Gran-de-Beresa.
Es-mil-e-ua-net-V	E eth sindic didec: “Totun aquerò, vau a sajar de dissuadir-lo.” E cridèc a Gran-de-Beresa e li didec: “Ò hilh mèn!
Es-mil-e-ua-net-V	Allà t’illumine e te separe d’aguest projècte tan funèst!
Es-mil-e-ua-net-V	Non sabes se qué a dit eth nòste Profèta?
Es-mil-e-ua-net-V	Gran-de-Beresa contestèc: “Sabe-te’n, ò pair mèn!
Es-mil-e-ua-net-V	Quan vedec eth sindic qu’eth sòn hilh ère decidit a partir tu per tu, renoncièc a contrariar eth sòn projècte, e li didec: “Alavetz, ò hilh mèn!
Es-mil-e-ua-net-V	En eres traparàs es mercaderies avientes entàs besonhs de cada ua des ciutats qu’entres; pr’amor que non s’a de sajar de véner en Alepo, per exemple, es genres que s’estimen mès es abitants de Damasc; que serie ua mala decision.
Es-mil-e-ua-net-V	Vè-te’n, donc, hilh mèn, e qu’Allà te protegisque e t’aleugerisque eth camin.
Es-mil-e-ua-net-V	E Gran-de-Beresa contestèc: “Es eveniments bons o dolents vien dera man d’Allà!
Es-mil-e-ua-net-V	Coma que non se podie replicar taus paraules, eth sindic non didec arren mès; mès era sua esposa non descansèc enquia hèr mil vòts, e prométer cent anhèths as santons, e botar ath sòn hilh jos era santa proteccion de El-Sayed Abd El-Kader El-Guilani, avocat des viatgèrs.
Es-mil-e-ua-net-V	Dempús d’aquerò, eth sindic, acompanhat deth sòn hilh, que li costèc fòrça trabalh d’escapar-se des braci dera sua mair, que vessaue sus eth totes es lèrmes deth sòn còr, anèc a cercar era caravana ja prèsta.
Es-mil-e-ua-net-V	E cridèc a despart ar ancian mokaddem des camelhèrs e mulatèrs, eth jeique Kamal, e li didec: “Ò venerable mokaddem, te fidi ad aguest mainatge, viston des mèns uelhs, e lo boti jos era ala d’Allà e jos era tua custòdia!
Es-mil-e-ua-net-V	E tu, hilh mèn, li didec a Gran-de-Beresa, guarda ad aqueth qu’a de hèr es foncions de pair ena mia abséncia.
Es-mil-e-ua-net-V	Aubediz-lo e non hèsques jamès arren sense consultar-lo.” Dempús li balhèc mil dinnars d’aur a Gran-de-Beresa, e coma darrèr encargue li didec: “Te balhi aguesti mil dinnars, hilh mèn, entà que posques tier-les e demorar damb paciéncia eth moment mès auantatjós entara venda des tues mercaderies, donques que non les as de véner quan siguen ara baisha; te cau profitar era ocasión qu’es teles e d’auti genres vagen ara auça pr’amor de plaçar-les ena milhor des condicions.” Dempús des adius, era caravana se metec en marcha e non se tardèc en veder-se dehòra dera ciutat de Eth Caire.
Es-mil-e-ua-net-V	E ara anem entà Mahmud-Al-Bilaterau.
Es-mil-e-ua-net-V	En saber-se’n dera partida de Gran-de-Beresa, se premanic tanben ara prèssa, e en poques ores auec a mand mules e camelhs cargadi e enseradi.
Es-mil-e-ua-net-V	E sense pèrder temps se metec en camin e artenhèc ara caravana a pòques miles de Eth Caire.
Es-mil-e-ua-net-V	E didie entada eth: “Ara, en desèrt, ò Mahmud!
Es-mil-e-ua-net-V	De sòrta que, des dera prumèra etapa, eth Bilaterau manèc armar es sues tendes ath costat des de Gran-de-Beresa e l’encarguèc ath codinèr d’aguest que non se cuelhesse eth trabalh d’alugar eth huec, pr’amor qu’auie convidat eth, a Gran-de-Beresa a minjar ena sua tenda.
Es-mil-e-ua-net-V	Efectivament, Gran-de-Beresa anèc ena tenda deth Bilaterau, mès acompanhat deth jeique Kamal, mokaddem des camelhèrs.
Es-mil-e-ua-net-V	E aquera net eth Bilaterau non ne treiguec cap profit.
Es-mil-e-ua-net-V	Mès quan arribèren en Damasc, a on eth Bilaterau auie, madeish que en Eth Caire, Alepo e Bagdad, casa pròpria entà recéber as amics…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e interrompec eth relat.
Es-mil-e-ua-net-V	Era didec:
Es-mil-e-ua-net-V	E Gran-de-Beresa responec: “Demora que li pregunta era sua opinion ath jeique Kamal.” Mès eth mokaddem des camelhèrs arropic es celhes en entener era proposicion, e contestèc: “Non, hilh mèn, t’ac cau refusar!” E Gram-de-Beresa refusèc era invitacion.
Es-mil-e-ua-net-V	Era estança en Damasc siguec de cuerta durada, e lèu se meteren en camin entà Alepo; e quan arribèren, eth Bilaterau tornèc a convidar a Gran-de-Beresa; mès eth jeique Kamal l’aconselhèc era abstencion, coma en Damasc, e Gran-de-Beresa, sense saber se per qué ère tan sevèr eth mokaddem, non volec contrariar-lo.
Es-mil-e-ua-net-V	E aqueth còp tanben perdec eth viatge e eth trabalh eth Bilaterau.
Es-mil-e-ua-net-V	Mès dempús de gésser d’Alepo, eth Bilaterau jurèc qu’ena prumera escadença es causes non serien madeish.
Es-mil-e-ua-net-V	E ena prumèra arturada en direccion entà Bagdad, ordenèc hèr es preparatius d’ua taulejada sense comparèr, e anèc personaument a convidar a Gran-de- Beresa.
Es-mil-e-ua-net-V	E aqueth còp Gran-de-Beresa se vedec obligat a acceptar, per çò de non veir cap motiu entà remir-se, e comencèc en tot vier ena tenda entà vestir-se damb un vestit a prepaus.
Es-mil-e-ua-net-V	Alavetz venguec a cercar-lo eth jeique Kamal, e li didec: “Be n’ès d’imprudent!, ò Gran-de-Beresa!
Es-mil-e-ua-net-V	Per qué as acceptat era invitacion de Mahmud?
Es-mil-e-ua-net-V	Non coneishes es sues intencions?
Es-mil-e-ua-net-V	Non sabes eth motiu que lo criden eth Bilaterau?
Es-mil-e-ua-net-V	Ça que la, auries d’auer preguntat era opoinion a un ancian coma jo, que d’eth an dit es poètes:
Es-mil-e-ua-net-V	Li preguntè ath vielh: “per qué vas acorbaishat?” Me responec: “Perdí era mia joenessa ena tèrra umida!
Es-mil-e-ua-net-V	E m’è acorbaishat entà cercar-la.
Es-mil-e-ua-net-V	Mès Gran-de-Beresa responec: “Ò venerable mokaddem!
Es-mil-e-ua-net-V	Que non estarie ben refusar era invitacion deth nòste amic Mahmud, que non sai se per qué lo criden eth Bilaterau.
Es-mil-e-ua-net-V	E ath delà, ignòri se qué posqui pèrder en tot acompanhar-lo.
Es-mil-e-ua-net-V	Se t’avalarà!
Es-mil-e-ua-net-V	En enténer aquerò, Gran-de-Beresa deishèc anar ua arridalhada e s’esdeguèc a vier ena casa de Bilaterau, que lo demoraue damb impaciéncia.
Es-mil-e-ua-net-V	E ambdús anèren ena tenda qu’ère premanida era taulejada.
Es-mil-e-ua-net-V	E de vertat, eth Bilaterau non auie estauviat arren entà recéber coma se meritaue eth meravilhós joen, e tot semblaue prèst entà encantar es guardades e vantar es sensi.
Es-mil-e-ua-net-V	De sòrta qu’eth minjar siguec alègre e plen d’animacion.
Es-mil-e-ua-net-V	E ambdús mingèren damb gran apetís, e beueren ena madeisha copa enquia assadorar-se.
Es-mil-e-ua-net-V	E quan eth vin fermentèc enes caps e es esclaus se retirèren discrètament, eth Bilaterau, embriac de vin e de passion, s’inclinèc entà Gran-de-Beresa, e cuelhent-li es caròles damb es dues mans volec punar- les.
Es-mil-e-ua-net-V	Mès Gran-de-Beresa, plan trebolat, lheuèc instintiuament era man, e eth punet de Bilaterau non trapèc qu’eth paumet dera man der adolescent.
Es-mil-e-ua-net-V	Alavetz Mahmud li metec un braç at torn deth còth e damb er aute l’enrodèc era cintura, e coma que Gran-de-Beresa li preguntèsse: “Mès se qué vòs hèr damb jo?” Li responec: “Simplament, sajar d’explicar-te aguesti vèrsi deth poèta entà meter-les ena practica:
Es-mil-e-ua-net-V	Ò es mies estrementides quan es guardades des sòns uelhs me secodissen era anma!
Es-mil-e-ua-net-V	Ò delícies deth prumèr desir que hole es sòns colhons mainadencs!
Es-mil-e-ua-net-V	Guarda, ò uelhs mèns!
Es-mil-e-ua-net-V	Cuelh tot aquerò que pogues cuélher, lhèua tot aquerò que pogues lheuar, cuelh un sarpat, o dus, o tres e hè-lo entrar un pam o mès!
Es-mil-e-ua-net-V	Mès sense que te hèsque mau!
Es-mil-e-ua-net-V	Te cau obrar damb prudéncia!
Es-mil-e-ua-net-V	Dempús d’auer dit aguesti vèrsi ara sua manèra, Mahmud se premanic a explicar-les de manèra practica.
Es-mil-e-ua-net-V	Mès eth joen Gran-de-Beresa, sense encuedar-se’n exactament dera situacion, se sentie shordat damb aqueri gèsti e movements e se’n volec anar.
Es-mil-e-ua-net-V	E eth Bilaterau lo tenguec e acabèc en tot hèr-li compréner de qué se tractaue.
Es-mil-e-ua-net-V	Quan Gran-de-Beresa se’n sabec ben des intencions deth Bilaterau e comprenec era sua demana…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Que non veni aguesta mercaderia!
Es-mil-e-ua-net-V	E a maugrat des supliques de Bilaterau, Gran-de-Beresa non volec estar-se un solet moment mès ena tenda; gessec d’era de ressabuda, e tornèc en campament, a on, fòrça inquiet, demoraue era sua tornada eth mokaddem.
Es-mil-e-ua-net-V	E quan Kamal vedec entrar a Gran-de-Beresa damb aquera mina estranha, li preguntèc: “Per Allà!
Es-mil-e-ua-net-V	E eth jeique des camelhèrs didec: “Ja t’ac auia dit, hilh mèn.
Es-mil-e-ua-net-V	Mès me cau avertir-te que serie molt perilhós viatjar solets.
Es-mil-e-ua-net-V	Que vau mès seguir en ua madeisha caravana, tau qu’èm ara, pr’amor de poder resistir es atacs des bandolèrs beduins qu’infèsten aguestes tèrres.” Mès Gran-de-Beresa non volec hèr-ne cabau, e ordenèc era marcha.
Es-mil-e-ua-net-V	Per tant, era petita caravana se metec en marcha soleta e non deishèc de viatjar dera madeisha manèra, enquia qu’un dia, ara còga deth solei, arribèc a pòques miles des pòrtes de Bagdad.
Es-mil-e-ua-net-V	Eth mokaddem des camelhèrs venguec a cercar alavetz a Gran-de-Beresa e li didec: “Que serà milhor, hilh mèn, seguir enquia Bagdad aguesta madeisha net, sense arturar- mos a acampar aciu.
Es-mil-e-ua-net-V	Pr’amor qu’eth lòc qu’èm ei eth mès perilhós de tot eth viatge!
Es-mil-e-ua-net-V	Qu’ei era val des Gossets!
Es-mil-e-ua-net-V	I a risc de qué mos ataquen se mos estam aciu pendent era net.
Es-mil-e-ua-net-V	Hèm lèu, donc, a arribar entà Bagdad abans de que barren es pòrtes.
Es-mil-e-ua-net-V	Pr’amor que te cau saber, ò hilh mèn!
Es-mil-e-ua-net-V	Gran-de-Beresa, que non l’agradaue era proposicion, responec: “Non, per Allà!
Es-mil-e-ua-net-V	Que non voi entrar de nets ena ciutat, pr’amor que desiri gaudir der espectacle de Bagdad quan gesque eth solei!
Es-mil-e-ua-net-V	E er ancian mokaddem li calec inclinar-se, encara que deplorant era perilhosa testuderia deth hilh de Shamseddin.
Es-mil-e-ua-net-V	Per çò de Gran-de-Beresa, prenec ua bocada, e dempús, quan es esclaus se n’anèren a dormir, gessec dera tenda, s’aluenhèc un shinau dera val e venguec a sèir-se ath costat d’un arbe ara lum dera lua.
Es-mil-e-ua-net-V	E se’n brembèc des lectures des sòns mèstres en sosterranh, e inspirat peth lòc, avient entara meditacion, comencèc aguest cant deth poèta:
Es-mil-e-ua-net-V	Reina d’Irak, deliciosament beròia!
Es-mil-e-ua-net-V	Ò Bagdad, ciutat des califes e des poètes!
Es-mil-e-ua-net-V	Mès còp sec, abans d’acabar era darrèra estròfa, entenec ara sua quèrra un rumor espaventós, e galaupar de shivaus, e exclamacions de cent boques ath còp, e en virar-se vedec invadit eth campament per un nombrós grop de beduins que gessien de pertot coma se gessessen de dejós dera tèrra.
Es-mil-e-ua-net-V	Aqueth espectacle tan nau entada eth lo deishèc clauat en solèr, e atau podec veir eth mortalatge generau dera caravana, qu’auie volut defener-se, e eth saquejament de tot eth campament.
Es-mil-e-ua-net-V	E quan es beduins comprovèren qu’arrés quedaue de pès, s’apoderèren de camelhs e muls, e en un virament de uelhs desapareisheren per a on auien vengut.
Es-mil-e-ua-net-V	Quan s’esbugassèc un shinhau er estonament que l’auie dominat, Gran-de-Beresa baishèc entath lòc que se trapaue eth campament e podec veir assassinada a tota era sua gent.
Es-mil-e-ua-net-V	E ne eth jeique Kamal, mokaddem des camelhèrs, a maugrat dera sua edat respectabla, auie estat tractat milhor qu’es auti, e jadie mòrt, trauessat eth pièch per nombroses lances.
Es-mil-e-ua-net-V	Atau, donc, Gran-de-Beresa non podec tier aguest espectacle tant espauridor, e hugec sense gausar guardar entà darrèr.
Es-mil-e-ua-net-V	Corrent de tau sòrta tota era net, e entà non excitar era covesença de bèth aute bandit, se treiguec complètament eth sòn ric vestit, lo lancèc luenh, e non se quedèc mès que damb era camisa.
Es-mil-e-ua-net-V	E atau, miei despolhat, entrèc en Bagdad quan hège dia.
Es-mil-e-ua-net-V	Alavetz, rendut peth cansament e sense poder tier-se de pès, se posèc dauant dera prumèra hònt publica que trapèc ena entrada dera poblacion.
Es-mil-e-ua-net-V	Se lauèc es mans, era cara e es pès; pugèc ena plataforma que coronaue era hònt, s’estirèc en era ath long, e non se tardèc a esclipsar- se.
Es-mil-e-ua-net-V	Per çò de Mahmud eth Bilatrerau, tanben s’auie botat en camin, mes auie cuelhut ua corsèra per un aute costat, e podec evitar er encontre damb es bandits, e ath delà, arribèc enes pòrtes de Bagdad precisament quan Gran-de-Beresa les trauessaue e s’adormie ena hònt.
Es-mil-e-ua-net-V	En passar apròp dera hònt, eth Bilaterau s’apressèc ath beurader de pèira, plen d’aigua entàs animaus, e volec que beuesse en eth eth sòn shivau assedegat.
Es-mil-e-ua-net-V	Mès er animau vedec era ombra que projectaue er adolescent adormit, e arreculèc alendant.
Es-mil-e-ua-net-V	Alavetz eth Bilaterau lheuèc es uelhs entara plataforma, e li manquèc pòc entà quèir deth shivau en arreconéisher a Gran-de-Beresa en aqueth joen miei despolhat que dormie ena pèira…
Es-mil-e-ua-net-V	En aguest moment dera sua narracion,.
Es-mil-e-ua-net-V	Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	De seguit baishèc deth shivau, pugèc ena plataforma, e quedèc immobil d’admiracion dauant de Gran-de-Beresa, estirat, qu’eth sòn cap s’emparaue en un braç, ena tranquillitat deth saunei.
Es-mil-e-ua-net-V	E per prumèr viatge li siguec possible contemplar sense vels es perfeccions d’aqueth còs juvenil e cristalin, qu’en eth es pigues escures ressautauen d’ua manèra tan beròia sus era blancor de tot çò d’aute.
Es-mil-e-ua-net-V	E non se podie imaginar per quin edart se trapaue en sòn camin, e esclipsat en aquera hònt, aqueth àngel, que per amor ada eth auie començat aqueth viatge.
Es-mil-e-ua-net-V	E sense saber quina decision cuélher, se didie entada eth: “Que serà milhor?
Es-mil-e-ua-net-V	Desvelhar-lo?
Es-mil-e-ua-net-V	Hèr-lo-me a vier en mèn shivau e húger damb eth entath desèrt?
Es-mil-e-ua-net-V	Acabèc per cuélher aguesta darrèra decision, e en tot sèir-se as pès deth joen ath cant dera hònt, demorèc que se desvelhèsse, en tot banhar-se es uelhs ena netedat rosada qu’eth solei botaue sus aqueth còs mainadenc.
Es-mil-e-ua-net-V	Cansat ja de dormir, Gran-de-Beresa, estirèc es cames e dauric es uelhs, e en madeish instant Mahmud lo cuelhec dera man, e damb votz doça li didec: “Non te cau pòur, mainatge!
Es-mil-e-ua-net-V	Qu’ès segur ath mèn costat!
Es-mil-e-ua-net-V	Alavetz Gran-de-Beresa s’incorporèc e encara qu’un shinhau shordat pera preséncia deth sòn admirador, li condèc era aventura damb toti es sòns detalhs.
Es-mil-e-ua-net-V	E Mahmud li didec: “Laudat sigue Allà!, amic mèn, que t’a panat era fortuna, mès t’a sauvat era vida!
Es-mil-e-ua-net-V	Pr’amor que ditz eth poèta:
Es-mil-e-ua-net-V	Quan se sauve eth cap, era fortuna perduda solet ei ua retalhada d’ungla sense hèr cap de mau!
Es-mil-e-ua-net-V	Ath delà, ne tansevolh era fortuna s’a perdut, pr’amor que tot çò que possedisqui, te pertanh.
Es-mil-e-ua-net-V	Vene damb jo ena casa entà banhar-te e vestir-te, e a compdar d’aguest moment pòs considerar toti es bens de Mahmud coma tòns, e era vida de Mahmud ei ara tua disposicion!” E li seguic parlant tan pairaument a Gran-de-Beresa, que se decidic a acompanhar-lo.
Es-mil-e-ua-net-V	Baishèc prumèr, e l’ajudèc de seguit a botar-se darrèr d’eth, en shivau, e se filèc de cap ara sua casa en tot estrementir-se de plaser en notar eth contacte deth còs caud e nud deth gojat que s’agarraue a Mahmud entà tier-se.
Es-mil-e-ua-net-V	Era sua prumèra diligéncia siguec amiar a Gran-de-Beresa en hammam e banhar-lo atau, sense ajuda de massatgistes ne de cap aute vailet, e dempús d’auer-lo vestit damb ròba de grana valor se lo hec a vier ena sala qu’en era solie recéber as amics.
Es-mil-e-ua-net-V	Qu’ère ua sala fresca e d’ombra deliciosa, alugada solet per dus beròis reflèxi d’esmalts e porcelanes e dera ludentor que de naut queiguie des esteles.
Es-mil-e-ua-net-V	Ua flaira a encens cuelhie e transportaue era anma entà jardins de saunei.
Es-mil-e-ua-net-V	En centre mormolhaue eth gisclet d’ua hònt.
Es-mil-e-ua-net-V	Eth repaus qu’ère perfècte e segur aquiu, e se podie arribar enquiar extasi.
Es-mil-e-ua-net-V	Se seigueren ambdús en tapis, e Mahmud l’aufric a Gran-de-Beresa un coishin entà apuar es braci.
Es-mil-e-ua-net-V	Mingèren era parva que les mestrèren enes plates, e beueren es vins selecti qu’embarrauen es botelhes.
Es-mil-e-ua-net-V	En aqueth moment, eth Bilaterau, qu’enquia alavetz non s’auie mostrat guaire gausat, non podec tier-se mès, e s’estarnèc recitant aguesta estròfa deth poèta:
Es-mil-e-ua-net-V	Desir!
Es-mil-e-ua-net-V	Ne es amorasses delicades des uelhs ne eth punet des pòts purs te pòden padegar!
Es-mil-e-ua-net-V	Ò desir mèn!
Es-mil-e-ua-net-V	Que sentes gravitar sus tu eth pes d’ua passion que non s’a d’arturar enquia qu’esclate!
Es-mil-e-ua-net-V	Mès Gran-de-Beresa, que, ja acostumat as vèrsi de Bilaterau, se n’encuedaue deth sòn sens, a viatges escur, se lheuèc immediatament e li didec ath sòn ostajaire: “De vertat que non compreni era tu insisténcia en çò de madeish.
Es-mil-e-ua-net-V	Non posqui hèr que repetir-te çò que ja te didí.
Es-mil-e-ua-net-V	Eth dia que vena a d’auti aguesta mercaderia per sòs, a tu te la balharè a gratis.” E sense voler atier a d’autes explicacions de Bilaterau, lo deishèc còp sec e se n’anèc.
Es-mil-e-ua-net-V	En veder-se dehòra, comencèc a vagar pera ciutat.
Es-mil-e-ua-net-V	Mès que ja auie escurit, e coma qu’ère forastèr en Bagdad e no sabie a on dirigir-se, decidic passar era net en ua mesquita que vedec en camin.
Es-mil-e-ua-net-V	Entrèc, donc, en pati, e quan s’anaue a trèir es sandales entà entrar en interior dera mesquita, vedec que se l’apressauen dus òmes precedidi des sòns esclaus, qu’anauen damb lantèrnes alugades.
Es-mil-e-ua-net-V	Se hec enlà entà deishar-les passar; mès eth mès vielh des dus se posèc dauant d’eth, e dempús de guardar-lo damb molta atencion, li didec: “Era patz sigue damb tu!” E Gran-de-Beresa l’entornèc era salutacion.
Es-mil-e-ua-net-V	Er aute higec: “Ès forastèr, hilh mèn?” Eth joen responec: “Que sò de Eth Caire.
Es-mil-e-ua-net-V	En enténer aguestes paraules, er ancian se virèc entath sòn companh e li didec: “Allà mos favorís mès de çò que demoràuem!
Es-mil-e-ua-net-V	Que non demoràuem trapar tan lèu ath forastèr que cercàuem e que mos a de trèir der embolh…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Te vam a demanar un favor que te pagaram liberaument, autrejant-te cinc mil dinnars, efèctes per valor de mil dinnars e un shivau de mil dinnars.
Es-mil-e-ua-net-V	Guarda!
Es-mil-e-ua-net-V	Non ignòres, hilh mèn, que, segontes era nòsta lei, quan un musulman a repudiat per prumèr viatge ara sua esposa, la pòt recuperar sense formalitats as tres mesi e dètz dies; e se se divòrcie per dusau viatge, tanben la pòt recuperar dempús deth tèrme legau.
Es-mil-e-ua-net-V	E alavetz ei quan eth prumèr espós la pòt recuperar coma hemna legitima.
Es-mil-e-ua-net-V	Donques qu’aguest ei eth cas deth joen qu’ei damb jo.
Es-mil-e-ua-net-V	Er aute dia se deishèc anar d’un accès de mala encolia e li cridèc ara sua esposa, qu’ei era mia hilha: “Vè-te’n dera mia casa!
Es-mil-e-ua-net-V	Que ja non te coneishi!
Es-mil-e-ua-net-V	Te repúdii per tresau còp!” E de seguit era mia hilha, qu’ei era sua esposa, se metec eth vel ena cara dauant deth sòn espós, qu’ère ja un estranh entada era, recuelhec era sua dòt e tornèc eth madeish dia ena mia casa.
Es-mil-e-ua-net-V	Mès ara eth sòn marit, qu’ei aguest, desire arderosament recuperar-la.
Es-mil-e-ua-net-V	A vengut a punar-me es mans e a pregar-me que la reconcilièssa damb era sua esposa.
Es-mil-e-ua-net-V	E jo è anat entada era.
Es-mil-e-ua-net-V	E de seguit auem gessut ara cèrca d’un òme que l’a de servir de successor temporau pendent ua net.
Es-mil-e-ua-net-V	E t’auem trapat aciu a tu, hilh mèn.
Es-mil-e-ua-net-V	Er estat d’indigéncia que se trapaue Gran-de-Beresa li hec acceptar de boni talents era proposicion, e didec entada eth: “Vau a crubar cinc mil dinnars, e recéber efèctes per mil dinnars e un shivau de mil dinnars e, ath delà, vau a fornicar tota era net.
Es-mil-e-ua-net-V	Per Allà!
Es-mil-e-ua-net-V	Qu’accèpti!” E les didec as dus òmes, que demorauen ansiosament era responsa: “Per Allà!
Es-mil-e-ua-net-V	Alavetz, er espós dera repudiada, qu’encara non auie parlat, se virèc entà Gran-de- Beresa e li didec: “Mos tres d’un gran embolh, pr’amor que me cau dider-te qu’estimi ara mia esposa extrèmament.
Es-mil-e-ua-net-V	Mès cranhi que deman peth maitin sigue plan deth tòn gust era mia esposa, que non la volgues repudiar e que te remisses a entornar-me-la.
Es-mil-e-ua-net-V	Era lei, en aguest cas, te favorís.
Es-mil-e-ua-net-V	Per tant, ara, dauant deth kadi, te comprometeràs a autrejar- me dètz mil dinnars d’indemnizacion se per malastre non volesses consentir en divorciar-te a londeman!” E Gran-de-Beresa acceptèc era condicion, per èster decidit a non dormir qu’ua soleta net damb era hemna mentada.
Es-mil-e-ua-net-V	Partiren, donc, es tres, entara casa deth kadi, e dauant d’eth formalizèren eth contracte enes condicions legaus.
Es-mil-e-ua-net-V	E eth kadi s’afoguèc en veir a Gran-de-Beresa e l’estimèc fòrça.
Es-mil-e-ua-net-V	E ja tornaram a trapar-lo ath long d’aguesta istòria.
Es-mil-e-ua-net-V	E hèt eth contracte gesseren dera oficina deth kadi, e eth pair dera divorciada se hec a vier a Gran-de-Beresa e lo hec entrar ena sua casa.
Es-mil-e-ua-net-V	Li preguèc que se demorèsse en vestibul e de seguic anèc a avisar ara sua hilha, en tot dider-li: “Estimada hilha, qu’è trapat un gojat plan ben format, e que, ena mia pensada, t’a d’agradar.
Es-mil-e-ua-net-V	Te lo recomani damb tota era fòrça dera recomanacion.
Es-mil-e-ua-net-V	Passa damb eth ua net encantadora e no te prives d’arren.
Es-mil-e-ua-net-V	Que non cada net se pòt auer entre es braci a un joen tan meravilhós.” E en auer conselhat ara sua hilha atau, eth brave pair se n’anèc plan content a cercar a Gran-de-Beresa entà dider-li çò madeish.
Es-mil-e-ua-net-V	Per çò deth prumèr espós, anèc a cercar de seguit a ua vielha plan astuta que l’auie elevat, e li didec: “Te prègui, brava mair, que penses bèra estratagèma entà evitar qu’eth Desliurador qu’auem trapat s’apresse ara mia hemna divorciada, aguesta net.” E era vielha responec: “Pera tua vida!
Es-mil-e-ua-net-V	Arren mès aisit!” E se caperèc damb eth vel…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E se caperèc damb eth vel e venguec ena casa dera divorciada, a on vedec a Gran-de- Beresa en vestibul.
Es-mil-e-ua-net-V	Lo saludèc e li didec: “Que vengui a cercar ara joena divorciada, enta onher-li eth còs damb pomades, coma hèsqui cada dia, pr’amor de guarir-li era lepra que l’a atacat.
Es-mil-e-ua-net-V	E Gran-de-Beresa exclamèc: “Allà me desliure!
Es-mil-e-ua-net-V	Com ei, brava hemna!
Es-mil-e-ua-net-V	Aguesta joena ei malauta de lepra?
Es-mil-e-ua-net-V	E jo que m’auie d’ajaçar damb era aguesta net!
Es-mil-e-ua-net-V	Pr’amor que sò eth Desligador alistat peth sòn anterior espós.” E era responec: “Ò hilh mèn, qu’Allà sauve era tua beròia joenessa!
Es-mil-e-ua-net-V	Cre-me!
Es-mil-e-ua-net-V	Que haràs ben d’abstier-te de copular.” E lo deishèc confonut, e entrèc a veir ara divorciada, ara quau convencèc de çò madeish respècte ath joen que l’auie de servir de Desliurador.
Es-mil-e-ua-net-V	E li conselhèc era abstinéncia, pr’amor d’evitar eth contagi.
Es-mil-e-ua-net-V	E dempús se n’anèc.
Es-mil-e-ua-net-V	Per çò de Gran-de-Beresa seguic demorant un senhau dera joena entà entrar ena sua cramba.
Es-mil-e-ua-net-V	Mès se passèc fòrça temps sense que se presentèsse arrés mès qu’un esclau damb ua plata de minjar.
Es-mil-e-ua-net-V	Mingèc e beuec, e dempús, enta passar eth temps, recitèc ua surà deth Koran, e dempús comencèc a cantussejar quauques estròfes damb votz mès doça qu’era deth joen David en preséncia de Saül.
Es-mil-e-ua-net-V	Quan era joena entenec de laguens estant aquera votz, pensèc: “Com aurà mentit aguesta marrida vielha!
Es-mil-e-ua-net-V	Pòt un lepròs auer ua votz tan beròia?
Es-mil-e-ua-net-V	Per Allà!
Es-mil-e-ua-net-V	Vau a cridar-lo e a saber-me’n per jo madeisha s’era vielha a mentit.
Es-mil-e-ua-net-V	Mès abans li vau a contestar.” E cuelhec un laüt indi, que templèc damb adretia, e damb votz capabla de parar eth vòl des audèths en cèu, cantèc:
Es-mil-e-ua-net-V	Estimi a un cèrvi de doci uelhs tranquils!
Es-mil-e-ua-net-V	Ei tant eleganta era sua cintura, qu’es rames flexibles aprenen a ondejar quan la ven balancejar-se!
Es-mil-e-ua-net-V	Quan Gran-de-Beresa entenec es prumères nòtes d’aqueth cant, deishèc de cantussejar e escotèc damb afogada atencion.
Es-mil-e-ua-net-V	E didec entada eth: “Qué me didie era vielha venedora de pomades?
Es-mil-e-ua-net-V	Per Allà!
Es-mil-e-ua-net-V	Qu’aurà mentit!
Es-mil-e-ua-net-V	Ua votz tan beròia non pòt èster d’ua leprosa!” E de seguit, cuelhent eth ton des darrères nòtes que venguie d’enténer, cantèc damb ua votz capabla de hèr dançar as ròques:
Es-mil-e-ua-net-V	Era mia salutacion va entara fina gasèla que s’amague deth caçador e amie eth mèn tribut as ròses esparjudes peth jardin des sues caròles!
Es-mil-e-ua-net-V	E Gran-de-Beresa s’estonèc dera sua beresa, dera sua elegància e dera sua joenessa.
Es-mil-e-ua-net-V	Mès que non gausaue apressar-se ada era, assetjat peth temor deth possible contagi.
Es-mil-e-ua-net-V	Mès de pic, era joena, sense badar boca, se treiguec en un virament de uelhs era camisa e es cauces, que lancèc luenh, e campèc complètament nuda, tan neta coma era plata vèrge, e tan fèrma e eleganta coma eth tronc d’ua palmèra joena.
Es-mil-e-ua-net-V	En veder-la, Gran-de-Beresa notèc que se li botjaue era eréncia deth sòn venerable pair, era verga encantadora qu’amiaue entre es cueishes.
Es-mil-e-ua-net-V	E coma que percebie tanben era sua urgenta crida, volec autrejar-la, entà que se padeguèsse, ara joena, que ja deuie saber a on plaçar-la.
Es-mil-e-ua-net-V	Mès era li didec: “Non t’aprèsses!
Es-mil-e-ua-net-V	Cranhi que me contàgies era lepra qu’as en tòn còs!"
Es-mil-e-ua-net-V	En enténer aguestes paraules, Gran-de-Beresa, sense respóner, se treiguec era ròba, e dempús la camisa e es calçotets, que lancèc luenh, e campèc perfèctament nud, tan net coma era aigua dera montanha e tant intacte coma eth uelh d’un mainatge.
Es-mil-e-ua-net-V	Alavetz era joena ja non dobtèc de qué era astuta vielha auie tengut ua estratagèma a demana deth sòn prumèr espós, e enludernada pes encantaments deth joen, correc entada eth, l’enrodèc enes sòns braci, e se lo hec a vier en lhet qu’en eth queigueren amassa.
Es-mil-e-ua-net-V	E alendant de desir, li didec: “Saja es tues fòrces, ò jeique Zacaries!
Es-mil-e-ua-net-V	Dauant d’aquesta crida tan formau, Gran-de-Beresa cuelhec pes anques ara joena, e li fotec eth robust nèrvi en direccion ara pòrta des trionfs e en tot possar-lo entath correder de cristau, lo hec arribar rapidament ena pòrta des victòries.
Es-mil-e-ua-net-V	Dempús lo treiguec deth camin non reiau e lo possèc damb fòrça pera corsèra entara pòrta deth montador; mès coma qu’eth nèrvi trantalhaue dauant dera estretesa d’aquera pòrta amuralhada, forcèc eth pas treiguent era tapa deth flascon, e se trapèc alavetz ena sua casa, coma s’er arquitècte auesse cuelhut es mesures pes dus costats ath còp.
Es-mil-e-ua-net-V	Dempús seguic era excursion en tot visitar lentament era plaça deth deluns, eth mercat deth dimars, eth bazar deth dimercles e es lòcs deth dijaus.
Es-mil-e-ua-net-V	E en tot auer desligat atau tot çò qu’auie de desligar, descansèc, coma bon musulman, ena entrada deth diuendres.
Es-mil-e-ua-net-V	E tau siguec eth viatge de pròva de Gran-de-Beresa e dera sua verga peth jardin dera gojata…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E tau siguec eth viatge de pròva de Gran-de-Beresa e dera sua verga peth jardin dera gojata.
Es-mil-e-ua-net-V	Dempús d’aquerò, Gran-de-Beresa, coma un mainatge estavanit de felicitat, s’abracèc trendament ara joena des camins maumetudi, e s’esclipsèren enquiath maitin.
Es-mil-e-ua-net-V	Desvelhat ja, Gran-de-Beresa li preguntèc ara sua esposa transitòria: “Com te crides, estimada mia?” Era responec: “Zobeida.” E eth didec: “Plan, donc, Zobeida, me hè fòrça dò veder-me obligat a deishar-te.” E era li preguntèc, emocionada: “E per qué m’as de deishar?” Li responec: “Ja sabes que non sò qu’eth Desligador.” Era exclamèc: “Non, per Allà!
Es-mil-e-ua-net-V	Me n’auia desbrembat!
Es-mil-e-ua-net-V	E ena mia felicitat me pensaua qu’ères un present meravilhós que me hège eth mèn bon pair entà remplaçar ar aute.” E eth li didec: “Donques, òc, encantadora Zobeida, sò un desligador alistat peth tòn pair e peth tòn prumèr espós.
Es-mil-e-ua-net-V	E en tot preveir ua mala volontat dera mia part, ambdús se n’an encargat de hèr-me signar un contracte dauant deth kadi, que m’obligue a pagar-les dètz mil dinnars s’aguest maitin non te repúdii.
Es-mil-e-ua-net-V	E sabi pas se com posqui pagar-les aguesta fabulosa quantitat, en tot auer ne un solet dracma ena pòcha.
Es-mil-e-ua-net-V	Era exclamèc: “Ya Allà!
Es-mil-e-ua-net-V	Jamès è vist un òme mès ben format!
Es-mil-e-ua-net-V	Plan, donc, estimat mèn, ò Gran-de-Beresa!
Es-mil-e-ua-net-V	Guarda.
Es-mil-e-ua-net-V	Lèu vierà eth mèn pair a cercar-te e t’amiarà ena casa deth kadi pr’amor de complir es estipulacions deth contracte.
Es-mil-e-ua-net-V	Alavetz t’apressaràs gentilament ath kadi e li dideràs: “Que non me voi divorciar!” E eth te preguntarà: “Com!
Es-mil-e-ua-net-V	Refuses es cinc mil dinnars que te van a autrejar, e es efèctes per valor de mil dinnars e eth shivau de mil dinnars, entà seguir damb ua hemna?” Tu responeràs: “Compreni que cada peu d’aguesta hemna vau mil dinnars!
Es-mil-e-ua-net-V	Plan per aquerò me sauvi ara proprietària de tau preciada cabeladura.” Alavetz eth kadi te diderà: “Que n’as eth dret!
Es-mil-e-ua-net-V	Er ancian kadi, encara qu’ei un òme excellent, li shauten damb lhocaria es gojats.
Es-mil-e-ua-net-V	Gran-de-Beresa exclamèc: “De sòrta que te penses que tanben eth kadi ei bilaterau?” Zobeida se metec a arrir e didec: “Plan que òc!
Es-mil-e-ua-net-V	E eth li didec: “Qu’ei escrit que tota era sua vida, Gran-de-Beresa, li cau anar d’un bilaterau en aute.
Es-mil-e-ua-net-V	Mès, ò subtila Zobeida!
Es-mil-e-ua-net-V	Non m’anaràs a conselhar que li venga era mia mercaderia!” Era didec: “Non!
Es-mil-e-ua-net-V	E seguic: “Quan eth kadi t’age dit: “Te cau pagar dètz mil dinnars”, lo guardaràs atau, d’ua cèrta manèra, e botjaràs es anques gentilament, non d’ua manèra excessiua, mès òc de manèra que li treigues era emocion en tapís.
Es-mil-e-ua-net-V	E solide te balharà un tèrme entà pagar eth deute.
Es-mil-e-ua-net-V	Alavetz, Gran-de-Beresa, se lheuèc, se vestic, e anèc a cercar ath pair de Zobeida.
Es-mil-e-ua-net-V	E Ambdús, dempús d’auer-se-les amassat en carrèr eth prumèr marit, anèren ena oficina deth kadi.
Es-mil-e-ua-net-V	E es previsions de Zobeida se compliren ath pè dera letra.
Es-mil-e-ua-net-V	Mès tanben mos cau díder que Gran-de-Beresa sagèc de seguir escrupulosament es precioses indicacions qu’era l’auie dat.
Es-mil-e-ua-net-V	E eth kadi, absoludament anequelit pes guardades de reuelh que li dirigie Gran-de- Beresa, non solet autregèc er ajornament de tres dies que reclamaue modèstament eth joen, senon qu’acabèc era sua senténcia d’aguesta manèra: “Es nòstes leis religioses e era nòsta jurisprudéncia non pòden hèr obligatòri eth divòrci.
Es-mil-e-ua-net-V	E es nòsti quate rites ordòxes son complètament d’acòrd en aguest punt.
Es-mil-e-ua-net-V	Ath delà, eth Desligador, convertit en marit de hèt, se’n profitèc d’un ajornament per çò dera sua condicion de forastèr.
Es-mil-e-ua-net-V	Alavetz Gran-de-Beresa punèc respectuosament era man deth kadi, que didie entada eth: “Per Allà!
Es-mil-e-ua-net-V	Aguest beròi adolescent pro vau dètz mil dinnars!
Es-mil-e-ua-net-V	Jo madeish les ac prestaria de boni talents!” Dempús, Gran-de-Beresa se didec adiu afablament e correc a cercar ara sua esposa, era astuta Zobeida…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E Zobeida, illuminat eth ròstre pera alegria, recebec a Gran-de-Beresa en tot felicitar-lo peth resultat obtengut, e li balhèc cent dinnars entà que premanisse entàs dus ua taulejada que se tardèsse tota era net.
Es-mil-e-ua-net-V	E Gran-de-Beresa, damb es sòs dera sua hemna, ordenèc premanir de seguit eth hestau mentat.
Es-mil-e-ua-net-V	E ambdús se meteren a minjar e a béuer enquia assadorar- se.
Es-mil-e-ua-net-V	E alavetz, alègres enquiath limit dera alegria, copulèrenn d’ua manèra prolongada.
Es-mil-e-ua-net-V	Non ei estranh, donc, que de ressabuda s’entenessen còps ena pòrta exteriora dera casa.
Es-mil-e-ua-net-V	E Zobeida, que siguec era prumèra en entener-les, li didec a Gran-de-Beresa: “Vè-te’n a veir se qui pique ena pòrta.” E Gran-de-Beresa anèc de seguit a daurir.
Es-mil-e-ua-net-V	Ara plan; aquera net, eth califa Harun Al-Rachid, en sénter aclapat eth sòn pièch, l’auie dit ath sòn visir Giafar, ath sòn garda Massrur e ath sòn poèta favorit, eth deliciós Abu- Nowas: “Que senti eth pièch plan aclapat.
Es-mil-e-ua-net-V	Anem a passejar-mos un shinhau pes carrèrs de Bagdad a veir se s’espandissen es umors!” E es quate s’auien desguisat de derviches perses e s’auien metut a recórrer es carrèrs de Bagdad, demorant trapar bèra divertida aventura.
Es-mil-e-ua-net-V	E atau auien arribat dauant dera casa de Zobeida e en enténer cantar e tocar es esturments, auien picat ena porta, sivans es costums des derviches.
Es-mil-e-ua-net-V	Quan les vedec Gran-de-Beresa, coma que non ignoraue es deuers dera ospitalitat, e ath delà ère en excellentes disposicions, les recebec coraument, les hec passar en vestibul, e les dèc minjar.
Es-mil-e-ua-net-V	Mes eri refusèren es aliments, en tot díder: “Per Allà!
Es-mil-e-ua-net-V	Es esperits delicadi non les cau minjar guaire entà alegrar es sensi!
Es-mil-e-ua-net-V	Que n’an pro damb era armonia.
Es-mil-e-ua-net-V	E precisament èm en tot veir qu’es acòrds qu’enteníem des de dehòra s’an acabat quan auem entrat nosati.
Es-mil-e-ua-net-V	Gran-de-Beresa responec: “Non, senhors, qu’ei era mia pròpria hemna!” E les condèc era sua istòria, des deth principi enquiath finau, sense deishar cap detalh.
Es-mil-e-ua-net-V	Alavetz, eth cap des derviches, qu’ère eth madeish califa, li didec a Gran-de-Beresa que li semblaue tot deliciós e que sentie ua sobta afeccion per eth: “Hilh mèn, que pòs èster tranquil per çò que hè as dètz mil dinnars que li deues ar ex marit dera tua esposa.
Es-mil-e-ua-net-V	Jo que sò eth cap dera tekké des derviches de Bagdad, que compde damb quaranta mil membres, e gràcies a Allà èm fòrça acomodadi; dètz mil dinnars que non son entà nosati cap sacrifici.
Es-mil-e-ua-net-V	Te prometi que les auràs abans de dètz dies.
Es-mil-e-ua-net-V	Mès vé-te’n a dider-li ara tua esposa que cante quauquarren darrèr des cortines entà exaltar-mos era anma.
Es-mil-e-ua-net-V	Gran-de-Beresa non se hec pregar mès, e era sua esposa Zobeida s’avenguec a cantar entàs derviches; de sòrta qu’era alegria d’aguesti siguec extrèma, e passèren ua net deliciosa, ja escotant eth cant e contestant: A!
Es-mil-e-ua-net-V	En hèr-se dia, se lheuèren es faussi derviches, e eth califa, abans de partir, placèc dejós deth coshin, qu’ère apuat, ua pòcha damb cent dinnars d’aur, entà començar, e qu’èren es solets qu’en aqueth moment amiaue ath dessús.
Es-mil-e-ua-net-V	Tath meddia, Gran-de-Beresa, que Zobeida l’auie autrejat es cent dinnars d’aur trapadi dejós deth coishin, volec gésser entà anar en mercat a hèr quauques crompes, quan, en daurir era pòrta vedec paradi dauant dera casa cinquanta muls pesadament cargadi de hardèus de teles, e en ua mula ricament ornada, a un joen esclau abisini, de faccions encantadores e còs brun, qu’amiaue ena man ua carta estropada.
Es-mil-e-ua-net-V	En veir a Gran-de-Beresa, eth gentil esclau baishèc rapidament, punèc era tèrra dauant deth joen, e en tot autrejar-li era carta, li didec: “Ò senhor mèn Gran-de-Beresa!
Es-mil-e-ua-net-V	Vengui d’arribar ara madeish de Eth Caire, enviat peth tòn pair, eth mèn patron Schamseddin, sindic des mercadèrs dera ciutat.
Es-mil-e-ua-net-V	Te hèsqui a vier cinquanta mil dinnars en mercaderies de valor e un paquet qu’embarre un present deth tòn pair dedicat ara tua esposa Zobeida, e qu’ei ua gèrla d’aur enriquida damb peireria e ua palangana d’aur ciselat…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Gran-de-Beresa quedèc tant estonat e content ath còp damb aqueth eveniment miraculós, que non pensèc senon en saber-se’n deth contengut der carta.
Es-mil-e-ua-net-V	La dauric, e liegec aquerò que seguís:
Es-mil-e-ua-net-V	Te cau sabèr, ò hilh mèn, qu’eth rumor deth desastre patit pera tua caravana e era pèrta des tòns bens, a arribat enquia jo.
Es-mil-e-ua-net-V	De seguit è ordenat premanir ua naua caravana de cinquanta muls cargadi de mercaderies per valor de cinquanta mil dinnars d’aur.
Es-mil-e-ua-net-V	Ath delà, era tua mair te mane un vestit preciós qu’a brodat era madeisha, e coma present entara tua esposa ua gèrla e ua palangana, que demoram que t’agraden.
Es-mil-e-ua-net-V	Plan que òc, mo’n sabérem damb estonament qu’as servit coma Desligador d’un divòrci ligat pera formula dera Repudiacion per Tres.
Es-mil-e-ua-net-V	Mès, donques qu’era hemna ei ath tòn gust dempús dera pròva, qu’as hèt ben en conservar-la.
Es-mil-e-ua-net-V	E atau, es mercaderies que t’enviam jos era custòdia deth petit abisini Salim te serviràn plan comòdament entà pagar es dètz mil dinnars que li deues coma indemnizacion ath prumèr marit.
Es-mil-e-ua-net-V	Era tua mair e toti es nòsti, son contents e en bona santat, demorant era tua pròcha tornada e te manen es sues salutacions afectuoses e era màger expression de trendesa.
Es-mil-e-ua-net-V	Aguesta carta e era arribada inesperada d’aqueres riqueses aluguèren de tau sòrta a Gran-de-Beresa que non pensèc ne un solet moment en çò d’inversemblable der eveniment.
Es-mil-e-ua-net-V	Pugèc ena cramba dera sua esposa e li hec saber tot çò passat.
Es-mil-e-ua-net-V	Encara non auie acabat es sues explicacions, piquèren ena pòrta, e eth pair de Zobeida e eth prumèr marit entrèren en vestibul.
Es-mil-e-ua-net-V	Venguien entà sajar de convéncer a Gran-de-Beresa de qué se divorcièsse de bon voler.
Es-mil-e-ua-net-V	E eth pair de Zobeida li didec a Gran-de-Beresa: “Hilh mèn, cuelh pietat deth mèn prumèr gendre, qu’estime fòrça ara sua ex esposa.
Es-mil-e-ua-net-V	Allà t’a enviat riqueses que te permeteràn crompar es esclaues mès beròis deth mercat, e maridar-te tanben, en legitimes nòces, damb era hilha deth mès important des emirs.
Es-mil-e-ua-net-V	Mès Gran-de-Beresa contestèc: “Precisament m’a enviat Allà totes aguestes riqueses entà remunerar damb liberalitat ath mèn antecessor.
Es-mil-e-ua-net-V	Alavetz eth pair entrèc ena cramba de Zobeida e li preguntèc: “Qué?
Es-mil-e-ua-net-V	Contentisses en tornar damb eth tòn anterior marit?” E era responec, en tot hèr grani gèsti: “Ya Allà!
Es-mil-e-ua-net-V	Ya Allà!
Es-mil-e-ua-net-V	Se jamès s’en sabec des camins deth mèn jardin e tostemp s’arturèc a mitat deth camin!
Es-mil-e-ua-net-V	Non, per Allà!
Es-mil-e-ua-net-V	Quan eth prumèr espós s’assegurèc de qué li calie pèrder tota esperança, lo cuelhec tau pena, que li crebèc eth hitge còp sec, e moric.
Es-mil-e-ua-net-V	Per çò de Gran-de-Beresa seguic gaudint dera encantadora e astuta Zobeida; e totes es nets, dempús dera taulejada, de multiples copulacions e causes semblables, organizaue damb era un concèrt capable de hèr dançar es ròques e de suspéner ath hons deth cèu eth vòl des audèths.
Es-mil-e-ua-net-V	Tas dètz dies de maridat, se’n brembèc de pic dera promesa que l’auie hèt ath cap des derviches d’enviar-li es dètz mil dinnars, e li didec ara sua esposa: “Guarda quin cap de mentidèrs!
Es-mil-e-ua-net-V	S’auessa jo d’auer auut de demorar era realizacion dera sua promesa, m’auria mòrt de hame ena preson!
Es-mil-e-ua-net-V	Per Allà!
Es-mil-e-ua-net-V	Se lo torni a trapar li diderè çò que ne pensi dera sua mala fe!” E dempús, coma que ja escurie, manèc alugar es lums dera sala de recepcions, e ja se dispausaue a organizar eth concèrt, coma cada net, quan piquèren ena pòrta.
Es-mil-e-ua-net-V	Que volec daurir eth madeish e s’estonèc fòrça en veir as quate derviches dera prumèra net.
Es-mil-e-ua-net-V	Se metec a arrir dauant d’eri, e les didec: “Planvengudi siguen aguesti mentidèrs, òmes de mala fe!
Es-mil-e-ua-net-V	Mès, totun, vos convidi a entrar, pr’amor qu’Allà m’a desliurat d’auer en avier besonh des vòsti favors.
Es-mil-e-ua-net-V	E ath delà, encara que mentidèrs e ipocrites, ètz plan agradius e ben educadi!” E les hec passar en salon des recepcions, e li preguèc a Zobeida que les cantèsse quauquarren des de darrèr deth tapís.
Es-mil-e-ua-net-V	E era ac hec de manèra capabla d’alugar era rason, de hèr dançar as pèires e de suspéner ath hons deth cèu eth vòl des audèths.
Es-mil-e-ua-net-V	En un moment determinat, eth cap des derviches se lheuèc e s’absentèc pr’amor d’evacuar un besonh.
Es-mil-e-ua-net-V	Alavetz, un des faussi derviches, qu’ère eth poèta Abu-Nowas, s’inclinèc entara aurelha de Gran-de-Beresa, e li didec…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Permet-me que te hèsca ua pregunta.
Es-mil-e-ua-net-V	Com as poguc creir un moment qu’eth tòn pair Schamseddin t’envièsse es cinquanta muls cargadi de riqueses?
Es-mil-e-ua-net-V	Vam a veir!
Es-mil-e-ua-net-V	Er aute contestèc: “Quaranta cinc”.
Es-mil-e-ua-net-V	Gran-de-Beresa exclamèc: “Per Allà!
Es-mil-e-ua-net-V	Era mia alegria siguec tan grana que non podi pensar tot aquerò!
Es-mil-e-ua-net-V	Mès, ditz-me, alavetz, ò derviche!
Es-mil-e-ua-net-V	Qui a escrit aguesta carta?
Es-mil-e-ua-net-V	D’a on vie er enviament?” Abu-Nowas contestèc: “A, Gran-de-Beresa!
Es-mil-e-ua-net-V	Entenudes aguestes paraules, Gran-de-Beresa arribèc ar arràs deth sòn estonament e confusion, e preguntèc timidament: “Mès, ò gran poèta Abu-Nowas!
Es-mil-e-ua-net-V	Quin ei eth merit que m’a hèt arribar tanti beneficis deth califa?”Abu-Nowas arric, e didec: “Era tua beresa!” E higec: “Dauant des sòns uelhs eth merit màger ei èster joen, simpatic e beròi.
Es-mil-e-ua-net-V	Alavetz eth califa tornèc ja en sòn sèti en tapís, e alavetz Gran-de-Beresa s’inclinèc entre es sues mans e li didec: “Ò Emir des Credents!
Es-mil-e-ua-net-V	Allà te sauve ath nòste respècte e ath nòste amor, e jamès mos prive des beneficis dera tua generositat!” E eth califa arric e l’amorassèc leugèrament es caròles, e li didec: “Deman te demori en palai.” Dempús se lheuèc eth califa e seguit de Giafar, Massrur e Abu-Nowas, que l’encarguèc a Gran- de-Beresa que non desmbrebèsse çò qu’auie passat, se n’anèc.
Es-mil-e-ua-net-V	E pugèc en divan, e botant eth còfre as pès deth califa, li dirigic coma compliment aguesti vèrsi ben rimadi, e li didec: “Ò Emir des Credents!
Es-mil-e-ua-net-V	Eth nòste benedit Profèta (siguen damb eth era patz e era pregària!
Es-mil-e-ua-net-V	Encantat eth califa dera atencion deth joen, li didec: “Qu’ei massa present entà jo, ò Gran-de-Beresa!
Es-mil-e-ua-net-V	Sigues planvengut en mèn palai; aué madeish t’autrejarè un bon emplèc.” E de seguit destituic deth sòn cargue ath sindic des mercadèrs de Bagdad, e nomentèc entà tau lòc a Gran-de- Beresa.
Es-mil-e-ua-net-V	Dempús, entà que toti se’n sabessen deth nomentament, eth califa escriuec un document damb eth decret corresponent e lo manèc autrejar ath wali, que lo balhèc a un pregonèr, que lo promulguèc per toti es mercats e carrèrs de Bagdad.
Es-mil-e-ua-net-V	Per çò de Gran-de-Beresa, des d’aqueth moment comencèc a veir regularament ath califa que ja non podie estar-se sense eth.
Es-mil-e-ua-net-V	E coma que non auie temps entà véner personaument es sues mercaderies, ordenèc daurir ua beròia botiga, qu’ath sòn cap botèc ar esclau brun, que desvolopec meravilhosament tau delicat mestièr.
Es-mil-e-ua-net-V	A penes s’auien passat dus o tres dies, quan l’anoncièren ath califa era sobta mòrt deth sòn gran botelhèr.
Es-mil-e-ua-net-V	E eth califa nomentèc de seguit a Gran-de-Beresa coma botelhèr deth califa, e li regalèc ua tunica d’aunor, avienta entà tan naut cargue, e l’assignèc somptuosi emoluments.
Es-mil-e-ua-net-V	E d’aguesta sòrta ja non se separaue d’eth.
Es-mil-e-ua-net-V	Ath cap de dus dies, en èster Gran-de-Beresa ath costat deth califa, entrèc eth gran camarlenc, punèc era tèrra dauant deth tron, e didec: “Sauve Allà es dies der Emir des Credents, e les aumente autrestanti coma era mòrt ven d’agarrar ath governador de palai!” E higec: “Ò Emir des Credents!
Es-mil-e-ua-net-V	Eth governador de palai ven de morir!” Er Emir des Credents didec: “Qu’Allà l’age ena sua misericòrdia!” E ara seguida nomentèc a Gran-de-Beresa governador de palai en sòrta deth defuntat, e l’assignèc emoluments mès somptuosi encara.
Es-mil-e-ua-net-V	E d’aguesta sòrta Gran-de-Beresa li calie èster de contunh ath costat deth califa.
Es-mil-e-ua-net-V	Hèt aguest nomentament e comunicat a tot eth palai, eth califa lheuèc era session en tot botjar eth mocador coma de costum…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E d’alavetz ençà, Gran-de-Beresa passèc toti es dies en palai, e non tornaue ena sua casa enquia ben auançada era net, e s’ajaçaue erós damb era sua esposa, ara quau condaue toti es eveniments deth dia.
Es-mil-e-ua-net-V	Era afeccion deh califa entà Gran-de-Beresa s’anèc aumentant cada dia, enquiath punt qu’ac aurie sacrificat tot abans de deishar sense satisfèr eth mendre desir deth joen coma ac demòstre aguest hèt:
Es-mil-e-ua-net-V	Eth califa aufrie un concèrt, qu’ada eth assistien es sòns amics de tostemp: Giafar, eth poèta Abu-Nowas, Massrur e Gran-de-Beresa.
Es-mil-e-ua-net-V	Darrèr deth tapís cantaue era pròpria favorita deth califa, era mès beròia e perfècta des sues concubines.
Es-mil-e-ua-net-V	Mès, de pic, eth califa guardèc fixament a Gran-de-Beresa, e li didec: “Amic, que sò en tot liéger enes tòns uelhs que t’agrade era mia favorita.” E Gran-de-Beresa responec: “Aquerò qu’agrade ath patron l’a d’agradar ar esclau.” Mès eth califa exclamèc: “Peth mèn cap e pera hòssa des mèns ancessors!
Es-mil-e-ua-net-V	Gran-de-Beresa, te pertanh era mia favorita des d’aguest moment!” E cridèc de seguit ath cap des eunucs, e li didec: “Hè-te a vier ena casa deth governador totes es proprietats e es quaranta esclaues dera mia favorita Delicia-des- Còrs, e dempús l’amies tanben ena sua casa ada era en ua cagira de mans!” Mès Gran- de-Beresa didec: “Per vida tua, ò Prince des Credents!
Es-mil-e-ua-net-V	Ei probable qu’era tua esposa age gelosia dera mia ex favorita.
Es-mil-e-ua-net-V	Que se demore aciu, donc, en palai!” Dempús se virèc entath sòn visir Giafar, e li didec: “Ò Giafar as d’anar de seguit en mercat des esclaus, pr’amor qu’aué ei dia de mercat e crompar per dètz mil dinnars era esclaua mes beròia de tota era plaça.
Es-mil-e-ua-net-V	Giafar se lheuèc de seguit, partic entath mercat des esclaus, e li preguèc a Gran-de- Beresa que l’acompanhèsse pr’amor de qué l’indiquèsse era preferida.
Es-mil-e-ua-net-V	E eth wali dera ciutat, emir Khaled, auie anat tanben en mercat aqueth dia entà crompar-li ua esclaua ath sòn hilh, qu’acabaue d’arribar ena edat dera pubertat.
Es-mil-e-ua-net-V	Pr’amor qu’eth wali dera ciutat auie un hilh.
Es-mil-e-ua-net-V	Mès aguest hilh ère un gojat tan lèg, que harie avortar a ua parturienta; contrahèt, pudesenc, de mau alend, de uelhs trauessadi e de boca tant ampla coma era vulva d’ua vaca vielha.
Es-mil-e-ua-net-V	Plan per aquerò lo cridauen Gròs- Holat.
Es-mil-e-ua-net-V	Precisament era vesilha pera net auie complit Gròs-Holat es catorze ans, e era sua mair ère espaurida hège bèth temps per çò de non observar en eth cap simptòma de virilitat reau.
Es-mil-e-ua-net-V	Mès non se tardèc a padegar-se quan notèc, eth maitin d’aqueth dia, qu’eth sòn hilh Gròs-Holat auie copulat en sauneis, deishant en lhet tralhes evidentes.
Es-mil-e-ua-net-V	Aguesta obervacion auie afogat ar arràs ara mair de Gròs-Holat, e l’auie hèt a visitar de seguit ath sòn espós, ath quau li comuniquèc era erosa naua, en tot obligar-lo a anar-se’n immediatament en mercat, acompanhat deth sòn hilh, pr’amor de crompar-li ua beròia esclaua que l’anèsse ben.
Es-mil-e-ua-net-V	E eth Destin.
Es-mil-e-ua-net-V	Dempús des salutacions acostumades, s’amassèren en un grop e ordenèren que desfilèssen per dauant d’eri es corredors, cada un damb es sues esclaues blanques, brunes o neres qu’auesse.
Es-mil-e-ua-net-V	Atau, donc, vederen un quantitat enòrma de gojates grègues, abisinies, chines o perses, e ja s’anauen a retirar sense auer-ne causit a deguna, quan eth madeish cap des corredors passèc eth darrèr, amiant dera man a ua joena damb era cara destapada, mès beròia qu’era lua deth mes deth Ramadan.
Es-mil-e-ua-net-V	Alavetz Giafar li preguntèc ara joena: “Com te crides, ò esclaua gentila?” Era responec: “Ò senhor mèn!
Es-mil-e-ua-net-V	E l’ac autregèc a Gran-de-Beresa.
Es-mil-e-ua-net-V	En veir aquerò, Gròs-Holat queiguec en tot picar ar aire damb mans e pès e desconsolant ath sòn pair er emir Khaled, que l’auie amiat entath mercat sonque entà complàder ara sua hemna, donques que l’auie en òdi per pèc e lèg.
Es-mil-e-ua-net-V	Per çò de Gran-de-Beresa, dempús de dar-li es gràcies ath visir Giafar, se hec a vier a Jazmina, e l’estimèc e era l’estimèc tanben.
Es-mil-e-ua-net-V	E dempús d’auer-la presentat ara sua esposa Zobeida, que la trapèc simpatica e lo felicitèc pera sua eleccion, se junhec ada era legitimament, en tot cuelher-la coma dusau esposa.
Es-mil-e-ua-net-V	E dormic damb era pendent tota era net, e la fecondèc, coma veiram mès endauant.
Es-mil-e-ua-net-V	E anem ara entà Gròs-Holat.
Es-mil-e-ua-net-V	Quan a truca de promeses e amorasses artenheren hèr-se-lo a vier entà casa, se lancèc sus eth divan, e non volec lheuar-se entà minjar ne béuer, e ath delà, semblaue qu’auie perdut eth sen.
Es-mil-e-ua-net-V	Mentre totes es hemnes dera casa, espaurides, enrodauen ara mair de Gròs-Holat, qu’auie arribat ar arràs dera perplexitat, entrèc ua vielha, qu’ère era mair d’un panaire famós, sentenciat alavetz a preson perpetua, e qu’ère coneishut en tota era ciutat de Bagdad damb eth fausnòm d’Ahmed-era-Tinha.
Es-mil-e-ua-net-V	Aguest Ahmed-era-Tinha ère tant adreit en art de panar, qu’entada eth ère causa de jogar apoderar-se d’ua pòrta dauant deth nas deth portèr e hèr-la desparéisher en un moment coma se se l’auessen avalat; o traucar es parets dauant d’un ostalèr simulant pishar; o arrincar-li es pestanhes a un individú sense que se n’encuedèsse, o netejar de khol es uelhs d’ua hemna sense qu’ac notèsse.
Es-mil-e-ua-net-V	Era mair d’Ahmed-era-Tinha entrèc en apartament dera de Gròs-Holat, e dempús des salutacions, li peguntèc: “Quina ei era causa dera tua afliccion, ò senhora mia!?
Es-mil-e-ua-net-V	E quin mau patís eth mèn joen patron, eth tòn hilh, ath quau Allà sauve?” Alavetz era mair de Gròs-Holat li condèc ad aquera vielha, que hège temps l’aprovedie de sirventes, era contrarietat que les botaue e toti en tau estat.
Es-mil-e-ua-net-V	E era mair d’Ahmed-era-Tinha exclamèc: “Ò senhora mia!
Es-mil-e-ua-net-V	Sonque eth mèn hilh vos pòt trèir d’aguest mau pas; qu’ac juri pera tua vida!
Es-mil-e-ua-net-V	Saja de qué lo treiguen dera preson, e ja se’n saberà de bèth miei de hèr-se a vier ara beròia Jazmina enes braci deth nòste joen patron, eth tòn hilh.
Es-mil-e-ua-net-V	Pr’amor que ja sabes qu’eth mèn hilh ei encadenat e amie enes pès un anèth de hèr, qu’en eth son gravades aguestes paraules: “Cadia perpetua” E tot aquerò per auer fabricat moneda faussa.” E era mair de Gròs-Holat prometec protegir-lo.
Es-mil-e-ua-net-V	Efectiuament, aquera madeisha net, quan eth sòn espós eth walí tornec ena sua casa, e anèc a cercar-la dempús de sopar, era s’auie apraiat e perhumat, en tot cuélher un aspècte amable.
Es-mil-e-ua-net-V	E er emir Khaled, qu’ère un òme plan brave, non podec tier eth desir que costaue en eth era contemplacion dera sua hemna, e la volec possedir; mès era se resistic, dident: “Jura-me peth divòrci que m’autrejaràs aquerò que te demana!” E eth l’ac jurèc.
Es-mil-e-ua-net-V	Alavetz era l’atrendic en tot parlar-li deth malastre dera anciana mair deth panaire, e artenhèc d’eth era promesa de qué lo deisharien anar.
Es-mil-e-ua-net-V	E alavetz deishèc qu’eth sòn espòs la cauquèsse.
Es-mil-e-ua-net-V	E a londeman, er emir Khaled, dempús des ablucions e dera pregària, partic entara preson qu’ère embarrat Ahmed-era-Tinha, e li preguntèc: “Qué, bandit, t’empenaïsses des tues passades malahètes?” E er aute responec: “Me n’empenaïsqui, e ac proclami damb era paraula atau coma ac pensi damb eth còr.” Alavetz eth walí lo treiguec dera preson e se lo hec a vier dauant deth califa, que se quedèc estonat en veder-lo viu encara, e li preguntèc: “Com ei qu’encara ès viu, bandit?” Er aute responec: “Per Allà!
Es-mil-e-ua-net-V	Alavetz Ahmed punèc era man deth califa e de seguic comencèc a exercir es sues foncions.
Es-mil-e-ua-net-V	E entà celebrar alègrament era sua libertat e eth sòn nau cargue, comencèc en tot vier ena tauerna regida peth judiu Abraham, testimòni des sues passades hètes, uedant dus o tres flascons dera sua beuenda favorita, un vin jonic excellent.
Es-mil-e-ua-net-V	E quan era sua mair venguec a cercar-lo entà parlar-li dera gratitud que l’auie de manifestar tostemp ara esposa der emir Khaled e mair de Gròs-Holat qu’auie estat era causanta dera sua libertat, lo trapèc miei embriac e tirassant-li era barba ath judiu que non gausaue protestar per respècte ath cargue temible der ancian Ahmed-era-Tinha, e ara actuau cap de vigilància.
Es-mil-e-ua-net-V	Ça que la, era vielha artenhèc treir-lo d’aquiu, e en tot parlar-li reservadament, li condèc guaires incidéncies costèren era sua libertat, e li didec qu’auie de pensar de seguit bèra causa entà trèir-li era esclaua a Gran-de-Beresa, governador de palai.
Es-mil-e-ua-net-V	Entenudes aguestes paraules, Ahmed-era-Tinha li didec ara sua mair: “Se harà aguesta madeisha net, donques qu’ei plan aisit.” E la deishèc entà vier a premanir eth còp…
Es-mil-e-ua-net-V	Ena aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E mos cau avertir qu’aquera net eth califa auie entrat en apartament dera sua esposa pr’amor qu’ère eth prumèr dia deth mes, e se sauvaue regularament aqueth dia entà parlar damb era sus es ahèrs corrents, e preguntar-li era sua opinion sus totes es qüestions generaus e particulars der Empèri.
Es-mil-e-ua-net-V	Efectiuament, auie botat en era ua grana confiança, e l’estimaue per èster senada e pera sua beresa inacababla.
Es-mil-e-ua-net-V	Mès tanben mos cau díder qu’abans d’entrar ena cramba dera sua esposa eth califa auie eth costum de deishar en vestibul, sus ua tauleta especiau, un rosari de compdes alternadi d’ambre e turqueses, era sua espada dreta, damb punh de jade incrustat de robins ròis coma ueus de paloma, eth sòn sagèth reiau e ua petita lampa d’aur ornada damb peireria, que l’alugaue quan pes nets inspeccionaue secretament eth palai.
Es-mil-e-ua-net-V	Ahmed-era-Tinha se’n sabie de toti es detalhs, que li serviren entà realizar eth sòn plan.
Es-mil-e-ua-net-V	Demorèc es tenèbres dera net e eth saunei des esclaus entà penjar ua escala de còrda ath long deth mur deth pabilhon que li servie d’apartament ara esposa deth califa, pujar per era e entrar silenciosament coma ua ombra en vestibul.
Es-mil-e-ua-net-V	Un còp aciu, s’apoderèc des quate objèctes preciosi, e s’esdeguèc a baishar per a on auie pujat.
Es-mil-e-ua-net-V	D’aquiu correc entara casa de Gran-de-Beresa e dera madeisha manèra entrèc en pati, e sense hèr eth mendre bronit treiguec ua des rajòles de marne deth pasiment, dauric rapidament un clòt, e metec aquiu es objectes panadi.
Es-mil-e-ua-net-V	E dempús d’auè’c deishat tot en orde, despareishec entà seguir beuent ena tauèrna deth judiu Abraham.
Es-mil-e-ua-net-V	Ça que la, Ahmed-era-Tinha, a truca de perfècte panaire, non auie pogut resistir eth desir d’apropiar-se d’un des objèctes preciosi.
Es-mil-e-ua-net-V	Atau, donc, s’auie hèt a vier era petita lampa d’aur, e en sòrta d’enterrar-la damb tot çò d’aute en clòt, se l’auie metut ena pòcha, dident entada eth: “Que non acostumi deishar de crubar comission!
Es-mil-e-ua-net-V	E tornant ath califa, siguec grana era sua suspresa quan peth maitin ja non trapèc ena tauleta es quate objèctes preciosi.
Es-mil-e-ua-net-V	E quan, interrogadi es eunucs, se lancèren en solèr protestant pera sua ignorància, l’entrèc ath califa ua colèra sense limits, de tau sòrta, que se botèc rapidament era terribla tunica deth furor.
Es-mil-e-ua-net-V	Era tau tunica ère tota de seda ròia, e quan se la botaue eth califa ère senhau segur de malastre e de calamitats espaventoses sus eth cap des que l’enrodauen.
Es-mil-e-ua-net-V	Revestit eth califa damb era tunica ròia, entrèc en divan e se seiguec en tron, solet, en salon.
Es-mil-e-ua-net-V	E toti es camarlencs e visirs entrèren un a un e se ajulhèren dauant sòn damb era cara contra eth solèr, e s’estèren en aguesta postura, exceptat de Giafar, qu’encara qu’esblancossit, ère de pès, damb es uelhs tachadi enes pès deth califa.
Es-mil-e-ua-net-V	Mès en aqueth moment entrèc eth walí, acompanhat d’Ahmed-era-Tinha.
Es-mil-e-ua-net-V	E eth califa li didec: “Apressa-te, emir Khaled!
Es-mil-e-ua-net-V	Eth walí, pair de Gròs-Holat, contestèc: “Era tranquillitat ei perfècta en Bagdad, ò Emir des Credents!” Eth califa exclamèc: “Mentisses!” E coma qu’eth wali, capvirat, encara non sabie era origina d’aquera ira, Giafar, qu’ère ath sòn costat, li deishèc anar ena aurelha en dues paraules eth motiu, en tot acabar d’aclapar-lo.
Es-mil-e-ua-net-V	Entenudes aguestes paraules, eth walí punèc era tèrra entre es mans deth califa, e exclamèc: “Ò Emir des Credents!
Es-mil-e-ua-net-V	E ath delà, permet dider-li ath tòn esclau qu’eth solet responsable a d’èster eth comandant especiau encargat dera vigilància e qu’ath delà coneish un per un a toti es panaires de Bagdad e der Empèri.
Es-mil-e-ua-net-V	Alavetz s’auancèc Ahmed-era-Tinha, comandant de vigilància, e, dempús des omenatges degudi, li didec ath califa: “Ò Emir des Credents!
Es-mil-e-ua-net-V	Descurbiram ath panaire!
Es-mil-e-ua-net-V	Escuelh!
Es-mil-e-ua-net-V	Entenudes aguestes paraules, Ahmed-era-Tinha, damb eth document ena man, se retirèc e anèc a cercar a dus gardes deth kadi e a d’auti dus deth wali, e comencèc de seguit es sues investigacions en tot visitar era casa de Giafar e era deth kadi e era deth wali, e arribèc dempús ena de Gran-de-Beresa qu’encara ignoraue guaire acabaue d’arribar.
Es-mil-e-ua-net-V	Ahmed-era-Tinha, damb eth document ena man e ua pesada barra de coeire ena auta, entrèc en vestibul e l’expliquèc era situacion a Gran-de-Beresa, e li didec: “Jo me sauvaria plan ben, senhor, d’amiar a terme escorcolhs ena casa deth confident deth califa.
Es-mil-e-ua-net-V	Gran-de-Beresa didec: “Allà te desliure de tot aquerò!
Es-mil-e-ua-net-V	Te cau complir eth tòn déuer enquiath finau!” Alavetz Ahmed-era-Tinha didec: “Qu’ac vau a hèr solet per rotina.” E damb mina negligenta gessec en pati e comencèc a hèr-li torns, pataquejant en cada rajòla de marme damb era pesada barra de coeire, enquia qu’arribec ena rajòla sabuda, qu’en recéber eth còp sonèc uet.
Es-mil-e-ua-net-V	En enténer aquerò, Ahmed-era-Tinha exclamèc: “Ò senhor, per Allà!
Es-mil-e-ua-net-V	Me semble qu’aciu dejós i deu auer un sosterranh qu’embarre un tresòr de tempsi passadi!” E Gran- de-Beresa les didec a quate gardes: “Sajatz, donc, de trèir era rajòla entà que pogam veir se qué i a ath dejós.” E de seguit es gardes heren penetrar es sòns utisi enes juntures dera rajòla de marme e la lheuèren.
Es-mil-e-ua-net-V	E ara vista de toti campèren tres des objèctes panadi: era espada, eth sagèth e eth rosari!
Es-mil-e-ua-net-V	En veder-les cridèc Gran-de-Beresa: “En nòm d’Allà!” E queiguec estavanit.
Es-mil-e-ua-net-V	Alavetz Ahmed-era-Tinha manèc cridar ath kadi, e ath wali, e as testimònis que cuelheren de seguit acta deth descurbiment; e toti meteren eth sòn sagèth en document e eth kadi en persona anèc a autrejar-l’ac at califa mentre es gardes s’apoderauen de Gran- de-Beresa.
Es-mil-e-ua-net-V	Quan eth califa auec entre es sues mans es tres objèctes panadi, mens era petita lampa, e se’n sabec de qué les auien trapat ena casa d’aqueth que consideraue eth sòn mès fidèu confident e intim amic, ath quau auie aumplit de presents, en tot botar en eth illimitada confiança, s’estèc pendent ua ora sense badar boca e dempús se virèc entath cap des gardes e didec: “Que lo pengen!” De seguit gessec eth cap des gardes e ordenèc pregonar era senténcia per toti es carrèrs de Bagdad e anèc ena casa de Gran-de-Beresa, qu’agarrèc, e qu’es sòns bens e hemnes confisquèc ath moment.
Es-mil-e-ua-net-V	Es bens ingressèren en Tresòr Public e es hemnes anauen a èster subastades en mercat coma esclaues; mès alavetz eth walí, pair de Gròs-Holat declarèc que se’n hège a vier ua qu’ère era esclaua crompada per Giafar, e eth cap des gardes hec amiar ena sua pròpria casa ara auta, qu’ère Zobeida, era dera votz beròia.
Es-mil-e-ua-net-V	E aguest cap de gardes ère precisament eth milhor amic de Gran-de-Beresa e l’auie consagrat ua afeccion pairau que jamès s’auie desmentit.
Es-mil-e-ua-net-V	E encara qu’auie d’executar en public es terribles penes dictades peth califa contra Gran-de-Beresa, se proposèc sauvar eth cap deth sòn hilh adoptiu, e comencèc metent segura laguens dera sua casa a ua des sues esposes, ara beròia Zobeida, anequelida peth malastre.
Es-mil-e-ua-net-V	Aquera madeisha net auie d’èster penjat Gran-de-Beresa, encadenat alavetz ena preson.
Es-mil-e-ua-net-V	Mès eth cap des gardes ère per eth.
Es-mil-e-ua-net-V	Se hec a vier, donc, ath presoèr, e ara ora senhalada entath suplici l’autregèc ath borrèu, que de seguit, e dauant dera immensa multitud congregada ena plaça, e dempús des formalitats pietoses acostumades, li metec era còrda en còth deth supausat Gran-de- Beresa, e damb ua possada lo lancèc penjat, entà naut.
Es-mil-e-ua-net-V	Hèt aquerò, eth cap des gardes demorèc qu’escurisse entà vier a trèir dera preson a Gran-de-Beresa e hèr-se-lo a vier d’amagat ena sua casa.
Es-mil-e-ua-net-V	E alavetz li didec çò que venguie de hèr per eth, e li didec: “Mès, per Allà!
Es-mil-e-ua-net-V	En enténer aguestes paraules, Gran-de-Beresa queiguec estavanit d’emocion, e quan se remetec, a truca de suenhs, exclamèc: “Peth Nòm august e peth Profèta, ò pair mèn!
Es-mil-e-ua-net-V	Mès non pòs contunhar en Bagdad donques que non en bades s’a un rei per enemic.
Es-mil-e-ua-net-V	Dempús, sense dar-li temps a Gran-de-Beresa entà dider-se adiu dera sua esposa Zobeida, se lo hec a vier, en tot dider-li: “Ara madeish partim entath pòrt d’Ayas, en mar salat, entà embarcar-mos de cap a Iskandaria, a on demoraràs es eveniments, viuent tanquillament, pr’amor qu’aguesta ciutat d’Iskandaria, ò hilh mèn!
Es-mil-e-ua-net-V	E de seguit ambdús se meteren en camin, de nets, e lèu se vederen dehòra de Bagdad.
Es-mil-e-ua-net-V	Mès que non auien cavalcadures, e ja non sabien se com se les podien proporcionar, quan vederen a dus judius cambistes de Bagdad, òmes plan rics e coneishudi deth califa.
Es-mil-e-ua-net-V	Alavetz eth cap des gardes cranhec que li condèssen ath califa que l’auien vist damb Gran-de-Beresa viu.
Es-mil-e-ua-net-V	Arribadi en Ayas, li fidèren es mules ath proprietri der ostau qu’en eth auien descansat, en tot encargar-li que les suenhèsse fòrça, e a londeman cerquèren amassa un vaishèth que gessesse entà Iskandaria.
Es-mil-e-ua-net-V	Ne trapèren un qu’ère a mand de partir.
Es-mil-e-ua-net-V	Alavetz, eth cap des gardes, dempús d’autrejar a Gran-de-Beresa toti er aur que l’auien trèt as judis, li conselhèc tu per tu que demorèsse en Iskandaria tranquillament es notícies que non deisharie de manar-li des de Bagdad, e que demorèsse era sua arribada en Iskandaria, que d’aquiu lo tornarie a amaiar entà Bagdad, dempús de descurbir ath colpable.
Es-mil-e-ua-net-V	Dempús l’abracèc, plorant, e lo deishèc quan eth vaishèth ja holaue es veles.
Es-mil-e-ua-net-V	E tornèc entà Bagdad.
Es-mil-e-ua-net-V	E vaquí tot çò que desnishèc:
Es-mil-e-ua-net-V	A londeman de penjar ath supausat Gran-de-Beresa, eth califa, plan capvirat encara, cridèc a Giafar e li didec: “As vist, ò visir mèn!
Es-mil-e-ua-net-V	Eth visir Giafar, òme plan senat, que non podie apreciar es motius d’ua conducta tant illogica, se contentèc responent: “Ò Emir des Credents!
Es-mil-e-ua-net-V	Es accions mès estranhes solet son estranhes pr’amor que non comprenem es sues causes.
Es-mil-e-ua-net-V	Totun aquerò, tot çò que podem jutjar son es efèctes dera accion.
Es-mil-e-ua-net-V	E aguest efècte a estat pro malerós entar autor, donques que l’a amiat ena horca!
Es-mil-e-ua-net-V	Ça que la, ò Prince des Credents!
Es-mil-e-ua-net-V	Entenudes aguestes paraules, eth califa siguec, pendent ua ora, reflexionant, e dempús li didec a Giafar: “Totun aquerò, voi anar a veir eth còs deth colpable balancejant-se ena horca!” E se desguisèc e gessec damb Giafar, e arribèc en lòc qu’eth faus Gran-de- Beresa penjaue entre eth cèu e era tèrra.
Es-mil-e-ua-net-V	Eth còs ère estropat en un susari que lo caperaue complètament.
Es-mil-e-ua-net-V	E Giafar li treiguec eth susari e eth califa guardèc, mès hec repè de seguit, estonat, en tot exclamar: “Ò Giafar!
Es-mil-e-ua-net-V	Aguest non ei Gran-de-Beresa!” Giafar examinèc eth còs, e vedec que, efectiuament, non ère Gran-de-Beresa, mès que non ac hec veir, e preguntèc tranquillament: “En qué ac coneishes, ò Emir des Credents!
Es-mil-e-ua-net-V	Giafar responec: “Aguesta que non ei ua pròva.
Es-mil-e-ua-net-V	Es penjadi s’alonguen.” Eth califa didec: “Eth governador de palai auie dues pigues enes caròles, e en aguest non i son.” Giafar expliquèc: “Era mòrt transforme e càmbie era fesomia.” Mès eth califa didec: “Mès guarda, ò Giafar!
Es-mil-e-ua-net-V	Dauant d’aguesta comprovacion, Giafar didec: “Solet Allà coneish eth mistèri des causes!” Dempús tornèren ambdús en palai e eth califa ordenèc qu’enterrèssen aqueth còs.
Es-mil-e-ua-net-V	E des d’aqueth dia hec enlà dera sua memòria enquia e tot eth rebrembe de Gran- de-Beresa.
Es-mil-e-ua-net-V	Per çò dera esclaua, dusau esposa de Gran-de-Beresa, siguec amiada per ermir Khaled entath sòn hilh Gròs-Holat.
Es-mil-e-ua-net-V	E aguest, que non s’auie botjat deth lhet des deth dia dera venda se lheuèc rebohant e volec apressar-se ada era e cuelher-la en braça.
Es-mil-e-ua-net-V	Mès era beròia esclaua, irritada e hastiada per aspècte òrre deth pèc, treiguec de seguit un punhau deth cinturon, e exclamèc lheuant eth braç: “Hè-te enlà o t’aucisqui damb aguest punhau e dempús me lo claui en pièch!” Alavetz era mair de Gròs-Holat s’auancec, estirant es braci, e didec: “Com gauses resistir es desirs deth mèn hilh, ò esclaua insolenta!
Es-mil-e-ua-net-V	E d’alavetz ençà, trabalhèc ena codina; mès non se tardèc en hèr-se a vier es simpaties des autes esclaues, que non la deishauen tier-se en arren e li hègen eres tot eth trabalh.
Es-mil-e-ua-net-V	Per çò de Gròs-Holat, en veir que non podie arténher ara beròia esclaua Jazmina, se metec un aute còp en lhet e non se tornèc a lheuar.
Es-mil-e-ua-net-V	Mos cau rebrembar que Jazmina, siguèc fecondada per Gran-de-Beresa: e ath cap de pòqui mesi d’arribar ena casa deth wali, amainadèc a un hilh baron, tan beròi coma era lua, ath quau cridèc Aslan, plorant damb totes es lèrmes des sòns uelhs, autant era coma es autes esclaues, pr’amor que non ère aquiu eth sòn pair entà balhar-li eth nòm ath sòn hilh.
Es-mil-e-ua-net-V	Era sua mair l’aleitèc pendent dus ans, e arribèc a èster robust e plan fòrt.
Es-mil-e-ua-net-V	E quan ja sabie caminar solet, volec eth sòn destin qu’un dia mentre era sua mair ère ocupada, pugèsse es gradons dera escala dera codina e arribèsse ena sala a on se trapaue pregant eth sòn rosari d’ambre er emir Khaled, pair de Gròs-Holat.
Es-mil-e-ua-net-V	Mentretant, era esclaua Jazmina se n’encuedèc dera abséncia deth mainatge; lo cerquèc pertot capvirada, e a maugrat des costums, se decidic a entrar, damb era guardada perduda, ena sala que se trapaue er emir Khaled.
Es-mil-e-ua-net-V	E vedec ath mainatge Aslan enes jolhs deth wali, en tot entretier-se en méter es petits dits entre es barbes venerables der emir.
Es-mil-e-ua-net-V	Mès en veir ara sua mair, eth mainatge se metec a córrer estirant es braci, e er emir Khalec lo tenguec, e li didec a Jazmina damb bontat: “Aprèssa-te, ò esclaua!
Es-mil-e-ua-net-V	Ei hilh tòn aguest mainatge?” Era responec: “Òc, patron mèn, qu’ei eth frut deth mèn còr.” E eth preguntèc: “E qui ei eth sòn pair?
Es-mil-e-ua-net-V	Ei quauqu’un des mèns sirvents?” E era esclaua didec entre un torrent de lèrmes: “Eth sòn pair ei eth mèn espós, Gran-de-Beresa.
Es-mil-e-ua-net-V	Mès ara, ò patron mèn!
Es-mil-e-ua-net-V	E eth wali, plan emocionat, li didec ara esclaua: “Per Allà!
Es-mil-e-ua-net-V	Tu qu’ac as dit!
Es-mil-e-ua-net-V	Alavetz er emir Khaled s’encarguèc, coma vertadèr pair, deth hilh de Gran-de-Beresa e li balhèc ua educacion plan suenhada, e lo botèc en mans d’un mèstre plan sabent, qu’ère un caligraf de prumèr orde e l’ensenhèc a escríuer fòrça ben, eth Koran, era geometria e era poesia.
Es-mil-e-ua-net-V	E quan eth joen Aslan siguec gran, eth sòn pair adoptiu, er emir Khaled, l’ensenhèc personaument a montar a shivau, a manejar es armes, a justar damb era lança e a lutar enes tornègi.
Es-mil-e-ua-net-V	E de tau sòrta, quan complic es catorze ans ère ja tot un cavalìer e siguec quilhat peth califa ath titol d’emir, coma eth sòn pair eth walí.
Es-mil-e-ua-net-V	E eth Destin dispausèc que se trapèsse damb eth, Ahmed-era-Tinha, ena pòrta dera botiga deth judiu Abraham.
Es-mil-e-ua-net-V	E Ahmed-era-Tinha convidèc ath hilh der emir a préner un refresc.
Es-mil-e-ua-net-V	Quan s’aueren seigut, Ahmed-era-Tinha comencèc a béuer, coma de costum, enquia embriagar-se.
Es-mil-e-ua-net-V	Alavetz se treiguec dera pòcha era petita lampa d’aur ornada damb peireria qu’auie panat en d’auti tempsi, e l’aluguèc, pr’amor qu’auie escurit.
Es-mil-e-ua-net-V	Alavetz, Aslan li didec: “Ya Ahmed!
Es-mil-e-ua-net-V	Da-me-la!” Eth cap de vigilància repliquèc: “Allà me desliure!
Es-mil-e-ua-net-V	Com te vau a dar u objècte qu’a perdut ja tantes anmes?
Es-mil-e-ua-net-V	Alavetz Ahmed-era-Tinha li condèc tota era istòria des deth principi enquiath finau, en tot vantar-se ath miei dera sua embriaguesa d’auer estat er autor dera hèta.
Es-mil-e-ua-net-V	Quan eth joen Aslan tornèc ena sua casa, li condèc ara sua mair Jazmina era istòria que l’auie referit Ahmed-era-Tinha, e li didec qu’era lampa ère encara en poder d’aqueth marrit.
Es-mil-e-ua-net-V	En enténer aquerò, Jazmina deishèc anar un agudent sorriscle e queiguec estavanida…
Es-mil-e-ua-net-V	En aguest moment dera sua narracion, Schahrazada vedec apareisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	En enténer aquerò, Jazmina deishèc anar un agudent sorriscle e queiguec estavanida.
Es-mil-e-ua-net-V	E quan se remetec, s’estarnèc en somics e se lancèc en còth deth sòn hilh Aslan e li didec entre lèrmes: “Ò hilh mèn!
Es-mil-e-ua-net-V	Allà acabe de hèr lúder era vertat.
Es-mil-e-ua-net-V	Que ja non posqui carar eth secret!
Es-mil-e-ua-net-V	Te cau saber, ò Aslan!
Es-mil-e-ua-net-V	Per tant, hilh mèn, te cau anar a cercar de seguid un ancian amic deth tòn pair, eth venerable cap de garda deth califa, e condar-li çò que vies de descurbir.
Es-mil-e-ua-net-V	E dempús li dideràs: “Te prègui per Allà que me resvenges der aucidor deth mèn pair Gran-de-Beresa!”.
Es-mil-e-ua-net-V	Ara seguida eth joen Aslan anèc a cercar ath cap des gardes de palai, ath madeish qu’auie sauvat era vida de Gran-de-Beresa, e li didec çò que Jazmina l’auie encargat que didesse.
Es-mil-e-ua-net-V	Alavetz eth cap des gardes, ar arràs der estonament e dera alegria, li didec a Aslan: “Benedit sigue Allà, qu’estarne es vels e hè brotoar era claror entre es tenèbres!” E higec: “Deman madeish, ò hilh mèn!
Es-mil-e-ua-net-V	E plan que òc, eth califa aqueth dia daue un torneg qu’en eth auien de justar toti es emirs e es milhors cavalièrs de Bagdad, e s’auie d’organizar ua partida de pilòta a shivau.
Es-mil-e-ua-net-V	E eth joen Aslan ère entre es jogaires de pilòta.
Es-mil-e-ua-net-V	E s’auie botat era sua còta de malha e montaue eth milhor shivau des estables deth sòn pair adoptiu er emir Khaled.
Es-mil-e-ua-net-V	E reaument estaue esplendid e enquia e tot eth califa s’enamorèc deth sòn continent e dera sua viua joenessa.
Es-mil-e-ua-net-V	E volec que siguesse eth sòn companh.
Es-mil-e-ua-net-V	E comencèc eth jòc.
Es-mil-e-ua-net-V	E d’un costat es jogaires despleguèren gran art enes sòns movements e meravilhosa adretia entà lançar era pilòta damb era maça a tot galaup des shivaus.
Es-mil-e-ua-net-V	Mès còp sec, un des jogaires deth costat opausat ath que dirigie eth califa en persona lancèc era pilòta dret de cap eth cap deth califa, damb un còp tan perfècte e vigorós, que solide eth califa aurie perdut un uelh o dilhèu era vida, s’eth joen Aslan, damb admirabla adretia, non auesse arturar era pilòta ath vòl damb era sua maça.
Es-mil-e-ua-net-V	E l’entornèc tan terriblament ena direccion contrària que toquèc ena esquia ath cavalièr que l’auie lançat, e li hec pèrder es estrius e se trinquèc era esquia.
Es-mil-e-ua-net-V	E eth califa baishèc de seguit, dempús de dar per finalizat eth torneg, e amassèc as emirs e a toti es cavalièrs qu’auien cuelhut part en jòc, e cridèc ath joen Aslan, e dauant de toti es presents, didec: “Ò valerós hilh deth walí de Bagdad, voi que me digues tu madeish era recompensa que merite ua hèta coma era tua!
Es-mil-e-ua-net-V	Que sò prèst a accedir a totes es peticions tues!
Es-mil-e-ua-net-V	Alavetz eth joen Aslan punèc era tèrra entre es mans deth califa, e didec: “Demani era resvenja ar Emir des Credents!
Es-mil-e-ua-net-V	En enténer taus paraules, eth califa arribèc ar arràs der estonament, e exclamèc: “Qué dides, ò Aslan!
Es-mil-e-ua-net-V	Mès s’eth tòn pair, er emir Khaled, ei ath mèn costat, plan viu gràcies a Allà!” Mès Aslan responec: “Ò emir des Credents!
Es-mil-e-ua-net-V	Er emir Khaled a estat eth mèn pair adoptiu, eth milhor de toti!
Es-mil-e-ua-net-V	Quan eth califa entenec aguestes paraules vedec qu’era lum se convertie en tenèbres dauant des sòns uelhs, e didec damb votz alterada: “Hilh mèn, non sabes qu’eth tòn pair siguec traïdor ath Prince des Credents?” Mès Aslan exclamèc: “Sauve Allà ath mèn pair d’auer estat er autor dera traïson!
Es-mil-e-ua-net-V	Eth traïdor qu’ei ara tua quèrra, ò Emir des Credents!
Es-mil-e-ua-net-V	Qu’ei eth cap de vigilància, Ahmed-era-Tinha!
Es-mil-e-ua-net-V	En enténer aquerò, eth califa cambièc de color e se botèc auriò coma eth safran, e damb votz espaventosa cridèc ath cap dera garda e li didec: “Escorcolha dauant de jo ath cap de vigilància!” Alavetz eth cap des gardes, er intim amic de Gran-de-Beresa, s’apressèc a Ahmed-era-Tinha e l’escorcolhèc es pòches en un virament de uelhs, e treiguec de pic era lampa d’aur panada ath califa.
Es-mil-e-ua-net-V	Alavetz aguest, sense poder tier-se, li didec a Ahmed-era-Tinha: “Vene!
Es-mil-e-ua-net-V	D’a on as trèt aguesta lampa?” Er aute responec: “La crompè, ò Prince des Credents!” E eth califa didec as gardes: “Fotetz-li ara madeish còps enquia que coheisse!” E de seguit Ahmed- era-Tinha siguec cuelhut pes gardes, despolhat e repassat a còps, enquia que coheissec e condèc tota era istòria des deth principi enquiath finau.
Es-mil-e-ua-net-V	Eth califa se virèc dempús entath joen Aslan e li didec: “Ara te tòque a tu!
Es-mil-e-ua-net-V	Lo vas a penjar damb es tues pròpries mans!” E de seguit es gardes li meteren era còrda en còth a Ahmed-era-Tinha e Aslan lo cuelhec damb es dues mans, e ajudat peth cap des gardes quilhèc ath bandit naut de tot dera horca, lheuada ath miei deth camp de corses.
Es-mil-e-ua-net-V	Quan s’auec hèt justícia, eth califa li didec a Aslan: “Hilh mèn, encara non m’as demanat ua gràcia pera tua hèta!” E Aslan responec: “Ò Prince des Credents!
Es-mil-e-ua-net-V	En enténer aquerò, eth califa se metec a plorar, plan esmoigut, e dempús gasulhèc: “Mès, non sabes hilh mèn, qu’eth tòn pair moric penjat per çò d’ua senténcia injusta?
Es-mil-e-ua-net-V	O mèsalèu ei probable que morisse, mès que non ei segur.
Es-mil-e-ua-net-V	Alavetz eth cap de gardes s’auancèc enquiara preséncia deth califa e didec: “Balha-me era tua paraula de seguretat.” E eth califa responec: “Era seguretat qu’ei damb tu.
Es-mil-e-ua-net-V	Parla!” E eth cap des gardes didec.
Es-mil-e-ua-net-V	Eth califa exclamèc: “Ei vertat aquerò que dides?” Eth cap des gardes responec: “Pera vida deth tòn cap, te juri qu’ei vertat!
Es-mil-e-ua-net-V	Que siguí jo que sauvè a Gran-de-Beresa, ordenant penjar ath sòn lòc a un sentenciat que se li retiraue fòrça, coma un frair se retire a un aute frair.
Es-mil-e-ua-net-V	En enténer aquerò, eth califa, se metec plan content, e li didec ath cap des gardes: “Cau que vages a cercar-lo e hèr-te-lo a vier aciu çò mès lèu possible!” E eth cap des gardes responec: "Escoti e aubedisqui!” Alavetz eth califa ordenèc que l’autregèssen dètz mil dinnars entàs despenes deth viatge, e eth cap des gardes se metec en camin entà Iskandaria, a on lo traparam s’Allà ac vò.
Es-mil-e-ua-net-V	E ara veiràs çò que l’arribèc a Gran-de-Beresa.
Es-mil-e-ua-net-V	Eth vaishèth qu’auie cuelhut arribèc en Iskandaria dempús d’au excellenta trauessia que l’auie destinat Allà (que sigue benedit!).
Es-mil-e-ua-net-V	Gran-de-Beresa desembarquèc rapidament e quedèc encantat der aspècte d’Iskandaria, que non auie vist jamès, a maugrat d’auer neishut en Eth Caire.
Es-mil-e-ua-net-V	E anèc de seguit entath mercat, a on loguèc ua botiga ja premanida e que se metie ara venda en aqueth estat, segontes anonciaue eth pregonèr.
Es-mil-e-ua-net-V	Qu’ère ua botiga qu’eth sòn patron acabaue de morir-se de ressabuda.
Es-mil-e-ua-net-V	Ère moblada damb divans, coma ei costum, e es sues mercaderies consistien en objèctes entara gent de mar, coma veles, còrdes, cordilhs, arques fòrtes, saques entà causes sense importància, armes de totes fòrmes e prètzi, e mès que mès ua quantitat enòrma de hèr e còses ancianes plan estimades pes capitans de marina, que les crompauen aquiu entà vener-les ara gent d’Occident, donques qu’es d’aguest país estimen fòrça es causes ancianes, càmbien es sues hemnes e hilhes per un tròç de husta poirida, per exemple, o per ua pèira talismanica, o per un sabre vielh e rovilhat.
Es-mil-e-ua-net-V	Non mos cau, donc, estonar de qué Gran-de-Beresa pendent es longui ans deth sòn despatriament de Bagdad, auesse plan bona sòrt en sòn comèrç e guanhèsse dètz per un, donques que non i a arren tan productiu coma era venda d’antiquitats, que se crompen, per exemple, per un dracma e se revenen per dètz dinnars.
Es-mil-e-ua-net-V	Quan Gran-de-Beresa auec venut tot aquerò que i auie ena botiga e se premanie a revener-la ueda, vedec de pic en ua des sues estatgères un objecte ròi e ludent.
Es-mil-e-ua-net-V	Lo cuelhec e comprovèc, ar arràs der estonament, qu’ère ua grana gema talismatica, talhada en sies cares e penjada en ua cadia d’aur vielh.
Es-mil-e-ua-net-V	E enes cares i auie gravats nòms damb caractèrs desconeishudi que se retirauen fòrça a hormigues o a insèctes dera madeisha mida.
Es-mil-e-ua-net-V	E la guardaue damb extraordinària atencion, en tot calcular guaire podie valer, quan vedec dauant dera sua botiga a un capitan mercant que s’auie arturat entà veir mès d’apròp aqueth objècte que s’auie vist des deth carrèr.
Es-mil-e-ua-net-V	Eth capitan, dempús de saludar, li didec a Gran-de-Beresa: “Ò senhor mèn!
Es-mil-e-ua-net-V	Gran-de-Beresa, en enténer aquerò, pensèc: “Per Allà!
Es-mil-e-ua-net-V	Aguesta gema que deu èster fabulosament preciosa!
Es-mil-e-ua-net-V	Vau a hèr veir que non i sò d’acòrd!” E responec: “Non digues trufaries, ò capitan!
Es-mil-e-ua-net-V	Donques que, per Allà, a jo me còstèc cent mil dinnars!” Er aute didec: “Alavetz, me la vòs balhar per cent mil?” Gran-de-Beresa didec: “Plan, per èster tu qui ès!” E eth capitan li balhèc es gràcies, e li didec: “Que non è ath dessús tant de sòs.
Es-mil-e-ua-net-V	Alavetz Gran-de-Beresa se lheuèc, barrèc damb clau era pòrta dera botiga e seguic ath capitan.
Es-mil-e-ua-net-V	E aguest li demanèc que lo demorèsse en cobèrta, e se n’anèc a cercar es sòs.
Es-mil-e-ua-net-V	Mès non tornèc a campar.
Es-mil-e-ua-net-V	E de pic es veles se despleguèren complètament e eth vaishèth se calèc en mar coma un audèth.
Es-mil-e-ua-net-V	Quan Gran-de-Beresa se vedec presoèr ena aigua, siguec fòrça gran eth sòn estonament.
Es-mil-e-ua-net-V	Mès que non podie recórrer ad arrés, mès que mès, pr’amor que non vedie a cap marinèr que li podesse dar explicacions, e eth vaishèth volaue sus eth mar coma se lo possèsse ua fòrça invisibla.
Es-mil-e-ua-net-V	Mentre se trapaue perplèx e espaurit, vedec per fin qu’arribaue eth capitan, que s’amorassaue era barba e lo guardaue damb ua guardada burlesca, e acabèc en tot dider- li: “Ès reaument musulman, Gran-de-Beresa, hilh de Schamseddin de Eth Caire, qu’as estat en palai deth califa?” Er aute responec: “Jo que sò eth hilh de Schamseddin.” E eth capitan didec: “Plan, donc, lèu arribaram en Genoa, en nòste país cristian.
Es-mil-e-ua-net-V	E ja veiràs, musulman, era vida que te demore!” E se n’anèc.
Es-mil-e-ua-net-V	E plan que òc, dempús d’ua erosa navegacion, eth vaishèth arribèc en pòrt de Genoa, ciutat des cristians d’Occident.
Es-mil-e-ua-net-V	E de seguit ua vielha, acompanhada per dus òmes, pugèc a bord a cercar a Gran-de-Beresa que ja non sabie se qué pensar d’aguesti eveniments.
Es-mil-e-ua-net-V	Ça que la, en tot fidar-se deth Destin, dolent o bon que lo dirigie, seguic ara vielha, que trauessant era ciutat, l’amièc entà ua glèisa que pertanhie a un convent de monges.
Es-mil-e-ua-net-V	Arribadi ena pòrta dera glèisa, era vielha se virèc entà Gran-de-Beresa, e li didec: “A compdar d’ara t’as de considerar coma vailet d’aguesta glèisa e d’aguest convent.
Es-mil-e-ua-net-V	Dempús crivelaràs eth horment, lo moleràs, haràs era massa deth pan, lo coderàs en horn, cuelheràs ua mesura de lentilhes, les moleràs, les fregiràs, e aumpliràs damb eres tres centes setanta tasses, qu’autrejaràs ua per ua as tres cents setanta monges deth convent; mès tard uedaràs es orinaus que son enes crambes des monges; e a tot darrèr, acabaràs era faena en tot adaiguar eth jardin e aumplir es quate estanhs e es tonèls plaçadi ath long dera paret.
Es-mil-e-ua-net-V	E aguest trabalh li cau èster acabat abans de meddia, pr’amor que totes es tardes les as de tier a obligar as caminaires entà que, volguen o non, entren ena glèisa pr’amor d’escotar eth sermon.
Es-mil-e-ua-net-V	E se se remissen, vaquí ua maça coronada per ua crotz de hèr, que damb era les auciràs per orde deth rei.
Es-mil-e-ua-net-V	Atau non quedaràn ena ciutat senon cristians fervents que vieràn aciu entà qu’es monges les benedisquen.
Es-mil-e-ua-net-V	Dites aguestes praules, era vielha lo guardèc en tot guinhar-li un uelh, e se n’anèc.
Es-mil-e-ua-net-V	Alavetz Gran-de-Beresa didec entada eth: “Per Allà!
Es-mil-e-ua-net-V	Aquerò qu’ei impossible!” E en non saber se qué decidir, entrèc ena gleisa, complètament desèrta en aqueth moment, e se seiguec en un banc entà sajar de reflexionar sus aqueri eveniments tant estranhs que l’anauen arribant.
Es-mil-e-ua-net-V	Atau s’estèc pendent ua ora, quan entenec arribar entada eth, per dejós des pilars, ua votz doça de hemna, que l’escotèc damb extasi, desbrembant es sòns trebucs.
Es-mil-e-ua-net-V	E autant l’emocionèc aquera votz, que toti es audèths dera sua anma se meteren a cantar immediatament ath còp e notèc que baishaue sus eth era frescor benedida qu’era melodia solitària balhe ar esperit.
Es-mil-e-ua-net-V	E ja se lheuaue entà cercar era votz, quan aguesta carèc.
Es-mil-e-ua-net-V	Mès, còp sec, entre es colomnes apareishec plan caperada ua figura de hemna que s’auancèc entada eth e li didec damb votz tremolosa: “A Gran-de-Beresa!
Es-mil-e-ua-net-V	Guaire temps hège que pensaua en tu!
Es-mil-e-ua-net-V	Benedit sigue Allà, qu’a permetut fin finau que mos amassem.
Es-mil-e-ua-net-V	En enténer semblables paraules, Gran-de-Beresa exclamèc: “Que non i a mès Diu qu’Allà!
Es-mil-e-ua-net-V	Solide tot çò que m’arribe ei un saunei.
Es-mil-e-ua-net-V	E tanlèu eth saunei s’esbugasse, me traparè de nauèth ena mia botiga d’Iskandaria.” Mès era joena didec: “Non, ò Gran-de- Beresa!
Es-mil-e-ua-net-V	Ès ena ciutat de Genoa, qu’ada era t’è hèt transportar, a maugrat tòn, damb era ajuda deth capitan qu’ei as ordes deth mèn pair, eth rei de Genoa.
Es-mil-e-ua-net-V	Te cau saber, plan que òc, que sò era princessa Hosn-Mariam, hilha deth rei dera ciutat.
Es-mil-e-ua-net-V	Era bruisheria, qu’aprení de petita, m’a revelat era tua existència e era tua beresa, e m’è encamardat tant de tu qu’enviè ath capitan a cercar-te en Iskandaria.
Es-mil-e-ua-net-V	E aciu en mèn còth i a era gema talismatica que trapères ena botiga e qu’auie estat plaçada en ua estatgèra peth madeish capitan pr’amor de hèr-te a vier en vaishèth.
Es-mil-e-ua-net-V	E en pòqui moments veiràs clar eth poder meravilhós que m’autrege aguesta gema.
Es-mil-e-ua-net-V	Mès prumer t’as de maridar damb jo.
Es-mil-e-ua-net-V	E dempús quedaràn satisfèts toti es tòns desirs.” Gran-de-Beresa li didec: “Ò princessa!
Es-mil-e-ua-net-V	A penes prononciades aguestes paraules, se placèc dauant deri un lhet de viatge damb es sòns linçòs e coishins.
Es-mil-e-ua-net-V	L’ocupèren es dus e s’estirèren comòdament.
Es-mil-e-ua-net-V	A penes auec dat era orde eth lhet se lheuèc solet per aire, sense secodides, pugèc enquiara copòla, gessec pera hièstra mès grana e rapida coma er audèth mès rapid, henec er espaci damb meravilhosa regularitat, e en mens temps qu’eth de besonh entà orinar les deishèc en Iskandaria.
Es-mil-e-ua-net-V	E en madeish moment que baishauen, vederen arribar ena sua direccion a un òme que se filaue entada eri, vestit ara mòda de Bagdad, que Gran-de-Beresa arreconeishec de seguit: qu’ère eth cap des gardes.
Es-mil-e-ua-net-V	Venguie de desembarcar en aqueth moment entà meter-se ara cèrca deth sentenciat.
Es-mil-e-ua-net-V	Se lancèren un enes braci der aute e eth cap des gardes anoncièc a Gran-de-Beresa era notícia deth descurbiment deth colpable e dera sua execucion, li condèc toti es eveniments que s’auien passat en Bagdad pendent catorze ans e tanben li comuniquèc eth neishement deth sòn hilh Aslan, qu’auie arribat a èster eth cavalièr mès beròi de Bagdad.
Es-mil-e-ua-net-V	E Gran-de-Beresa, dera sua part, li condèc ath cap des gardes totes es sues aventures, des deth principi enquiath finau.
Es-mil-e-ua-net-V	Er aute contestèc: “Plan que òc!
Es-mil-e-ua-net-V	Alavetz eth cap des gardes pugèc damb eri en lhet qu’en un moment les transportèc en Eth Caire, precisament en carrèr Auriò a on ère era casa de Shamseddin.
Es-mil-e-ua-net-V	E piquèren ena pòrta.
Es-mil-e-ua-net-V	E era alegria dera mair siguec immensa, pr’amor que de hège molti ans s’auie botat de dòu, e queiguec estavanida enes braci deth sòn hilh.
Es-mil-e-ua-net-V	E ath venerable Schamseddin l’arribèc madeish.
Es-mil-e-ua-net-V	Quan aueren repausat tres dies ena casa, pugèren toti amassa en lhet, que per orde dera princessa Hosn-Mariam les transportèc sans e en bona santat, entà Bagdad, a on eth califa recebec a Gran-de-Beresa en tot abraçar-lo coma a un hilh, e l’aumplic de cargues e aunors, atau coma ath sòn pair Schamseddin e ath sòn hilh Aslan.
Es-mil-e-ua-net-V	Dempús d’aquerò, Gran-de-Beresa se’n brembèc de qué, en resumit, eth prumèr promotor dera sua fortuna ère Mahmud-eth-Bilaterau, que l’auie obligat a viatjar damb tant d’engenh, e mès tard l’auie recuelhut desaprovedit de tot ena plataforma dera hònt publica.
Es-mil-e-ua-net-V	E ordenèc cercar-lo pertot, e acabèc en tot trapar-lo seigut en un jardin ath miei de gojats, que damb eri cantaue e beuie.
Es-mil-e-ua-net-V	E li preguèc que venguesse en palai e lo nomentèc, per mès bilaterau que siguesse, cap de vigilància de Bagdad, en sòrta de Ahmed-era-Tinha.
Es-mil-e-ua-net-V	Complit aguest dèuer, Gran-de-Beresa, eròs de trapar un hilh tan beròi e valent coma eth joen Aslan, li balhèc gràcies a Allà pes sòns fagors.
Es-mil-e-ua-net-V	E viuec ans e ans en Bagdad ar arràs dera ventura entre es sues tres esposes, Zobeida, Jazmina e Hosn-Mariam, enquia que siguec visitat pera Destructora de delícies e Separadora d’amics.
Es-mil-e-ua-net-V	E Schahrazada, en acabar aguesta istòria, se sentec un shinhau cansada, e carèc.
Es-mil-e-ua-net-V	Alavetz eth rei Schahriar, qu’auie estat immobil pendent tot aqueth temps, exclamèc: “Aguesta istòria de Gran-de-Beresa, ò Schahrazada!
Es-mil-e-ua-net-V	Mès cau exprimir-te eth mèn estonament de veir tan pòqui poèmes en aguesta istòria, donques que ja èra acostumat as vèrsi esplendidi.
Es-mil-e-ua-net-V	En enténer çò qu’auie dit eth rei Schahriar, Schahrazada arric leugèrament e guardèc ara sua fraia Doniazada, que trapèc plan divertida e dempús li didec ath rei: “Ara qu’aguesta mainada ac pòt enténer tot, ò rei afortunat!
Es-mil-e-ua-net-V	E era petita Doniazada se lheuèc deth tapís qu’en eth ère arraulida, e correc a lançar-se enes braci dera sua fraia, que l’abracèc trendament, e li didec: “Ò, se te platz, Schahrazada, comença de seguit.
Es-mil-e-ua-net-V	Series tant amabala de hè’c atau, ò fraia mia!
Es-mil-e-ua-net-V	Mès coma vedesse aparéisher eth maitin, Schahrazada, tostemp discrèta, deishèc eh relat entà londeman.
Es-mil-e-ua-net-V	Era didec:
Es-mil-e-ua-net-V	Era petita Doniazada demorèc que Schahrazada auesse acabat era sua causa damb eth rei Schahriar, e lheuant eth cap, exclamèc: “Ò fraia mia!
Es-mil-e-ua-net-V	Alavetz era petita Doniazada se lheuèc en un bot, e correc a abraçar ara sua fraia, en tot dider-li: “Te prègui que mos hèsques saber çò que hec!
Es-mil-e-ua-net-V	Mès eth rei Schahriar, virant-se entà Schahrazada, li didec: “Reauament, Schahrazada, me shautarie enténer ua o dues d’aguestes aventures que supausi que son delicioses.
Es-mil-e-ua-net-V	Mès me cau hèr-te a saber qu’aguesta net me tirassen mès quauqui nauti pensaments e me trapi prèst a enténer dera tua boca quauques paraules de sabença.
Es-mil-e-ua-net-V	Atau, donc, se t’en brembes de quauqua istòria que me posque ensenhar naui precèptes en pensament e qu’eth mèn esperit se’n profite dera experiéncia des prudents e des sabents, non te penses que deishaire d’interessar-me.
Es-mil-e-ua-net-V	Ath contrari!
Es-mil-e-ua-net-V	En enténer taus paraules deth rei Schahriar, Schahrazada s’esdeguèc a respóner: “Precisament, ò rei afortunat!
Es-mil-e-ua-net-V	E exclamèc eth rei Schahriar: “Per Allà!
Es-mil-e-ua-net-V	Non te tardes mès en meter-me ath pas de çò que m’anóncies!
Es-mil-e-ua-net-V	Pr’amor qu’arren ei mès agradiu qu’escotar dòctes paraules dites per joenes beròies.
Es-mil-e-ua-net-V	Alavetz Schahrazada reflexionèc pendent un instant, e dempús de lheuar un dit, didec:
Es-mil-e-ua-net-V	Se conde, mès Allà ei mès intruit en totes es causes, qu’auie en Bagdad un comerciant plan ric, qu’era sua casa amiaue un trafic immens.
Es-mil-e-ua-net-V	Gaudie d’aunors, de consideracions, de prerogatiues e privilègis de tota sòrta; mès que non ère erós pr’amor qu’Allà non botaue sus eth era sua benediccion enquiath punt d’autrejar-li un descendent encara que siguesse deth sèxe femenin.
Es-mil-e-ua-net-V	Plan per aquerò, auie arribat a vielh negat ena tristesa e vedie se com de man en man es sòns uassi se tornauen transparents e s’inclinaue era sua esquia, sense poder obtier de cap des sues nombroses esposes un resultat consolador.
Es-mil-e-ua-net-V	Mès un dia qu’auie distribuit moltes aumòines, e visitat a molti santons, e dejunat e pregat fervorosament, s’ajacèc damb era mès joena des sues esposes, e gràcies ath Plan Naut, aqueth còp la deishèc fecondada en tau ora e tau instant.
Es-mil-e-ua-net-V	En arribar en nauau mes, dia darrèr dia, era esposa deth comerciant amainadèc erosament un mainatge baron, tan beròi que se diderie un tròç de lua.
Es-mil-e-ua-net-V	Ena sua gratitud entath Donador, non se li desbrembèc ath comerciant de complir es promeses qu’auie hèt, e pendent sèt dies sancers ajudèc esplendidament as praubi, as veudes e as orfanèls; dempús, en maitin deth setau dia, pensèc en autrejar-li un nòm ath sòn hilh, e lo cridèc Abul-Hassan.
Es-mil-e-ua-net-V	Eth mainatge s’elevèc en braci de hilhuquères e de beròies esclaues, e coma se siguesse ua causa preciosa lo suenhèren hemnes e sirvents enquia qu’arribèc ena edat d’estudiar.
Es-mil-e-ua-net-V	Alavetz lo fidèren as mèstres mès sabents, que l’ensenhèren a liéger es paraules sublimes deth Koran e l’ensenhèren era escritura beròia, era poesia, eth calcul, e mès que mès er art de disparar er arc.
Es-mil-e-ua-net-V	Per tant, era sua instrucción depassèc ad aquera qu’ère normau ena sua generacion e en sòn sègle; mès que non siguec tot!
Es-mil-e-ua-net-V	Pr’amor qu’as sòns diuèrsi coneishements higie un encantament magic e ère d’ua beresa perfècta.
Es-mil-e-ua-net-V	E vaquí en quini tèrmes es poètes deth sòn temps descriueren es sues gràcies juveniles, era frescor des sues caròles, es flors des sòns pòts e eth neishent pelhaçon que les ornaue:
Es-mil-e-ua-net-V	Ves en jardin des sues caròles aguesti botons de color ròsa que sagen de daurir-se, encara qu’era primauèra passèc ja pes rosèrs?
Es-mil-e-ua-net-V	Non t’estone veir encara florir era ròsa e apuntar eth pelhaçon en clòt oimbriu des sòns pòts coma es violetes jos es huelhes?
Es-mil-e-ua-net-V	Eth joen Abul-Hassan siguec, donc, era alegria deth sòn pair e es delícies des sòns vistons pendent eth temps qu’eth Destin li merquèc per auança.
Es-mil-e-ua-net-V	Mès quan er ancian sentec apressar-se eth tèrme que se l’auie fixat, hec sèir-se ath sòn hilh entre es sues mans, e li didec: “Hilh mèn, s’aprèsse eth mèn finau, e ja sonque me rèste premanir-me entà comparéisher dauant deth Patron Sobeiran.
Es-mil-e-ua-net-V	Te lègui grani bens, fòrça riqueses e proprietats, pòbles sancers e fertiles tèrres a abondosi uarts, que seràn pro entà víuer non solet tu, senon tanben es tòns hilhs e es hilhs des tòns hilhs.
Es-mil-e-ua-net-V	Sonque te recomani que sàpies profitar-te’n d’aquerò sense abusar e balhant gràcies ath Retribuidor e damb eth respècte que l’ei degut.” Dempús moric dera sua malautia eth vielh comerciant, e Abul- Hassan, fòrça aclapat, e quan acabèren es funeralhes, siguec de dòu e s’embarrèc en sòn dolor.
Es-mil-e-ua-net-V	Mès non se tardèren es sòns camarades a distrèir-lo e a aluenhar-lo des sues penes, en tot obligar-lo a entrar en hammam entà que se refresquèsse e se cambièsse de vestits dempús; e li dideren, damb er in de consolar-lo complètament: “Aqueth que se reprodusís en hilhs, coma tu, non morís!
Es-mil-e-ua-net-V	Atau, donc, Abul-Hassan desbrembèc de man en man es conselhs deth sòn pair, e acabèc en tot convencer-se de qué èren inagotables era felicitat e es riqueses.
Es-mil-e-ua-net-V	E non deishèc de satisfèr es sòns capricis, autrejant-se a toti es plasers, visitant es cantaires e tocadores d’esturments, minjant cada dia ua grana quantitat de porets, gaudint en destapar es botelhes de licors enervants e d’enténer es tin tin des copes que se tumen entre eres, deteriorant aquerò que se pòt deteriorar, arroïnant aquerò que se pòt arroïnar e capvirant aquerò que se pòt capvirar, enquiath punt de qué se desvelhèc un dia sense arren, exceptat dera sua persona.
Es-mil-e-ua-net-V	E de toti es sirvents e hemnes que l’auie legat eth sòn pair, non li restaue qu’ua esclaua entre es nombroses esclaues.
Es-mil-e-ua-net-V	Mès encara li calèc admirar era seguida erosa dera sòrt, que volec que siguesse precisament era pròpria meravilha de totes es esclaues des parçans d’Orient e d’Occident, era que demoraue ena sua casa, ja sense lustre, deth prodig Abul-Hassan, hilh deth defuntat comerciant.
Es-mil-e-ua-net-V	Efectiuament, aguesta esclaua se cridaue Simpatia, e de vertat que jamès cap nòm l’estaue milhor as sues qualitats.
Es-mil-e-ua-net-V	Era esclaua Simpatia ère ua adolescenta tan dreta coma era letra aleph, d’estatura proporcionada, e tant eleganta e delicada que podie desfisar ath solei entà que prolonguèsse en solèr era sua ombra; meravilhoses èren era beresa e elegancia deth sòn ròstre; totes es sues faccions mostrauen damb claretat era tralha dera benediccion e d’un bon auguri.
Es-mil-e-ua-net-V	Era sua boca semblaue sagerada damb eth sagèth de Soleiman, coma entà sauvar precisament eth tresòr de pèrles qu’embarraue; qu’èren es sòns dents colhars dobles e parièrs; es dues milgranes deth sòn pièch apareishien separades peth intervau mès encantador, e eth sòn melic ère pro ample e prigond entà contier ua onça de boder muscat.
Es-mil-e-ua-net-V	Per çò dera sua gropa monumentau remontaue finament era finor dera sua cintura, e deishaue prigondament imprimit en divans e matalassi eth uet creat pera importància deth sòn pes.
Es-mil-e-ua-net-V	E ada era se referie aguesta cançon deth poèta:
Es-mil-e-ua-net-V	Ei solar, ei lunar, ei vegetau coma era tilha deth rosèr; ei tan luenh deth color dera tristesa, coma ne son eth solei, era lua, e era tilha deth rosèr!
Es-mil-e-ua-net-V	Quan apareish, emocione prigondament es còrs ena sua preséncia, e quan s’aluenhe es còssi queden anequelidi!
Es-mil-e-ua-net-V	Eth cèu ei en sòn ròstre, sus era sua tunica s’estenen es graneses der Eden, entre es quaus cor er arriuet dera vida, e era lua lutz jos eth sòn mantèl!
Es-mil-e-ua-net-V	En sòn còs encantador s’armonizen toti es colors: eth ròi des ròses, eth blanc ludent dera plata, eth nere dera baia madura e eth color deth santal!
Es-mil-e-ua-net-V	E ei tan grana era sua beresa qu’enquia e tot eth desir se defen!
Es-mil-e-ua-net-V	Benedit sigue eth que despleguèc sus era era beresa!
Es-mil-e-ua-net-V	Erós er aimant que posque saborar es delícies des sues paraules!
Es-mil-e-ua-net-V	Tau ère era esclaua Simpatia, solet tresòr que possedie encara eth prodig Abul- Hassan…
Es-mil-e-ua-net-V	En aguest moment dera sua narracion, Schahrazada vedec aparéisher et maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E vaquí que, en encuedar-se’n de qué eth sòn patrimòni s’auie esbugassat irremediablament, Abul-Hassan quedèc negat en un estat de desolacion tan gran, que li treiguec era sòn e er apetís.
Es-mil-e-ua-net-V	E s’estèc tres dies e tres nets sense minjar, ne béuer, ne dormir, en tot espaurir ara esclaua Simpatia, que se pensaue que se morie, e decidic sauvar-lo tu per tu.
Es-mil-e-ua-net-V	Se vestic damb es sòns vestits mès dignes entà exibir-se e damb es jòies e ornaments que li restauen, e se presentèc ath sòn patron, en tot dider-li, mentre li mostraue enes sòns pòts un arridolet de bon auguri.
Es-mil-e-ua-net-V	Entad aquerò serà pro que m’amies dauant deth nòste senhor er Emir des Credents, Harun Al-Raschid, cincau descendent d’Abbas, e me venes ada eth, demanant-li coma prètz dètz mil dinnars.
Es-mil-e-ua-net-V	Se li semblèsse massa car aguest prètz, ditz-li: “Ò Emir des Credents, aguesta adolescenta vau mès encara, coma ac poiràs veir se la cuelhes a pròva.
Es-mil-e-ua-net-V	Alavetz se lheuarà dauant des tòns uelhs, e veiràs que non a egal o rivau e que vertadèrament ei digna de servir ath nòste senhor eth califa.” Dempús, era esclaua, persutant fòrça, li recomanèc que non rebaishèsse eth prètz.
Es-mil-e-ua-net-V	Abul-Hassan, qu’enquia aqueth moment, per negligéncia, non s’auie preocupat d’observar es qualitats e talents dera sua beròia esclaua, non ère en situacion d’apreciar per eth madeish es merits qu’era podesse possedir.
Es-mil-e-ua-net-V	Sonque li semblèc qu’era idia non ère dolenta e qu’auie probabilitats de capitada.
Es-mil-e-ua-net-V	Se lheuèc, donc, de seguit, e en tot hèr-se a vier a Simpatia ath sòn darrèr l’amièc dauant deth califa, ath quau li repetic es paraules qu’era l’auie recomanat que didesse.
Es-mil-e-ua-net-V	E eth li didec: “Ò Simpatia!
Es-mil-e-ua-net-V	Era li responec: “Ò senhor, estudiè era sintaxi, era poesia, eth dret civil e eth dret generau; era musica, era astronomia, era geometria, era aritmetica, era jurisprudéncia deth punt d’enguarda des successions, e er art de desnishar era escritura magica e es instruccions ancianes.
Es-mil-e-ua-net-V	E s’a viatges boti en eri escurina ei entà fixar mès era atencion e vantar ar esperit, que desplegue a tot darrèr era sua trama subtila e fragila; en resumit, aprení fòrça causes e me’n brembi de totes eres.
Es-mil-e-ua-net-V	Ath delà, sai cantar perfèctament e dançar coma un audèth, e tocar eth laüt e era flaüta, manejant tanben toti es esturments de còrda, e ac hèsqui de cinquanta manères desparières.
Es-mil-e-ua-net-V	Per tant, quan canti e danci se condenen aqueri que me ven e m’entenen; se camini en tot balancejant-me, ornada e perhumada, les aucisqui; se botgi eth mèn cu, les hèsqui quèir; se guinhi un uelh, les trauèssi; s’agiti es mèns braçalets les esbleugisqui; se tòqui, autregi era vida, e se m’aluenhi, hèsqui morir!
Es-mil-e-ua-net-V	Quan eth califa Harun Al-Raschid auec entenut aguestes paraules, s’estonèc e s’entosiasmèc de trapar tau eloqüéncia amassada a ua tau beresa, tant de sabença e joenessa ena que s’estaue ath sòn dauant, damb es uelhs respectuosament baishi.
Es-mil-e-ua-net-V	Se virèc entà Abul-Hassan e li didec: “Voi que venguen de seguit toti es mèstres dera sciéncia entà que meten a pròva ara tua esclaua, e assegurar-me’n mejançant un examen public e decisiu se reaument ei tant instruida coma beròia.
Es-mil-e-ua-net-V	Se gessesse victoriosa dera pròva, non solet te daria dètz mil dinnars, senon que t’aumpliria d’aunors per çò d’auer- me hèt a vier tau meravilha!
Es-mil-e-ua-net-V	Dempús, ara seguida, eth califa hec cridar ath màger sabent d’aquera epòca, Imraim ben-Sayar qu’auie apregondit en toti es coneishements umans; ordenèc qu’acodissen tanben toti es poètes, es gramatics, es filosòfs, es lectors deth Koran, es mètges, es astronòms, es jurisconsults e es doctors en teologia.
Es-mil-e-ua-net-V	E s’esdeguèren a vier toti en palai e s’amassèren ena sala de recepcion, sense saber eth motiu dera convocatòria.
Es-mil-e-ua-net-V	Quan ac ordenèc eth califa, toti se seigueren en rondèu sus eth tapís, ath miei deth quau era adolescenta Simpatia s’estaue en ua cagira d’aur, a on la hec plaçar eth califa, damb eth ròstre caperat per un vel leugèr, e a trauèrs d’eth ludien es sòns uelhs e se li vedien en sòn arridolet es dents…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin e se carèc discrètament.
Es-mil-e-ua-net-V	Era didec:
Es-mil-e-ua-net-V	Quan en aquera assemblada s’establic un silenci tan complèt que s’auie pogut enténer eth bronit d’ua agulha que queiguesse en solèr, Simpatia les hec a toti ua salutacon plia de gràcia e de dignitat, e damb un forma de parlar vertadèrament esquista, li didec ath califa:
Es-mil-e-ua-net-V	Dauant d’aguestes paraules, Simpatia se tenguec quauqui instants damb eth cap clin, reflexionant; dempús lheuèc eth front e didec: “Ò vosati toti, mèstres mèns!
Es-mil-e-ua-net-V	Qui ei eth mès versat entre vosati en Koran e enes tradicions deth Profèta?
Es-mil-e-ua-net-V	E preguntèc eth sabent lector deth Koran:
Es-mil-e-ua-net-V	Era didec: “Era rason ei un don doble: innat e aquerit.
Es-mil-e-ua-net-V	Era rason innata ei era que botèc Allà en còr des sirvents escuelhudi entà hèr que caminèssen peth camin dera vertat.
Es-mil-e-ua-net-V	Eth higec: “Plan ben!
Es-mil-e-ua-net-V	Era responec: “En nòste còr!
Es-mil-e-ua-net-V	Eth didec: “Perfècte!
Es-mil-e-ua-net-V	Mès me pòs díder com apreneres a conéisher ath Profèta?
Es-mil-e-ua-net-V	Didec eth: “Plan ben.
Es-mil-e-ua-net-V	Era responec: “Ena nòsta religion i a cinc deuers indispensables: era profession de fe: Non i a mès Diu qu’Allà, e Mohamed ei er enviat d’Allà!
Es-mil-e-ua-net-V	Eth didec: “Plan ben contestat!
Es-mil-e-ua-net-V	Eth exclamèc: “Ya Allà!
Es-mil-e-ua-net-V	Excellenta responsa!
Es-mil-e-ua-net-V	Era contstèc: “Plan que òc!
Es-mil-e-ua-net-V	Ei solet eth laç espirituau entre era creatura e eth sòn Senhor.
Es-mil-e-ua-net-V	E tau orde implique era observacion de dotze condicions plan precises, que son:
Es-mil-e-ua-net-V	Prumèr, prononciar era formula iniciau: “En nòm d’Allà!”, lauar-se es paumets des mans abans de submergir-les ena palangana; glopejar era boca; lauar-se eth nas, cuelhent aigua ena pauma dera man e shurlant; heregar-se tot eth cap e heregar-se es aurelhes der exterior e der interior damb ua auta aigua; pientar-se era barba damb es dits, retortilhar-se es dits des mans e des pès, hènt-les carrinclar; tier eth pè dret abans qu’eth quèr; repetir cada ablucion tres còps; prononciar er acte de fe dempús de cada ablucion, e fin finau, un còp acabades es ablucions, recitar aguesta formula pietosa: “Ò Diu mèn!
Es-mil-e-ua-net-V	Compda-me en nombre des empenaïts, des purs e des fideus sirvents.
Es-mil-e-ua-net-V	Glòria a Diu!
Es-mil-e-ua-net-V	Coheissi que non i a mès Diu que Tu!
Es-mil-e-ua-net-V	Tu es eth mèn refugi; de Tu demani eth perdon des mies colpes plen d’empenaïment!
Es-mil-e-ua-net-V	Eth sabent didec: “De vertat qu’as contestat d’ua manèra excellenta!
Es-mil-e-ua-net-V	Simpatia responec: “Quan er òme se premanís a hèr es ablucions, es angels se placen ara sua dreta e es dimònis ara sua quèrra; mès, tanlèu a prononciat era formula iniciau: “En nòm d’Allà!”, es dimònis hugen e es angels s’aprèssen ada eth, en tot desplegar sus eth sòn cap un dossièr luminós de forma quadrada que sostien pes quate puntes e canten laudances a Allà e demanen eth perdon des pecats d’aqueth òme.
Es-mil-e-ua-net-V	Mès se s’en dresbrembe eth d’invocar eth nòm d’Allà o dèishe de prononciar-lo, es diables tornen…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Eth sabent didec: “Plan ben contestat!
Es-mil-e-ua-net-V	Era responec: “Era ablucion cridada tayamuin ei era purificacion damb arena e povàs.
Es-mil-e-ua-net-V	Se hè aguesta ablucion enes sèt casi establidi segontes era practica deth Profèta.
Es-mil-e-ua-net-V	E se hè seguint es quate indicacions previstes per ensenhament dirècte deth Libre.
Es-mil-e-ua-net-V	Es sèt casi que permeten aguesta ablucion, son: era manca d’aigua; era pòur a agotar er aprovediment d’aigua; eth besonh d’aguesta aigua entà béuer; eth temor de pèrder ua part d’era en transportament; es malauties que còsten aversion ara aigua; es fractures qu’an besonh de repaus entà soldar-se; es herides que non s’an de tocar.
Es-mil-e-ua-net-V	Per çò des quate condicions necessàries entà complir aguesta ablucion damb arena e povàs, son: Prumèr de tot obrar de bona fe; dempús agarrar arena o povàs damb es mans e hèr eth gèst de heregar-se damb era eth ròstre; dempús hèr eth gèst de heregar-se tanben es braci enquias codes e secar-se es mans.
Es-mil-e-ua-net-V	Eth sabent didec: “Fòrça ben!
Es-mil-e-ua-net-V	Era repliquèc: “Es accions requerides entà hèr era pregària constituissen autrestantes colomnes que la sostien.
Es-mil-e-ua-net-V	Aguestes colomnes dera pregària son: prumèra, era bona intencion; dusau, era formula deth Takbir, que s’està en prononciar aguestes paraules: “Allà ei eth mès gran!”; tresau, recitar era Fatiha, qu’ei eth capitol que daurís eth Koran; quatau, estirar-se damb era cara en tèrra; cincau, lheuar-se; siesau, hèr era profession de fe; setau, sèir-se sus es talons; ueitau, hèr vòts peth Profèta, dident: “Que siguen damb eth era patz e era pregaria d’Allà!”; nauau, tier-se tostemp ena madeisha intencion pura.
Es-mil-e-ua-net-V	Eth sabent didec: “De vertat qu’as reponut perfèctament.
Es-mil-e-ua-net-V	Era responec: “Se pòt pagar eth dèime dera aumònia de catorze manères: en aur, en plata, en camelhs, en vaques, en anhèths, en horment, en civada, en milh, en milhòc, en habes, en cèdes, en arròs, en panses e en datils.
Es-mil-e-ua-net-V	Per çò que hè ar aur, se solet s’a ua soma inferiora a vint dracmes d’aur dera Meca non s’a de pagar cap dèime; se passe d’aguesta soma, s’autrege eth tres per cent.
Es-mil-e-ua-net-V	Madeish se passe damb era plata ena proporcion corresponenta.
Es-mil-e-ua-net-V	Per çò que hè ath bestiar, eth que possedís cinc camelhs pague un anhèth; eth que ne possedís vint-e-cinc ne pague un coma dèime; e atau successiuament ena madeisha proporcion.
Es-mil-e-ua-net-V	Per çò que hè as anhèths e saumets, de cada quaranta se’n balhe un.
Es-mil-e-ua-net-V	Eth sabent didec: “Perfèctament!
Es-mil-e-ua-net-V	Parla-me ara deth dejun.” Simpatia responec: “Eth dejun s’està en abstier-se de minjar, de béuer e de gòis sexuaus pendent eth dia e enquiara còga deth solei, pendent tot eth mes de Ramadan, des de qué ges era lua naua.
Es-mil-e-ua-net-V	Era responec: “Plan que òc, i a causes que non hèn inutil eth dejun.
Es-mil-e-ua-net-V	Son es pomades, es baumes e es engüents; eth khol entàs uelhs e es coliris; eth povàs deth camin, era accion d’avalar saliua; es ejaculacions nueitiues e diurnes de licor viril quan son involontàries, es guardades tachades a ua estrangèra que non sigue musulmana, era sang o es ventoses simples o escarificades.
Es-mil-e-ua-net-V	Didec eth sabent: “Fòrça ben!
Es-mil-e-ua-net-V	Didec era: “Era retirada espirituau ei ua estança longa en ua mesquita, sense gésser jamès se non ei entà satisafèr un besonh e renonciant ath comerç damb es hemnes e ar usatge dera paraula.
Es-mil-e-ua-net-V	Didec eth sabent: “Admirable!
Es-mil-e-ua-net-V	Era responec: “Era peregrinacion ara Meca ei un déuer que tot brave musulman li cau complir, aumens un còp ena vida, quan arribe ena edat dera rason.
Es-mil-e-ua-net-V	Entà complir-lo, cau observar diuèrses condicions.
Es-mil-e-ua-net-V	S’a de méter un era capa de peregrin o ihram, sauvar-se d’auer relacions damb hemnes, arrasar-se eth peu, talhar-se es ungles e tapar-se eth cap e era cara.
Es-mil-e-ua-net-V	Eth sabent didec: “Perfèctament!
Es-mil-e-ua-net-V	Era responec: “Era guèrra santa ei era que s’amie a tèrme contra es infidèus quan er Islam ei en perilh.
Es-mil-e-ua-net-V	Non s’a de hèr senon entà defener-se e jamès s’a de cuélher era iniciatiua.
Es-mil-e-ua-net-V	Simpatia contestèc: “Era crompa e era venda s’an de hèr damb libertat per ambdues parts, e enes casi importants, demostrant eth consentiment e era acceptacion.
Es-mil-e-ua-net-V	Mès que i a quauques causes proïbides pera Sunna ena crompa e ena venda.
Es-mil-e-ua-net-V	Atau, per exemple…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Quan eth sabent comentador deth Libre auec entenut aguestes responses de Simpatia, non podec mens de pensar que sabie autant coma eth e non se volec declarar impotent entà cuelher-la en fauta.
Es-mil-e-ua-net-V	Decidic, donc, hèr-li preguntes mès subtiles, e l’interroguèc:
Es-mil-e-ua-net-V	Preguntèc eth: “E anar de peregrinacion?
Es-mil-e-ua-net-V	Dauant d’aguestes paraules se lheuèc sus es sòns pès eth sabent e exclamèc: “De vertat qu’entada era es mies preguntes e arguments non an cap importància.
Es-mil-e-ua-net-V	Mès Simpatia arric leugèrament e l’interrompec: “Jo, li didec, voleria hèr-te ua pregunta.
Es-mil-e-ua-net-V	Me pòs díder, ò sabent lector!
Es-mil-e-ua-net-V	Eth sabent s’estèc ua estona pensant e fin finau non podec respóner.
Es-mil-e-ua-net-V	Quan eth califa Harum Al-Raschid auec entenut aguesta responsa, ordenèc que de seguit li treiguessen eth mantèl ath sabent e l’ac autregèssen a Simpatia, causa que se hec lèu lèu, dauant dera confusion deth sabent que gessec dera sala damb eth cap clin.
Es-mil-e-ua-net-V	Alavetz se lheuèc un dusau sabent, famós pera sua sagacitat e coneishements teologics, e que toti designauen damb es uelhs entà qu’auesse er aunor d’interrogar ara joena.
Es-mil-e-ua-net-V	S’acarèc damb Simpatia e li didec:
Es-mil-e-ua-net-V	Era responec: “Prumèr lauar-se es mans, invocant eth nòm d’Allà en accion de gràcies.
Es-mil-e-ua-net-V	Eth sabent preguntèc: “Me pòs díder ara, ò esclaua!
Es-mil-e-ua-net-V	Eth higec: “Qu’ei atau!
Es-mil-e-ua-net-V	Era responec: “Era fe s’està en quate lòcs: en còr, en cap, ena lengua e enes membres.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E quan li balhèren eth consentiment li preguntèc ath sabent:
Es-mil-e-ua-net-V	Ad aguesta pregunta non sabec se qué respóner eth sabent, e era joena s’esdeguèc a trèir-li eth mantèl e se balhèc ada era madeisha aguesta responsa:
Es-mil-e-ua-net-V	Dempús d’aquerò, Simpatia se virèc entara assemblada e l’interroguèc damb ua guardada, qu’ada era responec un cèrt sabent, qu’ère un des òmes mès celèbres deth sègle e que non n’auie de parièr en coneishement deth Koran.
Es-mil-e-ua-net-V	Se lheuèc e li didec a Simpatia:
Es-mil-e-ua-net-V	Era responec: “Eth Koran ei format per cent catorze surates o capitols, que d’eri setanta se dictèren ena Meca e quaranta quate en Medina.
Es-mil-e-ua-net-V	Se dividís en sies centes vint-e-ua divisions cridades “aschar”, e en sies mil dus cents trenta sies versets.
Es-mil-e-ua-net-V	Includís setanta nau mil quate centes trenta nau paraules e tres centes vint-e-tres mil sies centes letres, cada ua des quaus a dètz vertuts especiaus.
Es-mil-e-ua-net-V	En eth se mente eth nòm de vint-e-cinc profètes: Adam, Noè, Ibrahim, Isaac, Uacub, Yussef, El-Yosh, Yunés, Loth, Hud, Schoaib, David, Soleiman, Zo-Kefel, Edris, Elies, Yahia, Zacharia, Ayub, Mussa, Harun, Issa e Mohamed.
Es-mil-e-ua-net-V	Eth jeique didec: “Meravilhosa era tua exactitud.
Es-mil-e-ua-net-V	Era responec: “Qu’ei eth verset a on se trapen aguestes paraules: “es judius diden que son enganhadi es cristians, es cristians diden qu’es judius ignòren era vertat”.
Es-mil-e-ua-net-V	Quan entenec eth jeique aguestes paraules, se declarèc plan satisfèt, mès volec interrogar-la encara.
Es-mil-e-ua-net-V	Atau, donc, li preguntèc:
Es-mil-e-ua-net-V	Era didec: “Quate: Abdalah Ben-Massud, Alei ben-Tabet, Abu Obeida ben-Al-Djerrar e Othman ben-Alfan (Allà les age ena sua gràcia as quate!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Quan entenec eth sabent aguestes responses de Simpatia, non podec mens d’exclamar: “Certifiqui, ò Emir des Credents!
Es-mil-e-ua-net-V	Alavetz Simpatia demanèc permís entà hèr-li ua pregunta ath jeique, e li didec:
Es-mil-e-ua-net-V	Estonat quedèc eth sabent, sense poder hèr era mendre referéncia ad aquerò; e dempús de trèir-li eth mantèl, Simpatia s’esdeguèc a indicar per era madeisha, entre era generau e estupefaccion des presents, es versets demanats.
Es-mil-e-ua-net-V	Alavetz se lheuèc ath miei dera assemblada un mètge famós per çò des sòns coneishements e qu’auie publicat libres molt estimats.
Es-mil-e-ua-net-V	S’acarèc a Simpatia e li didec:
Es-mil-e-ua-net-V	Era responec: “Eth nòm d’Adam, ven dera paraula araba adim, que signifique era pèth, era superfícia dera tèrra, e se cridèc atau ath prumèr òme perque siguec creat d’ua barreja de tèrra de diuèrses parts deth mon.
Es-mil-e-ua-net-V	Efectiuament, eth cap d’Adam se formèc damb tèrra d’Orient, eth sòn pièch damb tèrra de Kaaba, e es sòns pès damb tèrra d’Occident.
Es-mil-e-ua-net-V	En còs dispausèc Allà sèt pòrtes d’entrada e dues de gessuda: es dus uelhs, es dues aurelhes, es dus horats deth nas e era boca, e dera auta part, ua gessuda peth dauant e ua peth darrèr: eth cu.
Es-mil-e-ua-net-V	Dempús, entà balhar-li un temperament a Adam, eth Creador amassèc en eth es quate elements: aigua, aire, huec e tèrra.
Es-mil-e-ua-net-V	E vaquí se per qué eth temperament biliós a era natura deth huec, qu’ei caud e sec; eth temperament nerviós a era natura dera tèrra, qu’ei seca; eth linfatic a era natura dera aigua, qu’ei hereda e umida; e eth temperament sanguinenc era natura der aire, qu’ei caud e sec.
Es-mil-e-ua-net-V	Dempús d’aquero, Allà acabèc de construir eth còs uman.
Es-mil-e-ua-net-V	Botèc en eth tres cents setanta conductes e dus cents quaranta uassi.
Es-mil-e-ua-net-V	Li balhèc tres instints: er instint dera vida, er instint dera reproduccion e er instint der apetís.
Es-mil-e-ua-net-V	Dempús li botèc eth còr, ua mèlsa, uns paumons, sies tripes, un hitge, dus arnelhs, un cervèth, dus colhons, un nèrvi e ua pèth.
Es-mil-e-ua-net-V	Lo dotèc de cinc sensi guidadi per sèt esperits vitaus.
Es-mil-e-ua-net-V	Per çò der orde des organs, Allà botèc eth còr en costat quèr deth pièch, e dejós d’eth estenec er estomac, botèc tanben es paumons entà que li servissen de ventalh ath còr; eth hitge ara dreta entà que siguesse coma eth garda deth còr, e fin finau er entrelaçament des intestins e era articulacion des costelhes.
Es-mil-e-ua-net-V	Eth sabent mètge non podec dissimular era sua suspresa; dempús higec: “Mos pòs parlar ara des simptòmes des malauties?” Era responec: “Es simptòmes des malauties son extèrns e intèrns e servissen entà indicar era classa de mau e eth sòn grad de gravetat.
Es-mil-e-ua-net-V	Efectiuament, er òme adreit en sòn art, sap endonviar eth mau sonque cuelhent-li eth pos ath malaut; d’aguesta sòrta endónvie eth grad de sequèra, de calor, de duretat, de hered e d’umiditat; sap tanben que s’a un òme se li tornen auriòs es uelhs ei pr’amor que deu auer bèth mau en hitge e que s’a bèth aute se l’incline era esquia, ei perque deu auer grèument atacadi es paumons.
Es-mil-e-ua-net-V	Era responec: “Eth mau de cap ei degut mès que mès ara nutricion, quan se cargue de nauèth er estomac abans qu’es prumèrs aliments s’agen digerit; tanben ei degut as minjades hètes sense apetís.
Es-mil-e-ua-net-V	Era goludesa ei era causa de totes es malauties qu’assòlen era tèrra.
Es-mil-e-ua-net-V	Aqueth que volgue alongar era sua vida, donc, a de practicar era sobrietat, e ath delà, lheuar-se d’ora, evitar es velhades, non hèr excèssi damb era hemna, non abusar dera sangarrèra ne des escarificacions, e fin finau li cau susvelhar eth sòn vrente.
Es-mil-e-ua-net-V	Entad aquerò li cau dividir eth sòn vrente en tres parts que d’eres n’aumplirà d’aliments ua, damb aigua era auta e damb arren era tresau, deishant-la liura entara respiracion e entà que posque era anma estar-se aquiu.
Es-mil-e-ua-net-V	Era responec: “Era ictericia o jaunura febrila se caracterise per un color auriò que l’arribe ara pèth, per amarum ena boca, pes vertiges, pera freqüéncia deth pos, pes vomècs e pera aversion as hemnes.
Es-mil-e-ua-net-V	Eth didec: “Perfèctament!
Es-mil-e-ua-net-V	Eth didec: “Veigui qu’era tua sciéncia arren a entà desirar.
Es-mil-e-ua-net-V	Era responec: “Era aigua pura e fresca contenguda en un recipient porós heregat per quinsevolh perhum excellent o simplament perhumat damb bugàs d’encens.
Es-mil-e-ua-net-V	Non s’a de béuer que dempús des minjars.
Es-mil-e-ua-net-V	Era responec: “Era premanida pera man dera hemna, sense qu’age tengut massa preparatius, e quan se minge damb còr alègre.
Es-mil-e-ua-net-V	Era didec: “Damb era carn d’anhèth, son er aliment mès san.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Simpatia responec ara pregunta deth mètge: “Com pòs interrogar-me sus eth vin quan eth Libre ei tant explicit sus aguest ahèr?
Es-mil-e-ua-net-V	A maugrat des sues nombroses vertuts, ei proïbit pr’amor que trebole era rason e ahisque es umors.
Es-mil-e-ua-net-V	Eth didec: “Prudenta ei era tua responsa.
Es-mil-e-ua-net-V	Era contestèc: “Era sagnada ei necessària entà guaires persones an massa sang.
Es-mil-e-ua-net-V	S’a de practicar en dejun, un dia de primauèra sense bromes, ne vent, ne ploja.
Es-mil-e-ua-net-V	Quan aguest dia què en dimars, era sagnada produsís es sòns milhors efèctes, mès que mès se tau dia ei eth dètz-e-setau deth mes.
Es-mil-e-ua-net-V	Eth sabent meditèc un instant e didec: “Enquia ara as responut perfèctament, mès te voi hèr encara ua pregunta importanta, que mos demostrarà s’era tua sabença arribe a totes es causes essenciaus ena vida.
Es-mil-e-ua-net-V	Quan entenec era joena tau pregunta, se rogic tota e baishèc eth cap, çò que li hec creir ath califa qu’ère incapabla de respóner.
Es-mil-e-ua-net-V	Mès non se tardèc en lheuar eth cap, e acarant- se damb eth califa, li didec: “Per Allà!
Es-mil-e-ua-net-V	Alavetz didec era dòcta Simpatia:
Es-mil-e-ua-net-V	Qu’ei ua causa excellenta e son nombrosi es sons beneficis e es sues vertuts.
Es-mil-e-ua-net-V	Era copulacion aleugerís eth còs e er esperit, aluenhe era malenconia, padegue eth calor dera passion, atire er amor, alègre eth còr, consòle dera abséncia e hè reméter eth saunei perdut.
Es-mil-e-ua-net-V	Plan que òc, mos referim ara copulacion d’un òme damb ua hemna joena; mès s’era hemna ei vielha, se passe tot çò de contrari, pr’amor qu’alavetz non i a malahèta qu’aguest acte non posque engendrar.
Es-mil-e-ua-net-V	Copular damb ua vielha ei expausar-se a maus sense finau, entre d’auti, es afeccions dera vista, eth dolor d’arnelhs, eth dolor de cames e eth dolor d’esquia.
Es-mil-e-ua-net-V	En resumit, qu’ei perilhós!
Es-mil-e-ua-net-V	Qu’ei convenient, donc, húger d’aquerò coma d’un podom sense remèdi.
Es-mil-e-ua-net-V	Entad aguest acte s’a d’escuélher a ua hemna expèrta que comprene ath prumèr còp de uelh, que parle damb ès e mans e que desencuse ath sòn pròprietari d’auer jardins e partèrres floridi.
Es-mil-e-ua-net-V	A tota copulacion complèta li seguís era umiditat.
Es-mil-e-ua-net-V	Aguesta umiditat se produís ena hemna per çò dera emocion que senten es sues parts aunorables, e en òme per çò deth chuc que segrèguen es sòns dus ueus.
Es-mil-e-ua-net-V	Aguest chuc va per un camin plan complicat: Pr’amor qu’er òme possedis ua vena gròssa que d’era neishen es autes venes.
Es-mil-e-ua-net-V	Era sang qu’adaigue totes aguestes venes, qu’eth sòn nomnbre ei de tres centes setanta, acabe en tot canalizar-se per un tuèu qu’acabe en ueu quèr.
Es-mil-e-ua-net-V	En aguest ueu quèr, era sang, en tot agitar-se, acabe clarificant-se e transformant-se en un liquid blanc, que s’espessís gràcies ath calor deth ueu e qu’era sua flaira se retire ara dera lèit de palmèra…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Eth sabent exclamèc: “Damb quina sagacitat as responut!
Es-mil-e-ua-net-V	Mès encara me cau hèr-te dues preguntes.
Es-mil-e-ua-net-V	Me pòs díder quin èsser viuent non viu senon empresoat e morís tanlèu alende er aire liure?
Es-mil-e-ua-net-V	Quan entenec eth mètge totes aguestes responses dera beròia Simpatia, non podec mens que declarar-se incapable de cuelher-la en un error scientific, e se filèc a ocupar eth sòn lòc.
Es-mil-e-ua-net-V	Mès l’ac empedic un gèst de Simpatia, e li didec: “Me cau hèr-te, ath mèn torn, ua pregunta:
Es-mil-e-ua-net-V	Dempús d’aquerò, se lheuèc entre es venerables jeiques un astronòm qu’ère eth mès famòs entre es astronòms deth règne e que lo guardèc arrint era beròi Simpatia, segura per auança de qué eth li traparie es uelhs mès enigmatics que totes es esteles deth cèu.
Es-mil-e-ua-net-V	Er astronòm se seiguec dauant dera joena e dempús der acostumat preambul, li preguntèc:
Es-mil-e-ua-net-V	Era responec: “Te cau saber qu’eth solei ges des hònts d’Orient, e desapareish enes hònts d’Occident.
Es-mil-e-ua-net-V	Cent ueitanta son aguestes hònts.
Es-mil-e-ua-net-V	Eth solei ei eth sultan deth dia, coma era lua ei era sultana dera net.
Es-mil-e-ua-net-V	E didec Allà en Libre: “Jo sò qui autrege era sua lum ath solei e eth sòn esplendor ara lua e qui les assignèc lòcs matematics que permeten conéisher eth calcul des dies e des ans.
Es-mil-e-ua-net-V	Jo sò qui fixèc un limit ara carrèra des astres e proïbic ara lua que jamès demorèsse ath solei, atau coma qu’era net s’auancèsse ath dia.
Es-mil-e-ua-net-V	Eth sabent astronòm contestèc: “Quines responses mès meravilhoses e precises!
Es-mil-e-ua-net-V	Mès, adolescenta!
Es-mil-e-ua-net-V	Era responec: “S’auessa de parlar de toti es astres me calerie consagrar ad aquerò mès d’ua session.
Es-mil-e-ua-net-V	Sonque diderè, donc, pòques paraules.
Es-mil-e-ua-net-V	Ath delà deth solei e dera lua, i a d’auti cinc planetes, que son: Ultared, El-Zohrat, El-Merriht, El-Muschtari e Zhojal.
Es-mil-e-ua-net-V	Era lua, hereda e umida, de bona influéncia, ei en Càncer, eth sòn apogèu ei Taure, a coma inclinacion a Escorpion e coma perigèu a Capricòrn e Leo.
Es-mil-e-ua-net-V	Jupiter, d’influéncia benigna, ei en Tauro, a coma apogèu a Piscis, coma inclinacion a Libra e coma perigèu a Aries e a Escorpion.
Es-mil-e-ua-net-V	Mercuri, d’influéncia uns còps benigna e d’auti maliga, ei en Geminis, a coma apogèu a Virgo, coma inclinacion a Piscis e coma perigèu a Tauro.
Es-mil-e-ua-net-V	Quan er astronòm auec entenut aguesta responsa admirèc fòrça era prigondor des coneishemens dera joena Simpatia.
Es-mil-e-ua-net-V	Ça que la, sagèc de trebolar-la damb bèra pregunta mès dificila e li preguntèc:
Es-mil-e-ua-net-V	En escotar semblabla pregunta, era dòcta Simpatia joquèc eth cap e reflexionèc pro temps, çò que hec qu’eth califa supausèsse que se reconeishie incapabla de contestar.
Es-mil-e-ua-net-V	Mès non se tardèc a lheuar eth cap, e li didec ath califa: “Non parlarè, ò Emir des Credents!
Es-mil-e-ua-net-V	Aguestes paraules heren arrir ath califa e a toti es presents dera assemblada.
Es-mil-e-ua-net-V	Mès Simpatia seguic: “Te cau saber, ò astronòm!
Es-mil-e-ua-net-V	Er astronòm arric e li didec: “Que non te hi aguesta pregunta que coma ua pròva.
Es-mil-e-ua-net-V	Era responec: “Eth dimenge ei eth dia consagrat ath Solei.
Es-mil-e-ua-net-V	Quan comence er an en dimenge ei senhau de qué es pòbles auràn de patir fòrça tiranies e vexacions per part des sòns sultans, des sòns reis e des sòns governants; i aurà sequèra, non anaràn ben es lentilhes, s’agriràn es arradims e se liuraràn combats fòrts entre es reis.
Es-mil-e-ua-net-V	Mès sus tot aquerò, Allà encara ei mès sabent!
Es-mil-e-ua-net-V	Eth deluns ei eth dia consagrat ara Lua.
Es-mil-e-ua-net-V	Mès Allà ei eth mès sabent!
Es-mil-e-ua-net-V	Pòt començar er an en dimars, dia consagrat a Mart.
Es-mil-e-ua-net-V	Queiràn heridi de mòrt es grani e es poderosi, pujarà eth prètz deth granatge, ploirà pòc, i aurà escassetat de peish, era mèu serà de molt bon prètz, es lentilhes se veneràn en arren, es grans de lin seràn cars, i aurà ua cuelheta excellenta de civada.
Es-mil-e-ua-net-V	Mès se vessarà molta sang e ua epidèmia deimarà es saumets, qu’eth sòn prètz pujarà fòrça.
Es-mil-e-ua-net-V	Mès Allà ei eth mès sabent!
Es-mil-e-ua-net-V	Eth dimèrcles ei eth dia de Mercuri.
Es-mil-e-ua-net-V	Quan comence er an en dimèrcles ei senhau de granes catastròfes marines, de fòrça dies de tempèsta e de relampits, de manca de granatge e de qué es cotiledòns e es cebes pujaran fòrça de prètz, sense compdar ua epidèmia qu’atacarà as mainatges.
Es-mil-e-ua-net-V	Mès Allà ei eth mès sabent!
Es-mil-e-ua-net-V	Eth dijaus ei eth dia consagrat a Jupiter.
Es-mil-e-ua-net-V	Se daurís er an, ei senhau de concòrdia entre es pòbles, de justícia enes governants e visirs, d’integritat enes kadis e de grani beneficis entara umanitat, entre d’autes, abondància de ploges, de fruts, de gran, de coton, de lin, de mèu, d’arradims e de peish.
Es-mil-e-ua-net-V	Mès Alla`ei eth mès sabent!
Es-mil-e-ua-net-V	Eth diuendres ei eth dia consagrat a Venus.
Es-mil-e-ua-net-V	Se daurís er an, ei senhau de qué era arrosada sera abondosa e era primauèra molt beròia.
Es-mil-e-ua-net-V	Neisherà ua enòrma multitud de mainatges d’ambdús sèxes, e i aurà fòrça cornishons, melons d’aigua, carabasses, aubergines e tomates, e tanben truhes.
Es-mil-e-ua-net-V	Mès Allà ei eth mès sabent!
Es-mil-e-ua-net-V	Eth dissabte, fin finau, ei eth dia de Saturn.
Es-mil-e-ua-net-V	Maladit sigue er an que comence en tau dia!
Es-mil-e-ua-net-V	Maladit tau an!
Es-mil-e-ua-net-V	I aurà ua avarícia generau deth cèu e dera tèrra, era hame succedirà ara guèrra, es malauties ara hame, e es abitants d’Egipte e de Siria se planheràn jos era opression qu’an de patir e jos era tirania des governants.
Es-mil-e-ua-net-V	Quan er astronòm entenec tau responsa, esclamèc: “Guaire admirablament responeres a tot!
Es-mil-e-ua-net-V	Simpatia contestèc: “Plan que òc!
Es-mil-e-ua-net-V	Dempús higec Simpatia: “Ara te vau a interrogar jo…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Ara te vau a interrogar jo.
Es-mil-e-ua-net-V	En bades meditèc eth sabent, lheuant es uelhs entath cèu, pr’amor que non podec gésser deth compromís.
Es-mil-e-ua-net-V	Dauant d’aguestes paraules, er astronòm se declarèc plan inferior ara beroia adolescenta en consishements e se retirèc dera sala.
Es-mil-e-ua-net-V	Alavetz, per orde deth califa, lo succedic un filosòf, que venguec a botar-se dauant de Simpatia, e li preguntèc:
Es-mil-e-ua-net-V	Era responec: “Que voi responer-te ad aquerò damb es pròpries paraules deth Profèta (siguen damb eth era patz e era pregària!
Es-mil-e-ua-net-V	Era infidelitat circule entre es hilhs d’Adam, coma circule era sang pes venes, encara que se dèishen arrossegar eth blasfèmi contra era tèrra, e es fruts dera tèrra, e es ores dera tèrra.
Es-mil-e-ua-net-V	Eth filosòf exclamèc: “Sublimes e definitues son aguestes paraules!
Es-mil-e-ua-net-V	Eth li didec: “Perfèctament!
Es-mil-e-ua-net-V	Eth didec: “Vas a explicar-me eth següent cas: un òme guarde peth maitin a ua esclaua e comet damb era un acte illicit; guarde ad aguesta madeisha esclaua tath meddia, e eth hèt ei licit alavetz; la guarde pendent era meddiada, e de nauèth ei illicit; ara còga deth solei l’ei permetut guarda-la e se l’enebís de hè’c ara net, e ath maitin der aute dia pòt perfèctament apressar-se ada era damb tota libertat.
Es-mil-e-ua-net-V	Era responec: “Qu’ei plan simpla era explicacion.
Es-mil-e-ua-net-V	Peth maitin un òme tache es sues guardades en ua esclaua que non ei sua, causa qu’ei illicita, segontes eth Libre.
Es-mil-e-ua-net-V	Mès la crompe tà meddia e alavetz la pòt guardar e gaudir-la tot çò que volgue; ara ora dera meddiada, pera causa que sigue, l’entorne era libertat e plan per aquerò ja non a eth dret de dirigir-li es uelhs ada era.
Es-mil-e-ua-net-V	Didec eth filosòf: “Qu’ei atau!
Es-mil-e-ua-net-V	Era responec: “Eth maitin!
Es-mil-e-ua-net-V	Eth didec: “Ditz-me tot çò que sàpies sus aguest problèma; ua volada d’audèths se cale sus era copa d’un arbe; uns se meten enes rames superiores e uns auti enes inferiors.
Es-mil-e-ua-net-V	Es audèths que se trapen naut de tot der arbe les diden as de baish: “Se s’amassèsse damb nosati un de vosati eth nòste grop serie eth doble deth vòste; mès se baishèsse un de nosati entà vosati, mos egalaríetz eth nombre.
Es-mil-e-ua-net-V	Era responec: “I auie un totau de dotze audeths.
Es-mil-e-ua-net-V	Plan que òc, sèt naut de tot der arbe e cinc enes rames inferiores.
Es-mil-e-ua-net-V	S’un des audèths de baish s’amassèsse damb es de naut, eth nombre d’aguesti serie de ueit, qu’ei eth doble de quate; mès s’un des de naut baishèsse entà amassar-se damb es de baish serien sies en cada lòc.
Es-mil-e-ua-net-V	En enténer eth filosòf es diuèrses responses cranhèc que l’interroguèsse era adolescenta e entà sauvar eth sòn mantèl, hugec ath mès córrer e despareishec.
Es-mil-e-ua-net-V	Era responec: “Eth Tron, er Arbe deth Paradís, er Eden e Adam!
Es-mil-e-ua-net-V	Òc, pes pròpries mans d’Allà se creèren aguestes quate causes mentre qu’entà crear totes es autes, didec: “Que siguen!
Es-mil-e-ua-net-V	E sigueren”.
Es-mil-e-ua-net-V	Era responec: “Eth mèn pair en Islam ei Mohamed (siguen damb eth era pregaria e era patz!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E era clau d’aguest aute enigma?
Es-mil-e-ua-net-V	Era responec: “Era vertat ei qu’as talents de tier paraules excessiues entà hèr-me saber que se tracte deth ueu.
Es-mil-e-ua-net-V	Preguntèc eth: “Me pòs díder ara guairi còps a eth dret a intercedir per cada credent eth Profèta?
Es-mil-e-ua-net-V	Dauant d’aguesta pregunta, plan insidiosa, se n’encuedèc Simpatia de qué eth sabent sajaue de trèir-li ua responsa comprometedora; pr’amor que se li daue era preferéncia a Ali, gendre deth Profèta, desengustarie ath califa, qu’ère descendent d’Abbas, oncle de Mohamed.
Es-mil-e-ua-net-V	Prumèr se rogic, dempús s’esblancossic e dempús d’un instant de reflexion, repliquèc:
Es-mil-e-ua-net-V	Tanlèu eth califa auec entenut aguestes paraules, arribèc ar arràs dera afogadura, e quilhant-se sus es sòns pès, exclamèc: “Peth Senhor dera Kaaba!
Es-mil-e-ua-net-V	Mès eth sabent seguic: “Me pòs díder de qué tracte aguest enigma?
Es-mil-e-ua-net-V	Didec eth: “Encara me cau hèr-te quauques preguntes, e ac vau a hèr rapidament.
Es-mil-e-ua-net-V	Pòs dider-me en pòques paraules: “Qué i a mès doç qu’era mèu?
Es-mil-e-ua-net-V	Qué i a mès talhant qu’era destrau?
Es-mil-e-ua-net-V	Qué i a mès rapid qu’eth podom enes sòns efèctes?
Es-mil-e-ua-net-V	Quin ei eth gòi d’un instant?
Es-mil-e-ua-net-V	Quina ei era felicitat que se tarde tres dies?
Es-mil-e-ua-net-V	Quin ei eth dia mès erós?
Es-mil-e-ua-net-V	Quina ei era alegria d’ua setmana?
Es-mil-e-ua-net-V	Quin ei eth suplici que mos acace enquiara hòssa?
Es-mil-e-ua-net-V	Quina ei era alegria deth còr?
Es-mil-e-ua-net-V	Quin ei eth patiment der esperit?
Es-mil-e-ua-net-V	Quina ei era desolacion dera vida?
Es-mil-e-ua-net-V	Quin ei eth mau que non a remèdi?
Es-mil-e-ua-net-V	Quina ei era vergonha que non pòt esfaçar-se?
Es-mil-e-ua-net-V	Alavetz eth califa Al-Raschid li didec a Simpatia: “Qu’as rason.
Es-mil-e-ua-net-V	E didec era: “Er amor des mainatges ei mès doç qu’era mèu.
Es-mil-e-ua-net-V	Era lengua ei mès talhanta qu’era destrau.
Es-mil-e-ua-net-V	Eth mau de uelh ei mès rapid qu’eth podom.
Es-mil-e-ua-net-V	Eth gòi der amor solet se tarde un instant.
Es-mil-e-ua-net-V	Era felicitat que se tarde tres dies ei era qu’experimente eth marit enes epòques menstruaus dera sua hemna, pr’amor qu’alavetz repause.
Es-mil-e-ua-net-V	Eth dia mès erós ei eth deth guanhs d’un negòci.
Es-mil-e-ua-net-V	Era alegria que se tarde ua setmana ei era dera nòça.
Es-mil-e-ua-net-V	Eth deute que li cau pagar a tota persona ei era mòrt.
Es-mil-e-ua-net-V	Era alegria deth còr ei era hemna submissa ar espós.
Es-mil-e-ua-net-V	Eth patiment der esperit ei un sirvent dolent.
Es-mil-e-ua-net-V	Era praubetat ei era desolacion dera vida.
Es-mil-e-ua-net-V	Eth mau caractèr ei eth mau sese remèdi.
Es-mil-e-ua-net-V	Era vergonha que non se pòt esfaçar ei eth desaunor d’ua hilha.
Es-mil-e-ua-net-V	Dauant de tanta sagacitat e sabença, eth califa Harun Al-Raschid se sentèc ar arràs divinizat, e ordenèc ath sabent Ibrahim ben-Sayar que li balhèsse eth sòn mantèl ara adolescenta.
Es-mil-e-ua-net-V	Dempús d’auer-li autrejat eth mantèl, lheuèc era man dreta eth sabent, e manifestèc publicament qu’era joena l’auie superat en coneishements e qu’ère era meravilha entre es meravilhes deth sègle.
Es-mil-e-ua-net-V	Alavetz preguntèc eth califa a Simpatia: “Sabes tocar esturments armonics e cantar en tot acompanhar-te?” Era responec: “Plan que òc!” Ara seguida se hec a vier un laüt en un estug de satin clar, acabat damb un bordon de seda auriòla barrat damb un boton d’aur.
Es-mil-e-ua-net-V	Simpatia treiguec der estug eth laüt e liegec en eth aguesti vèrsi gravadi damb caractèrs entrelaçadi e floridi:
Es-mil-e-ua-net-V	Èra jo encara ua rama verda, e ja m’ensenhauen cançons es audèths enamoradi!
Es-mil-e-ua-net-V	Enes jolhs des joenes, ara ressoni jos es dits e canti coma es audèths!
Es-mil-e-ua-net-V	Alavetz lo sarrèc entada era, s’inclinèc coma ua mair entath sòn hilh, treiguec der esturment acòrds de dotze manères desparières, e ath miei der entosiasme generau cantèc damb ua votz que esmoiguec a toti es còrs e arrinquèc lèrmes d’emocion en toti es uelhs.
Es-mil-e-ua-net-V	Quan acabèc era, se lheuèc sus es dus pès eth califa, e exclamèc: “Qu’Allà aumente en tu es sòns dons!, ò Simpatia!
Es-mil-e-ua-net-V	En aguest moment dera sua narracion, Schahrazada vedec aparéisher eth maitin e se carèc discrètament.
Es-mil-e-ua-net-V	Era didec:
Es-mil-e-ua-net-V	Simpatia punèc era tèrra entre es mans deth califa e contestèc: “Qu’Allà estene es sues gràcies sus eth nòste patron eth califa!
Es-mil-e-ua-net-V	Luenh de mostrar-se ofensat per aguesta preferéncia, eth califa accedic immediatament ara sua demana, en tot hèr que l’autregèssen coma present mil dinnars mès, e li didec: “Que poiràs dilhèu èster tant expèrta en amor coma n’ès en coneishements espirituaus.” Dempús volec encara méter punt e finau ara sua magnificéncia, en tot designar a Abul Hassan entà tier un naut cargue en palai, e l’admetec en nombre des sòns favorits intims.
Es-mil-e-ua-net-V	Dempús lheuèc era session.
Es-mil-e-ua-net-V	Dempús, en veir Schahrazada qu’eth rei Schahriar arroncilhaue es celhes e meditaue d’ua manèra inquietanta, s’esdeguèc a abordar es Aventures deth poèta Abu-Nowas, e comencèc eth relat de seguit, mentre Doniazada, miei adormida enquia alavetz, se desvelhaue estonada còp sec, quan entenec prononciar eth nòm d’Abu-Nowas, e, tota aurelhes, se premanie a escotar.
Es-mil-e-ua-net-V	Era didec:
Es-mil-e-ua-net-V	Se conde, mès Allà ei mès sabent, qu’ua net entre es nets, cuelhut per insòmia e damb er esperit plan preocupat, eth califa Harun Al-Raschid gessec entà distrèir eth sòn engüeg.
Es-mil-e-ua-net-V	D’aguesta sòrta arribèc dauant d’un pabilhon qu’era sua pòrta ère dubèrta, mès en lumedan se trauessaue eth còs d’un eunuc nere adormit.
Es-mil-e-ua-net-V	Eth califa sautèc sus eth còs der esclau, entrant ena soleta sala que se compausaue eth pabilhon, e çò prumèr que vedec siguec un lhet damb cortines passades e illuminat a dreta e quèrra per dues granes halhes.
Es-mil-e-ua-net-V	I auie ath costat deth lhet ua tauleta qu’en era i auie ua plata damb un cantre de vin, ath quau servie de tapa un veire plaçat boca enjós.
Es-mil-e-ua-net-V	S’estonèc eth califa de trapar en aqueth pabilhon aqueres causes que non n’auie idia e en tot auançar entath lhet lheuèc es cortines e se quedèc estonat dera beresa que s’aufrie ara sua vista.
Es-mil-e-ua-net-V	Qu’ère ua joena esclaua, tan beròia coma eth plen dera lua, e qu’eth solet vel s’estaue ena sua cabeladura deishada d’anar.
Es-mil-e-ua-net-V	Ara sua vista, eth califa, encantat ar arràs, cuelhec eth veire que coronaue eth còth deth cantre, l’aumplic de vin e formulèc ena sua anma: “Pes ròses des tues caròles, ò joena!” E se lo beuec tot doç.
Es-mil-e-ua-net-V	Dempús s’inclinèc sus eth beròi ròstre e deishèc un punet sus era piga qu’arrie des dera comissura des pòts.
Es-mil-e-ua-net-V	Mès encara que siguec plan leugèr, aqueth punet desvelhèc ara joena, que, en arreconéisher ar Emir des Credents, s’incorporèc en lhet viuament espaurida.
Es-mil-e-ua-net-V	Mès eth califa la padeguèc e li didec: “Apròp de tu i a un laüt, ò joena esclaua!
Es-mil-e-ua-net-V	Alavetz cuelhec eth laüt era joena, e dempús de templar-lo, treiguec d’eth, sons admirables, en tot hè’c de vint-e-ua fòrma desparièra, e damb tanta adretia qu’ath califa s’exaltèc enquiath limit dera exaltacion.
Es-mil-e-ua-net-V	En encuedar-se’n d’aquerò era joena, non deishèc de profitar-se’n d’aquerò.
Es-mil-e-ua-net-V	Atau, donc, li didec era: “Que patisqui es rigors deth Destin, ò Comanador des Credents!” Eth califa preguntèc: “E per qué?” Era didec: “Eth tòn hilh El-Amin, ò Comanador des Credents!
Es-mil-e-ua-net-V	Quan eth califa auec entenut aguestes paraules, se sentèc fòrça anujat e li prometec ara joena que li balharie a londeman un palai entada era soleta, damb ua casa digna dera sua beresa.
Es-mil-e-ua-net-V	Dempús, après ua cuelhuda de possession, gessec ara prèssa, desvelhant ar eunuc adormit, en tot ordenar-li que de seguit anèsse a avisar ath poèta Abu-Nowas entà que se presentèsse de seguit en palai.
Es-mil-e-ua-net-V	Qu’ère costum deth califa, plan, manar que cerquèssen ath poèta quan l’assautauen preocupacions, damb er in de distrèir-se entenent-li improvisar poèmes o méter en vèrs quinsevolh aventura que li condèsse.
Es-mil-e-ua-net-V	Er eunuc venguec ena casa d’Abu-Nowas, e coma que non lo trapèc aquiu, gessec a cercar-lo per toti es lòc publics de Bagdad, e lo trapèc a tot darrèr en cèrta tauèrna de mala fama, entath finau deth barri dera Pòrta Verda.
Es-mil-e-ua-net-V	Abu-Nowas se metec a arrir, e contestèc: “Com vòs, ò pair de blancors!
Es-mil-e-ua-net-V	Mentre parlauen eri d’aguesta sòrta, eth petit pistèc era sua polida tèsta pera pòrta entredaurida e Abu-Nowas, senhalant-lo, exclamèc: “S’era rama se balancège, be ne serà d’armoniós eth cant des audèths qu’en era niden…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Alavetz acabèc d’entrar eth joen ena sala.
Es-mil-e-ua-net-V	Plan que òc, ère çò de mès beròi possible, e anaue vestit damb tres tuniques superpausades e de colors desparièrs: era prumèra, complètament blanca; era dusau, ròia; era tresau, nera.
Es-mil-e-ua-net-V	Quan Abu-Nowas lo vedec vestit de blanc, sentec carrinclar en sòn esperit eth huec dera inspiracion, e improvisèc aguesti vèrsi en auor sòn:
Es-mil-e-ua-net-V	Se mostrèc vestit damb un lin de blancor leitosa, e es sòns uelhs languien jos es sues paupetes blues, e es ròses trendes des sues caròles benedien ad Aqueth que les auec creat!
Es-mil-e-ua-net-V	En enténer eth joen aguesti vèrsi, arric, e se treiguec era tunica blanca entà aparéisher totafèt ròi.
Es-mil-e-ua-net-V	En veder-lo, sentec Abu-Nowas que lo cuelhie complètament era emocion poetica, e ara seguida improvisèc aguesti auti vèrsi:
Es-mil-e-ua-net-V	Se mostrèc vestit damb ua tunica ròia coma eth sòn crudèu anament!
Es-mil-e-ua-net-V	En enténer aguesti vèrsi, eth petit lancèc damb un gèst era sua tunica ròia e apareishec vestit damb tunica nera, qu’amiaue dirèctament sus era pèth, e resautaue damb precision era cintura cenhuda per un cinturon de seda.
Es-mil-e-ua-net-V	E Abu-Nowas, en veder-lo, arribèc ar arràs dera exaltacion, e improvisèc aguesti auti vèrsi en aunor sòn:
Es-mil-e-ua-net-V	Se mostrèc vestit damb ua tunica nera coma era net, e non se dignèc tachar-me era guardada!
Es-mil-e-ua-net-V	E li didí: “Non ves qu’es mèns enemics e aqueri que m’an enveja, s’alègren der abandonament que me ties?
Es-mil-e-ua-net-V	Quan er enviat deth califa vedec ath joen e escotèc aguesti vèrsi, desencusèc de tot còr a Abu-Nowas, e tornèc de seguit en palai, a on botèc ath califa en coneishement sus era aventura que l’auie arribat a Abu-Nowas, e l’expliquèc qu’eth poèta s’auie constituit en ostatge ena tauèrna per non poder pagar era soma prometuda ath beròi gojat.
Es-mil-e-ua-net-V	Alavetz, eth califa, divertit ath còp qu’anujat, autregèc ar eunuc era soma necesària entath rescat der ostatge, e l’ordenèc qu’anèsse a treir-lo d’aquiu de seguit, entà hèr-se-lo a vier, de bon grat o ara fòrça, ena sua preséncia.
Es-mil-e-ua-net-V	S’esdeguèc er eunuc a executar era orde, e non se tardèc a tornar tient damb dificultat ath poèta, que trantalhaue per çò d’auer begut massa.
Es-mil-e-ua-net-V	E eth califa lo repoteguèc damb ua votz que sagèc que siguesse furiosa; dempús, en veir qu’Abu-Nowas se metie a arrir, s’apressèc ada eth, l’agarrèc dera man, e ena sua companhia se filèc de cap ath pabilhon a on se trapaue era esclaua.
Es-mil-e-ua-net-V	Quan Abu-Nowas vedec seiguda en lhet e vestida tota de satin blu, e damb eth ròstre caperat per un leugèr vel de seda blua, ad aquera joena de grani uelhs neri que l’arrien ena sua cara, li passèc era embriaguesa, e se sentec alugat d’entosiasme, e de pic improvisèc aguesta estròfa en aunor sòn:
Es-mil-e-ua-net-V	Ditz-li ara beròia de vel blu que li supliqui qu’age pietat de quauquarrés qu’uscle en desir dera sua beresa!
Es-mil-e-ua-net-V	Quan auec acabat era sua improvisacion Abu-Nowas, era esclaua li presentèc ua plata damb beuendes ath califa, que, entà divertir-se, convidèc ath poèta a que se beuesse eth solet tot eth vin dera copa.
Es-mil-e-ua-net-V	Abu-Nowas accedic de boni talents, e non se tardèc a sénter de nauèth en sòn còr es efèctes deth licor enervant.
Es-mil-e-ua-net-V	En aqueth moment se l’acodic ath califa lheuar-se còp sec, pr’amor d’espaurir a Abu-Nowas, e damb era espada ena man, se precipitèc sus eth coma se l’anèsse a talhar eth cap.
Es-mil-e-ua-net-V	En veir aquerò, Abu-Nowas, espaurit, se metec a córrer pera sala cridant; e eth califa l’acaçaue per toti es cornèrs, en tot punchar-lo damb era punta dera espada.
Es-mil-e-ua-net-V	Finaument, li didec: “Ara torna en tòn lòc a béuer ua auta glopada!” E ath madeish temps li hec un senhau ara joena entà qu’amaguèsse era copa, causa que hec de seguit era en tot amagar-la damb eth sòn vestit.
Es-mil-e-ua-net-V	Mès, a maugrat dera sua embriaguesa, se n’encuedèc Abu-Nowas, e improvisèc aguesta estròfa:
Es-mil-e-ua-net-V	Quina aventura mès estranha ei era mia aventura!
Es-mil-e-ua-net-V	Ua candida joena se transforme en lairona e me cuelh era copa entà amagar-la jos eth sòn vestit, en un cèrt loc a on jo voleria veder-me amagat!
Es-mil-e-ua-net-V	Se tracte d’un lòc que non nomenti per respècte ath califa!
Es-mil-e-ua-net-V	En enténer aguesti vèrsi, se metec a arrir eth califa, e li didec a Abu-Nowas de trufaria: “Per Allà!
Es-mil-e-ua-net-V	A compdar d’ara voi designar-te entà un naut emplec.
Es-mil-e-ua-net-V	En avier seràs titolat cap des petofièrs de Bagdad!” E de seguit responec Abu-Nowas en ton de burla: “En aguest cas, ò Comanador des Credetns!
Es-mil-e-ua-net-V	Dauant d’aguestes paraules, s’emmalicièc eth califa terriblament, e cridèc ar eunuc entà qu’avisèsse de seguit a Massrur eth borrèu, executor dera sua justícia.
Es-mil-e-ua-net-V	E lèu lèu arribèc Massrur, e eth califa l’ordenèc que li treiguesse era ròba a Abu-Nowas…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E responec Massrur: “Escoti e aubedisqui!” E de seguit se metec a executar era orde deth califa.
Es-mil-e-ua-net-V	Arrosseguèc a Abu-Nowas, que pensaue qu’ère totafèt inutil sajar d’eludir era ràbia deth califa, e dempús de botar-lo coma auíem dit, comencèc a passejar-lo doçament per dauant des diuèrsi pabilhons, qu’eth sòn nombre ère parièr as dies der an.
Es-mil-e-ua-net-V	E vaquí qu’Abu-Nowas, qu’era sua reputacion de trufaire ère universau en palai, non deishèc d’atirar-se era simpatia de totes es hemnes, que, entà manifestar era sua pietat, comencèren a caperar-lo d’aur e de jòies, e acabèren en tot amassar-se e seguir-lo prodigant-li paraules de consolacion.
Es-mil-e-ua-net-V	E alavetz et visir Giafar Al-Barmaki, que passaue peth dauant deth grop entà vier en palai, reclamat per un ahèr urgent, en veir ath poèta plorant e planhent-se, s’apressèc ada eth e li didec: “Mès, ès tu, Abu-Nowas?
Es-mil-e-ua-net-V	Er aute responec: “Per Allà, non è cometut ne era ombra d’un crim!
Es-mil-e-ua-net-V	Coma qu’en aqueth moment se trapaue plan près d’eri eth califa, amagat darrèr des cortines d’un pabilhon, non podec mens qu’estarnar-se d’arrir quan escotèc era responsa d’Abu-Nowas.
Es-mil-e-ua-net-V	Lo perdonèc, autrenjant-li ua tunica d’aunor e ua fòrta soma de sòs, e seguic, coma abans, hènt d’eth eth sòn companh inseparable enes moments de mala encolia.
Es-mil-e-ua-net-V	Quan Schahrazada acabèc de condar aguesta aventura deth poèta Abu-Nowas, era petita Doniazada, cuelhuda per un atac d’arrir qu’en bades sajaue de sufocar contra eth tapis que se trapaue seiguda, correc entara sua fraia, e li didec.
Es-mil-e-ua-net-V	Mès exclamèc eth rei Schahriar: “Que m’ei fòrça antipatic eth tau Abu-Nowas e se non vòs que te talhen de seguit eth cap, non te cau senon seguir eth relat des sues aventures!
Es-mil-e-ua-net-V	Ça que la, me pòs condar quauqua istòria de viatges entà esvagar-me era rèsta dera net; pr’amor que m’è afeccionat ad aquerò que tanh a viatges instructius des deth dia que hi ua excursion entà païsi luenhants damb eth mèn frair Schahzaman, rei de Samarkanda Al-Ajam, dempús d’aquerò que se passèc damb era mia maudida hemna, que li hi talhar eth cap.
Es-mil-e-ua-net-V	En enténer deth rei Schahriar taus paraules, s’esdeguèc a díder era discrèta Schahrazada: “Justament es mès estonantes e agradiues entre totes es istòries que coneishi son es istòries de viatges.
Es-mil-e-ua-net-V	De seguit ac poiràs jutjar, ò rei afortunat!
Es-mil-e-ua-net-V	E ara seguida comencèc a narrar Schahrazada:
Es-mil-e-ua-net-V	Me n’è sabut, qu’en temps deth califa Harun Al-Raschid, demoraue ena ciutat de Bagdad un òme cridat Sindbad eth Cargador.
Es-mil-e-ua-net-V	Qu’ère de condicion prauba, e entà guanhar-se era vida solie transportar paquets en sòn cap.
Es-mil-e-ua-net-V	Un dia entre es dies, li calec amiar en cap ua carga plan pesanta.
Es-mil-e-ua-net-V	E aqueth dia precisament hège ua calor tant excessiua, que sudaue eth cargador, aclapat peth pes qu’amiaue ath dessús.
Es-mil-e-ua-net-V	Era temperatura s’auie hèt ja intolerabla, quan eth cargador passèc per dauant dera pòrta d’ua casa que deuie pertànher a bèth mercadèr ric, en veir un solèr ben escampat e adaiguat ar entorn damb aigua de ròses.
Es-mil-e-ua-net-V	Bohaue aquiu ua brisa plan agradiua, e près dera pòrta i auie un ample banc entà sèir-se.
Es-mil-e-ua-net-V	En veder-lo, eth cargador Sindbad deishèc era sua carga sus eth banc mentat, damb er in de descansar e alendar aqueth aire tant agradiu.
Es-mil-e-ua-net-V	De seguit se n’encuedèc de qué des dera pòrta arribaue entada eth un aire pur barrejat damb ua deliciosa flaira.
Es-mil-e-ua-net-V	E tant l’agradèc, que se seiguec en un extrèm deth banc.
Es-mil-e-ua-net-V	Distinguic, entre d’auti, accents de tortores, de rossinhòls, de mèrles, de palomes de colhar e de perditzes domestiques.
Es-mil-e-ua-net-V	Se meravilhèc fòrça, e ahiscat peth plaser enòrme que tot aquerò li costaue, pistèc eth cap pera ua henuda dera pòrta e vedec ath hons un jardin immens, a on s’apilauen sirvents joeni, e esclaus, e vailets, e gent de tota sòrta, e i auie aquiu causes que non se traparien senon en castèths de reis e sultans.
Es-mil-e-ua-net-V	Dempús d’aquerò l’arribèc ua bohada de minjars reaument admirables e deliciosi, qu’ada era se barrejaue tota sòrta de fragàncies esquistes procedentes de diuèrsi viures e beuendes de bona qualitat.
Es-mil-e-ua-net-V	Alavetz non podec mens d’alendar, e lheuèc es uelhs entath cèu e exclamèc:
Es-mil-e-ua-net-V	Sense calcular, repartisses guairi dons vòs, ò Diu mèn!
Es-mil-e-ua-net-V	Mès non te penses que clami a tu entà demanar-te compdes des tòns actes o entà preguntar-te sus era tua justícia e era tua volontat, donques qu’ara creatura l’ei proïbit interrogar ath sòn patron omnipotent.
Es-mil-e-ua-net-V	Non hèsqui ua auta causa qu’observar.
Es-mil-e-ua-net-V	Glòria a tu!
Es-mil-e-ua-net-V	Enriquisses o aflaquisses, ennautes o umilies, sivans es tòns desirs, e tostemp ac hès damb logica, encara qu’a viatges non la pogam compréner.
Es-mil-e-ua-net-V	Vaquí ath patron d’aguesta casa…
Es-mil-e-ua-net-V	Qu’ei erós enquias limits extrèms dera felicitat.
Es-mil-e-ua-net-V	Gaudís es delícies d’aguestes flaires encantadores, d’aguestes fragàncies agradiues, d’aguesti viures saborosi, d’aguestes beuendes delicioses.
Es-mil-e-ua-net-V	Dempús apuèc eth cargador era sua man ena maishèra, e damb tota era sua votz cantèc es següents vèrsi qu’anaue improvisant:
Es-mil-e-ua-net-V	Sòl passar qu’un malerós sense casa, se desvelhe de pic ara ombra d’un palai creat peth sòn destin!
Es-mil-e-ua-net-V	Mès, ai!, jo cada maitin me desvelhi mès miserable qu’era vesilha!
Es-mil-e-ua-net-V	Per moments s’aumente eth mèn malastre coma era carga qu’ena mia esquia pese fatigosa, mentre d’auti viuen erosi e contents en sen des bens qu’era sòrt les autrege!
Es-mil-e-ua-net-V	Carguèc jamès eth Destin era esquia d’un òme damb carga parièra ara tenguda pera mia esquia…?
Es-mil-e-ua-net-V	Ça que la, non dèishen d’èster es mèns semblables, auti que son claufidi d’aunors e de repaus!
Es-mil-e-ua-net-V	E encara que non dèishen d’èster es mèns semblables, entre eri e jo, botèc era sòrt bèra diferéncia, en tot retirar-me jo ada eri coma eth vinagre amargant e ranci se retire ath vin!
Es-mil-e-ua-net-V	Mès non te penses que t’acusi bric, ò Senhor mèn!
Es-mil-e-ua-net-V	Qu’ès gran, magnanim e just, e pro me’n sai de qué jutges damb sabença!
Es-mil-e-ua-net-V	Plan aclapat, eth cargador sagèc de trapar ua desencusa entà non seguir ath joen esclau, mès en bades.
Es-mil-e-ua-net-V	Deishèc, donc, eth sòn cargament en vestibul e entrèc damb eth mainatge en interior dera casa.
Es-mil-e-ua-net-V	Vedec ua casa esplendida, plia de persones grèus e respectuoses, e en centre dera quau se daurie ua gran sala, a on lo heren passar.
Es-mil-e-ua-net-V	Se trapèc aquiu dauant d’ua gran assemblada formada per personatges que semblauen aunorables, e deuien èster convidadi d’importància.
Es-mil-e-ua-net-V	Tanben trapèc aquiu flors de tota sòrta, perhums, confitures seques de totes es qualitats, lecaries, amelhes, frutes meravilhoses e ua gran quantitat de plates cargades damb anhèths rostits e parves somptuoses, e mès plates cargades de beuendes trètes des chucs des arradims.
Es-mil-e-ua-net-V	Trapèc tanben esturments armoniosi que tenguien enes sòns jolhs ues esclaues plan beròies, seigudes ordenadamen en lòc assignat a cada ua.
Es-mil-e-ua-net-V	Ath miei dera sala, entre es auti convidadi, aubirèc eth cargador a un òme de ròstre imponent e digne, qu’era sua barba blanquejaue per çò des ans, qu’es sues faccions èren corrèctes e agradiues ara vista, e qu’era sua fesomia denotaue gravetat, bontat, noblesa e granesa.
Es-mil-e-ua-net-V	En veir tot aquerò, eth cargador Sindbad…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	En veir tot aquerò, eth cargador Sindbad quedèc aclapat, e se didec: “Per Allà!
Es-mil-e-ua-net-V	Aguesta casa deu èster un palai deth país des gènis poderosi, o era residéncia d’un rei plan illustre o d’un sultan.” Dempús s’esdeguèc a cuélher era actitud que requerien era cortesia e es formes mondanes, les desirèc era patz a toti es assistents, hec vòts per eri, punèc era tèrra entre es sues mans, e acabèc tient-se de pès, damb eth cap clin, demostrant respècte e modéstia.
Es-mil-e-ua-net-V	Alavetz eth patron dera casa li didec que s’apressèsse, e lo convidèc a sèir-se ath sòn costat, dempús de desirar-li era planvenguda damb accent fòrça amable; l’aufric minjar, eth mès delicat e eth mès deliciós, e eth milhor condimentat de toti es qu’auie enes plates.
Es-mil-e-ua-net-V	E non deishèc Sindbag eth Cargador de hèr aunor ara invitacion, dempús de prononciar era formula invocadora.
Es-mil-e-ua-net-V	Mingèc, donc, enquia assadorar-se; dempús balhèc es gràcies a Allà, dident: “Laudat sigue Eth entà tostemp!” Dempús d’aquerò, se lauèc es mans e arregraïc a toti es convidadi era sua amabilitat.
Es-mil-e-ua-net-V	Solet alavetz li didec eth patron dera casa ath cargador, en tot seguir eth costum de non perméter hèr preguntes ar òste enquia que se l’age mestrat eth minjar e eth béuer: “Sigues planvengut, e actua damb tota libertat!
Es-mil-e-ua-net-V	Qu’Allà benedisque es tòns dies!
Es-mil-e-ua-net-V	E contestèc er aute: “Ò senhor, me cridi Sindbad eth Cargador, e era mia profession s’està en transportar paquets sus eth mèn cap crubant per aquerò ua sodada.” Arric eth patron dera casa e li didec: “Te cau saber, ò cargador!
Es-mil-e-ua-net-V	Dempús seguic: “Te cau saber tanben, ò cargador!
Es-mil-e-ua-net-V	Alavetz se rogic eth cargador, e didec.
Es-mil-e-ua-net-V	Mès Sindbad eth Marin li didec a Sindbad eth Cargador: “Non t’avergonhes de çò que cantaues, ne te treboles, pr’amor qu’a compdar d’ara seràs eth mèn frair.
Es-mil-e-ua-net-V	Sonque te demani que cantes lèu lèu aguestes estròfes qu’escotè e que me meravilhèren força.” Alavetz cantèc eth cargador es estròfes en qüestion, que shautèren en extrèm a Sindbad eth Marin.
Es-mil-e-ua-net-V	Tanlèu acabèren es estròfes, Sindbad eth Marin s’acarèc damb Sindbad eth Cargador, e li didec: “Ò cargador!
Es-mil-e-ua-net-V	T’explicarè, donc, totes es aventures que m’arribèren e totes es pròves que patí abans d’arribar en aguesta felicitat e d’abitar aguest palai.
Es-mil-e-ua-net-V	E veiràs alavetz eth prètz de tan terribles e estranhs trabalhs, es calamitats, es maus e es malastres que gràcies ada eri aquerí aguestes riqueses qu’ara me ves gaudir ena mia vielhesa.
Es-mil-e-ua-net-V	Solide ignòres es sèt viatges extraordinaris qu’è hèt, e com cada un d’aguesti viatges constituís per eth solet ua causa tan prodigiosa, que sonque pensar en era quède un aclapat e ath limit de toti es estupors.
Es-mil-e-ua-net-V	Quan arribè ara edat d’òme, cuelhí possession de tot aquerò, e me tenguí a minjar parves extraordinàries e a béuer beuendes extraordinàries, alternant damb era gent joena, e presumint de vestits excessiuament cars e cultivant eth tracte d’amics e camarades.
Es-mil-e-ua-net-V	Qu’èra convençut de qué aquerò auie de durar tostemp, entà màger auantatge mèn.
Es-mil-e-ua-net-V	Seguí viuent fòrça temps atau, enquia qu’un dia, guarit des mèns errors e remetuda era mia rason, vedí qu’es mies riqueses s’auien esbugassat, era mia condicion auie cambiat e es mèns bens auien hujut.
Es-mil-e-ua-net-V	Alavetz me desvelhè complètament dera mia inanicion, en tot senter-me cuelhut peth temor e per espant d’arribar ara vielhesa un dia, sense auer arren entà botar-me.
Es-mil-e-ua-net-V	Tanben alavetz me vengueren ena memòria aguestes paraules qu’eth mèn defuntat pair se compladie en repetir, paraules deth noste Senhor Soleiman ben-Daud:
Es-mil-e-ua-net-V	I a tres causes preferibles a d’autes tres: eth dia que se morís ei mens penible qu’eth dia que se neish, un gosset viu vau mès qu’un leon mòrt,e era hòssa ei milhor qu’era praubetat.
Es-mil-e-ua-net-V	Tanlèu me vengueren aguesti pensaments, me lheuè, amassè tot aquerò que me restaue de mòbles e de vestits, e sense pèrder un moment ac vení tot ena moneda publica damb era rèsta des mèns bens, proprietats e tèrres.
Es-mil-e-ua-net-V	D’aguesta sòrta artenhí era soma de tres mil dracmes…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Es penes hèn mès beròia encara era glòria que s’aquerís!
Es-mil-e-ua-net-V	Era glòria des umans ei era hilha inmortau de fòrça nets passades sense dormir!
Es-mil-e-ua-net-V	Qui desire trapar eth tresòr sense parièr des pèrles deth mar, blanques, grises o rosades, li cau hèr-se cabusaire abans d’artenher-les!
Es-mil-e-ua-net-V	Arribarie ara mòrt ena sua vana esperança, aqueth que volesse arténher era glòria sense esfòrç!
Es-mil-e-ua-net-V	Atau, donc, sense demora, corrí entath mercat, a on sagè de crompar diuèrses mercaderies e causes de tota sòrta.
Es-mil-e-ua-net-V	En Bassra eth vaishèth dirigic era vela entath mar, e alavetz naveguèrem pendent dies e nets, atracant en isles e isles, e entrant en un mar dempús de un aute mar, e arribant a ua tèrra dempus de ua auta tèrra.
Es-mil-e-ua-net-V	E en cada lòc que desembarcàuem veníem ues mercaderies entà crompar-ne d’autes e hègem escambis plan auantatjosi.
Es-mil-e-ua-net-V	Un dia que navegàuem sense veir tèrra de hège diuèrsi dies, vedérem gésser deth mar ua isla que per çò dera sua vegetacion mos semblèc bèth jardin meravilhós entre es jardins der Eden.
Es-mil-e-ua-net-V	En veder-la, eth capitan deth vaishèth volec atracar en era, en tot deishar-mos desembarcar tanlèu toquèrem tèrra.
Es-mil-e-ua-net-V	Baishèrem toti es comerciants, amiant damb nosati guairi viures e utisi de codina mos calie.
Es-mil-e-ua-net-V	Es uns se tengueren a alugar eth huec, e premanir eth minjar, e lauar era ròba, mentre qu’es auti passegèren, se divetiren e descansèren des fatigues marines.
Es-mil-e-ua-net-V	Jo siguí des que preferiren passejar e gaudir des bereses dera vegetacion que caperaue aqueres còstes, sense desbrembar-me de minjar ne de béuer.
Es-mil-e-ua-net-V	Mentre descansàuem d’aguesta sòrta, sentérem còp sec que tremolaue era isla tota damb tau fòrta secodida que siguérem lançadi a quauqui pès de nautada sus eth solèr.
Es-mil-e-ua-net-V	En aqueth moment vedérem aparéisher ena proa deth vaishèth ath capitan, que mos cridaue damb ua votz terribla e gèsti espauridors: “Sauvatz-vos lèu!
Es-mil-e-ua-net-V	Pujatz de seguit a bord!
Es-mil-e-ua-net-V	Deishatz-ac tot!
Es-mil-e-ua-net-V	Abandonatz en tèrra es vòstes causes e sauvatz es vòstes anmes!
Es-mil-e-ua-net-V	Hugetz der abisme que vos demore!
Es-mil-e-ua-net-V	Pr’amor qu’era isla que vos trapatz non ei ua isla, senon ua balena gigantesca qu’alistèc ath miei d’aguest mar era sua casa des de temps ancians, e gràcies ara arena deth mar creisheren arbes en sòn lomb!
Es-mil-e-ua-net-V	Que l’auetz desvelhat ara deh sòn saunei, treboléretz eth sòn repaus, ahisquéretz es sues sensacions en tot alugar huec en sòn lomb e vaquí qu’ei en tot desvelhar-se!
Es-mil-e-ua-net-V	Sauvatz- vos, se non vos negarà en mar, que vos avalarà sense remedi!
Es-mil-e-ua-net-V	Sauvatz-vos!
Es-mil-e-ua-net-V	En enténer aguestes paraules deth capitan, es passatgèrs, espauridi, deishèren totes es sues causes, vestis, utisi e hornèus, e se meteren a córrer entath vaishèth, que ère en tot lheuar era ancla.
Es-mil-e-ua-net-V	Quauqui uns lo poderen arténher a temps; d’auti non poderen.
Es-mil-e-ua-net-V	Pr’amor qu’era balena s’auie metut ja en movement, e dempús d’uns quants sauts espaventosi se submergie en mar damb tot aquerò qu’amiaue en lomb, e es ondades, que tumauen entre eres se barrèren entà tostemp sus era e sus eri.
Es-mil-e-ua-net-V	Jo siguí des que quedèren abandonadi sus era balena e s’auien d’estofar.
Es-mil-e-ua-net-V	Mès Allà eth Plan Naut velhèc per jo e me desliurèc d’estofar-me, en tot meter-me a posita dera mia man ua sòrta de cubeta grana de husta, qu’es passatgèrs auien amiat aquiu entà lauar era ròba.
Es-mil-e-ua-net-V	M’agarrè prumèr ad aqueth objècte, e dempús me podí méter, cama aciu cama enlà, sus eth, gràcies as esfòrci extraordinaris que me dauen eth perilh e era estimacion que jo auia pera mia anma, que m’ère plan preciosa.
Es-mil-e-ua-net-V	Alavetz me metí a bàter era aigua damb es mens pès coma se siguessen rems, mentre es ondades jogaeun damb jo en tot hèr-me tresvirar a dreta e quèrra.
Es-mil-e-ua-net-V	Per çò que hè ath capitan, s’esdeguèc a aluenhar-se a tota vela damb aqueri que se poderen sauvar, sense preocupar-se des que encara sobrenadauen.
Es-mil-e-ua-net-V	Non se tardèren a perir aguesti, mentre jo hèja tot çò que podia entà servir-me des mèns pès e arténher eth vaishèth, que me calec seguir damb es uelhs enquia que despareishec dera mia vista, e era net queiguec sus eth mar, en tot balhar-me era certitud dera mia perdicion e deth mèn abandonament.
Es-mil-e-ua-net-V	Pendent ua net e un dia sancer siguí lutant contra er abisme.
Es-mil-e-ua-net-V	Eth vent e es corrents m’arrosseguèren ara vòra d’ua isla escabrosa caperada de plantes escalaires que baishauen ath long des malhs en tot en.honsar-se en mar.
Es-mil-e-ua-net-V	M’agarrè as rames, e ajudant- me damb pès e mans artenhí pujar enquia naut de tot deth malh.
Es-mil-e-ua-net-V	En auer-me escapat de tau sòrta d’ua perdicion segura, pensè alavetz en examinar eth mèn còs, e vedí qu’ère plen de còps e auia es pès holadi e damb tralhes de mossegades de peishi que s’auien aumplit eth vrente damb es mies extremitats.
Es-mil-e-ua-net-V	Ça que la, non sentia cap tipe de dolor, de tau insensibilizat qu’èra pera fatiga e eth perilh que corrí.
Es-mil-e-ua-net-V	Me lancè de bocadents, coma un cadavre, en solèr dera isla, e m’estavaní, negat en un anequeliment totau.
Es-mil-e-ua-net-V	Siguí dus dies en aqueth estat, e me desvelhè quan queiguie sus jo en solei.
Es-mil-e-ua-net-V	Volí lheuar- me, mès es mèns pès holadi e doloridi se remiren a ajudar-me, e tornè a quèir en solèr.
Es-mil-e-ua-net-V	Plan aclapat alavetz per estat que me trapaua, m’arrosseguè, a quate pautes uns còps e de jolhs d’auti ara cèrca de bèra causa entà minjar.
Es-mil-e-ua-net-V	Arribè, fin finau, en ua planhèra caperada d’arbes frutaus e adaiguada per hònts d’aigua pura e excellenta.
Es-mil-e-ua-net-V	E aquiu repausè pendent diuèrsi dies minjant fruts e beuent enes hònts.
Es-mil-e-ua-net-V	Era mia anma non se tardèc a remeter-se, madeish qu’eth mèn còs aflaquit, qu’artenhèc ja botjar-se aisidament e recuperar er usatge des membres, encara que non deth tot, donques que me calec encara fabricar-me, entà caminar, un parelh de muletes entà emparar-me en eres.
Es-mil-e-ua-net-V	D’aguesta sòrta podí passejar-me tot doç entre es arbes, minjant fruts, e me passaua fòrça estones admirant aqueth país e extasiant-me dauant dera òbra deth Totpoderós.
Es-mil-e-ua-net-V	Un dia que me passejaua pera ribèra, vedí aparéisher ena luenhor ua causa que me semblèc un animau sauvatge o bèth monstre entre es monstres deth mar.
Es-mil-e-ua-net-V	Autant m’intriguèc tau causa que, a maugrat des sentiments que s’agitauen en jo, m’apressè ada era, ja auançant, ja arreculant.
Es-mil-e-ua-net-V	E vedí fin finau qu’ère ua ègua meravilhosa estacada en un pau.
Es-mil-e-ua-net-V	Tan beròia ère, que sagè d’apressar-me mès, entà veder-la de mès apròp, quan, còp sec, m’espauric un crit espaventós, en tot deishar-me clauat en solèr, encara qu’eth mèn desir ère húger çò mès lèu possible; e en madeish moment gessec de dejós dera tèrra un òme, qu’auancèc a granes calhamardades entà on jo èra, e exclamèc: “Qui ès?
Es-mil-e-ua-net-V	E d’a on vies?
Es-mil-e-ua-net-V	Jo responí: “Ò senhor!
Es-mil-e-ua-net-V	Que sò un estrangèr qu’anaue a bord d’un vaishèth e naufraguè damb d’auti passatgèrs.
Es-mil-e-ua-net-V	Quan entenec es mies paraules, me cuelhec dera man e me didec.
Es-mil-e-ua-net-V	Alavetz me hec baishar en ua tuta sosterranha e m’obliguèc a entrar en ua sala, qu’en sòn lòc d’aunor me convidèc a sèir-me e me hec a vier quauquarren de minjar, pr’amor qu’auia hame.
Es-mil-e-ua-net-V	Mingè enquia assadorar-me e padegar era mia animositat.
Es-mil-e-ua-net-V	Alavetz me preguntèc sus era mia aventura, e l’ac condè des deth principi enquiath finau; e s’estonèc prodigiosament.
Es-mil-e-ua-net-V	Dempús higí: “Per Allà sus tu!
Es-mil-e-ua-net-V	Non t’anuges massa per çò que vau a preguntar-te.
Es-mil-e-ua-net-V	Eth me didec: “Te cau saber qu’èm diuèrsi es que mos estam en aguesta isla, plaçadi en lòcs desparièrs…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Toti es mesi, quan arribe era lua naua, cada un de nosati se hè a vier aciu a ua ègua de pura raça, vèrge encara, l’estaque ena ribèra e de seguit s’amague ena tuta sosterranha.
Es-mil-e-ua-net-V	Atirat alavetz pera aulor de femèla, ges dera aigua un shivau entre es shivaus marins, que guarde a dreta e quèrra, e quan non ve ad arrés saute sus era ègua e la capère.
Es-mil-e-ua-net-V	Dempús, quan a acabat era sua causa damb era, abaishe es sues anques e sage de hèr-se-la a vier damb eth.
Es-mil-e-ua-net-V	Mès era non lo pòt seguir, pr’amor qu’ei estacada ad aguest pau; alavetz eth endilhe plan fòrt e li fot còps de cap e pernades e endilhe cada viatge mès fòrt.
Es-mil-e-ua-net-V	L’entenem nosati e comprenem que ja a acabat de caperar-la; alavetz gessem de toti es costats, e correm entada eth hènt crits que l’espaurissen e l’obliguen a entrar en mar de nauèth.
Es-mil-e-ua-net-V	Per çò dera ègua, quede prenhs e jasilhe a un potro o ua potra que vau un tresòr, e que non pòt auer parièr en tota era tèrra.
Es-mil-e-ua-net-V	E precisament aué a de vier eth shivau marin.
Es-mil-e-ua-net-V	E te prometi qu’un còp acabada era causa, t’amiarè damb jo entà presentar-te ath rei Mihrajan e mostrar-te eth nòste país.
Es-mil-e-ua-net-V	En enténer taus paraules, balhè es gràcies ath susvelhant dera ègua, e seguí conversant damb eth, mentre eth shivau marin gessie dera aigua, sautant sus era ègua entà caperar- la.
Es-mil-e-ua-net-V	E quan auec acabat çò qu’auie d’acabar, baishèc de dessús d’era e volec hèr-se-la a vier; mès era non podie desligar-se deth pau, e s’encabraue e endilhaue.
Es-mil-e-ua-net-V	Alavetz toti es susvelhants, cada un damb era sua ègua, s’amassèren ath mèn entorn e me prodiguèren mil amabilitats e dempús de hèr-me a vier encara mès minjar e de minjar damb jo, m’aufriren ua bona cavaladura, e per çò dera invitacion que me hec eth prumèr garda, me proposèren que les acompanhèssa a veir ath sòn rei.
Es-mil-e-ua-net-V	Acceptè, plan que òc, e partírem toti amassa.
Es-mil-e-ua-net-V	Quan arribèrem ena ciutat, s’auancèren es mèns companhs entà mèter ath pas ath sòn senhor de çò que m’auie arribat.
Es-mil-e-ua-net-V	Dempús d’aquerò tornèren a cercar-me e m’amieren entath palai; e hènt servir eth permís que se m’autregèc, entrè ena sala deth tron e me botè entre es mans deth rei Mihrajan, ath quau li desirè era patz.
Es-mil-e-ua-net-V	En tot correspóner as mèns desirs de patz, eth rei me dec era benvinguda e volec enténer dera mia boca eth relat dera mia aventura.
Es-mil-e-ua-net-V	Aubedí de seguit, e li condè guaire m’auie arribat sense deishar cap detalh.
Es-mil-e-ua-net-V	En escotar semblabla istòria, eth rei Mihrajan se meravilhèc, e me didec: “Per Allà, hilh mèn!
Es-mil-e-ua-net-V	Mès balha-li gràcies a Allà pera tua liberacion!” E encara me prodiguèc fòrça mès frases benevòles, e me volec adméter ena sua intimitat en avier, e pr’amor de balhar-me un bon testimòni des sues bones intencions entà jo, e de çò de molt qu’estimaue es mèns coneishements deth mar, me nomentèc, a compdar d’alavetz, director des pòrts e rades dera sua isla, e interventor des arribades e gessudes de toti es vaishèths.
Es-mil-e-ua-net-V	Que non m’empediren es mies naues foncions presentar-me en palai cada dia entà complimentar ath rei, que de tau manèra s’acostumèc a jo, que me preferic a toti es sòns intims, en tot demostrar-m’ac diadèrament damb grani presents.
Es-mil-e-ua-net-V	Plan per aquerò auí tanta influéncia sus eth, que totes es peticions e toti es ahèrs deth règne èren intervengudes per jo, entath ben generau des abitants.
Es-mil-e-ua-net-V	Mès aguesti suenhs non me heren desbrembar eth mèn país ne pèrder era esperança de tornar ada eth.
Es-mil-e-ua-net-V	Atau, jamès deishaua jo d’interrogar a guairi viatjaires e guairi marinèrs arribauen ena isla, en tot preguntar-les se coneishien Bagdad, e entà quin costat ère plaçada.
Es-mil-e-ua-net-V	Mès degun me podie respóner, e toti m’assegurauen que jamès auien entenut a parlar de tau ciutat, ne sabien a on se trapaue.
Es-mil-e-ua-net-V	E s’aumentaue era mia pena de man en man en veder-me condemnat a víuer en ua tèrra estrangèra, e arribaue ar arràs era mia perplexitat dauant d’aguesta gent que, non solet ignorauen eth camin qu’amiaue ena ciutat, senon que ne tansevolh se’n sabien dera sua existéncia.
Es-mil-e-ua-net-V	Pendent era mia estança en aquera isla, auí ocasión de veir causes estonantes, e vaquí quauques ues d’eres entre mil.
Es-mil-e-ua-net-V	Un dia qu’anè a visitar ath rei Mihrajan, coma ère eth mèn costum, me trapè damb uns personatges indis que, dempús des salutacions, se prestèren gustosi ath mèn curiosèr e m’ensenhèren qu’ena India i a un gran nombre de castes, entre eres es dues principaus era casta des kchatryas, formada per òmes nòbles e justi que jamès cometen exaccions o actes reprensibles, e era casta des bracmans, òmes purs que jamès beuen vin e son amics dera alegria, dera doçor enes formes, des shivaus, deth luxe e dera beresa.
Es-mil-e-ua-net-V	Aqueri sabents indis m’ensenhèren tanben qu’es castes principaus se dividissen en d’autes setanta dues castes que non an entre eres cap relacion.
Es-mil-e-ua-net-V	Causa que m’estonèc enquiath limit der estonament.
Es-mil-e-ua-net-V	En aquera isla auí tanben era ocasión de visitar ua tèrra que pertanhie ath rei Mihrajan e que se cridaue Cabil.
Es-mil-e-ua-net-V	Cada net s’entenie en era ressonar es tambors e es timbales.
Es-mil-e-ua-net-V	E podí observar qu’es sòns abitants èren molt fòrts en matèria de silogismes e èren fertils en beròis pensaments.
Es-mil-e-ua-net-V	D’aciu qu’èren plan reputadi entre viatjaires e mercadèrs.
Es-mil-e-ua-net-V	En aqueri mars luenhants vedí un dia un peish de cent codes de longada, e d’auti peishi qu’eth sòn ròstre se retiraue ath ròstre des uhons.
Es-mil-e-ua-net-V	De vertat, ò amics!
Es-mil-e-ua-net-V	Me limitarè a híger que me demorè encara en aquera isla eth temps de besonh entà apréner fòrça causes, e enriquir-me damb diuèrsi cambiaments, vendes e crompes.
Es-mil-e-ua-net-V	Un dia, sivans eth mèn costum, èra jo de pès ara vòra deth mar, en tot exercir es mies foncions, e m’estaua emparat ena mia muleta, coma tostemp, quan vedí entrar ena rada un vaishèth enòrme plen de mercadèrs.
Es-mil-e-ua-net-V	Demorè a qu’eth vaishèth auesse ancorat e deishat anar era sua escala, entà pujar a bord e cercar ath capitan pr’amor d’incríuer eth sòn cargament.
Es-mil-e-ua-net-V	Me responec: “Encara queden, ò senhor mèn!
Es-mil-e-ua-net-V	Emocionat alavetz enquiath limit der a emocion, exclamè: “E com se cridaue aguest mercadèr, ò capitan!
Es-mil-e-ua-net-V	Dauant d’aguestes paraules guardè suenhosament ath capitan, e arreconeishí en eth ath patron deth vaishèth que se vedec obligat a deishar-mos sus era balena.
Es-mil-e-ua-net-V	Dempús higí: “Quan se botèc en movement era balena per çò deth huec qu’aluguèren en sòn lomb, jo siguí des que non poderen arténher eth tòn vaishèth e queigueren ena aigua.
Es-mil-e-ua-net-V	Mès me sauvè gràcies ara cubeta de husta qu’auien transportat es mercadèrs pr’amor de lauar aquiu era ròba.
Es-mil-e-ua-net-V	E li condè ath capitan se com m’auia sauvat e toti es eveniments que m’auien arribat, enquia arténher er exercici des nautes foncions de’escrivan marin ath costat deth rei Mahrajan.
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	Que non i a recorsi ne poders senon en allà eth Plan Naut, er Omnipotent!
Es-mil-e-ua-net-V	Ja non quede consciéncia ne aunestetat en cap creatura d’aguest mon.!
Es-mil-e-ua-net-V	Com gauses afirmar qu’ès Sindbad eth Marin, ò escrivan astut!
Es-mil-e-ua-net-V	Alavetz li responí: “Qu’ei cèrt, ò capitan!, qu’era mentida ei era renda des brigands!
Es-mil-e-ua-net-V	Mès escota-me, pr’amor que te vau a demostrar que sò Sindbad er estofat.” E li condè ath capitan diuèrsi incidents que solet eth e jo coneishíem, e que se passèren en aquera trauessia maudida.
Es-mil-e-ua-net-V	Eth capitan alavetz non dobtèc ja dera mia identitat e cridèc as qu’anauen en vaishèth e toti me felicitèren pera mia sauvacion e me dideren: “Per Allà!
Es-mil-e-ua-net-V	Dempús d’aquerò s’esdeguèc eth capitan a tornar-me es mies mercaderies, que jo hi transportar entath mercat de seguit, dempús d’assegurar-me de qué non mancaue arren e de qué encara i auie enes fardades eth mèn nòm e eth mèn sagèth.
Es-mil-e-ua-net-V	Un còp en mercat, daurí es mies fardades e vení es mies mercaderies damb un benefici deth cent per un; mès que siguí per sauvar-me entà jo quauqui objèctes de valor, que m’esdeguè a aufrir coma present ath rei Mihrajan.
Es-mil-e-ua-net-V	Li condè era arribada deth capitan deth vaishèth, e eth rei s’estonèc fòrça d’aguest eveniment inesperat, e coma que m’estimaue molt, non volec èster mens amable que jo, e ath sòn torn me hec presents inestimables que contribuiren a enriquir-me complètament.
Es-mil-e-ua-net-V	Pr’amor que jo hi lèu a véner tot aquerò, en tot hèr atau ua fortuna considerabla que transportè a bord deth madeish vaishèth qu’auia començat eth viatge.
Es-mil-e-ua-net-V	Hèt aquerò, anè en palai pr’amor de dider-me adiu deth rei Mihrajan e balhar-li es gràcies per totes es sues generositats e pera sua proteccion.
Es-mil-e-ua-net-V	Me hi a vier tanben damb jo es perhums qu’ètz en tot aspirar aciu: husta d’aloè, canfre, encens e santal, productes d’aquera tèrra luenhana.
Es-mil-e-ua-net-V	Pugè de seguit a bord e ara seguida se hec ara vela eth vaishèth damb era autorizacion d’Allà.
Es-mil-e-ua-net-V	Donques que mos favoric era Fortuna e mos ajudèc eth Destin en aquera trauessia, que se tardèc dies e nets, e a tot darrèr, un maitin, arribèrem damb santat ara vista de Bassra, a on non mos arturèrem senon pendent escàs temps, entà pujar per arriu e entrar, ara fin, damb era anma alègra, ena ciutat dera patz, Bagdad, era mia tèrra.
Es-mil-e-ua-net-V	Cargat de riqueses e damb era man prèsta entàs donacions, arribè atau en mèn carrèr, e entrè ena mia casa, a on tornè a veir damb salut ara mia familha e as mèns amics.
Es-mil-e-ua-net-V	E de seguit crompè grana quantitat d’esclaus d’un e de un aute sèxe, mamalik, hemnes beròies, neri, tèrres, cases e proprietats, coma jamàs auia auut, enquia e tot quan moric eth mèn pair.
Es-mil-e-ua-net-V	Damb aguesta naua vida desbrembè es penes passades, e es perilhs patits, era tristesa deth despatriament, es malastres e fatigues deth viatge.
Es-mil-e-ua-net-V	Auí amics nombrosi e deliciosi, e pendent fòrça temps viuí ua vida plia de plasers e exempta de preocupacions e molèsties, gaudint damb tota era mia anma d’aquerò que me shautaue e minjant parves admirables e beuent beuendes delicioses.
Es-mil-e-ua-net-V	E tau ei eth prumèr des mèns viatges!
Es-mil-e-ua-net-V	E Sindbad eth Marin s’acarèc entà Sindbad eth Cargador e li preguèc que sopèsse damb eth.
Es-mil-e-ua-net-V	E contestèc Sindbad eth Cargador: “Per dessús deth mèn cap e des mèns uelhs!
Es-mil-e-ua-net-V	Aubedisqui damb respècte!
Es-mil-e-ua-net-V	Gessec alavetz d’aquiu, dempús de balhar es gràcies e hèr-se a vier eth present que venguie de recéber, e tornèc ena sua casa, en tot meravilhar-se enquiath limit dera meravilha.
Es-mil-e-ua-net-V	E pensèc pendent tota era net en aquerò qu’acabaue d’escotar e d’experimentar.
Es-mil-e-ua-net-V	Atau ei que quan hec dia s’esdeguèc a tornar ena casa de Sindbad eth Marin…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	Era didec:
Es-mil-e-ua-net-V	E coma que ja auien arribat es auti convidadi, comencèren a sèir-se ar entorn deth mantèl qu’auie estenut entà botar sus eth es anhèths rostidi e es porets farcidi deliciosament damb pastes de pistaches, de nòdes e d’arradims.
Es-mil-e-ua-net-V	E mingèren, e beueuren, e se divertiren, e s’autregèren er esperit e era audida en tot escotar cantar as esturments jos es dits d’expèrts tocadors.
Es-mil-e-ua-net-V	Quan acabèren, parlèc Sindbad d’aguesta sòrta, ath miei deth silenci des convidadi:
Es-mil-e-ua-net-V	Reaument gaudia dera vida mès saborosa, quan un dia entre es dies m’assautèc era idia des viatges pes parçans des òmes; e de nauèth sentec era mia anma er in de recórrer e gaudir damb era vista er espectacle de tèrres e isles, e guardar damb curiosèr causes desconeishudes, sense desbrembar jamès era venda e crompa per diuèrsi païsi.
Es-mil-e-ua-net-V	Me calè en aguest projècte e me premaní a executar-lo de seguit.
Es-mil-e-ua-net-V	Anè en mercat, a on, mejançant ua importanta quantitat de sòs, crompè mercaderies avientes ath comerç que sajaua de hèr; les botè en paquets solids e les transportè ara vòra dera aigua, non tardant a desnishar un vaishèth beròi e nau, aprovedit de veles de bona qualitat e plen de marinèrs, e d’un ensems imponent de maquinària de totes es formes.
Es-mil-e-ua-net-V	Eth sòn aspècte m’inspirèc confiança, e transportè en eth toti es mèns paquets, en tot seguir er exemple de d’auti nombrosi mercadèrs coneishudi mèns, e que damb eri non me desengustaue hèr eth viatge.
Es-mil-e-ua-net-V	Partírem aqueth madeish dia, e auérem ua navegacion excellenta.
Es-mil-e-ua-net-V	Viatgèrem d’isla en isla e de mar en mar, dies e nets; e en cada escala anàuem ara cèrca des mercadèrs dera localitat, e des notables, e des venedors e crompadors, e veníem e crompàuem, e hègem escambis beneficiosi.
Es-mil-e-ua-net-V	E d’aguesta sòrta seguíem navegant, e eth nòste destin mos guidèc entà ua isla plan beròia, caperada de ramuts arbes, abondiua en frutes, rica en flors, abitada peth cant des audèths, adaiguada per aigües pures, mès absoludament vèrge de cases e d’èssers umans.
Es-mil-e-ua-net-V	Eth capitan accedic ath nòste desir d’arturar-mos ues ores aquiu, e lancèc era ancla ath costat de tèrra.
Es-mil-e-ua-net-V	Desembarquèrem de seguit, e anèrem a alendar es aires agradius enes pradères ombrejades per arbes, a on se divertien es audèths.
Es-mil-e-ua-net-V	En tot hèr-me a vier aprovediments de boca, anè a sèir-me ara vòra d’un arriuet d’aigua neta, sauvat deth solei per rames luxuriantes, e auí eth gran plaser de minjar ua bocada e de béuer aquera aigua deliciosa.
Es-mil-e-ua-net-V	Atau, donc, m’estirè en solèr, e deishè que s’apoderèsse de jo eth saunei ath miei dera frescor e des flaires der ambient.
Es-mil-e-ua-net-V	Quan me desvelhè no vedí ja a cap des passatgèrs e eth vaishèth auie partit sense qu’arrés se n’encuedèsse dera mia abséncia.
Es-mil-e-ua-net-V	Que siguec en bades guardar a dreta e quèrra, dauant e darrèr, pr’amor que non vedí en tota era isla ua auta persona que jo madeish.
Es-mil-e-ua-net-V	Ena luenhor se n’anaue ua vela peth mar que lèu perdí de vista.
Es-mil-e-ua-net-V	Alavetz quedè negat en un estupor sense parièr e insuperable, e sentí qu’era mia veishiga ère a mand de crebar de tant dolor e tanta pena.
Es-mil-e-ua-net-V	Pr’amor que, qué serie de jo en aquera isla, en tot auer deishat en vaishèth toti es mèns efèctes e toti es mens bens?
Es-mil-e-ua-net-V	Quin malastre m’arribarie en aguesta solitud desconeishuda?
Es-mil-e-ua-net-V	Dauant de taus desconsoladors pensaments, exclamè: “Que pèrde tota esperança Sindbad eth Marin!
Es-mil-e-ua-net-V	Alavetz m’estarnè en somics, gemegant, deishant anar crits espaventosi, enquia qu’era desesperacion me cuelhec totafèt eth mèn còr.
Es-mil-e-ua-net-V	Me piquè alavetz eth cap damb es dues mans, e exclamè encara: “Quin besonh n’auies de viatjar, ò miserable!, quan en Bagdad viuies entre delícies?
Es-mil-e-ua-net-V	Non auies viures excellents, beuendes excellentes e vestits excellents?
Es-mil-e-ua-net-V	Qué te mancaue entà èster erós?
Es-mil-e-ua-net-V	Non siguec prospèr eth tòn prumèr viatge?” Alavetz me lancè de bocadents en solèr, plorant era mia pròpria mòrt e dident: “Pertanhem a Allà e auem de tornar ada Eth!” E aqueth dia me pensè que me tornaua lhòco.
Es-mil-e-ua-net-V	Mès, coma qu’a tot darrèr comprení qu’ère inutil lamentar-se e empanaïr-se’n massa tard, me conformè damb eth mèn destin.
Es-mil-e-ua-net-V	Me lheuè sus es mies cames, e dempús d’auer caminat bèth temps sense rumb, cuelhí pòur d’un possible encontre desagradiu damb quinsevolh animau sauvatge e damb un enemic desconeishut, e pugè ena copa d’un arbe, des d’a on me metí a observar damb atencion a dreta e quèrra; mès que non podí distinguir ua auta caua qu’eth cèu, era tèrra e eth mar, es arbes, es audèths, era arena e es ròques.
Es-mil-e-ua-net-V	Ça que la, en tachar era guarada en un punt der orizon, me semblèc distinguir un hantauma blanc e gigantesc.
Es-mil-e-ua-net-V	Alavetz baishè der arbe, ahiscat de curiosèr, mès, paralizat de pòur, anè auançant tot doç e damb fòrça cautèla entad aqueth lòc.
Es-mil-e-ua-net-V	Quan me trapè près dera massa blanca, vedí qu’ère ua immensa copòla, de blancor reludenta, ampla de basa e molt nauta.
Es-mil-e-ua-net-V	M’apressè encara mès ada era e l’enrodè complètament; mès non desnishè era pòrta d’entrada que cercaua.
Es-mil-e-ua-net-V	Alavetz volí acimelar-me naut de tot, mès ère tan lisa e esguitlosa, que non auí pro adretia, ne agilitat, ne possibilitat de pujar.
Es-mil-e-ua-net-V	Me calec contentar, donc, damb mesurar- la; botè un senhau sus era tralha deth mèn prumèr pas ena arena e de nauèth li balhè eth torn compdant es mèns passi.
Es-mil-e-ua-net-V	D’aguesta manèra me’n sabí de qué era sua circonferéncia ère de cinquanta passi, mès lèu mès, que mens.
Es-mil-e-ua-net-V	Mentre reflexionaua sus qué me calerie her entà trapar ua pòrta d’entrada o de gessuda dera tau copòla, avertí que de pic despareishie eth solei e qu’eth dia se tornaue a net escura.
Es-mil-e-ua-net-V	Prumèr me pensè qu’ère perque ua broma auie passat peth dauant deth solei, encara qu’aquerò siguesse impossible en plen ostiu.
Es-mil-e-ua-net-V	Lheuè, donc, eth cap, entà guardar ara broma que tant m’estonaue, e vedí un audèth enòrme, d’ales formidables, que volaue per dauant des uelhs deth solei, escampilhant era escurina sus era isla.
Es-mil-e-ua-net-V	Eth mèn estonament arribèc alavetz as limits extrèms, e me’n brembè de çò qu’ena mia joenessa m’auien condat viatjaires e marinèrs sus un audèth de mesura extraordinària, que se cridaue “rokh”, que se trapue en ua isla plan luenhana, que podie enquia e tot quilhar a un elefant.
Es-mil-e-ua-net-V	Arribè alavetz ara conclusion de qué er audèth que jo vedia deuie èster eth “rokh”, e era copòla blanca qu’ath sòn pè me trapaua deuie èster un ueu entre es ueus deth “rokh”.
Es-mil-e-ua-net-V	Mès tanlèu me cuelhec aguesta idia, er audèth baishèc sus eth ueu e se metec ath dessús coma entà coar-lo.
Es-mil-e-ua-net-V	Efectiuament, estenec sus eth ueu es sues ales immenses, deishèc descansant es sues pautes en tèrra, en ambdús costats, e s’adormic ath dessús (benedit Aqueth que non dormís en tota era eternitat!
Es-mil-e-ua-net-V	Alavetz jo, que m’auia calat de bocadents en solèr, e precisament me trapaua dejós d’ua des sues pautes, que me semblèc encara mès gròssa qu’eth tronc d’un arbe ancian, me lheuè rapidament, desvolopè era tela deth mèn turbant…
Es-mil-e-ua-net-V	Era didec:
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
Es-mil-e-ua-net-V	L’estaquè fòrtament ara mia cintura e junhí es dues puntes damb un nud resistent a un dit der audèth.
Es-mil-e-ua-net-V	Pr’amor que didí entath mèn laguens: “Aguest audèth enòrme acabarà remontant eth vòl, e atau me treirà d’aguesta solitud e me transportarà entà quinsevolh aute lòc a on posca veir èssers umans.
Es-mil-e-ua-net-V	Aquerò siguec tot!
Es-mil-e-ua-net-V	E a maugrat des mèns movements, er audèth non se n’encuedèc dera mia preséncia, coma se siguessa ua mosca sense cap importància o ua prauba hormiga que se passegèsse per aquiu.
Es-mil-e-ua-net-V	Atau siguí pendent tota era net, sense clucar un uelh per pòur de qué er audèth se metesse a volar e me m’amièsse a jo adormit.
Es-mil-e-ua-net-V	Mès non se botgèc enquia que hec dia.
Es-mil-e-ua-net-V	Solet alavetz gessec deth dessús deth sòn ueu, lancèc un crit espaventós e remontèc eth vòl, en tot amiar-me a jo damb eth.
Es-mil-e-ua-net-V	Se posèc en un lòc escalabrós, e jo, de seguit, sense demorar mès, m’esdeguè a desligar eth turbant, damb ua gran pòur d’èster quilhat un aute còp abans de qué auessa temps de desliurar-me des mies ligadures.
Es-mil-e-ua-net-V	Mès artenhí desliurar-me sense dificultat, e dempús d’estirar es membres e apraiar-me eth vestit, m’aluenhè ara prèssa enquia trapar-me dehòra de man der audèth, que de nauèth vedí lheuar-se pes aires.
Es-mil-e-ua-net-V	Amiaue alavetz enes sues garres un enòrme objècte nere, que non ère ua auta causa qu’ua sèrp d’immensa longada e de forma detestabla.
Es-mil-e-ua-net-V	Non se tardèc a desparéisher en tot filar eth sòn vòl entath mar.
Es-mil-e-ua-net-V	Cuelhut ar arràs per çò que venguie d’arribar-me, tachè ua guardada ath mèn entorn e me quedè immobil d’espant.
Es-mil-e-ua-net-V	Pr’amor que me trapaua en ua val ampla e prigonda, enrodada pertot de montanhes tan nautes, qu’entà mesurar-les damb era vista me calec quilhar de tau sòrta eth cap que rodèc pera mia esquia eth turbant enquiath solèr.
Es-mil-e-ua-net-V	Ath delà, èren tant escalabroses aqueres montanhes qu’ère impossible pujar per eres e me semblèc inutil sajar de hè’c.
Es-mil-e-ua-net-V	En encuedar-me’n d’aquerò non auec limits era mia desolacion e era mia desesperacion, e me didí: “A, guaire mès aurie valgut non abandonar era isla desèrta que me trapaua e qu’ère mil viatges milhor qu’aguesta solitud desolada e seca, a on non i a arren entà minjar ne béuer!
Es-mil-e-ua-net-V	Aquiu, aumens, i auie frutes qu’aumplien es arbes e arriuets d’aigua deliciosa; mès aciu sonque i a ròques ostils e nudes, entà morir de hame e de set.
Es-mil-e-ua-net-V	Quin malastre!
Es-mil-e-ua-net-V	Que non i a recors ne poder qu’en Allà er Omnipotent!
Es-mil-e-ua-net-V	De seguit me lheuè deth lòc que me trapaua e recorrí aquera val entà explorar-la un shinhau, en tot veir qu’ère complètament creada damb ròques de diamant.
Es-mil-e-ua-net-V	Per toti es costats d’eth mèn entorn apareishie eth solèr semiat de diamants despenuts des montanhes e qu’en cèrts lòcs formauen molons dera nautada d’un òme.
Es-mil-e-ua-net-V	Ja començaua a guardar-les damb un cèrt interès, quan me paralisèc de terror er espectacle mès espaventós de toti es orrors experimentadi enquia alavetz.
Es-mil-e-ua-net-V	Entre es ròques de diamants vedí circular as sòns gardes, qu’èren innombrables sèrps neres, mès gròsses qu’es palmères, e que cada ua d’eres se podie avalar plan ben a un elefant.
Es-mil-e-ua-net-V	En aqueth moment començauen a calar-se enes sues tutes pr’amor que pendent eth dia s’amagauen entà que non les agarrèsse eth sòn enemic er audèth “rokh”, e sonque gessien de nets.
Es-mil-e-ua-net-V	E cuelhut per un ensems de temors, seguí eth mèn camin sense rumb pera val des diamants, descansant de quan en quan enes lòcs que me semblauen mès segurs, e atau siguí enquia que venguec era net.
Es-mil-e-ua-net-V	Pendent tot aqueth temps me n’auia desbrembat totafèt de minjar e de béuer, e non pensaua qu’en gésser deth trebuc e sauvar es sèrps dera mia anma.
Es-mil-e-ua-net-V	E vaquí qu’acabè desnishant ath costat deth lòc que me deishè quèir, ua tuta qu’era sua entrada ère plan estreta, encara que sufisenta entà que jo la poguessa trauessar.
Es-mil-e-ua-net-V	Auancè, donc, e entrè ena tuta, tient compde de tapar era entrada damb ua gran ròca qu’artenhí arrossegar enquia aquiu.
Es-mil-e-ua-net-V	Anaua a ajaçar-me, quan me n’encuedè qu’aquerò qu’auia cuelhut a prumèr còp de uelh per ua ròca enòrma nera, ère ua espaventosa sèrp entortilhada sus es sòns ueus entà coar-les.
Es-mil-e-ua-net-V	Sentec alavetz era mia carn tot er orror de semblable espectacle, e era pèth se m’arropic coma ua huelha seca e tremolèc en tota era sua superfícia; e queiguí en solèr estavanit e m’esté en tau estat enquiath maitin.
Es-mil-e-ua-net-V	Alavetz, en convencer-me de qué encara non auia estat avalat, auí talents entà esguitlar- me entara entrada, hèr enlà era ròca e lançar-me entà dehòra, coma embriac, e sense qu’es mies cames podessen tier-me per çò d’agotat coma me trapaua pera manca de saunei e de minjar e per çò d’aqueth terror sense pòsa.
Es-mil-e-ua-net-V	Guardè ath mèn entorn, e còp sec vedí quèir a quauqui passi deth mèn nas un gran bocin de carn, que tumèc contra eth solèr damb gran tarrabast.
Es-mil-e-ua-net-V	Espaurit ara prumeria, lheuè es uelhs dempús entà veir se qui volerie pataquejar-me damb aquerò, mès que non vedí ad arrés.
Es-mil-e-ua-net-V	Alavetz me’n brembè de cèrta istòria entenuda de boca des mercadèrs, viatjaires e exploradors dera montanha de diamants, que d’era se condaue que, coma es cercaires de diamants non podien baishar en aguesta val inaccessibla, tenguien un sistèma curiós entà procurar-se aguestes pèires precioses.
Es-mil-e-ua-net-V	Aucien uns anhèths, les talhauent a tròci e les lançauen ath hons dera val, a on queiguien sus es puntes des diamants, que s’inscrustauen en eri prigondament.
Es-mil-e-ua-net-V	Alavetz se lançauen sus aquera presa es “rokh” e es agles gigantines, en tot trèir-la dera val entà hèr-se-la a vier enes sòns nins naut de tot des ròques e que servisse de minjar entàs sues cries.
Es-mil-e-ua-net-V	Es cercadors de diamants se lançauen alavetz sus er audèth hènt gèsti e lançant crits entà obligar-lo a deishar era presa e entamenar eth vòl de nauèth.
Es-mil-e-ua-net-V	Escorcolhauen alavetz es tròci de carn e cuelhien es diamants que i auie apegadi.
Es-mil-e-ua-net-V	M’assautèc alavetz era idia de qué podia sajar encara de sauvar era mia vida e gésser d’aquera val que pensaua qu’anaue a èster era mia hòssa.
Es-mil-e-ua-net-V	M’incorporè, donc, e comencè a apilar ua grana quantitat de diamants, alistant es mès gròssi e es mès beròis.
Es-mil-e-ua-net-V	Me les sauvè pertot, aumplí damb eri es pòches, me les calè entre eth vestit e era camisa, aumplí eth men turbant e es mèns pantalons, enquia e tot ne metí en quauqui plecs dera mia ròba.
Es-mil-e-ua-net-V	Dempús d’aquerò, desvolopè era tela deth mèn turbant, coma eth prumèr viatge…
Es-mil-e-ua-net-V	En aguest moment dera sua narracion, Schahrazada vedec aparéisher eth maitin, e se carèc discrètament.
COSETTE-TA-WEB	Libre prumèr: Waterloo.
COSETTE-TA-WEB	I.- Çò que se trape en vier de Nivelles.
COSETTE-TA-WEB	En un polit maitin deth mes de mai der an 1861, un viatjaire (precisaments eth que referís aguesta istòria) venguie de Nivelles e se dirigie entà Era Hulpe.
COSETTE-TA-WEB	Anaue a pè.
COSETTE-TA-WEB	Caminaue entre dues hilères d’arbes, per ua carretèra ampla e empeirada, ondulant per ticolets qu’a viatges lhèuen eth camin e a viatges lo dèishen quèir, en tot formar pujades e baishades enòrmes.
COSETTE-TA-WEB	Que ja auie passat Lillois e Bois-Seigneur-Isaac; entà cogant vedie eth campanau de lausa de Braine l’Alleud, qu’a era forma d’un veire capenjós; auie deishat ath darrèr un monte arbrat; e en angle d’un camin de trauèssa, ath costat d’ua sòrta d’estaca querada peth temps, qu’en era i auie aguesta inscripcion: Anciana Barralha num.
COSETTE-TA-WEB	Miei quart de lèga mès enlà d’aguesta tauèrna, arribèc en centre d’ua petita val a on era aigua passe per dejós d’un arc hèt en tèrraplen deth camin.
COSETTE-TA-WEB	Eth nhòc d’escassi arbes, encara que fòrça verds, que capere era val per un costat dera carretèra, s’escampilhe per aute enes prats, e seguís damb gràcia e coma en desòrdre entà Braine d’Alleu.
COSETTE-TA-WEB	Aquiu, ena dreta e ath cant deth camin, i auie ua aubèrja, ua carreta de quate arròdes dauant dera pòrta, un gran hèish d’estaques, un arair, un pilèr d’arrames seques près d’un bartàs viu, caudea que humejaue en ua sòrta de quadre hèt en solèr, e ua escala apuada en un cubèrt qu’es sues parets èren de palha.
COSETTE-TA-WEB	Ua joena hotjaue en un camp a on s’agitaue ath vent un gran pannèu auriolenc, probablaments era anóncia de bèth espectacle deth temps de hèira.
COSETTE-TA-WEB	En angle dera aubèrja, e ath costat d’ua lacuna a on nadauen uns quants lits, i auie un caminòu mau empeirat que despareishie entre eth matarràs.
COSETTE-TA-WEB	Eth viatjaire entrèc en eth.
COSETTE-TA-WEB	Ua façada sevèra senhorejaue aguesta pòrta; ua paret perpendiculara ara façada lèu la tocaue e la costejaue damb un brusc angle rècte.
COSETTE-TA-WEB	En prat, e dauant dera pòrta i auie tres arrastèths, qu’ath sòn trauèrs possauen barrejades totes es flors de mai.
COSETTE-TA-WEB	Era pòrta qu’ère barrada damb dues huelhes espatracades, ornades damb un picapòrt vielh e rolhat.
COSETTE-TA-WEB	Eth solei qu’ère magnific; es arrames auien aguesta doça estrementida deth florit mes, que semble vier des nins, mès encara que deth vent.
COSETTE-TA-WEB	Un auderèth, solide encamardat, aumplie er aire damb es sòns triolets d’un arbe frondós estant.
COSETTE-TA-WEB	Eth viatjaire s’inclinèc e examinèc ena pèira dera quèrra, en extrèm inferior deth costat quèr dera pòrta ua excavacion ampla e redona, semblabla ar alveòl d’ua esfèra.
COSETTE-TA-WEB	En aqueth moment se dauric era pòrta e gessec ua campanharda.
COSETTE-TA-WEB	Reparèc en viatjaire e observèc çò que guardaue.
COSETTE-TA-WEB	Aquerò qu’ac a hèt ua bala francesa, li didec.
COSETTE-TA-WEB	E higec:
COSETTE-TA-WEB	Com se cride aguest lòc?, preguntèc eth viatjaire.
COSETTE-TA-WEB	Hougomont, didec era campanharda.
COSETTE-TA-WEB	Eth viatjaire s’incorporèc, hec quauqui passi, e venguec a guardar peth dessús deth bartàs.
COSETTE-TA-WEB	Vedec en orizon, a trauèrs des arbes, ua sòrta de ticolet, e en aguest ticolet ua causa que de luenh se retiraue a un leon.
COSETTE-TA-WEB	Qu’ère en camp de batalha de Waterloo.
COSETTE-TA-WEB	II.- Hougomont.
COSETTE-TA-WEB	Hougomont qu’ère un lòc funèbre; eth principi der obstacle, era prumèra resisténcia que trapèc en Waterloo aguest gran boscassièr d’Euròpa que cridauen Napoleon; eth prumèr nud jos eth talh dera sua destrau.
COSETTE-TA-WEB	Qu’ère un castèth; ja non ei senon ua casa de pagès.
COSETTE-TA-WEB	Hougomont entar antiquari qu’ei Hugomons.
COSETTE-TA-WEB	Aguesta residéncia siguec bastida per Hugo, senhor de Somerel, eth madeish que dotèc era siesau capelhania dera abadia de Villers.
COSETTE-TA-WEB	Çò de prumèr que cridèc era sua atencion siguec ua pòrta deth sègle XVI; simulant eth uelh d’un pònt, e tot deishat d’anar ath sòn entorn.
COSETTE-TA-WEB	Er aspècte monumentau que nèish fòrça cops des pardies.
COSETTE-TA-WEB	Près d’aguesta pòrta que n’a ua auta damb claus deth temps d’Enric IV, en tot deishar veir es arbes d’un uart.
COSETTE-TA-WEB	Ath cant d’aguesta pòrta i a un horat entàs hiems, pales e shades, quauqui carriòts, un potz damb era sua husta e un torn de hèr, un polin que saute, un piòc que hè era arròda, ua capèra coronada per un petit campanau, un perièr en flor e en trelha, emparat ena paret dera capèra; tau ei eth pati qu’era sua conquista siguec un sòmi de Napoleon.
COSETTE-TA-WEB	S’auesse pogut cuélher aguest cornèr de tèrra, que l’aurie balhat dilhèu eth mon.
COSETTE-TA-WEB	Es garies lhèuen eth povàs damb eth sòn bec.
COSETTE-TA-WEB	S’enten un idòl; qu’ei eth gosset que mòstre es dents e qu’a remplaçat as anglesi.
COSETTE-TA-WEB	Hougomont, vist en mapa en plan geometric, en tot includir es tancats e es edificis, presente ua sòrta de rectangle irregular que d’eth s’aurie estropiat un angle.
COSETTE-TA-WEB	En lòc d’aguest angle se trapaue era porta meridionau, sauvada per aquera paret que la fusilhe a boca de canon.
COSETTE-TA-WEB	Hougomont qu’a dues pòrtes: era pòrta meridionau, qu’ei era deth castèth, e era pòrta septentrionau, qu’ei era dera bòrda.
COSETTE-TA-WEB	Napoleon manèc contra Hougomont ath sòn frair Jeronim; es divisions Guilleminot, Foy e Bachelu tumèren contra aquiu; lèu tot eth còs de Reille siguec manat entad aguest punt, mès en vaganaut, e enquia es bales de Kellermann s’agotèren en aqueri murs eroïcs.
COSETTE-TA-WEB	Eth pati qu’ei limitat peth sud pes edifics dera bòrda.
COSETTE-TA-WEB	Un tròç dera pòrta deth nòrd, trincada pes francesi, penge dera paret, e ei compausada de quate hustes clauades e dues trauèsses a on se distinguissen es tarrabastalhs der atac.
COSETTE-TA-WEB	Era pòrta septentrionau, forçada pes francesi, e que l’an botat ua pèça entà remplaçar eth tròç que penge dera paret, se miei daurís en aute costat deth pati; qu’ei bracada en quadre en un mur de pèira, per dejós, e de malons, per dessús, que barre eth pati pera part deth nòrd.
COSETTE-TA-WEB	Qu’ei ua simpla pòrta de carrèr coma es qu’existissen en totes es bòrdes compausada de dues amples huelhes, hètes de hustes rustiques: en aute costat son es prats.
COSETTE-TA-WEB	Aguesta entrada que siguec disputada furiosaments.
COSETTE-TA-WEB	Fòrça temps dempús, se vedien encara ena part de naut dera pòrta un pilèr de tralhes de mans sagnoses.
COSETTE-TA-WEB	Aquiu siguec a on auciren a Bauduin.
COSETTE-TA-WEB	En aguest pati i é, encara, eth tèrratrem deth combat, er orror qu’ei encara visible; era confusion e era revòuta generau, que s’an petrificat aquiu; aguest que viu, aqueth que morís; semble que siguec ager.
COSETTE-TA-WEB	Es murs agonizen, es pèires quèn, es henerecles criden, es traucs son herides, es arbes inclinadi e coma estrementidi, semble que hèn un esfòrç entà húger.
COSETTE-TA-WEB	Aguest pati, en 1815, auie mès edificis qu’aué.
COSETTE-TA-WEB	Es anglesi se protegiren aquiu, es francesi entrèren, mès que non poderen tier-se.
COSETTE-TA-WEB	Ath cant dera capèra existís encara, de pè, ua ala deth castèth, soletes pardies que rèsten dera casa de Hougomont.
COSETTE-TA-WEB	Eth castèth servic de tor, era capèra de fortificacion.
COSETTE-TA-WEB	Que i auec ua exterminacion generau.
COSETTE-TA-WEB	Es francesi, cosudi a trèts de pertot, de naut des graèrs, darrèr des parets, deth hons des tutes, per totes es hièstres, per toti es guardadèrs, per totes es henerecles des pèires, amassèren e se heren a vier hèishi d’arrames, e calèren huec as murs e as òmes; era mitralha qu’auec coma responsa ath huec.
COSETTE-TA-WEB	Encara se ven ena ala esbauçada, a trauèrs des hièstres protegides damb barres de hèr, es quartos desmanteladi d’un còs d’edifici bastit damb malons; en aguesti quartos s’auie emboscat era garnison anglesa; era espirau dera escala, miei espatracada, der embaish enquiath tet, apareish coma er interior d’ua cauquilha hèta tròci.
COSETTE-TA-WEB	Uns dètz gradons existissen encara encaishadi ena paret; en prumèr que i a gravat un trident.
COSETTE-TA-WEB	Aguesti gradons, inaccesibles, demoren encara solids en sòn encaish; era rèsta dera escala se semble a ua maishèra desdentada.
COSETTE-TA-WEB	Dus arbes seculars que i son encara; un que s’a secat, er aute qu’ei herit en pè e reverdís en abriu.
COSETTE-TA-WEB	Dempús 1815 qu’a començat a possar a trauèrs dera escala.
COSETTE-TA-WEB	Ena capèra tanben i auec un gran masèl: çò d’interior, ja mès tranquil, que presente totun un aspècte estranh.
COSETTE-TA-WEB	Dempús aquera epòca que non s’a tornat a díder missa en era.
COSETTE-TA-WEB	Ça que la, s’a conservat er autar qu’ei de husta basta, sarrat a ua paret de pèira ruda.
COSETTE-TA-WEB	Quate parets emblanquides de caudea, ua pòrta dauant der autar, dues hiestretes cintrades, un gran crucific de husta sus era pòrta; peth dessús deth crucific ua lucana quarrada, caperada damb un hèish d’èrba seca, e en solèr un encastre vielh d’ua veirina, tot trincat; tau ei aguesta capèra.
COSETTE-TA-WEB	Ath costat der autar qu’ei clauada ua estatua de husta deth sègle XV, que represente a santa Anna; ua bala de canon se hec a vier et cap deth mainatge Jesús.
COSETTE-TA-WEB	Es francesi, senhors un moment dera capèra e deslotjadi dempús, la usclèren.
COSETTE-TA-WEB	Es ahlames aumpliren aqueth recinte, era capelha se convertit en horn, era pòrta s’usclèc, eth solèr s’usclèc tanben; eth Crist de husta non s’ahlamèc.
COSETTE-TA-WEB	Eth huec venguec a rosigar-li es pès, que d’eri non se ve senon es monhons enneridi, e dempús s’arturèc.
COSETTE-TA-WEB	Miracle, sivans es abitants deth país.
COSETTE-TA-WEB	Eth mainatge Jesús decapitat, que non auec era sòrt deth Crist.
COSETTE-TA-WEB	Es parets son caperades d’inscripcions.
COSETTE-TA-WEB	Ath cant des pès deth Crist se lieg aguest nòm: Henquinez.
COSETTE-TA-WEB	Dempús aguesti auti: Comde de Rei Màger, marqués e marquesa d’Almagro (Habana).
COSETTE-TA-WEB	Que i a nòms francesi damb admiracions, signes de colèra.
COSETTE-TA-WEB	En 1849 se tornèren a emblanquir es parets pr’amor d’esfaçar es escarnis que se dirigien mutuauments es nacions.
COSETTE-TA-WEB	Aguest cadavre ère eth deth sosloctenent Legros.
COSETTE-TA-WEB	En gésser dera capèra, ena quèrra, se ve un pòtz.
COSETTE-TA-WEB	En aguest pati que n’a dus.
COSETTE-TA-WEB	Se pregunte: “Per qué non i a farrat ne carrèla en aguest potz?” “ Per qué ja non se trè aigua d’eth?” “E per qué non se trè aigua?” “Perque ei plen d’esqueletes”.
COSETTE-TA-WEB	Eth darrèr que treiguec aigua d’aguest potz se cridaue Guilhèm Van Kylsom.
COSETTE-TA-WEB	Ère un campanhard que demoraue en castèth de Hougomont, qu’en eth ère jardinèr.
COSETTE-TA-WEB	Era sua familha li calec húger eth 18 de junh de 1815, e se n’anèc a amagar-se enes bòsqui.
COSETTE-TA-WEB	Era sèuva qu’enròde era abadia de Villers siguec pendent fòrça dies e fòrça nets er asil d’aguestes maleroses poblacions escampilhades.
COSETTE-TA-WEB	Qu’encara n’auem tralhes, coma es troncs uscladi, que per eri se coneish eth lòc d’aqueri praubi campaments qu’es espauridi hugitius formèren ena espessor deth bòsc.
COSETTE-TA-WEB	Guilhèm Van Kylsom s’estèc en Hougomont “entà sauvar eth castèth” e s’amaguèc en ua tuta, a on lo trapèren es anglesi.
COSETTE-TA-WEB	Lo treigueren deth sòn amagader a còps de sabre e l’obligueren a que les mestrèsse.
COSETTE-TA-WEB	Qu’auien set e Guilhem les daue de béuer.
COSETTE-TA-WEB	D’aguest potz se treiguie era aigua.
COSETTE-TA-WEB	Fòrça beueren aquiu per darrèr viatge.
COSETTE-TA-WEB	Aguest pòtz, a on beueren tanti mòrts, que li calie morir tanben.
COSETTE-TA-WEB	Dempús dera accion s’esdeguèren a acogar es cadavres.
COSETTE-TA-WEB	Era mòrt qu’a ua manèra fòrça peculiara de perseguir ara victòria e hèr-se a vier, darrèr dera glòria, era pèsta.
COSETTE-TA-WEB	Eth tifus que va tostemp amassa damb era victòria.
COSETTE-TA-WEB	Eth potz ère prigond, e se hec d’eth un sepulcre en tot lançar-se ath sòn laguens tres cents mòrts, dilhèu massa precipitadaments.
COSETTE-TA-WEB	Èren mòrts toti?
COSETTE-TA-WEB	Era legenda ditz que non.
COSETTE-TA-WEB	Semble qu’eth dia a vier d’auer-les acogat, enteneren gésser deth potz fèbles e planhoses votzes que demanauen ajuda.
COSETTE-TA-WEB	Aguest potz qu’ei isolat ath miei deth pati.
COSETTE-TA-WEB	Tres parets miei esbauçades, mitat malon, mitat pèira, replegades coma es huelhes d’un paravent, e simulant ua petita tor quarrada, l’entornègen per tres costats; er aute qu’ei dubèrt.
COSETTE-TA-WEB	Per aquiu se treiguie era aigua.
COSETTE-TA-WEB	Era paret deth centre a coma ua sòrta de lucana infòrme, dilhèu eth horat d’ua bala d’obús.
COSETTE-TA-WEB	Aguesta petita tor auie un tet, que solet ne rèste es bigues.
COSETTE-TA-WEB	Eth hustatge que sostenguie era paret dera dreta forme eth diboish d’ua crotz e en inclinar-se entath potz, era guardada se pèrd en un cilindre prigond, hèt de malons, a on regnen era escurina e es tenèbres.
COSETTE-TA-WEB	Era part baisha dera òbra, ar entorn deth pòtz, despareish entre es ortigues.
COSETTE-TA-WEB	Aguest potz non a per grasa era ampla lausa que servís de devantau a toti es de Belgica.
COSETTE-TA-WEB	Que non i a ja ne farrat, ne cadia, ne carrèla; mès que sauve, encara, eth com a on se vessaue era aigua.
COSETTE-TA-WEB	Aquiu s’arremasse era aigua dera ploja, e de quan en quan vien a beuer-la es audèths dera sèuva vesia.
COSETTE-TA-WEB	En aguestes pardies existís encara era casa dera bòrda, qu’ei abitada.
COSETTE-TA-WEB	Era pòrta d’aguesta casa da tath pati.
COSETTE-TA-WEB	Ath costat d’ua beròia placa de sarralha gotica que i a en aguesta pòrta, un picapòrt de hèr que servís entà picar.
COSETTE-TA-WEB	En moment de vier a cuélher aguest picapòrt eth lòctenent hannoverian Wilda, entà refugiar-se ena bòrda, un sapaire francés li talhèc era man d’un còp de destrau.
COSETTE-TA-WEB	Era familha qu’ocupaue era casa qu’a coma pairin ar ancian jardinèr Van Kylsom, que moric hè ja fòrça temps.
COSETTE-TA-WEB	Ua hemna qu’amiaue tot eth peu blanc, mos didec: “Jo qu’èra aciu, auia tres ans.
COSETTE-TA-WEB	Era mia fraia màger auie pòur e ploraue.
COSETTE-TA-WEB	Mos heren a vier entàs bòsqui.
COSETTE-TA-WEB	Era mia mair m’amiaue en braça e de quan en quan calaue era aurelha sus eth solèr pr’amor d’escotar.
COSETTE-TA-WEB	Ua pòrta deth pati, tara quèrra, ja ac auem dit, daue tath uart.
COSETTE-TA-WEB	Eth uart qu’ei terrible.
COSETTE-TA-WEB	Ei dividit en tres parts, lèu poiríem díder en tres actes.
COSETTE-TA-WEB	Era prumèra part ei un jardin, era dusau eth uart e era tresau un bòsc.
COSETTE-TA-WEB	Aguestes tres parts qu’an ua tanca comuna; peth costat dera entrada que i a es edificis deth castèth e dera bòrda, ena quèrra un romegàs, ena dreta ua paret, e ath hons, ua auta paret.
COSETTE-TA-WEB	Era dera dreta qu’ei de malons e era deth hons de pèira.
COSETTE-TA-WEB	Prumèr s’entre en jardin que forme pala e ei plantat d’agrassionèrs, plen de vegetacion silvestra e barrat damb un pòst de pèira hargada damb balustres de doble grossor.
COSETTE-TA-WEB	Qu’ère un jardin senhoraiau, deth prumèr estil francés que precedic a Lenotre, e aué convertit en arrominguères e pardies.
COSETTE-TA-WEB	Es colomnes acaben en uns glòbs que semblen bales de pèira.
COSETTE-TA-WEB	Se pòden compdar encara quaranta tres balustres de pè, es autes son totes per tèrra.
COSETTE-TA-WEB	Lèu toti son grivelhadi pes bales dera fusilharia.
COSETTE-TA-WEB	En aguest jardin, mès baish qu’eth uart, siguec a on, en auer penetrat sies tiraires deth 1.0 de leugèrs, e, en non poder ja gésser, agarradi e caçadi coma ossi ena sua tuta, acceptèren eth combat contra dues companhies hannoverianes, que d’eres ua anaue armada damb carabines.
COSETTE-TA-WEB	Es de Hannover enrodauen es balustres e tirauen de naut estant.
COSETTE-TA-WEB	Se pugen quauqui gradons e dès eth jardin se passe entath uart, pròpiament dit.
COSETTE-TA-WEB	Aquiu, en quauques toeses quarrades moriren, en mens d’ua ora, mil cinc cent òmes.
COSETTE-TA-WEB	Eth mur semble lèu tornar a començar eth combat.
COSETTE-TA-WEB	Encara existissen aquiu es trenta ueit arquères dubèrtes pes anglesi en nautades irregulars.
COSETTE-TA-WEB	Dauant dera setzau i a dues hòsses angleses bastides de pèira de granit.
COSETTE-TA-WEB	Solet i a arquères en mur deth sud, donques qu’er atac principau venguie d’aquera part.
COSETTE-TA-WEB	Aguest mur qu’ei amagat exterioraments per un gran romegàs; es francesi arribèren, en tot creir que non auien de véncer mès obstacle qu’eth romegàs, lo trauessèren, mès que se trapèren en mur er obstacle e era emboscada, pr’amor que darrèr i èren es tropes angleses e es trenta ueit arquères que hègen huec ath còp; que siguec aquera ua vertadèra tormenta de bales e de mitralha; Aquiu acabèc era brigada de Soye.
COSETTE-TA-WEB	Atau comencèc Waterloo.
COSETTE-TA-WEB	Ça que la, eth uart que siguec cuelhut.
COSETTE-TA-WEB	Non i auie escales, e es francesi pugèren damb es ungles.
COSETTE-TA-WEB	Se lutèc còs a còs jos es arbes.
COSETTE-TA-WEB	Tota era èrba qu’ère banhada de sang.
COSETTE-TA-WEB	Un batalhon de Nassau, compausat per sèt cents òmes, siguec exterminat aquiu.
COSETTE-TA-WEB	Era part exteriora deth mur, que contra èra se lancèren dues bataries de Kellermann, qu’ei grivelhada tota pera mitralha.
COSETTE-TA-WEB	Eth uart se vestís de galà, coma quinsevolh aute, en mes de mai.
COSETTE-TA-WEB	Qu’a es sòns botons d’aur e es sues glandetes; era èrba qu’ei fòrça creishuda, e es shivaus des ahèrs agricòles pèishen aquera èrba; còrdes de crin entà secar era ròba son estacades d’arbe en arbe e hèn a baishar eth cap as caminaires, que tanben les cau tier compde, en caminar, de non méter eth pè enes horats des bohères.
COSETTE-TA-WEB	Ath miei dera èrba s’i trape un soc desarraïtzat, lançat per tèrra e verd encara.
COSETTE-TA-WEB	Eth major Blackman s’apuèc en eth entà morir.
COSETTE-TA-WEB	Ath pè d’un arbe gran, ath costat d’aguest, queiguec eth generau aleman Duplat, originari d’ua familha francesa, refugiada quan era revocacion der edicte de Nantes.
COSETTE-TA-WEB	Ath cant d’aguest arbe que i a un pomèr vielh e malautís, que l’an botat un bendatge de palha e tèrragila.
COSETTE-TA-WEB	Lèu toti es pomèrs quèn de vielhs.
COSETTE-TA-WEB	Que non n’a ne un de solet que non sigue traucat per ua bala de fusilh o de canon.
COSETTE-TA-WEB	En aguest uart abonden es troncs d’arbes secs.
COSETTE-TA-WEB	Es corbassi vòlen de rama en rama e ath hons i a un bòsc plen de violetes.
COSETTE-TA-WEB	III.- Eth 18 de junh de 1815.
COSETTE-TA-WEB	Tornem entà darrèr (qu’ei un des drets deth narrador) e placem-mos en an 1815 e autanplan un shinhau abantes dera epòca que comence era accion referida ena prumèra part d’aguest libre.
COSETTE-TA-WEB	Se non auesse ploigut ena net deth 17 ath 18 de junh de 1815, er avier d’Euròpa qu’aurie cambiat.
COSETTE-TA-WEB	Quauques gotes d’aigua, mès o mens, heren quèir a Napoleon.
COSETTE-TA-WEB	Entà que Waterloo siguesse era fin d’Austerlitz, era Providéncia non auec besonh que d’un shinhau de ploja; e ua broma trauessant eth cèu en sentit contrari ara sason, siguec pro entar esbauçament deth mon.
COSETTE-TA-WEB	Era batalha de Waterloo, e aquerò dèc a Blucher pro temps entà arribar, non podec començar senon tàs dotze e mieja deth maitin.
COSETTE-TA-WEB	Per qué?
COSETTE-TA-WEB	Perque era tèrra ère banhada.
COSETTE-TA-WEB	Li calec demorar que se sequèsse un shinhau entà que podesse manobrar era artilharia.
COSETTE-TA-WEB	Napoleon ère oficiau d’artilharia e se ressentie d’aquerò.
COSETTE-TA-WEB	Toti es sòns plans de batalha qu’èren hèts entath projectil.
COSETTE-TA-WEB	Hèr convergir era artilharia sus un punt determinat, tau ère era sua clau de victòria.
COSETTE-TA-WEB	Tractaue era estratégia deth generau enemic coma ua ciutadèla e la batie de cara.
COSETTE-TA-WEB	Ablasigaue damb era mitralha eth punt mès fèble, atacaue e començaue es batalhes damb eth canon.
COSETTE-TA-WEB	En sòn gèni que i auie afustatge.
COSETTE-TA-WEB	Destrantalhar es quadres, polverizar es regiments, trincar es linhes, escampar e dispersar es masses, tot, entada eth, que consistie en aquerò; esbauçar, esbauçar, esbauçar tostemp, e encomanaue aguest prètzhèt as bales.
COSETTE-TA-WEB	Metòde temible que, amassa damb er engenh, hec invencible pendent quinze ans ad aqueth ombriu atleta deth pugilat dera guèrra.
COSETTE-TA-WEB	Eth 18 de junh de 1815 compdaue damb mès rason damb era artilharia, donques qu’era sua ère mès nombrosa.
COSETTE-TA-WEB	Wellington solet auie cent cinquanta nau boques de huec; Napoleon n’auie dues centes quaranta.
COSETTE-TA-WEB	Imaginatz-vos era tèrra seca, e era artilharia podent rodar, e era accion aurie començat tàs sies deth maitin.
COSETTE-TA-WEB	Era batalha s’aurie guanhat e s’aurie acabat tàs dues, tres ores abans dera peripecia prusiana.
COSETTE-TA-WEB	Quin tòrt n’auec Napoleon ena pèrta dera batalha?
COSETTE-TA-WEB	Era decadéncia fisica evidenta de Napoleon, se complicaue en aguesta epòca damb un cèrt amendriment interior?
COSETTE-TA-WEB	Se hègen sénter desagradiuaments en capitan es defèctes deth veteran?
COSETTE-TA-WEB	En resumit, s’esclipsaue aguest gèni, coma s’an pensat fòrça istorians digni de consideracion?
COSETTE-TA-WEB	Se holaue entà amagar-se ada eth madeish era sua decadéncia?
COSETTE-TA-WEB	Començaue a oscillar jos era pèrta d’ua bohada d’aventura?
COSETTE-TA-WEB	Se tornaue, causa grèu en un generau, ignorant deth perilh?
COSETTE-TA-WEB	Entad aguesta sòrta d’òmes grani que se pòt cridar es gegants dera accion, i a ua edat entara miopia deth gèni?
COSETTE-TA-WEB	Era vielhesa que non hè dralha enes gènis ideaus; entàs Dante, es Miquèu Angel, envielhir qu’ei créisher; entàs Anibal e es Bonaparte, ei amendrir?
COSETTE-TA-WEB	Auie perdut Napoleon eth sentit dirècte dera victòria?
COSETTE-TA-WEB	Ère ja en aqueth cas de conéisher eth trebuc, de non endonviar eth param, de non distinguir ja era penent der abisme?
COSETTE-TA-WEB	Non prevedie es catastròfes?
COSETTE-TA-WEB	Eth, qu’en d’auti tempsi auie coneishut toti es camins deth trionf, e que dera nautada deth sòn car enludernador les senhalaue damb eth dit sobeiran, auie ara eth sinistre aclapament d’amiar entar espatlader es sues tumultuoses garnidures de legions?
COSETTE-TA-WEB	Se vedie atacat as quaranta sies ans d’ua lhocaria suprèma?
COSETTE-TA-WEB	Aguest menaire titanic deth car deth destin, non ère ja mès un immens vantariòu, un simple guinhauetejador?
COSETTE-TA-WEB	Que non mos ac pensam.
COSETTE-TA-WEB	Eth sòn plan de batalha ère, sivans confession de toti, ua òbra mèstra.
COSETTE-TA-WEB	Vier de dret entath centre dera linha aliada, hèr ua clariana en enemic, dividir-lo en dus, empossar era mitat britanica entà Hal e era mitat prusiana entà Tongres, hèr de Wellington e de Blucher dus tròci, apoderar-se de Mont-Saint-Jean, cuélher Bruselles, lançar ar aleman en arriu, e ath mar ar anglés.
COSETTE-TA-WEB	Tot aquerò entà Napoleon entraue en plan d’aguesta batalha.
COSETTE-TA-WEB	Dempús ja veirie se qué li calerie hèr.
COSETTE-TA-WEB	Que non mos ac cau díder, que non sajam de hèr era istòria de Waterloo; ua des scènes fondamentaus deth drama que referim qu’ei unida ad aguesta batalha; mès, era istòria que non ei nòste objectiu; ath delà, aguesta istòria qu’ei hèta, e hèta magistrauments, jos eth punt d’enguarda de Napoleon e jos eth punt d’enguarda de Charras.
COSETTE-TA-WEB	IV.- A.
COSETTE-TA-WEB	Aqueri que volguen auer ua idia exacta dera batalha de Waterloo, non an senon imaginar-se pintada en solèr ua A majuscula.
COSETTE-TA-WEB	Era cama quèrra ei eth camin de Nivelles; era cama dreta eth camin de Genappe; eth pau transversau dera A ei eth camin baish d’Ohain entà Brainel’Alleud.
COSETTE-TA-WEB	Eth cim dera A ei Mont-Saint-Jean: aquiu que i é Wellinton; era punta quèrra inferiora ei Hougomont: aquí que i é Reille damb Jeronim Bonaparte; era punta dreta inferiora ei era Bèra Aliança: aquiu que i é Napoleon.
COSETTE-TA-WEB	Un shinhau mès entà baish deth punt a on eth pau transversau dera A trape e braque era cama dreta, ei era Haie-Sainter.
COSETTE-TA-WEB	Ath miei d’aguest pau i a precisaments eth punt a on se didec era darrèra paraula dera batalha.
COSETTE-TA-WEB	Aquiu se i an plaçat eth leon, simbòl involontari deth suprèm eroïsme dera Garda imperiau.
COSETTE-TA-WEB	Eth triangle que s’està en cim dera A, entre es dues cames e eth pau transversau, ei era planhèra de Mont-Saint-Jean.
COSETTE-TA-WEB	Era disputa d’aguesta planhèra que siguec tota era batalha.
COSETTE-TA-WEB	Genappe e de Nivelles; Erlon hè cara a Picon, e Reille hè cara a Hill.
COSETTE-TA-WEB	Per çò dera planhèra en era madeisha, que s’imagine eth lector un vast terren ondulant; cada plèc domine ath que ven, e totes es ondulacions pugen entà Mont-Saint-Jean e van a parar ena seuva.
COSETTE-TA-WEB	Dues armades enemigues en un camp de batalha son dus atlètes que luten a tota fòrça.
COSETTE-TA-WEB	Cadun d’eri sage de hèr quèir ar aute; ambdús s’agarren a çò de prumèr que trapen; un matarràs qu’ei un punt d’empàra; er angle d’un mur un punt de defensa; un regiment arrecule a viatges per manca d’un punt de refugi quinsevolh; eth penent d’ua planhèra, un terren movedís, un caminòu transversau, un bòsc, un barranc, poden arturar era planta d’aguest colós que se cride armada e empedir-li qu’arrecule.
COSETTE-TA-WEB	Eth que ges deth camp qu’ei derrotat.
COSETTE-TA-WEB	D’aquiu eth besonh, entath cap responsable, d’examinar enquia eth mendre espessor des arbes e aprigondir en tot.
COSETTE-TA-WEB	Es dus generaus auien estudiat peth menut era planhèra de Mont-Saint- Jean, cridada aué era planhèra de Waterloo.
COSETTE-TA-WEB	En aguest terren, e entad aguest düel, eth 18 de junh, auie Wellington er auantatge e Napoleon eth desauantatge.
COSETTE-TA-WEB	Era armada anglesa qu’ère plaçada en ua nautada, e era armada francesa ère a baish.
COSETTE-TA-WEB	Que mos semble avient diboishar aciu er aspècte de Napoleon, a shivau, damb eth sòn alongavistes ena man, enes nautades de Rossomme, a punta deth dia deth 18 de junh de 1815.
COSETTE-TA-WEB	Abantes de diboishar-lo, que ja l’an vist toti.
COSETTE-TA-WEB	Eth sòn perfil tranquil jos eth petit chapèu dera escòla de Brienne, eth sòn unifòrme verd damb es virades blanques amagant era placa, era sua levita ampla, amagant es espatletes, er extrèm deth cordon ròi jos eth justet, eth pantalon de pèth, eth shivau blanc damb era sua ahlaçada de velot violeta ena gropa, damb N coronodes e agles enes puntes, es sues bòtes de montar sus miches de seda, es sòns esperons d’argent, era espada de Marengo, tota aguesta figura deth darrèr César qu’ei presenta en totes es imaginacions, vantada per uns, guardada sevèraments pes auti.
COSETTE-TA-WEB	Aguesta figura que s’a estat fòrça temps en tot er apogèu dera sua ludentor; que consistís aquerò en un cèrt escuriment novelesc, qu’era màger part des eròis espargen ath sòn entorn e que tostemp amague era vertat, pendent mès o mens temps; mès aué, era istòria e era lum s’an dubèrt camin.
COSETTE-TA-WEB	Aguesta claror (era istòria) qu’ei implacabla; qu’a d’estranh e de divin que per mès lum qu’esparge, e precisaments perque ei lum, sòl botar ombres a on i auie resplendor; deth madeish òme que hè dus hantaumes desparièrs, er un ataque ar aute en tot hèr-li justícia, e es tenèbres deth despòta luten damb era ludentor deth capitan.
COSETTE-TA-WEB	D’aciu ua mesura mès vertadèra ena apreciacion definitiua des pòbles.
COSETTE-TA-WEB	Babilonia violada, rebaishe a Alexandre; Roma encadiada, amendrís ath César; Jerusalem mòrta, amendrís era granor de Tito.
COSETTE-TA-WEB	Era tirania seguís ath tiran.
COSETTE-TA-WEB	Qu’ei malastre entà un òme deishar ath sòn darrèr era ombra qu’a era sua forma.
COSETTE-TA-WEB	V.- Eth “quid obscurum” des batalhes.
COSETTE-TA-WEB	Toti coneishen era prumèra fasa d’aguesta batalha; començament confús, incèrt, trantalhant, menaçaire entàs dues armades; plan mès encara entàs anglesi qu’entàs francesi.
COSETTE-TA-WEB	Tota era net qu’auie ploigut; era tèrra qu’ère chaupada d’aigua e autanplan s’auien format badines; en bèri punts arribaue era aigua enquias èishi des cars deth tren; es cingles des animaus d’atelatge gotejauen hanga liquida; s’es horments e es blats, caperadi per aguesta immensa ringlèra de cars en marcha non auessen hèt lhet jos es arròdes, tapant es clòts, qu’aurie estat impossible quinsevolh movement, mès que mès pes vals deth costat de Papelotte.
COSETTE-TA-WEB	Era accion comencèc tard; Napoleon, ja ac auem dit, acostumaue a auer tota era artilharia ena sua man coma se siguesse ua pistòla, afustant, ara en un punt, ara en aute dera batalha, e auie volut demorar qu’es bataries aganchades podessen rodar e galaupar liuraments: entad aquerò qu’ère de besonh qu’eth soleil campèsse e sequèsse era tèrra.
COSETTE-TA-WEB	Mès eth soleil non campèc.
COSETTE-TA-WEB	Que non ère ja era cita d’Austerlitz.
COSETTE-TA-WEB	Quan se descarguèc era prumèra canonada, eth generau anglés Colville guardèc eth sòn relòtge e vedec qu’èren es dotze e trenta cinc menutes deth maitin.
COSETTE-TA-WEB	Era accion comencèc damb furia, damb mès furia, dilhèu, qu’era qu’er emperaire auesse volut, pera ala quèrra francesa, sus Hougomont.
COSETTE-TA-WEB	Ath còp, Napoleon ataquèc eth centre en tot precipitar ara brigada Quiot sus era de Haie-Sainte, e Ney amièc era ala dreta francesa contra era ala quèrra anglesa, que s’emparaue en Papelotte.
COSETTE-TA-WEB	Er atac a Hougomont qu’auie quauquarren de simulat; eth sòn objectiu qu’ère hèr a vier entà aquiu a Wellington e hèr-lo bascular entara quèrra.
COSETTE-TA-WEB	Aguest plan qu’aurie dat boni resultts s’es quate companhies de gardes angleses e es afogadi bèlgues dera divison Perponcher non auessen defenut solidaments era posicion; Wellington, en sòrta de concentrar-se aquiu damb molta fòrça, se podec limitar a enviar coma tot refòrç ues autes quate companhies de gardes e un batalhon de Brunswick.
COSETTE-TA-WEB	Braine-l’Alleud, d’aquiu entà Hal: arren mès simple.
COSETTE-TA-WEB	Exceptat de quauqui incidents, aguest atac qu’auec bona capitada.
COSETTE-TA-WEB	Papelotte siguec cuelhut e era Haie-Sainte tanben.
COSETTE-TA-WEB	Mos cau senhalar un detalh.
COSETTE-TA-WEB	Auie ena infantaria anglesa, sustot ena brigada de Kempt, fòrça recrutes.
COSETTE-TA-WEB	Aguesti soldats nauèths dauant dera nòsta temibla infantaria se portèren coma valents; era sua inexperiéncia gessec intrepidaments deth pas; mès que mès hèren un excellent servici de guerrilha; eth soldat en guerrilha, autrejat de bèra manèra ada eth madeish, vie a èster, entà didè’c atau, eth sòn pròpi generau e aguesti recrutes mostrèren quauquarren dera invencion e dera bravesa francesa.
COSETTE-TA-WEB	Aguesta infantaria nauèra qu’auec moments d’inspiracion, çò que desagradèc a Wellington.
COSETTE-TA-WEB	En aguesta jornada, des dotze enquias quate era tarde, que i a un escur intervau; era part mieja d’aguesta batalha a penes se distinguís, e participe de çò d’ombriu dera luta; eth crepuscul que s’esten sus era.
COSETTE-TA-WEB	En aguest bromadís que i a vastes fluctuacions, ua sòrta d’illusion vertiginosa, er aparelh de guèrra d’alavetz, lèu desconeishut aué, es cascos damb ahlama, es dorsièrs flotants, es correges crotzades, es cartochères de granades, es abrics des ussars, es bòtes roies de mil plecs, es pesants shacòs ornadi de cordons, era infantaria lèu nera de Brunswick, barrejada damb era infantaria de color escarlata d’Anglatèrra, es soldats anglesi amiant per espatletes grani rodets blancs circulars, era cavalaria leugèra hannoveriana damb era sua casqueta de cuer oblong damb filets de coeire e crins ròis, es escocèsi damb es jolhs nudi e es sues ahlaçades a quarrats, es granes garramaches des nòsti granadèrs; quadres, non linhes estrategiques; çò que conven ath pincèu de Salvador Rosa, non ei çò que conven ath de Gribeauval1.
COSETTE-TA-WEB	Damb ua batalha se barrège tostemp ua cèrta quantitat de tempèsta: Quid obscurum, quid divinum.
COSETTE-TA-WEB	Cada istorian tracte de bèra manèra es perfils que li shauten en aguesta confusion.
COSETTE-TA-WEB	Gribeauval, engenher, o'ciau d’ar+lharia e especialista en mines.
COSETTE-TA-WEB	Era linha de batalha flòte e serpentege coma un hiu, es tralhes de sang corren ilogicaments, es fronts des armades ondegen, es regiments entren o gessen formant caps o gòlfs; toti aguesti trebucs se renauissen de contunh er un darrèr der aute; en lòc a on ère era infantaria arribe era artilharia; a on se trapaue era artilharia se ve ara ara cavalaria; es batalhons son colomnes de hum.
COSETTE-TA-WEB	Guardam entà un punt a on mos imaginàuem veir quauqua causa, la cercam damb era vista e ja a despareishut; es clarulhes muden de lòc, es plecs ombrius auancen e arreculen; ua sòrta de vent deth sepulcre posse, arrossègue, dilate e dispèrse tota aguesta tragica gentada.
COSETTE-TA-WEB	Qué ei ua batalha?
COSETTE-TA-WEB	Ua oscillacion.
COSETTE-TA-WEB	Era immobilitat d’un plan matematic exprimís ua menuta, non un dia.
COSETTE-TA-WEB	Entà pintar ua batalha que s’a besonh d’un pintor poderós qu’age un shinhau de caòs en sòn pincèu; Rembrandt que vau mès que Van der Meulen.
COSETTE-TA-WEB	Van der Meulen, exacte, tàs dotze, que mentís tàs tres.
COSETTE-TA-WEB	Era geometria qu’enganhe; solet er auragan ei vertadèr.
COSETTE-TA-WEB	Aquerò ei çò que balhe a Folard eth dret de contradíder a Polibio.
COSETTE-TA-WEB	Ahigem que i a tostemp un cèrt instant qu’era batalha degenère en combat, se particularize e se dividís en innombrables petiteses que, sivans era expression deth madeish Napoleon, “pertanhen mès ara biografia des regiments qu’ara istòria dera armada”.
COSETTE-TA-WEB	Er istorian, en aguest cas, qu’a eth dret evident de resumir.
COSETTE-TA-WEB	Sonque pòt apoderar-se des traits principaus dera luta, e non l’ei autrejat a cap narrador, per seriós que sigue, fixar absoludaments era forma d’aguesta broma orribla que se cride ua batalha.
COSETTE-TA-WEB	Aquerò, qu’ei cèrt quan se tracte de totes es granes escometudes des armades, ei particularaments aplicable a Waterloo.
COSETTE-TA-WEB	VI.- Es quate dera tarde.
COSETTE-TA-WEB	Tàs quate, era situacion dera armada anglesa qu’ère grèu.
COSETTE-TA-WEB	Eth prince d’Orange comandaue eth centre, Hill era ala dreta e Picton era ala quèrra.
COSETTE-TA-WEB	Eth prince d’Orange, desgahonat e intrepid, cridaue as belga-olandesi: Nassau!
COSETTE-TA-WEB	Brunswick!
COSETTE-TA-WEB	Non hescatz repè jamès!
COSETTE-TA-WEB	Hill, aflaquit, se filaue entà apuar era sua esquia en Wellington, Picton qu’auie mòrt.
COSETTE-TA-WEB	En moment madeish qu’es anglesi agarrauen as francesi eth drapèu deth regiment 105 de linha, es francesi aucien ath generau anglés Picton d’un tret en cap.
COSETTE-TA-WEB	Era batalha qu’auie entà Wellington dus punts d’empara, Hougomont e era Haie-Sainte; Hougomont se tenguie encara, mès usclaue; era Haie-Sainte auie estat agarrada.
COSETTE-TA-WEB	Deth batalhon aleman que la defenie solet n’auie restat quaranta dus òmes; toti es oficiaus, exceptat cinc, auien queigut mòrts o presoèrs.
COSETTE-TA-WEB	Tres mil combatents s’auien assassinat en aguesta granja.
COSETTE-TA-WEB	Un sergent dera garda anglesa, eth prumèr boxaire d’Anglatèrra, tengut coma invulnerable pes sòns companhs, auie estat mòrt per un tamborinaire francés.
COSETTE-TA-WEB	Baring auie estat desnidat dera sua posicion; Alten auie estat guinhauetejat.
COSETTE-TA-WEB	S’auien perdut fòrça drapèus, un dera division d’Alten e un aute deth batalhon de Lunebourg qu’amiaue eth prince dera familha de Deux-Ponts.
COSETTE-TA-WEB	Es escocèsi grisi, que ja non existien; es corpurents dragons de Ponsonby auien estat esbocinadi.
COSETTE-TA-WEB	Aguesta valenta cavalaria auie estat arrossegada pes lancèrs de Bro e es cuirassadi de Travers; de mil dus cents shivaus, sonque ne restauen sies cents; des tres lòctenents coronèls, dus qu’èren estiradi en tèrra; Hamilton herit e Mater mòrt.
COSETTE-TA-WEB	Ponsonby auie queigut trauessat per sèt lances.
COSETTE-TA-WEB	Gordon auie mòrt, Marsh tanben.
COSETTE-TA-WEB	Es divisions cincau e siesau qu’èren esbauçades.
COSETTE-TA-WEB	Lèu agarrat Hougomont, e agarrada era Haie-Sainte, non restaue senon un nud, eth centre, que seguie resistint.
COSETTE-TA-WEB	Wellington lo reforcèc.
COSETTE-TA-WEB	Cridèc a Hill, qu’ère en Merbe-Braine, e a Chassé, qu’ère en Braine-l’Alleud.
COSETTE-TA-WEB	Eth centre dera armada anglesa, un shinhau concau, fòrça dens e compacte, qu’ère plan ben plaçat.
COSETTE-TA-WEB	Ocupaue era planhèra de Mont-Saint- Jean, en tot amiar ena sua esquia eth bordalat e dauant era penent, alavetz fòrça aspra.
COSETTE-TA-WEB	S’emparaue ena casa de pèira qu’en aquera epòca ère domeni senhoriau de Nivelles, e que mèrque era interseccion des camins, edifici deth sègle XVI, autant inexpugnable que refusaue es bales sense patir cap deterioracion.
COSETTE-TA-WEB	Era sua artilharia qu’ère emboscada darrèr deth romegàs.
COSETTE-TA-WEB	Aguest trabalh punic, autorizat sense condicions pera guèrra, qu’admet es estratagèmes, ère tan ben hèt, que Haxo, enviat per emperaire tàs nau deth maitin entà arreconéisher es bataries enemigues, non auie vist arren e auie tornat entà dider-li a Napoleon que no i auie cap de trebuc, exceptat es dues barralhes qu’obstruien eth camin de Nivelles e de Genappe.
COSETTE-TA-WEB	Qu’ère era epòca qu’es semiats son ja plan creishudi; un batalhon dera brigada de Kempt, eth 95, armat de carabines, s’auie ajaçat entre eth horment, ara vòra dera planhèra.
COSETTE-TA-WEB	Eth perilh d’aguesta posicion ère era seuva de Soignes, ath costat, alavetz, deth camp de batalha, e talhada pes estanhs de Groenendael e de Boitsfort.
COSETTE-TA-WEB	Ua armada non aurie pogut arrecular aquiu sense disolver-se; es regiments s’aurien escampilhat de seguit: Era artilharia s’aurie perdut enes restanques.
COSETTE-TA-WEB	Era retirada, sivans era pensada de fòrça òmes competents, encara qu’ei cèrt que refusada per d’auti, aurie estat ua dispersion generau.
COSETTE-TA-WEB	Wellington ahigec en aguest centre ua brigada de Chassé, que li treiguec ara ala dreta, ua auta brigada de Wincke, que treiguec dera ala quèrra, ath delà dera division de Clinton.
COSETTE-TA-WEB	As sòns anglesi, as regiments de Halkett, ara brigada de Mitchell e as gardes de Maitland, les balhèc coma empara e refòrç era infantaria de Brunswick, e eth contingent de Nassau, es hannoverians de Kielmansegge e es alemans d’Ompteda.
COSETTE-TA-WEB	Tot amassa, vint- e-sies batalhons.
COSETTE-TA-WEB	Era ala dreta, coma ditz Carras, siguec refusada entà darrèr deth centre.
COSETTE-TA-WEB	Ua bataria enòrma ère amagada per saques de tèrra en lòc a on s’està aué çò que se cride “eth Musèu de Waterloo”.
COSETTE-TA-WEB	Wellington auie, ath delà, en ua pòst deth terren es gardes dragons de Somerset, mil quate cents shivaus.
COSETTE-TA-WEB	Qu’ère era auta mitat d’aguesta cavalaria anglesa tan justaments celèbra.
COSETTE-TA-WEB	Esbauçat Ponsonby, restaue Somerset.
COSETTE-TA-WEB	Era bataria, qu’acabada aurie estat lèu un reduch, ère plaçada darrèr deth mur d’un jardin plan baish, revestit ara prèssa damb un ridèu de saques de sable, e damb un ample pòst de tèrra.
COSETTE-TA-WEB	Aguesta òbra qu’ère per acabar; que non auie auut temps entà entornejar-la d’estaques.
COSETTE-TA-WEB	Enquimerat Wellington, encara qu’impassible, ère a shivau, e tot eth dia s’estèc ena madeisha actitud, un shinhau dauant dera mòla vielha de Mont- Saint-Jean qu’encara i é, e jos un olm blanc, qu’un anglés, vandal afogat, crompèc dempús per dus cents francs, lo hec a ressegar e se lo hec a vier.
COSETTE-TA-WEB	Wellington se mostrèc aquiu heredaments eroïc.
COSETTE-TA-WEB	Ploiguien es bales.
COSETTE-TA-WEB	Er ajudant de camp Gordon venguie de quèir ath sòn costat.
COSETTE-TA-WEB	Lord Hill, en tot senhalar-li un obús, que venguie d’èster lançat, li didec: “Milord, quines son es vòstes instruccions, e quines ordes mos deishatz se vos aucissen?” “Hètz madeish que jo”, responec Wellington.
COSETTE-TA-WEB	A Clinton li didec laconicaments: “estatz-vos aciu enquia pèrder eth darrèr òme”.
COSETTE-TA-WEB	Era jornada qu’anaue mau, plan que òc.
COSETTE-TA-WEB	Wellingotn cridaue as sòns ancians de Vitoria, de Talavera e de Salamanca: “Boys!, dilhèu pensatz húger?
COSETTE-TA-WEB	Tàs quate, era linha anglesa se botgèc entà darrèr.
COSETTE-TA-WEB	De pic, non se vedec ja ena cresta dera planhèra senon era artilharia e es tiraires; era rèsta auie despareishut; es regiments, possadi pes obusi e pes bales franceses, se repleguèren entath hons, qu’encara aué talhe eth caminòu dera granja de Mont-Saint-Jean; que i auec un movement d’arreculada, despareishec eth front de batalha anglés, e Wellington arreculèc.
COSETTE-TA-WEB	VII.- Napoleon de bona encolia.
COSETTE-TA-WEB	Napoleon, encara que malaut e incomodat a shivau per un dolor locau, non auie estat jamès de tan bona encolia coma aqueth dia.
COSETTE-TA-WEB	Dempús eth maitin, era sua impenetrabilitat se n’arrie.
COSETTE-TA-WEB	Eth 18 de junh de 1815, aquera amna prigonda, caperada d’ua masca de marme, miralhaue cègaments.
COSETTE-TA-WEB	Er òme qu’auie estat ombriu en Austerlitz siguec alègre en Waterloo.
COSETTE-TA-WEB	Toti es predestinadi celèbri qu’an aguestes contradiccions.
COSETTE-TA-WEB	Es nòstes alegries non son senon ombra.
COSETTE-TA-WEB	Er arridolet suprèm qu’apertie a Diu.
COSETTE-TA-WEB	Ridet Caesar, Pompeius flebit, didien es soldats dera legion Fulminanta.
COSETTE-TA-WEB	Aguest còp non li calie plorar a Pompeio; mès çò de cèrt ei que Caesar arrie.
COSETTE-TA-WEB	Dempús era ua dera net anteriora, en tot explorar a shivau damb Bertrand, entre era ploja e era tempèsta, es ticolets pròchi de Rassomme, satisfèt en veir era longa linha des huecs anglesi qu’illuminaue tot er orizon de Frischemont enquia Braine-l’Alleud, l’auie semblat qu’eth destin, botat per eth entà un dia fix en camp de Waterloo, ère exacte ara cita; auie arturat ath sòn shivau e s’auie estat immobil pendent bèth temps, en tot guardar es relampits e escotar eth tron, e s’auie entenut mormolhar ad aqueth fatalista aguesta paraula misteriosa: “Qu’èm d’acòrd”.
COSETTE-TA-WEB	Napoleon s’enganhaue.
COSETTE-TA-WEB	Que ja non èren d’acòrd eth destin e eth.
COSETTE-TA-WEB	Non auie clucat un uelh, ne tansevolh ua menuta; toti es instants d’aquera net s’auien senhalat entada eth damb ua alegria.
COSETTE-TA-WEB	Auie recorrut tota era linha des auançades en tot arturar-se en quauqui punts pr’amor de parlar damb es sentinèles de cavalaria.
COSETTE-TA-WEB	Tàs dues e mieja, près deth bòsc de Hougomont, auie entenut eth pas d’ua colomna en marcha e pendent un moment se pensèc que se retiraue Wellington.
COSETTE-TA-WEB	Alavetz li didec a Bertrand: “qu’ei era rèiregarda anglesa que se premanís entà lheuar eth camp.
COSETTE-TA-WEB	Harè presoèrs as sies mil anglesi que vien d’arribar en Ostende”.
COSETTE-TA-WEB	Parlaue damb expansion: qu’auie tornat a trapar aguesta inspirada eloqüencia deth desbarcament der 1 de mars, quan presentaue ath gran mariscau ath campanhard afogat deth gòlf Jean, exclamant: “E plan, Bertrand, que ja auem refòrç!”.
COSETTE-TA-WEB	Era net deth 17 ath 18 de junh se burlaue de Wellington, en tot díder: “Aguest angleset qu’a besonh d’ua leçon.” Era ploja redoblaue; tant qu’er emperaire parlaue, tronaue.
COSETTE-TA-WEB	Tàs tres e mieja dera maitiada auie perdut ua illusion; quauqui oficiaus, manadi entà explorar eth camp, l’auien anonciat qu’er enemic non hège cap movement.
COSETTE-TA-WEB	Arren se botjaue, ne un solet fogairon deth campament s’auie amortat.
COSETTE-TA-WEB	Era armada anglesa dormie.
COSETTE-TA-WEB	Eth silenci ena tèrra qu’ère prigond, solet en cèu i auie rambalh.
COSETTE-TA-WEB	Tàs quate li heren a vier des auançades a un campanhard qu’auie servit de guida ara cavalaria anglesa, probablamens ara brigada Vivian, qu’anaue a cuélher posicion en bordalat d’Ohain, en extrèm quèr.
COSETTE-TA-WEB	Tàs cinc, es desertors bèlgues l’auien referit que venguien de deishar eth sòn regiment e qu’era armada anglesa demoraue era batalha: “M’alègri!, sorrisclèc Napoleon.
COSETTE-TA-WEB	Que m’estimi mès derrotar-les que hèr-les arrecular”.
COSETTE-TA-WEB	Per çò dera ploja dera net es convòis de viures, ensorradi enes camins plei de clòts, non auien pogut arribar peth maitin; es soldats non auien dormit, èren caladi d’aigua enquias auassi, e en dejun, çò que non empachèc que Napoleon li didesse alègraments a Ney: “Qu’auem nauanta nau probabilitats contra ua”.
COSETTE-TA-WEB	Tàs ueit li heren a vier er esdejoar ar emperaire, qu’auie convidat a fòrça generaus.
COSETTE-TA-WEB	Mentre esdejoauen, s’entretenguec condant que Wellington auie assistit hège dus dies ath balh qu’auec lòc en Brusselles, ena casa dera duquesa de Somerset, e Soult, rude guerrèr damb mina d’arquebisbe, auie dit: “Eth balh qu’ei aué”.
COSETTE-TA-WEB	Er emperaire se n’auie burlat damb Ney, que didie: “Wellington non serà pro pèc entà demorar a vòsta majestat”.
COSETTE-TA-WEB	Que tau ère, ça que la, eth sòn costum; se’n burlaue aisidaments, ditz Fleury de Chamboulon.
COSETTE-TA-WEB	Aguestes alegries de gigant que s’ac vau de persutar en eres.
COSETTE-TA-WEB	Cridaue as sòns granadèrs “rondinaires”; les pecigaue es aurelhes, e les tirassaue es mostaches.
COSETTE-TA-WEB	Qui arrís d’aguesta manèra qu’ei familiarizat damb es eveniments.
COSETTE-TA-WEB	Napoleon auie auut fòrça atacs d’aguesta arridalha pendent er esdejoar de Waterloo.
COSETTE-TA-WEB	Dempús d’esdejoar, se demorèc cogitós pendent un quart d’ora, e dempús se seigueren dus generaus en hèish de palha damb ua pluma ena man, ua huelha de papèr sus es jolhs, e er emperaire les dictèc es ordes entara batalha.
COSETTE-TA-WEB	De nau tà dètz e mieja, tota era armada, çò que semble incredible, auie cuelhut posicion e s’auie ordenat en sies linhes, formant, entà repetir era expression der emperaire, “era figura de sies V”.
COSETTE-TA-WEB	Segur dera capitada, auie encoratjat damb eth sòn arridolet en passar peth sòn dauant, ara companhia de sapaires deth còs designat per eth madeish entà hèr-se fòrt en Mont-Saint-Jean tanlèu coma siguesse agarrat eth bordalat.
COSETTE-TA-WEB	Aguesta serenor sonque siguec trebolada per ua paraula d’altiva pietat; en veir ara sua quèrra, en un lòc a on i a aué ua grana hòssa, apilerar- se damb es sòns magnifics shivaus es admirables escocesi grisi, didec: “qu’ei malastre”.
COSETTE-TA-WEB	Brusselles, que siguec era sua dusau estacion pendent era batalha.
COSETTE-TA-WEB	Era tresau estacion, era des sèt dera tarde, entre era Bèra-Alliança e era Haie- Sainte, ei terribla; qu’ei ua nautada pro elevada qu’existís encara e qu’ath sòn darrèr s’auie agropat era garda en ua declivitat dera planhèra.
COSETTE-TA-WEB	Ar entorn d’aguest ticolet rebotauen es bales sus er empeirat dera cauçada enquia Napoleon.
COSETTE-TA-WEB	Coma en Brienne, auie sus eth sòn cap eth fiulet des bales e des granades.
COSETTE-TA-WEB	Lèu en lòc a on botèc es pès eth shivau, s’an recuelhut bales rolhades, lames de sabre vielhes e projectils infòrmes plei de òxid: scabra rubigine.
COSETTE-TA-WEB	Hè quauqui ans se desenterrèc d’aqueth madeish lòc un obús de setanta, encara cargat, qu’era sua boca s’auie trincat ath ras dera bomba.
COSETTE-TA-WEB	En aguesta darrèra estacion siguec a on er emperaire li didec ath sòn guida Lacoste, campanhard enemic, que venguie estacat, tremolant, ena sera d’un ussar, virant-se en cada descargament de mitralha, e sajant d’amagar-se darrèr de Napoleon: “Pèc, aquerò qu’ei ua vergonha.
COSETTE-TA-WEB	Te vas a hèr aucir pera esquia”.
COSETTE-TA-WEB	Eth qu’escriu aguestes linhes a trapat ena resquilhosa declivitat d’aguest ticolet, revirant eth sable, es rèstes deth còth d’ua bomba, lèu des-hètes per oxid de quarante sies ans, e tròci de hèr vielh que se trincauen entre es sòns dits coma barres de saüc.
COSETTE-TA-WEB	Es ondulacions des planhères inclinades de forma desparièra, a on auec lòc er encontre de Napoleon e Wellington, non son ja, coma arrés ignore, es qu’èren eth 18 de junh de 1815.
COSETTE-TA-WEB	En agarrar en aguest camp funèbre es materiaus entà fabricar aquiu un monument, l’an trèt era sua vertadèra forma, e era istòria, desconcertada, ja non l’arreconeish.
COSETTE-TA-WEB	Entà glorificar-lo, que l’an desfigurat.
COSETTE-TA-WEB	En tornar a veir Wellington Waterloo, dus ans dempús, exclamèc: “Que m’an cambiat eth mèn camp de batalha”.
COSETTE-TA-WEB	A on i a ara era gran piramida de tèrra coronada damb un leon, i auie un ticolet petit qu’entàth camin de Nivelles baishaue en rampa practicabla, mès que pera part dera cauçada de Genappe ère plan rocalhosa.
COSETTE-TA-WEB	Encara aué se pòt mesurar era nautada d’aguest arribent pera nautada des ticolets des dues granes sepultures qu’encaishen eth camin de Genappe entà Brusselles; era ua, era hòssa anglesa, ei ara quèrra; era auta, qu’ei era alemana, ena dreta.
COSETTE-TA-WEB	Que non i a hòssa francesa.
COSETTE-TA-WEB	Entà França tota aguesta planhèra qu’ei un sepulcre.
COSETTE-TA-WEB	Era sua pala ère tant inclinada, qu’era granja, plaçada ath hons dera val, centre deth combat, demoraue plan per dejós deth tret des canons anglesi.
COSETTE-TA-WEB	Eth 18 de junh de 1815, es ploges auien format barrancs en aqueres asprors, eth lim dificultaue era pujada e non solet se pujaue mau, senon que s’en.honsauen ena hanga es que se riscauen a pujar-les.
COSETTE-TA-WEB	Ath long dera cresta dera elevada planhèra corrie ua sòrta de fossat impossible d’endonviar entà un observaire luenhant.
COSETTE-TA-WEB	Quin fossat ère aguest?
COSETTE-TA-WEB	Qu’ac vam a díder.
COSETTE-TA-WEB	Braine-l’Alleud ei un bordalat de Belgica, Ohain n’ei un aute.
COSETTE-TA-WEB	Aguesti bordalats, amagadi ambdús enes ondulacions deth terren, son amassadi per un camin de lèu lèga e mieja, que trauèsse ua planhèra ondulanta, e fòrça còps entre e s’en.honse coma un soquèr entre es ticolets, çò que hè qu’eth camin en diuèrsi punts sigue un barranc.
COSETTE-TA-WEB	En 1815, coma aué, aguest camin talhaue era cresta dera planhèra nauta deth Mont-Saint-Jean, entre es dues cauçades de Genoppe e de Nivelles, sonque qu’aué ei ath madeish nivèu dera planhèra e alavetz qu’ère un fonzau.
COSETTE-TA-WEB	Que l’an agarrat es dues declivitats entà formar eth petit ticolet monumentau.
COSETTE-TA-WEB	Aguest camin ère, e ei encara, ua trencada ena màger part deth sòn trajècte; trencades a viatges de dotze pès, e qu’es sues declivitats massa rocalhoses s’esbaucen per diuèrsi lòcs, sustot en iuèrn, en temps de ploja.
COSETTE-TA-WEB	Que ja auie auut quauqui accidents en aqueth lòc.
COSETTE-TA-WEB	Eth camin ère tant estret ena entrada de Braine-l’Alleud, qu’un viatjaire siguec estronhat per un car, coma ac mòstre ua crotz de pèira quilhada ath cant deth cementèri a on se lieg eth nòm deth que moric, eth senhor Bernard de Brye, comerçant en Brusselles e era data der accident, hereuèr de 1637.
COSETTE-TA-WEB	Ère tan prigond tanben pera part dera planhèra nauta de Mont-Saint-Jean, qu’un campanhard, cridat Mateo Nicaise, auie estat estronhat en 1783 per en.honsament dera declivitat, coma ac mostraue ua auta crotz de pèira, qu’es sòns braci despareisheren en desboscament que i auec; mès qu’eth sòn pedestau queigut se ve aué encara ena penent dera potja ara quèrra dera cauçada, entre er Haie-Sainte e era granja de Mont-Saint-Jean.
COSETTE-TA-WEB	En un dia de batalha, aguest camin prigond e palunós, que dera sua existéncia arren ne hege senhau, entornejant era cresta de Mont-Saint-Jean, formant ua trencada en madeish cim der arribent, un param amagat entre es èrbes, ère invisible, ei a díder, formidable.
COSETTE-TA-WEB	VIII.- Er emperaire hè ua pregunta ath guida Lacoste.
COSETTE-TA-WEB	Atau, donc, en maitin de Waterloo, Napoleon qu’ère content.
COSETTE-TA-WEB	Napoleon qu’ère avedat a campar era guèrra fixaments; non hège jamès numèro per numèro era soma dolorosa des detalhs; es numèros que non l’importauen bric, damb era condicion que balhèssen aguest resultat: era victòria.
COSETTE-TA-WEB	S’eth començament gessie mau, que non s’alarmaue per aquerò, donques que se credie senhor e possessor deth finau; sabie demorar en tot meter-se coma dehòra dera question, e tractaue ath destin de parièr a parièr.
COSETTE-TA-WEB	Semblaue que li didie ara sòrt: “Que non gausaries”.
COSETTE-TA-WEB	Miei lum e miei ombra, Napoleon se credie protegit peth ben, e tolerat peth mau.
COSETTE-TA-WEB	Auie, o se pensaue qu’auie, ath sòn favor, ua connivéncia, lèu se poirie díder ua complicitat, des eveniments, equivalenta ara invulnerabilitat anciana.
COSETTE-TA-WEB	Ça que la, en tot auer ath sòn darrèr ath Beresina, a Leipzig e a Fontainebleau, semble que i auie motius entà mesfidar-se de Waterloo.
COSETTE-TA-WEB	Un misteriós arroncilhament de celhes se torne en aguest cas visible ath hons deth cèu.
COSETTE-TA-WEB	En moment que Wellington arreculèc, Napoleon s’estrementic.
COSETTE-TA-WEB	Vedec que se desnissaue era planhèra de Mont-Saint-Jean còp sec, e despareishie eth front dera armada anglesa.
COSETTE-TA-WEB	Se remetie, mès s’amagaue.
COSETTE-TA-WEB	Er emperaire, miei s’incorporèc sus es sòns estrius.
COSETTE-TA-WEB	Qu’auie entrevist era ludentor dera victòria.
COSETTE-TA-WEB	Wellington, arrossegat enquiara seuva de Soignes, e esbauçat, significaue era derrota definitiua d'Anglatèrra per França; Qu’ère era resvenja des derrotes de Crecy, Poitiers, Malplaquet e Ramillies.
COSETTE-TA-WEB	Er òme de Marengo reabilitaue a Azincourt.
COSETTE-TA-WEB	Meditant alavetz er emperaire sus era terribla peripecia, dirigic per darrèr còp es sòns alongavistes entà toti es punts deth camp de batalha.
COSETTE-TA-WEB	Era sua garda, repausant sus es armes ath sòn darrèr, l’observaue de baish estant damb ua espècia de respècte religiós.
COSETTE-TA-WEB	Napoleon meditaue, examinaue es vessants, observaue es penents, escorcolhaue er ensems d’arbes, eth quadre de blat, eth caminòu; semblaue que compdaue cada matarràs.
COSETTE-TA-WEB	Vedec ath cant d’aguesta barricada era anciana capelha de Sant Nicolai, pintada de blanc, qu’ei en angle dera trauessèra entà Braine-l’Alleu.
COSETTE-TA-WEB	S’inclinèc e parlèc a mieja votz ath guida Lacoste.
COSETTE-TA-WEB	Aguest hec un senhau negatiu damb eth cap, probablaments perfid.
COSETTE-TA-WEB	Er emperaire tornèc a incorporar-se e reflexionèc.
COSETTE-TA-WEB	Wellington auie arreculat.
COSETTE-TA-WEB	Napoleon qu’ère un d’aguesti gènis d’a on ges eth tron.
COSETTE-TA-WEB	Venguie de trapar eth pericle.
COSETTE-TA-WEB	IX.- Çò inesperat.
COSETTE-TA-WEB	Qu’èren tres mil cinc cents e formauen un front d’un quart de lèga.
COSETTE-TA-WEB	Èren òmes gigants montadi en shivaus colossaus.
COSETTE-TA-WEB	Èren vint-e-sies esquadrons e amiauen ath darrèr, entà ajudar-les, era division de Lefebvre-Desnouettes, es cent sies gendarmes escuelhudi, es caçadors dera Garda, mil cent nauanta sèt òmes, e es lancèrs dera Garda, ueit centes ueitanta lances.
COSETTE-TA-WEB	Amiauen casco sense crin e coirassa de hèr batut, pistòles en arçon dera sera e un long sabre-espada.
COSETTE-TA-WEB	Peth maitin tota era armada les auie admirat, quan tàs nau, tocant es clarins e entonant totes es bandes de musica er imne velhem pera suavacion der emperi2, auien vengut en colomna barrada, damb ua des bataries en sòn flanc e era auta en centre a desplegar-se en dues ringlères entre era cauçada de Genappe e Frischemont, e ocupar eth sòn lòc de batalha ena poderosa dusau linha, tan sabiaments dispausada per Napoleon, qu’era, en auer en sòn extrèm quèr es coirassadi de Kellermann e en sòn extrèm dret es coirassadi de Milhaud, auie, entà didè’c atau, dues ales de hèr.
COSETTE-TA-WEB	Er ajudant de camp Bernard les hec a vier era orde der emperaire.
COSETTE-TA-WEB	Ney treiguec era sua espada e se botèc ath cap de tot.
COSETTE-TA-WEB	Es enòrmes esquadrons se meteren en movement.
COSETTE-TA-WEB	Alavetz se vedec un espectacle formidable.
COSETTE-TA-WEB	Tota aguesta cavalaria, damb es sabres desgainadi, damb es flotants banderins, autrejant ath vent es ressons des trompetes, formada en colomna per divisions, baishèc damb un madeish movement, e coma un solet òme, damb era precision d’un boçon de bronze que daurís ua clatenera, eth ticolet dera Bèra-Alliança; se calèc en fonzal temible a on auien queigut ja tanti òmes, despareishec entre es bromes de hum; dempús, gessec d’aguesta ombra, tornèc a campar per aute costa dera val, tostemp compacta e amassada, e gessec a tròt long, trauessant ua broma de metralha que ploiguie sus era, era espaventosa penent de hanga dera planhèra de Mont- Saint-Jean.
COSETTE-TA-WEB	Pujauen grèus, menaçaires, imperturbables aqueri òmes, e enes intervaus de huec de fusilharia e d’artilharia, s’entenie eth colossu tapatge que hègen es shivaus marchant.
COSETTE-TA-WEB	Semblaue, de luenh, qu’auançauen entara cresta dera planhèra dues immenses sèrps d’acèr.
COSETTE-TA-WEB	Aquerò trauessèc era batalha coma un prodigi.
COSETTE-TA-WEB	Dempús era cuelhuda deth gran reduch deth Moskowa pera cavalaira pesanta, non s’auie vist arren de parièr; Murat mancaue aquiu, mès que i ère Ney.
COSETTE-TA-WEB	Semblaue qu’aquera massa d’òmes auie vengut a èster un monstre e non auie senon ua amna.
COSETTE-TA-WEB	Cada esquadron ondejaue e se dilataue coma es anèths d’un polip.
COSETTE-TA-WEB	Se les vedie a trauèrs d’ua immensa broma de hum, trincada aciu e delà.
COSETTE-TA-WEB	Barrejada confusion de cascos, de crits, de sabres, sauts auratjosi des gropes des shivaus en enténer er esclafit deth canon e eth son des clarins, disciplinat e terrible revolum de gent, e dempús, peth dessús de tot, es coirasses coma es escates sus era èrba.
COSETTE-TA-WEB	Aguesta narracion, que semble pròpia de ua auta epòca.
COSETTE-TA-WEB	Ua causa semblabla ad aguesta vision se vedie, plan que òc, enes ancianes epopèies orfiques que se referien as òmes-shivau, as ancians ipantròps, aguesti titans de ròstre uman e de pièch de shivau qu’escalèren a tot galaup er Olimpo, orribles, invulnerables, sublimi; dius e bèsties.
COSETTE-TA-WEB	Per ua capriciosa coïncidéncia numerica, vint-e-sies batalhons anauen a recéber ad aguesti vint-e-sies esquadrons.
COSETTE-TA-WEB	Darrèr dera cresta dera planhèra nauta, ara ombra dera bataria amagada, era infantaria anglesa, formada en tretze quadres, dus batalhons per quadre, e en dues linhes, sèt ena prumèra, sies ena dusau, damb era culassa deth fusilh emparada en muscle afustant as qu’anauen a vier, demoraue tranquilla, immobila, muda.
COSETTE-TA-WEB	Non vedie as coirassadi, ne es coraissadi la vedien; mès s’entenie pujar aquera marèa d’òmes.
COSETTE-TA-WEB	S’entenie aumentar eth tapatge des tres mil shivaus, es caushigades alternatiues e simetriques des cascos a tròt long, eth carrinclar des coirasses, eth contacte des sabres e ua sòrta de panteish immens e herotge.
COSETTE-TA-WEB	I auec un silenci terrible, dempús, còp sec, campèc peth dessús dera cresta ua longa hilèra de braci quilhadi brandint es sabres, e es cascos, e es trompetes, e es banderins, e tres mil caps de grises mostachas cridant: “Visca er emperaire!” Tota aquera cavalaria desboquèc ena planhèra e siguec coma eth principi d’un tremor de tèrra.
COSETTE-TA-WEB	De ressabuda, causa tragica!, ara quèrra des anglesi, ara nòsta dreta, eth cap dera colomna de coraissadi s’arturèc, en tot lançar un sorriscle orrible.
COSETTE-TA-WEB	Qu’ère eth fonzal d’Ohain.
COSETTE-TA-WEB	Aqueth instant siguec espaventós.
COSETTE-TA-WEB	Aquiu i ère eth barranc inesperat, dubèrt a pic jos es pès des shivaus, damb ua prigondor de dues toeses entre es sues dues declivitats; era dusau hilèra possèc entath barranc ara prumèra e era tresau ara dusau; es shivaus s’encabrauen, hègen repè, queiguien sus es sues gropes, estirauen en aire es quate pautes, en tot apilerar e lançar as cavalièrs; que non i auie forma d’arrecular, tota era colomna non ère senon un projectil, era fòrça agarrada entà destruir as anglesi destruic as francesi; eth barranc inexorable solet plen se rendie; cavalièrs e shivaus rodèren aquiu en ua confusion barrejada e orribla, en tot estronhar-se es uns as auti, no formant senon ua soleta carn en aqueth abisme; e quan era trencada siguec plia d’òmes viui, comencèren a caminar peth dessús, e passèren es auti.
COSETTE-TA-WEB	Lèu ua tresau part dera brigada Dubois queiguec en abisme.
COSETTE-TA-WEB	Aguest que siguec eth principi dera pèrta dera batalha.
COSETTE-TA-WEB	Conde ua tradicion locau, exagerada sens dobte, que mil cinc cents òmes e dus mil shivaus sigueren sepultadi en barranc d’Ohain.
COSETTE-TA-WEB	Aguest nombre abaste solide toti es auti cadavres que sigueren lançadi aquiu londeman deth combat.
COSETTE-TA-WEB	Abantes de manar Napoleon era carga des coraissadi de Milhaud, auie estudiat eth terren, mès que non podec veir aguest fonzal que non formaue ne ua arrupa ena superfícia dera planhèra nauta.
COSETTE-TA-WEB	Totun aquerò, avertit e metut en garda pera petita capelha blanca que mèrque er angle ena cauçada de Nivelles, auie hèt, probablaments ena eventualitat de qué i auesse bèth obstacle, ua pregunta ath guida Lacoste.
COSETTE-TA-WEB	Aguest responec que non.
COSETTE-TA-WEB	Lèu se poirie díder que d’aguest movement de cap d’un campanhard depenec era catastròfa de Napoleon.
COSETTE-TA-WEB	D’autes fatalitats les calie sorgir encara.
COSETTE-TA-WEB	Ère possible que Napoleon guanhèsse aguesta batalha?
COSETTE-TA-WEB	Nosati responem que non.
COSETTE-TA-WEB	Per qué?
COSETTE-TA-WEB	Per çò de Wellington?
COSETTE-TA-WEB	Per çò de Blucher?
COSETTE-TA-WEB	Non.
COSETTE-TA-WEB	Per çò de Diu.
COSETTE-TA-WEB	Que ja non ère ena lei deth sègle XIX que Bonaparte vencesse en Waterloo.
COSETTE-TA-WEB	Ua auta seria de hèts se premanie, qu’en eri Napoleon ja non auie un lòc.
COSETTE-TA-WEB	Era contrarietat deth destin s’auie anonciat hège ja temps.
COSETTE-TA-WEB	Qu’ère ja eth temps de qué aguest òme immens queiguesse.
COSETTE-TA-WEB	Eth sòn excessiu pes en destin uman trebolaue er equilibri.
COSETTE-TA-WEB	Aguest individú pesaue, eth solet, mès qu’eth grop universau.
COSETTE-TA-WEB	Aguestes pletòres de tota era vitalitat umana concentrada en ua soleta persona, eth mon pujant en cervèth d’un solet òme, tot aquerò serie mortau entara civilizacion se se tardaue.
COSETTE-TA-WEB	Ara incorruptibla equitat suprèma l’auie arribat eth moment d’intervier.
COSETTE-TA-WEB	Probablaments èren heridi es principis e es elements de qué depen era gravitacion regulara, atau en orde morau coma en materiau.
COSETTE-TA-WEB	Era sang que humege, es cementèris plei, es mairs vessant lèrmes, que son avocats temibles.
COSETTE-TA-WEB	Quan era tèrra patís un excès de carga, que i a ena ombra panteishi misteriosi e les enten er abisme.
COSETTE-TA-WEB	Shordaue a Diu.
COSETTE-TA-WEB	Waterloo que non ei ua batalha, ei eth cambi de cara der univers.
COSETTE-TA-WEB	X.- Era planhèra nauta de Mont-Saint-Jean.
COSETTE-TA-WEB	Ath còp qu’eth barranc, s’auie desnishat era bataria.
COSETTE-TA-WEB	Seishanta canons e es tretze quadres fulminèren a boca de canon as coirassadi.
COSETTE-TA-WEB	Er intrepid generau Delord saludèc militaraments ara bataria anglesa.
COSETTE-TA-WEB	Tota era artilharia volant anglesa qu’auie entrat ath galaup enes quadres.
COSETTE-TA-WEB	Es coirassadi non aueren un solet instant de pòsa.
COSETTE-TA-WEB	Eth desastre deth barranc les auie deimat, encara que non descoratjat.
COSETTE-TA-WEB	Qu’èren d’aqueri òmes que quan amendrissen en nombre creishen en coratge.
COSETTE-TA-WEB	Solet era colomna de Wathier auie patit en desastre; era colomna Delord, que Ney auie hèt desviar tara quèrra, coma s’auesse era presentida dera emboscada, auie arribat sancera.
COSETTE-TA-WEB	Es coisassadi se precipitèren sus es quadres anglesi.
COSETTE-TA-WEB	Que i a moments enes batalhes qu’er estat dera amna endurís ar òme enquiath punt de cambiar ath soldat en estatua, e que tota aguesta carn vie a èster granit.
COSETTE-TA-WEB	Es batalhons anglesi, terriblaments escometudi, non se botgèren.
COSETTE-TA-WEB	Alavetz se passèc ua causa terribla.
COSETTE-TA-WEB	Toti es fronts des quadres anglesi sigueren atacadi ath còp e se vederen estropadi en un remolin frenetic.
COSETTE-TA-WEB	Era infantaria anglesa s’estèc hereda, impassibla.
COSETTE-TA-WEB	Era prumèra hilèra, damb eth jolh en solèr, recebie damb era baioneta as coirassadi, era dusau les fusilhaue; darrèr dera dusau hilèra, es artilhèrs cargauen es canons, eth front deth quadre se daurie, deishaue passar un torrent de metralha e se tornaue a barrar.
COSETTE-TA-WEB	Es coirassadi responeien estronhant as sòns enemics.
COSETTE-TA-WEB	Es sòns grani shivaus s’encabrauen, passauen per dessús des ringlères, sautauen sus es baionetes e queiguien coma gigants ath miei d’aqueri quate murs viuents.
COSETTE-TA-WEB	Es bales hègen clarulhes entre es coirassadi, es coirassadi hègen clateneres enes quadres.
COSETTE-TA-WEB	Ringlères d’òmes despareishien arrossegades, pataquejades jos es pès des shivaus.
COSETTE-TA-WEB	Es baionetes se calauen enes vrentes d’aqueri centaures.
COSETTE-TA-WEB	Amendridi es quadres per aguesta cavalaria deliranta, se sarrauen sense arrecular.
COSETTE-TA-WEB	Inagotables en metralha, se produsie era explossion en centre madeish des atacants.
COSETTE-TA-WEB	Era forma d’aguest combat qu’ère monstruosa: es quadres non èren ja batalhons, qu’èren cratèrs; es coirassadi non èren ja era cavalaria, qu’èren ua tempèsta.
COSETTE-TA-WEB	Cada quadre ère un volcan atacat per ua broma; era lava combatie ath pericle.
COSETTE-TA-WEB	Eth quadre extrèm dera dreta, eth mès expausat de toti, donques qu’ère isolat per aquera part, siguec lèu anequelit dempús es prumèrs patacs.
COSETTE-TA-WEB	Qu’ère format peth regiment 75 de Highlanders.
COSETTE-TA-WEB	Eth corneta en centre, tant que s’exterminauen ath sòn entorn, en tot baishar damb inatencion prigonda era sua guardada melancolica, plia deth reflèxi des bòsqui e des lacs deth sòn montanhós país, seigut en un tambor damb eth sòn pibroch jos eth braç, tocaue es aires dera montanha.
COSETTE-TA-WEB	Aqueri escocesi morien pensant en Ben Lothian, coma es grècs brembant-se’n d’Argos.
COSETTE-TA-WEB	Eth sabre d’un coirassat, en tot lançar en solèr eth pibroch e eth braç que l’amiaue, hec cessar eth cant en tot aucir ath praube cantaire.
COSETTE-TA-WEB	Es coirassadi, pòc nombrosi relatiuaments, e amendridi pera catastròfa deth barranc, auien contra eri lèu a tota ua armada anglesa, mès que se multiplicauen; cada òme valie per dètz.
COSETTE-TA-WEB	Ça que la, quauqui batalhons hannoverians les calec hèr repè.
COSETTE-TA-WEB	Wellington ac vedec, e pensèc ena sua cavalaria.
COSETTE-TA-WEB	Se Napoleon tanben en aqueth moment auesse pensat ena sua infantaria, qu’aurie guanhat era batalha.
COSETTE-TA-WEB	Aguest desbrembe siguec era sua fauta grèu e fatau.
COSETTE-TA-WEB	De ressabuda, es coirassadi agressors se vederen atacadi.
COSETTE-TA-WEB	Era cavalaria anglesa ère ena sua esquia.
COSETTE-TA-WEB	Ath sòn dauant es quadres, darrèr Somerset; Somerset qu’èren es mil quate cents gardes dragons.
COSETTE-TA-WEB	Somerset auie ara sua dreta a Dornberg damb era cavalaria leugèra alemana, e ara sua quèrra a Trip damb es carabinèrs bèlgues: escometudi es coirassadi peth costat e de cara, peth dauant e peth darrèr, pera infantaria e pera cavalaria, les calèc hèr carat a toti es costats.
COSETTE-TA-WEB	Que les ère parièr.
COSETTE-TA-WEB	Qu’èren eth remolin.
COSETTE-TA-WEB	Eth sòn coratge aumentèc enquia un punt inexplicable.
COSETTE-TA-WEB	Ath delà, auien ath sòn darrèr era bataria que seguie vomegant huec.
COSETTE-TA-WEB	Tot aquerò ère de besonh entà qu’aqueri òmes siguessen heridi pera esquia.
COSETTE-TA-WEB	Ua des sues coirasses, traucada per ua bala de canon ena omoplata quèrra, se sauvaue ena colleccion deth musèu de Waterloo.
COSETTE-TA-WEB	Entà uns francesi atau, que calie, arren mens, qu’uns anglesi coma aqueri.
COSETTE-TA-WEB	Ja non siguec ua batalha, siguec ua ombra, ua furia, ua ira vertiginosa que se confonien es amnes e eth valor, ua tempèsta d’espades flamejantes.
COSETTE-TA-WEB	En un moment, es mil quate cents gardes dragons non sigueren senon ueit cents.
COSETTE-TA-WEB	Fuller, eth lòctenent coronèl, queiguec mòrt.
COSETTE-TA-WEB	Ney acodic damb es lancèrs e es caçadors de Lebrebvr e Desnouettes.
COSETTE-TA-WEB	Era planhèra de Mont- Saint-Jean siguec cuelhuda, perduda e tornada a cuélher.
COSETTE-TA-WEB	Es coirassadi deishauen ara cavalaria entà tornar ena infantaria, o entà didè’c mielhor, tota aquera formidaba confusion de combatents s'agarrauen er un ar aute, deth còth, sense deishar-se.
COSETTE-TA-WEB	Es quadres s’estauen encara de pès.
COSETTE-TA-WEB	Que i auec dotze assauts.
COSETTE-TA-WEB	A Ney l’auciren quate shivaus que montèc successiuaments.
COSETTE-TA-WEB	Era mitat des coirassasi quedèc ena planhèra.
COSETTE-TA-WEB	Era luta se tardèc dues ores.
COSETTE-TA-WEB	Era armada anglesa auec pèrtes immenses.
COSETTE-TA-WEB	Sense cap de dobte que s’es coraissadi non s’auessen aflaquit en sòn prumèr patac peth desastre deth barranc, qu’aurien derrotat ath centre e decidit era victòria.
COSETTE-TA-WEB	Aquera extraordinària cavalaria petrifiquèc a Clinton, qu’auie estat en Talavera e en Badajoz.
COSETTE-TA-WEB	Es coirassadi esbaucèren sèt quadres de tretze; agarrèren o clauèren seishanta canons, e se heren a vier sies drapèus des regiments anglesi, que tres coirassadi e tres caçadors dera Garda anèren a amaiar-les ar emperaire dauant dera granja dera Bèra-Alliança.
COSETTE-TA-WEB	Era situacion de Wellington qu’auie empejorat.
COSETTE-TA-WEB	Aguesta estranha batalha se retiraue a un düel entre dus herits encarnassidi que van perdent tota era sua sang sense deishar, totun, de pelejar e de resistir-se mutuauments.
COSETTE-TA-WEB	Quin des dus queirà prumèr?
COSETTE-TA-WEB	Era luta dera planhèra contunhaue.
COSETTE-TA-WEB	Enquia a on anèren es coirassadi?
COSETTE-TA-WEB	Arrés ac poirie díder.
COSETTE-TA-WEB	Çò de cèrt ei qu’a londeman dera batalha campèren mòrt a un coirassat e eth sòn shivau entre es bigues dera bascula de pesar veitures de shivaus en Mont-Saint-Jean, en punt madeish que se dividissen e se trapen es quate camins de Nivelles, de Genappe, de Era Hulpe e de Brusselles.
COSETTE-TA-WEB	Eth cavalìer qu’auie trauessat es linhes angleses.
COSETTE-TA-WEB	Un des òmes que lheuèc eth cadavre, viu encara en Mont- Saint-Jean.
COSETTE-TA-WEB	Se cride Dehaze.
COSETTE-TA-WEB	Auie alavetz dètz-e-ueit ans.
COSETTE-TA-WEB	Wellington se’n sabie de qué s’anaue amendrint.
COSETTE-TA-WEB	Era crisi s’apressaue.
COSETTE-TA-WEB	Apropiadi toti dera planhèra, arrés en realitat la possedie, encara qu’en darrèr resultat es anglesi sauvauen era màger part d’era.
COSETTE-TA-WEB	Wellington ocupaue eth bordalat e era planhèra mès nauta; Ney non auie senon era cresta e eth penent.
COSETTE-TA-WEB	Ambdues parts semblaue qu’auien calat arraics en aqueth funèbre solèr.
COSETTE-TA-WEB	Mès er aflaquiment des anglesi semblaue irremediable.
COSETTE-TA-WEB	Era emorràgia d’aquera armada qu’ère orribla.
COSETTE-TA-WEB	Kemp reclamaue refòrç ena ala quèrra.
COSETTE-TA-WEB	Que morisque en sòn lòc!” Lèu ath còp, coïncidéncia singulara que pinte er agotament des fòrces des dues armades!, Ney demanue infantaria a Napoleon, e Napoleon exclamaue: “Infantaria!
COSETTE-TA-WEB	D’a on vò que la treiga?
COSETTE-TA-WEB	Ça que la, era armada anglesa ère eth malaut de mès perilh.
COSETTE-TA-WEB	Es furioses escometudes des grani esquadrons de coirasses de hèr e pièchs d’acèr auien brigalhat ara infantaria.
COSETTE-TA-WEB	Quauqui òmes ar entorn d’ua bandèra mercauen eth lòc a on i auec un regiment; i auie quauque batalhon que non ère comandat senon per un solet capitan o per un lòctenent; era division Alten, tan maumetuda ena Haie-Sainte, qu’ère lèu destruida; es intrepids bèlgues dera brigada Van Kluze caperauen damb es sòns còssi eth horment ath long deth camin de Nivelles; non restaue degun d’aqueri granadèrs olandesi que, en 1811, amassadi en Espanha as nòstes hiles, combatien contra Wellington, e qu’en 1815, combatien contra Napoleon.
COSETTE-TA-WEB	Era pèrta d’oficiaus qu’ère considerabla.
COSETTE-TA-WEB	Lord Uxbridge, qu’eth dia a vier hec acogar era sua cama, auie eth jolh trincat.
COSETTE-TA-WEB	Se, dera part francesa, ena carga des coraissadi quedèren dehòra de combat Delord, Lheritier, Colbert, Dnop, Travers e Blancard, dera part des anglesi, Alte qu’ère herit, Barne tanben, Delancey auie mòrt e tanben Van Merlen e Ompteda.
COSETTE-TA-WEB	Tot er estat major de Wellington auie estat deimat e Anglatèrra amiaue era pejor part en aguest sagnós equilibri.
COSETTE-TA-WEB	Eth dusau regiment de gardes d’infantaria auie perdut a cinc lòctenents coronèls, quate capitans e tres abanderadi; eth prumèr batalhon deth 30 d’infantaria perdec vint-e-quate oficiaus e cent dotze soldats; eth 79 de montanha auie vint-e-quate oficiaus heridi, dètz-e-ueit oficiaus mòrts e quate cents cinquanta soldats mòrts tanben.
COSETTE-TA-WEB	Es cars, es animaus, es bagatges, es furgons plei de heridi, en veir as francesi que guanhauen terren e s’apressauen ena seuva, se precipitèren en era; es olandesi, guinhauetejadi pera cavalaria francesa, cridauen: “as armes!” Dempús Vert-Coucou enquia Groenendael, en ua logitud de lèu dues lègues en direccion entà Brusselles, i auie, sivans diden testimònis qu’encara viuen, tau multitud de fugitius que non se podie hèr un pas.
COSETTE-TA-WEB	Eth panic siguec tan terrible que se comuniquèc ath prince de Condé en Malines e a Loís XVIII en Gant.
COSETTE-TA-WEB	Exceptat era fèbla resèrva escalonada darrèr der espitau de campanha, establit ena granja de Mont- Saint-Jean, e des brigades Vivian e Vandeleur que costejauen era ala quèrra, Wellington non auie ja cavalaria.
COSETTE-TA-WEB	Fòrça bataries qu’èren desmontades.
COSETTE-TA-WEB	Aguesti hèts qu’an estat coheissadi per Siborne; e Pringel, exagerant eth desastre, enquia e tot a arribat a díder qu’era armada anglo-olandesa auie quedat redusida a trenta o quaranta mil òmes.
COSETTE-TA-WEB	Eth duc de hèr s’estaue seren, mès es sòns pòts auien vengut lividi.
COSETTE-TA-WEB	Eth comissari austrian Vincent, e eth comissari espanhòu Alava, presents ena batalha, en estat major anglés, credien perdut ath duc.
COSETTE-TA-WEB	Vaquí era peripecia d’aguest drama gigantesc.
COSETTE-TA-WEB	XI.- Mau guida entà Napoleon, bon entà Bülow.
COSETTE-TA-WEB	S’eth pastoret que servie de guida a Bülow, lòctenent de Blucher, l’auesse conselhat que gessesse pera seuva ath dessús de Frischemont en lòc de gésser mès enjós de Plancenoit, era forma deth sègle XIX dilhèu serie desparièra.
COSETTE-TA-WEB	Napoleon qu’aurie guanhat era batalha de Waterloo.
COSETTE-TA-WEB	Per quinsevolh aute camin peth dessús de Plancenoit, era armada prusiana anaue a gésser en un barranc intransitable entara artilharia, e Bülow non aurie arribat.
COSETTE-TA-WEB	Plan que, eth generau prusian Muffling ac a declarat atau; se Blucher s’auesse tardat ua ora, non aurie trapat a Wellington de pès; “era batalha qu’ère perduda”.
COSETTE-TA-WEB	Atau, donc, que ja ère era ora de qué arribèsse Bülow.
COSETTE-TA-WEB	Ath delà d’aquerò, auie trapat fòrça trebucs ena sua marcha: auie repausat aquera net en Dion- le-Mont, e s’auie tornat a meter en marcha en trincar deth dia.
COSETTE-TA-WEB	Mès es camins qu’èren impracticables e es sues divisions s’auien metut ena hanga enquias jolhs, en tot arribar era hanga, enes clòts, enquia es cubs des arròdes des canons.
COSETTE-TA-WEB	A mès, qu’auie auut de passar eth Dyle per estret pònt de Wavre; eth carrèr que da that pònt auie estat usclat pes francesi; es arques e es furgons d’artilharia en non poder passar entre dues ringlères de cases usclant, les calec demorar a que s’amortèsse er encendi.
COSETTE-TA-WEB	Èren es dotze, e era avantgarda de Bülow non auie pogut entrar encara en Chapelle- Saint-Lambert.
COSETTE-TA-WEB	S’era accion auesse començat dues ores abans s’aurie acabat tàs quate, e Blucher aurie arribat en camp de batalha en tot trapar-la ja guanhada per Napoleon.
COSETTE-TA-WEB	Que taus son aguesti edarts immensi, autrejadi a un infinit que non ei a posita nòsta.
COSETTE-TA-WEB	Tàs dotze, er emperaire siguec eth prumèr que, damb eth sòn alongavistes, vedec en extrèm der orizont quauquarren que cridèc era sua atencion, e didec:
COSETTE-TA-WEB	Aquiu baish veigui ua broma que me semble que son tropes.
COSETTE-TA-WEB	Dempús preguntèc ath duc de Dalmacia: Soult, se qué vedetz entà Chapelle-Saint- Lambert?
COSETTE-TA-WEB	Eth mariscau, dirigint entad aguest lòc eth sòn alongavistes responec:
COSETTE-TA-WEB	Quate o cinc mil òmes, senhor.
COSETTE-TA-WEB	Plan que òc, qu’ei Grouchy.
COSETTE-TA-WEB	Ça que la, arren hège veir qu’aquerò se botgèsse.
COSETTE-TA-WEB	Toti es alongavistes der estat major auien estudiat “era broma” senhalada per emperaire.
COSETTE-TA-WEB	Quauqui uns dideren: “Son colomnes que hèn pòsa”.
COSETTE-TA-WEB	D’auti, e sigueren es que mès: “Son arbes”.
COSETTE-TA-WEB	Era vertat ei qu’era broma non se botjaue.
COSETTE-TA-WEB	Er emperaire manèc entà reconéisher aguest punt escur ara division de cavalaria leugèra de Domon.
COSETTE-TA-WEB	Plan que òc, Bülow non s’auie botjat.
COSETTE-TA-WEB	Era sua avantgarda qu’ère pla aflaquida e non podie hèr arren.
COSETTE-TA-WEB	Li calie demorar era majoritat deth còs dera armada, e auie era orde de concentrar-se abans d’entrar en linha; mès, tàs cinc, en veir eth perilh de Wellington, manèc Blucher a Bülow qu’ataquèsse, e didec aguesta frasa notable: “Que mos cau balhar aire ara armada anglesa”.
COSETTE-TA-WEB	Ara seguida, es divisions de Losthin, Hiller, Hacke e Ryssel se desplegauen dauant deth còs de Lobau, era cavalaria det prince Guilhem de Prusia gessie deth bòsc de París, Plancenoit usclaue e es bales prusianes comencèren a ploir enes ringlères dera Garda de resèrva darrèr de Napoleon.
COSETTE-TA-WEB	XII.- Era Garda.
COSETTE-TA-WEB	Que ja mo’n sabem de tot çò d’aute: Era irrupcion d’ua tresau armada, era batalha desmargada, ueitanta sies boques de huec tronan còp sec, Pirch I acodint damb Bülow, era cavalaria de Zieten dirigida per Blucher en persona, es francesi refusadi, Marcognet escampat dera planhèra de Ohain, Durutte hèt enlà de Papelotte, Dolzelot e Quiot arreculant, Lobau guinhauetejat, ua auta batalha menaçant tara serada as nòsti regiments desmanteladi, tota era linha anglesa tornant a cuélher era ofensiua e auançant entà nosati, era gigantesca clatenèra dubèrta ena armada francesa, era mitralha anglesa e era mitralha prusiana ajudant-se mutuauments, era extermininacion, eth desastre en front, eth desastre enes flancs, era garda entrant ena linha jos aqueth espaventós e generau en.honsament.
COSETTE-TA-WEB	En veir qu’anaue a morir, cridèc: “Visca l’emperaire!!
COSETTE-TA-WEB	Eth cèu auie estat embromat pendent tot eth dia.
COSETTE-TA-WEB	De pic, en aguest moment madeish, èren es ueit dera tarde, es bromes der orizon se heren enlà, e deishèren passar a trauèrs des casses deth camin de Nivelles, er immens e sinistre resplendor deth solei que se cogaue.
COSETTE-TA-WEB	Que se l’auie vist gésser en Austerlitz.
COSETTE-TA-WEB	Entad aguest finau, cada batalhon dera Garda venguie comandat per un generau.
COSETTE-TA-WEB	Friant, Michel, Roguet, Herlet, Mallet e Poret de Morvan qu’èren aquiu.
COSETTE-TA-WEB	Quan es elevades casquetes de peu des granadèrs dera Garda, damb era ampla placa qu’ère escultada era agla, campèren entre era broma d’aqueth agitat mar, simetriques, tranquilles, alinhades, er enemic sentec respècte pera França, credec veir entrar vint victòries en camp de batalha damb es ales desplegades, e es qu’èren venceires heren repè en tot creder- se vençudi; mès Wellington cridèc: “De pè, Gardes, e bona afustada!” Eth regiment vermelh de gardes anglesi que se trapaue estirat darrèr deth romegàs se lheuèc e ua broma de metralha crivilhèc era bandèra tricolor qu’ondejaue ar entorn des nòstes agles; toti se precipitèren es uns contra es auti e comencèc eth masèl.
COSETTE-TA-WEB	Que non auec ne trantalhants ne timids.
COSETTE-TA-WEB	Eth soldat en aguest còs qu’ère tant eròi coma eth generau.
COSETTE-TA-WEB	Ne un solet òme tremolèc dauant deth suicidi.
COSETTE-TA-WEB	Aterrit Ney d’estupor, mès gran damb tot er orgulh dera mòrt acceptada, s’aufrie a toti es còps en aquera tormenta.
COSETTE-TA-WEB	Aquiu moric eth cincau shivau que montaue.
COSETTE-TA-WEB	Chaupat de sudor, es uelhs treiguent bualhs, es pòts treiguent esgluma, er unifòrme descordat, ua des sues espatletes miei talhada peth còp de sabre d’un garda a shivau, damb era sua placa dera grana agla bonhada per ua bala, plen de sang, de hanga, magnific, damb ua espada trincada ena man, didie: “Vietz a veir se com morís un mariscau de França en camp de batalha!” Mès en vaganaut; que non moric.
COSETTE-TA-WEB	Qu’ère furiós e indignat.
COSETTE-TA-WEB	Dirigic a Drouet de Erlon aguesta pregunta: “Non te hès aucir?” Ath miei d’aquera artilharia, qu’esbauçaue a un punhat d’òmes, cridèc: “Non i a arren entà jo?
COSETTE-TA-WEB	Ò!, voleria que totes aguestes bales angleses entrèssen en mèn pièch!” Malerós, qu’ères reservat entàs bales franceses!
COSETTE-TA-WEB	XIII.- Era catastròfa.
COSETTE-TA-WEB	Era derrora que deishèc ath sòn darrèr era Garda que siguec lugubra.
COSETTE-TA-WEB	Era armada arreculèc precipitadaments, pertot, ath còp: de Hougomont, dera Haie-Sainte, de Papelotte e de Plancenoit.
COSETTE-TA-WEB	Eth crit “traïson!” siguec seguit deth crit: “Que se sauve eth que posque!”.
COSETTE-TA-WEB	Ua armada que se desbande qu’ei coma un desgèu generau.
COSETTE-TA-WEB	Tot se rend, cedís, crèbe, flote, ròde, què, tume, posse, se precipite.
COSETTE-TA-WEB	Dispersion inausida.
COSETTE-TA-WEB	Ney demane un shivau prestat, monte en eth, e sense chapèu, sense corbata, sense espada, se lance pera cauçada de Brusselles, en tot arturar ath còp as anglesi e as francesi.
COSETTE-TA-WEB	Sage d’arturar ara armada, la cride, l’insulte, vò hèr-li hèr repè, mès en bades; es ondades des hugitius passen dauant.
COSETTE-TA-WEB	Es soldats hugen d’eth, cridant: “Visca eth mariscau Ney!” Dus regiments de Durutte van e vien espauridi e amiadi d’un costat en aute entre es sabres des ulans e eth huec de fusilharia des brigades de Kempt, de Best, de Pack e de Ryland; eth pejor des masèls qu’ei era derrota; es amics s’aucissen es uns as auti entà húger, es esquadrons e es batalhons tusten entre eri, e se dispersen es uns contra es auti; enòrma esgluma dera batalha.
COSETTE-TA-WEB	Lobau en un extrèm, coma Reille en aute, se ven arrossegadi pera ondada.
COSETTE-TA-WEB	En bades hè Napoleon ua muralha damb aquerò que li rèste dera Garda; en bades emplegue entath darrèr esfòrç es sòns esquadrons de servici.
COSETTE-TA-WEB	Quiot arrecule dauant de Vivian, Kellerman dauant de Vandeleur, Lobau dauant de Bülow, Morand dauant de Pirch, Domon e Subervic dauant deth prince Guilhèm de Prusia.
COSETTE-TA-WEB	Guyot, qu’a amiat ara carga as esquadrons der emperaire, què as pès des dragons anglesi.
COSETTE-TA-WEB	Napoleon cor ath galaup darrèr des hugitius, les encoratge, les sarre, menace e suplique.Totes es boques que cridauen peth maitin visca er emperaire s’estàn dubèrtes, mès a penes l’arreconéishen.
COSETTE-TA-WEB	Era cavalaria prusiana nauèth venguda, se lance, vòle, guinhauetège, estarne, aucís, extermine.
COSETTE-TA-WEB	Es trets dera artilharia ròden impetuosaments; es canons quèn en solèr; es soldats deth tren desatalen es arçons e cuelhen es shivaus entà húger; furgons queigudi capensús dificulten eth camin e servissen d’escadença entà cométer assassinats.
COSETTE-TA-WEB	Es hugitius s’estrossègen, s’oprimissen, caminen per dessús des mòrts e des vius.
COSETTE-TA-WEB	Un revolum de gent aumplís es camins, es caminòus, es pònts, es planhères, es ticolets, es artigues, es bòsqui, atapidi per aguesta evasion de quaranta mil òmes.
COSETTE-TA-WEB	En Genappe sagèren tornar, tier cara e mantie en linha ar enemic.
COSETTE-TA-WEB	Lobau arremassèc tres cents òmes que se fortifiquèren ena entrada deth bordalat; mès, ara prumèra descarga dera mitralha prusiana toti hugeren, e Lobau siguec hèt presoèr.
COSETTE-TA-WEB	Encara se ven es tralhes dera mitralha calades ena paret d’ua casa vielha bastida de malons ara dreta deth camin, pòc abans d’arribar en Genappe.
COSETTE-TA-WEB	Es prusians se lancèren contra Genappe, furiosi sens dobte d’èster venceires tant aisidaments.
COSETTE-TA-WEB	Era persecucion que siguec monstruosa.
COSETTE-TA-WEB	Blucher ordenèc er extermini; Roguet auie balhat eth lugubre exemple de menaçar de mòrt quinsevolh granadèr francés que l’amièsse un presoèr prusian.
COSETTE-TA-WEB	Blucher anèc mès enlà de Roguet.
COSETTE-TA-WEB	Eth generau dera garda naua, Duhesme, acornerat ena porta d’ua aubèrja de Genappe, autregèc era sua espada a un ussar dera mòrt que cuelhec era espada e aucic ath presoèr.
COSETTE-TA-WEB	Era victòria acabèc damb er assassinat des vençudi.
COSETTE-TA-WEB	Castiguem, donques qu’èm era istòria: eth vielh Blucher se desonorèc.
COSETTE-TA-WEB	Tau ferocitat balhèc arràs ath desastre.
COSETTE-TA-WEB	Era derrota desesperada trauessèc Genappe, Quatre-Bras, Sombreffe, Frasnes, Thuin, Charleroi, e non s’arturèc enquiara frontèra.
COSETTE-TA-WEB	A!, qui hugie d’aguesta sòrta?
COSETTE-TA-WEB	Era gran armada.
COSETTE-TA-WEB	Dilhèu deishèc d’auer encausa aguest vertige, aguest terror, aguesta queiguda deth mès naut valor qu’a admirat era istòria?
COSETTE-TA-WEB	Era ombra d’ua linha dreta enòrma se projècte sus Waterloo.
COSETTE-TA-WEB	Qu’ei era jornada deth destin.
COSETTE-TA-WEB	Ua fòrça superiora ar òme costèc aqueth dia.
COSETTE-TA-WEB	D’aciu er espant de toti; d’aciu totes es granes amnes autrejant era sua espada.
COSETTE-TA-WEB	Es qu’auien vençut a Euròpa queigueren espauridi, sense auer ja arren entà hèr o entà díder, en tot sénter ena ombra ua preséncia terribla.
COSETTE-TA-WEB	Hoc erat in fatis.
COSETTE-TA-WEB	Aqueth dia que cambièc era perspectiua deth gènre uman.
COSETTE-TA-WEB	Waterloo ei eth gahon deth sègle XIX.
COSETTE-TA-WEB	S’auie besonh dera desaparicion deth gran òme entar adveniment deth gran sègle.
COSETTE-TA-WEB	D’amiar-la a tèrme se n’encuedèc un qu’arrés li replique.
COSETTE-TA-WEB	Eth panic des eròis qu’a era sua explicacion.
COSETTE-TA-WEB	Ena batalha de Waterloo que i a quauquarren mès qu’ua broma, i a un meteòr.
COSETTE-TA-WEB	Diu qu’auie passat per aquiu.
COSETTE-TA-WEB	Qu’ère Napoleon que sajaue encara vier entà dauant, somnambul immens d’aqueth sòn esbugassat.
COSETTE-TA-WEB	XIV.- Eth darrèr quadre.
COSETTE-TA-WEB	Quauqui quadres dera Garda, arturadi en torrent dera derrota, coma arròques en un torrent d’aigua, s’estèren fèrms enquiara net.
COSETTE-TA-WEB	Quan arribèc era net, acompanhada dera mòrt, demorèren aguesta dobla ombra e se deishèren estropar en era damb pè fèrm.
COSETTE-TA-WEB	Cada regiment, isolat des auti, e sense auer ja cap de ligam damb era armada des.hèta pertot, morie peth sòn compde.
COSETTE-TA-WEB	Entà amiar a tèrme aguesta darrèra accion, cadun qu’auie cuelhut es sues posicions; es uns s’auien plaçat enes nautades de Rossomme, e d’auti ena planhèra de Mont-Saint-Jean.
COSETTE-TA-WEB	Aquiu, abandonadi, vençudi, terribles, aqueri quadres ombrius agonizauen formidablaments.
COSETTE-TA-WEB	Ulm, Wagram, Jena, Friedland, morien en eri.
COSETTE-TA-WEB	Ara ora deth crepuscul, tàs nau dera net, solet ne restaue un ena part baisha dera planhèra de Mont-Saint-Jean.
COSETTE-TA-WEB	En aguesta val funèsta, ath pè deth penent qu’auien pujat es coirassadi, negada ara pes masses angleses, lutaue aguest quadre jos es huecs convergents dera artilharia enemiga victoriosa, e jos ua terribla densitat de projectils.
COSETTE-TA-WEB	Lo comandaue un escur oficiau cridat Cambronne.
COSETTE-TA-WEB	A cada desgarga amendrie eth quadre, e responie.
COSETTE-TA-WEB	Reponie ara mitralha damb era fusilharia, en tot estretir-se de contunh es sòns quate murs.
COSETTE-TA-WEB	Es hugitius se posauen ena luenhor entà cuélher alend e escotauen enes tenèbres aqueth tron ombriu qu’amendrie per moments.
COSETTE-TA-WEB	Quan era legion se vedec redusida a un escabòt d’òmes, quan era sua bandèra non siguec senon un liròt, quan es sòns fusilhs agotadi de bales non sigueren que bastons, quan eth molon de cadavres siguec màger qu’eth grop viu, i auec entre es venceires ua sòrta de terror sagrat ar entorn d’aqueri moribonds, e era artilharia anglesa carèc e cuelhec alend.
COSETTE-TA-WEB	Que siguec ua espècia de trèva.
COSETTE-TA-WEB	Es combatents auien ath sòn entorn coma un hormiguèr d’espèctres, siluetes d’òmes a shivau, eth nere perfil des canons, eth cèu bluenc, vist a trauèrs des arròdes e des curenhes; Eth colossau cap de mòrt qu’es eròis entreven tostemp en hum, ath hons dera batalha, auançaue entada eri e les guardaue.
COSETTE-TA-WEB	XV.- Cambronne.
COSETTE-TA-WEB	Eth respècte qu’exigís eth lector, que non aurie d’arribar enquiath punt de qué non posque era istòria repetir era paraula, dilhèu mès sublima, qu’a prononciat un francés.
COSETTE-TA-WEB	Aquerò equivalerie a enebir ara istòria consignar es tralhes sublimes.
COSETTE-TA-WEB	Entre aqueri gigants i auec un titan, que siguec Cambronne.
COSETTE-TA-WEB	Plan que òc, díder aguesta paraula e morir de seguit, quina causa mès grana!
COSETTE-TA-WEB	Pr’amor que voler morir, qu’ei morir, e non siguec eth sòn tòrt se, enquia e tot mitralhat, suberviuec.
COSETTE-TA-WEB	Er òme que guanhèc era batalha de Waterloo, que non siguec Napoleon vençut; non siguec Wellington arreculant tàs quate, desesperat tàs cinc; non siguec Blucher que non combatec: er òme que guanhèc era batalha de Waterloo, que siguec Cambronne.
COSETTE-TA-WEB	Fulminar damb ua tau paraula ath tron que vos aucís, qu’ei véncer.
COSETTE-TA-WEB	Dar aguesta responsa ara catastròfa, díder aquerò ath destin, dar aguesta basa ath leon futur, lançar aguesta replica ara ploja dera net, ath mur taïdor de Hougomont, ath barranc d’Ohain, ara tardança de Grouchy, ara arribada de Blucher; èster era ironia en sepulcre; demorar d’aguesta sòrta de pès après auer queigut, estofar en dues sillabes ara coalicion europèa, aufrir as reis aqueres letrines ja coneishudes des cesars, convertir era darrèra des paraules ena prumèra, en tot balhar-li era ludentor dera França, barrar mespredosaments era scèna de Waterloo damb ua frasa de carnavau, completar a Leonides damb Rabelais, resumir aquera victòria en ua paraula suprèma, impossible de prononciar, pèrder terren e sauvar eth nòm ena istòria, en tot méter dera sua part er arridolet deth public dempús de tau masèl, tot aquerò qu’ei immens.
COSETTE-TA-WEB	Qu’ei er insult ath pericle; ei arribar en ua granesa esquiliana.
COSETTE-TA-WEB	Era frasa de Cambronne còste er efècte d’ua fractura.
COSETTE-TA-WEB	Qu’ei era fractura deth pièch peth mensprètz: ei er desbordament dera agonia que crèbe.
COSETTE-TA-WEB	Qui vencec?
COSETTE-TA-WEB	Siguec Wellington?
COSETTE-TA-WEB	Non.
COSETTE-TA-WEB	Sense Blucher qu’ère perdut.
COSETTE-TA-WEB	Siguec Blucher?
COSETTE-TA-WEB	Non.
COSETTE-TA-WEB	Se Wellington non auesse començat, Blucher non aurie pogut acabar.
COSETTE-TA-WEB	Cambronne, aguest viatjaire dera darrèra ora, aguest soldat deconeishut, aguest atòm dera guèrra, se’n sap de qué i a ua mentida en ua catastròfa, doblaments ponchenta; e en moment que crèbe de ràbia se l’aufrís aguesta trufaria: era vida!
COSETTE-TA-WEB	Be li calie sautar!
COSETTE-TA-WEB	Aquiu que son toti es reis d’Euròpa, es generaus erosi, es Jupiter tonants, qu’an cent mil soldats victoriosi, e darrèr des cent mil, un milion; es sòns canons, damb es mèques alugades, demoren; qu’an jos es sòns pès ara Garda imperiau e ara gran armada; vien de derrotar a Napoleon e non rèste senon Cambronne, non rèste entà protestar qu’aqueth vèrme.
COSETTE-TA-WEB	Eth protestarà.
COSETTE-TA-WEB	Alavetz cèrque ua paraula tau que se cèrque ua espada; li vie era saliuèra enes pòts e aguesta esgluma qu’ei era paraula: dauant d’aquera victòria prodigiosa e mejana, dauant d’aquera victòria sense venceires, Cambronne, desesperat, lhèue eth cap, se somet as sues enòrmes conseqüéncies; mès hè a veir era sua nullitat, hè quauquarren mès qu’escopir sus era, e aclapat peth nombre, pera fòrça e pera matèria, trape ena sua ment ua expression que li pòt aplicar: er excrement.
COSETTE-TA-WEB	Qu’ac tornam a díder; hèr aquerò, díder aquerò, trapar aguesta paraula, qu’ei èster eth venceire.
COSETTE-TA-WEB	Er esperit des grani dies inspirèc ad aguest òme desconeishut en aqueth moment fatau.
COSETTE-TA-WEB	Cambronne endonvièc era frasa de Waterloo, coma Rouget de l’Isle endonvièc Era Marselhesa per inspiracion deth cèu.
COSETTE-TA-WEB	Ua bohada dera tempèsta divina què e vie a parar ena ment d’aqueri òmes; s’agiten ena sua inspiracion e, er un entone eth cant suprèm e, er aute alende eth crit terrible.
COSETTE-TA-WEB	Aguesta paraula de mensprètz titanic, lançada per Cambronne, non se dirigie solet ara Euròpa en nòm der emperi; aquerò qu’aurie estat pòc: se dirigie ad açò passat en nòm dera revolucion.
COSETTE-TA-WEB	En entener-la, se coneish que Cambronne possedís era amna anciana des gigants.
COSETTE-TA-WEB	Semble qu’ei Dalton que parle, Kleger que rugís.
COSETTE-TA-WEB	En enténer a Crambonne, er anglés responec: “Huec!” Es bataries lancèren ahlames, eth ticolet tremolèc, de totes aqueres boques de bronze gessec un darrèr e espaventós vòmit de mitralha, se formèc ua vasta broma de hum blanquinejat pera argentada lum dera lua, e quan s’esbugassèc ja non auie arren.
COSETTE-TA-WEB	Era rèsta formidabla auie estat ja anequelida; era Garda auie perit.
COSETTE-TA-WEB	Es quate murs d’aqueth reduch viu jadien per tèrra, e a penes s’avertie entre es cadavres quauqu’un que s’estrementie damb es convulsions dera mòrt.
COSETTE-TA-WEB	XVI.- Quot libras in duce?
COSETTE-TA-WEB	Era batalha de Waterloo qu’ei un enigma; autant escur entàs que la guanhèren, coma entath que la perdec.
COSETTE-TA-WEB	Entà Napoleon que siguec un orror; Blucher non vedec en era senon huec; Wellington non comprenec arren, coma ac mòstren es sues comunicacions oficiaus.
COSETTE-TA-WEB	Es bulletins èren confusi, es comentaris embolhadi.
COSETTE-TA-WEB	Aguesti non hèn senon gasulhar, aqueri quequegen.
COSETTE-TA-WEB	Jomini dividís era batalha de Waterloo en quate moments; Muffling la separe en tres peripecies; sonque Charras, encara qu’en quauqui punts ajam ua opinion desparièra dera d’eth, ei eth qu’aprecièc damb un bon còp de uelh es alinhaments caracteristics d’aquera catastròfa deth gèni uman en luta damb er edart divin.
COSETTE-TA-WEB	Es auti istorians s’an enludernat, de bèra manèra, e en aguest enludernament, caminen a paupes.
COSETTE-TA-WEB	Jornada fulguranta, plan que òc; en.honsament dera monarquia militara que damb gran estupor des reis arrosseguèc ath sòn darrèr a toti es reiaumes; queiguda dera fòrça, derrota dera guèrra.
COSETTE-TA-WEB	Trèir a Wellington o a Blucher era fama de Waterloo, ei, dilhèu trèir quauquarren a Anglatèrra e a Alemania?
COSETTE-TA-WEB	Non.
COSETTE-TA-WEB	Ne era illustra Anglatèrra ne era augusta Alemania an arren a veir damb eth problèma de Waterloo.
COSETTE-TA-WEB	Gràcies ath cèu, es pòbles son grani sense besonh des lugubres aventures dera espada.
COSETTE-TA-WEB	Ne Alemania, ne França, ne Anglatèrra depenen d’ua espada.
COSETTE-TA-WEB	En aguesta epòca que Waterloo non ei qu’un bronit de sabres, era Alemania peth dessús de Blucher qu’a a Goethe e era Anglatèrra per dessús de Wellington qu’a a Byron.
COSETTE-TA-WEB	Ena auròra d’aguest vast solei gessent d’idies, pròpi deth nòste sègle, qu’an un esplendor magnific Anglatèrra e Alemania.
COSETTE-TA-WEB	Son majestuoses pr’amor que pensen.
COSETTE-TA-WEB	Era elevacion de nivèu que li hèn a vier ara civilizacion qu’ei intrinseca ada eres, vie d’eres madeishes e non d’un accident.
COSETTE-TA-WEB	Çò qu’an de grandesa en sègle XIX non arreconeish a Waterloo coma origina.
COSETTE-TA-WEB	Solet es pòbles barbars an sobtes creishudes dempùs d’ua victòria.
COSETTE-TA-WEB	Qu’ei era vanitat passatgèra des torrents claufidi damb era tormènta.
COSETTE-TA-WEB	Es pòbles civilizadi, mès que mès en temps qu’èm, ne se rebaishen, ne se quilhen pera bona o mala fortuna d’un capitan.
COSETTE-TA-WEB	Eth sòn pes especific en gènre uman ven de quauquarren mès que d’un combat.
COSETTE-TA-WEB	A viatges, ua batalha perduda ei un progrès conquistat.
COSETTE-TA-WEB	Guaire mens glòria, mès libertat.
COSETTE-TA-WEB	Eth tambor care, e era rason cuelh era paraula.
COSETTE-TA-WEB	Qu’ei eth jòc deth ganhe-pèrd.
COSETTE-TA-WEB	Parlem, donc, de Waterloo heredaments per ambdues parts.
COSETTE-TA-WEB	Balhem ar edart çò qu’ei der edart e a Diu çò qu’ei de Diu.
COSETTE-TA-WEB	Qué siguec Waterloo?
COSETTE-TA-WEB	Ua victòria?
COSETTE-TA-WEB	Non.
COSETTE-TA-WEB	Un escut d’armes.
COSETTE-TA-WEB	Escut guanhat per Euròpa e pagat per França.
COSETTE-TA-WEB	Que non s’ac valie de mèter aciu un leon.
COSETTE-TA-WEB	Ath delà, Waterloo ei er encontre mès estranh que i a ena istòria: Napoleon e Wellington.
COSETTE-TA-WEB	Que non son enemics, senon contraris.
COSETTE-TA-WEB	Diu, que se complatz enes antitèsis, jamès formèc un contrast mès notable e ua confrontacion mès extraordinària.
COSETTE-TA-WEB	D’un costat, era precision, era prevision, era geometria, era prudéncia, era retirada assegurada, es reserves profitades, ua sang hereda obstinada, un metòde imperturbable, era estrategia que se profite deth terren, era tactica qu’equilibre es batalhons, era carnissaria tirassada damb còrda, era guèrra apraiada damb eth relòtge en man, sense deishar arren voluntariaments ar edart, er ancian valor classic, era correcccion absoluda; de un aute, era intuicion, era divinacion, çò d’extraordinari enes mesures militares, er instint suberuman, eth còp de uelh ahlamejant, eth sabi pas se qué, que guarde coma era agla e que herís coma er pericle, un art prodigiós ath miei d’ua impetuositat menspredosa, toti es mistèris d’ua amna prigonda, era associacion damb eth destin; er arriu, era planhèra, era seuva, eth ticolet, assabentadi e obligadi de bèra manèra a creir; eth despòta qu’arribe, enquia e tot, a tiranizar eth camp de batalha; era fe ena estela barrejada damb era sciéncia estrategica, en tot agranir-la, mès trebolant-la.
COSETTE-TA-WEB	Wellington qu’ère eth Barreme3 dera guèrra, Napoleon eth sòn Miquèu Angel, e aguest còp eth gèni siguec vençut pèth calcul.
COSETTE-TA-WEB	Per ambdues parts se demoraue a quauqu’un.
COSETTE-TA-WEB	Eth calculador exacte siguec eth que vencec a Napoleon.
COSETTE-TA-WEB	Napoleon demoraue a Grouchy, e non arribèc; Wellington demoraue a Blucher, e siguec exacte.
COSETTE-TA-WEB	Wellington qu’ei era guèrra classica que cuelh era sua resvenja.
COSETTE-TA-WEB	Bonaparte ena sua auròra l’auie trapat en Italia e derrotat magnificaments.
COSETTE-TA-WEB	Eth vielh ihon hugec dauant dera naua agla blanca.
COSETTE-TA-WEB	Era tactica anciana non solet demorèc esbauçada, senon escandalizada.
COSETTE-TA-WEB	Qui ère aguest còrs de vint- e-sies ans, qué significaue aguest ignorant esplendid que, en tot auè’c tot contra eth e arren ath sòn favor, sense viures, sense municions, sense canons, sense sabates, lèu sense armada, damb un sarpat d’òmes contra masses sanceres, se precipituae sus era Euròpa coaligada, e guanhaue absurdaments victòries impossibles?
COSETTE-TA-WEB	Qui ère aguest nau vengut dera guèrra qu’auie era insoléncia de campar coma un astre?
COSETTE-TA-WEB	Era escòla academica militara l’excomunicaue en tot húger d’eth.
COSETTE-TA-WEB	D’aquiu era implacabla rancura deth vielh cesarisme contra eth nau, deth sabre corrècte contra era espada ahlamada e deth taulèr contra eth gèni.
COSETTE-TA-WEB	Eth 18 de junh de 1815, aguesta rancura qu’auec era sua resvenja, e dejós de Lodi, de Montebello, de Montenotte, de Mantua, de Marengo e d’Arcole, escriuec: Waterloo.
COSETTE-TA-WEB	Trionf des vulgars, de naut prètz entàs milhors.
COSETTE-TA-WEB	Eth destin consentic en aguesta ironia crudèu.
COSETTE-TA-WEB	Napoleon, ena sua decadéncia, tornèc a trapar ath sòn dauant a Suvarov joen.
COSETTE-TA-WEB	Wellington.
COSETTE-TA-WEB	Çò que s’a d’admirar dera batalha de Waterloo ei era Anglatèrra, era fermetat anglesa, era resolucion anglesa, era sang anglesa; çò qu’Anglatèrra auec de magnific, didem-ac a maugrat sòn, siguec era madeisha.
COSETTE-TA-WEB	Que non siguec eth sòn capitan, siguec era sua armada.
COSETTE-TA-WEB	Wellington capriciosaments ingrat, declare en ua carta a lord Bathurst, qu’era sua armada, era armada que combatec eth 18 de junh de 1815, ère “ua armada plan dolenta”.
COSETTE-TA-WEB	Qué ne pense d’aguesta frasa aguest escur molon de uassi sepultadi jos es socs de Waterloo?
COSETTE-TA-WEB	Anglatèrra a estat massa modèsta en tot tractar-se de Wellington.
COSETTE-TA-WEB	Agranir a Wellington qu’ei hè petita a Anglatèrra.
COSETTE-TA-WEB	Wellington non ei senon un eròi coma quinsevolh aute.
COSETTE-TA-WEB	Wellington siguec tenaç; aguest que siguec eth sòn merit, e nosati non l’ac treiguem; mès, eth darrèr des sòns soldats d’infantaria e des sòns cavalièrs siguec autant testud qu’eth.
COSETTE-TA-WEB	Eth soldat de hèr, que vau tant coma eth duc de hèr.
COSETTE-TA-WEB	Per çò que hè a nosati, tota era nòsta glorificacion se dirigís entath soldat anglés, entara armada anglesa, entath pòble anglés.
COSETTE-TA-WEB	Se i auec trofèus, Anglatèrra les meritèc entada era.
COSETTE-TA-WEB	Era colomna de Waterloo serie mès justa s’en lòc dera figura d’un òme tenguesse ena sua cima era estatua d’un pòble.
COSETTE-TA-WEB	Mès Anglatèrra s’anujarà per çò que didem aciu.
COSETTE-TA-WEB	Sauve encara, dempús deth sòn 1688 e deth nòste 1789, era illusion feudau.
COSETTE-TA-WEB	Cre en dret der eretatge e ena jerarquia.
COSETTE-TA-WEB	Aguest pòble, superior a toti en poder e en glòria, s’estime coma nacion, non coma pòble.
COSETTE-TA-WEB	Coma pòble se subordine espontanèaments e se pense qu’un lord ei tostemp un cap ben organizat e capable de manar; trabalhador, se somet ath mensprètz; soldat, se somet ath castig des paus.
COSETTE-TA-WEB	Encara rebrembam qu’ena batalha d’Inkermann, un sergent que segontes semble auie sauvat ara armada, no podec èster mentat per lord Reglan pr’amor qu’era jerarquia militara anglesa non permet mentar en un comunicat a cap eròi inferior ath grad d’oficiau.
COSETTE-TA-WEB	Çò qu’admiram sustot en un encontre deth genre deth de Waterloo ei era prodigiosa adretia deth dilhèu.
COSETTE-TA-WEB	Ploja nueitiua, mur de Hougomont, carís d’Ohain, Grouchy sord ath canon, eth guida de Napoleon que l’enganhe, e eth guida de Bülow que lo dirigís ben; tot aguest cataclisme siguec amiat meravilhosaments.
COSETTE-TA-WEB	Didem-ac d’un còp: en Waterloo i auec mès masèl que combat.
COSETTE-TA-WEB	De totes es batalhes ordenades, era de Waterloo ei era qu’a eth front mès petit respècte ath nombre de combatents; Napoleon auie tres quarts de lèga; Wellington mieja lèga; setanta dus mil combatents per cada costat.
COSETTE-TA-WEB	D’aguesta espessor que venguec era carnissaria.
COSETTE-TA-WEB	S’an format eth calcul e era proporcion que seguís.
COSETTE-TA-WEB	Pèrta d’òmes: En Austerlitz, francesi eth catorze per cent; russi, eth trenta per cent; austrians, eth quaranta quate per cent.
COSETTE-TA-WEB	En Wagram: francesi, eth trenta per cent, austrians, eth catorze.
COSETTE-TA-WEB	En Moscòu: francesi, eth trenta sèt per cent; russi, eth quaranta quate.
COSETTE-TA-WEB	En Bautzen: francesi, eth tretze per cent; russi e prusians, eth catorze.
COSETTE-TA-WEB	Totau, respècte a Waterloo, quaranta un per cent.
COSETTE-TA-WEB	Cent quaranta quate mil combatents; setanta mil mòrts.
COSETTE-TA-WEB	Ça que la, de nets, ua espècia de broma fantastica se despen d’eth, e se bèth viatjaire lo recor, se guarde, s’escote, se medite coma Virgilio enes funèstes planhères de Filipos4, s’apodère d’eth era allucinacion dera catastròfa.
COSETTE-TA-WEB	Reviu eth terrible 18 de junh; era faussa montanha monumentau s’esbugasse, eth leon se dissipe, e eth camp de batalha torne a cuélher era sua realitat; linhes d’infantaria ondegen ena planhèra, galaups furiosi crotzen er orizon; er estrementit soniador ve era ludentor des sabres, eth resplendor des baionetes, er ahlamat esclaire des bombes e eth monstruós crotzament des trons; enten coma ua espècia d’arranguilh que ges deth hons d’ua hòssa, eth vague clamor dera batalha hantauma; aguestes ombres son es granadèrs, aguesti resplendors son es coirassadi; aquera esqueleta ei Napoleon; aqueth aute ei Wellington; tot aquerò, que ja non existís, e totun, encara se tume e se combat, e es barrancs se tinten de sang, e es arbes s’estrementissen, e enquia e tot es bromes alenden resvenja; e quan arribe era ora des tenèbres, totes aqueres nautades herotges, Mont-Saint-Jean, Hougomont, Frischemont, Papelotte e Plancenoit, apareishen coronades confusaments per revolums d’espèctres que s’exterminen.
COSETTE-TA-WEB	XVII.- Siguec bon eth resultat de Waterloo?
COSETTE-TA-WEB	Que i a ua escòla liberau plan respectabla que non a en òdi Waterloo.
COSETTE-TA-WEB	Nosati non tanhem ada era.
COSETTE-TA-WEB	Entà nosati, Waterloo non ei qu’era data atupida dera libertat: qu’ua agla coma aguesta age gessut d’un ueu coma aqueth, aquerò ei cèrtaments estonant e inesperat.
COSETTE-TA-WEB	Waterloo, se se lo considere deth punt d’enguarda culminant dera question, ei intencionauments ua victòria contra era revolucion.
COSETTE-TA-WEB	Qu’ei Euròpa contra França; Sant Petersburg, Berlin e Viena contra París, eth statu quo contra era iniciatiua, eth 14 de junhsèga de 17895 escometut a trauèrs deth 20 de mars de 18156, ei eth ramblah des monarquies contra era indomdable revòuta francesa.
COSETTE-TA-WEB	Amortar d’un còp eth volcan d’aguest vast pòble en erupcion pendent vint-e-sies ans; aquest qu’ère er objectiu.
COSETTE-TA-WEB	Solidaritat des Brunswick, des Nassau, des Romanoff, des Hohenzollern, des Hamburgs damb es Borbons.
COSETTE-TA-WEB	Waterloo amie ena gropa eth dret divin.
COSETTE-TA-WEB	Qu’ei cèrt qu’en auer estat despotic er emperi pera naturau reaccion des causes, era monarquia tradicionau li calie èster, ara, fòrça liberau, e que de Waterloo gessec un orde constitucionau, encara que forçat, damb gran sentiment des vencedors.
COSETTE-TA-WEB	Mès era revolucion non pòt èster reauments vençuda, e en èster providenciau e absoludaments fatau, torne a aparéisher tostemp; abans de Waterloo, damb Bonaparte, qu’esbauce es trons decrepits; dempús de Waterloo, damb Loís XVIII, qu’autrege e patís ath còp era carta constitucionau.
COSETTE-TA-WEB	Bonaparte bote un postilhon en tron de Napols, e un sergent en tron de Suècia en tot tier era inegalitat entà demostrar era egalitat; Loís XVIII en Saint-Ouent signe era declaracion des drets der òme.
COSETTE-TA-WEB	Volem explicar-mos se qué ei era Revolucion?
COSETTE-TA-WEB	Cridem-la Progrès; mos volem explicar se qué ei eth progrès?
COSETTE-TA-WEB	Cridem-lo eth deman.
COSETTE-TA-WEB	Eth deman execute eth sòn prètzhèt irresistiblaments, e l’execute dès aué: arribe tostemps en sòn objectiu d’ua manèra extraordinària.
COSETTE-TA-WEB	Se servís de Wellington entà hèr de Foy un orador, que non ère senon un soldat.
COSETTE-TA-WEB	Foy què en Hougomont e se lhèue ena tribuna.
COSETTE-TA-WEB	Atau actue eth Progrès.
COSETTE-TA-WEB	Entad aguest obrèr que non i a aisina dolenta.
COSETTE-TA-WEB	Ajuste ath sòn trabalh divin, sense desconcertar-se, ar òme qu’a trauessat es Aups, e ath malaut e trantalhant ancian deth pair Elisi.
COSETTE-TA-WEB	Madeish se servís deth gotós que deth conquistador; deth conquistador, exterioraments; deth gotós, interioraments.
COSETTE-TA-WEB	Eth militarisme s’acabèc, e les arribèc eth sòn lòc as pensaires.
COSETTE-TA-WEB	Eth sègle que Waterloo volie arturar, marchèc peth sòn dessús e seguic eth sòn camin.
COSETTE-TA-WEB	Aguesta victòria sinistra siguec vençuda pera libertat.
COSETTE-TA-WEB	En resumit, e incontestablaments, çò que trionfaue en Waterloo, çò qu’arrie darrèr de Wellington, çò que l’amiaue toti es sòns paishons de mariscau d’Euròpa, çò que hège redolar alègraments es carretades de tèrra plies de uassi entà quilhar eth ticolet deth leon, çò que hec inscríuer trionfauments en aguest pedestau era data: 18 de junh de 1815; çò qu’encoratjaue a Blucher a guinhauetejar e a acabar damb era derrota, çò que de naut de tot dera planhèra de Mont-Saint-Jean s’inclinaue sus era França coma sus ua prenuda, qu’ère era contrarevolucion.
COSETTE-TA-WEB	Era contrarevolucion siguec que gasulhèc aguesta paraula infama: desmembrament.
COSETTE-TA-WEB	En arribar en París, vedec eth crater d’apròp, sentec qu’es sòns cendres li cremauen es pès e cambièc de pensada.
COSETTE-TA-WEB	Tornèc en quequejadís d’ua carta costitucionau.
COSETTE-TA-WEB	Que non auem de veir en Waterloo senon çò que reauments i a en Waterloo.
COSETTE-TA-WEB	E per çò des intencions liberaus que non n’auie deguna.
COSETTE-TA-WEB	Era cotrarevolucion ère, sense voler, liberau, madeish que Napoleon per un fenomèn analòg ère revolucionari contra era sua volentat.
COSETTE-TA-WEB	Eth 18 de junh de 1815, Robespierre, a shivau, perdec es estrius.
COSETTE-TA-WEB	XVIII.- Recrudescéncia deth dret divin.
COSETTE-TA-WEB	Acabada era dictadura, tot un sistèma europèu s’esbaucèc.
COSETTE-TA-WEB	Er emperi s’en.honsèc en ua ombra semblabla ara deth mon roman expirant.
COSETTE-TA-WEB	Se tornèc a veir er abisme coma enes temps des barbars.
COSETTE-TA-WEB	Solet que, era barbaria de 1815, que cridaram peth sòn fausnòm, era contrarevolucion, non auie ne nèrvi ne nhac, se cansèc lèu lèu e s’arturèc.
COSETTE-TA-WEB	Er emperi, mos cau co.hessà’c, siguec plorat, e plorat per uelhs d’eròis.
COSETTE-TA-WEB	S’era glòria s’està ena espada convertida en sceptre, er emperi qu’auie estat era glòria madeisha.
COSETTE-TA-WEB	Auie esparjut pera tèrra tota era lum que pòt autrejar era tirania, lum ombriua; plan mès, lum escura.
COSETTE-TA-WEB	En comparèr damb era deth dia vertadèr, qu’ei era escurina dera net.
COSETTE-TA-WEB	Mès era desaparicion d’aguesta net costèc er efècte d’un eclipsi.
COSETTE-TA-WEB	Loís XVIII entornèc en Paris.
COSETTE-TA-WEB	Es balhs deth 8 de junhsèga esfacèren era afogadura deth 20 de mars.
COSETTE-TA-WEB	Eth còrs se virèc ena antitèsi deth bearnés.
COSETTE-TA-WEB	Era bandèra dera cima des Tulheries siguec blanca; eth despatriament se seiguec en tron.
COSETTE-TA-WEB	Era taula d’auet de Hartwell se placèc dauant deth fautulh de flor de lis de Loís XIV.
COSETTE-TA-WEB	Se parlèc de Bouvines e de Fontenoy coma se siguesse delàger, en tot auer envielhit Austerlitz.
COSETTE-TA-WEB	Er autar e eth tron fraternizèren majestuosaments.
COSETTE-TA-WEB	En França e en continent s’establic ua des formes mès incontestades dera sauvacion dera societat en sègle XIX.
COSETTE-TA-WEB	Euròpa cuelhec era cocarda blanca.
COSETTE-TA-WEB	Trestaillon se hec celèbre.
COSETTE-TA-WEB	Era dita non pluribus impar tornèc a campar en arrais de pèira, simulant un solei ena façada deth quartèr deth cai d’Orsay.
COSETTE-TA-WEB	A on i auie auut un garda imperiau, i auec ua Casa Ròia.
COSETTE-TA-WEB	Er arc deth Carrousel, cargat de victòries ja insuportables, dehòra deth sòn lòc en aguestes nauetats, e un sinhau vergonhat, dilhèu, de Marengo e d’Arcole, se’n gessec damb era estatua deth duc d’Angulema.
COSETTE-TA-WEB	Eth cementèri dera Magdalena, temibla hòssa comuna deth 93, se caperèc de marme e de jaspe, en tot repausar en aguest povàs es uassi de Loís XVI e de Maria Antonieta.
COSETTE-TA-WEB	Ena hòssa de Vincennes se lheuèc dera tèrra un monument sepulcrau entà rebrembar qu’eth duc d’Enghien s’auie mòrt eth madeish mes que siguec coronat Napoleon.
COSETTE-TA-WEB	Eth Papa Pius VII, qu’auie hèt aguesta consagracion lèu ath còp d’arribar aquera mòrt, benedic tranquillaments era queiguda tau qu’auie benedit era quilhada.
COSETTE-TA-WEB	I auec en Schoenbrunn un mainatge de quate ans, ombra malerosa qu’ère sediciós cridar rei de Roma.
COSETTE-TA-WEB	Er an de 1815 que siguec ua espècia d’abriu lugubre.
COSETTE-TA-WEB	Es vielhes realitats nociues e verinoses se caperèren de naues aparences.
COSETTE-TA-WEB	Era mentida se maridèc damb 1789; eth dret divin s’estropèc damb ua Carta; es farses se heren constitucionaus; es preocupacions, es supersticions e es pensaments amagats, damb er article 14 en còr, se curbiren damb eth vernís de liberalisme.
COSETTE-TA-WEB	Que siguec eth cambi de pèth des serpents.
COSETTE-TA-WEB	Er òme s’auie hèt gran e petit, madeish que Napoleon.
COSETTE-TA-WEB	Çò d’ideau, jos aguest reinatge dera matèria esplendida, recebec er extranh nòm d’ideologia: grèu imprudéncia d’un gran òme ridiculizar er avier.
COSETTE-TA-WEB	Es pòbles, ça que la, aguesta carn de canon tant encamardada der artilhèr, lo cercauen damb era guardada.
COSETTE-TA-WEB	A on ei?
COSETTE-TA-WEB	Qué hè?
COSETTE-TA-WEB	Be que lo coneishetz!” Es imaginacions deïficauen ad aqueth òme queigut.
COSETTE-TA-WEB	Dempús de Waterloo, eth hons d’Euròpa siguec tenebrós.
COSETTE-TA-WEB	Pendent fòrça temps i auec un gran uet, costat pera abséncia de Napoleon.
COSETTE-TA-WEB	Es reis se placèren en aguest uet.
COSETTE-TA-WEB	Era vielha Euròpa se profitèc d’eth entà reformar-se.
COSETTE-TA-WEB	I auec ua Santa Aliança.
COSETTE-TA-WEB	Bèra Aliança, auie dit per auança eth camp fatau de Waterloo.
COSETTE-TA-WEB	En preséncia e, cara a cara dera anciana Euròpa remetuda, se diboishèren es traits d’ua França naua.
COSETTE-TA-WEB	Er avier ridiculizat per emperaire hec era sua entrada solemna en tot amiar en front era estela dera libertat.
COSETTE-TA-WEB	Es uelhs afogadi des generacions joenes se virèren entada eth.
COSETTE-TA-WEB	Causa singulara, s’encamardèren ath còp der avier Libertat, e deth passat Napoleon.
COSETTE-TA-WEB	Era derrota, qu’auie lheuat ath vençut: Bonaparte queigut, semblaue mès naut que Napoleon de pès.
COSETTE-TA-WEB	Es qu’auien trionfat, qu’aueren pòur.
COSETTE-TA-WEB	Anglatèrra lo hec susvelhar per Hudson Lowe, e França lo hec espiar per Montchenu.
COSETTE-TA-WEB	Es sòns braci crotzadi alarmèren as trons.
COSETTE-TA-WEB	Alexandre lo cridaue era mia insòmnia.
COSETTE-TA-WEB	Aguest espant que venguie dera quantitat de revolucion qu’amie en eth madeish, çò qu’explique e desencuse eth liberalisme bonapartista.
COSETTE-TA-WEB	Eth hantauma hège tremolar ath vielh mon.
COSETTE-TA-WEB	Es reis regnèren damb un cèrt malèster tant qu’aueren era ròca de Santa Elena en orizont.
COSETTE-TA-WEB	Tant que Napoleon agonizaue en Longwood, es setanta mil òmes que queigueren en camp de Waterloo jadien en tot cangrenar-se tranquillaments e quauquarren dera sua patz s’escampilhèc peth mon.
COSETTE-TA-WEB	Eth Congrès de Viena hec es sòns tractats de 1815, e Euròpa cridèc ad aquerò era Restauracion.
COSETTE-TA-WEB	Aquerò siguec Waterloo.
COSETTE-TA-WEB	Mès, qué ei aquerò en comparèr damb er infinit?
COSETTE-TA-WEB	Tota aguesta tempèsta, tota aguesta broma, aguesta guèrra, e dempús aguesta patz, tota aguesta ombra non trebolèc bric era lum dera immensa guardada, qu’ath sòn dauant un pesolh sautant de huelha en huelha ei parièr ar agla que vòle de campanau en campanau enes tors de Nòsta Senhora.
COSETTE-TA-WEB	XIX.- Eth camp de batalha de nets.
COSETTE-TA-WEB	Qu’ei un besonh d’aguest libre qu’entornem en aguest camp de batalha.
COSETTE-TA-WEB	Eth 18 de junh de 1815 qu’ère eth plen.
COSETTE-TA-WEB	Aquera claretat afavoric era herotge persecucion de Blucher, denoncièc es tralhes des hugitius, autregec aqueres masses desastroses ara cavalaria prusiana e ajudèc ath masèl.
COSETTE-TA-WEB	Era net se complatz a viatges en èster testimòni d’aguestes orribles catastròfes.
COSETTE-TA-WEB	Jean quedèc desèrta.
COSETTE-TA-WEB	Es anglesi aucupèren eth campament des francesi; qu’ei era pròva de costum dera victòria, ajaçar-se en lhet deth vençut.
COSETTE-TA-WEB	Establiren eth sòn bivac en aute costat de Rossomme.
COSETTE-TA-WEB	Es prusians, contunhant era persecucion, seguiren entà dauant.
COSETTE-TA-WEB	Wellington venguec en bordalat de Waterloo pr’amor de redigir eth sòn comunicat entà lord Bathurst.
COSETTE-TA-WEB	Se bèth còp a estat aplicable eth sic vos non vobis, qu’ei solide ad aguest bordalat de Waterloo.
COSETTE-TA-WEB	Waterloo non hec arren e ei plaçat a mieja lèga des lòcs que se dèc era accion.
COSETTE-TA-WEB	Mont-Saint-Jean siguec canonejat, Hougomont siguec usclat, Papelotte tanben, Plancenoit madeish, era Haie-Sainte siguec cuelhuda ar assaut, era Bèra-Aliança vedec era abraçada des vencedors.
COSETTE-TA-WEB	Ça que la, aguesti nòms an demorat lèu desconeishudi e Waterloo, que non hec arren ena batalha, auec entada eth toti es aunors.
COSETTE-TA-WEB	Que non èm vantaires dera guèrra; quan se presente era escadença, li didem es vertats.
COSETTE-TA-WEB	Era guèrra qu’a bereses orribles que non auem amagat; mès, èm d’acòrd qu’a tanben causes fòrça lèges.
COSETTE-TA-WEB	Ua des mès estonantes ei eth rapid panatòri des mòrts dempús dera victòria.
COSETTE-TA-WEB	Era auba que seguís a ua batalha campe tostemp entà alugar cadavres nuds.
COSETTE-TA-WEB	Qui hè tot aquerò?
COSETTE-TA-WEB	Qui taque atau eth trionf?
COSETTE-TA-WEB	Quina hastigosa man furtiua ei aguesta que se cale ena pòcha dera victòria?
COSETTE-TA-WEB	Qué panaires son aguesti que balhen es sòns còps darrèr dera gloria?
COSETTE-TA-WEB	Quauqui filosòfi, Voltaire entre eri, afirmen que son precisaments aqueri qu’an conquistat era glòria.
COSETTE-TA-WEB	Que son es madeishi, diden; non i a auut cap de cambiament, es que son de pès saquegen as que son en solèr.
COSETTE-TA-WEB	Er eròi deth dia ei eth vampir dera net.
COSETTE-TA-WEB	A tot darrèr, qu’a eth dret a desvalisar un cadavre qu’a hèt eth madeish.
COSETTE-TA-WEB	Per çò que tanh a nosati, que non mos ac credem.
COSETTE-TA-WEB	Recuélher laurèrs e panar es sabates a un mòrt, que mos semble impossible qu’ac hèsque ua madeisha man.
COSETTE-TA-WEB	Çò de cèrt ei que, generauments, darrèr des vencedors vien es panaires.
COSETTE-TA-WEB	Mès botem ath soldat, mès que mès ath soldat contemporanèu, dehòra dera question.
COSETTE-TA-WEB	Quinsevolh armada qu’a ua coa, e ei ad aguesta que mos cau acusar.
COSETTE-TA-WEB	Èssers arrata-caudes, entre bandits e mossos, totes es espècies de parpalhòles crepusculares que jete aguesta escurina que se cride era guèrra, menaires d’unifòrmes que non combaten, supausadi malauts, espeats temibles, cantinèrs, contrabandèrs, a viatges enquia e tot damb es sues hemnes, trotant en carretes e panant çò que tornen a véner, mendicants que s’aufrissen coma guides as oficiaus, coquins, sautabaranhes, tot aquerò (que non parlam deth temps present) seguie darrèr des armades en d’auti tempsi, de tau sòrta que, en lengatge especiau militar se criden “es arreculadi”.
COSETTE-TA-WEB	Cap armada, ne cap nacion ère responsable d’aguesti èssers; parlauen italian e seguien as alemans; parlauen francés e seguien as anglesi.
COSETTE-TA-WEB	Un d’aguesti miserables, un “arreculat” espanhòu que parlaue francés, siguec eth qu’enganhèc ath marqués de Fervacques damb era sua parlòta, que en cuelher-lo per un des nòsti, se fidèc d’eth, e siguec mòrt a traïson e panat en madeish camp de batalha era net que seguic ara victòria de Cerisoles.
COSETTE-TA-WEB	Deth sautabaranhes neishie eth coquin.
COSETTE-TA-WEB	Era detestabla dita: “Víuer a cargue der enemic”, costaue aguesta lepra, que solet podie guarir ua disciplina rigorosa.
COSETTE-TA-WEB	Que i a fames qu’enganhen, quaqui còps non se sap se per qué certans generaus, grani, ça que la, an estat tan populars.
COSETTE-TA-WEB	Turena qu’ère adorat des sòns soldats pr’amor que toleraue eth pilhatge; eth mau consentut, que forme partida dera bontat; Turena ère tan brave que deishèc méter a sang e huec eth Palatinat.
COSETTE-TA-WEB	Darrèr des armades, se vedien mès o mens sautabaranhes sivans era màger o mendre severitat deth cap.
COSETTE-TA-WEB	Hoche, Marceau non auien arreculadi; Wellington (li hèm de bon voler aguesta justícia), n’auie pòcs.
COSETTE-TA-WEB	Totun aquerò, ena net deth 18 ath 19 de junh se desvalisèc as mòrts.
COSETTE-TA-WEB	Wellington siguec regde; dèc era orde de passar pes armes a tot aqueth que siguesse agarrat en flagrant delicte.
COSETTE-TA-WEB	Mès era rapina qu’ei tenaça.
COSETTE-TA-WEB	Es sautabaranhes panauen en un extrèm dera batalha mentre fusilhauen en aute.
COSETTE-TA-WEB	En aguesta planhèra era lua qu’ère sinistra.
COSETTE-TA-WEB	Tàs dotze vagaue un òme, o mielhor dit, caminaue en tot arrossegar-se pera part deth barranc d’Ohain.
COSETTE-TA-WEB	Segontes semblaue, ère un des que viem de caracterizar, ne anglés, ne francés, ne soldat, ne campanhard, mens òme que ièna; tirat pera aulor des mòrts, tient eth panatòri per victòria, e acodint a saquejar en Waterloo.
COSETTE-TA-WEB	Amiaue ua blòda qu’auie quauquarren de capòta, e, inquiet e atrevit, marchaue tà dauant tant que guardaue entà darrèr.
COSETTE-TA-WEB	Qui ère aqueth òme?
COSETTE-TA-WEB	Probablaments era net lo coneishie mès qu’eth dia.
COSETTE-TA-WEB	Non amiaue saca; mès, plan que òc, amiaue jos era sua capòta amples pòches.
COSETTE-TA-WEB	De quan en quan s’arturaue, examinaue era planhèra ath sòn entorn, coma entà veir se quauquarrés l’observaue, s’inclinaue còp sec, remenaue ena tèrra ua causa silenciosa e immobila e dempús se quilhaue e se n’anaue d’aqueth lòc.
COSETTE-TA-WEB	Eth sòn pas de vop, era sua actitud, eth sòn gèst rapid e misteriós lo retirauen ad aguestes larves crepusculares que frequenten es pardies qu’es ancianes legendes criden es Caminaires.
COSETTE-TA-WEB	Certans audèths nueitius formen figures d’aguesta sòrta enes paluns.
COSETTE-TA-WEB	Quinsevolh qu’auesse guardat damb atencion tota aguesta broma aurie pogut notar a cèrta distància, parat e coma amagat darrèr d’un casalon qu’entornege era cauçada de Nivelles er angle deth camin de Mont-Saint- Jean entà Braine-l’Alleud, ua espècia de car petit de vendeire, damb tendolet de vime enquitranat, que d’eth tirassaue un aganit rossin, qu’en aqueth moment peishie es ortigues a trauèrs deth travader e sus eth car ua espècia de hemna seiguda dessús de còfres e paquets.
COSETTE-TA-WEB	Dilhèu i auie un ligam d’union entre aguest car e eth sautabaranhes.
COSETTE-TA-WEB	Era escurina ère serena.
COSETTE-TA-WEB	Ne una soleta broma embaranaue eth net blu der orizon.
COSETTE-TA-WEB	Qu’ei parièr qu’era tèrra se tinte de ròi s’era lua s’està blanca.
COSETTE-TA-WEB	Aguesta qu’ei era indiferéncia deth cèu.
COSETTE-TA-WEB	Es arrames des arbes trincades pera mitralha, mès encara sense quèir, e estacades ara escòrça se balancejauen ena pradèra trendaments ara bohada leugèra deth vent dera net.
COSETTE-TA-WEB	Un tèune alend, lèu ua respiracion, botjaue eth romegàs.
COSETTE-TA-WEB	Qu’auie ena èrba ua cèrta estrementida que se retiraue ara des amnes quan abandonen es còssi.
COSETTE-TA-WEB	Hougomont e era Haie-Sainte seguien cremant, formant, er un en autan e er aute en cogant, dus grani fogairons, qu’ada eri s’amassaue coma un collar de robíns destacat, damb dues pèires enes extrèms, eth cordon de huec deth campament anglés que s’estenie en immens semicercle pes ticolets der orizon.
COSETTE-TA-WEB	Auem racondat era catastròfa deth camin de Ohain.
COSETTE-TA-WEB	A on auie arribat aguest lamentable desastre regnaue tanben un prigond silenci.
COSETTE-TA-WEB	Era caisha deth camin qu’ère plia de shivaus e de cavalièrs apileradi inextricablaments: terribla amalgama.
COSETTE-TA-WEB	Que ja non i auie declivitat, es cadavres anivelauen eth camin damb era nauta planhèra, e l’auien ar arràs coma ua mieja faneca de civada ben mesurada.
COSETTE-TA-WEB	Un modelhon de mòrts ena part nauta, e un arriu de sang ena part baisha; atau ère aguest camin era net deth 18 de junh de 1815.
COSETTE-TA-WEB	Era sang corrie enquiara cauçada de Nivelles e aquiu s’estenie en ua ampla lacuna dauant dera tala d’arbes que barraue eth pas ara cauçada, en un lòc qu’encara aué se mòstre.
COSETTE-TA-WEB	Sivans rebrembarà eth lector, en punt opausat entara cauçada de Genappe siguec a on se passèc eth desastre des coirassadi.
COSETTE-TA-WEB	Era multitud de cadavres ère en proporcion ara prigondor dera clòta.
COSETTE-TA-WEB	Ath miei, entath lòc a on s’egalaue damb era planhèra e per a on auie passat era division Delord, era capa de mòrts ère mès prima.
COSETTE-TA-WEB	Eth vagabond nueitiu, que viem de hèr entreveir ath lector, anaue per aguest costat observant aquera immensa hòssa, guardant, passant sabi pas quina hastigosa revista de mòrts, e en.honsant-se es pès enes badines de sang.
COSETTE-TA-WEB	De pic, s’arturèc.
COSETTE-TA-WEB	A quauqui passi deth sòn dauant, en camin, e en punt a on acabaue eth modelhon de cadavres, de dejós d’aquera massa confusa d’òmes e de shivaus, gessie ua man dubèrta alugada pera lua.
COSETTE-TA-WEB	Aguesta man qu’auie en dit ua causa que ludie, e qu’ère un anèth d’aur.
COSETTE-TA-WEB	Non se tornèc a lheuar precipitadaments; s’estèc en ua actitud herotja e temerosa, virant era esquia ath modelhon de mòrts, examinant er orizon, de jolhs, damb eth còs inclinat entà dauant e apuant en solèr es dus guinhaires, treiguent eth cap per dessús dera vòra deth camin.
COSETTE-TA-WEB	Es quate pautes deth chacal que son avientes a cèrtes accions.
COSETTE-TA-WEB	Dempús, cuelhent es sues causes, se lheuèc.
COSETTE-TA-WEB	En aqueth moment auec ua espècia de subersaut.
COSETTE-TA-WEB	Un òme aunèst qu’aurie auut pòur.
COSETTE-TA-WEB	Aguest se metec a arrir.
COSETTE-TA-WEB	Bè!, didec.
COSETTE-TA-WEB	Ei eth mòrt.
COSETTE-TA-WEB	Ça que la, era man s’anèc destibant e lo deishèc.
COSETTE-TA-WEB	Vai!, didec eth vagabond.
COSETTE-TA-WEB	Serà viu aguest mòrt?
COSETTE-TA-WEB	Vam a veir.
COSETTE-TA-WEB	S’inclinèc de nauèth, comencèc a desseparar es obstacles que l’empachauen arribar enquiara man, e ja desseparadi, l’agarrèc, cuelhec eth braç, separèc eth cap, treiguec eth còs e uns instants dempús arrossegaue ena escurina deth camin a un òme inanimat, o aumens estavanit.
COSETTE-TA-WEB	Qu’ère un coirassat, un oficiau, e enquia e tot oficiau de cèrta categoria; per dejós dera coirassa gessie ua espatleta gròssa d’aur; aguest oficiau que non amiaue ja casco.
COSETTE-TA-WEB	Un còp de sabre furiós l’auie esbocinat era cara, qu’en era solet se vedie sang.
COSETTE-TA-WEB	Es sòns uelhs èren clucadi.
COSETTE-TA-WEB	Sus era sua coirassa amiaue era crotz d’argent dera Legion d’Aunor.
COSETTE-TA-WEB	Ara seguida, paupèc era pòcha deth justet der oficiau, qu’en era notèc un relòtge e lo cuelhec.
COSETTE-TA-WEB	Dempús examinèc era auta pòcha, trapèc en era ua borsa e la cuelhèc.
COSETTE-TA-WEB	Enquia aguest punt arribaue era ajuda que prestaue ath moribond, quan er oficiau dauric es uelhs.
COSETTE-TA-WEB	Gràcies, didec sense vams ne fòrça.
COSETTE-TA-WEB	Eth vagabond non responec.
COSETTE-TA-WEB	Lheuèc eth cap.
COSETTE-TA-WEB	Er oficiau gasulhèc, encara que damb votz agonizanta:
COSETTE-TA-WEB	Qui a guanhat era batalha?
COSETTE-TA-WEB	Es anglesi, responec eth vagabond.
COSETTE-TA-WEB	Er oficiau seguic:
COSETTE-TA-WEB	Que non i a arren.
COSETTE-TA-WEB	M’an panat, didec er oficiau, e me hè dò.
COSETTE-TA-WEB	Qu’aurie estat entà vos.
COSETTE-TA-WEB	Es passi dera patrolha s’entenien cada còp mès claraments.
COSETTE-TA-WEB	Er oficiau, lheuant eth braç damb dificultat, l’arturèc.
COSETTE-TA-WEB	M’auetz sauvat era vida.
COSETTE-TA-WEB	Qui ètz?
COSETTE-TA-WEB	Eth vagabond responec rapidaments e en votz baisha:
COSETTE-TA-WEB	Jo pertanhia coma vos ara armada francesa.
COSETTE-TA-WEB	Me cau deishar-vos, se m’agarrèssen me fusilharien.
COSETTE-TA-WEB	Vos è sauvat era vida.
COSETTE-TA-WEB	Ara apraiatz-vos coma pogatz.
COSETTE-TA-WEB	Quina ei era vòsta gradacion?
COSETTE-TA-WEB	Sergent.
COSETTE-TA-WEB	Com vos cridatz?
COSETTE-TA-WEB	Thenardier.
COSETTE-TA-WEB	Non desbrembarè aguest nòm, didec er oficiau.
COSETTE-TA-WEB	Me cridi Pontmercy.
COSETTE-TA-WEB	Libre dusau: Eth vaishèth “Orion”.
COSETTE-TA-WEB	I.- Eth numèro 24601 se convertís en numèro 9430.
COSETTE-TA-WEB	Jean Valjean qu’auie estat capturat de nauèth.
COSETTE-TA-WEB	Eth lector mos arregraïrà que passem ara prèssa pes detalhs dolorosi.
COSETTE-TA-WEB	Sonque vam, donc, a reprodusir dues informacions publicades pes jornaus d’aquera epòca, pòqui mesi dempús des susprenents eveniments que se passèren en M… ara vòra deth M…
COSETTE-TA-WEB	Un òme estranh ath departament, e cridat M. Magdalena auie balhat un gran impuls de quauqui ans ençà, gràcies a procediments naui, a ua anciana indústria locau: era fabricacion de jaiets e collarets de granadura neri.
COSETTE-TA-WEB	En era auie hèt era sua fortuna e, entà díder era vertat, era deth departament.
COSETTE-TA-WEB	En justa retribucion pes sòns servicis se l’auie nomentat alcalde.
COSETTE-TA-WEB	Era policia a descubèrt qu’eth tau Magdalena non ère senon un ancian forçat escapat dera preson, condemnat en 1796 per panatòri, e cridat Jean Valjean.
COSETTE-TA-WEB	Aguest a estat enviat de nauèth ena preson.
COSETTE-TA-WEB	Semble qu’abantes dera sua preson auie artenhut trèir de casa deth senhor Laffitte era quantitat de mès de miei milion de francs qu’auie plaçat en aquera casa, e que, de un aute costat, sivans se ditz, auie guanhat plan legitimaments en sòn comèrci.
COSETTE-TA-WEB	Non s’a pogut saber a on auie amagat aguesta soma Jean Valjean dempús dera sua entrada ena preson de Tolon”.
COSETTE-TA-WEB	París ena madeisha data.
COSETTE-TA-WEB	Ditz atau:
COSETTE-TA-WEB	Aguest criminau auie artenhut enganhar era vigilància dera policia; auie cambiat de nòm e auie artenhut hèr-se nomentar alcalde d’ua des nòstes petites poblacions deth Nord a on auie establit un comèrci de fòrça consideracion.
COSETTE-TA-WEB	Auie de concubina a ua hemna publica, que s’a mòrt de terror en moment deth sòn empresonament.
COSETTE-TA-WEB	Aguest miserable, dotat d’ua fòrça erculenca, auie trapat mejans entà húger, mès tres o quate dies dempús dera sua hujuda, era policia artenhec agarrar-lo de nauèth en madeish París, en moment de pujar en un d’aguestes veitures de shivaus que hèn eth trajècte dera capitau entath bordalat de Montfermeil (Sena e Oise).
COSETTE-TA-WEB	Se ditz que se profitèc der intervau d’aguesti tres o quate dies de libertat entà retirar ua soma considerabla plaçada per eth en casa d’un des nòsti principaus banquèrs e qu’era sua soma puge a sies cents o sèt cents mil francs.
COSETTE-TA-WEB	Se mos cau creir era acta d’acusacion, que la deu auer amagat en un lòc coneishut per eth solet, e non l’an pogut trapar; ça que la, eth tau Jean Valjean vie de comparéisher dauant deth tribunau deth departament deth Var coma acusat de panatòri en un despoblat cometut a man armada, hè ja uns ueit ans, ena persona d’un d’aguesti aunoradi mainatges que coma didec eth patriarca de Ferney en vèrsi immortaus:
COSETTE-TA-WEB	Er abil e eloquent organ deth ministèri public a provat qu’eth panatòri siguec cometut amassa damb d’auti complices, e que Jean Valjean formaue part d’ua banda de panaires establida en Meddia.
COSETTE-TA-WEB	Plan per aquerò, Jean Valjean, declarat acusat, a estat condemnat ara pena de mòrt; e, en non auer volgut botar eth recurs de cassacion, era senténcia s’aurie executat s’eth rei, ena sua inagotabla bontat, non s’auese dignat commutar-li era pena en cadia perpetua.
COSETTE-TA-WEB	Jean Valjean a estat amiat de seguit entara preson de Tolon”.
COSETTE-TA-WEB	Non s’aurà desbrembat que Jean Valjean auie en M… ara vòra deth M… costums religioses.
COSETTE-TA-WEB	Quauqui jornaus, entre eri Eth Constitucionau, presentèren aguesta commutacion de pena coma un trionf deth partit clericau.
COSETTE-TA-WEB	Jean Valjean cambièc eth sòn numèro ena preson.
COSETTE-TA-WEB	Se cridèc eth 9430.
COSETTE-TA-WEB	Ath delà d’aquerò, mos ac cau díder d’un còp entà tostemp, era prosperitat de M… ara vòra deth M… despareishec damb eth senhor Magdalena; tot çò qu’auie previst ena sua net de dobtes e de fèbre se realizèc; en mancar eth, manquèc era amna d’aquera poblacion.
COSETTE-TA-WEB	Es lòctenents se coronen reis; es contramèstres se improvisèren coma fabricants.
COSETTE-TA-WEB	Surgentèren es rivalitats envejoses.
COSETTE-TA-WEB	Se barrèren es vasti talhèrs de Magdalena; es edificis s’arroïnèren, es obrèrs se dispersèren.
COSETTE-TA-WEB	Es uns deishèren eth país, es auti deishèren eth mestièr.
COSETTE-TA-WEB	D’alavetz ençà, tot se hec en petit en sòrta de hèr-se en gran; en sòrta de hèr-se entà ben, se hec entath lucre.
COSETTE-TA-WEB	Que ja non auec centre; era competéncia e es escometudes campèren pertot.
COSETTE-TA-WEB	Magdalena ac dominaue e dirigie tot.
COSETTE-TA-WEB	Queigut eth, cadun se n’anèc peth sòn costat; er esperit de luta succedic ar esperit d’organizacion, era aspror ara cordialitat, er òdi d’un contra er aute, ara benvolença deth fundador entà toti; es hius estacats peth senhor Magdalena s’embolhèren e se trinquèren; se faussifiquèren es procediments, s’aviliren es productes, s’aucic era confiança, amendriren es exportacions, i auec mens comandes, baishèc era sodada, se barrèren es talhèrs, e lèu arribèc era falhita.
COSETTE-TA-WEB	E dempús, arren entàs praubi.
COSETTE-TA-WEB	Tot s’esbugassèc.
COSETTE-TA-WEB	Er estat madeish se n’encuedèc de qué quauquarrés auie estat arroïnat en bèth lòc.
COSETTE-TA-WEB	En mens de quate ans, dempús dera senténcia deth tribunau establint era identitat de Magdalena e de Jean Valjean e, en tot amiar-lo ena preson, s’auien duplicat es despenes de percepcion der impòst en districte de M… ara vòra deth M… coma observèc M. de Villele ena tribuna, en mes de hereuèr de 1827.
COSETTE-TA-WEB	II.- A on se liegeràn dus vèrsi que son dilhèu deth diable.
COSETTE-TA-WEB	Abantes de vier mès luenh, que serà bon racondar peth menut un hèt singular que tara madeisha epòca se passèc en Montfermeil, e que non dèishe d’auer era sua coïncidéncia damb certanes conjectures deth ministèri public.
COSETTE-TA-WEB	Que i a en país de Montfermeil ua supersticion fòrça anciana, autant curiosa e preciosa coma era manèra qu’ua supersticion populara enes banlègues de París ei coma un aloès en Siberia.
COSETTE-TA-WEB	Èm d’aqueri que respècten tot çò que se trape en estat de planta estranha.
COSETTE-TA-WEB	Era supersticion de Montfermeil s’està a creir aquiu qu’eth diable, de temps de memòria peduda, a escuelhut era seuva pròcha entà amagar en era es sòns tresaurs.
COSETTE-TA-WEB	Es bones hemnes afirmen que non ei estranh trapar, en hèr-se de nets, enes lòcs amagadi deth bòsc, un òme nere, damb mina de manòbra de camins o de lenhaire, cauçat damb esclòps, vestit damb pantalon e mès que mès damb teishut de lin e facil d’arreconéisher pr’amor qu’en sòrta de casqueta o de chapèu amie dues còrnes immenses en cap.
COSETTE-TA-WEB	Plan, aquerò que deu servir fòrça entà arreconeisher-lo.
COSETTE-TA-WEB	Aguest òme ei normauments tengut en hèr clòts en solèr.
COSETTE-TA-WEB	Que i a tres manères de trèir-ne benefici der encontre.
COSETTE-TA-WEB	Era prumèra qu’ei apressar ar òme e parlar-li.
COSETTE-TA-WEB	Alavetz se ve qu’eth praube òme non ei senon un campanhard que semble nere pr’amor qu’ei era ora deth crepuscul; que non hè tau clòt en solèr, senon que talhe èrba entàs sues vaques, e que çò que s’auie cuelhut coma còrnes non ei qu’ua forqueta entà remòir es hièms, qu’amie ena esquia, e qu’es sòns dents, per çò dera perspectiua dera net semblaue que gessien deth sòn cap.
COSETTE-TA-WEB	Torne un en çò de sòn e se morís ath cap d’ua setmana.
COSETTE-TA-WEB	Eth dusau metòde qu’ei observar-lo, demorar a qu’age hèt eth sòn clòt, a que l’age tornat a tapar e que se n’age anat; dempús, vier ara prèssa en clòt, destapar-lo e cuélher eth “tresaur” qu’er òme nere a botat en eth, plan que òc.
COSETTE-TA-WEB	En aguest, un que se morís ath cap d’un mes.
COSETTE-TA-WEB	Fin finau, eth tresau metòde ei non parlar ar òme nere, non guardar-lo e meter-se a córrer ara prèssa.
COSETTE-TA-WEB	Alavetz se morís un ath cap d’un an.
COSETTE-TA-WEB	Coma qu’es tres metòdes an es sòns inconvenents, eth dusau, qu’aufrís aumens quauqui auantatges, entre d’auti eth de possedir un tresaur, encara que non sigue senon pendent un mès, qu’ei eth que generauments se tie.
COSETTE-TA-WEB	Semble qu’era causa non a artenhut grani resultats, aumens se mos auem de creir era tradicion, e sustot es dus vèrsi enigmatics en latin barbar qu’a deishat sus aguest ahèr un mau fraire normand, un shinhau bruishòt, cridat Trifon.
COSETTE-TA-WEB	Aguest Trifon ei embarrat ena abadia de Sant Jòrdi de Bocherville près de Ruan, e sus era sua hòssa jaden gripauds.
COSETTE-TA-WEB	Que se hèn, donc, enòrmi esfòrci, donques qu’aguesti clòts son generauments fòrça prigonds; se sude, se hotge, se trabalhe tota era net, pr’amor que de net ei quan s’execute tot aquerò; se chaupe era camisa de sudor, se despen tota era lum, s’esbereque era aishada; e quan s’arribat, fin finau, ath hons deth clòt, quan s’a metut era man sus eth “tresaur”, qué ei çò que se trape?
COSETTE-TA-WEB	Qué ei eth tresaur deth diable?
COSETTE-TA-WEB	Un sòu, a viatges un escut, ua pèira, ua esqueleta, un cadavre destillant sang, en escadences un espèctre plegat en quate coma un plec de papèr en ua cartèra; d’auti còps, arren.
COSETTE-TA-WEB	Aquerò ei çò que çampar anóncien as curiosi indiscrèts es vèrsi de Trifon:
COSETTE-TA-WEB	Semble qu’aué en dia se trape tanben en aguesti clòts, ja sigue un salèr de povora damb bales, ja sigue un ensems vielh de cartes greishoses e mascarades que plan que òc an servit as diables.
COSETTE-TA-WEB	Trifon non consigne aguestes dues trobalhes, donques que viuie en sègle XII, e non semble qu’eth diable age auut era intelligéncia d’endonviar era povora abans que Roger Bacon, ne es cartes abans que Carles VI.
COSETTE-TA-WEB	Ath delà, eth que jògue damb aguestes cartes pòt estar segur de qué perderà tot çò que possedís, e per çò dera povora que i a en salèr a era propietat de hèr crebar eth fusilh en ròstre.
COSETTE-TA-WEB	Plan per aquerò, pòc temps dempús dera epòca que li semblèc ath ministèri public qu’eth licenciat de preson Jean Valjean, pendent era sua evasion d’uns dies, auie vengut vagant pes entorns de Montfermeil, se notèc en aguest bordalat a un vielh manòbra de camins cridat Boulatruelle qu’auie estat ena preson; qu’ère sometut a ua cèrta vigilància dera policia, e coma que non trapaue trabalh en nunlòc, era admistracion l’emplegaue per un petit jornau coma manòbra de camin de Gagny enquia Lagny.
COSETTE-TA-WEB	Aguest Boulatruelle ère guardat de reuelh pera gent deth país; massa respectuós, massa umil, prèst a trèir-se era casqueta dauant de toti, tremolant e arrint dauant des gendarmes, ère afiliat probablaments a quauqua partida de maufactors, sivans se didie; e enquia e tot auie sospeches de qué s’emboscaue ena queiguda dera net en espessor des bòsqui.
COSETTE-TA-WEB	Non auie ath sòn favor senon era circonstància d’èster embriac.
COSETTE-TA-WEB	Guardatz se qué se credie auer notat.
COSETTE-TA-WEB	Hège bèth temps que Boulatruelle deishaue plan d’ora eth sòn trabalh de botar pèira e d’apraiar eth camin e partie damb era sua aishada entara seuva.
COSETTE-TA-WEB	En escurir se lo trapaue enes clarulhes mès desèrtes, entre eth romegàs mès ombriu, en tot cercar, çampar, bèra causa, e d’autes escadences, hotjant clòts.
COSETTE-TA-WEB	Es comaires que passauen lo cuelhien per Belcebú; dempús arreconeishien a Boulatruelle e non se demorauen mès tranquils per aquerò.
COSETTE-TA-WEB	Taus encontres semble qu’incomodauen fòrça a Boulatruelle, çò qu’ère senhau evident de qué sajaue amagar-se e de qué i auie mistèri en çò que hège.
COSETTE-TA-WEB	Plan, qu’eth diable s’a apareishut.
COSETTE-TA-WEB	Didien en bordalat:
COSETTE-TA-WEB	Es volterians higien:
COSETTE-TA-WEB	Serà Boulatruelle qui agarre ath diable, o eth diable a Boulatruelle?
COSETTE-TA-WEB	Es vielhes s’estauen tot eth dia en tot hèr eth senhau dera crotz.
COSETTE-TA-WEB	Ath cap de pòc temps cessèren es va-e-veni de Boulatruelle en bòsc e entornèc en sòn trabalh de manòbra de camins, plan per aquerò se parlèc de ua auta causa.
COSETTE-TA-WEB	Totun aquerò, eth curiosèr de quauques persones non s’auie satisfèt, en creir qu’en tot aquerò i auie probablaments non es fabulosi tresaurs dera legenda, senon quauqua bona quantitat mès seriosa e mès paupabla qu’es bilhets de banc deth diable, e qu’eth sòn secret auie estonat, plan que òc.
COSETTE-TA-WEB	A estat ena preson?, didie.
COSETTE-TA-WEB	Com pòt èster!
COSETTE-TA-WEB	Ua net afirmaue eth mèstre dera escòla qu’en d’auti tempsi era justícia aurie desnishat çò que Boulatruelle anaue a hèr en bòsce l’aurie hèt a parlar pr’amor qu’en cas de besonh se l’aurie sometut ath torment, e non aurie pogut resistir, per exemple, era question dera aigua.
COSETTE-TA-WEB	Que li balharam era question deth vin, didec Thenardier.
COSETTE-TA-WEB	Se meteren ara òbra e heren béuer ath vielh manòbra.
COSETTE-TA-WEB	Boulatruelle beuec sense mesura e parlèc pòc.
COSETTE-TA-WEB	Combinèc damb ua adretia admirabla e en ua proporcion magistrau, era set d’un golut damb era discrecion d’un jutge.
COSETTE-TA-WEB	Ça que la, a truca de tornar ara sua e júnher e armonizar es pòques paraules escures que se l’escapèren, Thenardier e eth mèstre dera escòla crederen compréner çò que seguís:
COSETTE-TA-WEB	Un maitin, en vier Boulatruelle en sòn trabalh, a penes hège dia, se susprenec en veir en un marrèc deth bòsc, entre eth matarràs, ua pala e ua aishada, coma se ditz, amagades.
COSETTE-TA-WEB	Totun, se pensèc que probablaments serien era aishada e era pala der oncle Six-Fours, eth portaire d’aigua, e non tornec a pensar en aquerò.
COSETTE-TA-WEB	Mès, en escurir deth madeish dia auie vist, sense que lo vedesse ada eth, donques qu’ère amagat darrèr d’un arbe, “a un individú que non ère deth país; que se filaue deth camin entà çò de mès espés deth bòsc, e qu’eth, Boulatruelle, coneishie pro ben”.
COSETTE-TA-WEB	Traduccion de Thenardier: un companh de preson.
COSETTE-TA-WEB	Boulatruelle s’auie remit tu per tu a díder eth sòn nòm.
COSETTE-TA-WEB	Aguest individú amiaue un paquet, ua causa coma quarrada, semblabla a ua caisha grana, o a un còfre petit.
COSETTE-TA-WEB	Suspresa de Boulatruelle.
COSETTE-TA-WEB	Totun aquerò, enquia passadi sèt o ueit menutes non se l’acodic era idia de seguir ath “subjècte”.
COSETTE-TA-WEB	Mès qu’ère ja massa tard; er individú s’auie calat en çò de mès espés deth bòsc; era net venguec ath dessús, e Boulatruelle non l’auie pogut trapar.
COSETTE-TA-WEB	Alavetz cuelhec era decision d’observar ena entrada deth bòsc.
COSETTE-TA-WEB	Boulatruelle lo deishèc passar e non se l’acodic era idia d’apressar-se ada eth pr’amor que se didec, ath sòn laguens, qu’er aute ère tres còps mès fòrt e, armat, ath delà coma anaue, d’ua aishada e ua pala l’aurie en.honsat d’un còp de punh probablaments, en arreconeisher-lo e veder-se arreconeishut.
COSETTE-TA-WEB	Trenda efusion de dus camarades ancians que se tornen a trapar.
COSETTE-TA-WEB	Ara plan, eth còfre ère massa petit entà contier un cadavre; deuiue contier, donc, sòs.
COSETTE-TA-WEB	D’aciu es sues investigacions.
COSETTE-TA-WEB	Boulatruelle explorèc, sondegèc e escorcolhèc tota era seuva e campèc pertot a on li semblèc qu’auien remoigut nauèraments era tèrra; mès que siguec en bades.
COSETTE-TA-WEB	Que non auie “pescat” arren.
COSETTE-TA-WEB	Arrés tornèc a pensar sus aquerò en Montfermeil.
COSETTE-TA-WEB	Sonque i auec quauques comaires que dideren: “Solide qu’eth manòbra de camins de Gagny a montat, per bèra causa, tot aguest rambalh; solide qu’a vengut eth diable”.
COSETTE-TA-WEB	III.- De com era cadia der anèth gròs de metau li calie auer patit bèra operación preparatòria entà trincar-se atau d’un còp de martèth.
COSETTE-TA-WEB	Tà finaus d’octobre deth madeish an 1823, es abitants de Tolon vederen entrar en sòn pòrt, per tòrt d’un temperi, e entà apraiar ues avaries, ath vaishèth Orion que siguec, dempús, tengut en Brest coma escòla de navigaires, e qu’alavetz formaue partida dera esquadra deth Mediterranèu.
COSETTE-TA-WEB	Aguest vaishèth, avariat e tau qu’ère, donques qu’eth mar l’auie mautractat, costèc un gran efècte en entrar ena rada.
COSETTE-TA-WEB	Amiaue sabi pas se quin drapèu que li valec ua salutacion reglamentària d’onze canonades, entornades per eth ua a ua: vint-e-sies en totau.
COSETTE-TA-WEB	S’a calculat qu’en salves, cortesies reiaus e militares, escambi de bronits cortesi, senhaus d’etiqueta, formalitats de rades e de ciutadèles, salves hètes diadèraments per totes es fortaleses e toti es vaishèths de guèrra en gésser e cogar-se eth solei, ena dubetura e clausura de pòrts, eca, eca, eth mon civilizat despen en povora, en tota era terra, cada vint-e-quate ores, cent cinquanta mil trets de canon, inutils.
COSETTE-TA-WEB	A sies francs cada tret, puge enquia nau cents mil francs cada dia, tres cents milions ar an, que vien en hum.
COSETTE-TA-WEB	Aquerò que non ei senon un detalh.
COSETTE-TA-WEB	Mentretant es praubi se morissen de hame.
COSETTE-TA-WEB	Aguesta guèrra amiaue en era fòrça eveniments en un de solet, e fòrça singularitats; un gran ahèr de familha entara casa de Borbon; era rama de França ajudant e protegint ara de Madrid, ei a díder, executant un acte de primogenitura; ua tornada aparenta entàs nòstes tradicions nacionaus, complicada damb servitud e dependéncia des gabinets deth Nord; eth duc d’Angulema, cridat pes jornaus liberaus, er eròi d’Andujar, sarrant, en ua actitud trionfau, un shinhau contrariada pera sua mina pacifica, ath vielh terrorisme massa reau deth Sant Ofici en luta contra eth terrorisme quimeric des liberaus; es sans-culottes ressuscitadi damb gran terror des veudes dera noblesa ereditària eth nòm de descamisats; eth monarquisme opausant-se ath progrès, qualificat d’anarquia; es teories deth 89 interrompudes de ressabuda en sòn trabalh de sapa; un qu’ei pro!
COSETTE-TA-WEB	Qu’auec era trista sòrt de non rebrembar ne era grana guèrra, ne era grana politica.
COSETTE-TA-WEB	Quauqui hèts d’armes sigueren de consideracion; era cuelhuda deth Trocadero, entre d’auti, siguec ua bona accion militara; mès en resumit, ac tornam a díder, es trompetes d’aguesta guèrra toquèren un son trincat; er ensems siguec sospechós; era istòria repotegue era conducta de França, qu’acceptèc damb fòrça dificultat aguest trionf faus.
COSETTE-TA-WEB	Semble evident que certans oficiaus espanhòus encargadi dera resisténcia cediren damb massa facilitat, en tot quèir dera victòria era idia de corrupcion; semblaue que se guanhaue mèsalèu generaus que batalhes, e eth soldat venceire tornèc umiliat.
COSETTE-TA-WEB	Guèrra, plan que òc, qu’en sòrta d’agranir hège mès petits as venceires, e a on se pòt liéger Banc de França enes plecs dera bandèra.
COSETTE-TA-WEB	Soldats dera guèrra de 1808, que sus eri queiguèc Saragossa formidablaments, arroncilhauen es celhes en 1823 dauant dera aisida dubertura des ciutadeles, e trapauen mens a Palafox.
COSETTE-TA-WEB	Que s’estime mès eth gèni de França auer ath sòn dauant a Rostopchin qu’a Ballesteros.
COSETTE-TA-WEB	Jos un punt d’enguarda mès grèu encara, e qu’en eth convie persutar tanben, aguesta guèrra, que hège mau en França ar esperit militar, indignaue ar esperit democratic.
COSETTE-TA-WEB	Qu’ère ua empresa d’esclavatge.
COSETTE-TA-WEB	En aguesta campanha, er objectiu deth soldat francés, hilh dera democràcia, qu’ère era conquista d’ua joata entà un aute pòble; hastigós contrasentit.
COSETTE-TA-WEB	Eth destin de França qu’ei desvelhar er esperit des pòbles, non estofar-les.
COSETTE-TA-WEB	Era guèrra de 1823, aguest atemptat ara generosa nacion espanhòla, siguec, donc, ath còp, un atemptat ara Revolucion francesa.
COSETTE-TA-WEB	França cometèc aguesta monstruosa agression, ara valenta; pr’amor que, exceptat des guèrres desliuradores, tot çò que hèn es armades, ac hèn ara valenta.
COSETTE-TA-WEB	Era paraula aubediéncia passiua qu’ac indique.
COSETTE-TA-WEB	Ua armada ei ua estranha òbra mèstra de combinacion, qu’en era era fòrça resulte d’ua enòrma soma d’impoténcia.
COSETTE-TA-WEB	Atau s’explique era guèrra hèta pera umanitat contra era umanitat, a maugrat dera umanitat.
COSETTE-TA-WEB	Per çò que hè as Borbons, era guèrra de 1823 que siguec fatau entada eri.
COSETTE-TA-WEB	La cuelheren per un trionf.
COSETTE-TA-WEB	Non vederen eth perilh que i a en hèr morir ua idia mejançant ua consigna.
COSETTE-TA-WEB	S’enganhèren ena sua ingenuitat enquiath punt d’introdusir en sòn establiment, coma mejan de fòrça, era immensa feblesa d’un crim.
COSETTE-TA-WEB	Ena sua politica entrèc er esperit de param: e 1830 germièc en sen de 1823.
COSETTE-TA-WEB	Era guèrra d’Espanha venguec a èster enes sòns conselhs un argument en favor des còps de fòrça e des aventures deth dret divin.
COSETTE-TA-WEB	En tot restablir França eth rei net en Espanha, pro que poirie restablir eth rei absolut ena sua pròpia casa.
COSETTE-TA-WEB	Queigueren en terrible error de cuélher era aubediéncia deth soldat peth consentiment dera nacion.
COSETTE-TA-WEB	Aguesta confiança perdec as trons.
COSETTE-TA-WEB	Que non ei bon adormir-se ena ombra d’un pomèr ne ena ombra d’ua armada.
COSETTE-TA-WEB	Tornem entath vaishèth Orion.
COSETTE-TA-WEB	Pendent es operacions dera armada comandada peth prince, eth plan generau, trauessaue ua esquadra eth Mediterranèu.
COSETTE-TA-WEB	Viem de díder qu’er Orion pertanhie ad aguesta esquadra e li calèc vier en Tolon per avaries en mar.
COSETTE-TA-WEB	Era preséncia d’un vaishèth de guèrra en un pòrt, qu’a tostemp un sabi pas qué qu’atrè e ocupe ara multitud.
COSETTE-TA-WEB	Ei gran e era multitud estime çò qu’ei gran.
COSETTE-TA-WEB	Un vaishèth de linha se compause ath còp de çò mès pesant e çò mès leugèr, pr’amor que li cau suportar ath madeish temps es tres formes dera substància: era solida, era liquida e era fluida, e li cau lutar contra totes tres.
COSETTE-TA-WEB	Era sua respiracion ges pes sòns cent trenta canons coma per enòrmes clarons, e respon ath pericle damb orgulh.
COSETTE-TA-WEB	Er ocean sage de hòraviar-lo ena orribla semilitud des sues ondades; mès eth vaishèth qu’a era sua amna, era sua bossòla, que lo conselhe e l’indique tostemp eth nòrd.
COSETTE-TA-WEB	Enes nets escures es sòns fanaus suplissen as esteles.
COSETTE-TA-WEB	Atau, donc, contra eth vent qu’a era còrda e era tela; contra era aigua, era husta; contra era arròca, eth hèr, eth coeire e eth plomb; contra era ombra, era lum; contra era immensitat, ua agulha.
COSETTE-TA-WEB	Se se vò cuélher ua idia de totes es proporcions gigantesques, qu’eth sòn conjunt constituís eth vaishèth de linha, non cau mès qu’entrar en ua des cales caperades de sies estatges des pòrts de Brest o de Tolon.
COSETTE-TA-WEB	Es vaishèths en construccion que son aquiu, entà didè’c atau, jos ua campana.
COSETTE-TA-WEB	Aquera biga colossau qu’ei ua verga; aquera gròssa colomna de husta botada en tèrra enquia perder-se de vista, qu’ei eth pau màger.
COSETTE-TA-WEB	En tot mesurar-lo deth hons deth casco, a on comence, enquiara sua punta, que se hon damb es bromes, a de longada seishanta toeses, e tres pès de diamètre ena sua basa.
COSETTE-TA-WEB	Eth pau màger anglés se quilhe a dus cents dètz-e-sèt pès per dessús dera linha d’aigua.
COSETTE-TA-WEB	Era marina des nòsti pairs tenguie cables, era nòsta que tie cadies.
COSETTE-TA-WEB	Eth simple pilèr de cadies d’un vaishèth de cent canons a quate pès de nautada, vint de longada e ueit d’amplada.
COSETTE-TA-WEB	E entà hèr aguest vaishèth, guaire husta s’a de besonh?
COSETTE-TA-WEB	Tres mil mètres cubics.
COSETTE-TA-WEB	Qu’ei ua seuva flotanta.
COSETTE-TA-WEB	Ath delà, notatz ben aquerò, aciu solet se tracte deth vaishèth de guèrra de hè quaranta ans, deth simple vaishèth de vela; eth vapor, alavetz ena mainadesa, qu’ a hijut dempús naui miracles ad aguest prodigi cridat vaishèth de guèrra.
COSETTE-TA-WEB	Aué, per exemple, eth vaishèth de vapor d’eliça ei ua maquina susprenenta amiada per un velatge de tres mil mètres quarrats de superfícia e per ua caudèra dera fòrça de dus mil cinc cents shivaus.
COSETTE-TA-WEB	Sense parlar d’aguestes meravilhes naues, era anciana nau de Cristofol Colom e de Ruyter ei ua des granes òbres mèstres der òme, que, inagotable en fòrces coma en vams er infinit, magasème eth vent enes sues veles, le tie en direccion fixa ena immensa difusion des ondades, flote e regne.
COSETTE-TA-WEB	Cada còp que se desplegue ua fòrça immensa entà acabar en ua immensa feblesa, semblable resultat hè a pensar enes òmes.
COSETTE-TA-WEB	D’aquiu es curiosi qu’abonden enes pòrts de mar ar entorn d’aguestes meravilhoses maquines de guèrra e de navegacion, sens qu’eri madeishi s’expliquen perfèctaments eth perqué.
COSETTE-TA-WEB	Cada dia, donc, dès eth maitin enquiara net, es cais e era plaja deth pòrt de Tolon se vedien caperadi d’ua multitud d’ociosi e de pècs, coma se ditz en París, ocupadi solet en guardar er Orion.
COSETTE-TA-WEB	Er Orion ère un vaishèth avariat hège ja fòrça temps.
COSETTE-TA-WEB	Enes sues navegacions anteriores s’auien apilerat sus era sua quilha espessi celhs de causes deth mar, enquiath punt de hèr-li pèrder era mitat dera sua velocitat; L’auien botat en sec er an anterior entà rascar-li es causes de mar apegades e dempús auie estat botat ena aigua de nauèth.
COSETTE-TA-WEB	Mès aguesta gratada auie alterat toti es bolons dera quilha.
COSETTE-TA-WEB	Ara nautada des Balears era part deth vaishèth jos era linha de flotacion s’auie cansat e daurit, e coma qu’era forradura non se hège alavetz de coeire, eth vaishèth hège aigua.
COSETTE-TA-WEB	Arribèc ua violenta ventada d’equinocco que trinquèc a babòrd era ròda e ua portalera, e hec a maubé eth pau dera vela; e per tòrt d’aguestes avaries, er Orion li calec entornar entà Tolon.
COSETTE-TA-WEB	Atraquèc près der arsenal, e se sagèc d’armar-lo e apraiar-lo.
COSETTE-TA-WEB	Eth casco non auie patit bric en tribòrd, mès s’auien desclauat quauqui listons des costats, sivans costum, entà qu’er aire podesse entrar ena carcassa.
COSETTE-TA-WEB	Es tripulants èren ocupadi en envergar es veles.
COSETTE-TA-WEB	Eth gabièr encargat de cuélher eth mastelèr de gabia pera part de tribòrd, perdec er equilibri.
COSETTE-TA-WEB	Se lo vedec trantalhar, era multitud amassada en cai lancèc un crit, eth cap podec mès qu’eth còs; er òme hec torns ar entorn dera verga, damb es mans estenudes entar abisme; cuelhec ath pas, damb ua man prumèr, e dempús damb era auta, er estriu, e quedèc suspenut d’eth.
COSETTE-TA-WEB	Auie eth mar ath dejós a ua prigondor vertiginosa.
COSETTE-TA-WEB	Er òme anaue e venguie agarrat ad aguesta còrda coma era pèira a ua gorona.
COSETTE-TA-WEB	Ajudar-lo qu’ère córrer un risque orrible.
COSETTE-TA-WEB	Degun des marinèrs, pescadors toti dera còsta, que hège pòc auien entrat en servici, s’atrevie a aventurar-se ad aquerò.
COSETTE-TA-WEB	Mentretant eth malerós gabièr se cansaue; non se podie veir era angónia deth sòn ròstre, mès en toti es sòns membres se coneishie er agotament.
COSETTE-TA-WEB	Es sòns braci se torçauen en un estirament orrible.
COSETTE-TA-WEB	Cada esfòrç que hège entà pujar non servie d’arren senon entà aumentar es oscilacions der estriu.
COSETTE-TA-WEB	Non cridaue per pòur de pèrder era fòrça.
COSETTE-TA-WEB	Era multitud demoraue veder-lo, en ua menuta, deishar anar era còrda e toti virauen eth cap pr’amor de non veir era sua mòrt.
COSETTE-TA-WEB	I a moments qu’era punta d’ua còrda, d’un pau, era arrama d’un arbe, qu’ei era vida madeisha; e ei ua causa orribla veir a un èsser viu que se destaque e què coma un frut madur.
COSETTE-TA-WEB	De pic se vedec a un òme que pujaue per aparelh damb ua agilitat de tigre.
COSETTE-TA-WEB	Aguest òme anaue vestit de ròi, ère un presoèr; amiaue ua casqueta verda, senhau de condemnat a cadia perpetua.
COSETTE-TA-WEB	Tanlèu arribèc ara nautada dera gabia, un còp de vent li treiguec era casqueta e deishèc veir eth sòn cap complètaments blanc: que non ère un joen.
COSETTE-TA-WEB	Plan que òc, un individú que pertanhie a ua còla de presoèrs, emplegada a bòrd, auie corrut dès eth prumèr moment entar oficiau de quarto, e ath miei deth trebolament e dobte dera tripulacion, mentre toti es marinèrs tremolauen e arreculauen, l’auie demanat permís entà riscar era sua vida pr’amor de sauvar ath gabièr.
COSETTE-TA-WEB	Dauant d’un senhau afirmatiu der oficiau trinquèc d’un còp de martèth era cadia estacada ar anèth de hèr deth sòn pè, cuelhec dempús ua còrda e se lancèc entàs aubans.
COSETTE-TA-WEB	Arrés se n’encuedèc en aqueri instants der assopliment que siguec trincada era cadia.
COSETTE-TA-WEB	Enquia dempús non se’n brembèren.
COSETTE-TA-WEB	En un virament de uelhs siguec ena verga.
COSETTE-TA-WEB	S’arturèc quauques segondes e semblèc que la mesuraue damb era vista.
COSETTE-TA-WEB	Aguestes segondes, que mentretant eth vent balancejaue ath gabièr en extrèm d’un hiu, semblèren sègles as que guardauen.
COSETTE-TA-WEB	A tot darrèr, eth presoèr lheuèc es uelhs entath cèu e hec un pas entà dauant.
COSETTE-TA-WEB	Era multitud alendèc.
COSETTE-TA-WEB	Se lo vedec recórrer pendent un instant era verga.
COSETTE-TA-WEB	Se retiraue a ua aranha qu’anaue a agarrar a ua mosca; sonque qu’aciu era aranha amiaue era vida e non era mòrt.
COSETTE-TA-WEB	Dètz mil guardades èren fixes en grop.
COSETTE-TA-WEB	Ne un sorriscle, ne ua paraula, era madeisha estrementida arroncilhaue totes es celhes.
COSETTE-TA-WEB	Totes es boques tenguien eth sòn alend, coma s’auessen cranhut híger era mendre bohada ath vent que secodie ad aqueri dus malerosi.
COSETTE-TA-WEB	Mentretant, eth presoèr auie artenhut baishar plan près deth marinèr.
COSETTE-TA-WEB	I auie encara temps; ua menuta mès tard, er òme, cansat e desesperat s’aurie deishar quèir en abisme; eth presoèr l’auie estacat solidaments damb era còrda qu’ada era s’agarraue damb ua man, tant que trabalhaue damb era auta.
COSETTE-TA-WEB	Fin finau, se lo vedec pujar sus era verga e tirassar deth marinèr enquia que l’auec tanben en era: aquiu lo tenguec pendent un instant entà deishar-li recuperar es fòrces, dempús lo cuelhec enes braci, e l’amièc caminant sus era verga enquiar escabèl, e d’aquiu entara gabia a on lo deishèc enes mans des sòns camarades.
COSETTE-TA-WEB	En aguest instant aplaudic era multitud; quauqui uns dera gentada plorauen, es hemnes s’abraçauen en cai e s’entenec cridar a toti damb ua espècia de furor atrendit: “Perdon, perdon entad aguest òme!”.
COSETTE-TA-WEB	Aguest, mentretant, s’auie premanit entà baishar immediataments pr’amor d’amassar-se ara còla que pertanhie.
COSETTE-TA-WEB	Entà arribar mès lèu, se deishec esguitlar, e se metec a córrer per ua antena de vela baisha.
COSETTE-TA-WEB	Totes es guardades lo seguien.
COSETTE-TA-WEB	De pic, les cuelhec era pòur; sigue que siguesse cansat, sigue que se marejaue, se credec que trantalhaue e que dobtaue.
COSETTE-TA-WEB	De ressabuda era multitud lancèc un crit: eth presoèr venguie de quèir en mar.
COSETTE-TA-WEB	Era queiguda ère perilhosa.
COSETTE-TA-WEB	Era fragata Algeciras ère atracada ath cant der Orion, e eth praube presoèr auie queigut entre es dus vaishèths, e ère de crànher qu’aiue anat a parar dejós der un o der aute.
COSETTE-TA-WEB	Quate òmes sautèren ara prèssa en ua embarcacion.
COSETTE-TA-WEB	Era multitud les encoratjaue e era ansietat auie tornat a campar en toti es ròstres.
COSETTE-TA-WEB	Er òme non auie pujat ena superfícia.
COSETTE-TA-WEB	Auie despareishut en mar sense deishar tralha, coma s’auesse queigut en ua bota d’òli.
COSETTE-TA-WEB	Se cabussèren e enquia se cerquèc en hons.
COSETTE-TA-WEB	Tot que siguec en bades.
COSETTE-TA-WEB	Se cerquèc enquia que siguec de nets; mès que non se trapèc ne tansevolhe eth còs.
COSETTE-TA-WEB	A londeman, eth jornau de Tolon imprimie aguestes linhes: “17 de noveme de 1823.
COSETTE-TA-WEB	Un presoèr que se trapaue trabalhant damb era sua còla a bòrd der Orion, en vier de secórrer ager a un marinèr, queiguec en mar e s’estofèc.
COSETTE-TA-WEB	Eth sòn cadavre non s’a pogut trapar.
COSETTE-TA-WEB	Se cre que s’aurà demorat aganchat enes estaques dera punta der arsenal.
COSETTE-TA-WEB	Aguest òme ère inscrit en registre damb eth numèro 9430 e se cridaue Jean Valjean”.
COSETTE-TA-WEB	I.- Era question dera aigua de Montfermeil.
COSETTE-TA-WEB	Montfermeil ei plaçat entre Livry e Chelles, ena aurèra meridionau dera nauta planhèra que separe eth Ourque deth Marne.
COSETTE-TA-WEB	Aué qu’ei ua vila plan grana, ornada tot er an de casetes de camp bastides de ges e eth dimenge d’alègri e aunèsti ciutadans.
COSETTE-TA-WEB	En 1823 non i auie en Montfermeil ne tantes cases blanques ne tants ciutadans satisfèts: que non ère senon un bordalat entre bòsqui.
COSETTE-TA-WEB	Solie veder-se, de quan en quan, ua casa d’esvagament deth darrèr sègle, de bon conéisher peth sòn aspècte aristocratic, es sòns balcons de hèr retortilhat e es sues longues hièstres, qu’es sòns veires verds agarrauen nuances tan desparières sus eth color blanc des lumedans barradi.
COSETTE-TA-WEB	Mès non per aquerò deishaue Montfermeil d’èster un bordalat.
COSETTE-TA-WEB	Es mercadèrs de ròba retiradi e es afeccionats a ostiuar que non l’auien desnishat encara.
COSETTE-TA-WEB	Ère un lòc tranquil e alègre, que non ère de pas entà nunlòc; se viuie en eth economicaments, e se passaue aguesta vida campanharda tant abondiua e tan de bon hèr.
COSETTE-TA-WEB	Era soleta manca qu’auie ère qu’ère escassa era aigua per çò dera elevacion dera planhèra.
COSETTE-TA-WEB	Les calie vier a cercar-la pro luenh.
COSETTE-TA-WEB	Er extrèm deth bordalat, qu’ei deth costat de Gagny s’aprovedie d’aigua enes magnifics estanhs que i a en aqueri bòsqui; er aute extrèm, qu’entornege era glèisa, e qu’ei entath costat de Chelles, non trapaue aigua potabla senon en ua petita hònt que i auie ena mitat dera pala, près deth camin de Chelles, a un quart d’ora de Montfermeil.
COSETTE-TA-WEB	Atau, donc, er aprovediment d’aigua qu’ère un trabalh rude entà totes es cases.
COSETTE-TA-WEB	Es cases granes, era aristicràcia (e era tauèrna de Thenardier) pagauen miei sòu per cada ferrat d’aigua a un òme qu’auie aguest mestièr, e que guanhaue damb aquerò uns ueit sòus ath dia; mès aguest òme solet trabalhaue enquias sèt dera tarde en ostiu, e enquias ueit en iuèrn, e quan se hège de nets, quan se barrauen es hièstres des estatges baishi, qui non auie aigua entà béuer, o l’anaue a cercar, o s’estaue sense era.
COSETTE-TA-WEB	Aquerò ère çò qu’espaurie ara prauba creatura, ara petita Cosette, qu’eth lector non aurà desbrembat.
COSETTE-TA-WEB	Mo’n brembaram que Cosette ère utila as Thenardier de dues manères; se hègen pagar pera mair e se hègen servir pera hilha.
COSETTE-TA-WEB	Atau, quan era mair deishèc complètaments de pagar, pes motius expausadi enes capitols anteriors, es Thenardier se demorèren damb Cosette.
COSETTE-TA-WEB	Era prauba mainada les servie de mossa, e coma tau, era ère que li calie vier a cercar era aigua quan ne mancaue.
COSETTE-TA-WEB	Atau, donc, espaurida pera idia de vier ena hònt de nets, sajaue de qué non li manquèsse jamès era aigua.
COSETTE-TA-WEB	Eth nadau de 1823 que siguec plan brilhant en Montfermeil.
COSETTE-TA-WEB	Eth començament der iuèrn auie estat suau e non auie gibrat ne nheuat.
COSETTE-TA-WEB	Es charlatans e firaires qu’auien arribat de París obtengueren deth senhor alcalde eth permís entà plaçar es sues botigues en carrèr ample deth bordalat e ua còla de mercaders ambulants botèc es sòns taulatges damb eth madeish permís ena plaça dera glèisa, e enquia e tot en carreron deth Boulanger, a on ère plaçada, coma se rebrembarà, era tauèrna des Thenardier.
COSETTE-TA-WEB	Tota aquera gent aumplie es aubèrges e tauèrnes, e daue ath país, normauments tranquil, ua vida alègra e rambalhosa.
COSETTE-TA-WEB	Enquia mos cau díder, pr’amor d’èster fidèus istorians, qu’entre es curiositats expausades ena plaça, i auie ua espècia de cabana qu’en era uns orribles sauta-en- banqui vestiti de pelhòts, e que venguien sabi pas d’a on, mostrauen as campanhards de Montfermeil un d’aguesti terribles ihons blancs deth Brasil qu’eth nòste reiau Musèu non possedic enquia 1845, e qu’an coma uelh ua cocarda tricolora.
COSETTE-TA-WEB	Es naturalistes criden ad aguest audèth, sivans me pensi, Caracarà Polyborus; ei der orde des apicides e dera familha des ihons.
COSETTE-TA-WEB	Quauqui soldats vielhs, bonapartistes, retiradi en bordalat, venguien a veir ad aguest animau damb devocion.
COSETTE-TA-WEB	Es charlatans presentauen era cocarda tricolora coma un fenomèn unenc e creat exprèssaments per Diu entara sua colleccion d’animaus estranhs.
COSETTE-TA-WEB	Ena net madeisha de Nadau, fòrça carretèrs e traginèrs se trapauen seigudi e beuien ar entorn d’ua taula damb quate o cinc candèles de seu ena sala baisha dera tauèrna des Thenardier.
COSETTE-TA-WEB	Era sala se retiraue a totes es sales dera tauèrna: taules, cantres d’estanh, botelhes, beuedors, humadors, pòca lum e fòrça rambalh.
COSETTE-TA-WEB	Era data der an 1823 se vedie, ça que la, indicada per dus objèctes que i auie sus era taula e qu’ère alavetz era mòda dera classa mieja, ei a díder: un caleidoscòpi e ua lampa de lhauna violeta.
COSETTE-TA-WEB	Thenardier susvelhaue eth sopar que se codinaue en un bon huec.
COSETTE-TA-WEB	Eth marit beuie damb es sòns clients e parlaue de politica.
COSETTE-TA-WEB	Ath delà des convèrses politiques, qu’auien coma objècte principau era guèrra d’Espanha e eth duc d’Angulema, s’entenie, entre eth bronit, parentèsis complètaments locaus coma aguest:
COSETTE-TA-WEB	Pera part de Nanterre e de Suresnes qu’a balhat fòrça eth vin.
COSETTE-TA-WEB	A on auien dètz gèrles se n’a obtengut dotze.
COSETTE-TA-WEB	Eth truèlh a balhat mès chuc de çò que se pensaue.
COSETTE-TA-WEB	Mès, es arradims que non deuien èster madurs.
COSETTE-TA-WEB	Ei, donc, un vin leugèr?
COSETTE-TA-WEB	Mès leugèr encara qu’es de per aciu.
COSETTE-TA-WEB	Les cau vrenhar en verd.
COSETTE-TA-WEB	Eca.
COSETTE-TA-WEB	A viatges sorrisclaue un molièr:
COSETTE-TA-WEB	Dilhèu èm es responsables de çò que i a enes saques?
COSETTE-TA-WEB	Trapam en eri ua porcion de grans que non mos podem entretier e netejar, e que mos cau deishar passar pes arròdes coma era arraja, er anèula, eth tidon, era caròbia, eth canam, era coa de vop e ua auta infinitat de drògues, sense compdar damb es pèires qu’abonden en certans horments, mès que mès, enes horments bretons.
COSETTE-TA-WEB	A jo que non me shaute mòler horment breton, dera madeisha manèra qu’as ressegadors de long non les shaute ressegar bigues qu’agen claus.
COSETTE-TA-WEB	Imaginatz-vos eth maudit povàs que formarà tot aquerò ena haria dempús dera moluda; e dempús se planhen dera haria.
COSETTE-TA-WEB	S’era haria non ges neta que non ei eth nòste tòrt.
COSETTE-TA-WEB	En espaci comprenut entre es hièstres, un segador, parlant damb un propietari que botaue prètz ath trabalh d’un prat que li calie segar ena primauèra, didie:
COSETTE-TA-WEB	Qu’ei parièr qu’era èrba sigue banhada.
COSETTE-TA-WEB	Atau se talhe mielhor; era arrosada qu’ei bona; mès, a maugrat tot, era vòsta èrba ei plan naua e dificila de segar.
COSETTE-TA-WEB	I a lòcs qu’era dalha non va. Eca.
COSETTE-TA-WEB	Cosette se trapaue en sòn lòc de costum, seiguda ena trauèrsa dera taula dera codina ath cant dera humeneja; era prauba mainada ère vestida de pelhòts; amiaue es pès nudi caladi en esclòps, e ara lum deth huec s’entretenguie a hèr miches de lan entàs mainades de Thenardier.
COSETTE-TA-WEB	Ena cramba pròcha s’entenien dues votzes fresques e mainadenques qu’arrien e charrauen: qu’èren es d’Eponina e Azelma.
COSETTE-TA-WEB	En un cornèr dera humeneja i auie ues disciplines penjades d’un clau.
COSETTE-TA-WEB	De quan en quan, entre eth bronit dera tauèrna, s’entenie entar interior dera casa eth crit d’un mainatge de plan trenda edat.
COSETTE-TA-WEB	Ère ua creatura qu’era hemna de Thenardier auie amainadat en un des iuèrns anteriors (“sense saber se per qué, sivans era didie, per efècte deth hered”), que deuie auer uns tres ans.
COSETTE-TA-WEB	Era mair l’auie criat, mès que non l’estimaue.
COSETTE-TA-WEB	Quan eth clamor acarnissat deth mainatge venguie inoportun, didie Thenardier ara mair:
COSETTE-TA-WEB	Eth tòn hilh plore, vè-te’n a veir se qué vò.
COSETTE-TA-WEB	Bè!, responie era.
COSETTE-TA-WEB	Que me shòrde.
COSETTE-TA-WEB	E eth praube abandonat seguie plorant ena escurina.
COSETTE-TA-WEB	II.- Dus retraits complets.
COSETTE-TA-WEB	En aguest libre non s’a vist encara as Thenardier senon de perfil; qu’ei arribat eth moment de campar er entorn d’aguest matrimòni e guardar-lo de toti es costats.
COSETTE-TA-WEB	Thenardier venguie de complir es cinquanta ans; era sua esposa s’estaue enes quaranta, que son es cinquanta dera hemna, de sòrta qu’entre era hemna e eth marit se trapaue equilibrada era edat.
COSETTE-TA-WEB	Es lectors an conservat dilhèu, dès era sua prumèra aparicion, quauque rebrembe dera hemna de Thenardier, nauta, ròia, colorada, gròssa, musclada, quarrada, enòrma e agila; ja auem dit que venguie dera raça d’aguestes sauvatges colossaus qu’enes hèires quilhen deth solèr granes pèires damb es peus.
COSETTE-TA-WEB	Era qu’ac hège tot ena casa; es lhets, es quartos, era ruscada, era codina, era ploja, eth bon temps, eth diable.
COSETTE-TA-WEB	Coma soleta sirventa auie a Cosette, un petit arrat ath servici d’un elefant.
COSETTE-TA-WEB	Tot tremolaue ath son dera sua votz, es veires, es mòbles e era gent.
COSETTE-TA-WEB	Era sua cara ampla, crivilhada de pigues ròies, semblaue ua escumadora.
COSETTE-TA-WEB	Auie barba.
COSETTE-TA-WEB	Qu’ère er ideau d’un brigand deth mercat, vestit de hemna.
COSETTE-TA-WEB	Renegaue coma un carretèr e se vantaue de trincar un nòde d’un còp de punh.
COSETTE-TA-WEB	Se non auesse estat pes novèles qu’auie liejut, e que de quan en quan li costauen er efècte extravagant de presentar ad aquera giganta jos er aspècte d’ua mainada lanfiosa, jamès se l’aurie acodit ad arrés era idia de díder d’era: “Qu’ei ua hemna”.
COSETTE-TA-WEB	Ère eth producte d’un empeut de senhoreta en ua verdurèra.
COSETTE-TA-WEB	Quan se l’entenie parlar se didie: “Qu’ei un gendarme” Quan se la vedie béuer, se didie: “Qu’ei un carretèr”.
COSETTE-TA-WEB	Quan se la vedie pataquejar a Cosette, se didie: “Qu’ei eth borrèu”.
COSETTE-TA-WEB	Quan dormie, dera boca li gessie un dent.
COSETTE-TA-WEB	Thenardier ère un òme petit, prim, esblancossit, angulós, uassut, escanaulit, que semblaue malautís, e se conservaue plan ben; aciu començaue eth sòn patrifassi.
COSETTE-TA-WEB	Arrie damb compde normauments, e ère lèu atentiu damb toti, enquia e tot damb eth mendicant que li remie ua aumoina.
COSETTE-TA-WEB	Auie era guardada d’un vop e er aspècte d’un letrat.
COSETTE-TA-WEB	Se retiraue fòrça as retraits der abad Delille.
COSETTE-TA-WEB	Era sua vantaria s’estaue a béuer damb es traginèrs; e arrés auie artenhut a embriagar-lo jamès.
COSETTE-TA-WEB	Humaue en ua pipa plan grana, amiaue ua blòda e ath dejós un frac nere fòrça vielh; auie pretensions literàries e materialistes.
COSETTE-TA-WEB	Agustin.
COSETTE-TA-WEB	Afirmaue tier “sistèma”.
COSETTE-TA-WEB	Per çò d’aute, ère un engusaire, mès, engusaire per principis e règles scientifiques, nuança qu’existís.
COSETTE-TA-WEB	Rebrembaratz que pretenie auer servit ena armada; condaue damb un cèrt luxe qu’en Waterloo, estant sergent en un 6 o en un 9 o de quinsevolh de leugèrs, solet contra un esquadron d’ussars dera Mòrt, auie caperat damb eth sòn còs e sauvat a trauèrs dera mitralha, “a un generau perilhosaments herit”.
COSETTE-TA-WEB	D’aquiu venguien entath lumedan dera sua pòrta era flamanta mòstra, e entara tauèrna, en país, eth nòm de “Tauèrna deth sergent Waterloo”.
COSETTE-TA-WEB	Qu’ère liberau, classic e bonapartista.
COSETTE-TA-WEB	S’auie soscrit entath camp d’Asil, e en bordalat se didie qu’auie estudiat entà capelhan.
COSETTE-TA-WEB	Nosati credem qu’auie estudiat simplaments en Olanda entà èster ostalèr.
COSETTE-TA-WEB	Aguest coquin der orde compausat, ère, sivans es probabilitats, quauque flamenc de Lila en Flandes, francés en París, belga en Brusselles, en tot auer un pè en cadua des dues frontères.
COSETTE-TA-WEB	Que ja auem dit en qué auie consistit era sua hèta en Waterloo, e seratz d’acòrd que l’exageraue un shinhau.
COSETTE-TA-WEB	Eth flux e eth reflux, es peripecies, es aventures, qu’èren er element dera sua existéncia; ua consciéncia estarnada còste tostemp ua vida descosuda; e probablaments ena tempestosa epòca deth 18 de junh de 1815 pertanhie Thenardier ad aguesta varietat de tauernèrs panaires qu’auem parlat, que corrien es camins, venent as uns, panant as auti, e romant en familha, er òme, era hemna e es mainatges, en bèth carreton vielh darrèr des tropes en marcha damb er in d’agregar-se tostemp ena armada vencedora.
COSETTE-TA-WEB	Acabada era campanha, e en auer, coma didie, cum quibus auie dubèrt ua tauèrna en Montfermeil.
COSETTE-TA-WEB	Aguest quibus, compausat des pòches e des relòtges, des anèths d’aur e des crotzes d’argent, cuelhudi en temps dera vrenha enes soquèrs plei de cadavres, non formaue un totau guaire naut, e non auie hèt auançar guaire ath vividor vengut en tauernèr.
COSETTE-TA-WEB	Thenardier auie enes traits sabi pas se qué de dret, que quan renegaue rebrembaue eth quartèr e quan hège eth senhau dera crotz rebrembaue ath seminari.
COSETTE-TA-WEB	Charraue fòrça e se se credie un sabent.
COSETTE-TA-WEB	Ça que la, eth mèstre dera escòla auie observat que cometie errades gramaticaus.
COSETTE-TA-WEB	Hège es compdes des despenes des viatjaires damb superioritat; mès es uelhs escarrabilhats trapauen quauqui viatges en eri fautes d’ortografia.
COSETTE-TA-WEB	Ère coquin, golard, guiterós e abil.
COSETTE-TA-WEB	Non menspredaue as sues mosses, per çò qu’era sua hemna non les auie.
COSETTE-TA-WEB	Aguesta giganta qu’ère gelosa.
COSETTE-TA-WEB	Ath delà de tot aquerò, Thenardier, òme d’astúcia e d’equilibri, ère un brigand deth gènre moderat.
COSETTE-TA-WEB	Aguesta espècia qu’ei era pejor, donques qu’a molt d’ipocrita.
COSETTE-TA-WEB	Aquerò non vò díder que Thenardier non siguesse en escadences capable d’emmaliciar-se aumens tant coma era sua hemna; mès aquerò qu’ère plan estranh; e en aqueri moments, coma qu’auie en òdi a toti, coma auie en eth madeish ua prigonda dòsi d’òdi, coma qu’ère des que se resvengen perpetuaments, des qu’atribuissen era colpa quan què sus eri a toti es que son ath sòn dauant, e des que son tostemp prèsti a lançar sus eth prumèr qu’arribe coma legitim escarni eth totau des decepcions, falhites e calamitats dera sua vida; e coma tot aguest lhèute se revoutaue en eth e li borie ena boca e enes uelhs, en aguesti moments, didem, qu’estaue espaventós.
COSETTE-TA-WEB	Malerós deth qu’alavetz passaue a posita dera sua fúria!
COSETTE-TA-WEB	Ath delà de totes es sues qualitats, qu’auie Thenardier era d’èster atentiu e penetrant, silenciós e charlatan, sivans era ocasión, e tostemp damb ua elevada intelligéncia.
COSETTE-TA-WEB	Qu’auie quauquarren dera guardada des marins avedadi a guinhar eth uelh enes alongavistes.
COSETTE-TA-WEB	Thenardier qu’ère un òme d’Estat.
COSETTE-TA-WEB	Quinsevolh nauèth vengut qu’entraue ena tauèrna didie en veir ara hemna de Thenardier: “Aguesta qu’ei eth patron dera casa”.
COSETTE-TA-WEB	Un error.
COSETTE-TA-WEB	Non ère ne tan solet era patrona: eth patron e era patrona qu’èren eth marit.
COSETTE-TA-WEB	Era hège, eth creaue.
COSETTE-TA-WEB	Ac dirigie tot mejançant ua sòrta d’accion magnetica invisibla e contunha.
COSETTE-TA-WEB	Ua soleta paraula qu’ère pro, a viatges un senhau; e eth mastodont aubedie.
COSETTE-TA-WEB	Thenardier ère entara sua hemna, sense qu’era podesse explicar-se era encausa, ua espècia d’èsser particular e sobeiran.
COSETTE-TA-WEB	Qu’auie es vertuts deth sòn anament; ena vida aurie era dissentit en un detalh “deth senhor Thenardier”, ipotèsi, ça que la, inadmisibla, ne l’aurie trèt era rason ath sòn marit publicaments per arren deth mon.
COSETTE-TA-WEB	Jamès aurie cometut “dauant d’estranhs” aguesta fauta que tan soent cometen es hemnes, e qu’en lengatge parlamentari se cride: deishar ath descubèrt era corona.
COSETTE-TA-WEB	Encara qu’era sua conformitat e mutuau acòrd non auesse coma resultat senon eth mau, que i auie ua cèrta contemplacion ena somission dera Thenardier ath sòn marit.
COSETTE-TA-WEB	Campat aguest matrimòni peth sòn costat mesquin e grossièr, se vedie en eth eth gran fenomèn universau dera adoracion dera matèria per esperit; pr’amor que certanes lejors an era sua rason d’èster enes prigondors madeishes dera beresa etèrna.
COSETTE-TA-WEB	En Thenardier i auie quauquarren de çò desconeishut; d’aciu er emperi absolut d’aguest òme sus era sua hemna.
COSETTE-TA-WEB	En bèri moments lo vedie aguesta coma ua lum alugada; en d’auti, lo sentie coma era garra d’ua fèra.
COSETTE-TA-WEB	Aguesta hemna ère ua creatura formidabla que non estimaue senon as sues hilhes e non cranhie senon ath sòn marit.
COSETTE-TA-WEB	Qu’ère mair, pr’amor qu’ère mamifèra.
COSETTE-TA-WEB	Per çò d’aute, era sua maternitat non passaue des sues hilhes, e, coma veiram mès endauant, non s’estenie as varons.
COSETTE-TA-WEB	Eth, er òme, non auie qu’un pensament: enriquir-se.
COSETTE-TA-WEB	E non ac artenhie.
COSETTE-TA-WEB	Ath sòn gran talent li mancaue un teatre digne.
COSETTE-TA-WEB	Thenardier s’arroïnaue en Montfermeil, s’ei qu’ei possible arroïnar-se a zèro; e totun aquerò, aguest perdut aurie vengut a èster milionari en Suissa o enes Pirinèus; mès, er ostalèr li cau víuer aquiu a on la sòrt lo place.
COSETTE-TA-WEB	En madeish an de 1823, Thenardier se trapaue empenhat en uns mil cinc cents francs, de deutes de pagament urgent, çò que l’amiaue en ua situacion delicada.
COSETTE-TA-WEB	Quinsevolh que siguesse entada eth era injustícia tenaç deth destin, qu’ère un des òmes que mielhor comprenien, damb mès prigondor e dera manèra mès modèrna, aguesta causa qu’ei ua vertut enes pòbles barbars, e ua merça enes pòbles civilizadi: era ospitalitat.
COSETTE-TA-WEB	Ath delà d’aquerò, qu’ère un gran caçaire furtiu, e pertot se lo mentaue peth sòn bon afustatge.
COSETTE-TA-WEB	Auie ua cèrta arridalha hereda e pacifica qu’ère particularaments perilhosa.
COSETTE-TA-WEB	Quauqui viatges gessien d’eth, a manèra de relampits, es sues teories d’ostalèr.
COSETTE-TA-WEB	Qu’auie repervèris professionaus que sajaue de calar en anim dera sua hemna.
COSETTE-TA-WEB	Tant qu’eth marit reflexionaue e combinaue, era hemna non pensaue enes creditors absents, ne s’enquimeraue peth passat ne per avier en tot víuer solet e exclusiauments entath present.
COSETTE-TA-WEB	Atau èren aguesti dus èssers.
COSETTE-TA-WEB	Cosette se trapaue entre eri patint era sua dobla pression coma ua creatura que se vedesse ath còp estrissada per ua pèira de mòla e esbocinada per ues estenalhes.
COSETTE-TA-WEB	Er òme e era hemna qu’auien cadun era sua manèra desparièra de martirizar.
COSETTE-TA-WEB	Se Cosette se vedie ablasigada a còps, qu’ère causa dera hemna; s’anaue descauça en iuèrn, qu’ère causa deth marit.
COSETTE-TA-WEB	Cosette pujaue, baishaue, lauaue, espolsetaue, heregaue, escampaue, caminaue, sudaue, cargaue damb es causes mès pesades, e malauta e fèbla s’ocupaue enes trabalhs mès durs.
COSETTE-TA-WEB	Que non i auie pietat entada era; auie ua patrona herotge, e un patron verinós.
COSETTE-TA-WEB	Era tauèrna de Thenardier ère coma ua telaranha a on Cosette ère aganchada, e tremolaue.
COSETTE-TA-WEB	Er ideau dera opression se vedie realizat en aguesta domesticitat sinistra.
COSETTE-TA-WEB	Qu’ère ua causa semblabla ara mosca que servís as aranhes.
COSETTE-TA-WEB	E era prauba mainada patie e caraue.
COSETTE-TA-WEB	Diu, quan se trapen atau dès que neishen, petites e nudes entre es òmes?
COSETTE-TA-WEB	III.- Vin entàs òmes e aigua entàs shivaus.
COSETTE-TA-WEB	Qu’auien arribat quate naui viatjaires.
COSETTE-TA-WEB	Cosette pensaue, donc, qu’ère escur, plan escur, que l’auie calut de pic aumplir es gèrres e es botelhes enes quartos des viatjaires nauèth vengudi, e que non i auie ja aigua ena hònt.
COSETTE-TA-WEB	Çò que la padegaue un shinhau ère qu’ena casa des Thenardier non se beuiue guaira aigua.
COSETTE-TA-WEB	Non mancauen persones qu’auien set, mès qu’ère d’aguesta set que se solatge mès damb eth vin que damb era aigua.
COSETTE-TA-WEB	Qui auesse demanat un veire d’aigua entre es deth vin, aurie estat guardat coma un sauvatge per aqueri òmes.
COSETTE-TA-WEB	I auec, ça que la, un moment qu’era prauba mainada tremolèc; era hemna de Thenardier lheuèc era cubertèra d’ua caceròla que borie en huec, dempús cuelhec un veire e s’apressèc ath córrer ena hònt.
COSETTE-TA-WEB	Virèc era shèta.
COSETTE-TA-WEB	Era mainada auie quilhada era tèsta e seguie toti es sòns movements.
COSETTE-TA-WEB	Solet gessec un prim arrai d’aigua, qu’aumplic eth veire enquiara mitat.
COSETTE-TA-WEB	Macarèu!, didec.
COSETTE-TA-WEB	Ja non i a aigua!
COSETTE-TA-WEB	Dempús i auec un moment de silenci.
COSETTE-TA-WEB	Era mainada non alendaue.
COSETTE-TA-WEB	Que n’aurà pro damb aquerò.
COSETTE-TA-WEB	De quan en quan un des beueires guardaue entath carrèr, e exclamaue:
COSETTE-TA-WEB	Qu’ei escur coma era boca d’un lop!
COSETTE-TA-WEB	Solet es gats vierien peth carrèr sense lum en aguestes ores!
COSETTE-TA-WEB	E Cosette s’estrementie.
COSETTE-TA-WEB	Ath mèn shivau que non l’an balhat aigua.
COSETTE-TA-WEB	Òc, plan que òc, didec era hemna de Thenardier.
COSETTE-TA-WEB	Vos digui que non, brava hemna, responec eth mercadèr.
COSETTE-TA-WEB	Cosette auie gessut de dejós dera taula.
COSETTE-TA-WEB	Ò!, òc, senhor!, didec.
COSETTE-TA-WEB	Aquerò non ère vertat.
COSETTE-TA-WEB	Cosette mentie.
COSETTE-TA-WEB	Vai, ua mainada que non ei mès nauta qu’eth code, e que ditz ues mentides coma ua casa, didec eth mercadèr.
COSETTE-TA-WEB	Te digui que non a begut, pegonha.
COSETTE-TA-WEB	Quan non beu qu’a ua manèra de rebohar que me’n sai perfèctaments.
COSETTE-TA-WEB	Pro qu’a begut!
COSETTE-TA-WEB	E plan ben!
COSETTE-TA-WEB	Cosette se tornèc a botar dejós dera taula.
COSETTE-TA-WEB	Dempús, guardant ath sòn entorn.
COSETTE-TA-WEB	Plan ben, a on ei aguesta?
COSETTE-TA-WEB	Vòs vier!, cridèc era Thenardier.
COSETTE-TA-WEB	Cosette gessec d’aquera sòrta de horat que s’auie metut.
COSETTE-TA-WEB	Senhoreta machòta, vietz a dar-li de béuer ad aguest shivau.
COSETTE-TA-WEB	Mès, senhora, repliquèc Cosette, que non i a aigua.
COSETTE-TA-WEB	Era Thenardier dauric de land en and era pòrta deth carrèr.
COSETTE-TA-WEB	Plan, donc, ve-te’n a cercar-la.
COSETTE-TA-WEB	Ena hònt que n’a: bon remèdi.
COSETTE-TA-WEB	Aciu qu’as ua monèda de quinze sòus.
COSETTE-TA-WEB	Semblaue demorar que la venguessen a ajudar.
COSETTE-TA-WEB	Non as entenut que i vages!, cridèc era Thenardier.
COSETTE-TA-WEB	Cosette gessec.
COSETTE-TA-WEB	Era pòrta se tornèc a barrar.
COSETTE-TA-WEB	IV.- Entrada en scèna d’ua pipa.
COSETTE-TA-WEB	Se rebrembarà qu’era ringlèra de botigues en aire liure que començaue ena glèisa, arribaue enquiara tauèrna de Thenardier.
COSETTE-TA-WEB	Aguestes botigues, qu’es sòns patrons demorauen eth pas de fòrça gent que i calie anar ena missa deth poth, èren alugades per candèles de seu qu’usclauen en cornets de papèr, çò que, coma didie eth mèstre dera escòla de Montfermeil, seigut en aqueth moment ath cant d’ua taula ena casa de Thenardier, “costaue un efècte magic”.
COSETTE-TA-WEB	Totun, non se vedie ne ua soleta estela en cèu.
COSETTE-TA-WEB	Era darrèra d’aguestes barraques, plaçada precisaments dauant dera pòrta des Thenardier, qu’ère ua botiga de jogalhes tota ludenta d’ornaments, de collarets e de magnifiques caishes de lhauna.
COSETTE-TA-WEB	En prumera linha, e dauant de tot, i auie botat eth botiguèr, sus un hons de tovalhons blanqui, ua immensa pipa de cera de dus pès de nautada, vestida damb un vestit de crespon color ròsa, apolidida damb cabelhs d’aur en cap, e damb un peu vertadèr e uelhs d’esmalt.
COSETTE-TA-WEB	Aguesta meravilha auie estat pendent tot eth dia objècte d’admiracion entàs nasejaires de mens de dètz ans, sens que s’auesse trapat en Montfermeil ua mair pro rica e pro genrosa entà crompar-la-se entara sua hilha.
COSETTE-TA-WEB	Eponina e Azelma auien passat ores sanceres en tot contemplar- la, e enquia e tot era madeisha Cosette, encara que furtiuaments, auie gosat guardar-la.
COSETTE-TA-WEB	En moment que Cosette gessec damb eth sòn farrat ena man, per ombriua e ablasigada que siguesse, non podec mens que lheuar era vista entara prodigiosa pipa, entara senhora, coma la cridaue.
COSETTE-TA-WEB	Era prauba mainada se quedèc petrificada.
COSETTE-TA-WEB	Que non auie vist encara tant d’apròp coma alavetz ara pipa.
COSETTE-TA-WEB	Tota era botiga li semblaue un palai; era pipa que non ère ua pipa, ère ua vision.
COSETTE-TA-WEB	Era alegria, er esplendor, era riquesa, era felicitat, que campauen coma ua sòrta de ludentor quimerica dauant d’aqueth petit èsser, relegat tan prigondaments a ua miseria funèbra e hereda.
COSETTE-TA-WEB	Cosette mesuraue, damb aguesta sagacitat candorosa e trista dera mainadesa, er abisme que la separaue dera pipa.
COSETTE-TA-WEB	Se didie que li calie èster reina, o aumens princessa, entà auer ua “causa” atau.
COSETTE-TA-WEB	Consideraue eth beròi vestit de color de ròsa, es magnifics peus alisadi, e se didie ath sòn laguens: “Be ne deu èster d’erosa aguesta pipa!” Es sòns uelhs non podien separar-se d’aguesta botiga fantastica; Guaire mès la guardaue, mès s’enludernaue; se pensaue que vedie eth paradís.
COSETTE-TA-WEB	De pic era votz ronca dera Thenardier la hec a revier.
COSETTE-TA-WEB	Tè!, briganda!
COSETTE-TA-WEB	Encara non as partit!
COSETTE-TA-WEB	Demora!
COSETTE-TA-WEB	Aquiu que vengui!
COSETTE-TA-WEB	Qué te cau hèr aciu?
COSETTE-TA-WEB	Cosette se metec a córrer, damb eth sòn farrat, a tota marcha.
COSETTE-TA-WEB	V.- Era mainada complètaments soleta.
COSETTE-TA-WEB	Coma qu’era tauèrna de Thenardier se trapaue ena part deth bordalat qu’ei près dera glèisa, li calie vier Cosette a cercar era aigua ena hònt deth bòsc qu’ère peth costat de Chelles.
COSETTE-TA-WEB	Ja non guardèc ua soleta botiga de jogalhes.
COSETTE-TA-WEB	Tant que siguec en carreron deth Boulanger, e pes entorns dera glèisa, es lums des botigues illuminauen eth camin; mès, lèu despareishec era darrèra lum dera darrèra barraca, e era prauba mainada se trapèc ena escurina mès complèta.
COSETTE-TA-WEB	Se calèc en era; mès coma que la cuelhie ua cèrta emocion en sòn anim, ath còp que caminaue, agitaue tant que podie era ansa deth farrat e aguest bronit li servie de companhia.
COSETTE-TA-WEB	Coma mès caminaue, mès espesses se tornauen es tenèbres.
COSETTE-TA-WEB	Que non i auie ua amna en carrèr.
COSETTE-TA-WEB	Ça que la, trapèc a ua hemna, que se virèc en veder- a passr, e que s’estèc quieta gasulhant entre era:
COSETTE-TA-WEB	Tà on deu anar aguesta mainada?
COSETTE-TA-WEB	Ei bèth holet?
COSETTE-TA-WEB	Cara!, didec, s’ei era Lauseta!
COSETTE-TA-WEB	Atau passèc Cosette eth laberint de carrèrs torçadi e desèrts, que damb eri acabaue pera part de Chelles eth bordalat de Montfermeil.
COSETTE-TA-WEB	Mentre vedie cases e enquia parets pes dus costats deth camin anèc pro animada.
COSETTE-TA-WEB	De quan en quan vedie lums a trauèrs des henerecles d’ua hièstra: qu’èren era lum e era vida, aquiu i auie gent e aquerò la padegaue.
COSETTE-TA-WEB	Totun, a mida qu’auançaue anaue amendrint eth pas maquinauments.
COSETTE-TA-WEB	Quan auec passat era cantoada dera darrèra casa, s’arturèc.
COSETTE-TA-WEB	Vier mès enlà dera darrèra botiga qu’auie estat de mau hèr; mès, passar mès enlà dera darrèra casa, qu’ère impossible.
COSETTE-TA-WEB	Deishèc en tèrra eth farrat, se hec a vier era man en peu e se metec a rascar-se tot doç, gèst pròpi des mainatges espauridi e indecisi.
COSETTE-TA-WEB	Que ja non ère Montfermeil qu’auie ath dauant, ère eth camp, er espaci escur e desèrt.
COSETTE-TA-WEB	Campèc damb desesperacion aquera escurina a on ja non i auie arrés, a on non i auie qu’animaus, a on i auie dilhèu apareishudi.
COSETTE-TA-WEB	Campèc ben; entenec as animaus que peishien era èrba, e vedec claraments es amnes en pena que se botjauen entre es arbes.
COSETTE-TA-WEB	Alavetz tornèc a agarrar eth farrat; era pòur que l’encoratgèc.
COSETTE-TA-WEB	Bè!, didec.
COSETTE-TA-WEB	Li diderè que ja non i auie aigua!
COSETTE-TA-WEB	E se virèc decididaments entà Montfermeil.
COSETTE-TA-WEB	A penes auec caminat cent passi s’arturèc e tornèc a rascar-se eth cap.
COSETTE-TA-WEB	Alavetz qu’ère era Thenardier que se l’apareishie; era hastigosa Thenardier, damb era sua boca de ièna e es sòns uelhs lançant bualhs de colèra.
COSETTE-TA-WEB	Era mainada lancèc ua guardada planhosa entà dauant e entà darrèr.
COSETTE-TA-WEB	Qué harie?
COSETTE-TA-WEB	Entà on anarie?
COSETTE-TA-WEB	Qu’auie ath dauant er espèctre dera Thenardier; darrèr, toti es hantaumes dera net e des bòsqui; arreculèc dauant dera Thenardier: Tornèc a cuélher eth camin dera hònt e se metec a córrer.
COSETTE-TA-WEB	Gessec deth bordalat a tot córrer, entrèc en bòsc corrent, sense guardar ne escotar arren.
COSETTE-TA-WEB	Non s’arturèc enquia que li manquèc era respiracion, encara que non per aquerò interrompec era sua marcha.
COSETTE-TA-WEB	Marchaue entà dauant coma estavanida.
COSETTE-TA-WEB	Ath còp que corrie, qu’auie talents de plorar.
COSETTE-TA-WEB	Que ja non pensaue, ja non vedie.
COSETTE-TA-WEB	Era immensa escurina dera net se tenguie de cara ad aqueth èsser tan petit; d’un costat qu’èren totes es tenèbres; der aute un atòm.
COSETTE-TA-WEB	Dera aurèra deth bòsc enquiara hònt solet i auie sèt o ueit menutes.
COSETTE-TA-WEB	Cosette se’n sabie deth camin per auer-lo hèt de dia fòrça viatges.
COSETTE-TA-WEB	Causa estranha, non se hòravièc: ua rèsta d’instint l’amiaue vagaments.
COSETTE-TA-WEB	Ça que la, non dirigie era guardada ne tara quèrra ne tara dreta, per pòur de veir causes orribles enes arrames e entre es sègues.
COSETTE-TA-WEB	Atau arribèc ena hònt.
COSETTE-TA-WEB	Qu’ère un estret potz naturau dubèrt pera aigua en ua tèrra argilosa, d’ua prigondor de lèu dus pès, entornejat de mossa e d’aguesta èrba cridada gorgèra d’Enric IV, e empeirat grossièraments.
COSETTE-TA-WEB	Gessie d’aquiu un arriuet en tot hèr un bronit suau e tranquil.
COSETTE-TA-WEB	Cosette non cuelhec aire ne enquia alendar.
COSETTE-TA-WEB	Ère plan escur, mès era qu’auie eth costum de vier en aquera hònt.
COSETTE-TA-WEB	Cerquèc ena escurina damb era man quèrra ua ausina joena inclinada entara hònt, que normauments li servie coma punt d’empara, trapèc ua arrama, s’agarrèc ada era, s’inclinèc e metec eth farrat ena aigua.
COSETTE-TA-WEB	S’estaue en ua situacion d’animositat tan violenta que s’auien triplicat es sues fòrces.
COSETTE-TA-WEB	Tant que se trapaue inclinada atau, non parèc era atencion en qué era pòcha deth sòn devantau se uedaue ena hònt.
COSETTE-TA-WEB	Era moneda de quinze sòus queiguec ena aigua.
COSETTE-TA-WEB	Cosette non la vedec ne l’entenec quèir.
COSETTE-TA-WEB	Treiguec eth farrat lèu plen, e lo botèc sus era èrba.
COSETTE-TA-WEB	Ara seguida, se trapèc aclapada de cansament.
COSETTE-TA-WEB	Pro qu’aurie volgut tornar entà casa de seguit; mès er esfòrç que hec entà aumplir eth farrat auie estat tau que li siguec impossible hèr un pas.
COSETTE-TA-WEB	Se vedec, donc, obligada a sèir-se.
COSETTE-TA-WEB	Se deishèc quèir ena èrba, e aquiu s’arraulic.
COSETTE-TA-WEB	Cluquèc es uelhs, dempús les tornèc a daurir, sense saber se per qué, mès que non podie actuar de ua auta manèra.
COSETTE-TA-WEB	Ath sòn costat auie eth farrat, qu’era sua aigua agitada formaue cercles que se retirauen a sèrps de huec blanc.
COSETTE-TA-WEB	Ath dessús deth sòn cap apareishie eth cèu caperat de vastes bromes neres formant coma masses de hum.
COSETTE-TA-WEB	Era tragica masca dera ombra semblaue inclinar-se vagaments sus era mainada.
COSETTE-TA-WEB	Eth planeta Jupiter arribaue ara sua còga ena prigondor der orizon.
COSETTE-TA-WEB	Era mainada guardaue damb era vista hòraviada aqueth gran planeta que non coneishie, e que li hège pòur.
COSETTE-TA-WEB	Jupiter, plan que òc, se trapaue en aqueth moment plan près der extrèm der orizon, e trauessaue ua espessa capa de broma baisha que li daue un color roienc orrible.
COSETTE-TA-WEB	Era broma, lugubraments tintada de violeta, dilataue ar astre, en tot balhar-li er aspècte d’ua herida luminosa.
COSETTE-TA-WEB	Un vent hered venguie dera planhèra.
COSETTE-TA-WEB	Eth bòsc ère tenebrós, sense cap d’aqueres estrementides agradiues des huelhes, sense ne un solet d’aqueri vagues e fresqui resplendors der ostiu.
COSETTE-TA-WEB	En un e en aute costat se lheuauen grani ramatges.
COSETTE-TA-WEB	Entre es clarulhes fiulaue eth vent enes matarrassi miserables e difòrmes.
COSETTE-TA-WEB	Era èrba nauta hormiguejaue, a impulsi deth vent hered, e se botjaue coma un gran pilèr de serpents.
COSETTE-TA-WEB	Es arromingueres se torçauen coma braci enòrmes, armadi de garres, cercant ua pressa.
COSETTE-TA-WEB	Quauques huelhes e èrbes seques possades peth vent passauen rapidaments e semblaue que hugien espaurides de quauquarren que les acaçaue.
COSETTE-TA-WEB	Pertot regnaue era escurina.
COSETTE-TA-WEB	Era escurina qu’ère vertiginosa: er òme qu’a besonh de claretat, eth que se cale enes tenèbres se sent damb eth còr sarrat.
COSETTE-TA-WEB	Quan era guardada ve escurina, er esperit que ve turbiditat.
COSETTE-TA-WEB	En eclipsi, ena net, ena opacitat fuliginosa que i a ansietat, enquia e tot enes mès fòrts.
COSETTE-TA-WEB	Arrés camine solet de nets pera seuva sense ua sòrta de tremolor.
COSETTE-TA-WEB	Ombres e arbes que son dues espessors terribles.
COSETTE-TA-WEB	Ena prigondor indistinta campe ua realitat quimerica.
COSETTE-TA-WEB	Se ve flotar en espaci, o en nòste pròpi cervèth, quauquarren de vague e d’impaupable, coma es sòmis de flors adormides.
COSETTE-TA-WEB	En orizon i a actituds herotges.
COSETTE-TA-WEB	S’aspiren es efluvis deth gran uet tenebrós.
COSETTE-TA-WEB	S’a pòur e desirs de guardar entà darrèr.
COSETTE-TA-WEB	Contra es cavitats dera net, contra toti es objèctes, que se hèn esglasiants, contra perfils caradi que se desdiboishen quan s’auance, contra es imatges escures quilhades, contra çò de lugubre miralhat sus çò de funèbre, contra era immensitat sepulcrau deth silenci, contra es èssers desconeishudi e possibles, era inclinacion misteriosa des arrames, era espaventosa torcedura de quauqui arbes e era estrementida de quauqui quadres d’èrba, que non i a defensa possibla, ne audàcia que non se convertisque en terror e que non age era presentida dera angónia pròcha.
COSETTE-TA-WEB	S’experimente ua causa orribla, coma s’era amna s’amalgamèsse ena ombra.
COSETTE-TA-WEB	Aguesta penetracion des tenèbres ei inexplicablaments sinistra en ua creatura.
COSETTE-TA-WEB	Cosette, sense explicar-se çò que li passaue, sentie que s’apoderaue d’era aguesta enormitat escura dera natura.
COSETTE-TA-WEB	Que non ère ja solet terror çò qu’experimentau, qu’ère quauquarren mès terrible qu’eth terror madeish.
COSETTE-TA-WEB	Era prauba mainada s’estrementie.
COSETTE-TA-WEB	Manquen expressions entà díder çò qu’auie d’estranh aguesta estrementida que li gelaue enquia eth hons deth sòn còr.
COSETTE-TA-WEB	Era sua guardada se perdie.
COSETTE-TA-WEB	Credie sénter que dilhèu li calerie tornar aquiu era net a vier, tara madeisha ora.
COSETTE-TA-WEB	Alavetz, per ua sòrta d’instint entà gésser d’aqueth singular estat que non comprenie, mès que l’espaurie, se metec a compdar en votz nauta ua, dues, tres, quate, enquia dètz, e quan auec acabat tornèc a començar.
COSETTE-TA-WEB	Aquerò l’entornèc era percepcion vertadèra des causes que l’entornejauen.
COSETTE-TA-WEB	Sentec hered enes mans, que se l’auien banhat en trèir era aigua, e se lheuèc.
COSETTE-TA-WEB	Era pòur se senhoregèc d’era un aute còp, ua pòur naturau e insuperabla.
COSETTE-TA-WEB	Que non auec senon un pensament; húger, húger ara prèssa a trauèrs deth bòsc, peth miei deth camp, enquias cases, enquias hièstres, enquias lums alugades.
COSETTE-TA-WEB	Era sua guardada se tachèc en farrat qu’auie ath dauant.
COSETTE-TA-WEB	Tau ère eth terror que l’inspiraue era Thenardier que non gausèc húger sense eth farrat d’aigua.
COSETTE-TA-WEB	Cuelhec era ansa damb es dues mans e li costèc fòrça quilhar-lo.
COSETTE-TA-WEB	Atau caminèc uns dotze passi, mès eth farrat ère plen, pesaue fòrça, e li calec deishar-lo en solèr.
COSETTE-TA-WEB	Alendèc un instant, dempús tornèc a cuélher era ansa e comencèc a caminar; Aguest còp caminèc un sinhau mès.
COSETTE-TA-WEB	Mès que se vedec obligada a arturar-se de nauèth.
COSETTE-TA-WEB	Dempús de quauques segondes de repaus seguic eth sòn camin.
COSETTE-TA-WEB	Caminaue inclinada entà dauant e damb eth cap clin coma ua vielha; eth pes deth farrat li botaue es sòns primi braci regdes e tibants.
COSETTE-TA-WEB	Era ansa de hèr venguie a paralisar e gelar es sues manetes banhades; de quan en quan se vedie obligada a posar-se; e cada viatge que se posaue era aigua hereda que li gessie deth farrat queiguie sus es sues cames nudes.
COSETTE-TA-WEB	Aquerò se passaue ath hons d’un bòsc, de nets, en iuèrn, luenh de tota umana guardada, a ua mainada de ueit ans; en aqueth moment solet Diu vedie aguesta scèna tan trista.
COSETTE-TA-WEB	Ai!, plan que òc, sa mair tanben!
COSETTE-TA-WEB	Pr’amor que i a causes que hèn a daurir es uelhs as mòrts ena sua hòssa.
COSETTE-TA-WEB	Alendaue damb dolorosa dificultat; es somics li sarrauen era gòrja, mès que non gosaue plorar, autanta ère era pòur qu’auie ara Thenardier, autanplan de luenh.
COSETTE-TA-WEB	S’imaginaue tostemp qu’era Thenardier ère aquiu.
COSETTE-TA-WEB	Totun, non podie caminar guaire en aguest estat, e anaue damb fòrça lentor.
COSETTE-TA-WEB	Volie escuerçar era durada des arturades en tot caminar entre cadua d’eres eth màger temps possible.
COSETTE-TA-WEB	Pensaue damb angónia que li calerie mès d’ua ora entà tornar en Montfermeil e qu’era Thenardier la tustarie.
COSETTE-TA-WEB	Aguesta angónia venguie amassa damb era pòur de veder-se soleta, de nets, en bòsc.
COSETTE-TA-WEB	Qu’ère ablasigada de fatiga, e encara non auie gessut dera seuva.
COSETTE-TA-WEB	En arribar près d’un vielh castanhèr que coneishie, hec ua arturada màger qu’es auti còps entà repausar ben; dempús arremassèc totes es sues fòrces, tornèc a cuélher eth farrat e se metec a caminar valerosaments.
COSETTE-TA-WEB	Ça que la, eth praube èsser desesperat non podec mens de sorrisclar:
COSETTE-TA-WEB	Ò, mon Diu, mon Diu!
COSETTE-TA-WEB	En aguest moment sentec de pic qu’eth farrat ja non pesaue bric.
COSETTE-TA-WEB	Ua man, que li semblèc enòrma, venguie de cuélher era ansa e lo quilhaue vigorosaments.
COSETTE-TA-WEB	Cosette lheuèc eth cap e vedec ua grana figura nera, dreta e nauta, que caminaue ath sòn costat ena escurina.
COSETTE-TA-WEB	Qu’ère un òme qu’auie arribat darrèr d’era, sense auer-lo vist.
COSETTE-TA-WEB	Cosette.
COSETTE-TA-WEB	Que i a instints entà toti es accidents dera vida.
COSETTE-TA-WEB	Boulatruelle.
COSETTE-TA-WEB	Ena tarde deth madeish dia de Nadau de 1823, s’estèc en tot passejar un òme, pendent fòrça temps, pera part mès desèrta deth baloard des Espitau de París.
COSETTE-TA-WEB	Semblaue que cercaue ua cramba, e s’arturaue preferentaments enes cases mès modèstes dera maumetuda aurèra dera banlèga de Sant Marcel.
COSETTE-TA-WEB	Dempús veiram qu’auie logat, plan, un quarto en aguest barri isolat.
COSETTE-TA-WEB	Aguest òme, atau pes sòns vestits, coma pera sua persona, se retiraue ath tipe de çò que poiríem cridar un mendicant de bona societat, ei a díder, era extrèma misèria combinada damb era extrèma neteja.
COSETTE-TA-WEB	Qu’ei ua barreja pro estranha qu’inspire as còrs intelligents aguest doble respècte que se sent entad aqueth qu’ei plan praube, e entad aqueth qu’ei plan digne.
COSETTE-TA-WEB	Amiaue un chapèu redon fòrça vielh e fòrça espolsetat; ua levita rosigada enquiath hiu, de tela celha de color òcra, qu’en aquera epòca non auie arren d’extravagant; un justet damb pòches de forma seculara; pantalon nere, vengut gris pes jolhs; miches de lan nera e sabates gròsses damb fivèles de coeire.
COSETTE-TA-WEB	S’aurie dit qu’ère un preceptor ancian de bona casa, nauèth vengut dera emigracion.
COSETTE-TA-WEB	A jutjar pes sòns peus blanqui, eth sòn front plen d’arrupes, es sòns pòts livids, eth sòn ròstre, qu’en eth tot alendaue er aclapament e eth cansament dera vida, se l’aurie hèt plan mès de seishanta ans; mès, pera sua manèra de caminar, fèrma, encara que lenta, e eth vigor singular que metie a toti es sòns movements, que se l’aurie dat a penes cinquanta.
COSETTE-TA-WEB	Es arrupes deth front qu’èren ben plaçades, e aurien possat a favòr sòn a quinsevolhe que l’auesse observat damb atencion.
COSETTE-TA-WEB	Es sòns pòts se contreiguien damb un plec estranh, que semblaue sevèr, e ère umil.
COSETTE-TA-WEB	Ath hons dera sua guardada amiaue ua espècia de lugubra serenor.
COSETTE-TA-WEB	Amiaue ena man quèrra un petit paquet estropat en un mocador, e damb era dreta s’emparaue en ua sòrta de baston talhat d’ua tampadura.
COSETTE-TA-WEB	Aguest baston auie estat trabalhat damb suenh e non auie mau aspècte; er autor qu’auie trèt capitada des nuds e l’auie format un mange de coralh damb cera vermelha; ère un pau, e semblaue un baston.
COSETTE-TA-WEB	Pòca gent passège per aguest baloard, sustot en iuèrn; mès, aqueth òme, encara que sense afectacion, semblaue qu’en sòrta de cercar-la, hugie d’era.
COSETTE-TA-WEB	Ena epòca que parlam, eth rei Loís XVIII anaue cada dia entà Choisy-le- Roi, qu’ère un des sòns passègi favorits.
COSETTE-TA-WEB	Lèu invariablaments, tàs dues, se vedien era veitura e era escota reiau passar peth baloard der Espitau ath mès córrer.
COSETTE-TA-WEB	Aquerò que servie de relòtge entàs praubi deth barri, que didien.
COSETTE-TA-WEB	Es uns corrien e es auti se metien en hilèra entà demorar-lo, pr’amor qu’un rei que passe, còste tostemp revolum.
COSETTE-TA-WEB	Ath delà d’aquerò, era aparicion e desaparicion de Loís XVIII costaue un cèrt efècte enes carrèrs de París.
COSETTE-TA-WEB	Era scèna qu’ère rapida, mès majestuosa.
COSETTE-TA-WEB	Aqueth rei espeat li shautaue fòrça anar ath galaup; en non poder caminar, que volie córrer; en non poder hèr usatge des sues cames, de boni talents aurie hèt, s’auesse estat possible, qu’es relampits tirassèssen dera sua veitura.
COSETTE-TA-WEB	Passaue pacific e sevèr, en miei des sabres desgainadi.
COSETTE-TA-WEB	Era sua massissa berlina, tota daurada, damb espesses arrames de liris pintades enes costats, rodaue rambalhosaments, e a penes i auie temps entà hèr ua guardada en interior.
COSETTE-TA-WEB	En angle dera testèra, ara dreta, sus coishins de satin blanc, se vedie ua cara ampla, fèrma e vermelha; un front nauèth empovassat coma un audèth reiau; ua guardada fèra, dura e hereda; un arridolet de letrat; dues espatletes gròsses de canòles retortilhades, flotant sus un frac de paisan; eth toison d’aur, era crotz de Sant Loís, era crotz dera Legion d’Aunor, era midalha d’argent der Esperit Sant; un vrente plan holat, e un gròs cordon blu; qu’ère eth rei.
COSETTE-TA-WEB	Dehòra de París amiaue eth sòn chapèu damb plomes blanques, descansant sus es jolhs entoradi en nautes garramaches angleses; quan entornaue entara ciutat, se botaue eth chapèu sus era tèsta, saludant pòc a pòc, heredaments, ath pòble, que li pagaue damb era madeisha moneda.
COSETTE-TA-WEB	Quan campèc per prumèr viatge en barri de Sant Marcel, tota era sua capitada siguec aguesta frasa d’un vesin dera banlèga ath sòn companh: “Aguest gròs que vie aciu, qu’ei eth govèrn”.
COSETTE-TA-WEB	Salpetriere, eth nòste òme semblèc estonat e lèu aterrit.
COSETTE-TA-WEB	Qu’ère solet, en carrèr des arbes, e s’amaguèc ara prèssa darrèr dera cantoada d’ua paret, çò que non empedic que lo vedesse eth duc de Havre.
COSETTE-TA-WEB	Aguest, coma capitan dera garda de servici d’aqueth dia, anaue seigut ena veitura cara a cara damb eth rei.
COSETTE-TA-WEB	Li didec, donc, a sa Majestat: “Aguest òme qu’a mala mina”.
COSETTE-TA-WEB	Es agents de policia que susvelhauen era carretèra qu’auie de passar eth rei tanben l’observèren, e un d’eri recebec era orde de seguir-lo.
COSETTE-TA-WEB	Mès er òme se calèc enes carrerons solitaris dera banlèga; e coma qu’eth dia començaue a declinar, er agent perdec es sues tralhes, sivans cònste en un comunicat dirigit aquera madeisha net ath comde Anglés, ministre dera reiau casa e prefècte de policia.
COSETTE-TA-WEB	Quan er òme dera levita auriòla se hèc a perder de vista der agent, doblèc eth pas, non sense auer-se virat diuèrsi còps entà assegurar-se de que non ère seguit.
COSETTE-TA-WEB	Tàs quate e quart, ei a díder, ja de nets, passaue peth dauant deth teatre dera Pòrta de Sant Martin, a on se representaue aqueth dia eth drama Es dus presoèrs.
COSETTE-TA-WEB	Eth pannèu, illuminat pes reverberacions deth teatre li cridèc era atencion, plan que òc, pr’amor que, encara qu’anaue de prèssa, s’arturèc entà lieger-lo.
COSETTE-TA-WEB	Un instant dempús se trapaue en carreron sense gessuda dera Planchette, e entrèc en “Sièta d’estanh”, a on i auie alavetz eth burèu dera veitura de Lagny.
COSETTE-TA-WEB	Aguesta veitura gessie tàs quate e mieja.
COSETTE-TA-WEB	Es shivaus èren ataladi e es viatjaires, cridadi peth menaire, pujauen ara prèssa era escala de hèr deth cupé.
COSETTE-TA-WEB	Er òme preguntèc: Auetz un sèti?
COSETTE-TA-WEB	Un de solet, ath mèn costat, en sèti, didec eth majorau.
COSETTE-TA-WEB	Lo cuelhi.
COSETTE-TA-WEB	Pujatz.
COSETTE-TA-WEB	Anatz entà Lagny?, preguntèc.
COSETTE-TA-WEB	Òc, didec er òme, e paguèc enquia Lagny.
COSETTE-TA-WEB	Partiren.
COSETTE-TA-WEB	Dempús s’estropèc ena sua capa.
COSETTE-TA-WEB	Que hège hered; er òme, totun, semblaue non sénter arren; e atau passèren per Gournay e Neuilly deth Marne.
COSETTE-TA-WEB	Tàs sies dera net qu’èren ja en Chelles.
COSETTE-TA-WEB	Eth majorau s’arturèc entà balhar repaus as shivaus, dauant dera aubèrja de Trajineros, establida enes vielhs edificis dera abadia reiau.
COSETTE-TA-WEB	Aciu que baishi, didec er òme.
COSETTE-TA-WEB	Cuelhec eth sòn baston e eth sòn paquet, e sautèc dera veitura.
COSETTE-TA-WEB	Un instant dempús auie despareishut.
COSETTE-TA-WEB	Que non auie entrat ena aubèrja.
COSETTE-TA-WEB	Lagny, non lo trapèc en carrèr major de Chelles.
COSETTE-TA-WEB	Eth majorau se virèc entàs viatjaires der interior.
COSETTE-TA-WEB	Aguest òme que non ei d’aciu, pr’amor que non lo coneishi, les didec.
COSETTE-TA-WEB	Semble que non a un sòu, e ça que la, non l’impòrte pèrder sòs; pague enquia Lagny, e solet vie entà Chelles.
COSETTE-TA-WEB	Ei de nets, totes es cases son barrades, non entre ena aubèrja e non lo tornem a veir.
COSETTE-TA-WEB	Se l’aurà avalat era tèrra?
COSETTE-TA-WEB	Era tèrra non se l’auie avalat; eth nòste òme s’auie pressat ena escurina, per tot eth carrèr de Chelles, e dempús auie cuelhut ara quèrra, abans d’arribar ena glèisa, eth camin vesiau que va entà Montfermeil, coma qui se’n sap deth país e a estat ja en eth.
COSETTE-TA-WEB	Seguic aguest camin ara prèssa.
COSETTE-TA-WEB	En lòc a on lo talhe era anciana albareda que va de Gagny a Lagny, entenec que venguie gent; s’amaguèc rapidaments en ua trencada e demorèc que s’aluenhèssen es que passauen.
COSETTE-TA-WEB	Era precaucion, de un aute costat, qu’ère lèu superflua, pr’amor que, coma ja auem dit, ère ua net de deseme plan escura, e a penes se vedien dues o tres esteles en cèu.
COSETTE-TA-WEB	En aguest punt, que comence era pujada deth ticolet.
COSETTE-TA-WEB	Er òme non tornèc a entrar en camin de Montfermeil, cuelhec ara dreta, a trauèrs deth camp, e se calèc en bòsc precipitadaments.
COSETTE-TA-WEB	Quan siguec en eth, escuercèc eth pas e s’arturèc entà guardar suenhosaments toti es arbes, auançant pòc a pòc, coma se cerquèsse quauquarren, e seguint ua adreça misteriosa, coneishuda solet d’eth.
COSETTE-TA-WEB	Que i auec un moment que semblèc que s’auie perdut, e se posèc trantalhant.
COSETTE-TA-WEB	Fin finau, arribèc a paupes en ua clarulha a on i auie un molon de pèires granes e blancoses.
COSETTE-TA-WEB	Se filèc damb afogadura entàd aguestes pèires e les examinèc atentituaments a trauèrs der broma dera net, coma se siguesse en tot passar- les revista.
COSETTE-TA-WEB	A quauqui passi des pèires i auie un arbe corpurent caperat d’aguestes excrescéncies que son es vorrugues dera vegetacion.
COSETTE-TA-WEB	S’apressèc ada eth e botèc era man en tronc, coma se sagèsse arreconéisher e compdar es vorrugues.
COSETTE-TA-WEB	Dauant d’aguest arbe, qu’ère un herèisho, i auie un castanhèr, malaut d’era escòrça, que se l’auie botat a manèra de bendatge ua rengada de zinc clauada.
COSETTE-TA-WEB	Se lheuèc sus es puntes des pès e toquèc era rengada de zinc.
COSETTE-TA-WEB	Dempús anèc paupant en solèr damb es pès pendent quauque temps en espaci comprenut entre er arbe e es pèires, coma aqueth que s’assegure de qué era tèrra non a estat nauèraments remoiguda.
COSETTE-TA-WEB	Aguest òme qu’ère eth que venguie de trapar a Cosette.
COSETTE-TA-WEB	Caminant pera espessor en direccion entà Montfermeil, auie vist aquera petita ombra que se botjaue gemegant, que deishaue era sua carga en solèr, que la tornaue a cuélher, e seguie caminant.
COSETTE-TA-WEB	S’apressèc e vedec qu’ère ua mainada plan petita cargada damb un enòrme farrat d’aigua.
COSETTE-TA-WEB	Alavetz s’auie dirigit entara mainada e l’auie cuelhut silenciosaments era ansa deth farrat.
COSETTE-TA-WEB	VII.- Cosette ena escurina ath cant de çò desconeishut.
COSETTE-TA-WEB	Que ja ac auem dit, Cosette non auie auut pòur.
COSETTE-TA-WEB	Er òme li dirigic era paraula.
COSETTE-TA-WEB	Parlaue damb ua votz grèu e lèu baisha.
COSETTE-TA-WEB	Hilha mia, çò que pòrtes aciu ei plan pesant entà tu.
COSETTE-TA-WEB	Cosette lheuèc eth cap, e responec:
COSETTE-TA-WEB	Òc, senhor.
COSETTE-TA-WEB	Tè, seguic er òme.
COSETTE-TA-WEB	Jo l’amiarè.
COSETTE-TA-WEB	Cosette deishèc eth farrat.
COSETTE-TA-WEB	Er òme se metec a caminar ath cant d’era.
COSETTE-TA-WEB	Plan, ei massa pesant, didec entath sòn laguens.
COSETTE-TA-WEB	Ueit ans, senhor.
COSETTE-TA-WEB	E vies de guaire luenh atau?
COSETTE-TA-WEB	Dera hònt qu’ei en bòsc.
COSETTE-TA-WEB	E vas plan luenh?
COSETTE-TA-WEB	A un quart d’ora long d’aciu.
COSETTE-TA-WEB	Er òme s’estèc un moment sense parlar; dempús didec de pic:
COSETTE-TA-WEB	Non as mair?
COSETTE-TA-WEB	Sabi pas, responec era mainada.
COSETTE-TA-WEB	E abans qu’er òme auesse auut temps entà cuélher era paraula, higec:
COSETTE-TA-WEB	Que non m’ac pensi; es autes, òc; mès que jo non l’è.
COSETTE-TA-WEB	Er òme s’arturèc, deishèc eth farrat en solèr, s’inclinèc e botèc es dues mans enes espatles dera mainada, en tot hèr un esfòrç entà guardar-la, e veir eth sòn ròstre ena escurina.
COSETTE-TA-WEB	Com te crides?, didec er òme.
COSETTE-TA-WEB	Cosette.
COSETTE-TA-WEB	Er òme sentec coma ua bassacada electrica.
COSETTE-TA-WEB	Ath cap d’un instant preguntèc:
COSETTE-TA-WEB	A on t’estàs, mainada?
COSETTE-TA-WEB	En Montfermeil, se vo’n sabetz.
COSETTE-TA-WEB	Ei aquiu entà on anam?
COSETTE-TA-WEB	Òc, senhor.
COSETTE-TA-WEB	Que i auec encara ua pausa, e dempús seguic:
COSETTE-TA-WEB	Qui t’a manat ad aguesta ora a cercar aigua en bòsc?
COSETTE-TA-WEB	Era senhora Thenardier.
COSETTE-TA-WEB	Qui ei aguesta senhora Thenardier?
COSETTE-TA-WEB	Qu’ei era mia patrona, didec era mainada.
COSETTE-TA-WEB	A ua aubèrja.
COSETTE-TA-WEB	Ua aubèrja?, didec er òme.
COSETTE-TA-WEB	Amia-me.
COSETTE-TA-WEB	Anem entà aquiu, didec era mainada.
COSETTE-TA-WEB	Er òme marchaue ara prèssa.
COSETTE-TA-WEB	Era mainada lo seguie sense cap esfòrç; que ja non sentie eth cansament; de quan en quan lheuaue es uelhs entada eth damb ua espècia de tranquillitat e d’abandon inexplicables.
COSETTE-TA-WEB	Jamès l’auien ensenhat a dirigir-se ara Providéncia e a pregar; totun, sentie en era ua causa semblabla ara esperança e ara alegria, e que se filaue de cap ath cèu.
COSETTE-TA-WEB	Passèren quauques menutes.
COSETTE-TA-WEB	Er òme seguic:
COSETTE-TA-WEB	Non i a sirventa ena casa d’aguesta senhora Thenardier?
COSETTE-TA-WEB	Non, senhor.
COSETTE-TA-WEB	Ès tu soleta?
COSETTE-TA-WEB	Òc, senhor.
COSETTE-TA-WEB	Se tornèc a hèr ua auta interrupcion.
COSETTE-TA-WEB	Cosette lheuèc era votz.
COSETTE-TA-WEB	Ei a díder, que i a dues mainades.
COSETTE-TA-WEB	Quines mainades?
COSETTE-TA-WEB	Ponina e Zelma.
COSETTE-TA-WEB	Qui son Ponina e Zelma?
COSETTE-TA-WEB	E qué hèn?
COSETTE-TA-WEB	Ò!, didec era mainada.
COSETTE-TA-WEB	Jòguen e se divertissen.
COSETTE-TA-WEB	Tot eth dia?
COSETTE-TA-WEB	Òc, senhor.
COSETTE-TA-WEB	E tu?
COSETTE-TA-WEB	Jo que trabalhi.
COSETTE-TA-WEB	Tot eth dia?
COSETTE-TA-WEB	Òc, senhor.
COSETTE-TA-WEB	Après ua menuta de silenci contunhèc:
COSETTE-TA-WEB	Com te divertisses?
COSETTE-TA-WEB	Coma posqui.
COSETTE-TA-WEB	Me dèishen; mès jo que non è guaire joguets.
COSETTE-TA-WEB	Ponina e Zelma non vòlen que jòga damb es sues pipes, e non è senon un sabre plan petit de plom, atau de long.
COSETTE-TA-WEB	Era mainada senhalaue eth dit ponin.
COSETTE-TA-WEB	E que non talhe?
COSETTE-TA-WEB	Òc, senhor, didec era mainada; talhe laitugues e caps de mosca.
COSETTE-TA-WEB	Arribèren en bordalat; Cosette guidèc ath desconeishut pes carrèrs.
COSETTE-TA-WEB	Passèren peth dauant dera hornaria, mès Cosette non se’n brembèc deth pan qu’auie de crompar.
COSETTE-TA-WEB	Er òme auie deishat de preguntar-li, e sauvaue alavetz un silenci ombriu.
COSETTE-TA-WEB	Quan aueren deishat darrèr era glèisa, en veir er òme totes aqueres botigues ar aire liure preguntèc a Cosette:
COSETTE-TA-WEB	I a hèira aciu?
COSETTE-TA-WEB	Non, senhor, qu’ei Nadau.
COSETTE-TA-WEB	Quan ja s’apressauen ena tauèrna, Cosette li toquèc eth braç timidaments.
COSETTE-TA-WEB	Senhor!
COSETTE-TA-WEB	Qué, hilha mia?
COSETTE-TA-WEB	Que ja èm ath cant dera casa.
COSETTE-TA-WEB	E plan?
COSETTE-TA-WEB	Voletz que cuelha jo eth farrat ara?
COSETTE-TA-WEB	Per qué?
COSETTE-TA-WEB	Pr’amor que s’era senhora ve que me l’an portat, me picarà.
COSETTE-TA-WEB	Er òme l’entornèc eth farrat.
COSETTE-TA-WEB	Cosette non podec mens de lançar ua guardada de reuelh entara pipa grana que seguie expausada ena botiga de jogalhes.
COSETTE-TA-WEB	Dempús truquèc; se dauric era pòrta, e campèc era Thenardier damb ua candèla ena man.
COSETTE-TA-WEB	A!, qu’ès tu, brigandonha?
COSETTE-TA-WEB	Gràcies a Diu; que t’as tardat fòrça:
COSETTE-TA-WEB	Era Thenardier escambièc de seguit era sua mina rondinosa per un gèst amable, escambi visible, plan cossent damb es ostalèrs, e cerquèc avidaments damb era guardada ath nauèth vengut.
COSETTE-TA-WEB	Ei eth senhor?, didec.
COSETTE-TA-WEB	Òc, senhora, responec er òme en tot hèr-se a vier era man en chapèu.
COSETTE-TA-WEB	Es viatjaires rics que non son tant atentius.
COSETTE-TA-WEB	Aguest gèst e era inspeccion deth vestit e der equipatge deth forastèr, qu’era Thenardier passèc revista en ua lucada, heren desaparéisher era amabla potèla e hèr tornar a aparéisher era cara de vinagre.
COSETTE-TA-WEB	Li didec, donc, secaments:
COSETTE-TA-WEB	Entratz, bon òme.
COSETTE-TA-WEB	Eth “bon òme” entrèc.
COSETTE-TA-WEB	Era Thenardier li tachèc ua auta guardada; examinèc mès que mès eth sòn leviton que non podie estar mès rosigat, e eth sòn chapèu un shinhau bonhut; e, damb un movement de cap, un arroncilhament deth nas e ua guinhada de uelhs, consultèc ath sòn marit, que seguie en tot béuer damb es traginèrs.
COSETTE-TA-WEB	Eth marit responec damb aguesta imperceptibla agitacion deth dit guinhaire, qu’amassa damb era dilatacion des pòts, signifique en semblable cas: “Que non mos hè ua bèra manca”.
COSETTE-TA-WEB	Recebuda aguesta responsa, era Thenardier exclamèc:
COSETTE-TA-WEB	Me hè dò, bon òme, mès que non i a cramba.
COSETTE-TA-WEB	Botatz-me a on volgatz, didec er òme; en granèr o en corrau.
COSETTE-TA-WEB	Me balharatz quaranta sòus.
COSETTE-TA-WEB	Quaranta sòus?
COSETTE-TA-WEB	D’acòrd.
COSETTE-TA-WEB	A truca truquet.
COSETTE-TA-WEB	Quaranta sòus!, didec en votz baisha un traginèr ara Thenardier.
COSETTE-TA-WEB	Jo que non admeti praubi per mens.
COSETTE-TA-WEB	Mentretant, er òme, dempús d’auer deishat sus eth banc eth sòn hardèu e eth sòn baston, s’auie seigut ath cant d’ua taula, qu’en era Cosette s’esdeguèc a méter ua botelha de vin e un veire.
COSETTE-TA-WEB	Eth traginèr qu’auie demanat eth farrat d’aigua, anèc eth madeish a hér-lo-se a vier ath sòn shivau.
COSETTE-TA-WEB	Cosette tornèc a ocupar eth sòn lòc jos era taula dera codina, e se metec a brocar.
COSETTE-TA-WEB	Cosette ère lèja, encara que, s’auesse estat erosa, aurie pogut èster beròia.
COSETTE-TA-WEB	Que ja auem esboçat era sua petita figura ombriua: ère prima e esblancossida, auie lèu ueit ans e a penes ne pareishie sies.
COSETTE-TA-WEB	Es sòns grani uelhs, en.honsadi en ua sòrta d’ombra, estauen lèu amortadi a truca de plorar.
COSETTE-TA-WEB	Es extrèms dera sua boca auien aguesta corbadura dera angónia abituau que s’obsèrve enes condemnats e enes malauts desengatjadi.
COSETTE-TA-WEB	Auie es mans, coma auie endonviat sa mair, “perdudes de sidoles”.
COSETTE-TA-WEB	Eh huec que l’illuminaue en aqueth moment mostraue ath descubèrt es angles des sòns uassi, e hège era sua primesa orriblaments visibla.
COSETTE-TA-WEB	Coma tostemp ère en tot tremolar, auie eth costum de sarrar es dus jolhs er un contra er aute.
COSETTE-TA-WEB	Tot eth sòn vestit s’estaue en un pelhòt qu’aurie hèt pena en ostiu, e qu’inspiraue orror en iuèrn.
COSETTE-TA-WEB	Era tela que vestie ère plia de traucs, non auie ne un mau mocador de lan.
COSETTE-TA-WEB	Se li vedie era pèth per diuèrsi lòcs, e pertot se vedien plapes blues o neres qu’indicauen eth lòc a on era Thenardier l’auie trucat.
COSETTE-TA-WEB	Es sues cames nudes qu’èren primes e d’un color alugat, er en.honsament des sues clavicules que hège vier es lèrmes.
COSETTE-TA-WEB	Tota era persona d’aguesta creatura, era sua portadura, era sua actitud, eth son dera sua votz, es sòns intervaus entre ua e ua auta paraula, era sua guardada, eth sòn silenci, eth sòn mendre gèst, exprimien e revelauen ua soleta idia: era pòur.
COSETTE-TA-WEB	I auie ath hons deth sòn viston un lòc estonat a on se nidaue eth terror.
COSETTE-TA-WEB	Aguest ère tau que, en arribar, banhada e tot, coma venguie, non auie gosat vier a secar-se en huec, e s’auie botat un aute còp a trabalhar silenciosaments.
COSETTE-TA-WEB	Era expression dera guardada d’aguesta mainada de ueit ans ère normauments tan trista, e a còps tan tragica, qu’en bèri moments semblaue que s’anaue a tornar ua pèga o un dimòni.
COSETTE-TA-WEB	Er òme deth leviton auriò non deishaue de uelh a Cosette.
COSETTE-TA-WEB	De ressabuda exclamèc era Thenardier:
COSETTE-TA-WEB	Ara plan, e eth pan?
COSETTE-TA-WEB	S’auie desbrembat deth pan complètaments.
COSETTE-TA-WEB	Mentic.
COSETTE-TA-WEB	Senhora, era hornaria ère barrada.
COSETTE-TA-WEB	Per qué non truquères?
COSETTE-TA-WEB	Que truquè, senhora.
COSETTE-TA-WEB	E qué?
COSETTE-TA-WEB	Non dauric.
COSETTE-TA-WEB	Deman me’n saberè de s’ei vertat, didec era Thenardier, e se mentisses veiràs çò que te demore.
COSETTE-TA-WEB	Mentretant, balha-me era moneda de quinze sòus.
COSETTE-TA-WEB	Cosette metec era man ena pòcha deth sòn devantau, e se botèc livida.
COSETTE-TA-WEB	Va!, didec era Thenardier, m’as entenut?
COSETTE-TA-WEB	Cosette virèc era pòcha deth revés; que non i auie arren.
COSETTE-TA-WEB	Qué s’auie hèt des sòs?
COSETTE-TA-WEB	Era malerosa mainada non trapèc ua soleta paraula entà explicà’c.
COSETTE-TA-WEB	Ère petrificada.
COSETTE-TA-WEB	As perdut, dilhèu es quinze sòus?, idolèc era Thenardier.
COSETTE-TA-WEB	Aqueth gèst terrible dèc a Cosette fòrces entà cridar:
COSETTE-TA-WEB	Perdonatz-me, senhora, que non ac harè mès!
COSETTE-TA-WEB	Era Thenardier despengèc es disciplines.
COSETTE-TA-WEB	Mentretant, er òme deth leviton auriò auie metut es sòns dits ena pòcha deth sòn justet, sense qu’arrés lo vedesse, donques qu’èren ocupadi es auti viatjaires en béuer o hèr as cartes sense hèr-ne cabau d’arren.
COSETTE-TA-WEB	Cosette se reviraue damb angonia en cornèr dera humeneja, sajant d’arremassar es sòns pelhòts, e desliurar en çò de possible des patacs as sòns praubi membres miei nudi.
COSETTE-TA-WEB	Era Thenardier quilhèc eth braç.
COSETTE-TA-WEB	Perdonatz, senhora, didec er òme; mès qu’è vist quèir, ara madeish, ua causa dera pòcha deth devantau d’aguesta mainada, e a vengut redolant enquia aciu.
COSETTE-TA-WEB	Dilhèu sigue era moneda.
COSETTE-TA-WEB	Ath còp s’ajoquèc e semblèc que cercaue en solèr pendent un instant.
COSETTE-TA-WEB	Aciu que i é justaments, contunhèc en tot lheuar-se.
COSETTE-TA-WEB	E li balhèc ua moneda d’argent ara Thenardier.
COSETTE-TA-WEB	Òc, qu’ei aguesta, didec era.
COSETTE-TA-WEB	Que non ère aquera, senon ua moneda de vint sòus; mès era Thenardier gessie guanhant.
COSETTE-TA-WEB	Se la sauvèc ena pòcha, e se limitèc a lançar ua guardada herotja ara mainada, en tot díder-li:
COSETTE-TA-WEB	Tie compde de qué non te passe un aute còp!
COSETTE-TA-WEB	Cosette se tornèc a calar en çò qu’era Thenardier cridaue eth sòn “horat”, e era sua guardada, fixa en viatjaire desconeishut, comencèc a cuélher ua expression que non auie auut jamès.
COSETTE-TA-WEB	Non ère encara senon ua admiracion ingenua barrejada damb ua espècia de confiança atupida.
COSETTE-TA-WEB	A prepaus, voletz sopar?, preguntèc Thenardier ath viatjaire.
COSETTE-TA-WEB	Aguest que non responec.
COSETTE-TA-WEB	Semblaue que meditaue prigondaments.
COSETTE-TA-WEB	Qui deu èster aguest òme?, didec era entre dents.
COSETTE-TA-WEB	Quauque praube hastigós.
COSETTE-TA-WEB	Que non a un sòu entà sopar.
COSETTE-TA-WEB	Me pagarà aumens era cramba?
COSETTE-TA-WEB	Alavetz se dauric era pòrta e entrèren Azelma e Eponina.
COSETTE-TA-WEB	Qu’èren reauments dues mainades plan beròies, vestides coma dera classa mejana, e non coma campanhardes, ambdues encantadores, ua damb trenes color castanha, plan ludentes, e era auta damb longui peus neri, que li queiguien sus era esquia; ambdues, animades, netes, gròsses, fresques e sanes, de sòrta que hege gòi veder-les.
COSETTE-TA-WEB	Anauen ben vestides, mès damb tau art mairau, que çò de gròs des teles non treiguie arren ara coquetaria qu’èren hèti es vestits.
COSETTE-TA-WEB	Er iuèrn qu’ère previst sense que despareishesse era primauèra.
COSETTE-TA-WEB	Aguestes dues mainades deishauen anar arrais de lum; ath delà, qu’èren reines.
COSETTE-TA-WEB	En sòn vestit, ena sua alegria, en bronit que hègen i auie ua cèrta soberania.
COSETTE-TA-WEB	Quan entrèren les didec era Thenardier en un ton de mala encolia plen d’admiracion:
COSETTE-TA-WEB	A, qu’ètz vosates!
COSETTE-TA-WEB	Dempús hènt a sèir as dues sus es sòns jolhs, alisant-les es peus, estacant es sòns laci e deishant-les anar de seguit d’aguesta manèra tan doça pròpia des mairs, exclamèc:
COSETTE-TA-WEB	Be n’ètz de mau vestides!
COSETTE-TA-WEB	Se seigueren ath calor deth huec.
COSETTE-TA-WEB	Auien ua pipa, que li balhauen torns e mès torns sus es sòns jolhs, jogant e cantant.
COSETTE-TA-WEB	De quan en quan, lheuaue Cosette era vista deth sòn trabalh e les guardaue damb mina lugubra.
COSETTE-TA-WEB	Eponina e Azelma non guardauen a Cosette: qu’ère entada eres coma un gosset.
COSETTE-TA-WEB	Aguestes mainades, qu’entre es tres non auie vint-e-quate ans, representauen ja tota era societat des òmes; per un costat era enveja, per aute eth mensprètz.
COSETTE-TA-WEB	Era pipa des fraies Thenardier qu’ère ja fòrça maumetuda, plan lorda, e trincada; mès a maugrat de tot non deishaue d’èster admirabla entà Cosette, que jamès auie auut ua pipa, ua vertadèra pipa, entà servir-mos d’ua expression que toti es mainatges compreneràn.
COSETTE-TA-WEB	En un virament de uelhs, era Themardier, enes sòns va-e-veni dera sala, se n’encuedèc de qué Cosette se distreiguie, e qu’en sòrta de trabalhar guardaue as mainades que jogauen.
COSETTE-TA-WEB	A!, ara que non m’ac remiràs!, sorrisclèc.
COSETTE-TA-WEB	Qu’ei atau coma trabalhes!
COSETTE-TA-WEB	Ara te vau a hèr trabalhar jo a còps de disciplina!
COSETTE-TA-WEB	Eth desconeishut, sense deishar era sua cagira, se virèc entara Thenardier.
COSETTE-TA-WEB	Senhora, didec arrint, damb mina lèu umila.
COSETTE-TA-WEB	Au!, deishatz-la jogar!
COSETTE-TA-WEB	En boca de quinsevolh aute viatjaire, qu’auesse minjat un bon tròç de carn e begut dues botelhes de vin en sòn sopar, e non auesse semblat un praube hastigós, aguest desir qu’aurie estat ua orde.
COSETTE-TA-WEB	Mès, qu’un òme qu’amiaue aqueth chapèu gausèsse auer un desir, e qu’un òme que tenguie aqueth leviton se permetesse auer ua volentat, ei çò que non auie de tolerar era Thenardier.
COSETTE-TA-WEB	Repliquèc, donc, damb acrimonia:
COSETTE-TA-WEB	Qu’ei de besonh que trabalhe, donques que minge.
COSETTE-TA-WEB	Mès, qué ei çò que hè?, contunhèc eth desconeishut damb ua doça votz que contrastaue estranhaments damb eth sòn vestit de mendicant e es sues espatles de guanhapan.
COSETTE-TA-WEB	Era Thenardier se dignèc respòner:
COSETTE-TA-WEB	Qu’ei en tot brocar.
COSETTE-TA-WEB	Er òme guardèc es pès violeta dera prauba Cosette, e seguic:
COSETTE-TA-WEB	E quan acabarà aguest parelh de debassi?
COSETTE-TA-WEB	Era guiterosa que n’a encara entà tres o quate dies.
COSETTE-TA-WEB	E quan deu costar eth parelh de debassi, dempús de hèt?
COSETTE-TA-WEB	Era Thenardier li lancèc ua guardada menspredosa.
COSETTE-TA-WEB	Aumens trenta sòus.
COSETTE-TA-WEB	Lo balharíetz per cinc francs?, repliquèc er òme.
COSETTE-TA-WEB	Cinc francs!
COSETTE-TA-WEB	Plan que òc… donques digui… cinc bales!
COSETTE-TA-WEB	Thenardier credec que li calie cuélher era paraula.
COSETTE-TA-WEB	Nosati que non sabem remir arren as viatjaires.
COSETTE-TA-WEB	Dempús se virèc entà Cosette.
COSETTE-TA-WEB	Ara eth tòn trabalh qu’ei mèn.
COSETTE-TA-WEB	Jòga, hilha mia.
COSETTE-TA-WEB	E non ei faussa!
COSETTE-TA-WEB	Qu’ei de vertat!, exclamèc en tot examinar-la.
COSETTE-TA-WEB	Era Thenardier non auie arren tà replicar.
COSETTE-TA-WEB	Mentretant, Cosette tremolaue.
COSETTE-TA-WEB	Gausèc preguntar:
COSETTE-TA-WEB	Ei vertat, senhora?
COSETTE-TA-WEB	Posqui jogar?
COSETTE-TA-WEB	Jòga!, didec era Thenardier damb ua votz terribla.
COSETTE-TA-WEB	Gràcies, senhora, didec Cosette.
COSETTE-TA-WEB	Thenardier s’auie botat de nauèth a béuer.
COSETTE-TA-WEB	Qui deu èster aguest òme d’auriò?
COSETTE-TA-WEB	Cosette auie deishat eth sòn brocat, mès que non auie gessut deth sòn lòc.
COSETTE-TA-WEB	Era prauba mainada se botjaue tostemp çò de mens possible.
COSETTE-TA-WEB	Auie cuelhut d’ua caisha qu’auie ath darrèr quauqui liròts vielhs e un petit sabre de plom.
COSETTE-TA-WEB	Eponina e Azelma non botauen atencion a çò que se passaue.
COSETTE-TA-WEB	Venguien d’executar ua operación importanta, s’auien apoderat deth gat.
COSETTE-TA-WEB	Auien lançat en tèrra era pipa, e Eponina, qu’ère era màger, estacaue ath gat, a maugrat des sòns miaus e des sues contorsions damb ua sòrta de liròts e cintes vermelhes e blues.
COSETTE-TA-WEB	Guarda, fraia mia, aguesta pipa qu’ei mès divertida qu’era auta.
COSETTE-TA-WEB	Se botge, cride e non se dèishe vestir.
COSETTE-TA-WEB	Tè, fraia, joguem damb era.
COSETTE-TA-WEB	Que serà era mia hilha.
COSETTE-TA-WEB	Jo serè ua senhora.
COSETTE-TA-WEB	Jo vieria a veder-te e tu la guardaries.
COSETTE-TA-WEB	De man en man veiries era sua mostacha, e t’estonaries.
COSETTE-TA-WEB	Veiries es sues aurelhes e veiries era sua coa, e t’admiraries.
COSETTE-TA-WEB	E me dideries: “Ai, mon Diu!” E jo te dideria: “Òc, senhora, qu’ei ua mainada qu’è atau.
COSETTE-TA-WEB	Azelma escote a Eponina damb admiracion.
COSETTE-TA-WEB	En tot aquerò, es beuedors s’auien metut a cantar ua cançon obscèna que d’era se n’arrien enquia hèr a tremolar eth solèr de naut.
COSETTE-TA-WEB	Thenardier les encoratjaue e les acompanhaue.
COSETTE-TA-WEB	Atau coma es audèths hèn un nin damb quinsevolh causa, es mainatges hèn ua pipa damb quinsevolh causa.
COSETTE-TA-WEB	Mentre Eponina e Azelma estropauen ath gat, Cosette, ath còp, auie estropat eth sabre.
COSETTE-TA-WEB	Hèt aquerò, l’auie ajaçat enes sòns braci e cantaue doçaments entà hèr-lo adormir.
COSETTE-TA-WEB	Era pipa qu’ei un des mès imperiosi besonh, e ath còp un des mès encantadors instints dera mainadesa femenina.
COSETTE-TA-WEB	Cuedar, vestir, ornar, tornar a despolhar, tornar a vestir, ensenhar, bramar un shinhau, crossar, mimar, adormir, imaginar-se que quinsevolh causa ei quauquarrés; tot er avier dera hemna qu’ei aquiu.
COSETTE-TA-WEB	Ath madeish temps que pense e parle, ath madeish temps que hè paquets petits e petites mantilhes, corsets e justets, era mainada vie joena, era joena se hè maridadoira e era joena maridadoira vie a èster hemna.
COSETTE-TA-WEB	Eth prumèr hilh, qu’ei era continuacion dera darrèra pipa.
COSETTE-TA-WEB	Cosette s’auie hèt, donc, ua pipa damb eth sabre.
COSETTE-TA-WEB	Era Thenardier s’auie apressat ar òme auriò.
COSETTE-TA-WEB	Venguec, donc, ena taula, e apuèc es sòns codes en era, en tot díder:
COSETTE-TA-WEB	Senhor…
COSETTE-TA-WEB	En enténer aguesta paraula, senhor, se virèc er òme.
COSETTE-TA-WEB	Ja vedetz, senhor, seguic mostrant era sua mina agredoça, qu’encara ère mès hastigosa qu’era sua mina herotja; jo pro que voi qu’era mainada jògue, que non m’opausi ad aquerò; mès aquerò qu’ei bon entà un viatge, pr’amor qu’ètz generós.
COSETTE-TA-WEB	Era que non a arren, que li cau trabalhar.
COSETTE-TA-WEB	Non ei vòsta aguesta mainada?
COSETTE-TA-WEB	Ò!, mon Diu!, non, senhor; qu’ei ua praubeta qu’auem recuelhut per caritat: ua sòrta de pèc.
COSETTE-TA-WEB	Que deu auer aigua ena tèsta.
COSETTE-TA-WEB	L’a fòrça gròssa coma vedetz.
COSETTE-TA-WEB	Nosati hèm per era çò que podem pr’amor que non èm rics.
COSETTE-TA-WEB	Per mès qu’auem escrit ath sòn país, hè sies mesi que non mos contesten.
COSETTE-TA-WEB	Dilhèu mos cau creir que sa mair s’a mòrt.
COSETTE-TA-WEB	A!, didec er òme, e tornèc a demorar-se cogitós.
COSETTE-TA-WEB	Que non ère ua bona causa sa mair, higec era Thenardier.
COSETTE-TA-WEB	Abandonaue ara sua hilha.
COSETTE-TA-WEB	Pendent tota aguesta convèrsa, Cosette, coma s’eth sòn instint l’auesse avertit que se parlaue d’era, non deishaue de uelh ara Thenardier.
COSETTE-TA-WEB	Seguie d’aurelha vagaments, e entenie de quan en quan quauques paraules.
COSETTE-TA-WEB	Es beuedors, mentretant, embriacs ena sua majoritat, repetien eth sòn immond estriuet aumentant eth bronit e era alegria.
COSETTE-TA-WEB	Qu’ère un estriuet licenciós, que se barrejaue era Vèrge e eth mainatge Jesús.
COSETTE-TA-WEB	Era Thenardier auie vengut e cuélher era sua part enes arridalhades.
COSETTE-TA-WEB	Cosette, jos era taula, guardaue eth huec que reverberaue ena sua guardada fixa, s’auie tornat a méter de nauèth a crossar era espècie de pipòt qu’auie hèt, e ath còp que lo crossaue cantaue en votz baisha:
COSETTE-TA-WEB	Era mia mair a mòrt!
COSETTE-TA-WEB	Era mia mair a mòrt!
COSETTE-TA-WEB	Era mia mair a mòrt!
COSETTE-TA-WEB	Qué vò eth senhor?
COSETTE-TA-WEB	Pan e hormatge, didec er òme.
COSETTE-TA-WEB	De ressabuda, deishèc de cantar Cosette.
COSETTE-TA-WEB	Venguie de virar-se e de veir era pipa des mainades dera Thenardier, abandonada per tòrt deth gat e deishada en solèr a pòqui passi dera taula dera codina.
COSETTE-TA-WEB	Alavetz deishèc quèir eth sabre que solet la satisfège a mieges, e dempús passegèc lentaments era guardada ath torn dera sala.
COSETTE-TA-WEB	Era Thenardier parlaue en votz baisha damb eth sòn marit, e compdaue sòs, Eponina e Azelma jogauen damb eth gat, es viatjaires minjauen o beuien, o cantauen, e arrés se fixaue en era.
COSETTE-TA-WEB	Que non auie cap moment entà pèrder; gessec de dejós era taula, arrossegant-se sus es jolhs e sus es mans, s’assegurèc de nauèth de qué arrés la pistaue, venguec damb rapiditat entara pipa e la cuelhec.
COSETTE-TA-WEB	Un instant dempús ère ja en sòn lòc, seiguda, quieta, virada solet de manèra que balhèsse ombra ara pipa qu’auie enes sòn braci.
COSETTE-TA-WEB	Eth gòi de jogar damb ua pipa qu’ère entada era ua causa tant estranha qu’auie tota era violéncia d’un delèit.
COSETTE-TA-WEB	Aguesta alegria se tardèc lèu un quart d’ora.
COSETTE-TA-WEB	Mès, per mès precaucion qu’auie cuelhut Cosette, non vedec qu’un des pès dera pipa subergessie, e qu’eth huec dera humeneja l’illuminaue damb fòrça claretat.
COSETTE-TA-WEB	Aqueth pè rosat e luminós que gessie dera ombra, tirèc sobtaments era atencion d’Azelma, que li didec a Eponina:
COSETTE-TA-WEB	Guarda, fraia!
COSETTE-TA-WEB	Es dues mainades se posèren estonades.
COSETTE-TA-WEB	Dèisha-me, didec era mair.
COSETTE-TA-WEB	Se qué vòs?
COSETTE-TA-WEB	Mair, didec era mainada, guarda!
COSETTE-TA-WEB	E senhalaue a Cosette damb eth dit.
COSETTE-TA-WEB	Aguesta, autrejada ar extasi dera possession, non vedie ne entenie arren.
COSETTE-TA-WEB	Eth ròstre dera Thenardier cuelhec aguesta expression particulara qu’ei formada per çò de terrible unit a çò d’insignificant enes menudalhes dera vida e qu’a hèt dar ad aguesta classa de hemnes eth nòm de megeras.
COSETTE-TA-WEB	Aguest còp er orgulh herit exasperaue mès era sua colèra.
COSETTE-TA-WEB	Cosette auie depassat toti es limits, auie atemptat contra era pipa des “senhoretes”.
COSETTE-TA-WEB	Ua tsarina, en veir a un mujic provar-se eth gran cordon blu deth sòn imperiau hilh, que non aurie botat ua auta cara.
COSETTE-TA-WEB	Cridèc damb votz ronca pera indignacion:
COSETTE-TA-WEB	Cosette!
COSETTE-TA-WEB	Cosette!, repetic era Thenardier.
COSETTE-TA-WEB	Cuelhec Cosette era pipa e la botèc doçaments en solèr damb ua espècia de veneracion e de dolorós temor; e sense deishar-la de uelh, crotzèc desesperadaments es mans, e, çò qu’ei orrible de díder en ua mainada d’aguesta edat, se les retorcec; dempús, es lèrmes que non auien pogut arrincar-li deguna des emocions deth dia, ne era corsa peth bòsc, ne eth pes deth farrat d’aigua, ne era pèrta des sòs, ne era vista des disciplines, ne enquia era ombriua paraula qu’auie entenut díder ara Thenardier, acodiren enes sòns uelhs e s’estarnèc a plorar e somicar.
COSETTE-TA-WEB	En aguest intermèdi eth viatjaire s’auie lheuat.
COSETTE-TA-WEB	Qué ei aquerò?, li didec ara Thenardier.
COSETTE-TA-WEB	E plan, qué?, repliquec er òme.
COSETTE-TA-WEB	Tant de rambalh entad aquerò!, didec er òme.
COSETTE-TA-WEB	Que l’a tocat damb es sues mans lordes!, seguic era Thenardier.
COSETTE-TA-WEB	Damb es sues orribles mans!
COSETTE-TA-WEB	Aciu redoblèc Cosette es somics.
COSETTE-TA-WEB	Vòs carar?, cridèc era Thenardier.
COSETTE-TA-WEB	Er òme se filèc dret de cap ara pòrta deth carrèr, la dauric e gessec.
COSETTE-TA-WEB	A penes auec gessut se profitèc era Thenardier dera sua abséncia entà flocar-li a Cosette un còp de pè peth dejós dera taula, que la hec pujar un crit en cèu.
COSETTE-TA-WEB	Era pòrta se tornèc a daurir e entrèc un aute còp er òme; amiaue ena sua man era fabulosa pipa qu’auem parlat, e que toti es mainatges deth bordalat auien contemplat damb admiracion dès eth maitin, e la botèc de pès dauant de Cosette en tot díder:
COSETTE-TA-WEB	Cuelh, entà tu.
COSETTE-TA-WEB	Plan que òc ena ora e mieja que hège qu’ère aquiu auie notat confusaments, a maugrat dera sua meditacion, era botiga de jogalhes illuminada damb lampes e candèles de seu tant esplendidaments, qu’ath trauèrs des pòrtes de veire dera aubèrja semblaue ua illuminacion.
COSETTE-TA-WEB	Cosette lheuèc es uelhs; vedec que venguie er òme entada era damb era pipa coma s’auesse estat eth solei; entenec es paraules inausides: “entà tu”; lo guardèc, guardèc ara pipa, dempús arreculèc tot doç e anèc a amagar-se en aute extrèm dejós dera taula, ath cant deth cornèr dera paret.
COSETTE-TA-WEB	Que ja non ploraue ne cridaue; semblaue que ja non gosaue alendar.
COSETTE-TA-WEB	Era Thenardier, Eponina e Azelma qu’èren ues autes estatues.
COSETTE-TA-WEB	Es madeishi beuedors auien carat.
COSETTE-TA-WEB	En tota era tauèrna i auie un silenci solemne.
COSETTE-TA-WEB	Era Thenardier, petrificada e muda, tornaue a començar es sues conjecturas: “Qui ei aguest vielh?
COSETTE-TA-WEB	Ei un praube?
COSETTE-TA-WEB	Ei un milionari?
COSETTE-TA-WEB	Dilhèu sigue es dues causes, ei a díder, un panaire”.
COSETTE-TA-WEB	Era cara deth marit presentèc aguesta arrupa expressiua que trauèsse eth front uman cada viatge qu’er instint dominant apareish en ròstre damb tot eth sòn poder de bèstia.
COSETTE-TA-WEB	Eth tauernèr examinaue alternatiuaments ath viatjaire e ara pipa e semblaue flairar ad aqueth òme coma aurie flairat ua saca d’argent.
COSETTE-TA-WEB	Tot aquerò non se tardèc qu’eth temps d’un relampit.
COSETTE-TA-WEB	S’apressèc ara sua hemna e li didec en votz baisha:
COSETTE-TA-WEB	Aguesta maquina còste aumens cent francs.
COSETTE-TA-WEB	Anem, Cosette, didec era Thenardier damb ua votz que volie adocir, e que se compausaue d’aguesta mèu agra des hemnes dolentes; non cuelhes era tua pipa?
COSETTE-TA-WEB	Cosette gausèc gésser deth sòn horat.
COSETTE-TA-WEB	Cuelh-la qu’ei tua.
COSETTE-TA-WEB	Cosette guardaue era pipa meravilhosa damb ua espècia de terror.
COSETTE-TA-WEB	Çò que sentie en aqueth moment ère ua causa semblabla a çò qu’aurie sentut se l’auessen dit còp sec: “Hilha mia, ès era reina de França”.
COSETTE-TA-WEB	Li semblaue que se tocaue aquera pipa gesserie d’era eth tron.
COSETTE-TA-WEB	Thenardier la pelejarie e la tustarie.
COSETTE-TA-WEB	Ça que la, capitèc era atraccion.
COSETTE-TA-WEB	Posqui, senhora?
COSETTE-TA-WEB	Macarèu!, didec era Thenardier.
COSETTE-TA-WEB	De vertat, senhor?, repliquèc Cosette.
COSETTE-TA-WEB	Ei vertat?
COSETTE-TA-WEB	Ei mia era senhora?
COSETTE-TA-WEB	Eth desconeishut semblaue auer es uelhs plei de lèrmes e auie vengut en aguest extrèm d’emocion qu’en eth non se parle entà non plorar.
COSETTE-TA-WEB	Hec un senhau damb eth cap a Cosette, e botèc enes sues manetes era man dera “senhora”.
COSETTE-TA-WEB	Cosette retirèc viuaments era sua man coma s’era dera “senhora” l’ac usclèsse e se metec a guardar en solèr.
COSETTE-TA-WEB	Que mos cau híger qu’en aqueth instant treiguie era lengua d’ua manèra desmesurada.
COSETTE-TA-WEB	De pic, se virèc e cuelhec era pipa damb fòrça.
COSETTE-TA-WEB	La cridarè Caterina, didec.
COSETTE-TA-WEB	Que siguec un espectacle estranh aqueth qu’es pelhòts de Cosette se trapèren e se sarrèren damb es cintes e fresques mossolines de color ròsa dera pipa.
COSETTE-TA-WEB	Senhora, seguic, la posqui méter en ua cagira?
COSETTE-TA-WEB	Òc, hilha mia, responec era Thenardier.
COSETTE-TA-WEB	Jòga, donc, Cosette, didec eth desconeishut.
COSETTE-TA-WEB	Ò!, que ja jògui, responec era mainada.
COSETTE-TA-WEB	Aguest estranh, aguest desconeishut, que semblaue ua visita qu’era Providéncia hège a Cosette, ère en aqueth moment çò qu’era Thenardier auie mès en òdi en mon.
COSETTE-TA-WEB	Es emocions que sentie èren mès des qu’era podie suportar, per mès avedada que siguesse a dissimular, ara manèra deth sòn marit, en totes es sues accions; ça que la, li calie tier-se.
COSETTE-TA-WEB	S’esdeguèc, donc, a manar ajaçar-se as sues hilhes, dempús li demanèc ar òme auriò permís entà que se retirèsse Cosette, qu’aué s’a cansat fòrça, higec damb aire mairau.
COSETTE-TA-WEB	E Cosette se n’anec a ajaçar-se en tot hèr-se a vier a Caterina en braça.
COSETTE-TA-WEB	Era Thenardier venguie de quan en quan en aute extrèm dera sala a on ère eth sòn marit, pr’amor de solatjar un shinhau eth sòn còr, sivans didie, e escambiaue damb eth quauques paraules, autant mès furioses, coma que non gosaue dider-les en votz nauta.
COSETTE-TA-WEB	Maudit vielh!
COSETTE-TA-WEB	Quin caprici l’aurà arribat?
COSETTE-TA-WEB	Vier a incomodar-mos aciu!
COSETTE-TA-WEB	Voler que jògue aguest montre!
COSETTE-TA-WEB	Dar-li pipes!
COSETTE-TA-WEB	Dar pipes de quaranta francs a ua gosseta, que jo balharia per quaranta sòus!
COSETTE-TA-WEB	E se l’apuressen dilhèu e tot la cridarie vòsta majestat coma era duquesa de Berry.
COSETTE-TA-WEB	A bèth sentit aquerò?
COSETTE-TA-WEB	Ei hòl o rabiós aguest misteriós viatjaire?
COSETTE-TA-WEB	Per qué?
COSETTE-TA-WEB	Qu’ei plan simple, replicaue eth marit.
COSETTE-TA-WEB	Aquerò lo divertís.
COSETTE-TA-WEB	A tu te divertís qu’era mainada trabalhe, e ada eth lo divertís que jògue.
COSETTE-TA-WEB	Que n’a eth dret.
COSETTE-TA-WEB	Un viatjaire hè çò que vò quan pague.
COSETTE-TA-WEB	S’aguest vielh ei un filantròp, qué t’impòrte?
COSETTE-TA-WEB	S’ei un pèc, tanpòc t’interèsse.
COSETTE-TA-WEB	Per qué te metes en arren, donques qu’a sòs?
COSETTE-TA-WEB	Er òme s’auie emparat ena taula en tot cuélher de nauèth era sua actitud cogitosa.
COSETTE-TA-WEB	Es auti viatjaires, traginèrs e heiraires s’auien aluenhat un shinhau e ja non cantauen.
COSETTE-TA-WEB	Lo campauen a cèrta distància damb ua espècia de temor respectuós.
COSETTE-TA-WEB	Aqueth viatjaire tan praubaments vestit que treiguie dera sua pòcha es arròdes deth darrèr damb tanta facilitat, e qu’autrejaue pipes gigantes a mainades damb pelhòts, qu’ère certaments un bon òme, magnific e temible.
COSETTE-TA-WEB	Atau se passèren quauques ores.
COSETTE-TA-WEB	De quan en quan deishaue descansar un braç en tot apuar-se en aute code, e ad aquerò se redusien toti es sòns movements.
COSETTE-TA-WEB	Mès que non auie dit ua soleta paraula dès que Cosette se n’auie anar a ajaçar-se.
COSETTE-TA-WEB	Solet es Thenardier s’estauen ena sala, entà quedar ben, e per curiosèr.
COSETTE-TA-WEB	Se pensarà passar era net atau?, idolaue era Thenardier.
COSETTE-TA-WEB	En aqueth moment toquèren es dues dera maitiada; era Thenardier se declarèc vençuda, e li didec ath sòn marit: Me’n vau entath lhet.
COSETTE-TA-WEB	Hè d’eth çò que volgues.
COSETTE-TA-WEB	Atau se passèc ua ora longa.
COSETTE-TA-WEB	Eth digne tauernèr auie liejut aumens tres còps eth Jornau Francés dès era data deth numèro enquia eth nòm der impressor.
COSETTE-TA-WEB	Eth desconeishut non se botjaue.
COSETTE-TA-WEB	Thenardier se botgèc, estosseguèc, gargalhèc, se sonèc eth nas, hec bronit damb era sua cagira: eth forastèr seguie immobil.
COSETTE-TA-WEB	Er òme que non dormie, mès arren lo podie desvelhar.
COSETTE-TA-WEB	Eth senhor non vò descansar?
COSETTE-TA-WEB	Díder: non vò ajaçar-se , li semblaue excessiu e massa familhar.
COSETTE-TA-WEB	Descansar flairaue a luxe e ère mès respectuós.
COSETTE-TA-WEB	Aguestes paraules qu’an era propietat misteriosa e admirabla d’aumentar ath dia a vier, peth maitin, eth totau deth compde.
COSETTE-TA-WEB	Un quarto entà ajaçar-se còste vint sòus; un quarto a on se descanse còste vint francs.
COSETTE-TA-WEB	Vai!, qu’auetz rason, didec eth desconeishut.
COSETTE-TA-WEB	Senhor, didec Thenardier damb un arridolet, vos i vau a amiar.
COSETTE-TA-WEB	Cuelhec era lum, cuelhec er òme eth sòn baston e eth sòn hardèu, e Thenardier l’amièc en un quarto deth prumèr estatge, ornat damb un luxe esplendid, damb mòbles acajó e un lhet en forma de vaishèth damb damasses de percala vermelha.
COSETTE-TA-WEB	Que signifique aquerò?, didec eth viatjaire.
COSETTE-TA-WEB	Qu’ei era nòsta cramba noviau, didec er ostalèr.
COSETTE-TA-WEB	Era mia esposa e jo que dormim ara en ua auta.
COSETTE-TA-WEB	Aciu que non se i entre senon tres o quate còps ar an.
COSETTE-TA-WEB	E aquerò se qué ei?, seguic eth desconeishut.
COSETTE-TA-WEB	Delà d’aquerò, Thenardier mentie.
COSETTE-TA-WEB	Quan cuelhec, de loguèr, aquera casòta entà convertir-la en tauèrna, trapèc aqueth quarto moblat d’aquera sòrta, e crompèc es mòbles e es flors de color iranja, en tot pensar qu’aquerò projectarie ua graciosa ombra sus era “sua esposa”, e balharie ara sua casa çò qu’es anglesi criden respectabilitat.
COSETTE-TA-WEB	Quan eth desconeishut se virèc, ja auie despareishut Thenardier, en to retirar-se discrètaments sense gausar dar era bona net, non volent tractar damb ua cordialitat pòc respectuosa a un òme que se proposaue espelar reiaument a londeman.
COSETTE-TA-WEB	Er ostalèr se retirèc en sòn quarto.
COSETTE-TA-WEB	Quan entenec entrar ath sòn marit, se virèc e didec:
COSETTE-TA-WEB	Sabes que deman boti a Cosette ath miei der arriuet?
COSETTE-TA-WEB	Thenardier responec heredaments:
COSETTE-TA-WEB	Que t’ac as agarrat massa ara valenta.
COSETTE-TA-WEB	Eth viatjaire, ath sòn torn, auie metut en un cornèr eth sòn baston e eth sòn hardèu.
COSETTE-TA-WEB	Dempús se treiguec es sabates, cuelhec ua des dues candèles, amortèc era auta, dauric era pòrta e gessec deth quarto, guardant ath sòn entorn coma cercant quauquarren.
COSETTE-TA-WEB	Passèc un correder e arribèc enquiara escala.
COSETTE-TA-WEB	Aquiu entenec un bronit plan leugèr, semblable ara respiracion d’un mainatge.
COSETTE-TA-WEB	Se deishec amiar per aguest bronit e arribèc en ua sòrta de uet triangular hèt dejós dera escala, o mielhor dit, format pera madeisha escala.
COSETTE-TA-WEB	Aguest uet non ère ua auta causa que çò que restaue naturauments jos es gradons.
COSETTE-TA-WEB	Aquiu, entre tota sòrta de tistèrs e trastes vielhs, entre eth povàs e es telaranhes, i auie un lhet, se se pòt cridar lhet a ua jaça plia de horats que mostrauen era palha, e ua vana traucada que deishaue veir era jaça.
COSETTE-TA-WEB	Non auie linçòs e ère estenut peth tèrra.
COSETTE-TA-WEB	En aguest lhet dormie Cosette.
COSETTE-TA-WEB	S’apressèc er òme e la guardèc un instant.
COSETTE-TA-WEB	Cosette dormie prigondaments e ère vestida.
COSETTE-TA-WEB	Estaue abraçada ara pipa qu’es sòns grani uelhs dubèrts ludien ena escurina.
COSETTE-TA-WEB	De quan en quan deishaue anar un long alend, coma se s’anèsse a desvelhar, e sarraue era pipa enes sòns braci lèu convulsiuaments.
COSETTE-TA-WEB	Ath costat deth sòn lhet non i auie senon un esclòp.
COSETTE-TA-WEB	Ua pòrta que i auie ath cant deth horat de Cosette deishaue veir un quarto escur, pro gran.
COSETTE-TA-WEB	Eth desconeishut se calèc en eth.
COSETTE-TA-WEB	Ath hons, a trauèrs d’ua pòrta de veire, se vedien dus lhets bessons fòrça blanqui.
COSETTE-TA-WEB	Qu’èren es d’Azelma e Eponina.
COSETTE-TA-WEB	Darrèr deth lhet s’aubiraue ua cunhèra sense damassi a on dormie un mainatjon qu’auie estat cridant tota era net.
COSETTE-TA-WEB	Es desconeishut concludic qu’aguest quarto comunicaue damb es des esposi Thenardier.
COSETTE-TA-WEB	Ère a mand de retirar-se quan se n’encuedèc dera humeneja, ua d’aguestes vastes humeneges d’aubèrja, a on tostemp i a pòc de huec, quan n’a, e que hè hered solet veder-les.
COSETTE-TA-WEB	En aquera non i auie huec, ne quitament cendre, çò que cridèc, totun, era atencion deth viatjaire.
COSETTE-TA-WEB	I auie, plan, dues sabatetes de mainada, de forma beròia, e desparières en granor; eth desconeishut rebrembèc eth graciós e immemoriau costum des mainatges, que boten eth sòn caucèr ena humeneja era net de Nadau demorant aquiu enes tenèbres quauque present d’ua brava hada.
COSETTE-TA-WEB	Eponina e Azelma non auien mancat ad aguest costum, e cadua auie botat ua des sues sabates ena humeneja.
COSETTE-TA-WEB	Eth viatjaire s’inclinèc entada eri.
COSETTE-TA-WEB	Era hada, ei a díder, era mair auie hèt era sua visita, e se vedie lúder en cada sabata ua magnifica moneda de dètz sòus, plan naua.
COSETTE-TA-WEB	Se tornec a lheuar er òme, e ja se n’anaue, quan vedec en cornèr mès escur dera humeneja, un aute objècte.
COSETTE-TA-WEB	Guardèc e vedec qu’ère un esclòp, un orrible esclòp dera husta mès basta, miei trincat, e tot caperat de cendre e de hanga seca.
COSETTE-TA-WEB	Qu’ère er esclòp de Cosette.
COSETTE-TA-WEB	Cosette, damb aguesta trenda confiança des mainatges que pòt enganhar-les tostemp, sense descoratjar- les jamès, auie botat tanben eth sòn esclòp ena humeneja.
COSETTE-TA-WEB	En esclòp que non i auie arren.
COSETTE-TA-WEB	Dempús entornèc de puntetes entara sua cramba.
COSETTE-TA-WEB	IX.- Thenardier manobrant.
COSETTE-TA-WEB	Londeman, aumens dus quarts d’ora abans que hèsse dia, Thenardier, seigut ath cant d’ua taula ena sala der embaish dera tauèrna, damb ua pluma ena man, e illuminat pera lum d’ua candèla, compausaue eth compde deth viatjaire deth leviton auriò.
COSETTE-TA-WEB	Era hemna, de pès, miei inclinada entada eth, lo seguie de uelh.
COSETTE-TA-WEB	Non badaue boca.
COSETTE-TA-WEB	Que i auie, d’un costat, ua meditacion prigonda; der aute, aguesta admiracion religiosa que se ve néisher e desvolopar ua meravilha der esperit uman.
COSETTE-TA-WEB	Ena casa s’entenie un bronit; qu’ère era Lauseta qu’escampaue era escala.
COSETTE-TA-WEB	Thenardier costèc era òbra mèstra:
COSETTE-TA-WEB	Servici ère escrit servisi.
COSETTE-TA-WEB	Thenardier, coma toti es grani artistes, non ère content damb era sua òbra.
COSETTE-TA-WEB	Bè!, didec.
COSETTE-TA-WEB	Thenardier, qu’as rason, que deu aquerò, gasulhèc era hemna que pensaue ena pipa autrejada a Cosette dauant des sues hilhes; qu’ei just, mès qu’ei massa.
COSETTE-TA-WEB	Non ac volerà pagar.
COSETTE-TA-WEB	Thenardier arric heredaments e didec:
COSETTE-TA-WEB	Pagarà.
COSETTE-TA-WEB	Aguest arridolet ère era expression suprèma dera conviccion e dera autoritat.
COSETTE-TA-WEB	Çò que se didie atau, que li calie passar infaliblaments.
COSETTE-TA-WEB	Era hemna non persutèc.
COSETTE-TA-WEB	Se metec a aprair es taules; eth marit comencèc a passejar pera sala.
COSETTE-TA-WEB	Un moment dempús higec:
COSETTE-TA-WEB	Jo, ça que la, deui mil cinc cents francs!
COSETTE-TA-WEB	A!, seguic era hemna; non desbrembes qu’aué boti a Cosette en carrèr: monstre!
COSETTE-TA-WEB	Que se me minge eth còs damb era sua pipa!
COSETTE-TA-WEB	M’estimaria mès maridar-me damb Loís XVIII qu’auer-la en casa un dia mès!
COSETTE-TA-WEB	Thenardier aluguèc era sua pipa e responec entre dues bohades de hum:
COSETTE-TA-WEB	Li balharàs ar òme aguest compde.
COSETTE-TA-WEB	Dempús gessec.
COSETTE-TA-WEB	A penes auec metut eth pè dehòra dera sala qu’entrèc eth viatjaire.
COSETTE-TA-WEB	Er òme auriò amiaue ena man eth sòn baston e eth sòn hardèu.
COSETTE-TA-WEB	Vai!
COSETTE-TA-WEB	Tan lèu de pès!, didec era Thenardier.
COSETTE-TA-WEB	E ath còp que parlaue, daue torns ath compde qu’amiaue entre es dits, en tot hèr-li plecs damb es ungles.
COSETTE-TA-WEB	Eth sòn ròstre dur presentaue ua expression que l’ère abituau, era dera timiditat e der escrupul.
COSETTE-TA-WEB	Presentar semblable compde a un òme qu’amiaue tan perfèctaments era mina “d’un praube” li semblaue ua causa impròpia.
COSETTE-TA-WEB	Eth viatjaire estaue cogitós e distrèt.
COSETTE-TA-WEB	Responec:
COSETTE-TA-WEB	Òc, senhora, me’n vau.
COSETTE-TA-WEB	Eth senhor, seguic aguesta, non auie ahèrs en Montfermeil?
COSETTE-TA-WEB	Non; que passi per aciu, e arren mès.
COSETTE-TA-WEB	Senhora, higec, guaire li deui?
COSETTE-TA-WEB	Era Thenardier, sense respòner, l’autregèc eth compde plegat.
COSETTE-TA-WEB	Senhora, contunhèc, hètz boni negòcis en Montfermeil?
COSETTE-TA-WEB	Atau, atau, senhor, responec era Thenardier en tot admirar-se de non veir ua auta classa d’explossion.
COSETTE-TA-WEB	E contunhèc damb accent elegiac e planhós: Ai!
COSETTE-TA-WEB	E, ath delà, auem tan pòqui senhors per aciu.
COSETTE-TA-WEB	Ja ac vedetz, tota aguesta gent, mès o mens.
COSETTE-TA-WEB	Se non venguesse a còps viatjaires generosi e rics coma eth senhor!
COSETTE-TA-WEB	Auem tantes despenes!
COSETTE-TA-WEB	Guardatz, aguesta mainada mos còste es uelhs dera cara.
COSETTE-TA-WEB	Quina mainada?
COSETTE-TA-WEB	Ja sabetz, Cosette!
COSETTE-TA-WEB	Era Lauseta coma la criden en país.
COSETTE-TA-WEB	A!, didec er òme.
COSETTE-TA-WEB	Era Thenardier contunhèc:
COSETTE-TA-WEB	Be ne son de bèsties aguesti campanhards damb es sòns maunòms!
COSETTE-TA-WEB	Que semble mèsalèu ua arrata-cauda qu’ua lauseta.
COSETTE-TA-WEB	Ja vedetz, senhor!
COSETTE-TA-WEB	Nosati non demanem caritat, mès que tanpòc la podem balhar.
COSETTE-TA-WEB	Non guanham arren, e mos cau pagar fòrça!
COSETTE-TA-WEB	Era patent, es impòsti, era contribucion de pòrtes e hièstres, era de sòs addicionaus!
COSETTE-TA-WEB	Ja sabetz qu’eth govèrn demane fòrça sòs.
COSETTE-TA-WEB	E ath delà, è as mies hilhes.
COSETTE-TA-WEB	Que non è besonh de criar as hilhs de d’auti.
COSETTE-TA-WEB	E se vos la treiguessen?
COSETTE-TA-WEB	A qui?
COSETTE-TA-WEB	Ara Cosette?
COSETTE-TA-WEB	A, senhor!
COSETTE-TA-WEB	Eth mèn bon senhor!
COSETTE-TA-WEB	Cuelhetz-la, bon apetit, cuelhetz-la, sauvatz-la-vos damb sucre, damb truhes neres; beuetz-la-vos, minjatz-la- vos e sigatz benedit dera Vèrge Maria e de toti es sants deth paradís.
COSETTE-TA-WEB	Qu’ei hèt.
COSETTE-TA-WEB	De vertat?
COSETTE-TA-WEB	Vo’la hètz a vier?
COSETTE-TA-WEB	Que me la hèsqui a vier.
COSETTE-TA-WEB	Ara?
COSETTE-TA-WEB	Ara madeish.
COSETTE-TA-WEB	Cridatz-la.
COSETTE-TA-WEB	Cosette!, cridèc era Thenardier.
COSETTE-TA-WEB	Mentretant, contunhèc er òme, vau a pagar-vos eth mèn compde.
COSETTE-TA-WEB	Guaire ei?
COSETTE-TA-WEB	Hèc ua lucada en compde e non podec reprimir un movement de suspresa:
COSETTE-TA-WEB	Vint-e-tres francs!
COSETTE-TA-WEB	Guardèc ara tauernèra, e repetic:
COSETTE-TA-WEB	Vint-e-tres francs?
COSETTE-TA-WEB	Era Thenardie qu’auie auut temps de premanir-se entath patac.
COSETTE-TA-WEB	Macareu!
COSETTE-TA-WEB	Òc, senhor!, vint-e-tres francs.
COSETTE-TA-WEB	Anatz a cercar ara mainada, didec.
COSETTE-TA-WEB	En aguest moment Thenardier s’auancèc ath miei dera sala e didec:
COSETTE-TA-WEB	Eth senhor non deu senon vint-e-sies sòus.
COSETTE-TA-WEB	Vint-e-sies sòus!, didec era hemna.
COSETTE-TA-WEB	Vint sòus peth quarto, contunhèc heredaments Thenardier, e sies sòus peth sopar.
COSETTE-TA-WEB	Per çò que hè ara mainada que me cau parlat un shinhau damb eth senhor.
COSETTE-TA-WEB	Dèisha-mos solets.
COSETTE-TA-WEB	Era Thenardier experimentèc ua d’aguestes alugades que còsten es traits imprevisti de talent.
COSETTE-TA-WEB	Se’n sabec qu’eth gran actor entraue en scèna; non badèc boca e gessec dera sala.
COSETTE-TA-WEB	Tanlèu sigueren solets, Thenardier l’aufric ua cagira ath viatjaire.
COSETTE-TA-WEB	Aguest se seiguec; Thenardier s’estèc de pès e eth sòn ròstre cuelhec ua expression singulara de bontat e simplicitat.
COSETTE-TA-WEB	Eth viatjaire li tachèc es uelhs.
COSETTE-TA-WEB	Quina mainada?
COSETTE-TA-WEB	Thenardier seguic:
COSETTE-TA-WEB	Qu’ei ua causa singulara!
COSETTE-TA-WEB	Mès un que non i pot hèr arren: quan un s’apassione per ua persona… ja ac vedetz.
COSETTE-TA-WEB	Qué m’impòrten toti aguesti sòs?
COSETTE-TA-WEB	Sauvatz-vos es vòstes monedes de cent sòus.
COSETTE-TA-WEB	Que non voi balhar ara mainada.
COSETTE-TA-WEB	A qui non voletz balhar?, preguntèc eth viatjaire.
COSETTE-TA-WEB	Que ja ac vedetz, ara nòsta petita Cosette.
COSETTE-TA-WEB	Non volíetz hèr-la-vos a vier?
COSETTE-TA-WEB	Donques plan, que parli francaments; tan cèrt coma qu’ètz un òme aunèst, que non posqui consentir en aquerò.
COSETTE-TA-WEB	Aguesta mainada que me mancarie.
COSETTE-TA-WEB	Coma que sò en tot manejar-la de petita.
COSETTE-TA-WEB	Qu’ei vertat que mos còste sòs; qu’ei vertat qu’a defèctes e que non èm rics, e qu’è pagat mès de quate cents francs en medecines sonque que per ua des sues malauties.
COSETTE-TA-WEB	Mès que me calie hèr quauquarren, per Diu!
COSETTE-TA-WEB	Non a pair ne mair, jo l’è criada.
COSETTE-TA-WEB	Qu’è pan entada era e entà jo.
COSETTE-TA-WEB	Plan, donc, jo qu’estimi ad aguesta mainada.
COSETTE-TA-WEB	Ja ac comprenetz, un que cuelh afeccion as persones; jo qu’è mès còr que cap, l’estimi; era mia hemna qu’a eth gèni viu, mès que tanben l’estime.
COSETTE-TA-WEB	L’auem coma hilha nòsta.
COSETTE-TA-WEB	Non podem renonciar a enténer era sua parlòta mainadenca ena nòsta casa.
COSETTE-TA-WEB	Eth desconeishut seguie campant-lo fixaments.
COSETTE-TA-WEB	Thenardier contunhèc:
COSETTE-TA-WEB	Perdonatz, senhor, mès que non se balhe un hilh, atau coma atau, ath prumèr que vie.
COSETTE-TA-WEB	Non ei vertat qu’è rason?
COSETTE-TA-WEB	Ath delà, non digui que non; qu’ètz ric, semblatz brave, e se siguesse entara sua felicitat…
COSETTE-TA-WEB	Mès jo que voleria saber… me comprenetz?
COSETTE-TA-WEB	Supausem, ei ua supausicion, que jo la deishèssa partir, e me sacrifiquèssa; que voleria saber entà on l’amiatz; voleria non deishar-la de uelh, saber en quina casa s’està, pr’amor de vier a veder-la de quan en quan e que se’n sabesse de qué eth sòn bon pair que l’a criat velhe per era.
COSETTE-TA-WEB	Plan, que i a causes que non son possibles.
COSETTE-TA-WEB	Jo ne tansevolh me’n sai deth vòste nòm.
COSETTE-TA-WEB	Se vo’la héssetz a vier dideria: “Era Lauseta?
COSETTE-TA-WEB	A on ei?” Aumens auria besonh de veir bèth tròç de papèr, ua mòstra aumens deth vòste passapòrt.
COSETTE-TA-WEB	Eth desconeishut sense deishar de guardar-lo damb aguesta guardada que se cale, entà didè’c atau, enquiath hons dera consciéncia, li responec damb accent grèu e fèrm:
COSETTE-TA-WEB	Senhor Thenardier, entà vier a cinc lègues de París que non cau passapòrt.
COSETTE-TA-WEB	Se me hèsqui a vier a Cosette, me la harè a vier, e arren mès.
COSETTE-TA-WEB	Vos que non vo’n saberatz deth mèn nòm, ne dera mia cramba, ne a on a anat a parar, e era mia intencion ei que non vos torne a veir ena sua vida.
COSETTE-TA-WEB	Trinqui eth ligam qu’a en pè e se’n va. Vos conven?
COSETTE-TA-WEB	Òc o non?
COSETTE-TA-WEB	Aquerò siguec coma ua sòrta d’intuicion; comprenec aquerò damb era sua prestesa clara e sagaça.
COSETTE-TA-WEB	Era vesilha, ath còp que beuie damb es traginèrs, tant que humaue, tau que cantaue coples obscènes, auie passat era net campant ath viatjaire, espiant-lo coma a un gat, e estudiant-lo coma un matematic.
COSETTE-TA-WEB	L’auie espiat ath còp peth sòn compde, per plaser e per instint, espiat coma se l’auessen pagat per aquerò.
COSETTE-TA-WEB	Non se l’auie escapat ne un gèst, ne un movement der òme deth leviton auriò.
COSETTE-TA-WEB	Enquia e tot abans de qué eth desconeishut mostrèsse tan claraments eth sòn interès per Cosette, Thenardier ac auie endonviat.
COSETTE-TA-WEB	Qu’auie susprenut es guardades prigondes deth vielh tachades tostemp ena mainada.
COSETTE-TA-WEB	Qui ère aguest òme?
COSETTE-TA-WEB	Per qué damb tant de sòs ena sua borsa amiaue un vestit tan miserable?
COSETTE-TA-WEB	Preguntes que se hège sense poder responer-les, e que l’irritauen.
COSETTE-TA-WEB	Tota era net auie estat pensat en aquerò.
COSETTE-TA-WEB	Non poirie èster eth pair de Cosette?
COSETTE-TA-WEB	Serie eth sòn pairin?
COSETTE-TA-WEB	Alavetz per qué non se daue a conéisher de seguit?
COSETTE-TA-WEB	Quan un a un dret, que hè usatge d’eth.
COSETTE-TA-WEB	Evidentaments aqueth òme non auie eth dret sus Cosette.
COSETTE-TA-WEB	Qui ère, donc?
COSETTE-TA-WEB	Thenardier se perdie en supausicions.
COSETTE-TA-WEB	Entrevedie tot e non vedie arren.
COSETTE-TA-WEB	Siguesse çò que siguesse, entamenant convèrsa damb aqueth òme, segur coma n’ère de qué i auie un secret en tot aquerò, segur de qué er òme ère interessat en estar-se d’incognit, se sentie fòrt; ara responsa clara e fèrma deth viatjaire, quan vedec qu’eth misteriós personatge ère simplaments misteriós, se sentec fèble.
COSETTE-TA-WEB	Non se demoraue ua causa atau.
COSETTE-TA-WEB	Que siguec era derrota des sues conjectures.
COSETTE-TA-WEB	Arremassèc es sues idies, pesèc tot aquerò en ua segonda.
COSETTE-TA-WEB	Thenardier qu’ère un d’aguesti òmes que jutgen ua situacion en un còp de uelh.
COSETTE-TA-WEB	Calculèc qu’ère eth moment de vier dret e rapid en ahèr.
COSETTE-TA-WEB	Hec coma es grani capitans en aguest instant decisiu que solet eri coneishen; desnishèc de ressabuda era sua bataria.
COSETTE-TA-WEB	Senhor, didec, qu’è besonh de mil cinc cents francs.
COSETTE-TA-WEB	Eth viatjaire cuelhec dera sua pòcha d’un des costats, ua cartèra vielha de coeire nere, la dauric e treiguec d’era tres bilhets de banc que botèc sus era taula.
COSETTE-TA-WEB	Dempús apuèc eth sòn ample dit pòdo sus aguesti bilhets e li didec ath tauernèr:
COSETTE-TA-WEB	Hètz a vier a Cosette.
COSETTE-TA-WEB	Mentre se passaue aquerò, qué hège Cosette?
COSETTE-TA-WEB	Cosette, en desvelhar-se, auie corrut a veir eth sòn esclòp.Trapèc en eth era moneda d’aur.
COSETTE-TA-WEB	Que non ère un napoleon, ère ua d’aguestes monedes de vint francs, plan naua, deth temps dera Restauracion, qu’era sua efigia, era còla prusiana, auie remplaçat ara corona de laurèr.
COSETTE-TA-WEB	Cosette quedèc enludernada; eth sòn destin començaue a embriagar-la.
COSETTE-TA-WEB	Non sabie se qué ère ua moneda d’aur, non l’auie vista jamès, e se l’amaguèc de seguit ena sua pòcha, coma se l’auesse panat.
COSETTE-TA-WEB	Ça que la, coneishie qu’aquera moneda ère totauments sua; endonviaue d’a on li venguie eth present, mès sentie ua sòrta d’alegria plia de pòur.
COSETTE-TA-WEB	Qu’ère contenta; ère, mès que mès, atupida.
COSETTE-TA-WEB	Aqueres causes tan magnifiques e tan polides non li semblauen reaus.
COSETTE-TA-WEB	Era pipa li hège pòur, era moneda d’aur li hège pòur.
COSETTE-TA-WEB	Tremolaue vagaments dauant d’aguestes magnificéncies.
COSETTE-TA-WEB	Sonque eth desconeishut non l’espaurie; ath contrari, la padegaue.
COSETTE-TA-WEB	Dès era vesilha, a trauèrs dera admiracion e, ath miei deth sòn saunei, pensaue en sòn esperit de mainada en aqueth òme que semblaue vielh, e praube, e tanben trist, e qu’ère tan ric e brave.
COSETTE-TA-WEB	Dès que l’auie trapat en bòsc tot auie cambiat entada era.
COSETTE-TA-WEB	Mens erosa qu’era mès petita irongla, non auie sabut jamès çò que ei refugiar-se ara ombra d’ua mair e jos es sues ales.
COSETTE-TA-WEB	Hège cinc ans, ei a díder, tan luenh coma podien arribar es sòns rebrembes, qu’era prauba mainada non hège senon tremolar e estrementir-se.
COSETTE-TA-WEB	Auie estat tostemp nuda jos eth rude vent deth malastre; ara li semblaue qu’ère vestida.
COSETTE-TA-WEB	En d’auti tempsi, era sua amna auie hered; ara sentie calor.
COSETTE-TA-WEB	Cosette non auie ja tanta pòur ara Thenardier, que ja non ère soleta, n’auie un que velhaue per era.
COSETTE-TA-WEB	S’auie botat de seguit a trabalhar coma toti es maitins.
COSETTE-TA-WEB	Aqueth loís qu’auie damb era, ena madeisha pòcha deth sòn devantau, d’a on eth dia anterior l’auie queigut era moneda de quinze sòus, la tenguie distrèta.
COSETTE-TA-WEB	Non gausaue tocar-lo; mès se passaue a viatges cinc menutes contemplant-lo, e, que mos ac cau díder, damb era lengua dehòra.
COSETTE-TA-WEB	Escampaue era escala e de quan en quan se posaue e s’estaue quieta, en tot desbrembar era sua escampa e er univèrs sancer, ocupada en veir lúder aqueth astre ath hons dera sua pòcha.
COSETTE-TA-WEB	En ua d’aguestes contemplacions s’apressèc ada era era Thenardier.
COSETTE-TA-WEB	Per orde deth sòn marit auie vengut a cercar-la.
COSETTE-TA-WEB	Cosette, didec damb doçor, vene ara madeish.
COSETTE-TA-WEB	Un instant dempús entraue Cosette ena sala der embaish.
COSETTE-TA-WEB	Eth desconeishut cuelhec eth hardèu qu’auie amiat e lo desliguèc.
COSETTE-TA-WEB	Aguest hardèu contenguie un vestidet de lan, un devantau, un gilet de fustani, ua samarreta, un mocador, cauces de lan, sabates, un vestit complet entà ua mainada de sèt ans: tot de color nere.
COSETTE-TA-WEB	Hilha mia, didec er òme, cuelh aquerò e ve-te’n a vestir-te de seguit.
COSETTE-TA-WEB	Hège dia quan es abitants de Montfermeil, que començauen a daurir es sues pòrtes, vederen passar peth carrèr de París a un òme vestit praubaments qu’amiaue dera man a ua mainada vestida de dò damb ua pipa de color ròsa enes braci.
COSETTE-TA-WEB	Se filauen de cap tara part de Livry.
COSETTE-TA-WEB	Qu’èren eth nòste òme e Cosette.
COSETTE-TA-WEB	Cosette se n’anaue.
COSETTE-TA-WEB	Damb qui?
COSETTE-TA-WEB	Ac ignoraue.
COSETTE-TA-WEB	Entà on?
COSETTE-TA-WEB	Non ac sabie.
COSETTE-TA-WEB	Tot çò que comprenie ère que deishaue ath sòn darrèr era tauèrna de Thenardier.
COSETTE-TA-WEB	Arrés auie pensat a dider-se adiu d’era, ne era de dider-se adiu d’arrés.
COSETTE-TA-WEB	Gessie d’aquera casa, odiant e odiada.
COSETTE-TA-WEB	Cosette caminaue grèuments, daurint es sòn grani uelhs e contemplant eth cèu.
COSETTE-TA-WEB	Auie botat eth loís ena pòcha deth devantau nau.
COSETTE-TA-WEB	De quan en quan s’ajocaue e li calaue ua guardada; dempús guardaue ath brave òme.
COSETTE-TA-WEB	Sentie ua causa coma s’auesse estat près de Diu.
COSETTE-TA-WEB	X.- De com qui cèrque çò de mielhor pòt trapar çò de pejor.
COSETTE-TA-WEB	Era Thenardier, sivans eth sòn costum, auie deishat qu’eth sòn marit hèsse çò que volesse.
COSETTE-TA-WEB	Demoraue grani eveniments.
COSETTE-TA-WEB	Dempús qu’er òme e Cosette auessen partit Thenardier deishèc passar un quart d’ora long; dempús la cridèc a despart e li mostrèc es mil cinc cents francs.
COSETTE-TA-WEB	Sonque aquerò!, didec era hemna.
COSETTE-TA-WEB	Eth còp que siguec acertat.
COSETTE-TA-WEB	En realitat qu’as rason, didec Thenardier; que sò un pèc.
COSETTE-TA-WEB	Pleguèc es tres bilhets de banc, se les sauvèc ena pòcha e gessec ath mès córrer; mès s’enganhèc de camin e cuelhec eth prumèr ara dreta.
COSETTE-TA-WEB	Quauqui vesins, que s’informèc, li heren apraiar eth sòn error; qu’auien vist ara Lauseta e ar òme cuéher era direccion de Livry.
COSETTE-TA-WEB	Seguic aguesta indicacion, marchant ara prèssa e parlant damb eth madeish.
COSETTE-TA-WEB	Aguest òme qu’ei evidentaments un milionari vestit d’auriò, e jo que sò un animau.
COSETTE-TA-WEB	Prumèr a balhat vint sòus, dempús cinc francs, dempús cinquanta francs, ara seguida mil cinc cents, e damb eth madeish assopliment.
COSETTE-TA-WEB	Qu’aurie balhat quinze mil francs; mès jo que l’agarrarè de nauèth.
COSETTE-TA-WEB	E dempús, aguest hardèu de ròba premanit per auança entara mainada.
COSETTE-TA-WEB	Tot aquerò qu’ère singular; que i auie fòrça misteris aquiu, e eth que cuelh un secret non lo dèishe tant aisidaments.
COSETTE-TA-WEB	Es secrets des rics son esponges plies d’aur que mos cau saber exprimir.
COSETTE-TA-WEB	Toti aguesti pensaments borien en sòn cervèth.
COSETTE-TA-WEB	Quan se ges de Montfermeil e s’arribe ath marrèc que hè eth camin que va entà Livry, se ve desvolopar-se aguest camin plan luenh pera planhèra.
COSETTE-TA-WEB	En arribar aquiu, Thenardier calculèc que ja li calie veir ar ome e ara mainada.
COSETTE-TA-WEB	Campèc tan luenh coma era vista l’artenhie, e non vedec arren.
COSETTE-TA-WEB	Tornèc a informar-se; totun, que perdie temps.
COSETTE-TA-WEB	Quauqui caminaires li dideren qu’er òme e era mainada que cercaue s’auien endralhat de cap as bòsqui pera part de Gagny.
COSETTE-TA-WEB	Pressèc, donc, era marcha en aguesta direccion.
COSETTE-TA-WEB	Ath delà coneishie plan ben eth país.
COSETTE-TA-WEB	Qu’auia d’auer agarrat eth fusilh!, exclamèc.
COSETTE-TA-WEB	Thenardier qu’ère ua d’aguestes natures dobles que trapam quauqui viatges entre nosati sense saber-mo’n, e que despareishen sense que les ajam coneishut, pr’amor qu’eth destin non les a mostrat senon per un costat.
COSETTE-TA-WEB	Era sòrt de fòrça òmes qu’ei víuer atau, miei negadi ena ombra.
COSETTE-TA-WEB	En ua situacion tranquilla e normau, Thenardier qu’auie tot çò que s’auie de besonh entà representar, non digam entà èster, çò que s’a convengut a cridar un comerciant aunèst, un bon ciutadan.
COSETTE-TA-WEB	Ath còp, dades aguestes circonstàncies, e vient cèrtes secodides quan se quilhen es capes inferiores dera sua natura, qu’auie tot çò de besonh entà èster un criminau.
COSETTE-TA-WEB	Ère un botiguèr qu’en eth i auie quauquarren de monstre.
COSETTE-TA-WEB	Satanàs deuie ajocar-se en bèri moments en quauque cornèr deth trauc a on viuie Thenardier, e reflexionar dauant d’aquera òbra mèstra de perversitat.
COSETTE-TA-WEB	Dempús de trantalhar un instant: “Bè, pensèc; qu’aurien temps entà húger”.
COSETTE-TA-WEB	Plan, donc, quan passèc es estanhs e trauessèc oblicuaments era grana clarulha deth bòsc qu’ei ara dreta dera albareda de Bellevue, en arribar en carrèr de potja qu’entornege lèu tot eth ticolet, e que capère era vòuta der ancian canau des aigües dera abadia de Chelles, vedec ath dessús d’un matarràs un chapèu que sus eth ja auie hèt fòrça conjectures.
COSETTE-TA-WEB	Qu’ère eth chapèu der òme.
COSETTE-TA-WEB	Eth romegàs ère baish: Thenardier coneishec qu’er òme e Cosette èren seigudi aquiu.
COSETTE-TA-WEB	No se vedie ara mainada, per çò de petita qu’ère, mès se vedie eth cap dera pipa.
COSETTE-TA-WEB	Thenardier non s’enganhaue.
COSETTE-TA-WEB	Er òme s’auie seigut aquiu entà deishar descansar un shinhau a Cosette.
COSETTE-TA-WEB	Eth tauernèr cuelhec eth carrèr deth romegàs e campèc còp sec dauant des que cercaue.
COSETTE-TA-WEB	En parlar atau entornaue ath viatjaire es tres bilhets de banc.
COSETTE-TA-WEB	Er òme lheuèc es uelhs.
COSETTE-TA-WEB	Qué signifique aquerò?
COSETTE-TA-WEB	Thenardier responec respectuosaments:
COSETTE-TA-WEB	Senhor, aquerò vò díder que me torni a demorar damb Cosette.
COSETTE-TA-WEB	Cosette s’estrementic, e se sarrèc mès e mès contra er òme.
COSETTE-TA-WEB	Tornatz entà demorar-vos damb Cosette?
COSETTE-TA-WEB	Òc, senhor, la torni a cuélher.
COSETTE-TA-WEB	Q’ac è pensat ben.
COSETTE-TA-WEB	Jo, francaments, que non è eth dret de balhar-la-vos.
COSETTE-TA-WEB	Sò un òme aunèst, ja ac vedetz.
COSETTE-TA-WEB	Aguesta mainada que non ei mia, senon de sa mair.
COSETTE-TA-WEB	Sa mair me la fidèc, e non posqui autrejar-la senon ada era.
COSETTE-TA-WEB	Me dideratz: “Mès era mair a mòrt”.
COSETTE-TA-WEB	Plan, donc, en aguest cas, sonque posqui autrejar era mainada a ua persona que me hèsque a vier un papèr signat pera mair, qu’en eth se me mane autrejar era mainada ad aguesta persona.
COSETTE-TA-WEB	Aquerò qu’ei clar.
COSETTE-TA-WEB	Er òme, sense respòner, metec era man ena pòcha.
COSETTE-TA-WEB	Eth tauernèr sentec un caudheired d’alegria.
COSETTE-TA-WEB	Tiem-mos fèrms.
COSETTE-TA-WEB	Me va a crompar!” Abans de daurir eth viatjaire era cartera, hèc ua guardada ath sòn entorn.
COSETTE-TA-WEB	Eth lòc qu’ère totafèt desèrt: non i auie ua amna en bòsc ne ena val.
COSETTE-TA-WEB	Dauric er òme era cartera e treiguec d’era, non eth paquet de bilhets de banc que demoraue Thenardier, senon un simple papèr que despleguèc e presentèc ath tauernèr en tot dider-li:
COSETTE-TA-WEB	Qu’auetz rason; liegetz.
COSETTE-TA-WEB	Cuelhec eth papèr Thenardier, e liegec:
COSETTE-TA-WEB	M… ara vòra de M…, 25 de marsde 1823.
COSETTE-TA-WEB	Senhor, Thenardier: Autrejaratz a Cosette ath portador.
COSETTE-TA-WEB	Qu’è er aunor d’enviar-vos toti es mèns respèctes.
COSETTE-TA-WEB	Arreconeishetz aguesta signatura?, seguic er òme.
COSETTE-TA-WEB	Qu’ère, plan, era signatura de Fantina.
COSETTE-TA-WEB	Thenardier l’arreconeishec.
COSETTE-TA-WEB	Que non i auie arren entà replicar.
COSETTE-TA-WEB	Sentec dus despièchs violents, eth despièch de renonciar ara corrupcion que demoraue, e eth de veder-se vençut.
COSETTE-TA-WEB	Er òme higec:
COSETTE-TA-WEB	Que podetz sauvar aguest papèr entara vòsta descarga.
COSETTE-TA-WEB	Thenardier hec repè en bon orde.
COSETTE-TA-WEB	Aguesta signatura qu’ei pro ben imitada, gasulhèc entre dents.
COSETTE-TA-WEB	Dempús sagèc un esfòrç desesperat.
COSETTE-TA-WEB	Senhor, didec, qu’està ben, donques qu’ètz era persona manada per sa mair.
COSETTE-TA-WEB	Mès qu’ei de besonh pagar-me tot çò que se me deu que non ei pòc.
COSETTE-TA-WEB	Senhor Thenardier, en gèr era mair compdaue que vos deuie cent vint francs; en hereuèr l’auetz manat un compde de cinc cent francs; tà finaus de hereuèr n’auetz recebut tres cents francs, e uns auti tres cents a començaments de mars.
COSETTE-TA-WEB	D’alavetz ençà qu’an passat nau mesi, qu’a quinze francs, sivans eth prètz convengut, son cent trenta cinc francs.
COSETTE-TA-WEB	Auíetz recebut cent francs de mès; vos restaue tà entornar, per tant, trenta cinc francs, e per eri vo n’è dat mil cinc cents.
COSETTE-TA-WEB	Hec coma eth lop, floquèc ua secodida.
COSETTE-TA-WEB	Senhor Fulano, didec decididaments, e deishant aguest còp de cornèr quinsevolh respècte.
COSETTE-TA-WEB	Me tornarè a demorar damb Cosette o me balharatz mil escuds.
COSETTE-TA-WEB	Eth viatjaire didec tranquillaments.
COSETTE-TA-WEB	Vene, Cosette.
COSETTE-TA-WEB	Thenardier notèc era enormitat deth baston e era soletat deth lòc.
COSETTE-TA-WEB	Ça que la, non se dec per vençut.
COSETTE-TA-WEB	Fantina, e ua consolacion, es mil cinc cents francs.
COSETTE-TA-WEB	Er òme se hège a vier a Cosette ena direccion de Livry e de Bondy.
COSETTE-TA-WEB	Caminaue tot doç, damb eth cap clin, en actitud reflexiua e trista.
COSETTE-TA-WEB	Er iuèrn auie deishat eth bòsc tan despolhat de huelhes, que Thenardier, a maugrat de vier a pro distància, non les deishaue de uelh.
COSETTE-TA-WEB	De quan en quan se viraue er òme e campaue se lo seguien.
COSETTE-TA-WEB	Còp sec, vedec a Thenardier e entrèc, de ressabuda, damb Cosette en ua espessor, a on es dus se podien amagar.
COSETTE-TA-WEB	Macareu!, didec Thenardier, e s’esdeguec ena marcha.
COSETTE-TA-WEB	Era espessor deth romegàs l’auie obligat a apressar-se ada eri.
COSETTE-TA-WEB	Quan er òme siguec en çò de mès espés, se virèc.
COSETTE-TA-WEB	Thenardier sagèc d’amagar-se entre es arrames, mès que non podec empedir que lo vedesse er òme.
COSETTE-TA-WEB	Aguest li lancèc ua guardada inquieta, dempús arroncilhèc es espatles e seguic eth sòn camin.
COSETTE-TA-WEB	Eth tauernèr se metec a seguir-lo.
COSETTE-TA-WEB	Atau caminèren dus cents o tres cents passi.
COSETTE-TA-WEB	Ara seguida, era òme virèc era cara entà darrèr e vedec ath tauernèr.
COSETTE-TA-WEB	Mès aguest còp lo guardèc damb aspècte tant ombriu que Thenardier credec “inutil” vier mès enlà e s’entornèc entà casa.
COSETTE-TA-WEB	Jean Valjean que non auie mòrt.
COSETTE-TA-WEB	En quèir en mar, o mielhor dit, en lançar-se en eth, qu’ère, coma ja s’a vist, sense cadies ne orsets.
COSETTE-TA-WEB	Nadèc entre dues aigües enquia arribar en un vaishèth ancorat, qu’ada eth i auie amarrada ua barca, e trapèc era manèra d’amagar-se en aguesta embarcacion enquiara net.
COSETTE-TA-WEB	Alavetz se metec a nadar de nauèth e gessec en tèrra a pòca distància deth cap Brun.
COSETTE-TA-WEB	Aquiu, coma que non li mancauen sòs, se podec crompar un vestit en ua tauèrna des entorns de Balaguier, qu’ère alavetz eth vestiari comun des forçats escapadi, ua especulacion lucratiua.
COSETTE-TA-WEB	Dempús, coma que toti aguesti hugitius que sagen de burlar era vigilància dera lei e dera fatalitat sociau, seguic un itinerari escur e tortuós.
COSETTE-TA-WEB	Trapèc prumèr aubèrja enes Pradeaux, près de Breausset; dempús se filèc de cap a Grand-Villard, apròp de Briançon, enes Nauts Aups: hujuda escura e angoishanta per camins de bohères, qu’es sòns ramaus son desconeishudi.
COSETTE-TA-WEB	Dempús se podec trapar quauqua tralha deth sòn pas per Ain, en territòri de Civrieux, pes Pirenèus, en Accons, en lòc cridat dera Granja de Doumecq, ath cant deth casalon de Chavailles, e pes entorns de Perigueux, en Bruines, canton de Chapelle- Gonaguet.
COSETTE-TA-WEB	Atau arribèc en París, e viem de veder-lo en Montfermeil.
COSETTE-TA-WEB	Ath delà d’aquerò, se lo credie mòrt, circonstància qu’aumentaue de bèra manèra era escurina que l’enrodaue.
COSETTE-TA-WEB	En París venguec en poder sòn un des jornaus que consignauen eth hèt, que damb aquerò se demorèc mès tranquil e lèu en patz, coma se s’auesse mòrt reauments.
COSETTE-TA-WEB	Era madeisha net que treiguec a Cosette des urpes des Thenardier, entrèc en París, a on arribèc quan hège nets, damb era mainada, pera barralha de Monceaux.
COSETTE-TA-WEB	Aquiu pugèc en un coche de loguèr, que l’amièc entara esplanada der Observatòri.
COSETTE-TA-WEB	Baishèc, paguèc ath menaire, cuelhec a Cosette dera man, e ambdús, ath miei dera escurina dera net, pes desèrti carrèrs pròchi a Lourcine e era Glaciere, se filèren de cap ath baloard der Espitau.
COSETTE-TA-WEB	Non se planhie, mès qu’ère cansada, e Jean Valjean se n’encuedèc ena sua man qu’era prauba mainada tirassaue d’eth en caminar; alavetz la cuelhec en braça; Cosette, sense deishar a Caterina, botèc era sua tèsta sus era espatla de Jean Valjean e s’esclipsèc.
COSETTE-TA-WEB	Libre quatau: Era casa de Gorbeau.
COSETTE-TA-WEB	I.- Maese Gorbeau.
COSETTE-TA-WEB	Eth passejaire solitari que hè quaranta ans s’aventuraue a vier pes barris hòraviadi dera Salpetriere, e a pujar peth baloard enquiara barralha d’Italia, arribaue en lòcs a on s’aurie pogut díder que despareishie París.
COSETTE-TA-WEB	Aqueri lòcs non èren desèrti, donques que i auie caminaires; non èren camp, donques que i auie carrèrs e cases; non èren ua ciutat, donques qu’es carrèrs auien clòts coma enes carretères e en eri possaue era èrba; non èren un bordalat, donques qu’es cases auien ua cèrta nautada.
COSETTE-TA-WEB	Qué èren donc?
COSETTE-TA-WEB	Qu’èren lòcs abitadi, a on non i auie quauquarrés; èren lòcs desèrti, a on i auie gent; èren un baloard dera grana ciutat, un carrèr de París, mès espaventós, pendent era net, qu’ua seuva; mès trist, pendent eth dia, qu’un cementèri.
COSETTE-TA-WEB	Qu’ère er ancian barri deth Mercat de Cavalaria.
COSETTE-TA-WEB	Se se riscaue eth caminaire a vier mès enlà des quate parets caduques d’aguest Mercat; se consentie tansevolhe en passar eth carrèr deth Petit Banquièr; dempús d’auer deishat ara sua dreta un corrau barrat per tanques nautes; dempús un prat a on se quilhauen modelhons de matèries adobadores, semblables as barraques de vibres gigantesqui; dempús un barratge plen de husta de construccion damb pilèrs de socs, brens de ressèga e limalhes, que sus eres ganholaue un enòrme gosset; dempús ua longa tàpia baisha, tota esbauçada, damb ua porteta nera e endolada, plia de mossa, que s’aumplie de flors ena primauèra; dempús, fin finau, en çò de mès desèrt, un orrible e carcavielh edifici, qu’ena sua façada se liegie en letres gròsses: “ENEBIT BOTAR AFICHES”; aguest caminaire aventurèr arribaue ena cantoada deth carrèr des Vignes-Sant-Marcel, latituds pòc coneishudes.
COSETTE-TA-WEB	Aquiu, ath cant d’ua ferrataria, e entre dues tàpies de jardin, se vedie en aqueth temps ua casa que, a prumèr còp de uelh, semblaue petita coma ua cabana e qu’en realitat ère grana coma ua catedrau.
COSETTE-TA-WEB	Era façada que daue tara via publica corresponie ara part laterau der edifici e d’aciu era sua exigüitat aparenta.
COSETTE-TA-WEB	Lèu tota era casa ère amagada.
COSETTE-TA-WEB	Solet se vedien era pòrta e ua hièstra.
COSETTE-TA-WEB	Aguesta casa non auie senon un estatge.
COSETTE-TA-WEB	En examinar-la, aquerò que cridaue era atencion ère qu’aquera pòrta non auie pogut èster jamès senon era pòrta d’ua tuta, tant qu’era hièstra, s’auesse estat dubèrta ena madeisha pèira, en sòrta d’èster-ne en reblatge, aurie pogut èster era hièstra d’un palai.
COSETTE-TA-WEB	Era pòrta non ère qu’un conjunt de hustes querades, grossièraments amassades mejançant trauèsses, semblables a tròci de troncs mau quarradi.
COSETTE-TA-WEB	Aguesta pòrta daue tà ua escala aspra, damb gradons nauti, plei de hanga, de ges e de povàs, e dera madeisha amplada qu’era; escala que se vedie, deth carrèr estant, que pujaue tota dreta e despareishie ena ombra entre dues parets.
COSETTE-TA-WEB	Eth lumendan infòrme d’aguesta pòrta ère caperat per ua estreta husta, qu’ath miei i auie un horat triangular que servie ath còp de lucana e de hiestron quan era pòrta ère barrada.
COSETTE-TA-WEB	En tohut que formaue aguesta darrèra s’auie traçat damb tinta e damb dus còps de bròssa eth numèro 52, e dessús deth hiestron era madeisha bròssa auie escrit eth numèro 50; de manèra qu’eth caminaire non sabie pro ben a on se trapaue.
COSETTE-TA-WEB	Se guardaue tath lumedan dera pòrta se pensaue que se trapaue en numèro 50; se guardaue eth uet interior, vedie eth numèro 52.
COSETTE-TA-WEB	Diuèrsi liròts indefinibles, de color de povàs, penjauen coma damasses deth horat triangular.
COSETTE-TA-WEB	Era hièstra ère ampla e pro nauta e ère ornada de persianes e grani veires quarradi; solet qu’aguesti veires auien diuèrses herides que s’amagauen e se mostrauen ath còp mejançant un bendatge engenhós de papèr; e es persianes, desgahonades e separades, mès menaçauen as caminaires que protegien as logatèrs.
COSETTE-TA-WEB	Mancauen en diuèrsi lòcs es hustetes orizontaus, candidaments remplaçades per hustes clauades en posicion perpendiculara; de sòrta qu’aqueth objècte començaue estant persiana e acabaue per èster hiestron.
COSETTE-TA-WEB	Aquera pòrta, qu’auie un aspècte immond, e aquera hièstra, qu’auie un aspècte decent, encara que deteriorat, vistes atau ena madeisha casa, costauen er efècte de dus mendicants desparièrs qu’anessen amassa un ath costat der aute, damb dus traits diferents jos es madeishi pelhòts, en tot auer estat er un tostemp mendicant e er aute enes sòns tempsi cavalièr.
COSETTE-TA-WEB	Era escala amiaue entà un còs d’edifici plan vast que se retiraue a un cubèrt que d’eth n’auessen hèt ua casa.
COSETTE-TA-WEB	Aguesti quartos recebien era lum des patis des entorns.
COSETTE-TA-WEB	Toti èren escurs, esblancossidi, tristi, melancolics, sepulcraus, e toti recebien arrais de lum hereds, e geladi vents, sivans es henerecles siguessen en solèr de naut o ena pòrta.
COSETTE-TA-WEB	Ua particularitat interessanta e pintoresca d’aguesta sòrta de crambes ei era enòrma magnitud des aranhes.
COSETTE-TA-WEB	Ara quèrra dera pòrta d’entrada, que daue tath baloard, e ara nautada d’un òme, un humarau que s’auie tapiat, formaue un horat quarrat plen de pèires qu’es mainatges lançauen en passar per aquiu.
COSETTE-TA-WEB	Ua part d’aguest edifici a estat esbauçada darrèraments.
COSETTE-TA-WEB	Mès, per çò que rèste d’eth se pòt jutjar çò qu’auie estat.
COSETTE-TA-WEB	Eth tot, en sòn ensems, solet deuie auer cent ans; cent ans que son era joenessa d’ua glèisa o era vielhesa d’ua casa.
COSETTE-TA-WEB	Semble qu’era cramba der òme participe dera sua breuetat e era casa de Diu dera sua eternitat.
COSETTE-TA-WEB	Expliquem era procedéncia d’aguest nòm.
COSETTE-TA-WEB	Es compiladors d’eveniments menuts, que se hèn erborizants d’anecdòtes, e que fixen damb ua esplinga ena sua memòria es dates fugaces, se’n saben de qué i auie en París, en darrèr sègle, tar an 1770, dus procuradors de Chatellet, cridadi er un Corbeau, e er aute Renard: es dus nòms previsti enes sues faules per Lafontaine.
COSETTE-TA-WEB	Era escadença qu’ère massa bona entà non dar lòc ara burla e ara trufaria.
COSETTE-TA-WEB	Era parodia correc de seguit pes galaries deth Palai de Justícia, encara que damb vèrsi un shinhau coishi:
COSETTE-TA-WEB	D’un procès ena rama, plan ufan e content, executòria en pic ère eth senhor Corbàs.
COSETTE-TA-WEB	Dera flaira tirassat un Vop plan mèstre… eca.
COSETTE-TA-WEB	Es dus aunèsti agents, incomodadi pes epigrames, e heridi ena sua vanitat pes arridalhades que pertot les seguien, decidiren des.hèir-se des sòns cognòms, e cuelheren era decision de dirigir-se entath rei.
COSETTE-TA-WEB	Eth rei, qu’ère de bona encolia, seguic arrint: passèc, plan que òc, des dus personatges qu’era cronica mente, entàs dus curials, e hec en ambdús gràcia des sòns nòms, o lèu lèu.
COSETTE-TA-WEB	S. M. li permetec a maese Corbeau que higesse ua coa ara sua iniciau e que se cridèsse maese Gorbeau; per çò de maese Renard, que siguec mens erós; non podec obtier senon era licéncia de botar ua P dauant dera sua R, e cridar-se Prenard; de sòrta qu’eth dusau nòm non se prestaue mens ar epigrama qu’eth prumèr.
COSETTE-TA-WEB	Plan, donc, sivans era tradicion locau, maese Gorbeau auie estat propietari der edifici numèr 50-52 deth baloard der Espitau e encara ère er autor dera hièstra monumentau.
COSETTE-TA-WEB	D’aquiu eth hèt d’auer-li botat eth nòm de casa de Gorbeau.
COSETTE-TA-WEB	Dauant deth numèro 50- 52 destacaue entre es plantacions deth baloard un gran olm, mòrt enes sues tres quataus parts; lèu dauant començaue eth carrèr dera barralha des Gobelinos, carrèr alavetz sense cases e sense empeirar, plantat d’arbes mesquins, verd o hangós, sivans era sason e que gessie justaments en mur qu’enrodaue París.
COSETTE-TA-WEB	Des losats d’ua fabrica pròcha gessien bohades de hum que deishauen anar ua flaira de coparòs.
COSETTE-TA-WEB	Era barralha ère plan pròcha.
COSETTE-TA-WEB	Era barralha madeisha bohaue entath laguens idies funèstes: qu’ère eth camin de Bicetre.
COSETTE-TA-WEB	En temps dera Restauracion e der Emperi tornauen a entrar en París per aquiu es condamnadi a mòrt eth dia dera execucion.
COSETTE-TA-WEB	Aquiu siguec a on en 1829 se cometec eth misteriós assassinat cridat dera “Barralha de Fontainebleau”, qu’es sòns autors non podec descurbir era justícia; problèma funèbre qu s’a estat entorat enes ombres deth mistèri; enigma orrible que non s’a desnishat.
COSETTE-TA-WEB	Quauqui passi mès enlà se trape eth carrèr fatau de Croulebarbe, a on Ulbach li dec fòrça punhalades ara crabèra de Yvry en miei deth bronit deth tron coma en un melodrama.
COSETTE-TA-WEB	Hè trenta sèt ans, en tot deishar de cornèr era plaça de Saint-Jacques, qu’ère coma predestinada, e qu’a estat tostemp orra, eth punt mès trist dilhèu, de tot aguest trist baloard, qu’ère eth lòc, tan pòc atrasent encara aué, a on se trapaue era casa numèro 50-52.
COSETTE-TA-WEB	Es cases dera classa mieja non comencèren a bastir-se aquiu enquia vint- e-cinc ans dempús.
COSETTE-TA-WEB	Eth lòc qu’ère lugubre: pes idies funèbres que desvelhaue, eth visitaire coneishie que se trapaue entre era Salpetreire, qu’era sua copòla vedie, e Bicetre, qu’era sua barralha lèu tocaue; ei a díder, entre era holia dera hemna e era holia der òme.
COSETTE-TA-WEB	Per mès luenh que campèsse era vista, non se vedien qu’es aucidèrs, eth mur de ciconvallacion e quauques rares façades de fabriques semblables a quartèrs o a monastèris; pertot barraques e casalòts de ges, parets neres coma susaris, o naues e blanques; pertot hilères d’arbes parallels, edificis hèti en linha, construccions unifòrmes, longues linhes heredes, e era tristor lugubra des angles rèctes, sense qu’interrompesse aguesta monotonia, ne un accident deth terren, ne un caprici dera arquitectura, ne un plec.
COSETTE-TA-WEB	Qu’ère un conjunt glaciau, regular, òrre.
COSETTE-TA-WEB	Arrès sarre tant eth còs coma era simetria; qu’ei qu’era simetria ei er engüeg, e er hàstic ei eth hons madeish dera tristor: era desesperacion badalhe.
COSETTE-TA-WEB	Se pòt soniar encara ua causa mès terribla qu’un lunfèrn a on se patisque, e ei eth lunfèrn a on eth condamnat s’engüege.
COSETTE-TA-WEB	S’existisse semblable lunfèrn, aguest tròç deth baloard der Espitau qu’aurie pogut èster eth camin que s’entrèsse en eth.
COSETTE-TA-WEB	Mès que mès, en escurir, en moment qu’era claretat despareish, sustot en iuèrn, ara ora qu’eth vent crepuscular arrinque des olms es sues darrères huelhes auriòles, quan era escurina ei prigonda e non i a ua soleta estela, o quan era lua e eth vent formen clarulhes enes bromes, aqueth baloard qu’ère espaventós.
COSETTE-TA-WEB	Es linhes neres se calauen e se perdien enes tenèbres coma se siguessen infinites; e en passar, non podien mens que rebrembar-se des innombrables tradicions patibulàries d’aqueth lòc.
COSETTE-TA-WEB	Era solitud deth barri a on s’auien cometut tanti crims, qu’auie quauquarren d’orrible.
COSETTE-TA-WEB	Eth passejaire credie presentir ligams estenudi ena ecurina; totes es formes confuses dera ombra semblauen sospechoses; e es longues trencades quarrades que se vedien entre cada arbe, semblauen sepultures dubèrtes.
COSETTE-TA-WEB	De dia, eth conjunt qu’ère lèg; tara serada, ère lugubre; de net, sinistre.
COSETTE-TA-WEB	En ostiu, ara ora deth crepuscul, se vedien, aciu e enlà, quauques vielhes seigudes ath pè des olms, en bancs hlorits pera ploja.
COSETTE-TA-WEB	Aqueres braves vielhes demanauen caritat quan venguie era escadença.
COSETTE-TA-WEB	Ath delà d’aquerò, eth barri, que semblaue mèsalèu envielhit qu’ancian, tendie ja dès aquera epòca a transformar-se, e li calie pressar-se tà veder-lo qui volesse examinar eth sòn estat; pr’amor que cada dia despareishie quauque detalh d’aguest conjunt.
COSETTE-TA-WEB	Aué, e de hè ja vint ans, era gara deth camin de hèr d’Orleans ei ath cant d’aguesta banlèga vielha e influís ena sua situacion; donques qu’ua gara, a on sigue que se place, còste era mòrt d’ua banlèga, e da neishença a ua ciutat.
COSETTE-TA-WEB	Semble qu’ar entorn d’aguesti grani centres deth movement des pòbles, ar entorn d’aguestes poderoses maquines, ara bohada d’aguesti monstruosi shivaus dera civilizacion, que mingen carbon e vomeguen huec, era tèrra, plia de gèrmes, tremòle e se daurís entà shurlar es ancians abitatges des òmes, e dèishe possar as modèrni.
COSETTE-TA-WEB	Dès qu’era gara deth camin de hèr d’Orleans a invasit es terrens dera Salpetriere, es ancianes cases estretes pròches as Hòsses-Saint-Victor e ath jardin botanic se balancegen, trauessades violentaments tres o quate còps ath dia per aguesti corrents de diligéncies, de coches e d’omnibus, qu’ath cap de cèrt temps hèn arrecular es cases a dreta e quèrra; pr’amor que i a causes que semblen paradogiques, e que son rigorosaments exactes; e atau coma se pòt díder damb exactitud qu’enes granes ciutats eth solei hè vegetar e créisher es façades des cases tath Meddia, dera madeisha manèra se pòt afirmar vertadèraments qu’eth pas soent des veitures amplifique es carrèrs.
COSETTE-TA-WEB	Es simptòmes d’ua vida naua que son aquiu evidents.
COSETTE-TA-WEB	En aqueth barri provincian e antiquat, e enes sues mès desèrtes sinuositats, se comence a veir er empeirat; e es trepaders comencen a pistar e a alongar-se, enquiath lòc per a on non passe arrés encara.
COSETTE-TA-WEB	Un maitin, maitin memorable, en junhsèga de 1845, se vederen humejar aquiu, de ressabuda, es neres caudères der asfalt; que se pòt díder qu’aqueth dia era civilizacion auie arribat en carrèr de Lourcine, e que París auie entrat ena banlèga de Sant Marcèl.
COSETTE-TA-WEB	II.- Nin entà ihon e capnere.
COSETTE-TA-WEB	Dauant dera casa de Gorbeau siguec a on s’arturèc Jean Valjean.
COSETTE-TA-WEB	Cerquèc ena pòcha deth leviton e treiguec ua sòrta de clau mèstra; dauric era pòrta, entrèc, la barrèc dempús damb compde e pugèc era escala damb Cosette en braça.
COSETTE-TA-WEB	Naut de tot dera escala treiguec dera sua pòcha ua auta clau que damb era dauric ua auta pòrta.
COSETTE-TA-WEB	Eth quarto qu’entrèc, e que tornèc a barrar de seguit, qu’ère ua espècia de humarau pro espaciós moblat damb ua taula, quauques cagires e un matalàs en solèr.
COSETTE-TA-WEB	En un cornèr i auie un horneth de cauhatge alugat, qu’es sues brases se vedien.
COSETTE-TA-WEB	Es fanaus deth baloard enlumenauen vagaments aguesta prauba cramba.
COSETTE-TA-WEB	Dauant dera pòrta i auie ua petita cramba damb un petit lhet.
COSETTE-TA-WEB	Jean Valjean botèc ara mainada en aguesta jaça, en tot plaçar-la en era sense desvelhar-la.
COSETTE-TA-WEB	Metec lenha e aluguèc ua candèla de seu; tot ère, sus era taula, premanit per auança; e coma ac auie hèt era vesilha, se metec a contemplar a Cosette damb ua guardada extatica a on era expression de bontat e de trendesa arribaue enquiath maximum.
COSETTE-TA-WEB	Era mainada, damb aguesta confiança tranquilla que solet pertanh ara fòrça extrèma e ara extrèma feblesa s’auie esclipsat sense saber damb qui ère e seguie dormint sense saber a on ère.
COSETTE-TA-WEB	S’inclinèc Jean Valjean e punèc era man dera mainada.
COSETTE-TA-WEB	Eth madeish sentiment dolorós, religiós, ponchuc, aumplie eth sòn còr.
COSETTE-TA-WEB	S’ajulhèc ath cant deth lhet de Cosette.
COSETTE-TA-WEB	Qu’ère ja plan de dia e era mainada dormie encara.
COSETTE-TA-WEB	Un palle arrai deth solei de deseme entraue pera hièstra deth humarau, en tot espàrger peth solèr de naut arrais d’ombra e de lum.
COSETTE-TA-WEB	De pic, ua carreta de carretèr plan cargada que passaue pera cauçada deth baloard estrementic eth casalon coma se siguesse un long tron, e lo hec tremolar de naut en baish.
COSETTE-TA-WEB	Òc, senhora!, cridèc Cosette en tot desvelhar-se espaurida.
COSETTE-TA-WEB	Ja i vau!
COSETTE-TA-WEB	Ai, mon Diu!
COSETTE-TA-WEB	Era mia escampa, didec.
COSETTE-TA-WEB	Dauric es uelhs e vedec eth ròstre alègre de Jean Valjean.
COSETTE-TA-WEB	A!, Cara!, qu’ei vertat, didec era mainada.
COSETTE-TA-WEB	Bon dia, senhor.
COSETTE-TA-WEB	Cosette vedec a Caterina ath pè deth sòn lhet, l’agarrèc, e tant que jogaue, li hège cent preguntes a Jean Valjean: A on ère?
COSETTE-TA-WEB	Ère gran París?
COSETTE-TA-WEB	Ère plan luenh era senhora Thenardier?
COSETTE-TA-WEB	La tornarie a veir?, eca, eca.
COSETTE-TA-WEB	De pic, sorrisclèc:
COSETTE-TA-WEB	Be n’ei de polit aquerò!
COSETTE-TA-WEB	Qu’ère un orrible humarau; mès era mainada se vedie liura.
COSETTE-TA-WEB	Me cau escampar?, preguntèc fin finau.
COSETTE-TA-WEB	Jòga, didec Jean Valjean.
COSETTE-TA-WEB	Eth dia se passèc atau.
COSETTE-TA-WEB	Cosette, sense enquimerar-se, encara que non comprenie arren de çò que l’auie arribat, se consideraue inexplicablaments erosa entre aquera pipa e aqueth brave òme.
COSETTE-TA-WEB	III.- Dus malastres entrelaçadi còsten felicitat.
COSETTE-TA-WEB	Londeman, a punta de dia, se trapaue un aute còp Jean Valjean ath cant deth lhet de Cosette.
COSETTE-TA-WEB	Aquiu demoraue, immobil, en tot guardar com se desvelhaue.
COSETTE-TA-WEB	Ena sua amna, qu’entraue ua causa naua.
COSETTE-TA-WEB	Jean Valjean non auie estimat jamès.
COSETTE-TA-WEB	Hège vint-e-cinc ans qu’ère solet en mon.
COSETTE-TA-WEB	Jamès auie estat pair, aimant, marit ne amic.
COSETTE-TA-WEB	Ena preson qu’ère dolent, ombriu, cast, ignorant, herotge.
COSETTE-TA-WEB	Eth còr deth vielh forçat, qu’ère plen de virginitat.
COSETTE-TA-WEB	Era sua fraia, e es hilhs dera sua fraia non l’auien deishat senon un rebrembe vague e luenhant qu’auie acabat per esbugassar-se lèu completaments.
COSETTE-TA-WEB	Auie hèt toti es esfòrci entà tornar a trapar-les e en non auè’c artenhut les auie desbrembat.
COSETTE-TA-WEB	Era natura umana qu’ei atau.
COSETTE-TA-WEB	S’auec es autes emocions trendes dera sua joenesa, qu’auien queigut en un abisme.
COSETTE-TA-WEB	Quan vedec a Cosette, quan l’auec cuelhut e desliurat, sentec qu’es sues entralhes s’estrementien.
COSETTE-TA-WEB	Tot çò que i auie en eres d’afogat e d’afectuós se desvelhèc en eth e venguec a parar en aguesta mainada.
COSETTE-TA-WEB	Venguie ath cant deth lhet que dormie e tremolaue d’alegria, sentie escometudes de mair e non sabie se què èren donques qu’ei ua causa plan escura e plan doça aguest estranh movement d’un còr que se bote a estimar.
COSETTE-TA-WEB	Praube còr, vielh e totafèt nau ath còp!
COSETTE-TA-WEB	Solet que, coma qu’auie cinquanta cinc ans e Cosette n’auie ueit, tot er amor qu’auesse pogut tier ena sua vida se honèc en ua sòrta de claretat inefabla.
COSETTE-TA-WEB	Qu’ère era dusau aparicion candida que trapaue.
COSETTE-TA-WEB	Er avesque auie hèt que se quilhèsse en sòn orizon era auba dera vertut; Cosette hège gésser d’eth era auba der amor.
COSETTE-TA-WEB	Es prumèrs dies se passeren en aguest enludernament.
COSETTE-TA-WEB	Cosette, ath còp, venguie tanben ua auta, encara que sense saber-se’n era!
COSETTE-TA-WEB	Ère tan petita quan la deishèc sa mair que ja non se’n brembaue d’era.
COSETTE-TA-WEB	Coma toti es mainatges, semblables ath nau rebrot dera vinha que s’agarre a tot, auie sajat estimar, mès que non ac auie pogut arténher.
COSETTE-TA-WEB	Toti l’auien refusat; es Thenardier, es sues hilhes, e es auti mainatges.
COSETTE-TA-WEB	Auie estimat ath gosset, e eth gosset s’auie mòrt; dempús non l’auie estimat arrés ne arren.
COSETTE-TA-WEB	Causa lugubra de díder coma ja ac auem indicat.
COSETTE-TA-WEB	Que non ère eth sòn tòrt, pr’amor que non ère era facultat d’estimar que li mancaue; qu’ère, ai!, era possibilitat.
COSETTE-TA-WEB	Atau, deth prumèr dia se metec a estimar ad aguest òme damb tota era fòrça deth morir.
COSETTE-TA-WEB	Sentie çò que jamès auie sentut, ua expansion dera animositat extraordinària.
COSETTE-TA-WEB	Eth brave òme que non li semblaue ja vielh ne praube.
COSETTE-TA-WEB	Valjean beròi, tau que l’auie semblat beròi eth humarau.
COSETTE-TA-WEB	Aguesti son es efèctes dera auròra, dera mainadesa, dera joenesa, dera alegria.
COSETTE-TA-WEB	Era nauetat dera tèrra e dera vida contribusís tanben ada eri de bèra manèra.
COSETTE-TA-WEB	Arren ei tant encantador coma eth reflèx qu’acolorís era felicitat en un humarau.
COSETTE-TA-WEB	Toti nosati qu’auem tanben un humarau bluenc ena nòsta vida passada.
COSETTE-TA-WEB	Era natura, e cinquanta ans d’intervau, auien establit ua separacion prigonda entre Jean Valjean e Cosette; aguesta separacion l’esfacèc eth destin.
COSETTE-TA-WEB	Eth destin amassèc bruscaments e estaquèc damb eth sòn irresistible poder aqueres dues existéncies desarraïtzades, desparières pera edat e semblables peth malastre.
COSETTE-TA-WEB	Plan, era ua que completaue ara auta.
COSETTE-TA-WEB	Er instint de Cosette cercaue un pair, coma er instint de Jean Valjean cercaue ua hilha.
COSETTE-TA-WEB	Meter-se en contacte que siguec trapar-se mutuauments.
COSETTE-TA-WEB	En moment misteriós que se toquèren es sues dues mans, se sòudèren.
COSETTE-TA-WEB	Quan se vederen aguestes dues amnes s’arreconeisheren coma de besonh era ua entara auta e s’abracèren sarradaments.
COSETTE-TA-WEB	En tot cuélher es paraules en un sens mès comprensiu e absolut, se poirie díder que separadi de tot per un mur de hòssa, Jean Valjean ère eth veude, atau coma Cosette ère era orfanèla.
COSETTE-TA-WEB	Aguesta situacion hec que Jean Valjean venguesse a èster d’ua manèra celèsta eth pair de Cosette.
COSETTE-TA-WEB	E en vertat, era impression misteriosa costada en Cosette, ath miei deth bòsc de Chelles, pera man de Jean Valjean cuelhent era sua ena escurina, non ère ua illusion, senon ua realitat.
COSETTE-TA-WEB	Era entrada d’aqueth òme en destin d’aguesta mainada qu’ère era arribada de Diu.
COSETTE-TA-WEB	Ath delà d’aquerò, Jean Valjean auie escuelhut ben eth sòn asil.
COSETTE-TA-WEB	Era cramba damb ua recramba, qu’ocupaue damb Cosette, ère aquera qu’era sua hièstra daue tath baloard.
COSETTE-TA-WEB	Er embaish deth numèro 50-52, espècia de losat miei esbauçat, servie de corrau as ortalans e non auie cap comunicación damb eth prumèr estatge.
COSETTE-TA-WEB	Qu’ère desseparat d’eth pet solèr de naut, que non auie trampa ne escala, e qu’ère coma eth diafragma dera casa.
COSETTE-TA-WEB	Eth prumèr estatge contenguie, coma ja auem dit, fòrça crambes e quauqui humaraus, que d’eri un de solet ère ocupat per ua vielha qu’auie compde dera cramba de Jean Valjean.
COSETTE-TA-WEB	Tot çò d’aute qu’ère desabitat.
COSETTE-TA-WEB	Aguesta vielha, ornada damb eth nòm de logatària principau, e en realitat encargada des foncions de portièra, ère qui l’auie logat era cramba eth dia de Nadau.
COSETTE-TA-WEB	S’auie dat a conéisher coma un rendista arroïnat pes bons de tresaur d’Espanha, que venguie a estar-se aquiu damb era arrehilha.
COSETTE-TA-WEB	Auie pagat per auança sies mesi, e l’auie encargat ara vielha que moblèsse eth quarto e eth quartet petit coma auem vist.
COSETTE-TA-WEB	Aguesta brava hemna siguec era qu’aluguèc eth horneth e ac premanit tot era net dera sua arribada.
COSETTE-TA-WEB	Se passèren es setmanes.
COSETTE-TA-WEB	De punta de dia, se metie Cosette a arrir, a parlar e a cantar.
COSETTE-TA-WEB	Arribaue quauqui còps que Jean Valjean li cuelhie es manetes roienques e crivilhades de sidoles, e les punaue.
COSETTE-TA-WEB	Era prauba mainada, avedada solet a recéber patacs, non sabie se qué volie díder aquerò e se retiraue tota avergonhada.
COSETTE-TA-WEB	Quauqui moments se metie seriosa e cogitosa, e examinaue eth sòn vestit nere.
COSETTE-TA-WEB	Cosette non vestie ja pelhòts; vestie de dò.
COSETTE-TA-WEB	Gessie dera misèria e entraue ena vida.
COSETTE-TA-WEB	Jean Valjean s’auie metut a ensenhar-li a liéger.
COSETTE-TA-WEB	Quauqui viatges, sense deishar de hèr letrejar ara mainada, pensaue qu’eth auie aprenut a liéger ena preson damb era idia de hèr mau.
COSETTE-TA-WEB	Aguesta idia s’auie convertit ena d’ensenhar a liéger a ua mainada.
COSETTE-TA-WEB	Alavetz, eth vielh forçat arrie damb er arridolet cogitós des angels.
COSETTE-TA-WEB	Que vedie en aquerò ua premeditacion deth cèu, ua volentat de quauqu’un que non ei er òme e se perdie en meditacions.
COSETTE-TA-WEB	Es boni pensaments qu’an es sòns abismes tau qu’es dolents.
COSETTE-TA-WEB	E dempús li parlaue de sa mair e la hège pregar.
COSETTE-TA-WEB	Cosette lo cridaue pair e non sabie cridar-lo damb cap aute nòm.
COSETTE-TA-WEB	Passaue es ores guardant-la vestir e despolhar ara sua pipa, e entenent-la bresilhar.
COSETTE-TA-WEB	En aqueri moments se li presentaue era vida plia d’interès, es òmes li semblauen bravi e justi, non acusaue ad arrés enes sòns pensaments e non vedie cap de rason entà non envielhir enquia ua edat plan auançada, donques qu’aquera mainada l’estimaue.
COSETTE-TA-WEB	Vedie ath sòn dauant tot un avier illuminat per Cosette, coma per ua lum beròia.
COSETTE-TA-WEB	Es mielhors òmes que non son exemptadi d’un pensament egoïsta; e atau, en quauqui moments, Jean Valjean pensaue, damb ua sòrta de jòia, que Cosette serie lèja.
COSETTE-TA-WEB	Aguesta que non ei senon ua opinion personau; mès, s’auem de díder çò que pensam, ena situacion qu’auie vengut Jean Valjean, quan se metec a estimar a Cosette, non ei provat que non auesse besonh d’aguest refòrç entà perseverar en ben.
COSETTE-TA-WEB	Venguie de veir jos naui aspèctes era marridesa des òmes e era misèria dera societat, aspèctes incomplets, e que non mostrauen fatauments senon un costat dera vertat: era sòrt dera hemna resumida en Fantina, era autoritat publica personificada en Javert.
COSETTE-TA-WEB	Aguest còp auie tornat ena preson per auer obrat ben; auie avalat naui amarums; era repugnància e eth cansament s’apoderauen d’eth; eth rebrembe madeish der avesque arribaue a esclipsar-se pendent un moment, encara que dempús tornaue a campar mès luminós e trionfant; mès, a tot darrèr, aguest rebrembe sagrat s’aflaquie.
COSETTE-TA-WEB	Ve-te’n a saber se JeanValjean non ère a mand de descoratjar-se e tornar a quèir.
COSETTE-TA-WEB	Estimèc e remetec es sues fòrces.
COSETTE-TA-WEB	Ai!, que non ère mens fèble que Cosette.
COSETTE-TA-WEB	La protegie e era l’arrefortie.
COSETTE-TA-WEB	Gràcies ada eth, Cosette podec marchar peth camin dera vida; gràcies ada era, podec eth seguir en camin dera vertut.
COSETTE-TA-WEB	Que siguec era empara d’aquera mainada, e era mainada siguec eth sòn punt d’empara.
COSETTE-TA-WEB	Ò mistèri insondable e divin des equilibris deth destin!
COSETTE-TA-WEB	IV.- Es observacions dera logatària principau.
COSETTE-TA-WEB	Jean Valjean auie era prudéncia de non gésser jamès de dia.
COSETTE-TA-WEB	Totes es tardes, en escurir, se passejaue ua o dues ores, quauqui viatges solet, d’auti damb Cosette, en tot cercar es carrèrs d’arbes separadi des baloards mès solitaris, e entrant enes glèises en escurir.
COSETTE-TA-WEB	Venguie, damb fòrça plaser, en Sant Medardo, qu’ère era glèisa mès pròcha.
COSETTE-TA-WEB	Quan non se hège a vier a Cosette, s’estaue aguesta damb era vielha; mès era alegria dera mainada qu’ère gésser damb eth brave òme.
COSETTE-TA-WEB	Enquia e tot s’estimaue mès ua ora damb eth que totes es convèrses damb Caterina.
COSETTE-TA-WEB	Jean Valjean l’amiaue dera man en tot dider-li causes doces.
COSETTE-TA-WEB	Atau, donc, Cosette estaue plan alègra.
COSETTE-TA-WEB	Viuien sòbriaments, en tot auer tostemp un shinhau de huec, mès coma es persones plan necessitades.
COSETTE-TA-WEB	Jean Valjean non auie cambiat arren des mòbles deth prumèr dia; solet auie hèt remplaçar era pòrta de veires deth quarto de Cosette per ua auta de husta.
COSETTE-TA-WEB	Seguie damb eth sòn leviton auriò, es sues garramaches neres e eth sòn chapèu vielh.
COSETTE-TA-WEB	En carrèr lo tenguien per un praube.
COSETTE-TA-WEB	Se passaue a viatges que quauques hemnes caritatiues se virauen e li balhauen un sò; Jean Valjean recebie eth sò e hège ua salutacion prigonda.
COSETTE-TA-WEB	En d’autes escadences trapaue a quauque mendicant demanant caritat; alavetz guardaue entà darrèr per s’un cas lo vedie quauquarrés, s’apressaue furtiuaments ath malerós, li botaue ena man ua moneda, fòrça còps d’argent, e s’aluenhaue ara prèssa.
COSETTE-TA-WEB	Aquerò qu’auie es sòns inconvenents.
COSETTE-TA-WEB	En barri començauen a cridar-lo damb eth nòm de mendicant que hè caritat.
COSETTE-TA-WEB	Era logatària principau, vielha morruda, e que guardaue ath pròche damb tota era atencion des envejosi, examinaue fòrça a Jean Valjean, sense qu’aguest se’n sabesse.
COSETTE-TA-WEB	Qu’ère un shinhau sorda, çò que la hège charraira.
COSETTE-TA-WEB	Solet li restauen dus dents, un naut e er aute baish, que tostemp estramuncauen er un damb er aute.
COSETTE-TA-WEB	L’auie hèt mil preguntes a Cosette, qu’en non saber arren, solet auie pogut díder que venguie de Montfermeil.
COSETTE-TA-WEB	Un maitin, era vielha, qu’ère ara demora, vedec entrar a Jean Valjean en ua des crambes desabitades dera casa damb un aspècte qu’ada era li semblèc especiau.
COSETTE-TA-WEB	Jean Valjean, plan que òc, entà ua màger precaucion, s’auie metut d’esquia ad aguesta pòrta.
COSETTE-TA-WEB	Era vielha lo vedec calar-se era man ena pòcha e trèir un estug, hiu e estalhants; dempús se metec a descóser era forradura d’ua des haudes deth sòn leviton, e treiguec d’aquiu un tròç de papèr auriolenc que despleguèc.
COSETTE-TA-WEB	Era vielha notèc damb estonament qu’ère un bilhet de mil francs.
COSETTE-TA-WEB	Qu’ère eth dusau o tresau que vedie dès qu’ère en mon.
COSETTE-TA-WEB	Hugec tota espaurida.
COSETTE-TA-WEB	Un moment dempús, Jean Valjean s’apressèc ada era, e li demanèc que venguesse a escambiar eth mentat bilhet de mil francs, en tot híger qu’ere eth semèstre dera sua renda qu’auie crubat era vesilha.
COSETTE-TA-WEB	Non a gessut enquias sies dera tarde e era caisha deth govèrn non ei dubèrta ad aguesta ora, plan que òc”.
COSETTE-TA-WEB	Era vielha anèc a escambiar eth bilhet en tot hèr es sues conjectures.
COSETTE-TA-WEB	Eth bilhet de mil francs, comentat e multiplicat, costèc infinitat de convèrses e d’exclamacions entre es comaires deth carrèr de Vignes-Saint-Marcel.
COSETTE-TA-WEB	En un des dies a vier, se passèc que Jean Valjean, en manges de camisa, se metec a ressegar husta en correder.
COSETTE-TA-WEB	Era vielha ère en tot apraiar era cramba d’aguest.
COSETTE-TA-WEB	Se trapaue soleta; Cosette ère ocupada en admirar era husta que se ressegaue; era vielha vedec eth leviton penjat d’un clau, e l’examinèc peth menut.
COSETTE-TA-WEB	Era forradura s’auie tornar a cóser.
COSETTE-TA-WEB	Era brava hemna lo paupèc damb atencion e credec sénter entre era forradura e era tela coma papèrs plegats.
COSETTE-TA-WEB	D’auti bilhets de mil francs, plan que òc!
COSETTE-TA-WEB	Notèc ath delà que i auie fòrça causes desparières enes pòches: non solet es agulhes, estalhants e eth hiu qu’auie vist, senon ua cartera plan grossida, un guinhauet plan gran, e (detalh sospechós) fòrça perruques de diuèrsi colors; cada pòcha deth leviton semblaue contier diferents objèctes entà eveniments imprevisti.
COSETTE-TA-WEB	Es abitants dera casa arribèren atau as darrèrs dies der iuèrn.
COSETTE-TA-WEB	V.- Ua moneda de cinc francs que què en solèr hè sorrolh.
COSETTE-TA-WEB	I auie près de Sant Medardo un praube que se seiguie sus eth grasairon d’un potz des entorns, cegat, e que Jean Valjean daue aumoina soent.
COSETTE-TA-WEB	Tostemp que passaue peth dauant d’aqueth òme li balhaue quauque sò, e a viatges entamenaue ua convèrsa damb eth.
COSETTE-TA-WEB	Es envejosi d’aqueth praube didien qu’ère dera policia.
COSETTE-TA-WEB	Qu’ère un vielh de setanta cinc ans, qu’auie estat galinaire e tostemp ère gasulhant oracions.
COSETTE-TA-WEB	Ua net que Jean Valean passaue per aquiu e que non amiaue damb eth a Cosette vedec ath mendicant en sòn lòc de costum, jos eth fanau que venguien d’alugar.
COSETTE-TA-WEB	Er òme, coma tostemp, semblaue pregar, e ère tot acorbaishat; Jean Valjean s’apressèc ada eth e li botèc ena man era aumòina de costum.
COSETTE-TA-WEB	Eth mendicant quilhèc de ressabuda es uelhs, guardèc fixaments a Jean Valjean e dempús joquèc eth cap.
COSETTE-TA-WEB	Aguest movement que siguec coma un relampit; Jean Valjean s’estrementic; Li semblèc que venguie de veir, ara lum deth fanau, non eth ròstre tranquil e beat deth vielh galinaire, senon un ròstre espaventós e coneishut.
COSETTE-TA-WEB	Recebec ua impression parièra ara qu’aurie auut en trapar-se de pic ena escurina, cara a cara, damb un tigre.
COSETTE-TA-WEB	Arreculèc aterrit e petrificat, non gosant alendar, ne parlar, ne demorar-se, ne hùger, en tot examinar ath mendicant qu’auie jocat eth cap caperat damb un liròt e semblaue ignorar qu’er aute siguesse aquiu.
COSETTE-TA-WEB	En aqueth moment estranh, un instint, dilhèu er instint misteriós dera conservacion, hec que Jean Valjean non prononcièsse ua soleta paraula.
COSETTE-TA-WEB	Eth mendicant auie era madeisha estatura, es madeishi pelhòts, era madeisha aparença de cada dia.
COSETTE-TA-WEB	Bè!, didec Jean Valjean.
COSETTE-TA-WEB	Que sò hòl, que sónii, ei impossible!.
COSETTE-TA-WEB	E entrèc en çò de sòn, prigondaments trebolat.
COSETTE-TA-WEB	En escurir deth dia a vier tornèc entà aquiu.
COSETTE-TA-WEB	Eth mendicant lheuèc eth cap e responec damb votz doluda:
COSETTE-TA-WEB	Gràcies, bon senhor.
COSETTE-TA-WEB	Qu’ère reauments eth vielh galinaire.
COSETTE-TA-WEB	Jean Valjean se padeguèc deth tot.
COSETTE-TA-WEB	Se metec a arrir.
COSETTE-TA-WEB	D’a on diables è trèt qu’aguest òme podesse èster Javert?, didec.
COSETTE-TA-WEB	E non pensèc mès en aquerò.
COSETTE-TA-WEB	Quauqui dies dempús, serien es ueit dera tarde, ère en sòn quarto e hège letrejar a Cosette en votz nauta, quan entenec daurir e dempús tornar a barrar era pòrta dera casa.
COSETTE-TA-WEB	Aquerò li semblèc estranh.
COSETTE-TA-WEB	Era vielha, soleta persona que s’estaue aquiu damb eth, s’ajaçaue tostemp d’ora, pr’amor de non auer d’alugar era lum.
COSETTE-TA-WEB	Jean Valjean hec senhaus a Cosette entà que carèsse.
COSETTE-TA-WEB	Entenec que pujauen era escala: en realitat que poirie èster era vielha que dilhèu s’auie botat mau e aurie vengut ena farmàcia.
COSETTE-TA-WEB	Jean Valjean parèc era aurelha.
COSETTE-TA-WEB	Es passi qu’èren pesants e sonauen coma es d’un òme; mès era vielha tenguie sabates gròsses e arren se retire tant as passi d’un òme coma es d’ua vielha.
COSETTE-TA-WEB	Ça que la, Jean Valjean hec ua bohada ara lum.
COSETTE-TA-WEB	Qu’auie manat a Cosette meter-se en lhet, en tot dider-li en votz baisha: “cala-te en lhet en silenci”, e tant que la punaue en front, es passi s’auien arturat.
COSETTE-TA-WEB	Jean Valjean s’estèc en silenci, quiet, virat d’esquia ara pòrta, seigut ena sua cagira, que d’era non s’auie botjat, e tient era sua respiracion ena escurina.
COSETTE-TA-WEB	Ath cap de pro temps, en non enténer ja arren, se virèc sense hèr sorrolh e en lheuar era vista entara pòrta deth sòn quarto vedec ua lum peth uelh dera clau.
COSETTE-TA-WEB	Era lum formaue ua sòrta d’estela sinistra ena part escura dera pòrta e dera paret.
COSETTE-TA-WEB	Qu’ère evident que i auie quauquarrés qu’amiaue ua lum ena man e escotaue.
COSETTE-TA-WEB	Passèren quauqui menutes e era lum despareishec.
COSETTE-TA-WEB	Solet que non entenec bronit de passi, e aquerò poirie indicar qu’eth qu’auie vengut a escotar ena pòrta s’auie trèt es sabates.
COSETTE-TA-WEB	Jean Valjean se calèc en lhet vestit, e non cluquèc un uelh en tota era net.
COSETTE-TA-WEB	Es passi s’apressauen.
COSETTE-TA-WEB	Baishèc deth lhet e metec un uelh ena sarralha, qu’ère pro grana, demorant veir ath còp ar èsser qu’ena net anteriora s’auie introdusit ena casa e auie escotat ena sua pòrta.
COSETTE-TA-WEB	Plan, qu’ère un òme, que passèc, mès aguest viatge sense posar-se, per dauant deth quarto de Jean Valjean.
COSETTE-TA-WEB	Eth correder ère massa escur entà que se podesse distinguir eth sòn ròstre; mès quan er òme arribèc ena escala, un arrai de lum dera part deth dehòra hec ressautar eth sòn perfil e Jean Valjean lo vedec d’esquia complètaments.
COSETTE-TA-WEB	Er òme ère de nauta estatura, damb un leviton long e un pau jos eth braç.
COSETTE-TA-WEB	Qu’ère era portadura formidabla de Javert.
COSETTE-TA-WEB	Mès que l’auie calut daurir-la, e non gausèc.
COSETTE-TA-WEB	Ère evident qu’aqueth òme auie entrat damb ua clau e coma ena sua casa.
COSETTE-TA-WEB	Qui l’auie dat aguesta clau?
COSETTE-TA-WEB	Qué significaue aquerò?
COSETTE-TA-WEB	Tàs sèt deth maitin, quan era vielha entrèc pr’amor d’apraiar eth quarto, Jean Valjean li tachèc es uelhs, mès que non l’interroguèc.
COSETTE-TA-WEB	Era brava hemna hec coma tostemp.
COSETTE-TA-WEB	Tant qu’escampaue, li didec:
COSETTE-TA-WEB	Auetz entenut, dilhèu, a bèth un qu’a entrat aguesta net?
COSETTE-TA-WEB	En aquera epòca, e en baloard, es ueit dera net qu’ère net barrada.
COSETTE-TA-WEB	Quí ère?
COSETTE-TA-WEB	Ei, didec era vielha, un nau logatari que i a ena casa.
COSETTE-TA-WEB	E com se cride?…
COSETTE-TA-WEB	Sabi pas de cèrt.
COSETTE-TA-WEB	Dumont o Daumont.
COSETTE-TA-WEB	Un nòm atau.
COSETTE-TA-WEB	E qué ei aguest senhor Dumont?
COSETTE-TA-WEB	Era vielha l’examinèc damb es sòns uelhets de vop e responec:
COSETTE-TA-WEB	Un rendista coma vos.
COSETTE-TA-WEB	Valjean credec que l’auien.
COSETTE-TA-WEB	Quan era vielha s’auec retirat, hec un rotlèu d’uns cent francs qu’auie en un armari, e se lo sauvèc ena pòcha.
COSETTE-TA-WEB	Per mès precaucions que cuelhec entà hèr aguesta operación sense que se l’entenesse remenar es sòs, se l’escapèc dera man ua moneda de cent sòus e rodolèc peth solèr hènt fòrça bronit.
COSETTE-TA-WEB	En escurir baishèc e guardèc damb atencion eth baloard per toti es costats.
COSETTE-TA-WEB	Non vedec ad arrés: eth baloard semblaue complètaments desèrt.
COSETTE-TA-WEB	Qu’ei vertat que darrèr des arbes poirie amagar-se quinsevolh.
COSETTE-TA-WEB	Tornèc a pujar.
COSETTE-TA-WEB	Vene, li didec a Cosette.
COSETTE-TA-WEB	La cuelhec dera man e gesseren es dus amassa.
COSETTE-TA-WEB	I.- Es marregades dera estrategia.
COSETTE-TA-WEB	Hè fòrça ans qu’er autor d’aguest libre, obligat aué a parlar de París, ei absent d’aguesta poblacion; e, dès que l’abandonèc, París que s’a transformat: a neishut ua naua ciutat desconeishuda enquia cèrt punt der autor.
COSETTE-TA-WEB	Mès li cau exprimir era afeccion qu’a per París: París qu’ei era patria deth sòn esperit.
COSETTE-TA-WEB	Per çò des esbauçaments e rebastiments, eth París dera sua joenesa, eth París que sauve tan religiosaments ena sua memòria, ei ara eth París ancian.
COSETTE-TA-WEB	Deishatz-me, donc, parlar d’aqueth París coma s’encara i siguesse.
COSETTE-TA-WEB	Qu’ei plan possible enes punts a on va a èster amiat eth lector, en díder “en tau carrèr i a tau casa” ja non i age tau casa ne tau carrèr.
COSETTE-TA-WEB	Es lectors verificaràn aguestes cites se vòlen hèr-se a vier semblable trabalh.
COSETTE-TA-WEB	Per çò que tanh ar autor, desconeish eth nau París: qu’escriu damb er ancian París dauant es sòns uelhs, coma dauant d’ua cara illusion; donques qu’ei ua consolacion creir qu’existís darrèr d’eth quauquarren de çò que vedie quan ère ena sua patria, e que non tot a despareishut.
COSETTE-TA-WEB	Mentre un viu en sòn país natau, se pense qu’es carrèrs li son indiferents; qu’es hièstres, es losats e es pòrtes non signifiquen arren; qu’es parets li son estranhes; qu’es arbes son coma quinsevolh auti; qu’es cases qu’eth lumedan non se caushigue son inutiles; qu’eth solèr que se caushigue ei solet pèira.
COSETTE-TA-WEB	Mès dempús, quan s’a abandonat era patria, un se’n sap de qué aqueri carrèrs son objècte d’afeccion; se sent era manca d’aqueres hièstres, d’aqueri losats e d’aqueres pòrtes; se ve qu’aqueres parets son de besonh; qu’aqueri arbes son estimadi; qu’en aqueres cases qu’eth sòn lumedan non se caushigaue, s’entraue cada dia, e qu’eth despatriat a deishat era sua sang e eth sòn còr en aqueth solèr.
COSETTE-TA-WEB	Permetetz-mos, donc, parlar deth passat entath present.
COSETTE-TA-WEB	Jean Valjean auie abandonat de seguit eth baloard, e s’auie perdut pes carrèrs, traçant es linhes mès corbes que podie, e tornant entà darrèr fòrça viatges pr’amor d’assegurar-se de qué arrés lo seguie.
COSETTE-TA-WEB	Aguesta manòbra qu’ei pròpia deth cèrvi acaçat.
COSETTE-TA-WEB	Enes terrens que se mèrque ben era peada, aguesta manòbra qu’a, entre d’auti auantatges, eth d’enganhar as caçaires e as gossets damb es peades en sens contrari.
COSETTE-TA-WEB	Aquerò ei çò qu’ena mautada se cride emboscada faussa.
COSETTE-TA-WEB	Qu’ère ua net deth plen.
COSETTE-TA-WEB	Jean Valjean non ac sentie.
COSETTE-TA-WEB	Era lua, encara que pròcha ar orizon, mercaue enes carrèrs grani espacis d’ombra e de lum: Jean Valjean podie esguitlar-se ath long des cases e des parets peth canton escur e observar eth canton illuminat.
COSETTE-TA-WEB	Non pensaue dilhèu qu’era ombra s’anarie hènt mendre.
COSETTE-TA-WEB	Enes carrerons desèrts que desbocauen en carrèr de Poliveau, credec estar-ne segur de qué arrés lo seguie.
COSETTE-TA-WEB	Cosette caminaue sense preguntar arren.
COSETTE-TA-WEB	Es patiments des sies prumèrs ans dera sua vida l’auien balhat ua cèrta passivitat ara sua natura.
COSETTE-TA-WEB	Ath delà d’aquerò, que ja auram era escadença de tornar a hèr aguesta observacion: que s’auie acostumat sense saber-se’n as causes estranhes deth brave òme e as capricis deth destin.
COSETTE-TA-WEB	Ath delà, en èster ath sòn costat, se credie segura.
COSETTE-TA-WEB	Jean Valjean non sabie, mès que Cosette, entà on anaue, e botaue era sua confiança en Diu, atau coma Cosette la botaue en eth.
COSETTE-TA-WEB	Li semblaue qu’amiaue agarrat dera man quauquarren mès gran qu’ua mainada; credie sénter un èsser invisible que lo guidaue.
COSETTE-TA-WEB	Non amiaue cap idia meditada, cap plan, cap projècte.
COSETTE-TA-WEB	Tanpòc n’ère segur de qué siguesse Javert que lo perseguie, e enquia e tot podie èster Javert sense que se’n sabesse de qué eth ère Jean Valjean.
COSETTE-TA-WEB	Non anaue desguisat?
COSETTE-TA-WEB	Non lo credie mòrt?
COSETTE-TA-WEB	Ça que la, hège quauqui dies que l’arribauen causes estranhes.
COSETTE-TA-WEB	Que non auie besonh d’arren mès.
COSETTE-TA-WEB	Qu’auie decidit non entornar ena casa de Gorbeau.
COSETTE-TA-WEB	Tau qu’er animau hèt enlà dera sua tuta, cercaue un horat tà passar era net, demorant trapar a on lotjar-se.
COSETTE-TA-WEB	Combinèc de diuèrses manères, enes sabentes linhes estrategiques, eth carrèr de Censier e eth carrèr Copeau, eth carrèr de Battoir-Saint-Victor e eth carrèr de Puits-l’Ermite.
COSETTE-TA-WEB	Qu’auie aquiu aubèrges, mès que non entraue en eres, pr’amor que non trapaue era que li convenie.
COSETTE-TA-WEB	Ei a díder, dobtaue de qué se lo cercauen auessen perdut era tralha.
COSETTE-TA-WEB	Quan sonèren es onze en Sant Esteve deth Mont, trauessaue eth carrèr de Pantoise per dauant deth comissariat de policia qu’ère en numèro 14.
COSETTE-TA-WEB	Quauqui instants dempús, er instint de qué auem parlat abans hec que se virèsse; e vedec claraments, gràcies ath fanau deth comissari que les venie, a tres òmes que lo seguien d’apròp, que passauen successiuaments peth dejós deth fanau peth cant escur deth carrèr.
COSETTE-TA-WEB	Un d’aguesti òmes entrèc en portau dera casa deth comissari.
COSETTE-TA-WEB	Eth que venguie dauant li semblec decididaments sospechós.
COSETTE-TA-WEB	Pontoise.
COSETTE-TA-WEB	Hec un aute torn, entornegèc eth passatge des Patriarques, qu’ère barrat per çò dera ora, mesurèc damb es sòns passi eth carrèr dera Espada de Husta e eth carrèr dera Arbalete, e se calèc en carrèr de Postas.
COSETTE-TA-WEB	Diguem de passa, qu’eth carrèr Nau de Santa Genoveva ei un carrèr plan vielh, e qu’en dètz ans non passe ua cagira de pòsta peth carrèr Postas.
COSETTE-TA-WEB	Aguest carrèr de Postas ère abitat en sègle XIII per terralhèrs e eth sòn vertadèr nòm ei carrèr des Pòts.
COSETTE-TA-WEB	Era lua illuminaue claraments era horcalhada.
COSETTE-TA-WEB	JeanValjean s’amaguèc en tohut d’ua pòrta, en tot calcular que s’aqueri òmes encara lo seguien, non poirie mens de veder-les quan trauessèssen aquera claretat.
COSETTE-TA-WEB	Plan, donc, encara non auien passat tres menutes qu’apareisheren es òmes.
COSETTE-TA-WEB	Alavetz èren quate; toti nauts, vestidi damb longui levitons escurs, damb chapèu redon e gròssi bastons ena man.
COSETTE-TA-WEB	Que non èren mens sospechosi pera sua grana nautada e es sòns grani punhs, que pera sua marcha sinistra enes tenèbres.
COSETTE-TA-WEB	Se retirauen a quate hantaumes desguisadi d’òmes.
COSETTE-TA-WEB	S’arturèren ath miei dera horcalhada e formèren un grop coma de gent que se consulte.
COSETTE-TA-WEB	Semblauen trantalhants.
COSETTE-TA-WEB	En moment qu’eth prumèr se virèc, era lua l’illuminèc eth ròstre.
COSETTE-TA-WEB	Jean Valjean arreconeishec a Javert.
COSETTE-TA-WEB	S’acabèc era incertitud entà Jean Valjean; mès, erosaments se tardaue entada aqueri òmes.
COSETTE-TA-WEB	Profitèc era sua trantalhada que siguec temps perdut entada eri e guanhat entada eth.
COSETTE-TA-WEB	Gessec dera pòrta que s’auie amagat e entrèc en carrèr de Pòstas de cap ath costat deth Jardin Botanic.
COSETTE-TA-WEB	Cosette començaue a cansar-se; la cuelhec en braça e l’amièc.
COSETTE-TA-WEB	Que non i auie ua soleta amna per aquiu; ne s’auien alugat es fanaus per çò dera lua.
COSETTE-TA-WEB	S’esdeguèc ena marcha.
COSETTE-TA-WEB	Aciu se trape era fabrica de Goblet, hilh, a on i a florèrs, cantres, tuèus, malons.
COSETTE-TA-WEB	Tot s’encastre, dès es malons basti enquias fines copes.
COSETTE-TA-WEB	Deishèc ath sòn darrèr eth carrèr dera Clef, e dempús eth dera hònt de Sant Victor; entornegèc eth Jardin Botanic pes carrèrs baishi e arribèc enquiath cai.
COSETTE-TA-WEB	Aquiu se virèc.
COSETTE-TA-WEB	Eth cai qu’ère desèrt; es carrèrs èren desèrts; era net lo seguie.
COSETTE-TA-WEB	Alendèc.
COSETTE-TA-WEB	Arribèc en pònt d’Austerlitz.
COSETTE-TA-WEB	En aquera epòca encara se pagaue peatge.
COSETTE-TA-WEB	Entrèc en quarto deth garda e paguèc un sòu.
COSETTE-TA-WEB	Que son dus sòus, didec er espeat deth pònt.
COSETTE-TA-WEB	Pagatz pes dus.
COSETTE-TA-WEB	Paguèc, desengustat de qué eth sòn cas auesse dat lòc a ua observacion.
COSETTE-TA-WEB	Era hujuda que li cau èster inavertida.
COSETTE-TA-WEB	Ath còp qu’eth, passaue eth Sena ena madeisha direccion ua voluminosa carreta.
COSETTE-TA-WEB	Aquerò li servic de molt, pr’amor que podec passar tot eth pònt ara sua ombra.
COSETTE-TA-WEB	Tara mitat deth pònt, Cosette, qu’amiaue es pès holadi, volec caminar.
COSETTE-TA-WEB	Quan passèc eth pònt, desnishèc, un shinhau entara dreta, es magasèms de husta e se filèc entà aquiu.
COSETTE-TA-WEB	Mès, entà arribar-i li calie trauessar un espaci pro gran, descubèrt e illuminat.
COSETTE-TA-WEB	Que non trantalhèc.
COSETTE-TA-WEB	Aqueri que l’acaçauen solide auien perdut era tralha, e Jean Valjean se credie dehòra de perilh.
COSETTE-TA-WEB	Cercat òc, mès seguit non.
COSETTE-TA-WEB	Entre es dus magasèms enrodadi de tàpies se daurie eth carreron deth Camin verd e Sant Antòni.
COSETTE-TA-WEB	Aguest carrèr qu’ère estret, escur e coma hèt a mida entada eth.
COSETTE-TA-WEB	Mès abans d’entrar guardèc entà darrèr.
COSETTE-TA-WEB	Deth lòc estant vedie en tota era sua extension eth pònt d’Austerlitz.
COSETTE-TA-WEB	Quate ombres venguien d’entrar en pònt.
COSETTE-TA-WEB	Aguestes quate ombres qu’èren es quate òmes.
COSETTE-TA-WEB	Jean Valjean s’estrementic dera fèra descubèrta.
COSETTE-TA-WEB	Mès encara li restaue ua esperança; aqueri òmes dilhèu non auien entrat encara en pònt ne l’auien vist quan auie trauessat eth gran espaci illuminat amiant a Cosette dera man.
COSETTE-TA-WEB	En aguest cas, entrant en carreron qu’auie ath dauant, s’artenhie arribar enes magasèms, es uarts, es semiats e es terrens que non i auie cases, poirie escapar-se.
COSETTE-TA-WEB	III.- Vedetz eth plan de París de 1727.
COSETTE-TA-WEB	Ath cap de tres cents passi arrivèc en un punt que se bifurcaue eth carrèr en d’auti dus, un entara dreta e er aute entara quèrra.
COSETTE-TA-WEB	Jean Valjean auie, donc, ath sòn dauant dus camins coma es dus braci d’ua Y. Quin li calie cuèlher?
COSETTE-TA-WEB	Que non dobtèc: entara dreta.
COSETTE-TA-WEB	Per qué?
COSETTE-TA-WEB	Mès qu’anaue a plaser.
COSETTE-TA-WEB	Eth pas de Cosette escuerçaue eth sòn.
COSETTE-TA-WEB	La tornèc a cuélher en braça.
COSETTE-TA-WEB	De quan en quan se viraue e guardaue, en tot tier compde d’estar-se tostemp en cant escur deth carrèr, que seguie dret ath sòn dauant.
COSETTE-TA-WEB	Es dus o tres viatges que se virèc non vedec arren; eth silenci qu’ère prigond, e seguic era sua marcha mès tranquil.
COSETTE-TA-WEB	Mès un còp, se virèc e credec veir ena part deth carrèr que venguie de passar, ena luenhor, ua causa que se botjaue.
COSETTE-TA-WEB	Mès arribèc en ua paret.
COSETTE-TA-WEB	Aguesta, ça que la, que non ère ua impossibilitat entà seguir mès enlà; qu’ère ua paret que costejaue un carreron transversau qu’en eth acabaue eth qu’auie seguit.
COSETTE-TA-WEB	Guardèc tara dreta; eth carrèr s’alongaue talhat per entre dues bastisses qu’èren cubèrts o bòrdes e dempús acabaue en un carreron sense gessuda.
COSETTE-TA-WEB	Se vedie claraments eth hons deth carreron, qu’ère ua nauta paret blanca.
COSETTE-TA-WEB	Guardèc tara quèrra.
COSETTE-TA-WEB	Eth carrèr ère dubèrt per aguest costat e a uns tres cents passi acabaue en un aute que d’eth ère afluent.
COSETTE-TA-WEB	Per aqueth costat que i auie era sauvacion.
COSETTE-TA-WEB	Mès, precisaments quan Jean Valjean anaue a virar entara querra pr’amor d’entrar en carrèr que i auie ath finau deth carreron, vedec, ena cantoada que se dirigie, ua espècia d’estatua nera, quieta.
COSETTE-TA-WEB	Jean Valjean arreculèc.
COSETTE-TA-WEB	Eth punt de París que se trapaue, plaçat ena banlèga de Sant Antòni e era Rapée, qu’ei un des qu’an estat transformadi complètaments, en tot enlaidir-les, sivans es uns, e apolidint-les sivans es auti.
COSETTE-TA-WEB	Es semiats, es magasèms e es edificis ancians an despareishut.
COSETTE-TA-WEB	Aué i a aquiu grani carrèrs naui, balhs, circs, ipodroms, gares de tren, e ua preson, era de Mazas; ei a díder, eth progrès damb eth sòn correctiu.
COSETTE-TA-WEB	Hè miei sègle en aquera lengua populara formada pera tradicion, qu’encara s’encabòrnie en cridar ar institut es Quate Nacions, e ara opèra comica Feydeau; en aguest lengatge, donc, eth lòc qu’auie arribat Jean Valjean, se cridaue eth Petit Picpus.
COSETTE-TA-WEB	Era Pòrta de Santiago, era de París, era barralha des Sergents, des Porcherons, era Galiota, es Celestins, es Capuchins, eth Mail, eth Bourbe, er Arbe de Cracovia, era Polonia petita, eth petit Picpus, que son es nòms der ancian París que floten en nau.
COSETTE-TA-WEB	Era memòria deth pòble flote sus es rebrembes deth passat.
COSETTE-TA-WEB	Eth petit Picpus, qu’ath delà a penes a existit, non siguec jamès qu’ua ombra de barri; e auie er aspècte monacau d’ua ciutat d’Espanha.
COSETTE-TA-WEB	Es camins qu’èren pòc suenhadi, es carrèrs pòc empeiradi: Exceptat es dus o tres carrèrs que vam a parlar, tot qu’èren tàpies e solitud: non i auie ne ua soleta botiga, ne ua veitura; a penes se vedie aciu e delà quauqua lum en ua hièstra; totes es lums s’amortauen tàs dètz.
COSETTE-TA-WEB	Tot qu’èren jardins, convents, magasèms de husta, uarts, cases baishes e granes tàpies tan nautes coma es cases.
COSETTE-TA-WEB	Qu’atau ère er estat d’aguest barri en darrèr sègle.
COSETTE-TA-WEB	Era revolucion lo mautractèc; era republica l’esbaucèc, lo trauessèc, lo trauquèc.
COSETTE-TA-WEB	S’establiren aquiu depaus de ges.
COSETTE-TA-WEB	Hè trenta ans comencèc a desparéisher aguest barri jos eth traçat de naues construccions.
COSETTE-TA-WEB	Aué qu’ei despareishut complètaments.
COSETTE-TA-WEB	Joan Grin, carrèr Merciere, ena Prudence.
COSETTE-TA-WEB	Eth petit Picpus auie çò que venguem de cridar ua Y de carrèrs, formada peth deth Camin verd de Sant Antòni, en tot separar-se en dues branques que cuelhien, ara quèrra eth nòm de carreron de Picpus, e ara dreta eth de carrèr de Polonceau.
COSETTE-TA-WEB	Es dus braci dera Y s’amassauen en sòn cim coma per ua barra.
COSETTE-TA-WEB	Aguesta barra se cridaue carrèr de Droit-Mur.
COSETTE-TA-WEB	Eth carrèr Polonceau desbocaue aquiu; eth de Picpus seguie mès enlà e pujaue entath mercat de Lenoir.
COSETTE-TA-WEB	Vient deth Sena s’arribaue en extrèm deth carrèr Polonceau, e s’auie ena quèrra eth carrèr Droit-Mur, que viraue bruscaments en angle rècte; dauant dera paret d’aguest carrèr, e ara dreta, ua prolongacion torçada deth carrèr Droit-Mur, sense gessuda, cridada eth carreron de Genrot.
COSETTE-TA-WEB	Aquiu ère a on se trapaue Jean Valjean.
COSETTE-TA-WEB	Coma acabam de díder, en desnishar eth perfil nere der espion plaçat ena cantoada deth carrèr Doit-Mur e deth carreron de Picpus, arreculèc.
COSETTE-TA-WEB	Que ja non auie cap de dobte.
COSETTE-TA-WEB	Qu’ère susvelhat per aqueth hantauma.
COSETTE-TA-WEB	Se qué hèr?
COSETTE-TA-WEB	Ja non auie temps entà hèr repè.
COSETTE-TA-WEB	Çò qu’auie vist botjar-se ena ombra, a bèra distància ath sòn darrèr, ère, plan que òc, Javert e era sua escota; Javert, qu’estarie ja en principi deth carrèr, qu’en sòn extrèm se trapaue.
COSETTE-TA-WEB	Eth policièr que, sivans totes es aparences, coneishie aguest laberint, auie cuelhut es sues precaucions, enviant a un des sòns òmes a sauvar era gessuda.
COSETTE-TA-WEB	Aguestes conjectures, tan semblables ara evidéncia, virèren, coma un sarpat de povàs qu’arrossègue ua volada de vent, en dolorit cervèth de Jean Valjean.
COSETTE-TA-WEB	Examinèc eth carreron Genrot; aquiu i auie era paret.
COSETTE-TA-WEB	Examinèc eth carreron Picpus; aquiu i auie un sentinèla.
COSETTE-TA-WEB	Vedie destacar-se era sua figura ombriua sus era claretat qu’era lua illuminaue eth solèr.
COSETTE-TA-WEB	Auançar qu’ère quèir enes mans d’aguest òme.
COSETTE-TA-WEB	Hèr repè qu’ère lançar-se enes braci de Javert.
COSETTE-TA-WEB	Jean Valjean se sentie cuelhut en un hilat qu’es sòns hius se sarren lentaments.
COSETTE-TA-WEB	Campèc entath cèu damb desesperacion.
COSETTE-TA-WEB	IV.- Assagi d’evasion.
COSETTE-TA-WEB	Entà compréner çò que seguís mos cau formar ua idia exacta deth carrèr Droit-Mur, e sustot der angle que se deishaue ena quèrra quan se gessie deth carrèr Polonceau entà entrar en aguest.
COSETTE-TA-WEB	Eth carrèr Droit-Mur ère lèu tot costejat ara dreta, enquiath carreron Picpus, per cases de prauba aparença; ara quèrra i auie un solet edifici de sevèr aspècte, compausat de diuèrsi còssi qu’auien graduauments un estatge o dus mès, a mida que s’apressauen ath carreron Picpus, de sòrta qu’aguest edifici, fòrça elevat peth costat deth carreron Picpus, ère plan baish peth costat deth carrèr Polonceau.
COSETTE-TA-WEB	Aquiu, en angle qu’auem parlat, descenie enquiath punt de non èster qu’ua petita tàpia.
COSETTE-TA-WEB	Aguesta paret non arribaue dret entath carrèr, diboishaue un plan rebaishat qu’amagaue es sòns dus angles a dus obervaires que siguessen, er un en carrèr Polonceau, e er aute en Droit- Mur.
COSETTE-TA-WEB	A compdar d’aguesti dus angles, era paret s’alongaue peth carrèr Polonceau, enquia ua casa qu’amiaue eth numèro 49, e peth carrèr Droi- Mur, a on era sua extension ère plan mès cuerta, enquiar edifici ombriu qu’auem parlat, e qu’era sua façada talhaue formant en carrèr un nau angle entrant.
COSETTE-TA-WEB	Aguesta façada qu’ère de trist aspècte; non se vedie en era qu’ua hièstra, o mielhor dit, dus contravents revestidi d’ua capa de zinc e tostemp barradi.
COSETTE-TA-WEB	Er angle rebaishat ère caperat d’ua causa semblabla a ua pòrta colossau e miserabla.
COSETTE-TA-WEB	Qu’ère ua vasta massa infòrme de hustes orizontaus, es de naut mès amples qu’es de baish, junhudes per longues anères gròsses de hèr transversaus.
COSETTE-TA-WEB	Ath costat i auie ua pòrta-cochera de dimensions normaus e qu’era sua construccion non se remontaue solide a mès de cinquanta ans.
COSETTE-TA-WEB	En imminent perilh que se trapaue Jean Valjean, aqueth edifici ombriu auie quauquarren de desabitat e de solitari que lo tirassaue.
COSETTE-TA-WEB	Lo recorrèc avidaments damb es uelhs.
COSETTE-TA-WEB	Se didie ath sòn laguens que s’artenhie penetrar en eth, dilhèu se sauvarie; concebec, donc, ua idia e ua esperança.
COSETTE-TA-WEB	Ena part mieja dera façada d’aguest edifici que daue tath carrèr Droit-Mur i auie en totes es hièstres des diuèrsi estatges canòles en forma d’embuts de plom.
COSETTE-TA-WEB	Es variadi crotzaments des canòles, que anauen d’ua canòla centrau entad aguesti embuts, diboishauen sus era paret ua espècia d’arbe.
COSETTE-TA-WEB	Aguestes ramificacions des tuèus damb es sòns cent codes imitauen es arrominguères des.huelhades que se quilhen torçades dauant dera façada d’ua casa de camp.
COSETTE-TA-WEB	Aguesta capriciosa trelha d’arrames, de plomb e de hèr siguec eth prumèr objècte que tirèc era atencion de Jean Valjean.
COSETTE-TA-WEB	Seiguec a Cosette damb era esquia emparada en un sauvacanton, en tot dider-li que s’estèsse carada, e correc entath lòc a on eth conduch arribaue en solèr.
COSETTE-TA-WEB	Dilhèu per aquiu poirie escalar-se era paret e entrar ena casa.
COSETTE-TA-WEB	Mès eth conduch ère esbauçat e inutil e a penes auie sòudadures.
COSETTE-TA-WEB	Ath delà, es hièstres d’aquera part der edifici, e enquia e tot es humaraus, auien espesses barres de hèr.
COSETTE-TA-WEB	A mès, era lua illuminaue complètaments era façada e l’aurie pogut veir escalar er òme que l’espiaue der aute extrèm deth carrèr.
COSETTE-TA-WEB	E qué aurie de hèr damb Cosette?
COSETTE-TA-WEB	Com la pujarie en ua casa de tres estatges?
COSETTE-TA-WEB	Quan arribèc en plan der angle qu’auie deishat a Cosette, observèc que d’aquiu arrés lo podie veir.
COSETTE-TA-WEB	S’amagaue, coma viem de díer, a totes es guardades de quinsevolh costat que venguessen.
COSETTE-TA-WEB	Ath delà, ère ena ombra.
COSETTE-TA-WEB	Auie tanben aquiu dues pòrtes, e poirie forçar-les.
COSETTE-TA-WEB	Era paret que per dessús d’era vedie eth telh e era gèdra daue evidentaments entà un jardin a on poirie amagar-se aumens, encara qu’es arbes non auien huelhes, e passar aquiu era rèsta dera net.
COSETTE-TA-WEB	Eth temps corrie mentretant.
COSETTE-TA-WEB	Que li calie decidir-se lèu per quauquarren.
COSETTE-TA-WEB	S’apressèc ena auta pòrta damb mès esperança.
COSETTE-TA-WEB	Ère fòrça maumetuda, era sua madeisha immensitat que la hège pòc solida; es hustes èren poirides; non auie que tres anères de hèr rolhades.
COSETTE-TA-WEB	Li semblèc possible traucar aquera barralha querada.
COSETTE-TA-WEB	Mès, en examinar-la mès atentiuaments, desnishèc qu’aquera pòrta non ère ua pòrta.
COSETTE-TA-WEB	Ne auie gahons, ne relhetes, ne sarralha, ne huelhes.
COSETTE-TA-WEB	Pes henerecles des hustes entrevedec tarcums e pèires grossièraments cimentades, qu’es caminaires podien veir encara hè dètz ans.
COSETTE-TA-WEB	Se vedec, donc, obligat a conéisher, encara que plen de consternacion, qu’aquera aparença de pòrta ère simplaments un ornament de husta dera paret qu’ère unida.
COSETTE-TA-WEB	Qu’ère aisit arrincar ua husta, mès se traparie damb era paret.
COSETTE-TA-WEB	V.- Aventura que serie impossible damb era enlumenada de gas.
COSETTE-TA-WEB	En aguest moment comencèc a entener-se a ua cèrta distància un bronit sord e acompassat.
COSETTE-TA-WEB	Jean Valjean aventurèc ua guardada per dehòra dera cantoada deth carrèr.
COSETTE-TA-WEB	Un peloton de sèt o ueit soldats venguie de desbocar en carrèr Polonceau.
COSETTE-TA-WEB	Vedec lúder es baionetes que se dirigien entada eth.
COSETTE-TA-WEB	Aguesti soldats, qu’ath sòn dauant se vedie era nauta figura de Javert, auançauen tot doç e damb precaucion.
COSETTE-TA-WEB	S’arturauen soent; qu’ère evident qu’explorauen es cornèrs dera paret e toti es uets des pòrtes.
COSETTE-TA-WEB	Es dus acolits de Javert anauen ath sòn costat.
COSETTE-TA-WEB	Ath pas qu’anauen, e damb es arturades que hègen, les calie emplegar un quart d’ora entà arribar en lòc qu’ère Jean Valjean.
COSETTE-TA-WEB	Que siguec aqueth un moment orrible.
COSETTE-TA-WEB	Solet quauqui menutes separauen a JeanValjean d’aqueth espaventós precipici que se daurie ath sòn dauant per tresau viatge.
COSETTE-TA-WEB	Era preson, ara, que non ère ja solet era preson; qu’ère pèrder a Cosette entà tostemp, ei a díder, ua vida plan semblabla ar interior d’ua hòssa.
COSETTE-TA-WEB	Sonque restaue ua causa possibla.
COSETTE-TA-WEB	Jean Valjean qu’auie ua particularitat, se podie díder qu’amiaue biaces de dues saques; en ua sauvaue es pensaments d’un sant, ena auta era temibla astúcia deth forçat; e cercaue en ua e ena auta sivans era escadença.
COSETTE-TA-WEB	Entre d’auti recorsi e gràcies as sues repetides evasions dera preson de Tolon, auie, sivans auem dit ja, eth d’èster un mèstre avedat en art de lheuar-se, sense escala, sense ganchos, sonque pera fòrça musculara, emparant-se en cogòt, enes espatles, enes anques e enes jolhs, e ajudant-se des mès petites inegalitats dera pèira, per angle rècte d’ua paret, enquia un siesau estatge, se siguesse de besonh; art qu’a hèt tan temible e tan celèbre er angle deth pati dera Conserjaria de París, per a on s’escapèc, hège vint ans, eth condemnat Battemolle.
COSETTE-TA-WEB	Jean Valjean mesurèc damb era vista era paret, que peth dessús vedie eth telh.
COSETTE-TA-WEB	Auie uns dètz-e-ueit pès de nautada.
COSETTE-TA-WEB	Aguest preservatiu ei fòrça tengut enes cornèrs des carrèrs de París.
COSETTE-TA-WEB	Eth prisma qu’auie cinc pès de nautada.
COSETTE-TA-WEB	Era tàpia ère coronada per ua pèira lisa sense losat.
COSETTE-TA-WEB	Eth problèma qu’ère Cosette, que non sabie escalar ua paret.
COSETTE-TA-WEB	Jean Valjean non pensèc en absolut en abandonar-la, mès pujar damb era qu’ère impossible.
COSETTE-TA-WEB	Entà hèr aguestes ascencions son de besonh totes es fòrces d’un òme; eth mendre pes li harie pèrder eth centre de gravetat e lo precipitarie.
COSETTE-TA-WEB	Qu’auie besonh d’ua còrda.
COSETTE-TA-WEB	Non l’auie.
COSETTE-TA-WEB	E a on podie trapar ua còrda a mieja net e en carrèr Polonceau?
COSETTE-TA-WEB	Plan que òc, s’en aguest moment Jean Valjean auesse auut un reiaume que l’aurie autrejat per ua còrda.
COSETTE-TA-WEB	En aquera epòca non auie encara enlumenada de gas enes carrèrs de París.
COSETTE-TA-WEB	En quèir era net s’alugauen fanaus plaçadi a ua cèrta distància er un der aute, que se pujauen e baishauen mejançant ua còrda que trauessaue eth carrèr de costat a costat e que s’ajustaue ena ranura d’un modilhon triangular.
COSETTE-TA-WEB	Eth torniquet que s’enrotlaue era còrda ère tengut ena paret dejós deth fanau en un tohut damb tapa de hèr, qu’era clau amiaue er alugaire e era còrda estaue tanben protegida per un tuèu de metau.
COSETTE-TA-WEB	Jean Valjean, damb era energia d’ua luta suprèma, trauessèc eth carrrèr en un bot, hec sautar era sarralha deth calaishet damb era punta deth guinhauet e tornèc de seguit a on ère Cosette.
COSETTE-TA-WEB	Que ja auie era còrda.
COSETTE-TA-WEB	Aguesti ombrius manòbrèrs, que hèn lèu es sues operacions lutant contra era fatalitat.
COSETTE-TA-WEB	Ja auem dit qu’aquera net non èren alugadi es fanaus.
COSETTE-TA-WEB	Eth deth carreron Genrot ère amortat coma es auti e se podie passar peth sòn costat sense veir que non ère ath sòn lòc.
COSETTE-TA-WEB	Mès era ora, eth lòc, era escurina, er estat de Jean Valjean, es sòns gèsti particulars, tot començaue a enquimerar a Cosette.
COSETTE-TA-WEB	S’entenie cada còp mès claraments eth bronit dera patrolha que s’apressaue.
COSETTE-TA-WEB	Pair, didec en votz baisha, me cau pòur.
COSETTE-TA-WEB	Qui vie?
COSETTE-TA-WEB	Shiiist!, responec eth malerós.
COSETTE-TA-WEB	Qu’ei era Thenardier.
COSETTE-TA-WEB	Cosette s’estrementic.
COSETTE-TA-WEB	Non parles, dèisha-me actuar, higec.
COSETTE-TA-WEB	Thenardier t’agarrarà.
COSETTE-TA-WEB	Que ven a cuelher-te.
COSETTE-TA-WEB	Alavetz, sense precipitacion, mès sense pèrder temps, damb ua precision fèrma e brèu, plan mès notabla en aqueth moment, pr’amor qu’era patrolha de Javert podie arribar d’un moment en aute, se treiguec er corbata, la passèc ar entorn deth còs de Cosette per dejós des eishères, en tot tier compde de non hèr-li mau ara mainada; estaquèc era corbata en un extrèm dera còrda en tot hèr eth nud qu’es marinèrs criden nud d’irongleta, cuelhec er aute extrèm damb es dents, se treiguec es sabates e es garramaches, e les lancèc per dessús dera tàpia, pugèc en prisma de maçonaria e comencèc a quilhar-se per angle dera tàpia e dera façada damb era madeisha seguretat que s’apuèsse enes escales es pès e es codes.
COSETTE-TA-WEB	Mens de mieja menuta se tardèc en botar-se de jolhs sus era tàpia.
COSETTE-TA-WEB	Cosette lo guardaue damb estupor sense badar boca.
COSETTE-TA-WEB	JeanValjean e eth nòm dera Thenardier l’auien deishat gelada.
COSETTE-TA-WEB	Dempús entenec era votz de JeanValjean que li didie en votz baisha.
COSETTE-TA-WEB	Apressa-te ena paret.
COSETTE-TA-WEB	Era aubedic.
COSETTE-TA-WEB	Non parles ua soleta paraula ne ages pòur.
COSETTE-TA-WEB	Cosette sentec que se quilhaue deth solèr.
COSETTE-TA-WEB	Jean Valjean la cuelhec, se la botèc en braça, en tot tier-li es sues mans damb era quèrra, se metec capenjós e s’arrosseguèc per naut dera paret enquiar angle rebaishat.
COSETTE-TA-WEB	Coma auie sospechat i auie aquiu un cubèrt qu’eth sòn losat començaue naut de tot der acabament dera husta e baishaue enquia près deth solèr, per un plan leugèraments inclinat tocant en telh.
COSETTE-TA-WEB	Erosa disposicion, pr’amor qu’era tàpia per aguest costat ère plan mès nauta que peth deth carrèr.
COSETTE-TA-WEB	Jean Valjean vedie eth solèr ath sòn dejós, e fòrça prigond.
COSETTE-TA-WEB	Venguie d’arribar en plan inclinat deth losat, e encara non auie abandonat çò de naut dera partet quan un bronit violent anoncièc era arribada dera patrolha.
COSETTE-TA-WEB	S’entenec era votz cridaira de Javert.
COSETTE-TA-WEB	Escorcolhatz eth carreron.
COSETTE-TA-WEB	Vos asseguri qu’ei en carreron.
COSETTE-TA-WEB	Es soldats se precipitèren en carreron Genrot.
COSETTE-TA-WEB	Jean Valjean s’esguitlèc ath long deth losat, tient a Cosette, arribèc en telh e sautèc en solèr; Cosette non auie badat boca, ja siguesse per valentia ja per pòur.
COSETTE-TA-WEB	Qu’auie es mans un shinhau espelades.
COSETTE-TA-WEB	VI.- Començament d’un enigma.
COSETTE-TA-WEB	Jean Valjean se trapèc en ua sòrta de jardin plan gran e de singular aspècte: en un d’aguesti tristi jardins que semblen hèts entà èster guardadi ua net d’iuèrn.
COSETTE-TA-WEB	Auie ua forma oblonga e un carrèr de grani pibos blanqui ath hons, arberada pro nauta enes angles, un espaci sense ombra ath miei, a on se vedie un gran arbe isolat, e dempús quauqui arbes frutèrs torçadi e eriçadi coma gròssi matarrassi, quadres de legums, un melonar, qu’es sues campanes ludien ara lum dera lua, e un vielh potz.
COSETTE-TA-WEB	Aciu e enlà i auie quauqui bancs de pèira que semblauen neri, damb era mossa.
COSETTE-TA-WEB	Es carrèrs èren talhadi damb arbilhons ombrius e drets.
COSETTE-TA-WEB	Era èrba auie invasit era mitat e ua sòrta de mossa verda caperaue era rèsta.
COSETTE-TA-WEB	Jean Valjean auie en un costat eth cubèrt, qu’eth sòn losat servic entà baishar, un modelhon de hèishi de lenha, e darrèr, apuada ena paret, ua estatua de pèira, qu’era sua cara mutilada non ère senon un masca infòrme que campaue vagaments ena escurina.
COSETTE-TA-WEB	Eth gran edifici deth carrèr Droit-Mur, qu’enrodaue eth carreron Picpus, auie entad aguest jardin dues façades en esquaire.
COSETTE-TA-WEB	Aguestes façades interiores èren plan mès lugubres que per exterior.
COSETTE-TA-WEB	Totes es hièstres auien reishes.
COSETTE-TA-WEB	Non se vedie cap de lum.
COSETTE-TA-WEB	Enes estatges superiors i auie lucanes coma enes presons.
COSETTE-TA-WEB	Ua des façades projectaue era sua ombra sus era auta e queiguie en jardin coma ua immensa tela nera.
COSETTE-TA-WEB	Non se vedie cap auta casa.
COSETTE-TA-WEB	Eth hons deth jardin se perdie ena broma e ena net.
COSETTE-TA-WEB	Ça que la, se distinguien confusaments tàpies que se bracauen coma se i auesse d’auti jardins mès enlà e es losats baishi deth carrèr Polonceau.
COSETTE-TA-WEB	Qu’ei impossible imaginar-se arren mès espaventós e mès solitari qu’aguest jardin.
COSETTE-TA-WEB	Non i auie en eth arrés, çò qu’ère normau pera ora; mès semblaue qu’ère hèt entà qu’arrés caminèsse per eth, ne autanplan tà meddia.
COSETTE-TA-WEB	Era prumèra causa que hec Jean Valjean siguec cercar es sues sabates e cauçar-se, e dempús entrar en cubèrt damb Cosette.
COSETTE-TA-WEB	Eth que hug, que non se cre jamès pro amagat.
COSETTE-TA-WEB	Era mainada seguie pensant ena Thenardier e participaue d’aguest desir d’amagar-se çò de mès posssible.
COSETTE-TA-WEB	Cosette tremolaue e se sarraue ada eth.
COSETTE-TA-WEB	S’entenie eth bronit tumultuós dera patrolha qu’escorcolhaue eth carreron e eth carrèr, es còps des culasses contra es pèires, es votzes de Javert que cridaue as espions qu’auie botat e es sòns renecs barrejadi damb paraules que non se distinguien.
COSETTE-TA-WEB	Jean Valjean non alendaue.
COSETTE-TA-WEB	Auie botat era sua man doçaments sus era boca de Cosette.
COSETTE-TA-WEB	Era solitud que se trapaue ère tant estranhaments prigonda qu’aqueth orrible bronit, tan furiós e tan pròche, a penes l’arribaue coma era ombra d’un bronit.
COSETTE-TA-WEB	Semblaue qu’aqueri murs èren bastidi damb es pèires mès sordes de qué parlaue era Escriptura.
COSETTE-TA-WEB	De ressabuda, ath miei d’aguesta cauma prigonda, s’entenec un aute bronit; un bronit celestiau, divin, inefable, tan doç coma òrre ère er aute.
COSETTE-TA-WEB	Qu’ère un imne que gessie des tenèbres, un arrai d’oracion e d’armonia en escur e terrible silenci dera net; votzes de hemnes, mès votzes compausades ath còp der accent pur des vèrges e der accent simple des mainatges; d’aguestes votzes que non son dera tèrra, e que se retiren as qu’entenen encara es nauèth neishudi e as qu’entenen ja es moribonds.
COSETTE-TA-WEB	Aguest cantic gessie der ombriu edifici que dominaue eth jardin.
COSETTE-TA-WEB	En moment que s’aluenhaue eth tapatge des diables semblaue que s’apressaue un cor d’angels.
COSETTE-TA-WEB	Cosette e Jean Valjean queigueren de jolhs.
COSETTE-TA-WEB	Qu’ère coma un cant subernaturau en un ostau desabitat.
COSETTE-TA-WEB	Tant que cantauen, Jean Valjean non pensaue en arren.
COSETTE-TA-WEB	Non vedie era net, vedie un cèu blu.
COSETTE-TA-WEB	Semblaue que sentie daurir-se es ales que toti amiam ath nòste laguens.
COSETTE-TA-WEB	Eth cant s’amortèc.
COSETTE-TA-WEB	Es ores d’extasi que son tostemp ua menuta.
COSETTE-TA-WEB	Tot auie entornat en silenci.
COSETTE-TA-WEB	Arren s’entenie en carrèr, arren en jardin.
COSETTE-TA-WEB	Tot auie despareishut, autant aquerò que menaçaue coma aquerò qu’inspiraue confiança.
COSETTE-TA-WEB	Eth vent heregaue naut de tot dera tàpia quauques èrbes seques que costauen un sorrolh leugèr e lugubre.
COSETTE-TA-WEB	VII.- Seguís er enigma.
COSETTE-TA-WEB	S’auie quilhat era brisa maitiau, çò qu’indicaue que ja deuien èster era ua o es dues deth maitin.
COSETTE-TA-WEB	Era prauba Cosette non didie arren.
COSETTE-TA-WEB	S’auie seigut ath sòn costat e auie inclinat eth cap sus eth.
COSETTE-TA-WEB	Jean Valjean se pensaue qu’ère adormida.
COSETTE-TA-WEB	Se joquèc e la campèc; Cosette auie es uelhs totafèt dubèrts, e ua mina cogitosa, que li costèc ua dolorosa impression a Jean Valjean.
COSETTE-TA-WEB	Era malerosa tremolaue de contunh.
COSETTE-TA-WEB	As dromilhon?, didec JeanValjean.
COSETTE-TA-WEB	Qu’è fòrça hered, responec.
COSETTE-TA-WEB	Ath cap d’un moment higec:
COSETTE-TA-WEB	Ei encara aquiu?
COSETTE-TA-WEB	Qui?, didec Jean Valjean.
COSETTE-TA-WEB	Era senhora Thenardier.
COSETTE-TA-WEB	A!, didec.
COSETTE-TA-WEB	Que ja se n’a anat!
COSETTE-TA-WEB	Ja non cranhi arren.
COSETTE-TA-WEB	Era mainada alendèc coma se li treiguessen un pes deth pièch.
COSETTE-TA-WEB	Valjean se treiguec eth leviton e abriguèc a Cosette.
COSETTE-TA-WEB	As mens hered, atau?, didec.
COSETTE-TA-WEB	Ò, òc, pair!
COSETTE-TA-WEB	Plan, donc, demora-me un instant.
COSETTE-TA-WEB	Qu’ara torni.
COSETTE-TA-WEB	Trapèc diuèrses pòrtes, mès qu’èren barrades.
COSETTE-TA-WEB	Quan passèc er angle interior der edifici vedec qu’es hièstres èren cintrades e desnishèc quauqua claror.
COSETTE-TA-WEB	Se quilhèc sus era punta des pès, e guardèc per ua des hièstres.
COSETTE-TA-WEB	Totes dauen entà ua grana sala, caperada de granes lòses, talhades per arcs e pilars; non se vedie qu’ua fèbla lum e fòrça ombres.
COSETTE-TA-WEB	Era lum venguie d’ua lampa alugada en un cornèr.
COSETTE-TA-WEB	Era sala ère desèrta; arren se botjaue en era.
COSETTE-TA-WEB	Qu’ère estirada capenjós, eth ròstre contra eth solèr, es braci en crotz, ena immobilitat dera mòrt.
COSETTE-TA-WEB	S’aurie dit qu’ère ua sòrta de serpent que s’arrossegaue peth solèr, e qu’aquera figura sinistra amiaue era còrda en còth.
COSETTE-TA-WEB	Jean Valjean auie dit dempús, diuèrsi còps, que maugrat qu’auie presenciat ena sua vida fòrça espectacles lugubres, jamès n’auie vist un de tan glaciau e terrible coma aquera figura enigmatica, costant un mistèri desconeishut en aqueth lòc ombriu e entrevist de nets.
COSETTE-TA-WEB	Qu’ère orrible supausar qu’aquerò ère mòrt; mès, encara mès orrible pensar qu’ère viu.
COSETTE-TA-WEB	Totun aquerò, auec eth valor de calar eth front en veire, e campar se se botjaue.
COSETTE-TA-WEB	Atau s’estèc ua estona que li semblèc plan longa: era figura que non hec cap movement.
COSETTE-TA-WEB	De ressabuda se sentec cuelhut per un terror inexplicable e se metec a córrer entath cubèrt sense gausar guardar entà darrèr.
COSETTE-TA-WEB	Se pensaue que se viraue eth cap veirie ad aquera figura ath sòn darrèr, en tot seguir-lo a granes calhamardades e agitar es braci.
COSETTE-TA-WEB	Arribèc alendand ena roïna.
COSETTE-TA-WEB	A on ère?
COSETTE-TA-WEB	Quina casa tant estranha ère aquera?
COSETTE-TA-WEB	Edifici plen des mistèris dera net, que cridaue as amnes ena ombra damb era votz des angels, e quan acodien, les aufrie bruscaments aquera espaventosa vision; les prometie daurir era pòrta radianta deth cèu e daurie era pòrta orribla dera hòssa.
COSETTE-TA-WEB	E aquerò ère un edifici, ua casa qu’auie eth sòn numèro en carrèr!
COSETTE-TA-WEB	Que non ère un sòmi!
COSETTE-TA-WEB	Li calie tocar es pèires entà creir.
COSETTE-TA-WEB	Eth hered, era ansietat, era inquietud, es emocions d’aquera net, li costauen ua vertadèra fèbre; e totes aguestes idies se tustauen en sòn cervèth.
COSETTE-TA-WEB	S’apressèc a Cosette; Cosette dormie.
COSETTE-TA-WEB	VIII.- Se duplique er enigma.
COSETTE-TA-WEB	Era mainada auie apuat eth sòn cap en ua pèira e s’auie esclipsat.
COSETTE-TA-WEB	Valjean se seiguec ath sòn costat e se metec a contemplar-la; de man en man, a mida que la guardaue s’anaue padegant, e aquerint era plia possession deth sòn esperit.
COSETTE-TA-WEB	Se’n sabie pro ben qu’ena sua vida, tant qu’era visquesse, tant que siguesse damb eth, non aurie cap aute besonh ne cap temor senon per era.
COSETTE-TA-WEB	Non sentie ne tansevolhe hered dempús d’auer-se trèt eth leviton entà abrigar-la.
COSETTE-TA-WEB	Mès a trauèrs dera meditacion qu’auie queigut, entenie, hège ua estona, un estranh bronit, coma eth d’ua campaneta o esquelha.
COSETTE-TA-WEB	Aguest bronit gessie deth jardin e s’entenie fèble, encara que claraments.
COSETTE-TA-WEB	Se retiraue ara vaga armonia que còsten es esquelhes des vegades pendent era net quan caminen peishent.
COSETTE-TA-WEB	Guardèc e vedec que i auie quauquarrés en jardin.
COSETTE-TA-WEB	Un èsser semblable a un òme caminaue per miei des campanes deth melonar, lheuant-se, ajocant-se, arturant-se, damb un movement regular, coma s’arrosseguèsse e espargesse bèra causa peth solèr.
COSETTE-TA-WEB	Aguest èsser que semblaue espeat.
COSETTE-TA-WEB	Jean Valjean tremolèc damb era tremolor contunha des criminaus.
COSETTE-TA-WEB	Tot que les ei ostil e sospechós: se maufiden dera lum, donques que servís entà veder-les; dera net, donques que servís entà susprener-les.
COSETTE-TA-WEB	Hège un moment tremolaue perque eth jardin ère desèrt; ara tremolaue, perque i auie quauquarrés.
COSETTE-TA-WEB	Des temors quimerics venguec enes temors reaus.
COSETTE-TA-WEB	Pensèc que Javert e es sòns espions non se n’aurien anat dilhèu, qu’aurien deishat en carrèr gent en observacion, e que s’aguest òme lo descurbie en jardin, cridarie en pensar-se qu’ère un lairon e l’autrejarie.
COSETTE-TA-WEB	Cuelhec, donc, doçaments a Cosette que seguie adormida e se la hec a vier darrèr d’un molon de mòbles vielhs en cornèr mès desseparat deth cubèrt.
COSETTE-TA-WEB	Cosette non se botgèc.
COSETTE-TA-WEB	Quan aguest s’apressaue, s’apressaue tanben eth bronit; quan s’aluenhaue, s’aluenhaue eth bronit: se hège bèth movement precipitat, l’acompanhaue un tremulo d’esquelha; se se posaue, cessaue eth bronit.
COSETTE-TA-WEB	Semblaue, donc, evident qu’era esquelha ère junhuda ar òme; mès, qué podie significar aquerò?
COSETTE-TA-WEB	Qué ère aqueth òme qu’amiaue ua esquelha, madeish qu’un buèu o un anhèth?
COSETTE-TA-WEB	En hèr-se aguestes preguntes, toquèc es mans de Cosette.
COSETTE-TA-WEB	Mon Diu!, didec.
COSETTE-TA-WEB	E la cridèc en votz baisha.
COSETTE-TA-WEB	Cosette!
COSETTE-TA-WEB	Era mainada non dauric es uelhs.
COSETTE-TA-WEB	La secodic bruscaments.
COSETTE-TA-WEB	Non se desvelhèc.
COSETTE-TA-WEB	Tremolaue de cap a pès.
COSETTE-TA-WEB	Es idies mès orribles passèren confusaments peth sòn esperit.
COSETTE-TA-WEB	Que i a bèth moment qu’es suposicions mès òrres mos assetgen coma ua cohòrt de furies e mos fòrcen violentaments es nèrvis deth nòste cervèth.
COSETTE-TA-WEB	Quan se tracte des persones qui’estimam era nòsta prudéncia endónvie es temors mès lhòcos.
COSETTE-TA-WEB	Jean Valjean rebrembèc qu’eth sòmi pòt èster mortau en ua net hereda en aire liure.
COSETTE-TA-WEB	Com entornar-li eth calor?
COSETTE-TA-WEB	Com desvelhar-la?
COSETTE-TA-WEB	Se lancèc dehòra deth cornèr.
COSETTE-TA-WEB	Qu’ère de besonh qu’abantes d’un quart d’ora Cosette auesse huec e lhet.
COSETTE-TA-WEB	IX.- Er òme e era esquelha.
COSETTE-TA-WEB	Er òme auie eth cap clin e non lo vedec apressar-se.
COSETTE-TA-WEB	Cent francs!
COSETTE-TA-WEB	Er òme hec un bot e lheuèc era vista.
COSETTE-TA-WEB	Cent francs se me balhatz asil aguesta net!, didec Jean Valjean.
COSETTE-TA-WEB	Era lua illuminaue eth sòn espaurit ròstre.
COSETTE-TA-WEB	Guarda!
COSETTE-TA-WEB	Qu’ètz vos, senhor Magdalena!, didec er òme.
COSETTE-TA-WEB	Que s’ac demoraue tot, mens aquerò: Eth que li parlaue ère un vielh espeat e acorbaishat, vestit coma un campanhard, en jolh quèrre amiaue ua genolhièra de cuer, que d’era penjaue ua esquelha.
COSETTE-TA-WEB	Non se distinguie eth sòn ròstre qu’ère ena ombra.
COSETTE-TA-WEB	Er òme s’auie trèt era casqueta e didie tremolant:
COSETTE-TA-WEB	A!, mon Diu!, com ei qu’ètz aciu, senhor Magdalena?
COSETTE-TA-WEB	Per a on auetz entrat?
COSETTE-TA-WEB	Jesús!
COSETTE-TA-WEB	Vietz deth cèu?
COSETTE-TA-WEB	Mès aquerò que non ei estranh; se bèth còp queiguetz, que serà d’eth cèu.
COSETTE-TA-WEB	Mès, com ei aquerò?
COSETTE-TA-WEB	Non amiatz corbata, ne chapèu, ne levita?
COSETTE-TA-WEB	Sabetz que auríetz hèt a cuélher pòur a qui non vos coneishesse?
COSETTE-TA-WEB	Sense levita!
COSETTE-TA-WEB	Senhor, mon Diu!
COSETTE-TA-WEB	S’an tornat hòls es sants?
COSETTE-TA-WEB	Mès com auetz entrat aciu?
COSETTE-TA-WEB	Er òme parlaue damb ua volubilitat que non desnishaue cap inquietud; es sues paraules s’artenhien es ues damb es autes, parlaue en ua barrèja d’estonament e de simpla aunestetat.
COSETTE-TA-WEB	Qui ètz?, quina ei aguesta casa?, preguntèc Jean Valjean.
COSETTE-TA-WEB	Macareu!
COSETTE-TA-WEB	Aquerò òc qu’ei gran!, didec et vielh.
COSETTE-TA-WEB	Que sò eth qu’a estat emboishat aciu per vos, aguesta casa ei era casa que m’auetz plaçat.
COSETTE-TA-WEB	Se qué!
COSETTE-TA-WEB	Non m’arreconeishetz?
COSETTE-TA-WEB	Non, didec Jean Valjean.
COSETTE-TA-WEB	Com me coneishetz a jo?
COSETTE-TA-WEB	M’auetz sauvat era vida, didec er òme.
COSETTE-TA-WEB	A!, didec Jean Valjean.
COSETTE-TA-WEB	Qu’ètz vos?
COSETTE-TA-WEB	Plan, que vos coneishi.
COSETTE-TA-WEB	M’alègri fòrça, didec eth vielh en ton de repotec.
COSETTE-TA-WEB	E qué hètz aciu?, preguntèc Valjean.
COSETTE-TA-WEB	Que sò caperant es mèns melons.
COSETTE-TA-WEB	Plan que òc, er oncle Fauchelevent auie ena man, en moment que Jean Valjean s’apressèc ada eth, era punta d’un tapís qu’anaue estenent sus eth melonar; e n’auie ja plaçat fòrça d’auti en ua ora que hège qu’ère en jardin.
COSETTE-TA-WEB	Aguesta operación l’obligaue a hèr es movements particulars qu’auie observat Jean Valjean deth cubèrt estant.
COSETTE-TA-WEB	Eth vielh contunhèc:
COSETTE-TA-WEB	De seguit higec guardant a Jean Valjean e arrint:
COSETTE-TA-WEB	Qu’auríetz hèt plan ben en hèr damb era vòsta persona madeish!
COSETTE-TA-WEB	JeanValjean, en veir qu’aguest òme lo coneishie, aumens peth senhor Magdalena, solet auançaue damb precaucion.
COSETTE-TA-WEB	Multiplicaue es preguntes.
COSETTE-TA-WEB	Causa estranha!
COSETTE-TA-WEB	Es papèrs qu’èren cambiadi!
COSETTE-TA-WEB	Er intrús qu’ère eth qu’interrogaue.
COSETTE-TA-WEB	E quina campaneta ei aguesta qu’amiatz en jolh?
COSETTE-TA-WEB	A!, didec Fauchelevent.
COSETTE-TA-WEB	Qu’ei entà qu’eviten era mia preséncia.
COSETTE-TA-WEB	Er oncle Fauchelevent guinhèc un uelh de manèra inexplicabla.
COSETTE-TA-WEB	En aguesta casa non i a senon hemnes; que i a fòrça joenes e semble qu’era mia preséncia ei perilhosa.
COSETTE-TA-WEB	Era esquelha les avise, e quan m’aprèssi s’aluenhen.
COSETTE-TA-WEB	Quina casa ei, donc, aguesta?
COSETTE-TA-WEB	Pro que vo’n sabetz.
COSETTE-TA-WEB	Non, que non me’n sai.
COSETTE-TA-WEB	Donques qu’ei que non m’auetz plaçat aciu de jardinèr?
COSETTE-TA-WEB	Responetz-me coma se non sabessa arren.
COSETTE-TA-WEB	Plan, donc; aguest qu’ei eth convent deth petit Picpus.
COSETTE-TA-WEB	Jean Valjean anaue coordinant es sòns rebrembes.
COSETTE-TA-WEB	Er edart, ei a díder, era Providéncia, l’auie amiat precisaments en convent de Sant Antòni que per recomanacion sua auie estat admetut hège dus ans er oncle Fauchelevent, espeat ena queiguda dera sua carreta.
COSETTE-TA-WEB	Repetic, donc, coma parlant damb eth madeish:
COSETTE-TA-WEB	Eth convent deth petit Picpus!
COSETTE-TA-WEB	Mès, viem ath cas, didec Fauchelevent.
COSETTE-TA-WEB	Com dimònis auetz entrat aciu, senhor Magdalena?
COSETTE-TA-WEB	Per mès sant que sigatz qu’ètz òme e es òmes non entren aciu.
COSETTE-TA-WEB	Donques com ei que vos i estatz?
COSETTE-TA-WEB	Que non i a arrés mès que jo.
COSETTE-TA-WEB	Ça que la, didec Jean Valjean, me cau demorar aciu.
COSETTE-TA-WEB	A!, mon Diu!, exclamèc Fauchelevent.
COSETTE-TA-WEB	Jean Valjean s’apressèc ada eth e li didec en votz grèu:
COSETTE-TA-WEB	Oncle Fauchelevent, vos è sauvat era vida.
COSETTE-TA-WEB	Jo qu’è estat eth prumèr de rebrembà’c, responec Fauchelevent.
COSETTE-TA-WEB	Fauchelevent cuelhec enes sues arropides e tremoloses mans es dues robustes de Jean Valjean e s’estèc quauqui moments coma se non podesse parlar.
COSETTE-TA-WEB	A tot darrèr, didec:
COSETTE-TA-WEB	Ò!, que serie ua benediccion de Diu que jo podessa hèr quauquarren per vos!
COSETTE-TA-WEB	Jo, sauvar-vos era vida!
COSETTE-TA-WEB	Senhor alcalde, dispausatz d’aguest praube vielh.
COSETTE-TA-WEB	Qué voletz que hèsca?, preguntèc.
COSETTE-TA-WEB	Ja vos ac diderè.
COSETTE-TA-WEB	Auetz ua cramba?
COSETTE-TA-WEB	Aquiu que i a tres crambes.
COSETTE-TA-WEB	Plan, didec Jean Valjean.
COSETTE-TA-WEB	Ara me cau demanar-vos dues causes.
COSETTE-TA-WEB	Quines son, senhor alcalde?
COSETTE-TA-WEB	Era prumèra ei que non digatz ad arrés çò que sabetz de jo.
COSETTE-TA-WEB	Coma volgatz: me’n sai de qué non podetz hèr arren que non sigue bon; e que tostemp seratz un òme de ben.
COSETTE-TA-WEB	Ath delà, vos que m’auetz emboishat aciu; que sò vòste; que sò as vòstes ordes.
COSETTE-TA-WEB	Plan ben.
COSETTE-TA-WEB	Ara vietz damb jo.
COSETTE-TA-WEB	Anem a cercar ara mainada.
COSETTE-TA-WEB	A!, didec Fauchelevent.
COSETTE-TA-WEB	Que i a ua mainada!
COSETTE-TA-WEB	Jean Valjean s’auie tornat a botar era corbata e er abric e auie trapat eth chapèu lançat per dessús dera tàpia.
COSETTE-TA-WEB	Mentre Jean Valjean se botaue era levita, Fauchelevent s’auie trèt era genolhièra damb era esquelha, que penjada d’un clau, près d’un tistèr, ère un ornament dera paret.
COSETTE-TA-WEB	Es dus òmes se cauhauen emparadi es codes en ua taula, qu’en era Fauchelevent auie botat un bocin de hormatge, pan de civada, ua botelha de vin e dus veires.
COSETTE-TA-WEB	Eth vielh li didie a Jean Valjean en tot botar-li era man en jolh:
COSETTE-TA-WEB	Vai, senhor Magdalena!
COSETTE-TA-WEB	Que non m’auetz arreconeishut de seguit!
COSETTE-TA-WEB	Sauvatz era vida dera gent e dempús la desbrembatz!
COSETTE-TA-WEB	Ò!, aquerò està mau.
COSETTE-TA-WEB	Eri s’en bremben de vos!
COSETTE-TA-WEB	Qu’ètz un ingrat!
COSETTE-TA-WEB	X.- A on s’explique se com Javert auie espiat en vaganaut.
COSETTE-TA-WEB	Quan Jean Valjean, ena madeisha net qu’eth dia que Javert l’agarrèc ath cant deth lhet mortuari de Fantina, s’escapèc dera preson municipau de M… ara vòra deth M…, era policia supausèc que s’auie filat de cap a París.
COSETTE-TA-WEB	Pr’amor que París ei un mare magnum a on tot se pèrd, e tot despareish en sen deth mon, coma en sen deth mar.
COSETTE-TA-WEB	Que non i a espessor qu’amague a un òme autant coma era multitud.
COSETTE-TA-WEB	Es que s’amaguen se’n saben pro ben, e vien en Paris coma en un abisme: que i a abismes que sauven.
COSETTE-TA-WEB	Era policia qu’ac sap tanben, e atau, donc, cèrque en París, çò qu’a perdut en un aute lòc.
COSETTE-TA-WEB	Cerquèc, donc, aquiu ar exalcalde de M… ara vòra deth M…
COSETTE-TA-WEB	Javert siguec cridat en París pr’amor de qué ajudèsse ara policia ena persecucion, e eth gelós inspector ajudèc, plan que òc, fòrça ena persecucion de Jean Valjean.
COSETTE-TA-WEB	Eth senhor Chabouillet, secretari dera Prefectura en temps deth comde Anglés, se fixèc ena afogadura e intelligéncia de Javert, que ja auie protegit, e artenhec que siguesse incorporat ena policia de París; en era se hec, diuèrsi viatges, (diguem-ac, encara qu’era paraula semble estranha) aunorablaments util.
COSETTE-TA-WEB	Que ja non se’n brembaue de Jean Valjean, (aguesti gossets, tostemp ara demora, desbremben eth lop d’ager peth lop d’aué) quan en mes de deseme de 1823 liegec un jornau, causa que non acostumaue a hèr; mès, coma òme monarquic, volec saber-se’n des detalhs dera entrada trionfau deth “prince generalissim”en Baiona.
COSETTE-TA-WEB	Quan acabèc er article que l’interessaue, cridèc era sua atencion ena darrèra plana, un nòm, eth nòm de Jean Valjean.
COSETTE-TA-WEB	Eth jornau anonciaue qu’eth forçat Jean Valjean auie mòrt; e publicaue era notícia damb tau formalitat que Javert non dobtèc un moment de creder-la, en tot limitar-se a díder: “Aguest qu’ei eth mielhor registre”.
COSETTE-TA-WEB	Dempús deishèc eth jornau e non tornèc a pensar mès en aquerò.
COSETTE-TA-WEB	Bèth temps dempús, era Prefectura deth Sena e Oise passèc ara Prefectura de París ua nòta sus eth panatòri d’ua mainada, verificat, sivans se didie, damb circonstàncies particulares, en pòble de Montfermeil.
COSETTE-TA-WEB	Aguesta nòta passèc pera man de Javert e lo hec reflexionar.
COSETTE-TA-WEB	Eth nòm de Fantina l’ère plan coneishut; e rebrembaue que Jean Valjean l’auie hèt arrir en demanar-li un tèrme de tres dies entà vier a cercar ara hilha dera malauta.
COSETTE-TA-WEB	Se’n brembèc de qué Jean Valjean auie estat detengut en París en moment que pujaue ena diligéncia de Montfermeil; e quauqui indicis auien hèt a pensar qu’ère eth dusau còp que pujaue en aquera diligéncia e qu’eth dia abans auie hèt ua excursion pes entorns de Montfermeil, donques que non auie estat vist peth bordalat.
COSETTE-TA-WEB	Qué auie de hèr en Montfermeil?
COSETTE-TA-WEB	Non s’auie pogut saber; mès Javert ac endonvièc alavetz.
COSETTE-TA-WEB	Aquiu i ère era mainada de Fantina.
COSETTE-TA-WEB	Jean Valjean que l’auie vengut a cercar.
COSETTE-TA-WEB	Aguesta mainada venguie d’èster panada per un desconeishut.
COSETTE-TA-WEB	Qui podie èster aguest desconeishut?
COSETTE-TA-WEB	Serie Jean Valjean?
COSETTE-TA-WEB	Jean Valjean auie mòrt.
COSETTE-TA-WEB	Javert, sense díder ua soleta paraula ad arrés, cuelhec era veitura deth Plat d’estanh, carreron de Planchette, e hec un viatge entà Montfermeil.
COSETTE-TA-WEB	Se pensaue que traparie aquiu ua grana claretat e trapèc ua grana escurina.
COSETTE-TA-WEB	Enes prumèrs dies, es Thenardier, desesperadi, auien charrat.
COSETTE-TA-WEB	Era desaparicion dera Lauseta qu’auie formar rambalh ena poblacion, e s’auien hèt mil versions dera istòria qu’auie acabat per presentar-se coma era istòria deth rapte dera mainada.
COSETTE-TA-WEB	D’aciu venguec era nòta dera policia.
COSETTE-TA-WEB	Ça que la, passada era prumèra impression, Thenardier damb eth sòn admirable instint auie comprenut de seguit que non ère convenent shordar massa ath fiscau de sa Majestat, e qu’es sues queishes sus eth rapte de Cosette aurien coma prumèr resultat atirar sus eth, e sus fòrça negòcis trebles qu’amiaue, era penetranta guardada dera justícia.
COSETTE-TA-WEB	Es uhons non vòlen jamès que se les aprèsse ena lum.
COSETTE-TA-WEB	Com se justificarien es mil cinc cents francs qu’auie recebut?
COSETTE-TA-WEB	Hec, donc, mieja virada, li metec ues mordasses ara sua hemna, e se hec er estonat quan li parlauen de panatòri dera mainada.
COSETTE-TA-WEB	Eth que non sabie arren; qu’ei vertat que s’auie planhut en moment de qué “li treiguien” tanlèu ara mainada tant estimada: qu’aurie volut auer-la damb eth, aumens dus o tres dies mès; mès, coma qu’eth sòn “pairin” auie vengut a cercar-la, arren i auie de mès naturau en mon.
COSETTE-TA-WEB	Auie hijut qu’eth pairin hège ben.
COSETTE-TA-WEB	Aguesta siguec era istòria qu’entenec Javert quan arribèc en Montfermeil.
COSETTE-TA-WEB	Dauant dera figura deth pairin s’esbugassèc era idia de Jean Valjean.
COSETTE-TA-WEB	Javert, ça que la, hec quauques preguntes, a manèra de sondes, ena istòria de Thenardier.
COSETTE-TA-WEB	Qui ère e com se cridaue eth pairin?
COSETTE-TA-WEB	Thenardier responec damb simplicitat:
COSETTE-TA-WEB	Qu’ei un ric campanhard.
COSETTE-TA-WEB	Lambert qu’ei un bon nòm, plan tranquillizant.
COSETTE-TA-WEB	Javert entornèc en París.
COSETTE-TA-WEB	Començaue ja a desbrembar aguesta istòria, quan en mars de 1824 entenec parlar d’un estranh personatge que s’estaue ena parròquia de Sant Medardo e ère coneishut coma “eth mendicant que balhaue aumòina”.
COSETTE-TA-WEB	Qu’ère, sivans se didie un rendista qu’arrés sabie eth sòn nòm, que s’estaue solet damb ua mainada de ueit ans, que tanpòc se sabie d’era madeisha grana causa, senon qu’auie vengut de Montfermeil.
COSETTE-TA-WEB	Montfermeil!
COSETTE-TA-WEB	De nauèth aguesta paraula sonant enes aurelhes de Javert.
COSETTE-TA-WEB	Un vielh mendicant e policièr, qu’auie estat galinaire, ath que balhaue aumòina eth desconeishut, autregèc quauqui naui detalhs.
COSETTE-TA-WEB	Eth rendista ère un òme plan foreno; non gessie senon de nets; non parlaue damb arrés; sonque de quan en quan as praubi; non permetie qu’arrés se l’apressèsse.
COSETTE-TA-WEB	Vestie un leviton lèg, vielh e auriolenc que valie fòrça milions, pr’amor qu’ère folrat de bilhets de banc.
COSETTE-TA-WEB	Tot aquerò ahisquèc eth curiosèr de Javert; e per çò de veir d’apròp era cara d’aguest òme extraordinari, sense espaurir-lo, se botèc un dia eth vestit deth galinaire e ocupèc eth lòc qu’er espion s’arraulie totes es tardes, gasulhant oracions e espiant a trauèrs des prècs.
COSETTE-TA-WEB	Totun, era escurina l’auie pogut enganhar; era mòrt de Jean Valjean qu’ère oficiau.
COSETTE-TA-WEB	Li quedauen, donc, a Javert, grani dobtes, e, en dobte, Javert, òme escrupulós non agarraue ad arrés.
COSETTE-TA-WEB	Seguic ath sòn òme enquiara casa de Gorbeau e hèc “cantar” ara vielha, causa que non ère de mau hèr.
COSETTE-TA-WEB	Aguesta li confrmèc çò deth leviton folrat de milions, e li condèc er episòdi deth bilhet de mil francs.
COSETTE-TA-WEB	Era qu’ac auie vist!
COSETTE-TA-WEB	Era qu’ac auie tocat!
COSETTE-TA-WEB	Javert loguèc un quarto e aquera madeisha net s’establic en eth.
COSETTE-TA-WEB	A londeman, Jean Valjean se n’anèc dera casa.
COSETTE-TA-WEB	Mès eth bronit dera moneda de cinc francs que deishèc quèir siguec notada pera vielha, que, en enténer sonar sòs, s’en sabec que s’anaue a mudar, e s’apressèc tà avisar a Javert.
COSETTE-TA-WEB	Pera neth, quan gessec Jean Valjean, lo demoraue Javert darrèr des arbes deth baloard damb dus òmes.
COSETTE-TA-WEB	Javert auie demanat ajuda ara Prefectura, mès que non auie dit eth nòm der individú que pensaue agarrar.
COSETTE-TA-WEB	Aguest qu’ère eth sòn secret, e se l’auie sauvat per tres rasons; prumèra, perque era mendre indiscrecion poirie desvelhar es sospeches de Jean Valjean; dusau, perque aganchar a un ancian forçat hujut, e tengut per mòrt, a un condamnat classificat entà tostemp pera justícia entre es maufactors dera pejor espècia, solide es ancians policièrs de París non l’ac deisharien a un nauèth vengut coma Javert, e cranhie que li treiguessen ath sòn ex forçat; e tresau, perque Javert ère artista, e auie eth gust de çò d’imprevist.
COSETTE-TA-WEB	Auie en òdi ad aguesti resultats anonciats que pèrden eth sòn merit parlant d’eri abans de temps.
COSETTE-TA-WEB	Li shautaue elaborar ena ombra es sues granes òbres e mostrar-les dempús, de còp.
COSETTE-TA-WEB	Javert auie seguit a Jean Valjean d’arbe en arbe, dempús de cantoada en cantoada, e non l’auie deishat de uelh un solet instant, ne autanplan enes moments que Jean Valjean se credie ena màger seguretat.
COSETTE-TA-WEB	Mès, per qué non l’arrestaue?
COSETTE-TA-WEB	Perque encara dobtaue.
COSETTE-TA-WEB	Mos cau rebrembar qu’en aquera epòca, era pòlicia non obraue damb plia libertat: era premsa liura l’auie en rega.
COSETTE-TA-WEB	Quauques detencions arbitràries denonciades pes jornaus, auien arribat enquias Crambes, e auien intimidat ara Prefectura.
COSETTE-TA-WEB	Atemptar contra era libertat individuau qu’ère un hèt plan grèu.
COSETTE-TA-WEB	Es agents cranhien enganhar-se, pr’amor qu’eth Prefecte les cargaue de responsabilitats e un error qu’ère ua destitucion.
COSETTE-TA-WEB	Que dobtaue.
COSETTE-TA-WEB	Jean Valjean viraue era esquia e marchaue ena escurina.
COSETTE-TA-WEB	Era tristor, era inquietud, era ansietat, eth cansament, eth nau malastre de veder-se obligat a húger de nets, e a cercar ar edart un asil en París entà Cosette e entada eth, eth besonh d’apraiar eth sòn pas ath d’ua mainada, tot aquerò auie cambiat er anament de Jean Valjean, e auie dat ath sòn còs tau aspècte de senectud qu’era policia, encarnada en Javert, podie enganhar-se, e s’enganhèc.
COSETTE-TA-WEB	Era impossibilitat d’apressar-se molt, eth sòn vestit de preceptor emigrat, era declaracion de Thenardier que lo hège pairin de Cosette e era credença dera sua mòrt ena preson, aumentauen era incertitud que creishie en esperit de Javert.
COSETTE-TA-WEB	Qu’auec un moment era pensada de detier a Jean Valjean, còp sec, e demanar-li es sòns documents.
COSETTE-TA-WEB	Mès, s’aqueth òme non ère Jean Valjean; se non ère un aunèst rendista, serie probablaments quauque brigand prigondaments versat ena escura trama des crims de París, quauque cap d’ua banda perilhosa que balhaue aumòina entà amagar es sues causes, costum ja ancian.
COSETTE-TA-WEB	Qu’aurie, plan, amics, complices e refugis entà amagar- se.
COSETTE-TA-WEB	Es torns e revirades que balhaue semblauen indicar que non ère un bon òme.
COSETTE-TA-WEB	Agarrar-lo de pic, qu’ère “aucir era garia des ueus d’aur”.
COSETTE-TA-WEB	Ath delà d’aquerò, quin inconvenent i auie en demorar?
COSETTE-TA-WEB	Javert n’ère solide fòrça de qué non se l’escaparie.
COSETTE-TA-WEB	Que i a en mon dus classes d’èssers que s’estrementissen prigondaments:
COSETTE-TA-WEB	En aqueth moment Javert sentec aguesta estrementida prigonda.
COSETTE-TA-WEB	Tanlèu ne siguec segur de qué aqueth òme ère Jean Valjean, eth terrible forçat, observèc qu’ena sua persecucion non l’acompanhauen que dues persones, e demanèc refòrci ath comissari de policia deth carrèr Pontoise.
COSETTE-TA-WEB	Abans de cuélher un pau d’arrominguera qu’ei de besonh botar-se es gants.
COSETTE-TA-WEB	Eth temps que se tardèc entad aquerò, e ua estona que hec pòsa ena horcalhada de Rollin pr’amor de dar instruccions as sòns agents li heren pèrder era pista.
COSETTE-TA-WEB	Mès se’n sabec de seguit que Jean Valjean sajarie de méter er arriu entre eth e es sòns persecutors.
COSETTE-TA-WEB	Damb dues paraules qu’escambièc damb eth garda se metec ath pas.
COSETTE-TA-WEB	Auetz vist passar a un òme damb ua mainada?
COSETTE-TA-WEB	Li sò hèt a pagar dus sòus, didec eth garda.
COSETTE-TA-WEB	Javert entrèc en pònt en moment avient entà veir a Jean Valjean en aute costat der arriu, trauessant, damb Cosette dera man, un espaci illuminat pera lua.
COSETTE-TA-WEB	Lo vedec entrar en carrèr deth camin verd de Sant Antòni; se’n brembèc deth carreron sense gessuda de Genrot, botat aquiu coma un param e dera soleta gessuda deth carrèr de Droit-Mur entath carrèr de Picpus.
COSETTE-TA-WEB	Li cuelhec es virades, coma diden es caçaires, e envièc de seguit a un des sòns agents tà que sauvèsse aguesta gessuda.
COSETTE-TA-WEB	Vedec a ua patrolha qu’anaue tath còs de garda der Arsenau, li demanèc ajuda e se hec escotar per era.
COSETTE-TA-WEB	En aguest jòc, soldats que son atots; es soldats que son entà tot.
COSETTE-TA-WEB	Entà enrodar ath sanglar que cau sciència de mautada e fòrça gossets.
COSETTE-TA-WEB	Combinat tot d’aguesta sòrta, en auer a Jean Valjean agarrat entre eth carreron pera dreta, eth sòn agent pera quèrra e eth peth darrèr, prenec un povàs de tabac.
COSETTE-TA-WEB	Dempús se botèc a gaudir.
COSETTE-TA-WEB	Qu’auec un moment d’alegria infernau; deishèc anar ara sua presa ath sòn dauant, confiat de qué l’auie segura; desirant arrecular tot çò de possible eth moment d’agarrar-la, gaudint d’auer-la cuelhuda e veder-la liura, e caperant-la damb era guardada voluptuosa dera aranha que dèishe volar era mosca e deth gat que dèishe córrer er arrat.
COSETTE-TA-WEB	Era ungla e era garra qu’an ua sensualitat terribla, gaudís damb es movements confusi dera bèstia agarrada enes sues estialhes.
COSETTE-TA-WEB	Be n’ei de plasenta aguesta opression!
COSETTE-TA-WEB	Javert gaudie en aqueth moment.
COSETTE-TA-WEB	Es hius deth sòn malhum qu’èren solidaments unidi.
COSETTE-TA-WEB	Auie era seguretat dera capitada, ja non auie de hèr senon sarrar era man.
COSETTE-TA-WEB	Quan arribèc en centre deth hilat non trapèc ar audèth.
COSETTE-TA-WEB	Podetz calcular era sua desesperacion.
COSETTE-TA-WEB	Preguntèc ath sentinèla qu’auie botat ena gessuda des carrèrs Droit-Mur e Picpus; aguest policièr, que s’auie estat quiet en sòn lòc, non auie vist passar ad arrés.
COSETTE-TA-WEB	Se passe ena cacèra que fòrça còps un cèrvi s’escape, enquia e tot auent era canhada ath dessús, e alavetz es caçaires non saben se qué díder; alavetz, Duvivier, Ligniville e Desprez se demoren quiets.
COSETTE-TA-WEB	En un d’aguesti casi exclamèc Artonge: “Que non ei un cèrvi, ei un bruishòt”.
COSETTE-TA-WEB	Javert qu’aurie dit de boni talents madeish.
COSETTE-TA-WEB	Atau coma Napoleon cometec errors ena guèrra de Russia, Alexandre ena de India, Cesar ena d’Africa, Ciro ena de Escitia, Javert les cometec en aguesta campanha contra Jean Valjean.
COSETTE-TA-WEB	S’enganhèc dilhèu en trantalhar que siguesse Jean Valjean; que damb era prumèra guardada n’auie auut d’auer pro.
COSETTE-TA-WEB	Hec mau en non agarrar-lo ena sua casa.
COSETTE-TA-WEB	Hec mau en non agarrar-lo pura e simplaments quan l’arreconeishec en carrèr Pontoise.
COSETTE-TA-WEB	Hec mau en meter-se d’acòrd damb era sua gent ena horcalhada Rollin, illuminada pera lua.
COSETTE-TA-WEB	Es conselhs e es indicis son fòrça utils, qu’ei bon conéisher es des gossets de mòstra; mès eth caçaire non cuelherà jamès massa precaucions quan maute animaus tant astuts coma eth lop e er ex forçat.
COSETTE-TA-WEB	Javert, tient massa temps e compde en apostar as detectius, esforièc ara fèra, en tot hèr- li a vier eth vent de cara, e la horabandic.
COSETTE-TA-WEB	Hec mau sustot quan en auer trapat era tralha en pònt d’Austerlitz se predèc a seguir un jòc seriós e mainadenc, en tot auer a un òme semblable estacat damb un hiu.
COSETTE-TA-WEB	Se pensèc que valie plan mès, pensèc, poder jogar as arrats damb un leon, e ath còp se jutgèc massa fèble quan demanèc refòrci.
COSETTE-TA-WEB	Precaucion fatau, pèrta de temps preciosa.
COSETTE-TA-WEB	Javert cometec totes aguestes fautes, e ère, ça que la, un des espions mès astuts e prudents qu’an existit.
COSETTE-TA-WEB	Qu’ère, parlant en propietat, çò que se cride gosset vielh.
COSETTE-TA-WEB	Mès, qui ei perfècte?
COSETTE-TA-WEB	Es grani estratègs qu’an eth sòn moment d’allucinacion.
COSETTE-TA-WEB	Es granes pegueries se hèn fòrça còps coma es còrdes, de fòrça hius.
COSETTE-TA-WEB	Cuelhetz un cable hiu a hiu, cuelhetz separadaments es motius determinants, les trincaratz ausidaments er un darrèr er aute e dideratz: “Aquerò que non vau arren”.
COSETTE-TA-WEB	Occident; Anibal, que descanse en Capua; Danton, que s’adormís en Arcis der Aube.
COSETTE-TA-WEB	Sigue çò que sigue, en moment que Javert coneishec que se l’escapaue Jean Valjean, non se trebolèc.
COSETTE-TA-WEB	En èster segur de qué eth forçat escapat non podie trapar-se plan luenh, botèc susvelhants, organizèc params e emboscades, e hec ua mautada peth barri pendent tota era net.
COSETTE-TA-WEB	Çò prumèr que vedec siguec era còrda trincada deth fanau, indici preciós, mès que lo hòravièc encara mès, donques que li hec dirigir totes es sues investigacions entath carreron de Genrot.
COSETTE-TA-WEB	Qu’auie en aguest carreron diuèrses tàpies pro baishes que dauen tà jardins qu’es sues barralhes acabauen en immensi terrens èrms.
COSETTE-TA-WEB	Per aquiu auie degut anar-se’n Jean Valjean; e plan que òc, s’auesse penetrat un shinhau mès entà dauant deth carreron ac aurie hèt probablaments, e s’aurie perdut, pr’amor que Javert escorcolhèc aqueri jardins e aqueri terrens coma eth que cerque ua agulha.
COSETTE-TA-WEB	A punta de dia, deishèc a dus òmes intelligents en observacion, e tornèc entara Prefectura de policia avergonhat coma un policièr que l’auesse hèt presoèr un lairon.
COSETTE-TA-WEB	Libre siesau: Eth petit Picpus.
COSETTE-TA-WEB	I.- Carreron Picpus, numèro 62.
COSETTE-TA-WEB	Arren i auie mès semblable, hè miei sègle, a quinsevolh pòrta-cochera, qu’era pòrta-cochera deth numèro 62 deth carreron de Picpus.
COSETTE-TA-WEB	Aguesta pòrta, normauments miei dubèrta dera manèra mès atrasenta, deishaue veir causes bric funèbres; un pati entornejat de tàpies caperades d’arradimères e era fesomia d’un portièr qu’estaue guiterós.
COSETTE-TA-WEB	Peth dessús dera paret deth hons se vedien grani arbes.
COSETTE-TA-WEB	Quan un arrai de solei illuminaue eth pati, quan un veire de vin illuminaue ath portièr, qu’ère de mau hèr passar per dauant deth numèro 62 deth carrèr Picpus sense recéber ua idia alègra.
COSETTE-TA-WEB	Ça que la, çò que se vedie qu’ère un lòc ombriu.
COSETTE-TA-WEB	Eth solei arrie; era casa pregaue e ploraue.
COSETTE-TA-WEB	Se s’artenhie depassar era portaria, çò que non ère aisit, e lèu impossible entà toti, donques que i auie un Sesamo, dauris-te, que calie saber; se se depassaue era portaria s’entraue ena dreta en un vestibul petit, que daue tà ua escala sarrada entre dues parets, e tant estreta que non podie passar per era senon ua persona ath còp; S’un non se deishaue espaurir pera mascaradura de color auriò-canari damb sòcle de chicolate que caperaue era escala; s’un gausaue pujar, passaue per un prumèr soleret, e dempús per un aute, e s’arribaue en prumèr estatge e en un correder qu’era pintura auriòla e era plinta chicolate acaçauen ath qu’entraue, damb pacific acarnament.
COSETTE-TA-WEB	Escala e correder qu’èren illuminadi per dues beròies hièstres.
COSETTE-TA-WEB	Eth correder hège un marrèc e ère escur.
COSETTE-TA-WEB	Se se viraue aguest tròç, dempús de hèr quauqui passi s’arribaue en un pòrta, autant mès misteriosa pr’amor que non ère barrada.
COSETTE-TA-WEB	Empossant-la s’entraue en ua cramba petita d’uns sies pès quarradi, enrajolada, neta, hereda, caperada de papèr de color de malon damb floretes verdes, d’a quinze sòus era pèça.
COSETTE-TA-WEB	Ua lum blanca e de color carbassa penetraue per ua grana hièstra de veires petiti qu’ère ena quèrra, e auie tota era amplada deth quarto.
COSETTE-TA-WEB	Se guardaue, non se vedie arren; se paraue era aurelha, non s’entenie ne un solet pas ne un mormolh uman.
COSETTE-TA-WEB	Era paret ère despolhada d’ornaments; eth quarto non ère moblat; non i auie ne ua cagira.
COSETTE-TA-WEB	Se se tornaue a guardar se vedie ena paret deth dauant dera pòrta un trauc quarrat, coma d’un pè quarrat, caperat d’ua rèisha de hèr de barres crotzades, neres, nudoses, fòrtes, que formauen quarrats, mielhor dit, hilats, de mens de pecic e miei de diagonau.
COSETTE-TA-WEB	Es floretes verdes deth papèr auriò arribauen en orde enes barres de hèr, sense qu’aguest contacte funèbre les espaurisse, ne les estrementisse.
COSETTE-TA-WEB	En tot supausar qu’un èsser viuent auie estat tant excessiuaments prim qu’auesse pogut sajar d’entrar o de gésser per aqueth trauc quarrat, era rèisha que l’ac aurie empachat.
COSETTE-TA-WEB	Non deishaue passar eth còs, mès que deishaue passar es uelhs, ei a díder, er esperit.
COSETTE-TA-WEB	Mès semblaue qu’enquia e tot en aquerò s’auie pensat, donques qu’ère folrada de huelha de hèr calada ena paret, un shinhau mès entà laguens, e trauessada per mil traucs mès petiti qu’es d’un colador.
COSETTE-TA-WEB	Peth dejós d’aguesta huelha i auie ua dubertura plan semblabla a ua boèta.
COSETTE-TA-WEB	Un cordon de hiu, junhut a un viro-viro de campaneta, penjaue ena dreta d’aguest horat enreishat.
COSETTE-TA-WEB	Qui ei?, preguntaue era votz.
COSETTE-TA-WEB	Qu’ère ua votz de hemna, ua votz doça, tan doça coma lugubra.
COSETTE-TA-WEB	Aciu que tanben cau saber ua paraula magica.
COSETTE-TA-WEB	Se sabie era paraula, era votz responie:
COSETTE-TA-WEB	Entratz pera dreta.
COSETTE-TA-WEB	E alavetz se vedie ua pòrta coronada per ua hièstra de veires e pintada de gris.
COSETTE-TA-WEB	Se quilhaue eth picapòrt, se passaue era pòrta e se sentie absoludaments era madeisha impression que quan s’entre en ua lòtja barrada damb suenh, abans qu’aguesta s’age baishat e s’age alugat era aranha.
COSETTE-TA-WEB	S’entraue, donc, en ua sòrta de lòtja de teatre illuminada a penes pera lum dera pòrta de veires, estreta, moblada damb dues cagires vielhes e damb un tapís rosigat, vertadèra lòtja damb era sua parabanda a ua nautada regulara qu’auie ua tauleta de husta nera.
COSETTE-TA-WEB	Passades quauques menutes, quan era vista començaue a avedar-se ara escurina d’aqueth quarto, se sajaue de trauessar era rèisha non podie passar mès enlà de sies pecics.
COSETTE-TA-WEB	Aquiu se trapaue ua barralha de contravents neri, arrefortilhadi e asseguradi per trauèsses de husta pintades d’auriò.
COSETTE-TA-WEB	Tostemp èren barradi.
COSETTE-TA-WEB	Que sò aciu.
COSETTE-TA-WEB	Se qué voletz?
COSETTE-TA-WEB	Qu’ère ua votz estimada, en escadences ua votz adorada.
COSETTE-TA-WEB	Non se vedie ad arrés.
COSETTE-TA-WEB	A penes s’entenie eth bronit der alend.
COSETTE-TA-WEB	Semblaue ua evocacion que cridaue a trauèrs dera tapa dera hòssa.
COSETTE-TA-WEB	S’eth qu’arribaue auie cèrtes condicions exigides, plan rares, se daurie era estreta huelha d’un contravent e era evocacion venguie a èster ua aparicion.
COSETTE-TA-WEB	Darrèr dera rèisha, e darrèr deth contravent, se vedie, autant coma deishaue veir er enreishat, un cap que d’eth solet se desnishaue era boca e era barba; era rèsta qu’ère caperat d’un susari nere.
COSETTE-TA-WEB	Aqueth cap vos parlaue, mès que non vos guardaue, ne arrie jamès.
COSETTE-TA-WEB	Era lum qu’entraue peth darrèr ère dispausada de tau sòrta qu’eth visitaire vedie blanca aquera aparicion, e era lo vedie nere.
COSETTE-TA-WEB	Aguesta lum qu’ère un simbèu.
COSETTE-TA-WEB	Era vista se calaue avidaments pera dubertura hèta en aqueth lòc barrat a totes es guardades.
COSETTE-TA-WEB	Ua vaga penombra entornejaue aquera figura endolada.
COSETTE-TA-WEB	Es uelhs escorcolhauen aquera penombra e sajauen de separar-la dera aparicion.
COSETTE-TA-WEB	Ath cap de pòc temps se coneishie que non se vedie arren; donques que çò que se vedie ère era net, eth uet, es tenèbres, ua broma d’iuèrn barrejada damb un bugàs dera hòssa, ua espècia de patz orribla, un silenci qu’en eth non se recuelhie arren, ne tan solet es alendades, ua ombra qu’en era non se distinguie arren, ne autanplan es hantaumes.
COSETTE-TA-WEB	Çò que se vedie ère er interior d’un claustre.
COSETTE-TA-WEB	Ère er interior d’aguesta casa trista e sevèra que se cridaue eth convent des Bernardes dera Adoracion Perpetua.
COSETTE-TA-WEB	Aquera lòtja qu’ère eth locutòri.
COSETTE-TA-WEB	Era votz qu’auie parlat prumèr ère era votz dera tornèra, qu’ère tostemp seiguda, quieta e silenciosa, en aute costat dera paret, près dera dubertura quarrada, defenuda pera rèisha de hèr e pera placa de mil trauquets coma per ua dobla visera.
COSETTE-TA-WEB	Era escurina venguie de qué eth locutòri auie ua hièstra deth costat deth mon, e non n’auie deguna deth costat deth convent.
COSETTE-TA-WEB	Es uelhs profans non auien de veir arren d’aqueth lòc sagrat.
COSETTE-TA-WEB	Mès, mès enlà d’aguesta ombra, que i auie quauquarren; i auie ua lum; ua vida en aquera mòrt.
COSETTE-TA-WEB	Encara qu’aqueth convent ère eth mès amagat de toti, sajaram de penetrar en eth e de hèr entrar en eth ath lector, e dider-li, sense desbrembar era discrecion, causes qu’es narradors non an vist, e plan per aquerò arrés a condat.
COSETTE-TA-WEB	II.- Era règla de Martin Vargas7.
COSETTE-TA-WEB	Picpus, ère ua comunautat de bernardes dera règla de Martin Vargas.
COSETTE-TA-WEB	Aguestes bernardes depenien, donc, non de Claraval, coma es bernards, senon deth Cister, coma es benedictins.
COSETTE-TA-WEB	En autes paraules: seguien era règla, non de Sant Bernard, senon de Sant Benet.
COSETTE-TA-WEB	Qui que sigue qu’age huelhetejat quauqui libres ancians se’n sap de qué Martin Vargas fondèc en 1425 ua congregacion de bernardes benedictines, qu’auien coma caplòc dera ordre a Salamanca, e coma sucursal a Alcalá.
COSETTE-TA-WEB	Aguesta congregacion auie hèt arraïcs en toti es païsi catolics d’Euròpa.
COSETTE-TA-WEB	Aguesti empeuts d’ua ordre en auta que non an arren d’extraordinari ena Glèisa latina.
COSETTE-TA-WEB	Entà non parlar mès que dera ordre de Sant Benet dideram qu’ada era pertanhien, sense compdar era règla de Martin Vargas, quate congregacions: dues en Italia, era de Montecassino e Santa Justina de Padua; dues en França, Cluny e Sant Mauro; e nau ordres, Valambrosa, Grammont, es celestins, es camadulensi, es cartrosi, es umiliadi, es der olivèr, es silvestrins e, fin finau, es cistercencs; pr’amor qu’eth madeish Cister, encara que soc de d’autes ordres, non ère senon ua rama de Sant Benet.
COSETTE-TA-WEB	Cister siguec fondat per Sant Robèrt, abad de Molesmes ena diocèsi de Langres, en 1098.
COSETTE-TA-WEB	En an 1529 eth diable, que s’auie retirat entath desèrt de Subiaco (ère vielh; s’aurie hèt eremita?
COSETTE-TA-WEB	Dempús dera règla des carmelites, qu’amiauen es pès descauci, un aspre cordon de vime en còth e non se seiguien jamès, era mès dura qu’ère era des bernardes benedictines de Marin Vargas.
COSETTE-TA-WEB	Anauen vestides de nere damb un plastron, que sivans era prescripccion exprèssa de Sant Benet arribaue enquiara barba.
COSETTE-TA-WEB	Ua tunica de tela grossièra, de manja ampla, un gran vel de lan, eth plastron que pujaue enquiara barba e era tòca que baishaue enquias uelhs, talhada en quadre sus eth pièch, compausauen eth sòn abit.
COSETTE-TA-WEB	Tot ère nere, exceptat era tòca qu’ère blanca.
COSETTE-TA-WEB	Es novícies amiauen eth madeish abit, encara que blanc.
COSETTE-TA-WEB	Es profèsses amiauen un rosari ath costat.
COSETTE-TA-WEB	Reformèc era ordre deth Cister entà entornar-la ara sua praubetat e rec+tud primi+ues.
COSETTE-TA-WEB	Es bernardes benedictines de Martin Vargas practicauen era Adoracion Perpetua, coma es benedictines cridades senhores deth Sant Sacrament, qu’ath principi d’aguest sègle auien en París dues cases, era ua en Temple e era auta en carrèr Nau de Santa Genoveva.
COSETTE-TA-WEB	Per çò d’aute, es bernardes benedictines deth petit Picpus, qu’anem parlant, èren ua ordre totafèt desparièra dera que seguien es senhores deth Sacrament, que s’estauen en carrèr Nau de Santa Genoveva e en Temple.
COSETTE-TA-WEB	Que i auie fòrça diferéncies ena règla, e tanben en abit.
COSETTE-TA-WEB	Es bernardes benedictines deth petit Picpus amiauen eth plastron nere, e es benedictines deth Sacrament deth carrèr Nau de Santa Genoveva l’amiauen blanc, e ath delà, en pièch, un Santissim Sacrament d’uns tres pecics de naut, e d’argent daurat o de coeire.
COSETTE-TA-WEB	Es religioses deth petit Picpus non amiauen ath Santissim Sacrament.
COSETTE-TA-WEB	Era Adoracion Perpetua, comuna ath petit Picpus e ath convent deth Temple, permetie, totun, que siguessen desparières es dues ordres.
COSETTE-TA-WEB	Solet se retirauen en aguesta practica entre es senhores deth Sacrament e es bernardes de Martin Vargas, madeish que l’auie en estudi e glorificacion de toti es mistèris restacadi damb era mainadesa, era vida e era mòrt de Jesucrist e araVèrge, entre dues ordres separades, e autanplan enemigues en escadences: era der Oratòri d’Italia, establida en Florencia per Felip Neri, e era der Oratòri de França, fondada en París per Pèir de Berulle.
COSETTE-TA-WEB	Er Oratòri de París volie era primautat, pr’amor que Berulle ère cardenau, e Felip non ère senon sant.
COSETTE-TA-WEB	Mès tornem ena sevèra règla espanhòla de Martin Vargas.
COSETTE-TA-WEB	Es bernardes benedictines d’aguesta règla mingen de diuendres tot er an, dejunen tot eth Quareme e fòrça d’auti dies, se lheuen en prumèr sòn, dera ua enquias tres, pr’amor de liéger eth breviari e cantar maitines, s’ajacen entre linçòs de tela grossièra en totes es sasons, e sus era palha, non se banhen, ne aluguen jamès huec, se disciplinen toti es diuendres, obsèrven era norma deth silenci, non parlen entre eres senon enes ores de léser, que son plan braques, e vestissen camises de bura sies mesi, deth 14 de seteme, qu’ei era exaltacion dera Santa Crotz, enquiara Pasca.
COSETTE-TA-WEB	Aguesti sies mesi que son ua gràcia, era règla ditz que tot er an; mès, aguesta camisa de bura, insuportabla en ostiu, costaue fèbres e espasmes nerviosi e les calec limitar eth sòn usatge.
COSETTE-TA-WEB	Autanplan damb aguesta modificacion, eth 14 de seteme, quan es monges se boten era camisa, qu’an fèbre tres o quate dies.
COSETTE-TA-WEB	Era prioressa ei elegida cada tres ans pes mairs que se criden vocaus, pr’amor qu’an votz en capitol.
COSETTE-TA-WEB	Ua prioressa solet pòt èster elegida dus còps, de sòrta qu’eth sòn mandat non pòt tardar-se mès de nau ans.
COSETTE-TA-WEB	Que non ven jamès ath prèire celebrant, que s’està amagat darrèr un ridèu, de nau pès de nautada.
COSETTE-TA-WEB	Enes sermons, quan eth predicador ei ena cadièra, se baishen eth vel tapant-se eth ròstre.
COSETTE-TA-WEB	An de parlar tostemp en votz baisha, caminar damb eth cap clin e es uelhs baishi.
COSETTE-TA-WEB	Solet un òme pòt entrar en convent: er arquebisbe diocesan.
COSETTE-TA-WEB	Un aute pòt entrar tanben, qu’ei eth jardinèr, mès tostemp ei un vielh; e per çò d’estar-se de contuh solet en jardin, e de qué es religioses posquen evitar era sua preséncia, amie ua campaneta o cascavèl en jolh.
COSETTE-TA-WEB	Son sometudes ara prioressa damb somission absoluda e passiua: damb somission canonica en tota era sua abnegacion.
COSETTE-TA-WEB	Viuen coma ara votz de Crist, ut voci Christi, ath gèst, ath prumèr senhau, ad nutum, ad primum signum; la seguissen damb alegria damb perseverància damb cèrta aubediéncia cèga, prompte, hilariter, perseveranter, et caeca quadam obedientia, coma era lima ena man deth menestrau, quasi lima in manibus fabri; non pòden ne liéger ne escríuer arren sense demanar permís, legere vel scribere non addiscerit sine expressa superioris licentia.
COSETTE-TA-WEB	Totes s’altèrnen en çò que se cride era reparacion.
COSETTE-TA-WEB	Era reparacion qu’ei era oracion per toti es pecats, per totes es fautes, per toti es desordes, per totes es violacions, per totes es iniquitats, per toti es crims que se cometen ena superfícia dera tèrra.
COSETTE-TA-WEB	Pendent dotze ores seguides, des quate dera tarde enquias quate deth maitin, o des quate deth maitin enquias quate dera tarde, era fraia qu’ei de reparacion s’està de jolhs sus eth solèr dauant deth Santissim Sacrament, damb es mans junhudes e ua còrda en còth.
COSETTE-TA-WEB	Quan eth cansament se hè insuportable, s’ajòque estenuda, damb eth ròstre en solèr e es braci en crotz: aguest qu’ei tot eth sòn repaus.
COSETTE-TA-WEB	En aguesta actitud prègue per toti es pecadors der Univèrs.
COSETTE-TA-WEB	Aquerò, qu’ei gran; artenh çò de sublim.
COSETTE-TA-WEB	Aguesta practica se hè dauant d’un pau, qu’ath sòn extrèm superior lutz un ciri, e se ditz indistintaments hèr era reparacion o èster en pau.
COSETTE-TA-WEB	Es monges s’estimen mès, per umilitat, aguesta darrèra expression, qu’enròde ua idia de suplici e d’umiliacion.
COSETTE-TA-WEB	Era reparacion qu’ei un acte qu’absorbís tota era amna.
COSETTE-TA-WEB	Era fraia que lo practique non se virarie, enquia e tot se li queiguesse un pericle ena esquia.
COSETTE-TA-WEB	Ath delà, i a tostemp ua auta monja de jolhs dauant deth Santissim Sacrament.
COSETTE-TA-WEB	Aguesta estacion que se tarde ua ora, e s’altèrnen coma es soldats que hèn de sentinèla.
COSETTE-TA-WEB	Aguesta qu’ei era Adoracion Perpetua.
COSETTE-TA-WEB	Es prioresses e es mairs tien tostemp nòms d’ua gravetat particulara, cuelhudi generauments non de sanst o de martirs, senon de moments dera vida de Jesucrist, coma era mair Nadau, era mair Concepcion, era mair Presentacion, era mair Passion.
COSETTE-TA-WEB	Ça que la, que non son enebidi es nòms de sants.
COSETTE-TA-WEB	Quan se les ve, non se ve senon era sua boca.
COSETTE-TA-WEB	Totes an es dents auriòs: jamès a entrat en convent ua bròssa de dents.
COSETTE-TA-WEB	Limpiar-se es dents qu’ei eth darrèr limit d’ua escala, mès enlà dera quau non i a qu’ua causa: era perdicion dera amna.
COSETTE-TA-WEB	Jamès diden mèn; donques que non an arren sòn, ne an d’auer afeccion per arren.
COSETTE-TA-WEB	Diden tostemp nòste.
COSETTE-TA-WEB	Atau: eth nòste vel, eth nòste rosari; e se parlèssen dera sua camisa, diderien era nòsta camisa.
COSETTE-TA-WEB	A viatges s’aficionen a quinsevolh causeta, a un libre d’oracions, a ua reliquia, a ua midalha benedida; mès tanlèu se n’encueden de qué comencen a aficionar-se ad aguest objècte, l’an d’autrejar.
COSETTE-TA-WEB	Rebremben es paraules de Santa Teresa, que li didie ua grana senhora quan entrèc ena sua ordre: “Permetetz-me, mair mia, que mana a cercar ua santa biblia qu’è en fòrça apreci”.
COSETTE-TA-WEB	Que les ei enebit embarrar-se e auer un mèn quarto, ua mia cèla.
COSETTE-TA-WEB	Viuen en cèles dubèrtes.
COSETTE-TA-WEB	Quan se trapen, ditz ua: “Bendit e laudat sigue eth Santissim Sacrament der autar”.
COSETTE-TA-WEB	E conteste era auta: “Que sigue entà tostemp laudat e benedit”.
COSETTE-TA-WEB	Paraules que se repetissen quan ua tuste ena pòrta dera auta.
COSETTE-TA-WEB	A penes a tocat era pòrta, que ja deth laguens s’enten ua votz doça que ditz: “Entà tostemp”.
COSETTE-TA-WEB	Es monges dera Visitacion diden en entrar: “Ave Maria”, e era qu’ei ath aguens respon: “Gratia plena”.
COSETTE-TA-WEB	Aguesta qu’ei era sua salutacion, qu’ei “plia de gràcia”, plan que òc.
COSETTE-TA-WEB	En cada ora deth dia hè tres còps supletòris era campana dera glèisa deth convent.
COSETTE-TA-WEB	Ad aguest senhau, prioressa, mairs vocaus, profèsses, convèrses, novícies, postulantes, interrompen çò que diden, o çò que hèn, o çò que pensen, e diden totes ath còp, se son es cinc, per exemple: “tàs cinc e tà totes es ores sigue benedit e laudat eth Santissim Sacrament der autar”.
COSETTE-TA-WEB	Se son es ueit: “ tàs ueit e tà totes es ores… eca”.
COSETTE-TA-WEB	E atau tostemp, segontes era ora.
COSETTE-TA-WEB	Aguest costum qu’era sua fin ei trincar eth pensament e dirigir-lo entà Diu, existís en fòrça comunautats: sonque càmbie era formula.
COSETTE-TA-WEB	Atau, ena deth Mainatge Jesús se ditz: “En aguesta ora e en quinsevolh auta, qu’er amor de Jesús alugue eth mèn còr”.
COSETTE-TA-WEB	Es benedictines bernardes de Martin Vargas, que viuien hè cinquanta ans en petit Picpus, canten es oficis psalmodiant grèuments cant planèr pur, e en votz nauta tot eth temps que se tarde er acte.
COSETTE-TA-WEB	Quan trapen un asterisc en missau, hèn ua pòsa, e diden en votz baisha: “Jesús, Maria, Jusèp”.
COSETTE-TA-WEB	En ofici de difunts canten en un ton tan baish, que semble impossible que posque baishar tan baish era votz de hemna; que d’aquerò resulte un efècte tragic e susprenent.
COSETTE-TA-WEB	Es monges deth petit Picpus auien manat hèr ua cripta, jos er autar major, entara sepultura dera comunautat.
COSETTE-TA-WEB	Eth govèrn, coma eres didien, non permetie que s’enterrèssen aquiu es còssi.
COSETTE-TA-WEB	Gessien, donc, deth convent quan morien; çò que les aclapaue e consternaue coma se siguesse ua infraccion.
COSETTE-TA-WEB	Ça que la, auien artenhut èster acogades a ua ora especiau, e en un cornèr especiau der ancian cementèri Vauginard, qu’ocupaue un terren qu’auie estat dera comunautat.
COSETTE-TA-WEB	Es dijaus assistien, coma es dimenges, ara missa major, as vrespres e a toti es oficis.
COSETTE-TA-WEB	Observauen escrupulosaments totes es hèstes petites, desconeishudes des mondans, qu’era Glèisa prodigaue antigaments en França, e prodigue encara en Espanha e en Italia.
COSETTE-TA-WEB	Eth temps que s’estauen ena capelha qu’ère interminable.
COSETTE-TA-WEB	Eth capitol hè rendetz-vos un còp per setmana; lo presidís era prioressa e i assistissen es mairs vocaus.
COSETTE-TA-WEB	Cada fraia vie, ath sòn torn, a ajulhar-se ena pèira, e cohèsse en votz nauta, en preséncia de totes, es fautes e pecats qu’a cometut ena setmana.
COSETTE-TA-WEB	Es mairs vocaus delibèren dempús de cada confession e impausen, tanben en votz nauta, era peniténcia.
COSETTE-TA-WEB	Ath delà dera confession en votz nauta, qu’entada era se resèrven totes es fautes un shinhau grèus, qu’an entàs fautes veniaus çò que criden era colpa.
COSETTE-TA-WEB	Hèr era colpa qu’ei ajocar-se pendent era missa capenjós dauant dera prioressa, enquia qu’aguesta, que non criden jamès senon que mair nòsta, avise ara pacienta que se pòt lheuar, mejançant un còp ena husta dera cagira.
COSETTE-TA-WEB	Que se hè era colpa per causes plan petites: per trincar un veire, per estarnar un vel, per retardar-se sense voler en vier en missa, per cantar mau ua nòta ena glèisa, eca.
COSETTE-TA-WEB	Aquerò qu’ei motiu sufisent entà auer era colpa.
COSETTE-TA-WEB	Era colpa qu’ei voluntària: era colpada (aguesta paraula s’use aciu etimologicaments) se jutge e se castigue ada era madeisha.
COSETTE-TA-WEB	Es dimenges e dies de hèsta i a quate mairs cantaires que psalmodien es oficis dauant d’un cantussièr de quate pupitres.
COSETTE-TA-WEB	Un dia, ua mair cantaira entonèc un psalm que començaue per Ecce, e en sòra de Ecce, didec en votz nauta aguestes tres nòtes: do, si, sol.
COSETTE-TA-WEB	Pera sua distraccion, hec ua colpa que se tardèc tota era foncion.
COSETTE-TA-WEB	Çò qu’agreugèc enòrmaments era colpa siguec qu’eth capitol s’auie metut a arrir.
COSETTE-TA-WEB	Quan cridauen ath locutòri a ua monja, encara que siguesse era prioressa, se baishaue eth vel de sòrta, sivans auem dit ja, que solet deishaue veir era boca.
COSETTE-TA-WEB	Sonque era prioressa podie parlar damb es estranhs; es autes non podien veir senon ara sua familha, e aquerò pòqui còps.
COSETTE-TA-WEB	Se per edart volie quauquarrés veir a ua monja qu’auie coneishut o estimat en mon, li calie hèr lèu lèu un expedient.
COSETTE-TA-WEB	S’ère ua hemna podie, en bèri casi, autrejar-li-se era autorizacion: era monja anaue entath locutòri e parlaue entre es contravents, que solet se daurien entà ua mair o ua fraia.
COSETTE-TA-WEB	Que non mos cau díder qu’aguest permís se remie tostemp as òmes.
COSETTE-TA-WEB	Tau ère era règla de Sant Benet, rigorizada per Martin Vargas.
COSETTE-TA-WEB	Aguestes monges que non èren alègres, rosades, fresques coma ne son es de d’autes ordres religioses.
COSETTE-TA-WEB	Èren esblancossides e grèus.
COSETTE-TA-WEB	De 1825 a 1830 n’auec tres que se capvirèren.
COSETTE-TA-WEB	III.- Rigors.
COSETTE-TA-WEB	Es joenes les cau èster aumens dus ans postulantes; soent quate; e uns auti quate novícies.
COSETTE-TA-WEB	Qu’ei plan estranh que posque prononciar-se eth vòt definitiu abans des vint-e-tres o vint-e-quate ans.
COSETTE-TA-WEB	Es bernardes benedictines de MartinVargas que non admetien veudes ena sua ordre.
COSETTE-TA-WEB	Eth dia que profèsse ua novícia la vestissen damb es sòns mès polidi vestits, li ornen eth cap damb blanques ròses, la perhumen e crespen es peus, e dempús se prostèrne: s’esten sus era un gran vel nere, e se cante er ofici de difunts.
COSETTE-TA-WEB	Alavetz es religioses se dividissen en dues ringlères, e passen era ua darrèr era auta dident damb planhós accent: “Era nòsta fraia qu’ei mòrta”, e era auta hilèra respon: “Mès que viu en Jesucrist”.
COSETTE-TA-WEB	Ena epòca que se passe aguesta istòria i auie annèx ath convent un collègi de mainades nòbles, riques era màger part, qu’entre eres se distinguien es senhoretes de Sainte-Aulaire e de Belissen, e ua anglesa qu’amiaue eth nòm catolic de Talbot.
COSETTE-TA-WEB	Aguestes joenes, educades pes religioses entre quate parets, creishien ena pòur ath mon e ath sègle.
COSETTE-TA-WEB	Ua d’eres mos didie un dia: “Veir er empeirat deth carrèr ei ua causa qu’estrementís de cap a pès”.
COSETTE-TA-WEB	Anauen vestides de blu, damb chapèu blanc, e un Esperit Sant d’argent daurat peth dessús o damb coeire, en pièch.
COSETTE-TA-WEB	En certans dies de hèsta, e mès que mès eth dia de Santa Marta, se les autrejaue, coma extraordinària gràcia e felicitat suprèma, vestir-se de monges e complir es practiques de Sant Benet pendent tot eth dia.
COSETTE-TA-WEB	Enes prumèri tempsi, es religioses les deishauen es sòns vestits neri; mès dempús, en semblar aquerò ua profanacion, siguec enebit pera prioressa; e solet se permetec aguest prèst entàs novicies.
COSETTE-TA-WEB	Ei plan notable qu’aguestes representacions tolerades plan que òc, e afavorides en convent per un secret esperit de proselitisme, e entà dar ad aguestes mainades quauqua pròva, per auança deth sant abit, siguessen un plaser reau e ua diversion entàs educandes, que simplaments se divertien.
COSETTE-TA-WEB	Ère ua causa naua, ua variacion.
COSETTE-TA-WEB	Innocents motius dera mainadesa, que non pòden hèr compréner as mondans eth plaser d’auer ena man un isòp e estar-se de pès ores sanceres cantant a cor dauant d’un cantussièr.
COSETTE-TA-WEB	Es educandes, a excepcion dera austeritat, se conformauen damb totes es practiques deth convent.
COSETTE-TA-WEB	Que i auec quauqua joena que, en entornar en mon, autanplan fòrça ans dempús de maridada, non podec pèrder eth costum de díder en votz nauta cada còp que picauen ena sua pòrta: “Entà tostemp”.
COSETTE-TA-WEB	Es educandes, madeish qu’es monges, solet vedien ara sua familha en locutòri.
COSETTE-TA-WEB	Ne tansevolhe es sues mairs les podien abraçar!
COSETTE-TA-WEB	Enquia aguest punt arribaue era severitat.
COSETTE-TA-WEB	Un dia siguec visitada ua joena per sa mair acompanhada d’ua germaneta de tres ans.
COSETTE-TA-WEB	Era mainada ploraue pr’amor que volie abraçar ara sua fraia.
COSETTE-TA-WEB	Impossible.
COSETTE-TA-WEB	Alavetz supliquèc qu’aumens se li permetesse ara mainada passar era maneta entre es hèrs pr’amor de punar-la-se.
COSETTE-TA-WEB	Tanben aquerò li siguec remit lèu damb escandal.
COSETTE-TA-WEB	IV.- Alegries.
COSETTE-TA-WEB	A cèrtes ores era mainadesa ludie en aquera clausura.
COSETTE-TA-WEB	Sonaue era ora deth léser; se daurie ua pòrta e es audèths didien: “Plan!
COSETTE-TA-WEB	Que ja son aciu es mainades!” Un torrent de joenesa negaue aqueth jardin talhat per ua crotz, coma un susari.
COSETTE-TA-WEB	Fesomies radiantes, fronts blanqui, uelhs innocents plei d’alègra lum, auròres de tota sòrta s’espargien per aqueres tenèbres.
COSETTE-TA-WEB	Dempús des pregàries, des campanes, des tòcs, des clamors, des oficis, s’estarnaue de pic eth bronit que hègen es mainades, bronit mès doç qu’eth des abelhes.
COSETTE-TA-WEB	Se daurie eth grinhon dera alegria e cadua amiaue era sua mèu.
COSETTE-TA-WEB	Jogauen, se cridauen, s’amassauen, corrien; polidi dents blanqui parlauen enes cornèrs; es vels, de luenh estant, susvelhauen es arridalhes, es ombres vigilauen es arrais; mès, qu’ei parièr!
COSETTE-TA-WEB	Ludien e arrien.
COSETTE-TA-WEB	Aqueres quate lugubres tàpies qu’auien era sua menuta d’alegria; e assistien, vagaments illuminades peth reflèx de tant de plaser, ad aguest bronzinadís der eishame.
COSETTE-TA-WEB	Qu’ère aquerò coma ua ploja de ròses ath miei deth dòu.
COSETTE-TA-WEB	Es mainades alhocardien jos era guardada des religioses; era guardada impecabla que non incomodaue ara innocéncia.
COSETTE-TA-WEB	Gràcies ad aguestes mainades, entre tantes ores d’austeritat i auie un esvagament.
COSETTE-TA-WEB	Es petites sautauen e es granes dançauen.
COSETTE-TA-WEB	En aqueth claustre eth jòc ère barrejat damb eth cèu; e non i auie arren mès trende e sublim qu’aqueres amnes innocentes divertint-se.
COSETTE-TA-WEB	Homero qu’aurie arrit damb Perrault, i auie en aqueth nere jardin joenesa, santat, tapatge, crits, estavordiment, plaser, pro felicitat entà desarropir eth front de totes es mairies, atau dera epopeia coma deth conde, atau deth tron coma dera cabana, dès Hecuba enquiara mair Grand.
COSETTE-TA-WEB	En aguesta casa s’an entenut, mès qu’en cap auta part, dilhèu, aguestes pensades mainadenques que hèn tanta gràcia e hèn arrir damb tanta meditacion.
COSETTE-TA-WEB	Entre aqueres quate funèbres parets didie bèth dia ua mainada de cinc ans:
COSETTE-TA-WEB	Mair!
COSETTE-TA-WEB	Quina alegria!
COSETTE-TA-WEB	Aquiu tanben s’entenec aguest dialòg memorable: UA MAIR VOCAU: per qué plores, hilh mia?
COSETTE-TA-WEB	MAIR: Se com ei aquerò, hilha mia?
COSETTE-TA-WEB	E qué?
COSETTE-TA-WEB	Que non a contestat.
COSETTE-TA-WEB	A veir, se qué l’as preguntat?
COSETTE-TA-WEB	Quina pregunta ère?
COSETTE-TA-WEB	Qu’ei plan polida!
COSETTE-TA-WEB	M’acusi, pair, d’auer estat avariciosa.
COSETTE-TA-WEB	M’acusi, pair, d’auer estat adultèra.
COSETTE-TA-WEB	I auie tres porics que s’estauen en un país a on i auie fòrça flors; cuelheren es flors e se les meteren ena pòcha.
COSETTE-TA-WEB	E dempús cuelheren es huelhes e les botèren enes sues jogalhes.
COSETTE-TA-WEB	E i auie un lop en aquera tèrra e fòrça bòsqui; eth lop qu’ère en bòsc, e se mingèc as porics.
COSETTE-TA-WEB	E aguest aute poèma:
COSETTE-TA-WEB	Se passèc que Polichinela li fotèc un còp ath gat.
COSETTE-TA-WEB	E non ac hec ben, senon mau.
COSETTE-TA-WEB	Alavetz ua senhora metec ena preson a Polichinela.
COSETTE-TA-WEB	Aquiu tanben didec ua mainada abandonada, recuelhuda peth convent e educada per caritat, aguesta frasa trenda e dolorosa.
COSETTE-TA-WEB	Entenie parlar as autes des sues mairs, e didie en un cornèr:
COSETTE-TA-WEB	Era mia mair que non ère aquiu quan jo neishí.
COSETTE-TA-WEB	I auie ua tornèra plan gròssa que caminaue tostemp precipitada pes correders damb eth sòn manat de claus, e que se cridaue sor Agata.
COSETTE-TA-WEB	Es granes, granes, (de mès de dètz ans) la cridauen Agatocles8.
COSETTE-TA-WEB	Eth refectòri ère ua sala grana, longa, rectangulara que solet recebie era lum per un claustre de vòutes ath nivèu deth jardin; qu’ère escur e umid, e coma didien es mainades “ère plen d’animaus”.
COSETTE-TA-WEB	Toti es lòcs deth costat l’aprovedien deth sòn contingent d’insèctes; e cadun des quate angles auie recebut, en lengatge des educandes, un nòm particular e expressiu.
COSETTE-TA-WEB	I auie eth cornèr des aranhes, eth cornèr des erugues, eth cornèr des babaus e eth cornèr des grilhs.
COSETTE-TA-WEB	Eth cornèr des grilhs ère près dera codina e ère eth mès cercat pr’amor qu’aquiu hège mens hered qu’enes auti.
COSETTE-TA-WEB	Deth refectòri auien passat es nòms ath collègi e servien entà distinguir, coma en ancian collègi de Mazarino, quate nacions.
COSETTE-TA-WEB	Cada educanda qu’ère ua d’aguestes quate nacions, sivans eth cornèr deth refectòri que se seiguie ara ora de minjar.
COSETTE-TA-WEB	Un dia, eth senhor arquevesque, hènt era visita pastorau, vedec entrar ena classa, per a on passaue, ua mainada plan ròia damb beròis peus ròis e preguntèc a ua educanda, bruna, embelinaira, de fresques caròles, qu’ère ath sòn costat:
COSETTE-TA-WEB	Qui ei aguesta?
COSETTE-TA-WEB	Qu’ei ua aranha, senhor.
COSETTE-TA-WEB	E aguesta auta?
COSETTE-TA-WEB	Ei un grilh.
COSETTE-TA-WEB	E aguesta?
COSETTE-TA-WEB	Ua eruga.
COSETTE-TA-WEB	De vertat?, e vos?
COSETTE-TA-WEB	Jo que sò un babau, monsenhor.
COSETTE-TA-WEB	Cada casa d’aguest gènre qu’a es sues particularitats.
COSETTE-TA-WEB	En Ecouen, entà cuèlher sèti ena processon deth Corpus, se distinguie entre es vèrges e es floristes.
COSETTE-TA-WEB	I auie tanben “palis” e “encensèrs”; aqueres amiauen es cintes deth pali, e aguestes encensauen eth Santissim Sacrament.
COSETTE-TA-WEB	Es flors corresponien per dret as floristes.
COSETTE-TA-WEB	Dauant anauen “quate vèrges”.
COSETTE-TA-WEB	En aguest dia tan festiu, peth maitin non ère estranh enténer preguntar en dormitòri.
COSETTE-TA-WEB	Qui ei vèrge?
COSETTE-TA-WEB	Era senhor Campan mente aguesta anecdòta d’ua “petita”de sèt ans a ua “grana” de setze qu’anaue ath cap dera processon, tant qu’era se demoraue ena coa:
COSETTE-TA-WEB	Tu qu’ès vèrge; mès, a!, jo que non ne sò!
COSETTE-TA-WEB	V.- Distraccions.
COSETTE-TA-WEB	Ath dessús dera pòrta deth refectòri i auie escrita en gròsses letres neres aguesta oracion, que cridauen eth Pater-Noster blanc, e auie era vertut de guidar es amnes de dret entath paradís.
COSETTE-TA-WEB	Pera net, en vier a ajaçar-me, è trapat tres angels en mèn lhèt estiradi, un as pès, e dus en cabeç, e ara Santa Vèrge Maria ath miei, que me didec que m’ajacèssa, e que d’arren me n’encuedèssa.
COSETTE-TA-WEB	Eth bon Diu qu’ei eth mèn pair, era santa Vèrge ma mair, es tres apostòls es mèns frairs, e es tres vèrges es mies fraies.
COSETTE-TA-WEB	Era camisa que Diu neishec, entorèc aguest mèn còs; era crotz de Santa Margarida en mèn pièch è escrita.
COSETTE-TA-WEB	Era santa senhora Vèrge que pes camps se n’a anat, plorant ath sòn hilh estimat, ath senhor sant Joan a trapat.
COSETTE-TA-WEB	En 1827 auie desparesishut aguesta oracion, tan caracteristica, dera paret, jos ua triple capa de pintura auriòla; e ven d’esfaçar-se en aguest moment dera memòria de quauques joenes alavetz, e vielhes ara.
COSETTE-TA-WEB	Un gran crucific penjat dera paret completaue era ornamentacion deth refectòri, qu’era sua soleta pòrta, sivans credem auer dit, daue tath jardin.
COSETTE-TA-WEB	Dues taules estretes damb dus bancs ath long de cada ua formauen dues linhes paralleles d’un extrèm en aute deth refectòri.
COSETTE-TA-WEB	Es parets èren blanques, es taules neres; colors ambdús de dò, que son eth solet ornament des convents.
COSETTE-TA-WEB	Es minjars qu’èren frugals, e enquia e tot eth regim des mainades fòrça sevèr.
COSETTE-TA-WEB	Un solet plat de carn e legums barrejades, o de peish salat, qu’ère tot eth luxe.
COSETTE-TA-WEB	Aguest plat ordinari, reservat solet entàs educandes, qu’ère ua excepcion dera règla.
COSETTE-TA-WEB	Es mainades minjauen e carauen jos era inspeccion dera mair qu’ère de setmana, que de quan en quan daurie e barraue damb sorrolh un libre de husta quan quauqua mosca sajaue de volar o de bronzinar contra era règla.
COSETTE-TA-WEB	Eth silenci qu’ère adobat damb quauque tròç dera vida d’un sant, leijut en votz nauta dera cagièra estant, plaçada dejós eth crucific.
COSETTE-TA-WEB	Era lectora qu’ère ua des educandes de mès edat e s’estaue en cargue ua setmana.
COSETTE-TA-WEB	Aguesti gibrelhs se cridauen es cercles d’aigua.
COSETTE-TA-WEB	Era educanda que trincaue eth silenci “hège ua crotz damb era lengua”, a on?
COSETTE-TA-WEB	En solèr.
COSETTE-TA-WEB	Lecaue era tèrra.
COSETTE-TA-WEB	Eth povàs, finau de totes es alegries s’encargaue de castigar ad aguestes praubes huelhes de ròsa, colpades de mormolh.
COSETTE-TA-WEB	Qu’auie en convent un libre, que d’eth non s’auie imprimit senon un exemplar unenc, e qu’ère enebit liéger.
COSETTE-TA-WEB	Ère era règla de Sant Benet; mistèri que non deuie penetrar cap uelh profan.
COSETTE-TA-WEB	Nemo regulas, seu constitutiones nostras externis communicabit.
COSETTE-TA-WEB	Es educandes artenheren un dia cuélher eth libre e se meteren a liéger, avidaments, en tot interrómper era lectura per pòur d’èster susprenudes, çò que les hège barrar eth libre precipitadaments.
COSETTE-TA-WEB	Mès de tota aguesta pòur non ne treigueren qu’un mejan plaser.
COSETTE-TA-WEB	Es educandes jogauen en un carrèr deth jardin format d’arbes frutèrs.
COSETTE-TA-WEB	A maugrat dera extremada vigilància e dera severitat des castigs, quan eth vent auie secodit es arbes, quauques ues podien cuèlher ua poma verda, o un albricòt macat, o ua pèra damb vermes.
COSETTE-TA-WEB	Ara que vau a deishar parlar a ua carta qu’è ath dauent, escrita hè vint-e-cinc ans per ua antiga educanda, qu’aué ei duquessa de… e ua des hemnes mès elegantes de París.
COSETTE-TA-WEB	Còpii textuauments:”S’amague era pèra o era poma coma se pòt, e quan pujam a deishar eth vel sus eth lhet e demorar era ora de sopar, aquera que l’a cuelhut l’amague jos eth coishin, e pera net se la minge en lhet, e quan ne tansevolh aquerò ei possible, en privat”.
COSETTE-TA-WEB	Aguest qu’ère un des plasers mès grani.
COSETTE-TA-WEB	Un viatge, en èster de visita er arquevesque, ua des educandes, era senhoreta Bouchard, qu’auie quauques relacions de parentiu damb es Montmorency, apostèc a que li demanarie un dia de hèsta; demana extraordinària en ua comunautat tant austèra.
COSETTE-TA-WEB	Era escomesa siguec acceptada, mès deguna des que l’auien apostat s’ac credie.
COSETTE-TA-WEB	Era senhoreta Bouchard ère fresca e nauta, e auie era cara ròsa mès beròia deth mon: Er arquevesque arric, e didec: “Tè, hilha mia, un dia de hèsta!
COSETTE-TA-WEB	Tres dies se vòs; t’autregi tres dies”.
COSETTE-TA-WEB	Era priorèssa que non podie hèr arren: auie parlat er arquevesque.
COSETTE-TA-WEB	I auec escandal en convent, e grana alegria en collègi.
COSETTE-TA-WEB	Jutjatz er efècte.
COSETTE-TA-WEB	Aguest claustre tan sevèr non ère, totun, tan barrat qu’era vida des passions deth mon, eth drama, e enquia era novèla non entrèssen en eth.
COSETTE-TA-WEB	Entà demostrà’c mos limitaram a consignar aciu e a indicar brèuments un hèt reau e incontestable que, ça que la, arren a a veir damb era istòria qu’anem condant.
COSETTE-TA-WEB	Mentam aguest hèt entà completar era fesomia deth convent.
COSETTE-TA-WEB	En aguesta epòca viuie en convent ua hemna misteriosa que non ère monja e ère tractada damb un gran respècte; se cridaue era senhora Albertina.
COSETTE-TA-WEB	Non se sabie d’era senon qu’estaue hòla, e que passaue per mòrta en mon.
COSETTE-TA-WEB	I auie, sivans se didie, jos eth vel d’aguesta istòria, apraiaments d’interèssi de besonh entà un gran maridatge.
COSETTE-TA-WEB	Aguesta hemna, qu’a penes auie trenta ans, bruna, fòrça beròia, guardaue vagaments damb es sòns grani uelhs neri.
COSETTE-TA-WEB	Vedie?
COSETTE-TA-WEB	Que non se sabie de cèrt.
COSETTE-TA-WEB	S’esguitlaue mèsalèu que caminaue; non parlaue jamès, e non ère segur qu’alendèsse.
COSETTE-TA-WEB	Auie eth nas picat e livid, coma dempús de deishar anar era darrèra alendada; tocar era sua man qu’ère tocar era nhèu.
COSETTE-TA-WEB	Qu’auie ua gràcia estranha e sepulcrau; a on entraue, se sentie hered.
COSETTE-TA-WEB	En passar un dia ath cant d’ua fraia, didec aguesta:
COSETTE-TA-WEB	Passe per mòrta.
COSETTE-TA-WEB	Dilhèu n’ei, responec ua auta.
COSETTE-TA-WEB	Se hègen mil suposicions sus era senhoreta Albertina, qu’ère er etèrn tema de curiosèr des educandes.
COSETTE-TA-WEB	I auie ena capelha ua tribuna que se cridaue dera lucana; en aguesta tribuna, que non auie senon un horat circular, ua lucana, qu’ère a on era senhora Albertina assistie as actes deth culte.
COSETTE-TA-WEB	Aquiu solet entraue era, pr’amor que en èster plaçada en prumèr estatge se podie veir ath predicador e ath celebrant, çò qu’ère enebit as religioses.
COSETTE-TA-WEB	Qu’ère eth prumèr còp que predicaue eth duc de Rohan en convent deth petit Picpus.
COSETTE-TA-WEB	Era senhora Albertina assistie ordinàriaments as sermons e as oficis damb perfècta cauma e completa immobilitat.
COSETTE-TA-WEB	Aqueth dia, en veir ath duc de Rohan, miei se lheuèc e didec en votz nauta que s’entenec ath miei deth silenci dera capelha: “Cara!, August!” Tota era comunautat, plia d’estonament, virèc eth cap; eth predicador lheuèc es uelhs, mès era senhora Albertina auie tornat ja ara sua immobilitat.
COSETTE-TA-WEB	Per aquera figura amortada, gelada, auie passat còp sec ua bohada deth mon exterior, un relampit dera vida, dempús tot que s’esbugassèc: era hòla tornèc a convertir-se en mòrta.
COSETTE-TA-WEB	Aguestes dues paraules, ça que la, heren a parlar tot çò que se podie parlar en convent.
COSETTE-TA-WEB	Guairi mistèris, guaires revelacions embarraue aqueth “Cara!
COSETTE-TA-WEB	August!”.
COSETTE-TA-WEB	Eth duc de Rohan se cridaue plan que òc August.
COSETTE-TA-WEB	Qu’ère ja evident qu’era senhora Albertina procedie dera nauta societat, donques que coneishie ath duc Rohan; que viuie en sègle en nauta posicion donques que parlaue familiaraments de tan gran senhor, e qu’auie damb eth relacions de parentiu, dilhèu, mès plan intimes probablaments, pr’amor que lo cridaue damb eth sòn nòm de batièg.
COSETTE-TA-WEB	Dues senhores fòrça austères, es duquesses de Choiseul e de Serent visitauen soent ara comunautat, qu’en era entrauen sens dobte per çò deth privilègi de Magnates mulieres, e costauen grana pòur en collègi.
COSETTE-TA-WEB	Quan passauen es dues vielhes totes es educandes tremolauen e baishauen es uelhs.
COSETTE-TA-WEB	Eth duc de Rohan ère, totun, sense saber-se’n, er objècte deth curiosèr des joenes.
COSETTE-TA-WEB	Venguie d’èster nomentat coma escala entar arquevescat de París, e auie per costum vier a cantar es oficis ena capelha deth petit Picpus.
COSETTE-TA-WEB	Deguna des recluses lo podie veir per çò deth ridèu de vime, mès qu’auie ua votz doça e un shinhau prima que ja coneishien e distinguien perfèctaments.
COSETTE-TA-WEB	Auie estat mosquetèr, se didie qu’ère plan elegant, que se pientaue damb suenh es sòns beròis peus castanhi formant retortilhs ar entorn deth front, qu’amiaue un gran cinturon de seda, e qu’era sua sotana nera ère talhada plan elegantaments.
COSETTE-TA-WEB	Tot aquerò hège qu’ocupèsse era atencion d’aqueres imaginacions de setze ans.
COSETTE-TA-WEB	En convent non se calaue cap bronit exterior.
COSETTE-TA-WEB	Ça que la, un an s’entenec eth son d’ua flaüta; eveniment que se’n bremben encara es educandes d’aqueth temps.
COSETTE-TA-WEB	Quauque vesin tocaue aquera flaüta, que tostemp repetie eth madeish ritme, un ritme desbrembat ja aué: Zetulbe mia, vie a regnar en mèn pièch, e que s’entenie dus o tres còps ath dia.
COSETTE-TA-WEB	Es joenes se passauen es ores escotant, es mairs vocaus èren dehòra de se, es imaginacions trabalhauen, ploiguien es castigs.
COSETTE-TA-WEB	Aquerò se tardèc quauqui mesi.
COSETTE-TA-WEB	Es educandes èren totes, quina mès, quina mens, encamardades deth musician desconeishut: cadua d’eres se credie Zetulbe.
COSETTE-TA-WEB	Era musica venguie deth costat deth carrèr Droit-Mur.
COSETTE-TA-WEB	Es educandes qu’ac aurien dat totac, aurien comprometut, ac aurien sajat tot entà veir, autanpan per ua segonda, pr’amor de entreveir, d’aubirar, ath “joen” que tocaue tan deliciosaments era flaüta, e sense saber-se’n, esmoiguie ath còp a toti aqueri còrs.
COSETTE-TA-WEB	N’auec quauques ues que s’escapèren per ua pòrta amagada e pugèren en tresau estatge deth carrèr Droit-Mur entà sajar de veir a trauèrs des clarulhes des rèishes.
COSETTE-TA-WEB	Impossible.
COSETTE-TA-WEB	Ua arribèc enquiath punt de botar eth braç per dessús deth cap a trauèrs dera reisha e agitar eth sòn mocador blanc.
COSETTE-TA-WEB	D’autes dues sigueren encara mès atrevides: trapèren era manèra de pujar enquiath losat, se risquèren, e artenheren veir ath “joen”.
COSETTE-TA-WEB	Qu’ère un vielh emigrat, cèc a arroïnat que tocaue era flaüta en sòn humarau entà padegar-se.
COSETTE-TA-WEB	VI.- Eth convent petit.
COSETTE-TA-WEB	I auie en recinte deth petit Picpus tres edificis complètaments desparièrs; eth convent gran a on abitauen es religioses, eth collègi que s’estauen es educandes e eth convent petit.
COSETTE-TA-WEB	Aguest qu’ère un departament damb jardin, a on viuien en comun totes es religioses de diuèrses ordres, rèstes des claustres esbauçadi pera revolucion; amassa de toti es abits neri, grisi e blanqui, de totes es comunautats e de totes es varietats possibles qu’ère çò que poiríem díder, se mos permetessen ua estranha combinason de paraules, un convent-arlequin.
COSETTE-TA-WEB	Deth temps der Emperi s’auien permetut ad aguestes maleroses, esparjudes e despatriades, acuelher-se jos era proteccion des benedictines bernardes, a on recebien ua cuerta pension deth govèrn.
COSETTE-TA-WEB	Es religioses deth petit Picpus les auien acuelhut fòrça ben.
COSETTE-TA-WEB	Qu’ère, donc, aquerò, ua confusion estranha.
COSETTE-TA-WEB	Cadua seguie era sua règla.
COSETTE-TA-WEB	A viatges se permetie as educandes, coma en un léser, tier-les ua visita; e aguestes joenes an sauvat, entre d’auti rebrembes, es dera mair Santa Basilia, dera mair Santa Escolastica e dera mair Jacob.
COSETTE-TA-WEB	Ua d’aguestes religioses lèu podie díder qu’ère en çò de sòn.
COSETTE-TA-WEB	Auie apertengut ara ordre de Santa Aura e ère era soleta que suberviuie dera sua comunautat.
COSETTE-TA-WEB	Er ancian convent de Santa Aura ocupaue, de principis deth sègle XVIII, precisaments era madeisha casa deth petit Picpus, que dempús apetenguec as benedictines de Martin Vargas.
COSETTE-TA-WEB	Aguesta monja, massa prauba entà poder amiar er abit magnific dera sua ordre, qu’ère un mantèl blanc damb escapulari escarlata, auie vestit, damb eth, un manequin que mostraue a toti damb satisfaccion, e que leguèc ara casa quan moric.
COSETTE-TA-WEB	Ath delà d’aguestes dignes monges, i auie quauques vielhes deth sègle, qu’auien obtengut eth permís dera mair prioressa, coma era senhora Albertina, entà retirar-se en convent petit.
COSETTE-TA-WEB	Ad aguest nombre apertenguien era senhora Beauford de Haupolt e era marquessa de Dufresne.
COSETTE-TA-WEB	N’auie ua auta que solet ère coneishuda en convent peth formidable tapatge que formaue en sonar-se eth nas.
COSETTE-TA-WEB	Es educandes la cridauen era senhora Entrepitini.
COSETTE-TA-WEB	Entà 1820 o 1821, era senhora Genlis, que publicaue un jornau, titolat Intrepid, demanèc permís entà víuer en convent deth petit Picpus.
COSETTE-TA-WEB	La recomanèc eth duc d’Orleans.
COSETTE-TA-WEB	Aquerò costèc un gran bronzinadís en brinhon; es mairs vocaus tremolauen: era senhora Genlis auie escrit romans; mès declarèc qu’ère era prumèra a condemnar-les.
COSETTE-TA-WEB	Ah delà auie arribat en punt qu’era devocion se hè intransigenta; e plan, damb era ajuda de Diu e era deth prince, entrèc; mès se n’anèc ath cap de sies o sèt mesi, en tot dar coma rason qu’eth jardin non auie ombres.
COSETTE-TA-WEB	Es religioses se n’alegrèren fòrça.
COSETTE-TA-WEB	Era senhora Genlis, encara qu’ère ja vielha, tocaue era arpa fòrça ben.
COSETTE-TA-WEB	En partir, deishèc un rebrembe ena cèla.
COSETTE-TA-WEB	Qu’ère supersticiosa e latina, que damb aquerò eth lector se pòt hèr ua idia sus era, pròcha ara realitat.
COSETTE-TA-WEB	Hè quauqui ans se vedien encara aganchadi en interior d’ua limanda a on se sauvaue es sòs e es jòies, aguesti cinc vèrsi latins, redigidi pera sua pròpia man damb tinta ròia en papèr auriò; vèrsi qu’ena sua opinion auien er in d’enquimerar as panaires:
COSETTE-TA-WEB	Imparibus meritis pendent tria corpora ramis; Dismas et Gesmas, media est divina potestas; Alta petit Dusmas, infelix, infima, Germas.
COSETTE-TA-WEB	Nos et res nostras conservet summa potestas.
COSETTE-TA-WEB	Hos versus dicas, ne tu furto tua perdas.
COSETTE-TA-WEB	Aguesti vèrsi escriti en latin deth sègle VI, prebotgen era question de s’es dus lairons deth Calvari se cridauen, coma se cre abituauments, Dimas e Gestas, o Dismas e Gesnas.
COSETTE-TA-WEB	Aguesta ortografia qu’aurie pogut contrariar es pretensions qu’auie en sègle passat eth viscomde de Gestas de descéner deth mau lairon.
COSETTE-TA-WEB	Ath delà d’aquerò, era vertut benefica que s’atribuís ad aguesti vèrsi qu’ei un article de fe ena ordre des ospitalàries.
COSETTE-TA-WEB	Mès que tot ère premanit de manèra que deguna des que viuien en claustre podesse veir un ròstre des de dehòra.
COSETTE-TA-WEB	Pense eth lector ua glèisa qu’eth sòn cor auesse estat cuelhut pera man d’un gigant e plegat de manèra que formèsse, non coma totes es glèises, ua prolongacion darrèr der autar, senon ua espècia de sala o tuta escura ena dreta, dauant deth celebrant; aguest espaci ère barrat per un ridèu de sèt pès de nautada, que ja n’auem parlat; e aquiu, negades ena ombra deth ridèu, en sètis de husta, es religioses deth cor ara quèrra e es educandes ara dreta, es convèrses e novícies en centre, assistien ath culte divin.
COSETTE-TA-WEB	Aguesta tuta, que se cridaue eth cor, se comunicaue damb eth clautre per un correder.
COSETTE-TA-WEB	Era glèisa recebie era lum deth jardin.
COSETTE-TA-WEB	Quan es monges assistien as foncions qu’era sua règla manaue silenci, eth public solet notaue era sua preséncia peth patat des tauletes des sètis, que lheuauen e baishauen damb sorrolh.
COSETTE-TA-WEB	VII.- Quauqui perfils d’aguesta ombra.
COSETTE-TA-WEB	Enes sies ans que i a de 1819 tà 1825 auie estat prioressa deth petit Picpus era senhoreta de Blemeur, qu’en religion se cridaue era mair Innocenta.
COSETTE-TA-WEB	Qu’ère dera famiha de Margarida Blemeur, autora dera Vida des sants dera ordre de Benet, auie estat reelegida en sòn cargue.
COSETTE-TA-WEB	Ère ua hemna de seishanta ans, baisha, gròssa, “que cantaue coma ua ola macada”, sivans ditz era carta qu’auíem mentat.
COSETTE-TA-WEB	Ath delà d’aquerò, ère ua hemna excellenta, era soleta alègra que i auie en convent, per çò qu’ère estimada per toti.
COSETTE-TA-WEB	Era mair Innocenta se retiraue en quauquarren ara sua pairsénher Margarida, era Dacier dera ordre.
COSETTE-TA-WEB	Ère instruida, erudita, competenta, sabenta, istoriana curiosa, claufida de latin, plia de grec e plia d’ebrèu; e mèsalèu benedictin que benedictina.
COSETTE-TA-WEB	Es mès notables entre es mairs vocaus èren: era mair Santa Honirina, tresaurèra; era mair Santa Gertrudis, prumèra mèstra de novícies; era mair Sant Angel, dusau mèstra; era mair Anonciacion, sacristana; era mair Sant Agustin, infermièra (era soleta que non auie bona santat en convent); era mair Santa Mectilde (senhoreta Gauvain, plan joena, damb ua admirabla votz); era mair des Angels (senhoreta Drouet, qu’auie estat en convent des hilhes de Diu, e en eth deth Tresaur, entre Gisors e Magny; era mair Sant Jusèp (senhoreta de Cogolludo); era mair Santa Adelaida (senhoreta d’Auverny); era mair Misericòrdia (senhoreta de Cifuentes, que no podec tier tanta austeritat); era mair Pietat (senhoreta de Miltiere, qu’entrèc en convent tàs seishanta ans, a maugrat de çò que dispausaue era règla, e qu’ère plan rica); era mair Providéncia (senhoreta de Laudiniere); era mair Presentacion (senhoreta de Sigüenza, que siguec prioressa en 1847); e, fin finau, era mair Santa Cecilia (fraia der escultor Caracchi) que se capvirèc; e era mair Chantal (senhoreta de Suzon) que tanben se capvirèc.
COSETTE-TA-WEB	I auie, ath delà, entre es mès beròies, ua encantadora joena, de vint-e-tres ans qu’ère dera isla de Borbon, descendenta deth cavalièr Roze, que se cridèc en mon senhoreta Roze e en claustre mair Assumpcion.
COSETTE-TA-WEB	Es fraies convèrses qu’estimauen mès es educandes, èren sor Santa Eufrasia, sor Santa Margarida, sor Santa Marta, qu’ère ua mainada, e sor Sant Miquèu, qu’eth sòn long nas ère tostemp motiu d’arrir.
COSETTE-TA-WEB	Totes aguestes hemnes èren amables entàs mainades; solet èren sevères damb eres madeishes.
COSETTE-TA-WEB	Non s’alugaue huec senon en collègi; e eth sòn minjar, en comparèr damb eth deth convent, ère fòrça superior.
COSETTE-TA-WEB	Ath delà d’aquerò, auien damb es educandes mil detalhs.
COSETTE-TA-WEB	Solet quan ua mainada passaue ath cant d’ua monja e li parlaue, era monja non responie jamès.
COSETTE-TA-WEB	Aguesta règla deth silenci auie costat un efècte estranh en convent; era paraula que se remie as creatures umanes s’autrejaue as objèctes inanimats.
COSETTE-TA-WEB	Uns còps parlaue era campana dera glèisa, d’auti era campaneta deth jardinèr.
COSETTE-TA-WEB	Un timbre plan sonor qu’era tornèra auie ath son costat e s’entenie en tota era casa, indicaue damb diuèrsi còps, qu’ère ua sòrta de telegrafia acustica, toti es actes dera vida materiau que les calie executar, e cridaue entath locutòri quan ère de besonh, a tau o quau abitant dera casa.
COSETTE-TA-WEB	Cada persona e cada causa qu’auie eth sòn tòc particular.
COSETTE-TA-WEB	Era prioressa un e un; era viceprioressa un e dus; sies e cinc cridauen a classa; de sòrta qu’es educandes non les calie entrar en classa jamès, senon tàs sies e cinc.
COSETTE-TA-WEB	Quate e quate qu’ère eth tòc que responie era senhora Genlis; e s’entenie soent: “qu’ei eth diable a quate”, didien es qu’auien pòca caritat.
COSETTE-TA-WEB	Dètz-e-nau campanades anonciauen un gran eveniment: era dubertura dera pòrta dera clausura, enòrma pòrta de hèr, claufida de barrulhs que solet viraue sus es sòns gahons dauant der arquevesque.
COSETTE-TA-WEB	Aguest e eth jardinèr, sivans auem dit ja, èren es solets òmes qu’entrauen en convent.
COSETTE-TA-WEB	Es educandes ne vedien a d’auti dus: eth capelhan, qu’ère er abat Banes, vielh e lèg, e que podien contemplar, deth cor estant, a trauèrs d’ua rèisha, e eth professor de diboish, senhor Ansiaux, cridat ena carta que n’auem copiat quauques linhes, senhor Anelot, e qualificat de orrible vielh gibós.
COSETTE-TA-WEB	Toti es òmes èren, donc, escuelhudi.
COSETTE-TA-WEB	Qu’atau ère aguesta curiosa casa.
COSETTE-TA-WEB	VIII.- Post corda lapides.
COSETTE-TA-WEB	Dempús d’auer diboishat era figura morau deth convent, que mos cau parlar en brèus paraules dera configuracion materiau; eth lector que ja n’a quauqua idia d’era.
COSETTE-TA-WEB	Eth convent deth petit Picpus de Sant Antòni ocupaue, lèu totafèt, eth vast trapèci que formauen es interseccions des carrèrs Polonceau, Droit-Mur, eth petit de Picpus, e deth carreron condemnat, qu’enes ancians plans se cridaue carrèr Aumarais.
COSETTE-TA-WEB	Aguesti quate carrèrs enrodauen eth trapèci coma se siguessen ua prigonda trencada.
COSETTE-TA-WEB	Eth covent se compausaue de diuèrsi edificis e un jardin.
COSETTE-TA-WEB	Er edifici principau, ena sua totalitat, qu’ère ua juxtaposicion de bastisses ibrides, que guardades a vista d’audèth semblauen un esquaire plaçat en solèr.
COSETTE-TA-WEB	Eth braç màger d’aguest esquaire ocupàue tot eth tròç deth carrèr Doit-Mur comprenut entre eth carrèr de Picpus e eth carrèr Polonceau; eth braç mendre ère ua façada nauta, grisa, sevèra, damb rèishes, que daue entath carrèr Picpus: ena sua extremitat i auie era pòrta-cochera, numèro 62.
COSETTE-TA-WEB	Tath miei d’aguesta façada, eth povàs e eth cendre auien emblanquit ua porteta vielha, corbada, qu’en era es aranhes trabalhauen era sua tela e que solet se daurie ua ora o dus es dimenges e en aqueres rares escadences que gessie deth covent eth taüt de quauqua religiosa: qu’ère era entrada publica dera glèisa.
COSETTE-TA-WEB	Er angle der esquaire ère ua sala quarrada que servie entà sauvar eth servici, e qu’es religioses cridauen era recodina.
COSETTE-TA-WEB	En braç màger i auie es cèles des mairs e des fraies, e eth noviciat: en mendre, es codines, eth refectòri entornejat deth claustre e era glèisa.
COSETTE-TA-WEB	Entre era pòrta numèro 62 e er extrèm deth carreron Aumarais i auie eth collègi, que non se vedie de dehòra.
COSETTE-TA-WEB	Era rèsta deth trapèci formaue eth jardin, qu’ère a plan mès baish nivèu deth carrèr Polonceau, çò que hège qu’era tàpia siguesse plan mès nauta peth laguens que peth dehòra.
COSETTE-TA-WEB	Eth jardin, leugèraments convèx, auie en centre d’ua petita nautada un polit auet agudent e conic, que d’eth partien coma dera punta centrau d’un escut quate grani carrèrs, e d’auti ueit de menors, plaçadi dus a dus entre es prumèrs, de manèra que s’eth recinte auesse estat circular, eth plan geometric d’aguesti carrèrs aurie semblat ua crotz botada sus ua arròda.
COSETTE-TA-WEB	Toti es carrèrs anauen a acabar enes tàpies irregulares deth jardin; e per tant, èren de desparièra longitud.
COSETTE-TA-WEB	Qu’èren caperades d’agrassòls.
COSETTE-TA-WEB	Abantes d’arribar en convent petit se trapaue çò que se cridaue eth jardinet.
COSETTE-TA-WEB	Mos cau ahíger ad aquerò un pati, infinitat d’angles desparièrs, formadi pes crambes interiores; parets de preson, e per tota perspectiua e vesiat era nera e extensa linha des losats que corrie en aute costat deth carrèr Polonceau, e se poirà auer ua idia completa de çò qu’ère hè quaranta cinc ans eth convent de bernardes deth petit Picpus.
COSETTE-TA-WEB	Aguesta santa casa auie estat bastida precisaments en lòc qu’ocupaue un jòc de pilòta celèbre deth sègle XIV ath XVI, e cridat eth jòc des onze mil diables.
COSETTE-TA-WEB	Toti aguesti carrèrs qu’èren des mès ancians de París.
COSETTE-TA-WEB	Es nòms Droit-Mur e Aumarais son plan vielhs; mès es carrèrs que les amiauen, encara èren mès vielhs.
COSETTE-TA-WEB	Eth carreron Aumarais se cridèc abantes eth carrèr Maugout, e eth carrèr Droit-Mureth, carrèr des Rosèrs silvestri pr’amor que Diu daurie es flors abantes qu’er òme laurèsse es pèires.
COSETTE-TA-WEB	IX.- Un sègle jos ua tòca.
COSETTE-TA-WEB	Donques qu’èm en tot balhar detalhs de çò qu’ère en d’aute temps eth convent deth petit Picpus e qu’auem gausat daurir ua hièstra en aguest discret asil, eth lector mos permeterà encara ua cuerta digression, autú ath hons d’aguest libre, encara que caracteristica e utila, pr’amor de demostrar qu’enquia e tot eth claustre a es sòns tipes originaus.
COSETTE-TA-WEB	I auie en convent petit ua hemna centenària qu’auie vengut aciu dera abadia de Fontevrault.
COSETTE-TA-WEB	Abantes dera revolucion auie viscut en mon.
COSETTE-TA-WEB	Parlaue fòrça deth senhor Miromesnil, sauva-sagèths de Loís XVI, e d’un tau Duplat, president, qu’auie coneishut plan ben.
COSETTE-TA-WEB	Tota era sua vantaria, tot eth sòn plaser, qu’ère rebrembar aguesti nòms en cada moment.
COSETTE-TA-WEB	Condaue meravilhes dera abadia de Fontevrault, qu’ère coma ua ciutat e qu’auie carrèrs laguens deth monastèri.
COSETTE-TA-WEB	Parlaue damb un accent picard qu’embelinaue as educandes.
COSETTE-TA-WEB	Cada an renauie solemnaments es sòns vòts, e en moment de hèr eth jurament, li didie ath prèire: “Monsenhor, Sant Francés de Sales lo hec dauant de monsenhor Sant Julian; monsenhor Sant Julian lo hec dauant de monsenhor Sant Eusebi; monsenhor Sant Eusebi, dauant de monsenhor Sant Procopi, eca, eca; atau, jo lo hèsqui dauant vòste, pair mèn”.
COSETTE-TA-WEB	E es educandes se n’arrien jos eth vel.
COSETTE-TA-WEB	Encantadores e estofades arridalhes que hègen arroncilhar es celhes as mairs vocaus.
COSETTE-TA-WEB	D’auti viatges, era centenària racondaue istòries.
COSETTE-TA-WEB	Didie qu’ena sua joenesa es bernardi non cedien as mosquetèrs.
COSETTE-TA-WEB	Qu’ère un sègle parlant; mès qu’ère eth sègle XVIII.
COSETTE-TA-WEB	Descriuie eth costum des quate vins de Champanha e Borgonha abans dera revolucion.
COSETTE-TA-WEB	Tostemp que passaue pes ciutats d’aguestes províncies un gran personatge, un mariscau de França, un prince, un duc o un par, er ajuntament lo vantaue e li presentaue quate sanches d’argent plies de quate vins desparièrs.
COSETTE-TA-WEB	Ena prumèra se liegie aguesta inscripcion: vin de monard; ena dusau, vin de leon; ena tresaue, vin de mardan; ena quatau, vin de porcèth.
COSETTE-TA-WEB	Aguestes quate inscripcions exprimien es quate grads que passe er embriac: eth prumèr alègre, eth dusau irrite, eth tresau geine, eth quatau enlordís.
COSETTE-TA-WEB	Auie en un armari, barrat damb clau, un objècte misteriós, que li professaue fòrça afècte.
COSETTE-TA-WEB	Era règla de Fontevrault non l’enebie.
COSETTE-TA-WEB	Non lo volie mostrar ad arrés.
COSETTE-TA-WEB	S’entenie passi en correder, barraue er armari tan lèu coma podien es sus aflaquides mans.
COSETTE-TA-WEB	E tanlèu se parlaue d’aquerò, caraue; era, qu’ère tan charraira!
COSETTE-TA-WEB	Es mès curioses se vederen decebudes dauant d’aguest silenci, es mès tenaces dauant dera sua obstinacion.
COSETTE-TA-WEB	Qu’ère, donc, aguest objècte un motiu de comentaris entà totes aqueres qu’èren esvagades o engüejades en convent.
COSETTE-TA-WEB	Qué podie èster aguesta causa tan preciosa, tan sauvada, qu’ère eth tresaur dera centenària?
COSETTE-TA-WEB	Serie, dilhèu, quauque libre sant?
COSETTE-TA-WEB	Quauqui rosari unenc?
COSETTE-TA-WEB	Quauqua reliquia experimentada?
COSETTE-TA-WEB	Totes se perdien en suposicions.
COSETTE-TA-WEB	Quan moric era prauba hemna, vengueren ara prèssa en armari e lo dauriren.
COSETTE-TA-WEB	Trapèren er objècte estropat en un triple teishut de lin coma ua patena benedida.
COSETTE-TA-WEB	Qu’ère ua sièta de porcelana, qu’es sues figures representauen uns amors que hugien perseguidi per uns sirvents de potecari armadi d’enòrmes seringues.
COSETTE-TA-WEB	Era persecucion ère abondosa en gèsti e en comiques postures.
COSETTE-TA-WEB	Un des amors qu’ère ja calat.
COSETTE-TA-WEB	Pelege, agite es sues ales e sage de volar; mès eth sòn caçaire arrís sarcasticaments.
COSETTE-TA-WEB	Moralitat; er amor vençut pera colica.
COSETTE-TA-WEB	Aguesta sièta, plan curiosa ath delà, e qu’a eth merit dilhèu d’auer dat ua idia a Molière, existie autaplan en seteme de 1845 e ère ara venda ena casa d’un vendeire de ròba vielha en baloard Beaumarchais.
COSETTE-TA-WEB	X.- Origina dera Adoracion Perpetua.
COSETTE-TA-WEB	Eth locutòri lèu sepulcrau que venguem de mentar qu’ei un hèt locau que non a era madeisha severitat enes auti convents.
COSETTE-TA-WEB	En eth deth carrèr deth Temple, qu’ère de ua auta ordre, ei vertat, es contravents neri èren remplaçadi per petiti ridèus escurs, e eth madeish locutòri qu’ère un salon ben moblat qu’es sues hièstres auien ridèus de mossolina blanca e qu’es sues parets admetien tota sòrta de quadres: un retrait d’un benedictin damb era cara descubèrta, florèrs e enquia un cap de turc.
COSETTE-TA-WEB	En jardin deth convent deth carrèr deth Temple i auie aqueth castanhèr d’indies que passaue coma eth mès polit e mès gran de França, e qu’amiaue fama, en pòble bravàs deth sègle XVIII, d’èster eth pair de toti es castanhèrs deth reiaume.
COSETTE-TA-WEB	Ja auem dit qu’eth convent deth Temple ère ocupat pes benedictines dera Adoracion Perpetua, desparières des que depenien deth Cister.
COSETTE-TA-WEB	Aguesta ordre dera Adoracion Perpetua non ei guaire antiga: compde solet uns dus cents ans.
COSETTE-TA-WEB	En 1649 siguec profanat dus còps eth Santissum Sacrament, damb pòqui dies d’intervau, en dues glèises de París; en Sant Sulpici e en Sant Joan en Greve, sacrilègi orrible e rar qu’esmoiguec a tota era poblacion.
COSETTE-TA-WEB	Eth senhor prior, vicari màger de Sant German des Prados, dispausèc ua solemna processon de tot eth sòn clergat, qu’en era oficièc eth nunci deth Papa.
COSETTE-TA-WEB	Mès aguesta expiacion non semblèc pro a dues dignes hemnes, era senhora Courtin, marquesa de Boics, e era comdessa de Chateauvieux.
COSETTE-TA-WEB	Er escarni hèt ar “august sacrament der autar” encara que passatgèr, non se borraue dera amna d’aguestes dues santes hemnes e crederen que non se podie reparar senon per ua “Adoracion Perpetua” en quauqui convents de monges.
COSETTE-TA-WEB	E ambdues, era ua en 1652 e era auta en 1653 heren donacion de granes somes ara mair Caterina de Bar, cridada deth Santissm Sacrament, religiosa benedictina, entà fondar damb aguesta fin pietosa un monastèri dera ordre de Sant Benet.
COSETTE-TA-WEB	Eth prumèr permís entad aguesta fondacion s’autregèc ara mair Caterina de Bar peth senhor avesque de Metz, abat de Sant German, “damb era condicion de qué non se podesse adméter deguna joena que non amièsse tres centes liures de renda, que hèn sies mil liures de capitau”.
COSETTE-TA-WEB	Dempús der abat de Sant German eth rei autregèc reiaus cedules; e tot amassa, es licéncies abaciaus e es reiaus se registrèc en 1654 en Tribunau de Compdes e en Parlament.
COSETTE-TA-WEB	Aguesta siguec era origina e era consagracion legau der establiment des benedictines dera Adoracion Perpetua deth Santissim Sacrament en París.
COSETTE-TA-WEB	Eth prumèr convent se “bastic de nauèth”en carrèr Cassette, damb es donacions des senhores de Boucs e Chateauvieux.
COSETTE-TA-WEB	Aguesta règla, donc, qu’ère desparièra dera que seguien es benedictines cridades deth Cister e depenien der abat de Sant German des Prados, dera madeisha manèra qu’es monges deth Sagrat Còr depenen deth generau des jesuïtes, e es fraies dera Caritat deth generau des latzèristes.
COSETTE-TA-WEB	Qu’ère tanben desparièra dera ordre des bernardes deth petit Picpus, qu’eth sòn interior viem de descríuer.
COSETTE-TA-WEB	En 1657, eth Papa Alexandre VII autorizèc, mejançant un brèu especiau, as bernardes deth petit Picpus a practicar era Adoracion Perpetua coma es benedictines deth Santissum Sacrament.
COSETTE-TA-WEB	Mès es dues ordres, no per aquerò, deishèren d’èster mens desparières.
COSETTE-TA-WEB	XI.- Era fin deth petit Picpus.
COSETTE-TA-WEB	Eth convent deth petit Picpus ère en tot agonizar dès eth principi dera Restauracion, coma ua part dera mòrt generau dera ordre, que va despareishent coma totes es autes, a compdar deth sègle XVIII.
COSETTE-TA-WEB	Era contemplacion ei, madeish qu’era oracion, un besonh uman; mès que se transformarà, coma tot aquerò qu’a tocat era revolucion, e se convertirà d’ostil ath progrès, en favorable.
COSETTE-TA-WEB	Era casa deth petit Picpus se despoblaue ara prèssa.
COSETTE-TA-WEB	En 1840, eth convent petit e eth collègi auie ja despareishut; que non abitauen ja es sòns claustres ne es vielhes, ne es joenes; Es ues auien mòrt e es autes se n’auien anat.
COSETTE-TA-WEB	Volaverunt.
COSETTE-TA-WEB	Era règla dera Adoracion Perpetua qu’ei d’ua rigidesa espaventosa, qu’ath sòn dauant es vocacions arreculen e era ordre non trape novícies.
COSETTE-TA-WEB	En 1845 auie encara esparjudes quauques religioses convèrses; de cor, deguna.
COSETTE-TA-WEB	Hè quaranta ans i auie mès de cent religioses; hè quinze ans non n’auie que vint-e-ueit.
COSETTE-TA-WEB	Guaires n’a aué?
COSETTE-TA-WEB	En 1847, era prioressa ère joena, encara non auie quaranta ans, senhau de qué era eleccion s’auie hèt en un cercle plan petit.
COSETTE-TA-WEB	A mida qu’amendrís eth nombre, qu’aumente eth trabalh, eth servici de cadun qu’ei mès penible e se demoraue d’alavetz eth moment que ja non serien qu’ua dotzena de muscles adoloridi e corbaishadi entà amiar tot eth pes dera terrible ordre de San Benet.
COSETTE-TA-WEB	Era carga qu’ei plan pesanta; e ei era madeisha entà pòqui o entà multi.
COSETTE-TA-WEB	Eth sòn pes estronhe; es monges morissen.
COSETTE-TA-WEB	En tot víuer er autor d’aguest libre en París ne moriren dues; ua de vint-e-cinc ans, era auta de vint-e-tres.
COSETTE-TA-WEB	Aguesta que pòt díder coma Julia Alpinula: Hic jaceo.
COSETTE-TA-WEB	Vixi annos viginti et tres.
COSETTE-TA-WEB	Per tòrt d’aguesta decadéncia eth convent a renonciat ara educacion de mainades.
COSETTE-TA-WEB	Que non auem pogut passar dauant d’aguesta casa extraordinària, desconeishuda, escura, sense entrar en era, e sense hèr a entrar taben as que mos acompanhen e que mos entenen aué racondar dilhèu damb utilitat entà quauqui uns, era istòria melancolica de Jean Valjean.
COSETTE-TA-WEB	Mos auem calat en aquera comunautat, qu’es sues ancianes practiques mos semblen aué plan naues; aquiu que i é eth jardin barrat: hortus conclusus.
COSETTE-TA-WEB	Auem parlat d’aguest lòc singular peth menut, mès damb respècte, aumens enquiath punt qu’es detalhs e eth respècte son conciliables.
COSETTE-TA-WEB	Hosanna de Jusèp de Maistre qu’arribe enquiara consagracion deth borrèu e dera burla de Voltaire, qu’arribe enquiar acarnissament deth Crucific.
COSETTE-TA-WEB	Manca de logica de Voltaire, mos ac cau díder, pr’amor qu’auesse defenut a Crist coma defenec a Calas.
COSETTE-TA-WEB	Qué represente eth Crucific encara entàs madeishi que remissen era Encarnacion suberumana?
COSETTE-TA-WEB	Eth sabent assassinat.
COSETTE-TA-WEB	Era idia religiosa qu’a passat ua grana crisi en nòste sègle.
COSETTE-TA-WEB	Se desbrenben fòrça causes; e està ben, se en tot desbrembar-les se n’apren de naues.
COSETTE-TA-WEB	Eth còr uman refuse eth uet.
COSETTE-TA-WEB	Qu’ei bon hèr quauques demolicions, mès damb era condicion de qué les seguissen naues construccions.
COSETTE-TA-WEB	Mentretant, estudiem es causes que ja non existissen.
COSETTE-TA-WEB	Que mos cau coneisher-les encara que non sigue qu’entà evitar-les.
COSETTE-TA-WEB	Es faussificacions deth passat cuelhen nòms faussi, e se senhoregen entada eres er avier; eth passat qu’ei un viatjaire que pòt faussificar eth passapòrt: sigam prevengudi, maufidem-mos.
COSETTE-TA-WEB	Eth passat qu’a ua fesomia, era supersticion; ua masca, era ipocresia.
COSETTE-TA-WEB	Denonciem era fesomia e arrinquem era masca.
COSETTE-TA-WEB	I.- Eth convent coma idia abstracta.
COSETTE-TA-WEB	Aguest libre qu’ei un drama, qu’eth sòn prumèr personatge ei er infinit.
COSETTE-TA-WEB	Er òme qu’ei eth dusau.
COSETTE-TA-WEB	En aguesta suposicion, en auer trapat un convent en nòste camin, mos a calut calar-mos en eth.
COSETTE-TA-WEB	Per qué?
COSETTE-TA-WEB	Pr’amor qu’eth convent, tan pròpi der orient coma der occident, dera antiquitat coma dera epòca modèrna, deth paganisme, deth budisme e deth mahometisme, coma deth cristianisme, qu’ei un d’aguesti esturments d’optica qu’er òme dirigís entar infinit.
COSETTE-TA-WEB	Que non ei aguest eth lòc avient entà desvolopar extensaments certanes idies; ça que la, sauvant era nòsta reserva, es nòstes restriccions e enquia e tot era nòsta indignacion, dideram, pr’amor que mos ac cau díder, que tostemp que trapam en òme er infinit, ben o mau comprenut, mos sentem possedidi de respècte.
COSETTE-TA-WEB	I a ena sinagòga e ena mesquita, ena pagòda e en wigwam, un costat òrre qu’execram, e un costat sublim qu’adoram.
COSETTE-TA-WEB	Quina contemplacion entar esperit!
COSETTE-TA-WEB	Eth reflèx de Diu ena paret umana!
COSETTE-TA-WEB	II.- Eth convent coma hèt istoric.
COSETTE-TA-WEB	Es monastèris, quan abonden en ua nacion, son trebucs entara circulacion, establiments qu’obstruissen, centres de guitèra botadi aquiu a on aurie d’auer lòcs de trabalh.
COSETTE-TA-WEB	Es comunautats monastiques son, respècte dera grana comunautat sociau, çò qu’eth vesc entara ausina; çò qu’era vorruga entath còs uman.
COSETTE-TA-WEB	Era sua prosperitat e eth sòn apogèu son er apraubiment deth país.
COSETTE-TA-WEB	Eth regim monastic, bon ena mainadesa dera civilizacion, util ena òbra de dominacion dera brutalitat menjançant çò d’espirituau, qu’ei dolent entara virilitat des pòbles.
COSETTE-TA-WEB	Ath delà, quan se rosigue e entre en periòde de desordre, coma que seguís estant d’exemple, ei dolent pes madeishes rasons que lo hèn salutós enes periòdes de puretat.
COSETTE-TA-WEB	Es claustres qu’an acabat era sua mission.
COSETTE-TA-WEB	Utils entara prumèra educacion dera civilizacion modèrna, an estat un obstacle entath sòn creishement, e son damnatjosi entath sòn desvolopament.
COSETTE-TA-WEB	Coma institucion, coma manèra de formacion entar òme, es monastèris, bons en sègle X, de discutibla utilitat en sègle XV, que son detestables en sègle XIX.
COSETTE-TA-WEB	Era lepra monacau a querat, lèu enquiara esqueleta, a dues granes nacions, Espanha e Italia, esplendor era ua e lum era auta d’Euròpa pendent sègles.
COSETTE-TA-WEB	Enes nòsti tempsi aguesti dus pobles illustri comencen a guarir-se gràcies solet ara sana e vigorosa igiena de 1789.
COSETTE-TA-WEB	Eth convent, er ancian convent de monges especiauments, coma existie encara a començament deth sègle en Italia, en Austria e en Espanha ei ua des mès ombriues concrecions dera edat mejana.
COSETTE-TA-WEB	Eth claustre, aguest claustre, qu’ei eth punt d’interseccion des terrors.
COSETTE-TA-WEB	Eth claustre catolic pròpiaments dit, qu’ei plen der ombriu esplendor dera mòrt.
COSETTE-TA-WEB	Eth convent espanhòu ei funèbre, mès que toti.
COSETTE-TA-WEB	Es diamants e es robins semblen banhadi, e hèn a plorar, dejós, ena ombra, a èssers caperadi damb un vel qu’an eth còs martirizat damb eth cilici e es disciplines de hiu de hèr, eth pièch espelat damb es canisi, es jolhs espelats damb era oracion, a hemnes que se cren esposes, a espèctres que se cren serafins.
COSETTE-TA-WEB	Pènsen dilhèu aguestes hemnes?
COSETTE-TA-WEB	Non.
COSETTE-TA-WEB	Volen quauquarren?
COSETTE-TA-WEB	Non.
COSETTE-TA-WEB	Estimen?
COSETTE-TA-WEB	Non.
COSETTE-TA-WEB	Viuen?
COSETTE-TA-WEB	Non.
COSETTE-TA-WEB	Es sòns nèrvis an vengut a èter uassi; es sòns uassi an vengut a èster pèira.
COSETTE-TA-WEB	Eth sòn vel ei ua net teishuda.
COSETTE-TA-WEB	Eth sòn alend jos eth vel semble ua tragica respiracion dera mòrt.
COSETTE-TA-WEB	Taus èren es ancians monastèris d’Espanha.
COSETTE-TA-WEB	Era Espanha romana ère mès catolica qu’era madeisha Roma; eth convent espanhòu ère eth convent per excelléncia; es castigs impausadi as maleroses que bèth còp mancauen as sòns vòts èren terribles; er in pace venguie a sepultar-les.
COSETTE-TA-WEB	Aué es defensors deth passat, en non poder remir aguestes causes, an cuelhut era decision d’arrir.
COSETTE-TA-WEB	Que s’a metut de mòda ua manèra comòda e estranha de suprimir es revelacions dera istòria, d’aflaquir es comentaris dera filosofia, d’esfaçar toti es hèts desvaforables e totes es questions ombriues.
COSETTE-TA-WEB	Matèria de declamacions, diden es adreits; declamacions, repetissen es pècs.
COSETTE-TA-WEB	Joan Jacobo ère un declamador; Diderot un declamador; Voltaire, en tractar-se de Calas, Labarre e Sirvent, declamadors.
COSETTE-TA-WEB	Sabi pas se qui a descubèrt darrèramenst que Tacit ère un declamador, que Neron ère ua victima, e que vertadèraments auríem de planher-mos de ”aguest praube Holofernes”.
COSETTE-TA-WEB	Es hèts, totun, qu’ac desconcèrten tot e son plan testudi.
COSETTE-TA-WEB	Er autor d’aguest libre a vist damb es sòns pròpis uelhs a ueit lègues de Brusselles, un rebrembe dera edat mejana, que toti pòden tocar, ena abadia de Villers: eth horat d’ua capa en miei deth prat que siguec pati deth convent; e ara vòra deth Dyle, quate crotons de pèira, era mitat jos era tèrra e era auta mitat jos era aigua.
COSETTE-TA-WEB	Qu’ère es in pace.
COSETTE-TA-WEB	Cadun d’aguesti crotons a encara tralhes d’ua pòrta de hèr, un privat e ua lucana enreishada que per dehòra ei a dus pès der arriu, e per laguens a sies pès jos eth solèr.
COSETTE-TA-WEB	Quate pès d’aigua corren per dehòra dera paret.
COSETTE-TA-WEB	Eth solèr qu’ei tostemp banhat.
COSETTE-TA-WEB	Eth que viuie en in pace auie coma jaça aguest solèr.
COSETTE-TA-WEB	Aquiu se botaue un èsser uman damb ua lausa ath dessús.
COSETTE-TA-WEB	Qu’èren atau; encara se ven; encara se tòquen.
COSETTE-TA-WEB	Aguesti in pace, aguesti crotons, aguesti gahons de hèr, aguestes aneres, aguesta lucana qu’ath sòn nivèu cor er arriu, aguesta caisha de pèira barrada damb ua lausa madeish qu’ua hòssa damb era soleta diferéncia de qué eth mòrt ère un viu, aguest solèr de hanga, aguest horat deth privat, aguestes tàpies regolejades, qué declamadors!
COSETTE-TA-WEB	III.- Jos quines condicions se pòt respectar çò de passat.
COSETTE-TA-WEB	Eth monaquisme, tau qu’existie en Espanha, e tau qu’existís en Tibet, qu’ei ua espècia de tisi entara civilizacion; arture era vida.
COSETTE-TA-WEB	D’un patac, despòble sense mès ne mès.
COSETTE-TA-WEB	Claustracion qu’ei madeish que crestacion.
COSETTE-TA-WEB	Eth monaquisme a estat eth foèt d’Euròpa.
COSETTE-TA-WEB	Ad aguest mau li cau ahíger era coaccion exercida soent sus es consciéncies, es vocacions forçades, eth feudalisme apuant-se en un claustre; er eretatge embarrant en claustre er excès de familha; es rigors atròci que viem de parlar, es in pace, es boques mudes, es cervèths tapiadi e tantes maleroses intelligéncies embarrades ena hòssa des vòts etèrns, sometudes ara cuelhuda der abit, acogaments des amnes viues.
COSETTE-TA-WEB	Ahigetz es suplicis individuaus damb era degradacion nacionau, e tremolaratz, quinsevolh que siguen es vòstes idies, dauant dera capucha e deth vel, dus susaris d’invencion umana.
COSETTE-TA-WEB	E, ça que la, en quauqui punts, e en quauqui lòcs, a maugrat dera filosofia e deth progrès, persistís er esperit deth claustre ena mitat deth sègle XIX, e estone ath mon civilizat ua estranha recrudescéncia ascetica.
COSETTE-TA-WEB	Era testudaria que manifèsten en perpetuar-se es institucions envielhides se retire ara obstinacion deth perhum ranci que vò embaumar es nòsti peus, ara pretencion deth peish poirit que vò ocupar un lòc ena taula; ara persecucion des borrassetes deth mainatge que vò vestir-se coma òme; ara trendesa des cadavres que tornen entà abraçar as vius.
COSETTE-TA-WEB	Vos è protegit contra eth mau temps.
COSETTE-TA-WEB	Per qué non mos tietz?”.
COSETTE-TA-WEB	A tot aquerò non i a qu’ua responsa: “Òc, en d’auti tempsi”.
COSETTE-TA-WEB	Pensar ena prolongacion indefinida des causes que ja s’an mòrt, e en govèrn des òmes per embaumament; restaurar es principis antics en mau estat; daurar de nauèth es urnas; emblanquir es claustres; tornar a benedir es relicaris; remoblar es supersticions; balhar aliment ath fanatisme; agarrar eth mange des aspersors e des sabres; rebastir eth monaquisme e eth militarisme; creir ena sauvacion dera societat mejançant era multiplicacion des parasits; impausar eth passat sus eth present, que son causes plan estranhes.
COSETTE-TA-WEB	E i a, totun, teorics que tien aguestes teories.
COSETTE-TA-WEB	Aguesti teorics, òmes intelligents, plan que òc, qu’an un sistèma plan simple.
COSETTE-TA-WEB	Es aruspici la practicauen.
COSETTE-TA-WEB	Heregauen damb greda blanca un vedèth nere, e didien: “qu’ei blanc”.
COSETTE-TA-WEB	Bos creatus.
COSETTE-TA-WEB	Per çò que tanh a nosati, respectam en quauqui punts e perdonam en tot açò de passat, damb era condicion de que s’estongue mòrt.
COSETTE-TA-WEB	Se vò víuer, l’escometem e sajam d’aucir-lo.
COSETTE-TA-WEB	Supersticions, ipocresia, devocion simulada, copacaps; aguestes larves, per mès larves que siguen, vòlen víuer tu per tu; qu’an ungles e dents ena sua ombra e ei de besonh destrusir-les còs a còs, e hèr-les era guèrra sense pòsa, pr’amor qu’ua des fatalitats dera umanitat ei víuer condemnada ara luta etèrna damb hantaumes.
COSETTE-TA-WEB	Qu’ei de mau hèr cuélher ara ombra peth còth e amorrar-la en solèr.
COSETTE-TA-WEB	Un convent en França, ath miei deth sègle XIX, qu’ei un collègi de ihons que hèn cara ath dia.
COSETTE-TA-WEB	Un claustre en flagrant delicte d’ascetisme en miei dera ciutat de 1789, de 1830, e de 1848; Roma, en demorar laguens de París, qu’ei un anacronisme.
COSETTE-TA-WEB	En tempsi normaus, entà dissòler un anacronisme e hèr-lo desparéisher non mos cau senon hèr letrejar er an d’ua moneda.
COSETTE-TA-WEB	Mès ara, que non èm en tempsi normaus.
COSETTE-TA-WEB	Lutem.
COSETTE-TA-WEB	Lutem; mès distingam.
COSETTE-TA-WEB	Eth caractèr pròpi dera vertat s’està en non èster jamès extremat.
COSETTE-TA-WEB	Quin besonh n’auem d’exagerar?
COSETTE-TA-WEB	I a causes que les cau esbauçar; i a causes que solet les cau illuminar e examinar.
COSETTE-TA-WEB	Er examen benevòl e grèu, quina fòrça tant immensa!
COSETTE-TA-WEB	Non apressem era ahlama a on solet i manque lum.
COSETTE-TA-WEB	En èster, donc, en sègle XIX, mos opausam, coma tèsi generau, en toti es pòbles, autant en Asia coma en Euròpa, ena India coma en Turquia, ara claustracion ascetica.
COSETTE-TA-WEB	Díder convent, qu’ei madeish que díder restanca.
COSETTE-TA-WEB	Era sua putrefaccion ei evidenta; eth sòn estancament mausan, era sua fermentacion emmalautís as pòbles e les passís; era sua multiplicacion qu’ei era plaga d’Egipte.
COSETTE-TA-WEB	Non podem pensar, sense estrementir-mos, en aguesti païsi qu’es faquirs, es bonzes, es santons, es caloièrs, es morabits, es talapons e es dervichi hormiguègen coma un molon de vèrmes.
COSETTE-TA-WEB	Dit aquerò, mos rèste encara era question religiosa.
COSETTE-TA-WEB	Aguesta question qu’a un cèrt costat misteriós, lèu temible.
COSETTE-TA-WEB	Permetetz-mos de guardar-lo cara a cara.
COSETTE-TA-WEB	IV.- Eth convent jos eth punt d’enguarda des principis.
COSETTE-TA-WEB	Uns quants òmes s’amassen entà víuer en comunautat.
COSETTE-TA-WEB	Damb quin dret?
COSETTE-TA-WEB	Damb eth dret dera associacion.
COSETTE-TA-WEB	Viuen embarradi.
COSETTE-TA-WEB	Damb quin dret?
COSETTE-TA-WEB	Damb eth dret qu’a quinsevolh òme entà daurir o barrar era sua pòrta.
COSETTE-TA-WEB	Non gessen jamès.
COSETTE-TA-WEB	Damb quin dret?
COSETTE-TA-WEB	Damb eth dret qu’a quinsevolh òme entà anar e vier liuraments, çò qu’implique eth dret de demorar-se ena sua casa.
COSETTE-TA-WEB	E ena sua casa, se qué hèn?
COSETTE-TA-WEB	Parlen en votz baisha; baishen es uelhs, trabalhen.
COSETTE-TA-WEB	Renóncien ath mon, ara vida des granes poblacions, ara sensualitat, as plasers, as vanitats, ar orgulh, ar interès.
COSETTE-TA-WEB	Van jargadi damb teles e ròbes rustes.
COSETTE-TA-WEB	Arrés possedís arren.
COSETTE-TA-WEB	Eth ric se hè praube en entrar aquiu, pr’amor que çò que possedís ac autrege a toti.
COSETTE-TA-WEB	Eth qu’ère çò que cridam nòble, cavalièr e senhor, qu’ei parièr ath que se cride campanhard.
COSETTE-TA-WEB	Era cèla, qu’ei parièra entà toti.
COSETTE-TA-WEB	Toti passen pera madeisha tonsura, amien era madeisha capucha, mingen eth madeish pan nere, dormissen ena madeisha palha, morissen en madeish cendre, amien era madeisha saca ena esquia, era madeisha correja ena cintura.
COSETTE-TA-WEB	Se decidissen anar descauci, toti van descauci.
COSETTE-TA-WEB	Entre eri que i poirà auer un prince; mès aguest prince serà ua ombra coma es auti.
COSETTE-TA-WEB	Aquiu que non i a titols; enquia es cognòms de familha despareishen; solet son coneishudi peth nòm.
COSETTE-TA-WEB	Toti son acorbaishadi jos era egalitat deth nòm de batièg.
COSETTE-TA-WEB	Qu’an dissòlut era familha carnau e an bastit ena sua comunautat ua familha espirituau.
COSETTE-TA-WEB	Es sòns parents son toti es òmes; ajuden as praubi e suenhen as malauts; escuelhen ad aqueri que les cau prestar aubediéncia e es uns as auti se criden frairs.
COSETTE-TA-WEB	Aguesta ei era rason de qué en libre anterior aja parlat d’un convent damb respècte.
COSETTE-TA-WEB	A on i a comunautat, que i a associacion; a on i a associacion, que i a dret.
COSETTE-TA-WEB	Eth monastèri qu’ei eth producte dera formula: egalitat, fraternitat.
COSETTE-TA-WEB	Ò!, be n’ei de grana era libertat!
COSETTE-TA-WEB	Be ne son d’esplendides es transfiguracions que realize!
COSETTE-TA-WEB	Era libertat qu’ei pro entà convertir eth monastèri en republica.
COSETTE-TA-WEB	Seguim.
COSETTE-TA-WEB	Mès aguesti òmes o aguestes hemnes que viuen embarradi entre quate parets, que se jarguen rudes baietes, que son egals, que se criden frairs, hèn quauquarren mès?
COSETTE-TA-WEB	Qué?
COSETTE-TA-WEB	Qué vò díder aquerò?
COSETTE-TA-WEB	V.- Era oracion.
COSETTE-TA-WEB	Preguen.
COSETTE-TA-WEB	A qui?
COSETTE-TA-WEB	A Diu.
COSETTE-TA-WEB	Pregar a Diu; qué vò díder aguesta paraula?
COSETTE-TA-WEB	I a un infinit dehòra de nosati?
COSETTE-TA-WEB	Aguest infinit, ei unenc, immanent, permanent; de besonh substanciau donques qu’ei infinit, e se li manquèsse era matèria, aguesta serie ua limitacion; de besonh intelligent pr’amor qu’ei infinit, e se le manquèsse quauquarren d’intelligéncia, serie finit?
COSETTE-TA-WEB	En d’autes paraules: ei çò d’absolut, qu’ath sòn respècte èm nosati çò de relatiu?
COSETTE-TA-WEB	Ath còp que i a un infinit dehòra de nosati, non i a un aute infinit laguens de nosati?
COSETTE-TA-WEB	Aguesti dus infinits (estonat plurau!
COSETTE-TA-WEB	Eth dusau infinit, non ei, entà didè’c atau, subjacent ath prumèr?
COSETTE-TA-WEB	Non ei eth sòn miralh, eth sòn reflèx, eth sòn resson, abisme concentric de un aute abisme?
COSETTE-TA-WEB	Ei intelligent tanben aguest dusau infinit?
COSETTE-TA-WEB	Pense?
COSETTE-TA-WEB	Estime?
COSETTE-TA-WEB	S’es dus infinits son intelligents, cadun d’èri qu’a un principi volent, en cadun i a un jo, atau en infinit superior coma en inferior.
COSETTE-TA-WEB	Eth jo d’aguest mon qu’ei era amna; eth jo de naut qu’ei Diu.
COSETTE-TA-WEB	Non treiguem arren ar esperit uman; pr’amor que trèir tostemp ei dolent.
COSETTE-TA-WEB	Çò que mos cau hèr ei reformar e transformar.
COSETTE-TA-WEB	Cèrtes facultats der òme se dirigissen entà çò desconeishut: eth pensament, era meditacion, era oracion.
COSETTE-TA-WEB	Çò deconeishut qu’ei un ocean.
COSETTE-TA-WEB	E quina ei era bossòla d’aguest ocean?
COSETTE-TA-WEB	Era consciéncia.
COSETTE-TA-WEB	Eth pensament, era meditacion e era oracion son treslusi misteriosi.
COSETTE-TA-WEB	Respectem-les.
COSETTE-TA-WEB	Entà on van aguestes irradiacions majestuoses dera amna?
COSETTE-TA-WEB	Entara ombra, ei a díder, entara lum.
COSETTE-TA-WEB	Era granor dera democràcia s’està en non remir arren, en non renegar d’arren dera umanitat.
COSETTE-TA-WEB	Près deth dret der Òme, aumens ath sòn costat, place eth dret dera Amna.
COSETTE-TA-WEB	Non mos limitem a prosternar-mos dauant der arbe Creacion e a contemplar es sues immenses arrames claufides d’esteles.
COSETTE-TA-WEB	Qu’auem un déuer mès naut: trabalhar en per dera amna umana, deféner eth vertadèr mistèri contra eth faus miracle, adorar çò d’incomprensible e refusar çò d’absurd, non adméter en matèria de causes inexplicables senon çò que sigue de besonh, purificar era credença, escampar es supersticions sus era religion, netejar de vèrmes era idia de Diu.
COSETTE-TA-WEB	VI.- Bontat absoluda dera oracion.
COSETTE-TA-WEB	Barratz eth libre que liegetz e calatz-vos en infinit.
COSETTE-TA-WEB	Sabem que i a ua filosofia que remís er infinit; mès que tanben i a ua filosofia, classificada patologicaments, que remís eth solei.
COSETTE-TA-WEB	Aguesta filosofia se cride ceguetat.
COSETTE-TA-WEB	E çò de mès curiós ei era mina capinauta, de superioritat e de pietat que cuelh, dauant dera filosofia que ve a Diu, aguesta filosofia que camine a cègues.
COSETTE-TA-WEB	Sabem que i a illustri e poderosi atèus; mès ath hons, encaminadi entara vertat peth sòn pròpi poder, non ne son segurs d’èster atèus; era question vie a èster lèu de nòm, e en tot cas, se non cren en Diu, demòstren qu’existís en èster òmes de talent.
COSETTE-TA-WEB	Seguim.
COSETTE-TA-WEB	Que non ei mens admirabla era facilitat que molti se’n hèn de sues paraules.
COSETTE-TA-WEB	Ua escòla metafisica deth nord, un shinhau nebulosa, s’a pensat que hège ua revolucion en enteniment uman en tot substituir era paraula Fòrça damb era parala Volentat9.
COSETTE-TA-WEB	Díder: era planta vò, en sòrta de díder era planta creish, serie ua frasa fecunda, se se ahigesse: er Univèrs vò.
COSETTE-TA-WEB	Pr’amor que d’aciu se dedusís que s’era planta vò, pr’amor qu’a un jo, er univèrs vò; Alavetz, donc, qu’a un jo, qu’ei Diu.
COSETTE-TA-WEB	Nosati, que contrariaments ad aguesta escòla, non remim arren a priori, credem qu’adméter ena planta ua volentat, coma hè aguesta escòla, ei plan mès dificil qu’adméter era volentat que remís er univèrs.
COSETTE-TA-WEB	Damb eth niilisme non i a cap discussion possibla; pr’amor que s’eth niilista ei logic, remís qu’eth sòn interlocutor existisque e tanpòc n’ei segur dera sua pròpia existéncia.
COSETTE-TA-WEB	Ad aguest monosilab sonque se pòt respóner damb un òc.
COSETTE-TA-WEB	Eth niilisme que non a cap de transcendéncia.
COSETTE-TA-WEB	E er arren non existís, eth zèro non existís.
COSETTE-TA-WEB	Er òme viu d’afirmacions mès que de pan.Veir e ensenhar que non ei pro.
COSETTE-TA-WEB	Era filosofia li cau èster un poder viu, e li cau auer per esfòrç e per efècte eth melhorament der òme.
COSETTE-TA-WEB	Socrates a d’entrar en Adan e costar a Marco Aurelio; en d’autes paraules, li cau hèr der òme dera felicitat, er òme dera sabença: transformar er Eden en Licèu10.
COSETTE-TA-WEB	Era sciéncia a d’èster corau.
COSETTE-TA-WEB	Sonque gaudir!
COSETTE-TA-WEB	Quin objècte tan trist!
COSETTE-TA-WEB	Quina ambicion tan petita!
COSETTE-TA-WEB	Es bèsties gaudissen.
COSETTE-TA-WEB	Mès pensar!
COSETTE-TA-WEB	Aguest qu’ei eth vertadèr trionf der esperit.
COSETTE-TA-WEB	Era mission dera filosofia reau ei hèr córrer eth pensament a posita dera set des òmes; autrejar-les a toti, en elixir, era nocion de Diu; júnher frairauments en eri era consciéncia e era sciéncia, e hèr-les justi mejançant aguesta union misteriosa.
COSETTE-TA-WEB	Era morau qu’ei un floret de vertats e era contemplacion mos amie entara accion.
COSETTE-TA-WEB	Çò d’absolut li cau èster practic; çò d’ideau, li cau èster respirable, potable, comestible ar esperit uman.
COSETTE-TA-WEB	Solet çò d’ideau pòt díder: Cuelhetz, aguesta ei era mia carn; cuelhetz, aguesta ei era mia sang.
COSETTE-TA-WEB	Era sabença ei ua comunion sagrada.
COSETTE-TA-WEB	Sonque jos aguesta condicion dèishe d’èster un amor estèrle dera sciéncia entà convertir-se en biais unenc e sobeiran dera union umana, e passar d’èster filosofia a èster religion.
COSETTE-TA-WEB	Era filosofia non a d’èster un edifici bastit sus eth mistèri entà guardar-lo aisidaments sense cap aute resultat qu’ua distraccion deth curiosèr.
COSETTE-TA-WEB	Eth progrès qu’ei era fin; çò d’ideau, ei eth tipe.
COSETTE-TA-WEB	Qué ei çò d’ideau?
COSETTE-TA-WEB	Diu.
COSETTE-TA-WEB	VII.- Precaucions que s’an de cuélher en condemnar.
COSETTE-TA-WEB	Era istòria e era filosofia qu’an dèuers etèrns, encara que simples, entà complir: Combàter a Caifàs, pontifex; a Dracon, jutge; a Trimalcion11, legislador; a Tibèri, emperaire.
COSETTE-TA-WEB	Aquerò qu’ei clar, dirècte, explicit, e non aufrís era mendre escurina; Mès eth dret de víuer a despart, autanplan damb es sòns inconvenents e es sòns abusi, a d’èster arreconeishut e respectat.
COSETTE-TA-WEB	Eth cenobitisme qu’ei un problema uman.
COSETTE-TA-WEB	Quan se parle des convents, d’aguesti lòcs d’error, mès d’innocéncia; de desviacion, mès de bona volentat; d’ignorància, mès de sacrifici; de suplici, mès de martiri, que mos cau lèu tostemp díder òc e non.
COSETTE-TA-WEB	Un convent qu’ei ua contradiccion.
COSETTE-TA-WEB	A coma fin era sauvacion mejançant eth sacrifici; ei eth suprèm egoïsme que da coma resultat era suprèma abnegacion.
COSETTE-TA-WEB	Er emblèma deth monaquisme semble èster: abdicar entà regnar.
COSETTE-TA-WEB	En claustre se patís entà gaudir.
COSETTE-TA-WEB	Se vire ua letra de cambi sus era mòrt.
COSETTE-TA-WEB	Se descompde ena net dera tèrra era lum celèsta; s’accèpte eth lunfèrn per auança, demorant er eretatge deth paradís.
COSETTE-TA-WEB	Cuélher eth vel o er abit ei un suicidi que se pague damb era eternitat.
COSETTE-TA-WEB	Mos semble, donc, qu’aquerò non ei causa de burla.
COSETTE-TA-WEB	Er òme just arroncilhe es celhes, mès que non arrís de dolenteria.
COSETTE-TA-WEB	Comprenem era colèra, non era malignitat.
COSETTE-TA-WEB	VIII.- Era fe, era lei.
COSETTE-TA-WEB	Digam encara quauques paraules.
COSETTE-TA-WEB	Hèm colpabla a ua religion quan ei saturada d’intrigues; menspredam çò d’espirituau quan s’opause a çò de materiau; mès aunoram pertot ar òme que medite.
COSETTE-TA-WEB	Saludam ath que s’ajulhe.
COSETTE-TA-WEB	Era fe qu’ei de besonh entar òme.
COSETTE-TA-WEB	Malerós aqueth que non l’age!
COSETTE-TA-WEB	Contemplar, qu’ei trabalhar; pensar qu’ei hèr.
COSETTE-TA-WEB	Es braci crotzadi trabalhen, es mans sarrades actuen.
COSETTE-TA-WEB	Era guardada que se dirigís entath cèu qu’ei ua òbra.
COSETTE-TA-WEB	Tales s’estèc quate ans immobil.
COSETTE-TA-WEB	Tales fondèc era filosofia.
COSETTE-TA-WEB	Pensar ena ombra qu’ei ua causa grèu.
COSETTE-TA-WEB	Sense amendrir en arren tot aquerò qu’auem dit, credem qu’ei convenent entàs viui un perpetuau rebrembe dera hòssa; e en aguest punt eth prèire e eth fisosòf son d’acòrd.
COSETTE-TA-WEB	Morir qu’auem.
COSETTE-TA-WEB	Eth fondador dera Trapa responec a Horacio.
COSETTE-TA-WEB	Es persones irreflexiues e leugères se diden:
COSETTE-TA-WEB	Qué ei çò que hèn?
COSETTE-TA-WEB	A!, en preséncia dera escurina que mos enròde e que mos demore; sense saber çò que harà de nosati era dispersion immensa que mos demore, les responem: non i a dilhèu ua causa mès sublima qu’era que hèn aguesti èssers.
COSETTE-TA-WEB	E ahigem: non i a dilhèu un trabalh mès util.
COSETTE-TA-WEB	Que hèn ua bèra manca es que preguen tostemp pes que non preguen jamès.
COSETTE-TA-WEB	Entà nosati, donc, tot s’està ena quantitat de pensament qu’entre ena oracion.
COSETTE-TA-WEB	Leibnitz pregant qu’ei gran; Voltaire adorant qu’ei magnific.
COSETTE-TA-WEB	Voltaire.
COSETTE-TA-WEB	Èm partidaris dera religion en contra des religions.
COSETTE-TA-WEB	Credem ena misèria dera pregària e ena sublimitat dera oracion.
COSETTE-TA-WEB	Ath delà d’aquerò, en aguest moment que trauessam en mon, moment qu’erosaments non estamparà eth sòn sagèth ath sègle XIX; en aguest moment, que tanti òmes amien eth front umiliat, e era amna pòc mens; entre tanti òmes qu’an coma norma morau eth plaser e tien compde solet des causes peribles e defòrmes dera matèria, eth que se despàtrie ada eth madeish deth mon mos semble venerable.
COSETTE-TA-WEB	Eth monastèri ei un gran despatriament; e eth sacrifici que mos amie entar error, non dèishe d’èster un sacrifici.
COSETTE-TA-WEB	Cuélher coma déuer un error austèr ei ua enganha qu’alende granesa.
COSETTE-TA-WEB	Eh monastèri, condiderat en eth madeish e ideauments, e guardat jos toti es sòns aspèctes entà hèr un examen imparciau, mès que mès eth convent de monges (pr’amor qu’ena nòsta societat era hemna patís mès e hè ua sòrta de protèsta en despatriament deth claustre), eth convent de monges, didem, a sense cap de dobte ua cèrta majestat.
COSETTE-TA-WEB	Era vida deth claustre, tant austèra e tan monotòna, sivans auem hèt a veir en quauques pincelades, non ei era vida, pr’amor que non ei era libertat; non ei era hòssa, pr’amor que non ei era plenitud; qu’ei eth lòc estranh a on se desnishe, coma de naut dera montanha estant, en un costat er abisme que demoram e en aute er abisme que queiram; qu’ei er estret e bromós limit que separe dus mons, illuminat e escurit pes dus ath còp, eth punt que se confonen eth pericle aflaquit dera vida e eth pericle ombriu dera mòrt; ei era penombra dera hòssa.
COSETTE-TA-WEB	I.- A on se tracte de com se pòt entrar en un convent.
COSETTE-TA-WEB	Fauchelevent.
COSETTE-TA-WEB	Auie sautat pera paret deth jardin que formaue er angle deth carrèr Polonceau; er imne angelic qu’auie entenut ath miei dera net qu’ère eth cant de maitines des monges; era sala qu’auie vist ena escurina, ère era capelha; eth hantauma estirat en solèr, qu’ère era fraia en acte de reparacion e era campaneta qu’eth sòn bronit l’auie estonat tant, qu’ère era esquera deth jardinèr ajustada ara cama der oncle Fauchelevent.
COSETTE-TA-WEB	Ajaçada ja Cosette, Jean Valjean e Fauchelevent auien sopat, coma auem dit, un bocin de hormatge e ua copa de vin ath cant d’un bon huec; e coma eth solet lhet ère ocupat per Cosette s’auien estirat cadun en un hèish de palha.
COSETTE-TA-WEB	Jean Valjean abans de clucar es uelhs auie dit: “Me cau demorar aciu”, e aguestes paraules auien estat rodant tota era net en cervèth de Fauchelevent.
COSETTE-TA-WEB	En realitat, ne er un ne er aute auien dormit.
COSETTE-TA-WEB	Jean Vajean, en veder-se descubèrt e perseguit per Javert, comprenie qu’autant Cosette coma eth, èren perduts se tornauen a entrar enes carrèrs de París.
COSETTE-TA-WEB	Donques qu’eth còp de vent que l’auie possat l’auie amiat en aqueth claustre, que non auie senon un solet pensament: demorar-se aquiu.
COSETTE-TA-WEB	Entà un malerós ena sua posicion eth convent qu’ère ath còp eth refugi mès perilhós e mès segur: eth mès perilhós pr’amor que, en non poder entrar aquiu cap òme, s’ère desnishat ne serie en flagrant delicte, e non li calerie demorar entà vier ena preson; eth mès segur, perque s’artenhie demorar-se, qui l’auie de vier a cercar aquiu?
COSETTE-TA-WEB	Víuer en un lòc inaccessible qu’ère era sauvacion.
COSETTE-TA-WEB	Fauchelevent, ath sòn torn, se copaue eth cap, e acabaue reconeishent que non comprenie ua soleta paraula de çò que se passaue.
COSETTE-TA-WEB	Com ei que se trapaue aquiu eth senhor Magdalena en tot auer eth jardin tant inaccessible apròp?
COSETTE-TA-WEB	Es parets que non se sauten.
COSETTE-TA-WEB	Com ei qu’amiaue ad aquera mainada?
COSETTE-TA-WEB	Ua paret verticau non s’escale damb ua mainada en braça.
COSETTE-TA-WEB	Qui ère aquera mainada?
COSETTE-TA-WEB	D’a on venguien es dus?
COSETTE-TA-WEB	Dès que Fauchelevent entrèc en convent non auie entenut a parlar de M… ara vòra deth M…e non sabie arren de çò que s’auie passat.
COSETTE-TA-WEB	Eth senhor Magdalena auie un aspècte qu’evitaue totes es preguntes; e, ath delà, Fauchelevent se didie: “a un sant que non se li pregunte”, pr’amor qu’er alcalde auie sauvat tot eth sòn prestigi entath jardinèr.
COSETTE-TA-WEB	Sonque per bères paraules que se l’auien escapat a Jean Valjean, eth jardinèr credec poder dedusir qu’eth senhor Magdalena auie hèt falhita e que lo perseguien es sòns creditors o que s’auie comprometut en quauque ahèr politic e li calie amagar-se, çò que non repugnaue a Fauchelevent que, coma lèu toti es campanhards deth nord de França, auie un hons bonapartista.
COSETTE-TA-WEB	En amagar-se, donc, eth senhor Magdalena auie cercat un asil en convent, e ère normau que volesse demorar en eth.
COSETTE-TA-WEB	Mès çò d’inexplicable, çò que venguie a parar tostemp Fuchelevent, çò que li copaue eth cap, ère qu’auesse entrat aquiu damb era mainada.
COSETTE-TA-WEB	Fauchelevent les vedie, les tocaue, les parlaue e non s’ac credie.
COSETTE-TA-WEB	Çò d’incomprensible s’auie assetat tu per tu ena cabana de Fauchelevent, qu’anaue a paupes ath miei de suposicions, e solet vedie clar qu’eth senhor Magdalena l’auie sauvat era vida.
COSETTE-TA-WEB	Aguesta certitud unenca que l’ère pro, e ère, entada eth, rason sufisenta.
COSETTE-TA-WEB	Se didec ada eth madeish: “Ara que me tòque a jo” E higec ena sua consciéncia: “Eth senhor Magdalena non s’ac pensèc tant quan se metec jos era carreta entà sauvar-me”.
COSETTE-TA-WEB	Decidic, donc, que sauvarie ath senhor Magdalena.
COSETTE-TA-WEB	Aquerò non siguec cap trebuc entà que se hesse quauques preguntes, e se balhèsse era responsa: “Dempús de çò que hec per jo, se siguesse un lairon, lo sauvaria?
COSETTE-TA-WEB	Plan que òc.
COSETTE-TA-WEB	Se siguesse un assassin, lo sauvaria?
COSETTE-TA-WEB	Exactaments madeish.
COSETTE-TA-WEB	Donques en èster un sant, lo sauvarè?
COSETTE-TA-WEB	Madeish”.
COSETTE-TA-WEB	Mès, demorar-se en convent, be n’ère de mau hèr!
COSETTE-TA-WEB	Dauant d’aguesta possibilitat, lèu irrealizabla, non arreculèc Fauchelevent, praube companhard picard, sense mès mejans qu’era sua intencion e bona voluntat, e quauquarren d’aguesta astúcia de campanhard botada aqueth còp ath servici d’ua intencion generosa: se prepausèc escalar es impossibilitats deth claustre e es dures asprors dera règla de Sant Benet.
COSETTE-TA-WEB	Que podem híger tanben qu’er aire qu’alendaue ja hège bèth temps en aqueth convent auie esbauçat era sua personalitat e auie acabat per hèr-li de besonh ua bona accion, quina que siguesse.
COSETTE-TA-WEB	Cuelhec, donc, era sua resolucion: consagrar-se ath senhor Magdalena.
COSETTE-TA-WEB	Venguem de cridar-lo praube campanhard, e aguesta qualificacion ei justa, mès incompleta.
COSETTE-TA-WEB	En punt qu’èm en aguesta istòria ei plan facil dar quauqua idia fisiologica der oncle Fauchelevent.
COSETTE-TA-WEB	Ère campanahard, mès auie estat curiau, çò que barrejaue era astúcia curiau damb era sua naturau astúcia e cèrta penetracion damb era sua simplicitat.
COSETTE-TA-WEB	En auer demorat mau en sòn destin, per tòrt de diuèrses causes, passèc de curiau a petit industriau e dempús a carretèr e a bracèr.
COSETTE-TA-WEB	Ça que la, deishant de cornèr es juraments e foetades qu’an de besonh es shivaus, per çò que semble, ath sòn laguens auie seguit estant curiau.
COSETTE-TA-WEB	Qu’auie bèth talent naturau; non didie “anca” ne “hujam”; tenguie ua convèrsa, causa estranha en pòble, e es sòns paisans didien d’eth: “Parle lèu coma un senhor de levita”.
COSETTE-TA-WEB	E plan segur, Fauchelevent apertenguie ad aguesta classa qu’eth vocabulari impertinent e superficiau deth passat sègle lo cridaue entre mercé e vilan e qu’es metafòres que queiguien deth palau entara cabana qualificauen de un shinhau vilan e un shinhau ciutadan; sau e pebe.
COSETTE-TA-WEB	Fauchelevent encara que fòrça provat, e autanplan rosigat pera sòrt, esperit usat que mostraue ja era trama, qu’ère un òme capable d’un prumèr movement, e plan espontanèu; qualitat preciosa qu’empedís èster tostemp dolent.
COSETTE-TA-WEB	Es sòns defèctes e es sòns vicis, pr’amor que les auie, qu’èren suberpausadi; en resumit, era sua fesomia ère d’aqueres que d’apròp simpatizauen damb er observador.
COSETTE-TA-WEB	Eth sòn ròstre non auie deguna d’aguestes arrupes sinistres, naut de tot deth front, qu’indiquen mauvestat o brutalitat.
COSETTE-TA-WEB	A punta de dia, dempús d’auer meditat fòrça temps, er oncle Fauchelevent dauric es uelhs e vedec ath senhor Magdalena, que seigut sus eth sòn hèish de palha guardaue com dormie Cosette.
COSETTE-TA-WEB	Fauchelevent, s’incorporèc e li didec:
COSETTE-TA-WEB	E ara qu’ètz aciu, com vos ac haratz entà entrar?
COSETTE-TA-WEB	Es dus òmes celebrèren ua sòrta de conselh.
COSETTE-TA-WEB	Auetz de començar, didec Fauchelevent, per non botar es pès dehòra d’aguest quarto, ne vos ne era mainada.
COSETTE-TA-WEB	Un pas en jardin que mos perderie.
COSETTE-TA-WEB	Qu’ei vertat.
COSETTE-TA-WEB	Senhor Magdalena, seguic Fauchelevent, auetz arribat en un moment fòrça bon, voi díder, fòrça dolent: que i a ua monja malauta de gravetat, çò que serie encausa de qué non se passègen guaire per aguest costat.
COSETTE-TA-WEB	Semble que s’està morint; que son en tot pregar es quaranta ores; tota era comunautat ei en suspens, e non pense senon en aquerò.
COSETTE-TA-WEB	Era que se va a morir qu’ei ua santa; non ei estranh, donques qu’aciu toti n’èm; era diferéncia entre eres e jo solet s’està en qué eres diden: “era nòsta cèla”, e jo digui: “era mia cabana”.
COSETTE-TA-WEB	Ara se va a díder era oracion des agonizants e dempús era des mòrts.
COSETTE-TA-WEB	Aué que podem èster tranquils; mès que non sai se qué arribarà deman.
COSETTE-TA-WEB	E jo ahigi ad aquerò qu’es monges non s’aprèssen jamès aciu.
COSETTE-TA-WEB	Alavetz?…, didec Jean Valjean.
COSETTE-TA-WEB	Ad aquerò responec Fauchelevent:
COSETTE-TA-WEB	Mès que i a es mainades.
COSETTE-TA-WEB	Era religiosa qu’a mòrt, didec.
COSETTE-TA-WEB	Aguest qu’ei eth clamor.
COSETTE-TA-WEB	E hec un senhau a JeanValjean entà qué parèsse era aurelha.
COSETTE-TA-WEB	Alavetz sonèc ua naua campanada.
COSETTE-TA-WEB	Qu’ei eth clamor, senhor Magdalena.
COSETTE-TA-WEB	Era campana seguirà tocant de menuta en menuta pedent vint-e-quate ores enquia que treiguen eth còs dera glèisa.
COSETTE-TA-WEB	Per çò des mainades, ja vo’n sabetz que les cau jogar.
COSETTE-TA-WEB	Que sòn uns dimònis aguesti querubins.
COSETTE-TA-WEB	Quini?, preguntèc JeanValjean.
COSETTE-TA-WEB	Es mainades.
COSETTE-TA-WEB	Vos desnisharien de seguit, e cridarien: “Un òme!”.
COSETTE-TA-WEB	Mès aué, que non vos cau pòur, donques que non i a léser.
COSETTE-TA-WEB	Eth dia s’aumplirà de pregàries.
COSETTE-TA-WEB	Entenetz era campana?
COSETTE-TA-WEB	Coma vos è dit, balharà ua campanada per menuta.
COSETTE-TA-WEB	Qu’ei eth clamor.
COSETTE-TA-WEB	Ja’c compreni, oncle Fauchelevent; que i a collegiales.
COSETTE-TA-WEB	Jean Valjean pensèc: “Atau traparè educacion entà Cosette” Fauchelevent exclamèc:
COSETTE-TA-WEB	Redena, be n’a de collegiales!
COSETTE-TA-WEB	E pro que cridarien en veder-vos!
COSETTE-TA-WEB	E que non hugirien!
COSETTE-TA-WEB	Pr’amor qu’aciu èster òme ei madeish qu’èster empestat.
COSETTE-TA-WEB	Ja vedetz qu’a jo me hèn a hèr a portar ua campaneta ena cama coma ua fèra.
COSETTE-TA-WEB	Jean Valjean seguie meditant cada còp mès prigondaments.
COSETTE-TA-WEB	Aguest convent que poirà èster era nòsta sauvacion, gasulhèc.
COSETTE-TA-WEB	E dempús lheuèc era votz e didec:
COSETTE-TA-WEB	Òc; çò de mau hèr ei demorar-se.
COSETTE-TA-WEB	Non, didec Fauchelevent, çò de mau hèr qu’ei gésser.
COSETTE-TA-WEB	Jean Valjean sentec que li venguie era sang en còr.
COSETTE-TA-WEB	Gésser!
COSETTE-TA-WEB	E dempús d’auer deishat passar ua campanada, seguit:
COSETTE-TA-WEB	Que non podetz seguir aciu atau.
COSETTE-TA-WEB	D’a on vietz?
COSETTE-TA-WEB	Entà jo qu’auetz queigut deth cèu, pr’amor que vos coneishi; mès entàs religioses ei de besonh que s’entre pera pòrta.
COSETTE-TA-WEB	S’entenec en aguest moment un tòc pro complicat de ua auta campana.
COSETTE-TA-WEB	A!, didec Fauchelevent, criden as fraies vocaus a capitol.
COSETTE-TA-WEB	Tostemp que morís quauqu’ua criden a capitol.
COSETTE-TA-WEB	Que s’a mòrt de maitiada, qu’ei era ora que se sòl morir.
COSETTE-TA-WEB	Mès, non podetz gésser per a on auetz entrat?
COSETTE-TA-WEB	A veir, e non ac digui per preguntar, per a on auetz entrat?
COSETTE-TA-WEB	Jean Valjean s’esblancossic.
COSETTE-TA-WEB	Solet era idia de tornar en aqueth carrèr temible lo hège tremolar.
COSETTE-TA-WEB	Gessetz d’ua sèuva de tigres, e en èster ja dehòra pensatz en efècte que vos balharie un conselh d’amic que vos convidèsse a entrar un aute còp.
COSETTE-TA-WEB	JeanValjean se figuraue veir a tota era policia escorcolhant eth barri, as agents observant, sentinèles pertot, orribles garres estenudes entath sòn còth, e ath madeish Javert en extrèm dera horcalhada.
COSETTE-TA-WEB	Impossible!, didec.
COSETTE-TA-WEB	Òc, ja m’ac pensi, m’ac creigui, responec Fauchelevent.
COSETTE-TA-WEB	Que non vos cau dider-m’ac.
COSETTE-TA-WEB	Diu vos aurà cuelhut dera man entà guardar-vos d’apròp e dempús vos aurà deishat.
COSETTE-TA-WEB	Solet que, solide, deuie voler deishar-vos en un convent d’òmes e s’a enganhat.
COSETTE-TA-WEB	Tè, un aute tòc.
COSETTE-TA-WEB	Aguest qu’ei entà dider-li ath portièr que vage a tier-li ua visita ara municipalitat tà que vage a avisar ath mètge des mòrts pr’amor de qué vengue a veir eth cadavre.
COSETTE-TA-WEB	Tot aquerò qu’ei ua ceremònia de besonh entara mòrt, mès ad aguestes senhores non les shauten guaire aguestes visites.
COSETTE-TA-WEB	Un mètge non cre en arren.
COSETTE-TA-WEB	Ven, lhèue eth vel e a viatges ua auta causa.
COSETTE-TA-WEB	Quina prèssa an auut aguest còp entà avisar ath mètge!
COSETTE-TA-WEB	Per qué deu èster?
COSETTE-TA-WEB	Era vòsta mainada dormís.
COSETTE-TA-WEB	Com se cride?
COSETTE-TA-WEB	Cosette.
COSETTE-TA-WEB	Ei hilha vòsta?
COSETTE-TA-WEB	O çò qu’ei madeish, ètz eth sòn pairin?
COSETTE-TA-WEB	Ada era que li serà aisit gésser d’aciu.
COSETTE-TA-WEB	I a ua pòrta amagada que da tath pati.
COSETTE-TA-WEB	Truqui, eth portièr daurís; jo amii eth mèn tistèr ena espatla; era mainada vie laguens e gèsqui.
COSETTE-TA-WEB	Er oncle Fauchelevent que ges damb eth sòn tistèr, aquerò qu’ei plan simple.
COSETTE-TA-WEB	Li dideratz ara mainada que s’estongue quieta jos era tapa.
COSETTE-TA-WEB	Dempús la dèishi eth temps que calgue ena casa d’ua vielha frutèra, amiga mia, sorda, que s’està en carrèr Camin Verd, a on a un petit lhet.
COSETTE-TA-WEB	Li diderè ara aurelha qu’ei ua neboda mia, que la tengue aquiu enquia londeman; e dempús era mainada entrarà damb vos; donques que jo facilitarè era entrada.
COSETTE-TA-WEB	Qu’aurà d’ester atau.
COSETTE-TA-WEB	Mès, com gesseratz?
COSETTE-TA-WEB	Jean Valjean botgèc eth cap.
COSETTE-TA-WEB	Tot s’està en qu’arrés me veigue, oncle Fauchelevent.
COSETTE-TA-WEB	S’entenec un tresau tòc.
COSETTE-TA-WEB	Eth mètge des mòrts se’n va, didec Fauchelevent.
COSETTE-TA-WEB	Qu’aurà guardat e aurà dit: “qu’ei mòrta, tè”.
COSETTE-TA-WEB	Tanlèu eth mètge a dat eth passapòrt entath paradís, era administracion de pompes funèbres envie un taüt.
COSETTE-TA-WEB	S’eth mòrt ei ua mair, l’enlençòlen es mairs, s’ei ua fraia, l’enlençòlen es fraies e dempús claui jo era caisha.
COSETTE-TA-WEB	Aquerò que forme part des mies obligacions de jardinèr, pr’amor que jardinèr a quauquarren d’enterraire.
COSETTE-TA-WEB	Se bote eth cadavre en ua sala baisha dera glèisa que da tath carrèr, e a on non pòt entrar cap òme senon eth mètge des mòrts; donques que non compdi coma òmes as enterraires e a jo.
COSETTE-TA-WEB	En aguesta sala ei a on claui era caisha.
COSETTE-TA-WEB	Es enterraires vien a cuelher-la, e entà dauant, menaire!
COSETTE-TA-WEB	Se hèn a vier ua caisha ueda, e aciu s’aumplís.
COSETTE-TA-WEB	Ja vedetz se qué ei un enterrament.
COSETTE-TA-WEB	De profundis.
COSETTE-TA-WEB	Un arrai de lum orizontau illuminaue eth ròstre de Cosette dormida, que daurie vagaments era boca e semblaue un àngel beuent era lum.
COSETTE-TA-WEB	Jean Valjean se metec a contemplar-la.
COSETTE-TA-WEB	Que ja non escotaue a Fauchelevent.
COSETTE-TA-WEB	Eth hèt de non èster escotat que non ei rason entà carar-se.
COSETTE-TA-WEB	Que hèn eth clòt en cementèri Vaugirard, que, sivans diden, serà suprimit.
COSETTE-TA-WEB	Ei un cementèri plan ancian, qu’està dehòra des reglaments, que non a unifòrme e va a cuélher era retirada, e ei un malastre pr’amor qu’ei fòrça comòde.
COSETTE-TA-WEB	Qu’è aquiu a un amic, er oncle Mestienne, er enterraire.
COSETTE-TA-WEB	Es monges d’aguest convent qu’an eth privilègi d’èster acogades en escurir.
COSETTE-TA-WEB	I a un decret dera Prefectura balhat exprèssaments entada eres.
COSETTE-TA-WEB	Mès, be n’a arribat d’eveniments dès ager!
COSETTE-TA-WEB	Qu’a mòrt era mair Crucifixion.
COSETTE-TA-WEB	Eth senhor Magdalena a…
COSETTE-TA-WEB	Qu’ei acogat, didec Jean Valjean, arrint tristaments.
COSETTE-TA-WEB	Fauchelevent hec un bot en enténer aguesta paraula.
COSETTE-TA-WEB	Diable!
COSETTE-TA-WEB	Reauments se vos demoratz aciu ei coma se vos acoguèssen.
COSETTE-TA-WEB	S’entenec alavetz un quatau tòc.
COSETTE-TA-WEB	Aguest còp eth tòc ei entà jo.
COSETTE-TA-WEB	Me cride era mair prioressa.
COSETTE-TA-WEB	Vai, m’è punchat damb era punta dera fibèla.
COSETTE-TA-WEB	Que i a bèra nauetat.
COSETTE-TA-WEB	S’auetz hame, aquiu traparatz vin, pan e hormatge.
COSETTE-TA-WEB	Ues dètz menutes dempús, er oncle Fauchelevent, qu’era sua campaneta metie en hujuda as religioses, trucaue leugèraments en ua pòrta; ua votz doça responec: Tà tostemp, tà tostemp; ei a díder, entratz.
COSETTE-TA-WEB	Aguesta pòrta qu’ère era deth locutòri reservat ath jardinèr entàs besonhs deth servici, qu’ère ath costat dera sala capitulara.
COSETTE-TA-WEB	Era prioressa, seiguda ena soleta cagira qu’auie en locutòri demoraue a Fauchelevent.
COSETTE-TA-WEB	II.- Fauchelevent en preséncia dera dificultat.
COSETTE-TA-WEB	Er aire agitat e grèu enes escadences critiques qu’ei plan pròpi de cèrti caráctèrs e de cèrtes professions, e especiauments de prèires e fraires.
COSETTE-TA-WEB	En moment qu’entrèc Fauchelevent qu’ère estampat aguest doble senhau dera meditacion ena fesomia dera prioressa qu’ère era embelinaira e illustrada senhoreta de Blemeur, mair Innocenta, qu’ère lèu tostemp alègra.
COSETTE-TA-WEB	Eth jardinèr hec ua salutacion timida e s’arturèc en lumedan dera cèla.
COSETTE-TA-WEB	Qu’ètz vos, oncle Fauven?
COSETTE-TA-WEB	Tau ère era abreviacion tenguda en convent.
COSETTE-TA-WEB	Oncle Fauvent, vos è cridat.
COSETTE-TA-WEB	Que sò acium reverenda mair.
COSETTE-TA-WEB	Me cau parlar-vos.
COSETTE-TA-WEB	Era prioressa lo guardèc.
COSETTE-TA-WEB	A!, m’auetz de díder quauquarren?
COSETTE-TA-WEB	Ua suplica.
COSETTE-TA-WEB	Plan, donc, parlatz.
COSETTE-TA-WEB	Eth brave de Fauchelevent, ex-curiau, pertanhie ara categoria de campanhards qu’an fòrça seguretat.
COSETTE-TA-WEB	Ua cèrta ignorància qu’ei ua fòrça: non se maufide d’era e enganhe.
COSETTE-TA-WEB	Pendent es dus ans e quauquarren mès que Fauchenlevent amiaue en convent s’auie guanhat er afècte dera comunautat.
COSETTE-TA-WEB	Tostemp solitari e tostemp autrejat ath sòn jardin, non li calie en realitat hèr senon èster curiós.
COSETTE-TA-WEB	Ara distància qu’ère de totes aqueres hemnes, qu’anauen e venguien caperades damb eth sòn vel, non vedie ath sòn dauant senon ua agitacion d’ombres.
COSETTE-TA-WEB	A truca d’atencion e de penetracion auie arribat a supausar era carn en toti aqueri hantaumes, e atau aqueri cadavres viuien entada eth.
COSETTE-TA-WEB	Qu’ère coma un sord qu’era sua vista s’alongue, o coma un cèc qu’era sua aurelha se hè mès agudenta.
COSETTE-TA-WEB	S’auie tengut a compréner eth significat de quauqui tòcs, e ac auie artenhut; de sòrta qu’aqueth claustre enigmatic e taciturn non auie arren amagat entada eth: aquera esfinx li didie ara aurelha toti es sòns secrets.
COSETTE-TA-WEB	Aguest qu’ère eth sòn sistèma.
COSETTE-TA-WEB	Tot eth convent lo hège estupid, gran merit en religion.
COSETTE-TA-WEB	Es mairs vocaus hègen cabau d’eth.
COSETTE-TA-WEB	Qu’ère un mut curiós; bohaue confiança.
COSETTE-TA-WEB	Ath delà ac hège tot damb fòrça regularitat; e non gessie jamès senon entàs besonhs demostrats deth jardin e deth uart.
COSETTE-TA-WEB	Aguesta discrecion de gessudes se l’auie fòrça en compde.
COSETTE-TA-WEB	Non per aquerò auie deishat de hèr a parlar a dus òmes; en convent, ath portièr, que per eth se’n sabie des particularitats deth locutòri; e en cementèri, ar enterraire, que per eth se’n sabie des particuaritats dera sepultura; de sòrta qu’auie, respècte as religioses, ua dobla lum, era ua sus era vida e ua auta sus era mòrt.
COSETTE-TA-WEB	Mès que non abusaue d’arren.
COSETTE-TA-WEB	Era congregacion l’estimaue.
COSETTE-TA-WEB	Vielh, coish, lèu cèc, probablaments un shinhau sord, quines qualitats!
COSETTE-TA-WEB	Deficilaments se l’aurie pogut remplaçar.
COSETTE-TA-WEB	Eth praube, damb era seguretat de senter-se apreciat, comencèc cara a cara dera reverenda prioressa ua arenga de campannhard, pro difusa, e plan prigonda.
COSETTE-TA-WEB	Parlèc longaments dera sua edat, des sues malauties, deth pes des ans en tot compdar-les dobles des exigéncies, coma era darrèra, per exemple, qu’auie auut de caperar damb tapisi es melons pr’amor d’evitar es efèctes dera lua e acabèc dident qu’auie un frair (era prioressa hec un movement, encara que movement de tranquillitat); que se se lo permetie porie vier a víuer damb eth e ajudar-lo; qu’ère un excellent jardinèr; qu’era comunautat se poirie profitar des sòns bons servicis, mès utils qu’es sòns; que de ua auta manèra, se non s’admetie ath sòn frair, eth, qu’ère eth màger e se sentie ablasigat e inutil entath trabalh se veirie obligat a anar-se’n, e qu’eth sòn frair auie ua mainada que se harie a vier damb eth, e s’educarie ena casa de Diu, e poirie, dilhèu, èster monja bèth dia.
COSETTE-TA-WEB	Quan auec acabat, era prioressa interrompec eth pas des compdes deth rosari entre es dits, e li didec:
COSETTE-TA-WEB	Vos poiríetz hèr-vos a vier d’aciu enquiara net ua barra fòrta de hèr?
COSETTE-TA-WEB	Entà qué?
COSETTE-TA-WEB	Enà que servisque de palanca.
COSETTE-TA-WEB	Òc, reverenda mair, responec Fauchelevent.
COSETTE-TA-WEB	Era prioressa, sense badar boca, se lheuèc e entrèc en quarto deth costat qu’ère era sala de capitol qu’estauen amassades probablaments es mairs vocaus.
COSETTE-TA-WEB	Fauchelevent se demorèc solet.
COSETTE-TA-WEB	III.
COSETTE-TA-WEB	Era mair Innocenta.
COSETTE-TA-WEB	Passèc apuprètz un quart d’ora.
COSETTE-TA-WEB	Es dus interlocutors semblauen cogitosi.
COSETTE-TA-WEB	Oncle Fauvent.
COSETTE-TA-WEB	Reverenda mair.
COSETTE-TA-WEB	Coneishetz ben era capelha?
COSETTE-TA-WEB	Qu’è en era ua sòrta de horat entà audir era missa e assistir as oficis.
COSETTE-TA-WEB	Auetz entrat en cor quauque viatge?
COSETTE-TA-WEB	Dus o tres còps.
COSETTE-TA-WEB	Se tracte de quilhar ua pèira.
COSETTE-TA-WEB	Pesanta?
COSETTE-TA-WEB	Era lausa deth solèr qu’ei ath cant der autar.
COSETTE-TA-WEB	Era que barre era vòuta?
COSETTE-TA-WEB	Qu’ei un trabalh qu’entada eth mos calerie dus òmes.
COSETTE-TA-WEB	Era mair Ascension, qu’ei fòrta coma un òme, vos ajudarà.
COSETTE-TA-WEB	Ua hemna jamès ei un òme.
COSETTE-TA-WEB	Que non auem senon ua hemna entà ajudar-vos.
COSETTE-TA-WEB	Cadun hè çò que pòt.
COSETTE-TA-WEB	Perque Mabillon amie quate centes dètz-e-sèt epistòles de Sant Bernard e Merlonius non n’amie que tres centes seishanta sèt, jo que non mensprèdi a Merlonius Horstius.
COSETTE-TA-WEB	Ne jo tanpòc.
COSETTE-TA-WEB	Eth merit s’està en trabalhar sivans es fòrces.
COSETTE-TA-WEB	E ua hemna non ei un òme.
COSETTE-TA-WEB	Eth mèn frair òc que n’ei de fòrt!
COSETTE-TA-WEB	Ath delà auratz ua palanca.
COSETTE-TA-WEB	Òc, aguesta ei era soleta clau que va ben entad aguestes pòrtes.
COSETTE-TA-WEB	Era pèira qu’a un anèth.
COSETTE-TA-WEB	Passarè per eth era palanca.
COSETTE-TA-WEB	Era pèira ei plaçada de sòrta que se pòt virar.
COSETTE-TA-WEB	Plan ben, reverenda mair, daurirè era vòuta.
COSETTE-TA-WEB	Es quate mairs cantaires vos ajudaràn.
COSETTE-TA-WEB	E quan sigue dubèrta era tuta?
COSETTE-TA-WEB	Que serà de besonh tornar-la a barrar.
COSETTE-TA-WEB	Arren mès?
COSETTE-TA-WEB	Balhatz-me es vòstes ordes, reverenda mair.
COSETTE-TA-WEB	Fauchelevent, qu’auem confiança en vos.
COSETTE-TA-WEB	Que sò aciu entà aubedir.
COSETTE-TA-WEB	E entà carar.
COSETTE-TA-WEB	Òc, reverenda mair.
COSETTE-TA-WEB	Quan sigue dubèrta era vòuta…
COSETTE-TA-WEB	La tornarè a barrar…
COSETTE-TA-WEB	Mès abans…
COSETTE-TA-WEB	Qué, reverenda mair?
COSETTE-TA-WEB	Que vos calerà baishar quauquarren.
COSETTE-TA-WEB	I auec un moment de silenci.
COSETTE-TA-WEB	Oncle Fauvent?
COSETTE-TA-WEB	Reverenda mair?
COSETTE-TA-WEB	Sabetz qu’aguest maitin a mòrt ua mair?
COSETTE-TA-WEB	Non.
COSETTE-TA-WEB	Non auetz entenut era campana?
COSETTE-TA-WEB	En jardin que non s’enten arren.
COSETTE-TA-WEB	De vertat?
COSETTE-TA-WEB	A penes enteni jo eth mèn tòc.
COSETTE-TA-WEB	Que s’a mòrt en trincar eth dia.
COSETTE-TA-WEB	Ath delà, aguest maitin eth vent que m’ère contrari.
COSETTE-TA-WEB	Qu’a estat era mair Crucifixion, ua benedida.
COSETTE-TA-WEB	A!, òc; ara enteni eth clamor, reverenda mair.
COSETTE-TA-WEB	Es mairs l’an amiat entath depaus des mòrts que da tara glèisa.
COSETTE-TA-WEB	Que ja me’n sai.
COSETTE-TA-WEB	Cap òme senon vos pòt, e li cau, entrar en depaus.
COSETTE-TA-WEB	Susvelhatz ben.
COSETTE-TA-WEB	Que serie bon veir entrar a un òme en depaus des mòrts!
COSETTE-TA-WEB	Damb mès feqüéncia…
COSETTE-TA-WEB	Damb mès feqüéncia!
COSETTE-TA-WEB	Qué didetz?
COSETTE-TA-WEB	Digui que damb mès freqüéncia!
COSETTE-TA-WEB	Damb mès feqüéncia que qué?
COSETTE-TA-WEB	Non vos compreni.
COSETTE-TA-WEB	Per qué didetz damb mès freqüéncia?
COSETTE-TA-WEB	Entà díder madeish que vos, reverenda mair.
COSETTE-TA-WEB	Mès jo que non è dit damb mès freqüéncia.
COSETTE-TA-WEB	Non ac auetz dit; mès ac è dit jo entà díder madeish que vos.
COSETTE-TA-WEB	En aguest moment sonèren es nau.
COSETTE-TA-WEB	Sacrament der autar, didec era prioressa.
COSETTE-TA-WEB	Era ora sonèc oportunaments e braquèc eth “damb mès feqüencia”.
COSETTE-TA-WEB	Qu’ei plan probable que damb aguesta interrupcion era prioressa e Fauchelevent non aurien desendravat jamès aguesta madèisha.
COSETTE-TA-WEB	Fauchelevent se shuguèc eth front.
COSETTE-TA-WEB	Oncle Fauvent, era comunautat qu’a estat benedida ena mair Crucifixion.
COSETTE-TA-WEB	Sens dobte que non ei entà toti morir coma eth cardenau de Berulle, celebrant era santa missa, e autrejar era amna a Diu prononciant aguestes paraules: Hanc igitur oblationem.
COSETTE-TA-WEB	Mès sense demorar tanta felicitat, era mair Crucifixion a auut ua bona mòrt.
COSETTE-TA-WEB	Qu’a conservat eth coneishement enquiath darrèr moment; mos parlaue a nosates, e dempús parlaue as angels; que mos a balhat es sues darrères ordes.
COSETTE-TA-WEB	S’auèssetz mès fe e auéssetz estat ena sua cèla, vos aurie guarit era cama sonque tocant-la.
COSETTE-TA-WEB	Non hège qu’arrir; se’n sabie qu’auie de ressuscitar en Diu.
COSETTE-TA-WEB	Era sua mòrt qu’a estat ua glòria.
COSETTE-TA-WEB	Fauchelevent credec qu’acabaue ua oracion e didec:
COSETTE-TA-WEB	Amen.
COSETTE-TA-WEB	Oncle Fauvent, mos cau complir era volontat des mòrts.
COSETTE-TA-WEB	Era prioressa passèc uns quants compdes deth sòn rosari.
COSETTE-TA-WEB	Era seguic:
COSETTE-TA-WEB	È consultat sus aguest punt a fòrça gleisèrs que trabalhen ena vinha deth Senhor, que se tien ar exercici dera vida clericau e recuelhen fòrça fruits.
COSETTE-TA-WEB	Ath delà d’aquerò, aguesta qu’ei mès qu’ua mòrta, ei ua santa.
COSETTE-TA-WEB	Coma vos, reverenda mair.
COSETTE-TA-WEB	Eth que coronèc ar em… a Bonaparte.
COSETTE-TA-WEB	Entà un òme esdegat coma Fauchelevent, aguest rebrembe ère plan malerós.
COSETTE-TA-WEB	Erosaments era prioressa, autrejada as sòns pensaments, non l’entenec.
COSETTE-TA-WEB	Oncle Fauvent?, li didec.
COSETTE-TA-WEB	Reverenda mair?
COSETTE-TA-WEB	Sant Diodor, arquevesque dera Capadòcia, volec qu’ena sua sepultura solet s’escriuesse aguesta paraula: Acarus, que vò díder vèrme de tèrra; e se hec atau, non ei vertat?
COSETTE-TA-WEB	Òc, reverenda mair.
COSETTE-TA-WEB	Qu’ei vertat.
COSETTE-TA-WEB	Terenci, avesque de Porto, ena desbocadura deth Tibet, demanèc que s’escultèsse en sòn sepulcre eth signe que botauen ena sepultura des parricides, damb er in de qué es caminaires escopissen ena sua hòssa.
COSETTE-TA-WEB	E atau se hec.
COSETTE-TA-WEB	Que mos cau aubedir as mòrts.
COSETTE-TA-WEB	Amen.
COSETTE-TA-WEB	Eth còs de Bernard Guidonis, francés, naturau de Roche-Abeille, siguec, sivans auie dispausat, e maugrat ara oposicion deth rei de Castelha, transportat ena glèisa des dominics de Limòges, encara que Bernard Guidonis auie estat avesque de Tuy en Espanha.
COSETTE-TA-WEB	Se pòt díder çò de contrari?
COSETTE-TA-WEB	Non, reverenda mair.
COSETTE-TA-WEB	Eth hèt, qu’ei testificat per Plantavit de la Fosse.
COSETTE-TA-WEB	Tornèren a passar quauqui compdes deth rosari silenciosaments.
COSETTE-TA-WEB	Era prioressa seguic:
COSETTE-TA-WEB	Qu’ei just.
COSETTE-TA-WEB	Ei ua continuacion deth saunei.
COSETTE-TA-WEB	L’embarrarè en aguest taüt e la clauarè?
COSETTE-TA-WEB	E deisharam enlà era caisha de pompes funèbres?
COSETTE-TA-WEB	Plan que òc.
COSETTE-TA-WEB	Que sò as ordes dera plan reverenda comunautat.
COSETTE-TA-WEB	Es quate mairs cantaires vos ajudaràn.
COSETTE-TA-WEB	A clauar era caisha?
COSETTE-TA-WEB	Que non me hèn cap manca.
COSETTE-TA-WEB	Non; a baishar-la.
COSETTE-TA-WEB	A on?
COSETTE-TA-WEB	Ara cripta.
COSETTE-TA-WEB	Quina cripta?
COSETTE-TA-WEB	Dejós der autar.
COSETTE-TA-WEB	Fauchelevent hec un bot.
COSETTE-TA-WEB	Ara cripa de dejós der autar!
COSETTE-TA-WEB	Dejós der autar.
COSETTE-TA-WEB	Mès…
COSETTE-TA-WEB	Amiaratz ua barra de hèr.
COSETTE-TA-WEB	Òc; mès…
COSETTE-TA-WEB	Quilharetz era pèira metent era barra de hèr en anèth!
COSETTE-TA-WEB	Mès…
COSETTE-TA-WEB	Mos cau aubedir as mòrts.
COSETTE-TA-WEB	Eth desir suprèm dera mair Crucifixion a estat d’èster enterrada ena cripta, dejós der autar dera capèra, non anar en tèrra profana; demorar mòrta en madeish lòc qu’a pregat en vida.
COSETTE-TA-WEB	Atau mos ac a demanat, ei a díder, mos ac a manat.
COSETTE-TA-WEB	Mès aquerò qu’ei proïbit.
COSETTE-TA-WEB	Proïbit pes òmes; manat per Diu.
COSETTE-TA-WEB	E se s’arribe a saber?
COSETTE-TA-WEB	Qu’auem confiança en vos.
COSETTE-TA-WEB	Ò, jo sò coma ua pèira d’aguesta paret.
COSETTE-TA-WEB	S’a amassat eth capitol.
COSETTE-TA-WEB	Es mairs vocaus, que vengui de consultar, e que delibèren encara, an decidit que, d’acòrd damb es sòns desirs, era mair Crucifixion sigue enterrada en sòn taüt e dejós der autar.
COSETTE-TA-WEB	Guardatz, oncle Fauvent, se s’arribésse a hèr miracles aciu!
COSETTE-TA-WEB	Quina glòria, en Diu, entara comunautat!
COSETTE-TA-WEB	Es miracles que gessen des sepulcres.
COSETTE-TA-WEB	Mès, reverenda mair, s’er inspector dera comission de salubritat…
COSETTE-TA-WEB	Pogonato.
COSETTE-TA-WEB	Ça que la, eth comissari de policia…
COSETTE-TA-WEB	Chonodemaire, un des sèt reis alemans qu’entrèren enes Gallies jos er empèri de Constanci, arreconeish exprèssaments eth dret des religiosi d’èster enterradi en religion, ei a díder, jos er autar.
COSETTE-TA-WEB	Mès er inspector dera Prefectura…
COSETTE-TA-WEB	Eth mon que non ei arren dauant dera crotz.
COSETTE-TA-WEB	Martin, onzau generau des cartrossi, balhèc aguesta nòrma ara sua ordre: Stat crux dum volvitur orbis.
COSETTE-TA-WEB	Eth que s’a estat sense parlar fòrça temps qu’a besonh de quinsevolh auditòri.
COSETTE-TA-WEB	Quan eth retoric Gymnastoras gessec dera preson, amiant en còs milenats de dilèmes e silogismes arcaïcs, s’arturèc dauant deth prumèr arbe que trapèc, l’arenguèc e hec grani esfòrci entà convencer-lo.
COSETTE-TA-WEB	Era prioressa, estacada tostemp ath tribut deth silenci, auie eth còs massa plen e se lheuèc e exclamèc damb ua loquacitat pròpia d’ua martelièra que se quilhe:
COSETTE-TA-WEB	Ara mia dreta qu’è a Benet e ara mia quèrra a Bernard.
COSETTE-TA-WEB	Qui ei Bernard?
COSETTE-TA-WEB	Eth prumèr abad de Claraval.
COSETTE-TA-WEB	Fontaines en Borgonha qu’ei un país benedit per auer-lo vist nèisher.
COSETTE-TA-WEB	Sa pair se cridaue Tecelino, e sa mair Alethe.
COSETTE-TA-WEB	Comencèc en Cister entà arribar en Claraval; siguec ordenat abad per avesque de Chalons deth Saona, Guilhèm de Champeaux; auec sèt cents novicis e fondèc cent seishanta monastèris; en.honsèc a Abelardo en concili de Sens en 1140, madeish qu’a Pèir de Bruys e Enric eth sòn disciple, e a ua auta sècta de hòraviadi que se cridauen es apostolics; confonec a Arnald de Brescia; hec sucombir ath monge Raul, aucidor de judius; dominèc en 1148 eth concili de Reims; hec condemnar a Gilbert dera Porée, avesque de Poitiers, e a Eon dera Estela; apraièc es diferéncies des princes; illuminèc ath rei Loís eth Joen; conselhèc ath Papa Eugeni III; apraièc eth Temple; prediquèc era crotzada, hec dus cents cinquanta miracles en vida, e trenta nau en un solet dia.
COSETTE-TA-WEB	Qui ei Benet?
COSETTE-TA-WEB	Eth patriarca de Montecassino, eth dusau fondador dera santetat claustrau, eth Basili d’occident.
COSETTE-TA-WEB	Dera sua ordre an gessut quaranta papes, dus cents cardenaus, cinquanta patriarques, mil sies cents arquevesques, quate mil cinc cents avesques, quate emperaires, dotze emperairitzes, quaranta sies reis, quaranta ua reines, tres mil sies cents sants canonizadi, e perdure encara, dempús de mil quate cents ans.
COSETTE-TA-WEB	D’un costat Sant Bernard, der aute er agent dera salubritat!
COSETTE-TA-WEB	D’un costat Sant Benet, der aute er inspector des carrèrs!
COSETTE-TA-WEB	Quinsevolh s’indignarie en veir se com mos tracten.
COSETTE-TA-WEB	Ne tansevolh auem eth dret de balhar es nòsti cendres a Jesucrist.
COSETTE-TA-WEB	Era vòsta salubritat qu’ei ua invencion revolucionaria.
COSETTE-TA-WEB	Diu subordinat ath comissari de policia!
COSETTE-TA-WEB	Atau ei eth sègle!
COSETTE-TA-WEB	Silenci, Fauvent!
COSETTE-TA-WEB	Fauchelevent, jos aguest torrent, que non ère guaire a gust.
COSETTE-TA-WEB	Era prioressa seguic:
COSETTE-TA-WEB	Eth dret deth monastèri ara sepultura que non ei dobtós entad arrés.
COSETTE-TA-WEB	Non pòden remir-lo senon es fanatics e es hòraviats.
COSETTE-TA-WEB	Viuem en uns tempsi d’orribla confusion.
COSETTE-TA-WEB	S’ignòre çò que cau saber, e se sap çò que calerie ignorar.
COSETTE-TA-WEB	Dominen era ignorància e era impietat.
COSETTE-TA-WEB	Que i a en aguesta epòca persones que non distinguissen entre eth plan gran Sant Bernard e eth Bernard cridat des praubi catolics, malerós gleisèr que viuie en sègle XIII.
COSETTE-TA-WEB	D’auti renèguen enquiath punt de comparar eth cadafalc de Loís XVI damb era crotz de Jesucrist.
COSETTE-TA-WEB	Loís XVI non ère qu’un rei.
COSETTE-TA-WEB	Tiem compde damb Diu.
COSETTE-TA-WEB	Non i a ja arren just ne injust.
COSETTE-TA-WEB	Mo’n sabem deth nòm de Voltaire, e non mo’n sabem deth de Cesar Bus.
COSETTE-TA-WEB	E totun açò, Cesar de Bus ei un benaurat e Voltaire un malerós.
COSETTE-TA-WEB	Eth darrèr arquevesque, eth cardenau de Perigord, ne tansevolh sabie que Carles de Condren succedic a Berulle, e Francés de Bourgoin a Condren, e Joan Francés Senault a Bourgoin, e eth pair Santa Marta a Joan Francés Senault.
COSETTE-TA-WEB	Se sap eth nòm deth pair Coton, non perque siguec un des fondadors que contribusiren ara fondacion der Oratòri, senon perque siguec encausa de juraments entath rei uganaut Enric IV.
COSETTE-TA-WEB	Era encausa de qué Sant Francés de Sales semblèsse amable ara gent deth sègle ei que sabie hèr jòcs de mans.
COSETTE-TA-WEB	Ath delà, s’ataque ara religion.
COSETTE-TA-WEB	E per qué?
COSETTE-TA-WEB	Perque i a auut maus prèires; perque Sagitari, avesque de Gap, ère frair de Salone, avesque d’Embrun, e ambús seguiren a Mommol.
COSETTE-TA-WEB	E qué se passe damb aquerò?
COSETTE-TA-WEB	Dilhèu empedís que Guilhèm de Tours siguesse un sant, e autregèsse era mitat dera capa a un praube?
COSETTE-TA-WEB	Se perseguís as sants, se barre es uelhs ara vertat; se hè des tenèbres un costum.
COSETTE-TA-WEB	Es animaus mès herotges son es que non viuen.
COSETTE-TA-WEB	Arrés pense en lunfèrn entad arren de bon.
COSETTE-TA-WEB	Ò, coquin pòble!
COSETTE-TA-WEB	Peth rei signifique aué pera revolucion.
COSETTE-TA-WEB	Non se sap se qué se deu as viui ne qué as mòrts.
COSETTE-TA-WEB	Qu’ei enebit morir santaments.
COSETTE-TA-WEB	Eth sepulcre qu’ei un ahèr civil.
COSETTE-TA-WEB	Aquerò que còste orror.
COSETTE-TA-WEB	Gautier, avesque de Chalons, s’opausèc en aguesta question a Othon, duc de Borgonha.
COSETTE-TA-WEB	Era anciana magistratura qu’ère d’acòrd damb aquerò.
COSETTE-TA-WEB	En d’auti tempsi auíem votz en capitol, enquia e tot enes causes deth sègle.
COSETTE-TA-WEB	Er abad deth Cister, generau dera ordre, qu’ère conselhèr nat deth parlament de Borgonha.
COSETTE-TA-WEB	Hègem des nòsti mòrts çò que volíem.
COSETTE-TA-WEB	Donques qué, eth còs deth madeish Sant Benet non ei en França, ena abadia de Henry, cridada de Sant Benet deth Loira, encara que moric en Italia en Montesasio eth dissabte 21 de mars der an 543?
COSETTE-TA-WEB	Tot aquerò qu’ei incontestable.
COSETTE-TA-WEB	Qu’è en òdi as eretges, mès auria mès en òdi ath que sostenguesse çò de contrari.
COSETTE-TA-WEB	Qu’ei pro liéger a Arnald Wion, a Gabriel Bucelin, a Tritemio, a Maurolico e a Lucas de Achery.
COSETTE-TA-WEB	Era prioressa cuelhec alend, e virant-se entà Fauchelevent, li didec:
COSETTE-TA-WEB	Oncle Fauvent, està dit?
COSETTE-TA-WEB	Està dit, reverenda mair.
COSETTE-TA-WEB	Posqui compdar damb vos?
COSETTE-TA-WEB	Aubedirè.
COSETTE-TA-WEB	Plan ben.
COSETTE-TA-WEB	Que sò consagrat complètaments ath convent.
COSETTE-TA-WEB	Donques que ja èm apraiadi.
COSETTE-TA-WEB	Barraratz eth taüt, es fraies l’amiaràn entara capèra; pregaràn er ofici de difunts e dempús tornaràn en claustre.
COSETTE-TA-WEB	Tàs onze e mieja vieratz damb era vòsta barra de hèr, e tot se harà damb eth màger secret.
COSETTE-TA-WEB	Ena capelha non i aurà arrés mès qu’es quate mairs cantaires, era mair Ascension e vos.
COSETTE-TA-WEB	E era monja que sigue en pau.
COSETTE-TA-WEB	Non se virarà.
COSETTE-TA-WEB	Mès entenerà.
COSETTE-TA-WEB	Non escotarà.
COSETTE-TA-WEB	Ath delà, çò que sap eth claustre ac ignòre eth mon.
COSETTE-TA-WEB	I auec ua pausa, era prioressa contunhèc:
COSETTE-TA-WEB	Vos treiratz era campaneta.
COSETTE-TA-WEB	Reverenda mair?
COSETTE-TA-WEB	Qué, oncle Fauvent?
COSETTE-TA-WEB	A hèt ja era sua visita eth mètge des mòrts?
COSETTE-TA-WEB	La harà aué tàs quate.
COSETTE-TA-WEB	S’a balhat eth tòc que mane cridar-lo.
COSETTE-TA-WEB	Sonque ne hèsqui cabau deth mèn.
COSETTE-TA-WEB	Plan ben, oncle Fauvent.
COSETTE-TA-WEB	Reverenda mair, s’a besonh d’ua palanca d’aumens sies pès.
COSETTE-TA-WEB	D’a on la treiratz?
COSETTE-TA-WEB	A on i a rèishes que non manquen barres de hèr.
COSETTE-TA-WEB	Tres quarts d’ora abans dera mieja net, non vo’n desbrembetz.
COSETTE-TA-WEB	Reverenda mair?
COSETTE-TA-WEB	Qué?
COSETTE-TA-WEB	Qu’ei un atleta!
COSETTE-TA-WEB	Ac haratz çò de mès lèu possible.
COSETTE-TA-WEB	Jo que non posqui anar guaire rapid.
COSETTE-TA-WEB	Que sò coish.
COSETTE-TA-WEB	Èster coish non ei un malastre; qu’ei dilhèu ua benediccion.
COSETTE-TA-WEB	Er emperaire Enric II que combatèc ar antipapa Gregori, e restablic a Benedicte VIII, qu’a dus subernòms: eth Sant e eth Coish.
COSETTE-TA-WEB	Oncle Fauvent, me pensi que mos cau cuélher ua ora sancèra e encara non serà pro.
COSETTE-TA-WEB	Seratz ath costat der autar major damb era barra de hèr tàs onze.
COSETTE-TA-WEB	Er ofici començarà a mieja net e vos cau que tot sigue hèt un quart d’ora abans.
COSETTE-TA-WEB	Qu’ac harè tot entà demostrar era mia estimacion pera comunautat.
COSETTE-TA-WEB	Qu’ei dit.
COSETTE-TA-WEB	Clauarè eth taüt e tàs onze en punt serè ena capelha.
COSETTE-TA-WEB	Seràn aquiu es mairs cantaires e era mair Ascension.
COSETTE-TA-WEB	Dus òmes que serie plan mielhor.
COSETTE-TA-WEB	Mès, plan, qu’ei parièr; me harè a vier era mia palanca.
COSETTE-TA-WEB	Dauriram era vòuta, baisharam eth taüt e tornaram a barrar era vòuta.
COSETTE-TA-WEB	E dempús s’acabèc; non rèste cap de tralha.
COSETTE-TA-WEB	Eth govèrn ne ac sospecharà.
COSETTE-TA-WEB	Reverenda mair, tot ei apraiat d’aguesta sòrta?
COSETTE-TA-WEB	Non.
COSETTE-TA-WEB	Donques qué manque?
COSETTE-TA-WEB	Manque era caisha ueda.
COSETTE-TA-WEB	Aquerò costèc ua pausa.
COSETTE-TA-WEB	Fauchelevent meditaue, era prioressa meditaue.
COSETTE-TA-WEB	Oncle Fauvent, qué ne haram deth taüt?
COSETTE-TA-WEB	L’acogaram.
COSETTE-TA-WEB	Uet?
COSETTE-TA-WEB	Un nau silenci.
COSETTE-TA-WEB	Reverenda mair, jo sò eth que li cau clauar era caisha en depaus dera glèisa; arrés pòt entrar aquiu senon jo, e taparè eth taüt damb era tela mortuària.
COSETTE-TA-WEB	A, dim…!, exclamèc Fauchelevent.
COSETTE-TA-WEB	Era prioressa comencèc a senhar-se e guardèc fixaments ath jardinèr.
COSETTE-TA-WEB	S’esdeguèc a improvisar ua gessuda pr’amor de hèr desbrembar eth renec.
COSETTE-TA-WEB	Qu’auetz rason.
COSETTE-TA-WEB	Era tèrra e er òme son ua madeisha causa.
COSETTE-TA-WEB	Ac harè.
COSETTE-TA-WEB	Era fesomia dera prioressa, enquia alavetz trebolada e ombriua, se padeguèc.
COSETTE-TA-WEB	Hec ath jardinèr eth senhau deth superior que ditz adiu der inferior e aguest se filèc de cap ara pòrta.
COSETTE-TA-WEB	Quan ère a mand de gésser era prioressa lheuèc doçaments era votz.
COSETTE-TA-WEB	Oncle Fauven, que sò contenta de vos.
COSETTE-TA-WEB	Deman, dempús er entèrrament, hètz-me a vier ath vòste frair e didetz-li que l’acompanhe era mainada.
COSETTE-TA-WEB	IV.- De com semble que Jean Valjean auie liejut a Agustin Castillejo.
COSETTE-TA-WEB	Es passi d’un coish son coma es guardades d’un guèrch; que non arriben lèu lèu en lòc que se dirigissen.
COSETTE-TA-WEB	Ath delà, Fauchelevent ère trebolat.
COSETTE-TA-WEB	Ath delà Fauchelevent ère perplèx.
COSETTE-TA-WEB	Se tardèc lèu un quart d’ora ena arribar ena cabana deth jardin.
COSETTE-TA-WEB	Cosette s’auie desvelhat, Jean Valjean l’auie seigut près deth huec; e quan entrèc Fauchelevent li mostraue eth tistèr deth jardinèr, que penjaue dera paret, e en tot dider-li:
COSETTE-TA-WEB	Escota-me ben, mainada.
COSETTE-TA-WEB	Auem de gésser d’aguesta casa; mès, entornaram en era e i seram fòrça ben.
COSETTE-TA-WEB	Er amic que s’està aciu te portarà sus era esquia aquiu laguens.
COSETTE-TA-WEB	Tu me demoraràs ena casa d’ua senhora, a on vierè a cercar-te.
COSETTE-TA-WEB	Se non vòs que t’agarre era Thenardier, aubedís e non digues arren!
COSETTE-TA-WEB	Cosette hec un movement de cap grèuments.
COSETTE-TA-WEB	Valjean.
COSETTE-TA-WEB	E qué?
COSETTE-TA-WEB	Tot qu’ei apraiat, e arren ei apraiat, responec Fauchelevent.
COSETTE-TA-WEB	Qu’è ja eth permís entà entrar-vos; mès abans qu’ei de besonh que gescatz.
COSETTE-TA-WEB	Aciu que i é eth trebuc.
COSETTE-TA-WEB	Per çò dera mainada qu’ei aisit.
COSETTE-TA-WEB	L’amiaratz?
COSETTE-TA-WEB	Cararà?
COSETTE-TA-WEB	Jo que ne responi.
COSETTE-TA-WEB	Mès, e vos, senhor Magdalena?
COSETTE-TA-WEB	E dempús un silenci plen d’ànsia, exclamèc:
COSETTE-TA-WEB	Mès gessetz per a on auetz entrat!
COSETTE-TA-WEB	Jean Valjean, coma eth prumèr viatge, se limitèc a díder:
COSETTE-TA-WEB	Impossible!
COSETTE-TA-WEB	Que i a ua auta causa que m’enquimère.
COSETTE-TA-WEB	E ja compreneratz, senhor Magdalena, qu’es agents deth govèrn se’n saberàn.
COSETTE-TA-WEB	Jean Valjean lo guardèc atentiuaments, pensant que deliraue.
COSETTE-TA-WEB	Fauchelevent seguic:
COSETTE-TA-WEB	Com, macareu, vatz a gésser?
COSETTE-TA-WEB	E cau que sigue tot hèt, deman!
COSETTE-TA-WEB	Pr’amor que deman vos è de presentar; era prioressa vos demore.
COSETTE-TA-WEB	Alavetz expliquèc a Jean Valjean qu’aquerò ère ua recompensa per un servici qu’eth, Fauchelevent, li hège ara comunautat.
COSETTE-TA-WEB	Qu’enes sues atribucions i entraue quauquarren d’enterraire; que clauaue eth taüt e ajudaue ar enterraire deth cementèri; qu’era religiosa qu’auie mòrt peth maitin auie demanat èster enterrada en taüt que li servie de lhet, e sepultada ena vòuta de dejós der autar dera capèra; qu’aquerò ère enebit pes reglaments de policia, mès qu’era religiosa ère ua d’aguestes mòrtes qu’arren se les remís; qu’era prioressa e es mairs vocaus credien que les calie complir es desirs dera defuntada, e que tan pejor entath govèrn; qu’eth clauarie eth taüt ena cèla, quilharie era lausa dera capèra e baisharie eth còs ena vòuta; qu’entà recompensar-lo, era prioressa admetie ath sòn frair de jardinèr, e ara mainada d’educanda; qu’eth sòn frair ère eth senhor Magdalena, e era neboda, Cosette; qu’era prioressa l’auie dit que l’amiesse ath sòn frair a londeman pera tarde dempús deth faus enterrament en cementèri.
COSETTE-TA-WEB	Mès, que non se podie hèr a vier de dehòra ath senhor Magdalena s’eth senhor Magdalena non ère abans dehòra.
COSETTE-TA-WEB	Aciu que i auie era prumèra dificultat; mès dempús que n’auie ua auta: eth taüt uet.
COSETTE-TA-WEB	Qué ei aquerò deth taüt uet?, preguntèc Jean Valjean.
COSETTE-TA-WEB	Fauchelevent responec:
COSETTE-TA-WEB	Eth taüt dera admistracion.
COSETTE-TA-WEB	Quin taüt?
COSETTE-TA-WEB	De quina administracion?
COSETTE-TA-WEB	Quan se morís ua monja vie eth mètge der ajuntament e ditz: “S’a mòrt ua monja”.
COSETTE-TA-WEB	Eth govèrn envie un taüt; e eth dia a vier un car funèbre e enterraires, que cuelhen eth taüt e l’amien entath cementèri.
COSETTE-TA-WEB	Vieràn es enterraires e lheuaràn era caisha e non i aurà arren ath laguens.
COSETTE-TA-WEB	Donques metetz-i quinsevolh causa.
COSETTE-TA-WEB	Un mòrt?
COSETTE-TA-WEB	Non.
COSETTE-TA-WEB	Donques qué?
COSETTE-TA-WEB	Un viu.
COSETTE-TA-WEB	Quin?
COSETTE-TA-WEB	Vos?
COSETTE-TA-WEB	E per qué non?
COSETTE-TA-WEB	Sabetz, Fauchelevent, qu’auetz dit: “era mair Crucifixion a mòrt.” E que jo e ahijut: “e eth senhor Magdalena ei acogat”.
COSETTE-TA-WEB	Donques qu’ei aquerò.
COSETTE-TA-WEB	A!, vo n’arritz; que non parlatz formauments.
COSETTE-TA-WEB	Que parli plan formau.
COSETTE-TA-WEB	Non me cau gésser d’aciu?
COSETTE-TA-WEB	Plan que òc.
COSETTE-TA-WEB	Vos è dit que cerquetz entà jo un tistèr e ua tapa.
COSETTE-TA-WEB	E qué?
COSETTE-TA-WEB	Eth tistèr serà de pin, e era tapa ua tela nera.
COSETTE-TA-WEB	Non, ua tela blanca.
COSETTE-TA-WEB	Es monges s’acòguen damb ua tela blanca.
COSETTE-TA-WEB	Anatz a cercar ua tela blanca.
COSETTE-TA-WEB	Qu’ètz un òme coma es auti, senhor Magdalena.
COSETTE-TA-WEB	Fauchelevent, dauant d’aguesta pensada qu’ère un des sauvatges e temeraris projèctes dera preson, en gésser des causes pacifiques que l’enrodauen, e barrejar-se damb aquerò qu’eth cridaue “era monotonia dera vida deth convent”, sentie un estupor comparable ath d’un passejaire que vedesse ua gaveta metent eth bec entà pescar en arriuet deth carrèr Sant Dionisi.
COSETTE-TA-WEB	Mès abans, didetz-me.
COSETTE-TA-WEB	Com se hè tot?
COSETTE-TA-WEB	A on ei aguest taüt?
COSETTE-TA-WEB	Jean Valjean seguic:
COSETTE-TA-WEB	Eth qu’ei uet?
COSETTE-TA-WEB	Aquiu, en lòc que se cride era sala des mòrts.
COSETTE-TA-WEB	Quina longada a era caisha?
COSETTE-TA-WEB	Sies pès.
COSETTE-TA-WEB	E qué ei era sala des mòrts?
COSETTE-TA-WEB	Qu’ei ua cramba der embaish qu’a ua hièstra damb ua rèisha entath jardin e ei barrada peth laguens, damb un contravent e dues pòrtes, ua que da tath convent e era auta tara glèisa.
COSETTE-TA-WEB	A quina glèisa?
COSETTE-TA-WEB	Ara glèisa deth carrèr.
COSETTE-TA-WEB	Ara glèisa de toti.
COSETTE-TA-WEB	Auetz es claus d’aguestes dues pòrtes?
COSETTE-TA-WEB	Non.
COSETTE-TA-WEB	E quan daurís aguesta pòrta eth portièr?
COSETTE-TA-WEB	Solet entà deishar entrar as enterraires que vien a cercar eth taüt.
COSETTE-TA-WEB	Quan eth taüt ges se barre era pòrta.
COSETTE-TA-WEB	Qui claue era caisha?
COSETTE-TA-WEB	Qui met era tela ath laguens?
COSETTE-TA-WEB	Vos solet?
COSETTE-TA-WEB	Atau ei escrit ena paret.
COSETTE-TA-WEB	Non.
COSETTE-TA-WEB	A quina ora vierà deman eth car entà cuélher eth taüt?
COSETTE-TA-WEB	Tàs tres dera tarde.
COSETTE-TA-WEB	Que non ei apròp.
COSETTE-TA-WEB	Serè amagat en quartet des utisi tota era net e tot eth maitin.
COSETTE-TA-WEB	Qu’aurè hame.
COSETTE-TA-WEB	Ja vos manarè quauquarren.
COSETTE-TA-WEB	Me podetz vier e embarrar en taüt tàs dues.
COSETTE-TA-WEB	Fauchelevent arreculèc hènt petar es dits.
COSETTE-TA-WEB	Mès aquerò qu’ei impossible!
COSETTE-TA-WEB	Cuélher un martèth e clauar uns claus en ua husta!
COSETTE-TA-WEB	Çò que semblaue extraordinari entà Fauchelevent qu’ère plan simple, didem, entà Jean Valjean qu’auie trauessat pejors estrets.
COSETTE-TA-WEB	Qui a estat ena preson que se’n sap der art d’arropir-se, sivans eth diamètre que permet era evasion.
COSETTE-TA-WEB	Eth forçat, qu’ei estacat ara hujuda coma eth malaut ara crisi que lo sauve o lo pèrd.
COSETTE-TA-WEB	Ua evasion qu’ei ua garison.
COSETTE-TA-WEB	E qué ei çò que non se hè entà guarir-se?
COSETTE-TA-WEB	Deishar-se embarrar e amiar en un calaish coma un hardèu, víuer en ua caisha, trapar aire a on non n’a, estauviar era respiracion ores sanceres, saber estofar-se sense morir; tot aquerò qu’ère un des ombrius talents de Jean Valjean.
COSETTE-TA-WEB	Ath delà d’aquerò, un taüt damb un òme viu ei ua estratagèma de forçat, mès tanben d’emperaire.
COSETTE-TA-WEB	S’auem de creir ath monge Agustin Castillejo, aguesta siguec era manèra que tenguec Carles V entà veir per darrèr viatge ara Blomberg, dempús dera sua abdicacion, entà hèr-la entrar e gésser en monastèri de Yuste.
COSETTE-TA-WEB	Fauchelevent, un shinhau mès tranquil, preguntèc:
COSETTE-TA-WEB	Mès, com poiratz respirar?
COSETTE-TA-WEB	Que ja respirarè.
COSETTE-TA-WEB	En aquera caisha!
COSETTE-TA-WEB	Plan!
COSETTE-TA-WEB	E se vos acodís eth tossir o esternudar?
COSETTE-TA-WEB	Eth que s’escape non tossís ne esternude.
COSETTE-TA-WEB	Fauchelevent, vos cau decidir: o èster descubèrt aciu, o gésser en car.
COSETTE-TA-WEB	Toti auram observat era afeccion des gats a posar-se, en passar entre es huelhes d’ua pòrta miei dubèrta.
COSETTE-TA-WEB	Qui non a dit a un gat: “Tè, entra, animau!” I a òmes que quan an un incident dubèrt ath sòn dauant tanben an era tendéncia a estar-se trantalhants entre dues resolucions, en tot crànher que les estronhe eth destin se barren còp sec era aventura.
COSETTE-TA-WEB	Es mès prudents, per mès gats que siguen, e precisaments perque son gats, corren bèth còp mès perilh qu’es audaci.
COSETTE-TA-WEB	Fauchelevent qu’ère d’aguesta natura indecisa.
COSETTE-TA-WEB	Era vertat ei que non i a ua auta manèra.
COSETTE-TA-WEB	Jean Valjean repliquèc:
COSETTE-TA-WEB	Era soleta causa que m’enquimère ei çò que se passarà en cementèri.
COSETTE-TA-WEB	Donques aquerò ei precisaments çò que a jo non me preocupe bric, didec Fauchelevent.
COSETTE-TA-WEB	S’auetz era seguretat de poder gésser dera caisha, jo la tengui entà trèir-vos dera hòssa.
COSETTE-TA-WEB	Er enterraire, qu’ei un embriac amic mèn: er oncle Mestienne; un vielh de viua soca.
COSETTE-TA-WEB	Er enterraire bote as mòrts en clòt e jo boti ar enterraire ena mia pòcha.
COSETTE-TA-WEB	Vau a dider-vos se qué se passarà.
COSETTE-TA-WEB	Arribam un shinhau abans dera net: tres quarts d’ora abans de qué barren eth brescat deth cementèri.
COSETTE-TA-WEB	Eth car arribe enquiara sepultura e jo lo seguisqui pr’amor qu’ei era mia obligacion.
COSETTE-TA-WEB	Me harè a vier un martèth, un cisèl, e estialhes ena pòcha.
COSETTE-TA-WEB	S’arture eth car; es mossos estaquen ua còrda ath taüt e vos baishen ena sepultura.
COSETTE-TA-WEB	Eth prèire ditz es oracions, hè eth senhau dera crotz, lance era aigua benedida e se’n va. Me demori jo solet damb er oncle Mestienne, qu’ei amic mèn, coma ja vos è dit.
COSETTE-TA-WEB	E alavetz se passe ua de dues causes: o ei embriac, o non n’ei.
COSETTE-TA-WEB	Se non ei embriac li digui: “Vene a hèr ua copa, tant qu’encara ei dubèrt eth Bon Codonh”.
COSETTE-TA-WEB	Me lo hèsqui a vier, e li hèsqui cuélher ua peta; que non ei de mau hèr embriagar ar oncle Mestienne, pr’amor que tostemp ei ja miei embriac; lo dèishi jos era taula, li trèigui era sua cedula entà poder entrar en cementèri, e entorni solet.
COSETTE-TA-WEB	Alavetz ja non vos cau auer arren damb degun, senon damb jo.
COSETTE-TA-WEB	S’ei embriac, li digui: “Tè, jo harè eth trabalh”.
COSETTE-TA-WEB	Se’n va, e vos trèigui deth clòt.
COSETTE-TA-WEB	Qu’ei convengut, oncle Fauchelevent.
COSETTE-TA-WEB	Tot se passarà ben.
COSETTE-TA-WEB	Be ne serie d’orrible!”.
COSETTE-TA-WEB	V.- De com non ei pro èster embriac entà èster immortau.
COSETTE-TA-WEB	Londeman, quan se cogaue eth solei, es pòqui passejaires deth baloard deth Maine se treiguien eth chapèu ath pas d’un car funèbre ancian, ornat de esqueletes, tibias e lèrmes.
COSETTE-TA-WEB	Aguest car amiaue un taüt caperat d’ua tela blanca qu’en era ludie ua grana crotz nera semblabla a ua esqueleta damb es dus braci penjant.
COSETTE-TA-WEB	Un coche endolat que i anauen un prèire damb sobrepelís e un escolan damb sotana ròia seguie ath car, qu’as sòns costats anauen dus enterraires vestidi de gris damb ornaments neri.
COSETTE-TA-WEB	Darrèr venguie un vielh damb vestit de pòble e coishejant.
COSETTE-TA-WEB	Era acompanhada se dirigie entath cementèri de Vaugirard.
COSETTE-TA-WEB	Eth cementèri de Vaugirard ère ua excepcion entre es auti de París.
COSETTE-TA-WEB	Auie, entà didè’c atau, es sòns costums particulars, madeish qu’auie era sua pòrta-cochera e pòrta petita, cridades en barri, pes vielhs, tostemp aganchadi as paraules vielhes, era pòrta nòbla e era pòrta plebèua.
COSETTE-TA-WEB	Es bernardes benedictines deth petit Picpus auien artenhut, coma auem dit ja, eth privilègi d’èster enterrades en un lòc a despart, en un terren qu’auie apertengut ara sua comunautat, e pendent era tarde.
COSETTE-TA-WEB	Es enterraires auien tanben ua disciplina particulara entath sòn servici en cementèri, pera tarde en ostiu, e de nets en iuèrn.
COSETTE-TA-WEB	Es cementèris de París se barrauen en aquera epòca ena còga; e, en èster aguesta ua mesura d’orde municipau, i ère sometuda ada era eth cementèri de Vaugirard madeish que quinsevolh aute.
COSETTE-TA-WEB	Era porta nòbla e era pòrta plebèua èren dus brescats contigús plaçadi enes cants d’un pabilhon bastit per arquitècte Perronet, a on s’estaue eth garda deth cementèri.
COSETTE-TA-WEB	Aguesti brescats virauen inexorablaments sus es sòns gahons en moment qu’eth solei despareishie deth darrèr dera copòla des Invalids.
COSETTE-TA-WEB	Se s’auie demorat ath laguens bèth enterraire, que non auie ua auta manèra de gésser que presentar era sua cedula d’enterraire autrejada pera administracion de pompes funèbres.
COSETTE-TA-WEB	En un contravent dera casa deth garda i auie ua sòrta de boèta coma es de corrèus; er enterraire metie aquiu era sua cedula; eth garda l’entenie quèir, tiraue d’ua còrda e daurie era pòrta plebèua.
COSETTE-TA-WEB	Er enterraire gessie; mès, pagaue quinze francs de multa.
COSETTE-TA-WEB	Aguest cementèri, que damb es sòns privilègis trincaue era simetria administratiua, siguec suprimit pòc dempús de 1830.
COSETTE-TA-WEB	Eth cementèri de Monte Parnaso, cridat tanben der Orient, lo succedic, e eretèc era famosa tauèrna qu’ère ath sòn costat, qu’auie ua aficha damb un codonh pintat e formaue angle, per un costat, damb es taules des beuedors e, per aute, damb es hòsses, en tot hèr veir aguesta inscripcion: Tath bon codonh.
COSETTE-TA-WEB	Eth cementèri Vaugirard qu’ère çò que podie cridar-se un cementèri rosigat.
COSETTE-TA-WEB	Auie queigut en desuetud.
COSETTE-TA-WEB	L’invadie era èrba e l’abandonauen es flors; es persones dera classa mieja tenguien compde de qué non les enterrèssen en Vaugirard: flairaue a praube.
COSETTE-TA-WEB	Eth cementèri deth pair Lachaise, que ja ère ua auta causa!
COSETTE-TA-WEB	Èster enterrat en cementèri deth pair Lachaise qu’ère coma auer mòbles d’acajó.
COSETTE-TA-WEB	En aquerò se vedie era elegància.
COSETTE-TA-WEB	Eth cementèri Vaugirard qu’ère un recinte venerable, plantat coma es ancians jardins francesi, damb carrèrs drets, boisi, cipresièrs, grèfols, sepulcres ena ombra de quauqui telhs e era èrba plan nauta.
COSETTE-TA-WEB	Era net ère impausanta en aqueth lòc qu’auie fòrça aspèctes lugubres.
COSETTE-TA-WEB	Encara non s’auie cogat eth solei quan eth car funèbre dera tela blanca e era crotz nera entrèc ena albareda deth cementèri Vaugirard.
COSETTE-TA-WEB	Eth coish que lo seguie ère Fauchelevent.
COSETTE-TA-WEB	Er enterrament dera mair Crucifixion ena cripta de dejós der autar, era gessuda de Cosette e era entrada de Jean Valjean ena sala des mòrts s’auien executat sense cap de trebuc e arren auie gessut mau.
COSETTE-TA-WEB	Digam, coma de passa, qu’er enterrament dera mair Crucifixion dejós der autar ei, entà nosati ua fauta plan veniau.
COSETTE-TA-WEB	Qu’ei ua d’aguestes fautes que se retiren fòrça a un déuer.
COSETTE-TA-WEB	Es religioses l’auien complit, non solet sense temor, senon damb aplaudiment dera sua consciéncia.
COSETTE-TA-WEB	En claustre çò que se cride “eth govèrn” non ei qu’ua intrusion dera autoritat, intrusion tostemp discutibla.
COSETTE-TA-WEB	Çò de prumèr ei era règla; per çò que tanh ath còdi, que ja se veirà.
COSETTE-TA-WEB	Òmes, hètz totes es leis que volgatz, mès sauvatz-les entà vosati.
COSETTE-TA-WEB	Eth tribut que se pague ath Cesar non ei senon era rèsta de çò que se pague a Diu.
COSETTE-TA-WEB	Un prince non ei arren dauant d’un principi.
COSETTE-TA-WEB	Fauchelevent anaue coishejant fòrça content darrèr deth car.
COSETTE-TA-WEB	Era serenor de Jean Valjean qu’ère ua tranquillitat poderosa que se comunicaue as auti.
COSETTE-TA-WEB	Fauchelevent non dobtaue deth trionf, donques que çò que restaue entà hèr, ja non ère arren.
COSETTE-TA-WEB	En dus ans auie embriagat dètz còps ar enterraire, ath brave der oncle Mestienne, qu’ère un praube òme.
COSETTE-TA-WEB	Que hège d’eth çò que volie.
COSETTE-TA-WEB	L’ornaue eth cap ath sòn gust; e eth cap de Mestienne s’ajustaue ara casqueta de Fauchelevent.
COSETTE-TA-WEB	Era sua confiança ère, donc, completa.
COSETTE-TA-WEB	Quan eth convòi funèbre entrèc en camin qu’amiaue dret entath cementèri, Fauchelevent, plen de satisfaccion, guardèc eth car, e didec a mieja votz heregant es sues gròsses mans.
COSETTE-TA-WEB	Vai, quina trufaria!
COSETTE-TA-WEB	S’arturèc eth car qu’auie arribat en brescat.
COSETTE-TA-WEB	Coma que les calie mostrar era licéncia entar enterrament, er encargat dera pompa funèbre s'auancèc e parlèc un moment damb eth portièr.
COSETTE-TA-WEB	Pendent aguest collòqui que costèc ua arturada de dues o tres menutes, apareishec un desconeishut e venguec a plaçar-se darrèr deth car, ath cant de Fauchelevent; semblaue un trabalhador, amiaue ua blòda damb granes pòches e ua aishadon jos eth braç.
COSETTE-TA-WEB	Fauchelevent tachèc es uelhs en eth.
COSETTE-TA-WEB	Qui ètz?, li preguntèc.
COSETTE-TA-WEB	Er òme responec: Er enterraire.
COSETTE-TA-WEB	Er enterraire!
COSETTE-TA-WEB	Vos?
COSETTE-TA-WEB	Er enterraire qu’ei er oncle Mestienne.
COSETTE-TA-WEB	Ère.
COSETTE-TA-WEB	Com qu’ère!
COSETTE-TA-WEB	Qu’ei mòrt.
COSETTE-TA-WEB	Fauchelevent ac auie previst tot, exceptat que podesse morir un enterraire.
COSETTE-TA-WEB	Mès tanben se morissen es enterraires; a truca de hotjar hòsses entàs auti hotgen era sua.
COSETTE-TA-WEB	Eth praube òme se demorèc estonat.
COSETTE-TA-WEB	Aquerò que non ei possible!
COSETTE-TA-WEB	Mès n’ei.
COSETTE-TA-WEB	Er enterraire, didec fèblaments, ei er oncle Mestienne.
COSETTE-TA-WEB	Gribier; aguest ei eth mèn nòm, companh.
COSETTE-TA-WEB	Fauchelevent perdec era sang dera cara e examinèc a Gribier.
COSETTE-TA-WEB	Ère un òme naut, prim, livid, totafèt funèbre.
COSETTE-TA-WEB	Fauchelevent se metec a arrir.
COSETTE-TA-WEB	A!, didec.
COSETTE-TA-WEB	Pro que s’apraie eth coquin mon!
COSETTE-TA-WEB	Er oncle Mestrienne a mòrt; a mòrt, mès que viu en oncle Lenoir.
COSETTE-TA-WEB	Sabetz se qui ei er oncle Lenoir?
COSETTE-TA-WEB	Qu’ei era bota de vin des dotze: ei era bota de Surena, macareu!, deth vertadèr Surena de París.
COSETTE-TA-WEB	Eth praube Mestienne s’a mòrt!
COSETTE-TA-WEB	Me hè dò, qu’ère un bon gojat; mès vos tanben n’ètz.
COSETTE-TA-WEB	Non ei vertat amic?
COSETTE-TA-WEB	Vieram amassa a hèr ua copa de seguit.
COSETTE-TA-WEB	Er òme responec:
COSETTE-TA-WEB	Jo è estudiat quate ans, e non beui jamès.
COSETTE-TA-WEB	Er enterraire anaue dauant.
COSETTE-TA-WEB	Fauchelevent examinèc de nauèth ar inesperat Gribier.
COSETTE-TA-WEB	Qu’ère un d’aguesti òmes qu’en tot èster joeni semblen vielhs e que son plan fòrts a maugrat dera sua primesa.
COSETTE-TA-WEB	Camarada!, didec Fauchelevent.
COSETTE-TA-WEB	Er òme se virèc.
COSETTE-TA-WEB	Que sò er enterraire deth convent.
COSETTE-TA-WEB	Qu’ètz eth mèn collega, didec er òme.
COSETTE-TA-WEB	Atau, donc, que moric er oncle Mestienne?, didec.
COSETTE-TA-WEB	Enquias ungles.
COSETTE-TA-WEB	Fauchelevent repetic maquinauments:
COSETTE-TA-WEB	Diu…
COSETTE-TA-WEB	Pair Etèrn e entàs jacobins er Èsser Suprèm.
COSETTE-TA-WEB	Seram amics?
COSETTE-TA-WEB	Que ja n’èm.
COSETTE-TA-WEB	Vos ètz provincian e jo sò parisien.
COSETTE-TA-WEB	Dus non son amics enquia que beuen amassa.
COSETTE-TA-WEB	Eth que uede eth sòn veire, uede eth sòn còr.
COSETTE-TA-WEB	Vieratz a béuer damb jo.
COSETTE-TA-WEB	Ad aquerò arrés se remís.
COSETTE-TA-WEB	Prumèr qu’ei era obligacion.
COSETTE-TA-WEB	E ahigec damb era satisfaccion deth qu’endónvie ua dita:
COSETTE-TA-WEB	Era sua hame qu’ei enemiga dera mia set.
COSETTE-TA-WEB	Eth car hec eth torn a ua plantada de cipresièrs, deishèc eth carrèr ample, ne trauessèc un aute de mès estret, entrèc en un terren sense cultivar e dempús en un matarràs.
COSETTE-TA-WEB	Aquerò indicaue era proximitat immediata dera sepultura.
COSETTE-TA-WEB	Fauchelevent amendric encara mès eth sòn pas, mès que non podie arturar eth car.
COSETTE-TA-WEB	Erosaments era tèrra remoiguda e banhada pes ploges der iuèrn s’apegaue as arròdes a arreculaue era marcha.
COSETTE-TA-WEB	Fauchelevent s’apressèc ar enterraire e li didec en votz baisha:
COSETTE-TA-WEB	Que i a plan bon vin en Argenteuil.
COSETTE-TA-WEB	Provincian, didec er òme, jo non auria d’èster enterraire.
COSETTE-TA-WEB	Eth mèn pair qu’ère portièr en Pritaneo.
COSETTE-TA-WEB	Me tenguia ara literatura; mès qu’auem auut fòrça malastres: eth mèn pair auec quauques pèrtes ena borsa e m’a calut renonciar a èster autor.
COSETTE-TA-WEB	Ça que la, sò encara escrivan public.
COSETTE-TA-WEB	Ua causa que non empache era auta.
COSETTE-TA-WEB	Me tengui as dues professions.
COSETTE-TA-WEB	Anem a béuer, li didec.
COSETTE-TA-WEB	Aciu mos cau hèr ua observacion.
COSETTE-TA-WEB	Fauchelevent, per mès inquiet que siguesse, convidaue a béuer; mès que non auie pensat en un punt: qui li calie pagar?
COSETTE-TA-WEB	Lèu tostemp convidaue eth e pagaue er oncle Mestienne.
COSETTE-TA-WEB	Mès aquera invitacion ère evidentaments un resultat dera naua situacion creada peth nau enterraire; l’ère de besonh convidar-lo; mès, eth vielh jardinèr deishaue ena ombra, non sense intencion, eth proverbiau quart d’ora de Rabelais.
COSETTE-TA-WEB	Fauchelevent, a maugrat dera sua emocion, non se n’encuedaue de pagar.
COSETTE-TA-WEB	Er enterraire responec damb un arridolet de superioritat:
COSETTE-TA-WEB	Que mos cau minjar.
COSETTE-TA-WEB	È acceptat eth cargue de successor der oncle Mestienne.
COSETTE-TA-WEB	Quan un a acabat lèu es sòns estudis, qu’ei filosòf.
COSETTE-TA-WEB	È ahijut ath trabalh dera man eth deth braç, e è un paravent de memorialista en mercat deth carrèr Sevres.
COSETTE-TA-WEB	Sabetz a on ei?
COSETTE-TA-WEB	En mercat des Paraigües.
COSETTE-TA-WEB	Totes es mosses dera Crotz Ròia que vien entà jo; e jo les escriui es sues declaracions entàs nòvis.
COSETTE-TA-WEB	Peth maitin escriui cartes amoroses e pera tarde daurisqui sepultures.
COSETTE-TA-WEB	Tau ei era vida, provincian.
COSETTE-TA-WEB	Eth car auançaue.
COSETTE-TA-WEB	Era aishada me maumet era man.
COSETTE-TA-WEB	Eth car funèbre s’arturèc.
COSETTE-TA-WEB	Er escolan baishèc deth coche, e darrèr d’eth eth prèire.
COSETTE-TA-WEB	Vai, quina badinada!, didec Fauchelevent, consternat.
COSETTE-TA-WEB	VI.- Entre quate hustes.
COSETTE-TA-WEB	Qui i auie en taüt?
COSETTE-TA-WEB	Jean Valjean.
COSETTE-TA-WEB	Jean Valjean que s’auie colocat entà poder víuer aquiu laguens, e a penes podie respirar.
COSETTE-TA-WEB	Qu’ei, plan que òc, estranh considerar enquia quin punt mos balhe seguretat de tot era seguretat dera consciéncia.
COSETTE-TA-WEB	Era combinacion pensada per Jean Valjean anaue pro ben dès era vesilha.
COSETTE-TA-WEB	Jean Valjean compdaue, coma Fauchelevent, damb er oncle Mestienne, e non auie cap de dobte sus eth finau dera aventura.
COSETTE-TA-WEB	Qu’ei impossible trapar ua situacion mès critica e ua cauma mès completa.
COSETTE-TA-WEB	Es quate hustes deth taüt alendauen ua patz orribla.
COSETTE-TA-WEB	Jean Valjean qu’auie quauquarren deth repaus dera mòrt.
COSETTE-TA-WEB	Pòc dempús d’auer clauat Fauchelevent era tapa deth taüt, sentec Jean Valjean que l’amiauen e que dempús rodaue.
COSETTE-TA-WEB	Se’n sabec tanben pera suavitat deth movement que passaue der empeirat entath sable, ei a díder, que gessie des carrèrs e entraue en camin; en enténer un bronit sord e endonvièc que trauessaue eth pònt d’Austerlitz; ena prumèra arturada coneishec qu’entraue en cementèri; ena dusau se didec: “Aciu que i é eth clòt”.
COSETTE-TA-WEB	Sentec que cuelhien bruscaments era caisha e entenec un aspre heregament enes hustes; coneishèc qu’estacauen un còrda ath taüt entà baishar-lo ena hòssa.
COSETTE-TA-WEB	Dempús auec ua sòrta de vertige.
COSETTE-TA-WEB	Probablaments es sepulturèrs e er enterraire auien hèt oscillar eth taüt e auie baishat eth cap abans qu’es pès.
COSETTE-TA-WEB	Se remetec de seguit, vedec qu’ère en posicion orizontau e immobil.
COSETTE-TA-WEB	Qu’auie arribat ath hons deth clòt.
COSETTE-TA-WEB	Sentec ua sòrta de heired.
COSETTE-TA-WEB	Entenec ua votz glaciau e solemna sus eth sòn cap e escotèc com passauen tan lentaments que les podie enténer, paraules en latin que non comprenec:
COSETTE-TA-WEB	Ua votz infantila responec:
COSETTE-TA-WEB	De profundis.
COSETTE-TA-WEB	Era votz grèu seguic:
COSETTE-TA-WEB	Requiem aeternam dona ei, Domine.
COSETTE-TA-WEB	Era votz infantila responec:
COSETTE-TA-WEB	Et lux perpetua luceat ei.
COSETTE-TA-WEB	Qu’ère probablaments aigua senhada.
COSETTE-TA-WEB	Alavetz se didec: Qu’ei a mand d’acabar tot aquerò.
COSETTE-TA-WEB	Un shinhau mès de paciéncia.
COSETTE-TA-WEB	Ara partirà eth caperan; Fauchelevent se harà a vier a béuer a Mestienne; me deisharàn; dempús vierà Fauchelevent solet e gesserè d’aciu.
COSETTE-TA-WEB	Era votz grèu tornèc a díder:
COSETTE-TA-WEB	Requiescat in pace.
COSETTE-TA-WEB	E era votz mainadenca:
COSETTE-TA-WEB	Amen.
COSETTE-TA-WEB	Qu’ère ua palada de tèrra que queiguie sus eth taüt.
COSETTE-TA-WEB	Dempús n’entenec ua auta.
COSETTE-TA-WEB	Un des traucs qu’alendaue demorèc tapat.
COSETTE-TA-WEB	Dempús queiguec ua auta palada.
COSETTE-TA-WEB	Dempús ua auta.
COSETTE-TA-WEB	Que i a causes mès fòrtes qu’er òme mès fòrt.
COSETTE-TA-WEB	Jean Valjean.
COSETTE-TA-WEB	Tanlèu partic eth car, e eth prèire e er escolan pugèren en coche e partiren tanben, Fauchelevent, que non deishaue de uelh ar enterraire lo vedec ajocar-se e agarrar era pala qu’ère clauada verticauments en molon de tèrra.
COSETTE-TA-WEB	Alavetz Fauchelevent cuelhec ua resolucion suprèma.
COSETTE-TA-WEB	Se metec entre era hòssa e er enterraire, crotzèc es braci, e li didec:
COSETTE-TA-WEB	Que jo pagui!
COSETTE-TA-WEB	Er enterraire lo guardèc estonat e li responec:
COSETTE-TA-WEB	Eth qué?
COSETTE-TA-WEB	Eth vin.
COSETTE-TA-WEB	Quin vin?
COSETTE-TA-WEB	Eth d’Argenteuil.
COSETTE-TA-WEB	A on ei aguest Argenteuil?
COSETTE-TA-WEB	En Bon Codonh.
COSETTE-TA-WEB	Dèisha-me en patz, didec er enterraire.
COSETTE-TA-WEB	E lancèc ua palada de tèrra sus eth taüt, que deishèc anar un sorrolh raucós; Fauchelevent se sentec aflaquit e a mand de quèir ena hòssa e cridèc damb ua votz que damb era barrejaue era opression dera angonia:
COSETTE-TA-WEB	Companh!, abans que barren eth Bon Codonh!
COSETTE-TA-WEB	Er enterraire cuelhec ua naua palada de tèrra.
COSETTE-TA-WEB	Fauchelevent seguic:
COSETTE-TA-WEB	Que pagui jo!
COSETTE-TA-WEB	E agarrèc deth braç ar enterraire.
COSETTE-TA-WEB	Escotatz-me, camarada, sò er enterraire deth convent e vengui pr’amor d’ajudar-vos.
COSETTE-TA-WEB	Aquerò qu’ac podem hèr ena net; comencem per béuer un horrup.
COSETTE-TA-WEB	E quilhèc era palada.
COSETTE-TA-WEB	Fauchelevent l’arturèc.
COSETTE-TA-WEB	Argenteuil de sies.
COSETTE-TA-WEB	A!, didec er enterraire, qu’ètz campanèr.
COSETTE-TA-WEB	Anatz-vo’n, anatz-vo’n a tocar.
COSETTE-TA-WEB	E lancèc ena hòsa era dusau palada.
COSETTE-TA-WEB	Fauchelevent arribèc en aqueth moment qu’un òme ja non sap se qué ditz.
COSETTE-TA-WEB	Anem a béuer, cridèc; que sò jo eth que pague.
COSETTE-TA-WEB	Dempús qu’ajam enterrat ara joena, didec er enterraire.
COSETTE-TA-WEB	E lancèc era tresau palada.
COSETTE-TA-WEB	Dempús clauèc era pala en solèr, e higec:
COSETTE-TA-WEB	Eth solei non s’auie encara cogat en orizont; i auie encara pro lum entà que podesse distinguir-se ua causa blanca ath hons d’aquera pòcha dubèrta.
COSETTE-TA-WEB	Se l’acabaue d’acodir ua idia.
COSETTE-TA-WEB	Sense qu’er enterraire, ocupat solet en aumplir era pala, se n’encuedèsse, li metec era man ena pòcha peth darrèr e treiguec era causa blanca que contenguie.
COSETTE-TA-WEB	Er enterraire lancèc ena hòssa era quatau palada.
COSETTE-TA-WEB	A prepaus, nauèth vengut, auetz era cedula?
COSETTE-TA-WEB	Er enterraire se demorèc parat.
COSETTE-TA-WEB	Quina cedula?
COSETTE-TA-WEB	Eth solet s’agògue.
COSETTE-TA-WEB	E qué?
COSETTE-TA-WEB	Se meterà era còfa de dormir.
COSETTE-TA-WEB	Barraràn eth brescat deth cementèri.
COSETTE-TA-WEB	E qué?
COSETTE-TA-WEB	Auetz era cedula?
COSETTE-TA-WEB	A!, era mia cedula!, didec er enterraire.
COSETTE-TA-WEB	E la cerquèc ena pòcha.
COSETTE-TA-WEB	Non, didec, que non è era cedula.
COSETTE-TA-WEB	Me l’aurè desbrembat.
COSETTE-TA-WEB	Quinze francs de multa, didec Fauchelevent.
COSETTE-TA-WEB	Er enterraire se metec verd: eth verd ei eth pallitge des fesomies livides.
COSETTE-TA-WEB	Ai, Jesús, mon Diu!, exclamèc.
COSETTE-TA-WEB	Quinze francs de multa!
COSETTE-TA-WEB	Tres napoleons, didec Fauchelevent.
COSETTE-TA-WEB	Er enterraire deishèc anar era pala.
COSETTE-TA-WEB	Que l’auie arribat eth moment a Fauchelevent.
COSETTE-TA-WEB	A!, didec, nauèthvengut, que non mos cau desesperar; non se tracte de suicidar-mos, ne de profitar aguesta hòssa.
COSETTE-TA-WEB	Quinze francs son quinze francs e encara podetz non pagar-les.
COSETTE-TA-WEB	Jo que sò vielh en mestièr; vos ètz nauèth, e me’n sai a on les dan e a on les cuelhen.
COSETTE-TA-WEB	Vos vau a balhar un conselh d’amic: Que i a mès que mès ua causa evidenta qu’eth solei se cògue, que tòque ja ena copòla, e qu’eth cementèri se barrarà en cinc menutes.
COSETTE-TA-WEB	Qu’ei vertat, didec er enterraire.
COSETTE-TA-WEB	En cinc menutes que non auetz eth temps entà aumplir era hòssa qu’ei prigonda coma un dimòni e arribar ara ora abans de qué barren eth brescat.
COSETTE-TA-WEB	Qu’ei vertat.
COSETTE-TA-WEB	En aguest cas pagaràtz quinze francs de multa.
COSETTE-TA-WEB	Quinze fancs!
COSETTE-TA-WEB	Mès qu’auetz temps entà…
COSETTE-TA-WEB	A on demoratz?
COSETTE-TA-WEB	Vaugirard, numèro 87.
COSETTE-TA-WEB	Donques qu’auetz temps, en tot lheuant es pès, entà gésser de seguit.
COSETTE-TA-WEB	Ei vertat.
COSETTE-TA-WEB	Un còp dehòra deth brescat, corretz entara vòsta casa, cuelhetz era cedula, entornatz, eth garda vos daurirà; e coma que amiatz era cedula, non i a multa.
COSETTE-TA-WEB	Enterratz ath mòrt, e jo me demori susvelhant-lo pr’amor de qué non s’escape.
COSETTE-TA-WEB	Que vos deui era vida, provincian.
COSETTE-TA-WEB	Deishatz-me liure eth camp.
COSETTE-TA-WEB	Er enterraire, plen de arregraïment, li sarrèc era man e partic ara prèssa.
COSETTE-TA-WEB	Tanlèu auec despareishut en matarràs, Fauchelevent entenec qu’es sòns passi s’aluenhauen, dempús s’inclinèc entara hòssa e didec en votz baisha:
COSETTE-TA-WEB	Senhor Magdalena!
COSETTE-TA-WEB	Arrés responec.
COSETTE-TA-WEB	Fauchelevent tremolèc.
COSETTE-TA-WEB	Ètz aciu?
COSETTE-TA-WEB	Seguic eth silenci ena hòssa.
COSETTE-TA-WEB	Fauchelevent, privat lèu dera respiracion pera tremoladera que sentie, treiguec eth cisèl e eth martèth e hec sautar era tapa dera caisha.
COSETTE-TA-WEB	Eth ròstre de Jean Valjean apareishec en crepuscul, palle e damb es uelhs barradi.
COSETTE-TA-WEB	Fauchelevent sentec que se li chinauen es peus; se metec de pès, e s’emparèc d’esquia ena paret dera hòssa, lèu queiguent sus eth taüt.
COSETTE-TA-WEB	Guardèc a Jean Valjean.
COSETTE-TA-WEB	Jean Valjean jadie immobil e esblancossit.
COSETTE-TA-WEB	Fauchelevent gasulhèc en ua votz baisha coma ua alendada:
COSETTE-TA-WEB	Qu’ei mòrt!
COSETTE-TA-WEB	Bona manèra qu’è auut entà sauvar-lo!, didec.
COSETTE-TA-WEB	Alavetz er òme se metec a somicar e a parlar.
COSETTE-TA-WEB	Er oncle Mestienne que n’a eth tòrt.
COSETTE-TA-WEB	Per qué s’a mòrt aguest pèc?
COSETTE-TA-WEB	Per qué s’auie de morir quan hège mès manca?
COSETTE-TA-WEB	Eth, qu’a costat era mòrt ath senhor Magdalena.
COSETTE-TA-WEB	Senhor Magdalena!
COSETTE-TA-WEB	Ei en taüt; tot s’a acabat.
COSETTE-TA-WEB	Ei aquerò auer sen?
COSETTE-TA-WEB	Ai!, mon Diu!
COSETTE-TA-WEB	Qu’ei mòrt!
COSETTE-TA-WEB	Qué diderà era frutèra?
COSETTE-TA-WEB	Mès, ei possible, mon Diu, qu’un òme coma aguest morisque atau?
COSETTE-TA-WEB	Quan m’en brembi se com se metec dejós dera mia carreta!
COSETTE-TA-WEB	Senhor Magdalena!
COSETTE-TA-WEB	Senhor Magdalena!
COSETTE-TA-WEB	Que s’a estofat, pro qu’ac didia jo; mès que non me volec creir.
COSETTE-TA-WEB	Quina coquinada è hèt, tè!
COSETTE-TA-WEB	Que s’a mòrt aguest brave òme, eth mielhor òme que i auie entre es bravi de Diu!
COSETTE-TA-WEB	E era sua mainada!.
COSETTE-TA-WEB	Jo que torni aquiu!
COSETTE-TA-WEB	Jo me demori aciu!
COSETTE-TA-WEB	Hèr ua causa atau!
COSETTE-TA-WEB	Arribar en aguesta edat entà èster dus vielhs lhòcos!
COSETTE-TA-WEB	Mès, com entrèc en convent?
COSETTE-TA-WEB	Per aquiu comencèc tot.
COSETTE-TA-WEB	Que non se pòden hèr aguestes causes.
COSETTE-TA-WEB	Senhor Magdalena!
COSETTE-TA-WEB	Senhor Magdalena!
COSETTE-TA-WEB	Senhor Magdalena!
COSETTE-TA-WEB	Senhor alcalde!
COSETTE-TA-WEB	Com gesseram ara d’aguesta!
COSETTE-TA-WEB	E se tirassaue es peus.
COSETTE-TA-WEB	Qu’ère eth brescat dethh cementèri que se barraue.
COSETTE-TA-WEB	Fauchelevent s’inclinèc sus Jean Valjean e arreculèc còp sec tot çò que se pòt arrecular en ua sepultura.
COSETTE-TA-WEB	Jean Valjean auie es uelhs dubèrts e lo guardaue.
COSETTE-TA-WEB	Veir ua mòrt qu’ei ua causa orribla, mès que veir ua resurreccion non n’ei mens.
COSETTE-TA-WEB	Fauchelevent se demorèc petrificat, palle, confús, rendut per excès des emocions, sense saber s’auie de tier-se damb un mòrt o damb un viu, e guardant a Jean Valjean que lo guardaue.
COSETTE-TA-WEB	Que me sò esclipsat, didec Jean Valjean; e se seiguec.
COSETTE-TA-WEB	Fauchelevent queiguec de jolhs.
COSETTE-TA-WEB	Santa Vèrge!, exclamèc.
COSETTE-TA-WEB	Quin subersaut m’auetz dat!
COSETTE-TA-WEB	Jean Valjean qu’ère estavanit.
COSETTE-TA-WEB	Er aire liure lo remetec.
COSETTE-TA-WEB	Non auetz mòrt!
COSETTE-TA-WEB	Ò, guaire coratge qu’auetz!
COSETTE-TA-WEB	Vos è cridat tant que vos auetz desvelhat.
COSETTE-TA-WEB	Quan vos vedí damb es uelhs barradi didí: “Plan, que s’a estofat”.
COSETTE-TA-WEB	Ò, auria vengut hòl; mès hòl furiós, hòl d’estacar; m’auria hèt a vier a Bicetre.
COSETTE-TA-WEB	Qué pòdia hèr jo s’auéssetz mòrt?
COSETTE-TA-WEB	E era vòsta mainada!
COSETTE-TA-WEB	Era frutera non aurie sabut arren!
COSETTE-TA-WEB	Se li dèishe era mainada enes braci e eth pairin s’a mòrt!
COSETTE-TA-WEB	Quina istòria!
COSETTE-TA-WEB	Sants deth cèu, quina istòria!
COSETTE-TA-WEB	A!, mès que viuetz.
COSETTE-TA-WEB	S’a acabat tot.
COSETTE-TA-WEB	Qu’è hered, didec Jean Valjean.
COSETTE-TA-WEB	Aguestes paraules rebrembèren a Fauchelevent era realitat, qu’ère pressanta.
COSETTE-TA-WEB	Aqueri dus òmes, encara que remetudi, amiauen, sense saber per qué, trebolat er esperit; sentien ua causa estranha qu’ère eth reflèx deth sinistre lòc que se trapauen.
COSETTE-TA-WEB	Gescam lèu d’aciu, didec Fauchelevent.
COSETTE-TA-WEB	Metec era man ena pòcha e treiguec ua carabassa que s’auie aprovedit.
COSETTE-TA-WEB	Çò de prumèr ua gorjada!, didec.
COSETTE-TA-WEB	Era carabassa acabèc çò qu’era brisa auie començat.
COSETTE-TA-WEB	Gessec deth taüt e ajudèc a Fauchelevent a clauar era tapa.
COSETTE-TA-WEB	Tres menutes dempús qu’èren dehòra deth clòt.
COSETTE-TA-WEB	Fauchelevent qu’ère tranquil, ath delà.
COSETTE-TA-WEB	Auie calculat ben eth temps.
COSETTE-TA-WEB	Eth cementèri ère barrat e non li calie crànher era arribada der enterraire Gribier.
COSETTE-TA-WEB	Eth “recruta” serie en çò de sòn en tot cercar era cedula sense trapar-la, donques que l’amiaue Fauchelevent ena pòcha.
COSETTE-TA-WEB	E sense cedula non podie entrar en cementèri.
COSETTE-TA-WEB	Quan siguec plia era hòssa, didec Fauchelevent:
COSETTE-TA-WEB	Tè, amiatz era pala jo que me hèsqui a vier era aishada.
COSETTE-TA-WEB	Barraue ja era net.
COSETTE-TA-WEB	Jean Valjean trapèc quauqua dificultat en botjar-se e caminar; en taüt s’auie heredat e auie cuelhut quauquarren de cadavre.
COSETTE-TA-WEB	Era anquilòsi dera mòrt l’auie agarrat entre quate hustes e li calec, entà didè’c atau, desgelar- se deth sepulcre.
COSETTE-TA-WEB	Qu’estatz regde, didec Fauchelevent.
COSETTE-TA-WEB	Bè!, responec Valjean.
COSETTE-TA-WEB	Partiren peth madeish camin qu’auie vengut eth car funèbre.
COSETTE-TA-WEB	Quan arribèren en brescat, ja barrat, e en quarto deth garda, Fauchelevent, qu’amiaue era cedula der enterraire, la lancèc ena caisha, eth garda tirèc dera còrda, se dauric era pòrta e gesseren.
COSETTE-TA-WEB	Tot se passe ben!
COSETTE-TA-WEB	Magdalena!, didec Fauchelevent.
COSETTE-TA-WEB	Trauessèren era barralha Vaugirard dera manèra mès aisida deth mon.
COSETTE-TA-WEB	Enes entorns d’un cementèri ua pala e ua aishada que son dus passapòrts.
COSETTE-TA-WEB	Eth carrèr de Vauginard ère desèrt.
COSETTE-TA-WEB	Senhor Magdalena, didec Fauchelevent, sense deishar de caminar e lheuant era vista entàs cases, qu’auetz mielhor vista que jo.
COSETTE-TA-WEB	Mostratz-me eth numèro 87.
COSETTE-TA-WEB	Aciu que i é, precisament.
COSETTE-TA-WEB	Non i a arrés en carrèr, responec Fauchelevent.
COSETTE-TA-WEB	Fauchelevent entrèc en numèro 87.
COSETTE-TA-WEB	Pugèc en prumèr estatge, guidat per instint qu’amie tostemp ath praube entath losat, e truquèc ena escurina ena pòrta d’un humarau.
COSETTE-TA-WEB	Ua votz responec:
COSETTE-TA-WEB	Tà dauant.
COSETTE-TA-WEB	Qu’ère era votz de Gribier.
COSETTE-TA-WEB	Fauchelevent possèc era pòrta.
COSETTE-TA-WEB	Eth quarto der enterraire ère, coma totes aguestes maleroses crambes, ua lucana sense moblar e plia de trastes.
COSETTE-TA-WEB	Un calaish (dilhèu un taüt), li servie de comòda; ua gèrra de boder hège de plata; un tapís de lhet; eth solèr hège era foncion de cagires e de taules.
COSETTE-TA-WEB	En un cornèr, sus un pelhòt, qu’ère un retalh vielh de tapís, i auie ua hemna prima, enrodada de mainatges, que formauen un grop confús.
COSETTE-TA-WEB	Tota era cramba indicaue un gran desorde: semblaue que s’auie passat un tèrratrem.
COSETTE-TA-WEB	Es tàpies èren dubèrtes, es pelhòts escampilhadi, eth cantre trincat, era mair auie plorat, es hilhs auien recebut bèth còp probablaments; tralhes tot, d’un escorcolh peth menut e extraordinari.
COSETTE-TA-WEB	Se vedie qu’er enterraire auie cercat en bades era sua cedula e auie hèt responsable d’aguesta pèrta a toti, ena casa, dès eth cantre enquiara hemna.
COSETTE-TA-WEB	Gribier semblaue desesperat.
COSETTE-TA-WEB	Entrèc, donc, e didec:
COSETTE-TA-WEB	Vos hèsqui a vier era pala e era aishada.
COSETTE-TA-WEB	Gribier lo guardèc estonat.
COSETTE-TA-WEB	Qu’ètz vos, provincian?
COSETTE-TA-WEB	Deman traparatz era cedula ena casa deth garda deth cementèri.
COSETTE-TA-WEB	E deishèc era pala e era aishada en solèr.
COSETTE-TA-WEB	Qué vò díder aquerò?, preguntèc Gribier.
COSETTE-TA-WEB	Vò díder qu’auetz deishat quèir era cedula dera pòcha; que la trapè en solèr en moment que partíretz; qu’è enterrat ath mòrt e caperat era hòssa; que è hèt eth vòste trabalh; qu’eth garda vos balharà era cedula e que non pagaratz quinze francs.
COSETTE-TA-WEB	Qu’ei tot, recruta.
COSETTE-TA-WEB	Gràcies, provincian, exclamèc Gribier alugat d’alegria.
COSETTE-TA-WEB	VIII.
COSETTE-TA-WEB	Interrogatòri d’erosi resultats.
COSETTE-TA-WEB	Ua ora dempús, ena escurina dera net, dus òmes e ua mainada se presentèren en numèro 62 deth carrèr Picpus.
COSETTE-TA-WEB	Eth mès vielh des dus agarrèc eth picaport e truquèc.
COSETTE-TA-WEB	Qu’èren Fauchelevent, Jean Valjean e Cosette.
COSETTE-TA-WEB	Es dus òmes auien anat a cercar a Cosette ena casa dera frutèra deth carrèr Camin Verd, a on l’auie deishat Fauchelevent era vesilha.
COSETTE-TA-WEB	Cosette s’auie estat aguestes vint-e-quate ores sense compréner arren e tremolant silenciosaments.
COSETTE-TA-WEB	Tremolaue tant que non auie plorat.
COSETTE-TA-WEB	Non auie minjat ne dormit.
COSETTE-TA-WEB	Era prauba frutèra l’auie hèt mil preguntes sense arténhe mès responsa qu’ua guardada trista, tostemp madeisha.
COSETTE-TA-WEB	Cosette non auie deishat veir arren de çò qu’auie entenut e vist enes darrèri dies.
COSETTE-TA-WEB	Endonviaue que trauessaue ua crisi e coneishie que li calie èster “prudenta”.
COSETTE-TA-WEB	Qui ei que non a experimentat eth terrible poder d’aguestes tres paraules prononciades en un cèrt ton ena aurelha d’un mainatge espaurit.
COSETTE-TA-WEB	Non digues arren!
COSETTE-TA-WEB	Era pòur qu’ei muda.
COSETTE-TA-WEB	Ath delà d’aquerò, arrés sauve un secret coma un mainatge.
COSETTE-TA-WEB	Sonque quan dempús d’aguestes vint-e-quate ores auie tornat a veir a Jean Valjean auie lançat tau crit d’alegria que quinsevolh òme cogitós aurie endonviat en eth era gessuda d’un abisme.
COSETTE-TA-WEB	Fauchelevent ère deth convent e se’n sabie deth senhau.
COSETTE-TA-WEB	Atau se resolvec eth doble e dificil problèma: gésser e entrar.
COSETTE-TA-WEB	Eth portièr, qu’auie ja es sues instruccions, dauric era porteta que comunicaue eth pati e eth jardin, e que hè vint ans se vedie encara deth carrèr estant, ena paret deth hons deth pati, dauant dera pòrta-cochera.
COSETTE-TA-WEB	Eth portièr hec passar as tres per aguesta pòrta e d’aquiu passèren entath locutòri reservat, a on eth dia anterior auie cuelhut Fauchelevent es ordes dera prioressa.
COSETTE-TA-WEB	Era prioressa, damb eth rosari ena man, les demoraue ja.
COSETTE-TA-WEB	Ath sòn costat ère, de pès, damb eth vel plaçat, ua mair vocau.
COSETTE-TA-WEB	Ua discreta espelma illuminaue, o mielhor dit, hège veir qu’illuminaue eth locutòri.
COSETTE-TA-WEB	Era prioressa examinèc a Jean Valjean.
COSETTE-TA-WEB	Dempús li preguntèc:
COSETTE-TA-WEB	Ètz eth frair?
COSETTE-TA-WEB	Óc, reverenda mair, responec Fauchelevent.
COSETTE-TA-WEB	Com vos cridatz?
COSETTE-TA-WEB	Fauchelevent responec:
COSETTE-TA-WEB	Qu’auie auut, plan, un frair cridat Darrèr, que s’auie mòrt.
COSETTE-TA-WEB	D’ a on ètz?
COSETTE-TA-WEB	Fauchelevent responec:
COSETTE-TA-WEB	De Picquigny, près d’Amiens.
COSETTE-TA-WEB	Quina edat auetz?
COSETTE-TA-WEB	Fauchelevent responec:
COSETTE-TA-WEB	Cinquanta ans.
COSETTE-TA-WEB	Quin mestièr?
COSETTE-TA-WEB	Fauchelevent responec:
COSETTE-TA-WEB	Jardinèr.
COSETTE-TA-WEB	Ètz bon cristian?
COSETTE-TA-WEB	Fauchelevent responec:
COSETTE-TA-WEB	Toti ne son ena nòsta familha.
COSETTE-TA-WEB	Ei vòsta aguesta mainada?
COSETTE-TA-WEB	Fauchelevent responec: Òc, reverenda mair.
COSETTE-TA-WEB	Ètz sa pair?
COSETTE-TA-WEB	Fauchelevent responec:
COSETTE-TA-WEB	Eth sòn pairin.
COSETTE-TA-WEB	Era mair vocau didec alavetz ara prioressa, en votz baisha:
COSETTE-TA-WEB	Que respon ben.
COSETTE-TA-WEB	Jean Valjean non auie prononciat ua soleta paraula.
COSETTE-TA-WEB	Que serà lèja.
COSETTE-TA-WEB	Oncle Fauvent, cercaratz ua auta genolhèra damb campaneta.
COSETTE-TA-WEB	Efectiuaments, a londeman s’entenien es dues campanetes en jardin, e es religioses non podien tier eth desir de lheuar ua punta deth vel.
COSETTE-TA-WEB	Ath hons deth jardin, e jos es arbes, se vedie hotjar as dus òmes, Fauchelevent e er aute, un extraordinari eveniment.
COSETTE-TA-WEB	Se trinquèc eth silenci e vengueren a díder en votz baisha:”Ei un ajudant deth jardinèr”.
COSETTE-TA-WEB	Es mairs vocaus higien: “Ei un frair der oncle Fauvent”.
COSETTE-TA-WEB	Jean Valjean s’auie ja installat formauments, amiaue era sua genolhèra de cuèr e era sua campaneta; qu’ère ja ua causa oficiau: se cridaue Darrèr Fauchelevent.
COSETTE-TA-WEB	Tot aquerò qu’ei fòrça logic.
COSETTE-TA-WEB	Encara que non i age miralhs en convent, es hemnes an era consciéncia dera sua fesomia; e es joenes que se cren beròies non se dèishen hèr monges aisidaments.
COSETTE-TA-WEB	Era vocacion voluntària que s’està en relacion invèrsa ara beresa, e plan per aquerò se demore mès des lèges que des beròies.
COSETTE-TA-WEB	D’aciu vie ua viua afeccion as lejors.
COSETTE-TA-WEB	Era aventura qu’auem referit agranic ath brave vielh Fauchelevent, qu’artenhec ua capitada tripla: era de Valjean, que sauvèc e li balhèc asil; era der enterraire Gribier, que se didie: “m’a desliurat de pagar era multa”; era deth convent, que gràcies ada eth, sauvant eth còs dera mair Crucifixion, auie pogut evitar eth pagament deth tribut ath Cesar, e complir era volentat dera defuntada.
COSETTE-TA-WEB	I auec un taüt damb cadavre en petit Picpus, e un taüt sense cadavre en cementèri de Vaugirard; er orden public se trebolèc, plan, prigondaments, mès arrés se n’encuedèc.
COSETTE-TA-WEB	Per çò que hè ath convent, era sua gratitud entà Fauchelevent siguec fòrça grana, de sòrta que venguec a èster eth milhor des sirvents e eth milhor des jardinèrs.
COSETTE-TA-WEB	Ena prumèra visita der arquevesque, era prioressa l’ac condèc tot a sa Illustrissima, en tot cohessar-se un shinhau colpabla, mès glorificant-se tanben.
COSETTE-TA-WEB	Er arquevesque, en gésser deth convent, parlèc d’aquerò damb vantaria e en secret ath senhor Latil, confessor deth frair deth rei e dempús ath cardenau arquevesque de Reims.
COSETTE-TA-WEB	Qu’auem vist ua carta dirigida peth Papa regnant alavetz, Leon XII, a un parent sòn dera nunciatura de París, cridat, coma eth, Della Genga, qu’en era se didie çò que seguís: “Semble que i a en un convent de París un excellent jardinèr, qu’ei un sant varon, cridat Fauvent.” Mès cap notícia d’aguesta capitada arribèc ena cabana de Fauchelevent, que seguic empeutant, hotjant e caperant es sòns melons, sense auer-ne era mès mendre idia dera sua excelléncia e santetat.
COSETTE-TA-WEB	Non auie dera sua glòria mès notícies qu’es que podie auer dera sua eth bò de Durham o de Surrey, qu’eth sòn retrait se publiquèc en Illustrated London News damb aguesta inscripcion: Bò qu’a guanhat eth prèmi dera exposicion d’animaus de còrnes.
COSETTE-TA-WEB	IX.- Clausura.
COSETTE-TA-WEB	Cosette contunhèc sauvant silenci en convent.
COSETTE-TA-WEB	Se credie simplaments hilha de Jean Valjean; e coma que non se’n sabie d’arren, arren podie condar, e en tot cas non aurie desnishat arren.
COSETTE-TA-WEB	Auem dit ja qu’arren ensenhe eth silenci as mainatges autant coma eth malastre, e Cosette auie patit tant que tot ac cranhie, enquia era sua votz e era sua respiracion.
COSETTE-TA-WEB	Guaire còps ua paraula auie hèt quèir sus era un lauèg!
COSETTE-TA-WEB	Mès auie començat a padegar-se dès qu’ère damb Jean Valjean.
COSETTE-TA-WEB	S’acostumèc lèu lèu ath convent; solet trapaue mens a Caterina, mès que non gausaue didè’c.
COSETTE-TA-WEB	Ça que la, un viatge li didec a Jean Valjean:
COSETTE-TA-WEB	Pair se me n’auessa sabut me l’auria hèt a vier damb jo.
COSETTE-TA-WEB	Cosette, en entrar d’educanda, li calie cuélher eth vestit des collegiales dera casa.
COSETTE-TA-WEB	Jean Valjean artenhèc que l’entornèssen es vestits que deishèc, ei a díder, eth madeish vestit de dò que la vestic quan la treiguec des garres des Thenardier.
COSETTE-TA-WEB	Eth vestit non ère encara guaire usat.
COSETTE-TA-WEB	Jean Valjean sauvèc eth vestit, es cauces de lan e es sabates, damb fòrça canfre e d’autes aròmes qu’abonden enes convents, en ua petita mala que podec procurar-se; ac botèc sus ua cagira ath costat deth sòn lhet e amiaue tostemp era clau damb eth.
COSETTE-TA-WEB	Er oncle Fauchelevent, ath delà dera glòria que venguem de díder, e qu’eth ignorèc, siguec recompensat pera sua bona accion.
COSETTE-TA-WEB	Prumèr de tot, auec era satisfaccion dera sua consciéncia e, ath delà, auec mens trabalh, en tot dividir-lo damb JeanValjean.
COSETTE-TA-WEB	Fin finau, coma que li shautaue fòrça eth tabac, en estar-se ath cant deth senhor Magdalena ne prenie ua quantitat dobla qu’abans, e damb fòrça mès plaser, pr’amor qu’ère eth senhor Magdalena qui pagaue.
COSETTE-TA-WEB	Eth convent ère entà Jean Valjean coma ua isla enrodada d’abismes: aqueri quate murs qu’èren eth mon entada eth.
COSETTE-TA-WEB	Auie pro cèu entà èster tranquil e auie a Cosette entà èster erós.
COSETTE-TA-WEB	Comencèc, donc, entada eth ua vida plan agradiua.
COSETTE-TA-WEB	S’estaue damb er oncle Fauchelevent ena cabana deth jardin, cabana de mortèr de caudea qu’existie encara en 1845, e ère formada, coma auem dit, per quate pèces totafèt desmoblades que solet auien es parets.
COSETTE-TA-WEB	Er oncle Fauchelevent l’auie cedit era principau ath senhor Magdalena, encara que Jean Valjean s’auie remit ad aquerò.
COSETTE-TA-WEB	Era paret d’aguest quarto, ath delà deth clau destinat a penjar era genolhèra e eth tistèr que tenguie Fauchelevent, ère ornada damb un papèr moneda reialista de 1783, apegat ena paret peth dessús dera humeneja.
COSETTE-TA-WEB	Aguest assignat12 vendean13, auie estat botat aquiu peth jardinèr precedent, ancian chuan qu’auie mòrt en convent, e qu’auie succedit Fauchelevent.
COSETTE-TA-WEB	Jean Valjean trabalhaue cada dia en jardin e ère fòrça util.
COSETTE-TA-WEB	Qu’auie estat ena sua joenesa podador e non desconeishie era jardineria.
COSETTE-TA-WEB	Eth lector rebrembarà que coneishie tota sòrta de recèptes e de secrets de cultiu e ne treiguec profit d’eri.
COSETTE-TA-WEB	Lèu toti es arbes deth jardin èren sauvatges; les empeutèc e les hec dar excellents fruits.
COSETTE-TA-WEB	Cosette auie eth permís entà passar cada dia ua ora ath sòn costat.
COSETTE-TA-WEB	Coma qu’es fraies èren tostemp tristes e Jean Valjean ère tant amable, era mainada comparaue e l’adoraue.
COSETTE-TA-WEB	Ara ora en punt corrie entara cabana; e quan entraue ena casòta s’aumplie d’alegria.
COSETTE-TA-WEB	Jean Valjean se solatjaue e sentie créisher era sua jòia damb era de Cosette.
COSETTE-TA-WEB	Era alegria qu’inspiram qu’a eth doble encantament de qué luenh d’aflaquir-se damb eth reflèx, entorne entà nosati mès intensa.
COSETTE-TA-WEB	Enes ores de léser, Jean Valjean guardaue de luenh se com jogaue e arrie Cosette, e distinguie era sua arridalha dera arridalha des autes.
COSETTE-TA-WEB	Pr’amor que Cosette ja arrie.
COSETTE-TA-WEB	Era figura dera mainada enquia e tot s’auie cambiat de bèra manèra.
COSETTE-TA-WEB	Qu’auie perdut çò d’ombriu.
COSETTE-TA-WEB	Er arridolet ei eth solei, esparg es bromes dera fesomia.
COSETTE-TA-WEB	Quan acabaue eth léser e tornaue entath convent, Jean Valjean guardaue es hièstres dera classa, e de nets se lheuaue entà guardar es hièstres deth dormitòri.
COSETTE-TA-WEB	Mès Diu qu’a es sòns camins: eth convent contribusie, coma Cosette, a mantier e completar en Jean Valjean era òbra der avesque.
COSETTE-TA-WEB	Qu’ei vertat qu’era vertut per un costat arribe enquiar orgulh; solet ei desseparada d’eth per un petit pònt hèt peth diable.
COSETTE-TA-WEB	Jean Valjean qu’ère dilhèu près d’aguest pònt, quan era Providéncia l’amièc entath petit Picpus.
COSETTE-TA-WEB	Tant que non s’auie comparat senon damb er avesque, s’auie creigut indigne, e auie estat umil; mès dès que, hège bèth temps, se comparaue damb es òmes, auie començat a néisher en eth er orgulh.
COSETTE-TA-WEB	Qui se’n sap se dilhèu, e pòc a pòc, aurie acabat tornant entar òdi?
COSETTE-TA-WEB	Eth convent l’arturèc en aguest penent.
COSETTE-TA-WEB	Qu’ère aqueth eth dusau lòc de cautivitat que vedie.
COSETTE-TA-WEB	Ena sua joenesa, en çò qu’auie estat entada eth eth principi dera vida, e dempús nauèraments encara, auie vist un aute lòc òrre, terrible, qu’es sòns rigors auie considerat coma era iniquitat dera justícia, e coma eth crim dera lei.
COSETTE-TA-WEB	En aquera escadença, dempús dera preson vedie eth claustre; e pensant qu’auie estat ena preson, e qu’ère espectador deth claustre, les comparaue damb ansietat ena sua imaginacion.
COSETTE-TA-WEB	Se’n brembaue des sòns ancians companhs e dera sua grana misèria; se lheuauen a punta de dia e trabalhauen enquiara net; a penes les permetien dormir; s’ajaçauen en lhets de campanha e solet les tolerauen un matalàs de dus pecics de celh, en sales que non auien huec mès qu’enes mesi mès durs der an; vestien ua orribla giqueta ròia e se les permetie usar, de gràcia, un pantalon de tela enes grani calors, e ua ahlaçada de lan enes hereds excessiui; non beuien vin, ne minjauen carn, senon quan anauen entath “trabalh”.
COSETTE-TA-WEB	Dempús, eth sòn esperit se filaue entàs èssers qu’auie ara vista.
COSETTE-TA-WEB	Aguesti èssers viuien tanben damb es peus talhadi, es uelhs baishi, era votz baisha, non ena vergonha, mès òc en miei dera burla deth mon, non damb era esquia herida de foetades, mès òc maumetuda pes disciplines.
COSETTE-TA-WEB	Tanben aguesti èssers auien perdut eth sòn nòm entre es òmes; solet èren coneishudi per austèrs subernòms.
COSETTE-TA-WEB	Jamès minjauen carn, jamès beuien vin, fòrça dies s’estauen en dejun enquiara net.
COSETTE-TA-WEB	Amiauen, non ua giqueta ròia, senon un susari nere de lan, pesant en ostiu, leugèr en iuèrn, e non li podien trèir ne ahiger arren; que non auien ne tansevolh eth recurs dera tela e dera lan: sies mesi der an vestien camises de bural, que les costauen fèbres.
COSETTE-TA-WEB	Viuien, non en sales, cauhades solet es dies de rigorós iuern, senon en cèles a on jamès s’alugaue eth huec; dormien, non en matalassi de dus pecics de celh, senon sus era palha.
COSETTE-TA-WEB	Fin finau, ne tansevolhe se les permetie dormir; totes es nets, dempús d’un dia de trabalh les calie desvelhar-se en cansament deth prumèr saunei; quan començauen a dormir e a cauhar-se s’auien de lheuar e pregar en ua capelha gelada e ombriua, de jolhs sus era pèira.
COSETTE-TA-WEB	Quauqui dies, cadun d’aguesti èssers s’estaue, ath delà, dotze ores seguides ajulhat sus eth marme o prosternat damb era cara en solèr e es braci en crotz.
COSETTE-TA-WEB	Es auti qu’èren òmes; aguesti qu’èren hemnes.
COSETTE-TA-WEB	E qué auien hèt aqueri òmes?
COSETTE-TA-WEB	Auien panat, violat, saquejat, aucit, assassinat.
COSETTE-TA-WEB	Èren bandits, fausaris, envenenairi, incendiaris, assassins, parricides.
COSETTE-TA-WEB	E qué auien hèt aguestes hemnes?.
COSETTE-TA-WEB	Arren.
COSETTE-TA-WEB	D’un costat, eth brigandatge, era fraudaria, era enganha, era violéncia, era lubricidad, er omicidi, toti es sòrtes de sacrilègi, totes es varietats deth crim.
COSETTE-TA-WEB	Der aute costat, ua soleta causa: era innocéncia.
COSETTE-TA-WEB	D’un costat, confidéncies de crims que se hèn en votz baisha.
COSETTE-TA-WEB	Der aute, era confession de fautes hèta en vòtz nauta.
COSETTE-TA-WEB	E quini crimens!
COSETTE-TA-WEB	Quines fautes!
COSETTE-TA-WEB	D’un costat, miasmes; der aute, inefable perhum.
COSETTE-TA-WEB	Aquiu, es tenèbres; aciu, era ombra; mès ua ombra plia de claror e ua claror plia de treslusor.
COSETTE-TA-WEB	Es dus èren lòcs d’esclavitud; mès en prumèr ère possible era redempcion; auie un limit legau tostemp demorat, e ath delà era evasion.
COSETTE-TA-WEB	En dusau, era perpetuitat, e per tota esperança, ena extremitat luenhana der avier, aguesta lum de libertat qu’es òmes criden era mòrt.
COSETTE-TA-WEB	En prumèr, er òme ère solet encadeat per ua cadea; en dusau, pera fe.
COSETTE-TA-WEB	Qué gessie deth prumèr?
COSETTE-TA-WEB	Ua immensa malediccion, eth cruishiment de dents, er òdi, era perversitat desesperada, un crit de ràbia contra era societat umana, un sarcasme contra eth cèu.
COSETTE-TA-WEB	Qué gessie deth dusau?
COSETTE-TA-WEB	Era benediccion e er amor.
COSETTE-TA-WEB	En aguesti dus lòcs, tan semblables e tan diuèrsi, aguestes dues classes d’èssers realizauen ua madeisha causa: expiacion.
COSETTE-TA-WEB	Jean Valjean comprenie plan ben era expiacion des prumèrs; era expiacion personau, era expiacion per eth madeish: Mès que non comprenie era auta, era d’aqueres creatures sense taca e se preguntaue tremolant: "expiacion de qué?
COSETTE-TA-WEB	Aciu mos sauvam quinsevolh teoria personau: que non èm senon narradors; mos metem jos eth punt d’enguarda de Jean Valjean e reviram es sues impressions.
COSETTE-TA-WEB	Qu’auie ath sòn dauant eth cim sublim dera abnegacion, eth cim mès naut dera vertut, era innocéncia que perdone es fautes des òmes e les expie ath sòn lòc: era servitud practicada, era tortura acceptada, eth suplici reclamat pes amnes que non an pecat, entà desliurar d’eth, as amnes que l’an cometut: er amor dera umanitat, queiguent en amor de Diu; mès en tot èster desparièr e suplicant: fèbles èssers qu’amassen era misèria des condemnats ar arridolet des escuelhudi.
COSETTE-TA-WEB	E alavetz s’en brembaue qu’auie gausat planher-se!
COSETTE-TA-WEB	E, causa estranha que lo hège meditar prigondaments coma un avís en votz baisha dera madeisha Providéncia!, toti es esfòrci qu’auie hèt entà gésser der aute lòc dera expiacion, era escalada, era gessuda dera preson, eth perilh acceptat, enquia e tot era mòrt, era ascension dificila e brusca, les auie calut hèr madeish entà entrar en aguest dusau lòc.
COSETTE-TA-WEB	Ère dilhèu aguest eth simbòl deth sòn destin?
COSETTE-TA-WEB	E, ça que la, jamès se l’auie acodit aguesta comparança.
COSETTE-TA-WEB	Vedie rèishes, barrolhs, barres de hèr.
COSETTE-TA-WEB	Entà qué?
COSETTE-TA-WEB	Entà sauvar angels.
COSETTE-TA-WEB	Aqueth qu’ère un lòc d’expiacion e non de castig; mès, non per açò ère mens austèr, mens lugubre, mens inexorable qu’er aute.
COSETTE-TA-WEB	Aqueres vèrges caminauen mès oprimides qu’es presoèrs.
COSETTE-TA-WEB	Un vent hered e rude, eth vent qu’auie gelat era sua joenesa, trauessaue eth focus enreishat e encadiat des ihons; ua brisa mès aspra e mès dolorosa bohaue ena gàbia des palomes.
COSETTE-TA-WEB	Per qué?
COSETTE-TA-WEB	Quan pensaue en aguestes causes s’en.honsaue eth sòn esperit en mistèri dera sublimitat.
COSETTE-TA-WEB	En aguestes meditacions despareishie er orgulh.
COSETTE-TA-WEB	Hec tota sòrta de torns sus eth madeish e se’n sabec de qué ère dolent e plorèc fòrça viatges.
COSETTE-TA-WEB	Tot aquerò qu’auie sentut era sua amna en sies mesi l’amiaue de nauèth entàs santes maximes der avesque: Cosette per amor, eth convent pera umilitat.
COSETTE-TA-WEB	Quauqui còps, en barrar era net, en crepuscul, ara ora qu’eth jardin ère desèrt, se lo vedie de jolhs ath miei deth passèg qu’entoraue era capelha, dauant dera hièstra per a on auie guardat era prumèra net, virat de cap ath lòc que sabie qu’era fraia que hège era reparacion ère prosternada en oracion.
COSETTE-TA-WEB	Pregaue ajulhat dauant d’aguesta monja.
COSETTE-TA-WEB	Semblaue que non gausaue ajulhar-se dirèctaments dauant de Diu.
COSETTE-TA-WEB	Ath delà, rebrembaue que precisaments dues cases de Diu l’auien acuelhut enes moments critics dera sua vida; era prumèra, quan totes es pòrtes se li barrauen e lo refusaue era societat umana; era segona, quan era societat umana lo tornaue a perseguir e era preson lo tornaue a reclamar; sense era prumèra, aurie queigut en crim; sense era segona, en suplici.
COSETTE-TA-WEB	Eth sòn còr se des.hège en arregraïment e estimaue cada còp mès.
COSETTE-TA-WEB	Fòrça ans se passèren atau; Cosette anaue creishent.
Ea-mil-e-ua-net-IV	Schahrazada li didec ath rei Schahriar:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Qu’ère formidable en poder; auie vençut a toti es Cosroes possibles e dominat a toti es Cesars imaginables.
Ea-mil-e-ua-net-IV	Tant ardent ère, qu’eth huec abrasador non l’usclaue.
Ea-mil-e-ua-net-IV	Arrés lo podie egalar enes lutes, ne en camp des corses.
Ea-mil-e-ua-net-IV	Se s’emmaliciaue gessien ahlames ludentes des hièstres deth sòn nas.
Ea-mil-e-ua-net-IV	Qu’auie conquistat toti es parçans e estenut eth sòn domèni per toti es pòbles e ciutats.
Ea-mil-e-ua-net-IV	Damb era ajuda d’Allà auie sometut a totes es creatures e auie amiat ara sua armada victoriosa enquias tèrres mès luenhanes.
Ea-mil-e-ua-net-IV	Qu’ère jos era sua soberania er Orient e er Occident.
Ea-mil-e-ua-net-IV	E entre toti es païsi, era India, eth Sindh, era China, eth Hedjaz, era Abisinia, eth Sudan, era Siria, era Grècia e es províncies de Diarbekr, atau coma totes es isles deth mar e guairi arrius illustri i a ena tèrra, coma Seihun e Djihan, eth Nil e er Eufrates.
Ea-mil-e-ua-net-IV	Auie manat corrèus as limits mès amagats dera tèrra, entà hér-les a veir era sua vertat e eth sòn empèri.
Ea-mil-e-ua-net-IV	E toti es corrèus auien tornat entà anonciar-li qu’eth mon sancer ère sometut ada eth, e que toti es senhors arreconeishien respectuosament era sua supremacía.
Ea-mil-e-ua-net-IV	E a toti les auie hèt arribar es beneficis dera sua generositat, e en tot negar- les enes ondades deth sòn magnanim esplendor, auie hèt regnar entre eri era doça concòrdia e era patz fecondadora, donques que de vertat ère magnanim e d’elevada anma.
Ea-mil-e-ua-net-IV	Atau, donc, de pertot arribauen entath sòn tron presents, coma es tributs dera tèrra, ath long der ample mon.
Ea-mil-e-ua-net-IV	Pr’amor qu’ère just e estimat ar arràs.
Ea-mil-e-ua-net-IV	Ara plan, eth rei Omar Al-Neman auie un hilh cridat Scharkan.
Ea-mil-e-ua-net-IV	E Scharkan se cridaue atau perque se revelaue coma un prodigi entre es prodigis d’aqueth temps, e depassaue en valor as eròis mès coratjosi, esbauçadi per eth enes tornegi.
Ea-mil-e-ua-net-IV	Manejaue meravilhosament era lança, era espada e era flècha.
Ea-mil-e-ua-net-IV	Plan per aquerò l’estimaue eth sòn pair damb un amor sense parièr, e lo designaue coma successor sòn en tron deth règne.
Ea-mil-e-ua-net-IV	E ère causa segura que, a penes arribat ena edat adulta, aqueth estonant Scharkan, que solet auie vint ans, auie vist, damb era ajuda d’Allà, inclinar-se toti es caps dauant dera sua glòria.
Ea-mil-e-ua-net-IV	Tau ère eth sòn eroïsme e era sua temeritat, e tant illuminaue damb er esplendor des sues hètes.
Ea-mil-e-ua-net-IV	Donques que ja auie cuelhut en assaut moltes places fòrtes e auie redusit molti parçans.
Ea-mil-e-ua-net-IV	E en estener-se era sua fama per tota era superfícia der univèrs, creishie sense pòsa eth sòn poder e era sua beròia arrogància.
Ea-mil-e-ua-net-IV	Mès eth rei Omar Al-Neman non auie cap aute hilh.
Ea-mil-e-ua-net-IV	E ath delà d’aqueres quate hemnes legitimes que demorauen damb eth en palai, auie eth rei Omar tres centes concubines, tantes coma es dies der an copte.
Ea-mil-e-ua-net-IV	E cada ua d’aqueres hemnes ère de raça desparièra.
Ea-mil-e-ua-net-IV	Les auie dat a cada un apartament reservat e independent, e aguestes crambes èren agropades en dotze edificis, tants coma es mesi der an, bastides totes en recinte deth palai.
Ea-mil-e-ua-net-IV	E cada un d’aguesti edificis auberjaue trenta concubines, cada ua ena sua cramba, de sòrta qu’auie tres centes crambes reservades.
Ea-mil-e-ua-net-IV	E eth rei Omar, plan equitatiu, auie dedicat ua net der an a cada ua des sues concubines, de sòrta que s’ajaçaue ua soleta net damb cada concubina, que non tornaue a veir enquiar an a vier.
Ea-mil-e-ua-net-IV	E non deishèc d’actuar d’aguesta sòrta pendent tot eth temps e pendent tota era sua vida.
Ea-mil-e-ua-net-IV	Plan per aquerò ère famós pera sua sabença admirabla e era sua provada virilitat.
Ea-mil-e-ua-net-IV	Ara plan; un dia, damb eth permís der Ordenador de totes es causes, ua des concubines deth rei Omar quedèc prenhs, e era sua prenhesa siguec coneishuda rapidament en tot eth palai.
Ea-mil-e-ua-net-IV	Arribèc era naua enquiath rei, que s’alegrèc enquiath limit dera alegria, e exclamèc plan erós: “Volgue Allà que tota era mia descendéncia sigue solet de hilhs barons!” Dempús manèc inscríuer en un registre era data dera prenhesa, e comencèc a satisfèr ara sua concubina damb tota sòrta de consideracions e presents.
Ea-mil-e-ua-net-IV	Mentretant, Scharkan, eth hilh deth rei…
Ea-mil-e-ua-net-IV	En aqueth moment dera sua narracion, Schahrazada vedec apressar-e eth maitin, e discrètament, deishèc eth relat entath dia a vier.
Ea-mil-e-ua-net-IV	Era didec:
Ea-mil-e-ua-net-IV	Mentretant, Scharkan, eth hilh deth rei, s’en sabec dera prenhesa dera concubina, e sentec ua gran pena, mès que mès en pensar qu’eth nauèth vengut li poirie disputar era possession deth tron.
Ea-mil-e-ua-net-IV	E decidic suprimir ath hilh dera concubina, s’aguest siguesse baron.
Ea-mil-e-ua-net-IV	Aquerò per çò de Scharkan.
Ea-mil-e-ua-net-IV	Per çò que hè ara concubina, mos cau díder qu’ère ua joena grèga cridada Safia2.
Ea-mil-e-ua-net-IV	Qu’auie estat manada coma present ath rei Omar peth rei des grècs Kaissaria, amassa damb ua grana quantitat de presents magnifics.
Ea-mil-e-ua-net-IV	Entre totes es esclaues deth palai, ère cèrtament era mès beròia, damb un ròstre incomparable, ua eleganta cintura e fòrta de muscles e d’espatles.
Ea-mil-e-ua-net-IV	Ath delà, ère dotada d’ua intelligéncia pòc comuna e de qualitats extraordinàries.
Ea-mil-e-ua-net-IV	Pendent es nets, qu’ara passaue eth rei Omar damb era, li sabie díder paraules plan doces, que l’encantauen es sensi e la vantauen fòrça; paraules penetrantes, fòrça doces e expressiues.
Ea-mil-e-ua-net-IV	E non deishèc de hè’c atau, enquia qu’arribèc eth finau dera prenhesa.
Ea-mil-e-ua-net-IV	E Allà l’escotèc, plan que òc, e de seguit.
Ea-mil-e-ua-net-IV	Dera sua part, eth rei Omar l’encarguèc a un eunuc que venguesse a anonciar-li sense demora eth neishement dera creatura e eth sòn sèxe.
Ea-mil-e-ua-net-IV	E dera sua part, Scharkan tanpòc deishèc de hèr eth madeish encargue a un aute eunuc.
Ea-mil-e-ua-net-IV	A penes amainadèc Safia, quan es comaires cuelheren ara creatura e l’examinèren, e en veir qu’ère ua mainada, s’esdeguèren a anoncià’c a toti es concurrents e eunucs, cridant: “Qu’ei ua mainada!
Ea-mil-e-ua-net-IV	E er eunuc deth rei correc a tot pèrder entà anonciar-l’ac ath sòn patron.
Ea-mil-e-ua-net-IV	E er eunuc de Scharkan correc tanben a anonciar era naua.
Ea-mil-e-ua-net-IV	E Scharkan s’alegrèc ar arràs.
Ea-mil-e-ua-net-IV	Mès a penes aueren gessut es eunucs, Safia les didec as comaires: “Demoratz!
Ea-mil-e-ua-net-IV	Senti qu’es mies entralhes tien ua auta causa!” E comencèc a exalar naui gemècs, e a sénter naui dolors de jasilha, e dempús, damb era ajuda d’Allà, acabèc amainadant un dusau hilh.
Ea-mil-e-ua-net-IV	E es comaires s’inclinèren rapidament e examinèren ara creatura; e ère un baron que se retiraue ath plen dera lua, damb un front qu’enludernaue de blancor e ues caròles coma ròses florides.
Ea-mil-e-ua-net-IV	Atau, donc, s’alegrèren fòrça es esclaues, es daimasèles e toti es qu’èren aquiu, e tanlèu amainadèc Safia, totes es hemnes aumpliren eth palai damb crits d’alegria, crits penetrants qu’arribauen enquiara nòta mès agudenta.
Ea-mil-e-ua-net-IV	E de tau sòrta, que totes es autes concubines l’enteneren e lo compreneren.
Ea-mil-e-ua-net-IV	E totes s’aflaquiren d’enveja e malèster.
Ea-mil-e-ua-net-IV	Per çò que hè ath rei Omar, a penes se’n sabec dera notícia, balhèc es gràcies a Allà, e acodic ena cramba de Safia, s’apressèc ada era, li cuelhec eth cap damb es mans e li punèc eth front.
Ea-mil-e-ua-net-IV	Dempús s’inclinèc entath nauèth neishut e lo punèc, e de seguit totes es esclaues pataquegèren es tamborins, e es tocadores d’esturments pulsèren es còrdes armonioses, e es cantaires entonèren cançons pròpries deth cas.
Ea-mil-e-ua-net-IV	Hèt aquerò, manèc eth rei que se cridèsse eth nauèth neishut Daul’makan (lum deth lòc) e era mainada Nozhatú-zaman (delícies deth temps).
Ea-mil-e-ua-net-IV	E toti s’inclinèren entà díder: “Escoti e aubedisqui” Ara seguida alistèc as hilhuquères e as sirventes entàs dus mainatges, atau coma es esclaues e es damaisèles.
Ea-mil-e-ua-net-IV	E fin finau, manèc repartir entre tota era gent de palai, vins, beuendes, perhums e tantes autes causes qu’era lengua serie incapable de mentar.
Ea-mil-e-ua-net-IV	Quan es abitants de Bagdad s’en saberen deth doble neishement, ornèren e illuminèren era ciutat e heren granes demostracions d’alegria.
Ea-mil-e-ua-net-IV	Dau’makan e dera sua hilha Nozhatú-zaman.
Ea-mil-e-ua-net-IV	E eth rei les balhèc es gràcies, e les autregèc vestits d’aunor, e les aumplic de favors e de presents, e obsequièc a toti es presents damb grana generositat, autant as notables coma ara plèba.
Ea-mil-e-ua-net-IV	E atau seguic enquia que se passèren quate ans.
Ea-mil-e-ua-net-IV	E pendent tot aguest temps non deishèc passar ne un solet dia sense auer naues de Safia e des mainatges.
Ea-mil-e-ua-net-IV	E non cessèc d’enviar-li a Safia gran quantitat d’aur e de plata, jòies, orfebraria, vestits, sedes e d’autes meravilhes.
Ea-mil-e-ua-net-IV	E tenguec compde de fidar era educacion des mainatges e era sua custòdia as mès addictes e adreits des sòns sirvents.
Ea-mil-e-ua-net-IV	E aquerò siguec tot!
Ea-mil-e-ua-net-IV	Per çò de Scharkan, quan ère plan luenh guerrejant e combatent, cuelhent ciutats, caperant-se de glòria enes batalhes e vencent as eròis mès valerosi, non se n’auie sabut que d’eth neishement dera sua fraia Nozhatú-zaman.
Ea-mil-e-ua-net-IV	Mès eth neishement deth sòn frair Daul’makan, que se passèc dempùs dera gessuda der eunuc, arrés auie pensat en comunicar-l’ac.
Ea-mil-e-ua-net-IV	Un dia entre es dies, en tot èster seigut en sòn tron eth rei Omar Al-Neman, entrèren es camarlencs de palai, punèren era tèrra entre es sues mans, e li dideren: “Ò rei, vaquí que vien, enviadi peth rei Afridonis, sobeiran des rumís e de Constantinopla era Grana, e solliciten èster recebudi en audiéncia entà presentar-te es sòns omenatges.
Ea-mil-e-ua-net-IV	De sòrta que s’ac permetes les deisharam entrar, e se non, era tua negatiua harà carar es sues repliques.” E eth rei les dèc eth permís.
Ea-mil-e-ua-net-IV	Quan entrèren es enviadi, eth rei les recebec damb bontat, les manèc apressar-se, les demanèc notícies sus era sua santat, e les interroguèc per çò deth motiu dera sua visita.
Ea-mil-e-ua-net-IV	Alavetz punèren era tèrra entre es sues mans e dideren:
Ea-mil-e-ua-net-IV	Te cau saber qu’eth que mos a enviat entà tu ei eth rei Afridonis, senhor deth país de Grècia e de Jonia e de totes es armades des parçans cristians, e qu’era sua residéncia ei eth tron de Constantinopla.
Ea-mil-e-ua-net-IV	Mos a dat er encargue de qué t’avisem que ven de començar ua guèrra terribla contra un tiran herotge, eth rei Hardobis, patron de Kaissaria.
Ea-mil-e-ua-net-IV	Era causa d’aguesta guèrra ei aguesta: un cap des tribús arabs auie trapat, en un país nauèth conquistat, un tresòr des edats ancianes, deth temps d’El-Iskandar eth des Dus Còrnes3.
Ea-mil-e-ua-net-IV	Aguest tresòr auie riqueses incalculables, qu’era sua evaluacion mos serie impossibla; pr’amor que, entre d’autes meravilhes, auie tres gemes tan gròsses coma ueus d’estruci, peireries sense fauta e sense defècte, e que rivalizen en beresa e en valor damb totes es peireries dera tèrra e deth mar.
Ea-mil-e-ua-net-IV	Aguestes tres gemes precioses son traucades peth centre entà que se poguen en.hilar e penjar en còth.
Ea-mil-e-ua-net-IV	Qu’an inscripcions misterioses gravades en caractèrs jonics, mès sabem qu’amien damb eres nombroses vertuts, e un des sòns mendre efèctes ei preservar, a quinsevolh persona que se’n bote ua d’eres en còth, de totes es malauties, e mès que mès de fèbres e irritacions.
Ea-mil-e-ua-net-IV	Es nauèth neishudi que son es mès sensibles ad aguestes vertuts.
Ea-mil-e-ua-net-IV	Per tant, quan eth cap arab se n’encuedèc d’aguesti efèctes meravilhosi e sospechèc es autes vertuts misterioses, pensèc qu’aquera ère era milhor escadença entà cuélher era bona volontat deth nòste rei Afridonis, e s’esdeguèc de seguit a enviar-li coma present es tres gemes precioses, atau coma ua grana part deth tresòr.
Ea-mil-e-ua-net-IV	Ordenèc, donc, premanir dus vaishèths, un cargat de riqueses, damb es tres gemes precioses destinades coma present ath nòste rei, e un aute tripulat per òmes qu’anauen coma escòrta d’aqueth preciós tresòr, entà defener-lo des atacs de panaires o d’enemics.
Ea-mil-e-ua-net-IV	Ça que la, n’ère segur de qué arrés gausarie atacar-lo, ne ada eth dirèctament ne as causes enviades per eth e destinades ath nòste rei Afridonis, donques qu’eth camin qu’auien de seguir es vaishèths ère per mar, qu’ath sòn extrèm se trape Constantinopla.
Ea-mil-e-ua-net-IV	Plan per aquerò, a penes sigueren prèsti es dus vaishèths, sarpèren e quilhèren es veles entath nòste país.
Ea-mil-e-ua-net-IV	Mès un dia qu’auien atracat en ua baia, non luenh dera nòsta tèrra, les assautèren còp sec uns soldats grècs deth nòste subordinat eth rei Hardobis de Kaissaria, e les panèren tot çò que s’auie apilerat aquiu de riqueses, tresòrs e causes meravilhoses, e entre eres es tres gemes precioses.
Ea-mil-e-ua-net-IV	E dempús auciren a toti es òmes e s’apoderèren des vaishèths.
Ea-mil-e-ua-net-IV	Quan aquerò venguec en coneishement deth nòste rei, envièc de seguit contra eth rei Hardobis un còs d’armada que siguec anequelit.
Ea-mil-e-ua-net-IV	De seguit n’envièc un aute, que tanben siguec anequelit.
Ea-mil-e-ua-net-IV	Alavetz eth nòste rei Afridonis s’anugèc fòrça, e jurèc que se meterie personaument ath cap de totes es sues armades e non tornarie enquia qu’auesse esbauçat era ciutat de Kaissaria, assolant tot eth règne de Hardobis e arroïnant complètament toti es pòbles que d’eth depenessen.
Ea-mil-e-ua-net-IV	E ara, ò sultan plen de glòria!
Ea-mil-e-ua-net-IV	E se mos ajudes damb totes es tues fòrces e soldats, plan que òc aumentaràs era tua glòria e t’illustraràs damb naues hètes.
Ea-mil-e-ua-net-IV	Dites aguestes paraules, es enviadi carèren e s’aluenhèren e punèren eth tèrra entre es mans deth rei Omar Al-Neman.
Ea-mil-e-ua-net-IV	E vaquí en qué consistien aqueri presents deth rei Afridonis, senhor de Constantinopla…
Ea-mil-e-ua-net-IV	En aguest moment dera sua narracion, Schahrazada vedec campar eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Vaquí en qué consistien aqueri presents deth rei Afridonis, senhor de Constantinopla:
Ea-mil-e-ua-net-IV	I auie cinquanta gojates vèrges, beròies entre es mès beròies des hilhes de Grècia.
Ea-mil-e-ua-net-IV	I auie cinquanta gojats, es milhor formats deth país des rumís, e cada un d’aqueri meravilhosi joeni amiaue ua ampla tunica d’amples manges, tot de seda damb diboishi d’aur e figures de colors, e un cinturon d’aur damb ciseladures de plata, qu’ada eth anaue junhuda ua dobla hauda de brocat e velot, e enes aurelhes uns plendengues d’aur damb ua pèrla redona e blanca que valie mès de mil dinnars titoladi d’aur.
Ea-mil-e-ua-net-IV	E, ath sòn torn, es gojates amiauen tanben incalculables magnificéncies.
Ea-mil-e-ua-net-IV	Atau, donc, eth rei Omar les acceptèc plan compladut, e ordenèc que se tractèsse as embaishadors damb totes es consideracions degudes.
Ea-mil-e-ua-net-IV	E manèc reünir as visirs entà saber-se’n dera sua opinion per çò dera ajuda demanada peth rei Afridonis de Constantinopla.
Ea-mil-e-ua-net-IV	Alavetz, d’entre es visirs se lheuèc un ancian venerable, respectat per toti e estimat tanben per toti.
Ea-mil-e-ua-net-IV	Qu’ère eth gran visir, cridat Dandan.
Ea-mil-e-ua-net-IV	E eth gran visir, cridat Dandan, didec:
Ea-mil-e-ua-net-IV	Aqueth, que contra eth demane ajuda, ei tanben un infidèu e un descredent.
Ea-mil-e-ua-net-IV	Atau, donc, es sòns ahèrs solet ada eri les tanhen, e non pòden interessar ne ahiscar as credents.
Ea-mil-e-ua-net-IV	Mès, totun aquerò, t’ahisqui a autrejar era tua aliança ath rei Afridonis e a enviar-li ua armada, qu’ath sòn dauant botaràs ath tòn hilh Scharkan, que precisament ven de vier des sues expedicions glorioses.
Ea-mil-e-ua-net-IV	E aguesta idia que te prepausi ei bona per dus motius: eth prumèr, qu’eth rei des rumís, en tot enviar-te as sòns embaishadors damb es presents qu’acceptères, te demane ajuda e proteccion; e era dusau, que coma non auem arren a crànher d’aguest rei de Kaissaria, ajudant ath rei Afridonis contra eth sòn enemic obtieràs excellents resultadi e te consideraràn coma eth vertadèr vencedor.
Ea-mil-e-ua-net-IV	E aguesta hèta serà coneishuda de toti es païsi, e arribarà enquia Occident.
Ea-mil-e-ua-net-IV	Quan eth sultan Omar Al-Neman auec entenut es paraules deth gran visir Dandan, exprimic ua grana jòia, les trapèc plan dignes d’aprobacion, e li balhèc ua tunica d’aunor, en tot dider-li: “Qu’as neishut entà èster inspirador e conselhèr de reis!
Ea-mil-e-ua-net-IV	Plan per aquerò era tua preséncia ei absoludament de besonh ath cap dera armada.
Ea-mil-e-ua-net-IV	E eth rei ordenèc cridar de seguit ath sòn hilh Scharkan, e l’informèc de tot çò qu’auie dit as enviadi e auie prepausat eth gran visir Dandan, e l’encarguèc que hesse es sòns preparatius de partida.
Ea-mil-e-ua-net-IV	E tanben l’encarguèc que non desbrembèsse distribuir entre es soldats, damb era generositat de tostemp, es donacions acostumades.
Ea-mil-e-ua-net-IV	E Scharkan se sometec respectuosament as paraules deth sòn pair Omar Al-Neman.
Ea-mil-e-ua-net-IV	Dempús se lheuèc e venguec a alistar dètz mil cavalièrs entre es milhors.
Ea-mil-e-ua-net-IV	Repartic generosament aur e riqueses, e didec: “Ara vos balhi tres dies sancers de repaus e libertat!” E es dètz mil capinauts cavalièrs, sometudi ara sua volontat, punèren era tèrra entre es sues mans e gesseren, plei de presents, entà equipar-se entara marcha.
Ea-mil-e-ua-net-IV	Scharkan venguec dempús en salon a on èren es arques deth Tresòr e eth depaus d’armes e municions, e alistèc es armes mès beròies, es nieladas d’aur, damb inscripcions d’ivòri e ebèn.
Ea-mil-e-ua-net-IV	E atau cuelhec tot çò que volie eth sòn gust e era sua preferéncia.
Ea-mil-e-ua-net-IV	Partic dempús entàs escudaries, a on se vedie toti es shivaus mès beròis de Nedjed e d’Arabia, cada un d’eri amiaue era sua genealogia aganchada en còth en ua petita saca de trabalhs de seda e aur ornat damb ua turquesa.
Ea-mil-e-ua-net-IV	Aquiu alistèc es shivaus des races mès famoses, e entada eth alistèc un baiard escur, de pèth lustrosa, uelhs a flor de cara, amples cascos, coa supèrbiament nauta e aurelhes fines coma es des gasèles.
Ea-mil-e-ua-net-IV	E passadi es tres dies, s’amassèren es soldats dehòra dera poblacion.
Ea-mil-e-ua-net-IV	E eth rei Omar Al- Neman gessec entà dider-se adiu deth sòn hilh Scharkan e deth gran visir Dandan.
Ea-mil-e-ua-net-IV	E s’apressèc a Scharkan, que punèc era tèrra entre es sues mans, e li hec donacion de sèt arques plies de monedes, e l’encarguèc que se conselhèsse deth sabent visir Dandan.
Ea-mil-e-ua-net-IV	E Scharkan l’escotèc damb respècte, e atau l’ac prometec ath sòn pair.
Ea-mil-e-ua-net-IV	E Scharkan montèc en sòn shivau seglauijedran, e manèc desfilar as caps dera sua armada e as sòns dètz mil cavalièrs.
Ea-mil-e-ua-net-IV	Dempús punèc era man deth rei Omar Al-Neman, e acompanhat deth visir Dandan, lancèc eth sòn shivau ath galaup.
Ea-mil-e-ua-net-IV	E toti partiren entre es redoblaments des tambors de guèrra, ath son des pifres e clarins.
Ea-mil-e-ua-net-IV	Per dessús d’eri se desplegauen es estendards e ondejauen ath vent es bandères.
Ea-mil-e-ua-net-IV	Anauen dauant, coma guida, es embaishadors.
Ea-mil-e-ua-net-IV	Seguiren caminant pendent tot eth dia, e dempús tot eth dia a vier, e d’auti mès, e atau pendent vint dies.
Ea-mil-e-ua-net-IV	E solet s’arturèren de nets entà repausar.
Ea-mil-e-ua-net-IV	E arribèren en ua val caperada de bòsqui e d’arriuets.
Ea-mil-e-ua-net-IV	E coma qu’ère de nets, Scharkan dèc era orde d’acampar e hec saber qu’eth repaus se tardarie tres dies.
Ea-mil-e-ua-net-IV	E desmontèren es cavalièrs, armèren es tendes e s’escampilhèren pertot.
Ea-mil-e-ua-net-IV	E eth visir Dandan manèc plaçar era sua tenda en centre dera val, e ath sòn costat es tendes des enviadi peth rei Afridonis de Constantinopla.
Ea-mil-e-ua-net-IV	Per çò que hè a Scharkan, tanlèu coma s’escampilhèren es sòns soldats, manèc as sòns gardes que lo deishèssen solet e anèssen a on se trapaue eth visir.
Ea-mil-e-ua-net-IV	E non deishèc de galaupar enquia que s’auec passat era quatau part dera net.
Ea-mil-e-ua-net-IV	Alavetz eth dromilhon li queiguec pesadament sus es paupetes e se vedec impossibilitat de galaupar.
Ea-mil-e-ua-net-IV	E coma qu’auie eth costum de dormir sus eth shivau, deishèc qu’eth shivau anèsse ath pas, e atau s’esclipsèc.
Ea-mil-e-ua-net-IV	E eth shivau seguic caminant enquia mieja net, arribèc ath miei dera seuva, s’arturèc, e pataquegèc violentament eth solèr damb es sòns cascos.
Ea-mil-e-ua-net-IV	E Scharkan se desvelhèc ath miei dera seuva, qu’ère illuminada en aqueth moment pera claror dera lua.
Ea-mil-e-ua-net-IV	S’espauric en trapar-se en aqueth lòc desconeishut e solitari, mès didec en nauta votz es paraules que vivifiquen: “Que non i a poder ne fòrça qu’en Allà eth Plan Naut!” E de seguit se remetec era sua anma.
Ea-mil-e-ua-net-IV	E ja non cranhie as bèsties herotges deth bòsc.
Ea-mil-e-ua-net-IV	E era lua miraculosa illuminaue eth clar deth bòsc, tan beròi, que semblaue arrincat deth Paradís.
Ea-mil-e-ua-net-IV	E Scharkan entenec, apròp d’eth, ua votz deliciosa.
Ea-mil-e-ua-net-IV	E arridolets.
Ea-mil-e-ua-net-IV	Mès quins arridolets!
Ea-mil-e-ua-net-IV	Se les auessen entenut es umans, s’aurien alhocardit peth desir de beuer-se- les ena madeisha boca e morir.
Ea-mil-e-ua-net-IV	De seguit Scharkan sautèc deth shivau e se calèc entre es arbes ara cèrca dera votz.
Ea-mil-e-ua-net-IV	E caminèc enquiara vòra d’un arriu blanc, d’aigües transparentes e cantaires.
Ea-mil-e-ua-net-IV	E ath cant dera aigua responie era votz des audèths, eth planh des gasèles e eth concèrt parlat de toti es animaus.
Ea-mil-e-ua-net-IV	E amassa formauen un cant armoniós, plen d’esplendor.
Ea-mil-e-ua-net-IV	E en solèr s’estenie eth brodat de flors e de plantes, coma ditz eth poèta:
Ea-mil-e-ua-net-IV	Solet ei beròia era tèrra, ò holia mia!
Ea-mil-e-ua-net-IV	Solet ei beròia era aigua quan s’amasse damb es flors!
Ea-mil-e-ua-net-IV	Ua ath costat des autes!
Ea-mil-e-ua-net-IV	Glòria ath que creèc era tèrra, es flors e es aigües, e te metec en solèr, ò holia mia!
Ea-mil-e-ua-net-IV	E Scharkan vedec ena vòra opausada, illuminada pera lua, era façada d’un monastèri blanc coma ua tor nauta que trincaue es aires.
Ea-mil-e-ua-net-IV	Aguest monastèri banhaue era sua planta enes aigües der arriu.
Ea-mil-e-ua-net-IV	Dauant d’eth s’estenie ua pradèra qu’en era i auie seigudes dètz esclaues, en tot enrodar a ua joena.
Ea-mil-e-ua-net-IV	E eren coma lues.
Ea-mil-e-ua-net-IV	Anauen vestides damb vestits amples e leugèrs.
Ea-mil-e-ua-net-IV	Èren vèrges, e amassauen es meravilhes que parle eth poèta:
Ea-mil-e-ua-net-IV	Vaquí qu’era pradèra lutz!
Ea-mil-e-ua-net-IV	Pr’amor que i a en era blanques joenes de carn ingenua, joenes ingenues e blanques de meravilhós resplendor!
Ea-mil-e-ua-net-IV	E era pradèra tremole e s’estrementís!
Ea-mil-e-ua-net-IV	Beròies e subernaturaus joenes!
Ea-mil-e-ua-net-IV	Ua cintura prima e flexibla.
Ea-mil-e-ua-net-IV	Un ardor galhard e melodiós.
Ea-mil-e-ua-net-IV	E era pradèra tremole e s’estrementís!
Ea-mil-e-ua-net-IV	Estirada era cabeladura, qu’invadís eth còth coma un arradim sus eth cep!
Ea-mil-e-ua-net-IV	Ròies o brunes, arradims ròis, arradims bruns!
Ea-mil-e-ua-net-IV	Ò gracioses cabeladures!
Ea-mil-e-ua-net-IV	Joenes atrasentes e seductores!
Ea-mil-e-ua-net-IV	Quin encantament eth des vòsti uelhs!
Ea-mil-e-ua-net-IV	Era temptacion des vòsti uelhs, es flèches des vòsti uelhs, parlen dera mia mòrt!
Ea-mil-e-ua-net-IV	E era joena qu’enrodauen es dètz esclaues blanques, qu’ère eth plen dera lua.
Ea-mil-e-ua-net-IV	Es celhes se l’arquejauen esplendidament; eth sòn front ere coma era prumèra claror deth maitin; es sues paupetes ostentauen era corba des pestanhes de velot, e era sua cabeladura s’enrodaue enes possi damb retortilhs deliciosi.
Ea-mil-e-ua-net-IV	Ère tant admirabla qu’eth poèta la pinte damb aguesti vèrsi:
Ea-mil-e-ua-net-IV	Capinauta m’a guardat, mès quines guardades tan delicioses!
Ea-mil-e-ua-net-IV	Era sua cintura ei dreta e dura!
Ea-mil-e-ua-net-IV	Lances dretes e dures, corbatz-vos contuses dauant d’era!
Ea-mil-e-ua-net-IV	Que s’auance!
Ea-mil-e-ua-net-IV	Qu’ei aciu!
Ea-mil-e-ua-net-IV	Guardatz es sues maishères, es flors rosades des sues caròles!
Ea-mil-e-ua-net-IV	Me’n sai dera sua doçor e de tot eth sòn frescor!
Ea-mil-e-ua-net-IV	Guardatz eth retortilh nere deth sòn peu sus eth candor deth sòn front!
Ea-mil-e-ua-net-IV	Qu’ei era ala dera net que repause ena serenor deth maitin!
Ea-mil-e-ua-net-IV	E aquera votz l’auie entenut Scharkan.
Ea-mil-e-ua-net-IV	E les didie en arab as esclaues qu’èren damb era: “Peth Messies!
Ea-mil-e-ua-net-IV	Qu’ètz ues desvergonhades; açò qu’auetz hèt ei ua causa dolenta e òrra.
Ea-mil-e-ua-net-IV	Se quauqu’ua ac torne a hèr, l’estacarè damb eth cinturon, e li foetarè es cueishes.” Dempús se metec a arrir, e didec: “Vam a veir quina de vosates me pòt véncer ena luta!
Ea-mil-e-ua-net-IV	E ua des joenes se lheuèc e volec lutar damb era sua patrona, mès de seguit siguec lançada en solèr; dempús, era dusau; dempús era tresau e totes es autes.
Ea-mil-e-ua-net-IV	E quan capitèc de totes es esclaues, gessec de ressabuda deth bòsc ua vielha que, en tot dirigir-se ath grop, didec: “Te penses auer artenhut ua gran capitada en tot hèr quèir aguestes praubes gojates que non an cap fòrça?
Ea-mil-e-ua-net-IV	Se de vertat sabes lutar, atrevis-te a hè’c damb jo.
Ea-mil-e-ua-net-IV	Que sò vielha, mès encara posqui èster era tua mèstra!
Ea-mil-e-ua-net-IV	Mès era joena tenguec era sua ràbia, e li didec arrint ara vielha: “Ò respectabla Mair de totes es Calamitats!
Ea-mil-e-ua-net-IV	Peth Messies!
Ea-mil-e-ua-net-IV	Era vielha responec: “Arren d’aquerò!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Alavetz era joena vencedora repliquèc: “Ò, senhora mia, Mair de totes es Calamitats!
Ea-mil-e-ua-net-IV	Se de vertat te rèsten fòrces entà lutar, vaquí que lèu se’n saberàn es mèns braci.” E auancèc entara vielha, que s’estofaue de ràbia, e toti es peus deth sòn orrible còs s’auien quilhat, coma espies d’eriçon.
Ea-mil-e-ua-net-IV	E didec era vielha: “Peth Messies!
Ea-mil-e-ua-net-IV	Que non auem de lutar senon nudes!” E se treiguec tota era sua ròba, se desliguèc eth pantalon, lo lancèc luenh, e s’enrodèc era cintura damb un mocador, en tot estacar-se-lo sus eth melic.
Ea-mil-e-ua-net-IV	E atau campaue damb tota era sua òrra lejor, e se retiraue a ua sèrp damb taques blanques e neres.
Ea-mil-e-ua-net-IV	Alavetz era joena se treiguec era ròba, e tanben eth pantalon de seda immaculada.
Ea-mil-e-ua-net-IV	E ath sòn dejós, coma modelats en marme, campèren es cueishes damb tota era sua glòria, e sus eres un molonet doç e esplendorós, coma de lèit e cristau, redon e cultivat, un vrente aromatic damb rosadi trauquets, qu’exalaue ua delicadesa de musc, coma vergèr d’anemones, e un pièch damb dues milgranes bessones, fòrça holades, coronant-les deliciosi cimerons.
Ea-mil-e-ua-net-IV	E còp sec s’entrelacèren es dues lutadores.
Ea-mil-e-ua-net-IV	Que siguec tot!
Ea-mil-e-ua-net-IV	Scharkan se n’arrie dera lejor dera vielha, ath còp qu’admiraue es perfeccions dera joena, de membres armoniosi.
Ea-mil-e-ua-net-IV	E lheuèc eth cap entath cèu, e demanèc fervorosament a Allà era victòria dera joena sus era vielha.
Ea-mil-e-ua-net-IV	E vaquí qu’en prumèr assaut era joena lutadora capitèc de seguit.
Ea-mil-e-ua-net-IV	Agarrèc ara vielha peth còth, en tot tier-la damb era man quèrra, fotec era auta man ena ranura des cueishes, la quilhèc entà naut e la lancèc enes sòns pès en solèr.
Ea-mil-e-ua-net-IV	E era vielha queiguec pesadament d’esquia, en tot retortilhar-se.
Ea-mil-e-ua-net-IV	E eth còp li hec lheuar es cames en aire, demorant ath descubèrt, damb tota era sua ridicula lejor, es detalhs peludi dera sua pèth arropida.
Ea-mil-e-ua-net-IV	E deishèc anar dus terribles pets, un des quaus quilhèc ua broma de povàs, e er aute pugèc coma ua colomna de hum entath cèu.
Ea-mil-e-ua-net-IV	E de naut estant, era lua illuminaue era scèna!
Ea-mil-e-ua-net-IV	Mentretant, Scharkan se n’arrie silenciosament enquiath limit dera arridalha, de tau sòrta, que queiguec d’esquia.
Ea-mil-e-ua-net-IV	Mès se lheuèc e didec: “Reaument, aguesta vielha merite eth nòm de Mair de totes es Calamitats.
Ea-mil-e-ua-net-IV	Que ja veigui qu’ei ua cristiana, madeish qu’era joena victoriosa, e es autes dètz hemnes.” E s’apressèc ath lòc dera luta, e vedec ara joena lutadora que caperaue damb un vel de seda plan fina es nudeses dera vielha, e l’ajudaue a botar-se era ròba.
Ea-mil-e-ua-net-IV	E li didie: “Ò senhora mia, Mair de totes es Calamitats!
Ea-mil-e-ua-net-IV	S’è lutat damb tu, a estat solet perque tu m’ac demanères.
Ea-mil-e-ua-net-IV	Que non n’è eth tòrt de çò que s’a passat, pr’amor que se queigueres d’aguesta manèra, siguec per auer-te esguitlat d’entre es mies mans.
Ea-mil-e-ua-net-IV	E era vielha, plia de confusion, s’aluenhèc rapidament, sense badar boca, e despareishec en monastèri.
Ea-mil-e-ua-net-IV	E solet restèren ena pradèra es dètz joenes enrodant ara sua patrona.
Ea-mil-e-ua-net-IV	E Scharkan pensèc: “Sigue quin sigue eth Destin, tostemp ei beneficiós!
Ea-mil-e-ua-net-IV	Qu’ère escrit que m’auia d’esclipsar sus eth shivau, entà desvelhar-me aciu.
Ea-mil-e-ua-net-IV	E montèc en sòn shivau seglauijedran, e auancèc entad aqueth lòc damb era espada desgainada.
Ea-mil-e-ua-net-IV	E eth shivau corrie rapid coma ua flècha lançada per ua man poderosa.
Ea-mil-e-ua-net-IV	E era joena se lheuèc rapidament, correc entara vòra der arriu, qu’auie sies braces d’ample, e en un saut se metec en aute costat.
Ea-mil-e-ua-net-IV	E d’aquiu estant cridèc damb votz energica: “Qui ès tu entà gausar perturbar era nòsta retira?
Ea-mil-e-ua-net-IV	Com t’atrevisses a lançar-te contra nosates brandint era espada, coma un soldat entre es soldats?
Ea-mil-e-ua-net-IV	Ditz-me d’a on vies e entà on vas!
Ea-mil-e-ua-net-IV	E non volgues enganhar-me, donques qu’era mentida serie era tua perdicion.
Ea-mil-e-ua-net-IV	Te cau saber qu’ès en un lòc qu’en eth non te serà aisit de gésser ben.
Ea-mil-e-ua-net-IV	Que me serie pro cridar entà que venguessen de seguit quate mil guerrèrs cristians guidadi pes sòns caps.
Ea-mil-e-ua-net-IV	Ditz-me, donc, se qué vòs.
Ea-mil-e-ua-net-IV	S’ei que t’as horaviat peth bòsc, te senhalaram de nauèth eth camin.
Ea-mil-e-ua-net-IV	E Scharkan responec damb aguestes paraules ara seductora lutadora: “Que sò un musulman entre es musulmans.
Ea-mil-e-ua-net-IV	Non m’è horaviat, donques qu’acertè eth mèn camin!
Ea-mil-e-ua-net-IV	Que vengui ara cèrca de butin de carn joena que refresque aguesta net, ara lum dera lua, eth huec deth mèn desir!
Ea-mil-e-ua-net-IV	E vaquí a dètz joenes esclaues que me convien fòrça, e qu’ada eres satisfarè complètament!
Ea-mil-e-ua-net-IV	Alavetz era joena didec: “Insolent soldat!
Ea-mil-e-ua-net-IV	Te cau saber qu’aguesta pastura que parles non ei prèsta entà anar a parar enes tues mans!
Ea-mil-e-ua-net-IV	E Scharkan responec: “Ò senhora mia!
Ea-mil-e-ua-net-IV	Era didec: “Peth Messies!
Ea-mil-e-ua-net-IV	Qu’auria de cridar as guerrèrs entà que t’agarrèssen!
Ea-mil-e-ua-net-IV	Mès que sò pietosa damb es estrangèrs, mès que mès quan son atrasents e joeni coma tu.
Ea-mil-e-ua-net-IV	Parles de pastura entàs tòns desirs?
Ea-mil-e-ua-net-IV	Plan, donc!
Ea-mil-e-ua-net-IV	Que sò d’acòrd.
Ea-mil-e-ua-net-IV	Mès damb era condicion de qué baishes deth shivau e jures pera tua fe que non te serviràs des tues armes contra nosates e consentiràs en hèr damb jo un singular combat.
Ea-mil-e-ua-net-IV	Se me vences, jo e totes aguestes joenes seram tues, e enquia e tot me poiràs amiar en tòn shivau damb tu; mès s’ès vençut, tu seràs eth mèn esclau.
Ea-mil-e-ua-net-IV	Dempús didec: “Te prometi ò joena!
Ea-mil-e-ua-net-IV	Se quedèssa vençut, qu’è pro sòs entà pagar eth mèn rescat; mès se te vencessa, auria damb era tua possession un butin digne de rei!
Ea-mil-e-ua-net-IV	Juri, donc, actuar atau pes merits deth Profeta!
Ea-mil-e-ua-net-IV	E Scharkan hec eth jurament.
Ea-mil-e-ua-net-IV	Alavetz era joena passèc er arriu en un aute saut, e tornèc ena arriba, ath costat d’aqueth joen desconeishut.
Ea-mil-e-ua-net-IV	E en tot hèr-li un arridolet, li didec: “Me hè dò que t’en vages, ò senhor mèn!
Ea-mil-e-ua-net-IV	E com poiries resistir as mèns guerrèrs, quan ua soleta des mies hemnes te vencerie?” E dit aquerò, era joena lutadora volec aluenhar-se entath monastèri, sense hèr cap luta.
Ea-mil-e-ua-net-IV	E Scharkan arribèc ar arràs der estonament; mès sagèc d’arturar ara joena, e li didec: “Ò patrona mia!
Ea-mil-e-ua-net-IV	Dèisha anar, se vòs, eth hèt de lutar damb jo, mès se te platz, non t’aluenhes atau.
Ea-mil-e-ua-net-IV	Non abandones ar estrangèr plen de còr!” E era, arrint, responec: “Se qué vòs, joen estrangèr?
Ea-mil-e-ua-net-IV	E Scharkan didec: “Dempús de cauishigar eth solèr deth tòn país, ò senhora mia!
Ea-mil-e-ua-net-IV	Vaquí que sò convertit en un esclau entre es tòns esclaus!”.
Ea-mil-e-ua-net-IV	E era responec, apuant es sues paraules damb un arridolet incomparable: “Qu’ei vertat, ò joen estrangèr!
Ea-mil-e-ua-net-IV	Eth còr que remís era ospitalitat, ei un còr infame.
Ea-mil-e-ua-net-IV	Accepta, donc, era mia ospitalitat, e eth tòn lòc serà sus eth mèn cap e sus es mèns uelhs.
Ea-mil-e-ua-net-IV	Monta de nauèth en shivau, e seguis-me pera vòra der arriu.
Ea-mil-e-ua-net-IV	Alavetz Scharkan, plen d’alegria, montèc a shivau, e se metec a caminar ath costat dera joena, seguit de totes es autes, enquia arribar en un pònt levadís de husta d’albar, botat dauant dera pòrta principau deth monastèri, que pujaue e baishaue mejançant cadies e carrèles.
Ea-mil-e-ua-net-IV	Alavetz baishèc Scharkan.
Ea-mil-e-ua-net-IV	E Scharkan l’ac arregraïc ara joena: “Ò sobeirana dera beresa!
Ea-mil-e-ua-net-IV	Vòs hèr repè e acompanhar-me entà Bagdad, era mia ciutat, en país des musulmans a on veiràs causes meravilhoses e guerrèrs admirables?
Ea-mil-e-ua-net-IV	Alavetz saberàs se qui sò jo.
Ea-mil-e-ua-net-IV	E era beròia repliquèc: “Peth Messies!
Ea-mil-e-ua-net-IV	Te hèja mès senat, ò joen!
Ea-mil-e-ua-net-IV	Pretenes amiar-me entà Bagdad, a on queiria enes mans d’aguest terrible rei Omar Al- Neman, qu’a tres centes seishanta concubines en dotze palais, precisament sivans eth nombre des dies e des mesi.
Ea-mil-e-ua-net-IV	E abusarie herotjament dera mia joenessa, donques que li serviria entà satisfèr es sòns desirs pendent ua net, e dempús m’abandonarie.
Ea-mil-e-ua-net-IV	Que tau ei eth costum entre vosati es musulmans!
Ea-mil-e-ua-net-IV	Non parles, donc, atau, ne demores convencer- me.
Ea-mil-e-ua-net-IV	Encara que siguesses Scharkan en persona, eth hilh d’Omar, qu’es sues armades invadissen eth nòste territòri, non ne haria cabau!
Ea-mil-e-ua-net-IV	Te cau saber qu’en aguest moment dètz mil cavalièrs de Bagdad, guidadi per Scharkan e eth visir Dandan, trauèssen es nòstes frontères entà amassar-se damb era armada deth rei Afridonis de Constantinopla.
Ea-mil-e-ua-net-IV	E se volessa, vieria jo en sòn campament e auciria a Scharkan e ath visir Dandan, pr’amor que son es nòsti enemics.
Ea-mil-e-ua-net-IV	En aguest moment dera sua narracion, Schahrazada vedec aparéisher eth dia, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E Scharkan, en entener-la, se sentec extraordinàriament mortificat per çò dera enemistat qu’auie aquera joena entà eth, entath visir Dandan e entà toti es sòns.
Ea-mil-e-ua-net-IV	E s’auesse seguit ua mala inspiracion aurie agarrat ara joena; mès l’ac empediren es deuers dera ospitalitat, e mès que mès er encantament d’aquera beresa, e recitèc aguesta estròfa:
Ea-mil-e-ua-net-IV	Ò joena!
Ea-mil-e-ua-net-IV	Encara que cometesses toti es delictes, qu’ei aciu era tua beresa entà esfaçar- les e convertir-les en ua delícia mès!
Ea-mil-e-ua-net-IV	E era trauessèc doçament eth pònt levadís, e se filèc entath monastèri.
Ea-mil-e-ua-net-IV	E Scharkan, qu’anaue ath sòn darrèr, vedie botjar-se es sues anques somptuoses que se botjauen coma es ondades deth mar.
Ea-mil-e-ua-net-IV	E se planhec de qué eth visir Dandan non siguesse aquiu entà meravilhar-se tanben d’aqueth esplendor.
Ea-mil-e-ua-net-IV	E pensèc en aguesti vèrsi deth poèta:
Ea-mil-e-ua-net-IV	Contempla er encantament des sues anques platejades, e veiràs aparéisher dauant des tòns uelhs era lua plia!
Ea-mil-e-ua-net-IV	Guarda era rondor des sues anques benedides, e veiràs dues mieges lues amassades en cèu!
Ea-mil-e-ua-net-IV	E arribèren en un gran lumedan damb arcades de marme transparent.
Ea-mil-e-ua-net-IV	E entrèren per ua longa galaria que corrie ath long de dètz arcades damb colomnes de porfir.
Ea-mil-e-ua-net-IV	E ath miei de cada arcada penjaue ua lampa de cristau de ròca, ludent coma eth solei.
Ea-mil-e-ua-net-IV	Aquiu demorauen ara sua patrona es joenes damaisèles damb candelèrs que deishauen anar ua aromatica fragància.
Ea-mil-e-ua-net-IV	E amiauen cenhut eth front damb cintes de seda e peireries de toti es colors.
Ea-mil-e-ua-net-IV	Se meteren dauant, en tot amiar as joenes entara sala principau.
Ea-mil-e-ua-net-IV	E Scharkan vedec uns magnifics coishins alinhadi ath cant dera paret, ar entorn de tota era sala.
Ea-mil-e-ua-net-IV	E enes pòrtes e hièstres penjauen granes cortines, coma ua gran corona d’aur.
Ea-mil-e-ua-net-IV	Tot eth solèr ère tapìssat damb precioses rajòles d’alègres colors.
Ea-mil-e-ua-net-IV	Ath miei dera sala se daurie eth tasson d’ua hònt damb vint-e-quate gisclets d’aur; e era aigua queiguie musicaument, damb bualhs de metau e de plata.
Ea-mil-e-ua-net-IV	E ath hons dera sala i auie un lhet caperat de sedes, coma solet se ven enes palais des reis.
Ea-mil-e-ua-net-IV	E era joena li didec a Scharkan: “Puja en aguest lhet, ò senhor!
Ea-mil-e-ua-net-IV	E era dauna gessec dera sala, e deishèc a Scharkan entre es joenes esclaues qu’es sòns fronts èren coronadi de peireria.
Ea-mil-e-ua-net-IV	Mès coma qu’era joena se tardèsse en tornar, preguntèc Scharkan as esclaues a on auie anat, e aguestes li responeren: “Que se n’a anat a dormir.
Ea-mil-e-ua-net-IV	E nosates èm aciu entà servir- te, segontes mos ordenes.” E Scharkan non sabec se qué pensar.
Ea-mil-e-ua-net-IV	Mès es gojates li heren a vier tota sòrta de parva esquista, en tot aufrir-l’ac en granes plates ornades, e Scharkan mingèc enquia assadorar-se.
Ea-mil-e-ua-net-IV	Dempús li presentèren era gèrla e era palangana d’aur damb relèus de plata, e deishèc que corresse pes sues mans era aigua perhumada de ròses e flor d’irangèr.
Ea-mil-e-ua-net-IV	Mès de pic comencèc a preocupar-se pera sòrt des sòns soldats, qu’auie deishat solets.
Ea-mil-e-ua-net-IV	E se repoteguèc per çò d’auer desbrembat es conselhs deth sòn pair.
Ea-mil-e-ua-net-IV	Mès s’aumentaue era sua pena en non saber arren dera joena, ne deth lòc que se trapaue.
Ea-mil-e-ua-net-IV	E recitèc alavetz aguestes estròfes deth poèta:
Ea-mil-e-ua-net-IV	S’è perdut era mia fòrça e eth mèn valor, ei leugèra era mia colpa, pr’amor que m’an enganhat e tradit de tantes manères!
Ea-mil-e-ua-net-IV	Desliuratz-me, ò amics mèns!
Ea-mil-e-ua-net-IV	Vaquí qu’eth mèn còr, horaviat per çò der amor, s’a horaviat e s’a delit!
Ea-mil-e-ua-net-IV	S’a delit, e sabi pas entà qui lançar eth mèn crit d’angonia!
Ea-mil-e-ua-net-IV	Quan Scharkan acabèc de recitar aguestes estròfes, s’esclipsèc e non se desvelhèc enquiath maitin.
Ea-mil-e-ua-net-IV	E vedec entrar ena sala un molon de bereses, vint joenes coma lues qu’enrodauen ara sua patrona.
Ea-mil-e-ua-net-IV	E aguesta, ath miei des autes, semblaue era lua entre es esteles.
Ea-mil-e-ua-net-IV	Anaue vestida damb magnifiques sederies ornades damb diboishi e figures; era sua cintura encara semblaue mès fina e es sues anques mès somptuoses dejós deth cinturon que les tenguie captives.
Ea-mil-e-ua-net-IV	Aguest cinturon qu’ère d’aur filigranat, damb peireria.
Ea-mil-e-ua-net-IV	E damb aguesta cintura e aguestes anques, semblaue era joena ua taula de cristau diafan qu’ath sòn centre se plegaue doçament ua fina rama de plata.
Ea-mil-e-ua-net-IV	Es pitraus èren mès supèrbis e gessents.
Ea-mil-e-ua-net-IV	Subjectaue era sua cabeladura un hilat de pèrles damb tota sòrta de peireria.
Ea-mil-e-ua-net-IV	E enrodada des vint damaisèles a dreta e quèrra, que l’amiauen era coa deth sòn supèrb vestit, caminaue meravilhosa, en tot voludar-se.
Ea-mil-e-ua-net-IV	E en veder-la, sentec Scharkan escurida era sua rason; e se’n desbrembèc des sòns soldats, e deth visir, e enquia e tot des conselhs deth sòn pair.
Ea-mil-e-ua-net-IV	E se botèc de pès, atirat per aqueri encantaments, e recitèc aguestes estròfes:
Ea-mil-e-ua-net-IV	Poderosa d’anques, inclinada e vibranta!
Ea-mil-e-ua-net-IV	Es tòns membres son flexibles e leugèrs, era tua gòrja resquilhosa e daurada!
Ea-mil-e-ua-net-IV	Amagues, ò plan beròia!
Ea-mil-e-ua-net-IV	Jo qu’è uelhs agudents que trauèssen totes es opacitats.
Ea-mil-e-ua-net-IV	Alavetz era joena s’apressèc ada eth, e lo guardèc longament, longament.
Ea-mil-e-ua-net-IV	Dempús li didec: “Qu’ès Scharkan!
Ea-mil-e-ua-net-IV	Ne sò segura.
Ea-mil-e-ua-net-IV	Ò Scharkan, hilh d’Omar Al-Neman!
Ea-mil-e-ua-net-IV	Ò eròi magnanim!
Ea-mil-e-ua-net-IV	Vaquí qu’illumines aguesta casa e l’onores.
Ea-mil-e-ua-net-IV	Ditz-me, ò Scharkan!
Ea-mil-e-ua-net-IV	Parla-me!
Ea-mil-e-ua-net-IV	Quan Scharkan entenec aguestes paraules, comprenec que non servirie d’arren remir, e responec: “Ò tu, era plan doça!
Ea-mil-e-ua-net-IV	Que sò Scharkan Omar Al-Neman!
Ea-mil-e-ua-net-IV	Sò aqueth que patís pr’amor qu’eth Destin lo lancèc sense defensa enes tues mans.
Ea-mil-e-ua-net-IV	Hè de jo çò que volgues, ò desconeishuda des uelhs neri!” Alavetz era joena baishèc un shinhau es uelhs entath solèr, coma se meditèsse.
Ea-mil-e-ua-net-IV	Dempús, guardant a Scharkan, li didec: “Padega era tua anma e adocís es tues guardades!
Ea-mil-e-ua-net-IV	As desbrembat qu’ès eth mèn òste?
Ea-mil-e-ua-net-IV	As desbrembat que i a auut entre tu e nosati eth pan e era sau?
Ea-mil-e-ua-net-IV	As desbrembat tanben qu’auérem mès d’ua convèrsa amistosa?
Ea-mil-e-ua-net-IV	A compdar d’ara seràs jos era mia proteccion e auràs eth benefici dera mia leiautat.
Ea-mil-e-ua-net-IV	Non cranhes arren, peth Messies!
Ea-mil-e-ua-net-IV	Didec, e venguec a sèir-se gentilament ath sòn costat e se metec a parlar-li damb eth mès doç arridolet.
Ea-mil-e-ua-net-IV	Dempús cridèc a ua des sues esclaues e li parlèc en lengua grèga, e era esclaua gessec, entà tornar acompanhada de d’autes qu’amiauen granes plates de parva de tota sòrta, e d’autes damb gèrles de beuenda.
Ea-mil-e-ua-net-IV	Mès Scharkan non gausaue tastar aquera parva, e era joena, en encuedar-se’n, li didec:
Ea-mil-e-ua-net-IV	Sospeches bèra traïson.
Ea-mil-e-ua-net-IV	Desbrembes qu’ager t’auria pogut aucir?” E s’esdeguèc a alongar era man e cuélher un shinhau de cada sièta.
Ea-mil-e-ua-net-IV	E Scharkan s’avergonhèc des sues sospeches, e comencèc a minjar, e era damb eth, enquia que s’assadorèren.
Ea-mil-e-ua-net-IV	Dempús d’auer-se lauat es mans, botèren es flors e manèren que les hessen a vier era beuenda, en granes gèrles d’aur, plata e cristau; e n’auie de toti es colors e des milhores classes.
Ea-mil-e-ua-net-IV	E era joena aumplic ua copa d’aur, e siguec era prumèra a béuer; e dempús l’aumplic de nauèth e l’ac aufric a Scharkan, que beuec, e era li didec: “Ò musulman!
Ea-mil-e-ua-net-IV	En aguest moment dera sua marracion, Schahrazada vedec aparéisher eth dia, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Gessec pendent un instant, e tornèc acompanhada d’ues joenes qu’amiauen un laüt de Damasc, ua citara de Tartaria e ua viòla d’Egipte.
Ea-mil-e-ua-net-IV	E era joena cuelhec eth laüt, lo templèc damb adretia, e acompanhada per d’autes daimasèles que s’auien seigut en tapís, polsèc un moment es còrdes vibrantes.
Ea-mil-e-ua-net-IV	E damb ua votz plia de delícies, mès doça qu’era brisa e mès agradiua e pura qu’era aigua dera sèrra, cantèc aquerò que seguís:
Ea-mil-e-ua-net-IV	Es victimes des tòns uelhs, ò estimada mia!
Ea-mil-e-ua-net-IV	Es flèches que lancen es tòns uelhs e que vèssen era sang des còrs, ne sabes eth sòn nombre?
Ea-mil-e-ua-net-IV	Mès erosi es còrs que patissen per çò des tòns uelhs!
Ea-mil-e-ua-net-IV	E mil còps erosi es tòns esclaus d’amor!
Ea-mil-e-ua-net-IV	E acabat aguest cant, se carèc era joena.
Ea-mil-e-ua-net-IV	Alavetz ua des gojates qu’acompanhaue damb es esturments, entonèc en lengua grèga ua cançon que non comprenec Scharkan.
Ea-mil-e-ua-net-IV	E era sua joena senhora responie de quan en quan damb eth madeish ton.
Ea-mil-e-ua-net-IV	Mès, be n’ère de doç aqueth cant alternat e planhós!
Ea-mil-e-ua-net-IV	E era joena li didec a Scharkan: “Ò musulman entre es musulmans!
Ea-mil-e-ua-net-IV	Era arric, e didec: “E ara, Scharkan, se te didessa un cant arab, qué haries?” E eth responec: “Pèrder solide era rason qu’encara me rèste.” Alavetz era joena cambièc eth ton e era clauilha deth laüt, lo polsèc un moment, e cantèc aguestes paraules deth poèta:
Ea-mil-e-ua-net-IV	Eth sabor dera separacion ei un sabor plen d’amarum.
Ea-mil-e-ua-net-IV	I a bèth remedi entà patir-lo damb paciéncia?
Ea-mil-e-ua-net-IV	Que m’an dat entà alistar tres causes: er aluenhament, era separacion e er abandonament, tres causes plies d’espant.
Ea-mil-e-ua-net-IV	Com alistar, quan sò complètament vençut per amor d’ua beresa que m’a conquistat e que me somet a dures pròves?
Ea-mil-e-ua-net-IV	Quan Scharkan entenec aguesta cançon, coma qu’auie begut fòrça, quedèc sense sens, complètament embriac.
Ea-mil-e-ua-net-IV	E quan se remetec ja non ère aquiu era joena.
Ea-mil-e-ua-net-IV	E Scharkan les preguntèc as esclaues:
Ea-mil-e-ua-net-IV	E es esclaues dideren: “Que se n’a anat ena sua cramba entà dormir, donques que ja ei de nets.” E Scharkan, encara que molt contrariat, didec: “Qu’Allà l’age sus era sua proteccion!” Mès a londeman, Gran de Corau, era esclaua preferida, lo venguec a cercar quan se desvelhèc, pr’amor d’amiar-lo entara madeisha cramba qu’era senhora.
Ea-mil-e-ua-net-IV	E trauessèc ua pòrta tota d’evòri, incrustada de perles e peireria.
Ea-mil-e-ua-net-IV	E se trapèc en ua gran sala, tota caperada de sederia e de tapissi de Khirasan.
Ea-mil-e-ua-net-IV	E ère illuminada per granes hièstres que dauent entà un jardin luxuriant e trauessat per arriuets.
Ea-mil-e-ua-net-IV	Ath costat des parets dera sala, i auie ua hilèra d’estatues vestides coma persones e que botjauen es braci e es cames d’ua manèra estonanta, e ath sòn laguens i auie un mecanisme que les hège cantar e parlar coma vertadèrs hilhs d’Adam.
Ea-mil-e-ua-net-IV	Mès quan era patrona dera casa vedec a Scharkan, se lheuèc, s’apressèc ada eth, e lo cuelhec dera man.
Ea-mil-e-ua-net-IV	E lo hec sèir ath sòn costat, e li preguntèc damb interès se com auie passat era net, e li hec d’autes preguntes, qu’ada eres balhèc Scharkan responses avientes.
Ea-mil-e-ua-net-IV	Dempús se meteren a conversar, e era li preguntèc: “Te’n sabes des paraules des poètes sus es enamoradi e sus es esclaus der amor?” E eth responec: “Òc, ò senhora mia!
Ea-mil-e-ua-net-IV	E eth didec: “Vaquí çò qu’er eloquent e delicat Kuzair didie per çò dera perfèctament beròia Izzat, ara quau estimaue:
Ea-mil-e-ua-net-IV	Ò non!
Ea-mil-e-ua-net-IV	Jamès desnisharè es encantaments d’Izzat!
Ea-mil-e-ua-net-IV	Jamès parlarè deth mèn amor per Izzat!
Ea-mil-e-ua-net-IV	M’a obligat a tanti juraments e a tantes promeses!
Ea-mil-e-ua-net-IV	Se se sabessen toti es encantaments d’Izzat!
Ea-mil-e-ua-net-IV	Es ascètes que ploren entre eth povàs e que tant se protegissen contra es penes der amor, s’entenessen eth mormolh que jo coneishi, acodirien a ajulhar-se dauant d’Izzat entà adorar-la!
Ea-mil-e-ua-net-IV	Se sabessen guairi son es encantaments d’Izzat!
Ea-mil-e-ua-net-IV	E era joena exclamèc: “De vertat, era eloqüencia siguec un don d’aguest admirable Kuzair, que didie:
Ea-mil-e-ua-net-IV	Se dauant d’un jutge digne d’era e dera sua beresa se presentèsse Izzat en tot competir damb eth sòn rivau eth doç solei deth maitin, solide serie Izzat era preferida!
Ea-mil-e-ua-net-IV	E ça que la, quauques hemnes malicioses an gausat criticar era sua beresa.
Ea-mil-e-ua-net-IV	Allà les confone, e hèsque des sues caròles un tapìs entàs sòles d’Izzat!
Ea-mil-e-ua-net-IV	E era joena higec: “Guaire estimada siguec Izzat!
Ea-mil-e-ua-net-IV	Ò era mès gentila des enganhaires!
Ea-mil-e-ua-net-IV	Sonque desires era mia mòrt; entada era se filen toti es tòns plans!
Ea-mil-e-ua-net-IV	E Scharkan higec: “Pr’amor que te cau saber, ò senhora mia!
Ea-mil-e-ua-net-IV	E seguiren beuent enquia qu’arribèc era auròra.
Ea-mil-e-ua-net-IV	Ara seguida se lheuèc era joena e despareishec.
Ea-mil-e-ua-net-IV	Alavetz se lheuèc Scharkan, e gessec damb es esclaues, que tocauen es esturments.
Ea-mil-e-ua-net-IV	E arribèc en ua dusau sala, plan mès meravilhosa qu’era prumèra, a on i auie estatues e pintures que figurauen animaus, audèths, e fòrça d’autes causes que depassarien quinsevolh descripcion.
Ea-mil-e-ua-net-IV	E quedèc encantat de tot aquerò que vedie, e es sòns pòts cantèren aguestes estròfes:
Ea-mil-e-ua-net-IV	Cuelherè era estela que puge entre es fruts d’aur der Arquèr des Sèt Esteles!
Ea-mil-e-ua-net-IV	Qu’ei era pèrla nòbla qu’anóncie es aubes platejades.
Ea-mil-e-ua-net-IV	Era gota d’aur dera constellacion.
Ea-mil-e-ua-net-IV	Qu’ei eth uelh d’aigua que des.hè es trenes de plata.
Ea-mil-e-ua-net-IV	Era ròsa de carn des sues caròles!
Ea-mil-e-ua-net-IV	Un topaci allugat!
Ea-mil-e-ua-net-IV	Es sòns uelhs balhen eth color ara violeta, es sòns uelhs enrodadi de kohl blu!
Ea-mil-e-ua-net-IV	E era joena se lheuèc, venguec a cuélher era man de Scharkan, lo hec sèir-se ath sòn costat, e li didec: “Ò prince Scharkan!
Ea-mil-e-ua-net-IV	En bades me planhi!
Ea-mil-e-ua-net-IV	Que sò martirizat per amor!
Ea-mil-e-ua-net-IV	Non posqui amortar era set ena sua boca erosa, ne alendar era vida en tot beuer-la enes sòns pòts.
Ea-mil-e-ua-net-IV	Que non ei que me mesprede, ne que me manquen es sues atencions, ne que desbremba es escacs entàr distrèir-me; mès, dilhèu era mia anma a set de distraccions ne de jòcs?
Ea-mil-e-ua-net-IV	E ath delà, com poiria lutar contra era, quan eth huec dera sua guardada me fascine, era guardada des sòns uelhs que se cale en mèn hitge?
Ea-mil-e-ua-net-IV	E era joena se metec a arrir, mès apressèc es escacs e comencèc a jogar.
Ea-mil-e-ua-net-IV	E Scharkan, cada còp que li tocaue jogar, en sòrta d’atier ath jòc guardaue ara joena, e jogaue de quinsevolh manèra, botant ath shivau en lòc der elefant e er elefant en lòc deth shivau.
Ea-mil-e-ua-net-IV	E era, arrint, li didec: “Peth Messies!
Ea-mil-e-ua-net-IV	Be n’ei de prigond eth tòn jòc!” Mès eth responec: “Aguesta qu’ei era prumèra partida!
Ea-mil-e-ua-net-IV	Ja sabes que non represente arren.” E premaniren eth jòc de nauèth.
Ea-mil-e-ua-net-IV	Mès era lo vencec un aute viatge, e eth tresau, e eth quatau e eth cincau viatge.
Ea-mil-e-ua-net-IV	Dempús li didec: “Vaquí qu’en toti ès vençut!” E eth didec: “Ò sobeirana mia!
Ea-mil-e-ua-net-IV	Alavetz era joena manèc botar eth mantèl, e mingèren e se laueren es mans, e non deishèren de béuer de totes es beuendes.
Ea-mil-e-ua-net-IV	E era joena cuelhec ua arpa, e damb adretia preludièc ues nòtes doces e melodioses.
Ea-mil-e-ua-net-IV	E cantèc aguestes estròfes:
Ea-mil-e-ua-net-IV	Arrés s’escape deth sòn Destin, atau s’ei amagat coma se non, atau age eth ròstre seren o amargant.
Ea-mil-e-ua-net-IV	Desbremba’c tot, ò amic mèn!
Ea-mil-e-ua-net-IV	Que sò era beresa que cap hilh dera tèrra pòt guardar damb indiferéncia!
Ea-mil-e-ua-net-IV	Carèc e solet era arpa sonèc jos es fini dits d’evòri.
Ea-mil-e-ua-net-IV	E Scharkan, capvirat, se sentie perdut en infinits desirs.
Ea-mil-e-ua-net-IV	Alavetz, dempús d’un nauèth preludi, era joena cantèc:
Ea-mil-e-ua-net-IV	Era vertadèra amistat non pòt tier er amarum dera separacion!
Ea-mil-e-ua-net-IV	Enquia e tot eth solei s’esblancossís quan li cau deishar era tèrra!
Ea-mil-e-ua-net-IV	Mès, a penes cessèc aguest cant, enteneren un enòrme tarrabastalh e ua grana cridadissa.
Ea-mil-e-ua-net-IV	En enténer Scharkan aguestes paraules, pensèc de seguit en ua traïson, en tot filar-se es sues sospeches contra era joena.
Ea-mil-e-ua-net-IV	Mès quan se virèc entà on ère era, prèst ja a repotegar- la, la vedec lançar-se dehòra, plan esblancossida.
Ea-mil-e-ua-net-IV	E era joena arribèc dauant des guerrèrs, e les didec: “Se qué voletz?” Alavetz s’auancèc eth cap des guerrèrs, e li contestèc, dempús d’auer punat era tèrra entre es sues mans: “Ò reina plia de glòria!
Ea-mil-e-ua-net-IV	Ò era mia nòbla senhora Abriza, era pèrla mès nòbla entre es pèrles des aigües!
Ea-mil-e-ua-net-IV	E era reina Abriza responec: “De qui parles?” E eth didec: “Parli d’aqueth que criden mèstre d’eròis, eth destructor de ciutats, eth terrible Scharkan Omar Al-Neman, aqueth que non a deishat ua tor sense esbauçar, ne ua fortalesa sense hèr-la quèir.
Ea-mil-e-ua-net-IV	Ara plan, ò reina Abriza!
Ea-mil-e-ua-net-IV	Donques qu’era Mair de totes es Calamitats l’a dit ath rei qu’a vist a Scharkan en bòsc, quan venguie entad aguest monastèri.
Ea-mil-e-ua-net-IV	Atau, donc, ò reina!
Ea-mil-e-ua-net-IV	Alavetz, era joena reina Abriza, hilha deth rei Hardobis, senhora de Kaissaria, guardèc plan indignada ath cap des guerrèrs e li didec:
Ea-mil-e-ua-net-IV	E era li didec: “E com ei que t’as atrevit, ò insolent Massura!
Ea-mil-e-ua-net-IV	Non sabes qu’aguesta Mair de totes es Calamitats ei ua mentidèra?
Ea-mil-e-ua-net-IV	Peth Messies!
Ea-mil-e-ua-net-IV	Aciu que i a un òme, mès que non ei eth Scharkan que parles, senon un estrangèr qu’a vengut a demanar-mos ospitalitat, e de seguit l’ac auem autrejat generosament.
Ea-mil-e-ua-net-IV	E ath delà, enquia e tot se siguesse Scharkan, es deuers dera ospitalitat me manen protegir-lo contra toti.
Ea-mil-e-ua-net-IV	Jamès se diderà qu’Abriza a traït ar òste, dempús d’auer compartit damb eth eth pan e era sau!
Ea-mil-e-ua-net-IV	Atau, donc, çò que te cau hèr, ò patrici Massura!
Ea-mil-e-ua-net-IV	Eth patrici Massura didec: “Reina Abriza, que non posqui tornar damb eth rei Hardobis, eth tòn pair, sense hèr-me a vier ath presoèr, coma mos a manat.” Era, ar arràs dera colèra, didec: “Qui te bote en aguestes causes, ò guerrèr!
Ea-mil-e-ua-net-IV	Sonque as de combàter quan pogues, donques que te paguen entà combàter.
Ea-mil-e-ua-net-IV	Mès compde de calar-te enes ahèrs que non t’interèssen.
Ea-mil-e-ua-net-IV	Ath delà, se gauses atacar a Scharkan, ac pagaràs damb era tua vida e damb era vida de toti es guerrèrs que son damb tu.
Ea-mil-e-ua-net-IV	E eth patrici Massura didec: “Ò quin malastre eth mèn!
Ea-mil-e-ua-net-IV	Pr’amor que se me desliuri dera tua colèra, queirè ena deth tòn pair, eth nòste rei.
Ea-mil-e-ua-net-IV	E Abriza exclamèc: “Que parles massa entà èster un guerrèr, ò patrici Massura!
Ea-mil-e-ua-net-IV	E es tues paraules depassen un shinhau era pretension e era insoléncia!
Ea-mil-e-ua-net-IV	Dilhèu non sabes qu’ètz cent contra un?
Ea-mil-e-ua-net-IV	S’eth tòn patriciat non te treiguec enquia e tot era tralha deth valor, luta damb eth d’òme a òme.
Ea-mil-e-ua-net-IV	E s’ès vençut tu, un aute ocuparà eth tòn lòc, e atau successiuament, enquia que Scharkan quèigue enes nòstes mans.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E eth patrici Massura repliquèc: “Peth Messies!
Ea-mil-e-ua-net-IV	Era didec: “Demora, donc, que vau a avisar-lo e a saber era sua responsa.
Ea-mil-e-ua-net-IV	S’accèpte, se harà atau; se se remís, serà, a maugrat de tot, er òste protegit.” E Abriza s’esdeguèc a vier a cercar a Scharkan, e lo metec ath pas de tot, exceptat de se qui ère era.
Ea-mil-e-ua-net-IV	E Scharkan comprenec qu’auie jutjat mau en dobtar dera generositat dera joena, e s’avenguèc fòrça, e damb mès motiu per çò d’auer-se enganhat en jutjar ara joena e auer-se calat imprudentament ath miei deth país des rumís.
Ea-mil-e-ua-net-IV	E dempús didec: “Ò senhora mia!
Ea-mil-e-ua-net-IV	Didec, e se metec de pès en un bot, e se filèc ar encontre des guerrèrs cristians.
Ea-mil-e-ua-net-IV	E amiaue ena man era sua espada e eth sòn escut.
Ea-mil-e-ua-net-IV	Quan eth patrici Massura vedec que s’apressaue Scharkan, sautèc sus eth en un bot, e l’ataquèc furiosament; mès Scharkan parèc eth còp que li fotie, e se lancèc contra eth sòn adversari coma un leon.
Ea-mil-e-ua-net-IV	E li fotec ena espatla un talh tan terrible, qu’era espada gessec ludent pera anca, dempús d’auer-li trauessat eth vrente e es intestins.
Ea-mil-e-ua-net-IV	Dempús se virèc entàs soldats, e les didec: “Qué demoratz entà seguir eth combat?
Ea-mil-e-ua-net-IV	Non pensatz en resvenjar era mòrt deth patrici?” Alavetz auancèc a granes calhamardades un gegant d’aspècte formidable, e qu’era sua cara alendaue ua grana energia.
Ea-mil-e-ua-net-IV	Qu’ère eth pròpri frair deth patrici Massura.
Ea-mil-e-ua-net-IV	Mès Scharkan non li dèc temps entà arren mès, donques que li fotec eth talh ena espatla, qu’era sua espada gessec ludent pera anca, dempús d’auer-li trauessat eth vrente e es intestins.
Ea-mil-e-ua-net-IV	Alavetz auancèren d’auti guerrèrs, un a un, mès Scharkan les hège patir era madeisha sòrt, e entara sua espada ère un jòc eth hèt de hèr volar es sòns caps.
Ea-mil-e-ua-net-IV	E d’aguesta sòrta n’aucic a cinquanta.
Ea-mil-e-ua-net-IV	Quan es auti cinquanta que restauen vederen era sòrt qu’auien passat es sòns companhs, s’amassèren en un solet grop, e se lancèren toti amassa contra Scharkan, mès aquerò les perdec.
Ea-mil-e-ua-net-IV	Scharkan les demoraue damb tota era sua valentia deth sòn còr, mès dur qu’era ròca, e les escarrièc coma s’escarrien es grans ena aira, e les escampilhèc ada eri e as sues anmes entà tostemp.
Ea-mil-e-ua-net-IV	Alavetz era reina Abriza cridèc as sues damaisèles: “I a mès òmes en monastèri?” E eres responeren: “Non rèsten senon es portèrs.” Alavetz era reina Abriza auancèc ar encontre de Scharkan, lo sarrèc entre es sòns braci, e lo punèc damb fervor.
Ea-mil-e-ua-net-IV	Dempús compdèc eth nombre de mòrts, e se’n trapèc ueitanta.
Ea-mil-e-ua-net-IV	Per çò des auti vint combatents, artenheren húger, a maugrat deth sòn estat, e auien despareishut.
Ea-mil-e-ua-net-IV	E Scharkan pensèc alavetz en netejar era lama sagnosa dera sua espada.
Ea-mil-e-ua-net-IV	E tirassat per Abriza, tornèc en monastèri, en tot recitar aguestes estròfes belliques:
Ea-mil-e-ua-net-IV	Contra jo s’an lançat furiosament entà combater-me eth dia dera mia valentia!
Ea-mil-e-ua-net-IV	E è lançat as sòns capinauts shivaus coma pastura as leons, as mèns frairs es leons.
Ea-mil-e-ua-net-IV	Desliuratz-me deth pes dera mia ròba, se voletz!
Ea-mil-e-ua-net-IV	En dia dera mia valentia non è hèt que passar, e vaquí a toti es guerrèrs estiradi en solèr usclador deth mèn desèrt!
Ea-mil-e-ua-net-IV	E coma que ja auien arribat en salon, Abriza, arridolenta de plaser cuelhec era man de Scharkan e se la hec a vier enes pòts.
Ea-mil-e-ua-net-IV	Dempús se lheuèc eth vestit, e campèc per dejós ua vestidura de malha e ua espada d’acèr fin dera India.
Ea-mil-e-ua-net-IV	E Scharkan, estonat, preguntèc: “Entà qué son, ò senhora mia!
Ea-mil-e-ua-net-IV	Era didec: “Sospechi qu’auetz volut perder-me e costar era mòrt deth mèn òste!
Ea-mil-e-ua-net-IV	E preguèc a Scharkan que les braquèsse eth cap, e Scharkan les braquèc eth cap.
Ea-mil-e-ua-net-IV	Dempús se virèc entà Scharkan, e exclamèc: “Vaquí, ò Scharkan!
Ea-mil-e-ua-net-IV	E didec atau:
Ea-mil-e-ua-net-IV	E è coma enemiga inexorabla ara vielha Mair de totes es Calamitats, qu’a estat era hilhuquèra deth mèn pair e ei plan temuda e respectada en palai.
Ea-mil-e-ua-net-IV	E era causa dera enemistat entre era e jo, ei ua causa que me desencusaràs que te conda, pr’amor qu’intervien ues joenes en aguesta istòria, e ja te’n saberàs damb eth temps de toti es detalhs.
Ea-mil-e-ua-net-IV	Atau ei qu’era Mair de totes es Calamitats harà tot çò que pogue entà perder-me, mès que mès ara que sò estat era causa dera mòrt deth cap des patricis e des guerrèrs.
Ea-mil-e-ua-net-IV	E li diderà ath mèn pair qu’è abraçat era vòsta causa.
Ea-mil-e-ua-net-IV	Atau ei qu’era soleta decision que posqui cuélher, mentre era Mair de totes es Calamitats me perseguisque, ei partir luenh dera mia familha e deth mèn país.
Ea-mil-e-ua-net-IV	En enténer aguestes paraules, Scharkan sentec qu’era alegria li hège pèrder eth sen, e qu’eth sòn pièch se dilataue, e se dilataue tot eth sòn èsser, e didec: “Per Allà!
Ea-mil-e-ua-net-IV	Qui gausarà apressar-se a tu, mentre era mia anma sigue en mèn còs?
Ea-mil-e-ua-net-IV	Mès, poiries tier reaument veder-te aluenhada deth tòn pair e des tòns?
Ea-mil-e-ua-net-IV	E era responec: “Plan que òc.” Alavetz Scharkan la hec jurar, e era jurèc.
Ea-mil-e-ua-net-IV	E dempús era didec: “Eth mèn còr ja s’a padegat.
Ea-mil-e-ua-net-IV	Mès me cau dider-te ua auta suplica.” E Scharkan didec: “E quina ei era auta suplica?” E era responec: “Que tornes en tòn país damb toti es tòns soldats.” Mès eth didec: “Ò senhora mia!
Ea-mil-e-ua-net-IV	Eth mèn pair Omar Al-Neman m’a enviat en aguest país des rumís entà combàter e véncer ath tòn pair, que contra eth mos a demanat ajuda eth rei Afridonis de Constantinopla.
Ea-mil-e-ua-net-IV	Pr’amor qu’eth tòn pair a ordenat confiscar un vaishèth cargat de riqueses, entre eres tres gemes precioses que possedissen admirables vertuts.” Alavetz Abriza responec: “Padega era tua anma e adocís es tòns uelhs!
Ea-mil-e-ua-net-IV	Pr’amor que vaquí que te vau a díder era vertadèra istòria dera nòsta ostilitat damb eth rei Afridonis:
Ea-mil-e-ua-net-IV	E cada an en aguesta data acodissen toti es reis cristians de toti es parçans, atau coma es nòbles e es grani comerciants.
Ea-mil-e-ua-net-IV	E tanben vien es hemnes e es hilhes des reis e des auti; e aguesta hèsta se tarde sèt dies complèts.
Ea-mil-e-ua-net-IV	Ara plan; un an siguí jo ua des visitaires, e aquiu ère tanben era hilha deth rei Afridonis de Constantinopla, que se cridaue Safia, e qu’ara ei concubina deth tòn pair, eth rei Omar Al-Neman, e mair des sòns hilhs.
Ea-mil-e-ua-net-IV	Mès en aqueth moment ère encara damaisèla.
Ea-mil-e-ua-net-IV	Quan acabèc era hèsta e arribèc eth setau dia, qu’ère eth dia dera partida, Safia didec: “Que non voi tornar per tèrra entà Constantinopla, senon per mar.” Alavetz li premaniren un vaishèth, qu’en eth s’embarquèc damb es sues companhes, e manèc embarcar totes es causes que li pertanhien; e lheuèren era vela, e sarpèren.
Ea-mil-e-ua-net-IV	Mès, a penes s’auec aluenhat eth vaishèth, se quilhèc vent contrari, que lo hec desviar dera sua rota.
Ea-mil-e-ua-net-IV	E era Providéncia volec que i auesse precisament en taus entorns un gran vaishèth plen de guerrèrs cristians dera isla de Kafur, en nombre de cinc cents afrangins (afrangin: nòm que se balhaue as europèus).
Ea-mil-e-ua-net-IV	E toti anauen armadi e folradi de hèr.
Ea-mil-e-ua-net-IV	E solet demorauen ua escadença coma aquera entà arténher butin, donques que ja hège temps qu’anauen peth mar.
Ea-mil-e-ua-net-IV	De sòrta que tanlèu vederen ath vaishèth que i auie Safia, l’abordèren, li lancèren es croquets e s’apoderèren d’eth.
Ea-mil-e-ua-net-IV	Dempús se meteren de nauèth a navegar en tot amiar-lo a remòrca.
Ea-mil-e-ua-net-IV	Mès se lheuèc ua furiosa tempesta que les lancèc enes nòstes còstes, deishadi d’anar.
Ea-mil-e-ua-net-IV	Alavetz se lancèren sus eri es nòsti òmes, auciren as pirates, e cuelheren ath còp as setanta joenes qu’entre eres se trapaue Safia.
Ea-mil-e-ua-net-IV	Tanben cuelheren totes es riqueses apilerades enes vaishèths.
Ea-mil-e-ua-net-IV	Vengueren a aufrir es setanta joenes coma present ath mèn pair eth rei de Kaissaria, e se sauvèren es riqueses.
Ea-mil-e-ua-net-IV	Eth mèn pair alistèc entada eth es dètz joenes mès beròies e distribuic era rèsta entre era sua acompanhada.
Ea-mil-e-ua-net-IV	Dempús n’alistèc cinc des mès beròies, e les manèc coma present entath tòn pair, eth rei Omar Al-Neman.
Ea-mil-e-ua-net-IV	E entre aguestes cinc i auie precisament Safia, hilha deth rei Afridonis: mès nosati non ac sabien, donques qu’arrés ne tanpòc era mos auien revelat era sua condicion e eth sòn nòm, e vaquí, ò Scharkan!
Ea-mil-e-ua-net-IV	E, ath delà, li siguec manada damb d’auti molti presents, coma sederies, teles e brodats de Grècia.
Ea-mil-e-ua-net-IV	Mès ath començament d’aguest an, eth rei pair mèn recebec ua carta deth rei Afridonis, pair de Safia.
Ea-mil-e-ua-net-IV	E en aguesta carta i auie causes que non te saberia repetir.
Ea-mil-e-ua-net-IV	Mès didie aquerò:
Ea-mil-e-ua-net-IV	Enquia ara non me n’è sabut, ò rei Hardobis pr’amor que non m’as dit arren.
Ea-mil-e-ua-net-IV	Aquerò ei era màger ofensa e eth màger opròbi entà jo e entath mèn entorn.
Ea-mil-e-ua-net-IV	Per tant, tanlèu recebes era mia carta, se non vòs èster eth mèn enemic, m’entornaràs ara mia hilha Safia, intacta e intègra.
Ea-mil-e-ua-net-IV	Se demores eth sòn enviament, te tractarè coma te merites, e era mia colèra e eth mèn ressentiment cuelheràn represalhes terribles contra tu.
Ea-mil-e-ua-net-IV	Tanlèu eth mèn pair liegec aguesta carta, se quedèc plan estonat e espaurit, donques qu’era joena Safia auie estat amiada coma present ath tòn pair, eth rei Omar Al-Neman, e non i auie cap probabilitat de qué siguesse intacta e intègra, donques que ja l’auie hèt mair eth rei Omar Al-Neman.
Ea-mil-e-ua-net-IV	Comprenérem alavetz qu’aquerò ère ua grana calamitat.
Ea-mil-e-ua-net-IV	E eth mèn pair non auec mès remèdi qu’escriuer-li ua carta ath rei Afridonis, qu’en era l’explicaue era situacion, e se desencusaue per çò dera ignorància qu’auie auut dera personalitat de Safia, en tot jurar- l’ac mil viatges.
Ea-mil-e-ua-net-IV	En recéber era carta deth mèn pair, eth rei Afridonis s’anugèc d’ua manèra tragica; se lheuèc, se seiguec, escopic, e didec: “Ei possible qu’era mia hilha, qu’era sua man se disputauen toti es reis cristians, age vengut a èster ua esclaua entre es esclaues d’un musulman?
Ea-mil-e-ua-net-IV	Ei possible que s’age rendut as sòns desirs e compartit eth sòn lhet sense cap contracte legau?
Ea-mil-e-ua-net-IV	Peth Messies!
Ea-mil-e-ua-net-IV	E alavetz siguec quan eth rei Afridonis pensèc manar embaishadors ath tòn pair damb riqui presents, e hèr-li creir qu’ère en guèrra contra nosati, e demanar-li ajuda.
Ea-mil-e-ua-net-IV	Mès en realitat ère entà hèr-te quèir a tu, ò Scharkan!
Ea-mil-e-ua-net-IV	Per çò des tres gemes meravilhoses que tien tantes vertuts, existissen reaument.
Ea-mil-e-ua-net-IV	Qu’èren proprietat de Safia, e queigueren en mans des pirates, e dempús enes deth mèn pair, que me les autregèc.
Ea-mil-e-ua-net-IV	E jo les è, e ja te les mostrarè.
Ea-mil-e-ua-net-IV	En enténer Scharkan aguestes paraules, cuelhec era man d’Abriza e se la hec a vier enes pòts.
Ea-mil-e-ua-net-IV	E dempús didec: “Glòria a Allà e as creatures d’Allà!
Ea-mil-e-ua-net-IV	Glòria ad aqueth que t’a botat en mèn camin entà que sigues causa dera mia sauvacion e dera sauvacion des mèns companhs!
Ea-mil-e-ua-net-IV	Mès, ò deliciosa e caritatiua reina!
Ea-mil-e-ua-net-IV	Jo non me posqui separar de tu dempús de tot çò que s’a passat, e non permeterè que te demores aciu soleta, donques que sabi pas se qué te pòt arribar.
Ea-mil-e-ua-net-IV	Mès Abriza, que ja auie auut temps entà reflexionar, li didec: “Ò Scharkan!
Ea-mil-e-ua-net-IV	Agarra as enviats deth rei Afridonis, que son enes sues tendes, obliga-les a coheishar era vertat, e d’aguesta manèra comprobaràs es mies paraules.
Ea-mil-e-ua-net-IV	Dempús se lheuèc, s’apressèc ada eth, li cuelhec eth cap damb es dues mans, e lo punèc.
Ea-mil-e-ua-net-IV	E Scharkan hec madeish.
Ea-mil-e-ua-net-IV	E era reina ploraue damb totes es lèrmes des sòns uelhs.
Ea-mil-e-ua-net-IV	E es sòns plors èren capables de delir es pèires.
Ea-mil-e-ua-net-IV	Scharkan, en veir plorar ad aqueri uelhs, s’atrendic mès encara, e plorant recitèc aguestes dues estròfes:
Ea-mil-e-ua-net-IV	Me didí adiu d’era, e era mia man dreta secaue es mies lèrmes, tant qu’era mia man quèrra enrodaue eth sòn còth!
Ea-mil-e-ua-net-IV	E me didec temerosa: “Non cranhes comprometer-te dauant des hemnes dera mia tribú?” E li didí: “Non me cau pòur!
Ea-mil-e-ua-net-IV	E Scharkan se separèc d’Abriza, e gessec deth monastèri.
Ea-mil-e-ua-net-IV	Montèc de nauèth en sòn shivau, qu’es sues brides tenguien dus òmes, e partic.
Ea-mil-e-ua-net-IV	Passèc eth pònt de cadies d’acèr, se calèc entre es arbes dera seuva, e acabèc per arribar en clar plaçat ath centre deth bòsc.
Ea-mil-e-ua-net-IV	E a penes auec arribat, vedec a tres cavalièrs ath sòn dauant, qu’auien arturat còp sec eth galaup des sòns shivaus.
Ea-mil-e-ua-net-IV	E Scharkan treiguec era sua rutilanta espada, e se caperèc damb era, prèst ar atac.
Ea-mil-e-ua-net-IV	Mès de ressabuda les arreconeishec e eri l’arreconeisheren, donques qu’es tres cavalièrs èren eth visir Dandan e es dus emirs principaus dera sua acompanhada.
Ea-mil-e-ua-net-IV	Alavetz es tres cavalièrs baishèren de seguit, e li desirèren respectuosament era patz ath prince Scharkan, e l’exprimiren tota era angonia que per çò dera sua abséncia auie sentut era armada.
Ea-mil-e-ua-net-IV	E Scharkan les condèc era istòria peth menut, des deth principi enquiath finau, e era pròcha arribada dera reina Abriza, e era traïson parada pes embaishadors d’Afridonis.
Ea-mil-e-ua-net-IV	E les didec: “Qu’ei probable que se n’agen profitat dera vòsta abséncia entà húger e avisar ath sòn rei.
Ea-mil-e-ua-net-IV	E qui sap s’era armada enemiga aurà destruit ara nòsta!
Ea-mil-e-ua-net-IV	Correm, donc, ath cant des nòsti soldats!
Ea-mil-e-ua-net-IV	Ath galaup des sòns shivaus arribèren ena val a on èren es tendes.
Ea-mil-e-ua-net-IV	E aquiu regnaue era tranquillitat, mès es embaishadors auien despareishut.
Ea-mil-e-ua-net-IV	Se lheuèc ara prèssa eth camp, partiren entà Bagdad, e ath cap de quauqui dies arribèren ena frontèra, a on ja èren segurs.
Ea-mil-e-ua-net-IV	E toti es abitants d’aqueri parçans s’esdeguèren a hèr-les a vier viures entada eri e entàs sòns shivaus.
Ea-mil-e-ua-net-IV	E descansèren un shinhau.
Ea-mil-e-ua-net-IV	E dempús seguiren era marcha.
Ea-mil-e-ua-net-IV	Mès Scharkan fidèc era direccion dera avantgarda ath visir Dandan, e se quedèc ena rèiregarda damb cent cavalièrs, qu’alistèc un a un entre es milhors de toti es cavalièrs.
Ea-mil-e-ua-net-IV	E deishèc qu’era armada se l’auancèsse tot un dia e dempús se metec en marcha damb cent guerrèrs.
Ea-mil-e-ua-net-IV	E quan ja auie recorrut près de dus parasanges (10 km) arribèren en un congòst molt estret plaçat entre dues montanhes nautes.
Ea-mil-e-ua-net-IV	E a penes aueren arribat, vederen qu’en aute costat deth congòst se lheuaue ua povassèra enòrma.
Ea-mil-e-ua-net-IV	E aqueri cavalièrs, a penes sigueren a posita dera votz, cridèren: “Desmontatz, ò musulmans!
Ea-mil-e-ua-net-IV	E Scharkan, en enténer aguestes paraules, vedec qu’eth mon s’escurie ara sua vista.
Ea-mil-e-ua-net-IV	E didec, rogides es sues caròles e deishant anar es sòns uelhs relampits de colèra: “Ò gossets cristians!
Ea-mil-e-ua-net-IV	Com gausatz menaçar-mos dempús d’auer auut era audàcia d’auer trauessat es nòstes frontères e cauishigat eth nòster solèr?
Ea-mil-e-ua-net-IV	Didec, e cridèc as sòns guerrèrs: “Ò credents!
Ea-mil-e-ua-net-IV	E Scharkan siguec eth prumèr de lançar-se sus er enemic.
Ea-mil-e-ua-net-IV	Alavetz es cent cavalièrs de Scharkan queigueren sus es cent cavalièrs enemics a tot galaup des sòns shivaus, e ambdues masses d’òmes, damb còrs mès durs qu’era ròca, se barregèren.
Ea-mil-e-ua-net-IV	E es acèrs tumèren damb es acèrs, e es espades damb es espades, e comencèren a plòir còps.
Ea-mil-e-ua-net-IV	E crepitant, es còssi s’entrelaçauen damb es còssi e es shivaus s’encabrauen entà quèir pesadament sus es shivaus, e non s’entenie un aute bronit qu’er esclafit des armes e eth patac deth metau contra eth metau.
Ea-mil-e-ua-net-IV	Eth combat se tardèc enquia près dera net.
Ea-mil-e-ua-net-IV	E solet alavetz se separèren ambdús grops, e poderen compdar-se.
Ea-mil-e-ua-net-IV	Scharkan comprovèc que non i auie entre es sòns òmes cap herit grèu e exclamèc:
Ea-mil-e-ua-net-IV	E es soldats de Scharkan responeren: “Ò prince Scharkan!
Ea-mil-e-ua-net-IV	Mès te cau saber qu’eth cap d’aguesti guerrèrs ei eth mès admirable de toti e eth mès eroïc.
Ea-mil-e-ua-net-IV	En enténer aguestes paraules, se quedèc plan perplèx Scharkan, mès dempús didec: “Deman mos botaram en hilèra e les atacaram atau, donques qu’èm cent contra cent.
Ea-mil-e-ua-net-IV	E demanaram era victòria ath Senhor deth Cèu!” E fidadi en aguesta resolucion, s’esclipsèren toti aquera net.
Ea-mil-e-ua-net-IV	Per çò que hè as cristians, vaquí qu’enrodèren ath sòn cap, e exclamèren: “Auer non auem pogut hèr capitada damb aguesti musulmans.” E eth cap didec: “Mès deman mos botaram en hilèra e les haram quèir un darrèr der aute.” E fidadi en aguesta resolucion, s’esclipsèren toti tanben.
Ea-mil-e-ua-net-IV	Atau, donc, quan ludec eth maitin, s’illuminèc eth mon damb era sua lum, e gessec eth solei entà enlumenar indistintament era cara des pacifics e era des guerrèrs.
Ea-mil-e-ua-net-IV	Mohamed, ornament de totes es causes beròies, e eth prince Scharkan montèc en sòn shivau, e auancèc entre es dues hilères des sòns guerrèrs e les didec: “Vaquí qu’es nòsti enemics son en orde de batalha.
Ea-mil-e-ua-net-IV	Lancem-mos, donc, sus eri, mès un contra un.
Ea-mil-e-ua-net-IV	De moment, que gesque deth reng un de vosati e convide en votz nauta a un des guerrèrs cristians entà un combat singular.
Ea-mil-e-ua-net-IV	E un des cavalièrs de Sharkan gessec dera sua hila, esperonèc ath sòn shivau entar enemic, e cridèc: “Ò toti vosati!
Ea-mil-e-ua-net-IV	A penes auec prononciat aguestes paraules, gessec d’entre es cristians un cavalièr totafèt caperat d’armes e de hèr, de seda e d’aur.
Ea-mil-e-ua-net-IV	Montaue un shivau bai, era sua cara ère roienca, damb es maishères vèrges de peu.
Ea-mil-e-ua-net-IV	Amièc ath sòn shivau enquiara mitat dera liça, e damb era espada quilhada se precipitèc contra eth campion musulman; e d’un rapid còp de lança li hec pèrder es arçons e l’obliguèc a render-se ar enemic.
Ea-mil-e-ua-net-IV	E se lo hec a vier presoèr, entre es crits de victòria e de jòia que lançauen es guerrèrs cristians.
Ea-mil-e-ua-net-IV	De seguit gessec des files un aute cristian e auancèc enquiara mitat dera liça, ar encontre de un aute musulman que ja ère en era e qu’ère eth frair deth presoèr.
Ea-mil-e-ua-net-IV	E ambdús campions se calèren ena luta, que non se tardèc a acabar damb era victòria deth cristian, pr’amor qu’en tot profitar-se’n d’un descuet deth musulman, que non s’auie pogut protegir, li fotec un aute còp damb era lança que lo hec quèir, e se lo hec a vier presoèr.
Ea-mil-e-ua-net-IV	E atau seguiren amidant es sues armes, e cada còp s’acabaue era luta damb era derrota d’un musulman, vençut peth cristian.
Ea-mil-e-ua-net-IV	E atau siguec enquia que venguec era net, demorant presoèrs vint guerrèrs musulmans.
Ea-mil-e-ua-net-IV	Scharkan s’impressionèc fòrça en veir aguest resultat, e amassèc as sòns companhs.
Ea-mil-e-ua-net-IV	E les didec: “Non ei reaument extraordinari çò que mos ven d’arribar?
Ea-mil-e-ua-net-IV	Demàn auançarè jo solet contra er enemic, e provocarè ath cap d’aguesti cristians.
Ea-mil-e-ua-net-IV	E dempús de vencer-lo me’n saberè dera rason que l’a botjat a violar eth nòste territòri e atacar-mos.
Ea-mil-e-ua-net-IV	E se se remís a explicar-se, l’auciram;: mès s’accèpte es nòstes proposicions, haram es patzes damb eth.” E cuelhuda aguesta resolucion, s’esclipsèren toti enquiath maitin.
Ea-mil-e-ua-net-IV	E arribat eth maitin, Scharkan montèc a shivau entàs files des enemics; e vedec auançar, ath miei de cinquanta guerrèrs qu’auien baishat deth shivau, a un cavalièr, que non ère un aute qu’eth cap des cristians en persona.
Ea-mil-e-ua-net-IV	Amiaue ena espatla ua capa de satin blu que flotaue per dessús dera vestidura de malha; brandie nuda ua espada d’acèr e montaue un shivau nere qu’amiaue en front ua estela blanca dera mida d’un dracma de plata.
Ea-mil-e-ua-net-IV	E aguest cavalièr auie ua cara de mainatge, damb caròles fresques e rosades e vèrges de borra.
Ea-mil-e-ua-net-IV	E tan beròia ère que semblaue era lua que ges gloriosament per orizon orientau.
Ea-mil-e-ua-net-IV	Mès ja Scharkan, damb eth còr plen de ràbia, semblable ath leon enforismat, auie lançat eth sòn shivau contra eth cristian.
Ea-mil-e-ua-net-IV	E tumèren er un contra er aute en un patac eroïc, ressonant es còps.
Ea-mil-e-ua-net-IV	E s’aurie pensat veir eth patac de dues montanhes, o era barreja rambalhosa de dus ars que se trapen.
Ea-mil-e-ua-net-IV	E non cessèren de combàter des deth maitin enquia que siguec complètament de nets.
Ea-mil-e-ua-net-IV	E alavetz se separèren.
Ea-mil-e-ua-net-IV	E cada un tornèc damb es sòns.
Ea-mil-e-ua-net-IV	Dempús Scharkan les didec as sòns companhs: “Ena mia vida è trapat a un combatent coma aguest!
Ea-mil-e-ua-net-IV	E çò de mès extraordinari ei que cada viatge que ve ath sòn adversari que quede descubèrt, en sòrta de herir-lo se limite a tocar-lo leugèrament en lòc descubèrt damb era viròla dera lança.
Ea-mil-e-ua-net-IV	E a londeman seguic era luta dera madeisha manèra e damb parièr resultat.
Ea-mil-e-ua-net-IV	E ath tresau dia, ath miei deth combat, eth beròi joen lancèc eth shivau ath galaup e l’arturèc còp sec, encara que tirassant bastrussament des brides.
Ea-mil-e-ua-net-IV	Alavetz eth shivau s’encabrèc, e eth joen se deishèc quèir, e venguec en solèr, mès coma d’ua forma naturau.
Ea-mil-e-ua-net-IV	E Scharkan sautèc deth shivau e se precipitèc contra eth sòn enemic damb era espada quilhada, prèst a trauessar-lo.
Ea-mil-e-ua-net-IV	E eth beròi cristian exclamèc: “Ei atau coma actuen es eròis?
Ea-mil-e-ua-net-IV	Mane era galantaria tractar atau as hemnes?” En enténer aguestes paraules, Scharkan guardèc ath joen cavalièr, e en tot auer-lo campat ben, arreconeishec ara reina Abriza, que damb era s’auie passat en monastèri çò que s’auie passat.
Ea-mil-e-ua-net-IV	E Scharkan lancèc era sua espada, e s’ajulhèc dauant dera joena, e punèc era tèrra entre es sues mans, e li didec: “Per qué as actuat atau, ò reina?” E era didec: “Qu’è volgut experimentar-te en camp de batalha e veir quin ère eth tòn valor.
Ea-mil-e-ua-net-IV	Pr’amor que te cau saber que toti es mèns guerrèrs qu’an combatut damb es tòns son es mies daimasèles, e son joenes coma jo e vèrges.
Ea-mil-e-ua-net-IV	E Scharkan, arrint, didec: “Glòria a Allà que mos a junhut, ò reina Abriza, sobeirana des tempsi!” E era reina balhèc de seguit era orde de partida, e l’entornèc a Scharkan es vint presoèrs, un darrèr der aute.
Ea-mil-e-ua-net-IV	E toti vengueren a ajulhar-se dauant dera reina, e punèren era tèrra entre es sues mans.
Ea-mil-e-ua-net-IV	Dempús se lheuèren es campaments, e es dus cents cavalièrs entamenèren amassa eth camin de Bagdad, e caminèren atau sies dies complèts, qu’ath sòn finau vederen lúder es mesquites glorioses dera ciutat dera patz.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Vederen lúder ena luenhor es mesquites glorioses dera ciutat de patz.
Ea-mil-e-ua-net-IV	E Scharkan li preguèc ara reina Abriza e as sues companhes que se treiguessen es armadures e les cambièssen pes sòns vestits femenins.
Ea-mil-e-ua-net-IV	E atau ac heren.
Ea-mil-e-ua-net-IV	Dempús ordenèc que s’auancèssen quauqui uns des soldats e l’anoncièssen ath sòn pair Omar Al-Neman era sua arribada e era dera reina Abriza pr’amor de qué gessesse a receber-les un digne cortègi.
Ea-mil-e-ua-net-IV	Quan escuric baishèren en tèrra, s’armèren es tendes, e dormiren enquiath maitin.
Ea-mil-e-ua-net-IV	E en hèr-se dia, eth prince Scharkan e es sòns cavalièrs, e era reina Abriza e es sues amazònes, tornèren a montar enes sòns shivaus, e cuelheren eth camin dera ciutat.
Ea-mil-e-ua-net-IV	E vaquí que gessec dera poblacion, vient ath sòn encontre, eth gran visir Dandan damb ua acompanhada de mil cavalièrs; e s’apressèc ara joena reina e ath valerós Scharkan, e punèc era tèrra entre es sues mans, e dempús toti amassa entrèren ena ciutat.
Ea-mil-e-ua-net-IV	E Scharkan siguec eth prumèr que pugèc en palai.
Ea-mil-e-ua-net-IV	E eth rei Omar Al-Neman se lheuèc entà vier ath sòn encontre, l’abracèc e li demanèc notícies.
Ea-mil-e-ua-net-IV	E Scharkan li condèc tota era sua istòria damb era hilha deth rei Hardobis de Kaissaria, e era perfidia deth rei de Constantinopla, e eth sòn ressentiment per çò dera esclaua Safia, qu’ère era madeisha hilha deth rei Afridonis, e li condèc tanben era ospitalitat e es boni conselhs d’Abriza, e era sua darrèra hèta, damb totes es sues qualitats de beresa e de valor.
Ea-mil-e-ua-net-IV	Quan eth rei Omar Al-Neman entenec aguestes darrères paraules, sentec gran desir de veir ara joena meravilhosa, e tot eth sòn èsser s’aluguèc en enténer aguesti detalhs.
Ea-mil-e-ua-net-IV	E pensèc enes delícies d’auer en sòn lhet era solidesa e era elegància armoniosa d’un còs de daimasèla tant aguerrida, vèrge de baron, e tant estimada pes sues companhes de guèrra.
Ea-mil-e-ua-net-IV	E tanpòc mespredèc ad aguestes madeishes amazònes, qu’es sòns ròstri, jos es vestits guerrèrs èren es d’un mainatge damb caròles fresques, sense bric de peu e borra.
Ea-mil-e-ua-net-IV	Pr’amor qu’eth rei Omar ère un ancian admirable, damb es muscles mès exercitadi qu’es des joeni.
Ea-mil-e-ua-net-IV	E non cranhie es lutes de virilitat, e gessie tostemp victoriós d’entre es braci des hemnes mès arderoses.
Ea-mil-e-ua-net-IV	Mès coma que Scharkan non podie imaginar-se qu’eth sòn pair li hesse guardades ara joena reina, s’esdeguèc a cercar-la e l’ac presentèc.
Ea-mil-e-ua-net-IV	E eth rei ère seigut en sòn tron, e les auie dit adiu as camarlencs e a toti es sòns esclaus, exceptat des eunucs.
Ea-mil-e-ua-net-IV	E era joena Abriza arribèc entà eth, punèc era tèrra entre es sues mans, e li parlèc damb un lenguatge d’ua puretat e elegància delicioses.
Ea-mil-e-ua-net-IV	De sòrta qu’eth rei Omar Al-Neman arribèc ath limit der estonament, li balhèc es gràcies, la glorifiquèc per çò qu’auie hèt damb eth sòn hilh eth prince Scharkan, e la convidèc a sèir-se.
Ea-mil-e-ua-net-IV	Mès tan gran enludernament, qu’eth rei Omar Al-Neman siguec a mand de pèrder eth sen. E de seguit manèc que premanissen entada era e entàs sues companhes eth mès somptuós apartament, e li senhalèc un servici digne dera sua categoria.
Ea-mil-e-ua-net-IV	E alavetz siguec quan l’interroguèc respècte as tres gemes precioses plies de vertuts.
Ea-mil-e-ua-net-IV	E Abriza li didec: “Aguestes tres gemes meravilhoses, ò rei deth temps!
Ea-mil-e-ua-net-IV	Ordenèc que li hessen a vier ua caisha, e treiguec d’era un petit còfre, e d’eth un estug d’aur ciselat.
Ea-mil-e-ua-net-IV	E quan lo dauric apareisheren es tres gemes, radiantes, blanques, esquistes.
Ea-mil-e-ua-net-IV	E Abriza les cuelhec, e se les hec a vier enes pòts ua darrèr dera auta, e les aufric ath rei Omar Al-Neman coma present per çò dera ospitalitat que l’autrejaue.
Ea-mil-e-ua-net-IV	E hèt aquerò, gessec.
Ea-mil-e-ua-net-IV	Eth rei Omar Al-Neman comprenec qu’eth còr se n’anaue darrèr d’era.
Ea-mil-e-ua-net-IV	Mès coma qu’es gemes èren aquiu, ludent, ordenèc cridar ath sòn hilh Scharkan e l’autregèc ua d’eres.
Ea-mil-e-ua-net-IV	En enténer aguestes paraules que li parlauen deth sòn frair Daul’makan, qu’era sua existéncia ignoraue complètament, quedèc Scharkan desagradiuament estonat, pr’amor que solet se’n sabie deth neishement de Nozhatú.
Ea-mil-e-ua-net-IV	E en tot virar-se entath rei Omar Al- Neman, li didec: “Ò pair!
Ea-mil-e-ua-net-IV	Alavetz Scharkan, capvirat per aquera naua, sarrèc es mans e se sarrèc era ròba per çò deth despièch, mès, totun, se tenguec.
Ea-mil-e-ua-net-IV	E eth sòn pair qu’auie vist era sua agitacion e eth sòn despièch, li didec: “Ò hilh mèn!
Ea-mil-e-ua-net-IV	Per qué te botes atau?
Ea-mil-e-ua-net-IV	Non sabes qu’era succession deth tron te correspon solet a tu quan jo morisca?
Ea-mil-e-ua-net-IV	Mès Scharkan non se vedec en disposicion de responer-li, e non volent contrariar ne aclapar ath sòn pair, gessec deth salon deth tron damb eth cap clin.
Ea-mil-e-ua-net-IV	E se filèc entar apartament d’Abriza; e Abriza se lheuèc de seguit entà receber-lo, e li balhèc es gràcies per çò qu’auie hèt per era, e li preguèc que se seiguesse ath sòn costat.
Ea-mil-e-ua-net-IV	Dempús, en veder-lo trist e aclapat, li hec trendes preguntes.
Ea-mil-e-ua-net-IV	E Scharkan li condèc eth motiu dera sua pena, e higec: “Mès çò que mès me preocupe, ò Abriza!
Ea-mil-e-ua-net-IV	Qué dides ad aquerò?” E era responec: “Que pòt estar tranquilla era tua anma, ò Scharkan!
Ea-mil-e-ua-net-IV	Non n’a pro damb es tres centes setanta hemnes e enquia e tot totes es autes, que d’aguesta sòrta cobege era mia virginitat, que non ei entàs sòns dents?
Ea-mil-e-ua-net-IV	Dempús manèc hèr a vier viures e beuenda, e ambdús mingèren e beueren.
Ea-mil-e-ua-net-IV	E Scharkan, que seguie damb era anma aclapada, partic entara sua casa pr’amor de dormir aquera net.
Ea-mil-e-ua-net-IV	Aquerò per çò que hè a Scharkan.
Ea-mil-e-ua-net-IV	Mès per çò deth rei Omar Al-Neman, a penes gessec Scharkan, anèc a cercar ara sua esclaua Safia, en tot hèr-se a vier enes sues mans es dues gemes precioses, penjades cada ua d’ua cadia d’aur.
Ea-mil-e-ua-net-IV	E en veder-lo entrar, Safia se metec de pès, e non se seiguec enquia que s’auec seigut eth rei.
Ea-mil-e-ua-net-IV	E alavetz se l’apressèren es dus mainatges, Nozhatú e Daul’makan.
Ea-mil-e-ua-net-IV	E eth rei les punèc, e les pengèc en còth de cada un ua des precioses gemes.
Ea-mil-e-ua-net-IV	E es dus mainatges s’alegrèren fòrça; e era sua mair li desirèc ath rei prosperitats e felicitat.
Ea-mil-e-ua-net-IV	Alavetz eth rei li didec: “Ò Safia, qu’ès era hilha deth rei Afridonis de Constantinopla, e jamès m’ac auies dit.
Ea-mil-e-ua-net-IV	Per qué m’ac as amagat?
Ea-mil-e-ua-net-IV	E Safia li didec: “Ò rei generós!
Ea-mil-e-ua-net-IV	Alavetz eth rei Omar Al-Neman quedèc plan encantat damb aquera responsa, que trapèc delicada e deliciosa, e plia de bon gust e cortesia.
Ea-mil-e-ua-net-IV	E manèc autrejar a Safia un palai fòrça mès beròi qu’eth prumèr, e aumentèc considerablament eth servici dera sua casa e era sua consignacion entà despenes.
Ea-mil-e-ua-net-IV	Dempús tornèc en sòn palai entà jutjar, e nomentar, e destiuir, sivans eth costum.
Ea-mil-e-ua-net-IV	Mès seguie damb er esperit e eth còr tormentadi peth rebrembe dera joena reina Abriza.
Ea-mil-e-ua-net-IV	Atau, donc, passaue es nets ena sua cramba parlant damb era e dirigint-li indirèctes.
Ea-mil-e-ua-net-IV	Mès Abriza li balhaue tostemp era madeisha responsa: “Ò rei deth temps!
Ea-mil-e-ua-net-IV	Alavetz manèc cridar ath sòn visir Dandan, e li desnishèc tot er amor que sentie eth sòn còr pera admirabla Abriza, que non auie obtengut cap resultat ne cap esperança entà possedir-la.
Ea-mil-e-ua-net-IV	Quan eth visir entenec aguestes paraules, li didec ath rei: “Vaquí eth mèn plan; en hèr-se de nets, cuelh un sarpat de banj, narcotic segur, e vè-te’n a cercar a Abriza.
Ea-mil-e-ua-net-IV	E començaràs a béuer damb era, e li meteràs ena copa uns tarròcs de banj.
Ea-mil-e-ua-net-IV	E quan quèigue en lhet, tu seràs eth sòn patron; e poiràs hèr damb era tot çò que volgues entà satisfèr eth tòn desir e padegar es tòns ardors.
Ea-mil-e-ua-net-IV	Alavetz se lheuèc e anèc entà un des sòns armaris; e treiguec un sarpar de banj tan blos e tan fòrt, que solet era flaira ja aurie hèt adormir un an sancer a un elefant.
Ea-mil-e-ua-net-IV	Se lo sauvèc ena pòcha e demorèc qu’arribèsse era net.
Ea-mil-e-ua-net-IV	Alavetz venguec a cercar ara reina Abriza, que se lheuèc entà receber-lo, e non se seiguec enquia qu’eth rei se seiguec e li balhèc permís.
Ea-mil-e-ua-net-IV	E se metec a minjar damb era, e exprimic eth desir de bèuer, e de seguit ordenèc era qu’amièssen beuendes en granes copes d’aur e de cristau, e toti es acompanhaments, coma frutes, amelhes, auerassi, pistaches e d’autes causes.
Ea-mil-e-ua-net-IV	E ambdús se meteren a bèuer enquia qu’era embriaguesa comencèc a capvirar eth cap d’Abriza.
Ea-mil-e-ua-net-IV	En encuedar-se’n, treiguec eth rei es tarròcs de banj e se les amaguèc ena man.
Ea-mil-e-ua-net-IV	Dempús aumplic ua copa, se’n beuec era mitat, metec en era discrètament eth narcotic, e l’ac aufric ara joena.
Ea-mil-e-ua-net-IV	E li didec: “Ò regia joena!
Ea-mil-e-ua-net-IV	E dus grani candelèrs ère plaçadi un en cabeçau e un aute enes pès deth lhet.
Ea-mil-e-ua-net-IV	Alavetz eth rei Omar Al-Neman s’apressèc a Abriza, e comencèc per desligar-li es cordons de seda deth sòn ample pantalon, e non li deishèc dessús dera pèth senon era fina camisa.
Ea-mil-e-ua-net-IV	Lheuèc era borrassa dera camisa e apareishèc dejós, entre es cueishes, ben alugat pera lum des candelèrs, quauquarren que li treiguec er esperit e era rason.
Ea-mil-e-ua-net-IV	Mès qu’auec fòrces entà tier-se e treir-se tanben era ròba e es calçotets.
Ea-mil-e-ua-net-IV	E alavetz podec deishar-se amiar liurament der excessiu ardor que lo possaue.
Ea-mil-e-ua-net-IV	E en tot lançar-se sus aqueth còs juvenil, lo caperèc complètament.
Ea-mil-e-ua-net-IV	Mès, qui poirie díder tot çò que se passèc alavetz!
Ea-mil-e-ua-net-IV	E vaquí se com despareishec e com s’esfacèc era virginitat dera joena reina Abriza.
Ea-mil-e-ua-net-IV	E eth rei Omar Al-Neman, a penes hec aquerò, se lheuèc e se n’anèc ena cramba deth costat ara cèrca dera esclaua preferida d’Abriza, era fidèu Gran de Corau, e li didec: “Cor entara cramba dera tua patrona, qu’a besonh de tu.” E Gran de Corau s’esdeguèc a entrar ena cramba dera sua patrona, e la trapèc estirada e maumetuda, damb era camisa quilhada, es cueishes tacades de sang e era cara esblancossida.
Ea-mil-e-ua-net-IV	E Gran de Corau comprenec qu’ère plan urgent suenhar-la.
Ea-mil-e-ua-net-IV	E de seguit cuelhec un mocador, que damb eth netegèc delicadament era causa mès onorabla dera sua patrona.
Ea-mil-e-ua-net-IV	Dempús cuelhec un aute mocador, e li sequèc suenhosament eth vrente e es cueishes.
Ea-mil-e-ua-net-IV	De seguit li lauèc era cara, es mans e es pès, e l’esposquèc damb aigua de ròses, e li lauèc es pòts e era boca damb aigua d’irangèr.
Ea-mil-e-ua-net-IV	Alavetz era reina Abriza dauric es uelhs, e de seguit s’incorporèc.
Ea-mil-e-ua-net-IV	E en veir ara sua esclaua Gran de Corau, li didec: “Gran de Corau!
Ea-mil-e-ua-net-IV	Qué m’a arribat?
Ea-mil-e-ua-net-IV	Vaquí que me senti aflaquida.” E Gran de Corau non podec hèr que condar-li er estat que l’auie trapat, estirada d’esquia e vessant era sang entre es cueishes.
Ea-mil-e-ua-net-IV	E tan gran siguec eth sòn dolor, que manèc a Gran de Corau que remisse a toti era entrada ena sua cramba.
Ea-mil-e-ua-net-IV	E quan se’n sabèc eth rei Omar Al-Neman, comencèc a manar-li cada dia esclaus cargadi damb granes plates plies de viures e beuenda, e terrinas damb frutes e confiteria, e tanben tasses de porcelana damb crèmes e doci.
Ea-mil-e-ua-net-IV	Mès era seguie embarrada en sòn apartament, enquia qu’un dia notèc que li creishie eth vrente, que se dilataue era sua cintura e que segurament ère prenhs.
Ea-mil-e-ua-net-IV	Alavetz s’aumentèc era sua desesperacion e s’escuric eth mon dauant des sòs uelhs.
Ea-mil-e-ua-net-IV	E non volec escotar a Gran de Corau, que sajaue de padegar-la.
Ea-mil-e-ua-net-IV	Dempús li didec: “Ò Gran de Corau!
Ea-mil-e-ua-net-IV	E vaquí qu’ara senti hàstic de jo madeisha e dera mia vida!
Ea-mil-e-ua-net-IV	Damb era mia virginittat è perdut tota era mia energia, donques qu’era mia prenhesa m’incapacite entà resistir eth patac d’un mainatge.
Ea-mil-e-ua-net-IV	E ne tansevolh poiria amiar eth ramau deth mèn shivau, jo qu’abans me sentia plia d’entosiasme e de fòrça.
Ea-mil-e-ua-net-IV	E qué harè ara?
Ea-mil-e-ua-net-IV	S’amainadi en palai, serè motiu d’arrir entà totes es musulmanes, que se’n saberàn de com è perdut era mia virginitat.
Ea-mil-e-ua-net-IV	E se torni ena casa deth mèn pair, com gausarè guardar-lo?
Ea-mil-e-ua-net-IV	Guaire vertadères son es paraules deth poèta!
Ea-mil-e-ua-net-IV	Amic, te cau saber qu’enes malastres non traparàs ja ne parents, ne pàtria, ne casa que te brinde ospitalitat!
Ea-mil-e-ua-net-IV	Alavetz Gran de Corau li didec: “Ò patrona mia!
Ea-mil-e-ua-net-IV	Ordena-me!” E era reina responec: “Alavetz, ò Gran de Corau!
Ea-mil-e-ua-net-IV	Qu’ei absoludament de besonh que jo gèsca d’aciu sense qu’arrés se’n sàpie.
Ea-mil-e-ua-net-IV	Que voi tornar, a maugrat de tot, ena casa deth mèn pair e dera mia mair, pr’amor que s’eth cadavre potz, l’an de tier es sòns.
Ea-mil-e-ua-net-IV	E jo ja non sò qu’un còs sense vida.
Ea-mil-e-ua-net-IV	E dempús d’aquerò se passarà çò que Diu volgue.” E Gran de Corau responec: “Ò reina!
Ea-mil-e-ua-net-IV	E les calec demorar ua escadença favorabla, que se les presentèc lèu, e que siguec era partida deth rei entara caça e era gessuda de Scharkan entàs frontères der Empèri, a on li calie escorcolhar es fortaleses.
Ea-mil-e-ua-net-IV	Mès pendent aguest retard, s’apressaue eth dia dera jasilha, e Abriza li didec a Gran de Corau: “Mos cau partir aguesta madeisha net!
Ea-mil-e-ua-net-IV	Arren podem hèr contra eth Destin que m’a mercat en front e qu’a senhalat era mia jasilha entà tres o quate dies.
Ea-mil-e-ua-net-IV	Anem, donques qu’ac preferisqui tot, mens amainadar en aguest palai.
Ea-mil-e-ua-net-IV	E Gran de Corau responec: “Ò patrona mia!
Ea-mil-e-ua-net-IV	L’è hèt molti favors, e ath delà m’a dit qu’en d’auti tempsi siguec bandolèr e panaire de camins.
Ea-mil-e-ua-net-IV	Alavetz Abriza exclamèc: “Ò Gran de Corau!
Ea-mil-e-ua-net-IV	Ara seguida Gran de Corau venguec a cercar ath nere, e li didec: “Ò Moroso!
Ea-mil-e-ua-net-IV	E entad aquerò serà pro que hèsques tot çò que te demane era mia patrona.
Ea-mil-e-ua-net-IV	Vene, donc!” E cuelhent-lo dera man, l’amièc entara cramba dera reina Abriza.
Ea-mil-e-ua-net-IV	E eth nere Moroso, a penes vedec ara reina, s’auancèc e punèc era tèrra entre es sues mans.
Ea-mil-e-ua-net-IV	E era notèc que lo refusaue eth sòn còr e qu’eth sòn aspècte la desagradaue fòrça.
Ea-mil-e-ua-net-IV	E a maugrat de tot er orror que sentie, li parlèc d’aguesta sòrta: “Ò Moroso!
Ea-mil-e-ua-net-IV	E eth nere Mososo, qu’en veir a Abriza auie sentut alugar-se eth sòn còr, didec: “Ò senhora mia!
Ea-mil-e-ua-net-IV	E que mos hèsques gésser d’aciu a jo e ad aguesta esclaua, Gran de Corau.
Ea-mil-e-ua-net-IV	E te prometi que quan arribem en mèn país te maridarè damb era grèga mès beròia que tu alistes.
Ea-mil-e-ua-net-IV	E t’aumpliram d’aur e de riqueses.
Ea-mil-e-ua-net-IV	En enténer eth nere aguestes paraules, se dilatèc eth sòn còr d’ua manèra considerabla, e exclamèc: “Ò patrona mia!
Ea-mil-e-ua-net-IV	Vos servirè damb es mèns dus uelhs.
Ea-mil-e-ua-net-IV	Vau a premanir es shivaus e tot çò que calgue!” E gessec de seguit.
Ea-mil-e-ua-net-IV	E eth nere pensaue: “Quina sòrt era mia!
Ea-mil-e-ua-net-IV	Vau a gaudir e a deleitar-me damb era carn d’aguestes dues lues!
Ea-mil-e-ua-net-IV	E se bèra ua me refuse, l’aucirè!
Ea-mil-e-ua-net-IV	E les panarè totes es sues riqueses!” E decidit a obrar d’aguesta manèra, hec toti es preparatius de besonh.
Ea-mil-e-ua-net-IV	E a maugrat der estat dera reina Abriza, es tres poderen gésser sense qu’arrés les vedesse.
Ea-mil-e-ua-net-IV	Mès era reina Abriza, que ja patie es dolors de jasilha, se vedec obligada a interrómper eth viatge eth quatau dia.
Ea-mil-e-ua-net-IV	E coma que non podie tier-se mès, li didec ath nere: “Ò Moroso!
Ea-mil-e-ua-net-IV	Alavetz, coma que ja non podie tier-se mès, la treiguec ar aire e s’apressèc ara joena, que siguec a mand d’estavanir-se de ràbia e d’orror.
Ea-mil-e-ua-net-IV	En aguest moment Schahrazada vedec aparéisher eth maitin e, discrèta coma tostemp, deishèc era seguida deth relat entà un aute dia.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E era reina, indignada, responec: “Ò nere, hilh de nere, hilh d’esclaus!
Ea-mil-e-ua-net-IV	Gauses exibir-te d’aguesta sòrta?
Ea-mil-e-ua-net-IV	Quina desesperacion veder-me sense defensa, enes mans deth darrèr des esclaus neri!
Ea-mil-e-ua-net-IV	Miserable!
Ea-mil-e-ua-net-IV	Qu’eth Senhor m’ajude a gésser der estat que me trapi, e a guarir es mies flaqueses femenines que me tien impotenta, e castigarè era tua insoléncia damb es mies pròpries mans!
Ea-mil-e-ua-net-IV	Abans de deishar-me tocar per tu, m’estimaria mès morir e acabar atau damb es mèns patiments.
Ea-mil-e-ua-net-IV	E recitèc aguestes estròfes:
Ea-mil-e-ua-net-IV	Ò tu, que non cèsses de perseguir-me!
Ea-mil-e-ua-net-IV	Quan acabaràs?
Ea-mil-e-ua-net-IV	Que ja è tastat massa er amarum des pròves que m’a sometut era mia sòrt.
Ea-mil-e-ua-net-IV	Fidi qu’eth Senhor me desliurarà des bèsties violadores.
Ea-mil-e-ua-net-IV	Per qué persutes?
Ea-mil-e-ua-net-IV	Non t’è dit que senti orror dauant deth libertinatge?
Ea-mil-e-ua-net-IV	Dèisha de guardar damb era aviditat d’aguesti uelhs d’ahaimat miserable!
Ea-mil-e-ua-net-IV	E non demores tocar-me, s’abans non me talhes a tròci damb era tua espada, de lama templada en Yemen.
Ea-mil-e-ua-net-IV	E non desbrembes que sò ua des mès pures, ua des mès nòbles e ua des mès sublimes de sang!
Ea-mil-e-ua-net-IV	Com gauses, ò insolent esclau!
Ea-mil-e-ua-net-IV	Quan er nere Moroso auec entenut aguesti vèrsi, era sua cara se rogic d’òdi, es sues faccions s’agitèren convulsivament, es sòns nassi se holèren, es sòns pòts s’arropiren, e tot eth sòn èsser tremolèc de ràbia.
Ea-mil-e-ua-net-IV	E recitèc aguestes estròfes:
Ea-mil-e-ua-net-IV	Ò hemna, non me refuses atau, donques que sò victima deth tòn amor, e m’an aucit es tues guardades capinautes!
Ea-mil-e-ua-net-IV	Eth mèn còr s’a het brigalhs demorant-te!
Ea-mil-e-ua-net-IV	Eth mèn còs ei complètament fatigat, madeish qu’era paciéncia qu’è auut enquia ara!
Ea-mil-e-ua-net-IV	Era tua votz, solet d’entener-la me captive.
Ea-mil-e-ua-net-IV	Mès t’avertisqui ò implacabla!
Ea-mil-e-ua-net-IV	Jo saberia béuer era aigua que d’era ne sò privat, era aigua que amortarà era mia set.
Ea-mil-e-ua-net-IV	En enténer aguesti vèrsi, Abriza, que ploraue de ràbia, exclamèc: “Indecent esclau!
Ea-mil-e-ua-net-IV	Ò gosset maudit!
Ea-mil-e-ua-net-IV	Te penses que totes es hemnes son parières?
Ea-mil-e-ua-net-IV	Gauses seguir en tot parlar- me d’aguesta manèra?” E eth nere, en veir qu’Abriza lo refusaue complètament, ja non podec tier mès era sua ràbia.
Ea-mil-e-ua-net-IV	E en tot lançar-se sus era, damb era espada ena man, l’agarrèc pera cabeladura, e li trauessèc eth còs d’ua estocada.
Ea-mil-e-ua-net-IV	E a mans d’aqueth nere moric, d’aguesta manèra, era reina Abriza.
Ea-mil-e-ua-net-IV	Alavetz eth nere Moroso s’esdeguèc a apoderar-se des mules cargades de riqueses damb es bens d’Abriza, e en tot hèr-se-les a vier per dauant, hugec rapidament entàs montanhes.
Ea-mil-e-ua-net-IV	Per çò dera reina Abriza, en expirar, auie amainadat un hilh entre es mans dera fidèu Gran de Corau, que, en sòn dolor, s’auie caperat de povàs eth cap, e s’esquinçaue era ròba, e se pataquejaue es caròles, enquia hèr gésser sang.
Ea-mil-e-ua-net-IV	E exclamaue: “Ò era mia malerosa senhora!
Ea-mil-e-ua-net-IV	Mès a penes Gran de Corau auec acabat de planher-se, vedec ua broma de povàs que caperaue eth cèu e que s’apressaue rapidament.
Ea-mil-e-ua-net-IV	E de pic, aguesta broma s’esbugassèc.
Ea-mil-e-ua-net-IV	E apareisheren soldats e cavalièrs, toti vestidi ar estil de Kaissaria.
Ea-mil-e-ua-net-IV	E ère, plan, era armada deth rei Hardobis, pair d’Abriza, pr’amor que se n’auie sabut dera hujuda d’Abriza e auie amassat es sues tropes.
Ea-mil-e-ua-net-IV	E cuelhent eth comandament, s’auie botat camin de Bagdad; e atau arribèc en lòc qu’acabaue de morir era sua hilha.
Ea-mil-e-ua-net-IV	E en veir eth còs sagnós, eth rei se lancèc deth shivau, e abraçant eth cadavre s’estavanic.
Ea-mil-e-ua-net-IV	E Gran de Corau comencèc a plorar e a planher-se damb mès pena.
Ea-mil-e-ua-net-IV	Dempús, quan eth rei se remetec, li condèc tota era istòria, e li didec: “Eth qu’a aucit ara tua hilha ei un des neri deth rei Omar Al-Neman, aguest rei plen de lubricitat qu’a hèt çò qu’a hèt damb era tua hilha!” E eth rei Hardobis, en enténer aguestes paraules, vedec que tot eth mon s’escurie, e decidic cuélher ua resvenja terribla.
Ea-mil-e-ua-net-IV	Mès s’esdeguèc a demanar un baiard, qu’en eth placèc eth còs dera sua hilha.
Ea-mil-e-ua-net-IV	E li calec tornar entà Kaissaria, entà complir es deuers d’acogament e des funeralhes.
Ea-mil-e-ua-net-IV	Quan eth rei Hardobis arribèc en Kaissaria, entrèc en sòn palai e ordenèc cridar ara sua hilhuquèra, era Mair de totes es Calamitats, e li didec: “Vaquí çò qu’an hèt es musulmans damb era mia hilha!
Ea-mil-e-ua-net-IV	Eth rei l’a panat era virginitat, e un esclau nere, en non poder forçar-la, l’a aucit!
Ea-mil-e-ua-net-IV	E d’era a neishut aguesta creatura que Gran de Corau a suenhat.
Ea-mil-e-ua-net-IV	Mès, juri peth Messies que l’è de resvenjar e è de lauar er opròbi que m’an caperat!
Ea-mil-e-ua-net-IV	Se non siguesse atau, m’estimaria mès aucir-me a jo madeish damb es mies pròpries mans.” E se metec a plorar damb totes es lèrmes des sòns uelhs.
Ea-mil-e-ua-net-IV	Alavetz era Mair de totes es Calamitats li didec: “Non t’en hèsques, ò rei!
Ea-mil-e-ua-net-IV	Pr’amor que l’aucirè ada eth e as sòns hilhs, e d’ua manèra que servirà fòrça entàs istòries que se conden en avier per toti es parçans dera tèrra.
Ea-mil-e-ua-net-IV	Mès me cau qu’escotes ben çò que te vau a díder, e qu’ac executes fidèument.
Ea-mil-e-ua-net-IV	Vaquí: Te cau cridar en tòn palai as cinc damaisèles mès beròies de Kaissaria, es de pièchs mès beròis e de virginitat intacta.
Ea-mil-e-ua-net-IV	E auem de cridar, ath madeish temps, as sabents mès illustres e as literats mès famosi des parçans musulmans qu’an confinhs damb eth tòn règne.
Ea-mil-e-ua-net-IV	E les balharàs era orde ad aguesti sabents musulmans de qué eduquen as joenes sivans eth sòn metòde.
Ea-mil-e-ua-net-IV	E les ensenharàn tanben era lei musulmana, era istòria des arabs, es annaus des califes e totes es hètes des reis musulmans.
Ea-mil-e-ua-net-IV	Ath delà, les ensenharàn era cortesia, era manèra de parlar e er art de comportar-se damb es reis, era manèra de hèr-les companhia en tot servir-les beuendes, e apreneràn tanben es vèrsi mès beròis, era manèra mès agradiua de recitar-les, era manèra de compausar es poèmes e es discorsi, atau coma er art des cançons.
Ea-mil-e-ua-net-IV	E mos cau qu’aguesta educacion sigue complèta encara que s’age de tardar dètz ans; pr’amor que mos cau tier paciéncia, coma la tien es arabs deth desèrt, que diden:
Ea-mil-e-ua-net-IV	Era resvenja se pòt realizar, encara que s’agen passat quaranta ans.
Ea-mil-e-ua-net-IV	Pr’amor qu’era resvenja que jo prepari non ei realizabla senon damb era educacion complèta d’aguestes joenes; e entà convencer-te, te diderè qu’era gran aficion d’aguest rei musulman ei era de copular damb es sues esclaues, que d’eres n’a ja tres centes setanta, ath delà des cent amazònes qu’aquiu a deishat era nòsta reina Abriza, e des presents de hemnes que l’amien coma tribut de pertot.
Ea-mil-e-ua-net-IV	De sòrta que jo lo harè perir per çò dera sua incorregibla passion.
Ea-mil-e-ua-net-IV	En enténer aguestes paraules, s’alegrèc eth rei Hardobis enquiath limit dera alegria, e punèc eth cap dera Mair de totes es Calamitats, e ordenèc que se cridèsse de seguit as sabents musulmans e as joenes de pièchs redons e intacta virginitat.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carec discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E aumplic as sabents de consideracions e de presents, e les recebec damb grana generositat.
Ea-mil-e-ua-net-IV	Dempús les fidèc as beròies joenes, alistades ua a ua, e les encarguèc que les balhèssen era educacion musulmana mès complèta.
Ea-mil-e-ua-net-IV	E es sabents e es poètes aubediren, e heren exactament çò qu’eth rei les auie manat.
Ea-mil-e-ua-net-IV	Aquerò per çò que hè ath rei Hardobis.
Ea-mil-e-ua-net-IV	Mès en çò que tanh ath rei Omar Al-Neman, a penes tornèc dera caça, en entrar en palai, se’n sabec dera hujuda d’Abriza e dera sua desaparicion, se’n hec fòrça, e exclamèc: “Com ei qu’ua hemna pòt gésser deth mèn palai sense qu’arrés se’n sapìe?
Ea-mil-e-ua-net-IV	S’eth règne ei tan ben susvelhat coma eth mèn palai, era nòsta perdicion qu’ei assegurada!
Ea-mil-e-ua-net-IV	E mentre parlaue de tau manèra, vaquí que Scharkan tornèc dera sua expedicion, e se presentèc dauant deth sòn pair, que l’informèc dera desaparicion dera reina Abriza.
Ea-mil-e-ua-net-IV	E Scharkan, a compdar d’aqueth dia, non podec suportar estar-se en palai deth sòn pair, mès que mès pr’amor qu’es mainatges Nozhatú e Daul’makan èren objècte des suenhs mès assidús deth rei.
Ea-mil-e-ua-net-IV	E s’entristic mès cada dia, e de tau sòrta qu’eth rei li didec: “Qué te cau, ò hilh mèn?
Ea-mil-e-ua-net-IV	Per qué era tua cara ei auriolenca e eth tòn còs s’aflaquís?” E Scharkan li didec: “Ò pair mèn!
Ea-mil-e-ua-net-IV	Te vau a demanar, donc, coma favor, que me nomentes governador de quinsevolh plaça fòrta entre es places fòrtes, e aquiu vierè a enterrar-me entara rèsta dera mia vida!” Dempús recitèc aguestes estròfes deth mèstre des provèrbis:
Ea-mil-e-ua-net-IV	Er aluenhament ei entà jo mès doç qu’era estança.
Ea-mil-e-ua-net-IV	Es mèns uelhs non veiràn ne es mies aurelhes enteneràn es causes que me rebremben ara doça amiga perduda!
Ea-mil-e-ua-net-IV	E eth rei Omar Al-Neman, en compréner es causes deth dolor deth sòn hilh Scharkan, lo volec consolar, e li didec: “Ò hilh mèn!
Ea-mil-e-ua-net-IV	E coma qu’eth punt mès important deth mèn Empèri ei era ciutat de Damasc, vaquí que te nomenti governador de Damasc, a compdar d’aguest moment!” E de seguit manèc cridar as escrivans de palai e a toti es grani deth règne, e ena sua preséncia nomentèc a Scharkan governador dera província de Damasc.
Ea-mil-e-ua-net-IV	E eth decret deth sòn nomenament siguec escrit e promulgat de seguit; e se premanic tot çò de besonh entara partida.
Ea-mil-e-ua-net-IV	E Scharkan se didec adiu deth sòn pair, e dera sua mair, e deth visir Dandan, ath quau hec es sòns darrèrs encargues.
Ea-mil-e-ua-net-IV	E dempús d’auer acceptat es omenatges des emirs, visirs e notables deth règne, se botèc ath cap des sòns òmes, e non deishèc de viatjar enquia qu’arribèc en Damasc.
Ea-mil-e-ua-net-IV	E es abitants lo receberen ath son de pifres e timbals, trompetes e clarins.
Ea-mil-e-ua-net-IV	E ornèren en aunor sòn era ciutat e l’illuminèren.
Ea-mil-e-ua-net-IV	E vengueren toti ath sòn encontre formant ua gran cortègi, en dues hilères ben alinhades, es uns ara dreta e es auti ara quèrra.
Ea-mil-e-ua-net-IV	Aquerò per çò que hè a Scharkan.
Ea-mil-e-ua-net-IV	Mès per çò deth rei Omar Al-Neman, pòc temps dempús dera partida de Scharkan coma governador de Damasc, recebec era visita des sabents qu’auie encomanat era educacion des sòns dus hilhs, Nozhatú e Daul’makan.
Ea-mil-e-ua-net-IV	E es sabents li dideren ath rei: “Ò senhor nòste, te viem a anonciar qu’es tòns hilhs an acabat es sòns estudis, e saben perfèctament es precèptes dera sapiéncia e dera cortesia, es bones letres e era manèra de comportar-se.” E quan ac entenec, eth rei Omar Al- Neman sentec qu’era satisfaccion e era alegria dilatauen eth sòn pièch, e les hec magnifics presents as sabents.
Ea-mil-e-ua-net-IV	Daul’makan, ja d’edat de catorze ans, se hège mès graciat e mès beròi cada còp, e se compladie enes practiques religioses e enes òbres de pietat, e estimaue as praubi atau coma era companhia d’òmes versadi ena jurisprudéncia e en Coran.
Ea-mil-e-ua-net-IV	E toti es abitants de Bagdad, òmes e hemnes, l’estimauen fòrça e desirauen entada eth es benediccions d’Allà.
Ea-mil-e-ua-net-IV	Mès arribèc un dia, qu’ère eth que passauen per Bagdad es peregrins d’Irak, que se filen entara Meca entà complir es deuers deth hadj annau, e van dempús entà Medina pr’amor de visitar era hòssa deth Profèta (sigue entada eth era glòria e era patz d’Allà).
Ea-mil-e-ua-net-IV	E quan Daul’makan vedec era santa comitiva, s’aluguèc era sua devocion, e correc ara cèrca deth rei, eth sòn pair, e li didec: “Vengui a trapar-te, ò pair mèn!
Ea-mil-e-ua-net-IV	Mès a Daul’makan li semblèc excessiu aqueth ajornament, e correc ara cèrca dera sua fraia Nozhatú, qu’en aqueth instant ère prèsta a pregar era sua oracion.
Ea-mil-e-ua-net-IV	Deishèc qu’acabèsse, e dempús li didec: “Ò Nozhatú,!
Ea-mil-e-ua-net-IV	E era mia fin ara ei aprovedir-me de bèri sòs e anar-me’n d’amagat damb era peregrinacion, mès sense dider-li arren ath nòste pair.” Alavetz, Nozhatú, afogada, exclamèc: “Per Allà!
Ea-mil-e-ua-net-IV	Te prègui, ò frair mèn!
Ea-mil-e-ua-net-IV	Vene a cercar-me quan hèsque nets.
Ea-mil-e-ua-net-IV	E tara mieja net se lheuèc Nozhatú, se vestic d’òme, en tot desguisar-se damb era ròba que l’auie hèt a vier eth sòn frair, qu’ère dera madeisha estatura e dera madeisha edat.
Ea-mil-e-ua-net-IV	Cuelhec quauqui sòs e se filèc entara pòrta deth palai.
Ea-mil-e-ua-net-IV	Aquiu la demoraue eth sòn frair Daul’makan damb dus camelhs.
Ea-mil-e-ua-net-IV	E ajudèc ara sua fraia a montar en un d’eri, obligant ar animau a ajocar-se, e dempús pugèc eth en dusau camelh.
Ea-mil-e-ua-net-IV	Se lheuèren es animaus e se meteren a caminar, e es dus frairs poderen amassar-se damb es peregrins e barrejar-se damb eri, sense qu’arrés se n’encuedèsse dera sua arribada.
Ea-mil-e-ua-net-IV	E tota era caravana d’Irak gessec de Bagdad, en tot endralhar-se de cap ara Meca.
Ea-mil-e-ua-net-IV	E Allà auie escrit era sua bona sòrt, de sòrta que non se tardèren en arribar sense cap tipe de trebuc ena Meca Santa.
Ea-mil-e-ua-net-IV	E Daul’makan e Nozhatú arribèren ath limit dera alegria quan se vederen en mont Arafat e quan compliren es obligacion rituaus.
Ea-mil-e-ua-net-IV	E be ne siguec de grana era sua jòia quan heren eth torn ara Kaaba!
Ea-mil-e-ua-net-IV	Mès que non poderen contentar-se en tot hèr era visita ara Meca, e amièren era sua devocion enquiath punt de vier en Medina pr’amor de venerar era hòssa deth Profèta (que siguen damb eth era oracion e era patz).
Ea-mil-e-ua-net-IV	E quan ja era peregrinacion ère prèsta a tornar ena sua tèrra, Daul’makan li didec a Nozhatú: “Ò fraia mia!
Ea-mil-e-ua-net-IV	E après un viatge plan penible, acabèren en tot arribar en Jerusalem; mès peth camin patiren accèssi de fèbres.
Ea-mil-e-ua-net-IV	E era joena Nozhatú acabèc per guarir-se ath cap d’uns dies; mès, Daul’makan seguic malaut, e eth sòn estat s’anèc agreujant, de sòrta qu’en Jerusalem les calec logar ua cramba en ostau.
Ea-mil-e-ua-net-IV	E Daul’makan s’estirèc en un cornèr, vençut pera malautia, e era malautia empejorèc de manèra tan grèu, que Daul’makan acabèc perdent deth tot eth coneishement, e entrèc en ua fasa de delèri.
Ea-mil-e-ua-net-IV	E era brava Nozhatú non lo deishèc un solet moment, e ère plan preocupada de veder-se soleta en un país estrangèr, sense arrés que les ajudèsse.
Ea-mil-e-ua-net-IV	E coma qu’era malautia seguie, e se tardaue fòrça temps, Nozhatú acabèc per agotar es sòns darrèrs recorsi e ja non li restèc un dracma enes sues mans.
Ea-mil-e-ua-net-IV	Alavetz manèc entath mercat a un des vailets der ostau, pr’amor de qué li venesse un des sòns vestits e l’amièsse es sòs.
Ea-mil-e-ua-net-IV	E eth vailet ac hec atau.
Ea-mil-e-ua-net-IV	E Nozhatú seguic venent cada dia quauqu’un des sòns efèctes entà poder suenhar ath sòn frair, e d’aguesta sòrta agotèc complètament tot çò qu’auie.
Ea-mil-e-ua-net-IV	E es solets bens que li restauen èren era ròba vielha qu’anaue vestida e eth tapís vielh que li servie de lhet ada era e ath sòn frair.
Ea-mil-e-ua-net-IV	E en veder-se en tau indigéncia, era prauba Nozhatú plorèc en silenci.
Ea-mil-e-ua-net-IV	Mès aquera madeisha net Daul’makan recuperèc eth coneishement, per volontat d’Allà, e se sentec un shinhau milhor; e virant-se entara sua fraia li didec: “Nozhatú!
Ea-mil-e-ua-net-IV	Com ac haram entà crompar carn?
Ea-mil-e-ua-net-IV	Donques que non gausi demanar aumòina.
Ea-mil-e-ua-net-IV	Mès non te’n hèsques, que deman me botarè a servir ena casa de bèth ric e guanharè çò que mos cau.
Ea-mil-e-ua-net-IV	Era soleta causa que me hè dò ei que t’aurè de deishar solet tot eth dia; mès, qu’ei parièr.
Ea-mil-e-ua-net-IV	Non i a fòrça ne poder senon en Allà eth plan Naut!
Ea-mil-e-ua-net-IV	E solet Eth mos pòt hèr tornar en nòste país!” E dites aguestes paraules, Nozhatú s’estarnèc en somics.
Ea-mil-e-ua-net-IV	E a londeman se lheuèc a punta de dia, e se caperèc eth cap damb un vielh mantèl de pèth de camelh que les auie balhat un camelhèr, vesin sòn en ostau.
Ea-mil-e-ua-net-IV	E punèc ath sòn frair, li lancèc es braci en còth, e plorant gessec hèta un mar de lèrmes, sense saber exactament entà on anar.
Ea-mil-e-ua-net-IV	Daul’makan demorèc tot eth dia era tornada dera sua fraia.
Ea-mil-e-ua-net-IV	Mès arribèc era net, e Nozhatú non auie tornat.
Ea-mil-e-ua-net-IV	E la demorèc tota era net sense clucar un uelh, e Nozhatú non tornèc.
Ea-mil-e-ua-net-IV	E a londeman, e ar aute dia se passèc madeish.
Ea-mil-e-ua-net-IV	Alavetz Daul’makan se vedec cuelhut d’un temor fòrça gran en pensar ena sua fraia, e eth sòn còr comencèc a tremolar.
Ea-mil-e-ua-net-IV	E coma qu’amiaue dus dies sense minjar, s’arrosseguèc peniblament enquiara pòrta dera cramba, e se metec a cridar ath vailet der ostau, qu’a tot darrèr l’entenec.
Ea-mil-e-ua-net-IV	E eth vailet se lo botèc enes espatles, e se lo hec a vier en mercat, e lo deishèc ath costat d’ua botiga miei esbauçada, e se n’anèc.
Ea-mil-e-ua-net-IV	E toti es caminaires e mercadèrs deth mercat l’enrodèren, e en veir eth sòn estat d’aflaquiment, comencèren a planher-se e a cuélher pietat d’eth.
Ea-mil-e-ua-net-IV	E Daul’makan que ja non auie fòrces entà parlar, les didec per senhaus qu’ère ahaimat.
Ea-mil-e-ua-net-IV	Alavetz heren ua collècta a favor sòn, en tot passar ua plata entre es mercadèrs, e li crompèren minjar.
Ea-mil-e-ua-net-IV	E coma qu’era collècta auie arribat a trenta dracmes, se discutic se qué serie mès convenent en interès deth malaut.
Ea-mil-e-ua-net-IV	E un brave ancian deth mercat didec: “Çò milhor serie logar un camelh pr’amor de transportar entà Damasc ad aguest praube joen, e amiar-lo en espitau dedicat as malauts per caritat deth califa.
Ea-mil-e-ua-net-IV	Pr’amor qu’aciu se morirà solide se se demore abandonat en carrèr.” E a toti les semblèc ben, mès coma qu’ère ja de nets, s’ajornèc era causa entà londeman.
Ea-mil-e-ua-net-IV	E deishèren ath costat de Daul’makan, un cantre d’aigua e viures.
Ea-mil-e-ua-net-IV	E en barrar-se es pòrtes deth mercat, toti tornèren enes sues cases, en tot planher-se dera sòrt deth praube malaut.
Ea-mil-e-ua-net-IV	Daul’makan passèc tota era net sense clucar un uelh, preocupat pera sòrt dera sua fraia Nozhatú.
Ea-mil-e-ua-net-IV	E coma qu’ère tant aflaquit, a penes podec minjar e béuer.
Ea-mil-e-ua-net-IV	Eth dia a vier, era brava gent deth mercat loguèren un camelh, e li dideren ath menaire: “Ò camelhèr!
Ea-mil-e-ua-net-IV	Dempús hec ajocar ath camelh e botèc en eth ath malaut.
Ea-mil-e-ua-net-IV	E caperat de benediccions pera gent deth mercat, li parlèc ath sòn camèlh, tirèc era brida, e eth camèlh se lheuèc e se metec en camin.
Ea-mil-e-ua-net-IV	Mès a penes auec trauessat uns carrèrs, eth camelhèr s’arturèc, e coma qu’auie arribat ath costat dera pòrta d’un hammam, agarrèc ath praube malaut, que s’auie estavanit, lo deishèc sus un molon de lenha que servie entà escauhar eth banh e partic ara prèssa.
Ea-mil-e-ua-net-IV	Atau ei qu’en hèr-se dia, quan arribèc er encargat deth hammam entà escauhar eth banh, se trapèc damb aqueth còs qu’ère estirat e lèu inanimat.
Ea-mil-e-ua-net-IV	E didec entada eth: “Qui aurà deishat aciu ad aguest cadavre en sòrta d’acogar-lo?” E se premanie a possar eth cadavre luenh dera pòrta, quan Daul’makan hec un movement.
Ea-mil-e-ua-net-IV	E er encargat exclamèc: “Que non ei un mòrt, senon bèth afeccionat ath aishish, qu’aurà queigut aguesta net sus eth molon de lenha.
Ea-mil-e-ua-net-IV	Ò consumidor d’aishish, vè-te’n.” E en tot inclinar-se entà dider- l’ac ara cara, vedec qu’ère un joenet, sense bric de borra enes caròles, e d’ua grana distincion e grana beresa, a maugrat deth sòn flaquitge e des estralhs dera malautia.
Ea-mil-e-ua-net-IV	E cuelhent ua gran pietat entada eth, exclamèc: “Que non i a fòrça ne poder senon en Allà!
Ea-mil-e-ua-net-IV	E sense trantalhar un solet moment, se carguèc ath joen, tornèc ena sua casa, entrèc ena cramba dera sua hemna e lo deishèc entre es sues mans, en tot encargar-li que lo suenhesse.
Ea-mil-e-ua-net-IV	Alavetz aquera hemna estirèc un tapìs en solèr, botèc ath dessús deth tapís un coishin net, e ajacèc suenhosament ar òste malaut.
Ea-mil-e-ua-net-IV	E anèc ena codina entà alugar era lum, e escauhèc aigua entà lauar-li es mans, es pès e era cara.
Ea-mil-e-ua-net-IV	Dera sua part, er encargat deth hammam anèc entath mercat entà crompar perhums e sucre, e esposquèc damb aigua de ròses era cara deth joen, e li hec béuer sorbet damb sucre e siròp de ròses.
Ea-mil-e-ua-net-IV	Dempús treiguec dera arca ua camisa plan neta, perhumada damb flors de gensemin, e l’ac botèc.
Ea-mil-e-ua-net-IV	E damb aguesti suenhs, notèc Daul’makan que lo cuelhie un gran aleugeriment e lo vivificaue coma ua brisa deliciosa.
Ea-mil-e-ua-net-IV	E en aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E podec lheuar un shinhau eth cap e apuar-se enes coishins.
Ea-mil-e-ua-net-IV	En veder-lo, se sentec erós er encargat deth hammam, e exclamèc: “Laudat sigue Allà pera tornada dera santat!
Ea-mil-e-ua-net-IV	Ò Senhor!
Ea-mil-e-ua-net-IV	E pendent tres dies, aqueth hec vòt entara sua garison, e li hège béuer tisanes refrescantes e aigua de ròses, en tot balhar-li fòrça suenhs.
Ea-mil-e-ua-net-IV	E es fòrces comencèren a circular de man en man peth còs deth malaut.
Ea-mil-e-ua-net-IV	E fin finau podec daurir es uelhs ara lum e alendar sense cap trebuc.
Ea-mil-e-ua-net-IV	Precisament en instant que se sentie milhor, entrèc er encargat deth hammam, e lo trapèc seigut en lhet, plan encoratjat, e li didec: “Com te va, hilh mèn?” E Daul’makan responec: “Que me senti damb fòrça e damb bona santat.” E er encargat deth hammam balhèc gràcies a Allà, correc entath mercat, crompèc dètz porets, es milhors deth mercat, e les hec a vier ara sua hemna, e li didec: “Ò hilha deth mèn soèr!
Ea-mil-e-ua-net-IV	E de seguit era hemna der encargat deth hammam n’aucic a un; lo botèc a còder, e l’ac amièc ath joen, en tot hèr que se beuesse eth caldo.
Ea-mil-e-ua-net-IV	E quan auec acabat, li presentèc aigua cauda entà que se lauèsse es mans.
Ea-mil-e-ua-net-IV	Dempús repausèc tranquillament emparat enes coishins, en tot caperar-se ben entà que non se constipèsse.
Ea-mil-e-ua-net-IV	E atau s’esclipsèc enquiara mitat dera tarde.
Ea-mil-e-ua-net-IV	Alavetz era hemna der encargat deth hammam se metec a còder eth dusau poret, l’ac amièc dempús d’auer-lo trocejat, e li didec: “Minja, hilh mèn!
Ea-mil-e-ua-net-IV	E se seiguec en cabeçau deth lhet, e li didec ath joen: “Com te va, hilh mèn?” E eth responec: “Gràcies a Allà, me trapi damb fòrça e damb bona santat!
Ea-mil-e-ua-net-IV	E pro que te recompense Allà pes tòns beneficis!” E er encargat de hammam, en enténer aguestes paraules, sentec ua grana alegria.
Ea-mil-e-ua-net-IV	E se n’anèc entath mercat, e se hec a vier siròp de violetes e aigua de ròses, e hec que se les beusse.
Ea-mil-e-ua-net-IV	Ara plan; aqueth òme solet guanhaue cinc dracmes diadèrs en hammam.
Ea-mil-e-ua-net-IV	E d’aguesti cinc dracmes ne tenguie dues entà Daul’makan, pr’amor de crompar-li porets, sucre, aigua de ròses e siròp de violetes.
Ea-mil-e-ua-net-IV	E atau seguic, despenent d’aguesta sòrta, pendent un mes sancer, qu’alavetz se remetec complètament Daul’makan, en tot desparéisher quinsevolh tralha de malautia.
Ea-mil-e-ua-net-IV	Alavetz er encargat e era sua esposa s’alegrèren fòrça.
Ea-mil-e-ua-net-IV	E er encargat li didec a Daul’makan: “Hilh mèn!
Ea-mil-e-ua-net-IV	E comencèc a heregar-li eth còs a Daul’makan, començant pes pès.
Ea-mil-e-ua-net-IV	E alavetz entrèc eth massatgista deth hammam, e quedèc confonut en veder-lo practicar es sues foncions, e se desencusèc peth retard qu’auie arribat.
Ea-mil-e-ua-net-IV	Mès er encargat didec: “Ò companh!
Ea-mil-e-ua-net-IV	E er encargat lo hec pujar en ua estrada, li botèc ua bona camisa, ua tunica des sues, un turbant plan polit, e l’ajustèc era cintura damb un cinturon plan beròi, de lan de colors.
Ea-mil-e-ua-net-IV	E atau tornèc a amiar entara sua casa ath joen montat en saumet.
Ea-mil-e-ua-net-IV	Precisament era sua hemna ac auie premanit tot entà receber-lo, e era casa ère totafèt neta, es tapissi plan nets, madeish qu’es palhets e es coishins.
Ea-mil-e-ua-net-IV	E er encargat hec que s’ajacèsse Daul’makan, e li balhèc un sorbet damb sucre e aigua de ròses; e dempús l’aufric un des porets, en tot auer trocejat entada eth es milhors bocins.
Ea-mil-e-ua-net-IV	E Daul’makan li balhèc es gràcies per çò deth restabliment dera sua santat e li didec ar encargat: “Guaire gran ei eth mèn agraïment pes tues bones accions e suenhs!” Mès er encargat repliquèc: “Dèisha’c, hilh mèn!
Ea-mil-e-ua-net-IV	Alavetz er encargat deth hammam li didec a Daul’makan: “Te trapè abandonat sus un molon de lenha dauant dera pòrta deth hammam, un maitin que venguia a trabalhar.
Ea-mil-e-ua-net-IV	E non me n’è sabut de qui te deishèc aquiu, e te recuelhí ena mia casa.
Ea-mil-e-ua-net-IV	En enténer aguestes paraules, Daul’makan exclamèc: “Aunor ad Aqueth que l’entorne era vida ara ossamenta sense vida!
Ea-mil-e-ua-net-IV	E eth tòn pair, pair mèn, sap ara que non as afavorit a un ingrat, e demori que lèu lèu n’auras era pròva d’aquerò.
Ea-mil-e-ua-net-IV	Mès te prègui que me digues en quin país sò.” E er encargat didec: “Qu’ès ena ciutat santa de Jerusalem.” E Daul’makan li calec lamentar amarament la luenhor que se trapaue, e mès que mès, eth hèt de veder-se separat dera sua fraia Nozhatú.
Ea-mil-e-ua-net-IV	E non podec deishar de plorar.
Ea-mil-e-ua-net-IV	Dempús condèc era sua aventura ar encargat, mès sense revelar-li era noblesa dera sua neishença.
Ea-mil-e-ua-net-IV	E recitèc aguestes estròfes:
Ea-mil-e-ua-net-IV	M’an botat sus es espatles ua carga que non posqui amiar, e eth sòn pes m’aclape e m’estofe.
Ea-mil-e-ua-net-IV	E digui ara mia amiga, causa deth mèn dolor, ad aquera qu’ei tota era mia anma: “Ò senhora mia!
Ea-mil-e-ua-net-IV	Non poiràs auer un shinhau de paciéncia entà demorar era separacion irremediabla?
Ea-mil-e-ua-net-IV	E era me didec: “Per qué parles de paciéncia?
Ea-mil-e-ua-net-IV	E Daul’makan preguntèc: “Quina distància mos separe de Damasc?” E quan li dideren que sies dies de viatge, mostrèc eth sòn gran desir de partir.
Ea-mil-e-ua-net-IV	Mès er encargat li didec: “Ò joen, com è de deishar que vages solet entà Damasc en auer tan pòca edat?
Ea-mil-e-ua-net-IV	Se persutes t’acompanharè e veiram se tanben mos acompanhe era mia hemna.
Ea-mil-e-ua-net-IV	Per çò que, en tot dirigir-se ara sua esposa: “Ò hilha deth mèn soèr!
Ea-mil-e-ua-net-IV	Vòs acompanhar- me entad aguesta deliciosa ciutat de Damasc, eth país de Scham, o t’estimes mès estar- te aciu e demorar era mia tornada?
Ea-mil-e-ua-net-IV	E era hemna der encargat didec: “Que vos acompanharè de bon voler”.
Ea-mil-e-ua-net-IV	E er encargat se n’alegrèc fòrça, e didec: “Laudat sigue Allà, que mos bote d’acòrd, ò hilha deth mèn soèr!” E recuelhec es efèctes e es mòbles dera casa, coma tapissi, coishins, caceròles, caudèrs, mortèrs, plates e matalassi, e se lo hec a vier tot entath mercat des pregonèrs, e ac subastèc.
Ea-mil-e-ua-net-IV	E de tot ne treiguec cinquanta dracmes, que comencèc a despéner en tot logar un saumet entath viatge…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E eth e era sua esposa caminèren darrèr deth saumet, enquia qu’aubirèren era ciutat de Damasc.
Ea-mil-e-ua-net-IV	E entrèren en era en hèr-se de nets, en tot vier a lotjar-se en un ostau.
Ea-mil-e-ua-net-IV	E er encargat s’esdeguèc a anar entath mercat pr’amor de crompar viures e beuenda entàs tres.
Ea-mil-e-ua-net-IV	E atau seguiren es causes, en tot víuer toti en ostau, enquia qu’ath cincau dia era hemna se sentec malauta, agotada peth cansament deth viatge, e cuelhec ues febres, que per tòrt d’eres moric en pòqui dies.
Ea-mil-e-ua-net-IV	E moric ena gràcia e misericòrdia d’Allà.
Ea-mil-e-ua-net-IV	Daul’makan se’n hec fòrça, pr’amor que s’auie acostumat ad aquera caritativa hemna, que l’auie servit damb tanta abnegacion.
Ea-mil-e-ua-net-IV	E amièc dòu ena sua anma, e se virèc entath praube encargat, que ploraue era sua pena, e li didec: “Non t’aclapes, ò pair!
Ea-mil-e-ua-net-IV	E pro qu’un dia convertisque en alegries es nòstes penes e hèsque enlà de nosati es amarums!
Ea-mil-e-ua-net-IV	Ça que la, entà qué aclapar-mos pendent tant de temps, quan tot ei escrit?
Ea-mil-e-ua-net-IV	Anem, donc, recorram es mercats e es carrèrs de Damasc.
Ea-mil-e-ua-net-IV	E acabèren en tot arribar dauant d’un edifici, a on i auie es estables de shivaus deth walí.
Ea-mil-e-ua-net-IV	E ena pòrta vederen gran nombre de shivaus e mules, e fòrça camelhs ajulhats qu’es camelhèrs cargauen de coishins, matalassi, hardèus, caishes e tota sòrta de cargament.
Ea-mil-e-ua-net-IV	E i auie ua multitud d’esclaus e servidors joeni e vielhs.
Ea-mil-e-ua-net-IV	E tota aquera gent cridaue, e parlaue, e hège un gran rambalh.
Ea-mil-e-ua-net-IV	E l’ac preguntèc a un des sirvents, que li didec: “Qu’ei un present deth walí de Damasc entath rei Omar Al-Neman.
Ea-mil-e-ua-net-IV	E Daul’makan sentec qu’es sòns uelhs se l’aumplien de lèrmes, e recitèc en votz baisha aguestes estròfes:
Ea-mil-e-ua-net-IV	S’es amics que son luenh m’acusen per çò deth mèn silenci e l’interpreten mau, com poirè responer-les?
Ea-mil-e-ua-net-IV	S’era mia abséncia a aucit en eri era anciana amistat, qué poirè hèr?
Ea-mil-e-ua-net-IV	Se tengui es mies penes damb paciéncia, quan ac è perdut tot, poirè seguir responent dera paciéncia que me rèste?
Ea-mil-e-ua-net-IV	Dempús acodiren ena sua memòria aguesti vèrsi:
Ea-mil-e-ua-net-IV	Lheuèc era sua tenda e se n’anèc plan luenh, en tot húger des mèns uelhs, que l’adorauen.
Ea-mil-e-ua-net-IV	Hugec des mèns uelhs, que l’adorauen, quan totes es mies entralhes s’estrementien en veder-lo.
Ea-mil-e-ua-net-IV	Que se n’a anat plan luenh eth beròi.
Ea-mil-e-ua-net-IV	Ò vida mia!
Ea-mil-e-ua-net-IV	Mès eth mèn desir ei aciu e non se n’a anat!
Ea-mil-e-ua-net-IV	Ai de jo!
Ea-mil-e-ua-net-IV	Te tornarè a veir?
Ea-mil-e-ua-net-IV	E alavetz, guairi repotects me calerà hèr-te?
Ea-mil-e-ua-net-IV	E Daul’makan, rebrembant aguestes estròfes, plorèc fòrça.
Ea-mil-e-ua-net-IV	E er encargat li didec: “Ò, hilh mèn, sigues rasonable!
Ea-mil-e-ua-net-IV	Que ja sabes guaire t’a costat recuperar era tua santat, e ara vas a tornar a quèir damb totes aguestes lèrmes que vèsses!
Ea-mil-e-ua-net-IV	Padega-te e non plores mès, donques qu’era mia pena ei plan grana!” Mès Daul’makan non podie tier-se, e rebrembant ara sua fraia Nozhatú e ath sòn pair, recitèc aguesti vèrsi:
Ea-mil-e-ua-net-IV	Gaudís dera tèrra e dera vida, pr’amor que s’era tèrra se quede, era vida se’n va.
Ea-mil-e-ua-net-IV	Estima era vida e gaudís dera vida, e entad aquerò te cau pensar qu’era mòrt ei inevitabla.
Ea-mil-e-ua-net-IV	Gaudís, donc, dera vida!
Ea-mil-e-ua-net-IV	Era felicitat non a qu’eth sòn temps mercat!
Ea-mil-e-ua-net-IV	Esdega-te a gaudir-la!
Ea-mil-e-ua-net-IV	E pensa que tot çò d’aute non vau arren.
Ea-mil-e-ua-net-IV	Pr’amor que tot çò d’aute non vau arren.
Ea-mil-e-ua-net-IV	E dehòra der amor ara vida arren recuelheràs ena tèrra!
Ea-mil-e-ua-net-IV	Pr’amor qu’eth mon li cau èster coma era cramba deth cavalièr viatjaire.
Ea-mil-e-ua-net-IV	Amic, sigues eth cavalièr viatjaire dera tèrra!
Ea-mil-e-ua-net-IV	Quan acabèc de recitar aguesti vèrsi, qu’er encargat deth hammam auie entenut damb aurelha extasiada, e que sagèc d’aprener-les en tot repetir-les diuèrsi còps, Daul’makan se quedèc plan cogitós.
Ea-mil-e-ua-net-IV	Alavetz er encargat, encara que non lo volie shordar, acabèc per dider-li: “Ò joen senhor mèn!
Ea-mil-e-ua-net-IV	Alavetz er encargat deth hammam didec: “Jo vierè damb tu!
Ea-mil-e-ua-net-IV	Alavetz er encargat li preguèc a Daul’makan que montèsse en saumet.
Ea-mil-e-ua-net-IV	E didec: “Anaràs montat tot eth temps que volgues, e quan sigues cansat d’aguesta postura, poiràs, s’ac vòs, baishar e caminar un shinhau.” E Daul’makan li balhèc es gràcies.
Ea-mil-e-ua-net-IV	E li didec: “Reaument, çò que hès per jo non ac hè eth frair ath sòn frair!” E dempús demorèren que se coguèsse eth solei e arribèsse era fresca dera net, entà meter-se en camin damb era caravana e gésser de Damasc rumb entà Bagdad.
Ea-mil-e-ua-net-IV	E aquerò siguec çò que se passèc per çò que hè a Daul’makan e ar encargat deth hammam.
Ea-mil-e-ua-net-IV	Mès per çò que hè ara joena Nozhatú, fraia bessona de Daul’makan, vaquí qu’auie gessut der ostau de Jerusalem ara cèrca d’un emplec entà servir ena casa de bèth notable, e guanhar quauqui sòs entà suenhar ath sòn frair, e crompar-li es bocins d’anhèth codinat que desiraue.
Ea-mil-e-ua-net-IV	E s’auie caperat eth cap damb eth vielh mantèl de pèth de camelh, e auie començat a recórrer es carrèrs, sense saber entà on anar.
Ea-mil-e-ua-net-IV	Mès eth sòn esperit e eth sòn còs èren plan preocupadi pera malautia deth sòn frair e pera luenhor que se trapaue era sua familha e era sua tèrra.
Ea-mil-e-ua-net-IV	E lheuaue eth sòn pensament entà Allà Misericordiós, rebrembant aguesti vèrsi:
Ea-mil-e-ua-net-IV	Es tenèbres se condensen entà enrodar complètament era mia anma.
Ea-mil-e-ua-net-IV	Era ahlama inexorabla me consumís.
Ea-mil-e-ua-net-IV	Eth desir cride en jo dolorosament e hè que se diboishen ena mia cara es patiments interiors.
Ea-mil-e-ua-net-IV	Eth dolor dera separacion viu despietosament enes mies entralhes e me mortifique.
Ea-mil-e-ua-net-IV	Qu’ei ua passion que non trape cap esperança.
Ea-mil-e-ua-net-IV	Er insòmi ei eth mèn companh e eth desir eth mèn aliment.
Ea-mil-e-ua-net-IV	Com poirè carar eth secret dera mia anma?
Ea-mil-e-ua-net-IV	Que non coneishi er art ne es mieis d’amagar tot eth dolor que i a en mèn còr.
Ea-mil-e-ua-net-IV	En aguest còr consumit pes ahlames der amor, qu’eth sòn corrent me nègue.
Ea-mil-e-ua-net-IV	Ò net!
Ea-mil-e-ua-net-IV	Vè-te’n a dider-li coma messatgèra ad aqueth que se’n sap dera intensitat deth mèn dolor, qu’ena cauma des tues ores non me vederes james clucar es uelhs enes tòns braci.
Ea-mil-e-ua-net-IV	E mentre era joena Nozhatú caminaue pes carrèrs, vaquí que se l’apressèc eth cap des beduins, que l’acompanhauen quate òmes.
Ea-mil-e-ua-net-IV	E aguest cap la guardèc pendent ua estona, e sentec un violent desir de possedir ara beròia joena, qu’era sua cara caperaue un tròç de mantèl vielh e qu’es sòns encantaments aumentauen jos aquera tela lorda e esquinçada.
Ea-mil-e-ua-net-IV	E era joena Nozhatú responec: “ Ò senhor, non me hèsques preguntes qu’aumenten eth mèn dolor e era mia desgràcia.” E eth beduin repliquèc: “Ò joena!
Ea-mil-e-ua-net-IV	E voleria trapar a ua joena que li hesse companhia ara mia hilha e l’ajudèsse a passar eth temps agradiuament.
Ea-mil-e-ua-net-IV	Quan Nozhatú entenec aguestes paraules, se quedèc plan confonuda, e didec: “Ò jeique!
Ea-mil-e-ua-net-IV	Hedjaz.
Ea-mil-e-ua-net-IV	E accèpti vier ena tua casa entà acompanhar ara tua hilha, mès damb era condicion de quedar en libertat entà tornar pes nets a on s’està eth mèn frair.” E eth beduin didec: “Qu’ac accèpti, ò joena!
Ea-mil-e-ua-net-IV	Haràs companhia ara mia hilha pendent eth dia, e pera net suenharàs ath tòn frair.
Ea-mil-e-ua-net-IV	E se vòs mo’lo haram a vier ena nosta casa, entà que non se trape jamès solet.” E tant parlèc eth beduin, que decidic era joena acompanhar- lo.
Ea-mil-e-ua-net-IV	Mès eth marrit solet pensaue en sedusir-la, donques que non auie hilhs, ne casa.
Ea-mil-e-ua-net-IV	E non se tardèc en arribar damb Nozhatú e es auti quate beduins enes entorns dera ciutat, a on èren es camelhs ja cargadi e es botes plies d’aigua.
Ea-mil-e-ua-net-IV	E eth cap des beduins pugèc en sòn camelh, hec que Nozhatú montèsse damb eth ena gropa, e dèc eth senhau de partida.
Ea-mil-e-ua-net-IV	E s’aluenhèren ara prèssa.
Ea-mil-e-ua-net-IV	Alavetz era prauba Nozhatú comprenec qu’eth beduin l’auie enganhat complètament.
Ea-mil-e-ua-net-IV	E comencèc a planher-se e a plorar per era e peth sòn frair abandonat e sense ajuda.
Ea-mil-e-ua-net-IV	Mès eth beduin, sense hèr-se’n des sues supliques, caminèc tota era net sense arturar-se enquiara auba, e acabèc arribant en un lòc segur, aluenhat de totes es cases, en plen desèrt.
Ea-mil-e-ua-net-IV	Alavetz eth beduin arturèc ara sua comitiva, e baishèc deth camelh.
Ea-mil-e-ua-net-IV	E coma que Nozhatú seguie plorant, s’apressèc ada era plan furiós, e li didec: “Ò maudida, de còr de lèbe!
Ea-mil-e-ua-net-IV	Vòs acabar de plorar, o t’estimes mès que t’aucisca a còps de foet?” E en enténer aguestes paraules brutaus, era prauba Nozhatú desirèc era mòrt entà acabar d’un còp, e exclamèc: “Maudit cap des bandids deth desèrt, tidon deth lunfèrn!
Ea-mil-e-ua-net-IV	Alavetz eth beduin s’apressèc ada era damb eth foet quilhat, e cridèc: “Ja veigui que vòs sénter es foetades en tòn cu!
Ea-mil-e-ua-net-IV	Se non cèssen es tòns plors e seguisses damb es tues insoléncies, t’arrincarè era lengua e te la foterè en aguesta causa qu’as entre es cueishes!
Ea-mil-e-ua-net-IV	E dauant d’ua menaça tant òrra, era prauba joena, non acostumada a taus brutalitats, se metec a tremolar e se caperèc era cara damb eth vel, alendant aguestes estròfes:
Ea-mil-e-ua-net-IV	Qui podesse tornar ena casa estimada que jo abitaua!
Ea-mil-e-ua-net-IV	Com poiria arténher qu’arribèssen es mies lèrmes ath sòn destinatari?
Ea-mil-e-ua-net-IV	Ai de jo!
Ea-mil-e-ua-net-IV	Poirè tier mès temps era mia desgràcia en aguesta vida plia d’amarum e de dolor?
Ea-mil-e-ua-net-IV	Ai de jo!
Ea-mil-e-ua-net-IV	Auer viscut pendent tant de temps erosa e mimada, entà quèir ara en aguest estat de misèria pietadosa!
Ea-mil-e-ua-net-IV	Qui podesse tornar ena casa estimada que jo abitaua!
Ea-mil-e-ua-net-IV	Com poiria arténher qu’arribèssen es mies lèrmes ath sòn destinatari?
Ea-mil-e-ua-net-IV	En enténer aguesti vèrsi, admirablament rimadi, eth beduin, qu’adoraue instintivament era poesia, se sentec esmoigut de pietat entara beròia joena malerosa, e s’apressèc ada era, li sequèc es lèrmes, li dèc ua galeta de civada, e li didec: “Un aute viatge non me respones quan siga emmaliciat, pr’amor qu’era mia ràbia non ac pòt tier.
Ea-mil-e-ua-net-IV	E Nozhatú didec: “Que se hèsque era tua volontat.” E de seguit tornèren a montar enes camelhs, e seguiren era marcha, en tot dirigir-se entà Damasc.
Ea-mil-e-ua-net-IV	E Nozhatú anaue montada ena gropa darrèr deth beduin.
Ea-mil-e-ua-net-IV	Mès coma qu’era hame l’ahiscaue, se mingèc un tròç d’aquera galeta que l’auie dat eth sòn raptor.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E arribèren en Damasc, e vengueren a lotjar-se en ostau Sultani, plaçat près de Bab El-Malek.
Ea-mil-e-ua-net-IV	E coma que Nozhatú ère plan trista e seguie plorant, eth beduin li didec molt furiós: “Se non dèishes de plorar, vas a pèrder era tua beresa, e ja non poirè vener-te senon a bèth judiu hastigós.
Ea-mil-e-ua-net-IV	Pensa en aquerò, ò malerosa!
Ea-mil-e-ua-net-IV	Dempús l’embarrèc en ua des crambes der ostau e s’esdeguèc a vier en mercat ara cèrca des mercadèrs d’esclaus; e les prepausèc era crompa dera beròia joena, en tot dider-les: “Vos posqui aufrir ua joena beròia que m’è hèt a vier de Jerusalem.
Ea-mil-e-ua-net-IV	Qu’a un frair malaut, mès l’è deishat ena casa d’uns parents entà que lo suenhen ben.
Ea-mil-e-ua-net-IV	De sòrta qu’eth que la volgue crompar l’aurà de díder, entà padegar-la, qu’eth sòn frair malaut ei fòrça ben suenhat en Jerusalem.
Ea-mil-e-ua-net-IV	Alavetz se lheuèc un des mercadèrs, e didec: “Quina ei era edat d’aguesta esclaua?” E responec eth beduin: “Qu’ei fòrça joena, donques qu’encara ei vèrge, encara que ja nubila.
Ea-mil-e-ua-net-IV	E ei beròia, intelligenta, educada e plia de perfeccions.
Ea-mil-e-ua-net-IV	Mès coma que s’a aflaquit per çò dera malautia deth sòn frair, a perdut un shinhu dera plenitud des sues formes.
Ea-mil-e-ua-net-IV	Alavetz didec eth mercadèr: “Vierè a veir aguesta esclaua, e s’ei coma dides, me demorarè damb era, mès te la pagarè quan l’aja revenut, donques que la voi destinar entath rei Omar Al-Neman, qu’eth sòn hilh, eth prince Scharkan, ei governador de Damasc, era nòsta ciutat.
Ea-mil-e-ua-net-IV	E aguest prince me balharà ua carta de presentacion entath rei Omar Al-Neman, qu’a ua grana passion pes esclaues vèrges, e me la cromparà fòrça ben.
Ea-mil-e-ua-net-IV	E se filèren entar ostau a on se trapaue embarrada Nozhatú, e eth beduin cridèc en votz nauta ara joena, qu’ère darrèr dera paret.
Ea-mil-e-ua-net-IV	E li didec: “Ò Nahia!
Ea-mil-e-ua-net-IV	E en entener-lo Nozhatú, se metec a plorar e non responec.
Ea-mil-e-ua-net-IV	Alavetz eth beduin convidèc ath mercadèr a qu’entrèsse.
Ea-mil-e-ua-net-IV	E eth mercadèr quedèc plan encantat, e pensèc: “Quina puretat de lenguatge!” E era guardèc ath mercadèr, e se didec entada era: “Aguest venerable ancian qu’a un accent plan simpatic.
Ea-mil-e-ua-net-IV	Volgue Allà que me cuelhe coma esclaua, e atau me poirè desliurar d’aguest herotge beduin!
Ea-mil-e-ua-net-IV	E eth mercadèr preguntèc: “Com te trapes, ò joena!
Ea-mil-e-ua-net-IV	En enténer aguestes paraules, eth mercadèr s’estonèc ar arràs der estonament, e didec entada eth: “Ne sò segur qu’es sues faccions deuen èster embelinaires, coma eth sòn talent.
Ea-mil-e-ua-net-IV	Qu’ei ua grana aquisicion entath rei Omar Al-Neman.” E virant-se entath beduin, exclamèc: “Aguesta esclaua ei admirabla!
Ea-mil-e-ua-net-IV	Quan demanes per era?” E eth beduin s’emmalicièc e didec: “Com gauses cridar-la admirabla, quan ei era mès vila des creatures?
Ea-mil-e-ua-net-IV	Vè-te’n, que ja non la veni.” E en tot compréner eth mercadèr qu’eth beduin ère un bastrús acabat, cuelhec un aute camin, e didec: “L’accèpti, ò jeique!
Ea-mil-e-ua-net-IV	Mès eth beduin persutèc: “Qu’ès tu eth que li cau aufrir.” E alavetz, eth mercadèr, pensant qu’un bastrús coma aqueth beduin non saberie apreciar eth merit d’aquera joena, l’aufric dus cents dinnars, ath delà des arres e des drets de venda que corresponien ath Tresòr.
Ea-mil-e-ua-net-IV	Mès eth beduin ac refusèc: “Que non autrejaria per dus cents dinnars ne un solet tròç dera serpelhèra que se capère!
Ea-mil-e-ua-net-IV	E cridèc ara joena: “Vene aciu, poirida, que mo’n vam!” E coma que non se botjaue eth mercadèr, se virèc entada eth e exclamèc: “Peth mèn chapèu!
Ea-mil-e-ua-net-IV	Qu’è dit que ja non veni arren!
Ea-mil-e-ua-net-IV	E eth mercadèr didec entada eth: “Aguest beduin que jure peth sòn chapèu ei un bastrús extraordinari!
Ea-mil-e-ua-net-IV	Mès li harè deishar era sua presa.” E en tot agarrar-lo pera capa, li didec:
Ea-mil-e-ua-net-IV	Ja veigui que non ès acostumat a véner.
Ea-mil-e-ua-net-IV	Que s’a besonh de molta paciéncia e molta adretia en aguesti ahèrs.
Ea-mil-e-ua-net-IV	E eth beduin didec: “Guarda-la coma volgues, e bota-la se vòs despolhada, paupa-la e tòca-la pertot coma volgues!” Mès eth mercadèr lheuèc es mans entath cèu, e exclamèc: “Qu’Allà me desliure de botar-la nuda, coma as esclaues.!
Ea-mil-e-ua-net-IV	En aguest moment dera sua narracion, Schahrazada vedec aparéisher eth dia, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E eth, estonat, exclamèc: “Qu’ei qu’as un nòm nau e un d’ancian?” E era didec: “Òc, ò ancian!
Ea-mil-e-ua-net-IV	Eth mèn nòm ancian ei Delícies deth Temps, e eth nau ei Opression deth Temps.” En enténer aguestes paraules plies d’amarum, eth mercadèr notèc qu’es lèrmes banhauen es sòn uelhs.
Ea-mil-e-ua-net-IV	E era joena Nozhatú tanpòc poder tier es lèrmes, e recitèc aguestes estròfes:
Ea-mil-e-ua-net-IV	Eth mèn còr te sauve, ò viatjaire!
Ea-mil-e-ua-net-IV	Entà quines tèrres desconeishudes as partit, entà quini pòbles, en quines cases demores?
Ea-mil-e-ua-net-IV	En quina hònt beues, ò viatjaire!
Ea-mil-e-ua-net-IV	Jo que te plori, me neurisqui damb es ròses deth mèn rebrembe e amòrtii era set ena abondiua hònt des mèns uelhs.
Ea-mil-e-ua-net-IV	Arren tan dur entath mèn pensament coma era tua abséncia, perque tot çò d’aute, en comparèr damb aquerò, ei entà jo causa d’arrir.
Ea-mil-e-ua-net-IV	Mès ath beduin li semblèc qu’aquera convèrsa se tardaue massa, e s’apressèc a Nozhatú damb eth foet lheuat e li didec: “Entà qué parlar tant?
Ea-mil-e-ua-net-IV	E eth mercadèr li parlèc d’aguesta sòrta ath beduin: “Aguesta joena qu’ei un trebuc entà tu.
Ea-mil-e-ua-net-IV	E eth mercadèr didec: “Entà acabar d’un còp, t’aufrisqui cinquanta mil dinnars d’aur.” Mès aqueth bastrús temardut ac refusèc: “Allà mos age!
Ea-mil-e-ua-net-IV	Aquerò non ei arren!” E eth mercadèr didec: “Seishanta mil dinnars!” Mès eth beduin persutèc: “Allà mos age!
Ea-mil-e-ua-net-IV	Aquerò non arribe ne tansevolh ath capitau qu’è despenut en alimentar-la e crompar-li galetes de civada.
Ea-mil-e-ua-net-IV	Donques que te cau saber, ò mercadèr!
Ea-mil-e-ua-net-IV	Alavetz eth mercadèr, estabordit pes lhocaries d’aqueth bastrús, li didec: “Ne tu, ne era tua familha, ne toti es dera tua tribú, auetz minjat en tota era vòsta vida per valor de cent dinnars!
Ea-mil-e-ua-net-IV	Mès te vau a hèr era darrèra oferta, e se la refuses, vierè a veir ath prince Scharkan e li balharè compde des maus tractes recebudi per aguesta joena, que solide as panat, ò miserable saquejaire!
Ea-mil-e-ua-net-IV	T’aufrisqui cent mil dinnars.” Alavetz eth beduin didec: “Te cedisqui era esclaua ad aguest prètz, mès qu’ei pr’amor qu’è besonh d’anar en mercat entà crompar un shinhau de sau.” E eth mercadèr non podec mens d’arrir.
Ea-mil-e-ua-net-IV	E toti partiren entara casa deth mercadèr, qu’autregèc ath beduin era quantitat acordada, dempús d’auer-la hèt pesar moneda a moneda.
Ea-mil-e-ua-net-IV	E eth beduin montèc en sòn camelh e cuelhec eth camin de Jerusalem, dident: “S’era fraia m’a generat cent mil dinnars, eth frair me n’a de generar cent mil mès.
Ea-mil-e-ua-net-IV	E efectiuament, en arribar en Jerusalem se metec a cercar a Daul’makan per toti es ostaus, mès coma que ja se n’auie anat damb er encargat de hammam, non lo podec trapar.
Ea-mil-e-ua-net-IV	Aquerò per çò que hè ath beduin.
Ea-mil-e-ua-net-IV	Per çò que hè ara joena Nozhatú…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Per çò que hè ara joena Nozhatú, vaquí qu’eth brave mercadèr se la hec a vier ena sua casa, l’autregèc vestits plan rics, es mès beròis qu’auie, e dempús venguec damb era en mercat des orfèbres e joièrs, entà qu’alistèsse es jòies que mès l’agradèssen, e les metec en ua borsa de seda, les amièc ena sua casa e les ac autregèc.
Ea-mil-e-ua-net-IV	Dempús didec: “Ara te prègui que quan t’amia en palai non dèishes de dider-li ath prince Scharkan eth prètz que m’as costat, pr’amor de que non se’n desbrembe de mentà’c ena carta de recomanacion que desiri demanar-li entath rei Omar Al-Neman.
Ea-mil-e-ua-net-IV	E en entener-lo, alendèc Nozhatú e es uelhs se l’aumpliren de lèrmes.
Ea-mil-e-ua-net-IV	Alavetz eth mercadèr li didec: “Ò hilha mia!
Ea-mil-e-ua-net-IV	Dilhèu as aquiu a bèth èsser estimat, un parent, o coneishes a bèth mercadèr?
Ea-mil-e-ua-net-IV	Non cranhes de dider-m’ac, donques que coneishi a toti es mercadèrs de Bagdad e a toti es auti.” Alavetz Nozhatú didec: “Per Allà!
Ea-mil-e-ua-net-IV	Era responec: “Que non ei aquerò, senon que me sò elevat en palai, damb era sua hilha.
Ea-mil-e-ua-net-IV	E m’estimaue fòrça.
Ea-mil-e-ua-net-IV	Atau, donc, se pretenes obtier d’eth, bèth favor, non te cau senon hèr-me a vier ua pluma, un tintèr e ua huelha de papèr, e t’escriuerè ua carta, que l’autrejaràs en pròpria man ath rei Omar Al-Neman, e li dideràs: “Era tua umila esclaua Nozhatú a patit es vicisituds dera sòrt e deth temps e es patiments des nets e des dies.
Ea-mil-e-ua-net-IV	E a estat venuda e revenuda, a cambiat de patrons e de cases, e se trape ara ena casa deth tòn representant en Damasc.
Ea-mil-e-ua-net-IV	En enténer aguestes paraules, eth mercadèr arribèc ath limit dera alegria e der estonament, e era sua afeccion entà Nozhatú aumentèc considerablament, e plen de respècte, li preguntèc: “Sense cap dobte, ò joena meravilhosa!
Ea-mil-e-ua-net-IV	E Nozhatú didec: “Plan que òc, ò veneralbe jeique!
Ea-mil-e-ua-net-IV	Que sò autora de diuèrsi libres sus eloqüéncia, retorica, aritmetica e logisme blos; coneishi es sciéncies espirituaus e divines, e me’n brembi de tot aquerò qu’è aprenut!
Ea-mil-e-ua-net-IV	E eth praube mercadèr, complètament estabordit, exclamèc: “Ya Allà!
Ea-mil-e-ua-net-IV	Ya Allà!
Ea-mil-e-ua-net-IV	Erosa era casa que te servisque de lotjament!
Ea-mil-e-ua-net-IV	Guaire erós eth qu’abite damb tu!” E l’amièc respectuosament es esturments d’escríuer damb es sòns accessòris.
Ea-mil-e-ua-net-IV	E Nozhatú cuelhec era pluma, la banhèc ena tinta, la provèc ena ungla, e escriuec aguesti vèrsi:
Ea-mil-e-ua-net-IV	Aguesta ei era carta dera pròpria man d’aquera qu’es sòns pensaments egalen eth revolum des ondades.
Ea-mil-e-ua-net-IV	Aquera qu’es sues paupetes an usclat er insòmi e qu’era sua beresa an rosigat es cauhades.
Ea-mil-e-ua-net-IV	Aquera qu’en sòn dolor ja non distinguís eth dia dera net e se retortilhe en solitari lhet.
Ea-mil-e-ua-net-IV	E que non a mès confidents qu’es astres silenciosi ena solitud des nets.
Ea-mil-e-ua-net-IV	Vaquí era mia quèisha, teishuda en vèrsi cadenciosi e de bona rima, ara memòria des tòns uelhs.
Ea-mil-e-ua-net-IV	Non è entenut vibrar ena mia anma cap còrda des delícies dera vida.
Ea-mil-e-ua-net-IV	Era mia joenessa non a gaudit de cap alegria, ne es mèns pòtz an arrit erosi en un dia de felicitat.
Ea-mil-e-ua-net-IV	Pr’amor qu’era tua abséncia l’a ensenhat as mèns uelhs es cauhades e m’a panat entà tostemp eth saunei.
Ea-mil-e-ua-net-IV	Per mès qu’aja fidat ara brisa es mies alendades, jamès les manèc entad aqueth que jo les dirigia.
Ea-mil-e-ua-net-IV	Atau ei que sò desesperada e non gausi persutar.
Ea-mil-e-ua-net-IV	Mès que voi signar aguesta quèisha damb eth mèn nòm.
Ea-mil-e-ua-net-IV	Jo, era dolorosa, era separada dera sua familha e deth sòn país, era torturada de còr e d’esperit.
Ea-mil-e-ua-net-IV	Nozhatú’Zaman.
Ea-mil-e-ua-net-IV	Quan acabèc d’escríuer, botèc areneta, pleguèc suenhosament eth papèr, e l’autregèc ath mercadèr, que lo cuelhec plan respectuós e se lo hec a vier enes pòts e dempús en front.
Ea-mil-e-ua-net-IV	En aguesti moments dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E dempús l’acompanhèc entath hammam, vient era dauant, amiant en ua borsa de velot era ròba qu’auie de vestir-se dempús deth banh.
Ea-mil-e-ua-net-IV	E manèc cridar ara milhor massatgista deth hammam, e li didec: “Quan acabes, m’avises.” E mentre Nozhatú cuelhie eth banh, er ancian mercadèr anèc a crompar tota sòrta de fruts e sorbets, e les placèc ena estrada qu’en era auie de vier Nozhatú a vestir- se.
Ea-mil-e-ua-net-IV	E quan acabèc eth banh, era massatgista acompanhèc a Nozhatú enquiara estrada, l’enrodèc entre ròba e tovalhòles perhumades, e se mingèren es fruts e beueren es sorbets, en tot autrejar aquerò que sobrèc ara garda deth hammam.
Ea-mil-e-ua-net-IV	E en aguest moment arribèc eth mercadèr damb un petit còfre de santal, lo dauric invocant eth nòm d’Allà, e ajudat pera massatgista comencèc a vestir a Nozhatú, pr’amor de hèr-se-la a vier en palai deth prince Scharkan.
Ea-mil-e-ua-net-IV	E comencèc per autrejar a Nozhatú ua banda d’aur entà caperar eth cap, e aguesta banda costaue mil dinnars.
Ea-mil-e-ua-net-IV	Dempús ua hauda de moda turca, brodada de hius d’aur, e ues bòtes ròies perhumades damb musc, caperades de ludentors d’aur damb brodats de flors qu’amiauen incrustades pèrles e peireria.
Ea-mil-e-ua-net-IV	Li botèc enes aurelhes ues plendengues de pèrles fines, que costaue cada ua mil dinnars e en còth un colhar enberit d’aur, e l’enrodèc es pièchs damb hilats de peireria.
Ea-mil-e-ua-net-IV	Dempús l’ajustèc era cintura per dessús deth melic damb un cinturon de dètz hiles de bòles d’ambre e mieges lues d’aur, e en cada bòla d’ambre i auie incrustat un robin, e en cada mieja lua nau pèrles e nau diamants.
Ea-mil-e-ua-net-IV	De sòrta qu’era joena Nozhatú amiaue ath dessús mès de cent mil dinnars en jòies e pèrles.
Ea-mil-e-ua-net-IV	Eth mercadèr li demanèc que lo seguisse, e gessec damb era deth hammam, e anaue ath sòn dauant caminant grèu e ceremoniosament, en tot hèr enlà as caminaires.
Ea-mil-e-ua-net-IV	E toti es caminaires s’estonauen d’aquera beresa, e exclamauen: “Glòria a Allà enes sues creatures!
Ea-mil-e-ua-net-IV	Guaire erós er òme que la possedisque!” E eth mercadèr seguie caminant, e era ath sòn darrèr, enquia qu’arribèren en palai deth prince Scharkan.
Ea-mil-e-ua-net-IV	E eth mercadèr s’auancèc entà entrar enes crambes de Sharkan, punèc era tèrra entre es sues mans, e didec: “Vaquí que te hèsqui a vier un present incomparable, era causa mès beròia e extraordinària d’aguesti tempsi, eth resumit de toti es encantaments e de toti es dons, era soma de totes es qualitats e de totes es delícies!” E eth prince Scharkan didec: “Hè lèu en mostrar-me-lo!” E eth mercadèr gessec de seguit e se hec a vier dera man a Nozhatú, en tot presentar-l’ac ath prince.
Ea-mil-e-ua-net-IV	E eth prince Scharkan non podie arreconéisher en aquera meravilha ara sua fraia Nozhatú, que non auie vist jamès, per çò dera gelosia que sentec quan eth sòn neishement e eth deth sòn frair Daul’makan.
Ea-mil-e-ua-net-IV	E arribèc ar arràs dera afogadura en veir aqueres formes tant elegants e esquistes.
Ea-mil-e-ua-net-IV	E eth mercadèr didec: “Aguesta qu’ei era meravilha incomparabla, soleta en sègle.
Ea-mil-e-ua-net-IV	Ath delà dera beresa, don naturau sòn, possedís totes es vertuts e ei versada en totes es sciéncies religioses, civiles, politiques, e matematiques.
Ea-mil-e-ua-net-IV	E en entener-lo, didec eth mercader: “Ò prince valerós!
Ea-mil-e-ua-net-IV	E eth tòn desir ei sus eth mèn cap e sus es mèns uelhs!
Ea-mil-e-ua-net-IV	Mès, ça que la, te voi pregar solet que m’autreges a compdar d’ara, eth dret de franquícia entà totes es mies mercaderies e eth privilègi de non tornar a pagar cap tipe d’impòst.” E eth prince responec: “T’ac autregi.
Ea-mil-e-ua-net-IV	E a mès, balha-li era milhor tunica d’aunor des mèns armaris.
Ea-mil-e-ua-net-IV	Dempús eth prince Scharkan ordenèc cridar as quate grans kadís de Damasc e les didec…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E eth prince Scharkan non deishèc de repartir generosament entre es presents ua grana quantitat d’aur pr’amor de celebrar era sua alegria, e lancèc sarpats d’aur, que recuelheren es sirvents e es esclaus.
Ea-mil-e-ua-net-IV	Dempús didec adiu a toti es presents, exceptat as quate kadís e ath mercadèr.
Ea-mil-e-ua-net-IV	E virant-se entàs kadis, les didec: “Ara voi qu’escotetz es paraules que vos dirigirà aguesta joena, pr’amor de balhar-mos ua pròva dera sua eloqüéncia e dera sua sabença, e pr’amor de qué comprovetz es afirmacions d’aguest jeique.” E es kadís responeren: “Escotam e aubedim.” E eth prince Scharkan ordenèc esténer un tapís en centre dera sala e placèc darrèr d’eth ara joena, entà que non siguesse intimidada e podesse parlar sense que la vedessen estranhs.
Ea-mil-e-ua-net-IV	E tanlèu s’estenec eth tapís, acodiren a enrodar ara sua naua patrona es daunes de servici, e l’ajudèren a plaçar-se mès comòdament e a aleugerir-se d’ua part des sòns vestits; e se meravilhauen des sues perfeccions, e ena sua alegria li punauen es mans e es pès.
Ea-mil-e-ua-net-IV	Dera sua part, es esposes des emirs e des visirs s’esdeguèren a render-li omenatge, prèstes a enténer çò qu’anaue a díder ath prince Scharkan e as grani kadís de Damasc.
Ea-mil-e-ua-net-IV	E abans de vier ath sòn costat, demanèren permís as sòns marits.
Ea-mil-e-ua-net-IV	E exclamèren: “Ò senhora!
Ea-mil-e-ua-net-IV	Mès en aguest moment Scharkan l’interpelèc des der aute costat deth tapís, e li didec: “Ò plan beròia joena, jòia d’aguesti tempsi!
Ea-mil-e-ua-net-IV	E era joena Nozhatú, damb ua votz mès doça qu’eth sucre, responec: “Eth tòn desir ei sus eth mèn cap e sus es mèns uelhs!
Ea-mil-e-ua-net-IV	E Nozhatú didec:
Ea-mil-e-ua-net-IV	Vos cau saber, donc, qu’era vida a ua finalitat, e aguesta finalitat dera vida s’està en desvolopar eth fervor.
Ea-mil-e-ua-net-IV	Ara plan; eth principau fervor a era sua forma ena passion, qu’ei beròia per çò dera sua fe.
Ea-mil-e-ua-net-IV	Arrés artenherà eth fervor senon mejançant ua vida actiua, animada pera passion.
Ea-mil-e-ua-net-IV	E aguesta vida se pòt víuer en quinsevolh des quate camins dera umanitat: Eth Govèrn, eth Comèrç, era Agricultura e es Mestièrs.
Ea-mil-e-ua-net-IV	Per çò que hè ath Govern, ei de besonh qu’aqueri escassi òmes que son cridadi a governar eth mon, agen era sciéncia politica, ua subtilitat esquista e ua abiletat perfècta.
Ea-mil-e-ua-net-IV	E en cap cas s’an de guidar peth sòn caprici, senon per un ideau naut, qu’eth sòn fin ei Allà, eth que tot ac pòt.
Ea-mil-e-ua-net-IV	E se regulen era sua conducta entad aguesta finalitat, era justícia regnarà entre es umans e cessaràn es discòrdies ena superfícia dera tèrra.
Ea-mil-e-ua-net-IV	Mès çò mès soent ei que seguisquen es sues inclinacions, e acaben en tot calar-se en errors irremediables.
Ea-mil-e-ua-net-IV	Donques qu’un cap non ei util ath sòn país senon quan ei equitatiu e imparciau e quan empedís qu’es fòrts oprimisquen as febles e as petits.
Ea-mil-e-ua-net-IV	Eth Sabent a dit: “Eth rei li cau èster eth garda dera fe, de tot aquerò qu’ei sagrat e des drets des sòns subdits.
Ea-mil-e-ua-net-IV	E eth rei Ardechir, que siguec un gran conquistador, dividic eth sòn empèri en quate districtes, e ordenèc que li fabriquèssen quate sagèths en quate anèths.
Ea-mil-e-ua-net-IV	Eth prumèr sagèth ère er anèth deth Districte maritim, e atau successiuament es auti tres.
Ea-mil-e-ua-net-IV	E ac hec entà assegurar er orde en sòn règne.
Ea-mil-e-ua-net-IV	E atau se seguic enquiara èra islamica.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E er arab higec: “Mès tie compde tanben de qué un caminaire non li dongue un pan ath tòn gosset, donques qu’eth gosset t’abandonarà entà seguir ath caminaire.” E Al-Mansur comprenec alavetz, e se’n profitèc der avís, e hec enlà ar arab dempús d’auer-lo obsequiat.
Ea-mil-e-ua-net-IV	Parlen tanben es croniques de qué er admirable califa Omar ibn-Al-Kattam non cuelhie cap sirvent sense impausar-li aguestes quate condicions: non montar jamès en ua bèstia de carga; non apropiar-se jamès deth butin guanhat ar enemic; non vestir-se damb vestits somptuosi, e non arrecular-se jamès ena ora dera pregària.
Ea-mil-e-ua-net-IV	Eth madeish Omar (qu’Allà l’age ena sua glòria) didec: “Compde damb es perfidies des hemnes, non les demanetz era sua opinion; mès non les oprimigatz, se non voletz que s’aumenten es sues astúcies e es sues traïsons.
Ea-mil-e-ua-net-IV	Pr’amor qu’aqueth que non coneish era moderacion, se tòrne lhòco.
Ea-mil-e-ua-net-IV	E quan Nozhatú anaue a seguir desvolopant aguest capitol, entenec as kadís que didien darrèr deth tapís: “Maschalah!
Ea-mil-e-ua-net-IV	Jamès auem entenut paraules tant eloqüentes, mès voleríem enténer quauquarren sus es autes pòrtes.
Ea-mil-e-ua-net-IV	E Nozhatú, damb ua transicion plan abila, didec.
Ea-mil-e-ua-net-IV	E aguesta pòrta, ò prince deth temps!
Ea-mil-e-ua-net-IV	Solet la pòden recórrer en tota era sua extension aqueri qu’an sus eth cap ua definicion natiua.
Ea-mil-e-ua-net-IV	E en aguest moment dera sua narracion, Scharazada vedec aparéisher eth maitin e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Un dia, un des camarlencs deth califa Moawiah venguec a anonciar-li qu’un plan graciós ranquilhós cridat Aba-Bahr ben-Kais ère en tot demorar ena pòrta.
Ea-mil-e-ua-net-IV	E eth califa didec: “Hètz-lo entrar:” E eth ranquilhós entrèc, e eth califa Moawiah li didec: “Apressa-te entà que me deleite damb es tues paraules.” E li preguntèc: “Ò, Aba-Bahr!
Ea-mil-e-ua-net-IV	Qué ne penses de jo?” E responec eth ranquilhós:
Ea-mil-e-ua-net-IV	Te cau saber, ò emir des Credents!
Ea-mil-e-ua-net-IV	E alavetz eth ranquilhós didec: “Era mia esposa, madeish que totes es hemnes, siguec creada dera darrèra costelha, qu’ei ua costelha de mala qualitat e tota torçada.” E eth califa didec: “Mès se qué hès quan te vòs ajaçar damb era?” E eth ranquilhós responec: “Li parli agradiuament entà premanir-la ben, dempús li balhi dus punets pertot, pr’amor d’excitar-la coma ei degut, e a penes ei ena disposicion que tu ja comprenes, l’ajaci d’esquia e la cauqui.
Ea-mil-e-ua-net-IV	E alavetz, quan era gota de nacre s’a incrustat en sòn ciment, exclami: “Ò Senhor!
Ea-mil-e-ua-net-IV	Modela-lo sivans era beresa!” Dempús me lhèui entà hèr es mies ablucions, cuelhi aigua damb es dues mans, la hèsqui passar peth mèn còs, e fin finau laudi a Allà per çò des sòns beneficis.
Ea-mil-e-ua-net-IV	Alavetz eth califa exclamèc: “De vertat, qu’as responut deliciosament.
Ea-mil-e-ua-net-IV	Atau, donc, demana-me bèra causa.” E Aba-Bahr eth ranquilhós didec: “Solet qu’era justícia sigue parièr entà toti!” E se n’anèc.
Ea-mil-e-ua-net-IV	Quan regnaue eth califa Omar ibn-Al-Khattab, ère eth sòn tresorèr er ancian Moaikab…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Quan regnaue eth califa Omar ibn-Alkhattab, ère eth sòn tresorèr er ancian Moaikab, e coma que venguesse a visitar-lo eth joen hilh mendre d’Omar, acompanhat dera sua hilhuquèra, Moaikab li balhèc ath mainatge un dracma de plata.
Ea-mil-e-ua-net-IV	Mès pòc temps dempús eth califa lo manèc cridar, e li didec: “Qué as hèt, ò Moaikab!?
Ea-mil-e-ua-net-IV	Conden tanben qu’eth califa Omar gessec a passejar-se de nets acompanhat deth venerable Aslam Abu-Zeid.
Ea-mil-e-ua-net-IV	En veir ena luenhor ua hoguèra, s’apressèc aquiu, e vedec a ua prauba hemna qu’alugaue ues rames dejós d’ua caceròla e auie ath sòn costat a dus mainatges plan aflaquidi que gemegauen d’ua forma lamentabla.
Ea-mil-e-ua-net-IV	E Omar didec: “Era patz sigue damb tu, brava hemna!
Ea-mil-e-ua-net-IV	E eth califa, qu’anaue desguisat, s’emocionèc prigondament e didec: “Mès te penses, ò hemna!
Ea-mil-e-ua-net-IV	Eth califa carèc, e ordenèc ath venerable Aslam Abu-Zeid que lo seguisse.
Ea-mil-e-ua-net-IV	E caminèc ara prèssa, enquia qu’arribèc ena casa deth sòn majordòm; e entrèc en magazèm dera casa deth majordòm e treiguec ua saca de haria entre es saques de haria e un cantre plen de greish de moton, e li demanèc a Abu-Zeid que l’ajudèsse a meter-se-lo ena esquia.
Ea-mil-e-ua-net-IV	E obligèc a Abu-Zeid que li botèsse ath dessús era saca de haria e eth cantre de greish de moton.
Ea-mil-e-ua-net-IV	E eth califa caminèc ara prèssa cargat d’aquera sòrta, enquia qu’arribèc ath costat dera prauba hemna.
Ea-mil-e-ua-net-IV	E cuelhec haria, e cuelhec greish, e ac metec tot ena caceròla, e damb es sues pròpries mans premanic aqueth aliment.
Ea-mil-e-ua-net-IV	E s’inclinèc entath huec pr’amor d’alugar-lo, e coma qu’auie ues barbes plan longues, eth hum dera lenha se hège camin entre era espessor d’aqueres barbes.
Ea-mil-e-ua-net-IV	E a penes siguec premanit aqueth aliment, Omar l’ac aufric era hemna e as mainatges, que mingèren enquia assadorar-se, a mida qu’Omar l’anaue heredant damb es sues bohades.
Ea-mil-e-ua-net-IV	Alavetz Omar les deishèc era haria e eth cantre de greish, e se n’anèc, en tot dider-li a Abu-Zeid: “Ò Abu-Zeid!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E li crompèc eth pastor ath sòn patron, e l’emancipèc de seguit.
Ea-mil-e-ua-net-IV	Pr’amor qu’Omar pensaue:
Ea-mil-e-ua-net-IV	Un aute dia, Hafsa, parent d’Omar, venguec a cercar-lo, e li didec: “Ò emir des Credents!
Ea-mil-e-ua-net-IV	E Omar didec: “Ò Hafsa!
Ea-mil-e-ua-net-IV	Allà m’a nomentat garda des bens des musulmans, e toti aguesti sòs son entath ben des musulmans.
Ea-mil-e-ua-net-IV	E Nozhatú tornèc a enténer es exclamacions d’estonament que hègen es sòns audidors invisibles, mès deishèc de parlar un moment, e dempús didec:
Ea-mil-e-ua-net-IV	E quauquarrés li preguntèc un dia a Safian: “Pòt èster vertuós un òme ric?” E Safian responec: “Ne pòt èster, e solide n’ei quan tie paciéncia des vicissituds dera vida e quan balhe es gràcies ar òme que damb eth ei generós, en tot dider-li: “Ò frair mèn!
Ea-mil-e-ua-net-IV	E quan Abdalah ben Scheddad vedec apressar-se era mòrt, manèc cridar ena sua preséncia ath sòn hilh Mohammed, e li didec: “Vaqui, ò Mohammed!
Ea-mil-e-ua-net-IV	E te cau saber, ò hilh mèn!
Ea-mil-e-ua-net-IV	Mos conden tanben que quan eth pietós Omar ben-Abd El-Aziz arribèc a èster eth ueitau califa ommiad, amassèc a toti es membres era familha ommiada, qu’èren fòrça rics, e les obliguèc a autrejar-li totes es sues riqueses entath Tresòr Public.
Ea-mil-e-ua-net-IV	Alavetz toti vengueren a cercar a Fatima, hilha de Meruan, tia deth califa, ara quau Omar respectaue molt, e li preguèren que les desliurèsse d’aqueth malastre.
Ea-mil-e-ua-net-IV	Fatima venguec ua net a veir ath califa, e se seiguec en tapís sense badar boca.
Ea-mil-e-ua-net-IV	E eth califa li didec: “Ò tia mia!
Ea-mil-e-ua-net-IV	E ath delà, que ja ac sabes tot, enquia e tot eth motiu dera mia visita.” Alavetz Omar ben-Ad El-Sziz didec: “Allà eth Plan Naut envièc ath sòn profèta Mohammed (siguen damb eth era pregària e era patz) pr’amor de qué siguesse un baume entàs creatures e un consolament entà totes es generacions futures.
Ea-mil-e-ua-net-IV	Alavetz Mohammed (siguen damb eth era patz e era pregària) amassèc tot çò que credec de besonh, mès les deishèc as òmes un arriu entà padegar era sua set enquiath finau des sègles.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Alavetz era sua tia Fatima li didec: “Ò Emir des Credents!
Ea-mil-e-ua-net-IV	Alavetz Mosslim ibn-Abd El-Malek, un des presents, repliquèc: “Ò Emir des Credents!
Ea-mil-e-ua-net-IV	No serie milhor aquerò que deishar totes es tues riqueses ath tòn successor?” Alavetz et califa, moribond en lhet, s’anugèc, e didec: “Ò Mosslim!
Ea-mil-e-ua-net-IV	E eth madeish Mosslim ben-Abd El-Malek mos condèc çò que seguís: “Un dia, quan acabaua d’esclipsar-me en tornar der acogament d’un jeique, auí un saunei qu’en eth se m’apareishec aqueth venerable ancian, vestit damb ròba mès blanca qu’eth gensemin; e se passejaue per uns entorns deliciosi, negadi per arriuets e refrescat per ua brisa que s’auie perhumat enes citronèrs floridi.
Ea-mil-e-ua-net-IV	E me didec: “Ò Mosslim!
Ea-mil-e-ua-net-IV	E me n’è sabut de qué en règne d’Omar ibn-Abd El-Aziz un molhedor de oelhes venguec a tier-li ua visita a un pastor amic sòn, e l’estonèc veir ath miei deth bestiar dus gossets sauvatges.
Ea-mil-e-ua-net-IV	E espaurit peth sòn aspècte, exclamèc: “Qué hèn aciu aguesti gossets tan terribles?” E eth pastor didec: “Que non son gossets, senon lops adondats.
Ea-mil-e-ua-net-IV	E non li hèn cap mau ath bestiar, pr’amor que jo sò eth cap que dirigís.
Ea-mil-e-ua-net-IV	E un dia eth madeish califa Omar li dirigic ath sòn pòble, de naut de tot d’ua cadièra de hanga, un sermon que se resumís en tres paraules.
Ea-mil-e-ua-net-IV	E acabèc atau: “Que s’a mòrt Abd El- Malek, e tanben es sòns ancessors e successors.
Ea-mil-e-ua-net-IV	Alavetz Mosslim didec: “Ò Emir des Credents!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E Khaled ben-Safuan venguec un dia a veir ath califa Hescham qu’ère ena tenda de campanha enrodat des sòns escrivans e des sòns sirvents, e quan arribèc ena sua preséncia, li didec: “Qu’Allà t’aumplisque des sues gràcies, ò Emir des Credents!
Ea-mil-e-ua-net-IV	E eth califa Hescham responec: “Ditz çò qu’ages de díder, ò Ibn-Safuan!” E aguest didec: “Que i auec, ò Emir des Credents!
Ea-mil-e-ua-net-IV	E aguest rei parlèc d’aguesta sòrta ad aqueri qu’èren seigudi ath sòn entorn: “Ò toti vosati!
Ea-mil-e-ua-net-IV	Mès entre es presents i auie un òme santificat pera peregrinacion e dotat dera vertadèra sabença.
Ea-mil-e-ua-net-IV	E aguest òme didec: “Ò rei!
Ea-mil-e-ua-net-IV	Eth rei responec: “Qu’ei vertat, ò plan venerable jeique!
Ea-mil-e-ua-net-IV	E qué me cau hèr ara?” Er òme didec: “Santificar-te.” Alavetz eth rei deishèc era sua corona, se vestic er abit de peregrin e partic entara Ciutat Santa.
Ea-mil-e-ua-net-IV	E Nozhatú se posèc, e didec: “Aguesta PÒRTA DERA MORAU conten tau numèro d’exemples, qu’ei impossible narrar-les en ua soleta sesion, ò senhors mèns!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Alavetz exclamèren es quate kadís: “Ò prince deth Temps!
Ea-mil-e-ua-net-IV	Reaument aguesta joena ei era meravilha deth sègle e de toti es sègles.
Ea-mil-e-ua-net-IV	Dempús de parlar atau, se lheuèren toti, punèren era tèrra entre es mans deth prince, e se n’anèren peth sòn camin.
Ea-mil-e-ua-net-IV	Alavetz Scharkan cridèc as sòn sirvents, e les didec: “Esdegatz-vos a hèr es preparatius dera nòça, e premanitz tota sòrta de viures e de doci entath hestau.” E es sirvents premaniren de seguit tot çò que les auie ordenat.
Ea-mil-e-ua-net-IV	Scharkan convidèc as esposes des emirs e des visirs, en tot ahiscar-les a formar era comitiva dera nauèth maridada.
Ea-mil-e-ua-net-IV	Atau, donc, a penes arribèc era pregària, comencèc eth hestau, se botèren es mantèls e se mestrèren totes es causes que podien satisafèr es sensi e alegrar era vista.
Ea-mil-e-ua-net-IV	E es convidadi mingèren e beueren enquia assadorar-se.
Ea-mil-e-ua-net-IV	Alavetz Scharkan cridèc as cantaires mès illustres e a totes es dançaires de palai.
Ea-mil-e-ua-net-IV	E era nòça hec ressonar era sala deth hestau, e era alegria aumplic toti es pitraus.
Ea-mil-e-ua-net-IV	E eth palai, en arribar era net, s’illuminèc des dera ciutadèla enquias pòrtes dera entrada, atau coma totes es albaredes, a dreta e quèrra deth jardin.
Ea-mil-e-ua-net-IV	E a penes eth prince gessec deth hammam, acodiren es emirs e es visirs entà aufrir-les eth sòn omenatge e hèr vòts pera sua felicitat.
Ea-mil-e-ua-net-IV	E de seguit venguec eth prince a sèir-se ena estrada dera nòça, e entrèren es daunes, doçament, formant dues hilères, precedint a Nozhatú qu’auançaue entre es sues dues mairies.
Ea-mil-e-ua-net-IV	E dempús dera ceremònia de presentacion damb es diuèrsi vestits, se la heren a vier ena cramba noviau, a on la despolhèren.
Ea-mil-e-ua-net-IV	E voleren procedir a ornar-la, mès ac deishèren en veir qu’ère inutil entad aqueth miralh immaculat e aquera carn d’encens.
Ea-mil-e-ua-net-IV	E es mairies, en tot desirar-li tota sòrta de felicitats, li heren es recomanacions que hèn es mairies era net de nòces.
Ea-mil-e-ua-net-IV	E en tot auer-li botat solet ua camisa plan fina, la deishèren en lhet.
Ea-mil-e-ua-net-IV	Alavetz eth prince entrèc ena cramba noviau.
Ea-mil-e-ua-net-IV	E ère fòrça luenh de sospechar qu’aquera meravilhosa joena siguesse era sua fraia Nozhatú; e aguesta ignoraue tanben qu’eth prince de Damasc ère eth sòn pròpri frair Scharkan.
Ea-mil-e-ua-net-IV	Atau, donc, aquera net Scharkan entrèc en possession dera joena Nozhatú; e es delícies d’ambús sigueren plan granes; e heren tan ben es causes, que Nozhatú quedèc prenhs era prumèra net.
Ea-mil-e-ua-net-IV	E non deishèc de revelar-l’ac a Scharkan.
Ea-mil-e-ua-net-IV	Alavetz Scharkan se n’alegrèc fòrça, e quan arribèc eth maitin, ordenèc as mètges que cuelhessen nòta d’aqueth dia erós dera prenhesa.
Ea-mil-e-ua-net-IV	E pugèc a sèir-se en tron entà recéber es felicitacions des sòns emirs, des sòns visirs e des grani deth règne.
Ea-mil-e-ua-net-IV	Dempús cridèc ath sòn secretari, e li dictèc ua carta entath sòn pair Omar Al-Neman, en tot hèr-li saber que s’auie maridat damb ua esclaua plia de perfeccions e sabença, e que l’auie emancipat entà convertir-la ena sua esposa legitima; qu’era prumèra net auie quedat prenhs d’eth, e qu’auie era intencion de hèr-la a vier en Bagdad pr’amor de qué visitèsse ath sòn pair eh rei Omar Al-Neman; ara sua fraia Nozhatú e ath sòn frair Daul’makan.
Ea-mil-e-ua-net-IV	E ja escrita aguesta carta, la sagerèc Scharkan e l’autregèc a un corrèu, que gessec de seguit entà Bagdad, e tornèc ath cap de vint dies damb era responsa deth rei Omar Al-Neman.
Ea-mil-e-ua-net-IV	E era responsa, dempús dera invocacion d’Allà, ère concebuda d’aguesta forma…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E era responsa, dempús dera invocacion d’Allà, ère concebuda d’aguesta forma:
Ea-mil-e-ua-net-IV	Des de que partires tu, sentí qu’eth palai queiguie sus eth mèn còr; e en non poder tier aguesta pena me n’anè de caça, cercant aleugerir eth mèn patiment.
Ea-mil-e-ua-net-IV	E siguí de caça pendent un mes, e quan tornè en palai me’n sabí de qué eth tòn frair Daul’makan e era sua fraia Nozhatú se n’auien anat entath Hedjaz damb es peregrins dera Santa Meca.
Ea-mil-e-ua-net-IV	E s’auien profitat dera mia abséncia entà anar-se’n, pr’amor que jo non les ac auia permetut per çò dera sua cuerta edat, en tot prometer-les que vieria damb eri er an a vier.
Ea-mil-e-ua-net-IV	E non voleren auer paciéncia e s’escapèren d’aguesta manèra es dus, dempús d’auer cuelhut a penes çò de besonh pr’amor d’atier es despenes deth viatge.
Ea-mil-e-ua-net-IV	E non è tornar a saber arren d’eri, donques qu’es peregrins an tornat solets, e arrés m’a pogut díder qué les a pogut arribar.
Ea-mil-e-ua-net-IV	E vaquí qu’amii dòu, e sò negat en lèrmes e en dolor.
Ea-mil-e-ua-net-IV	E non te tardes, hilh mèn!
Ea-mil-e-ua-net-IV	Mès coma que ja auie amainadat a ua mainadeta, venguec en sòn apartament Scharkan, e comencèc a punar ara sua hilha.
Ea-mil-e-ua-net-IV	E era sua esposa li didec: “Era mainada ven de complir sèt dies; de sòrta qu’aué l’as de balhar un nòm, segontes eth costum.” Scharkan cuelhec ara mainada en braça, e en guardar-la li vedec eth còth, que d’eth penjaue ua cadia d’aur, ua des tres meravilhoses gemes d’Abriza, era malerosa princessa kaissaria.
Ea-mil-e-ua-net-IV	E Nozhatú s’anugèc en enténer que la cridaue esclaua, e didec:
Ea-mil-e-ua-net-IV	Com gauses cridar-me esclaua, quan sò ua reina?
Ea-mil-e-ua-net-IV	Que non posqui sauvar pendent mès temps eth mèn secret!
Ea-mil-e-ua-net-IV	Que sò era tua reina, sò hilha de rei!
Ea-mil-e-ua-net-IV	Quan Scharkan entenec aguestes paraules…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Quan Scharkan entenec aguestes paraules lo cuelhec ua tremoladera grana, joquèc eth cap espaurit e comencèc a esblancossir-se, enquia que queiguec estavanit.
Ea-mil-e-ua-net-IV	E quan se remetec, non podie creir qu’aquerò siguesse cèrt, e li preguntèc a Nozhatú: “Ò senhora mia!
Ea-mil-e-ua-net-IV	Era responec: “Que sò era sua hilha.” E Scharkan persutèc: “Era gema ei eth senhau de qué me dides era vertat, mès da-me d’autes pròves.” Alavetz Nozhatú condèc tota era sua istòria.
Ea-mil-e-ua-net-IV	Mes que non mos cau repetir-la.
Ea-mil-e-ua-net-IV	E Scharkan, complètament convençut, pensaue: Qué è hèt jo e com è pogut maridar-me damb era mia pròpria fraia Nozhatú?
Ea-mil-e-ua-net-IV	Non i a mès remèdi que cercar-li de seguit un aute marit.
Ea-mil-e-ua-net-IV	La maridarè damb un des mèns camarlencs, e s’era causa s’arribèsse a saber, dideria que me sò divorciat abans d’ajaçar-me damb era.” Alavetz, virant-se entara sua fraia, li didec: “Ò Nozhatú!
Ea-mil-e-ua-net-IV	Quan Nozhatú entenec aguestes paeaules, deishèc anar un gran crit e queiguec estavanida.
Ea-mil-e-ua-net-IV	Dempús, en remeter-se, comencèc a planher-se e a plorar.
Ea-mil-e-ua-net-IV	E didec: “Auem cometut ua fauta terribla!
Ea-mil-e-ua-net-IV	Qué haram ara?
Ea-mil-e-ua-net-IV	E Scharkan didec: “Era milhor manèra d’apraià’c ei maridar-te damb eth mèn gran camarlenc, pr’amor que d’aguesta manèra poiràs elevar tranquillament era nosta hilha coma se siguesse d’eth, e arrés poirà sospechar çò que s’a passat.
Ea-mil-e-ua-net-IV	Aguesta ei era milhor manèra de gésser d’aguesta situacion.
Ea-mil-e-ua-net-IV	Vau a cridar ath mèn gran camarlenc, abans de qué s’escampilhe eth nòste secret.” E era didec: “Que sò d’acòrd damb tot, ò Scharkan!
Ea-mil-e-ua-net-IV	De seguit s’esdeguèc a cridar ath sòn gran camarlenc, e lo maridèc damb Nozhatú, en tot comolar-lo de presents.
Ea-mil-e-ua-net-IV	E aguest se hec a vier a Nozhatú ena sua casa, la tractèc damb totes es consideracions, e fidèc era mainada as suenhs de hilhuquères e sirventes.
Ea-mil-e-ua-net-IV	E tot aquerò arribèc!
Ea-mil-e-ua-net-IV	Per çò de Daul’makan e er encargat deth hammam, se premanien a partir entà Bagdad damb era caravana de Damasc.
Ea-mil-e-ua-net-IV	E mentretant, arribèc un dusau corrèu deth rei Omar Al-Neman qu’amiaue ua dusau carta entath prince Scharkan.
Ea-mil-e-ua-net-IV	E vaquí çò que didie dempús dera invocacion:
Ea-mil-e-ua-net-IV	E quan tu recebes aguesta carta, saja d’enviar-me eth tribut dera província de Scham, e profitaràs era caravana entà que vengue era tua joena esposa, que desiri conéisher, e qu’era sua sciéncia e cultura voi comprovar.
Ea-mil-e-ua-net-IV	Donques que me cau dider-te qu’ei arribada en palai, procedenta deth país des rumís, ua venerabla anciana acompanhada de cinc gojates de pièchs redons e de virginitat intacta.
Ea-mil-e-ua-net-IV	E aguestes cinc gojates saben quan un òme pòt apréner ben sciéncies e coneishements umans.
Ea-mil-e-ua-net-IV	E eth lenguatge non poirie escríuer es perfeccions d’aguestes joenes ne era sabença dera anciana, donques que son admirables.
Ea-mil-e-ua-net-IV	Atau ei que les è cuelhut afeccion, e è volut tier-les a posita des mies mans, pr’amor que cap rei dera tèrra pogue ostentar semblable ornament en sòn palai.
Ea-mil-e-ua-net-IV	A jo, per Allà!
Ea-mil-e-ua-net-IV	Per tant, è acceptat, e demoren en mèn palai, mentre arribe eth tribut annau, qu’eth sòn enviament demori çò mès lèu possible, ò hilh mèn!
Ea-mil-e-ua-net-IV	Pr’amor qu’era anciana se despaciente aciu e a prèssa entà tornar ena sua tèrra.
Ea-mil-e-ua-net-IV	E sustot, ò hilh mèn!
Ea-mil-e-ua-net-IV	Non desbrembes enviar-me ath còp ara tua esposa, qu’era sua sciéncia mos serà utila entà jutjar es coneishements des cinc joenes.
Ea-mil-e-ua-net-IV	E te prometi, s’arribe era tua joena esposa a vencer-les en sciéncia e en engenh, enviar-te es joenes coma present entà tu, e ath delà regalar-te eth tribut annau dera ciutat de Bagdad.
Ea-mil-e-ua-net-IV	Quan Scharkan liegec aguesta carta deth sòn pair…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Quan Scharkan liegec aguesta carta deth sòn pair, manèc cridar de seguit ath sòn cunhat eth camarlenc, e li didec: “Ordena enviar-me de seguit ara esclaua que t’è maridat.” E quan Nozhatú arribèc, Scharkan li didec:
Ea-mil-e-ua-net-IV	Alavetz eth prumèr camarlenc responec: “Escoti e aubedisqui”.
Ea-mil-e-ua-net-IV	E Scharkan ordenèc premanir entath camarlenc un bon baiard sus un beròi camelh e un aute baiard entà Nozhatú.
Ea-mil-e-ua-net-IV	L’autregèc ua carta ath camarlenc entath rei Omar Al-Neman, e se didec adiu d’eri, en tot demorar-se, eth, damb era mainada Fòrça deth Destin, dempús d’assegurar-se de qué amiaue en còth, penjat d’ua cadia d’aur, ua des tres gemes dera malerosa Abriza.
Ea-mil-e-ua-net-IV	E Nozhatú fidèc era mainada as hilhuquères e sirventes de palai; e quan vedec qu’ara sua hilha non li mancaue arren, se decidic a acompanhar ath sòn espós.
Ea-mil-e-ua-net-IV	E ambús se meteren ath cap dera caravana.
Ea-mil-e-ua-net-IV	Precisament er encargat deth hammam auie gessut damb Daul’makan a hèr un passeg enquiath palai deth governador de Damasc.
Ea-mil-e-ua-net-IV	E en veir toti es preparatius dera caravana volec saber-se’n d’entà on anaue.
Ea-mil-e-ua-net-IV	E li dideren: “Que va a amiar eth tribut dera ciutat de Damasc ath rei Omar Al-Neman.
Ea-mil-e-ua-net-IV	Daul’makan se metec a plorar pensant en Nozhatú, e li didec ath sòn acompanhant: “Ò frair mèn!
Ea-mil-e-ua-net-IV	E er encargat didec: “Non te deisharè solet dempús d’auer-te acompanhat des de Jerusalem enquia Damasc!” E premanic es causes, metec era aubarda en saumet, e ua biaça en era e viures ena biaça.
Ea-mil-e-ua-net-IV	Dempús se lheuèc es haudes dera tunica e se les tiec damb eth cinturon, e hec montar a Daul’makan en saumet.
Ea-mil-e-ua-net-IV	E Daul’makan didec: “Monta darrèr mèn.” Mès er encargat ac refusèc: “Que non ac voi hèr, pr’amor que voi èster tatafèt ath tòn servici.” E Daul’makan persutèc: “Aumens montaràs pendent ua ora entà descansar.” Alavetz exclamèc Daul’makan: “Ò frair mèn!
Ea-mil-e-ua-net-IV	E coma qu’era caravana se metie en marcha, profitant era fresca dera net, la seguiren, marchant a pè er encargat e Daul’makan montat en saumet, mentre qu’eth gran camarlenc e era sua esposa Nozhatú, enrodadi dera nombrosa comitiva, anauen ath cap, montadi cada un en sòn dromedari.
Ea-mil-e-ua-net-IV	E caminèren pendent tota era net enquiara gessuda deth solei.
Ea-mil-e-ua-net-IV	E quan comencèc a sarrar era calor, eth camarlenc manèc hèr ua arturada ara ombra d’uns petits bòsqui de palmères.
Ea-mil-e-ua-net-IV	E baishèren en tèrra, e dèren de béuer as camelhs e as bèsties de carga.
Ea-mil-e-ua-net-IV	E descansèren.
Ea-mil-e-ua-net-IV	Dempús se reprenec era marcha e caminèren ues autes cinc nets, enquia qu’arribèren en ua ciutat a on repausèren pendent tres dies.
Ea-mil-e-ua-net-IV	Dempús seguic eth viatge, e fin finau, se trapèren enes entorns de Bagdad, segontes anonciaue era brisa perhumada que non podie vier que d’aquiu…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Quan Daul’makan alendèc aquera brisa deliciosa, pensèc de seguit ena abséncia dera sua fraia e en dolor des sòns pairs en veder-lo tornar solet, e se metec a plorar mentre recitaue aguestes estròfes:
Ea-mil-e-ua-net-IV	Objècte qu’estimi!
Ea-mil-e-ua-net-IV	Non poirè jamès apressar-me a tu?
Ea-mil-e-ua-net-IV	Objècte qu’estimi!
Ea-mil-e-ua-net-IV	Aguest silenci regnarà tostemp entre nosati?
Ea-mil-e-ua-net-IV	Be ne son de cuertes es ores dera union!
Ea-mil-e-ua-net-IV	Be ne son de longs es dies dera abséncia!
Ea-mil-e-ua-net-IV	Vene; cuelh-me dera man!
Ea-mil-e-ua-net-IV	Vaquí qu’eth mèn còs s’a honut en tot er ardor deth mèn desir!
Ea-mil-e-ua-net-IV	Vene e non digues que te desbremba!
Ea-mil-e-ua-net-IV	Non digues que me padega.
Ea-mil-e-ua-net-IV	Eth mèn solet consolament serie senter-te entre es mèns braci!
Ea-mil-e-ua-net-IV	Alavetz er encargat didec: “Hilh mèn, cèssa enes tues lamentacions.
Ea-mil-e-ua-net-IV	Pensa que ja èm apròp dera tenda deth camarlenc e dera sua esposa.” Mès Daul’makan contestèc: “Non m’empedisques recitar aguesti poèmes, que pòden amortesir era ahlama deth mèn còr.” E sense hèr-ne cabau der encargat, virèc era cara entà Bagdad, ath miei dera claror dera lua.
Ea-mil-e-ua-net-IV	En aqueth moment, Nozhatú, estirada ena tenda, non podie dormir en tot pensar enes absents, e entenec ua votz que cantaue apassionadament aguesti vèrsi:
Ea-mil-e-ua-net-IV	Qu’a ludit pendent un instant eth relampit dera felicitat.
Ea-mil-e-ua-net-IV	Mès dempús d’aguest relampit era net encara ei mès net.
Ea-mil-e-ua-net-IV	Atau se transformèc en amarganta era doça copa qu’en era er amic me hec béuer es sues delícies.
Ea-mil-e-ua-net-IV	Quan pistèc eth sòn ròstre eth Destin, s’aluenhèc era patz en mèn còr.
Ea-mil-e-ua-net-IV	Era mia anma a mòrt abans dera union demorada damb eth plan estimat.
Ea-mil-e-ua-net-IV	E a penes acabèc de cantar, Daul’makan queiguec en tèrra sense coneishement.
Ea-mil-e-ua-net-IV	Per çò dera joena Nozhatú, esposa deth camarlenc, tanlèu entenec aqueth cant que se quilhaue entre era net, s’incorporèc ansiosa, e cridèc ar eunuc que dormie ena pòrta dera tenda, e li didec: “Vè-te’n a cercar ar òme qu’acabe de cantar aguesti vèrsi e hè-lo-me a vier aciu.” E er eunuc esclamèc: “Ò senhora mia!
Ea-mil-e-ua-net-IV	Mès era didec: “Te cau cercar-lo.
Ea-mil-e-ua-net-IV	Aqueth que trapes desvelhat serà solide aqueth qu’es sòns vèrsi vengui d’enténer.” E er eunuc non gausèc persutar mès, e gessec ara cèrca der òme des vèrsi.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Alavetz er eunuc non gausèc persutar mès, e gessec ara cèrca der òme des vèrsi.
Ea-mil-e-ua-net-IV	Mès encara que guardèc pertot e caminèc en totes es direccions, solet trapèc desvelhat ar encargat deth hammam, pr’amor que Daul’makan ja s’auie estavanit.
Ea-mil-e-ua-net-IV	Er encargat, en veir ar eunuc, ara lum dera lua, damb cara de mala encolia, cranhèc que Daul’makan auesse trincat eth sòn dera esposa deth camarlenc, e non gausèc botjar-se.
Ea-mil-e-ua-net-IV	Mès que ja l’auie vist er eunuc, e li didec: “Ès tu eth que ven de cantar aguesti vèrsi qu’a entenut era mia senhora?” E er encargat, totafèt convençut de qué auien trebolat eth sòn dera esposa deth camarlenc, exclamèc: “Ò!
Ea-mil-e-ua-net-IV	E er eunuc didec: “Alavetz qui a estat?
Ea-mil-e-ua-net-IV	Solide l’auràs vist, pr’amor que non dormies.” E er encargat, plan espaurit, exclamèc: “Que non è entenut arren”.
Ea-mil-e-ua-net-IV	Mès er eunuc l’increpèc: “Mentisses coma un desvergonhat!
Ea-mil-e-ua-net-IV	Alavetz er encargat repliquèc: “Te vau a díder era vertat!
Ea-mil-e-ua-net-IV	Eth que cantaue ère un nomada que ven de passar per aciu montat en un camelh.
Ea-mil-e-ua-net-IV	E m’a desvelhat damb es sues maudides cançons.
Ea-mil-e-ua-net-IV	E Nozhatú, desolada damb aquera contrarietat, guardèc silenciosament ar eunuc.
Ea-mil-e-ua-net-IV	Mentretant, Daul’makan s’auie ja remetut, e en veir era lua naut de tot deth cèu, sentec en sòn esperit era brisa encantadora d’evocacions luenhanes.
Ea-mil-e-ua-net-IV	E cantèc en sòn còr era votz d’innombrables audèths, e modulèren es flaütes invisibles des rebrembes.
Ea-mil-e-ua-net-IV	Volec alavetz exprimir era sua emocion, e atau l’ac didec ar encargat:
Ea-mil-e-ua-net-IV	Mès aguest li didec: “Que vas a hèr, hilh mèn?” E er aute repliquèc: “Vau a recitar quauqui vèrsi que padegaràn eth mèn còr!” Mès er encargat repliquèc: “Te cau saber qu’a estat aciu er eunuc, e a truca d’abiletat è artenhut sauvar-te.” E Daul’makan preguntèc: “De quin eunuc me parles?” E er encargat didec: “Ò patron mèn!
Ea-mil-e-ua-net-IV	E jo li contestè: “Qu’a estat un nomada qu’anaue peth camin.” E er eunuc non semblèc guaire satisfèt, e me didec: “S’entenes de nauèth era votz apodera-te d’aguest òme enquia que jo me presente e lo posca amiar a on ei era mia patrona.
Ea-mil-e-ua-net-IV	Alavetz Daul’makan s’anugèc prigondament, e didec: “Qui m’empedirà cantar aquerò que me shaute?
Ea-mil-e-ua-net-IV	Que voi entonar es vèrsi que me consòlen.
Ea-mil-e-ua-net-IV	Arren as de crànher, donques qu’ara èm ja plan apròp deth mèn país.” Mès eth praube encargat didec: “Ja veigui que te vòs pèrder sense remèdi!” E Daul’makan persutèc: “Cantarè sense crànher ad arrés.” Alavetz er encargat didec: “Non m’obligues a separar-me de tu!
Ea-mil-e-ua-net-IV	M’estimi mès anar- me’n, que veir se com te martirizen!
Ea-mil-e-ua-net-IV	Desbrembes, hilh mèn, que harà un an e miei qu’èm amassa?
Ea-mil-e-ua-net-IV	Per qué vòs que mos separen?
Ea-mil-e-ua-net-IV	Pensa que toti son rendudi de cansament e dormint tranquillament.
Ea-mil-e-ua-net-IV	Per pietat!
Ea-mil-e-ua-net-IV	Ò tempsi!
Ea-mil-e-ua-net-IV	A on son es dies que mos afavoric eth Destin, aqueri dies qu’èrem amassadi ena casa estimada, ena inolvidabla pàtria?
Ea-mil-e-ua-net-IV	Ò tempsi erosi!…
Ea-mil-e-ua-net-IV	Guaire luenh son!
Ea-mil-e-ua-net-IV	Guaire luenh aqueri dies e aqueres nets plei d’arridalhes!
Ea-mil-e-ua-net-IV	A on son es dies que s’espandie eth còr de Daul’makan ath cant d’ua flor cridada Nozhatú’zaman?
Ea-mil-e-ua-net-IV	E acabat aguest cant, queiguec estavanit de nauèth.
Ea-mil-e-ua-net-IV	Alavetz er encargat s’esdeguèc a caperar-lo damb eth sòn mantèl.
Ea-mil-e-ua-net-IV	A penes entenec Nozhatú aqueri vèrsi que mentauen eth sòn nòm e eth deth sòn frair e se hège referéncia as sòns malastres, se sentec estofada en somics e s’esdeguèc a cridar ar eunuc, e li didec: “Malerós!
Ea-mil-e-ua-net-IV	Er òme que cantèc abans ven de cantar un aute còp, plan près d’aciu.
Ea-mil-e-ua-net-IV	Se non me lo hès a vier de seguit, anarè a cercar ath mèn espós, e te foterà ua repassada.
Ea-mil-e-ua-net-IV	Cuelh aguesti cent dinnars e autreja-les ad aguest cantaire, e convence-lo doçament entà que te seguisque.
Ea-mil-e-ua-net-IV	E se se remisse, autreja-li aguesta auta borsa, que contie mil dinnars.
Ea-mil-e-ua-net-IV	E s’a maugrat de tot non volesse vier, non persutes mès, mès investiga a on se lòtge, e qué hè, e d’a on ei, e torna de seguit entà dider-m’ac.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Alavetz er eunuc gessec dera tenda, e comencèc a caminar entre era gent dormida, en tot examinar-les un per un, mès que non trapèc ad arrés desvelhat.
Ea-mil-e-ua-net-IV	E s’apressèc ar encargat, lo cuelhec deth braç e li didec:
Ea-mil-e-ua-net-IV	E non me tormentes mès, se non auràs de balhar compdes d’aquerò en judici d’Allà.
Ea-mil-e-ua-net-IV	E er eunuc didec: “Alavetz vene a condar-l’ac ara mia patrona, pr’amor que non me cre.” E er encargat didec: “Ò gran e admirable eunuc!
Ea-mil-e-ua-net-IV	Alavetz er eunuc se deishèc convéncer, mès en sòrta de tornar a on ère era sua patrona, qu’ada era non gausaue presentar-se, hec miei torn e s’amaguèc apròp deth lòc qu’ère er encargat de hammam.
Ea-mil-e-ua-net-IV	Mentretant, Daul’makan s’auie remetut, e er encargat li didec: “Lhèua-te que te vau a condar tot çò que m’a arribat per tòrt des tòns vèrsi!” E li condèc era causa.
Ea-mil-e-ua-net-IV	E er encargat, espaurit, li didec: “Ò hilh mèn!
Ea-mil-e-ua-net-IV	Com pòs èster tan tranquil, quan jo sò plen de pòur per tu e per jo?
Ea-mil-e-ua-net-IV	Per Allà!
Ea-mil-e-ua-net-IV	Te prègui que non cantes mès vèrsi enquia qu’arribem complètament ena tua tèrra.
Ea-mil-e-ua-net-IV	Jamès t’auria hèt tan temardut, hilh mèn!
Ea-mil-e-ua-net-IV	Mès Daul’makan, sense hèr-ne cabau des paraules der encargat, lheuèc era votz per tresau viatge, e cantèc aguestes estròfes damb tota era sua anma:
Ea-mil-e-ua-net-IV	Luenh de jo!
Ea-mil-e-ua-net-IV	Luenh de jo aguestes censures qu’amien era perturbacion ara mia anma e er insòmi as mèns uelhs!
Ea-mil-e-ua-net-IV	Que m’an dit: Be n’ès d’aflaquit!
Ea-mil-e-ua-net-IV	E jo les è responut: Encara non vo’n sabetz pro ben.
Ea-mil-e-ua-net-IV	E eri m’an dit: Aquerò qu’ei er amor!
Ea-mil-e-ua-net-IV	E jo les è preguntat: Er amor pòt anequelir d’aguesta sòrta?
Ea-mil-e-ua-net-IV	E eri an persutat: Qu’ei er amor!
Ea-mil-e-ua-net-IV	E jo è dit: Que non voi er amor, ne era copa der amor, ne es tristeses der amor!
Ea-mil-e-ua-net-IV	A!, solet voi causes subtiles que padeguen, que servisquen de baume ath mèn còr tormentat!
Ea-mil-e-ua-net-IV	Mès a penes Daul’makan venguie de cantar aguestes estròfes, campèc de ressabuda er eunuc ath sòn dauant.
Ea-mil-e-ua-net-IV	E eth praube encargat de hammam s’espauric de tau sòrta, que hugec ara prèssa, e se metec a guardar de luenh.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat de qué er eunuc didec: “Era patz sigue damb tu!” E Daul’makan responec: “E sus tu, era patz, era misericòrdia d’Allà e es sues benediccions!” E er esclau didec: “Ò senhor mèn!
Ea-mil-e-ua-net-IV	Mès Daul’makan responec: “Era tua patrona!
Ea-mil-e-ua-net-IV	E qui ei aguesta gosseta qu’a era audàcia de manar-me a cercar?
Ea-mil-e-ua-net-IV	Allà la confone e la maudide, e tanben ath sòn marit.
Ea-mil-e-ua-net-IV	E er eunuc non volec respóner arren, pr’amor qu’era sua senhora l’auie encargat que non mautractèsse ath cantaire.
Ea-mil-e-ua-net-IV	E Daul’makan s’esmoiguec, e consentic en acompanhar ar eunuc enquiara tenda, mentre eth praube encargat, tremolant per Daul’makan se decidic a seguir-lo de luenh, en tot díder ath sòn laguens: “Quin malastre eth sòn!
Ea-mil-e-ua-net-IV	Solide lo penjaràn deman quan gesque eth solei!” E de pic l’espauric un pensament terrible, e se didec: “Qui sap se Daul’makan, entà desencusar-se, me darà eth tòrt e diderà qu’è estat jo eth qu’a cantat es vèrsi!
Ea-mil-e-ua-net-IV	Daul’makan e er eunuc seguien auançant entre era gent adormida e entre es animaus qu’èren ajaçadi, mès acabèren per arribar ena tenda de Nozhatú.
Ea-mil-e-ua-net-IV	E er eunuc li preguèc a Daul’makan que lo demorèsse, e entrèc a avisar ara sua senhora, en tot dider-li: “Vaquí que te hèsqui a vier ar òme que cercaues.
Ea-mil-e-ua-net-IV	Qu’ei un joenet de plan beròia figura, e qu’eth sòn ròstre indique ua naua e plan nòbla origina.” Nozhatú, en enténer aquerò, sentec que s’aumentauen es batècs deth sòn còr, e didec apenadament ar eunuc: “Hè-lo seir ath cant dera tenda, e prèga-li que cante aguesti vèrsi, entà que les posca enténer jo d’apròp.
Ea-mil-e-ua-net-IV	Alavetz gessec er eunuc, e li didec a Daul’makan: “Era mia senhora te prègue que li cantes quauqui vèrsi, pr’amor que t’escote dera tenda estant.
Ea-mil-e-ua-net-IV	E desire tanben saber eth tòn nòm, eth tòn país e eth tòn estat.” E Daul’makan responec: “Damb tota era mia generositat e coma er omenatge degut!
Ea-mil-e-ua-net-IV	Per çò que hè ath mèn nòm, que ja hè temps que s’esfacèc, dera madeisha manèra que se consumic eth mèn còr e s’espatraquèc eth mèn còs.
Ea-mil-e-ua-net-IV	E era mia istòria ei digna d’escriuer-se damb ua agulha en un cornèr interior deth uelh.
Ea-mil-e-ua-net-IV	E sò coma eth qu’abusèc tant deth vin, qu’a perdut era sua santat entà tota era sua vida!
Ea-mil-e-ua-net-IV	E coma eth somnambul!
Ea-mil-e-ua-net-IV	E er eunuc interroguèc a Daul’makan tau que l’auie manat era sua patrona.
Ea-mil-e-ua-net-IV	E Daul’makan responec: “Ai de jo!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Alavetz, Daul’makan, seigut non guaire luenh dera tenda, apuèc era maishèra ena man, e mentre era lua illuminaue ara gent adormida, era sua votz se lheuèc en silenci:
Ea-mil-e-ua-net-IV	Enes mèns vèrsi, de rimes melodioses, è cantat pro er amarum dera abséncia e deth trionf d’aquera crudèu que damb eth sòn aluenhament è patit tant.
Ea-mil-e-ua-net-IV	Ara è junhut en un hiu d’aur es mèns vèrsi, admirablament elaboradi, e voi solet cantar es causes d’alegria e d’expansion dera anma.
Ea-mil-e-ua-net-IV	Es jardins perhumadi de ròses, es gasèles de uelhs neri, es cabeladures des gasèles.
Ea-mil-e-ua-net-IV	Era crudèu venguec en jardin des mies delícies, es sues maishères èren es ròses deth jardin, es sòns pièchs es peres e es milgranes, e era sua carn era mèu e era arrosada.
Ea-mil-e-ua-net-IV	Mès a compdar d’ara, voi passar tranquillament era vida damb trendes vèrges, flexibles coma es rames naues, e entre bereses intactes coma pèrles que non s’an traucat.
Ea-mil-e-ua-net-IV	Ath son des laüts melodiosi, beuent era copa de mans deth botelhèr, enes pradères de ròses e belines.
Ea-mil-e-ua-net-IV	E aspirarè toti es perhums dera carn, e chimarè era delicada saliua des pòts, preferint es gròssi e de ròi escur.
Ea-mil-e-ua-net-IV	E es mies guardades repausaràn enes sues guardades.
Ea-mil-e-ua-net-IV	E mos seiram apròp dera aigua cantaira des mèns jardins!
Ea-mil-e-ua-net-IV	Quan Daul’makan acabèc de cantar aguest poèma, Nozhatú que l’auie entenut extasiada, non podec tier-se mès, e lheuant era cortina, treiguec eth cap dehòra e guardèc ath cantaire ena claror dera lua.
Ea-mil-e-ua-net-IV	E deishèc anar un gran sorriscle en arreconéisher ath sòn frair.
Ea-mil-e-ua-net-IV	E correc entada eth damb es braci dubèrts, cridant: “Ò frair mèn!
Ea-mil-e-ua-net-IV	E Daul’makan guardèc ara joena, e arreconeishec de seguit ara sua fraia Nozhatú.
Ea-mil-e-ua-net-IV	E se lancèren er un enes braci der aute, se punèren, e dempús queigueren estavanidi es dus.
Ea-mil-e-ua-net-IV	Er eunuc, en veir tot aquerò, arribèc ar arràs der estonament, en tot demorar-se complètament estupefacte.
Ea-mil-e-ua-net-IV	Mès s’esdeguec a cuélher ua vana, e lancèc respectuosament sus es dus, pr’amor de protegir-les de guardades indiscrètes.
Ea-mil-e-ua-net-IV	E demorèc que se remetessen.
Ea-mil-e-ua-net-IV	Lèu se remetec Nozhatú, e dempús Daul’makan.
Ea-mil-e-ua-net-IV	E Nozhatú, en aqueth moment desbrembèc totes es sues penes passades, e ar arràs dera felicitat, recitèc aguestes estròfes:
Ea-mil-e-ua-net-IV	Qu’auies jurat, ò Destin!
Ea-mil-e-ua-net-IV	E vaquí que t’è obligat a violar eth tòn jurament.
Ea-mil-e-ua-net-IV	Pr’amor qu’ara era mia felicitat ei complèta, donques qu’er amic ei ath mèn costat.
Ea-mil-e-ua-net-IV	E tu, Destin, seràs er esclau que mos serviràs, lheuant es haudes dera tua tunica…
Ea-mil-e-ua-net-IV	En enténer aquerò, Daul’makan sarrèc ara sua fraia contra eth sòn còr, e entre lèrmes d’alegria qu’umetejauen es sues paupetes, recitèc aguestes estròfes:
Ea-mil-e-ua-net-IV	Era felicitat a penetrat en jo tant intensament, qu’es lèrmes gessen des mèns uelhs.
Ea-mil-e-ua-net-IV	Uelhs mèns, vos auetz acostumat as lèrmes; ager ploràuetz de pena, e aué ploratz de felicitat.
Ea-mil-e-ua-net-IV	Alavetz Nozhatú, convidèc ath sòn frair a entrar ena tenda, e li didec: “Ò frair mèn!
Ea-mil-e-ua-net-IV	E que non mos cau repetir.
Ea-mil-e-ua-net-IV	Dempús higec: “Per çò que hè ath mèn espós eth camarlenc, lo coneisheràs en un moment; e te tractarà plan ben, donques qu’ei un brave òme.
Ea-mil-e-ua-net-IV	Mès ara esdega-te a condar-me tot aquerò que t’a arribat dès que te deishè malaut en ostau dera ciutat santa.” E Daul’makan s’esdeguèc a condar-li er sua istòria, e acabèc d’aguesta sòrta: “E non me cansarè de dider-te çò de bon qu’a estat entà jo aguest brave òme, er encargat deth hammam, donques qu’a despenut en jo toti es sòns sòs qu’auie estauviat, m’a servit dia e net, e s’a comportat coma un pair, un frair o un amic plan estimat.
Ea-mil-e-ua-net-IV	E a amiat eth sòn desinterès enquia privar-se deth sòn aliment entà autrejar-me-lo a jo, e m’a cedit eth sòn saumet entà que jo lo montèssa, mentre eth lo menaue e me tenguie.
Ea-mil-e-ua-net-IV	De seguit cridèc ar eunuc, qu’acodic rapidament, e punèc era man de Daul’makan e se quedèc de pès dauant d’eth.
Ea-mil-e-ua-net-IV	E Nozhatú li didec: “Donques qu’as estat eth prumèr en anonciar-me era bona naua, te vas a quedar damb era borsa des mil dinnars.
Ea-mil-e-ua-net-IV	Alavetz er eunuc, plan content damb tot aquerò, s’esdeguèc a cridar ath sòn patron, que non se tardèc en presentar-se ena tenda dera sua esposa.
Ea-mil-e-ua-net-IV	E arribèc ath limit der estonament en veir aquiu a un joen desconeishut, e mès que mès, ara mieja net.
Ea-mil-e-ua-net-IV	Mès Nozhatú s’esdeguec a condar-li era sua istòria, des deth principi enquiath finau, e higec: “Atau, donc, ò camarlenc, espós mèn!
Ea-mil-e-ua-net-IV	Quan eth gran camarlenc entenec aguesta historia extraordinària, qu’era sua veracitat non botèc en dobte ne un solet moment, arribèc ath limit dera satisfaccion en veder-se convertit en pròpri gendre deth rei Omar Al-Neman, e didec ath sòn laguens:
Ea-mil-e-ua-net-IV	E eth camarlenc responec: “Que se hèsque era tua volontat.” Dempús gessec entà deishar-les en libertat, e les envièc candelèrs, siròps, frutes e tota sòrta de doci qu’auien cargat en dus muls e en un camelh abans de gésser de Damasc, pr’amor de repartir-les entre es personatges de Bagdad.
Ea-mil-e-ua-net-IV	E li manèc a Daul’makan tres vestits des mès somptuosi, e que li premanissen un magnific dromedari ornat damb hlaçades molticolòrs.
Ea-mil-e-ua-net-IV	E se metec a passejar de naut en baish e per dauant dera sua tenda, dilatat eth sòn pièch pera alegria, pensant en aunor que l’auie autrejat Allà e guaire ère era sua importància presenta e era sua granesa futura.
Ea-mil-e-ua-net-IV	E arribat eth maitin, s’esdeguèc a vier ena tenda dera sua hemna pr’amor de saludar ath sòn cunhat.
Ea-mil-e-ua-net-IV	E Nozhalú li didec: “Ò espós mèn!
Ea-mil-e-ua-net-IV	Non desbrembem ar encargat deth hammam, ordena ar eunuc que li premanisque ua bona cavaucadura, e que se n’encargue de mestrar-li er esdejoar e eth dinar.
Ea-mil-e-ua-net-IV	Ara seguida er eunuc en tot acompanhar-se de d’auti sirvents deth camarlenc, correc ara cèrca der encargat.
Ea-mil-e-ua-net-IV	A tot darrèr lo trapèc en finau dera caravana, tremolant de pòur e enserant eth saumet entà huger.
Ea-mil-e-ua-net-IV	Atau, donc, a apenes vedec ar eunuc e as esclaus que corrien ath sòn darrèr, se sentec morir, s’esblancossic, e es sòns jolhs tumauen er un contra er aute, e toti es sòns muscles s’estrementiren de terror.
Ea-mil-e-ua-net-IV	E se pensèc que Daul’makan l’auie acusat entà desencusar-se, pr’amor qu’er eunuc lo cridèc: “Ò plan gran mentidèr…!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era dicec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Per qué dideres que non sabies qui auie cantat es vèrsi?
Ea-mil-e-ua-net-IV	Que sabem qu’eth cantaire ere eth tòn companh.
Ea-mil-e-ua-net-IV	En enténer tot aquerò, s’aumentèc era pòur d’aqueth òme, que pensaue: “Vaquí que m’a queigut ath dessús eth mès injust des castigs.” E er eunuc ordenaue mentretant as esclaus: “Balhatz-li aguest shivau e treiguetz-li eth saumet.” E a maugrat des lèrmes der encargat, li treigueren eth saumet e l’obliguèren a montar en un magnific shivau entre es shivaus deth camarlenc.
Ea-mil-e-ua-net-IV	E er eunuc cridèc a despart as esclaus e les didec: “Vatz a servir ad aguest òme pendent tot eth viatge, e cada peu que pèrde eth sòn cap serà ua pèrta d’un de vosati!
Ea-mil-e-ua-net-IV	Mès eth praube encargat, en veder-se enrodat d’aquera manèra per toti es esclaus, balhèc coma segura era sua mòrt.
Ea-mil-e-ua-net-IV	E li didec ar eunuc: “Ò generós capitan!
Ea-mil-e-ua-net-IV	E sò un praube encargat entre es encargats deth hammam, mès trapè ad aguest joen miei mòrt, e lo recuelhí per Allà!
Ea-mil-e-ua-net-IV	Ça que la, en cada arturada lo convidaue a minjar damb eth ena madeisha sièta, e a béuer damb eth ena madeisha gèrla, dempús d’auer begut eth, prumèr.
Ea-mil-e-ua-net-IV	Mès a maugrat de tot, es lèrmes non se secauen enes uelhs der encargat, que mès perplèx que jamès, non sabie arren de Daul’makan, pr’amor qu’er eunuc s’ac apraiaue entà non parlar d’eth.
Ea-mil-e-ua-net-IV	Nozhatú, Daul’makan e eth camarlenc seguiren ath cap dera caravana.
Ea-mil-e-ua-net-IV	E eth darrèr maitin, quan solet les restaue ua jornada de camin, vederen lheuar-se ath sòn dauant ua povassèra densa, qu’escuric eth cèu e creèc era net ath sòn entorn.
Ea-mil-e-ua-net-IV	E eth camarlenc encarguèc as sòns que non se botgèssen, e eth auancèc damb cinquanta mamalik.
Ea-mil-e-ua-net-IV	E ara seguida s’esbugassèc era povassèra e apareishec ua armada formidabla, que marchaue en orde de batalha ath son des tambors, damb es bandères e es estandards ath vent.
Ea-mil-e-ua-net-IV	E de seguit se destaquèc dera rèsta dera armada un grop de cavalièrs, que venguec ath galaup, e cada mameluk deth camarlenc siguec enrodat per cinc cavalièrs.
Ea-mil-e-ua-net-IV	En veir aquerò, plan estonat, eth camarlenc preguntèc: “Qui ètz entà actuar d’aguesta manèra damb nosati?” E responeren: “E vosati qui ètz, d’a on vietz e entà on anatz.” E eth camarlenc didec: “Que sò eth gran camarlenc deth prince Scharkan, emir de Damasc, hilh deth rei Omar Al-Neman, senhor de Bagdad e deth país de Hauran.
Ea-mil-e-ua-net-IV	E en enténer aquerò, toti es cavalièrs treigueren còp sec es mocadors, se les heren a vier enes uelhs e se meteren a plorar.
Ea-mil-e-ua-net-IV	E eth camarlenc se quedèc plan estonat.
Ea-mil-e-ua-net-IV	E quan aueren acabat de plorar, eth sòn cap s’auancèc entath camarlenc, e li didec: “Guarda era nòsta desesperacion!
Ea-mil-e-ua-net-IV	Eth rei Omar Al-Neman a mòrt!
Ea-mil-e-ua-net-IV	Alavetz eth camarlenc non podec tier-se de plorar tanben, e exclamèc: “Ò, quin viatge tan malerós viem de hèr!” E toti anèren ara cèrca deth visir Dandan.
Ea-mil-e-ua-net-IV	E eth camarlenc li hec saber era mission qu’amiaue, e li nomentèc es presents qu’amiaue entath rei Omar Al-Neman.
Ea-mil-e-ua-net-IV	Mès eth gran visir, en enténer aguestes paraules que li rebrembauen ath sòn senhor, s’estarnèc en somics, e li didec ath camarlenc: “Te cau saber qu’eth rei Omar a mòrt empodoat, e ja te condarè es detalhs.
Ea-mil-e-ua-net-IV	Pr’amor qu’ara me cau hèr-te saber çò que se passèc.
Ea-mil-e-ua-net-IV	E ei aquerò:
Ea-mil-e-ua-net-IV	E acabèren per someter-se ara opinion des quate grani kadís de Bagdad, que designèren coma successor ath prince Scharkan, governador de Damasc.
Ea-mil-e-ua-net-IV	E amassè era armada entà vier entà Damasc e anonciar ath prince era mòrt deth sòn pair e era sua eleccion entath tron.
Ea-mil-e-ua-net-IV	Alavetz eth camarlenc, encara que plan trist per çò dera mòrt d’Omar Al-Neman, s’alegrèc enquiath limit dera alegria en tot pensar ena probabilitat de qué Daul’makan arribèsse a èster rei de Bagdad e deth Khorasan.
Ea-mil-e-ua-net-IV	Atau, donc, en tot dirigir-se ath gran visir Dandan, li didec…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitn, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E entà correspóner ara tua confiança, me cau anonciar-te ua naua qu’alegrarà eth tòn còr e acabarà damb totes es tues preocupacions.
Ea-mil-e-ua-net-IV	Te cau saber, ò gran visir!
Ea-mil-e-ua-net-IV	Quan entenec aquerò, eth visir Dandan experimentèc ua grana alegria, e exclamèc: “Ò venerable camarlenc!
Ea-mil-e-ua-net-IV	Hè lèu a condar-me es detalhs d’aguesta notícia inesperada que me transpòrte ar arràs dera felicitat!” Alavetz eth camarlenc li condèc tota era istòria des dus frairs, e que s’auie maridat damb Nozhatú.
Ea-mil-e-ua-net-IV	De seguit eth visir s’inclinèc entada eth, e li rendec toti es omenatges, en tot aufrir-li era sua leiautat.
Ea-mil-e-ua-net-IV	Dempús hec que s’amassèssen es emirs, es caps dera armada e es grani deth règne qu’èren aquiu presents, e les informèc de tot.
Ea-mil-e-ua-net-IV	E es uns e es auti vengueren de seguit a punar era tèrra entre es mans deth camarlenc, en tot render-li omenatge.
Ea-mil-e-ua-net-IV	E lo felicitèren, celebrant en extrèm aqueth nau orde de causes, òbra deth Destin; que combinaue taus meravilhes.
Ea-mil-e-ua-net-IV	Dempús eth camarlenc e eth gran visir ocupèren un sèti sus ua estrada, e amassant as notables, as emirs e as visirs, celebrèren conselh sus era situacion.
Ea-mil-e-ua-net-IV	E eth conselh se tardèc ua ora, en tot decidir-se per unanimitat nomentar coma successor a Daul’makan, en sòrta de vier entà Damasc ara cèrca deth prince Scharkan.
Ea-mil-e-ua-net-IV	E eth visir se lheuèc de seguit deth sòn sèti entà mostrar-li eth sòn omenatge ath camarlenc, que venguie a èster eth personatge principau deth règne.
Ea-mil-e-ua-net-IV	E l’aufric magnifics presents, en tot desirar-li prosperitats, atau coma heren tanben toti es auti.
Ea-mil-e-ua-net-IV	E en nòm de toti, didec: “Ò camarlenc venerable!
Ea-mil-e-ua-net-IV	E eth camarlenc les aufric que damb era sua proteccion sauvarien es sòns cargues, e li demanèc ath visir abans de qué tornèsse damb era armada entà Bagdad que l’envièsse òmes e camelhs damb tendes somptuoses, e vestits reiaus, tapissi e ornaments.
Ea-mil-e-ua-net-IV	E en tot filar-se de cap ara tenda des dus frairs, notaue eth camarlenc que se l’aumentaue eth sòn respècte entara sua esposa Nozhatú, e didie entada eth: “Quin viatge tan benedit e de tan bon auguri!” E en arribar ena tenda non volec entrar sense demanar-li permís ara sua esposa, que l’ac autregèc de seguit.
Ea-mil-e-ua-net-IV	Alavetz entrèc ena tenda, e dempús des salutacions acostumades, li hec saber era mòrt deth rei Oman Al-Neman e era eleccion de Daul’makan, e didec: “Ara, ò rei generós!
Ea-mil-e-ua-net-IV	E Daul’makan, plorant damb Nozhatú era mòrt deth sòn pair eth rei Omar, exclamèc: “Accèpti era orde deth Destin, pr’amor que non posqui desliurar-me d’era.
Ea-mil-e-ua-net-IV	E es tues paraules, ò camarlenc!
Ea-mil-e-ua-net-IV	Quina a d’èster era mia actitud damb eth mèn frair Scharkan?
Ea-mil-e-ua-net-IV	Que me cau hèr per eth?” E eth camarlenc didec: “Era soleta solucion equitativa ei repartir er Empèri entre es dus, e que tu sigues sultan de Bagdad e eth tòn frair sultan de Damasc.
Ea-mil-e-ua-net-IV	Tie aguesta solucion, que d’era non a de gésser que patz e concòrdia.” E Daul’makan acceptèc eth conselh deth sòn cunhat.
Ea-mil-e-ua-net-IV	E de seguit eth camarlenc cuelhec eth vestit reiau que l’auie balhat eth visir e vestic damb eth a Daul’makan.
Ea-mil-e-ua-net-IV	E l’autregèc eth gran sabre d’aur dera reialesa, punant era tèrra entre es sues mans.
Ea-mil-e-ua-net-IV	E anèc immediatament a causir un lòc, qu’en eth hec lheuar era tenda reiau, qu’ère fòrça ampla, coronada per ua magnifica copòla, totafèt folrada damb diboishi de flors e d’audèths.
Ea-mil-e-ua-net-IV	E manèc que s’estenessen grani tapissi, dempús d’auer adaiguat era tèrra ath sòn entorn.
Ea-mil-e-ua-net-IV	E ara seguida venguec a pregar-li ath rei que s’instalèsse ena tenda.
Ea-mil-e-ua-net-IV	E aquiu dormic eth rei aquera net.
Ea-mil-e-ua-net-IV	A penes apareishec era auba, s’entenec ena luenhor eth clamor des tambors de guèrra e es sons des esturments musicaus.
Ea-mil-e-ua-net-IV	E lèu se vedec gésser entre ua broma de povàs era armada de Bagdad, qu’ath sòn cap anaue eth gran visir, qu’acodie ara cèrca deth sòn rei, dempús d’auè’c premanit tot en Bagdad.
Ea-mil-e-ua-net-IV	Alavetz eth rei Daul’makan…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Alavetz eth rei Daul’makan, vestit damb eth sòn vestit reiau, venguec a sèir-se en tron lheuat ath miei dera tenda, dejós dera nauta copòla.
Ea-mil-e-ua-net-IV	E placèc entre es sòn jolhs eth gran sabre de comandament, apuèc es sues mans sus eth, e demorèc quiet.
Ea-mil-e-ua-net-IV	Es mamalik de Damasc e es ancians gardes deth camarlenc se placèren ath sòn entorn damb era espada desgainada.
Ea-mil-e-ua-net-IV	E eth camarlenc, respectuosament, se placèc de pès ara dreta deth tron.
Ea-mil-e-ua-net-IV	Immediatament, complint es ordes deth camarlenc, comencèc er omenatge.
Ea-mil-e-ua-net-IV	Entrèren es caps dera armada de dètz en dètz, començant pes grads inferiors, e prestèren jurament de fidelitat en mans deth rei e punèren silenciosament era tèrra.
Ea-mil-e-ua-net-IV	E atau heren toti.
Ea-mil-e-ua-net-IV	E ja non mancauen qu’es quate grani kadís e eth gran visir Dandan.
Ea-mil-e-ua-net-IV	E es quate grani kadís entrèren e prestèren jurament de fidelitat e punèren era tèrra entre es mans deth rei.
Ea-mil-e-ua-net-IV	Alavetz eth gran visir prestèc jurament sus eth Libre Nòble e punèc era tèrra entre es mans deth rei.
Ea-mil-e-ua-net-IV	E mentre eth camarlenc gessie entà premanir eth hestau, en tot dispausar es mantèls, es minjars e eth servici d’abocadors de licors, eth rei li didec ath gran visir:
Ea-mil-e-ua-net-IV	E enquia alavetz, ò gran visir!
Ea-mil-e-ua-net-IV	E eth visir Dandan s’acomodèc as ordes deth rei, e les dèc tres dies de libertat as soldats entà que podessen divertir-se, e avisèc as sòns caps de qué eth rei non volie recéber ad arrés pendent aqueri tres dies.
Ea-mil-e-ua-net-IV	Alavetz tota era armada hec vòts pera vida deth rei e pera prosperitat deth sòn règne.
Ea-mil-e-ua-net-IV	E eth visir tornèc ena tenda deth rei.
Ea-mil-e-ua-net-IV	Mès eth rei ja auie anat a cercar ara sua fraia Nozhatú, e l’auie dit:
Ea-mil-e-ua-net-IV	Mo n’auem sabut dera mòrt deth nòste pair eth rei Omar, mès desconeishem encara era causa dera sua mòrt.
Ea-mil-e-ua-net-IV	Vene damb jo, entà entener-la condar des pòts deth gran visir.” E se la hec a vier ena tenda, e l’amaguèc darrèr d’ua cortina de seda plaçada darrèr deth tron.
Ea-mil-e-ua-net-IV	Alavetz eth rei li didec ath visir Dandan: “Ara, ò visir!
Ea-mil-e-ua-net-IV	Un dia entre es dies, eth rei Omar Al-Neman, en tot senter-se aclapat peth dolor dera vòsta abséncia, mos auie cridat a toti entà que l’esvaguèssem, mès còp sec vedérem arribar a ua anciana de ròstre venerable acompanhada de cinc joenes de pièchs redons, virginitat intacta e beròies coma lues, tant admirablament beròies, que cap lenguatge poirie exprimir es sues perfeccions.
Ea-mil-e-ua-net-IV	E ara sua beresa junhien cultura, donques que se sabien admirablament eth Coran, es libres dera sciéncia e es paraules de toti es sabents d’entre es musulmans.
Ea-mil-e-ua-net-IV	Era venerabla anciana auancèc entre es mans deth rei, punèc respectuosament era tèrra, e didec: “Ò rei!
Ea-mil-e-ua-net-IV	Eth rei Omar se quedèc encantat, ar arràs, en enténer aguestes paraules, e l’inspirèc un gran respècte er aspècte dera anciana, e contemplèc as cinc joenes, que l’agradauen infinitament.
Ea-mil-e-ua-net-IV	E les didec as damaisèles…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Alavetz era prumèra joena, qu’èra sua guardada ère plan doça, s’auancèc, punèc era terra entre es mans deth rei, e didec:
Ea-mil-e-ua-net-IV	E aguest instint dera vida a estat metut en òme entà que posque, damb era ajuda d’Allà, èster eth patron d’eth madeish e apropar-se a Allà eth Creador.
Ea-mil-e-ua-net-IV	E era vida l’a estat autrejada ar òme entà que desvolope era beresa, botant-se per dessús des errors.
Ea-mil-e-ua-net-IV	E es reis, que son es prumèrs entre es òmes, an d’èster es prumèrs en camin des vertuts e enes corsères deth desinterès.
Ea-mil-e-ua-net-IV	E er òme senat, d’esperit cultivat, li cau tostemp procedir damb doçor e jutjar damb equitat.
Ea-mil-e-ua-net-IV	E li cau sauvar-se prudentament des sòns enemics e alistar suenhosament as sòns amics, e quan les age alistat, ja non a d’intervier entre eri eth jutge, senon qu’ac a d’apraiar tot mejançant era bontat.
Ea-mil-e-ua-net-IV	Pr’amor que, o a alistat as amics entre es que s’estan separadi deth mon e son dedicadi ara santat, e alavetz les a d’escotar respectuosament e atier-se ath sòn judici, o les a alistat entre es afeccionats as bens dera tèrra, e alavetz li cau velhar entà non herir-les enes sòns interèssi, ne contrariar es sòns costums, ne contradíder es sues paraules.
Ea-mil-e-ua-net-IV	Era contradiccion capvire enquia e tot era afeccion entath pair e entara mair!
Ea-mil-e-ua-net-IV	E un amic ei ua causa tan precisosa!
Ea-mil-e-ua-net-IV	Pr’amor qu’er amic non ei coma era hemna, que d’era un se pòt divorciar entà substituir-la per ua auta.
Ea-mil-e-ua-net-IV	Era herida costada a un amic non se cicatrize jamès, coma ditz eth poèta:
Ea-mil-e-ua-net-IV	Pensa qu’eth còr d’un amic ei causa plan fragila, e que se l’a de suenhar coma tota causa fragila.
Ea-mil-e-ua-net-IV	Eth còr der amic, un còp herit, ei coma eth cristau que un còp trincat, ja non se pòt recompausar.
Ea-mil-e-ua-net-IV	Permet-me ara, que te rebremba quauques paraules des sabents.
Ea-mil-e-ua-net-IV	E en cas de dobte, li cau reflexionar longament, e tornar a pensar es sòns rasonaments, e abstier-se se seguís calat en dobte.
Ea-mil-e-ua-net-IV	Era justícia qu’ei eth prumèr des deuers, e tornar entara justícia, se s’a estat injust, ei fòrça mès nòble qu’auer estat tostemp just, e plan mès meritòri dauant deth Plan Naut.
Ea-mil-e-ua-net-IV	E non mos cau desbrembar qu’Allà eth Plan Naut a botat as jutges ena tèrra solet entà jutjar es causes que se ven, donques que s’a sauvat entada Eth eth judici des causes secretes.
Ea-mil-e-ua-net-IV	E ei un déuer deth kadí non sajar jamès d’arrincar confessions a un acusat en tot someter-lo ath torment o ara hame, pr’amor qu’aquerò ei indigne des musulmans.
Ea-mil-e-ua-net-IV	E eth gran Al-Iskandar (Alexandre), eth des Dues Còrnes, amassèc un dia ath sòn kadí, ath sòn codinèr e ath sòn escrivan, e li didec ath sòn kadí: “T’è fidat era mès nauta e pesada des mies prerogatives reiaus.
Ea-mil-e-ua-net-IV	Tie, donc, anma reiau!” E ath codinèr li didec: “T’è fidat eth suenh deth mèn còs, que depen dera tua codina.
Ea-mil-e-ua-net-IV	Te cau saber tractar-lo damb art e damb prudéncia!” E li didec ath sòn escrivan: “Per çò que hè a tu, ò frair dera pluma!
Ea-mil-e-ua-net-IV	E era joena, dites aguestes paraules, se tornèc a caperar damb eth vel, e arreculèc entàs sues companhes.
Ea-mil-e-ua-net-IV	Alavetz s’auancèc era dusau joena, qu’auie…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Eth gran vidir Dandan seguic d’aguesta sòrta:
Ea-mil-e-ua-net-IV	Alavetz s’auancèc era dusau joena, qu’auie ua guardada ludenta e ua cara plan fina, damb un etèrn arridolet.
Ea-mil-e-ua-net-IV	Punèc sèt còps era tèrra entre es mans deth tòn defuntat pair eth rei Omar Al-Neman, e didec:
Ea-mil-e-ua-net-IV	Te cau saber, ò rei afortunat!
Ea-mil-e-ua-net-IV	Eth tiran patirà torments e expiarà es sues injustícies, a maugrat des vantades des cortesans, mentre qu’er oprimit, a maugrat des injustícies se sauvarà de quinsevolh torment.
Ea-mil-e-ua-net-IV	Non tractes ara gent segontes aquerò que ditz, senon segontes aquerò que hè.
Ea-mil-e-ua-net-IV	Es accions non valen mès que per çò des intencions que les inspiren, e cada òme serà jutjat pes sues intencions e non pes sues accions.
Ea-mil-e-ua-net-IV	Te cau saber tanben, ò rei Omar!
Ea-mil-e-ua-net-IV	E quan li preguntèren un dia a un sabent se quin ère eth pejor des òmes, responec: “Aqueth que dèishe qu’es maus desirs s’apodèren deth sòn còr, pr’amor qu’alavezt pèrd tota era sua integritat.” E eth poèta tanben ac didec:
Ea-mil-e-ua-net-IV	Se conde qu’er ascèta Sabet plorèc tant, qu’emmalautiren es sòns uelhs.
Ea-mil-e-ua-net-IV	E te cau saber tanben qu’era accion mès beròia ei era desinteressada.
Ea-mil-e-ua-net-IV	Pr’amor que se conde qu’en Israel i auie dus frairs; e un d’eri li didec ar aute: “Quina ei era accion mès espaventosa qu’as cometut?” E er aute responec: “Qu’ei aguesta: en passar bèth dia apròp d’ua garièra, estirè eth braç, cuelhí ua garia, e dempús d’estofar-la, la lancè un aute còp ena garièra.
Ea-mil-e-ua-net-IV	Aguesta ei era causa mès espaventosa dera mia vida.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	I a dues causes que te cau evitar tostemp: era idolatria entà Allà, e eth mau entath tòn pròche.
Ea-mil-e-ua-net-IV	E dites aguestes paraules, era dusau joena arreculèc entàs sues companhes.
Ea-mil-e-ua-net-IV	Alavetz era tresau joena, qu’amassaue en era es perfeccions des autes dues, s’auancèc entath rei Omar Al-Neman, e didec:
Ea-mil-e-ua-net-IV	E, en tot auer dit aguestes frases, era joena arreculèc entàs sues companhes.
Ea-mil-e-ua-net-IV	Alavetz s’auancec era quatau joena, qu’auie ues anques sublimes.
Ea-mil-e-ua-net-IV	E jo, ò rei afortunat!
Ea-mil-e-ua-net-IV	Alavetz li supliquèc un des presents: “Ò pair mèn!
Ea-mil-e-ua-net-IV	Mòstra-me es vertats amagades e eth secret des causes.” Mès eth Descauç didec: “Ò hilh mèn!
Ea-mil-e-ua-net-IV	E nosati non les podem méter a posita dera vegada.
Ea-mil-e-ua-net-IV	E conde eth jeique Ibrahim: “Un dia vedí a un òme plan necessitat que venguie de pèrder ua monedeta de coeire.
Ea-mil-e-ua-net-IV	M’apressè ada eth e li balhè un dracma de plata, mès er òme lo refusèc.
Ea-mil-e-ua-net-IV	Se conde tanben qu’era fraia deth Descauç anèc un dia…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	De nets acostumi a velhar ena terraça, en tot hilar ara claror des lums que passen, pr’amor que non auem lum.
Ea-mil-e-ua-net-IV	E de dia hèsqui es mies labors e premanisqui es aliments.
Ea-mil-e-ua-net-IV	E eth sant iman se lheuèc, punèc era tèrra entre es mans dera joena, e didec: “Ò fraia deth mès perhumat entre es sants!
Ea-mil-e-ua-net-IV	Se conde tanben qu’un sant entre es sants a dit aguestes paraules:
Ea-mil-e-ua-net-IV	Tanben se sap que quan Malek ben-Dinar passaue pes mercats e vedie quauqua causa que li shautaue, se repotegaue d’aguesta manèra: “Ò anma mia!
Ea-mil-e-ua-net-IV	E Mansur ben-Omar mos conde eth següent cas: “Anè en peregrinacion entara Meca, e passè pera ciutat de Kufa.
Ea-mil-e-ua-net-IV	E ère ua net plia de tenèbres.
Ea-mil-e-ua-net-IV	E ath miei dera net entení apròp de jo, sense saber d’a on gessie, ua votz que didie aguesta oracion: “Ò Senhor, plen de granesa!
Ea-mil-e-ua-net-IV	Ça que la, en tempsi passadi è pecat, dilhèu grèument, e vengui a demanar eth tòn perdon, e era remission des mèns errors.
Ea-mil-e-ua-net-IV	E acabada aguesta oracion, entení qu’un còs queiguie pesadament en solèr.
Ea-mil-e-ua-net-IV	E non sabia se qué podie èster aquera votz, ne comprenia çò que significaue aquera oracion ath miei deth silenci, pr’amor qu’es mèns uelhs non podien distinguir era boca que la didie, ne podia endonviar se qué ère aqueth còs que queiguie en solèr pesadament.
Ea-mil-e-ua-net-IV	Alavetz cridè: “Que sò Mansur ben-Omar, peregrin dera Meca!
Ea-mil-e-ua-net-IV	Qui a besonh de qué l’ajuda?” E arrés responec.
Ea-mil-e-ua-net-IV	E partí.
Ea-mil-e-ua-net-IV	Mès a londeman vedí passar un acogament, e me metí entre era gent que formaue era comitiva, e dauant de jo anaue ua vielha aclapada de dolor.
Ea-mil-e-ua-net-IV	E li preguntè: “Qui ei aguest mòrt?” Era responec: “Ager, eth mèn hilh, dempús de díder era oracion, recitèc es versets deth Libre Nòble que comencen damb aguestes paraules: “Ò vosati que credetz ena Paraula, arrefortitz es vòstes anmes… e quan eth mèn hilh auèc acabat es versets, aguest òme qu’ei ara en taüt, sentec que li crebaue eth hitge, e queiguec mòrt.
Ea-mil-e-ua-net-IV	E era quatau joena, dempús d’aguestes paraules, arreculèc entàs sues companhes.
Ea-mil-e-ua-net-IV	Alavetz s’auancèc era cincau joena, qu’ère era corona sus eth cap de totes es joenes, e didec:
Ea-mil-e-ua-net-IV	Se conde que quan Muza (era patz sigue damb eth) ère ena hònt de Modain, arribèren dues pastores damb eth ramat deth sòn pair Schoaib.
Ea-mil-e-ua-net-IV	E Muza (era patz sigue damb eth) les dèc a béuer as dues gojates e ath ramat, en beurader de troncs de palmèra.
Ea-mil-e-ua-net-IV	Mès Muza, plan esmoigut, non volec seguir-la ath començament, encara que dempús se decidic.
Ea-mil-e-ua-net-IV	E venguec darrèr d’era.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Mès Muza, cada còp que vedie eth cu nud, clucaue es uelhs entà non veder-lo.
Ea-mil-e-ua-net-IV	E coma que cranhie qu’era temptacion siguesse massa fòrta, li didec ara gojata: “Dèisha-me anar dauant de tu.” E era joena, plan estonada, se metec a caminar darrèr de Muza.
Ea-mil-e-ua-net-IV	E acabèren es dus arribant ena casa de Schoaib.
Ea-mil-e-ua-net-IV	E quan Schoaib vedec entrar a Muza, se lheuèc en aunor sòn, e coma qu’eth minjar ère ja prèst, li didec: “Ò Muza!
Ea-mil-e-ua-net-IV	Mès Muza responec: “Ò pair mèn!
Ea-mil-e-ua-net-IV	E Schoaib repliquèc: “Ò joen!, qu’ès eth mèn òste, e acostumi a èster ospitalari e generós damb es mèns òstes; donques qu’aguest a estat eth costum des mèns ancessors.
Ea-mil-e-ua-net-IV	Demora-te, donc, aciu e minja damb nosati.” E Muza se quedèc e mingèc damb eri.
Ea-mil-e-ua-net-IV	E en acabar eth dinar, Schoaib li didec a Muza: “Ò eth mèn joen òste!
Ea-mil-e-ua-net-IV	Demoraràs damb nosati e amiaràs a péisher eth bestiar.
Ea-mil-e-ua-net-IV	Se conde qu’Ibn-Bitar li calèc trapar-se damb un des sòns amics, que li didec: “A on as estat pendent tant de temps que non t’è vist?” Ibn-Bitar repliquèc: “Que sò estat damb eth mèn amic Ibn-Scheab.
Ea-mil-e-ua-net-IV	Lo coneishes?” E er aute contestèc: “Plan que lo coneishi!
Ea-mil-e-ua-net-IV	Ei vesin mèn des de hè mès de trenta ans, mès jamès l’è dirigit era paraula.” Alavetz Ibn- Bitar didec: “Ò malerós!
Ea-mil-e-ua-net-IV	Non sabes qu’ad aqueth que non estime as vesins non l’estime Allà?
Ea-mil-e-ua-net-IV	Un dia Ibn-Adham li didec a un des sòns amics que tornaue damb eth dera Meca: “Com ei era tua vida”?
Ea-mil-e-ua-net-IV	E er aute responec: “Quan è bèra causa entà minjar, mingi, e quan è hame e non è sòs, m’ac cuelhi damb paciéncia.” E Ibn-Adham responec: “En realitat, hès madeish qu’es gossets deth país de Bakh!
Ea-mil-e-ua-net-IV	Alavetz er òme exclamèc: “Ò mèstre mèn!” E non didec arren mès.
Ea-mil-e-ua-net-IV	E dites aguestes paraules, era cincau joena arreculèc entàs sues companhes.
Ea-mil-e-ua-net-IV	Alavetz s’auancèc doçament era venerabla anciana.
Ea-mil-e-ua-net-IV	Punèc nau còps era tèrra entre es mans deth tòn defuntat pair eth rei Omar Al-Neman e didec:
Ea-mil-e-ua-net-IV	Ò rei Omar!
Ea-mil-e-ua-net-IV	Acabes d’enténer es paraules edificantes d’aguestes joenes sus eth mesprètz entàs causes d’aciu baish, ena mesura qu’aguestes causes an d’èster mespredades.
Ea-mil-e-ua-net-IV	Ara te vau a parlar de guaire sai respècte as hètes e as dites des mès grani entre es nòsti ancians.
Ea-mil-e-ua-net-IV	Se conde qu’eth gran iman Al-Schafí (qu’Allà l’age ena sua gràcia) dividie era net en tres parts: era prumèra entar estudi, era dusau entath saunei, e era tresau entara oracion.
Ea-mil-e-ua-net-IV	E tara fin dera sua vida, velhaue tota era net, sense sauvar arren entath saunei.
Ea-mil-e-ua-net-IV	Eth madeish iman Al-Schafí (qu’Allà l’age ena sua gràcia) a dit: “Pendent dètz ans dera mia vida, non è volgut minjar tot eth pan de civada que desiraua.
Ea-mil-e-ua-net-IV	Pr’amor que minjar massa ei damnatjós tu per tu.
Ea-mil-e-ua-net-IV	Eth joen Ibn-Fuad mos conde: “Me trapaua un dia en Bagdad, quan abitaue aquiu er iman Al-Schaf.
Ea-mil-e-ua-net-IV	E en tot auer anat ara vòra der arriu pr’amor de hèr es mies ablucions, passèc peth mèn costat un òme seguit d’ua gentada que caminaue silenciosament ath sòn darrèr e me didec: “Ò joen passejaire!
Ea-mil-e-ua-net-IV	Tie compde des tues ablucions, e Allà tierà compde de tu.” E en veir qu’aqueth òme amiaue ues barbes plan longues e un ròstre senhalat pera benediccion, m’esdeguè a acabar es mies ablucions, e l’anè seguint.
Ea-mil-e-ua-net-IV	Jo repliquè: “Ò venerable pair!
Ea-mil-e-ua-net-IV	Desiri que m’ensenhes çò que solide as aprenut d’Allà eth Plan Naut.” E me didec: “Apren a coneisher-te!
Ea-mil-e-ua-net-IV	E non actues enquia alavetz!
Ea-mil-e-ua-net-IV	E actua alavetz segontes es tòns desirs, mès tient compde de non damnatjar ath vesin!” E seguic eth sòn camin sense díder arren mès.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Mès quan Abi-Hanifa se’n sabec dera intencion deth califa, preguèc era oracion deth maitin, se caperèc damb era sua tunica blanca e se seiguec sense badar boca.
Ea-mil-e-ua-net-IV	Alavetz entrèc er enviat deth califa, entà dar-li per auança es dètz mil dracmes e anonciar-li eth sòn nomenament.
Ea-mil-e-ua-net-IV	Mès Abi-Hanifa non responec ua soleta paraula ath discors der enviat.
Ea-mil-e-ua-net-IV	E dites aguestes paraules, era anciana higec: “Qu’auria volut, ò rei!
Ea-mil-e-ua-net-IV	Mès vaquí qu’era net s’aprèsse; ath delà, es dies d’Allà son nombrosi entàs sòns servidors!” E era santa anciana tornèc a meter-se eth vel sus es espatles, e arreculèc entath grop format pes cinc damaisèles.
Ea-mil-e-ua-net-IV	Eth visir Dandan, en arribar en aguest punt, cessèc de parlar pendent un moment, mès ara seguida higec:
Ea-mil-e-ua-net-IV	Quan eth rei Omar Al-Neman auec entenut aguestes paraules edificantes, comprenec qu’aqueres hemnes èren es mès perfèctes deth sòn sègle, ath còp qu’es mès beròies e es d’esperit e còs mès cultivat.
Ea-mil-e-ua-net-IV	E non sabie se quines consideracions hèr-les que siguessen dignes d’eres, e quedèc totafèt encantat dera sua beresa, e les desirèc arderosament, ath còp que s’aumplie de respècte entara santa anciana que les guidaue.
Ea-mil-e-ua-net-IV	E prumèr de tot les balhèc coma abitacle es apartaments reservadi qu’auien pertanhut en d’auti tempsi a Abriza, reina de Kaissaria.
Ea-mil-e-ua-net-IV	E pendent dètz dies seguidi venguec personaument a saber- se’n d’eres e a veir per eth madeish se les mancaue bèra causa, e cada viatge que venguie trapaue ara vielha pregant, donques que se passaue es dies autrejada ath dejun e es nets ara meditacion.
Ea-mil-e-ua-net-IV	E autant l’edifiquèc era sua santetat, qu’un dia me didec: “Ò visir mèn!
Ea-mil-e-ua-net-IV	Quina benediccion auer en palai ua santa tant admirabla!
Ea-mil-e-ua-net-IV	Eth mèn respècte entada era ei tan gran coma eth mèn amor entad aguestes joenes.
Ea-mil-e-ua-net-IV	Anèrem, donc, de seguit, e eth tòn pair l’ac preguntèc ara anciana, que li didec: “Ò rei!
Ea-mil-e-ua-net-IV	En enténer aguestes paraules, eth rei Omar se quedèc extraordinariament estonat, e li preguntèc: “Ò venerabla senhora!
Ea-mil-e-ua-net-IV	Alavetz eth rei Omar quedèc estonat enquiath limit der estonament, e eth sòn respècte ara anciana ja non coneishec limits.
Ea-mil-e-ua-net-IV	E s’esdeguèc a acceptar es sues condicions.
Ea-mil-e-ua-net-IV	Mès era anciana li didec: “Dera mia part t’ajudarè damb es mies oracions e es mèns vòts entà suportar eth dejun.
Ea-mil-e-ua-net-IV	Ara, hè-me a vier un ferrat de coeire.” E eth rei l’autregèc un ferrat de coeire, qu’era aumplic d’aigua blossa, e comencèc a recitar oracions en ua lengua desconeishuda e a mormolhar pendent ua ora frases que degun de nosati comprenérem.
Ea-mil-e-ua-net-IV	Dempús caperèc eth ferrat damb ua tela transparenta, lo sagerèc, e l’ac autregèc ath tòn pair, en tot dider-li:
Ea-mil-e-ua-net-IV	E ara m’en vau a cercar ara Gent de çò Invisible, que son es mèns frairs, donques que ja hè fòrça temps que non les è vist.
Ea-mil-e-ua-net-IV	Tornarè en maitin der onzau dia.” E dites aguestes paraules, li desirèc era patz ath tòn pair, e se n’anèc.
Ea-mil-e-ua-net-IV	Alavetz eth rei alistèc ua cramba complètament isolada deth palai, qu’en era non botèc mès mòbles qu’eth ferrat de coeire, e s’embarrèc aquiu entà autrejar-se ara meditacion e ath dejun pr’amor de hèr-se meritòri des còssi d’aqueres joenes.
Ea-mil-e-ua-net-IV	Barrèc era pòrta peth laguens e se metec era clau ena pòcha e…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Barrèc era pòrta peth laguens, e se metec era clau ena pòcha, e comencèc de seguit eth dejun.
Ea-mil-e-ua-net-IV	E en arribar er onzau dia, treiguec eth sagèth deth ferrat, se lo hec a vier enes pòts e se beuec era aigua en ua glopassada.
Ea-mil-e-ua-net-IV	De seguit experimentèc un benèster generau e ua grana doçor enes sues entralhes.
Ea-mil-e-ua-net-IV	E a penes auec begut, piquèren ena pòrta dera cramba.
Ea-mil-e-ua-net-IV	En daurir-la, entrèc era anciana damb un paquet de huelhes fresques de platana.
Ea-mil-e-ua-net-IV	E eth rei se lheuèc e li didec: “Plavenguda, venerabla mair!” E era responec: “Ò rei!
Ea-mil-e-ua-net-IV	E t’envien aguest paquet, qu’amague jos es huelhes de platana ues delicades confitures qu’an premanit damb es sòns dits vèrges de neri uelhs deth paradís.
Ea-mil-e-ua-net-IV	E tau qu’auie prometut, tornèc era anciana eth vintau dia, e li didec ath rei: “Ò rei!
Ea-mil-e-ua-net-IV	Atau, donc, abans de deishar-les entre es tues mans, les vau a amiar entara casa dera Gent de çò Invisible, entà que les bohen eth sòn alend e les perhumen damb ua flaira tant agradiua que t’encantarà.
Ea-mil-e-ua-net-IV	E eth rei li dèc es gràcies per toti es sòns favors, e li didec: “De vertat, qu’ei massa!
Ea-mil-e-ua-net-IV	E per çò deth tresòr deth hons dera tèrra, me semble vertadèrament excessiu e cranhi abusar.” Mès era responec ad aquerò coma calie, e eth tòn pair li preguntèc: “E quan me l’amiaràs?” Era didec: “Eth maitin deth trentau dia, quan ages acabat eth dejun e t’ages purificat.
Ea-mil-e-ua-net-IV	Alavetz eth rei, pair tòn, didec: “Guairi beneficis me cau agraïr-te!
Ea-mil-e-ua-net-IV	Plan que òc, qu’è ua grèga cridada Salia, hilha deth rei Afridonis de Constantinopla, e Allà m’a dat d’era dus hilhs que, ai de jo!
Ea-mil-e-ua-net-IV	Hè-te-la a vier, ò venerabla anciana!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Alavetz era anciana didec: “Ordena que criden ara reina Safia!” E eth rei ordenèc de seguit cridar ara tua mair era reina Safia, e l’ac fidèc ara anciana, que l’amièc de seguit a on èren es joenes.
Ea-mil-e-ua-net-IV	Dempús anèc enes sues crambes, e tornèc damb ua copa sagerada, li balhèc era copa ath rei Omar, e li didec: “En maitin deth trentau dia, acabat eth tòn dejun, vieràs a cuélher un banh.
Ea-mil-e-ua-net-IV	Dempús tornaràs ena tua cramba, e beueràs aguesta copa, que completarà era tua purificacion e te harà digne de sarrar contra eth tòn vrente as mies cinc joenes.
Ea-mil-e-ua-net-IV	E era anciana partic acompanhada des sues cinc joenes e dera tua mair era reina Safia.
Ea-mil-e-ua-net-IV	E eth rei seguic eth sòn dejun enquiath trentau dia.
Ea-mil-e-ua-net-IV	E en arribar eth maitin deth trentau dia, eth rei se lheuèc, anèc en hammam, cuelhec eth banh e dempús tornèc ena sua cramba, en tot proïbir qu’arrés lo cridèsse.
Ea-mil-e-ua-net-IV	Barrèc era pòrta per laguens damb era clau, cuelhec era copa, li treiguec eth sagèth, se la beuec e dempús s’estirèc entà descansar.
Ea-mil-e-ua-net-IV	E coma que sabíem qu’ère eth darrèr dia deth dejun, demorèrem enquia escurir.
Ea-mil-e-ua-net-IV	E dempús seguírem en tot demorar pendent tota era net e enquia era mitat deth dia a vier.
Ea-mil-e-ua-net-IV	E pensàuem: “Que deu èster descansant!” Mès coma que non daurie era pòrta, mos apressèrem e cridèrem.
Ea-mil-e-ua-net-IV	E arrés responec.
Ea-mil-e-ua-net-IV	Alavetz, espauridi per aqueth silenci, esbaucèrem era pòrta e entrèrem.
Ea-mil-e-ua-net-IV	Mès eth rei ja non ère aquiu.
Ea-mil-e-ua-net-IV	Trapèrem es sues carns esbocinades e es sòns uassi enneridi.
Ea-mil-e-ua-net-IV	E toti queiguérem estavanidi.
Ea-mil-e-ua-net-IV	E quan mos remetérem, cuelhérem era copa, l’examinèrem, e dejós dera tapa trapèrem un papèr que didie:
Ea-mil-e-ua-net-IV	Quinsevolh persona que liege aguest papèr se n’a de saber de qué tau ei eth castig deth que sedusís as hilhes des reis e les corromp.
Ea-mil-e-ua-net-IV	Tau ei eth cas d’aguest òme!
Ea-mil-e-ua-net-IV	Envièc ath sòn hilh Scharkan entà que li panèsse era hilha deth nòste rei, era malerosa Abriza!
Ea-mil-e-ua-net-IV	E la cuelhec, e estant vèrge, hec d’era çò que hec.!
Ea-mil-e-ua-net-IV	E dempús l’ac autregèc a un esclau nere, que la hec patir es pejors otratges e l’aucic!
Ea-mil-e-ua-net-IV	E per çò d’aguesta accion, indigna d’un rei, a perit eth rei Omar Al-Neman.
Ea-mil-e-ua-net-IV	E jo que l’è aucit, sabetz-vo’n que sò era animosa e resvenjadora, qu’eth sòn nòm ei Mair de totes es Calamitats.
Ea-mil-e-ua-net-IV	E non solet, ò vosati infidèus que liegetz!
Ea-mil-e-ua-net-IV	Dempús toti tornaram armadi, entà esbauçar es vòstes cases e acabar damb eth darrèr de vosati.
Ea-mil-e-ua-net-IV	En lièger aguest papèr comprenérem tot eth nòste malastre, e mos piquèrem eth ròstre, e plorèrem pendent fòrça temps.
Ea-mil-e-ua-net-IV	Mès, de qué mos servien es nòstes lèrmes, quan ja s’auie passat çò d’irreparable?
Ea-mil-e-ua-net-IV	E siguec alavetz que siguérem en desacòrd, era armada e eth pòble, per çò dera eleccion deth successor.
Ea-mil-e-ua-net-IV	E aguest desacòrd se tardèc un mes, ath cap deth quau, coma qu’arrés se’n sabie dera tua existéncia, se decidic alistar ath tòn frair.
Ea-mil-e-ua-net-IV	Mès Allà te botèc en nòste camin, e succedic çò que succedic!
Ea-mil-e-ua-net-IV	E tau ei era causa dera mòrt deth tòn pair eth rei Omar Al-Neman.” Quan eth gran visir acabèc eth sòn relat, treiguec eth mocador, se lo hec a vier enes uelhs, e comencèc a plorar.
Ea-mil-e-ua-net-IV	E eth rei Daul’makan e era reina Nozhatú, que seguie darrèr dera cortina de seda, se meteren a plorar tanben, madeish qu’eth gran camarlenc e guairi èren presents.
Ea-mil-e-ua-net-IV	Mès eth camarlenc siguec eth prumèr a díder: “Ò rei!
Ea-mil-e-ua-net-IV	Ara te cau dar-li fermetat ath tòn còr entà velhar pes interèssi deth tòn règne.
Ea-mil-e-ua-net-IV	Alavetz Daul’makan deishèc de plorar e se premanic entara prumèra session deth sòn règne.
Ea-mil-e-ua-net-IV	Se seiguec en tron, eth camarlenc se quedèc de pès ath sòn costat, eth visir Dandan dauant d’eth, e es grani deth règne se placèren segontes era sua categoria.
Ea-mil-e-ua-net-IV	Alavetz, en tot dirigir-se ath visir Dandan, li didec: “Auem de saber eth contengut des armaris deth mèn pair.” E eth visir responec: “Escoti e aubedisqui!” E anèc nomentant tot eth sòn contengut: sòs, riqueses, jòies; e l’autregèc ua lista peth menut.
Ea-mil-e-ua-net-IV	E alavetz eth rei didec: “Ò visir deth mèn pair!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Alavetz eth camarlenc dauric es caishes que contenguien es riqueses amiades de Damasc, e non se quedèc damb arren en absolut, pr’amor que tot ac repartic entre es soldats, autrejant es milhores causes as caps dera armada.
Ea-mil-e-ua-net-IV	E alavetz Daul’makan dèc eth senhau de marcha; se lheuèc eth camp, e eth rei, ath cap dera armada, hec era sua entrada en Bagdad.
Ea-mil-e-ua-net-IV	E tota era ciutat ère ornada e es abitants amolonadi enes terraces.
Ea-mil-e-ua-net-IV	E es hemnes cridauen d’alegria quan passaue eth rei.
Ea-mil-e-ua-net-IV	E eth rei, a penes arribèc en palai, cridèc ath cap des escrivans e les dictèc ua carta entath sòn frair Scharkan, en tot condar-li tot çò que s’auie passat des deth principi enquiath finau, en tot acabar d’aguesta sòrta:
Ea-mil-e-ua-net-IV	Dempús pleguèc era carta, la sagerèc, cridèc ath visir Dandan e l’ac autregèc, en tot dider-li: “Solet tu, ò gran visir!
Ea-mil-e-ua-net-IV	Alavetz eth visir dispausèc eth viatge, e aquera madeisha net gessec entà Damasc.
Ea-mil-e-ua-net-IV	Pendent era sua abséncia se passèren dues causes importantes: era prumèra siguec que Daul’makan manèc cridar ath sòn amic er encargat deth hammam, l’aumplic d’aunors e li balhèc un palai que manèc ornar damb es tapissi mès beròis de Persia.
Ea-mil-e-ua-net-IV	Mès que ja ne parlaram mès extensament ath long d’aguesta istòria, d’aguest encargat deth hammam.
Ea-mil-e-ua-net-IV	E era dusau causa siguec era següenta: “Eth rei Daul’makan recebec d’un des sòns subdits dètz esclaues blanques.
Ea-mil-e-ua-net-IV	E ua d’aguestes joenes, qu’era sua beresa ère imponderabla, agradèc tant ath rei, que de seguit s’ajacèc damb era e la deishèc prenhs.
Ea-mil-e-ua-net-IV	Mès que tornaram sus aquerò ath long d’aguesta istòria.
Ea-mil-e-ua-net-IV	Per çò deth visir, non se tardèc en tornar, anonciant qu’eth prince Scharkan, cuelhent favorablament era demana, s’auie botat ath cap dera sua armada.
Ea-mil-e-ua-net-IV	E gesseren a demorar- lo, e a penes aueren caminat ua jornada vederen a Scharkan damb era sua armada, precedit pes batedors.
Ea-mil-e-ua-net-IV	E Daul’makan volec baishar deth shivau, mès Scharkan, de luenh, li preguèc que non ac hesse, e siguec eth prumèr en descavaugar entà precipitar-se enes braci de Daul’makan, que totun aquerò auie baishat deth shivau.
Ea-mil-e-ua-net-IV	E s’abracèren longament, plorant; e dempús de dirigir-se paraules de consolament per çò dera mòrt deth sòn pair, tornèren amassa entà Bagdad.
Ea-mil-e-ua-net-IV	E de seguit se convoquèc a tota era gent d’armes der empèri, qu’acodic ara prèssa per çò dera recompensa e deth butin que les aufrien.
Ea-mil-e-ua-net-IV	E pendent un mes non deishèren d’arribar guerrèrs.
Ea-mil-e-ua-net-IV	E Scharkan li condèc a Daul’makan tota era sua istòria; e Daul’makan li condèc era sua, mès persutant fòrça enes servicis der encargat deth hammam.
Ea-mil-e-ua-net-IV	Atau, donc, Scharkan didec: “Solide qu’auràs recompensat era abnegacion vertuosa d’aguest òme.” E Daul’makan, responec:
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E Daul’makan responec: “Que non l’è recompensat encara coma se merite.
Ea-mil-e-ua-net-IV	Mès, s’ac vò Allà, ac harè quan torna dera guèrra!” E alavetz Scharkan podec comprovar era vertat des paraules de Nozhatú, e li preguèc ath gran camarlenc que la saludèsse dera sua part.
Ea-mil-e-ua-net-IV	E eth gran camarlenc, complit eth sòn encargue, li transmetec a Scharkab era salutacion de Nozhatú, que demanèc notícies dera sua hilha Fòrça deth Destin.
Ea-mil-e-ua-net-IV	E en saber-se’n per Scharkan que se trapaue perfèctament, balhèc gracies a Allà per aquerò.
Ea-mil-e-ua-net-IV	Quan totes es tropes sigueren amassades, es dus frairs se meteren ath cap d’eres.
Ea-mil-e-ua-net-IV	E Daul’makan se didec adiu dera sua joena esclaua, dempús d’auer-la installat coma se meritaue.
Ea-mil-e-ua-net-IV	Formauen era avantgarda dera armada es guerrèrs turcs, qu’eth sòn cap se cridaue Bahraman, e era rèiregarda es guerrèrs deth Deilam (província de Pèrsia) qu’eth sòn cap se cridaue Rustem.
Ea-mil-e-ua-net-IV	Eth centre ère comandat per Daul’makan, era ala dreta peth prince Scharkan, er ala quèrra peth gran camarlenc, e eth gran visir siguec nomentat dusau cap generau dera armada.
Ea-mil-e-ua-net-IV	Non cessèren de viatjar pedent un mes sancer, en tot descansar tres dies cada setmana, enquia qu’arribèren en país de rumís.
Ea-mil-e-ua-net-IV	E es abitants hugeren espauridi, en tot refugiar-se en Constantinopla e comunicant ath rei Afridonis era invasion des musulmans.
Ea-mil-e-ua-net-IV	Eth rei Afridonis manèc cridar ara Mair de totes es Calamitats, que venguie d’arribar damb era sua hilha Safia, e auie hèt decidir ath rei Hardobis que se junhesse damb eth entà resvenjar era mòrt dera sua hilha Abriza.
Ea-mil-e-ua-net-IV	E eth rei Afridonis, a penes se presentèc era Mair de totes es Calamitats, li preguntèc detalhs dera mòrt d’Omar Al-Neman, e era s’esdeguèc a condar-les, e alavetz eth rei li didec: “E ara que s’aprèsse er enemic, que mos cau hèr, ò Mair de totes es Calamitats?” E aguesta didec: “Ò gran rei!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E vaquí eth plan que cau seguir entà anequelir-les:
Ea-mil-e-ua-net-IV	Envia per mar cinquanta mil guerrèrs, que desembarquen ath pè dera Montanha Humejanta, a on acampen es musulmans.
Ea-mil-e-ua-net-IV	E eth rei Afridonis didec: “Plan que òc, era tua idia ei ua grana idia, ò reina des ancianes e inspiradora des mès sabentes!” E acceptèc eth plan, e lo metec en execucion de seguit.
Ea-mil-e-ua-net-IV	E es vaishèts despleguèren es veles, e desembarquèren ath pè dera Montanha Humejanta es guerrèrs, que se calèren silenciosament darrèr des nautes ròques.
Ea-mil-e-ua-net-IV	E per tèrra auancèc era rèsta dera armada, que non se tardèc a arribar dauant der enemic.
Ea-mil-e-ua-net-IV	Es fòrces combatentes èren aguestes: Era armada musulmana de Bagdad e eth Khorassan comprenie cent vint mil cavalièrs comandadi per Scharkan.
Ea-mil-e-ua-net-IV	E era armada des impius cristians arribaue enquias sies cent mil combatens.
Ea-mil-e-ua-net-IV	Atau, donc, quan queiguec era net sus es montanhes e sus es planhères, era tèrra semblaue ua hoguèra, damb toti es huecs que l’alugauen.
Ea-mil-e-ua-net-IV	En aqueth moment, eth rei Afridonis e eth rei Hardobis amassèren as sòns emirs e as sòns caps dera armada, e decidiren començar era batalha a londeman: mès era Mair de totes es Calamitats, que les seguie d’aurelha, se lheuèc e didec:
Ea-mil-e-ua-net-IV	Ò guerrèrs cristians!
Ea-mil-e-ua-net-IV	Mès vaquí en qué consistie aguest suprèm encens des defecacions patriarcaus:
Ea-mil-e-ua-net-IV	Quan eth gran patriarca de Constantinopla hège es sues defecacions, es prèires les recuelhien suenhosament en tovalhòles de seda e les secauen ath solei.
Ea-mil-e-ua-net-IV	Dempús les barrejauen damb musc, ambre e resina balsamica, polverizauen era pasta, e quan ère complètament seca la metien en petites caishes d’aur, e les enviauen a totes es glèises e a toti es règnes cristians.
Ea-mil-e-ua-net-IV	E aguest povàs des defecacions patriarcaus servie d’encens suprèm entà santificar as cristians en totes es ocasions solemnes, sustot entà benedir as nauèth maridadi, entà esposcar as nauèth neishudi e benedir a naui prèires.
Ea-mil-e-ua-net-IV	Mès coma qu’es defecacions deth gran patriarca a penes èren pro entà dètz províncies, e non podien servir entà tants usatges en toti es païsi cristians, es prèires auien de fausificar aqueth povàs en tot barrejar-lo damb d’autes matèries fecaus mens santes, coma per exemple, es de d’auti patriarques menors e es des vicaris.
Ea-mil-e-ua-net-IV	E mos cau sabèr qu’ère molt dificil de distinguir-les.
Ea-mil-e-ua-net-IV	Per tant, aqueth povàs ère plan estimat per çò des sues vertuts, donques qu’aqueri lordi grècs, ath delà des fumigacions, lo tenguien en colliris entàs malauties des uelhs e en substàncies digestiues entàs intestins.
Ea-mil-e-ua-net-IV	E aguest ère eth tractament que se sometien es reis e es reines mès granes.
Ea-mil-e-ua-net-IV	Tot aquerò hège qu’eth sòn prètz siguesse fòrça naut, qu’eth pes d’un dracma se venesse a mil dinnars d’aur.
Ea-mil-e-ua-net-IV	E vaquí çò que hè referéncia ar encens des defecacions patriarcaus…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Vaquí çò que hè referéncia ar encens des defecacions patriarcaus.
Ea-mil-e-ua-net-IV	Mès per çò deth rei Afridonis e des cristians, guardatz se qué se passèc: En arribar eth maitin, eth rei Afridonis, seguint eth conselh dera Mair de totes es Calamitats, amassèc as caps principaus dera sua armada e a toti es sòns lòctenents, les hec punar ua gran crotz de husta, e les fumiguèc damb er encens ja descrit e qu’ère fabricat damb es defecacions autentiques deth gran patriarca, sense cap fausificacion.
Ea-mil-e-ua-net-IV	Atau, donc, era sua flaira ère tan fòrta, qu’aurie aucit a un elefant des armades musulmanes, mès aqueri lordi grècs ja i èren acostumadi.
Ea-mil-e-ua-net-IV	Alavetz era Mair de totes es Calamitats se lheuèc e didec: “Ò rei!
Ea-mil-e-ua-net-IV	Qu’ei qui guide as soldats e qui les encoratge.
Ea-mil-e-ua-net-IV	S’eth ei mòrt, queirà de seguit enes nòstes mans era armada musulmana.
Ea-mil-e-ua-net-IV	Quan eth rei Afridonis entenec aguestes paraules, ordenèc cridar de seguit ath famós guerrèr Lucas, hilh de Camlutis, e damb era sua pròpria man lo fumiguèc damb er encens fecau.
Ea-mil-e-ua-net-IV	Dempús cuelhec un shinhau d’aquera femsa, l’umitegèc damb era sua saliva, e li onhec es anhives, eth nas e es maishères; l’ac hec aspirar un shinhau e damb era rèsta li hereguèc es celhes e era mostacha.
Ea-mil-e-ua-net-IV	E que la maudicion queigue sus eth!
Ea-mil-e-ua-net-IV	Pr’amor qu’aqueth guerrèr Lucas ère eth mès espaventós de toti es guerrèrs des rumís, e cap cristian entre es cristians sabie lançar coma eth era arsagaia, ne herir damb era espada, ne trauessar damb era lança.
Ea-mil-e-ua-net-IV	Mès eth sòn aspècte ère tant repulsiu coma gran ère eth sòn valor.
Ea-mil-e-ua-net-IV	Era sua cara ère extraordiariament òrra, donques que se retiraue ara d’un saumet de mala condicion; mès guardat d’apròp se retiraue a un monard, e guardat encara damb mès suenh, ère coma un espaventós grapaud o coma ua sèrp entre es pejores sèrps, e apressar-se ada eth ère mès insuportable que separar-se der amic, donques qu’auie panat as latrines era mala aulor deth sòn alend.
Ea-mil-e-ua-net-IV	E per totes aguestes rasons lo cridauen Espada de Crist.
Ea-mil-e-ua-net-IV	Quan aguest maudit Lucas quedèc fumigat e onhut fecaument peth rei Afridonis, punèc es pès deth rei e se quedèc demorant.
Ea-mil-e-ua-net-IV	E en auer-li hèt, eth rei, punar era crotz, Lucas partic e cavauquèc en un magnific shivau baiard caperat d’ua somptuosa ahlaçada ròia, damb ua sera de brocat incrustada de peireria.
Ea-mil-e-ua-net-IV	E s’armèc damb ua longa arsagaia de tres puntes, e d’aguesta manèra se l’auirie cuelhut peth madeish Cheitan.
Ea-mil-e-ua-net-IV	Dempús, precedit per eralds d’armes e un pregonèr, se dirigic entath campament des credents.
Ea-mil-e-ua-net-IV	E eth pregonèr, precedint ath maudit Lucas, cridèc fòrtament en lengua araba: “Ò vosati es musulmans!
Ea-mil-e-ua-net-IV	Qu’ei Lucas, er illustre hilh de Camlutis!
Ea-mil-e-ua-net-IV	A penes se prononcièren aguestes paraules, s’entenec un gran tremolum en aire, un galaupar que hec estrementir eth solèr, en tot amiar er espant enquiath còr deth maudit descredent, en tot hèr que se virèssen es caps.
Ea-mil-e-ua-net-IV	E amiaue capinaut era lança ena sua man, e recitaue aguesti vèrsi:
Ea-mil-e-ua-net-IV	Eth shivau mès leugèr qu’era broma que regue er aire, ei eth mèn shivau!
Ea-mil-e-ua-net-IV	Era lança de punta talhanta, ei era mia lança.
Ea-mil-e-ua-net-IV	La brandisqui, e es sòns relampits ondegen coma es ondades!
Ea-mil-e-ua-net-IV	Mès eth lord Lucas, qu’ère un barbar sense cultura procedent des païsi mès escurs, non comprenie ua soleta paraula d’arab, e non podie gustar era beresa d’aqueri vèrsi ne er ordenament des rimes.
Ea-mil-e-ua-net-IV	Atau, donc, se contentèc damb tocar-se eth front qu’ère mercat damb ua grana crotz, e damb hèr-se a vier de seguit es mans enes pòts, per respècte ad aqueth signe.
Ea-mil-e-ua-net-IV	E de ressabuda, mès hastigós qu’un porcèth, amièc eth shivau entà Scharkan.
Ea-mil-e-ua-net-IV	Arturèc bruscament eth galaup e lancèc en aire, plan naut, era arma qu’amiaue, tan naut que despareishec des guardades.
Ea-mil-e-ua-net-IV	Mès lèu tornèc a quèir.
Ea-mil-e-ua-net-IV	E abans de qué auesse arribat en solèr, eth maudit Lucas la cuelhèc ath vòl coma un bruishòt.
Ea-mil-e-ua-net-IV	E alavetz, damb tota era sua fòrça, lancèc era arsagaia de tres puntes contra Scharkan.
Ea-mil-e-ua-net-IV	E era arsagaia partic rapida coma er arrai.
Ea-mil-e-ua-net-IV	E ja ère perdut Scharkan!
Ea-mil-e-ua-net-IV	Mès Scharkan, ath madeish temps qu’era arsagaia passaue fiulant e l’anaue a trauessar, estirèc eth braç e la cuelhec ath vòl.
Ea-mil-e-ua-net-IV	Glòria a Scharkan!
Ea-mil-e-ua-net-IV	E agarrèc era arsagaia damb man fèrma, e la lancèc ar aire, tan naut que despareishec des guardades.
Ea-mil-e-ua-net-IV	E la tornèc a cuélher damb era man quèrra en un virament de uelhs.
Ea-mil-e-ua-net-IV	E cridèc: “Per Aqueth que creèc es sèt estatges deth cèu!
Ea-mil-e-ua-net-IV	Li vau a dar ad aguest maudit ua leçon etèrna!” E lancèc era arsagaia.
Ea-mil-e-ua-net-IV	Alavetz eth lord gegant Lucas volec repetir era hèta realizada per Scharkan, e estirèc era man entà agarrar era arma voladora.
Ea-mil-e-ua-net-IV	Mès Scharkan, en tot profitar eth moment qu’eth cristian se descurbic, li lancèc ua dusau arsagaia, que li fotec en front, en madeish lòc qu’amiaue tatoada ua crotz.
Ea-mil-e-ua-net-IV	E er anma infidèu d’aqueth cristian li gessec peth cu, e venguec e en-honsar-se en huec deth lunfèrn…
Ea-mil-e-ua-net-IV	En aguest moment e dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E era anma infidèu d’aqueth cristian li gessec peth cu, e venguec a en.honsar-se en huec deth lunfèrn.
Ea-mil-e-ua-net-IV	Quan es soldats dera armada cristiana se’n saberen, des pòts des companhs de Lucas, dera mòrt deth sòn campeon, se planheren e se piquèren rabiosament, e se precipitèren sus es armes, hènt crits de resvenja.
Ea-mil-e-ua-net-IV	E era batalha comencèc.
Ea-mil-e-ua-net-IV	E es guerrèrs s’entrelaçauen damb es guerrèrs.
Ea-mil-e-ua-net-IV	E era sang neguèc es semiats.
Ea-mil-e-ua-net-IV	As crits succediren es crits, es còssi quedèren estronhadi jos es cascos des shivaus.
Ea-mil-e-ua-net-IV	Es òmes, embriagadi, non de vin, senon de sang, trantalhauen coma embriacs.
Ea-mil-e-ua-net-IV	Es mòrts s’apilerauen sus es mòrts, e es herits sus es herits.
Ea-mil-e-ua-net-IV	Atau seguic era batalha, enquia que queiguec era net e separèc as combatents.
Ea-mil-e-ua-net-IV	Alavetz Daul’makan, dempús de felicitar ath sòn frair per aquera hèta, qu’auie d’illustrar eth sòn nòm pendent sègles sancers, li didec ath visir Dandan e ath camarlenc: “Cuelhetz vint mil guerrèrs e anatz-vo’n entath mar, ath pè dera Montaha Humejanta, e quan vos balha eth senhau issant eth nòste estandard verd, vos lheuaratz entà dar era batalha decisiva.
Ea-mil-e-ua-net-IV	Nosati haram veir que hugem, mos perseguiràn es infidèus e vosati queiràtz sus eri.
Ea-mil-e-ua-net-IV	Nosati, en tot hèr repè, les atacaram, e atau se veiran enrodadi pertot; e degun d’eri se desliurarà dera nòsta espada quan cridem: Allà akbar!
Ea-mil-e-ua-net-IV	Eth visir e eth gran camarlenc se meteren de seguit ara òbra.
Ea-mil-e-ua-net-IV	E anèren a cuélher posicions ena val dera Montanha Humejanta, a on ara prumeria s’auien emboscat es guerrèrs cristians procedents deth mar, que dempús s’auien amassat damb era rèsta dera armada, çò que les auie de costar era sua pèrta, donques qu’eth plan dera Mair de totes es Calamitats ère eth milhor.
Ea-mil-e-ua-net-IV	E peth maitin, es guerrèrs d’un e de un aute costat èren de pès e sus es armes.
Ea-mil-e-ua-net-IV	E per dessús des tendes d’ambdús campaments ondejauen es estandards e ludien es crotzes.
Ea-mil-e-ua-net-IV	E es guerrèrs comencèren a pregar es sues oracions.
Ea-mil-e-ua-net-IV	Es credents enteneren era lectura deth prumèr capitol deth Coran, eth capitol dera Vaca; e es infidèus invoquèren ath Messies, hilh de Maria, e se purifiquèren damb es defecacions deth patriarca, solide fausificades, per çò dera grana quantitat de soldats fumigadi.
Ea-mil-e-ua-net-IV	Mès tau fumigacion non les auie de sauvar dera espada!
Ea-mil-e-ua-net-IV	E plan, balhat eth senhau, era luta tornèc a començar encara mès terribla.
Ea-mil-e-ua-net-IV	Es caps volauen coma pilòtes; es membres tapissauen eth solèr, e era sang corrie a torrents, de tau sòrta qu’arribaue enquiath pièch des shivaus.
Ea-mil-e-ua-net-IV	Mès de ressabuda, coma conseqüéncia de’un panic considerable, es musulmans, qu’enquia alavetz auien combatut coma eròis, virèren era esquia e hugeren toti, des deth prumèr enquiath darrèr.
Ea-mil-e-ua-net-IV	En veir húger era armada musulmana, eth rei Afridonis de Constantinopla li manèc un corrèu ath rei Hardobis, qu’es sues tropes non auien format part encara dera batalha.
Ea-mil-e-ua-net-IV	E li didie: “Vaquí que hug er enemic pr’amor que mos a hèt invencibles er encens suprèm des defecacions que damb eth mos auíem fumigat, en tot onher-mos es barbes e es mostaches.
Ea-mil-e-ua-net-IV	Ara vos tòque a vosati completar era victòria, començant era persecucion d’aguesti musulmans e aucint-les enquiath darrèr!
Ea-mil-e-ua-net-IV	E atau resvenjaram era mòrt deth nòste campeon Lucas…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Plan que òc, quan es soldats cristians manadi peth rei Hardobis arribèren enquias musulmans, aguesti s’arturèren, e Daul’makan les cridèc:
Ea-mil-e-ua-net-IV	Pr’amor qu’eth paradís non se guanhe senon ara ombra des espades!” Alavetz se precipitèren coma leons, e aqueth dia non siguec entàs cristians eth dia dera vielhesa, donques que sigueren segadi sense auer auut temps entà hèr-se peublanc eth peu.
Ea-mil-e-ua-net-IV	Mès es hètes realizades per Scharkan en aquera batalha depassauen a tota expression.
Ea-mil-e-ua-net-IV	E mentre esbauçaue tot aquerò que se botaue ath dauant, Daul’makan ordenèc issar eth pabalhon verd, e volec calar-se tanben ena luta.
Ea-mil-e-ua-net-IV	Mès Scharkan venguec rapidament ath sòn costat, e li didec: “Ò frair mèn!
Ea-mil-e-ua-net-IV	E es guerrèrs musulmans comandadi peth visir e eth gran camarlenc se despleguèren en semicèrcle quan vederen eth senhau convengut, e braquèren ara armada cristiana quinsevolh probabilitat de sauvar-se embarcant-se enes sòns vaishèths.
Ea-mil-e-ua-net-IV	De sòrta qu’era luta entamenada en taus circonstàncies non podie èster dobtosa.
Ea-mil-e-ua-net-IV	E es cristians sigueren terriblament exterminadi pes musulmans, kurds, pèrses, turcs e arabs.
Ea-mil-e-ua-net-IV	E sigueren plan pòqui es que poderen escapar.
Ea-mil-e-ua-net-IV	Pr’amor que cent veint mil d’aqueri porcèths trapèren era mòrt, e es auti artenheren escapar en direccion entà Constantinopla.
Ea-mil-e-ua-net-IV	Aquerò per çò que he as grègs deth rei Hardobis.
Ea-mil-e-ua-net-IV	Mès per çò que hè ath rei Afridonis, non s’auien retirat enes nautades, segurs der extermini des musulmans, e guaire siguec eth dolor en veir era hujuda des sòns companhs!
Ea-mil-e-ua-net-IV	Aqueth dia, ath delà dera victòria, es credents guanhèren ua enòrma quantitat de butin.
Ea-mil-e-ua-net-IV	S’apoderèren de toti es vaishèths, exceptat de vint que poderen tornar entà Constantinopla pr’amor d’anonciar eth malastre.
Ea-mil-e-ua-net-IV	Ath delà cuelheren totes es riqueses e toti es objèctes de valor apileradi en aqueri vaishèths.
Ea-mil-e-ua-net-IV	Cinquanta mil shivaus damb es sòns garniment; es tendes, es viures, es armes e ua quantitat de causes que non poirien exprimir-se en numèros.
Ea-mil-e-ua-net-IV	Aquerò per çò que hè as musulmans!
Ea-mil-e-ua-net-IV	Per çò des hugitius, arribèren en Constantinopla, damb era anma tormentada peth corbàs des malastres.
Ea-mil-e-ua-net-IV	E era ciutat quedèc negada ena afliccion, e en toti es edificis e enes glèises se botèren damassi de dòu.
Ea-mil-e-ua-net-IV	Era poblacion se revoutèc, formant grops e lançant crits sediciosi.
Ea-mil-e-ua-net-IV	S’aumentèc aquera desesperacion en veir que solet tornauen vint vaishèths e vint mil òmes de tota era armada.
Ea-mil-e-ua-net-IV	Alavetz era poblacion acusèc de traïdors as sòns reis.
Ea-mil-e-ua-net-IV	E era confusion deth rei Afridonis siguec tan grana, e tau eth sòn terror, qu’eth nas se l’alonguèc enquias pès, e er estomac se li tornèc…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Eth nas se l’alonguèc enquias pès, e er estomac se li virèc ath revés, e er intestin se li hloishèc, e eth contengut gessec.
Ea-mil-e-ua-net-IV	Alavetz ordenèc cridar ara Mair de totes es Calamitats entà demanar-li conselh sus aquerò que li restaue de hèr.
Ea-mil-e-ua-net-IV	E era vielha arribèc de seguit.
Ea-mil-e-ua-net-IV	E era Mair de totes es Calamitats, causa reau de toti aguesti malastres, ère ua vielha òrra, astuta, hèta de malediccions; era sua boca ère un abocador; es sòns uelhs laganhósi; era sua cara nera coma era net; ronhós eth sòn còs; era sua cabeladura un lorditge; era sua esquia corbaishada e era sua pèth tot arrupes.
Ea-mil-e-ua-net-IV	Ua plaga entre es pejores plagues, e ua vibòra entre es vibòres mès verinoses.
Ea-mil-e-ua-net-IV	E aguesta vielha òrra passaue era màger part deth temps en palai deth rei Hardobis, per çò deth gran nombre d’esclaus joeni qu’aquiu i auie, autant barons coma hemnes.
Ea-mil-e-ua-net-IV	Obligaue as esclaus a caucar-la; e li shautaue tanben caucar as esclaues; donques que s’estimaue mès que tot çò deth mon es gatalhèues d’aqueres vèrges e eth heregament d’aqueth còs juvenil damb eth sòn.
Ea-mil-e-ua-net-IV	Qu’ère extraordinariament expèrta en aguest art des gatalhèues.
Ea-mil-e-ua-net-IV	Sabie churlar-les coma un vampir es parts delicades, e estirar-les es cimerons agradiuament.
Ea-mil-e-ua-net-IV	E entà hèr-les arribar en darrèr orgasme les sarraue era vulva damb safran premanit, çò que hège que se lancèssen enes sòns braci mòrtes de voloptuositat.
Ea-mil-e-ua-net-IV	Atau, donc, les auie ensenhat eth sòn art a totes es esclaues deth palai, e en d’auti tempsi as damaisèles d’Abriza, mès que non auie artenhut conquistar ara eleganta Gran de Corau, e tanben auien fracassat toti es sòns artificis damb era capinauta Abriza, que l’auie en òdi per çò deth sòn alend pudesenc, pera flaira d’orina fermentada que brotoaue des sues eishères e des sòns engues, peth putrid despreniment des sòns nombrosi pets, mès pudesencs qu’er alh poirit, e pes arrupes dera sua pèth, peluda coma era der eriçon, e mès dura qu’es fibres dera palmèra.
Ea-mil-e-ua-net-IV	Donques que pro se li podien aplicar aguestes paraules deth poèta:
Ea-mil-e-ua-net-IV	Jamès era esséncia des ròses que se humetège era pèth, amortarà era pestiléncia des sòns pets silenciosi!
Ea-mil-e-ua-net-IV	Mès mos cau díder qu’era Mair de totes es Calamitats ère plan generosa damb totes es esclaues que se deishauen conquistar per era, atau coma plan rancurosa damb aqueres que se li resistien.
Ea-mil-e-ua-net-IV	E per çò d’auer-la refusat auie tant en òdi a Abriza aquera vielha.
Ea-mil-e-ua-net-IV	Quan era Mair de totes es Calamitats entrèc en apartament deth rei Afridonis, aguest se lheuèc en aunor sòn, e madeish hec eth rei Hardobis.
Ea-mil-e-ua-net-IV	E pensem mèsalèu en obrar ara lum dera vertadèra sabença.
Ea-mil-e-ua-net-IV	Vaquí se com a d’èster aquerò: es musulmans s’endralhen a marches forçades entà assetjar era nòsta ciutat, e auem de manar eralds per tot er empèri convidant as abitants a que s’amassèn en Constantinopla e mos ajuden a refusar er assaut des assetjaires.
Ea-mil-e-ua-net-IV	E qu’es soldats de totes es garnisons s’esdeguen a vier a embarrar-se en aguesti murs, donques qu’eth perilh ei imminent!
Ea-mil-e-ua-net-IV	Per çò que hè a jo, ò rei!
Ea-mil-e-ua-net-IV	Ara m’en vau entà Constantinopla.
Ea-mil-e-ua-net-IV	Eth rei Afridonis s’esdeguèc a complir es conselhs dera Mair de totes es Calamitats, que, coma auie dit, gessec entà Constantinopla.
Ea-mil-e-ua-net-IV	Ara plan; vaquí era estratagèma imaginada per aquera vielha tant astuta: gessec dera ciutat damb cinquanta des milhors guerrèrs, que coneishien era lengua araba, e era sua prumèra diligéncia siguec desguisar-les de mercadèrs musulmans.
Ea-mil-e-ua-net-IV	Se hec a vier damb era cent muls cargadi de teles precioses, sedes d’Antioquia e de Damasc, satins de reflèxi metallics, brocats preciosi, e fòrça d’autes causes reiaus.
Ea-mil-e-ua-net-IV	E s’auie hèt a vier damb era ua carta deth rei Afridonis coma salconduit, que didie aquerò:
Ea-mil-e-ua-net-IV	E quan es cinquanta guerrèrs s’aueren vestit de mercadèrs, era marrida vielha se desguisèc d’ascèta musulman, en tot botar-se ua gran tunica de lan blanca; se hereguèc eth front damb un engüent premanit per era, que li daue ua ludentor e ua radiacion de santetat, e dempús hec que l’estaquèssen es pès de sòrta qu’es còrdes l’entrèssen ena carn enquia hèr-li sang, e deishèssen tralhes indelebils.
Ea-mil-e-ua-net-IV	Alavetz les didec as soldats:
Ea-mil-e-ua-net-IV	E non ajatz compassion, donques qu’eth besonh a es sues leis.
Ea-mil-e-ua-net-IV	Ara seguida vos meteratz en marcha enquia qu’arribem en campament des musulmans, qu’eth sòn cap ei Scharkan.
Ea-mil-e-ua-net-IV	A guairi volguen barrar-vos eth pas, les mostraratz era carta deth rei Afridonis, que vos presente coma mercadèrs de Damasc, e les demanatz poder veir ath prince Scharkan.
Ea-mil-e-ua-net-IV	Quan sigatz ena sua preséncia e vos pregunte peth vòste mestièr e pes guanhs realizadi en pais des rumís, li dideratz:
Ea-mil-e-ua-net-IV	Hège bèth temps qu’èrem en Constantinopla venent e crompant, quan ua net, mentre calculàuem es guanhs deth dia, vedérem aparéisher ena paret dera sala era imatge d’un òme, qu’es sòns uelhs èren plei de lèrmes, que corrien ath long des sues venerables barbes blanques.
Ea-mil-e-ua-net-IV	E es pòts d’aqueth ancian se botgèren doçament, e prononcièren aguestes paraules: “Ò musulmans!
Ea-mil-e-ua-net-IV	E en vòste camin, ath cap de tres jornades de marcha, traparatz un monastèri.
Ea-mil-e-ua-net-IV	E en aguest monastèri, en tau lòc, de tau lòc, i a un sosterranh qu’en eth hè quinze ans ei embarrat un sant ascèta cridat Abdalah, qu’es sues vertuts son agradables a Allà eth Plan Naut.
Ea-mil-e-ua-net-IV	E a queigut en mans des monges cristians, que l’an embarrat aquiu e lo tormenten orriblament, per òdi ara sua religion.
Ea-mil-e-ua-net-IV	Atau, donc, eth rescat d’aguest sant serie entà vosati era accion mès meritòria dauant deth Plan Poderós.
Ea-mil-e-ua-net-IV	E per era madeisha ja ei ua bona accion!
Ea-mil-e-ua-net-IV	Non vos diderè arren mès.
Ea-mil-e-ua-net-IV	E dit aquerò, era figura der ancian s’esfacèc de dauant des nòsti uelhs…
Ea-mil-e-ua-net-IV	En aguest moment dera sua narracion, Schahrazada vedec aparéiser eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Alavetz empaquetèrem totes es mercaderies que mos restauen e tot aquerò qu’auíem crompat en país des rumís, e gessérem de Constantinopla.
Ea-mil-e-ua-net-IV	Ath cap de tres jornades de marcha, trapèrem eth monastèri ath miei d’un pòble.
Ea-mil-e-ua-net-IV	Entà non cridar era atencion sus es nòsti projèctes, desempaquetèrem ua part des nòstes mercaderies ena plaça publica, d’acord damb es costums des mercadèrs, e mos metérem a véner enquia qu’arribèc era net.
Ea-mil-e-ua-net-IV	E dempùs de repetir aguestes paraules as sòns soldats entà que les aprenèssen ben, era Mair de totes es Calamitats, desguisada d’ascèta, higec: “Alavetz jo m’encargarè der extermini de toti aguesti musulmans!” De seguit li foteren foetades enquia hèr-la sagnar, e l’embarrèren en un calaish, que botèren sus un mul, e se meteren en camin pr’amor d’executar eth plan d’aquera vielha maudida.
Ea-mil-e-ua-net-IV	Per çò que hè ara armada des Credents, se repartic eth butin dempús dera derròta des cristians, e glorifiquèc a Allà pes sòns beneficis.
Ea-mil-e-ua-net-IV	Daul-makan e Scharkan se sarrèren es mans entà felicitar-se, e Scharkan, plan content, didec: “Ò frair Daul’makan!
Ea-mil-e-ua-net-IV	Qu’ei prudent que sense demora perseguigam as vençudi, abans de qué posquen remeter-se, e qu’anem a assetjar-les en Constantinopla e exterminar-les totaument dera superfícia dera tèrra.
Ea-mil-e-ua-net-IV	Pr’amor que ja ac didec eth poèta:
Ea-mil-e-ua-net-IV	Era delícia des delícies ei aucir damb era pròpria man as enemics, e senter-se cuelhut per un shivau afogat!
Ea-mil-e-ua-net-IV	Era delícia mès pura ei era que vos hè a vier un messatgèr que vos mane era plan estimada, entà anonciar-vos era sua pròcha arribada!
Ea-mil-e-ua-net-IV	Mès encara ei mès deliciosa era arribada dera estimada, abans de qué vo l’anóncie cap messatgèr!
Ea-mil-e-ua-net-IV	Quina delícia aucir damb era pròpria man as enemics!
Ea-mil-e-ua-net-IV	Quina delícia senter-se cuelhut per un shivau afogat!
Ea-mil-e-ua-net-IV	Quan eth visir Dandan auec recitat aguesti vèrsi, es dus reis acceptèren era sua pensada, e balhèren eth senhau de partida.
Ea-mil-e-ua-net-IV	E tota era armada se metec en marcha, damb es sòns caps ath dauant.
Ea-mil-e-ua-net-IV	E caminèren sense pòsa, trauessèren granes planhères usclades peth solei, qu’en eres sonque creishie ua èrba auriolenca, soleta vegetacion d’aqueres solituds abitades pera preséncia d’Allà.
Ea-mil-e-ua-net-IV	E ath cap de sies dies de marcha fatigosa per aqueri desèrts sense aigua, arribèren en un país benedit peth Creador.
Ea-mil-e-ua-net-IV	Dauant d’eri s’estenien ues pradères plies de frescor, negades per arriuets nombrosi, e a on florien arbes frutèrs.
Ea-mil-e-ua-net-IV	Aguest parçan, per a on corrien es gasèles e cantauen es audèths, se retiraue a un paradís damb es sòns grani arbes embriagadi d’arrosada, e qu’es sues rames èren claufides de flors qu’arrien, ara brisa, coma ditz eth poeta:
Ea-mil-e-ua-net-IV	Escota, mainatge mèn!
Ea-mil-e-ua-net-IV	Qu’ei un gran tapís d’esmeraldes, damb adorables reflèxi.
Ea-mil-e-ua-net-IV	Cluca es uelhs, mainatge mèn!
Ea-mil-e-ua-net-IV	Para era aurelha entà veir se com cante era aigua ath pè des canes!
Ea-mil-e-ua-net-IV	A!, cluca es uelhs!
Ea-mil-e-ua-net-IV	Jardins!
Ea-mil-e-ua-net-IV	Vergèrs!
Ea-mil-e-ua-net-IV	Arriuets!
Ea-mil-e-ua-net-IV	Jo vos adori!
Ea-mil-e-ua-net-IV	Ò arriuet estimat!
Ea-mil-e-ua-net-IV	Jos es ombres des saücs inclinadi, ludes ath solei coma ua maishèra.
Ea-mil-e-ua-net-IV	Aigua der arriuet que te sarres as tilhes des flors, es tues bambolhes formen cascavèls de plata!
Ea-mil-e-ua-net-IV	E extasiat en aqueres delícies, Daul’makan li didec a Scharkan: “Ò frair mèn!
Ea-mil-e-ua-net-IV	Non me pensi qu’ages vist en Damasc jardins tan beròis.
Ea-mil-e-ua-net-IV	Descansem aciu dus o tres dies, entà qu’es nòsti soldats alenden aire blos e beuen aguesta aigua tan doça, pr’amor de que posquen lutar milhor damb es infidèus.” E a Scharkan li semblèc qu’ère ua idia excellenta.
Ea-mil-e-ua-net-IV	E ath cap de dus dies, quan anauen a lheuar es tendes, enteneren votzes ena luenhor.
Ea-mil-e-ua-net-IV	E les dideren qu’ère ua caravana de mercadèrs de Damasc que tornaue entara sua tèrra, e qu’es soldats volien castigar-les per çò d’auer comerciat damb infidèus.
Ea-mil-e-ua-net-IV	Precisament en aqueth moment arribauen es mercadèrs, enrodadi pes soldats.
Ea-mil-e-ua-net-IV	E treigueren eth salconduit deth rei de Constantinopla, e l’ac dèren a Daul’makan, que lo liegec, madeish que Scharkan.
Ea-mil-e-ua-net-IV	E Scharkan didec: “Aquerò que vos agen panat vos ac entornaram de seguit.
Ea-mil-e-ua-net-IV	Mès per qué auetz anat a comerciar damb infidèus?” Alavetz es fausi mercadèrs responeren: “Ò, senhor nòste!
Ea-mil-e-ua-net-IV	En enténer aguestes paraules, Daul’makan e Scharkan amièren as mercadèrs entà ua tenda isolada.
Ea-mil-e-ua-net-IV	Alavetz es mercadèrs…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E es dus fairs s’emocionèren prigondament en saber-se’n des suplicis deth sant ascèta e de com lo poderen sauvar deth sosterranh.
Ea-mil-e-ua-net-IV	Mès les preguntèren as mercadèrs: “A on ei aguest sant ascèta?
Ea-mil-e-ua-net-IV	E ara lo vam a méter enes vòstes mans.
Ea-mil-e-ua-net-IV	E abans de húger deth monastèri, podérem comprovar qu’embarraue centenats e centenats d’aur, e de plata, e de peireries, e de jòies de tota sòrta.
Ea-mil-e-ua-net-IV	Alavetz es mercadèrs s’esdegueren a descargar eth mul, dauriren eth calaish, e presentèren ath sant ascèta as dus frairs.
Ea-mil-e-ua-net-IV	E apareishec tan nere coma un cassièr, per çò de molt que s’auie aflaquit e s’auie arropit.
Ea-mil-e-ua-net-IV	E amiaue ena pèth es cretes des foetades, que semblauen tralhes de cadies en.honsades ena carn.
Ea-mil-e-ua-net-IV	En veder-lo (en realitat ère era Mair de totes es Calamitats), es dus frairs se convencèren de qué auien ath dauant ath mès sant des ascètes, mès que mès quan vederen qu’eth sòn front ludie coma eth solei, gràcies ar engüent misteriós que s’auie onhut era pèth.
Ea-mil-e-ua-net-IV	E s’auancèren entara vielha maudida e li punèren fervorosament es mans e es pès, en tot demanar-li era sua benediccion, enquia que se meteren a somicar, per çò de molt que les esmoiguien es patiments patidi peth que se pensauen qu’ère un sant ascèta.
Ea-mil-e-ua-net-IV	Alavetz era Mair de totes es Calamitats les hec un senhau entà que se lheuèssen, e les didec: “Deishatz de plorar, e escotatz es mies paraules!” Es dus frairs aubediren de seguit, e era didec:
Ea-mil-e-ua-net-IV	Que sigue benedit e glorificat!
Ea-mil-e-ua-net-IV	Pr’amor qu’aqueth que non sap suportar es pròves deth Plan Brave, non arribarà jamès a gustar es delícies deth Paradís.
Ea-mil-e-ua-net-IV	E s’ara m’alègri de veder-me liure, non ei perque s’agen acabat es mèns patiments, senon per veder-me ath costat des mèns frairs musulmans e perque fidi morir entre es guerrèrs que luten per Islam.
Ea-mil-e-ua-net-IV	Alavetz es dus frairs tornèren a punar-li es mans fervorosament, e voleren ordenar que li balhèssen minjar, mès era se remic.
Ea-mil-e-ua-net-IV	E les didec: “Sò en tot dejunar des de hè quinze ans.
Ea-mil-e-ua-net-IV	En enténer aquerò ja non persutèren mès, mès en escurir ordenèren premanir minjar e se lo heren a vier personaument, mès era maudida se remic un aute còp, dident: “Que non ei ora de minjar senon de pregar ath Plan Poderós!” E de seguit hec veir que pregaue ath miei deth mihrab.
Ea-mil-e-ua-net-IV	E atau s’estèc pendent tota era net, e madeish es dus dies a vier.
Ea-mil-e-ua-net-IV	Alavetz es dus frairs senteren entada era ua grana veneracion, e seguien credent-la un òme, en tot cuelher-la per un sant ascèta.
Ea-mil-e-ua-net-IV	E li balhèren ua tenda magnifica entada era soleta, damb sirvents especiaus e codinèrs.
Ea-mil-e-ua-net-IV	E ath tresau dia, coma que persutèsse en non préner aliment, vengueren personaument es dus frairs a servir-la, e manèren amiar guaires causes agradables podien desirar era vista e era anma.
Ea-mil-e-ua-net-IV	Mès era vielha maudida non volec tocar arren, e solet mingèc un tròç de pan e un shinhau de sau.
Ea-mil-e-ua-net-IV	Daul’makan: “Aguest òme a renonciat a toti es gòis deth mon!
Ea-mil-e-ua-net-IV	S’era guèrra non m’obliguèsse a combàter as descredents, me consagraria complètament ara sua devocion e lo seguiria tota era mia vida entà atirar es sues benediccions!
Ea-mil-e-ua-net-IV	E es tres se filèren entara tenda qu’ère era Mair de totes es Calamitats.
Ea-mil-e-ua-net-IV	E la trapèren calada en extasi dera oracion.
Ea-mil-e-ua-net-IV	Alavetz demorèren qu’acabèsse.
Ea-mil-e-ua-net-IV	Mès, coma que dempús de tres ores de demora, e a maugrat des somics e lèrmes que les arrincaue era sua admiracion, era seguie ajulhada e non ne hège cabau, s’apressèren umilament e punèren eth tèrra.
Ea-mil-e-ua-net-IV	Alavetz era se lheuèc, les desirèc era patz, e les didec: “Qué vietz a hèr aciu en aguestes ores?” E eri responeren: “Ò sant ascèta entre es ascètes!
Ea-mil-e-ua-net-IV	E eri dideren: “Viem, ò sant ascèta!
Ea-mil-e-ua-net-IV	Pr’amor qu’es conseqüéncies d’aquerò, damb era ajuda d’Allà, seràn plan auantatjoses entà vosati.
Ea-mil-e-ua-net-IV	E enquia e tot pensaua passar era rèsta des mèns dies dera madeisha manèra, entre era tranquillitat e eth compliment des deures pietosi e era patz d’ua vida sense incidéncies.
Ea-mil-e-ua-net-IV	Mès que non compdaua damb eth Destin.
Ea-mil-e-ua-net-IV	Me lancè ad aquerò decididament, e damb gran estonament mèn me tenguia sus era aigua, sense en.honsar- me ne banhar-me ne tansevolh es pès nudi.
Ea-mil-e-ua-net-IV	E atau siguí passejant peth mar, pendent ua bona estona, dempús d’aquerò tornè entara vòra.
Ea-mil-e-ua-net-IV	Alavetz, meravilhat d’aqueth don subernaturau qu’auia sense saber-me’n, me metí capinaut e didí: “Qui coma jo pòt caminar per dessús dera aigua?
Ea-mil-e-ua-net-IV	A penes auí formulat aguest pensament, Allà me castiguèc per çò deth mèn orgulh, en tot botar en mèn còr era afeccion de viatjar.
Ea-mil-e-ua-net-IV	E deishè es Sant Lòcs.
Ea-mil-e-ua-net-IV	E d’alavetz ençà vaguè d’un lòc en aute, per tota era superfícia dera tèrra.
Ea-mil-e-ua-net-IV	E vaquí qu’un dia que viatjaua peth país des rumís, complint rigorosament es deuers dera nòsta santa religion, arribè en ua nauta montanha, qu’ath sòn cim i a un monastèri cristian, qu’ère jos era susvelhança d’un monge.
Ea-mil-e-ua-net-IV	Qu’auia jo coneishut ad aguest monge enes Sants Lòcs, e se cridaue Matruna.
Ea-mil-e-ua-net-IV	Atau, donc, a penes me vedec, acodic respectuosament ath mèn encontre, e me convidèc a descansar.
Ea-mil-e-ua-net-IV	Mès eth miserable maquinaue era mia perdicion, donques que quan entrè en monastèri me hec seguir ua longa galaria, ath finau dera quau se daurie ua pòrta ena escurina.
Ea-mil-e-ua-net-IV	E de pic me possèc entath hons d’aquera escurina, estirèc era pòrta e m’embarrèc.
Ea-mil-e-ua-net-IV	E me deishèc aquiu quaranta dies sense dar-me ne minjar ne béuer, volent aucir-me de hame, per òdi ara mia religion.
Ea-mil-e-ua-net-IV	Mentretant arribèc en monastèri, de visita extraordinària, eth generau des monges, que, sivans costum, anaue acompanhat d’ua comitiva de dètz monges plan joeni e plan beròis, e d’ua gojata tan beròia coma es dètz monges.
Ea-mil-e-ua-net-IV	E aguesta gojata anaue vestida damb un abit de monge que li sarraue era cintura e li hège ressautar es anques e es pièchs.
Ea-mil-e-ua-net-IV	Solet Allà se’n sap des orrors que costaue aqueth cap des monges damb aquera gojata, que se cridaue Tamacil, e damb es sòns companhs es monges joeni.
Ea-mil-e-ua-net-IV	Eth monge Matruna li condèc ath sòn cap eth mèn empresoament e era mia tortura de quaranta dies de hame.
Ea-mil-e-ua-net-IV	E eth cap des monges, que se cridaue Dequianis, l’ordenèc que daurisse era pòrta e que treiguesse es mèns uassi entà lançar-les.
Ea-mil-e-ua-net-IV	E didie: “Aguest musulman deu èster ja un esquelet tan descarnat, que ne tansevolh es audèths rapaci voleràn apressar-se ada eth.
Ea-mil-e-ua-net-IV	Alavetz Matruna e es auti monges dauriren era pòrta, e me trapèren de jolhs, en actitud de pregar.
Ea-mil-e-ua-net-IV	E en veder-me, eth fraire Matruna exclamèc: “A, maudit bruishòt!
Ea-mil-e-ua-net-IV	Trinquem- li es uassi!” E toti se lancèren ath mèn dessús damb paus e foets, de tau sòrta, que me pensè perir.
Ea-mil-e-ua-net-IV	E alavetz comprení qu’Allà me hège patir aqueres pròves entà castigar-me pera mia vantaria passada, donques que m’auia holat d’orgulh en veir que caminaua sus era aigua, quan non èra qu’un esturment en mans deth Plan Naut.
Ea-mil-e-ua-net-IV	Eth cas ei que quan eth monge Matruna e es auti joeni, hilhs de gosseta, m’aueren botat en aqueth estat, m’estaquèren damb cadies e me tornèren a lançar ath hons deth sosterranh escur.
Ea-mil-e-ua-net-IV	E aquiu m’auria mòrt de hame, s’Allà non auesse volut tocar eth còr ara joena Tamacil, que venguec secretament a dar-me un pan de civada e un cantre d’aigua pendent tot eth temps qu’eth generau des monges siguec en monastèri.
Ea-mil-e-ua-net-IV	E siguec fòrça temps aquiu, pr’amor que se trapaue tant a gust qu’acabèc per alistar-lo coma residéncia normau, e quan se vedie obligat a abandonar-lo, deishaue en monastèri ara joena Tamacil, susvelhada peth monge Matruna.
Ea-mil-e-ua-net-IV	D’aguesta sòrta siguí embarrat aquiu pendent cinc ans.
Ea-mil-e-ua-net-IV	Era joena Tamacil aqueric tot er esplendor dera sua beresa e depassaue as gojates mès beròies deth sòn temps.
Ea-mil-e-ua-net-IV	E vos posqui assegurar que ne en nòste país ne en país des rumís, n’a cap auta de parièra.
Ea-mil-e-ua-net-IV	Mès que non ei aguesta era soleta jòia qu’embarre aqueth monastèri: s’an apilerat en eth tresòrs innombrables d’aur, de plata, de jòies e riqueses de tota sòrta, que non se pòt calcular.
Ea-mil-e-ua-net-IV	Jo vos servirè de guida entà trapar es amagaders e es armaris, sustot eth gran armari deth generau des monges, qu’ei eth qu’embarre es mès beròis veires d’aur ciselat.
Ea-mil-e-ua-net-IV	E vos autrejarè ath delà aguesta meravilha digna de reis, cridada Tamacil, que, ath delà dera sua beresa, possedís eth don deth cant, e coneish totes es cançons des ciutats e des beduins.
Ea-mil-e-ua-net-IV	E vos harà passar dies luminosi, e nets de sucre e de benediccion.
Ea-mil-e-ua-net-IV	Es dus frairs, en enténer aguesta istòria, s’alegrèren enquiath limit dera alegria, pensant en tot aquerò que s’apoderarien, e mès que mès ena joena Tamacil, que d’era didie era anciana qu’a maugrat dera sua joenessa ère mèstra en art des plasers.
Ea-mil-e-ua-net-IV	Mès eth visir Dandan auie escotat aguesta istòria damb molta maufidança, e se non s’auie lheuat e se n’auie anat, siguec per respècte as dus reis, donques qu’es paraules d’aguest ascèta estranha èren fòrça luenh de convencer-lo.
Ea-mil-e-ua-net-IV	Mès totun aquerò se carèc, e non volec díder arren per pòur d’enganhar-se.
Ea-mil-e-ua-net-IV	Daul’makan volie gésser de seguit ath cap dera armada, mès era Mair de totes es Calamitats lo dissuadic, en tot dider-li: “Cranhi que Dequianis, eth generau des fraires, s’espaurisque en veir tants soldats, e s’escape deth monastèri en tot hèr-se a vier ara joena.” Alavetz Daul’makan manèc cridar ath gran camarlenc, ar Emir Rustem e ar Emir Bahraman, e les didec: “Deman, a penes hèsque dia, partiratz contra Constantinopla, a on non mos tardaram a amassar-mos damb vosati.
Ea-mil-e-ua-net-IV	Tu, ò gran camarlenc!
Ea-mil-e-ua-net-IV	Alavetz Daul’makan, Scharkan e eth visir alistèren cent guerrèrs entre es mès valerosi e cent muls cargadi de calaishi uets destinadi a embarrar es tresòrs deth monastèri.
Ea-mil-e-ua-net-IV	E en tot hèr-se a vier ath cap era Mair de totes es Calamitats, era maudida vielha ara quan encara se pensauen qu’ère un ascèta estimat d’Allà, comencèren a hèr eth camin entath monastèri.
Ea-mil-e-ua-net-IV	Per çò deth gran camarlenc e des tropes musulmanes…
Ea-mil-e-ua-net-IV	En aguest moment dera sua narracion, Schahrazada veiguec aparéisher eth maitin, e interrompec discrètament eth sòn relat.
Ea-mil-e-ua-net-IV	Era didec:
Ea-mil-e-ua-net-IV	Per çò deth gran camarlenc e des tropes musulmanes, a penes hec dia lheuèren es tendes e partiren camin de Constantinopla.
Ea-mil-e-ua-net-IV	Mentretant, era Mair de totes es Calamitats, non perdie eth temps.
Ea-mil-e-ua-net-IV	A penes partic era armada, treiguec un parelh de coloms messatges, e estaquèc ath còth de cada colom ua carta dirigida eth rei Afridonis, en tot hèr-li saber tot aquerò que venguie de hèr.
Ea-mil-e-ua-net-IV	E li didie: “Per tant, cau manar de seguit entath monastèri a dètz mil guerrèrs entre es mès valents.
Ea-mil-e-ua-net-IV	E quan agen arribat ath pè dera montanha que me demoren aquiu, donques que les autrejarè as dus reis, ath visir e as cent guerrèrs musulmans.
Ea-mil-e-ua-net-IV	Mès me cau dider-te qu’era mia enganha non se pòt realizar sense que perisque eth monge Matruna, eth garda deth monastèri; de sòrta que lo sacrificarè entath ben comun des armades cristianes, pr’amor qu’era vida d’un fraire non ei arren en comparèr damb era sauvacion dera cristiantat.
Ea-mil-e-ua-net-IV	Es coloms messatgèrs arribèren ena tor mès nauta de Constantinopla, e er adondaire cuelhec es cartes qu’amiauen penjades en còth, e anèc a autrejar-les ath rei Afridonis.
Ea-mil-e-ua-net-IV	E a penes les liegec eth rei ordenèc que s’amassèssen dètz mil soldats, les balhèc a cada un un camelh de carrèra e un mul entà amiar eth butin que l’auien de guanhar ar enemic, e les manèc dirigir-se ara prèssa entath monastèri.
Ea-mil-e-ua-net-IV	E arribèren en monastèri, escalèren es murs e sautèren en jardin.
Ea-mil-e-ua-net-IV	En enténer eth rambalh acodic eth monge Matruna, e tot s’acabèc entada eth, pr’amor que Scharkan cridèc as sòns guerrèrs: “Mòrt ad aguest gosset maudit!” E de seguit lo trauessèren cent còps.
Ea-mil-e-ua-net-IV	Era sua anma descreiguda s’exalèc peth cu, e venguec a submergir-se en huec deth lunfèrn.
Ea-mil-e-ua-net-IV	De seguit es musulmans comencèren a saquejar eth monastèri.
Ea-mil-e-ua-net-IV	Assautèren prumèr eth recinte sagrat a on dèishen es cristians es sues ofrenes, e trapèren aquiu, penjada deth mur, ua quantitat enòrma de jòies e objectes de valor, fòrça mès des qu’auie dit er ancian ascèta.
Ea-mil-e-ua-net-IV	E aumpliren calaishi e saques, e les carguèren enes muls e enes camelhs.
Ea-mil-e-ua-net-IV	Mès que non trapèren tralha dera joena Tamacil, ne des dètz joeni tant beròis coma era, ne deth lamentable Dequianis, generau des monges.
Ea-mil-e-ua-net-IV	Pensèren, donc, qu’era joena aurie gessut a passejar-se o que serie amagada en bèra cramba, e escorcolhèren tot eth monastèri.
Ea-mil-e-ua-net-IV	E coma que non la trapèren, sigueren en tot demorar-la pendent dus dies; mès era joena non apareishec.
Ea-mil-e-ua-net-IV	Alavetz, impacient, Scharkan didec: “Ò frair mèn!
Ea-mil-e-ua-net-IV	E Daul’makan didec: “Me pensi que mos cau renonciar ara joena Tamacil e as sòns companhs, pr’amor que ja les auem demorat pro.
Ea-mil-e-ua-net-IV	E donques que ja auem cargat es nòsti muls e camelhs, mos cau contentar damb querò qu’Allà mos a volgut dar.
Ea-mil-e-ua-net-IV	Alavetz anèren a cercar ar ascèta ath pè dera montanha e comencèren eth viatge entà amassar-se damb era armada.
Ea-mil-e-ua-net-IV	Mès a penes aueren entrat ena val, apareisheren enes nautades es guerrèrs cristians, que lançant eth sòn crit de guerra, comencèren a baishar entada eri pr’amor d’enrodar-les.
Ea-mil-e-ua-net-IV	Mès Scharkan didec: “Ò frair mèn!
Ea-mil-e-ua-net-IV	E Daul’makan eclamèc: “S’ac auéssem previst auríem amiat màger nombre de soldats!” Alavetz didec eth visir Dandan: “Encara qu’auéssem dètz mil òmes, non mos servirien en aguesta estreta gòrja.
Ea-mil-e-ua-net-IV	Mès Allà mos desliurarà d’aguest mau pas.
Ea-mil-e-ua-net-IV	Pr’amor que quan lutèrem per aciu as ordes deth defuntat rei Omar Al-Neman, aprenérem totes es gessudes d’aguesta val.
Ea-mil-e-ua-net-IV	E quan ja anauen a sauvar-se apareishec dauant d’eri er ascèta, e les cridèc: “Per qué hugetz dauant der enemic?
Ea-mil-e-ua-net-IV	Non sabetz qu’era vòsta vida ei en mans d’Allà, eth solet que vo’la pòt trèir?
Ea-mil-e-ua-net-IV	Aciu que m’auetz: m’embarrèren en un sosterranh, e è suberviscut pr’amor qu’Eth ac volec.
Ea-mil-e-ua-net-IV	Endauant, donc, musulmans!
Ea-mil-e-ua-net-IV	En enténer aguestes paraules senteren renéisher eth sò valor, e demorèren a pè fèrm ar enemic, que se precipitaue sus eri.
Ea-mil-e-ua-net-IV	Solet èren cent tres es musulmans; mès, qu’ei que non vau mès un credent que mil infidèus?
Ea-mil-e-ua-net-IV	E plan que òc, a penes sigueren es cristians a posita des sues lances e des sues espades, comencèc eth vòl de caps.
Ea-mil-e-ua-net-IV	E Daul’makan e Scharkan en cada còp lançauen per aire cinc caps talhats.
Ea-mil-e-ua-net-IV	Es infidèus se lancèren sus eri de dètz en dètz, e sautèren alavetz dètz caps en cada còp.
Ea-mil-e-ua-net-IV	Hèren, donc, ua grana carnisseria, enquia qu’era net separèc as combatents.
Ea-mil-e-ua-net-IV	Alavetz es Credetns e es sòns tres caps se retirèren en ua tuta, pr’amor de refugiar-se aquera net.
Ea-mil-e-ua-net-IV	E cerquèren desesperadament ar ascèta; e dempús d’auer-se condat, vederen que solet èren quaranta cinc es superviuents.
Ea-mil-e-ua-net-IV	Mès eth visir exclamèc: “Ò rei!
Ea-mil-e-ua-net-IV	Mès alavetz se presentèc er ascèta ena entrada dera tuta, en tot agarrar deth peu un cap bracat qu’es sòns uelhs se botjauen convulsadi.
Ea-mil-e-ua-net-IV	E ère eth cap deth generau en cap dera armada cristiana, guerrèr plan terrible.
Ea-mil-e-ua-net-IV	Es dus frairs se meteren de pès, e cridèren: “Glòria a Allà, que t’a sauvat, ò sant ascèta!
Ea-mil-e-ua-net-IV	Alavetz profitè aguesta confiança entà apressar-me ath sòn cap, e d’un solet còp, damb era ajuda d’Allà, li braquè eth cap!
Ea-mil-e-ua-net-IV	E aguest cap vo’lo hèsqui a vier aciu, entà encoratjar-vos contra aguesta armada sense cap!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carec discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Arrefortitz, donc, era vòsta anma, e mentre arriben es vòsti frairs, escauhatz es vòstes espades damb era sang des infidèus, entà èster agradius ath Suprèm Senhor des armades!” E es dus frairs punèren era man der ascèta, li balhèren es gràcies pera sua abnegacion, e li dideren: “E com vas a gésser d’aciu, quan mos enròden complètament es cristians?” Mès era maudida vielha cotestèc: “Allà m’amagarà des sues guardades!
Ea-mil-e-ua-net-IV	Alavetz Scharkan didec: “Es tues paraules son plies de vertat, sant ascèta!
Ea-mil-e-ua-net-IV	Que t’è vist lutar eroicament ath miei deth combat, e cap d’aguesti gossets gausarie apressar-te a tu, ne tansevolh guardar-te.
Ea-mil-e-ua-net-IV	Ara solet te rèste sauvar-mos d’entre es sues mans, e coma mès lèu te’n vages a cercar ajuda, milhor.
Ea-mil-e-ua-net-IV	Vaquí qu’arribe era net.
Ea-mil-e-ua-net-IV	Alavetz era maudida vielha sagèc de hèr-se a vier damb era a Daul’makan, pr’amor d’autrejar-lo as sòns enemics.
Ea-mil-e-ua-net-IV	Mès eth visir Dandan que maufidaue des paraules der ascèta, li didec a Daul’makan çò que calie entà empedir-l’ac.
Ea-mil-e-ua-net-IV	E era maudida vielha li calec partir soleta, en tot lançar-li guardades d’òdi ath visir.
Ea-mil-e-ua-net-IV	Per çò que hè ath cap talhat deth generau cristian, era vielha auie mentit, donques que non auie hèt que talhar-li eth cap dempús de mòrt.
Ea-mil-e-ua-net-IV	Eth generau cristian auie perit ath miei deth combat, a mans d’un des guerrèrs musulmans.
Ea-mil-e-ua-net-IV	E aguest guerrèr auie pagat era sua hèta damb era vida, donques qu’a penes eth generau cristian auec autrejat era sua anma as dimònis deth lunfèrn, es cristians en veir mòrt ath sòn cap pera lança deth musulman, se precipitèren sus eth, e lo coseren a còps e lo destrocèren.
Ea-mil-e-ua-net-IV	E era anma d’aqueth credent anèc de seguit entath Paradís, entre es mans deth Remunerador.
Ea-mil-e-ua-net-IV	Per çò que hè as dus reis, eth visir e es quaranta cinc guerrèrs, qu’auien passat era net ena tuta, se desvelheren en hèr-se dia, e compliren es sòns deuers religiosi deth maitin, un còp hètes es ablucions prescrites.
Ea-mil-e-ua-net-IV	Dempús se senteren encoratjadi entara luta, e ara votz de Daul’makan se precipitèren coma leons sus ua porcada.
Ea-mil-e-ua-net-IV	E Scharkan e Daul’makan heren córrer tantes ondades de sang, qu’er arriu se desbordèc, e enquia despareishec era val jos es molons de cadavres.
Ea-mil-e-ua-net-IV	De sòrta que quan queiguec era net…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	De sòrta que quan queiguec era net, es combatents les calec separar-se; e cada partit entornèc en sòn campament; e eth campament des musulmans seguie estant aqueth amagader dera tuta.
Ea-mil-e-ua-net-IV	E un còp en era, comprovèren que trenta cinc des sòns auien quedat en camp de batalha, çò que redusie eth sòn nombre a dètz guerrèrs, ath delà des dus reis e deth visir, e les deishaue sense mès defensa qu’es sòns excellents acèrs e era ajuda deth Plan Naut.
Ea-mil-e-ua-net-IV	E Scharkan non podec mès qu’exalar ua grana alendada, e exclamèc: “Com ac vam a hèr ara?” Mès toti es credents li responeren: “Solet se passarà çò qu’Allà dispause!” E Scharkan passèc tota era net sense dormir.
Ea-mil-e-ua-net-IV	Mès en hèr-se dia desvelhèc as sòns companhs, e les didec: “Companhs, que ja non èm que tretze, compdant ath mèn frair e ath visir.
Ea-mil-e-ua-net-IV	Me pensi qu’ua gessuda contra er enemic serie funèsta, donques que, a maugrat deth nòste valor, non poiríem resistir guaire temps ara canhada innombrabla des nòsti enemics, e cap de nosatiu tornarie damb era sua anma.
Ea-mil-e-ua-net-IV	Per tant, mos plaçaram damb era espada ena man ena entrada dera tuta, e desfisaram ar enemic, e les poiram destroçar quan entren, pr’amor qu’èm mès fòrts qu’eri.
Ea-mil-e-ua-net-IV	E toti responeren: “Era tua idia ei excellenta e la vam a realizar.” E cinc des guerrèrs gesseren dera tuta, e desfisèren a crits as cristians.
Ea-mil-e-ua-net-IV	Ara seguida, en veir un destacament qu’auançaue entad aqueth lòc, se meteren ena tuta e se placèren ena entrada, en dues hilères.
Ea-mil-e-ua-net-IV	E es causes se passèren tau qu’auie dit Scharkan: cada còp qu’es cristians volien passar era entrada dera tua, queiguien destroçadi, e cap podie gésser ja entà avisar as auti deth perilh.
Ea-mil-e-ua-net-IV	De sòrta qu’eth mortalatge de cristians siguec encara màger qu’es auti dies, e non s’acabèc enquia qu’arribec era net.
Ea-mil-e-ua-net-IV	E atau siguec se com Allà esbleugic as impius, entà reconfortar eth còr des sòns sirvents.
Ea-mil-e-ua-net-IV	Mès a londeman es cristians celebrèren conselh, e dideren: “Aguesta luta non s’acabarà mentre non exterminem enquiath darrèr des musulmans.
Ea-mil-e-ua-net-IV	E se quan se veiguen en aguest perilh se renden a discrecion, les agarraram presoèrs e mo’les haram a vier entath nòste rei Afridonis de Constantinola.
Ea-mil-e-ua-net-IV	E dit aquerò, s’esdegueren a recuélher socs pes entorns dera tuta…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrètament deishèc eth sòn relat entà un aute dia.
Ea-mil-e-ua-net-IV	Era didec:
Ea-mil-e-ua-net-IV	S’esdegueren a apilerar lenha pes entorns dera tuta enquia ua nautada enòrma, e calèren huec.
Ea-mil-e-ua-net-IV	Es musulmans acabèren per non poder resistir era calor, que s’aumentaue cada còp mès, e acabèc per hèr-les enlà, e en tot formar ua soleta massa se precipitèren entà dehòra toti, e rapidament dauriren un pas entre es ahlames.
Ea-mil-e-ua-net-IV	Mès, ai!
Ea-mil-e-ua-net-IV	Mès ac empedic eth cap des cristians, e les didec: “Per Crist!
Ea-mil-e-ua-net-IV	Les estaquèren fòrtament e les deishèren jos era garda de quauqui guerrèrs.
Ea-mil-e-ua-net-IV	Dempús, entà celebrar aquera cuelhuda, era armada cristiana se metec a minjar e a béuer, e autant beueren, que tara mieja net toti queigueren d’esquia coma mòrts.
Ea-mil-e-ua-net-IV	E Daul’makan responec: “Ò frair mèn!
Ea-mil-e-ua-net-IV	E li hec tau ràbia a Scharkan, e deishèc anar tan grana e desesperada alendada, qu’aqueth esfòrç considerable hec croishir e crebar es còrdes que l’estacauen.
Ea-mil-e-ua-net-IV	E en veder-se liure se metec de pès en un bot e correc a desligar ath sòn frair e ath visir.
Ea-mil-e-ua-net-IV	Se seguit s’apressèc ath cap dera garda cristiana, li treiguec es claus des cadies que damb eres èren subjectadi es dètz soldats musulmans, e les desliurèc tanben.
Ea-mil-e-ua-net-IV	E sense pèrder temps, s’armèren damb es armes des cristians embriacs, s’apoderèren des sòns shivaus, e s’aluenheren silenciosament, balhant gràcies a Allà pera sua sauvacion.
Ea-mil-e-ua-net-IV	E toti obrèren atau, coma auie conselhat Scharkan.
Ea-mil-e-ua-net-IV	En enténer aqueres votzes que baishauen des montanhes, repetides mil còps enes tenèbres, es infidèus se lheuèren espauridi e se meteren ara prèssa es armadures, cridant: “Per Crist!
Ea-mil-e-ua-net-IV	Tota era armada musulmana qu’ei aquiu!” E capviradi se lancèren es uns contra es auti, e heren entre eri madeishi ua grana carnisseria, non cessant enquiath maitin, quan es musulmans s’aluenhèren rapidament entà Constantinopla.
Ea-mil-e-ua-net-IV	E mentre Daul’makan, Scharkan, eth visir e es guerrèrs seguien galaupant, vederen lheuar-se ath sòn dauant ua grana povassada plan densa….
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Vederen lheuar-se dauant d’eri ua povassèra plan densa, e enteneren cridar: “Alahú akbar!
Ea-mil-e-ua-net-IV	Alajú akbar!” E de seguit vederen ara armada musulmana, damb es estandards desplegadi, qu’auançaue rapidament entada eri.
Ea-mil-e-ua-net-IV	E jos es grani estandards i auie escrites es paraules dera fe: “Non i a mès Diu qu’Allà, e Mohammed ei eth profèta d’Allà!” apareisheren a shivau, ath cap des sòns guerrèrs, es emirs Rustem e Bahraman.
Ea-mil-e-ua-net-IV	E darrèr, coma ondades infinites, auançauen es guerrèrs musulmans.
Ea-mil-e-ua-net-IV	Tanlèu es emirs Rustem e Bahraman vederen ath rei Daul’makan, baishèren deth shivau e aneren a prestar-li omenatge.
Ea-mil-e-ua-net-IV	E Daul’makan preguntèc: “Qué hèn es nòsti frairs musulmans?” E li responeren: “Son perfèctament dauant des murs de Constantinopla.
Ea-mil-e-ua-net-IV	Alavetz Daul’makan preguntèc: “E com auetz sabut eth perilh que mos trapàuem?” E eri dideren: “Mos ac a anonciat eth venerable ascèta, dempús de caminar dia e net, entà pressar-mos entà que venguéssem de seguit.
Ea-mil-e-ua-net-IV	Es dus frairs s’alegrèren fòrça en saber-se’n d’aguestes naues, balhèren gràcies a Allà perque eth sant ascèta auie arribat a temps en Constantinopla, e dempús les heren saber as dus emirs guaire les auie arribat des dera sua venguda en monastèri.
Ea-mil-e-ua-net-IV	E les dideren: “Ara es infidèus, dempús d’auer-se amendrit aguesta anet, se veiràn espauridi en veir eth sòn error.
Ea-mil-e-ua-net-IV	E toti es musulmans, jos es ordes de Daul’makan e Scharkan, se precipitèren coma un arrai des deth cim dera montanha, e queigueren sus eth campaments des infidèus, brandint era lança e era espada.
Ea-mil-e-ua-net-IV	E tath finau deth dia, non quedèc ne un solet òme entre es infidèus que podesse vier a condar-li eth malastre ad aqueri qu’èren embarradi enes murs de Constantinopla.
Ea-mil-e-ua-net-IV	Exterminadi es cristians, s’apoderèren es musulmans de tot eth butin e de totes es riqueses, e descansèren aquera net, en to celebrar eth trionf e balhar es gràcies a Allà pes sòns benficis.
Ea-mil-e-ua-net-IV	E en arribar eth maitin, Daul’makan les didec as caps dera armada: “Partim de seguit entà Constantinopla pr’amor d’amassar-mos ath gran camarlenc, qu’ei en tot assetjar era ciutat damb un nombre redusit de fòrces.
Ea-mil-e-ua-net-IV	Lheuèren eth camp, en tot partir ara prèssa entà Constantinopla, mentre Daul’makan, entà encoratjar as sòns guerrèrs, improvisèc es següentes estròfes:
Ea-mil-e-ua-net-IV	Ò Senhor!
Ea-mil-e-ua-net-IV	Non t’aufrisqui era mia laudança, pr’amor qu’ès era glòria e era laudança, e non as deishat d’amiar-me dera man peth dificil camin.
Ea-mil-e-ua-net-IV	M’autregeres era riquesa e es bens, m’autregeres damb era tua gràcia un tron, e as armat eth mèn braç damb era poderosa espada des victòries.
Ea-mil-e-ua-net-IV	M’autregeres un empèri qu’era sua ombra ei considerabla, e m’as claufit damb er excès dera tua generositat.
Ea-mil-e-ua-net-IV	Me sostengueres estant estrangèr, enes païsi estrangèrs, e sigueres eth mèn garent quan èra tant escurit entre es desconeishudi.
Ea-mil-e-ua-net-IV	Glòria a tu!
Ea-mil-e-ua-net-IV	As ornat eth mèn front damb eth tòn trionf, auem esbauçat damb era tua ajuda as rumís, que remissen eth tòn poder, e les auem perseguit coma a ua vegada en dispersion.
Ea-mil-e-ua-net-IV	Glòria a tu!
Ea-mil-e-ua-net-IV	E se bèri uns des credents queiguec ena batalha, an artenhut era immortalitat e son seigudi jos es ombres eroses deth Paradís, ara vòra der arriu de mèu perhumada!
Ea-mil-e-ua-net-IV	Quan Daul’makan acabèc de recitar aguesti vèrsi, pendent era marcha des tropes, se vedec ena luenhor ua povassèra nera, qu’en apressar-se…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Se vedec ena luenhor ua povassèra que, en apressar-se deishèc veir ara Mair de totes es Calamitats, tostemp jos er aspècte d’un ascèta.
Ea-mil-e-ua-net-IV	E toti s’esdegueren a punar-li es mans.
Ea-mil-e-ua-net-IV	E era plorant les didec:
Ea-mil-e-ua-net-IV	E sustot, pressatz era marcha!
Ea-mil-e-ua-net-IV	Daul’makan e Scharkan senteren qu’eth còr se les esbauçaue a truca de palpitacions, e ar arràs dera consternacion s’ajulhèren dauant deth sant ascèta, e li punèren es pès.
Ea-mil-e-ua-net-IV	E toti es guerrèrs lancèren amares exclamacions de dolor.
Ea-mil-e-ua-net-IV	Mès que non obrèc atau eth gran visir Dandan, donques que siguec eth solet que non baishèc deth shivau, ne punèc es pès ne es mans der ascèta.
Ea-mil-e-ua-net-IV	E en votz nauta, e dauant des caps, didec: “Per Allà!
Ea-mil-e-ua-net-IV	E me pensi qu’ei un des reprovadi que son despatriadi dera pòrta dera misericòrdia divina!
Ea-mil-e-ua-net-IV	Refusatz ad aguest bruishòt maudit!
Ea-mil-e-ua-net-IV	Credetz ar ancian companh deth defuntat Omar Al-Neman!
Ea-mil-e-ua-net-IV	Mès Scharkan li didec ath visir: “Aluenha deth tòn esperit aguestes sospeches enganhades.
Ea-mil-e-ua-net-IV	Pro se ve que non vederes, coma jo è vist, ad aguest sant ascèta ahiscar eth valor des musulmans pendent era luta e afrontar sense pòur es espades e es lances.
Ea-mil-e-ua-net-IV	Saja, donc, de non calomniar ad aguest sant, pr’amor que ja sabes guaire censurables son era maldisença e er atac dirigit a quinsevolh òme de ben.
Ea-mil-e-ua-net-IV	E dites aguestes paraules ordenèc Scharkan que li dèssen ar ascèta ua beròia mula somptuosament arnescada.
Ea-mil-e-ua-net-IV	E li didec: “Monta en aguesta mula, ò pàir!
Ea-mil-e-ua-net-IV	E non deishaue de recitar en votz nauta es versicles deth Coran ne de pregar ath Clement, enquia que fin finau se vedec vier ara rèsta dera armada que comandaue eth camarlenc.
Ea-mil-e-ua-net-IV	Daul’makan volec conéisher aqueth malastre, e eth gran camarlenc, damb era anma tormentada, li condèc guaire s’auie passat.
Ea-mil-e-ua-net-IV	Tot ac auie maquinat era Mair de totes es Calamitats.
Ea-mil-e-ua-net-IV	Quan es emirs Rustem e Bahraman partiren entà ajudar a Daul’makan e a Scharkan, quedèc plan redusida era armada qu’acampaue ath pè des murs de Constantinopla.
Ea-mil-e-ua-net-IV	E eth camarlenc non ne parlèc as sòns soldats, cranhent qu’entre eri i auesse un traïdor.
Ea-mil-e-ua-net-IV	E didie atau:
Ea-mil-e-ua-net-IV	E de seguit:
Ea-mil-e-ua-net-IV	Ath rei Daul’makan ath sòn frair Scharkan e at gran visir Dandan les è presoèrs dempús d’auer destruit era tropa que saquegèren eth monastèri deth monge Matruna.
Ea-mil-e-ua-net-IV	E ara è artenhut aflaquir as assetjaires en tot hèr que manèssen dus terci dera sua armada a ajudar as auti, e aguesti refòrci seràn destruidi solide pera armada victoriosa des soldats de Crist.
Ea-mil-e-ua-net-IV	Per tant, sonque te cau hèr ua gessuda en massa contra es assetjaires, atacar-les en sòn campament, usclar es sues tendes, e hèr-les bocins enquiath darrèr, causa que te serà aisida damb era ajuda de Crist Nòste Senhor e dera sua mair era Vèrge!
Ea-mil-e-ua-net-IV	Quan liegec aguesta carta eth rei Afridonis sentec ua grana alegria, e de seguit ordenèc cridar ath rei Hardobis, que s’auie embarrat en Constantinopla damb eth contingent de tropes de Kassaria, e li liegec era carta dera Mair de totes es Calamitats…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E li liegec era carta dera Mair de totes es Calamitats.
Ea-mil-e-ua-net-IV	Alavetz eth rei Hardobis arribèc ath limit dera afogadura, e exclamèc: “Admira, ò rei!
Ea-mil-e-ua-net-IV	Mos a estat mès utila qu’es armes des nòsti guerrèrs!
Ea-mil-e-ua-net-IV	Era sua guardada lançada ara contra es nòsti enemics, còste mès terror que toti es dimònis deth lunfèrn en terrible dia deth Judici!” E eth rei Afridonis responec: “Pro que jamès mos prive Crist d’aguesta hemna inestimabla!
Ea-mil-e-ua-net-IV	Dempús ordenèc as caps qu’avisèssen as soldats dera ora der atac.
Ea-mil-e-ua-net-IV	E es guerrèrs vengueren de pertot, ahilèren es espades e invoquèren era crotz, jurèren, reneguèren, se botgèren e cridèren.
Ea-mil-e-ua-net-IV	E fin finau, gesseren pera pòrta principau de Constantinopla.
Ea-mil-e-ua-net-IV	En veder-les auançar en orde de batalha e damb era espada desgainada, comprenec eth camarlenc eth gran perilh que les menaçaue, e amassèc de seguit as sòns soldats, e les didec: “Ò musulmans!
Ea-mil-e-ua-net-IV	Botatz era vòsta confiança ena nòsta fe.
Ea-mil-e-ua-net-IV	S’arreculatz, qu’ètz perdudi; mès se resistitz fèrmament, trionfaratz.
Ea-mil-e-ua-net-IV	Eth valor, non ei qu’era paciéncia d’un moment!
Ea-mil-e-ua-net-IV	Que non i a causa per estreta que sigue, que non la posque ampliar Allà!
Ea-mil-e-ua-net-IV	Quan es musulmans enteneren aguestes paraules, eth sòn valor ja non coneishec limits, e cridèren toti: “Non i a mès Diu qu’Allà!” E dera sua part, es cristians, ara votz des sòns prèires e des sòns monges, invoquèren a Crist, ara crotz e ath cordon.
Ea-mil-e-ua-net-IV	E en tot barrejar-se aguesti crits, arribèren es armades as mans; era sang correc a ondades, e es caps volèren des còssi.
Ea-mil-e-ua-net-IV	Alavetz es angels bravi se meteren deth costat des credents, e es angels dolents abracèren era causa des descredents; e se vedec a on èren es covards e a on èren es valents.
Ea-mil-e-ua-net-IV	Es eròis sautauen ath miei dera luta.
Ea-mil-e-ua-net-IV	E uns aucien, e es auti queiguien des sues seres.
Ea-mil-e-ua-net-IV	E era batalha se hec sagnosa, en tot tapissar eth solèr es cadavres, apilerant-se enquiara nautada des shivaus.
Ea-mil-e-ua-net-IV	Mès qué podie er eroïsme des credents contra er insuperable nombre des maudidi rumís?
Ea-mil-e-ua-net-IV	Atau, donc, en escurir sigueren refusadi es musulmans, e saquejades es sues tendes, en tot apoderar-se er enemic deth campament.
Ea-mil-e-ua-net-IV	Alavetz, en plia derrota, trapèren ara armada victoriosa deth rei Daul’makan, que tornaue dera val dempús d’auer destroçat as cristians deth monastèri.
Ea-mil-e-ua-net-IV	E Scharkan cridèc ath camarlenc, e dauant de toti es caps amassadi lo felicitèc pera sua fermetat ena resisténcia, pera sua prudéncia ena retrirada e pera sua paciéncia ena derrota.
Ea-mil-e-ua-net-IV	E toti es guerrèrs musulmans, amassadi ara en un solet grop, clamauen resvenja, e auancèren contra Constantinopla damb es estandards desplegadi.
Ea-mil-e-ua-net-IV	Quan es cristians vederen apressar-se aquera armada formidabla que sus era ondejauen bandères damb es paraules dera fe, se planhèren e invoquèren a Crist, a Maria, a Hanna e ara crotz, e preguèren as sòn patriarques e as sòns maus prèires qu’intercedissen per eri près des sòns sants.
Ea-mil-e-ua-net-IV	Mentretant, era armada musulmana auie arribat ath pè des murs de Constantinopla e se premanie entath combat.
Ea-mil-e-ua-net-IV	E Scharkan s’auencèc entàth sòn frair, e li didec: “Ò rei deth temps!
Ea-mil-e-ua-net-IV	E tu quedaràs jos era proteccion deth gran estándard entà susvelhar es movements, donques qu’ès era nòsta colomna e era nòsta esperança dempús d’Allà.
Ea-mil-e-ua-net-IV	Daul’makan li balhèc es gràcies ath sòn frair pera sua abnegacion, e dispausèc que s’executèsse eth sòn plan.
Ea-mil-e-ua-net-IV	Mès vaquí qu’entre es files des rumís se destaquèc un cavalièr, qu’auancèc rapidament entàs musulmans.
Ea-mil-e-ua-net-IV	E quan siguec apròp se lo vedec cavaucar sus ua leugèra mula, qu’era sera ère de seda blanca caperada damb un tapís de Cachemira.
Ea-mil-e-ua-net-IV	Eth cavalièr ère un capinaut ancian de barbes blanques e d’aspècte venerable, enrodat en un mantèl de lan blanca.
Ea-mil-e-ua-net-IV	S’apressèc ath lòc qu’ère Daul’makan, e didec: “Vengui entà vosati entà her-vos a vier un messatge.
Ea-mil-e-ua-net-IV	Alavetz Scharkan li didec: “Qu’es jos era nòsta proteccion.” Eth messatgèr baishèc, se treiguec era crotz que penjaue deth sòn còth, l’ac autregec ath rei, e didec: “Vengui entà vosati de part deth rei Afridonis, qu’a acceptat es mèns conselhs entà acabar aguesta guèrra desastrosa qu’anequile tanta creatura hèta a imatge de Diu.
Ea-mil-e-ua-net-IV	Entenudes aguestes paraules, Scharkan didec: “Ò ancian!
Ea-mil-e-ua-net-IV	E deman peth maitin, quan ajam descansat d’aguesta longa marcha, tumaràn es nòstes armes.
Ea-mil-e-ua-net-IV	Alavetz er ancian venguec ath costat deth rei de Constantinopla e li didec era responsa.
Ea-mil-e-ua-net-IV	E eth rei siguec a man de volar d’alegria quan se’n sabec, donques que n’ère plan segur d’aucir a Scharkan, e auie cuelhut totes es sues disposicions entad aquerò.
Ea-mil-e-ua-net-IV	E passèc aquera net minjant, e beuent, e pregant, e dident oracions.
Ea-mil-e-ua-net-IV	Quan arribèc eth maitin, auancèc a shivau d’un naut corsèr de batalha.
Ea-mil-e-ua-net-IV	Vestie ua vestimenta de malha d’aur, qu’ath sòn centre ludie un miralh enriquit damb peireria.
Ea-mil-e-ua-net-IV	Amiaue ena man un sabre gran e corbat, e s’auie metut ena espatla un arc fabricat ar estil occidentau.
Ea-mil-e-ua-net-IV	E quan siguec plan près des files musulmanes, se lheuèc era visèra, e didec:
Ea-mil-e-ua-net-IV	Aqueth que sàpie se qui sò, que se tengue as conseqüéncies; e aqueth qu’ignore se qui sò, ja me coneisherà lèu lèu.
Ea-mil-e-ua-net-IV	Ò vosati toti!
Ea-mil-e-ua-net-IV	Mès encara non auie acabat de parlar quan apareishec ath sòn dauant eth prince Scharkan, montant un beròi shivau que valie mès de mil monèdes d’aur, e qu’era sua sera ère de brocat, brodada damb pèrles e peireries.
Ea-mil-e-ua-net-IV	Amiaue ena man ua espada india niquelada d’aur, qu’era sua huelha ère capabla de talhar er acèr e d’anivelar totes es causes.
Ea-mil-e-ua-net-IV	Amièc ath sòn shivau apròp deth d’Afridonis, e didec:
Ea-mil-e-ua-net-IV	Me cuelhs per un d’aguesti joenets, de pèth de damaisèla, qu’eth sòn lòc ei mèsalèu era jaça des prostitutes qu’eth camp de batalha?
Ea-mil-e-ua-net-IV	E hènt virar era espada, li fotec un terrible còp ath sòn adversari, que solet se podec sauvar hènt ua virada en redon ath sòn shivau.
Ea-mil-e-ua-net-IV	Dempús se lancèren er un contra er aute, en tot retirar-se a dues montanhes que tumèssen o a dus mars que s’abausonèssen.
Ea-mil-e-ua-net-IV	E s’aluenahuen e s’apressauen entà separar-se e tornar a apressar-se un aute còp.
Ea-mil-e-ua-net-IV	E non deishauen de foter-se còps e de parar-les.
Ea-mil-e-ua-net-IV	Tot aquerò ara vista des dues armades, que tanlèu cridauen era victòria entà Scharkan coma entath rei des rumís.
Ea-mil-e-ua-net-IV	E atau seguiren enquiara còga deth solei, sense cap resultat.
Ea-mil-e-ua-net-IV	Mès quan er astre anaue a desparéisher, eth rei Afridonis cridèc còp sec a Scharkan:
Ea-mil-e-ua-net-IV	Vaquí que te hèn a vier un shivau de refresc entà que lutes damb auantatge contra jo, que sauvi eth madeish!
Ea-mil-e-ua-net-IV	Aguest costum ei d’esclaus e non de guerrèrs!
Ea-mil-e-ua-net-IV	Per Crist!
Ea-mil-e-ua-net-IV	En enténer aguestes paraules, Scharkan, ar arràs dera sua ràbia, se virèc entà veir se quin shivau ère aqueth que parlaue eth cristian; e non ne vedec degun.
Ea-mil-e-ua-net-IV	Aquerò qu’ere ua estratagèma deth maudit cristian, que, en tot profitar-se’n d’aguest movement, que deishaue a Scharkan a posita sua, brandic era arsagaia e l’ac lancèc ena esquia.
Ea-mil-e-ua-net-IV	Alavetz Scharkan deishèc anar un sorriscle terrible, un solet sorriscle, e queiguec sus er arçon dera sera.
Ea-mil-e-ua-net-IV	E eth maudit Afridonis, en deishar-lo per mòrt, lancèc eth sòn crit de victòria, crit de traïson, e galaupèc entàs files des cristians.
Ea-mil-e-ua-net-IV	Mès quan es musulmans vederen quèir a Scharkan damb era cara contra er arçon dera sera, acodiren a ajudar-lo, e es prumèrs qu’arribèren entada eth sigueren…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e coma de costum, interrompec eth sòn relat.
Ea-mil-e-ua-net-IV	Era didec:
Ea-mil-e-ua-net-IV	Es prumèrs qu’arribèren entada eth sigueren eth visir Dandan e es emirs Rustem e Bahraman.
Ea-mil-e-ua-net-IV	Lo cuelheren en braça, e s’esdegueren a amiar-lo ena tenda deth sòn frair, qu’ère ar arràs deth dolor e dera indignacion, clamant resvenja.
Ea-mil-e-ua-net-IV	De seguit cridèren as mètges, e les fidèren a Scharkan.
Ea-mil-e-ua-net-IV	E toti es presents s’estarnèren en somics, e passèren era net ath costat deth lhet qu’ère estirat er eròi, que seguie estavanit.
Ea-mil-e-ua-net-IV	Peth maitin arribèc eth sant ascèta, entrèc a on ère eth herit, liegec sus eth sòn cap quauqui versets deth Coran e l’impausèc es mans.
Ea-mil-e-ua-net-IV	Alavetz Scharkan exalèc ua longa alendada e dauric es uelhs.
Ea-mil-e-ua-net-IV	Es sues prumères paraules sigueren balhar gràcies ath Clement, que li permetie víuer.
Ea-mil-e-ua-net-IV	Dempús se virèc entath sòn frair Daul’makan, e li didec: “Eth maudit m’a herit a traïson.
Ea-mil-e-ua-net-IV	Mès gràcies a Allà, era herida non ei mortu.
Ea-mil-e-ua-net-IV	E Daul’makan didec: “Qu’ei aciu, en tòn cabeç.” Alavetz Scharkan cuelhec es mans der ascèta e les punèc.
Ea-mil-e-ua-net-IV	Daul’makan, qu’auie gessut un moment, tornèc ena tenda, punèc ath sòn frair Scharkan e es mans deth sant, e didec: “Ò frair mèn!
Ea-mil-e-ua-net-IV	E Scharkan lo volec arturar, mès siguec en bades.
Ea-mil-e-ua-net-IV	Eth visir, es dus emirs e eth camarlenc s’aufriren a vier a aucir ath traïdor, mès ja Daul’makan auie sautat sus eth sòn shivau, e cridaue: “Peth potz de Zamzam!
Ea-mil-e-ua-net-IV	Jo solet me cau castigar ad aguest gosset!” E treiguec eth sòn shivau ath miei deth camp, e en veder-lo se l’aurie cuelhut peth madeish Antar ath miei dera luta, cavaucant en sòn shivau nere, mès rapid qu’eth vent e es relampits.
Ea-mil-e-ua-net-IV	Dera sua part, eth traïdor Afridonis auie lançat tanben eth sòn shivau entath camp.
Ea-mil-e-ua-net-IV	E es dus campeons tumèren, en tot cercar er un e er aute foter-se eth còp definitiu, donques qu’era luta non podie acabar aguest viatge que damb era mòrt.
Ea-mil-e-ua-net-IV	E era mòrt acabèc herint ath maudit traïdor, pr’amor que Daul’makan, qu’es sues fòrces s’auien multiplicat per çò deth desir de resvenja, dempús de quauqui atacs infructuosi, acabèc artenhent ar enemic, e d’un solet talh li henec era visèra, era pèth deth còth e era colomna vertebrau, e hec volar eth sòn cap luenh deth còs.
Ea-mil-e-ua-net-IV	En veder-lo es musulmans se precipitèren coma er arrai sus es files des cristians, e heren un mortalatge, pr’amor qu’enquia era queiguda dera net periren cinquanta mil rumís.
Ea-mil-e-ua-net-IV	Mès es descredents poderen tornar de nets entà Constantinopla, e barrèren es pòrtes, entà qu’es musulmans victoriosi non podessen entrar ena ciutat.
Ea-mil-e-ua-net-IV	E atau siguec com Allà autregèc era victòria as guerrèrs dera fe.
Ea-mil-e-ua-net-IV	Es musulmans tornèren alavetz enes sues tendes cargadi damb es despolhes des rumís, e es caps felicitèren a Daul’makan, que li balhèc es gràcies ath Plan Naut pera victòria.
Ea-mil-e-ua-net-IV	Dempús venguec eth rei ath cant deth lhet deth sòn frair, e l’anoncièc era bona naua.
Ea-mil-e-ua-net-IV	E Scharkan sentec qu’eth sòn còr se desbordaue d’alegria, e li didec ath sòn frair: “Te cau saber, ò frair!
Ea-mil-e-ua-net-IV	Mès era maudida vielha, en saber-se’n dera mòrt deth rei Afridonis e dera derrota dera sua armada, cambièc de color; era sua cara auriòla venguec a èster verda; e es plors l’estofauen.
Ea-mil-e-ua-net-IV	Ça que la, artenhèc tier-se, e hec veir qu’aqueres lèrmes èren costades pera alegria dera victòria des musulmans.
Ea-mil-e-ua-net-IV	E maquinèc era pejor des maquinacions entà usclar de dolor eth còr de Daul’makan.
Ea-mil-e-ua-net-IV	Aqueth dia l’apliquèc, coma de costum es pomades e engüents enes herides de Scharkan, les guaric damb eth màger suenh, e demanèc que gessessen toti, pr’amor de deishar-lo dormir tranquillament.
Ea-mil-e-ua-net-IV	Alavetz toti gesseren, e deishèren a Scharkan damb eth miserable ascèta.
Ea-mil-e-ua-net-IV	Quan Scharkan siguec totafèt esclipsat…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrèta coma tostemp, se carèc enquiar aute dia.
Ea-mil-e-ua-net-IV	Era didec:
Ea-mil-e-ua-net-IV	Quan Scharkan siguec totafèt esclipsat, era òrra vielha, que lo gaitaue coma un lop herotge, o coma ua vibòra des pejores, se metec de pès, s’esguitlèc traïdorament enquiath cabeç deth lhet, e treiguec d’entre era sua ròba un punhau enverinat damb podom, que sonque que s’auesse metut sus eth granit s’aurie honut.
Ea-mil-e-ua-net-IV	E lheuèc eth punhau era sua man calamitosa, e descargant-lo bruscament sus eth còth de Scharkan, li separèc eh cap deth tronc.
Ea-mil-e-ua-net-IV	E atau moric, pera fòrça dera fatalitat e pes maquinacions d’Eblis, encarnat en aquera maudida vielha, eth que siguec campeon des musulmans, er incomparable eròi Scharkan, hilh d’Omar Al-Neman.
Ea-mil-e-ua-net-IV	E satisfèta era sua resvenja, era vielha deishèc ath costat dera pòrta ua carta que didie:
Ea-mil-e-ua-net-IV	Sabetz-vo’n, ò toti vosati!
Ea-mil-e-ua-net-IV	E jo sò era qu’a costat era vòsta derrota e eth vòste extermini ena val deth monastèri.
Ea-mil-e-ua-net-IV	Jo sò era que damb era sua pròpria man a talhat eth cap ath vòste cap Scharkan.
Ea-mil-e-ua-net-IV	Pensatz ara vosati se vos conven estar-vos mès temps en nòste país e tornar en vòste.
Ea-mil-e-ua-net-IV	E en auer deishat aguesta carta, s’esguitlèc dehòra dera tenda e partic entà Constantinopla entà condar-les as cristian es sues malahètes.
Ea-mil-e-ua-net-IV	Dempús venguec ena glèisa, e se metec a pregar e a plorar pera mòrt deth rei Afridonis, e balhèc gràcies ath diable pera mòrt deth prince Scharkan.
Ea-mil-e-ua-net-IV	Mès vaquí qu’ara madeisha ora que se cometie er assassinat deth prince, eth visir Dandan, en non poder dormir e senter-se inquiet, coma se toti queiguessen sus eth, se decidic a lheuar-se deth lhet e gésser dera sua tenda.
Ea-mil-e-ua-net-IV	E mentre se passejaue, vedec ar ascèta que s’aluenhaue rapidament deth campament.
Ea-mil-e-ua-net-IV	E quan entrèc ena tenda, çò prumèr que vedec siguec ua gran bassa de sang en solèr, e dempús, en lhet, eth còs e eth cap de Scharkan assassinat.
Ea-mil-e-ua-net-IV	E deishèc anar un crit tan terrible, que desvelhèc a toti, e botèc de pès a tot eth campament, e a tota era armada, e taben ath rei Daul’makan, qu’acodic de seguit ena tenda.
Ea-mil-e-ua-net-IV	E en veir ath visir Dandan que ploraue ath costat deth còs sense vida deth sòn frair, exclamèc: “Ò Allà!
Ea-mil-e-ua-net-IV	E queiguec estavanit…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E queiguec estavanit.
Ea-mil-e-ua-net-IV	Alavetz acodiren eth visir e es emirs, e li heren aire damb es mantèls.
Ea-mil-e-ua-net-IV	E Daul’makan acabèc en tot remeter-se, e exclamèc: “Ò frair mèn Scharkan!
Ea-mil-e-ua-net-IV	Ò eth mès gran des eròis!
Ea-mil-e-ua-net-IV	Quin maudit dimòni t’a botat en aguest estat irremediable?” E se metec a plorar, e damb eth plorauen tanben eth visir, es emirs e eth gran camarlenc.
Ea-mil-e-ua-net-IV	Còp sec, eth visir Dandan vedec era carta, l’agarrèc, e la liegec ath rei dauant de toti es presents.
Ea-mil-e-ua-net-IV	E didec: “Ò rei!
Ea-mil-e-ua-net-IV	E alavetz eth rei, sense deishar de plorar, exclamèc: “Per Allà!
Ea-mil-e-ua-net-IV	Ara seguida dispausèc ues granes funeralhes en momòria deth sòn frair Scharkan.
Ea-mil-e-ua-net-IV	E era comitiva lo seguic plorant damb totes es lèrmes des sòns uelhs, e anèren a acogar-lo ath pè d’un ticolet, jos ua grana copòla de marme e d’aur.
Ea-mil-e-ua-net-IV	Dempús, pendent fòrça dies, seguic plorant, e autant plorèc, que venguec a èster era ombra deth madeish.
Ea-mil-e-ua-net-IV	E eth visir Dandan, tient eth sòn pròpri dolor, venguec a cercar-lo, e li didec: “Ò rei saja un baume entath tòn dolor e seca-te es lèrmes.
Ea-mil-e-ua-net-IV	Qu’ei que non sabes qu’eth tòn frair ei entre es mans deth Just Remunerador?
Ea-mil-e-ua-net-IV	E ath delà, de qué servís tot aguest dòu per çò qu’ei irreparable, e quan totes es causes son escrites entà que se passen en sòn temps?
Ea-mil-e-ua-net-IV	Lheua-te, ò rei!
Ea-mil-e-ua-net-IV	E mentre eth visir encoratjaue d’aguesta sòrta ath rei, arribèc un corrèu de Bagdad qu’amiaue ua carta de Nozhatú entath sòn frair Daul’makan.
Ea-mil-e-ua-net-IV	E aguesta carta didie concrètament çò que seguís:
Ea-mil-e-ua-net-IV	Era tua esposa, era joena esclaua que deishères prenhs, a amainadat damb santat a un hilh baron, tan luminós coma era lua en mes de Ramadan.
Ea-mil-e-ua-net-IV	Ara plan; es sabents e es astronòms prediden qu’aguest mainatge realizarà causes memorables, per çò des molti prodigis e meravilhes que s’an passat pendent eth sòn neishement.
Ea-mil-e-ua-net-IV	Plan per aquerò non è deishat de pregar e de hèr vòts en totes es mesquites per tu, peth mainatge e pera tua capitada sus es enemics.
Ea-mil-e-ua-net-IV	T’anóncii ath delà, que gaudim de complèta salut, mès que mès eth tòn amic, er encargat deth hammam, qu’ei ar arràs dera satisfaccion e dera patz, e desire arderosament, coma nosati, auer notícies tues.
Ea-mil-e-ua-net-IV	Aciu aguest an es ploges an estat abondoses, e es cuelhetes s’anóncien coma excellentes.
Ea-mil-e-ua-net-IV	Quan Daul’makan auec liejut era carta, alendèc amplament e didec: “Ara, ò visir!
Ea-mil-e-ua-net-IV	Atau, donc, mos cau pensar en celebrar dignament era fin d’aguest dòu, segontes es nòsti costums.” E eth visir didec: “Era idia qu’ei plan justa!” E manèc lheuar es tendes ath torn dera hòssa de Scharkan, e en eres se placèren es lectors deth Coran e es imans.
Ea-mil-e-ua-net-IV	S’immolèc un gran nombre de motons e de camelhs, e era sua carn se repartic entre es soldats.
Ea-mil-e-ua-net-IV	E passèren aquera net pregant e recitant eth Coran.
Ea-mil-e-ua-net-IV	Mès a londeman, Daul’makan auancèc entara hòssa de Scharkan, tapissada damb teles precioses de Pèrsia e de Cachemira, e dauant de tota era armada…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament enquiar aute dia.
Ea-mil-e-ua-net-IV	Era didec:
Ea-mil-e-ua-net-IV	Daul’makan auancèc entara hòssa deth prince Scharkan, tapissada damb teles precioses de Pèrsia e de Cachemira, e dauant de tota era armada vessèc abondoses lèrmes, e improvisèc aguestes estròfes en memòria deth defuntat:
Ea-mil-e-ua-net-IV	Ò Scharkan!
Ea-mil-e-ua-net-IV	Ò frair mèn!
Ea-mil-e-ua-net-IV	Darrèr deth taüt, ò Scharkan!
Ea-mil-e-ua-net-IV	E lançauen crits de dolor tan esquinçants coma eth crit de Muza en Jabal-Tor.
Ea-mil-e-ua-net-IV	E arribam toti ena tua hòssa, ua hòssa qu’encara ei mès prigonda en còr des tòns soldats qu’ena tèrra que repauses, ò frair mèn!
Ea-mil-e-ua-net-IV	Ai de jo, ò Scharkan!
Ea-mil-e-ua-net-IV	Com podia imaginar-me que t’auia de veir jos es susari en baiard, e a espatles des menaires?
Ea-mil-e-ua-net-IV	A on ès, astre de Scharkan?
Ea-mil-e-ua-net-IV	Er abisme infinit dera tua hòssa, ò jòia preciada!
Ea-mil-e-ua-net-IV	E enquia e tot eth susari que te capère, es plecs deth tòn susari, cuelheren vida ath tòn contacte e s’esteneren coma ales entà caperar-te!
Ea-mil-e-ua-net-IV	E recitades aguestes estròfes, s’estarnèc en somics eth rei, e damb eth tota era armada.
Ea-mil-e-ua-net-IV	Alavetz auancèc eth visir Dandan, se lancèc sus eth taüt, lo punèc, e damb votz estofada pes lèrmes, recitèc aguesti vèrsi:
Ea-mil-e-ua-net-IV	Que vies de cambiar saviament es causes peribles pes immortaus.
Ea-mil-e-ua-net-IV	Seguires er exemple des tòns ancessors ena mòrt.
Ea-mil-e-ua-net-IV	Qu’as entamenat eth vòl entas nautades, aquiu a on es ròses formen tapissi perhumadi jos es pès des hurís.
Ea-mil-e-ua-net-IV	Pro que te deleites aquiu damb totes es causes naues!
Ea-mil-e-ua-net-IV	Volgue eth Patron deth Tron illuminat reservar-te eth milhor lòc deth sòn paradís, e botar a posita des tòns pòts es gòis reservadi as justi dera tèrra!
Ea-mil-e-ua-net-IV	E atau siguec coma acabèc eth dòu per Scharkan.
Ea-mil-e-ua-net-IV	Mès Daul’makan seguie molt trist en veder-se separat deth sòn frair, e plan mès perque er assetjament de Constantinopla menaçaue de prolongar-se.
Ea-mil-e-ua-net-IV	E un dia se fidèc ath sòn visir, e li didec: “Qué poiria hèr, ò visir!
Ea-mil-e-ua-net-IV	Eth visir responec: “Ò rei!
Ea-mil-e-ua-net-IV	E era causa m’a d’èster plan aisida, donques que regnant eth tòn defuntat pair, eth rei Omar Al-Neman, l’esvagaua pendent es nets, en tot condar-li condes e recitar-li vèrsi des nòsti poètes e d’auti improvisadi per jo madeish.
Ea-mil-e-ua-net-IV	De sòrta qu’aguesta net, quan sigue adormit eth campament, te condarè, s’Allà ac vò, ua istòria que te meravilharà, e te harà trapar fòrça cuert eth temps der assetjament.
Ea-mil-e-ua-net-IV	En enténer aguestes paraules, eth rei Daul’makan sentec qu’eth sòn còr batanaue impacient, e non auec cap auta preocupacion qu’era arribada dera net entà poder enténer eth conde prometut, qu’eth solet titol lo hège estrementir de gust.
Ea-mil-e-ua-net-IV	Atau, donc, a apenes comencèc a escurir, manèc que s’aluguèssen totes es lums dera tenda, e que se hessen a vier granes plates cargades de causes de minjar e de béuer, e pevetèrs cargadi d’encens, ambre e aromes.
Ea-mil-e-ua-net-IV	E amassèc aquiu as emirs Bahraman, Rustem e Turkash e ath gran camarlenc, espós de Nozhatú.
Ea-mil-e-ua-net-IV	E dempús manèc cridar ath visir Dandan, e li didec: “Ò visir mèn!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrètament, ajornèc eth sòn relat entar aute dia.
Ea-mil-e-ua-net-IV	Era didec:
Ea-mil-e-ua-net-IV	Eth rei Daul’makan li didec, donc, ath visir Dandan: “Ò visir mèn!
Ea-mil-e-ua-net-IV	Te cau saber, ò rei afortunat!
Ea-mil-e-ua-net-IV	Aciu que l’auetz:
Ea-mil-e-ua-net-IV	E eth nòm d’aguesta ciutat ère era Ciutat Verda.
Ea-mil-e-ua-net-IV	Eth rei d’aguesta ciutat se cridaue Soleiman Schah.
Ea-mil-e-ua-net-IV	Ère dotat de granes qualitats de justícia, de generositat, de prudéncia e de sabença.
Ea-mil-e-ua-net-IV	Atau, donc, de toti es parçans acodien viatgèrs ena sua ciutat, pr’amor qu’era sua fama s’auie estenut fòrça e inspiraue confiança as caravanes e as mercadèrs.
Ea-mil-e-ua-net-IV	E eth rei Soleiman-Schah seguic governant d’aguesta sòrta, enrodat de prosperitats e dera afeccion de tot eth sòn pòble.
Ea-mil-e-ua-net-IV	Mès sonque li mancaue entara sua felicitat ua hemna que li dèsse hilhs, donques qu’ère fradin.
Ea-mil-e-ua-net-IV	E eth rei Soleiman-Schah auie un visir que se li retiraue fòrça, per çò dera sua liberalitat e pera bontat deth sòn còr.
Ea-mil-e-ua-net-IV	E un dia qu’era sua solitud se l’auie hèt mès pesada que de costum, manèc eth rei cridar ath sòn visir, e li didec: “Ò visir mèn!
Ea-mil-e-ua-net-IV	Donques que veigui ara qu’eth celibat non ei un estat naturau, mès que mès entàs reis qu’an de transméter un tron as sòns descendents.
Ea-mil-e-ua-net-IV	Ath delà, eth nòste benedit Profèta (sigue damb eth era pregària e era patz) a dit: “Cardinatz e multiplicatz es vòsti descendents, perque eth vòste numèro a de glorificar-me dauant de totes es races eth dia dera Ressureccion!
Ea-mil-e-ua-net-IV	Conselha-me, donc, ò visir mèn!
Ea-mil-e-ua-net-IV	Alavetz eth visir didec: “Vertadèrament, ò rei!
Ea-mil-e-ua-net-IV	Vau a sajar de satisfèr-te, sense gésser dera via prescrita.
Ea-mil-e-ua-net-IV	Te cau saber, donc, ò rei!
Ea-mil-e-ua-net-IV	E com poiries sauvar intacta era unitat de sang des sòns pròpris ancessors?
Ea-mil-e-ua-net-IV	Non sabes qu’eth hilh que neishe de tau uniuon serie un bastard plen de vicis, mentidèr, sanguinari e maudit per Allà, per çò des sues abominacions futures?
Ea-mil-e-ua-net-IV	Atau, donc, non demores deth tòn visir eth sevici de crompar-te ua esclaua, encara que siguesse era mès joena e beròia dera tèrra; pr’amor que non voi èster era origina de malastres, ne tier eth pes des pecats qu’eth sòn instigador serie aguest sirvent tòn.
Ea-mil-e-ua-net-IV	Alavetz eth rei Soleiman-Schah exclamèc: “Ò visir!
Ea-mil-e-ua-net-IV	E eth rei exclamèc: “Ya Allà!” E seguic eth visir: “Pr’amor que com poiria parlar-te dignament des sòns uelhs, des sues paupetes, dera sua cabeladura, deth sòn pòrt e dera sua cintura, tan fina que lèu non se ve?
Ea-mil-e-ua-net-IV	Com descriuer-te es sues anques e aquerò que les sostie e les arredonís?
Ea-mil-e-ua-net-IV	Per Allà!
Ea-mil-e-ua-net-IV	Arrés pòt apressar-se-li sense quedar-se quiet, dera madeisha manèra qu’arrés la pòt guardar sense morir-se!
Ea-mil-e-ua-net-IV	E d’era a dit eth poèta:
Ea-mil-e-ua-net-IV	Ò vèrge de vrente d’armonia!
Ea-mil-e-ua-net-IV	Era tua saliua ei mèu silvèstra!
Ea-mil-e-ua-net-IV	Banha en era era copa, adocis eth vin, e da-me-lo dempús!
Ea-mil-e-ua-net-IV	Ò hurí!
Ea-mil-e-ua-net-IV	Entenudi aguesti vèrsi, eth rei s’estrementic de gust, e cridèc deth hons dera sua gòrja: “Ya Allà!” Mès eth visir seguic: “E atau, ò rei!
Ea-mil-e-ua-net-IV	E l’encargaràs que tengue tota era sua persuasion en arténher qu’eth pair t’autrege ara joena.
Ea-mil-e-ua-net-IV	E te maridaràs damb era, entà seguir es paraules deth nòste Profèta benedit (siguen damb eth patz e era pregària!
Ea-mil-e-ua-net-IV	Que son uns corruptors!
Ea-mil-e-ua-net-IV	Arren de celibat en Islam!
Ea-mil-e-ua-net-IV	En enténer aguestes paraules, sentec eth rei Soleiman-Schah que se l’espandie eth còr, e li didec ath visir: “Quin òme saberà realizar milhor que tu aguesta mission tan delicada?
Ea-mil-e-ua-net-IV	Tu seràs eth que vage a apraiar aquerò, tu solet, qu’ès claufit de sabença e de cortesia.
Ea-mil-e-ua-net-IV	E s’esdeguèc a negociar çò qu’auie de negociar, e a abraçar ad aqueri qu’auie d’abraçar, e se metec a hèr toti es preparatius entara partida.
Ea-mil-e-ua-net-IV	Se hec a vier tota sòrta de presents que podessen satisfèr as reis: jòies peireria, tapissi de seda, teles precioses, perhums, esséncia de ròses complètament pura, e totes es causes leugères de pes, encara que pesades per çò que hège ath valor e ath prètz.
Ea-mil-e-ua-net-IV	Se hec a vier tanben dètz beròis shivaus des races mès pures d’Arabia; e armes molt riques ciselades d’aur, damb punhs incrustadi de rubís; e tanben armadures leugères d’acèr e vestimentes de malha daurades.
Ea-mil-e-ua-net-IV	Tot aquerò sense compdar uns grani calaishi cargadi de causes somptuoses e tanben de causes agradiues ath paladar, coma convèrves de ròses, aubricòts laminadi en huelhes, doci secs perhumats, galetes d’amètles aromades damb benjuí des isles calides, e mil lecaries capables de dispausar favorablament as joenes.
Ea-mil-e-ua-net-IV	Ordenèc cargar toti aguesti calaishi en muls e camelhs e se hec a vier cent mamalik, cent neri joeni e cent gojates, qu’en tornar formarien era acompanhada dera nòvia.
Ea-mil-e-ua-net-IV	E eth visir responec: “Escoti e aubedisqui!” E partic damb tota era sua caravana, e caminèc de dia e de nets, trauessant montanhes, vals, arrius e torrents, planhères desèrtes e planhères fertiles, enquia que se trapèc a ua jornada dera Ciutat Blanca.
Ea-mil-e-ua-net-IV	Alavetz s’arturèc a repausar ara vòra d’un arriuet, e envièc un corrèu entà qu’anoncièsse era sua arribada ath rei Zahr-Schah.
Ea-mil-e-ua-net-IV	Ara plan; en moment qu’eth corrèu arribèc enes pòrtes dera ciutat, e quan anaue a entrar en era, lo vedec eth rei Zahr-Schah, que ère en tot cuélher era fresca en un des sòns jardins, e lo manèc cridar e li preguntèc se qui ère.
Ea-mil-e-ua-net-IV	En saber-se’n d’aguesta naua, eth rei Zahr-Schah quedèc fòrça encantat, e ordenèc aufrir-li refresqui ath corrèu deth visir, e dèc as emirs era orde de gésser ar encontre deth gran enviat deth rei Soleiman-Schah, qu’era sua soberania ère respectada enquiàs païsi mès luenhants, e en madeish territòri dera Ciutat Blanca.
Ea-mil-e-ua-net-IV	E eth corrèu punèc era tèrra entre es mans deth rei, en tot dider-li: “Deman arribarà eth visir.
Ea-mil-e-ua-net-IV	E ara qu’Allà te seguisque autrejant es sòns favors, e age as tòns defuntats pairs ena sua gràcia e misericòrdia!” Aquerò per çò que hè ad aguesti.
Ea-mil-e-ua-net-IV	Mès per çò que hè ath visir deth rei Soleiman, s’estèc descansant ara vòra der arriu enquiara mieja net.
Ea-mil-e-ua-net-IV	Dempús se tornèc a méter en marcha, e quan gessec eth solei ja ère enes pòrtes dera ciutat.
Ea-mil-e-ua-net-IV	En aguest moment s’arturèc un instant entà satisfèr ua necessitat urgenta.
Ea-mil-e-ua-net-IV	E quan auec acabat, vedec vier ath sòn encontre ath gran visir deth rei Zahr-Schah damb es camarlencs e es grani deth règne, es emirs, e es notables.
Ea-mil-e-ua-net-IV	Alavetz s’esdeguèc a autrejar a cada un des sòns esclaus era gèrla que venguie d’utilizat entà hèr es ablucions, e tornèc a pujar de seguit en shivau.
Ea-mil-e-ua-net-IV	E en auer-se dirigit es uns e as auti es salutacions acostumades, entrèren ena Ciutat Blanca.
Ea-mil-e-ua-net-IV	En arribar dauant deth palai deth rei, baishèc eth visir, e guidat peth gran camarlenc penetrèc en salon deth tron.
Ea-mil-e-ua-net-IV	En aguest salon vedec un naut tron blanc de marme transparent, incrustat de pèrles e peireria, e sostengut per quate pès plan elevats, formadi cada un per un ulhal sancer d’elefant.
Ea-mil-e-ua-net-IV	Dessús deth tron i auie un ample coishin de satin verd, brodat damb parpalhetes daurades e ornat damb franges e bòrles d’aur.
Ea-mil-e-ua-net-IV	E ath dessús d’aguest tron i auie un cubricèl, que ludie damb es sues inscrustacion d’aur, pèires precioses e evòri.
Ea-mil-e-ua-net-IV	E en aguest tron ère seigut eth rei Zahr-Schah…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrèta segontes eth sòn costum, se carèc.
Ea-mil-e-ua-net-IV	Era didec:
Ea-mil-e-ua-net-IV	E sus eth tau tron ere seigut eth rei Zahr-Schah, enrodat des principaus personatges deth règne e des gardes que, immobils, demorauen es sues ordes.
Ea-mil-e-ua-net-IV	Eth visir sentec alavetz qu’era inspiracion illuminaue et sòn esperit e qu’era eloqüéncia li desligaue era lengua en paraules saboroses.
Ea-mil-e-ua-net-IV	E damb un graciós gèst, se virèc entath rei e improvisèc aguestes estròfes en aunor sòn:
Ea-mil-e-ua-net-IV	En veder-te, m’a abandonat eth mèn còr entà volar entà tu, e enquia e tot eth saunei se n’a anat des mèns uelhs, en tot deishar-me autrejat as mies tortures.
Ea-mil-e-ua-net-IV	Ò còr mèn, donques que ja ès damb eth, queda-te a on ès!
Ea-mil-e-ua-net-IV	T’abandoni en eth encara que sigues çò que mès estimi e çò que mès è de besonh!
Ea-mil-e-ua-net-IV	Cap repaus mès agradiu as mies aurelhes qu’era votz d’aqueri que saben cantar es laudances de Zahr-Schah, rei des còrs!
Ea-mil-e-ua-net-IV	E dempús d’auer-lo guardat, encara que sigue un solet còp, damb aquerò seria ric entà tostemp.
Ea-mil-e-ua-net-IV	Ò toti vosati qu’enrodatz ad aguest rei tan magnific!
Ea-mil-e-ua-net-IV	Sabetz-vo’n de qué se quauqu’un didesse que coneishie un rei superior a Zahr-Schah, mentirie e non serie un vertadèr credent.
Ea-mil-e-ua-net-IV	Quan acabèc de recitar aguest poèma, eth visir se carèc, sense díder arren mès.
Ea-mil-e-ua-net-IV	Dempús ordenèc parar era taula en aunor deth visir, e toti se seigueren a minjar e a béuer enquia assadorar-se.
Ea-mil-e-ua-net-IV	Alavetz eth rei volec quedar-se solet damb eth visir, e toti gesseren, exceptat des principaus camarlencs e eth gran visir deth règne.
Ea-mil-e-ua-net-IV	E eth visir deth rei Soleiman se botèc de pès, s’inclinèc ceremoniosament, e didec: “Ò gran rei, plen de munificéncia!
Ea-mil-e-ua-net-IV	Vengui entà tu per çò d’un ahèr qu’eth sòn resultat entà toti nosati serà plen de benediccions, de fruts erosi e de prosperitat!
Ea-mil-e-ua-net-IV	Er objècte dera mia mission ei demanar-te en maridatge ara tua hilha, plia d’estimacion e de gràcia, de noblesa e de modestia, entath mèn senhor e corona sus eth mèn cap, eth rei Soleiman- Schah, sultan gloriós dera Ciutat Verda e des montanhes d’Ispahan.
Ea-mil-e-ua-net-IV	E entad aguesta finalitat, vengui entà tu amiant rics presents e causes somptuoses, pr’amor de demostrar-te era afogadura qu’eth mèn senhor desire poder cridar-te soèr.
Ea-mil-e-ua-net-IV	Quan eth rei Zahr-Schah entenec aguest discors deth visir, se lheuèc e s’inclinèc enquiath solèr.
Ea-mil-e-ua-net-IV	E es camarlencs e es emirs arribèren enquiath limit der estonament en veir ath rei manifestar tant de respècte entà un simple visir.
Ea-mil-e-ua-net-IV	Mès eth rei seguic de pès dauant deth visir, e li didec: “Ò visir, dotat de tacte, de sabença, d’eloqüéncia e de granesa!
Ea-mil-e-ua-net-IV	Me considèri coma un simple subdit deth rei Soleiman-Schah, e me semble eth màger aunor poder-me compdar entre es membres dera sua familha!
Ea-mil-e-ua-net-IV	De sòrta qu’era mia hilha ja non ei a compdar d’ara, qu’ua esclaua entre es sues esclaues, e des d’aguest madeish instant ei era sua causa e era sua proprietat!
Ea-mil-e-ua-net-IV	E de seguit manèc cridar as kadís e as testimònis, que redigiren eth contracte de maridatge dera hilha deth rei Zahr-Schah e eth rei Soleiman-Schah.
Ea-mil-e-ua-net-IV	E eth rei, plan erós, se hec a vier eth contracte enes pòts, e recebec es felicitacions e es vòts des kadís e des testimònis, en tot aumplir a toti de favors.
Ea-mil-e-ua-net-IV	Hec granes hèstes entà aunorar ath visir, e grani divertiments publics entà espandir eth còr e era vista de toti es abitants.
Ea-mil-e-ua-net-IV	E repartic viures e presents, madeish as praubi qu’as rics.
Ea-mil-e-ua-net-IV	Dempús dispausèc es preparatius entara marcha, e alistèc es esclaues dera sua hilha: grègues, turques, neres e blanques.
Ea-mil-e-ua-net-IV	E manèc bastir entada era un gran palanquin d’aur massís damb incrustacions de pèrles e peireria, e ordenèc plaçar-lo en lomb de dètz muls ben alinhadi.
Ea-mil-e-ua-net-IV	Dempús se metec en marcha tota era comitiva.
Ea-mil-e-ua-net-IV	Eth palanquin semblaue, ena claror deth maitin, un gran palai entre es palais des gènis, e era joena, caperada damb es sòns vels, semblaue ua hurí entre es mès beròis hurís deth Paradís.
Ea-mil-e-ua-net-IV	E eth rei Zahr-Schah acompanhèc ara comitiva pendent tres dies.
Ea-mil-e-ua-net-IV	Dempús se didec adiu dera sua hilha, deth visir e des que l’acompanhauen, e tornèc entara sua ciutat ar arràs dera alegria, plen de confiança en futur.
Ea-mil-e-ua-net-IV	Per çò que hè ath visir e ara comitiva…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrètament, ajornèc eth sòn relat entar aute dia.
Ea-mil-e-ua-net-IV	Era didec:
Ea-mil-e-ua-net-IV	Per çò que hè ath visir e ara comitiva, viatgèren sense cap trebuc, e arribadi a tres jornades dera Ciutat Verda, envièren un corrèu entà que les anoncièsse ath rei Soleiman- Schah.
Ea-mil-e-ua-net-IV	Quan eth rei se’n sabec dera arribada dera sua esposa, s’estrementic de plaser, e li balhèc un beròi vestit d’aunor ath corrèu anonciaire.
Ea-mil-e-ua-net-IV	E envièc ara sua armada ar encontre dera reina damb es estandards desplegadi, e es pregonèrs publics convidèren a tota era ciutat a formar part dera comitiva, de sòrta que non quedèsse en casa ua soleta hemna, ne ua soleta damaisèla, ne tansevolh ua soleta anciana, encara que siguesse caduca o impossibilitada pera edat.
Ea-mil-e-ua-net-IV	E arrés deishèc de gésser ar encontre dera nòvia.
Ea-mil-e-ua-net-IV	E quan tota era gent arribèc ar entorn deth palanquin, s’acordèc qu’era entrada ena ciutat se hesse pendent era net damb grana solemnitat.
Ea-mil-e-ua-net-IV	Atau, donc, quan arribèc era net, es notables dera ciutat ordenèren illuminar peth sòn compde toti es carrèrs e tot eth camin qu’amiaue entath palai deth rei.
Ea-mil-e-ua-net-IV	E se botèren en dues hilères ath long deth camin, e es soldats ocupèren era rota, formadi a dreta e quèrra, e en tot eth trajècte luderen en aire blos es illuminacions, es tambors heren sonar es sues rampelades mès prigondes, es trompetres toquèren en votz nauta, e es bandères ondegèren per dessús des caps, es perhums usclèren enes pebetèrs per carrèrs e places, e es cavalièrs joguèren damb lances e arsagaies.
Ea-mil-e-ua-net-IV	E peth miei de toti, precedit de neri e mamalik e seguida pes sues esclaues, passèc era nauèth maridada, damb eth magnific vestit que l’auie autrejat eth sòn pair, e atau arribèc en palai deth sòn espós eth rei Soleiman.
Ea-mil-e-ua-net-IV	Alavetz es esclaues desliguèren es muls, e entre crits d’alegria que deishaue anar eth pòble e era armada, cuelheren enes espatles eth palanquin e lo transportèren enquiara pòrta reservada.
Ea-mil-e-ua-net-IV	De seguit es damaisèles e es sirvents ocupèren eth lòc des esclaues, e heren entrar ara nòvia en sòn apartament.
Ea-mil-e-ua-net-IV	E de seguit s’illuminèc er apartament damb era claror des sòns uelhs, e s’esblancossiren es lums duant dera beresa deth sòn ròstre.
Ea-mil-e-ua-net-IV	E ath miei de totes aqueres hemnes, semblaue era lua entre es esteles o era pèrla solitària ath miei deth colhar.
Ea-mil-e-ua-net-IV	E eth rei Soleiman, trauessant era dobla hilèra formada per aguestes esteles viues, entrèc ena cramba e arribèc en lhèt d’evòri a on ère estirada era joena, tota ornada e perhumada.
Ea-mil-e-ua-net-IV	E Allà ahisquèc alavetz ua grana passion en còr deth rei e li dèc er amor d’aquera vèrge.
Ea-mil-e-ua-net-IV	E eth rei l’auec, e se deleitèc ena felicitat, desbrembant en aqueth lhet, entre cueishes e braci, totes es penes dera sua impaciéncia e dera sua ansia d’amor.
Ea-mil-e-ua-net-IV	Eth rei s’estèc pendent tot un mes en apartament dera sua esposa, sense deishar-la un solet moment, per çò d’intima e adequada damb eth sòn temperament qu’ère aquera union.
Ea-mil-e-ua-net-IV	E la deishèc prenhs era prumèra net.
Ea-mil-e-ua-net-IV	E dempus d’aquerò venguec a sèir-se en tron dera sua justícia, e se tenguec as ahèrs deth règne entath ben des sòns subdits, e arribada era net, non deishaue de visitar era cramba dera sua esposa, e atau enquiath nauau mes.
Ea-mil-e-ua-net-IV	E era darrèra net d’aguest nauau mes sentec era reina es dolors de jasilha, se seiguec ena cagira des parturientes, e en hèr dia, Allà li facilitèc era jasilha, e era reina amainadèc un baron mercat damb eth senhau dera sòrt e dera fortuna.
Ea-mil-e-ua-net-IV	Quan se’n sabec eth rei deth neishement, s’espandic eth sòn pièch enquiath limit dera dilatacion, e s’alegrèc damb ua grana alegria, e li hec presents de grana riquesa ar anonciaire.
Ea-mil-e-ua-net-IV	Dempús corrèc entath lhet dera sua esposa, e cuelhent en braça ath mainatge lo punèc entre es dus uelhs, se meravilhèc dera sua beresa e vedec guaire perfèctament l’estauen aguesti vèrsi deth poèta:
Ea-mil-e-ua-net-IV	Des de que neishec, l’autregèc Allà era glòria e eth limit des nautades, e lo hec lheuar- se coma un astre nau!
Ea-mil-e-ua-net-IV	Ò hilhuquères de hèts esplendidi e delicadi, non l’acostumetz ara corba dera vòsta cintura!
Ea-mil-e-ua-net-IV	Pr’amor qu’era sua soleta cavaladura serà eth lomb fèrm des leons e des shivaus encabradi!
Ea-mil-e-ua-net-IV	Ò hilhuquères de lèit plan doça e plan blanca, esdegatz-vos a despopar-lo!
Ea-mil-e-ua-net-IV	Perque era sang des sòns enemics serà entada eth era beuenda mès deliciosa!
Ea-mil-e-ua-net-IV	Alavetz es sirventes e es hilhuquères suenhèren ath nauèth neishut, e es comaires li braquèren eth cordon, e l’alonguèren es uelhs damb khol nere.
Ea-mil-e-ua-net-IV	E coma qu’auie neishut d’un hilh de reis e d’ua reina hilha de reines, e ère tan beròi e tan magnific, lo cridèren Diadèma.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Lo cridèren Diadèma.
Ea-mil-e-ua-net-IV	E s’elevèc entre punets e en sen des mès beròies.
Ea-mil-e-ua-net-IV	E se passèren es dies, e se passèren es ans, e eth mainatge arribèc as sèt ans d’edat.
Ea-mil-e-ua-net-IV	Alavetz eth sòn pair, eth rei Soleiman-Schah, ordenèc cridar as mèstres mès sabents e les manèc que l’ensenhessen era caligrafia, es bères letres e er art de comportar-se, atau coma es normes dera sintaxi e dera jurisprudéncia.
Ea-mil-e-ua-net-IV	E a liéger eth Libre Sublim.
Ea-mil-e-ua-net-IV	E aqueri mèstres dera sciéncia s’estèren damb eth mainatge enquia qu’arribèc as catorze ans.
Ea-mil-e-ua-net-IV	Alavetz, coma que ja auie aprenut tot çò qu’eth sòn pair volie qu’apresesse, siguec considerat digne d’un vestit d’aunor.
Ea-mil-e-ua-net-IV	E eth rei lo treiguec des mans des sabents e lo fidèc a un mèstre d’equitacion, que l’ensenhèc a montar a shivau, e a lutar damb era lança e era arsagaia, e a caçar eth dam damb er esparvèr.
Ea-mil-e-ua-net-IV	E eth prince Diadèma arribèc a èster en pòc de temps eth cavalièr milhor, e ère tan perfèctament beròi, que quan gessie a pè o a shivau hège condemnar-se a guairi lo guardauen.
Ea-mil-e-ua-net-IV	Quan complic es quinze ans èren taus es sòns encantaments, qu’es poètes li dediquèren es òdes mès apassionades, e es mès casti e mès purs pòts senteren qu’eth còr se les des.hège e eth hitge se les destroçaue per çò der encantament magic que i auie en eth.
Ea-mil-e-ua-net-IV	E vaquí un des poèmes qu’un poèta enamorat auie compausat per amor as sòns uelhs:
Ea-mil-e-ua-net-IV	Punar-lo ei embriagar-se damb eth musc qu’ei perhumada tota era sua pèth!
Ea-mil-e-ua-net-IV	Abraçar- lo ei sénter doblegar-se eth còs, coma se doblegue ua rama banhada de brisa e d’arrosada!
Ea-mil-e-ua-net-IV	Punar-lo ei embriagar-se sense tastar cap vin!
Ea-mil-e-ua-net-IV	Pro que m’en sai, donques qu’en jo fermente cada net eth vin muscat dera sua saliua!
Ea-mil-e-ua-net-IV	Era madeisha Beresa, en desvelhar-se peth maitin, se guarde en miralh e s’arreconeish vassala sua!
Ea-mil-e-ua-net-IV	Ò holia mia!
Ea-mil-e-ua-net-IV	Com poiràn es còrs desliurar-se dera sua beresa?
Ea-mil-e-ua-net-IV	Per Allà!
Ea-mil-e-ua-net-IV	S’artenhi víuer d’aguesta sòrta viuerè damb eth sòn usclament en mèn còr!
Ea-mil-e-ua-net-IV	Mès s’arribèssa a morir peth sòn amor, serà era mia darrèra felicitat!
Ea-mil-e-ua-net-IV	E tot aquerò quan solet auie quinze ans d’edat!
Ea-mil-e-ua-net-IV	Mès quan arribèc as dètz-e-ueit, que ja siguec ua auta causa!
Ea-mil-e-ua-net-IV	Alavetz ua borra jovenila velosèc eth gran rosat des sues caròles; er ambre nere botèc ua piga ena blancor dera sua barbeta, e perturbèc toti es sens, e panèc toti es uelhs, coma ditz eth poèta:
Ea-mil-e-ua-net-IV	Era sua guardada!
Ea-mil-e-ua-net-IV	Apressar-se ath huec sense usclar-se non ei causa tant estonanta coma era sua guardada!
Ea-mil-e-ua-net-IV	Com ei que sò encara viu, ò encantador!
Ea-mil-e-ua-net-IV	Es sues caròles!
Ea-mil-e-ua-net-IV	S’es sues transparentes caròles son velosades, non ei de borra coma totes es autes, senon de seda esquista e daurada!
Ea-mil-e-ua-net-IV	Era sua boca!
Ea-mil-e-ua-net-IV	Que i a quauqui uns que vien a demanar-me ingenuament a on ei er elixir dera vida, e per quina tèrra cor er elixir de vida e era sua hònt!
Ea-mil-e-ua-net-IV	E jo les digui: coneishi er elixir dera vida e era sua hònt!
Ea-mil-e-ua-net-IV	Qu’ei era boca d’un joen elegant e doç, un dam joen damb eth còth trende e inclinat, un adolescent de cintura flexibla.
Ea-mil-e-ua-net-IV	Qu’ei eth pòt umid deth mèn amic, prim e viu, joen de doci pòts d’un ròi escur!
Ea-mil-e-ua-net-IV	Mès tot aquerò quan auie dètz-e-ueit ans, pr’amor que quan arribèc ena edat d’òme, eth prince Diadèma venguec a èster tant admirablament beròi, que siguec un exemple mentat en toti es païsi musulmans, ath long e ar ample.
Ea-mil-e-ua-net-IV	E atau, eth nombre des sòns amics e des sòns intims siguec plan considerable.
Ea-mil-e-ua-net-IV	E guairi l’enrodauen volien veder-lo regnar en país dera madeisha manèra que regnaue enes còrs.
Ea-mil-e-ua-net-IV	En aguesta epòca, eth prince Diadèma s’apassionèc pera caça e pes expedicions enes bòsqui e enes seuves, a maugrat deth temor qu’es sues constants abséncies inspirauen ath sòn pair e ara sua mair.
Ea-mil-e-ua-net-IV	E un dia ordenèc as sons esclaus que premanissen viures entà dètz dies, e partic damb eri entà ua caça a pè e damb lebrèrs.
Ea-mil-e-ua-net-IV	E caminèren pendent quate dies, enquia qu’arribèren ara fin en un parçan abondiu en caça, caperat de bòsqui abitadi per tota sòrta d’animaus sauvatges e negada per ua multitud de hònts e d’arriuets.
Ea-mil-e-ua-net-IV	E eth prince Diadèma dèc eth senhau entà començar era caça.
Ea-mil-e-ua-net-IV	S’estenec er ample hilat de còrda ar entorn d’un gran espaci, e es esquivadors auancèren dera circonferéncia enquiath centre, en tot hèr-se a vier a toti es animaus alhocardidi, empossant-les d’aguesta sòrta entath centre.
Ea-mil-e-ua-net-IV	E entà acaçar as animaus dificils de esquivar, se deishèren anar pantères, gossets e falcons.
Ea-mil-e-ua-net-IV	E era caça damb lebrèrs artenhèc un gran nombre de gasèles, e tota sòrta de caça.
Ea-mil-e-ua-net-IV	E siguec un gran hestau entàs pantères de caça, gossets e falcons.
Ea-mil-e-ua-net-IV	Un còp acabada era caça, eth prince Diadèma se seiguec ath costat d’un arriu entà repausar un shinhau.
Ea-mil-e-ua-net-IV	Dempús repartic era caça entre es sòns amics, en tot reservar-li era milhor part entath sòn pair eth rei Soleiman.
Ea-mil-e-ua-net-IV	E ara seguida s’ajacèc en aqueth lòc enquiath maitin.
Ea-mil-e-ua-net-IV	En desvelhar-se, vederen qu’auie acampat aquiu ua grana caravana arribada de nets, e vederen gésser des sues tendes e baishar entar arriu entà her es sues ablucions a un gran nombre de gent, esclaus neri e mercadèrs.
Ea-mil-e-ua-net-IV	Alavetz eth prince Diadèma envièc a un des sòns òmes entà que se’n sabesse de qui èren e deth sòn país e condicion.
Ea-mil-e-ua-net-IV	E eth corrèu tornèc, e li transmetec ath prince Diadèma çò que l’auie dit aquera gent: “Qu’èm mercadèrs qu’auem acampat aciu, atiradi pera verdor d’aguest bòsc e per aguesti arriuets deliciosi.
Ea-mil-e-ua-net-IV	Sabem que non mos cau crànher arren, donques qu’èm enes tèrres segures deth rei Soleiman, qu’era sua sabença de govèrn ei coneishuda en toti es parçans e traquillize a toti es viatgèrs.
Ea-mil-e-ua-net-IV	E eth prince Diadèma exclamèc: “Per Allà!
Ea-mil-e-ua-net-IV	S’aguesti mercadèrs me hèn a vier causes beròies, per qué non anem a cercar-les?
Ea-mil-e-ua-net-IV	Atau passaram alègrament eth maitin.” E eth prince, seguit des sòns amics es caçaires, se filèc entàs tendes dera caravana.
Ea-mil-e-ua-net-IV	Quan es mercadèrs vederen arribar ath prince e endonvièren se qui ère, acodiren ath sòn encontre, lo convidèren a entrar enes sues tendes, e li lheuèren en aunor sòn ua magnifica tenda de satin ròi, damb figures multicolores, representant flors e audèths, tapissada de sedes dera India e brocats de Cachemira.
Ea-mil-e-ua-net-IV	E placèren un preciós coishin sus un meravilhós tapís de seda, qu’ère enriquit damb diuèrses files d’esmeraldes.
Ea-mil-e-ua-net-IV	E eth prince se seiguec en aguest tapís, s’apuèc en coishin, e les demanèc as comerciants que li mostrèssen es sues mercaderies.
Ea-mil-e-ua-net-IV	E en auer-li mostrat es comerciants totes es sues mercaderies, alistèc era que mès l’agradaue, e a maugrat de qué se resistien, les obliguèc a acceptar eth sòn prètz, en tot pagar-les damb generositat.
Ea-mil-e-ua-net-IV	Dempús ordenèc as esclaus que recuelhessen es crompes, e ère ja a mand de montar entà seguir era caça, quan de ressabuda vedec ath sòn dauant, entre es mercadèrs, a un joen…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e damb era sua acostumada discrecion, ajornèc et relat entath dia a vier.
Ea-mil-e-ua-net-IV	Era didec:
Ea-mil-e-ua-net-IV	Quan de pic, eth prince Diadèma vedec ath sòn dauant, entre es mercadèrs, a un joen d’ua estonanta beresa, d’un intens pallitge, vestit damb ua magnifica ròba e de bona portadura.
Ea-mil-e-ua-net-IV	Aqueth ròstre tan palle e tan beròi, parlaue d’ua grana tristesa, era abséncia d’un pair, d’ua mair o d’un amic molt estimat.
Ea-mil-e-ua-net-IV	E eth prince Diadèma non se’n volec anar sense saber se qui ère aqueth beròi joen qu’entada eth se sentie atirat.
Ea-mil-e-ua-net-IV	E s’apressèc ada eth, li desirèc era patz, e li preguntèc se qui ère e perqué ère trist.
Ea-mil-e-ua-net-IV	E eth beròi joen, en enténer aguestes paraules, solet podec díder: “Que sò Aziz!” E s’estarnèc en somics de tau sòrta, que queiguec estavanit.
Ea-mil-e-ua-net-IV	Quan se remetec, eth prince Diadèma li didec: “Ò Aziz!
Ea-mil-e-ua-net-IV	Ditz-me, donc, eth motiu des tues penes.” Mès eth joen Aziz, coma tota responsa, apuèc es codes en solèr, e cantèc aguesti vèrsi:
Ea-mil-e-ua-net-IV	Evitatz era guardada magica des sòns uelhs, donques qu’arrés s’escape dera sua orbita!
Ea-mil-e-ua-net-IV	Es uelhs neri son terribles quan guarden languidament perque trauèssen es còrs coma les trauèsse er acèr des espades mès ahilades!
Ea-mil-e-ua-net-IV	E sustot, non escotetz era doçor dera sua votz, pr’amor que coma se siguesse un vin hèt de huec, l’eternizarie de doçor!
Ea-mil-e-ua-net-IV	Be n’ei de nòbla era distància entre eth sòn cauilhar sarrat peth braçalet d’aur e es sòns uelhs cercadi de khol nere!
Ea-mil-e-ua-net-IV	A on ei er aròma delicat des sòns vestits perhumats, deth sòn alend que flaire a esséncia de ròses?
Ea-mil-e-ua-net-IV	Quan eth prince Diadèma entenec aguesta cançon, non volec persutar mès, de moment, e didec: “Ò Aziz!
Ea-mil-e-ua-net-IV	Mès eth beròi Diadèma li didec ath beròi Aziz: “Per Allà!
Ea-mil-e-ua-net-IV	Totun aquerò voi que me les mòstres.” E obliguèc ath joen Aziz a sèir-se en tapís de seda, ath sòn costat, e a presentar-li, pèça per pèça, totes es mercaderies.
Ea-mil-e-ua-net-IV	E eth prince Diadèma, sense examinar es beròies teles, les crompèc totes, e li didec: “Ara, ò Aziz, se me condèsses eth motiu des tues penes…
Ea-mil-e-ua-net-IV	Te veigui damb es uelhs plei de lèrmes e damb era anma plia d’afliccion.
Ea-mil-e-ua-net-IV	Ara plan; se bèth un te perseguís saberè castigar as tòns opressors; e s’as bèth deute, pagarè de tot còr es tòns deutes.
Ea-mil-e-ua-net-IV	Mès eth joen Aziz, en enténer aguestes paraules, se sentec de nauèth estofat pes somics, e non podec hèr mès que cantar aguestes estròfes:
Ea-mil-e-ua-net-IV	Era elegància dera tua cintura dreta sus es tues anques ondulantes!
Ea-mil-e-ua-net-IV	Eth vin des tòns pòts e era mèu dera tua boca!
Ea-mil-e-ua-net-IV	Era corba des tòns pièchs e era èrba que les florís!
Ea-mil-e-ua-net-IV	Demorar-te qu’ei mès doç entath mèn còr que çò que n’ei entath condemnat era esperança der indult!
Ea-mil-e-ua-net-IV	Ò net!
Ea-mil-e-ua-net-IV	E eth prince Diadèma, dempús d’aguesta cançon, volec distrèir ath joen e se metec a examinar ua a ua es beròies teles e es sederies.
Ea-mil-e-ua-net-IV	Mès de ressabuda queiguec d’entre es teles un tròç de seda brocada, qu’eth joen Aziz s’esdeguèc a recuélher e la pleguèc tremolant, en tot botar-se-lo jos eth sòn jolh.
Ea-mil-e-ua-net-IV	E exclamèc:
Ea-mil-e-ua-net-IV	Ò Aziza, era mia estimada!
Ea-mil-e-ua-net-IV	Mès aisides que tu son d’arténher es esteles des Pleyades!
Ea-mil-e-ua-net-IV	A on anarè sense tu?
Ea-mil-e-ua-net-IV	Com è de suportar era tua abséncia, que m’aclape, quan a penes posqui damb eth pes deth mèn vestit?
Ea-mil-e-ua-net-IV	E eth prince, en veir aqueth movement deth beròi Aziz e en enténer es sòns darrèrs vèrsi, se quedèc plan estonat, arribant ath limit dera expectacion.
Ea-mil-e-ua-net-IV	E exclamèc…
Ea-mil-e-ua-net-IV	En aguest moment dera sua narracion, Schahrazada, era hilha deth visir, vedec apressar- se eth maitin, e discrètament non volec abusar deth permís autrejat.
Ea-mil-e-ua-net-IV	Alavetz era sua fraia, era joena Doniazada, qu’auie seguit d’aurelha tota aquera istòria tient er alend, exclamèc des deth lòc qu’ère clinada: “Ò fraia mia!
Ea-mil-e-ua-net-IV	E Schahrazada arric, e li didec: “Òc, fraia mia!
Ea-mil-e-ua-net-IV	E eth rei Schahriar didec entada eth: “Per Allà!
Ea-mil-e-ua-net-IV	Dempús cuelhec a Schahrazada en braça.
Ea-mil-e-ua-net-IV	E passèren era rèsta dera net entrelaçadi enquiath dia.
Ea-mil-e-ua-net-IV	Dempús d’aquerò, partic eth rei Schahriar entara sala de justícia; e era sala s’aumplic dera multitud des emirs, visirs, camarlencs, gardes e sirvents de palai.
Ea-mil-e-ua-net-IV	E eth gran visir arribèc tanben, amiant dejós deth braç eth susari entara sua hilha Schahrazada, que ja se pensaue qu’ère mòrta.
Ea-mil-e-ua-net-IV	Mès eth rei arren li didec sus aquerò, e seguic jutjant, autrejant emplecs, destituint, governant e despachant es ahèrs pendents, e atau enquiath finau deth dia.
Ea-mil-e-ua-net-IV	Dempús se lheuèc eth divan, e eth rei entrèc en palai.
Ea-mil-e-ua-net-IV	Mès quan arribèc era net, eth rei Schahriar venguec a cercar a Schahrazada, e non deishèc de hèr damb era, era sua causa acostumada.
Ea-mil-e-ua-net-IV	E quan s’acabèc era causa, era joena Doniazada se lheuèc deth tapís, e li didec a Schahrazada:
Ea-mil-e-ua-net-IV	E Schahrazada, hènt un arridolet ara sua fraia Doniazada, li didec: “La condarè de tot còr e coma omenatge degut!
Ea-mil-e-ua-net-IV	E Schahrazada didec:
Ea-mil-e-ua-net-IV	Me n’è abut, ò rei afortunat!
Ea-mil-e-ua-net-IV	E Aziz responec: “Ò senhor!
Ea-mil-e-ua-net-IV	Qué harè ara?” E alendèc prigondament.
Ea-mil-e-ua-net-IV	Mès autant persutèc eth prince Diadèma, e tan amables èren es sues paraules, qu’eth joen Aziz acabèc dident:
Ea-mil-e-ua-net-IV	Pr’amor qu’es encantaments d’aqueres qu’autregeren aguestes dues teles jamès s’esfaçaràn des mèns uelhs.
Ea-mil-e-ua-net-IV	Era que me balhèc era prumèra tela se cride Aziza.
Ea-mil-e-ua-net-IV	Per çò dera auta, eth sòn nòm ei molt amargant de prononciar en aguest moment!
Ea-mil-e-ua-net-IV	Pr’amor que siguec era damb era sua pròpria man era que me hec çò que sò.
Ea-mil-e-ua-net-IV	Mès coma que ja è començat a parlar-te d’aguestes causes, te vau a condar es detalhs.
Ea-mil-e-ua-net-IV	Dempús eth joen Aziz treiguec eth doble tròç de tela qu’auie amagat jos eth jolh, e lo despleguèc sus eth tapís qu’èren seigudi.
Ea-mil-e-ua-net-IV	E eth prince Diadèma vedec qu’es dus tròci èren desparièrs: en un i auie brodat, damb hius d’aur ròi e hius de seda de toti es colors, ua gasèla; e en aute tròç i auie tanben ua gasèla, mès brodada damb hiu de plata, e amiaue ath còth un colhar d’aur ròi, que d’eth penjauen tres pèires de crisolit orientau.
Ea-mil-e-ua-net-IV	En veir aguestes gasèles, tan meravilhosament brodades, exclamèc eth prince: “Glòria ad Aqueth que bote tant d’art ena anma des creatures!” E dempús, en tot dirigir-se ath beròi joen, seguic:
Ea-mil-e-ua-net-IV	E eth beròi Aziz li didec ath prince:
Ea-mil-e-ua-net-IV	Mès jo auia ua cosia que s’auie elevat damb jo ena casa deth mèn pair, pr’amor qu’eth sòn auie mòrt.
Ea-mil-e-ua-net-IV	Mès abans de morir, eth mèn oncle l’auie hèt prométer ath mèn pair e ara mia mair que mos maridarien quan arribèssem ara edat convenenta.
Ea-mil-e-ua-net-IV	Atau ei que mos deishauen amassa; e d’aguesta sòrta arribèrem a enamorar-mos er un der aute.
Ea-mil-e-ua-net-IV	E de nets mos hègen dormir en madeish lhet, sense separa-mos un solet moment.
Ea-mil-e-ua-net-IV	Qu’ei clar que nosati non mo n’encuedèrem alavetz des inconvenents que podie auer en tot aquerò, encara qu’era mia cosia, ère mès escarrabilhada que jo en aguesti ahèrs, e mès instruida e mès expèrta, coma me’n sabí dempús, en pensar ena sua manèra d’enrodar-me damb es sòns braci e de sarrar es cueishes quan dormie ath mèn costat.
Ea-mil-e-ua-net-IV	A tot darrèr, coma qu’acabèrem de complir era edat requerida, eth mèn pair li didec ara mia mair: “Aguest an mos cau maridar ath nòste hilh Aziz damb era sua cosia Aziza.” E se metec d’acòrd damb era sus eth dia que se redigirie eth conttracte, e de seguit se metec a hèr es preparatius dera nòça.
Ea-mil-e-ua-net-IV	E anèc a convidar a parents e amics, en tot dider- les: “Eth pròplèu diuendres dempús dera oracion, vam a redigir eth contracte de maridatge d’Aziz damb Aziza.” E era mia mair anèc a avisar a totes es hemnes que coneishie e as sòns parents.
Ea-mil-e-ua-net-IV	Per çò deth mèn pair, anèc a encargar es pastissi e es doci, e premanic damb fòrça suenh es plates entàs beuendes.
Ea-mil-e-ua-net-IV	E abans dera ora senhalada entà recéber as convidadi, m’envièc era mia mair en hammam entà que me banhèssa, e venguec un esclau darrèr mèn damb un vestit nau, eth milhor d’entre es vestits naui que m’auia de botar dempús de banhar-me.
Ea-mil-e-ua-net-IV	Anè, donc, en hammam, e acabat eth banh, me botè eth somptuós vestit, qu’ère tan poderosament perhumat, qu’es caminaires s’arturauen entà flairar era sua aròma en aire.
Ea-mil-e-ua-net-IV	E m’endralhè entara mesquita pr’amor d’assistir ara pregària qu’aqueth dia de diuendres auie de precedir ara ceremònia, mès peth camin me’m brembè d’un amic que m’auia desbrembat de convidar.
Ea-mil-e-ua-net-IV	E comencè a caminar ara prèssa entà non arrecular-me, mès damb era precipitacion acabè en tot perder-me per un carreron que non coneishia.
Ea-mil-e-ua-net-IV	E coma qu’èra umitejat de sudor per çò deth banh caud e peth vestit nau, qu’era sua tela ère plan regda, profitè era fresca deth carreron entà descansar en un banc encastrat ena paret.
Ea-mil-e-ua-net-IV	Abans de sèir-me treiguí dera pòcha un mocador brodat d’aur, e l’estení dejòs mèn.
Ea-mil-e-ua-net-IV	E era sudor seguie queiguent deth front, pera intensitat deth calor; e coma que non auia arren entà netejar-me-lo, donques qu’eth mocador ère dejós mèn, me hec dò, e aguest torment activaue encara mès era transpiracion.
Ea-mil-e-ua-net-IV	E ja èra prèst a lheuar-me era tunica entà secar-me es gotes que me baishauen pes maishères, quan vedí quèir, leugèr coma era brisa, un mocador blanc de seda, qu’eth sòn perhum aurie guarit a un malaut.
Ea-mil-e-ua-net-IV	Sonque de veder-lo se refresquèc era mia anma.
Ea-mil-e-ua-net-IV	M’esdegué entà cuelher-lo, guardè entà naut entà veir d’a on auie queigut, e es mèns uelhs se trapèren damb es uelhs d’ua joena, era madeisha que m’auie de dar aguesta prumèra gasèla brodada.
Ea-mil-e-ua-net-IV	La vedi…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	La vedí, arridolenta, pistant per ua hièstra dubèrta en estatge naut.
Ea-mil-e-ua-net-IV	Non sajarè de descríuer era sua beresa, pr’amor qu’era mia lengua ei massa pèga entad aquerò.
Ea-mil-e-ua-net-IV	Te cau saber sonque qu’a penes m’auec vist se metec eth dit ensenhador enes pòts.
Ea-mil-e-ua-net-IV	Baishèc dempús eth dit còr, l’amassèc ath dit quèr, e se metec es dus entre es popes.
Ea-mil-e-ua-net-IV	Ara seguida entrèc laguens, barrèc era hièstra e despareishec.
Ea-mil-e-ua-net-IV	E totafèt estonat, e ahiscat peth desir, encara que guardè fòrça estona demorant veir de nauèth aquera aparicion que m’auie cuelhut era anma, seguit barrada era hièstra tu per tu.
Ea-mil-e-ua-net-IV	E non desesperè enquia que, dempús d’auer estat demorant en banc enquiara còga det solei, desbrembant eth contracte de maridatge e ara nòvia, m’assegurè de qué decididament ère en bades demorar.
Ea-mil-e-ua-net-IV	Alavetz me lheuè damb eth còr aclapat, e m’endralhè entara mia casa.
Ea-mil-e-ua-net-IV	Peth camin despleguè aqueth adorable mocador, qu’eth sòn perhum m’auie deleitat tant intensament, e me pensè qu’èra en Paradís.
Ea-mil-e-ua-net-IV	M’è volut queishar mejançant aguesta letra fina e complicada entà que coneishe era passion dera mia anma!
Ea-mil-e-ua-net-IV	Pr’amor que totes es letres son era tralha dera anma que l’imagine!
Ea-mil-e-ua-net-IV	Mès er amic me didec: “Per qué ei era tua letra tan fina e tan tormentada, que lèu despareish ara mia vista?
Ea-mil-e-ua-net-IV	E responí: “Atau sò jo de tormentada!
Ea-mil-e-ua-net-IV	E en aute costat deth mocador i auie escrits aguesti vèrsi, en caractèrs grani e regulars:
Ea-mil-e-ua-net-IV	Es pèrles, er ambre e era alugada rojor des pomes jos es huelhes geloses, a penes poirien dider-te era claretat des sues caròles dejós deth pelhaçon!
Ea-mil-e-ua-net-IV	E se cerquesses era mòrt, la traparies enes intenses guardades des sòns uelhs, qu’es sues victimes son innombrables!
Ea-mil-e-ua-net-IV	Mès s’ei era embriaguesa aquerò que desires, dèisha es vins deth botelhèr!
Ea-mil-e-ua-net-IV	Qu’ei que non as es ròies caròles deth botelhèr?
Ea-mil-e-ua-net-IV	Alavetz jo, ò senhor mèn!
Ea-mil-e-ua-net-IV	E trapè ara hilha dera mia tia, qu’ère en tot plorar; mès en veder-me se netegèc de seguit es uelhs, s’apressèc a jo, e m’ajudèc a despolhar-me.
Ea-mil-e-ua-net-IV	E me preguntèc doçament sus eth motiu dera mia tardança, e me didec que toti es convidadi, es emirs, es grani mercadèrs e es auti, madeish qu’eth kadí e es testimònis, m’auien demorat pendent ua longa estona, mès qu’en non veder-me arribar mingèren e beueren enquia assadorar-se, e partiren toti amassa, cada un peth sòn camin.
Ea-mil-e-ua-net-IV	Dempús higec: “Per çò que hè ath tòn pair, s’a enforismat fòrça, e a jurat qu’eth nòste maridatge s’ajornarà enquiar an a vier!
Ea-mil-e-ua-net-IV	Alavetz li didí: “Que s’a passat tau e quau causa.” E li condè era aventura peth menut.
Ea-mil-e-ua-net-IV	De seguit cuelhec eth mocador que l’aufria, e dempús d’auer liejut çò qu’ère escrit, vessèc abondoses lèrmes.
Ea-mil-e-ua-net-IV	Jo responí: “Sonque damb senhaus, que d’eri arren è comprenut, e que voleria que me balhèsses era sua explicacion.” Era didec: “Ò estimat cosin mèn!
Ea-mil-e-ua-net-IV	Te cau saber, donc, qu’entà entornar era tranquillitat ath tòn esperit sò prèsta a servir-te damb tota abnegacion, e a facilitar-te un encontre damb aguesta hemna que tant de preocupe, e que solide ei encamardada de tu.
Ea-mil-e-ua-net-IV	Pr’amor qu’aguesti senhaus, qu’eth sòn mistèri lo coneishem nosates es hemnes, signifiquen que t’estime apassionadament e que te cite entà laguens de dus dies.
Ea-mil-e-ua-net-IV	Es dits plaçadi entre es popes vòlen díder eth numèro dus, mentre qu’eth dit entre es pòts vò díder qu’ès entada era madeish qu’era sua anma, que l’autrege vida ath còs.
Ea-mil-e-ua-net-IV	Li balhè es gràcies pera sua abnegacion e pes sòns boni aufriments, e m’estè pendent dus dies en casa demorant era ora dera cita.
Ea-mil-e-ua-net-IV	E èra plan trist, e repausaua eth cap sus es jolhs dera mia cosia, que non deishaue d’encoratjar-me e d’ahiscar eth mèn còr.
Ea-mil-e-ua-net-IV	Atau, donc, quan s’apressèc era ora dera cita, era mia cosia s’esdeguèc a botar-me eth vestit, e me perhumèc damb es sues mans…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Eth beròi Aziz seguic d’aguesta sòrta era sua istòria:
Ea-mil-e-ua-net-IV	E me perhumèc damb es sues mans, usclèc benjuin entà qu’era mia ròba flairèsse, e m’abracèc trendament, dident: “Ò eth mèn estimat cosin!
Ea-mil-e-ua-net-IV	Coratge!
Ea-mil-e-ua-net-IV	Pr’amor que jo desiri era patz dera tua anma, e solet serè erosa se tu ès erós.
Ea-mil-e-ua-net-IV	Torna lèu, donc, entà condar-me era aventura.
Ea-mil-e-ua-net-IV	E guarda que i aurà beròis dies entà nosati, e beròies nets benedides!” Alavetz, padegant es batecs deth mèn còr e tient es mies emocions, me didí adiu dera mia cosia e gessí.
Ea-mil-e-ua-net-IV	Quan arribè en carreron ombriu, me seiguí en banc, en sénter que s’apoderaue de jo ua excitación immensa.
Ea-mil-e-ua-net-IV	E a penes siguí aquiu, vedí que s’entredaurie era hièstra; e de seguit me cuelhec un vertige per dauant des uelhs, mès me remetí, guardè entara hièstra, e vedí ara joena.
Ea-mil-e-ua-net-IV	E en veir aqueth ròstre adorat, trantalhè e queiguí tremolant en banc.
Ea-mil-e-ua-net-IV	Era joena seguie ena hièstra, en tot guardar-me damb tota era lum des sòns uelhs.
Ea-mil-e-ua-net-IV	E amiaue ena man un miralh e un mocador ròi.
Ea-mil-e-ua-net-IV	E sense badar boca, se lheuèc es manges e se descurbic es braci enquias espatles.
Ea-mil-e-ua-net-IV	Dempús dauric era man, e estenent es dits, se toquèc es piechs.
Ea-mil-e-ua-net-IV	Dempús alonguèc eth braç dehòra dera hièstra, agarrant eth miralh e eth mocador ròi; agitèc eth mocador tres còps, en tot lheuar-lo e tornar-lo a baishar.
Ea-mil-e-ua-net-IV	Hec senhau de retòrcer eth mocador e de plegar-lo.
Ea-mil-e-ua-net-IV	Inclinèc eth cap entà jo pendent ua longa estona; e dempús, en tot retirar-se ara prèssa, barrèc era hièstra e despareishec.
Ea-mil-e-ua-net-IV	E aquerò siguec tot!
Ea-mil-e-ua-net-IV	E sense prononciar ua soleta paraula.
Ea-mil-e-ua-net-IV	Me deishèc atau, en ua perplexitat extrèma; e non sabia se demorar-me o anar-me’n; e mentre dobtaua, guardaua era hièstra ores e mès ores, enquiara mieja net.
Ea-mil-e-ua-net-IV	Alavetz, en tot senter-me malaut de tan pensar, tornè entà casa e trapè ara mia prauba cosia demorant, damb es uelhs rogidi pes lèrmes e era cara plia de tristesa e resignacion.
Ea-mil-e-ua-net-IV	E mancat de fòrces, me deishè quèir en solèr en un estat lamentable.
Ea-mil-e-ua-net-IV	E era mia cosia, que s’auie esdegat a córrer entà jo, me recebec enes sòns braci, e me punèc enes uelhs, e me les sequèc damb era punta dera manja, e entà padegar eth mèn esperit, me dèc un veire de siròp perhumat damb aigua de flors; e acabèc interrogant-me doçament sus aqueth retard e sus era mia desesperacion.
Ea-mil-e-ua-net-IV	Alavetz, encara que trincat peth cansament, la metí ath corrent de tot, en tot referir-li es senhaus dera beròia desconeishuda.
Ea-mil-e-ua-net-IV	E era mia cosia didec: “Ò Aziz deth mèn còr!
Ea-mil-e-ua-net-IV	Alavetz exclamè: “Ò hilha deth mèn còr!
Ea-mil-e-ua-net-IV	Pro que siguen vertadères es tues paraules!
Ea-mil-e-ua-net-IV	Pr’amor qu’è vist qu’ena cantoada deth carreron i a plan que òc era botiga d’un tintorèr judiu.” E dempús, sense poder tier era ondada des mèns rebrembes, m’estarnè en somics en sen dera mia cosia, qu’entà padegar-me m’aumplic de paraules doces e amorasses encantadores.
Ea-mil-e-ua-net-IV	E didie: “Pensa, ò estimat mèn Aziz!
Ea-mil-e-ua-net-IV	Mès jo, ò joen senhor!
Ea-mil-e-ua-net-IV	Era cara se me botèc auriolenca, e es mies faccions se deteriorèren.
Ea-mil-e-ua-net-IV	Pr’amor qu’ère eth prumèr viatge que sentia era passion, e gaudia d’un amor amargant e misteriós.
Ea-mil-e-ua-net-IV	E atau, donc, pendent es cinc dies que siguí demorant, m’aflaquí enquiar extrèm, e era mia cosia, plan aclapada en veder-me d’aquera manèra, non me deishèc ne un solet instant, e passaue es dies e es nets seiguda en mèn cabeç en tot condar-me istòries d’enamoradi, e en sòrta de dormir, velhaue ath mèn costat, e bèth còp la susprení secant- se es lèrmes des sòns uelhs, que volie dissimular.
Ea-mil-e-ua-net-IV	A tot darrèr, passadi es cinc dies, m’obliguèc a lheuar-me, m’escauhèc aigua e me hec entrar en hammam.
Ea-mil-e-ua-net-IV	E dempús me vestic, e me didec: “Vè-te’n de seguit entara cita!
Ea-mil-e-ua-net-IV	Hi lèu a gésser, e corrí ena casa deth tintorèr judiu.
Ea-mil-e-ua-net-IV	Mès aqueth dia ère dissabte, e eth judiu non auie daurit era botiga.
Ea-mil-e-ua-net-IV	Me seiguí, a maugrat de tot, dauant dera pòrta dera botiga, e demorè enquiara ora dera oracion e enquia qu’eth solei se coguèc.
Ea-mil-e-ua-net-IV	E coma qu’era net auançaue sense cap resultat, me cuelhec eth temor e decidí tornar ena mia casa.
Ea-mil-e-ua-net-IV	Arribè coma embriac, sense saber se qué hèja e qué didia.
Ea-mil-e-ua-net-IV	E trapè ara mia cosia de pès, virada era cara entara paret, damb un braç emparat en un mòble e ua man sus eth còr.
Ea-mil-e-ua-net-IV	E alendaue uns vèrsi plan tristi sus er amor malerós.
Ea-mil-e-ua-net-IV	Mès, a penes se n’encuedèc dera mia preséncia, se sequèc es uelhs e correc ath mèn encontre, simulant arrir entà amagar-me eth sòn dolor.
Ea-mil-e-ua-net-IV	E me didec: “Ò cosin mèn estimat!
Ea-mil-e-ua-net-IV	Qu’Allà te hèsque duradora era tua felicitat!
Ea-mil-e-ua-net-IV	Alavetz era mia prauba cosia, luenh d’emmaliciar-se pera mia brutalitat, non prononcièc ua soleta paraula d’indignacion, se lheuèc plan resignada, e anèc a usclar un bocin de esca, en tot aplicar- se-la sus era herida.
Ea-mil-e-ua-net-IV	E quan s’auec bendat eth front damb un mocador, netegèc era sang que tacaue eth marme, e coma se non s’auesse passat arren, se virèc entà jo, arrint tranquillament, e me didec damb era màger doçor…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrèta coma tostemp, interrompec eth sòn relat enquiar aute dia.
Ea-mil-e-ua-net-IV	Era didec:
Ea-mil-e-ua-net-IV	E coma se non s’auesse passat arren, se virèc entà jo, arrint tranquillament, e me didec damb era màger doçor: “Ò hilh deth mèn oncle!
Ea-mil-e-ua-net-IV	Alavetz li condè eth trebuc qu’auia patit e que non sabia arren dera desconaishuda.
Ea-mil-e-ua-net-IV	E Aziz didec: “Ò Aziz des mèns uelhs!
Ea-mil-e-ua-net-IV	E dit aquerò, me hec a vier era mia cosia ua plata de minjar, mès jo la refusè bruscament, e era vaishèra queiguèc e rodèc per tot eth tapís.
Ea-mil-e-ua-net-IV	Que siguec era mia manèra d’exprimir que non volia minjar ne béuer.
Ea-mil-e-ua-net-IV	Era mia prauba cosia recuelhec es trastos que caperauen eth solèr, netegèc eth tapís, e tornèc a sèir-se ath pè deth divan que jo èra estirat.
Ea-mil-e-ua-net-IV	E jo pensaua: “Quina holia èster encamardat coma ne sò!” Ara fin, apareishec eth maitin, me lheuè ara prèssa, e partí entath carreron, dejós dera hièstra dera joena.
Ea-mil-e-ua-net-IV	E a penes m’auia seigut en banc, era hièstra se dauric, e apareishec dauant des mèns uelhs enludernats era cara deliciosa qu’ère tota era mia anma.
Ea-mil-e-ua-net-IV	E m’arrie damb totes es sues dents e damb un arridolet definitiuament saborós.
Ea-mil-e-ua-net-IV	Despareishec pendent un moment, e tornèc damb ua saca ena man, un milralh, ua torreta de flors e ua lantèrna.
Ea-mil-e-ua-net-IV	E prumèr de tot botèc eth miralh ena saca, l’estaquèc, e la lancèc laguens dera cramba.
Ea-mil-e-ua-net-IV	Dempús, damb un gèst incomparable, se deishèc anar era cabeladura, que queiguec pesadament sus era sua espatla, e se caperèc damb era, pendent un moment, era cara.
Ea-mil-e-ua-net-IV	De seguit botèc era lantèrna ena torreta, ath miei des flors, ac tornèc a cuélher tot e despareishec.
Ea-mil-e-ua-net-IV	Era hiéstra se barrèc deth tot, e eth mèn còr volèc damb era joena.
Ea-mil-e-ua-net-IV	E eth mèn estat ja non ère un estat.
Ea-mil-e-ua-net-IV	E auie eth cap emparat en ua man, e gasulhaue plan doçament era armonia d’aguesti vèrsi:
Ea-mil-e-ua-net-IV	Pensi tostemp en tu, ò Aziz!
Ea-mil-e-ua-net-IV	Entà quina casa d’autrú as hujut?
Ea-mil-e-ua-net-IV	Contesta, ò Aziz!
Ea-mil-e-ua-net-IV	A on as trapat casa, ò viatgèr adorat?
Ea-mil-e-ua-net-IV	Pensa en jo tanben!
Ea-mil-e-ua-net-IV	Sabe-te’n de qué te posse entà on te posse eth Destin, gelós dera mia felicitat, non poiràs trapar eth calor que t’aufrís aguest praube còr d’Aziza!
Ea-mil-e-ua-net-IV	Mès que non m’escotes, Aziz, e t’aluenhes!
Ea-mil-e-ua-net-IV	Amorta era tua set ena netedat d’ua aigua blossa, mès dèisha qu’eth mèn dolor beue era sau d’aguestes tristes lèrmes, amagades enes mies orbites prigondes!
Ea-mil-e-ua-net-IV	Plora, còr mèn, era abséncia deth plan estimat…!
Ea-mil-e-ua-net-IV	Tostemp pensi en tu, ò Aziz!
Ea-mil-e-ua-net-IV	A quina casa luenhana as hujut?
Ea-mil-e-ua-net-IV	Contesta, ò Aziz!
Ea-mil-e-ua-net-IV	A on as trapat aguesta casa, ò viatgèr adorat!
Ea-mil-e-ua-net-IV	Acabadi aguesti vèrsi se virèc, e en veder-me volec amagar de seguit es sues lèrmes, e venguec entà jo, e s’estèc de pès, sense poder parlar.
Ea-mil-e-ua-net-IV	Ara fin didec: “Ò cosin mèn!
Ea-mil-e-ua-net-IV	Conda-me qué t’a arribat aguest còp.” E l’expliquè peth menut es misteriosi gèsti dera joena.
Ea-mil-e-ua-net-IV	E Aziza didec.
Ea-mil-e-ua-net-IV	Sabe-te’n de qué eth miralh botat ena saca represente eth solei que despareish.
Ea-mil-e-ua-net-IV	Aguest senhau te convide a vier deman pera net ena sua casa.
Ea-mil-e-ua-net-IV	Era cabeladura nera tapant era cara signifique era net caperant eth mon damb es sues tenèbres.
Ea-mil-e-ua-net-IV	Aguest senhau ei ua confirmacion der anterior.
Ea-mil-e-ua-net-IV	Era torreta de flors signifique que te cau entrar en jardin dera casa, plaçat darrèr deth carreron, e per çò que hè ara lantèrna dessús dera torreta, vò díder clarament que quan sigues en jardin te cau dirigir-te entà on veigues ua lantèrna alugada, e demorar aquiu era arribada dera tua aimanta.” Mès jo, ar arràs dera decepcion, exclamè: “Que ja m’as dat esperances massa còps, e dempús non s’an complit!
Ea-mil-e-ua-net-IV	Allà!
Ea-mil-e-ua-net-IV	Allà!
Ea-mil-e-ua-net-IV	E era mia cosia, mès que de costum, non estauvièc es paraules doces e consoladores.
Ea-mil-e-ua-net-IV	Mès que non gausèc botjar-se ne dar-me de minjar ne de béuer, per pòur as mèns accèssi d’impaciéncia massa expressius.
Ea-mil-e-ua-net-IV	Ça que la, en escurir deth dia a vier me decidí a sajar era aventura, encoratjat per Aziza, que me balhaue tantes pròves deth sòn desinterès e deth sacrifici absolut dera sua persona, mentre que secretament ploraue damb totes es lèrmes des sòns uelhs.
Ea-mil-e-ua-net-IV	Me lheuè, cuelhi un banh, e tostemp ajudat per Aziza me botè eth mèn vestit mès beròi.
Ea-mil-e-ua-net-IV	Mès abans de deishar-me gésser, Aziza me lancèc ua guardada de desolacion, e damb votz plorosa me didec: “Ò hilh deth mèn oncle!
Ea-mil-e-ua-net-IV	Alavetz li jurè recitar-les.
Ea-mil-e-ua-net-IV	E Aziza, tranquillizada, me recitèc es vèrsi, e m’obliguèc a repetir-les abans d’anar-me’n, encara que jo non comprenia era sua intencion ne era sua posita futura.
Ea-mil-e-ua-net-IV	Ò vosati es enamorats!
Ea-mil-e-ua-net-IV	Didetz-me per Allà!
Ea-mil-e-ua-net-IV	Dempús m’aluenhè ara prèssa, e arribè en jardin, qu’era sua pòrta trapè dubèrta, e ath hons i auie ua lantèrna alugada, qu’entada era me filè a trauèrs des ombres.
Ea-mil-e-ua-net-IV	E en arribar en lòc qu’ère era lum, me demoraue ua grana suspresa, donques que me trapè un meravilhós salon damb era copòla d’evòri e d’eben, illuminada per immensi candelèrs d’aur e granes lampes de cristau penjades deth tet damb cadies daurades.
Ea-mil-e-ua-net-IV	Ath miei dera sala i auie ua hònt damb incrustacions e diboishi admirables, e era musica dera aigua en quèir balhaue ua nòta de frescor.
Ea-mil-e-ua-net-IV	Ath costat deth tasson dera hònt, sus un gran escabèl de nacre, i auie ua plata d’argent caperada damb un modador de seda, e sus eth tapís i auie ua gèrla envernissada, qu’eth sòn elegant còth sostenguie ua copa d’aur e de cristau.
Ea-mil-e-ua-net-IV	Alavetz, ò senhor mèn!
Ea-mil-e-ua-net-IV	E be n’èren de delicioses es causes que i auie aquiu!
Ea-mil-e-ua-net-IV	Encara es mèns uelhs son en tot verder-les!
Ea-mil-e-ua-net-IV	Plan que òc, i auie aquiu…
Ea-mil-e-ua-net-IV	En aguest moment dera sua narracion Schahrazada vedec aparéisher eth maitin, e interrompec eth sòn relat enquiar aute dia.
Ea-mil-e-ua-net-IV	Era didec:
Ea-mil-e-ua-net-IV	Plan que òc, i auie aquiu quate porets fregidi, dauradi e flairosi, assasonadi damb espècies fines; i auie quate tassons que contenguien: eth prumèr, entremesi perhumadi, damb iranja e damb pistaches trocejadi e canèla; eth dusau, panses estovades, perhumades dirèctament damb ròses; eth tresau, ò eth tresau!
Ea-mil-e-ua-net-IV	Pastís d’Orient en forma de huelhes e dividit en rombes d’ua suggestion infinita; eth quatau, pastissets de siròp espés, prèsti a crebar per çò deth farcit generós.
Ea-mil-e-ua-net-IV	Ena auta mitat dera plata se vedien es mies frutes preferides: higues arropides pera maduretat, cidres, citrons, arradims fresqui e platanes.
Ea-mil-e-ua-net-IV	E entre ua e ua auta causa se destacauen es flors: ròses, jasmins, tulipes, liris e narcisi.
Ea-mil-e-ua-net-IV	M’encoratgè, en veir tot aquerò, ar arràs der encoratjament, e hi enlà es mies penes entà daurir solet eth camin dera alegria.
Ea-mil-e-ua-net-IV	Mès me preocupaue non veir tralha de creatura viuenta entre es creatures d’Allà.
Ea-mil-e-ua-net-IV	E coma que non vedia ne sirventa ne esclaua que venguesse a mestrar-me, non gausaua provar arren, e demorè pacientament a que venguesse era estimada deth mèn còr: mès se passèc era prumèra ora, e arren!, dempús era dusau e era tresau, e tanpòc arren!
Ea-mil-e-ua-net-IV	Mès ara que n’èra segur dera capitada, me tornaue er apetís, pera gràcia d’Allà, e l’ac arregraí ara mia prauba Aziza, que m’ac auie anonciat, en tot explicar-me exactament eth mistèri d’aqueri senhaus.
Ea-mil-e-ua-net-IV	Atau, donc, en non poder tier mès era hame, me lancè sus es adorables pastissi, que les preferia a tot, e vè-te’n a saber guaires me’n passè per erbèr, donques que semblauen pastadi damb perhums deth Paradís pes dits diafans des hurís.
Ea-mil-e-ua-net-IV	Dempús me metí damb es rombes cruishents deth sucós Pastís d’Orient, e me mingè toti es que i auie; dempús m’avalè tota era copa d’entremesi esposcada de pistaches talhadi, e non podec èster mès fresca entath mèn còr.
Ea-mil-e-ua-net-IV	Me decidí de seguit pes porets, e m’en mingè un, dus, tres, o quate, pr’amor qu’ère plan ben hèt eth farcit amagat ena sua cavitat, assasonat damb grani acids de milgrana, e dempús d’aquerò me dirigí entàs frutes pr’amor d’adocir-me, e amorassè eth mèn paladar alistant amplament entre totes eres.
Ea-mil-e-ua-net-IV	Acabè de minjar, saborant ua, dues, tres o quate culherades de grani doci de milgrana, e glorifiquè a Allà pes sòns beneficis.
Ea-mil-e-ua-net-IV	Botè punt e finau a tot, beuent ena gèrla envernissada, sense tier era copa, qu’ère sobrèra.
Ea-mil-e-ua-net-IV	Qué passèc pendent aquera net…?
Ea-mil-e-ua-net-IV	Sonque sai que peth maitin, en desvelhar-me es arrais deth solei, èra estirat, non enes magnifics tapissi, senon sus eth marme nud, e auia sus eth vrente un shinhau de sau e un sarpar de povàs de carbon.
Ea-mil-e-ua-net-IV	Me lheuè de seguit, me secodí, guardè a dreta e quèrra, mès non vedí tralha de creatura vieuenta ath mèn entorn.
Ea-mil-e-ua-net-IV	Atau ei qu’era mia perplexitat siguec tan grana coma era mia emocion.
Ea-mil-e-ua-net-IV	E m’emmaliciè contra jo madeish, en tot empenaïr-me dera feblesa dera mia carn e dera mia escassa resisténcia ara fatiga.
Ea-mil-e-ua-net-IV	E m’endralhè trist entara mia casa, a on trapè ara mia prauba Aziza, que se planhie umilament e recitaue plorant aguesti vèrsi:
Ea-mil-e-ua-net-IV	Era brisa dançaira se lhèue e ven entà jo a trauèrs dera pradèra!
Ea-mil-e-ua-net-IV	Abans de qué era sua amorassa se cale enes mèns peus, m’ac anóncie eth sòn perhum!
Ea-mil-e-ua-net-IV	Ò brisa leugèra, vene entà jo!
Ea-mil-e-ua-net-IV	Es audèths canten!
Ea-mil-e-ua-net-IV	Tota passion seguirà eth sòn destin!
Ea-mil-e-ua-net-IV	Se jo podessa, ò amor!
Ea-mil-e-ua-net-IV	Adocís damb eth tòn alend er amarum d’aguesta anma, que se negue en dolor!
Ea-mil-e-ua-net-IV	Dempús de partir tu, ò Aziz!
Ea-mil-e-ua-net-IV	Qui me diderà s’eth còr deth mèn estimat ei coma eth mèn còr, usclat pera ahlama der amor?
Ea-mil-e-ua-net-IV	En veder-me Aziza se lheuèc ara prèssa, se sequèc es lèrmes, e me dirigic paraules plan doces, en tot ajudar-me a trèir era ròba.
Ea-mil-e-ua-net-IV	E dempús de flairar-la, me didec: “Ò Allà!
Ea-mil-e-ua-net-IV	E m’esdegué a satisfèr-la.
Ea-mil-e-ua-net-IV	Alavetz, plan preocupada, exclamèc: “Per Allà!
Ea-mil-e-ua-net-IV	Ò Aziz!
Ea-mil-e-ua-net-IV	Te cau saber qu’era sau lançada ena tua pèth signifique que te trape plan alap, per çò d’auer-te deishat dominar peth saunei.
Ea-mil-e-ua-net-IV	E eth carbon signifique qu’Allà t’ennerisque era tua cara, donques qu’eth tòn amor ei mentida.
Ea-mil-e-ua-net-IV	Atau, ò estimat Aziz!
Ea-mil-e-ua-net-IV	En enténer aguestes paraules me piquè eth pièch, e exclamè: “Jo sò eth solet colpable!
Ea-mil-e-ua-net-IV	E qué poirè hèr ara, ò hilha deth mèn oncle!?
Ea-mil-e-ua-net-IV	E coma era mia prauba cosia Aziza m’estimaue de vertat, arribèc ar arràs der atrendiment en veder-me tant apenat…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrètament, ajornèc eth sòn relat entar aute dia.
Ea-mil-e-ua-net-IV	Era li didec ath rei Schahriar:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E coma qu’era mia prauba cosia Aziza m’estimaue de vertat, arribèc ar arràs der atrendiment en veder-me tant apenat.
Ea-mil-e-ua-net-IV	E responec: “Sus eth mèn cap e sus es mèns uelhs!
Ea-mil-e-ua-net-IV	Mès ò Aziz!
Ea-mil-e-ua-net-IV	Ça que la, deth moment que non posqui èster un laç d’union entre ambdús, te conselharè damb es mies paraules.
Ea-mil-e-ua-net-IV	Torna aguesta net en madeish lòc, e resistís era temptacion deth saunei.
Ea-mil-e-ua-net-IV	E entà artenhè’c evita eth minjar, pr’amor qu’er aliment engrepesís es sensi e les destibe.
Ea-mil-e-ua-net-IV	Tie compde de non adormir-te, e veiràs arribar ara tua estimada tara mieja net.
Ea-mil-e-ua-net-IV	E gessí dera casa.
Ea-mil-e-ua-net-IV	Arribè en jardin, e trapè eth salon magnificament illuminat, damb es plates cargades de minjar, pastissi, frutes e flors.
Ea-mil-e-ua-net-IV	E a penes es perhums des flors, deth minjar e de totes aqueres delícies me venguec en nas, non se podec tier era mia anma, e mingè de tot enquia assadorar-me, e beuí enquiara dilatacion complèta deth mèn vrente.
Ea-mil-e-ua-net-IV	Me sentí fòrça alègre, comencè a parpalhejar, e en tot voler vence ath saunei sagè de daurir-me es uelhs damb es dits, mès que siguec en bades.
Ea-mil-e-ua-net-IV	Alavetz me didí: “Vau a estirar-me un shinhau, eth temps just entà descansar e pro.
Ea-mil-e-ua-net-IV	Mès que non m’esclipsarè!” E de seguit cuelhí un coishin e apuè en eth eth mèn cap.
Ea-mil-e-ua-net-IV	Mès vaquí que me desvelhè a londeman quan hège dia, e me vedí estirat, non ena sala esplendida, senon en ua miserabla cramba que solide deuie servir entàs palafrenèrs.
Ea-mil-e-ua-net-IV	E sus eth mèn vrente i auie un uas de pauta de moton, ua pilòta, uassi de datils e grani de garròfes; e ath costat de tot aquerò, près de jo, dus dracmes e un guinhauet.
Ea-mil-e-ua-net-IV	De seguit me filè entara mia casa, a on trapè ara prauba Aziza, que recitaue aguestes estròfes:
Ea-mil-e-ua-net-IV	Lèrmes des mèns uelhs!
Ea-mil-e-ua-net-IV	Auetz destroçat eth mèn còr e anequelit eth mèn còs!
Ea-mil-e-ua-net-IV	E eth mèn amic ei cada còp mès crudèu!
Ea-mil-e-ua-net-IV	Mès non ei doç patir per amic quan ei tan beròi?
Ea-mil-e-ua-net-IV	Ò estimat Aziz!
Ea-mil-e-ua-net-IV	As aumplit de passion ers mia anma, e as daurit en era abismes de dolor!
Ea-mil-e-ua-net-IV	Alavetz, plen de despièch, la cridè bruscament, en tot dirigir-li dues o tres injúries.
Ea-mil-e-ua-net-IV	Mès ac tenguec damb paciéncia, se sequèc es uelhs, venguec entà jo, me lancèc es braci en còth, e me sarrèc damb tota era sua fòrça contra eth sòn còr, tant que jo sajaua de refusar-la, e me didec: “Ò eth mèn praube Aziz!
Ea-mil-e-ua-net-IV	E coma que ja non podia mès me deishè quèir sus eth tapís, plan emmaliciat, e lancè luenh eth guinhauet.
Ea-mil-e-ua-net-IV	Aziza cuelhec alavetz un ventalh, se seiguec ath mèn costat, e comencèc a ventar-me, en tot dider-me que tot s’apraiarie.
Ea-mil-e-ua-net-IV	E a demana sua, li condè tot çò qu’auia trapat sus eth mèn còs quan me desvelhè.
Ea-mil-e-ua-net-IV	E li didí: “Per Allà!
Ea-mil-e-ua-net-IV	Mès jo l’interrompí: “Explica-me era significacion de tot aquerò.” E era didec: “Te cau saber qu’era pilòta represente…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e ajornèc eth sòn relat discrètament.
Ea-mil-e-ua-net-IV	Era didec:
Ea-mil-e-ua-net-IV	Mès tornè a interrómper: “Ò Aziza, desbrembes eth guinhauet e es dus dracmes.” E Aziza, tremolant, me didec: “Ò Aziz!
Ea-mil-e-ua-net-IV	Es dus dracmes simbolizen es sòns dus uelhs.
Ea-mil-e-ua-net-IV	E damb aquerò te vò díder: “Juri pes dus mèns uelhs que se tornes per aciu e t’adormisses, t’esgorjarè damb un guinhauet!” Ò hilh deth mèn oncle!
Ea-mil-e-ua-net-IV	Guaira pòur me còste tot aquerò!
Ea-mil-e-ua-net-IV	Com poiríem botar remèdi ad aguest mau?
Ea-mil-e-ua-net-IV	E era responec: “Te cau conformar-te damb es mies paraules e te cau aubedir-les, pr’amor que se non, arren poiram hèr.” E jo didí: “Escoti e aubedisqui!
Ea-mil-e-ua-net-IV	Alavetz Aziza, fidada ena mia promesa, m’abracèc e me didec: “Plan, donc, vaquí eth mèn plan.
Ea-mil-e-ua-net-IV	Te cau dormir aciu pendent tot eth dia, e d’aguesta sòrta non te temptarà eth saunei aguesta net.
Ea-mil-e-ua-net-IV	E quan te desvelhes te balharè minjar e béuer.
Ea-mil-e-ua-net-IV	E atau non te calerà crànher arren.” E plan, Aziza m’obliguèc a ajaçar-me, e me hec un massatge, e jos era influéncia d’aguest massatge tan deliciós, non me tardè a esclipsar-me; e en desvelhar- me quan ja escurie, la trapè seiguda ath mèn costat, en tot hèr-me aire damb un ventalh.
Ea-mil-e-ua-net-IV	E endonviè qu’auie estat plorant, pr’amor qu’era sua ròba ère banhada de lèrmes.
Ea-mil-e-ua-net-IV	Alavetz Aziza s’esdeguèc a balhar-me de minjar, e era madeisha me botaue es bocins ena boca, e jo non auia de hèr qu’avalar-me-les.
Ea-mil-e-ua-net-IV	E atau hi enquia que me quedè totafèt assadorat.
Ea-mil-e-ua-net-IV	Dempús me dec ua tassa de ginjorles damb ròses e sucre, un refresc excellent.
Ea-mil-e-ua-net-IV	Ara seguida me lauèc es mans, me les netegèc damb un tovalhon perhumat de musc, e m’esposquèc damb aigua de ròses.
Ea-mil-e-ua-net-IV	Arribè en jardin, entrè ena sala, e me seiguí sus es plan riqui tapissi.
Ea-mil-e-ua-net-IV	E coma ja èra assadorat, guardè indiferentament es plates, e me metí a velhar enquiara mieja net.
Ea-mil-e-ua-net-IV	E non vedia ad arrés, ne entení cap bronit.
Ea-mil-e-ua-net-IV	E me semblèc alavetz qu’aquera net ère era mès longa der an.
Ea-mil-e-ua-net-IV	Mès qu’auí paciéncia, e demorè un shinhau mès.
Ea-mil-e-ua-net-IV	E quan s’auien passat es tres quataus parts dera net, e ja començauen a cantar es pothi, comencèc a torturar-me era hame, e de mand en mand se hec tan fòrta era hame, que non podí resistir era temptacion dera plata e me botè de pès, treiguí era tela, mingè enquia assadorar-me, e beuí un veire, e dempús dus, e enquia dètz.
Ea-mil-e-ua-net-IV	Me sentí dominat per un gran saunei, mès me defení energicament, me lheuè, e botgè eth cap entà totes es direccions.
Ea-mil-e-ua-net-IV	E vaquí que quan m’anaue a véncer eth saunei entení un rumor d’arridolets e de sedes.
Ea-mil-e-ua-net-IV	E a penes auí temps d’incorporar-me e lauar-me es mans e era boca, quan vedí qu’era gran cortina deth hons, se lheuaue.
Ea-mil-e-ua-net-IV	E entrèc era, arridolenta e enrodada de dètz esclaues joenes, beròies coma esteles, E ère era pròpria lua.
Ea-mil-e-ua-net-IV	Anaue vestida damb ua tunica de satin verd, brodada d’aur ròi.
Ea-mil-e-ua-net-IV	E sonque entà que te’n hèsques ua idia d’era, ò joen senhor mèn!
Ea-mil-e-ua-net-IV	Aciu que l’as!
Ea-mil-e-ua-net-IV	Era magifica joena de guardada capinauta!
Ea-mil-e-ua-net-IV	A trauèrs deth vestit verd, sense botons, se holen alègres es pièchs esplendidi!
Ea-mil-e-ua-net-IV	Era sua cabeladura qu’ei destrenada!
Ea-mil-e-ua-net-IV	E s’enludernat li demani eth sòn nòm, me ditz: que sò era qu’uscle es còrs en un huec immortau!
Ea-mil-e-ua-net-IV	E se li parli des torments der amor, me conteste: Que sò era ròca sorda e er azur sense resson!
Ea-mil-e-ua-net-IV	Ò joen innocent!
Ea-mil-e-ua-net-IV	Se planh quauqu’un dera sordesa dera ròca e dera sordesa der azur?
Ea-mil-e-ua-net-IV	E alavetz li didi: “Ò hemna!
Ea-mil-e-ua-net-IV	Quan li recitè aguesti vèrsi, arric e me didec: “Qu’està fòrça ben!
Ea-mil-e-ua-net-IV	Alavetz se virèc entàs sues esclaues, les guinhèc un uelh, e s’aluenhèren de seguit, en tot deishar-mos complètament solets ena sala.
Ea-mil-e-ua-net-IV	E era venguec a sèir-se ath mèn costat, m’alonguèc eth sòn pièch, e me lancèc es braci en còth plan coraument.
Ea-mil-e-ua-net-IV	E jo me precipitè alavetz contra era sua boca, e li shurlè eth pòt superior e era me shurlèc er inferior.
Ea-mil-e-ua-net-IV	La cuelhí dempús pera cintura, e ambdús rodèrem amassa peth tapís.
Ea-mil-e-ua-net-IV	M’esguitlè alavetz entre era delicada dubertura des sues cueishes, e li descordè tota era ròba.
Ea-mil-e-ua-net-IV	E comencèrem a tocar-mos, escambiant punets e amorasses, pecics e mossegades, auçaments de cueishes e de cames e sautant hòls per tota era sala.
Ea-mil-e-ua-net-IV	De tau sòrta qu’acabèc queiguent extenuada enes mèns braci, mòrta de desir.
Ea-mil-e-ua-net-IV	E aquera net siguec ua net plan doça entath mèn còr, e ua grana hèsta entàs mèns sensi, segontes ditz eth poèta:
Ea-mil-e-ua-net-IV	Alègra siguec era net entà jo, era mès deliciosa entre totes es nets deth mèn destin!
Ea-mil-e-ua-net-IV	Era copa non deishèc un instant de veder-se plia!
Ea-mil-e-ua-net-IV	Aquera net li didí ath saunei: Vè-te’n ò saunei!
Ea-mil-e-ua-net-IV	E les didí as mies cames e as mèns muscles de plata: Apressatz-vos!
Ea-mil-e-ua-net-IV	E en arribar eth maitin, quan volí dider-me adiu deth mèn amor, m’arturèc e me didec: “Demora un moment.
Ea-mil-e-ua-net-IV	En aguest moment dera sua narracion , Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Aziz seguic d’aguesta sòrta era sua istòria:
Ea-mil-e-ua-net-IV	M’arturèc e me didec: “Demora un moment.
Ea-mil-e-ua-net-IV	Me cau revelar-te ua causa.” Alavetz, un shinhau estonat, me seiguí de nauèth ath sòn costat; e era despleguèc un mocador, treiguec d’eth aguesta tela quadrada qu’ei brodada aguesta gasèla que ves ath tòn dauant, ò joen senhor mèn!
Ea-mil-e-ua-net-IV	Ac a brodat ua joena, plan amiga mia, e qu’ei princessa des isles deth Canfre e deth Cristau.
Ea-mil-e-ua-net-IV	Aguest brodat a d’èster entà tu de grana importància.
Ea-mil-e-ua-net-IV	E te rebrembarà tostemp ara que t’a hèt aguest present!” E ar arràs der estonament, li balhè expressiuament es gràcies e me didí adiu d’era.
Ea-mil-e-ua-net-IV	Mès estonat damb tot aquerò que m’arribaue, non me’n brembè de recitar-li era estròfa que m’auie ensenhat Aziza.
Ea-mil-e-ua-net-IV	En arribar en casa, trapè ara mia prauba cosia estirada en lhet, donques qu’ère malauta, mès en veder-me hec un esfòrç entà lheuar-se, e damb es uelhs plei de lèrmes, s’arrosseguèc entà jo, me punèc en pièch, e me sarrèc pendent ua longa estona contra eth sòn còr.
Ea-mil-e-ua-net-IV	E jo, plan confonut, me calec responer-li: “Que l’è desbrembat per çò d’aguesta gasèla que ves aciu brodada.” E despleguè era tela.
Ea-mil-e-ua-net-IV	Alavetz Aziza non podec tier-se mès, e s’estarnèc en somics, recitant entre lèrmes aguesti vèrsi:
Ea-mil-e-ua-net-IV	A, praube còr mèn!
Ea-mil-e-ua-net-IV	T’an ensenhat qu’eth cansament acompanhe era passion, e qu’eth trincament ei eth finau de tota amistat!
Ea-mil-e-ua-net-IV	E higec: “Ò estimat mèn Aziz!
Ea-mil-e-ua-net-IV	E arribada era net, me didec: “Vaquí era ora!
Ea-mil-e-ua-net-IV	En arribar en jardin entrè ena sala, e trapè ara mia estimada qu’ère en tot demorar-me.
Ea-mil-e-ua-net-IV	E de seguit me cuelhec, me punèc, me hec estirar ena sua hauda, e dempús d’auer minjat e begut ben, mos possedírem pliament.
Ea-mil-e-ua-net-IV	Qu’ei inutil detalhar es nòsti transportaments, que se tardèren enquiath maitin.
Ea-mil-e-ua-net-IV	Alavetz non me desbrembè de recitar-li era estròfa d’Aziza.
Ea-mil-e-ua-net-IV	Ò vosati es enamoradi!
Ea-mil-e-ua-net-IV	Didetz-me per Allà!
Ea-mil-e-ua-net-IV	Non poiria exprimir-te, ò senhor mèn!
Ea-mil-e-ua-net-IV	Aunor ara rivau d’anma magnanima!
Ea-mil-e-ua-net-IV	Se’n sap de toti es secrets e les sauve silenciosament!
Ea-mil-e-ua-net-IV	Ges damnatjada damb eth repartiment, e se care sense mormolhar!
Ea-mil-e-ua-net-IV	Coneish er admirable valor dera paciéncia!
Ea-mil-e-ua-net-IV	Alavetz aprení suenhosament aguesta estròfa entà repetir-se-la a Aziza.
Ea-mil-e-ua-net-IV	E quan tornè ena casa trapè ara mia cosia estirada entre coishins, e ath sòn costat ara mia mair, e m’esdeguè a sèir-me ath sòn costat.
Ea-mil-e-ua-net-IV	E era prauba Aziza auie eth ròstre esblancossit e semblaue estavanida.
Ea-mil-e-ua-net-IV	Lheuèc dolorosament es sòn euelhs entà jo, e non podec hèr cap movement.
Ea-mil-e-ua-net-IV	Alavetz era mia mair, plan severament, me didec.
Ea-mil-e-ua-net-IV	Està ben abandonar atau ara prometuda?” E Aziza cuelhec alavetz es mans dera mia mair, e les punèc.
Ea-mil-e-ua-net-IV	Dempús hec un gran esfòrç, e acabèc en tot preguntar-me: “Ò hilh deth mèn oncle!
Ea-mil-e-ua-net-IV	As desbrembat eth mèn encargue?” E jo didí: “Padega-te, Aziza, l’è recitat era estròfa, e s’a esmoigut enquiath limit dera emocion, de tau sòrta que m’a recitat aguesta estròfa.” E li repetí es vèrsi que ja sabem.
Ea-mil-e-ua-net-IV	E Aziza, en entener-les, plorèc en silenci, e gasulhèc aguestes paraules deth poèta:
Ea-mil-e-ua-net-IV	Aqueth que non sap sauvar eth secret, ne practicar era paciéncia, non li cau hèr que desirar era mòrt.
Ea-mil-e-ua-net-IV	Qu’è passat era vida sancera ena renonciacion!
Ea-mil-e-ua-net-IV	E morirè privada des paraules der amic!
Ea-mil-e-ua-net-IV	Quan morisca, transmetetz era mia salutacion ad aquera que siguec eth malastre dera mia vida.
Ea-mil-e-ua-net-IV	Dempús higec: “Ò hilh deth mèn oncle!
Ea-mil-e-ua-net-IV	En arribar era net tornè en jardin, segontes eth costum, e trapè ara mia amiga, qu’ère en tot demorar-me ena sala; e mos seigueren un ath costat der aute, mos metérem a minjar e a béuer, e mos divertírem de diuèrses formes.
Ea-mil-e-ua-net-IV	Dempús mos ajacèrem de seguit e siguérem entrelaçadi enquiath maitin.
Ea-mil-e-ua-net-IV	Alavetz, rebrembant era promesa, li recitè ara mia amiga es dues estròfes.
Ea-mil-e-ua-net-IV	E a penes les auec entenut, deishèc anar un sorriscle, e arreculant espaurida, didec: “Per Allà!
Ea-mil-e-ua-net-IV	Era persona qu’a dit aguesti vèrsi, ja deu èster mòrta en aguest moment!” E higec: “Desiri, per consideracion entà tu, qu’aguesta persona non sigue parenta tua, ne fraia, ne cosia.
Ea-mil-e-ua-net-IV	E jo exclamè: “Qu’ei era mia prometuda, era pròpria hilha deth mèn oncle!” E era repliquèc: “Per qué mentisses d’aguesta manèra?
Ea-mil-e-ua-net-IV	Aquerò que non pòt èster vertat!
Ea-mil-e-ua-net-IV	E era responec: “E per qué m’ac amaguères?
Ea-mil-e-ua-net-IV	Per Allà!
Ea-mil-e-ua-net-IV	Jamès l’auria cuelhut ath sòn nòvi, se me n’auessa sabut d’aguesti laci!
Ea-mil-e-ua-net-IV	Quin malastre tan gran!
Ea-mil-e-ua-net-IV	E a estat era qui m’explicaue es senhaus que me hèges!
Ea-mil-e-ua-net-IV	E se non auesse estat per era, jamès auria pogut arribar enquia tu!
Ea-mil-e-ua-net-IV	Alavetz exclamèc: “Plan, donc, tu ès era encausa dera sua mòrt!
Ea-mil-e-ua-net-IV	Pro volgue Allà que non non mautracte era tua joenessa, coma tu as mautractat era dera tua prauba prometuda!
Ea-mil-e-ua-net-IV	Alavetz m’esdeguè a gésser, plan espaurit damb aquera mala maua.
Ea-mil-e-ua-net-IV	E en arribar ena cantoada deth carrèr a on ei era nòsta casa, entení uns crits amargants de hemnes que se planhien.
Ea-mil-e-ua-net-IV	Me precipitè laguens dera casa, e era prumèra persona que trapè siguec era mia mair, qu’exclamèc: “Tu n’as eth tòrt dera sua mòrt dauant d’Allà!
Ea-mil-e-ua-net-IV	Eth pes dera sua sang pesarà sus eth tòn còth!
Ea-mil-e-ua-net-IV	A hilh mèn!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Eth mèn pair comencèc alavetz a hèr es preparatius entàs funeralhas.
Ea-mil-e-ua-net-IV	E quan toti es parents e amics sigueren amassadi, celebrèrem es funeralhas e hérem es ceremònies acostumades enes grani acogaments.
Ea-mil-e-ua-net-IV	E mos estèrem cinc dies en ues tendes de campanha que se lheuèren ath costat dera hòssa entà recitar aquiu eth Libre Sublim.
Ea-mil-e-ua-net-IV	Alavetz tornè entà casa, ath costat dera mia mair, e sentia eth mèn còr plen de pietat entara malerosa defuntada.
Ea-mil-e-ua-net-IV	E era mia mair s’apressèc e me didec: “Hilh mèn, ditz-me quines causes as hèt contra era prauba Aziza entà hèr-li crebar eth còr?
Ea-mil-e-ua-net-IV	Pr’amor que, ò hilh mèn!
Ea-mil-e-ua-net-IV	E sustot, jamès prononcièc ua quèisha contra tu, pr’amor qu’enquiath darrèr moment non hec que benedir-te.
Ea-mil-e-ua-net-IV	Atau, donc, damb Allà sus tu!
Ea-mil-e-ua-net-IV	Mès era mia mair persutèc: “Quan Aziza ère a mand d’expirar, dauric un moment es uelhs, e me didec: “Ò hemna deth mèn oncle!
Ea-mil-e-ua-net-IV	Jo li supliqui ath Senhor qu’ad arrés li demane compdes deth prètz dera mia sang, e que perdone ad aqueri qu’an torturat eth mèn còr!
Ea-mil-e-ua-net-IV	E li didí: “Ò hilha mia!
Ea-mil-e-ua-net-IV	Qu’Allà te guarisque lèu!” Mès era arrint tristament, me didec: “Ò hemna deth mèn oncle!
Ea-mil-e-ua-net-IV	Te prègui que li transmetes ath tòn hilh Aziz eth mèn darrèr encargue, en tot suplicar-li que non lo desbrembe.
Ea-mil-e-ua-net-IV	Quan vage entà on ei acostumat d’anar, que digue:
Ea-mil-e-ua-net-IV	E higec: “D’aguesta sòrta li restarè arregraïda, e velharè per eth dempús de mòrta, coma velhè per eth en vida.” E lheuèc eth coishin, e treiguec de dejós d’eth un objècte entà tu, mès me hec jurar que non te l’autrejaria enquia que te vedesse plorar era sua mòrt.
Ea-mil-e-ua-net-IV	Me sauvi, donc, aguest objècte, e non te lo balharè enquia que te veiga complir era condicion impausada:” E li didí ara mia mair: “Pro poiries mostrar-me aguest objècte.” Mès era mia mair se remic tu per tu, e se retirèc.
Ea-mil-e-ua-net-IV	Que ja pòs endonviar, ò senhor mèn!
Ea-mil-e-ua-net-IV	E en sòrta de plorar pera prauba Aziza, e amiar dòu ena anma, sonque pensaua en esvagar-me e divertir-me.
Ea-mil-e-ua-net-IV	E arren ère mès deliciós entà jo que tier-li ua visita ara casa dera mia aimanta.
Ea-mil-e-ua-net-IV	Atau, donc, a penes arribèc era net, m’esdegué a filar-me de cap ara sua casa; e la trapè tant impacienta coma s’auesse estat seiguda sus ues grasilhes.
Ea-mil-e-ua-net-IV	E quan entrè, correc entà jo, se pengèc deth mèn còth e me demanèc naues sus era mia cosia; e quan li condè es detalhs dera sua mòrt e des funeraus, se sentec cuelhuda de pietat, e me didec: “Per qué non me n’è sabut abans dera sua mòrt e des molti favors que t’auie hèt e dera sua abnegacion admirabla?
Ea-mil-e-ua-net-IV	E jo higí:
Ea-mil-e-ua-net-IV	Quan era mia aimant entenec aguestes paraules, exclamèc: “Qu’Allà l’age ena sua misericòrdia!
Ea-mil-e-ua-net-IV	Vaquí que te protegís enquia e tot dempús de mòrta!
Ea-mil-e-ua-net-IV	Alavetz arribè ath limit der estonament, e didí: “Quines paraules son aguestes?
Ea-mil-e-ua-net-IV	Com, en tot amassar-mos era afeccion, maquinaues era mia perdicion?
Ea-mil-e-ua-net-IV	Era responec: “Ò mainautge ingenú!
Ea-mil-e-ua-net-IV	Ja veigui que non coneishes es perfídies qu’èm capables es hemnes.
Ea-mil-e-ua-net-IV	Mès que non vau a persutar.
Ea-mil-e-ua-net-IV	Te cau saber solet qu’ara tua cosia li deues auer-te desliurat des mies mans.
Ea-mil-e-ua-net-IV	Dèishi de cornèr eth mèn plan contra tu, mès damb era condicion de qué non parlaràs ne guardaràs a cap auta hemna, sigue joena o vielha.
Ea-mil-e-ua-net-IV	Autraments, malerós de tu!
Ea-mil-e-ua-net-IV	Compde, donc, de non desbrembar aguesta condicion!
Ea-mil-e-ua-net-IV	En aguest moment dera sua narracion, Schahrazada vedec aparéihser eth maitin, e discrèta coma tostemp interrompec eth sòn relat.
Ea-mil-e-ua-net-IV	Era didec:
Ea-mil-e-ua-net-IV	E jo, ath mèn torn, li didí: “Explica-me eth significat d’aguestes paraules: “Be n’ei de doça era mòrt, e guaire preferibla ara traïson!” Mès que non volec dider-me arren sus aquerò.
Ea-mil-e-ua-net-IV	Peth maitin se lheuèc a prumèra ora, cuelhec ua grana borsa plia de dinnars, e didec: “Lhèua-te e amia-me ena sua hòssa!
Ea-mil-e-ua-net-IV	Que li voi bastir ua copòla!” E jo didí: “Escoti e aubedisqui!” E gessérem, e era me seguie, repartint sòs as praubi pendent tot eth camin.
Ea-mil-e-ua-net-IV	E didie cada còp: “Aguesta aumòina ei entath repaus dera anma d’Aziza!” E atau arribèrem ena sua hòssa.
Ea-mil-e-ua-net-IV	Se lancèc sus eth marme, vessèc abondoses lèrmes, e dempús treiguec dera borsa de seda un cisèl de’acèr e un martèth d’aur.
Ea-mil-e-ua-net-IV	E gravèc admirablament en marme aguesti vèrsi:
Ea-mil-e-ua-net-IV	Un còp m’arturè dauant d’ua hòssa amagada en huelhatge!
Ea-mil-e-ua-net-IV	Sèt anemones plorauen sus era, damb eth cap clin!
Ea-mil-e-ua-net-IV	E didí: “A qui deu pertànher aguesta hòssa?” E era votz dera tèrra me contestèc: “Inclina eth front damb respècte!
Ea-mil-e-ua-net-IV	Alavetz exclamè: “Ò tu, que t’a aucit er amor!
Ea-mil-e-ua-net-IV	Ò, tu, enamorada que dormisses en silenci!
Ea-mil-e-ua-net-IV	Malerosi enamoradi, vos abandonen enquia e tot dempús de mòrts, donques qu’arrés ven a netejar eth povàs des vòstes hòsses!
Ea-mil-e-ua-net-IV	Jo plantarè aciu ròses e flors, e entà hèr-les florir milhor les adaiguarè damb es mies lèrmes!
Ea-mil-e-ua-net-IV	Ara seguida se lheuèc, lancèc ua guardada d’adiu ara hòssa, e tornèrem a hèr eth camin entath sòn palai.
Ea-mil-e-ua-net-IV	E se mostraue plan trenda.
Ea-mil-e-ua-net-IV	E tostemp me recebie damb fòrça entosiasme e damb fòrça expansion.
Ea-mil-e-ua-net-IV	E arren estauviaue entà dar-me gust.
Ea-mil-e-ua-net-IV	Non sentia ne penes ne preocupacions, e enquia desbrembè, complètament, eth rebrembe dera prauba hilha deth mèn oncle.
Ea-mil-e-ua-net-IV	En tau estat, vertadèrament deliciós, m’estè tot un an.
Ea-mil-e-ua-net-IV	Mès vaquí qu’un dia, a començament der an nau, auia anat en hammam, e m’auia botat eth vestit milhor entre es milhors vestits.
Ea-mil-e-ua-net-IV	E en gésser deth hammam m’auia prenut un sorbet e auia voloptuosament es flaires que se despenien dera mia ròba impregnada de perhums.
Ea-mil-e-ua-net-IV	Me sentia mès content que de costum, e tot ac vedia blanc ath mèn entorn.
Ea-mil-e-ua-net-IV	Eth sabor dera vida ère entà jo vertadèrament deliciós, e me sentia en tau estat d’embriaguesa, que m’aleugeria deth mèn pes, en tot córrer coma un òme embriac de vin.
Ea-mil-e-ua-net-IV	E en tau estat me venguec eth desir de vier a vessar era anma dera mia anma en sen dera mia amiga.
Ea-mil-e-ua-net-IV	Me filaua, donc, entara sua casa, quan en trauessar un carreron cridat eth Carreron dera Flaüta, vedí auançar entà jo a ua vielha qu’amiaue ena man un fanau entà alugar eth camin, e ua carta en un rotlèu.
Ea-mil-e-ua-net-IV	M’arturè, e era anciana, dempús d’auer-me desirat era patz, me didec…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e non volec abusar des paraules permetudes.
Ea-mil-e-ua-net-IV	Era didec:
Ea-mil-e-ua-net-IV	E era anciana, dempús d’auer-me desirat era patz, me didec: “Hilh mèn, sabes liéger?” E jo responí: “Òc, brava hemna”.
Ea-mil-e-ua-net-IV	Era me didec: “Alavetz te prègui que cuelhes aguesta carta e me lieges eth sòn contengut.” E me balhèc era carta.
Ea-mil-e-ua-net-IV	Jo la cuelhí, la daurí e liegí eth contengut.
Ea-mil-e-ua-net-IV	Didie qu’eth signatari d’era ère ben de salut, e l’amiaue rebrembes e ua salutacion ara sua fraia e as sòns parents.
Ea-mil-e-ua-net-IV	En entener-lo lheuec era vielha es braci entath cèu, e hec vòts pera mia prosperitat, donques que l’anonciaua tan bona naua.
Ea-mil-e-ua-net-IV	E exclamèc: “Volgue Allà aleugerir-te de totes es tues penes, dera madeisha manèra qu’as padegat tu es mies!” Dempús cuelhec era carta e seguic eth sòn camin.
Ea-mil-e-ua-net-IV	Alavetz sentí un besonh urgent, e m’apressè en ua paret e hi es mies necessitats.
Ea-mil-e-ua-net-IV	Me lheuè dempús, en tot auer-me secodit ben, e m’apraiè era ròba, prèst a seguir eth camin.
Ea-mil-e-ua-net-IV	Mès alavetz vedí vier ara vielha, que me cuelhec era man, se la hec a vier enes pòts, e me didec: “Desencusa-me, ò senhor mèn!
Ea-mil-e-ua-net-IV	Te demani que m’acompanhes apròp d’aciu, entà que lieges aguesta carta as hemnes dera mia casa, pr’amor que segurament non se’n fidaràn de jo, mès que mès era mia hilha, que l’a fòrça afeccion ath signatari d’aguesta carta, un frair sòn que mos deishèc hè dètz ans, e qu’era sua prumèra naua ei aguesta, des de que lo plorèrem coma mòrt.
Ea-mil-e-ua-net-IV	Non me remisques aguest favor!
Ea-mil-e-ua-net-IV	Non te calerà ne tansevolh entrar, donques que la poiràs lièger de dehòra estant.
Ea-mil-e-ua-net-IV	Ja sabes es paraules deth Profèta (siguen damb eth era pregària e era patz!
Ea-mil-e-ua-net-IV	Siguí d’acòrd, donc, ena sua peticion, e li didí: “Camina ath mèn dauant entà alugar e senhalar-me eth camin!” E era vielha me precedic, e de seguit arribèren ena pòrta d’un palai magnific.
Ea-mil-e-ua-net-IV	Qu’ère ua pòrta monumentau, placada tota de bronze e d’aur ròi gravat.
Ea-mil-e-ua-net-IV	M’arturè, e era vielha cridèc en lengua pèrsa.
Ea-mil-e-ua-net-IV	De seguit, sense qu’auessa temps d’encuedar-me’n, per çò dera velocitat deth movement, se dauric era pòrta e vedí a ua joena gròsseta que m’arrie.
Ea-mil-e-ua-net-IV	Amaie es pès descauci sus eth marme nauèth lauat, se tenguie damb es mans, per pòur de banhar-les, es plecs deth sòns pantalons, en tot lheuar-les enquia mieja cueisha.
Ea-mil-e-ua-net-IV	E es manges les amiaue tanben rebussades enquia mès amont des eisheres, que se vedien ena ombra des braci blancs.
Ea-mil-e-ua-net-IV	E non sabia se qué admirar mès, s’es sues cueishes coma colomnes de marme o es sòns braci de cristau.
Ea-mil-e-ua-net-IV	Es sòns fini cauilhars èren cenhudi damb cascabèls d’aur e peireria; es sòns flexibles punhets ostentauen dus parelhs de pesadi e magnifics braçalets, amaiaue enes aurelhes meravilhoses plendengues de pèrles, ath còth ua tripla cadia de joies insuperables; e en cap un mocador, de plan fina tela, constelat de diamants.
Ea-mil-e-ua-net-IV	Era sua beresa, e mès que mès es sues cueishes admirables, me dèren fòrça que pensar, e rebrembè aguestes paraules deth poèta:
Ea-mil-e-ua-net-IV	Vèrge desirada, entà que jo endónvia es tòns tresòrs amagats, saja de lheuar-te era ròba enquiath neishement des tues cueishes, ò alegria des mens sensi!
Ea-mil-e-ua-net-IV	Dempús, balha- me era copa fertila deth plaser!
Ea-mil-e-ua-net-IV	Quan era joena me vedec, quedèc plan estonada, e damb eth sòn aspècte ingenú, es uelhs plan daurits e era sua votz gentila, mès delicioses que les qu’auia entenut ena mia vida, preguntèc: “Ò mair mia!
Ea-mil-e-ua-net-IV	Ei aguest eth joen que mos va a liéger era carta?” E coma qu’era anciana responesse afirmatiuament, era joena m’alonguèc era carta que venguie d’autrejar-li era sua mair.
Ea-mil-e-ua-net-IV	Mès quan m’inclinaua entada era entà recéber era carta, me sentí violentament possat entà laguens per un còp de cap ena esquia que m’auie fotut era vielha.
Ea-mil-e-ua-net-IV	Me possèc entar interior deth vestibul, mentre qu’era, mès rapida qu’eth relampit, s’esdegaue a entrar darrèr mèn, e barrèc ara prèssa era pòrta deth carrèr.
Ea-mil-e-ua-net-IV	E atau me vedí empresoat entre aqueres dues hemnes, sense saber se qué volien hèr de jo.
Ea-mil-e-ua-net-IV	Mès que non me tardè guaire en saber-me’n.
Ea-mil-e-ua-net-IV	Plan que òc…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin e se carèc discrètament enquiar aute dia.
Ea-mil-e-ua-net-IV	Era didec:
Ea-mil-e-ua-net-IV	Plan que òc, quan èra ath miei deth correder, era joena me lancèc en solèr damb fòrça adretia, en tot hèr-me ua cambeta, e de seguit s’estirèc ath long e dessús de jo, sarrant- me entre es sòns braci pr’amor d’estofar-me.
Ea-mil-e-ua-net-IV	E jo me pensaua que volie aucir-me e per aquerò m’empedie que cridèssa.
Ea-mil-e-ua-net-IV	Mès que non i auie arren de tot aquerò.
Ea-mil-e-ua-net-IV	Era joena, denpús de diuèrsi movements, se seiguec sus eth mèn vrente, e comencèc a heregar-me furiosament damb era man.
Ea-mil-e-ua-net-IV	E tant hereguèc, e pendent tant de temps, e de manèra tant extraordinària, que perdí eth sens e barrè es uelhs coma un pèc.
Ea-mil-e-ua-net-IV	Alavetz era joena se botèc de pès, m’ajudèc a lheuar-me, me cuelhec dera man, e seguida dera sua mair me hec trauessar sèt correders e sèt galaries, en tot hèr-me a vier enes sòns apartaments.
Ea-mil-e-ua-net-IV	E jo la seguia coma un òme embriac, per çò der efecte que m’auien costat es sòns dits terriblament adreits.
Ea-mil-e-ua-net-IV	Alavetz me manèc sèir, e me didec: “Daurís es uelhs!” E jo daurí es uelhs, e me vedí en ua sala immensa illuminada per quate granes arcades damb cristaus, e ère tant ampla, qu’aurie pogut servir de liça entà justes de cavalièrs.
Ea-mil-e-ua-net-IV	Qu’ère tota pasimentada de marme, e es parets apareishien caperades de plaques de colors plan viui formant diboishi plan fini.
Ea-mil-e-ua-net-IV	Es sòns mòbles èren d’ua forma molt agradiua e ornadi damb brocats e velot, madeish qu’es divans e qu’es coishins.
Ea-mil-e-ua-net-IV	Ena testèra i auie ua ampla cramba, damb un gran lhet d’aur, incrustat de pèrles e peireria, reaument digna d’un rei coma tu, prince Diadèma.
Ea-mil-e-ua-net-IV	Alavetz era joena me cridèc peth mèn nòm, damb gran estonament mèn, e me didec: “Ò Aziz!
Ea-mil-e-ua-net-IV	Jo exclamè: “Non, per Allà!
Ea-mil-e-ua-net-IV	Abans de maridar-me damb ua libertina dera tua classa m’estimi mès era mòrt!” E era didec: “Ò Aziz!
Ea-mil-e-ua-net-IV	Marida-te damb jo, e atau des desliuraràs dera hilha de Dalila era Astuta!” E jo preguntè: “Mès se qui ei aguesta hilha de Dalila era Astuta?
Ea-mil-e-ua-net-IV	Non coneihsi ad arrés que se cride atau.” Alavetz era se metec a arrir, e me didec: “Non coneishes ara hilha de Dalila era Astuta, e hè ja un an e quate mesi qu’ei era tua aimanta?
Ea-mil-e-ua-net-IV	Praube Aziz!
Ea-mil-e-ua-net-IV	Te cau crànher es perfídies d’aguesta miserabla, qu’a Allà la confone!
Ea-mil-e-ua-net-IV	Que non i a ena tèrra cap persona mès corrompuda qu’era.
Ea-mil-e-ua-net-IV	Non sabes guaires victimes an mòrt pera sua pròpria man.
Ea-mil-e-ua-net-IV	Guairi crims a cometut contra es sòns nombrosi aimants!
Ea-mil-e-ua-net-IV	En enténer aguestes paraules arribè ath limit der estonament, e didí: “Ò senhora mia!
Ea-mil-e-ua-net-IV	Era responec: “Que la coneishi coma eth Destin coneish es sues decisions e es calamitats qu’embarre!
Ea-mil-e-ua-net-IV	Mès abans d’explicar-me, voi saber des tòns pòts eth relat dera tua aventura damb era.
Ea-mil-e-ua-net-IV	Alavetz li condè ara joena çò que m’auie arribat damb era mia enamorada deth jardin e damb era prauba Aziza, hilha deth mèn oncle; e era, en enténer eth nòm d’Aziza, cuelhec pietat dera mia cosia, enquia e tot se metec a plorar damb totes es lèrmes des sòns uelhs, e me didec: “Allà t’autrege es sòns beneficis, ò Aziz!
Ea-mil-e-ua-net-IV	Veigui clarament que li deues era tua sauvacion d’entre es mans d’aguesta hemna ara intervencion dera prauba Aziza!
Ea-mil-e-ua-net-IV	Ara qu’ès liure d’era, sauva-te ben des params d’aguesta miserabla.
Ea-mil-e-ua-net-IV	E exclamè: “Tot aquerò ei, donc, çò que m’a arribat damb Aziza, e te cau saber qu’abans de morir m’encarguèc que li didessa ara mia estimada, que tu crides Dalila, aguestes parules: “Be n’ei de doça era mòrt, e guaire preferibla ara traïson!” A penes acabè de prononciar aguestes paraules, exclamèc era joena: “Ò Aziz!
Ea-mil-e-ua-net-IV	Non traparàs ua auta hemna coma Aziza!
Ea-mil-e-ua-net-IV	Viua o mòrta, seguís velhant per tu!
Ea-mil-e-ua-net-IV	Mès deishem as mòrts, que son ena patz d’Allà, e atiem ath present.
Ea-mil-e-ua-net-IV	Te cau saber qu’eth desir de qué sigues mèn m’a obsessionat totes es nets e toti es dies, e enquia aué non t’è pogut fóter man.
Ea-mil-e-ua-net-IV	E ja ves qu’è artenhut eth mèn desir!
Ea-mil-e-ua-net-IV	Mès qu’ès plan joen, e non coneishes es recorsi qu’ei capabla ua vielha coma era mia mair!
Ea-mil-e-ua-net-IV	Resigna-te, donc, ath tòn destin, e dèisha-me actuar a jo.
Ea-mil-e-ua-net-IV	Non auràs que laudances entara tua esposa, pr’amor que me voi júnher a tu per contracte legitim dauant d’Allà e deth sòn Profèta (sigue damb eth era pregària e era patz).
Ea-mil-e-ua-net-IV	E toti es tòns desirs se veiràn totafèt satisfèts alavetz: riqueses, boni teishuts entara tua ròba, turbants immaculadi, tot ac auràs sense despéner arren; e non te permeterè daurir era pòcha, pr’amor qu’ena mia casa eth pan tostemp ei fresc e era copa tostemp plia.
Ea-mil-e-ua-net-IV	En enténer aguesta pregunta, s’estarnèc d’arrir, de tau sòrta, que queiguec de cu.
Ea-mil-e-ua-net-IV	E se metec a tremolar d’alegria, picant de mans.
Ea-mil-e-ua-net-IV	Dempús didec: “Ei possible que non coneishes eth mestièr deth poth?” E jo responí: “Non, per Allà!
Ea-mil-e-ua-net-IV	Que non coneishi aguest mestièr.
Ea-mil-e-ua-net-IV	Quin ei?” Era didec: “Eth mestièr deth poth, ò Aziz!
Ea-mil-e-ua-net-IV	E era responec: “Qu’ei eth milhor de toti es mestièrs.
Ea-mil-e-ua-net-IV	Atau, donc, coratge Aziz!
Ea-mil-e-ua-net-IV	Sarra-te eth cinturon!
Ea-mil-e-ua-net-IV	E vedí entrar ara mair damb quate testimònis, cada un d’eri damb un candelèr alugat.
Ea-mil-e-ua-net-IV	Auancèren, e dempús des reveréncies acostumades, se seigueren en rondèu.
Ea-mil-e-ua-net-IV	Alavetz era joena se metec eth vel ena cara, sivans s’acostume, e s’estropèc en izar (vel gran).
Ea-mil-e-ua-net-IV	E es testimònis redigiren eth contracte.
Ea-mil-e-ua-net-IV	E era volec declarar generosament qu’auie recebut de jo ua dòt de dètz mil dinnars per çò des compdes arreculadi o futurs, e s’arreconeishec coma era mia deveira, sus era sua consciéncia e dauant d’Allà, de tau quantitat.
Ea-mil-e-ua-net-IV	Dempús les dèc era acostumada gratificacion as testimònis, que hènt reveréncies, se n’anèren per a on auien vengut.
Ea-mil-e-ua-net-IV	E era mair s’esclipsèc tanben.
Ea-mil-e-ua-net-IV	E mos demorèrem es dus solets, ena gran sala des quate arcades de cristaus.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament enquiar aute dia.
Ea-mil-e-ua-net-IV	Era didec:
Ea-mil-e-ua-net-IV	E mos demorèrem es dus solets ena gran sala des quate arcades de cristaus.
Ea-mil-e-ua-net-IV	E alavetz era joena se despolhèc, e venguec entà jo solet damb era fina camisa sus era pèth.
Ea-mil-e-ua-net-IV	E quina camisa!
Ea-mil-e-ua-net-IV	E quini brodadi!
Ea-mil-e-ua-net-IV	Amiaue encara es cauces, mès s’esdeguèc a hèr- les esguitlar.
Ea-mil-e-ua-net-IV	De seguit me cuelhec dera man, m’amièc entath hons dera ampla cramba, e se metec damb jo ena gran jaça d’aur.
Ea-mil-e-ua-net-IV	E s’estirèc agilament, e me tirèc entada era.
Ea-mil-e-ua-net-IV	Dempús hec ua grana alendada, seguida d’ua estrementida e de quauques causes plies de vantaria, en tot acabar per lheuar-se era camisa enquia mès naut des arnelhs.
Ea-mil-e-ua-net-IV	Alavetz jo no podi frenar mès temps es mèns desirs, e dempús d’auer-li shurlat es pòts, tant que s’aflaquie, s’estiraue e barraue es uelhs, penetrè en era de part a part.
Ea-mil-e-ua-net-IV	E atau comprovè era exactitud encantadora d’aguesti vèrsi deth poèta:
Ea-mil-e-ua-net-IV	Quan era joena se lheuèc eth vestit, era mia guardada se podec esténer sense cap dificultat pera terraça deth sòn vrente!
Ea-mil-e-ua-net-IV	Ò quini jardins!
Ea-mil-e-ua-net-IV	E desnishè era sua entrada, qu’ère tan estreta e tan dificila coma era mia paciéncia e era mia vida!
Ea-mil-e-ua-net-IV	Mès, totun aquerò, podí penetrar en era damb fòrça, encara que sonque a mieges!
Ea-mil-e-ua-net-IV	Alavetz era exalèc ua grana alendada.
Ea-mil-e-ua-net-IV	E jo didí:
Ea-mil-e-ua-net-IV	Efectivament, tanlèu hérem precisament aquerò, me didec: “Actua coma volgues!
Ea-mil-e-ua-net-IV	Sò era tua esclaua submisa!
Ea-mil-e-ua-net-IV	Vene!
Ea-mil-e-ua-net-IV	Cuelh-me!
Ea-mil-e-ua-net-IV	Pera mia vida sus tu!
Ea-mil-e-ua-net-IV	Da-me era verga milhor, entà que damb era mia man la hèsca penetrar en jo, e me padegue es entralhes!” E non cessèc enes sues alendades ne enes sòns gemiments, entre punets, tronspòrts, movements e copulacion, enquia qu’es nòsti crits s’esteneren per tota era casa e borrolèren tot eth carrèr.
Ea-mil-e-ua-net-IV	Dempús d’aquerò mos esclipsèrem enquiath maitin.
Ea-mil-e-ua-net-IV	Alavetz, quan anaua a partir, s’apressèc entà jo maliciosament, e me didec: “Entà on vas?
Ea-mil-e-ua-net-IV	Te penses qu’era pòrta de gessuda ei dubèrta coma era pòrta d’entrada?
Ea-mil-e-ua-net-IV	Tranquil, Aziz!
Ea-mil-e-ua-net-IV	E, mès que ès, non me confones damb era hilha de Dalila era Astuta!
Ea-mil-e-ua-net-IV	Hè lèu a aluenhar aguest injuriós pensament!
Ea-mil-e-ua-net-IV	Bremba-te’n de qué ès junhut a jo legitimament mejançant un contracte, conformat pera Sunna!
Ea-mil-e-ua-net-IV	A, estimat Aziz!
Ea-mil-e-ua-net-IV	S’ès embriac, esdega-te e torna ena tua rason!
Ea-mil-e-ua-net-IV	Te cau saber qu’era pòrta d’aguesta casa non se daurís qu’un còp ar an, e solet pendent un dia.
Ea-mil-e-ua-net-IV	Alavetz me lheuè espaurit, m’endralhè entara pòrta principau, e dempús d’auer-la examinat peth menut, comprovè qu’ère barrada, clauada e condemnada, plan que òc.
Ea-mil-e-ua-net-IV	E tornè entara joena, e li didí que vertadèrament era causa ère atau.
Ea-mil-e-ua-net-IV	Era arric alavetz plan erosa, e me didec: “Ò eth mèn estimat Aziz!
Ea-mil-e-ua-net-IV	Te cau saber qu’aciu auem en abondància haria, gran, frutes fresques e seques, milgranes dessecades, bodèr, sucre, doci, motons, porets e d’auti causes semblables, en pro quantitat entà un bon nombre d’ans.
Ea-mil-e-ua-net-IV	Ne sò solide fòrça de qué t’estaràs aciu pendent un an, donques que non mos a de mancar arren de tot aquerò.
Ea-mil-e-ua-net-IV	Alavetz alendè: “Que non i a fòrça ne poder senon en Allà!” E era didec: “Mès de qué te planhes, ò plan gran pèc!?
Ea-mil-e-ua-net-IV	Per qué alendes d’aguesta sòrta quan m’as balhat pròves tan brilhantes entath tòn mestièr de poth que parlàuem ager?” E se metec a arrir.
Ea-mil-e-ua-net-IV	E jo tanben me metí a arrir.
Ea-mil-e-ua-net-IV	E alavetz l’auí d’aubedir e someter-me as sòns desirs.
Ea-mil-e-ua-net-IV	M’estè, donc, en aquera casa desvolopant eth mèn mestièr de poth; minjant, beuent, e hènt era amor dura e secament, pendent un an sancer de dotze mesi.
Ea-mil-e-ua-net-IV	Atau, donc, ath cap d’un an era joena ère pro fecondada, e amainadèc un mainatge.
Ea-mil-e-ua-net-IV	E alavetz, per prumèr viatge, entení eth rumor dera pòrta, qu’es sòns gahons carrinclauen.
Ea-mil-e-ua-net-IV	E era mia anma exalèc ua alendada prigonda “Ya Allà!” de redempcion.
Ea-mil-e-ua-net-IV	Daurida era pòrta, vedí entrar un gran nombre de proveïdors qu’anauen cargadi d’aliments entà tot er an: un cargament de pastissi, haria, sucre, e d’auti provediments d’aguesta sòrta.
Ea-mil-e-ua-net-IV	E en un bot volí guanhar eth carrèr e era libertat.
Ea-mil-e-ua-net-IV	Mès era m’agarrèc dera tunica, e me didec: “Ò ingrat Aziz!
Ea-mil-e-ua-net-IV	E non auia mès remèdi que complir, donques que li jurè pera Espada deth Profèta, siguen damb eth era patz e era pregària!, e peth Libre Nòble, e peth Divòrci.
Ea-mil-e-ua-net-IV	Gessí fin finau, e me dirigí ara prèssa entara casa des mèns pairs, mès passant peth jardin dera mia amiga, aquera qu’era mia esposa cridaue era hilha de Dalila era Astuta.
Ea-mil-e-ua-net-IV	E damb gran estonament, vedí qu’eth jardin ère dubèrt coma de costum, damb era lantèrna alugada ath hons des petits bòsqui.
Ea-mil-e-ua-net-IV	Alavetz m’entristí prigondament, e tot enrabiat, didí entà jo…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrèta, segontes eth sòn costum, se carèc enquiar aute dia.
Ea-mil-e-ua-net-IV	Era didec:
Ea-mil-e-ua-net-IV	Alavetz m’entristí prigondament, e tot enrabiat, didí entà jo: “Hè un an que m’absentè d’aguesti lòcs, ara arribi de ressabuda, e ac trapi tot coma en tempsi passadi.
Ea-mil-e-ua-net-IV	Plan, donc, Aziz!
Ea-mil-e-ua-net-IV	Vè-te’n a saber qué s’aurà passat en tot aguest temps!” E auancè ath mès córrer entara sala de copòla d’ebèn e d’evòri, e en entrar en era trapè ara mia amiga seiguda, damb eth cap clin e apuada enes jolhs.
Ea-mil-e-ua-net-IV	Mès guaire deteriorada me semblèc!
Ea-mil-e-ua-net-IV	Es sòns uelhs se trapauen banhadi de lèrmes, e eth sòn ròstre non podie èster mès trist.
Ea-mil-e-ua-net-IV	E en veder-me ath sòn dauant, s’espauric fòrça, sagèc de lheuar-se, mès era emocion la hec quèir de nauèth.
Ea-mil-e-ua-net-IV	E jo me demorè fòrça confonut, e baishè eth cap dauant d’aquera alegria inconscienta des mies infidelitats, mès non me tardè a auançar entara mia amiga, e dempús de punar- la li didí: “Com as pogut endonviar que vieria aguesta net?” E era didec: “Per Allà!
Ea-mil-e-ua-net-IV	Ignoraua era tua arribada.
Ea-mil-e-ua-net-IV	Mès que hè un an que te demori aciu cada net, e plori en aguesta solitud e me consumisqui.
Ea-mil-e-ua-net-IV	Guarda guaire deteriorada sò per çò des vigilies e d’insomi.
Ea-mil-e-ua-net-IV	Aciu t’è estat demorant des de que te balhè era tunica de seda naua e te hí prométer que tornaries!
Ea-mil-e-ua-net-IV	Alavetz, ò prince Diadèma, li condè ingenuament tota era mia aventura, e eth mèn maridatge damb era joena de beròies cueishes.
Ea-mil-e-ua-net-IV	Era joena, a penes se’n sabec que m’auia maridat, s’esblancossic intensament e se quedèc muda d’indignacion.
Ea-mil-e-ua-net-IV	E ara fin didec: “Qu’ès un miserable!
Ea-mil-e-ua-net-IV	Sò era prumèra que coneisheres, e non m’autreges mès d’ua net, ne tanpòc l’ac autreges ara tua mair!
Ea-mil-e-ua-net-IV	Te penses qu’è tanta paciéncia coma era prauba Aziza, qu’Allà sauve ena sua misericòrdia?
Ea-mil-e-ua-net-IV	Te penses que vau a deishar-me morir de pena per çò des tues infidelitats?
Ea-mil-e-ua-net-IV	A perfid Aziz!
Ea-mil-e-ua-net-IV	Ara arrés te desliurarà des mies mans.
Ea-mil-e-ua-net-IV	Que non è cap motiu entà perdonar-te, donques que ja non me servisses entad arren, pr’amor qu’es òmes maridadi me còsten orror, e sonque me deleiten es fradins!
Ea-mil-e-ua-net-IV	E donques que ja non ès mèn, non voi que sigues d’arrés!
Ea-mil-e-ua-net-IV	E dites aguestes paraules, damb un accent terrible e crebant-li es uelhs, me cuelhec eth temor de çò que me podie arribar.
Ea-mil-e-ua-net-IV	E en un virament de uelhs, sense lèu encuedar-me’n, se precipitèren sus jo dètz esclaues joenes, mès robustes qu’es neri, e me lancèren en solèr e m’immobilizèren.
Ea-mil-e-ua-net-IV	Alavetz era se lheuèc, cuelhec un espaventós punhau, e didec: “Te vam a esgorjar dera madeisha manèra que s’esgòrge as mardans quan son massa lascius!
Ea-mil-e-ua-net-IV	E en tot resvenjar-me, resvenjarè tanben ara prauba Aziza, que li heres crebar eth sòn hitge de pena.
Ea-mil-e-ua-net-IV	Que vas a morir, miserable traïdor!
Ea-mil-e-ua-net-IV	Hè eth tòn acte de fe!” E en prononciar aguestes paraules apuaue eth jolh sus eth mèn front, mentre qu’es esclaues non me permetien ne tansevolh respirar.
Ea-mil-e-ua-net-IV	Atau, donc, non dobtè dera mia mòrt, mès que mès…
Ea-mil-e-ua-net-IV	En aguest moment dera sua narracion, Scharazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Atau, donc, non dobtè dera mia mòrt, mès que mès quan vedí çò que hègen es esclaues.
Ea-mil-e-ua-net-IV	Dues d’eres se seigueren sus eth mèn vrente, ues autes dues m’agarrèrn des pès, e es autes dues se seigueren sus es mèns jolhs.
Ea-mil-e-ua-net-IV	De seguit se lheuèc era joena, e ajudada per dues esclaues, comencèc a foter-me còps de balhon ena planta des pès, enquia que queiguí estavanit de dolor.
Ea-mil-e-ua-net-IV	Alavetz deueren deishar de pataquejar-me.
Ea-mil-e-ua-net-IV	En aguest madeish instant Allà me hec rebrembar es darrères paraules dera prauba Aziza.
Ea-mil-e-ua-net-IV	E exclamè:
Ea-mil-e-ua-net-IV	En enténer aguestes paraules, hec un gran crit d’espant, e clamèc dempús: “Qu’Allà age pietat dera tua anma, ò Aziza!
Ea-mil-e-ua-net-IV	Ara seguida me guardèc fixament, e didec: “Per çò que hè a tu, encara que li deues era tua sauvacion ad aguestes paraules d’Aziza, non te penses qu’ès complètament liure, donques que me cau resvenjar-me de tu e d’aguesta marrida desvergonhada que t’a tengut luenh dera mia companhia.
Ea-mil-e-ua-net-IV	E vaquí que vau a tier eth solet mèdi, eth vertadèr mèdi!” E en tot dirigir-se entàs sues esclaues, exclamèc: “Sarratz-lo ben, e empeditz que se botge; estacatz-li es pès.” E aquerò ac heren de seguit.
Ea-mil-e-ua-net-IV	Alavetz se lheuèc era joena, e metec en huec ua padena de coeire ròi, e botèc en era òli e hormatge trende.
Ea-mil-e-ua-net-IV	Demorèc a que se honesse eth hormatge en òli, e dempús tornèc entà jo, que seguia sarrat entà tèrra, estacat pes esclaues.
Ea-mil-e-ua-net-IV	S’inclinèc e me treiguec es calçotets, e quan me toquèc sentí granes ondades de terror e de vergonha.
Ea-mil-e-ua-net-IV	Qu’endonviaua çò qu’anaue a vier.
Ea-mil-e-ua-net-IV	E era joena, en auer-se deishat eth vrente nud, me cuelhec es colhons, me les estaquèc damb ua còrda encerada, e les balhèc as esclaues es dus extrems dera còrda, en tot ordenar-les que tirèssen tot çò que podessen.
Ea-mil-e-ua-net-IV	E era, mentretant, damb un guinhauet ahilat, me talhèc severament eth penis, d’un solet còp, en tot costar-me eth mèn malastre.
Ea-mil-e-ua-net-IV	Guarda, ò prince Diadema!
Ea-mil-e-ua-net-IV	Tot çò que sai dempús d’aquerò, ei que quan me remetí deth mèn estavaniment me trapè damb eth vrente tan lis coma eth d’ua hemna.
Ea-mil-e-ua-net-IV	E es esclaues aplicauen ena mia herida er òli borint damb eth hormatge trende, causa que hec arturar era mia sangarrèra.
Ea-mil-e-ua-net-IV	Hèt aquerò, se m’apressèc era joena, me dèc un veire de siròp entà padegar era mia set, e me didec mespredosament:
Ea-mil-e-ua-net-IV	Eth mèn desir s’a complit!
Ea-mil-e-ua-net-IV	Alavetz m’arrosseguè dolorosament enquiara casa dera mia esposa, e quan arribè ena pòrta, que trapè encara dubèrta, entrè silenciosament e anè a quèir capvirat sus es coishins deth salon.
Ea-mil-e-ua-net-IV	De seguit acodic era mia esposa, qu’en veder-me tant esblancossit me guardèc atentiuament, en tot hèr que li condessa era mia desventura e que li mostrèssa era mia individualitat mutilada.
Ea-mil-e-ua-net-IV	Mès que non podí tier eth veder-me atau, e tornè a quèir estavanit.
Ea-mil-e-ua-net-IV	En remeter-me, me vedí estirat en carrèr, ath pè dera pòrta, donques qu’era mia esposa, en veder-me coma ua hemna, m’auie hèt enlà dera sua casa.
Ea-mil-e-ua-net-IV	E en aqueth miserable estat m’endralhè entara mia casa, e me lancè enes braci dera mia mair, que me ploraue de hège temps, en tot creder-me perdut per bèth extrèm dera tèrra.
Ea-mil-e-ua-net-IV	Me recebec somicant, e en veder-me damb aqueth extrèm pallitge e aflaquiment…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E en veder-me en aguest extrèm pallitge e aflaquiment, plorèc encara mès.
Ea-mil-e-ua-net-IV	Alavetz me cuelhec eth rebrembe dera mia prauba e doça Aziza, mòrta de pena per tòrt mèn, e la trapè mèns per prumèr viatge, vessant per era lèrmes de desesperacion e d’empenaïment.
Ea-mil-e-ua-net-IV	E quan m’auí padegat un shinhau, me didec era mia mair damb es uelhs plei de lèrmes: “Ò praube hilh mèn!
Ea-mil-e-ua-net-IV	Peth maitin m’obliguèc a lhear-me era mia mair, e se seiguec ath mèn costat.
Ea-mil-e-ua-net-IV	Mès jo èra coma clauat en mèn lòc, guardant eth cornèr a on acostumaue a sèir-se Aziza, e es lèrmes me corrien silencioses pes caròles.
Ea-mil-e-ua-net-IV	E era mia mair me didec: “A hilh mèn!
Ea-mil-e-ua-net-IV	E jo didí: “Ò mair!
Ea-mil-e-ua-net-IV	Prauba Aziza!
Ea-mil-e-ua-net-IV	Tant abandonada per jo, tu que m’estimaues de vertat!
Ea-mil-e-ua-net-IV	Ara plan; era mia mair vedie era prigondor e eth vertadèr dolor deth mèn còr, mès seguie carant.
Ea-mil-e-ua-net-IV	A tot darrèr, s’esdeguèc a guarir-me es herides e a hèr-me a vier ajuda entà recuperar es mies fòrces.
Ea-mil-e-ua-net-IV	Dempús d’aguesti suenhs, seguic en tot prodigar-me es sues trendeses e velhaue ath mèn costat, dident-me: “Benedit sigue Allà, ò hilh mèn!
Ea-mil-e-ua-net-IV	Un dia, dempús de dinar, era mia mair venguec a sèir-se ath mèn costat, e me didec: “Ò hilh mèn!
Ea-mil-e-ua-net-IV	E guarda es vèrsi que s’entrelacen enes extrèms:
Ea-mil-e-ua-net-IV	Dauant dera mia vista e dauant des batecs deth mèn còr, aueres sòmis estranhs ath mèn amor, quan eth mèn còr e es mèns uelhs se honien de desir per tu.
Ea-mil-e-ua-net-IV	Per Allà, fraies mies!
Ea-mil-e-ua-net-IV	En liéger aguestes estròfes, plorè damb totes es lèrmes des mèns uelhs, e me piquè es caròles.
Ea-mil-e-ua-net-IV	E quan despleguè era tela, queiguec un papèr, qu’en eth campauen aguestes linhes, escrites pera man dera pròpria Aziza…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E quan despleguè era tela, queiguec un papèr, qu’en eth campauen aguestes linhes, escrites pera pròpria man d’Aziza:
Ea-mil-e-ua-net-IV	Atau, donc, dempús dera mia mòrt seguirè pregant a Allà que te hèsque erós e que posques véncer a totes es qu’alistes.
Ea-mil-e-ua-net-IV	Coneishi es molti malastres que t’a de costar era hilha de Dalila era Astuta!
Ea-mil-e-ua-net-IV	Que te servisquen de leçon, e pro que posques aluenhar entà tostemp er amor nefast des hemnes infames!
Ea-mil-e-ua-net-IV	Pro qu’aprengues a desliurar-te d’eres!
Ea-mil-e-ua-net-IV	Benedit sigue Allà, que me hè a vier entada Eth abans que tu, pr’amor de non auer eth dolor de presenciar toti es tòns patiments!
Ea-mil-e-ua-net-IV	Te prègui, per Allà!, que sauves coma rebrembe deth mèn adiu aguesta tela qu’en era campe brodada ua gasèla.
Ea-mil-e-ua-net-IV	M’a acompanhat pendent totes es tues abséncies.
Ea-mil-e-ua-net-IV	Me la manèc era hilha d’un rei, era princessa des isles Canfre e eth Cristau, cridada Sett- Donia.
Ea-mil-e-ua-net-IV	Quan te veigues aclapat pes malastres, acodís ara cèrca dera princessa Donia, en règne deth sòn pair, enes isles Canfre e eth Cristau.
Ea-mil-e-ua-net-IV	Mès te cau saber, ò Aziz!
Ea-mil-e-ua-net-IV	Non t’alugues d’amor per era, pr’amor que non a d’èster entà tu qu’era causa que te trèigue des tues afliccions e bote fin as tribulacions dera tua anma.
Ea-mil-e-ua-net-IV	En lièger aguesta carta d’Aziza, ò prince Diadèma!
Ea-mil-e-ua-net-IV	Era mia mair plorèc damb jo, e aquerò se tardèc enquia que queiguec era net.
Ea-mil-e-ua-net-IV	Que siguí pendent un an sancer negat en aguesta tristesa, sense trapar aleugeriment.
Ea-mil-e-ua-net-IV	Alavetz pensè ena partida, prèst a cercar ara princessa Donia enes isles de Canfre e eth Cristau.
Ea-mil-e-ua-net-IV	E era mia mair m’ahisquèc fòrça, en tot dider-me: “Aguest viatge te esvagarà, e harà que s’aluegerisquen es tues penes.
Ea-mil-e-ua-net-IV	E vaquí que va a gésser dera nòsta ciutat ua caravana de mercadèrs qu’ei en tot premanir-se entara marcha.
Ea-mil-e-ua-net-IV	Amassa-te, donc, ada era, crompa mercaderies, e vè-te’n.
Ea-mil-e-ua-net-IV	E auràs desbrembat tot er amarum que pese sus eth tòn còr!
Ea-mil-e-ua-net-IV	Hi, donc, çò que m’auie indicat era mia mair, e dempús de crompar excellentes mercaderies, m’amassè ara caravana, e viatgè pertot damb era, mès sense talents de mostrar eth mèn gènre.
Ea-mil-e-ua-net-IV	Ath contrari!
Ea-mil-e-ua-net-IV	Cada dia me seiguia a despart, e agarraua era tela, rebrembe d’Aziza, l’estenia ath mèn dauant, e la guardaua pendent fòrça temps, plorant.
Ea-mil-e-ua-net-IV	E atau seguiren es causes, enquia que dempús d’un an arribèrem enes frontères que regnaue eth pair dera princessa Donia.
Ea-mil-e-ua-net-IV	Qu’èren es sèt isles de Canfre e eth Cristau.
Ea-mil-e-ua-net-IV	Ara plan, eth rei d’aguest país, ò prince Diadèma!
Ea-mil-e-ua-net-IV	E ei, plan que òc, eth pair dera princessa Donia, que sap brodar damb tau art aguestes gasèles que les mane as sues amigues.
Ea-mil-e-ua-net-IV	Mès quan arribè en aguest règne, pensè: “Ò Aziz!
Ea-mil-e-ua-net-IV	De qué t’an de servir quan t’an deishat eth vrente tan lis coma eth d’ua hemna?
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrèta, segontes eth sòn costum, se carèc enquiath dia a vier.
Ea-mil-e-ua-net-IV	Era didec:
Ea-mil-e-ua-net-IV	Mès rebrembant es paraules d’Aziza, me decidí a hèr es investigacions de besonh, e a recuélher es donades que me podessen servir entà veir ara princessa.
Ea-mil-e-ua-net-IV	Toti es mèns trabalhs sigueren en bades.
Ea-mil-e-ua-net-IV	Arrés me sabec indicar eth mèdi que jo cercaua, e ja començaua a senter-me complètament desesperat, quan un dia, en tot passejar-me pes jardins qu’enrodauen era ciutat, volent desbrembar es mies penes damb er espectacle d’aqueth deliciós verdor, arribè ena pòrta d’un esplendid jardin d’arbes magnifics, qu’ena sua soleta contemplacion trapaue repaus era anma adolorida.
Ea-mil-e-ua-net-IV	E ena estrada dera entrada i auie seigut eth garda deth jardin, un venerable jeique de simpatic aspècte, qu’en sòn ròstre s’endonviaue era benediccion.
Ea-mil-e-ua-net-IV	Alavetz m’auancè entada eth, e dempús des salutacions acostumades, li didí: “Ò jeique!
Ea-mil-e-ua-net-IV	E eth responec: “De Sett-Donia, era hilha deth rei.
Ea-mil-e-ua-net-IV	Que pòs, ò beròi joen!
Ea-mil-e-ua-net-IV	Mès non me poiries perméter, ò venerable jeique!
Ea-mil-e-ua-net-IV	Eth didec: “Per Allà!
Ea-mil-e-ua-net-IV	Aquerò non!” Alavetz deishè anar ua grana alendada.
Ea-mil-e-ua-net-IV	E eth jeique me guardèc damb trendesa, me cuelhec dera man, e entrèc damb jo en jardin.
Ea-mil-e-ua-net-IV	Atau caminèrem amassa enquia un lòc encantador que dauen ombra uns beròis arbes.
Ea-mil-e-ua-net-IV	Cuelhec frutes des mès madures e des mès delicioses, e me les aufric d’aguesta manèra: “Refresca-te!
Ea-mil-e-ua-net-IV	E t’avertisqui que solet era princessa Donia coneish eth sòn sabor!” Dempús didec: “Sè-te, qu’ara torni!” E me deishèc pendent un instant entà tornar cargat damb un anhèth codinat, e me convidèc a minjar damb eth, e talhaue entà jo es bocins mès saborosi, e me les aufrie damb era màger volontat.
Ea-mil-e-ua-net-IV	E jo èra confonut damb tantes bontats, e non sabia se com balhar-li es gràcies.
Ea-mil-e-ua-net-IV	Ara plan; mentre èrem en tot minjar e parlar amistosament, entenérem que se daurie era porta deth jardin.
Ea-mil-e-ua-net-IV	E eth jeique s’esdeguèc a dider-me, plan espaurit: “Lhèua-te de seguit e amaga-te en aguest massís!
Ea-mil-e-ua-net-IV	E sustot, non te botges!” E jo m’esdeguè a aubedir-lo.
Ea-mil-e-ua-net-IV	A penes arribè en mèn amagader, vedí que pistaue pera pòrta eth cap d’un eunuc nere.
Ea-mil-e-ua-net-IV	E preguntèc en votz nauta: “Ò jeique!
Ea-mil-e-ua-net-IV	Pr’amor qu’arribe era princessa Donia!” E eth jeique didec: “Ò eth mèn brave eunuc!
Ea-mil-e-ua-net-IV	Que non i a arrés en jardin!” E s’esdeguèc a daurir es dues huelhes dera pòrta.
Ea-mil-e-ua-net-IV	Alavetz vedí arribar ara princessa Donia, e credí qu’ère era madeisha lua que baishaue ena tèrra.
Ea-mil-e-ua-net-IV	Tau ère era sua beresa, que me quedè clauat en lòc, capvirat, sense movement, mòrt.
Ea-mil-e-ua-net-IV	La seguia damb era guardada, sense poder respirar, a maugrat dera afogadura que sentia per parlar-li.
Ea-mil-e-ua-net-IV	E m’estè quiet pendent tot eth passeg dera princessa, madeish qu’er assedegat deth desèrt què sense fòrces ara vòra deth lac e non pòt arrossegar-se enquiara ondada liquida.
Ea-mil-e-ua-net-IV	Comprení alavetz, ò senhor mèn!
Ea-mil-e-ua-net-IV	Demorè, donc, que s’aluenhèsse era princessa, me didí adiu deth jeique, e venguí ara cèrca des mercadèrs dera caravana, en tot díder ath mèn laguens: “Ò Aziz!
Ea-mil-e-ua-net-IV	Qué an hèt de tu, Aziz?
Ea-mil-e-ua-net-IV	Un vrente lis que ja non pòt adondar as enamorades!
Ea-mil-e-ua-net-IV	Torna entara tua prauba mair, e aquiu poiràs morir en patz, ena casa ueda e sense patron!
Ea-mil-e-ua-net-IV	Pr’amor qu’era vida ja non a cap sens entà tu!” E a maugrat des trabalhs qu’auia passat enquia arribar en aguest règne, siguec tau era mia desesperacion que non volí méter en practica es paraules d’Aziza, encara que m’auie assegurat formaument qu’era princessa Donia serie era causa dera mia felicitat.
Ea-mil-e-ua-net-IV	Gessí, donc, damb era caravana, en tot filar-me de cap ara mia tèrra.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	E se hec a vier damb eth ath joen Aziz, que deth ja non volie separar-se.
Ea-mil-e-ua-net-IV	Montèc un aute còp a shivau, e entamenèc de nauèth eth camin entara ciutat deth sòn pair eth rei Soleiman-Schah, senhor dera Ciutat Verda e des montanhes d’Ispahan.
Ea-mil-e-ua-net-IV	Çò prumèr que hec siguec meter a disposicion deth sòn amic Aziz ua beròia casa que non ère mancada d’arren.
Ea-mil-e-ua-net-IV	E quan s’assegurec de qué Aziz auie tot aquerò que l’ère de besonh, partic entath palai, s’embarrèc ena sua cramba, en tot remir-se a recéber ad arrés, e plorèc amarament.
Ea-mil-e-ua-net-IV	Pr’amor qu’es causes que s’entenen impressionen autant coma es que se ven o se senten.
Ea-mil-e-ua-net-IV	Quan eth sòn pair eth rei Soleiman-Schah lo vedec tan palle e tant aclapat, comprenec que Diadèma auie era anma plia de penes e angoishes.
Ea-mil-e-ua-net-IV	E li preguntèc: “Qué te cau, ò hilh mèn!
Ea-mil-e-ua-net-IV	E eth prince Diadèma li condèc qu’ère enamorat dera princessa Donia, prigondament enamorat, encara que non l’auie vist jamès, donques qu’entà ahiscar era sua passion ère pro eth relat d’Aziz quan li descriuec eth sòn graciós anament, es sues perfeccions, es sòns uelhs e eth sòn meravilhós art de brodar animaus e flors.
Ea-mil-e-ua-net-IV	En recéber aguesta notícia, eth rei Soleiman-Schah arribèc ar arràs dera sua inquietud, e li didec ath prince: “Hilh mèn!
Ea-mil-e-ua-net-IV	Vè-te’n, donc, en apartament des hemnes, e entre es cinc centes esclaues que veiràs aquiu, mès beròies qu’era lua, alista es que mès t’agraden.
Ea-mil-e-ua-net-IV	E s’a maugrat de tot cap d’aguestes hemnes arribèsse a agradar-te, demanarè entà tu coma esposa a ua hilha entre es hilhes des reis des païsi vesins.
Ea-mil-e-ua-net-IV	Mès eth prince persutèc: “Ò pair mèn!
Ea-mil-e-ua-net-IV	Alavetz eth sòn pair, en veir qu’ère pejor amiar-li era contrària, li didec: “En aguest cas, ò hilh mèn, te cau auer un shinhau de paciéncia, e dar-me temps entà que posca enviar ath rei des isles Canfre e eth Cristau, ua diputacion que vage a demanar-li era man dera sua hilha, segontes eth ceremoniau que s’acostume des dera ancianitat, e que se hec damb jo quan me maridè damb era tua mair.
Ea-mil-e-ua-net-IV	Dempús d’aquerò, eth rei manèc cridar ath joen mercadèr Aziz, amic de Diadèma, e li didec: “Coneishes eth camin des Isles deth Canfre e eth Cristau?” E er aute responec: “Lo coneishi”, e eth rei li didec: “M’agradarie qu’acompanhèsses ath mèn gran visir, que mani d’embaishador entath rei d’aqueth parçan.” E Aziz responec: “Ò rei deth temps!
Ea-mil-e-ua-net-IV	Alavetz eth rei Soleiman cridèc ath gran visir, e li didec: “Apraia aguest ahèr coma te semble milhor, mès ei de besonh que vages enes Isles de Canfre e eth Cristau entà demanar ara princessa Donia coma esposa de Diadèma.” E eth visir responec escotant e aubedint.
Ea-mil-e-ua-net-IV	E mentretant, eth prince se retirèc ena sua casa, en tot recitar aguesti vèrsi deth poèta sus es penes der amor:
Ea-mil-e-ua-net-IV	Interrogatz ara net!
Ea-mil-e-ua-net-IV	Vos diderà eth mèn dolor e vos cantarà era elegia plia de lèrmes que module en mèn còr era tristesa!
Ea-mil-e-ua-net-IV	Interrogatz ara net!
Ea-mil-e-ua-net-IV	Vos diderà que sò eth pastor qu’es sòns uelhs compden es esteles, mentre pes sues caròles quèn era granissa des plors!
Ea-mil-e-ua-net-IV	Encara qu’eth mèn còr se desborde en desirs, me veigui solet en mon, coma era hemna d’anques fecondes que non trape eth seme de glòria!
Ea-mil-e-ua-net-IV	E eth prince passèc era net plan cogitós, en tot remir-se a préner aliment e sense poder dormir.
Ea-mil-e-ua-net-IV	Quan hec dia, s’esdeguèc eth rei a vier a cercar-lo, e en veir guaire desmilhorat ère, ordenèc hèr es preparatius dera marcha, en tot aumplir a Aziz e ath gran visir de riqui presents entath rei des Isles de Canfre e eth Cristau, e entà toti es dera sua comitiva.
Ea-mil-e-ua-net-IV	E de seguit se meteren en camin.
Ea-mil-e-ua-net-IV	E viatgèren dia e net, enquia qu’arribèren enes Isles de Canfre e eth Cristau.
Ea-mil-e-ua-net-IV	Alavetz montèren es tendes ara vòra d’un arriu, e eth visir despachèc un corrèu entà anonciar-li ath rei era sua arribada.
Ea-mil-e-ua-net-IV	E encara non auie acabat eth dia, quan vederen vier as camarlencs e as emirs deth rei, que dempús des salutacions de planvenguda, les acompanhèren entath palai.
Ea-mil-e-ua-net-IV	E eth visir e Aziz entrèren en palai, e se presentèren ath rei en tot autrejar-li es presents deth sòn senhor Soleiman, e eth rei les aprecièc fòrça, en tot dider-les: “Les arregraïsqui damb tot eth còr d’amic, e sus eth mèn cap e es mèns uelhs!” E de seguit, segontes eth costum, se retirèren Aziz e eth visir, e passèren cinc dies en palai descansant des fatigues deth viatge.
Ea-mil-e-ua-net-IV	A londeman deth cincau dia, eth visir se vestic damb vestit d’aunor, e se presentèc dauant deth tron deth rei, e li presentèc era demana deth sòn senhor eth rei Soleiman, en tot demorar respectuosament era responsa.
Ea-mil-e-ua-net-IV	En enténer es paraules deth visir, eth rei se quedèc plan cogitós, baishèc eth cap inquiet e cogitós, e s’estèc ua longa estona sense saber qué contestar-li ar enviat deth poderós rei dera Ciutat Verda e des montanhes d’Ispahan.
Ea-mil-e-ua-net-IV	Pr’amor que sabie per experiéncia qu’era sua hilha auie en òdi eth matrimòni, e qu’era demana serie refusada, coma ja n’auien estat d’autes que l’auien dirigit es principaus princes des règnes vesins e de totes es tèrres des entorns.
Ea-mil-e-ua-net-IV	Fin finau eth rei acabèc lheuant eth cap, li hec un senhau ath cap des eunucs entà que s’apressèsse, e li didec: “Vète’n a cercar ara tua senhora era princessa Donia, presenta-li es respèctes deth visir e es presents que mos hè a vier, e repetis-li çò que vies d’enténer dera sua boca.” E er eunuc punèc era tèrra entre es mans deth rei, e despareishec.
Ea-mil-e-ua-net-IV	Ath cap d’ua ora tornèc damb un nas tan long que l’arribaue enes pès, e didec: “Ò rei des sègles e deth temps!
Ea-mil-e-ua-net-IV	En enténer aguestes paraules deth cap des eunucs…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrètament ajornèc eth relat entar aute dia.
Ea-mil-e-ua-net-IV	Era didec:
Ea-mil-e-ua-net-IV	Me n’è sabut, ò rei afortunat!
Ea-mil-e-ua-net-IV	Transmet-li, donc, es mies salutacions ath rei Soleiman-Schah, e repetis-li çò que s’a passat, en tot dider-li qu’ara mia hilha l’orrifique eth matrimòni.
Ea-mil-e-ua-net-IV	Alavetz eth visir e Aziz s’esdeguèren a tornar ena Ciutat Verda, e a explicar-li ath rei Soleiman-Schah çò que s’auie passat.
Ea-mil-e-ua-net-IV	Aguesta notícia anugèc ath rei, que volec cridar as emirs e as camarlencs entà amassar es tropes e invadir immediatament es parçans dera Isla de Canfre e eth Cristau.
Ea-mil-e-ua-net-IV	Mès eth visir demanèc permís entà parlar, e didec: “Ò sobeiran!
Ea-mil-e-ua-net-IV	Er empediment vie d’era soleta.
Ea-mil-e-ua-net-IV	E tanben eth pair ei autant contrariat coma nosati.
Ea-mil-e-ua-net-IV	Quan eth rei Soleiman-Schah auec escotat ath visir, acabèc en tot balhar-li era rason e s’espauric quan pensèc enes menaces dera princessa.
Ea-mil-e-ua-net-IV	Alavetz ordenèc cridar ath prince Diadèma, e plan aclapat per çò deth desengust que l’anaue a dar, lo metec ath pas de tot.
Ea-mil-e-ua-net-IV	Mès eth prince Diadèma, luenh de desesperar-se, didec fèrmament: “Ò pair mèn!
Ea-mil-e-ua-net-IV	Ac juri per Allà!
Ea-mil-e-ua-net-IV	Sett-Donia serà era mia esposa!
Ea-mil-e-ua-net-IV	E eth rei didec: “Alavetz, hè-te a vier damb tu a Aziz e ath visir.
Ea-mil-e-ua-net-IV	E l’autregèc cent mil dinnars d’aur, shivaus, camelhs, muls e tendes somptuoses folrades de seda e de colors admirables.
Ea-mil-e-ua-net-IV	Alavetz eth prince Diadèma punèc es mans deth sòn pair, se botèc era sua ròba de viatge, anèc a trapar ara sua mair e la punèc tanben enes mans.
Ea-mil-e-ua-net-IV	E era sua mair li balhèc cent mil dinnars, e plorèc fòrça, e invoquèc sus eth era benediccion d’Allà, e hec vòts entara satisfaccion dera sua anma e entà qu’auesse ua bona tornada entre es sòns.
Ea-mil-e-ua-net-IV	E es cinc centes joenes de palai, qu’enrodauen ara mair de Diadèma, se meteren a plorar tanben, en tot guardar-lo en silenci, damb respècte e trendesa.
Ea-mil-e-ua-net-IV	E eth prince Diadèma gessec dera cramba dera sua mair, cridèc ath sòn amic Aziz e ar ancian visir, e dèc era orde de partida.
Ea-mil-e-ua-net-IV	E coma Aziz se metesse a plorar, li preguntèc eth prince: “Per qué plores, frair Aziz?” E aguest didec: “Ò frair mèn, ja sai que non me posqui separar de tu, mès hè tant de temps que deishè ara mia mair!
Ea-mil-e-ua-net-IV	E ara quan arribe era caravana sense jo, qué pensarà era mia mair en non veder-me entre es mercadèrs?” E eth prince didec: “Padega-te, frair Aziz!
Ea-mil-e-ua-net-IV	Tornaràs ena tua tèrra tanlèu volgue Allà, dempús d’auer-mos facilitat es mieis d’arténher eth nòste objectiu.” E se meteren en camin.
Ea-mil-e-ua-net-IV	E viatgèren en companhia deth sabent e prudent visir, que, entà esvagar-les e entà que Diadèma ac amièsse tot damb paciéncia, les condaue istòries admirables.
Ea-mil-e-ua-net-IV	E tanben Aziz li recitaue a Diadèma inspiradi poèmes, e improvisaue vèrsi plei d’encantament, parlant der amor e des aimants.
Ea-mil-e-ua-net-IV	Tau qu’aguesti, entre d’auti mil:
Ea-mil-e-ua-net-IV	Que vengui a condar-vos era mia lhocaria, e com er amor m’a pogut hèr mainatge, en tot rejovenir era mia vida!
Ea-mil-e-ua-net-IV	Tu, ath quau jo plori!
Ea-mil-e-ua-net-IV	Era net ahisque ena mia anma eth tòn rebrembe!
Ea-mil-e-ua-net-IV	Eth maitin brotoe sus eth mèn front, que non a coneishut eth saunei!
Ea-mil-e-ua-net-IV	Quan arribarà era tornada dempús dera abséncia?
Ea-mil-e-ua-net-IV	Ath cap d’un mes de viatge arribèren ena capitau dera Isla de Canfre e eth Cristau, e en entrar ena gran plaça des mercadèrs, vedec eth prince Diadèma que s’amendrien es sòns copacaps, en tot encoratjar-se eth sòn còr damb alègres batecs.
Ea-mil-e-ua-net-IV	S’arturèren per conselh d’Aziz en gran ostau, e loguèren entada eri toti es magasems de baish e totes es crambes de naut, mentre eth visir anaue a cercar-les ua casa ena ciutat.
Ea-mil-e-ua-net-IV	Placèren es hardèus en magasem, e dempús d’auer descansat pendent quate dies, anèren a tier-les ua visita as mercadèrs deth gran mercat dera seda.
Ea-mil-e-ua-net-IV	E eth visir didec: “Era mia idia ei que, en sòrta de deishar es mercderies embarrades en ostau, a on es clients non les poiràn veir, daurim entà tu, ò prince!
Ea-mil-e-ua-net-IV	E tu, en qualitat de mercadèr, te seiràs ena entrada dera botiga entà véner e mostrar es genres, mentre qu’Aziz serà ath hons entà dar-te totes es teles e entà destropar-les.
Ea-mil-e-ua-net-IV	E d’aguesta manèra, coma qu’ès tan beròi, e coma qu’Aziz non n’ei mens que tu, vaquí qu’era botiga serà de seguit era mès visitada deth mercat.” E Diadèma responec: “Era idia qu’ei admirabla!” E vestit damb un magnific vestit de mercadèr, entrèc en mercat dera seda, seguit d’Aziz, deth visir e des sòns sirvents.
Ea-mil-e-ua-net-IV	Quan les vederen passar es mercadèrs, quedèren complètament enludernadi pera sua beresa.
Ea-mil-e-ua-net-IV	E toti deishèren d’atier as clients en aqueth moment.
Ea-mil-e-ua-net-IV	Aqueri qu’èren en tot talhar teles se demorèren dambs es scisèus en aire.
Ea-mil-e-ua-net-IV	Es que crompauen abandonèren es sues crompes.
Ea-mil-e-ua-net-IV	E d’auti exclamauen en veder-lo: “Ya Allà!
Ea-mil-e-ua-net-IV	Arribadi en centre deth mercat, preguntèren a on ere eth jeique des mercadèrs, e se filèren entara sua botiga.
Ea-mil-e-ua-net-IV	E quan entrèren en era, se lheuèren en aunor sòn guairi èren seigudi aquiu.
Ea-mil-e-ua-net-IV	E pensauen: “Aguest venerable ancian ei eth pair d’aguesti dus joeni beròis!” Eth visir, dempús de hèr es sues salutacions, preguntèc: “Ò mercadèrs!
Ea-mil-e-ua-net-IV	Alavetz eth visir didec: “Ò jeique, eth mès amable de toti!
Ea-mil-e-ua-net-IV	Hè ja ans que viatgi damb aguesti dus joeni per ciutats e parçans entà completar era sua instrucion, en tot mostrar- les es diuèrsi pòbles, pr’amor de qué aprenen a crompar e a véner, treiguent ath còp profit des diuèrsi usatges e costums.
Ea-mil-e-ua-net-IV	E damb aguesta intencion viem a establir-mos en aguesta ciutat pendent un cèrt temps, donques que desiri qu’es mèns hilhs alègren era sua vista per totes es causes beròies que i a, e qu’aprenen, des que demoren en era, es bones formes e era cortesia.
Ea-mil-e-ua-net-IV	E eth jeique responec: “Qu’aurè fòrça gust en satisfèr-vos.” Ara seguida, virant-se entàs joeni pr’amor d’examinar-les milhor, sentec un estonament sense limits, sonque damb aquera guardada, donques que tant l’auie estonat era sua beresa.
Ea-mil-e-ua-net-IV	Pr’amor qu’aqueth jeique adoraue enquiara lhocaria e sense cap dobte es beròis uelhs des joeni, e era sua predileccion se filaue mès en amor entàs gojats qu’entath des gojates, e sustot s’estimaue fòrça er acid sabor des mainatges.
Ea-mil-e-ua-net-IV	E se lheuèc, les servic mihor qu’un esclau as sòns patrons, e se metec totafèt as sues ordes, en tot esdegar-se a mostrar-les es botigues disponibles, e acabant per alistar entada eri ua qu’ère precisament en centre deth mercat.
Ea-mil-e-ua-net-IV	Aquera botiga ère era mès beròia de totes, era mès clara, era mès ampla, era de milhor exposicion, e ère bastida damb molt d’art, en tot èster ornada de veirines de husta laurada e estatgères d’evòri, ebèn e cristau.
Ea-mil-e-ua-net-IV	Eth carrèr ère ben adaiguat e escampat ath sòn entorn, e de nets se botaue ena sua pòrta eth garda deth mercat.
Ea-mil-e-ua-net-IV	Alavetz eth visir ordenèc plaçar ena botiga es mercaderies de valor, es beròies sedes, es brocats, toti es tresòrs inestimables qu’auien sauvat enes armaris deth rei Soleiman- Schah.
Ea-mil-e-ua-net-IV	E acabat aguest trabalh, se hec a vier as dus joeni a cuélher un banh en hammam, plan près dera pòrta deth mercat, e qu’ère famós pera sua neteja e pes sòns marmes ludents.
Ea-mil-e-ua-net-IV	S’entraue en eth pujant tres gradons, a on se botauen ordenadament es esclòps de husta.
Ea-mil-e-ua-net-IV	E es dus amics, acabat eth banh, non voleren demorar ath visir, donques qu’auien er in d’ocupar eth sòn lòc ena botiga.
Ea-mil-e-ua-net-IV	Gesseren, donc, plan alegres, e era prumèra persona que se trapèren siguec eth jeique deth mercat, que les demoraue, plen de passion, enes gradons deth hammam.
Ea-mil-e-ua-net-IV	E eth banh auie dat mès esplendor ara beresa des joeni, e mès frescor ath sòn ròstre, e…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E eth banh auie dat mès esplendor ara beresa des joeni e mès frescor ath sòn ròstre, e er ancian les comparèc, ath sòn laguens, damb dus petits cervis elegants e gentils.
Ea-mil-e-ua-net-IV	E vedec guaire rosades èren ara es sues caròles, guaire s’auien escurit es sòns uelhs, e com s’auien illuminat es sòns ròstres.
Ea-mil-e-ua-net-IV	E en contemplar-les tan trendes coma dues rames que les balhen color es sòns fruts, o coma dues lues blanques e delicades coma era lèit, pensèc en aguesti vèrsi deth poèta:
Ea-mil-e-ua-net-IV	Sonque damb tocar era sua man m’estrementisqui, e toti es mèns sensi s’exciten!
Ea-mil-e-ua-net-IV	Qué m’arribarie se vedessa eth sòn còs, a on s’amassen era neteja dera aigua e er aur dera lum?
Ea-mil-e-ua-net-IV	Correc, donc, ath sòn encontre, e les didec: “Ò hilhs mèns!
Ea-mil-e-ua-net-IV	Que jamès vos prive Allà d’eth, e que vo’lo renauisque etèrnament!”!
Ea-mil-e-ua-net-IV	E eth prince en un gèst encantador e ua votz plan afabla, responec: “Que mos aurie anat ben compartir damb tu aguest plaser!” E ambdús l’atengueren respectuosament, e per deferéncia ara sua edat e ara sua categoria, anèren ath sòn dauant, en tot daurir-li camin e amiar-lo entara botiga.
Ea-mil-e-ua-net-IV	Ara plan, coma qu’anauen dauant es dus joeni, eth jeique podec oberservar guaire graciosament caminauen, e com se botjauen es sues anques per dejós dera ròba, en tot estrementir-se ath compàs des passi.
Ea-mil-e-ua-net-IV	Alavetz, en non poder reprimir es sues escometudes, li luderen es uelhs, alendèc, bohèc e recitèc aguestes estròfes de complicat sens:
Ea-mil-e-ua-net-IV	Non ei estonant qu’en contemplar es formes qu’encanten ath noste còr, les veigam estrementir-se encara que siguen massisses!
Ea-mil-e-ua-net-IV	Totes es esfères deth cèu vibren en virar, e toti es glòbs s’estrementissen damb eth movement!
Ea-mil-e-ua-net-IV	Mès es dus joeni, encara qu’enteneren aguesti vèrsi, non podien endonviar eth sòn sens ne sospechar era luxuria deth jeique.
Ea-mil-e-ua-net-IV	Ath contrari!
Ea-mil-e-ua-net-IV	Se pensèren veir en eri ua delicada laudança as sues persones, e l’ac arregraïren fòrça, e ara fòrça lo voleren amiar damb eri entath hammam, per èster aquerò era màger mòstra d’amistat.
Ea-mil-e-ua-net-IV	E eth vielh, dempús de méter per pura formula quauqui obstacles, acceptèc, en tot deishar anar bualhs de desir laguens dera sua anma, e cuelhec damb eri eth camin deth hammam.
Ea-mil-e-ua-net-IV	Quan aueren entrat, les vedec eth visir, qu’ère en tot secar-se en ua des sales, e correc entar estanh, qu’en eth s’auien arturat, e convidèc ath jeique a entrar en sòn quarto.
Ea-mil-e-ua-net-IV	Diadèma l’auien cuelhut dera man, e l’arrossegauen entara sala qu’auien reservat entada eri.
Ea-mil-e-ua-net-IV	Alavetz eth visir non persutèc, e tornèc en sòn quarto entà secar-se.
Ea-mil-e-ua-net-IV	Diadèma e Aziz, tanlèu se vederen solets, despolhèren ath venerable jeique, e eri se despolhèren tanben, e comencèren en tot hèr-li un energic massatge, mentre qu’eth vielh les dirigie furtives guardades.
Ea-mil-e-ua-net-IV	Dempús jurèc Diadèma qu’ada eth li corresponie er aunor d’ensabonar-lo, e Aziz didec qu’ada eth li corresponerie lançar-li era aigua damb era petita gèrla de coeire.
Ea-mil-e-ua-net-IV	E er ancian jeique, entre es dus, se credie transportat en paradís.
Ea-mil-e-ua-net-IV	Non cessèren de heregar-lo, ensabonar-lo e lançar-li aigua enquia qu’eth visir venguec ath sòn costat, damb grana desolacion deth jeique.
Ea-mil-e-ua-net-IV	Alavetz lo sequèren damb es tovalhòles caudes e perhumades, lo vestiren e lo seigueren ena estrada, a on l’aufriren sorbets de musc e aigua de ròses.
Ea-mil-e-ua-net-IV	E eth jeique simulaue seguir damb gran interès era convèrsa deth visir, mès en realitat tota era sua atencion e totes es sues guardades non èren senon entàs dus joeni, qu’anauen e venguien plan sollicits entà servir-lo.
Ea-mil-e-ua-net-IV	E quan eth visir li dirigic era salutacion de costum dempús deth banh, eth jeique responec: “Quina benediccion a entrat damb vosati ena nòsta ciutat!
Ea-mil-e-ua-net-IV	Quina felicitat tan grana mos a costat era vòsta arribada!” E recitèc aguesta estròfa:
Ea-mil-e-ua-net-IV	En arribar eri, an reverdit es nòsti ticòs!
Ea-mil-e-ua-net-IV	Eth nòste solèr s’a estrementit e a autrejat naues flors!
Ea-mil-e-ua-net-IV	E es tres li balhèren es gràcies pes sues bontats.
Ea-mil-e-ua-net-IV	E eth jeique repliquèc: “Qu’Allà vos assegure a toti era vida mès agradiua!
Ea-mil-e-ua-net-IV	E que sauve deth mau de uelh, ò mercadèr ilustre as tòns beròis hilhs!” E eth visir didec: “E qu’eth banh sigue entà tu, pera gràcia d’Allà, un aument de fòrça e de salut!
Ea-mil-e-ua-net-IV	Pr’amor que, ò venerable jeique!
Ea-mil-e-ua-net-IV	E guairi poèmes admirables a inspirat eth hammam as grani poètes!
Ea-mil-e-ua-net-IV	E Diadèma s’esdeguèc a contestar: “Òc, me’n brembi; escotatz aguesti:
Ea-mil-e-ua-net-IV	Vida deth hammam, qu’ei meravilhosa era tua doçor!
Ea-mil-e-ua-net-IV	Ò hammam, guaire brèu ei era tua durada!
Ea-mil-e-ua-net-IV	Per qué non poirà passar tota era mia vida en tòn sen?
Ea-mil-e-ua-net-IV	Hammam admirable, hammam des mèns sensi!
Ea-mil-e-ua-net-IV	Quan un te tie, li hès odiós enquia e tot eth madeish Paradís!
Ea-mil-e-ua-net-IV	Se siguesses eth lunfèrn, damb quina alegria me precipitaria en eth!
Ea-mil-e-ua-net-IV	Quan eth prince auec recitat aguest poèma, exclamèc Aziz: “Jo tanben sai vèrsi sus eth hammam!” E eth jeique didec: “Dèisha-mos que les saborem.” E Aziz recitèc es que seguissen:
Ea-mil-e-ua-net-IV	Qu’ei un lotjament que panèc es sòns brodats as ròques florides!
Ea-mil-e-ua-net-IV	Era sua calor te harie creir en un boca deth lunfèrn, se non experimentèsses de seguit es sues delícies, e non vedesses en sòn centre tantes lues e soleis!
Ea-mil-e-ua-net-IV	Quan Aziz auec acabat aguestra estròfa, se seiguec ath costat de Diadèma.
Ea-mil-e-ua-net-IV	Alavetz eth jeique, complètament meravilhat, exclamèc: “Per Allà!
Ea-mil-e-ua-net-IV	Qu’auetz sabut amassar era eloqüéncia damb era beresa!
Ea-mil-e-ua-net-IV	Deishatz-me ara que jo vos diga quauqui vèrsi esquisti.
Ea-mil-e-ua-net-IV	E eth jeique emparèc era maishèra ena man, cluquèc es uelhs, botgèc eth cap, e cantèc acompausadament:
Ea-mil-e-ua-net-IV	Ò huec deth hammam, era tua calor ei era nòsta vida!
Ea-mil-e-ua-net-IV	Ò huec deth hammam, entornes era vida as nosti còssi, e aleugerisses es nòstes anmes, que se padeguen gràcies a tu!
Ea-mil-e-ua-net-IV	Ò hammam!, ò amic!
Ea-mil-e-ua-net-IV	Tebesa der aire, frescor dera pila, rumor dera aigua, lum de naut, marmes purs, sales ombriues, flaires d’encens e de còssi perhumadi, vos adòri!
Ea-mil-e-ua-net-IV	Uscles coma ua ahlama que jamès s’amòrte, e t’estàs hered ena superfícia, e plen de doces tenèbres!
Ea-mil-e-ua-net-IV	Qu’ès ombriu, hammam, a maugrat deth huec, coma es mèns desirs e coma era mia anma!
Ea-mil-e-ua-net-IV	Ò hammam!
Ea-mil-e-ua-net-IV	Dempús guardèc as joeni, deishèc qu’era sua anma vaguèsse un instant peth jardin dera sua beresa, e en tot inspirar-se en era les dediquèc aguestes dues estròfes:
Ea-mil-e-ua-net-IV	Anè en sòn lotjament, e dera pòrta estant me receberen damb cara amabla e uelhs plei d’arridolets!
Ea-mil-e-ua-net-IV	Tastè totes es delícies dera sua ospitalitat, e sentí era doçor!
Ea-mil-e-ua-net-IV	Com non me cau èster esclau des tòns encantaments?
Ea-mil-e-ua-net-IV	En enténer aguesti vèrsi e era cançon anteriora, quedèren meravilhadi der art deth jeique.
Ea-mil-e-ua-net-IV	Li balhèren es gràcies, e coma que ja escurie, l’acompanhèren enquiara pòrta deth hammam, e encara que persutèc fòrça entà que venguessen a sopar ena sua casa, se desencusèren, e s’aluenhèren dempús de dider-se adiu, mentre qu’eth jeique s’estaue quiet guardant-les encara.
Ea-mil-e-ua-net-IV	Arribadi ena casa, mingèren e s’ajacèren, totafèt erosi, enquia londeman.
Ea-mil-e-ua-net-IV	Alavetz se lheuèren, heren es sues ablucions, compliren es deuers dera oracion, e quan se dauric eth mercat, anèren entara sua botiga e la dauriren per prumèr viatge.
Ea-mil-e-ua-net-IV	Ara plan: es sirvents l’auien apraiat perfèctament, mostrant eth sòn bon gust.
Ea-mil-e-ua-net-IV	L’auien tapissat damb teles de seda, en tot botar en milhor lòc dus reiaus tapissi que pro ben valerien cada un cent dinnars.
Ea-mil-e-ua-net-IV	E enes estatgères de evòri, ebèn e cristau, campauen plan ben plaçades es mercaderies de valor e es tresòrs inestimables.
Ea-mil-e-ua-net-IV	E es sirvents les enrodèren, prèsti a complir es sues ordes.
Ea-mil-e-ua-net-IV	Atau, donc, aquera botiga se hec famosa lèu lèu, e es clients vengueren de pertot.
Ea-mil-e-ua-net-IV	E toti s’entestauen en hèr-se a vier es sues crompes de man d’aqueth joen cridat Diadèma, qu’era sua beresa hège alhocardir a toti es caps e pèrder totes es rasons.
Ea-mil-e-ua-net-IV	E eth visir, en auer comprovat qu’es negòcis anauen meravilhosament, conselhèc de nauèth a Diadèma e a Aziz ua grana discrecion, e tornèc ena sua casa a descansar tranquillament.
Ea-mil-e-ua-net-IV	E aguesta situacion s’alonguèc bèth temps, acabat eth quau, Diadèma, en non veir aparéisher ad arrés que coneishesse ara princessa Donia, comencèc a despacientar-se e enquia a pèrder eth saunei.
Ea-mil-e-ua-net-IV	Mès un dia, tant que parlaue des sues penes damb eth sòn amic Aziz ena pòrta dera sua botiga…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Un dia, tant que parlaue des sues penes damb eth sòn amic Aziz ena pòrta dera sua botiga, passèc per edart ua anciana, qu’anaue caperada plan dignament damb un mantèl de satin nere.
Ea-mil-e-ua-net-IV	E non se tardèc a cridar-li era atencion era botiga meravilhosa, atau coma era beresa deth joen mercadèr seigut en tapís.
Ea-mil-e-ua-net-IV	E siguec tanta era sua emocion que se li banhèren es cauces.
Ea-mil-e-ua-net-IV	Dempús dirigic era sua guardada ath joen, e pensèc: “Aguest non ei un òme, senon un angel o un rei d’un país de sòmis.” Alavetz s’apressèc ara botiga e saludèc ath joen, que l’entornèc era salutacion, e Aziz la saludèc tanben deth hons dera botiga.
Ea-mil-e-ua-net-IV	Dera sua part, eth prince se lheuèc, li hec ua arridalha damb eth sòn mès agradiu arridolet, la convidèc a sèir-se en tapís ath sòn costat, e se metèc a ventar-la enquia qu’auec descansat.
Ea-mil-e-ua-net-IV	Alavetz era vielha li didec a Diadèma: “Ò, hilh mèn qu’amasses totes es perfeccions e totes es gràcies!
Ea-mil-e-ua-net-IV	Ès d’aguest país?” E Diadèma, damb eta sua paraula gentila e atrasenta, responec: “Per Allà!
Ea-mil-e-ua-net-IV	Ò sehora mia!.
Ea-mil-e-ua-net-IV	Enquia eth present non auia hèt hangues en aguesti parçans, qu’en eri è vengut sense mès finalitat qu’esdegar-me en tot visitar-les.
Ea-mil-e-ua-net-IV	Era vielha didec: “Planvengut sigue eth graciós òste dera nòsta ciutat!
Ea-mil-e-ua-net-IV	E quines mercaderies de païsi luenhants mos as hèt a vier?
Ea-mil-e-ua-net-IV	E enténer eth nòm d’aquera que tant estimaue, ja non podec tier era sua emocion Diadèma, e cridèc: “Aziz, hè-me a vier çò mès beròi e ric que i age entre es nòstes mercaderies!” E Aziz dauric un armari qu’en eth sonque i auie un paquet, mès quin paquet!.
Ea-mil-e-ua-net-IV	Era envolopa extèrna ère de velot de Damasc, damb franges de bòles d’aur e brodats de colors representant flors e audèths, damb un elefant embriac que dançaue ath miei.
Ea-mil-e-ua-net-IV	E d’aqueth paquet gessie un perhum qu’exalaue era anma.
Ea-mil-e-ua-net-IV	Aziz l’ac autregèc a Diadèma, que lo desliguèc e treiguec d’eth era soleta tela qu’embarraue, hèta entà un vestit de bèra hurí o de bèra princessa meravilhosa.
Ea-mil-e-ua-net-IV	Enumerar es peireries que damb eres ere enriquida, e es brodats jos es quaus despareishie era trama, sonque ac poirien hèr uns poètes inspiradi per Allà.
Ea-mil-e-ua-net-IV	Eth possible prètz, sense era envolopa, poirie èster de mil dinnars d’aur.
Ea-mil-e-ua-net-IV	Eth prince despleguèc tot doç era tela dauant der estonament dera vielha, que non sabie qué guardar preferentament, s’era magnificéncia d’aqueth teishut o es neri uelhs deth joen.
Ea-mil-e-ua-net-IV	E vaquí qu’en guardar es jovenils encantamants deth mercadèr, notaue qu’era sua vielha carn s’estrementie, e qu’es sòns muscles se tornauen febrils, en tot sénter un gran desir de gratar-se aquerò que li picaue.
Ea-mil-e-ua-net-IV	E quan podec parlar, li didec a Diadèma, en tot guardar-lo damb uelhs umidi pera passion: “Era tela me conven.
Ea-mil-e-ua-net-IV	Guaire me cau balhar-te per era?” E eth, inclinant-se, responec: “Que ja m’as pagat pro sonque damb era alegria d’auer-te coneishut.” Alavetz era vielha exclamèc: “Ò joen adorable!
Ea-mil-e-ua-net-IV	Erosa era hemna que te posque tier ena sua hauda e entrelaçar es sòns braci damb era tua cintura!
Ea-mil-e-ua-net-IV	Mès a on son es hemnes que te merites?
Ea-mil-e-ua-net-IV	Per çò que hè a jo sonque ne coneishi ua!
Ea-mil-e-ua-net-IV	Ditz-me, joen petit cèrvi!
Ea-mil-e-ua-net-IV	E eth contestèc: “Me cridi Diadèma.” Alavetz era vielha didec: “Mès s’aguest nòm sonque ei eth nòm de hilhs de rei!
Ea-mil-e-ua-net-IV	Alavetz Aziz, que non auie badat boca s’esdeguèc a intervier entà treir ath sòn amic der embolh.
Ea-mil-e-ua-net-IV	Era didec: “Vertadèrament, s’era beresa auesse d’alistar un rei, alistarie a Diadèma!
Ea-mil-e-ua-net-IV	E sabe-te’n, ò Diadèma!
Ea-mil-e-ua-net-IV	E Allà ei garent dera mia devocion entara tua persona!
Ea-mil-e-ua-net-IV	Lèu te’n saberàs de çò que vau a hèr per tu.
Ea-mil-e-ua-net-IV	Qu’Allà te protegisque e te sauve dera mala sòrt e des uelhs maudidi!” Dempús cuelhec eth preciós paquet, e se n’anèc.
Ea-mil-e-ua-net-IV	E arribèc emocionada ena casa de Donia, ara quau auie aleitat e ara quau servie de mair.
Ea-mil-e-ua-net-IV	E quan entrèc amiaue eth paquet dejós deth braç, plan solemnament.
Ea-mil-e-ua-net-IV	Alavetz Donia li preguntèc: “Ò hilhuquera mia!
Ea-mil-e-ua-net-IV	Quina auta causa me hès a vier?
Ea-mil-e-ua-net-IV	Mòstra-me-la!
Ea-mil-e-ua-net-IV	Era vielha didec: “Ò estimada mia Donia!
Ea-mil-e-ua-net-IV	Alavetz Donia, enludernada d’alegria, exclamèc: “Ò era mia doça Dudú!
Ea-mil-e-ua-net-IV	Aguesta tela non ei deth nòste país!” E era vielha didec: “De vertat qu’ei plan beròia!
Ea-mil-e-ua-net-IV	Mès qué dideries se vedesses ath joen mercadèr que me l’a autrejat entà tu?
Ea-mil-e-ua-net-IV	Be n’ei de grana era sua beresa!
Ea-mil-e-ua-net-IV	Eth portèr Raduan se’n desbrembèc de barrar era pòrta der Eden entà deishar-lo gésser damb era fin de qué alègre eth hitge des creatures!
Ea-mil-e-ua-net-IV	Ò senhora mia!
Ea-mil-e-ua-net-IV	Mès Donia exclamèc: “Qu’ei pro!
Ea-mil-e-ua-net-IV	Com gauses parlar-me d’un òme!
Ea-mil-e-ua-net-IV	Quina umadissa escurís era tua rason?
Ea-mil-e-ua-net-IV	Cara-te, per Allà!
Ea-mil-e-ua-net-IV	E da-me aguest vestit entà examinar-lo d’apròp.” E cuelhent era tela, se metec a amorassar-la e a plegar-la sus era sua cintura.
Ea-mil-e-ua-net-IV	E alavetz era hilhuquèra li didec: “Ò senhora mia!
Ea-mil-e-ua-net-IV	Be n’ès de beròia atau!
Ea-mil-e-ua-net-IV	Mès guaire mès preferible ei ua beròia parelha a ua soleta persona!
Ea-mil-e-ua-net-IV	Ò gentil Diadèma!” Mès era princessa exclamèc: “Marrida Dudú!
Ea-mil-e-ua-net-IV	Perfida Dudú!
Ea-mil-e-ua-net-IV	Non me parles mes d’aquerò!
Ea-mil-e-ua-net-IV	Era vielha se metec a arrir alavetz, e didec guinhant eth uelh: “Un desir!
Ea-mil-e-ua-net-IV	Per Allà!
Ea-mil-e-ua-net-IV	Qui ei que non desire arren?” E se lheuèc ara prèssa, e correc entara botiga deth prince.
Ea-mil-e-ua-net-IV	En veder-la arribar, sentec eth prince qu’eth còr li crebaue d’alegria, e li cuelhec era man, la hec sèir ath sòn costat, e li mestrèc sorbets e doci.
Ea-mil-e-ua-net-IV	Alavetz era vielha li didec: “Te vau a anonciar ua bona naua!
Ea-mil-e-ua-net-IV	Era mia senhora, era princessa Donia, te salude e te ditz: “As onorat era ciutat damb era tua arribada e l’as illuminat.
Ea-mil-e-ua-net-IV	E quan ac auec hèt Aziz, escriuèc aguesti vèrsi:
Ea-mil-e-ua-net-IV	Aguest papèr t’amie, Ò Plan Nauta!
Ea-mil-e-ua-net-IV	Es mil causes, es causes diuèrses qu’è trapat en un còr malaut per çò deth mau de demorar!
Ea-mil-e-ua-net-IV	Ena tresau linha era mia vida e era mia paciéncia; ena quatau, eth mèn lardor sancer; ena cincau er extremat desir des mèns uelhs, era sua ansia d’alegria.
Ea-mil-e-ua-net-IV	Ena siesau, era demana d’ua cita!
Ea-mil-e-ua-net-IV	Dempus, ena part de baish, botèc a manèra de signatura çò que seguís:
Ea-mil-e-ua-net-IV	Aguesta carta en vèrsi ara tua beresa ei de man der esclau des sons grani desirs, deth presoèr ena preson deth son dolor, deth malaut per çò des sòns torments, deth postulant des tues guardades.
Ea-mil-e-ua-net-IV	Eth mercadèr Diadèma.
Ea-mil-e-ua-net-IV	Tornèc a liéger era carta, li metec areneta, la pleguèc, la barrèc e l’ac autregèc ara vielha, en tot esguitlar-li ena man ua petita borsa damb mil dinnars coma pagament des sòns servicis.
Ea-mil-e-ua-net-IV	E era vielha, desirant-li ua bona capitada, tornèc de seguit ath cant dera sua senhora.
Ea-mil-e-ua-net-IV	E era princessa li preguntèc: “Ò era mia estimada Dudú!
Ea-mil-e-ua-net-IV	E era vielha didec: “Ò senhora!
Ea-mil-e-ua-net-IV	Quan era princessa l’auec liejut, exclamèc: “Be n’ei de pòcavergonha aguest mercadèr!
Ea-mil-e-ua-net-IV	E era vielha, engenuament, preguntèc: “Qué a d’espaventós aguesta carta?
Ea-mil-e-ua-net-IV	Alavetz ordenèc era princessa: “Da-me eth mèn escritòri e era mia pluma.” E escriuec aguest vèrsi:
Ea-mil-e-ua-net-IV	Cèc des tues illusions, sollicites arribar ar astre coma se bèth mortau auesse pogut arténher ar astre dera net!
Ea-mil-e-ua-net-IV	Que se gauses repetir eth tòn desvergonhament, te crucificaràn en ua husta talhada deth tronc de quauque arbe maudit!
Ea-mil-e-ua-net-IV	E serviràs d’exemple as insolents!
Ea-mil-e-ua-net-IV	Dempús d’auer barrat era carta, l’ac autregèc ara vielha.
Ea-mil-e-ua-net-IV	E era vielha correc a autrejar- l’ac ath prince, que s’alugaue d’impaciéncia.
Ea-mil-e-ua-net-IV	Eth prince s’esdeguèc a daurir era carta, e quan l’auec liejut, se sentec morir de pena, e li didec amarament ara vielha: “Me menace damb era mòrt, mès que m’ei parièr era vida quan ei tan penibla.
Ea-mil-e-ua-net-IV	E era vielha exclamèc: “Pera tua vida, qu’ei tant estimada entà jo!
Ea-mil-e-ua-net-IV	Que voi ajudar-te damb tot eth mèn poder, e compartir damb tu es perilhs!
Ea-mil-e-ua-net-IV	E escruiec en un papèr es següentes estròfes:
Ea-mil-e-ua-net-IV	E vaquí que per desirar era net, me menace Era damb eth dòu e era mòrt, sense saber qu’era mòrt ei eth repaus e qu’es causes non s’esbaucen se non ac senhale eth Destin!
Ea-mil-e-ua-net-IV	Per Allà!
Ea-mil-e-ua-net-IV	Era sua man pietosa s’aurie de dirigir entad aqueri que consagren eth sòn amor as plan nautes e plan pures, ad aqueres que non gausen guardar es uelhs umans!
Ea-mil-e-ua-net-IV	Ò desirs mèns!
Ea-mil-e-ua-net-IV	Mès vani desirs!
Ea-mil-e-ua-net-IV	Non desiretz mès, e deishatz qu’era mia anma s’acògue ena passion sense esperança!
Ea-mil-e-ua-net-IV	Mès tu, hemna de còr dur, non te penses que m’a de senhorejar era tirania!
Ea-mil-e-ua-net-IV	Abans que patir ua vida sens objècte e dolorosa, deisharè qu’era mia ama vòle damb es mies esperances!
Ea-mil-e-ua-net-IV	E damb lèrmes enes uelhs, balhèc era carta ara vielha, en tot dider-li: “Te shòrdi inutilament, ai de jo!
Ea-mil-e-ua-net-IV	Compreni pro ben que sonque me rèste morir!” E era vielha didec: “Abandona aguestes tristes presentides, e contempla-te, ò beròi joen!
Ea-mil-e-ua-net-IV	Qu’ei que non ès eth madeish solei?
Ea-mil-e-ua-net-IV	E non ei era era lua?
Ea-mil-e-ua-net-IV	Com dobtes que jo, que m’è passat era vida entre intrigues d’amor, non vau a saber júnher es vòstes bereses?
Ea-mil-e-ua-net-IV	Padega era tua anma, e padega es malastres que t’afligissen!
Ea-mil-e-ua-net-IV	E dites aguestes pareules, s’aluenhèc…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E dites aguestes paraules, s’aluenhèc; e dempús d’auer-se amagat era carta entre es sòns peus, anèc a cercar ara sua patrona.
Ea-mil-e-ua-net-IV	Entrèc ena sua cramba, li punèc era man, e se seiguec sense badar boca.
Ea-mil-e-ua-net-IV	Mès ath cap d’uns instants, didec: “Ò hilha mia plan estimada!
Ea-mil-e-ua-net-IV	Mès era princessa exclamèc: “Ò era mia brava Dudú!
Ea-mil-e-ua-net-IV	Mès alavetz queiguec era carta sus eth tapís.
Ea-mil-e-ua-net-IV	E era princessa, estonada, s’esdeguèc a cuelher-la, mès era vielha exclamèc: “Ò hilha mia!, da-me aguest papèr.
Ea-mil-e-ua-net-IV	Que se m’aurà embolhat ena cabeladura ena casa d’aguest mercadèr maudit!
Ea-mil-e-ua-net-IV	Era princessa non ne hec cabau, e se metec a liéger eth sòn contengut.
Ea-mil-e-ua-net-IV	Dempús, arroncilhant es celhes, exclamèc: “A maudida Dudú!
Ea-mil-e-ua-net-IV	Mès qui aurà enviat ad aguest desvergonhat mercadèr?
Ea-mil-e-ua-net-IV	De quina tèrra gausarà vier enquia jo?
Ea-mil-e-ua-net-IV	Com poiria guardar ad aguest òme que non ei dera mia raça ne dera mia sang?
Ea-mil-e-ua-net-IV	A, Dudú!
Ea-mil-e-ua-net-IV	E era vielha didec: “Qu’ei reaument eth Cheitan!
Ea-mil-e-ua-net-IV	Era sua audàcia ei ua audàcia deth lunfèrn!
Ea-mil-e-ua-net-IV	Mès, ò hilha estimada mia!
Ea-mil-e-ua-net-IV	E se non, que sigue sacrificat, e jo damb eth!” Alavetz era princessa Donia cuelhec era pluma, e ritmicament escriuec aguestes paraules:
Ea-mil-e-ua-net-IV	Insensat que dormisses confiadament, quan eth malastre e eth perilh vòlen en aire que respires!
Ea-mil-e-ua-net-IV	Ignòres que i a arrius qu’eth sòn corrent non se pòt remontar e que i a solituds que jamès cauishigarà cap èsser uman?
Ea-mil-e-ua-net-IV	Penses tocar es esteles der infinit, quan toti es òmes amassa non poirien arribar enes prumèrs astres dera net.
Ea-mil-e-ua-net-IV	Gausaries, enquia e tot en sauneis, amorassar entre es tòns braci era cintura des huris?
Ea-mil-e-ua-net-IV	Non t’alugues, ò ingenú!
Ea-mil-e-ua-net-IV	Crè e aubedís ara tua reina!
Ea-mil-e-ua-net-IV	Dempús de plegar e sageràr eth papèr, l’ac autregèc ara vielha, qu’a londeman s’esdeguèc a autrejar-l’ac ath prince.
Ea-mil-e-ua-net-IV	En lièger aguestes paraules tan dures, Diadèma comprenec qu’era esperança morie en sòn còr, e virant-se entà Aziz, li didec: “Ò frair Aziz!
Ea-mil-e-ua-net-IV	E cuelhec un papèr, e escriuec en eth aguestes estròfes:
Ea-mil-e-ua-net-IV	Senhor Diu!
Ea-mil-e-ua-net-IV	Ajuda-me en aguest excès des mies penes, e aleugerís eth mèn còr ennerit pes malastres!
Ea-mil-e-ua-net-IV	Coneishes eth secret qu’era sua ahlama m’uscle; coneishes tanben era tirania dera joena crudèu que me remís era sua misericòrdia!
Ea-mil-e-ua-net-IV	Jòqui eth cap e barri es uelhs pensant ena adversitat que sò calat; sense cap esperança de redempcion!
Ea-mil-e-ua-net-IV	Era mia paciéncia e es mies energies ja s’an acabat!
Ea-mil-e-ua-net-IV	Que les a consumit eth desencantament d’un amor que me refuse!
Ea-mil-e-ua-net-IV	Ò implacable!, era dera cabeladura coma era net!
Ea-mil-e-ua-net-IV	Aziz li mostrèc era carta a Diadèma, e en tot auer-la recitat entà apreciar era tonalitat des vèrsi, se declarèc plan satisfèt, e li didec a Aziz: “Qu’ei excellenta era tua carta, ò frair mèn!” E l’ac autregèc era anciana, que correc a amiar-la ara princessa.
Ea-mil-e-ua-net-IV	A penes l’auec liejut era princessa, sentec crebar era sua ira, e exclamèc: “Maudida Dudú de totes es calamitats!
Ea-mil-e-ua-net-IV	Tu ès era soleta causanta d’aguestes umiliacions!
Ea-mil-e-ua-net-IV	Ges lèu d’aciu, se non vòs que te destròcen es mies esclaues a còps de foet!
Ea-mil-e-ua-net-IV	E era vielha gessec ath mès córrer, en veir que Donia se dispausaue plan que òc a cridar as esclaues.
Ea-mil-e-ua-net-IV	E s’esdeguèc a vier a cercar as dus amics, pr’amor de condar-les çò que s’auie passat.
Ea-mil-e-ua-net-IV	Diadèma se’n hec fòrça alavetz, e li didec ara vielha, en tot amorassar-li era barbeta: “Ò brava mair!
Ea-mil-e-ua-net-IV	Mès era responec: “Padega-te, ò hilh mèn!
Ea-mil-e-ua-net-IV	Pr’amor que jamès se diderà qu’un còp ena mia vida non è pogut júnher a dus enamorats.
Ea-mil-e-ua-net-IV	E aguesta dificultat encoratge era mia astúcia entà arténher es tòns desirs!” Alavetz Diadèma preguntèc: “Mès quina ei era causa que posse ara princessa a sénter aguest orror a toti es òmes?” E responec era vielha: “Qu’ei un saunei qu’auec.” Diadèma exclamèc: “Un saunei?
Ea-mil-e-ua-net-IV	E seguic era vielha: “Sonque aquerò, e vaquí eth saunei:
Ea-mil-e-ua-net-IV	Ua net, dormint era princessa Donia, vedec en sòmis a un auderaire que lançaue es hilats en camp, e que dempús d’auer lançat grani de horment ath sòn entorn, se quedaue ara demora, pendent dera sua sòrt.
Ea-mil-e-ua-net-IV	E de seguit, de toti es punts deth bòsc acodiren es audèths e se precipitèren sus es hilats.
Ea-mil-e-ua-net-IV	E eth mascle, mentre piccassaue, li hège era aleta ara sua femèla, sense encuedar-se’n des laci que lo menaçauen.
Ea-mil-e-ua-net-IV	E en un des sòns movements, se l’embolhèc ua pauta entre eth hilat, que se barrèc e lo heren presoèr.
Ea-mil-e-ua-net-IV	E es audèths, espauridi pes sòns còps d’ala, volèren rambalhosament.
Ea-mil-e-ua-net-IV	Alavetz era femèla, en tot abandonà’c tot, non auec mès in que desliurar-lo.
Ea-mil-e-ua-net-IV	E autant trabalhèc e tan ben, qu’esbocinèc eth hilat damb eth sòn bec, e acabèc per desliurar ath colom, abans qu’er auderaire auesse temps entà agarrar-lo.
Ea-mil-e-ua-net-IV	E era volèc damb eth, e volèren amassa entà tornar dempús a picassar es grani escampilhadi ar entorn des laci.
Ea-mil-e-ua-net-IV	Eth mascle comencèc de nauèth a her-li era aleta ara femèla, qu’en arrecular entà evitar es sòns incansables calinhatges, s’apressèc, sense encuedar-se’n, enes hilats, qu’en eri quedèc presoèra.
Ea-mil-e-ua-net-IV	E eth mascle, sense hèr-ne cabau dera sòrt dera companha, volèc rapid damb es auti audeèths, deishant qu’er auderaire s’apoderèsse dera captiva e que l’esgorgèsse.
Ea-mil-e-ua-net-IV	Aguest saunei cuelhet fòrtament ara princessa, que se desvelhèc plorant a mars, e me cridèc entà condar-me, tremolant, era sua amara vision.” E me didec: “Toti es mascles se retiren, ò Dudú mia!
Ea-mil-e-ua-net-IV	Alavetz eth prince Diadèma didec: “Mès, ò brava mair!
Ea-mil-e-ua-net-IV	Era vielha responec: “Arren d’aquerò l’a pogut convéncer dempús.
Ea-mil-e-ua-net-IV	S’està soleta, adorant sonque era sua beresa.
Ea-mil-e-ua-net-IV	E eth prince didec: “Ò brava mair!
Ea-mil-e-ua-net-IV	Veder-la, encara que solet sigue un còp, e que penetre ena mia anma ua soleta des sues guardades.
Ea-mil-e-ua-net-IV	E era vielha didec: “Te cau saber, ò lum des mèns uelhs!
Ea-mil-e-ua-net-IV	Vie aquiu un còp ath mes, acompanhada des sues esclaues, e entre per ua pòrta secreta entà evitar es guardades des caminaires.
Ea-mil-e-ua-net-IV	Precisament en ua setmana baisharà en jardin, e alavetz vierè a servir-te de guida e a meter-te en preséncia der èsser estimat.
Ea-mil-e-ua-net-IV	Me pensi qu’a maugrat de totes es sues prevencions, sonque en veder-te un còp la vencerà era tua beresa.
Ea-mil-e-ua-net-IV	Alavetz Diadèma alendèc a gust, e li balhèc es gràcies ara vielha, e la convidèc, donques que ja non podie presentar-se ara sua senhora, a acceptar era ospitalitat dera sua casa.
Ea-mil-e-ua-net-IV	E de seguit barrèc era botiga e partiren es tres entara casa deth prince.
Ea-mil-e-ua-net-IV	E peth camin, Diadèma se virèc entà Aziz, e li didec: “Ò frair Aziz!
Ea-mil-e-ua-net-IV	E arribèren ena casa, e li condèren ath visir tota era istòria, atau coma tanben eth saunei dera princessa e aquerò deth jardin qu’en eth s’auie de trapar.
Ea-mil-e-ua-net-IV	E li demanèren era sua opinion sus er ahèr.
Ea-mil-e-ua-net-IV	Alavetz eth visir reflexionèc pendent ua estona, e dempús lheuèc eth cap, e didec: “Que ja è trapat era solucion!
Ea-mil-e-ua-net-IV	Anem ara entath jardin pr’amor d’examinar ben eth terren!” E deishèc ara vielha ena casa, e s’endralhèc acompanhat de Diadèma e d’Aziz entath jardin dera princessa.
Ea-mil-e-ua-net-IV	Quan arribèren en eth, vederen seigut ena pòrta ath vielh garda, que saludèren.
Ea-mil-e-ua-net-IV	Alavetz eth jeique responec: “Entratz, donc, òstes mèns!
Ea-mil-e-ua-net-IV	E se seigueren en rondèu ara vòra d’un arriuet, e mingèren enquia assadorar-se.
Ea-mil-e-ua-net-IV	Alavetz eth visir li didec ath garda: “Ò jeique, aguest palai que se ve aquiu se trape en fòrça mau estat.
Ea-mil-e-ua-net-IV	Per qué non lo hèn apraiar?” E eth garda esclamèc: “Per Allà!
Ea-mil-e-ua-net-IV	Qu’ei eth palai dera princessa Donia, que lo deisharie quèir a bocins abans d’ocupar-se’n d’eth.
Ea-mil-e-ua-net-IV	E eth visir didec.
Ea-mil-e-ua-net-IV	Aumens er estatge de baish l’aurien d’apraiar, donques qu’ei çò que mès se ve.
Ea-mil-e-ua-net-IV	E eth garda s’esdeguèc a vier ara cèrca des paredèrs e deth pintor, as quaus eth visir les balhèc es instruccions necessàries.
Ea-mil-e-ua-net-IV	E quan eth salon der estatge de baish siguec apraiat e ben blanquejat, eth pintor se metec a trabalhar, seguint es ordes deth visir.
Ea-mil-e-ua-net-IV	E pintèc ua seuva damb uns hilats qu’en eri i auie agarrada ua coloma que daue còps d’ala.
Ea-mil-e-ua-net-IV	E eth pintor executèc fidèument eth diboish, e dempús se n’anèc, generosament retribuit.
Ea-mil-e-ua-net-IV	Alavetz eth visir, es dus joeni e eth garda, se seigueren un moment entà jutjar ben er efècte e era perspectiua.
Ea-mil-e-ua-net-IV	E eth prince Diadèma seguie plan trist, e guardaue tot aquerò molt cogitós.
Ea-mil-e-ua-net-IV	Dempús li didec a Aziz: “Ò frair mèn!
Ea-mil-e-ua-net-IV	Eth mau d’amors non a cap aute remèdi qu’eth cant melodiós e era copa ben servida enes jardins!
Ea-mil-e-ua-net-IV	È seguit es prescripcions d’Ibn-Sina, e non è tengut cap resultat, ai de jo!
Ea-mil-e-ua-net-IV	Alavetz corrí entà d’auti amors, e vedí qu’eth Destin m’arrie e m’autrejaue era garison!
Ea-mil-e-ua-net-IV	T’enganhères, donc, ò Ibn-Sina!
Ea-mil-e-ua-net-IV	Era soleta medecina der amor, qu’ei era amor!
Ea-mil-e-ua-net-IV	Alavetz Diadèma didec: “Que pòt èster qu’eth poèta age rason.
Ea-mil-e-ua-net-IV	Mès, be n’ei de dificil aguest remèdi quan s’a perdut era volontat!” Dempús d’aquerò se lheuèren, saludèren ath vielh garda, e tornèren en casa, a on s’amassèren damb era anciana hilhuquèra.
Ea-mil-e-ua-net-IV	Coma que s’auie passat ua setmana, era princessa volec, segontes eth costum, hèr eth sòn passeg peth jardin, e comprenec alavetz era manca que li hège era sua anciana hilhuquèra.
Ea-mil-e-ua-net-IV	E desolada per aquerò, reflexionèc e se n’encuedèc de qué auie obrat fòrça mau damb aquera que l’auie hèt de mair.
Ea-mil-e-ua-net-IV	De seguit manèc un esclau en mercat, e un aute esclau en totes es cases a on se poirie trapar Dudú.
Ea-mil-e-ua-net-IV	E precisament era hilhuquèra, que venguie de repetir a Diadèma es recomanacions de besonh entar encontre en jardin, se filaue soleta entath palai.
Ea-mil-e-ua-net-IV	Alavetz la vedec un des esclaus, e se l’apressèc entà demanar-li respectuosament, en nòm dera sua patrona, qu’anèsse a reconciliar-se damb era.
Ea-mil-e-ua-net-IV	E hèta era reconciliacion, dempús de quauques dificultats de pura formula, era princessa li punèc es caròles, e Dudú li punèc es mans, e seguides des esclaues, passèren era pòrta secreta e entrèren en jardin.
Ea-mil-e-ua-net-IV	Dera sua part, eth prince s’acordèc complètament as recomanacions dera sua protectora.
Ea-mil-e-ua-net-IV	Alavetz eth visir e Aziz li botèren un vestit magnific, que solide deuie valer cinc mil dinnars, li sarrèren un cinturon d’aur filigranat, incrustat de peireria, damb ua fibèla d’esmeraldes e li botèren un turbant de seda blanca damb fini diboishi d’aur e un plumalh de brilhants.
Ea-mil-e-ua-net-IV	Dempús invoquèren sus eth es benediccions d’Allà, e en tot auer- lo acompanhat enquiath jardin, se virèren, entà deishar-lo entrar solet.
Ea-mil-e-ua-net-IV	Eth prince, en arribar ena porta, trapèc seigut ath vielh garda, qu’en veder-lo se lheuèc en aunor sòn, e l’entornèc era sua salutacion damb respècte e cordialitat.
Ea-mil-e-ua-net-IV	E coma qu’ignoraue qu’era princessa Donia auesse entrat en jardin pera pòrta secreta, li didec a Diadèma: “Eth jardin qu’ei eth tòn jardin, e jo sò eth tòn esclau!” E dauric de seguit era pòrta, en tot pregar-li que passèsse.
Ea-mil-e-ua-net-IV	La barrrèc dempús, e tornèc a sèir-se en lòc acostumat, laudant a Allà, que se guardaue en taus creatures.
Ea-mil-e-ua-net-IV	E Diadèma hec tot aquerò qu’era vielha l’auie indicat, en tot amagar-se en un petit bòsc per a on auie de passar era princessa.
Ea-mil-e-ua-net-IV	Aquerò per çò que hè ada eth.
Ea-mil-e-ua-net-IV	Mès per çò que hè ara princessa Donia, vaquí çò que se passèc.
Ea-mil-e-ua-net-IV	Era vielha, mentre passejauen, li didec: “Ò senhora mia!
Ea-mil-e-ua-net-IV	E Donia didec: “Sò prèsta a escotar-te, era mia brava Dudú.” E era anciana responec: “Auries d’ordenar que se retirèssen totes es esclaues, entà que te dèishen gaudir liurament d’aguesta encantadora frescor.
Ea-mil-e-ua-net-IV	Que son reaument un anuèg entà tu.” Donia didec: “Qu’as rason, hilhuquèra.” E didec adiu damb un gest as sues esclaues.
Ea-mil-e-ua-net-IV	E atau, soleta damb era sua hilhuquèra, auancèc era princessa Donia entath petit bòsc qu’en eth ère amagat eth prince Diadèma.
Ea-mil-e-ua-net-IV	E eth prince, en veder-la, quedèc tan cuelhut pera sua beresa, que s’estavanic còp sec.
Ea-mil-e-ua-net-IV	E Donia seguic eth sòn camin, e arribèc ena sala qu’auie manat pintar eth visir era scèna der auderaire.
Ea-mil-e-ua-net-IV	En veir aquera pintura, era princessa Donia arribèc ath limit dera perplexitat, e didec: “Guarda, brava Dudú!
Ea-mil-e-ua-net-IV	Qu’ei eth mèn saunei de temps enlà, mès tot ath revés!
Ea-mil-e-ua-net-IV	Be n’ei d’esmoiguda era mia anma!” E sarrant-se eth còr se seiguec en tapís, e didec: “Ò Dudú!
Ea-mil-e-ua-net-IV	E era hilhuquèra didec: “Prauba hilha mia!
Ea-mil-e-ua-net-IV	Mès anem a passejar, ara que ja baishe eth solei e era frescor ei mès doça.” E gesseren deth jardin.
Ea-mil-e-ua-net-IV	E ja Diadèma, remetut, s’auie botat a passejar doçament, sivans l’auie encargat Dudú, coma se solet tachèsse era guardada ena beresa deth paisatge.
Ea-mil-e-ua-net-IV	E en desembocar en ua albareda, era princessa lo vedec, e alavetz didec: “Ò hilhuquèra!
Ea-mil-e-ua-net-IV	Guarda qué beròi ei aguest joen, qué naut, e qué elegant!
Ea-mil-e-ua-net-IV	E era vielha responec: “Non lo coneishi, mès per çò deth sòn anament deu èster hilh de bèth rei.
Ea-mil-e-ua-net-IV	A senhora mia!
Ea-mil-e-ua-net-IV	E Sett-Donia repliquèc: “Ei extrèmament beròi!” E era vielha asentic: “Extrèmament!
Ea-mil-e-ua-net-IV	Guaire erosa serà era sua estimada!” E d’amagat li hec senhaus ath prince entà que gessesse deth jardin e tornèsse ena sua casa.
Ea-mil-e-ua-net-IV	E eth prince ac hec atau, metre qu’era princessa lo seguie damb era sua guardada, e li didie ara sua hilhuquèra: “Ves, ò Dudú!
Ea-mil-e-ua-net-IV	Ei possible que jo posca patir tau trebolament en veir ad aguest òme?
Ea-mil-e-ua-net-IV	E era vielha didec: “Confone Allà ath Temptador maudit!
Ea-mil-e-ua-net-IV	Vaquí, ò senhora!
Ea-mil-e-ua-net-IV	Mès reaument ei plan beròi eth joen que te va a desliurar d’eri.” E Donia didec: “Ò Dudú, era mia brava Dudú!
Ea-mil-e-ua-net-IV	Non as mès remèdi que hèr-me a vier ad aguest beròi joen.
Ea-mil-e-ua-net-IV	Que non lo voi recéber que des tues mans, estimada hilhuquèra!
Ea-mil-e-ua-net-IV	Se te platz, vè-te’n a cercar-lo!
Ea-mil-e-ua-net-IV	E vaquí mil dinnars entà tu e un vestit de mil dinnars.
Ea-mil-e-ua-net-IV	E de seguit deishèc ara princessa, e gessec ara cèrca deth prince, que la recebec plen d’alegria e comencèc donant-li mil dinnars d’aur.
Ea-mil-e-ua-net-IV	E era vielha li didec: “Que s’a passat tau e quau causa.” E li condèc era emocion patida per Donia e toti es sòns comentaris.
Ea-mil-e-ua-net-IV	E partic ath mès córrer ara cèrca dera princessa Donia, que la demoraue plan impacienta, e li preguntèc: “Quines notícies me hès a vier, ò Dudu!” Era didec: “Qu’è artenhut trapar era sua tralha e parlar-li.
Ea-mil-e-ua-net-IV	Deman te lo harè a vier dera man.” Alavetz era princessa arribèc ar arràs dera felicittat, e li balhèc ara hilhuquèra mil dinnars d’aur e presents per valor de d’auti mil dinnars.
Ea-mil-e-ua-net-IV	A penes arribèc eth maitin, era vielha venguec ena casa deth prince, que la demoraue.
Ea-mil-e-ua-net-IV	Desliguèc un paquet qu’auie amiat, treiguec d’eth ua ròba de hemna, e vestic damb era ath prince, en tot acabar per envolopar-lo damb eth gran issar, caperant-li era cara damb un espés vel.
Ea-mil-e-ua-net-IV	Alavetz didec: “Ara imita es movements des hemnes; quan camines balanceja es anques a dreta e quèrra, e camina a pas brac, coma es joenes.
Ea-mil-e-ua-net-IV	Gesseren es dus e se meteren a caminar enquiara pòrta deth palai, qu’eth sòn garda ère precisament eth cap des eunucs en persona.
Ea-mil-e-ua-net-IV	E en veir ad aquera desconeishuda, eth cap des eunucs li preguntèc ara vielha: “Qui ei aguesta joena que jamès e vist?
Ea-mil-e-ua-net-IV	Hè que s’aprèsse entà que la poga examinar, donques qu’es ordes son conclusentes.
Ea-mil-e-ua-net-IV	Que l’è de paupar en toti es sensi, e l’è de despolhar, se cau, pr’amor que son jos era mia responsabilitat aguestes esclaues naues.
Ea-mil-e-ua-net-IV	E coma qu’aguesta non la coneiishi, dèisha-me que la paupe damb es mies mans e que la guarde damb es mèns uelhs!” Mès era vielha s’escandalizèc e didec: “Qué dides, ò cap des eunucs!?
Ea-mil-e-ua-net-IV	Non sabes…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrèta, segontes eth costum, non alonguèc mès eth relat aqueth dia.
Ea-mil-e-ua-net-IV	Era didec:
Ea-mil-e-ua-net-IV	Non sabes qu’aguesta esclaua a estat cridada pera princessa entà tier eth sòn art de brodadora?
Ea-mil-e-ua-net-IV	Non sabes qu’ei ua des brodadores d’aguesti admirables diboishi dera princessa?
Ea-mil-e-ua-net-IV	Mès er eunuc gasulhèc: “Que m’ei parièr aquerò des brodats!
Ea-mil-e-ua-net-IV	En enténer aguestes paraules era vielha deishèc anar era sua ràbia, se metec dauant der eunuc, e didec: “Jo que t’auia coma modèl de cortesia e de bones manères!
Ea-mil-e-ua-net-IV	Què t’a arribat!
Ea-mil-e-ua-net-IV	E virant-se enta Diadèma, li didec: “Ò hilha mia, perdona ad aguest cap!
Ea-mil-e-ua-net-IV	Que son badinades sues!
Ea-mil-e-ua-net-IV	E guidat pera vielha, trauessèc un correder, dempús ua galaria, de seguit d’auti correders e d’autes galaries, e atau enquia arribar en ua sala que daue entà un gran pati e qu’auie sies pòrtes, qu’es sues amples cortines èren abaishades.
Ea-mil-e-ua-net-IV	E era vielha didec: “Compda aguestes pòrtes ua darrèr dera auta e entra pera setau.
Ea-mil-e-ua-net-IV	E traparàs, ò joen mercadèr!
Ea-mil-e-ua-net-IV	Alavetz eth prince compdèc es pòrtes ua darrèr dera auta, e entrèc pera setau.
Ea-mil-e-ua-net-IV	E en deishar quèir de nauèth era cortina, se lheuèc eth vel que li caperaue era cara.
Ea-mil-e-ua-net-IV	Era princessa, en aqueth moment, ère en tot dormir sus un divan magnific.
Ea-mil-e-ua-net-IV	E eth solet vestit ère era transparéncia dera sua pèth de gensemin.
Ea-mil-e-ua-net-IV	De tota era regolejaue ua impacienta crida as amorasses desconeishudes.
Ea-mil-e-ua-net-IV	Alavetz eth prince se treiguec ara prèssa era ròba que li shordaue, e sautèc entath divan, cuelhent en braça ara princessa adormida.
Ea-mil-e-ua-net-IV	E eth crit d’espant dera joena, desvelhada ara imprevista, quedèc estofat per uns pòts que se l’avalauen.
Ea-mil-e-ua-net-IV	Atau se verifiquèc aqueth prumèr encontre deth beròi prince Diadèma e dera princessa Donia, ath miei des cueishes que s’entrelaçauen e des cames que trepidauen.
Ea-mil-e-ua-net-IV	E aquerò seguic dera madeisha manèra pendent un mes, sense que ne un ne er aute interrompesse er esclafit des punets, ne eth bresilhadís des arridalhes, que benedie er Ordenador de totes es causes beròies.
Ea-mil-e-ua-net-IV	Aquerò per çò que hè ada eri.
Ea-mil-e-ua-net-IV	Çò que tanh ath visir e a Aziz, vaquí que sigueren en tot demorar enquiara net era tornada de Diadèma.
Ea-mil-e-ua-net-IV	E coma que vederen que non arribaue, comencèren a enquimerar- se seriosament.
Ea-mil-e-ua-net-IV	E quan apareishec eth maitin, sense qu’auessen auut naues der imprudent prince, ja non dobtèren dera sua perdicion e quedèren complètament desconsertadi.
Ea-mil-e-ua-net-IV	E ena sua dolor e perplexitat, non saberen se qué hèr.
Ea-mil-e-ua-net-IV	E Aziz didec damb votz estofada: “Es pòrtes deth palai ja non tornaran a daurir-se entath nòste patron!
Ea-mil-e-ua-net-IV	Qué vam a hèr ara?” E eth visir didec: “Demorar aciu, sense botjar-mos!” E atau s’estèren pendent tot eth mes, sense minjar ne dormir, planhent-se d’aqueth malastre irremediable.
Ea-mil-e-ua-net-IV	E coma qu’ath cap d’un mes seguien sense saber arren deth prince, eth visir didec: “Ò hilh mèn!
Ea-mil-e-ua-net-IV	Me pensi que çò milhor ei entornar ena nòsta tèrra e hèr-li saber ath rei aguest malastre, pr’amor que se non, mos repotegarie eth hèt d’auer deishat d’avisar-lo.” Heren, donc, es preparatius deth viatge, e partiren entara Ciutat Verda, qu’ère era capitau deth rei Soleiman-Schah.
Ea-mil-e-ua-net-IV	A penes aueren arribat, s’esdeguèren a informar ath rei, en tot condar-li tota era istòria e eth finau malerós dera aventura.
Ea-mil-e-ua-net-IV	E en acabar s’estarnèren en somics.
Ea-mil-e-ua-net-IV	En enténer aquera naua tan terribla, eth rei Soleiman credec qu’eth mon sancer li queiguie ath dessús, e s’estavanic.
Ea-mil-e-ua-net-IV	Mès de qué servien ja es lèrmes?
Ea-mil-e-ua-net-IV	Atau ei qu’eth rei, en tot reprimir-se aqueth dolor que li rosigaue eth hitge e l’ennerie era anma e tota era tèrra ath sòn dauant, jurèc qu’anarie a resvenjar era pèrta deth sòn hilh damb ua resvenja sense precedents.
Ea-mil-e-ua-net-IV	E de seguit dispausèc qu’es pregonèrs cridessen a toti es òmes capables de tier era lança e era espada, e a tota era armada damb es sòns caps.
Ea-mil-e-ua-net-IV	Mentretant, en palai illuminat pera felicitat, es dus aimants s’adorauen cada còp mès e sonque se lheuauen des tapissi entà minjar e cantar amassa.
Ea-mil-e-ua-net-IV	E aquerò se tardèc pendent sies mesi.
Ea-mil-e-ua-net-IV	Mès un dia qu’er amor les cuelhec enquiath limit, Diadèma didec: “Ò adorada des mies entralhes!
Ea-mil-e-ua-net-IV	Encara mos manque ua causa entà qu’eth nòste amor sigue complèt!” Era, estonada, repliquèc: “Ò Diadèma, lum des mèns uelhs!
Ea-mil-e-ua-net-IV	Qué pòs desirar mès?
Ea-mil-e-ua-net-IV	Non possedisses es mèns pòts, es mèns pièchs, es mies cueishes e tota era mia carn, e es mèns braci que t’abracen e era mia anma que te desire?
Ea-mil-e-ua-net-IV	Se desires encara d’autes causes d’amor que jo non coneisha, per qué te tardes a parlar-me d’eres?
Ea-mil-e-ua-net-IV	Diadèma didec: “Ò anma mia!, que non ei aquerò.
Ea-mil-e-ua-net-IV	Dèisha-me revelar-te se qui sò.
Ea-mil-e-ua-net-IV	Te cau saber, ò princessa!
Ea-mil-e-ua-net-IV	E eth nòm deth mèn pair ei Soleiman, sobeiran de Ciutat Verda e des montanhes d’Ispahah.
Ea-mil-e-ua-net-IV	E siguec aqueth qu’en d’auti tempsi envièc ath sòn visir entà demanar era tua man entà jo.
Ea-mil-e-ua-net-IV	Non te’n brembes qu’alavetz refusères aguesta union e menacères ath cap des eunucs que te parlaue d’era?
Ea-mil-e-ua-net-IV	Era princessa Donia, en enténer aguestes paraules, se lancèc mès alègra ath còth deth beròi Diadèma, e efusivament li responec: “Escoti e aubedisqui.” E ambús, aquera net, deishèren qu’eth saunei les vencesse per prumèr còp, pr’amor que pendent es dètz mesi passadi, era auba deth maitin les susprenie entre abraçades, punets e causes parières.
Ea-mil-e-ua-net-IV	E mentre dormien es dus aimants, quan ja auie gessut eth solei, tot eth palai ère en movement, e eth rei Schahraman, seigut enes coishins deth sòn tron e enrodat pes emirs e pes grani deth règne, recebie ath grèmi de joièrs damb eth sòn cap ath dauant.
Ea-mil-e-ua-net-IV	E eth cap des joièrs aufric coma omenatge ath rei un estug meravilhós que contenguie diamants, rubis e esmeraldes per valor de mès de cent mil dinnars.
Ea-mil-e-ua-net-IV	E eth rei Schahraman, en auèr quedat plan satifèt der omenatge, cridèc ath cap des eunucs, e li didec: “Tè, Kafur, vè-te’n a amiar aquerò ara tua patrona era princessa Sett-Donia!
Ea-mil-e-ua-net-IV	E de seguit er eunuc Kafur se filèc entath pabilhon reservat qu’en eth demoraue complètament soleta era princessa.
Ea-mil-e-ua-net-IV	Mès, en arribar, er eunuc vedec estirada sus eth tapís, susvelhant era pòrta, ara hilhuquèra Dudí, e es pòrtes deth pabilhon èren totes barrades e es cortines baishades.
Ea-mil-e-ua-net-IV	Dempús, coma que non gausaue presentar-se dauant deth rei sense auer complit era sua orde, sautèc per dessús dera vielha, possèc era pòrta, e entrèc ena sala.
Ea-mil-e-ua-net-IV	En veir aquerò, er eunuc se’n brembèc des mautractaments que l’auie menaçat Sett- Donia, e pensèc ath sòn laguens er eunuc: “Atau ei coma a en òdi eth sèxe masculin?
Ea-mil-e-ua-net-IV	E gessec silenciosament, barrèc era pòrta, e se presentèc ath rei Schahraman.
Ea-mil-e-ua-net-IV	E eth rei, estonat, exclamèc: “Qu’ei qu’era mia hilha mesprède es peireries dera madeisha manèra que mesprède as òmes?” Mès eth nere didec: “Perdona, ò rei!
Ea-mil-e-ua-net-IV	Alavetz eth rei didec: “Qu’ei vertadèrament enòrme!” E manèc ar eunuc que se hesse a vier dauant deth tron as dus colpables.
Ea-mil-e-ua-net-IV	E er eunuc ac complic de seguit.
Ea-mil-e-ua-net-IV	Quan es dus aimants sigueren dauant deth rei, aguest, plan sufocat, exclamèc: “Atau, donc, qu’ei vertat!” E non podec díder arren mès, donques qu’agarrèc damb es dues mans era espada, e volec lançar-se sus Diadèma.
Ea-mil-e-ua-net-IV	Alavetz eth rei tornèc en sòn tron, ordenèc ar eunuc que se hesse a vier ara princessa ena sua cramba, e dempús li didec a Diadèma: “Qui ès tu, ò corromput maudit!
Ea-mil-e-ua-net-IV	E qui ei eth tòn pair?
Ea-mil-e-ua-net-IV	E com as gausat arribar enquiara mia hilha?
Ea-mil-e-ua-net-IV	Alavetz Diadèma contestèc: “Sabe-te’n ò rei!
Ea-mil-e-ua-net-IV	È cuelhut, coma ei escrit, aquerò que se m’auie remit!
Ea-mil-e-ua-net-IV	En enténer aguestes paraules, eth rei quedèc perplèx, e consultèc ath sòn visir sus çò que li calie hèr.
Ea-mil-e-ua-net-IV	Mès eth visir didec: “Non te creigues, ò rei!
Ea-mil-e-ua-net-IV	Sonque era mòrt pòt castigar era malahèta que hec aguest hilh de puta!
Ea-mil-e-ua-net-IV	En aguest moment dera sua narracion Schahrazada vedec aparéisher eth maitin, e segontes eth sòn costum, se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Alavetz eth rei ordenèc ath borrèu: “Talha-li eth cap!” E ja ère perdut et prince, s’en moment qu’eth borrèu se dispausaue a executar era orde non l’auessen anonciat ath rei era arribada des enviadi deth rei Soleiman que sollicitauen eth sòn permís.
Ea-mil-e-ua-net-IV	Precisament aguesti dus enviadi precedien ath rei e a tota era armada.
Ea-mil-e-ua-net-IV	E eren eth visir e eth joen Aziz.
Ea-mil-e-ua-net-IV	De sòrta que quan les siguec autrejat eth permís d’entrar e vederen ath prince Diadèma, hilh deth sòn rei, les manquèc pòc entà estavanir-se d’alegria, e se lancèren as sòns pès e les punèren.
Ea-mil-e-ua-net-IV	E Diadèma les obliguec a lheuar-se, e les abracèc, e en pòques paraules les expliquèc era situacion; e eri tanben li heren saber çò qu’auie passat, e l’anoncièren ath rei Schahraman era pròcha arribada deth rei Soleiman e des sues fòrces.
Ea-mil-e-ua-net-IV	Quan eth rei Schahraman comprenec eth perilh qu’auie corrut en ordenar era mòrt deth joen Diadèma, qu’era sua identitat ère ja evidenta, lheuèc es braci e benedic a Allà, qu’auie arturat era man deth borrèu.
Ea-mil-e-ua-net-IV	Dempús li didec a Diadèma: “Hilh mèn, perdona a un ancian coma jo, que non sabie se què hège.
Ea-mil-e-ua-net-IV	Mès eth tòrt qu’ei deth mèn marrit visir, ath quau vau a manar penjar ara madeish.” Alavetz eth prince Diadèma li punèc era man, e li didec: “Tu qu’ès, ò rei!
Ea-mil-e-ua-net-IV	Alavetz Aziz e eth visir intercediren entà arténher eth perdon der eunuc, qu’eth terror l’auie hèt pishar-se ath dessús.
Ea-mil-e-ua-net-IV	E eth rei, per consideracion ath visir, perdonèc ar enunuc.
Ea-mil-e-ua-net-IV	Alavetz avertic Diadèma: “Çò mès important ei padegar ara princessa Donia, qu’ei tota era mia anma!” E eth rei didec: “Ara madeish vau a veder-la.” Mès abans manèc as sòns visirs, emirs e camarlencs, qu’acompanhèssen ath prince Diadèma enquiath hammam, e li heren cuélher un banh que lo refresquèsse agradiuament.
Ea-mil-e-ua-net-IV	Dempús correc entar apartament dera princessa, e la trapèc a punt de clauar-se en còr era punta dera espada qu’eth sòn punh ère apuat en solèr.
Ea-mil-e-ua-net-IV	En veir aquerò, sentec eth rei que se l’escapaue era rason, e cridèc ara sua hilha: “Que s’a sauvat eth tòn prince!
Ea-mil-e-ua-net-IV	En enténer aguestes paraules, era princessa Donia, lancèc era espada, punèc era man deth sòn pair, e alavetz eth rei l’ac condèc tot.
Ea-mil-e-ua-net-IV	E eth rei, a penes gessec Diadèma deth hammam, s’esdeguèc a amiar-lo en apartament dera princessa, que se lancèc en sòn còth.
Ea-mil-e-ua-net-IV	E mentre es dus aimants se punauen, eth rei s’aluenhèc, dempús de barrar discrètament era pòrta.
Ea-mil-e-ua-net-IV	E se n’anèc entath palai, en tot tier-se a balhar es ordes necessàries entara recepcion deth rei Soleiman, ath quau s’esdeguèc a amiar ath visir e a Aziz, pr’amor de que l’anoncièssen er erós apraiament de totes es causes, e li manèc coma present cent shivaus magnifics, cent dromedaris de corsa, cent joenes, cent dasmaisèles, cent neri e cent neres.
Ea-mil-e-ua-net-IV	E siguec alavetz quan eth rei Schahraman, acabadi aguesti ahèrs, gessec en persona ar encontre deth rei Soleiman-Schah, hènt que l’acompanhèssen eth prince Diadèma e ua nombrosa comitiva.
Ea-mil-e-ua-net-IV	En veder-les apressar-se, eth rei Soleiman gessec ath sòn encontre, e exclamèc: “Glòria a Allà, qu’a hèt arténher ath mèn hilh es sòns prepausi!” Dempús s’abracèren afectuosament es dus reis, e Diadèma se lancèc en còth deth sòn pair plorant d’alegria, e eth sòn pair hec madeish.
Ea-mil-e-ua-net-IV	E de seguit manèren cridar as kadís e as testimònis, e ara seguida s’escriuec eth contracte de matrimòni de Diadèma e Sett- Donia.
Ea-mil-e-ua-net-IV	E damb aguest motiu s’obsequièc generosament as soldats e ath pòble, e pendent quaranta dies e quaranta nets s’ornèc e s’illuminèc era ciutat.
Ea-mil-e-ua-net-IV	E ath miei de tota era alegria e de totes es hèstes, Diadèma e Donia poderen estimar-se a gust enquiath darrèr limit der amor.
Ea-mil-e-ua-net-IV	Mès Diadèma non desbrembèc es servicis deth sòn amic Aziz, e dempús d’enviar-lo damb ua comitiva ara cèrca dera sua mair, que lo ploraue de hège fòrça temps, ja non volec separar-se d’eth.
Ea-mil-e-ua-net-IV	E quan moric eth rei Soleiman, eretèc Diadèma eth sòn règne dera Ciutat Verda e es montanhes d’Ispahan, e nomentèc a Aziz gran visir, ath vielh garda, intendent generau deth règne, e ath jeique deth mercat, cap generau de toti es grèmis.
Ea-mil-e-ua-net-IV	Quan acabèc de condar aguesta istòria d’Aziz e Aziza e era de Diadèma e Donia, eth visir Dandan li demanèc ath rei Daul’makan permis entà béuer un veire de siròp de ròses.
Ea-mil-e-ua-net-IV	E eth rei Daul’makan exclamèc: “Ò visir mèn!
Ea-mil-e-ua-net-IV	I a quauquarrés en mon tan digne coma tu de hèr-les companhia as princes e as reis?
Ea-mil-e-ua-net-IV	Reaument aguesta istòria m’a encantat fòrça, per çò de deliciosa e agradiua!” E l’autregèc ath visir era milhor tunica d’aunor deth sòn tresòr reiau.
Ea-mil-e-ua-net-IV	Per çò der assetjament de Constantinopla…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Per çò que hè ar assetjament de Constantinopla, ja hège quate ans que s’alongaue sense cap resultat decisiu.
Ea-mil-e-ua-net-IV	Es soldats e es caps començauen a patir fòrça en veder-se tan luenh des sues familhes e des sòns amics, e era revòuta ère imminenta.
Ea-mil-e-ua-net-IV	De sòrta qu’eth rei Daul’makan, prèst a cuélher ua decision immediata, cridèc as tres grans caps, Bahraman, Rustem e Turkash, en preséncia deth visir Dandan, e les didec: “Pro que sabetz çò que se passe: sabetz qu’era fatiga pese sus toti nosati per aguest maladit assetjament.
Ea-mil-e-ua-net-IV	Coneishetz es plagues qu’era Mair de totes es Calamitats a hèt quèir sus es nòsti caps, autanplan era mòrt deth mèn frair, er eroïc Scharkan.
Ea-mil-e-ua-net-IV	Alavetz es tres caps dera armada ajoquèren eth cap, reflexionèren pendent ua longa estona, e dideren dempús: “Ò rei!
Ea-mil-e-ua-net-IV	Alavetz eth visir Dandan auancèc entath rei, e exclamèc: “Te cau saber, ò rei deth temps!
Ea-mil-e-ua-net-IV	Prumèr de tot, tu madeish deues èster en tot desirar veir ath tòn hilh Kanmakan e ara tua neboda Fòrça deth Destin, hilha deth nòste defuntat prince Scharkan, era quau s’està en Damasc, en palai, ath suenh des sues esclaues.
Ea-mil-e-ua-net-IV	E toti patim, coma tu, eth gran dolor de veder-mos aluenhadi deth nòste país e des nòstes cases.
Ea-mil-e-ua-net-IV	E eth rei didec: “Vertadèrament, visir mèn, as responut cossent era mia pensada!” E de seguit ordenèc anonciar a tot eth campament, mejançant es pregonèrs, qu’en tres dies se verificarie era partida.
Ea-mil-e-ua-net-IV	E plan que òc, ath tresau dia se lheuèc eth camp, e era armada cuelhec eth camin de Bagdad damb es bandères desplegades e hènt sonar es trompetes.
Ea-mil-e-ua-net-IV	E dempús de dies e nets arribèc ena Ciutat de Patz, a on lo receberen damb grana alegria toti es sòns abitants.
Ea-mil-e-ua-net-IV	Per çò que hè ath rei Daul’makan, çò prumèr que hec siguec abraçar ath sòn hilh Kanmakan, que ja auie sèt ans, e era dusau causa cridar ath sòn ancian amic, eth vielh encargat deth hammam.
Ea-mil-e-ua-net-IV	E quan lo vedec, se lheuèc deth tron en aunor sòn, l’abracèc, lo hec sèir ath sòn costat, e lo laudèc fòrça dauant de toti es emirs e de toti es presents.
Ea-mil-e-ua-net-IV	E pendent tot aqueth temps er encargat deth hammam s’auie botat desconeishut a truca de repaus e de minjar e de béuer, e s’auie engrassit enquiath limit dera grassesa.
Ea-mil-e-ua-net-IV	Eth sòn còth se retiraue ath d’un elefant, eth sòn vrente ath d’ua balèna, e era sua cara ère tan reludenta coma un pan nauèth trèt deth horn.
Ea-mil-e-ua-net-IV	Comencèc en tot desencusar-se per acceptar era invitacion deth rei, que l’ordenaue sèir- se ath sòn costat, e li didec: “Ò senhor mèn!
Ea-mil-e-ua-net-IV	Mès eth rei Daul’makan li didec: “Aguesti temps an de tornar de nauèth entà tu, ò pair mèn!
Ea-mil-e-ua-net-IV	Alavetz eth rei didec: “Voi que me demanes un favor, donques que sò prèst a autrejar-te çò que me demanes, encara que siguesse compartir damb tu eth règne!
Ea-mil-e-ua-net-IV	E er ancian didec: “Es tues ordes son sus eth mèn cap!
Ea-mil-e-ua-net-IV	En enténer aguestes paraules, eth rei e toti es presents arriren fòrça; e er encargat, pensant qu’era sua demana ère exorbitanta, se vedec en limit dera desolacion.
Ea-mil-e-ua-net-IV	Mès eth rei didec: “Per Allà!
Ea-mil-e-ua-net-IV	E er ancian didec: “Alavetz, ò rei deth temps!
Ea-mil-e-ua-net-IV	Dempús eth rei exclamèc: “A veir, frair mèn!
Ea-mil-e-ua-net-IV	E eth rei contestèc: “Arren ei impossible entà Allà!” E didec er ancian: “Nomenta-me, alavetz, sultan de Damasc, en lòc deth defuntat prince Scharkan!” E de seguit manèc escríuer eth decret, en tot balhar-li, coma nauèth rei, eth nòm de Zablakan El-Mujahed.
Ea-mil-e-ua-net-IV	Dempús ordenèc ath visir Dandan qu’acompanhèsse ath nau sobeiran damb ua magnifica comitiva, e que quan tornèsse se hesse a vier ara hilha deth defuntat prince Scharkan, Fòrça deth Destin.
Ea-mil-e-ua-net-IV	E abans de partir, se didec adiu der encargat deth hammam, e li recomanèc que siguesse brave e siguesse just damb es sòns subdits.
Ea-mil-e-ua-net-IV	Dempús les didec as presents: “Toti aqueri que m’an en afeccion, que manifèsten era sua alegria ath sultan Zablakan damb presents!” E de seguit l’arribèren es presents ath nau rei, que siguec revestit peth madeish rei Daul’makan damb eth vestit reiau.
Ea-mil-e-ua-net-IV	E quan acabèren toti es preparatius, li balhèc entara sua garda cinc mil joeni mamalik, e l’autregèc ath delà un palanquin reiau qu’ère daurat e ròi.
Ea-mil-e-ua-net-IV	E era prumèra diligéncia deth nau rei siguec dispausar de seguit ua comitiva esplendida qu’acompanhèsse entà Bagdad ara joena princessa de ueit ans Fòrça deth Destin, hilha deth defuntat prince Scharkan.
Ea-mil-e-ua-net-IV	E botèc ath sòn servici dètz damaisèles e dètz neri, e les autregèc fòrça presents, mès que mès, esséncia pura de ròses, doci d’aubricòts en caishes ben sauvades contra era umiditat, sense desbrembar es deliciosi pastissi, tan fragils, que solide non arribarien sancers en Bagdad.
Ea-mil-e-ua-net-IV	E tanben les autregèc vint gèrles plies de datils cristallizadi damb siròp perhumat de clau, vint caishes de pastissi de pasta fulhuda, vint caishes de doci, encargadi especiaument enes milhores doceries de Bagdad.
Ea-mil-e-ua-net-IV	E tot se carguèc en quaranta camelhs, sense compdar es grani hardèus de sedes e teles d’aur teishudes pes teishinèrs mès adreits deth país de Scham, e armes precioses, gèrles de coeire e d’aur, e brodats.
Ea-mil-e-ua-net-IV	Acabadi aguesti preparatius, eth sultan Zablakan volec hèr un esplendid present en sòs ath visir, mès aguest didec: “Ò rei!
Ea-mil-e-ua-net-IV	Encara ès nau en aguest règne, e te calerà hèr milhor usatge d’aguesti sòs.” Dempús se metec en marcha era comitiva, e ath cap d’un mes, pr’amor qu’Allà ac volec atau, arribèren toti en Bagdad damb bona santat.
Ea-mil-e-ua-net-IV	Alavetz eth rei Daul’makan recebec damb grana alegria ara mainada Fòrça deth Destin, e l’ac autregèc ara sua mair Nozhatú e ath sòn espós eth gran camarlenc.
Ea-mil-e-ua-net-IV	E li balhèc es madeishi mèstres qu’a Kanmakan; e ambdús mainatges arribèren a èster inseparables, e experimentèren er un entar aute ua afeccion qu’anèc creishent damb era edat.
Ea-mil-e-ua-net-IV	E tau estat de causes se tardèc dètz ans, pendent es quaus eth rei non deishaue de uelh es armaments e es preparatius entara guèrra contra es descredents rumís.
Ea-mil-e-ua-net-IV	Mès, per tòrt de totes es fatigues e totes es penes dera sua malerosa joenessa, era fòrça e era salut deth rei Daul’makan s’aflaquien diadèrament.
Ea-mil-e-ua-net-IV	E coma qu’eth sòn estat empejoraue de manèra alarmanta, manèc cridar ath visir Dandan, e li didec: “Ò visir mèn!
Ea-mil-e-ua-net-IV	E eth visir didec: “Qué ei, ò rei deth temps!” E didec eth rei: “Qu’è decidit abdicar en mèn hilh Kanmakan!
Ea-mil-e-ua-net-IV	M’alegraue veder-lo regnar abans dera mia mòrt!
Ea-mil-e-ua-net-IV	Eth visir Dandan punèc era tèrra entre es mans deth rei, e damb votz emocionada, didec.
Ea-mil-e-ua-net-IV	E ara seguida ordenèc amassar as emirs, visirs e grani deth règne, e nomentèc ath gran camarlenc tutor deth sòn hilh Kanmakan, en tot encargar-li tu per tu que lo maridèsse damb Fòrça deth Destin quan arribèssen ena edat adulta.
Ea-mil-e-ua-net-IV	Alavetz eth rei se virèc entath sòn hilh Kanmakan, e damb es uelhs negadi en lèrmes, li didec: “Ò hilh mèn!
Ea-mil-e-ua-net-IV	Pr’amor que vaquí qu’endónvii que me’n vau d’aguest mon peridèr entara casa etèrna.
Ea-mil-e-ua-net-IV	E eth joen Kanmazan contestèc: “Padega era tua anma, ò pair mèn!
Ea-mil-e-ua-net-IV	Plan que òc, ath cap de pòc temps, coma tota creatura sometuda ara man que la creèc, tornèc a èster çò qu’auie estat en mès enlà insondable, e siguec coma se jamès auesse estat.
Ea-mil-e-ua-net-IV	Pr’amor qu’eth temps ac sègue tot e arren rebrembe!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e discrèta coma tostemp, se carèc enquiar aute dia.
Ea-mil-e-ua-net-IV	Era didec:
Ea-mil-e-ua-net-IV	Pr’amor qu’eth temps ac sègue tot e arren rebrembe!
Ea-mil-e-ua-net-IV	E aqueth que volesse saber eth destin deth sòn nòm en futur, qu’aprene a guardar eth destin d’aqueri que lo precediren ena mòrt!
Ea-mil-e-ua-net-IV	Tau ei era istoria deth rei Daul’makan, hilh deth rei Omar Al-Neman e frair deth prince Scharkan.
Ea-mil-e-ua-net-IV	Qu’Allà les age ena sua misericòrdia infinita!
Ea-mil-e-ua-net-IV	Mès a compdar d’aqueth dia, e entà non desmentir eth provèrbi que ditz: “Qui dèishe descendéncia non morís!”, comencèren es aventures deth joen Kanmakan, hilh de Daul’makan.
Ea-mil-e-ua-net-IV	Plan que òc, ò rei afortunat!, seguic Schahrazada, per çò que hè ath joen Kanmakan e ara sua cosia Fòrça deth Destin, guaire beròis s’auien hèt!.
Ea-mil-e-ua-net-IV	Era armonia des sues faccions arribèc a èster mès esquista, es sues perfeccions germinèren ena sua plenitud; e reaument sonque se les podie comparar damb dues rames plies de fruts, e damb dues lues esplendoroses.
Ea-mil-e-ua-net-IV	E entà parlar particularament de cada un d’eri, mos cau díder que Fòrça deth Destin amassaue tot çò de besonh entà hèr tornar lhòco a quinsevolh, donques qu’ena sua reiau solitut, e isolada de totes es guardades, era blancor deth sòn ròstre s’auie hèt sublima, era sua cintura s’auie aprimat precisament çò que li calie, e campaue dreta coma era letra aleph; es sues anques eren absoludament adorables ena sua massissa pompa, e per çò deth sabor dera sua saliua, ò lèit, ò vins, ò doci!
Ea-mil-e-ua-net-IV	E entà díder quauquarren sus es sòns pòts, qu’èren deth color des milgranes, parlatz vosates, delícies des fruts madurs!
Ea-mil-e-ua-net-IV	E per çò des sues caròles, es sues caròles!
Ea-mil-e-ua-net-IV	Atau son vertadères aguestes paraules deth poèta en aunor sòn:
Ea-mil-e-ua-net-IV	Embriaga-te, còr mèn!
Ea-mil-e-ua-net-IV	Dançatz de jòia enes vòstes orbites, uelhs mèns!
Ea-mil-e-ua-net-IV	Que l’auetz aciu!
Ea-mil-e-ua-net-IV	Forme es delícies d’aqueth que la creèc!
Ea-mil-e-ua-net-IV	Es sues paupetes desfisen en ostau ad aqueth que les hèsque mès escures!
Ea-mil-e-ua-net-IV	Senti qu’es sues guardades trauèssen eth mèn còr, coma se siguessen era espada der Emir des Credents!
Ea-mil-e-ua-net-IV	E es sòns pòts!
Ea-mil-e-ua-net-IV	Ò chuc que gesses des arradims madurs abans de cauishigar-les!
Ea-mil-e-ua-net-IV	Siròp que filtres jos era premsa des pèrles!
Ea-mil-e-ua-net-IV	E vosates, ò palmères que secoditz ara brisa es arradims des vòsti pèus, vaquí era sua cabeladura!
Ea-mil-e-ua-net-IV	Atau ère era princessa Fòrça deth Destin, hilha de Nozhatú.
Ea-mil-e-ua-net-IV	Mès per çò que tanh ath sòn cosin eth prince Kanmakan, qu’ère ua auta causa.
Ea-mil-e-ua-net-IV	Es exercicis e era caça, era equitacion e es tornegi damb lança e arsagaia, eth trait ar arc e es corses de shivaus, l’auien dat flexibilitat ath sòn còs, e auien aguerrit era sua anma, e s’auie convertit en cavalièr mès beròi des païsi musulmans, e en mès valent entre es guerrèrs des ciutats e des tribús.
Ea-mil-e-ua-net-IV	E totun aquerò, eth sòn ròstre auie seguit tan fresc coma eth d’ua vèrge, e, era sua cara ère mès beròia ara vista qu’es ròses e es narcisi, coma ditz eth poèta quan parle d’eth:
Ea-mil-e-ua-net-IV	A penes circoncit, era seda ornèc amorosament era doçor dera sua barbeta, entà que dempús, damb era edat, s’ombregèssen es sues caròles damb un velot nere de teishut sarrat!
Ea-mil-e-ua-net-IV	Dauant des uelhs encantadi d’aqueri que lo guardauen, semblaue eth petit cèrvi qu’assage ua dança darrèr des passi dera sua mair!
Ea-mil-e-ua-net-IV	Entàs anmes atentiues que lo seguien, es sues caròles, dispensadores dera embriaguesa, aufrien eth ròi color d’ua sang tan delicada coma era mèu dera sua saliua!
Ea-mil-e-ua-net-IV	Mès a jo, que consagri era mia vida ara adoracion des sòns encantaments, çò que m’agarre era anma ei eth color verd des sòns calçotets!
Ea-mil-e-ua-net-IV	Mos cau saber que hège bèth temps qu’eth gran camarlenc, tutor de Kanmakan, a maugrat des repotecs dera sua esposa Nozhatú, e des beneficis que li deuie ath pair de Kanmakan, s’auie apoderat complètament deth poder, e enquia e tot s’auie hèt proclamar successor de Kanmakan per ua cèrta part deth pòble e dera armada.
Ea-mil-e-ua-net-IV	Mès era auta part deth pòble e dera armada, s’auie estat fidèu ath nòm e ath descendent d’Omar Al-Neman, e complie es sòns deuers jos era direccion der ancian visir Dandan.
Ea-mil-e-ua-net-IV	Mès eth visir Dandan, dauant des menaces deth gran camarlenc, auie acabat per aluenhar-se de Bagdad, e s’auie retirat en ua ciutat vesia, demorant qu’eth Destin ajudèsse ar òrfanèl que se volie despossedir des sòns drets.
Ea-mil-e-ua-net-IV	Atau, donc, eth gran camarlenc, sense auer arren a crànher, auie obligat a Kanmakan e ara sua mair a que s’embarrèssen enes sues crambes, e enquia e tot l’auie enebit a Fòrça deth Destin qu’auesse cap tipe de relacion damb eth hilh de Daul’makan; de sòrta qu’era mair e eth hilh viuien fòrça retiradi, demorant qu’Allà se dignèsse entornar es sòns drets ad aqueth que li corresponien.
Ea-mil-e-ua-net-IV	Totun aquerò, a maugrat dera vigilància deth gran camarlenc, Kanmakan podie veir en escadences ara sua cosia, e enquia e tot parlar-li, mès solet d’amagat.
Ea-mil-e-ua-net-IV	E un dia que non la podec veir, e qu’eth sòn amor li torturaue eth còr, cuelhec un tròç de papèr e l’escriuec aguesti vèrsi apassionadi:
Ea-mil-e-ua-net-IV	Caminaues, ò estimada mia!
Ea-mil-e-ua-net-IV	Quan passaues tu, es ròses se secauen d’enveja entre es sues tiges, en comparar-se damb es tues caròles!
Ea-mil-e-ua-net-IV	Es liris guinhauen eth uelh dauant dera tua blancor; es camamilhes florides, arrien damb er arridolet des tòns dents!
Ea-mil-e-ua-net-IV	Quan s’acabarà eth mèn despatriament; quan se guarirà eth mèn còr des dolors dera abséncia; quan es mèns pòts erosi s’apressaran fin finau as dera mia estimada?
Ea-mil-e-ua-net-IV	Poirè saber fin finau s’ei possible era nòsta union encara que sonque siguesse pendent ua net, entà veir se compartisses es sensacions qu’en jo se desbòrden?
Ea-mil-e-ua-net-IV	Autreja-me Allà paciéncia enes mens maus, coma eth malaut que supòrte eth captivèri, en tot pensar ena garison!
Ea-mil-e-ua-net-IV	Barrada era carta, l’ac autregèc ar eunuc, qu’era sua prumèra diligéncia siguec botar-la a mans deth gran camarlenc.
Ea-mil-e-ua-net-IV	Atau ei qu’en liéger aguesta declaracion, eth gran camarlenc jurèc que castigarie ath joen insolent.
Ea-mil-e-ua-net-IV	Mès dempús pensèc qu’ère milhor non embolhar es causes, e parlar solet d’eres damb Nozhatú.
Ea-mil-e-ua-net-IV	Anèc, donc, ara sua cèrca, e dempús d’auer-li dit adiu ara joena Fòrça deth Destin, en tot indicar-li que baishèsse a alendar er aire deth jardin, li didec ara sua esposa…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Eth gran camarlenc li didec ara sua esposa Nozhatú: “Te cau saber qu’eth joen Kanmakan a arribat ena pubertat hè ja temps, e sent inclinacion entara tua hilha Fòrça deth Destin.
Ea-mil-e-ua-net-IV	Per tant, te cau separar-les a compdar d’ara, donques qu’ei perilhós apressar era lenha en huec.
Ea-mil-e-ua-net-IV	Atau, donc, era tua hilha, non gesserà des crambes des hemnes, ne se desnisharà era cara, pr’amor que ja non ei en edat qu’es gojates posquen gésser descaperades.
Ea-mil-e-ua-net-IV	Nozhatú, tanlèu se n’anec eth sòn marit, se metec a plorar, cerquèc ath sòn nebot Kanmakan, e l’ac condèc tot.
Ea-mil-e-ua-net-IV	Dempús didec: “Te cau saber, ò nebot mèn!
Ea-mil-e-ua-net-IV	Mès Kanmakan sentec que tota era sua anma se capviraue en enténer aquera notícia.
Ea-mil-e-ua-net-IV	E exclamèc: “Non me demorarè ne un moment mès en un palai qu’en eth auria d’èster jo eth solet que governèsse!
Ea-mil-e-ua-net-IV	E tanpòc patirè pendent mès temps qu’es pèires d’aguesta casa veiguen es mies umiliacions.” De seguit se treiguec eth sòn vestit, se caperèc eth cap damb ua casqueta de saalik, se metèc sus es sues espatles un mantèl vielh de nomada, e sense dider-se adiu dera sua mair e dera sua tia, se filèc ara prèssa entàs pòrtes dera ciutat.
Ea-mil-e-ua-net-IV	E coma viures entath camin, sonque amiaue ena saca un pan de tres dies.
Ea-mil-e-ua-net-IV	A penes se dauriren es pòrtes dera ciutat, siguec eth prumèr que les trauessèc e s’aluenhèc a pas seguit, en tot recitar aguestes estròfes a manèra de comjat:
Ea-mil-e-ua-net-IV	Ja non te cranhi, còr mèn; que pòs bategar enquia trincar-te laguens deth mèn pièch; Es mèns uelhs ja non pòden atrendir-se, ne ena mia anma pòt auer sèti era pietat!
Ea-mil-e-ua-net-IV	Còr aclapat per amor, era mia volontat, a maugrat tòn, non s’a de doblegar ne a d’acceptar mès umiliacions, encara que vedessa que se honie totafèt eh mèn còs!
Ea-mil-e-ua-net-IV	Perdona-me!
Ea-mil-e-ua-net-IV	Se cuelhessa pietat de tu, còr mèn, qué serie dera mia energia?
Ea-mil-e-ua-net-IV	Aqueth que se dèishe vence pes uelhs deth huec, non poirà queishar-se de quèir herit de mòrt!
Ea-mil-e-ua-net-IV	Que voi sautar liurament pera tèrra sense limits, era bona tèrra ampla e mairau, entà sauvar era mia anma de tot aquerò que podesse amortar eth sòn vigor!
Ea-mil-e-ua-net-IV	Combaterè damb es eròis e damb es tribús, m’enriquirè damb eth butin cuelhut as vençudi, e poderós damb era mia glòria e era mia fòrça, tornarè trionfant e totes es pòrtes se me dauriràn soletes!
Ea-mil-e-ua-net-IV	Pr’amor que, sabe-te’n ben, còr innocent!
Ea-mil-e-ua-net-IV	Mentre eth joen Kanmakan hugie dera ciutat, era sua mair, en non auer-lo vist pendent tot eth dia, lo cerquèc pertot sense trapar-lo.
Ea-mil-e-ua-net-IV	Alavetz se metec a plorar e demorèc impacienta era sua tornada, plan espaurida.
Ea-mil-e-ua-net-IV	Mès se passèc eth prumèr dia, eth dusau, eth tresau e eth quatau e arrés auec notícies de Kanmakan.
Ea-mil-e-ua-net-IV	Alavetz era sua mair s’embarrèc ena sua cramba entà plorar, e didie de çò mès prigond deth sòn dolor: “Ò hilh mèn!
Ea-mil-e-ua-net-IV	Entà on dirigirè es mèns crits?
Ea-mil-e-ua-net-IV	Entà quin país vierè a cercar-te?
Ea-mil-e-ua-net-IV	Qué pòden hèr aguestes lèrmes que vèssi per tu?
Ea-mil-e-ua-net-IV	E era prauba mair non volec minjar ne béuer, e eth sòn dolor siguec coneishut per tota era ciutat e compartit per toti es sòns abitants, qu’estimauen fòrça ath joen Kanmakan e ath rei, eth sòn defuntat pair.
Ea-mil-e-ua-net-IV	E toti clamauen: “A on ès, ò praube Daul’makan!
Ea-mil-e-ua-net-IV	Que s’a perdut eth tòn hilh, e degun des qu’aumplires de beneficis sap trapar era sua tralha!
Ea-mil-e-ua-net-IV	Prauba descendéncia d’Omar Al-Neman!
Ea-mil-e-ua-net-IV	E per çò de Kanmakan, vaquí que caminèc pendent tot eth dia, en tot neurir-se des plantes que cuelhie e béuer enes hònts e enes arriuets.
Ea-mil-e-ua-net-IV	Ath cap de quate dies, arribèc en ua val caperada de bòsqui, a on corrien es aigües e cantauen es audèths e es coloms.
Ea-mil-e-ua-net-IV	E aquiu s’arturèc, hec es sues ablucions e dempús era sua pregària, e en auer complit atau es sòns deuers, coma que venguie era net, s’estirèc jos un arbe e s’esclipsèc.
Ea-mil-e-ua-net-IV	S’estèc adormit enquiara meija net.
Ea-mil-e-ua-net-IV	Alavetz, ath miei deth silenci dera val gessec ua votz d’entre es ròques e lo desvelhèc.
Ea-mil-e-ua-net-IV	E era votz cantaue:
Ea-mil-e-ua-net-IV	Vida der òme!
Ea-mil-e-ua-net-IV	Ò mòrt!
Ea-mil-e-ua-net-IV	Que series desirabla s’es mèns dies s’auessen de passar tostemp luenh dera mia amiga, aquera que ne es menaces ne eth despatriament me harien desbrembar!
Ea-mil-e-ua-net-IV	Ò alegria des amics que s’amassen ena pradèra entà béuer es vins esquisti de mans deth botelhèr!
Ea-mil-e-ua-net-IV	Ò quina alegria era tua!
Ea-mil-e-ua-net-IV	Com les uscle era passion quan agarren era copa de mans deth botelhèr!
Ea-mil-e-ua-net-IV	Primauèra!
Ea-mil-e-ua-net-IV	Es tues flors, en daurir-se ath costat dera estimada, guarissen ena mia anma es duretats passades, es dolors dera sòrt cèga!
Ea-mil-e-ua-net-IV	Ò primauèra, es tues flors ena pradèra!…
Ea-mil-e-ua-net-IV	E tu, amic, que beues eth licor ròi e perhumat, guarda!
Ea-mil-e-ua-net-IV	Dejós dera tua man s’esten era tèrra, alegra damb es sues aigües, es sòns colors e era sua feconditat!
Ea-mil-e-ua-net-IV	Dempús d’aguest cant admirable, que se quilhaue ena net, se lheuèc Kanmakan, e volec desnishar entre es tenèbres eth lòc d’a on auie gessut era votz; mès solet podec aubirar vagament es troncs des arbes que se retalhauen sus er arriu.
Ea-mil-e-ua-net-IV	Baishèc enquiara madeisha vòra der arriu, e era votz se hec mès entenedora, cantant aguest poèma ath miei dera net:
Ea-mil-e-ua-net-IV	Entre era e jo i a un jurament d’amor!
Ea-mil-e-ua-net-IV	E plan per aquerò l’è pogut deishar ena tribú!
Ea-mil-e-ua-net-IV	Era mia tribú ei era mès rica en shivaus velòces e en gojates de uelhs neri!
Ea-mil-e-ua-net-IV	Qu’ei era tribú de Taim!
Ea-mil-e-ua-net-IV	Brisa!
Ea-mil-e-ua-net-IV	Era tua bohada arribe enquia jo vient d’entre es Beni-Taim!
Ea-mil-e-ua-net-IV	Padegue eth mèn hitge e m’embriague!
Ea-mil-e-ua-net-IV	Ditz-me, esclau Sabab: aquera qu’eth sòn cauilhar se sarre damb eth cascabèl sonor, se’n brembe bèth còp des mèns juraments d’amor?
Ea-mil-e-ua-net-IV	E qué ditz?
Ea-mil-e-ua-net-IV	Ò polpa deth mèn còr, un escorpiu m’a picat!
Ea-mil-e-ua-net-IV	Vene, amiga!
Ea-mil-e-ua-net-IV	Me guarirè damb er antidòt des tòns pòts, aspirant era tua saliua e era tua frescor!
Ea-mil-e-ua-net-IV	Quan Kanmakan auec entenut per dusau viatge aguest cant misteriós, volec de nauèth veir enes tenèbres; mès coma no non podec, pugèc naut de tot d’un malh, e damb tota era sua votz, exclamèc…
Ea-mil-e-ua-net-IV	En aguest moment dera sua narracion Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Dempús se carèc.
Ea-mil-e-ua-net-IV	Se te platz!
Ea-mil-e-ua-net-IV	Apressa-te aciu!
Ea-mil-e-ua-net-IV	Que posca escotar jo era tua istòria, que se deu retirar ara mia!
Ea-mil-e-ua-net-IV	Dempús de quauques menutes, era votz qu’auie cantat didec: “Ò tu que me crides!
Ea-mil-e-ua-net-IV	Qui ès?
Ea-mil-e-ua-net-IV	Òme dera tèrra o gèni sosterranh?
Ea-mil-e-ua-net-IV	Entenudes aguestes paraules, Kanmakan se didec ath sòn laguens: “Pera mia anma, eth qu’a parlat ei un òme qu’era sua aventura se retire extraordinàriament ara mia!” E s’estèc aquiu sense botjar-se enquiara aparicion deth maitin.
Ea-mil-e-ua-net-IV	Alavetz vedec auançar entada eth, a trauèrs des arbes deth bòsc, un òme vestit coma es beduins deth desèrt, naut e armat d’ua espada e d’un escut.
Ea-mil-e-ua-net-IV	Se lheuèc e lo saludèc; e eth beduin l’entornèc era salutacion, e dempús des formes acostumades, li preguntèc eth beduin, estonat pera sua joenessa: “Ò joen ath quau non coneishi!
Ea-mil-e-ua-net-IV	Se qui ès?
Ea-mil-e-ua-net-IV	A quina tribú pertanhes?
Ea-mil-e-ua-net-IV	Qui son es tòns parents entre es arabs?
Ea-mil-e-ua-net-IV	Vertadèrament, ara tua edat non s’acostume a viatjar solet pera net e per aguesti parçans qu’en eri sonque se ven grops armadi.
Ea-mil-e-ua-net-IV	Alavetz eth beduin didec: “Mès, com ei que en tot èster rei, hilh de rei!
Ea-mil-e-ua-net-IV	Entenudes aguestes paraules, eth beduin se metec a arrir e didec: “Que parles, gojat, coma se siguesses un guerrèr invencible o un eròi famós per cent combats.
Ea-mil-e-ua-net-IV	E entà demostrar-te era tua inferioritat, ara madeish me vau a apoderar de tu entà que me servisques d’esclau!
Ea-mil-e-ua-net-IV	Kanmakan sentec alavetz qu’era sua ràbia li gessie des uelhs, e li didec ath beduin: “Per Allà!
Ea-mil-e-ua-net-IV	Arrés pagarà eth mèn rescat se non sò jo madeish!
Ea-mil-e-ua-net-IV	Compde, donc, beduin!
Ea-mil-e-ua-net-IV	E Kanmakan se lancèc contra eth beduin, que, en tot pensar-se que vencer-lo ère causa de jòc, lo demoraue arridolent.
Ea-mil-e-ua-net-IV	Mès be n’ère d’enganhat!
Ea-mil-e-ua-net-IV	Plan que òc, Kanmakan s’auie quilhat, ben afermat sus es sues cames, mès solides que montanhes e mès segures que minarets.
Ea-mil-e-ua-net-IV	E damb es sòns braci poderosi sarrèc contra eth ath beduin, enquia hèr-li croishir era ossamenta e uedar-li es entralhes.
Ea-mil-e-ua-net-IV	E còp sec, lo lheuèc en aire, e en tot amiar-lo d’aguesta sòrta correc entar arriu.
Ea-mil-e-ua-net-IV	E eth beduin espaurit en veir semblabla fòrça en un mainatge, exclamèc: “Mès qué vas a hèr?” Kanmakan responec: “Te vau a lançar en aguest arriu, que t’amiarà entath Tigris; eth Tigris t’amiarà entath Nahr-Issa; eth Nahr-Issa entar Eufrates, e er Eufrates entara tua tribú, pr’amor de que posques jutjar era tua valentia e eth tòn eroïsme!” E eth beduin, en moment que Kanmakan lo lheuaue encara mès en aire entà lançar-lo en arriu, exclamèc: “Ò joen eroïc!
Ea-mil-e-ua-net-IV	Pes uelhs dera tua estimada Fòrça deth Destin te prègui que me perdones era vida!
Ea-mil-e-ua-net-IV	Alavetz Kanmakan lo deishèc en solèr, e li didec: “Que m’as desarmat damb aguest jurament!” E se seigueren ambdús ara vòra der arriu.
Ea-mil-e-ua-net-IV	Alavetz eth beduin treiguec dera sua biaça un pan de civada, l’esmiegèc, li balhèc era mitat a Kanmakan damb un shinhau de sau, e era sua amistat se consolidèc entà tostemp.
Ea-mil-e-ua-net-IV	De seguit Kanmakan li preguntèc: “Companh: ara que sabes se qui sò, me vòs díder eth tòn nòm e eth des tòns pairs?” E eth beduin didec: “Que sò Sabah ben-Remah ben- Hemam, dera tribú de Taim, en desèrt de Scham.
Ea-mil-e-ua-net-IV	E vaquí era mia istòria en pòques paraules:
Ea-mil-e-ua-net-IV	Siguí cuelhut peth mèn oncle e elevat ena sua casa, amassa damb era sua hilha Nejma.
Ea-mil-e-ua-net-IV	E m’enamorè dera mia cosia Nejma, e Nejma s’enamorèc de jo.
Ea-mil-e-ua-net-IV	E quan auí era edat entà maridar-me, la volí coma esposa; mès eth sòn pair en veder-me praube e sense recorsi, non consentic era nòsta nòça.
Ea-mil-e-ua-net-IV	Alavetz comprení qu’era soleta manèra d’arténher a Nejma ère gésser dera mia tribú e vier luenh entà atacar as mercadèrs e saquejar es caravanes.
Ea-mil-e-ua-net-IV	E aguest ei eth motiu qu’anet siguessa en lòc a on m’enteneres cantar.
Ea-mil-e-ua-net-IV	Mès, ò companh!
Ea-mil-e-ua-net-IV	E dites aguestes paraules, carèc eth beduin.
Ea-mil-e-ua-net-IV	Alavetz li didec Kanmakan: “Pro me’n sabia de qué era tua istòria se retiraue ara mia!
Ea-mil-e-ua-net-IV	E quan acabèc de díder aguestes paraules, se lheuèc ena luenhor ua povassèra que s’apressèc de seguit; e ja esbugassada, apareishec dauant d’eri un cavalièr qu’era sua cara ère auriolenca coma era d’un moribond, e qu’eth sòn vestit ère tacat de sang.
Ea-mil-e-ua-net-IV	E eth cavalièr exclamèc: “Ò musulmans!
Ea-mil-e-ua-net-IV	Tietz- me, donques que vau a exalar era mia anma!
Ea-mil-e-ua-net-IV	E plan que òc, eth shivau non auie pairèr entre toti es shivaus des tribús, e era sua perfeccion deishaue estonadi a guairi lo guardauen, donques qu’amassaue totes es qualitats d’un shivau deth desèrt.
Ea-mil-e-ua-net-IV	E Kanmakan didec: “Ò cavalièr, da-me eth braç entà que t’ajuda a baishar.” E agarrant- lo lo botèc doçament sus era potja, e dempús li preguntèc: “Mès qué te passe e quina herida ei aguesta?” E eth cavalièr se treiguec eth vestit e mostrèc era esquia, qu’ère tota ua herida enòrma, que d’era gessien ondades de sang.
Ea-mil-e-ua-net-IV	Alavetz Kanmakan s’inclinèc ath sòn costat, e li lauèc sollicitament es herides, en tot caperar-les damb èrbes fresques.
Ea-mil-e-ua-net-IV	Dempús li dèc de béuer, e li didec: “Mès qui t’a botat atau, ò frair enes malastres!
Ea-mil-e-ua-net-IV	E er òme didec: “Te cau saber, ò tu dera man caritativa!
Ea-mil-e-ua-net-IV	Aguest shivau ei proprietat deth rei Afridonis, senhor de Constantinopla; e era sua fama auie arribat enquia nosati es arabs deth desèrt.
Ea-mil-e-ua-net-IV	Mès un shivau d’aguesta classa non s’auie d’estar enes estables d’un rei descredent, e siguí designat pera tribú entà apoderar-me d’eth ath miei des gardes que lo suenhauen, velhant net e dia.
Ea-mil-e-ua-net-IV	Partí de seguit e arribè de nets ena tenda a on sauvauen eth shivau.
Ea-mil-e-ua-net-IV	Me hi amic des gardes, e profitè que me preguntauen era mia opinion sus eth, e que me pregauen que lo provèssa, entà montar en un bot e hèr-lo gésser ath galaut fotent-li foetades.
Ea-mil-e-ua-net-IV	Dempùs deth sòn estonament, me perseguiren es gardes a shivau, en tot lançar-me flèches, que quauques ues me heriren ena esquia.
Ea-mil-e-ua-net-IV	Mès eth mèn shivau seguie galaupant, mès rapid qu’es esteles errantes, e acabèc per meter-me totafèt dehòra de posita des mèns perseguidors.
Ea-mil-e-ua-net-IV	Hè tres dies que vau montat en eth; mès è perdut era sang, e s’an agotat entà tostemp es mies fòrces, e senti qu’era mòrt me barre es paupetes!
Ea-mil-e-ua-net-IV	E donques que m’as ajudat, eth shivau te correspon a tu quan me morisca.
Ea-mil-e-ua-net-IV	Se cride El-Katul El-Majnun, e ei er exemplar mès beròi dera raça d’El-Ajuz.
Ea-mil-e-ua-net-IV	En enténer aguestes paraules, didec Kanmakan: “Ò frair deth desèrt!
Ea-mil-e-ua-net-IV	S’apressèc de seguit ar arab entà lheuar-lo, mès exalèc ua longa alendada, e didec: “Demoratz, se vos platz: cranhi qu’era anma se me sanguine, e vau a díder eth mèn acte de fe:” E barrèc es uelhs, estenec era man damb eth paumet entath cèu, e didec:
Ea-mil-e-ua-net-IV	E dempús d’auer-se premanit entara mòrt, entonèc aguest cant, que sigueren es sues darrères paraules:
Ea-mil-e-ua-net-IV	È recorrut eth mon a galaup deth mèn shivau, semiant peth camin era sang e era carnisseria!
Ea-mil-e-ua-net-IV	È trauessat torrents e montanhes entà panar, entà aucir e entà divertir-me!
Ea-mil-e-ua-net-IV	Que morisqui coma viuí, errant ath long des camins, herit per aqueri que vengui de véncer!
Ea-mil-e-ua-net-IV	Abandoni eth frut des mèns trabalhs ara vòra d’un torrent, plan luenh deth mèn solèr natau!
Ea-mil-e-ua-net-IV	E sabe-te’n, ò estrangèr!
Ea-mil-e-ua-net-IV	A penes er arab auec acabat aguest cant, dauric convulsiuament era boca, exalèc un ranguilh prigond, e barrèc es uelhs entà tostemp.
Ea-mil-e-ua-net-IV	E Kanmakan e eth sòn companh dauriren ua hòssa e enterrèren ath mòrt.
Ea-mil-e-ua-net-IV	Dempús de pregar es oracions de costum, partiren amassa ara cèrca deth sòn destin peth camin d’Allà.
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e ajornèc entar aute dia era seguida deth sòn relat.
Ea-mil-e-ua-net-IV	Era didec:
Ea-mil-e-ua-net-IV	E Kanmakan auie montat en shivau Katul, e eth beduin Sabah s’auie contentat en tot seguir-lo a pè, per çò d’auer-se jurat amistat e submission, en arreconeisher-lo coma patron entà tostemp, e per auè’c jurat peth sant temple dera Kaaba, casa d’Allà.
Ea-mil-e-ua-net-IV	Alavetz comencèc entada eri ua vida plia d’aventures, caces, viatges, lutes contra es fères, combats damb es bandolèrs, nets passades ara demora des bèsties suavatges, dies dedicadi a lutar contra es tribús e apilerar butin.
Ea-mil-e-ua-net-IV	E a truca de molti perilhs amassèren atau ua incalculabla quantitat de vegades, shivaus, esclaus e tendes.
Ea-mil-e-ua-net-IV	E Kanmakan l’auie encargat ath sòn companh Sabah era susvelhança de tot.
Ea-mil-e-ua-net-IV	E quan se seiguien es dus a descansar, se condauen mutuaument es sues penes e es sues esperances, en tot parlar un dera sua cosia Fòrça deth Destin e er aute dera sua cosia Nejma.
Ea-mil-e-ua-net-IV	E aguesta vida se tardèc pendent dus ans.
Ea-mil-e-ua-net-IV	E vaquí, entre d’autes mil causes, ua des hètes deth joen Kanmakan:
Ea-mil-e-ua-net-IV	Un dia, montat en sòn shivau Natul, anaue ara ventura, precedit peth sòn fidèu Sabah, que daurie era marcha damb era espada desgainada ena man, hènt terribles crits, daurint uns uelhs coma tutes, e rugint, encara qu’era solitud deth desèrt siguesse absoluda: “Dauritz camin!
Ea-mil-e-ua-net-IV	Tara Dreta!
Ea-mil-e-ua-net-IV	Tara quèrra!” E vaquí qu’auien acabat d’esdejoar, quan, en tot auer-se minjat entre es dus ua gasèla rostida, e begut aigua d’ua fresca hònt qu’ère pròcha.
Ea-mil-e-ua-net-IV	Ath cap d’ua estona, arribèren en ua montanha qu’as sòns pès s’estenie ua val caperada de camelhs, camelhes, motons, vaques e shivaus; e mès enlà, en ua tenda, i auie uns esclaus qu’anauen armadi.
Ea-mil-e-ua-net-IV	En veder-les, Kanmakan li didec a Sabah: “Demora-te aciu!
Ea-mil-e-ua-net-IV	Vau a apoderar-me jo solet de tota era vegada e d’aguesti esclaus.” E dites aguestes paraules, metec ath galaup ath sòn shivau, coma er arrai sobtat d’ua broma que crèbe e se lance contra eri, entonant aguest imne guerrèr:
Ea-mil-e-ua-net-IV	Qu’èm dera raça d’Omar Al-Neman, des òmes de grani projèctes, des eròis!
Ea-mil-e-ua-net-IV	Qu’em senhors que herim en còr as tribús ostiles quan lutz eth dia deth combat!
Ea-mil-e-ua-net-IV	Protegim as fèbles contra es poderosi!
Ea-mil-e-ua-net-IV	Es caps des vençudi mos servissen entà ornar es nòstes lances!
Ea-mil-e-ua-net-IV	Sauvatz es vòsti caps!
Ea-mil-e-ua-net-IV	Vaquí as eròis, es des grani projèctess, es dera raça d’Omar Al- Neman!
Ea-mil-e-ua-net-IV	Es esclaus, en veder-lo, comencèren a cridar, demanant ajuda, pensant que toti es arabs deth desèrt les atacauen ara imprevista.
Ea-mil-e-ua-net-IV	Kanmakan, cridant: “Qu’ei eth panaire deth shivau Katul!
Ea-mil-e-ua-net-IV	Que ja l’auem!
Ea-mil-e-ua-net-IV	E s’ajoquèc enquias aurelhes de Katul, en tot parlar-li pr’amor d’encoratjar-lo; e Katul sautèc coma un ògre sus era sua presa.
Ea-mil-e-ua-net-IV	E entà Kanmakan era victòria siguec un jòc, pr’amor qu’ath prumèr saut clauèc era lança en vrente deth prumèr que se presentèc, e la hec gésser per aute costat, damb un arnelh ena punta.
Ea-mil-e-ua-net-IV	Dempús patiren era madeisha sòrt es auti dus cavalièrs.
Ea-mil-e-ua-net-IV	E ar aute costat des sues espatles, un arnelh ornaue era lança perforadora.
Ea-mil-e-ua-net-IV	Dempús se virèc entàs esclaus.
Ea-mil-e-ua-net-IV	Mès quan aguesti vederen era sòrt patida pes sòns patrons, se calèren de bocadents en solèr, en tot demanar que les deishèssen damb vida.
Ea-mil-e-ua-net-IV	E en tot hèr-se a vier per dauant animaus e esclaus, hec camin, en tot artenher-lo de seguit Sabah, que, segontes era orde recebuda, non s’auie botjat pendent eth combat.
Ea-mil-e-ua-net-IV	E mentre caminauen atau, amiant peth dauant as esclaus e ara vegada, vederen que se lheuaue ena luenhor ua povassèra, qu’en esbugassar-se deishèc veir a cent cavalièrs armadi ara manèra des rumís de Constantinopla.
Ea-mil-e-ua-net-IV	Alavetz Kanmakan li didec a Sabah: “Tie compde dera vegada e des esclaus, e dèisha- me que m’acara contra aguesti descredents!” E eth beduin se hec enlà de seguit, darrèr d’un ticolet, sense preocupar-se’n d’arren mès que de complir çò que se l’auie encargat.
Ea-mil-e-ua-net-IV	E Kanmakan se lancèc eth solet ar encontre des cavalièrs rumís, que l’enrodèren de seguit pertot.
Ea-mil-e-ua-net-IV	Alavetz eth sòn cap, auançant entada eth, li didec: “Qui ès tu, ò encantadora joena!
Ea-mil-e-ua-net-IV	Aprèssa-te, que te puna es pòts, e dempús ja veiram.
Ea-mil-e-ua-net-IV	Vene!
Ea-mil-e-ua-net-IV	En enténer aguestes paraules, Kanmakan sentec ua grana vergonha, que li pujaue ena cara, e exclamèc: “Damb qui te penses que parles, ò gosset, hilh de gosseta!?
Ea-mil-e-ua-net-IV	Alavetz eth cap des rumís s’apressèc a Kanmakan, e s’assegurèc que, plan que òc, a maugrat dera doçor e dera blancor dera sua cara, e de çò de velotat des sues maishères, vèrges de borra, ère, vedent es bualhs des sòns uelhs, un guerrèr dificil de dominar.
Ea-mil-e-ua-net-IV	E eth cap li preguntèc a Kanmakan: “A qui pertanh aguesta vegada?
Ea-mil-e-ua-net-IV	Entà on vas tu tan plen d’insoléncia e fanfarronaria?
Ea-mil-e-ua-net-IV	Mès a penes auec arribat eth cavalier apròp de Kanmakan, quan d’un solet talh dera sua espada li braquèc en dus mitats eth turbant, eth cap e eth còs, atau coma era sera e eth vrente deth shivau.
Ea-mil-e-ua-net-IV	Dempús patiren era madeisha sòrt eth dusau cavalièr qu’auancèc, e eth tresau e eth quatau.
Ea-mil-e-ua-net-IV	En veir aquerò, eth cap des rumís ordenèc as sòns cavalièrs que se retirèssen, e auançant entà Kanmakan, li didec: “Era tua joenessa ei plan beròia, ò guerrèr!
Ea-mil-e-ua-net-IV	Plan, donc, jo que sò Kahrudash, qu’eth sòn eroïsme ei famós en tot eth país des rumís, e te vau a perdonar era vida precisament per çò deth tòn valor!
Ea-mil-e-ua-net-IV	Retira-te, donc, en patz, donques que te perdoni era mòrt des mèns òmes, per çò dera tua beresa!” Mès Kanmakan li cridèc: “Que m’ei parièr que sigues Kahrudash!
Ea-mil-e-ua-net-IV	Çò que m’impòrte ei que cèsses ena tua parlòta e vengues a tastar era punta dera mia lança!
Ea-mil-e-ua-net-IV	Alavetz eth rumí didec.
Ea-mil-e-ua-net-IV	Me n’è sabut enes batalhes dera valentia deth tòn pair!
Ea-mil-e-ua-net-IV	E tu as sabut júnher era fòrça deth tòn pair a ua elegància perfècta!
Ea-mil-e-ua-net-IV	Retira-te, donc, hènt-te a vier tot eth butin!
Ea-mil-e-ua-net-IV	Que voi que sigue atau!” Mès Kanmakan li cridèc: “Que non ei eth mèn costum, ò rumí, hèr virar es retnes ath mèn shivau!
Ea-mil-e-ua-net-IV	Compde!”, didec, e amorassèc ath sòn shivau Katul, que comprenec eth desir deth sòn patron, e se precipitèc baishant es aurelhes e lheuant era coa.
Ea-mil-e-ua-net-IV	E alavetz lutèren es dus guerrèrs, e es shivaus tumèren coma dus motons que s’embanen o dus taures que s’esbudèren.
Ea-mil-e-ua-net-IV	E diuèrsi atacs terribles sigueren infructuosi.
Ea-mil-e-ua-net-IV	Dempús, còp sec, Kahrudash, damb tota era fòrça, li dirigic era lança contra eth pièch de Kanmakan, mès aguest, damb ua virada rapida deth sòn shivau, sabec evitar-la a temps, e virant-se bruscament, estirèc eth braç, lança en rèst.
Ea-mil-e-ua-net-IV	E damb aqueth bot trauquèc eth vrente deth cristian, hènt que li gessesse pera esquia eth hèr sagnós.
Ea-mil-e-ua-net-IV	E Kahrudash deishèc entà tostemp de figurar entre eth nombre des guerrèrs descredetns.
Ea-mil-e-ua-net-IV	En veir aquerò, es cavalièrs de Kahrudash se fidèren ara rapiditat des sòns shivaus, e despareisheren ena luenhor en ua bromadissa de povàs qu’acabèc per amagar-les.
Ea-mil-e-ua-net-IV	Alavetz, Kanmakan, netejant era sua lança, seguic eth sòn camin, hènt un senhau a Sabah entà que seguisse tà duauant damb era vegada e es esclaus.
Ea-mil-e-ua-net-IV	E dempús d’aguesta hèta, Kanmakan trapèc a ua nera molt vielha, erranta deth desèrt, que condaue de tribú en tribú istòries e condes ara lum des esteles.
Ea-mil-e-ua-net-IV	E Kanmakan, qu’auie entenut a parlar d’era, li preguèc que s’arturèsse a repausar ena sua tenda e li condèsse quauquarren que li hesse passar eth temps e l’alegrèsse er esperit en tot padegar eth sòn còr.
Ea-mil-e-ua-net-IV	E era vielha vagabonda contestèc: “Damb molta amistat e damb molt de respècte!” Dempús se seiguec ath sòn costat en tapís, e li narrèc era istòria der afeccionat ath aishish:
Ea-mil-e-ua-net-IV	Te cau saber qu’era causa mès deliciosa qu’a alegrat es mies aurelhes, ò senhor joen mèn!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	De sòrta que coma qu’aguesta carn ei de prètz tan naut, mès que mès quan ei ben escuelhuda e per encargue, e coma que non i a cap fortuna que posque resistir indefinidament ues afeccions tan costoses, er òme mentat, que jamès se cansaue d’eres e se deishaue amiar pera intemperància des sòns desirs (pr’amor que solet er excès ei reprensible), acabèc per arroïnar-se complètament.
Ea-mil-e-ua-net-IV	Un dia que, vestit damb eth vestit tot rosigat e descauç, anaue peth mercat demanant eth pan entà alimentar-se, l’entrèc un clau ena planta deth pè, e lo hec sagnar abondosament.
Ea-mil-e-ua-net-IV	Alavetz se seiguec en solèr, sagèc d’arturar era emorràgia, e acabèc en tot bendar-se eth pè damb un tròç de pelhòt.
Ea-mil-e-ua-net-IV	E venguec en hammam, e entrèc ena sala comuna que van es praubi, e qu’ère d’ua netetat esquista, en tot lúder de manèra encantadora.
Ea-mil-e-ua-net-IV	E s’arraulic en estanh centrau e se metec a lauar eth pè.
Ea-mil-e-ua-net-IV	Ath sòn costat i auie un òme que venguie de banhar-se e mastolhaue quauquarren damb es dents.
Ea-mil-e-ua-net-IV	E eth herit se sentèc fòrça excitat pera masticacion der aute, e lo cuelhec ua ansia arderosa de mastolhar tanben aquerò.
Ea-mil-e-ua-net-IV	E er aute responec en votz baisha, entà qu’arrés l’entenesse: “Cara-te!
Ea-mil-e-ua-net-IV	Qu’ei aishísh!
Ea-mil-e-ua-net-IV	Se vòs, t’en darè un bocin.
Ea-mil-e-ua-net-IV	E coma que non ère acostumat ath aishish, tanlèu se produsic er efècte en sòn cervèth, per çò dera circulacion dera dròga, comencèc a sénter ua ilaritat extraordinària, e s’estarnèc en enòrmes arridalhades per tota era sala.
Ea-mil-e-ua-net-IV	Ath cap d’un moment, se desplombèc sus eth marme e siguec cuelhut de diuèrses alucinacions, que d’eres te condarè era mès deliciosa:
Ea-mil-e-ua-net-IV	Lo hègen virar e lo manipulauen en toti es sensi, clauant-li enes carns es sòns dits nudosi e infinitament adreits.
Ea-mil-e-ua-net-IV	Dempús lo lauèren, a truca de lançar-li lauamans de coeire, e lo hereguèren damb fibres vegetaus.
Ea-mil-e-ua-net-IV	Acabat eth banh, eth massatgista l’enrodèc eth cap, es espatles e es arnelhs damb tres teles mès blanques qu’eth gensemin, e li didec: “Ò senhor mèn!
Ea-mil-e-ua-net-IV	Mès eth exclamèc: “Quina esposa ei aguesta?
Ea-mil-e-ua-net-IV	Jo sò fradin!
Ea-mil-e-ua-net-IV	T’aurà marejat er aishish entà parlar d’aguesta manèra?” Mès eth massatgista didec: “Pro de badinades!
Ea-mil-e-ua-net-IV	Vam a veir ara tua esposa, qu’ei impacienta!” E li botèc ath dessús un gran vel de seda blanca, e dauric era marcha, mentre es dus neri lo tenguien pes espatles, en tot hèr-li de quan en quan gatalhèues en cu, solet per trufaria.
Ea-mil-e-ua-net-IV	E eth arrie ar arràs.
Ea-mil-e-ua-net-IV	Atau arribèren en ua sala escura e perhumada damb encens, e en centre i auie ua plata damb frutes, pastissi, sorbets e gèrles plies de flors.
Ea-mil-e-ua-net-IV	E dempús d’auer-lo hèt sèir en un escabèl d’ebèn, eth massatgista e es dus neri li demanèren permís entà retirar-se, e despareisheren.
Ea-mil-e-ua-net-IV	Alavetz entrèc un gojat, que se quedèc de pès demorant es sues ordes, e li didec: “Ò rei deth temps, que sò eth tòn esclau!” Mès eth, sense hèr-ne cabau dera gentilesa deth gojat, deishèc anar ua arridalhada que hec tremolar tota era sala, e exclamèc: “Per Allà!
Ea-mil-e-ua-net-IV	Toti son afeccionadi ar aishish!
Ea-mil-e-ua-net-IV	Vaquí qu’ara me criden rei!” E dempús li didec ath gojatet: “Vene, e talha-me era mitat d’un melon d’aigua ben ròi e ben trende.
Ea-mil-e-ua-net-IV	Qu’ei çò que mès me shaute.
Ea-mil-e-ua-net-IV	E eth gojatet li hec a vier eth melon d’aigua admirablament talhat en lesques.
Ea-mil-e-ua-net-IV	Alavetz li didec: “Vè-te’n que non me servisses!
Ea-mil-e-ua-net-IV	Ve-te’n a hèr-me a vier çò qu’ath delà deth melon d’aigua, m’agrade mès, ei a díder carn vèrge de prumèra.” E eth gojat despareishec.
Ea-mil-e-ua-net-IV	E de pic entrèc ena sala ua gojata plan joena, qu’auancèc entada eth botjant es anques, qu’a penes se diboishauen per çò de mainadenques qu’eren encara.
Ea-mil-e-ua-net-IV	E eth, en veder-la, se metec a alendar damb alegria, e cuelhec ara mainada en braça, se la metec entre es cueishes, e la punèc damb ardor.
Ea-mil-e-ua-net-IV	E la hec esguitlar-se dejós d’eth; treiguec eth penis e l’ac botèc ena man.
Ea-mil-e-ua-net-IV	E qui sap se qué anaue a hèr, quan jos era sensacion d’un hered plan intens se desvelhèc deth sòn saunei.
Ea-mil-e-ua-net-IV	En aqueth moment, e dempús de pensar que tot aquerò non ère senon er efècte deth aishish en cervèth, se vedec enrodat de toti es banhistes, que lo guardauen burlèscament, arrint damb tota era sua anma, e daurint ues boques coma horns.
Ea-mil-e-ua-net-IV	E li senhalauen damb eth dit eth sòn penis nud, que se quilhaue en aire enquiath limit dera ereccion, e semblaue tant enòrme coma eth d’un saumet o coma eth d’un elefant.
Ea-mil-e-ua-net-IV	E li lançauen ath dessús grani farrats d’aigua hereda, en tot hèr-li burles coma es que se sòlen hèr en hammam.
Ea-mil-e-ua-net-IV	E er òme se quedèc molt confonut, se botèc ua tovalhòla entre es cames, e didec amarament as qu’arrien: “Ò brava gent!
Ea-mil-e-ua-net-IV	Per qué m’auetz trèt ara gojateta, quan èra prèst a méter es causes en sòn lòc?” E es auti en enténer aguestes paraules, piquèren de mans d’alegria e comencèren a cridar: “Non te hè vergonha díder semblables causes, ò embriac de aishish!
Ea-mil-e-ua-net-IV	E Kanmakan, en enténer aguestes paraules dera nera, non podec tier-se mès e se metec a arrir de tau sòrta, que tremolèc d’alegria.
Ea-mil-e-ua-net-IV	Dempús li didec ara nera: “Quina istòria tan deliciosa!
Ea-mil-e-ua-net-IV	Tè-te se te platz a condar-me era seguida, que deu èster admirabla entara aurelha e esquista entar esperit!” E era nera didec: “Plan que òc, senhor mèn!
Ea-mil-e-ua-net-IV	Mès quan era nèra se dispausaue a condar era seguida dera sua istòria, Kanmakan vedec arribar dauant dera sua tenda un corrèu a shivau que, en auer desmontat, li desirèc era patz.
Ea-mil-e-ua-net-IV	E Kanmakan l’entornèc era salutacion.
Ea-mil-e-ua-net-IV	Alavetz eth corrèu didec: “Ò senhor, que sò un des cent corrèus qu’eth gran visir Dandan a enviat pertot entà trapar era tralha deth prince Kanmakan, que hè tres ans partic de Bagdad.
Ea-mil-e-ua-net-IV	Pr’amor qu’eth gran visir Dandan a artenhut revoutar a tota era armada e a tot eth pòble contra er usurpador deth tron d’Omar Al-Neman, e a hèt presoèr ar usurpador; e l’a embarrat jos tèrra en un croton prigond, de sòrta qu’ad aguestes ores era hame, era set e era vergonha l’auràn ja arrincat era anma.
Ea-mil-e-ua-net-IV	Voleries dider-me, ò senhor!
Ea-mil-e-ua-net-IV	Quan eth prince Kanmakan…
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Quan eth prince Kanmakan auec entenut aguesta naua tant inesperada, se virèc entath sòn fidèu Sabah, e damb votz plan tranquilla, li didec: “Ja ves, ò Sabah!
Ea-mil-e-ua-net-IV	En enténer aguestes paraules eth corrèu comprenec que se trapaue en preséncia deth sòn nau rei, e de seguit s’inclinèc e punèc era tèrra entre es sues mans, madeish que Sabah e era nera.
Ea-mil-e-ua-net-IV	E Sabah didec: “Permetetz-me alavetz, ò rei!
Ea-mil-e-ua-net-IV	Dempús entà recompensar ath corrèu pera bona naua, li cedic, coma present, totes es tendes, tot eth bestiar e toti es esclaus qu’auie conquistat enes sues aventures de tres ans.
Ea-mil-e-ua-net-IV	E coma qu’eth prince Kanmakan auie hèt que se l’auancèsse un dia eth sòn fidèu Sabah, aguest ahisquèc en pòques ores tota era ciutat de Bagdad.
Ea-mil-e-ua-net-IV	E toti es abitants e tota era armada, damb eth visir Dandan e es tres caps Rustem, Turkash e Bahraman ath cap, auien gessut dehòra des pòrtes entà demorar era arribada d’aqueth Kanmakan que tant estimauen e ath quau auien cranhut non veder-lo jamès.
Ea-mil-e-ua-net-IV	E hègen vòts entara prosperitat e entara glòria dera raça d’Omar Al-Neman.
Ea-mil-e-ua-net-IV	De sòrta que quan apareishec eth prince Kanmakan a galaup deth sòn shivau Katul, es crits d’alegria arribèren en espaci, lançadi per milèrs d’òmes e de hemnes que l’aclamauen coma rei.
Ea-mil-e-ua-net-IV	E eth visir Dandan, a maugrat dera sua auançada edat, baishèc de seguic, e venguec a dar-li era planvenguda e a jurar fidelitat ath descendent de tanti reis.
Ea-mil-e-ua-net-IV	Dempús entrèren en Bagdad, mentre era nera, a shivau d’un camelh e enrodada d’ua multitud considerabla, condaue ua istòria entre es sues istòries.
Ea-mil-e-ua-net-IV	E çò prumèr que hec Kanmakan en arribar en palai, siguec abraçar ath gran visir Dandan, eth mès fidèu ara memòria des sòns reis, e dempús as caps Rustem, Turkash e Bahraman.
Ea-mil-e-ua-net-IV	E era dusau causa que hec Kanmakan siguec punar es mans dera sua mair, que ploraue d’alegria.
Ea-mil-e-ua-net-IV	E era tresau causa siguec dider-li ara sua mair: “Ò mair mia!
Ea-mil-e-ua-net-IV	E era sua mair responec: “Ò hilh mèn!
Ea-mil-e-ua-net-IV	E alavetz siguec eth desbordament d’alegria, e se dideren es vèrsi mès beròis, entre mès de mil, es seguents:
Ea-mil-e-ua-net-IV	Ò arridolet des perles enes pòts dera estimada, arridolet begut enes madeishes pèrles!
Ea-mil-e-ua-net-IV	Caròles des aimants!
Ea-mil-e-ua-net-IV	Guairi punets coneishéretz, guaires amorasses sus era vòsta seda!
Ea-mil-e-ua-net-IV	Amorasses dera cabeladura des.heita peth maitin, amorasses des dits que hormiguegen nombrosi!
Ea-mil-e-ua-net-IV	E tu, espada que ludes coma er acèr dehòra dera gaina, espada sense repaus, espada dera net…!
Ea-mil-e-ua-net-IV	E coma damb ajuda d’Allà era sua felicitat arribèc ar arràs, arren mos cau díder d’era.
Ea-mil-e-ua-net-IV	D’alavetz ençà es malastres s’aluenhèren dera casa que demoraue era descendéncia d’Omar Al-Neman, e anèren a quèir sus es qu’auien estat enemics sòns.
Ea-mil-e-ua-net-IV	Efectiuament, eth rei Kanmakan, dempús de passar longui mesi de felicitat enes braci dera joena Fòrça deth Destin, convertida ena sua esposa, amassèc un dia en preséncia deth gran visir Dandan, a toti es emirs e caps de tropa e as principaus deth sòn empèri, e les didec: “Era sang deth pair non ei encara resvenjada, e ja a arribat et moment!
Ea-mil-e-ua-net-IV	Vaquí que me n’è sabut dera mòrt d’Afridonis e Hardobis de Kaissaria, mès era vielha Mair de totes es Calamitats encara ei viua, e segontes diden es nòsti corrèus, ei era que regís e govèrne es païsi des rumís.
Ea-mil-e-ua-net-IV	E er actau rei de Kaissaria se cride Rumzan, e non se li coneish ne pair ne mair.
Ea-mil-e-ua-net-IV	Atau, donc, ò vosati toti, guerrèrs mèns!
Ea-mil-e-ua-net-IV	E juri pera vida de Mohamed (siguen damb eth era patz e era pregària) que non tornarè ena nòsta ciutat de Bagdad enquia que l’aja arrincat era vida ara marrida vielha, e resvenjat a toti es nòsti frairs mòrts en combat!” Toti es presents mostrèren eth sòn acòrd.
Ea-mil-e-ua-net-IV	E a londeman era armada se metec en marcha entà Kaissaria.
Ea-mil-e-ua-net-IV	Arribadi as pès des muralhes enemigues e prèsti ar assaut, entà hè’c tot a sang e huec en aquera ciutat infidèu, vederen auançar entara tenda deth rei a un joen tan beròi que non podie èster qu’eth hilh d’un rei, e darrèr d’eth a ua hemna damb aspècte respectable e damb eth ròstre descubèrt.
Ea-mil-e-ua-net-IV	En aquest moment èren ena tenda deth rei eth visir Dandan e era princessa Nozhatú, tia de Kanmakan, qu’auie volgut acompanhar ara armada des credents coma acostumada as fatigues des viatges.
Ea-mil-e-ua-net-IV	E aqueth joen e aquera hemna demanèren audiéncia, que les siguec autrejada de seguit.
Ea-mil-e-ua-net-IV	Mès, a penes aueren entrat, Nozhatú hec un gran crit e queiguec estavanida, e er hemna tanben hec un gran crit e queiguec tanben esvanida.
Ea-mil-e-ua-net-IV	E quan se remeteren, se lancèren ua enes braci dera auta, punant-se, donques qu’era hemna non ère ua auta qu’era anciana esclaua dera princessa Abriza, era fidèu Gran de Corau.
Ea-mil-e-ua-net-IV	De seguit Gran de Corau se virèc entath rei Kanmakan, e li didec: “Ò rei!
Ea-mil-e-ua-net-IV	E era princessa Nozhatú n’amie ua auta tanben.
Ea-mil-e-ua-net-IV	Rebrembaràs qu’era reina Abriza auie era tresau.
Ea-mil-e-ua-net-IV	E era fidèu Gran de Corau, virant-se entath joen qu’auie entrat damb era, mostrèc, estacada en sòn còth, era tresau gema; e dempús, damb es uelhs ludents d’alegria, exclamèc: “Ò rei e tu era mia patrona Nozhatú!
Ea-mil-e-ua-net-IV	Aguest joen ei hilh dera mia prauba senhora Abriza.
Ea-mil-e-ua-net-IV	E jo l’è elevat des de que neishec.
Ea-mil-e-ua-net-IV	E ei eth, ò toti vosati!
Ea-mil-e-ua-net-IV	Pr’amor qu’ei Rumzan, hilh d’Omar Al-Neman.
Ea-mil-e-ua-net-IV	Per tant, ei eth tòn frair, ò senhora mia Nozhatú!
Ea-mil-e-ua-net-IV	En enténer aguestes paraules de Gran de Corau, eth rei Kanmakan e Nozhatú se lheuèren e abracèren ath joen rei Rumzan, plorant d’alegria.
Ea-mil-e-ua-net-IV	E eth visir Dundan tanben abracèc ath hilh deth sòn senhor eth rei Omar Al-Neman (qu’Allà age ena sua misericòrdia!
Ea-mil-e-ua-net-IV	Dempús eth rei Kanmakan preguntèc ath rei Rumzan, rei de Kaissaria: “Ditz-me, ò frair deth mèn pair!
Ea-mil-e-ua-net-IV	Ès rei d’un país cristian e viues entre cristians?
Ea-mil-e-ua-net-IV	Dempús Nozhatú preguntèc: “Mès com t’as pogut guidar peth camin dret, ò frair mèn!
Ea-mil-e-ua-net-IV	Era s’auie convertit en ua brava musulmana, ath còp qu’era mia mair Abriza, pendent es dies que sigueren en Bagdad, en palai deth pair, eth rei Omar Al-Neman.
Ea-mil-e-ua-net-IV	Entenudes aguestes paraules, Nozhatú ordenèc sèir a Gran de Corau ath sòn costat en tapís, e la volec guardar d’alavetz ençà coma fraia.
Ea-mil-e-ua-net-IV	Per çò que hè a Kanmakan, li didec ath sòn oncle Ruzman: “Oncle, a tu te correspon, per dret de primogenitura, eth tron der empèri des musulmans.
Ea-mil-e-ua-net-IV	Mès eth rei de Kaissaria didec: “Ò nebot mèn!
Ea-mil-e-ua-net-IV	Com gausaria jo perturbar er orde establit per Ordenador?” En aguest moment intervenguec eth visir Dandan, que didec: “Ò reis!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	E eri responeren: “Era tua idia ei admirabla, ò venerable visir deth nòste pair!” E acordèren se com auie d’èster era causa.
Ea-mil-e-ua-net-IV	Alavetz, entà hestejar aqueth dia tant erós, hec repè eth rei Ruzman e tornèc ena sua ciutat, qu’es sues pòrtes ordenèc daurir ara armada musulmana.
Ea-mil-e-ua-net-IV	Dempús dispausèc qu’es pregonèrs publiquèssen qu’a compdar d’aqueth moment er Islam serie era religion oficiau d’aqueth pòble, mès qu’a toti es cristians se les permeterie perseverar en sòn error.
Ea-mil-e-ua-net-IV	Mès degun des sòns abitants volec seguir estant descredent, e en un solet dia, er acte de fe se prononcièc per mil e mil naus credents.
Ea-mil-e-ua-net-IV	Glòria entad Aqueth qu’envièc ath sòn profèta entà èster simbèu de patz entre totes es creatures d’Orient e d’Occident!
Ea-mil-e-ua-net-IV	Ambdús reis heren granes hèstes e taulejades per aguest motiu, regnant alternativament un dia cada un.
Ea-mil-e-ua-net-IV	E atau s’estèren pendent bèth temps en Kaissaria, ar arràs dera alegria e dera satisfaccion.
Ea-mil-e-ua-net-IV	Qu’ei pro didè’c un solet còp entà demostar qu’un ei musulnman.
Ea-mil-e-ua-net-IV	E arrés pensarà demanar d’autes demostracions.
Ea-mil-e-ua-net-IV	Per çò dera circoncision, se recomane, mès non ei necessària entà hèr-se musulman.
Ea-mil-e-ua-net-IV	Dempús pensèren en resvenjar-se dera vielha Mair de totes es Calamitats.
Ea-mil-e-ua-net-IV	E entad aquerò, Ruzman, damb abséncia deth rei Kanmakan, s’esdeguèc a enviar un corrèu a Constantinopla, damb au carta entara Mair de totes es Calamitats, qu’ignoraue aqueth nau estat des causes e seguie credent qu’eth rei de Kaissaria ère cristian coma eth sòn pairin mairau, eth defuntat rei Hardobis, pair d’Abriza.
Ea-mil-e-ua-net-IV	E aguesta carta didie çò que seguís:
Ea-mil-e-ua-net-IV	De part deth senhor de Kaissaria, Ruzman, dera descendéncia de Hardobis eth Gran, de fama estenuda per Univèrs.
Ea-mil-e-ua-net-IV	Vaquí, ò mair de toti nosati!
Ea-mil-e-ua-net-IV	Demoram, donc, era tua arribada entre nosati entà hestejar amassa era nòsta victòria, e ordenar bracar, dauant de tu, eth cap ath rei Kanmakan, ath visir Dandan e a toti es caps musulmans.
Ea-mil-e-ua-net-IV	E pòs vier entà Kaissaria sense escòrta nombrosa, pr’amor que des d’aué toti es camins son segurs, e totes es províncies pacificades des der Irak enquiath Sudan e des de Mossul e Damasc enquias limits extrèms d’Orient e d’Occident.
Ea-mil-e-ua-net-IV	E non dèishes de hèr-te a vier damb tu ara reina Safia mair de Nozhatú, entà dar-li era alegria de tornar a veir ara sua hilha, ara quau s’aunore, coma hemna, en nòste palai.
Ea-mil-e-ua-net-IV	Dempús signèc era carta, li botèc eth sòn sagèth reiau, e l’autregèc a un corrèu, que gessec de seguit entà Constantinopla.
Ea-mil-e-ua-net-IV	E enquiath moment qu’arribèc era marrida vielha, se passèren quauqui dies, pendent es quaus es dus reis aueren eth gust de saldar compdes arreculadi.
Ea-mil-e-ua-net-IV	Vaqui, plan, çò que se passèc:
Ea-mil-e-ua-net-IV	Un dia qu’es dus reis, eth visir Dandan e era doça Nozhatú, que jamès se caperaue era cara dauant deth visir Dandan, ath quau consideraue coma un pair, èren seigudi parlant dera pròplèu arribada dera vielha calamitosa e dera sòrt que l’auien reservat, entrèc un des camarlencs entà anonciar as reis que i auie aquiu dehòra un ancian mercadèr qu’auien assautat uns bandolèrs, es quaus auien estat encadenadi dempús dera sua malahèta.
Ea-mil-e-ua-net-IV	E eth camarlenc didec: “Ò reis!
Ea-mil-e-ua-net-IV	Alavetz entrèc un ancian, qu’era sua cara aufrie es tralhes dera benediccion.
Ea-mil-e-ua-net-IV	Punèc era tèrra entre es mans des reis e didec.
Ea-mil-e-ua-net-IV	Es reis preguntèren: “Mès qué t’a arribat, ò respectable mercadèr!
Ea-mil-e-ua-net-IV	E ua d’aguestes cartes, ò senhors mèns!
Ea-mil-e-ua-net-IV	Alavetz es dus reis exclamèren: “Ò mercadèr!
Ea-mil-e-ua-net-IV	Mès, a penes auec Nozhatú desligat era cinta que tenguie eth rotle e lançada ua guardada as dues cartes, deishèc anar un gran crit, se metec mès auriòla qu’eth safran, e queiguec estavanida.
Ea-mil-e-ua-net-IV	Alavetz s’esdeguèren a esposcar-la damb aigua de ròses, e quan se remetec, se lheuèc de seguit, e plei es sòns uelhs de lèrmes, correc entath mercadèr, e en tot agarrar-lo dera man, l’ac punèc.
Ea-mil-e-ua-net-IV	Alavetz toti es presents arribèren ath limit der estonament dauant d’aqueth acte tan contrari as costums des reis e des musulmans.
Ea-mil-e-ua-net-IV	E er ancian mercadèr, plan emocionat, trantalhèc e siguec a mand de quèir d’esquia.
Ea-mil-e-ua-net-IV	Era reina Nozhatú se pressèc a tier-lo, e amiant-lo dera man, lo hec entrar en madeish tapís qu’era ère seiguda, e li didec: “Ja non me coneishes, pair mèn?
Ea-mil-e-ua-net-IV	En enténer aguestes paraules eth mercadèr se pensèc que soniaue, e exclamèc: “Coneishi era votz!
Ea-mil-e-ua-net-IV	Mès ò senhora mia!
Ea-mil-e-ua-net-IV	E era reina didec: “Ò pair mèn!
Ea-mil-e-ua-net-IV	E quan eth mercadèr se remetec, es dus reis se lheuèren en aunor sòn, e l’abracèren; e ath sòn torn, eth punèc es mans dera reina Nozhatú e deth visir Dandan; e toti se felicitèren mutuaument per aqueth eveniment, e dèren gràcies a Allà que les auie amassat.
Ea-mil-e-ua-net-IV	Dempús d’aquerò, es dus reis nomentèren ar ancian mercadèr jeique de toti es ostaus e mercats de Kaissaria e de Bagdad, e l’autregeren entrada liura en palai de net e de dia.
Ea-mil-e-ua-net-IV	Dempús li dideren: “Mès qui son es que t’an atacat?” E eth mercadèr responec: “Uns bandits deth desèrt, d’aqueri que les panen as mercadèrs sense armes, m’assautèren ara imprevista.
Ea-mil-e-ua-net-IV	Qu’èren mès de cent!
Ea-mil-e-ua-net-IV	Mès es sòns caps son tres.
Ea-mil-e-ua-net-IV	Un ei un nere òrre; un aute un kurd espaventós e eth tresau un beduin plan temardut!
Ea-mil-e-ua-net-IV	M’auien estacat a un camelh e m’arrossegauen, quan volec Allà que les ataquèssen es vòsti soldats e les agarrèssen.
Ea-mil-e-ua-net-IV	Entenudes aguestes paraules, es dus reis li dideren a un des camarlencs: “Qu’entre prumèr eth nere!” E eth nere entrèc.
Ea-mil-e-ua-net-IV	Ère mès lèg qu’eth cu d’un monard, e es sòns uelhs mès herotges qu’es deth tigre.
Ea-mil-e-ua-net-IV	E eth visir Dandan li preguntèc: “Com te crides?
Ea-mil-e-ua-net-IV	Alavetz eth rei Ruzman hec un senhau, e de seguic auancèc eth borrèu, e d’un solet talh hec dus neri d’un.
Ea-mil-e-ua-net-IV	Ara seguida es eunucs arrosseguèren eth còs pes pès e lo lancèren entàs gossets, sus es molons de lordèra, dehòra dera ciutat.
Ea-mil-e-ua-net-IV	Dempús es reis dideren: “Qu’entre eth kurd!” E eth lurd entrèc.
Ea-mil-e-ua-net-IV	Qu’ère mès auriolenc qu’un citron, e mès ronhós qu’un saumet de mòla, e solide mès polhós qu’un bufle que se passe er an sense submergir-se ena aigua.
Ea-mil-e-ua-net-IV	E eth visir Dandan li preguntèc: “Com te crides?
Ea-mil-e-ua-net-IV	E per qué ès bandolèr?” E er aute responec: “Jo qu’èra camelhèr de mestièr ena Ciutat Santa.
Ea-mil-e-ua-net-IV	En enténer aguestes paraules, eth rei Kanmakan, e Nozhatú, e eth visir Dandan, sense dar-li tempe entà seguir, exclamèren: “Qu’ei eth camelhèr traidor qu’abandonèc ath rei Daul’makan sus eth molon de hièms ena pòrta deth hammam!” E de ressabuda eth rei Kanmakan se lheuèc, e didec: “Que mos cau entornar mau per mau, e duplicat encara!
Ea-mil-e-ua-net-IV	Se non, s’aumentarà eth nombre d’impius e de maufactors que trinquen es leis!
Ea-mil-e-ua-net-IV	E eth rei Kanmakan, damb era sua pròpria man, d’un solet talh hec d’un camelhèr dus.
Ea-mil-e-ua-net-IV	Mès dempús ordenèc as esclaus qu’enterrèssen eth còs segontes es rites religiosi.
Ea-mil-e-ua-net-IV	Alavetz es dus reis li dideren ath camarlenc: “Qu’entre eth beduin”!
Ea-mil-e-ua-net-IV	En aguest moment dera sua narracion, Schahrazada vedec aparéisher eth maitin, e se carèc discrètament.
Ea-mil-e-ua-net-IV	Era didec:
Ea-mil-e-ua-net-IV	Alavetz es dus reis li dideren ath camarlenc: “Qu’entre ara eth beduin!” E entrèc eth beduin.
Ea-mil-e-ua-net-IV	En enténer aguestes paraules, eth beduin didec: “Que sò Hamad!
Ea-mil-e-ua-net-IV	E non te coneishi!” Alavetz Nozhatú se metec a arrir, e exclamèc: “Vertadèrament ei eth, donques que jamès se veirà un lhòco coma aguest!
Ea-mil-e-ua-net-IV	Guarda-me, donc, ò beduin Hamad!
Ea-mil-e-ua-net-IV	Quan eth beduin entenec aguestes paraules, exclamèc: “Per Allà, qu’ei era!
Ea-mil-e-ua-net-IV	Eth mercadèr didec: “Qu’ei eth!
Ea-mil-e-ua-net-IV	E ei mès lhòco que toti es lhòcos dera tèrra!” Alavetz didec Nozhatú: “Mès aguest beduin, a maugrat des sues brutalitats, auie ua qualitat bona: li shautauen es beròis vèrsi e es beròies istòries.” Ara seguida eth beduin exclamèc: “Ò senhora mia!
Ea-mil-e-ua-net-IV	Qu’ei atau, per Allà!
Ea-mil-e-ua-net-IV	E me’n sai d’ua istòria, fòrça estranha, que m’a arribat a jo.
Ea-mil-e-ua-net-IV	Ara plan; se la condi e les agrade a toti es presents, me perdonaràs e m’autrejaràs er indult dera mia sang?” E era doça Nozhatú arric e didec: “Que sigue atau!
Ea-mil-e-ua-net-IV	Alavetz eth beduin Hamad didec:
Ea-mil-e-ua-net-IV	Mès era causa mès estonanta dera mia vida enes ciutats e en desèrt ei era que vatz a enténer:
Ea-mil-e-ua-net-IV	Ua net qu’èra estirat sus era arena ath costat deth mèn shivau, sentí sarrada era mia anma peth pes des malefics encantaments des mies enemigues es bruishes.
Ea-mil-e-ua-net-IV	Que siguec entà jo ua net terribla entre totes es nets, donques que tanlèu ganholaua coma un chacal, o rugia coma un leon, o me queishaua sordament, bauejant coma un camelh.
Ea-mil-e-ua-net-IV	Quina net!
Ea-mil-e-ua-net-IV	Damb quina impaciéncia demoraua jo era sua fin e era aparicion deth maitin!
Ea-mil-e-ua-net-IV	A tot darrèr s’aclaric eth cèu e se padeguèc era mia inquietud.
Ea-mil-e-ua-net-IV	E alavetz, entà desliurar-me des darrères tralhes d’aqueri sauneis maudidi, me lheuè de seguit, agarrè era espada, cuehí era mia lança, sautè sus eth mèn shivau e lo lancè ath galaup, mès rapid qu’era gasèla.
Ea-mil-e-ua-net-IV	E mentre galaupaua de tau sòrta, vedí ath mèn dauant un estruci que me guardaue.
Ea-mil-e-ua-net-IV	Qu’ère plantat plan tranquil dauant deth mèn shivau, e èra ja prèst a arribar sus eth; mès quan anaua a foter-li damb era lança, se virèc rapidament, dauric es sues granes ales, e gessec coma ua flècha a trauèrs deth desèrt.
Ea-mil-e-ua-net-IV	Lo perseguí d’aquera manèra, e m’arrosseguèc enquia ua solitud desolada e plia d’espant, donques qu’aquiu non i auie mès preséncia qu’era d’Alla.
Ea-mil-e-ua-net-IV	Sonque se vedien pèires pelades.
Ea-mil-e-ua-net-IV	Non s’entenien qu’es fiulets des vibòres, es crits de gènis der aire e dera tèrra, e es sorriscles des vampirs que cerquen ua presa.
Ea-mil-e-ua-net-IV	E er estruci despareishec coma per un trauc invisible e per bèth lòc que jo non podia veir.
Ea-mil-e-ua-net-IV	E s’estrementic tota era mia carn!
Ea-mil-e-ua-net-IV	Eth mèn shivau s’encabrèc de seguit, e arreculèc alendant!
Ea-mil-e-ua-net-IV	Alavetz sentí ua inquietud e un terror plan grani, e volí hèr repè.
Ea-mil-e-ua-net-IV	Mès entà on poiria anar quan era sudor brotoaue des costats deth mèn shivau, e eth calor de meddia ère insuportable?
Ea-mil-e-ua-net-IV	Ua set terribla m’usclaue era gòrja e hège alendar ath shivau, qu’eth sòn vrente pujaue e baishaue coma ua pompa de harga.
Ea-mil-e-ua-net-IV	E pensè: “Ò Hamad!
Ea-mil-e-ua-net-IV	E era tua carn servirà d’aliments as canhòts des vampirs e des fères deth desèrt!
Ea-mil-e-ua-net-IV	Aciu que i a era mòrt, ò beduin!” Mès quan me premania a díder eth mèn acte de fe e a morir, vedí diboishar-se ena luenhor ua linha de frescor, poblada de palmères.
Ea-mil-e-ua-net-IV	E eth mèn shivau endilhèc, secodic eth cap e se lancèc entà dauant!
Ea-mil-e-ua-net-IV	E en un galaup me vedí dehòra der orror e d’aqueth pelat e arderós desèrt de pèira.
Ea-mil-e-ua-net-IV	E dauant de jo, apròp d’ua hònt que corrie ath pè des palmères, se lheuaue ua tenda magnifica, qu’ath sòn costat dues ègües supèrbes peishien era èrba umida e gloriosa.
Ea-mil-e-ua-net-IV	M’esdegué a baishar e a abeurar eth mèn shivau, qu’eth sòn morre lançaue huec, e a béuer tanben aquera aigua neta e doça enquia hèr morir.
Ea-mil-e-ua-net-IV	E hèt aquerò, m’ahisquèc eth curiosèr entara tenda entà veir se qué ère aquerò.
Ea-mil-e-ua-net-IV	E vaquí çò que vedí: “Sus un tapís plan blanc i auie seigut un joen d’imbèrbes caròles, tan beròi coma era lua de quart creishent; e ara sua destra i auie damb tot er esplendor dera sua beresa ua joena, de cintura tan fina e flexibla coma era rama deth saüc.
Ea-mil-e-ua-net-IV	En aguest madeish moment m’enamorè enquiath limit mès extrèm dera passion, mès que non sai exactament se de dera joena o der imbèrbe gojat.
Ea-mil-e-ua-net-IV	Pr’amor que, per Allà!
Ea-mil-e-ua-net-IV	E les didí: “Era patz sigue damb vosati!” E de seguit era gojata se caperèc eth ròstre, e eth joen se virèc entà jo, se lheuèc, e didec: “E entà tu era patz!” Alavetz seguí: “Que sò Hamad be-El-Fezari, dera tribú principau der Eufrates!
Ea-mil-e-ua-net-IV	Eth guerrèr famòs, eth cavalièr formidable, aqueth qu’era sua valentia e temeritat vau coma cinc cents cavalièrs!
Ea-mil-e-ua-net-IV	Alavetz eth joen se virèc entara gojata, e li didec: “Hè-li a vier minjar e béuer!” E era joena se lheuèc!
Ea-mil-e-ua-net-IV	E caminèc!
Ea-mil-e-ua-net-IV	E eth bronit armoniós des cascavèls d’aur des sòns cauilhars mercaue cada pas sòn!
Ea-mil-e-ua-net-IV	E darrèr d’era, era sua cabeladura, deishada d’anar, la caperaue completament, e se balançaue pesadament enquiath punt de hèr-la estramuncar!
Ea-mil-e-ua-net-IV	E jo, a maugrat des guardades deth joen, contemplè damb tota era mia anma ad aquera hurí, enquia non deishar-la ja de uelh.
Ea-mil-e-ua-net-IV	E tornèc amiant ena sua man dreta ua gèrla plia d’aigua fresca, e ena quèrra ua plata damb datils, tasses de lèit e siètes de carn de gasèla.
Ea-mil-e-ua-net-IV	Mès era passion me cuelhie de tau sòrta, que non podí alongar era man ne tocar cap d’aqueres causes.
Ea-mil-e-ua-net-IV	Non sabí que guardar ara joena e recitar aguesti vèrsi:
Ea-mil-e-ua-net-IV	Era nhèu dera tua pèth, ò joena incomparabla!
Ea-mil-e-ua-net-IV	Era nera tintura de huelhes ei encara fresca enes tòns dits, e en paumet des tues mans!
Ea-mil-e-ua-net-IV	Me pensi que veigui, dauant des mèns uelhs meravilhadi, qu’ena blancor des tues mans se diboishe era figura de bèth audèth ludent de nere plumatge!
Ea-mil-e-ua-net-IV	Quan eth joen entenec aguesti vèrsi e notèc eth huec des mies guardades, se metec a arrir, de tau sòrta, que li manquèc pòc entà quèir.
Ea-mil-e-ua-net-IV	Dempús me didec: “Veigui reaument qu’ès un guerrèr sense parièr e un cavalièr extraordinari!” E jo responí: “Que ne sò de vertat.
Ea-mil-e-ua-net-IV	Mès tu, se qui ès?” E lheuè era votz entà espaurir-lo e hèr-me respectar.
Ea-mil-e-ua-net-IV	E eth joen didec: “Que sò Ebad ben-Tamin ben-Thalaba, dera tribú des Bani-Thalaba, e aguesta joena ei era mia fraia.” Alavetz exclamè: “Tè-te a balhar-me ara tua fraia coma esposa, donques que l’estimi damb tot eth mèn amor e sò de classa nòbla!” Mès eth responec: “Te cau saber que ne era mia fraia ne jo mos maridaram jamès.
Ea-mil-e-ua-net-IV	Entenudes aguestes paraules eth joen sautèc entath hons dera sua tenda, e me didec: “Compde, miserable, que desconeishes era ospitalitat!
Ea-mil-e-ua-net-IV	Lutem, donc, a condicion de qué eth vençut quedarà a posita deth vencedor.” E despengèc era sua espada e eth sòn escut, mentre que jo corria ar encontre deth mèn shivau, sautaua ena sera e me metia en garda.
Ea-mil-e-ua-net-IV	E eth joen montèc en sòn shivau, e se premanie a tier-lo quan apareishec era sua fraia damb es uelhs plei de lèrmes, e s’abracèc as sòns jolhs, recitant aguesti vèrsi:
Ea-mil-e-ua-net-IV	Ò frair mèn!
Ea-mil-e-ua-net-IV	Vaquí que per deféner ara tua fraia t’expauses ath perilh dera luta e as còps d’un enemic que desconeishes!
Ea-mil-e-ua-net-IV	Qué posqui hèr senon demanar-li ar Ordenador des victòries que vences e me sauve intacta de tota taca, sauvant entà tu solet era sang deth mèn còr?
Ea-mil-e-ua-net-IV	Mès s’eth herotge Destin t’agarre, non te penses que me veirà viua cap país, encara que sigue eth mès beròi de toti es païsi e s’apilèren en eth es productes de tota era tèrra!
Ea-mil-e-ua-net-IV	E non te penses que te suberviuerè un instant!
Ea-mil-e-ua-net-IV	Era hòssa embarrarà es nòsti còssi, amassadi autant ena mòrt coma ena vida!
Ea-mil-e-ua-net-IV	Quan eth joen entenec aguesti vèrsi dera sua fraia, se l’aumpliren de lèrmes es uelhs, s’inclinèc entara damaisèla, lheuèc un moment eth vel que li caperaue era cara, e la punèc entre es uelhs.
Ea-mil-e-ua-net-IV	Alavetz podí veir es faccions dera joena, tan beròies coma eth solei qu’apareish d’ua broma.
Ea-mil-e-ua-net-IV	Dempús eth joen tenguec un instant ath sòn shivau, e recitèc aguesti vèrsi:
Ea-mil-e-ua-net-IV	Padega-te, ò fraia mia!
Ea-mil-e-ua-net-IV	E se non luti per tu, ò fraia mia!
Ea-mil-e-ua-net-IV	Entà qué voi armes e shivau?
Ea-mil-e-ua-net-IV	E se non luti entà defener-te, entà qué voi era vida?
Ea-mil-e-ua-net-IV	S’arreculi quan era tua beresa ei en perilh, non serà eth senhau entà qu’es audèths rapinaires se lancen sus un còs des d’ara sense anma?
Ea-mil-e-ua-net-IV	Per çò que hè ad aguest que se ditz formidable, e mos hè veir era fermetat dera sua animositat, li vau a fóter dauant de tu un còp que lo traucarà des deth còr enquias talons!
Ea-mil-e-ua-net-IV	Dempús se virèc entà jo e didec:
Ea-mil-e-ua-net-IV	E tu, que desires era mia mòrt, veiràs se com ath tòn còst realizi ua hèta qu’aumplirà es annaus deth futur!
Ea-mil-e-ua-net-IV	Pr’amor que dempús de compausar aguesti vèrsi, te vau a arrincar era anma abans que posques encuedar-te’n!
Ea-mil-e-ua-net-IV	E ahiscant ath sòn shivau contra eth mèn, eth prumèr còp lancèc era mia espada luenh, e sense dar-me temps entà esperonar ath mèn shivau e húger entath desèrt, me quilhèc dera sera coma se siguessa ua saca ueda, me fotec coma ua pilòta entar aire, e me recuelhec ath vòl damb era auta man.
Ea-mil-e-ua-net-IV	E atau me tenguec damb eth braç estirat coma eth que ten en un dit un audèth adondat.
Ea-mil-e-ua-net-IV	Jo non sabia ja se tot aquerò ère un saunei, o s’aqueth joen de caròles rosades ère un gèni que s’estaue en aquera tenda damb ua hurí.
Ea-mil-e-ua-net-IV	E çò qu’arribèc dempús me hec pensar que deuie èster aquerò.
Ea-mil-e-ua-net-IV	Plan que òc, quan era joena vedec era capitada deth sòn frair, se precipitèc sus eth, lo punèc en front, e se pengèc plan erosa deth còth deth sòn shivau, ath quau guidèc entara tenda.
Ea-mil-e-ua-net-IV	É un còp aquiu, descabauquèc eth joen, en tot amiar-me jos eth braç coma se siguessa un paquet.
Ea-mil-e-ua-net-IV	E me deishèc en solèr, me manèc botar-me de pès, e cuelhent-me dera man me hec entrar ena tenda.
Ea-mil-e-ua-net-IV	Mès en sòrta d’estronhar-me eth cap damb eth pè, li didec ara sua fraia:
Ea-mil-e-ua-net-IV	Tractem-lo damb doçor.” E me hec sèir en tapís, e era joena me botèc un coishin ath darrèr, pr’amor de que repausèssa milhor; e anèc a penjar en sòn lòc es armes deth sòn frair, e a hèr-li a vier aigua perhumada entà lauar-li era cara e es mans.
Ea-mil-e-ua-net-IV	Dempús lo vestic damb ua tunica blanca, e li didec: “Qu’Allà, ò frair mèn!
Ea-mil-e-ua-net-IV	E eth joen responec:
Ea-mil-e-ua-net-IV	E era didec:
Ea-mil-e-ua-net-IV	E repliquèc eth:
Ea-mil-e-ua-net-IV	Era responec:
Ea-mil-e-ua-net-IV	Ò fraia mia!
Ea-mil-e-ua-net-IV	Aguest qu’ei eth mèn frair Ebad!
Ea-mil-e-ua-net-IV	Toti es deth desèrt lo coneishen pes sues hètes, pera sua valentia e pera noblesa des sòns ancessors!
Ea-mil-e-ua-net-IV	Hètz-vos enlà d’eth!
Ea-mil-e-ua-net-IV	E jo, en veir tot aquerò e enténer taus vèrsi, me sentí plan confonut, e me n’encuedè dera mia insignificància e dera mia lejor en comparèr dera beresa d’aqueri dus joens.
Ea-mil-e-ua-net-IV	E a maugrat de tot, jo seguia encantat, admirant era sua beresa incomparabla, sustot quan li mestraue eth minjar ath sòn frair, sense tier compde d’era madeisha, pr’amor de que non li manquèsse arren.
Ea-mil-e-ua-net-IV	Alavetz, eth joen, en tot virar-se entà jo, me convidèc a compartir eth minjar, e alendè tranquillament, donques que ja n’èra segur de sauvar era vida.
Ea-mil-e-ua-net-IV	Me hec a vier ua tassa de lèit e ua sièta de datils e aigua aromatizada.
Ea-mil-e-ua-net-IV	Mingè e beuí damb eth cap clin, e li hi mil cinc cents juraments de qué seria eth mès fidèu des sòns esclaus e eth mès devòt entre eri.
Ea-mil-e-ua-net-IV	E me hec un arridolet e li hec un senhau ara sua fraia, qu’anèc a daurir un calaish plan gran e treiguec d’eth ua darrèr dera auta dètz tuniques admirables, tan beròies es ues coma es autes.
Ea-mil-e-ua-net-IV	Ne metec nau d’eres en un paquet, e m’obliguèc a acceptar-les.
Ea-mil-e-ua-net-IV	E dempús m’obliguèc a botar-me era dètzau; e aguesta dètzau tunica, tan somptuosa e admirabla, ei era qu’en aguest moment me vedetz toti vosati!
Ea-mil-e-ua-net-IV	E de seguit eth joen hec un aute senhau, e era fraia gessec entà tornar lèu; e ambdús m’aufriren ua camelha cargada de tota sòrta de viures e de presents, qu’è sauvat suenhosament enquia aué.
Ea-mil-e-ua-net-IV	E en tot auer-me aumplit de tota sòrta de presents e consideracions, sense auer hèt arren entà meritar-les, ath contrari!, me convideren a tier era sua ospitalitat pendent tot eth temps que volessa.
Ea-mil-e-ua-net-IV	Mès jo, sense voler abusar, me didí adiu d’eri punant sèt còps era tèrra entre es sues mans.
Ea-mil-e-ua-net-IV	Dempús, montat en mèn shivau, cuelhí era camelha e me filè de cap ath desèrt, per a on auia vengut.
Ea-mil-e-ua-net-IV	E alavetz, en auer arribat a èster eth mès ric dera mia tribú, m’erigí en cap d’ua banda de bandolèrs assautadors de camins.
Ea-mil-e-ua-net-IV	E Arribec çò qu’arribèc.
Ea-mil-e-ua-net-IV	Quan eth beduin Hamad acabèc era sua istòria, Nozhatú les didec as dus reis e ath visir Dandan.
Ea-mil-e-ua-net-IV	Ara plan; aguest beduin ei irremediablament capvirat, mès mos cau perdonar-li es sues malahètes en atencion ara sua afogadura pes beròis vèrsi e pera sua memòria prodigiosa.” En enténer aguestes paraules, eth beduin se sentec tan prigondament emocionat, que se desplombèc en tapìs.
Ea-mil-e-ua-net-IV	E arribèren es eunucs e lo cuelheren.
Ea-mil-e-ua-net-IV	En enténer aguesta notícia, demorada de hège temps, es dus reis e eth visir s’estrementiren d’alegria, e li demanèren detalhs ath corrèu.
Ea-mil-e-ua-net-IV	Alavetz eth visir Dandan se lheuèc, e les didec as dus reis: “Qu’ei mès prudent, entà burlar es perfídies e es params qu’encara podesse tier aguesta vielha descreiguda, qu’anem ath sòn encontre desguisats de cristians, en tot amiar damb nosati a mil guerrèrs vestidi tanben ara anciana manèra de Kaissaria.” E es dus reis heren çò que les conselhaue eth gran visir.
Ea-mil-e-ua-net-IV	E Nozhatú, quan les vedec damb taus desguisaments, les didec: “Vertadèrament, que se non vos coneishessa vos haria rumís!” E gesseren ar encontre dera Mair de totes es Calamitats.
Ea-mil-e-ua-net-IV	E aguesta apareishec lèu.
Ea-mil-e-ua-net-IV	Alavetz Ruzman e Kanmakan li dideren ath visir Dandan que despleguèsse as guerrèrs en un gran rondèu, e les hesse auançar doçament, de sòrta que non podesse escapar-se degun des guerrèrs de Constantinopla.
Ea-mil-e-ua-net-IV	E esperonèc ath sòn shivau.
Ea-mil-e-ua-net-IV	E ath cap d’un moments siguec ath costat dera Mair de totes es Calamitats.
Ea-mil-e-ua-net-IV	Alavetz Ruzman baishèc rapidament, e era vielha, en veder-lo, baishèc tanben e li lancèc es braci en còth.
Ea-mil-e-ua-net-IV	E eth rei Ruzman, en tot sarrar-la entre es sòns braci, la guardèc damb es uelhs enes uelhs, e la sarrèc tan fòrt e pendent tant de temps, qu’era vielha deisshèc anar un pet formidablament sonor, donques que hec encabrar-se a toti es shivaus e sautar còdols deth camin en cap des cavalièrs.
Ea-mil-e-ua-net-IV	En aguest moment es mil guerrèrs sarrèren ath galaup eth sòn rondèu, e cridèren as cent cristians que rendessen es armes; e en un virament de uelhs les capturèren enquiath darrèr.
Ea-mil-e-ua-net-IV	Mentretant, eth visir Dandan s’apressaue ara reina Safia, e punant era tèrra entre es sues mans, li hec saber tot çò que s’auie passat.
Ea-mil-e-ua-net-IV	Era vielha Mair de totes es Calamitats, agarrada fòrtament, vedec ara fin era sua perdicion, e comencèc a pishar-se fèrmament enes vestits.
Ea-mil-e-ua-net-IV	Dempús toti entornèren entà Kaissaria, e d’aquiu partiren de seguit entà Bagdad, sense cap tipe de trebuc.
Ea-mil-e-ua-net-IV	Es reis ordenèren illuminar tota era ciutat e convidèren as abitants, mejançant es pregonèrs, a amassar-se dauant deth palai.
Ea-mil-e-ua-net-IV	E quan tota era plaça e toti es carrèrs sigueren envadidi pera multitud, hemnes e mainatges, gessec dera pòrta principau un saumet ronhós, e sus eth e guardant entara coa anaue cuelhuda era Mair de totes es Calamitats, damb eth cap caperat per ua tiara ròia e coronada de hièms.
Ea-mil-e-ua-net-IV	E dauant d’era anaue un pregonèr, que nomentaue en votz nauta es malahètes d’aquera maudida vielha, causa de tantes calamitats sus Orient e Occident.
Ea-mil-e-ua-net-IV	E quan totes es hemnes e toti es mainatges l’aueren escopit ena cara, la pengèren pes pès ena pòrta principau de Bagdad.
Ea-mil-e-ua-net-IV	Era sòrt la tradic coma era auie tradit.
Ea-mil-e-ua-net-IV	E aquerò siguec entà qu’era sua mòrt servisse de senhau dera cuelhuda de Constantinopla per part des credents e deth definitu e futur trionf en Orient der Islam sus era tèrra d’Allà, ath long e ar ample.
Ea-mil-e-ua-net-IV	Per çò que hè as cent guerrèrs cristians, non voleren tornar en sòn país e s’estimèren mes abraçar era fe des musulmans.
Ea-mil-e-ua-net-IV	E es reis e eth visir Dandan manèren as escrivans mès adreits qu’anotèssen peth menut enes annaus toti aguesti eveniments, damb era fin de qué podessen servir d’exemple salutós as generacions futures.
Ea-mil-e-ua-net-IV	Dempús se carèc Schahrazada.
Ea-mil-e-ua-net-IV	Alavetz eth rei Schahriar la guardèc per prumèr viatge damb trendesa, e li didec:
Ea-mil-e-ua-net-IV	Be n’a de rason era tua fraia, era petita qu’ei en tot escotar-te, quan ditz qu’es tus paraules son delicioses per çò deth sòn interès e saboroses per çò dera sua frescor!
Ea-mil-e-ua-net-IV	E era petita Doniazada se lheuèc deth tapís qu’auie estat escotant, e exclamèc: “Ò fraia mia!
Ea-mil-e-ua-net-IV	Be n’ei d’admirabla aguesta istòria!
Ea-mil-e-ua-net-IV	E com m’a encantat Nozhatú e es sues paraules, e es paraules des joenes!
Ea-mil-e-ua-net-IV	E be ne sò de contenta damb era mòrt dera Mair de totes es Calamitats!
Ea-mil-e-ua-net-IV	E Doniazada exclamèc: “A fraia mia!
Ea-mil-e-ua-net-IV	Ditz-mos quauques paraules des animaus e des audèths!
Ea-mil-e-ua-net-IV	E Schahrazada didec: “Damb tota era volontat deth mèn còr!
Ea-mil-e-ua-net-IV	E eth rei Schahriar quedèc extraordinariament estonat, e preguntèc: “Mès qué pòden díder es animaus e es audèths?
Ea-mil-e-ua-net-IV	En quina lengua parlen?” E Schahrazada didec: “Parlen en pròsa e en vèrs, en tot exprimir-se en arab blos.” Alavetz eth rei Schahriar exclamèc: “Ò Schahrazada!
Ea-mil-e-ua-net-IV	Arren voi decidir encara sus era tua sòrt, sense que m’ages condat aguestes causes que desconeishi.
Ea-mil-e-ua-net-IV	E coma qu’anaue passant era net, Schahrazada li preguèc ath rei que demorèsse enquia londeman.
Ea-mil-e-ua-net-IV	E eth rei Schahriar, a maugrat dera impaciéncia que sentie, s’avenguec a dar- li eth sòn consentiment.
Ea-mil-e-ua-net-IV	E cuelhent en braça ara beròia Schahrazada, s’entrelacèren enquia que ludec eth maitin der aute dia.
RINCONETE-WEB	Ena aubèrja deth Molinillo, qu'ei ena termièra des famosi camps d'Alcudia, en tot vier de Castelha entà Andalosia, bèth dia des calorosi d'ostiu, se trapèren en era per edart dus gojats d'uns catorze o quinze ans: ne era un ne er aute depassauen solide es dètz-e-sèt; ambdús de bon pòrt, mès plan descosudi, trincadi e mautractadi; capa, que non n'auien; es pantalons èren de tela e es caucetes de carn.
RINCONETE-WEB	Qu'ei vertat qu'ac apraiauen es sabates, pr'amor qu'es d'un èren espardenhes, fòrça usades, e es der aute traucades e sense sòles, de manèra que mès li servien de cepadèls que de sabates.
RINCONETE-WEB	Er un que tenguie casqueta verda de caçaire, er aute un chapèu sense plecha, baish de copa e ample d'ala.
RINCONETE-WEB	Ena esquia e sarrada peth pitrau amiaue er un ua camisa de color d'isard, embarrada e recuelhuda en ua manja; er aute venguie pelat e sense bagatge, encara qu'en vrente l'apareishie ua grana bonha, que, çò que dempús campèc, ère un còth des que criden valons, amidonat damb grèish, e tan des.hilat per trincat, que tot semblaue filfrós.
RINCONETE-WEB	Qu'en eth venguien estropadi e sauvadi ues cartes de figura ovala, pr'amor que de tan hèr-les a servir se les auien rosigat es puntes, e entà que durèssen mès les ac talhèren e les deishèren d'aguesta sòrta.
RINCONETE-WEB	Es dus qu'èren uscladi peth solei, es ungles arcades e es mans non guaire límpies; era un qu'auie ua mieja espada, e er aute un guinhauet de mange auriò, que les sòlen cridar vaquèrs.
RINCONETE-WEB	De quina tèrra ei vòsta mercé, senhor gentilòme, e entà a on va?
RINCONETE-WEB	Era mia tèrra, senhor cavalièr, responec eth preguntat, que non la sabi, ne entà a on vau, tanpòc.
RINCONETE-WEB	Atau ei, responec eth mejan, totun jo è dit vertat en çò qu'è dit, pr'amor qu'era mia tèrra non ei mia, donques que non è en era qu'un pair que non me tie per hilh e ua mairastra que me tracte coma hilhastre; eth camin qu'amii ei era aventura, e que meteria punt e finau aquiu a on trapèssa qui me balhèsse çò de besonh entà passar aguesta miserabla vida.
RINCONETE-WEB	E tie vòsta mercé bèth mestièr?, preguntèc eth gran.
RINCONETE-WEB	E eth mendre responec:
RINCONETE-WEB	Tot aquerò qu'ei plan bon, dable e profitós, didec eth gran, pr'amor que i aurà bèth sacristan que li balhe a vòsta mercé era aufrenda dera Martror, pr'amor de qué entà Dijaus Sant li talhe floretes de papèr entath monument.
RINCONETE-WEB	Que non ei era mia forma de talhar d'aguesta manèra, responec eth mendre, senon que ma pair, pera misericòdia deth cèu, ei sarte e cauçatièr, e m'amuishèc a talhar cauces de cuer, que, coma vòsta mercé sap, son mieges cauces damb botines, que se sòlen cridar garramaches; e les talhi tan ben, que de vertat que me poiria examinar de mèstre, mès qu'era mala sòrt me tie acornerat.
RINCONETE-WEB	Tot aquerò e mès se passe damb es mielhors, responec eth gran, e tostemp è entenut a díder qu'es bones abiletats son es mès perdudes, totun açò, encara vosta mercé tie edat entà emendar era sua sòrt.
RINCONETE-WEB	Mès, se jo non m'enganhi e eth uelh non me mentís, d'autes gràcies tie vòsta mercé secretes, e non les vò mostrar.
RINCONETE-WEB	Ad açò que responec eth gran:
RINCONETE-WEB	Donques jo que vos vau a díder que sò un des mès secrets mossos qu'en lòc se posquen trapar; e, entà obligar a vòsta mercé a qué desnishe eth sòn còr e se descanse en jo, li vau a desnishar eth mèn prumèr; pr'amor que me pensi que non sense mistèri mos a amassat aciu era sòrt, e me pensi que mos calerà èster enquiath darrèr dia dera nòsta vida, vertadèrs amics.
RINCONETE-WEB	Jo, nòble senhor, sò naturau de Fuenfrida, lòc coneishut e famós pes illustres caminaires que tostemp per aquiu passen; eth mèn nòm qu'ei Pedro del Rincón; eth mèn pair ei persona de qualitat, pr'amor qu'ei ministre dera Santa Crotzada: voi díder qu'ei bullaire, o buldaire, coma les cride era plèba.
RINCONETE-WEB	Quauqui dies l'acompanhè en mestièr, e l'aprenguí de manèra, que m'auançaria en tot balhar es bulles a qui mès ne presumisse d'açò.
RINCONETE-WEB	Mès, en auer-me estacat bèth dia mès as sòs des bulles qu'as madeishes bulles, m'agarrè era museta e acabè damb jo e damb era en Madrid, a on pes comoditats qu'aquiu s'aufrissen, en pògui dies li treiguí es entralhes ara museta e la deishè mès estropada qu'un mocador de maridat.
RINCONETE-WEB	Que venguec darrèr mèn qui tenguie compde des sòs e, agarrant-me, non se planhèc de jo, encara que, en veir aqueri senhors era mia cuerta edat, se conformèren a apressar-me ena gacha e a tustar-me era esquia ua estona, e me forabandiren pendent quate ans dera Cort.
RINCONETE-WEB	Qu'auí paciéncia, arropí es espatles, sostenguí era sòrta de tustarrades, e gessí a complir eth mèn despatriament, tan lèu, que non auí temps de cercar cavaladures.
RINCONETE-WEB	Cuelhí çò que podí des mies jòies e es causes que me semblèren mès de besonh, e entre d'eres me hi a vier aguestes cartes, e en aguest moment desnishèc es que ja s'an mentat, qu'amiaue en còth, damb es quaus m'è guanhat era vida pes aubèrges e ostaus que i a dès Madrid enquia aciu, en tot hèr ath vint-e-un; e encara que vòsta mercé les veigui tant esquiçades e mautractades, que van pro ben entà qui se'n sap de hèr-les a tier, que non harà era quilhada sense que demore un as dejós.
RINCONETE-WEB	E se vòsta mercé ei esdegat en aguest jòc, veirà se guaire auantatge amie qui se'n sapie de cèrt que tie un as ena prumèra carta, que li pòt servir d'un punt e d'onze; que damb aguest auantatge, en èster eth vint-e-un relançat, es sòs se demoren en casa.
RINCONETE-WEB	Ath delà d'açò, aprení deth codinèr d'un cèrt embaishador bères enganhes de quinoles (amassada de quate cartes d'un pau) e d'arturar-se en jòc, que tanben criden er andaboba; qu'atau qu'era vòsta mercé se pòt examinar en talh des sues cauces de cuer, atau posqui jo èster mèstre ena sciéncia deth pòble.
RINCONETE-WEB	Damb aquerò ne sò segur de non morir-me de hame, pr'amor que, encara qu'arribe en ua bòrda, trapi gent que vò passar eth temps en tot jogar ua estona e d'aquerò mos cau hèr era experiéncia es dus: parem eth hilat e veigam se què bèth audeth d'aguesti mulatèrs qu'aciu s'estan; voi díder que jogaram es dus ath vint-e-un, coma se siguesse de vertat; se bèth un vò hèr de tresau, eth serà eth prumèr que dèishe es sòs.
RINCONETE-WEB	Me hartè dera vida estreta deth bordalat e era pòga afeccion dera mia mairastra.
RINCONETE-WEB	Abandonè eth mèn vilatge, venguí en Toledo entà tier eth mèn mestièr, e en eth qu'è hèt meravilhes; pr'amor que non penge reliquiari de tòca ne i a pòcha dejós eth devantau tan amagada qu'es mèns dits non visiten ne es mies estialhes non talhen, encara que s'ac estonguen guardant damb uelhs d'Argos.
RINCONETE-WEB	E, en quate mesi que m'estè en aquera ciutat, jamès siguí embarrat, ne espaurit, ne agarrat pes ajudant des usièrs, ne denonciat per cap espion.
RINCONETE-WEB	Plan qu'ei vertat que hè causa de ueit dies qu'un espion doble balhèc notícia deth mèn assopliment ath Corregidor, que, estacat as mies bones manères, volie veder-me; mès jo, que, en èster umil, non voi hèr-me damb persones tan grèus, sagè de non veder-me damb eth, e atau, gessí dera ciutat tant ara prèssa, que non auí temps de hèr-me a vier cavaladures ne sòs, ne d'un tamborèu de retorn, o aumens d'un car.
RINCONETE-WEB	Aquerò que s'esface, didec Rincon; e, donques que ja mos coneishem, que non an cap de sentit aguestes graneses ne arrogàncies: cohessem simplaments que non auem ne un sò ne tansevolh sabates.
RINCONETE-WEB	Plan ben, responec Diego Cortado, qu'atau didec que se cridaue; e donques qu'era nòsta amistat, coma vòsta mercé, senhor Rincon, a dit, a d'èster entà tostemp, vam a començar-la damb santes e laudables ceremònies.
RINCONETE-WEB	E, en tot lheuar-se, Diego Cortado abracèc a Rincon e Rincon ada eth, trenda e estretaments, e dempús se calèren es dus a jogar ath vint-e-un damb es ja mentades cartes, netes de povàs e de palha, mès non de greish e malícia; e, en pògues mans, quilhaue Cortado per as, autan ben que Rincon, eth sòn mèstre.
RINCONETE-WEB	Tant qu'açò, gessec un mulatèr a refrescar-se en portau, e didec que volie hèr de tresau.
RINCONETE-WEB	L'acuelheren ara valenta, e en mens de mieja ora li guanhèren dotze reiaus e vint-e dus maravedís, que siguec coma tachar-li dotze lances e balhar-li vint mil penes.
RINCONETE-WEB	E, en creir eth mulatèr que pèr èster gojats non s'ac virarien, les volec cuélher es sòs; mès eri, en tot botar un era man ena sua mieja espada e er aute en mange auriò, li balhèren tant de trabalh, que, se non auessen gessut es sòns companhs, solide que s'ac aurie passat mau.
RINCONETE-WEB	Alavetz, vengueren peth camin ua còlha de caminaires a shivau, qu'anauen a hèr era meddiada ena aubèrja der Alcalde, qu'ei mieja lègua mès endauant, es quaus, en veir er garrolha deth mulatèr damb es dus gojats, les padeguèren e les dideren que se de cas anauen entà Sevilla que venguessen damb eri.
RINCONETE-WEB	Que viem, didec Rincon, e mestraram as vòstes mercés en tot çò que mos manèssen.
RINCONETE-WEB	E sense demora, se botèren dauant es mules e se n'anèren damb eri, en tot deishar ath mulatèr, aufensat e embestiat, e ara ostalièra admirada dera bona astúcia des tafurèls, que les auie entenut era sua convèrsa sens qué eri se n'encuedèssen.
RINCONETE-WEB	E, quan li didec ath mulatèr que les auie entenut a díder qu'es cartes qu'amiauen èren fausses, s'estiraue era barba, e volie anar entara aubèrja darrèr d'eri entà crubar-se es sòns bens, pr'amor que didie qu'ère un plan gran escarni, e encara mès, per çò de qué dus gojats auessen enganhat a un omenòt tan gran coma eth.
RINCONETE-WEB	Es sòns companhs l'arturèren e li conselhèren que non i anèsse, mès que mès entà non hèr publica era sua inabilitat e pegaria.
RINCONETE-WEB	Ben, que li balhèren taus rasons, que, encara que non lo padeguèren, l'obliguèren a demorar-se.
RINCONETE-WEB	Mentretant, Cortado e Rincon cuelheren tan bona traça entà mestrar as caminaires, qu'ena màger part deth camin les amièren enes anques des animaus; e, a maugrat que se les arribèren bères escadences de temptar es valises des sòns miei patrons, non ac heren, entà non pèrder aquera bona ocasion deth viatge entà Sevilla, a on eri auien grani talents de veder-se.
RINCONETE-WEB	Se dideren adiu abantes que descavalguèssen es qu'enquia aquiu les auien emparat, e un aute dia veneren es camises en mercat ambulant que se hè dehòra dera pòrta der Arenal, e d'eres ne treigueren vint reiaus.
RINCONETE-WEB	Dempús, se n'anèren a veir era ciutat, e les admirèc era granor e somptuositat dera sua màger glèisa, era grana amassada de gent en arriu, pr'amor qu'ère en temps de cargament de flòta e auie en eth sies galères, qu'era sua vista les hec a alendar, e autanplan crànher eth dia qu'es sues colpes les amièssen a demorar en eres entà tostemp.
RINCONETE-WEB	Campèren as fòrça gojats cabassejaires que per aquiu s'estauen; s'en sabèren d'un d'eri se quin mestièr ère aqueth, e s'ère de molt trabalh, e de quini guanhs.
RINCONETE-WEB	Un gojat asturian, que siguec a qui èren era demana, responec qu'eth mestièr ère descansat e que non se pagaue cap impòst, e que bèri dies gessie damb cinc o sies reiaus de guanhs, damb es quaus minjaue e beuie e trionfaue a còs de rei, liure de cercar patron a qui balhar fidances e segur de minjar cada dia ara ora que volesse, pr'amor qu'a totes ores podie, en quinsevolh tavèrna dera ciutat.
RINCONETE-WEB	Que non les semblèc mau as dus amics era relacion der asturianet, ne les desagradèc eth mestièr, pr'amor que les semblaue èster avient entà poder tier eth sòn damb cubertèra e seguretat, pera comoditat qu'aufrie d'entrar en totes es cases; e ara seguida, determinèren crompar es utisi de besonh entà usar-les, pr'amor que les podien tier sense examen.
RINCONETE-WEB	E, en tot preguntar-li ar asturian se qué les calie crompar, les responec que dus sacs de serpelhèra petiti, límpios o naus, e cadun tres cabassi de palmièr, dus de grani e un de petit, enes quaus se repartie era carn, peish e fruta e, en sac, eth pan; e eth madeish les guidèc a on les venien, e eri, des sòs deth panatòri deth francés, ac crompèren tot e en dues ores se graduèren en nau mestièr, tant que les premanien es cabassi e s'assetauen es sacs.
RINCONETE-WEB	Les didec eth guida es lòcs a on les calie anar: peth maitin, ena Carnisseria e ena plaça de San Salvador; es dies de peish ena Peishonaria e ena Costanilla; totes es tardes, en arriu; es dijaus, ena Hèira.
RINCONETE-WEB	Alavetz, arribèren un miei estudiant e un soldat, e, ahiscadi pera netetat des sòns cabassi des dus nauèths, eth que semblaue estudiant cridèc a Cortado, e eth soldat a Rincon.
RINCONETE-WEB	Que Diu sigue laudat, dideren es dus.
RINCONETE-WEB	Ad açò que responec eth soldat:
RINCONETE-WEB	Entà que se comence ben eth mestièr, didec Rincon, que vòsta mercé m'estree, senhor mèn.
RINCONETE-WEB	Donques cargue vòsta mercé a plaser, que vam e fòrces ne tengui entà hèr-me a seguir tota aguesta plaça, e autanplan se siguesse de besonh que l'ajude a codinar-lo, ac harè damb boni talents.
RINCONETE-WEB	S'alegrèc eth soldat dera bona gràcia deth mosso, e li didec que se volie mestrar, qu'eth lo treirie d'aqueth ablasigat mestièr.
RINCONETE-WEB	Ad açò responec Rincon que, en èster aqueth eth prumèr dia que lo tenguie, non lo volie deishar d'anar tan lèu, enquia veir, aumens, çò qu'auie de mau e de bon; e se non lo contentèsse, eth li balhaue era sua paraula de qué li servirie ada eth abantes qu'a un canonge.
RINCONETE-WEB	Arric eth soldat, lo carguèc pro ben, li mostrèc era casa dera sua damaisèla, entà que se'n sabesse d'ara endauant e eth non auesse besonh, quan un aute còp l'amièsse, d'acompanhar-lo.
RINCONETE-WEB	Rincon prometec fidelitat e bon tracte.
RINCONETE-WEB	Li balhèc eth soldat tres quarts, e en un virament de uelhs tornèc ena plaça entà non pèrder eth hiu; pr'amor que tanben d'aguesta diligéncia les avertic er asturiano, e de qué quan arribèsse peish mund (ei a díder: ables, o sardines o pegoses) be ne poirien cuélher bèri uns e hèr-se a vier es guanhs, aumens entàs despenes deth dia; mès qu'aquerò ac auien de hèr damb sagacitat e compde, entà que non perdessen eth credit, qu'ère çò que mès importaue en aqueth exercici.
RINCONETE-WEB	A maugrat era rapiditat que tornèc Rincon, ja trapèc en madeish lòc a Cortado.
RINCONETE-WEB	S'apressèc Cortado a Rincon, e li demanèc se com l'auie anat.
RINCONETE-WEB	Rincon dauric era man e l'amuishèc es tres quarts.
RINCONETE-WEB	Cortado calèc era sua en pitrau e treiguec ua petita bossa, que se vedie qu'auie estat hèta d'ambre en tempsi passadi; venguie un shinhau holat, e didec:
RINCONETE-WEB	E, en auer-la-se balhat dejà secretaments, vaquí que torne er estudiant sudant e tresvirat de mòrt; e, en veir a Cortado, li didec se per edart auie vist ua petita bossa de taus e taus caracteristiques, que, damb quinze escuts d'aur en aur e damb tres reiaus d'a dus e tanti maravedís en quarts e ueitaus, li mancaue, e que li didesse se l'auie agarrat en tant qu'eth li crompaue.
RINCONETE-WEB	Ad açò, coma s'arrén, sense hèr-se'n ne mudar-se'n, responec Cortado:
RINCONETE-WEB	Çò de madeish me semble a jo, didec Cortado; mès que i a remèdi entà tot, mens entara mòrt, e çò qu'a vòsta mercé li cau hèr, prumèr de tot, ei auer paciéncia; que de mens mos a hèt Diu e un dia ven darrèr un aute, e tau haràs tau traparàs; e poirie èster que, damb eth temps, qui panèc era bossa s'en penaïsque e se l'entornèsse a vòsta mercé mascarada.
RINCONETE-WEB	Era mascara que la perdonaríem, responec er estudiant.
RINCONETE-WEB	E Cortado contunhèc dident:
RINCONETE-WEB	E plan que òc, que cartes d'excomunicacion n'auem, paulines, e bona diligéncia, qu'ei era mair dera bona ventura; encara que, de vertat, non voleria jo èster eth portaire d'aguesta bossa; pr'amor que s'ei que vòsta mercé tengue bèra orde sagrada, que me semblarie a jo auer cometut quauque gran incèst, o sacrilègi.
RINCONETE-WEB	E plan qu'a cometut sacrilègi!, didec ad açò eth dolut estudiant; que, encara que non sò prèire, senon sacristan d'ues monges, es sòs dera bossa èren deth tèrç d'ua caperania, que me balhèc a crubar un prèire amic mèn, e son sòs sagradi e senhadi.
RINCONETE-WEB	Que s'ac hèsque coma pogue, didec Rincon en aguest punt; que non li passe arren; que dia de judici n'auem, a on tot gesserà ena bugada, e alavetz se veirà se qui siguec Callejas e er atrevit que gausèc cuélher, panar e degalhar eth tèrç dera caperania.
RINCONETE-WEB	E guaire rend cada an?
RINCONETE-WEB	Digue-me, senhor sacristan, se li platz.
RINCONETE-WEB	Rend era puta que m'amainadèc!
RINCONETE-WEB	Be sò jo ara entà díder se guaire rend!, responec eth sacristan tot enforismat.
RINCONETE-WEB	Didetz-me, frairs, se vo'n sabetz de quauquarren; se non demoratz damb Diu, que jo la voi hèr anonciar publicaments.
RINCONETE-WEB	Que non me semble mau remèdi aguest, didec Cortado, mès tengue compde era vòsta mercé de qué non se li desbremben es donades dera bossa, ne era quantitat puntuau des sòs que van en era; pr'amor que se s'enganhe en bèth ardit, non apareisherà bric mès, e d'aquerò ne balhi fe.
RINCONETE-WEB	Treiguec alavetz, dera pòcha de dejós eth vestit un mocador de hiu damb dentèles entà secar-se era sudor, que queiguie deth sòn ròstre coma en un alambic; e, tan lèu lo vedec Cortado, que lo hec sòn.
RINCONETE-WEB	E en tot auer partit eth sacristan, Cortado l'acacèc e l'atrapèc enes Gradas, a on lo cridèc e lo hec a vier a despart; e aquiu li comencèc a díder ua sòrta d'asenades, mèsalèu les poiríem cridar fanfarronades, sus eth panatòri e trobalha dera bossa, en tot balhar-li bones esperances, sense acabar jamès cap rason que comencèsse, qu'eth praube sacristan ère embadoquit en escotar-lo.
RINCONETE-WEB	E coma que non venguie de compréner çò que li didie, hège que li repetisse era rason dus e tres viatges.
RINCONETE-WEB	L'estaue guardant Cortado ena cara atentiuaments e non li trège es uelhs des sòns uelhs.
RINCONETE-WEB	Eth sacristan lo guardaue dera madeisha manèra, penjat des sues paraules.
RINCONETE-WEB	Aguest tan gran encantament hec que Cortado podesse concludir era sua òbra, e subtilaments li treiguec eth mocador dera pòcha de dejós eth vestit; e, en tot hèr-li adiu, li didec que tath ser sagèsse de veder-lo en aguest madeish lòc, pr'amor qu'eth ère qu'ère causa hèta qu'un gojat deth sòn madeish mestièr e dera madeisha nautada, qu'ère un shinhalet lairon, l'auie cuelhut era bossa, e qu'eth se comprometie a saber-se'n, en pògui o molti dies.
RINCONETE-WEB	Damb aquerò se consolèc un shinhau eth sacristan, e se hec adiu de Cortado, que venguec a on ère Rincon, qu'ac auie campat tot un shinhau desseparat d'eth; e mès entà baish i auie un aute mosso, que vedec tot çò que s'auie passat e com Cortado balhaue eth mocador a Rincon; e, en tot apressar-se ada eri, les didec:
RINCONETE-WEB	Diguen-me, senhors galants: vòstes mercés son de mala entrada, o non?
RINCONETE-WEB	Non comprenem çò que didetz, senhor galant, responec Rincon.
RINCONETE-WEB	Que non m'entenen, senhors murcios?
RINCONETE-WEB	Non èm ne de Teba ne de Murcia, didec Cortado.
RINCONETE-WEB	Non lo comprenen?, didec eth mosso.
RINCONETE-WEB	Donques que jo vos ac harè compréner, e béuer, damb ua culhèra d'argent; que voi díder, senhors, se son vòstes mercés lairons.
RINCONETE-WEB	Mès non sabi se per qué les demani aquerò, pr'amor que ja me'n sabi que ne son; mès didetz-me, se com non auetz anat ena doana deth senhor Monipodio?
RINCONETE-WEB	Dilhèu se pague en aguesta tèrra impòst de lairons, senhor galant?, didec Rincon.
RINCONETE-WEB	Se non se pague, responec eth mosso, aumens se registren dauant eth senhor Monipodio, qu'ei eth sòn pair, eth sòn mèstre e era sua empara; e atau, les conselhi que venguen damb jo a balhar- li aubediéncia, o se non, non gausen panar sense eth sòn permís, que les costarà car.
RINCONETE-WEB	Jo me pensè, didec Cortado, qu'eth panar ère mestièr liure, desliurat de rapalhons e percentatges; e que se se pague, ei per tot amassa, en tot balhar gatges ara gargamèra e as espatles.
RINCONETE-WEB	Mès, s'atau ei, e en cada tèrra tien eth sòn usatge, sauvem nosati eth d'aguesta, que, en èster era principau deth mon, serà eth mès oportun de tot eth.
RINCONETE-WEB	E atau, volgue vòsta mercé guidar-mos entà a on ei aguest cavalièr que didetz, que ja è jo bèra referéncia, sivans ac è entenut a díder, de qué ei plan qualificat e generós, e, ath delà, adreit en mestièr.
RINCONETE-WEB	Be n'ei de qualificat, adreit e sufisent!, responec eth mosso.
RINCONETE-WEB	Autant n'ei, qu'en quate ans que hè que tie eth cargue d'èster eth nòster màger e pair, sonque quate an patit en finibusterrae, e causa d'uns trenta envesadi (còps enes espatles) e uns seishanta dus en gurapas (galères.
RINCONETE-WEB	De vertat, senhor, didec Rincon, qu'atau comprenem aguesti nòms coma volar.
RINCONETE-WEB	E atau, les anec dident e amuishant d'auti nòms, d'aguesti qu'eri ne diden frairaus o dera fraternitat, tant qu'exprimie es sues rasons, que non sigueren pògues, pr'amor qu'eth camin ère long; e didec Rincon ath sòn guida:
RINCONETE-WEB	Ei vòsta mercé, dilhèu, panaire?
RINCONETE-WEB	Ad açò que responec Cortado:
RINCONETE-WEB	E responec eth mosso:
RINCONETE-WEB	Diu.
RINCONETE-WEB	Ei tan santa e bona, repliquèc eth mosso, que sabi pas se se poirà mielhorar en nòste art.
RINCONETE-WEB	Eth tie manat que de çò que panèssem mos cau dar quauquarren o bèra aumòina entar òli dera lampa d'ua imatge plan devota qu'ei ena ciutat, e de vertat qu'auem campat granes causes pr'amor d'aguesta bona òbra; perque es dies passadi balhèren tres angoishes a un quatrèire qu'auie panat dus rosnos, e a maugrat d'èster aflaquit e damb febre, atau les patic sense cantar, coma s'arren.
RINCONETE-WEB	E aquerò ac atribuïm es deth mestièr ara sua bona devocion, pr'amor qu'es sues fòrces non èren pro entà sostier eth prumèr desconcèrt deth borrèu.
RINCONETE-WEB	E coma m'en sabi que me preguntaràn sus bèri mots des qu'è dit, me voi auançar entà les ac díder abantes que m'ac demanen.
RINCONETE-WEB	Que sàpien vòstes mercés que quatrèire ei panaire de bestiar; angoisha qu'ei eth torment (foetades); rosnos, es polins, damb perdon; prumèr desconcèrt son es prumèrs torns de còrda que balhe eth borrèu.
RINCONETE-WEB	E auem mès causes: que pregam eth rosari, repartit pendent tota era setmana, e quauqui uns de nosati non panam en diuèndres, ne parlam damb deguna hemna que se cride Maria eth dissabte.
RINCONETE-WEB	Donques se qué tie de mau?, didec eth mosso.
RINCONETE-WEB	Sodomita volerà díder vòsta merce, responec Rincon.
RINCONETE-WEB	Aquerò è dit, didec eth mosso.
RINCONETE-WEB	Que tot ei dolent, repliquèc Cortado.
RINCONETE-WEB	Mès, donques que vòsta mercé a volut qu'entrem en aguesta confraria, vòsta mercé que s'esdegue un shinhau, qu'è talents de veder-me damb eth senhor Monipodio, que tantes vertuts se conden.
RINCONETE-WEB	Lèu se complirà eth vòste desir, didec eth mosso, que ja d'aciu se desnishe era sua casa.
RINCONETE-WEB	Vòstes mercés que se demoren ena pòrta, que jo entrarè entà veir s'ei desocupat, pr'amor qu'aguestes son es ores qu'acostume a balhar audiéncia.
RINCONETE-WEB	Que sigue entà ben, didec Rincon.
RINCONETE-WEB	E, en tot auançar-se un shinhau eth mosso, entrèc en ua casa non guaire bona, senon de plan mala aparença, e es dus s'estèren demorant ena pòrta.
RINCONETE-WEB	Eth gessec lèu e les cridèc, e eri entrèren, e eth sòn guida les manèc demorar-se en un pati enrajolat, e de tan net e apolidit semblaue que vessaue carmin de çò de mès fin.
RINCONETE-WEB	En un costat i auie un banc de tres pès e en aute costat un cantre desbocat damb ua petita gèrra ath dessús, non mens maumetuda qu'eth cantre; en ua auta part i auie un tapís de sanha, e ath miei un test, qu'en Sevilla criden maceta, de baselic.
RINCONETE-WEB	Guardauen es mossos atentiuaments es jòies dera casa, tant que baishaue eth senhor Minipodio; e, en veir que tardaue, gausèc Rincon entrar en ua sala baisha, de dues estances petites qu'èren en pati, e vedec en era dues espades d'escrima e dus escuts de siure, penjats per quate claus, e ua arca grana sense cobèrta ne arren que la caperèsse, e uns auti tres tapisi de baselic estenudi en solèr.
RINCONETE-WEB	Ena paret deth dauant i auie aganchada ua imatge de Nòsta Senhora, d'aguestes de mala estampa, e mès entà baish penjaue un cabasset de palma e, encaishada ena paret, un gibrelh blanc, d'a on concludic Rincon qu'eth cabasset servie de calaishon d'aumòines e eth gibrelh entà sauvar aigua senhada, e atau ère.
RINCONETE-WEB	Mentretant, entrèren ena casa dus mossos d'uns vint ans cadun, vestits d'estudiants; e, ara seguida, dus cabassaires e un cèc; e, sense qu'arrés didesse arren, comencèren a passejar-se peth pati.
RINCONETE-WEB	A lèu, entrèren dus vielhs damb vestits longs, damb lunetes que les hègen mès grèus e digni d'èster respectadi, damb un rosari cadun enes sues mans.
RINCONETE-WEB	Darrèr sòn entrèc ua vielha haudada e, sense badar boca, se calèc ena sala; e, en auer cuelhut aigua senhada, damb plan molta devocion se placèc de jolhs dauant era imatge e, ath cap d'ua bona estona, en punar prumèr tres viatges eth solèr e quilhadi es braci e es uelhs entath cèu tanben tres còps, se lheuèc e metec era sua aumòina en cabasset, e gessec damb es auti en pati.
RINCONETE-WEB	En resumit, en pòc d'espaci s'amassèren en pati enquia catorze persones de diuèrsi vestits e mestièrs.
RINCONETE-WEB	Arribèren tanben, des darrèrs, dus coratjosi e valents gojats, de longues mostaches, chapèus de grana volada, cothèrs ara valona, cauces de color, ligues de gran volume, espades de mèrca, ua pistoleta cadun en lòc de dagues, e es sues broquetes penjades deth cinturon; es quaus, sonque entrar, tachèren es uelhs de trauèrs en Rincon e Cortado, per çò que les èren estranhs e non les coneishien.
RINCONETE-WEB	E en apressar-se ada eri, les demanèren s'èren dera confraria.
RINCONETE-WEB	Rincon responec que òc, e plan servidors de vòstes mercés.
RINCONETE-WEB	Que venguec en aguest punt eth moment que baishèc eth senhor Monipodio, autant demorat que ben vist d'aquera vertuosa companhia.
RINCONETE-WEB	Venguie en camisa, e pera dubertura deth dauant desnishaue ua sèuva: autant ère eth pelhasson qu'auie en pitrau.
RINCONETE-WEB	Amiaue ua capa de tela de lan de mala qualitat que lo curbie lèu enquias pès, enes quaus portaue ues sabates empantoflades, li curbien es cames uns cambalets de tela, amples e longs enquiath cauilhar; eth chapèu ère des dera màfia, campanat de copa e tendut de hauda; lo trauessaue ua eissarpa pera esquia e pitraus d'a on penjaue ua espada ampla e cuerta, atau qu'es deth gosset (sòrta de sabre); es mans èren cuertes, peludes, e es dits gròssi, e es ungles amples e cuertes; es cames non se campauen, mès es pès èren extraordinàriaments ampli e ossudi.
RINCONETE-WEB	Efectiuaments, representaue eth mès bast e difòrme barbar deth mon.
RINCONETE-WEB	Baishèc damb eth guida des dus, e, agarrant-les des mans les presentèc a Monipodio, en tot díder:
RINCONETE-WEB	Qu'ac harè de boni talents, responec Monipodio.
RINCONETE-WEB	Que m'auia desbrembat de díder que, tanlèu Monipodio baishèc, ath còp, toti es que lo demorauen li heren ua prigonda e longa reveréncia, exceptat des dus valents, que, sense balhar-li importància, se descurbiren dauant d'eth en senhau de respècte, e dempús tornèren a passejar-se per un costat deth pati, e per aute se passejaue Monipodio, que demanèc as naui er exercici, era pàtria e pairs.
RINCONETE-WEB	Ad açò Rincon responec:
RINCONETE-WEB	Er exercici que ja ei dit, donques que viem dauant de vòsta mercé; era pàtria non me semble de guaira importància dider-la, ne tanpòc es pairs, pr'amor que non s'a de balhar informacion entà recéber bèth abit aunorat.
RINCONETE-WEB	Ad açò responec Monipodio:
RINCONETE-WEB	Rincon didec eth sòn e Cortado tanben.
RINCONETE-WEB	Donques d'ara endauant, responec Monipodio, voi e ei era mia volentat que vos, Rincon vos cridetz Rinconete, e vos, Cortado, Cortadillo, que son nòms que s'avien coma un motle ara vòsta edat e as nòstes ordenances, dejós es quaus ei de besonh de saber es nòms des pairs des nòsti confraires, pr'amor qu'auem eth costum de hèr a díder quauques misses cada an pes amnes des nòsti defuntadi e benfactors, en tot trèir eth fondament entara aumòina de qui les ditz de bèra partida de çò que se raube; e aguestes taus misses, atau dites que pagades, diden que profiten as amnes per via de naufragi, e quèn dejós es nòsti benfactors: eth procurador que mos defen, eth goró que mos avise, eth borrèu que mos tie compassion, eth que, quan bèth de nosati hug peth carrèr e ath darrèr lo criden: "ath lairon, ath lairon"!
RINCONETE-WEB	Aquiu a on vage lo punirà eth sòn pecat".
RINCONETE-WEB	Que tanben son benfactoires nòstes, es secorreires, que mos secorren damb eth sòn sudor, atau enes verdes qu'enes madures; e tanben ne son es nòsti pairs e mairs, que mos heren a vier en mon, e er escrivan, que s'ei de bon tier, non i a cap delicte que sigue colpa, ne colpa que se li balhe guaira pena; e, per toti aguesti qu'è dit, hè era nòsta confraria cada an eth sòn adversari damb era màger pompa e solemnitat que podem.
RINCONETE-WEB	Per cèrt, didec Rinconete, dejà confirmat damb aguest nòm, qu'ei òbra digna deth plan naut e prigond engenh qu'auem entenut que vòsta mercé, senhor Monipodio, tie.
RINCONETE-WEB	Mès es nòsti pairs encara gaudissen dera vida; s'en era les artenhéssem, balharam dempús notícia ad aguesta plan erosa e intercessora confraria, pr'amor de qué se les hège entàs sues amnes aguest naufragi o tormenta o aguest adversari que vòsta mercé ditz, damb era solemnitat e pompa acostumada; s'ei que non se hèsque mielhor damb pompa e solitud, coma tanben insinuèc vòsta mercé enes sues rasons.
RINCONETE-WEB	Atau se harà, o non demorarà de jo ne un solet tròç, repliquèc Monipodio.
RINCONETE-WEB	E, en tot cridar ath guida, li didec:
RINCONETE-WEB	Aprèssa-te, Ganchuelo: son premanidi es vigilants?
RINCONETE-WEB	Jo, responec Rinconete, m'en sabi un shinhau deth floreo de Villan (params en jòc des cartes); que se me comprene ben era qüestion; qu'è bona vista entàs vantariòus; hèsqui plan ben ara sola, as deth quate e as deth ueit; que tanpòc se m'escape eth raspadillo, verrugueta e eth colmillo; que m'entrèc coma pera boca d'un lop coma s'arren, e gausaria a hèr un tèrç de gandesada abantes qu'un tèrç de Napols, e a fòter un esclafit ath mès pintat mielhor que dus reiaus prestadi.
RINCONETE-WEB	Son principis, didec Monipodio, mès totes aguestes que son flors de lavanda vielhes, e tan tengudes, que non i a principiant que non les sàpie, e solet servissen entà quauqu'un que sigue tan blanc que se dèishe aucír de mieja net en baish; mès que se passarà eth temps e mos veiram: qu'assetant sus aguest fondament mieja dotzea de leçons, jo demori, per Diu, que ne gesseratz oficiau famós, e, autanplan mèstre.
RINCONETE-WEB	Tot que serà entà servir a vòsta mercé e as senhors confraires, responec Rinconete.
RINCONETE-WEB	E vos, Cortadillo, qué sabetz?, preguntèc Monipodio.
RINCONETE-WEB	Jo, responec Cortadillo, sabi eth param que diden "mete-ne dus e trèi-ne cinc", e sabi balhar-li paupament a ua pòcha de dejós eth vestit damb plan rapiditat e assopliment.
RINCONETE-WEB	Sabetz mès?, didec Monipodio.
RINCONETE-WEB	Non, per tòrt des mèns grani pecats, responec Cortadillo.
RINCONETE-WEB	Non vo'n hescatz, hilh, repliquèc Monipodio, qu'auetz arribat a pòrt e a estudi a on ne vos negaratz ne deisharetz de gésser plan ben aprofitat de tot aquerò que mès vos convenguesse.
RINCONETE-WEB	E, en aquerò deth coratge, se com anatz, hilhs?
RINCONETE-WEB	Com mos a d'anar, responec Rinconete, senon fòrça ben!.
RINCONETE-WEB	Ja mo'n sabem, senhor Monipodio, se qué vò díder, aciu, tortures, e entà tot qu'auem coratge; pr'amor que non èm tant ignorants que non mos vengue entath cap que çò que ditz era lengua ac pague era gòrja; e fòrça mercés li balhe eth cèu ar òme atrevit, per non cridar-lo de ua auta manèra, que li dèishe ena sua lengua era sua vida o era sua mòrt, coma s'auesse guaires mès lètres un non que un òc!
RINCONETE-WEB	Qu'ei pro, que non cau mès!, didec alavetz Monipodio.
RINCONETE-WEB	Digui que solet aguesta rason me convenç, m'aubligue, me persuadís e me fòrce a qué vos assentetz coma confraires majors e que se vos exempte der an de noviciat.
RINCONETE-WEB	Que jo sò d'aguesta pensada, didec un des valents.
RINCONETE-WEB	E a ua soleta votz ac confirmèren toti es presents, qu'auien escotat tota era convèrsa, e li demanèren a Monipodio que, ath delà, les concedisse e permetesse gaudir des immunitats dera confraria, pr'amor qu'era sua preséncia agradiua e era sua convèrsa ac meritaue tot.
RINCONETE-WEB	Eth responec que, pr'amor de dar contentament a toti, dès aqueth moment les ac concedie, en tot avertir-les que les estimèssen en molt, pr'amor qu'èren eth non pagar mieja part deth prumèr panatòri que hessen; non hèr servicis mendres en tot aqueth an, ei a díder: non amiar recaptacion de cap frair màger ena preson, ne ena casa, de part des sòns contribusents; pilhar eth turc blos (béuer vin coma cau); hèr taulejada quan, com e a on volessen, sense demanar permís ath sòn patron; entrar ath repartiment, solide, damb açò que panèssen es sòns frairs majors, coma se siguessen un mès d'eri, e d'autes causes qu'eri tengueren coma gràcia plan senhalada, e es auti, damb paraules mesurades, les arregraïren fòrça.
RINCONETE-WEB	En tot açò, entrèc un gojat corrent e desalendat, e didec:
RINCONETE-WEB	Er ussièr des gandiaires vie de cap ad aguesta casa, mès que non se hè a vier acompanhada.
RINCONETE-WEB	Qu'arrés se'n hèsque, didec Monipodio, qu'ei amic e jamès vie entà hèr-mos mau.
RINCONETE-WEB	Toti se tranquillizèren, que ja èren un shinhau espauridi, e Monipodio gessec en portau, a on trapèc ar ussièr, que s'estèren ua estona en tot blagar, e dempús tornèc a entrar Monipodio e preguntèc:
RINCONETE-WEB	A qui li toquèc aué era plaça de San Salvador?
RINCONETE-WEB	A jo, didec eth guida.
RINCONETE-WEB	Donques com s'a passat, didec Monipodio, que non se m'a amuishat ua bossa d'ambre qu'aguest maitin en aqueth lòc acabèc damb quinze escuts d'aur e dus reiaus d'a dus e sabi pas se guairi quarts?
RINCONETE-WEB	Tornèc a jurar eth mosso que non ne sabie arren d'era.
RINCONETE-WEB	Qu'arrés se vante de trincar era mès minima causa dera nòsta ordre, que li costarà era vida!
RINCONETE-WEB	Que se hèsque a veir era bossa; e se s'amague entà non pagar es drets, jo li balharè tot çò que li tanhe e botarè era rèsta dera mia casa; pr'amor que mès que mès li cau gésser content ar ussièr.
RINCONETE-WEB	Que tornèc a jurar eth mosso e a maudider-se, en tot díder qu'eth non auie tocat era tau bossa ne l'auie vist damb es sòns uelhs; çò que siguec méter encara mès huec ara colèra de Monipodio, e costar que tota era Junta se tarabastèsse, en veir que se trincauen es sòns estatuts e bones ordenances.
RINCONETE-WEB	En veir Rinconete tau sarabat e tarrabastòri, li semblèc que serie bon solatjar-lo e hèr content ath sòn major, que crebaue de ràbia; e, en tot conselhar-se deth sòn amic Cortadillo, damb eth convengut d'ambdús, treiguec era bossa deth sacristan e didec:
RINCONETE-WEB	Que s'acabe er ahèr, senhors mèns, aciu qu'ei era bossa, sense mancar-li arren de çò qu'er ussièr manifèste; qu'aué eth mèn camarada Cortadillo se la hec a vier, amassa d'un mocador qu'ath madeish patron li panèc a mès a mès.
RINCONETE-WEB	Dempús treiguec Cortadillo eth mocadoret e lo hec a veir; en tot veir aquerò, Monipodio didec:
RINCONETE-WEB	Cortadillo eth Brave, qu'aguest titol e subernòm l'a de demorar d'aciu endauant, demore-se damb eth mocador e a compde mèn se demore era satisfaccion d'aguest servici; e era bossa li cau amiar-la ar ussièr, qu'ei d'un sacristan parent sòn, e conven que se complisque aqueth arrepervèri que ditz: "que non ei molt qu'ad aqueth que te balhe era garia sancera, tu li balhes ua pauta d'era".
RINCONETE-WEB	Plan mès dissimule aguest bon ussièr en un dia, que nosati li pogam balhar en cent.
RINCONETE-WEB	De comun acòrd aprovèren toti era cavalerositat des dus nauèths e era senténcia e opinion deth sòn major, que gessec a balhar era bossa ar ussièr; e Cortadillo se demorèc confirmat damb eth subernòm de Brave, tau que siguesse Alfonso Perez de Guzman, el Bueno, que lancèc eth guinhauet pes murs de Tarifa entà esgorjar ath sòn solet hilh.
RINCONETE-WEB	En tornar, que tornèc, Monipodio, entrèren damb eth dues gojates, arrasadi es ròstres, plei de color es pòts e es pitraus de cerusa, caperades damb miei mantèls de lan trenada, plees de despreocupacion e desvergonhades: senhaus clars pes quaus, en veder-les Rinconete e Cortadillo, se'n saberen qu'èren dera casa ; e non s'enganhèren en arren.
RINCONETE-WEB	E, atau qu'entrèren, vengueren damb es braci dubèrts, era ua entà Chaquiznaque e era auta entà Maniferro, qu'aguesti èren es nòms des dus valents; e eth de Maniferro ère pr'amor qu'amiaue ua man de hèr, en sòrta dera que l'auie estat talhada pera justícia.
RINCONETE-WEB	Eri les abracèren damb grana alegria, e les preguntèren s'amiauen quauquarren entà banhar er erbèr.
RINCONETE-WEB	E n'auie de mancar, dreitièr mèn?, responec era ua, que se cridaue era Gananciosa.
RINCONETE-WEB	S'alegrèren toti damb era entrada de Silbatillo, e ath còp manèc trèir Monipodio un des tapisi de broa que i auie ena estança, e estender-lo ath miei deth pati.
RINCONETE-WEB	E manèc, atau madeish, que toti se seiguessen en rotlèu; pr'amor que, en bracar-se era colèra, se tractarie de çò que mès convenguesse.
RINCONETE-WEB	Alavetz, didec era vielha qu'auie pregat dauant era imatge:
RINCONETE-WEB	Hilh Monipodio, jo que non sò entà hèstes, pr'amor qu'amii un mau de cap, hè ja dus dies, que me hè a vier lhòca; ath delà, abantes de meddia me cau anar a complir es mies devocions e plaçar es candeletes a Nòsta Senhora des Aigües e ath Sant Crucific de Sant Agustin, que non ac deisharia de hèr encara que nheuèsse e auesse torbeg.
RINCONETE-WEB	Renegado e Centopiés me heren a vier en casa un tistèr de bugada, un shinhau mès gran qu'aguest, plen de ròba blanca; e per Diu e pera mia amna que venguie damb eth sòn cendre e tot, qu'es praubi non deueren auer temps de trèir-lo, e venguien en tot baishar-les es pisharretes dera sudor, que hège pena de veder-les entrar alendant e baishant era aigua pes sues cares, que semblauen uns angelets.
RINCONETE-WEB	Me dideren que cercauen un elevaire qu'auie pesat uns quants motons ena Canisseria, entà veir se li podien hèr ua repassada en ua grana bossa de reiaus que portaue.
RINCONETE-WEB	Non treigueren deth cabàs era ròba ne la compdèren, fidadi ena rectitud dera mia consciéncia; e atau me concedisque Diu es mèns desitges e mos liure a toti deth poder dera justícia, que non è tocat eth tistèr, e qu'ei tan sancer coma quan neishec.
RINCONETE-WEB	Que mos ac credem tot, senhora mair, responec Monipodio, e que s'estongue aquiu eth tistèr, que jo vierè, a boca de net, e harè cala e cata (examinar) de çò que contie, e balharè a cadun çò que li tanhesse, ben e fidèuments, coma è eth costum.
RINCONETE-WEB	Gananciosa.
RINCONETE-WEB	E, en tot descaperar eth tistèr, apareishec ua bota a manèra de cuer, damb ues dues arròbes de vin e ua siata de siure que i podie càber plan ben e sense exagerar, enquia ua azumbre (mesura d'uns dus litres); e, en tot aumplir-la era Escalanta, se la botèc enes mans ara plan devòta vielha, que, agarrant-la damb es dues mans e auent bohat un shinhau era esgluma, didec:
RINCONETE-WEB	Plan molt que ne hiquères, hilha Escalanta, mès que Diu balharà fòrces entà tot.
RINCONETE-WEB	Qu'ei de Guadalcanal, e plan que tie un èster non èster de guish, eth senhoret.
RINCONETE-WEB	Que Diu te solatge, hilha, qu'atau m'as solatjat; mès que cranhi que me hèsque mau pr'amor qu'encara non è esdejoat.
RINCONETE-WEB	Non se passarà, mair, responec Monipodio, qu'ei vin de tres ans.
RINCONETE-WEB	Atau ac demori jo ena Vèrge, responec era vielha.
RINCONETE-WEB	E ahigec:
RINCONETE-WEB	Guardatz, gojates, s'auetz bèth quart entà crompar es candeletes dera mia devocion, pr'amor que damb era prèssa e talents qu'auia de vier a balhar es naues deth tistèr, me desbrembè en casa era bossa.
RINCONETE-WEB	Jo òc que n'è, senhora Pipota, qu'atau se cridaue era brava vielha, responec era Gananciosa; cuelhe, aciu li balhi dus quarts: d'un li demani que ne crompe ua entà jo, e la bote ath senhor Sant Miquèu; e se ne pòt crompar dues, bote era auta ath senhor Sant Blas, que son es mèns avocats.
RINCONETE-WEB	Voleria que ne placèsse ua auta ara senhora Santa Lucia, que, per çò des uelhs, tanben li tengui devocion, mès que non è menudalha; dilhèu un aute dia poiram complir damb toti.
RINCONETE-WEB	Plan ben haràs, hilha mia, e tie compde d'èster miserabla; qu'ei de fòrça importància amiar era persona es candèles dauant sòn, abantes que se morisque, e non demorar que les boten es eretèrs o es testamentaris.
RINCONETE-WEB	Qu'ac ditz ben era mair Pipota, didec era Escalanta.
RINCONETE-WEB	E, en hicar era man ena bossa, li balhèc un aute quart e l'encomanèc que placèsse ues autes dues candeletes as sants qu'ada era li semblèssen qu'èren des mès profitadi e arregraïdi.
RINCONETE-WEB	Alavetz, se n'anèc era Pipota en tot díder-les:
RINCONETE-WEB	E damb aquerò, partic.
RINCONETE-WEB	Dejà partida era vielha se seigueren toti ath torn deth tapìs, e era Gananciosa estenec eth linçò coma servieta; e çò de prumèr que treiguec deth tistèr siguec un gran hèish d'arravets e enquia dues dotzèes d'iranges e citrons, e dempús ua coquèla grana plia de talhs de merluça fregida.
RINCONETE-WEB	Hec a veir dempús miei hormatge de Flandes, e ua ola de famoses olives, e ua sièta de cambaròts, e ua grana quantitat de cranques, damb es sòns atrasentes taperes negades damb peberòts, e tres pans plan blanqui de Gandul.
RINCONETE-WEB	Que serien uns catorze es der esdejoar, e degun d'eri deishèc de trèir eth sòn guinhauet de mange auriò, exceptat de Rinconete que treiguec era sua mieja espada.
RINCONETE-WEB	As dus vielhs des vestits longs e ath guida les toquèc er escanciar damb eth siure de brinhon.
RINCONETE-WEB	Mès, a penes auien començat er assaut as iranges, que les espauric a toti es còps que balhèren ena pòrta.
RINCONETE-WEB	Les manèc Monipodio que se solatgèssen, e, en tot entrar ena sala baisha e despenjant un escut, plaçada era man ena espada, s'apressèc ara pòrta e, damb votz tohuda e espauridoira preguntèc:
RINCONETE-WEB	Qui cride?
RINCONETE-WEB	Responeren de dehòra:
RINCONETE-WEB	Que sò jo, senhor Monipodio, que non se passe arren: sò Togarete, sentinèla d'aguest maitin, e vengui entà díder que vie aciu Juliana era Cariharta, tota esperluada e plorosa, que semble que l'a arribat bèth desastre.
RINCONETE-WEB	Alavetz arribèc quina que didie, petant en somics, e, en entener-la Monipodio, dauric era pòrta e manèc a Togarete que s'entornèsse ath sòn lòc de gaita e que d'aciu endauant avisèsse de çò que vedesse damb mens tapatge e bronit.
RINCONETE-WEB	Didec qu'atau ac harie.
RINCONETE-WEB	Entrèc era Cariharta, qu'ère ua gojata dera mina des autes e deth madeish mestièr.
RINCONETE-WEB	Venguie esperluada e era cara plia de bunhes, e, atau qu'entrèc en pati, queiguec en solèr estavanida.
RINCONETE-WEB	Acodiren a la secórrer Gananciosa e Escalanta, e, en tot descordar-li eth pitrau, la trapèren tota plia de blaus e coma ablasigada.
RINCONETE-WEB	Li lancèren aigua ena cara, e era se remetec, en tot díder sorrisclant:
RINCONETE-WEB	Era justícia de Diu e deth Rei quèigue sus aqueth lairon desvergonhat, sus aqueth covard de baishes manères, sus aqueth tafurèl ronhós, qu'è trèt mès viatges dera horca que peus tie enes sues barbes!
RINCONETE-WEB	Malerosa de jo!
RINCONETE-WEB	Guardatz damb qui è perdut e maumetut era mia joenesa e eth floret des mèns ans, senon que per un mespredable sens còr, brigand e incorregible.
RINCONETE-WEB	Pòsa-te, Cariharta, didec alavetz Monipodio, qu'aciu sò jo que te harè justícia.
RINCONETE-WEB	Conda-mos eth tòn escarni, que mès t'estaràs tu a condar-lo que jo a tier-te resvenjada; ditz-me se a auut quauquarren restacat ath tòn aunor; que s'ei atau e vòs resvenja, non te cau que daurir era boca.
RINCONETE-WEB	Quin aunor?, responec Juliana.
RINCONETE-WEB	Respectada me veiga jo enes lunfèrns, que mès ne siguec aqueth leon damb es oelhes qu'er anhèth damb es òmes.
RINCONETE-WEB	Damb aqueth auia jo de minjar mès a pan e guinhauet, e jàder en madeish lhet?
RINCONETE-WEB	Prumèr me veiga jo minjada de chacals aguestes carns, que m'a deishat de manèra que vederatz.
RINCONETE-WEB	D'aguesta sòrta m'a deishat aqueth desagraït de Repolido, en tot deuer-me mès qu'era mair que l'amainadèc.
RINCONETE-WEB	E per qué vos pensatz qu'ac a hèt?
RINCONETE-WEB	Coma i a mon, que li dè jo ocasion entad açò!
RINCONETE-WEB	Non, per cèrt, non ac hec que pr'amor que, en èster jogant e perdent, m'envièc a demanar en çò de Cabrillas, eth sòn portaire, trenta reiaus, e non li'n hi a vier que vint-e-quate, qu'eth trabalh e er in que jo les auia guanhat pregui jo ath cèu que vage en descompde des mèns pecats.
RINCONETE-WEB	Que d'aguesta vertadèra istòria ne son testimònis aguesti cardenaus que campatz.
RINCONETE-WEB	Aciu que tornèc a lheuar era votz, aciu que tornèc a demanar justícia, e aciu que se la prometec tornamai Monipodio e toti es valents qu'aciu i èren.
RINCONETE-WEB	Era Gananciosa li cuelhec era man entà padegar-la, en tot dider-li qu'era de boni talents balharie ua des mielhores jòies qu'auie pr'amor de qué l'auesse passat çò de madeish ath sòn estimat.
RINCONETE-WEB	Pr'amor que, didec, voi que sàpies fraia Cariharta, se non ac sabes, qu'ad açò que s'estime ben se castigue; e quan aguesti brigands mos foten, tusten e pernegen, alavetz mos adoren; se non, ditz- me era vertat, pera tua vida: dempús que t'auec castigat e ablasigat Repolido, non te hec bèra bailina?
RINCONETE-WEB	Se com ua?, responec era, plorosa.
RINCONETE-WEB	Cent mil me'n hec, e aurie balhat un dit dera sua man pr'amor de qué venguesse damb eth ena sua aubèrja; e autanplan me semble que li sautèren es lèrmes des uelhs dempús d'auer-me molut.
RINCONETE-WEB	Que non i a dobte d'açò, responec la Gananciosa.
RINCONETE-WEB	E plorarie de pena de veir se com t'auie deishat; qu'en aguesti taus òmes, e en taus casi, encara non an acabat era colpa, que les ven eth penaïment; e tu veiràs, fraia, se non vie a cercar-te abantes que d'aciu partigam, e a demanar-te perdon de tot çò que s'a passat, en tot render-se coma un anhèth.
RINCONETE-WEB	En vertat, repliquèc Monipodio, que non a d'entrar per aguesta pòrta eth covard convertit, se prumèr non hè ua manifèsta peniténcia deth delicte cometut.
RINCONETE-WEB	L'auie eth de méter es mans ena cara dera Cariharta, ne enes sues carns, en èster ua persona que pòt rivalizar en netedat e ganància damb era madeisha Gananciosa qu'ei dauant, que non la posqui ennautir mès?.
RINCONETE-WEB	Ai, didec ad açò era Juliana.
RINCONETE-WEB	Non digue vòsta mercé, senhor Monipodio, mau d'aqueth maudit, qu'autant que n'ei de dolent, l'estimi mès qu'as teles deth mèn còr, e m'an tornat era amna en còs es rasons qu'a favor sòn m'a dit era mia amiga era Gananciosa, e de vertat que sò per anar a hèr- lo a vier.
RINCONETE-WEB	Aquerò non haràs tu peth mèn conselh, repliquèc era Gananciosa, pr'amor que s'espargerà e agranirà e harà excuses en tu coma en còs mòrt.
RINCONETE-WEB	Pòsate, fraia, qu'abantes de molt lo veiràs vier autant penaït coma è dit; e se non venguesse, l'escriueram un papèr, damb cançons, que l'amaren.
RINCONETE-WEB	Aquerò si, didec era Cariharta, qu'è mil causes entà escriuer-li.
RINCONETE-WEB	Jo serè eth secretari quan sigue de besonh, didec Monipodio; e, a maugrat que non sò bric poèta, encara, s'er òme se rebusse, gausarà a hèr dus milenats de cançons en un non arren, e quan non gessessen coma cau, jo tengui un amic barbèr, gran poèta, que mos holarà es mesures a totes ores; e en aguesta d'ara, acabem çò qu'auíem començat der esdejoar, que dempús tot s'apraiarà.
RINCONETE-WEB	Estèc contenta era Juliana d'aubedir ath sòn major; e, atau, toti tornèren ath sòn gaudeamus, e en pòc de temps vederen eth hons deth tistèr e es escuralhes deth cuer.
RINCONETE-WEB	Es vielhs beueren sine fine; es mossos adunia; es senhores es quiries.
RINCONETE-WEB	Es vielhs demanèren permís entà partir.
RINCONETE-WEB	Les ac balhèc Monipodio, en tot encomanar-les de vier a dar notícia damb puntualitat de tot aquerò que vedessen dable e convenent tara comunautat.
RINCONETE-WEB	Responeren qu'eri ac tierien en compde e partiren.
RINCONETE-WEB	Rinconete, qu'ère oishinaire de per se, en demanar prumèr perdon e licéncia, preguntèc a Monipodio se de qué servien ena confraria dus personatges tan peublanqui, tan grèus e acorsadi.
RINCONETE-WEB	Ad açò que responec Monipodio qu'aqueri, en sòn argòt e manèra de parlar, se cridauen abelhards, e que servien d'anar tot eth dia pera ciutat oishinant en quines cases se podie balhar eth còp de nets, e en seguir as que trègen sòs dera Contratacion o Casa dera Moneda, entà veir entà a on l'amiauen, e a on lo plaçauen; e, en tot saber-se'n, paupauen eth celh deth mur dera tau casa e dessenhauen eth lòc mès avient entà hèr es guztaparos, que son horats, entà hè aisida era entrada.
RINCONETE-WEB	E n'a d'eri tan moderadi, mès que mès aguesti dus que d'aciu se'n van ara, que se contenten damb plan mens de çò que pes nòsti dreits les tanh.
RINCONETE-WEB	Uns auti dus que i a, son palanquins, que, coma que fòrça viatges càmbien cases, se'n saben des entrades e gessudes de totes es dera ciutat, e se quines pòden èster de profit e quines non.
RINCONETE-WEB	Tostemp eth cèu afavorís es boni desirs, didec Monipodio.
RINCONETE-WEB	Daurisque voamercé, senhor Monipodio, que sò eth Repolido.
RINCONETE-WEB	Entenec aguesta votz Cariharta e, lheuant entath cèu era sua, didec:
RINCONETE-WEB	Carpeya, ad aguest tigre d'Ocaña Non deishèc per açò Monipodio de daurir a Repolido; mès, en veir era Cariharta que lo daurie, se lheuèc ath córrer e entrèc ena sala des escuts e, barrant era pòrta darrèr sòn, de laguens a granes votzes didie:
RINCONETE-WEB	Cariharta; mès coma que non lo deishauen, didec de dehòra:
RINCONETE-WEB	Qu'ei pro!, embestiada mia; per vida tua, que te padegues, pro que te vedesses maridada!
RINCONETE-WEB	Maridada jo, maligne?, responec era Cariharta.
RINCONETE-WEB	Tè, guarda, a on va a parar!
RINCONETE-WEB	Que ja voleries tu que ne siguessa damb tu, mès qu'abantes ne seria damb un traginèr que non pare jamès en casa, que damb tu!
RINCONETE-WEB	Tè, pegonha, repliquèc Repolido, acabem ja, qu'ei tard, e compde non li pugen es hums per veder-me parlar tan doç e vier tan rendut; pr'amor que, per Diu, se me puge era colèra entath campanau, que serà pejor era requeiguda qu'era queiguda!
RINCONETE-WEB	Umilie-se, e umiliem-mos toti, e non balhem minjar ath diable.
RINCONETE-WEB	Ad açò didec Monipodio:
RINCONETE-WEB	Ena mia preséncia non a d'auer excèssi: era Cariharta gesserà, non per menaces, senon per amor mèn, e tot se passarà ben; qu'es peleges entre es que ben s'estimen còsten un màger gost quan se hèn es patzes.
RINCONETE-WEB	Va, Juliana!
RINCONETE-WEB	Va, mainada!
RINCONETE-WEB	Va, Cariharta mia!
RINCONETE-WEB	Vene aciu dehòra peth mèn amor, que jo harè qu'eth Repolido te demane perdon de jolhs.
RINCONETE-WEB	Quinsevolh qu'arrisse o se pensèsse arrir de çò qu'era Cariharta, o contra jo, o jo contra era auem dit o didérem, digui que mentís e mentirà toti es viatges que se n'arrisse, o lo pensèsse, atau qu'è dit.
RINCONETE-WEB	Qu'èm plan segurs, responec Chiquiznaque, que non se dideren ne se dideràn taus monitòris entà nosati; que, se s'auesse imaginat que se didien, qu'ère eth tamborin enes mans des que lo sabien tocar.
RINCONETE-WEB	Tanben aciu auem tamborin, senhor Chiquiznaque, repliquèc Repolido, e tanben, se siguesse de besonh, saberíem tocar es cascavèls, e ja è dit que qui se'n trufe mentís; e que qui auta causa pensèsse, que vengue, que damb un pam d'espada harà er òme que çò dit sigue mens dit.. E en tot díder aquerò, anaue a gésser dehòra dera pòrta.
RINCONETE-WEB	Tenguetz-lo, que non s'en vage, que ne harà bèra ua des sues!
RINCONETE-WEB	Judas Macarelo, en aquerò dera valentia?
RINCONETE-WEB	Torna aciu, valerós deth mon e des mèns uelhs!
RINCONETE-WEB	E apressant-se ada eth, lo cuelhec fòrtaments dera capa, e, acodint tanben Monipodio, lo retengueren.
RINCONETE-WEB	Chiquiznaque e Maniferro non sabien s'embestiar-se o non, e s'estèren parats, en tot demorar çò que Repolido harie; eth quau en veder-se pregat pera Cariharta e Monipodio s'en tornèc dident:
RINCONETE-WEB	Jamès es amics an de hèr enforismar as amics, ne hèr trufaria des amics, e mès que mès quan ven qu'aguesti amics s'embèstien per açò.
RINCONETE-WEB	Ad açò didec Monipodio:
RINCONETE-WEB	Totes vòstes mercés an parlat coma boni amics, e coma taus amics se balhen es mans d'amics.
RINCONETE-WEB	Se les dèren de seguit, e era Escalanta, en trèir-se ua pantofla, comencèc a repicar damb era coma en un tamborin; era Gananciosa agarrèc ua escampa de palma naua, que dilhèu ère per aquiu, e, rascant-la, hec un son que, encara que rauc e aspre, se hège damb eth dera patofla.
RINCONETE-WEB	Monipodio trinquèc ua sièta e hec dues castanhòles, que, hicades entre es dits e repicades damb grana leugerèsa, amiaue eth contrapunt ara pantofla e ara escampa.
RINCONETE-WEB	S'espauriren Rinconete e Cortadillo dera naua invencion dera escampa, pr'amor qu'enquia ara non ac auien vist.
RINCONETE-WEB	Se n'encuedèc Maniferro e les didec: S'estonen dera escampa?
RINCONETE-WEB	Donques que hèn ben, pr'amor que musica mès rapida e mès alègra, ne mès de baish prètz, non s'a endonviat en mon; e de vertat qu'entení a díder er aute dia a un estudiant que ne eth Negrofeo, que treiguec ara Arauz deth lunfèrn; ne eth Marion, que pugèc sus eth daufin e gessec deth mar coma se venguesse cavalièr d'ua mula de loguer; ne er aute gran musician que hec ua ciutat qu'auie cent pòrtes e uns tanti hiestrons, jamès endonvièren mielhor sòrta de musica, tant aisida d'apréner, tan diferenta de tocar, tan sense trastes, clauilhes ne còrdes, e tan sense besonh de templar-se; e encara per Diu, que diden que l'endonvièc un galant d'aguesta ciutat, que se tie coma un Hector en açò dera musica.
RINCONETE-WEB	Contunhèc era Gananciosa cantant:
RINCONETE-WEB	E dempús Monipodio s'esdeguèc en manejament des sues castanhòles, e didec:
RINCONETE-WEB	Que hège mina de non acabar lèu eth començat cant, se non auesse estat pr'amor que piquèren ena pòrta ara prèssa; e atau gessec Monipodio entà veir se qui ère, e eth sentinèla li didec se com ath cap deth carrèr auie pistat eth baile dera justícia, e que dauant d'eth venguien eth Tordillo e eth Cernialo, ajudants neutraus.
RINCONETE-WEB	Ac enteneren es de laguens, e se tarabastèren toti de manèra qu'era Cariharta e Estalanta se caucèren es sues pantofles ath revés, deishèc era grèra Gananciosa, Monipodio es sues castanhòles, e demorèc en silenci tota era musica, amudic Chiquiznaque, s'estonèc Repolido e se suspenèc Maniferro; e toti, qui per un costat qui per aute, despareisheren, en tot pujar enes terrasses e losats, entà húger e passar ath sòn trauèrs en un aute carrèr.
RINCONETE-WEB	Jamès ua arcabusa disparada dehòra de temps, ne pericle sobtat espauric atau ara volada de palomes descuedades, coma botèc en tarrabasttòri e espant a tota aquera recuelhuda companhia e brava gent, era venguda deth baile dera justícia.
RINCONETE-WEB	Es dus novicis, Rinconete e Cortadillo, non sabien se qué hèr, e s'estèren quiets, en tot demorar a veir en qué paraue tota aquera tempèsta, que non anèc a mès pr'amor que tornèc eth sentinèla a díder qu'eth baile auie passat de long, sense hèr veir cap senhau de mala sospecha.
RINCONETE-WEB	E, en tot díder aquerò a Monipodio, arribèc un cavalièr mosso ena pòrta, vestit, coma se sòl díder, de barri; Monipodio lo hec a vier damb eth, e manèc cridar a Chiquiznaque, a Maniferro e a Repolido, e que des auti non baishèsse degun.
RINCONETE-WEB	Coma que s'auien demorat en pati, Rinconete e Cortadillo poderen enténer tota era convèrsa qu'auec Monipodio damb eth cavalièr nauèth vengut, que didec a Monipodio que per qué s'auie hèt tan mau çò que l'auie encomanat.
RINCONETE-WEB	Monipodio responec qu'encara non se'n sabie de çò que s'auie hèt; mès qu'aciu s'estaue er oficiau qu'auie en cargue eth sòn negòci, e que balharie compde d'eth.
RINCONETE-WEB	Quina?, responec Chiquiznaque.
RINCONETE-WEB	Ei era d'aqueth mercadièr dera Encrucijada?
RINCONETE-WEB	Qu'ei aguesta, didec eth cavalièr.
RINCONETE-WEB	Mès çò que se passèc ei, responec Chiquiznaque, que jo m'estè ara demora ena pòrta de çò de sòn, e venguec abantes dera oracion; m'apressè ada eth, li tachè es uelhs en sòn ròstre, e vedí que l'auie tan petit qu'ère absoludaments impossible que i cabesse ua guinhauetejada de catorze punts; e, en non poder complir çò de prometut e hèr çò qu'amiaue ena mia destruicion…
RINCONETE-WEB	Instruccion volerà díder vòsta mercé, didec eth cavalièr, e non destruicion.
RINCONETE-WEB	Aquerò que volí díder, responec Chiquiznaque.
RINCONETE-WEB	Digui qu'en veir qu'ena estretesa e pòga quantitat d'aqueth ròstre non i cabien es punts prepausadi, pr'amor de qué non siguesse era mia anada de gratis, li dè era guinhauetejada a un vailet sòn, que solide la pòden plaçar de bona mèrca.
RINCONETE-WEB	Qu'auria volut mès que l'auesse balhat ath patron ua de sèt, qu'ath vailet ua de catorze.
RINCONETE-WEB	En efècte, damb jo non s'a complit en aguest ahèr, mès qu'ei parièr; pòc mau me haràn es trenta ducats que deishè coma senhau.
RINCONETE-WEB	Puni a vòstes mercés es mans.
RINCONETE-WEB	Que vòsta mercé s'arture e complisque era sua paraula, pr'amor que nosati auem complit era nòsta damb fòrça onra e molt abantes: que mos manquen vint ducats, e non a de gésser d'aciu era vòsta mercé sense autrejar-les, o causa qu'ac valgue.
RINCONETE-WEB	Que ben ei en ahèr eth senhor!, didec Chiquiznaque.
RINCONETE-WEB	Donques se de quina manèra pòt vier a prepaus ací aguest arrepervèri?, repliquèc eth cavalièr.
RINCONETE-WEB	E que non ei madeish, contunhèc Chiquiznaque, dider: "Qui mau vò a Bertran, mau vò ath sòn can"?
RINCONETE-WEB	E atau, Bertran ei eth mercadièr, vòsta mercé lo vò mau, eth sòn vailet ei eth can; e tumant ath cant se tume a Bertran, e eth deute rèste liquid e amie aparelhada era execucion; per çò que non i a mès senon pagar lèu sense apercebuda d'acabament.
RINCONETE-WEB	Aquerò juri jo pro ben, ahigèc Monipodio, que m'ac as trèt dera boca, Chiquiznaque amic, tot çò qu'enquia aciu as dit; e, atau, senhor galant, non se cale en pegaries damb es sòns sirvents e amics, senon cuelhe eth mèn conselh e pague lèu eth prètzhèt.
RINCONETE-WEB	E se siguesse servit de qué se n'i balhe ua auta ath patron, dera quantitat que posque perméter eth sòn ròstre, hèsque compde de qué ja l'ac estan guarint.
RINCONETE-WEB	Se siguesse atau, responec eth galant, de boni talents pagaria era ua e era auta ath complet.
RINCONETE-WEB	Donques damb aguesta seguretat e promesa, responec eth cavalièr, que se cuelhe aguesta cadea en gatge des vint ducats endarreridi e de quaranta qu'aufrisqui pera pròplèu guinhauetejada.
RINCONETE-WEB	Pese mil reiaus, e poirie èster que se demorèsse acabada, pr'amor qu'amii entre celhes que seràn de besonh uns auti catorze punts abantes de guaire.
RINCONETE-WEB	Se treiguec, alavetz, ua cadea de torns menuts deth còth e l'ac balhèc a Monipodio, qu'ath color e ath pes plan ben que se n'encuedèc que non ère quincalha.
RINCONETE-WEB	Monipodi la recebec plan content e alègre, pr'amor qu'ère plan ben elevat; era execucion demorèc a cargue de Chiquiznaque, que solet se dec eth tèrme d'aquera net.
RINCONETE-WEB	Se n'anèc plan satisfèt eth cavalièr, e ara seguida cridèc eth Monipodio a toti es absents e espauridi.
RINCONETE-WEB	Baishèren toti e, en tot plaçar-se Monipodio ath miei d'eri, treiguec un libre de nòtes qu'amiaue ena pocheta dera capa e se la dèc a Rinconete entà que liegesse, pr'amor qu'eth non sabie liéger.
RINCONETE-WEB	DES GUINHAUETEJADES QUE S'AN DE BALHAR AGUESTA SETMANA Era prumèra, ath mercadièr dera Encrucijada: vau cinquanta escuts.
RINCONETE-WEB	Executor, Chiquiznaque.
RINCONETE-WEB	Non me pensi que n'age ua auta, hilh, didec Monipodio; passa entà dauant e guarda a on ditz:
RINCONETE-WEB	DE PAUS.
RINCONETE-WEB	Passèc era huelha Rinconete, e vedec qu'ena auta i auie escrit: MEMÒRIA DE PAUS E mès enjós didie: Ar encargat deth cerèr dera Alfalfa, dotze paus dera màger fòrça, a escut cadun.
RINCONETE-WEB	Eth tèrme, sies dies.
RINCONETE-WEB	Executor, Maniferro.
RINCONETE-WEB	N'a mès, hilh?, didec Monipodio.
RINCONETE-WEB	Òc, ua auta, responec Rinconete, qu'atau ditz:
RINCONETE-WEB	Executor, eth Desmochado.
RINCONETE-WEB	Que sò estonat, didec Monipodio, de com encara aguesta partida ei entà hèr.
RINCONETE-WEB	Sense cap de dobte que deu èster mau dispausat eth Desmochado, pr'amor qu'an passat dus dies deth tèrme e non a balhat punt d'agulha en aguest ahèr.
RINCONETE-WEB	Jo me lo trapè ager, didec Maniferro, e me didec que per èster retirat per malaut eth Gibós non auie complit damb eth sòn prètzhèt.
RINCONETE-WEB	Aquerò que me pensi, didec Monipodio, pr'amor que tengui per tan bon oficiau ath Desmochado, que, se non siguesse per tan just trebuc, ja eth aurie amiat a tèrme d'autes empreses.
RINCONETE-WEB	I a mès, gojat?
RINCONETE-WEB	Non senhor, responec Rinconete.
RINCONETE-WEB	D'ESCARNIS COMUNS.
RINCONETE-WEB	Amièc entà dauant Rinconete, e ena auta huelha i trapèc escrit: MEMORIAU D'ESCARNIS COMUNS.
RINCONETE-WEB	EI A DÍDER: HIGASSADES, GRAIS D'ÒLI, CLAUADA DE SAMBENITOS E CÒRNES, TARABASTÈLES, ESPANTS, SARABATS E GUINHAUETEJADES SIMULADES, PUBLICACION DE LIBELS, ECA…
RINCONETE-WEB	Qué ditz mès enjós?, didec Monipodio.
RINCONETE-WEB	Ditz, didec Rinconete:
RINCONETE-WEB	Grais d'òli ena casa…
RINCONETE-WEB	Que non se liege era casa que ja jo me'n sabi se a on ei, responec Monpodio, e jo sò eth tot e er executor d'aguesta mainadada, e i son balhadi a boncompde quate escuts, e eth principau ei ueit.
RINCONETE-WEB	Atau ei era vertat, didec Rinconete, que tot aquerò ei aciu escrit; e encara mès enjós i ditz:
RINCONETE-WEB	Que tanpòc se liege, didec Monipodio, era casa ne a on; qu'ei pro que se les hège er escarni, sense que se digue en public; qu'ei cargue de consciéncia.
RINCONETE-WEB	Aumens, mès voleria jo calar cent còrnes e d'auti tanti sambenitos, tostemps que se me paguèsse eth mèn trabalh, que dider-lo solet un viatge, encara que siguesse ara mair que m'amainadèc.
RINCONETE-WEB	Er executor d'aquerò, didec Rinconete, ei eth Narigueta.
RINCONETE-WEB	Que ja ei aquerò hèt e pagat, didec Monipodio.
RINCONETE-WEB	Guardatz se i a mès causes, que se non me'n brembi mau, li cau auer aquiu un espant de vint escuts; qu'ei balhada era mitat, e er executor ei era comunautat sancera, e eth tèrme ei tot eth mes que mos estam; e se complirà ath pè dera letra, sense que manque un accent, e serà ua des mielhors causes que s'agen passat en aguesta ciutat en molti ans.
RINCONETE-WEB	Balhatz-me eth libre, gojat, que sabi que non i a arren mès, e sabi tanben qu'eth mestièr se tie aflaquit; mès dempús aguest temps ne vierà d'auti e mos calerà hèr mès de çò que voleríem; que non se botge era huelha sense era volentat de Diu, e non auem de hèr nosati que se resvenge arrés ara fòrça; mès que mès, que cadun ena sua causa sòl èster valent e non vò pagar es hèts dera òbra qu'eth se pòt hèr damb es sues mans.
RINCONETE-WEB	Atau ei, didec ad açò eth Repolido.
RINCONETE-WEB	Çò que mos cau hèr, didec Monipodio, ei que toti se'n vagen entàs sòns lòcs, e arrés se càmbie enquiath dimenge, que mos amassaram en aguest madeish lòc e se repartirà tot çò qu'auesse queigut, sense aufensar ad arrés.
RINCONETE-WEB	A Rinconete eth brave e a Cortadillo se les da coma distrit, enquiath dimenge, dès era Torre del Oro, per dehòra dera ciutat, enquiath portau der Alcazar, a on se pòt trabalhar de costat damb es sues flors; que jo è vist a d'auti de mens assopliment qu'eri, gésser cada dia damb mès de vint reiaus en monedalha, ath delà der argent, damb un ensems solet de cartes, e aguest damb quate cartes mens.
RINCONETE-WEB	Aguest districte que vo'lo mostrarà Ganchoso; e a maugrat que vos entendatz enquia San Sebastian e San Telmo, qu'ei parièr, pr'amor qu'ei justícia simple mista, qu'arrés vengue en territòri d'arrés.
RINCONETE-WEB	Li punèren es mans es dus pera mercé que se les hège, e s'aufriren a hèr eth sòn mestièr ben e fidèuments, damb tota diligéncia e cautela.
RINCONETE-WEB	Treiguec, alavetz, Monipodio un papèr revlincat dera pocheta dera capa, a on ère era lista des confraires, e didec a Rinconete que metesse aquiu eth sòn nòm e eth de Cortadillo; mès que, coma non auie tintèr, li dèc eth papèr entà que se lo hesse a vier, e en prumèr especièr les escriuesse, en méter: Rinconete e Cortadillo, confraires: noviciat, degun; Rinconete, florejar; Cortadillo, devarada; e eth dia, mes e an, carant pairs e pàtria.
RINCONETE-WEB	Tant qu'açò, entrèc un des vielhs abelhards e didec:
RINCONETE-WEB	Que vengui a dider-les a vòstes mercés se com ara madeish, ara madeish, trapè en Gradas a Lobillo eth de Malaga, e me ditz que vie mielhorat en sòn art, de tau manèra, que damb carta neta treirà es sòs ath madeish Satanàs; e que per vier mautractat non ven ara a registrar-se e a balhar era deguda aubediéncia; mès que dimenge serà aciu sense desencusa.
RINCONETE-WEB	Tostemp è pensat, didec Monipodio, qu'aguest Lobillo auie d'èster unenc en sòn art, pr'amor que tie es mielhors e mès acomodades mans entad açò que se poguen desirar; que, entà qu'un sigue un bon oficiau en sòn mestièr, autant li calen es boni esturments que l'exercite, qu'er engenh que l'apren.
RINCONETE-WEB	Tanben trapè, didec eth vielh, en ua aubèrja, en carrèr de Tintores, ath Judiu, en abit de clèrgue, qu'a vengut a auberjar-se aquiu per saber-se'n que dus terralhièrs viuen ena madeisha casa, e volie veir se podie hèr jòc damb eri, encara que siguesse de pòga quantitat, pr'amor que d'aciu poirie vier en molta.
RINCONETE-WEB	Tanben ditz que dimenge non mancarà ena junta e balharà compde dera sua persona.
RINCONETE-WEB	Aguest Judiu tanben, didec Monipodio, ei un gran serpiu e tie grana coneishença.
RINCONETE-WEB	Que hè dies que non l'è vist, e non ei bon.
RINCONETE-WEB	Pr'amor que, a fe de Diu, se non s'esmende, que jo li des.heirè era corona; que non tie mès ordes eth lairon que tie eth turc, ne sap mès latin qu'era mia mair.
RINCONETE-WEB	Bèra causa mès?
RINCONETE-WEB	Non, didec eth vielh, aumens que jo sàpia.
RINCONETE-WEB	Pro ben, alavetz, didec Monipodio.
RINCONETE-WEB	Vòstes mercés que prenguen aguesta misèria, e repartic entre toti enquia quaranta reiaus, e eth dimenge que non manque arrés, que non mancarà arren de çò que s'age corrut.
RINCONETE-WEB	Toti li balhèren es gràcies.
RINCONETE-WEB	Se tornèren a abraçar Repolido e era Cariharta, era Escalanta damb Maniferro e era Gananciosa damb Chiquiznaque, acordant qu'aquera net, dempús d'auer gessut dera casa, se vedessen ena dera Pipota, a on tanben didec que vierie Monipodio, ath registre deth tistèr dera bugada, e que dempús li calie anar a complir e quitar era partida deth grèish.
RINCONETE-WEB	Abracèc a Rinconete e Cortadillo, e, en tot balhar-les era sua benediccion, les hec adiu, en tot conselhar-les que non auessen jamès aubèrja cèrta ne sèti, pr'amor qu'atau convenie entara salut de toti.
RINCONETE-WEB	Les acompanhèc Ganchoso enquia mostrar-les es sòns lòcs, en tot rebrembar-les que non manquèssen dimenge, pr'amor que, sivans credie e se pensaue, Monipodi auie de liéger ua leçon de posicion sus es causes restacades ath sòn art.
RINCONETE-WEB	Damb aquerò, partic, deishant as dus amics miralhadi de çò qu'auien campat.
RINCONETE-WEB	Qu'ère Rinconete, encara que joen, de plan bon entendement, e auie un bon naturau; e, coma qu'auie anat damb sa pair en exercici des bulles, sabie quauquarren de bon parlar, e li hège arrir es paraules qu'auie entenut a Monipodio e as auti dera sua companhia e benedida comunautat e mès que mès quan en lòc de modum sufragii auie dit per mòde de naufragi; e que didien estupendo en sòrta d'estipendi, dera quau causa s'en vantaue; e quan era Cariharta didec qu'ère Repolido coma un marinèr de Tarpeya e un tigre d'Ocaña, en lòc de díder Hircania, damb autes mil impertinéncies ( mès que mès li queiguec en gràcia qu'eth trabalh que s'auie passat entà guanhar es vint-e-quate reiaus lo recebesse eth cèu en descompde des sòns pecats) ad aguestes e a d'autes pejors de parières; e, sustot, lo miralhaue era seguretat qu'auien e era confiança d'anar entath cèu se non mancauen es sues devocions, a maugrat d'èster plan plei de panatòris, e d'omicidis, e d'aufenses a Diu.
RINCONETE-WEB	E se n'arrie dera auta brava vielha Pipota, que deishaue eth tistèr dera bugada panat, sauvat en çò de sòn e venguie a plaçar es candeletes de cèra enes imatges, e damb aquerò se pensaue anar entath cèu cauçada e vestida.
RINCONETE-WEB	Non mens l'estonaue era aubediéncia e respècte que toti l'auien a Monipodio, en tot èster un òme barbar, rustic e sense còr.
RINCONETE-WEB	Pensaue en çò qu'auie liejut en sòn libre de memòries e es exercicis que toti s'ocupauen.
RINCONETE-WEB	A tot darrèr, cridaue era atencion era descuedada justícia qu'auie en aquera tan famosa ciutat de Sevilla, pr'amor que lèu sense amagar-se'n i demoraue, en era, gent tan perniciosa e tan contrària ara madeisha natura; e se prepausèc de conselhar ath sòn amic que non s'i estèssen guaire en aquera vida tan perduda e tan dolenta, tant inquieta, e tan liure e dissolvuda.
RINCONETE-WEB	Mès, totun açò, per tòrt des sòns pògui ans e pòga experiéncia, se demorèren en era quauqui mesi, que l'arribèren causes que demanen mès longa escritura; e atau, se dèishe entà ua auta escadença racondar era sua vida e miracles, damb es deth sòn mèstre Monipodio, e d'auti ahèrs d'aquera infame acadèmia, que toti seràn de grana consideracion e que poiràn servir d'exemple e avís entàs que lo liegessen.
MARIO-WEB	Libre prumèr: París estudiat en sòn atòm.
MARIO-WEB	I.- Parvulus.
MARIO-WEB	París qu’a un hilh, e era seuva un audèth.
MARIO-WEB	Er audèth se cride parrat; eth hilh se cride tafurèl.
MARIO-WEB	Amassatz aguestes dues idies que contien, era ua tot eth focus de lum, era auta tota era auròra; hètz que se tumen aguesti dus bualhs, París e era enfantesa, e resulte un petit èsser: Homuncio, coma diderie Plauto.
MARIO-WEB	Aguest petit èsser ei plan alègre.
MARIO-WEB	Non minge toti es dies e vie enes espectacles, se li va ben, totes es nets.
MARIO-WEB	Que non a camisa sus es sues carns, ne sabates enes pès, ne losat sus eth cap; coma es audèths, que non an arren d’aquerò.
MARIO-WEB	A de sèt a tretze ans, viu en bandes, pataquège er empeirat, demore en aire liure, vestís un vielh pantalon deth sòn pair que l’arribe mès enlà des talons, un vielh chapèu de quinsevolh aute pair, que se li cale enquias aurelhes, un solet betrèle d’òrle auriò; cor, espie, pregunte, pèrd eth temps, rosigue pipes, renègue coma un condemnat, frequente era tauèrna, coneish as lairons, tutège as hemnes dera vida, parle calò, cante cançons obscènes e non a mau còr.
MARIO-WEB	Aquerò ei pr’amor qu’a ena amna ua pèrla: era innocéncia.
MARIO-WEB	E es pèrles non se dissòlen ena hanga.
MARIO-WEB	Tant qu’er òme ei mainatge, Diu que vò que sigue innocent.
MARIO-WEB	Se se preguntèsse ad aguesta grana ciutat: “Qui ei aguest?” Responerie: “Qu’ei eth mèn hilh”.
MARIO-WEB	II.- Senhaus particulars.
MARIO-WEB	Eth petit tafurèl de París ei eth hilh nan d’ua giganta.
MARIO-WEB	Non exageram; aguest querubin der arriuet vestís bèth còp camisa, mès que sonque, alavetz, n’a ua; qu’a quauqui còps sabates, mès que non sòlen auer sòla; a a viatgtes casa, e l’estime, perque en era trape a sa mair; mès que preferís eth carrèr, donques qu’en eth i trape era libertat.
MARIO-WEB	Tie es sòns jòcs particulars, era sua malícia, que normauments ei er òdi as botiguèrs; es sues metafòres, morir se ditz en sòn lengatge minjar chicorèies pera arraïc; es sues ocupacions son proporcionar coches de loguèr, baishar er estriu des veitures, establir eth pas d’un trepader en aute es dies de ploja, çò que se cride hèr pònts des Arts, anonciar publicaments es discursi dera autoritat en per deth pòble francés, apregondir es juntures der empeirat.
MARIO-WEB	Qu’a era sua pròpia moneda que se compause de toti es bocins de coeire que trape en carrèr.
MARIO-WEB	Aguesta curiosa moneda, que cuelh eth nòm de loques, a un curs invariable e plan ben ordenat entre aquera redusida societat de gitanets.
MARIO-WEB	Plan, donc, qu’a era sua fauna qu’observar suenhosaments enes cornèrs: era bèstia de Diu, eth pedolh de cap de mòrt, eth cambalong, eth “diable”, insècte nere que menace torçant era coa armada de dus còrnes.
MARIO-WEB	Qu’a eth sòn monstre fabulós, damb escaumes en vrente sense èster un ludèrt, damb vertelhs ena esquia sense èster un grapaud, que s’està enes horats des horns vielhs de caudea e des potzi secs; nere, pelut, viscós, que s’arrossègue, ja lenta, ja rapidaments; que non cride, mès que guarde; tan terrible, qu’arrés l’a vist jamès.
MARIO-WEB	Aguest monstre se cride salimana.
MARIO-WEB	Cercar salimanes entre es pèires qu’ei un plaser extraordinari, e non mens n’ei eth quilhar er empeirat e veir es escrauats.
MARIO-WEB	Cada region de París ei celèbra pes descurbiments interessants qu’en era se pòden hèr.
MARIO-WEB	Enes magasèms des Ursulines que i a fissacòls; en Panteon, centcames; enes clòts deth camp de Mart, culhèrs.
MARIO-WEB	Per çò des dites, es d’aguest mainatge non son mens notables qu’es de Telleyrand: non cedís ad aguest en cinisme, mès lo guanhe en aunestetat.
MARIO-WEB	Qu’ei dotat de cèrta alegria imprevista; desconcèrte as botiguèrs damb era sua hòla arridalhada.
MARIO-WEB	Eth sòn diapason recor toti es tons, dès er elevat drama enquiara scèneta.
MARIO-WEB	Passe un enterrament; entre es qu’acompanhen ath mòrt i a un mètge:
MARIO-WEB	Cara!, cride un tafurèl.
MARIO-WEB	D’auti còps, ath miei dera gentada, un òme grèu, ornat damb lunetes e jòies, se vire indignat, e ditz:
MARIO-WEB	Brigand, vies de cuélher “era cintura” dera mia hemna.
MARIO-WEB	Jo, senhor?
MARIO-WEB	Escorcolhatz-me!
MARIO-WEB	III.- Se divertís.
MARIO-WEB	De nets, er homuncio, gràcies a quauqui sòus que tostemp a era manèra de hèr-se a vier, entre en un teatre.
MARIO-WEB	Tanlèu trauèsse aqueth lumedan magic se transfigure: qu’ère eth tafurèl e se transforme en un oistiti.
MARIO-WEB	Es teatres son ua sòrta de vaishèth liure qu’a era cala naut de tot: en aguesta cala ei a on puge er oistiti.
MARIO-WEB	Er oistiti ei ath tafurèl çò qu’era parpalhòla ara eruga; ei eth madeish èsser, mès volant e guaitant.
MARIO-WEB	Qu’ei pro èster aquiu, vessant alegria damb eth sòn poderós entosiasme damb eth sòn picar de mans semblable ath picar d’ales, entà qué aquera cala estreta, fetida, escura, lèja, pòc sanitosa, repugnanta, abominabla, se cride eth Paradís.
MARIO-WEB	Autrejatz a un èsser çò d’inutil e treiguetz-li çò de besonh e auratz a un tafurèl.
MARIO-WEB	Eth tafurèl non ei mancat de cèrta intuicion literària.
MARIO-WEB	Era sua tendéncia, ac didem damb tot eth dolor degut, que non serie eth gust classic, qu’ei per natura pòc academic.
MARIO-WEB	Podem veir un exemple d’aquerò ena popularitat dera senhoreta Mars, popularitat qu’en aguest petit public de mainatges turbulents ère abonada damb quauquarren d’ironia.
MARIO-WEB	Eth tafurèl la cridaue senhoreta Muche.
MARIO-WEB	Aguest èsser cride, se’n burle, se botge, lute, amie parracs coma un mainatge petit, pelhòts coma un filosòf; pèsque enes aigües lordes, cace enes escoladèrs, trè alegria dera immondícia, foetège es carrèrs damb era sua loquacitat, flaire e mossègue, fiule e cante, aclame e sorriscle, entone er alleluia damb musica deth Mambrú, salmège toti es ritmes, dès eth De Profundis enquiara Mascarada, trape sense cercar, se’n sap de çò qu’ignòre, ei espartan enquiara avarícia, lhòco enquiara sabença, liric enquiara obscenitat, s’arraulirie en Olimp, se volude enes hiems, e ges caperat d’esteles.
MARIO-WEB	Eth tafurèl de París qu’ei Rabelais en petit.
MARIO-WEB	Non ei content damb es sòns pantalons se non an pòcha entath relòtge.
MARIO-WEB	S’estone plan pòc, s’espaurís mens encara, convertís es supersticions en cançons, des.hole es exageracions, hè publics es mistèris, trè era lengua as apareishudi, desmonte as hantaumes, introdusís era caricatura enes iperbòles epiques.
MARIO-WEB	E aquerò non vò díder qu’eth tafurèl sigue prosaïc; fòrça luenh d’aquerò; mès remplace era vision solemna pera farsa dera fantasmagoria.
MARIO-WEB	Se se li presentèsse Adamastor li diderie: “Camina!
MARIO-WEB	IV.- Que pòt èster util.
MARIO-WEB	París comence en pèc e acabe en tafurèl; dus èssers que non pòt auer ua auta ciutat: era acceptacion passiua que se satisfè damb eth guardar e damb era iniciatiua inagotabla; Prudhome e Fouillou.
MARIO-WEB	Sonque París a ad aguesti ena sua istòria naturau.
MARIO-WEB	Eth pèc represente ara monarquia; eth tafurèl ara anarquia.
MARIO-WEB	Eth palle hilh des banlègues de París viu e se desvolòpe, s’avitze e se “desavitze” en patiment, en preséncia des realitats sociaus e des causes umanes, coma un testimóni cogitós.
MARIO-WEB	Se le cre indiferent; que non n’ei.
MARIO-WEB	Guarde, prèst tostemp a arrir-se’n, mès prèst tanben a d’autes causes.
MARIO-WEB	Copacaps, abusi, ignominia, opression, iniquitat, despotisme, injustícia, fanatisme, tirania, compde damb eth tafurèl indiferent!
MARIO-WEB	Aguest mainatge que creisherà.
MARIO-WEB	De quina pasta s’a hèt?
MARIO-WEB	Dera prumèra hanga que s’a trapat.
MARIO-WEB	Un sarpat de hanga e ua bohada, coma Adan.
MARIO-WEB	Qu’ei pro que passi Diu; e tostemp a passat un Diu peth tafurèl.
MARIO-WEB	Era fortuna trabalhe entad aguest petit èsser e entenem, erosaments, era aventura.
MARIO-WEB	Aguest pigmèu pastat damb era grossièra tèrra comuna, ignorant, iletrat, trebolat, vulgar, populacièr, serà un joni o un beoci?
MARIO-WEB	Demoratz, currit rota, er esperit de París, aguest dimòni que cree es hilhs der edart e es òmes deth destin, ath revés der terralhèr latin, hè deth cantre ua anfòra.
MARIO-WEB	V.- Es sues frontères.
MARIO-WEB	Eth tafurèl estime era ciutat e estime tanben era solitud; qu’a fòrça causes de sabent: urbis amator, coma Fusco; ruris amator, coma Flaco1.
MARIO-WEB	Eth caminar errant soniant, entà un filosòf, qu’ei emplegar fòrça ben eth temps, mès que mès en aguesta sòrta de camp bastard pro lèg, mès estranh, e compausat de dues natures qu’entornègen quauques granes ciutats, e entre eres París.
MARIO-WEB	Contemplar es banlègues, qu’ei contemplar un anfibi.
MARIO-WEB	S’acaben es arbes e comencen es losats; s’acabe era èrba e comencen es empeirats; s’acabe eth soc e comencen es botigues; s’acaben es clòts e comencen es passions; s’acabe eth mormolh uman; e d’aguest contrast vie un interès extraordinari.
MARIO-WEB	D’aciu es passègi sense cap objectiu, en aparença, deth soniaire per aguesti lòcs pòc atrasents e designadi tostemp peth passejaire damb er epitèt: tristi.
MARIO-WEB	Eth qu’escriu aguestes linhes a estat pendent fòrça temps rondaire des barralhes de París, que son entada eth ua hònt de prigonds rebrembes.
MARIO-WEB	Aquera potja talhada, aqueres corsères plies de pèira, aquera argila, aqueres marles, aqueri gesi, aquera aspra monotonia d’èrms e guarets, es plantades de frutèrs dorièrs des ortalans descubèrts còp sec ath hons, aquera barreja de çò de campanhard e çò d’urban, aqueri vasti cornèrs a on es tambors dera garda balhen de contunh rambalhoses leçons, en tot hèr ua sòrta de simulacre incomplet d’ua batalha, aqueri desèrts de dia e tutes de lairons de nets, era mòla deishada d’anar que vire possada peth vent, es aparelhs d’extraccion des pèires gròsses, es tauèrnes enes cantoades des cementèris, er encantament misteriós des granes tàpies ombriues que talhen a escuaire immensi e vagui terrens negadi de solei e plei de parpalhòles; tot aquerò que lo tirassaue.
MARIO-WEB	Lèu arrés coneish aqueri lòcs singulars, es potzi dera nhèu, es barrancs, es tristi murs de Grenelle pintadi de trets, eth Mont Parnasso, eth Barranc des Lops, es Aubiers sus era pala deth Marne, eth monte der Arrat, era hòssa d’Issoire, era Pèira Plana de Chatillon, a on i a ua peirèra vielha agotada que solet se tie entà criar misharnons e que forme arràs de tèrra un param de hustes poirides.
MARIO-WEB	Eth lòc qu’ua planhèra se junh a ua poblacion qu’a tostemp ua cèrta malenconia penetranta.
MARIO-WEB	Era natura e era umanitat parlen ath còp e apareishen es originalitats locaus.
MARIO-WEB	Eth qu’a caminat errant coma nosati per aguestes solituds pròches as nòstes banlègues, que se poirien cridar es limbs de París, an desnishat aciu e enlà, en cornèr mès abandonat, en moment mès inesperat, darrèr d’un terren pòc poblat o en angle d’ua lugubra paret, mainatges acorropadi confusaments, fetids, plei de hanga e de povàs, rosigadi, esperluadi, que hèn ath quilho, coronadi de floretes: son es mainatges de familhes praubes escapadi.
MARIO-WEB	Eth baloard exterior qu’ei eth sòn miei respirable; es entorns les apertien e en eri an era sua escòla de vaquèrs; aquiu canten ingenuaments eth sòn repertòri de bastrusses cançons; aquiu estan, o mielhor dit, aquiu viuen luenh de tota guardada, jos eth doç solei de mai o de junh, ajulhadi ar entorn d’un clòt hèt ena tèrra, hèn as pèiretes, discutint per un sò, irresponsables, hujudi, deishadi d’anar, erosi; e quan vos ven, se’n bremben de qué an ua industria, de qué les manque guanhar-se era vida, e vos aufrissen en venda ua vielha cauceta de lan plia de sautareths o un manat de lilàs.
MARIO-WEB	Er encontre d’aguesti mainatges ei ua des màger, encara que mès doloroses, gràcies des entorns de París.
MARIO-WEB	Quauqui còps, en aqueth molon de gojats i a quauques mainades (dilhèu es sues fraies), ja lèu gojates, primes, nervioses, tocades peth solei e per aire, caperades de pigues, coronades de blat e babòls, alègres, esquiues, descauces; Quauques ues mingen cirères entre es horments; se les enten arrir pera tarde.
MARIO-WEB	Aguesti grops viuaments illuminadi per ua lum deth meddia, o aubiradi en crepuscul, ocupen ath pensaire; e aguestes visions se barrègen damb es sòns pensaments.
MARIO-WEB	París ei eth centre, eth sòn camp l’entornege; entad aguesti mainatges que non i a mès mon.
MARIO-WEB	Jamès van mès enlà, non pòden gésser dera atmosfèra parisenca, dera madeisha manèra qu’es peishi non pòden gésser dera aigua.
MARIO-WEB	Nanterre, Enghien, Noisy-le-sec, Nogent, Gournay, Drancy, Gonesse; aquiu que i é era fin der univèrs.
MARIO-WEB	VI.- Un shinhau d’istòria.
MARIO-WEB	Ena epòca lèu contemporanèa que se passe era accion d’aguest libre, non i auie, coma aué, agents dera policia en cada cantoada (benefici que non ei aguesta era ocasión de discutir); es gojats vagabonds abondauen en París.
MARIO-WEB	Es estadistes balhen coma tèrme miei dus cents seishanta mainatges sense asil, recuelhudi alavetz annauments pes rondes de policia enes terrens dubèrti, enes cases en contruccion e jos es vòutes des pònts.
MARIO-WEB	Un d’aguesti nins que se hec famós, a costat “es irongletes deth pònt d’Arcole”.
MARIO-WEB	Mès aguest qu’ei eth mès desastrós des simptòmes sociaus; pr’amor que toti es crims der òme comencen ena ociositat des sòns prumèrs ans.
MARIO-WEB	Totun aquerò, mos cau exceptuar a París, en creir qu’aguesta excepcion ei justa, a maugrat deth rebrembe que viem d’evocar.
MARIO-WEB	Tant qu’en d’autes granes ciutats, un gojat vagabond ei un òme perdut; tant que, en lèu pertot, eth mainatge autrejat ada eth madeish està abandonat, de bèra manèra, a ua sòrta d’immersion fatau, enes vicis publics, qu’avale en eth era aunestetat e era consciéncia; eth tafurèl de París, didem, tan rosigat e tan corromput ena superfícia, se trape interioraments intacte.
MARIO-WEB	E ei ua causa magnifica, que mos cau hèr veir aciu, e que lutz ena esplendida probitat des nòstes revolucions populares, era incorruptibilitat que vie dera idia, qu’ei en aire de París, coma era sau ena aigua der ocean.
MARIO-WEB	Respirar er aire de París, que consèrve era amna.
MARIO-WEB	Mès que non s’opause, de cap des manères, ara opression de còr que sent cada còp que se trape a un d’aguesti mainatges ar entorn des quaus semble que se ven flotar es hius trincadi dera familha.
MARIO-WEB	Ena civilizacion actuau, tant incomplèta encara, non ei guaire estranha aguesta trincadura dera familha, perdent-se ena ombra, ignorant çò que les a arribat as hilhs e deishant quèir bocins deth sòn còr en carrèr.
MARIO-WEB	D’aciu vien es destins desconeishudi; e aquerò se cride, donques qu’a eth sòn nòm, ”èster abandonat enes carrérs de París”.
MARIO-WEB	Mos cau díder de passa qu’aguest abandon de mainatges non trapaue guaira oposicion ena anciana monarquia.
MARIO-WEB	Quauqui costums d’Egipte e de Bohemia, enes baishes regions, ère ua causa que convenie as nautes esfères e as poderosi.
MARIO-WEB	Er òdi ar ensenhament des hilhs deth pòble qu’ère un dògma.
MARIO-WEB	De qué servissen es “mieges lums?”.
MARIO-WEB	Tau ère era consigna.
MARIO-WEB	Eth mainatge vagabond ère eth corollari deth mainatge ignorant.
MARIO-WEB	Ath de là d’aquerò, era monarquia auie, repetidi viatges, besonh de gojats, e alavetz escorcolhaue es carrèrs.
MARIO-WEB	En temps de Loís XIV, entà non vie mès luenh, eth rei volie, damb rason, crear ua esquadra.
MARIO-WEB	Era idia qu’ère bona; mès veigam era manèra.
MARIO-WEB	Que non podie auer esquadra s’ath cant deth bòsc de veles, jogalha deth vent, e entà remolcar-lo, sivans siguesse convenent, non se possedie eth vaishèth que va entà a on un vò, a fòrça de rem o de vapor; es galères èren alavetz ena marina, çò que son aué es vapors.
MARIO-WEB	Mancaue, donc, galères, e coma es galères non se botgen sense galiòts, les calie tanben galiòts.
MARIO-WEB	Colbert hège qu’auesse a trauèrs des intendents provinciaus e des tribunaus eth màger nombre possible de galiòts; e era magistratura se prestaue ad aquerò damb plaser.
MARIO-WEB	Qu’amiaue un òme eth chapèu botat, tant que passaue ua processon; actitud d’ugonòt: tà galeres.
MARIO-WEB	Se trapaue un gojat en carrèr, damb era condicion qu’auesse quinze ans, e non auesse a on ajaçar-se: tà galeres.
MARIO-WEB	Gran reinatge; gran sègle.
MARIO-WEB	En temps de Loís XV despareishien es mainatges de París; era policia les agarraue, non se sap entà quin misteriós destin.
MARIO-WEB	Se gasulhaue damb pòur de monstruoses suposicions sus es banhs purpurèus deth rei.
MARIO-WEB	Barbier parle simplaments d’aguestes causes.
MARIO-WEB	Se passaue quauque còp qu’es exempts que perseguien as mainatges n’agarrauen a quauqu’un qu’auie pairs.
MARIO-WEB	Es pairs desesperadi acodien as exempts.
MARIO-WEB	Intervenguie alavetz eth tribunau, e manaue penjar, a qui?, as exempts?.
MARIO-WEB	Non, as pairs.
MARIO-WEB	VII.- De com eth tafurèl ocupe un lòc enes classificacions dera India.
MARIO-WEB	Era coquinaria parisenca ei lèu ua casta.
MARIO-WEB	Se poirie díder: eth tafurèl nèish.
MARIO-WEB	Aguesta paraula tafurèl (gamin) s’estampèc per prumèr viatge, e passèc deth lengatge popular entath literari en 1834.
MARIO-WEB	Apareishec en ua òbra titolada: Claudi Gueux (Claudi eth mendicant).
MARIO-WEB	Er escandal que siguec gran; mès era paraula passèc, e s’acceptèc.
MARIO-WEB	Es elements que constituissen era consideracion des tafurèls entre eri, que son plan diuèrsi.
MARIO-WEB	Mo’n sabem d’un qu’ère fòrça respectat e admirat per auer vist quèir a un òme de naut dera tor de Nòsta Senhora; un aute per auer artenhut calar-se en pati interior a on èren temporauments botades es estatues dera copòla des Invalids, e auer “rapinat” un shinhau de plom.
MARIO-WEB	Un aute per auer vist volcar ua diligéncia; un aute, perque “coneishie” a un soldat que lèu deishèc guèrch a un paisan.
MARIO-WEB	Damb aquerò s’explique era seguenta exclamacion d’un tafurèl parisenc, epifonema prigond que se’n arrís eth vulgar sense comprenè’c: “Diu de Diu!
MARIO-WEB	Be n’aurè jo de malastre!
MARIO-WEB	Tanben ei notabla aguesta auta frasa d’un campanhard: “Oncle Tau, s’a mòrt era vòsta hemna dera sua malautia; per qué non auetz cridat ath mètge?” “Qué voletz, senhor!
MARIO-WEB	Nosati es praubi mos morim solets”.
MARIO-WEB	Mès s’en aguesta frasa se ve era passivitat deth pòble, ena seguenta se desnishe era anarquia liurepensaira deth tafurèl des banlègues.
MARIO-WEB	Un condemnat a mòrt escote ath sòn confessor en camin deth suplici.
MARIO-WEB	Eth hilh de París cride: “Que parle eth clergat.
MARIO-WEB	Que li balhe importància ath tafurèl ua cèrta audàcia en matèria de religion; èster un esperit fòrt qu’ei çò que conven.
MARIO-WEB	Era assisténcia as execucions qu’ei entada eth un déuer.
MARIO-WEB	Mòstre era guilhotina e se n’arrís.
MARIO-WEB	La cride de diuèrses manères: Finau deth sopar, Mòca, Era tia de çò de blu (eth cèu), Eth darrèr mòs, eca.
MARIO-WEB	Entà non perder- se arren der espectacle escale es parets, se quilhe enes balcons, puge enes arbes, se penge des rèishes, s’abrace as humeneges.
MARIO-WEB	Eth tafurèl que nèish lausaire, dera madeisha manèra que nèish marin.
MARIO-WEB	Un losat non l’espaurís mès qu’un pau de vaishèth.
MARIO-WEB	Que non i a cap hèsta qu’egale ara de Greve.
MARIO-WEB	Sanson (eth borrèu) e er abad Montes (eth capelhan dera preson) son es vertadèrs nòms populars.
MARIO-WEB	S’ahisque ath pacient entà encoratjar-lo: bèth còp se l’admire.
MARIO-WEB	Lacenaire, quan ère tafurèl, didec, vedent morir damb valor ar atròç Dautun, aguesta frasa, qu’embarre un avier: “Que l’è enveja”.
MARIO-WEB	Ena coquinaria non se coneish a Voltaire, mès se coneish a Papavoine.
MARIO-WEB	Se confon ena madeisha legenda as “politics” e as assassins.
MARIO-WEB	Se sauve per tradicion eth rebrembe deth darrèr vestit de toti.
MARIO-WEB	Saben que Tolleron amiaue ua casqueta de fusada, Avril ua casqueta de lueira, Louvel un chapèu redon, qu’eth vielh Delaporte ère cauvet e venguec sense arren en cap; que Castaing ère vermelhenc e fòrça beròi; que Bories auie ua barba romantica; que Joan Martin conservaue es betrèles, e que Lecouffe e sa mair anauen pelejant.
MARIO-WEB	Un aute, pr’amor de veir passar a Debacker, estant plan petit, pugèc en un fanau deth cai.
MARIO-WEB	Un gendarme, qu’ère aquiu, arroncilhe es celhes.
MARIO-WEB	E entà atrendir ara autoritat, hig: “Que non queirè”.
MARIO-WEB	Ena coquinaria, un malastre memorable que s’aprècie fòrça.
MARIO-WEB	S’arribe en cim dera consideracion se se passe qu’un se talhe “enquiath uas”.
MARIO-WEB	Es punhs non son petits elements de respècte; ua des causes qu’eth tafurèl ditz mès a gust ei: “Jo que sò plan fòrt, tè!”.
MARIO-WEB	Èster esquerrèr qu’ei envejable.
MARIO-WEB	Èster guèrch, qu’ei massa.
MARIO-WEB	VIII.- A on se liegerà ua bona pensada deth darrèr rei.
MARIO-WEB	En ostiu que vie a èster ua gargolha; ena tarde, quan hè nets, dauant des pònts d’Austerlitz e de Jena, de naut des molons de carbon e des bancs de bogadères, se lance de cap entath Sena, desaubedint d’ua manèra estonanta totes es leis deth pudor e dera policia.
MARIO-WEB	Ça que la, coma que son en tot susvelhar as agents, arribe ua situacion dramatica, que dèc lòc un viatge a un crit frairau e memorable; crit que siguec celèbre en 1830, e ei un avís estrategic d’un tafurèl a un aute: se mesure coma un vèrs de Homero, damb ua notacion lèu tant inexplicabla coma era melopea eleusiana des panatenèes2, trapant-se aciu reprodusit er ancian evohé3.
MARIO-WEB	Qu’ei aguest: Ohé, Titi, Cheeé y a de la grippe, y a de la cogne, prends tes zardes eth va-t’en; passe par l’egout.
MARIO-WEB	Quauqui uns d’aguesti mosquits, atau se criden ada eri madeishi, saben liéger; d’auti saben escríuer, e toti saben empastissar es parets.
MARIO-WEB	Que non an cap de dobte a aquerir mejançant ua misteriosa ensenhança mutuau totes es abiletats que pòden èster dables entara causa publica: de 1815 enquia 1930 imitaue era clacada deth piòc; de 1830 enquia 1848 empastissaue ua pèra enes parets.
MARIO-WEB	Ua tarde d’ostiu, Loís Felip, que tornaue entà palai a pè, vedec a un d’aguesti petitonhs que sudaue e se quilhaue entà pintar damb un carbon ua gigantesca pèra en un des pilars deth brescat de Neuilly; eth rei, damb aquera bontat qu’eretèc d’Enric IV, ajudèc ath coquinhon, acabèc de traçar era pèra e li balhèc un loís, en tot dider-li: “Aciu que i a tanben ua pèra”.
MARIO-WEB	Ath tafurèl li shaute tanben eth rambalh; li shaute un estat violent.
MARIO-WEB	Detèste as “prèires”.
MARIO-WEB	Un dia, en carrèr dera Universitat, un d’aguesti tafurèls li hège un pam de nas ara pòrta-cochera deth numèro 69.
MARIO-WEB	E, plan que òc, aquiu i demore eth Nunci.
MARIO-WEB	Totun, quin que sigue eth volterianisme deth tafurèl, se li ven era escadença de hèr-se escolan, dilhèu l’accèpte, e alavetz ajude a missa damb consideracion.
MARIO-WEB	Que i a dues causes qu’en eres se retire a Tantalo, e que desire tostemp, sense jamès artenher-les: esbauçar ath govèrn e que li cosen eth pantalon.
MARIO-WEB	Eth tafurèl, en estat perfècte coneish a toti es agents de policia de París, e se’n sap, tostemp que ne trape bèth un, dar-li eth sòn nòm, donques qu’a es sòns nòms ena punta dera ungla.
MARIO-WEB	Estúdie es sòns costums, e a anotacions particulares sus cadun d’eri: lieg coma en un libre dubèrt enes amnes dera policia; atau, vos poirà díder de seguit, e sense estramundar: “Tau ei un traïdor, Quau ei plan dolent; aguest ei gran, aqueth ridicul, e totes aguestes paraules: traïdor, dolent, gran, ridicul an enes sòns pòts un significat particular; aguest se pense qu’eth Pònt Nau ei sòn, e enebís ara gent passejar-se pera cornissa dehòra deth parapet; er aute a eth costum de tirassar es aurelhes as persones”, eca.
MARIO-WEB	IX.- Eth vielh esperit des gals.
MARIO-WEB	Aguesta sòrta de gojats existie en Poquelin (Molière), hilh des mercats; l’auem tanben en Beaumarchais.
MARIO-WEB	Aguesta coquinaria qu’ei ua ombra der esperit gal.
MARIO-WEB	Associada ath bon sens li balhe fòrça, coma er alcoòl ath vin.
MARIO-WEB	Quauqui viatges qu’ei un defècte.
MARIO-WEB	Homero repetís fòrça còps çò qu’è dit adès, ei vertat, e se pòt díder que Voltaire hè coquinaries.
MARIO-WEB	Camil Desmoulins qu’ère des banlègues.
MARIO-WEB	Championet, que tractaue brutauments es miracles, auie gessut des carrèrs de París; de petit auie negat es portaus de Sant Joan de Beauvais e de Sant Esteve deth Monte; auie tutejat era urna de Santa Genoveva entà, dempús, dar ordes en Napols ara fiòla de Sant Genaro.
MARIO-WEB	Eth tafurèl de París ei respectuós, ironic e insolent.
MARIO-WEB	Qu’a lègi dents pr’amor qu’ei mau neurit, e eth sòn estomac patís; e bons uelhs perque ei agudent.
MARIO-WEB	Dauant de Jehovà sautarie a pès junts es gradons deth paradís.
MARIO-WEB	Qu’ei fòrt entara luta a còps de sabata.
MARIO-WEB	Toti es creishements li son possibles.
MARIO-WEB	Jògue en arriuet e se lhèue enes revòutes; eth sòn cinisme persistís dauant dera mitralha; qu’ère un tafurèl, e ei un eròi; coma eth teban secodís era pèth deth leon: eth tambor Bara ère un tafurèl de París; cride: “Tà dauant!”, coma eth shivau dera escritura; ditz: “Va!”, e en ua menuta vie a èster de gojatet en gigant.
MARIO-WEB	Qu’ei hilh de lim, e tanben de çò d’ideau.
MARIO-WEB	Mesuratz aguesta escala que va de Molière enquia Bara.
MARIO-WEB	En resumit, eth tafurèl ei un èsser que se divertís, pr’amor qu’ei malerós.
MARIO-WEB	X.- Ecce París, ecce homo.
MARIO-WEB	Entà resumí’c, ara, tot, mos cau díder qu’eth tafurèl de París, aué, coma eth graeculus de Roma en d’auti tempsi, ei eth pòble mainatge qu’a en front es arrupes deth mon vielh.
MARIO-WEB	Eth tafurèl qu’ei ua gràcia dera nacion, e ath madeish temps ua malautia; malautia que mos cau guarir damb era lum.
MARIO-WEB	Era lum guarís.
MARIO-WEB	Era lum illumine.
MARIO-WEB	Totes es generoses irradiacions sociaus vien dera sciéncia, des letres, des arts, dera educacion.
MARIO-WEB	Formatz òmes, formatz òmes.
MARIO-WEB	Illuminatz-les entà que non s’escauhuen.
MARIO-WEB	Tard o lèu, era magnifica question dera instruccion universau s’establirà damb era irresistibla autoritat dera vertat absoluda e alavetz es que govèrnen jos era vigilància dera idia francesa auràn d’escuélher entre es hilhs de França o es tafurèls de París, entre es ahlames ena lum, o es huecs presomptuosi enes tenèbres.
MARIO-WEB	Eth coquinhon represente a París e París represente ath mon.
MARIO-WEB	Pr’amor que París ei un totau: ei era copòla deth gènre uman.
MARIO-WEB	Aguesta prodigiosa ciutat qu’ei un resumit de toti es costums viui e mòrts.
MARIO-WEB	Qui ve París, ve çò de prigond de tota era istòria damb eth cèu e es constellacions enes intervaus.
MARIO-WEB	París qu’a un capitòli, er Hotel dera Ville; un Partenon, Nòsta Senhora; un Monte Aventino, eth barri de Sant Antòni; un Asinario, era Sorbona; un Panteon, eth Panteon; ua via sacra, eth baloard des italians; ua Tor des Vents, era opinion; e a remplaçat es Gemonias damb eth ridicul.
MARIO-WEB	Eth sòn majo se cride eraud (faraud); eth sòn transiberian se cride banleguèr (faubourien); eth sòn hammal se cride eth fanfarron (le fòrt) deth mercat; eth sòn lazzarone se cride eth pègre; eth sòn cockney se cride eth guiterós (gandin).
MARIO-WEB	En París se trape tot çò que i a en quinsevolh aute lòc.
MARIO-WEB	Eth vin de Suresne paròdie eth vin d’Auba; eth veire plen de vin nere de Desaugiers s’equilibre damb era gran copa de Balatron; eth Pair Lachaise exale damb es ploges nueitiues es madeishi huecs pècs qu’es Esquilies, e era hòssa deth praube crompada entà cinc ans equival ath taüt logat der esclau.
MARIO-WEB	Cercatz quauquarren que París non age.
MARIO-WEB	Era cubeta de Trofonio non a arren que non se trape ena de Mesmer; Ergafilao resuscite en Cagliostro; eth braman Vasafanta s’encarne en comde de Sant German; eth cementèri de Sant Medardo hè tan boni miracles coma era mesquita Oomoumié de Damasc.
MARIO-WEB	París qu’a un Esopo, qu’ei Mayeux, e ua Canidia, qu’ei era senhoreta Lenormand.
MARIO-WEB	S’agite coma Delfos enes fosforescentes realitats dera vision; hè a virar es taules coma Dodona es trespès; Bote ara griseta en tron, dera madeisha manèra que Roma ara hemna dera vida; e ara fin, se Loís XV ei pejor que Claudi, era Dubarry vau mès que Mesalina.
MARIO-WEB	París combine en un tipe inaudit, qu’a viscut, e qu’ath sòn costat auem passat, era nudetat grèga, era nafra ebraïca e era gràcia gascona.
MARIO-WEB	Barrège a Diogenes, a Job e a Pallaisse; vestís un espèctre damb numèros vielhs deth Constitucionau, e cree a Chodruc Duclos.
MARIO-WEB	Encara que Plutarco digue, eth tiran non envielhís, Roma, en tempsi de Sila e Domician, se resignaue e metie aigua en vin.
MARIO-WEB	Vario Vibisco: Contra Gracchos Tiberim habemus.
MARIO-WEB	Bibere Tiberim, id est seditionem oblivisci.
MARIO-WEB	París beu un milion de litres d’aigua cada dia; mès aquerò non l’empedís en escadences tocar generala e tocasenh.
MARIO-WEB	Per çò d’aute, París qu’ei un bon gojat: ac accèpte tot reiauments e non ei escrupulós ena eleccion de Venus; eth sòn Calipige ei hotentota; damb era condicion d’arrir-se’n tot ac perdone; era lejor lo divertís, era deformitat l’alègre, eth vici lo distrè; que se pòt èster coquin en èster badinaire; ne autanplan era ipocresia, aguest cinisme suprèm, l’incomòde; ei tan literari, que non se tape eth nas dauant de Basili, ne s’escandalize mès des paraules de Tartufo, que Horacio deth “sanglòt” de Priapo.
MARIO-WEB	En París non manque cap faccion dera fesomia universau.
MARIO-WEB	Eth balh de Mabile non ei era dança de molti imnes deth Janicula; mès en eth, era revendeira de vestits tire damb es sues guardades ara loreta, dera madeisha manèra qu’era recaptaira Estafila ère ara demora dera vèrge Planesia.
MARIO-WEB	Era barralha deth combat non ei un colisèu; mès que i a aciu tanta ferocitat coma se la guardèsse César.
MARIO-WEB	Era ostalèra siriaca a mès gràcia qu’era tia Saguet; mès, se Virgili frequentaue era tauèrna romana, David de Angers, Balzac e Charlet, s’an seigut en aubèrja parisenca.
MARIO-WEB	París règne, es gènis luden en sòn recinte, es diables prospèren en eth.
MARIO-WEB	Adonai passe per eth en sòn car de dotze arròdes de trons e relampits; Sileno hè era sua entrada en un saumet; Sileno, ei a díder, Ramponneau.
MARIO-WEB	París qu’ei sinonim de Cosmòs; París ei Atenes, Roma, Sibaris, Jerusalem, Pantin; ei un compendi de totes es civilizacions, e tanben de totes es barbaries.
MARIO-WEB	París senterie non auer era guilhotina.
MARIO-WEB	Un shinhau de guilhotina qu’ei bon.
MARIO-WEB	Qué serie aguesta hèsta etèrna sense aguesta saussa?
MARIO-WEB	Es nòstes leis an aprovedit saviaments a tau besonh e gràcies ada eres eth talhant s’umidifique en aguest contunú carnaval.
MARIO-WEB	XI.- Burlarse’n qu’ei regnar.
MARIO-WEB	París que non a limits; cap auta ciutat a exercit aguesta dominacion qu’acarnisse bèth còp as que subjugue.
MARIO-WEB	París hè quauquarren mès qu’era lei, hè era mòda; hè quauquarren mès qu’era mòda, hè era rotina.
MARIO-WEB	Hè eth pèc quan vò, e quauque viatge qu’a aguest luxe; mès alavetz tot er univèrs hè eth pèc damb eth.
MARIO-WEB	París reviu dempús, se herègue es uelhs e ditz: “Be ne sò de pèc!”, e dèishe anar ua arridalhada ena cara deth gènre uman.
MARIO-WEB	Be n’ei d’admirabla aguesta ciutat!
MARIO-WEB	Quina causa tant estranha condiderar que çò de grandiós e çò de burlesc hèsquen bona amistat; que çò de majestuós non se veigue estropat pera paròdia, e qu’era madeisha boca posque bohar aué ena trompeta de judici finau, e deman ena flaüta de talh de ceba.
MARIO-WEB	París a ua gadalesa sobeirana; era sua alegria ei eth pericle; era sua farsa amie un sceptre; eth sòn auragan ges fòrça còps d’ua potèla; es sues explosions, es sues jornades, es sues òbres mèstres, es sòns prodigis, es sues epopèies arriben enquiara fin der univèrs e madeish enes sues pegaries.
MARIO-WEB	Era sua arridalha ei era boca d’un volcan que esposque tota era tèrra; es sòns lazzi son bualhs.
MARIO-WEB	Impause as pòbles es sues caricatures madeish qu’eth sòn ideau; es mès grani monuments dera civilizacion umana accèpten es sues ironies e prèsten era sua eternitat as sues tricharies.
MARIO-WEB	Mès aquerò que non l’empache auer tafurèls e aguest gèni enòrme que se cride París, transfigurant eth mon damb era sua lum, pinte damb carbon eth nas de Bouginier ena paret deth temple de Teseo, e escriu enes piramides Credeville, lairon.
MARIO-WEB	París ei en tot ensenhar tostemp es dents; quan non gronhe, arrís.
MARIO-WEB	Atau ei París.
MARIO-WEB	Es colomnes de hum des sues humeneges son es idies der univèrs.
MARIO-WEB	París serà, se se vò, un modelhon de hanga e de pèires; mès peth dessús de tot, ei un èsser morau; qu’ei mès que gran, ei immens.
MARIO-WEB	Per qué?
MARIO-WEB	Perque ei audaç.
MARIO-WEB	Era audàcia: solet ad aguest prètz s’obtie eth progrès.
MARIO-WEB	Totes es conquistes sublimes son mès o mens era capitada dera gausardaria.
MARIO-WEB	Entà qué se còste era revolucion, que non ei pro que la pressentisque Montesquieu, ne que Diderot la predique, ne que Beaumarchais l’anóncie, ne que Condorcet la calcule, ne que Voltaire la premanisque, ne que Rousseau la premedite; qu’ei de besonh que Danton age audàcia.
MARIO-WEB	Eth crit Audàcia ei un fiat lux.
MARIO-WEB	Qu’ei de besonh entà que progrèsse eth gènre uman que trape enes cims dera societat leçons permanentes e altives de valor.
MARIO-WEB	Era temeritat enludèrne ara istòria, e ei ua gran lum entar òme.
MARIO-WEB	Era auròra ei audaça quan apareish.
MARIO-WEB	Sajar, desafisar, persistir, perseverar, èster fidèu a un madeish, lutar còs a còs damb eth destin, estonar ara catastròfa damb era pòca pòur que mos còste, ja en hèr front as poders injusti, ja en insultar era victòria plia d’embriaguesa, resistir e persistir, aguesti son es exemples qu’an besonh es pòbles; aguesta ei era lum que les electrize.
MARIO-WEB	Eth madeish formidable relampit alugue madeish era tèda de Prometeo qu’era povora de Cambronn.
MARIO-WEB	XII.- Er avier latent en pòble.
MARIO-WEB	Per çò que tanh ath pòble parisenc, encara que sigue un òme hèt, tostemp ei eth tafurèl; pintar ath mainatge qu’ei pintar era ciutat; plan per aquerò auem estudiat aguesta agla en liure auderèth.
MARIO-WEB	Enes banlègues ei a on especiauments se presente era raça parisenca; aquiu sauve era sua puretat de sang; aquiu que i é era sua fesomia vertadèra; aquiu eth pòble trabalhe e patís, e eth patiment e eth trabalh son es dues figures der òme.
MARIO-WEB	Aquiu que i a quantitats immenses d’èssers desconeihuts qu’en eri hormiguègen es tipes mès estranhs, dès eth descargaire dera Rapée enquiar esgorjador de Montfaucon.
MARIO-WEB	Fex urbis, ditz Ciceron; mob ahig Burke indignat; torba, multitud, plèba.
MARIO-WEB	Aguestes paraules se pronóncien plan aisidaments.
MARIO-WEB	Qu’està ben; mès qué impòrte?, qué impòrte que caminen damb es pès descauci?
MARIO-WEB	Non saben liéger, e, pejor encara, les abandonaratz per aquerò?
MARIO-WEB	Haratz deth sòn malastre ua malediccion?
MARIO-WEB	Dilhèu era lum non pòt penetrar en aguestes masses?
MARIO-WEB	Tornem en aguest crit: lum; calem es còrtes en eth: lum, lum!
MARIO-WEB	Qui sap s’aguesti èssers opaqui vieràn a èster transparents?
MARIO-WEB	Non son transfiguracions es revolucions?
MARIO-WEB	Anatz, filosòfi, ensenhatz, illustratz, illuminatz, pensatz naut, parlatz naut, corretz alègri entath viu solei, fraternizatz damb es places publiques, anonciatz es bones naues, prodigatz es alfabets, proclamatz es drets, cantatz es Marselheses, semiatz er entosiasme, arrincatz verdes arrames dera ausina, hètz dera idia un revolum.
MARIO-WEB	Era multitud que pòt arribar a èster sublima.
MARIO-WEB	Sapiam utilizar aguest vast fogairon de principis e de vertuts que lugrege, crève, e se botge a cèrtes ores.
MARIO-WEB	Aguesti pès descauci, aguesti braci nuds, aguesti pelhòts, aguesta ignorància, aguesta abjeccion, aguestes tenèbres, pòden emplegar-se entà conquistar er ideau.
MARIO-WEB	Guardatz a trauèrs deth pòble e desnisharatz era vertat.
MARIO-WEB	Aguesth vil sable qu’oprimís jos es pès lançatz-lo en horn, se honerà, se coderà, se harà un ludent cristau; e gràcies ada eth, Galileo e Newton descurbiràn astres.
MARIO-WEB	XIII.- Eth mainatge Gavroche.
MARIO-WEB	Uns ueit o nau ans dempús des eveniments qu’auem referit ena dusau part d’aguesta istòria se vedie en baloard deth Temple, e enes regions deth Chateau d’Eau, un gojatet d’onze a dotze ans qu’aurie realizat perfèctaments er ideau deth tafurèl qu’auem diboishat abans, se damb er arridolet pròpi dera sua edat enes pòts non auesse auut eth còr totafèt uet e opac.
MARIO-WEB	Aguest mainatge ère estropat en un pantalon d’òme, que non ère de sa pair, e en ua camisa de hemna, que tanpòc ère de sa mair.
MARIO-WEB	Quauques persones caritadoses l’auien ajudat damb pelhòts; e totun, auie un pair e ua mair; mès sa pair non pensaue en eth, ne sa mair l’estimaue.
MARIO-WEB	Qu’ère un d’aguesti gojats que hèn pietat entre toti es qu’an pair e mair e son orfanèls.
MARIO-WEB	Aguest gojat non se trapaue en cap de lòc tan ben coma en carrèr.
MARIO-WEB	Er empeirat qu’ère entada eth mens dur qu’eth còr de sa mair.
MARIO-WEB	Es sòns pairs l’auien lançat en mon damb un còp de pè.
MARIO-WEB	Qu’auie començat a volar per eth madeish.
MARIO-WEB	Ère un gojat amic de rambalh, esblancossit, escarrabilhat, esdegat, truand, de mina viua e malautissa.
MARIO-WEB	Anaue, venguie, cantaue, hège ath chito, hargaue enes arriuets; panaue, mès pòc a pòc, coma es gats e es audèths, alègraments; arrie quan lo cridauen coquin, e s’incomodaue quan lo cridauen brigand; non auie casa, ne pan, ne huec, ne amor, mès qu’ère content pr’amor qu’ère liure.
MARIO-WEB	Quan aguesti praubi èssers son ja òmes, lèu tostemp era arròda der orde sociau les trape e les brigalhe, mès, tant que son gojats s’escapen pr’amor que son petits.
MARIO-WEB	Eth mendre horat les sauve.
MARIO-WEB	Ça que la, per mès abandonat que siguesse aguest mainatge, quauqui viatges, cada dus o tres mesi, didie: “Tè!
MARIO-WEB	Vau a veir a mama!” E alavetz deishaue eth baloard, eth Circ, era Pòrta de Sant Martin; baishaue en cai, passaue es pònts, entraue ena banlèga, arribaue en Salpetriere e se posaue precisaments en numèro 50-52, qu’eth lector ja coneish, ena casa de Gorbeau.
MARIO-WEB	París, non auien cap de ligam ne relacion entre eri.
MARIO-WEB	Toti apertenguien ad aguesta classa indigenta que comence en darrèr ciutadan atrapat, e que s’alongue de misèria en misèria pes capes mès inferiores dera societat, enquia aguesti dus èssers qu’acaben totes es causes materiaus dera civilizacion: eth posatèr que netege es escoladèrs e eth pelhaire qu’arremasse pelhòts.
MARIO-WEB	Era “logatària principau” deth temps de Jean Valjean s’auie mòrt, e auie estat remplaçada per ua auta de semblabla.
MARIO-WEB	Sabi pas quin filosòf a dit: “Jamès manque ua vielha”.
MARIO-WEB	Aguesta naua vielha se cridaue era senhora Burgon, e non auie arren de notable ena sua vida senon ua dinastia de tres papagais qu’auien regnat successiauaments en sòn còr.
MARIO-WEB	Es mès miserables, entre es que s’estauen ena casa, èren ua familha de quate persones, pair, mair e dues hilhes, ja pro granes; totes quate viuien en madeish humarau en ua d’aqueres cèles que ja n’auem parlat.
MARIO-WEB	Aguesta familha non aufrie, d’entrada, arren de particular, senon era sua extrèma nudesa; eth pair, en logar eth quarto, didec que se cridaue Jondrette.
MARIO-WEB	Bèth temps dempús dera mudança, quan auie apareishut alavetz, sivans ua expression memorabla dera logataria principau, ena entrada der arren, aguest Jondrette l’auie dit ara vielha que coma qu’era sua antecessora ère portièra, e escampaue era escala:
MARIO-WEB	Aguesta familha qu’ère era familha der alègre tafurèl.
MARIO-WEB	Venguie aquiu, trapaue era misèria, e çò qu’ei mès trist, non vedie ne un solet arridolet, eth hered ena casa, eth hered enes còrs.
MARIO-WEB	Quan entraue li preguntauen:
MARIO-WEB	D’a on vies?
MARIO-WEB	E contestaue:
MARIO-WEB	Deth carrèr.
MARIO-WEB	Entà on vas?
MARIO-WEB	E contestaue:
MARIO-WEB	Quan se n’anaue li preguntauen:
MARIO-WEB	Entath carrèr.
MARIO-WEB	Sa mair li didie:
MARIO-WEB	Donques entà qué vies aciu?
MARIO-WEB	Aguest gojat, que viuie en ua manca totau d’afeccion coma aguestes èrbes palles que se crien enes tutes; mès que non se’n hège d’èster atau e non ne daue era colpa ad arrés; non n’auie cap idia de çò que les calie èster a un pair e a ua mair.
MARIO-WEB	Sa mair estimaue as sues fraies.
MARIO-WEB	Mo n’auem desbrembat de díder qu’en baloard deth Temple se cridaue ad aguest mainatge eth petit Gavroche.
MARIO-WEB	Per qué se cridaue Gravroche?
MARIO-WEB	Probablaments per çò de madeish que sa pair se cridaue Jondrette.
MARIO-WEB	Semble qu’er instint de cèrtes familhes miserables ei trincar es hius qu’estaquen as sòns individús.
MARIO-WEB	Eth quarto qu’es Jondrette abitauen ena casa de Gorbeau ère en extrèm deth correder.
MARIO-WEB	Eth deth costat ère ocupat per un joen fòrça praube que se cridaue Mario.
MARIO-WEB	Digam ara se qui ère aguest Mario.
MARIO-WEB	Libre dusau: Eth nòble dera classa mieja.
MARIO-WEB	I.- Nauanta ans e trenta dus dents.
MARIO-WEB	Enes carrèrs de Boucherat, de Normandia e de Saintonge, i a encara quauqui vesins ancians qu’an sauvat eth rebrembe d’un brave òme cridat Gillenormand, e que parlen d’eth damb plaser.
MARIO-WEB	Aguest senhor ère vielh quan eri èren joeni.
MARIO-WEB	Eth sòn perfil, contemplat pes que guarden melancolicaments eth vague movement des ombres que se cride passat, non a despareishut encara deth laberint des carrèrs pròches ath Temple, qu’ada eri les balhèren, en temps de Loís XIV, es nòms de totes es províncies de França, atau coma aué enes nòsti dies les balhen as carrèrs deth nau barri de Tivoli es nòms de totes es capitaus d’Euròpa; progression, digam-m’ac de passa, qu’ei visible eth progrès.
MARIO-WEB	Eth senhor Gillenormand qu’encara viuie en 1831, ère un d’aguesti òmes qu’ei curiós de veir pr’amor qu’an viscut fòrça temps, e que son estranhs, perque abans auien estat coma toti, e dempús non se retiren ad arrés.
MARIO-WEB	Qu’ère un vielh particular, eth tipe de ua auta edat en tot eth sòn rigor, eth vertadèr òme dera classa mièja, un shinhau capinaut deth sègle XVIII, que viuie ena sua mejania damb eth madeish orgulh qu’un marqués viu damb eth sòn marquesat.
MARIO-WEB	Auie complit nauanta ans e caminaue dret, parlaue naut, beuie vin pur, minjaue, dormie e roncaue.
MARIO-WEB	Sauvaue es trenta dus dents; e solet se botaue lunetes entà liéger; Qu’ère fòrça afeccionat as aventures amoroses; mès afirmaue que hège ua dotzea d’ans qu’auie renonciat decididaments as hemnes.
MARIO-WEB	Didie que ja non podie agradar, mès que non higie: “Sò plan vielh”, senon: “Sò plan praube, se non siguessa arroïnat… é?” Non li restaue, plan, senon ua renda d’ues quinze mil liures.
MARIO-WEB	Eth sòn saunei daurat qu’ère possedir cent mil francs de renda entà auer amigues.
MARIO-WEB	Non pertanhie, donc, ad aguesta varietat malautissa d’octogenaris, que, coma Voltaire, an estat moribonds çò que les restaue de vida; que non ère era sua ua longevitat maumetuda, aqueth galhard vielh qu’ère tostemp fòrt.
MARIO-WEB	Ère superficiau, de viua mala encolia, airós.
MARIO-WEB	S’emmaliciaue per quinsevolh causa e fòrça còps contra era vertat.
MARIO-WEB	Quan lo contradidien quilhaue eth baston e pataquejaue ara gent, coma en gran sègle.
MARIO-WEB	La tractaue coma s’auesse ueit ans.
MARIO-WEB	Boetejaue energicaments as sues sirventes e les didie: “ A!
MARIO-WEB	Se hège afaitar cada dia per un barbèr qu’auie estat hòl e que l’auie en òdi, perque auie gelosia deth senhor Gillenormand per çò dera sua hemna, beròia e cocarèla barbèra.
MARIO-WEB	Eth senhor Gillenormand admiraue era sua pròpia intelligencia en tot, e se tenguie e declaraue per fòrça sagaç.
MARIO-WEB	Ua des sues dites qu’ère: “È vertadèraments quauqua penetracion; posqui díder, quan me hisse un piude, de quina hemna vie” Es paraules que prononciaue mès soent èren: er òme sensible e era natura.
MARIO-WEB	Mès que non balhaue ad aguesta darrèra paraula era accepcion que li balhe era nòsta epòca: la hège entrar ara sua manèra enes satires deth larèr.
MARIO-WEB	Euròpa qu’a tipes d’Asia e d’Africa en miniatura.
MARIO-WEB	Eth gat qu’ei un tigre de salon, eth ludèrt ei un cocodril de pòcha.
MARIO-WEB	Es dançaires dera opèra son sauvatges de color ròsa.
MARIO-WEB	Non se mingen as òmes, mès les lèquen; o dilhèu damb es sòns params les covertissen en ustres e se les avalen.
MARIO-WEB	Es canibals non dèishen senon es uassi; eres non dèishen senon era clòsca.
MARIO-WEB	Taus son es nòsti costums.
MARIO-WEB	II.- A tau patron, tau casa.
MARIO-WEB	Demoraue en Marais, carrèr des Hilhes deth Calvari, numèro 6.
MARIO-WEB	Era casa qu’ère sua; e a estat ja esbauçada e rebastida; eth sòn numèro aurà cambiat tanben ena revolucion de numèros que passen es carrèrs de París.
MARIO-WEB	Eth senhor Gillenormand ocupaue ua anciana e grana cramba deth prumèr estatge, plaçada entre eth carrèr e es jardins e ornada enquiath tet de tapissi de Gobelinos e de Beauvais que representauen ahèrs pastoraus e es diboishi deth tet e des trumèls èren repetidi en petit enes fautulhs.
MARIO-WEB	Auie eth lhet enrodat d’un gran paravent de nau huelhes pintades damb laca de Coromandel.
MARIO-WEB	Amples e longui ridèus penjauen des hièstres e des pòrtes, formant en quèir grani e magnifics plecs.
MARIO-WEB	Eth jardin, qu’ère dejós d’aquestes hièstres comunicaue damb era qu’ère ena cantoada, mejançant ua escala de dotze o quinze gradons, qu’eth patron dera casa pujaue e baishaue alègraments.
MARIO-WEB	Ath delà d’ua bibliotèca ath costat deth sòn quarto, auie un petit gabinet, que li shautaue fòrça; arrecès galant, caperat d’un tapís de color de palha flordelisada e plia de flors hèta enes galères de Loís XIV, e encargada peth senhor Vivonne as sòns forçats entara sua estimada.
MARIO-WEB	Eth senhor Gillenormand l’auie eretat d’ua fraia deth sòn pairin mairau, hemna de mala encolia qu’auie mòrt centenària.
MARIO-WEB	Eth senhor Gillenormand auie auut dues hemnes.
MARIO-WEB	Eth sòn anament qu’ère un tèrme miei entre eth cortesan que non n’auie estat, e er òme de tòga que n’aurie pogut èster.
MARIO-WEB	Ère alègre e corau quan ne volie èster.
MARIO-WEB	Ena sua joenesa auie estat d’aqueri òmes qu’enganhen tostemp ara sua hemna, e non enganhen jamès ara sua aimanta, pr’amor que son, ath còp, es marits mès brusqui e es aimants mès fini.
MARIO-WEB	Ère tanben entenut en pintura.
MARIO-WEB	Auie en sòn quarto un magnific retrait que non sabie de qui ère, pintat per Jordaens, hèt a còps de bròssa, damb un milion de detalhs coma escuelhudi per edart.
MARIO-WEB	Eth vestit deth senhor Gillenormand non ère eth de Loís XV, ne eth de Loís XVI; qu’ère eth vestit des incredibles deth Directòri.
MARIO-WEB	S’auie tengut per joen enquia alavetz e seguie encara es mòdes d’aquera epòca.
MARIO-WEB	Ère un frac de tela fina damb granes solapes, longa coa e grani botons d’acèr; garramaches cuertes e sabates de fibèla.
MARIO-WEB	Tostemp amiaue es mans ena pòcha.
MARIO-WEB	Didie damb autoritat: “Era revolucion francesa ei un esquèrri de bandits”.
MARIO-WEB	III.- Lucas-Esperit.
MARIO-WEB	Ara edat de setze ans, ua net ena opèra, auie auut er aunor de qué li dirigissen es alongavistes, ath còp, dues bereses, alavetz ja madures, celèbres e cantades per Voltaire: era Camargo e era Sallé.
MARIO-WEB	Agarrat entre dus huecs, auie hèt ua retirada eroïca entà ua dançaira cridada Nahenry, qu’auie setze ans coma eth, forena coma un gat, e que n’ere enamorat.
MARIO-WEB	Auie fòrça rebrembes, e didie: “Be n’estaue de polida aquera Guimard- Guimardina-Guimardeta eth darrèr viatge que la vedí en Longchamps, damb eth peu crespat ara manèra sentimentau, damb un vene-a-veder-me de turqueses, vestit de color de nauèth venguda, e manja d’agitacion!
MARIO-WEB	Auie amiat ena sua adolescéncia ua giqueta de Nain-Londrin, que d’era ne parlaue damb gust e efusion.
MARIO-WEB	Era senhora de Boufflers, que l’auie vist per edart quan auie vint ans, l’auie qualificat de “lhòco embelinaire”.
MARIO-WEB	S’escandalizaue de toti es nòms qu’entenie sonar ena pòlitica e en poder, en tot creder-les baishi e vulgars.
MARIO-WEB	Liegie es jornaus, es papèrs de notícies, es gacetes, coma didie eth, en tot estofar-lo er arrir.
MARIO-WEB	Quina classa de gent!
MARIO-WEB	Corbiere!
MARIO-WEB	Humann!
MARIO-WEB	Casimir Perier!
MARIO-WEB	E aquerò ei un ministre.
MARIO-WEB	M’imagini liéger en un jornau: “Eth senhor Gillenormand ministre!
MARIO-WEB	Guarda quina comèdia!
MARIO-WEB	E serien tan pècs qu’aquerò non les estonarie”.
MARIO-WEB	Cridaue alègraments a totes es causes peth sòn nòm, bon o dolent, e non l’importaue que i auesse dauant senhores.
MARIO-WEB	Didie fòrça grossieretats, obscenitats e porcaries damb cèrta tranquillitat e indiferéncia, qu’èren lèu elegantes.
MARIO-WEB	Atau se hège en sòn sègle.
MARIO-WEB	Mos cau hèr a notar aciu qu’eth temps des perifrasis en vèrs a estat eth temps deth lengatge mès liure en pròsa.
MARIO-WEB	Eth sòn pairin auie predit que serie un òme de gèni e l’auie botat aguesti dus nòms significatius: Lucas-Esperit.
MARIO-WEB	IV.- Aspirant a centenari.
MARIO-WEB	Auie guanhat prèmis ena sua mainadesa en collègi de Moulins, qu’ère era sua patria, e auie estat coronat per man deth duc de Nivernais, a qui cridaue eth duc de Nevers.
MARIO-WEB	Ne era Convencion ne era mòrt de Loís XVI, ne Napoleon, era tornada des Borbons, arren auie pogut esfaçar eth rebrembe d’aquera coronacion.
MARIO-WEB	Eth duc de Nevers ère entada eth era gran figura deth sègle.
MARIO-WEB	Qué ben l’estaue eth cordon blu!”.
MARIO-WEB	As uelhs deth senhor Gillenormand, Catarina II auie reparat eth crim dera reparticion de Polonia, en tot crompar en tres mil robles eth secret der elixir d’aur a Bestuchef.
MARIO-WEB	Aquerò l’afogaue.
MARIO-WEB	Qui auesse volut capvirar-lo e meter-lo dehòra de se, non l’aurie calut que dider-li, qu’er elixir d’aur ei eth perclorur de hèr.
MARIO-WEB	Eth senhor Gillenormand adoraue as Borbons, e auie en òdi a 1789; condaue de contunh de quina manèra s’auie escapat deth Terror, e com l’auie calut fòrça esperit e fòrça umor entà que non li talhèssen eth cap.
MARIO-WEB	Se bèth joen hège ath sòn dauant elògi dera republica, se botaue blu e s’emmaliciaue enquiara malagana.
MARIO-WEB	Quauqui viatges, en hèr allusion ara sua edat de nauanta ans, didie: “Me pensi que non veirè dus còps eth nauanta tres.” D’auti viatges didie que pensaue víuer cent ans.
MARIO-WEB	V.- Vasco e Nicolaseta.
MARIO-WEB	Qu’auie es sues teories; e ua d’eres ère aguesta: “Quan un òme s’enamore apassionadaments des hemnes e a ua hemna pròpia, que d’era se n’encuede pòc, lèja, de mau caractèr, legitima, plia de drets, que mente de seguit eth Còdi, gelosa, non i a qu’ua manèra de desliurar-se’n d’era e víuer en patz: qu’ei botar era pòcha ara sua disposicion.
MARIO-WEB	Aguesta abdicacion lo hè liure.
MARIO-WEB	Era hemna se tie alavetz, enquia e tot damb afogadura, ath manejament de tot, se taque es dits de verdet, cuelh ath sòn cargue era educacion des sirvents e era direccion des colons, convòque as procuradors, presidís as notaris, arengue as curials, visite as còthi midonadi, seguís es procèssi, repasse es escritures, dicte es contractes, coneish era sua soberania, ven, crompe, apraie, mane, promet e compromet, estaque e destaque, cedís, autrege e arrecule, ordene e desordene, arremasse e degalhe, hè campissades; felicitat magistrau e personau; e tot aquerò la solatge.
MARIO-WEB	Mentre eth sòn marit la mensprède era qu’a era satisfaccion d’arroïnar ath sòn marit.” Eth senhor Gillenormand s’auie aplicat ada eth madeish aguesta teoria, qu’auie acabat en èster ena practica era sua istòria.
MARIO-WEB	Era sua dusau hemna auie administrat de tau manèra es sòns bens, qu’eth dia erós que se quedèc veude, sonque auie çò de besonh entà víuer, botant-ac tot a renda vitalícia; ei a díder, uns quinze mil francs de renda, qu’es sues tres quataus parts s’auien d’extinguir damb eth.
MARIO-WEB	Non trantalhèc, donc; en tot importar-li pòc era idia de deishar un eretatge.
MARIO-WEB	Ath delà d’aquerò, auie vist qu’es patrimònis èren subjectes a cèrtes vicissituds, e que podien convertir-se, per exemple, en bens nacionaus; auie assistit as conversions deth tèrç consolidat, e credie plan pòc en gran libre.
MARIO-WEB	Era casa que s’estaue en carrèr des Hilhes deth Calvari ère sua, coma ja auem dit: auie dus vailets, “un mascle e ua femèla”.
MARIO-WEB	Tostemp que ne cuelhie un de nau lo rebatejaue.
MARIO-WEB	Balhaue as òmes eth nòm dera sua província: Nimois, Contoise, Poitevin, Picardia.
MARIO-WEB	Eth darrèr lacai qu’auie auut ère un òme gròs, pigre e cansat, de quaranta cinc ans, incapable de córrer vint passi; mès coma qu’ère naturau de Bayona, eth senhor Gillenormand lo cridaue Vasco.
MARIO-WEB	Per çò des sues sirventes, totes se cridauen Nicolasetes (enquia era Magnon, que d’era ne parlaram mès endauant).
MARIO-WEB	Un dia se presentèc ua capinauta codinèra, nòbla, descendenta dera nauta raça des portièrs:
MARIO-WEB	Quin salari voletz ath mes?
MARIO-WEB	Trenta francs.
MARIO-WEB	Com vos cridatz?
MARIO-WEB	Olimpia.
MARIO-WEB	Donques guanharàs cinquanta francs, e te cridaràs Nicolaseta.
MARIO-WEB	VI.- A on eth lector entreveirà ara Magnon e as sues dues hilhes.
MARIO-WEB	En senhor Gillenormand eth dolor que se tradusie en colèra; ère enforismat per èster desesperat; estaue furiós per èster desesperat.
MARIO-WEB	Auie toti es copacaps e se cuelhie totes es licéncies imaginables.
MARIO-WEB	Ua des causes que se compausaue eth sòn aspècte exterior e era sua satisfaccion intima, ère, sivans viem de veir, er auer-se demorat hèt un galant verd, e arreconeishut coma tau; çò qu’eth cridaue ”reau fama”.
MARIO-WEB	Era fama reau li hège bèth còp objècte d’estranhes aventures.
MARIO-WEB	Un dia li heren a vier entara sua casa damb ua somèra, madeish que se hè a vier un tistèr d’ustres, un robust mainatge nauèth neishut, desgahonant-se, fòrça ben estropat en mantilhes; l’auie coma sòn ua sirventa hèta enlà dera sua casa sies mesi abans.
MARIO-WEB	Eth senhor Gillenormand auie alavetz ueitanta ans justi.
MARIO-WEB	En tot eth vesiat se lheuèc un clamor d’indignacion.
MARIO-WEB	A qui volie hèr a creir aquerò era coquina sirventa?
MARIO-WEB	Quina audàcia!
MARIO-WEB	Quina abominabla calomnia!
MARIO-WEB	Mès eth senhor Gillenormand non sentec colèra deguna.
MARIO-WEB	Guardèc ath mainatge damb era amabla arridalha d’un òme vantat pera calomnia e didec entà que toti l’entenessen: “E qué?
MARIO-WEB	Qué ei aquerò?
MARIO-WEB	Qué i a?
MARIO-WEB	Qué se passe?
MARIO-WEB	Vos estonatz madeish qu’uns ignorants.
MARIO-WEB	Eth senhor duc d’Angulema, bastard de sa Majestat Carles IX, se maridèc as ueitanta cinc ans damb ua gojateta de quinze; e eth senhor Virginal, marqués d’Alluye, frair deth cardenau de Sourdis, arquevesque de Bordèus, auec tàs ueitanta tres ans, d’ua puncèlla dera senhora presidenta Jacquin, un hilh, un vertadèr hilh d’amor que siguec cavalièr de Malta e conselhèr d’Estat d’espada, un gran òme d’aguest sègle; e er abat Tabaraud ei hilh d’un òme de ueitanta sèt ans.
MARIO-WEB	Aquerò que non ei bric extraordinari.
MARIO-WEB	Donques e era Biblia?
MARIO-WEB	Mès declari, a maugrat de tot, qu’aguest cavalieret non ei mèn.
MARIO-WEB	Que lo suenhen, donques qu’eth non n’a eth tòrt”.
MARIO-WEB	Era orde ère caritadosa, e era sirventa, que se cridaue Magnon li hec ua auta enviada er an a vier.
MARIO-WEB	Tanben ère un mainatge.
MARIO-WEB	Dauant d’aguest còp, eth senhor Gillenormand capitulèc.
MARIO-WEB	Envièc a sa mair es dus mainatjons, en tot comprometer-se a pagar entara sua educacion ueitanta francs ath mes, jos era condicion de qué non tornèsse ara madeisha.
MARIO-WEB	E higec: “Voi que sa mair les tracte ben e jo vierè a veder-les de quan en quan;” e atau ac hec.
MARIO-WEB	Auie auut un frair prèire qu’auie estat rector dera Académia de Poitiers trenta tres ans, e s’auie mòrt tàs setanta nau ans.
MARIO-WEB	Per çò que tanh ath senhor Gillenormand màger non comerciaue damb era aumòina, l’autrejaue damb plaser e nòblaments.
MARIO-WEB	Ère benevòl, brusc e caritatiu; s’auesse estat ric, eth sòn aclinament l’aurie possat a èster magnific.
MARIO-WEB	Volie que tot çò que l’entornejaue se hesse en gran, enquia e tot es brigandalhes.
MARIO-WEB	Un dia siguec panat en un eretatge per un agent de negòcis d’ua manèra grossièra e visibla, e didec aguestes paraules solemnes: “‘O!, be n’ei de lord aquerò!
MARIO-WEB	M’avergonhen aguestes mans pòrques!
MARIO-WEB	Tot a degenerat en aguest sègle, autanplan es coquins.
MARIO-WEB	Macareu!
MARIO-WEB	Que non ei aguesta era manèra de panar a un òme coma jo!
MARIO-WEB	M’an panat coma en un bòsc, mès plan mau panat.
MARIO-WEB	Siluae sint consule dignae!” Ja auem dit qu’auie auut dues hemnes; era prumèra li balhèc ua hilha, que se demorèc celibatària e era dusau, que moric as trenta ans, e s’auie maridat per amor, edart o per bèra auta causa, damb un soldat de fortuna, qu’auie servit ena armada dera Republica e der Imperi, guanhant era crotz en Austerlitz e recebent eth grad de Coronèl en Waterloo.
MARIO-WEB	Consumie fòrça tabac e auie ua gràcia particulara entà secodir-se era gorgièra d’encaish damb eth revés dera man.
MARIO-WEB	Credie plan poc en Diu.
MARIO-WEB	VII.- Règla: non receber ad arrés senon de nets.
MARIO-WEB	Tau ère eth senhor Lucas-Esperit Gillenormand qu’encara non auie perdut es peus, mès grisi que blanqui, e ère tostemp pientat en forma d’aurelhes de gosset.
MARIO-WEB	En resumit: a maugrat de tot aquerò, qu’ère venerable.
MARIO-WEB	Auie quauquarren deth sègle XVIII: ère frivòl e gran.
MARIO-WEB	En 1814, e enes prumèri ans dera Restauracion, eth senhor Gillenormand, qu’encara ère joen (non auie que setanta quate ans), auie viscut en barri de Sant German, carrèr de Servandoni, près de Sant Sulpici, e non s’auie retirat en Marais senon en gésser deth mon, ja tàs ueitanta complidi.
MARIO-WEB	En gésser deth mon, s’auie assolidat enes sòns costums.
MARIO-WEB	Eth principau e mès invariable qu’ère auer era pòrta absoludaments barrada pendent eth dia, e non daurir-la ad arrés ne per arren senon de nets.
MARIO-WEB	Dinaue tàs cinc e daurie dempús era pòrta.
MARIO-WEB	Qu’ère era mòda deth sòn sègle, e non volie opausar-se ada era.
MARIO-WEB	Es persones de posicion aluguen eth sòn esperit quan eth zenit baishe sus es esteles.” E s’embarraue entà toti, encara que siguesse entath rei.
MARIO-WEB	Vielha elegància deth sòn temps.
MARIO-WEB	VIII.- Es dues non formen parelha.
MARIO-WEB	Es dues hilhes deth senhor Gillenormand, que viem de parlar, auien neishut damb setze ans d’intervau.
MARIO-WEB	Ena sua joenesa s’auien retirat plan pòc e auien estat madeish peth sòn caractèr que pera sua fesomia çò de mens fraies que podien èster.
MARIO-WEB	Era mendre ère ua amna aimanta de çò qu’ère lum, en tot pensar tostemp en flors, vèrsi e musica, negada enes espacis gloriosi, afogada, eterèa, junhuda dès era mainadesa, en ideau, a ua vaga figura eroïca.
MARIO-WEB	Era màger qu’auie tanben era sua quimèra; vedie en blu un proveseire, quauque gran adjudicatari plan ric, un marit esplendidaments pèc, un milion hèt òme, o ben un prefècte; es recepcions dera Prefectura, es ussièrs dera avantcramba damb era cadea en còth, es balhs oficiaus, es arengues dera alcaldia, èster “era senhora prefècta”: tot aquerò fermentaue ena sua imaginacion.
MARIO-WEB	Es dues fraies se perdien entre eres, cada ua en sòn respectiu sòmi quan èren joenes.
MARIO-WEB	Ambdues auien ales; era ua coma un àngel, era auta coma ua auca.
MARIO-WEB	Mès, aciu baish aumens, non se realizaue cap ambicion; ena nòsta epòca que non se hè terrenau cap paradís.
MARIO-WEB	Era mendre s’auie maridat damb er òme des sòns sòmis, mès se moric.
MARIO-WEB	Era màger non s’auie maridat.
MARIO-WEB	En moment qu’aguesta ges en scèna ena istòria qu’escriuem, ère ua vertut vielha, ua beata incombustibla, ua damb es nassi mès agudents e un des talents mès obtusi que se pòden trapar.
MARIO-WEB	Senhau caracteristic: dehòra der estret cercle dera sua familha arrés se n’auie sabut jamès deth sòn nòm de batièg.
MARIO-WEB	Se la coneishie pera senhoreta Gillenormand màger.
MARIO-WEB	En matèria de cant, era senhoreta Gillenormand màger qu’aurie guanhat un punt a ua miss.
MARIO-WEB	Qu’ère eth pudor vengut enquiar extrèm: auie un rebrembe orrible ena sua vida, un dia l’auie vist un òme era cambaliga.
MARIO-WEB	Era edat non auie hèt senon aumentar aguest pudor intransigent.
MARIO-WEB	Entada era eth sòn pitrau non ère jamès massa opac, ne pujaue massa; multiplicaue es botons e esplingues aquiu a on arrés se l’aurie acodit guardar.
MARIO-WEB	Qu’ei plan pròpi dera beataria méter autants mès sentinèles coma mens atacada ei era fortalesa.
MARIO-WEB	Ça que la, e eth que posque explicarà aguesti mistèris dera innocéncia, se deishaue abraçar sense repugnància per un oficiau de lancèrs, nebot dusau sòn, que se cridaue Teodul.
MARIO-WEB	En tot prescindir d’aguest favorit lancèr, er epitèt Beata que l’auem qualificat ère absoludaments avient.
MARIO-WEB	Era senhoreta Gillenormand ère ua sòrta d’amna crepusculara.
MARIO-WEB	Era beataria qu’ei semivertut e semivici.
MARIO-WEB	Higie ara beataria era faussa devocion qu’ei era forradura que li convie.
MARIO-WEB	Ère dera Cofradia dera Vèrge, e amiaue en cèrtes hèstes un vel blanc, gasulhaue oracions especiaus, adoraue era “sagrada sang” e eth “sagrat còr”, s’estaue ores sanceres en contemplacion dauant d’un autar de jesuita ancian, en ua capelha barrada ara gent e aquiu deishaue quilhar era amna entre petites bromes de marme, e grani arrais de husta daurada.
MARIO-WEB	Auie ua amiga de capelha, vèrge vielha coma era, cridada era senhoreta Vaubois, totafèt pèga, qu’ath sòn costat era senhoreta Gillenormand ère ua agla.
MARIO-WEB	Dehòra der Agnus Dei e des Ave Marias, era senhoreta Vaubois non sabie qu’es diuèrses manères de hèr confitura; ère, donc, perfècta en sòn gènre; qu’ère era ermina dera estupiditat sense ua soleta taca d’intelligéncia.
MARIO-WEB	S’auem de díder era vertat, era senhoreta Gillenormand auie guanhat, mèsalèu que perdut, en envielhir, coma se passe tostemp damb es natures passiues.
MARIO-WEB	Que non auie estat jamès dolenta, çò qu’ère ua bontat relatiua; ath delà, es ans rosiguen es angles, e auie aquerit ja era doçor que balhe eth temps; estaue tostemp trista, damb ua tristor escura, qu’eth sòn secret ne autanplan era madeisha possedie.
MARIO-WEB	En tota era sua persona se descurbie er estupor d’ua vida qu’acabaue sense auer començat.
MARIO-WEB	Dirigie era casa de sa pair; e eth senhor Gillenormand l’auie ath sòn costat dera madeisha manèra que monsenhor Bienvenú auie ara sua fraia.
MARIO-WEB	Aguestes unions d’un vielh e d’ua vielha celibatària non son estranhes, e presenten er espectacle tostemp trende de dues febleses que se sostien mutuauments.
MARIO-WEB	L’idolatraue.
MARIO-WEB	Qu’ère eth sòn arrèhilh.
MARIO-WEB	Ja mos traparam damb aguest joen.
MARIO-WEB	Libre tresau: Eth pairin e er arrèhilh.
MARIO-WEB	I.- Ua reunion anciana.
MARIO-WEB	Quan eth senhor Gillenormand demoraue en carrèr Servandoni frequentaue diuèrses reunions fòrça bones e fòrça nòbles, qu’en eres ère recebut, encara qu’eth non ère nòble.
MARIO-WEB	Coma qu’auie dues classes de talent, prumèr, eth que possedie reauments e, dusau, eth que li prestauen, ère pro cercat e complimentat.
MARIO-WEB	Non venguie en nunlòc senon damb era condicion de dominar.
MARIO-WEB	Que i a persones que vòlen, tu per tu, auer influéncia, e que parlen d’eri; aquiu a on non pòden èster oracles, que son bofons.
MARIO-WEB	Eth senhor Gillenormand non ère d’aguesta sòrta; eth domeni qu’exercie ens salons reialistes que frequentaue non costaue arren ath sòn amor pròpi.
MARIO-WEB	Qu’ère pertot oracle; a viatges rivalizaue damb Bonald e enquia damb Bengy-Puy-Vallée.
MARIO-WEB	Entà 1817 passaue invariablaments dues tardes per setmana en ua casa pròcha, en carrèr de Ferou, ena casa dera senhora baronessa de T., digna e respectabla hemna, qu’eth sòn marit auie estat en temps de Loís XVI embaishador de França en Berlin.
MARIO-WEB	Eth baron de T., qu’en vida ère fòrça afeccionat as extasis e as visions magnetiques, auie mòrt arroïnat ena emigracion, deishant per tot eretatge dètz volums manuscrits, religadi en marroquin vermelh e damb cants dauradi, de memòries plan curioses sus Mesmer e era sua vergueta.
MARIO-WEB	Era senhora de T. non auie publicat es memòries per dignitat e se sostenguie per ua cuerta renda que s’auie sauvat non se sap com; s’estaue luenh dera cort, dera societat fòrça barrejada, coma era didie, en un isolament nòble, capinaut e praube.
MARIO-WEB	Quauqui amics s’amassauen dus còps per setmana ath torn dera sua humeneja de veuda e formauen ua reunion reialista pura.
MARIO-WEB	Prenien tè e dauen, sivans er impuls er vent se dirigisse entara elegia o entara comèdia, gemecs o crits d’orror sus eth sègle, sus era Carta, sus es bonapartistes, sus era prostitucion deth cordon blu enes plebèus, sus eth jacobisme de Loís XVIII, e se parlaue en votz baisha des esperances que deishaue veir eth frair deth rei, dempús Carles X.
MARIO-WEB	S’acuelhien aquiu, damb passapòrts d’alegria, es cançons picaresques qu’en eres se cridaue Nicolàs a Napoleon.
MARIO-WEB	Es duqueses mès delicades, e es hemnes mès embelinaires deth mon, s’extasiauen en enténer cançons coma aguesta, dirigides as “federadi”:
MARIO-WEB	Se divertien damb jòcs de mots que credien terribles, equivòcs, innocents, que supausauen plei de podom, damb quartetes, e enquia estriuets, coma aguesti, contra eth ministèri moderat Desolles, que d’eth formauen part es senhors Descazes e Deserre:
MARIO-WEB	O apraiauen era lista dera Cramba de Parelhs, “Cramba abominablaments jacobina”, e combinauen en era es nòms de manèra que resultèssen frases coma aguesta: Damas, Sabran, Gouvion-Saint-Cyr.
MARIO-WEB	Tot alègraments.
MARIO-WEB	En aquera reunion parodiauen era revolucion, donques qu’auien cèrta afogadura entà agudar era madeisha colèra en sens invèrs.
MARIO-WEB	Cantauen tanben era sua Ça ira.
MARIO-WEB	A!, ça ira,ça ira!
MARIO-WEB	Es bonapartistes ena lantèrna!
MARIO-WEB	Es cançons son coma era guilhotina; talhen indistintaments, aué ei aguest cap, deman aqueth aute.
MARIO-WEB	Que non i a senon ua variacion.
MARIO-WEB	En procès de Fualdès, que se passèc en aquera epòca, en 1816, se cuelhie partida per Bastide o per Jausion, perque Fualdès ère bonapartista.
MARIO-WEB	Se cridaue as liberaus, es frairs e e amics, çò que equivalie a hèr-les era màger injúria.
MARIO-WEB	Coma quauqui campanaus, era reunion dera senhora baronessa de T. auie dus pothi.
MARIO-WEB	Lamotte- Valois, que d’eth se didie, ena aurelha, damb un cèrt respècte: “Non sabetz?
MARIO-WEB	Ei eth Lamotte der ahèr deth collar”.
MARIO-WEB	Es partits sòlen presentar aguestes amnisties tan singulares.
MARIO-WEB	Mos cau consignar aciu qu’ena classa mieja certanes posicions pèrden importància quan se tien relacions damb gent de pòca valor; qu’ei de besonh guardar ben damb qui se tracte, donques qu’atau coma i a pèrta calorica ena proximitat a un còs hered, atau tanben se pèrd consideracion damb eth tracte de gent menspredada.
MARIO-WEB	Mès era part nauta dera societat anciana sautaue peth dessús d’aguesta lei coma peth dessús de totes es autes.
MARIO-WEB	Marigny, frair dera Pompadour, entraue en casa deth senhor prince de Soubise.
MARIO-WEB	A maugrat d’èster çò qu’ère?
MARIO-WEB	Non, senon precisaments per èster çò qu’ère.
MARIO-WEB	Du Barry, pairin dera Vaubernier, ère plan ben recebut ena casa deth senhor mariscau de Richelieu.
MARIO-WEB	Aguesta societat qu’ei er Olimp: Mercuri e eth prince de Guemenée son en eth coma en casa; s’admet ath lairon damb era condicion de qué sigue diu.
MARIO-WEB	Eth comde de Lamotte, qu’en 1815 ère un vielh de setanta cinc ans, non auie de notable senon eth sòn aspècte reservat e sentenciós, eth sòn angulós e hered ròstre, es sues manères extrèmaments fines, eth sòn vestit cordat enquiara barba e es ues longues cames tostemp crotzades e calades en un ample pantalon sense cap de gràcia, de color de hanga de Siena codut.
MARIO-WEB	Eth color deth ròstre ère eth madeish deth pantalon.
MARIO-WEB	Aguest senhor de Lamotte ère “plan considerat” en aguesta reunion per çò dera sua celebritat; e, causa estranha, encara que cèrta, per çò tanben deth sòn nòm de Valois.
MARIO-WEB	Per çò que tanh ath senhor Gillenormand, era consideracion que gaudie ère absoludaments de bon gènre.
MARIO-WEB	Qu’auie aquerit autoritat.
MARIO-WEB	A maugrat dera sua leugeresa, e sense que se perjudiquèsse en absolut era sua galantaria, auie ua manèra d’èster imponenta, digna, nòbla e modestaments capinauta, que hège mès respectabla era sua edat.
MARIO-WEB	Arrés vie a èster un sègle caminant impunaments.
MARIO-WEB	Es ans acaben per enrodar eth cap d’ua aureòla venerabla.
MARIO-WEB	Auie, ath delà, aguestes dites que son completaments dera escòla classica.
MARIO-WEB	Eth senhor Gillenormand ac aprovèc, en tot díder: “Toti es reis que non son eth rei de França, son reiets de província”.
MARIO-WEB	Un dia entenec aguesta pregunta e aguesta responsa: “A qué a estat condemnat eth redactor deth Corrèu francés?” “A èster suspenut”.
MARIO-WEB	Dites coma aguesta que creen ua posicion.
MARIO-WEB	Un còp en un Te Deum, que se celebraue er aniversari dera tornada des Borbons, vedec passar ath senhor Talleyrand, e didec: “Aguest ei Sa Excelléncia eth Mau”.
MARIO-WEB	Eth senhor Gillenormand venguie lèu tostemp ena reunion acompanhat dera sua hilha, aquera nauta senhoreta qu’alavetz passaue des quaranta ans e ne representaue cinquanta, e d’un polit mainatge de sèt ans, blanc, rosat, frèsc, d’alègri e innocents uelhs qu’en entrar ena sala entenie tostemp gasulhar ath sòn entorn: “ Be n’ei de beròi!
MARIO-WEB	Quin malastre!
MARIO-WEB	Praube mainatge!”.
MARIO-WEB	Aguest mainatge ei eth madeish qu’auem parlat abantes.
MARIO-WEB	Aguest bandit deth Loira ère eth gendre deth senhor Gillenormand, de qui auem dit ja qu’auie estat qualificat per aguest coma eth desaunor dera sua familha.
MARIO-WEB	II.- Un espèctre ròi d’aqueth temps.
MARIO-WEB	Quinsevolh qu’auesse passat en aquera epòca peth petit bordalat de Vernon, e s’auesse arturat un moment en aqueth polit pònt monumentau, que serà substituit lèu lèu per un pònt de hèr lèg, aurie pogut observar, dirigint era guardada de naut dera barramenta estant, a un òme d’uns cinquanta ans, damb casqueta de pèth de oelha, vestit damb un pantalon e ua sòrta de cassaca de vasta tela grisa, qu’en era amiaue cosuda ua causa auriòla qu’ath sòn temps auie estat ua cinta ròia, cauçat damb espardenhes, torrat peth solei; de sòrta qu’auie era cara lèu nera e eth peu lèu blanc, damb ua grana creta qu’anaue deth front enquiara gauta; acorbaishat, doblegat, envielhit abans de temps, passejant, lèu cada dia, damb ua petita aishada e ua podadoira ena man, per un d’aqueri espacis enrodadi de tàpies, pròchi ath pònt, que s’estenen costejant, coma ua cadia de losats, era arriba quèrra deth Sena; polidi tancats plei de flors, que d’eri se porie díder se siguessen plan mès grani: son jardins; e se siguessen un shinhau mès petits: son nhòquets.
MARIO-WEB	Toti aguesti tancats acaben, per un costat en arriu e per aute en ua casa.
MARIO-WEB	Er òme dera caseta e des esclòps s’estaue en 1817 en mès petit d’aguesti tancats e ena mès umila de totes aguestes cases.
MARIO-WEB	S’estaue solet e solitari, en silenci e praubaments, damb ua sirventa, que non ère ne joena ne vielha, ne beròia ne lèja, ne campanharda ne cortesana.
MARIO-WEB	Eth quarrat de tèrra, que cridaue eth sòn jardin, auie fama en pòble pera beresa des flors que cultivaue; donques qu’es flors èren tota era sua ocupacion.
MARIO-WEB	A truca de trabalh, de perseverància, de suenh e de farrats d’aigua, auie artenhut crear, dempús deth Creador, e auie endonviat quauqui tulipes e cèrtes dàlias que semblauen auer estat desbrembades dera natura.
MARIO-WEB	Qu’ère engenhós; auie descubèrt, abans que Soulange Bodin, era formacion de molons de tèrra de brucs entà cultivar es rars e preciosi arbilhons d’America e dera China.
MARIO-WEB	En ostiu, a punta de dia, ère ja en sòn jardin, hotjant, talhant, sauclant, segant, caminant per miei des flors damb un cèrt aspècte de bontat, de tristor e de doçor; e a viatges se demoraue cogitós e immobil ores sanceres en tot escotar eth cant d’un audèth en un arbe, o eth bronit d’un mainatge en ua casa; a viatges damb es uelhs tachadi en extrèm dera huelha d’ua èrba, en quauqua gota d’arrosada convertida pes arrais deth solei en un robin.
MARIO-WEB	Qu’ère timid enquia e tot semblar foreno; gessie plan pòc e non vedie ad arrés senon as praubi que picauen ena sua hièstra, e ath pair Mabeuf, eth prèire, qu’ère un brave òme de pro edat.
MARIO-WEB	Ça que la, se bèth vesin o forastèr picaue ena sua pòrta, desirant veir es sòns tulipes e es sues ròses, daurie arrint.
MARIO-WEB	Aguest qu’ère eth “bandit deth Loira”.
MARIO-WEB	Qui auesse liejut en aqueth temps es memòries militares, es biografies, eth Monitor e es boletins dera grana armada, aurie pogut veir un nòm, repetit soent, eth de Jòrdi Pontmercy.
MARIO-WEB	Mès joen encara, aguest Jòrdi Pontmercy ère soldat en regiment de Saintonge.
MARIO-WEB	Quan crebèc era revolucion, eth regiment de Saintonge siguec agregat ara armada deth Rhin.
MARIO-WEB	Es ancians regiments dera monarquia sauvèren es nòms des províncies enquia e tot dempús dera queiguda deth tron, e non sigueren reformadi enquia 1794.
MARIO-WEB	Pontmercy lutèc en Espanha, en Worms, en Neustadt, en Turkheim, en Alzey, en Maguncia, a on siguec un des dus cents que formauen era reiregarda de Houchard.
MARIO-WEB	Siguec tanben d’aqueri dotze que lutèren contra era armada deth prince de Hesse, darrèr dera vielha muralha d’Andernach, e non arreculèc entar ensems dera armada senon quan eth canon enemic dauric era bèrca dès eth cordon dera balustrada enquiara madeisha escarpa.
MARIO-WEB	Siguec damb Kleber en Marchiennes, e ena accion de Monte Panissel, qu’en era li trinquèc eth braç ua bala de canon.
MARIO-WEB	Dempús passèc ena frontèra d’Italia, e siguec un des trenta granadèrs que defeneren eth carís de Tende damb Joubert.
MARIO-WEB	Joubert siguec nomentat alavetz ajudant generau, e Pontmercy lòctenent.
MARIO-WEB	Siguec dempús ath costat de Berthier, en miei dera mitralha, en aquera jornada de Lodi que hec díder a Bonaparte: “Berthier a estat artilhèr, soldat de cavalaria e granadèr.” Vedec quèir en Novi ath sòn ancian generau Joubert, en moment que lheuant eth sabre cridaue: “Tà dauant!”.
MARIO-WEB	S’embarquècc dempús damb era sua companhia entà un ahèr de servici, en un vaishèth qu’anaue de Genova entà un aute pòrt dera còsta, e queiguec en ua emboscada de sèt o ueit veles angleses.
MARIO-WEB	En 1805, apertenguec ara division de Malher, que s’apoderèc de Gunzburg contra er archiduc Ferran.
MARIO-WEB	En Wettingen recebec enes sòns braci, en miei d’ua ploja de bales, ath coronèl Maupetit, herit mortauments, dauant deth 9.0 de dragons; e se distinguic en Austerlitz en aquera admirabla marcha escalonada, hèta jos eth huec enemic.
MARIO-WEB	Quan era cavalaria dera garda imperiau russa esbaucèc un batalhon de 4.0 regiment de linha, Pontmercy siguec des que lo resvengèren en tot hèr enlà ad aguesta tropa.
MARIO-WEB	Er emperaire l’autregèc era crotz.
MARIO-WEB	Pontmercy vedec quèir successiuaments presoèrs a Wurmser en Mantua, a Melas en Alexandria, a Mack en Ulm.
MARIO-WEB	Formèc partida deth ueitau còs dera gran armada, comandat per Mortier, e conquistador de Hamburg.
MARIO-WEB	Dempús passèc en regiment 55 de linha, qu’amiaue abans eth nòm de Flandes.
MARIO-WEB	En Eylau siguec en cementèri qu’er eroïc capitan Loís Hugo, oncle der autor d’aguest libre, tenguec solet damb era sua companhia, compausada de ueitanta tres òmes, pendent dues ores, tot er atac dera armada enemiga.
MARIO-WEB	Pontmercy siguec un des tres que gesseren viui d’aqueth cementèri; siguec tanben en Frienland.
MARIO-WEB	Vedec Moscòu e eth Beresina, se trapèc en Lutzen, Bautzen, Dresde, Wachau, Leipzig, e enes carisi de Gelenhausen, e dempús en Montmirail, Chateau-Thierry, Craon, ena aurèra deth Marne, enes arribères deth Aisne, e ena temibla posicion de Laon.
MARIO-WEB	En Arnay-le-Duc, estant capitant, guinhauetegèc a dètz cosacs, e sauvèc, non a un generau, senon a un caporau.
MARIO-WEB	Pontmercy siguec guinhauetejat tanben en aguesta escadença, e li calèc extrèir vint-e-sèt esteres deth braç quèrre.
MARIO-WEB	Ueit dies abans dera capitulacion de París, acabaue de permutar-se damb un companh, e d’entrar ena cavalaria, donques qu’auie çò qu’en ancian regim se cridaue dobla man, ei a díder, madeisha adretia entà manejar eth sabre o eth fusilh, e coma oficiau, un esquadron o un batalhon.
MARIO-WEB	D’aguesta adretia, perfeccionada pera educacion militara, an neishut certans còssi especiaus, coma es dragons, que son ath còp soldats d’a pè e d’a shivau.
MARIO-WEB	Acompanhèc a Napoleon ena isla d’Elba.
MARIO-WEB	En Waterloo ère ja cap d’un esquadron de coraissèrs ena brigada Dubois.
MARIO-WEB	Eth siguec qui cuelhec era bandèra deth batalhon de Luxemburg e venguec a botar-la enes pès der emperaire, tot caperat de sang, pr’amor qu’auie recebut, en apoderar-se’n d’era, un còp de sabre ena cara.
MARIO-WEB	Qui ère aguest Jòrdi Pontmercy?
MARIO-WEB	Qu’ère eth bandit de Loira.
MARIO-WEB	Ja coneishem quauquarren dera sua istòria.
MARIO-WEB	Dempús de Waterloo, Pontmercy, trèt, coma auem vist, deth barranc, artenhèc amassar-se ara armada, e venguec arrossegant-se d’espitau en espitau enquias cantonaments deth Loira.
MARIO-WEB	Era Restauracion lo deishèc a mieja paga, e dempús lo manèc de quartèr, ei a díder, susvelhat, entà Vernon.
MARIO-WEB	Eth rei Loís XVIII, en hèr veir que non s’auie passat tot aquerò que se passèc enes Cent Dies, non l’arreconeishec ne era gràcia d’oficiau dera legion d’aunor, ne eth sòn grad de coronèl, ne eth sòn titol de baron; mès eth non perdie era ocasión de signar coma coronel baron de Pontmercy.
MARIO-WEB	Non auie qu’ua vielha casaca blua, e non gessie jamès sense méter en era era roseta d’oficiau dera legion d’aunor.
MARIO-WEB	Eth fiscau de S.M.
MARIO-WEB	Dus o tres còps eth ministre dera Guerra e eth comandant generau deth departament l’escriueren damb aguesta envolòpa: Tath senhor comandant Pontmercy; mès eth les entornèc es cartes sense daurir-les.
MARIO-WEB	Napoleon, alavetz, hège madeish en Santa Elena damb es cartes de sir Hudson Lowe, dirigides ath generau Bonaparte.
MARIO-WEB	Pontmercy auie acabat, deishatz-me díder era frasa, en tot auer ena boca era madeisha saliua qu’er emperaire.
MARIO-WEB	En Roma i auec tanben presoèrs cartaginesi que se remien a saludar a Flaminio e mostrauen auer quauquarren dera amna d’Anibal.
MARIO-WEB	Un maitin trapèc ath fiscau de S.M.
MARIO-WEB	Non auie qu’ua mesquina mieja paga de cap d’esquadron: Auie logat en Vernon era casa mès petita que trapèc, e en era s’estaue solet, viem de díder.
MARIO-WEB	Eth vielh ciutadan, indignat ath sòn laguens, consentic, alendant e dident: “Es familhes mès importantes se ven obligades a hèr madeish.
MARIO-WEB	Aguest mainatge aurie estat era felicitat deth coronèl ena sua solitud; mès eth pairin auie reclamat imperiosaments ath sòn arrèhilh, declarant que se non l’ac autrejauen lo deseretarie.
MARIO-WEB	Eth pair cedic per interès deth mainatge, e en non poder auer ath sòn costat ath hilh, se tenguec a estimar es flors.
MARIO-WEB	Plan per aquerò, auie renonciat a tot; non se botjaue ne conspiraue, dividie eth sòn pensament entre era innocéncia deth sòn present e era granor deth sòn passat; passaue eth temps demorant un clavèl, o brembant- se’n d’Austerlitz.
MARIO-WEB	Eth senhor Gillenormand non auie relacion damb eth sòn gendre.
MARIO-WEB	Et coronèl ère entada eth “un bandit”, e eth ère entath cornonèl un “pèc”.
MARIO-WEB	Eth pairin non parlaue james deth coronèl senon entà quauqua allusion burlesca ara sua “baronia”.
MARIO-WEB	Auien convengut exprèssaments que Pontmercy non sajarie jamès veir ne parlar damb eth sòn hilh, jos era pena de veir ad aguest expulsat dera casa e deseretat; es Gillenormand guardauen a Pontmercy coma un empestat.
MARIO-WEB	Volien educar ath mainatge ara sua manèra.. Eth coronèl dilhèu hec mau en acceptar aguestes condicions; mès passèc per eres en creir qu’obraue ben, e sacrificar-se solet ada eth madeish.
MARIO-WEB	Er eretatge deth pairin Gillenormand qu’ère pòca causa; mès eth dera senhoreta Gillenormand màger, ère gran, pr’amor que sa mair auie estat plan rica; e, en auer-se estat era celibatària, eth hilh dera sua fraia ère eth sòn eretèr naturau.
MARIO-WEB	Eth mainatge, que se cridaue Mario, se’n sabie de qué auie pair; mès arren mès.
MARIO-WEB	Arrés badaue boca entà parlar-li d’eth; mès era gent que li hège tractar eth sòn pairin, damb es sòns mormolhs, es sues mieges paraules, es sòns guinhades de uelhs, auie cridat era atencion deth mainatge damb eth temps, e aguest auie acabat comprenent bèra causa; e coma cuelhie per ua sòrta d’infiltracion e de lenta penetracion es idies e es opinions que formauen ath sòn entorn, arribèc de man en man a non pensar en sa pair, senon avergonhat e damb eth còr sarrat.
MARIO-WEB	Tant que Mario anaue creishent en aguesta atmosfèra, cada dus o tres mesi s’escapaue eth coronèl, venguie furtiuaments en París, coma un perseguit pera justícia qu’a trincat es sues cadies, e s’apostaue en Sant Sulpici ara ora qu’era senhoreta Gillenormand amiaue a Mario entà missa; e aquiu, tremolant de qué se virèsse era tia, amagat darrèr d’un pilar, immobil, sense gausar a penes alendar, ère en tot guardar ath sòn hilh.
MARIO-WEB	Aqueth òme, plen de cretes, auie pòur d’ua vielha celibatària.
MARIO-WEB	D’aciu auien vengut es sues relacions damb eth prèire de Vernon, senhor Mabeuf.
MARIO-WEB	Aguest digne prèire auie un frair, majordòm de fabrica de Sant Sulpici, qu’auie vist fòrça còps ad aguest òme contemplant ath sòn hilh e auie calat era sua atencion ena creta que li crotzaue era gauta, e era gròssa lèrma que penjaue des sòns uelhs.
MARIO-WEB	Aqueth òme, d’aspècte tan varonil, que ploraue coma ua hemna, l’auie chocat ath majordòm; eth sòn ròstre que l’auie impressionat.
MARIO-WEB	Un dia que venguec en Verno pr’amor de veir ath sòn frair, se trapèc en pònt ath coronèl Pontmercy, e arreconeishec en eth ar òme de Sant Sulpici.
MARIO-WEB	Eth majordòm parlèc d’eth ath prèire, e ambdús, jos ua desencusa quinsevolh, li tengueren ua visita ath coronèl, visita que se’n hec a vier, ath sòn darrèr, fòrça d’autes.
MARIO-WEB	Eth coronèl, fòrça reservat ara prumeria, acabèc daurint eth sòn còr, e eth prèire e eth majordòm se’n saberen de tota era istòria e de com Pontmercy sacrificaue era sua felicitat per avier deth sòn hilh.
MARIO-WEB	Aquerò hec qu’eth prèire lo guardèsse damb veneracion e trendesa, e eth coronèl li cuelhec afècte.
MARIO-WEB	Ath delà d’aquerò, quan per edart se trapen un ancian prèire e un vielh militar, s’ambdús son sincèrs e bravi, arrés se compren ne s’amasse mès aisidaments, pr’amor que, ath hons, son ua madeisha causa; er un se sacrifique pera pàtria d’aciu baish, e er aute pera pàtria d’aquiu naut: que non i a cap mès diferéncia.
MARIO-WEB	Dus còps ar an, eth 1èr.
MARIO-WEB	III.- Requiescant.
MARIO-WEB	Era reunion dera senhora T. ère tot çò que Mario Pontmercy coneishie deth mon; aqueth ère eth solet trauc per a on podie guardar era vida.
MARIO-WEB	Eth trauc qu’ère ombriu e recebie ath sòn trauèrs mès hered que calor, mès tenèbres que lum.
MARIO-WEB	Aguest mainatge, qu’ère era alegria e era lum, en entrar en aguest mon estranh aqueric en pòc de temps tristor, e çò qu’ei mès opausat ara sua edat, gravetat.
MARIO-WEB	Entornejat de totes aqueres persones impausantes e singulares, guardaue ath sòn entorn damb seriós estonament: tot hège aumentar en eth aguest estupor.
MARIO-WEB	Ena reunion dera senhora T. i auie quauques vielhes nòbles fòrça venerables, que se cridauen Mathan, Noé, Levis, que se prononciaue Levi, e Cambis, que se prononciaue Cambises.
MARIO-WEB	Aqueres cares ancianes e aqueri nòms biblics se barrejauen en cap deth mainatge damb er ancian testament qu’aprenie de memòria; e quan èren totes seigudes en cercle ar entorn d’ua lum moribonda, illuminades a penes per ua lampa de pantalha verda, damb es sòns sevèrs perfils, es sòns peus grisi o blanqui, es sòns longui vestits de ua auta edat, qu’en eri non se distinguien senon colors lugubres, deishant quèir de quan en quan paraules majestuoses e grèus, eth mainatge Mario les contemplaue damb uelhs espauridi, pensant veir en eres, non hemnes, senon patriarques e magues; non èssers reaus, senon hantaumes.
MARIO-WEB	Ad aguesti hantaumes se i amassauen diuèrsi prèires que frequentauen aquera reunion, e quauqui nòbles; eth marqués de Sass, secretari d’ordes dera princessa de Berry; eth vescomde de Val, que publicaue, jos eth fausnòm de Carlos Antonio, òdes monorrimes; eth prince de Beauf qu’en èster encara joen auie peus grisi, e ua hemna polida e de talent, qu’es sòns vetits de velot escarlata damb treneta d’aur, fòrça escotadi, èren er escandal d’aquera ombriua casa; eth marqués de C e de E, que sabie mielhor qu’arrés en França “era urbanitat proporcionada”; eth comde d’Am, brave òme, de benevòla mina, e eth cavalièr de Port de Guy, colomna dera bibliotèca deth Louvre, cridada eth gabinet deth rei.
MARIO-WEB	Èren en Tolon e eth sòn mestièr ère vier a recuélher de net, en cadafalc, es caps e es còssi des guilhotinadi pendent eth dia; amiauen ena esquia aqueri troncs destilant sang, de sòrta qu’es capòts de presoèr auien per dejós deth cogòt ua crospa de sang, seca peth maitin e umida pera net.
MARIO-WEB	Ena reunion dera senhora T, abondauen aguestes narracions tragiques; e a truca de maudíder a Marat s’aplaudie a Trestaillon.
MARIO-WEB	Quauqui deputats des cridadi introuvables hègen era sua partida de whist; èren eth senhor Thibord deth Chalard, e eth senhor Lemarchant de Gomicourt, e eth celèbre trufaire dera dreta, eth senhor Cornet-Dincourt.
MARIO-WEB	Eth cap d’ordre militara, Ferrette, damb es sues garramaches cuertes e es sòns primi bots dera cama entraue de passa quauque viatge en salon, quan anaue ena casa deth senhor Talleyrand.
MARIO-WEB	Qu’auie estat companh d’aventures deth senhor comde d’Artois, e ath revés d’Aristotil, acorropat jos Campaspe, auie hèt caminar a Guimard a quate pautes e per tant auie demostrat as sègles se com pòt demorar resvenjat un filosòf per un cap d’ordre militara.
MARIO-WEB	Per çò que hè as prèires, venguien aquiu: eth clèrgue Halma, eth madeish qu’ath senhor Larose, eth sòn collaborador en Eth Pericle, didie: “Bè!, qui non a cinquanta ans?
MARIO-WEB	Solet quauque charraire”; eth clèrgue Letourneur, predicador deth rei; eth clèrgue Frayssinous, que non ère encara ne comde, ne avesque, ne ministre, ne par e qu’amiaue ua sotana vielha sense botons ja, e eth clèrgue Keravenant, prèire de Sant German des Prats; e ath delà, eth nunci deth Papa, qu’ère alavetz monsenhor Macchi, arquevesque de Nisibis, dempús cardenau, que se distinguie peth sòn long e cogitós nas, e un aute monsenhor, que se titolaue eth clèrgue Palmieri, prelat domestic, un des sèt protonotàris participants deth Sant Sièti, canonge dera insigna basilica liberiana, avocat des sants, postulatore di santi, çò que se referís as ahèrs de canonizacion, e signifique, mès o mens, postulador o receptor de memoriaus entà un lòc enes autars; e fin finau, dus cardenaus, eth senhor dera Luzerne e eth senhor de Cl T. Eth senhor cardenau de Luzerne ère escrivan, e auec uns ans dempús er aunor de signar ath cant de Chateaubriand quauqui articles en Conservador.
MARIO-WEB	Eth senhor de Cl T ère arquevesque de Toul, e solie vier soent en París entà passar ua tempsada ena casa d’un nebot, eth marqués de T., que siguec ministre dera Guèrra e dera Marina.
MARIO-WEB	Eth cardenau ère un vielh alègre que mostraue es sues cauces violetes jos era sotana rebussada; era sua mania qu’ère odiar ara Enciclopèdia, e hèr hòlaments ath bilhard.
MARIO-WEB	Eth cardenau de Cl T auie estat presentat en casa dera senhora T. peth sòn mès intim amic, eth senhor de Roquelaure, ancian avesque de Senlis, e un des quaranta.
MARIO-WEB	Eth senhor de Roquelaure ère notable pera sua nauta estatura e pera sua assiduitat ena Academia.
MARIO-WEB	A trauèrs dera pòrta de veires dera sala pròcha ara bibliotèca, qu’en era era Acadèmia Francesa celebraue alavetz es sues sessions, es curiosi podien veir cada dijaus ar ancian avesque de Senlis, lèu tostemp de pès, nauèth empovassat, damb cauces violeta virant era esquia ara pòrta entà deishar veir mielhor eth sòn cothèr.
MARIO-WEB	Toti aguesti gleisèrs, qu’èren autant cortesans coma òmes de Glèisa, aumentauen era gravetat dera reunion de T., qu’en era recargauen er aspècte senhoriau cinc pars de França, eth marqués de Vib, eth marqués de Tau, eth marqués de Herb, eth vescomde Damb e eth duc de Val.
MARIO-WEB	Aguest, encara qu’ère prince de Mon, ei a díder, prince sobeiran estrangèr, auie formada ua tan nauta idia de França e dera dignitat de par, que tot ac vedie a trauèrs d’ambdues causes e solie díder: “Es cardenaus son es pars de França de Roma, es lords son es pars de França d’Anglatèrra”.
MARIO-WEB	Per çò d’aute, coma qu’era revolucion en aguest sègle li cau entrar pertot, aqueth salon feudau ère, sivans auem dit, senhorejat per un òme dera classa mieja.
MARIO-WEB	Eth senhor Gillenormand regnaue aquiu.
MARIO-WEB	Aquera qu’ère era pinta e era quinta esséncia dera societat parisenca que seguie era bandèra blanca; aquiu se discutien es nòms mès coneishudi, encara que siguessen reialistes; pr’amor qu’ena fama i a quauquarren d’anarquia.
MARIO-WEB	Se Chateaubriand auesse entrat aquiu, aurie costat er efècte deth pair Duchene.
MARIO-WEB	Ça que la, en aguesta societat ortodòxa i entrauen per tolerància quauqui empenaïts.
MARIO-WEB	Eth comde Beug siguec admetut a titol de correccion.
MARIO-WEB	Es reunions “nòbles” d’aué non se retiren ad aqueres.
MARIO-WEB	Eth barri de Sant German modèrn flaire a erètge, e es reialistes d’ara son demagògs, mos ac cau díder en elògi d’eri.
MARIO-WEB	Ena casa dera senhora T., coma qu’era reunion ère formada per çò de mès superior, dominaue un gust esquist e capinaut jos ua urbanitat escuelhuda.
MARIO-WEB	Es costums amiauen damb eri tota sòrta de rafinaments involuntaris, qu’èren er ancian regim enterrat, mès encara viu.
MARIO-WEB	Quauqui uns d’aguesti costums, mès que mès en lengatge, èren fòrça capriciosi; es observadors superficiaus aurien cuelhut per provincialismes çò que non ère senon anticalhes.
MARIO-WEB	S’entenie díder aquiu era senhora generala; e non ère deth tot estranh era senhora coronèla.
MARIO-WEB	Era embelinaira senhora de Leon, en rebrembe, plan que òc, des duquesses de Longueville e de Chevreuse, s’estimaue mès aguets fausnòm ath sòn titol de princessa.
MARIO-WEB	Era marquessa de Crequy s’auie cridat tanben era senhora coronèla.
MARIO-WEB	En aguest petit cercle aristocratic s’endonvièc eth rafinament de díder enes Tulheries, en parlar ath rei en intimitat eth rei en tresau persona, e non díder jamès vòsta majestat, pr’amor qu’aguest tractament auie estat “profanat per usurpaire”.
MARIO-WEB	Aquiu jutjauen es hèts e es òmes; se’n burlauen deth sègle, e damb aquerò quedauen desencusadi de comprener-lo; s’ajudauen en aguesta ignorància, e se comunicauen mutuaments era quantitat de lum que cadun possedie.
MARIO-WEB	Matusalen ensenhaue a Epimenides; eth sord metie ath pas ath cèc; se declaraue coma non passat eth temps dempús Coblenza, e atau coma Loís XVIII ère, pera gràcia de Diu, en vint-e-cincau an deth sòn reinatge, atau es emigradi se trapauen de dret en vintau an dera sua adolescéncia.
MARIO-WEB	Tot qu’ère en armonia; arren auie viscut massa; era paraula a penes ere ua bohada; eth jornau, en acòrd damb eth salon, semblaue un papirus.
MARIO-WEB	I auie quauqui joeni, mès qu’èren lèu mòrts.
MARIO-WEB	Ena avantcramba, es liurèes estauen plan rosigades; donques qu’aqueres persones, qu’èren d’ua edat passada, auien sirvent dera sua epòca.
MARIO-WEB	Tot aquerò semblaue qu’auie viscut hège fòrça temps, e lutaue damb eth sepulcre.
MARIO-WEB	Tot eth sòn diccionari s’estaue lèu en aguestes paraules: Conservar, Conservacion, Conservador.
MARIO-WEB	Çò que calie ère èster en bona flaira.
MARIO-WEB	E plan, es opinions d’aqueri grops venerables èren embaumades, es sues idies flairauen a nard.
MARIO-WEB	Qu’ère aqueth un mon en estat de momia.
MARIO-WEB	Es patrons èren embaumadi, es sirvents empalhadi.
MARIO-WEB	Ua digna marquessa vielha, nauèth venguda dera emigracion e arroïnada, non auie senon ua sirventa, e seguie dident: “es mèns sirvents”.
MARIO-WEB	Mès, se qué hègen ena reunion dera senhora T.?
MARIO-WEB	Èren oltres?
MARIO-WEB	E qué vò díder èster oltra?
MARIO-WEB	Aguesta paraula que non a, aué, significacion encara que çò que represente non age despareishut.
MARIO-WEB	Expliquem-la.
MARIO-WEB	Èster oltra qu’ei vier mès enlà; ei hèr era guèrra ath scèptre en nòm deth tron, e ara mitra en nòm der autar; ei mautractar çò que s’arrossègue; ei lançar enes shivaus d’atelatge entà que vagen mès rapid; ei censurar eth fogairon perque crème pòqui erètges; ei repotegar ar idolatra pera sua pòca idolatria; ei insultar per excès de respècte; ei trapar en Papa pòc papisme, en rei pòc reialisme e fòrça lum ena net; ei èster maucontent der alabastre, dera nhèu, deth cigne e deth liri en nòm dera blancor; ei èster partidari des causes enquiath punt d’èster eth sòn enemic; qu’ei amiar eth per entath contra.
MARIO-WEB	Er esperit oltra caracterize especiauments era prumèra fasa dera Restauracion.
MARIO-WEB	Que non i a arren ena istòria semblable ath quart d’ora que comence en 1814 e acabe en 1820, ar adveniment deth senhor de Villele, er òme practic dera dreta.
MARIO-WEB	Aguesti sies ans sigueren un moment extraordinari, rambalhós e trist ath còp, alègre e ombriu, illuminat coma era claretat dera auba, e caperat ath madeish temps pes tenèbres des granes catastròfes qu’aumplien encara er orizon e s’anauen perdent lentaments en passat.
MARIO-WEB	I auec en aquera lum e en aquera ombra un petit mon nau e vielh, bofon e trist, joenenc e senil, heregant-se es uelhs, pr’amor qu’arren se retire tant ar acte de desvelhar-se coma era tornada d’ua emigracion, grop que guardaue a França damb mesfidança e ère guardat per França damb ironia; vielhs ihons, marquesi orgulhosi, es que despareishen e es apareishudi, “es ex…” estupefacti de tot, bravi e nòbles aristocrates qu’arrien pr’amor qu’èren en França, e plorauen tanben, estonadi, per tornar ena sua pàtria, desesperadi per non trapar ara sua monarquia; era noblesa des crotzades, menspredant ara noblesa de Emperi, ei a díder, ara noblesa dera espada; es races istoriques qu’auien perdut eth significat dera istòria; es hilhs des companhs de Carlemagne, menspredant as companhs de Napoleon.
MARIO-WEB	Es espades, coma viem de díder, se manauen reciprocaments er insult; era espada de Fontenoy qu’ère causa d’arrir, e ère caperada de rovilh; era espada de Marengo ère odiosa, e non se vedie en era qu’un sabre.
MARIO-WEB	Er antigaments substituie ar ager.
MARIO-WEB	Que non s’auie eth sentiment de çò de gran, ne eth sentiment de çò de ridicul; e i auec qui cridèc Scapin a Bonaparte.
MARIO-WEB	Quan per edart treiguem d’eth bèra figura e sajam de hèr-la revíuer mejançant era imaginacion, mos semble tant estranha coma d’un mon antediluvian; qu’ei, plan que òc, qu’a estat negat tanben per un deluvi.
MARIO-WEB	A despareishut jos dus revolucions.
MARIO-WEB	Be ne son de poderoses es ondades des idies!
MARIO-WEB	Com capèren ara prèssa tot çò que les cau esbauçar e sepultar en compliment dera sua mission, e guaire lèu hotgen terribles prigondors!
MARIO-WEB	Tau ère era fesomia des reunions d’aqueri tempsi luenhants e candids qu’eth senhor Martainville auie mès finesa que Voltaire.
MARIO-WEB	Aguestes reunions auien ua literatura e ua politica pròpies.
MARIO-WEB	Se credie en Fievée; eth senhor Agier botaue era lei; se comentaue a Colnet, publicista que venie libres vielhs en cai de Malaquais.
MARIO-WEB	Napoleon ère coneishut solet per Ògre de Corcega; mès dempús era introduccion ena istòria deth senhor marqués de Buonaparte, lòctenent generau des armades deth rei, siguec ua concession ar esperit deth sègle.
MARIO-WEB	Aqueres reunions non se sauvèren blosses pendent guaire temps.
MARIO-WEB	Dempús 1818 comencèren a germiar en eres quauqui doctrinaris; nuança sospechosa, qu’auie per sistèma èster reialiste, desencusant-se d’ester-ne.
MARIO-WEB	Es doctrinaris èren avergonhadi a on es oltres capitauen.
MARIO-WEB	Auien talent e sauvauen silenci; eth sòn dògma politic ère avientaments ornat de gravetat; les calie, donc, hèr capitada.
MARIO-WEB	Hègen, plan utilaments, excèssi de corbata blanca e frac cordat.
MARIO-WEB	Er error o eth malastre deth partit doctrinari qu’a estat eth crear ua joenesa envielhida.
MARIO-WEB	Cuelhien postures de sabents; soniauen empeutar en principi absolut e excessiu un poder templat.
MARIO-WEB	Opausauen, e a viatges damb rara intelligéncia, ath liberalisme esbauçador un liberalisme conservador e se les entenie díder: “Gràcia entath reialisme: que mos a hèt mès d’un benefici.
MARIO-WEB	Mos a hèt a vier de nauèth era tradicion, eth culte, era religion, eth respècte; ei fidèu, valent, cavaleresc, aimant, leiau.
MARIO-WEB	Vie a barrejar, encara que de mala encolia, es naues graneses dera nacion damb es graneses seculares dera monarquia.
MARIO-WEB	Qu’a eth malastre de non compréner era revolucion, er emperi, era glòria, era libertat, es naues idies, es naues generacions, eth sègle.
MARIO-WEB	Mès aguest defècte qu’a, per çò que hè a nosati, qu’ei que non l’auem nosati quauqui viatges respècte ada eth?
MARIO-WEB	Era revolucion, que n’èm eretèrs, li cau auer era intelligéncia de tot.
MARIO-WEB	Eth contrasentit deth liberalisme qu’ei atacar eth reialisme.
MARIO-WEB	Quina fauta!
MARIO-WEB	Era França revolucionària non a respècte dera França istorica, ei a díder, de sa mair, ei a díder, d’era madeisha.
MARIO-WEB	Dempús deth 5 de seteme se tracte ara noblesa dera monarquia coma dempús deth 8 de junhsèga se tractaue ara noblesa der Emperi.
MARIO-WEB	Eri qu’an estat injusti damb era agla; nosati n’èm damb era flor de lis.
MARIO-WEB	Se desire, donc, auer tostemp quauquarren entà proscríuer?
MARIO-WEB	Dilhèu ei util rebaishar era corona de Loís XIV, rascar er escut d’Enric IV?
MARIO-WEB	Hem burla deth senhor Vaublanc, qu’esfaçaue es N deth pònt de Jena!
MARIO-WEB	E qué hège?
MARIO-WEB	Çò que hèm nosati.
MARIO-WEB	Bouvines mos aperten madeish que Marengo; e es flors de lis madeish qu’es N. Aguest qu’ei eth nòste auviatge.
MARIO-WEB	Per qué amendrir-lo?
MARIO-WEB	Non mos cau renegar dera pàtria ne en passat ne en present.
MARIO-WEB	Per qué non auem d’adméter tota era istòria?
MARIO-WEB	D’aguesta sòrta criticauen e protegien es doctrinaris eth reialisme, maucontent per que lo criticauen, irritat perque lo protegien.
MARIO-WEB	Es oltres caracterizèren era prumèra epòca deth reialisme; era congregacion caracterizèc ara dusau.
MARIO-WEB	Ara passion la succedic era abiletat.
MARIO-WEB	Deishem aciu aguest esbòç.
MARIO-WEB	Ath long d’aguesta narracion, er autor a trapat en sòn camin aguest moment curiós dera istòria contemporanèa; e en passar, l’a calut dirigir-li ua guardada e diboishar quauqu’un des perfils singulars d’aquera societat desconeishuda aué.
MARIO-WEB	Mès ac hè ara prèssa, sense cap idia amarganta o burlesca.
MARIO-WEB	Quauqui rebrembes afectuosi e respectuosi, donques que se referissen a sa mair, l’amassen damb aguest passat.
MARIO-WEB	De un aute costat, mos ac cau díder, aqueth petit mon auie es sues graneses.
MARIO-WEB	Podem arrir-mo’n, mès non menspredar-lo ne auer-lo en òdi.
MARIO-WEB	Qu’ère era França de un aute temps.
MARIO-WEB	Mario Pontmercy hec, coma toti es mainatges, quauqui estudis.
MARIO-WEB	Quan gessec des mans dera sua tia Gillenormand, eth sòn pairin l’autregèc a un digne professor dera mès blossa innocéncia classica, e aquera amna joena que començaue a daurir-se passèc d’ua beata entà un pedant.
MARIO-WEB	Mario passèc es ans de collègi e entrèc ena escòla de Dret.
MARIO-WEB	Qu’ère reialiste fanatic e austèr.
MARIO-WEB	Estimaue plan pòc ath sòn pairin, qu’era sua alegria e eth sòn cinisme lo shordauen, e ère ombriu per çò que hè a sa pair.
MARIO-WEB	Per çò d’aute, ère un joen afogat e hered, nòble, generós, capinaut, religiós, exaltat, digne enquiara duretat, blos enquia èster insociable.
MARIO-WEB	IV.- Finau deth bandit.
MARIO-WEB	Era conclusion des estudis classics de Mario coïncidic damb era gessuda deth mon deth senhor Gillenormand.
MARIO-WEB	Eth vielh se didec adiu dera banlèga de Sant German e des reunions dera senhora T., e se n’anèc a demorar en Marais, ena sua casa deth carrèr des Hilhes deth Calvari a on auie, coma sirvents, ath delà deth portièr, ara puncèla Nicolaseta, qu’auie succedit ara Magnon e ath Vasc orgulhós e guiterós, qu’auem parlat quauques planes abans.
MARIO-WEB	Mario venguie de complir dètz-e-sèt ans en 1827, e un dia, en tornar entà casa, vedec ath sòn pairin damb ua carta ena man.
MARIO-WEB	Mario, didec eth senhor Gillenormand, deman partiràs entà Vernon.
MARIO-WEB	Entà qué?, didec Mario.
MARIO-WEB	Entà veir a ta pair.
MARIO-WEB	Mario s’estrementic.
MARIO-WEB	Qu’auie pensat en tot mens en qué bèth dia aurie d’anar a veir a sa pair.
MARIO-WEB	Que non podie trapar arren mens inesperat, mès estonant, e didem-ac mès desagradiu.
MARIO-WEB	Qu’ère era antipatia obligada a convertir-se en simpatia; non ère un desengust, senon un trabalh fatigós.
MARIO-WEB	Mario, ath delà des sòns motius d’antipatia politica, ère convençut de qué sa pair, eth guinhauetejador, coma lo cridaue Gillenormand enes dies de màger amabilitat, non l’estimaue; aquerò qu’ère evident donques que l’auie abandonat atau e l’auie autrejat a d’auti.
MARIO-WEB	En creir que non ère estimat, non estimaue.
MARIO-WEB	Arren mès simple, se didie.
MARIO-WEB	Se quedèc tant estonat que non preguntèc arren ath senhor Gillenormand.
MARIO-WEB	Eth pairin higec:
MARIO-WEB	Semble qu’ei malaut; te cride.
MARIO-WEB	E dempús d’ua estona de silenci:
MARIO-WEB	Partiràs deman peth maitin.
MARIO-WEB	Cuelh eth bilhet; ditz qu’ei urgent.
MARIO-WEB	Dempús arropic era carta e se la metec ena pòcha.
MARIO-WEB	Mario aurie pogut partir aquera madeisha net, e estar-se ath costat de sa pair londeman peth maitin; perque deth carrèr Boloi gessie alavetz ua diligéncia qu’anaue entà Tyuan de nets, e passaue per Vernon.
MARIO-WEB	Mès, ne eth senhor Gillenormand ne Mario pensèren en informar-se’n.
MARIO-WEB	Londeman tath ser arribaue Mario en Vernon.
MARIO-WEB	Començauen a alugar-se es lums; preguntèc ath prumèr caminaire: “Era casa deth senhor Pontmercy?” Pr’amor qu’ath sòn laguens ère des madeishes idies dera Restauracion, e non arreconeihsie tanpòc en sa pair eth grad de coronèl, ne era baronia.
MARIO-WEB	L’indiquèren era casa; piquèc; lo dauric ua hemna damb ua petita lampa ena man:
MARIO-WEB	Eth senhor Pontmercy?, didec Mario.
MARIO-WEB	Era hemna s’estèc quieta.
MARIO-WEB	Ei aciu?, preguntèc Mario.
MARIO-WEB	Era hemna hec damb eth cap un senhau afirmatiu.
MARIO-WEB	Posqui parlar-li?
MARIO-WEB	Era hemna hec un senhau negatiu.
MARIO-WEB	Qu’ei que sò eth sòn hilh!, didec Mario.
MARIO-WEB	Me demore.
MARIO-WEB	Que ja non vos demore, didec era hemna.
MARIO-WEB	Mario se n’encuedèc alavetz qu’ère en tot plorar.
MARIO-WEB	Era hemna li senhalèc damb eth dit era pòrta d’ua sala baisha, a on entrèc.
MARIO-WEB	En aquera sala, illuminada per ua candèla de seu plaçada sus era humeneja, i auie tres òmes; un de pès, un aute de jolhs e un aute en camisa e estirat tau qu’ère de long sus es malons.
MARIO-WEB	Eth qu’ère en solèr ère eth coronèl.
MARIO-WEB	Es auti dus èren un mètge e un prèire que pregaue.
MARIO-WEB	Eth coronèl auie estat atacat hège tres dies d’ua fèbre cerebrau; ath començament dera malautia qu’auec ua mala presentida, e escriuec ath senhor Gillenormand entà cridar ath sòn hilh.
MARIO-WEB	Vau a cercar-lo!” E, en tot gésser deth sòn quarto queiguec enes malons dera avantcramba.
MARIO-WEB	Acabaue d’expirar.
MARIO-WEB	Auien estat cridadi eth mètge e eth prèire; mès autant er un coma er aute auien arribat massa tard.
MARIO-WEB	Tanben eth hilh arribèc tard.
MARIO-WEB	Ara lum crepusculara dera candèla se distinguie ena caròla der estirat e esblancossit coronèl ua gròssa lèrma qu’auie gessut deth sòn uelh ja moribond.
MARIO-WEB	Eth uelh s’auie amortat, mès era lèrma encara non s’auie secat.
MARIO-WEB	Aquera lèrma ère era tardança deth sòn hilh.
MARIO-WEB	Mario contemplèc aqueth òme, que vedie per prumèr e darrèr viatge; contemplèc aquera fesomia venerabla e varonila, aqueri uelhs dubèrts que non guardauen, aqueri peus blanqui, aqueri membres robusti qu’en eri se vedien aciu e delà regues escures qu’èren còps de sabre, e ues coma esteles rosades, qu’èren traucs de bala.
MARIO-WEB	Contemplèc aquera gigantesca creta qu’estampaue un sagèth d’eroïsme en aquera fesomia, mercada per Diu damb eth sagèth dera bontat.
MARIO-WEB	Pensèc qu’aqueth òme ère eth sòn pair, e qu’aqueth òme estaue mòrt, e se demorèc immobil.
MARIO-WEB	Era tristor qu’experimentèc siguec era madeisha qu’aurie sentut dauant de quinsevolh aute mòrt.
MARIO-WEB	E ça que la, en aquera sala se respiraue eth dolor, un dolor ponhent.
MARIO-WEB	Era sirventa somicaue en un cornèr, eth prèire pregaue e se l’entenie somicar, eth mètge se secaue es lèrmes: eth cadavre ploraue tanben.
MARIO-WEB	Eth mètge, eth prèire e era hemna guardauen a Mario a trauèrs dera sua afliccion, sense díder ua paraula: aquiu qu’ère eth er estranh; se sentie pòc esmoigut, avergonhat e en ua situacion endravada; amiaue eth chapèu ena man e lo deishèc quèir en solèr pr’amor de hèr veir qu’eth dolor li treiguie era fòrça de besonh enta tier-lo.
MARIO-WEB	Ath madeish temps sentie coma un racacòr, e se repotegaue per obrar atau.
MARIO-WEB	Mès, ère eth sòn tòrt?
MARIO-WEB	Non estimaue a sa pair!
MARIO-WEB	E qué?.
MARIO-WEB	Eth coronèl non deishaue arren.
MARIO-WEB	Era venda des sòns mòbles a penes arribaue entà pagar er enterrament.
MARIO-WEB	Er emperaire me hec baron en camp de batalha de Waterloo.
MARIO-WEB	Era Restauracion me remís aguest titol qu’è crompat damb era mia sang; eth mèn hilh lo cuelherà e l’amiarà.
MARIO-WEB	Que non me cau díder que serà digne d’eth”.
MARIO-WEB	Ara tornada, eth coronèl auie hijut: “En aguesta madeisha batalha de Waterloo, un sergent me sauvèc era vida; se cride Thenardier.
MARIO-WEB	Me pensi que darrèraments auie ua aubèrja en un bordalat des entorns de París, en Chelles o en Montfermeil.
MARIO-WEB	Mario cuelhec aguest papèr e se lo sauvèc, non per amor a sa pair, senon per aguest vague respècte ara mòrt que tant imperiosaments viu en còr der òme.
MARIO-WEB	Arren restèc deth coronèl.
MARIO-WEB	Eth senhor Gillenormand hec a véner a un pelhaire era sua espada e eth sòn unifòrme.
MARIO-WEB	Es vesins maumeteren eth jardin e cuelheren es flors mès cares, es autes plantes vengueren a èster matarràs e moriren.
MARIO-WEB	Mario s’estèc solet quaranta ueit ores en Vernon.
MARIO-WEB	Dempús der enterrament entornèc en París e s’autregèc de nauèth ar estudi deth dret, sense pensar ja mès en sa pair, coma se non auesse existit jamès.
MARIO-WEB	Eth coronèl siguec acogat en dus dies e desbrembat en tres.
MARIO-WEB	Mario amiaue ua gasa en chapèu.
MARIO-WEB	Ad aquerò se redusic tot.
MARIO-WEB	V.- A on se veirà guaire util ei vier en missa pr’amor de hèr-se revolucionari.
MARIO-WEB	Mario auie conservat es costums religiosi dera mainadesa.
MARIO-WEB	Un dimenge que venguec en missa en Sant Sulpici, ena madeisha capelha dera Vèrge que l’amiaue era sua tia quan ère petit; ère distrèt e mès cogitós que normauments e s’auie plaçat darrèr d’un pilar, e ajulhat, sense encuedar- se’n, sus ua cagira de velot d’Utrecht, qu’en sòn dorsièr i auie estampat aguest nòm: Senhor Mabeuf, majordòm.
MARIO-WEB	A penes comencèc era missa se presentèc un ancian e li didec:
MARIO-WEB	Cavalièr, aguest qu’ei eth mèn lòc.
MARIO-WEB	Mario se hec enlà se seguit e eth vielh ocupèc era sua cagira.
MARIO-WEB	Quan acabèc era missa, Mario s’estèc cogitós a quauqui passi; eth vielh s’apressèc un aute còp e li didec:
MARIO-WEB	Que non cau, cavalièr, didec Mario.
MARIO-WEB	Ò, responec eth vielh, non voi que vos formetz ua mala idia de jo.
MARIO-WEB	Aguest lòc ei mèn.
MARIO-WEB	Me semble que d’aciu estant ei mielhor era missa.
MARIO-WEB	E per qué?
MARIO-WEB	Vos ac vau a díder.
MARIO-WEB	En aguest madeish lòc è vist vier pendent dètz ans, cada dus o tres mesi, regularaments, a un praube pair que non auie un aute miei ne ua auta escadença de veir ath sòn hilh, donques que l’ac empedien ahèrs de familha.
MARIO-WEB	Venguie ara ora que se’n sabie qu’amiauen ath sòn hilh en missa.
MARIO-WEB	Eth mainatge non sabie que sa pair ère aquiu; ne autanplan sabie, dilhèu, er innocent, qu’auie pair.
MARIO-WEB	Eth pair se botaue darrèr dera colomna entà que non lo vedessen; guardaue ath sòn hilh e ploraue.
MARIO-WEB	Guaire l’estimaue eth praube òme!
MARIO-WEB	Jo qu’ac è vist.
MARIO-WEB	Aguest lòc qu’ei coma santificat, entà jo, e è cuelhut eth costum de vier en eth a escotar missa.
MARIO-WEB	Lo preferisqui ath fautulh dera majordomia que me calerie ocupar.
MARIO-WEB	Qu’è tractat un shinhau ad aguest cavalièr que vos parli.
MARIO-WEB	Auie un suer e ua tia rica, e parents que menaçauen deseretar ath hilh, se lo vedie; e se sacrificaue, entà qu’eth sòn hilh siguesse bèth dia ric e erós.
MARIO-WEB	Lo separauen d’eri es opinions politiques.
MARIO-WEB	Mon Diu!
MARIO-WEB	Perque un òme age estat en Waterloo que non ei un monstre; non per aquerò s’a de separar un pair deth sòn hilh.
MARIO-WEB	Qu’ère un coronèl de Bonaparte; e s’a mòrt, sivans me pensi.
MARIO-WEB	S’estaue en Vernon, a on è un frair prèire, e se cridaue ua causa atau coma Pontmarie o Montpercy…
MARIO-WEB	Auie ua grana creta d’un còp de sabre.
MARIO-WEB	Pontmercy, didec Mario, en tot pèrder era sang dera cara.
MARIO-WEB	Precisaments, Pontmercy.
MARIO-WEB	L’auetz coneishut?
MARIO-WEB	Cavalièr, didec Mario, qu’ère eth mèn pair.
MARIO-WEB	Eth vielh majordòm sarrèc es mans e exclamèc:
MARIO-WEB	A, ètz eth sòn hilh!
MARIO-WEB	Òc, ara deuerie èster ja un òme.
MARIO-WEB	Mario aufric eth braç ar ancian e l’acompanhèc enquiara sua casa.
MARIO-WEB	Londeman li didec ath senhor Gillenormand:
MARIO-WEB	Auem apraiat entre uns amics ua cacilha.
MARIO-WEB	Pendent quate!, responec eth pairin.
MARIO-WEB	Tè!, divertis-te.
MARIO-WEB	E guinhant eth uelh, li didec en votz baisha ara sua hilha:
MARIO-WEB	Bèth amoret.
MARIO-WEB	VI.- A on se veiràn es conseqüéncies d’auer trapat a un majordòm.
MARIO-WEB	Mès endauant veiram entà on partic Mario.
MARIO-WEB	Eth joen siguec tres dies absent, dempús tornèc en Paris, se filèc dret entara bibliotèca de Jurisprudéncia e demanèc era colleccion deth Monitor.
MARIO-WEB	Liegec eth Monitor, liegec era istòria dera Republica e der Emperi, eth Memoriau de Santa Elena, totes es memòries, toti es jornaus, toti es bulletins, Eth prumèr còp que trapèc eth nòm de sa pair enes bulletins dera grana armada qu’auec fèbre tota era setmana.
MARIO-WEB	Visitèc as generaus qu’as sues ordes auie servit Jòrdi Pontmercy, e entre eri ath comde H. Eth majordòm Mabeuf, qu’auie tornat a veir, li condèc era vida de Vernon, er arrecès deth coronèl, es sues flors, era sua solitud.
MARIO-WEB	Mario venguec a conéisher totafèt ad aqueth òme estranh, sublime e amable, e ad aquera sòrta de leon-anhèth qu’auie estat sa pair.
MARIO-WEB	Mentretant, ocupat en aguest estudi que li consumie tot eth temps e toti es sòns pensaments, lèu non vedie ath senhor Gillenormand.
MARIO-WEB	Se presentaue enes ores de minjar; lo cercauen dempús; mès que ja non ère en casa.
MARIO-WEB	Era tia gasulhaue.
MARIO-WEB	Gillenormand arrie: “Tè, tè!
MARIO-WEB	Qu’ère ua passion, plan que òc: Mario anaue adorant a sa pair.
MARIO-WEB	Un cambi extraordinari s’anaue formant enes sues idies.
MARIO-WEB	Es fases d’aguest cambi sigueren fòrça e successiues; e coma aguesta ei era istòria de fòrça talents dera nòsta epòca, credem util seguir aguestes fases, pas a pas, e senhalar-les totes.
MARIO-WEB	Era istòria qu’auie tachat era vista l’enludernaue.
MARIO-WEB	Eth prumèr efècte siguec un enludernament.
MARIO-WEB	Era Republica, er Emperi, non auien estat entada eth, enquia alavetz, senon paraules monstruoses.
MARIO-WEB	Era Republica, ua guilhotina en un crepuscul; er Emperi, un sabre ena net.
MARIO-WEB	Non sabie se a on ère: arreculaue cèc dauant de tanta claretat.
MARIO-WEB	De man en man anèc passant er estonament, s’acostumèc ad aqueth esplendor, considerèc es actes sense passion, examinèc as òmes sense terror; era Revolucion e er Emperi se meteren luminosaments en perspectiua dauant dera sua vista e vedec a cadun d’aguesti dus grops d’eveniments e d’òmes resumir-se en dus grani hèts; era Republica, ena soberania deth dret civil entornada ath pòble; er Emperi, ena soberania dera idia francesa impausada en Euròpa; vedec gésser dera Revolucion era grana figura deth pòble, e der Emperi era grana figura de França.
MARIO-WEB	E declarèc ena sua consciéncia que tot aquerò auie estat bon.
MARIO-WEB	Non credem de besonh senhalar aciu çò que passèc de long eth sòn enludernament en aguesta prumèra apreciacion massa sintetica.
MARIO-WEB	Çò que pintam ei er estat dera sua ment en marcha; e es progrèssi non se hèn en ua soleta etapa.
MARIO-WEB	Dit aquerò, d’un viatge entà tostemp, atau entà çò que precedís coma entà çò que seguís, contunhem.
MARIO-WEB	Alavetz se’n sabec qu’enquia aqueth moment non auie comprenut ne ara sua pàtria ne a sa pair.
MARIO-WEB	Non auie coneishut ne ara ua ne ar aute; auie auut ua sòrta de benda voluntària dauant des sòns uelhs.
MARIO-WEB	Ara que i vedie; e d’un costat admiraue, e der aute adoraue.
MARIO-WEB	Qu’ère plen de racacòrs, de remordiments; pensaue, desesperat, que non podie díder tot aquerò qu’auie ena amna senon en ua hòssa.
MARIO-WEB	Ò!, se sa pair auesse viscut, se l’auesse encara, se Diu, pietós e bontadós, auesse permetut que sa pair visquesse encara, com aurie corrut, com s’aurie precipitat, com l’aurie cridat: “Pair, guarda-me!
MARIO-WEB	Que sò jo!
MARIO-WEB	Jo qu’è eth madeish còr que tu!
MARIO-WEB	Que sò eth tòn hilh!” Com aurie abraçat eth sòn front peublanc, negat es sòns peus de lèrmes, contemplat era sua creta, sarrat es sues mans, adorat era sua ròba, punat es sòns pès!
MARIO-WEB	Per qué auie mòrt sa pair tan lèu, abantes de temps, abantes dera justificacion, abantes der amor deth sòn hilh?
MARIO-WEB	Mario auie un plòr seguit en còr, que didie en cada moment: “Ai!”.
MARIO-WEB	Ath còp, se hège mès formau, mès grèu, era sua fe, eth sòn pensament.
MARIO-WEB	En cada instant un arrai de lum dera vertat venguie a completar era sua rason; se verificaue en eth un vertadèr creishement interior.
MARIO-WEB	Sentie ua sòrta d’agraniment naturau, costat per dues causes naues entada eth, era sua pàtria e sa pair.
MARIO-WEB	Coma se passe quan se tie ua clau, tot se daurie entada eth; s’explicaue çò qu’auie odiat e se calaue en çò qu’auie condemnat.
MARIO-WEB	Vedie claraments eth sentit providenciau, divin e uman, des granes causes que l’auien ensenhat a detestar e des grani òmes que l’auien ensenhat a maudíder.
MARIO-WEB	Quan pensaue enes sues ancianes idies, qu’èren d’ager, e ça que la li semblauen plan vielhes, s’indignaue e arrie.
MARIO-WEB	Dera reabilitacion de sa pair auie passat naturauments ara reabilitacion de Napoleon.
MARIO-WEB	Totun aquerò, mos cau hèr veir qu’aguesta non s’auie verificat sense trabalh.
MARIO-WEB	Dès era mainadesa l’auien bohat en sen to çò qu’eth partit de 1814 auie format sus Bonaparte.
MARIO-WEB	Ara plan, totes es preocupacions dera Restauracion, es sòns interèssi e es sòns instints tendien a desfigurar a Napoleon: l’execrauen encara mès qu’a Roberpierre; era Restauracion auie tengut abilaments eth cansament dera nacion e er òdi des mairs.
MARIO-WEB	Bonaparte auie vengut a èster ua espècia de monstre lèu fabulós; e entà presentar-lo ara imaginacion deth pòble, que coma auem dit adès se retire ara imaginacion des mainatges, eth partit de 1814 evocaue successiuaments totes es masques mès orribles, dès aquerò qu’ei terrible sense deishar d’èster grandós, enquia çò de mès terrible e grotesc, dès Tiberi enquiath Coco.
MARIO-WEB	Atau, donc, parlant de Bonaparte, cadun podie liuraments somicar e estarnar-se d’arrir damb era condicion de qué l’auesse en òdi.
MARIO-WEB	Mario non auie auut jamès, per çò que tanh ad aguest òme (coma lo cridauen), mès idies qu’aguestes, e s’auien combinat ena sua ment damb era tenacitat pròpia deth sòn caractèr.
MARIO-WEB	Qu’auie ath sòn laguens un petit òme temardut qu’auie en òdi a Napoleon.
MARIO-WEB	Mès, liegent era istòria, estudiant-la enes documents e enes materiaus, s’anèc estarnant de man en man eth vel que caperaue a Napoleon dauant des uelhs de Mario.
MARIO-WEB	Entrevedec prumèr quauquarren immens e sospechèc que s’auie enganhat sus Bonaparte coma en çò d’aute; cada dia vedie mielhor e comencèc a pujar tot doç, pas a pas, ara prumeria lèu damb sentiment, e coma tirassat per ua fascinacion irresistibla, es gradons ombrius, dempús es illuminadi vagaments, e fin finau, es illuminadi e radiants der afogament.
MARIO-WEB	Ua net ère solet ena sua cramba pròcha ath losat.
MARIO-WEB	Era candèla ere alugada; liegie, emparadi es codes ena taula ath cant dera hièstra dubèrta.
MARIO-WEB	Be n’ei d’espectaclosa era net!
MARIO-WEB	S’entenen bronits sords sense saber d’a on vien; se ve lúder coma un bualh a Jupiter, qu’ei mil dus cents còps mès gran qu’era Tèrra; eth blu qu’ei nere, es esteles luden.
MARIO-WEB	Aquerò qu’ei sublim.
MARIO-WEB	Liegie es bulletins dera grana armada, aguestes estròfes omeriques escrites sus eth camp de batalha; vedie en eri, a intervaus, eth nòm de sa pair, e tostemp eth nòm der emperaire; campaue dauant des sòns uelhs tot eth gran emperi; sentie coma ua marèa que se quilhaue en sòn interior; en bèri moments li semblaue que sa pair passaue ath sòn costat coma ua bohada e li parlaue ena aurelha; s’anaue abstreiguent de man en man; credie enténer es tambors, eth canon, es cornetes, eth pas mesurat des batalhons, eth galaup sord e luenhant dera cavalaria, de temps en temps es sòns uelhs se lheuauen entath cèu e vedien lúder, enes prigondors sense hons, es colossaus constellacions; e baishauen dempús en libre e vedien botjar-se confusaments d’autes causes colossaus.
MARIO-WEB	Auie eth còr sarrat.
MARIO-WEB	Ère capvirat, tremolós, desirós; mès, de pic, sense saber eth madeish çò que l’arribaue, ne a qui aubedie, se lheuec, estenec ambdús braci dehòra dera hièstra, guardèc fixaments era ombra, eth silenci, er infinit tenebrós, era immensitat etèrna e cridèc: “Visca er emperaire!” Dès aqueth moment er Ògre de Còrcega, er usurpaire, eth tiran, eth monstre aimant incestuós des sues fraies, eth istrion que cuelhie leçons de Talma, er empodonaire de Jafa, eth tigre, eth Buonaparte, tot aquerò despareishec e deishèc pas en sòn esperit a un vague e ludent resplendor, qu’en eth ludie a ua nautada inaccesibla eth palle hantauma de marme deth Cesar.
MARIO-WEB	Er emperaire solet auie estat entà sa pair er estimat capitan qu’admire e que per eth se sacrifique eth sodat; entà Mario que siguec quauquarren mès; siguec eth constructor predestinat deth grop francés successor deth grop roman ena dominacion der univèrs; siguec eth prodigiós arquitècte d’un cataclisme, eth continuador de Carlemagne, de Loís XI, d’Enric IV, de Richelieu, de Loís XIV e deth comitat de Sauvacion Publica qu’auie, plan, es sòns defèctes, es sues fautes, eth sòn crim, ei a díder, èr òme, mès qu’ère gran enes sues fautes, ludent enes sues taques, poderós en sòn crim.
MARIO-WEB	Siguec er òme predestinat qu’obliguèc a totes es nacions a díder: “Era gran nacion”; siguec mèsalèu era incarnacion dera França conquistant a Euròpa damb era espada, e ath mon damb era lum que deishaue anar.
MARIO-WEB	Despòta, mès dictador, despòta, hilh d’ua republica, e simbèu d’ua revolucion, Bonaparte siguec entà Mario er òme-pòble, atau coma Jesús ère er Òme-Diu.
MARIO-WEB	Vaquí, donc, coma se passe a toti es nauèth convertidi en ua religion, era sua conversion l’embriagaue, lo precipitaue e l’amiaue massa luenh.
MARIO-WEB	Eth sòn temperament qu’ère atau botat en un penent que l’ère lèu impossible arturar-se.
MARIO-WEB	Eth fanatisme peth sabre lo cuelhie, e se complicaue en sòn esperit damb era afogadura pera idia.
MARIO-WEB	Non se’n sabie que damb eth gèni admiraue amassa era fòrça, ei a díder, qu’installaue enes dus recintes dera sua idolatria çò de divin e çò de brutau.
MARIO-WEB	Jos diuèrsi punts d’enguarda s’auie tornat a enganhar un aute còp.
MARIO-WEB	Tot ac admetie.
MARIO-WEB	Que i a ua manèra de trapar- se damb er error en camin dera vertat.
MARIO-WEB	Auie ua sòrta de bona fe violenta que tot ac abraçaue ar ensems.
MARIO-WEB	Ena naua via qu’auie entrat, en jutjar es errors der ancian regim madeish qu’en mesurar era glòria de Napoleon, menspredaue es circonstàncies atenuantes.
MARIO-WEB	Siguesse coma siguesse, auie balhat un pas immens.
MARIO-WEB	A on abans auie vist era queiguda dera monarquia, vedie ara er avier de França.
MARIO-WEB	Qu’auie cambiat era orientacion.
MARIO-WEB	Çò qu’auie estat era còga ère eth lheuant.
MARIO-WEB	Auie dat ua viroleta completa.
MARIO-WEB	Totes aguestes revolucions se verifiquen en eth, sense qu’era sua familha ac sospechèsse.
MARIO-WEB	Quan en aguesta misteriosa metamorfòsi auec perdut totafèt era anciana pèth de borbonic e d’oltra; quan se desliurèc deth vestit d’aristocrata e de reialista; quan siguec completaments revolucionari, prigondaments democrata e lèu republican, se filèc de cap ara casa d’un estampaire deth carrèr d’Orfevres e manèc hèr cent cartes damb aguesta inscripcion: Eth baron Mario Pontmercy.
MARIO-WEB	Aquerò qu’ère ua conseqüéncia logica deth cambiament que s’auie costat en eth, cambiament que tot s’estaue ar entorn de sa pair.
MARIO-WEB	Sonque que, coma que non coneishie ad arrés, e non podie deishar es cartes en cap portaria, se les sauvèc ena sua pòcha.
MARIO-WEB	Ja auem dit que hège bèth temps non li shautaue eth gèni deth senhor Gillenormand.
MARIO-WEB	Entre ambdús i auie totes es dissonàncies que i pòt auer entre un joen grèu e un vielh frivòl.
MARIO-WEB	Era alegria de Geronte repugne e exaspère ara malenconia de Werther.
MARIO-WEB	Mentre auie auut ues madeishes opinions politiques e idies comunes, Mario se trapaue coma en un pònt damb eth senhor Gillenormand.
MARIO-WEB	Quan s’en.honsèc eth pònt, les separèc er abisme.
MARIO-WEB	Ath delà, Mario sentie inexplicables impulsi de revòuta quan rebrembaue qu’eth senhor Gillenormand, per motius estupids, l’auie separat sense pietat deth coronèl, privant ath hilh deth pair, e ath pair deth sòn hilh.
MARIO-WEB	A truca de pietat entà sa pair, auie artenut lèu aversion ath sòn pairin.
MARIO-WEB	Mès arren de tot aquerò, coma auem dit, gessie en exterior.
MARIO-WEB	Solet se mostraue cada dia mès hered, mès laconic e damb mès frequéncia absent dera casa.
MARIO-WEB	Quan era sua tia lo repotegaue ère plan respectuós, e daue coma desencusa es sòns estudis, eth curs, es examens, es conferéncies, eca.
MARIO-WEB	Eth pairin que non gessie deth sòn infalible diagnòstic: “Encamardat!
MARIO-WEB	Mario hège de quan en quan quauques escapades.
MARIO-WEB	Mès, entà on vas?
MARIO-WEB	En un d’aguesti viatges, tostemps cuerts, venguec en Montfermeil, pr’amor de complir era indicacion de sa pair, cerquèc ar ancian sergent de Waterloo, ar ostagèr Thenardier.
MARIO-WEB	Thenardier auie hèt falhita, era aubèrja ère barrada e arrés sabie qué l’auie arribat.
MARIO-WEB	Mario, per çò d’aguestes investigacions, s’estèc quate dies dehòra dera sua casa.
MARIO-WEB	Decididaments, didie eth pairin, se hòravie.
MARIO-WEB	Se n’auien encuedat qu’amiaue jos era camisa, sus eth pièch, quauquarren que penjaue d’ua cinta nera que penjaue deth còth.
MARIO-WEB	VII.- Quauque amoret.
MARIO-WEB	Qu’auem parlat d’un lancèr.
MARIO-WEB	Ère un nebot tresau qu’auie eth senhor Gillenormand de part de pair, e qu’amiaue luenh dera familha e der ostau domestic, era vida de garnison.
MARIO-WEB	Eth lòctenent Teodul Gillenormand auie totes es condicions de besonh entà èster çò que se cride un polit oficiau.
MARIO-WEB	Auie “còs de senhoreta”, ua cèrta manèra trionfau d’arrossegar eth sabre e mostacha retortilhada.
MARIO-WEB	Venguie pòqui còps en París, autant, que Mario non l’auie vist jamès.
MARIO-WEB	Es dus cosins solet se coneishien de nòm.
MARIO-WEB	Teodul ère, sivans mos pensam que ja auem dit, eth favorit dera tia Gillenormand, que lo preferie pr’amor que non lo vedie.
MARIO-WEB	Que non veir as persones ei ua causa que permet supausar en eres totes es perfeccions.
MARIO-WEB	Un maitin era sehoreta Gillenormand màger entrèc en sòn quarto tant esmoiguda coma l’ac podie perméter era sua afabilitat.
MARIO-WEB	Mario venguie de demanar permís ath sòn pairin entà hèr un viatge, en tot dider-li que pensaue partir aquera madeisha net.
MARIO-WEB	Entrevedie quauqua aventura de còr mès o mens illicita, ua hemna ena penombra, ua cita, un mistèri, e non l’aurie desagradat auer-li pogut lançar ua lucada.
MARIO-WEB	Era cala e eth tast d’un mistèri qu’ei coma eth principi d’un escandal; non lo refusen es amnes mès minja-sants.
MARIO-WEB	Que i a enes secrets receptacles dera beataria quauque curiosèr entar escandal.
MARIO-WEB	Se vedie, donc, senhorejada peth vague prusor de saber ua istòria.
MARIO-WEB	Entà distrèir-se d’aguest curiosèr, que l’agitaue mès de çò de normau, s’auie refugiat enes sues abiletats, e s’auie metut a fistonar damb coton e sus coton ua d’aguestes brodaries der Emperi, de dera Restauracion qu’en eth i a fòrça arròdes de cabriolet.
MARIO-WEB	Òbra ruda, obrèra brusca.
MARIO-WEB	Hège quauques ores qu’ère ena sua cagira quan se dauric era pòrta.
MARIO-WEB	Era senhoreta Gillenormand lheuèc eth nas; eth lòctenent Teodul ère ena sua preséncia en tot hèr-li era salutacion d’ordenaça.
MARIO-WEB	Hec un sorriscle d’alegria.
MARIO-WEB	Tu aciu, Teodul!, exclamèc.
MARIO-WEB	De passa, tia.
MARIO-WEB	Mès, abraça-me, vene!
MARIO-WEB	Ja ei hèt!, didec Teodul.
MARIO-WEB	E l’abracèc.
MARIO-WEB	Era tia Gillenormad venguec en sòn cabinet d’atrencadura e lo dauric.
MARIO-WEB	Te demoraràs damb nosati aumens ua setmana!
MARIO-WEB	Que me’n vau aguesta tarde, tia.
MARIO-WEB	Non ei possible!
MARIO-WEB	Matematicaments.
MARIO-WEB	Demora-te, Teodulet, t’ac prègui.
MARIO-WEB	Eth còr ditz que òc, mès era consigna ditz que non.
MARIO-WEB	Mos cambiam de garnison; qu’èrem en Melun e mos amien entà Gaillon.
MARIO-WEB	Entà vier dera anciana garnison ena naua, cau passar per París, e me sò dit: “vau a veir ara mia tia”.
MARIO-WEB	Donques aciu qu’as, pera moléstia.
MARIO-WEB	E li botèc dètz loïsi ena man.
MARIO-WEB	Peth plaser voleratz díder, estimada tia.
MARIO-WEB	Teodul l’abracèc per dusau viatge, e era auec eth plaser de qué li hereguèsse un shinhau eth còth damb es cordons der unifòrme.
MARIO-WEB	Hès eth viatge a shivau, damb eth tòn regiment?
MARIO-WEB	Non, tia.
MARIO-WEB	Qu’è volut veder-vos e è un permís especiau.
MARIO-WEB	E a prepaus, me cau preguntar-vos ua causa.
MARIO-WEB	Qué?
MARIO-WEB	Ei de viatge tanben eth mèn cosin Mario Pontmercy?
MARIO-WEB	E qué?
MARIO-WEB	Quin nòm?
MARIO-WEB	Mario Pontmercy.
MARIO-WEB	A!, coquin!, exclamèc era tia.
MARIO-WEB	Guarda que passar era net en diligéncia!
MARIO-WEB	Coma jo.
MARIO-WEB	A!, didec Teodul.
MARIO-WEB	Tu qu’ac hès per obligacion e eth per desorde.
MARIO-WEB	En tot aquerò, l’arribèc quauquarren notable ara senhoreta Gillenormand, se l’acodic ua idia.
MARIO-WEB	S’auesse estat òme, s’aurie calat un còp de paumet en front.
MARIO-WEB	Sabes qu’eth tòn cosin non te coneish?, preguntèc de pic a Teodul.
MARIO-WEB	Non; jo que lo sò vist; mès eth jamès s’a dignat guardar-me.
MARIO-WEB	E vatz a viatjar amassa?
MARIO-WEB	Eth en imperiau e jo en berlina.
MARIO-WEB	Entà on va aguesta diligéncia?
MARIO-WEB	Entàs Andelys.
MARIO-WEB	E va aquiu Mario?
MARIO-WEB	Òc, se non ei que hèsque madeish que jo e se demore en camin.
MARIO-WEB	Sabi pas er itininerari de Mario.
MARIO-WEB	Mario!
MARIO-WEB	Be n’ei de vulgar aguest nòm!
MARIO-WEB	Mario!
MARIO-WEB	Mès tu, aumens, te crides Teodul!
MARIO-WEB	Mielhor voleria cridar-me Alfred, didec er oficiau.
MARIO-WEB	Escota, Teodul.
MARIO-WEB	Ja escoti, tia.
MARIO-WEB	Cuelh atencion.
MARIO-WEB	Cuelhi atencion.
MARIO-WEB	Vai!
MARIO-WEB	Dormís dehòra de casa.
MARIO-WEB	Teodul responec damb era cauma d’un òme experimentat.
MARIO-WEB	Quauque amoret.
MARIO-WEB	Gillenormand, e que sentec gésser irresistiblaments era sua conviccion d’aguesta paraula gojata, accentuada lèu dera madeisha manèra peth oncle e peth nebot.
MARIO-WEB	Dempús higec: Hètz-mos un favor.
MARIO-WEB	Seguís un shinhau a Mario; aquerò te serà aisit pr’amor que non te coneish; e donques que i deu auer ua gojata, hès per veder-la.
MARIO-WEB	Mos escriueràs era aventura e se divertirà eth pairin.
MARIO-WEB	Que non li shautaue guaire a Teodul aguest espionatge; mès es dètz loïsi l’auien esmoigut e credie que ne poirien vier d’auti ath sòn darrèr.
MARIO-WEB	Acceptèc, donc, era comission e didec:
MARIO-WEB	Era senhoreta Gillenormand l’abracèc.
MARIO-WEB	Tu que non haries jamès aquerò, Teodul.
MARIO-WEB	Eth lancèr, satisfèt, hec eth madeish senhau que harie eth celèbre lairon Cartuch elogiat pera sua probitat.
MARIO-WEB	Ena net que seguic ad aguest dialòg Mario pugèc ena diligéncia sense sospechar qu’anaue susvelhat.
MARIO-WEB	Per çò deth susvelhant, era prumera causa que hec siguec adormir-se completaments.
MARIO-WEB	Argos que se passèc tota era net roncant.
MARIO-WEB	Tà punta deth dia, eth majorau dera diligéncia cridèc:
MARIO-WEB	Vernon!
MARIO-WEB	Relèu de Vernon!
MARIO-WEB	Es viatjaires de Vernon!
MARIO-WEB	E eth lòctenent Teodul se desvelhèc.
MARIO-WEB	Plan!, gasulhèc miei adormit encara.
MARIO-WEB	Aciu ei que me cau baishar.
MARIO-WEB	Dempús comencec a esclarir-se era sua memòria de man en man, e se’n brembèc dera sua tia, des dètz loïsi, e dera promesa que l’auie hèt de condar-li es hèts e es gèsti de Mario.
MARIO-WEB	Aquerò lo hec arrir.
MARIO-WEB	Que s’a pogut demorar en Poissy, e a pogut demorar-se en Triel; aquerò se non a baishat en Meulan, dilhèu en Mantes, se non ei qu’age baishat en Rolleboise, o que non age arribat enquia Pacy, en tot poder aquiu virar ena quèrra, entà Evreux, o ena dreta entà Laroche-Guyon.
MARIO-WEB	Lançatz-li un lebrèr, tia.
MARIO-WEB	En aqueth moment campèc ena veirina dera berlina un pantalon nere que baishaue dera imperiau.”Serà Mario?”, se didec eth lòctenent.
MARIO-WEB	Plan que òc, ère Mario.
MARIO-WEB	Ath pè deth coche, e entre es shivaus e es menaires ua joeneta deth pòble aufrie flors as viatjaires.
MARIO-WEB	Cuelhetz-me flors, senhores, didec.
MARIO-WEB	Mario s’apressèc ara joena e li crompèc es flors mès polides qu’amiaue en tistèr.
MARIO-WEB	Entà qui, dimònis, deu amiar aguestes flors?
MARIO-WEB	Que li cau èster ua hemna plan beròia entà meritar tan polit flòc.
MARIO-WEB	Que la voi conéisher”.
MARIO-WEB	E ja non per mandat senon per curiosèr personau, coma es gossets que cacen peth sòn compde, se metec a seguir a Mario.
MARIO-WEB	Aguest non parèc atencion en Teodul.
MARIO-WEB	Dera diligéncia baisheren quauques hemnes de bon pòrt; non les guardèc, semblaue que non vedie arren ath sòn entorn.
MARIO-WEB	Mario se filèc de cap ara glèisa.
MARIO-WEB	Era glèisa!
MARIO-WEB	Qu’ei aquerò.
MARIO-WEB	Es cites adobades damb un shinhau de missa que son es mielhores.
MARIO-WEB	Mario arribèc ena glèisa, mès que non entrèc; hec eth torn peth darrèr deth frontispici deth temple e despareishec en angle d’un des estrius dera absida.
MARIO-WEB	E s’auancèc de puntetes entath lòc qu’auie het eth torn Mario.
MARIO-WEB	Quan arribèc aquiu se demorèc estonat.
MARIO-WEB	Mario, damb eth front entre es mans, ère ajulhat ena èrba, sus ua hòssa.
MARIO-WEB	Qu’auie des.huelhat eth flòc.
MARIO-WEB	En extrèm dera hòssa, en ua petita nautada, que senhalaue eth cabeç i auie ua crotz de husta, nera, damb aguest nòm en letres blanques: ETH CORONÈL BARON DE PONTMERCY.
MARIO-WEB	S’entenie somicar a Mario.
MARIO-WEB	Era gojata qu’ère ua hòssa.
MARIO-WEB	VIII.- Marme contra granit.
MARIO-WEB	Aquiu ère a on Mario auie vengut eth prumèr còp que s’absentèc de París.
MARIO-WEB	Aquiu venguie cada viatge qu’eth senhor Gillenormand didie: ”Passe era net dehòra”.
MARIO-WEB	Eth lòctenent Teodul se demorèc desconcertat per çò d’aguest encontre inesperat d’un sepulcre, experimentant ua sensacion desagradiua e singulara que non aurie pogut analisar, e qu’ère formada peth respècte a ua hòssa e eth respècte a un coronèl.
MARIO-WEB	Arreculèc, donc, deishant a Mario solet en cementèri e i auec en aguesta arreculada quauquarren de disciplina.
MARIO-WEB	Se li presentèc era mòrt damb granes espatletes, e lèu li hè era salutacion militara.
MARIO-WEB	En non saber se qué escriuer-li ara tia, cuelhec era decision de non escriuer-li; e probablaments non aurie obtengut cap de resultat eth descurbiment hèt per Teodul sus es amors de Mario, se per bèra ua d’aguestes coïncidéncies misterioses, tan frequentes en edart, era scèna de Vernon non auesse auut, entà didè’c atau, ua espècia de resson en París.
MARIO-WEB	Marion entornèc de Veron tres dies dempús, plan d’ora, arribèc ena casa deth pairin e cansat pes dues nets qu’auie passat ena diligéncia, en saber- se’n deth besonh de reparar eth sòn insòmi damb ua ora d’escòla de natacion, pugèc ara prèssa en sòn quarto, e sense tier mès temps qu’eth de besonh entà trèir-se eth leviton de viatge e eth cordon nere qu’amiaue en còth, se n’anec entath banh.
MARIO-WEB	Eth senhor Gillenormand se lheuèc a punta de dia coma toti es vielhs fòrts, l’entenec entrar e se pressèc a pujar, çò de mès leu que li permetien es sues vielhes cames, era escala deth quarto de Mario, damb er in d’abraçar-lo e de preguntar-li ath còp, pr’amor d’aubirar d’a on venguie.
MARIO-WEB	Mès eth joen auie tengut mens temps en baishar qu’er octogenari en pujat, e quan eth pairin Gillenormand entrèc en humarau, Mario ja auie gessut.
MARIO-WEB	Eth lhet ère hèt, e sus eth i auie botadi eth leviton e eth cordon nere.
MARIO-WEB	Mès m’estimi aquerò, didec eth senhor Gillenormand.
MARIO-WEB	E ath cap d’un moment entrèc ena sala qu’ère seiguda era senhoreta Gillenormand, brodant es sues arròdes de cabriolet.
MARIO-WEB	Era entrada que siguec trionfau.
MARIO-WEB	Eth senhor Gillenormand amiaue en ua man eth leviton e eth cordon ena auta.
MARIO-WEB	Victòria!, exclamèc.
MARIO-WEB	Que vam a penetrar en mistèri!
MARIO-WEB	Que ja auem aciu era novèla!
MARIO-WEB	Qu’è eth retrait.
MARIO-WEB	Plan que òc, deth cordon penjaue ua caisheta de marroquin nere plan semblabla a un midalhon.
MARIO-WEB	Eth vielh cuelhec era caisha e la contemplèc pendent quauqui moments sense daurir-la, damb aguesta mina de voluptuositat, de plaser e de colèra, d’un praube diable ahaimat que vedesse passar dauant deth sòn nas un magnific repais que non siguesse entada eth.
MARIO-WEB	Pr’amor qu’aquerò ei evidentaments un retrait.
MARIO-WEB	Jo non m’enganhi.
MARIO-WEB	Aquerò s’amie trendaments sus eth còr.
MARIO-WEB	Be ne son de pècs!
MARIO-WEB	Quauque abominable lejor que harà tremolar seguraments!
MARIO-WEB	Es joeni an aué tan mau gust!
MARIO-WEB	Vam a veder-lo, pair, didec era vielha celibatària.
MARIO-WEB	Era caisha se dauric en tot sarrar un ressòrt, mès que non trapèren en era qu’un papèr suenhosaments plegat.
MARIO-WEB	Ja sai se qué ei aquerò; un bilhet amorós!
MARIO-WEB	Tè!, liegem-lo, didec era tia.
MARIO-WEB	Se botèc es lunetes, despleguèren eth papèr, e liegeren aquerò:
MARIO-WEB	Waterloo.
MARIO-WEB	Era Restauracion me remís aguest titol qu’è crompat damb era mia sang; eth mèn hilh lo cuelherà e l’amiarà.
MARIO-WEB	Çò qu’eth pair e era hilha experimentèren alavetz non se pòt díder.
MARIO-WEB	Se quedèren geladi coma pera bohada d’ua esqueleta.
MARIO-WEB	Non se dideren ne ua soleta paraula.
MARIO-WEB	Sonque eth senhor Gillenormand didec en votz baisha, e coma parlant damb eth madeish:
MARIO-WEB	Qu’ei era letra d’aguest guinhauetejador.
MARIO-WEB	Era tia examinèc eth papèr, lo virèc de toti es costats, e dempús lo tornèc a méter ena caisheta.
MARIO-WEB	En aqueth moment queiguec en solèr dera pòcha dera levita un petit paquet quarrat, estropat en papèr blu.
MARIO-WEB	Era senhoreta Gillenormand lo recuelhec e despleguèc eth papèr blu; qu’ère eth centenat de cartes de Mario.
MARIO-WEB	Ne cuelhec ua e se l’autregèc ath senhor Gillenormand, que liegec: Eth baron Mario Pontmercy.
MARIO-WEB	Eth vielh cridèc e acodic Nicolaseta.
MARIO-WEB	Eth senhor Gillenormand cuelhec eth cordon, era caisha e era levita, les lancèc en solèr ath miei dera sala e didec:
MARIO-WEB	Hè-te a vier aguesti pelhes.
MARIO-WEB	Se passèc ua ora longa en mès prigond silenci.
MARIO-WEB	Eth vielh e era celibatària s’auien seigut virant-se era esquia, pensauen cadun peth sòn compde, probablaments madeish.
MARIO-WEB	Ath cap d’aguesta ora era tia Gillenormand didec:
MARIO-WEB	Qu’èm apraiadi!…
MARIO-WEB	Quauqui moments dempús apareishec Mario.
MARIO-WEB	Tornaue deth banh.
MARIO-WEB	Abans de trauessar eth lumedan deth salon vedec ath sòn pairin qu’auie ena man ua des sues cartes.
MARIO-WEB	Eth pairin en veder-lo exclamèc damb era sua mina de superioritat plebèua e burlesca, qu’auie quauquarren de fulminant:
MARIO-WEB	Vai, vai, vai, vai, vai!
MARIO-WEB	Ara qu’ès baron.
MARIO-WEB	Te feliciti.
MARIO-WEB	Mario se rogic leugèraments e responec:
MARIO-WEB	Aquerò vò díder que sò hilh deth mèn pair.
MARIO-WEB	Eth senhor Gillenormand deishèc d’arrir e didec damb duretat:
MARIO-WEB	Ta pair que sò jo.
MARIO-WEB	Aquerò ère plan mès de çò qu’eth senhor Gillenormand podie enténer.
MARIO-WEB	Ad aguesta paraula, era Republica, s’auie lheuat, o mielhor dit, s’auie redreçat còp sec.
MARIO-WEB	Cadua des paraules que Mario venguie de prononciar auie hèt en ròstre deth vielh reialista er efècte dera bohada d’ua pompa de harga sus un tidon alugat.
MARIO-WEB	D’escur auie passat a ròi, de ròi a violeta e de violeta a color d’ahlama.
MARIO-WEB	Mario!, sorrisclèc.
MARIO-WEB	Abominabla creatura!
MARIO-WEB	Non ac voi saber!
MARIO-WEB	Non sai arren!
MARIO-WEB	Non ac sai!
MARIO-WEB	Mès çò que sai ei qu’entre aguesta gent non a auut jamès senon miserables; que toti eri son uns perdudi, assassins, casquetes ròies, lairons!
MARIO-WEB	E digui que toti!
MARIO-WEB	Ac torni a díder, toti!
MARIO-WEB	Jo non ne coneishi a degun!
MARIO-WEB	Torni a díder que toti!
MARIO-WEB	Ac entenes, Mario?
MARIO-WEB	Que te’n sapies, ès tan baron coma es mies simbosses.
MARIO-WEB	Toti èren bandits qu’an servit a Roberpierre!
MARIO-WEB	Toti panaires qu’an servit a Bu- onaparte!
MARIO-WEB	Toti traïdors,, qu’an venut!, venut!
MARIO-WEB	Aquerò ei çò que jo sabi.
MARIO-WEB	S’eth vòste pair ei un d’eri, ac ignori, ac senti; Autant pejor, sò eth vòste servidor.
MARIO-WEB	Ath sòn torn, Mario ère eth tidon e eth senhor Gillenormand era pompa.
MARIO-WEB	Mario tremolaue de cap a pès, non sabie se qué hèr, l’usclaue eth front.
MARIO-WEB	Qu’ère eth prèire que ve lançades en aire totes es sues osties, eth faquir que ve a un passatgèr escopir ath sòn idòl.
MARIO-WEB	Qu’ère impossible que taus causes s’auessen dit ath sòn dauant impunaments.
MARIO-WEB	Mès, què aiuie de hèr?
MARIO-WEB	Sa pair acabaue d’ester caushigat e umiliat ena sua preséncia; mès, per qui?
MARIO-WEB	Peth sòn pairin.
MARIO-WEB	Com resvenjar a un sense utratjar ar aute?
MARIO-WEB	L’ère madeish impossible insultar ath pairin e non resvenjar ath sòn pair.
MARIO-WEB	D’un costat auie ua hòssa sagrada; der aute uns peus blanqui.
MARIO-WEB	S’estèc quauqui instants estavordit e trantalhant, damb aquera tempèsta laguens dera sua testa; dempús, lheuèc es uelhs, guardèc fixaments a ath sòn pairin e cridèc damb votz sonora:
MARIO-WEB	Dehòra es Borbons!
MARIO-WEB	Dehòra aguest porcèth de Loís XVIII!
MARIO-WEB	Loís XVIII auie mòrt hège quate ans; mès a Mario aquerò que l’ère parièr.
MARIO-WEB	Er ancian passèc deth color escarlata a ua blancor màger qu’era des sòns peus.
MARIO-WEB	Se virèc entath bust deth senhor duc de Berry, qu’ère sus era humeneja, e lo saludèc respectuosaments damb cèrta majestat singulara.
MARIO-WEB	Dempús passèc dus còps doçaments e en silenci, dès era humeneja enquiara hièstra e dès era hièstra enquiara humeneja, trauessant tota era sala e hent ressonar eth pasiment coma se caminèsse per eth ua figura de pèira.
MARIO-WEB	Ath dusau còp, s’inclinèc dauant dera sua hilha, qu’assistie en aguesta scèna damb er estupor d’ua oelha e li didec arrint, damb un arridolet lèu tranquil:
MARIO-WEB	E dempús, lheuant-se, palle, tremolós, temible, damb eth front agranit pera terribla radiacion dera colèra, estenec eth braç entà Mario e li cridèc:
MARIO-WEB	Vè-t’en!
MARIO-WEB	Mario gessec dera casa.
MARIO-WEB	Londeman eth senhor Gillenormand li didec ara sua hilha:
MARIO-WEB	E coma qu’encara auie ua immensa quantitat de ràbia que non sabie en qué tier-la, seguic cridant de vos ara sua hilha pendent mès de tres mesi.
MARIO-WEB	Mario, ath sòn torn, auie gessut indignat.
MARIO-WEB	Ua circonstància, que mos ac cau díder, agreugèc encara era sua exasperacion, donques que tostemp i a bèra petita fatalitat que complique es drames domestics e aumente es motius de quèisha, encara que non aumente es vertadèrs escarnis.
MARIO-WEB	Nicolaseta, en hèr-se a vier precipitadaments per orde deth pairin es “pelhes” de Mario entath sòn quarto, auie deishat quèir, sense saber-se’n, e probablaments en humarau, qu’ère escur, eth midalhon marroquin nere que contenguie eth papèr escrit peth coronèl.
MARIO-WEB	Ne eth papèr ne eth midalhon poderen èster trapadi; e Mario se demorèc convençut de qué “eth senhor Gillenormand”, perque d’aguest dia cridèc atau ath sòn pairin, auie lançat en huec “eth testament de sa pair”.
MARIO-WEB	Mès eth papèr, era letra, aquera reliquia sagrada, tot aquerò ère eth sòn madeish còr.
MARIO-WEB	Qué auien hèt d’aquerò?
MARIO-WEB	Mario se n’auie anat, sense díder ne saber entà on, damb trenta francs, eth sòn relòtge e quauques ròbes en ua saca de net.
MARIO-WEB	Pugèc en un cabriolet de plaça, lo cuelhec per ores e se filèc ar edart entath barri latin.
MARIO-WEB	Qué se passarie damb Mario?
MARIO-WEB	Libre quatau: Es amics der A B C.
MARIO-WEB	I.- Un grop qu’a estat a mand de vier istoric.
MARIO-WEB	En aquera epòca, indiferenta en aparença, corrie vagaments ua cèrta estrementida revolucionària.
MARIO-WEB	Era bohada que gessie des prigondors de 1789 e 92 qu’ère en aire.
MARIO-WEB	Era joenesa, permetetz-me era paraula, qu’ère ena epòca dera muda.
MARIO-WEB	Se transformaue, lèu sense euncuedar-se’n, peth madeish movement deth temps.
MARIO-WEB	Era agulha que marche en quadrant marche tanben enes amnes.
MARIO-WEB	Cadun balhaue eth pas entà dauant que li calie balhar.
MARIO-WEB	Es reialistes se hègen liberaus; es liberaus se hègen democrates.
MARIO-WEB	Qu’ère aquera coma ua marèa creishenta complicada damb mil refluxi; e coma que çò de pròpi deth reflux ei barrejà’c tot, gessien d’aciu combinacions d’idies fòrça singulares: s’adoraue ath còp a Napoleon, e ara libertat.
MARIO-WEB	Ara escriuem era istòria, e aqueri èren es aspèctes d’aqueth temps; donques qu’es opinions an es sues fases.
MARIO-WEB	Eth realisme volterian, varietat capriciosa, qu’auec un contrapés non mens estranh, eth liberalisme bonapartista.
MARIO-WEB	D’auti grops politics èren mès seriosi.
MARIO-WEB	En eri se sondejaue eth principi; se cercaue un fondament en dret; s’apassionauen per çò d’absolut; s’aubirauen es realizacions infinites; çò d’absolut, pera sua madeisha rigidesa, posse era animositat entath cèu e lo hè flotar en espaci illimitat.
MARIO-WEB	Que non i a arren mielhor qu’eth dògma entà crear era meditacion; e arren ei mès pròpi qu’era meditacion entà engendrar er avier.
MARIO-WEB	Era utopia aué, qu’ei carn e uas deman.
MARIO-WEB	Es opinions auançades auien doble hons.
MARIO-WEB	Un principi de mistèri menaçaue er “orde establit” qu’ère sospechós e mensfidós; senhau nautaments revolucionari.
MARIO-WEB	Era intencion secreta deth poder se trape ena sapa damb era intencion secreta deth pòble.
MARIO-WEB	Era incubacion des revòutes respon ara premeditacion des còps d’Estat.
MARIO-WEB	Era cougourde se diboishaue en Aix; e i auie en París, entre d’autes associacions d’aguesta sòrta, era societat des amics der A B C.
MARIO-WEB	E qué èren es amics der A B C?
MARIO-WEB	Ua societat qu’amiaue coma fin, en aparença, era educacion des mainatges, e en realitat eth melhorament des òmes.
MARIO-WEB	Se declarauen amics der A B C. Er A B C qu’ère eth pòble, e lo volien ennautir.
MARIO-WEB	Jòc de paraules que haríem mau d’arrir-mo’n; pr’amor qu’aguesti jòcs de paraules son, fòrça còps, ua causa grèu en politica: qu’ac diguen eth Castratus ad castra, que hec de Narses4 un generau dera armada; eth Barbari e Barberini5; eth Fòrs e Huecs; eth Tu es Petrus eth super hanc Petram, eca.
MARIO-WEB	Es amics der A B C èren pòqui, formauen ua societat secreta en estat d’embrion, lèu poiríem díder, ua banda, s’ei qu’es bandes podessen produsir eròis.
MARIO-WEB	S’amassauen en París en dus punts, près des Mercats, en ua tauèrna cridada de Corinto, que dempús ne tractaram, e près deth Panteon, en un petit cafè dera plaça de Sant Miquèu, cridat eth cafè Musain, qu’aué a despareishut.
MARIO-WEB	Eth prumèr d’aguesti lòcs d’amassada ère apròp des obrèrs, e eth dusdau apròp des estudiants.
MARIO-WEB	Es conciliabuls normaus des amics der A B C se celebrauen en ua sala interiora deth cafè Musain.
MARIO-WEB	Aguesta sala, pro desseparada deth cafè, que damb eth se comunicaue per un long correder, auie dues hièstres e ua pòrta damb ua escala secreta que daue tath carrèr de Gres.
MARIO-WEB	Aquiu se humaue, se beuie, se jogaue e s’arrie.
MARIO-WEB	Se parlaue, de tot, a crits; e, d’ua causa, en votz baisha.
MARIO-WEB	Ena paret i auie clauat un ancian mapa de França en temps dera Republica, pro senhau entà excitar era flaira d’un agent de policia.
MARIO-WEB	Era màger part des amics der A B C èren estudiants, en corau intelligéncia damb quauqui obrèrs.
MARIO-WEB	Vaquí quauqui nòms des principaus, que pertanhen de bèra manèra ara istòria: Enjolras, Combeferre, Joan Prouvaire, Feuilly, Courfeyrac, Bahorel, Lesgle o Laigle, Joly, Grantaire.
MARIO-WEB	Aguesti joeni formauen ua sòrta de familha a truca d’amistat.
MARIO-WEB	Toti, exceptat Laigle, èren deth Meddia.
MARIO-WEB	Aguest grop ère fòrça notable; ja s’a esbugassat enes prigondors invisibles que son ath nòste darrèr.
MARIO-WEB	En punt deth drama qu’auem arribat, que non serà dilhèu inutil hèr penetrar un arrai de lum en aquera reunion de joeni abans de qué eth lector les veigue negar-se ena ombra d’ua aventura tragica.
MARIO-WEB	Enjolras, qu’auem nomentat prumèr per çò que veiram dempús, ère solet hilh e ric; joen simpatic, capable d’èster terrible e angelicaments beròi; Qu’ère Antinoo enforismat.
MARIO-WEB	Qu’auríem pogut díder, en veir eth treslús dera sua guardada, qu’auie ja trauessat en bèra existéncia anteriora er apocalipsi revolucionari e sauvaue era sua tradicion coma un testimòni: se’n sabie de toti es detalhs dera grana causa.
MARIO-WEB	Qu’ère ua natura pontifícia e guerrèra, estranha en un adolescent; ère celebrant e militant; jos eth punt d’enguarda immediat, soldat dera democràcia; e per dessús deth movement contemporanèu, prèire de çò d’ideau.
MARIO-WEB	Auie es vistons prigonds, es paupetes un shinhau roienques, eth pòt inferior celh e prèst tostemp a exprimir eth mensprètz: eth front quilhat.
MARIO-WEB	Fòrça front en ua cara qu’ei madeish que fòrça cèu en un orizon.
MARIO-WEB	Coma certans joeni de principis d’aguest sègle e finaus deth passat, que s’an hèt famosi plan d’ora, auie ua joenesa excessiua, fresca coma era d’ua joena, encara que damb es sues ores de pallitge.
MARIO-WEB	Ère ja òme e se retiraue a un mainatge.
MARIO-WEB	Es sòns vint-e-dus ans semblauen dètz-e-sèt; ère grèu e semblaue ignorar qu’auesse ena tèrra un èsser cridat hemna.
MARIO-WEB	Non auie qu’ua passion, eth dret; ne arren mès qu’un pensament, esbauçar es obstacles.
MARIO-WEB	En monte Aventino qu’aurie estat Graco, e ena Convencion, Saint-Just.
MARIO-WEB	A penes coneishie es races; desconeishie era primauèra; non entenie cantar as audèths; era gòrja nuda d’Evadne non l’auie esmoigut mès qu’a Aristogiton; entada eth, coma entà Armodio, es flors solet servien entà amagar era espada.
MARIO-WEB	Qu’ère sevèr enes sues alegries e baishaue castaments es uelhs dauant de tot aquerò que non ère era Republica.
MARIO-WEB	Qu’ère er enamorat de marme dera libertat.
MARIO-WEB	Era sua paraula auie ua cèrta aspra inspiracion e era vibracion d’un imne.
MARIO-WEB	A viatges desplegaue es sues ales inesperadaments.
MARIO-WEB	Malerós er amor, s’auesse gausat passar ath sòn costat!
MARIO-WEB	Ath costat d’Enjolras, que representaue era logica dera Revolucion, Combeferre representaue era sua filosofia.
MARIO-WEB	Entre era logica e era filosofia dera Revolucion que i a aguesta diferéncia: era logica pòt anar a parar ena guèrra tant qu’era filosofia non pòt auer coma darrèra conseqüencia senon era patz.
MARIO-WEB	Combeferre completaue e rectificaue a Enjolras.
MARIO-WEB	Qu’ère mès baish e mès gròs.
MARIO-WEB	Volie que s’enventissen ena sua amna es principis extensi d’idies generaus; revolucion, didie, mès tanben civilizacion; e ar entorn dera montanha sarrada, daurie eth vast orizon blu.
MARIO-WEB	D’aquiu venguie qu’en totes es teories de Combeferre i auie quauquarren d’accessible e practicable.
MARIO-WEB	Era revolucion ère mès respirabla damb eth que damb Enjolras, perque Enjolras exprimie eth dret divin e Combeferre e dret naturau.
MARIO-WEB	Eth prumèr s’escalonaue damb Robespierre, eth dusau s’acordaue damb Condorcet.
MARIO-WEB	Combeferre viuie mès qu’Enjolras era vida de toti.
MARIO-WEB	Se l’auesse estat autrejat ad aguesti dus joeni arribar ena istòria, er un aurie estat eth just, e er aute eth sabent.
MARIO-WEB	Enjolras qu’ère mès viril, Combeferre mès uman.
MARIO-WEB	Homo eth Vir; aguestes paraules les qualifiquen exactaments.
MARIO-WEB	Combeferre ère tant afable coma sevèr Enjolras, pera sua innocéncia naturau.
MARIO-WEB	Li shautaue era paraula ciutadan, mès que s’estimaue mès era paraula òme; e de boni talents aurie dit Hombre coma es espanhòus en sòrta de Homme coma es francesi.
MARIO-WEB	Tot ac liegie, anaue enes teatres, seguie es cursi publics, aprenie d’Arago era polarizacion dera lum, s’apassionaue per ua leçon, que Geoffroy Saint-Hilaire auie explicat era dobla foncion dera artéria carotida extèrna e dera artéria carotida intèrna, era ua que constitusís eth ròstre e era auta que constitusís eth cervèth; ère ath pas de tot, seguie era sciéncia pas a pas; Comparaue a Saint-Simon damb Fourier, desnishaue es jòcs de mots, trincaue es calhaus que trapaue, e parlaue de geologia; pintaue de memòria ua parpalhòla bombix; senhalaue es fautes deth diccionari dera Académia Francesa; estudiaue a Puysegur e Deleuze; non afirmaue arren, ne enquia e tot es miracles; non remie arren, ne enquia e tot es aparicions; huelhetejaue era colleccion deth Monitor; meditaue.
MARIO-WEB	Didie: “Er avier ei en mans deth mèstre d’escòla”, e l’ocupauen fòrça es questions d’educacion.
MARIO-WEB	Volie qu’era societat trabalhèsse sense pòsa ena elevacion deth nivèu intellectuau e morau, ena monetizacion dera sciéncia, ena circulacion des idies, en creishement intellectuau dera joenesa, e cranhie qu’era praubetat des metòdes actuaus, era misèria d’eth punt d’enguarda literari, limitat a dus o tres sègles cridadi classics, eth dogmatisme tiranic des pedants oficiaus, es preocupacions escolastiques e era rutina, acabèssen hènt des nòsti collégis bancs d’ustres artificiaus.
MARIO-WEB	Qu’ère sabent, puriste, precís, politecnic, trabalhador e ath còp cogitós “enquiara quimèra”, coma didien es sòns amics.
MARIO-WEB	Credie en toti es sòmis, enes camins de hèr e ena anestèsia quirurgica, ena persisténcia dera imatge ena cramba escura, en telegraf electric e ena direccion des balons aerostatics.
MARIO-WEB	Totun aquerò, s’espaurie pòc des ciutadèles que se bastien pertot, contra eth gènre uman, pera supersticion, eth despotisme e era preocupacion.
MARIO-WEB	Qu’ère d’aqueri que cren qu’era sciéncia acabarà apoderant- se d’eres per suspresa.
MARIO-WEB	Enjolras qu’ère un cap, Combeferre un guida.
MARIO-WEB	S’aurie desirat lutar damb un e marchar damb er aute.
MARIO-WEB	E non perque Combeferre non siguesse capable de lutar, ne se remisse a lutar còs a còs damb er obstacle, e escometer-lo damb viua fòrça e per explossion, senon perque preferie botar d’acòrd de man en man, mejançant er ensenhament d’axiòmes e era promulgacion de leis positiues, ath genre uman e as sòns destins; e entre dues claretats, s’inclinaue mès entara illuminacion qu’entar incendi.
MARIO-WEB	Plan qu’un incendi pòt costar ua auròra, mès per qué non se pòt demorar era gessuda deth solei?
MARIO-WEB	Un volcan alugue, mès qu’alugue mielhor era auba.
MARIO-WEB	Combeferre preferie dilhèu era blancor de çò de beròi qu’eth resplendor de çò de sublim.
MARIO-WEB	Ua claretat trebolada peth hum, un progrès crompat damb era violéncia, sonque satisfègen a mieges ad aqueth esperit trende e grèu.
MARIO-WEB	Er acte de precipitar-se verticauments un pòble ena vertat, un 93, l’espaurie; ça que la, er estancament li repugnaue encara mès, donques que vedie en eth era putrefaccion e era mòrt; e a tot darrèr, preferie era esgluma ath miasma, eth torrent ar escoladèr, era cascada deth Niagara ath lac de Montfaucon.
MARIO-WEB	En resumit, que non volie ne arturar-se, ne córrer.
MARIO-WEB	Tant qu’es sòns tumultuosi amics, encamardadi cavalerosaments de çò d’absolut, adorauen e invocauen es esplendides aventures revolucionàries, Combeferre s’inclinaue a deishar obrar ath progrès, dilhèu hered, mès blos; metodic, mès imperturbable.
MARIO-WEB	E plan que òc, s’era granor dera revolucion s’està en guardar fixaments er enludernant ideau e volar entada eth a trauèrs des arrais, amiant enes mans sang e huec, era beresa deth progrès s’està en non auer plapa deguna.
MARIO-WEB	Entre Whashington que represente a un, e Danton, que represente ara auta, i a era madeisha diferéncia qu’entre er àngel d’ales de cigne e er àngel d’ales d’agla.
MARIO-WEB	Joan Prouvaire qu’ère un tipe mès templat encara que Combeferre.
MARIO-WEB	Se cridaue Joan per un caprici passatgèr que se barrejaue damb eth poderós e prigond movement d’a on auie gesut er estudi, tan de besonh, dera edat mieja.
MARIO-WEB	Joan Prauvaire ère encamardat, cultivaue un tèst, tocaue era flaüta, hège vèrsi, estimaue ath pòble, auie pietat dera hemna, ploraue damb es mainatges, confonie ena madeisha esperança er avier e Diu, e censuraue ara revolucion per auer talhat un cap reiau, eth d’Andrés Chernier6.
MARIO-WEB	Auie era votz abituauments delicada, mès en escadences viril.
MARIO-WEB	Qu’ère literat enquiara erudicion, e lèu orientalista.
MARIO-WEB	Qu’ère bon en tot, e en poesia preferie çò d’immens, preferéncia qu’aisidaments compren tot aqueth que se’n sap de qué qu’era bontat tòque ara granor.
MARIO-WEB	Sabie er italian, et latin, eth grèc e er ebrèu, çò que li servie entà non liéger que quate poètes: Dante, Juvenal, Esquil e Isaíes.
MARIO-WEB	En francés autrejaue era preferéncia a Corneille sus Racine, e a Agripa d’Aubinhé sus Corneille.
MARIO-WEB	Li shautaue vagar pes camps caperadi de civada silvèstra e de campanetes, e l’ocupauen autant es bromes coma es eveniments.
MARIO-WEB	Eth sòn esperit solie cuélher dues actituds: ua que guardaue ar òme, e era auta que guardaue a Diu; estudiaue o contemplaue.
MARIO-WEB	Pendent eth dia aprigondie enes questions sociaus: eth salari, eth capitau, eth credit, eth matrimòni, era religion, era libertat de pensar, era libertat d’estimar, era educacion, era penalitat, era misèria, era associacion, era propietat, era produccion e eth repartiment, er enigma d’aciu baish que capère era ombra der hormigament uman; pendent era net, contemplaue es astres, aguesti èssers enòrmi.
MARIO-WEB	Coma Enjolras, ère ric e solet hilh.
MARIO-WEB	Per çò d’aute, qu’ère valent.
MARIO-WEB	Feully ère un ventalhèr, orfanèl de pair e mair, que guanhaue peniblaments tres francs ath dia, e que non auie qu’un pensament: desliurar ath mon.
MARIO-WEB	Qu’auie ua auta idia fixa: instruir-se; çò que cridaue tanben desliurar-se.
MARIO-WEB	Auie aprenut per eth solet a liéger e a escríuer; tot çò que sabie ac auie aprenut atau.
MARIO-WEB	Auie un còr generós e volie abraçar çò d’immens.
MARIO-WEB	Aqueth orfanèl auie hèt hilhs adoptius sòns as pòbles.
MARIO-WEB	En auer estat mancat de sa mair, auie pensat ena pàtria, e non volie que i auesse sus era tèrra un òme sense pàtria.
MARIO-WEB	Alimentaue en eth madeish, damb er endonviament prigond der òme deth pòble, çò que cridam aué era idia des nacionalitats.
MARIO-WEB	Auie estudiat era istòria solet entà indignar-se damb coneishement de causa.
MARIO-WEB	En aqueth afogat cenacle d’utopistes, que tractaue mès que mès de França, eth, que representaue er exterior; eth sòn in qu’ère Grècia, Polonia, Hungria, Rumania e Italia.
MARIO-WEB	Prononciaue aguesti nòms de contunh, siguesse o non siguesse avient, damb era tenacitat deth dret.
MARIO-WEB	Turquia sus Grecia e Tesalia; Russia sus Varsovia, e Austria sus Venecia; totes aguestes violacions l’exasperauen; mès entre totes eres, era gran violéncia de 1772 lo revoutaue.
MARIO-WEB	Que non i a eloquéncia mès sobeirana qu’era vertat dera indignacion; e eth ère eloquent damb aguesta eloquéncia.
MARIO-WEB	Non s’agotaue jamès eth sòn tèma quan tractaue dera data infama de 1772, e deth nòble e valent pòble esfaçat pera traïcion; d’aqueth crim e de tres criminaus, d’aqueth monstruós èster ara demora, prototip e patron de totes es orribles supressions d’Estats que dempús an vengut a quèir sus nòbles nacions e qu’an heregat, entà didè’c atau, era sua carta de batièg.
MARIO-WEB	Toti es atemptats sociaus contemporanèus se deriven dera reparticion de Polonia.
MARIO-WEB	Era reparticion de Polonia qu’ei un teorèma qu’es sòns corollaris son es actuaus crims politics.
MARIO-WEB	Non i a un despòta, ne un traïdor, dempús un sègle, que non age visat, aprovat, signat e rubricat, ne varietur, era reparticion de Polonia.
MARIO-WEB	Quan s’examine era liassa des traïcions modèrnes, aguesta qu’apareish era prumera.
MARIO-WEB	Eth Congrès de Viena consultèc aguest crim abantes de cométer eth sòn: 1772 ei eth crit deth caçaire; 1815 ei era parva que se balhe as gossets.
MARIO-WEB	Tau ère eth tèma abituau de Feuilly.
MARIO-WEB	Varsovia que non pòt èster tartara, tau coma Venecia non pòt èster teutòna; es reis perderàn eth temps e er aunor en aguesta empresa: tard o d’ora, era pàtria negada reapareish e flote ena superfícia.
MARIO-WEB	Grècia torne a èster Grècia, e Italia, Italia.
MARIO-WEB	Era protesta deth dret contra eth hèt, que persistís tostemp; eth panatòri d’un pòble que non prescriu; pr’amor qu’aguestes granes enganhes non an avier e non s’esface era mèrca d’ua nacion coma era d’un mocador.
MARIO-WEB	Courfeyrac auie un pair que se cridaue senhor De Courfeyrac, donques qu’ua des fausses idies dera classa mieja dera Restauracion, en matèria d’aristocràcia e de noblesa, ère creir ena particula de, e ja mo’n sabem qu’aguesta particula non a cap de significat.
MARIO-WEB	Mès era classa mieja deth temps de Era Minerva estimaue tant aguest praube de que se credie obligat a abdicar-lo.
MARIO-WEB	Eth senhor De Chauvelin se hège cridar senhor Chauvelin, eth senhor de De Caumartin, senhor Caumartin, eth senhor Constant de Rebecque, Benjamin Constant; eth senhor De Lafayette, senhor Lafayette; Courfeiyrac non volec demorar-se darrèr, e se cridaue Courfeyrac e pro.
MARIO-WEB	Que poiríem arturar-mos aciu per çò que se referís a Courfeyrac e mos limitam a díder: Courfeyrac: vedetz Tholomyés.
MARIO-WEB	Courfeyrac auie, plan, aguesta verbositat de joen que se poirie cridar era beresa deth diable der esperit.
MARIO-WEB	Aguesta gràcia se pèrd dempús, tau qu’era gràcia deth gatet, e s’acabe quan a dus pès en ciutadan e quan n’a quate en gat.
MARIO-WEB	Es generacions que passen pera escòla e es promocions dera joenesa, se transmeten aguesta sòrta de numen, que se passen d’ua man en auta, quasi cursores, lèu tostemp eth madeish; de sòrta que coma viem de díder, quinsevolh qu’auesse entenut a Courfeyrac en 1828 aurie creigut enténer a Tholomyés en 1817.
MARIO-WEB	Mès Courfeyrac ère un bon gojat.
MARIO-WEB	Jos aguestes aparentes semblances exteriores, era diferéncia entre Tholomyés e eth, qu’ère plan grana.
MARIO-WEB	Er òme latent que i auie en eri qu’ère en prumèr desparièr deth dusau.
MARIO-WEB	Tholomyés ère un procurador, Courfeyrac un paladin.
MARIO-WEB	Enjolras qu’ère eth cap, Combeferre eth guida, Courfeyrac eth centre.
MARIO-WEB	Es auti dauen mès lum, eth daue mès calor; qu’auie totes es qualitats d’un centre, era rondor e era irradiacion.
MARIO-WEB	Bahorel auie estat ena revòuta sagnosa de junh de 1822, damb era escadença der enterrament deth joen Lallemand.
MARIO-WEB	Bahorel ère un gojat de bona encolia, e de mala companhia, valent, de man traucada, prodig enquia vier ena generositat, charraire enquia arribar ena eloquéncia, atrevit enquia arribar ath desvergonhament; era mielhor pasta de diable qu’ei possible trapar; auie justets temeraris e pensades de color escarlata; ère rambalhaire, ei a díder, arren l’agradaue mès coma ua peleja, se non ère ua susmauta; e arren mès qu’ua susmauta, se non ère ua revolucion; qu’ère tostemp prèst a trincar ua veirina, dempús a desempeirar un carrèr e dempús a hèr quèir un govèrn, entà veir er efècte.
MARIO-WEB	Qu’ère estudiant de onzau an de leis.
MARIO-WEB	Hujie der estudi deth dret, mès lo practicaue; qu’auie coma norma: avocat jamès, e coma arma ua tauleta de net, qu’en era se vedie un bonet quarrat.
MARIO-WEB	Tostemp que passaue per dauant dera escòla de dret, çò que l’arribaue pòqui còps, se cordaue era levita; donques qu’encara non s’auie endonviat eth mantèl; e cuelhie precaucions igieniques.
MARIO-WEB	Quan parlaue deth portau dera escòla didie: “Quin polit vielh!” E deth degan senhor Delvincourt: “Quin monument!” Vedie enes cursi un motiu de cançons, e enes professors tipes de caricatures.
MARIO-WEB	Despenie en arren ua gròssa renda, coma de tres mil francs.
MARIO-WEB	Sa pairs èren uns campanhards, que les auie sabut inculcar eth respècte ath sòn hilh.
MARIO-WEB	Qu’ère òme capriciós e viuie escampilhat en diuersi cafès; es auti qu’auien es sòns costums, eth que non n’auie degun.
MARIO-WEB	Qu’ère guiterós, e aciu mos cau avertir qu’eth caminar errant ei pròpi de toti es òmes, mès eth caminar guiterós ei pròpi des parisencs.
MARIO-WEB	Ath hons, qu’ère un talent penetrant e mès pensador de çò que semblaue.
MARIO-WEB	Servie de ligam entre es amics der A B C e d’auti grops encara non formadi, mès qu’acabarien alinhant-se mès endauant.
MARIO-WEB	I auie ath delà, en aqueth conclau de joeni un cap cauvet.
MARIO-WEB	Eth marqués d’Avaray, que Loís XVIII hec duc per auer-lo ajudat a pujar en un coche de plaça eth dia qu’emigrèc, condaue qu’en 1814, ena sua tornada en França, quan eth rei desembarquèc en Calais, li presentèc un òme un memoriau.
MARIO-WEB	Qué demanatz?, didec eth rei.
MARIO-WEB	Senor, ua administracion de corrèus.
MARIO-WEB	Com vos cridatz?
MARIO-WEB	Eth rei arroncilhèc es celhes, guardèc era signatura deth memoriau, e vedec eth nòm escrit atau: Lesgle.
MARIO-WEB	Aguesta ortografia pòc bonapartista padeguèc ath rei, e lo hec arrir.
MARIO-WEB	Aguest fausnòm que m’a balhat eth nòm.
MARIO-WEB	Me cridi Lesgueules, per contraccion de Lesgler, e per corrupcion L’Aigle.
MARIO-WEB	Aquerò hec qu’eth rei acabec arrint mès; e fin finau l’autregèc era administracion de Corrèus de Meaux, non sabem s’innocenta o intencionadaments.
MARIO-WEB	Eth membre cauvet deth grop qu’ère hilh d’agues Lesgle o Legle, e signaue Legle (de Meaux).
MARIO-WEB	Es sòns camarades, entrà abreujar, lo cridauen Bossuet.
MARIO-WEB	Bossuet qu’ère un gojat alègre e malerós.
MARIO-WEB	Era sua especialitat s’estaue en qué tot li gessie mau, mès eth, que se n’arrie de tot.
MARIO-WEB	Tàs vint-e-cinc ans ère ja cauvet.
MARIO-WEB	Sa pair auie artenhut crompar ua casa e un camp; mès eth, per arren auie auut tanta prèssa coma entà pèrder en ua faussa especulacion eth camp e era casa; e non l’auie restat arren.
MARIO-WEB	Auie sciéncia e talent, mès que tot li gessie ath revés; en tot perdie; en tot se vedie enganhat; se bastie quauqua causa s’esbauçaue de seguit, estronhant-lo.
MARIO-WEB	Se talhaue lenha se talhaue un dit; s’auie ua aimanta, desnishaue de seguit qu’era auie un aute amic.
MARIO-WEB	En cada moment l’arribaue bèth malastre: d’aquiu venguie era sua alegria.
MARIO-WEB	Solie díder: “ Demori ena casa deth losat qu’es teules quèn”.
MARIO-WEB	Qu’ère praube, mès auie ua pòcha plia de bon umor.
MARIO-WEB	Arribaue aisidaments ena sua darrèra moneda, mès jamès en sòn darrèr arridolet.
MARIO-WEB	Quan entraue eth malastre ena sua casa, lo saludaue corauments coma a un ancian amic, e hège coraus paumades en vrente ara catastròfa; qu’auie franquesa damb era fatalitat enquiath punt de cridar-la peth sòn nòm familhar: “Bon dia, Mala Sòrt”, li didie.
MARIO-WEB	Aguesti còps dera fortuna l’auien balhat un cèrt gèni inventiu, abondós en recursi.
MARIO-WEB	Non auie sòs, mès trapaue eth miei de hèr, quan li venguie ben, “despenes desfrenades”.
MARIO-WEB	Ua net s’avalèc cent francs en un sopar damb ua gojata, que li bohèc ath miei dera orgia aguesta frasa memorabla: Fille de cinq louis, tire-moi mes bottes.
MARIO-WEB	Bossuet s’encaminaue tot doç entara profession d’avocat, estudiaue es leis madeish que Bahorel.
MARIO-WEB	Bossuet auie pòca casa, e a viatges deguna.
MARIO-WEB	Demoraue ja en casa d’un, ja en casa de un aute e mès soent damb Joly, qu’estudiaue medecina e auie dus ans mens que Bossuet.
MARIO-WEB	Joly qu’ère eth malaut imaginari joen.
MARIO-WEB	Era soleta causa qu’auie artenhut en estudiar medecina ère hèr-se mès malaut que mètge.
MARIO-WEB	Tàs vint-e-tres ans se credie malautís, e se passaue era vida guardant-se era lengua en miralh.
MARIO-WEB	Afirmaue qu’er òme s’asimante coma ua agulha; botaue eth lhet dera sua cramba damb eth cabeç entà meddia, e es pès entath nòrd, pr’amor de qué, pendent era net, non amiesse era contrària ara circulacion dera sang eth gran corrent magnetic deth glòb; e quan i auie tempèsta se tocaue eth pos.
MARIO-WEB	Per çò d’aute, ère eth mès alègre de toti.
MARIO-WEB	Aguestes contradiccions, era joenesa e era mania, era apreension e eth bon umor s’avenguie perfèctaments e formauen un èsser excentric e divertit, qu’es sòns camarades, prodigs de consonants alades, cridauen Jolllly.
MARIO-WEB	Que pòs volar damb quate L, li didie Joan Prouvaire.
MARIO-WEB	Joly auie eth costum de tocar-se eth nas damb eth punh deth baston, çò qu’indique eth sòn esperit sagaç.
MARIO-WEB	Toti aguesti joeni tan diuèrsi, e que d’eri non se pòt parlar, a tot darrèr, senon seriosaments, qu’auien ua madeisha religion: eth progrès.
MARIO-WEB	Toti èren es hius dirècti dera Revolucion francesa.
MARIO-WEB	Es mès frivòls venguien a èster solemni quan se prononciaue aguesta data: 1789.
MARIO-WEB	Es sòns pairs, sivans era carn, èren o auien estat fuldensi, reialistes, doctrinaris; que non ère important aguesta barreja anteriora ada eri, qu’èren joeni; non les tanhie en arren, pes sues venes corrie en tota era sua puretat era sang des principis; e se consagrauen sense intervaus ath dret incorruptible, e ath déuer absolut.
MARIO-WEB	Afiliadi e iniciadi, diboishauen dejós tèrra er ideau.
MARIO-WEB	En miei de toti aguesti còrs apassionadi, e de toti aguesti anims plei de conviccion, i auie un sceptic.
MARIO-WEB	Com ei que se trapaue aquiu?
MARIO-WEB	Per ua juxtaposicion.
MARIO-WEB	Aguest sceptic se cridaue Grantaire, e signaue abituauments damb aguest jeroglific: R. Qu’ère un òme que hège per non creir en arren; un des estudiants que mès auien aprenut enes sòns cursi de París; Sabie qu’eth mielhor cafè ère eth deth cafè Lemblin, e eth mielhor bilhard eth deth cafè Voltaire; que i auie boni coquilhons e bones gojates en Ermitatge deth baloard deth Maine, porets damb saussa piquenta en çò dera tia Saguet; esquists peishi ara marinèra ena barralha dera Cunette, e un bon vinet blanc ena deth Combat.
MARIO-WEB	Se’n sabie des bons lòcs entà tot; manejaue es simbosses e era sabata; baraue un shinhau, e sabie tier eth pau; qu’ère, ath delà, gran beuedor e extrèmaments lèg.
MARIO-WEB	Era filbastaira de garramaches mès polida d’aqueth temps, Irma Boissy, indignada dera sua lejor, auie dit aguesta senténcia: “Grantaire qu’ei impossible”; mès era fatuitat de Grantaire non se desconcertaue.
MARIO-WEB	Guardaue trenda e fixaments a totes es hemnes, coma dident-les: “Se jo volessa!”, e sajaue de hèr creir as sòns companhs que se vedie generauments sollicitat.
MARIO-WEB	Totes aguestes paraules: drets deth pòble, drets der òme, contracte sociau, Revolucion francesa, republica, democràcia, umanitat, civilizacion, religion, progrès, mancauen de cap significat entà Grantaire.
MARIO-WEB	Se n’arrie d’eres.
MARIO-WEB	Eth scepticisme, aguesta caria dera intelligéncia, non l’auie deishat ne ua soleta idia sancera en cervèth.
MARIO-WEB	Viuie damb ironia, e eth sòn axiòma ère aguest: “Que non i a qu’ua certitud: eth mèn veire plen.” Se’n burlaue de toti es sacrificis en toti es partits, madeish deth frair que deth pair; madeish de Robespierre joen, que de Loizerolles.
MARIO-WEB	Aguest sceptic qu’auie, ça que la, un fanatisme; fanatisme que non ère ne ua idia, ne un dògma, ne un art, ne ua sciéncia; qu’ère un òme: Enjolras.
MARIO-WEB	Grantaire admiraue, estimaue, e veneraue a Enjolras.
MARIO-WEB	A qui s’amassaue aqueth incredul anarquista en aquera falange d’esperits absoluts?
MARIO-WEB	Ath mès absolut.
MARIO-WEB	Com lo subjugaue Enjolras?
MARIO-WEB	Per idies?
MARIO-WEB	Non, peth caractèr.
MARIO-WEB	Fenomèn observat fòrça viatges.
MARIO-WEB	Un sceptic que s’amasse a un credent ei ua causa tan simpla, coma era lei des colors complementaris; tostemp mos atrè çò que mos manque; arrés estime era lum coma eth cèc; es nans adoren eth tambor màger; eth grapaud a tostemp es uelhs tachadi en cèu; entà qué?
MARIO-WEB	Entà veir volar as audèths.
MARIO-WEB	Grantaire, qu’en eth s’arrossegaue eth dobte, se compladie en veir lheuar-se era fe en Enjolras.
MARIO-WEB	Qu’auie besonh d’Enjolras.
MARIO-WEB	Sense explicar-s’ac, e enquia e tot sense sajar de hè’c, aquera natura casta, sana, fèrma, dreta, dura, candida, lo tirassaue.
MARIO-WEB	Admiraue instintiuaments ath sòn adversari.
MARIO-WEB	Es sues idies flexibles, desmalhancades, malautes, defòrmes, s’amassauen a Enjolras coma en ua espia dorsau.
MARIO-WEB	Eth sòn raquitisme morau s’emparaue en aquera fermetat; Grantaire, ath costat d’Enjolras qu’ère quauquarrés.
MARIO-WEB	Ath delà ère compausat de dus elements en aparença incompatibles.
MARIO-WEB	Ère ironic e corau; era sua indiferéncia qu’ère amorosa: era sua ment podie estar-se sense credences, mès eth sòn còr non podie prescindir dera amistat.
MARIO-WEB	Contradiccion prigonda, donques qu’afeccion ei ua conviccion; mès era sua natura ère atau; pr’amor que i a òmes que semble qu’an neishut entà èster er endreit e eth devers; que son ath còp Polux e Patroclo, Niso e Eudamidas, Efestion e Pechmeja.
MARIO-WEB	Sonque viuen damb era condicion d’èster junhudi a un aute; eth sòn nòm ei ua seguida, e solet s’escriu precedit dera conjuncion e; era sua existéncia non les apertie; qu’ei er aute costat d’un destin que non ei eth sòn.
MARIO-WEB	Grantaire ère un d’aguesti òmes; qu’ère eth devers d’Enjolras.
MARIO-WEB	Lèu se poirie díder qu’es afinitats comencen damb es letres der alfabet.
MARIO-WEB	En abecedari era O e era P que son inseparables.
MARIO-WEB	Podetz prononciar ath vòste gust O e P, ei a díder, Orestes e Pilades.
MARIO-WEB	Grantaire, vertadèr satellit d’Enjolras, frequentaue aguest cercle de joeni; sonque aquiu viuie, sonque aquiu gaudie, e les seguie pertot.
MARIO-WEB	Lo tolerauen per çò deth sòn bon umor.
MARIO-WEB	Enjolras, credent e sòbri, menspredaue ad aguest sceptic, ad aguest embriac; solet l’autrejaue un shinhau de pietat capinaut.
MARIO-WEB	Grantaire qu’ère un Pilades non acceptat.
MARIO-WEB	II.- Oracion funèbre de Bondeau, per Bossuet.
MARIO-WEB	Ua tarde, qu’auie, coma veiram, quauqua coïncidéncia damb es eveniments qu’auem condat adès, Laigle de Meaux ère sensuauments apuat en lumedan dera pòrta deth cafè Musain.
MARIO-WEB	Qu’auie era mina d’ua cariatida en vacances.
MARIO-WEB	Non amiaue, damb eth, qu’es sòns sòmis e ère guardant tara plaça de Sant Miquèu.
MARIO-WEB	Èster apuat, qu’ei ua manèra d’estèr estirat, de pès, que non ei impròpia des soniaires.
MARIO-WEB	Laigle de Meaux pensaue sense malenconia en un ahèr que l’auie arribat eth dia anterior, ena escòla de dret, e que modificaue es sòns projèctes personaus entar avier; projèctes, ça que la, pro vagui.
MARIO-WEB	Era meditacion, que non s’opause a qué passe un cabriolet, ne a qué eth que medite cale en eth es sòns uelhs.
MARIO-WEB	Laigle de Meaux, qu’era sua lucada erraue en ua sòrta de difusa vagància, vedec, a trauèrs deth sòn somnambulisme, un veïcul de dues arròdes que passaue pera plaça, ath pas, e coma trantalhant.
MARIO-WEB	Qué anaue a hèr aguest cabriolet?
MARIO-WEB	Per qué anaue ath pas?
MARIO-WEB	Laigle l’observèc.
MARIO-WEB	Laguens, ath cant deth menaire, i auie un joen, e dauant deth joen, ua gròssa saca de net.
MARIO-WEB	Era saca mostraue as passejaires aguest nòm escrit en paraules gròsses neres en un papèr cosut ena tela: MARIO PONTMERCY.
MARIO-WEB	Aguest nòm hec a cambiar de posicion a Laigle.
MARIO-WEB	Se quilhèc e cridèc ath joen deth cabriolet:
MARIO-WEB	Senhor Mario Pontmercy!
MARIO-WEB	Eth cabriolet interpelat s’arturèc.
MARIO-WEB	Eth joen, que tanben semblaue meditar, lheuèc es uelhs:
MARIO-WEB	Ep!, didec.
MARIO-WEB	Plan que òc.
MARIO-WEB	Ètz eth senhor Mario Pontmercy?
MARIO-WEB	Que vos cercaua, tornèc a díder Laigle de Meaux.
MARIO-WEB	Que non vos coneishi.
MARIO-WEB	Ne jo tanpòc a vos, responec Laigle.
MARIO-WEB	Mario se pensèc que s’auie trapat damb un trufaire e que li calie acceptar ua badinada ath miei deth carrèr.
MARIO-WEB	Que non ère dera mielhor bona encolia en aqueth moment e arroncilhèc es celhes; mès Laigle de Meaux, imperturbable seguic:
MARIO-WEB	Non venguéretz delàger ena cadièra?
MARIO-WEB	Qu’ei possible.
MARIO-WEB	Ei cèrt.
MARIO-WEB	Ètz estudiant?, preguntèc Mario.
MARIO-WEB	Òc, senhor, coma vos.
MARIO-WEB	Eth professor anaue a passar lista, e ja vo’n sabetz se guaire ridiculs son toti es professors en aguest moment.
MARIO-WEB	Tàs tres fautes te delissen dera matricula: seishanta francs perdudi.
MARIO-WEB	Mario comencèc a escotar.
MARIO-WEB	Laigle seguic:
MARIO-WEB	Eth que passaue lista qu’ère Bondeau.
MARIO-WEB	Comencèc burlescaments pera letra P. Jo non escotaua pr’amor que non èra comprometut en aguesta letra.
MARIO-WEB	Era lista non anaue mau, non auie ne ua soleta radiacion, pr’amor que tot er univèrs ère present.
MARIO-WEB	Bondeau qu’ère triste e jo me didia: “Blondeau, amor mèn, aué non haràs cap execucion.” Mès, còp sec, cride a Mario Pontmercy.
MARIO-WEB	Arrés contèste.
MARIO-WEB	Bondeau, plen d’esperança, repetís mès fòrt: “Mario Pontmercy”, e agarre era pluma.
MARIO-WEB	Cavalièr, jo que è còr, e me didí rapidaments: “Aguest qu’ei un bon gojat, que van a delir-lo dera lista.
MARIO-WEB	Compde.
MARIO-WEB	Aguest qu’ei un bon vivant que non ei exacte; non ei un bon escolan; non ei un despenedor de bancs, un estudiant qu’estúdie, un glabre pedant, prigond en sciéncies, letres, teologia e sabença; un d’aguesti talents rudi agarradi damb quate espingles, un per cada facultat.
MARIO-WEB	Ei un aunèst guiterós que va vagant, que se saute era classe, que cultive es modistes, que hè er amor as beròies, e que dilhèu en aguest moment sigue ena casa dera mia aimanta.
MARIO-WEB	Vam a sauvar-lo.
MARIO-WEB	Cavalièr!…
MARIO-WEB	E qu’eth delit aja estat jo, higec Laigle Meaux.
MARIO-WEB	Non vos compreni, didec Mario.
MARIO-WEB	Laigle seguic:
MARIO-WEB	Arren mès simple.
MARIO-WEB	Eth professor me guardaue fixaments.
MARIO-WEB	Ara imprevista, Blondeua, que deu èster eth nas maligne de qué parle Boileau, saute entara letra L. Era letra L qu’ei era mia letra, donques que sò de Meaux, e me cridi Lesgle.
MARIO-WEB	L’Aigle!
MARIO-WEB	Be n’ei de polit aguest nòm!
MARIO-WEB	Jo responí: “Present!” Alavetz Blondeau me guardèc damb era doçor deth tigre, arric, e me didec: “S’ètz Pontmercy, que non ètz Laigle (era agla); frase que semble pòc educada entà vos, mès qu’ère fòrça lugubra entà jo”.
MARIO-WEB	E dit aquerò me delic.
MARIO-WEB	Mario exclamèc:
MARIO-WEB	Cavalièr, guaire senti…
MARIO-WEB	Lo supausi mòrt; qu’entad aquerò non calerie cambiar guaire era sua primesa, eth sòn pallitge, era sua heredor, era sua rigidesa e era sua pudor.
MARIO-WEB	E digui: Erudimini qui judicatis terram.
MARIO-WEB	Aciu que jatz Blondeau, eth Blondeua-Nas, eth Blondeau-Nasica, eth buèu dera disciplina, bos disciplinae, era mesura dera consigna, er àngel dera lista, que siguec regde, quarrat, exacte, dret, aunèst.
MARIO-WEB	Diu lo delic, coma eth a jo.
MARIO-WEB	Senti fòrça…repliquèc Mario.
MARIO-WEB	Joen, li didec Laigle de Meaux, que vos servisque aquerò de leçon:
MARIO-WEB	Vos demani mil desencuses.
MARIO-WEB	Non vos expausètz a qué delissen ath vòste pròche.
MARIO-WEB	Que sò desesperat.
MARIO-WEB	Laigle gessec anar ua arridalhada.
MARIO-WEB	E jo fòrça alègre.
MARIO-WEB	Renóncii as trionfs deth fòr.
MARIO-WEB	Non defenerè ara veuda ne atacarè ar orfanèl.
MARIO-WEB	Arren de tòga, arren d’estrades.
MARIO-WEB	Era mia radiacion que ja ei obtenguda; e a vos ac deui, senhor Pontmercy.
MARIO-WEB	Que me cau tier-vos ua visita d’arregraïment.
MARIO-WEB	A on demoratz?
MARIO-WEB	En aguest cabriolet, dice Mario.
MARIO-WEB	Senhau d’opuléncia, responec Laigle damb tranquillitat.
MARIO-WEB	Vos feliciti.
MARIO-WEB	Qu’auetz ua cramba de nau mil francs ar an.
MARIO-WEB	En aguest moment gessec Courfeyrac deth cafè.
MARIO-WEB	Mario arric tristaments.
MARIO-WEB	Cavalièr, didec Courfeyrac, vietz en çò de mèn.
MARIO-WEB	Que jo n’è era prioritat, observèc Laigle, mès non è casa.
MARIO-WEB	Bossuet!, didec Mario.
MARIO-WEB	De Meaux, responec Laigle, e per metafòra Bossuet.
MARIO-WEB	Courfeyrac pugèc en cabriolet.
MARIO-WEB	Menaire, didec, aubèrja dera Pòrta de Santiago.
MARIO-WEB	E era madeisha tarde, Mario s’installèc en un quarto dera auberja dera Pòrta de Santiago ath cant de Courfeyrac.
MARIO-WEB	III.- Admiracion de Mario.
MARIO-WEB	En pòqui dies se hec Mario amic de Courfeyrac; era joenesa qu’ei era gara des sòudaduras rapides e des cicatrizacions velòces.
MARIO-WEB	Mario, ath cant de Courfeyrac, alendaue liuraments, çò qu’ère pro nau entada eth.
MARIO-WEB	Courfeyrac non l’auie hèt cap pregunta, ne tansevolh auie pensat en aquerò.
MARIO-WEB	A certanes edats, era fesomia qu’ac ditz tot de seguit e era paraula qu’ei inutila.
MARIO-WEB	I a joeni que se poirie díder qu’an ua fesomia que parle.
MARIO-WEB	Se guarden e se coneishen.
MARIO-WEB	Ça que la, un maitin Courfeyrac li hec sobtaments aguesta pregunta:
MARIO-WEB	A prepaus, auètz opinon politica?
MARIO-WEB	Vai!, didec Mario, lèu aufensat pera pregunta.
MARIO-WEB	Qué ètz?
MARIO-WEB	Democrata bonapartista.
MARIO-WEB	Nuança grisa d’arrat confiat, didec Courfeyrac.
MARIO-WEB	Mario qu’auie queigut en un abelhèr de talents, mès, encara que silenciós e grèu, que non ère eth mens alat, ne eth mens armat.
MARIO-WEB	Mario, enquia alavetz solitari e afeccionat ath monològ e ath despart, per costum e per gust, se quedèc coma espaurit dauant d’aquera volada d’audèths.
MARIO-WEB	Totes aqueres variades iniciatiues lo sollicitauen e lo tirassauen en diuèrsi sens ath còp.
MARIO-WEB	Eth va-e-ven tumultuós de toti aqueri engenhs liuri e laboriosi esmoiguie es sues idies en un revolum revoutat, e quauqui viatges en sòn trebolament se n’anaue tan luenh d’eth, que li costaue trabalh recuelher-les.
MARIO-WEB	Entenie parlar de filosofia, de literatura, d’art, d’istòria e de religion, d’ua manèra inaudida.
MARIO-WEB	Aubiraue aspèctes estranhs e coma que non les botaue en perspectiua, non n’ère segur de non veir eth caòs.
MARIO-WEB	Eth prisma que per eth ac vedie tot començaue de nauèth a botjar-se.
MARIO-WEB	Ua cèrta oscillacion botjaue toti es orizons deth sòn cervèth, costant en eth ua estranha confusion lèu dolorosa.
MARIO-WEB	Semblaue qu’entada aqueri joeni non i auie “causes sagrades”.
MARIO-WEB	Mario entenie, mès que mès, un idiòma nau e singular que damnatjaue era sua amna, encara fòrça timida.
MARIO-WEB	Se vedie un pannèu de teatre, ornat damb un titol de tragédia der ancian repertòri cridat classic, e cridaue Bahorel:
MARIO-WEB	Tà baish era tragédia preferida pes botiguèrs!
MARIO-WEB	E Mario entenie que Combeferre responie:
MARIO-WEB	Era tragèdia damb perruca qu’a era sua rason d’èster; e jo non sò d’aguesti qu’en nòm d’Esquilo li disputen eth dret d’existir.
MARIO-WEB	Ena natura que i a esbòci; ena creacion i a paròdies hètes.
MARIO-WEB	Un bec que non ei un bec, ues ales que non son ales, aletes que non son aletes, pautes que non son pautes, e un crit dolorós que posse a arrir: tau ei eth lit.
MARIO-WEB	Mès, en tot supausar qu’er aujam existís ath costat der audèth, non veigui cap de rason entà qué era tragèdia classica non visque cara a cara dera tragedia anciana.
MARIO-WEB	A viatges er edart hège que Mario passèsse peth carrèr de Joan Jacobo Rousseau entre Enjolras e Courfeyrac, e aguest, agarrant-lo deth braç, li didie:
MARIO-WEB	Cuelh atencion.
MARIO-WEB	Aguesta familha la compausauen Joan Jacobo e Teresa.
MARIO-WEB	De quan en quan neishien quauqui petits.
MARIO-WEB	Teresa les hège vier en mon, e Joan Jacobo les autrejaue ara Inclusa.
MARIO-WEB	E Enjolras repotegaue a Courfeyrac:
MARIO-WEB	Silenci dauant de Jacobo!
MARIO-WEB	Degun d’aqueri joeni prononciaue james aguesta paraula: er emperaire.
MARIO-WEB	Sonque Joan Prauvaire didie quauqui còps Napoleon; toti es auti didien Bonaparte.
MARIO-WEB	Enjolras prononciaue Buonaparte.
MARIO-WEB	Mario s’estonaue vagaments.
MARIO-WEB	Initium sapientiae.
MARIO-WEB	IV.- Era sala interiora deth cafè Musain.
MARIO-WEB	Ua des convèrses qu’aueren aguesti joens, convèrses qu’assistie Mario, cuelhent part en eres bèth còp, qu’auie costat ua vertadèra secodida ena sua amna.
MARIO-WEB	Se passauen aguestes scènes ena sala interiora deth cafè Musain.
MARIO-WEB	Lèu toti es amics der A B C èren amassadi aquiu aquera net.
MARIO-WEB	Eth fanau ère solet alugat.
MARIO-WEB	Se parlaue de tot, encara que sense passion e sense tapatge.
MARIO-WEB	Exceptat Enjolras e Mario, que carauen, toti es auti arenguauen un shinhau.
MARIO-WEB	Es convèrses entre camarades son, fòrça viatges, revolums pacifics.
MARIO-WEB	Qu’ère aquerò un jòc e ua confusion, autant coma ua convèrsa.
MARIO-WEB	Se lançauen es uns as auti paraules qu’èren recuelhudes.
MARIO-WEB	Se parlaue enes quate extrèms.
MARIO-WEB	En aquera sala non s’admetie a cap hemna, sonque a Loïseta, era que netejaue era vaishera deth cafè, que de quan en quan la trauessaue entà vier deth polader en “laboratòri”.
MARIO-WEB	Grantaire, totafèt embriac, ensordie eth cornèr que s’auie apoderat, raonant a crits.
MARIO-WEB	Qu’è set, mortaus, didie, que sò en tot soniar; sónii qu’era bota de Heidelberg patís un atac d’apoplexia e que jo sò ua sangsuga dera dotzea d’eres que li van a botar.
MARIO-WEB	Voleria béuer.
MARIO-WEB	Que voi desbrembar era vida.
MARIO-WEB	Era vida ei ua invencion repugnanta, endonviada sabi pas per qui.
MARIO-WEB	Ne se tarde ne vau arren.
MARIO-WEB	Un que se canse de víuer.
MARIO-WEB	Era vida ei ua decoracion qu’en era i a plan pòc practicable.
MARIO-WEB	Era felicitat ei ua hièstra vielha pintada solet per un costat.
MARIO-WEB	Er Ecclesiastic ditz: “qu’ei vanitat”; e pensi, coma aguest bon òme, que dilhèu jamès a existit.
MARIO-WEB	Eth zèro, en non voler vier despolhat, s’a vestit de vanitat.
MARIO-WEB	Ò vanitat que tot ac revestisses damb paraules!
MARIO-WEB	Ua codina qu’ei un laboratòri; un dançaire, un professor; un sauta-en-banca, un gimnasta; un boxejador, un pugilista; un potecari, un quimic; un perruquèr, un artista; un pareder, un arquitècte; un jockey, un sportman; un escrauat, un pterigibranqui.
MARIO-WEB	Era vanitat qu’a un envèrs e un anvèrs; er anvèrs qu’ei pèc, qu’ei eth nere damb es sòns compdes de cristau; er envèrs ei nèci, ei eth fisolòf damb es sòns pelhòts.
MARIO-WEB	Que plori per un, e me n’arric der aute.
MARIO-WEB	Es que se criden aunors e dignitats, e enquia era aunor e era dignitat, que son generaumets ornaments.
MARIO-WEB	Es reis jòguen damb er orgulh uman.
MARIO-WEB	Vantatz-vos ara entre eth consul Incitatus, e eth baron Roastbeef.
MARIO-WEB	Per çò deth valor intrinsic des persones, que non ei mès respectable.
MARIO-WEB	Escotatz eth panegiric qu’eth vesin hè deth sòn vesin.
MARIO-WEB	Çò de blanc sus çò de blanc qu’ei ua causa erotja; se parlèsse eth liri, com botarie ara paloma!
MARIO-WEB	Ua ipocrita que parle d’ua devòta ei mès verinosa qu’er aspic e qu’era sèrp blua.
MARIO-WEB	Qu’ei malastre que jo siga un ignorant, pr’amor que vos mentaria ua sòrta de causes; mès que non sai arren.Tostemp a auut bualh; per exemple, quan èra escolan en casa de Gros, en lòc de empastissar quarradets, me passaue eth temps panant pomes; rapaç qu’ei eth masculin de rapina.
MARIO-WEB	Aquerò per çò que tanh a jo.
MARIO-WEB	Per çò de vosati, que valetz madeish.
MARIO-WEB	Me n’arrisqui des vòstes perfeccions, exceléncies e qualitats.
MARIO-WEB	Quinsevolh qualitat se pèrd en un defècte; era economia limite damb era avarícia, era generositat damb era prodigalitat, era valentia damb era fanfarronaria; fòrça pietat, qu’ei díder fanatisme; i a tanti vicis ena vertut coma traucs ena capa de Diogenes.
MARIO-WEB	A qui admiratz, ath mòrt o ath tuaire?
MARIO-WEB	A Cesar o a Bruto?
MARIO-WEB	Generauments ath tuaire.
MARIO-WEB	Visca Bruto!, perque aucic.
MARIO-WEB	Aquerò qu’ei era vertut.
MARIO-WEB	Vertut, òc, mès holia tanben.
MARIO-WEB	Aguesti grani òmes qu’an fautes plan curioses.
MARIO-WEB	Eth Bruto qu’aucic a Cesar ère encamardat dera estatua d’un mainatge.
MARIO-WEB	Aguesta estatua ère der estatuèr grèc Estrongilion, qu’auie modelat tanben era figura dera amazona cridada Beròia Cama, Eucnemos, que Neron se hège a vier damb eth enes viatges.
MARIO-WEB	Estrongilion non deishèc que dues estatues que meteren d’acòrd a Bruto e a Neron.
MARIO-WEB	Bruto s’encamardèc d’ua e Neron dera auta.
MARIO-WEB	Era istòria que non ei senon ua contunha repeticion.
MARIO-WEB	Cada sègle còpie ar aute.
MARIO-WEB	Era batalha de Marengo qu’ei pròpia dera de Pydna; eth Tolbiac de Clodoveo e er Austerlitz de Napoleon se retiren coma dues gotes de sang.
MARIO-WEB	Jo que non ne hè cabau dera victòria.
MARIO-WEB	Que non i a arren tan pèc coma véncer; era vertadèra glòria qu’ei convéncer.
MARIO-WEB	Mès, sajatz de demostrar-me quauqua causa!
MARIO-WEB	Vos contentatz damb era capitada, quina mediocritat!
MARIO-WEB	Damb era conquista, quina misèria!
MARIO-WEB	Vanitat e viletat en tot.
MARIO-WEB	Tot aubedís ara capitada, enquia e tot era gramatica: Se volet usus, ditz Horacio.
MARIO-WEB	Plan per aquerò mensprèdi ath gènre uman.
MARIO-WEB	Baisharè ara deth tot ena part?
MARIO-WEB	Voletz qu’admira as pòbles?
MARIO-WEB	Quin pòble voletz, Grecia?
MARIO-WEB	Ena grana plaça de Corinto i auie ua estatua hargada per Silanione, mentada en sòn catalòg per Plinio; representaue a Espistato.
MARIO-WEB	E qué auie hèt Epistato?
MARIO-WEB	Qu’auie endonviat era cambeta.
MARIO-WEB	Aquerò resumís era Grecia e era glòria.
MARIO-WEB	Passem entà d’auti pòbles.
MARIO-WEB	Admirarè a Anglatèrra?
MARIO-WEB	Admirarè a França?
MARIO-WEB	A França!
MARIO-WEB	E per qué?
MARIO-WEB	Pr’amor qu’a un París?
MARIO-WEB	Que vengui de dider-vos era mia pensada sus Atenes.
MARIO-WEB	A Anglastèrra?
MARIO-WEB	E per qué?
MARIO-WEB	Pr’amor qu’a un Londres?
MARIO-WEB	Qu’è en òdi a Cartago.
MARIO-WEB	Ath delà, Londres, metropòli de luxe, ei capitau dera misèria.
MARIO-WEB	Sonque ena parròquia de Charing-Cross morissen cent personas ar an de hame.
MARIO-WEB	Que tau ei era Aubion.
MARIO-WEB	E entà acabar, ahigi qu’è vist barar a ua anglesa damb corona de ròses e lunetes blues.
MARIO-WEB	Atau, donc, ua higa entà Anglatèrra.
MARIO-WEB	Se non admiri a John Bull, admirarè ath sòn frair Jonathan?
MARIO-WEB	Que me shaute plan pòc aguest frair qu’a esclaus.
MARIO-WEB	Treiguetz eth time is moning, e qué rèste d’Anglaterra?
MARIO-WEB	Treiguetz eth cotton is king e qué rèste d’America?
MARIO-WEB	Alemania qu’ei era linfa: Italia era bila.
MARIO-WEB	Mos extasiaram dauant de Russia?
MARIO-WEB	Voltaire l’admiraue; mès, que tanben admiraue a China.
MARIO-WEB	Sò d’acòrd qu’en Russia i a es sues bereses, entre d’autes, un gran despotisme; mès qu’è pietat des despòtes: qu’an ua santat delicada.
MARIO-WEB	I a un Alejo decapitat, un Pèire cosut a punhalades, un Pau estofat, un aute Pau en.honsat a còps de pè, diuèrsi Ivans esgorjadi, diuèrsi Nisolasi e Basilis empodoadi; tot aquerò mos hè veir qu’eth palai des emperaires de Russia a tristes condicions de insalubritat.
MARIO-WEB	Toti es pòbles civilizadi aufrissen ara meditacion der òme pensaire un hèt: era guèrra.
MARIO-WEB	Mès era guèrra civilizada agote e totalize es formes deth banditisme, dès eth panatòri deth lairon de trabuc, enes carisi deth monte Jaxa, enquiath pilhatge des indis comanches en Paso-Dudoso.
MARIO-WEB	Senhors umans, vos digui: amanhagada!
MARIO-WEB	Bruselles ei eth pòble que consumís mès cervesa, Estocolmo mès aiguardent, Madrid mès chicolate, Amsterdamb mès ginèbra, Londres mès vin, Constantinopla mès cafè, París mès absinti.
MARIO-WEB	Ad aquerò que son redusides totes es notícies utiles: París subergés.
MARIO-WEB	Diogenes aurie volut èster mèsalèu pelhaire ena plaça Maubert, que fisosòf deth Pireo.
MARIO-WEB	Ara escotatz: es tauèrnes des pelhaires se criden bibines: es mès celèbres son era Caceròla e er Aucider.
MARIO-WEB	Mès, ò!, tasques, pensions, tauèrnes; trastes, bibines de pelhaires, arèms des califes; jo vos cuelhi coma testimònis, jo sò un voluptuós; coma en casa de Richard un cubèrt de quaranta sòus, e voi tapisi de Persia, taus que posque rodar per eri Cleopatra nuda.
MARIO-WEB	A on ei Cleopatra?
MARIO-WEB	A!, qu’ès tu, Loïseta.
MARIO-WEB	Bon dia.
MARIO-WEB	D’aguesta sòrta, Grantaire, mès qu’embriac, se des.hège en paraules, abraçant ara netejadora dera vaishèra deth cafè, en sòn cornèr dera sala interiora deth cafè Musain.
MARIO-WEB	Bossuet sagèc de hèr-lo carar en tot estener entada eth era man, mès Grantaire seguie encara mès afogat:
MARIO-WEB	Agla de Meaux, entà baish es pautes!
MARIO-WEB	Te desencusi per padegar-me.
MARIO-WEB	Ath delà que sò trist.
MARIO-WEB	Qué voletz que vos diga?
MARIO-WEB	Er òme qu’ei dolent, difòrme; era parpalhòla ei un èsser complet.
MARIO-WEB	Er òme hec meuca.
MARIO-WEB	Diu que s’enganhèc en hèr ad aguest animau.
MARIO-WEB	Ua multitud ei ua colleccion de lejors.
MARIO-WEB	Quinsevolh ei un miserable.
MARIO-WEB	Hemna que rime damb mau èsser.
MARIO-WEB	Òc, qu’è spleen complicat damb malenconia, damb nostalgia, damb ipocondria.
MARIO-WEB	Me desvelhi, ràbii, se me daurís era boca, m’engüegi, m’enlordisqui…
MARIO-WEB	Silenci, R majuscula!
MARIO-WEB	Ressons, ninfes planhoses, gasulhèc Grantaire.
MARIO-WEB	Apròp d’aguest, e en ua taula lèu silenciosa, ua huelha de papèr, un tintèr e ua pluma anonciauen que s’esboçaue un vaudeville.
MARIO-WEB	Aguest gran negòci se tractaue en votz baisha e tocant-se es dus caps que i trabalhauen:
MARIO-WEB	Comencem per cercar es nòms.
MARIO-WEB	Qu’ei vertat.
MARIO-WEB	Dicta, jo qu’escriui.
MARIO-WEB	Senhor Derimon?
MARIO-WEB	Rendista?
MARIO-WEB	Plan que òc.
MARIO-WEB	Era sua hilha Celestina.
MARIO-WEB	Qué mès?
MARIO-WEB	Eth coronèl Sainval?
MARIO-WEB	Sainval qu’ei plan usat; jo lo cridaria Valsin.
MARIO-WEB	Ath costat d’aguesti aspirants vaudevillistes i auie un aute grop que se profitaue tanben deth tapatge entà parlar baish: discutie un düel.
MARIO-WEB	Un vielh de trenta ans conselhaue a un joen de dètz-e-ueit e l’explicaue damb quin adversari li calie auer-les-se.
MARIO-WEB	Diable!
MARIO-WEB	Maufidatz: ei un magnific floret, tire plan net.
MARIO-WEB	Qu’a punh, impetuositat, vivacitat, er arrèst just, e responses matematiques.
MARIO-WEB	Moria!
MARIO-WEB	En cornèr opausat a Grantaire, i auie Joly e Bahorel, hènt ath dominò e parlant d’amor.
MARIO-WEB	Qu’ès erós, didie Joly.
MARIO-WEB	As ua aimanta que tostemp arrís.
MARIO-WEB	Donques qu’ei un defècte, reponec Bahorel.
MARIO-WEB	Veder-les alègres trè eth racacòr, mès s’un les ve tristes, que li semble un cargue de consciéncia deishar-les.
MARIO-WEB	Desarregraït!
MARIO-WEB	Be n’ei de bon auer ua hemna qu’arrís!
MARIO-WEB	Aquerò depen deth convengut qu’auem celebrat.
MARIO-WEB	Aquera qu’ei en nòrd apertie ath canton de Vaud, era deth sud a Gex.
MARIO-WEB	D’aciu que vie era patz.
MARIO-WEB	Era patz qu’ei era felicitat en acte dera digestion.
MARIO-WEB	E tu, Jollly, com vas ena tua desavenença damb era senhoreta…?
MARIO-WEB	Que seguís en tot menspredar-me damb ua paciéncia crudèu.
MARIO-WEB	E totun aquerò, ès un trende encamardat.
MARIO-WEB	Jo ath tòn lòc la deisharia.
MARIO-WEB	Aquerò qu’ei plan aisit de díder.
MARIO-WEB	E de hèr.
MARIO-WEB	Non se cride Musicheta?
MARIO-WEB	Que sò hòl.
MARIO-WEB	Crompa ena casa de Staub un bon pantalon de lana.
MARIO-WEB	Aquerò que balhe ua cèrta aparença.
MARIO-WEB	A guaire?
MARIO-WEB	En tresau cornèr s’entenie ua discussion poetica.
MARIO-WEB	Era mitologia pagana se pelejaue damb era teologia.
MARIO-WEB	Se tractaue der Olimpo, e lo defenie Joan Prauvaire per romanticisme.
MARIO-WEB	Joan Prauvaire solet ère timid enes moments de repaus.
MARIO-WEB	Un còp excitat, crebaue; bèth sagèth d’alegria mercaue era sua afogadura e ère ath còp alègre e liric.
MARIO-WEB	Non escarnim as dius, didie.
MARIO-WEB	Es dius dilhèu non se n’an anat.
MARIO-WEB	Didetz qu’es dius son sòmis; plan, donc, enquia e tot ena natura, tau qu’ei aué, dempús dera desaparicion des sòmis, se trapen toti es ancians mites pagans.
MARIO-WEB	En darrèr cornèr se parlaue de politica: se mautractaue era Carta autrejada.
MARIO-WEB	Combeferre la defenie fèblaments e Courfeyrac l’atacaue energicaments a camp dubèrt.
MARIO-WEB	Ena taula i auie un exemplar dera manlevada Carta-Touquet.
MARIO-WEB	Courfeyrac l’auie cuelhut e la secodie, barrejant damb es sòns arguments eth bronit deth papèr.
MARIO-WEB	Es reis non se tien a gratis.
MARIO-WEB	Guardatz aquerò: carestia des reis.
MARIO-WEB	Ara mòrt de Francés I, eth deute public en França ère de trenta mil liures de renda; ara mòrt de Loís XIV pujaue a dus mil sies cents milions d’a vint-e-ueit liures eth marc, çò qu’equivalerie, en 1760, sivans Desmarets, a quate mil cinc cent milions, e pujarie aué a dotze mil milions.
MARIO-WEB	Dempús, damb perdon de Combeferre, ua Carta autrejada qu’ei un mau expedient de civilizacion.
MARIO-WEB	Sauvar era transicion, adocir eth transit, amortesir era secodida, hèr a passar insensiblaments ara nacion dera monarquia ara democràcia pera practica des ficcions constitucionaus que son rasons fòrça detestables.
MARIO-WEB	Non, non!
MARIO-WEB	Non illuminem jamès ath pòble damb lum faussa.
MARIO-WEB	Es principis s’aflaquissen e palissen vòste cerèr constitucionau.
MARIO-WEB	Dehòra bastardies, dehòra compromisi, dehòra concessions deth rei ath pòble.
MARIO-WEB	En totes aguestes concessions que i a un article 14.
MARIO-WEB	Ath cant dera man que da, i é era garra que trè.
MARIO-WEB	Refusi era vòsta Carta.
MARIO-WEB	Ua Carta qu’ei ua masca; dejós d’era i é era mentida.
MARIO-WEB	Un pòble qu’accèpte ua Carta, abdique.
MARIO-WEB	Eth dret li cau èster complet; se non, que non ei dret.
MARIO-WEB	Non!
MARIO-WEB	Dehòra era Carta!
MARIO-WEB	Qu’ère iuèrn, dus socs usclauen ena humeneja.
MARIO-WEB	Courfeyrac, dauant d’aquera temptacion non podec tier-se.
MARIO-WEB	Arropic era prauba Carta-Tourquet e la lancèc en huec.
MARIO-WEB	Eth papèr hec ahlama; Combeferre guardèc filosoficaments se com se cremaue era òbra mèstra de Loís XVIII, e se contectèc dident:
MARIO-WEB	Era Carta venguda en hum.
MARIO-WEB	V.- Er orizon s’agranís.
MARIO-WEB	Era tumada des engenhs joeni aufrís era particularitat admirabla de qué non se pòt preveir eth bualh, ne endonviar eth relampit.
MARIO-WEB	Qué se pòt passar en un moment determinat?
MARIO-WEB	Arrés se’n sap.
MARIO-WEB	Era arridalhada que ven dera trendesa, era gravetat ges d’un moment de burla.
MARIO-WEB	Es impulsi vien dera prumèra paraula que s’enten.
MARIO-WEB	Era vena de cadun qu’ei sobeirana.
MARIO-WEB	Ua trufaria qu’ei pro entà daurir era pòrta d’aquerò inesperat.
MARIO-WEB	Aguestes convèrses son, donc, esvagaments de cambis sobtes, qu’en eri era perspectiua càmbie còp sec.
MARIO-WEB	Er edart ei eth maquinista d’aguestes discussions.
MARIO-WEB	Atau, ua idia grèu que gessec capriciosaments d’un jòc de paraules, trauessèc aguesta convèrsa que se tirauen confusaments Grantaire, Bahorel, Prauvaire, Bossuet, Combeferre e Courfeurac.
MARIO-WEB	Com surgente ua frasa en un dialòg?
MARIO-WEB	Quina ei era encausa que rèste escrita damb letra cursiva ena imaginacion des qu’escoten?
MARIO-WEB	Qu’ac viem de díder: arrés se’n sap.
MARIO-WEB	En miei deth tapatge, Bossuet acabèc un apostròf dirigit entà Combeferre damb aguesta data:
MARIO-WEB	En enténer aguest nòm, Waterloo, Mario, emparant es codes en ua taula, se treiguec eth punh dera barba e comencèc a guardar fixaments ar auditòri.
MARIO-WEB	Qu’ei eth numèro fatau de Bonaparte.
MARIO-WEB	Botatz a Loís dauant, e eth brumari darrèr, e auratz tot eth destin der òme, damb era particularitat significatiua de qué eth principi ei caushigat peth finau.
MARIO-WEB	Enjolras, qu’enquia alavetz auie estat mut, trinquèc eth silenci e li didec a Courfeyrac:
MARIO-WEB	Tu que vòs díder crim per expiacion.
MARIO-WEB	Aguesta paraula, crim, passaue eth limit de çò que podie acceptar Mario, esmoigut ja pera brusca evocacion de Waterloo.
MARIO-WEB	Se lheuèc e venguec tot doç entath mapa de França que i auie ena paret, qu’ena sua part inferiora se vedie ua isla en un quarrat separat, e botèc eth dit en aguest quarrat, dident:
MARIO-WEB	Corcega, isla petita, qu’a hèt grana a França.
MARIO-WEB	Aguestes paraules sigueren coma ua bohada d’aire gelat.
MARIO-WEB	Toti s’interromperen.
MARIO-WEB	Se vedie que se passarie quauquarren.
MARIO-WEB	Bahorel, replicant a Bossuet, ère prèst a apuar-se, cuelhent era sua actitud favorita, mès renoncièc ad aquerò entà escotar.
MARIO-WEB	Enjolras, qu’es sòns uelhs blus non se tachauen en arrés, e semblauen contemplar eth uet, responec sense guardar a Mario:
MARIO-WEB	França que non a cap de besonh de Corcega entà èster grana.
MARIO-WEB	Mario non sentec cap desir d’arrecular.
MARIO-WEB	Se virèc entà Enjolras e deishèc anar era sua votz damb ua vibracion que venguie dera estrementida deth còr:
MARIO-WEB	Que non volgue Diu que jo deprima a França.
MARIO-WEB	Discutam.
MARIO-WEB	Jo sò nau entre vosati, mès vos cohèssi que non m’espauritz.
MARIO-WEB	A on èm?
MARIO-WEB	Qué èm?
MARIO-WEB	Qué ètz?
MARIO-WEB	Qué sò jo?
MARIO-WEB	Parlem der emperaire.
MARIO-WEB	Vos enteni díder Buonaparte, en tot accentuar era u coma es reialistes; e vos digui qu’eth mèn pairin encara ac hège mielhor: didie Buonaparté!
MARIO-WEB	Vos hèja joeni: en qué calatz era vòsta afogadura?
MARIO-WEB	Qué hètz?
MARIO-WEB	Qué admiratz se non admiratz ar emperaire?
MARIO-WEB	Qué mès vos cau?
MARIO-WEB	Se non consideratz gran ad aguest, quini grani òmes voletz?
MARIO-WEB	Napoleon qu’ac auie tot.
MARIO-WEB	Ère un èsser complet.
MARIO-WEB	Eth sòn cervèth qu’ère eth cim de totes es facultats umanes.
MARIO-WEB	Hège còdis coma Justiniano; dictaue coma César; era sua convèrsa auie era ludentor de Pascal e era precision de Tacit.
MARIO-WEB	Hège era istòria e l’escriuie.
MARIO-WEB	De ressabuda Euròpa s’espaurie e escotaue; es armades se metien en marcha, rodauen es parcs d’artilharia; es pònts de barques caperauen es arrius; es bromes de cavalaria galaupauen entre era tempèsta; i auie crits, trompetes, tremolor de trons; oscillauen es frontères des règnes en mapa; s’entenie eth bronit d’ua espada suberumana que gessie dera gaina; se lo vedie quilhar sus er orizon damb ua ahlama ena man e era radiacion enes uelhs, desplegant ath miei der arrai es sues dues ales, ei a díder, era grana armada e era garda veterana.
MARIO-WEB	Qu’ère er arcàngel dera guèrra!
MARIO-WEB	Toti carauen e Enjolras ajocaue eth cap.
MARIO-WEB	Eth silenci que còste tostemp bèth consentiment, o aumens ua sòrta de repaus sus es armes.
MARIO-WEB	Mario, lèu sense cuélher alend, seguic damb afogadura creishenta:
MARIO-WEB	Sigam justi, amics.
MARIO-WEB	Aparéisher e regnar, marchar e trionfar, auer per etapes totes es capitaus, hèr revés des granadèrs, decretar queigudes de dinasties, transformar era Euròpa a pas de carga, sénter, quan menaçatz, que botatz era man en punh dera espada de Diu, seguir en un solet òme a Anibal, a César e a Carlemagne, èster eth pòble d’un òme que barrege damb totes es vòstes auròres era notícia d’ua brilhanta victòria, auer coma revelh eth canon des Invalids, lançar en abismes de lum paraules prodigioses que reluden entà tostemp: Marengo, Arcole, Austerlitz, Jena, Wagram; hèr lúder en cada moment en zenit des sègles constellacions de victòries; balhar er emperi francés coma contrapés ar emperi roman; èster era grana nacion e produsir era grana armada; hèr volar es legions per toti es pòbles, atau coma ua montanha mane pertot as sues agles; véncer, dominar, fulminar, èster ath miei d’Euròpa un pòble daurat a truca de glòria; tocar a trauèrs dera istòria ua marcha de titans; conquistar eth mon dus còps, per conquista e per enludernament, aquerò qu’ei sublim.
MARIO-WEB	Qué i a mès gran?
MARIO-WEB	Mario joquèc eth cap; aguesta soleta paraula, prononciada simpla e heredaments, trauessèc coma ua huelha d’acèr era sua epica efusion, e sentec que li venguie ua malagana.
MARIO-WEB	Quan lheuèc era vista, Combeferre non ère aquiu.
MARIO-WEB	Probablaments, sasisfèt dera sua replica ara apoteòsi, venguie de gésser, e toti, exceptat Enjolras, l’auien seguit.
MARIO-WEB	Era sala ère ueda.
MARIO-WEB	Enjolras s’auie demorat solet damb Mario e lo guardaue atentiuaments.
MARIO-WEB	Mario ordenèc un shinhau es sues idies, e non se credec derrotat.
MARIO-WEB	Qu’auie en eth ua rèsta d’entosiasme que se tradusirie, plan, en sillogismes desplegadi contra Enjolras quan s’entenec cantar ena escala a un que se n’anaue; qu’ère Combeferre.
MARIO-WEB	Guardatz se qué cantaue:
MARIO-WEB	Que non ei aquerò deth mèn gust:
MARIO-WEB	Er accent trende e sevèr que cantaue Combeferre balhaue ad aguesta cançon cèrta estranha granor.
MARIO-WEB	Mario, cogitós, guardant entath solèr de naut, repetic lèu maquinauments:
MARIO-WEB	Era mia mair!
MARIO-WEB	En aguest moment sentec ena espatla era man d’Enjolras.
MARIO-WEB	Ciutadan, li didec Enjolras, era mia mair qu’ei era republica.
MARIO-WEB	VI.- Res angusta.
MARIO-WEB	Aquera net costèc en Mario ua emocion prigonda, e ua escurina trista ena sua amna.
MARIO-WEB	Experimentèc çò que dilhèu experimente era tèrra en moment que daurís eth sòn sen eth hèr entà depausar en era eth gran de horment: sonque sent era herida; eth movement deth seme e eth plaser deth fruit que ven dempús.
MARIO-WEB	Mario se demorèc ombriu.
MARIO-WEB	Li calie abandonar ua fe quan venguie d’aquerir-la?
MARIO-WEB	Se didec que non; s’assegurèc que non auie de trantalhar; mès, a maugrat sòn, trantalhaue.
MARIO-WEB	Víuer entre dues religions, sense auer-ne deishat encara ua ne entrat ena auta, qu’ei insuportable.
MARIO-WEB	Eth crepuscul solet convie as amnes des arrates-caudes.
MARIO-WEB	Mario auie un viston dubèrt, e li calie era vertadèra lum.
MARIO-WEB	Es ombres deth dobte lo hègen patir.
MARIO-WEB	Per mès que volesse demorar-se a on ère, e d’estar-se fèrm, se vedie obligar irresistiblaments a auançar, a examinar, a pensar, a vier mès entà dauant.
MARIO-WEB	Entà on l’amiarie aguest impuls?
MARIO-WEB	Cranhie, dempús d’auer hèt tanti passi que l’auien apressat a sa pair, hèr-ne d’auti de naui que l’alunhèssen d’eth.
MARIO-WEB	Eth sòn malèster aumentaue damb totes es reflexions que hège.
MARIO-WEB	Tot ac vedie rocalhós ath sòn entorn.
MARIO-WEB	Ja non ère d’acòrd ne damb eth sòn pairin ne damb es sòns amics; ère temerari entà un, retrogad entàs auti; se vedec, donc, doblaments isolat, peth cant dera vielhesa e peth dera joenesa.
MARIO-WEB	Deishèc de vier en cafè Musain.
MARIO-WEB	En aguest trebolament dera sua consciéncia, a penes pensaue en quauqui detalhs pro seriosi dera vida; mès es realitats dera vida, que non se dèishen desbrembar, e queigueren sus eth ara imprevista.
MARIO-WEB	Un maitin entrèc en quarto eth patron dera casa e didec:
MARIO-WEB	Eth senhor Courfeyrac qu’a responut per vos.
MARIO-WEB	Mario.
MARIO-WEB	Mès è besonh de sòs.
MARIO-WEB	Venguec Courfeyrac e les deishèc eth patron.
MARIO-WEB	Mario li didec çò que non auie pensat encara dider-li, qu’ère solet en mon e non auie parents.
MARIO-WEB	E qué vatz a hèr?, didec Courfeyrac.
MARIO-WEB	Sabi pas, responec Mario.
MARIO-WEB	Qué vatz a èster?
MARIO-WEB	Sabi pas.
MARIO-WEB	Auetz sòs?
MARIO-WEB	Quinze francs.
MARIO-WEB	Voletz que vo’n dèishi?
MARIO-WEB	Non.
MARIO-WEB	Jamès.
MARIO-WEB	Auetz ròba?
MARIO-WEB	Aguesta.
MARIO-WEB	Auetz jòies?
MARIO-WEB	Un relòtge!
MARIO-WEB	D’argent?
MARIO-WEB	D’aur.
MARIO-WEB	Vaquí.
MARIO-WEB	Plan.
MARIO-WEB	E es bòtes.
MARIO-WEB	Que n’aurè pro.
MARIO-WEB	Plan ben.
MARIO-WEB	Que non auratz ja qu’un pantalon, un justet, un chapèu e un frac.
MARIO-WEB	Non anaratz damb es pès descauci?
MARIO-WEB	Quina opuléncia!
MARIO-WEB	Me’n sai d’un relotgèr que vos cromparà eth relòtge.
MARIO-WEB	Non, que non està ben.
MARIO-WEB	Se qué haratz dempús?
MARIO-WEB	Çò que sigue.
MARIO-WEB	Aumens tot çò que sigue aunèst.
MARIO-WEB	Sabetz anglés?
MARIO-WEB	Non.
MARIO-WEB	Non.
MARIO-WEB	Sabetz aleman?
MARIO-WEB	Pejor encara.
MARIO-WEB	Per qué?
MARIO-WEB	Pr’amor qu’un librari amic mèn ei en tot publicar ua sòrta d’enciclopedia, que poiríetz revirar articles alemans o anglesi.
MARIO-WEB	Se pague pòc, mès se viu.
MARIO-WEB	Aprenerè er anglés e er aleman.
MARIO-WEB	E mentretant?
MARIO-WEB	Minjarè era mia ròba e eth mèn relòtge.
MARIO-WEB	Cridèren ath vendeire, e crompèc era ròba per vint francs.
MARIO-WEB	Anèren ena casa deth relotgèr, e veneren eth relòtge per quaranta cinc francs.
MARIO-WEB	E eth compde deth patron?
MARIO-WEB	Qu’ei vertat, me’n desbrembaua, didec Mario.
MARIO-WEB	Eth patron presentèc eth compde, e li calec pagar-lo truca truquec.
MARIO-WEB	Pujaue a setanta francs.
MARIO-WEB	Me rèsten dètz francs, didec Mario.
MARIO-WEB	Malament!, didec Courfeyrac.
MARIO-WEB	Aquerò serà avalar ua lengua plan lèu, o despéner uns cents sòus tot doç.
MARIO-WEB	Mentretant, era tia Gillenormand, pro brava, ath hons, enes tristes escadences, auie acabat desnishant era casa de Mario.
MARIO-WEB	Un maitin, quan Mario tornaue dera cadièra se trapèc damb ua carta dera sua tia e es setanta pistòles, ei a díder, sies cents francs en aur en ua caisheta barrada.
MARIO-WEB	Mario entornèc es trenta loïses ara sua tia, damb ua respectuosa carta, qu’en era l’asseguraue qu’auie mieis d’existéncia, e podie curbir es sues necessitats.
MARIO-WEB	En aqueth moment li restauen tres francs.
MARIO-WEB	Era tia non li didec arren ath pairin, per pòur d’acabar-lo d’exasperar totafèt.
MARIO-WEB	Mario gessec dera casa dera pòrta de Santiago, en non voler contrèir deutes.
MARIO-WEB	Libre cincau: Excelléncia deth malastre.
MARIO-WEB	I.- Mario indigent.
MARIO-WEB	Era vida comencèc a èster plan aspra entà Mario.
MARIO-WEB	Minjar-se era ròba e eth relòtge que non ère arren.
MARIO-WEB	Se vedec redusit ad aguesta situacion inexplicabla, que se cride minjar-se es codes, causa orribla, que vò díder dies sense pan, nets sense dormir e sense lum, larèr sense huec, setmanes sense trabalh, avier sense esperança; era levita trincada pes codes, eth chapèu vielh que hè arrir as joenes, era pòrta que se trape barrada de nets perque non se pague ara patrona, era insoléncia deth portièr e deth tauernèr, era burla des vesins, es umiliacions, era dignitat otratjada, eth trabalh de quinsevolh classa acceptat, es desengusti, er amarum, er aclapament.
MARIO-WEB	Mario aprenèc a avalar tot aquerò, e a non auer d’avalar guairi còps aguestes causes.
MARIO-WEB	En aguesti moments dera existéncia qu’er òme a besonh d’orgulh, donques qu’a besonh d’amor, se vedec burlat pr’amor qu’anaue mau jargat e ridicul pr’amor qu’ère praube.
MARIO-WEB	Ara edat qu’era joenesa alugue eth còr damb imperiau orgulh joquèc mès d’un còp es uelhs entàs sues bòtes traucades e coneishec era injusta vergonha, eth ponchuc rubor dera misèria.
MARIO-WEB	Pròva terribla e admirabla de qué es fèbles gessen infami, e es fòrts sublims; crusòl qu’eth destin lance en òme quan vò hèr d’eth un èsser menspredós o un semidiu!
MARIO-WEB	Pr’amor que i a fòrça accions granes en aguestes petites lutes.
MARIO-WEB	I a valor temardut e ignorat que se defen pam a pam ena ombra contra era fatau invasion des besonhs e dera ignomínia; i a nòbles e misterioses capitades que non ve cap guardada, que non an era indemnizacion de cap sòrta de fama, ne era salutacion de cap sòrta d’aplaudiments.
MARIO-WEB	Era vida, eth malastre, er isolament, er abandon, era praubetat, son camps de batalha qu’an es sòns eròis; eròis escurs, encara que mès grani a viatges qu’es eròis illustri.
MARIO-WEB	I auec ua epòca ena vida de Mario qu’eth madeish escampaue eth sòn miserable quarto, qu’eth madeish anaue a crompar dus quarts de hormatge de Brie en çò dera frutèra, que demoraue que queiguesse era escurina deth crepuscul entà entrar en horn de pan e crompar un libret que se hège a vier d’amagat en sòn humarau, coma se l’auesse panat.
MARIO-WEB	Quauque còp se vedie esguitlar-se ena carnissaria deth cornèr, entre es charraires codinères que lo codejauen, a un joen, de mina quèrra, damb uns libres jos eth braç, qu’en entrar se treiguie eth chapèu, deishant veir eth sudor que baishaue peth sòn front; hège ua prigonda salutacion ara carnissèra estonada, ua auta ath mosso dera carnissaria, demanaue ua costèlha de moton, la pagaue balhant sies o sèt sòus, l’estropaue en un papèr, se la botaue jos eth braç entre dus libres e partie.
MARIO-WEB	Aqueth joen qu’ère Mario; damb aquera costèlha, que codie eth madeish, viuie tres dies.
MARIO-WEB	Eth prumèr dia minjaue era carn, eth dusau se beuie eth bolhon e eth tresau rosigaue eth uas.
MARIO-WEB	En diuèrses escadences era tia Gillenormand hec assagi, e li manèc es seishanta doblons.
MARIO-WEB	Mario les ac entornèc tostemp, en tot díder que non auie besonh d’arren.
MARIO-WEB	Encara ère de dòu per sa pair quan se verifiquèc en eth era revolucion, qu’auem descrit; d’alavetz ençà non auie abandonat eth vestit nere; mès eth vestit l’abandonèc ada eth.
MARIO-WEB	Arribèc un dia que non auec frac, encara podie tardar-li eth pantalon.
MARIO-WEB	Qué hèr?
MARIO-WEB	Courfeyrac, ath qu’auie hèt quauqui favors, li balhèc un frac vielh.
MARIO-WEB	Mario hec que l’ac metesse deth revés, per trenta francs, un portièr quinsevolh, e se trapèc damb un frac nau.
MARIO-WEB	Mès qu’ère verd.
MARIO-WEB	E Mario, d’alavetz, non gessec senon dempús de barrar era net, que damb aquerò hège qu’eth sòn frac semblesse nere.
MARIO-WEB	Volie vestir-se tostemp de dò, e se vestie damb es ombres dera net.
MARIO-WEB	A trauèrs de tot aquerò artenhec eth titol d’avocat.
MARIO-WEB	Se credie que demoraue en casa de Courfeyrac, casa qu’ère decenta, e qu’en era un cèrt nombre de libres de dret sostengudi e completadi per quauqui volums de novèles desaparelhades formauen era bibliotèca qu’exigissen es reglaments.
MARIO-WEB	Se hège dirigir es cartes en casa de Courfeyrac.
MARIO-WEB	Quan Mario siguec avocat, l’ac hec a saber ath sòn pairin, en ua carta hereda, encara que plia de somission e respècte.
MARIO-WEB	Eth senhor Gillenormand cuelhec era carta tremolant, la liegec e la lancèc en quate bocins en tistèr.
MARIO-WEB	Dus o tres dies dempús, era senhoreta Gillenormand entenec a sa pair, qu’ère solet en sòn quarto, çò que l’arribaue tostemp qu’ère plan agitat; parèc era aurelha, e entenec qu’er ancian didie:
MARIO-WEB	II.- Mario praube.
MARIO-WEB	Damb era misèria se passe coma damb tot: que vie a hèr-se impossible; acabe per cuélher ua forma e apraiar-se.
MARIO-WEB	Se vegete, ei a díder, se desvolòpe un de cèrta manèra miserabla, encara que sufisenta entà víuer.
MARIO-WEB	Vam a veir se com s’auie apraiat era existéncia de Mario.
MARIO-WEB	Qu’auie gessut ja deth gran embarràs; eth carís s’agranie un shinhau ath sòn dauant.
MARIO-WEB	A truca de trabalh, de valor, de perseverància e volentat, auie artenhut trèir deth sòn trabalh uns sèt cents francs ar an.
MARIO-WEB	Auie aprenut er aleman e er anglés; e gràcies a Courfeyrac que l’auie metut en contacte damb eth sòn amic eth librari, tenguie ena literatura deth libre eth modèst papèr d’utilitat.
MARIO-WEB	Hège prospèctes, arreviraue a compdar des jornaus, anotaue edicions, compilaue biografies, eca; producte net, siguesse bon o dolent er an, sèt cents francs.
MARIO-WEB	Damb aquerò viuie.
MARIO-WEB	Com?
MARIO-WEB	Non totafèt mau.
MARIO-WEB	Ac vam a díder.
MARIO-WEB	Mario ocupaue ena casa de Gorbeau, mejançant eth prètz annau de trenta francs, ua casina sense humeneja, cridada gabinet, a on non i auie, per çò des mòbles, qu’es causes mès indispensables.
MARIO-WEB	Aguesti mòbles qu’èren sòns.
MARIO-WEB	Balhaue tres francs ath mes ara vielha logatària principau, entà escampar era casina e entà pujar-li peth maitin un shinhau d’aigua cauda, un ueu fresc e un panet de sòu.
MARIO-WEB	Damb aguest pan e damb aguest ueu esdejoaue, de sòrta qu’er esdejoar li costaue de dus a quate sòus, sivans siguessen cars o de bon prètz es ueus.
MARIO-WEB	Tàs sies dera tarde baishaue peth carrèr de Santiago tà dinar en çò de Rousseau, dauant de Basset, eth vendeire d’estampas deth cornèr deth carrèr Mathurins.
MARIO-WEB	Non minjaue sopa; prenie ua porcion de carn de sies sòus e un dessèrt de tres sòus; e damb uns d’auti tres, pan a discrecion.
MARIO-WEB	Per çò deth vin, que beuie aigua.
MARIO-WEB	Quan pagaue en taulatge, a on ère seiguda majestuosaments era senhora Rousseau, tostemp gròssa, encara que fresca en aqueth temps, balhaue un sòu ath mosso, e era senhora Rousseau l’autrejaue un arridolet.
MARIO-WEB	Dempús partie.
MARIO-WEB	Per dètz-e-sèt sòus qu’auie un dinar e un arridolet.
MARIO-WEB	Aguest restaurant de Rousseau, a on se uedauen tan pòques botelhes e tantes tenalhes, qu’ère mèsalèu un padegant qu’un restaurant.
MARIO-WEB	Ja non existís: eth sòn patron qu’auie un bon fausnòm: lo cridauen Rousseau er aqüatic.
MARIO-WEB	Esdejoant, donc, per quate sòus e dinant per sètze, li gessie era parva per vint sòus diadèrs, ei a díder, tres cents seishanta cinc francs ar an.
MARIO-WEB	En tot ahíger ad aquerò es trenta francs de loguèr, e es trenta sies ara vielha, mès quauqui d’autes petites despenes, resulte que per quate cent cinquanta francs auie Mario casa, minjar e servici.
MARIO-WEB	Eth vestir li costaue cent francs, era ròba blanca cinquanta, era lauadaria uns auti cinquanta, e tot non depassaue es sies cent cinquanta francs.
MARIO-WEB	Li restauen, donc, cinquanta francs.
MARIO-WEB	Qu’ère ric, enquiath punt que li prestaue a viatges dètz francs a un amic.
MARIO-WEB	Courfeyrac l’auie cuelhut a prestatge, un còp, seishanta francs.
MARIO-WEB	Per çò que tanh ath huec, coma Mario non auie humeneja, que l’auie “simplificat”.
MARIO-WEB	Mario auie tostemps dus vestits complets; un de vielh “de cada dia”, e er aute nau “de mudar”; ambdús qu’èren neri.
MARIO-WEB	Sonque auie tres camises, ua botada, era auta ena comòda e era tresau ena lauadaria; les renauie a mida que se rosigauen; e coma qu’èren lèu tostemp trincades, l’obligauen a vier cordat enquiara barba.
MARIO-WEB	Arribar Mario en aguesta situacion aleugerida, que l’auie tardat quauqui ans; ans rudi, dificils es uns de trauessar e es auti de pujar; mès que non s’auie descoratjat ne un solet dia.
MARIO-WEB	Qu’ac auie patit tot en matèria de nudesa; ac auie hèt tot exceptat contrèir deutes.
MARIO-WEB	Se vantaue de qué jamès auie degut un sòu ad arrés, donques que se pensaue qu’un deute ère eth principi dera esclavitud; e se didie qu’un creditor ei pejor qu’un patron, pr’amor qu’un patron non possedís senon ara persona, mès un creditor possedís ara dignitat, e la pòt boetar.
MARIO-WEB	S’estimaue mès non minjar que demanar prestat, e atau, s’auie passat fòrça dies dejunant.
MARIO-WEB	En saber qu’es extrèms se tòquen, e que se non s’està ath pas, er amendriment des bens pòt arribar ena amna, suenhaue gelosaments eth sòn orgulh.
MARIO-WEB	Ua frasa o un acte qu’en ua auta escadença l’aurie semblat ua deferéncia, li semblaue alavetz ua umiliacion, e se quilhaue.
MARIO-WEB	Non s’aventuraue en arren entà qué non li calesse hèr repè.
MARIO-WEB	Auie ena sua fesomia ua espècia de rubor sevèr.
MARIO-WEB	Qu’ère timid enquiara aspror.
MARIO-WEB	En totes es sues pròves se sentie encoratjat, encara qu’a viatges possat per ua fòrça secreta qu’amiaue ath sòn laguens.
MARIO-WEB	Era amna qu’ei eth solet audèth que sostie era sua gàbia.
MARIO-WEB	Ath cant deth nòm de sa pair s’auie gravat un aute nòm en sòn còr: eth nòm de Thenardier.
MARIO-WEB	Mario, ena sua natura afogada e grèu, enrodaue damb ua sòrta de aureòla ar òme que, ena sua pensada, li deuie era vida sa pair, ad aqueth intrepid sergent qu’auie sauvat ath coronèl en miei des bombes e es bales de Waterloo.
MARIO-WEB	Jamès separaue eth rebrembe d’aguest òme deth rebrembe de sa pair, e les associaue ena sua veneracion.
MARIO-WEB	Qu’ère ua sòrta de culte de dus grads, er autar major entath coronèl e un de petit entà Thenardier.
MARIO-WEB	Çò qu’aumentaue era trendesa dera sua gratitud ère era idia deth malastre que sabie qu’auie queigut eth despareishut Thenardier.
MARIO-WEB	Mario se n’auie sabut en Montfermeil dera roïna e dera falhita deth malerós ostatgèr.
MARIO-WEB	D’alavetz ençà auie hèt grani esfòrci entà trapar es sues tralhes e arribar en eth, en tenebrós abisme dera misèria qu’auie despareishut.
MARIO-WEB	Auie escorcolhat tot eth parçan; auie vengut en Chelles, en Bondy, en Gournay, en Nogent, en Lagny e pendent tres ans s’auie tengut solet a cercar-lo, en tot despèner en aguestes exploracions es pòqui sòs qu’estauviaue.
MARIO-WEB	Arrés l’auie pogut dar notícies de Thenardier; credien qu’auie partit entar estrangèr.
MARIO-WEB	Es sòns creditors l’auien cercat tanben, damb mens amor que Mario, mès damb era madeisha tenacitat, e non l’auien pogut trapar entà meter-li man.
MARIO-WEB	Mario s’acusaue e lèu se repotegaue per non auer artenhut arren enes sues investigacions.
MARIO-WEB	Aguest qu’ère eth solet deute que l’auie deishat eth coronèl, e Mario ère capinaut de pagar-lo.
MARIO-WEB	Quan eth mèn pair jadie moribond en camp de batalha, Thenardier lo sabec trapar a trauèrs deth hum e dera mitralha, e amiar-lo jos es sues espatles, e totun non li deuie arren; e jo que deui tant a Thenardier non lo poirè trapar en aguesta ombra qu’agonize, e tornar-lo a veir de mòrt en vida!
MARIO-WEB	Jo lo traparè!” E plan, entà trapar-lo qu’aurie dat Mario un braç, e entà trèir-lo dera misèria tota era sua sang.
MARIO-WEB	Tornar a veder-lo, hèr-li un favor quinsevolh, dider-li: “Non me coneishetz; plan, donc, jo vos coneishi!
MARIO-WEB	Aciu que sò, dispausatz de jo”.
MARIO-WEB	Aguest qu’ère eth desir mès doç e magnific de Mario.
MARIO-WEB	III.- Mario òme.
MARIO-WEB	En aguesta epòca auie Mario vint ans, e ne hège tres qu’auie abandonat ath sòn pairin.
MARIO-WEB	Qu’ambdús auien quedat damb es madeishi tèrmes, sense sajar d’aproximar-se ne de veder-se.
MARIO-WEB	Ath delà, entà qué les calie veder-se?
MARIO-WEB	Entà tumar?
MARIO-WEB	Qui aurie convençut ar aute?
MARIO-WEB	Mario ère eth veire de bronze; mès eth senhor Gillenormand qu’ère era ola de hèr.
MARIO-WEB	Mès mos cau díder aciu que Mario s’auie enganhat en jutjar eth còr deth sòn pairin.
MARIO-WEB	S’auie pensat qu’eth sòn pairin non l’auie estimat jamès, e qu’aqueth brave òme, viu, dur e alègre, que renegaue, cridaue, tronaue e quilhaue eth baston, non auie auut entada eth senon solet aguesta afeccion leugèra e grèu ath còp, des ancians de comèdia.
MARIO-WEB	Mario s’enganhaue.
MARIO-WEB	I a pairs que non estimen as sòns hilhs, mès que non i a un solet pairin que non adore ath sòn arrèhilh.
MARIO-WEB	Ath hons, ja ac auem dit, eth senhor Gillenormand idolatraue a Mario.
MARIO-WEB	L’idolatraue ara sua manèra, damb acompanhament de rebufades, e enquia de còps; mès, quan despareishec eth mainatge sentec un nere uet en sòn còr; exigic que non li parlèssen mès d’eth, en tot sénter ath sòn laguens que l’auessen aubedit tan ben.
MARIO-WEB	Enes prumèri dies demorèc qu’eth buonapartista, eth jacobin, eth terrorista, eth setembrista, tornarie; mès se passèren es setmanes, es mesi, es ans, e damb grana desesperacion deth senhor Gillenormand, eth beuedor de sang non tornèc.
MARIO-WEB	Que non auia mès remèdi que hèr-lo enlà de casa, se didie eth parin, e se preguntaue: “Se tornèsse a passar çò de madeish, tornaria jo a obrar dera madeisha manèra?” Eth sòn orgulh responie immediataments que òc; mès era sua blanca tèsta, que secodie en silenci, responie tristaments que non.
MARIO-WEB	Qu’auie es sues ores d’aclapament.
MARIO-WEB	Li mancaue Mario; e es vielhs an de besonh autant d’afècte coma de solei.
MARIO-WEB	Entada eri er afècte qu’ei tanben calor.
MARIO-WEB	Per mès fòrta que siguesse era sua natura, era abséncia de Mario auie costat bèth cambi en eth.
MARIO-WEB	Ne peth mau de morir aurie volut hèr un pas entad “aqueth coquin”, mès patie.
MARIO-WEB	Jamès preguntaue per eth, mès non pensaue en cap auta causa.
MARIO-WEB	Viuie cada còp mès retirat en Marais.
MARIO-WEB	Qu’ère encara, coma en d’auti tempsi, alègre e violent, mès era sua alegria auie ua duretat convulsiua, coma se contenguesse dolor e colèra, e era sua violéncia acabaue tostemp en un espècia d’aclapament moishet e ombriu.
MARIO-WEB	Didie quauqui viatges: “Ò!
MARIO-WEB	Per çò dera sua tia, que pensaue massa, entà estimar molt; Mario non ère entada era qu’una sòrta de perfil nere e vague, e auie concludit encuedar- se’n d’eth mens que deth gat o deth papagai, que solide ne deuie auer un.
MARIO-WEB	Çò qu’aumentaue eth secret patiment deth senhor Gillenormand ère que se lo sauvaue sancèr sense deishar endonviar arren.
MARIO-WEB	Era sua tristor qu’ère coma un d’aguesti horneus nauèraments inventadi que cremen eth sòn pròpi hum.
MARIO-WEB	Se passaue a viatges que venguie un oficiós malerós e li parlaue de Mario e li preguntaue: “Qué hè, o qué s’a passat damb eth vòste senhor arrèhilh?” Eth vielh ciutadan responie alendant, s’estaue trist, o secodint-se es ornaments, se volie semblar alègre: “Eth senhor baron de Pontmercy plaide en bèth cornèr”.
MARIO-WEB	Tant qu’eth vielh patie, Mario s’aplaudie ada eth madeish.
MARIO-WEB	Coma a toti es bons còrs, eth malastre l’auie hèt a pèrder er amarum.
MARIO-WEB	Sonque pensaue en senhor Gillenormand damb doçor; mès que s’auie prepausat non recéber arren der òme qu’auie estat dolent entà sa pair.
MARIO-WEB	Qu’ère aquerò coma era traduccion padegada dera sua prumèra indignacion.
MARIO-WEB	De un aute costat, se credie erós per auer patit, e per patir encara, perque ac hège per sa pair.
MARIO-WEB	Era duretat dera sua vida lo satisfège e l’agradaue.
MARIO-WEB	Se didie damb ua cèrta alegria que aquerò ère çò de mens; qu’ère ua expiacion; que sense aquerò aurie estat castigat de ua auta manèra e mès tard, pera sua impia indiferéncia entà sa pair, e entà tau pair; que non aurie estat just que sa pair auesse tengut tot eth patiment, e eth arren; qu’ath delà d’aquerò, qué èren es sòns trabalhs e era sua nudessa comparadi damb era vida eroïca deth coronèl?, e que, fin finau, era soleta manèra d’apressar-se e retirar-se a sa pair ère ester tan valent contra era indigéncia coma eth coronèl n’auie estat contra er enemic; e qu’aquerò ère, plan, çò qu’eth coronèl auie volgut díder damb aguestes paraules: serà digne d’eth.
MARIO-WEB	Paraules que Mario seguie amiant, non sus es eth sòn pièch, donques qu’auie despareishut er escrit deth coronèl, senon en sòn còr.
MARIO-WEB	Ath delà, eth dia qu’eth sòn pairin l’auie expulsat, non ère qu’un mainatge; mès ara qu’ère un òme, e se’n sabie.
MARIO-WEB	Era misèria, ac tornam a díder, auie estat bona entada eth.
MARIO-WEB	Era prauvetat met ara vista era vida materiau en tota era sua nudessa , e la hè orribla.
MARIO-WEB	D’aciu provien aguesti inexplicables impulsi entara vida ideau.
MARIO-WEB	Eth joen ric qu’a cent distraccions brilhantes e grossières: es corses de shivaus, era caça, es gossets, eth tabac, eth jòc, es taulejades e tot çò des autes ocupacions des parts baishes dera amna, a compde des parts mès nautes e delicades.
MARIO-WEB	Eth joen praube trape grana dificultat en sòn guanhapan; minge, e quan a minjat, non li rèste senon eth saunei dera meditacion.
MARIO-WEB	Assistís enes espectacles, a gratis, que Diu li presente; contemple eth cèu, er espaci, es astres, es flors, es mainatges, era umanitat que patís, era creacion qu’en era lutz.
MARIO-WEB	Contemple autant era umanitat, que desnishe era amna; contemple autant era creacion, que desnishe a Diu.
MARIO-WEB	Medite; se’n sap de qué ei gran; medite mès, e coneish qu’ei sensible.
MARIO-WEB	Der egoïsme der òme que patís, passe entara pietat der òme que medite.
MARIO-WEB	Un admirable sentiment lutz en eth; eth desbrembe d’eth madeish e era pietat entà toti.
MARIO-WEB	En passar des innombrables gòis qu’era natura aufrís, balhe e prodigue as amnes dubèrtes e remís as amnes barrades, arribe a plànher, eth, milionari dera intelligéncia, as milionaris de sòs.
MARIO-WEB	Deth sòn còr se delís tot er òdi a mida qu’entre tota era claretat en sòn esperit.
MARIO-WEB	Ça que la, ei malerós?
MARIO-WEB	Non.
MARIO-WEB	Era misèria d’un joen non ei jamès miserabla.
MARIO-WEB	Quinsevolh joen , per praube que sigue, damb era sua santat, era sua fòrça, eth sòn pas viu, es sòns uelhs ludents, era sua sang que circule cauda, es sòns peus neri, es sues caròles fresques, es sòns pòts rosadi, es sòns dents blanqui, eth sòn alend blos, balharà tostemp enveja en un vielh, encara que sigue emperaire.
MARIO-WEB	Cada dia peth maitin se cale a hèr-se a vier eth sòn guanhapan, e tant qu’es sues mans guanhen eth pan, eth sòn arrestèth dera esquia aquerís galhardia, eth sòn cervèth aquerís idies; e quan acabe eth trabalh, entorne enes extasis inefables, ena contemplacion, enes gòis; viu damb es pès ena afliccion, enes obstacles, en solèr, enes cardets, e a viatges ena hanga, e damb eth cap ena lum.
MARIO-WEB	Qu’ei fèrm, seren, doç, pacific, atentiu, grèu, satisfèt damb pòca causa, benevòl, e beneditz a Diu que l’a autrejat dues riqueses que d’eres manquen fòrça rics: eth trabalh que lo hè liure, e era intelligéncia que lo hè digne.
MARIO-WEB	Aquerò ère çò que l’auie arribat a Mario, qu’entà didè’c tot, s’auie tengut pro ara contemplacion.
MARIO-WEB	Qu’auie plantejat d’aguesta sòrta eth problèma dera vida: autrejar eth mendre temps pòssible ath trabalh materiau pr’amor d’autrejar eth màger temps possible ath trabalh impaupable; en d’autes paraules, dedicar quauques ores ara vida reau e era rèsta ar infinit.
MARIO-WEB	Non se n’encuedaue, en veir que non li mancaue arren, de qué era contemplacion entenuda d’aguesta manèra, acabe estant ua des formes dera guitèra; qu’ère satisfèt dominant es prumèri besonhs dera vida e repausaue massa d’ora.
MARIO-WEB	Qu’ère evident, qu’entad aguesta natura energica e generosa, aguest non poirie èster qu’un estat transitòri, e qu’ara prumèra tumada damb es inevitables complicacions deth destin Mario se desvelharie.
MARIO-WEB	Mentretant, encara que siguesse ja avocat, e a maugrat de çò que pensaue eth senhor Gillenormand, non informaue, non botaue ne tansevolhe un plaid.
MARIO-WEB	Era meditacion l’auie aluenhat dera avocacia.
MARIO-WEB	Tractar damb es procuradors, vier ena Audiéncia, cercar causes, tot aquerò lo cansaue.
MARIO-WEB	E per qué l’ac calie hèr?
MARIO-WEB	Que non vedie cap de rason entà cambiar de manèra de víuer.
MARIO-WEB	Eth librari comerçant e escur li balhaue ja un trabalh segur, un trabalh pòc penós, e coma viem de veir l’ère pro.
MARIO-WEB	Un des libraris que trabalhaue, eth senhor Maginel, me pensi, l’auie aufrit emplegar-lo en çò de sòn, lotjar-lo ben, e mil cinc cents francs ar an.
MARIO-WEB	Èster ben lotjat!
MARIO-WEB	Mil cinc cents francs!
MARIO-WEB	Ei vertat; mès, renonciar ara libertat!
MARIO-WEB	Èster salariat!
MARIO-WEB	Èster ua sòrta de literat vulgar!
MARIO-WEB	En pensament de Mario, acceptar aguesta naua posicion qu’ère vier a èster mielhor e pejor ath còp; guanhaue en benèster e perdie en dignitat; qu’ère un malastre complet e polit que s’escambiaue en ua incomoditat lèja e ridicula; quauquarren atau coma un cèc vengut en guèrch.
MARIO-WEB	Que non volec acceptar eth tracte.
MARIO-WEB	Mario viuie solitari.
MARIO-WEB	Per çò dera aficion qu’auie d’estar-se estranh a tot, e tanben per çò d’auer-se espaurit massa, non auie entrat decididaments en grop presidit per Enjolras.
MARIO-WEB	Auien quedat coma boni amics, èren prèsti a ajudar-se mutuauments ena escadença e de totes es manères possibles; mès arren mès.
MARIO-WEB	Cèrtaments, era intervencion d’aqueth majordòm auie estat decisiua.
MARIO-WEB	E totun aquerò, eth senhor Mabeuf non auie estat en aguesta ocasión qu’un agent tranquil e impassible dera Providéncia.
MARIO-WEB	Auie illuminat a Mario, per edart, e sense saber-se’n, coma hè ua candèla qu’amie quinsevolh; qu’auie estat era candèla, non eth quinsevolh.
MARIO-WEB	Per çò que tanh ara revolucion politica interiora de Mario, eth senhor Mabeuf qu’ère incapable de comprener-la, d’estimar-la e de dirigir-la.
MARIO-WEB	Coma qu’auram de trapar mès endauant ath senhor Mabeuf, que serà bon que digam sus eth quauques paraules.
MARIO-WEB	IV.- Eth senhor Mabeuf.
MARIO-WEB	Eth dia qu’eth senhor Mabeuf li didie a Mario: “Plan que òc, jo apròvi es opinions politiques”, explicaue eth vertadèr estat dera sua animositat.
MARIO-WEB	Totes es opinions politiques l’èren indiferentes; totes les aprovaue madeish, damb era condicion de qué lo deishèssen tranquil, dera madeisha manèra qu’es grècs cridauen as Furies “es beròies, es braves, es gracioses”, es Eumenides.
MARIO-WEB	Era opinion politica deth senhor Mabeuf s’estaue a estimar apassionadaments es plantes, e mès que mès es libres.
MARIO-WEB	Qu’auie, coma toti, era sua terminacion en ista, que sense era arrés aurie pogut víuer en aqueth temps; mès que non ère ne reialista, ne bonapartista, ne cartista, ne orleanista, ne anarquista: qu’ère librista.
MARIO-WEB	Non comprenie qu’es òmes non auessen mès ocupacion qu’odiar-se per pegaries coma era Carta, era democràcia, era legitimitat, era republica, era monarquia, eca, quan i a en aguest mon tantes classes de mossa, d’arbilhons, que podien contemplar, e molons de libres en fulh e enquia e tot en trenta dotzaus que podien huelhetejar.
MARIO-WEB	Auie compde de non èster inutil; eth hèt d’auer libres non l’empachaue liéger, e er èster botanic non l’empachaue èster jardinèr.
MARIO-WEB	Quan auie coneishut a Pontmercy auie neishut entre eth coronèl e eth era simpatia de qué çò qu’eth coronèl hège pes flors, ac hège eth pes fruits.
MARIO-WEB	Eth senhor Mabeuf auie arribat a arténher pères de seme, tan saboroses coma es de Sant German, d’ua d’aguestes combinacions auie gessut, çampar, eth virasolei d’octobre, tan celèbre aué e non mens perhumat qu’eth virasolei d’ostiu.
MARIO-WEB	Anaue a missa mèsalèu per bontat que per devocion e perque, estimant eth ròstre des òmes, mès odiant eth sòn tapatge, les trapaue amassadi e silenciosi solet ena glèisa.
MARIO-WEB	En saber-se’n de qué toti les calie èster bèra causa en Estat, auie escuelhut era carrèra de majordòm de fabrica.
MARIO-WEB	Per çò d’aute, non auie artenhut jamès estimar a cap hemna autant coma a ua ceba de tulipa, ne a cap òme coma a un libre.
MARIO-WEB	Auie complit ja hège temps seishanta ans, quan bèth dia li preguntèc un: “Non vos auetz maridat?” “Que me n’è desbrembat d’aquerò”, responec.
MARIO-WEB	Quan l’arribaue bèth còp (donques que, a qui non l’arribe?
MARIO-WEB	S’estaue solet damb ua sirventa vielha.
MARIO-WEB	Auie escrit e publicat ua Flora des entorns de Cauteretz damb huelhes illuminades, òbra pro apreciada, qu’es sues tòles possedie e venie per eth madeish.
MARIO-WEB	Dus o tres còps ath dia picauen ena sua pòrta en carrèr Mezieres damb aguesta fin.
MARIO-WEB	Atau se treiguie pro ben dus mil francs ar an, e en aquerò s’estaue lèu tota era sua fortuna.
MARIO-WEB	Encara qu’ère praube, auie auut assopliment entà hèr-se, a truca de paciéncia, de privacions e de temps, damb ua colleccion preciosa d’exemplars rars de toti es gènres.
MARIO-WEB	Jamès gessie sense hèr-se a vier un libre jos eth braç e lèu tostemp tornaue damb dus.
MARIO-WEB	Eth solet ornament des quate crambes en embaish, qu’amassa damb un petit jardin formauen tota era sua casa, qu’èren uns erbaris en quadres e gravadi d’ancians mèstres.
MARIO-WEB	Era vista d’un sabre o d’un fusilh lo deishaue gelat: en tota era sua vida s’auie apressat a un canon ne autanplan ath des Invalids.
MARIO-WEB	Auie un estomac regular, un frair prèire, es peus totafèt blanqui, cap dent ne ena boca ne en esperit, tremolor en tot eth còs, accent picard, arridolet mainadenc, era pòur facila e era mina d’un moton vielh.
MARIO-WEB	Non auie mès ligams d’amistat ne tracte damb es vius qu’es que l’estacauen a un vielh librari dera pòrta de Santiago, cridat Royol.
MARIO-WEB	Eth sòn sòmi daurat qu’ère aclimatar er anhil en França.
MARIO-WEB	Era sua sirventa qu’ère tanben ua varietat dera innocéncia.
MARIO-WEB	Ère ua prauba vielha e vèrge.
MARIO-WEB	Eth sòn gat Sultan, qu’aurie pògut miaular eth Miserere d’Allegri ena capèra Sixtina auie aumplit eth sòn còr, e ère pro entara quantitat de passion qu’auie.
MARIO-WEB	Degun des sòns pensaments auie arribat ar òme, jamès auie pogut vier mès enla deth sòn gat e auie coma aguest, mostacha.
MARIO-WEB	Tota era sua glòria s’estaue enes sues còfes blanques.
MARIO-WEB	Emplegaue eth temps es dimenges, dempús de missa, en compdar era ròba blanca ena sua mala, e en esténer sus eth sòn lhet vestits en talh que crompaue e non se hège jamès.
MARIO-WEB	Sabie liéger, e eth senhor Mabeuf la cridaue era tia Plutarco.
MARIO-WEB	Eth senhor Mabeuf auie simpatizat damb Mario, pr’amor que en ester Mario joen e afable, templaue era sua ancianitat sense espaurir era sua timiditat.
MARIO-WEB	Era joenesa damb afabilitat còste enes vielhs er efècte deth solei sense vent.
MARIO-WEB	Tà 1830, eth sòn frair, eth prèire, auie mòrt, e lèu còp sec, coma quan arribe eth ser, tot er orizon s’auie escurit entath senhor Mabeuf.
MARIO-WEB	Ua falhita, de notari, li hec a pèrder ua soma de dètz mil francs, qu’ère tot çò que possedie der eretatge de sa frair e deth sòn auviatge.
MARIO-WEB	Era Revolucion de junhsèga costèc ua crisi en comèrç de libres.
MARIO-WEB	En tempsi revoutadi çò que mens se ven ei ua Flora, e era Flora des entorns de Cauteretz se quedèc sense venda, en tot passar ues setmanes sense cap crompaire.
MARIO-WEB	Quauque viatge eth senhor Mabeuf s’estrementie en enténer cridar: “Senhor (li didie tristaments era senhora Plutarco), qu’ei eth portaire d’aigua”.
MARIO-WEB	De ressabuda, un dia eth senhor Mabeuf abandonèc eth carrèr Mazieres, abdiquéc des sues foncions de majordòm de fabrica, renoncièc a Sant Sulpicin e venec ua part, non des sòns libres, senon des sues estampes (qu’apreciaue mens), e venguec a installar-se en un casalon deth baloard Montparnasse, non i demorèc qu’un trimesader, per dues rasons: prumèra, perque er embaish e eth jardin costauen tres cents francs, e non gausaue pagar-ne mès de dus cents de loguèr; e dusau, perque era casa ère près deth tir de Fatou e entenie en cada moment trets de pistòla, çò que l’ère insuportable.
MARIO-WEB	Cuelhec, donc, era sua Flora, es sues tòles, es sòns erbaris, es sues cartères e es sòns libres e s’establic près dera Salpetriere, en ua sòrta de cabana deth barri d’Austerlitz, a on per cinquanta escuts ar an auie tres pèces, un jardin barrat per ua bartàs e potz.
MARIO-WEB	Se profitèc d’aquest cambi entà véner lèu toti es sòns mòbles.
MARIO-WEB	Sonque dus visitaires, eth librari dera pòrta de Santiago e Mario, èren admetudi ena sua cabana d’Austerlitz, nòm un shinhau guerrèr, e que plan per aquerò l’ère pro desagradiu.
MARIO-WEB	Eth sòn pròpi destin qu’ei coma ua causa luenhada entada eri.
MARIO-WEB	D’aguestes concentracions arribe ua passivitat, que se siguesse racionau, se retirarie ara filosofia.
MARIO-WEB	Aguesti òmes declinen, baishen, s’esguitlen e enquia s’esbaucen, sense encuedar-se’n.
MARIO-WEB	Acaben, plan que òc, per desvelhar-se; mès tard.
MARIO-WEB	Mentretant semble que son estranhs ara partida entamenada entre era sua felicitat e eth sòn malastre.
MARIO-WEB	Que son ena taula de jòc e guarden era partida damb indiferéncia.
MARIO-WEB	Atau, donc, a trauèrs d’aguesta escurina que se formaue ath sòn entorn, totes es sues esperances morien, ua darrèr dera auta, e, ça que la, eth senhor Mabeuf s’estaue seren, un shinhau infantilaments, mès plan prigondaments.
MARIO-WEB	Es sòns costums intellectuaus auien era oscillacion d’un pendul.
MARIO-WEB	Un còp empossat per ua illusion, seguie caminant pendent fòrça temps, encara qu’era illusion auesse despareishut.
MARIO-WEB	Un relòtge que non s’arture en moment madeish que se pèrd era clau.
MARIO-WEB	Eth senhor Mabeuf qu’auie innocents plasers, qu’èren pòc costosi e inesperadi; eth mendre edart que les ac autrejaue.
MARIO-WEB	Un dia era tia Plutarco liegie ua novèla en un cornèr deth quarto; liegie en votz nauta, en pensar-se qu’atau ac comprenie mielhor; pr’amor que liéger naut ei afirmar-se a un madeish ena lectura; e i a persones que liegen plan naut, e que semble que se balhen ua cèrta paraula d’aunor de çò que liegen.
MARIO-WEB	Era tia Plutarco liegie, donc, damb aguesta energia, era novèla qu’auie ena man, e eth senhor Mabeuf l’entenie sense escotar.
MARIO-WEB	En tot seguir era sua lectura era tia Plutarco arribèc en aguesta frase: se tractaue d’un oficiau de dragons e d’ua beròia joena:
MARIO-WEB	Aciu s’interrompec entà netejar-se es lunetes.
MARIO-WEB	Buda e eth dragon, repetic a mieja votz eth senhor Mabeuf.
MARIO-WEB	Que ja auien estat alugades fòrça esteles per aguest monstre, qu’auie, ath delà, garres de tigre.
MARIO-WEB	Buda venguec ena tuta, e podec convertir eth dragon.
MARIO-WEB	Qu’ei un bon libre aguest que liegetz, tia Plutarco.
MARIO-WEB	Que non i a ua legenda mès polida.
MARIO-WEB	E eth senhor Mabeuf queiguec en ua deliciosa meditacion.
MARIO-WEB	V.- Era prauvetat bona vesia dera misèria.
MARIO-WEB	Mario auie simpatia d’aqueth candid ancian que se vedie cuelhut doçaments pera indigéncia, e que s’anaue espaurint de man en man, mès encara sense entristir-se.
MARIO-WEB	Mario trapaue a Courfeyrac e cercaue ath senhor Mabeuf, mès raraments, un o dus còps ath mes coma molt.
MARIO-WEB	Eth màger plaser de Mario qu’ère hèr longui passègi solet, pes baloards exteriors, o peth Camp de Mart, o pes carrèrs d’arbes mens freqüentadi deth Luxemburg.
MARIO-WEB	Quauqui viatges s’estaue miei dia guardant un uart, es bancaus de laitugues, es garies entre es hièms, o un shivau hènt a virar ua senha.
MARIO-WEB	Es que passauen lo guardauen estonadi, e quauqui uns trapauen en eth ua mina sospechosa e ua fesomia sinistra.
MARIO-WEB	Ça que la, non ère senon un joen praube meditant sense cap finalitat.
MARIO-WEB	En un d’aqueri passègi auie desnishat eth casalon de Gorbeau, e, en auer- lo temptat er isolament e eth baish prètz, s’installèc en eth.
MARIO-WEB	Sonque se lo coneishie aquiu peth senhor Mario.
MARIO-WEB	Quauqui uns des ancians generaus e companhs de sa pair lo convidèren, quan lo coneisheren, entà qué venguesse a tier-les ua visita; e Mario non ac auie refusat, donques qu’aqueres visites èren autrestantes escadences de parlar de sa pair.
MARIO-WEB	Atau, venguie de quan en quan ena casa deth comde Pajol, ena casa deth generau Bellavesne, ena casa deth generau Fririon, e enes Invalids.
MARIO-WEB	Aquiu se tocaue e se dançaue, e en aqueres nets Mario se botaue eth frac nau; que non anaue jamès en aguestes reunions ne en aguesti balhs, senon enes dies que gelaue fòrça, donques que non podie pagar un coche, e non volie amiar es bòtes senon coma un miralh.
MARIO-WEB	Didie quauqui còps e sense amarum: “Es òmes son formadi de tau manèra que se pòt entrar en ua reunion caperat de hanga pertot, exceptat des bòtes.
MARIO-WEB	Non vos demanen entà receber-vos senon per ua causa irreprensibla, pera consciéncia?
MARIO-WEB	Totes es passions, exceptat es deth còr, s’esbugassen ena meditacion.
MARIO-WEB	Era fèbre politica de Mario auie despareishut.
MARIO-WEB	Era revolucion de 1830, en tot satisfèr-lo e padegar-lo, qu’auie contribusit ad aguesta fin.
MARIO-WEB	S’auie, donc, quedat eth madeish, exceptat ena colèra.
MARIO-WEB	Auie tostemps es madeishes opinions, mès que s’auien adocit.
MARIO-WEB	E a quin partit apertenguie?
MARIO-WEB	Ath dera umanitat; e ena umanitat escuelhie a França; ena nacion, ath pòble; e en pòble, ara hemna.
MARIO-WEB	Ad aguesta se dirigie especiauments era sua pietat.
MARIO-WEB	S’estimaue mès ua idia qu’un hèt, un poèta qu’un eròi, e admiraue mès un libre, coma eth de Job, qu’ua capitada coma Marengo.
MARIO-WEB	Quan dempús d’un dia de meditacion se n’anaue pes nets enes baloards e a trauèrs des arrames des arbes desnishaue er espaci sense hons, es resplendors sense nòm, er abisme, era ombra, eth mistèri, li semblaue plan petit tot çò d’uman.
MARIO-WEB	Credie e dilhèu damb rason, qu’auie arribat ena vertat dera vida e dera filosofia umana, e qu’auie acabat per non guardar lèu jamès entath cèu, soleta causa qu’era vertat pòt veir deth hons deth sòn potz.
MARIO-WEB	Aquerò non l’empachaue multiplicar es plans, es combinacions, es castèths en aire, es projèctes entar avier.
MARIO-WEB	En aqueth estat fantastic, s’era vista d’un òme auesse pogut calar-se enquiar interior de Mario, que s’aurie enludernat dauant dera puretat d’aquera amna.
MARIO-WEB	Plan que òc: se siguesse permetut as nòsti uelhs veir ena consciéncia der aute, se jutjarie plan mielhor a un òme per çò que sónie ena sua imaginacion que per çò que pense, donques qu’en pensament i a volentat, en sòmi non i é. Aguest sòmi o meditacion, quan ei espontanèu, cuelh e sauve, enquia e tot en çò de gigantesc e ideau, era figura deth nòste esperit.
MARIO-WEB	Arren ges mès dirèctaments e mès sincèraments deth hons madeish dera nòsta amna qu’aguestes aspiracions irreflexiues e desmesurades entàs esplendors deth destin.
MARIO-WEB	En eres, mès qu’enes idies compausades, rasonades e coordinades, se i pòt trapar eth vertadèr caractèr de cada òme.
MARIO-WEB	Es quimères dera nòsta imaginacion son es objèctes que mès se mos retiren.
MARIO-WEB	Cadun sónie çò desconeishut e çò d’impossible, segontes era sua natura.
MARIO-WEB	Tà mejans d’aguest an de 1831, era vielha que servie a Mario li condèc qu’anauen a balhar eth viatge as sòns vesins, ara miserabla familha Jondrette.
MARIO-WEB	Mario, que passaue lèu tot eth dia dehòra de casa, a penes sabie s’auie vesins.
MARIO-WEB	E per qué les balhen eth viatge?
MARIO-WEB	E guaire ei?
MARIO-WEB	Perque non paguen eth loguèr.
MARIO-WEB	Que deuen dus tèrmes.
MARIO-WEB	Vint francs, didec era vielha.
MARIO-WEB	Mario auie trenta francs estauviadi en un calaish.
MARIO-WEB	VI.- Eth substitut.
MARIO-WEB	Er edart hec qu’eth regiment qu’ère lòctenent Teodul venguesse de garnison en París, çò que balhèc era escadença tà qué se l’acodisse ua dusau idia ara sua tia Gillenormand.
MARIO-WEB	Qu’auie ideat eth prumèr viatge hèr susvelhar a Mario per Teodul, e ara montèc un complòt entà hèr a Teodul successor de Mario.
MARIO-WEB	Plan per aquerò, e per s’un cas eth pairin experimentèsse eth vague besonh de veir ua fesomia joena ena casa, donques qu’es arrais d’auròra son a viatges agradius as pardies, li calie cercar a un aute Mario.
MARIO-WEB	Un nebot segon qu’ei lèu madeish qu’un arrèilh; e a manca d’un avocat se cuelh un lancèr.
MARIO-WEB	Un maitin qu’eth senhor Gillenormand ère en tot liéger bèra causa, coma La Quotidienne, entrèc era sua hilha e li didec damb ua votz doça, pr’amor que se tractaue deth sòn favorit:
MARIO-WEB	Quin Teodul?
MARIO-WEB	Eth vòste nebot.
MARIO-WEB	A!, didec eth pairin.
MARIO-WEB	E seguic en tot liéger, sense pensar mès en sòn nebot que non ère entada eth senon un Teodul quinsevolh; que non se tardèc guaire en auer mala encolia, çò que l’arribaue lèu tostemp que liegie.
MARIO-WEB	Eth “papèr” qu’auie, reialista, plan que òc, anonciaue entà londeman, sense cap de gràcia, un des eveniments diadèrs d’escassa importància deth París d’alavetz: qu’es escolans des collégis de dret e de medecina les calie amassar-se ena plaça deth Panteon, tà meddia, entà deliberar.
MARIO-WEB	Se tractaue d’un des ahèrs deth moment dera artilharia dera garda nacionau, e d’un conflicte entre eth ministre dera Guèrra e era “Milicia ciutadana” damb motiu des canons depausadi ena plaça deth Louvre.
MARIO-WEB	Es estudiants les calie deliberar sus aquerò.
MARIO-WEB	Que non calie arren mès entà emmaliciar ath senhor Gillenormand.
MARIO-WEB	Quan ère en tot pensar en aquerò peniblaments, entrèc eth lòctenent Teodul vestit de civil, çò qu’ère abil, e siguec discrètaments introdusit per senhoreta Gillenormand.
MARIO-WEB	Eth lancèr s’auie hèt aguest rasonament: “Eth vielh druida que non ac a metut tot a renda vitalícia; e aquerò s’ac vau entà qu’un se desguise de civil de quan en quan”.
MARIO-WEB	Era senhoreta Gillenormand didec en votz nauta a sa pair:
MARIO-WEB	Teodul, eth vòste nebot.
MARIO-WEB	E en votz baisha ath lòctenent:
MARIO-WEB	Aprova tot çò que te digue.
MARIO-WEB	E se retirèc.
MARIO-WEB	Eth lòctenent, pòc avedat a encontres tan venerables, gasulhèc damb timiditat:
MARIO-WEB	A!, qu’ètz vos?
MARIO-WEB	Plan ben.
MARIO-WEB	Sètz-vos, didec eth pairin.
MARIO-WEB	E dit aquerò, se’n desbrembèc totafèt deth lancèr.
MARIO-WEB	Teodul se seiguec e eth senhor Gillenormand se lheuèc, e se metec a passejar d’un lòc en aute dera sala damb es mans ena pòcha, parlant naut, e tormentant damb es sòns vielhs dits irritadi as dus relòtges qu’amiaue enes dues pòches deth pantalon.
MARIO-WEB	Quin pilèr de mecosi!
MARIO-WEB	E aquerò se convòque ena plaça deth Panteon!
MARIO-WEB	Per vida des mainatges!
MARIO-WEB	Bergands, qu’èren ager en tot popar!
MARIO-WEB	Se les sarrèssen eth nas, encara gesserie lèit!
MARIO-WEB	E aquerò va a deliberar deman tà meddia!
MARIO-WEB	Tà on vieram a parar!
MARIO-WEB	Entà on anam!
MARIO-WEB	Qu’ei clar que vam entà un abisme; aquerò mos amie entàs descamisats!
MARIO-WEB	Era artilharia ciutadana!
MARIO-WEB	Deliberar sus era artilharia ciutadana!
MARIO-WEB	Vier a parlar tà meddia sus es petarrufes dera garda nacionau!
MARIO-WEB	E damb qui se traparàn aquiu?
MARIO-WEB	Vaquí entà on amie eth jacobisme.
MARIO-WEB	Es republicans e es forçadi non son qu’un nas e un mocador.
MARIO-WEB	Carnot didie: “Entà on vòs que venga, traïdor?” E Fouche responie: “Entà on volgues, pèc”.
MARIO-WEB	Aguesti son es republicans.
MARIO-WEB	Qu’ei vertat, didec Teodul.
MARIO-WEB	Eth senhor Gillenormand miei virèc eth cap, vedec a Teodul, e seguic:
MARIO-WEB	Per qué as abandonat era tua casa?
MARIO-WEB	Entà hèr-te republican.
MARIO-WEB	Prumèr de tot, eth pòble non vò era tua republica, que non la vò, pr’amor qu’ei senat, e sap pro ben que tostemp a auut reis, e que les aurà tostemp; sap pro ben qu’eth pòble, a tot darrèr, non ei senon eth pòble, e se’n burle dera tua republica.
MARIO-WEB	Ac entenes, pèc?
MARIO-WEB	Non ei pro orrible semblable caprici?
MARIO-WEB	Encamardar-se deth pair Duchene, hèr-li bona cara ara guilhotina, cantar romances, e tocar era guitarra jos eth balcon deth 93!
MARIO-WEB	Tè!, que se meriten que les escopisquen per pècs.
MARIO-WEB	Toti son madeish; ne ua soleta excepcion.
MARIO-WEB	Qu’ei pro alendar er aire que cor peth carrèr entà èster insensat; eth sègle XIX qu’ei un podom.
MARIO-WEB	Quinsevolh perdut se dèishe créisher era barba de craba, se cre un vertadèr personatge, e dèishe de cornèr as sòns ancians pairs.
MARIO-WEB	Aquerò ei çò de republican, aquerò ei çò de romantic; e hètz-me eth favor de díder: Que signifique aquerò de romantic?
MARIO-WEB	Totes es holies que son possibles.
MARIO-WEB	Hè un an, èster romantic qu’ère vier en Hernani.
MARIO-WEB	Ara jo pregunti: qué ei Hernani?
MARIO-WEB	Antitèsi, abominacions que ne tansevolhe son escrites en francés!
MARIO-WEB	E dempús se placen es canons ena plaça deth Louvre.
MARIO-WEB	Taus son es violéncies d’aguest temps!
MARIO-WEB	Qu’auetz rason, oncle, didec Teodul.
MARIO-WEB	Eth senhor Gillenormand contunhèc:
MARIO-WEB	Canons ena plaça deth Musèu!
MARIO-WEB	E entà qué?
MARIO-WEB	Canon, qué vòs?
MARIO-WEB	Qué les cau hèr as vòsti cartoches damb era Venus de Medicis?
MARIO-WEB	Aguesti joeni d’ara que son toti uns perdudi!
MARIO-WEB	Quina grana causa ei un Bejamin Constant!
MARIO-WEB	E es que non son dolents, son pècs.
MARIO-WEB	Que hen tot çò que pòden entà èster lègi; van maujargadi, les cau pòur des hemnes, son ar entorn des pelhes damb ua mina de mendicans que hè a arrir as pèires; paraula d’aunor que se les pot cridar es praubi vergonhants der amor.
MARIO-WEB	Que poirie un servir-se dera sua tela grossièra entà adobar es sues sabates.
MARIO-WEB	E tota aguesta inapta genteta qu’a opinions politiques.
MARIO-WEB	Guarda: s’aurie d’enebir sevèraments auer opinions politiques.
MARIO-WEB	Fabriquen sistèmes, reformen era societat, esbaucen era monarquia, hèn a quèir totes es leis, meten eth granèr en lòc dera tuta, e ath mèn portièr en lòc deth rei; capviren Euròpa de naut en baish, rebastissen eth mon, e les semble ua grana causa guardar menspredosaments es cames des bugadères que pugen enes sòns cars.
MARIO-WEB	A!, Mario!
MARIO-WEB	A!, vagabond!
MARIO-WEB	Vier a cridar ena plaça publica!
MARIO-WEB	Discutir, debàter, cuélher mesures!
MARIO-WEB	Pr’amor qu’ad aquerò lo criden mesures, mon Diu!
MARIO-WEB	Eth desorde se hè petit e se hè estupid.
MARIO-WEB	Qu’è vist eth caòs, e ara veigui es hariats.
MARIO-WEB	Uns escolans deliberar sus era garda nacionau!
MARIO-WEB	Aquerò non s’a vist ne autanplan en país des Ogibewas, ne en des Cadodaches.
MARIO-WEB	Es sauvatges que van despolhadi, damb era tèsta ornada damb un volant de hèr ara pilòta e damb ua massa d’argent, son mens rudi qu’aguesti bachilièrs!
MARIO-WEB	Mariòtes que non valen un sò horadat, hènt-se es entenudi e es grèus!
MARIO-WEB	Deliberar e rasonar!
MARIO-WEB	Aguesta qu’ei era fin deth mon.
MARIO-WEB	Ei evident era fin d’aguest miserable glòb terrèstre; qu’ère de besonh ua convulsion finau, e la balhe França.
MARIO-WEB	Deliberatz, coquins!
MARIO-WEB	Totes aguestes causes se passaràn mentre se vengue a liéger jornaus enes galaries der Odeon, çò que còste un sòu, e eth sen, e era intelligéncia, e eth còr, e era amna, e eth talent.
MARIO-WEB	Gessen d’aquiu, e se desseparen dera sua familha.
MARIO-WEB	Toti es jornaus son un pèsta; toti enquia e tot Era Bandèra Blanca, donques qu’ath hons Martaiville ère un jacobin.
MARIO-WEB	A, cèu just!
MARIO-WEB	Tu que poiràs vantar-te d’auer desesperat ath tòn pairin!
MARIO-WEB	Qu’ei evident, didec Teodul.
MARIO-WEB	E, profitant eth moment qu’eth senhor Gillenormand cuelhie alend, eth lancèr higec magistrauments:
MARIO-WEB	Eth senhor Gillenormand seguic:
MARIO-WEB	Madeish qu’eth sòn Sieyés!
MARIO-WEB	Un regicida que venguec senador!
MARIO-WEB	Pr’amor que tostemp acaben atau.
MARIO-WEB	Eth senhor comde, atau en letres majuscules, coma eth braç des bregosi de seteme.
MARIO-WEB	Eth filosòf Sieyés!
MARIO-WEB	Me vanti de qué jamès è hèt mès cabau des filosofies d’aguesti filosòfi que des lunetes deth pagan de Tivoli.
MARIO-WEB	Vedí bèth dia as senadors que passauen peth cai Malaquais damb capes de velot violeta semiades d’abelhes, damb chapèus ar estil d’Enric IV.
MARIO-WEB	Qu’estauen orribles, se retirauen as monards dera cort deth tigre.
MARIO-WEB	Ciutadans, vos declari qu’eth vòste progrès ei ua holia, era vòsta umanitat un deliri, era vòsta revolucion un crim, era vòsta republica un monstre e qu’era vòsta vèrge joena França, ges d’un bordèl, e ac sostengui dauant de toti, qui que sigatz, encara que siguéssetz publicistes, economistes, legistes, encara que siguéssetz mès coneisheires, en matèria de libertat, egalitat e fraternitat, qu’era huelha dera guilhotina.
MARIO-WEB	Vos ac declari, amics.
MARIO-WEB	Eth senhor Gillenormand interrompec un gèst qu’auie començat, se virèc, guardèc fixaments ath lancèr arroncilhant es celhes, e li didec:
MARIO-WEB	Qu’ètz un imbecil.
MARIO-WEB	Libre siesau: Era conjoncion de dues esteles.
MARIO-WEB	I.- Eth fausnòm: manèra de formar nòms de familha.
MARIO-WEB	En aquera epòca qu’ère Mario un beròi joen de mejana estatura, de peus plan espessi e neri, front ample e intelligent, es hièstres deth nas dubèrtes damb ua cèrtana expression apassionada; mina tranquilla e sincèra, e sustot, un non sai se qué en ròstre que hège a veir ath còp orgulh, reflexion e innocéncia.
MARIO-WEB	Eth sòn perfil, qu’es sues linhes èren totes arredondides sense deishar d’èster fèrmes, auie aguesta doçor germanica que s’a calat ena fesomia francesa per Alsacia e Lorena e aquera absoluda manca d’angles que hège distinguir tant aisidaments as sicambri entre es romans, e que distinguís ara raça leonina dera raça aquilina.
MARIO-WEB	Se tractaue en aguesta epòca dera vida qu’era imaginacion des òmes que pensen se compause, lèu en parts egales, de reflexion e de simplicitat.
MARIO-WEB	En ua situacion grèu, qu’auie guaire siguesse de besonh entà èster estupid; un pas mès enlà, e podie èster sublim.
MARIO-WEB	Eth sòn anament qu’ère reservat, hered, politic, pòc franc.
MARIO-WEB	Coma qu’era sua boca ère plan graciosa, es sòns pòts es mès rogidi, e es sòns dents es mès blanqui deth mon, eth sòn arridolet padegaue çò qu’auie de sevèr ena sua fesomia.
MARIO-WEB	En bèri moments formauen un singular contrast entre aqueth front cast e aqueth arridolet voluptuós.
MARIO-WEB	Auie uns uelhs petiti, e ua guardada grana.
MARIO-WEB	En temps dera sua màger misèria, campaue qu’es joenes se virauen tà guardar-lo quan passaue, çò qu’ère encausa de qué hugesse o s’amaguèsse damb era mòrt ena amna.
MARIO-WEB	Se pensaue que lo guardauen per çò des sòs vestits vielhs e que se n’arrien d’eri; era vertat ei que lo guardauen pera sua gràcia, e qu’enquia e tot n’auie quauqu’ua que soniaue en era.
MARIO-WEB	Aquera muda desavinença entre eth e es beròies passejaires l’auie hèt foreno.
MARIO-WEB	Non n’escuelhec deguna pera simpla rason de qué hugie de totes.
MARIO-WEB	Viuec atau indefinidaments, bestiauments, didie Courfeyrac.
MARIO-WEB	Courfeyrac solie díder tanben: “Non aspires a èster venerable (se tutejauen, ja mo’n sabem de qué es amistats joenes an tendéncia a tutejar- se).
MARIO-WEB	Estimat, un conselh.
MARIO-WEB	Que tostemp i a quauquarren de bon en eres, ò Mario!
MARIO-WEB	A truca de hùger e de rogir-te, que t’enlordiràs.
MARIO-WEB	Quan Courfeyrac l’auie dirigic bèra frasa d’aguesta sòrta Mario hugie mès que jamès, pendent ueit dies des hemnes, e sajaue, tu per tu, de non trapar-se damb Courfeyrac.
MARIO-WEB	I auie, ça que la, ena immensa creacion, dues hemnes que d’eres Mario non hugie, e contra eres non cuelhie cap precaucion.
MARIO-WEB	Qu’ei vertat qu’aurie estat extremada era sua observacion se l’auessen dit qu’èren hemnes.
MARIO-WEB	Ua qu’ère era vielha barbuda qu’escampaue eth sòn quarto e que d’era didie Courfeyrac: “En veir qu’era sua sirventa se dèishe era barba, Mario que non se dèishe era sua.” Era auta hemna ère ua joena que vedie soent, sense guardar-la jamès.
MARIO-WEB	De hège mès d’un an, Mario campaue en un carrèr d’arbes desèrt deth Luxemburg, eth que costège eth barratge o mur deth Plantolièr, a un òme e a ua mainada, lèu tostemp seigudi un ath costat der aute en madeish banc, en extrèm mès solitari deth passèg peth cant deth carrèr der Oest.
MARIO-WEB	Cada còp qu’aguest edart, que se cale enes passègi des persones cogitoses, amiaue a Mario a passar per aqueth carrèr, e aquerò se passaue lèu cada dia, trapaue aquiu ara madeisha parelha.
MARIO-WEB	Er òme poirie auer seishanta ans, semblaue trist e seriós, tota era sua persona presentaue er aspècte robust e cansat des militars retiradi.
MARIO-WEB	S’auesse amiat ua decoracion, Mario aurie dit: “Ei un ancian oficiau.” Auie bon aspècte, mès inabordable, e jamès tachaue es sòns uelhs ena guardada d’arrés.
MARIO-WEB	Vestie un pantalon blu, un leviton tanben blu e un chapèu d’amples ales, vestit que semblaue tostemp nau, ua corbata nera e ua camisa de qüaquèr, ei a díder, enludernanta per çò dera sua blancor, mès de tela espessa.
MARIO-WEB	En passar un dia ua mainada vestida de tela de seda peth sòn costat didec: “Vai, un vielh ben suenhat!” Qu’auie eth peu fòrça blanc.
MARIO-WEB	Eth prumèr viatge qu’era joena que l’acompanhaue venguec a sèir-se damb eth, en banc que semblaue qu’auien adoptat, qu’ère ua gojata de tretze o catorze ans, escanaulida, enquiath punt d’èster lèu lèja, arropida, insignificanta, e que dilhèu prometie auer pro boni uelhs.
MARIO-WEB	Solet que les auie tostemp quilhadi damb ua sòrta de desagradiua seguretat.
MARIO-WEB	Semblauen ester pair e hilha.
MARIO-WEB	Mario examinèc pendent dus o tres dies ad aqueth vielh, que non ère encara un ancian, e ad aquera mainada, que non ère encara ua joena; e dempús non botèc mès era atencion en eri.
MARIO-WEB	Aguesti, ath sòn torn, semblaue que non lo vedien.
MARIO-WEB	Parlauen entre eri damb aire apacible e indiferent.
MARIO-WEB	Era joena parlaue de contunh e alègraments; eth vielh parlaue pòc, mès en cada moment tachaue es uelhs en era, plei d’ua inefabla trendesa pairau.
MARIO-WEB	Mario auie contreigut maquinauments eth costum de passejar-se per aqueth carrèr, qu’en eth les trapaue cada dia.
MARIO-WEB	Vedetz se qué se passaue.
MARIO-WEB	Generauments Mario arribaue per extrèm deth carrèr, opausat ath sòn banc, e lo recorrie ath long; passaue per dauant dera parelha: dempús tornaue e recorrie de nauèth tot eth carrèr enquiar extrèm qu’auie entrat, e tornaue a començar.
MARIO-WEB	Repetie aguest va-e-ven cinc o sies còps per setmana, sense que, maugrat ad aguest encontre, aqueres persones e eth auessen arribat a escambiar ua salutacion.
MARIO-WEB	Aqueth òme e aquera mainada, encara que semblauen, o dilhèu pr’amor que semblauen, evitar es guardades, plan que òc, auien desvelhat era atencion de cinc o sies estudiants que de quan en quan se passejauen peth Plantolièr; es estudiosi, dempús des sues classes; es auti dempús dera sua partida de bilhard.
MARIO-WEB	Courfeyrac, qu’ère d’aguesti darrèrs, les observec pendent bèth temps; mès, en semblar-li lèja era gojata, sagèc d’aluenhar-se lèu.
MARIO-WEB	Qu’auie hujut coma d’un de Partia, en tot lançar-les en sòrta de flècha un fausnòm.
MARIO-WEB	En auer-li chocat solet eth vestit dera gojata e es peus deth vielh, cridèc ara joena senhoreta Nere, e ath pair senhor Blanc, e damb tau sòrt que, sense coneisher-les arrés, e ignorant eth sòn vertadèr nòm, eth fausnòm ocupèc eth lòc e hec es viatges d’aqueth.
MARIO-WEB	Es estudiants didien: “A!, que ja ei eth senhor Blanc en sòn lòc”; e Mario, coma es auti, trapèc fòrça comòde cridar ad aqueth desconeishut eth senhor Blanc.
MARIO-WEB	Seguiram eth sòn exemple, e adoptaram eth nòm de Blanc entà màger assopliment d’aguest relat.
MARIO-WEB	Mario contunhèc atau vedent-les lèu toti es dies, ara madeisha ora, pendent eth prumèr an.
MARIO-WEB	Er òme li shautaue, mès era gojata li semblaue un shinhau rusta e plan sense gràcia.
MARIO-WEB	II.- Lux facta est.
MARIO-WEB	Eth dusau an, precisaments en punt d’aguesta istòria qu’a arribat eth lector, se passèc qu’eth costum de passejar peth Luxemburg s’interrompec, sense qu’eth madeish Mario se’n sabesse deth per qué, e s’estèc lèu sies mesi sense botar es pès en aqueth passèg.
MARIO-WEB	Fin finau, un dia entornèc aquiu; qu’ère un seren maitin d’ostiu, e Mario estaue alègre coma se sòl passar quan hè bon temps.
MARIO-WEB	Li semblaue qu’amiaue en còr toti es cants des audèths qu’entenie e tot eth cèu blu que vedie a trauèrs des arrames des arbes.
MARIO-WEB	Se filèc dret de cap “ath sòn passèg”, e quan estaue en extrèm, aubirèc, tostemp en madeish banc, era coneishuda parelha.
MARIO-WEB	Solet que, quan s’apressèc vedec qu’er òme seguie estant eth madeish, mès que li semblèc qu’era joena non ère era madeisha.
MARIO-WEB	Era persona qu’ara vedie ère ua beròia e nauta creatura damb es formes mès embelinaires dera hemna, en aguest moment precís que se combinen encara damb es gràcies mès candides dera mainadesa; moment fugaç e pur, que solet pòden tradusir aguestes dues paraules: quinze ans.
MARIO-WEB	Qu’auie admirables peus castanhs, matisadi damb reflèxi d’aur; un front que semblaue hèt de marme; caròles que semblauen hètes de huelhes de ròsa; un color rosat palle; ua blancor que revelaue ua cèrta emocion interiora; ua boca de forma esquista que d’era se despenie era arridalha coma ua lum e era paraula coma ua musica; Un cap que Rafael l’aurie autrejat a Maria, plaçat sus un còth que Joan Goujon aurie autrejat a Venus.
MARIO-WEB	E, entà que non li manquèsse arren ad aquera figura embelinaira, eth nas, que non ère beròi, qu’ère polit; ne dret, ne d’agla, ne italian, ne grèc; qu’ère eth nas parisenc, ei a díder, quauquarren espirituau, fin, irregular e pur que desespère as pintors e encante as poètes.
MARIO-WEB	Quan Mario passèc apròp d’era, non podec veir es sòns uelhs qu’auie de contunh entà baish.
MARIO-WEB	Solet vedec es sues longues pestanhes de color castanh plies d’ombra e de pudor.
MARIO-WEB	Aquerò non empachaue qu’era beròia joena arrisse escotant ar òme de peus blanqui que li parlaue; e arren tant embelinaire coma aquera fresca arridalha, damb es uelhs entà baish.
MARIO-WEB	En prumèr moment, Mario credec qu’ère ua auta hilha deth madeish òme, fraia, plan, dera prumèra.
MARIO-WEB	En sies mesi era mainada s’auie hèt joena, qu’ère tot.
MARIO-WEB	Arren mès frequent qu’aguest fenomèn.
MARIO-WEB	Que i a un moment qu’es mainades, en un virament de uelhs, vien de capuret entà ròsa.
MARIO-WEB	Se les deishèc ager mainades, e se les trape aué joenes sedusentes.
MARIO-WEB	Aguesta non solet auie creishut, senon que s’auie idealizat.
MARIO-WEB	Atau coma ei pro tres dies d’abriu entà que bèri arbes se capèren de flors, sies mesi auien estat pro entà vestir-la de beresa.
MARIO-WEB	Eth sòn abriu qu’auie arribat.
MARIO-WEB	Se ven quauqui còps persones praubes e mesquines, que semblen desvelhar-se, passen còp sec dera indigéncia entath faust, hèn despenes de tota sòrta e se convertissen, de pic, en espectacloses, prodigues e magnifiques.
MARIO-WEB	Consistís aquerò en ua fortuna improvisada, en un termini vençut.
MARIO-WEB	Era joena qu’auie crubat eth sòn semestre.
MARIO-WEB	Que non ère ja era collegiana damb eth sòn chapèu arcaïc, eth sòn vestit merinós, es sues sabates russes e es sues mans ròies.
MARIO-WEB	Eth bon gust s’auie desvolopat en era ath còp qu’era beresa.
MARIO-WEB	Qu’ère ua senhoreta de bon pòrt, damb ua cèrta elegància simpla e rica, sense pretensions.
MARIO-WEB	Amiaue un vestit de damàs nere, un abric dera madeisha tela e un chapèu de crespon blanc.
MARIO-WEB	Es sòns gants blanqui deishauen veir era finor dera sua man que jogaue damb eth mange d’evòri chinés d’ua ombrèla, e era sua bòteta de seda diboishaue eth sòn petit e ben format pè.
MARIO-WEB	Quan se passaue peth sòn costat s’avertie cèrta penetranta fragància de joenesa qu’exalaue tot eth sòn vestit.
MARIO-WEB	Per çò que tanh ar òme, qu’ère tostemp eth madeish.
MARIO-WEB	Eth dusau còp que Mario arribèc apròp d’era, era joena quilhèc es paupetes: es sòns uelhs èren d’un blu celèst e prigond; mès en aqueth blu treble non i auie encara qu’era guardada d’ua mainada.
MARIO-WEB	Campèc a Mario damb indiferéncia, coma aurie guardat ath monard que corrie jos es sicomors o ara gèrra de marme que projectaue era sua ombra sus eth banc.
MARIO-WEB	Mario, ath sòn torn, seguic eth passèg pensant en ua auta causa.
MARIO-WEB	Passèc encara quate o cinc còps près deth banc a on s’estaue seiguda era joena, mès sense guardar-la.
MARIO-WEB	Es dies a vier tornèc coma de costum en Luxemburg; coma de costum trapèc “ath pair e ara hilha”.
MARIO-WEB	Passaue, òc, près deth banc a on era s’estaue, mès solet per costum.
MARIO-WEB	III.- Efècte de primauèra.
MARIO-WEB	Un dia er aire ère tèbe, eth Luxemburg negat d’ombra e de solei; eth cèu blos coma s’es angels l’auessen netejat peth maitin, es auderèths cantauen alègraments jocadi en ramatge des castanhèrs, Mario auie daurit tota era sua amna ara natura, non pensaue en arren, viuie e alendaue.
MARIO-WEB	Passèc apròp d’aqueth banc, era joena lheuèc es uelhs e es sues dues guardades se trapèren.
MARIO-WEB	Qué i auie aguest còp ena guardada dera joena?
MARIO-WEB	Mario que non ac aurie pogut díder.
MARIO-WEB	Non i auie arren e i ère tot.
MARIO-WEB	Siguec coma un relampit estranh.
MARIO-WEB	Era baishèc es uelhs, eth seguic eth sòn camin.
MARIO-WEB	Çò que venguie de veir non ère era guardada ingenua e simpla d’un mainatge, qu’ère un simà misteriós que s’auie miei dubèrt e dempús, de pic, barrat.
MARIO-WEB	Que ven eth dia que tota joena guarde atau.
MARIO-WEB	Malerós eth que se trape apròp!
MARIO-WEB	Aguesta prumèra guardada d’ua amna que non se coneish encara ada era madeisha, ei coma era auba en cèu.
MARIO-WEB	Ei eth desvelhar de quauqua causa radianta e desconeishuda.
MARIO-WEB	Arren pòt pintar er encantament perilhós d’aguesta lum qu’illumine còp sec, d’ua forma vaga, adorables tenèbres, e que se compause de tota era innocéncia deth present e de tota era passion der avier.
MARIO-WEB	Qu’ei ua sòrta de trendesa trantalhanta que se revèle per edart e que demore.
MARIO-WEB	Ei un param qu’era innocéncia pare a maugrat sòn, e qu’en eth agarre còrs sense saber-se’n e sense volè’c; ei ua vèrge que guarde coma ua hemna.
MARIO-WEB	Ei estranh que, a on que sigue que queigue aguesta guardada, non hèsque néisher ua prigonda meditacion.
MARIO-WEB	Totes es classes de puretat e totes es espècies de candor se trapen amassades en aguest arrai celèste e fatau, qu’a, encara mès qu’es guardades mielhor elaborades des cocarèles, eth magic poder de hèr surgentar de ressabuda, ath hons dera amna, aguesta flor ombriua, plia de perhums e de podoms, que se cride amor.
MARIO-WEB	IV.- Començament d’ua grana malautia.
MARIO-WEB	Londeman, ara ora acostumada, Mario treiguec der armari eth sòn frac nau, eth sòn pantalon nau, eth sòn chapèu nau e es sues bòtes naues.
MARIO-WEB	Se vestit damb aguesta panoplia completa, se botèc gants, luxe prodigiós, e se n’anèc entath Luxemburg.
MARIO-WEB	Peth camin se trapèc a Courfeyrac, e hec veir que non lo vedie.
MARIO-WEB	Courfeyrac, en arribar ena sua casa les didec as sòns amics:
MARIO-WEB	Mario ath sòn laguens.
MARIO-WEB	Que deuie anar d’examen, pr’amor qu’amiaue ua mina totafèt estupida.
MARIO-WEB	En arribar Mario en Luxembourg, hec eth torn per estanh; guardèc as cignes, dempús s’estèc ua longa estona contemplant ua estatua, qu’auie eth cap completaments nere de mossa, e que li mancaue ua anca.
MARIO-WEB	Près der estanh i auie un cavalièr coma de quaranta ans, de bon vrente, qu’amiaue dera man a un mainatge de cinc ans, e li didie:
MARIO-WEB	Evita es excèssi.
MARIO-WEB	Mario escotèc ad aqueth òme, dempús hec encara un aute torn per estanh, e, a tot darrèr, se filèc de cap tath “sòn carrèr” tot doç, e coma se venguesse a maugrat sòn.
MARIO-WEB	S’aurie pogut díder que se vedie obligar a anar-i, e qu’ath còp ère retengut per un impuls contrari.
MARIO-WEB	Eth, ça que la, non examinaue es sues sensacions, e credie hèr çò de madeish de cada dia.
MARIO-WEB	En desbocar en passèg, aubirèc en aute costat “en sòn banc” ath senhor Blanc e ara joena.
MARIO-WEB	Se cordèc eth frac enquia naut, l’estirèc peth pièch e pera esquia entà que non hèsse rufes, examinèc damb cèrta complasença es reflèxi lusents deth sòn pantalon e venguec dirècte entath banc.
MARIO-WEB	Que i auie quauquarren d’escometuda en aquera marcha, e enquia e tot hums de conquista, plan que òc.
MARIO-WEB	Digui, donc, que s’endralhèc entath banc, coma auria pogut díder: Anibal marchèc sus Roma.
MARIO-WEB	Per çò d’aute, toti es sòns movements èren maquinaus, e es ocupacions abituaus dera sua imaginacion e des sòns trabalhs non auien patit cap interrupcion.
MARIO-WEB	Sentie un agudent bronzinadís enes aurelhes; e en apressar-se en banc, tornèc a estirar es rufes deth frac, e es sòns uelhs se tachèren ena joena, en tot semblar-li qu’aumplie tot er extrèm deth carrèr damb ua vaga lum bluenca.
MARIO-WEB	A mida que s’apropaue, anaue bracant eth pas.
MARIO-WEB	Quan siguec a ua cèrta distància deth banc, plan abans d’arribar en extrèm deth carrèr, s’arturèc, e eth madeish non podec saber se com siguec, mès çò de cèrt ei que se virèc en direccion opausada ara qu’amiaue.
MARIO-WEB	Ne autanplan se didec que non pensaue caminar tot eth passèg.
MARIO-WEB	Era joena a penes lo podec veir de luenh e encuedar-se’n dera bona mina qu’auie damb eth sòn vestit nau.
MARIO-WEB	Totun, eth caminaue plan dret entà hèr veir bona portadura, en cas de qué lo guardèsse quauquarrés que siguesse darrèr.
MARIO-WEB	Arribèc en extrèm opausat; dempús tornèc e aguest còp s’apressèc un shinhau mès en banc.
MARIO-WEB	S’apressèc enquiara distància de tres intervaus d’arbes; mès aquiu sentec sabi pas se quina impossibilitat de vier mès entà dauant e trantalhèc.
MARIO-WEB	Credec veir eth ròstre dera joena que se viraue entada eth; ça que la, hec un esfòrç viril e violent, dominèc era sua trantalhada e seguic auançant.
MARIO-WEB	Quauques segondes dempús passaue peth dauant deth banc, dret e fèrm, rogit enquias aurelhes, sense gausar guardar ne a dreta ne a quèrra, damb era man calada entre es botons deth frac, coma un òme d’Estat.
MARIO-WEB	En moment que passèc, jos eth canon dera plaça, li comencèc a bàter eth còr fòrtaments.
MARIO-WEB	Era vestie, coma era vesilha, eth sòn vestit de domàs, e eth sòn chapèu de crespon.
MARIO-WEB	Mario entenec ua votz inefabla que deuie èster “era sua votz”.
MARIO-WEB	Parlaue tranquillaments.
MARIO-WEB	Estaue plan beròia: se’n sabie, encara que non gausaue veder-la.
MARIO-WEB	Depassèc eth banc, arribèc enquiar extrèm deth carrèr qu’ère plan apròp, dempús tornèc e trauessèc de nauèth peth dauant dera joena.
MARIO-WEB	Aguest còp ère plan esblancossit.
MARIO-WEB	Ath delà, aquerò que sentie ère desagradiu.
MARIO-WEB	S’aluenhèc deth banc e dera joena; e coma que, en tot virar-li era esquia, se pensaue que lo guardaue, aquerò lo hège estramuncar.
MARIO-WEB	Non sagèc mès d’apressar-se en banc; se posèc en miei deth carrèr, e aquiu, causa que non hège jamès, se seiguec, en tot guardar de reuelh entà un costat e entar aute, e pensant, enes prigondors deth sòn laguens, qu’a tot darrèr ère de mau hèr qu’es persones qu’eth sòn chapèu blanc e vestit nere admiraue, siguessen absoludaments insensibles ath sòn lusent pantalon e ath sòn frac nau.
MARIO-WEB	Ath cap d’un quart d’ora se lheuèc coma s’anèsse a començar de nauèth eth sòn passèg de cap tad aqueth banc que apareishie enrodat d’ua aureòla.
MARIO-WEB	S’estec, ça que la, de pès e quiet.
MARIO-WEB	Per prumèr viatge de hège quinze mesi se didec ada eth madeish qu’aqueth senhor que se seiguie aquiu cada dia damb aquera joena aurie reparat, plan, en eth e que l’aurie semblat estranha era sua assiduitat.
MARIO-WEB	Per prumèr viatge tanben coneishec qu’ère quauquarren irreverent designar ad aqueth desconeishut, autanplan en secret deth sòn pensament, damb eth fausnòm de senhor Blanc.
MARIO-WEB	S’estèc, donc, quauques menutes, damb eth cap clin, hènt diboishi en sable damb ua vergueta qu’amiaue ena man.
MARIO-WEB	Dempús se virèc de ressabuda entath costat opausat ath banc deth senhor Blanc e dera sua hilha, e se n’anèc entà casa.
MARIO-WEB	Aqueth dia non se’n brembèc d’anar a dinar.
MARIO-WEB	Tàs ueit dera net se’n brembèc de qué non auie dinat; e, en èster ja fòrça tard entà baishar en carrèr de Santiago, didec: “Bè!”, e se mingèc un bocin de pan.
MARIO-WEB	Non se calèc en lhet senon dempús d’auer espolsetat eth sòn vestit e d’auer-lo plegat suenhosaments.
MARIO-WEB	V.- Quèn diuèrsi pericles sus era tia Bougon.
MARIO-WEB	Londeman, era tia Bougon, donques qu’atau cridaue Courfeyrac ara portièra logataria principau, e sirventa deth casalon Gorbeau (en realitat se cridaue era tia Burgon, coma ja auem dit, encara qu’eth pòcvau de Courfeyrac non respectaue arren); era tia Bougon, didem, vedec estonada qu’eth senhoret Mario gessie un aute còp damb eth sòn vestit nau.
MARIO-WEB	Tornèc entath Luxembourg, mès que non depassèc eth banc qu’ère ena mitat deth passèg.
MARIO-WEB	Se seiguec aquiu, coma era vesilha, guardant de luenh e vedent fòrça ben eth chapèu blanc, eth vestit nere, e mès que mès, era claror bluenca.
MARIO-WEB	Que non se botgèc d’aguest punt, e non entornèc en çò de sòn enquia que barrèren es pòrtes deth Luxembourg.
MARIO-WEB	Non vedec retirar-se ath senhor Blanc e ara sua hilha; e dedusic qu’auien gessut deth jardin pera rèisha deth carrèr der Oest.
MARIO-WEB	Posterioraments, quauques setmanes dempús, quan pensèc en aquerò, non podec brembar-se’n d’a on auie dinat aqueth dia.
MARIO-WEB	Londeman, ère eth tresau, era tia Bougon demorèc estonada un aute còp: Mario gessec damb eth sòn vestit nau.
MARIO-WEB	Tres dies seguidi!, exclamèc era portièra.
MARIO-WEB	E sagèc de seguir-lo; mès Mario caminaue plan rapid, a granes calhamardades, de sòrta que seguir-lo ère entara tia Bougon coma s’un ipopotam sagèsse de seguir a un cabiròu.
MARIO-WEB	Lo deishèc de uelh en dues menutes e entornèc sufocada, lèu estofada pera sua asma, e emmaliciada.
MARIO-WEB	Ara vai!, exclamaue.
MARIO-WEB	Mario s’auie filat entath Luxembourg.
MARIO-WEB	Era joena ère aquiu damb eth senhor Blanc.
MARIO-WEB	Mario s’apropèc çò mès que podec, en tot hèr veir que liegie un libre, mès s’estèc encara plan luenh; dempús tornèc a sèir-se en sòn banc, a on passèc quate ores en tot campar se com sautauen es parrats que li semblaue que se’n burlauen d’eth.
MARIO-WEB	Atau se passèren quinze dies.
MARIO-WEB	Toti es maitins se metie eth sòn vestit nau sense deishar-se veir e a londeman tornaue a hèr madeish.
MARIO-WEB	Decididaments era qu’auie ua beresa meravilhosa.
MARIO-WEB	Era soleta observacion que poirie hèr-se, semblabla a ua critica, ère qu’era contradiccion que i auie entre era sua guardada, qu’ère trista, e eth sòn arridolet, balhaue ath sòn ròstre un aspècte coma de hòraviat, çò que hège qu’en bèri moments aquera doça cara semblèsse estranha, sense deishar d’èster embelinaira.
MARIO-WEB	VI.- Presoèr.
MARIO-WEB	Un des darrèrs dies dera dusau setmana, Mario ère, coma de costum, seigut en sòn banc, tient ena man un libre dubèrt, que d’eth hège dues ores que non auie virat ua plana.
MARIO-WEB	De ressabuda s’estrementic: ath finau deth carrèr se verificaue un eveniment: eth senhor Blanc e era sua hilha venguien de lheuar-se; era hilha s’auie emparat en braç deth pair e ambdús se dirigien, tot doç, entath miei deth passèg a on se trapaue Mario.
MARIO-WEB	Aguest barrèc eth libre, dempús lo dauric e hec veir que liegie: tremolaue; era aureòla venguie dret entada eth.
MARIO-WEB	Mentretant, seguien auançant er òme de peus blanqui e era joena.
MARIO-WEB	Li semblaue qu’aquerò se tardaue sègles, quan en realitat solet auien passat quauques segondes.
MARIO-WEB	Com!
MARIO-WEB	Va a passar per aciu?
MARIO-WEB	Qu’ère totafèt capvirat; aurie volut en aqueth instant èster beròi; auer ua decoracion.
MARIO-WEB	Entenie apressar-se eth bronit doç e mesurat des sòns passi.
MARIO-WEB	S’imaginaue qu’eth senhor Blanc li dirigie guardades irritades; ”Me parlarà aguest cavalièr?”, pensaue.
MARIO-WEB	Joquèc eth cap; quan lo lheuèc, qu’èren a tocar damb eth.
MARIO-WEB	Era joena passèc, e en passar, lo guardèc.
MARIO-WEB	Lo guardèc fixaments damb ua cèrta doçor cogitosa que hec estrementir a Mario de cap a pès.
MARIO-WEB	Li semblèc que lo repotegaue per auer estat tant de temps sense apressar-se ada era e que li didie: “Que sò jo qui vie”.
MARIO-WEB	Mario quedèc enludernat dauant d’aqueri vistons plei d’arrais e d’abismes.
MARIO-WEB	Sentie usclar un fogairon en sòn cervèth.
MARIO-WEB	Era s’auie apressat ada eth, quina alegria!
MARIO-WEB	E dempús, com l’auie guardat!
MARIO-WEB	Li semblèc mès beròia que jamès l’auie vist.
MARIO-WEB	Beròia, damb ua beresa ath còp femenina e angelicau; damb ua beresa complèta qu’aurie hèt a cantar ath poèta Petrarca e ajulhar- se a Dante.
MARIO-WEB	Li semblaue èster nadant en plen cèu blu.
MARIO-WEB	Ath madeish temps ère orriblaments incomodat pr’amor qu’amiaue empovassades es bòtes.
MARIO-WEB	Que n’ère solide fòrça qu’era auie campat es sues bòtes tanben.
MARIO-WEB	La seguic damb era guardada enquia que despareishec.
MARIO-WEB	Qu’ei probable qu’a estones arrisse solet e parlèsse en votz nauta.
MARIO-WEB	Passaue tan cogitós ath cant des hilhuquères que cada ua lo credie encamardat d’era.
MARIO-WEB	Gessec deth Luxembourg, demorant trapar-la en quauque carrèr.
MARIO-WEB	Se trapèc damb Courfeyrac, jos es vòutes der Odeon, e li didec:
MARIO-WEB	Vene a dinar damb jo.
MARIO-WEB	Anèren en çò de Rousseau e despeneren sies francs.
MARIO-WEB	Mario avalèc coma un ihon e autregèc sies sòus d’estrea ath crambèr.
MARIO-WEB	Enes dessèrts li didec a Courfeyrac:
MARIO-WEB	As leijut eth jornau?
MARIO-WEB	Qu’ère totafèt encamardat.
MARIO-WEB	Dempús de dinar li didec a Courfeyrac:
MARIO-WEB	Te convidi ath teatre.
MARIO-WEB	E se n’anèren entara Pòrta de Sant Martin tà veir a Frederick en Eth castèth de Sant Albert.
MARIO-WEB	Mario se divertic enòrmaments.
MARIO-WEB	Ath còp, eth sòn caractèr esquiu se redoblèc.
MARIO-WEB	En gésser deth teatre se remic a guardar era cambaliga d’ua modisteta que sautaue un arriuet.
MARIO-WEB	Courfeyrac l’auie convidat a esdejoar eth dia a vier en cafè Voltaire.
MARIO-WEB	Mario acodic ena cita e mingèc encara mès qu’era vesilha.
MARIO-WEB	Siguec ath còp cogitós e alègre.
MARIO-WEB	Que s’aurie dit que profitaue totes es escadences entà arrir a arridalhades, e abracèc trendaments a un provincian que li presentèren.
MARIO-WEB	S’auie format ar entorn dera taula un grop d’estudiants, s’auie parlat des pegaries pagades per Estat que s’administren dera cagièra dera Sorbona; Dempús, era convèrsa venguec sus es fautes e lacunes des diccionaris e prosodies de Quicherat.
MARIO-WEB	Mario interrompec era discussion entà exclamar:
MARIO-WEB	Ça que la, que deu èster plan agradiu auer ua decoracion.
MARIO-WEB	Prauvaire.
MARIO-WEB	Non, responec Joan Prauvaire, ath contrari, qu’ei seriós.
MARIO-WEB	E ère seriós, plan que òc.
MARIO-WEB	Mario se trapaue en aguesta prumèra ora violenta e plia d’encantament que comencen es granes passions.
MARIO-WEB	Ua guardada qu’auie costat tot aquerò.
MARIO-WEB	Quan era mina ei cargada, quan eth combustible ei prèst, arren ei mès aisit.
MARIO-WEB	Ua guardada qu’ei un bualh.
MARIO-WEB	Era sòrt que ja ère lançada.
MARIO-WEB	Mario estimaue a ua hemna; eth sòn destin entraue en çò desconeishut.
MARIO-WEB	Era guardada des hemnes se retire a certans rodatges, tranquils en aparença, mès formidables.
MARIO-WEB	Passam ath sòn costat cada dia sense sospechar arren.
MARIO-WEB	Arribe un moment qu’enquia e tot desbrembam qu’aquerò ei aquiu.
MARIO-WEB	Se’n va, torne, se sónie, se parle, s’arrís.
MARIO-WEB	De pic, mos sentem agarrats, tot s’a acabat.
MARIO-WEB	Era arròda mos arture; era guardada mos cuelh.
MARIO-WEB	Mos cuelh, qu’ei parièr per a on, ne com; per tòrt d’un pensament que vagaue sense objectiu; per tòrt d’ua distraccion qu’auem auut: èm perdudi.
MARIO-WEB	Passaram completaments per tota era maquina; s’apodère de nosati un encadiament de fòrces misterioses, e lutam en vaganaut; que non i a secors uman possible.
MARIO-WEB	Vam a quèir d’engranatge en engranatge, d’angónia en angónia, de tortura en tortura, nosati, era nòsta imaginacion, era nòsta fortuna, eth nòste avier, era nòsta amna; e sivans que mos trapem en poder d’ua creatura mauvada, o d’un còr nòble non gesseram d’aguesta espaventosa maquina, senon desfiguradi pera vergonha, o transfiguradi pera passion.
MARIO-WEB	VII.
MARIO-WEB	Aventures dera letra U en terren des suposicions.
MARIO-WEB	Er isolament, era desafeccion de tot, er orgulh, era independéncia, era inclinacion entàs bereses naturaus, era manca d’activitat diadèra e materiau, era vida retreiguda, es lutes secretes dera castetat e er extasi benevòl dauant dera creacion sancera, qu’auien premanit a Mario entà èster tengut per aguest esperit que se cride era passion.
MARIO-WEB	Eth culte que tributaue a sa pair auie vengut a èster de man en man ua religion, e coma tota religion s’auie retirat entath hons dera sua amna.
MARIO-WEB	Mancaue quauquarren en prumèr tèrme e venguec er amor.
MARIO-WEB	Se passèc un mes long, pendent eth quau Mario venguec cada dia entath Luxembourg.
MARIO-WEB	Arribada era ora, arren lo podie detier.
MARIO-WEB	Mario viuie en contunh extasi; qu’ei vertat qu’era joena lo guardaue.
MARIO-WEB	Auie acabat per gausar, e s’apressaue en banc.
MARIO-WEB	Ça que la, non passaue peth dauant, en tot aubedir, ath còp, ar instint de timiditat e ath de prudéncia des enamorats.
MARIO-WEB	Que li semblaue avient non cridar “era atencion deth pair”.
MARIO-WEB	Combinaue es sues arturades darrèr des arbes e des pedestaus des estatues damb un maquiavelisme prigond, entà hèr-se veir çò de mès possible dera joena, e deishar-se veir çò de mens possible deth vielh.
MARIO-WEB	Quauqui viatges s’estaue quiet mès de mieja ora ena ombra d’un Leonides o d’un Espartac quinsevolh, tient ena man un libre, que per dessús d’eth es sòns uelhs, leugèraments quilhadi, anauen a cercar ara beròia joena, qu’ath sòn torn viraue entada eth damb un vague arridolet eth sòn embelinaire perfil.
MARIO-WEB	Parlant çò de mès naturau e çò de mès tranquillaments deth mon damb er òme des peus blanqui, emparaue sus Mario es arrais misteriosi d’ua guardada virginau e apassionada.
MARIO-WEB	Anciana e immemoriau abiletat qu’Eva sabie dès eth prumèr dia deth mon, e que tota hemna sap dès eth prumèr dia dera sua vida.
MARIO-WEB	Era sua boca responie ar un, e era sua guardada responie ar aute.
MARIO-WEB	Que mos cau creir, totun, qu’eth senhor Blanc auie arribat, fin finau, a notar quauquarren, perque soent, en veir a Mario, se lheuaue e se metie a passejar.
MARIO-WEB	Qu’auie abandonat eth sòn lòc de costum e auie escuelhut, en extrèm opausat deth carrèr, eth banc immediat ath gladiador, coma entà veir se Mario lo seguirie enquia aquiu.
MARIO-WEB	Eth “pair” comencèc a non èster tant puntuau coma abans en passèg, e a non hèr-se a vier toti es dies ara “sua hilha”.
MARIO-WEB	A viatges venguie solet; alavetz Mario se n’anaue: ua auta fauta.
MARIO-WEB	Mario non auie compde d’aguesti simptòmes.
MARIO-WEB	Dera fasa dera timiditat auie passat, progrès naturau e fatau, ena fasa dera ceguetat.
MARIO-WEB	Eth sòn amor creishie: soniaue damb eth cada net; e, ath delà, auie auut ua felicitat inesperada, que siguec coma òli sus un huec; e redoblèc es tenèbres ar entorn des sòns uelhs.
MARIO-WEB	Ua tarde, en escurir, auie trapat en banc que “eth senhor Blanc e era sua hilha” venguien d’abandonar, un mocador; un mocador simple e sense brodaries mès blanc, fin e que li semblèc que flairaue inefables perhums.
MARIO-WEB	S’apoderèc d’eth damb suenh.
MARIO-WEB	Aqueth mocador ère mercat damb es letres U. F. Mario non sabie arren d’aquera beròia joena, ne dera sua familha, ne deth sòn nòm, ne dera sua casa.
MARIO-WEB	Aqueres dues letres qu’èren era prumèra notícia qu’auie d’era: adorables iniciaus que sus eres comencèc immediataments a formar conjectures.
MARIO-WEB	U qu’ère evidentaments era iniciau deth nòm: “Ursula!, pensèc.
MARIO-WEB	Be n’ei de deliciós aguest nòm!”.
MARIO-WEB	Punèc eth mocador, l’aspirèc, lo botèc sus eth sòn còr, sus era sua carn pendent eth dia, e pendent era net jos es sòns pòts entà dormir-se.
MARIO-WEB	Qu’aspiri en eth tota era sua amna!, exclamaue.
MARIO-WEB	Aqueth mocador qu’ère, plan, der ancian, que l’auie deishat quèir dera sua pòcha.
MARIO-WEB	Es dies a vier, dempús d’aguesta trobalha, Mario se presentèc en Luxembourg punant eth mocador, o sarrant-lo contra eth sòn còr.
MARIO-WEB	Era beròia joena non comprenie arren d’aquera pantomima, e atau l’ac hège a veir mejançant senhaus imperceptibles.
MARIO-WEB	VIII.- Enquia e tot es invalids pòden èster erosi.
MARIO-WEB	Donques qu’auem prononciat era paraula pudor, e donques qu’arren amagam, mos cau díder qu’un còp, ça que la, ath trauèrs des sòns extasis, experimentèc Mario dera part dera sua “Ursula” un escarni plan seriós.
MARIO-WEB	Qu’ère un d’aguesti dies qu’era joena hège lheuar ath senhor Blanc deth sèti e passejar peth carrèr d’arbes.
MARIO-WEB	Un aire frescolenc de mai agitaue es cimalhs des platanèrs.
MARIO-WEB	Eth pair e era hilha, enlaçadi deth braç, venguien de passar per dauant deth banc de Mario que, en tot lheuar-se de ressabuda, les seguic damb era guardada tau que convenguie ara situacion que se trapaue eth sòn anim.
MARIO-WEB	De pic, ua bohada de vent, un shinhau mès alègra e jogaira qu’es autes, encargada, plan que òc, des ahèrs dera primauèra, volèc dès eth Pesquèr, baishèc sus eth carrèr d’arbes, estropèc ara joena en ua embelinaira estrementida digna des ninfes de Virgili, e des faunes de Teocrit, e quilhèc eth sòn vestit, aqueth vestit mès sagrat qu’era tunica d’Isis, lèu enquiara nautada dera camaliga, deishant ath descubèrt ua cama de forma esquista.
MARIO-WEB	Mario la vedec, e aqueth espectacle l’exasperèc e lo metec furiós.
MARIO-WEB	Era joena baishèc ara prèssa eth vestit damb un movement d’espant encantador; mès non per aquerò s’indignèc mens Mario.
MARIO-WEB	Qu’ère solet ena albareda, ei vertat, mès que i podie auer auut quauquarrés.
MARIO-WEB	E se i auesse quauquarrés?
MARIO-WEB	Se compren ua causa semblabla?
MARIO-WEB	Qu’ère orrible çò qu’era joena venguie de hèr.
MARIO-WEB	Ai!, era prauba que non auie hèt arren; solet i auie un colpable, eth vent.
MARIO-WEB	Mès Mario, que damb eth bramaue confusaments eth Bartolo que i a en tot Querubin, ère decidit a embestiar-se, e auie gelosia, enquia e tot dera sua ombra.
MARIO-WEB	Atau, plan, se desvelhen en còr uman, e s’impausen, quitament sense cap dret, es agres e estranhes gelosies dera carn.
MARIO-WEB	Per çò d’aute, e, enquia deishant de cornèr es gelosies, era vista d’aquera polida cama non auie auut entada eth arren d’agradiu, era cauça blanca dera prumèra hemna qu’auesse trapat l’aurie costat mès plaser.
MARIO-WEB	Quan era sua “Ursula”, dempús d’auer arribat en extrèm dera albareda, tornèc a passar damb eth senhor Blanc per dauant deth banc que Mario s’auie seigut de nauèth, aguest li tachèc ua guardada irritada e herotja.
MARIO-WEB	Aguesta que siguec era sua “prumèra peleja”.
MARIO-WEB	A penes acabaue Mario de pelejar damb era, d’aguesta sòrta, mejançant es uelhs, quan ua persona trauessèc eth passèg.
MARIO-WEB	Qu’ère un invalid acorbaishat, arropit e peublanc, damb unifòrme deth temps de Loís XV, qu’amiaue en pièch era petita placa ovau de tela ròia, damb espades crotzades, crotz de Sant Loís deth soldat, e anaue ornat, ath delà, d’ua manja der unifòrme sense braç ath laguens, ua barba d’argent e ua cama de pau.
MARIO-WEB	Mario credec notar qu’aqueth èsser auie ua mina extrèmaments satisfèta.
MARIO-WEB	Li semblèc qu’eth vielh cinic, en passar coishejant peth sòn costat, l’auie guinhat eth uelh frairau e alègre, coma s’un edart quinsevolh auesse hèt que siguessen d’intelligéncia e qu’auessen saborat en comun quauqua bona fortuna.
MARIO-WEB	Qué auie entà èster tan content aquera rèsta de Mart?
MARIO-WEB	Qué auie passat entre aquera cama de pau e era?
MARIO-WEB	Mario qu’ère en arràs dera gelosia.
MARIO-WEB	Damb eth temps, tot que se desbrembe: era colèra de Mario contra “Ursula”, per justa e legitima que siguesse, se passèc.
MARIO-WEB	Acabèc perdonant; mès que li calec hèr un gran esfòrç, e se mostrèc irritat damb era pendent tres dies.
MARIO-WEB	Totun aquerò, ath trauèrs de tot aquerò, e per tòrt de tot aquerò, era passion creishie, e arribaue enquiara holia.
MARIO-WEB	IX.- Eclipsi.
MARIO-WEB	Acabam de veir se com Mario auie desnishat, o creigut desnishar, qu’era se cridaue Ursula.
MARIO-WEB	Minjant que vie era hame, e en amor se passe madeish qu’ena taula.
MARIO-WEB	Saber que se cridaue Ursula ère molt o ère pòc.
MARIO-WEB	Mario en tres o quate setmanes s’avalèc aquera felicitat; ne desirèc ua auta e volec saber a on s’estaue.
MARIO-WEB	Qu’auie cometut ua prumèra fauta: quèir ena emboscada deth banc deth gladiador.
MARIO-WEB	Auie cometut era dusau: non estar-se en Luxembourg quan venguie solet eth senhor Blanc.
MARIO-WEB	Ne cometec ua tresau, que siguec immensa: seguic a “Ursula”.
MARIO-WEB	Viuie en carrèr der Oèst, en lòc mens frequentat, en ua casa naua de tres estatges, de modèsta aparença.
MARIO-WEB	Dempús aqueth moment, Mario higec ara sua alegria de veder-la en Luxembourg, era de seguir-la enquiara sua casa.
MARIO-WEB	Era sua hame qu’aumentaue.
MARIO-WEB	Sabie se com se cridaue, aumens de nòm; nòm plan polit, eth vertadèr nòm d’ua hemna; sabie a on s’estaue, e volec saber se qui ère.
MARIO-WEB	Ua net, dempús de seguir ath pair e ara hilha enquiara sua casa, après auer-les vist desparéisher darrèr dera pòrta-cochera, auancèc en sòn seguiment e li demanèc coratjosaments ath portièr:
MARIO-WEB	Ei eth senhor der estatge principau qui vie d’entrar?
MARIO-WEB	Non, responec eth portièr.
MARIO-WEB	Qu’ei eth logatari deth tresau.
MARIO-WEB	Qu’auie hèt un pas, aguesta capitada encoratgèc a Mario.
MARIO-WEB	Interior o exterior?, preguntèc.
MARIO-WEB	Era casa non a que quartos entath carrèr, responec eth portièr.
MARIO-WEB	E quin ei eth mestièr d’aguest cavalièr?, repliquèc Mario.
MARIO-WEB	Com se cride, higec Mario.
MARIO-WEB	Eth portièr lheuèc eth cap e didec:
MARIO-WEB	Dilhèu ètz policièr?
MARIO-WEB	Mario se n’anèc un shinhau moishet, mès content; progressaue.
MARIO-WEB	Londeman, eth senhor Blanc e era sua hilha solet heren un petit passèg en Luxembourg; encara ère de dia quan partiren.
MARIO-WEB	Mario les seguic entath carrèr Oèst coma acostumaue.
MARIO-WEB	En arribar ena pòrta-cochera, eth senhor Blanc hec passar prumèr ara sua hilha, dempús s’arturèc abans de trauessar eth lumedan, se virèc e guardèc fixaments a Mario.
MARIO-WEB	A londeman ja non vengueren en Luxembourg e Mario demorèc en bades tot eth dia.
MARIO-WEB	Auançada era net venguec en carrèr der Oèst, e vedec lum enes hièstres deth tresau estatge, e se passegèc per dejós, enquia que s’amortèc era lum.
MARIO-WEB	A londeman tanpòc vengueren en Luxembourg.
MARIO-WEB	Mario demorèc tot eth dia, e dempús anèc a meter-se de susvelhant jos es hièstres.
MARIO-WEB	Aquerò l’entretenguie enquias dètz dera net.
MARIO-WEB	Que ja non minjaue.
MARIO-WEB	Era fèbre neurís ath malaut e er amor ar enamorat.
MARIO-WEB	Atau se passèren ueit dies.
MARIO-WEB	Eth senhor Blanc e era sua hilha non tornèren a campar peth Luxembourg.
MARIO-WEB	Mario formaue tristes conjectures; non gausaue espiar era pòrta-cochera pendent eth dia.
MARIO-WEB	Se contentaue en tot vier de nets pr’amor de contemplar era claror roienca des veirines.
MARIO-WEB	Vedie, de quan en quan, passar quauques ombres e eth còr li bategaue damb aguest espectacle.
MARIO-WEB	Tath ueitau dia, quan arribèc jos es hièstres, que non i auie lum en eres.
MARIO-WEB	Tè!, sorrisclèc.
MARIO-WEB	Auràn gessut?
MARIO-WEB	Demorèc enquias dètz, enquias dotze, enquiara ua deth maitin; mès que non s’aluguèc cap lum darrèr des veires deth tresau estatge ne entrèc arrés ena casa.
MARIO-WEB	Partic, donc, plan trist.
MARIO-WEB	Eth dia a vier (donques non viuie que deth dia a vier en dia a vier, ne i auie aué entada eth, diguem-ac atau); en aute maitin non vedec ad arrés en Luxembourg, s’ac demoraue.
MARIO-WEB	En escurir venguec ena casa.
MARIO-WEB	Non se vedie cap de lum enes hièstres e es persianes èren baishades, eth tresau estatge ère escur coma era boca deth lop.
MARIO-WEB	Mario piquèc ena pòrta-cochera, entrèc e li didec ath portièr:
MARIO-WEB	Eth senhor deth tresau estatge?
MARIO-WEB	Que s’a cambiat de casa, responec eth portièr.
MARIO-WEB	Mario trantalhèc e didec fèblaments:
MARIO-WEB	Quan?
MARIO-WEB	Ager.
MARIO-WEB	A on s’està ara?
MARIO-WEB	Sabi pas.
MARIO-WEB	Non.
MARIO-WEB	Non a deishat era adreça dera sua naua casa?
MARIO-WEB	E eth portièr, lheuant eth nas, arreconeishec a Mario.
MARIO-WEB	Tè!, didec.
MARIO-WEB	Qu’ètz vos; atau que decididaments ètz dera policia?
MARIO-WEB	Libre setau: Eth Patron Minette.
MARIO-WEB	I.- Es mines e es minaires.
MARIO-WEB	Es societats umanes qu’an totes çò qu’en teatre se cride orquèstra.
MARIO-WEB	Eth solèr sociau qu’ei minat pertot; ja en per deth ben, ja en per deth mau.
MARIO-WEB	Aguestes òbres se suberpausen es ues sus es autes.
MARIO-WEB	Que i a es mines superiores e es mines inferiores.
MARIO-WEB	I a un naut e un baish en aguest escur sòtol que se daurís a viatges jos era civilizacion, e que mòstre indiferéncia e deishadesa en cada moment.
MARIO-WEB	Era Enciclopèdia deth darrèr sègle ère ua mina a cèu dubèrt.
MARIO-WEB	Es tenèbres, aguestes ombres recaptaires deth cristianisme primitiu, solet demorauen ua escadença entà crebar en tempsi des Cesars, e entà negar de lum ath gènre uman.
MARIO-WEB	Pr’amor qu’enes tenèbres sagrades i a lum latenta.
MARIO-WEB	Es volcans son plei d’ua ombra capabla de lançar ahlames.
MARIO-WEB	Tota era lava comence per èster net.
MARIO-WEB	Es catacombes a on se didec era prumèra missa non èren solet era tuta de Roma senon qu’èren tanben eth sosteranh deth mon.
MARIO-WEB	Que i a jos er edifici sociau era complicada meravilha des sosterranhs de quinsevolh edifici gran, excavacions de tota sòrta.
MARIO-WEB	Aquiu i son era mina religiosa, era mina filosofica, era mina politica, era mina economica e era mina revolucionària.
MARIO-WEB	Es uns hotjen damb era piòsha dera idia, es auti damb eth numèro, es auti damb era colèra.
MARIO-WEB	Se criden e se responen d’ua catacomba estant, ena auta.
MARIO-WEB	Es utopies caminen jos era tèrra enes galaries, e se ramifiquen en toti es sentits.
MARIO-WEB	A viatges se trapen e fraternizen.
MARIO-WEB	Joan Jacobo prèste era sua piòsha a Diogenes, qu’ath sòn torn li prèste era lantèrna.
MARIO-WEB	A viatges combaten entre eri.
MARIO-WEB	Calvino se pelège damb Socino.
MARIO-WEB	Mès arren arture ne interromp era tension de totes es energies entath sòn fin, ne era vasta activitat simultanèa que va e ven, puge, baishe, e torne a pujar en aqueres escurines e que transforme doçaments çò de superior per çò d’inferior, er exterior per interior: immens hormiguèr desconeishut.
MARIO-WEB	Era societat a penes sospeche aguesta excavacion, qu’en deishar-li era superfícia, l’escàmbie es entralhes.
MARIO-WEB	Tanti estatges sosterranhs supausen autrestanti trabalhs desparièrs, autrestantes extraccions diuèrses.
MARIO-WEB	Qué ges de totes aguestes prigondes simàs?
MARIO-WEB	Er avier.
MARIO-WEB	Coma mès s’apregondís, mès misteriosi son es trabalhadors.
MARIO-WEB	Eth trabalh qu’ei bon enquia un grad qu’eth filosòf sociau sap conéisher.
MARIO-WEB	Mès enlà d’aguest grad, qu’ei dobtós e mixte, mès entà baish qu’arribe a èster terrible.
MARIO-WEB	A ua cèrta prigondor, es excavacions non son ja penetrables entar esperit dera civilizacion: eth limit respirable der òme qu’ei depassat; e ei possible un principi de monstres.
MARIO-WEB	Era escala descendenta qu’ei estranha: cadun des sòns gradons correspon a un estatge qu’en eth era filosofia pòt apuar eth pè, e a on se trape a un d’aguesti obrèrs, a viatgtes divins, d’auti defòrmi.
MARIO-WEB	Mès entà baish de Joan Huss se trape Luter; mès entà baish de Luter, qu’ei Descartes; per dejós de Descartes, ei Voltaire; per dejós de Voltaire, ei Condorcet; per dejós de Condorcet, Robespierre; per dejós de Roberpierre, Marat; per dejós de Marat, Babeuf.
MARIO-WEB	E atau se seguís.
MARIO-WEB	Mès entà baish encara, en limit que dessepare çò d’indistint de çò invisible, s’aubiren confusaments d’autes òmes ombrius, que dilhèu encara non existissen.
MARIO-WEB	Es d’ager que son espèctres, es de deman son larves.
MARIO-WEB	Era vista der esperit les distiguís escuraments.
MARIO-WEB	Eth trabalh embrionari der avier qu’ei ua des visions deth filosòf.
MARIO-WEB	Inaudit espectacle!
MARIO-WEB	Un mon en limb, en estat de fètus!
MARIO-WEB	Saint-Simon, Owen, Fourier, se trapen tanben aciu, en simàs lateraus.
MARIO-WEB	Plan que òc, encara que cèrt encadiament divin, invisible, restaque entre eri, e sense saber-se’n eri madeishi, a toti aguesti minaires sosterranhs que lèu tostemp se cren isoladi, e non ne son, es sòns trabalhs son plan diuèrsi e era lum des uns contraste damb es ahlamades des auti.
MARIO-WEB	Es uns que son paradisiacs, es auti son tragics.
MARIO-WEB	Ça que la, quin que sigue eth contrast, toti aguesti trabalhadors, dès eth mès naut enquiat mès escur, dès eth mès sabent enquiath mès hòl, an ua retirada, qu’ei eth desinterès.
MARIO-WEB	Se dèishen de costat ada eri madeishi, non pensen enes sues persones ne enes sòns particulars interèssi, que ven ua auta causa desparièra d’eri madeishi.
MARIO-WEB	Qu’an ua guardada, e aguesta guardada cèrque çò d’absolut.
MARIO-WEB	Eth prumèr, qu’a tot eth cèu enes uelhs; eth darrèr, per enigmatic que sigue, a tanben enes sòns vistons era palla claror der infinit.
MARIO-WEB	Respectem, totun, a tot eth qu’a per signe eth viston estela.
MARIO-WEB	Eth viston ombra qu’ei un aute signe.
MARIO-WEB	En eth comence eth mau.
MARIO-WEB	Dauant d’aqueth que non a guardada, meditatz e estrementitz-vos.
MARIO-WEB	Er orde sociau qu’a tanben es sòns minaires neri.
MARIO-WEB	I a un punt qu’en eth er en.honsament ei er enterrament, qu’era lum s’amòrte.
MARIO-WEB	Per dejós de totes aguestes mines que viem d’indicar, mès ath dejós d’aguestes galaries, mès ath dejós de tot aguest sistèma immens sosterranh deth progrès e dera utopia: mès ath laguens dera tèrra, mès dejós que Marat, mès dejós que Babeuf, mès dejós, plan mès dejós, e sense cap relacion damb es estatges superiors, se trape era darrèra excavacion.
MARIO-WEB	Lòc formidable.
MARIO-WEB	Qu’ei çò qu’auem designat damb eth nòm lòc d’orquèstra.
MARIO-WEB	Qu’ei eth lòc d’orquèstra des tenèbres.
MARIO-WEB	Ei era tuta des cècs.
MARIO-WEB	Inferi.
MARIO-WEB	Aguesth lòc d’orquèstra se comunique damb es abismes.
MARIO-WEB	II.- Es lòcs de vici.
MARIO-WEB	Aquiu eth desinterès desapareish.
MARIO-WEB	Eth dimòni se diboishe vagaments.
MARIO-WEB	Era dita ei: cadun entada eth madeish.
MARIO-WEB	Eth jo cèc, idòle, cèrque, paupe e rosigue.
MARIO-WEB	Er ugolino7 sociau se trape en aguest cas.
MARIO-WEB	Es èssers herotges que vaguen per aguestes prigondors, lèu bèsties, lèu hantaumes, non se tien ath progrès universau; ignòren era idia e era paraula; non se preocupen que dera satisfaccion der apetit individuau.
MARIO-WEB	Lèu manquen de consciéncia e i a ath sòn laguens ua espècia de punt de partença espauridora.
MARIO-WEB	Qu’an dues mairs, ambdues mairastres: era ignorància e era misèria.
MARIO-WEB	An un guida: eth besonh; e per tota forma de satisfaccion, er apetit.
MARIO-WEB	Que son brutauments voraces, ei a díder, herotges: non ara manèra deth tiran, senon ara manèra deth tigre.
MARIO-WEB	Deth patiment, aguestes larves passen entath crim; filiacion fatau; monstre vertiginós: logica ena escurina.
MARIO-WEB	Çò que s’arrossègue en fossat sociau, que non ei era reclamacion estofada de çò absolut, ei era protèsta dera matèria.
MARIO-WEB	Er òme se convertís aquiu en dragon.
MARIO-WEB	Auer hame e set qu’ei eth punt de partença; èster Satanàs ei eth punt d’arribada.
MARIO-WEB	D’aguesta tuta ges Lacenaire.
MARIO-WEB	Viem de veir adès, en libre quatau, ua des regions dera mina superiora, dera grana sapa politica, revolucionària e filosofica.
MARIO-WEB	Aquiu, ac acabam de díder tanben, tot ei nòble, blos, digne e aunèst.
MARIO-WEB	Aquiu, plan que òc, un que se pòt enganhar, e s’enganhe.
MARIO-WEB	Mès er error ei venerable pr’amor qu’amie estropat en eth madeish er eroïsme.
MARIO-WEB	Er ensems deth trabalh qu’aquiu s’execute qu’a un nòm: eth progrès.
MARIO-WEB	Qu’ei arribat eth moment d’entreveir d’autes prigondors: es prigondors repugnantes.
MARIO-WEB	Que i a jos era societat, persutam en aquerò, e i aurà enquiath dia qu’era ignorància sigue esbauçada, era grana cavèrna deth mau.
MARIO-WEB	Aguesta tuta qu’ei era darrèra de totes e era enemiga de totes.
MARIO-WEB	Ei er òdi sense excepcion.
MARIO-WEB	Aguesta tuta non coneish degun filosòf: Eth sòn punhau jamès a servit entà trempar ua pluma.
MARIO-WEB	Era sua neror non a cap de relacion damb era sublima neror dera tinta.
MARIO-WEB	Jamès es dits dera net, que se crispen jos aqueth tet estofant, an huelhetejat un libre ne desplegat un jornau.
MARIO-WEB	Babeuf ei un aristocrata entà Cartucho; Marat ei un espleitador deth gènre uman entà Schinderhannes.
MARIO-WEB	Aguesta tuta qu’a coma fin era excavacion de tot.
MARIO-WEB	De tot, autanplan es sapes superiores qu’en eres excrète.
MARIO-WEB	Non mine solet, en sòn orrible hormiguèr, er orde sociau actuau; mine tanben era filosofia, era sciéncia, eth dret, eth pensament uman, era civilizacion, era revolucion e eth progrès.
MARIO-WEB	Se cride simplaments panatòri, prostitucion, omicidi e assassinat.
MARIO-WEB	Ei tenèbres e vò eth caòs.
MARIO-WEB	Era sua vòuta qu’ei formada d’ignorància.
MARIO-WEB	Totes es autes mines, es de naut, non an qu’un objècte: suprimir aguesta.
MARIO-WEB	Ad aquerò tendissen per toti es sòns organs ath còp, atau peth milhorament de çò reau coma pera contemplacion de çò absolut, era filosofia e eth progrès.
MARIO-WEB	Esbauçatz era tuta Ignorància e auratz esbauçat era sima Crim.
MARIO-WEB	Resumim en quauques paraules ua part de çò que viem d’escríuer.
MARIO-WEB	Eth solet perilh sociau, qu’ei era escurina.
MARIO-WEB	Umanitat ei identitat.
MARIO-WEB	Toti es òmes son dera madeisha hanga.
MARIO-WEB	Que non i a diferéncia, aumens en aguest mon, respècte dera predestinacion.
MARIO-WEB	Era madeisha ombra abans, era madeisha carn ara, eth madeish cendre dempús.
MARIO-WEB	Mès era ignorància, barrejada damb era pasta umana, que l’ennerís.
MARIO-WEB	Aguesta incurabla neror se senhorège der interior der òme, e vie a èster aquiu eth mau.
MARIO-WEB	III.- Babet, Tragamar, Sonesòs e Montparnasse.
MARIO-WEB	De 1830 a 1835, governaue eth fòcus de París ua còlha de bandits, cridadi Tragamar, Sonesòs, Babet e Montparnasse.
MARIO-WEB	Tragamar qu’ère un Hercules queigut.
MARIO-WEB	Auie per astre er escolader der Arche-Marion.
MARIO-WEB	Auie sies pès d’estatura, pièch de marme, cames d’acèr, era respiracion de cavèrna, eth ton d’un colós e eth crani d’un audèth.
MARIO-WEB	Se credie veir en eth ath hercules Farnesi vestit damb pantalon de pèth e blòda de velot.
MARIO-WEB	Format d’aguesta sòrta esculturau Tragamar aurie pogut adondar monstres; que l’auie semblat mielhor e mès cuert èster un d’eri.
MARIO-WEB	Front estret, possi amples, mens de quaranta ans, e era pauta de poth, eth peu aspre e brac, es caròles a manèra de bròssa e barba de sanglar: tau ère er òme.
MARIO-WEB	Es sòns muscles demanauen eth trabalh; era sua estupiditat lo refusaue.
MARIO-WEB	Qu’ère ua grana fòrça guiterosa.
MARIO-WEB	Ère assassin per deishadesa; se lo supausaue creòl.
MARIO-WEB	Probablaments auie estat en contacte damb eth mariscau Brune, donques qu’en 1815 auie estat mosso de còrda en Avinhon.
MARIO-WEB	Dempús d’aquerò, s’auie hèt bandit.
MARIO-WEB	Era diafanitat de Babet contrastaue damb era corporéncia de Tragamar.
MARIO-WEB	Babet ère prim e sabent.
MARIO-WEB	Ère transparent, mès impenetrable.
MARIO-WEB	Es sòns uassi se transparentauen, mès non eth sòn viston.
MARIO-WEB	Se didie quimic.
MARIO-WEB	Auie estat bofon en çò de Bobiche, e palhassa en çò de Bobino.
MARIO-WEB	Qu’auie representant eth vaudeville de Saint-Mihiel.
MARIO-WEB	Qu’ère òme intencionat, gran blagaire, que soslinhaue es sòns arridolets, e metie entre comes es sòns gèsti.
MARIO-WEB	Era sua indústria s’estaue a véner, ar aire liure, busti de ges, e retraits “deth cap der Estat”.
MARIO-WEB	Ath delà, ère arrincacaishaus.
MARIO-WEB	Auie ensenhat fenomèns enes hèires e possedit ua barraca damb trompeta, e aguesta anóncia: “Babet, artista dentista, mèmbre de diuèrses académies; hè experiments fisics en metaus e metaloïdes, trè es dents e trè es arraïcs deishadi pes sòns collègues.
MARIO-WEB	Prètz: un caishau, franc e miei; dus caishaus, dus francs; tres caishaus, dus francs e miei.
MARIO-WEB	Profitatz era escadença”.
MARIO-WEB	Aguest “profitatz era escadença” significaue: “Hètz-vos arrincar toti es caishaus possibles”).
MARIO-WEB	Auie estat maridat e auie auut hilhs, mès que non sabie se qué l’auie arribat ara sua hemna ne as sòns hilhs.
MARIO-WEB	Que les auie perdut coma se pèrd un mocador.
MARIO-WEB	Plan rara excepcion en mon que viuie, Bebet liegie es jornaus.
MARIO-WEB	Quina sòrt!
MARIO-WEB	Dempús ac abandonèc tot entà “trabalhar en París”.
MARIO-WEB	Dita sua.
MARIO-WEB	Qui ère Sonesòs?
MARIO-WEB	Qu’ère era net.
MARIO-WEB	Demoraue entà presentar-se qu’eth cèu s’auesse botat nere.
MARIO-WEB	De net gessie deth sòn horat, a on tornaue abans de hèr-se dia.
MARIO-WEB	A on ère aguest horat?
MARIO-WEB	Arrés se’n sabie.
MARIO-WEB	Tostemp ena mès completa escurina, jamès parlaue as sòns camarades senon d’esquia.
MARIO-WEB	Se cridaue Suenadirero?
MARIO-WEB	Non.
MARIO-WEB	Eth solie díder: “Jo me cridi Arrés”.
MARIO-WEB	Tanlèu campaue ua lum, se flocaue ua masca.
MARIO-WEB	Ère ventrilòc.
MARIO-WEB	Babet didie: “Sonesòs ei un nueitiu a dus votzes”.
MARIO-WEB	Sonesòs qu’ère un guit errant, terrible.
MARIO-WEB	Non n’èren solide fòrça de qué auesse un nòm, pr’amor que Sonesòs ère un fausnòm; non n’èren solide fòrça de qué auesse votz, pr’amor qu’eth sòn vrente parlaue mès soent qu’era sua boca; non n’èren solide fòrça de qué auesse ròstre, pr’amor qu’arrés l’auie vist senon era sua masca.
MARIO-WEB	Despareishie coma un hantauma e apareishie coma per escotilhon.
MARIO-WEB	Montparnasse ère un èsser lugubre; qu’ère lèu un mainatge.
MARIO-WEB	Auie mens de vint ans, ua cara beròia, pòts semblables as cerides, beròis peus neri e era claretat dera primauèra enes uelhs; auie toti es vicis e aspiraue a toti es crims.
MARIO-WEB	Era digestion de çò de dolent li balhaue talents entà çò de pejor.
MARIO-WEB	Qu’ère eth coquin convertit en panaire, e eth panaire convertit en bandit.
MARIO-WEB	Ère elegant, adamaiselat, graciós, robust, mofle, herotge.
MARIO-WEB	Amiaue era ala deth chapèu quilhada entara quèrra pr’amor de deishar ath descubèrt era guinsa de peu crespat, sivans era mòda de 1829.
MARIO-WEB	Viuie de panar violentaments.
MARIO-WEB	Era sua levita qu’auie eth mielhor talh, mès qu’ère tostemp rosigada; ère ua sòrta de manequin autrejat ara misèria e cometent tota classa de crims.
MARIO-WEB	Era encausa de toti es atemptats d’aguest adolescent qu’ère eth desir d’anar ben jargat.
MARIO-WEB	Era prumèra modista que l’auie dit “ès beròi”, l’auie estampat era mèrca des tenèbres en còr, e auie het un Cain d’aqueth Abel.
MARIO-WEB	En veder-se beròi, que volec èster elegant; ara plan, era prumèra elegància qu’ei era ociositat; e era ociositat deth praube ei eth crim.
MARIO-WEB	Pòqui panaires èren tan temudi coma Montparnasse.
MARIO-WEB	Tàs dètz-e-ueit ans ja auie deishat ath sòn darrèr quauqui cadavres.
MARIO-WEB	Mès d’un caminaire, damb es braci estenudi, jadie ena ombra d’aqueth miserable, en.honsada era cara en ua bassa de sang.
MARIO-WEB	IV.- Composicion dera companhia.
MARIO-WEB	Aguesti quate bandits formauen per eri solets ua sòrta de Proteo que serpejaue ath trauèrs dera policia e sajaue de desliurar-se des guardades indiscretes de Vidocq “jos desparièra forma, arbe, ahlama o hònt”; en tot prestar-se mutuauments eth nòm e es amagatòris, amagant-se ena sua pròpia ombra; auent caishes de secret, e asils es uns entàs auti; en tot des.her-se des sues personalitats coma un se des.hè d’un nas postís en un balh de masques; simplificant-se a viatges enquiath punt de non èster qu’un de solet; multiplicant-se en d’autes escadences enquiath punt de qué eth madeish Coco-Lacour les cuelhie per ua torba.
MARIO-WEB	Aguesti quate òmes non èren quate òmes; qu’èren ua sòrta de panaire misteriós de quate caps, que trabalhauen ar en gròs en París; èren eth polip monstruós deth mau qu’abitaue era cripta dera societat.
MARIO-WEB	Gràcies as sues ramificacions e ath hilat subjacent des sues relacions, Babet, Tragamar, Sonesòs e Montparnasse auien era entrepresa generau des crims deth departament deth Sena.
MARIO-WEB	Exercien ua sòrta de soberania inferiora, qu’es sòns còps d’estat descargauen tostemp sus eth praube caminaire.
MARIO-WEB	Es que concebien ua idia d’aguest gènre, es òmes d’imaginacion nueitiua, se dirigien ada eri entara execucion.
MARIO-WEB	Se les autrejaue ad aguesti quate brigands er argument, e eri s’encargauen dera representacion.
MARIO-WEB	Trabalhauen coma en un teatre.
MARIO-WEB	Tostemps se trapauen prèsti a representar un personatge proporcionat e convenent entà toti es atemptats que podessen ajudar, e que siguessen pro lucratius.
MARIO-WEB	Quan un crim anaue ara cèrca de braci, se sosarrendauen complices.
MARIO-WEB	Qu’auien ua companhia d’actors de tenèbres a disposicion de totes es tragèdies des cavèrnes.
MARIO-WEB	S’amassauen abituauments en quèir ena net, ora deth sòn revelh, enes planhères immediates ara Salpetriere, e aquiu parlauen; qu’auien ath sòn dauant dotze ores neres, e apraiauen eth sòn trabalh.
MARIO-WEB	Eth Patron Minette, tau ère eth nòm qu’ena circulacion sosterranha se daue ara assossiacion d’aguesti quate òmes.
MARIO-WEB	En ancian lengatge popular e fantastic que diadèraments desapareish, Patron Minette signifique eth maitin, madeish qu’entre gosset e lop signifique era net.
MARIO-WEB	Jos aguesta signatura èren coneishudi aqueri quate òmes…
MARIO-WEB	Quan eth president deth Tribunau deth Crim visitèc a Lancenaire ena preson, li preguntèc sus un delicte qu’eth remie: “Qui a hèt aquerò?”, Lancenaire balhèc aguesta responsa enigmatica entath magistrat, mès, clara entara policia: “Dilhèu eth Patron Minette”.
MARIO-WEB	A viatges s’endónvie tota ua pèça de teatre sonque damb er enonciat des personatges: madeish se pòt apreciar ua banda pera lista de bandits.
MARIO-WEB	Mos cau veir, donques qu’aguesti nòms naden enes memòries especiaus, a quini fausnòms responien es principaus afiliadi deth Patron Minette.
MARIO-WEB	Panchaud, alias Primaverau, alias Colmenero.
MARIO-WEB	Brujon (que i auie tota ua dinastia de Brujon, que d’era dilhèu auram era escadença de parlar-ne).
MARIO-WEB	Bouletruelle, eth caminèr que ja coneishem.
MARIO-WEB	Era veuda.
MARIO-WEB	Finisterre.
MARIO-WEB	Malanoche.
MARIO-WEB	Estafeta.
MARIO-WEB	Homero Hogu, nere.
MARIO-WEB	Fauntleroy, alias era Ramilletera.
MARIO-WEB	Gloriós, forçat complit.
MARIO-WEB	Paracoches, cridat eth senhor Puente.
MARIO-WEB	Era planhèra deth sud.
MARIO-WEB	Carmanholeto.
MARIO-WEB	Kruideniers, alias Bizarro.
MARIO-WEB	Volatinero.
MARIO-WEB	Eca, eca.
MARIO-WEB	Demi-Liard, alias Dus Milèrs.
MARIO-WEB	Carem es des auti, e non des pejors.
MARIO-WEB	Aguesti òmes qu’an ròstres.
MARIO-WEB	Non exprimissen solet èssers, senon espècies.
MARIO-WEB	Cadun d’aguesti nòms correspon a ua varietat d’aguesti difòrmes misharnons des capes inferiores dera civilizacion.
MARIO-WEB	Aguesti èssers, pòc prodigs des sues cares, que non èren d’aqueri que se ven passar pes carrèrs.
MARIO-WEB	Pendent eth dia, cansadi des nets herotges qu’auien, se n’anauen a dormir, ja enes horns de caudea, ja enes peirères abandonades de Montmartre o de Montrouge e a viatges enes escoladers.
MARIO-WEB	S’amagauen ena tuta deth furet.
MARIO-WEB	Qué s’a hèt d’aguesti òmes?
MARIO-WEB	Tostemp existissen, tostemp an existit.
MARIO-WEB	Horacio parle d’eri: Ambulaiarum collegia, pharmacopolae, mendici, mimae; e tant qu’era societat sigue çò qu’ei, seràn eri çò que son.
MARIO-WEB	Jos er escur tet dera sua tuta reneishen de contunh des filtracions sociaus.
MARIO-WEB	Tornen a campar, coma espèctres tostemps egals; solet que non amien es madeishi nòms, ne s’amaguen jos es madeishes pèths.
MARIO-WEB	Extirpadi es individús, que rèste era tribú.
MARIO-WEB	Possedissen tostemps es madeishes facultats.
MARIO-WEB	Deth coquin entath guit, era raça que se mantie pura.
MARIO-WEB	Endónvien es sòs ena pòcha e flairen es relòtges enes justets.
MARIO-WEB	Er aur e er argent qu’an entada eri aulor.
MARIO-WEB	Existissen rics creduls que d’eri se pòt díder que son predestinadi a èster panadi.
MARIO-WEB	Aguesti òmes seguissen pacientaments ad aguesta gent.
MARIO-WEB	Ath pas d’un estrangèr o d’un provincian s’estrementissen coma aranhes.
MARIO-WEB	Quan, tara mieja net, se desnishe o se ve ad aguesti òmes en un carrèr desèrt, que son orribles.
MARIO-WEB	Non semblen òmes, senon formes hètes de bromadís animat.
MARIO-WEB	Se poirie díder que normauments formen còs damb es tenèbres, que non se distinguissen d’aguestes, que non an mès amna qu’era ombra, e que solet per un moment, e entà víuer pendent quauques menutes damb ua vida monstruosa s’an desprenut dera net.
MARIO-WEB	Qué mos cau hèr entà despatriar aguestes larves?
MARIO-WEB	Lum, lum a godilhs.
MARIO-WEB	Que non i a ua soleta arrata-cauda que resistisque era auba.
MARIO-WEB	Illuminatz era societat enquias sues mager prigondors.
MARIO-WEB	Libre ueitau: Eth mau praube.
MARIO-WEB	I.- De com Mario cercant a ua joena de chapèu, trape a un òme damb casqueta.
MARIO-WEB	Se passèc er ostiu e dempús era tardor, e arribèc er iuèrn.
MARIO-WEB	Ne eth senhor Blanc ne era joena auien tornat a hèr hangues en Luxembourg.
MARIO-WEB	Mario non auie qu’un pensament, tornar a veir ad aqueth doç e adorable ròstre, e lo cercaue sense pòsa e pertot; mès que non trapaue arren.
MARIO-WEB	Que non ère ja Mario eth soniador afogat, er òme decidit, arderós e fèrm, eth temerari provocador deth destin, eth cervèth qu’engendraue avier sus er avier, damb era imaginacion plia de plans, de projèctes, d’orgulh, d’idies e de volentat; qu’ère un gosset perdut.
MARIO-WEB	Auie queigut en ua nera tristor; tot s’auie acabat entada eth.
MARIO-WEB	Eth trabalh li repugnaue, eth passèg lo cansaue, era solitud lo shordaue; era vasta natura tan plia entada eth, en d’auti tempsi, de formes, de lum, de votzes, de conselhs, de perspectiues, d’orizons, d’ensenhances, se presentaue ara ueda dauant des sòns uelhs.
MARIO-WEB	Li semblaue que tot auie despareishut.
MARIO-WEB	Se repotegaue soent: “Per qué l’è seguida?
MARIO-WEB	Qu’èra erós solet de veder-la!
MARIO-WEB	Me guardaue.
MARIO-WEB	E non ère aquerò, ja, ua felicitat immensa?
MARIO-WEB	Semblaue que m’estimaue; non ei aquerò tot çò que jo podia desirar?
MARIO-WEB	Qu’è volut quauquarren mès.
MARIO-WEB	Eth qué?
MARIO-WEB	Que non i a arren dempús d’aquerò.
MARIO-WEB	È cometut un absurd; qu’ei eth mèn tòrt”, eca.
MARIO-WEB	Courfeyrac, a qui non li fidaue arren pr’amor qu’atau ère eth sòn pròpi caractèr, mès qu’endonviaue un shinhau, en èster tanben aquerò pròpi de Courfeyrac, l’auie començat a felicitar peth sòn amor; mès, en tot estonar-se de un aute costat, e dempús en veir a Mario negat en aquera malenconia, auie acabat per dider-li:
MARIO-WEB	Veigui qu’ès simplaments un animau.
MARIO-WEB	Chaumiere.
MARIO-WEB	Un viatge, fidant en un polit solei de seteme, Mario se deishèc amiar entath balh de Sceaux per Courfeyrac, Bossuet e Grantaire, en creir, quin delèri!, que dilhèu la traparie aquiu.
MARIO-WEB	Tau qu’ère de demorar, non vedec ara que cercaue.
MARIO-WEB	Mario deishèc as sòns amics en balh, e entornèc a pè, solet, cansat, febriu, damb es uelhs treboladi e tristi ena net, estalamordit peth tapatge e peth povàs costat pes alègri coches plei de persones que tornauen cantant dera hèsta, e passauen ath sòn costat, tant qu’eth, descoratjat, aspiraue entà refrescar-se eth cap, era acra flaira des noguèrs deth camin.
MARIO-WEB	Se tenguec alavetz a víuer mès solitari, hòraviat, umiliat, autrejat solet ara sua angónia interiora, anant e vient en sòn dolor coma eth lop en param, e cercant pertot er èsser absent, perdut d’amor.
MARIO-WEB	Un aute còp auec un encontre que li costèc un efècte singular.
MARIO-WEB	Qu’auie vist enes carrerons pròchi ath baloard des Invalids a un òme jargat coma un obrèr qu’amiaue en cap ua casqueta de grana visèra, e que d’era gessien quauques guinses de blanqui peus.
MARIO-WEB	Mario demorèc estonat dera beresa d’aqueri peus blanqui, e examinèc ad aqueth òme que marchaue a pas brac, e coma absobit en ua meditacion dolorosa; e, causa estranha!, credec arreconéisher ath senhor Blanc.
MARIO-WEB	Aqueri qu’èren es sòns madeishi peus, eth madeish perfil, tanlèu li deishaue de veir era casqueta, eth madeish aspècte, solet que mès trist.
MARIO-WEB	Mès, per qué amiaue aqueth vestit d’obrèr?
MARIO-WEB	Qué volie díder aquerò?
MARIO-WEB	Que significaue aqueth desguisament?
MARIO-WEB	Mario se quedèc estonat; quan se remetec, eth sòn prumèr movement siguec seguir ad aqueth òme; qui sap s’auie ja era tralha que cercaue?
MARIO-WEB	En tot cas, qu’ère bon veir ar òme d’apròp, e esclarir aqueth enigma.
MARIO-WEB	Mès aguesta idia se l’acodic ja tard; er òme qu’auie despareishut.
MARIO-WEB	Solide auie entrat en quauqu’un des carrèrs lateraus, e non lo podec trapar.
MARIO-WEB	Aguest encontre lo tenguec cogitós quauqui dies; dempús se delic.
MARIO-WEB	II.- Trobalha.
MARIO-WEB	Mario seguie demorant ena casa de Gorbeau, a on non ne hège cabau d’arrés.
MARIO-WEB	En aquera epòca non i auie ja en aquera casa mès vesins qu’eth, e aqueri Jondrette, que les auie pagat un còp eth loguèr, sense que jamès auesse parlat ath pair, ara mair ne as hilhes.
MARIO-WEB	Es auti logataris s’auien mudat o s’auien mòrt, o les auien hèt enlà per non pagar.
MARIO-WEB	Un dia d’aqueth iuèrn auie gessut eth solei un moment dempús deth meddia, mès qu’ère eth dus de hereuèr, ei a díder, eth dia dera Candelèra, qu’eth solei traïdor, precursor d’un hered de sies setmanes, a inspirat a Mateu Laensberg aguesti dus vèrsi, que s’an hèt justaments classics:
MARIO-WEB	Er os que torne ena sua tuta.
MARIO-WEB	Mario venguie de gésser dera sua; queiguie era net.
MARIO-WEB	Qu’ère era ora de minjar, donques qu’auie auut besonh de tornar a minjar.
MARIO-WEB	Ò feblesa des passions ideaus!
MARIO-WEB	Acabaue de passar eth lumedan dera pòrta qu’escampaue era tia Bougon, mentre gasulhaue aguest monològ, digne de memòria.
MARIO-WEB	Qué ei çò qu’està ara de baish prètz?
MARIO-WEB	Tot qu’ei car.
MARIO-WEB	Mario pujaue tot doç eth baloard entara barralha damb er in d’arribar en carrèr Santiago; anaue cogitós damb eth cap clin.
MARIO-WEB	De ressabuda sentec ua possada en bromadís; se virèc e vedec a dues joenes caperades de pelhòts, era ua nauta e prima e era auta mendre, que passauen ara prèssa afogades, espaurides, e coma hugent; venguien ath sòn encontre, non l’auien vist e auien estramuncat en passar.
MARIO-WEB	Mario distinguie en crepuscul es sues figures livides, es sòns caps esperluadi, es sues orribles casquetes, es sòns vestits rosigadi e es sòns pès descauci.
MARIO-WEB	Sense deishar de córrer, anauen parlant.
MARIO-WEB	Era màger didie en votz baisha:
MARIO-WEB	Es policièrs qu’an vengut; non m’an pogut agarrar.
MARIO-WEB	Era auta responec:
MARIO-WEB	Que les è vist; e è chapescado, chapescado, chapescado!
MARIO-WEB	Mario comprenec, a trauèrs d’aguest repugnant calò, qu’es gendarmes o es agents dera policia auien sajat d’agarrar ad aguestes gojates, e eres s’auien escapat.
MARIO-WEB	Se calèren per entre es arbes deth baloard qu’ère darrèr de Mario, e formèren pendent bèth temps ena escurina ua ombra blanquinosa que despareishec fin finau.
MARIO-WEB	Mario s’arturèc un moment.
MARIO-WEB	Anaue ja a seguir eth sòn camin, quan vedec en solèr, as sòns pès, un petit paquet gris; s’ajoquèc e lo cuelhec.
MARIO-WEB	Qu’ère coma ua envolòpa, e semblaue que contenguie papèrs.
MARIO-WEB	Plan, didec, aguestes maleroses l’auràn deishat quèir!
MARIO-WEB	Arreculant, les cridèc, mès non les trapèc; se pensèc que serien ja luenh; se botèc eth paquet ena pòcha e se n’anèc a dinar.
MARIO-WEB	En camin vedec en passèg deth carrèr Mouffetard un taüt de mainatge caperat damb ua tela nera, plaçat sus tres cagires, e alugat per ua candèla.
MARIO-WEB	Es dues joenes qu’auie vist en crepuscul acodiren ena sua imaginacion.
MARIO-WEB	Dempús, aguestes ombres que distreiguien era sua tristor abandonèren eth sòn pensament, e queiguec enes sues abituaus meditacions.
MARIO-WEB	Tornaue a pensar enes sies mesi d’amor e de felicitat qu’auie passat ar aire liure e en plia lum jos es beròis arbes deth Luxembourg.
MARIO-WEB	Es joenes se me presenten sense pòsa.
MARIO-WEB	III.- Arc quadrifont.
MARIO-WEB	De nets, quan se despolhaue entà ajaçar-se, trapèc ena pòcha dera levita eth paquet qu’auie recuelhut en baloard.
MARIO-WEB	Que ja se n’auie desbrembat d’eth.
MARIO-WEB	Pensèc que serie util daurir-lo, pr’amor que dilhèu eth paquet amièsse era adreça dera casa d’aqueres joenes, s’ei qu’en realitat les apertenguie; o en tot cas, es adreces de besonh entà entornar-lo ara persona que l’auie perdut.
MARIO-WEB	Non ère apegada e contenguie quate cartes, sense barrar tanpòc.
MARIO-WEB	Trinquèc era envolòpa.
MARIO-WEB	Totes auien adreces.
MARIO-WEB	Totes flairauen a tabac.
MARIO-WEB	Era prumèra ère dirigida: Tara senhora marquesa de Grucheray, plaça deth dauant dera Cramba de Deputats, num…
MARIO-WEB	Mario se didec que traparie probablaments es indicacions que cercaue en era, e que, ath delà, en non èster barrada era carta, qu’ère probsable que podesse èster liejuda convenentaments.
MARIO-WEB	Qu’ère concebuda en aguesti tèrmes:
MARIO-WEB	Senhora marquesa:
MARIO-WEB	Era vertut dera cleméncia e dera pietat ei era qu’amasse mès estretaments ara societat.
MARIO-WEB	Autrejatz era gessuda as vòsti crestians sentiments e tietz ua guardada de pietat entad aguest malerós espanhòu victima dera leiautat e fidelitat ara causa sagrada dera legitimitat, qu’a sagerat damb era sua sang; que i a consagrat era sua fortuna, sonque per deféner aguesta causa, e aué se trape ena màger praubetat.
MARIO-WEB	Que non a cap de dobte de qué era vòsta aunorabla persona l’autrejarà ua ajuda entà conservar ua existéncia extrèmaments penibla entà un militar d’educacion e d’aunor, caperat de herides, compde per auança damb era umanitat que vos anime e damb er interès qu’era senhora marquesa a per ua nacion tan malerosa.
MARIO-WEB	Era sua suplica que non serà en bades, e eth sòn arregraïment sauvarà eth sòn encantador rebrembe.
MARIO-WEB	Senhora.
MARIO-WEB	ALVAREZ, capitan espanhóu de cavalaria, reialista refugiat en França, qu’ei viatjant entara sua patria, e ei mancat de recursi pr’amor de contunhar eth sòn viatge.
MARIO-WEB	Era signatura non auie donades d’abitatge.
MARIO-WEB	Mario se pensèc trapar es donades ena dusau carta, qu’ena envolòpa se didie:
MARIO-WEB	Tara senhora comdessa de Montvernet, carrèr Cassete, numèro 9.
MARIO-WEB	Mario liegec aquerò:
MARIO-WEB	Senhora comdèssa:
MARIO-WEB	Vos escriu ua malerosa mair de familha damb sies hilhs, e eth mendre non a que ueit mesi.
MARIO-WEB	Jo que sò malauta dès era mia darrèra jasilha, abandonada deth mèn marit de hè cinc mesi, sense auer cap recurs en mon qu’era mès orribla indigéncia.
MARIO-WEB	Demorant ena senhora comdessa, qu’a er aunor d’èster, senhora, damb un prigond respècte.
MARIO-WEB	Que didie atau:
MARIO-WEB	Mario passèc ena tresau carta, qu’ère, coma es anteriores, ua demana.
MARIO-WEB	Senhor Pabourgeot, elector, negociant casquetèr ar en gròs, carrèr de Sant Dionisi, cantoada deth carrèr des Hèrs.
MARIO-WEB	Que gausi dirigir-vos aguesta carta pr’amor de demanar-vos que m’autregetz eth favor preciós des vòstes simpaties e d’interessar-vos en un literat qu’a presentat un drama en Teatre Francés.
MARIO-WEB	Er argument ei istoric, e era accion se passe en Auvernha, en temps der Emperi; creigui qu’er estil ei naturau laconic, e pòt auer quauque merit.
MARIO-WEB	Qu’a quauqui vèrsi cantables en quate scènes.
MARIO-WEB	Çò de comic, seriós, imprevist se barregen en eth, damb era varietat des caractèrs, e damb un shinhau de romanticisme, esparjut leugèraments en tota era intriga que se desvolòpe misteriosaments, e vie per peripecias estonantes entà un acabament en miei de diuèrses scènes notables.
MARIO-WEB	Eth mèn fin principau qu’ei satisfèr eth desir qu’encoratge progressiuaments ar òme deth nòste sègle, ei a díder, ara mòda, aguesta capriciosa e estranha viroleta que càmbie lèu en cada variacion deth vent.
MARIO-WEB	A maugrat d’aguestes qualitats, cranhi qu’era enveja, er egoïsme des autors privilegiadi artenhe era mia exclusion deth teatre, pr’amor que me’n sai des desengusti que les cau passar as autors nauèths.
MARIO-WEB	Senhor Pabougeot, era vòsta justa reputacion de protector illustrat des letrats, m’encoratge entà her-vos a vier ara mia hilha, que vos harà veir era nòsta situacion indigenta, sense pan, sense huec en aguesta sason d’iuèrn.
MARIO-WEB	Dider-vos que vos demani qu’admetatz era dedicatòria que desiri hèr-vos deth mèn drama e de toti es que hèsca, qu’ei mostrar-vos se com ambicioni er aunor de botar-me jos era vòsta proteccion, e aunorar es mèns escrits damb eth vòste nòm.
MARIO-WEB	Se vos dignatz aunorar-me damb era mès modèsta aufrena, me tierè lèu a hèr ua pèça en vèrs, pr’amor de pagar-vos eth mèn tribut d’arreconeishença.
MARIO-WEB	Aguesta peça, que sajarè de hèr tan perfècta coma me sigue possible, vo’ la manarè abans d’insertar- se ath començament deth drama e de meter-se en scèna.
MARIO-WEB	GENFLOT, literat.
MARIO-WEB	P.D.
MARIO-WEB	Encara que non sigue que quaranta sòus.
MARIO-WEB	Desencusatz-me que vos mana ara mia hilha e que non me presenta jo madeish; mès, que tristes rasons d’empolainament non me permeten, ai!, gésser de casa…
MARIO-WEB	Fin finau, Mario dauric era quatau carta; era envolòpa qu’ère aguesta: Ath senhor benfactor dera glèisa de Santiago de Haut-Pas; e contenguie es següentes linhes:
MARIO-WEB	Òme benfactor:
MARIO-WEB	Se vos dignatz acompanhar ara mia hilha veiratz ua calamitat miserabla, e vos mostrarè es mèns certificats.
MARIO-WEB	En veir aguesti escrits, era vòsta amna generosa se convencerà damb un sentiment de sensibla benvolença, donques qu’es vertadèrs filosòfi experimenten tostemp viues emocions.
MARIO-WEB	Que seratz d’acòrd, òme pietós, qu’ei de besonh experimentar era mès crudèu necessitat, e qu’ei plan dolorós entà arténher bèth consolament, verificar-lo damb era autoritat, coma se un non siguesse liure entà patir o entà morir d’inanicion, demorant que sigue ajudada era nòsta misèria.
MARIO-WEB	Eth destin qu’ei fòrça fatau entà uns e massa prodig entàs auti.
MARIO-WEB	F.BAFANTOU, artista dramatic.
MARIO-WEB	Dempús d’auer liejut aguestes quate cartes, que non se trapèc Mario guaire mès assabentat qu’abans.
MARIO-WEB	Prumèr de tot, degun signatari botaue es adreces dera sua casa.
MARIO-WEB	Ath delà, semblaue que venguien de quate individús desparièrs: eth capitan Alvarez, era hemna de Balizard, eth poèta Genflot e er artista dramatic Fabantou; mès qu’auien era particularitat d’èster escrites pera madeisha man.
MARIO-WEB	D’aciu sonque se podie dedusir que venguien dera madeisha persona.
MARIO-WEB	De un aute costat, e aquerò hège mès versemblabla aguesta sospecha, es quate auien eth madeish papèr celh e auriolenc, eth madeish aulor de tabac, encara qu’en eres s’auie tractat evidentaments de cambiar er estil, es madeishes fautes d’ortografia se repetien damb grana tranquillitat, e eth literat Genflot non ne cometie mens qu’eth capitan espanhòu.
MARIO-WEB	Esdegar-se en endonviar aguest mistèri pòc important, qu’ère un trabalh inutil.
MARIO-WEB	Se non auesse estat ua trobalha, qu’aurie semblat ua burla, e Mario estaue massa trist entà recéber ben ua trufaria der edart, e entà prestar-se ath jòc que volie auer damb eth er empeirat deth carrèr.
MARIO-WEB	Li semblaue que jogaue ara garia cèga entre es quate cartes que se’n burlauen d’eth.
MARIO-WEB	Arren indicaue, ça que la, qu’aguestes cartes apertenguessen as gojates que Mario auie trapat en baloard; e mès que mès, uns paperòts sense cap de valor.
MARIO-WEB	Mario les entornèc ena envolòpa, les lancèc en un cornèr e se calèc en lhet.
MARIO-WEB	Tàs sèt deth maitin deth dia a vier, quan venguie de lheuar-se e d’esdejoar, s’anaue a méter a trabalhar, quan piquèren doçaments ena pòrta.
MARIO-WEB	Coma que non possedie arren, jamès treiguie era clau, sonque bèth còp, plan estranh, quan ère ocupat en un trabalh qu’ère urgent; autanplan quan gessie, deishaue era clau ena clauadura.
MARIO-WEB	Guardatz que vos panaràn, didie era tia Bougon.
MARIO-WEB	Qué?, didie Mario.
MARIO-WEB	Ça que la, eth cas ei qu’un dia li panèren un parelh de bòtes vielhes damb grana alegria dera tia Bougon.
MARIO-WEB	Que balhèren un dusau còp, tan leugèr coma eth prumèr.
MARIO-WEB	Tà dauant, didec Mario.
MARIO-WEB	Se dauric era pòrta.
MARIO-WEB	Ua votz, que non ère dera tia Boulon, responec:
MARIO-WEB	Perdon, cavalièr…
MARIO-WEB	Qu’ère ua votz sorda, trincada, estofada, aspra; ua votz de vielh, raucosa per aiguardent e es licors.
MARIO-WEB	Mario se virèc ara prèssa e vedec a ua joena.
MARIO-WEB	IV.- Ua ròsa ena misèria.
MARIO-WEB	Efectiuaments, ua gojata se trapaue de pès en uet que deishaue era pòrta miei dubèrta.
MARIO-WEB	Era lucana deth humarau per a on entraue era lum ère precisament dauant dera pòrta, e illuminaue aqueth ròstre damb un resplendor livid.
MARIO-WEB	Qu’ère ua creatura prima, esblancossida, descarnada; non amiue senon ua mala camisa e un vestit sus era sua tremolosa e gelada nudessa.
MARIO-WEB	Amiaue coma cinturon ua còrda prima e ua auta li servie de ligam en peu; es ponchentes espatles li gessien dera camisa; un palitge ròi e linfatic, clavicules terroses, mans ròies, era boca miei dubèrta e desfigurada, damb quauqui dents de mens, era guardada grisa, audaça e baisha, es formes avortades d’ua joena e era guardada d’ua vielha corrompuda: cinquanta ans barrejadi damb quinze; un d’aguesti èssers que son, ath còp, fèbles e orribles e que hèn estrementir ad aqueri que non hèn plorar.
MARIO-WEB	Mario s’auie lheuat, e guardaue damb un cèrt estupor aqueth èsser, lèu semblable as formes dera vision que trauesse era imaginacion enes sòmis.
MARIO-WEB	Çò que, mès que mès, ère dolorós ei qu’aquera gojata non auie vengut en mon entà èster lèja.
MARIO-WEB	Ena sua prumèra mainadesa enquia e tot deuie auer estat beròia.
MARIO-WEB	Era gràcia dera edat lutaue encara contra era orribla vielhesa, per auança, dera dissolucion e dera praubetat.
MARIO-WEB	Ua rèsta de beresa morie en aqueth ròstre de setze ans coma aguest palle solei que s’amòrte entre orribles bromes pendent era auba d’un dia d’iuèrn.
MARIO-WEB	Aquera cara non ère absoludaments desconeishuda entà Mario.
MARIO-WEB	Credie rebrembar auer-la vist en bèth lòc.
MARIO-WEB	Qué voletz, senhoreta?, preguntèc.
MARIO-WEB	Era joena responec damb era sua votz de forçat embriac:
MARIO-WEB	M’è hèt a vier ua carta entà vos, senhor Mario.
MARIO-WEB	Cridaue a Mario peth sòn nòm; non podie dobtar de qué ère ada eth que se dirigie; mès, qui ère aquera gojata?
MARIO-WEB	Com se’n sabie deth sòn nòm?
MARIO-WEB	Sense demorar que li didesse que passèsse entà dauant, entrèc ena cramba.
MARIO-WEB	Entrèc decidida, guardant damb ua sòrta de seguretat que sarraue eth còr tot eth quarto e eth lhet des.hèt.
MARIO-WEB	Amiaue es pès descauci.
MARIO-WEB	Qu’ère arraulida de hered.
MARIO-WEB	Amiaue, plan, ena man, ua carta que presentèc a Mario.
MARIO-WEB	Mario, en daurir-la, observèc qu’era huelha de papèr, grana e enòrma, ère encara umida.
MARIO-WEB	Eth messatge, donc, non podie vier de guaire luenh.
MARIO-WEB	La dauric e liegec:
MARIO-WEB	Eth mèn amable e joen vesin:
MARIO-WEB	Me n’è sabut des vòstes bontats entà jo, qu’auetz pagat eth mèn loguèr hè sies mesi.
MARIO-WEB	Vos benedisqui, joen.
MARIO-WEB	Era mia hilha màger vos diderà qu’èm sense un tròç de pan, hè dus dies, quate persones, e era mia hemna ei malauta.
MARIO-WEB	S’eth mèn còr non m’enganhe, me pensi demorar dera generositat deth vòste que s’umanizarà en campar aguest espectacle, e que vos agradarà eth desir d’èster-me propici, en tot dignar-vos autrejar- me quauque secor.
MARIO-WEB	P.D.
MARIO-WEB	Era mia hilha demorarà es vòstes ordes, estimat senhor Mario.
MARIO-WEB	Aguesta carta, ath miei dera misteriosa aventura qu’ocupaue era imaginacion de Mario dès era net anteriora, qu’ère coma ua lum en ua tuta.
MARIO-WEB	Tot quedèc entada eth illuminat de ressabuda.
MARIO-WEB	Aquera carta venguie d’a on venguien es autes quate.
MARIO-WEB	Qu’ère era madeisha letra, eth madeish estil, era madeisha ortografia, eth madeish papèr, era madeisha flaira a tabac.
MARIO-WEB	I auie cinc cartes, cinc istòries, cinc nòms, cinc signatures e un solet signant.
MARIO-WEB	Eth capitan espanhòu Alvarez, era malerosa tia Balizard, eth poèta dramatic Genflot, eth vielh comedian Fabantou, se cridauen toti quate Jondrette, s’ei qu’eth madeish Jondrette se cridaue, plan, d’aguesta sòrta.
MARIO-WEB	Hège ja fòrça temps que Mario demoraue en casalon, mès, coma ja auem dit, pòqui viatges, plan pòques èren es escadences qu’auie auut de veir, mèsalèu d’entreveir ath sòn infim vesiat.
MARIO-WEB	Mès d’un còp s’aurie crotzat damb es Jondrette en correder o ena escala, mès que non èren entada eth senon ombres; Tanpòc auie reparat en eri quan era vesilha, de nets, les auie vist en baloard, sense arreconeisher-les, damb es hilhes de Jondrette, donques que, plan que òc, èren eres, e per cèrt que damb gran trabalh, era que venguie d’entrar en sòn quarto, auie desvelhat en eth a trauèrs deth desengust e dera pietat, un vague rebrembe d’auer-la vist en un aute lòc.
MARIO-WEB	Ara ac vedie tot claraments.
MARIO-WEB	Comprenie qu’eth sòn vesin Jondrette auie coma indústria, ena sua misèria, espleitar era caritat des persones benefiques, qu’es sues adreces se hège a vier, qu’escriuie jos nòms faussi a persones que credie riques e caritatiues, cartes qu’es sues hilhes amiauen dera sua part, donques qu’aqueth pair auie arribat en extrèm de riscar as sues hilhes; que hège a un jòc damb eth destin, e es sues hilhes èren era pòsta.
MARIO-WEB	Mario comprenie que probablaments, cossent damb era sua hujuda dera vesilha, dera sua precipitacion, deth sòn terror e des paraules que les auie entenut en calò, aqueres maleroses auien ath delà sabi pas quines ombriues ocupacions, e que tot aquerò auie costat, en miei dera societat umana tau qu’ei formada, dus miserables èssers, que non èren ne mainades, ne puncèles, ne hemnes, espècia de monstres impurs o innocents costadi pera misèria.
MARIO-WEB	Tristes creatures sense nòm, sense edat, sense sèxe, qu’entada eres non ei ja possible ne eth ben ne eth mau; e qu’en gésser dera mainadesa non possedissen ja arren en aguest mon, ne libertat, ne vertut, ne responsabilitat; amnes dubèrtes ager, passides aué, semblables ad aguestes flors queigudes en carrèr, plapades per tota sòrta de hanga tant qu’arribe ua arròda que les estronhe.
MARIO-WEB	Ça que la, mentre Mario tachaue en era ua guardada admirada e dolorosa, era joena anaue e venguie peth humarau damb ua audàcia d’espèctre.
MARIO-WEB	Se botjaue en toti es sentits sense hèr-ne cabau en absolut dera sua nudessa.
MARIO-WEB	A viatges era sua camisa trincada e estarnada li queiguie lèu enquiara cintura.
MARIO-WEB	Botjaue es cagires, desapraiaue es objèctes d’atrencadura botadi sus era comòda, tocaue es vestits de Mario, e cercaue çò qu’auie pes cornèrs.
MARIO-WEB	Tè!, sorrisclèc, qu’auetz un miralh!
MARIO-WEB	E coma se siguesse soleta canturlejaue copletes de vaudeville, estriuets leugèrs, que cantadi damb era sua votz guturau e raucosa semblauen lugubres.
MARIO-WEB	Jos aqueth vel de gausaria pistaue a viatges ua leugèra arrupa, ua cèrta inquietud e umiliacion.
MARIO-WEB	Eth descarament, a viatges, qu’a vergonha.
MARIO-WEB	Arren mès trist que veder-la caminar d’un costat en aute, o mielhor dit, volatejar peth quarto damb es movements d’un audèth qu’era lum espaurís, o qu’a ua ala trincada.
MARIO-WEB	Se comprenie qu’en d’autes condicions d’educacion e de fortuna, er aire liure e alègre d’aquera joena auie pogut auer mès doçor e atractiu.
MARIO-WEB	Jamès entre es animaus era creatura neishuda entà èster ua paloma s’escàmbie per ua planta.
MARIO-WEB	Aquerò solet se ve entre es òmes.
MARIO-WEB	Mario s’estaue cogitós e la deishaue hèr.
MARIO-WEB	S’apressèc ena taula.
MARIO-WEB	A!, exclamèc, qu’auetz libres!
MARIO-WEB	Un relampit crotzèc pes sòns veirencs vistons.
MARIO-WEB	Tornèc a parlar, e eth sòn accent exprimie eth plaser de poder vantar-se de quauquarren, plaser qu’ada eth non i a cap creatura que sigue insensibla.
MARIO-WEB	Jo tanben sai liéger.
MARIO-WEB	E agarrant viuaments eth libre qu’ère dubèrt sus era taula, liegec damb pro assopliment.
MARIO-WEB	Aciu arturèc era sua lectura.
MARIO-WEB	A!, Waterloo, lo coneishi.
MARIO-WEB	Qu’ei ua batalha de hè ja temps.
MARIO-WEB	Eth mèn pair qu’a servit ena armada.
MARIO-WEB	A!, nosati en casa qu’èm plan bonapartistes.
MARIO-WEB	Waterloo siguec contra es anglesi.
MARIO-WEB	E deishèc eth libre, cuelhec ua pluma, e sorrisclèc:
MARIO-WEB	Que tanben sai escríuer.
MARIO-WEB	Banhèc era pluma en tintèr e se virèc entà Mario:
MARIO-WEB	Ac voletz veir?
MARIO-WEB	E abans que Mario auesse auut eth temps de contestar, escriuec sus un tròç de papèr blanc que i auie sus era taula: es policièrs que son aquiu.
MARIO-WEB	Dempús, deishant anar era pluma, higec:
MARIO-WEB	Que non i a fautes d’ortografia, ac podetz veir.
MARIO-WEB	Non tostemp auem estat çò qu’ara èm.
MARIO-WEB	Que non èrem elevades entà…
MARIO-WEB	Aciu s’arturèc; tachèc es sòns vistons en Mario, e s’estarnèc d’arrir, en tot díder damb ua entonacion qu’auie totes es angónies estofades per toti es cinismes:
MARIO-WEB	E se metec a cantar aguestes paraules damb aire alègre:
MARIO-WEB	Lolita.
MARIO-WEB	Après auer acabat era cançon exclamèc:
MARIO-WEB	Vatz bèth còp tath teatre, senhor Mario?
MARIO-WEB	Jo i vau de quan en quan.
MARIO-WEB	Qu’è un germanet qu’ei amic des artistes, e quauqui viatges me balhe bilhets.
MARIO-WEB	Mès que non me shauten es sètis de galaria.
MARIO-WEB	Aquiu que s’està incomòde, s’està mau.
MARIO-WEB	A viatges i a fòrça gent e a viatges i a gent que non flaire ben.
MARIO-WEB	Dempús campèc a Mario, cuelhec un aire estranh, e didec:
MARIO-WEB	Sabetz, senhor Mario, qu’ètz un beròi gojat?
MARIO-WEB	E ath còp se les acodic as dus era madeisha idia, qu’ada era la hec arrir e ada eth rogir-se.
MARIO-WEB	S’apressèc ada eth, li botèc era man ena espatla, e higec:
MARIO-WEB	Mario.
MARIO-WEB	Vos sòli trapar aciu ena escala e vos veigui entrar quauqui viatges en çò der oncle Mabeuf que s’està ath cant d’Austerlitz, quan passègi per aquiu.
MARIO-WEB	Que vos estaue fòrça ben eth peu crespat.
MARIO-WEB	Era sua votz sajaue d’èster doça, e non artenhie senon èster plan baisha.
MARIO-WEB	Ua part des sues paraules se perdie en trajècte dera laringe enquias pòts, coma sus un teclat qu’en eth manquen nòtes.
MARIO-WEB	Mario s’auie retirat doçaments.
MARIO-WEB	Permetetz-me entornar-lo-vos.
MARIO-WEB	E li hec a vier era envolòpa que contenguie es quate cartes.
MARIO-WEB	Piquèc es mans era, de contenta, e exclamèc:
MARIO-WEB	Que l’auíem cercat pertot.
MARIO-WEB	Dempús lo cuelhec ara prèssa e en tot daurir era envolòpa seguic dident:
MARIO-WEB	Diu de Diu!
MARIO-WEB	Pro que l’auem cercat era mia fraia e jo.
MARIO-WEB	En baloard, non ei vertat?
MARIO-WEB	Mos queiguec quan anàuem corrent.
MARIO-WEB	Era pèga dera mia fraia ei qui cometec eth maladobat.
MARIO-WEB	En tornar en casa que non l’auíem.
MARIO-WEB	Coma que non volíem que mos batanèssen, donques qu’aquerò ei inutil, absoludaments inutil, didérem qu’auíem autrejat es cartes e que mos auien dit nequaquam!
MARIO-WEB	Praubes cartes!
MARIO-WEB	E com vo’n sabetz de qué son mies?
MARIO-WEB	A!, òc, era letra.
MARIO-WEB	Atau, donc, qu’èretz vos que mos estramunquèrem aquera net?
MARIO-WEB	Non se vedie arren.
MARIO-WEB	Cara!, didec.
MARIO-WEB	Aguesta qu’ei entad aqueth vielh que vie entà missa.
MARIO-WEB	L’ac vau a amiar.
MARIO-WEB	Dilhèu mos autrejarà quauquarren, que damb aquerò poiram esdejoar.
MARIO-WEB	Dempús se metec a arrir, e higec:
MARIO-WEB	Sabetz de qué servirà er esdejoar d’aué, s’ei qu’esdejoam?
MARIO-WEB	Redena, se non ètz content, crebatz, gossets.
MARIO-WEB	Aquerò hec rebrembar a Mario çò qu’aquera malerosa auie vengut a cercar ena sua casa.
MARIO-WEB	Escorcolhèc eth sòn justet e non trapèc arren.
MARIO-WEB	Era joena seguie, e semblaue parlar coma s’ignorèsse que Mario ère aquiu:
MARIO-WEB	A viatges gesqui de nets.
MARIO-WEB	D’auti non torni en casa.
MARIO-WEB	Mos sarrauem es uns damb es auti entà non gelar-mos.
MARIO-WEB	Era mia germaneta ploraue.
MARIO-WEB	Be n’ei de trista era aigua!
MARIO-WEB	Quan pensaua estofar-me, didia: “Non, qu’ei massa hereda”.
MARIO-WEB	Gèsqui soleta quan me platz; e a viatges dormisqui enes trencades.
MARIO-WEB	De nets, quan vau peth baloard, veigui es arbes aponteladi e es cases neres e granes coma es tors de Nòsta Senhora e m’imagini qu’es parets blanques son er arriu, e me digui: “Tè!
MARIO-WEB	Aciu que i é era aigua.” Es esteles me semblen halhes d’enlumenat; se diderie que lancen hum e qu’eth vent les amòrte; me senti estalamordida, coma s’uns shivaus rebohèssen enes aurelhes; encara que sigue de nets, me semble enténer orgues de maneta e telèrs, e sabi pas se qué mès.
MARIO-WEB	Me pensi que me lancen pèires, hugi sense saber-me’n; tot que hè torns, tot, tot.
MARIO-WEB	Quan non s’a minjat qu’ei plan estranh çò que se passe.
MARIO-WEB	E guardèc a Mario damb mina espaurida.
MARIO-WEB	Mario a truca de cercar e recercar enes sues pòches, auie artenhut arremassar cinc francs e setze sòus.
MARIO-WEB	Qu’ère tot çò qu’auie.
MARIO-WEB	Aguesta agarrèc era monèda.
MARIO-WEB	Plan!, exclamèc.
MARIO-WEB	Que ja a gessut eth solei!
MARIO-WEB	E coma s’eth solei auesse auut era propietat de hóner en sòn cervèth torrents de calò, seguic:
MARIO-WEB	Cinc francs!
MARIO-WEB	Horment long!
MARIO-WEB	Un monarca!
MARIO-WEB	Salut!
MARIO-WEB	Tà dauant es pinhons!
MARIO-WEB	Dus dies de bureo!
MARIO-WEB	Qu’aurà chiscon tint e peñascaró, e brinsa, e jamaremos e tragelaremos enquia aquiu.
MARIO-WEB	Recuelhec era sua camisa sus es sues espatles; hec ua prigonda salutacion a Mario, dempús un senhau familhar damb era man e se filèc de cap ara pòrta dident:
MARIO-WEB	Bon dia, cavalièr: que vau a cercar ath mèn vielh.
MARIO-WEB	En passar vedec sus era comòda ua crospa de pan sec, que se hlorie aquiu damb eth povàs, se lancèc sus era e la nhaquèc gasulhant:
MARIO-WEB	Be n’ei de dureta, lèu me trincarà es dents.
MARIO-WEB	E dempús gessec.
MARIO-WEB	V.- Eth hiestron dera providéncia.
MARIO-WEB	Que hège cinc ans que Mario demoraue ena praubetat, ena nudessa, ena indigéncia; mès alavetz se n’encuedèc qu’encara non auie coneishut era vertadèra misèria.
MARIO-WEB	Era vertadèra misèria qu’ère era que venguie de veir.
MARIO-WEB	Qu’ère aquera larva qu’acabaue de passar dauant des sòns uelhs.
MARIO-WEB	E plan, eth que non a vist qu’era misèria der òme, non a vist arren.
MARIO-WEB	Qu’ei de besonh veir era misèria dera hemna.
MARIO-WEB	Eth que non a vist qu’era misèria dera hemna, non a vist tanpòc arren.
MARIO-WEB	Qu’ei de besonh veir era misèria deth mainatge o dera joena.
MARIO-WEB	Quan er òme a arribat en darrèr extrèm, arribe tanben enes darrèrs recursi.
MARIO-WEB	Malerosi es èssers sense defensa que l’enròden.
MARIO-WEB	Eth trabalh, eth salari, eth pan, eth huec, eth valor, era bona volentat, tot li manque ath còp.
MARIO-WEB	Era claror deth dia semble amortar-se en exterior, e era lum morau s’amòrte en interior: en aguesta ombra, er òme trape era feblesa dera hemna e deth mainatge, e les plegue violentaments ara ignomínia.
MARIO-WEB	Alavetz toti es orrors son possibles.
MARIO-WEB	Era desesperacion ei entornejada de fragils tenhats que tòquen damb eth vici o damb eth crim.
MARIO-WEB	Era salut, era joenesa, er aunor, es santes e pudoroses delicadeses dera carn, encara naua, eth còr, era virginitat, eth pudor, era epidermis dera amna, son sinistraments chaspades per aguest paupament incèrt que cèrque recursi, que trape er opròbi e s’acomòde damb eth.
MARIO-WEB	Pairs, mairs, hilhs, frairs, fraies, hilhes, s’aderissen e s’ahigen lèu coma ua formacion minerau en aguesta bromosa promiscuitat de sèxes, de parentius, d’edats, d’infàmies e d’innocéncies.
MARIO-WEB	S’amolonen, apegadi es uns damb es auti, en ua sòrta de predestinada casòta.
MARIO-WEB	Aquiu se guarden lamentablaments.
MARIO-WEB	Ò, malerosi!
MARIO-WEB	Be ne son d’esblancossidi!, be n’an de hered!
MARIO-WEB	Semble que se trapen en un planeta mès luenhant deth solei qu’eth nòste!
MARIO-WEB	Aquera gojata siguec entà Mario ua sòrta d’enviat des tenèbres.
MARIO-WEB	Li revelèc tot un costat orrible dera net.
MARIO-WEB	Mario enquia e tot lèu s’acusèc des sòmis de delèri e passion que l’auien empedit enquia aqueth dia dirigir era sua guardada as sòns vesins.
MARIO-WEB	Auer pagat eth sòn loguèr qu’ère un movement maquinau; toti podien auer aqueth movement; mès Mario aurie d’auer hèt mès.
MARIO-WEB	Com!
MARIO-WEB	Toti es dies, en cada instant, a trauèrs dera paret, les entenie caminar, vier, anar, parlar, e non paraue era aurelha; e en aqueres paraules i auie gemiments, e tanpoc les escotaue!
MARIO-WEB	Eth sòn pensament qu’ère en un aute lòc, soniant, ocupat en visions impossibles, en amors en aire, en lhocaries; e ça que la, creatures umanes, es sòns frairs en Jesucrist, es sòns frairs deth pòble, agonizauen inutilaments ath sòn costat; qu’auie part en sòn malastre, l’agreujaue!
MARIO-WEB	Pr’amor que s’auessen auut un aute vesin, un vesin mens autrejat a quimères, e mès atentiu; un òme ordinari e caritatiu, evidentaments era sua indigéncia aurie estat notada, es sòns senhaus d’angustia aurien estat visti e de hège fòrça temps dilhèu aurien estat recuelhudi e sauvadi.
MARIO-WEB	Semblauen, plan que òc, fòrça depravadi, fòrça corrompudi, fòrça menspredables, enquia e tot fòrça odiosi; mès que son pòqui es qu’an queigut e non s’an degradat.
MARIO-WEB	Ath delà, i a un punt qu’es malastres e es infàmies se confonen e se barrègen en ua soleta paraula fatau: es miserables; qui n’a eth tòrt?
MARIO-WEB	A mès, non ei quan era queiguda ei mès prigonda, qu’era caritat li cau èster màger?
MARIO-WEB	En tot autrejar-se aguesta leçon de morau, donques qu’auie escadences que Mario, coma toti es còrs vertadèraments aunèsti, s’erigie en sòn pròpi pedagòg e se repotegaue mès de çò que se meritaue, consideraue era paret que lo separaue des Jondrette, e aurie volut hèr a passar ath sòn trauèrs era sua guardada plia de pietat, pr’amor d’encoratjar damb era ad aqueri malerosi.
MARIO-WEB	Era paret qu’ère formada per ua petita capa de ges, sostenguda per listons e pès drets, que, coma acabam de díder, deishaue enténer perfèctaments eth bronit des paraules e des votzes.
MARIO-WEB	Qu’ère de besonh èster eth soniaire Mario entà non auè’c notat encara.
MARIO-WEB	Que non i auie cap papèr apegat ena paret, ne deth costat des Jondrette, ne deth costat de Mario; se vedie totafèt despolhada era grossièra fabrica.
MARIO-WEB	Mario, sense saber lèu se qué hège, examinaue era paret; quauqui viatges era meditacion examine, obsèrve e escrute coma ac harie eth pensament.
MARIO-WEB	Còp sec se lheuèc; venguie d’observar naut de tot, près deth solèr de naut, un horat triangular, resultat de tres listons que deishauen un tohut entre eri.
MARIO-WEB	Mancaue era barrèja de materiau qu’auie d’aumplir aqueth uet, e pujant sus era comòda se podie veir per aqueth horat eth humarau des Jondrette.
MARIO-WEB	Era commiseracion que deu auer tanben eth sòn curioser.
MARIO-WEB	Aqueth horat formaue ua sòrta de trapa.
MARIO-WEB	Qu’ère permetut guardar, coma a traïcion, eth malastre entà secorrer-lo.
MARIO-WEB	Escalèc era comòda, apresssèc era vista ena dubertura e guardèc.
MARIO-WEB	VI.- Er òme fèra ena sua tuta.
MARIO-WEB	Es ciutats coma es bòsqui, qu’an es sues tutes, a on s’amague tot çò qu’aqueres an de dolent e mès temible.
MARIO-WEB	Solet qu’enes ciutats çò que s’amague atau ei herotge, immond e petit, ei a díder, lèg; enes bòsqui, çò que s’amague ei herotge, sauvatge e gran, ei a díder, beròi.
MARIO-WEB	Tutes per tutes, que son preferibles es des fères as des òmes.
MARIO-WEB	Es cavèrnes valen mès qu’es humaraus sense tet.
MARIO-WEB	Çò que Mario vedie qu’ère un humarau sense tet.
MARIO-WEB	Mario ère praube e eth sòn quarto ère indigent; atau coma era sua praubetat ère nòbla, eth sòn humarau ère net.
MARIO-WEB	Era casina que s’en.hosaue era sua guardada en aqueth moment ère abjècta, lorda, pudesenca, infècta, tenebrosa e sordida.
MARIO-WEB	Coma mòbles i auie ua cagira de palha, ua taula coisha, quauqui vielhs tèsti, e en dus cornèrs dues estrades indescriptibles.
MARIO-WEB	Per tota claretat, un hiestron d’un pè quarrat, damb quate veires, ornat de telaranhes.
MARIO-WEB	Per aqueth trauc entraue pro lum entà qu’ua cara d’òme semblèsse eth ròstre d’un hantauma.
MARIO-WEB	Es parets auien un aspècte leprós e èren caperades d’apondis e cretes, coma un ròstre desfigurat per quauqua terrible malautia.
MARIO-WEB	S’escolaue ath sòn trauèrs ua umiditat laganhosa, e se vedien quauqui diboishi obscèni grossièraments traçadi damb carbon.
MARIO-WEB	Eth quarto que Mario ocupaue ère pasimentat de rajòles ja tricades; aguest, que non ère ne pasimentat ne engessat: caminauen es logataris sus er ancian aglomerat de materiau d’òbra que s’auie convertit en nere damb eth heregament des pès.
MARIO-WEB	Sus eth solèr desparièr, a on eth povàs semblaue coma incrustat e que solet auie ua virginitat, era dera escampa, s’agropauen capriciosaments constellacions de caucetes vielhes, de sabates vielhes e de pelhòts orribles; per çò d’aute, aqueth quarto auie ua humeneja, que per era eth sòn loguèr valie quaranta francs ar an.
MARIO-WEB	Aquera humeneja qu’auie de tot: ua codinereta, ua marmita, planches trincades, liròts penjadi en puntes, era gabia d’un audèth, cendre, e encara un shinhau de huec.
MARIO-WEB	Dus tidons humejauen tristaments.
MARIO-WEB	Çò que hège encara mès orrible aqueth humarau, qu’ère era sua granor.
MARIO-WEB	Auie caps, angles, horats neri, trastets, baies e modelhons.
MARIO-WEB	Ua des estrades ère apròp dera pòrta, e era auta apròp dera hièstra.
MARIO-WEB	Ambdues tocauen per un des sòns extrèms ena humeneja, e dauent de cara tà Mario.
MARIO-WEB	En un angle pròche ara dubertura per a on Mario guardaue i auie penjat ena paret, en un quadre de husta nera un gravat illuminat, per dejós deth quau i auie escrit en letres majuscules ETH SÒMI.
MARIO-WEB	Representaue a ua hemna adormida e a un mainatge adormit, eth mainatge ena hauda dera mair; ua agla en ua broma damb ua corona en bec, e ara hemna hèn enlà era corona deth cap deth mainatge, plan que òc, sense desvelhar-se; ath hons, Napoleon en ua glòria, en tot emparar-se en ua colomna de color blu escur, damb un capitèth auriò, ornada damb aguesta inscripcion:
MARIO-WEB	Per dejós d’aguest quadre, ua sòrta de taulèr de husta, mès long qu’ample, ère plaçat en solèr, e apuat en plan inclinat contra era paret.
MARIO-WEB	Qu’auie aquerò er aspècte d’un quadre virat ath revés, d’ua tela, probablaments empastissada peth costat contrari, de quauque quadre despenjat dera paret, desbrembat aquiu, demorant que lo tornèssen a penjar.
MARIO-WEB	Près dera taula, que sus era Mario vedie pluma, tinta e papèr, i auie seigut un òme de seishanta ans apuprètz, petit, flac, livid, foreno, de mina astuta, crudèu e inquiet: un brigand orrible.
MARIO-WEB	Se Lavater8 auesse considerat aqueth ròstre, qu’aurie trapat aquiu ar ihon barrejat damb eth procurador; Er audèth rapinaire e eth curial astut, enlaidint-se e completant-se er un damb er aute: eth curial hènt innòble ar audèth rapinaire e aguest hent orrible ath plaidejaire.
MARIO-WEB	Aqueth òme amiaue ua longa barba grisa.
MARIO-WEB	Ère jargat damb ua camisa de hemna que deishaue veir eth sòn pièch pelut, e es sòns nudi braci damb es peus grisi quilhadi.
MARIO-WEB	Jos era camisa se vedie un pantalon en.hangat e bòtes, que per eres gessien es dits des pès.
MARIO-WEB	Amiaue ua pipa ena boca e humaue.
MARIO-WEB	En aquera casa non i auie pan, mès encara i auie tabac.
MARIO-WEB	Escriuie, probablaments, quauqua carta coma es que Mario auie liejut.
MARIO-WEB	En un cornèr dera taula se vedie un volum vielh, roienc, desreligat, e qu’era sua forma, qu’ère er ancian dotzau des gabinets de lectura, revelaue qu’ère ua novèla.
MARIO-WEB	Ena cobèrta se vedie aguest titol estampat en letres majuscules: DIU, ETH REI, ER AUNOR E ES DAMES, PER DUCRAYDUMINIL: 1814.
MARIO-WEB	Mentre escriuie, er òme parlaue en votz nauta e Mario l’entenec aguestes paraules:
MARIO-WEB	Díder que ne tansevolhe ena mòrt i a egalitat!
MARIO-WEB	Guardatz ath Pair Lachaise!
MARIO-WEB	Es grani, es que son rics, son naut de tot, en carrèr des càcies, qu’ei empeirat.
MARIO-WEB	Que pòden arribar aquiu en coche.
MARIO-WEB	Es petiti, es praubi, es malerosi, tè!
MARIO-WEB	Se les bote dejós, a on i a hanga enquias jolhs, enes horats, ena umiditat.
MARIO-WEB	Les boten aquiu pr’amor de qué se descompausen mès rapid.
MARIO-WEB	Que non se pòt vier a veder-les sense en.honsar-se ena tèrra.
MARIO-WEB	S’arturèc aciu, fotèc un còp de punh ena taula, e higec carrinclant es dents:
MARIO-WEB	Ò!, m’avalaria eth mon!
MARIO-WEB	Ua hemna gròssa, que madeish podie auer quaranta ans que cent, ère arraulida près dera humeneja sus uns nudi talons.
MARIO-WEB	Tanpòc era amiaue mès vestit qu’ua camisa e un vestit de tela, adobat damb tròci de tela vielha.
MARIO-WEB	Un devantau de tela basta amagaue era mitat deth vestit.
MARIO-WEB	Encara qu’aquera hemna ère ajocada e recuelhuda, se vedie qu’ère plan nauta.
MARIO-WEB	Ère ua espècia de gegant en comparèr damb eth sòn marit.
MARIO-WEB	Qu’auie espaventosi peus ròis, tirant tà ròi blanc, que remoiguie de quan en quan damb es sues enòrmes e ludentes mans d’ungles planes.
MARIO-WEB	Ath sòn costat i auie plaçat en solèr, complètaments dubèrt, un volum dera madeisha forma qu’er aute e probablaments dera madeisha novèla.
MARIO-WEB	En ua des estrades, Mario entrevedie a ua gojata longaruda, seiguda, lèu nuda, damb es pès penjant, en tot semblar pera sua mina, que ne escotaue, ne vedie, ne viuie.
MARIO-WEB	Qu’ère era fraia mendre, plan que òc, dera qu’auie estat en sòn quarto.
MARIO-WEB	Semblaue d’onze a dotze ans.
MARIO-WEB	En tot contemplar-la damb atencion, se vedie que n’aurie pro ben catòrze.
MARIO-WEB	Qu’ère era gojata qu’era vesilha pera net didie en baloard: “Qu’è chapescat, è chapescat”.
MARIO-WEB	Qu’ère d’aguesta sòrta malautissa qu’ei arturada pendent fòrça temps, e dempús creish rapid e lèu de ressabuda.
MARIO-WEB	Era indigéncia qu’ei era que forme aguestes portadures umanes.
MARIO-WEB	Aguestes creatures non an ne mainadesa, ne adolescéncia.
MARIO-WEB	Tàs quinze ans n’aparenten dotze; tàs setze, vint.
MARIO-WEB	Aué mainada, deman hemna.
MARIO-WEB	Poirie dider-se que sauten era vida entà acabar mès lèu.
MARIO-WEB	En aqueth moment aqueth èsser, qu’auie era mina d’un mainatge.
MARIO-WEB	Arren revelaue ena aquera cramba era preséncia de quauque trabalh: ne un aparelh, ne ua arròda, ne un esturment de cap sòrta.
MARIO-WEB	En un cornèr i auie objèctes de hèr d’aspècte dobtós.
MARIO-WEB	Qu’ère aguesta trista e ombriua guitèra que seguís ara desesperacion e que precedís ara agonia.
MARIO-WEB	Mario considerèc pendent un moment aqueth interior lugubre, mès espaventós qu’er interior d’ua hòssa, pr’amor qu’aquiu se sentie botjar era amna umana e bategar era vida.
MARIO-WEB	Eth humarau, era tuta o era hòssa d’a on certans indigents s’arrossèguen per çò de mès baish der edifici sociau, non ei deth tot eth sepulcre, qu’ei era sua avant-sala; mès coma aguesti rics que hèn a veir es sues màger magnificéncies ena entrada des sòns palais, semble qu’era mòrt, qu’ei ath costat, hè ostentacion des sues mès granes misèries en vestibul.
MARIO-WEB	Er òme auie carat, era hemna non parlaue, era joena semblaue que ne, autanplan, alendaue.
MARIO-WEB	S’entenie carrinclar era pluma sus eth papèr.
MARIO-WEB	Er òme gasulhèc sense deishar d’escríuer:
MARIO-WEB	Brigand, brigand e tot brigand!
MARIO-WEB	Aguesta varianta ar epifonema de Salomon, arrinquèc ua alendada ara hemna.
MARIO-WEB	Tranquil, amiguet, didec.
MARIO-WEB	Non te botes mau, estimat.
MARIO-WEB	Qu’as massa bontat entà escríuer ad aguesta gent, maridet mèn.
MARIO-WEB	Damb era misèria es còssi se sarren es uns contra es auti, coma damb eth hered, mès es còrs s’aluenhen.
MARIO-WEB	Aquera hemna, sivans totes es aparences, auie degut estimar ad aqueth òme damb era quantitat d’amor que parle era; mès probablaments, enes peleges e repotècs reciprocs de cada dia e d’era espaventosa misèria que pesaue sus tot eth grop, aqueth amor s’auie amortat.
MARIO-WEB	Non i auie ja en era, entath sòn marit, qu’es cendres d’un afècte.
MARIO-WEB	Ça que la, es apelatius coraus, coma se passe soent, auien suberviscut.
MARIO-WEB	Lo cridaue estimat, amiguet, marit mèn, damb era boca, tant qu’eth còr sauvaue silenci.
MARIO-WEB	Er òme s’auie botat de nauèth a escríuer.
MARIO-WEB	VII.- Estratégia e tactica.
MARIO-WEB	Mario, damb eth còr sarrat, anaue a baishar d’aguesta sòrta d’observatòri que s’auie improvisat, quan un sorrolh tirèc era sua atencion e l’obliguéc e estar-se en lòc qu’ère.
MARIO-WEB	Era pòrta deth humarau venguie de daurir-se còp sec.
MARIO-WEB	Era hilha màger campèc en lumedan.
MARIO-WEB	Amiaue botades gròsses sabates d’òme, plapades de hanga, que l’auie esposcat enquiath cauilhar, e ère caperada damb ua vielha manta tota estarnada, que Mario non l’auie vist ua ora abantes, mès que probablaments deisharie ena pòrta entà inspirar-li mès pietat, e que sense cap de dobte aurie recuelhut en gésser.
MARIO-WEB	Entrèc, barrèc era pòrta ath sòn darrèr, s’arturèc entà cuélher alend, donques que venguie plan fatigada, e dempús sorrisclèc damb ua expression de capitada e d’alegria:
MARIO-WEB	Eth pair virèc es uelhs, era mair eth cap; era gojata non se botgèc.
MARIO-WEB	Qui?, preguntèc eth pair.
MARIO-WEB	Dera glèisa de Santiago?
MARIO-WEB	Que ven!
MARIO-WEB	Eth senhor.
MARIO-WEB	Eth filantròp?
MARIO-WEB	Aqueth vielh?
MARIO-WEB	E va a vier?
MARIO-WEB	Que me seguís.
MARIO-WEB	N’ès segura?
MARIO-WEB	Ne sò segura.
MARIO-WEB	Atau, donc, de vertat vie?
MARIO-WEB	Que vie en un coche de loguèr.
MARIO-WEB	En coche!
MARIO-WEB	Ei Rothschaild!
MARIO-WEB	Eth pair se lheuèc.
MARIO-WEB	Atau, donc, n’ès segura?
MARIO-WEB	Mès se vie en coche, com ei que tu as arribat abantes qu’eth?
MARIO-WEB	L’as autrejat ben, aumens, era adreça?
MARIO-WEB	L’as dit pro clar era darrèra pòrta ath hons deth correder ara dreta?
MARIO-WEB	Pro que non s’enganhe!
MARIO-WEB	L’as trapat ena glèisa?
MARIO-WEB	A liejut era mia carta?
MARIO-WEB	Qué a dit?
MARIO-WEB	Ta, ta, ta!, com corres, bon òme, didec era gojata.
MARIO-WEB	Guarda, è entrat ena glèisa; qu’ère en sòn lòc de costum; l’è hèt ua reveréncia, l’è autrejat era tua carta, l’a liejut, e m’a dit: “A on vos estatz, hilha mia?” Responí: “Jo vos amiarè, cavalièr”.
MARIO-WEB	Me didec: “Non, balhatz-me era vòsta adreça; era mia hilha li cau hèr quauques crompes; cuelherè un coche, e arribarè ena vòsta casa ath madeish temps que vos.” Li didí, donc, era adreça.
MARIO-WEB	Quan li didí era casa, coma que trantalhaue un instant; mès dempús higec: “Qu’ei parièr, vierè.” Acabada era missa lo vedí gésser dera glèisa damb era sua hilha e pujar es dus en un coche.
MARIO-WEB	Que l’è indicat ben era darrèra pòrta, en darrèr correder tara dreta.
MARIO-WEB	E qué te hè a pensar que vierà?
MARIO-WEB	Que vengui de veir eth coche, qu’arribaue peth carrèr deth Petit- Banquier.
MARIO-WEB	Qu’ei per aquerò qu’è corrut.
MARIO-WEB	Com sabes qu’ei eth madeish coche?
MARIO-WEB	Pr’amor qu’auia guardat eth numèro.
MARIO-WEB	Quin ei eth numèro?
MARIO-WEB	Quate cents quaranta.
MARIO-WEB	Plan ben; qu’ès ua gojata de talent.
MARIO-WEB	Era joena guardèc atrevidaments a sa pair, e mostrant es sabates qu’amiaue enes pès, higec:
MARIO-WEB	Ua gojata de talent qu’ei possible; mès que digui que non me tornarè a botar aguestes sabates, que non les voi, prumèr pera salut, e dempús pera neteja: non coneishi arren mès hatigós qu’es sòles que carrinclen, e que hèn ri, ri, ri, tot ath long deth camin.
MARIO-WEB	Que m’estimi mès anar descauça.
MARIO-WEB	Que non se va damb es pès descauci ena casa de Diu, higec amaraments.
MARIO-WEB	Dempús, virant-se entar objècte que l’ocupaue era sua imaginacion, contunhèc: N’ès segura de qué vie?
MARIO-WEB	Que vie caushigant-me es talons.
MARIO-WEB	Er òme se lheuèc, auie ua sòrta d’illuminacion en sòn ròstre.
MARIO-WEB	Hemna, cridèc, ja ac as entenut.
MARIO-WEB	Aciu qu’as ath filantròp.
MARIO-WEB	Amorta eth huec.
MARIO-WEB	Era mair, espaurida, non se botgèc.
MARIO-WEB	Eth pair, damb era agilitat d’un sauta-en-banca, agarrèc un pichèr esberecat qu’ère sus era humeneja e lancèc era aigua enes tidons.
MARIO-WEB	Dempús dirigint-se ara sua hilha màger:
MARIO-WEB	Trè-li eth sèti ara cagira, higec.
MARIO-WEB	Era sua hilha non ac comprenec.
MARIO-WEB	En retirar-la, li preguntèc ara gojata:
MARIO-WEB	Hè hered?
MARIO-WEB	Fòrça.
MARIO-WEB	Qu’ei en tot nheuar.
MARIO-WEB	Cuelhec era cagira e d’un còp de talon lo treiguec, o mielhor dit, li trinquèc eth sèti.
MARIO-WEB	Era sua cama passèc peth horat qu’auie daurit.
MARIO-WEB	Se virèc eth pair entara hilha mendre qu’ère ena estrada près dera hièstra e li cridèc en votz tonanta:
MARIO-WEB	Lèu!
MARIO-WEB	Dehòra deth lhet, guiterosa; jamès serviràs entad arren.
MARIO-WEB	Trinca un veire.
MARIO-WEB	Era mainada se lheuèc tremolant.
MARIO-WEB	Trinca un verie!
MARIO-WEB	Era mainada s’estèc cama embadoquida.
MARIO-WEB	Non m’entenes?, repetic eth pair; te digui que trinques un veire.
MARIO-WEB	Era gojata, damb ua sòrta d’aubedient pavor, se quilhèc sus era punta des pès, e fotèc un còp de punh en un des veires, que se trinquèc e queiguec damb tarrabastòri.
MARIO-WEB	Plan ben, didec eth pair.
MARIO-WEB	Qu’ère grèu e brusc.
MARIO-WEB	Era sua guardada recorrie ara prèssa toti es cornèrs deth humarau.
MARIO-WEB	S’aurie dit qu’ère un generau que hège es darrèri preparatius en moment que va a començar era batalha.
MARIO-WEB	Era mair, qu’encara non auie badat boca, se lheuèc e preguntèc damb votz lenta e sorda, qu’es sues paraules semblauen gésser coma colistrades:
MARIO-WEB	Estimat, se qué vòs hèr?
MARIO-WEB	Cala-te en lhet, responec er òme.
MARIO-WEB	Era entonacion que non admetie replica.
MARIO-WEB	Era mair aubedic e se metec pesadaments en ua estrada.
MARIO-WEB	Mentretant s’entenien somics en un cornèr.
MARIO-WEB	Qué ei aquerò?
MARIO-WEB	Era hilha mendre, sense gésser dera ombra que s’auie amagat mostrèc eth sòn punh sagnós.
MARIO-WEB	En trincar eth veire que s’auie herit; auie vengut a plaçar- se apròp dera estrada de sa mair e aquiu ploraue silenciosaments.
MARIO-WEB	Que li toquèc ara mair lheuar-se e cridar:
MARIO-WEB	Ja ac ves.
MARIO-WEB	Non hès senon pegaries, en trincar eth veire s’a talhat era man.
MARIO-WEB	Plan mielhor!, didec er òme.
MARIO-WEB	Ac auia previst.
MARIO-WEB	Com que plan mielhor?
MARIO-WEB	Tranquils!, repliquèc eth pair.
MARIO-WEB	Que suprimisqui era libertat de prensa.
MARIO-WEB	E, en tot estarnar era camisa de hemna qu’amiaue botada, treiguec d’era ua tira de tela que damb era estropèc viuaments eth punh sagnós dera mainada.
MARIO-WEB	Hèt aquerò, era guardada se calèc damb satisfaccion ena estarnada camisa.
MARIO-WEB	E era camisa tanben!
MARIO-WEB	Tot qu’a un aire magnific.
MARIO-WEB	Un vent gelat en passar peth veire entraue en quarto.
MARIO-WEB	Eth bromadís exterior penetraue en eth e se dilataue coma esblancossit coton vagaments des.hèt per dits invisibles.
MARIO-WEB	A trauèrs deth veire trincat se vedie quèir era nhèu.
MARIO-WEB	Eth hered prometut era vesilha peth solei dera Candelèra auie arribat efectiuaments.
MARIO-WEB	Eth pair passegèc ua guardada ath sòn entorn coma entà assegurar-se’n de qué non auie desbrembat arren.
MARIO-WEB	Cuelhec ua vielha paleta e lancèc damb era cendre sus es tidons banhadi enquia amagar-les complètaments.
MARIO-WEB	Dempús, incorporant-se e apuant-se ena humeneja, didec:
MARIO-WEB	Ara que ja podem recéber ath filantròp.
MARIO-WEB	VIII.- Er arrai de solei ena tuta.
MARIO-WEB	Era hilha màger s’apressèc e botèc era sua man sus era deth pair.
MARIO-WEB	Paupa, li didec, veiràs quin hered qu’è.
MARIO-WEB	Bè!, responec eth pair.
MARIO-WEB	Que n’è mès jo.
MARIO-WEB	Era mair cridèc impetuosaments:
MARIO-WEB	Silenci!, didec er òme.
MARIO-WEB	Era mair, guardada de bèra manèra, se carèc.
MARIO-WEB	I auec ena tuta un moment de silenci.
MARIO-WEB	Era hilha màger des.hilaue damb mina indiferenta er extrèm inferior dera ahlaçada; era mendre seguie somicant: era mair l’auie cuelhut eth cap entre es mans e la caperaue de punets, en tot dider-li en votz baisha:
MARIO-WEB	Tresaur mèn!
MARIO-WEB	Dempús, en tot virar-se de cap ara màger, didec:
MARIO-WEB	Aguest òme que non arribe!
MARIO-WEB	E herit ara mainada!, mormolhèc era mair.
MARIO-WEB	S’aguest òme non venguesse…
MARIO-WEB	Ò!, com se tarde!
MARIO-WEB	Eth, que deu díder: “me demoraràn.
MARIO-WEB	Aquiu que son entad aquerò!”.
MARIO-WEB	Ò!, com les è en òdi!
MARIO-WEB	E damb quina jòia, quina alegria, quin estosiasme, damb quina satisfaccion estofaria a toti aguesti rics!
MARIO-WEB	Que non ei solet aquerò çò que jo voi, ramat de pècs: qu’ei sòs.
MARIO-WEB	A!, sòs, jamès!
MARIO-WEB	Perque diden qu’anaríem a beuer-lo e qu’èm uns embriacs e uns guiterosi.
MARIO-WEB	E eri?
MARIO-WEB	Qué ei çò que son e çò que sigueren en d’auti tempsi?
MARIO-WEB	Panaires; se non, que non s’aurien enriquit.
MARIO-WEB	Ò!, s’aurie d’agarrar ara societat entre es quate puntes d’ua ahlaçada e lançà’c tot en aire.
MARIO-WEB	Tot se trincarie, ei possible; mès aumens arrés aurie arren, e aquerò auríem guanhat.
MARIO-WEB	Mès, se qué hè eth mastin deth tòn benefic senhor?
MARIO-WEB	Vierà?
MARIO-WEB	Dilhèu er animau aurà desbrembat era adreça!
MARIO-WEB	Volgue Diu qu’aguest vielh bèstia…
MARIO-WEB	En aqueth moment balhèren un leugèr còp ena pòrta; er òme se precipitèc entada era e dauric; exclamant damb prigondes salutacions e arridolets d’adoracion:
MARIO-WEB	Un òme d’edat madura e ua joena campèren ena pòrta deth humarau.
MARIO-WEB	Mario non auie deishat eth sòn lòc.
MARIO-WEB	Çò que sentic en aqueth moment que non se pòt exprimir en lengua umana.
MARIO-WEB	Qu’ère Era.
MARIO-WEB	Tot aqueth qu’a estimat se’n sap des accepcions ludentes que contien es quate letres d’aguesta paraula: Era.
MARIO-WEB	Qu’ère era, plan que òc.
MARIO-WEB	Mario a penes la distinguie a trauèrs deth luminós bugàs que s’auie esparjut de ressabuda sus es sòns uelhs.
MARIO-WEB	Qu’ère aqueth doç èsser absent, aqueth astre qu’entada eth auie ludut pendent sies mesi; qu’ère aqueth viston, aqueth front, aquera boca, aqueth beròi ròstre esbugassat que l’auie deishat negat ena escurina en anar-se’n.
MARIO-WEB	Era vision s’auie esclipsat e reapareishie.
MARIO-WEB	Reapareishie en aquera ombra, en aqueth humarau, en aquera tuta difòrme, en aqueth orror.
MARIO-WEB	Mario s’estrementic.
MARIO-WEB	Com!
MARIO-WEB	Qu’ère era!
MARIO-WEB	Es batècs deth sòn còr li trebolauen era vista.
MARIO-WEB	Se sentie pròche a estarnar-se en somics.
MARIO-WEB	Com!
MARIO-WEB	La tornaue a veir dempús d’auer-la cercat pendent tant de temps!
MARIO-WEB	Li semblaue qu’auie perdut era sua amna e que venguie de trapar-la.
MARIO-WEB	Se conservaue madeish, sonque un shinhau mès esblancossida; formaue eth marc deth sòn delicat ròstre un chapèu de velot violeta, e amagaue era sua figura ua mantilha de satin nere.
MARIO-WEB	Jos era sua longa pelha s’entrevedie eth sòn petit pè, presoèr en ua bòteta de seda.
MARIO-WEB	Que l’acompanhaue eth senhor Blanc.
MARIO-WEB	Auie hèt quauqui passi peth quarto e auie deishat un gran paquet sus era taula.
MARIO-WEB	Era Jondrette màger s’auie retirat darrèr dera pòrta e guardaue damb uelhs tristi aqueth chapèu de velot, aqueth abric de seda e aqueth encantador ròstre erós.
MARIO-WEB	IX.- Jondrette lèu plore.
MARIO-WEB	Autant escura ère era casina qu’es persones que venguien deth dehòra experimentauen en entrar en era çò de madeish qu’aurien sentut en entrar en ua tuta.
MARIO-WEB	Es dus nauèth vengudi auancèren damb ua cèrta trantalhada, distinguint a penes formes vagues ath sòn entorn, mentre qu’èren perfèctaments visti e examinadi pes abitants deth humarau, avedadi ad aguest crepuscul.
MARIO-WEB	Eth senhor Blanc s’apressèc damb era sua guardada brava e trista e li didec a Jondrette pair:
MARIO-WEB	Dempús, apressant-se ena aurelha dera sua hilha màger tant qu’es dus visitaires examinauen aqueth planhós interior, higec en votz baisha e plan rapid:
MARIO-WEB	Hein?
MARIO-WEB	Non ac didia jo?
MARIO-WEB	Pelhòts, mès non sòs.
MARIO-WEB	Toti son madeish.
MARIO-WEB	Fabantou, responec era.
MARIO-WEB	Er artista dramatic, plan!
MARIO-WEB	Just a temps se’n brembèc Jondrette, donques qu’en aqueth moment eth senhor Blanc se viraue entada eth e li didie damb aguesta portadura deth qui cèrque un nòm:
MARIO-WEB	Veigui qu’ètz plan digne de plànher senhor…
MARIO-WEB	Fabantou, responec viuaments Jondrette.
MARIO-WEB	Senhor Fabantou, plan, qu’ei aquerò.
MARIO-WEB	Ja me’n brembi.
MARIO-WEB	Artista dramatic, senhor, qu’a abtengut quauques capitades.
MARIO-WEB	Aciu Jondrette credec evidentaments qu’auie arribat eth moment “d’apoderar-se” deth filantròp.
MARIO-WEB	Discipol de Talma, senhor, qu’è estat discipol de Talma.
MARIO-WEB	A!, ara qu’ei arribat eth torn deth malastre; ja ac vedetz, benfactor mèn, que non è ne pan ne huec.
MARIO-WEB	Es mies praubes hilhes non an huec!
MARIO-WEB	Era mia soleta cagira, sense sèti!
MARIO-WEB	Un veire trincat!
MARIO-WEB	E damb aguest mau temps!
MARIO-WEB	Era mia esposa en lhet, malauta!
MARIO-WEB	Prauba hemna!, didec eth senhor Blanc.
MARIO-WEB	Era mia hilha herida!, higec Jondrette.
MARIO-WEB	Era gojata distrèta damb era arribada des dus estranhs s’auie metut a contemplar ara “senhoreta” e auie deishat de plorar.
MARIO-WEB	Plora, crida!, li didec en votz baisha Jondrette.
MARIO-WEB	E ath còp, li peciguèc era man herida; tot aquerò damb un vertadèr talent de panaire.
MARIO-WEB	Era gojata fotèc un sorriscle enquiath cèu.
MARIO-WEB	Era adorabla joena que Mario cridaue en sòn còr “era sua Ursula” s’apressèc, ara prèssa.
MARIO-WEB	Prauba mainada!, didec.
MARIO-WEB	Qu’ei un accident que l’a arribat trabalhant en ua mecanica entà guanhar sies sòus ath dia.
MARIO-WEB	Dilhèu auram de talhar-li eth braç.
MARIO-WEB	De vertat?, didec eth senhor Blanc, espaurit.
MARIO-WEB	Era gojata, en cuélher aguestes paraules seriosaments, comencèc a plorar mès fòrt.
MARIO-WEB	Ai, òc, benfactor mèn!, responec eth pair.
MARIO-WEB	Dempús quauqui instants, Jondrette contemplaue ath “filantròp” d’ua manèra estranha.
MARIO-WEB	Mentre parlaue semblaue escorcolhar atentiuaments, coma se sagèsse de cercar quauquarren enes sòns rebrembes.
MARIO-WEB	Guarda ben ad aguest òme!
MARIO-WEB	Dempús, virant-se de cap ath senhor Blanc, e contunhant era sua lamentacion:
MARIO-WEB	Que non posqui gésser pr’amor que non è ròba.
MARIO-WEB	Se l’auessa, encara que siguesse dolenta, vieria a tier-li ua visita ara senhoreta Mars, que me coneish, e m’estime fòrça.
MARIO-WEB	Non s’està encara en carrèr Tourdes Dames?
MARIO-WEB	Sabetz, cavalièr, qu’en aguesta província auem trabalhat amassa.
MARIO-WEB	Qu’è compartit es sòns laurèrs.
MARIO-WEB	Celimene vierie en mèn secors, cavalièr.
MARIO-WEB	Elmira balharie aumoina a Belisari!
MARIO-WEB	Mès non, arren!
MARIO-WEB	E ne un solet sòu en casa!
MARIO-WEB	Era mia hemna malauta, era mia hilha perilhosaments herida, e ne un sòu!
MARIO-WEB	Era mia hemna patís de contraccions, efecte dera edat, complicadi damb ua afeccion deth sistèma nerviós; qu’a besonh de certants suenhs, madeish qu’era mia hilha.
MARIO-WEB	Mès com pagar ath mètge e ath potecari sense un sò horadat!
MARIO-WEB	Que m’ajulharia dauant d’ua desena, senhor.
MARIO-WEB	Guardatz en qué son redusides es arts.
MARIO-WEB	E sabetz, beròia senhoreta, e vos, mèn generós protector, vos qu’alendatz vertut e bontat, e que perhumatz aguesta glèisa qu’era mia hilha, en vier a pregar, vos ve cada dia…, sabetz per qué jo eduqui religiosaments as mies hilhes?
MARIO-WEB	Que non è volut que se tenguessen ath teatre.
MARIO-WEB	A!, es coquines!
MARIO-WEB	Que jo les veigui ja que van peth mau camin…
MARIO-WEB	E non digui badinades jo!
MARIO-WEB	Les hèsqui longui sermons sus er aunor, sus era morau, sus era vertut.
MARIO-WEB	Preguntatz-les-ac.
MARIO-WEB	Que mos cau que vagen dretes.
MARIO-WEB	Qu’an pair.
MARIO-WEB	Non son d’aguestes maleroses que comencen per non auer familha e acaben per emparentar damb eth public; qu’ara prumeria son era senhoreta Arrés, e dempús vien a èster era senhoreta de Toti.
MARIO-WEB	Macareu, aquerò que non se passarà ena familha Fabantou.
MARIO-WEB	Sagi d’educar-les ena vertut, e que siguen, que siguen aunèstes e braves, e que creiguen en Diu, tè.
MARIO-WEB	E plan, senhor, eth mèn digne senhor, sabetz se qué arribarà deman?
MARIO-WEB	Guardatz, senhor que deui quate trimestres!, un an, ei a díder, seishanta francs!
MARIO-WEB	Jondrette mentie.
MARIO-WEB	Quate trimestres non aurien hèt que quaranta francs, e non ne podie déuer quate, donques que non hège sies mesi que Mario n’auie pagat dus.
MARIO-WEB	Eth senhor Blanc treiguec cinc francs dera pòcha, e les botèc sus era taula.
MARIO-WEB	Jondrette qu’auec temps entà gasulhar ara aurelha dera sua hilha màger:
MARIO-WEB	Aganit!
MARIO-WEB	Qué volerà que hèsca jo damb es sòns cinc francs?
MARIO-WEB	Despen causes!
MARIO-WEB	Mentretant s’auie trèt un mantèl escur qu’amiaue sus era sua levita blua, e l’auie lançat sus eth dorsièr dera cagira.
MARIO-WEB	Era cara de Jondrette s’aluguèc damb ua estranha expression, e contestèc viuaments:
MARIO-WEB	Òc, eth mèn admirable benfactor.
MARIO-WEB	Vierè tàs sies, e vos harè a vier es seishanta francs.
MARIO-WEB	Ò, benfactor mèn!, exclamèc Jondrette coma delirant.
MARIO-WEB	E ahigec en votz baisha:
MARIO-WEB	Guarda-lo ben, hemna.
MARIO-WEB	Eth senhor Blanc auie cuelhut deth braç ara sua beròia hilha, e se virèc entara pòrta.
MARIO-WEB	Enquiath ser, amics mèns, didec.
MARIO-WEB	Tàs sies?, didec Jondrette.
MARIO-WEB	Tàs sies en punt.
MARIO-WEB	En aqueth moment era Jondrette màger tachèc es uelhs en mantèl deishat sus era cagira:
MARIO-WEB	Senhor, didec, desbrembatz eth vòste mantèl.
MARIO-WEB	Jondrette dirigic ara sua hilha ua guardada furibonda, acompanhada d’un arroncilhament d’espatles formidable.
MARIO-WEB	Eth senhor Blanc se virèc, e contestèc arrint:
MARIO-WEB	Non, que non lo desbrembi, lo dèishi.
MARIO-WEB	Ò!, protector mèn!
MARIO-WEB	Eth mèn august benfactor!, didec Jondrette.
MARIO-WEB	Permetetz-me que vos acompanha enquiath vòste coche.
MARIO-WEB	Se gessetz, didec eth senhor Blanc, botatz-vos aguest abric.
MARIO-WEB	Jondrette non se lo hec repetir dus còps.
MARIO-WEB	Se jarguèc ara prèssa eth mantèl escur.
MARIO-WEB	E toti tres gesseren deth humarau; Jondrette precedint as dus visitaires.
MARIO-WEB	X.- Tarifa des coches de loguèr: dus francs ara ora.
MARIO-WEB	Mario non s’auie perdut arren d’aquera scèna, e en realitat, totun, non auie vist arren.
MARIO-WEB	Es sòns uelhs auien estat de contunh tachadi ena joena, eth sòn còr s’auie, entà didè’c atau, apoderat d’era, e l’auie enrodat tota sancèra dès eth sòn prumèr pas en humarau.
MARIO-WEB	Pendent tot eth temps qu’era siguec aquiu, damb aquesta vida der extasi que suspen es percepcions materiaus e precipite tota era amna sus un solet punt.
MARIO-WEB	Contemplaue non ad aquera joena, senon ad aquera lum qu’amiaue ua mantilha de satin e un chapèu de velot.
MARIO-WEB	S’era estela Sirius auesse entrat en quarto non l’aurie enludernat mès.
MARIO-WEB	Mentre era joena daurie eth paquet, desplegaue es pèces e es vanes, preguntaue ara mair malauta damb bontat e ara gojata herida damb tendresa, Mario espiaue toti es sòns movements e sajaue d’enténer es sues paraules.
MARIO-WEB	Coneishie es sòns uelhs, eth sòn front, era sua beresa, era sua portadura, eth sòn anament; çò que non coneishie qu’ère ere era sua votz.
MARIO-WEB	S’auie pensat enténer quauques paraules, un còp, en Luxembourg, mès que non n’ere solide fòrça d’aquerò.
MARIO-WEB	Qu’aurie balhat dètz ans dera sua vida pr’amor d’entener-la, pr’amor de poder amiar ena sua amna un shinhau d’aquera musica.
MARIO-WEB	Mès tot se perdie enes declaracions planhoses e enes jeremiades de Jondrette; Aquerò irritaue vertadèraments a Mario, autanplan ath miei deth sòn extasi.
MARIO-WEB	Non la deishaue de uelh.
MARIO-WEB	Non podie imaginar-se que siguesse aquera creatura era que vedie en miei d’èssers tant immondi en aquera monstruosa casina.
MARIO-WEB	Que li semblaue veir un colibri entre grapauds.
MARIO-WEB	Quan era joena gessec, eth solet auec un pensament: seguir-la, non pèrder es sues peades, non deishar-la enquia saber a on s’estaue, non tornar-la a pèrder, aumens dempús d’auer-la trapat tan miraculosaments.
MARIO-WEB	Sautèc dera comòda e cuelhec eth sòn chapèu.
MARIO-WEB	En botar era man en picapòrt, quan ja anaue a gésser, l’arturèc ua reflexion.
MARIO-WEB	Eth correder ère long, era escala estreta e penenta, Jondrette fòrça blagaire, eth senhor Blanc non aurie encara pujat en sòn coche, e se, en tot virar-se en correder, ena escala o en lumedan, lo vedie en aquera casa, evidentaments s’espauririe e traparie era manèra de hùger de nauèth, e un aute còp s’aurie acabat tot.
MARIO-WEB	Se qué hèr?
MARIO-WEB	Demorar un shinhau?
MARIO-WEB	Mès, tant que demoraue, eth coche poirie partir.
MARIO-WEB	Mario ère en tot trantalhar.
MARIO-WEB	Fin finau se risquèc e gessec deth sòn quarto.
MARIO-WEB	Que non i auie ja arrés en correder; correc entara escala, tanpòc i auie arrés ena escala.
MARIO-WEB	Baishèc a tot córrer e arribèc en baloard just a temps entà veir un coche de loguèr virant era cantoada deth carrèr de Petit-Banquier e entrar en París.
MARIO-WEB	Mario se filèc de cap ad aquera direccion.
MARIO-WEB	En arribar ena cantoada deth baloard tornèc a veir eth coche que baishaue rapidaments peth carrèr de Mouffetard.
MARIO-WEB	Eth coche ère ja plan luenh e non lo podie arténher.
MARIO-WEB	Se qué hèr?
MARIO-WEB	Córrer ath sòn darrèr?
MARIO-WEB	Impossible.
MARIO-WEB	Ath delà, deth coche poirien observar qu’un individú corrie a tota maquina ena sua persecucion, e eth pair l’arreconeisherie.
MARIO-WEB	En aqueth moment, edart inausit e meravilhós!, Mario trapèc un cabriolet de loguèr que passaue uet peth baloard.
MARIO-WEB	Solet i auie ua decision a cuélher: pujar en cabriolet e seguir ath coche.
MARIO-WEB	Aquerò qu’ère segur, eficaç.
MARIO-WEB	Mario hec un senhau ath menaire tà qué s’arturèsse, e li cridèc:
MARIO-WEB	Per ores!
MARIO-WEB	Mario ère sense corbata, amiaue botat eth vestit des dies de cada dia, que li mancauen quauqui botons e era sua camisa ère estarnada per un des plecs deth pitrau.
MARIO-WEB	Eth menaire s’arturèc, guinhèc eth uelh, e estenec entà Mario era sua man quèrra, en tot heregar doçaments eth guinhaire e eth pòdo.
MARIO-WEB	Qué se passe?, didec Mario.
MARIO-WEB	Pagament per auança, didec eth menaire.
MARIO-WEB	Mario se’n brembèc de qué non amiaue damb eth que setze sòus.
MARIO-WEB	Guaire?, preguntèc.
MARIO-WEB	Quarata sòus.
MARIO-WEB	En tornar, vos pagarè.
MARIO-WEB	Eth menaire, coma responsa, fiulèc era cançon dera Palisse, e li fotèc un còp de soriac ath shivau.
MARIO-WEB	Mario vedec aluenhar-se eth cabriolet damb mina consternada.
MARIO-WEB	Qu’auie vist, e demoraue de nauèth cèc.
MARIO-WEB	Pensèc amaraments, e mos ac cau díder, damb ua prigonda pena enes cinc francs qu’aqueth madeish maitin l’auie balhat ad aquera miserabla gojata.
MARIO-WEB	S’auesse auut es sòns cinc francs, qu’ère sauvat; reneishie, gessie deth limb, des tenèbres; gessie der isolament, der spleen, dera veudetat; tornaue a nudar eth hiu nere deth sòn destin ad aqueth polit hiu d’aur que venguie de flotar dauant des sòns uelhs e de trincar-se un aute còp.
MARIO-WEB	Entornèc, donc, en sòn humarau desesperat.
MARIO-WEB	Aurie pogut pensar qu’eth senhor Blanc auie prometut tornar pera net e que solet d’eth depenie manejar-se mielhor aqueth viatge entà seguir-lo; mès pendent era sua contemplacion a penes l’auie entenut.
MARIO-WEB	En moment de pujar era escala vedec en aute costat deth baloard, ath cant dera desèrta paret deth carrèr dera Barralha des Gobelins, a Jondrette estropat en mantèl deth “filantròp”, que parlaue damb un d’aguesti òmes de mina sospechosa, que s’a convengut cridar guits des barralhes; gent d’aspècte equivòc, de monològs sospechosi qu’an aspècte de mau pensadi, e que dormissen normauments pendent eth dia, çò que hè pensar que trabalhen pendent era net.
MARIO-WEB	Aqueri dus òmes, parlant quiets jos era nhèu que queiguie a grani flòcs, formauen un grop qu’a un agent de policia l’auesse, solide, cridat era atencion, mès que Mario a penes se n’encuedèc.
MARIO-WEB	Ça que la, per dolorosa que siguesse era sua meditacion non podec mens de dider-se qu’aqueth guit des barralhes, que damb eth Jondrette parlaue, se retiraue a un tau Panchaud, alias Primaverau, alias Colmenero, que Courfeyrac l’auie mostar un còp, e que passaue en barri per un caminaire nueitiu pro perilhós.
MARIO-WEB	Ja auem vist en libre anterior eth nòm d’aguest gojat.
MARIO-WEB	Aqueth Panchaud, alias Primaverau, alias Colmenero, figurèc posterioraments en fòrça causes criminaus e venguec a èster un bandit celèbre.
MARIO-WEB	Aué existís en estat de tradicion entre es bandits e panaires.Tà finau deth darrèr règne formaue escòla.
MARIO-WEB	E pera tarde, en escurir, ara ora que se formen grops e se parle en votz baisha, parlauen d’eth ena Fòrça, ena Tuta des Leons.
MARIO-WEB	En 1832, era policia lo susvelhaue ja; mès qu’encara non s’auie estreat seriosaments.
MARIO-WEB	XI.- Ofèrtes de servici dera misèria ath dolor.
MARIO-WEB	Mario pugèc era escala deth humarau tot doç; quan anaue a entrar ena sua cèla vedec ath sòn darrèr ara Jondrette màger que lo seguie.
MARIO-WEB	Aquera gojata que l’ère odiosa ara vista; qu’ère era, qu’auie es sòns cinc francs; ère ja massa tard entà reclamar-les-ac; eth cabriolet non ere ja aquiu, e eth coche deth senhor Blanc anaue plan luenh.
MARIO-WEB	Ath delà, non les ac entornarie.
MARIO-WEB	Per çò de preguntar-li sus era casa des qu’auien estat aquiu adès, qu’ère inutil, pr’amor qu’evidentaments non la sabie, donques qu’era carta signada Fabantou anaue dirigida Ath benfactor dera glèisa de Santiago de Haut- Pas.
MARIO-WEB	Mario entrèc en sòn quarto e possèc era pòrta ath sòn darrèr.
MARIO-WEB	Que non se barraue, e en virar-se vedec ua man que tenguie era pòrta miei dubèrta.
MARIO-WEB	Qué se passe?, didec.
MARIO-WEB	Qui ei aciu?
MARIO-WEB	Qu’ère era Jondrette.
MARIO-WEB	Ètz vos?, repliquèc Mario damb duretat.
MARIO-WEB	Un aute còp vos?
MARIO-WEB	Era semblaue cogitosa e non lo guardaue.
MARIO-WEB	Que non auie era seguretat d’aqueth maitin.
MARIO-WEB	Non auie entrat e se mantenguie ena ombra deth correder a on Mario la vedie a trauèrs dera pòrta miei dubèrta.
MARIO-WEB	Responetz o non?, didec Mario.
MARIO-WEB	Qué voletz?
MARIO-WEB	Era lheuèc entada eth era sua guardada amortada, a on semblaue alugar-se vagaments ua sòrta de claror, e li didec:
MARIO-WEB	Senhor Mario, semble qu’ètz trist, qué vos cau?
MARIO-WEB	Jo!, didec Mario.
MARIO-WEB	Òc, vos.
MARIO-WEB	Que non me cau arren.
MARIO-WEB	Non.
MARIO-WEB	Vos digui que òc.
MARIO-WEB	Deishatz-me en patz.
MARIO-WEB	Mario empossèc un aute còp era pòrta, mès era contunhèc tient-la dubèrta.
MARIO-WEB	Guardatz, didec.
MARIO-WEB	Que hètz mau.
MARIO-WEB	M’auetz balhat entà minjar; didetz-me ara se qué vos cau.
MARIO-WEB	Qu’ètz trist, aquerò que se ve de luenh.
MARIO-WEB	Non voleria qu’auèssetz cap de pena.
MARIO-WEB	Qué me cau hèr entad aquerò?
MARIO-WEB	Posqui servir-vos en quauquarren?
MARIO-WEB	Tietz-me.
MARIO-WEB	Non vos demani es vòsti secrets, que non è besonh de qué me les digatz; mès, ara fin, que posqui èster-vos utila.
MARIO-WEB	Que vos posqui ajudar, donques que tanben ajudi ath mèn pair.
MARIO-WEB	Quan me cau amiar cartes, vier enes cases, preguntar de pòrta en pòrta, trapar adreces, seguir a quauqu’un, jo que servisqui entad aquerò.
MARIO-WEB	Plan, donc, fidatz-me çò que vos passe, parlarè damb es persones; quauqui viatges, quauquarrés que parle damb es persones pòt servir entà que se sàpien es causes, e tot s’apraie.
MARIO-WEB	Tietz-me a jo.
MARIO-WEB	Ua idia trauessèc era imaginacion de Mario.
MARIO-WEB	Qui mensprède ua arrama quinsevolh quan se sent quèir?
MARIO-WEB	Aguesta l’interrompec damb un relampit d’alegria enes uelhs.
MARIO-WEB	Òc, òc, tutejatz-me; m’ac estimi mès.
MARIO-WEB	S’apressèc ara Jondrette.
MARIO-WEB	Escota… li didec.
MARIO-WEB	Sabes a on demoren?
MARIO-WEB	Non.
MARIO-WEB	Sabe-te’n.
MARIO-WEB	Era guardada de Jondrette, de trista s’auie vengut alègra, e d’alègra venguec ombriua.
MARIO-WEB	Ei aquerò çò que voletz?, preguntèc.
MARIO-WEB	Non.
MARIO-WEB	Dilhèu les coneishetz?
MARIO-WEB	Aqueri les que s’auien convertit en la auien un sabi pas qué de significatiu e amargant.
MARIO-WEB	Pòs o non?, didec Mario.
MARIO-WEB	Qu’auratz era adreça d’aguesta beròia senhoreta.
MARIO-WEB	I auie enes paraules beròia senhoreta un accent que shordèc a Mario, que repliquèc:
MARIO-WEB	Plan!, qu’ei parièr; era adreça deth pair e dera hilha.
MARIO-WEB	Era Jondrette lo guardèc fixaments.
MARIO-WEB	Qué me balharatz?
MARIO-WEB	Tot çò que volgues.
MARIO-WEB	Tot çò que volga?
MARIO-WEB	Qu’auratz aguesta adreça.
MARIO-WEB	Joquèc eth cap; dempús, damb un movement brusc, tirassèc era pòrta que se barrèc.
MARIO-WEB	Mario se trapèc solet.
MARIO-WEB	Se deishèc quèir sus ua cagira, eth cap e es codes apuadi en lhet, en.honsat en pensaments que non podie retier, e coma cuelhut per un vertige.
MARIO-WEB	Tot çò que s’auie passat dès eth maitin, era aparicion der àngel, era sua desaparicion, çò qu’aquera gojata venguie de dider-li, un bualh d’esperança flotant ena ua immensa desesperacion, tot aquerò aumplie confusaments eth sòn cervèth.
MARIO-WEB	En un virament de uelhs se vedec interrompuda violentaments era sua meditacion.
MARIO-WEB	Entenec era votz nauta e dura de Jondrette prononciar aguestes paraules, qu’entada eth auien eth mès estranh interès.
MARIO-WEB	Te digui que ne sò segur d’aquerò, e que l’è arreconeishut.
MARIO-WEB	De qui parlaue Jondrette?
MARIO-WEB	A qui auie arreconeishut?
MARIO-WEB	Ath senhor Blanc?
MARIO-WEB	Ath pair dera “sua Ursula”?
MARIO-WEB	Dilhèu Jondrette lo coneishie?
MARIO-WEB	Aurie Mario d’aquera manèra brusca e inesperada totes es notícies, que sense eres era sua vida ère escura entada eth madeish?
MARIO-WEB	Se’n saberie, fin finau, de a qui estimaue?
MARIO-WEB	Qui ère aquera joena?
MARIO-WEB	Qui ère sa pair?
MARIO-WEB	Ère a mand d’illuminar- se era espessa ombra que les curbie?
MARIO-WEB	Se trincarie eth vel?
MARIO-WEB	A!, mon Diu!
MARIO-WEB	Sautèc mèsalèu que pugèc sus era comòda, e tornèc en sòn lòc, près deth petit trauc deth tenhat.
MARIO-WEB	D’aquiu estant, tornèc a veir er interior dera tuta de Jondrette.
MARIO-WEB	XII.- Emplec dera monèda de cinc francs deth senhor Blanc.
MARIO-WEB	Arren auie cambiat en anament dera familha, coma non siguesse era hemna e es hilhes, qu’auien treigut deth paquet, e s’auien botat, cauces e camisetes de lan.
MARIO-WEB	Dues vanes naues sigueren estirades sus es dus lhets.
MARIO-WEB	Jondrette acabaue, plan que òc, d’entrar.
MARIO-WEB	Auie encara coma ua sòrta de superalend costat peth cansament.
MARIO-WEB	Es sues hilhes èren seigudes en solèr près dera humeneja, era màger guarint era man dera mendre.
MARIO-WEB	Era sua hemna ère coma ajocada ena estrada immediata ara humeneja, damb ròstre espaurit.
MARIO-WEB	Jondrette se passejaue peth humarau, d’un costat en aute, a longues calhamardades, e es sues guardades qu’èren extraordinàries.
MARIO-WEB	Era hemna, que semblaue timida e coma herida d’estupor dauant deth sòn marit, gausèc a preguntar-li:
MARIO-WEB	Mès, de vertat, n’ès segur?
MARIO-WEB	Segur!
MARIO-WEB	Que ja hè ueit ans, mès lo coneishi!
MARIO-WEB	Ò!, òc, lo coneishi!
MARIO-WEB	Com!
MARIO-WEB	Non t’a vengut en cap?
MARIO-WEB	Non.
MARIO-WEB	E, ça que la, te didí que parèsses atencion!
MARIO-WEB	Qu’ei eth madeish resson de votz.
MARIO-WEB	Mès ben jargat, qu’ei era soleta diferéncia.
MARIO-WEB	A!, vielh misteriós deth diable, que ja te tengui!
MARIO-WEB	S’arturèc e les didec as sues hilhes:
MARIO-WEB	Vosates anatz-vo’n d’aciu.
MARIO-WEB	Es hilhes se lheuèren entà aubedir.
MARIO-WEB	Era mair gasulhèc:
MARIO-WEB	Damb era sua man mala?
MARIO-WEB	Er aire que l’anarà ben, didec Jondrette.
MARIO-WEB	Anatz-vo’n.
MARIO-WEB	Evidentaments aqueth òme ère des que non se les replique.
MARIO-WEB	Es dues gojates gesseren.
MARIO-WEB	En moment qu’anauen a trauessar eth lumedan dera pòrta eth pair arturèc ara màger peth braç e didec damb un accent especiau.
MARIO-WEB	Que vos voi veir aciu, as dues, tàs cinc en punt.
MARIO-WEB	Mario parèc encara mès era aurelha.
MARIO-WEB	Jondrette, ja solet damb era sua hemna, se metec a passejar de nauèth peth quarto e hec dus o tres torns en silenci.
MARIO-WEB	Dempús ocupèc quauques menutes en hèr a entrar e passar pera cintura deth pantalon era part inferiora dera camisa de hemna qu’amiaue botada.
MARIO-WEB	De pic se virèc entara Jondrette, crotzèc es braci, e exclamèc:
MARIO-WEB	Vos que te diga ua causa?
MARIO-WEB	Era senhoreta…
MARIO-WEB	E plan, qué?, repliquèc era hemna, era senhoreta?
MARIO-WEB	Mario non podec dobtar; qu’ère d’era que se parlaue.
MARIO-WEB	Escotaue damb afogada ansietat.
MARIO-WEB	Tota era sua vida ère enes sues aurelhes.
MARIO-WEB	Mès Jondrette s’auie inclinat e auie parlat baish ara sua hemna.
MARIO-WEB	Dempús se lheuèc, e acabèc en votz nauta:
MARIO-WEB	Qu’ei era!
MARIO-WEB	Aguesta?, didec era hemna.
MARIO-WEB	Aguesta, contestèc eth marit.
MARIO-WEB	Que non i a paraula que posque exprimir çò qu’auie en er aguesta dera mair.
MARIO-WEB	Qu’èren era suspresa, era ràbia, er òdi e era colèra, barrejadi e combinadi en monstruosa entonacion.
MARIO-WEB	Que n’auie auut pro damb pòques paraules, eth nòm que sens dobte l’auie dit eth marit ena aurelha entà qu’aquera hemna gròssa, adormida, se desvelhèsse, e de repugnanta venguesse a espaventosa.
MARIO-WEB	Impossible!, sorrisclèc.
MARIO-WEB	Ua mantilha de satin, chapèu de velot, bòtes e tot!
MARIO-WEB	Mès de dus cents francs en ròba!
MARIO-WEB	Quinsevolh se pensarie qu’ei ua senhora!
MARIO-WEB	Que non pòt èster era!
MARIO-WEB	Te digui que n’ei!
MARIO-WEB	Ja ac veiràs.
MARIO-WEB	Ad aquera afirmacion tant absoluda, era Jondrette lheuèc era sua ampla cara ròia e ròsa, e guardèc tà naut damb ua expression difòrme.
MARIO-WEB	En aqueth moment li semblèc a Mario mès temibla encara qu’eth sòn marit.
MARIO-WEB	Qu’ère ua porcèra damb era guardada d’ua tigresa.
MARIO-WEB	Com!, repliquèc.
MARIO-WEB	Ò!, que la voleria esvrentar a còps de sabata!
MARIO-WEB	Sautèc deth lhet e s’estèc un moment de pès, esperluada, dambs es hièstres deth nas dilatades, miei dubèrta era boca, crispadi es punhs e botadi entà darrèr.
MARIO-WEB	Dempús se tornèc a deishar quèir sus era estrada.
MARIO-WEB	Er òme anaue e venguie sense parar atencion ara sua hemna.
MARIO-WEB	Dempús de quauqui moments de silenci s’apressèc ara Jondrette e s’arturèc ath sòn dauant damb es braci crotzadi, coma ac auie hèt moments abans.
MARIO-WEB	E vòs que te diga ua auta causa?
MARIO-WEB	Qué?, preguntèc era.
MARIO-WEB	Jondrette responec en votz baisha e brèu:
MARIO-WEB	Qu’era mia fortuna ei hèta.
MARIO-WEB	E seguic:
MARIO-WEB	Mil trons!
MARIO-WEB	Que ja è auut pro misèria; era mia carga e era des auti.
MARIO-WEB	Que non me’n burli; aquerò ja non me divertís; pro de trufaries, bon Diu!
MARIO-WEB	Non mès comèdia, Pair Etèrn!
MARIO-WEB	Que voi que m’arribe eth mèn torn abantes de crebar!
MARIO-WEB	Que voi èster un shinhau milionari!
MARIO-WEB	Hec eth torn ara tuta e didec:
MARIO-WEB	Coma es auti.
MARIO-WEB	Qué vòs díder?, preguntèc era hemna.
MARIO-WEB	Botgèc eth cap, guinhèc es uelhs e lheuèc era votz coma un charlatan de plaça que va a hèr ua demostracion.
MARIO-WEB	Se qué voi díder?, escota.
MARIO-WEB	Shiiit!, gasulhèc era Jondrette.
MARIO-WEB	Non tan naut!
MARIO-WEB	Qui mos a d’enténer?
MARIO-WEB	Eth vesin?
MARIO-WEB	Ath delà, aguest gran bèstia ne enten, ne ve, ne compren; a mès, coma t’è dit, l’lè vist gésser.
MARIO-WEB	Ça que la, per ua sòrta d’instint, Jondrette baishèc era votz, encara que non pro entà qu’es sues paraules non arribèssen ena aurelha de Mario.
MARIO-WEB	Ua circonstància favorabla, e qu’auie permetut a Mario non perder-se arren d’aguesta convèrsa, ei qu’era nhèu qu’auie queigut amortesie eth bronit des veitures en baloard.
MARIO-WEB	Mario entenec çò que seguís:
MARIO-WEB	Qu’è vist a quauqui amics; eth vierà tàs sies.
MARIO-WEB	Se harà a vier seishanta francs!
MARIO-WEB	Brigand!
MARIO-WEB	As vist se com l’è embolhat entà que dèishe anar seishanta francs, damb eth mèn casalèr e damb eth 4 de hereuèr, que non pòt èster fin de trimèstre?
MARIO-WEB	Be n’ei de bèstia!
MARIO-WEB	Que vierà, donc, tàs sies.
MARIO-WEB	Ad aguesta ora eth vesin se n’aurà anat a minjar; era tia Bougon ei en tot hèr era vaishèra ena ciutat; que non i aurà arrés ena casa.
MARIO-WEB	Eth vesin non torne jamès abans des onze; es mainades que seràn ara demora, tu mos ajudaràs, e eth s’executarà.
MARIO-WEB	E se non s’excute?, preguntèc era hemna.
MARIO-WEB	Jondrette hec un gèst sinistre, e didec:
MARIO-WEB	Nosati l’executaram.
MARIO-WEB	E deishèc anar ua arridalhada.
MARIO-WEB	Qu’ère eth prumèr còp que Mario lo vedec arrir.
MARIO-WEB	Aquera arridalhada ère hereda e suau, e hège estrementir.
MARIO-WEB	Jondrette dauric un armari qu’ère apròp dera humeneja e treiguec d’eth ua casqueta vielha que se botèc, dempús d’auer-la netejat damb era manja.
MARIO-WEB	Ara, didec, vau a gésser; que me cau veir encara a quauqui des bons.
MARIO-WEB	Ja veiràs com aquerò marche.
MARIO-WEB	Serè dehòra eth mendre temps possible.
MARIO-WEB	Qu’ei un bon còp eth que vam a balhar; susvelha era casa.
MARIO-WEB	E damb es mans enes pòches des pantalons s’estèc un moment cogitós; dempús exclamèc:
MARIO-WEB	Sabes que non ei mala sòrt que non m’age arreconeishut?
MARIO-WEB	S’escaparie!
MARIO-WEB	Era mia barba ei que mos a sauvat!
MARIO-WEB	Era mia pereta romantica!
MARIO-WEB	Era mia polida pereta romantica.
MARIO-WEB	E se metec a arrir de nauèth.
MARIO-WEB	Dempús s’apressèc ena hièstra.
MARIO-WEB	Seguie nheuant e eth cèu ère gris.
MARIO-WEB	Quin temps de gossets!, didec.
MARIO-WEB	Dempús, cordant-se eth mantèl, higec:
MARIO-WEB	Qu’a eth peu plan long.
MARIO-WEB	Sense aquerò que non auria pogut gésser, e tot s’ac aurie hèt a vier eth param.
MARIO-WEB	Be n’a d’edarts en mond!
MARIO-WEB	E calant-se era casqueta enquias uelhs, gessec.
MARIO-WEB	A penes auec temps de hèr quauqui passi dehòra, quan era pòrta se tornèc a daurir e eth sòn perfil sauvatge e intelligent reapareishec pera dubertura.
MARIO-WEB	M’auia desbrembat dider-te qu’ages premanit un horneth de carbon.
MARIO-WEB	Un horneth de carbon?, preguntèc era hemna.
MARIO-WEB	Aquerò costarà trenta sòus; damb era rèsta portarè minjar.
MARIO-WEB	Pr’amor que jo, ath mèn torn, me calerà crompar quauquarren.
MARIO-WEB	Guaire ne crompi?
MARIO-WEB	Ua arròva.
MARIO-WEB	Diables, non.
MARIO-WEB	Per qué?
MARIO-WEB	Non ac despenes tot.
MARIO-WEB	Per qué?
MARIO-WEB	Eth qué?
MARIO-WEB	Quauquarren.
MARIO-WEB	Guaire n’auràs de besonh?
MARIO-WEB	A on ei per aciu un quincalhèr?
MARIO-WEB	En carrèr de Mouffetard.
MARIO-WEB	A!, òc; ena cantoada deth carrèr; ja me’n brembi.
MARIO-WEB	Cinquanta sòus, o tres francs.
MARIO-WEB	Que non restarà guaire entath minjar.
MARIO-WEB	Aué que non se tracte de minjar que i a quauquarren entà hèr.
MARIO-WEB	Qu’ei pro, beròi.
MARIO-WEB	Entenuda aguesta vantaria dera sua hemna, Jondrette barrèc era pòrta, e aguest còp Mario entenec aluenhar-se es sòns passi peth correder deth casalon e baishar era escala a tot córrer.
MARIO-WEB	Que tocaue era ua en aqueth moment en Sant Medardo.
MARIO-WEB	XIII.- Solus cum solo, in loco remoto, non cogitabuntur orare Pater Noster.
MARIO-WEB	Per mès soniaire que siguesse Mario, que ja auem dit qu’ère d’ua natura fèrma e energica.
MARIO-WEB	Es costums de reculhiment solitari, desvolopant en eth era simpatia e era pietat, l’auien amendrit dilhèu era facultat d’irritar-se; mès que l’auien deishat intacta era facultat d’indignar-se.
MARIO-WEB	Qu’auie era benvolença deth brahman e era severitat d’un jutge; qu’auie pietat d’un grapaud, mès estronhaue a ua vibòra.
MARIO-WEB	Ara plan, era sua guardada s’auie calat en ua tuta de vibòres; qu’ère un nin de monstres qu’auie ena sua preséncia.
MARIO-WEB	Que mos cau estronhar ad aguesti miserables!, didec.
MARIO-WEB	Degun des enigmes que demoraue veir esbugassar-se s’auie esclarit; ath contrari, lèu toti s’auien escurit dilhèu un shinhau mès.
MARIO-WEB	Arren mès se’n sabie dera beròia joena deth Luxembourg ne der òme que cridaue senhor Blanc, sonque que Jondrette les coneishie.
MARIO-WEB	A trauèrs des tenebroses paraules qu’auie entenut, solet entrevedie ua causa de forma clara, e ère que se premanie ua emboscada, ua emboscada escura, mès terribla; qu’es dus corrien un gran perilh; era joena, probablaments; eth pair, segur; qu’ère de besonh sauvar-les; qu’ère de besonh des.heir es orribles combinacions des Jondrette e trincar era tela d’aqueres aranhes.
MARIO-WEB	Observèc un moment ara Jondrette.
MARIO-WEB	Qu’auie treigut d’un cornèr un vielh hornèu de palastre e anaue remenant enes sòns utisi de hèr vielh.
MARIO-WEB	Baishèc dera comòda çò de mès suauments possible e tient compde de non hèr eth mendre bronit.
MARIO-WEB	En sòn espant per çò que se premanie e en orror qu’es Jondrette l’auien costat, sentie ua sòrta d’alegria damb era idia de qué poirie prestar un gran servici ara qu’estimaue.
MARIO-WEB	Mès, se qué hèr?
MARIO-WEB	Avertir as persones menaçades?
MARIO-WEB	A on podie trapar-les?
MARIO-WEB	Que non sabie era sua adreça.
MARIO-WEB	Auien apareishut un moment dauant des sòns uelhs e dempús s’auien tornat a en.honsar enes immenses prigondors de París.
MARIO-WEB	Demorar ath senhor Blanc ena pòrta tàs sies en moment qu’arribèsse, e previer-lo deth param?
MARIO-WEB	Mario auie cinc ores tà dispausar.
MARIO-WEB	Sonque li calie hèr ua causa.
MARIO-WEB	Se botèc eth sòn frac presentable, s’estaquèc un mocador en còth, cuelhec eth chapèu e gessec, sense hèr mès bronit que s’auesse caminat sus mossa e descauç.
MARIO-WEB	Mentretant, era Jondrette seguie remenant es sòns utisi.
MARIO-WEB	Un còp dehòra de casa, se filèc de cap ath carrèr deth Petit-Banquier.
MARIO-WEB	Ère coma ena mitat d’aguest carrèr, près d’ua tapia plan baisha, que se podie sautar en bèri lòcs, que daue entà un terren èrm; caminaue tot doç, cogitós; era nhèu amortesie eth bronit des sòns passi, quan de pic entenec votzes que parlauen apròp d’eth.
MARIO-WEB	Virèc eth cap; eth carrèr qu’ère desèrt; non se vedie ad arrés; qu’ère en plen dia, e totun aquerò, s’entenien claraments dues votzes.
MARIO-WEB	Qu’auec era idia de campar per dessús dera paret deth costat.
MARIO-WEB	I auie aquiu, plan que òc, dus òmes apuats ena paret, seigudi ena nhèu e parlant en votz baisha.
MARIO-WEB	Aqueres dues figures l’èren desconeishudes; er un qu’ère un òme barbut, damb blòda, e er aute un òme pelut, tot plan maujargat.
MARIO-WEB	Eth barbut auie ua casqueta grèga, er aute eth cap nud e nhèu enes peus.
MARIO-WEB	En tot auançar eth cap per dessús d’eri, Mario podie enténer:
MARIO-WEB	Damb eth patron Minette era causa que non pòt hèr mèuca.
MARIO-WEB	Ac cres atau?, didec eth barbut.
MARIO-WEB	E eth pelut repliquèc:
MARIO-WEB	Er aute responec trantalhant e tremolant jos era sua casqueta grèga:
MARIO-WEB	Dempús se meteren a parlar d’un melodrama qu’auien vist era vesilha en teatre dera Gaité.
MARIO-WEB	Mario seguic eth sòn camin.
MARIO-WEB	Li semblaue qu’es paraules escures d’aqueri òmes, tant estranhaments amagadi darrèr dera paret, e ajocadi sus era nhèu, dilhèu non deishauen d’auer ua relacion damb es abominables projèctes de Jondrette.
MARIO-WEB	Aguest deuie èster eth negòci.
MARIO-WEB	S’endralhèc de cap ara banlèga de Sant Marcel e preguntèc ena prumèra botiga que trapèc a on i auie un comissari de policia.
MARIO-WEB	L’indiquèren eth carrèr de Pontoise e eth numèro 14.
MARIO-WEB	Mario se filèc entà aquiu.
MARIO-WEB	En passar peth dauant d’ua hornaria crompèc un panet de dus sòus e se lo mingèc, en tot preveir que non minjarie arren mès aqueth dia.
MARIO-WEB	Tant que caminaue, que hec justícia ara Providéncia.
MARIO-WEB	Pensèc que se non auesse balhat peth maitin es cinc francs ara hilha de Jondrette, aurie seguit ath coche deth senhor Blanc, e per tant, ac aurie ignorat tot; arren s’aurie opausat ara emboscada des Jondrette e eth senhor Blanc serie perdut, e, plan que òc, era sua hilha damb eth.
MARIO-WEB	XIV.- A on un agent de policia balhe dus còps de punh a un avocat.
MARIO-WEB	En arribar en numèro 14 deth carrèr de Pontoise, pugèc en estatge principau e preguntèc peth comissari de policia.
MARIO-WEB	Li voletz parlar?
MARIO-WEB	Ei ua causa urgenta?
MARIO-WEB	Òc, didec Mario.
MARIO-WEB	Er ordenaça lo hec a passar en burèu deth cosmissari.
MARIO-WEB	Un òme de nauta estatura ère aquiu de pès, darrèr d’un reishat, apuat en un radiador, e lheuant damb es sues dues mans es pèlhes d’un gran mantèl de tres capetes.
MARIO-WEB	Auie era cara quarrada, boca petita e fèrma, espesses pursères peublanques, plan quilhades, e ua guardada capabla de regirar enquiath hons des pòches.
MARIO-WEB	Que s’aurie pogut díder d’aquera guardada, non que penetraue, senon que regiraue.
MARIO-WEB	Aqueth òme auie er aspècte non mens herotge e non mens temible qu’eth de Jondrette; a viatges còste tanta inquietud un encontre damb un gosset de caça coma damb eth d’un lop.
MARIO-WEB	Qué voletz?, li didec a Mario, sense híger “cavalièr”.
MARIO-WEB	Veir ath comissari de policia.
MARIO-WEB	Que non i é. Jo lo remplaci.
MARIO-WEB	Qu’ei entà un ahèr plan secret.
MARIO-WEB	Alavetz, parlatz.
MARIO-WEB	E fòrça urgent.
MARIO-WEB	Alavetz, parlatz lèu.
MARIO-WEB	Aqueth òme tranquil e brusc ère ath còp temible e traquillizador: qu’inspiraue temor e confiança.
MARIO-WEB	Jondrette; qu’aurie complices probablaments entre es vagui des barralhes, e entre d’auti a un tau Panchaud, alias Primaverau, alias Colmenero; qu’es hilhes de Jondrette serien ara demora; que non i auie cap manèra de previer ara persona menaçada, donques que ne tansevolhe se sabie eth sòn nòm; e, a tot darrèr, que tot aquerò se realizarie tàs sies dera tarde en punt mès desèrt deth baloard der Espitau, ena casa numèro 50 e 52.
MARIO-WEB	En enténer aguest numèro, er inspector lheuèc eth cap e didec heredaments:
MARIO-WEB	Ei, donc, en quarto der extrèm deth correder?
MARIO-WEB	Precisaments, didec Mario, e higec: dilhèu coneishetz era casa?
MARIO-WEB	Er inspector s’estèc pendent un moment silenciós, dempús responec escauhant-se eth talon dera bòta ena porteta deth horneth de cauhatge:
MARIO-WEB	Probablaments.
MARIO-WEB	E seguic parlant entre dents, mès qu’a Mario, ara sua corbata:
MARIO-WEB	Per aquiu que deu estar eth Patron Minette.
MARIO-WEB	Aguestes paraules cridèren era atencion de Mario.
MARIO-WEB	Eth Patron Minette!, didec.
MARIO-WEB	E referic ar inspector eth dialòg qu’auien er òme pelut e er òme barbut ena nhèu, darrèr dera tapia deth carrèr deth Petit-Banquier.
MARIO-WEB	Er inspector gasulhèc:
MARIO-WEB	Qu’auie baishat de nauèth es paupetes e meditaue.
MARIO-WEB	Per çò dera serp, que ja me pensi se qué pòt èster.
MARIO-WEB	Plan!
MARIO-WEB	Tostemp boten massa huec en aguesti maudits horneths.
MARIO-WEB	Numèros 50 e 52, anciana casa de Gorbeau.
MARIO-WEB	Dempús tachèc es uelhs en Mario.
MARIO-WEB	Non auetz vist qu’aguest pelut e aguest barbut?
MARIO-WEB	E a Panchaud.
MARIO-WEB	Non.
MARIO-WEB	Non.
MARIO-WEB	Tanpòc.
MARIO-WEB	Mario.
MARIO-WEB	Er inspector responec:
MARIO-WEB	Ne a un grandòt, massís, que se retire ar elefant deth Jardin Botanic?
MARIO-WEB	Ne a un maujargat, qu’a tot er aspècte d’un ancian cora ròia?
MARIO-WEB	Que non ei, donc, estonant que non l’ajatz vist.
MARIO-WEB	Non.
MARIO-WEB	Ath delà que tanpòc ei aguesta era sua ora.
MARIO-WEB	Tornèc a sauvar silenci; dempús seguic:
MARIO-WEB	Numèros 50 e 52; coneishi aguest casalon.
MARIO-WEB	Be ne son de modèsti!
MARIO-WEB	Eth public les incomòde.
MARIO-WEB	Arren, arren.
MARIO-WEB	Que voi hèr-les cantar e hèr-les barar.
MARIO-WEB	Acabat aguest monològ, se virec entà Mario e li preguntèc, guardant-lo de cara:
MARIO-WEB	Vos cau pòur?
MARIO-WEB	De qué?, didec Mario.
MARIO-WEB	D’aguesti òmes.
MARIO-WEB	Er inspector guardèc a Mario mès fixaments encara, e repliquèc damb ua sòrta de solemnitat sentenciosa:
MARIO-WEB	Parlatz coma un òme valent e coma un òme aunèst.
MARIO-WEB	Vos que ne deuetz auer un.
MARIO-WEB	Mario l’interrompec:
MARIO-WEB	Plan, donc.
MARIO-WEB	Qué pensatz hèr?
MARIO-WEB	Er inspector se limitèc a contestar-li:
MARIO-WEB	Òc, didec Mario.
MARIO-WEB	L’amiatz, per edart?
MARIO-WEB	Balhatz-lo-me, didec er inspector.
MARIO-WEB	Mario treiguec era clau dera sua pòcha, l’ac autregèc ar inspector e higec:
MARIO-WEB	Se me voletz creir, que haratz ben en vier acompanhat.
MARIO-WEB	Er inspector dirigic a Mario era madeisha guardada qu’aurie dirigit Voltaire a un academic de província que l’auesse dat un consonant.
MARIO-WEB	Calèc damb un solet movement es dues mans, qu’èren enòrmes, enes dues immenses poches deth sòn mantèl, e treiguent d’eri dues petites pistòles d’acèr, d’aguestes que se criden canhòtets, les ac presentèc a Mario, en tot dider-li viuaments e damb un ton brèu:
MARIO-WEB	Cuelhetz aquerò.
MARIO-WEB	Entornatz ena vòsta casa.
MARIO-WEB	Que son cargades, cadua damb dues bales.
MARIO-WEB	Observaratz, donques que i a un horat ena paret, coma m’auetz dit.
MARIO-WEB	Aguesta gent vierà; deishatz-la actuar, e quan pensetz qu’era causa ei a punt, e qu’ei eth temps d’agarrar-les, lançaratz un tret de pistòla; non abantes.
MARIO-WEB	Çò d’aute qu’ei causa mia.
MARIO-WEB	Un tret en aire, en tet de naut, a on se vos acodisque.
MARIO-WEB	Mès que mès, que non sigue massa d’ora.
MARIO-WEB	Demoratz que i age principi d’execucion; vos ètz avocat e sabetz se qué vò díder aquerò.
MARIO-WEB	Mario cuelhec es pistòles e se les metec ena pòcha deth pièch deth sòn frac.
MARIO-WEB	Aquerò que hè massa bonha, que se ve, didec er inspector.
MARIO-WEB	Mario amaguèc es pistòles a on er inspector l’indicaue.
MARIO-WEB	Ara, seguic er inspector, que non mos cau pèrder ua menuta.
MARIO-WEB	Es dues e mieja.
MARIO-WEB	Non ei entàs sèt?
MARIO-WEB	Qu’è temps, repliquèc er inspector, mès solet eth temps de besonh.
MARIO-WEB	Non desbrembetz arren de çò que vos è dit.
MARIO-WEB	Pom!
MARIO-WEB	Un tret!
MARIO-WEB	Entàs sies, didec Mario.
MARIO-WEB	D’acòrd, responec Mario.
MARIO-WEB	E en botar era man ena sarralha dera pòrta entà gésser, er inspector li cridèc:
MARIO-WEB	XV.- Jondrette hè es sues crompes.
MARIO-WEB	Quauqui moments dempús, tàs tres, Coufeyrac passaue per edart peth carrèr de Mouffetard en companhia de Bossuet.
MARIO-WEB	Era nhèu redoblaue e aumplie er espaci, Bossuet l’anaue dident a Courfeyrac:
MARIO-WEB	De pic Bossuet vedec a Mario, que pujaue eth carrèr entara barralha, damb un aspècte particular.
MARIO-WEB	Guarda, didec Bossuet, guarda a Mario.
MARIO-WEB	Que ja l’è vist, didec Courfeyrac.
MARIO-WEB	Non li diguem arren.
MARIO-WEB	Per qué?
MARIO-WEB	Qu’ei ocupat.
MARIO-WEB	En qué?
MARIO-WEB	Non ves era cara qu’amie?
MARIO-WEB	Quina cara?
MARIO-WEB	Era d’aqueth que seguís a quauquarrés.
MARIO-WEB	Qu’ei vertat, didec Bossuet.
MARIO-WEB	Ves se com bote es uelhs?, didec Courfeyrac.
MARIO-WEB	Mès, a qui dimònis seguís?
MARIO-WEB	A quauqua poreta de quinze ans entà dauant, qu’ei encamardat.
MARIO-WEB	Que non i a ua hemna en tot çò que m’artenh era vista.
MARIO-WEB	Courfeyrac campèc, e exclamèc:
MARIO-WEB	Que seguís a un òme.
MARIO-WEB	Un òme, plan que òc, caperat damb ua casqueta e qu’era sua barba grisa se distinguie, encara que non se lo vedie senon d’esquia, caminaue a ues vint canes dauant de Mario.
MARIO-WEB	Aqueth òme anaue jargat damb un mantèl nau damb un espaventós pantalon estarnat e ennerit pera hanga.
MARIO-WEB	Bossuet s’estarnèc d’arrir.
MARIO-WEB	Quina sòrta d’òme ei aguest?
MARIO-WEB	Aguest?, repliquèc Courfeyrac.
MARIO-WEB	Qu’ei un poèta.
MARIO-WEB	Seguir a un òme que ne seguís a un aute!
MARIO-WEB	E heren repè.
MARIO-WEB	Mario, plan, qu’auie vist passar a Jondrette peth carrèr de Mouffetard e l’espiaue.
MARIO-WEB	Jondrette caminaue ath sòn dauant sense sospechar que lo susvelhauen.
MARIO-WEB	Gessec deth carrèr de Mouffetard, e Mario lo vedec entrar en ua des mès orribles tutes deth carrèr Gracieuse, a on s’estèc pendent un quart d’ora, e dempús entornèc en carrèr Mouffetard.
MARIO-WEB	S’arturèc ena casa d’un quincalhèr que i auie en aquera epòca ena cantoada deth carrèr Pierre-Lombard, e quauques menutes dempús, Mario lo vedec gésser dera botiga, en tot amiar ena man un gran talhant, damb mange de husta blanca qu’amaguèc jos eth mantèl.
MARIO-WEB	Ara nautada deth carrèr de Petit-Gentilly, virèc entara quèrra e se filèc ara prèssa entath carrèr deth Petit-Banquier.
MARIO-WEB	Començaue a escurir; era nhèu, qu’auie cessat pendent uns moments, tornaue a començar.
MARIO-WEB	Mario s’amaguèc darrèr dera cantoada madeisha deth carrèr de Petit-Banquier, qu’ère, coma tostemps, desèrt, e non seguic a Jondrette.
MARIO-WEB	Eth terren èrm qu’enrodaue aquera tapia comunicaue damb eth corrau d’un ancian logatèr de veitures de shivaus, de non pas guaire bona fama, qu’auie hèt falhita e qu’auie encara jos es sòns cubèrts quauques vielhes berlines.
MARIO-WEB	Mario credec que serie prudent profitar era abséncia de Jondrette entà entrar en casa; ath delà, era ora s’apressaue.
MARIO-WEB	Totes es tardes era tia Bougon, en anar-se’n entà hèr era vaishèra ena ciutat, acostumaue a barrar era pòrta dera casa, qu’en escurir demoraue irremissiblaments barrada.
MARIO-WEB	Mario l’auie autrejat era clau ar inspector de policia; qu’ère, donc, important que s’esdeguèsse.
MARIO-WEB	Era tarde auançaue e lèu lèu auie ja barrat era net; que non i auie ja en orizon ne ena immensitat senon un punt illuminat peth solei: era lua, que se quilhaue roienca per darrèr dera copòla baisha dera Salpetriere.
MARIO-WEB	Mario arribèc a longues calhamardades en numèro 50-52, quan encara ère era pòrta dubèrta.
MARIO-WEB	Pugèc era escala de puntetes e s’esguitlèc ath long dera paret deth correder enquiath sòn quarto.
MARIO-WEB	Aqueth correder, ja vo’n brembaratz, auie en ambdús costats humaraus qu’en aqueth moment èren toti uets e per logar.
MARIO-WEB	Era tia Bougon deishaue normauments es pòrtes dubèrtes.
MARIO-WEB	En passar peth dauant d’ua d’aqueres pòrtes Mario credec veir en desabitat quarto quate caps d’òmes immobils, emblanquidi vagaments per un arrai de lum que penetraue per ua lucana.
MARIO-WEB	Mario non sagèc de veir, en non voler èster vist.
MARIO-WEB	Artenhèc entrar en sòn quarto sense èster notat e sense bronit.
MARIO-WEB	Que ja ere eth temps.
MARIO-WEB	Pòcs instants dempús s’entenec ara senhora Bougon que se n’anaue e barraue era pòrta dera casa.
MARIO-WEB	XVI.- A on se tornarà a trapar era cançon de musica anglesa qu’ère de mòda en 1832.
MARIO-WEB	Mario se seiguec en sòn lhet.
MARIO-WEB	Que podien èster es cinc e mieja; mieja ora solet lo separaue d’aquerò que s’anaue a passar.
MARIO-WEB	Entenie bàter es sues artèries, coma s’enten eth movement deth volant d’un relòtge ena escurina.
MARIO-WEB	Pensaue en aquera dobla marcha que s’efectuaue en aqueth moment enes tenèbres: eth crim auançant d’un costat; era justíca auançant der aute: que non auie pòur.
MARIO-WEB	Mès non podie pensar sense un cèrt subersaut en aquerò qu’anaue a succedir.
MARIO-WEB	Coma a tot aqueth que l’assaute de pic ua aventura susprenenta, aqueth dia sancer li costaue er efècte d’un sòmi, e entà non creder-se jogalha d’ua malajadilha, li calie sénter enes sues pòches eth hered des dues pistòles d’acèr.
MARIO-WEB	Ja non nheuaue; era lua cada còp mès clara, se desprenie des bromes, e era sua lum, barrejada damb eth reflèx blanquinós dera nhèu qu’auie queigut, daue ara cramba un aspècte crepuscular.
MARIO-WEB	Ena tuta des Jondrette i auie lum.
MARIO-WEB	Mario vedie lúder eth horat deth tenhat damb ua claror roienca que li semblaue sagnosa.
MARIO-WEB	Qu’ère evident qu’aquera claror non podie èster costada per ua candèla.
MARIO-WEB	Ath delà, ena casa des Jondrette non se notaue cap movement.
MARIO-WEB	Arrés se botjaue; arrés parlaue; non s’entenie un alend; eth silenci qu’ère glaciau e prigond, e sense aquera lum s’aurie pensat que s’estaue ath cant d’un sepulcre.
MARIO-WEB	Mario se treiguec doçaments es bòtes e les botèc dejós deth lhet.
MARIO-WEB	Se passèren quauques menutes.
MARIO-WEB	Mario entenec virar era pòrta deth carrèr sus es sòns gahons; un pas pesant e rapid pugèc era escala e recorrec eth correder, lheuèc era bauda dera pòrta damb bronit: qu’ère Jondrette qu’entraue.
MARIO-WEB	S’aluguèren de ressabuda fòrça votzes.
MARIO-WEB	Tota era familha qu’ère en humarau.
MARIO-WEB	Sonque que, en abséncia deth patron carauen toti, coma caren es lobats en abséncia deth lop.
MARIO-WEB	Que sò jo, didec.
MARIO-WEB	Bona net, papa, sorrisclèren es hilhes.
MARIO-WEB	E plan?, didec era mair.
MARIO-WEB	Plan, qu’ei aquerò, que t’as vestit.
MARIO-WEB	Que te cau inspirar confiança.
MARIO-WEB	Que sò prèsta entà géssser.
MARIO-WEB	Non desbrembaràs arren de çò que t’è dit?
MARIO-WEB	Ac haràs tot ben?
MARIO-WEB	Non te’n hèsques.
MARIO-WEB	Qu’ei que… didec Jondrette; e non acabèc era frasa.
MARIO-WEB	Mario l’entenec deishar quauquarren pesant sus era taula, probablaments eth talhant d’acèr qu’auie crompat.
MARIO-WEB	A!, exclamèc Jondrette, aquiu que s’a minjat.
MARIO-WEB	Òc, didec era mair.
MARIO-WEB	Plan, repliquèc Jondrette.
MARIO-WEB	Deman vos amiarè a dinar damb jo.
MARIO-WEB	Minjaratz coma Carles X; tot se passe ben.
MARIO-WEB	Dempús higec baishant era votz:
MARIO-WEB	Era arratèra qu’ei parada.
MARIO-WEB	Es gats son aquiu.
MARIO-WEB	Baishèc encara mès era votz e didec:
MARIO-WEB	Bota aquerò en huec.
MARIO-WEB	Mario entenec eth bronit deth carbon possat damb ues estialhes o un aute esturment de hèr, e Jondrette seguic:
MARIO-WEB	As dat seu as gahons dera pòrta entà que non hèsquen tapatge?
MARIO-WEB	Òc, responec era mair.
MARIO-WEB	Quina ora ei?
MARIO-WEB	Diables!, didec Jondrette.
MARIO-WEB	I auec un mormolh.
MARIO-WEB	Era votz de Jondrette se lheuèc de nauèth.
MARIO-WEB	A partit ja era tia Bougon?
MARIO-WEB	Òc, didec era mair.
MARIO-WEB	N’ès segura?
MARIO-WEB	Plan segura.
MARIO-WEB	N’ès segura de qué non i a arrés en quarto deth vesin?
MARIO-WEB	Qu’ei parièr, repliquèc Jondrette; mès que non serà de mès vedè’c.
MARIO-WEB	Gojata, cuelh era lum, e vè-te’n a veir s’eth vesin ei en sòn quarto.
MARIO-WEB	Mario se deishèc quèir a quate pès e s’esguitlèc silenciosaments jos eth lhet.
MARIO-WEB	A penes s’auie amagat, quan vedec era lum a trauèrs des henerecles dera pòrta.
MARIO-WEB	Papa, cridèc ua votz, qu’a gessut.
MARIO-WEB	Mario arreconeishec era votz dera hilha màger.
MARIO-WEB	As entrat?, preguntèc eth pair.
MARIO-WEB	Eth pair cridèc.
MARIO-WEB	Entra, totun.
MARIO-WEB	Era pòrta se dauric e Mario vedec entrar ara Jondrette màger damb ua candèla ena man.
MARIO-WEB	Qu’ère coma peth maitin, solet que mès espaventosa en aquera claror.
MARIO-WEB	Se filèc dret de cap at lhet; Mario passèc un inexplicable moment d’ansietat; mès près deth lhet i auie un miralh penjat ena paret, e aquiu ère a on era se dirigie.
MARIO-WEB	Se filèc sus era punta des pès e se guardèc.
MARIO-WEB	Ena pèça immediata s’entenec un bronit coma de remòir hèr vielh.
MARIO-WEB	Era gojata s’alisèc eth peu damb era pauma dera man e li dirigic ath miralh diuèrsi arridolets, tant que cantaue damb ua votz roncalhosa e sepulcrau:
MARIO-WEB	Mario seguie tremolant, li semblaue impossible que non entenesse eth sòn alend.
MARIO-WEB	Era Jondrette se dirigic entara hièstra e guardèc er exterior, parlant naut, damb aquest aire alhocardit qu’amiaue.
MARIO-WEB	Be n’ei de lèg París quan se bote camisa blanca!, didec.
MARIO-WEB	Tornèc en miralh e hec mimaròtes, en tot contemplar-se successiuaments de cara e de costat.
MARIO-WEB	E plan?
MARIO-WEB	Que non i a arrés.
MARIO-WEB	Va!, cridèc eth pair.
MARIO-WEB	Lèu aciu, e non perdem eth temps.
MARIO-WEB	Ja vau, ja vau!, responec.
MARIO-WEB	E tornèc a cantar:
MARIO-WEB	Dirigic ua darrèra guardada en miralh, e gessec barrant era pòrta.
MARIO-WEB	Un moment dempús Mario entenec eth bronit des pès descauci des gojates en correder, e era votz de Jondrette, que les cridaue:
MARIO-WEB	Pujatz de quate en quate es gradons; qu’auetz ua clau entà entrar.
MARIO-WEB	Era hilha màger gasulhèc:
MARIO-WEB	Hèr de garda damb es pès descausci sus era nhèu!
MARIO-WEB	Deman qu’auratz bòtes de seda color d’escrauat, didec eth pair.
MARIO-WEB	Baishèren es gojates era escala, e quauques segondes dempús eth bronit dera pòrta que se barraue anoncièc que ja heren dehòra.
MARIO-WEB	Non restauen ja ena casa qu’es Jondrette e Mario, e probablaments tanben es misteriosi èssers aubiradi per Mario ara lum deth crepuscul, darrèr dera pòrta deth desabitat humarau.
MARIO-WEB	XVII.- Emplèc deth napoleon de Mario.
MARIO-WEB	Mario credec qu’auie arribat eth moment de tornar a ocupar eth lòc en sòn observatòri.
MARIO-WEB	En un virament de uelhs e damb era agilitat des sòns pòqui ans, se trapèc ath cant deth horat deth tenhat.
MARIO-WEB	Guardèc.
MARIO-WEB	Er interior dera cramba des Jondrette aufrie un aspècte particular, e Mario s’expliquèc era estranha claror qu’en era auie observat.
MARIO-WEB	En un candelèr de coeire usclaue ua candèla de seu; mès que non ère aguesta era qu’illuminaue reauments eth quarto.Tota era tuta ère coma illuminada pera reverberacion d’un gran horneth de palastre plaçat ena humeneja e plen de carbon alugat.
MARIO-WEB	Qu’ère eth horneth qu’era Jondrette auie premanit peth maitin.
MARIO-WEB	Eth carbon usclaue e eth radiador estaue rosent; ua ahlama bluenca vagaue oscillanta sus eth huec, e ajudaue a distinguir era forma deth talhant d’acèr crompat per Jondrette en carrèr de Pierre-Lombard, que se metie rosent en.honsat entre es brases.
MARIO-WEB	En un cornèr près dera pòrta, e coma entà tier-se plan lèu, se vedien molons que semblauen èster un d’objèctes de hèr e un aute de còrdes.
MARIO-WEB	Tot aquerò entad aqueth que non se’n sabèsse se qué se premanie, qu’aurie hèt trantalhar era imaginacion entre ua idia sinistra e ua auta plan simpla.
MARIO-WEB	Era tuta, illuminada d’aquera manèra, semblaue mèsalèu ua harga qu’ua boca deth lunfèrn; mès Jondrette, damb aquera claror, mès auie era mina d’un diable que d’un haure.
MARIO-WEB	Eth calor deth horneth ère tau, qu’era candèla plaçada sus era taula se des.hège peth costat deth huec, en tot consumir-se coma talhada a bisèl.
MARIO-WEB	Ua anciana lantèrna sorda, de coeire, digna de Diogenes convertit en Cartucha, ère botada sus era humeneja.
MARIO-WEB	Eth horneth de carbon, plaçat en madeish larèr ath cant des tidons, lèu amortadi, manaue eth sòn bugàs peth conducte dera humeneja, e non hège aulor.
MARIO-WEB	Era lua, entrant pes quate veires dera hièstra, lançaue era sua lum blanquinosa en purpurèu e ahlamejant humarau; e ara poetica imaginacion de Mario, soniaire autanplan en moment dera accion, li semblaue coma un pensament celèst, barrejat damb es difòrmes sòmis dera tèrra.
MARIO-WEB	Un corrent d’aire qu’entraue peth veire trincat contribusie a dissipar era aulor deth carbon e a dissimular eth horneth.
MARIO-WEB	En tot rebrembar tot çò qu’auem dit sus eth casalon de Gorbeau, mo’n saberam de qué era tuta de Jondrette se trapaue admirablaments plaçada entà servir de teatre a un hèt violent e capa entà un crim.
MARIO-WEB	Qu’ère eth quarto mès retirat dera casa mès isolada deth baloard mès desèrt de París.
MARIO-WEB	Que semblaue hèt a prepaus entàs suspreses criminaus, de sòrta que, s’aguestes non existissen, aquiu s’aurien pogut endonviar.
MARIO-WEB	Tot er espessor d’ua casa e un ensems de quartos desabitadi separauen aquera casina deth baloard, e era soleta hièstra qu’auie, daue entà patis desèrts e barradi damb tàpies o barralhes.
MARIO-WEB	Jondrette auie alugat era sua pipa; ère seigut sus era cagira esculada, e humaue.
MARIO-WEB	Era sua hemna li parlaue en votz baisha.
MARIO-WEB	Se Mario auesse estat Courfeyrac, ei a díder, un des òmes que se n’arrissen en totes es escadences dera vida, qu’aurie deishat anar ua arridalhada quan era sua guardada queiguec sus era Jondrette.
MARIO-WEB	Aguesta amiaue un chapèu nere damb plumes, plan semblable as chapèus des reis d’armes dera consagracion de Carles X; un immens mocador tartan caperaue eth sòn bestit de tela, e ornauen es sòns pès es sabates d’òme qu’era sua hilha auie menspredat peth maitin.
MARIO-WEB	Aguesta mina ei çò qu’auie arrincat a Jondrette aquera exclamacion: Plan!
MARIO-WEB	T’as vestit!
MARIO-WEB	Qu’as hèt ben!
MARIO-WEB	Que te cau inspirar confiança!.
MARIO-WEB	Jondrette non s’auie trèt eth mantèl nau, e massa ample entada eth, que l’auie autrejat eth senhor Blanc, e era sua jarga seguie aufrint eth contrast deth mantèl e deth pantalon, que constitusie as uelhs de Courfeyrac er ideau deth poèta.
MARIO-WEB	De pic, Jondrette lheuèc era votz.
MARIO-WEB	A prepaus, qu’ara me’n sai!
MARIO-WEB	Damb eth temps que hè vierà en coche.
MARIO-WEB	Aluga era lantèrna, cuelh-la e baisha.
MARIO-WEB	Demora-te darrèr dera pòrta; en moment qu’entenes arturar-se eth coche la dauriràs; pujarà e l’illuminaràs pera escala e peth correder; e mentre entre aciu, baisharàs a tot córrer, pagaràs ath menaire e dideràs adiu ara veitura.
MARIO-WEB	E es sòs?, preguntèc era hemna.
MARIO-WEB	Entà qué?
MARIO-WEB	Entà seir-se.
MARIO-WEB	Jondrette cerquèc enes pòches deth pantalon e l’autregèc ua moneda de cinc francs.
MARIO-WEB	D’a on a vengut aquerò?, exclamèc era hemna.
MARIO-WEB	Jondrette responec damb dignitat:
MARIO-WEB	Qu’ei eth monarca que balhèc eth vesin aguest maitin.
MARIO-WEB	E higec:
MARIO-WEB	Sabes qu’aciu mos manquen dues cagires?
MARIO-WEB	Mario sentec córrer per tot eth sòn còs ua estrementida glaciau en enténer ara Jondrette balhar aguesta responsa:
MARIO-WEB	Macareu!
MARIO-WEB	Vau a cercar es deth vesin.
MARIO-WEB	E damb un rapid movement dauric era pòrta deth humarau e gessec en correder.
MARIO-WEB	Mario que non auie temps entà baishar dera comòda, vier en lhet e amagar-se ath sòn dejós.
MARIO-WEB	Cuelh era lum, cridèc Jondrette.
MARIO-WEB	Mario entenec era pesanta man dera Jondrette que cercaue a paupes era clau ena escurina.
MARIO-WEB	Era pòrta se dauric, e Mario restèc clauat ath sòn lòc, cuelhut pera suspresa e per estupor.
MARIO-WEB	Era Jondrette entrèc.
MARIO-WEB	Eth hiestron deth humarau deishaue passar un arrai de lua entre dus grani tròci d’ombra.
MARIO-WEB	Un d’aqueri tròci caperaue totafèt era paret, qu’ada era ère apegat Mario, de sòrta que despareishie ena escurina.
MARIO-WEB	Era tia Jondrette lheuèc es uelhs, non vedec a Mario, cuelhec es dues cagires, es soletes que Mario possedie, e se n’anèc, deishant qu’era pòrta se barrèsse sorrolhosaments darrèr d’era.
MARIO-WEB	Tornèc a entrar ena sua tuta.
MARIO-WEB	Vaquí es dues cagires.
MARIO-WEB	E vaquí era lantèrna, didec eth marit.
MARIO-WEB	Baisha de seguit.
MARIO-WEB	Aubedic rapidaments e Jondrette se demorèc solet.
MARIO-WEB	Placèc es dues cagires enes dus costats dera taula; hec virar eth talhant en brasèr; botèc dauant dera humenja un vielh paravent qu’amagaue eth horneth; dempús venguec en cornèr a on ère eth modelhon de còrdes e s’ajoquèc coma entà examinar en eth quauqua causa.
MARIO-WEB	Mario se’n sabec alavetz que çò qu’auie cuelhut per un molon infòrme ère ua escala de còrda fòrça ben hèta, damb trauèsses de husta e dus ganchos entà penjar-la.
MARIO-WEB	Aquera escala e aqueri gròssi esturments, vertadères masses de hèr, qu’èren entre un modelhon d’utisi darrèr dera pòrta, non i èren peth maitin ena tuta des Jondrette, e evidentaments auien estat amiadi aquiu aquera tarde pendent era abséncia de Mario.
MARIO-WEB	S’auesse estat un shinhau mès coneisheire d’aqueth mestièr, aurie arreconeishut, en aquerò que cuelhie coma utisi de sarralhaire, certans esturments capables de forçar ua sarralha o desgahonar ua pòrta, e d’auti capables de talhar e trincar; es dues familhes d’esturments sinistri qu’es panaires criden cambriolaires e rossinhòls.
MARIO-WEB	Era humeneja e era taula damb es dues cagires se trapauen precisaments dauant de Mario.
MARIO-WEB	En estar amagat eth radiador peth paravent, sonque illuminaue eth quarto era lum dera candèla, eth mès petit objècte plaçat sus era taula o sus era humeneja costaue ua grana ombra.
MARIO-WEB	Ua gèrra d’aigua, esberecada, amagaue era mitat dera paret.
MARIO-WEB	Que i auie en aqueth quarto sabi pas se quina cauma orribla e menaçaira.
MARIO-WEB	Se sentie coma era expectacion de quauqua causa espaventosa.
MARIO-WEB	Jondrette auie deishat amortar era sua pipa, grèu signe de meditacion, e s’auie tornat a sèir.
MARIO-WEB	Era lum deishaue veir es angles herotges e fins dera sua cara.
MARIO-WEB	Grani arroncilhaments de celhes e brusqui movements dera sua man dreta semblauen indicar que responie as darrèri conselhs d’un ombriu monològ intèrn.
MARIO-WEB	Hèt aquerò, lo tornèc a méter en calaish e lo barrèc.
MARIO-WEB	Mario, ath sòn torn, treiguec era pistòla qu’amiaue ena pòcha dreta e la montèc.
MARIO-WEB	Era pistòla, en èster montada, costèc un bronit clar e sec.
MARIO-WEB	Jondrette s’estrementic e miei se lheuèc dera cagira.
MARIO-WEB	Qui i a aquiu?, cridèc.
MARIO-WEB	Mario tenguec era sua respiracion; Jondrette escotèc un moment, e dempús se metec a arrir, dident:
MARIO-WEB	Be ne sò de bèstia!
MARIO-WEB	Qu’ei eth tenhat que croish.
MARIO-WEB	Mario observèc era pistòla ena man.
MARIO-WEB	XVIII.- Es dues cagires de Mario se trapen cara a cara.
MARIO-WEB	De ressabuda, era luenhana e melancolica vibracion d’ua campana hèc tremolar es veires.
MARIO-WEB	Tocauen es sies en Sant Medardo.
MARIO-WEB	Jondrette merquèc damb movement de cap cada campanada.
MARIO-WEB	Quan sonèc era siesau, ahisquèc era candèla damb es dits.
MARIO-WEB	Dempús se metec a caminar peth quarto, escotèc en correder, passegèc e tornèc a escotar.
MARIO-WEB	Pro que vengue!, gasulhèc; e se tornèc a sèir.
MARIO-WEB	A penes s’auie seigut se dauric era pòrta.
MARIO-WEB	Era tia Jondrette l’auie daurida e s’estèc en correder hènt ua orribla potèla amabla, illuminada de naut en baish per un des horats dera lantèrna sorda.
MARIO-WEB	Entratz, senhor, didec.
MARIO-WEB	Apareishec ena pòrta eth senhor Blanc.
MARIO-WEB	Auie un aire de serenitat que lo hège especiauments venerable.
MARIO-WEB	Botèc sus era taula quate loïsi e didec:
MARIO-WEB	Dempús ja veiram.
MARIO-WEB	Era hemna partic, tant qu’eth marit prodigaue es sues salutacions e aufrie ua cagira ath senhor Blanc; e pòc dempús tornèc a aparéisher, e li didec ena aurelha:
MARIO-WEB	Que ja ei hèt.
MARIO-WEB	Era nhèu qu’auie queigut pendent tot eth dia ère tant espessa que non s’entenec era veitura ne arribar ne anar-se’n.
MARIO-WEB	Mentretant, eth senhor Blanc s’auie seigut.
MARIO-WEB	Jondrette cuelhec sèti ena auta cagira dauant deth senhor Blanc.
MARIO-WEB	Ara, entà hèr-se ua idia dera scèna que va a seguir, li cau imaginar-se ath lector era net hereda, es solituds dera Salpetriere caperades de nhèu e blanques ara lum dera lua, coma immensi susaris, era fèbla claretat des fanaus aciu e delà, es tragics baloards e es longues hilères de neri olms, ne un solet caminaire dilhèu en un quart de lèga ar entorn, eth casalon de Gorbeau en sòn mès naut punt de silenci, d’orror e d’escuretat, e ath miei d’aquera solitud, eth vast humarau de Jondrette, illuminat per ua candèla de seu, e en aquera tuta dus òmes seigudi amassa en ua taula, eth senhor Blanc tranquil, Jondrette alègre e espaventós, era Jondrette, era mair loba, en un cornèr, e darrèr deth tenhat, Mario, invisible, de pès, sense perder-se ua soleta paraula, ne un solet movement, era vista ara demora, era pistòla ena man.
MARIO-WEB	Mario, ath sòn torn, sentie un baticòr d’orror, mès cap de temor.
MARIO-WEB	Sarraue era culassa dera pistòla, e se sentie tranquil.
MARIO-WEB	Sentie tanben qu’era policia estaue per aquiu, emboscada en bèth lòc, demorant eth senhau convengut, e prèsta a dar-li un còp de man.
MARIO-WEB	Demoraue, ath delà, que d’aqueth violent encontre entre Jondrette e eth senhor Blanc surgentarie quauqua lum qu’illuminèsse tot çò qu’auie interès en conéisher.
MARIO-WEB	XIX.- Guardar ben çò d’escur.
MARIO-WEB	A penes se seiguec eth senhor Blanc, virèc es uelhs entàs estrades qu’èren uedes.
MARIO-WEB	Com li va ara prauba mainada herida?, preguntèc.
MARIO-WEB	Era sua fraia màger que l’a amiat entara Bourbe tà que la guarisquen.
MARIO-WEB	Lèu la veiratz, donques que non se tardaràn a vier.
MARIO-WEB	Que s’està morint, senhor, didec Jondrette; mès se qué voletz!
MARIO-WEB	Era Jondrette, vantada peth compliment, exclamèc damb ua portadura de fèra amorassada.
MARIO-WEB	A!, Jondrette!
MARIO-WEB	Tu tostemp as estat brave entà jo.
MARIO-WEB	Jondrette, exclamèc eth senhor Blanc.
MARIO-WEB	Fabantou, alias Jondrette, repliquèc viuaments eth marit.
MARIO-WEB	E, lançant ara sua hemna ua guardada furibonda, qu’eth senhor Blanc non vedec, seguic damb votz enfatica e amorassadora:
MARIO-WEB	A!, tostemp mos auem amiat ben era mia hemna e jo.
MARIO-WEB	Èm tan malerosi, respectable senhor!
MARIO-WEB	Que i a braci, mès que non i a trabalh!
MARIO-WEB	Que i a volentat, mès manque òbra!
MARIO-WEB	Sabi pas se com eth govèrn non apraie aquerò, mès, paraula d’aunor, cavalièr!, jo que non sò jacobin, ne reialista, jo non li voi cap de mau; mès se jo siguessa ministre, juri per çò de mès sagrat qu’aquerò marcharie de ua auta manèra.
MARIO-WEB	Per exemple, jo qu’è volut ensenhar as mies hilhes a hèr caishes de carton.
MARIO-WEB	Me dideratz: Com!
MARIO-WEB	Un mestièr!
MARIO-WEB	Un miei entath guanhapan de cada dia!
MARIO-WEB	Quina umiliacion, benfactor mèn!
MARIO-WEB	Quina degradacion, quan un a estat çò que jo!
MARIO-WEB	Que non mos rèste arren deth temps dera nòsta prosperitat!
MARIO-WEB	Sonque ua soleta causa, un quadre qu’aprècii fòrça, mès que d’eth me’n des.heiria, totun, pr’amor que mos cau víuer.
MARIO-WEB	Òc, senhor, mos cau víuer!
MARIO-WEB	Tant que Jondrette parlaue damb ua sòrta de desorde aparent, qu’en arren aflaquie era expression reflexiua e sagaç dera sua fesomia, Mario lheuèc era vista e vedec ath hons deth quarto ua bonha qu’enquia alavetz non auie vist.
MARIO-WEB	Que venguie d’entrar un òme, mès tan silenciosaments que non s’auie entenut sonar es gahons dera pòrta.
MARIO-WEB	Aqueth òme vestie ua giqueta de punt de color violèta, vielha, rosigada, tacada, trincada e damb traucs en totes es arrupes, un ample pantalon de pana, pantofles enes pès, sense camisa, eth còth nud, es braci nudi e empastissadi e era cara mascarada de nere.
MARIO-WEB	Que s’auie seigut en silenci e damb es braci crotzadi, sus eth lhet mès pròche, e coma qu’ère darrèr dera Jondrette, solet se lo vedie confusaments.
MARIO-WEB	Aguesta sòrta d’instint magnetic qu’avertís dera guardada, hec qu’eth senhor Blanc se virèsse lèu ath madeish temps que Mario; e non podec reprimir un movement de suspresa, que se n’encuedèc Jondrette.
MARIO-WEB	Que guardatz eth vòste mantèl.
MARIO-WEB	Ò, m’està perfèctaments, coma se siguesse hèt entà jo.
MARIO-WEB	Qui ei aguest òme?
MARIO-WEB	Aguest?, exclamèc Jondrette.
MARIO-WEB	Qu’ei un vesin, non ne hescats cabau.
MARIO-WEB	Eth vesin qu’auie ua mina estranha.
MARIO-WEB	Ça que la, ena banlèga de Sant Marcel abondauen es fabriques de productes quimics.
MARIO-WEB	Fòrça obrèrs d’aqueres fabriques podien amiar era cara mascarada de nere.
MARIO-WEB	Tota era persona deth senhor Blanc alendaue ua confiança candida e intrepida.
MARIO-WEB	Repliquèc:
MARIO-WEB	Desencusatz-me.
MARIO-WEB	De qué me parlàuetz, senhor Fabantou?
MARIO-WEB	Hec era pòrta un leugèr bronit.
MARIO-WEB	Un aute òme venguie d’entrar, e de sèir-se en lhet, darrèr dera Jondrette.
MARIO-WEB	Coma eth prumèr, amiaue es braci nudi e era cara mascarada damb tinta o soja.
MARIO-WEB	Encara qu’aqueth òme, sonque entrar, s’esguitlèc peth quarto, non podec empachar qu’eth senhor Blanc lo vedesse.
MARIO-WEB	Que non vos cau pòur, didec Jondrette, son persones dera casa.
MARIO-WEB	Didia, donc, que me quedaue un quadre preciós…
MARIO-WEB	Guardatz-lo, cavalièr, guardatz-lo.
MARIO-WEB	Se lheuèc, se filèc de cap ara paret qu’ena part baisha i auie plaçat er encastre qu’auem parlat, e lo virèc, sauvant-lo, apuat ena madeisha paret.
MARIO-WEB	Qu’ère, plan que òc, ua causa que se retiraue a un quadre illuminat un shinau pera lum dera candèla.
MARIO-WEB	Mario non podie distinguir arren, pr’amor que Jondrette s’auie plaçat entre eth quadre e eth; aubiraue grossières plapes, e ua sòrta de personatge principau, illuminat damb era duresa cridaira des teles des hèires e des pintures de paravent.
MARIO-WEB	Qué ei aquerò?, preguntèc eth senhor Blanc.
MARIO-WEB	Jondrette exclamèc:
MARIO-WEB	Ua òbra mèstra!
MARIO-WEB	Mès que jo non me desdigui de çò qu’è dit; sò tan malerós, que me des.heirè d’eth…
MARIO-WEB	Siguesse edart, siguesse qu’auie en eth un principi d’inquietud, en examinar eth quadre, eth senhor Blanc virèc era vista entar interior dera cramba.
MARIO-WEB	Que i auie aquiu quate òmes, tres seigudi en un lhet, un de pès, toti es quate damb es braci nudi, immobils, e eth ròstre mascarat de nere.
MARIO-WEB	Un d’eri, qu’ère seigut en lhet, s’emparaue ena paret e auie es uelhs clucadi: s’aurie dit que dormie.
MARIO-WEB	Qu’ère vielh; es sòns peus blanqui sus era sua cara nera qu’èren orribles; es auti dus semblauen joeni: er un qu’ère barbut e er aute pelut.
MARIO-WEB	Degun amiaue sabates; es que non amiauen pantofles amiauen es pès nudi.
MARIO-WEB	Jondrette observèc qu’era guardada deth senhor Blanc se tachaue en aqueri òmes.
MARIO-WEB	Que son amics, vesins, didec.
MARIO-WEB	Non vo’n hescatz, benfactor mèn; mès, crompatz-me eth mèn quadre.
MARIO-WEB	Ajatz pietat dera mia misèria.
MARIO-WEB	Que non vo’lo venerè car.
MARIO-WEB	Segontes vos, guaire vau?
MARIO-WEB	Jondrette repliquèc damb amabilitat:
MARIO-WEB	Auetz aciu era vòsta cartèra?
MARIO-WEB	Me contentarè damb mil escuds.
MARIO-WEB	Eth senhor blanc se lheuèc, apuèc era esquia ena paret e passegèc rapidaments era sua guardada peth quarto.
MARIO-WEB	Auie a Jondrette ena quèrra deth cant dera hièstra e ara Jondrette ena dreta ath cant dera pòrta.
MARIO-WEB	Es quate òmes non parpelejauen, ne tansevolhe semblauen veder-lo; Jondrette auie començat de nauèth era sua arenga damb accent tan planhós, guardades tan vagues e entonacion tan planhitiua, qu’eth senhor Blanc podie creir, plan ben, qu’era misèria auie capvirat ad aqueth òme.
MARIO-WEB	Jondrette, non me rèste cap aute recurs, ne me rèste cap mès remèdi que lançar-me en arriu.
MARIO-WEB	Quan pensi qu’è volut ensenhar as mies hilhes a hèr caishes de carton entrefines e a hèr caishes d’estrees!
MARIO-WEB	Plan, donc, que cau ua taula damb ua plancha ath hons entà qu’es veires non queiguen en solèr; cau un horneth hèt exprèssaments entath cas, un gobelet damb tres divisions entàs diuèrsi grads de fòrça qu’a d’auer era còla sivans se la tengue ena husta, en papèr o ena tela; Un guinhauet entà talhar eth carton; un mòtle entà dar forma as pèces, un martèth entà clauar es acèrs, pincèus, dimònis, sabi pas qué!
MARIO-WEB	E tot aquerò entà guanhar quate sòus ath dia, e trabalhar catorze ores!
MARIO-WEB	E cada caisha passe tres còps pera man dera obrèra!
MARIO-WEB	E banhar eth papèr!
MARIO-WEB	E non tacar arren!
MARIO-WEB	E auer era còla cauda e sai qué diables mès!
MARIO-WEB	Quate sòus per un dia!
MARIO-WEB	Com voletz que se visque!
MARIO-WEB	En parlar atau, Jondrette non guardaue ath senhor Blanc que l’observaue.
MARIO-WEB	Era guardada deth senhor Blanc qu’ère fixa en Jondrette e era de Jondrette ena pòrta.
MARIO-WEB	Era tension panteishanta de Mario anaue d’un costat en aute.
MARIO-WEB	Eth senhor Blanc semblaue preguntar-se: “Ei un pèc”?
MARIO-WEB	De ressabuda eth sòn amortat viston s’illuminèc damb un orrible fulgor; aqueth omenet se quilhèc e apareishec espaventós; hec un pas entath senhor Blanc e li cridèc damb votz sonora:
MARIO-WEB	Que non se tracte d’arren d’aquerò; m’arreconeishetz?
MARIO-WEB	XX.- Era emboscada.
MARIO-WEB	Era pòrta deth humarau venguie de daurir-se bruscaments e deishaue veir tres òmes damb blòdes de tela blua, caperades es cares damb masques de papèr nere.
MARIO-WEB	Eth prumèr ère prim e amiaue un long garròt clauetejat; eth dusau, qu’ère ua espècia de colós, amiue agarrada peth miei deth mange e damb eth talh entà baish, un gran guinhauet des tengudi entà aucir bueus.
MARIO-WEB	Eth tresau, ample d’espatles, mens flac qu’eth prumèr e mens macís qu’eth dusau, amiaue ua enòrma clau ena man, panada, dilhèu, dera pòrta de quauqua preson.
MARIO-WEB	Semble que Jondrette demoraue era arribada d’aguesti òmes.
MARIO-WEB	Comencèc un dialòg rapid entre eth e er òme deth garròt: eth prim.
MARIO-WEB	Ei tot prèst?, didec Jondrette.
MARIO-WEB	Òc, responec eth prim.
MARIO-WEB	Eth prumèr galand s’a arturat entà parlar damb era tua hilha.
MARIO-WEB	A on ei Montparnasse?
MARIO-WEB	Damb quina?
MARIO-WEB	Damb era màger.
MARIO-WEB	I a baish ua veitura?
MARIO-WEB	Ei atalada era veitura?
MARIO-WEB	Qu’ei atalada.
MARIO-WEB	Damb dus bons shivaus?
MARIO-WEB	Excellenti.
MARIO-WEB	Plan ben, didec Jondrette.
MARIO-WEB	Se demore a on jo l’è dit que se demorèsse?
MARIO-WEB	Eth senhor Blanc qu’auie era sang dera cara perduda.
MARIO-WEB	Que s’auie format damb era taula ua improvisada trencada e aqueth òme que moments abans solet auie er aspècte d’un bon ancian s’auie convertit, en un virament de uelhs, en ua sòrta d’atleta e apuaue eth sòn punh robust sus eth dorsièr dera cagira damb un gèst temible e susprenent.
MARIO-WEB	Aqueth ancian, tan fèrm e tan valent, semblaue èster d’aguestes natures que son valeroses, que son braves, facila e simplaments.
MARIO-WEB	Eth pair dera hemna qu’estimam que non ei jamès un estranh entà nosati.
MARIO-WEB	Mario se sentec capinaut d’aqueth desconeishut.
MARIO-WEB	Tres des òmes que Jondrette auie dit son fumistes, auien agarrat deth molon de hèr, er un uns grani estalhants de talhar metaus, er aute era barra d’ua romana e eth tresau un martèth, e s’auien plaçat dauant dera pòrta sense badar boca.
MARIO-WEB	Eth vielh s’auie quedat en lhet e solet auie daurit es uelhs.
MARIO-WEB	Era Jondrette s’auie seigut ath sòn costat.
MARIO-WEB	Mario pensèc qu’en pòques segondes eth moment d’intervier aurie arribat e lhuèc era sua man dreta entath soler de naut en direccion tath correder, prèst a deishar anar eth tret.
MARIO-WEB	Acabat eth sòn collòqui damb er òme deth garròt, Jondrette se virèc de nauèth entath senhor Blanc e repetic era sua pregunta, en tot acompanhar- la damb aguest arridolet baish, contengut e terrible que l’ère pròpi:
MARIO-WEB	Non m’arreconeishetz?
MARIO-WEB	Non.
MARIO-WEB	Eth senhor Blanc li guardèc era cara e responec:
MARIO-WEB	Alavetz Jondrette s’apressèc entara taula.
MARIO-WEB	S’inclinèc per dessús dera candèla, crotzèc es braci, apropèc era sua maishèra angulosa e herotge ath ròstre tranquil deth senhor Blanc, e en tot auançar çò mès que podec, sense qu’aguest arreculèsse, e en aquera portadura de fèra sauvatge que vie a nhacar, li cridèc:
MARIO-WEB	Thenardier!
MARIO-WEB	Que sò er ostejador de Montfermeil!
MARIO-WEB	Entenetz ben?
MARIO-WEB	Thenardier!
MARIO-WEB	M’arreconeishetz ara?
MARIO-WEB	Un imperceptible rubor passèc peth front deth senhor Blanc, que responec sense qu’era votz li tremolèsse, sense lheuar-la, damb era sua ordinària afabilitat:
MARIO-WEB	Tampòc.
MARIO-WEB	Mario non entenec aguesta responsa.
MARIO-WEB	Qui l’auesse vist en aqueth moment ena escurina l’aurie trapat empeguit, estupid, herit per un pericle.
MARIO-WEB	En moment que Jondrette auie dit: Me cridi Thenardier, Mario s’auie estrementit, e l’auie calut apuar-se ena paret, coma s’auesse sentut eth hered d’ua espada que li trauessèsse eth còr.
MARIO-WEB	Dempús, eth sòn braç dret, prèst a dar eth senhau, auie baishat doçaments, e en moment que Jondrette auie repetit: Entenetz ben: Thenardier!, es aflaquidi dits de Mario auien estat a mand de deishar quèir era pistòla.
MARIO-WEB	Jondrette, en desnishar se qui ère, non auie esmoigut ath senhor Blanc, mès qu’auie capvirat a Mario.
MARIO-WEB	Aqueth nòm de Thenardier qu’eth senhor Blanc semblaue non arreconéisher, Mario que lo coneishie.
MARIO-WEB	Rebrembatz-vo’n de çò qu’aquest nòm ère entada eth.
MARIO-WEB	Aguest nòm l’amiaue sus eth sòn còr, escrit en testament de sa pair; l’amiaue ath hons deth sòn pensament, ath hons dera sua memòria, en aguesta sagrada recomandacion: “Un tau Thenardier m’a sauvat era vida; s’eth mèn hilh lo trape harà per eth tot çò que posque”.
MARIO-WEB	Aguest nòm se rebrembarà qu’ère un des sòns cultes dera sua amna: venguie barrejat damb eth nòm de sa pair.
MARIO-WEB	Com!
MARIO-WEB	Qu’ère aqueth eth Thenardier, er ostejador de Montfermeil qu’auie cercat en bades pendent long temps!
MARIO-WEB	Lo trapaue a tot darrèr!
MARIO-WEB	Mès, com?
MARIO-WEB	Eth sauvador de sa pair qu’ère un bandit, aqueth òme, que per eth Mario aurie volgut sacrificar-se, ère un monstre.
MARIO-WEB	Aqueth liberador deth coronèl Pontmercy ère prèst a cométer un atemptat, qu’era sua manèra non vedie encara Mario clara, mès que se retiraue a un assassinat.
MARIO-WEB	E un assassinat de qui, gran Diu!
MARIO-WEB	Quin malastre!
MARIO-WEB	Quina amarga burla dera sòrt!
MARIO-WEB	Sa pair li manaue deth hons deth sòn taüt que hesse tot eth ben possible a Thenardier; hège quate ans que Mario non auie mès idia que pagar aguest deute de sa pair e en moment qu’anaue a hèr qu’era justícia agarrèsse a un criminau en acte de cométer un crim, eth destin li cridaue: “Ei Thenardier!”.
MARIO-WEB	Anaue, donc, a pagar era vida de sa pair sauvada en ua pluja de mitralha en camp eroïc de Waterloo, e anaue, a tot darrèr, a pagar- la damb eth cadafalc.
MARIO-WEB	Sa pair l’auie dit: “secor a Thenardier!” E eth responie ad aguesta votz, adorada e santa, esbauçant a Thenardier.
MARIO-WEB	Balhar coma espectacle a sa pair ena hòssa ar òme que l’auie sauvat dera mòrt damb perilh dera sua vida, executat ena plaça de Santiago per tòrt deth sòn hilh, d’aqueth Mario, qu’era sua proteccion l’auie encomanat!
MARIO-WEB	E quina ironia!
MARIO-WEB	Auer amiat tant de temps en sòn pièch era darrèra volentat de sa pair, escrita dera sua man, entà hèr orriblaments tot çò de contrari!
MARIO-WEB	Mès, ça que la, assistir ad aguest assassinat premeditat, e non empachar- lo!
MARIO-WEB	Com!
MARIO-WEB	Condemnar ara victima e sauvar ar assasin!
MARIO-WEB	Dilhèu li calie a Mario sauvar era mendre gratitud a semblable miserable?
MARIO-WEB	Totes es idies que Mario auie, de hège quate ans, se trapauen coma capvirades per aguest patac inesperat.
MARIO-WEB	S’estrementie; tot depenie d’eth; qu’auie ena sua man, sense qu’eri se’n sabessen, era sòrt d’aqueri que s’agitauen dauant des sòns uelhs.
MARIO-WEB	Se disparaue era pistòla, eth senhor Blanc s’aurie sauvat, e Thenardier ère perdut; se non tiraue, eth senhor Blanc ère sacrificat, e qui se’n sap?, dilhèu Thenardier se sauvaue.
MARIO-WEB	Precipitar a un, o deishar quèir ar aute; racacòr per ambdús costats.
MARIO-WEB	Se qué hèr?
MARIO-WEB	Quin camin escuélher?
MARIO-WEB	Mancar as mès imperiosi rebrembes, a tanti e tanti compromisi qu’auie contrèt damb eth madeish, ath mès sant déuer, ath tèxt mès venerat per eth!
MARIO-WEB	Mancar ath testament de sa pair o deishar que se consomèsse un crim!
MARIO-WEB	Que li semblaue, d’un costat, enténer ara sua “Ursula” suplicar-li en nòm de sa pair, e per aute ath coronèl que li recomanaue a Thenardier.
MARIO-WEB	Qu’ère hòl; es jolhs se li plegauen, que non auie temps entà pensar donques qu’era scèna qu’auie ara vista se precipitaue damb furia entath desenlaç.
MARIO-WEB	Qu’ère coma un tempèri, que d’eth s’auie creigut patron e que l’arrossegaue damb eth.
MARIO-WEB	Siguec a mand de cuélher ua malagana.
MARIO-WEB	Mentretant, Thenardier, que ja non cridaram de ua auta manèra, se passejaue ath long dera taula damb ua sòrta de hòraviada e de trionf frenetic.
MARIO-WEB	Cuelhec eth candeler e lo botèc sus era humenja, fotet damb eth un còp tan violent qu’era candèla siguec a punt d’amortar-se e era paret quedèc esposcada de seu.
MARIO-WEB	Dempús se virèc entath senhor Blanc, espaventós, e vomeguèc, mès que prononcièc, aguestes paraules:
MARIO-WEB	Usclat!
MARIO-WEB	Humat!
MARIO-WEB	Padenat!
MARIO-WEB	Damb saussa piquenta!
MARIO-WEB	E tornèc a passejar de nauèth, en paroxisme dera resvenja satisfèta.
MARIO-WEB	A!, cridaue.
MARIO-WEB	Senhor autrejador de pipes!
MARIO-WEB	Vielh pederasta!
MARIO-WEB	Que non m’arreconeishetz!
MARIO-WEB	Qu’ei que non ètz vos que venguec en Montfermeil, ena mia aubèrja, hè ueit ans, era net de Nadau de 1823!
MARIO-WEB	Non ètz vos que se hec a vier dera mia casa ara hilha de Fantina, era Alausa!
MARIO-WEB	Non ètz vos qu’amiaue un mantèl auriò, non!
MARIO-WEB	E un paquet plen de liròts ena man, coma eth d’aguest maitin!
MARIO-WEB	Guarda, hemna!
MARIO-WEB	Que semble qu’ei eth sòn delèri, emportar-se enes cases paquets de calces de lan!
MARIO-WEB	Eth vielh caritatiu!
MARIO-WEB	Qu’ètz casquetèr, senhor milionari?
MARIO-WEB	Regalatz as praubi es productes dera vòsta botiga, sant varon!
MARIO-WEB	Quin sauta-en-banca!
MARIO-WEB	Donques que non m’arreconeishetz?
MARIO-WEB	Plan, donc, jo vos coneishi; vos coneishí de seguit, tanlèu botéretz aciu eth morre.
MARIO-WEB	Fin finau se veirà que non ei tot ròses, aquerò de vier en casa des persones, damb era desencusa de qué son aubèrges, damb vestits miserables damb era mina d’un praube que se li pòt balhar ua aumòina, a enganhar ara gent, a hèr-se eth generós, trèir-les eth sòn guanhapan e menaçar-les en bòsc, e quan aguestes persones son arroïnades, non quede aquerò pagat damb un mantèl massa ample e dues males ahlaçades d’espitau, vielh pelat, panaire de mainatges.
MARIO-WEB	Se posèc, e pendent un moment semblèc que se parlaue ada et madeish.
MARIO-WEB	S’aurie dit qu’eth sòn furor queiguie coma eth Rodano, en quauque horat.
MARIO-WEB	Dempús, coma s’acabèsse en votz nauta causes qu’auie començat a díder- se ath sòn laguens, fotèc un còp de punh ena taula, e exclamèc:
MARIO-WEB	Damb era sua portadura de bravàs!
MARIO-WEB	E, apostrofant ath senhor Blanc:
MARIO-WEB	Per mil cinc cents francs auetz aquerit a ua gojata que jo auia, e que solide ère de gent rica, que m’aurie costat ja fòrça sòs, e a cargue dera quau deuia víuer tota era mia vida.
MARIO-WEB	Ua gojata que m’aurie indemnizat de tot aquerò qu’è perdut en aquera abominabla tauèrna a on se hègen granes bacanalas e a on m’è minjat coma un pèc tota era mia fortuna.
MARIO-WEB	Qu’ei parièr, a tot darrèr.
MARIO-WEB	Didetz-me, que vos deuí semblar plan grotèsc quan partíretz damb era Alausa.
MARIO-WEB	En bòsc qu’auíetz era vòsta estaca.
MARIO-WEB	Èretz eth mès fòrt, ara ne sò jo.
MARIO-WEB	Que sò jo qu’a ara es atots.
MARIO-WEB	Qu’ètz cuelhut, amiguet!
MARIO-WEB	Ò!, mès qu’ei causa d’arrir, e plan que òc arrisqui.
MARIO-WEB	Com a queigut en param!
MARIO-WEB	Li didí qu’èra actor, que me cridaua Fabantou, qu’auia trabalhat damb era senhoreta Mars e damb era senhoreta Muche, qu’eth mèn casalèr volie crubar deman 4 de hereuèr, e non se n’a encuedat qu’ei eth 8 de gèr e non e 4 de hereuèr qu’acabe eth tèrme, Babieca!
MARIO-WEB	E me hè a vier quate dolents loïsi!
MARIO-WEB	Brigand!
MARIO-WEB	Ne tansevolhe a gausat arribar as cent francs!
MARIO-WEB	E com se credie totes es mies pegaries!
MARIO-WEB	Bè!, me divertia, e ath còp me didia: “Tè, estupid!” Que ja t’è cuelhut; aguest maitin te lecaua es mans; mès aguesta net t’arrincarè eth còr.
MARIO-WEB	Thenardier carèc.
MARIO-WEB	S’estofaue.
MARIO-WEB	Eth sòn pièch mesquin e estret fiulaue coma era pompa d’ua harga.
MARIO-WEB	Era sua guardada ère plia d’aguesta innòbla felicitat d’ua creatura fèbla, crudèu e covarda qu’artenh fin finau hèr quèir ath qu’a cranhut e insultat ath qu’a vantat; alegria d’un nan que botèsse eth sòn talon sus eth cap de Goliat; alegria d’un chacal que comence a esbocinar un bueu malaut, pro mòrt entà non defener-se ja e pro viu entà patir encara.
MARIO-WEB	Eth senhor Blanc non l’interrompec, mès li didec quan acabèc:
MARIO-WEB	Sabi pas se qué voletz díder.
MARIO-WEB	Vos enganhatz.
MARIO-WEB	Non vos coneishi; me cuelhetz per un aute.
MARIO-WEB	A!, cridèc Thenardier.
MARIO-WEB	Que me shaute era tonada.
MARIO-WEB	Paraules en vaganaut, vielh mèn!
MARIO-WEB	Donques que non me rebrembatz?
MARIO-WEB	Non voletz saber se qui sò?
MARIO-WEB	Qui non a campat qu’ès èssers odiosi an era sua susceptibilitat, e qu’es monstres son pachoquets!
MARIO-WEB	Ara paraula bandit, era hemna de Thenardier se lheuèc deth lhet, e aguest agarrèc ua cagira coma se l’anèsse a trincar damb es sues mans.
MARIO-WEB	Òc, ja sai que mos criden atau es senhors rics.
MARIO-WEB	Cara!
MARIO-WEB	Qu’ei vertat, è hèt falhita, m’amagui, non è pan, non è un sò horadat, sò un bandit!
MARIO-WEB	Hè tres dies que non mingi, sò un bandit.
MARIO-WEB	A!, vosati vos cauhatz es pès; vosati auetz pantofles de Sakosky; auetz mantèls entretelaçadi coma es arquebisbes; viuetz en estatge principau d’ua casa damb portièr, minjatz truhes neres, manats d’espargues a quaranta francs en mes de gèr, cedes; vos assadoratz e quan voletz saber se hè hered guardatz en jornau es grads que mèrque eth termomètre der engenhèr Chevalier.
MARIO-WEB	Nosati, nosati èm es termomètres.
MARIO-WEB	Que non mos cau veir ena cantoada dera tor deth relòtge guairi grads hè de hered; que sentem era sang calhar-se enes nòstes venes e eth gèu qu’arribe en còr, e didem: “Que non i a Diu!” E vosati vietz enes nòstes tutes tà cridar-mos bandits!
MARIO-WEB	Vos avalaram!
MARIO-WEB	Vos avalaram, miserables creatures!
MARIO-WEB	Sabetz-vo’n d’aquerò, senhor milionari: jo qu’è estat un òme qu’a auut establiment, è pagat contribucion, è estat elector, sò un ciutadan e vos, vos dilhèu non ne sigatz.
MARIO-WEB	Aciu Thenardier hèc un pas entàs òmes qu’èren près dera pòrta e higec damb estrementida:
MARIO-WEB	Dempús, en tot dirigir-se ath senhor Blanc, damb cèrta recrudescéncia de frenesia, higec:
MARIO-WEB	E sabetz-vo’n tanben d’aquerò, senor filantròp!
MARIO-WEB	Jo non sò un òme qu’eth sòn nòm s’ignore, que va a panar mainatges enes cases.
MARIO-WEB	Jo que sò un ancian soldat francés.
MARIO-WEB	Jo auria d’èster decorat!
MARIO-WEB	Jo siguí en Waterloo, e sauvè ena batalha a un generau cridat comde Pontmercy!
MARIO-WEB	Aguest quadre que vedetz, e qu’a estat pintat per David en Brusselles, sabetz se qué represente?
MARIO-WEB	Donques a jo.
MARIO-WEB	David que volec immortalizar aguesta accion.
MARIO-WEB	Jo qu’è sus es espatles ath generau Pontmercy, e l’amii a trauèrs dera mitralha.
MARIO-WEB	Aguesta qu’ei era istòria.
MARIO-WEB	Aguest generau jamès hec arren per jo!
MARIO-WEB	Que non valie mès qu’es auti.
MARIO-WEB	Non per aquerò deishè de sauvar-li era vida damb perilh dera mia; es pòches plies de certificacions.
MARIO-WEB	Mil pericles!
MARIO-WEB	Que sò un soldat de Waterloo.
MARIO-WEB	Qu’è besonh de sòs, fòrça sòs, plan fòrça sòs, o vos aucisqui damb mil dimònis!
MARIO-WEB	Mario auie crubat quauque domeni sus es sues angónies e escotaue.
MARIO-WEB	Era darrèra possibilitat de dobte venguie d’esbugassar-se.
MARIO-WEB	Qu’ère aqueth, plan, eth Thenardier deth testament.
MARIO-WEB	Mario s’estrementic en enténer eth repotec d’ingratitud dirigit entà sa pair, e qu’eth ère a mand de justificar tan fatauments.
MARIO-WEB	Redoblèc era sua perplexitat.
MARIO-WEB	Ath delà, i auie en totes es paraules de Thenardier, en accent, en gèst, ena guardada, dera que cada paraula hège brotoar ahlames; i auie en aquera explossion d’ua mala natura, en tot presentà’c tot, en aquera barreja de fanfarronada e d’abjeccion, d’orgulh e de petitesa, de ràbia e de pegaria, en aqueth caòs de planhs reaus e de sentiments faussi, en aqueth impudor d’un maudit saborant era voluptuositat dera violéncia, en aquera desvergonhada nudesa d’ua amna lèja, en aquera conflagracion de toti es patiments combinadi damb toti es òdis, quauquarren qu’ère orrible coma eth mau, e dolorós coma era vertat.
MARIO-WEB	Eth quadre de David, era òbra mèstra de pintura, qu’era sua adquisicion auie prepausat ath senhor Blanc, non ère, coma eth lector aurà endonviat, senon era mòstra dera sua aubèrja d’enganha, pintada, ja rebrembaratz, per eth madeish, rèste qu’auie sauvat deth sòn naufragi de Montfermeil.
MARIO-WEB	Coma auie cessat ja d’interceptar er arrai visuau de Mario, aguest que podie guardar ja aquera causa, en aqueri vestigis vedec reauments ua batalha, un hons de hum, e un òme qu’amiaue a un aute.
MARIO-WEB	Qu’ère eth grop de Thenardier e de Pontmercy; eth sergent sauvador e eth coronèl sauvat.
MARIO-WEB	Mario ère coma embriac: agueth quadre li hège de bèra manèra, er efècte de sa pair viu; que non ère ja era mòstra dera aubèrja de Montfermeil; ère ua resurreccion, ère ua hòssa que miei se daurie, un hantauma que se lheuaue.
MARIO-WEB	Mario entenie ath sòn còr bàter enes sòns possi, auie eth canon de Waterloo enes aurelhes, eth sòn pair sagnós, vagaments pintat en aquera tela sinistra, l’espaurie, e li semblaue qu’aquera figura infòrme lo guardaue fixaments.
MARIO-WEB	Quan Thenardier cuelhec er alend, tachèc sus eth senhor Blanc es sòns sagnosi vistons e li didec en votz baisha e brèu.
MARIO-WEB	Qué te cau díder abantes de qué t’aucisquen?
MARIO-WEB	Eth senhor Blanc caraue.
MARIO-WEB	Ath miei d’aqueth silenci, ua votz trincada lancèc deth correder estant aguest sarcasme lugubre:
MARIO-WEB	Se cau esmiejar lenha, aciu que sò jo.
MARIO-WEB	Qu’ère er òme deth garròt que se divertie.
MARIO-WEB	Ath còp, campèc ena pòrta ua enòrma cara eriçada e terrosa, arrint espaventosaments e mostrant es sues non dents, senon ganchos.
MARIO-WEB	Qu’ère era cara der òme deth garròt.
MARIO-WEB	Per qué t’as tret era masca?, li cridèc Thenardier enforismat.
MARIO-WEB	Entà arrir, repliquèc aqueth òme.
MARIO-WEB	Hège quauqui instants qu’eth senhor Blanc semblaue seguir e espiar toti es movements de Thenardier, que cegat e enludernat pera sua pròpia ràbia, anaue e venguie peth quarto damb era confiança de qué auie era pòrta sauvada, de qué ère armat contra un òme desarmat e de qué èren nau contra un, enquia e tot supausant qu’era Thenardier non se compdèsse mès que per un òme.
MARIO-WEB	En sòn repotec ath deth garròt, viraue era esquia ath senhor Blanc.
MARIO-WEB	Aguest profitèc eth moment, refusèc damb eth pè era cagira, era taula damb era man; e, en un bot, damb prodigiosa agilitat, abantes de qué Thenardier auesse auut temps de virar-se qu’ère ja ena hièstra.
MARIO-WEB	Daurir-la, escalar-la e méter ua cama per era que siguec un virament de uelhs.
MARIO-WEB	Ja auie era mitat deth còs dehòra quan sies robusti punhs l’agarrèren e lo tornèren a méter energicamens ena casina.
MARIO-WEB	Qu’èren es tres “fumistes” que s’auien lançat sus eth.
MARIO-WEB	Ath còp, Thenardier l’auie agarrat pes peus.
MARIO-WEB	Ath tapatge que se formèc acodiren es auti bandits deth correder.
MARIO-WEB	Eth vielh, qu’ère en lhet e semblaue embriac, baishèc d’eth, e venguec trantalhant, damb un martèth de picapeirèr ena man.
MARIO-WEB	Un des “fumistes”, qu’eth sòn ròstre mascarat illuminaue era candèla, e qu’en eth Mario, a maugrat dera masca, auie coneishut a Panchaud, alias Primaverau, alias Colmenero, quilhaue sus eth cap deth senhor blanc, ua espècia de maça, formada per dues bòles de plom enes dus extrèms d’ua barra de hèr.
MARIO-WEB	Mario non podec tier aguest espectacle.
MARIO-WEB	E eth sòn dit cerquèc eth gisclet dera pistòla.
MARIO-WEB	Anaue ja a gésser eth tret, quan era votz de Thenardier cridèc:
MARIO-WEB	Non li hescatz mau!
MARIO-WEB	Aqueth assag desesperat dera victima, en sòrta d’exasperar a Thenardier, que l’auie padegat.
MARIO-WEB	I auie dus òmes en eth: er òme herotge e er òme adreit.
MARIO-WEB	Enquiad aguest moment, eth desbordament deth trionf, dauant dera presa abatuda e immobila, er òme herotge auie guanhat.
MARIO-WEB	Quan era victima sagèc de lutar e se botgèc, er òme adreit tornèc a reaparéisher e a cuélher importància.
MARIO-WEB	Qui sap se non vierie quauque incident que lo desliurèsse dera terribla alternatiua de deishar perir ath pair d’Ursula o de pèrder ath sauvador deth coronèl?
MARIO-WEB	Que s’auie encarborniat en ua luta erculenca.
MARIO-WEB	D’un còp de punh ena esquia, eth senhor Blanc auie hèt redolar per tèrra ath vielh, en miei deth quarto; d’un revés de cada man auie lançat en solèr a d’auti dus que l’atacauen, e as auti dus les tenguie agarrats jos es jolhs; es miserables s’estofauen jos aquera pression, coma jos ua arròda de pèira de barrina; mès es auti quate auien cuelhut ath temible ancian pes dus braci e eth cogòt e lo tenguien, plegat, sus es dus “fumistes”que jadien en solèr.
MARIO-WEB	Atau, senhor des uns, e dominat pes auti, estronhant as de baish e estofat pes de naut en tot opausar-se en vaganaut a toti es esfòrci des que s’agropauen sus eth, despareishie jos eth grop orrible de bandits, un sanglar jos era panteishanta e idolaira canilha de mastins e conilhèrs.
MARIO-WEB	Artenheren lançar-lo sus eth lhet mès pròche dera hièstra e contier aquiu es sòns esfòrci.
MARIO-WEB	Era Thenardier que non l’auie deishat des peus.
MARIO-WEB	Tu, li didec eth marit, non te metes en aquerò.
MARIO-WEB	Era Thenardier aubedic coma era loba aubedís ath lop, damb un idòl.
MARIO-WEB	Vosati, higec Thenardier, escorcolhatz-lo.
MARIO-WEB	Eth senhor Blanc semblaue qu’auie renonciat a tota resisténcia.
MARIO-WEB	L’escorcolhèren, non amiaue qu’ua borsa de cuer que contenguie cinc francs e eth sòn mocador.
MARIO-WEB	Thenardier se sauvèc eth mocador ena pòcha.
MARIO-WEB	Com!
MARIO-WEB	Non i a monedèr?, preguntèc.
MARIO-WEB	Ne relòtge, responec un des “fumistes”.
MARIO-WEB	Qu’ei un vielh dur de pelar.
MARIO-WEB	Thenardier venguec en cornèr dera pòrta e aquiu cuelhec un paquet de còrdes, que les lancèc.
MARIO-WEB	Dilhèu ei mòrt Boulatruelle?, preguntèc.
MARIO-WEB	Non, responec eth Colmenero; qu’ei embriac.
MARIO-WEB	Hètz-lo enlà entà un cornèr, didec Thenardier.
MARIO-WEB	Dus des “fumistes” possèren ar embirac damb es pès, près deth molon de hèr.
MARIO-WEB	Que non calie.
MARIO-WEB	Se qué vòs!, repliquèc eth deth garròt.
MARIO-WEB	Era estrada qu’eth senhor Blanc auie estat queigut, qu’ère ua sòrta de lhet d’espitau sostenguda per un parelh de banquets de husta, e rudaments hargada.
MARIO-WEB	Eth senhor Blanc deishèc que hessen d’eth çò que volguessen; es panaires l’estaquèren fòrt, de pès, e damb es pès estacadi en banquet mès distant dera hièstra, e mès pròche ara humeneja.
MARIO-WEB	Quan acabèren eth darrèr nud, Thenardier cuelhec ua cagira e venguec a sèir-se lèu dauant deth senhor Blanc.
MARIO-WEB	Thenardier que s’auie transformat en un virament de uelhs, e era sua fesomia auie passat dera violéncia desfrenada ara doçor tranquilla e astuta.
MARIO-WEB	Mario a penes podie arreconéisher en arridolet politic d’oficinista, era boca lèu bestiau qu’un moment abans lançaue esgluma; consideraue, estonat, aquera metamorfòsi fantastica e enquimeranta, e sentie çò que sentirie un òme quinsevolh que vedesse a un tigre escambiar-se en procurador.
MARIO-WEB	Cavalièr…, didec Thenardier.
MARIO-WEB	E, hènt enlà damb un gèst as panaires, qu’encara tenguien botada era man sus eth senhor Blanc, higec:
MARIO-WEB	Toti se retirèren entara pòrta e seguic:
MARIO-WEB	Ara, s’ac permetetz, vam a sajar de parlar tranquillaments.
MARIO-WEB	Prumèr de tot me cau dider-vos ua observacion qu’è hèt, e ei qu’encara non auetz deishat anar eth mendre sorriscle.
MARIO-WEB	Thenardier auie rason, aguest detalh qu’ère positiu, encara qu’en sòn trebolament, Mario non se n’auie encuedat.
MARIO-WEB	Eth senhor Blanc a penes auie prononciat quauques paraules sense lheuar era votz, e enquia e tot ena sua luta près dera hièstra, damb es sies bandits, auie sauvat eth mès prigond e eth mès singular silenci.
MARIO-WEB	Thenardier seguic:
MARIO-WEB	Encara qu’auéssetz cridat: “Panaires!
MARIO-WEB	Se cride: “Ar assassin!”, en escadences, e a jo non m’aurie estonat bric.
MARIO-WEB	Qu’ei normau que se hèsque un shinhau de tapatge quan un se trape damb persones que non l’inspiren pro confiança.
MARIO-WEB	Encara qu’auéssetz hèt tot aquerò, que non mos auríem incomodat.
MARIO-WEB	Ne tansevolhe se vos aurie botat ues mordasses e vau a dider-vos se per qué.
MARIO-WEB	Aguest quarto qu’ei plan sord.
MARIO-WEB	Non a qu’ua qualitat, mès que l’a.
MARIO-WEB	Qu’ei ua tuta.
MARIO-WEB	Encara que crebèsse aciu ua bomba eth sorrolh que se senterie en còs de garda mès pòche non passarie d’èster coma ua roncadera d’un embriac.
MARIO-WEB	Aciu eth canon harie bom!
MARIO-WEB	Qu’ei un lotjament comòde.
MARIO-WEB	Mès, plan, que non auetz cridat, fòrça mielhor; vos feliciti per aquerò, e vau a dider-vos çò que dedusisqui d’aciu.
MARIO-WEB	Quan se cride, senhor mèn, se qui vie?
MARIO-WEB	Era policia.
MARIO-WEB	E dempús dera policia era justícia.
MARIO-WEB	Plan, donc; vos que non auetz cridat, qu’ei que vos sauvatz pro de qué acodisquen era policia e era justícia.
MARIO-WEB	Qu’ei que ja hè temps que, ac sospechi, auetz interès en amagar quauquarren.
MARIO-WEB	Nosati qu’auem eth madeish interès; atau, donc, mos podem enténer.
MARIO-WEB	Parlant atau, semblaue que Thenardier, tachadi es vistons en senhor Blanc, sajaue d’en.honsar es puntes agudentes que gessien des sòns uelhs enquiara consciéncia deth sòn presoèr.
MARIO-WEB	Ath delà d’aquerò, eth sòn lengatge adobat damb ua cèrta sòrta d’insoléncia leugèra e borlesca, ère reservat e lèu alistat; e en aqueth miserable qu’un moment abans ère un bandit se revelaue ara “er òme qu’a estudiat en seminari”.
MARIO-WEB	Eth silenci qu’auie sauvat eth presoèr, aguesta precaucion qu’arribaue enquia desbrembar-se’n deth suenh dera sua vida, aguesta resisténcia opausada ath prumèr movement dera natura, qu’ei cridar, tot aquerò, mos ac cau díder, dès que siguec observat e consignat, shordaue a Mario e l’admiraue peniblaments.
MARIO-WEB	Era fondada observacion de Thenardier escurie encara mès, entà Mario, es misterioses ombres que jos eres s’amagaue aquera figura grèu e estranha qu’en era Courfeyrac auie botat eth fausnòm de senhor Blanc.
MARIO-WEB	Mès siguesse qui siguesse, aqueth òme, estacat, enrodat de borrèus, miei calat en ua trencada que s’en.honsaue, jós es sòns pès, un grad en cada instant, atau dauant deth furor coma dera doçor de Thenardier, s’estaue impassible, e Mario non podie mens qu’admirar en un moment semblable aqueth ròstre sopèrbaments melancolic.
MARIO-WEB	Qu’ère evidentaments ua amna inaccessibla ar espant e que non sabie se qué ère era desesperacion.
MARIO-WEB	Qu’ère un d’aguesti òmes que dominen es situacions desesperades.
MARIO-WEB	Per extrèma que siguesse era crisi, per inevitabla que siguesse era catastròfa non i auie aquiu arren dera agonia der estofat daurint dejós dera aigua uns uelhs orribles.
MARIO-WEB	Dempús se tornèc a sèir ath cant deth senhor Blanc.
MARIO-WEB	Contunhi, didec.
MARIO-WEB	Que hi mau en incomodar-me adès; sabi pas a on auia era tèsta; qu’è anat massa luenh e è dit mil badinades.
MARIO-WEB	Per exemple, pr’amor qu’ètz milionari, vos è dit qu’exigia sòs, fòrça sòs, enòrma quantitat de sòs.
MARIO-WEB	Aquerò que non serie rasonable; qu’auetz era sòrt d’èster ric, mès qu’auratz tanben es vòstes obligacions, qui ei que non les tie?
MARIO-WEB	Que non voi arroïnar-vos; a tot darrèr, jo que non sò un esgorjador.
MARIO-WEB	Non sò d’aqueri que, pr’amor qu’an er auantage dera posicion se profiten d’era entà èster ridiculs.
MARIO-WEB	Guardatz, jo cedisqui en quauquarren e hèsqui un sacrifici dera mia part.
MARIO-WEB	Qu’è besonh solet de dus cents mil francs.
MARIO-WEB	Eth senhor Blanc non badèc boca.
MARIO-WEB	Thenardier seguic:
MARIO-WEB	Que non pari d’aigalar eth mèn vin.
MARIO-WEB	Vos qu’ètz, plan, rasonable, e ja deuetz supausar que non è hèt tot aguest trabalh d’aué e organizar es causes d’aguesta net, qu’ei un plan fòrça complet, sivans era confession d’aguesti senhors, entà vier a demanar-vos que me balhetz çò que me cau entà béuer vin nere tàs dotze e minjar vedèth en çò de Desnoyers.
MARIO-WEB	Plan que vau aquerò dus cent mil francs.
MARIO-WEB	Un còp dehòra dera vòsta pòcha aguesta fotesa, vos juri que tot s’aurà acabat e que non vos cau crànher arren.
MARIO-WEB	Me dideràtz: “Mès que jo non è aciu dus cent mil francs!” Ò!, que non sò exagerat; non demani aquerò.
MARIO-WEB	Sonque vos demani ua causa.
MARIO-WEB	Ajatz era bontat d’escríuer çò que vau a dictar-vos.
MARIO-WEB	Aciu Thenardier suspenec era sua arenga, e dempús higec, mercant cada paraula e dirigint un arridolet entath costat deth horneth:
MARIO-WEB	Un inquisidor generau aurie pogut envejar aqueth arridolet.
MARIO-WEB	Thenardier possèc era taula près deth senhor Blanc, e treiguec tintèr, pluma e papèr deth calaish, que deishèc miei dubèrt, e qu’en eth reludie era ampla huelha deth guinhauet.
MARIO-WEB	Botèc eth papèr dauant deth senhor Blanc.
MARIO-WEB	Escriuetz, didec.
MARIO-WEB	Eth presoèr parlèc fin finau.
MARIO-WEB	Com voletz qu’escriua se sò estacat?
MARIO-WEB	Qu’ei vertat, desencusatz-me, didec Thenardier.
MARIO-WEB	E, en tot virar-se entath Colmenero, higec:
MARIO-WEB	Destacatz eth braç dret deth senhor.
MARIO-WEB	Panchaud, alias Primaverau, alias Colmenero, executèc era orde de Thenardier.
MARIO-WEB	Quan vedec liura era man dreta deth presoèr, Thenardier banhèc era pluma en tintèr e l’ac autregèc.
MARIO-WEB	Que non sai ne tan solet eth vòste nòm, ne era adreça dera vòsta casa, mès vos avisi que seguiratz estacat aciu enquia que torne era persona encargada d’amiar era carta que vatz a escríuer.
MARIO-WEB	Ara hètz eth favor d’escríuer:
MARIO-WEB	Eth qué?, preguntèc eth presoèr.
MARIO-WEB	Que ja vos dicti.
MARIO-WEB	Eth senhor Blanc cuelhec era pluma.
MARIO-WEB	Thenardier comencèc a dictar.
MARIO-WEB	Eth presoèr s’estrementic, e lheuèc es uelhs entà Thenardier.
MARIO-WEB	Metetz: “Estimada hilha mia”, didec Thenardier.
MARIO-WEB	Eth senhor Blanc aubedic.
MARIO-WEB	Thenardier contunhèc:
MARIO-WEB	Aciu s’arturèc entà preguntar:
MARIO-WEB	La tutejatz, non ei vertat?
MARIO-WEB	A qui?, preguntèc eth senhor Blanc.
MARIO-WEB	Macareu, didec Thenardier, ara vòsta mainada…
MARIO-WEB	Eth senhor Blanc responec sense era mendre afectacion aparenta:
MARIO-WEB	Sabi pas se qué voletz díder.
MARIO-WEB	Era persona que t’autrejarà aguesta carta ei era encargada d’amiar-te entà on sò jo.
MARIO-WEB	Te demori.
MARIO-WEB	Eth senhor Blanc ac auie escrit tot.
MARIO-WEB	Thenardier higec:
MARIO-WEB	Ara, seguic Thenardier, signatz…
MARIO-WEB	Com vos cridatz?
MARIO-WEB	Eth presoèr deishèc era pluma e preguntèc:
MARIO-WEB	Entà qui ei aguesta carta?
MARIO-WEB	Qu’ère evident que Thenardier evitaue nomentar ara joena que se tractaue.
MARIO-WEB	Didie “era Alausa”, didie, “era mainada”, mès que non prononciaue eth sòn nòm.
MARIO-WEB	Precaucion d’òme adreit, sauvant eth sòn secret dauant des sòns complices.
MARIO-WEB	Díder eth nòm qu’aurie estat autrejar-les tot eth “negòci”, e ensenhar-les mès de çò qu’auien besonh de saber.
MARIO-WEB	Repliquèc:
MARIO-WEB	Signatz.
MARIO-WEB	Quin ei eth vòste nòm?
MARIO-WEB	Urban Fabre, didec eth presoèr.
MARIO-WEB	Thenardier, damb eth movement pròpi d’un gat, se metec era man ena pòcha e treiguec eth mocador cuelhut ath senhor Blanc.
MARIO-WEB	Cerquèc era mèrca e s’apressèc ena lum.
MARIO-WEB	U.F.
MARIO-WEB	Qu’ei aquerò.
MARIO-WEB	Urban Fabre.
MARIO-WEB	Plan, donc, signatz U.F.
MARIO-WEB	Eth presoèr signèc.
MARIO-WEB	Hèt aquerò, Thenardier higec:
MARIO-WEB	Metetz ena envolòpa: Senhoreta Fabre, e era vòsta casa.
MARIO-WEB	Ja veigui que comprenetz era vòsta situacion.
MARIO-WEB	Coma que non auetz mentit en díder eth vòste nòm, tanpòc mentiratz ena vòsta adreça.
MARIO-WEB	Botatz-la vos madeish.
MARIO-WEB	Eth presoèr s’estèc un moment cogitós, dempús cuelhec era pluma e escriuec:
MARIO-WEB	Thenardier cuelhec era carta damb ua sòrta de convulsion febrila.
MARIO-WEB	Hemna!, didec.
MARIO-WEB	Era Thenardier acodic.
MARIO-WEB	Cuelh aguesta carta.
MARIO-WEB	Ja sabes se qué te cau hèr.
MARIO-WEB	Baish i a un coche.
MARIO-WEB	Partís de seguit, e torna idem.
MARIO-WEB	E en tot dirigir-se ar òme deth garròt, higec:
MARIO-WEB	Tu, que t’as trèt eth tapaboques, acompanha ara ciutadana.
MARIO-WEB	Ja sabes a on è deishat eth “veïculòt”.
MARIO-WEB	Òc, responec er òme.
MARIO-WEB	E, deishant eth sòn garròt en un cornèr, seguic ara Thenardier.
MARIO-WEB	Quan ja se n’anauen, Thenardier treiguec eth cap pera pòrta miei dubèrta e cridèc en correder:
MARIO-WEB	Era votz ronca dera Thenardier responec:
MARIO-WEB	Non te’n hèsques, que me l’è botada en pitrau.
MARIO-WEB	Non s’auie passat ua menuta quan s’entenec er esclafit d’un soriac qu’anèc amendrint e s’amortèc ara pressa.
MARIO-WEB	Plan!, gasulhèc Thenardier.
MARIO-WEB	Qu’amien un bon pas.
MARIO-WEB	Apressèc ua cagira ena humeneja e se seiguec crotzant es braci e presentant es sues bòtes hangassejades en radiador.
MARIO-WEB	Qu’è hered enes pès, didec.
MARIO-WEB	Non quedauen en humarau damb Thenardier que cinc bandits.
MARIO-WEB	Aqueri òmes, a trauèrs des sues masques e dera linha nera que caperant-les eth ròstre hegen d’eri, a causida o a gust dera pòur, carboèrs, neri o diables, auien ua mina embotada e trista; se vedie qu’executauen eth crim coma un trabalh quinsevolh, tranquillaments, sense colèra e sense pietat, damb ua cèrta espècia d’engüeg.
MARIO-WEB	Se trapauen en un cornèr apileradi coma bèsties e carauen.
MARIO-WEB	Thenardier se cauhaue es pès.
MARIO-WEB	Eth presoèr auie tornat a quèir ena sua taciturnitat.
MARIO-WEB	Ua ombriua cauma auie succedit ath herotge estrepit qu’aumplie eth humarau uns moments abans.
MARIO-WEB	Era candèla, qu’auie costat un enòrme blese, illuminaue a penes era casina; eth huec s’amendrie e toti aqueri caps monstruosi projectauen ombres difòrmes enes parets e en solèr de naut.
MARIO-WEB	Non s’entenie mès bronit qu’era tranquilla respiracion deth vielh embriac que dormie.
MARIO-WEB	Mario demoraue damb ansietat, tostemp creishenta.
MARIO-WEB	Er enigma qu’ère mès impenetrable que jamès.
MARIO-WEB	Qui ère aquera “mainada” que Thenardier auie cridat era Alausa?
MARIO-WEB	Ère era sua “Ursula”?
MARIO-WEB	Per çò d’aute, es dues letres U.F.
MARIO-WEB	Aquerò ère çò que Mario vedie claraments.
MARIO-WEB	Ua sòrta de fascinacion orribla lo tenguie clauat en sòn lòc, d’a on observaue e dominaue tota era scèna.
MARIO-WEB	Qu’ère aquiu, lèu incapable de reflexion e de movement, coma anelit per tantes abominables causes vistes tant d’apròp.
MARIO-WEB	Demoraue quauque incident, qu’ei parièr quin que siguesse, en non poder arremassar es sues idies e non saber quin partit cuélher.
MARIO-WEB	Alavetz tot que s’acabarà: darè era mia vida e era mia sang, s’ei de besonh, mès que la desliurarè.
MARIO-WEB	Atau se passèc mieja ora.
MARIO-WEB	Thenardier semblaue negat en ua tenebrosa meditacion; eth presoèr non se botjaue.
MARIO-WEB	Ça que la, a intervaus, e de hège quauqui instants, s’entenie un petit bronit sord entath cant deth presoèr.
MARIO-WEB	De pic Thenardier apostrofèc ad aguest:
MARIO-WEB	Senhor Fabre, escotatz çò que vos vau a díder.
MARIO-WEB	Aguestes pòques paraules semblauen balhar eth principi a ua declaracion.
MARIO-WEB	Mario agudèc era aurelha.
MARIO-WEB	Thenardier seguic:
MARIO-WEB	Era mia hemna tornarà, non vos despacientetz.
MARIO-WEB	Mès escotatz çò que vos vau a díder: damb era vòsta carta, era mia hemna vierà a cercar-la.
MARIO-WEB	Que l’è dit ara mia hemna que vestisse coma auetz vist, pr’amor qu’era vòsta hilha consentisque seguir-la sense dificultat.
MARIO-WEB	Es dues pujaràn en coche e eth mèn camarada darrèr d’eth.
MARIO-WEB	Que i a en bèth lòc, dehòra d’ua des barralhes ua “veïculòt” premanit damb dus bons shivaus.
MARIO-WEB	Amiarà aquiu ara vòsta hilha; baisharà deth coche; eth mèn camarada pujarà damb era en “veïculot” e era mia hemna tornarà aciu tà dider-vos: “Que ja ei hèt”.
MARIO-WEB	Ara vòsta hilha non li haràn cap de mau: eth “veïculòt” l’amiarà entà un lòc a on estarà tranquilla, e tanlèu m’ajatz balhat aguesti dus cent mil francs vos serà entornada.
MARIO-WEB	Eth presoèr non badec boca.
MARIO-WEB	Dempús d’ua pausa Thenardier contunhèc:
MARIO-WEB	Coma vedetz ei plan simple.
MARIO-WEB	Jo vos digui çò que i a, vos prevengui entà que vo’n sapiatz.
MARIO-WEB	S’arturèc; eth presoèr non trinquèc eth silenci e Thenardier seguic:
MARIO-WEB	Ja vedetz que non auem males intencions.
MARIO-WEB	Imatges espaventoses passèren pera imaginacion de Mario.
MARIO-WEB	Com!
MARIO-WEB	Aquera joena que panauen, non serie amiada aciu?
MARIO-WEB	Un d’aqueri monstres se la harie a vier ena escurina?
MARIO-WEB	Entà on…?
MARIO-WEB	E se siguesse era!
MARIO-WEB	Plan qu’ere era.
MARIO-WEB	Mario sentie que se paralisaue e s’amortauen es batecs deth sòn còr.
MARIO-WEB	Qué hèr?
MARIO-WEB	Disparar eth tret?
MARIO-WEB	Botar enes mans dera justícia a toti aqueri miserables?
MARIO-WEB	Mès non per aquerò deisharie d’èster dehòra de quinsevolh posita er orrible òme deth garròt damb era joena e Mario pensaue en aguestes paraules de Thenardier, qu’era sua sagnosa significacion entrevedie: Se me hètz a cuélher, eth mèn camarada balharà eth còp de gràcia a Alausa.
MARIO-WEB	Ara que ja non l’arturaue eth testament deth coronèl, senon tanben eth sòn madeish amor, eth perilh dera qu’estimaue.
MARIO-WEB	Aguesta espaventosa situacion, que se tardaue ja hège mès d’ua ora, cambiaue d’aspècte en cada moment.
MARIO-WEB	Mario qu’auec era fòrça de passar revista successiuaments as mès ponhentes conjectures, cercant ua esperança sense trapar-la.
MARIO-WEB	Eth revolum des sòns pensaments contrastaue damb eth funèbre silenci dera tuta.
MARIO-WEB	Ath miei d’aqueth silenci s’entenec eth bronit dera pòrta deth carrèr, que se daurie e dempús se barraue.
MARIO-WEB	Eth presoèr hec un movement enes sues ligadures.
MARIO-WEB	Vaquí ara ciutadana, didec Thenardier.
MARIO-WEB	A penes venguie de parlar, quan, plan que òc, era Thenardier se precipitèc en quarto, estofada, sufocada, panteishant, ahlamejant es uelhs e cridèc, picant damb es sues manòtes sus es dues cueishes ath còp:
MARIO-WEB	Adreça faussa!
MARIO-WEB	Eth bandit qu’auie anat damb era entrèc darrèr, e se filèc entà cuélher eth sòn garròt.
MARIO-WEB	Adreça faussa?, repetic Thenardier.
MARIO-WEB	Era hemna repliquèc:
MARIO-WEB	Urban Fabre.
MARIO-WEB	Arrés balhe rason d’eth.
MARIO-WEB	Se posèc estofada, dempús seguic:
MARIO-WEB	Que l’aurie calut parlar e díder a on s’està era sua hilha e a on a eth gat.
MARIO-WEB	Atau auria manejat jo aguest negòci.
MARIO-WEB	Pro diden qu’es òmes son mès bèsties qu’es hemnes.
MARIO-WEB	Arren.
MARIO-WEB	Que non i a arrés en numèro 17.
MARIO-WEB	Qu’ei ua pòrta-cochera plan grana.
MARIO-WEB	En carrèr de Saint- Dominique que non i a degun senhor Fabre; e a córrer, e damb estrea ath menaire e tot!
MARIO-WEB	Que l’è parlat ath portièr e ara portièra qu’ei ua bona hemna, e non lo coneishen.
MARIO-WEB	Mario alendèc: Era Ursula o era Alausa, aquera que non sabie se com cridar-la, qu’ère sauvada.
MARIO-WEB	Thenardier, tant qu’era sua hemna, exasperada, sorrisclaue, s’auie seigut sus era taula; s’estèc quauqui moments sense prononciar ua paraula, botjant era cama dreta que penjaue, e guardant eth horneth de carbon damb aspècte de meditacion sauvatge.
MARIO-WEB	Fin finau, li didec ath presoèr damb un inflexion de votz lenta e particularaments herotge:
MARIO-WEB	Adreça faussa!, qué ei, donc, çò que demoraues?
MARIO-WEB	Guanhar temps!, cridèc eth presoèr damb votz sonora.
MARIO-WEB	E en madeish instant secodic es sues ligadures: qu’èren talhades.
MARIO-WEB	Eth presoèr solet ère estacat at lhet en ua cama.
MARIO-WEB	Abans qu’es sèt òmes auessen auut eth temps de compréner era situacion e de lançar-se sus eth, eth senhor Blanc s’ajoquèc ena humeneja, estenec era man en hornèth de cauhatge, dempús se lheuèc e Thenardier, era sua hemna e es bandits refusadi per estonament ath hons dera tuta, lo vederen estonadi quilhar peth dessús deth sòn cap eth talhant rosent que d’eth se despenie ua claretat sinistra, lèu liure en formidabla actitud.
MARIO-WEB	En sumari que mès endauant dèc lòc eth crim deth casalon de Gorbeau, cònste que quan era policia hec un des sòns reconeishements trapèc en humarau un sòu talhat e trabalhat d’ua forma especiau.
MARIO-WEB	Aqueth sòu qu’ère ua des meravilhes d’industria qu’era paciéncia dera preson engendre enes tenèbres, e entà es tenèbres, meravilhes que non son ua auta causa qu’esturments d’evasion.
MARIO-WEB	Aguesti productes orribles e delicadi, art prodigiós, son ara bijutaria çò qu’es metafòres deth calò son ara poesia.
MARIO-WEB	Que i a Benveutos Cellini enes presons, madeish que i a Villon en idiòma.
MARIO-WEB	Eth malerós qu’aspire ara libertat trape, quauqui viatges sense esturments, damb un cotelon, damb un guinhauet vielh, era manèra de ressegar un sòu en dues huelhes primes, de uedar aguestes sense tocar ara impression monetària e de practicar un bisèl o ua escroa sus eth talh deth sòu, de sòrta qu’es dues huelhes se posquen apegar de nauèth.
MARIO-WEB	Atau se junhen e se desseparen a volentat, formant ua caisha.
MARIO-WEB	En aquera caisha s’amague un ressòrt de relòtge, e aguest ressòrt, ben manejat, talhe es grilhs e es barres de hèr.
MARIO-WEB	Se cre qu’un malerós forçat non a qu’un sòu; arren d’aquerò, qu’a era libertat.
MARIO-WEB	Un sòu d’aguesta sòrta siguec çò que trapèc era policia enes sues cèrques ulteriores, dubèrt e en dus tròci sus eth lhet ath cant dera hièstra.
MARIO-WEB	Se desnishèc tanben, ua petita ressèga d’acèr blavit que se podie amagar en sòu.
MARIO-WEB	Qu’ei probable qu’en moment qu’es bandits escorcolhèren ath presoèr, amièsse damb eth aguest sòu, qu’artenherie amagar ena sua man, e que en auer de seguit era man liura, lo dauric e se servic dera ressèga entà talhar es còrdes que l’estacauen, çò qu’explicarie eth leugèr bronit e es movements lèu imperceptibles que Mario auie observat.
MARIO-WEB	En non auer pogut baishar per pòur de descurbir-se, non auie talhat es ligams dera sua cama quèrra.
MARIO-WEB	Es bandits s’auien remetut dera sua prumèra suspresa.
MARIO-WEB	Non te’n hèsques, didec eth Colmenero a Thenardier.
MARIO-WEB	Ça que la, eth presoèr lheuèc era votz:
MARIO-WEB	Per çò de pensar-vos que me haratz parlar, que me haratz escríuer çò que jo non voi escríuer, que me haratz díder çò que jo non voi díder…
MARIO-WEB	Se quilhèc era manja deth braç quèr, e higec:
MARIO-WEB	Guardatz.
MARIO-WEB	Ath madeish temps estirèc eth braç e botèc sus era carn nuda eth talhant rosent qu’auie ena man dreta, cuelhut peth mange de husta.
MARIO-WEB	S’entenec eth carrinclar dera carn usclada, s’escampilhèc peth humarau era flaira pròpia des quartos de torment.
MARIO-WEB	Mario trantalhèc, arraulit d’orror, es madeishi bandits s’estrementiren; eth ròstre der enigmatic ancian a penes se contreiguec, e tant qu’eth hèr rosent se calaue ena herida humejanta, impassible, e lèu august, tachaue en Thenardier era sua polida guardada, sense òdi, a on eth dolor s’esbugassaue jos ua majestat serena.
MARIO-WEB	Enes natures granes e escuelhudes era resisténcia dera carn e des sentits, quan son objècte deth dolor fisic, que hèn a gésser era amna, e la hèn aparéisher en front, coma es revòutes dera soldadesca hèn aparéisher ath capitan.
MARIO-WEB	Miserables!, didec.
MARIO-WEB	E arrincant eth talhant dera herida lo lancèc pera hièstra qu’auie quedat dubèrta; er orrible esturment rosent despareishec virant ena escurina, en to quèir luenh, e amortar-se ena nhèu.
MARIO-WEB	Eth presoèr higec:
MARIO-WEB	Hètz de jo çò que volgatz.
MARIO-WEB	Qu’ère ja desarmat.
MARIO-WEB	Tietz-lo!, cridèc Thenardier.
MARIO-WEB	Dus bandits l’agarrèren des espatles e eth mascarat damb votz de ventrilòc se botèc dauant, prèst a hèr-li sautar eth crani d’un còp de clau, ath mendre movement.
MARIO-WEB	En aqueth moment Mario entenec peth dejós d’eth, en extrèm inferior deth tenhat, de sòrta que non podie veir as que parlauen, aguest collòqui sostengut en votz baisha:
MARIO-WEB	Que non i a cap aute remèdi.
MARIO-WEB	Esboderatz-lo.
MARIO-WEB	Aquerò.
MARIO-WEB	Qu’èren eth marit e era hemna que celebrauen conselh.
MARIO-WEB	Thenardier partic lentaments entara taula, dauric eth calaish e cuelhec eth guinhauet.
MARIO-WEB	Mario tormentaue era culassa dera pistòla.
MARIO-WEB	Perplexitat inausida!
MARIO-WEB	Que hège ua ora que se lheuauen dues votzes ena sua consciéncia; era ua que didie que respectèsse eth testament de sa pair, era auta li cridaue qu’ajudèsse ath presoèr.
MARIO-WEB	Aqueres dues votzes seguien sense posa era sua luta, que lo plaçauen ena agonia.
MARIO-WEB	Auie demorat vagaments, enquia aqueth moment, trapar ua manèra de conciliar es dus déuers; mès arren possible auie gessut.
MARIO-WEB	Mentretant, eth perilh s’esdegaue; qu’auie ja depassat eth darrèr limit dera demora; Thenardier, a quauqui passi deth presoèr, pensaue damb eth guinhauet ena man.
MARIO-WEB	Mario, hòl, passejaue era sua guardada ath sòn entorn, darrèr e maquinau recurs dera desesperacion.
MARIO-WEB	De ressabuda s’estrementic.
MARIO-WEB	A sòns pès, sus era comòda, un arrai de clara lua illuminaue e semblaue mostrar-li ua huelha de papèr.
MARIO-WEB	En aquera huelha liegec en linha escrita en gròssi caractèrs, aqueth madeish maitin, pera màger des hilhes de Thenardier:
MARIO-WEB	ES POLICIÈRS QUE SON AQUIU.
MARIO-WEB	Ua idia, ua lum trauessèc era imaginacion de Mario: qu’ère eth miei que cercaue, era solucion d’aqueth orrible problèma que lo tormentaue: desliurar ar assassin e sauvar ara victima.
MARIO-WEB	S’ajulhèc sus era comòda estirèc eth braç, cuelhec eth papèr, arrinquèc doçaments un tròç de ges deth tenhat, l’estropec en papèr e lo lancèc peth horat en miei dera casina.
MARIO-WEB	Que ja ere eth temps: Thenardier auie vençut es sòns darrèrs escrupuls o es sòns darrèrs temors e se filaue entath presoèr.
MARIO-WEB	Qu’an lançat quauquarren!, cridèc era Thenardier.
MARIO-WEB	Qué ei?, didec eth marit.
MARIO-WEB	Era hemna s’auie lançat e auie recuelhut eth ges estropat en papèr qu’autregèc ath sòn marit.
MARIO-WEB	D’a on a vengut aquerò?, preguntèc Thenardier.
MARIO-WEB	Redena, per a on vòs qu’age entrat?
MARIO-WEB	Pera hièstra.
MARIO-WEB	Jo que l’è vist passar, didec eth Colmenero.
MARIO-WEB	Thenardier destropèc ara prèssa eth papèr, e s’apressèc ena lum.
MARIO-WEB	Qu’ei era letra d’Eponina.
MARIO-WEB	Diables!
MARIO-WEB	Hec un senhau ara sua hemna que s’apressèc viuaments, e li mostrèc er escrit en papèr, higent dempús damb votz sorda:
MARIO-WEB	Lèu!
MARIO-WEB	Era escala!
MARIO-WEB	Sense talhar eth còth ar òme?, preguntèc era Thenardier.
MARIO-WEB	Que non auem temps.
MARIO-WEB	Per a on?, preguntèc eth Colmenero.
MARIO-WEB	Pera hièstra, responec Thenardier.
MARIO-WEB	Eth mascarat de votz de ventrilòc deishèc en solèr era sua clau, lheuèc es dus braci e barrèc tres còps es mans sense díder ua soleta paraula.
MARIO-WEB	Que siguec coma era votz de ramblah entà ua tripulacion.
MARIO-WEB	Eth presoèr non botaue atencion en çò que se passaue ath sòn entorn.
MARIO-WEB	Que semblaue soniar o pregar.
MARIO-WEB	Un còp prèsta era escala, Thenardier cridèc:
MARIO-WEB	Vene, hemna.
MARIO-WEB	E se precipitec entara hièstra.
MARIO-WEB	Mès quan anaue a sautar per era, eth Colmenero lo cuelhec bruscaments deth còth.
MARIO-WEB	Encara non, vielh comedian; dempús que nosati ajam gessut.
MARIO-WEB	Dempús de nosati, sorrisclèren es bandits.
MARIO-WEB	Es conilhèrs que ja mos estalonen.
MARIO-WEB	Plan, donc, didec un bandit, hèm a sòrts qui passarà prumèr.
MARIO-WEB	Thenardier sorrisclèc:
MARIO-WEB	Qu’ètz lhòcos!
MARIO-WEB	Embriacs!
MARIO-WEB	Vai, quin revolum de pècs!
MARIO-WEB	Hèr ara sòrt, non ei vertat?
MARIO-WEB	Haram as chinos?
MARIO-WEB	Haram as palhes?
MARIO-WEB	Escriueram es nòsti nòms, les meteram en ua casqueta…
MARIO-WEB	Voletz eth mèn chapèu?
MARIO-WEB	Toti se virèren: qu’ère Javert.
MARIO-WEB	Amiaue eth chapèu ena man, e l’estenie arrint.
MARIO-WEB	XXI.- De com s’aurie de començar per cuèlher as victimes.
MARIO-WEB	Javert en escurir auie apostat ara sua gent e eth madeish s’auie emboscat darrèr des arbes en carrèr Barralha des Gobelins, que daue tath casalon de Gorbeau per aute costat deth baloard.
MARIO-WEB	Qu’auie començat per daurir “era sua pòcha” pr’amor de méter en era as dues gojates encargades de susvelhar es entorns dera tuta.
MARIO-WEB	Mès solet auie pogut “engabiar” a Azelma.
MARIO-WEB	Eponina que non ère en sòn lòc; auie despareishut e non l’auie pugut agarrar.
MARIO-WEB	Dempús Javert s’auie metut ara demora, atentiua era aurelha ath senhau convengut.
MARIO-WEB	Es va-e-veni deth coche l’auien agitat fòrça.
MARIO-WEB	Fin finau, s’auie despacientat, e, segur de qué aquiu i auie un nin, segur d’èster “de sòrt” en auer coneishut a fòrça des bandits qu’auien entrat, acabèc per decidir-se a pujar, sense demorar eth tret.
MARIO-WEB	Se rebrembarà qu’amiaue era clau de Mario.
MARIO-WEB	Auie arribat a temps.
MARIO-WEB	Es bandits, espauridi, se lancèren sus es armes qu’auien abandonat en moment d’evadir-se.
MARIO-WEB	En mens d’ua segonda, aqueri sèt òmes espaventosi s’acorropèren en actitud de defensa, er un damb eth sòn garròt, er aute damb era sua clau, un aute damb era sua barra de hèr, es auti damb estialhes, pinces e martèths.
MARIO-WEB	Thenardier cuelhec eth sòn guinhauet, era Thenardier cuelhec un enòrma pèira qu’ère en cornèr dera hièstra e que servie entàs sues hilhes d’escabèl.
MARIO-WEB	Javert se botèc eth sòn chapèu, dèc dus passi peth quarto damb es braci , eth baston jos eth braç e er espadeta ena gaina.
MARIO-WEB	Haut, haut!, didec.
MARIO-WEB	Que non gesseratz pera hièstra senon pera pòrta.
MARIO-WEB	Qu’ei de mès bona santat.
MARIO-WEB	Qu’ètz sèt, nosati èm quinze.
MARIO-WEB	Non mos aganchem coma guanhapans.
MARIO-WEB	Siguetz boni gojats.
MARIO-WEB	Eth Colmenero treiguec ua pistòla qu’amiaue amagada jos era ròba, e la metec ena man de Thenardier en tot dider-li ara aurelha:
MARIO-WEB	Qu’ei Javert.
MARIO-WEB	Jo non gausi tirar contra aguest òme.
MARIO-WEB	Gauses tu?
MARIO-WEB	Macarèu!, responec Thenardier.
MARIO-WEB	Plan, donc, tira-li.
MARIO-WEB	Thenardier cuelhec era pistòla e afustèc a Javert.
MARIO-WEB	Aguest, que se trapaue a tres canes, lo guardèc fixaments e se contentèc a dider-li:
MARIO-WEB	Non tires, que n’auràs besonh.
MARIO-WEB	Thenardier sarrèc eth gisclet: eth tret non gessec.
MARIO-WEB	Be t’ac didia jo!, exclamèc Javert.
MARIO-WEB	Eth Colmenero lancèc era sua maça as pès de Javert.
MARIO-WEB	Qu’ès eth rei des diables!
MARIO-WEB	Me rendi.
MARIO-WEB	E vosati?, preguntèc Javert as auti bandits.
MARIO-WEB	Nosati tanben.
MARIO-WEB	Javert repetic damb cauma:
MARIO-WEB	Plan, donc; ja didia jo qu’ètz bona gent.
MARIO-WEB	D’acòrd, didec Javert.
MARIO-WEB	E, virant-se e cridant:
MARIO-WEB	Entratz ja, didec.
MARIO-WEB	Ua esquadra de municipaus, sabre en man, e d’agents armadi de maces e garròts se precipitèc ena cramba e estaquèc as bandits ara votz de Javert.
MARIO-WEB	Aquera multitud d’òmes, a penes illuminadi per ua candèla, aumplie d’ombra era tuta:
MARIO-WEB	Manetes entà toti!, cridèc Javert.
MARIO-WEB	Era Thenardier s’auie fortificat en un des angles dera hièstra, e ère era qu’auie lançat aqueth bram.
MARIO-WEB	Es municipaus e es agents arreculèren.
MARIO-WEB	S’auie trèt eth mocador; mès sauvaue eth sòn chapèu; eth sòn marit, ajocat darrèr d’era, despareishie, lèu, jos eth mocador queigut; ath delà, era lo caperaue damb eth sòn còs, lheuant damb ambdues mans peth dessús deth sòn cap era pèira, damb eth balançament d’un gigant que va a lançar ua arròca.
MARIO-WEB	Compde!, cridèc.
MARIO-WEB	Toti se refugièren en correder, deishant un gran tròç desèrt en miei deth humarau.
MARIO-WEB	Era Thenardier dirigic ua guardada as bandits que s’auien deishat estacar e gasulhèc damb accent guturau e raucós:
MARIO-WEB	Covards!
MARIO-WEB	Javert arric e s’auancèc entar espaci uet qu’era Thenardier abraçaue damb es sues guardades herotges.
MARIO-WEB	Non t’aprèsses!
MARIO-WEB	Ve-te’n, cridèc, o t’estronhi!
MARIO-WEB	Quin bon granadèr!, exclamèc Javert.
MARIO-WEB	E seguic auançant.
MARIO-WEB	Era Thenardier, desgahonada e temibla, dauric es cames, s’inclinèc entà darrèr e lancèc era enòrma pèira entath cap de Javert damb hòla furia.
MARIO-WEB	Javert s’ajoquèc, era pèira passèc peth dessús d’eth, tumèc ena paret deth dauant, arrincant un gran tròç de ges e tornèc, rebotant d’un angle en aute, a trauèrs deth humarau, erosaments uet, a morir enes pès de Javert.
MARIO-WEB	En madeish instant, aguest arribaue ath cant dera parelha Thenardier.
MARIO-WEB	Ua des sues amples mans queiguec sus era espatla dera hemna e era auta sus eth cap deth marit.
MARIO-WEB	Es manetes!, cridèc.
MARIO-WEB	Es policièrs entrèren ara prèssa, e quauques segondes dempús era orde de Javert ère ja executada.
MARIO-WEB	Era Thenardier, adondada, guardèc es sues mans estacades e es deth sòn marit, se deishèc quèir en solèr, e exclamèc plorant:
MARIO-WEB	Mentretant, es agents auien descubèrt ar embriac esclipsat, darrèr dera pòrta, e lo secodien.
MARIO-WEB	Se desvelhèc gasulhant:
MARIO-WEB	Hilhes mies!
MARIO-WEB	Que ja son ena ombra, didec Javert.
MARIO-WEB	Auem acabat, Jondrette?
MARIO-WEB	Òc, responec Javert.
MARIO-WEB	Es sies bandits estacats èren de pès; sauvauen encara es sues cares de hantaumes: tres, mascaradi de nere; tres, damb era cara caperada.
MARIO-WEB	Sauvatz-vos es vòstes masques, didec Javert.
MARIO-WEB	E, en tot passar-les revista damb era guardada d’un Federic II ena parada de Posdamb, les didec as tres “fumistes”:
MARIO-WEB	Bona net, Colmenero; bona net, Brujon; bona net, Dus Milèrs.
MARIO-WEB	Dempús, virant-se cap as tres desguisadi, li didec ar òme dera maça:
MARIO-WEB	Bona net, Tragamar.
MARIO-WEB	E ar òme deth garròt:
MARIO-WEB	Bona net, Babet.
MARIO-WEB	E ath ventrilòc:
MARIO-WEB	Salut, Sonesòs.
MARIO-WEB	En aqueth moment, vedec ath presoèr des bandits, que, dès era entrada des agents de policia non auie prononciat ua soleta paraula e s’estaue damb eth cap clin.
MARIO-WEB	Destacatz ath senhor, didec Javert, e qu’arrés gesque.
MARIO-WEB	Dit aquerò, se seiguec soberanaments dauant dera taula, a on i auie era candèla e eth tintèr, treiguec un papèr sagerat dera pòcha e comencèc eth somari.
MARIO-WEB	Dempús qu’escriuec es prumères linhes, que son es formes de tostemp, lheuèc era vista.
MARIO-WEB	Que s’aprèsse eth cavalièr qu’aguesti senhors auien estacat.
MARIO-WEB	Es agents guardèren ar entorn.
MARIO-WEB	E plan, preguntèc Javert, a on ei?
MARIO-WEB	Eth presoèr des bandits, eth senhor Blanc, eth senhor Urban Fabre, eth pair d’Ursula o dera Alausa, qu’auie despareishut.
MARIO-WEB	Era pòrta ère vigilada, mès era hièstra non n’ère.
MARIO-WEB	Tanlèu se vedec liure, e mentre Javert hège eth somari, se profitèc dera confusion deth revolum, dera multitud, dera escurina e d’un moment qu’era atencion non ère tachada en eth, entà lançar-se pera hièstra.
MARIO-WEB	Un agent correc entada era e campèc.
MARIO-WEB	Que non se vedie arren dehòra.
MARIO-WEB	Era escala de còrda tremolaue encara.
MARIO-WEB	XXII.- Eth mainatge que ploraue en volum dusau.
MARIO-WEB	Londeman deth dia que se verifiquèren aguesti eveniments ena casa deth baloard der Espitau, un gojat, que semblaue vier deth costat deth pònt d’Austerlitz, pujaue peth carreron dera dreta, de cap ara barralha deth Fontainebleau.
MARIO-WEB	Ère net barrada.
MARIO-WEB	Aqueth gojat ère palle, escanaulit; anaue vestit de pelhòts, damb un pantalon de tela en mes de hereuèr, e cantaue tot enventit.
MARIO-WEB	Ena cantoada deth carrèr deth Petit-Banquier, ua vielha acorbaishada escorcolhaue en un molon de dèishes, ara lum deth fanau.
MARIO-WEB	Eth gojat l’empossèc en passar e dempús arreculèc, sorrisclant:
MARIO-WEB	Cara!
MARIO-WEB	E jo qu’èra qu’ère aquerò un enòrme gosset!
MARIO-WEB	Prononcièc era paraula enòrme per dusau viatge damb ua roncadera guturau e borlesca que solet letres majuscules pòden exprimir: un enòrme, un ENÒRME gosset!
MARIO-WEB	Brigand!
MARIO-WEB	Coquin!, gasulhèc.
MARIO-WEB	Eth gojat ère ja a ua cèrta distància.
MARIO-WEB	Quis!
MARIO-WEB	Quis!, Vai!, ja veigui que non m’auia enganhat!
MARIO-WEB	Era vielha, estofada d’indignacion, se lheuèc e eth resplendor dera lantèrna dèc totafèt ena cara livida, angulosa e arropida, damb pautes de poth que li baishauen enquia lèu es angles dera boca.
MARIO-WEB	Eth còs se perdie ena ombra e solet se vedie eth cap.
MARIO-WEB	Que s’aurie pogut díder qu’ère era masca dera decrepitud rebracada per ua claror quinsevolh enes tenèbres.
MARIO-WEB	Eth gojat la guardèc atentiu.
MARIO-WEB	E seguic eth sòn camin, tornant a cantar:
MARIO-WEB	En acabar eth quatau vèrs se posèc.
MARIO-WEB	Qu’auie arribat en numèro 50-52, e en trapar era pòrta barrada, auie començat a flocar, sus era, patacs e còps de talon sonors e eroïcs, que hègen veir mèsalèu es sabates d’òme qu’amiaue, qu’es pès de mainatge qu’auie.
MARIO-WEB	Mentretant, aquera madeisha vielha qu’auie trapat ena cantoada deth carrèr Petit-Banquier corrie ath sòn darrèr cridant e prodigant gèsti exageradi.
MARIO-WEB	Qué ei aquerò?
MARIO-WEB	Qué ei aquerò?
MARIO-WEB	Bon Diu!
MARIO-WEB	Que hèn quèir era pòrta!
MARIO-WEB	Esbaucen era casa!
MARIO-WEB	Es còps de pè contunhauen.
MARIO-WEB	Era vielha cridaue damb tota era fòrça deth morir:
MARIO-WEB	Atau s’apraien es causes ara!
MARIO-WEB	De pic s’arturèc: qu’auie arreconeishut ath coquin.
MARIO-WEB	Qu’ès tu, Satanàs?
MARIO-WEB	Vai!
MARIO-WEB	Qu’ei era vielha, didec eth gojat.
MARIO-WEB	Bona net, tia Bougoncha.
MARIO-WEB	Era vielha responec damb ua potèla complicada, admirabla improvisacion der òdi treiguent auantatge dera caducitat e dera lejor, que malerosaments se perdec enes tenèbres.
MARIO-WEB	Que non i a arrés, masqueta.
MARIO-WEB	Bè!, repliquec eth gojat, a on ei eth mèn pair?
MARIO-WEB	Ena preson dera Fòrça.
MARIO-WEB	Vai!
MARIO-WEB	E era mia mair?
MARIO-WEB	Ena de Sant Latzèr.
MARIO-WEB	Plan ben.
MARIO-WEB	E es mies fraies?
MARIO-WEB	Enes Magdalenes.
MARIO-WEB	Eth gojat se rasquèc era aurelha, guardèc ara tia Bougon e didec:
MARIO-WEB	Dempús hec repè e ath cap d’un moment era vielha, que s’auie demorat en lumedan dera pòrta, l’entenec que cantaue damb votz clara e juvenila en tot perder-se entre es olms neri, que s’estrementien dauant era bohada deth vent d’iuèrn:
KARAMAZOV-II-WEB	Libre quatau.
KARAMAZOV-II-WEB	D'ora, abantes de hèr dia, avisèren a Aliosha.
KARAMAZOV-II-WEB	Eth starets s'auie desvelhat e se sentie plan aflaquit, a maugrat de qué auie preferit lheuar-se deth lhet e sèir-se en un fautulh.
KARAMAZOV-II-WEB	Qu'estaue pliamens conscient; encara que plan espisat, eth sòn ròstre miralhaue placiditat, lèu alegria, e era sua lucada qu'ère gaujosa, amabla, estimulanta.
KARAMAZOV-II-WEB	Eth sòn confessor tostemp auie estat eth pair Paisi.
KARAMAZOV-II-WEB	Dempús d'administrar-li aguesti dus sacraments, procedic ara extremoncion.
KARAMAZOV-II-WEB	Acodiren es ieromonges, de man en man era cèla s'anèc aumplint d'ermites.
KARAMAZOV-II-WEB	Mentretant, trinquèc eth dia.
KARAMAZOV-II-WEB	Comencèc a vier tanben gent deth monastèri.
KARAMAZOV-II-WEB	En acabar er ofici, eth starets volec dider-se adiu de toti e punèc a toti es presents.
KARAMAZOV-II-WEB	Pr'amor dera estretesa dera cèla, aqueri qu'auien vengut prumèr les calec gésser entà deishar pati as auti.
KARAMAZOV-II-WEB	Aliosha s'estaue ath cant deth starets, que s'auie tornat a sèir en fautulh.
KARAMAZOV-II-WEB	Parlaue e aleçonaue ena mesura des sues fòrces; era sua votz, encara que brusca, qu'ère pro fèrma.
KARAMAZOV-II-WEB	È dedicat tanti ans a instruir-vos e, per tant, a parlar en votz nauta qu'è aquerit eth costum de parlar e, en parlar, d'intruir, enquiath punt que carar lèu me serie de mès mau hèr que parlar, pairs e frairs estimadi, autanplan ara, a maugrat dera mia feblesa, badinèc, en tot guardar damb trendesa ad aqueri que s'arremassauen ath sòn entorn.
KARAMAZOV-II-WEB	Aliosha rebrembarie mès tard quauquarren de çò que didec alavetz eth starets.
KARAMAZOV-II-WEB	Mès, encara que parlèc de manèra clara e damb votz fèrma, eth sòn discurs que resultèc un shinhau confús.
KARAMAZOV-II-WEB	Parlèc de fòrça causes, semblaue coma s'ac volesse díder tot, tornar a amuishar, enes pòrtes dera mòrt, tot çò que non auie vengut de díder ath long dera sua vida, e non solet peth sòn in d'instruir, senon peth sòn desir de partejar era sua alegria e eth sòn entosiasme damb toti, de daurir eth sòn còr un viatge mès…
KARAMAZOV-II-WEB	Estimatz-vos es uns as auti, frairs, les exortaue eth starets (atau ac rebrembèc mès tard Aliosha).
KARAMAZOV-II-WEB	Estimatz ath pòble de Diu.
KARAMAZOV-II-WEB	Pr'amor que non èm nosati mès sants qu'es laïcs per çò d'auer vengut aciu e enclastrar-mos entre aguestes parets; ath contrari, aqueth que vie aciu, s'a vengut, qu'ei precisaments pr'amor que se'n sabie pejor que quinsevolh laïc e que tot çò qu'existís ena tèrra…
KARAMAZOV-II-WEB	E coma mès temps se demore eth monge laguens d'aguestes parets, mès claraments ac reconeisherà.
KARAMAZOV-II-WEB	Pr'amor que, en cas contrari, non l'aurie calut vier aciu.
KARAMAZOV-II-WEB	Atau donc, quan comprene que non solet ei pejor que quinsevolh laïc, senon qu'ei colpable per toti e per tot dauant deth mon, per toti es pecats der òme, individuaus e collectius, solet alavetz aurà artenhut eth fin que per eth se junhec a nosati.
KARAMAZOV-II-WEB	Aguesta consciéncia qu'ei era culminacion deth camin monacau, mès tanben de cada èsser uman en aguest mon.
KARAMAZOV-II-WEB	Pr'amor qu'es monges non son òmes desparièrs des auti, senon que son, simplaments, tau coma les calerie èster a toti es òmes ena tèrra.
KARAMAZOV-II-WEB	Solet alavetz se honeràn es nòsti còrs en amor infinit, universau, que jamès s'assadore.
KARAMAZOV-II-WEB	Alavetz cadun de vosati aurà pro fòrça entà convertir ath mon sancer mejançant er amor e entà lauar damb es sues lèrmes es pecats deth mon…
KARAMAZOV-II-WEB	Non vos alunhetz deth vòste còr, cohessatz-vos toti sense pòsa.
KARAMAZOV-II-WEB	Non vos cau pòur deth vòste pecat, autanplan en tot auer consciéncia d'eth, se reauments n'ètz empenaïdi; mès non botètz condicions a Diu.
KARAMAZOV-II-WEB	E un aute còp vos digui: non sigatz capinauti.
KARAMAZOV-II-WEB	Non sigatz capinauti dauant es petits, non sigatz capinauti tanpòc dauant es grani.
KARAMAZOV-II-WEB	Non ajatz en òdi ne as que vos refusen, ne as que vos dimamen, ne as que vos escridassen o vos calomnien.
KARAMAZOV-II-WEB	Non ajatz en òdi as atèus, as que prediquen eth mau, as materialistes, ne tansevolhe as marridi, entà non díder ja arren des braves, pr'amor que i a entre eri fòrça gent brava, mès que mès enes nòsti tempsi.
KARAMAZOV-II-WEB	Auetz-.les presents enes vòstes oracions, en tot díder: "Sauva, Senhor, a toti aqueri que non tien se qui prègue per eri, sauva tanben ad aqueri que non te vòlen pregar".
KARAMAZOV-II-WEB	Ahigetz ara seguida: "Que non ei er orgulh çò que me botge a manar aguesta pregària, Senhor, pr'amor que jo tanben sò un miserable, eth pejor des miserables"…
KARAMAZOV-II-WEB	Estimatz ath pòble de Diu, non permetatz que forencs vos arremassen era vegada, pr'amor que se vos adormitz per tòrt dera guitèra e der orgulh o, encara pejor, per tòrt der egoïsme, vieràn de totes es nacions e vos panaràn era vòsta vegada.
KARAMAZOV-II-WEB	Predicatz ara gent er Evangèli sense pòsa…
KARAMAZOV-II-WEB	Non queigatz ena simonia…
KARAMAZOV-II-WEB	Non estimetz er argent, ne er aur.
KARAMAZOV-II-WEB	Non lo tengatz…
KARAMAZOV-II-WEB	Credetz e lheuatz era vòsta bandèra.
KARAMAZOV-II-WEB	Lheuatz-la plan nauta…
KARAMAZOV-II-WEB	Que mos cau díder qu'eth starets parlaue de forma mès entrebracada de çò qu'aciu s'a hèt veir e de com ac anotèc mès tard Aliosha.
KARAMAZOV-II-WEB	A viatges caraue, tau que se sagèsse d'arremassar fòrces, s'estofaue, mès qu'ère en extasi.
KARAMAZOV-II-WEB	L'escotauen esmoigudi, encara que molti èren estonadi des sues paraules e vedien quauquarren escur en eres…
KARAMAZOV-II-WEB	Mès tard toti les rebrembarien.
KARAMAZOV-II-WEB	Aliosha li calec gésser un moment, se demorèc esmoigut en veir era agitacion generau e era expectacion dera comunautat que s'apileraue ath laguens dera cèla e enes sòns entorns.
KARAMAZOV-II-WEB	Que n'auie que demorauen lèu damb inquietud, d'auti qu'ac hègen solemnaments.
KARAMAZOV-II-WEB	Toti demorauen que se passèsse quauquarren imminent e grandós a penes morisse eth starets.
KARAMAZOV-II-WEB	Parièra expectatiua, d'un cèrt punt d'enguarda, que resultaue frivòla, mès enquia es pairs mès sevèrs participauen d'era.
KARAMAZOV-II-WEB	Era expression mès grèu ère era deth ieromonge Paisi.
KARAMAZOV-II-WEB	Era rason de qué Aliosha s'absentèsse dera cèla siguec que, a trauèrs d'un des monges, l'auie manat a cridar d'ua forma enigmatica Rakitin, nauèth vengut dera ciutat damb ua estranha carta dera senhora Jojlakova.
KARAMAZOV-II-WEB	Aguesta li comunicaue a Aliosha ua curiosa notícia que non podie arribar en moment mès avient.
KARAMAZOV-II-WEB	Projorovna, veuda d'un suboficiau.
KARAMAZOV-II-WEB	Aguesta hemna l'auie demanat ath starets s'entre es defuntadi, que pera sua pòsa etèrna se prègue ena glèisa, se poirie includir ath sòn hilh Vasenka, que s'auie desplaçat per rasons deth servici enquiara luenhana Irkutsk, en Siberia, e que non auie notícies d'eth dès hège un an.
KARAMAZOV-II-WEB	Eth starets auie replicat ara vielheta damb tota severitat, en tot enebir-li a hèr ua tau causa e en tot assegurar qu'aguesta sòrta de pregàries èren pòga causa mens que bruisheria.
KARAMAZOV-II-WEB	Mès ara seguida, en tot desencusar-la pera sua ignorància, higec, a manèra de consolacion, "tau que se guardèsse en un libre deth futur, atau s'exprimie ena sua carta era senhora Jojlakova, qu'eth sòn hilh Vasia ère viu, sense ombra de dobte, e que o ben estarie lèu de tornada o ben li manarie ua carta, de sòrta qu'era li calie tornar entà casa pr'amor de demorar- lo.
KARAMAZOV-II-WEB	E qué ei çò que se passèc?, higie desgahonada era senhora Jojlakova.
KARAMAZOV-II-WEB	Donques qu'era profecia s'a complit ath pè dera letra, e mès encara".
KARAMAZOV-II-WEB	Sonque arribar en çò de sòn, ara vielheta li balhèren ua carta de Siberia dirigida entada era.
KARAMAZOV-II-WEB	E non solet aquerò: en aguesta carta, escrita ja en camin, dès Ekaterinburg, eth sòn hilh Vasia li comunicaue qu'ère en tot tornar de cap a Russia, en companhia d'un foncionari, e "demoraue abraçar a sa mair" ues tres setmanes dempús de qué aguesta auesse recebut era carta.
KARAMAZOV-II-WEB	Era senhora Jojlakova demanaue tu per tu a Aliosha qu'informèsse ath pair higumeno e a tota era comunautat d'aguest nau "miracle profetic".
KARAMAZOV-II-WEB	Era carta que l'auie escrit ath mès córrer, e en cada linha se exprimie era emocion dera autora.
KARAMAZOV-II-WEB	Mès Aliosha non auie arren a comunicar as monges, pr'amor qu'aguesti ja se'n sabien de çò que s'auie passat: Rakitin, quan manèc ath monge qu'avisèsse a Aliosha, l'encomanèc de passa que "transmetesse damb tot eth respècte ath reverend pair Paisi qu'eth, Rakitin, auie ua notícia que balhar-li, tant importanta que non gausaue a demorar ne ua menuta, e que li demanaue umilaments perdon pera sua gausaria".
KARAMAZOV-II-WEB	Coma qu'eth monge auie hèt a vier era peticion de Rakitin abantes ath pair Paisi qu'a Aliosha, quan aguest tornèc ena cèla ja solet li demoraue liéger era carta e mostrar-la- se ara seguida ath pair Paisi en qualitat de mèr document.
KARAMAZOV-II-WEB	E çò de cèrt ei que, ne tansevolhe aguest òme, sec e maufidat, en liéger damb es celhes rufades era notícia deth "miracle", podec reprimir per complèt es sòns sentiments mès prigonds.
KARAMAZOV-II-WEB	Es uelhs li ludien, un arridolet grèu e penetrant se diboishèc en un virament de uelhs enes sòns pòts.
KARAMAZOV-II-WEB	Qué non veiram!, se l'escapèc sense voler.
KARAMAZOV-II-WEB	Qué non veiram encara, qué non veiram!, repetiren ath còp es monges, se ben eth pair Paisi, en tot arroncilhar de nauèth es celhes, les demanèc a toti eri que, de moment, non comentèssen arren sus er ahèr, aumens enquia que venguesse de confirmar-se era notícia.
KARAMAZOV-II-WEB	En aguesta madeisha ora, plan que òc, eth "miracle" lo coneishie ja tot eth monastèri e fòrça des laïcs qu'auien acodit aciu entara liturgia.
KARAMAZOV-II-WEB	Era vesilha s'auie postrat dauant eth starets, en preséncia dera senhora Jojlakova, e, en tot senhalar ara hilha "guarida" d'aguesta dauna, l'auie preguntat damb vertadèr interès: "Com gausatz a hèr causes atau?"
KARAMAZOV-II-WEB	Eth cas ei qu'ara aguest umil monge estaue perplèx e lèu non sabie se qué creir.
KARAMAZOV-II-WEB	Eth dia anterior, en barrar era net, auie estat en tot visitar en monastèri ath pair Ferapont, ena cèla retirada qu'aguest ocupaue darrèr der abelhèr, e s'auie demorat estonat damb aguesta visita, que l'auie costat ua impression extraordinària e terribla.
KARAMAZOV-II-WEB	Eth pair Ferapont qu'ère aqueth ancian monge, estricte e dejunaire e seguidor deth vòt de silenci, que ja auem mentat coma rivau deth starets Zosima e, sustot, deth starchevsko, que consideraue ua nauetat frivòla e perniciosa.
KARAMAZOV-II-WEB	Se tractaue d'un rivau extrèmaments perilhós, a maugrat de qué, per çò deth sòn vòt de silenci, practicaments non escambiaue ua soleta paraula damb arrés.
KARAMAZOV-II-WEB	Mès qu'ère perilhós, sustot, pr'amor qu'ua part importanta des membres dera comunautat èren cossents damb es sues opinions, e fòrça des laïcs qu'acodien en monastèri lo venerauen coma un òme just e l'auien per un ascèta, a maugrat de veir en eth a un evident yurodivy.
KARAMAZOV-II-WEB	Mès qu'ère aquerò çò que les captivaue.
KARAMAZOV-II-WEB	Eth pair Ferapont jamès visitaue ath starets Zosima.
KARAMAZOV-II-WEB	Encara que s'estaue en ascetòri, a penes lo shordauen damb es règles que regien aquiu, pr'amor que se comportaue, plan, coma un autentic yurodivy.
KARAMAZOV-II-WEB	Qu'auie uns setanta cinc ans, se non mès, e viuie darrèr der abelhèr der ascetòri, en ua des cantoades dera encencha, en ua vielha cèla de husta, plan estarnada, qu'auie estat bastida hège plan fòrça temps, en sègle passat, per un aute monge que, coma eth, auie estat un gran dejunaire e auie sauvat eth vòt de silenci, eth pair Iona, qu'auie viscut enquias cent cinc ans e que des sues granes hètes encara circulauen fòrça racondes plan curiosi peth monastèri e es sòns entorns.
KARAMAZOV-II-WEB	Eth pair Ferapont auie artenhut, hège uns sèt ans, que lo lotgèssen tanben ada eth en aguesta cèla desseparada, qu'ère a tot darrèr ua isba, encara que se retiraue plan a ua gleisòla, pr'amor qu'auie ua enòrma quantitat d'icònes autrejades ath monastèri, qu'ath sòn dauant ahlamauen tostemp lampes votiues; qu'ère coma s'auessen installat aquiu ath pair Ferapont entà que se n'encuedèsse d'eres e les tenguesse alugades.
KARAMAZOV-II-WEB	Non consumie, sivans se didie (e ère vertat) que dues liures de pan cada tres dies, aquerò qu'ère tot; se les hège a vier cada tres dies er abelhaire que viuie aquiu madeish, en abelhèr, mès autanplan ad aguest abelhaire que li balhaue tau servici non li dirigie era paraula.
KARAMAZOV-II-WEB	Aguestes quate liures de pan, amassa damb eth prosforon1 des dimenges, qu'après era darrèra missa li manaue sense manca eth pair higumeno ath benaürat, que constitusien tot eth sòn neuriment setmanau.
KARAMAZOV-II-WEB	Per çò dera aigua dera gèrra, l'ac cambiauen cada dia.
KARAMAZOV-II-WEB	Raraments assistie a missa.
KARAMAZOV-II-WEB	Es sòns admiradors vedien se com a viatges se tenguie tot eth dia pregant, ajulhat e sense quilhar era tèsta.
KARAMAZOV-II-WEB	Se, totun aquerò, bèth còp gessie de conversar damb eri, se mostraue laconic e parlaue de forma entrebracada, estranha e un shinhau grossièra.
KARAMAZOV-II-WEB	Ça que la, de quan en quan conversaue damb es visitaires, mès generauments que se limitaue a deishar quèir bèra paraula misteriosa que costaue un prigond enigma entada eri, e dempús, per mès que l'ahisquèssen, non balhaue cap 1 Tròç de pan equivalent ara òstia dera liturgia catolica.
KARAMAZOV-II-WEB	Que non auie reng de prèire, ère un simple monge.
KARAMAZOV-II-WEB	Corrie un rumor plan singular, encara qu'entre era gent mès escura, que sivans eth quau eth pair Ferapont èren en contacte damb es esperits celestiuas e solet parlaue damb eri, que per aquerò caraue en preséncia dera gent.
KARAMAZOV-II-WEB	Eth petit monge d'Obdorsk, qu'auie entrat en abelhèr en tot seguir es instruccions der abelhaire, un aute monge madeish de carat e ombriu, s'endrabèc de cap ath cornèr que se trapaue era petita cèla deth pair Ferapont.
KARAMAZOV-II-WEB	S'apressèc ath monge, segontes condèc eth madeish mès tard, mòrt de pòur.
KARAMAZOV-II-WEB	Qu'ère ja pro tard.
KARAMAZOV-II-WEB	En aguesta escadença, eth pair Ferapont ère seigut dauant era pòrta dera sua cèla, en un banc plan baish.
KARAMAZOV-II-WEB	Un enòrme casse vielh bronzinaue doçaments peth dessús d'eth.
KARAMAZOV-II-WEB	S'auie lheuat un aire frescolenc vrespau.
KARAMAZOV-II-WEB	Eth monge d'Obdorsk s'ajulhèc dauant eth beat e li demanèc era sua benediccion.
KARAMAZOV-II-WEB	Ferapont.
KARAMAZOV-II-WEB	Lhèua-te!
KARAMAZOV-II-WEB	Eth petit monge se botèc de pès.
KARAMAZOV-II-WEB	En bendíder, qu'ès tu eth benedit; sè-te ath mèn costat.
KARAMAZOV-II-WEB	D'a on vies?
KARAMAZOV-II-WEB	Çò que mès estonèc ath praube monge siguec qu'eth pair Ferapont, a maugrat des sòns longui dejuni e dera sua auançada edat, auie tot er aspècte d'èster un vielh fòrt, naut, que caminaue tostemp dret, damb eth ròstre fresc e salutós, encara que magre.
KARAMAZOV-II-WEB	Tanpòc auie cap de dobte de qué sauvaue ua fòrça fisica considerabla.
KARAMAZOV-II-WEB	Qu'ère de constitucion atletica.
KARAMAZOV-II-WEB	A maugrat des sòns molti ans, ne tansevolhe auie grisonejat deth tot e sauvaue abondoses e espesses era cabeladura e era barba, completaments neres en d'auti tempsi.
KARAMAZOV-II-WEB	Auie uns uelhs grisi, grani e ludents, mès fòrça proeminenti, autant, que cridaue era atencion.
KARAMAZOV-II-WEB	Parlaue en tot mercar damb claretat era "o".
KARAMAZOV-II-WEB	Vestie un long armiak2 ròienc, d'aguesta tela ordinària qu'abantes cridauen de forçat, ajustat damb ua gròssa còrda.
KARAMAZOV-II-WEB	Eth còth e eth piech les amiaue ar aire.
KARAMAZOV-II-WEB	Peth dejós der armiak pistaue ua camisa de tela plan basta, lèu tota nera dempús de non auer-la-se escambiat en mesi.
KARAMAZOV-II-WEB	Se didie qu'amiaue jos er armiak ues cadies d'ascèta que pesauen trenta liures.
KARAMAZOV-II-WEB	Cauçaue ues vielhes sabates, lèu des.hètes, sus es pès nuds.
KARAMAZOV-II-WEB	Deth modèst cenòbi de Sant Silvestre, en Obdorsk, responec umilaments eth monge, en tot guardar ar ermita damb es sòns uelhets viui e curiosi, encara qu'un shinhau espauridi.
KARAMAZOV-II-WEB	Qu'è estat en aguest Sant Silvestre tòn.
KARAMAZOV-II-WEB	È viscut aquiu: com va tot?
KARAMAZOV-II-WEB	Guarda que n'ètz de pòcvaus!
KARAMAZOV-II-WEB	Com sauvatz eth dejun?
KARAMAZOV-II-WEB	Eth frair encargat deth refectòri ac dispause tot sivans era vielha norma ermita: pendent eth Quareme non se mèstre repaish es deluns, dimèrcles e diuèndres.
KARAMAZOV-II-WEB	Es dimars e dijaus era comunautat pren pan de choina, ua codeson damb mèu, mòres des restanques o caulet salat e hariat de cibada.
KARAMAZOV-II-WEB	Es dimenges, ara sopa de caulets se l'ahig peish sec e kasha.
KARAMAZOV-II-WEB	Ena Setmana Santa, de deluns enquia dissabte ath ser, sies dies, solet pan e aigua e verdures sense còder, e encara, aquerò damb moderacion; ath delà, non lo prenem cada dia, senon sivans çò qu'è dit sus era prumèra setmana.
KARAMAZOV-II-WEB	Diuèndres Sant non se minge arren, e madeish desjunam Dissabte Sant enquias tres dera tarde, e alavetz solet podem préner un shinhau de pan banhat en aigua e béuer ua copa de vin.
KARAMAZOV-II-WEB	Dijaus Sant prenem solet biòca borida, sense òli, mès que beuem vin damb bèri fruts secs.
KARAMAZOV-II-WEB	Pr'amor qu'eth concili de Laodicea ditz sus eth Dijaus Sant: "Non se pòt interrómper eth dejun eth dijaus dera darrèra setmana, en tot desaunorar d'aguesta sòrta tot eth Quareme".
KARAMAZOV-II-WEB	Atau hèm en nòste monastèri.
KARAMAZOV-II-WEB	Mès, qué ei aquerò en comparèr damb çò que vos hètz, gran pair, (ahigec eth monge en tot encoratjar-se), que vos neuritz tot er an, includida era santa Pasca, solet a basa de pan e aigua!
KARAMAZOV-II-WEB	Eth pan que nosati consumim en dus dies qu'ei pro entà vos per tota era setmana.
KARAMAZOV-II-WEB	Qu'ei admirabla era vòsta frugalitat.
KARAMAZOV-II-WEB	Es rovilhons?
KARAMAZOV-II-WEB	Es rovilhons?, repetic era pregunta eth petit monge, estonat.
KARAMAZOV-II-WEB	Plan que òc.
KARAMAZOV-II-WEB	Jo que posqui renonciar ath pan, non l'è de besonh entad arren; s'anèssa a víuer en bòsc, que poiria neurir-me a basa de rovilhons e baies, mès es d'aciu que non son capables d'estar-se'n deth pan, aquerò vò díder que son estacadi ath diable.
KARAMAZOV-II-WEB	Aué en dia, que i a gent menspredabla qu'assegure que non servís d'arren eth dejun.
KARAMAZOV-II-WEB	Capinaut e menspredable, atau ei aguest judici.
KARAMAZOV-II-WEB	Plan, qu'ei cèrt, didec eth monge.
KARAMAZOV-II-WEB	Auetz vist as dimònis ena casa d'aguesti?, preguntèc eth pair Ferapont.
KARAMAZOV-II-WEB	Ena casa de qui?, repliquèc timidaments eth monge.
KARAMAZOV-II-WEB	Est an passat pugè a veir ath higumeno tara Pentecòsta, e non i è tornat d'alavetz ençà.
KARAMAZOV-II-WEB	Vedí qu'un amiaue un diable en piech, amagat jos era sotana, a penes li pistauen es còrnes; un aute l'amiaue ena pòcha, e me guardaue espaurit, damb es uelhs inquiets; a un aute se l'auie hicat ena bodena, en sòn lord vrente; e bèth un l'amiaue penjat deth còth, ben agarrat, encara que non lo podia veir.
KARAMAZOV-II-WEB	Vos…les vedetz?, preguntèc eth monge.
KARAMAZOV-II-WEB	Qua ja t'ac è dit: les veigui, les veigui damb tota claretat.
KARAMAZOV-II-WEB	Quan ja èra a mand de gésser dera cramba deth higumeno, me n'encuedè que n'auie un d'eri darrèr dera pòrta, en tot amagar-se de jo; ère plan gran, mesurarie un arshin e miei de nautada, se non mès, damb ua coa gròssa e longa, de color ròi, qu'auie era punta hicada ena henuda dera pòrta; mès que jo non sò pèc, atau que barrè de pic, en tot balhar un còp de pòrta, e l'aganchè era coa.
KARAMAZOV-II-WEB	Comencèc a idolar e a entornejar-se, mès jo li hi eth senhau dera crotz, atau enquia tres viatges.
KARAMAZOV-II-WEB	En aguest moment crebèc coma ua aranha caushigada.
KARAMAZOV-II-WEB	Que hè un an que non i vau.
KARAMAZOV-II-WEB	Solet a tu, qu'ès forastèr, posqui revelar-te aguest secret.
KARAMAZOV-II-WEB	Son terribles es vòstes paraules!
KARAMAZOV-II-WEB	E alavetz, pair illustre e benaürat (eth petit monge cuelhie cada viatge mès vam), ei cèrta aguesta immensa fama, que s'esparg enquia tèrres luenhanes, que sivans era, vos ètz en comunicacion permanenta damb er Esperit Sant?
KARAMAZOV-II-WEB	Que vie volant.
KARAMAZOV-II-WEB	Atau ei.
KARAMAZOV-II-WEB	E, se com vie volant?, de quina forma?
KARAMAZOV-II-WEB	En forma d'audèth.
KARAMAZOV-II-WEB	Er Esperit Sant en forma d'audèth?
KARAMAZOV-II-WEB	Ua causa ei er Esperit Sant e ua auta eth Sant Esperit.
KARAMAZOV-II-WEB	Eth Sant Esperit qu'ei desparièr, aguest que pòt baishar en forma de d'auti audèths: en forma d'irongla, de parrat o autanplan de mesenga.
KARAMAZOV-II-WEB	Com lo distinguitz d'ua simpla mesenga?
KARAMAZOV-II-WEB	Parle.
KARAMAZOV-II-WEB	Com que parle?
KARAMAZOV-II-WEB	En quina lengua?
KARAMAZOV-II-WEB	Ena umana.
KARAMAZOV-II-WEB	E qué vos ditz?
KARAMAZOV-II-WEB	Donques aué precisaments m'a anonciat que vierie a tier-me ua visita un pòcvau entà preguntar-me causes que non li cau.
KARAMAZOV-II-WEB	Que pretenes saber massa causes, monge.
KARAMAZOV-II-WEB	Enes sòns espauridi uelhs s'aubirèc, totun, ua cèrta incredulitat.
KARAMAZOV-II-WEB	Lo veigui, benaürat pair.
KARAMAZOV-II-WEB	Entà tu qu'ei un casse; mès entà jo qu'ei ua auta causa.
KARAMAZOV-II-WEB	E qué ei?
KARAMAZOV-II-WEB	Eth petit monge s'estèc en silenci, demorant ua responsa en vaganaut.
KARAMAZOV-II-WEB	Se sòl passar de nets.
KARAMAZOV-II-WEB	Ves aguestes dues arrames?
KARAMAZOV-II-WEB	Donques de nets Crist esten es sòns braci entà jo e es sues mans me cèrquen, jo qu'ac veigui damb tota claretat e me cuelh era tremoladera.
KARAMAZOV-II-WEB	Qu'ei terrible!
KARAMAZOV-II-WEB	Qu'ei terrible!
KARAMAZOV-II-WEB	Qué a de terrible en tot tractar-se de Crist?
KARAMAZOV-II-WEB	Que me pòt agarrar e hèr-me a vier.
KARAMAZOV-II-WEB	Viu?
KARAMAZOV-II-WEB	Dilhèu non as entenut a parlar der esperit e era glòria d'Elies?
KARAMAZOV-II-WEB	Encara qu'eth monge d'Obdorsk, dempús d'aguesta convèrsa, s'entornèc fòrça perplèx entara cèla que l'auien assignat, era d'un des membres dera comunautat, eth sòn còr contunhaue en tot èster mès pròche, plan que òc, ath pair Ferapont qu'ath pair Zosima.
KARAMAZOV-II-WEB	Eth monge d'Obdorsk ère, sustot, partidari deth dejun, e non ère estranh qu'un dejunaire tan colossau coma eth pair Ferapont podesse "veir prodigis".
KARAMAZOV-II-WEB	Es sues paraules, sens dobte, resultauen un shinhau asenades, mès solet eth Senhor sabie çò qu'en eres s'embarraue, e toti es illuminadi per amor de Crist hèn e diden causes d'aguesta sòrta.
KARAMAZOV-II-WEB	Per çò dera coa deth diable aganchada ena pòrta, qu'ère dispausat a admetè'c damb tota era amna e de bon grat, non solet en sens figurat, senon ath pè dera letra.
KARAMAZOV-II-WEB	Ath delà d'açò, ja abantes dera sua arribada en monastèri venguie en tot esperimentar ua prigonda animadversion contra er starchetsvo, qu'enquia alavetz solet coneishie d'aurelha, e, en tot seguir er exemple de molti d'auti, lo tenguie coma ua nauetat decididaments perniciosa.
KARAMAZOV-II-WEB	Pendent eth temps qu'amiaue en monastèri ja auie podut percéber eth dissimulat mormolh de quauqui frais superficiaus, descontents damb es startsy.
KARAMAZOV-II-WEB	Per çò d'aute, ère un monge inconstant e inquiet per natura, damb un immens curiosèr per tot.
KARAMAZOV-II-WEB	Per aquerò, era impressionanta notícia deth nau "miracle" deth starets Zosima lo deishèc enòrmaments perplèx.
KARAMAZOV-II-WEB	Mès tard, Aliosha rebrembarie se com, entre es monges que s'apilerauen ath costat deth starets o s'amassauen enes entorns dera cèla, auie passat diuèrsi viatges peth sòn cant, oishinant en toti es rondèus, era figura deth curiós visitaire d'Obdorks, que sajaue d'èster ath pas de tot e preguntaue a toti.
KARAMAZOV-II-WEB	Mès en aguesti moments a penes l'auien balhat atencion e sonque mès tard se'n rebrembarie d'aquerò…
KARAMAZOV-II-WEB	Era vertat ei que non ère Aliosha per ocupar-se deth monge: eth starets Zosima s'auie tornat a trapar espisat e s'auie calat en lhet un aute viatge, quan ara imprevista, en tot botar es uelhs en blanc, se'n brembèc d'eth e lo manèc cridar.
KARAMAZOV-II-WEB	Aliosha venguec de seguit.
KARAMAZOV-II-WEB	En aguest precís instant, ath cant deth starets solet s'i trapaue eth pair Paisi, eth ieromonge Iosif e eth novici Porfiri.
KARAMAZOV-II-WEB	Eth starets, en tot daurir es uelhs alassadi e en tot guardar fixaments a Aliosha, li demanèc de pic:
KARAMAZOV-II-WEB	Te demoren es tòns, hilh?
KARAMAZOV-II-WEB	Aliosha se trebolèc).
KARAMAZOV-II-WEB	Non an besonh de tu?
KARAMAZOV-II-WEB	L'ac prometí…a ma pair…as mèns frairs…tanben a d'autes persones…
KARAMAZOV-II-WEB	Ac ves?
KARAMAZOV-II-WEB	T'i cau anar sens manca.
KARAMAZOV-II-WEB	Non estongues trist.
KARAMAZOV-II-WEB	Te cau saber que non vau a morir abantes d'auer prononciat ena tua preséncia es mies darrères paraules ena tèrra.
KARAMAZOV-II-WEB	A tu que te diderè aguestes paraules, hilh, a tu que te les legarè.
KARAMAZOV-II-WEB	A tu, hilh mèn estimat, pr'amor que tu m'estimes.
KARAMAZOV-II-WEB	Mès, per ara, vè-te'n damb eri, donques qu'ac as prometut.
KARAMAZOV-II-WEB	Aliosha accedit de seguit, encara que se li hège plan dur d'anar-se'n.
KARAMAZOV-II-WEB	Mès era promesa de qué entenerie es darrères paraules terrenaus deth starets e, mès que mès, de qué li serien legades ada eth, auien aumplit era sua amna de gòi.
KARAMAZOV-II-WEB	S'esdeguèc, damb er in d'acabar lèu tot çò que li calie hèr ena ciutat e tornar çò de mès lèu possible.
KARAMAZOV-II-WEB	Ambdús auien gessut ja dera cèla deth starets.
KARAMAZOV-II-WEB	Tie tostemp present, joen, (atau, dirèctaments, sense embuts, auie començat eth pair Paisi), qu'era sciéncia profana, que, ar ensems, a aquerit ua fòrça enòrma, s'a balhat a examinar, especiauments en aguest darrèr sègle, tot çò de celestiau que se mos auie legat enes libres sagrats e, dempús d'un complèt analisi, es sabents d'aguest mon non an sauvat arren de çò qu'abantes ère un santuari.
KARAMAZOV-II-WEB	Mès çò qu'an analisat a estat es parts, en tot pèrder de vista eth tot, mostrant atau ua ceguetat que còste estonament.
KARAMAZOV-II-WEB	Mentretant, eth tot se lhèue immudable dauant des sòns uelhs, madeish qu'abantes, "e es pòrtes deth Hades non prevaleràn contra eth".
KARAMAZOV-II-WEB	Dilhèu non a viscut dètz-e-nau sègles, dilhèu non contunhe viuent enes movements des amnes individuaus e enes movements des masses populares?
KARAMAZOV-II-WEB	Autanplan enes movements des amnes d'aguesti madeishi atèus, que tot ac esbaucen, contunhe viuent tau qu'ac hège abantes, immudable!
KARAMAZOV-II-WEB	Pr'amor qu'enquia e tot es que refusen eth cristianisme e se revòuten contra eth son, en esséncia, imatge deth pròpi Crist; atau n'an estat e atau ne seràn, donques enquia aué ne era sua sabença ne eth lardor deth sòn còr les an permetut de crear ua imatge mès nauta der òme e dera sua dignitat qu'era imatge que Crist mos senhalèc en un aute temps.
KARAMAZOV-II-WEB	Es sòns assagi solet an balhat origina a monstruositats.
KARAMAZOV-II-WEB	Tie aquerò plan en compde, joen, pr'amor qu'eth tòn starets, en moment dera sua partida, te destine entath mon.
KARAMAZOV-II-WEB	Qu'ei possible que, quan rebrembes aqueth gran dia, non desbrembes tanpòc es mies paraules, que t'è aufrit coraument a manèra d'adiu, pr'amor qu'ès joen e es temptacions deth mon son poderoses e es tues pòrtes non seràn pro entà resistir-les.
KARAMAZOV-II-WEB	E ara cuelh eth tòn camin, orfanèl.
KARAMAZOV-II-WEB	Dit aquerò, eth pair Paisi li balhèc era sua benediccion.
KARAMAZOV-II-WEB	En gésser deth monastèri, tant que reflexionaue sus aqueres insolites paraules, Aliosha comprenec de ressabuda qu'en aguest monge, enquia alavetz tant estricte e sevèr damb eth, auie trapat un nau e sobtat amic e un nau guida que l'autrejaue eth sòn fervent amor; qu'ère coma s'eth starets Zosima l'ac auesse encomanat ara ora dera mòrt.
KARAMAZOV-II-WEB	Concrètaments, es imprevistes e sabentes reflexions que venguie d'escotar balhauen testimòni deth fervor deth pair Paisi: s'auie esdegat a armar sense demora ad aquera ment juvenila entath combat contra es temptacions, a protegir era amna joena que se l'auie hèt a tier compde damb era muralha mès fòrta qu'ère capable de concéber.
KARAMAZOV-II-WEB	Çò de prumèr que hec Aliosha siguec vier a veir a sa pair.
KARAMAZOV-II-WEB	En arribar, se'n brembèc de qué era vesilha aguest l'auie persutat fòrça entà qu'entrèsse caminant de punta, sense que se n'encuedèsse eth sòn frair Ivan.
KARAMAZOV-II-WEB	Çò de mès probable ei qu'ager me volesse díder ua auta causa e, alugat com ère, concludic, non endonvièsse a hè'c".
KARAMAZOV-II-WEB	Totun, s'alegrèc fòrça quan Marfa Ignatievna, qu'acodic a daurir-li eth brescat (per çò que semble Grigori auie queigut malaut e s'estaue en lhet en sòn pabalhon), li comuniquèc, en tot respóner a ua pregunta sua, qu'Ivan Fiódorovich auie gessut dues ores abantes.
KARAMAZOV-II-WEB	E eth mèn pair?
KARAMAZOV-II-WEB	S'a lheuat, qu'ei en tot préner eth cafè, responec secaments Marfa Ignatievna.
KARAMAZOV-II-WEB	Aliosha entrèc ena casa.
KARAMAZOV-II-WEB	Eth vielh ère solet, seigut ena taula.
KARAMAZOV-II-WEB	En simbosses e damb un abric esquinçat, e s'entretenguie en tot revisar uns compdes, sense botar-les tanpòc guaira atencion.
KARAMAZOV-II-WEB	Non auie arrés mès en tota era casa (Smerdiakov tanben auie gessut a crompar viures entath repaish).
KARAMAZOV-II-WEB	Mès que non èren es compdes çò que lo preocupaue.
KARAMAZOV-II-WEB	Encara que s'auie lheuat a prumèra ora e sajaue d'encoratjar-se, semblaue alassat e aflaquit.
KARAMAZOV-II-WEB	Que l'auie gessut pera net ues macadures en front, per çò que l'amiaue estropat damb un mocador ròi.
KARAMAZOV-II-WEB	Tanben se l'auie holat visiblaments eth nas e, encara qu'es macadures que se l'auien hèt non èren granes, aqueres taques li balhauen ath ròstre un aspècte especiauments sinistre e airós.
KARAMAZOV-II-WEB	Eth vielh ac sabie e recebec a Aliosha damb ua lucada escassaments acuelhedoira.
KARAMAZOV-II-WEB	Eth cafè qu'ei hered, li didec damb bruscaria, atau, donc, non te n'aufrisqui.
KARAMAZOV-II-WEB	A qué as vengut?
KARAMAZOV-II-WEB	A interessar-me pera vòsta salut, didec Aliosha.
KARAMAZOV-II-WEB	Òc, e a despart d'açò, jo madeish te demanè ager que venguesses.
KARAMAZOV-II-WEB	Aquerò qu'ei absurd.
KARAMAZOV-II-WEB	T'as shordat en bades.
KARAMAZOV-II-WEB	Encara que jo ja me'n sabia que te presentaries de seguit…
KARAMAZOV-II-WEB	Qu'ac didec en un ton de manifèsta ostilitat.
KARAMAZOV-II-WEB	Mentretant, s'auie lheuat dera taula e se guardaue, cogitós, eth nas en miralh (per ennan viatge en tot eth maitin).
KARAMAZOV-II-WEB	Comencèc tanben a plaçar-se mielhor eth mocador ròi en front.
KARAMAZOV-II-WEB	Ben, com te va?
KARAMAZOV-II-WEB	Qué se passe damb eth tòn starets?
KARAMAZOV-II-WEB	Qu'està mau, ei possible que se morisque aué madeish, responec Aliosha, mès sa pair non ne hec cabau; de hèt, sonque hèr-li era pregunta ja se n'auie desbrembat d'era.
KARAMAZOV-II-WEB	Ivan qu'a gessut, didec ara imprevista.
KARAMAZOV-II-WEB	Que cale es còrnes en trèir-li era nòvia a Mitkia, aguesta ei era rason que s'estongue aciu, ahigec maliciosaments e, en tot tòrce era boca, guardèc a Aliosha.
KARAMAZOV-II-WEB	Non me digatz que vos a dit eth aquerò a vos, didec Aliosha.
KARAMAZOV-II-WEB	Òc, hè ja temps.
KARAMAZOV-II-WEB	Qué te pensaues?
KARAMAZOV-II-WEB	Harà ues tres setmanes que m'ac didec.
KARAMAZOV-II-WEB	Non aurà vengut cap a esgorjar-me a jo en secret?
KARAMAZOV-II-WEB	Pr'amor que per bèra causa aurà vengut…
KARAMAZOV-II-WEB	Aguesta que ne vau quate!
KARAMAZOV-II-WEB	Era vertat ei que non me demane sòs, encara qu'a jo non me treirie arren d'arren.
KARAMAZOV-II-WEB	Sabetz, estimat Aleksei Fiódorovich, qu'è era intencion de viuer en aguest mon tot eth temps que sigue possible; per aquerò, è besonh enquia deth darrèr kopek e, coma mès temps visca, mès besonh n'aurè, contunhèc dident tant que passejaue pera cramba, damb es mans ena pòcha deth sòn ample e lord abric auriò, confeccionat damb tela leugèra de calamac.
KARAMAZOV-II-WEB	De moment, a maugrat de tot, encara sò un òme, solet è cinquanta cinc ans, mès que sajarè de sauvar-me uns auti vint ans ena mia linha virila; totun, a mida que me vaja hènt vielh, me tornarè repulsiu e es hemnes ja non s'apressaràn a jo de boni talents, atau ei qu'es mèns sòs m'anaràn pro ben.
KARAMAZOV-II-WEB	Atau, donc, sapiatz, estimat hilh mèn, Aleksei Fiódorovich, qu'ara vau estauviant cada viatge mès e mès, e solet entà jo, pr'amor que desiri contunhar viuent enquiath finau des mèns dies en.honsat en hanhàs deth vici, sapiatz-vo'n.
KARAMAZOV-II-WEB	Arren ei tan doç coma eth vici: toti lo refusen, mès toti viuen en eth, sonque qu'ac hèn en secret, e jo ac hèsqui dubèrtaments.
KARAMAZOV-II-WEB	E se passe que, per tòrt d'aguesta ingenuitat mia, se m'an lançat ath dessús toti es viciosi.
KARAMAZOV-II-WEB	Qu'ei qu'en vòste paradís, Aleksei Fiódorovich, sapiatz que non i voi vier, ath delà, que serie impròpi d'un òme decent vier en tòn paradís, en tot supausar qu'existisque.
KARAMAZOV-II-WEB	Ena mia pensada, un dia t'adormisses e ja non te desvelhes, e qu'ei tot; comprene-me, se vòs, e se non vè-te'n ath diable.
KARAMAZOV-II-WEB	Aguesta ei era mia filosofia.
KARAMAZOV-II-WEB	Ager Ivan parlèc plan ben aciu, encara qu'èrem toti embriacs.
KARAMAZOV-II-WEB	Ivan qu'ei un vatariòu, e non ei precisaments un sabent…e tanpòc a ua formacion especiau; se demore carat e se n'arrís dera gent sense besonh de badar boca.
KARAMAZOV-II-WEB	E ad aquerò li trè auantatge.
KARAMAZOV-II-WEB	Aliosha escotaue, mès non didie arren).
KARAMAZOV-II-WEB	Per qué non parle damb jo?
KARAMAZOV-II-WEB	E se parle tostemp ditz pegaries; qu'ei un bon pògavergonha aguest Ivan tòn!
KARAMAZOV-II-WEB	Pr'amor que damb Grushenka m'i pensi maridar quan volga.
KARAMAZOV-II-WEB	Pr'amor que damb sòs s'artenh tot çò qu'un vò, Aleksei Fiódorovich.
KARAMAZOV-II-WEB	Precisaments aquerò ei çò que li hè pòur a Ivan: que jo me marida.
KARAMAZOV-II-WEB	Qu'ei per aquerò qu'eth me susvelhe e posse a Mitka a maridar- se damb Grushenka: d'aguesta manèra sage de desseparar-me d'era (coma se l'anèssa a deishar es sòs ada eth se non me maridi damb Grushenka!
KARAMAZOV-II-WEB	Qué n'ei de pògavergonha eth tòn Ivan!
KARAMAZOV-II-WEB	Qu'ètz fòrça irritable.
KARAMAZOV-II-WEB	Aliosha.
KARAMAZOV-II-WEB	Guarda, tu que me pòs díder aquerò, comentèc de còp eth vielh, coma se siguesse eth prumèr viatge que se l'acodie aguesta idia; se m'ac dides tu, jo non m'embèstii damb tu; mès aquerò madeish, se m'ac didesse Ivan, me queirie mau.
KARAMAZOV-II-WEB	Solet en tot èster ath tòn costat è auut quauqui moments de bondat, pr'amor qu'era vertat ei que sò ua mala persona.
KARAMAZOV-II-WEB	Aliosha damb un arridolet.
KARAMAZOV-II-WEB	Escota, ad aguest brigand de Mitka aué madeish è volut hèr que l'embarrèssen, e encara non sai se quina decision cuélher.
KARAMAZOV-II-WEB	Plan que òc, en aguesti tempsi que s'a botat de mòda veir coma un prejudici eth respècte a pairs e mairs, mès que me'n sabi que, cossent damb era lei, encara non ei permetut d'arrossegar peth peu ath tòn ancian pair, ne amorrar-lo en solèr e trincar-li era cara a còps de pè ena sua pròpia casa, ne vantar-se de qué un pense tornar entà aucir-lo, e tot aquerò en preséncia de testimònis, senhor mèn.
KARAMAZOV-II-WEB	Jo se volessa, poiria hèr-li a baishar eth cap e manar-lo ena preson ara madeish per çò que se passèc ager.
KARAMAZOV-II-WEB	Mès que non pensatz denonciar-lo, vertat?
KARAMAZOV-II-WEB	Ivan m'ac a desconselhat.
KARAMAZOV-II-WEB	A jo, çò que me digue Ivan que m'ei parièr, mès que i a ua causa que non se m'escape…(e, en tot inclinar-se entà Aliosha, contunhèc en ton confidenciau, lèu en un mormolh): se hèsqui qu'embarren ad aguest pògavergonha, era se n'encuedarà de qué a estat ua causa mia e de seguit vierà corrent ath sòn costat.
KARAMAZOV-II-WEB	En cambi, s'aué se'n sap de qué a baldat a còps a sa pair, un ancian sens defensa, dilhèu trincarà damb eth e vierà a veder-me…
KARAMAZOV-II-WEB	Ja ves quin caractèr eth nòste: que sonque sabem amiar era contrària.
KARAMAZOV-II-WEB	Ad aguesta que la coneishi coma eth paumet dera man!
KARAMAZOV-II-WEB	Qué, non vòs un shinhau de conhac?
KARAMAZOV-II-WEB	Pren-te un cafè hered, ja li higi jo un shinhau de conhac, aquerò li balhe un bon sabor.
KARAMAZOV-II-WEB	Non gràcies, que non cau.
KARAMAZOV-II-WEB	Çò que me vau hèr a vier ei aguest panet, damb eth tòn permís, didec Aliosha, e en tot cuélher un panet de tres kopeks, se lo sauvèc ena pòcha dera sotana.
KARAMAZOV-II-WEB	Tanpòc vos auríetz de préner conhac, li conselhèc timidaments, en tot guardar ath vielh ena cara.
KARAMAZOV-II-WEB	Qu'as rason, m'embèstie en sòrta de padegar-me.
KARAMAZOV-II-WEB	Mès per ua copeta…
KARAMAZOV-II-WEB	E qu'ei pro, tanpòc la vau a petar per ua copeta.
KARAMAZOV-II-WEB	Tè, jo a tu t'estimi autanplan sense conhac, mès damb es brigands jo que sò un brigand.
KARAMAZOV-II-WEB	Vanka que non pense anar entà Chermashia, per qué?
KARAMAZOV-II-WEB	Çò que vò ei espiar-me: que vò saber s'ei molt çò que li balhi a Grushenka, s'ei eth cas que vengue.
KARAMAZOV-II-WEB	Que son toti uns pògavergonhes!
KARAMAZOV-II-WEB	A Ivan que non i a qui lo reconeishe.
KARAMAZOV-II-WEB	A qui se deu retirar aguest?
KARAMAZOV-II-WEB	Que non tie era nòsta amna, ne plan mens.
KARAMAZOV-II-WEB	Ne que pensèsse que l'anaua a deishar quauquarren.
KARAMAZOV-II-WEB	Sapiatz que non vau a hèr testament.
KARAMAZOV-II-WEB	E a Mitka l'estronharè coma un escrauat.
KARAMAZOV-II-WEB	Jo as escrauats neri les estronhi de nets damb es simbosses: quan les caushigues, croishissen.
KARAMAZOV-II-WEB	Atau croishirà eth tòn Mitka.
KARAMAZOV-II-WEB	Eth tòn Mitka, pr'amor que tu l'estimes.
KARAMAZOV-II-WEB	Guarda: tu l'estimes, mès a jo non me hè pòur que l'estimes.
KARAMAZOV-II-WEB	Ça que la, s'Ivan l'estimèsse, òc que me harie pòur.
KARAMAZOV-II-WEB	Bohe eth vent e se hè a seguir eth povàs…
KARAMAZOV-II-WEB	Ager me venguec entath cap ua pegaria quan te demanè que venguesses aué: volia que te'n sabesses se per mil robles, ben, o per un parelh de mils, qu'ac calerie veir, aguest miserable de Mitka, aguest quistaire, serie dispausat a aluenhar-se d'aciu d'un viatge per toti, e non tornar en cinc ans, o mielhor en trenta cinc.
KARAMAZOV-II-WEB	Naturauments, sense Grushenka e renonciant ada era entà tostemp, è?
KARAMAZOV-II-WEB	Jo…que ja l'ac demanarè, gasulhèc Aliosha.
KARAMAZOV-II-WEB	Se siguessen tres mil ei possible qu'eth…
KARAMAZOV-II-WEB	Non digues causes absurdes!
KARAMAZOV-II-WEB	Ara que ja non l'ac cau demanar, non ei de besonh!
KARAMAZOV-II-WEB	Que m'ac è pensat mielhor.
KARAMAZOV-II-WEB	Çò d'ager siguec ua pegaria.
KARAMAZOV-II-WEB	Que non vau a balhar-li arren, mès arren d'arren, aguesti sòs que me van pro ben a jo (eth vielh botgèc un braç).
KARAMAZOV-II-WEB	De totes manères lo posqui estronhar coma un escrauat.
KARAMAZOV-II-WEB	Non li digues arren, non sigue que se hèsque illusions.
KARAMAZOV-II-WEB	Aguesta nòvia sua, era tau Katerina Ivanovna, qu'a sajat damb tant de talents de tier-la amagada de jo, se maridarà o non se maridarà damb eth?
KARAMAZOV-II-WEB	Tu ager que l'anères a veir, non?
KARAMAZOV-II-WEB	Era non lo vò deishar de cap manèra.
KARAMAZOV-II-WEB	Ja ves de qui s'encamarden aguestes trendes damisèlles: de profeitaires e brigands!
KARAMAZOV-II-WEB	Que non valen arren, cre-me, aguestes senhores esblancossides; arren a veir damb…
KARAMAZOV-II-WEB	Se jo auessa era sua edat, e era cara d'alavetz (pr'amor qu'as vint-e-ueit ans jo èra mès beròi qu'eth), jo tanben ne gesseria ganhaire, madeish qu'eth.
KARAMAZOV-II-WEB	Eth gran brigand!
KARAMAZOV-II-WEB	Mès a Grushenka, en quinsevolh cas, non se la hè a vier, non, senhor, non se la hè a vier…
KARAMAZOV-II-WEB	Lo vau a en.honsar ena hanga!, tornèc a enforismar-se en prononciar aguestes paraules.
KARAMAZOV-II-WEB	Vè-te'n, tu tanben, aué que non as arren a hèr en aguesta casa, acabèc damb bruscaria.
KARAMAZOV-II-WEB	Aliosha s'apressèc entà dider-se adiu e lo punèc ena espatla.
KARAMAZOV-II-WEB	A qué vie aquerò?
KARAMAZOV-II-WEB	Eth vielh se demorèc un shinhau estonat.
KARAMAZOV-II-WEB	O ei que te penses que non mos tornaram a veir?
KARAMAZOV-II-WEB	Arren d'aquerò.
KARAMAZOV-II-WEB	Qu'ac è hèt sense cap intencion.
KARAMAZOV-II-WEB	Qu'ei parièr; jo tanben, jo tanben ac è dit sense pensar… (eth vielh se demorèc guardant a Aliosha).
KARAMAZOV-II-WEB	Escota, escota, li didec tant que se n'anaue, vene quan volgues, non i estongues guaire a vier, e harè que te premanisquen ua bona sopa de peish, coma la d'aué, vene sens manca!
KARAMAZOV-II-WEB	Deman madeish, m'entenes?.
KARAMAZOV-II-WEB	Deman!
KARAMAZOV-II-WEB	Que ja ei era darrèra!, gasulhèc, en aclarar-se era gòrja.
KARAMAZOV-II-WEB	Dempús barrèc er armari, se sauvèc era clau ena pòcha, s'endralhèc ara seguida entath dormitòri, se calèc en lhet, sense fòrces, e s'esclipsèc en un virament de uelhs.
KARAMAZOV-II-WEB	III.
KARAMAZOV-II-WEB	Aliosha planhie viuaments que pendent era net es combats auessen aquerit naui vams e es sòns còrs s'auessen enduresit damb eth nau dia: eth mèn pair qu'ei emmaliciat e tie fòrça males intencions; que deu estàr shamant quauquarren e non balharà a tòrcer eth sòn braç.
KARAMAZOV-II-WEB	E Dmitri?
KARAMAZOV-II-WEB	Aguest que tanben s'aurà enduresit pendent era net, solide que tanben estarà emmaliciat e, sense cap de dobte, shame quauquarren sinistre…
KARAMAZOV-II-WEB	Mès Aliosha non podec contunhar reflexionant pendent guaire temps mès: peth camin qu'auec un incident, non massa important aparentaments, mès que li costèc ua prigonda impression.
KARAMAZOV-II-WEB	Sonque trauessar era plaça e virar peth carreron que da entath carrèr Mijailovskaia, parallèl ath carrèr Major, que solet lo dessepare ua trencada (tota era nòsta ciutat ei plia de trencades), campèc mès entà baish, dauant d'ua palanca, a un petit escabòt d'escolans, mainatges toti eri de cuerta edat, de dètz a dotze ans coma molt.
KARAMAZOV-II-WEB	Tornauen entà casa dempús d'auer acabat es classes, es uns damb eth sòn morralet ena esquia, es auti damb es sòns sacs de cuer penjadi ena espatla; bèri uns amiauen ua giqueteta, d'auti un abric leugèr, e n'auie que cauçauen bòtes nautes damb plecs enes pales, aguestes bòtes que sòlen presumir es mainatges mimadi de familhes acomodades.
KARAMAZOV-II-WEB	Tot eth grop parlaue animadaments, en tot discutir bèth ahèr.
KARAMAZOV-II-WEB	Aliosha qu'ère incapable de passar per dauant d'uns mainatges sense fixar- se en eri; en Moscòu ja li solie passar, e, encara qu'es que mès li cridauen era atencion èren es mainatges de tres ans, tanben li shautaue es escolans de dètz o onze ans.
KARAMAZOV-II-WEB	Per aquerò, a maugrat des sòns copacaps, li venguec talents d'apressar-se ad aqueri mainatges entà tier ua conversacion.
KARAMAZOV-II-WEB	A mida que s'apressaue, observaue es sues caretes rosades, plies de vida, enquia que de ressabuda se n'encuedèc que toti es mainatges amiauen ua pèira ena man, se non èren dues.
KARAMAZOV-II-WEB	En aute costat dera trencada, qu'auie un aute mainatge, un escolan coma eri, damb eth sòn corresponent sac ath costat; qu'aurie, en tot tier en compde era sua estatura, dètz ans coma molt, dilhèu mens encara; ère un mainatge palle, malautís, de uelhs neri e ludents.
KARAMAZOV-II-WEB	Qu'ère pendent deth grop des sies escolans: èren, çampar, companhs sòns, que damb eri venguie de gésser dera escòla, mès, evidentaments, que s'auien pelejat.
KARAMAZOV-II-WEB	En arribar, Aliosha se dirigic entà un gojat ròi, de peu quilhat e tèsta rosada, qu'amiaue ua giqueta nera, e li didec, en tot guardar-lo:
KARAMAZOV-II-WEB	Quan auia era vòsta edat, acostumàuem a amiar eth sac en costat quèrre, entà artenher-lo mès aisidaments damb era man dreta; vosati que l'amiatz en costat dret, e atau qu'ei mès incomòde.
KARAMAZOV-II-WEB	Aliosha, sense cap malícia, comencèc damb aguesta observacion practica; çò de cèrt ei qu'entà un adult non i a ua forma mielhor entà abordar a un mainatge, e plan mès entà abordar a tot un grop de mainatges, se vos guanhar-te era sua confiança.
KARAMAZOV-II-WEB	Que cau començar en tot parlar, en ton plan seriós, d'ahèrs practics, entà plaçar-se atau en un plan d'egalitat; Aliosha ère conscient d'aquerò per pur instint.
KARAMAZOV-II-WEB	Es auti cinc gojats tachèren es sòns vistons en Aliosha.
KARAMAZOV-II-WEB	Autanplan es pèires les lance damb era quèrra, observèc un tresau.
KARAMAZOV-II-WEB	En aguest madeish moment ua pèira queiguec sus eth grop: en heregar leugèraments ath mainatge querrèr, acabèc passant de long, encara que l'auien lançada damb fòrça e adretia.
KARAMAZOV-II-WEB	L'auie lançat eth mainatge qu'ère en aute costat dera trencada.
KARAMAZOV-II-WEB	Fote-li, Smurov!
KARAMAZOV-II-WEB	Agarrem-lo!, cridèren toti.
KARAMAZOV-II-WEB	Mès a Smurov, eth querrèr, que non li calie cap que l'esdeguèssen, e non se tardèc a respòner: li lancèc ua pèira ath qu'estaue en aute costat dera trencada, mès que manquèc era balestada, e eth projectil anèc a parar en solèr.
KARAMAZOV-II-WEB	Eth sòn rival repliquèc de seguit, en tot laçar ua auta pèira contra eth grop, encara qu'aguest còp li floquèc completaments a Aliosha, en tot hèr-li mau en un muscle.
KARAMAZOV-II-WEB	Aqueth gojat auie es pòches plies de pèires: se vedie a trenta passi de distància pes bonhes que li hègen en abric.
KARAMAZOV-II-WEB	Que vo l'a lançat a vos, a vos; vos a afustat de bon voler.
KARAMAZOV-II-WEB	Pr'amor que vos ètz un Karamazov, vertat?
KARAMAZOV-II-WEB	A que ètz un Karamazov?, cridèren es mainatges entre risetes.
KARAMAZOV-II-WEB	Va!, toti ath còp!, a veir se qui lo tòque!
KARAMAZOV-II-WEB	E sies pèires gesseren volant deth grop ath madeish temps.
KARAMAZOV-II-WEB	Ua d'eres artenhec ar aute mainatge en cap, en tot hèr-lo quèir, mès que se lheuèc en un virament de uelhs e comencèc a respóner damb autentica furia.
KARAMAZOV-II-WEB	Comencèc un escambi contunh de pèires en ambdús sens; era majoritat des integrants deth grop tanben amiauen pèires enes pòches.
KARAMAZOV-II-WEB	Mès se qué hètz!
KARAMAZOV-II-WEB	Non vos hè vergonha, senhors?
KARAMAZOV-II-WEB	En un bot, s'interpausèc ena trajectòria des pèires, damb era intencion de protegir damb eth sòn còs ath gojat qu'ère en aute costat dera trencada.
KARAMAZOV-II-WEB	Tres o quate mainatges deth grop deishèren de lançar pèires pendent uns instants.
KARAMAZOV-II-WEB	Qu'a començat eth!, cridèc, damb airada votz mainadenca, un gojat de camisa vermelha.
KARAMAZOV-II-WEB	Qu'ei un malerós; hè ua estona, ena classa, a punchat a Krasotkin damb un cotelon, l'a hèt sang.
KARAMAZOV-II-WEB	Çò que se passe ei que Krasotkin non l'a volut acusar, mès qu'aguest se n'encuedarà…
KARAMAZOV-II-WEB	Mès per qué?
KARAMAZOV-II-WEB	Segur que vosati lo hètz a embestiar…
KARAMAZOV-II-WEB	Ac vedetz?
KARAMAZOV-II-WEB	Que vie de lançar-vos ua auta pèira pera esquia.
KARAMAZOV-II-WEB	Ara que vo'les lance a vos, non a nosati.
KARAMAZOV-II-WEB	Va, un aute viatge toti contra eth!
KARAMAZOV-II-WEB	Non manques era balestada, Smurov!
KARAMAZOV-II-WEB	Se reprenec er acalhauament, mès ara damb fòrça mala intencion.
KARAMAZOV-II-WEB	Ath gojat qu'ère en aute costat dera trencada ua pèira li toquèc en piech; deishèc escapar un sorriscle, se petèc a plorar e gessec ath mès córrer pala ensús, entath carrèr Mijailovkaia.
KARAMAZOV-II-WEB	Es deth grop comencèren a cridar:
KARAMAZOV-II-WEB	Tè, covard!
KARAMAZOV-II-WEB	Qu'a gessut corrent!
KARAMAZOV-II-WEB	Fregador!
KARAMAZOV-II-WEB	Mès qué ei çò que hè?, preguntèc Aliosha.
KARAMAZOV-II-WEB	Ei un charraire?
KARAMAZOV-II-WEB	Es mainatges lo guardèren damb un cèrt aire burlesc.
KARAMAZOV-II-WEB	Anatz vos en aguesta madeisha direccion, peth carrèr Mijailovkaia?, contunhèc dident eth gojat.
KARAMAZOV-II-WEB	Sajatz d'artenher-lo…
KARAMAZOV-II-WEB	Ac vedetz?
KARAMAZOV-II-WEB	Qu'a tornat a estancar-se, semble que vos demore, e non hè que guardar-vos.
KARAMAZOV-II-WEB	Vos guarde, vos guarde!, dideren ar ensems es auti mainatges.
KARAMAZOV-II-WEB	Donques demanatz-li se li shaute es fregadors desfiladi.
KARAMAZOV-II-WEB	S'estarnèren toti en ua arridalha.
KARAMAZOV-II-WEB	Que non i anetz, que vos harà mau, lo prevenguec Smurov, cridant.
KARAMAZOV-II-WEB	Senhors, que non pensi preguntar-li per cap fregador, pr'amor que solide era soleta causa que voletz ei burlar-vos d'eth; çò que vau a hèr ei demanar-li que m'explique eth perqué de tant d'òdi…
KARAMAZOV-II-WEB	Que vos ac explique, que vos ac explique, dideren entre arridolets es mainatges.
KARAMAZOV-II-WEB	Eth gojat contunhaue en tot demorar-lo, sense botjar-se deth lòc.
KARAMAZOV-II-WEB	En arribar enquia eth, Aliosha se trapèc damb un mainatge que non aurie mès de nau ans, un d'aguesti mainatges fèbles e menuts, de careta magra, palla e alongada, damb uns uelhs grani e escurs que lo guardauen damb ràbia.
KARAMAZOV-II-WEB	Amiaue hicat un abriguet vielh, fòrça esquiçat, que l'estaue petit e li balhaue ua mina grotesca.
KARAMAZOV-II-WEB	Es braci nuds li subergessien des manges.
KARAMAZOV-II-WEB	En jolh dret deth pantalon auie un gran pedaç, e ena punta dera bòta dèstra, ara nautada deth dit pòdo, se vedie un considerable horat qu'aui sajat de dissimular a basa de tinta.
KARAMAZOV-II-WEB	Es dues bonhudes pòches der abric qu'èren plies de pèires.
KARAMAZOV-II-WEB	Aliosha s'arturèc a dus passi d'eth e lo guardèc damb aire enquesidor.
KARAMAZOV-II-WEB	Jo que sò un solet, e eri sies…
KARAMAZOV-II-WEB	Mès que gausi damb toti, didec de pic, damb es uelhs ludents.
KARAMAZOV-II-WEB	Ua des pèires qu'a degut de hèr-te fòrça mau, observèc Aliosha.
KARAMAZOV-II-WEB	Donques a Smurov que l'è tocat ena tèsta!, sorrisclèc eth mainatge.
KARAMAZOV-II-WEB	Aguesti auti gojats m'an dit que vos me coneishetz e qu'auetz motius entà acalhauar-me, ei vertat?, preguntèc Aliosha.
KARAMAZOV-II-WEB	Eth mainatge li dirigic ua guardada escura.
KARAMAZOV-II-WEB	Jo que non vos coneishi a vos.
KARAMAZOV-II-WEB	De vertat me coneishetz vos a jo?, persutèc Aliosha.
KARAMAZOV-II-WEB	Deishatz-me en patz!, sorrisclèc de pic eth mainatge, airós; totun, contunhaue sense botjar-se, tau que se demorèsse bèra causa, e es sòns uelhs li tornèren a lúder damb ràbia.
KARAMAZOV-II-WEB	Plan ben, m'en vau, didec Aliosha, mès ja vos digui que non vos coneishi, e non vau a burlar-me de vos.
KARAMAZOV-II-WEB	M'an dit se com posqui hèr-vos a embestiar, mès que non voi.
KARAMAZOV-II-WEB	Adishatz!
KARAMAZOV-II-WEB	Monge damb pantalons de seda!, li didec eth gojat, en tot seguir es sòns passi damb era madeisha guardada airosa e desfisanta, tant que se metie en garda, cenvençut que, a tot darrèr, Aliosha se li lançarie ath dessús sense pòsa.
KARAMAZOV-II-WEB	Mès aguest virèc eth cap, lo guardèc e seguic eth sòn camin.
KARAMAZOV-II-WEB	Ça que la, a penes auie hèt tres passi quan sentec ena esquia eth dolorós impacte d'ua pèira: l'auie queigut ath dessús eth calhau mès gran de toti es que se sauvaue eth gojat enes pòches.
KARAMAZOV-II-WEB	Atau que pera esquia?
KARAMAZOV-II-WEB	Alavetz que deu èster vertat çò que diden de qué vos escometetz a traïson…
KARAMAZOV-II-WEB	Aliosha se virèc un aute còp, e eth gojat, damb tota era sua ràbia, li tornèc a lançar ua auta pèira, en aguesta escadença dirigida entara cara; Aliosha, totun, artenhec a curbir-se a temps e era pèira li toquèc en code.
KARAMAZOV-II-WEB	Non vos hè vergonha?
KARAMAZOV-II-WEB	Qué vos è hèt jo?, sorrisclèc.
KARAMAZOV-II-WEB	Eth gojat, sense díder arren, damb portadura desfisanta, solet demoraue qu'Aliosha se lancèsse, fin finau, contra eth; mès, en tot veir que non s'immudaue, s'enrabièc coma ua fèra e eth madeish se lancèc sus Aliosha; sense temps de hèr-se enlà, eth gojat joquèc eth cap, li cuelhec damb es dues mans era man quèrra e, damb tota era sua mala intencion, li nhaquèc eth dit deth miei, en tot hèr-li fòrça mau.
KARAMAZOV-II-WEB	Li calèc es dents e non deishèc ara presa en dètz segondes.
KARAMAZOV-II-WEB	Aliosha idolèc de dolor, estirassant deth dit damb totes es sues fòrces.
KARAMAZOV-II-WEB	Ara fin eth gojat lo deishèc e se desseparèc en un bot, en tot plaçar-se ara madeisha distància qu'abantes.
KARAMAZOV-II-WEB	Era mossegada deth dit, ath costat d'ua ungla, qu'ère seriosa, prigonda, arribaue enquiath uas; gessie fòrça sang.
KARAMAZOV-II-WEB	Aliosha treiguec eth sòn mocador e s'estropèc era man herida, sarrant damb fòrça.
KARAMAZOV-II-WEB	S'estèc sarrant atau pendent ua menuta.
KARAMAZOV-II-WEB	Eth mainatge, ara demora, non se botgèc en tot aguest temps.
KARAMAZOV-II-WEB	A tot darrèr, Aliosha lheuèc entada eth era sua guardada serena.
KARAMAZOV-II-WEB	Plan ben, didec, ja auetz vist eth mau que m'auetz costat.
KARAMAZOV-II-WEB	Qu'ei pro, non?
KARAMAZOV-II-WEB	Jo qué vos è hèt?
KARAMAZOV-II-WEB	Eth gojat lo guardèc estonat.
KARAMAZOV-II-WEB	Jo non vos coneishi d'arren e ei eth prumèr viatge que vos veigui, contunhèc Aliosha damb era madeisha tranquillitat, mès qu'ei impossible que non vos aja hèt arren…
KARAMAZOV-II-WEB	Non m'anaríetz a hèr tant de mau, atau, per arren.
KARAMAZOV-II-WEB	Alavetz, per qué non me didetz se qué ei çò que vos è hèt e de qué sò colpable?
KARAMAZOV-II-WEB	Coma responsa eth mainatge se petèc a plorar desconsoladaments, e còp sec s'aluenhèc ath mès córrer d'Aliosha.
KARAMAZOV-II-WEB	Aguest lo seguic, sense pèrder era cauma, enquiath carrèr Mijailovkaia, e pendent ua bona estona lo campèc corrent, de luenh, sense hloishar era marcha, sense virar eth cap: seguraments contunhaue plorant damb era madeisha pena.
KARAMAZOV-II-WEB	Aliosha cuelhec era decision d'anar a quèrrer, quan auesse temps, ad aqueth mainatge, damb er in de desnishar aguest enigma tan desconcertant.
KARAMAZOV-II-WEB	Mès aqueth que non ère eth mielhor moment.
KARAMAZOV-II-WEB	Non i estèc guaire en çò des Jojlakova, ua polida casa desseparada, de dus solèrs, bastida en pèira: ua des mielhores dera ciutat.
KARAMAZOV-II-WEB	Encara qu'era senhora Jojlakova s'estaue era àger part der an en ua auta província, a on auie propietats, o en Moscòu, a on tanben auie ua casa pròpia, qu'auie sauvat tanben era sua residéncia ena nòsta ciutat, eretatge de sa pairs e pair-sénhers.
KARAMAZOV-II-WEB	Ath delà, era propietat qu'auie en nòste districte qu'ère era màger des sues tres propietats, a maugrat d'açò en temps passat auie visitat era nòsta província en compdades escadences.
KARAMAZOV-II-WEB	Era senhora Jojlakova gessec a tot córrer en vestibul entà recéber a Aliosha.
KARAMAZOV-II-WEB	Auetz recebut era carta que vos parli deth nau miracle?
KARAMAZOV-II-WEB	Òc, l'è recebuda.
KARAMAZOV-II-WEB	L'auetz dat a conéisher?
KARAMAZOV-II-WEB	L'auetz mostrat a toti?
KARAMAZOV-II-WEB	Morirà aué madeish, didec Aliosha.
KARAMAZOV-II-WEB	Òc, ja ac sabi, que m'ac an dit.
KARAMAZOV-II-WEB	Ò!, qu'è talents de parlar damb vos!
KARAMAZOV-II-WEB	Damb vos o damb qui que sigue, de tot aquerò.
KARAMAZOV-II-WEB	Non, non, damb vos, damb vos!
KARAMAZOV-II-WEB	E me hè dò de non poder anar a veder-lo!
KARAMAZOV-II-WEB	Tota era ciutat qu'ei esmoiguda, toti son ara demora.
KARAMAZOV-II-WEB	Mès ara…
KARAMAZOV-II-WEB	Sabetz qu'ei aciu en casa Katerina Ivanovna?
KARAMAZOV-II-WEB	À, quina sòrt!, sorrisclèc Aliosha.
KARAMAZOV-II-WEB	Ja ac sabi, ja ac sabi.
KARAMAZOV-II-WEB	M'an condat peth menut çò que se passèc ager ena casa de Katerina Ivanovna…totes aguestes causes orribles damb aquera…tarasca.
KARAMAZOV-II-WEB	C'est tragique; jo, se siguessa era…non… non sai se qué haria!
KARAMAZOV-II-WEB	Aleksei Fiódorovich, que sò confonuda, guardatz: qu'ei aciu, ara, eth vòste frair, ei a díder, non eth que hec ager aguestes causes orribles, senon er aute, Ivan Fiódorovich; qu'ei en tot parlar damb era: tien ua convèrsa plan seriosa…
KARAMAZOV-II-WEB	Que non vos imaginatz çò que les passe ara: ei quauquarren espantoriant, deishatz-me que vos diga qu'ei coma ua esquinçadura; semble mèsalèu ua istòria de terror, e resulte incredible: s'estan arroïnant era vida, qui sap per qué; es dus ne son conscients d'aquerò, e gaudissen en tot actuar atau.
KARAMAZOV-II-WEB	Que vos demoraua!
KARAMAZOV-II-WEB	Jo, era vertat, sò incapabla de sostier-lo!
KARAMAZOV-II-WEB	Ara madeish vos ac condi tot, mès abantes vos è de preguntar ua causa, encara mès importanta…
KARAMAZOV-II-WEB	Que m'en desbrembaua qu'ère era mès importanta!
KARAMAZOV-II-WEB	Didetz-me: a qué ei degut er atac d'istéria de Lise?
KARAMAZOV-II-WEB	Tan lèu se n'a sabut qu'èretz a mand d'arribar, s'a botat isterica!
KARAMAZOV-II-WEB	Maman, era qu'està isterica ètz vos, non jo, s'entenec era votz de Lise, gasulhant a trauèrs dera henerecla d'ua pòrta que daue entà ua cramba vesia.
KARAMAZOV-II-WEB	Qu'ère ua henerecla menuda, e era votz arribaue entrebracada, madeish que quan un tie talents d'arrir e sage ath maxim d'estofar er arrir.
KARAMAZOV-II-WEB	Aliosha campèc de seguit era henerecla: Lise, solide, s'estarie en tot guardà'c tot, dès eth sòn fautulh, mès qu'eth non la podie veir.
KARAMAZOV-II-WEB	Que non serie estranh, Lise, non serie estranh…
KARAMAZOV-II-WEB	Damb toti aguesti capricis tòns, me vierà un atac…
KARAMAZOV-II-WEB	Çò de cèrt ei, Aleksei Fiódorovich, qu'està fòrça mau; a passat ua mala net, damb fèbre, en tot planher-se sense pòsa…
KARAMAZOV-II-WEB	Quini talents qu'auia de qué hesse dia, entà que venguesse Herzenstube!
KARAMAZOV-II-WEB	Ditz eth doctor que non compren arren e que mos cau demorar.
KARAMAZOV-II-WEB	Aguest Herzenstube, cada viatge que vie, ditz çò de madeish: que non compren arren.
KARAMAZOV-II-WEB	Tan lèu auetz arribat vos, Lise a deishat anar un sorriscle e a patit un atac, e a manat que la hessem a vier aciu, ena sua anciana cramba…
KARAMAZOV-II-WEB	Aquerò non ei vertat, Lise.
KARAMAZOV-II-WEB	Aleksei Fiódorovich; tu l'auies manat que susvelhèsse.
KARAMAZOV-II-WEB	Ai, mama estimada, aquerò que non hè cap de gràcia.
KARAMAZOV-II-WEB	Mès, se voletz rectificar e díder ara quauquarren mès engenhós, ac podetz hèr, estimada mama, ath plan respectable senhor Aleksei Fiódorovich, nauèth vengut, qu'era soleta causa qu'a demostrat en tot vier-mos a veir aué, dempús de çò d'ager, e en tot tier en compde que toti se n'arrissen d'eth, ei que non subergés pera sua agudentor.
KARAMAZOV-II-WEB	Lise, que te cuelhes massa libertats, e t'asseguri que fin finau me calerà préner mesures mès drastiques.
KARAMAZOV-II-WEB	Qui s'arrís d'eth?
KARAMAZOV-II-WEB	Jo sò encantada de qué age vengut, que n'è besonh, n'è manca.
KARAMAZOV-II-WEB	Ai, Aleksei Fiódorovich, sò tan malerosa!
KARAMAZOV-II-WEB	Mès qué ei çò que vos passe, mama?
KARAMAZOV-II-WEB	E a tot darrèr, autanplan aguest miracle!
KARAMAZOV-II-WEB	Com m'a impressionat aguest miracle, Aleksei Fiódorovich, com m'a esmoigut!
KARAMAZOV-II-WEB	E ara aguesta tragèdia, aquiu ena sala; non la posqui tier, vos ac digui per auança: non la posqui tier.
KARAMAZOV-II-WEB	Que pòt èster que sigue ua comèdia, e non ua tragèdia.
KARAMAZOV-II-WEB	Didetz-me.
KARAMAZOV-II-WEB	Eth starets Zosima viuerà enquia deman?
KARAMAZOV-II-WEB	Viuerà?
KARAMAZOV-II-WEB	Ò, Diu mèn!
KARAMAZOV-II-WEB	Qué ei çò que me passe?
KARAMAZOV-II-WEB	Cada moment que cluqui es uelhs veigui que tot aquerò ei absurd, ei absurd.
KARAMAZOV-II-WEB	Que m'è hèt ua herida, e ara me hè mau.
KARAMAZOV-II-WEB	Aliosha se destropèc eth dit nhacat.
KARAMAZOV-II-WEB	Eth mocador ère banhat de sang.
KARAMAZOV-II-WEB	Diu mèn!, quina herida!
KARAMAZOV-II-WEB	Qu'ei orribla!
KARAMAZOV-II-WEB	Venetz aciu, venetz aciu, sorrisclèc tu per tu, en ton imperiós.
KARAMAZOV-II-WEB	E deishatz-vos ja de pegaries!
KARAMAZOV-II-WEB	Ò, Senhor!
KARAMAZOV-II-WEB	Com ac auetz tengut tant de temps sense díder arren?
KARAMAZOV-II-WEB	Que poiríetz auer perdut tota era sang!
KARAMAZOV-II-WEB	A on vos ac auetz hèt, a on?
KARAMAZOV-II-WEB	Aigua, aquerò de prumèr!
KARAMAZOV-II-WEB	Aigua!
KARAMAZOV-II-WEB	Que mos cau lauar ben era herida, e botar eth dit en aigua hereda, entà que se vos passe eth dolor, e tietz-vos, tietz-vos ua bona estona…
KARAMAZOV-II-WEB	Lèu, mama, que mos cau aumplir d'aigua eth lauamans.
KARAMAZOV-II-WEB	Va, lèu, higec nerviosa.
KARAMAZOV-II-WEB	Non auríem de cridar a Herzenstube?, prepausèc era senhora Jojlakova.
KARAMAZOV-II-WEB	Mama, que voletz acabar damb jo!
KARAMAZOV-II-WEB	Eth vòste Herzenstube vierà e diderà que non compren arren!
KARAMAZOV-II-WEB	Aigua, aigua!
KARAMAZOV-II-WEB	Mama, per amor de Diu, vietz e pressatz a Yulia: sabi pas se qué deu hèr per aquiu delà; jamès hè lèu.
KARAMAZOV-II-WEB	De prèssa, mama, que me vierà quauquarren…
KARAMAZOV-II-WEB	Que non ei arren!, cridèc Aliosha, que l'anauen apegant era pòur.
KARAMAZOV-II-WEB	Yuli venguec de seguit damb era aigua.
KARAMAZOV-II-WEB	Aliosha neguèc eth dit ena aigua.
KARAMAZOV-II-WEB	Mama, per Diu, hètz-vos a vier ues bendes; ues bendes e aguesta aigua trèbla caustica, entàs talhs…com se cridaue?
KARAMAZOV-II-WEB	Que n'auem ua ena casa, n'auem, n'auem…
KARAMAZOV-II-WEB	Mama, vos que vo'n sabetz a on ei eth salèr; en vòste dormitòri, en armariet a man dreta, aquiu que i a un salèr gran e ues bendes…
KARAMAZOV-II-WEB	Ara madeish qu'ac pòrti tot, Lise, mès dèisha de cridar e non te botes nerviosa.
KARAMAZOV-II-WEB	Ja ves se damb quina integritat tie Aleksei Fiódorovich eth sòn malastre.
KARAMAZOV-II-WEB	Mès, a on vos auetz nafrat d'ua manèra tan espaventosa, Aleksei Fiódorovich?
KARAMAZOV-II-WEB	Era senhora Jojlakova gessec a tot córrer.
KARAMAZOV-II-WEB	Qu'ère çò que demoraue Lise.
KARAMAZOV-II-WEB	Prumèr, responetz-me a ua pregunta, se dirigic sense pòsa a Aliosha, a on vos auetz hèt açò?
KARAMAZOV-II-WEB	Dempús que vos è de parlar de un aute ahèr plan desparièr.
KARAMAZOV-II-WEB	Condatz!
KARAMAZOV-II-WEB	Aliosha en tot saber-se'n qu'eth temps disponible enquiara tornada dera mair ère preciós entada era, li condèc ara prèssa, en tot deishar e resumir fòrça causes, encara que damb precision e claretat, eth sòn enigmatic encontre damb es escolans.
KARAMAZOV-II-WEB	Dempús d'escotar-lo, Lise junhec es mans, en senhau de suspresa:
KARAMAZOV-II-WEB	Mès com ei possible!
KARAMAZOV-II-WEB	Com ei possible!
KARAMAZOV-II-WEB	Endravar-se damb aqueri mainatges, e mès que mès damb aguesta vestimenta!, sorrisclèc emmaliciada, coma s'ausse quauque dret sus eth.
KARAMAZOV-II-WEB	Be que n'ètz de mainatge!, qu'ètz mès mainatge que quinsevolh d'eri!
KARAMAZOV-II-WEB	Mès plan, vos cau saber sens manca çò que se passe damb aquest dimòni de mainatge e condar-lo-me tot, pr'amor qu'aciu s'i amague quauquarren.
KARAMAZOV-II-WEB	E ara, çò d'aute, mès abantes didetz-me: ètz en condicions, Aleksei Fiódorovich, a maugrat deth mau fòrt, de parlar des màger foteses, mès de hè'c damb tota gravetat?
KARAMAZOV-II-WEB	Plan que òc; ath delà, tanpòc me hè tant de mau.
KARAMAZOV-II-WEB	Aquerò ei pr'amor qu'auetz eth dit ena aigua.
KARAMAZOV-II-WEB	Que la cau cambiar de seguit, pr'amor que se cauhe en un virament de uelhs.
KARAMAZOV-II-WEB	Yulia, pòrta ara prèssa un shinhau de gèu deth cerèr e un aute lauamans damb aigua…
KARAMAZOV-II-WEB	Ben, ara qu'a gessut, anem ath gran: hètz eth favor de entornar-me de seguit, estimat mèn Aleksei Fiódorovich, era carta que vos manè ager; de seguit, pr'amor que mama pòt tornar en quinsevolh moment, e non voi que…
KARAMAZOV-II-WEB	Que non è aciu era carta.
KARAMAZOV-II-WEB	Non ei vertat, òc que l'auetz.
KARAMAZOV-II-WEB	Qu'èra segura de qué me didiríetz açò.
KARAMAZOV-II-WEB	L'amiatz en aguesta pòcha.
KARAMAZOV-II-WEB	Que me n'è penaït tant, pendent tota era net, d'aguesta pèga badinada.
KARAMAZOV-II-WEB	Entornatz-me aguesta carta ara madeish, entornatz-la-me!
KARAMAZOV-II-WEB	S'a demorat aquiu.
KARAMAZOV-II-WEB	Non voi que me consideretz ua mainada petita, ua autentica creatura, per tòrt d'aguesta carta mia damb ua badinada tant estupida.
KARAMAZOV-II-WEB	Que vos demani perdon per aguesta estupiditat, mès vos cau entornar-me era carta, se passe çò que sigue, en tot supausar qu'ei vertat que non l'amiatz ath dessús; hètz-la-me a vier aué madeish sense manca!
KARAMAZOV-II-WEB	Sense manca!
KARAMAZOV-II-WEB	Quate dies!
KARAMAZOV-II-WEB	Quina asenada!
KARAMAZOV-II-WEB	Didetz-me: vo n'auetz arrit fòrça de jo?
KARAMAZOV-II-WEB	Que non me n'è arrit bric.
KARAMAZOV-II-WEB	Per qué non?
KARAMAZOV-II-WEB	Pr'amor que m'ac è creigut tot.
KARAMAZOV-II-WEB	M'ofensatz!
KARAMAZOV-II-WEB	De cap des manères.
KARAMAZOV-II-WEB	Sonque lieger-la, qu'è pensat que tot se passarà atau, pr'amor que, en morir eth starets Zosima, me cau abandonar de seguit eth monastèri.
KARAMAZOV-II-WEB	Dempús contunharè es mèns estudis, harè es mèns examens e quan se complisque eth tèrme que fixe era lei, mos maridaram.
KARAMAZOV-II-WEB	E vos estimarè.
KARAMAZOV-II-WEB	Encara que non è auut temps de pensà'c doçaments, è arribat ara conclusion de qué ua hemna mielhor que vos non la traparè, e coma qu'eth starets me mane que me marida…
KARAMAZOV-II-WEB	Jo personauments vos amiarè ena cagira, mès sò convençut qu'entà alavetz ja vos auratz guarit.
KARAMAZOV-II-WEB	Qu'ètz mau deth cap, didec Lisa, nerviosa.
KARAMAZOV-II-WEB	A compdar d'ua badinada coma aguesta, vier en ua asenada d'aguesta sòrta!…
KARAMAZOV-II-WEB	A, aciu qu'ei mama, e plan oportunaments, me pensi jo.
KARAMAZOV-II-WEB	Guaire vos tardatz mama, tostemp!
KARAMAZOV-II-WEB	Com auetz podut tardar tant!
KARAMAZOV-II-WEB	E aciu qu'arribe Yulia damb eth gèu!
KARAMAZOV-II-WEB	Ai, Lise, non crides, sustot non crides!
KARAMAZOV-II-WEB	Que ja ne sò d'aguesti crits…
KARAMAZOV-II-WEB	Se qué volíetz que hessa, se se passe qu'auíetz sauvat es bendes en un aute lòc?…
KARAMAZOV-II-WEB	Les è cercat, cercat…
KARAMAZOV-II-WEB	Sospechi qu'ac as hèt de bon voler.
KARAMAZOV-II-WEB	Com auia de saber jo que se presentarie damb ua nhacada en un dit?
KARAMAZOV-II-WEB	S'auesse estat atau, encara ac auria podut hèr de bon voler.
KARAMAZOV-II-WEB	Mama, àngel mèn, que venguetz de díder ues causes çò de mès estranhes.
KARAMAZOV-II-WEB	Seràn estranhes, mès, quini sentiments es tòns, Lise, a prepaus deth dit d'Aleksei Fiódorovich e de tot çò que s'a passat!
KARAMAZOV-II-WEB	Ò, eth mèn brave Aleksei Fiódorovich!
KARAMAZOV-II-WEB	Çò que m'aucís que non son es detalhs, non ei un cas coma eth de Herzenstube, senon er ensems, era soma de tantes causes; qu'ei aquerò çò que non posqui sostier!
KARAMAZOV-II-WEB	Qu'ei pro, mama, qu'ei pro de parlar de Herzenstube.
KARAMAZOV-II-WEB	Lise arric alègraments.
KARAMAZOV-II-WEB	Balhatz-me lèu aguestes bendes, mama, e era aigua.
KARAMAZOV-II-WEB	Aquerò non ei qu'ua solucion d'acetat de plomb, Aleksei Fiódorovich, ara non m'en brembi se com se cride, mès qu'ei ua solucion excellenta.
KARAMAZOV-II-WEB	Guardatz, mama, qu'en tot vier entà aciu s'a pelejat en carrèr damb uns mainatges, e un d'eri l'a calat ua nhacada; non vos semble que tanben eth ei un mainatge, un autentic mainatge?
KARAMAZOV-II-WEB	E, dempús d'aquerò, com s'a de maridar?
KARAMAZOV-II-WEB	Pr'amor qu'ara se passe que se vò maridar.
KARAMAZOV-II-WEB	Imaginatz-lo-vos maridat, mama.
KARAMAZOV-II-WEB	Non vos vie er arrir?
KARAMAZOV-II-WEB	Non vos semble impensable?
KARAMAZOV-II-WEB	Vai, mama!, coma s'auesse mainatges damb ràbia…
KARAMAZOV-II-WEB	Per qué non n'auie d'auer?
KARAMAZOV-II-WEB	Non me pensi qu'aja dit cap pegaria, Lise.
KARAMAZOV-II-WEB	Ad aguest mainatge l'a podut mossegar un gosset rabiós, e ath sòn torn vie e cuelh era ràbia e mossègue ath prumer que se l'aprèsse.
KARAMAZOV-II-WEB	Que ben que vos a bendat Lise, Aleksei Fiódorovich; jo non ac auria sabut hèr ena vida.
KARAMAZOV-II-WEB	Vos hè mau ara?
KARAMAZOV-II-WEB	Ara plan pòc.
KARAMAZOV-II-WEB	Non auratz pòur dera aigua?, preguntèc Lise.
KARAMAZOV-II-WEB	Ben, qu'ei pro, Lise; qu'ei possible qu'aja hèt massa lèu en parlar deth mainatge rabiós, mès tu ara que vas massa luenh.
KARAMAZOV-II-WEB	Katerina Ivanovna vie de saber-se'n dera vòsta arribada, Aleksei Fiódorovich, e a vengut ara prèssa a dider-me que vos demore, que vos demore delitosa.
KARAMAZOV-II-WEB	Que non me hè mau, plan que i posqui anar, didec Aliosha.
KARAMAZOV-II-WEB	Com!
KARAMAZOV-II-WEB	Atau que vo n'anatz?
KARAMAZOV-II-WEB	Com ei possible?
KARAMAZOV-II-WEB	Com ei possible?
KARAMAZOV-II-WEB	Qué se passe?
KARAMAZOV-II-WEB	Quan acaba d'aquiu, posqui tornar, e contunharam parlant tot eth temps que volgatz.
KARAMAZOV-II-WEB	Mès que voleria veir de seguit a Katerina Ivanovna, pr'amor que, en quinsevolh cas, aué me shautarie tornar çò de mès lèu possible entath monastèri.
KARAMAZOV-II-WEB	Hètz-vo-lo a vier, mama; hètz-vo-lo a vier !
KARAMAZOV-II-WEB	Aleksei Fiódorovich, non vos shordetz en vier a veder-me quan acabetz damb Katerina Ivanovna; anatz dret de cap ath monastèri, aguest ei eth vòste lòc!
KARAMAZOV-II-WEB	Jo que voi dormir, non è clucat un uelh en tota era net.
KARAMAZOV-II-WEB	Jo que non sai se com…
KARAMAZOV-II-WEB	Me demorarè dus o tres menutes mès; enquia cinc, s'atau ac voletz, gasulhèc Aliosha.
KARAMAZOV-II-WEB	Enquia cinc!
KARAMAZOV-II-WEB	Mès, hètz-vo-lo a vier ja, mama, qu'ei un monstre!
KARAMAZOV-II-WEB	Lise, qu'as perdut eth sen. Anem, Aleksei Fiódorovich; aué qu'està massa capriciosa, qu'è pòur de qué se capvire.
KARAMAZOV-II-WEB	Arren de pejor qu'ua hemna nerviosa, Aleksei Fiódorovich!
KARAMAZOV-II-WEB	E auatanplan ei possible que, ena vòsta preséncia, l'age cuelhut talents de dormir.
KARAMAZOV-II-WEB	Qu'auetz artenhut vos que la recuelhesse era sòn plan lèu!
KARAMAZOV-II-WEB	Quina sòrt!
KARAMAZOV-II-WEB	Madeish, Lise.
KARAMAZOV-II-WEB	Escotatz, Aleksei Fiódorovich, didec grèuments, damb mina misteriosa, en tot parlar en un rapid mormolh, era senhora Jojlakova, tant que gessie damb Aliosha, que non voi condicionar-vos en cap de sens, ne sagi de descaperar eth vel, mès, quan entretz, vos madeish veiratz çò que se passe; ei quauquarren espaventós, ei ua comèdia fantastica: era qu'ei encamardada deth vòste frair Ivan Fiódorovich, mès que sage de convencer-se damb tota era fòrça deth morir de qué estime a Dmitri Fiódorovich.
KARAMAZOV-II-WEB	Qu'ei espantoriant!
KARAMAZOV-II-WEB	Entrarè damb vos e, s'arrés me hè enlà, me demorarè enquiath finau.
KARAMAZOV-II-WEB	Mès ena sala era conversacion ja ère a mand de concludir; Katerina Ivanovna ère cuelhuda d'ua grana excitacion, mès que se la vedie decidida.
KARAMAZOV-II-WEB	Just quan entrauen Aliosha e era senhora Jojlakova, Ivan Fiódorovich se lheuaue entà anar-se'n.
KARAMAZOV-II-WEB	Auie era cara esblancossida, e Aliosha lo guardèc damb preocupacion.
KARAMAZOV-II-WEB	En aguest moment, a Aliosha se l'esclaric un dobte, un inquietant enigma que lo tormentaue hège ja temps.
KARAMAZOV-II-WEB	S'auie passat, causa d'un mes, que diuèrses persones, en diuèrses escadences, l'auien hèt a veir qu'eth sòn frair Ivan estimaue a Katerina Ivanovna e, mès que mès, qu'auie era fèrma intencion de "panar-la-se" a Mitia.
KARAMAZOV-II-WEB	A Aliosha, enquia hège pòc, ua semblabla idia l'auie pareishut aberranta, sense deishar de produsir-li un gran copacap.
KARAMAZOV-II-WEB	Eth qu'estimaue as dus frairs e l'espaurie qu'auesse entre eri aguesta rivalitat.
KARAMAZOV-II-WEB	Totun, eth dia anterior eth pròpi Dmitri Fiódorovich l'auie amuishat claraments qu'enquia e tot se n'alegraue de qué Ivan siguesse eth sòn rival e qu'entada eth, entà Dmitri, aquerò ère autanplan ua estimabla ajuda.
KARAMAZOV-II-WEB	Ua ajuda en quin sens?
KARAMAZOV-II-WEB	Dilhèu pr'amor qu'atau se poirie maridar damb Grushenka?
KARAMAZOV-II-WEB	Mès, en opinion d'Aliosha, aguesta que serie ua solucion desesperada e extrèma.
KARAMAZOV-II-WEB	Ath delà d'açò, enquiara madeisha vesilha auie creigut,, sense cap de dobte, que Katerina Ivanovna estimaue apassionadaments e obstinadaments ath sòn frair Dmitri; mès solet ac auie creigut enquiara vesilha.
KARAMAZOV-II-WEB	Entà mès malastre, auie era vaga sensacion de qué era non podie estimar a quauquarrés coma Ivan e estimaue, en cambi, ath sòn frair Dmitri, mès que l'estimaue autant qu'ère, a maugrat dera aberracion d'un tau amor.
KARAMAZOV-II-WEB	Eth dia d'abantes, totun, pendent era scèna damb Grushenka, Aliosha auie cambiat de pensada en un virament de uelhs.
KARAMAZOV-II-WEB	Era paraula "esquinçadura", prononciada hège ua estona pera senhora Jojlakova, lèu l'auie hèt estrementir, pr'amor que precisaments aquera net, en dromilhon dera auba, eth tanben auie sorrisclac, còp sec, dilhèu coma responsa a quauquarren vist en sòmnis: "esquinçadura, esquinçadura!".
KARAMAZOV-II-WEB	Qu'ei que s'auie passat tota era net en tot soniar ena scèna viscuda en çò de Katerina Ivanovna.
KARAMAZOV-II-WEB	Ara, de ressabuda, era declaracion, segura e fèrma, dera senhora Jojlakova, que sivans era, Katerina Ivanovna estimaue a Ivan e s'enganhaue ada era madeisha de bon voler, solet a truca de bèra sòrta de jòc, d'ua "esquinçadura", e se torturaue damb eth sòn simulat amor a Dmitri, degut a ua sòrta de supausada gratitud, auie impressionat a Aliosha: "Òc, qu'ei plan possible que tota era vertat s'estongue, plan, en aguestes paraules!".
KARAMAZOV-II-WEB	Mès, en aguest cas, en quina situacion demoraue eth sòn frair Ivan?
KARAMAZOV-II-WEB	Aliosha sentie de manèra instintiua, qu'ua hemna damb eth caractèr de Katerina Ivanovna auie besonh, a tot pèrder, d'exercir era sua autoritat, mès qu'era podie dominar solet a bèth un coma Dmitri, jamès a un òme coma Ivan.
KARAMAZOV-II-WEB	Pr'amor que solet Dmitri (encara qu'a long tèrme, mos ac cau adméter) poirie someter-se ada era, a tot darrèr, "pera sua pròpia felicitat" (causa qu'Aliosha autanplan aurie desirat), mès Ivan non.
KARAMAZOV-II-WEB	Ivan que serie incapable de someter-se, a despart de qué semblabla somission ada eth jamès li balharie era felicitat.
KARAMAZOV-II-WEB	E toti aguesti dobtes e conjectures li vengueren entath cap en moment precís qu'entrèc ena sala.
KARAMAZOV-II-WEB	E ua auta idia crotzèc eth sòn pensament, ua idia sobta e irrepressibla: "E s'era non estime a degun, ne ar un ne ar aute?".
KARAMAZOV-II-WEB	Que conven soslinhar qu'Aliosha se sentie coma avergonhat d'aguestes idies e qu'en darrèr mes les auie refusat cada viatge que l'auien passat peth cap.
KARAMAZOV-II-WEB	Ça que la, non podie passar-se'n.
KARAMAZOV-II-WEB	Eth sòn instint li didie, per exemple, qu'entath destin des sòns dus frairs aquera rivalitat auie aquerit ua grana transcendéncia, e fòrça d'autes causes depenien d'era.
KARAMAZOV-II-WEB	Atau donc, Dmitri ère dauant des sòns uelhs un reptil, e dilhèu n'ère ja hège tremps?
KARAMAZOV-II-WEB	Non ne serie dès qu'eth sòn frair Ivan auie coneishut a Katerina Ivanovna?
KARAMAZOV-II-WEB	Aqueres paraules, naturaumens, se l'auien escapat sense voler a Ivan eth dia anterior, mès per aquerò madeish resultauen encara mès importantes.
KARAMAZOV-II-WEB	En aguest cas, quina patz i podie auer entre eri?
KARAMAZOV-II-WEB	Non èren aqueri, peth contrari, naui motius entar òdi e era enemistat ena sua familha?
KARAMAZOV-II-WEB	E, çò de mès important, eth, Aliosha non podie sostier era incertitud, pr'amor qu'eth sòn amor tostemp auie auut un caractèr actiu.
KARAMAZOV-II-WEB	Que non podie estimar passiuaments: tan lèu sentie amor, de seguit se mostraue dispausat a ajudar.
KARAMAZOV-II-WEB	Mès entad aquerò li calie fixar- se ua tòca, li calie saber damb certitud se qué ère çò que li convenguie a cada un, quini èren es sòns besonhs; d'aguesta sòrta, plan que òc, un viatge establit eth sòn objectiu damb precision, que poirie ajudar as dus.
KARAMAZOV-II-WEB	Mès aciu, en sòrta d'un objectiu precís, era soleta causa qu'auie ère embolh e confusion.
KARAMAZOV-II-WEB	Que s'auie parlat "d'esquinçadura"!
KARAMAZOV-II-WEB	Com podie ne tansevolhe aclarir-se ath miei de tanta esquinçadura?
KARAMAZOV-II-WEB	Non comprenie ne mieja paraula de tot aqueth embolh!
KARAMAZOV-II-WEB	Fiódorovich, que ja s'auie lheuat, prèst entà partir:
KARAMAZOV-II-WEB	Un moment!, demoratz-vos un shinhau mès!
KARAMAZOV-II-WEB	Que me shautarie escotar era opinion d'aguesta persona, que me fidi cègaments.
KARAMAZOV-II-WEB	Katerina Osipovna, demoratz-vos vos tanben, (higec en tot dirigir-se ara senhora Jojlakova); l'aufric un sèti a Aliosha ath sòn costat, tant que Jojlakova se seiguie ath sòn dauant, près d'Ivan Fiódorovich.
KARAMAZOV-II-WEB	Vos, estimadi mèns, ètz es solets amics qu'è en mon, comencèc a díder damb veeméncia, damb ua votz qu'en era tremolauen lèrmes sinceres de pena, e en un viraments de uelhs eth còr d'Aliosha se virèc de nau entada era.
KARAMAZOV-II-WEB	Vos, Aleksei Fiódorovich, ager siguéretz testimòni d'aqueth…orror e vedéretz en quin estat me trapaua.
KARAMAZOV-II-WEB	Vos que non ac vedéretz, Ivan Fiódorovich; eth òc qu'ac vedec.
KARAMAZOV-II-WEB	Sabi pas se qué pensaríetz ager de jo…çò que sabi ei que s'aué, s'ara se repetisse era situacion, jo exprimiria es madeishi sentiments qu'exprimí ager: es madeishi sentiments, es madeishes paraules, es madeishi gèsti.
KARAMAZOV-II-WEB	Rebrembatz es mèns gèsti, Aleksei Fiódorovich, vos madeish me contenguéretz en bèth moment…
KARAMAZOV-II-WEB	En díder aquerò, se rogic e li luderen es uelhs.
KARAMAZOV-II-WEB	Vos anóncii, Aleksei Fiódorovich, que non sò dispausada a conformar-me damb arren.
KARAMAZOV-II-WEB	Que me hè pena, e aguest ei un mau senhau entar amor.
KARAMAZOV-II-WEB	Se l'estimèssa, s'encara l'estimèssa, seguraments non me harie pena; ath contrari, en aguesti moments me calerie auer-lo en òdi…
KARAMAZOV-II-WEB	Era votz li trinquèc e ues lermetes li luderen enes cilhes.
KARAMAZOV-II-WEB	Aliosha s'estrementic peth laguens: "aguesta gojata ei justa e ei sincera, se pensèc, e, ja non estime a Dmitri!"
KARAMAZOV-II-WEB	Qu'ei vertat!, qu'ei vertat!, cridèc era senhora Jojlakova.
KARAMAZOV-II-WEB	Demoratz, estimada mia Katerina Osipovna, non è dit çò de mès important, non è dit se quina decision finau è escuelhut aguesta passada net.
KARAMAZOV-II-WEB	Qu'è era impression de qué era mia decision pòt èster terribla entà jo, mès qu'è era presentida que ja non la vau a cambiar de cap des manères, e que la vau a mantier pendent tota era vida.
KARAMAZOV-II-WEB	Eth mèn estimat, eth mèn bon conselhèr, tostemp fidèu e generós, que coneish prigondaments eth mèn còr, eth solet amic vertadèr qu'è en aguest mon, Ivan Fiódorovich, me balhe era sua aprovacion en tot e aplaudís era mia decision….Qu'eth ja la coneish.
KARAMAZOV-II-WEB	Òc, l'aplaudisqui, assentic Ivan Fiódorovich, en votz baisha, mès fèrma.
KARAMAZOV-II-WEB	Mès me shautarie que tanben Aliosha…
KARAMAZOV-II-WEB	Ò, Aleksei Fiódorovich, perdonatz que vos aja cridat simplaments Aliosha…
KARAMAZOV-II-WEB	Me shautarie qu'Aleksei Fiódorovich me didesse ara, en preséncia d'aguesti dus amics mèns, s'è o non rason.
KARAMAZOV-II-WEB	Eth mèn instint me ditz que vos, Aliosha, eth mèn frair estimat, pr'amor que vos ètz un frair estimat, tornèc a díder damb fòrça, en tot cuélher ena sua man ardenta era gelada man d'Aliosha, eth mèn instint me ditz qu'era vòsta decision, qu'era vòsta aprovacion, a maugrat de toti es mèns torments, me harà a vier eth repaus, pr'amor que dempús d'enténer es vòstes paraules me solatjarè e me conformarè…que n'è era presentida!
KARAMAZOV-II-WEB	Sabi pas çò que me vatz a preguntar, didec Aliosha, en tot rogir-se; era soleta causa que sai ei que vos estimi e vos desiri en aguest moment mès felicitat qu'a jo madeish…
KARAMAZOV-II-WEB	Mès que jo non me'n sabi d'aguesti ahèrs…s'èsdeguèc a híger, pera rason que siguesse.
KARAMAZOV-II-WEB	En aguesti ahèrs, Aleksei Fiódorovich, en aguesti ahèrs çò de prumèr, ara, qu'ei er aunor e eth déuer, e quauquarren que non sai se qué ei, mès que pòt èster mès important, autanplan, qu'eth pròpi déuer.
KARAMAZOV-II-WEB	Eth còr me parle d'aguest sentiment irrefrenable que m'arrossègue irresistiblaments.
KARAMAZOV-II-WEB	En tot cas, solet è besonh de dues paraules, jo que ja sò decidida: encara, supausem, qu'eth se maridèsse damb aquera…infama, didec solemnaments, que jamès, jamès poirè perdonar, jo ada eth non lo pensi abandonar en cap cas!
KARAMAZOV-II-WEB	Enes dies a vier, ja bric mès, bric mès lo vau a abandonar!, sorrisclèc damb votz trincada, reflèx d'un palle e forçat entosiasme.
KARAMAZOV-II-WEB	Que non digui que me vau a arrossegar ath sòn darrèr, qu'aja era intencion d'èster de contunh ath sòn costat, de martirizar-lo…ò, non!, partirè entà ua auta ciutat, a on volgatz, mès que tota era vida, tota era vida velharè per eth sense pòsa.
KARAMAZOV-II-WEB	Quan non sigue erós damb aguesta auta, e aquerò ei quauquarren que vierà solide, e plan lèu ath delà, que vengue entà jo, e traparà a ua amiga, a ua fraia…
KARAMAZOV-II-WEB	Que voi arténher, e calarè es còrnes en aguest ahèr, qu'arribe ara fin a coneisher-me e m'ac cohèsse tot sense avergonhar-se!, idolèc, en ton exaltat.
KARAMAZOV-II-WEB	Que serè eth sòn diu, un diu que poirà pregar; aquerò qu'ei çò de mens que me deu coma paga dera sua traïson e per aquerò qu'ager me hec a passar.
KARAMAZOV-II-WEB	E que veigue pendent tota era sua vida que jo tostemp li serè fidèu, ada eth e ara paraula qu'un viatge li balhè, a maugrat de qué eth m'age estat infidèu e m'age enganhat.
KARAMAZOV-II-WEB	Jo que vau a èster…
KARAMAZOV-II-WEB	Me convertirè solet en un mejan entara sua felicitat o, com didè'c, en un mèr esturment, ua maquina entara sua felicitat, e atau tota era vida, e qu'eth ac tengue en compde enquiath finau des sòns dies!
KARAMAZOV-II-WEB	Aquerò ei çò qu'è decidit!
KARAMAZOV-II-WEB	Ivan Fiódorovich m'apue sense resèrva.
KARAMAZOV-II-WEB	S'alugaue.
KARAMAZOV-II-WEB	Probablaments aurie volut exprimir es sues idies d'ua manèra pro mès digna, mès acertada e naturau, mès ac auie hèt damb excessiua precipitacion e crudesa.
KARAMAZOV-II-WEB	Mès que mès, aquerò aubedie ath sòn vam juvenil, mès un shinhau qu'ère un simple reflèx dera irritacion dera vesilha, deth besonh de mostrar-se capinauta; era madeisha que n'ère conscienta.
KARAMAZOV-II-WEB	Eth sòn ròstre, de pic, s'trebolèc, era expression des sòns uelhs se tornèc maligna.
KARAMAZOV-II-WEB	Aliosha se n'encuedèc de seguit e eth sòn còr s'aumplic de compassion.
KARAMAZOV-II-WEB	En aguest precís moment intervenguec eth sòn frair Ivan.
KARAMAZOV-II-WEB	Jo non è hèt qu'exprimir era mia pensada, didec.
KARAMAZOV-II-WEB	En quinsevolh auta hemna, aquerò qu'aurie resultat forçat, pòc naturau, mès que non en vos.
KARAMAZOV-II-WEB	Ua auta non aurie auut rason, vos òc que l'auetz.
KARAMAZOV-II-WEB	Sabi pas se com explicà'c, mès que veigui que vos ètz completaments sincèra, qu'ei per aquerò qu'auetz rason…
KARAMAZOV-II-WEB	Mès aquerò solet ei ara…quina ei era causa?
KARAMAZOV-II-WEB	Solet era ofensat d'ager, e per aquerò se passe çò d'ara!, didec de ressabuda, sense poder tier-se, era senhora Jojlakova; se notaue que non auie era intencion d'intervier, mès non auie estat capabla de reprimir-se e auie manifestat sobtaments aquera idia, tan justa.
KARAMAZOV-II-WEB	Cèrt, cèrt, la talhèc Ivan, un shinhau trebolat e visiblaments emmaliciat pera interropcion, atau ei; mès, en ua auta, aguest moment d'ara non serie qu'era tralha de çò que se passèc ager, e solet serie un moment; en cambi, per çò deth caractèr de Katerina Ivanovna, aguest moment que durarà tota era vida.
KARAMAZOV-II-WEB	Çò qu'entà d'autes serie ua mèra promesa, entada era constitusís un déuer, un déuer etèrn, dur, dilhèu escur, mès inalterable.
KARAMAZOV-II-WEB	E eth sentiment deth déuer complit li servirà de supòrt!
KARAMAZOV-II-WEB	Era vòsta vida, Katerina Ivanovna, se passarà a compdar d'ara ena dolorosa contemplacion des vòsti pròpis sentiments, deth vòste pròpi sacrifici e deth vòste pròpi amarum, mès en futur aguest patiment se padegarà, e era vòsta vida se transformarà ena doça contemplacion deth compliment definitiu d'un prepaus fòrt e capinaut, capinaut coma pògui en sòn gènre, desesperat en tot cas, mès artenhut per vos; e aguesta consciéncia vos balharà, a tot darrèr, era mès completa satisfaccion e vos reconciliarà damb tot çò d'aute…
KARAMAZOV-II-WEB	Diu mèn!, guaira faussetat!, sorrisclèc un aute còp era senhora Jojlakova.
KARAMAZOV-II-WEB	Aleksei Fiódorovich, parlatz vos!
KARAMAZOV-II-WEB	Aliosha se lheuèc deth divan.
KARAMAZOV-II-WEB	Que non ei arren, non i arren!, contunhèc a díder, entre lèrmes, Katerina Ivanovna.
KARAMAZOV-II-WEB	Que sò un shinhau alterada, qu'ei per çò de delànet, mès ath costat de dus amics coma vos e eth vòste frair encara cuelhi fòrça…pr'amor que me'n sabi…que vosati dus jamès m'abandonaratz…
KARAMAZOV-II-WEB	Malerosaments, dilhèu deman madeish me calerà partir entà Moscòu e renonciar ara vòsta companhia pendent ua longa tempsada…
KARAMAZOV-II-WEB	E aquerò, malerosaments, non a remèdi…anoncièc ara imprevista Ivan Fiódorovich.
KARAMAZOV-II-WEB	Deman!
KARAMAZOV-II-WEB	Entà Moscòu!
KARAMAZOV-II-WEB	A Katerina Ivanovna era cara se l'alterèc còp sec.
KARAMAZOV-II-WEB	Mès, mès, Diu mèn, quina sòrt!, sorrisclèc en tot cambiar eth ton de votz e deishant de plorar, de manèra que lèu-lèu non i restèc ne tralha des sues lèrmes.
KARAMAZOV-II-WEB	En un virament de uelhs se produsic en Katerina Ivanovna ua transformacion estonanta que deishèc a Aliosha perplèx: en sòrta dera prauba gojata ofensada qu'auie estat plorant enquia alavetz, en tot reflectir era esquinçadura dera sua amna, campèc de ressabuda ua hemna que ludie un perfècte domeni d'era madeisha e se mostraue autanplan visiblaments satisfèta, coma se, de pic, s'ausse hèt a vier ua enòrma alegria.
KARAMAZOV-II-WEB	Ò, que non ei que sigue ua sòrt auer-me d'alunhar de vos, plan que non, didec, coma se volesse retractar-se, damb un agradiu arridolet mondan, qu'un amic coma vos non aurie de pensar ua tau causa; ath contrari, me senti plan desgraciada en tot veder-me privada dera vòsta companhia.
KARAMAZOV-II-WEB	De còp, s'apressèc ath córrer entà Ivan Fiódorovich e, agarrant-li es dues mans, les ac sarrèc damb fervor.
KARAMAZOV-II-WEB	Çò qu'ei ua sòrt ei que vos, personauments, ajatz era escadença d'explicar en Moscòu, ara mia tia e a Agasha, quina ei era mia situacion, tot er orror que me passe; d'explicar-les a Agafia e ara mia estimada tia damb tota claretat e damb delicadesa, coma mielhor sapiatz.
KARAMAZOV-II-WEB	Que non vos podetz imaginar çò de malerosa que me sentia ager e aguest madeish maitin, sense saber pro ben se com escríuer aguesta orribla carta…pr'amor qu'ei de plan mau hèr balhar compde de çò que s'a passat, per carta…
KARAMAZOV-II-WEB	Ara que ja me serà mès aisit d'escriuer-la, pr'amor que vos i seratz present e les ac poiratz explicar tot de viua votz.
KARAMAZOV-II-WEB	Ò!, qué contenta sò!
KARAMAZOV-II-WEB	Mès solet ne sò per açò, credetz-me.
KARAMAZOV-II-WEB	Entà jo, vos qu'ètz insubstituible, plan que òc…
KARAMAZOV-II-WEB	Ara madeish anarè, a tot córrer, a escríuer era carta, concludic bruscaments, e autanplan hec un pas, decidida a gésser dera cramba.
KARAMAZOV-II-WEB	E Aliosha?
KARAMAZOV-II-WEB	Qué se passe damb era opinion d'Aleksei Fiódorovich, que tant de talents auíetz d'escotar?, didec era senhora Jojlakova.
KARAMAZOV-II-WEB	Ua nòta airada e mordàs ressonaue enes sues paraules.
KARAMAZOV-II-WEB	Que non me n'è desbrembat.
KARAMAZOV-II-WEB	Katerina Ivanovna s'arturèc de còp.
KARAMAZOV-II-WEB	E per qué vos mostratz ara tant ostil damb jo, Katerina Osipovna?, preguntèc en un ton de viu e amargant repotèc.
KARAMAZOV-II-WEB	Que me reafirmi en çò qu'è dit.
KARAMAZOV-II-WEB	Qu'è besonh de conéisher era sua opinion, mès encara: qu'è besonh de conéisher era sua decision!
KARAMAZOV-II-WEB	Çò qu'eth digue se harà…
KARAMAZOV-II-WEB	Ja vedetz se guaire desiri conéisher es vòstes paraules, Aleksei Fiódorovich…
KARAMAZOV-II-WEB	Mès que vos passe?
KARAMAZOV-II-WEB	Jamès m'ac auria pensat, entà jo, qu'ei quauquarren inconcebible!, sorrisclèc de pic Aliosha, damb amarum.
KARAMAZOV-II-WEB	Qué, qué?
KARAMAZOV-II-WEB	Eth partís entà Moscòu, e vos vo n'alegratz; ac auetz dit damb tota era intencion!
KARAMAZOV-II-WEB	Mès just dempús començatz a díder que non n'ètz contenta per aquerò; ath contrari, didetz qu'ac sentetz…que perdetz a un amic…
KARAMAZOV-II-WEB	Mès aquerò tanben a estat de bon voler…coma s'estéssetz actuant en un teatre!
KARAMAZOV-II-WEB	En un teatre?
KARAMAZOV-II-WEB	Com?…
KARAMAZOV-II-WEB	Encara que sagetz de hèr-li a creir que traparatz mens ar amic, vos persutatz qu'ei ua sòrt que partisque, e l'ac didetz ara cara…didec Aliosha cada viatge mès alugat.
KARAMAZOV-II-WEB	Contunhaue de pè ath cant dera taula, e non se decidie a seir-se.
KARAMAZOV-II-WEB	Non compreni a on voletz anar a parar…
KARAMAZOV-II-WEB	Ne jo madeish me'n sabi…qu'a estat coma ua illuminacion sobtada…
KARAMAZOV-II-WEB	Sabi que non deueria, mès ac vau a díder, ça que la, contunhèc Aliosha, damb era madeisha votz tremolosa e entrebracada.
KARAMAZOV-II-WEB	Çò que m'a vengut entath cap ei que dilhèu vos non estimatz en absolut ath mèn frair Dmitri…e a estat atau dès eth prumèr dia…
KARAMAZOV-II-WEB	E que dilhèu Dmitri tanpòc vos estime a vos…dès eth prumèr dia…que solet vos respècte…
KARAMAZOV-II-WEB	Jo, era vertat, non sai se com gausi a díder tot aquerò ara, mès que quaquarrés li cau díder era vertat…pr'amor qu'aciu arrés vò díder era vertat…
KARAMAZOV-II-WEB	Donques aguesta, gasulhèc Aliosha, que semblaue que s'auie queigut d'un losat: hètz a vier ara madeish a Dmitri…que ja lo cercarè jo; que vengue aciu e que vos cuelhe a vos dera man, que cuelhe dempús era man deth mèn frair Ivan e qu'amasse es mans des dus.
KARAMAZOV-II-WEB	Qu'ei que, se vos torturatz a Ivan, ei solet pr'amor que l'estimatz…e, entà torturar-lo, vos encaborniatz a estimar a Dmitri…aguest amor que non ei vertadèr…
KARAMAZOV-II-WEB	Qu'a vos madeish vos auetz convençut de qué l'estimatz…
KARAMAZOV-II-WEB	Aliosha s'arturèc bruscaments e se demorèc carat.
KARAMAZOV-II-WEB	Ivanovna, damb era sang dera cara perduda e es pòts constrenhudi pera ràbia.
KARAMAZOV-II-WEB	Ivan Fiódorovich s'estarnèc d'arrir e se botèc de pès.
KARAMAZOV-II-WEB	T'enganhes, eth mèn brave Aliosha, didec, damb ua expression ena cara qu'Aliosha jamès auie vist: que miralhaue sinceritat juvenila e un sentiment intens, d'ua franquesa irresistibla.
KARAMAZOV-II-WEB	Katerina Ivanovna jamès m'a estimat!
KARAMAZOV-II-WEB	Era que se n'a sabut tostemps que jo l'estimaua, encara que jamès l'è dit ua soleta paraula deth mèn amor; se'n sabie, mès que non me corresponie.
KARAMAZOV-II-WEB	Tanpòc è estat eth sòn amic ne un solet viatge, ne un solet dia: qu'ei ua hemna capinauta e non auie besonh dera mia amistat.
KARAMAZOV-II-WEB	Me sauvaue ath sòn costat entà costar ua resvenja ininterrompuda.
KARAMAZOV-II-WEB	En jo que resvenjaue totes es ofenses que Dmitri l'auie hèt, de manèra contunhada, dia a dia, pendent tot aguest temps, dès eth sòn prumèr encontre…
KARAMAZOV-II-WEB	Pr'amor que ja eth prumèr encontre qu'aueren se le quedèc gravat en còr coma ua umiliacion.Qu'atau tie era eth sòn còr!
KARAMAZOV-II-WEB	En tot aguest temps non è hèt ua auta causa qu'entener-la a parlar deth sòn amor per eth.
KARAMAZOV-II-WEB	Ara que me'n vau, mès vos cau saber, Katerina Ivanovna, que a qui vos estimatz reauments ei ada eth.
KARAMAZOV-II-WEB	E, coma mès vos umilie, mès e mès l'estimatz vos.
KARAMAZOV-II-WEB	D'aciu era vòsta esquinçadura.
KARAMAZOV-II-WEB	Vos que l'estimatz tau qu'ei: l'estimatz ena mesura que vos umilie.
KARAMAZOV-II-WEB	S'eth cambièsse, vos que l'abandonaríetz de seguit e deisharíetz d'estimar-lo.
KARAMAZOV-II-WEB	Mès l'auetz de besonh entà recrear-vos ena vòsta abnegada fidelitat e entà repotegar-li ada eth era sua infidelitat.
KARAMAZOV-II-WEB	E tot per orgulh.
KARAMAZOV-II-WEB	Ò, que i a en aquerò fòrça d'aclapament e d'umiliacion, mès que tot aubedís ath vòste orgulh…
KARAMAZOV-II-WEB	Jo que sò massa joen e vos è estimat damb massa intensitat.
KARAMAZOV-II-WEB	Ja sai que non auria de dider-vos aquerò, que serie mès digne dera mia part hèr-me enlà simplaments de vos; que non vos serie tant insultant.
KARAMAZOV-II-WEB	Mès çò de cèrt ei que me'n vau luenh e non vau a tornar bric mès.
KARAMAZOV-II-WEB	Qu'ei quauquarren defininitiu…
KARAMAZOV-II-WEB	Non voi patir aguesta esquinçadura…
KARAMAZOV-II-WEB	Era vertat ei que non sai se qué díder, qu'ei tot dit…
KARAMAZOV-II-WEB	Adishatz, Katerina Ivanovna, non auetz vos se per qué shordar-vos damb jo, pr'amor que jo è patit un castig cent viatges màger qu'eth vòste: qu'ei pro castig non tornar a veder-vos bric mès.
KARAMAZOV-II-WEB	Adishatz.
KARAMAZOV-II-WEB	Non è besonh dera vòsta man.
KARAMAZOV-II-WEB	Que m'auetz torturat tant a consciéncia qu'en aguest moment non vos posqui perdonar.
KARAMAZOV-II-WEB	Mès endauant vos perdonarè, mès ara qu'era vòsta man ei sobrèra.
KARAMAZOV-II-WEB	Den Dank, Dame, begehr ich nicht, ahigec damb un arridolet forçat, en tot amuishar, de passa, de forma susprenenta, que tanben eth ère capable de liéger a Schiller e enquia e tot d'aprener-lo-se de còr, causa que jamès s'auie pensat Aliosha.
KARAMAZOV-II-WEB	Aliosha junhec es mans, estonat.
KARAMAZOV-II-WEB	Ivan!, cridèc desconcertat, tant que sa frair s'aluenhaue.
KARAMAZOV-II-WEB	Torna, Ivan!
KARAMAZOV-II-WEB	Non, non, ara que non tornarà ne peth mau de morir!, sorrisclèc un aute viatge, en un atac d'amarganta luciditat.
KARAMAZOV-II-WEB	Mès eth tòrt qu'ei mèn, mèn!
KARAMAZOV-II-WEB	Jo è començat!
KARAMAZOV-II-WEB	Ivan a parlat damb racacòr, de forma pòc avienta.
KARAMAZOV-II-WEB	Qu'a estat injust e rancunós…esclamaue Aliosha, miei capvirat.
KARAMAZOV-II-WEB	Katerina Ivanovna se n'anèc, ara suspresa, entà ua auta cramba.
KARAMAZOV-II-WEB	Harè çò que sigue ena mia man entà que Ivan Fiódorovich non s'en vage…
KARAMAZOV-II-WEB	Amiaue enes sues mans dus irisadi bilhets de cent robles.
KARAMAZOV-II-WEB	Me cau demanar-vos un immens favor, Aleksei Fiódorovich, gessec de díder, en tot dirigir-se a Aliosha damb ua votz aparentaments tranquilla e fèrma, coma se non s'auesse passat arren.
KARAMAZOV-II-WEB	Hè ua setmana…òc, me pensi que hè causa d'ua setmana, Dmitri Fiódorovich cometèc un acte tant impulsiu coma injust, reauments abominable.
KARAMAZOV-II-WEB	Que i a aciu ua tauèrna de plan mala fama.
KARAMAZOV-II-WEB	En era se trapèc ad aqueth oficiau retirat, un capitan assistent qu'eth vòste pair solie tier en quauqui uns des sòns ahèrs.
KARAMAZOV-II-WEB	Furiós, pera causa que siguesse, damb aguest capitan, Dmitri Fiódorovich l'agarrèc dera barba e, dauant de toti, lo treiguec d'aguesta manèra tant umilianta en carrèr, e un còp en carrèr encara lo contunhèc tirassant ua estona; diden qu'eth hilh d'aguest capitan, que non ei qu'un mainatge qu'encara va ena escòla, en veir çò que se passaue, acodic a tot córrer ath cant de sa pair, plorant a crits e suplicant per eth, tant que demanaue ara gent que lo defenessen, mès que toti se n'arrien.
KARAMAZOV-II-WEB	Perdonatz, Aleksei Fiódorovich, non posqui rebrembar sense embestiar-me aguest acte vergonhós, tan pròpi d'eth…un d'aguesti actes que solet Dmitri Fiódorovich ei capable de cométer, voludat pera ira…o pes sues passions!
KARAMAZOV-II-WEB	Ne tansevolhe sò capabla de condà'c, me manquen es fòrces…
KARAMAZOV-II-WEB	Que pèrdi eth hiu.
KARAMAZOV-II-WEB	M'è interessat pera persona que patic aguesta umiliacion e me n'è sabut qu'ei un òme plan praube.
KARAMAZOV-II-WEB	Se cride Sneguiriov, cometèc quauqua fauta en servici, per çò que siguec desseparat d'eth, non vos saberia balhar mès detalhs; ara, damb era sua familha, ua malerosa familha formada per ues creatures malautes e ua hemna que, çampar, està capvirada, s'a en.honsat ena misèria mès terribla.
KARAMAZOV-II-WEB	Que hè ja fòrça temps que s'està en aguesta ciutat, en tot trabalhar en çò que sigue, me semble que hège d'escrivan per aquiu, mès de còp l'an deishat de pagar.
KARAMAZOV-II-WEB	Jo qu'auia tachat es uelhs en vos…ei a díder, auia pensat…non sai ne çò que digui, que me hèsqui un embolh…veiratz, jo vos volia demanar un favor, Aleksei Fiódorovich, eth mèn brave Aleksei Fiódorovich: voleria que passèssetz pera sua casa, que cerquèssetz ua desencusa entà tier-les ua visita, entà visitar ad aguest capitan assistent, me referisqui…ai, Diu!, com m'endravi…e damb delicadesa, damb fòrça suenh, coma vos solet ac sabetz hèr (Aliosha se rogic de seguit), l'autregèssetz aguesta ajuda, guardatz, aguesti dus cents robles.
KARAMAZOV-II-WEB	Probablaments les acceptarà… ei a díder, vos l'auratz de convéncer de qué les accepte…
KARAMAZOV-II-WEB	O non, com explicà'c?.
KARAMAZOV-II-WEB	Veiratz, non se tracte de pagar-li entà obtier era sua conformitat, entà que s'abstengue de presentar ua denóncia, pr'amor que, sivans semble, volie denonciar çò que se passèc…
KARAMAZOV-II-WEB	Simplaments qu'ei ua mòstra de simpatia, de talents d'ajudar, en mèn nòm, en nòm dera nòvia de Dmitri Fiódorovich, non en nòm d'eth…
KARAMAZOV-II-WEB	En ua paraula, vos ja veiratz se com…
KARAMAZOV-II-WEB	Que i anaria jo en persona, mès vos ac saberatz hèr mielhor que jo.
KARAMAZOV-II-WEB	S'està en carrèr deth Lac, en çò de Kalmykova, ua menestrala…
KARAMAZOV-II-WEB	Entà dempús.
KARAMAZOV-II-WEB	Se virèc ara imprevista e despareishec darrèr dera pòrta, tant ara pressa qu'Aliosha non auec temps entà díder arren, a maugrat qu'aurie volut parlar.
KARAMAZOV-II-WEB	Volie demanar-li perdon, adméter era sua colpa…en fin, dider quauquarren, pr'amor qu'eth còr lo desbordaue, e non volie, de cap des manères, gésser dera cramba sense auer-se descargat abantes.
KARAMAZOV-II-WEB	Mès era senhora Jojlakova lo cuelhec dera man e era madeisha lo treiguec d'aquiu.
KARAMAZOV-II-WEB	En vestibul lo tornèc a arturar, coma auie hèt hège ua estona.
KARAMAZOV-II-WEB	Qu'ei ua hemna capinauta, que pelege damb era madeisha, mès, qu'ei brava, encantadoira, generosa!, sorrisclèc en un mormolh era senhora Jojlakova.
KARAMAZOV-II-WEB	Ò!, guaire l'estimi!, especiauments en cèrtes escadences!
KARAMAZOV-II-WEB	E qué contenta me trapi damb tot, un aute viatge!
KARAMAZOV-II-WEB	Que i a ua causa que vos non sabetz, eth mèn brave Aleksei Fiódorovich, qu'ei que totes nosates, totes, es sues dues ties, jo madeisha, en fin, totes, enquia e tot Lise, hè ja un mes que solet desiram e pregam ua causa: qu'era trinque damb eth vòste frair preferit, que trinque damb Dmitri Fiódorovich, que non vò saber arren d'era non l'estime bric, e que se maride damb Ivan Fiódorovich, qu'ei un joen magnific, instruit, que l'estime mès qu'arren en mon.
KARAMAZOV-II-WEB	Qu'auem shamat ua vertadèra conspiracion damb aguesta finalitat e, se non m'en vau d'aciu, serà justaments per aguest motiu…
KARAMAZOV-II-WEB	Mès era qu'a plorat, de nauèth s'a sentut umiliada!, cridèc Aliosha.
KARAMAZOV-II-WEB	Non, jo que sò eth responsable de tot, ne sò espaventosaments colpable!, repetie Aliosha, desolat, en un atac de dolora vergonha pera sua gessuda de ton, en tot caperar-se autanplan eth ròstre damb es mans.
KARAMAZOV-II-WEB	Atau, còp sec, en veir tot aquerò, m'è pensat per bèra rason, contunhèc Aliosha, coma se non auesse entenut a Lise, qu'era estime a Ivan; per aquerò è dit aguesta estupiditat…
KARAMAZOV-II-WEB	Qué se passarà ara?
KARAMAZOV-II-WEB	Mès, damb qui, damb qui?, sorrisclèc Lise.
KARAMAZOV-II-WEB	Jo que non hè que preguntar, e vos que non me responetz.
KARAMAZOV-II-WEB	En aguest moment entrèc ath córrer era sirventa.
KARAMAZOV-II-WEB	Quauquarren li passe a Katerina Ivanovna…
KARAMAZOV-II-WEB	Qu'ei en tot plorar…
KARAMAZOV-II-WEB	Qué se passe?, cridèc Lise damb votz preocupada.
KARAMAZOV-II-WEB	Lise, per amor de Diu, non crides, non me hèsques era vida impossibla.
KARAMAZOV-II-WEB	Ara tua edat non te cau saber tot çò que saben es majors; de seguit torni, e te condarè tot çò que te poga condar.
KARAMAZOV-II-WEB	Ai, Diu mèn!
KARAMAZOV-II-WEB	Que ja vau, ja vau…
KARAMAZOV-II-WEB	Un atac d'istèria qu'ei un bon senhau, Aleksei Fiódorovich, qu'està ben que li vengue un atac.
KARAMAZOV-II-WEB	Qu'ei just çò que li manque.
KARAMAZOV-II-WEB	En aguesti casi, jo tostemp sò contra es hemnes, en contra d'aguesti isterismes e lèrmes de hemna.
KARAMAZOV-II-WEB	Yulia, cor e ditz-li que i vau ath mès córrer.
KARAMAZOV-II-WEB	E, s'Ivan Fiódorovich a partit atau, eth tòrt qu'ei d'era.
KARAMAZOV-II-WEB	Mès que non partirà.
KARAMAZOV-II-WEB	Lise, non crides per amor de Diu!
KARAMAZOV-II-WEB	A, ben, que tu non crides, que sò jo!, perdona a ta mair, mès qu'ei que sò embelinada!
KARAMAZOV-II-WEB	Vo n'auratz encuedat, Aleksei Fiódorovich, guaire joen semblaue Ivan Fiódorovich hè un moment, en gésser.
KARAMAZOV-II-WEB	Qu'a dit çò que li calie díder e se n'a anat!
KARAMAZOV-II-WEB	E jo que me pensaua qu'ère tot un sabent, un academic, e de ressabuda se bote a parlar damb aguest entosiasme, damb era franquesa d'un joen, damb era inexperiéncia d'un joen, e tot tan polidaments dit, tan polidaments, madeish que vos…
KARAMAZOV-II-WEB	E autanplan a deishat anar aguest vèrs en aleman; en fin, madeish que vos!
KARAMAZOV-II-WEB	Ben, que vau ath córrer, que vau ath córrer.
KARAMAZOV-II-WEB	Aleksei Fiódorovich, anatz de seguit a hèr aguest encargue e tornatz çò de mès lèu possible.
KARAMAZOV-II-WEB	Lise, te cau quauquarren?
KARAMAZOV-II-WEB	Per Diu, non entretengues ne ua menuta a Aleksei Fiódorovich, de seguit tornarà…
KARAMAZOV-II-WEB	Era senhora Jojlakova, ara fin, gessec corrent.
KARAMAZOV-II-WEB	Ne se vos acodisque!, sorrisclèc Lise.
KARAMAZOV-II-WEB	Ara ja ne se vos acodisque!
KARAMAZOV-II-WEB	Parlatz a trauèrs dera pòrta.
KARAMAZOV-II-WEB	Per qué diden que vos ètz un àngel?
KARAMAZOV-II-WEB	Aquerò ei solet çò que voleria saber.
KARAMAZOV-II-WEB	Per ua autentica pegaria, Lise.
KARAMAZOV-II-WEB	Adishatz!
KARAMAZOV-II-WEB	Non gausaratz partir atau!, sorrisclèc Lise.
KARAMAZOV-II-WEB	Lise, qu'è ua pena enòrma!
KARAMAZOV-II-WEB	Torni de seguit, mès qu'è ua pena enòrma, enòrma!
KARAMAZOV-II-WEB	E gessec ara pressa dera sala.
KARAMAZOV-II-WEB	ESQUINÇADURA ENA ISBA.
KARAMAZOV-II-WEB	Sentie, de vertat, ua pena plan prigonda, coma jamès auie sentut abantes.
KARAMAZOV-II-WEB	Auie gessut de parlar e auie "hèt eth ridicul", e encara mès en ahèrs amorosi.
KARAMAZOV-II-WEB	Qué entenerè d'aguesti ahèrs?, se didec per ennan viatge, en tot rogir-se.
KARAMAZOV-II-WEB	Moria, qu'era vergonha ei çò de mens, era vergonha non ei qu'eth castig que me hè hèt a vier meritosaments; çò de pejor ei qu'ara serè, sens dobte, era origina de naui malurs…
KARAMAZOV-II-WEB	Eth starets que m'a manat entà reconciliar e júnher.
KARAMAZOV-II-WEB	Atau ei se com se junh as que son acaradi?"
KARAMAZOV-II-WEB	Er encargue de Katerina Ivanovna l'obligaue a vier en carrèr de Lac, e precisaments sa frair Dmitri viuie près d'aquiu, en un carreron pròche.
KARAMAZOV-II-WEB	Aliosha decidic passar pera sua casa abantes de tier-li ua visita ath capitan assistent, encara qu'auie era presentida de qué non traparie a sa frair.
KARAMAZOV-II-WEB	Sospechaue que, dades es circonstàncies, aguest sajarie de non apressar-se ada eth, mès que li calie trapar-lo coma siguesse.
KARAMAZOV-II-WEB	Pr'amor qu'eth temps se passaue: dès qu'auie gessut deth monastèri, non auie deishat de pensar ne ua menuta, ne ua segonda, en starets agonizant.
KARAMAZOV-II-WEB	Ena encomana de Katerina Ivanovna auie avertit un detalh que l'auie desvelhat un enòrme interès: quan li condèc çò d'aqueth mainatge, un escolan encara, hilh deth capitan, que corrie, en tot plorar ath mès poder, ath costat de sa pair, Aliosha de seguit pensèc que pro ben podie tractar-se deth madeish mainatge que l'auie nhacat eth dit quan venguie a demanar-li se l'auie ofensat.
KARAMAZOV-II-WEB	Ara qu'auie pògui dobtes ath respècte, encara que non sabie eth perqué.
KARAMAZOV-II-WEB	D'aguesta sòrta, ocupat en reflexions accessòries, artenhec a distreir-se, atau que decidic non balhar-li mès torns ath malur que venguie de costar, non torturar-se damb es sòns remòrs, senon d'ocupar-se de çò qu'auie entre mans, e que se pasèsse çò que siguesse.
KARAMAZOV-II-WEB	Damb aguesta idia, venguec de recuperar eth coratge.
KARAMAZOV-II-WEB	En aguest moment, en calar-se en carreron a on viuie eth sòn frair Dmitri, se n'encuedèc qu'er arrat li passaue peth vrente e, en tot treir-se dera pòcha eth panet qu'auie cuelhut en çò de sa pair, se lo hec a baishar per erbèr tant que caminaue.
KARAMAZOV-II-WEB	Aquerò li balhèc naues fòrces.
KARAMAZOV-II-WEB	Dmitri que non ère en casa.
KARAMAZOV-II-WEB	Es patrons deth casalon, un vielh hustèr, era sua anciana hemna, e eth sòn hilh, guardèren a Aliosha damb mesfidança.
KARAMAZOV-II-WEB	Aguest se n'encuedèc qu'eth vielh responie en tot seguir instrucccions.
KARAMAZOV-II-WEB	En demanar-les se non s'estarie en çò de Grushenka, o amagat, coma en d'autes escadences, (Aliosha non dobtèc a recórrer a taus indiscrecions), es dera casa lo guardèren mesfisanti.
KARAMAZOV-II-WEB	A tot darrèr, en carrèr deth Lac, trapèc era casa de Lalmykova, era menestrala, ua caseta roïnosa, inclinada, damb solet tres hièstres en carrèr, damb un pati lord, qu'ath sòn laguens i auie ua vaca solitària.
KARAMAZOV-II-WEB	Peth pati s'entraue en un vestibul; ara quèrra abitaue era vielha mestressa damb era sua hilha, tanben vielha; es dues, çampar, èren sordes.
KARAMAZOV-II-WEB	Aliosha li calec preguntar diuèrsi viatges peth capitan assistent, enquia qu'ua d'aqueres hemnes, en tot compréner finauments que se referie as logataris, li senhalèc damb eth dit ua pòrta qu'ère en aute costat deth vestibul, que daue entà ua cramba.
KARAMAZOV-II-WEB	Er abitatge deth capitan, constaue, efectiuaments, d'ua soleta pèça.
KARAMAZOV-II-WEB	Aliosha ja auie botat era man en picapòrt de hèr, prèst a daurir era pòrta, quan, còp sec, se demorèc estonat per insolit silenci que regnaue en interior.
KARAMAZOV-II-WEB	Truquèc.
KARAMAZOV-II-WEB	S'entenec ua responsa, encara que non siguec immediata, senon que se passèren, aumens, ues dètz segondes.
KARAMAZOV-II-WEB	Qui ei?, sorrisclèc quauquarrés damb votz fòrta e plan irritada.
KARAMAZOV-II-WEB	En aguest moment Aliosha dauric era pòrta e trauessèc eth lumedar.
KARAMAZOV-II-WEB	Se trapèc en ua estança pro espaciosa, mès extraordinariaments plia, autant de gent coma de tota sòrta de herratalhes.
KARAMAZOV-II-WEB	Ara quèrra i auie ua grana codinèra russa.
KARAMAZOV-II-WEB	Dès era codinèra enquiara hièstra dera quèrra, en tot trauessar tota era cramba, auie estenuda ua còrda qu'en era penjaue liròts e mès liròts.
KARAMAZOV-II-WEB	Tant a man quèrra coma a man dreta i auie dus lhets sarradi ara paret, caperadi damb cobrelhets de hiu.
KARAMAZOV-II-WEB	En ua d'eres, era dera quèrra, s'apilerauen quate coishinères de percala, cadua mès pichona qu'era anteriora.
KARAMAZOV-II-WEB	En aute lhet, eth dera dreta, solet se vedie ua coishinèra plan petita.
KARAMAZOV-II-WEB	Un shinhau mès enlà, en cornèr des icònes, auien atermiat un petit espaci per miei d'un ridèu o un linçò, que tanben penjaue d'ua còrda estenuda de trauèrs en aguest cornèr.
KARAMAZOV-II-WEB	Darrèr d'aqueth ridèu, s'endonviaue un aute lhet, qu'auien montat en tot sarrar un banc e ua cagira.
KARAMAZOV-II-WEB	Deth madeish cornèr des icònes auien retirar ua petita taula quarrada de husta, d'aspècte rustic, entà apressar-la ath hiestron centrau.
KARAMAZOV-II-WEB	Es tres hièstres, cadua damb quate veires petiti, verdosi, hloridi, a penes deishauen passar era lum e èren fòrtaments barrades, de manèra qu'er espaci resultaue estofant e ombriu.
KARAMAZOV-II-WEB	Sus era taula i auie ua padena damb rèstes de ueus padenadi, un tròç de pan nhacat e ua botelha de miei shtof3, qu'ath hons auie demorat escuralhs des fruts dera tèrra.
KARAMAZOV-II-WEB	Ath cant deth lhet dera quèrra, seiguda en ua cagira, i auie ua hemna, que semblaue ua dauna, damb un vestit de percala.
KARAMAZOV-II-WEB	Qu'auie era cara plan magra e auriòla; es sues caròles, exageradaments en.honsades, hègen veir de seguit era sua mala salut.
KARAMAZOV-II-WEB	Mès çò que mès impressionèc a Aliosha siguec era guardada dera prauba senhora, ua guardada extraordinariaments inquisidoira e, ath madeish temps, terriblaments capinauta.
KARAMAZOV-II-WEB	E enquia qu'era non s'ahigec ara convèrsa, tant qu'Aliosha ère en tot parlar damb eth senhor dera casa, era senhora, tostemp damb era madeisha expression capinauta e inquisidoira, non parèc de dirigir es sòns grani uelhs marrons autant lèu a un interlocutor coma ar aute.
KARAMAZOV-II-WEB	Apròp d'era, ath cant dera hièstra dera quèrra, i auie ua gojata de cara non guaire graciosa, damb ua esclarida cabeladura peuròia, prauba mès decorosaments vestida.
KARAMAZOV-II-WEB	Aguesta joena guardèc damb desengust ath visitaire.
KARAMAZOV-II-WEB	Ara dreta, tanben ath cant deth lhet, que i auie ua auta creatura femenina.
KARAMAZOV-II-WEB	Que hège pena: ère tanben ua gojata joena, d'uns vint ans, mès gibosa e espeada, damb es cames seques, sivans li dideren mès tard a Aliosha.
KARAMAZOV-II-WEB	Ath sòn costat s'estauen es cajades, en un cornèr entre eth lhet e era paret.
KARAMAZOV-II-WEB	Es uelhs dera prauba gojata, fòrça polidi e bondadosi, guardèren a Aliosha damb ua sòrta de serena umilitat.
KARAMAZOV-II-WEB	Ena taula, en tot hèr-se a baishar es ueus padenadi, i auie seigut un senhor d'uns quaranta cinc ans, mèsalèu baish, prim, de constitucion aflaquida, peuròi, de barba pòc espessa e vermelha, plan semblabla a un fregador deshilat (aguest comparèr e, en particular, era paraula "fregador", se l'acodiren a Aliosha sonque en veder-lo, coma rebrembarie mès tard).
KARAMAZOV-II-WEB	Ça que la, en entrar Aliosha, se lheuèc precipitadaments deth banc qu'ère seigut e, en tot limpiar-se ara prèssa damb un tovalhon horadat, gessec a tot córrer entà receber-lo.
KARAMAZOV-II-WEB	Mès eth senhor, tant qu'anaue ara prèssa a trapar a Aliosha, se virèc un instant sus es sòns talons e, en tot virar-se de cap ada era, li responec damb votz inquieta e un shinhau entrebracada:
KARAMAZOV-II-WEB	Que non, Varvara Nicolaievna, que non ei aquerò, non ac auetz endonviat!
KARAMAZOV-II-WEB	Permetetz-me que vos pregunte, dera mia part, senhor (se virèc de nauèth entà Aliosha), qué vos a possat a visitar aguesta…espelonga, senhor?
KARAMAZOV-II-WEB	Aliosha lo campaue damb fòrça atencion, qu'ère eth prumèr viatge que vedie ad aguest individú.
KARAMAZOV-II-WEB	Qu'auie en eth quauquarren maubiaishut, urgent e airós.
KARAMAZOV-II-WEB	Encara qu'ère evident qu'auie begut, non ère embriac.
KARAMAZOV-II-WEB	En sòn ròstre se miralhaue ua actitud d'extrèma insoléncia e, ath madeish temps, per estranh que semblèsse, de manifèsta covardia.
KARAMAZOV-II-WEB	Que rebrembaue ad aguestes persones qu'auien viscut fòrça temps sometudes, patint damb resignacion, e que bèth dia se suslhèuen e sagen d'afirmar era sua personalitat.
KARAMAZOV-II-WEB	O, encara mielhor, a quauquarrés que s'ahlame peth vam de pataquejar as auti, mès qu'a ua enòrma pòur d'èster pataquejat.
KARAMAZOV-II-WEB	Enes sues paraules e ena entonacion dera votz, fòrça penetranta, se deishaue veir un umor cèrtaments estravagant, autant maliciós que timid; qu'ère incapable de sostier un ton unifòrme, parlaue de manèra entrebracada.
KARAMAZOV-II-WEB	Era pregunta relatiua ara "espelonga" que l'auie hèt lèu tremolant, en tot daurir fòrça es uelhs e apressant-se a Aliosha tàn sarradaments qu'aguest, maquinauments, hèc un pas entà darrèr.
KARAMAZOV-II-WEB	Amiaue un abric escur, de plan mala qualitat, probablaments de naquin, plen de pedaci e taques.
KARAMAZOV-II-WEB	Es sòns pantalons qu'èren excessiuaments clars, coma es que non se tien dès hè fòrça temps, a quarrats, d'ua tela plan fina; qu'èren arropidi ena part baisha, per çò que li pujauen entà naut: semblaue un mainatge qu'era sua ròba se l'auesse demorat petita dempús de hèr era estirada.
KARAMAZOV-II-WEB	Sò Aleksei Karamazov…comencèc a díder Aliosha, en responsa.
KARAMAZOV-II-WEB	Ja me n'è encuedat, senhor, lo talhèc còp sec aqueth òme, en tot hèr-li veir que sabie se qui ère.
KARAMAZOV-II-WEB	Jo, dera mia part, que sò eth capitant assistent Sneguiriov; mès me shautarie saber, senhor, se qué ei exactaments çò que vos hè a vier aciu…
KARAMAZOV-II-WEB	Solet qu'ei un moment.
KARAMAZOV-II-WEB	Se vos m'ac permetetz…
KARAMAZOV-II-WEB	En aguest cas, senhor, aciu qu'auetz ua cagira, cuelhetz sèti, senhor.
KARAMAZOV-II-WEB	Qu'ei çò que didien enes comèdies antiques: "Cuelhetz sèti"…
KARAMAZOV-II-WEB	Sò Nicolai Ilich Sneguiriov, senhor, capitan assistent d'infanteria, retirat; a maugrat d'èster curbit damb vergonha per tòrt des mèns vicis, senhor, que contunhi a èster capitan assistent.
KARAMAZOV-II-WEB	Ça que la, mèsalèu vos calerie cridar-me "capitan assistent Slovoiersov", en sòrta de Sneguiriov, pr'amor qu'en arribar ena mitat dera mia vida è commençat a parlar en tot híger ua "essa" de respècte as mies paraules.
KARAMAZOV-II-WEB	Qu'ei d'aguestes causes qu'un apren viuent ena umiliacion.
KARAMAZOV-II-WEB	Sense voler, plan qu'ac sap Diu.
KARAMAZOV-II-WEB	Jamès auia parlat atau, ena mia vida auia pas tengut aguestes "esses"; de ressabuda, queiguí e ja me lheuè damb es "esses".
KARAMAZOV-II-WEB	Aquerò qu'aubedís a ua fòrça superiora.
KARAMAZOV-II-WEB	Veigui que vos interessatz pes tèmes d'actualitat.
KARAMAZOV-II-WEB	Mès que contunhi sense compréner se qué pòt auer desvelhat eth vòste curiosèr, pr'amor que viui en ues condicions que hèn impossible era ospitalitat.
KARAMAZOV-II-WEB	Jo è vengut…per ahèr aqueth…
KARAMAZOV-II-WEB	Per aqueth ahèr?, l'interrompec, despacientat, eth capitan assistant.
KARAMAZOV-II-WEB	De quin encontre me parlatz, senhor?
KARAMAZOV-II-WEB	D'aqueth encontre, senhor?
KARAMAZOV-II-WEB	Vos referitz, alavetz, ad açò deth fregador, ath fregador de banh?, didec eth capitan, en tot calar-se de cap endauant, autant qu'en aguesta escadença es sòns jolhs tustèren de hèt damb es d'Aliosha.
KARAMAZOV-II-WEB	Sarrèc damb fòrça es sòns pòts, que demorèren redusidi a un fin hiu.
KARAMAZOV-II-WEB	Com?
KARAMAZOV-II-WEB	Quin fregador?, gasulhèc Aliosha.
KARAMAZOV-II-WEB	Que hè ua estona l'è nhacat un dit!
KARAMAZOV-II-WEB	Depassèren eth ridèu, e Aliosha vedec ath sòn rival en cornèr, jos es icònes, en ua jaça montada sus un banc e ua cagira.
KARAMAZOV-II-WEB	Eth mainatge jadie arrapat damb eth sòn abriguet e damb ua vielha cocha capitonada.
KARAMAZOV-II-WEB	Se vedie qu'ère malaut e, per çò des sòns uelhs ludents, que deuie auer fèbre.
KARAMAZOV-II-WEB	Guardaue a Aliosha damb ua cèrta arrogància, non coma abantes: "Aciu en casa, semblaue díder, que non m'agancharàs".
KARAMAZOV-II-WEB	Qué ei aquerò de qué vos a mossegat un dit?
KARAMAZOV-II-WEB	Eth capitan hec un bot ena cagira.
KARAMAZOV-II-WEB	Que vos a mossegat a vos un dit, senhor?
KARAMAZOV-II-WEB	Òc, a jo.
KARAMAZOV-II-WEB	Hè ua estona, en carrèr, qu'ère en tot pelejar-se damb d'auti mainatges, qu'èren en tot lançar-se calhaus; èren sies contra eth.
KARAMAZOV-II-WEB	Jo m'è apressat ada eth e m'a lançat ua pèira, e dempús ua auta ena tèsta.
KARAMAZOV-II-WEB	L'è demanat se qué l'auia hèt jo.
KARAMAZOV-II-WEB	Còp sec, se m'a lançat ath dessús e m'a balhat ua bona mossegada en dit, sabi pas se per qué.
KARAMAZOV-II-WEB	Ara madeish que li vau a hèr ua repassada!
KARAMAZOV-II-WEB	En aguest madeish moment, senhor!
KARAMAZOV-II-WEB	Eth capitan se lheuèc en un bot.
KARAMAZOV-II-WEB	Mès que jo non me planhi, solet ac hè condat.
KARAMAZOV-II-WEB	Ath delà, semble qu'ei malaut…
KARAMAZOV-II-WEB	Vos auetz pensat que l'anaua a hèr ua repassada?
KARAMAZOV-II-WEB	Que pensaua agarrar a Iliushechka e batanar-lo ara madeish ena vòsta preséncia, entara vòsta satisfaccion?
KARAMAZOV-II-WEB	Tan lèu anatz vos, senhor?, repliquèc eth capitan, en tot virar-se de pic entà Aliosha, damb un gèst tau que semblaue lançar-se sus eth.
KARAMAZOV-II-WEB	Que senti, senhor, çò deth sòn dit, mès se persutatz, abantes de tustar a Iliushechka, me talhi ara madeish, dauant de vos, quate dits damb aguest guinhauet entà dar-vos ua justa satisfaccion.
KARAMAZOV-II-WEB	Supausi que quate dits serà pro entà assadorar era vòsta set de resvenja, senhor.
KARAMAZOV-II-WEB	O voletz eth cincau, tanben?
KARAMAZOV-II-WEB	De ressabuda s'arturèc, tau que se s'estofèsse.
KARAMAZOV-II-WEB	Totes es linhes dera sua cara se botjauen e se contreiguien; guardaue, ath delà, damb un aire extraordinariaments desfisant.
KARAMAZOV-II-WEB	Que semblaue dehòra de se.
KARAMAZOV-II-WEB	Me pensi qu'ac è comprenut tot, responec damb cauma Aliosa, damb pena, sense lheuar-se dera sua cagira.
KARAMAZOV-II-WEB	Veigui qu'eth vòste hilh ei un bon gojat, estime a sa pair e s'a lançat contra jo per èster eth frair deth sòn ofensor…
KARAMAZOV-II-WEB	Ara qu'ac compreni, repetic cogitós.
KARAMAZOV-II-WEB	Mès qu'eth mèn frair Dmitri Fiódorovich ei penaït dera sua accion, que non n'è d'aquerò eth mendre dobte, e s'auesse era ocasion de vier a veder-vos o, mielhor encara, se podesse tornar a trapar-se damb vos en aguest madeish lòc, que serie prèst a demanar-vos desencuses dauant de toti…se vos ac desiratz.
KARAMAZOV-II-WEB	Ei a díder, m'estirasse dera barba e dempús me demane desencuses…
KARAMAZOV-II-WEB	De manèra, senhor, que se jo li demanèssa ara sua autessa plan serena que s'ajulhèsse as mèns pès en aguesta madeisha tauèrna, Ciutat Capitau se cride, o en ua plaça publica, ac harie?
KARAMAZOV-II-WEB	Òc, autanplan se calarie de jolhs.
KARAMAZOV-II-WEB	Que m'auetz esmoigut, senhor, m'auetz esmoigut e me vatz a hèr a plorar.
KARAMAZOV-II-WEB	Sò massa sensible.
KARAMAZOV-II-WEB	Mès permetetz-me qu'acaba de presentar-me: era mia familha, es mies dues hilhes e eth mèn hilh, tota era mia descendéncia, senhor.
KARAMAZOV-II-WEB	Se jo me morisqui, qui les estimarà?
KARAMAZOV-II-WEB	E, tant que viua, qui m'estimarà a jo, a bèth un tan pòcvau coma jo, se non ei qu'eri?
KARAMAZOV-II-WEB	Qu'ei ua grana òbra qu'a hèt Diu damb era gent dera mia classa.
KARAMAZOV-II-WEB	Pr'amor qu'ei de besonh qu'as persones coma jo tanben mos estime quauquarrés…
KARAMAZOV-II-WEB	Ei ua grana vertat!, sorrisclèc Aliosha.
KARAMAZOV-II-WEB	Pro de pegaries!
KARAMAZOV-II-WEB	Demoratz un shinhau, Varvara Nikolavna, permetetz-me sostier eth rumb, li didec sa pair, en ton imperiós, encara que damb ua guardada d'aprobacion.
KARAMAZOV-II-WEB	E higec, en tot virar-se de nauèth entà Aliosha: atau ei eth nòste caractèr, senhor.
KARAMAZOV-II-WEB	Qu'ac calerie díder en fenenin: "Arren volec era benedíder".
KARAMAZOV-II-WEB	Mès permetetz-me que vos presenta ara mia senhora: aciu Arina Petrovna, dauna espeada, d'uns quaranta tres ans; es cames encara l'artenhen, mès solet un shinhau.
KARAMAZOV-II-WEB	Qu'ei d'origina umila.
KARAMAZOV-II-WEB	Arina Petrovna, adocitz era vòsta expression: aciu qu'auetz a Aleksei Fiódorovich Karamazov.
KARAMAZOV-II-WEB	Lheuatz-vos, Aleksei Fiódorovich.
KARAMAZOV-II-WEB	L'agarrèc dera man e, damb ua fòrça qu'arrés s'ac aurie pensat d'eth, lo hec a lheuar de pic.
KARAMAZOV-II-WEB	Que vos prensenten a ua dauna, senhor, vos cau méter de pès.
KARAMAZOV-II-WEB	Mami, que non ei eth madeish Karamazov que…ben, ja ac sabetz, senon eth sòn frair, que lutz pes sues umiles vertuts.
KARAMAZOV-II-WEB	Permetetz-me, Arina Petrovna, permetetz-me, mami, permetetz-me abantes punar-vos era man.
KARAMAZOV-II-WEB	E respectuosaments, damb trendesa autanplan, li punèc era man ara sua hemna.
KARAMAZOV-II-WEB	Era joeneta qu'ère ath cant dera hièstra se virèc, embestiada, entà non veir era scèna; en ròstre dera hemna, menspredant e inquisitiu, se diboishèc ara imprevista ua insolita doçor.
KARAMAZOV-II-WEB	Encantada, senhor Chernomazov, didec era hemna.
KARAMAZOV-II-WEB	Karamazov, mami, Karamazov…
KARAMAZOV-II-WEB	Plan ben, Karamazov, çò que sigue, encara que jo tostemp digui Chernomazov…
KARAMAZOV-II-WEB	Mès seiguetz, entà qué vos aurà hèt a lheuar?
KARAMAZOV-II-WEB	Ua hemna espeada, ditz, mès eth cas ei qu'è cames; plan que se m'an holat coma farrats, e jo que m'è secat.
KARAMAZOV-II-WEB	Abantes qu'estaua mès grassa, mès qu'ara semble que m'aja avalat ua agulha…
KARAMAZOV-II-WEB	Qu'èm gent simpla, senhor, repetic un viatge mès eth capitan.
KARAMAZOV-II-WEB	Papa, ai, papa!, sorrisclèc de ressabuda era gojata gibosa, qu'enquia aguest moment auie estat carada ena sua cagira, e ara suspresa se curbic es uelhs damb un mocador.
KARAMAZOV-II-WEB	Palhassa!, gessec era puncèla dera hièstra.
KARAMAZOV-II-WEB	Ja vedetz se quines nauetats auem, era mair dauric es braci, en tot senhalar as sues hilhes; qu'ei coma se venguessen bromes: dempús es bromes passen de long e nosati contunham damb era nòsta musica.
KARAMAZOV-II-WEB	Abantes, quan èrem militars, recebíem fòrça visites coma aguesta.
KARAMAZOV-II-WEB	Non, batiushka, que non sagi de hèr comparèrs.
KARAMAZOV-II-WEB	Se bèth un estime a quauquarrés, que hè ben en estimar-lo.
KARAMAZOV-II-WEB	Un viatge, era hemna deth diacòn, venguec e me didec: "Aleksander Alksandrovich ei un òme de gran còr; totun, Nastasia Petrovna, didec, qu'ei un monstre infernau".
KARAMAZOV-II-WEB	E aquerò me quedèc gravat ena amna, enquiath punt que, non hè guaire, en estar-me aciu en casa, madeish qu'ara, veigui entrar a un generau que ja auie vengut aciu tà Pasca, e li digui: "Excelléncia, ua senhora distinguida pòt deishar qu'èntre ena sua casa er aire deth carrèr?".
KARAMAZOV-II-WEB	Macareu!, per qué l'an cuelhut damb eth mèn aire?
KARAMAZOV-II-WEB	Pejor que flairen es mòrts.
KARAMAZOV-II-WEB	Ai, estimadi mèns, non balhetz era colpa ara vòsta mair!
KARAMAZOV-II-WEB	Nicolai Ilich, batiushka, dilhèu non è sabut complader-te; ja solet me rèste ua causa: Iliushechka, que me balhe eth sòn afècte quan vie de classa.
KARAMAZOV-II-WEB	Ager me hec a vier ua poma.
KARAMAZOV-II-WEB	Perdonatz, estimats mèns, perdonatz ara vòsta prauba mair; perdonatz-me, que sò soleta, per qué vos hè hàstic er aire mèn?
KARAMAZOV-II-WEB	Era praubta se petèc a plorar, hèta un mar de lèrmes.
KARAMAZOV-II-WEB	Mami, mami, àngel mèn, qu'ei pro, qu'ei pro!
KARAMAZOV-II-WEB	Que non ès soleta.
KARAMAZOV-II-WEB	Toti t'estimen, toti t'adòren!
KARAMAZOV-II-WEB	E se botèc un aute còp a punar-li es mans e a amorassar-li damb trendesa era cara; dempús cuelhec ua servilheta e comencèc a shugar-li es lèrmes.
KARAMAZOV-II-WEB	A Aliosha li hec era impression de qué tanben ath capitan se l'auien umidificat es uelhs.
KARAMAZOV-II-WEB	Ben, qué?
KARAMAZOV-II-WEB	Ac auetz vist, senhor?
KARAMAZOV-II-WEB	Ac auetz entenut, senhor?
KARAMAZOV-II-WEB	De ressabuda se virèc coma enrabiat entà Aliosha, en tot senhalar ara prauba capvirada.
KARAMAZOV-II-WEB	Ac veigui e ac escoti, gasulhèc Aliosha.
KARAMAZOV-II-WEB	Papa, papa!
KARAMAZOV-II-WEB	Non me digatz que vos e eth…
KARAMAZOV-II-WEB	Qu'ei pro, qu'ei pro de hèr eth palhassa, deishatz es vòstes estupides extravagàncies que non amien entà nunlòc!, tornèc a cridar dès eth sòn cornèr Varvara Nikolaievna, en tot balhar autanplan un còp de pè.
KARAMAZOV-II-WEB	En aguest cas qu'auetz tota era rason deth mon entà alugar-vos, Varvara Nikolavna, que lèu assadorarè es vòsti desirs.
KARAMAZOV-II-WEB	Encoatz-voz, Aleksei Fiódorovich, que jo vau a cuélher era mia casqueta, e mo'n vam, senhor.
KARAMAZOV-II-WEB	Que me cau díder-vos ues paraules plan serioses, mès non entre aguestes quate parets.
KARAMAZOV-II-WEB	Aguesta puncéla que vedetz aquiu seiguda ei era mia hilha Nina Nikolaievna, que ja non me'n brembaua de presenta-la-vos; qu'ei un àngel de Diu encarnat…descenut entre es mortaus…sabi pas se vos ac poiratz compréner…
KARAMAZOV-II-WEB	Aguesta auta, que me balhe còps de pè e vie de dider-me palhassa, tanben ei un àngel de Diu encarnat, senhor, e m'a escometut damb tota era rason.
KARAMAZOV-II-WEB	Mès anem, Aleksei Fiódorovich, que mos cau arribar enquiath finau, senhor…
KARAMAZOV-II-WEB	E en tot cuélher a Aliosha peth braç, se lo hec a vier entath carrèr.
KARAMAZOV-II-WEB	VII.
KARAMAZOV-II-WEB	Er aire qu'ei tan blos, senhor, tant qu'ena mia casa ei tan viciat, en toti es sens…
KARAMAZOV-II-WEB	Anem pòga pòc, senhor.
KARAMAZOV-II-WEB	Qu'è fòrça interès que hescatz atencion.
KARAMAZOV-II-WEB	Tanben jo è quauquarren plan important entà dider-vos…li comuniquèc Aliosha.
KARAMAZOV-II-WEB	Mès que non sai se com començar.
KARAMAZOV-II-WEB	Com non m'auia d'imaginar qu'auetz quauquarren entà dider-me, senhor?
KARAMAZOV-II-WEB	Se non siguesse atau, jamès vos auríetz apressat en çò de mèn.
KARAMAZOV-II-WEB	Que non auratz vengut solet a planher-vos deth mainatge, senhor?
KARAMAZOV-II-WEB	Qu'ei plan pòc probable.
KARAMAZOV-II-WEB	Mès parlant deth gojat, senhor: en casa non vos ac podia explicar tot, mès ara qu'èm aciu vos vau a descríuer aquera scèna.
KARAMAZOV-II-WEB	Guardatz, hè a penes ua setmana eth fregador ère mès poblat; me referisqui ara mia barbeta, senhor, pr'amor qu'ei ara mia barbeta que criden fregador, mès que mès es escolans, senhor.
KARAMAZOV-II-WEB	En fin, qu'eth vòste estimat frair, Dmitri Fiódorovich, m'estirèc en aquera ocasion dera barbeta, me treiguec dera tauèrna e m'arrosseguèc pera plaça just en moment qu'es mainatges gessien deth collègi, e entre eri i ère Iliusha.
KARAMAZOV-II-WEB	En veder-me en aguesta situacion, venguec ath mès córrer entà jo: "Papa, papa!
KARAMAZOV-II-WEB	S'agarraue a jo, m'abraçaue, sajaue de liurar-me deth mèn agressor, en tot cridar-li: "Deishatz-lo, deishatz-lo, qu'ei ma pair, qu'ei ma pair, perdonatz-lo".
KARAMAZOV-II-WEB	Aquerò ei çò que cridaue: "Perdonatz- lo"…
KARAMAZOV-II-WEB	Tanben l'agarrèc damb es sues manetes, li cuelhec ua man, justaments era sua man, e se la punèc, senhor…
KARAMAZOV-II-WEB	M'en brembi dera careta qu'auie en aguest instant, que non se m'a desbrembat ne se me desbrembarà…
KARAMAZOV-II-WEB	Vos juri, proclamèc Aliosha, qu'eth mèn frair vos exprimirà eth sòn penaïment dera forma mès completa, dera forma mès sincèra, enquia de jolhs, s'ei de besonh, en aguesta madeisha plaça…
KARAMAZOV-II-WEB	Jo que l'obligarè; se non, que deisharà d'èster eth mèn frair!
KARAMAZOV-II-WEB	Vai!
KARAMAZOV-II-WEB	Atau que non ei qu'un projècte.
KARAMAZOV-II-WEB	Non a gessut d'eth, senon de vos, dera noblesa deth vòste afogat còr.
KARAMAZOV-II-WEB	Qu'ac poiríetz auer dit abantes, senhor.
KARAMAZOV-II-WEB	Non, en aguest cas, permetetz-me que venga de parlar-vos dera cavalerositat e eth nòble esperit militar que sa frair hec a veir en aquera escadença, senhor.
KARAMAZOV-II-WEB	Quan a tot darrèr se cansèc d'estirassar-me deth fregador, me deishèc liure, en tot díder: "Tu qu'ès un oficiau e jo tanben; se pòs trapar un pairin, un òme decent, envia-lo-me e te balharè satisfaccion, encara que non ètz qu'un miserable".
KARAMAZOV-II-WEB	Aquerò siguec çò que me didec, senhor.
KARAMAZOV-II-WEB	Tot un esperit cavalerós!
KARAMAZOV-II-WEB	Per tot aquerò, se qui volerie ja èster nòble?
KARAMAZOV-II-WEB	Ath delà, jutjatz vos madeish: vietz d'èster ena mia casa, qué ei çò qu'auetz vist, senhor?
KARAMAZOV-II-WEB	Aquiu que i a tres daunes: era ua espeada e damb pògues lutzes, ua auta espeada e gibosa, e era tresau damb cames, mès massa intelligenta, ua estudianta que desire tornar entà Sant Petersburg tà cercar ena arriba deth Nerva es drets dera hemna russa.
KARAMAZOV-II-WEB	D'Iliusha ne tansevolhe ne parli, a penes a nau ans e està mès solet qu'era ua.
KARAMAZOV-II-WEB	Atau, donc, se jo morisqui, qui tierà compde dera mia espelonga?
KARAMAZOV-II-WEB	Aquerò ei solet çò que vos pregunti, senhor.
KARAMAZOV-II-WEB	En aguestes circonstàncies, imaginatz-vos que mos batem en düel e que m'aucís coma se tau causa; alavetz, qué?
KARAMAZOV-II-WEB	Qué se passarie damb toti es mèns, senhor?
KARAMAZOV-II-WEB	O pejor encara, supausem que non m'aucís, mès que me dèishe invalid: que ja non poiria trabalhar, mès que boca encara n'auria, e qui neuririe alavetz era mia boca?
KARAMAZOV-II-WEB	Qui les balharie minjar a toti eri, senhor?
KARAMAZOV-II-WEB	Me calerie manar a Iliusha cada dia a demanar caritat en sòrta de manar-lo entara escòla?
KARAMAZOV-II-WEB	Ja vedetz se qué signifique entà jo desfisar ath vòste frair a düel, que non ei qu'ua paraula estupida, senhor.
KARAMAZOV-II-WEB	Jo que volia anar per justícia, contunhèc eth capitan assistent, mès dauritz eth nòste còdi: quina sòrta de satisfaccion poiria obtier deth mèn ofensor pera ofensa personau qu'è patit?
KARAMAZOV-II-WEB	Ath delà d'açò, Agrafiona Aleksandrovna me mane cridar e se bote a sorrisclar: "Ne t'ac penses!
KARAMAZOV-II-WEB	Coma se t'acodisque amiar-lo entath tribunau, jo que harè a veir a toti que, se t'a tustat, a estat per tòrt des tòns va-e-veni, e te tocarà a tu anar a judici".
KARAMAZOV-II-WEB	Mès Diu que n'ei testimòni de se qui siguec responsable d'aqueri va-e-veni, senhor, quines ordes aubedí jo, qu'èra qui mens pintaue en aguest ahèr.
KARAMAZOV-II-WEB	O dilhèu non actuaua jo en tot seguir instruccions d'aguesta hemna e de Fiódor Pávlovich?
KARAMAZOV-II-WEB	E, se l'ac condi ath mèn mercadèr (atau cride ath vielh: "eth mèn mercadèr"), eth tanbèn te harà enlà".
KARAMAZOV-II-WEB	E alavetz, clar, pensi: s'enquiath mercadèr me hè enlà, qui me balharà trabalh?
KARAMAZOV-II-WEB	Pr'amor que jo ja solet compdi damb aguestes dues persones, donques qu'eth vòste pair, Fiódor Pávlovich, non solet m'a retirat era sua confiança, per un motiu que non vie ath cas, senon qu'autanplan, dempús d'auer-se apropiat d'uns recebuts mèns, tanben me vò amiar per justícia.
KARAMAZOV-II-WEB	En veir tot aquerò, me demorè carat, senhor, ja auetz podut veir era espelonga, senhor.
KARAMAZOV-II-WEB	E ara permetetz-me ua pregunta: abantes, quan Iliusha vos a nhacat eth dit, vos a hèt guaire mau?
KARAMAZOV-II-WEB	En casa, en èster eth ath dauant, non è gausat a entrar en aguest detalh.
KARAMAZOV-II-WEB	Òc, m'a hèt fòrça mau; qu'ère plan embestiat.
KARAMAZOV-II-WEB	Era ofensa patida per vos la volec apraiar damb jo, per èster jo un Karamazov; ara qu'ac veigui clar.
KARAMAZOV-II-WEB	Mès l'auríetz de veir vos en tot lançar-se pèires damb es sòns companhs…
KARAMAZOV-II-WEB	Qu'ei plan perilhós, l'aurien podut aucir; son uns mainatges, uns inconscients, un d'aguesti calhaus li podie auer daurit era tèsta a bèth un.
KARAMAZOV-II-WEB	Donques vos cau saber qu'eth a estat eth prumèr de calar-se damb es auti; està furiós per çò que vos passe a vos; es auti gojats diden qu'a un d'eri, Krasotkin, l'a punchat damb un cotèth…
KARAMAZOV-II-WEB	Jo vos conselharia, contunhèc dident Aliosha damb veeméncia, que non manèssetz ath vòste hilh ena escòla pendent uns dies, enquia que se padegue…e se li passe er accès d'ira…
KARAMAZOV-II-WEB	Ira, senhor!, repetic eth capitan assistent.
KARAMAZOV-II-WEB	Ne mès ne mens, ira.
KARAMAZOV-II-WEB	En ua creatura tan petita, ua ira tan grana, senhor.
KARAMAZOV-II-WEB	Qu'encara non ac sabetz tot.
KARAMAZOV-II-WEB	Permetetz-me que vos explica aguesta istòria madeisha.
KARAMAZOV-II-WEB	Se passe que, dempús des eveniments, toti es mainatges dera escòla comencèren a meter-se damb eth, en tot cridar-lo fregador.
KARAMAZOV-II-WEB	Es escolans que son plan crudèus: cuelhudi d'un a un que son uns angels de Diu, mès, quan s'amassen, mès que mès enes collègis, que sòlen èster plan crudèus.
KARAMAZOV-II-WEB	Comencèren a burlar-se d'eth, e er esperit dera noblesa reneishec en Iliusha.
KARAMAZOV-II-WEB	Un gojat corrent, un hilh sense caractèr, s'aurie resignat, s'aurie avergonhat de çò que se passèc; mès eth que se lheuèc en solitari contra toti en defensa de sa pair.
KARAMAZOV-II-WEB	En defensa de sa pair e en defensa dera vertat, senhor, dera pura vertat.
KARAMAZOV-II-WEB	Pr'amor que çò que li calec sostier alavetz, tant que li punaue era man ath vòste frair e l'imploraue: "Perdonatz a ma pair, perdonatz a ma pair", aquerò solet ac sabem Diu e jo, senhor.
KARAMAZOV-II-WEB	Atau ei coma es nòsti hilhs, non es vòsti, senon es nòsti, senhor, es hilhs des praubes, menspredats mès nòbli, aprenen as nau ans a conéisher era vertat ena tèrra.
KARAMAZOV-II-WEB	Es rics non: aguesti non se calen en taus prigondors en tota era sua vida; en cambi, eth mèn Iliushka, en aquera plaça, senhor, en aqueth precís moment, desnishèc tota era vertat.
KARAMAZOV-II-WEB	Bohèc era vertat en sòn laguens e l'aclapèc entà tostemp, didec eth capitan damb veeméncia, un viatge mès dehòra de se, en tot flocar-se damb eth punh dret un còp en paumet dera man quèrra, tau que se volesse illustar se com auie aclapat "era vertat" a Iliusha.
KARAMAZOV-II-WEB	Aqueth dia qu'auec fèbre, s'estèc en tot delirar tota era net.
KARAMAZOV-II-WEB	A penes parlèc damb jo en tot eth dia, non badèc boca, encara que òc que me n'encuedè que non deishaue de guardar-me, guardar-me dès eth sòn cornèr; cada viatge s'apressaue mès ara hièstra, e hège qu'estudiaue, mès que jo me'n sabia que non èren precisaments es leçons çò qu'auie en cervèth.
KARAMAZOV-II-WEB	Ath londeman, pecador qu'ei un, èra tan trist que me dèc per béuer, e lèu non m'en brembi d'arren.
KARAMAZOV-II-WEB	Tanben era mama se botèc a plorar (jo ara mama que l'estimi plan), e dera pena me cuelhí ua bona peta.
KARAMAZOV-II-WEB	Non me menspredetz, senhor; en Russia es mielhors persones son es embriacs.
KARAMAZOV-II-WEB	Era gent mès brava qu'ei era que mès s'embriague.
KARAMAZOV-II-WEB	Ath tresau dia, en tornar deth collégi, me n'encuedè de qué amiaue plan mala cara, estaue esblancossit.
KARAMAZOV-II-WEB	E eth, carat.
KARAMAZOV-II-WEB	En casa que valie mès non parlar, pr'amor que de seguit sa mair e sa friaies i meterien era man; es gojates, ath delà, ja se'n sabien de tot, ac sabien dès eth prumèr dia.
KARAMAZOV-II-WEB	Varvara Nikolavna de seguit comencèc a repotegar: "Bofons, palhasses, qu'ei que jamès podetz hèr ua causa com cau"?
KARAMAZOV-II-WEB	Damb aquerò, de moment, gessí deth pas.
KARAMAZOV-II-WEB	Tath vrespe, anè damb eth mainatge a hèr un torn, senhor.
KARAMAZOV-II-WEB	Vos cau saber que, ja abantes d'aquerò, gessia damb eth totes es tardes a passejar ua estona, en tot seguir eth madeish recorrut qu'ara, dès era entrada dera nòsta casa enquia aguesta arròca solitària, aquera que se ve ath cant deth camin, ath costat der andàs, just a on comencen es parts comunaus: un lòc desèrt, preciós, senhor.
KARAMAZOV-II-WEB	Donques qu'anauem Iliusha e jo agarrats dera man, coma de costum: eth qu'a ua man petitonha, damb es dits plan fini e hereds; qu'està delicat deth piech.
KARAMAZOV-II-WEB	Es gojats deth colégi diden que t'a balhat dètz robles per çò que se passèc".
KARAMAZOV-II-WEB	Non, Iliusha, li digui, que non pensi acceptar sòs de cap des manères".
KARAMAZOV-II-WEB	Alavetz li comencèc a tremolar tot eth còs, me cuelhec era man damb es sues manetes e me les tornèc a punar.
KARAMAZOV-II-WEB	M'escotaue atentiuaments.
KARAMAZOV-II-WEB	L'usclauen es uelhs.
KARAMAZOV-II-WEB	En quinsevolh cas jo que sò sa pair e me calie dider-li era vertat.
KARAMAZOV-II-WEB	Ja vedetz, senhor, ja vedetz se quines causes se l'auien acodit aqueri dies, non auie deishat de pensar en resvenjar-se damb era espada, e solide que de nets era scèna campaue enes sòns deliris, senhor.
KARAMAZOV-II-WEB	Mès dempús comencèc a vier dera escòla damb senhaus de que l'auien batanat; jo que me n'è sabut hè dus dies, e vos qu'auetz rason, senhor; que non lo manarè en aguesta escòla.
KARAMAZOV-II-WEB	Me'n sabí que s'acaraue eth solet a tota era classa, que li daue per provocar as auti mainatges; qu'ei plan capvirat, quauquarren l'uscle peth laguens.
KARAMAZOV-II-WEB	Alavetz m'espaurí per eth.
KARAMAZOV-II-WEB	Tornèrem a gésser de passeg.
KARAMAZOV-II-WEB	M'alegrè d'auer era escadença de distreir-lo des sòns neri pensaments, e comencèrem a soniar es dus amassa, en tot pensar en se com mos desplaçaríem entà ua auta ciutat, que per aquerò mos calerie crompar un shivau e un tamboreu.
KARAMAZOV-II-WEB	Que i plaçaríem en eth a mama e as germanetes, les arraparíem, e nosati anaríem caminant ath sòn costat; de quan en quan i montaria ath mainatge, e jo contunharia a pè, pr'amor qu'eth shivau pròpi li cau suenhar-lo, que non ei bon vier toti seigudi.
KARAMAZOV-II-WEB	E atau viatjaríem.
KARAMAZOV-II-WEB	Iliusha qu'ère embelinat; sustot, lo capviraue era idia d'auer eth sòn pròpi shivau e de vier montat en eth.
KARAMAZOV-II-WEB	Que ja sabem qu'es mainatges russi vien en mon damb un shivau.
KARAMAZOV-II-WEB	Parlèrem ua bona estona; gràcies a Diu, me pensaua jo, s'a distrèt un shinhau, s'a consolat.
KARAMAZOV-II-WEB	Aquerò se passèc delàger ath ser, mès qu'ager siguec tot plan desparièr.
KARAMAZOV-II-WEB	Peth maitin auie anat ena escòla, e auie tornat plan seriós, plan seriós.
KARAMAZOV-II-WEB	Tath ser lo cuelhí dera man, me lo hí a vier entà hèr un passeg, mès qu'eth s'estaue carat, non didie arren.
KARAMAZOV-II-WEB	Se lheuèc un shinau de vent, s'embaranèc eth cèu, se notaue que ja èrem ena tardor, e ath delà començaue a escurir…
KARAMAZOV-II-WEB	Es dus anàuem tristi.
KARAMAZOV-II-WEB	Non me respon.
KARAMAZOV-II-WEB	Me n'encuedi, plan que òc, qu'es sòns dits tremòlen ena mia man.
KARAMAZOV-II-WEB	Arribèrem, madeish qu'ara, enquia aguesta ròca d'aquiu, e jo me seiguí ath dessús; qu'auie fòrça serps volaires de papèr en cèu, bronzimauen e croishien, n'aurie un trentenat.
KARAMAZOV-II-WEB	Qu'ei qu'ara ei era tempsada des sèrps volaires.
KARAMAZOV-II-WEB	Te la vau a apraiar.
KARAMAZOV-II-WEB	A on l'as botat?".
KARAMAZOV-II-WEB	Eth mèn hilh contunhaue carat, desseparaue era vista, lèu me balhaue era esquia.
KARAMAZOV-II-WEB	Còp sec, eth vent comencèc a fiular, en tot arrossegar bromes de povàs…
KARAMAZOV-II-WEB	Iliusha, ara imprevista, se me lancèc ath dessús, m'entornegèc eth còth damb es sòns braci, me sarrèc damb fòrça.
KARAMAZOV-II-WEB	Que ja vo'n sabetz vos d'aguesti gojats caradi e capinauti, que se tien es plors tant que pòden, enquia que còp sec peten en somics, pr'amor qu'era pena se hè irresistibla, e alavetz ja no ei qu'es lèrmes li ragen, senhor, senon que li gessen coma arriuets.
KARAMAZOV-II-WEB	Damb es caudes gotes d'aguestes lèrmes me chaupèc de pic tota era cara.
KARAMAZOV-II-WEB	Que somicaue convulsiuaments, tremolaue, me sarraue contra eth sòn còs, sense botjar-me jo dera arròca.
KARAMAZOV-II-WEB	Alavetz jo tanben m'estarnè de plorar e, seigudi ena ròca, comencèrem es dus a tremolar, atau abraçadi.
KARAMAZOV-II-WEB	Que non mos vedec arrés alavetz, solet Diu; dilhèu ac anòte ena mia huelha de servicis, senhor.
KARAMAZOV-II-WEB	Balhatz-li es gràcies ath vòste frair, Aleksei Fiódorovich.
KARAMAZOV-II-WEB	Mès que non pensi foetar ath mèn petit entà balhar-vos a vos satisfaccion, senhor!
KARAMAZOV-II-WEB	Acabèc damb era madeisha e extravaganta gessuda de ton que hège ua estona.
KARAMAZOV-II-WEB	Aquerò encoratgèc a Aliosha, que tremolaue dera emocion.
KARAMAZOV-II-WEB	Moria!, se com me shautarie hèr es patzes damb eth vòste hilh!, sorrisclèc.
KARAMAZOV-II-WEB	Plan que òc, senhor, gasulhèc eth capitan assistent.
KARAMAZOV-II-WEB	Mès ara que non se tracte d'aquerò, senon de quauquarren pro desparièr, contunhèc Aliosha en madeish ton exaltat.
KARAMAZOV-II-WEB	Escotatz, escotatz!
KARAMAZOV-II-WEB	Que m'an encargat que vos transmeta quauquarren: aguest frair mèn, Dmitri, a ofensat tanben ara sua prometuda, ua joena de grana noblesa, que vos, seguraments, n'auetz entenut a parlar.
KARAMAZOV-II-WEB	Qu'è eth dret, e enquia era obligacion, de vos hèr a saber era tau ofensa, pr'amor qu'aguesta joena, en saber-se'n der escarni que vos auetz patit, e en tot conéisher era vòsta malerosa situacion, m'a demanat ara madeish…adès…que vos hessa a vier aguesta ajuda en nòm sòn…mès, aquerò òc, solet en sòn nòm, non en nòm de Dmitri, que l'a abandonat, non, non, de cap manèra!
KARAMAZOV-II-WEB	Tanpòc en mèn nòm, a maugrat que siga frair de Dmitri, ne en de cap auta persona, senon en nòm d'era, e solet d'era.
KARAMAZOV-II-WEB	Aguesta joena vos prègue qu'acceptetz era sua ajuda…
KARAMAZOV-II-WEB	Vosati dus qu'auetz estat otratjadi peth madeish individú…
KARAMAZOV-II-WEB	Que se n'a brembat de vos solet quan a patit un escarni parièr, pera sua gravetat, ath patit per vos.
KARAMAZOV-II-WEB	Ei a díder, que se tracte d'ua fraia qu'acodís en ajuda deth sòn frair…
KARAMAZOV-II-WEB	Que m'a encomanat exprèssaments que vos convencèssa entà qu'acceptèssetz aguesti dus cents robles coma se venguessen d'ua fraia.
KARAMAZOV-II-WEB	Arrés s'en saberà, que non pòt èster encausa de cap embolh de cap classa; aciu qu'autez es dus cent robles e, vos juri, que vos cau acceptar-les, pr'amor que se non…se non, en aguest mon toti qu'èm enemics!
KARAMAZOV-II-WEB	Mès çò de cèrt ei qu'en aguest mon tanben i a frairs.
KARAMAZOV-II-WEB	Qu'auetz vos ua amna nòbla, e vos calerie comprenè'c, vos calerie comprenè'c!
KARAMAZOV-II-WEB	E Aliosha l'aufric es dus irisadi bilhets naus de cent robles.
KARAMAZOV-II-WEB	Se trapauen en aguest moment, precisaments, ath cant dera ròca, ath cant der andàs, e non auie arrés mès per aquiu.
KARAMAZOV-II-WEB	Çampar, es bilhets costèren ua tremenda impression en capitan, que se botèc a tremolar, encara qu'en prumèr moment aguesta reaccion deuec aubedir mèsalèu ara supresa: en cap moment se l'auie passat peth cap arren de parièr, e non se demoraue, en absolut, ua solucion d'aguesta sòrta.
KARAMAZOV-II-WEB	Ne en sòmnis s'aurie podut imaginar que podesse recéber ajuda d'arrés, e mens encara ua ajuda tan considerabla.
KARAMAZOV-II-WEB	Cuelhec es dus bilhets, e pendent ua menuta siguec incapable de respóner; quauquarren totafèt nau auie pistat en sòn ròstre.
KARAMAZOV-II-WEB	Son entà jo?, entà jo?
KARAMAZOV-II-WEB	Toti aguesti sòs, senhor!
KARAMAZOV-II-WEB	Dus cents robles!
KARAMAZOV-II-WEB	Sant Diu!
KARAMAZOV-II-WEB	Que hège quate ans que non vedia tant de sòs, Diu mèn!
KARAMAZOV-II-WEB	E didetz qu'ei ua fraia…
KARAMAZOV-II-WEB	De vertat ac auetz dit?
KARAMAZOV-II-WEB	De vertat?
KARAMAZOV-II-WEB	Vos prometi que tot çò qu'è dit ei vertat!, didec Aliosha en tot cridar.
KARAMAZOV-II-WEB	Eth capitan assistent se rogit tot.
KARAMAZOV-II-WEB	Escotatz, estimat amic mèn, escotatz-me; se l'accèpti, non serè un miserable?
KARAMAZOV-II-WEB	Dauant es vòsti uelhs, Aleksei Fiódorovich, non serè un miserable?
KARAMAZOV-II-WEB	Non?
KARAMAZOV-II-WEB	Escotatz, Aleksei Fiódorovich, escotatz-me, escotatz-me ben, senhor, (s'estramuncaue, tocant de contunh a Aliosha damb es dues mans); sajatz vos de convencer-me de qué accèpti es sòs damb er argument de qué qui me lo mane ei ua "fraia"; mès, en vòste laguens, en çò de mès prigond, non me menspredaratz se l'accèpti, senhor?
KARAMAZOV-II-WEB	Non, non!, plan que non!
KARAMAZOV-II-WEB	Vos ac juri pera sauvacion dera mia amna!, e arrés se'n saberà jamès, solet nosati: vos e jo; ath delà d'era e de ua auta dauna, plan amiga d'era…
KARAMAZOV-II-WEB	Qu'ei parièr, aguesta dauna!
KARAMAZOV-II-WEB	Escotatz, Aleksei Fiódorovich, hètz-me atencion; arribadi en aguest punt, qu'ei de besonh que m'escotetz damb tota era atencion, senhor, pr'amor que non n'auetz ne idia de çò que pòt supausar ara entà jo aguesti dus cent robles, contunhèc dident eth malerós, que de man en man arribaue en un estat d'exaltacion confusa, lèu sauvatge.
KARAMAZOV-II-WEB	Semblaue desconcertat, parlaue damb grana precipitacion, estramuncant, coma s'auesse pòur de qué non lo deishèssen vier d'exprimir-se.
KARAMAZOV-II-WEB	A despart d'èster un sòs aunoradaments aqueridi, per çò de procedir d'ua "fraia" tan santa e tan digna de respècte, senhor, vo'n sabetz qu'ara poirè hèr qu'atenguen ara mama e a Ninochka, eth mèn àngel giboset, era mia hilheta?
KARAMAZOV-II-WEB	Que venguec a veder-les eth doctor Herzenstube, possat peth sòn bon còr, s'estèc ua ora sancera en tot examinar as dues malautes: "Que non comprenie arren", didec; ça que la, i a ua aigua minerau que venen ena farmàcia locau, que solide l'anarie ben, e l'ac ordenèc; tanben l'ordenèc uns banhs de pès medicinaus.
KARAMAZOV-II-WEB	Mès aguesta aigua minerau còste trenta kopeks, e ei possible que li calesse béuer- ne enquia quaranta gèrres.
KARAMAZOV-II-WEB	Atau que cuelhí era recèpta e la placè ena estatgèra, dejós era icòna, aquiu s'està.
KARAMAZOV-II-WEB	A Ninochka li prescriuec uns banhs cauds en ua solucion, dus viatges ath dia, peth maitin e pera tarde, mès com podem aplicar un tractament coma aguest ena nòsta casa, sense servici, sense ajuda, sense ua bacina e sense aigua, senhor?
KARAMAZOV-II-WEB	Eth cas ei que Ninochka patís reumatisme, encara non vos ac auia dit; de nets li hè mau tota era mitat dreta deth còs, qu'ei un torment, e credetz-me qu'aguest àngel de Diu ac tie tot per çò de non enquimerar-mos, que non se planh entà non desvelhar-mos.
KARAMAZOV-II-WEB	En casa minjam çò que sigue, çò que pogam arténher, e era se conforme damb es darrèrs escuralhs, mès dignes de balhar-les a un gosset: "Que jo non valgui, semble díder, çò d'aguest mòs; vo'lo treigui dera boca, que sò ua carga entà vosati".
KARAMAZOV-II-WEB	Aquerò ei çò que vò exprimir era sua guardada angelicau.
KARAMAZOV-II-WEB	Es auti la suenham, mès aquerò ada era li hè dò: "Jo que non ac valgui, non ac valgui, que sò ua espeada indigna, ua inutila".
KARAMAZOV-II-WEB	E, òc ma hè, que s'ac vau!
KARAMAZOV-II-WEB	Mès s'a estat era, senhor, que, damb era sua paciéncia angelicau, mos a guanhat entà Diu mejançant es sues oracions; sense era, sense era sua doça paraula, era nòsta casa que serie un lunfèrn; s'autanplan ara madeisha Varva l'a atrendit!
KARAMAZOV-II-WEB	Mès que tanpòc condamnetz a Varvara Nikolavna, senhor, era que tanben ei un àngel, tanben era a patit fòrça.
KARAMAZOV-II-WEB	Que venguec a veder-mos aguest ostiu e amiaue setze robles; les auie guanhat en tot balhar classes e se les aui sauvat entath viatge, pr'amor de poder tornar ara, en seteme, tà Sant Petersburg.
KARAMAZOV-II-WEB	Ath delà, tanpòc se'n pòt anar pr'amor que trebalhe entà nosati coma ua condemnada; que l'auem aganchat ath car e serà tau qu'a un shivau: s'ocupe de toti nosati, sorgís, laue, escampe eth solèr, ajace a sa mama, mès era sua mama qu'ei capriciosa, a sa mama li balhe per plorar, era sua mama qu'està capvirada, senhor!…
KARAMAZOV-II-WEB	Atau que, ara, damb aguesti dus cents robles, poirè logar a ua sirventa, comprenetz, Aleksei Fiódorovich?, poirè acarar eth tractament dera mia familha, manar ara estudianta entà Sant Peterburg, senhor, crompar carn de vedèth, seguir ua naua dieta.
KARAMAZOV-II-WEB	Diu mèn, aquerò qu'ei un sòmni!
KARAMAZOV-II-WEB	Demoratz un shinhau, Aleksei Fiódorovich, demoratz (e en tot agarrar-se a un aute des sòns sòmnis, que l'auie vengut de pic entath cap, eth capitan assistent comencèc a endravar-se de nauèth, en tot parlar damb frenetica loquacitat); sabetz ua causa?
KARAMAZOV-II-WEB	Ara òc que vam a poder complir eth nòste sòmni Iliusha e jo: mos cromparam un shivau e ua kibitka4, eth shivau li cau èster nere, que m'a demanat que sigue nere sense manca, e partiram, tau qu'acordèrem delàger.
KARAMAZOV-II-WEB	Ena província de K. è a un coneishut, un amic dera mainadesa; qu'ei avocat e m'a hèt a veir, a trauèrs d'ua persona de confiança, que, se me'n vau aquiu delà, qu'ei dispausat, çampar, a aufrir-me un lòc coma emplegat en sòn burèu; qui ac sap, dilhèu me lo balharà…
KARAMAZOV-II-WEB	En resumit, que solet me calerie qu'acomodar ara mama, acomodar a Ninochka, hicar a Iluishenka de menaire, e, jo caminant, caminant, me les haria a seguir a toti, senhor.
KARAMAZOV-II-WEB	Ai, Diu mèn!, se podessa crubar ath delà un petit deute que ja auia balhat per perdut, damb aguest hijut dilhèu mos arribarie entà tot, senhor!
KARAMAZOV-II-WEB	Qu'arribara, arribarà!, sorrisclèc Aliosha.
KARAMAZOV-II-WEB	Katerina Ivanovna li manarà mès sòs, es que n'ajatz de besonh, e, sabetz?, jo tanben n'è, que podetz dispausar de çò qu'ajatz de besonh, tau que se siguesse d'un frair, d'un amic, ja me l'entornaratz mès endauant…
KARAMAZOV-II-WEB	Ja veiratz se com vos hètz ric, ja ac veiratz!
KARAMAZOV-II-WEB	Era vertat ei que non auríetz podut tier ua idia mielhor que cambiar-vos en ua auta província!
KARAMAZOV-II-WEB	Aquiu qu'està era vòsta sauvacion, mès que mès entath gojat…
KARAMAZOV-II-WEB	E, sabetz?, coma mès lèu mielhor, abantes de qué arribe er iuèrn, abantes de qué hèsque hered; que mos poiríetz escríuer d'aquiu estant, e demoraríem coma frairs.
KARAMAZOV-II-WEB	Non, aquerò que non ei un sòmni!
KARAMAZOV-II-WEB	Aliosha ère tan content que li vengueren talents d'abraçar-lo.
KARAMAZOV-II-WEB	Mès, en guardar-lo, còp sec s'arturèc: eth capitan esblancossit, damb eth còth e era boca en tension, damb ua expression frenetica, botjaue es pòts, coma se volesse díder quauquarren; non li gessie cap de son, mès que contunhaue botjant es pòts; qu'ère un shinhau estranh.
KARAMAZOV-II-WEB	Qué vos cau?, Aliosha de ressabuda s'estrementic per bèra rason.
KARAMAZOV-II-WEB	Jo…vos…
KARAMAZOV-II-WEB	Qué vos semble se vos hèsqui ara un petit jòc de mans, senhor?, gasulhèc de pic, damb votz rapida e fèrma, sense trantalhar.
KARAMAZOV-II-WEB	Se com un jòc de mans?
KARAMAZOV-II-WEB	Donques aquerò, un jòc de mans, contunhèc gasulhant eth capitan assistent; era boca se l'auie torçut enquiara quèrra, eth uelh quèr l'auie miei barrat, mès contunhaue guardant fixaments a Aliosha,, damb es vistons tachadi en eth.
KARAMAZOV-II-WEB	Mès, qué vos cau?
KARAMAZOV-II-WEB	D'aguest jòc!
KARAMAZOV-II-WEB	Guardatz!, idolèc còp sec eth capitan.
KARAMAZOV-II-WEB	E en tot mostrar-li es dus bilhets irisadi, que les tenguie amassa, damb es dits pòdo e guinhaire dera man dreta, les arropic e les sarrèc damb tota era fòrça en punh.
KARAMAZOV-II-WEB	Ja ac auetz vist, ja ac auetz vist!, li didec a Aliosha, cridant, e de ressabuda, dehòra de se, damb era sang dera cara perduda, lheuèc eth punh e lancèc damb violéncia es bilhets arropits en solèr.
KARAMAZOV-II-WEB	O dilhèu non ac auetz vist, senhor?, tornèc a cridar, en tot senhalar-les damb eth dit.
KARAMAZOV-II-WEB	Donques guardatz, senhor!…
KARAMAZOV-II-WEB	Aquiu qu'auetz es vòsti sòs!
KARAMAZOV-II-WEB	Aquiu qu'auetz es vòsti sòs!
KARAMAZOV-II-WEB	Aquiu qu'auetz es vòsti sòs!
KARAMAZOV-II-WEB	Aquiu qu'auetz es vòsti sòs!
KARAMAZOV-II-WEB	Hec un bot sobtat entà darrèr e se quilhèc dauant d'Aliosha.
KARAMAZOV-II-WEB	Tot eth sòn èsser miralhaue un orgulh indescriptible.
KARAMAZOV-II-WEB	Hètz a saber as que vos an enviat, senhor, qu'eth fregador non ven eth sòn aunor!, sorrisclèc en tot esténer un braç.
KARAMAZOV-II-WEB	Ara seguida se virèc ara prèssa e se calèc a córrer; mès encara non auie hèt ne cinc passi que, en tot virar-se un aute còp, li didec a Aliosha adiu damb era man.
KARAMAZOV-II-WEB	Mès que de nauèth, sens auer recorrut ne tansevolh uns auti cinc passi, se virèc per darrèr viatge, ja non damb era cara sarrada per arrir, senon bassacada pes plors.
KARAMAZOV-II-WEB	Damb votz entrebracada e plorosa, didec ath córrer, en tot estramuncar-se:
KARAMAZOV-II-WEB	Dit aquerò, tornèc a córrec e ja non se virèc.
KARAMAZOV-II-WEB	Aliosha lo seguic damb era guardada, damb un dolor que non se pòt exprimir.
KARAMAZOV-II-WEB	Ò, se n'auie encuedat de qué aqueth òme non se n'auie sabut enquiath darrèr moment qu'acabarie en tot arropir e lançar es bilhets.
KARAMAZOV-II-WEB	Contunhèc corrent sense tornar a virar-se ne un solet còp, e Aliosha ère conscient de qué ja non tornarie a virar-se.
KARAMAZOV-II-WEB	Non hec cap assag de seguir-lo o cridar-lo, eth que ja sabie se per qué.
KARAMAZOV-II-WEB	Quan eth capitan se perdec de vista, Aliosha recuelhec es dus bilhets.
KARAMAZOV-II-WEB	Solet èren plan arropidi, sarrats e ahonats en povàs, mès perfèctaments sancers, e autanplan croishiren, tau que bilhets nauèths, quan les estirèc e alisèc.
KARAMAZOV-II-WEB	Un viatge alisadi, les revlinquèc, se les sauvèc ena pòcha e se n'anèc a veir a Katerina Ivanovna, entà informar-la deth resultat dera sua gestion.
KARAMAZOV-II-WEB	Libre cincau.
KARAMAZOV-II-WEB	De nauèth siguec era senhora Jojlakova era prumèra de recéber a Aliosha.
KARAMAZOV-II-WEB	Qu'auie prèssa; s'auie passat quauquarren important: er atac d'istèria de Katerina Ivanovna auie derivat en ua malagana, seguida de ua feblesa terribla, espauridoira.
KARAMAZOV-II-WEB	Que s'ajaçat, a botat es uelhs en blanc e a començat a delirar.
KARAMAZOV-II-WEB	Ara a fèbre, auem avisat ath doctor Herzenstube, tanben as ties.
KARAMAZOV-II-WEB	Eres que ja an arribat, mès Herzenstube encara non.
KARAMAZOV-II-WEB	Se demoren ena sua abitacion.
KARAMAZOV-II-WEB	Sabi pas se qué se va a passar, encara qu'ei inconscienta.
KARAMAZOV-II-WEB	Demorem que non sigue ua escauhada!…
KARAMAZOV-II-WEB	En exprimir-se atau, era senhora Jojlakova hège a veir qu'ère plan espaurida.
KARAMAZOV-II-WEB	Aliosha l'escotaue damb pena; auie sajat de condar-li es sòns pròpis trebucs, mès era senhora Jojlakova l'auie interromput en un virament de uelhs: que non auie temps entad aquerò, e li preguèc que, mentretant, venguesse a tier-li companhia a Lise.
KARAMAZOV-II-WEB	Lise, estimat mèn Aleksei Fiódorovich, li gasulhèc lèu ena aurelha, Lise vie de balhar-me ua suspresa capitau, encara que tanben m'a atrendit, e per aquerò l'ac perdoni de còr.
KARAMAZOV-II-WEB	Guardatz que, sonque gésser vos, a començat a amuishar eth sòn mès sincèr penaïment pr'amor que, çampar, s'auie burlat de vos autant ager qu'aué madeish.
KARAMAZOV-II-WEB	En realitat, que non hè burla, tan solet ei ua badinada.
KARAMAZOV-II-WEB	Totun, ère tan prigond eth sòn penaïment, lèu li sautauen es lèrmes, que m'è demorat susprenuda.
KARAMAZOV-II-WEB	Abantes, jamès se'n penaïe de vertat cada viatge que se n'arrie de jo, tot s'ac prenie de trufaria.
KARAMAZOV-II-WEB	E ja sabetz vos que tostemp m'està embolhant.
KARAMAZOV-II-WEB	Ara, en cambi, era causa qu'ei desparièra, ara va seriosaments.
KARAMAZOV-II-WEB	Lise qu'a en fòrça nauta estima era vòsta opinion, Aleksei Fiódorovich, e, s'ei possible, non vos agarretz mau çò que vos digue, non vos embestietz damb era.
KARAMAZOV-II-WEB	Qu'ei çò que hèsqui jo, tot ac dèishi d'anar, pr'amor qu'eth cas ei qu'ei tan escarrabilhada, non vos semble?
KARAMAZOV-II-WEB	Adès me didie que vos siguéretz eth mielhor amic qu'auec ena mainadesa, "er amic mès autentic dera mia mainadesa", a dit; imaginatz-vos, er amic mès autentic, e jo qué?
KARAMAZOV-II-WEB	En aguest ahèr, qu'a uns sentiments, autanplan uns arrebrembes, plan prigonds, mès çò de mès important son aguestes petites frases e aguestes paraules, aguestes paraules tan desconcertantes que te pete quan mens t'ac demores.
KARAMAZOV-II-WEB	Non hè guaire temps, per exemple, didec quauquarren sus un pin: quan èra plan petita, qu'auiem un pin en jardin, dilhèu encara sigue de pès e non aje motiu de parlar en passat.
KARAMAZOV-II-WEB	Es pins non son coma es persones, non càmbien en fòrça temps, Aleksei Fiódorovich.
KARAMAZOV-II-WEB	E, ath delà, me n'è desbrembat de tot.
KARAMAZOV-II-WEB	Ben, enquia ua auta, que sò plan alterada e me pensi que me vau a tornar lhòca.
KARAMAZOV-II-WEB	Ai, Aleksei Fiódorovich, que ja m'è capvirat dus viatges, e me calec tractar-me.
KARAMAZOV-II-WEB	Anatz a veir a Lise.
KARAMAZOV-II-WEB	Encoratjatz-la tan meravilhosaments coma ac auetz hèt tostemp.
KARAMAZOV-II-WEB	Lise, cridèc en tot apressar-se ena sua pòrta, que t'è hèt a vier a Aleksei Fiódorovich, que non ei emmaliciat, a maugrat de tot çò que l'auetz ofensat, t'ac asseguri; ath contrari, qu'i estonat de qué ac ajatz podut pensar.
KARAMAZOV-II-WEB	Merci, maman; passatz, Aleksei Fiódorovich.
KARAMAZOV-II-WEB	Aliosha entrèc.
KARAMAZOV-II-WEB	Lise lo guardèc un shinhau confonuda e de pic se rogic.
KARAMAZOV-II-WEB	Evidentaments, ère avergonhada e, coma acostume a passar en aguesti casi, comencèc a parlar destrantalhadaments de quauquarren totafèt superficiau, tau que se siguesse era soleta causa que l'interessaue en aqueri moments.
KARAMAZOV-II-WEB	Adès, ara imprevista, mama s'a botat a condar-me tota era istòria des dus cents robles e der encargue que vos auien hèt, Aleksei Fiódorovich…çò de vier a veir ad aguest praube oficiau…e m'a condat tota aguesta istòria tan terribla de se com l'umilièren e, sabetz?, a maugrat que mama ac condaue d'ua manèra plan endravada…
KARAMAZOV-II-WEB	Era que tot ac embolhe…
KARAMAZOV-II-WEB	Jo ploraua en escotar-la.
KARAMAZOV-II-WEB	Qué s'a passat?
KARAMAZOV-II-WEB	L'auetz balhat es sòs?
KARAMAZOV-II-WEB	Com se trape ara aguest malerós?
KARAMAZOV-II-WEB	Aguesta qu'ei era causa, que non les ac è balhat, e ei tota ua istòria, responec Aliosha, en tot hèr, dera sua part, coma s'eth sòn màger copacaps siguesse non auer-li balhat es sòs, mès Lise se n'encuedèc de qué viraue era guardada e sajaue, eth tanben, de parlar d'ahèrs sense importància.
KARAMAZOV-II-WEB	Aliosha se seiguec ena taula e comencèc a condar çò que s'auie passat, mès enes prumères paraules acabèc eth sòn trebolament e, de passa, enludernèc a Lise.
KARAMAZOV-II-WEB	Que parlaue jos era influéncia deth sòn intens sentiment e dera extraordinària impression de çò que s'auie passat abantes, e s'esdeguèc a condà'c tot damb propietat e peth menut.
KARAMAZOV-II-WEB	En d'auti tempsi, quan encara viuie en Moscòu, en èster Lise ua mainada, li shautaue vier a tier-li ua visita e condar-li causes, ara des sues experiéncies viscudes, ara des sòns rebrembes dera mainadesa.
KARAMAZOV-II-WEB	A viatges autanplan soniauen es dus amassa e hargauen ar ensems vertadères istòries, era màger part, plan que òc, divertides e alègres.
KARAMAZOV-II-WEB	Ara semblaue coma se s'auessen transportat de pic entà aqueth temps viscut aquiu en Moscòu, un parelh d'ans abantes.
KARAMAZOV-II-WEB	Lise qu'ère reauments esmoiguda damb eth raconde.
KARAMAZOV-II-WEB	Aliosha damb arderós sentiment, sabec diboishar dauant d'era eth retrait de "Iliushechka".
KARAMAZOV-II-WEB	Quan acabèc de condar, damb tota sòrta de detalhs, era scèna qu'en era aqueth malerós caushiguèc es sòs, Lise, en tot júnher es sues mans, sorrisclèc damb ua emocion insostenibla:
KARAMAZOV-II-WEB	Atau que non l'auetz balhat es sòs!
KARAMAZOV-II-WEB	E l'auetz deishat húger!
KARAMAZOV-II-WEB	Mielhor?
KARAMAZOV-II-WEB	Per qué?
KARAMAZOV-II-WEB	Ara s'estàn sense pan e van a morir!
KARAMAZOV-II-WEB	Non van a morir, pr'amor qu'aguesti dus cents robles, ça que la, non se les deisharàn passar.
KARAMAZOV-II-WEB	Deman les acceptarà, en quinsevolh cas.
KARAMAZOV-II-WEB	Seguraments que deman les cuelherà, assegurèc Aliosha en tot passejar cogitós.
KARAMAZOV-II-WEB	Guardatz, Lise, contunhèc, en tot arturar-se de pic dauant d'era, jo qu'è cometut un error, mès a tot darrèr qu'a estat entà ben.
KARAMAZOV-II-WEB	Quin error?
KARAMAZOV-II-WEB	E per qué entà ben?
KARAMAZOV-II-WEB	Pr'amor qu'ei un òme pauruc e espavendable, qu'està esbauçat, mès qu'ei plan brave.
KARAMAZOV-II-WEB	Non hèsqui que demanar-me se per qué s'aurà sentut tant ofensat de ressabuda e l'a dat per caushigar es sòs; vos asseguri qu'ei ua decision qu'a cuelhut en darrèr moment.
KARAMAZOV-II-WEB	Encara que, çampar, non li mancauen rasons entà senter-se ofensat…e ère quauquarren inevitable ena sua situacion…
KARAMAZOV-II-WEB	Çò prumèr que l'a shordat a estat veir que balhaue via liura ara sua alegria dauant de jo sense cap embut…
KARAMAZOV-II-WEB	S'auesse reaccionat damb màger mesura, sense mostrar dubèrtaments era sua alegria, s'auesse començat a botar inconvenients e a gesticular, tau que hèn d'auti, en cuélher es sòs, alavetz encara ac aurie podut sostier e s'aurie demorat damb es sòs.
KARAMAZOV-II-WEB	Mès eth que s'a alegrat damb excessiua sinceritat, e aquerò ei umiliant.
KARAMAZOV-II-WEB	Ai, Lise, que se tracte d'un òme dret e brave, aguesta ei era tristor en aguesti casi!
KARAMAZOV-II-WEB	A parlat tota era estona damb ua votz fèbla, aflaquida, estramuncadaments, e cada dus per tres se l'escapaue ua riseta hloisha o s'estarnaue de plorar…
KARAMAZOV-II-WEB	Òc, òc, ploraue, autant ère era sua afogadura…
KARAMAZOV-II-WEB	E parlaue des sues hilhes…e d'un trebalh que l'anauen a aufrir en ua auta ciutat…
KARAMAZOV-II-WEB	E, un viatge que s'auec ventat, de còp s'avergonhèc d'auer-me daurit atau era sua amna.
KARAMAZOV-II-WEB	E en aguest madeish instant m'auec en òdi.
KARAMAZOV-II-WEB	Qu'ei un d'aguesti praubes incrediblaments avergonhadi.
KARAMAZOV-II-WEB	Se sentec ofensat, mès que mès, pr'amor que m'auie cuelhut de seguit coma un amic e s'auie autrejat a jo massa lèu: ara prumeria s'auie auançat entà jo e m'auie balhat un espant, mès que dempús siguec eth veir es sòs e començar a abraçar-me.
KARAMAZOV-II-WEB	Pr'amor que non hège qu'abraçar-me, tota era estona m'estaue tocant.
KARAMAZOV-II-WEB	E aurà estat tot aquerò çò qu'a sentut coma ua umiliacion, e just en aguest moment jo qu'è cometut un error, un error plan important: que vau e li digui que, se non a pro de sòs entà cambiar-se entà ua auta ciutat, alavetz l'en balharien mès, e que jo madeish podia balhar-li, des mèns pròpis sòs, tot çò que volesse.
KARAMAZOV-II-WEB	Qu'ei aquerò çò que l'a costat mès impacte: per qué m'auia de prestar a ajudar-lo tanben jo?
KARAMAZOV-II-WEB	Sabi pas se vo'n sabetz, Lise, se com de penible ei entà ua persona umiliada que toti lo comencen a guardar damb uelhs de benfactor…
KARAMAZOV-II-WEB	Aquerò è entenut, atau m'ac a condat eth starets.
KARAMAZOV-II-WEB	Non sai se com explicà'c, mès jo madeish qu'ac è campat soent.
KARAMAZOV-II-WEB	E atau ei, ne mès ne mens, se com ac senti.
KARAMAZOV-II-WEB	Mès çò de mès important ei que, a maugrat qu'aqueth òme non sabie qu'anaue a acabar en tot caushigar es bilhets, de hèt non s'en sabec enquiath darrèr moment, çò de cèrt ei que n'auie era presentida, aquerò segur… qu'ei per aquerò qu'estaue tant afogat, pr'amor que n'auie era presentida…
KARAMAZOV-II-WEB	Me pensi autanplan qu'a estat çò de mielhor que podie auer-se passat…
KARAMAZOV-II-WEB	Per qué?
KARAMAZOV-II-WEB	Pr'amor que, se non auesse caushigat es bilhets e s'auesse sauvat aguesti sòs, en tornar en çò de sòn, dempús d'ua ora, mès o mens, s'aurie botat a plorar, a tot pèrder, pera sua umiliacion.
KARAMAZOV-II-WEB	Qu'aurie plorat e dilhèu deman, abantes de hèr dia, aurie vengut a veder-me e m'aurie lançat es bilhets ena cara e les aurie caushigat, coma adès.
KARAMAZOV-II-WEB	Ara, totun, se n'a anat damb era tèsta plan nauta, trionfant, a maugrat de saber-se'n que s'a "hèt a vier era roïna".
KARAMAZOV-II-WEB	Atau que non i a arren mès aisit qu'artenher qu'accèpte aguesti dus cents robles, deman a mès tardar, pr'amor que ja a deishat constància deth sòn aunor, a lançat es sòs, les a caushigat…
KARAMAZOV-II-WEB	Que non podie ignorar, tant que caushigaue es bilhets, que jo deman se les haria a vier un aute còp.
KARAMAZOV-II-WEB	Ath delà d'açò, qu'a besonh d'aguesti sòs desesperadaments.
KARAMAZOV-II-WEB	Per mès capinaut que se sente ara, aué madeish se botarà a pensar ena ajuda qu'a renonciat.
KARAMAZOV-II-WEB	Pera net non deisharà de balhar-li torns, soniarà damb aquerò, e solide que peth maitin ja estarà prèst a vier ath mès córrer a visitar-me, a demanar-me perdon.
KARAMAZOV-II-WEB	E aquiu estarè jo, entà dider-li: "Plan que òc, qu'ètz vos un òme capinaut, ac auetz demostrat; aciu que les auetz, e perdonatz-mos".
KARAMAZOV-II-WEB	E plan que les acceptarà!
KARAMAZOV-II-WEB	Lise aplaudic.
KARAMAZOV-II-WEB	Plan que òc!
KARAMAZOV-II-WEB	Ara qu'ac compreni damb tota claretat!
KARAMAZOV-II-WEB	Com sabetz vos totes aguests causes, Aliosha?
KARAMAZOV-II-WEB	Tan joen, e ja vo'n sabetz des secrets dera amna…
KARAMAZOV-II-WEB	A jo jamès se m'aurie acodit…
KARAMAZOV-II-WEB	Ara çò de mès important ei convencer-lo de qué, a maugrat qu'accèpte es nòsti sòs, ei ath madeish nivèu que nosati, contunhèc Aliosha damb eth madeish entosiasme; non solet ath madeish nivèu, senon superior a nosati autanplan… "Superior a nosati": aquerò qu'ei magnific, Aleksei Fiódorovich; mès, contunhatz, contunhatz!
KARAMAZOV-II-WEB	A, qu'ei parièr, qu'ei parier, mès qu'ei parièr!
KARAMAZOV-II-WEB	Perdonatz, Aliosha, estimat, sabetz?, enquia ara a penes vos auia respècte, voi díder, òc que vo l'auia, mès ath madeish nivèu, e ara vos aurè eth respècte a nivèu superior…
KARAMAZOV-II-WEB	Non vos embestietz, estimat, per çò que jo diga "badinades", higec de seguit, damb fòrça emocion.
KARAMAZOV-II-WEB	Jo que sò ridicula e petita, mès qu'ei que vos, vos…
KARAMAZOV-II-WEB	Escotatz, Aleksei Fiódorovich, non i aurà aciu, en tot aguest rasonament nòste, ei a díder, vòste…non, mielhor nòste…non i aurà aciu un mensprètz per aguest òme, per aguest malerós…ara qu'èm en tot analisar era sua amna, coma de naut estant, per auer decidit, damb tanta seguretat, qu'acceptarà es sòs, vertat?
KARAMAZOV-II-WEB	Non, Lise, que non i a mensprètz, responec Aliosha damb fermetat, coma se ja auesse era responsa premanida; jo que ja è pensat en aquerò tant que venguia entà aciu.
KARAMAZOV-II-WEB	Jutjatz vos madeisha se quin mensprètz i pòt auer aciu, se nosati madeish èm coma eth, se toti èm coma eth.
KARAMAZOV-II-WEB	Pr'amor que tanben nosati èm atau, que non èm mielhors.
KARAMAZOV-II-WEB	E, en tot supausar que siguéssem mielhors, que seríem parièrs ada eth, totun, se siguéssem ath sòn lòc…
KARAMAZOV-II-WEB	Jo non sai se vos, Lise, mès per çò que hè a jo, me pensi qu'è ua amna mesquina en molti sens…
KARAMAZOV-II-WEB	E aguest òme non a ua amna mesquina, ath contrari, que l'a plan delicada…
KARAMAZOV-II-WEB	Non, Lise, aciu non i a cap mensprètz!
KARAMAZOV-II-WEB	Sabetz, Lise, çò que me didec un viatge eth mèn starets?
KARAMAZOV-II-WEB	Me didec que mos cau suenhar ara majoritat des persones coma se siguessen mainatges, e qu'a bères ues mo'les cau suenhar tau qu'as malauts enes espitaus…
KARAMAZOV-II-WEB	Ai, Aleksei Fiódorovich!
KARAMAZOV-II-WEB	Ai, eth mèn estimat amic!
KARAMAZOV-II-WEB	D'acòrd, Lise, que me semble ben, encara que non ne sò premanit deth tot; a viatges que sò massa impacient, e d'auti non veigui arren.
KARAMAZOV-II-WEB	Eth vòste cas qu'ei diferent.
KARAMAZOV-II-WEB	À, non vos creigui!, Aleksei Fiódorovich, qué ne sò d'erosa!
KARAMAZOV-II-WEB	Qu'ei bon que digatz açò, Lise.
KARAMAZOV-II-WEB	Aleksei Fiódorovich, ètz vos incrediblaments brave, mès qu'a viatges semblatz un pedant… ça que la, ath madeish temps, se ve que non ètz un pedant.
KARAMAZOV-II-WEB	Apressatz-vos ena pòrta, dauritz-la doçaments e guardatz se mos escote era mia mair, didec de pic Lise, en un mormolh nerviós e endravat.
KARAMAZOV-II-WEB	Apressatz-vos, Aleksei Fiódorovich, contunhèc Lise, que se rogie cada viatge mes, balhatz-me era man, atau.
KARAMAZOV-II-WEB	Escotatz, que me cau cohessar-vos quauquarren plan important: era carta d'ager non vo l'escriuí de badinada, senon seriosaments…
KARAMAZOV-II-WEB	E se curbic es uelhs damb ua man.
KARAMAZOV-II-WEB	Se notaue que li hège fòrça vergonha de hèr aguesta confession.
KARAMAZOV-II-WEB	Ara imprevista li cuelhec era man a Aliosha e l'ac punèc tres còps, impetuosaments.
KARAMAZOV-II-WEB	A, Lise, qu'ei magnific, sorrisclèc Aliosha damb alegria.
KARAMAZOV-II-WEB	Convençut!
KARAMAZOV-II-WEB	Lèu arren!
KARAMAZOV-II-WEB	Còp sec li hec enlà era man, encara que sense desseparar-la dera sua, tant que se rogie tota e arrie damb un arridolet fin e alègre.
KARAMAZOV-II-WEB	Jo li puni era man e eth ditz: "Qu'ei magnific".
KARAMAZOV-II-WEB	Mès eth sòn repotèc ère injust: tanben Aliosha ère plan trebolat.
KARAMAZOV-II-WEB	Aliosha, estimat, qu'ètz vos hered e insolent.
KARAMAZOV-II-WEB	Vai.
KARAMAZOV-II-WEB	Cuelhetz era decision d'alistar- me coma hemna, e vos demoratz tan tanquil!
KARAMAZOV-II-WEB	E èretz convençut de qué l'auia escrit seriosaments!
KARAMAZOV-II-WEB	Serà possible!
KARAMAZOV-II-WEB	Mès aquerò ei ua insoléncia, aquerò ei çò qu'ei!
KARAMAZOV-II-WEB	Mès qué i a de dolent que ne siguessa convençut?, estarnèc d'arrir Aliosha.
KARAMAZOV-II-WEB	Arren, Aliosha, ath contrari, qu'ei quauquarren formidable, didec Lise, en tot guardar-lo damb felicitat e trendesa.
KARAMAZOV-II-WEB	Aliosha s'estaue parat, encara damb era sua man damb era d'era.
KARAMAZOV-II-WEB	De ressabuda, s'inclinèc e la punèc enes pòts.
KARAMAZOV-II-WEB	E aquerò?
KARAMAZOV-II-WEB	Qué vos passe?, sorrisclèc Lise.
KARAMAZOV-II-WEB	Aliosha qu'ère totauments desconcertat.
KARAMAZOV-II-WEB	Perdonatz se non auia de…
KARAMAZOV-II-WEB	Dilhèu age estat ua enòrma estupiditat…
KARAMAZOV-II-WEB	Mès que ja veigui qu'a estat ua pegaria…
KARAMAZOV-II-WEB	Lise se petèc a arrir e se curbic era cara damb es mans.
KARAMAZOV-II-WEB	E damb aguesta vestimenta!, se l'escapèc entre arridolets, mès de seguic deishèc d'arrir-se'n e se botèc plan seriosa e un shinhau sevèra.
KARAMAZOV-II-WEB	Ben, Aliosha, qu'encara ei d'ora entà punets, pr'amor que degun des dus mo'n sabem d'aquerò e mos calerà demorar fòrça temps, declarèc ara imprevista.
KARAMAZOV-II-WEB	Que serie mielhor que me didéssetz se per qué m'alistatz a jo, que non sò qu'ua pèga, ua prauba malauta, quauquarrés coma vos, qu'ei tant esdegat, tan reflexiu, tan perspicaç…
KARAMAZOV-II-WEB	Ai, Aliosha, que sò enòrmaments erosa, pr'amor que non valgui ne de luenh çò que vos valetz!
KARAMAZOV-II-WEB	Òc qu'ac valetz, Lise.
KARAMAZOV-II-WEB	Es dies a vier abandorarè eth monastèri.
KARAMAZOV-II-WEB	E, entà víuer en mon, ei de besonh maridar-se, çampar.
KARAMAZOV-II-WEB	Atau, ath delà, m'ac a manat eth.
KARAMAZOV-II-WEB	A qui podia escuélher mielhor qu'a vos?…
KARAMAZOV-II-WEB	E qui m'acceptarie, senon vos?
KARAMAZOV-II-WEB	Tot aquerò que ja ac è meditat.
KARAMAZOV-II-WEB	Prumèr, vos me coneishetz dès era mainadesa; dusau, qu'auetz fòrça aptituds qu'a jo me manquen.
KARAMAZOV-II-WEB	Auetz un esperit mès alègre qu'eth mèn; vos, sustot, ètz mès innocenta que jo, pr'amor que jo ja m'è vist endravat en molti ahèrs, en molti…
KARAMAZOV-II-WEB	Ai, vos que non vo'n sabetz, mès jo tanben sò un Karamazov!
KARAMAZOV-II-WEB	Qu'ei parièr que vo n'arrigatz e hescatz burla, encara que sigue per jo; que non se passe arren, arritz, aquerò me hè tant erós…
KARAMAZOV-II-WEB	Mès vos que vo n'arritz coma ua mainada petita, e, entath vòste laguens, arrasoatz coma ua martir…
KARAMAZOV-II-WEB	Coma ua martir?
KARAMAZOV-II-WEB	E aquerò?
KARAMAZOV-II-WEB	Òc, Lise; guardatz era pregunta que hègetz adès: non estaram menspredant ad agues malerós en disseccionar atau era sua amna?
KARAMAZOV-II-WEB	Qu'ei ua pregunta pròpia d'ua martir…
KARAMAZOV-II-WEB	Guardatz, sabi pas se com explicà'c, mès aguestes preguntes solet les formulen es que son dables entà patir.
KARAMAZOV-II-WEB	Seiguda en ua cagira, segur que vos ja auetz meditat fòrça…
KARAMAZOV-II-WEB	Balhatz-me era vòsta man, Aliosha, per qué la retiratz?, didec Lise damb ua votz dequeiguda, aflaquida pera felicitat.
KARAMAZOV-II-WEB	Escotatz, Aliosha, com vos pensatz vestir quan gescatz deth monastèri?
KARAMAZOV-II-WEB	Quina ròba amiaratz?
KARAMAZOV-II-WEB	Non vo n'arrigatz, non vos emmaliciètz, entà jo qu'ei quauquarren molt, mès que molt important.
KARAMAZOV-II-WEB	En vestit encara non i è pensat, Lise, mès me meterè eth que vos volgatz.
KARAMAZOV-II-WEB	Voi que vos botetz ua giqueta de velòt blu escur, un justet blanc de piquèr e un chapèu gris de lan, flexible…
KARAMAZOV-II-WEB	Didetz, de vertat credéretz quan vos didí hè ua estona que non vos estimaua, que çò dera carta d'ager non ère vertat?
KARAMAZOV-II-WEB	Non, non m'ac credí.
KARAMAZOV-II-WEB	Ò, quin òme mès insuportable!
KARAMAZOV-II-WEB	Qu'ètz incorregible!
KARAMAZOV-II-WEB	Pejor encara!
KARAMAZOV-II-WEB	Pejor, e tanben mielhor!
KARAMAZOV-II-WEB	Aliosha, jo a vos que vos estimi damb lhocaria.
KARAMAZOV-II-WEB	Adès, abantes que vos arribèssetz, hèja es mies conjetures, e me didí: "li demanarè era carta d'ager, e se se passe que la trè tranquillaments e me l'entorne (quauquarren que tostemp se pòt demorar d'eth), aquerò volerà díder que non m'estime en absolut, que non sent arren per jo, que non ei qu'un gojat estupid e indigne, e jo que serè perduda".
KARAMAZOV-II-WEB	Mès que vos auíetz deishat era carta ena cèla, çò que me balhèc mès in; vos auíetz era presentida de qué jo vos reclamaria era carta, e d'aguesta sòrta evitàuetz d'entornar-la-me.
KARAMAZOV-II-WEB	Non ei vertat?
KARAMAZOV-II-WEB	Non ei atau?
KARAMAZOV-II-WEB	Ò, Lise, de cap manèra!
KARAMAZOV-II-WEB	Qu'amii era carta ath dessús, autant ara qu'abantes; guardatz, l'amii en aguesta pòcha, aciu que l'auetz.
KARAMAZOV-II-WEB	Aliosha la treiguec e, en tot arrir, l'ac amuishèc de luenh.
KARAMAZOV-II-WEB	Mès que non vau a vo l'entornar: que la podetz veir, mès non tocar-la.
KARAMAZOV-II-WEB	Com?
KARAMAZOV-II-WEB	Alavetz m'auetz mentit.
KARAMAZOV-II-WEB	Ètz vos monge e auetz mentit?
KARAMAZOV-II-WEB	Probablameents aja mentit, se'n trufèc Aliosha; è mentit entà que non me calesse entornar-vos era carta.
KARAMAZOV-II-WEB	Qu'a fòrça valor entà jo, higec de ressabuda, damb prigonda emocion e en tot rogir-se un viatge mès, e tostemp l'aurà, e jamès la balharè ad arrés!
KARAMAZOV-II-WEB	Lise lo campaue damb admiracion.
KARAMAZOV-II-WEB	D'acòrd, Lise, vau a campar; mès non serie mielhor non campar?
KARAMAZOV-II-WEB	Baishesa?
KARAMAZOV-II-WEB	Quina baishesa?
KARAMAZOV-II-WEB	Era qu'a dret a sajar de suspréner çò que ditz era sua hilha, que non ei cap baishesa, repoteguèc Lise.
KARAMAZOV-II-WEB	Que podetz èster-ne segur, Aleksei Fiódorovich, de qué, quan jo siga mair e aja ua hilha coma jo, tanben la vau a escotar d'amagat.
KARAMAZOV-II-WEB	De vertat, Lise?
KARAMAZOV-II-WEB	Aquerò non està ben.
KARAMAZOV-II-WEB	Ai, Diu mèn!
KARAMAZOV-II-WEB	Quina baishesa i pòt auer en aquerò?
KARAMAZOV-II-WEB	S'escotèssa d'amagat ua vulgar conversacion mondana, aquerò òc que serie baishesa, mès aciu çò que se passe ei qu'era pròpia hilha s'a embarrat damb un joen…
KARAMAZOV-II-WEB	Qu'ètz ja avisat.
KARAMAZOV-II-WEB	Òc, naturauments, en aguest cas…, gasulhèc Aliosha; mès que non està ben…
KARAMAZOV-II-WEB	Ai!, quin mensprètz!
KARAMAZOV-II-WEB	Aliosha, estimat, non mos anaram a pelejar dès era prumeria; serà mielhor que vos diga tota era vertat: plan que òc, qu'està mau escotar darrèr dera pòrta e, naturauments, qu'ètz vos qu'auetz rason, non jo, mès, ça que la, jo pensi escotar.
KARAMAZOV-II-WEB	Hètz-ac.
KARAMAZOV-II-WEB	Que non desnisharatz arren d'especiau, didec Aliosha en tot arrir.
KARAMAZOV-II-WEB	Aliosha, m'aubediratz?
KARAMAZOV-II-WEB	Aquerò tanben ac cau parlar d'auança.
KARAMAZOV-II-WEB	De boni talents, Lise, sense cap de dobte, mès que non en çò de mès important.
KARAMAZOV-II-WEB	Enes ahèrs mès importants, se non èm d'acòrd, sajarè, a tot darrèr, complir damb eth mèn déuer.
KARAMAZOV-II-WEB	Coma li cau èster.
KARAMAZOV-II-WEB	Sapiatz que jo, peth contrari, non solet sò prèsta a someter-me en çò de mès important, senon que vau a cedir en tot, en aguest madeish instant atau vos ac juri: en tot e entà tota era vida, sorrisclèc Lise damb passion; e ac harè erosa!, erosa!
KARAMAZOV-II-WEB	Qu'ei mès, vos juri que jamès vos escotarè d'amagat; que jamès, ne un solet viatge, liegerè ua carta vòsta, pr'amor qu'ètz vos qu'a rason, non jo.
KARAMAZOV-II-WEB	E, encara que desiri petofejar, que d'aquerò ne sò segura, ça que la, me tierè, en tot saber que vos ac consideratz innòble.
KARAMAZOV-II-WEB	Ara vos qu'ètz coma era mia providéncia…
KARAMAZOV-II-WEB	Escotatz, Aleksei Fiódorovich, per qué estatz tan tris aguesti darrèrs dies, e ager e aué?…
KARAMAZOV-II-WEB	Ja sabi qu'auetz copacaps, e granes penes, mès, ath delà de tot aquerò, veigui que patitz ua especiau tristesa, dilhèu ua pena secreta, non ei atau?
KARAMAZOV-II-WEB	Òc, Lise, que tanben i a ua pena secreta, admetec Aliosha damb tristor.
KARAMAZOV-II-WEB	Quina pena ei aguesta?
KARAMAZOV-II-WEB	A qué ei deguda?
KARAMAZOV-II-WEB	Lise.
KARAMAZOV-II-WEB	Lise.
KARAMAZOV-II-WEB	Mès tard, Lise…dempús de…didec Aliosha trebolat.
KARAMAZOV-II-WEB	Ath dela, me pensi que ne jo madeish ac saberia condar.
KARAMAZOV-II-WEB	A despart d'aquerò, ja sai que patitz per vòste pair e es vòsti frairs, vertat?
KARAMAZOV-II-WEB	Òc, e es mèns frairs, assentic Aliosha, un shinhau cogitós.
KARAMAZOV-II-WEB	Eth comentari susprenec a Aliosha, mès non didec arren.
KARAMAZOV-II-WEB	Es mèns frairs s'arroïnen era vida, contunhèc, madeish que ma pair.
KARAMAZOV-II-WEB	E de passa se l'ac arroïnen as auti.
KARAMAZOV-II-WEB	Qu'ei aguesta "fòrça tellurica des Karamazov", coma didie adès eth pair Paisi: tellurica e desfrenada, sense desbastar…
KARAMAZOV-II-WEB	Ne tansevolhe sai s'er esperit divin flòte sus aguesta fòrça.
KARAMAZOV-II-WEB	Solet sai que jo tanben sò un Karamazov…
KARAMAZOV-II-WEB	Un monge jo, un monge?
KARAMAZOV-II-WEB	Un monge jo, Lise?
KARAMAZOV-II-WEB	Òc, ac è dit.
KARAMAZOV-II-WEB	Donques qu'ei possible que non creiga en Diu.
KARAMAZOV-II-WEB	Que non credetz?
KARAMAZOV-II-WEB	Qué vos passe?, didec Lise en votz baisha, damb delicadesa.
KARAMAZOV-II-WEB	Mès Aliosha non responc ad aguesta pregunta.
KARAMAZOV-II-WEB	Enes sues paraules, excessiauments brusques, qu'auie quauquarren enigmatic e subjectiu, quauquarren que dilhèu ne eth madeish ac auie deth tot clar, mès que sense dobte ja l'auie hèt a patir.
KARAMAZOV-II-WEB	E ara, ath delà de tot aquerò, eth mèn amic se'n va, eth mielhor òme deth mon abandone era tèrra.
KARAMAZOV-II-WEB	Se vo'n sabéssetz, Lise, se vo'n sabéssetz enquia quin punt sò estacat, sò junhut espirituauments ad aguest òme!
KARAMAZOV-II-WEB	E ara se passe que me demori solet…
KARAMAZOV-II-WEB	Vierè ath vòste costat, Lise…
KARAMAZOV-II-WEB	D'ara endauant qu'estaram amassa…
KARAMAZOV-II-WEB	Òc, amassa, amassa!
KARAMAZOV-II-WEB	Amassa dès ara enquia tota era vida.
KARAMAZOV-II-WEB	Escotatz.
KARAMAZOV-II-WEB	Punatz-me.
KARAMAZOV-II-WEB	Vos ac permeti.
KARAMAZOV-II-WEB	Aliosha la punèc.
KARAMAZOV-II-WEB	E ara partitz, que Diu vos ac age!
KARAMAZOV-II-WEB	E lo senhèc.
KARAMAZOV-II-WEB	Anatz damb eth çò de mès lèu possible, tant que contunhe en vida.
KARAMAZOV-II-WEB	Me n'encuedi que vos è retengut crudèuments.
KARAMAZOV-II-WEB	Aué pregaram per eth e per vos, Aliosha, que seram erosi!
KARAMAZOV-II-WEB	Seram erosi?
KARAMAZOV-II-WEB	Ne seram?
KARAMAZOV-II-WEB	Aquerò me pensi, Lise.
KARAMAZOV-II-WEB	En gésser dera cramba de Lise, Aliosha non credec que calesse passar a veir ara senhora Jojlakova e, sense dider-se adiu, ja ère a mand de partir.
KARAMAZOV-II-WEB	Mès, en daurir era pòrta e gésser ena escala, se trapèc de cara damb era.
KARAMAZOV-II-WEB	Dès era prumèra paraula, Aliosha se n'encuedèc de qué lo demoraue aquiu de bon voler.
KARAMAZOV-II-WEB	Aleksei Fiódorovich, aquerò qu'ei orrible.
KARAMAZOV-II-WEB	Que non son que pegaries, ei quauquarren absurd.
KARAMAZOV-II-WEB	Demori que ne en sòmni l'age passat pera tèsta…
KARAMAZOV-II-WEB	Pegaries, pegaries e pegaries!, lo repoteguèc.
KARAMAZOV-II-WEB	Aliosha.
KARAMAZOV-II-WEB	Enteni ua paraula senada d'un joen senat.
KARAMAZOV-II-WEB	Me cau compréner que vos solet vos auetz mostrat cossent damb era per pietat, en tot tractar-se d'ua malauta, pr'amor que non volíetz que s'embestièsse se l'anauetz ara contra?
KARAMAZOV-II-WEB	Era seriositat en aguest cas qu'ei impossibla, inconcebibla; ara, entà començar, que non vos pensi recéber mès, e ath delà partirè d'aciu e me la harè a seguir, ja ac sabetz.
KARAMAZOV-II-WEB	Mès per qué?, didec Aliosha.
KARAMAZOV-II-WEB	Ai, Aleksei Fiódorovich, aquerò qu'ei vertat, plan que òc, e en un an e miei podetz pelejar-vos e desseparar-vos mil viatges.
KARAMAZOV-II-WEB	Mès, sò tan malerosa, tan malerosa!
KARAMAZOV-II-WEB	Encara que non siguen que pegaries, a jo que m'an deishat abatuda.
KARAMAZOV-II-WEB	Ara jo sò coma Famusov ena darrèra scèna, vos qu'ètz Chatski, era Sofia, e tietz en compde que jo è vengut ath mès còrrer aciu, ena escala, damb era intencion de demorar- vos, tau que se passe ena òbra, a on tot çò de fatidic se passe ena escala.
KARAMAZOV-II-WEB	Ac è entenut tot, a penes les cames m'artenhien.
KARAMAZOV-II-WEB	Vaquí era explicacion des orrors d'aguesta net e des atacs d'istèria que l'an vengut de passar.
KARAMAZOV-II-WEB	Entara hilha er amor, entara mair era mòrt.
KARAMAZOV-II-WEB	Ara hòssa damb era.
KARAMAZOV-II-WEB	Atau ua auta causa, era mès importanta: quina carta ei aguesta que vos a escrit?
KARAMAZOV-II-WEB	Mostratz-la-me ara madeish!, ara madeish!
KARAMAZOV-II-WEB	Non, que non s'ac vau.
KARAMAZOV-II-WEB	Didetz-me se com se trape Katerina Ivanovna.
KARAMAZOV-II-WEB	Contunhe ajaçada, delirant; non s'a remetut.
KARAMAZOV-II-WEB	Que son aciu es ties e non hèn que planher-se e guardar-me peth dessús dera espatla; tanben venguec Herzenstube, e s'espauric autant, que jo non sabia se qué hèr damb eth ne se com sauvar-lo.
KARAMAZOV-II-WEB	Qu'è pensat autanplan d'avisar a un mètge.
KARAMAZOV-II-WEB	Se l'an hèr a seguir damb eth mèn tamboreu.
KARAMAZOV-II-WEB	E, entà acabar, vos presentatz vos de ressabuda damb aguesta carta.
KARAMAZOV-II-WEB	Cèrt, qu'encara manque un an e miei entad açò.
KARAMAZOV-II-WEB	En nòm de çò de mès gran e çò de mès sagrat, en nòm deth vòste starets moribund, mostratz-me aguesta carta, Aleksei Fiódorovich, a jo, ara mair!
KARAMAZOV-II-WEB	Se preferitz, tenguetz-la vos, e jo la liegerè enes vòstes mans.
KARAMAZOV-II-WEB	Non, que non vo'la mòstri, Katerina Osipovna; encara qu'era sua hilha m'ac auesse permetut, non vo'la mostraria.
KARAMAZOV-II-WEB	Deman que vierè e, s'atau ac desiratz, parlarè damb vos de fòrça causes, mès ara, andocien!
KARAMAZOV-II-WEB	E Aliosha gessec ath mès córrer en carrèr.
KARAMAZOV-II-WEB	Ath delà non auie temps.
KARAMAZOV-II-WEB	En dider-se adiu de Lise, se l'auie acodit ua idia.
KARAMAZOV-II-WEB	Ua idia entà trapar çò de mès lèu possible, en tot recórrer ara satúcia, ath sòn frair Dmitri, que, ère evident, sajaue d'evitar-lo.
KARAMAZOV-II-WEB	Ja non ère d'ora, passauen des dues dera tarde.
KARAMAZOV-II-WEB	Aliosha desiraue damb tota era fòrça deth morir tornar en monastèri entà acompanhar ath sòn "plan gran" moribund, mès qu'eth besonh de veir ath sòn frair Dmitri ère encara mès fòrt: en cervèth d'Aliosha a cada ora que passaue aumentaue eth convenciment de qué en quinsevolh moment se podie passar ua catastròfa enevitabla e espaventosa.
KARAMAZOV-II-WEB	Seguraments ne eth madeish sabie de cèrt en qué poirie consistir aguesta catastròfa ne se qué l'aurie volut díder en aqueri moments a sa frair.
KARAMAZOV-II-WEB	Eth sòn plan consistie en cuélher ara suspresa ath sòn frair Dmitri; en resumit, pensaue sautar, coma era vesilha, era barralha, entrar en uart e demorar ena glorieta.
KARAMAZOV-II-WEB	Se, coma en d'autes escadences, ei ara demora de Grushenka, qu'ei plan possible qu'eth tanben campe pera glorieta deth jardin…" Totun, Aliosha non se parèc guaire a pensar enes detalhs deth plan, mès decidic amiar-lo a tèrme, encara qu'aquerò supausèsse non auer de tornar en monastèri aguest madeish dia…
KARAMAZOV-II-WEB	Tot se passèc tau qu'ère previst: sautèc era barralha practicaments en madeish lòc qu'eth dia anterior e se n'anèc d'amagat entara glorieta.
KARAMAZOV-II-WEB	Que non volie que lo vedessen: autant es daunes dera casa que Fomà (s'ei que s'estaue per aquiu) podien èster deth costat deth sòn frair e, en tot seguir es sues instruccions, empachar-li er accès en uart, o avisar oportunaments a Dmitri de qué quauquarrés lo cercaue e preguntaue per eth.
KARAMAZOV-II-WEB	Que non auie arrés ena glorieta.
KARAMAZOV-II-WEB	Aliosha se botèc en madeish lòc dera vesilha e s'estèc ara demora.
KARAMAZOV-II-WEB	Examinèc era glorieta: la vedec en tan mau estat que li semblèc, per bèra rason, plan mès vielha qu'er aute viatge.
KARAMAZOV-II-WEB	E aquerò qu'eth dia ère madeish de luminós.
KARAMAZOV-II-WEB	Sus era taula verda i auie ua tralha circulara, costada seguraments peth conhat vessat eth dia anterior.
KARAMAZOV-II-WEB	Tau que se sòl passar en ua demora tediosa, l'assautauen pensaments uets e ociosi; per exemple, per qué en entrar en aguest lòc s'auie seigut exactaments en madeish lòc dera vesilha e non en un aute?
KARAMAZOV-II-WEB	A tot darrèr, se botèc plan trist: trist per angoniosa incertitud.
KARAMAZOV-II-WEB	Mès encara non se tardèc aquiu un quart d'ora que còp sec s'enteneren, plan près d'a on eth s'estaue, es acòrds d'ua guitarra.
KARAMAZOV-II-WEB	Quauquarrés ère ja aquiu, o venguie de seir-se a ues vint canes, coma molt, entre es arbilhons.
KARAMAZOV-II-WEB	En aguest madeish instant, Aliosha se'n brembèc de qué era vesilha, en deishar a sa frair ena glorieta, auie aubirat ara sua quèrra, ath cant dera barralha deth uart, un vielh banc, verd e baish, entre es arbilhons.
KARAMAZOV-II-WEB	Que deuie èster en aguest banc que s'auien seigut es nauèth vengudi.
KARAMAZOV-II-WEB	Qui serien?
KARAMAZOV-II-WEB	Ua votz masculina, damb un afectat fauset, comencèc ara imprevista a entonar ua cançon, en tot acompanhar-se damb ua guitarra:
KARAMAZOV-II-WEB	D'era e de jo!
KARAMAZOV-II-WEB	D'era e de jo!
KARAMAZOV-II-WEB	Era votz s'arturèc.
KARAMAZOV-II-WEB	Qu'ère ua votz de tenor, servila, coma servil ère eth caractèr dera cançon.
KARAMAZOV-II-WEB	Ua auta votz, aguesta femenina, didec de ressabuda, en ton amorós e damb cèrta timiditat, mès damb grana afectacion:
KARAMAZOV-II-WEB	Com ei qu'amiatz autant de temps sense vier-mos a veir, Pavel Fiódorovich?
KARAMAZOV-II-WEB	Dilhèu mos menspredatz?
KARAMAZOV-II-WEB	Arren d'aquerò, senhora, responec era votz masculina, educadaments, mès en un ton de dignitat fèrm e tenaç.
KARAMAZOV-II-WEB	Se vedie que dominaue er òme e qu'era hemna hège era cocarèla.
KARAMAZOV-II-WEB	M'afòguen es vèrsi quan son armoniosi, contunhèc dident era votz femenina.
KARAMAZOV-II-WEB	E era votz tornèc a entonar:
KARAMAZOV-II-WEB	Era corona deth tsar!
KARAMAZOV-II-WEB	Era salut dera mia estimada!
KARAMAZOV-II-WEB	D'era e de jo!
KARAMAZOV-II-WEB	D'era e de jo!
KARAMAZOV-II-WEB	Eth darrèr viatge vos gessec encara mielhor, observèc era votz femenina.
KARAMAZOV-II-WEB	Alavetz, çò que cantèretz a prepaus dera corona ère: "era salut dera mia preciosa".
KARAMAZOV-II-WEB	Atau que resultaue mès trende.
KARAMAZOV-II-WEB	Aué qu'ac auratz desbrembat.
KARAMAZOV-II-WEB	Es vèrsi que son ua asenada, senhora, repliquèc Smerdiakov, segur.
KARAMAZOV-II-WEB	Ai, non, a jo que me shauten fòrça es versets.
KARAMAZOV-II-WEB	Se son vèrsi, senhora, que les cau èster ua pura asenada.
KARAMAZOV-II-WEB	Jutjatz vos madeisha: qui dimònis parle en rima?
KARAMAZOV-II-WEB	E, s'a toti mos dèsse per parlar en rima, encara que siguesse per orde dera autoritat, dideríem fòrça causes, senhora?
KARAMAZOV-II-WEB	Es vèrsi que no s'ac valen, Maria Kondratievna.
KARAMAZOV-II-WEB	Com podetz èster tant espedigalhat?
KARAMAZOV-II-WEB	E mès qu'auria podut, senhora, e mès causes qu'auria sabut se de mainatge m'auesse afavorit era fortuna.
KARAMAZOV-II-WEB	Grigori Vasilievich me lance en cara que me revela contra eth mèn neishement: "Tu, ditz, dauríretz eth sen mairau".
KARAMAZOV-II-WEB	D'acòrd, mès jo auria permetut que m'aucissen en sen mairau per çò de non vier en aguest mon, senhora.
KARAMAZOV-II-WEB	Ena plaça de mercat condauen, e ara vòsta mair tanben li venguec a ben de dider-m'ac, damb ua terribla manca de delicadesa, qu'aguesta hemna venguie per aquiu damb un revolum de peu ena tèsta, e que non passaue de dus arshiny e un shinhalet de nautada.
KARAMAZOV-II-WEB	A qué venguie aquerò d'un "shinhalet"?
KARAMAZOV-II-WEB	Non podien díder simplaments "un shinhau", coma toti?
KARAMAZOV-II-WEB	Qu'ac volien exprimir d'ua manèra lermosa, mès damb lèrmes de campanhard, senhora, entà didè'c atau, coma es pròpis sentiments, tanben de campanhard.
KARAMAZOV-II-WEB	Pòt, dilhèu, eth campanhard rus auer sentiments, se les comparam damb es d'ua persona educada?
KARAMAZOV-II-WEB	Non, pera sua manca d'educacion, eth campanhard que non pòt auer sentiments.
KARAMAZOV-II-WEB	A jo, ja de petit, cada viatge qu'entenia çò de "shinhalet", me venguie talents de lançar-me contra era paret.
KARAMAZOV-II-WEB	Jo qu'è en òdi a tota Russia, Maria Kondratievna.
KARAMAZOV-II-WEB	Se siguéssetz vos un cabdet militar o un galhard ussar, non parlaríetz atau:
KARAMAZOV-II-WEB	E, quan vengue er enemic, qui mos defenerà?
KARAMAZOV-II-WEB	Que non mos hè ua bèra manca, senhora.
KARAMAZOV-II-WEB	Er an 12 se produsic en Russia era grana invasion de Napoleon I, emperaire des francesi, pair der actuau, e aurie estat magnific qu'aqueri francesi mos auessen conquistat: ua nacion intelligenta aurie sometut a ua auta tremendaments estupida e se l'aurie annexionat.
KARAMAZOV-II-WEB	E ara regnarie un orde plan desparièr, senhora.
KARAMAZOV-II-WEB	Ne que siguessen aqueri mielhors qu'es nòsti.
KARAMAZOV-II-WEB	Jo a un des nòsti galants que non lo càmbii ne per tres joeni anglesi, didec damb trendesa Maria Kondratievna, que plan probablaments acompanharie en aguest moment es sues paraules damb es sòns alangoridi uelhets.
KARAMAZOV-II-WEB	Aquerò qu'ei causa de gosti, senhora.
KARAMAZOV-II-WEB	S'ac voletz saber, per çò que tanh ath vici es de dehòra e es nòsti que son plan parièrs.
KARAMAZOV-II-WEB	Son toti uns brigands, solet qu'es d'aquiu enlà tien bòtes de vernís, tant qu'eth brigand locau putz ena sua misèria e non i ve cap de mau en aquerò.
KARAMAZOV-II-WEB	Ath pòble rus que li cau estovar era codena, senhora, coma didie ager, damb fòrça rason, Fiódor Pavlovich, a maugrat que sigue tan hòl coma toti es sòns hilhs, senhora.
KARAMAZOV-II-WEB	A Ivan Fiódorovich didíetz vos que lo respectàuetz.
KARAMAZOV-II-WEB	Donques a jo m'a tractat coma se siguessa un lacai pudent.
KARAMAZOV-II-WEB	Se pensen que posqui revelar-me, e en aquerò que s'enganhen, senhora.
KARAMAZOV-II-WEB	S'auessa ua soma semblabla ena pòcha, ja hè temps que non seria aquiu.
KARAMAZOV-II-WEB	Dmitri Fiódorovich qu'ei pejor qu'es pejors des lacais en anament, en sen e en indigéncia, senhora, que non sap hèr arren d'arren, mès eth cas ei que toti lo respècten.
KARAMAZOV-II-WEB	Jo, digam, que non sò qu'un "codineret", mès damb un shinhau de sòrt poiria daurir en Moscòu un cafè- restaurant en carrèr Petrovka.
KARAMAZOV-II-WEB	Pr'amor que jo premanisqui especialitats, e arrés en Moscòu, exceptat des estrangèrs, ei capable de servir especialitats.
KARAMAZOV-II-WEB	Dmitri Fiódorovich qu'ei un desarrapat, mès, se se l'acodisse desfisar en düel ath hilh deth comde mès principau, aquest qu'acceptarie, senhora, en qué ei mielhor que jo?
KARAMAZOV-II-WEB	Pr'amor qu'ei plan mès estupid que jo, sense comparèr.
KARAMAZOV-II-WEB	Guaire sòs aurà degalhat sense cap de profit, senhora.
KARAMAZOV-II-WEB	Kondratievna.
KARAMAZOV-II-WEB	Per qué, senhora?
KARAMAZOV-II-WEB	Qu'ei quauquarren terrible, de fòrça valor, mès que mès quan es oficiaus joeni armadi damb pistòles daurissen huec contra eth rivau per tòrt de quauqu'ua.
KARAMAZOV-II-WEB	Ua preciositat!
KARAMAZOV-II-WEB	Ai, se i deishèssen acodir as gojates, a jo que m'encantarie anar a campà'c.
KARAMAZOV-II-WEB	Qu'ei pro ben quan ei un eth qu'afuste, mès que se t'afusten a tu en tota era cara, alavetz ei quauquarren de çò mès estupid, senhora.
KARAMAZOV-II-WEB	Entà gésser ath mès córrer, Maria Kondratievna.
KARAMAZOV-II-WEB	Gesseríetz vos ath mès córrer?
KARAMAZOV-II-WEB	Mès Smerdiakov non se dignèc respòner.
KARAMAZOV-II-WEB	Que non me vau a plànher!
KARAMAZOV-II-WEB	Que non pensi planher-me!
KARAMAZOV-II-WEB	Que non è cap intencion de planher-me!
KARAMAZOV-II-WEB	En aguest moment se passèc quauquarren inesperat: Aliosha esternudèc de suspresa, e es que s'estauen en banc carèren de seguit.
KARAMAZOV-II-WEB	Aliosha se lheuèc e se dirigic entada eri.
KARAMAZOV-II-WEB	Era guitarra posaue sus eth banc.
KARAMAZOV-II-WEB	Era dauna ère Maria Kondratievna, hilha dera mestresa; amiaue botat un vestit blu clar, damb ua coa de dus arshiny; era gojata, encara joeneta, que non ère bric lèja, encara qu'auie era cara excessiauments redona, damb ues pigues terribles.
KARAMAZOV-II-WEB	Vierà lèu eth mèn frair Dmitri?, didec Aliosha, autant tranquil que podie.
KARAMAZOV-II-WEB	Smerdiakov se lheuèc sense prèssa; tanben se lheuèc Maria Kondratievna.
KARAMAZOV-II-WEB	Per qué auria de saber jo se qué se passe damb Dmitri Fiódorovich?
KARAMAZOV-II-WEB	Ua auta causa serie se l'auessa de susvelhar, responec Smerdiakov en votz baisha, en tot mercar es paraules e en ton burlesc.
KARAMAZOV-II-WEB	Que non è hèt que preguntar s'ac sabíetz, s'exprimic Aliosha.
KARAMAZOV-II-WEB	Non sai a on pare, ne è talents de saber-me'n, senhor.
KARAMAZOV-II-WEB	Donques eth mèn frair m'a dit, precisaments, que vos lo tietz ath pas de tot çò que se passe ena casa e que l'auíetz prometut avisar-lo quan venguesse Agrafiona Aleksandrovna.
KARAMAZOV-II-WEB	Smerdiakov lheuèc es uelhs entada eth doçament, sense immudar-se.
KARAMAZOV-II-WEB	Dès eth carreron, qu'è sautat era barralha e è vengut dirèctaments en aguesta glorieta.
KARAMAZOV-II-WEB	Demori que m'excusetz, se dirigic a Maria Kondratievna; qu'ei qu'auia besonh de trapar ath mèn frair çò de mès lèu possible.
KARAMAZOV-II-WEB	Ò, com mos auríem de sénter shordadi damb vos?, responec Maria Kondratievna alongant es paraules, vantada pes desencuses d'Aliosha; mès s'eth pròpi Dmitri Fiódorovich soent acodís ath madeish procediment entà vier ena glorieta: e se passe qu'eth ei ja aquiu seigut, e nosati non mo n'auem encuedat d'arren.
KARAMAZOV-II-WEB	Qu'è besonh de trapar-lo sense manca, è fòrça talents de veder-lo o de qué vosati me digatz a on pare ara.
KARAMAZOV-II-WEB	Credetz-me que se tracte d'un ahèr plan important, tanben entada eth.
KARAMAZOV-II-WEB	Que non se dèishe veir, gasulhèc Maria Kondratievna.
KARAMAZOV-II-WEB	Encara que jo solet è vengut de visita, contunhèc dident Smerdiakov, aciu tanben m'a assetjat d'ua forma inumana damb persutantes preguntes sus eth mèn senhor: se qué hè, com li va, qui entre e qui ges, e quines autes informacions podia balhar- li.
KARAMAZOV-II-WEB	Dus viatges que m'a menaçat, enquia e tot damb era mòrt.
KARAMAZOV-II-WEB	Com damb era mòrt?, didec Aliosha estonat.
KARAMAZOV-II-WEB	Damb eth caractèr que tie, qué poiríetz pensar d'eth, senhor?
KARAMAZOV-II-WEB	Vos madeish qu'auéretz ager era ocasion de campà'c.
KARAMAZOV-II-WEB	M'a dit que, se deishaua entrar a Agrafiona Aleksandrovna e era hège jadilha aquiu, me harie enlà abantes qu'ad arrés.
KARAMAZOV-II-WEB	Que me hè fòrça pòur, senhor; se non siguesse per aquerò l'auria denonciat as autoritats.
KARAMAZOV-II-WEB	Sonque Diu sap se de qué ei capable.
KARAMAZOV-II-WEB	Er aute dia li didec: "te vau a estronhar en un mortèr", ahigec Maria Kondratievna.
KARAMAZOV-II-WEB	Aliosha.
KARAMAZOV-II-WEB	Se lo podessa veir ara, tanben li dideria quauquarren ad respècte…
KARAMAZOV-II-WEB	Era soleta causa que vos posqui díder qu'ei aquerò, se diderie que còp sec Smerdiakov auie cambiat de pensada: que jo acostumi vier aciu pr'amor que sò un vesin, mos coneishem de tota era vida,; ath delà, per que non auria de vier, senhor?
KARAMAZOV-II-WEB	De un aute costat, en trincar eth dia, Ivan Fiódorovich m'a manat entà çò de Dmitri Fiódorovich, en carrèr deth Lac, entà dider-li de viua votz, senhor, sense cap de carta, qu'acodisse sens manca ena tauèrna dera plaça entà dinar amassa.
KARAMAZOV-II-WEB	I è anat, senhor, mès que non è trapat a Dmitri Fiódorovich en casa, e aquerò qu'èren es ueit.
KARAMAZOV-II-WEB	I deu auer bèra sòrta d'ahèr entre eri, senhor.
KARAMAZOV-II-WEB	Dilhèu en aguest moment sigue en aguesta tauèrna damb eth sòn frair Ivan Fiódorovich, pr'amor qu'aguest non a vengut a dinar en casa; per çò de Fiódor Pavlovich, acabèc de dinar hè ja ua ora e s'a calat a hèr era meddiada.
KARAMAZOV-II-WEB	Ça que la, vos demani damb tota era fòrça deth morir que non li digatz arren de jo ne de çò que vengui de díder, pr'amor que se non, m'aucissen, senhor.
KARAMAZOV-II-WEB	Exactaments, senhor.
KARAMAZOV-II-WEB	Ena tauèrna Ciutat Capitau, qu'ei ena plaça?
KARAMAZOV-II-WEB	Aquiu madeish, senhor.
KARAMAZOV-II-WEB	Qu'ei plan possible, sorrisclèc Aliosha, plan voludat.
KARAMAZOV-II-WEB	Smerdiakov, era notícia qu'ei importanta; ara madeish i vau.
KARAMAZOV-II-WEB	Non me delatetz, senhor, li demanèc Smerdiakov, en veder-lo partir.
KARAMAZOV-II-WEB	Ò, non; harè tau que se passèse per edart pera tauèrna, podetz èster tranquil.
KARAMAZOV-II-WEB	Mès per a on anatz vos?
KARAMAZOV-II-WEB	Vos daurirè era pòrta, li didec Maria Kondratievna.
KARAMAZOV-II-WEB	Non, per aciu qu'ei mès apròp; tornarè a sautar era barralha.
KARAMAZOV-II-WEB	Era notícia auie esmoigut terriblaments a Aliosha.
KARAMAZOV-II-WEB	S'endralhèc de cap ara tauèrna.
KARAMAZOV-II-WEB	Era ròba qu'amiaue non ère era mès avienta entà entrar aquiu, mès que tostemp poirie preguntar ena escala d'accès e demanar que les avisessen.
KARAMAZOV-II-WEB	Totun, quan ja ère ath costat der establiment, se dauric de ressabuda ua hièstra e eth madeish Ivan lo cridèc de naut estant:
KARAMAZOV-II-WEB	Aliosha, pòs pujar ara a veder-me?
KARAMAZOV-II-WEB	T'ac arregraïria enòrmaments.
KARAMAZOV-II-WEB	Plan que òc, mès qu non sai se, vestit d'aguesta sòrta…
KARAMAZOV-II-WEB	Ua menuta mès tard Aliosha ère damb eth sòn frair.
KARAMAZOV-II-WEB	Ivan dinaue solet.
KARAMAZOV-II-WEB	III.
KARAMAZOV-II-WEB	Ivan, ça que la, non ocupaue un lòc reservat.
KARAMAZOV-II-WEB	Se tractaue simplaments d'un lòc ath costat dera hièstra, atermiat per un paravent; totun, era gent non podie veir as qu'èren darrèr eth paravent.
KARAMAZOV-II-WEB	Aquera qu'ère era pèça d'entrada ena casa, era prumèra, damb ua veirina adorsada en ua paret laterau.
KARAMAZOV-II-WEB	Per aquiu passauen de contunh es crambèrs.
KARAMAZOV-II-WEB	Solet i auie un client, un militar retirat, que prenie eth tè en un cornèr.
KARAMAZOV-II-WEB	Mès qu'enes autes sales i auie eth sarabat de costum enes tauèrnes: gent cridant-se a crits, botelhes de cervesa que se daurien, bòles de bilhard que tustauen, un òrgue sorrolhós.
KARAMAZOV-II-WEB	Aliosha sabie qu'Ivan non venguie soent en aguesta tauèrna, e qu'en generau non ère afeccionat ad aguesti establiments; per çò que, se se trapaue aquiu, qu'auie d'èster entà amassar-se, segontes çò convengut, damb eth sòn frair Dmitri.
KARAMAZOV-II-WEB	Mès aquiu que non i ère Dmitri.
KARAMAZOV-II-WEB	Te vau a demanar un sopa de peish o bèra auta causa, que non pòs víuer solet a basa de tè, didec Ivan, sorrisclant; que semblaue plan satisfèt d'auer arrossegat a Aliosha enquia aciu.
KARAMAZOV-II-WEB	Eth que ja auie acabat eth sòn repaish e ère en tot préner tè.
KARAMAZOV-II-WEB	Plan, que sigue ua sopa, e dempús tè; qu'è hame, didec Aliosha alègraments.
KARAMAZOV-II-WEB	E marmelada de cerides?
KARAMAZOV-II-WEB	Aciu que n'an.
KARAMAZOV-II-WEB	E tu, se com te'n brembes?
KARAMAZOV-II-WEB	Plan, donc, tanben marmelada, qu'encara me shaute.
KARAMAZOV-II-WEB	Ivan cridèc a un crambèr e l'ncarguèc sopa de peish, tè e marmelada.
KARAMAZOV-II-WEB	Jo que me'n brembi de tot, Aliosha, me'n brembi de tu enquia qu'aueres onze ans, jo alavetz n'auia quinze.
KARAMAZOV-II-WEB	Quinze e onze, i a pro diferéncies; qu'ei estranh qu'en aguestes edats dus frairs siguen companhs.
KARAMAZOV-II-WEB	Sabi pas, ne tansevolhe, se t'estimaua.
KARAMAZOV-II-WEB	Quan partí entà Moscòu, pendent es prumèrs ans non me'n brembè de tu bric.
KARAMAZOV-II-WEB	Mès tard, quan tu tanben vengueres en Moscòu, me pensi que solet mos trapèrem un viatge, non sai cap a on.
KARAMAZOV-II-WEB	E sò aciu mès de tres mesi e enquia ara non mos auem dit arren.
KARAMAZOV-II-WEB	Que me'n vau deman, e èra aciu en tot pensar se com poiria veder-te entà dider-me adiu, e just en aguest moment passaues per aciu.
KARAMAZOV-II-WEB	Tant desiraues veder-me?
KARAMAZOV-II-WEB	Òc, que te voi conéisher d'un viatge e que tu me coneishes a jo.
KARAMAZOV-II-WEB	E damb aquerò dider-mos adiu.
KARAMAZOV-II-WEB	Ena mia pensada, çò de mielhor qu'ei coneisher-se abantes dera separacion.
KARAMAZOV-II-WEB	Qu'è vist se com me guardaues aguesti tres mesi; auie enes tòns uelhs ua sòrta de demora incessanta, e aquerò ei quauquarren que non posqui tier, per aquerò non m'è apressat a tu.
KARAMAZOV-II-WEB	Mès, a tot darrèr, qu'è aprenut a respectar-te: er omenet, m'è dit a jo madeish, que non se plegue.
KARAMAZOV-II-WEB	Guarda que, encara qu'ara hèsqui trufaria, parli seriosaments.
KARAMAZOV-II-WEB	Pr'amor qu tu non te plegues, vertat?
KARAMAZOV-II-WEB	Que m'è acostumat ara tua guardada expectanta, e a tot darrèr m'a acabat shautant…
KARAMAZOV-II-WEB	Me semble que tu, pera rason que sigue, tanben m'estimes a jo, non ei atau, Aliosha?
KARAMAZOV-II-WEB	T'estimi, Ivan.
KARAMAZOV-II-WEB	Eth nòste frair Dmitri que ditz de tu: Ivan ei ua hòssa.
KARAMAZOV-II-WEB	Jo que digui de tu: Ivan ei un enigma.
KARAMAZOV-II-WEB	Encara, entà jo, contunhes a èster un enigma, mes ja è artenhut a comprener-te en part, e solet dès aguest maitin!
KARAMAZOV-II-WEB	Qué ei aquerò qu'as comprenut?, Ivan se metec a arrir.
KARAMAZOV-II-WEB	Non t'embestiaràs?
KARAMAZOV-II-WEB	Tanben Aliosha se metec a arrir.
KARAMAZOV-II-WEB	E ben?
KARAMAZOV-II-WEB	Qué?
KARAMAZOV-II-WEB	T'a sentat mau?
KARAMAZOV-II-WEB	Ath contrari, m'estone que coïncidigam!, sorrisclèc Ivan, alègra e apassionadaments.
KARAMAZOV-II-WEB	Non t'ac crederàs, mès jo, dès que mos vedérem hè ua estona en çò d'aguesta hemna, non è hèt que pensar en aguesta inexperiéncia mia des vint-e-tres ans, e se passe que tu ara l'endónvies e comences dident çò de madeish.
KARAMAZOV-II-WEB	Jo qu'èra aciu seigut hè un moment, e sabes se qué me didia?
KARAMAZOV-II-WEB	Donques, encara que perdessa era fe ena vida, encara que deishèssa de creir ena hemna estimada e en orde des causes, encara que me convencèssa, autanplan, de qué tot ei un caòs infòrme, maudit e dilhèu diabolic, encara que me fulminèssen toti es orrors deth desencant uman, a maugrat de tot, encara desiraria víuer: un còp que m'è apressat era copa enes pòts, que la pensi escurar enquiath finau!
KARAMAZOV-II-WEB	Totun aquerò, tàs trenta ans, çò de mès probable ei que lance era copa, encara sense auer-la uedat deth tot, que me'n vaja… sabi pas a on.
KARAMAZOV-II-WEB	Mès enquias trenta ans, d'aquerò ne sò solide fòrça, era mia joenesa poirà damb tot: damb quinsevolh enganha, damb quinsevolh aversion ara vida.
KARAMAZOV-II-WEB	M'è demanat fòrça viatges s'existirà en mon ua desesperacion capabla de véncer aguesta set de vida qu'ei en jo, frenetica e dilhèu indecenta, e è arribat ara conclusion de qué non i é, aumens enquias trenta ans; dempús que serè jo madeish que pèrda er interès, çampar.
KARAMAZOV-II-WEB	Aguesta set de vida, quauqui moralistes, mecosi e tisics soent la considèren infame, mès que mès es poètes.
KARAMAZOV-II-WEB	Qu'ei ua tralha en part karamazoviana, ei vertat: aguesta set de vida, a maugrat de tot, ara fòrça tanben se trape en tu; mès, se per qué auie d'èster infame?
KARAMAZOV-II-WEB	Que contunhe a èster enòrma era fòrça centripèta en nòste planeta.
KARAMAZOV-II-WEB	Que i a talents de víuer, e jo viui, encara que sigue en contra dera logica.
KARAMAZOV-II-WEB	Admetam que non creiga en orde des causes, mès estimi es huelhetes limacoses que possen ena primauèra; estimi eth cèu blu; estimi a cèrtes persones qu'a viatges un, encara que non t'ac penses, cuelh afècte sense saber se per qué; estimi determinades hètes umanes qu'en eres dilhèu hè temps que deishè de creir, mès, per fòrça deth costum, contunhi en tot respectar-les sincèraments.
KARAMAZOV-II-WEB	Aciu qu'as era sopa de peish, bon apetit.
KARAMAZOV-II-WEB	Qu'ei ua sopa deliciosa, la premanissen plan ben.
KARAMAZOV-II-WEB	Jaden en eth defunts plan estimadi, cada ua des pèires que les curbissen parle dera sua arderosa vida passada, dera apassionada fe enes sues hètes, ena sua vertat, ena sua luta e ena sua sciéncia; sai, per auança, que queirè en tèrra e punarè es pèires e plorarè sus eres, en tot saber-me'n, ath còp, de tot còr, qu'aquerò ja non ei qu'un cementèri, solet un cementèri.
KARAMAZOV-II-WEB	E non plorarè de desesperacion, senon simplaments pr'amor qu'es lèrmes vessades me haràn erós.
KARAMAZOV-II-WEB	M'embriagarè damb era mia pròpia trendesa.
KARAMAZOV-II-WEB	Estimi es melicoses huelhetes de primauèra, eth cèu blu, qu'ei aquiu!
KARAMAZOV-II-WEB	Aciu que non compde era rason, non ei qüestion de logica, un qu'estime damb es sues entralhes, damb es tripes, estime es sues prumères fòrces joveniles…
KARAMAZOV-II-WEB	Comprenes quauquarren d'aguest endravader, Aliosha?
KARAMAZOV-II-WEB	De ressabuda Ivan s'estarnèc d'arrir.
KARAMAZOV-II-WEB	Plan qu'ac compreni, Ivan: un que non desire estimar damb es entralhes, damb es tripes…
KARAMAZOV-II-WEB	Qu'ac as exprimit d'ua forma preciosa, e sò encantat de qué volgues víuer atau, didec Aliosha.
KARAMAZOV-II-WEB	Me pensi que çò de prumèr que mos cau estimar en aguest mon ei era vida.
KARAMAZOV-II-WEB	Estimar mès era vida qu'eth sòn sens?
KARAMAZOV-II-WEB	Atau a d'èster: estimar era vida abantes qu'era logica, coma dides tu, plan que òc abantes qu'era logica, e solet alavetz poirè compréner tanben eth sòn sens.
KARAMAZOV-II-WEB	Aguesta qu'ei era idia qu'è dès hè ja temps.
KARAMAZOV-II-WEB	Era mitat de çò que te calie hèr, Ivan, que ja ei hèt e artenhut: estimes era vida.
KARAMAZOV-II-WEB	Ara te cau tier ara dusau mitat e estaràs sauvat.
KARAMAZOV-II-WEB	E tu ja me sauves, encara qu'ei possible que jo non m'aja perdut!
KARAMAZOV-II-WEB	En qué te cau ressuscitar as tòns mòrts, que dilhèu non agen mòrt jamès.
KARAMAZOV-II-WEB	M'alègri de parlar damb tu, Ivan.
KARAMAZOV-II-WEB	Veigui qu'ès inspirat.
KARAMAZOV-II-WEB	Qu'ès un òme fèrm, Aleksei.
KARAMAZOV-II-WEB	Ei vertat que vòs deishar eth monastèri?
KARAMAZOV-II-WEB	Eth mèn starets m'envie entath mon.
KARAMAZOV-II-WEB	En aguest cas, encara mos veiram en aguest mon; mos traparam abantes des trenta ans, quan comença a renonciar ara copa.
KARAMAZOV-II-WEB	Papa que non vò renonciar ara copa enquias setanta ans.
KARAMAZOV-II-WEB	Sònie autanplan tier-se enquias ueitanta, qu'ei çò que m'a dit; que s'ac agarre massa seriosaments, encara que sigue un bofon.
KARAMAZOV-II-WEB	S'agarre ara sua luxúria coma a ua ròca…encara qu'a compdar des trenta, era vertat, ei possible que non i age ua auta causa ara qu'agarrar-se…
KARAMAZOV-II-WEB	Mès enquias setanta qu'ei ua viletat, mielhor enquias trenta: un pòt sauvar un "matís de noblesa" se s'enganhe ada eth madeish.
KARAMAZOV-II-WEB	Non as vist aué a Dmitri?
KARAMAZOV-II-WEB	Non, non l'è vist, mès è vist a Smerdiakov.
KARAMAZOV-II-WEB	E Aliosha se botèc a condar-li a sa frair, peth menut, eth sòn encontre damb Smerdiakov.
KARAMAZOV-II-WEB	Ivan, còp sec, comencèc a escotar damb aire preocupat, e enquia li demanèc a Aliosha que repetisse bèri detalhs.
KARAMAZOV-II-WEB	Ivan arroncilhèc es celhes e se demorèc cogitós.
KARAMAZOV-II-WEB	T'as botat tan seriós per Smerdiakov?, li preguntèc Aliosha.
KARAMAZOV-II-WEB	Òc, per eth.
KARAMAZOV-II-WEB	Ath caralh!
KARAMAZOV-II-WEB	E ei vertat que partisses tan lèu, frair?
KARAMAZOV-II-WEB	Qué se passarà damb Dmitri e damb eth nòste pair?
KARAMAZOV-II-WEB	Tostemp penses en çò de madeish!
KARAMAZOV-II-WEB	A jo que m'ei parièr!
KARAMAZOV-II-WEB	Sò dilhèu eth garda deth mèn frair Dmitri?, lo talhèc Ivan, emmaliciat, encara que de seguit arric damb amarum.
KARAMAZOV-II-WEB	Atau respon Cain quan Diu li pregunte peth sòn frair assassinat, non?
KARAMAZOV-II-WEB	Dilhèu ei çò que penses en aguest moment.
KARAMAZOV-II-WEB	Mès, moria!, non voleràs que me demora aciu entà susvelhar-les?
KARAMAZOV-II-WEB	Qu'è resolvut es mèns ahèrs e me'n vau.
KARAMAZOV-II-WEB	Non anaràs a pensar qu'è gelosia de Dmitri e que m'è passat aguesti tres mesi en tot sajar de treir-li ara sua bèra Katerina.
KARAMAZOV-II-WEB	Ath caralh, jo qu'auia es mèns pròpis ahèrs.
KARAMAZOV-II-WEB	Que ja les è apraiat e me'n vau.
KARAMAZOV-II-WEB	Aué madeish les è apraiat, tu n'as estat testimòni.
KARAMAZOV-II-WEB	Te referisses a çò d'abantes, damb Katerina Ivanovna?
KARAMAZOV-II-WEB	Òc, damb era; que me n'è desliurat ara imprevista.
KARAMAZOV-II-WEB	E qué?
KARAMAZOV-II-WEB	Qué m'impòrte a jo Dmitri?
KARAMAZOV-II-WEB	Dmitri que non a arren a veir damb aquerò.
KARAMAZOV-II-WEB	Jo que me calie resólver es mèns pròpis ahèrs damb Katerina Ivanovna.
KARAMAZOV-II-WEB	Ça que la, tu t'en sabes que Dmitri actuaue tau que s'auesse metut d'acòrd damb jo.
KARAMAZOV-II-WEB	Jo ada eth que non l'auia demanat arren d'arren, mès eth me la cedic solemnaments e me balhèc era sua benediccion.
KARAMAZOV-II-WEB	Que semble causa d'arrir.
KARAMAZOV-II-WEB	Non, Aliosha, non, se sabesses se com d'aleugerit me senti ara!
KARAMAZOV-II-WEB	Qu'era aciu en tot dinar e, crederàs qu'è estat a mand de demanar champanha entà hestejar era mia prumèra ora de libertat?
KARAMAZOV-II-WEB	Uf!, lèu miei an e, de ressabuda m'ac treigui de pic, tot de pic.
KARAMAZOV-II-WEB	Ager madeish encara non podia sospechar que n'aurie pro damb eth hèt de prepausar-m'ac entà acabar de bon hèr damb tot.
KARAMAZOV-II-WEB	Parles deth tòn amor, Ivan?
KARAMAZOV-II-WEB	Deth mèn amor, s'ac vòs, òc; m'encamardè d'aguesta senhoreta, d'ua collegiala.
KARAMAZOV-II-WEB	Patia per era, e era me hège patir.
KARAMAZOV-II-WEB	Qu'èra tostemp per era…e tot aquerò ara imprevista, s'a esbugassat, aguest maitin qu'è parlat damb ton exaltat, mès que solet gésser d'aquiu m'è estarnat d'arrir, cre-me.
KARAMAZOV-II-WEB	Aquerò ei çò que s'a passat, ne mès ne mens.
KARAMAZOV-II-WEB	Òc, qui m'auie de díder a jo que non l'estimaua en absolut!
KARAMAZOV-II-WEB	Hu, hu, hu!
KARAMAZOV-II-WEB	Donques s'a passat que non.
KARAMAZOV-II-WEB	E pro que me shautaue!
KARAMAZOV-II-WEB	Com que me shautaue autanplan aguest maitin, tant que prononciaua eth mèn discurs.
KARAMAZOV-II-WEB	E sabes?, encara me shaute fòrça, mès que m'ei plan aisit aluenhar-me d'era.
KARAMAZOV-II-WEB	Te semble que sò un vantariòu?
KARAMAZOV-II-WEB	Non, mès qu'ei possible que non siguesse amor.
KARAMAZOV-II-WEB	Aliosha, arric Ivan, non te botes a rasonar d'amor!
KARAMAZOV-II-WEB	Que non s'està ben en tòn cas.
KARAMAZOV-II-WEB	Aguest maitin, aguest maitin, òc qu'as estat oportun.
KARAMAZOV-II-WEB	Ai!, s'enquia e tot se m'a desbrembat de balhar-te un punet per aguest motiu…
KARAMAZOV-II-WEB	Com me tormentaue aguesta hemna!
KARAMAZOV-II-WEB	Jo que patia ua autentica esquinçadura.
KARAMAZOV-II-WEB	Ò!, era que se'n sabie que jo l'estimaua!
KARAMAZOV-II-WEB	Dmitri non ei qu'ua esquinçadura.
KARAMAZOV-II-WEB	Tot çò qu'è dit abantes qu'ei era pura vertat.
KARAMAZOV-II-WEB	Mès çò que se passe, e aquerò ei çò de mès important, ei qu'era pòt auer besonh de quinze ans, vint ans, entà encuedar-se'n de qué non estime a Dmitri, senon a jo, e ei a jo que hè a patir.
KARAMAZOV-II-WEB	Òc, qu'ei possible que non se n'encuede jamès, a maugrat dera leçon d'aué.
KARAMAZOV-II-WEB	Ben, mielhor atau: que m'è lheuat e me n'è anat entà tostemp.
KARAMAZOV-II-WEB	Per cèrt, se com se trape ara?
KARAMAZOV-II-WEB	Qué s'a passat dempús de qué partissa?
KARAMAZOV-II-WEB	Ivanovna auie perdut eth coneishement e ère en tot delirar.
KARAMAZOV-II-WEB	Non mentirà Jojlakova?
KARAMAZOV-II-WEB	Non ac semble.
KARAMAZOV-II-WEB	Que mos calerà encuedar-mo'n.
KARAMAZOV-II-WEB	Totun, d'un atac d'isteria non s'a mòrt jamès arrés.
KARAMAZOV-II-WEB	Admetam que sigue isteria; Diu, en sòn amor, a manat aguesti atacs entàs hemnes.
KARAMAZOV-II-WEB	Non pensi vier a tier-li ua visita en quinsevolh cas.
KARAMAZOV-II-WEB	Entà qué endravar-me un aute còp.
KARAMAZOV-II-WEB	E, totun, l'as dit aguest maitin que non t'auie estimat jamès.
KARAMAZOV-II-WEB	Qu'a estat de bon voler.
KARAMAZOV-II-WEB	Ai, se te'n sabesses se com ne sò de content!
KARAMAZOV-II-WEB	Òc, ja hè temps qu'ès trist, que ja me n'auia encuedat.
KARAMAZOV-II-WEB	Atau, donc, partisses deman peth maitin?
KARAMAZOV-II-WEB	Peth maitin?
KARAMAZOV-II-WEB	Jo non è dit que partissa peth maitin…
KARAMAZOV-II-WEB	Encara que tanben ei possible que me'n vaja peth maitin.
KARAMAZOV-II-WEB	Vòs te creir que s'è dinat aué aciu a estat solet entà non dinar damb eth vielh?
KARAMAZOV-II-WEB	Enquia tau punt se m'a hèt hastigós.
KARAMAZOV-II-WEB	S'auesse estat solet per eth, hè ja temps qu'auria partit d'aciu.
KARAMAZOV-II-WEB	Mès tu se per qué t'enquimeres de qué partisca?
KARAMAZOV-II-WEB	Diu se'n sap se guaire temps auem tu e jo abantes dera mia partida.
KARAMAZOV-II-WEB	Tota ua eternitat!
KARAMAZOV-II-WEB	Era immortalitat!
KARAMAZOV-II-WEB	Se t'en vas deman, quina eternitat ei aguesta?
KARAMAZOV-II-WEB	E aquerò, a nosati, en qué mos tanh?, Ivan se metec a arrir.
KARAMAZOV-II-WEB	En quinsevolh cas, qu'auram temps entà parlar de çò de nòste, de çò que mos a hèt a vier aciu.
KARAMAZOV-II-WEB	Per qué me guardes damb suspresa?
KARAMAZOV-II-WEB	Ditz-me: per qué mos auem amassat aciu?
KARAMAZOV-II-WEB	Entà parlar de Katerina Ivanovna, deth vielh o de Dmitri?
KARAMAZOV-II-WEB	Der estrangèr?
KARAMAZOV-II-WEB	Dera fatidica situacion de Russia?
KARAMAZOV-II-WEB	Der emperaire Napoleon?
KARAMAZOV-II-WEB	Entad aquerò?
KARAMAZOV-II-WEB	Non, entad aquerò non.
KARAMAZOV-II-WEB	Ei a díder, que tu ja te'n sabes entà qué.
KARAMAZOV-II-WEB	Cadun qu'a es sues causes, mès a nosati, es nauèths, mos tòque resòlver sustot es qüestions etèrnes, aguesta qu'ei era nòsta preocupacion.
KARAMAZOV-II-WEB	Tota era Russia joena discutís ara exclusiauments es qüestions etèrnes.
KARAMAZOV-II-WEB	Precisaments ara, quan a toti es vielhs se les acodís còp sec de preocupar- se de qüestions practiques.
KARAMAZOV-II-WEB	Tu per qué as estat en tot guardar-me damb expectacion aguesti tres mesi?
KARAMAZOV-II-WEB	Entà poder preguntar-me a tot darrèr: "cres o non cres?"
KARAMAZOV-II-WEB	Qu'ei possible que sigue atau, Aliosha arric.
KARAMAZOV-II-WEB	Non t'en trufaràs ara de jo, frair?
KARAMAZOV-II-WEB	Que m'en trufi?
KARAMAZOV-II-WEB	Non voleria aclapar ath mèn frairet, qu'a estat tres mesi en tot guardar-me expectant.
KARAMAZOV-II-WEB	Aliosha, guarda-me ena cara: jo tanben sò un mainatge, exactaments madeish que tu, damb era soleta diferéncia, dilhèu, de non èster un novici.
KARAMAZOV-II-WEB	Donques com vien actuant enquia ara toti es joeni russi?
KARAMAZOV-II-WEB	Ben, quauqui uns.
KARAMAZOV-II-WEB	Guarda, per exemple, en aguesta pudesenca tauèrna; aciu s'amassen, se sèn en un cornèr.
KARAMAZOV-II-WEB	Abantes non se coneishien; en gésser dera tauèrna, s'estaràn uns auti quaranta ans sense saber-se'n es uns des auti; alavetz, de qué pòden parlar en aguesta menuta que gaudissen ena tauèrna?
KARAMAZOV-II-WEB	Des qüestions universaus, de qué se non: existís Diu?
KARAMAZOV-II-WEB	Existís era immortalitat?
KARAMAZOV-II-WEB	E es que non cren en Diu, ben, aguesti gesseràn de parlar deth socialisme e der anarquisme, dera reorganizacion de tota era umanitat cossent ues naues bases, çò qu'ei tant endravat coma n'ei çò d'aute: que vien a èster es madeishes qüestions, solet que campades dès er aute extrèm.
KARAMAZOV-II-WEB	E fòrça, fòrça des mès originaus gojats russi non hèn que parlar des qüestions etèrnes.
KARAMAZOV-II-WEB	Non ei atau?
KARAMAZOV-II-WEB	Òc, entàs vertadèri russi es qüestions tanhentes ara existéncia de Diu e dera immortalitat, o ben, coma tu dides, aguestes madeishes qüestions campades dès er aute extrèm, son, plan que òc, es qüestions primordiaus, e estan peth dessús de tot, coma cau, didec Aliosha, sense deishar de uelh ath sòn frair damb un arridolet seren e inquisidor.
KARAMAZOV-II-WEB	Donques guarda, Aliosha, èster rus non tostemp vò díder èster intelligent, ça que la, mès qu'a maugrat de tot sò incapable d'imaginar-me arren mès estupid qu'aquerò que s'ocupen ara es joeni.
KARAMAZOV-II-WEB	Totun aquerò, a un d'aguesti gojats russi, a Aliosha, l'estimi damb holia.
KARAMAZOV-II-WEB	Qué escarrabilhat as estat.
KARAMAZOV-II-WEB	Aliosha, de pic, se metec a arrir.
KARAMAZOV-II-WEB	Ben, ditz-me: per a on vòs començar?
KARAMAZOV-II-WEB	Tu manes; comencem per Diu?
KARAMAZOV-II-WEB	Comença per a on volgues, encara que sigue "der aute extrèm".
KARAMAZOV-II-WEB	Ager que ja proclamères en çò deth nòste pair que non i a Diu.
KARAMAZOV-II-WEB	Aliosha guardèc a sa frair damb aire inquisidor.
KARAMAZOV-II-WEB	Ager, en çò deth vielh, dempús de dinar, sagè d'enventir-te damb aguestes qüestions, e vedí se com es uelhs te ludien.
KARAMAZOV-II-WEB	Mès ara que sò interessat a parlar damb tu, t'ac digui seriosaments.
KARAMAZOV-II-WEB	Me shautarie que mos entenéssem, Aliosha, pr'amor que non è amics.
KARAMAZOV-II-WEB	Qu'ac voi sajar.
KARAMAZOV-II-WEB	Ben, imagina-te, qu'ei possible que jo tanben admeta era existéncia de Diu, Ivan se metec a arrir; aquerò non t'ac demoraues, è?
KARAMAZOV-II-WEB	Plan que non; se non ei qu'ara tanben hèsques trufaria.
KARAMAZOV-II-WEB	Trufaria.
KARAMAZOV-II-WEB	Ager ena cèla deth starets ja dideren que hèja trufaria.
KARAMAZOV-II-WEB	Guarda, frairet, un vielh pecador deth sègle XVIII afirmèc que, se non auesse Diu mo'lo calerie endonviar: s'il n'existait pas Diu il faudrait l'inventer.
KARAMAZOV-II-WEB	E, plan, er òme a endonviat a Diu.
KARAMAZOV-II-WEB	E çò d'estranh, çò d'estonant ei qu'ua semblabla idia, era idia d'un Diu indispensable, aje podut calar-se en cap d'un animau tan sauvatge e maligne coma er òme: enquia tau punt ei sagrada, enquia tau punt ei emocinanta, enquia tau punt ei sabenta e enquia tau punt hè aunor ar òme.
KARAMAZOV-II-WEB	Per çò de jo, hè ja temps que decidí non pensar s'er òme a creat a Diu o Diu ar òme.
KARAMAZOV-II-WEB	Que non me vau a méter, plan, a analisar toti es axiòmes contemporanèus des joeni russi, trèts sense excepcion de hipotèsis europées, pr'amor que çò qu'aquiu ei ua hipotèsi entath joen rus se convertís de ressabuda en un axióma, e non solet entàs joeni, senon tanben, solide, entàs sòns professors, donques que soent es professors russi son ara, madeish qu'es nòsti joeni.
KARAMAZOV-II-WEB	Dèishi de uelh, donc, totes es hipotèsis.
KARAMAZOV-II-WEB	Quin ei ara eth nòste prètzhèt, eth tòn e eth mèn?
KARAMAZOV-II-WEB	Eth prètzhèt consistís que jo, lèu-lèu, t'expliqui era mia esséncia, ei a díder, quina sòrta de persona sò, en qué creigui e quini son es mies esperances, non ei atau?
KARAMAZOV-II-WEB	Per aquerò declari qu'accèpti a Diu, sense cap de trebuc.
KARAMAZOV-II-WEB	Totun, me cau senhalar que, se Diu existís e reauments a creat era térra, l'a creat, coma sabem positiuaments, cossent damb era geometria euclidiana, e a creat era ment umana damb era nocion des tres uniques dimensions espaciaus.
KARAMAZOV-II-WEB	Qu'a auut, totun, e encara i son actuauments, geomètres e filosòfi, quauqui uns d'eri admirables, que dobten de qué tot er univèrs o, en un sens mès ample, tota era existéncia, age estat creada exclusiuaments, cossent era geometria euclidiana, e gausen imaginar autanplan que dues linhes paralleles, que, sivans Euclides, en cap cas pòden convergir ena tèrra, dilhèu pòden trapar-se en bèth punt infinit.
KARAMAZOV-II-WEB	Jo, frairet, e arribat ara conclusion de qué, se ne tansevolhe posqui compréner aquerò, com vau a compréner a Diu?
KARAMAZOV-II-WEB	Cohèssi umilaments que non sò dable entà resòlver taus problèmes; qu'è ua mentalitat euclidiana, terrenau; de mau hèr resolveria çò que non ei d'aguest mon.
KARAMAZOV-II-WEB	E a tu tanben te conselhi que non penses mès en aquerò, sustot s'existís o non existís Diu.
KARAMAZOV-II-WEB	Totes aguestes qüestions que son totauments impròpies d'ua ment creada damb era nocion des tres soletes dimensions.
KARAMAZOV-II-WEB	Fòrça paraules s'an prononciat ja sus aguest ahèr.
KARAMAZOV-II-WEB	Me semble que sò en bon camin, non?
KARAMAZOV-II-WEB	E, totun, imagina-te que, en darrèr moment, jo aguest mon de Diu non l'admeti; encara que me'n sabi de qué existís, non sò prèst a acceptar-lo de cap des manères.
KARAMAZOV-II-WEB	Que non ei que non accèpti a Diu, entene-me ben, ei eth mon creat per eth, ei aguest mon de Diu çò que non accèpti, ne ac accèpti ne sò dispausat a acceptà'c.
KARAMAZOV-II-WEB	Serè mès precís: que sò convençut, coma un mainatge, de qué es patiments se guariràn sense deishar tralha; de qué era ofensanta comicitat des contradiccions umanes s'esbugassarà coma un trist miratge, coma era abjècta invencion dera ment euclidiana der òme, fèbla e diminuta coma un atòm; de qué en fin deth mon, arribat eth moment dera armonia etèrna, se passarà, e gesserà quauquarren tan preciós que n'aurà pro entà padegar era indignacion de toti es còrs, entà redimir totes es males accions des òmes, tota era sang vessada; n'aurà pro non solet entà que sigue possible perdonar, senon entà justificar, ath delà, tot çò que s'a passat damb es òmes; admetam, admetam que tot açò se passe, que tot açò vengue a èster, mès jo que non l'accèpti ne voi acceptà'c.
KARAMAZOV-II-WEB	Qu'autanplan s'amassen es linhes paralleles, e que jo ac veiga: ac veirè e diderè que s'an amassat, mès, ça que la, non vau a acceptà'c.
KARAMAZOV-II-WEB	Aguesta ei era mia esséncia, Aliosha, aguesta ei era mia tèsi.
KARAMAZOV-II-WEB	T'ac è dit damb tota seriositat.
KARAMAZOV-II-WEB	Qu'è començat de bon voler era nòsta conversacion dera manèra mès estupida possibla, mès qu'è acabat damb aguesta confession, pr'amor qu'ei çò que de vertat auies de besonh.
KARAMAZOV-II-WEB	Que non auies de besonh que te parlèssa de Diu, senon saber-te'n solet damb qué viu eth tòn frair estimat.
KARAMAZOV-II-WEB	E ja t'ac è condat.
KARAMAZOV-II-WEB	Donques, prumèr, per pur russisme: es convèrses russes sus aguesti tèmes se desvolòpen tostemp dera manèra mès estupida possibla.
KARAMAZOV-II-WEB	Segon, pr'amor que, coma mès estupida sigue era forma, mès se centre ena qüestion.
KARAMAZOV-II-WEB	Coma mès estupida, mès clara.
KARAMAZOV-II-WEB	Era estupiditat ei concisa e ei candida, tant qu'era intelligéncia ei sinuosa e s'amague.
KARAMAZOV-II-WEB	Era intelligéncia ei ignòbla; era estupiditat ei franca e aunesta.
KARAMAZOV-II-WEB	Jo qu'ac è amiat enquiar extrèm, e, coma mès pègaments ac aja exprimit, mielhor entà jo.
KARAMAZOV-II-WEB	Me pòs explicar se per qué "non accèptes eth mon"?, preguntèc Aliosha.
KARAMAZOV-II-WEB	Plan que òc, que non ei cap secret; ath delà, qu'ac volia hèr.
KARAMAZOV-II-WEB	Frairet mèn, que non voi pervertir-te ne hèr-te a dobtar enes tues fèrmes conviccions; çò que òc me shautarie, dilhèu, ei guarir-me a jo madeish damb tu.
KARAMAZOV-II-WEB	Jamès l'auie vist Aliosha un arridolet atau.
KARAMAZOV-II-WEB	Me cau hèr-te ua confession, comencèc Ivan: jamès è podut compréner com ei possible estimar ath pròche.
KARAMAZOV-II-WEB	Precisaments ei ath pròche, ena mia pensada, qu'ei impossible estimar; sonque ei possible estimar, en tot cas, as que son mès aluenhadi de nosati.
KARAMAZOV-II-WEB	Me'n brembi auer liejut en bèth lòc era istòria d'aqueth sant, Joan er Aumoinèr, que l'acodic en bèra ocasion un caminaire ahaimat e arraulit, en tot demanar-li que li balhèsse calor; alavetz eth sant s'ajacèc damb eth en lhet, l'abracèc e comencèc a bohar-li aire ena boca, purulenta e empestada per ua terribla malautia.
KARAMAZOV-II-WEB	Sò convençut de qué ac hec damb un atac d'impostura, per tòrt d'un amor forçat peth déuer, d'ua peniténcia qu'eth madeish s'auie impausat entà poder estimar a quauquarrés, era persona aimada que li cau èster amagada: tan lèu se dèishe veir, er amor despareish.
KARAMAZOV-II-WEB	Mès d'un viatge a parlat d'aquerò madeish eth starets Zosima, comentèc Aliosha; tanben a dit que soent eth ròstre d'un òme empedís estimar a molti que son mancadi d'experiéncia en amor.
KARAMAZOV-II-WEB	Mès, totun, que i a fòrça amor ena umanitat, un amor plan semblable ar amor de Crist, ac sabi per experiéncia, Ivan…
KARAMAZOV-II-WEB	Òc, mès aquerò encara non ac sabi, ne ac posqui compréner, e madeish li passe a un nombre incompdable de persones.
KARAMAZOV-II-WEB	Que mos calerie saber s'aquerò aubedís as males qualitats des òmes o ei qu'ei atau per natura.
KARAMAZOV-II-WEB	Ena mia pensada, er amor de Crist as òmes ei, en sòn genre, un miracle impossible ena tèrra.
KARAMAZOV-II-WEB	Cèrt, Eth qu'ère Diu.
KARAMAZOV-II-WEB	Mès nosati non èm dius.
KARAMAZOV-II-WEB	Supausem, per exemple que patisqui enòrmaments: es auti jamès saberàn enquia quin punt patisqui, pr'amor que se tracte de gent diferenta de jo e, sustot, pr'amor qu'ei plan estranh qu'arrés l'arreconeishe ar aute era condicion de martir (coma s'aguesta condicion siguesse un merit).
KARAMAZOV-II-WEB	Per qué non s'admet que patisqui?
KARAMAZOV-II-WEB	Tu que ne penses?
KARAMAZOV-II-WEB	Pòt èster, per exemple, pr'amor que pudi, pr'amor qu'è cara de pèc, pr'amor que bèth viatge l'aurè caushigat a quauquarrés.
KARAMAZOV-II-WEB	Ath delà, i a patiments e patiments: un patiment degradant, que m'umílie, coma era hame, metam per cas, encara me l'admeterie un possible benfactor; mès, s'eth patiments ei plan mès naut, costat per un ideau, per exemple, alavetz era causa que càmbie: solet en compdades escadences serie dispausat a admetè'c, pr'amor que tostemp poirie fixar-se en jo e verificar, sabi pas, qu'era mia cara non se correspon damb era cara que, sivans es dictats dera sua imaginacion, li calerie auer a quauquarrés que patisque per tòrt d'un tau ideau.
KARAMAZOV-II-WEB	Atau que, çò de prumèr que harie, serie privar-me dera sua proteccion, e non de besonh peth sòn mau còr.
KARAMAZOV-II-WEB	Es gandiaires, especiauments es mès nòbles, non auríen de mostrar-se jamès en public: que serie mielhor que demanèssen caritat a trauèrs des jornaus.
KARAMAZOV-II-WEB	De manèra abstracta encara ei possible estimar ath pròche, aumens, a còps, de luenh, mès d'apròp lèu jamès.
KARAMAZOV-II-WEB	Admirar-les, mès, plan, non estimar-les.
KARAMAZOV-II-WEB	Ben, que ja ei pro.
KARAMAZOV-II-WEB	Solet sajaua que podesses veir es causes dès era mia posicion.
KARAMAZOV-II-WEB	Jo que volia parlar deth patiment dera umanitat en generau, mès que serà mielhor que mos centrem enes patiments exclusiui des mainatges.
KARAMAZOV-II-WEB	Aquerò amendrís era mesura dera mia argumentacion enquiara desena part, mès qu'ei mielhor referir-se solet as mainatges.
KARAMAZOV-II-WEB	Evidentaments, aquerò que non me favorís.
KARAMAZOV-II-WEB	Mès, en prumèr lòc, un que pòt estimar as mainatges autanplan d'apròp, a maugrat d'èster lordi, a maugrat que siguen lègi (totun, a jo que me semble qu'es mainatges jamès son lègi).
KARAMAZOV-II-WEB	En dusau lòc, des adults que non pensi parlar pr'amor que, ath delà d'èster repulsiui e non meritar eth nòste amor, an recebut un just castig: mingèren d'era poma e coneisheren eth ben e eth mau e sigueren "coma Diu".
KARAMAZOV-II-WEB	E encara contunhen minjant d'era.
KARAMAZOV-II-WEB	Es mainatges, totun, non an minjat arren e per ara non son colpables d'arren.
KARAMAZOV-II-WEB	Te shauten es mainatges, Aliosha?
KARAMAZOV-II-WEB	Be me'n sai que te shauten, e compreneràs se per qué voi parlar ara exclusiauments d'eri.
KARAMAZOV-II-WEB	Se tanben patissen atròçaments ena tèrra, aquerò ei costat, plan que òc, per sa pairs; que son castigadi per tòrt de sa pairs, qu'an minjat dera poma; e, totun, aguest rasonament ei pròpi de un aute mon: ath còr der òme, aciu ena tèrra, l'ei incomprensible.
KARAMAZOV-II-WEB	Un innocent non aurie de patir per tòrt de ua auta persona, e encara mens aguesti innocents!
KARAMAZOV-II-WEB	T'estonarà saber, Aliosha, qu'a jo tanben me shauten fòrça es mainatges.
KARAMAZOV-II-WEB	E encueda-te'n de qué a viatges era gent crudèu, afogada, carnau, karamazoviana, tanben estime plan as mainatges.
KARAMAZOV-II-WEB	Es mainatges, tant que son mainatges, enquias sèt ans, per exemple, que son plan aluenhadi dera gent: semblen totafèt ues creatures desparières, de ua auta natura.
KARAMAZOV-II-WEB	Coneishí a un criminau en preson: ath long dera sua carrera, en tot assautar cases pes nets, qu'auie acabat damb familhes sanceres, e de passa auie esgorjat a quauqui mainatges.
KARAMAZOV-II-WEB	Mès, un còp ena preson, adoraue as mainatges.
KARAMAZOV-II-WEB	Se passaue es ores en tot hèr eth nhau pera hièstra dera preson, en tot guardar se com jogauen es mainatges en pati dera preson.
KARAMAZOV-II-WEB	S'esdeguèc entà qu'un d'eri, un mainatge petit, acodisse soent ath pè dera hièstra, e se heren plan amics.
KARAMAZOV-II-WEB	Sabes se per qué te condi tot aquerò, Aliosha?
KARAMAZOV-II-WEB	Qu'è mau de cap e sò trist.
KARAMAZOV-II-WEB	Hè pòc, per cèrt, me condaue un bulgar en Moscòu, contunhèc Ivan Fiódorovich, coma se non auesse entenut a sa frair, qu'es turcs e es circasians que son aquiu, en Bulgaria, cranhosi d'ua revòuta en massa des eslaus, cometen tota sòrta de mauvestats; ei a díder, usclen, esgòrgen, viòlen hemnes e mainades, as detengudi les clauen enes barralhes pes aurelhes e atau les dèishen enquiath londeman, pr'amor de, dempús, despenjar-les…
KARAMAZOV-II-WEB	Qu'ei quauquarren inconcebible.
KARAMAZOV-II-WEB	Se parle a viatges, de hèt, dera crudeutat "bestiau" der òme, mès aquerò qu'ei terriblaments injust e ofensant entàs bèsties: ua bèstia jamès pòt èster tan crudèu coma un òme, tant artisticaments, tan plasticaments crudèu.
KARAMAZOV-II-WEB	Jamès li vierie entath cap deishar ad arrés clauat pes aurelhes tota era net, ne tansevolh en cas que ne siguesse capable.
KARAMAZOV-II-WEB	Aguesti turcs, entre d'autes causes, qu'an arribat a torturar damb autentica voluptat as mainatges, en tot començar per arrincar-les des entralhes de sa mair damb un punhau e acabant per lançar en aire as creatures entà encastrar-les enes baionetes, e tot aquerò en preséncia des sues mairs.
KARAMAZOV-II-WEB	Aguest qu'ère eth sòn màger plaser: hè'c en preséncia des sues mairs.
KARAMAZOV-II-WEB	Mès, guarda, i a ua scèna que m'a impressionat mès que cap auta.
KARAMAZOV-II-WEB	Imagina-te: un mainatge de popa en braça de sa mair tremolosa; ath sòn entorn, un grop de turcs que vien d'entrar ena sua casa.
KARAMAZOV-II-WEB	Que se les a acodit ua badinada plan graciosa: amorassen ara creatura, arrissen entà contaminar-li era arridalha, ac artenhen, e eth mainatge comence a arrir.
KARAMAZOV-II-WEB	En aguest moment un turc l'afuste damb era sua pistòla, a quate vershki5 dera cara.
KARAMAZOV-II-WEB	En mainatge, content, arrís a còps d'arridalha e alongue es manetes entà cuélher era pistòla, quan, còp sec, er artista sarre eth gisclet, dispare a usclar pèth e l'esbocine era tèsta.
KARAMAZOV-II-WEB	Artistic, vertat?
KARAMAZOV-II-WEB	Per cèrt, sivans diden, as turcs les embelinen es doci.
KARAMAZOV-II-WEB	Frair, a qué vie tot açò?, preguntèc Aliosha.
KARAMAZOV-II-WEB	En aguest cas çò de madeish a hèt damb Diu.
KARAMAZOV-II-WEB	Qu'ei estonant se com sabes balhar-li es torns as parauletes, coma ditz Polonio en Hamlet, didec Ivan, en tot meter-se a arrir.
KARAMAZOV-II-WEB	Que m'as agarrat en mau punt; plan ben, m'alègri.
KARAMAZOV-II-WEB	Ben, serà eth tòn Diu, s'er òme l'a creat ara sua imatge e semblança.
KARAMAZOV-II-WEB	Me demanaues se a qué venguie tot aquerò: guarda, jo que sò un afeccionat e un colleccionaire de determinadi eveniments, e eth cas ei qu'anòti e recuelhi en jornaus e racondes, a on sigue, cèrta classa d'eveniments; que ja n'è ua bona colleccion.
KARAMAZOV-II-WEB	Es turcs, naturauments, ne formen partida, mès, a tot darrèr, que son estrangèrs.
KARAMAZOV-II-WEB	Tanben è recuelhut causetes deth país, e enquia son mielhors qu'es turques.
KARAMAZOV-II-WEB	Sabes?, aciu çò de normau son es còps, son abondius eth barròt, eth hlagèth, aquerò qu'ei era causa nacionau; aciu que clauar des aurelhes serie inconcebible, a tot darrèr, èm europèus, mès eth barròt, eth hlagèth que son quauquarren plan nòste e arrés mos ac pòt trèir.
KARAMAZOV-II-WEB	Semble qu'ara en estrangèr ja non tusten, deu èster qu'es costums s'an rafinat, o que s'an hèt leis pes quaus un òme ja non gòse foetar a un aute; ça que la, entà compensar, que s'a cercat ua auta formula, tanben puraments nacionau, coma se passe entre nosati; tan nacionau ei qu'aciu ara madeish aquerò serie inconcebible, encara que tanben en nòste país, çampar, se daurís camin, sustot dès que s'a desvolopat un movement religiós entre es capes mès nautes dera societat.
KARAMAZOV-II-WEB	Qu'è un huelheton meravilhós, arrevirat deth francés, a on se conde se com en Ginebra, non hè guaire temps, a penes cinc ans, executèren a un maufactor, un assassin, cridat Richard; ère, se non m'enganhi, un joen de vint-e-tres ans, que s'auie empenaït des sòns crims e s'auie convertit ath cristianisme abantes de pujar en cadafalc.
KARAMAZOV-II-WEB	Creishec ath sòn costat coma ua petita fèra sauvatja, es pastors non solet non l'ensenhèren arren senon que damb sèt ans lo manauen ja a tier compde deth bestiar, atau damb ploja que damb hered, practicaments sense vestit ne biòca.
KARAMAZOV-II-WEB	E, plan que òc, en obrar atau degun d'eri se paraue a pensar ne auie racacòr; ath contrari, se pensauen qu'auien tot eth dret deth mon entà hè'c, pr'amor que les ac auien autrejat a Richard tau que siguesse un objècte, e ne tansevolhe considerauen de besonh balhar-li repaish.
KARAMAZOV-II-WEB	Eth madeish Richard rebrembe se com experimentaue en aqueri ans, coma eth hilh prodig der Evangèli, uns talents orrorosi de minjar aumens deth bren que neurien as porcèths destinadi ara venda, mès ne solet açò li balhauen e lo tustauen cada viatge qu'eth l'ac panaue as animaus; e atau passèc tota era sua mainadesa e era sua joenesa, enquia que creishec e, en tot senter-se damb fòrces, se dèc a panar.
KARAMAZOV-II-WEB	Aqueth sauvatge comencèc a guanhar sòs en tot trabalhar a prètzhèt en Ginebra; tot çò que guanhaue s'ac beuie, viuie coma un monstre e acabèc assassinant e panant a un vielh.
KARAMAZOV-II-WEB	L'agarrèren, lo jutgèren e lo condemnèren a mòrt.
KARAMAZOV-II-WEB	Aquiu que non s'estan de colhonades.
KARAMAZOV-II-WEB	E se passe qu'ena preson de seguit se vedec entornejat de pastors e mèmbres de diuèrses associacions crestianes, daunes dera benfasença e d'auti.
KARAMAZOV-II-WEB	L'ensenhèren ena preson a liéger e a escríuer, comencèren a explicar-li er evangèli, cridèren ara sua consciéncia, l'exortèren, lo pressèren, l'aclapèren, enquia que, fin finau, cohessèc solemnaments eth sòn crim.
KARAMAZOV-II-WEB	Se convertic, escriuec ath tribunau en tot díder qu'ère un monstre e que, finauments, auie artenhut qu'eth Senhor l'illuminèsse e li manèsse era sua gràcia.
KARAMAZOV-II-WEB	Tota Ginebra s'esmoiguec, tota era vertuosa e devòta Ginebra.
KARAMAZOV-II-WEB	Tota era gent fina e educada acodic ara prèssa a veder-lo ena preson; toti lo punauen e l'abraçauen; "Qu'ès eth nòste frair.
KARAMAZOV-II-WEB	Era gràcia a descenut sus tu!".
KARAMAZOV-II-WEB	E Richard non hège que plorar atrendit: "Òc, era gràcia a descenut sus jo!
KARAMAZOV-II-WEB	Abantes, pendent tota era mia mainadesa e joenesa, era mia soleta alegria qu'ère eth minjar des porcèths, mès ara era gràcia a descenut sus jo, e vau a morir en Senhor!".
KARAMAZOV-II-WEB	Encara que non sigues colpable, pr'amor que non auies coneishement de Diu quan engüejaues era biòca des porcèths e te tustauen per panar-lo-se (e hèges mau, pr'amor que non ei licit panar), totun qu'as vessat sang e te cau morir".
KARAMAZOV-II-WEB	E arribe eth darrèr dia.
KARAMAZOV-II-WEB	Richard, lèu sense fòrces, plore e non hè que repetir a cada instant: "aguest qu'ei eth mielhor dia dera mia vida, me'n vau a amassar-me damb eth Senhor!".
KARAMAZOV-II-WEB	Toti, es uns damb coche, es auti a pè, s'endralhen de cap ath cadafalc, en tot acompanhar er orrorós car qu'amiaue a Richard.
KARAMAZOV-II-WEB	Arriben, fin finau, en cadafalc: "Morís, frair nòste, li criden a Richard, morís en Senhor!
KARAMAZOV-II-WEB	Sus tu qu'a descenut era gràcia!".
KARAMAZOV-II-WEB	E atau, caperat damb es punets des sòns frairs, arrosseguen ath frair Richard entath cadafalc, lo placen ena guilhotina e li braquen, coma bravi frairs, eth cap, per auer descenut sus eth era gràcia deth Senhor.
KARAMAZOV-II-WEB	Òc, qu'ei quauquarren plan caracteristic.
KARAMAZOV-II-WEB	Eth huelheton a estat arrevirat ath rus per uns luterans russi, uns filantròps dera nauta societat, que l'an distribusit a gratis, en forma de suplement de jornaus e d'autes publicacions, entà illustrar ath pòble rus.
KARAMAZOV-II-WEB	Çò de mielhor deth cas de Richard, qu'ei çò que tie de nacionau.
KARAMAZOV-II-WEB	En nòste país, per mès absurd que mos semble talhar-li eth cap a un frair solet per auer-se convertit en nòste frair e per auer recebut era gràcia deth Senhor, que tanben auem çò nòste, coma ja è dit, e lèu ei pejor.
KARAMAZOV-II-WEB	Aciu eth plaser tradicionau, eth mès immediat, eth mès tengut, a consistit en baldar a còps.
KARAMAZOV-II-WEB	Nekrasov qu'a uns vèrsi que se referís a un campanhard que foete ath sòn shivau, en tot dar-li damb eth hlagèth enes uelhs, enes "somesi uelhs".
KARAMAZOV-II-WEB	Qui non a campat quauquarren atau?
KARAMAZOV-II-WEB	Qu'ei puraments rus.
KARAMAZOV-II-WEB	Descriu se com un praube saumet, que tire d'un car subercargat, se demore arrestat e non pòt contunhar.
KARAMAZOV-II-WEB	Eth campanhard lo tuste; lo tuste damb fòrça; lo tuste ja, a tot darrèr, sense saber se qué hè; cegat d'ira, lo castigue damb ràbia, sense mida: "encara qu'estongues sense fòrces, tu contunha tirant!
KARAMAZOV-II-WEB	Encara que te morisques, tu contunha tirant!".
KARAMAZOV-II-WEB	Eth saumet qu'ei a mand de crebar, e eth campanhard non pare de tustar ath malerós animau enes uelhs plorosi, enes "somesi uelhs".
KARAMAZOV-II-WEB	Dehòra de se, eth shivau fot ua estirassada, arrinque e comence a caminar, tremolant, sense alendar, hèn bassacades, a guimbets, d'ua manèra pòc naturau e umilianta; en Nekrasov que resulte espantoriant.
KARAMAZOV-II-WEB	Mès que non ei qu'un shivau, e es shivaus mo' les a balhat Diu entà foetar-les.
KARAMAZOV-II-WEB	Atau mos ac expliquèren es tartars, que mos leguèren tanben eth knut6 coma rebrembe.
KARAMAZOV-II-WEB	Mès que tanben ei possible foetar ara gent.
KARAMAZOV-II-WEB	E atau campam se com un cavalièr intelligent e educat e era sua hemna foeten ara sua pròpia hilha, ua mainada de sèt ans; qu'è escrit sus aquerò peth menut.
KARAMAZOV-II-WEB	Eth pair qu'ei encantat de qué eth barròt age nuds.
KARAMAZOV-II-WEB	Be me'n sai que i a persones que se cauhen a mida que descarguen es còps, enquia arribar en extasi, literauments, e eth sòn plaser aumente damb cada soriacada, de forma progressiua.
KARAMAZOV-II-WEB	Foeten ua menuta, foeten, finauments, cinc menutes, dètz menutes, e contunhen foetant mès e mès, damb un ritme cada viatge mès viu, damb ràbia creishenta.
KARAMAZOV-II-WEB	Era mainada cride, era mainada, ara fin, non pòt cridar, alende.
KARAMAZOV-II-WEB	Er ahèr per tòrt d'un endiablat e inoportun edart, acabe enes tribunaus.
KARAMAZOV-II-WEB	Contracten a un avocat.
KARAMAZOV-II-WEB	Hè ja temps qu'eth pòble rus cride as plaidejaires "consciéncies a sodada" Er avocat brame en defensa deth sòn client- "Eth cas, ditz, qu'ei plan simple; se tracte d'un vulgar ahèr familhau, coma autrestanti: un pair que pique ara sua hilha, e, entà vergonha des nòsti dies, l'amien per justícia!"
KARAMAZOV-II-WEB	Eth public brame de felicitat en saber-se'n qu'eth borrèu a estat absolvut.
KARAMAZOV-II-WEB	Malastre que non siguessa aquiu; se non, m'auria desgahonat en tot prepausar era institucion d'ua beca entà aunorar eth nòm deth torturaire.
KARAMAZOV-II-WEB	Aguestes estampes son ua preciositat.
KARAMAZOV-II-WEB	Mès que n'è d'autes encara mielhors de mainatges petiti; que n'è arremassat fòrça, fòrça de causes sus es mainatges russi, Aliosha.
KARAMAZOV-II-WEB	Ac ves?
KARAMAZOV-II-WEB	Afirmi un viatge mès, damb tota era mia conviccion, que son abondiues es persones damb un trait particular: era sua inclinason a hèr patir as mainatges, e solet as mainatges.
KARAMAZOV-II-WEB	As autes membres deth gènre uman es borrèus les tracten damb deferéncia e umilitat, coma europèus e educadi que son, mès que les shaute torturar as mainatges, e ei per açò que senten ua especiau inclinason per eri.
KARAMAZOV-II-WEB	Qu'ei precisaments er abandon d'aguestes creatures, era candidesa angelicau des petiti, que non an a on amagar-se ne a qui acodir, çò que shaute as sòns borrèus; aquerò ei çò que hè borir era sang mesquina deth mautractador.
KARAMAZOV-II-WEB	En cada òme, sens dobte, s'amague ua fèra: ua fèra airosa, ua fèra que s'excite voluptuosaments damb es crits dera victima martirizada, ua fèra desbocada qu'a trincat es sues cadies, ua fèra qu'a cuelhut maus per tòrt deth vici, coma era gota, es malauties deth hitge e d'autes.
KARAMAZOV-II-WEB	Ad aguesta prauba mainada de cinc ans es sòns culti pairs la sometien a torments inconcebibles.
KARAMAZOV-II-WEB	Còps, foetades, còps de pè; sense saber-se'n eri madeishi deth perquè, li curbiren eth còs de nafres; e atau, enquia vier ar arràs deth rafinament: enes nets mès heredes, en plia gibrada, la deishauen embarrada en lavabo, e tot aquerò pr'amor de qué pes nets non les demanèsse d'anar a hèr es sòs besonhs.
KARAMAZOV-II-WEB	E aguesta mair podie dormir, en tot enténer es gemecs dera prauba mainada, embarrada de nets en un lòc tan denigrant!
KARAMAZOV-II-WEB	T'imagines ad aquera prauba creatura, incapabla de compréner çò que li passaue, en aqueth lòc miserable, escur e hered, en tot balhar-se còps en sòn piech e plorant damb lèrmes de sang, innocentes e moishes, demanant ath "mainatge Diu" que la defenesse?
KARAMAZOV-II-WEB	Artenhes a compréner tantes causes absurdes, amic e frair mèn, umil novici de Diu, pòs compréner entà qué an estat creades, qui auie besonh de totes aguestes causes absurdes?
KARAMAZOV-II-WEB	Diden que sense eres non poirie existir er òme sus era tèrra, pr'amor que non coneisherie eth ben e eth mau.
KARAMAZOV-II-WEB	Quin besonh n'auem de conéisher aguest diabolic ben e mau, quan còsten tan cars?
KARAMAZOV-II-WEB	Pr'amor que tot eth mon dera coneishença non vau çò qu'aguestes lèrmes mainadenques dirigides ath "mainatge Diu".
KARAMAZOV-II-WEB	E non parlarè des patiments des malauts, aguesti, qu'an minjat dera poma e que se'n vagen a péisher…
KARAMAZOV-II-WEB	Qu'eth diable se les hèsque a seguir a toti, mès aguesti, aguesti!…
KARAMAZOV-II-WEB	Que te tormenti, Aliosha, veigui qu'ès un shinhau capvirat.
KARAMAZOV-II-WEB	Qu'ac dèishi, se vòs.
KARAMAZOV-II-WEB	Non te'n hèsques, jo tanben voi tormentar-me, gasulhèc Aliosha.
KARAMAZOV-II-WEB	Un aute quadre mès, solet un quadre mès, per curiosèr, e de çò mès caracteristic; ath delà, ac è liejut hè pòc en ua d'aguestes compilacions de vielhs documents nòsti, sabi pas s'en Archiu o en Antiquitat, qu'ac auria de verificar, ja non me'n brembi a on ac è liejut.
KARAMAZOV-II-WEB	Que n'auie quauqui uns atau alavetz.
KARAMAZOV-II-WEB	Eth cas ei qu'aqueth generau viuie ena sua propietat, damb dus mil amnes, en tot vantar-se, menspredant as sòns vesins, que tractaue coma se visquessen ath sòn cargue o siguessen bofons d'eth.
KARAMAZOV-II-WEB	Qu'auie ua cabana de gossets damb centenats de gossets e lèu uns cent gossetaires, toti d'unifòrme, cadun damb eth sòn shivau.
KARAMAZOV-II-WEB	E vaquí qu'un dia eth hilh d'un des sirvents, un mainatge d'a penes ueit ans, li lance, en tot jogar, ua pèira ath lebrèr favorit deth generau e li maumet ua pauta.
KARAMAZOV-II-WEB	L'expliquen que, per çò que semble, un gojat l'a lançat ua pèira e l'a maumetut ua pauta.
KARAMAZOV-II-WEB	Lo cuelhen, l'ac arrinquen a sa mair, lo tien tota era net en un croton, e ath londeman, plan d'ora, eth generau se premanís entà gésser de caça, vestit de gala; monte a shivau, entornejat per toti es que viuen ath sòn cargue, pes sòns gossets, gossetaires, toti a shivau.
KARAMAZOV-II-WEB	Qu'a amassat a tota era servitud, entà balhar-li ua leçon, e an botat en prumèr reng ara mair deth gojat colpable.
KARAMAZOV-II-WEB	Tren ath gojat deth croton.
KARAMAZOV-II-WEB	Qu'ei un dia gris de tardor, hered e bromós, un dia perfècte entara caça.
KARAMAZOV-II-WEB	Eth generau mane despolhar ath gojat, lo despolhen complètaments, eth mainatge se met a tremolar, capvirat de pòur, non gause badar boca…"Que corgue!
KARAMAZOV-II-WEB	Les ahisquèc dauant de sa mair, e es gossets esbocinèren ath mainatge!
KARAMAZOV-II-WEB	Ath generau, çampar, l'an inabilitat.
KARAMAZOV-II-WEB	Ben…e qué mos calerie hèr damb eth?
KARAMAZOV-II-WEB	Fusilhar-lo?
KARAMAZOV-II-WEB	Fusilhar-lo entà satisfèr eth nòste sentit morau?
KARAMAZOV-II-WEB	Parla, Aliosha!
KARAMAZOV-II-WEB	Òsca!, sorrisclè Ivan, damb cèrta afogadura.
KARAMAZOV-II-WEB	Se tu ac dides, aquerò ei que…
KARAMAZOV-II-WEB	Moria damb eth monge asceta!
KARAMAZOV-II-WEB	Guarda quin dimoniet nidifique en sòn còr, Aliosha Karamazov!
KARAMAZOV-II-WEB	Qu'è dit ua asenada, mès…
KARAMAZOV-II-WEB	Plan, ara que i a un mès…, didec Ivan.
KARAMAZOV-II-WEB	Te cau saber, novici, qu'es asenades son indispensables en aguest mon.
KARAMAZOV-II-WEB	Eth se pòse sus asenades, e ei plan possible que sense eres non se passèsse jamès arren.
KARAMAZOV-II-WEB	Sabem çò que sabem!
KARAMAZOV-II-WEB	E qué sabes tu?
KARAMAZOV-II-WEB	Jo que non compreni arren, contunhèc Ivan, coma en un delèri, e ara tanpòc voi compréner arren.
KARAMAZOV-II-WEB	Que voi calar es vistons enes hèts.
KARAMAZOV-II-WEB	Hè ja temps que refusè a compréner .
KARAMAZOV-II-WEB	Se sagi de compréner bèra causa, de seguit capviri es hèts, e è decidit èster pes hèts…
KARAMAZOV-II-WEB	Per qué me hès a temptar?, sorrisclèc aclapat Aliosha, damb un panteish.
KARAMAZOV-II-WEB	Clar que t'ac voi díder, precisaments ac anaua a hèr.
KARAMAZOV-II-WEB	Que t'è en fòrça estima, que non voi deishar-te e non voi cedir-te ath tòn Zosima.
KARAMAZOV-II-WEB	Ivan s'estèc ua menuta carat; de ressabuda, li venguec ua cara plan trista).
KARAMAZOV-II-WEB	Escota: m'è referit exclusiaments as mainatges entà que resultèsse mès evident.
KARAMAZOV-II-WEB	Des autes lèrmes der òme qu'an chaupat era tèrra, dès era crospa enquiath centre, que non vau a díder ua soleta paraula; m'è estimat mès atermiar eth mèn tèma.
KARAMAZOV-II-WEB	Que non sò un cinze e me declari, damb tota era umilitat, prigondaments incapable de compréner damb quin objectiu s'an organizat atau es causes.
KARAMAZOV-II-WEB	Es òmes, ja mo'n sabem, son colpables: se les balhèc eth paradís, mès eri que s'estèren pera libertat e panèren eth huec des cèus, en tot saber positiuaments que serien malerosi; fin finau, non i a cap de rason entà auer-les pena.
KARAMAZOV-II-WEB	A!, entà ua mentalitat tan penibla coma era mia, terrenau e euclidiana, era soleta causa segura ei qu'eth dolor existís, e que non i a colpables, qu'ua causa vie dera auta d'ua forma dirècta e simpla, que tot rage e s'equilibre, mès aquerò non ei qu'un delèri euclidian, ja ac sabi, e non posqui èster d'acòrd a víuer en foncion d'aguest delèri!
KARAMAZOV-II-WEB	A jo que m'ei parièr que non age colpables e que jo ne siga conscient.
KARAMAZOV-II-WEB	Çò qu'è de besonh ei que i age un castig, se non, acabarè per esbauçar-me.
KARAMAZOV-II-WEB	E qu'eth castig non se produsisque en infinit, vè-te'n a saber a on, vè-te'n a saber quan, senon aciu, ena tèrra, e qu'ac posca veir personauments.
KARAMAZOV-II-WEB	Qu'è auut fe, que voi veir per jo madeish, e, s'entà alavetz ja sò mòrt, que me ressusciten, pr'amor que se tot aquerò se passe sense jo serà un escarni excessiu.
KARAMAZOV-II-WEB	Que non è patit jo entà hiemar damb es mies males accions e es mèns patiments ua futura armonia des auti.
KARAMAZOV-II-WEB	Que voi veir damb es mèns pròpis uelhs se com eth cèrvi jatz damb eth leon e se com er esgorjat se lhèue e abrace ath sòn assassin.
KARAMAZOV-II-WEB	Que voi està aciu quan toti, ara suspresa, descurbisquen quin sentit a auut tot aquerò.
KARAMAZOV-II-WEB	Aguest desir qu'ei ena basa de totes es religions dera tèrra, e jo è fe.
KARAMAZOV-II-WEB	E, totun, ja ac ves, aciu qu'auetz es mainatges: qué se passe alavetz damb eri?
KARAMAZOV-II-WEB	Ei un problèma que non posqui resòlver.
KARAMAZOV-II-WEB	Ac repetisqui per ennan viatge: i a ua grana quantitat de problèmes, mès que m'è limitat as des mainatges pr'amor qu'aquiu se miralhe damb tota era claretat çò que voi díder.
KARAMAZOV-II-WEB	Escota: se toti mos cau patir entà crompar damb eth nòste patiment era armonia etèrna, qué an a veir aciu es mainatges?
KARAMAZOV-II-WEB	M'ac poiries explicar?
KARAMAZOV-II-WEB	Que non i a manèra de compréner per qué les cau patir ada eri tanben, per qué les cau contribusir ara armonia damb es sòns patiments.
KARAMAZOV-II-WEB	Per qué les cau servir de matèria que damb era se garantisque era futura armonia de non sai qui?
KARAMAZOV-II-WEB	Que posqui compréner era solidaritat des òmes en pecat, compreni tanben era solidartat en castig, mès en cas des mainatges que non i pòt auer solidaritat en pecat, e s'era vertat s'està que eri son, de hèt, solidaris damb es mauvestats des sòns pairs, aguesta vertat, sens dobte, non ei d'aguest mon e a jo me resulte incomprensibla.
KARAMAZOV-II-WEB	Solide qu'a bèth pòcvau se l'acodís díder qu'eth mainatge creisherà de totes manères e que ja aurà temps entà pecar, mès se passe qu'aqueth mainatge non creishec: tàs ueit ans l'esbocinèren es gossets.
KARAMAZOV-II-WEB	Ò, Aliosha, jo non renègui!
KARAMAZOV-II-WEB	Quan era mair s'abrace ath torturaire qu'a hèt qu'es gossets esbocinen ath sòn hilh, e es tres proclamen damb lèrmes enes uelhs: "qu'ès just, Senhor,!".
KARAMAZOV-II-WEB	Mès qu'ei que jo non ac voi proclamar.
KARAMAZOV-II-WEB	Tant que me demore temps, sajarè de tier-me ath marge, en tot renonciar totafèt ara suprèma armonia.
KARAMAZOV-II-WEB	Que non vau aguesta armonia ne tansevolhe çò qu'eth plor d'aquera soleta mainada mautractada que se balhaue còps en piech e, en sòn pudecenc embarrament, pregaue ath "mainatge Diu" damb lèrmes per toti aqueri que non an perdon.
KARAMAZOV-II-WEB	Non ac vau, pr'amor qu'aguestes lèrmes non an estat expiades.
KARAMAZOV-II-WEB	Les cau èster expiades, senon, tanpòc i aurà armonia.
KARAMAZOV-II-WEB	Mès, com les poirie un expiar?
KARAMAZOV-II-WEB	Dihlèu ei possible?
KARAMAZOV-II-WEB	Dilhèu en tot saber que seràn resvenjades?
KARAMAZOV-II-WEB	Mès, de qué me servís a jo era resvenja, de qué eth lunfèrn entàs borrèus?
KARAMAZOV-II-WEB	Qué pòt corregir eth lunfèrn s'aguesti mainatges ja an estat torturats?
KARAMAZOV-II-WEB	E, quina armonia ei aguesta s'existís eth lunfèrn?
KARAMAZOV-II-WEB	Jo çò que voi ei perdonar, çò que voi ei abraçar; non voi qu'arrès contunhe patint.
KARAMAZOV-II-WEB	E, s'es patiments des mainatges an servit entà completar era soma de patiments de besonh entà crompar era vertat, jo afirmi per auança, qu'aguesta vertat non vau un prètz semblable.
KARAMAZOV-II-WEB	Non voi, a tot darrèr, qu'era mair abrace ath borrèu qu'a hèt qu'es gossets esbocinen ath sòn hilh!
KARAMAZOV-II-WEB	Que non gause perdonar-lo!
KARAMAZOV-II-WEB	Se vò, que li perdone ath sòn pròpi torturaire eth patiment d'era, eth sòn incomparable dolor de mair, mès que non a eth dret de perdonar es patiments deth hilh esbocinat, que non gause perdonar-les-ac ath borrèu, per mès qu'eth praube mainatge les ac perdone!
KARAMAZOV-II-WEB	E, s'aquerò ei atau, s'es victimes non an de gausar perdonar, a on ei era armonia?
KARAMAZOV-II-WEB	I a en mon un èsser uman capable de perdonar e qu'age eth dret de hè'c?
KARAMAZOV-II-WEB	Que non voi aguesta armonia; per amor ara umanitat, non la voi.
KARAMAZOV-II-WEB	M'estimi mès qu'es patiments non receben castig.
KARAMAZOV-II-WEB	Que vau mès qu'eth mèn pròpi dolor non sigue resvenjat, qu'era mia indignacion non age responsa, encara que jo aja rason.
KARAMAZOV-II-WEB	Qu'an botat era armonia ath prètz deth pebe, era entrada non ei ara posita dera nòsta pòcha.
KARAMAZOV-II-WEB	Per tot aquerò, m'esdegui a entornar eth mèn bilhet d'entrada.
KARAMAZOV-II-WEB	E, pèr pòc aunorat que siga, era mia obligacion ei entornar-lo lèu-lèu.
KARAMAZOV-II-WEB	Aquerò ei çò que pensi hèr.
KARAMAZOV-II-WEB	Que non ei que non accèpta a Diu, Aliosha, non hèsqui qu'entornar-li eth bilhet damb tot eth respècte.
KARAMAZOV-II-WEB	Qu'ei ua revòuta, didec Aliosha en votz baisha, en tot campar eth solèr.
KARAMAZOV-II-WEB	Ua revòuta?
KARAMAZOV-II-WEB	Preferiria non auer-te entenut aguesta paraula, didec Ivan damb afogadura.
KARAMAZOV-II-WEB	Plan de mau hèr se pòt víuer en revòuta, e jo que voi víuer.
KARAMAZOV-II-WEB	Ditz-me sense embuts, voi que me respones damb tota franquesa: imagina que te cau lheuar er edifici deth destin uman, damb era intencion darrèra de hèr erós ar òme, en tot balhar-li, fin finau, patz e pòsa; mès qu'entad açò auesses de torturar, sense podè'c refusar, a ua soleta d'aguestes creatures, metam per cas, ad aguesta petita que se balhaue còps ath piech, e bastir aguest edifici sus es sues lèrmes non justificades.
KARAMAZOV-II-WEB	En aguestes condicions, estaries prèst a èster-ne er arquitècte?
KARAMAZOV-II-WEB	Respon e non mentisques!
KARAMAZOV-II-WEB	Non, non ne seria prèst, didec Aliosha en votz baisha.
KARAMAZOV-II-WEB	Non, que non posqui admeter-la.
KARAMAZOV-II-WEB	Frair, didec de pic Aliosha, damb es uelhs ludents, te preguntaues adès se i aurà en tot eth mon un èsser que posque perdonar e age eth dret de hè'c.
KARAMAZOV-II-WEB	Donques aguest èsser existís, e ac pòt perdonar tot e perdonà'c tot a toti, pr'amor qu'a dat era sua sang innocenta per toti e per tot.
KARAMAZOV-II-WEB	Tu que t'as desbrembat d'Eth, mès qu'ei sus Eth, precisaments, que se sostie er edifici, e dauant d'Eth proclamaràn: "Qu'ès just, Senhor, pr'amor que s'an daurit es tòns camins!"
KARAMAZOV-II-WEB	À, eth solet "sense pecat" e era sua sang!
KARAMAZOV-II-WEB	Non, non me n'è desbrembat d'Eth; ath contrari, m'estranhaue que t'estèsses tant a mentar-lo, pr'amor qu'en quinsevolh discusion, d'abitud, es tòns de seguit ac hèn a vier a collacion.
KARAMAZOV-II-WEB	Sabes ua causa, Aliosha?
KARAMAZOV-II-WEB	Te n'arriràs, mès hè causa d'un an compausè un poèma.
KARAMAZOV-II-WEB	Se pòs pèrder ues dètz menutes mès damb jo, voleries que te lo condessa?
KARAMAZOV-II-WEB	As escrit un poèma?
KARAMAZOV-II-WEB	Ò, non, non l'è escrit, Ivan se metec a arrir, e eth cas ei que tanpòc è compausat un parelh de vèrsi ena mia vida.
KARAMAZOV-II-WEB	Mès qu'è concebut aguest poèma e posqui rebrembar-lo.
KARAMAZOV-II-WEB	Lo concebí damb passion.
KARAMAZOV-II-WEB	Tu seràs eth mèn prumèr liegeire, ei a díder, eth mèn prumèr audidor.
KARAMAZOV-II-WEB	Atau ei, com auie de deishar escapar er autor a un solet audidor?
KARAMAZOV-II-WEB	Ivan arric.
KARAMAZOV-II-WEB	Te lo condi o non?
KARAMAZOV-II-WEB	Que sò tot aurelhes, responec Aliosha.
KARAMAZOV-II-WEB	Tanpòc aciu posqui passar-me'n sens un prològ, voi díder sens un prològ literari, uf!, arric Ivan; be ne sò de valent coma autor!
KARAMAZOV-II-WEB	Guarda, era accion se passe en sègle XVI, e en aguesta epòca, encara que tu ja ac deues saber dera escòla, qu'ère costum qu'intervenguessen fòrces subernaturaus enes òbres poetiques.
KARAMAZOV-II-WEB	E non parli de Dante.
KARAMAZOV-II-WEB	En França, es copistes des tribunaus, atau qu'es monges des monastèris, balhauen vertadères representacions que treiguien en scèna ara Vèrge, as angels, as sants, a Jesucrist e at madeish Diu.
KARAMAZOV-II-WEB	Alavetz i auie fòrça ingenuitat en tot aquerò.
KARAMAZOV-II-WEB	En Nòsta Senhora de París, de Victor Hugo, en temps de Loís XI, damb era ocasion dera neishença deth dalfin de França, se l'aufrís ath public ena sala der Ajuntament ua representacion edificanta e a gratis damb eth titol de Le bon jugement de la très sainte et gracieuse Vierge Marie, qu'era pròpia Vèrge apareish en persona e pronóncie eth sòn bon jugement.
KARAMAZOV-II-WEB	Enes nòsti monastèris se tenguien madeish a arrevirar, copiar e autanplan compausar poèmes d'aguesta sòrta, ja en tempsi des tartars.
KARAMAZOV-II-WEB	Que i a, per exemple, un brèu poèma monastic (naturauments, arrevirat deth grec), Recorrut dera Vèrge pes torments deth lunfèrn, damb ues scènes d'ua gausaria comparabla as de Dante.
KARAMAZOV-II-WEB	Era Mair de Diu visite eth lunfèrn, e er Arcàngel Miquèu la guide "pes torments".
KARAMAZOV-II-WEB	Era que ve as pecadors e contemple es sòns patiments.
KARAMAZOV-II-WEB	Aquiu campe, entre d'autes, ua categoria plan interessanta de pecadors en un lac ardent: ad aqueri que s'en.honsen en aguest lac, de manèra que ja non pòden tornar ena superfícia, "ad aguesti Diu ja les desbrembe", expression aguesta d'ua extraordinària fòrça e prigondor.
KARAMAZOV-II-WEB	Plan ben, era Mair de Diu, esmoiguda e plorosa, s'ajulhe dauant eth tron divin e sollicite eth perdon entà toti es que se trapen en lunfèrn, entà toti es qu'a campat aquiu, sense distincions.
KARAMAZOV-II-WEB	Era sua convèrsa damb Diu qu'ei d'un interès enòrme.
KARAMAZOV-II-WEB	Suplique, non cedís, e quan Diu li senhale es mans e pès deth sòn hilh, trauessadi per claus e li demane: "Com vau a perdonar as sòns borrèus"?, era mane a toti es sants, a toti es martirs, a toti es angels e arcangels que s'ajulhen ath sòn costat e que prèguen peth perdon de toti sens excepcion.
KARAMAZOV-II-WEB	A tot darrèr, era Vèrge artenh de Diu ua suspension des torments, toti es ans, dès Diuendres Sant enquiath dia dera Pentecòsta, e dès eth lunfèrn, es pecadors balhen es gràcies ath Senhor, en tot proclamar: "Just ès, Senhor, e ei justa era tua senténcia".
KARAMAZOV-II-WEB	Donques eth mèn petit poèma qu'aurie estat d'aguesta sòrta s'auesse gessut en aquera epòca.
KARAMAZOV-II-WEB	Eth campe en scèna; ei vertat que non ditz arren en poèma, sonque apareish e passe de long.
KARAMAZOV-II-WEB	Quinze sègles s'an passat ja dès que prometec entornar en sòn règne, dès qu'eth sòn profeta deishèc escrit: "Vengui lèu-lèu".
KARAMAZOV-II-WEB	Totun, era umanitat lo demore damb era madeisha fe d'antan e damb era madeisha afeccion d'antan.
KARAMAZOV-II-WEB	Ò, autanplan damb màger fe, pr'amor que ja an passat quinze sègles dès qu'acabèren es garantides qu'es òmes recebien deth cèu:
KARAMAZOV-II-WEB	Fida en çò qu'eth còr te digue.
KARAMAZOV-II-WEB	Que non i a garantides des cèus.
KARAMAZOV-II-WEB	Qu'ei cèrt qu'alavetz abondauen es miracles.
KARAMAZOV-II-WEB	Qu'auie sants qu'obrauen garisons miraculoses; a quauqui justi, sivans cònste enes racondes des sues vides, se les apareishie era madeisha Reina des Cèus.
KARAMAZOV-II-WEB	Mès eth diable non dormís, e entre es òmes s'espargec eth dobte sus era autenticitat de taus miracles.
KARAMAZOV-II-WEB	Justaments alavetz campèc en nòrd, en Alemania, ua naua e terribla eretgia.
KARAMAZOV-II-WEB	Ua immensa estela "usclant coma ua estela" (ei a díder, era Glèisa), queiguec "enes hons des aigües", que "vengueren amargantes".
KARAMAZOV-II-WEB	Mès, per aquerò madeish, es que se tien fidèus cren damb mès fervor.
KARAMAZOV-II-WEB	Es lèrmes dera umanitat contunhen en tot lheuar-se entà Eth, coma abantes, lo demoren, l'estimen, fiden en Eth, desiren patir e morir per Eth, madeish qu'abantes.
KARAMAZOV-II-WEB	Tanti sègles implorèc era umanitat damb fe e passion: "Ò, Senhor, vene entà nosati"; tanti sègles l'invoquèc, entà qu'Eth, ena sua infinita pietat, si denhèsse baishar ath cant des suplicaires.
KARAMAZOV-II-WEB	Ja auie descenut, ja auie visitat damb anterioritat a quauqui justi, martirs e santi anacoretes qu'encara estauen ena tèrra, tau que demore escrit enes racondes des sues vides.
KARAMAZOV-II-WEB	Entre nosati, Tuitchev, prigondaments convençut dera vertat de sues pròpies paraules, a proclamat:
KARAMAZOV-II-WEB	Vaquí qu'Eth volec mostrar-se encara que siguesse pendent un moment ath pòble, ad aguest pòble tormentat, sofrent, que peque d'ua manèra hastigosa mès que l'estime damb un amor de mainatge.
KARAMAZOV-II-WEB	Non, que solet volec visitar brèuments as sòns hilhs, precisaments a on cricassejauen es fogairons des eretges.
KARAMAZOV-II-WEB	Pera sua misericòrdia infinita, caminèc un viatge mès entre era gent, ena madeisha forma umana qu'auie tengut quan s'estèc pendent tres ans ath miei des òmes, quinze sègles abantes.
KARAMAZOV-II-WEB	Descen enes "caudi carrerons" dera ciutat meridionala, precisaments aquiu a on era madeisha vesilha, en "un plan gran acte de fe", en preséncia deth rei, dera cort, de cavalièrs, de cardenaus e de beròies cortesanes, dauant dera nombrosa populacion de Sevilla, eth cardenau e gran inquisidor auie hèt a usclar lèu un centenat d'eretges ad majorem gloriam Dei.
KARAMAZOV-II-WEB	Qu'apareish en silenci, discrètaments, mès toti, per estranh que semble, lo reconeishen.
KARAMAZOV-II-WEB	Aguest que poirie èster un des mielhors passatges deth poèma; voi díder, se per qué, precisaments, l'arreconeishen.
KARAMAZOV-II-WEB	Eth auance en silenci entre era multitud, damb ua arridalha carada d'infinita pietat.
KARAMAZOV-II-WEB	Ahlame en sòn còr eth solei der amor, miralhen enes sòns uelhs es arrais dera Lutz, dera Illuminacion e dera Fòrça e, en tot vessar-se sus es òmes, desvelhe enes sòns còrs un amor recipròc, esten es sòns braci entada eri, les beneditz e, ath contacte damb Eth, autanplan damb es sues vestimentes, surgente ua fòrça que balhe salut.
KARAMAZOV-II-WEB	Un ancian, cèc dès era mainadesa, cride ath miei dera multitud.
KARAMAZOV-II-WEB	Eth pòble plore e pune era tèrra que caushigue.
KARAMAZOV-II-WEB	Es mainatges lancen flors ath sòn pas, proclamen e canten: "Hosanna!"
KARAMAZOV-II-WEB	S'arture en pòrge dera catedrau de Sevilla just en moment qu'introdusissen en temple, entre plors, un petit taüt blanc, dubèrt: repause en eth ua mainada de sèt ans, soleta hilha d'un ciutadan illustre.
KARAMAZOV-II-WEB	Era creatura mòrta ei caperada de flors.
KARAMAZOV-II-WEB	Eth dean deth capítol catedralici, qu'a gessut ar encontre deth taüt, guarde perplèx e arroncilhe es celhes.
KARAMAZOV-II-WEB	Mès de suspresa ressone eth planh dera mair dera mainada defuntada.
KARAMAZOV-II-WEB	Era hemna se lance as pès deth Senhor: "S'ès Tu, resuscita ara mia hilha!
KARAMAZOV-II-WEB	Era acompanhada s'arture, dèishen eth taüt en solèr deth pòrge, as sòns pès.
KARAMAZOV-II-WEB	Eth campe damb pietat, e es sòns pòts, doçaments, tornen a ordenar: "Talita kum, que vò díder: gojata, a tu t'ac digui, lhèua-te".
KARAMAZOV-II-WEB	Era gojata s'incorpore en taüt, se sè, e guarde damb un arridolet, damb es uelhs plan dubèrts pera suspresa.
KARAMAZOV-II-WEB	Qu'a enes sues mans eth flòc de ròses blanques que damb eth jadie en taüt.
KARAMAZOV-II-WEB	Era gent està esmoiguda, i a crits e plors; e en aguest madeish instant crotze era plaça dera catedrau eth madeish cardinau, eth gran inquisidor.
KARAMAZOV-II-WEB	Qu'ei un ancian de lèu nauanta ans, naut e estirat, de ròstre eishut, damb es uelhs en.honsadi, mès qu'encara i lutz un bualh de huec.
KARAMAZOV-II-WEB	Ò, que non vestís era sua esplendida ròba cardenalícia, que damb era ager se vantaue dauant deth pòble tant que usclauen as enemics dera fe romana; non, en aguesti moments non amie qu'eth sòn vielh e ruste abit monastic.
KARAMAZOV-II-WEB	A ua cèrta distància lo seguissen es sòns sinistres auxiliars e vailets, atau qu'era garda "sagrada".
KARAMAZOV-II-WEB	S'arture dauant era multitud e l'obsèrve de luenh.
KARAMAZOV-II-WEB	Qu'ac a vist tot, a vist se com plaçauen eth taüt as sòns pès, a vist se com resuscitaue ara puncèla, e era expression se l'a amortat.
KARAMAZOV-II-WEB	Arroncilhe es sues poblades celhes peublanques, e era sua lucada lutz damb un huec sinistre.
KARAMAZOV-II-WEB	Estire eth sòn dit guinhaire e ordene as sòns gardes que l'agarren.
KARAMAZOV-II-WEB	E ei tanta era sua fòrça, enquia tau punt tie ath pòble endoctrinat, sometut e abituat a aubedir tremolant es sues ordes qu'era multitud de ressabuda dèishe passar as gardes, e aguesti, ath miei deth silenci sepulcrau que s'a hèt còp sec, lo detien e se lo hèn a vier.
KARAMAZOV-II-WEB	En un virament de uelhs, era multitud, coma un solet òme, jòque eth cap enquiath solèr dauant er ancian inquisidor, que, sense badar bocar, beneditz ath pòble e hè eth sòn camin.
KARAMAZOV-II-WEB	Era garda amie ath presoèr entà un croton de vòuta, estret e tenebrós, en vielh casalon deth Sant Ofici, e aquiu lo dèishen embarrat.
KARAMAZOV-II-WEB	Se passe eth dia, escurís, estofanta e "amortesida" era net sevilhana.
KARAMAZOV-II-WEB	Er aire flaire "a laurèr e citronèr".
KARAMAZOV-II-WEB	Qu'ei solet; ara sua esquia era pòrta se barre de seguit.
KARAMAZOV-II-WEB	S'arture près deth lumedar e s'i està ua estona, ua menuta, dilhèu dues, en tot contemplar eth ròstre deth presoèr.
KARAMAZOV-II-WEB	Fin finau, s'aprèsse damb pas lent, dèishe eth candelh d'òli ena taula e ditz: "Ès Tu?
KARAMAZOV-II-WEB	Tu?.
KARAMAZOV-II-WEB	Mès, sense recéber cap responsa, hig ara seguida: non respones, sauva silenci.
KARAMAZOV-II-WEB	Ath delà se qué poiries díder?
KARAMAZOV-II-WEB	Be sai jo se qué dideries.
KARAMAZOV-II-WEB	Que non as cap dret a híger arren a çò qu'as dit abantes.
KARAMAZOV-II-WEB	Per qué as vengut a embolhar-mos?
KARAMAZOV-II-WEB	Pr'amor que Tu mos as vengut a embolhar, e tanben ac sabes.
KARAMAZOV-II-WEB	Mès, dilhèu sabes se qué se passarà deman?
KARAMAZOV-II-WEB	Jo non sai se qui ès ne ac voi saber, se de vertat ès Tu o ua aparença sua, mès deman que te condamnarè e te harè usclar en fogairon, coma ath mès vil des eretges, e n'aurà pro damb un solet gèst mèn entà qu'eth madeish pòble qu'aué t'a punat es pès deman se lance a pèisher es brases deth tòn huec, ac sabes?
KARAMAZOV-II-WEB	Òc, que pòt èster qu'ac sàpies", higec, prigondaments cogitós, sense deishar de uelh ne un solet moment ath sòn presoèr.
KARAMAZOV-II-WEB	Non acabi de compréner, Ivan, se qué signifique tot aquerò, arric Aliosha, que portaue tot aguest temps escotant en silenci: se tracte simplaments, d'ua fantasia sense limits, o de bèth error deth vielh, d'un impossible qui pro quo?
KARAMAZOV-II-WEB	Admet encara que sigue açò darrèr, se metec a arrir Ivan, s'ei qu'eth realisme contemporanèu t'a maumetut eth gust e ja non pòs tolerar arren fantastic.
KARAMAZOV-II-WEB	Preferisses que sigue un qui pro quo?
KARAMAZOV-II-WEB	Donques ben.
KARAMAZOV-II-WEB	Qu'ei vertat, tornèc a arrir, eth vielh a nauanta ans, hè ja temps que poirie auer perdut eth sen en tot balhar-li torns ara sua idia.
KARAMAZOV-II-WEB	Eth presoèr, ath delà, lo podie auer impressionat viuaments pera sua portadura.
KARAMAZOV-II-WEB	Que poirie tractar-se, a tot darrèr, d'ua allucinacion, d'un delèri d'un ancian de nauanta ans enes pòrtes dera mòrt, alugat, ath delà, per acte de fe dera vesilha, damb es sòns cent eretges uscladi.
KARAMAZOV-II-WEB	Mès qu'aquerò, a tu a e a jo, mos ei parièr que sigue un qui pro quo o ua fantasia sense limits.
KARAMAZOV-II-WEB	Eth cas ei qu'eth vielh auie besonh d'exprimir-se, que fin finau, tàs sòns nauanta ans, se manifèste e ditz en votz nauta tot açò qu'en nauanta ans a carat.
KARAMAZOV-II-WEB	E eth presoèr tanben care?
KARAMAZOV-II-WEB	Se demore en tot guardar-lo sense badar boca?
KARAMAZOV-II-WEB	Plan que òc, atau li cau èster.
KARAMAZOV-II-WEB	Ivan se metec a arrir de nauèth.
KARAMAZOV-II-WEB	Eth vielh l'avertís de qué non a eth dret de híger arren ad açò que ja a dit abantes.
KARAMAZOV-II-WEB	Se vòs, en aquerò consistís era tralha fondamentau deth catolicisme roman, aumens, ena mia pensada.
KARAMAZOV-II-WEB	Non solet parlen en aguest sens, senon qu'autanplan escriuen d'aguesta sòrta; aumens, aquerò ei çò que hèn es jesuïtes.
KARAMAZOV-II-WEB	Jo qu'ac è liejut enes sòns teològs.
KARAMAZOV-II-WEB	Que sigueres Tu que repetic alavetz soent: "Que vos voi hèr liures".
KARAMAZOV-II-WEB	Donques ben, ja as vist ad aguesti òmes "liures", hig de ressabuda eth vielh damb un arridolet reflexiu.
KARAMAZOV-II-WEB	Òc, tot aquerò que mos a gessut a naut prètz, contunhe en tot guardar-lo damb severitat, mès a tot darrèr auem acabat aguesta òbra en tòn nòm.
KARAMAZOV-II-WEB	Quinze sègles de patiment mos a costat aguesta libertat, mès ara er ahèr qu'ei acabat e barrat d'un viatge per toti.
KARAMAZOV-II-WEB	Non cres qu'ei ja barrat d'un viatge per toti?
KARAMAZOV-II-WEB	Me guardes damb aspècte sometud e non m'autreges ne tansevolhe era tua indignacion?
KARAMAZOV-II-WEB	Mès te cau saber qu'ara, enes nòsti dies, aguesti òmes n'estàn mès segurs que jamès de qué son totafèt liures, e mentretant eri madeishi mos an hèt a vier era sua libertat e l'an plaçat moishaments enes nòsti pès.
KARAMAZOV-II-WEB	Mès aquerò qu'ac auem hèt nosati; ei aguesta era libertat que desiraues?
KARAMAZOV-II-WEB	Tanpòc ara ac compreni, l'interrompec Aliosha; dilhèu ironize, hè burla?
KARAMAZOV-II-WEB	Plan que non.
KARAMAZOV-II-WEB	Precisaments ei en tot presentar coma ua capitada sua e des sòns, eth hèt d'auer trionfat sus era libertat, e tot pr'amor de hèr erosi as òmes.
KARAMAZOV-II-WEB	Es òmes sigueren creadi damb ua natura rebèla: pòden es rebèls èster erosi?
KARAMAZOV-II-WEB	Que t'auien avisat, contunhe, non te manquèren avertiments e indicacions, mès que non heres cabau d'aguesti avertiments; refusères eth solet camin qu'amiaue entara felicitat des òmes; ça que la, en anar- te'n, erosaments, botères era tua òbra enes nòstes mans.
KARAMAZOV-II-WEB	Ac prometeres, i calères es còrnes, mos autregères eth dret a ligar e desligar, e ara, plan que òc, non te cau pensar de cap des manères a trèir-mos aguest dret.
KARAMAZOV-II-WEB	Per qué as vengut a embolhar- mos"?
KARAMAZOV-II-WEB	Precisaments aquerò ei çò de mès important de tot açò qu'ath vielh li tòque explicar: "Un esperit tan terrible coma intelligent, er esperit dera autodestruccion e era inexisténcia, contunhe a díder eth vielh, eth gran esperit parlèc damb Tu en desèrt e, sivans diden es libres, te "hec a temptar".
KARAMAZOV-II-WEB	Ei cèrt?
KARAMAZOV-II-WEB	Poirie dilhèu dider-se quauquarren mes vertadèr qu'aqueres tres preguntes que te formulèc e que tu refusères, e qu'enes libres se coneishen coma "temptacions"?
KARAMAZOV-II-WEB	E çò de cèrt ei que, se bèth viatge s'a obrat ena tèrra un miracle reauments estonant, siguec precisaments aqueth dia, eth dia des tres temptacions.
KARAMAZOV-II-WEB	Era mèra formulacion d'aguestes tres preguntes que ja ère, justaments, un miracle.
KARAMAZOV-II-WEB	Solet per aguestes preguntes, peth solet miracle dera sua formulacion, se compren que non se tracte d'ua intelligéncia umana comuna, senon d'ua intelligéncia etèrna e absoluda.
KARAMAZOV-II-WEB	Pr'amor qu'en aguestes tres preguntes s'està coma englobada e profetizada tota era istòria successiua der òme e en eres se presente es tres modèus que se redusissen totes es insolubles contradiccions istoriques dera natura umana ena tèrra.
KARAMAZOV-II-WEB	Alavetz açò non podie resultar tant evident, pr'amor que se desconeishie eth futur; mès ara, quinze sègles mès tard, vedem se com en aguestes tres preguntes està tot previst e profetizat, e s'an justificat enquiath punt qu'ei impossible higer-les ne trèir-les arren.
KARAMAZOV-II-WEB	Rebremba era prumèra pregunta; se non ère atau literauments eth sòn sens qu'ère aguest: "Tu pretenes vier en mon, e vies damb es mans uedes, damb ua vaga promesa de libertat: ua libertat qu'eri, ena sua simplicitat e ena sua arbitrarietat innata, son incapables ne tansevolhe de concéber; ua libertat que cranhen e les espaurís, pr'amor que jamès a auut entar òme e entara societat umana arren mès insuportable qu'era libertat.
KARAMAZOV-II-WEB	Ves aguestes pèires deth desèrt arid e ardent?
KARAMAZOV-II-WEB	Transforma-les en pan e era umanitat corrèrà ath tòn darrèr coma ua vegada, arregraïda e moisha, encara que tostemp estarà tremolant de pòur dauant dera possibilitat de qué retires era tua man e les dèishes sense pan".
KARAMAZOV-II-WEB	Mès tu que non voleres privar ar òme de libertat e refusères era prepausa, donques, quina libertat quina libertat pòt auer, deueres pensar, s'era aubediéncia se crompe damb pan?
KARAMAZOV-II-WEB	Repliquères que non solet de pan viu er òme, mès te cau saber qu'en nòm d'aguest pan terrenau se rebelarà contra tu er esperit dera tèrra, pelejarà e te vencerà, e toti lo seguiràn en tot proclamar: "Qui ei semblable ara bèstia, que mos a balhat eth huec deth cèu?
KARAMAZOV-II-WEB	Te cau saber que se passaràn es sègles e era umanitat proclamarà, per boca dera sabença e dera sciéncia, que non existís eth crim ne, per tant, tanpòc eth pecat, senon que solet existissen es ahaimadi.
KARAMAZOV-II-WEB	Mos vieràn un aute còp a quèrrer jos era superfícia dera tèrra, enes catacombes, a on demoraram amagadi, pr'amor que de nauèth seram perseguidi e martirizadi, e, en trapar-mos, mos imploraràn: "Balahtz-mos minjar, pr'amor qu'aqueri que mos auien prometut eth huec deth cèu non mo l'an hèt a vier!".
KARAMAZOV-II-WEB	E alavetz vieram de bastir era sua tor, pr'amor qu'acabaràn era construccion aqueri que balhen minjar, e solet nosati balharam minjar en tòn nòm, e mentiram en díder qu'ac hèm en tòn nòm.
KARAMAZOV-II-WEB	Ò, jamès, jamès se poiràn neurir sense nosati!
KARAMAZOV-II-WEB	Fin finau compreneràn que son incompatibles era libertat e eth pan terrenau en abondor entà toti, pr'amor que jamès, jamès seràn capables de repartir-lo entre eri.
KARAMAZOV-II-WEB	Se convenceràn tanben de qué jamès poiràn èster liures, donques que son fèbles, depravadi, mesquins e rebèls.
KARAMAZOV-II-WEB	Tu les prometeres eth pan celestiau, mès, ac torni a díder, pòt dilhèu, dauant es uelhs dera aflaquida tribu umana, tostemp depravada e tostemp desarregraïda, comparar-se damb eth pan dera tèrra?
KARAMAZOV-II-WEB	E, encara qu'admetam que te seguisquen, en nòm d'aguest pan celestiau, milèrs e desenes de milèrs d'èssers umans, qué serie des milions e desenes de milèrs de milions que son incapables de deishar de cornèr eth pan terrenau a cambi deth celestiau?
KARAMAZOV-II-WEB	O dilhèu ei que sauves eth tòn amor entàs desenes de milèrs d'individús fòrti e poderosi, tant qu'es auti, que son milions, que son incompdables coma eth sable deth desèrt, que t'estimen, a maugrat d'èster fèbles, solet an de servir coma materiau entàs grani e forti?
KARAMAZOV-II-WEB	Non, entà nosati tanben es fèbles son dignes d'amor.
KARAMAZOV-II-WEB	Que son depravadi e rebèls, mès a tot darrèr tanben eri vieràn sometudi.
KARAMAZOV-II-WEB	Se demoraràn estonadi e mos tieràn per dius, pr'amor que, en calar-mos ath sòn dauant, auram acceptat a her-mos a vier era sua libertat e regnar sus eri: atau d'espauridoira serà, fin finau, era sua idia d'èster liures!
KARAMAZOV-II-WEB	Mès que les dideram qu'èm es tóns disciples e que regnaram en nòm tòn.
KARAMAZOV-II-WEB	Un viatge mès, les enganharam, pr'amor qu'a tu ja non te deisharam apressar-te.
KARAMAZOV-II-WEB	Aguesta impostura que serà eth nòste torment, pr'amor que mos auram vist obligadi a mentir.
KARAMAZOV-II-WEB	Aguest ei eth sens d'aquera prumèra pregunta deth desèrt, aquera que Tu refusères en nòm dera libertat, que botères peth dessús de tot.
KARAMAZOV-II-WEB	Çò de cèrt ei qu'en aguesta pregunta s'embarraue eth gran secret d'aguest mon.
KARAMAZOV-II-WEB	S'auesses acceptat "es pans", auries responut ad aguesta angoishanta pregunta, etèrna e universau, des òmes, madeish agarradi d'un en un qu'agarradi ar ensems: "Dauant de qui inclinar-se"?.
KARAMAZOV-II-WEB	Entar òme non i a copacap mès constant e penós que desnishar çò de mès lèu, a penes artenhuda era libertat, dauant de qui inclinar-se.
KARAMAZOV-II-WEB	Mès çò que cèrque er òme ei plegar- se dauant de quauquarren que sigue indiscutible, tant indiscutible que toti es òmes accedisquen a venerar-lo damb unanimitat.
KARAMAZOV-II-WEB	Pr'amor que tot er in d'aquestes creatures deplorables non consistís ja en trapar quauquarren qu'ath sòn dauant tau o quau individú posque plegar-se, senon en trapar aquerò que toti cren e toti venèren, toti ar ensems, de besonh.
KARAMAZOV-II-WEB	E aguest besonh de comunion ena somission constitusís eth màger torment de cada individú, atau coma dera umanitat en sòn conjunt, dès era origina des tempsi.
KARAMAZOV-II-WEB	Per tòrt d'aguesta somission collectiua, es òmes s'an exterminat damb era espada.
KARAMAZOV-II-WEB	An creat as dius e s'an desfisat, en tot díder: "Renonciatz as vòsti dius e acoditz a adorar as nòsti, s'ei que non voletz era mòrt entà vosati madeishi e entàs vòsti dius!".
KARAMAZOV-II-WEB	E atau contunharà vient enquiara fin deth mon: autanplan quan es dius agen despareishut, es òmes contunharàn ajulhant-se dauant d'idòles.
KARAMAZOV-II-WEB	Tu que coneishies, non podies deishar de conéisher aguest secret fondamentau dera natura umana, mès refusères era soleta bandèra infalhibla que se t'auie aufrit entà obligar a toti a inclinar-se dauant tòn sense discussion: era bandèra deth pan terrenau, que refusères en nòm dera libertat e deth pan celestiau.
KARAMAZOV-II-WEB	Guarda çò que heres dempús.
KARAMAZOV-II-WEB	Te torni a díder que non i a en òme un copacap mès espantoriant que trapar a quauquarrés a qui balhar, lèu-lèu, eth don dera libertat que damb eth nèish aguest malerós.
KARAMAZOV-II-WEB	Mès solet eth que tranquillize era consciéncia artenh a senhorejar era libertat des òmes.
KARAMAZOV-II-WEB	Damb eth pan se metie enes tues mans ua bandèra infalhibla: se li balhes pan ad aguest òme, se plegarà dauant de tu, pr'amor que non i a arren mès infalhible qu'eth pan; mès, se quauquarrés s'apodère dera consciéncia d'aguest òme, aguest menspredarà eth tòn pan e anarà darrèr d'aqueth qu'a sedusit era sua consciéncia.
KARAMAZOV-II-WEB	En aquerò qu'auies rason.
KARAMAZOV-II-WEB	Qu'ei qu'eth mistèri dera existéncia umana non consistís solet en víuer, senon en saber entà qué se viu.
KARAMAZOV-II-WEB	Sense ua idia precisa deth sens dera vida, er òme non vò víuer e s'estime mès aucir-se abantes que seguir ena tèrra, encara que se nègue ena abondor.
KARAMAZOV-II-WEB	E, totun, ja ves se qué se passèc: en sòrta de someter-se ara libertat des òmes, Tu que l'ac heres encara mès gròssa!
KARAMAZOV-II-WEB	O dilhèu auies desbrembat qu'er òme estime mès era tranquillitat o autanplan era mòrt qu'era libertat entà distinguir eth ben e eth mau?
KARAMAZOV-II-WEB	Que non i a arren que sedusisque mès ar òme qu'eth liure aubire, mès que tanpòc i a arren que lo hèsque mès a patir.
KARAMAZOV-II-WEB	Plan donc, en sòrta d'establir ues basses fèrmes entà padegar, definitiuaments, era consciéncia dera gent, te decantères per tot çò d'extraordinari, misteriós e indefinit, tot çò que non ei ara posita des fòrces umanes, en tot actuar coma se non estimèsses en absolut as òmes; e aquerò ac heres Tu, ne mès ne mens, qu'auies vengut a balhar era vida per eri!
KARAMAZOV-II-WEB	En sòrta de senhorejar era libertat umana, la multipliquères, en tot aclapar damb es sòns torments eth règne espirituau des òmes pes sègles des sègles.
KARAMAZOV-II-WEB	Pretenies qu'er òme estimèsse liuraments, que te seguisse pera sua pròpia libertat, sedusit e captivat per Tu.
KARAMAZOV-II-WEB	En lòc de someter-se ara ath rigor dera vielha lei, er òme, de còr liure, li calerie distinguir a compdar d'ara eth ben e eth mau, sense cap auta guida qu'era tua imatge dauant es sòns uelhs.
KARAMAZOV-II-WEB	Mès de vertat non prevederes qu'er òme acabarie en tot renegar de tu e que vierie a méter en qüestion era tua imatge e era tua vertat, aclapat pera carga espaventosa deth liure aubire?
KARAMAZOV-II-WEB	Proclamarà a tot darrèr qu'era vertat non ei en tu, pr'amor qu'ei impossible deishar-les en màger treboladís e torment de çò que heres Tu, en tot cargar-les de copacaps e problèmes sense solucion.
KARAMAZOV-II-WEB	Per aquerò, Tu madeish botères es bases entara destruccion deth tòn reiaume, e ad arrés pòs culpar qu'a Tu.
KARAMAZOV-II-WEB	Dilhèu ère aquerò çò que t'auies prepausat?
KARAMAZOV-II-WEB	Que i a tres fòrces, tres soletes fòrces ena tèrra capables de sométer e dominar entà tostemp es consciéncies d'aguesti fèbles rebèls, a favor dera sua pròpia felicitat: eth miracle, eth mistèri e era autoritat.
KARAMAZOV-II-WEB	Tu que refusères es tres, atau balhères exemple.
KARAMAZOV-II-WEB	Quan er esperit terrible e sabent te transportèc en pinacle deth temple, te didec: "Se vòs saber s'ès eth hilh de Diu, lança- te en uet, donques que s'a dit qu'es angels lo sostieràn e l'amiaràn, e Eth non queirà ne se harà mau; alavetz te'n saberàs s'ès eth hilh de Diu, e atau mostraràs era tua fe en ta pair"; mès Tu, en escotar-lo, refusères era sua proposicion, non accedires e non te lancères en uet.
KARAMAZOV-II-WEB	Ò!, òc, actuères alavetz coma un Diu, en tot mostrar orgulh e grandesa, mès era umanitat, aguesta fèbla tribu rebèla, ei formada dilhèu per dius?
KARAMAZOV-II-WEB	Ò!, alavetz compreneres que damb un solet pas, en tot hèr un solet senhau de lançar- te en uet, auries hèt a temptar de seguit ath Senhor e auries perdut tota era fe en Eth.
KARAMAZOV-II-WEB	Mès, persuti, n'auem guairi coma Tu?
KARAMAZOV-II-WEB	E bèth viatge auies imaginat, solet per un moment, qu'es òmes serien capables de resistir ua semblabla temptacion?
KARAMAZOV-II-WEB	Ei pròpi dera natura umana refusar eth miracle e atier-se, enes teribles trebucs dera vida, quan se considèren es dilèmes espirituaus mès atròci, essenciaus e dolorosi, ad açò que liuraments dispause eth còr?
KARAMAZOV-II-WEB	Ò!, tu que sabies qu'era tua hèta demorarie reflectida enes libres, qu'arribarie ath hons des tempsi e enes darrèrs confinhs dera tèrra, e compdaues qu'er òme, en tot seguir-te a tu, tanben se sauvarie a Diu sense besonh de miracles.
KARAMAZOV-II-WEB	Mès qu'ignoraues qu'er òme, tan lèu a qüestionat eth miracle, refuse de ressabuda a Diu, pr'amor qu'er òme cèrque eth miracle mès qu'a Diu.
KARAMAZOV-II-WEB	E, coma qu'er òme ei mancat de fòrces entà deishar de cornèr es miracles, se bastís es sòns pròpis miracles, e s'incline dauant es prodigis deth medecinaire, o dauant dera bruisheria, encara que sigue cent viatges rebèl, eretic o atèu.
KARAMAZOV-II-WEB	Tu que non devarères dera crotz quan te cridauen, en tot burlar-se'n e sajar de provocar-te: "Baisha dera crotz e crederam qu'ès Tu".
KARAMAZOV-II-WEB	Non baishères, pr'amor que tanpòc volies sométer ar òme damb un miracle, cercaues ua fe liura, non ua fe miraculosa.
KARAMAZOV-II-WEB	Desiraues un amor liure, non er extasi servil der esclau dauant ua demostracion de poder que lo deisharie espaurit entà tostemp.
KARAMAZOV-II-WEB	Un aute còp te harguères ua idia massa nauta des òmes, pr'amor qu'aguesti son esclaus, plan, encara qu'agen estat creadi rebèls.
KARAMAZOV-II-WEB	Examina es hèts e jutja, ja s'an passat quinze sègles, campa as òmes: a qui as quilhat enquia Tu?
KARAMAZOV-II-WEB	Te juri qu'er òme ei ua creatura mès fèbla e mesquina de çò qu'imaginaues!
KARAMAZOV-II-WEB	Com poirie, com, hèr çò que Tu as hèt?
KARAMAZOV-II-WEB	En estimar- lo tant, as obrat coma se ja non auesses pietat d'eth, en tot demanar-li mès deth compde; e aquerò Tu, Tu que l'estimaues mès qu'a tu madeish!
KARAMAZOV-II-WEB	Se l'auesses estimat mens, tanben l'auries exigit mens, e l'auries impausat ua carga mès leugèra, cossent damb eth tòn amor.
KARAMAZOV-II-WEB	Er òme qu'ei brusc e dolent.
KARAMAZOV-II-WEB	Que non i hè arren qu'ara se lheue pertot contra eth nòste poder e se vante dera sua rebellion.
KARAMAZOV-II-WEB	Aguesta qu'ei era vantaria deth mainatge e der escolan.
KARAMAZOV-II-WEB	Que son coma mainatges que s'an rebellat ena classe e an hèt enlà ath mèstre.
KARAMAZOV-II-WEB	Tanben ara alegria des mainatges l'arribarà era sua fin, e ac pagaràn ath prètz deth pebe.
KARAMAZOV-II-WEB	Esbauçaràn es temples e curbiràn de sang era tèrra.
KARAMAZOV-II-WEB	Mès a tot darrèr aguesti mainatges estupidi se n'encuedaràn de qué, per mès rebèls que siguen, son mancadi de fòrça e non son capables de sostier guaire temps era sua revòuta.
KARAMAZOV-II-WEB	En tot vessar es sues estupides lèrmes, vieràn de compréner qu'eth Creador, en tot crear-les rebèls, çò que volie, ère trufar-se'n d'eri.
KARAMAZOV-II-WEB	Atau ac proclamaràn, desesperadi, e çò dit per eri serà un blasfèmi que les harà encara mès malerosi, pr'amor qu'era natura umana non sostie eth blasfèmi e fin finau tostemp acabe en tot resvenjar-la.
KARAMAZOV-II-WEB	Aquerò ei, donc, çò qu'auem: intranquillitat, treboladís e malastre; aguesta ei era sòrt des òmes dempús de tot çò qu'as patit pera sua libertat!
KARAMAZOV-II-WEB	Ena sua vision allegorica, eth tòn gran profeta ditz que vedec a toti es que participauen ena prumèra resurreccion e qu'èren dotze mil de cada tribu.
KARAMAZOV-II-WEB	E, a maugrat d'èster tants, mès que òmes, èren coma dius.
KARAMAZOV-II-WEB	Qu'auien tengut era tua crotz, auien suportat decades de hame e sequèra en desèrt, en tot neurir-se de sautarèths e arraïces; cèrtaments, pòs senhalar damb orgulh ad aguesti hilhs dera libertat, deth liure amor, deth sacrifici liure e sublim en tòn nòm.
KARAMAZOV-II-WEB	Quin can les laire as auti, as fèbles, per non auer podut sostier çò de madeish qu'es poderosi?
KARAMAZOV-II-WEB	Quin ei eth tòrt d'ua amna brusca se non a fòrces entà lotjar tan terribles presents?
KARAMAZOV-II-WEB	O dilhèu ei cèrt que vengueres solet pes escuelhudi e entàs escuelhudi?
KARAMAZOV-II-WEB	Mès, en aguest cas, que i a en aquerò un mistèri que non podem compréner.
KARAMAZOV-II-WEB	E, se i a un mistèri, tanben nosati auíem eth dret a predicar aguest mistèri e a ensenhar as òmes que çò d'important non ei ne era liura eleccion des còrs ne er amor, senon eth mistèri, qu'en eth se deuen sométer cègaments, encara que sigue en contra dera sua consciéncia.
KARAMAZOV-II-WEB	Qu'ei aquerò çò qu'auem hèt.
KARAMAZOV-II-WEB	Auem corregit era tua òbra, en tot assolidar-la en miracle, en mistèri e ena autoritat.
KARAMAZOV-II-WEB	E era gent s'alègre en veder-se un aute còp amiada coma ua vegada e verificar que ja non pese sus eth sòn còr un present tan terrible, que tanti torments les auie costat.
KARAMAZOV-II-WEB	Ditz-me se non auem hèt ben de predicar e obrar d'aguesta sòrta.
KARAMAZOV-II-WEB	Qu'ei que non estimàuem ara umanitat quan arreconeishíem umilaments era sua impoténcia, quan aleugeríem era sua carga damb amor, quan autanplan li toleràuem eth pecat ara sua brusca natura, tostemp que pequèsse damb eth nòste consentiment?
KARAMAZOV-II-WEB	Alavetz per qué t'a calut vier entà destorbar era nòsta òbra?
KARAMAZOV-II-WEB	E per qué me guardes ara en silenci, fixaments, damb es tòns doci uelhs?
KARAMAZOV-II-WEB	Que te calerie emmaliciar-te, jo que non aspiri ath tòn amor, pr'amor que tanpòc t'estimi.
KARAMAZOV-II-WEB	Per qué t'ac auria d'amagar?
KARAMAZOV-II-WEB	O ei que te penses que non sai se damb qui parli?
KARAMAZOV-II-WEB	Tot çò que me cau dider-te, Tu que ja ac sabes: ac liegi enes tòns uelhs.
KARAMAZOV-II-WEB	Que non me cau amagar-te eth nòste secret.
KARAMAZOV-II-WEB	Mès ei possible que preferisques escotar-lo dès es mèns pòts.
KARAMAZOV-II-WEB	Plan ben, escota: nosati que non èm damb tu, senon damb eth, aguest ei eth nòste secret!
KARAMAZOV-II-WEB	Hè temps qu'èm damb eth, e non damb tu, hè ja ueit sègles d'aquerò.
KARAMAZOV-II-WEB	Hè just ueit sègles acceptèrem d'eth çò que tu auies refusat indignat, eth darrèr present que t'aufric en mostrar-te toti es reiaumes terrenaus: d'eth recebérem Roma e era espada deth Cesar e mos declarèrem reis dera tèrra, es solets reis, a maugrat qu'encara non ajam podut acabar eth nòste prètzhèt.
KARAMAZOV-II-WEB	Mès qui n'a eth tòrt?
KARAMAZOV-II-WEB	Ò, eth nòste prètzhèt qu'ei encara nud, mès ja camine entà dauant.
KARAMAZOV-II-WEB	Mos calerà encara demorar fòrça temps entara sua culminacion, era tèrra qu'a encara peth dauant fòrça patiments, mès artenheram era nòsta tòca e seram cesars; ja pensaram alavetz ena felicitat universau.
KARAMAZOV-II-WEB	Totun aquerò, ja alavetz poderes agarrar era espada deth Cesar.
KARAMAZOV-II-WEB	Per qué refusères aguest darrèr present?
KARAMAZOV-II-WEB	S'auesses acceptat eth tresau conselh deth poderós esperit, l'auries podut aufrir ar òme tot çò qu'a de besonh ena tèrra; ei a díder: quauquarrés qu'ath sòn dauant se podesse inclinar, que podesse fidar era sua consciéncia, e eth mejan d'amassar-se toti finauments en un hormiguèr comun, irrefusable e unanime, pr'amor qu'eth besonh d'ua union universau constituís eth tresau e darrèr torment dera raça umana.
KARAMAZOV-II-WEB	Era umanitat en sòn ensems, tostemp a tendut, indefectiblaments, a organizar-se sus ua basa universau.
KARAMAZOV-II-WEB	Que i a auut fòrça pòbles importanti damb ua istòria gloriosa, mès, coma mès destaquèren aguesti pòbles, mès malerosi sigueren, pr'amor d'auer patit mès intensaments qu'es auti eth besonh dera union universau des òmes.
KARAMAZOV-II-WEB	Es grani conquistadors, es Temerlan, es Gengis Kan, passèren coma un revolum sus era tèrra, delerosi de conquistar eth mon sancer, mès autanplan eri, encara qu'inconscientaments, exprimien aguest madeish besonh prigond que sent era umanitat d'arténher era plia union universau.
KARAMAZOV-II-WEB	Pr'amor que, qui aurie senhorejat sus es òmes mielhor qu'aqueri que dominèren es consciéncies e qu'aueren eth pan enes sues mans?
KARAMAZOV-II-WEB	Nosati agarrèrem era espada deth Cesar e, en agarrar-la, naturauments, reneguèrem de tu e mos amassèrem damb eth.
KARAMAZOV-II-WEB	Ò, se passaràn encara sègles sancers d'excèssi deth liurepensament, de sciència umana e d'antropofagia, pr'amor que, un viatge qu'agen començat a bastir sense nosati era sua Tor de Babel, es òmes acabaràn ena antropofagia.
KARAMAZOV-II-WEB	Totun, en aguest moment, era bèstia s'arrossegarà enquia nosati e mos lecarà es pès, en tot enaiguar-les damb es lèrmes sagnantes des sòns uelhs.
KARAMAZOV-II-WEB	E cavaucaram ara bèstia, en tot quilhar era nòsta copa, a on auram gravat: "Mistèri!".
KARAMAZOV-II-WEB	Alavetz, e solet alavetz vierà entara gent eth reiaume dera patz e dera felicitat.
KARAMAZOV-II-WEB	Tu qu'ès capinaut des tòns escuelhudi, mès solet compdes damb aguesti escuelhudi, tant que nosati portaram era pòsa a toti es òmes.
KARAMAZOV-II-WEB	E aquerò non ei tot: encara mos calerà veir se guairi d'aguesti escuelhudi, des fòrts destinadi a figurar entre es escuelhudi, alassadi finauments de demorar-te, an rendut, e encara contunhen rendent, es fòrces deth sòn esperit e er ardor deth sòn còr en un aute camp, e vieràn de lheuar contra tu era sua liura bandèra.
KARAMAZOV-II-WEB	Mès que tu madeish as lheuat aguesta bandèra.
KARAMAZOV-II-WEB	Totun, damb nosati, toti seràn erosi e non i aurà mès revòutes ne mortalatges, coma es que gràcies ara tua libertat, abonden pertot.
KARAMAZOV-II-WEB	Ò, les convenceram de qué solet seràn reauments liures en moment que, en tot plaçar era sua libertat enes nòstes mans, se balhen a nosati.
KARAMAZOV-II-WEB	E qué?
KARAMAZOV-II-WEB	Serà vertat o mentiram?
KARAMAZOV-II-WEB	Eri veiràn que didem era vertat quan rebremben es orrors dera servitud e era angónia que les auie hèt a vier era tua libertat.
KARAMAZOV-II-WEB	Era libertat, eth liurepensament e era sciéncia les amiaràn entà tau laberint e les plaçaràn dauant de taus prodigis e mistèris insondables que quauqui uns d'eri, es indomdables e herotges, s'auciràn ada eri madeishi; d'auti, parièr indomdables, mès aflaquidi, s'auciràn entre eri; e era rèsta, eth tresau grop, eth des pusillamines e malerosi, s'arrossegarà enes nòsti pès, en tot cridar: "Qu'auíetz rason!
KARAMAZOV-II-WEB	Tan solet vosati èretz en possession deth sòn secret; ara qu'entornam entà vosati, sauvatz-mos de nosati madeishi!"
KARAMAZOV-II-WEB	Cada viatge que receben de nosati eth pan, veiràn, naturauments, damb tota claretat, que nosati les agarram eth sòn pan, eth pan qu'obtien damb es sues mans, pr'amor de distribusir-lo dempús entre eri, sense hèr cap de miracle; veiràn que non auem convertit es pèires en pan.
KARAMAZOV-II-WEB	Donques que rebrembaràn perfèctaments qu'abantes, sense nosati, es pans qu'auien obtengut se convertien en pèires enes sues mans; tant que, en tornar entà nosati, es madeishes pèires, enes sues mans, se convertissen en pan.
KARAMAZOV-II-WEB	Que compreneràn prò ben que s'ac vau de someter-se entà tostemp!
KARAMAZOV-II-WEB	E, tant que non ac comprenen, es òmes seràn malerosi.
KARAMAZOV-II-WEB	Me pòs díder se qui a contrubusit mès qu'arrés ad aguesta incomprenssion?
KARAMAZOV-II-WEB	Qui a dividit era vegada e l'a dispersat per camins desconeishudi?
KARAMAZOV-II-WEB	Mès era vegada tornarà a amassar-se e tornarà a someter-se, e aguest còp entà tostemp.
KARAMAZOV-II-WEB	Alavetz les balharam ua felicitat tranquilla e serena, coma son eri.
KARAMAZOV-II-WEB	Ò, e a tot darrèr les convenceram de qué non les cau vantar-se; les demostraram que son fèbles, que solet son uns mainatges malerosi e, ath còp, que non i a felicitat mès doça qu'era des mainatges.
KARAMAZOV-II-WEB	S'amuisharàn timids, començaràn a guardar-mos e a sarrar-se, mòrts de pòur, coma es porics contra era garia loca.
KARAMAZOV-II-WEB	Senteràn un pilho-malho d'estonament e espant dauant de nosati, e seràn capinauti deth nòste poder e dera nòsta intelligéncia, que mos an permetut sométer a ua vegada tant inquieta, integrada per milèrs de milions d'exemplars.
KARAMAZOV-II-WEB	Tremolaràn, impotents, dauant era nòsta colèra; espauridi, es uelhs se les aumpliràn de lèrmes, tau que se siguessen hemnes e mainatges; mès damb era madeisha facilitat, que n'aurà pro damb un senhau nòste entà que venguen contents e arridolents, damb ua clara alegria e damb ua erosa cansoneta maninadenca.
KARAMAZOV-II-WEB	Òc, les obligaram a trebalhar, mès enes moments de pòsa les tieram organizada era vida coma un jòc mainadenc, damb cants mainadencs, a còr, damb dances innocentes.
KARAMAZOV-II-WEB	Qu'ei mès, les balharam permís entà pecar, en tot saber que son fèbles e impotents, e mos estimaràn tau que mainatges per deishar-les pecar.
KARAMAZOV-II-WEB	Les dideram que quinsevolh pecat serà redimit, tostemp que se comete damb eth nòste consentiment; se consentim que pequen ei pr'amor que les estimam; e nosati cargaram, quin remèdi, damb eth castig corresponent.
KARAMAZOV-II-WEB	Cargaram damb eth castig e, a cambi, eri mos adoraràn coma benfactors, per auer assumit eth sòn pecat dauant es uelhs de Diu.
KARAMAZOV-II-WEB	Ja jamès auràn secrets entà nosati.
KARAMAZOV-II-WEB	Les permeteram o les enebiram víuer damb es sues hemnes e es sues aimantes, auer o non auer hilhs, sivans eth sòn grad d'aubediéncia, e se someteràn damb alegria e jòia.
KARAMAZOV-II-WEB	Mos fidaràn es sòns mès esquinçanti secrets dera sua consciéncia; tot, tot ac meteràn enes nòstes mans, e nosati les balharam era solucion.
KARAMAZOV-II-WEB	Eri acceptaràn es nòstes decisions de bon grad, en tot saber-se liures der enòrme copacap e des terribles patiments qu'ara les supause escuélher liuraments e peth sòn compde.
KARAMAZOV-II-WEB	E i aurà milions de persones eroses, totes seràn eroses, exceptat d'un centenat de milèrs de dirigents.
KARAMAZOV-II-WEB	Pr'amor que solet nosati, es posseïdors deth secret, solet nosati seram malerosi.
KARAMAZOV-II-WEB	Que i aurà milèrs de milions de creatures eroses e cent mil martirs aclapadi pera malediccion deth discerniment deth ben e deth mau.
KARAMAZOV-II-WEB	Aqueri moriràn en silenci, s'amortaràn doçaments en tot benedir eth tòn nòm e mès enlà dera hòssa tan solet traparàn era mòrt.
KARAMAZOV-II-WEB	Mès nosati sauvaram eth secret e, en tot pensar ena sua felicitat, les embelinaram damb eth prèmi celestiau e etèrn.
KARAMAZOV-II-WEB	Pr'amor que, en tot supausar que i auesse quauquarren en aute mon, non serie, plan que òc, entad aguesta gent.
KARAMAZOV-II-WEB	Diden e profetizen que tornaràs entà véncer de nauèth, entornejat pes tòns capinauti e fòrti escuelhudi; nosati les dideram as òmes qu'aguesti solet s'an sauvat ada eri madeishi, tant que nosati auem sauvat a toti.
KARAMAZOV-II-WEB	Diden qu'era gaudimèla qu'ei seiguda sus era bèstia e sostie enes sues mans eth mistèri serà enronada de vergonha; qu'es fèbles tornaràn a rebelar-se e esquinçaràn era porpra que la capère, en tot deishar despolhat eth sòn "abominable" còs.
KARAMAZOV-II-WEB	Mès alavetz me lheuarè e te mostrarè es milèrs de milions de creatures eroses, que non coneishen eth pecat.
KARAMAZOV-II-WEB	E nosati, es qu'auem cargat damb es sòns pecats pensant ena sua felicitat, mos pauhicaram dauant d'eth, en tot díder: "jutja-mos se pòs e gauses".
KARAMAZOV-II-WEB	Te cau saber que non me cau pòur.
KARAMAZOV-II-WEB	Te cau saber que jo tanben è estat en desèrt, que jo tanben m'è neurit de sautarèths e arraïces, que jo tanben è benedit era libertat que Tu benedires as òmes, que jo tanben èra premanit entà formar partida deth nombre des tòns escuelhudi, deth nombre des poderosi e fòrti, que m'alugaue eth desir de "completar eth numèro".
KARAMAZOV-II-WEB	Mès daurí es uelhs e non volí meter-me ath servici d'ua tau holia.
KARAMAZOV-II-WEB	Que hi repè e me higí ath grop des qu'an corregit era tua òbra.
KARAMAZOV-II-WEB	M'aluenhè des capinauti e me junhí damb es umils, entà hèr era sua felicitat.
KARAMAZOV-II-WEB	Aquerò que te digui li cau complir-se, se bastirà eth nòste règne.
KARAMAZOV-II-WEB	T'ac torni a díder, deman madeish veiràs se com aguesta aubedienta vegada, a un senhau mèn, se calarà a abrandar es brases ardentes deth tòn fogueiron, a on t'usclarè per çò d'auer vengut a shordar-mos.
KARAMAZOV-II-WEB	Pr'amor qu'arrés s'a meritat eth nòste fogairon mès que Tu.
KARAMAZOV-II-WEB	Deman t'usclarè.
KARAMAZOV-II-WEB	Dixi."
KARAMAZOV-II-WEB	Ivan s'arturèc.
KARAMAZOV-II-WEB	Aliosha qu'auie estat escotant en silenci, ara fin ja ère cuelhut per ua agitacion extraordinària e a mand s'estèc diuèrsi viatges d'interrómper eth discurs deth sòn frair; semble, totun, qu'artenhec a tier-se, enquia qu'acabèc crebant, coma se sautèsse deth sòn sèti.
KARAMAZOV-II-WEB	Mès aquerò qu'ei absurd!, sorrisclèc, en tot rogir.
KARAMAZOV-II-WEB	Eth tòn poèma ei ua laudança a Jesús, e non un blasfèmi…tau que pretenies.
KARAMAZOV-II-WEB	E qui se crederà çò que dides dera libertat?
KARAMAZOV-II-WEB	Coma se se podesse enténer atau!
KARAMAZOV-II-WEB	Que non ei eth concèpte que tie era Glèisa ortodòxa…
KARAMAZOV-II-WEB	Aquerò qu'ei Roma, e ne tansevolhe tota Roma, non ei vertat…
KARAMAZOV-II-WEB	Qu'ei çò de pejor deth catolicisme, son es inquisidors, es jesuïtes!…
KARAMAZOV-II-WEB	Ath delà, non i a cap personatge mès fantastic qu'eth tòn inquisidor.
KARAMAZOV-II-WEB	Qué ei aquerò de qué cargue damb es pecats des òmes?
KARAMAZOV-II-WEB	Qui son aguesti portaires deth mistèri, qu'assumissen sabi pas quina malediccion entara felicitat des òmes?
KARAMAZOV-II-WEB	Quan les a vist arrés?
KARAMAZOV-II-WEB	Que coneishem as jesuïtes, se parle fòrça mau d'eri, mès de vertat son tau que tu les presentes?
KARAMAZOV-II-WEB	Que non son atau, ne de luenh…
KARAMAZOV-II-WEB	Simplaments, son era armada de Roma entath futur reiaume universau ena tèrra, damb un emperaire, eth suprèm Pontifèx roman, en cap…
KARAMAZOV-II-WEB	Aguest qu'ei eth sòn ideau, mès arren de mistèris e sublimes tristors…
KARAMAZOV-II-WEB	Eth mès elementau desir de poder, de lordi bens terrenaus, d'esclavisacion…
KARAMAZOV-II-WEB	Quauquarren atau coma un futur regim de servitud, qu'en eri seràn es propietaris…ad açò se redusissen.
KARAMAZOV-II-WEB	Que pòt èster qu'aguesta gent ne tansevolhe creigue en Diu.
KARAMAZOV-II-WEB	Eth tòn atormentat inquisidor qu'ei ua pura fantasia…
KARAMAZOV-II-WEB	Pòs-te, pòs-te!, Ivan se metec a arrir.
KARAMAZOV-II-WEB	Que t'ac agarres massa ara valenta.
KARAMAZOV-II-WEB	Pura fantasia, dides, d'acòrd!
KARAMAZOV-II-WEB	Plan que òc, ei ua fantasia.
KARAMAZOV-II-WEB	Totun, permete-me: de vertat te penses que tot eth movement catolic des darrèrs sègles se redusís a ua simpla ansia de poder entà obtier a penes uns lordi bens?
KARAMAZOV-II-WEB	Non t'ac aurà ensenhat eth pair Paisi?
KARAMAZOV-II-WEB	Non, non, ath contrari; eth pair Paisi parlèc en bèra escadença en un sens semblable ath tòn…
KARAMAZOV-II-WEB	Encara que non ère çò de madeish en absolut…, se corregic ara prèssa Aliosha.
KARAMAZOV-II-WEB	Totun, qu'ei ua revelacion plan valuosa, encara qu'ages hèt veir que non ère "çò de madeish".
KARAMAZOV-II-WEB	Çò que jo te demani, en resumit, ei se per qué es tòns jesuïtes e es tòns inquisidors s'an metut d'acòrd solet entà obtier aguesti menspredables bens materiaus.
KARAMAZOV-II-WEB	Per qué non pòt auer entre eri ne un solet martir torturat per un patiment nòble e plen d'amor ara umanitat?
KARAMAZOV-II-WEB	En tot auer-se'n encuedat de tot aquerò, hè repè e se junh…ara gent intelligenta.
KARAMAZOV-II-WEB	De vertat te semble imposssible?
KARAMAZOV-II-WEB	Que se junhec damb qui?
KARAMAZOV-II-WEB	Quina gent intelligenta ei aguesta?, sorrisclèc Aliosha, lèu dehòra de se.
KARAMAZOV-II-WEB	Degun d'eri tie ua tau intelligéncia, ne i a entre eri mistèris e secrets d'aguesta sòrta…
KARAMAZOV-II-WEB	Era soleta causa que tien, dilhèu, ei er ateïsme, aguest ei tot eth sòn secret.
KARAMAZOV-II-WEB	Eth tòn inquisidor non cre en Diu, aquiu qu'as eth sòn secret!
KARAMAZOV-II-WEB	Encara que siguesse atau!
KARAMAZOV-II-WEB	Fin finau te n'encuedes.
KARAMAZOV-II-WEB	E atau ei, plan, en aquerò s'està tot eth secret, mès non ei un torment, aumens entà un òme coma eth, qu'a degalhat tota era sua vida entà ua hèta en desèrt e non s'a guarit deth sòn amor ara umanitat?
KARAMAZOV-II-WEB	Ena còga des sòns dies ve claraments que solet es conselhs deth terrible e poderós esperit aurien podut hèr un shinhau mielhor era existéncia des rebèls impotenti, "aguesti èssers avortadi que solet an servit d'assag, creadi entà èster objècte de riseta".
KARAMAZOV-II-WEB	Convençut d'aquerò, te cau compréner qu'ei de besonh seguir es indicacions der esperit intelligent, deth terrible esperit dera mòrt e dera destruccion, e adméter entad açò era mentida e era enganha, e amiar as òmes, de manèra conscienta, entara mòrt e era destruccion, en tot tier-les, ath delà, enganhadi tostemp, pr'amor de qué non sàpien de cap a on les amien, de sòrta que, aumens ath long deth trajècte, aguesti praubi cècs se creiguen erosi.
KARAMAZOV-II-WEB	Encueda-te'n de qué era enganha se hè en nòm d'aqueth qu'eth sòn ideau auie creigut er ancian tota era sua vida damb fervor!
KARAMAZOV-II-WEB	Non te semble un malastre?
KARAMAZOV-II-WEB	E, s'ath cap de tota aguesta armada, "desirós de poder entà arténher uns mesquins bens", i a un solet òme coma aguest, un de solet, dilhèu non ei pro entà que i age ua tragèdia?
KARAMAZOV-II-WEB	Plan mès: qu'ei pro un òme atau ath dauant entà veir encarnada, finauments, era vertadèra idia directritz de tota era empresa romana, damb toti es sues armades e toti es sòns jesuïtes, era idia culminanta d'aguesta empresa.
KARAMAZOV-II-WEB	T'ac digui damb tota franquesa: que ne sò fèrmaments convençut de qué jamès a mancat aguesta classa d'ome excepcionau entre aqueri que se trapauen ath cap deth movement.
KARAMAZOV-II-WEB	Vè-te'n a saber, dilhèu les a auut entre es suprèms pontificis romans.
KARAMAZOV-II-WEB	Qui sap s'aguest maudit vielh, qu'estime ara umanitat damb tanta tenacitat e d'ua manèra tan peculiara, encara existís enes nòsti dies, encarnat en un grop d'ancians excepcionaus, e non de quinsevolh manèra, senon coma un convengut, coma ua nacion secreta que pòrte fòrça temps organizada entà sauvar eth mistèri, en tot amagar-lo entàs malerosi e es fèbles, damb er in de hèr-les erosi.
KARAMAZOV-II-WEB	Autanplan m'imagini qu'es maçons basaràn era sua doctrina en un mistèri analòg, e que per aquerò es catolics les an en òdi d'aguesta manèra, pr'amor que ven en eri a uns competitors: representen era esquinçadura dera unitat der ideau, quan li calerie auer ua soleta vegada e un solet pastor…
KARAMAZOV-II-WEB	Ça que la, en deféner atau es mèns punts d'enguarda, que sembli un autor que non a resistit es tues critiques.
KARAMAZOV-II-WEB	Qu'ei pro.
KARAMAZOV-II-WEB	A veir se tu ès un maçon!, sorrisclèc còp sec Aliosha.
KARAMAZOV-II-WEB	Non cres en Diu, higec, mès ja damb immensa tristesa.
KARAMAZOV-II-WEB	Qu'auie, ath delà, era sensacion de qué sa frair lo guardaue damb aire de burla.
KARAMAZOV-II-WEB	E com s'acabe eth tòn poèma?, preguntèc ara suspresa, damb es vistons tachadi en solèr.
KARAMAZOV-II-WEB	O ja a acabat?
KARAMAZOV-II-WEB	Que lo volia acabar dera seguenta manèra.
KARAMAZOV-II-WEB	Quan er inquisidor acabe eth sòn discurs, s'està ua estona en tot demorar qu'eth sòn presoèr li respone.
KARAMAZOV-II-WEB	Eth silenci que li resulte penible.
KARAMAZOV-II-WEB	Se n'a encuedat de qué eth captiu non a hèt ua auta causa que campar-lo damb atencion, en silenci, sense deishar de uelh era sua vista e, aparentaments, sense era intencion de responer-li.
KARAMAZOV-II-WEB	Ath vielh li shautarie que li didesse quauquarren, per amargant e terrible que siguesse.
KARAMAZOV-II-WEB	Mès de ressabuda, sense badar boca, s'aprèsse e pune es pòts esblancossidi deth nonagenari.
KARAMAZOV-II-WEB	Aguesta qu'ei era sua responsa.
KARAMAZOV-II-WEB	Eth vielh s'estrementís.
KARAMAZOV-II-WEB	Quauquarren se volude enes comissures des sòns pòts; se dirigís entara pòrta e la daurís en tot díder: "Vè-te'n e non tornes mès…
KARAMAZOV-II-WEB	Non tornes jamès…bric mès!, bric mès!".
KARAMAZOV-II-WEB	E lo dèishe gésser entàs "escurs carrerons dera ciutat".
KARAMAZOV-II-WEB	Eth presoèr se'n va.
KARAMAZOV-II-WEB	E eth vielh?
KARAMAZOV-II-WEB	Eth punet que li uscle eth còr, mès eth vielh s'agarre ara sua idia.
KARAMAZOV-II-WEB	E tu, ès damb eth?, tu tanben?, preguntèc amaraments Aliosha.
KARAMAZOV-II-WEB	Ivan arric.
KARAMAZOV-II-WEB	Tot aquerò qu'ei absurd, Aliosha; se non ei qu'un poèma asenat d'un estudiant asenat que non a escrit dus vèrsi ena sua vida.
KARAMAZOV-II-WEB	Per qué t'ac cuelhes tan seriosaments?
KARAMAZOV-II-WEB	Non te pensaràs qu'ara madeish anarè a veir as jesuïtes entà amassar-me ath grop d'òmes que se tien a rectificar era sua gèsta.
KARAMAZOV-II-WEB	Ai, Senhor!
KARAMAZOV-II-WEB	A jo que m'ei parièr!
KARAMAZOV-II-WEB	Ja t'ac è dit: solet voi arribar as trenta ans, e alavetz…lançarè era copa en solèr!
KARAMAZOV-II-WEB	E es huelhes melicoses, es hòsses ornades, eth cèu blu, era hemna estimada?
KARAMAZOV-II-WEB	Com vas a víuer?
KARAMAZOV-II-WEB	Com penses estimar-les?, cridèc Aliosha damb pena.
KARAMAZOV-II-WEB	Damb semblable lunfèrn en piech e en cap, com serà possible?
KARAMAZOV-II-WEB	Non; tu que te'n vas entà junher-te, precisaments, ada eri…
KARAMAZOV-II-WEB	E, se non, t'auciràs, non ac poderàs sostier!
KARAMAZOV-II-WEB	Que i a ua fòrça qu'ac tie tot!, repliquèc Ivan, damb un aridolet hered.
KARAMAZOV-II-WEB	Quina fòrça?
KARAMAZOV-II-WEB	Era des Karamazov…era fòrça dera viletat karamazoviana.
KARAMAZOV-II-WEB	Ei a díder, ahonar-se en vici, estofar era amna ena depravacion, vertat?, vertat?
KARAMAZOV-II-WEB	Dilhèu tanben consistisque en açò…
KARAMAZOV-II-WEB	Enquias trenta, dilhèu ac evita, e dempús…
KARAMAZOV-II-WEB	Com ac va a evitar?
KARAMAZOV-II-WEB	De quina manèra?
KARAMAZOV-II-WEB	Un viatge mès ar estil des Karamazov.
KARAMAZOV-II-WEB	Te referisses a qué tot ei permetut?
KARAMAZOV-II-WEB	A, veigui qu'ager cuelheres ath vòl aguestes parauletes que tant ofensèren a Miusov…e que tant ingenuaments repetic eth nòste frair Dmitri, didec damb un arridolet forçat.
KARAMAZOV-II-WEB	Òc, que pòt èster, pr'amor que s'a dit: "Tot qu'ei permetut".
KARAMAZOV-II-WEB	Non me retracti.
KARAMAZOV-II-WEB	E era version de Mitenka non està bric mau.
KARAMAZOV-II-WEB	Aliosha lo guardèc sense díder arren.
KARAMAZOV-II-WEB	Jo, frair, ara que me'n vau, me pensaua que aumens t'auia a tu en mon, didec de ressabuda Ivan, damb sobtada emocion, mès que ja veigui qu'en tòn còr non i a lòc entà jo, eth mèn estimat ermita.
KARAMAZOV-II-WEB	Jo que non renègui dera formula: "Tot qu'ei permetut", mès que veigui, per açò madeish, que tu òc que renègues de jo, vertat?, vertat?
KARAMAZOV-II-WEB	Aquerò qu'ei un plagiat literari!, sorrisclèc Ivan, alugat per un entosiasme sobtat.
KARAMAZOV-II-WEB	Ac as panat deth mèn poèma!
KARAMAZOV-II-WEB	Gràcies, totun.
KARAMAZOV-II-WEB	Anem, Aliosha, que ja ei ora entà jo e entà tu.
KARAMAZOV-II-WEB	Gesseren, mès s'arturèren en pòrge dera tauèrna.
KARAMAZOV-II-WEB	Guarda, Aliosha, didec Ivan damb votz fèrma, se de vertat sò capable d'estimar es huelhes melicoses, solet me calerà rebrembar-me de tu.
KARAMAZOV-II-WEB	Que n'aurè pro de saber qu'aquiu, en bèth lòc, ès tu, entà non pèrder es talents de víuer.
KARAMAZOV-II-WEB	Ei pro aquerò entà tu?
KARAMAZOV-II-WEB	Cuelh-t'ac autanplan, se vós, coma ua declaracion d'amor.
KARAMAZOV-II-WEB	E ara, tu entara dreta e jo entara quèrra; e qu'ei pro, m'entenes?, qu'ei pro.
KARAMAZOV-II-WEB	Voi díder que se deman non partissa, encara que me semble que partirè, solide, que mos tornaram a trapar bèth viatge, que non voi enténer ne ua soleta paraula sus aguesta qüestion.
KARAMAZOV-II-WEB	Persuti.
KARAMAZOV-II-WEB	E, per çò deth nòste frair Dmitri, madeish; t'ac demani seriosaments, non me lo mentes bric mès, higec còp sec irritat; tot qu'ei dit e mès que dit, vertat?
KARAMAZOV-II-WEB	A cambi, dera mia part te vau a hèr ua promesa: quan, en apressar-me as trenta ans, decidisca "lançar era copa en solèr", sigues a on sigues tornarè a parlar damb tu…encara que me calgue vier d'America, ja ac sabes.
KARAMAZOV-II-WEB	Vierè exprèssaments entad açò.
KARAMAZOV-II-WEB	Que serà plan interessant veder-te ath cap des ans: com seràs alavetz?
KARAMAZOV-II-WEB	Ja ves que te hèsqui ua promesa plan solemna.
KARAMAZOV-II-WEB	De hèt, qu'ei possible que mos estem dident adiu enquia laguens de sèt ans, de dètz.
KARAMAZOV-II-WEB	Ben, vè-te'n ara damb eth tòn Pair Seraphicus, qu'ei a mand de morir; se se morís ena tua abséncia, dilhèu encara t'emmaliciaràs damb jo, per auer-te entretengut.
KARAMAZOV-II-WEB	Ivan, ara imprevista, se virèc e comencèc a caminar sens guardar entà darrèr.
KARAMAZOV-II-WEB	Siguec quauquarren semblable a çò dera vesilha, quan a Aliosha lo deishèc eth sòn frair Dmitri, encara qu'en circonstàncies plan desparières.
KARAMAZOV-II-WEB	Ua singulara observacion se passèc coma ua flècha peth pensament d'Aliosha, trist e ablasigat en aguesti moments.
KARAMAZOV-II-WEB	S'estèc en tot demorar pendent uns instants, en veir a sa frair que s'alunhaue.
KARAMAZOV-II-WEB	Per bèra rason, avertic de ressabuda qu'Ivan caminaue coma se trantalhèsse e que, campat peth darrèr, eth sòn muscle dret semblaue mès baish qu'eth quèrre.
KARAMAZOV-II-WEB	Qu'ère eth prumèr viatge que se n'encuedaue.
KARAMAZOV-II-WEB	Mès, en un virament de uelhs, tanben Aliosha se virèc e se dirigic ath mès córrer entath monastèri.
KARAMAZOV-II-WEB	Ja hège net e lèu auie pòur; se n'encuedèc de com ua naua sensacion lo cuelhie, que non aurie sabut explicar.
KARAMAZOV-II-WEB	Coma eth dia abantes, s'auie alugat eth vent e, un viatge qu'auec entrat en petit bòsc der ascetòri, es pins centenaris comencèren a bronzinar lugubraments ath sòn entorn.
KARAMAZOV-II-WEB	Que siguec a mand de meter-se a córrer.
KARAMAZOV-II-WEB	D'a on aurà trèt aguest nòm?, pensèc per un moment.
KARAMAZOV-II-WEB	Ivan, praube Ivan, quan te tornarè a veir?…
KARAMAZOV-II-WEB	Aciu qu'ei er ascetòri, Senhor!
KARAMAZOV-II-WEB	Òc, òc, qu'ei eth, eth Pater Seraphicus; eth que me sauvarà… d'eth e entà tostemp!"
KARAMAZOV-II-WEB	Dempús, en diuèrses escadences pendent era sua vida, pensarie damb estonament se com auie podut, dempús de desseparar-se d'Ivan, desbrembar-se'n deth tot deth sòn frair Dmitri, en tot auer decidit aqueth madeish maitin, a penes ues ores abantes, de vier a cercar-lo sense manca e non parar enquia trapar-lo, encara que li calesse passar era net dehòra deth monastèri.
KARAMAZOV-II-WEB	Per çò d'Ivan Fiódorovich, dempús de desseparar-se d'Aliosha, se n'anèc entà casa, entara casa de Fiódor Pávlovich.
KARAMAZOV-II-WEB	Mès, estranhaments, sentec de pic ua angoisha insuportabla e, sustot, cada viatge mès intensa, a mida que s'apressaue en casa.
KARAMAZOV-II-WEB	Çò d'estranh que non ère eth crebacòr, senon eth hèt qu'Ivan Fiódorovich non siguesse capable d'explicar-se a qué aubedie.
KARAMAZOV-II-WEB	Ja abantes, damb ua cèrta freqüéncia, auie experimentat un crebacòr semblable, e non ère estranh que l'assautèsse en aqueri moments, quan ath londeman, en tot trincar damb tot çò que l'auie atirat entà aqueth lòc, se premanie a cambiar drasticaments de rumb e a començar un nau camin, totauments desconeishut e, de nauèth, en solitari; partie damb granes expectatiues, encara que non se'n sabie en relacion de qué, demorant fòrça, dilhèu massa, dera vida, sense poder precisar, en quinsevolh cas, en qué consistien ne es sues expectatiues ne es sòns desirs.
KARAMAZOV-II-WEB	Totun aquerò, en aqueri moments, encara que sentie angoisha dauant çò de nau, desconeishut, que non ère aquerò, plan que òc, çò que l'enquimeraue.
KARAMAZOV-II-WEB	Plan que poirie èster: m'ei tan desagradiua…
KARAMAZOV-II-WEB	Aurie estat er adiu d'Aliosha e era convèrsa qu'auie auut damb eth?
KARAMAZOV-II-WEB	Plan, que poirie tanben tractar-se de despièch jovenil, d'inexperiéncia jovenila e de vantaria jovenila; despièch per non auer sabut exprimir- se, e mès que mès damb un èsser coma Aliosha, deth que tant demoraue, plan que òc, enes sòns laguens.
KARAMAZOV-II-WEB	Pr'amor que i auie quauquarren d'açò, aguest despièch qu'auie d'influir, de besonh, mès que tanpòc ère aguesta era clau, ne plan mens.
KARAMAZOV-II-WEB	Ivan Fiódorovich sagèc de non "balhar-li mès torns", mès aquerò que tanpòc l'ajudèc.
KARAMAZOV-II-WEB	Çò de mès planhent e, sustot, mès irritant d'aqueth crebacòr ère que presentaue un aspècte un shinhau fortuit, e totauments extèrn; aquerò se notaue.
KARAMAZOV-II-WEB	Qu'auie en bèth lòc un èsser o un objècte que sautaue ara vista, coma quan auem quauquarren ath ras deth nas, quauquarren qu'ei evident, e pendent ua bona estona, per èster caladi e encaborniadi en ua convèrsa acalorada, non mo n'encuedam en aguesta causa, e totun, qu'ei clar que mos irrite, lèu mos torture, enquia qu'ara fin mo n'encuedam e hèm enlà er objècte que mos shòrde era nòsta vista; fòrça viatges ei quauquarren insignificant e ridicul, bèra causa qu'auem deishat a on non li correspon, un mocador queigut en solèr, un libre que non a estat entornat ena sua estatgèra, eca, eca.
KARAMAZOV-II-WEB	Eth cas ei qu'Ivan Fiódorovich arribèc en çò de sa pair damb un umor de cans, cuelhut per ua grana irritacion, e, còp sec, a ues quinze canes deth brescat, en calar es uelhs en portau, se'n sabec se qué ère aquerò que l'enquimeraue e lo shordaue tant.
KARAMAZOV-II-WEB	Seigut en un banc, près deth portau, en tot cuélher er aire frescolenc deth vrespe, s'estaue eth vailet Smerdiakov; en ua lucada, Ivan se n'encuedèc de qué aqueth òme tanben li pesaue ena amna, e qu'ère ada eth, precisaments, que non podie suportar.
KARAMAZOV-II-WEB	Tot demorèc, de pic, perfèctaments clar.
KARAMAZOV-II-WEB	Adès, quan Aliosha l'auie parlat deth sòn encontre damb Smerdiakov, Ivan auie sentut coma ua sobta ponchada, tenebrosa e desagradiua, en còr, qu'auie desvelhat en eth ua colèra immediata.
KARAMAZOV-II-WEB	Mès tard, ath long dera convèrsa, s'auie desbrembat de Smerdiakov que, totun, contunhaue present ena sua ment; que n'auec pro de dider-se adiu d'Aliosha e endralhar-se entà casa, solet, entà qu'era sensacion desbrembada flotèsse de nau ath còp.
KARAMAZOV-II-WEB	Çò de cèrt ei qu'Ivan Fiódorovich, dès hège ja temps, e plan especiauments enes darrèri dies, l'auie cuelhut ua prigonda antipatia a Smerdiakov.
KARAMAZOV-II-WEB	Eth madeish se n'encuedaue de se com anaue creishent eth sòn òdi, o pòc mens, entad aguest individú.
KARAMAZOV-II-WEB	Possiblaments s'aguest procès s'auie agreujat tant auie estat pr'amor qu'ara prumeria, sonque campar Ivan Fiódorovich ena nòsta ciutat, s'auie passat tot çò de contrari.
KARAMAZOV-II-WEB	Alavetz auie mostrat ua sòrta d'interès particular per Smerdiakov, que trapaue, autanplan, plan originau.
KARAMAZOV-II-WEB	Eth madeish que l'encoratjaue a parlar, encara que tostemp s'estonaue dera sua maganha o, mielhor dit, dera sua cèrta lanha intellectuau, e non artenhie a compréner a qué aubedie era contunha e obsessiua inquietud d'aqueth individú "contemplatiu".
KARAMAZOV-II-WEB	Mès Ivan Fiódorovich non s'estèc guaire a concludir que non se tractaue deth solei, era lua e es esteles; que, per mès cridaires que siguen eth solei, era lua e es esteles, entà Smerdiakov auien un interès plan segondari; qu'eth çò que cercaue ère quauquarren plan desparièr.
KARAMAZOV-II-WEB	D'ua o de ua auta manèra, comencèc a amuishar-se, en tot cas, de manèra paupabla, un amor pròpi desmesurat e, mès encara, herit.
KARAMAZOV-II-WEB	Aquerò que non li hec cap de gràcia a Ivan Fiódorovich.
KARAMAZOV-II-WEB	D'aciu que venguie eth sòn refús.
KARAMAZOV-II-WEB	Dempús comencèren es peleges ena casa, campèc Grushenka, comencèren es istòries damb eth sòn frair Dmitri, i auec complicacions; tanben parlèren de tot aquerò, mès, encara que Smerdiakov tostemps parlaue sus aguesti tèmes damb ua grana agitacion, non i auie manèra de saber se qué pretenie.
KARAMAZOV-II-WEB	Que resultaue autanplan susprenenta era manca de logica e era incoeréncia de bèri desirs sòns que se manifestauen contra era sua volentat e que tostemp èren invariablaments confusi.
KARAMAZOV-II-WEB	Smerdiakov non paraue de preguntar; a viatges se tractaue de preguntes velades, evidentaments premeditades, mès que jamès explicaue se per qué les hège, e, en generau, enes moments culminanti des sòns interrogatòris caraue ara suspresa o cambiaue radicauments de tèma.
KARAMAZOV-II-WEB	Mès, a tot darrèr, çò qu'auie irritat mès a Ivan Fiódorovich e l'auie possat un tau refús qu'auie estat aquera peculiara familiaritat, tan shordaira, que l'auie començat a tractar Smerdiakov, e qu'auie anat a mès.
KARAMAZOV-II-WEB	Non ei que siguesse descortès, ath contrari, parlaue tostemp damb plan respècte; totun, es causes vengueren en un punt que Smerdiakov, per çò que semble, comencèc a manifestar, vè-te'n a saber se per qué, ua sòrta de complicitat damb Ivan Fiódorovich: parlaue tostemp en un ton tau, que semblaue qu'existisse quauquarren atau coma un convengut tacit entre eri dus, quauquarren qu'auesse estat declarat en bèra escadença per ambdús costats e que solet eri coneishessen, incomprensible entàs auti mortaus que les entornejauen.
KARAMAZOV-II-WEB	Ivan Fiódorovich, totun, tardèc fòrça en encuedar-se'n de qué aguesta ère era vertadèra rason dera sua creishenta antipatia, enquia qu'ara fin, e solet enes darrèri tempsi, auie endonviat çò que se passaue.
KARAMAZOV-II-WEB	En aguest madeish moment, damb ua sensacion de mensprèz e irritacion, qu'aurie desirat passar de long en anar dirèctaments entath brescat, sense díder arren ne guardar a Smerdiakov, mès aquest se lheuèc deth banc e damb aguest solet gèst n'auec pro entà qu'Ivan Fiódorovich comprenesse que volie tier ua charrada damb eth solet.
KARAMAZOV-II-WEB	Campèc a Smerdiakov e s'arturèc, e eth madeish hèt d'arturar-se, en sòrta de contunhar eth sòn camin tau qu'auie pensat hèr, l'enventic.
KARAMAZOV-II-WEB	Guardèc damb ràbia e hastic era aflaquida fesomia de skopets7 de Smerdiakov, qu'amiaue es possi suenhosaments pientadi e ua petita tufa desordenada, eth sòn uelh quèr, leugèraments entrebarrat, l'arridalhaue en tot guinhar eth uelh, coma se didesse: "A on vas?
KARAMAZOV-II-WEB	Non contunhes, non ves que dues persones intelligentes coma tu e jo mos cau parlar?".
KARAMAZOV-II-WEB	Ivan Fiódorovich se metec a tremolar.
KARAMAZOV-II-WEB	Non voleràs cap que te hèsca companhia, estupid!
KARAMAZOV-II-WEB	Qué se passe damb ma pair?
KARAMAZOV-II-WEB	Dormís o ja s'a lheuat?, didec, doçaments, en ton amable, quauquarren que ne eth madeish s'ac demoraue, e de ressabuda, de manèra madeish sobta, se seiguec en banc.
KARAMAZOV-II-WEB	Per un instant lèu auec pòur, coma rebrembarie mès tard.
KARAMAZOV-II-WEB	Smerdiakov ère de pès ath sòn dauant, damb es mans ena esquia, en tot guardar-lo damb fidança, lèu damb severitat.
KARAMAZOV-II-WEB	Qu'encara descanse, senhor, responec damb cauma, coma volent hèr a compréner: "Tu as estat eth prumèr a parlar, non jo".
KARAMAZOV-II-WEB	M'estonatz vos, senhor, higec dempús d'ua brèu pausa, en tot baishar es uelhs damb ua cèrta afectacion, auançant eth pè dret e jogant damb era punta dera bòta varnisada.
KARAMAZOV-II-WEB	Qué ei çò que vos estone de jo?, preguntèc en ton sevèr, soslinhant es paraules, Ivan Fiódorovich, qu'auie hèt tot çò de possible entà controtlar-se; de ressabuda comprenec, damb un prigond desengust, que sentie un gran curiosèr e ne peth mau de morir partirie sense auer-lo satisfèt.
KARAMAZOV-II-WEB	Per qué non anatz vos entà Chermashnia, senhor?
KARAMAZOV-II-WEB	Smerdiakov de pic lheuèc es uelhs e arric damb familiaritat.
KARAMAZOV-II-WEB	Fiódorovich.
KARAMAZOV-II-WEB	Smerdiakov tornèc a carar ua estona.
KARAMAZOV-II-WEB	S'eth madeish Fiódor Pavlovich vos ac a suplicat, senhor, didec a tot darrèr, sense prèssa, coma se non li balhèsse mès importància ara sua responsa: "Te balhi ua explicacion quinsevolha, solet entà díder quauquarren".
KARAMAZOV-II-WEB	Fiódorovich, en tot passar dera tranquillitat enquiara aspror.
KARAMAZOV-II-WEB	Arren d'important, senhor…, qu'ère entà díder quauquarren…
KARAMAZOV-II-WEB	Un aute còp se hec eth silenci.
KARAMAZOV-II-WEB	S'estèren lèu ua menuta caradi.
KARAMAZOV-II-WEB	Ivan Fiódorovich sabie que çò que li calie hèr en aqueri moments ère lheuar-se e hèr a veir eth sòn embestiament, mès Smerdiakov qu'ère ath sòn dauant, coma expectant: "Guarda que sò aciu entà veir se t'emmalicies o non".
KARAMAZOV-II-WEB	Aumens, atau s'ac imaginaue Ivan Fiódorovich.
KARAMAZOV-II-WEB	Fin finau aguest hec per lheuar-se.
KARAMAZOV-II-WEB	Smerdiakov non deishèc escapar era escadença.
KARAMAZOV-II-WEB	Que sò en ua situacion terribla, Ivan Fiódorovich, non sai se com gésser deth pas, didec damb fermetat e claretat, alendant en tot prononciar era darrèra paraula.
KARAMAZOV-II-WEB	Ivan Fiódorovich tornèc a seir-se de seguit.
KARAMAZOV-II-WEB	Qu'estàn es dus capviradi, senhor, tau que dus mainatges petiti, contunhèc Smerdiakov.
KARAMAZOV-II-WEB	Me referisqui ath vòste pair e ath vòste frair Dmitri Fiódorovich.
KARAMAZOV-II-WEB	Ja veiratz se com se lhèue ara e comence a balhar- me era lhauna, en tot demanar-me sense pòsa: "Atau que non a vengut?
KARAMAZOV-II-WEB	E madeish enquiara mieja net, o dilhèu mès.
KARAMAZOV-II-WEB	E, S'Agrafiona Aleksandrovna non vie (pr'amor que jo me pensi que non a era mendre intencion de vier, senhor), alavetz peth maitin vierà un aute còp damb era madeisha cançon: "Com ei que non a vengut?
KARAMAZOV-II-WEB	Per qué non a vengut?
KARAMAZOV-II-WEB	Quan vierà?".
KARAMAZOV-II-WEB	Coma se jo n'auessa eth tòrt de çò que se passe.
KARAMAZOV-II-WEB	E, der aute costat, era madeisha istòria, senhor: tan lèu hèsque net, se non abantes, eth vòste frair camparà peth vesiat damb ua arma ena man: "Tie compde, brigand, marmiton: se la dèishes passar sense avisar-me, t'aucisqui a tu abantes qu'arrés".
KARAMAZOV-II-WEB	Se passarà era net e peth maitin tanben eth, madeish que Fiódor Pávlovich, començarà a tormentar-me ara valenta: "Com ei que non a vengut?
KARAMAZOV-II-WEB	Vierà lèu?".
KARAMAZOV-II-WEB	Madeish qu'er aute; coma se jo ne siguessa colpable de qué non se presente aguesta senhora.
KARAMAZOV-II-WEB	E cada dia, cada ora que se passe, se meten es dus mès rabiosi, autant, qu'a viatges pensi en trèir-me era vida, per çò dera pòur.
KARAMAZOV-II-WEB	Jo, senhor, que non me'n fidi d'eri.
KARAMAZOV-II-WEB	Mès qui te mane intervier!
KARAMAZOV-II-WEB	Fiódorovich?, didec irritat Ivan Fiódorovich.
KARAMAZOV-II-WEB	E com non auia d'intervier, senhor.
KARAMAZOV-II-WEB	Ath delà, que jo non volia intervier, per s'ac voletz saber, senhor.
KARAMAZOV-II-WEB	Dès era prumeria sagè d'èster carat, e non gausaua díder arren, mès qu'eth m'autregèc eth papèr de vailet de Licharda.
KARAMAZOV-II-WEB	D'alavetz ençà, solet se'n sap de dider-me ua causa: "jo a tu que t'aucisqui, brigand, se la dèishes passar!".
KARAMAZOV-II-WEB	Que sò convençut, senhor, de qué deman madeish m'agarrarà un atac plan long de mau dera tèrra.
KARAMAZOV-II-WEB	Com, un atac long de mau dera tèrra?
KARAMAZOV-II-WEB	Plan long, senhor, extraordinariaments long.
KARAMAZOV-II-WEB	De diuèrses ores, senhor, madeish se pòt estar un dia o dus.
KARAMAZOV-II-WEB	Un viatge que me tardèc tres dies, m'auia queigut de naut de tot deth humarau.
KARAMAZOV-II-WEB	Se me passaue, e torna a començar; en aguesti tres dies non reprení eth sen. Alavetz Fiódor Pávlovich hec a vier a Herzenstube, eth doctor d'aciu, senhor, que me botèc gèu enes possi e ath delà un aute remèdi…
KARAMAZOV-II-WEB	Que me poiria auer mòrt, senhor.
KARAMAZOV-II-WEB	Mès se diden qu'ei impossible de predíder aguesti atacs e saber-se'n dera ora que vieràn.
KARAMAZOV-II-WEB	Com pòs díder que te vierà deman?, preguntèc Ivan Fiódorovich, damb un curiosèr acarnassit e peculiar.
KARAMAZOV-II-WEB	Qu'ei vertat, senhor, non se pòden predíder.
KARAMAZOV-II-WEB	Ath delà, aqueth còp auies queigut deth humarau.
KARAMAZOV-II-WEB	En humarau i pugi cada dia, senhor; tanben deman posqui quèir deth humarau.
KARAMAZOV-II-WEB	E, se non ei deth humarau, tostemp posqui quèir en sosterranh, senhor; que tanben baishi cada dia en sosterranh, tostemp que calgue, senhor.
KARAMAZOV-II-WEB	Ivan Fiódorovich s'estèc campant ua bona estona.
KARAMAZOV-II-WEB	Smerdiakov, qu'auie estat guardant eth solèr e jogant un aute còp damb era punta dera bòta dreta, botèc aguest pè ath sòn lòc, auancèc er aute pè, lheuèc eth cap e didec damb un arridolet:
KARAMAZOV-II-WEB	En tot supausar que podessa hèr aquerò, senhor, ei a díder, her veir un atac, senhor, causa que non ei guaire de mau hèr entà ua persona experimentada, qu'auria tot eth dret deth mon a tier aguest metòde per çò de sauvar-me dera mòrt; pr'amor que, se vengui a èster malaut, encara qu'Agrafiona Aleksandrovna venguesse a veir ath vòste pair, Dmitri Fiódorovich non poirie demanar-li a un malaut: "Com ei que non m'as avisat"?.
KARAMAZOV-II-WEB	Que li harie vergonha.
KARAMAZOV-II-WEB	A!, dimònis!, sorrisclèc còp sec Ivan Fiódorovich, damb eth ròstre tengut pera ràbia.
KARAMAZOV-II-WEB	Per qué tostemp te cau pòur pera tua vida?
KARAMAZOV-II-WEB	Totes aguestes menaces deth mèn frair Dmitri non son que paraules prononciades en un moment d'afogadura.
KARAMAZOV-II-WEB	A tu que non t'aucirà; aucirà a un aute, mès non a tu!
KARAMAZOV-II-WEB	Que m'aucirà coma a ua mosca, senhor, e abantes qu'ad arrés, senhor.
KARAMAZOV-II-WEB	E encara i a ua auta causa que m'espaurís mès: que me cuelhen per ajudant sòn quan hèsque bèra estupiditat contra sa pair.
KARAMAZOV-II-WEB	Per qué t'auien de cuélher coma ajudant sòn?
KARAMAZOV-II-WEB	Quini senhaus?
KARAMAZOV-II-WEB	A qui l'ac as explicat aquerò?
KARAMAZOV-II-WEB	Per Diu, parla mès clar!
KARAMAZOV-II-WEB	Vos è de cohessar, damb tota franquesa, didec Smerdiakov, damb vanitosa cauma, arrossegant es paraules, que i a un secret entre Fiódor Pávlovich e jo.
KARAMAZOV-II-WEB	Coma vos sabetz (s'ei qu'ac sabetz), dès hè ja uns dies, tan lèu escurís, o autanplan tath vrespe, eth vòste pair se barre ena casa, a pan e clauadura.
KARAMAZOV-II-WEB	Darrèraments que s'a retirat plan lèu toti es dies, ena sua cramba de naut, e ager non gessec entà nunlòc, senhor, atau qu'ei possible que non vo'n sapiatz damb quin suenh se l'a acodit embarrar-se de nets.
KARAMAZOV-II-WEB	Encara que vengue eth madeish Grigori Vasilievich, se non n'ei totauments convençut, pera sua votz, de qué ei eth, non lo daurís, senhor.
KARAMAZOV-II-WEB	Mès que Grigori Vasielivich non se dèishe veir per aquiu, senhor, pr'amor qu'ara eth solet que tie compde de Fiódor Pávlovich enes sues estances, que sò jo: eth madeish ac decidic dès eth moment que comencèc tot aguest rambalh damb Agrafiona Alksandrovna; ath delà, tanben per orde sòn, jo ara que hèsqui jadilha en pabalhon, e ath delà d'açò non me dèishe dormir abantes dera mieja net, senon que me cau susvelhar: me cau lheuar-me e romar peth pati, en tot demorar que vengue Agrafiona Aleksandrovna, senhor, pr'amor qu'eth vòste pair amie ja diuèrsi dies en tot demorar-la, e està capvirat.
KARAMAZOV-II-WEB	Arrasone d'aguesta manèra: sivans eth, era que li cau pòur a Dmitri Fiódorovich (a Mitka, coma lo cride eth), e per aquerò eth vòste pair vie a veder-me de nets, ja tard, pera part deth darrèr dera casa: "Tu, me ditz, demora-te susvelhant, aumens, enquiara mieja net.
KARAMAZOV-II-WEB	Atau, ditz, me'n saberè de seguit qu'a vengut, e te daurirè era pòrta sense hèr bronit".
KARAMAZOV-II-WEB	Tanben m'a indicat un aute senhau per s'un cas i a bèra emergéncia: prumèr dus còps rapids, tuc-tuc, e dempús, en tot demorar un shinhau, un aute còp, plan mès fòrt.
KARAMAZOV-II-WEB	D'aguesta sòrta se'n saberà qu s'a passat bèth imprevist e que me cau veder-lo a tot córrer; atau me daurirà e poirè entrar entà dider-li çò que sigue.
KARAMAZOV-II-WEB	Tot aquerò per s'un cas Agrafiona Aleksandrovna non podesse vier en persona, e manèsse a bèth un damb un encargue; ath delà d'aquerò, que tanben pòt vier Dmitri Fiódorovich, e me cau díder qu'ei per aciu apròp.
KARAMAZOV-II-WEB	Li cau fòrça pòur a Dmitri Fiódorovich, atau donc, encara qu'Agrafiona Aleksandrovna ja auesse vengut e s'auessen embarrat amassa, se mentretant Dmitri Fiódorovich campe per aciu, jo que sò obligat a avisar de seguit, en tot balhar tres còps ena pòrta; ei a díder, qu'eth prumèr senhau, de cinc còps, signifique: "a vengut Agrafiona Alksandrovna", tant qu'eth dusau, de tres, vò díder: "Ei plan urgent"; eth madeish que m'ac a repetit diuèrsi viatges entà que jo me l'aprena, e me l'a explicat ben.
KARAMAZOV-II-WEB	E, donques qu'arrés en mon se'n sap d'aguesti senhaus, senhor, a despart deth vòste pair e jo, sense cap de trantalh e sense besonh de cridar ad arrés (li cau pòur de cridar en votz nauta), daurirà.
KARAMAZOV-II-WEB	Mès ara se passe que Dmitri Fiódorovich tanben coneish aguesti senhaus.
KARAMAZOV-II-WEB	Per qué les coneish?
KARAMAZOV-II-WEB	L'as dit se com èren?
KARAMAZOV-II-WEB	Com as gausat?
KARAMAZOV-II-WEB	Precisaments, per pòur, senhor.
KARAMAZOV-II-WEB	Com poiria gausar a carar dauant d'eth, senhor?
KARAMAZOV-II-WEB	Ne un solet dia deishaue de sarrar-me Dmitri Fiódorovich: "Tu a jo que m'enganhes!
KARAMAZOV-II-WEB	Te vau a trincar es dues cames!"
KARAMAZOV-II-WEB	Alavetz l'expliquè çò des senhaus secrets, pr'amor de qué aumens vedesse que jo solet hèsqui çò que me manen e se convencesse de qué non l'enganhi e de qué lo tieria informat.
KARAMAZOV-II-WEB	Se te penses que tierà aguesti senhaus entà entrar, non l'ac permetes.
KARAMAZOV-II-WEB	E se me vie un atac, senhor, com vau a empedir-li qu'entre?
KARAMAZOV-II-WEB	À, qué diables!
KARAMAZOV-II-WEB	Mès per qué n'ès tan segur de qué te balharà un atac?
KARAMAZOV-II-WEB	Macareu!
KARAMAZOV-II-WEB	Te'n burles de jo o qué?
KARAMAZOV-II-WEB	Com gausaria burlar-me de vos?
KARAMAZOV-II-WEB	Que sò ben entà risetes, damb tant de pòur!
KARAMAZOV-II-WEB	Qu'è era presentida de qué me va a balhar un atac; qu'è aguesta presentida: e me balharà per tòrt dera pòur, senhor.
KARAMAZOV-II-WEB	À, ath diable!, s'a tu te balhe un atac ja susvelharà Grigori.
KARAMAZOV-II-WEB	Grigori: ja veiràs se com non lo dèishe passar.
KARAMAZOV-II-WEB	Grigori Vasielivich.
KARAMAZOV-II-WEB	E, per çò que Grigori Vasielivich posque entener-lo e vage a barrar-li eth pas, se passe qu'ei malaut dempús ager, e Marfa Ignatievna a era intencion de hèr-li deman era garison.
KARAMAZOV-II-WEB	Aquerò qu'an acordat hè ua estona.
KARAMAZOV-II-WEB	E damb aguest remèdi secret guarís a Grigori Vasielivich uns tres còps ar an, senhor, tostemp que se li demore coma mòrta era centura, damb ua sòrta de paralisi; uns tres còps ar an, senhor.
KARAMAZOV-II-WEB	Alavetz Marfa Ignatievna cuelh ua tovalhòla, la chaupe damb aguesta tenhedura e li heregue tota era esquia pendent ua mieja ora, senhor, enquia que se shugue era tovalhòla.
KARAMAZOV-II-WEB	Era pèth se li rogís tota e se li hole; dempús, tant que hè ua pregària, era li hè a béuer çò que rèste en salèr, senhor, encara que non tot, pr'amor qu'a viatges se'n sauve ua petita partida e tanben se la beu.
KARAMAZOV-II-WEB	E vos diderè qu'es dus, coma que non son acostumadi a béuer, non i estàn guaire a quèir en redon e s'esclipsen coma socs fòrça temps, senhor; e, generauments, Grigori Vasielivich se sòl desvelhar guarit, tant qu'a Marfa Ignatievna tostemp li hè mau eth cap en desvelhar-se, senhor.
KARAMAZOV-II-WEB	Atau donc, se deman Marfa Ignatievna hè çò que s'a pensat, de mau hèr poirà Grigori Vasielivich enténer a Dmitri Fiódorovich e empedir-li eth pas.
KARAMAZOV-II-WEB	Qu'estaràn adormidi, senhor.
KARAMAZOV-II-WEB	Quina asenada!
KARAMAZOV-II-WEB	E tot aquerò coïncidís atau, còp sec, coma hèt de bon voler: tu damb eth mau dera tèrra, e aguesti dus, inconscients!, sorrisclèc Ivan Fiódorovich.
KARAMAZOV-II-WEB	Non se passarà que tu vòs presentar es causes de manèra que coïncidisquen?, se l'escapèc ara imprevista, arroncilhèc es celhes damb mina menaçaira.
KARAMAZOV-II-WEB	Com les auia de presentar atau, senhor?…
KARAMAZOV-II-WEB	E entà qué ac auia de hèr, se tot depen, a tot darrèr, de Dmitri Fiódorovich e de çò qu'eth pense, senhor?…
KARAMAZOV-II-WEB	Se vò hèr quauquarren, eth qu'ac harà; senon, tanpòc l'anarè jo a quèrrer entà possar-lo contra sa pair.
KARAMAZOV-II-WEB	Mès, entà qué li calerie vier a veir ath nòste pair, e mens encara d'amagat, se, coma tu dides, s'Agrafiona Aleksandrovna non camparà per aciu?, contunhèc Ivan Fiódorovich, esblancossit de ràbia; tu, ja ac as dit, e jo, en tot eth temps qu'amii aciu, m'è convençut de qué eth vielh non hè que soniar e qu'aguesta tarasca non vierà a veder-lo.
KARAMAZOV-II-WEB	Alavetz, per qué Dmitri li calerie calar-se ena aguesta casa s'era non vie?
KARAMAZOV-II-WEB	Ditz-me!
KARAMAZOV-II-WEB	Que voi saber çò que penses.
KARAMAZOV-II-WEB	Vos que ja sabetz tà qué pòt vier aciu, qu'ei parièr çò que jo pensa.
KARAMAZOV-II-WEB	Vierà encara que solet sigue per ràbia o per pura mesfidança, en cas de qué jo, per exemple, venga a èster malaut; començarà a sospechar e vierà impacient a cercar pes crambes, coma se passèc ager, per s'era s'ac auesse apraiat entà entrar discrètaments, sense èster vista.
KARAMAZOV-II-WEB	Ath delà, eth se'n sap perfectaments que Fiódor Pávlovich a premanit ua grana envolòpa damb tres mil robles, sagerada damb tres sagèths e ligada damb ua cinta, damb ua inscripcion deth sòn punh e letra: "Ath mèn àngel Grushenka, per se vò de vier".
KARAMAZOV-II-WEB	Tres dies mès tard higec: "Tath mèn colomet".
KARAMAZOV-II-WEB	Aquerò ei çò de sospechós, senhor.
KARAMAZOV-II-WEB	Pegaries!, sorrisclèc Ivan Fiódorovich, cada viatge mès capvirat.
KARAMAZOV-II-WEB	Dmitri non panarà aguesti sòs, ne plan mens aucirà a sa pair per aguest motiu.
KARAMAZOV-II-WEB	Ara qu'a besonh de sòs, plan besonh, Ivan Fiódorovich.
KARAMAZOV-II-WEB	Ne vos imaginatz se guaire, l'expliquèc Smerdiakov damb ua tranquillitat extraordinària e ua notabla precision.
KARAMAZOV-II-WEB	Ath delà, aguesti tres mil robles les considère sòns, senhor; eth que m'ac a deishat clar: "Eth mèn pair me deu encara tres mil robles justi", m'a dit.
KARAMAZOV-II-WEB	Ath delà, vos cau tier en compde ua causa, Ivan Fiódorovich, qu'ei era pura vertat: que lèu ei segur que, s'Agrafiona Aleksandrovna s'entèste, l'obligarà a maridar-se damb era; ath senhor, me referisqui, ath madeish Fiódor Pávlovich; aquerò s'era vò…e ben, que pòt èster que volgue, senhor.
KARAMAZOV-II-WEB	Pr'amor que, encara que jo aja dit que non vierà, tanben ei possible que volgue aquerò e quauquarren mès, ei a díder, convertir-se en senhora.
KARAMAZOV-II-WEB	Sai qu'eth sòn mercadèr, Samsonov, li didec damb tota era franquesa qu'aquerò non ère cap pegaria, e arrie.
KARAMAZOV-II-WEB	E aguesta hemna non ei bric estupida, senhor.
KARAMAZOV-II-WEB	Damb un pelhard coma Dmitri Fiódorovich non se maridarà.
KARAMAZOV-II-WEB	Per tot aquerò, jutjatz vos madeish, Ivan Fiódorovich, e veiratz que ne a Dmitri Fiódorovich, ne tansevolhe a vos ne ath vòste frairet Aleksei Fiódorovich les restarà arren, mès arren d'arren, quan se morisque eth vòste pair; ne un solet roble, senhor, pr'amor qu'Agrafiona Aleksandrovna, se se maride damb eth vòste pàir, serà entà metè'c to ath sòn nòm e hèr-se damb tot eth capitau.
KARAMAZOV-II-WEB	Totun, s'ara morisse eth vòst pair, a vosati vos corresponerie, aumens, quaranta mil robles a cadun, en tot includir a Dmitri Fiódorovich, que tant a en òdi eth vòste pair, pr'amor que non a hèt testament, senhor…
KARAMAZOV-II-WEB	Tot aquerò qu'ac sap de tira Dmitri Fiódorovich…
KARAMAZOV-II-WEB	A Ivan Fiódorovich semblaue que se li contreiguie e li tremolaue eth ròstre.
KARAMAZOV-II-WEB	En tau cas, talhèc de pic a Smerdiakov, per qué me conselhes que vaja entà Chermashnia?
KARAMAZOV-II-WEB	Qué m'as volut díder damb aquerò?
KARAMAZOV-II-WEB	Me'n vau, e se passe qu'aciu succedís quauquarren.
KARAMAZOV-II-WEB	A Ivan Fiódorovich li costaue alendar.
KARAMAZOV-II-WEB	Que vos ac digui pr'amor que me hètz pena.
KARAMAZOV-II-WEB	Jo, en vòste lòc, me'n desbrembaria de tot…mielhor qu'èster pendent d'aguestes causes, senhor…, responec Smerdiakov, guardant damb mensprètz es ludenti uelhs d'Ivan Fiódorovich.
KARAMAZOV-II-WEB	Es dus se demorèren caradi.
KARAMAZOV-II-WEB	Me semble que non ès qu'un perfècte idiòta e, plan que òc…un brigand redondat!
KARAMAZOV-II-WEB	De ressabuda, Ivan Fiódorovich se lheuèc deth banc.
KARAMAZOV-II-WEB	Ara seguida, hec que s'endralhaue entath brescat, mès de pic s'arturèc e se virèc entà Smerdiakov.
KARAMAZOV-II-WEB	Aumens atau ac sentec aguest, qu'en aguest madeish instant s'estrementic e botèc tot eth còs entà darrèr.
KARAMAZOV-II-WEB	Mès se passèc eth moment, erosaments entà Smerdiakov, e Ivan Fiódorovich, en silenci, encara que damb ua cèrta perplexitat, se virèc d'esponera e auancèc entath brescat.
KARAMAZOV-II-WEB	Deman me'n vau entà Moscòu, per s'ac vòs saber, deman a prumèra ora, aquerò ei çò qu'auem!, didec de pic damb ràbia, cridant e mercant es paraules; eth madeish s'estonarie mès tard de qué auesse creigut de besonh dider-li ua tau causa a Smerdiakov.
KARAMAZOV-II-WEB	Aquerò ei çò de mielhor, senhor, responec aguest, coma se s'ac auesse demorat; çò que se passe ei qu'en Moscòu tostemp vos poiràn shordar, senhor, en tot avisar- vos per telegraf entà qu'entornèssetz se se passèsse quauquarren.
KARAMAZOV-II-WEB	Ivan Fiódorovich s'arturèc de nauèth e se virèc rapidaments entà Smerdiakov.
KARAMAZOV-II-WEB	Mès que tanben ad aguest l'auie arribat quauquarren.
KARAMAZOV-II-WEB	Tota era sua familiaritat e eth sòn mensprètz s'esbugassèren en un virament de uelhs; en sòn ròstre expectant, encara que ja amendrit e servil, se miralhèc ua insolita concentracion: "Non va a díder arren mès?
KARAMAZOV-II-WEB	Non penses híger arren?
KARAMAZOV-II-WEB	Qu'ei qu'en tot estar-me en Chermashnia non me cridaríetz tanben…se se passèsse bèra causa?, cridèc de pic Ivan Fiódorovich, qu'auie lheuat terriblaments eth ton de votz sense saber per qué.
KARAMAZOV-II-WEB	Tanben en Chermashnia, senhor…vos aurien shordat, senhor…, gasulhèc Smerdiakov, lèu en un mormolh, coma se siguesse desconcertat, encara que sense deishar de tachar es vistons, plan fixaments, en Ivan Fiódorovich, dirèctaments enes sòns uelhs.
KARAMAZOV-II-WEB	Sonque que Moscòu ei plan mès luenh, tant que Chermashnia ei apròp.
KARAMAZOV-II-WEB	Dilhèu te hè pena que me despena es sòs en viatge, e per aquerò persutes entà que vaja en Chermashnia…
KARAMAZOV-II-WEB	O ei que te hè dò que me calgue dar un torn tan gran?
KARAMAZOV-II-WEB	Qu'auetz tota era rason, senhor…gasulhèc damb votz tremolosa, Smerdiakov, damb ua riseta de dolenteria e en tot premanir-se de nauèth, convulsiuaments a hèr un pas entà darrèr.
KARAMAZOV-II-WEB	Mès de ressabuda Ivan Fiódorovich, entara suspresa de Smerdiakov, s'estarnèc en ua arridalhada e s'endralhèc ara prèssa entath brescat, sense deishar d'arrir.
KARAMAZOV-II-WEB	Se quauquarrés l'auesse campat era cara, solide aurie arribat ena conclusion de qué non arrie d'alegria.
KARAMAZOV-II-WEB	Ne eth madeish aurie estat capable d'explicar, en cap cas, çò que l'arribaue en aqueri moments.
KARAMAZOV-II-WEB	Se botjaue coma se patisse convulsions.
KARAMAZOV-II-WEB	VII.
KARAMAZOV-II-WEB	Tanben parlaue d'aguesta sòrta.
KARAMAZOV-II-WEB	Pávlovich e li cridèc, en tot gesticular: "Que pugi ena mia cramba; non vengui a veder-vos a vos; adishatz".
KARAMAZOV-II-WEB	E passèc de long, en tot procurar autanplan non guardar a sa pair.
KARAMAZOV-II-WEB	Qu'ei plan possible qu'eth vielh li resultèsse especiauments odiós en aqueri moments, mès ua manifestacion tan descondiderada d'ostilitat susprenec ath pròpi Fiódor Pàvlovich.
KARAMAZOV-II-WEB	Aguest, per çò que semble, li volie comunicar quauquarren urgent, e per aquerò auie gessut expressaments a receber-lo ena sala; mès, en enténer taus compliments, se demorèc quiet, sens badar boca, e, damb aire trufaire, seguic damb era guardada ath sòn hilh tant qu'aguest pujaue per escalèr deth humarau enquia deishar-lo de uelh.
KARAMAZOV-II-WEB	Ath diable!
KARAMAZOV-II-WEB	Que s'embèstie!
KARAMAZOV-II-WEB	Premanís eth samovar e vè-te'n de seguit, va.
KARAMAZOV-II-WEB	Comencèren alavetz es preguntes; qu'ère eth tipe de preguntes, precisaments, deth que venguie de planher-se Smerdiakov hège un moment a Ivan Fiódorovich, ei a díder, preguntes tanhentes ara demorada visita, e que non les recuelheram aciu.
KARAMAZOV-II-WEB	Ath cap de mieja ora era casa qu'ère barrada, e eth vielh capvirat hège torns pes crambes, en tot demorar damb in que s'entenessen en quinsevolh moment es cinc còps convengudi; de quan en quan hège eth nhau pes escures hièstres, sense campar arren mès qu'era net.
KARAMAZOV-II-WEB	Qu'ère ja plan tard, mès Ivan encara non dormie; ère dat as sues reflexions.
KARAMAZOV-II-WEB	Aquera net non se calèc en lhet enquia leù es dues.
KARAMAZOV-II-WEB	Que non vam a registrar tota era seguida des sòns pensaments, donques que non ei aguest eth moment de calar-mos ena sua amna: ja l'arribarà eth torn.
KARAMAZOV-II-WEB	Autanplan, encara que sagèssem de transméter quauquarren, serie plan complicat, pr'amor que non se tracte de pensaments, senon de quauquarren massa indefinit e, sustot, en excès esmovent.
KARAMAZOV-II-WEB	Eth madeish qu'auie era sensacion qu'ère perdut.
KARAMAZOV-II-WEB	Ath delà, tota sòrta de desirs estranhs e lèu totafèt inesperadi lo tormentauen; tath pic dera mieja net, per exemple, l'entrèren uns talents pressanti e irresistibles de baishar, daurir era pòrta, entrar en pabalhon e estovar-li era codena a Smerdiakov; mès plan, se quauquarrés l'auesse demanat explicacions, qu'aurie estat completaments incapable d'exprimir ne ua soleta causa damb precision, exceptat, dilhèu, era de qué aqueth lacai se l'auie tornat odiós, tau que siguesse eth mès shordaire des ofensaires qu'un se pòt trapar ena tèrra.
KARAMAZOV-II-WEB	Ath delà, sentec era amna negada aquera net, en mès d'ua escadença, per ua timiditat inexplicabla e umilianta, per tòrt dera quau, eth madeish se'n sentie, ère coma se perdesse de pic enquia es fòrces fisiques.
KARAMAZOV-II-WEB	Eth cap li hège mau e auie romia.
KARAMAZOV-II-WEB	Ua sensacion d'òdi li sarraue eth còr, coma s'estèsse a mand de resvenjar-se de quauquarrés.
KARAMAZOV-II-WEB	Arribèc a auer en òdi ath madeish Aliosha, en rebrembar era sua nauèra conversacion damb eth; a estones, tanben s'auec intensaments en òdi ada eth madeish.
KARAMAZOV-II-WEB	Ivanovna, quauquarren que mès tard l'estonarie, mès que mès pr'amor que se'n brembaue perfèctaments se com eth maitin anterior, en vantar-se damb tanta eloqüencia dauant d'era per sua decision de partir entà Moscòu eth dia a vier, s'auie dit, entàs sòns laguens: "Quina asenada; tu que non te'n vas d'aciu, ne te serà aisit era esquinçadura coma dides; qu'ès un vantariòu".
KARAMAZOV-II-WEB	Ath cap deth temps, en rebrembar aquera net, Ivan Fiódorovich se'n brembarie damb especiau desengust se com en escadences se lheuaue ara imprevista deth divan e, sense hèr bronit, tau que s'auesse un gran temor que l'obervèssen, daurie era pòrta, pistaue ena escala e se dedicaue a campar es va-e-vèni de Fiódor Pávlovich en solèr de baish; se demoraue escotant ua estona, uns cinc menutes, damb ua sòrta d'estranh curiosèr, en tot tier-se era alend e damb eth còr embalat; mès, plan que òc, non sabie se per qué hège aquerò, per qué l'auie dat per espiar.
KARAMAZOV-II-WEB	Mès tard, ath long dera sua vida, qualifiquèc tostemp d'"abjècte" tau "manèra de hèr", e enes fondaments deth sòn èster, enes amagaders dera sua amna, ac considerèc er acte mès maishant qu'auie cometut jamès.
KARAMAZOV-II-WEB	Totun, en relacion damb eth pròpì Fiódor Pávlovich, en aqueri moments non sentie cap òdi; sentie solet, per bèra rason, un curiosèr dehòra de mida: l'entenie passejar peth solèr de baish; s'imaginaue se què hège en aqueth precís instant enes sues crambes; intuie e se l'imaginaue hènt eth nhau pes escures hièstres o demorant-se quiet de pic ath miei dera cramba, pendent, plan pendent de se quauquarrés cridaue.
KARAMAZOV-II-WEB	Dus viatges pistèc Ivan Fiódorovich ena escala damb aguesta intencion.
KARAMAZOV-II-WEB	Quan fin finau se hec eth silenci ena casa, un còp eth pròpi Fiódor Pávlovich ja s'auie calat en lhet, tàs dues, Ivan Fiódorovich hec çò de madeish; qu'auie eth prepaus d'esclipsar-se lèu-lèu, pr'amor que se trapaue terriblaments cansat.
KARAMAZOV-II-WEB	E atau siguec: de seguic lo recuelhec era sòn, e dormic prigondaments, sense sòmnis, encara que se desvelhèc d'ora, tàs sèt, quan ja trincaue eth dia.
KARAMAZOV-II-WEB	En daurir es uelhs, entara sua suspresa, sentec se com l'alugaue ua energia insolita; sautèc ath mès córrer deth lhet e se vestic ara prèssa; ara seguida treiguec era sua maleta e, sense pèrder ua menuta, comencèc a hèr er equipatge de seguit.
KARAMAZOV-II-WEB	Era madeisha vesilha, ath maitin, qu'auie recebut tota era ròba blanca dera lauadaria.
KARAMAZOV-II-WEB	Ivan Fiódorovich arric en tot pensar que tot se passaue ben, que cap de trebuc s'opausaue ara sua marcha sobta.
KARAMAZOV-II-WEB	Pr'amor que partie, plan, de manèra sobta.
KARAMAZOV-II-WEB	A maugrat qu'era vesilha auie anonciat, a Katerina Ivanovna, a Aliosha e, mès tard, a Smerdiakov, que partie eth dia a vier, en calar-se en lhet, non auie pensat ena sua partença: se'n brembaue perfèctaments qu'en aqueri moments non auie pensat en absolut qu'ath maitin, en lheuar-se, çò de prumèr que harie serie meter-se a hèr er equipatge.
KARAMAZOV-II-WEB	Fin finau, auec premanides es maletes e ua bossa de viatge; qu'èren ja lèu es nau quan Marfa Ignatievna se presentèc damb era pregunta de costum de cada dia: "A on voletz préner eth tè?
KARAMAZOV-II-WEB	Aciu o en embaish?"
KARAMAZOV-II-WEB	Ivan Fiódorovich baishèc; qu'auie ua mina alègra, encara que se notaue en eth, enes sues paraules e enes sóns gèsti, ua sòrta de desòrdre, de precipitacion.
KARAMAZOV-II-WEB	Dempús de saludar amablaments a sa pair e d'interessar-se especiauments pera sua salut, sense demorar ne tansevolhe que Fiódor Pávlovich acabèsse era sua responsa, anoncièc en un virament de uelhs qu'ua ora dempús partie entà Moscòu, definitiuaments, e demanèc que li premanissen es shivaus.
KARAMAZOV-II-WEB	Moria!, com ès!
KARAMAZOV-II-WEB	Guarda que non dider-m'ac ager…
KARAMAZOV-II-WEB	Ben, qu'ei parièr, qu'ac podem solucionar ara.
KARAMAZOV-II-WEB	Que m'as de hèr un favor enòrme, per amor de Diu; apressa-te en Chermashnia.
KARAMAZOV-II-WEB	Sonque te cau desviat enquiara quèrra ena gara de Volovia, que son solet dotze verstas d'arren, e ja ès en Chermashnia.
KARAMAZOV-II-WEB	Lo pòs cuélher deman, e se non deman passat, mès aué te cau apressar en Chermashnia.
KARAMAZOV-II-WEB	Hè aguest favor a ta pair!
KARAMAZOV-II-WEB	Se non auessa causes entà hèr aciu, jo que ja i auria anat hè temps, pr'amor que se tracte d'un ahèr urgent, de grana importància, mès en aguesti moments m'ei impossible…
KARAMAZOV-II-WEB	Guarda, qu'è aquiu dues parcèles de bòsc, en Beguichevo e en Diachkino, en uns ermassi.
KARAMAZOV-II-WEB	Eth vielh Maslov e eth sòn hilh, uns comerçants, solet me balhen ueit mil robles pera tala, quan est an passat ja i auec un crompraire que n'aufric dotze mil; qu'ei que non ère d'aciu, aguesta ei era diferéncia.
KARAMAZOV-II-WEB	Pr'amor qu'ara, ara gent d'aciu, non i a qui les vene arren: tot ac arremassen es Maslov, pair e hilh, que possedissen ua fortuna; t'aufrisquen çò que t'aufrisquen te cau conformar-te, pr'amor qu'aciu non i a arrés que gause competir damb eri.
KARAMAZOV-II-WEB	Mès se passe que, Ilinski, eth pòpe, m'escriuec de suspresa dijaus passat, en tot díder que s'auie presentat un aute comerçant, Gorstkin; que lo conehisi, e çò de mielhor ei que non ei d'aciu, senon de Pogrebovo, que vò díder que non les cau pòur as Maslov; coma que non ei d'aciu…
KARAMAZOV-II-WEB	En resumit, que semble qu'ei dispausat a balhar-ne onze mil pera tala deth bòsc, ac entenes?
KARAMAZOV-II-WEB	E non se demorarà per aciu, sivans eth pòpe, mès d'ua setmana.
KARAMAZOV-II-WEB	Qu'ei per aquerò que te calerie apressar-te entà vier a un convengut damb eth…
KARAMAZOV-II-WEB	Donques escriuetz-li ath pòpe e que se n'encargue eth.
KARAMAZOV-II-WEB	Eth que non se'n sap, aguest ei eth problema.
KARAMAZOV-II-WEB	Eth pòpe que non a uelh entad aguestes causes.
KARAMAZOV-II-WEB	Ei ua jòia de persona, ara madeish meteria enes sues mans vint mil robles, sense un rebut, entà que me les sauvèsse, mès que non a uelh entàs negòcis; qu'ei que non semble un òme, enquia e tot eth mès simplet l'enganhe.
KARAMAZOV-II-WEB	E aquerò qu'ei ua persona plan instruida, tè.
KARAMAZOV-II-WEB	Aguest Gorstkin qu'a mina de campanhard, damb era sua poddiovka8 blua, mès per çò que tanh ath sòn caractèr ei un brigand, entà malur nòste: ei un mentidèr, aguest ei eth sòn anament.
KARAMAZOV-II-WEB	A viatges dèishe anar ues petites mentides que te demores damb es uelhs blanqui, en tot demanar-te se com pòt èster tan mentidèr.
KARAMAZOV-II-WEB	Hè tres ans condèc que se l'auie mòrt era hemna e que ja s'auie tornat a maridar, e arren d'aquerò ei vertat, tè: era hemna non solet non s'auie mòrt, senon que viu encara e cada tres dies li hè ua repassada.
KARAMAZOV-II-WEB	En resumit, qu'ara se tracte de saber se mentís o parle seriosaments quan ditz que vò crompar e qu'aufrís onze mil.
KARAMAZOV-II-WEB	Demora, demora; tu qu'ac pòs hèr plan ben, ja t'expliqui jo quini detalhs te cau tier en compde damb aguest Gorstkin, que hè temps qu'amii tractes damb eth.
KARAMAZOV-II-WEB	Guarda: te cau tachar es uelhs ena sua barba; amie ua barba peuròia, pòc abondiua, que hè causa de veder-la.
KARAMAZOV-II-WEB	S'era barbeta li tremòle, mès eth parle e s'emmalicie, aquerò qu'ei un bon senhau: ditz era vertat e vò barrar eth tracte; mès, se s'amorasse era barba damb era man quèrra e arrís, ben, aquerò vò díder que sage de foter-la-te, quauquarren shame.
KARAMAZOV-II-WEB	Jamès li guardes es uelhs, des uelhs non ne treiràs arren, son un mistèri; qu'ei un tafurèl; tu fixa-te ena barba.
KARAMAZOV-II-WEB	Te vau a balhar ua nòta entada eth, e tu l'ac mòstres.
KARAMAZOV-II-WEB	Çò que se passe damb Gorstkin ei qu'en realitat non ei Gorstkin, senon Liagavy; mès tu non lo crides Liagavy, non sigue que s'ofene.
KARAMAZOV-II-WEB	S'arribes en un convengut damb eth e ves qu'era causa va ben, escriu-me de seguit.
KARAMAZOV-II-WEB	Qu'ei pro que i metes: "non mentís, çampar".
KARAMAZOV-II-WEB	Ten-te fèrm enes onze mil; pòs rebaishar mil, non mès.
KARAMAZOV-II-WEB	Guarda: de ueit a onze, tres mil de diferéncia.
KARAMAZOV-II-WEB	Aguesti tres mil qu'ei coma se me les auessa trapat per aquiu lançadi, ara que non ei arren de bon hèr trapar a un crompaire, e è besonh desesperadaments d'aguesti sòs.
KARAMAZOV-II-WEB	Tan lèu me hèsques a saber qu'era causa va seriosaments, jo madeish vierè ath mès córrer entà aquiu e barrarè eth tracte, ja treirè eth temps d'a on sigue.
KARAMAZOV-II-WEB	Mès ara, per qué gésser ara prèssa, se dilhèu non son que fantasies deth pòpe?
KARAMAZOV-II-WEB	Ben, i anaràs o non?
KARAMAZOV-II-WEB	Vai, que non è temps, non persutetz.
KARAMAZOV-II-WEB	Tè, hètz-li aguest favor a ta pair!
KARAMAZOV-II-WEB	Qu'ac tierè en compde!
KARAMAZOV-II-WEB	Que non auetz còr, degun, aquerò ei çò que se passe!
KARAMAZOV-II-WEB	Qué ei entà tu un dia o dus?
KARAMAZOV-II-WEB	A on vas ara?
KARAMAZOV-II-WEB	A Venécia?
KARAMAZOV-II-WEB	Que non s'ahonarà era tua Venécia en un parelh de dies.
KARAMAZOV-II-WEB	Que i manaria a Aliosha, mès qué i pinte Aliosha en tot aquerò?
KARAMAZOV-II-WEB	T'ac demani a tu, solet, pr'amor que tu ès ua persona intelligenta; coma se non m'en sabessa.
KARAMAZOV-II-WEB	Ja sai que non negòcies damb husta, mès qu'as uelh.
KARAMAZOV-II-WEB	Sonque se tracte de saber s'aguest òme parle seriosaments.
KARAMAZOV-II-WEB	Ja t'ac è dit, tu fixa-te ena barba: se li tremòle era barbeta, aquerò ei qu'era causa va seriosaments.
KARAMAZOV-II-WEB	Fiódorovich, en tot arrir maliciosaments.
KARAMAZOV-II-WEB	Alavetz, i anaràs?
KARAMAZOV-II-WEB	I anaràs?
KARAMAZOV-II-WEB	Ara madeish t'escriui era nòta.
KARAMAZOV-II-WEB	Sabi pas se i anarè, sabi pas; ac decidirè peth camin.
KARAMAZOV-II-WEB	Com peth camin?
KARAMAZOV-II-WEB	Decidís-te ara madeish.
KARAMAZOV-II-WEB	Decidís-te, hilh mèn!
KARAMAZOV-II-WEB	Un còp qu'arribetz a un acòrd, m'escriues un parelh de linhes, les ac balhes ath pòpe e eth, en un virament de uelhs, me manarà era tua nòta.
KARAMAZOV-II-WEB	E, a compdar d'aquiu, ja non te retengui mès, que pòs anar entà Venécia.
KARAMAZOV-II-WEB	Eth pòpe t'amiarà de tornada entara gara de Volonia…
KARAMAZOV-II-WEB	Eth vielh ère reauments afogat; escriuec era nòta, manèc aganchar es shivaus, hec que servissen quauquarren entà minjar, conhac.
KARAMAZOV-II-WEB	Quan ère content, tostemp se mostraue expansiu, mès en aguesta escadença semblaue que se moderaue.
KARAMAZOV-II-WEB	De Dmitri Fiódorovich, per exemple, non didec ne ua soleta paraula.
KARAMAZOV-II-WEB	Per çò dera partença d'Ivan, que non l'afectaue en absolut.
KARAMAZOV-II-WEB	Semblaue coma se non trapèsse un tèma entà parlar; eth madeish Ivan Fiódorovich se n'encuedèc perfèctaments.
KARAMAZOV-II-WEB	Deu èster hart de jo", se pensèc.
KARAMAZOV-II-WEB	Solet en dider-se adiu deth sòn hilh, ja en pòrge, eth vielh semblèc mès esmoigut, e hec per punar-lo.
KARAMAZOV-II-WEB	Mès Ivan Fiódorovich s'esdeguèc a balhar-li era man, damb intencion evidenta d'evitar es punets.
KARAMAZOV-II-WEB	Eth vielh ac vedec de seguit e se reprimic còp sec.
KARAMAZOV-II-WEB	Ben, vè-te'n damb Diu, vè-te'n damb Diu!, repetic dès eth pòrge.
KARAMAZOV-II-WEB	Demori que entornes quan encara siga viu, è?
KARAMAZOV-II-WEB	Non dèishes de vier, tostemp m'alegrarà veder- te.
KARAMAZOV-II-WEB	Adishatz, que Crist t'acompanhe!
KARAMAZOV-II-WEB	Ivan Fiódorovich pugèc ena caléssia.
KARAMAZOV-II-WEB	Adishatz, Ivan!
KARAMAZOV-II-WEB	Non t'ac cuelhes mau!, sorrisclèc eth pair per darrèr viatge.
KARAMAZOV-II-WEB	Gesseren a dider-li adiu toti es vailets: Smerdiakov, Marfa e Grigori.
KARAMAZOV-II-WEB	Ivan Fiódorovich les balhèc dètz robles a cadun.
KARAMAZOV-II-WEB	Quan ja s'auie acomodat ena calèssia, Smerdiakov li botèc sollicit era ahlassada.
KARAMAZOV-II-WEB	Guarda…vau entà Chermashnia…, se l'escapèc de pic a Ivan Fiódorovich, madeish qu'era vesilha, tau que s'es paraules li gessessen soletes, acompanhades, ath delà, d'ua sòrta de riseta nerviosa.
KARAMAZOV-II-WEB	Mès tard, ac rebrembarie pendent fòrça temps.
KARAMAZOV-II-WEB	Damb rason diden que hè gòi parlar damb ua persona intelligenta, responec damb rotonditat Smerdiakov, en tot dirigir ua guardada penetranta en Ivan Fiódorovich.
KARAMAZOV-II-WEB	Era calèssia partic ath mès córrer.
KARAMAZOV-II-WEB	Eth viatjaire, damb era amna confonuda, guardaue damb delit es camps, es ticolets, es arbes, ua volada plan nauta d'auques, en cèu ludent.
KARAMAZOV-II-WEB	De ressabuda se sentec plan a gost.
KARAMAZOV-II-WEB	Sagèc de tier convèrsa damb e menaire, e trapèc fòrça interessanta ua des observacions deth vilatgés; totun, ath cap d'ua menuta se n'encuedèc de qué non auie parat era aurelha as sues paraules e que, en realitat non auie comprenut era sua responsa.
KARAMAZOV-II-WEB	Carèc; tanben atau s'estaue ben: er aire ère net, blos, frescolenc; eth cèu, clar.
KARAMAZOV-II-WEB	Li vengueren entath cap, per un moment, es imatges d'Aliosha e de Katerina Ivanovna; mès arric en silenci e alendèc doçaments sus aguesti estimadi hantaumes, e aguesti despareisheren: "Que ja aurà temps entada eri", se pensèc.
KARAMAZOV-II-WEB	Lèu arribèren ena gara de pòsta, escambièren es shivaus e gesseren ath córrer entà Volovia.
KARAMAZOV-II-WEB	Qué aurà volut díder damb aquerò?, de pic se li copèc era respiracion.
KARAMAZOV-II-WEB	E per qué l'aurè dit jo que vau entà Chermashnia?"
KARAMAZOV-II-WEB	Ivan Fiódorovich baishèc dera calèssia, e se vedec entornejat de menaires.
KARAMAZOV-II-WEB	Ajustèren eth prètz deth viatge enquia Chermashnia, dotze verstas de camin vesiau, en un car de loguèr.
KARAMAZOV-II-WEB	Manèc aganchar es shivaus.
KARAMAZOV-II-WEB	Entrèc ena casa de pòsta, hec ua lucada, campèc ara hemna deth mèstre de pòsta e, de ressabuda, s'entornèc entath pòrge.
KARAMAZOV-II-WEB	Arren de Chermashnia, frairs.
KARAMAZOV-II-WEB	Poirè arribar en camin de hèr abantes des sèt?
KARAMAZOV-II-WEB	Plan que òc.
KARAMAZOV-II-WEB	Alavetz, agancham?
KARAMAZOV-II-WEB	Lèu-lèu.
KARAMAZOV-II-WEB	Beth un de vosati vierà ara ciutat deman?
KARAMAZOV-II-WEB	Plan; guardatz, Mitri que i anarà.
KARAMAZOV-II-WEB	Me poiries hèr un favor, Mitri?
KARAMAZOV-II-WEB	Karamazov, e ditz-li que non è anat entà Chermashnia.
KARAMAZOV-II-WEB	Poiràs?
KARAMAZOV-II-WEB	Plan que òc; passarè per aquiu; a Fiódor Pávlovich que lo coneishi dès hè temps.
KARAMAZOV-II-WEB	Cuelh aguesta estrea, pr'amor que me pensi qu'eth non te balharà arren…
KARAMAZOV-II-WEB	Fiódorovich arric alègraments.
KARAMAZOV-II-WEB	Solide que non.
KARAMAZOV-II-WEB	Mitri tanben arric.
KARAMAZOV-II-WEB	Tàs sèt dera tarde Ivan Fiódorovich pugèc en vagon e volec entà Moscòu.
KARAMAZOV-II-WEB	Mès, en sòrta der entosiasme, que s'auie apoderat d'eth era escuretat, e auie en sòn còr tanta pena coma jamès l'auie sentut ena sua vida.
KARAMAZOV-II-WEB	Que s'estèc meditant tota era net; eth vagon volaue, e solet en trincar eth dia, ja arribant en Moscòu, se n'encuedèc de pic dera sua situacion.
KARAMAZOV-II-WEB	Que sò un miserable!, se didec en un mormolh.
KARAMAZOV-II-WEB	Per çò que tanh a Fiódor Pàvlovich, dempús de dider-se adiu deth sòn hilh se demorèc plan satisfèt.
KARAMAZOV-II-WEB	Pendent dues longues ores se sentec lèu erós e beuec un shinhau de conhac; mès, ara imprevista, se produsic un incident çò de mès lamentable e desagradiu entà toti que deishèc desconcertat a Fiódor Pàvlovich: Smerdiakov anèc a cercar quauquarren en sosterranh e queiguec de naut des escalèrs.
KARAMAZOV-II-WEB	E sòrt que Marfa Ignatievna ère en pati e ac podec enténer a temps.
KARAMAZOV-II-WEB	Que non vedec era queiguda, mès òc qu'entenec eth sorriscle, un sorriscle peculiar, estranh, mès que coneishie dès hège temps: eth crit der epileptic que patís un atac.
KARAMAZOV-II-WEB	Que non auec manèra de saber s'er atac l'auie arribat en moment de baishar pera escala, e en aguest cas, coma ei naturau, deuec redolar pes escalèrs ja sense sens, o se, ath contrari, era crisi de Smerdiakov, coneishut epileptic, auie estat costada pera queiguda e era commocion; eth cas ei que lo trapèren ath hons deth sosterranh, entre espasmes e convulsions, en tot estornejar- se e damb esgluma ena boca.
KARAMAZOV-II-WEB	Ara prumeria se pensèren que s'auie trincat quauquarren, un braç o ua cama, que s'auie maumetut; totun, "eth Senhor l'auie balhat era sua proteccion", sivans didec Marfa Ignatievna: que non l'auie arribat arren d'aquerò, encara que costèc fòrça cargar-lo e treir-lo deth sosterranh.
KARAMAZOV-II-WEB	Autanplan les calec demanar ajuda as vesins.
KARAMAZOV-II-WEB	En tot aguest ahèr s'estèc present Fiódor Pàvlovich, que tanben ajudèc un shinhau; qu'ère visiblament espaurit e non sabie pro ben se qué hèr.
KARAMAZOV-II-WEB	Se'n brembèren de qué en aquera escadença l'auien botat gèu enes possi.
KARAMAZOV-II-WEB	Encara restaue un shinhau de gèu en sosterranh, e Marfa Ignatievna s'ocupèc d'aquerò; pera tarde Fiódor Pávlovich manèc cridar ath doctor Herzenstube, que se presentèc sense demora.
KARAMAZOV-II-WEB	En examinar atentiuaments ath malaut (aqueth venerable ancian ère eth doctor mès conscienciós e meticulós de tota era província), dictaminèc que se tractaue d'un atac dehòra de mida e que podie "costar un risque"; didec tanben Herzenstube qu'encara que, de moment, non venguie de comprenè'c deth tot, s'ath londeman se verificaue qu'es remèdis tengudi non auien estat efectiui, non s'estarie de prepausar-ne d'auti.
KARAMAZOV-II-WEB	Amièren ath malau en pabalhon, en ua cramba ath cant des crambes de Marfa e Grigori.
KARAMAZOV-II-WEB	A compdar d'aguest incident, Fiódor Pàvlovich se passèc tot eth dia patint un malastre darrèr der aute: Marfa Ignatievna li premanic eth repaish, e era sopa, en comparèr damb era de Smerdiakov, qu'ère ua pura "lavanha", e era garia li demorèc tan reseca que non i auie manèra de clauar-li es dents.
KARAMAZOV-II-WEB	As amargants repotecs, encara que justificadi, deth senhor, Marfa Ignatievna didec qu'era garia, ça que la, ère ja plan vielha, e qu'era non auie estudiat entà codinèra.
KARAMAZOV-II-WEB	En escurir se passèc ua aute contratemps: informèren a Fiódor Pávlovich de qué Grigori, que portaue ja tres dies malaut, non auie auut mès remèdi que calar-se en lhet, per tòrt dera paralisi ena cintura.
KARAMAZOV-II-WEB	Fiódor Pàvlovich s'acabèc eth sòn tè lèu-lèu e s'embarrèc solet en casa.
KARAMAZOV-II-WEB	Viuie ua terribla e angoishosa demora.
KARAMAZOV-II-WEB	Eth cas ei que, just aquera net, eth ère qu'ère causa hèta era aparicion de Grushenka; aumens, aguest madeish maitin, a prumèra ora, Smerdiakov l'auie assegurat, o pòc mens, qu'era auie prometut de vier, "sense cap sòrta de dobte".
KARAMAZOV-II-WEB	Ar infatigable ancian eth còr li batanaue ansiosaments, tant qu'eth hège torns e mès torns pes sues desèrtes crambes, en tot parar era aurelha.
KARAMAZOV-II-WEB	Que li calie èster ara demora: Dmitri Fiódorovich que podie romar per aquiu apròp, pistant, e, se Grushenka picaue ena hièstra (tres dies abantes, Smerdiakov l'auie confirmat que l'auie explicat ad aguesta hemna a on e com li calie trucar), aurie de daurir era pòrta çò de mès lèu possible, entà que Grushenka non li calesse demorar en lumedar ne ua segonda mès de çò de besonh; se non, que Diu non ac volesse!, poirie espaurir-se e gésser ath mès córrer.
KARAMAZOV-II-WEB	Fiódor Pàvlovich qu'ère plan nerviós, mès jamès auie sentut eth sòn còr negat en ua esperança mès doça: se podie afirmar, damb tota vertat, qu'en aguesta escadença era non mancarie era balestada!
KARAMAZOV-II-WEB	Libre siesau.
KARAMAZOV-II-WEB	Quan Aliosha, damb inquietut e crebacòr en còr, entrèc ena cèla deth starets, s'arturèc lèu miralhat: en sòrta de trapar-se ath malaut moribond e dilhèu inconscient, coma auie cranhut, lo vedec en fautulh damb eth ròstre animat e alègre, encara que consumit pera debilitat, entornejat pes sòns òstes e parlant damb eri tranquilla e animadaments.
KARAMAZOV-II-WEB	Per çò d'aute, quan arribèc Aliosha non hège que quinze menutes que s'auie lheuat; es òstes s'auien amassat abantes ena cèla, a on auien demorat que se desvelhèsse, fidadi ena fèrma credença deth pair Paisi de qué "sense cap de dobte, eth mèstre se lheuarie entà parlar un aute viatge damb toti es sòns estimadi, tau qu'ac anoncièc, tau qu'ac prometec aguest madeish maitin".
KARAMAZOV-II-WEB	Eth pair Paisi credie fèrmaments en aguesta promesa, coma credie en quinsevolh paraula deth starets moribond, enquiath punt que, se l'auesse vist ja sense coneishement e autanplan sense alendar, mès auesse compdat damb era sua promesa que se lheuarie entà dider-se adiu d'eth, qu'ei possible que non s'auesse creigut ara madeisha mòrt e qu'auesse contunhat demorant qu'er agonizant tornèsse en se e complisse çò prometut.
KARAMAZOV-II-WEB	Plan lèu, en retirar- se a dormir, eth starets Zosima l'auie dit claraments: "Non morirè sense gaudir un viatge mès en tot conversar damb vosati, es escuelhudi peth mèn còr, sense campar es vòsti estimadi ròstres e sense daurir-vos era mia amna un viatge mès".
KARAMAZOV-II-WEB	Es amassadi entara que probablaments serie era darrèra convèrsa damb eth starets èren es sòns amics mès leiaus e antics.
KARAMAZOV-II-WEB	Qu'èren quate: es ieromonges pair Iosif e pair Paisi, eth ieromonge pair Mijail, eth superior der ascetòri, un òme encara non guaire vielh, non especiauments sabent, d'origina umila, mès fèrm d'esperit, un credent incontestable e simple, de mina sevèra, mès dotat d'un còr prigondaments trende, encara que, çampar, amagaue era sua trendesa e autanplan auie vergonha d'era.
KARAMAZOV-II-WEB	Eth quatau òste qu'ère un monge vielhet, carat e tranquil, qu'a penes parlaue damb arrés, umil entre es umils, damb era portadura d'èster tostemp ua persona espaurida per quauquarren gran e terrible que non ère a posita dera sua intelligéncia.
KARAMAZOV-II-WEB	Ad aguest òme que semblaue coma tremolós eth starets Zosima l'estimaue fòrça e tostemp lo tractèc damb especiau respècte: qu'ei possible qu'en tota era sua vida non escambièsse damb arrés mens paraules que damb eth, a maugrat de qué un viatge es dus se passèren amassa fòrça ans en tot deambular per tota era santa Rus9.
KARAMAZOV-II-WEB	Que hège d'aquerò fòrça temps, uns quaranta ans ja; siguec quan eth starets Zosima comencèc era sua hèta monacau en un praube e escur monastèri de Kostroma e quan, pòc dempús, acompanhèc ath pair Anfim enes sòns viatges, en tot quectar dons entath sòn praube monastèri.
KARAMAZOV-II-WEB	Ja auie començat a escurir, era cramba ère illuminada pes petites lampes e es ciris des icònes.
KARAMAZOV-II-WEB	En veir a Aliosha, trebolat e pauhicat ena pòrta, eth starets li hec un arridolet damb alegria e l'estenec era man.
KARAMAZOV-II-WEB	Salut, joen carat, salut, frair, qu'ès aciu.
KARAMAZOV-II-WEB	Me'n sabia que vieries.
KARAMAZOV-II-WEB	Aliosha se l'apressèc, hec ua reveréncia enquiath solèr e petèc en somics.
KARAMAZOV-II-WEB	Quauquarren l'estarnaue eth còr, era amna li tremolaue, qu'auie vams de panteishar.
KARAMAZOV-II-WEB	Qué te cau?
KARAMAZOV-II-WEB	Demora entà planher-te, arric eth starets en tot plaçar-li era man dreta sus era tèsta, ac ves?, que sò aciu en tot parlar, qu'ei possible que visca vint ans mès, coma me desirèc ager aguesta hemna brava e amabla de Vyshegorie, era dera mainada Lizaveta.
KARAMAZOV-II-WEB	Bremba-te'n d'eres, Senhor, dera mair e dera mainada Lizaveta!
KARAMAZOV-II-WEB	Se senhèc.
KARAMAZOV-II-WEB	Porfiri, as amiat era sua donacion a on te didí?
KARAMAZOV-II-WEB	Que s'en brembaue des sies grivny dades pera alègra devòta entà qué les autregèsse "a bèra ua que sigue mès prauba que jo".
KARAMAZOV-II-WEB	Aguestes ofrendes se realizen coma peniténcies que s'impause un de bon voler per bèra rason, e les cau èster damb sòs guanhadi damb eth sòn pròpi trebalh.
KARAMAZOV-II-WEB	Ja eth dia abantes eth starets auie enviat a Porfiri entara casa d'ua des nòstes menestrales, ua veuda damb hilhs, qu'era sua casa auie ahlamat recentaments e que dempús der encendi s'auie botat a demanar caritat.
KARAMAZOV-II-WEB	Porfiri s'esdeguéc a comunicar qu'er encargue ja ère hèt e qu'auie balhat es sòs "de part d'ua benfactritz desconeishuda", coma l'auie estat manat.
KARAMAZOV-II-WEB	Lhèua-te, estimat, didec eth starets a Aliosha, dèisha que te veiga.
KARAMAZOV-II-WEB	A Aliosha li semblèc estranh que li preguntèsse damb fermetat e precision per un solet des sòns frairs; mès per quin?
KARAMAZOV-II-WEB	Atau donc, se l'auie tengut desseparat deth sòn costat autant eth dia abantes coma eth present, dilhèu auie estat precisaments per aguest frair.
KARAMAZOV-II-WEB	Qu'è vist a un des mèns fairs, responec Aliosha.
KARAMAZOV-II-WEB	Que parli d'eth d'ager, deth gran, qu'ath sòn dauant hi ua reveréncia enquiath solèr.
KARAMAZOV-II-WEB	Ad aguest que lo vedí ager, mès aué non l'è podut trapar, didec Aliosha.
KARAMAZOV-II-WEB	Hè lèu a trapar-lo, deman torna-i un aute còp, dèisha'c tot e hè lèu.
KARAMAZOV-II-WEB	Dilhèu encara sigues a temps de previer quauquarren orrorós.
KARAMAZOV-II-WEB	Ager jo que m'inclinè dauant d'un gran patiment en sòn avier.
KARAMAZOV-II-WEB	De ressabuda se demorèc carat e coma negat enes sues reflexions.
KARAMAZOV-II-WEB	Es paraules auien estat estranhes.
KARAMAZOV-II-WEB	Eth pair Iosif, testimòni dera reveréncia enquiath solèr deth dia anterior, escambièc ua guardada damb eth pair Paisi.
KARAMAZOV-II-WEB	Aliosha que non se podec tier.
KARAMAZOV-II-WEB	Quin ei aguest patiment que lo demore?
KARAMAZOV-II-WEB	Non sigues oishinaire.
KARAMAZOV-II-WEB	Qu'auí ager ua presentida terribla…coma s'ager era sua guardada exprimisse tot eth sòn destin.
KARAMAZOV-II-WEB	Auie ua tau guardada… qu'eth mèn còr de pic s'espauric dauant de tot aquerò qu'aguest òme premanís entada eth madeish.
KARAMAZOV-II-WEB	Pendent tota era mia vida non è vist qu'un o dus viatges aguesta madeisha expression ena cara de quauquarrés…coma un miralh de tot eth sòn destin e, malerosaments, eth destin se complic.
KARAMAZOV-II-WEB	Te manè entada eth, Aleksei, pr'amor que me pensè qu'eth tòn ròstre frairau l'ajudarie.
KARAMAZOV-II-WEB	Mès que tot depen de Diu, tanben es nòsti destins.
KARAMAZOV-II-WEB	Rebremba aquerò.
KARAMAZOV-II-WEB	E a tu, Aleksei, fòrça viatges ena mia vida t'è benedit enes mèns pensaments per aguest ròstre tòn, t'ac cau saber, didec eth starets damb un arridolet seren.
KARAMAZOV-II-WEB	Pensi en tu d'aguesta sòrta: gesseràs dehòra d'aguesti paredaus, mès en mon que viueràs coma un monge.
KARAMAZOV-II-WEB	Qu'auràs fòrça adversaris, encara qu'autanplan es tòns enemics t'estimaràn.
KARAMAZOV-II-WEB	Era vida te harà vier fòrça malastres, mès gràcies ada eri seràs erós e benediràs era vida e haràs que d'auti la bendisquen; aquerò ei çò mès important.
KARAMAZOV-II-WEB	Ben, atau ès tu.
KARAMAZOV-II-WEB	Pairs e mèstres mèns, se dirigic as sòns òstes damb ua trenda arridalha, jamès enquia aué auia dit, ne tansevolhe ada eth, per qué era mia amna se sent tan pròcha ath ròstre d'aguest joen.
KARAMAZOV-II-WEB	Solet ara ac vau a díder: entà jo, eth sòn ròstre a estat coma un arrebrembe e ua profecia.
KARAMAZOV-II-WEB	Ena aubada des mèns dies, en èster encara un mainatge petit, qu'auí un frair màger que moric joen, ena mia preséncia, damb solet dètz-e-sèt ans.
KARAMAZOV-II-WEB	E dempús, tant que s'anaue passant era mia vida, de man en man me convencí de qué aguest frair mèn siguec en mèn destin coma ua sòrta d'indicacion e predestinacion deth cèu, pr'amor que se non auesse estat eth ena mia vida, se non auesse existit en absolut, dilhèu jamès, atau m'ac pensi, auria acceptat era dignitat monacau e non auria cuelhut aguest preciós camin.
KARAMAZOV-II-WEB	Aguesta prumèra aparicion se produsic en èster jo un mainatge e ara, ena còga deth mèn camin, se manifèste de nauèth entà jo.
KARAMAZOV-II-WEB	Çò de prodigiós, pairs e mèstres, ei que, en tot auer ua retirada solet de cara, è sentut a Aleksei tan semblable ada eth en plan espirituau que fòrça viatges l'è cuelhut per aqueth joen frair mèn, vengut en secret entà jo ara fin deth mèn camin a manèra de rebrembe e d'inspiracion, e enquia e tot jo m'è vist estonat dauant aguest estranh sòmni.
KARAMAZOV-II-WEB	Escota-me, Porfiri, se dirigic ath novici que l'assistie.
KARAMAZOV-II-WEB	Qu'è vist fòrça viatges ena tua cara un cèrt dolor pr'amor qu'estimi mès a Aleksei qu'a tu.
KARAMAZOV-II-WEB	Ara te'n sabes per qué, mès te cau saber qu'a tu tanben t'estimi, e è patit fòrça peth tòn dolor.
KARAMAZOV-II-WEB	E a vosati, es mèns estimadi òstes, voi parlar-vos d'aguest joen, d'eth mèn frair, donques que non a auut ena mia vida preséncia mès valuosa qu'era sua, mès profetica e mès esmoventa.
KARAMAZOV-II-WEB	Eth mèn còr s'a aumplit de trendesa, e en aguest moment contempli tota era mia vida coma se la viuessa de nau…
KARAMAZOV-II-WEB	Me cau senhalar aciu qu'aguesta darrèra conversacion deth starets damb es que lo visitèren en sòn darrèr dia de vida en part s'a sauvat escrita.
KARAMAZOV-II-WEB	La registrèc Aleksei Fiódorovich Karamazov pòc temps dempús dera mòrt deth starets entà poder rebrembar-la.
KARAMAZOV-II-WEB	Ath delà, en aguest escrit totes es paraules deth starets se recuelhen sense interrupcions, coma s'auesse expausat era sua vida en forma de raconde en dirigir-se as sòns amics, quan, sense dobte, per çò que se condèc dempús, en realitat que siguec tot un shinhau desparièr, pr'amor qu'aquera tarde toti intervengueren ena conversacion e, encara qu'es òstes interromperen pòc ath sòn anfitrion, totun parlèren d'eri madeishi e dilhèu enquia condèren e racondèren quauquarren des sues pròpies vides; ath delà, li calec produsir-se interrupcions ena narracion, pr'amor qu'eth starets s'estofaue a viatges, perdie era votz e autanplan s'ajacèc en lhet entà posar-se, sense adormir-se, e es òstes non abandonèren eth sòn lòc.
KARAMAZOV-II-WEB	Un o dus còps se hec ua pòsa ena conversacion entà liéger er Evangèli: lo liegie eth pair Paisi.
KARAMAZOV-II-WEB	Tanben cride era atencion que, a maugrat de tot, degun des presents credie qu'eth starets morisse aguesta madeisha net, mès que mès pr'amor que, ena que serie era darrèra tarde dera sua vida, dempús d'auer dormit prigondaments pendent eth dia, semblaue auer recuperat de pic naues fòrces que l'ajudèren a mantier aguesta longa charrada damb es sòns amics.
KARAMAZOV-II-WEB	Que siguec coma s'ua darrèra manifestacion de trendesa auesse sostengut aquera incredible animacion, mès solet per un moment, pr'amor qu'era sua vida s'esguitlèc ara suspresa…
KARAMAZOV-II-WEB	Mès aquerò que vierà dempús.
KARAMAZOV-II-WEB	Ara voi senhalar que m'è estimat mès non expausar toti es detalhs dera conversacion e limitar-me solet ara narracion deth starets sivans eth manuscrit d'Aleksei Fiódorovich Karamazov.
KARAMAZOV-II-WEB	Que serà mès cuert e non tant engüejant, mès, persuti, Aliosha recuelhec fòrça causes de conversacions anteriores e les amassèc.
KARAMAZOV-II-WEB	VIDA EN DIU DETH REVEREND IEROMONGE STARETS ZOSIMA, QUE PARTIC ENTÀ AMASSAR-SE DAMB ETH SÒN CREADOR, COMPAUSADA A COMPDAR DES SUES PRÒPIES PARAULES PER ALEKSEI FIÓDOROVICH KARAMAZOV.
KARAMAZOV-II-WEB	Informacion biografica: a) Sus era joenesa deth frair deth starets Zosima Estimadi pairs e mèstres, neishí en ua província luenhana en nòrd, ena ciutat de V., de pair nòble, mès non illustre, e de categoria non guaire nauta.
KARAMAZOV-II-WEB	Moric quan jo solet auia dus ans d'edat e non lo retiri en absolut.
KARAMAZOV-II-WEB	Li deishèc ara mia mair ua casa de husta non guaire grana e un shinhau de capitau, pas guaire, mès pro entà poder víuer damb es hilhs sense copacaps.
KARAMAZOV-II-WEB	Era mia mair auie dus hilhs: eth mèn frair màger, Markel, e jo, Zinovi.
KARAMAZOV-II-WEB	Markel qu'auie uns ueit ans mès que jo, e ère de caractèr airós e irritable, mès brave; non ère dat as burles e òc estranhaments carat, sustot en casa damb jo, damb era nòsta mair e damb es vailets.
KARAMAZOV-II-WEB	En collègi s'i predaue, mès que non auie amistats entres es sòns companhs, encara que tanpòc se pelejaue damb eri; atau, aumens, ac rebrembaue era mia mair.
KARAMAZOV-II-WEB	Miei an abantes dera sua mòrt, quan ja auie complit es dètz-e-sèt, cuelhec eth costum de visitar a un òme solitari dera nòsta ciutat, un despatriat politic, deportat de Moscòu, per liurepensaire.
KARAMAZOV-II-WEB	Per bèra rason cuelhec estimacion per Markel e lo comencèc a recéber.
KARAMAZOV-II-WEB	Eth joen se passaue tardes sanceres damb eth, e atau se passèc pendent tot er iuèrn, enquia qu'eth despatriat, a demana pròpia, pr'amor que non li mancauen protectors, siguec cridat de nauèth entà servir ar Estat en Sant Petersburg.
KARAMAZOV-II-WEB	Comencèc eth Quareme, mès Markel non volie hèr eth dejun, non hège que renegar e burlar-se'n: "Que non son que pegaries, didie, non existís cap de Diu", damb era quau causa orrificaue ara mia mair e as vailets, e enquia e tot a jo qu'èra petit, pr'amor que, encara qu'a penes auia nau ans, m'espauria fòrça en enténer aguestes paraules.
KARAMAZOV-II-WEB	Toti es nòsti vailets, quate en totau, èren sirvents, crompadi a nòm d'un propietari coneishut.
KARAMAZOV-II-WEB	Encara me'n brembi qu'era mia mair ne venec a un des quate, era codinèra Afimia, espeada e ja vielha, per setanta robles en papèr moneda, e ath sòn lòc ne contractèc a ua auta, ua hemna liura.
KARAMAZOV-II-WEB	Se passèc qu'ena siesau setmana de Quareme eth mèn frair comencèc a senter-se pejor: tostemp qu'auie estat malautís, patie deth piech, ère de constitucion fèbla e aclin ara tisi.
KARAMAZOV-II-WEB	Qu'ère pro naut, mès prim e aflaquit, e de cara plan agradiua.
KARAMAZOV-II-WEB	Sabi pas se se constipèc o qué, mès eth cas ei que venguec eth mètge e de seguit li gasulhèc ara mia mair qu'aquerò ère ua tisi galaupanta e que non passarie er iuèrn.
KARAMAZOV-II-WEB	Era mia mair s'estarnèc de plorar, comencèc a demanar-li ath mèn frair, damb molt de compde (mès que mès entà non espaurir-lo), que dejunèsse e recebesse eth sant sacrament, donques qu'alavetz encara non s'estaue en lhet.
KARAMAZOV-II-WEB	En entenè'c, aguest s'embestièc e la cuelhec damb eth temple de Diu, mès se demorèc cogitós: lèu-lèu se'n sabec qu'ère grèuments malaut e que per açò li demanaue sa mair, tant qu'auesse fòrces, que hesse eth dejun e anèsse a comuniar.
KARAMAZOV-II-WEB	Ath delà d'açò, eth que sabie dès hège temps qu'ère malaut e ja un an abantes d'aquerò mos auie dit ara nòsta mair e a jo damb sang hereda: "Non viuerè guaire temps en aguest mon, dilhèu que non arriba a un an", tau que se n'ausse era presentida.
KARAMAZOV-II-WEB	Tres dies dempús arribèc era Setmana Santa.
KARAMAZOV-II-WEB	E eth dimars peth maitin eth mèn frair comencèc a hèr eth dejun.
KARAMAZOV-II-WEB	Era mair ploraue d'alegria, mès tanben de pena: "Se'n sap qu'era sua fin ei apròp, per açò aguest cambi sobte".
KARAMAZOV-II-WEB	A penes venguec ena glèisa, li calec hèr lhet, atau que se cohessaue e recebie era comunion en casa.
KARAMAZOV-II-WEB	Que vengueren dies clars, serens, perfumadi, pr'amor qu'aqueth an era Pasca ère tardiua.
KARAMAZOV-II-WEB	Me'n brembi que se passaue tota era net estossegant, dormie mau, mès peth maitin tostemp se vestie e sajaue de sèir-se en fautulh.
KARAMAZOV-II-WEB	Atau se quedèc ena mia memòria: tranquil en sòn fautulh, resignat, damb un arridolet; malaut, mès damb eth ròstre alègre e content.
KARAMAZOV-II-WEB	Espirituauments, qu'estaue transformat, autant d'admirable ère eth cambi que s'auie produsit en eth!
KARAMAZOV-II-WEB	Entraue ena sua cramba era vielha hilhuquèra: "Dèisha que t'aluga ua lampa dauant dera icòna, hilhet".
KARAMAZOV-II-WEB	Abantes jamès ac permetie, autanplan les amortaue.
KARAMAZOV-II-WEB	En tot alugar era lampa, prègues a Diu, e jo prègui en tot alegrar-me de veder-te.
KARAMAZOV-II-WEB	Atau pregam ath madeish Diu".
KARAMAZOV-II-WEB	Aguestes paraules que mos semblauen estranhes, e era mia mair se retiraue ara sua cramba e non hège que plorar; solet quan entraue a visitar-lo se shugaue es lèrmes e botaue era cara alègra.
KARAMAZOV-II-WEB	Se voléssem encuedar-mo'n, deman madeish toti seríem un paradis".
KARAMAZOV-II-WEB	E a toti mos estonèren aqueres paraules, pr'amor que parlaue de forma estranha e damb fòrça conviccion; mos esmoiguíem e ploràuem.
KARAMAZOV-II-WEB	Venguien a tier-mos visites es nòsti coneishudi: "Amics, didie, estimadi mèns, qué è hèt jo entà que m'estimetz, per qué m'estimatz tant?
KARAMAZOV-II-WEB	Com ei qu'abantes non me'n sabia, non ac avaloraua?"
KARAMAZOV-II-WEB	Cada viatge qu'entrauen, les didie as vailets: "Amics, estimadi mèns, per qué me servitz?
KARAMAZOV-II-WEB	Dilhèu m'ac meriti?
KARAMAZOV-II-WEB	Se Diu me perdonèsse e me deishèsse contunhar entre es viui, jo madeish me botaria a servir-vos a vosati, donques que mos cau servir es uns as auti."
KARAMAZOV-II-WEB	En entener-lo, era mia mair remie damb eth cap: "Que parles atau per çò dera malautia, estimat".
KARAMAZOV-II-WEB	E tanben li didec, "mair, que cadun de nosati ei colpable de tot dauant de toti, e jo mès que degun."
KARAMAZOV-II-WEB	Era mia mair, autanplan diboishèc un arridolet, ploraue e arrie.
KARAMAZOV-II-WEB	Que i a per aquiu assassins, brigands, que non as auut temps entà cométer tanti pecats coma entà colpar-te mès qu'es auti."
KARAMAZOV-II-WEB	Non sai se com explicar- t'ac, mès aguest sentiment me torture.
KARAMAZOV-II-WEB	E com auem podut víuer e mos auem emmaliciat sense sabè'c?".
KARAMAZOV-II-WEB	Atau se desvelhaue cada dia, mès e mès atrendit e alegrant-se e tremolant totafèt d'amor.
KARAMAZOV-II-WEB	A viatges venguie eth mètge, eth vielh aleman Eisenschmidt.
KARAMAZOV-II-WEB	Que non mos cau compdar es dies, ar òme que l'ei pro damb un solet dia entà conéisher era felicitat.
KARAMAZOV-II-WEB	Estimadi mèns, entà qué mos pelejam, entà qué mos vantam dauant d'arrés, entà qué rebrembar es ofenses?
KARAMAZOV-II-WEB	Gescam en jardin, anem a passejar e a jogar, a estimar-mos e laudar-mos es uns as auti, a punar-mos e a benedir era vida".
KARAMAZOV-II-WEB	Es hièstres dera sua cramba dauen entath jardin, e eth nòste jardin ère ombriu, damb arbes vielhs a on començauen a possar es brotons dera primauèra, arribauen es prumèrs audèths, que coacauen e cantauen enes sues hièstres.
KARAMAZOV-II-WEB	E còp sec, en tot guardar-les embelinat, comencèc a demanar-les perdon tanben ada eri: "Auderèts divini, auderèts alègri, perdonatz-me vosati tanben, pr'amor qu'è pecat dauant de vosati".
KARAMAZOV-II-WEB	Aquerò òc que ja non auec qui ac comprenesse, mès eth que ploraue d'alegria: "Òc, didie, que i a tanta gràcia de Diu en mèn entorn: audèths, arbes, prats, cèus…
KARAMAZOV-II-WEB	Solet jo viuia ena vergonha, solet jo ac è desonorat tot, e non me n'è encuedat dera beresa e dera gràcia".
KARAMAZOV-II-WEB	Que siga jo pecador dauant de toti, mès que toti me perdonen: aquerò ei eth paradís.
KARAMAZOV-II-WEB	Dilhèu non sò ara en paradís?"
KARAMAZOV-II-WEB	E auec encara plan mès causes que non se pòden rebrembar o anotar.
KARAMAZOV-II-WEB	Me'n brembi qu'un viatge entrè a veder-lo solet, non auie arrés mès.
KARAMAZOV-II-WEB	Qu'ère ua tarde clara, eth solei se cogaue, un arrai inclinat illuminaue tota era cramba.
KARAMAZOV-II-WEB	Me cridèc damb un gèst, jo que m'apressè en veder-lo, me cuelhec pes espatles damb es mans e me guardèc ena cara esmoigut, damb afeccion; non didec arren, simplaments me guardèc atau pendent ua menuta.
KARAMAZOV-II-WEB	Gessí e me n'anè a jogar.
KARAMAZOV-II-WEB	Fòrça viatges ena mia vida è rebrembat damb lèrmes se com me manèc que viuessa per eth.
KARAMAZOV-II-WEB	Didec fòrça d'autes paraules, polides e estonantes, mès incomprensibles alavetz entà nosati.
KARAMAZOV-II-WEB	Moric era tresau setmana dempús dera Pasca, conscient, e, encara que ja auie deishat de parlar, non cambièc en arren enquiara sua darrèra ora: guardaue content, enes sòns uelhs i auie alegria, mos cercaue damb era guardada, mos arridalhaue, mos cridaue.
KARAMAZOV-II-WEB	Autanplan ena ciutat se parlèc fòrça dera sua mòrt.
KARAMAZOV-II-WEB	Alavetz m'esmoiguí, mès non guaire, encara que òc que plorè fòrça quan l'acoguèren.
KARAMAZOV-II-WEB	Jo èra plan joen, un mainatge, mes aquerò jamès s'a delit deth mèn còr, eth sentiment s'estèc aquiu amagat.
KARAMAZOV-II-WEB	Ath sòn temps, aguest se lheuarie e responerie ara crida.
KARAMAZOV-II-WEB	E atau se passèc.
KARAMAZOV-II-WEB	Conden qu'uns boni amics la conselhèren alavetz: solet vos demore un hilh, vos que non ètz prauba, qu'auetz sòs, per qué non manatz ath vòste hilh entà Sant Petersburg, coma hèn d'auti?
KARAMAZOV-II-WEB	En tot deishar-lo aciu dilhèu lo privaratz d'un brilhant avier.
KARAMAZOV-II-WEB	E li prepausèren ara mia mair que me manèsse entà Sant Petersburg, en còs de cadèths, entà ingressar ena Garda Imperiau.
KARAMAZOV-II-WEB	Era mia mair trantalhèc fòrça temps (com s'auie de desseparar deth sòn solet hilh), mès se decidic, encara que non sense lèrmes e pensant que contribuie ara mia felicitat.
KARAMAZOV-II-WEB	M'amièc en Sant Petersburg e me deishèc aquiu installat, e d'alavetz ençà que non la tornè a veir.
KARAMAZOV-II-WEB	Moric tres ans dempús, tres ans que s'estèc patint e tremolant per nosati dus.
KARAMAZOV-II-WEB	Dera casa familhau que me hi a vier solet arrebrembes preciosi, pr'amor que non i a arrebrembes mès preciosi qu'es des prumèrs ans ena casa familhau, e aquerò lèu tostemp ei atau, sonque que i age un shinhau d'amor e union enes familhes.
KARAMAZOV-II-WEB	Autanplan dera pejor familha un que pòt sauvar arrebrembes preciosi, qu'ei pro s'era amna sap cercar çò de preciós.
KARAMAZOV-II-WEB	As rebrembes familhars jo que junhi es dera Istòria Sagrada, que ja sentia interès quan m'estaua ena casa familhau, en èster encara un mainatge.
KARAMAZOV-II-WEB	Auia alavetz un libre, ua istòria sagrada, damb beròies illustracions, titolat Cent quate istòries sagrades deth Vielh e Nau Testament; qu'aprení a liéger damb eth.
KARAMAZOV-II-WEB	Encara aué me lo sauvi ena mia estatgèra, lo sauvi coma un preciós rebrembe.
KARAMAZOV-II-WEB	Mès, abantes autanplan d'apréner a liéger, me'n brembi deth prumèr viatge qu'experimentè un cèrt fervor espirituau, tàs ueit ans d'edat.
KARAMAZOV-II-WEB	Era mia mair m'amiaue (non me'n brembi a on ère eth mèn frair) ena casa de Diu, ena missa, un Deluns Sant.
KARAMAZOV-II-WEB	Jo qu'ac guardaua esmoigut e, per prumèr viatge ena mia vida, era mia amna acuelhec conscientaments eth prumèr seme dera paraula de Diu.
KARAMAZOV-II-WEB	Gessec entath miei deth temple un adolescent damb un libre gran, tan gran qu'alavetz me semblèc que li costaue amiar-lo.
KARAMAZOV-II-WEB	Lo botèc en cantussièr, lo dauric e comencèc a liéger e, alavetz, de ressabuda, per prumèr viatge comprení quauquarren, per prumèr viatge ena mia vida comprení çò que liegien en temple de Diu.
KARAMAZOV-II-WEB	Qu'auie un varon ena tèrra de Uz, sincèr e pietós, e auie tantes riqueses, tanti camelhs, tantes oelhes e saumets, e es sòns hilhs se divertien e eth les estimaue fòrça e pregaue a Diu per eri; dilhèu aurien pecat, en tot divertir-se tant.
KARAMAZOV-II-WEB	E vaquí qu'eth diable se presente dauant de Diu, damb es hilhs de Diu, e li ditz ath Senhor qu'a recorrut tota era tèrra, de punta a punta, e a estat dejós dera tèrra.
KARAMAZOV-II-WEB	E se vantèc Diu dauant eth diable, en tot senhalar-li ath sòn sirvent, un òme plan sant.
KARAMAZOV-II-WEB	Eth diable arric maliciosaments en enténer es paraules de Diu: "Autreja-lo-me e veiràs se com eth tòn sirvent comence a planher-se e a maudíder eth tòn nòm".
KARAMAZOV-II-WEB	E Diu autregèc ad aguest òme just, tant estimat per eth, ath diable, e eth diable anequelic as sòns hilhs e ath sòn bestiar, e espargec era sua riquesa còp sec, coma se siguesse eth pericle de Diu.
KARAMAZOV-II-WEB	E Job s'esquincèc es vestidures, queiguec en solèr e didec: "Despolhat que gessí des entralhes dera mia mair, despolhat que tornarè ena tèrra.
KARAMAZOV-II-WEB	Diu que m'ac dèc, Diu que m'ac treiguec.
KARAMAZOV-II-WEB	Que sigue benedit eth sòn nòm d'aué enquiath fin des sègles".
KARAMAZOV-II-WEB	Pairs e mèstres, ajatz pietat des mies lèrmes presentes, pr'amor qu'era mia mainadesa se lhèue de nauèth dauant de jo e alendi ara tau qu'alendaua alavetz damb eth mèn piech de ueit ans e, coma alavetz, senti estonament, confusion e alegria.
KARAMAZOV-II-WEB	Tanben alavetz es camelhs s'apoderèren dera mia imaginacion, e Satanàs en tot parlar damb Diu, e Diu en tot manar ath sòn sirvent entara destruccion, e eth sòn sirvent exclamant: "Que sigue benedit eth tòn nòm, a maugrat deth tòn castig".
KARAMAZOV-II-WEB	E dempús eth cant seren e doç en temple: "Que puge era mia pregària", e un aute còp er encens der encensièr deth prèire e era oracion de jolhs.
KARAMAZOV-II-WEB	D'alavetz ençà (ager madeish lo tenguí enes mies mans), que non posqui liéger aguest raconde sagrat sense lèrmes enes uelhs.
KARAMAZOV-II-WEB	Guaire n'a de grandiós, misteriós, inconcebible!
KARAMAZOV-II-WEB	Qu'entení dempús es paraules plies d'orgulh de burlaires e blasfemaires: se com podec eth Senhor autrejar ath predilècte des sòns sants entà qu'eth diable se divertisse, trèir-li es sòns hilhs, punir-lo damb malauties e nafres enquiath punt d'auer-se de netejar eth pus des nafres damb un tròç de teule; e per qué?
KARAMAZOV-II-WEB	Solet entà vantar-se dauant de Satanàs: "Guarda çò que pòt sostier eth mèn sant per jo!"
KARAMAZOV-II-WEB	Mès qu'aquiu i é çò de grandós, aguest qu'ei eth mistèri: era leugèra imatge terrenau e era vertat etèrna que se tòquen.
KARAMAZOV-II-WEB	Dauant dera vertat terrenau se complís era accion dera vertat etèrna.
KARAMAZOV-II-WEB	Aquiu eth Creador, coma enes prumèrs dies dera creacion, quan acabaue cada dia damb ua laudança: "Qu'ei bon çò qu'è creat", guarde a Job e se torne a laudar pera sua creacion.
KARAMAZOV-II-WEB	E Job, en glorificar ath Senhor, non solet li servís ada Eth, senon que servirà a tota era sua creacion, ua generacion darrèr era auta, pes sègles des sègles, donques qu'entà un tau prèzthèt ère destinat.
KARAMAZOV-II-WEB	Diu mèn, quin libre, quines leçons!
KARAMAZOV-II-WEB	Quin libre es Sagrades Escriptures!
KARAMAZOV-II-WEB	Quin miracle e quina fòrça se li balhe damb eth ar òme!
KARAMAZOV-II-WEB	Qu'ei coma era imatge escultada deth mon, der òme e des caractèrs umans, tot qu'ei nomentat e amuishat pes sègles des sègles.
KARAMAZOV-II-WEB	E guairi mistèris resolvudi e reveladi: Diu que revie a Job, li torne a balhar riqueses, se passen uns ans e ja torne a auer d'auti hilhs e les estime, Diu mèn!
KARAMAZOV-II-WEB	En rebrembar ad aqueri, com podie èster pliaments erós, madeish qu'abantes, damb aguesti naui hilhs, per mès que les estimèsse?"
KARAMAZOV-II-WEB	Que se pòt, que se pòt: eth gran mistèri dera vida umana de man en man convertís era pena anciana en tranquilla e trenda alegria.
KARAMAZOV-II-WEB	En sòrta dera borenta sang jovenila, qu'arribe era vielhesa tranquilla e doça: diadèraments benedisqui era gessuda deth solet, e eth mèn còr li cante madeish qu'abantes, mès que ja non me shaute mès era sua còga, es sòns arrais inclinadi e es rebrembes sereni, doci, trendi, imatges estimades de tota ua vida longa e benaurada e, peth dessús de tot, era vertat de Diu qu'esmò, reconcílie e tot ac perdone.
KARAMAZOV-II-WEB	Era mia vida s'acabe, ac sabi e me n'encuedi, mès cada dia que me rèste senti qu'era mia vida ena tèrra entre ja en contacte damb ua vida naua, infinita, desconeishuda, encara que ja plan pròcha, e en presentir-la que tremòle afogada era mia amna, lutz eth mèn esperit e plore alègre eth mèn còr…
KARAMAZOV-II-WEB	Amics e mèstres, mès d'un viatge è entenut, e darrèraments mès soent, qu'en nòste país es sacerdòts de Diu, mès que mès es des bordalats, se planhen en tot plorar pertot dera sua baisha sodada e dera sua umiliacion e declaren dubèrtaments, autanplan ena premsa, jo madeish ac è liejut, que ja non son capables d'explicar ath pòble es Escriptures, donques qu'eth sòn salari ei escàs, e, que se vien es luterans e es erètges e comencen a panar-les era sua vegada, qu'ac hèsquen, "pr'amor qu'ei tant escàs eth nòste salari.".
KARAMAZOV-II-WEB	Ai, Senhor!, pensi jo, que Diu volgue balhar-les quauquarren mès valuós qu'aguest salari tan preciós entada eri (pr'amor que tanben es sòns planhs son justificadi), mès de vertat vos digui: se bèth un ei colpable, era mitat dera colpa qu'ei nòsta!
KARAMAZOV-II-WEB	Pr'amor que, encara qu'eth sacerdòt non age temps, encara que non li manque rason quan assegure qu'ei aclapat peth trebalh e es ceremònies, tostemp li restarà quauquarren de temps…
KARAMAZOV-II-WEB	Qu'ei que non aurà ne tansevolhe ua ora setmanau entà brembar-se'n de Diu?
KARAMAZOV-II-WEB	E tanpòc se trabalhe tot er an.
KARAMAZOV-II-WEB	Qu'amasse en çò de sòn un còp ara setmana, pera tarde, prumèr solet as mainatges: es pairs enteneràn a parlar d'aquerò e tanben començaràn a acodir.
KARAMAZOV-II-WEB	Entàd aguest prètzhèt tanpòc te cau bastir un gran ostau, que les pòs recéber simplaments ena tua isba.
KARAMAZOV-II-WEB	Non cranhes, non te van a mauméter era tua isba, ei solet ua ora.
KARAMAZOV-II-WEB	Daurís eth libre e comença-les a liéger sense paraueles retortilhades e sense arrogància, sense calar-te ath dessús sòn, damb veneracion e modestia, en tot gaudir tu tanben de lieger-les e de qué eri t'escoten e te comprenen, en tot estimar tu madeish aguestes paraules.
KARAMAZOV-II-WEB	Pòsa-te solet de quan en quan entà esclarir bèra paraula qu'era gent simpla non vengue a compréner; mès non te'n hèsques, ac compreneràn tot, eth còr ortodòx qu'ac compren tot!
KARAMAZOV-II-WEB	Liege-les d'Abraham e Sara, d'Isaac e Rebeca, de com Jacob venguec en çò de Laban e pelegèc en sòmnis contra eth Senhor e didec: "Guaire terrible ei aguest lòc!
KARAMAZOV-II-WEB	Liege-les se com vengueren dempús es frairs entà Egipte ara cèrca de pan, e Jusèp, convertit en un naut dignitari, sense qu'eri l'arreconeishessen, les tormentèc, les condamnèc, cuelhec ath sòn frair Benjamin, e tot aquerò sense deishar d'estimar-les: "Que vos estimi, e, en tot estimar-vos, vos hèsqui patir".
KARAMAZOV-II-WEB	Pr'amor que tota era sua vida auie estat rebrembant se com l'auien venut a uns mercadèrs en bèth lòc ena estèpa ensolamadoira, ath cant d'un potz, e se com eth, en tot retòrcer-se es mans, ploraue e suplicaue as sòns frairs que non lo venessen coma esclau en ua tèrra estranha.
KARAMAZOV-II-WEB	E vaquí que, en veder-les dempús de tanti ans, tornèc a sénter per eri un amor immens, mès que les hec patir e passar torment, a maugrat d'aguest amor.
KARAMAZOV-II-WEB	Fin finau, quan ja non pòt tier eth patiment deth sòn còr, s'aluenhe d'eri se dèishe quèir sus eth lhet e plore.
KARAMAZOV-II-WEB	Dempús se shugue eth ròstre e torne entath sòn costat, radiant e luminós, e les anóncie: " Frairs, que sò Jusèp, eth vòste frair!"
KARAMAZOV-II-WEB	E qu'ara seguida les liege se com s'alegrèc er ancian Jacob en saber-se'n qu'eth sòn hilh estimat ère viu e se com partic entà Egipte, deishant eth sòn país natau, e moric en tèrra estranha, en tot legar en testament, pes sègles des sègles, era grandosa paraula que tota era sua vida s'auie lotjat, de manèra misteriosa, en sòn moish e pauruc còr: que dera sua raça, de Judà, gesserà era grana esperança deth mon, eth sòn reconciliador e eth sòn sauvador!
KARAMAZOV-II-WEB	Pairs e mèstres, perdonatz-me e non vos emmaliciètz se , coma un mainatge petit, vos expliqui aquerò que sabetz dès hè temps e que me poiríetz ensenhar vosati a jo, damb paraules cent viatges mès avientes e polides.
KARAMAZOV-II-WEB	Que parli atau solet possat peth mèn entosiasme, e perdonatz es mies lèrmes, donques qu'estimi aguest libre!
KARAMAZOV-II-WEB	Deishatz qu'eth, eth sacerdòt de Diu, tanben plore, e atau veirà se com, en responsa, es còrs des sòns auditors tanben s'esmòn.
KARAMAZOV-II-WEB	Sonque s'a besonh d'un solet seme petit, diminut: que lo lance ena amna dera gent simpla e eth seme non morirà, viuerà ena amna d'aguesta gent pendent tota era vida, amagat entre es tenèbres, entre era pudor des sòns pecats, tau qu'un punt luminós, tau qu'un magnific arrebrembe.
KARAMAZOV-II-WEB	E non ei de besonh, non n'ei, explicar o instruir en excès, aguesta gent qu'ac comprenerà damb simplicitat.
KARAMAZOV-II-WEB	Vos pensatz, dilhèu, qu'es persones simples non lo compreneràn?
KARAMAZOV-II-WEB	Sajatz a lieger-les dempús eth raconde trende e esmovent dera beròia Esther e era vantaira Vasti, o era meravilhosa istòria deth profeta Jonàs en vrente dera balena.
KARAMAZOV-II-WEB	Non desbrembetz tanpòc es parabòles deth Senhor, sustot es der Evangèli de Lucas (atau ac hi jo), dempús dera conversion de Saulo enes Hèts des Apostòls (indispensable!, indispensable!
KARAMAZOV-II-WEB	Damb aguestes istòries simples arribaratz en sòn còr, e solet n'auetz besonh d'ua ora ara setmana, per mès qu'eth salari sigue escàs, ua oreta de nonarren.
KARAMAZOV-II-WEB	E veirà eth prèire se com eth nòste pòble ei misericordiós e arregraït, e com l'entorne cent viatges mès de çò qu'a recebut: en tot rebrembar era emocion deth prèire e es sues trendes paraules, era gent que l'ajudarà de boni talents en camp, e tanben ena sua casa, e l'amuisharà mès respècte qu'abantes, e ja damb aquerò aurà aumentat eth sòn salari.
KARAMAZOV-II-WEB	Era causa ei tan simpla qu'a viatges caram per pòur de qué s'arrissen de nosati, mès ei tant evident!
KARAMAZOV-II-WEB	Aqueth que non cre en Diu tanpòc cre en pòble de Diu.
KARAMAZOV-II-WEB	Mès eth qu'age fe en pòble de Diu veirà tanben era santetat que i a en eth, a maugrat qu'enquia alavetz non auesse creigut en era.
KARAMAZOV-II-WEB	Solet eth pòble e era sua fòrça espirituau futura poiràn convertir as nòsti atèus, que s'an desligat dera sua pròpia tèrra.
KARAMAZOV-II-WEB	E qué ei era paraula de Crist sense er exemple?
KARAMAZOV-II-WEB	Sense era paraula de Diu, era destruccion que queirà sus eth nòste pòble, pr'amor qu'era sua amna ei delirosa dera sua paraula e de quinsevolh imatge polida.
KARAMAZOV-II-WEB	Ena mia joenesa, de temps de memòria perduda, lèu quaranta ans a, eth pair Anfim e jo recorrérem tota era Rus en tot quectar caritat entath monastèri, e ua net que hérem jadilha ena arriba d'un gran arriu navigable en companhia d'uns pescaires; damb eri que i auie un joen agradiu, un campanhard qu'aparentaue uns dètz-e-ueit ans; qu'ère esdegat per arribar, londeman, ath sòn trebalh: remolcar en tot tirassar dera tira, era barca d'uns mercadèrs.
KARAMAZOV-II-WEB	Me n'encuedi que guarde entà dauant damb baticòr e serenitat.
KARAMAZOV-II-WEB	Qu'ère ua net de junh-sèga clara, tranquilla e cauda, er arriu ère ample, ua frescolenca bromassa pujaue d'eth, bèth peishet esposcaue de quan en quan, es audèths auien carat, se hège era cauma, tot qu'ère esplendorós e manaue ua pregària a Diu.
KARAMAZOV-II-WEB	Solet nosati dus, aqueth joen e jo, èrem desvelhadi, e mos calèrem a parlar dera beresa d'aguest mon de Diu e deth sòn grandós mistèri.
KARAMAZOV-II-WEB	Cada trocet d'èrba, cada insècte (ua hormiga, ua abelha daurada), toti coneishen eth sòn camin d'ua manèra estonanta, sense auer intelligéncia, toti hèn a veir eth mistèri divin, l'encarnen sense pòsa.
KARAMAZOV-II-WEB	Me n'encuedè de qué eth còr d'aqueth simpatic joen s'encoratjaue.
KARAMAZOV-II-WEB	Me condèc que li shautaue eth bòsc, es audèths sauvatges; qu'ère auderaire, arreconeishie cada un des sòn fiulets, sabie se com cuélher a cada audèth: "Non coneishi arren, mielhor qu'eth bòsc, me didie, encara que totes es causes siguen bones".
KARAMAZOV-II-WEB	E enquia ei esmovent saber que non i a pecat en eth, pr'amor que tot ei perfècte, tot, exceptat der òme, ei liure de pecat, e Crist ei damb eri abantes que damb nosati."
KARAMAZOV-II-WEB	Crist ei damb eri?".
KARAMAZOV-II-WEB	Aquiu, li digui, en bòsc, èrre er os terrible, menaçaire e herotge, mès que non ei colpable d'arren."
KARAMAZOV-II-WEB	E li condè que, en bèra ocasion, un os s'auie apressat a un gran sant que cercaue era sauvacion en bòsc, en ua petita cèla, e qu'eth gran sant sentec pietat e gessec sense pòur e li balhèc un tròç de pan: "Vè-te'n, li didec, Crist qu'ei damb tu", e eth herotge animau s'aluenhèc, aubedient e somís, sense costar maus.
KARAMAZOV-II-WEB	E s'esmoiguec eth joen en saber qu'era fèra s'auie aluenhat sense hèr cap de mau, e que Crist tanbèn ère damb er animau.
KARAMAZOV-II-WEB	Qué admirabla e qué meravilhosa ei tota era òbra de Diu!".
KARAMAZOV-II-WEB	Ère aquiu seigut, en tot meditar tranquilla e doçaments.
KARAMAZOV-II-WEB	Vedí que m'auie comprenut.
KARAMAZOV-II-WEB	E se demorèc adormit ath mèn costat, damb un sòn leugèr e blos.
KARAMAZOV-II-WEB	Beneditz, Senor, ara joenesa!
KARAMAZOV-II-WEB	E preguè per eth, tant que m'adormia jo tanben.
KARAMAZOV-II-WEB	Senhor, envia era patz e era lum ara tua gent!
KARAMAZOV-II-WEB	Eth düèl.
KARAMAZOV-II-WEB	M'estè fòrça ans, lèu ueit, en Sant Petersburg, en còs de cadèths, e damb era naua educacion fòrça des impressions dera mia mainadesa vengueren amortesides, encara que non ne desbrembè cap.
KARAMAZOV-II-WEB	En cambi, cuelhí tanti costums naui, e autanplan opinions, que me transvestí en un èsser lèu sauvatge, crudèu e ridicul.
KARAMAZOV-II-WEB	Ath delà deth francés, aquerí er lustre dera urbanitat e des formes mondanes, mès toti nosati, jo tanben, consideràuem autentiques bèsties as soldats que non servien en còs.
KARAMAZOV-II-WEB	Dilhèu jo mès qu'arrés, pr'amor qu'èra eth mès mausapiós de toti es mèns camarades.
KARAMAZOV-II-WEB	Quan venguérem a èster oficiaus, qu'èrem prèsti a vessar era nòsta sang pes insults ar aunor deth regiment, encara que lèu degun de nosati sabie se qué ère er autentic aunor e, se bèth un ac auesse desnishat, eth qu'aurie estat eth prumèr a ridiculizà'c.
KARAMAZOV-II-WEB	Lèu èrem capinauts des nòstes petes, peleges e menaces.
KARAMAZOV-II-WEB	Non voi díder que siguéssem maishants; toti aqueri joens qu'èren bravi, mès que se comportauen damb mesquinaria, jo mès qu'arrés.
KARAMAZOV-II-WEB	Çò de mès important ei que jo ja dispausaua deth mèn capitau, e per aquerò me calè a víuer ath mèn caprici, damb tot eth vam dera joenesa, sense moderacion, ath mès córrer.
KARAMAZOV-II-WEB	Mès que i auie ua causa susprenenta: tanben liegia alavetz, e enquia e tot damb plaser.
KARAMAZOV-II-WEB	En aguesta epòca lèu jamès dauria era Biblia, encara que jamès me desseparè d'era, l'amiaua damb jo pertot: en vertat, sauvaua aqueth libre, sense sabè'c jo madeish, "entara ora, dia, mes e an".
KARAMAZOV-II-WEB	En servir atau uns quate ans, finauments venguí ena ciutat de K., a on ère alavetz estacionat eth nòste regiment.
KARAMAZOV-II-WEB	Era societat d'aguesta ciutat qu'ère variada, nombrosa e alègra e, ath delà, non me hègen praube, çò que, en aguest ambient, compde fòrça.
KARAMAZOV-II-WEB	E se produsic un hèt que siguec eth començament de tot.
KARAMAZOV-II-WEB	L'auí afeccion a ua gojata joena e polida, intelligenta e digna, de caractèr alègre e nòble, hilha de pairs aunorables.
KARAMAZOV-II-WEB	Qu'èren gent importanta, auien sòs, influéncia e poder, m'acuelheren damb afècte e corauments.
KARAMAZOV-II-WEB	Me semblèc qu'era gojata me guardaue damb boni uelhs: eth mèn còr s'alugaue dauant de tau sòmni.
KARAMAZOV-II-WEB	Mès endauant, comprení e venguí d'encuedar-me'n de qué dilhèu non l'auria estimat damb tanta passion, senon que simplaments respectaua era sua intelligéncia e eth sòn caractèr nautat, coma non podie èster de ua auta manèra.
KARAMAZOV-II-WEB	Totun, er egoïsme m'empachèc alavetz demanar era sua man: que me semblaue plan dur e terrible dider-me adiu des temptacions dera vida leugèra e liure de celibatari a ua edat tan primairenca, mès que mès en tot dispausar de sòs.
KARAMAZOV-II-WEB	Ça que la, òc que hi bères insinuacions.
KARAMAZOV-II-WEB	En quinsevolh cas, ajornè pendent ua brèu tempsada quinsevolh pas decisiu.
KARAMAZOV-II-WEB	E vaquí que, de ressabuda, me manen dus mesi en comission de servicis en un aute districte.
KARAMAZOV-II-WEB	Entorni tàs dus mesi e alavetz me'n sabí qu'era joena s'auie maridat damb un ric propietari des entorns, un òme màger que jo mès encara joen, e damb bones relacions ena capitau e entre era nauta societat, quauquarren que jo mancaua; ath delà, ère un òme plan amable e, tanben, instruit, tant que jo non auia cap sòrta d'instruccion.
KARAMAZOV-II-WEB	Me tustèc autant aqueth eveniment inesperat qu'autanplan se m'embromèc er entendiment.
KARAMAZOV-II-WEB	Aquerò siguec, damb diferéncia, çò que mès mau me hec: com ère possible que lèu toti as sabessen e jo siguessa eth solet que non sabie arren?
KARAMAZOV-II-WEB	De ressabuda sentí ua ràbia insuportabla.
KARAMAZOV-II-WEB	Era cara rogida, comencè a rebrembar guairi viatges auia estat a mand de declarar-li eth mèn amor, e, donques qu'èra non m'auie arturat ne avertit, volie díder que s'auie burlat de jo, me pensè.
KARAMAZOV-II-WEB	Mès endauant, plan, ac considerè e me'n brembè qu'era non se n'auie arrit bric; ath contrari, interrompie, en tot hèr badinades, taus convèrses e cambiaue de tèma, mès en aqueri moments non sabí encuedar-me'n e alugaua es mèns desirs de resvenja.
KARAMAZOV-II-WEB	Rebrembi damb suspresa qu'era mia set de resvenja e era mia ira autanplan a jo me resultauen excessiuaments gravoses e desagradiues, pr'amor que, en èster de caractèr tranquil, que non podia èster emmaliciat damb quauquarrés pendent temps, e plan per açò, me calie ahiscar a jo madeish d'ua manèra artificiau, e a tot darrèr me convertí en un subjècte maishant e insensat.
KARAMAZOV-II-WEB	Demorè era mia escadença, e un viatge, dauant de fòrça gent, artenhí a otratjar ath mèn "rivau"per ua rason que, aparentaments, non auie arren a veir damb jo: hi burla d'ua opinion sua sus un important eveniment d'aqueri dies (èrem en 1826), e artenhí burlar-me'n, aquerò didie era gent, damb engenh e adretia.
KARAMAZOV-II-WEB	Dempús l'exigí ua explicacion e, quan me la balhèc, lo tractè damb tanta grossieretat que venguec en tot acceptar eth mèn düèl, sense reparar ena enòrma diferéncia que i auie entre nosati, pr'amor que jo èra mès joen, insignificant e de categoria plan inferiora.
KARAMAZOV-II-WEB	Dempús me'n sabí de cèrt qu'auie acceptat eth mèn desfiament tanben per gelosia: ath sòn moment s'auie sentut un shinhau gelós de jo pera que dempús serie era sua hemna e encara ère era sua nòvia; en aqueth moment se pensarie que, s'era venguie a saber-se'n que jo l'auia ofensat e eth non s'auie decidit a desfisar-me, alavetz era, sense encuedar-se'n, començarie a menspredar-lo e eth sòn amor trantalharie.
KARAMAZOV-II-WEB	De seguit que trapè un pairin, un camarada, tinent deth sòste regiment.
KARAMAZOV-II-WEB	En aqueth temps, a maugrat qu'es düèls se perseguien implacablaments, qu'èren lèu ua mòda entre es militars: enquiath tau punt creishen a viatges e se hèn fòrts es prejudicis mès absurds.
KARAMAZOV-II-WEB	Eth junh arribaue ara sua fin e eth nòste encontre qu'aurie lòc eth dia a vier, tàs sèt deth maitin, en camp; alavetz m'arribèc quauquarren de vertat fatidic.
KARAMAZOV-II-WEB	En entornar en casa, furiós e intractable, m'embestiè damb Afanasi, eth mèn planton, e li tustè dus viatges damb tota era fòrça deth morir, de tau manèra qu'era cara se li curbic de sang.
KARAMAZOV-II-WEB	Que non hège guaire qu'ère ath mèn servici e, encara que d'auti viatges l'auia tustat, jamès ac auia hèt damb aqueth acarniment brutau.
KARAMAZOV-II-WEB	Credetz-me, estimadi, s'an passat quaranta ans e encara ac rebrembi damb vergonha e dolor.
KARAMAZOV-II-WEB	Me calè en lhet, dormí ues tres ores, me desvelhè ja trincat eth dia.
KARAMAZOV-II-WEB	En un virament de uelhs me lheuè, ja non auia talents de dormir, m'apressè ena hièstra, la daurí (daue tath jardin), vedí que gessie eth solei, er aire ère tèbe, hège un dia esplendid, començauen a cantar es audèths.
KARAMAZOV-II-WEB	Serà pr'amor de qué vau a vessar sang?
KARAMAZOV-II-WEB	Non, me didí, non semble que sigue per aquerò.
KARAMAZOV-II-WEB	Serà pr'amor que cranhi era mòrt, pr'amor qu'è pòur de qué m'aucissen?
KARAMAZOV-II-WEB	Tot que se venguec de nauèth, coma se se repetisse: que l'è dauant, li tusti damb fòrça era cara, mès eth que tie es braci sarradi ath còs, era tèsta dreta, es uelhs plan dubèrts, en posicion de fèrmes, s'estrementís damb cada còp mès ne tansevolhe gause a lheuar es braci entà protegir-se…
KARAMAZOV-II-WEB	A on pòt arribar un òme!
KARAMAZOV-II-WEB	Un òme en tot pataquejar a un aute òme!
KARAMAZOV-II-WEB	Que siguec coma s'ua agulha punchenta me trauesèsse era amna de costa a costat.
KARAMAZOV-II-WEB	Me demori aquiu coma un entelerit, tant qu'eth solei lutz, es huelhetes s'alègren, miralhen, e es audèths…es audèths lauden a Diu…
KARAMAZOV-II-WEB	Me curbí eth ròstre damb es dues mans, m'esbaucè sus era cagira, e m'estarnè de plorar.
KARAMAZOV-II-WEB	Me'n brembè alavetz deth mèn frair Markel e des sues paraules as vailets abantes de morir: "Amics, estimadi mèns, per qué me servitz?
KARAMAZOV-II-WEB	Per qué m'estimatz?
KARAMAZOV-II-WEB	Dilhèu jo meriti èster servit?".
KARAMAZOV-II-WEB	Efectiuaments, per qué me meriti que un aute òme, madeish que jo a imatge e semblança deDiu, me servisque?
KARAMAZOV-II-WEB	E atau, per prumèr viatge ena mia vida, aguesta pregunta se demorèc gravada en mèn cap.
KARAMAZOV-II-WEB	Senhor, ei possible que non sigue vertat?, ploraue e pensaue, en vertat, ei possible que jo siga eth mès colpable de toti, e eth pejor entre totes es persones deth mon!".
KARAMAZOV-II-WEB	E de ressabuda tota era vertat me bohèc ath laguens, damb tot eth sòn esplendor: que me calie hèr?
KARAMAZOV-II-WEB	Qu'anaua a aucir a un òme brave, intelligent e nòble, que non m'auie hèt arren, e anaua a privar entà tostemp ara sua esposa dera felicitat, l'anaua a hèr patir e l'anaua a aucir.
KARAMAZOV-II-WEB	Contunhaua ajaçat capenjós en lhet sense encuedar-me'n qu'eth temps se passaue.
KARAMAZOV-II-WEB	Còp sec, entrèc eth mèn camarada, eth tinent; que me venguie a cercar damb es pistòles: "A!, didec, plan ben, que ja ès desvelhat, ei era ora, partim".
KARAMAZOV-II-WEB	Me demorè estalabordit, sense saber se qué hèr; gessérem e montèrem en coche: "demora aciu un moment, li didí, ara torni, que m'è desbrembat eth monedèr".
KARAMAZOV-II-WEB	E entornè de cap a casa, dret de cap ath crambalhon d'Afanasi: "Afanasi, didí, ager te tustè dus viatges ena cara, perdona-me".
KARAMAZOV-II-WEB	Eth que s'espauric, me guardèc e jo me n'encuedè de qué aquerò ère pòc, plan pòc, e de pic, tau coma anaua, damb insignes e tot, quèigui enes sòns pès, e inclini eth front enquiath solèr: "Perdona-me!".
KARAMAZOV-II-WEB	Se demorèc estonat: "Senhor mèn, batiushka, senhor, mès com…jo que non sò digne…" e petèc en somics, coma jo abantes, se curbic eth ròstre damb es dues mans, se virèc de cap ara hièstra, estrementit pes plors, tant que jo corria a arremassar-me damb eth mèn companh e pujaua a tot córrer en coche: "Endauant, manè.
KARAMAZOV-II-WEB	As vist bèth viatge, li didí cridant, a un venceire?
KARAMAZOV-II-WEB	Aciu que n'as un, dauant de tu!"
KARAMAZOV-II-WEB	Qu'èra extasiat, arrisqui, hèsqui tot eth camin parlant e parlant sense pòsa, ja non me'n brembi se de qué parlè.
KARAMAZOV-II-WEB	Eth que me guarde: "Plan ben, frair; veigui que deisharàs en un bon lòc eth nòste unifòrme".
KARAMAZOV-II-WEB	E arribèrem en lòc convengut, eri que ja mos demorauen.
KARAMAZOV-II-WEB	Mos placèrem a dotze passi era un der aute, ada eth que li tocaue tirar prumèr.
KARAMAZOV-II-WEB	Jo èra ath sòn dauant, alègre, cara a cara, sense parpelejar, lo guardaua afectuosaments, sabia se qué anaua a hèr.
KARAMAZOV-II-WEB	Eth que tirèc, solet me hec ua petita engarrapada ena caròla e me hereguèc era aurelha.
KARAMAZOV-II-WEB	Me virè entath mèn adversari: "Plan senhor mèn, li didí, perdonatz ad aguest estupid joen, colpable d'auer-vos ofensat, que vos a forçat a tirar contra eth.
KARAMAZOV-II-WEB	Que sò dètz viatges pejor que vos, dilhèu mès.
KARAMAZOV-II-WEB	Didetz-l'ac ara persona que mès veneratz en aguest mon".
KARAMAZOV-II-WEB	Sivans venguia de parlar, es tres comencèren a cridar: "Com ei possible!, didec eth mèn adversari emmaliciat.
KARAMAZOV-II-WEB	Se non volíetz lutar, per que vos calec shordar-me?".
KARAMAZOV-II-WEB	Li digui, s'ac voletz, tiratz vos un aute còp, encara que serie mielhor de non hè'c".
KARAMAZOV-II-WEB	Es pairins cridauan, mès que mès eth mèn: "Quin escarni entath regiment!
KARAMAZOV-II-WEB	Demanar perdon ena mèrca!
KARAMAZOV-II-WEB	S'ac auessa sabut!".
KARAMAZOV-II-WEB	Jo que contunhaua aquiu, dauant de toti eri mès ja non arria: "Senhors, dilhèu en nòste temps ei tan susprenent trapar a un òme qu'arreconeishe era sua estupiditat e publicaments se declare colpable de çò qu'ei colpable?".
KARAMAZOV-II-WEB	Aquerò ei çò de mès susprenent, pr'amor que m'auria d'auer declarat colpable sonque vier aciu, abantes deth sòn tir, sense auer-lo possat a cométer un plan grèu pecat mortau.
KARAMAZOV-II-WEB	Mès qu'auem organizat eth mon d'ua manèra tan monstruosa qu'actuar atau ère lèu impossible, pr'amor que solet dempús d'auer tengut eth sòn tir a ua distància de dotze passi es mies paraules pòden auer un significat entada eth; ça que la, se les auessa prononciat abantes deth tir, sonque en arribar, simplaments auríetz dit vosati: qu'ei un covard, s'a espaurit en veir era pistòla e non i a arren mès entà parlar.
KARAMAZOV-II-WEB	Senhors, sorrisclè de pic damb tot eth mèn còr, campatz enes vòstes entorns es dons de Diu: eth cèu clar, er aire net, era èrba leugèra, es audèths, era natura bèra e blossa; solet nosati, impiui e pècs, non comprenem qu'era vida ei eth paradís, e n'aurie pro qu'ac voléssem comprener entà que surgentèsse en aguest instant damb tot eth sòn esplendor, e mos abraçaríem plorant…".
KARAMAZOV-II-WEB	Encara volia contunhar, mès que non podí; me mancaue er alend damb tanta doçor, damb tanta joenesa; qu'èra erós coma jamès n'auia estat ena mia vida.
KARAMAZOV-II-WEB	Tornèrem entà casa, eth mèn pairin hec tot eth camin renegant, mès jo non hèja que hèr-li punets.
KARAMAZOV-II-WEB	De seguit arribèc era notícia enes aurelhes des mèns camarades, se premaniren entà jutjar-me aqueth madeish dia: "Qu'a enlordit eth nòste unifòrme, que presente era sua renonciacion".
KARAMAZOV-II-WEB	Tanben n'auec que me defeneren: "ça que la, diden qu'a tengut eth tir".
KARAMAZOV-II-WEB	Jo qu'èra en tot escotar, me divertia en guardar-les.
KARAMAZOV-II-WEB	Que siguec enténer aquerò, e toti ar unisson s'estarnèren d'arrir a arridalhades: "Qu'ac poiríetz auer dit abantes, ara tot qu'ei clar, non se pòt jutjar a un monge", non parauen d'arrir, mès non arrien en ton de burla, senon damb trendesa, divertidi; de ressabuda, toti m'auien cuelhut afècte, autanplan es que m'auien acusat damb mès fervor; dempús, en mes que se passèc enquia que m'autregèren era renonciacion, m'amièren en paumet dera man: "Ai, eth nòste monge", didien.
KARAMAZOV-II-WEB	E cadun auie ua paraula afectuosa entà jo, comencèren a sajar de dissuadir-me, autanplan a planher-se'n: "Qué te passarà?".
KARAMAZOV-II-WEB	Vaquí eth perqué".
KARAMAZOV-II-WEB	Madeish se passaue ena ciutat.
KARAMAZOV-II-WEB	Abantes arrés se n'auie fixat especiauments en jo, encara que me recebien corauments, mès ara que toti volien saber-se'n de jo, e se pelejauen per convidar-me: s'arrien de jo, mès tanben m'estimauen.
KARAMAZOV-II-WEB	Me cau híger que, encara qu'alavetz toti parlauen sense embuts deth nòste düèl, es superiors auien balhat per barrat eth cas, pr'amor qu'eth mèn adversari ère parent pròche deth nòste generau e, donques qu'er ahèr s'auie resolvut sens sang, coma ua sòrta de badinada, e jo, a tot darrèr, auia presentat era mia renóncia, ac considerèren, plan, ua badinada.
KARAMAZOV-II-WEB	Alavetz comencè a parlar sense embuts e sense pòur, a maugrat des sues risetes, pr'amor que, fin finau, non èren risetes malignes, senon ben intencionades.
KARAMAZOV-II-WEB	Aqueres convèrses solien auer lòc enes cauhades, en companhia de daunes: alavetz as hemnes les shautaue mès escotar-me e obligauen as òmes a hè'c.
KARAMAZOV-II-WEB	Dilhèu jo posqui èster colpable per vos, per exemple?".
KARAMAZOV-II-WEB	Ja vedetz, per prumèr còp ena vida vau e actui damb sinceritat, e ara se passe que sò coma un yurodivy entà toti vosati: que m'auetz cuelhut afècte, mès non podetz deishar d'arrir-vo'n de jo", les didí.
KARAMAZOV-II-WEB	De ressabuda veigui qu'ath miei des daunes se cale de pès era madeisha joena que per era jo auia costat eth düèl e qu'en era pòc abantes auia jo pensat coma futura nòvia, e ara ne tansevolhe me n'auia encuedat qu'auie acodit ena cauhada.
KARAMAZOV-II-WEB	Se botèc de pès, s'apressèc e m'estenec era man: "Permetetz-me dider- vos que jo sò era prumèra que non se n'arrís de vos: ath contrari, me ditz, damb lèrmes enes mèns uelhs vos exprimisqui era mia gratitud e vos declari eth mèn respècte peth vòste anament d'alavetz."
KARAMAZOV-II-WEB	S'apressèc tanben eth sòn marit, e ara seguida toti ar ensems, que non les manquèc guaire enà punar-me.
KARAMAZOV-II-WEB	Me sentí plan alègre, mès, entre tota aquera gent, tachè de pic es mèns uelhs en un òme, ja gran, que tanben se m'auie apressat e que jo ja coneishia de nòm, a maugrat qu'arrés me l'auesse presentat e enquia aguesta tarde non auia escambiat ua soleta paraula damb eth.
KARAMAZOV-II-WEB	Que hège temps que trabalhaue ena nòsta ciutat, a on ocupaue un lòc destacat, ère un òme respectat per toti, ric, famós pera sua filantropia, autrejaue un capitau considerable ar asil ar orfanelat e, ath delà, hège fòrça bones òbres en secret, sense hè'c a veir, quauquarren que solet se desnishèc dempús dera sua mòrt.
KARAMAZOV-II-WEB	Auie lèu cinquanta ans e ua portadura lèu sevèra, qu'ère òme de pògues paraules; amiaue maridat non mens de dètz ans damb ua hemna encara joena, que damb era auie tres hilhs de cuerta edat.
KARAMAZOV-II-WEB	E vaquí qu'era tarde a vier èra jo en casa quan de pic se dauric era pòrta e entrèc precisaments aguest senhor.
KARAMAZOV-II-WEB	Que me cau díder que jo ja non m'estaua a on abantes, pr'amor qu'en presentar era mia renóncia me cambiè ena casa d'ua hemna màger, veuda d'un foncionari, que botèc tanben es sòns vailets ara mia disposicion; eth mèn cambi ad aguest nau abitatge s'auie costat solet pr'amor que, sonque tornar deth düèl, aguest madeish dia, manè a Afanasi que tornèsse ena sua companhia: me hège vergonha guardar-lo enes uelhs dempús deth mèn nauèth anament damb eth; enquia un tau punt ei capable d'avergonhar-se, encara que sigue dera causa mès justa, er òme de mon pòc premanit.
KARAMAZOV-II-WEB	Me podetz autrejar, brave senhor, aguest gran favor?".
KARAMAZOV-II-WEB	Pr'amor que, a maugrat qu'era gent m'escotaue e sentie curiosèr per jo, encara non se m'auie apressat arrés damb aguesta mina d'èsser tan seriosa e sevèra peth laguens.
KARAMAZOV-II-WEB	E aguest òme que m'auie vengut a tier-me ua visita en çò de mèn.
KARAMAZOV-II-WEB	Cuelhec sèti.
KARAMAZOV-II-WEB	De hèt, contunhèc, a estat aquerò çò que m'a impressionat e plan per açò vos vengui a veir.
KARAMAZOV-II-WEB	Descriuetz-me, se non menspredatz eth mèn curiosèr, dilhèu indiscret, se qué sentéretz exactaments en moment que decidíretz demanar perdon en düèl, s'ei que vo'n brembatz.
KARAMAZOV-II-WEB	Non consideretz frivòla era mia pregunta, ath contrari, que vo'la hèsqui damb ua fin secreta que probablaments vos explicarè mès endauant s'ei que Diu considère convenent apressar-mos encara mès."
KARAMAZOV-II-WEB	Tant que parlaue, non deishè de guardar-lo e, de pic, sentí ua confiança plan fòrta en eth, ath delà d'un excepcionau curiosèr, pr'amor qu'auí era sensacion de qué era sua amna sauvaue un secret plan especiau.
KARAMAZOV-II-WEB	M'escotaue e me guardaue damb atencion: "Tot aquerò, me ditz, qu'ei extraordinariaments curiós, vierè mès còps a veder-vos."
KARAMAZOV-II-WEB	E d'alavetz ençà comencèc a visitar-me lèu cada tarde.
KARAMAZOV-II-WEB	E mos auríem hèt amics intims s'eth m'auesse parlat d'eth madeish.
KARAMAZOV-II-WEB	Mès que d'eth madeish non didie ne shò ne arri, non hège qu'interrogar-me.
KARAMAZOV-II-WEB	A maugrat de tot, li cuelhí fòrça afècte e li fidè totafèt es mèns sentiments, pr'amor que me pensaua: que m'ei parièr a jo eth sòn secret.
KARAMAZOV-II-WEB	Autanplan sense eth, veigui qu'ei un òme just.
KARAMAZOV-II-WEB	Ath delà, ei un òme tan seriós e tan desparièr a jo en edat, e vie en casa, ena casa d'un joen coma jo, sens eth mendre mensprètz.
KARAMAZOV-II-WEB	Qu'aprení d'eth fòrça causes de profit, donques qu'ère un òme de grana intelligéncia.
KARAMAZOV-II-WEB	Me guardèc e arric.
KARAMAZOV-II-WEB	Que ne sò mès convençut que vos, mès tard vo'n saberatz se per qué".
KARAMAZOV-II-WEB	En enténer aquerò me didí: "Solid que me vò revelar quauquarren".
KARAMAZOV-II-WEB	Lo guardi, parle esmoigut e me guarde misteriosaments, coma en tot interrogar-me.
KARAMAZOV-II-WEB	E quan didetz vos que quinsevolh òme, contunhèc, ei colpable per toti e per tot, ath delà des sòns pròpis pecats…aguest rasonaments vòste qu'ei plan acertat, e ei estonant que, de ressabuda, ajatz podut abraçar aguesta idia damb tau plenitud.
KARAMAZOV-II-WEB	E, en vertat, qu'ei cèrt que, quan era gent comprene aguesta idia, alavetz sorgentarà entada era eth reiaume des cèus non en sòmnis, senon en realitat."
KARAMAZOV-II-WEB	Se harà realitat bèth viatge?
KARAMAZOV-II-WEB	Non serà solet un sòmni?".
KARAMAZOV-II-WEB	Vos cau saber que, sense dobte, aguest sòmni, coma vos didetz, se harà realitat, credetz-me, mès non ara, pr'amor que i a ua lei entà cada accion.
KARAMAZOV-II-WEB	Qu'ei ua qüestion dera amna, psicologica.
KARAMAZOV-II-WEB	Entà rehèr eth mon ei de besonh qu'era gent cuelhe, psicologicaments, un aute camin.
KARAMAZOV-II-WEB	Tant que non vengam efectiuaments frairs de toti es òmes, que non aurà fraternitat.
KARAMAZOV-II-WEB	Deguna sciéncia, degun interès ensenharà jamès as persones a repartir-se propietats e drets pacificaments.
KARAMAZOV-II-WEB	Tostemp serà pòc entà cadun e contuharàn gasulhant, en tot envejar-se e destruir-se mutuauments.
KARAMAZOV-II-WEB	Preguntatz se quan vierà ua realitatt.
KARAMAZOV-II-WEB	Vierà ua realitat, mès abantes li cau concludir eth periòde der isolament uman."
KARAMAZOV-II-WEB	Pr'amor qu'ara cadun aspire a diferenciar-se, vò experimentar en eth madeish era plenitud dera vida, pr'amor que, en sòrta d'arténher ua plia definicion deth sòn èsser, es persones quèn en un complet isolament.
KARAMAZOV-II-WEB	En nòste sègle toti s'an dividit en unitats, cada un s'isòle ena sua tuta, cada un se dessepare der aute, s'amague e amague tot çò que possedís e ven d'aluenhar-se dera gent e aluenhe ara gent d'eth madeish.
KARAMAZOV-II-WEB	Apilère riqueses en soletat e pense: be ne sò de fòrt ara, be ne sò de segur; mès aguest insensat non se'n sap que, guaire mès apilère, mès s'en.honse ena sua feblesa suicida.
KARAMAZOV-II-WEB	Ara en totes es parts dera ment umana, d'ua forma ridicula, comence a non compréner qu'era vertadèra seguretat entar individú non s'està en sòn esfòrç personau isolat, senon ena integritat comuna dera umanitat.
KARAMAZOV-II-WEB	Mès que sense remèdi ad aguest orrible isolament tanben l'arribarà era sua ora e bèth còp toti compreneràn se de quina manèra tan pòc naturau s'auien hèt enlà es uns des auti.
KARAMAZOV-II-WEB	Aguest serà er esperit dera epòca e s'estonaràn d'auer estat tant de temps ena escurina sense auer vist era lum.
KARAMAZOV-II-WEB	Alavetz apareisherà eth senhau deth Hilh der Òme en cèu…
KARAMAZOV-II-WEB	Mès enquia alavetz mos cau sauvar aguesta bandèra e, de quan en quan, un òme, aumens, li cau balhar exemple e, en tot trèir era sua amna der isolament, realizar era hèta dera relacion frairau, encara que sigue en qualitat de yurodivy.
KARAMAZOV-II-WEB	Entà qué aquesta idia non morisque…
KARAMAZOV-II-WEB	Entre taus convèrses fervoroses e afogades passàuem es tardes.
KARAMAZOV-II-WEB	Jo qu'artenhí a prescindir deth tracte sociau e cada còp anaua mens de visita; ath delà, ja començaua a estar passat de mòda.
KARAMAZOV-II-WEB	A tot darrèr comencè a guardar ath mèn enigmatic visitaire damb admiracion, pr'amor que, ath delà de gaudir dera sua intelligéncia, auia era presentida de qué neurie ath sòn interior quauque projècte que s'estaue premanint, dilhèu, entà un gran eveniment.
KARAMAZOV-II-WEB	Qu'ei possible que li shautèsse que jo non manifestèssa curiosèr peth sòn secret, que non li preguntèssa per eth dubèrtaments ne mejançant allusions.
KARAMAZOV-II-WEB	Mès, fin finau, avertí qu'eth madeish semblaue començar a tormentar-se peth desir de revelar-me quauquarren.
KARAMAZOV-II-WEB	En quinsevolh cas, aquerò se hec plan evident un mes dempús de qué auessen començat es sues visites.
KARAMAZOV-II-WEB	Qu'ei eth sòn problèma, lèu s'esclarirà tot."
KARAMAZOV-II-WEB	A viatges, ara imprevista, qu'ère cuelhut per ua grana agitacion, e alavetz lèu tostemp se lheuaue e se n'anaue.
KARAMAZOV-II-WEB	D'auti viatges me guardaue longaments e jo pensaua: "Ara ei quan me condarà quauquarren", mès de seguit s'arrestaue e començaue a parlar de quauquarren abituau, ja coneishut.
KARAMAZOV-II-WEB	Tanben solie planher-se de dolors de cap.
KARAMAZOV-II-WEB	E vaquí qu'un viatge, ara suspresa, dempús d'auer parlat longa e acaloradaments, s'esblancossic, eth ròstre se li contreiguec completaments, e se demorèc en tot guardar-me de quan en quan.
KARAMAZOV-II-WEB	Qué vos passe?, li digui.
KARAMAZOV-II-WEB	Vos trapatz ben?
KARAMAZOV-II-WEB	Precisaments s'auie estat planhent de mau de cap.
KARAMAZOV-II-WEB	Jo…sabetz…jo…jo qu'aucí a ua persona.
KARAMAZOV-II-WEB	Qu'ac didec damb un arridolet, mès auie era sang dera cara perduda.
KARAMAZOV-II-WEB	Jo que tanben m'esblancossí.
KARAMAZOV-II-WEB	Qué didetz?, li sorrisclè.
KARAMAZOV-II-WEB	Ja l'è dita e semble que m'è alugat.
KARAMAZOV-II-WEB	Endauant.
KARAMAZOV-II-WEB	Pendent ua bona estona non lo credí, e ne tansevolhe lo credí ara prumèra, senon solet dempús que venguesse tres dies en casa e me lo condèsse peth menut.
KARAMAZOV-II-WEB	Lo cuelhí per un capvirat, mès ara fin venguí de convencer-me sense resèrves, damb grana pena e estonament.
KARAMAZOV-II-WEB	Hè catorze ans auie cometut un crim atròç e espaventós contra ua senhora rica, joena e beròia, ua grana propietària veuda qu'auie casa pròpia ena nòsta ciutat, a on s'estaue bères tempsades.
KARAMAZOV-II-WEB	En tot sénter un fòrt amor per era, se declarèc e comencèc a rondar-la entà que se maridèsse damb eth.
KARAMAZOV-II-WEB	Mès era que l'auie balhat eth sòn còr a un aute, a un eminent militar de nauta graduacion qu'en aguest moment ère en campanha e que demoraue veir lèu-lèu.
KARAMAZOV-II-WEB	Refusèc era proposicion e li demanèc que non venguesse a visitar-la.
KARAMAZOV-II-WEB	Er òme deishèc de vier, mès coma que coneishie era distribucion dera casa, ua net baishèc peth losat, dès eth jardin, damb grana temeritat e riscant-se a èster desnishat.
KARAMAZOV-II-WEB	Totun, tau qu se passe soent, es crims cometudi damb extraordinària temeritat que sòlen tier mès capitada qu'es auti.
KARAMAZOV-II-WEB	En entrar en humarau per ua mansarda, baishèc entàs crambes per ua petita escala, en tot saber-se'n qu'era pòrta que i auie ath finau dera escala non tostemp ère barrada damb clauadura, per negligéncia deth servici.
KARAMAZOV-II-WEB	Fidaue en aguest descuet, e just atau siguec coma se trapèc era pòrta.
KARAMAZOV-II-WEB	En tot auer-se introdusit d'aguesta sòrta en airau abitat, auancèc ena escurina enquiara cramba dera senhora, illuminat per ua lampareta.
KARAMAZOV-II-WEB	Coma de bon voler, es sues dues puncèles auien gessut d'amagat, sense demanar permís ara sua senhora, entà vier en ua hèsta d'aniversari que se celebraue en aguest madeish carrèr.
KARAMAZOV-II-WEB	Es auti vailets e mosses dormien enes crambes deth servici e ena codina, en embaish.
KARAMAZOV-II-WEB	En tot veir ara hemna adormida, era passion s'alugèc en eth, mès dempús ua ràbia venjatiua e gelosa s'apoderèc dera sua amna, e, capvirat, coma embriac, s'apressèc e li tachèc un guinhauet en còr, de manèra qu'era ne tan solet deishèc anar un sorriscle.
KARAMAZOV-II-WEB	Ara seguida, damb un calcul diabolic, vertadèraments criminau, ac apraièc tot de sòrta que sospechèssen des vailets: que non auec cap inconvenient en hèr-se a vier eth monedèr dera victima, dauric era comòda damb ues claus que treiguec de dejós eth coishin e agarrèc quauqui objèctes tau que s'ac auesse hèt un vailet ignorant, ei a díder, deishèc es titols de valors e cuelhec solet es sòs, atau coma uns objèctes d'aur grani, en tot menspredar-ne d'auti de petits, dètz viatges mès valuosi.
KARAMAZOV-II-WEB	Tanben se hec a seguir bèra causa d'arrebrembe, mès d'aquerò que ne parlaram dempús.
KARAMAZOV-II-WEB	En auer executat aguest terrible acte, gessec per a on auie entrat.
KARAMAZOV-II-WEB	Ne ath londeman, quan se hec era alarma, ne jamès dempús ena vida, se l'acodic ad arrés de sospechar deth vertadèr criminau.
KARAMAZOV-II-WEB	Tanpòc arrés se'n sabie deth sòn amor entada era, donques qu'aqueth òme tostemps auie estat reservat e foreno, e non auie cap amic que li daurisse era amna.
KARAMAZOV-II-WEB	L'auien, simplaments, per un coneishut dera defuntada, e non especiauments pròche, pr'amor qu'enes darrères setmanes non auie vengut a visitar-la.
KARAMAZOV-II-WEB	Totun, de seguit sospechèren de Piotr, un vailet, e totes es circonstàncies coïncidiren a confirmar era sospecha, pr'amor qu'aguest vailet s'en sabie, donques qu'era defuntada non ac auie amagat, qu'auie era intencion de manar-lo entath servici militar, sivans era quòta de recrutes que li corresponesse, perque ère celibatari e, ath delà auie un mau anament.
KARAMAZOV-II-WEB	E a penes dus dies abantes dera mòrt dera sua senhora auie hujut e s'auie amagat ena ciutat, non se sabie a on.
KARAMAZOV-II-WEB	Eth dia dempús der assassinat lo trapèren per un camin, ena gessuda dera ciutat, embriac coma ua bota, damb eth sòn guinhauet en ua pòcha e, a mès a mès, damb era man tacada de sang.
KARAMAZOV-II-WEB	Didie que l'auie gessut sang deth nas, mès que non lo crederen.
KARAMAZOV-II-WEB	Es sirventes cohessèren qu'auien estat en aquera hèsta e qu'auien deishat era pòrta dubèrta, enquiara sua tornada, peth pòrge.
KARAMAZOV-II-WEB	E se desnishèren mès senhaus parièrs qu'amièren entara detencion deth mosso innocent.
KARAMAZOV-II-WEB	L'agarrèren e lo processèren, mès justaments ua setmana dempús eth presoèr cuelhec ues fèbres e moric inconscient en espitau.
KARAMAZOV-II-WEB	Atau s'acabèc eth procès, fidat ara volentat divina, e toti (eth jutge, es autoritats e era societat sancera) se demorèren convençudi de qué er autor deth crim non ère qu'eth mosso defuntat.
KARAMAZOV-II-WEB	Mès ara seguida que comencèc eth castig.
KARAMAZOV-II-WEB	Eth visitaire enigmatic, e ara ja amic mèn, me revelèc qu'ara prumeria non sentèc eth mendre racacòr.
KARAMAZOV-II-WEB	Que patic pendent fòrça temps, mès non per aguest motiu, senon pera mòrt dera hemna estimada, pr'amor qu'èra ja non i ère, pr'amor qu'en aucir-la auie aucit eth sòn amor, tant qu'eth huec dera passion contunhaue ena sua sang.
KARAMAZOV-II-WEB	Mès que non pensaue a penes ena sang innocenta vessada, en assassinat d'ua persona.
KARAMAZOV-II-WEB	Era idia de qué era victima s'auesse podut convertir ena hemna de ua auta persona li semblaue inadmissibla: per açò pendent fòrça temps estèc convençut en consciéncia de qué non podie actuar de ua auta manèra.
KARAMAZOV-II-WEB	Ara prumeria l'enquimerèc un shinhau era detencion deth vailet, mès era rapida malautia e era mòrt deth presoèr lo padeguèren, pr'amor qu'aguesta mòrt, sivans totes es evidéncies (atau rasonaue eth alavetz), non siguec per tòrt dera detencion o dera pòur, senon per un reumàs qu'auie cuelhut precisaments enes dies dera sua hujuda, quan, embriac coma ua bota, s'estèc estirat tota ua net sus eth solèr umid.
KARAMAZOV-II-WEB	Es objèctes e es sòs panadi a penes lo trebolauen, pr'amor que (contunhaue pensant eth) eth panatòri non l'auie cometut per cobesença, senon pr'amor de desviar es sospeches entà un aute costat.
KARAMAZOV-II-WEB	Era quantitat panada qu'ère de petita importància e pòc dempús la dèc tota, e damb arràs, a un asil nauèth fondat ena ciutat.
KARAMAZOV-II-WEB	Aquerò ac hec de bon voler entà padegar era sua consciéncia per çò que hè ath panatòri, e mos cau soslinhar que pendent un temps, pro long de hèt, reauments la padeguèc, sivans eth madeish me cohessèc.
KARAMAZOV-II-WEB	Qu'amièc entà dauant alavetz ua intensa activitat oficiau: s'aufric personauments entà un prètzhèt dificil que lo tenguec ocupat dus ans e, coma qu'ère un òme de caractèr fòrt, lèu s'en desbrembèc de çò que s'auie passat.
KARAMAZOV-II-WEB	Quan s'en brembaue sajaue de pensar en aquerò.
KARAMAZOV-II-WEB	Tanben se balhèc ara filantropia, hec fòrça causes e autregèc fòrça sòs ara nósta ciutat; dera madeisha manèra, se hec a conéisher enes capitaus, en Moscòu e en Sant Petersburg, a on siguec alistat coma membre des societats benefiques.
KARAMAZOV-II-WEB	Totun, es remòrs vengueren de tormentar-lo, e eth torment ère superior as sues fòrces.
KARAMAZOV-II-WEB	Alavetz se sentec atreigut per ua joena beròia e senada e ath cap de pòc temps se maridèc damb era, en tot pensar-se qu'eth maridatge harie enlà era sua angónia solitària e que, en començar aguest nau camin e complir damb diligéncia eth sòn déuer damb era sua hemna e es sòns hilhs, se dessepararie per complèt des vielhs rebrembes.
KARAMAZOV-II-WEB	Mès se passèc justaments çò de contrari qu'auie demorat.
KARAMAZOV-II-WEB	Quan era li didec qu'ère prenhs deth sòn prumèr hilh, eth que s'alterèc còp sec: "Balhi ua vida quan jo madeish ne treiguí ua de vida" Vengueren es mainatges: "Com gausi estimar-les, ensenhar-les e educar-les, coma vau a parlar-les dera vertut?
KARAMAZOV-II-WEB	Qu'è vessat sang."
KARAMAZOV-II-WEB	Es mainatges creishien beròis, sentie talents d'amorassar-les: "Que non posqui guardar es sòns ròstres serens, innocents; non sò digne de hè'c".
KARAMAZOV-II-WEB	A tot darrèr, comencèc a veir ena sua imaginacion, terribla e amaraments, era sang dera victima assassinada.
KARAMAZOV-II-WEB	Era joena vida trincada, era sang que reclamaue resvenja.
KARAMAZOV-II-WEB	Comencèc a tier sòmnis espantoriants.
KARAMAZOV-II-WEB	Mès, en èster de còr fèrm, tenguec eth suplici fòrça temps: "Damb aguest crebacòr secret expiarè era mia colpa."
KARAMAZOV-II-WEB	Mès aquera esperança qu'ère vana: coma mès temps se passaue, mès intens se tornaue eth patiment.
KARAMAZOV-II-WEB	Damb era sua activitat benefica s'auie guanhat eth respècte dera societat, encara que toti cranhien eth sòn caractèr sevèr e ombriu; totun, coma mès lo respectauen, mès insuportable se li hège.
KARAMAZOV-II-WEB	Me cohessèc qu'auie arribat a pensar en suicidi.
KARAMAZOV-II-WEB	Mès, en sòrta de balhar aguest pas, comencèc a tier un aute sòmni, un sòmni qu'ara prumeria considerèc impossible e insensat, mès que se l'acabèc calant de tau manèra en sòn còr que siguec impossible d'arrincar.
KARAMAZOV-II-WEB	Eth sòmni ère aguest: botar-se de pès, presentar-se dauant de toti e declarar qu'auie aucit a ua persona.
KARAMAZOV-II-WEB	Amiaue ja uns tres ans viuent damb aguest sòmni, que li venguie de diuèrses manères.
KARAMAZOV-II-WEB	Fin finau auie arribat ena conviccion, de tot còr, de qué, se declaraue eth sòn crim, guaririe sens cap dobte era sua amna e se solatjarie d'un viatge per toti.
KARAMAZOV-II-WEB	Mès, en auer arribat ad aguesta conclusion, sentec terror en sòn còr, perque com auie d'amiar a tèrme era sua decision?
KARAMAZOV-II-WEB	E de pic se passèc er incident deth mèn düèl.
KARAMAZOV-II-WEB	Jo lo guardè.
KARAMAZOV-II-WEB	Era mia resolucion hège ja tres ans qu'ère en gestacion, me responec, aqueth incident solet li balhèc era darrèra possada.
KARAMAZOV-II-WEB	En veder-vos, me repotegué e vos envegè, me didec damb ua cèrta severitat.
KARAMAZOV-II-WEB	Mès que non vos crederàn, l'avertí, an passat catorze ans.
KARAMAZOV-II-WEB	Qu'è pròves, pròves irrefutables.
KARAMAZOV-II-WEB	Les presentarè.
KARAMAZOV-II-WEB	E se metec a plorar.
KARAMAZOV-II-WEB	Jo lo curbí de punets.
KARAMAZOV-II-WEB	Deciditz ua causa per jo, ua soleta causa!, me didec (semblaue que tot depenie de jo en aguest moment).
KARAMAZOV-II-WEB	Era mia hemna!
KARAMAZOV-II-WEB	Es mèns hilhs!
KARAMAZOV-II-WEB	Dilhèu era mia hemna se morisque de pena, e es mainatges…a maugrat de qué non perderàn era sua condicion de nòbles ne es sues propietats, que seràn tota era vida es hilhs d'un criminau.
KARAMAZOV-II-WEB	E quin rebrembe, quin rebrembe deisharè en sòn còr?
KARAMAZOV-II-WEB	E desseparar-me d'eri?
KARAMAZOV-II-WEB	Deishar-les entà tostemp?
KARAMAZOV-II-WEB	Jo caraua.
KARAMAZOV-II-WEB	Jo que gasulhaua ua oracion en silenci.
KARAMAZOV-II-WEB	A tot darrèr, me lheuè, qu'èra espaurit.
KARAMAZOV-II-WEB	E alavetz?.
KARAMAZOV-II-WEB	Me guardaue.
KARAMAZOV-II-WEB	Vai, li didí, declaratz-ac dauant dera gent.
KARAMAZOV-II-WEB	Tot se passe.
KARAMAZOV-II-WEB	Sonque rèste era vertat.
KARAMAZOV-II-WEB	Es vòsti hilhs quan creishen, compreneràn se guaira magnanimitat auec ena vòsta grana resolucion.
KARAMAZOV-II-WEB	Partic alavetz de casa coma se siguesse reauments decidit.
KARAMAZOV-II-WEB	Mès çò de cèrt ei que mès de dues setmanes dempús contunhaue en tot visitar-me ua tarde darrèr dera auta, contunhaue premanint-se, contunhaue sense poder decidir-se.
KARAMAZOV-II-WEB	Me tormentaue eth còr.
KARAMAZOV-II-WEB	Un dia venguec, e damb fermesa, me didec esmoigut:
KARAMAZOV-II-WEB	Sabi qu'eth paradís vierà entà jo, que vierà en madeish moment que declara.
KARAMAZOV-II-WEB	Qu'è estat catorze ans en lunfèrn.
KARAMAZOV-II-WEB	Voi patir.
KARAMAZOV-II-WEB	Acceptarè eth patiment e aprenerè a víuer.
KARAMAZOV-II-WEB	Damb era mentida un que pòt recórrer eth mon, mès dempús non a lòc entà darrèr.
KARAMAZOV-II-WEB	Ara non gausi a estimar non ja ath mèn pròche, senon ne tansevolhe as mèns hilhs.
KARAMAZOV-II-WEB	Diu mèn!
KARAMAZOV-II-WEB	Dilhèu es mèns hilhs arriben a compréner quin a estat eth pagament deth mèn patiment e non me condemnen.
KARAMAZOV-II-WEB	Eth Senhor que non ei ena fòrça senon ena vertat.
KARAMAZOV-II-WEB	Cada viatge qu'entri a veder-vos, me guardatz damb curiosèr, coma se didéssetz.
KARAMAZOV-II-WEB	Demoratz, que non cau que me menspredetz.
KARAMAZOV-II-WEB	Que non ei tant aisit coma a vos vos semble.
KARAMAZOV-II-WEB	Dilhèu non ac hèsca jamès.
KARAMAZOV-II-WEB	En aguest cas, non me denonciaratz, vertat?
KARAMAZOV-II-WEB	Eth cas ei qu'a viatges non solet me hège pòur guardar-lo damb curiosèr pòc senat, senon que me hège pòur enquia e tot dirigir-li era guardada.
KARAMAZOV-II-WEB	Tant de torment, que me hège emmalautir e era mia amna ère plia de lèrmes.
KARAMAZOV-II-WEB	Non clucaua un uelh pes nets.
KARAMAZOV-II-WEB	Vengui, contunhe, d'estar damb era mia esposa.
KARAMAZOV-II-WEB	Sabetz se qué ei ua esposa?
KARAMAZOV-II-WEB	Es mainatges me cridauen quan gessia: "Adishatz, papa, vie lèu a lieger-mos es Lectures mainadenques".
KARAMAZOV-II-WEB	Non, vos que non ac sabetz.
KARAMAZOV-II-WEB	Eth mau des auti que non hè sabents.
KARAMAZOV-II-WEB	Es uelhs li ludien, li tremolauen es pòts.
KARAMAZOV-II-WEB	De ressabuda dèc un còp ena taula e sautèren es causes qu'auie en era; un òme tan retengut…qu'ère eth prumèr viatge que li passaue.
KARAMAZOV-II-WEB	Ei de besonh?, sorrisclèc.
KARAMAZOV-II-WEB	Quin besonh n'auem?
KARAMAZOV-II-WEB	Pr'amor qu'arrés siguec condamnat a trabalhs forçadi per tòrt mèn, aqueth vailet moric per ua malautia.
KARAMAZOV-II-WEB	E, per çò dera sang vessada, jo qu'è estat castigat damb es mèns torments.
KARAMAZOV-II-WEB	Ath delà, non me creiràn, non creiràn cap des mies pròves.
KARAMAZOV-II-WEB	Me cau declarar-lo, me cau?
KARAMAZOV-II-WEB	Pera sang vessada que sò prèst a patir tota era mia vida per çò de non hèr mau ara mia hemna e as mèns hilhs.
KARAMAZOV-II-WEB	Serie just costar era sua perdicion, amassa damb era mia?
KARAMAZOV-II-WEB	Non mos enganham?
KARAMAZOV-II-WEB	A on ei aciu era vertat?
KARAMAZOV-II-WEB	E arreconeisherà aguesta gent era vertat, l'avalorarà, l'estimarà?
KARAMAZOV-II-WEB	E alavetz sentí tanta pena per eth que me pensi qu'auria compartit era sua sòrt per çò de solatjar-lo.
KARAMAZOV-II-WEB	Me n'encuedè qu'estaue coma frenetic.
KARAMAZOV-II-WEB	M'orrifiqué en compréner, non solet damb er enteniment, senon damb tota era mia amna, çò que li costaue aquera resolucion.
KARAMAZOV-II-WEB	Deciditz eth mèn destin, sorrisclèc de nau.
KARAMAZOV-II-WEB	Anatz, e declaratz-lo, li gasulhè.
KARAMAZOV-II-WEB	Me manquèc era votz, mès ac gasulhè damb fermetat.
KARAMAZOV-II-WEB	Cuelhí er Evangèli dera taula, ua traduccion russa, e li mostrè eth capitol 12, verset 24 de Sant Joan: "En vertat, en vertat vos digui: s'eth gran de horment non què en tèrra e se morís, demore eth solet; mès se se morís, balhe fòrça frut".
KARAMAZOV-II-WEB	Qu'auia estat en tot liéger aguest verset abantes dera sua arribada.
KARAMAZOV-II-WEB	Eth lo liegec.
KARAMAZOV-II-WEB	Cèrt, didec, mès arric damb amarum.
KARAMAZOV-II-WEB	Òc, quini orrors, didec ath cap d'uns moments de silenci, se pòden trapar en aguesti libres.
KARAMAZOV-II-WEB	Qu'ei de bon hèr foter-l'ac a quauqu'un dauant deth nas.
KARAMAZOV-II-WEB	E qui les a escrit?
KARAMAZOV-II-WEB	Dilhèu a estat ua persona?
KARAMAZOV-II-WEB	Qu'a estat er Esperit Sant, li digui.
KARAMAZOV-II-WEB	Entà vos qu'ei aisit de parlar, encara arrie, mès ja lèu damb òdi.
KARAMAZOV-II-WEB	Jo tornè a cuélher eth libre, lo daurí en un aute punt e li senhalè eth capitol 10, verset 31 dera Epistòla as Ebrèus.
KARAMAZOV-II-WEB	Eth liegec: "Qu'ei ua causa orrorosa quèir en mans deth Diu viu!"
KARAMAZOV-II-WEB	Lo liegec e lancèc eth libre.
KARAMAZOV-II-WEB	Comencèc a tremolar.
KARAMAZOV-II-WEB	Un verset terrible, didec, non se pòt remir, auetz sabut escuélher.
KARAMAZOV-II-WEB	Se lheuèc dera cagira.
KARAMAZOV-II-WEB	Ben, adishatz, dilhèu non vierè mès…mos veiram en paradís.
KARAMAZOV-II-WEB	Atau, donc, que hè catorze ans que "queiguí en mans deth Diu viu", atau ei coma se criden, per tant, aguesti catorze ans.
KARAMAZOV-II-WEB	Deman li demanarè ad aguestes mans que me desliuren…
KARAMAZOV-II-WEB	Jo que volia abraçar-lo e punar-lo, mès non gausè, auie eth ròstre crispat e costaue guardar-lo.
KARAMAZOV-II-WEB	Gessec.
KARAMAZOV-II-WEB	M'ajulhè dauant era icòna e plorè per eth ara nósta plan Santa Vèrge, protectritz e intercessora.
KARAMAZOV-II-WEB	Mieja ora s'auie passat pregant entre lèrmes, qu'ère ja tard, lèu es dotze dera net.
KARAMAZOV-II-WEB	De ressabuda veigui que se daurís era pòrta, qu'ei eth qu'entre de nau.
KARAMAZOV-II-WEB	Me demorè estonat.
KARAMAZOV-II-WEB	A on auetz estat?, li preguntè.
KARAMAZOV-II-WEB	Jo…, didec, me pensi que m'è desbrembat quauquarren…eth mocador, me pensi…ben, encara que non aja desbrembat arren, deishatz-me seir un moment…
KARAMAZOV-II-WEB	Se seiguec en ua cagira.
KARAMAZOV-II-WEB	Jo èra de pès ath sòn costat.
KARAMAZOV-II-WEB	Me seiguí.
KARAMAZOV-II-WEB	Mos estèrem atau un parelh de menutes, me guardaue fixaments e de pic diboishèc un arridolet ironic, que me'n brembi pro ben; ara seguida se botèc de pès, m'abracèc e me punèc…
KARAMAZOV-II-WEB	Rebremba, didec, qu'è vengut un aute còp a veder-te.
KARAMAZOV-II-WEB	M'entenes?
KARAMAZOV-II-WEB	Rebreba'c!
KARAMAZOV-II-WEB	Qu'ère eth prumèr viatge que me tractaue de tu.
KARAMAZOV-II-WEB	E partic.
KARAMAZOV-II-WEB	E atau siguec.
KARAMAZOV-II-WEB	Aquera tarde jo non sabia qu'eth dia a vier ère eth sòn aniversari.
KARAMAZOV-II-WEB	Darrèraments jo que non anaua entà nunlòc e per aquerò arrés m'ac auie dit.
KARAMAZOV-II-WEB	Cada an en aguest dia s'amassaue fòrça gent en çò de sòn, qu'acodie aquiu tota era ciutat.
KARAMAZOV-II-WEB	Aguest còp tanben acodic fòrça gent.
KARAMAZOV-II-WEB	E vaquí que dempús deth repaish se place en miei dera sala damb ua huelha enes mans, ua denóncia peth menut dirigida as autoritats.
KARAMAZOV-II-WEB	E, donques qu'es autoritats èren aquiu presentes, liegec sense demora aquera huelha a toti es arremassadi, e i auie en era ua descripcion complèta e detalhada deth sòn crim: "Coma eth monstre que sò, m'excusi deth tracte dera gent; Diu m'a visitat, acabaue era huelha, voi patir!".
KARAMAZOV-II-WEB	Ara seguida, treiguec e botèc sus era taula tot çò que, sivans eth, provaue eth crim, qu'auie sauvat catorze ans: es objèctes d'aur panadi ara defuntada damb era intencion de desviar es sospeches, era midalha e era crotz que l'auie trèth deth còth (ena midalha i auie un retrait deth sòn prometut), un quasèrn de nòtes e, finauments, dues cartes: era ua deth sòn prometut, que l'anonciaue era sua pròcha arribada, e era responsa d'era, començada mès sense acabar, qu'auie deishat sus era taula entà manar-la per corrèu eth dia a vier.
KARAMAZOV-II-WEB	Qu'auie cuelhut es dues cartes, entà qué?
KARAMAZOV-II-WEB	Entà dempús sauvar-les catorze ans en sòrta de destruir es pròves?
KARAMAZOV-II-WEB	E aquerò siguec çò que se passèc: toti se demorèren estonadi e espauridi, e arrés lo volec creir, a maugrat d'auer-lo escotat damb singular curiosèr, mès coma a un malaut, e pògui dies dempús en totes es cases s'auie resolvut e sentenciat qu'aqueth malerós s'auie tornat hòl.
KARAMAZOV-II-WEB	Es autoritats e eth jutjat non aueren mès remèdi que balhar cors ath procediment, mès ath madeish temps que lo travèren: a maugrat de qué es objèctes e es cartes presentades hègen a pensar, se decidic que, encara qu'aguesti documents siguessen autentics, non se podie formular ua acusacion avienta solet sus aguesta basa.
KARAMAZOV-II-WEB	Ath delà, es objèctes les ac podie auer balhat era, en èster coneishut sòn, coma mòstra de confiança.
KARAMAZOV-II-WEB	Totun, me'n sabí qu'era autenticitat des objèctes siguec verificada mès tard per fòrça coneishudi e familhars dera defuntada e que en aguest particular non auie cap de dobte.
KARAMAZOV-II-WEB	Mès tanpòc aguest cas ère destinat a arribar en soquèr.
KARAMAZOV-II-WEB	Uns cinc dies dempús mo'n sabèrem de qué eth praube martir auie emmalautit e de qué se cranhie pera sua vida.
KARAMAZOV-II-WEB	Que non saberia explicar quina malautia auie, diden que se tractaue de palpitacions, mès se sabèc qu'un grop de mètges, a instàncies dera hemna, auien examinat tanben eth sòn estat mentau e auien estimat que i auie deméncia.
KARAMAZOV-II-WEB	Jo non didí arren, encara que de seguit vengueren a interrogar-me, mès, quan volí visitar-lo, m'ac empachèren un e un aute viatge, mès que mès era sua hemna.
KARAMAZOV-II-WEB	Mès que non siguec solet era sua hemna, tota era ciutat la cuelhec damb jo, e me colpauen; "Qu'auetz estat vos", didien.
KARAMAZOV-II-WEB	Jo sauvaua silenci, erós ath hons dera mia amna pr'amor que vedia era indobtabla misericòrdia divina damb aqueth que s'auie revelat contra eth madeish e s'auie castigat ada eth madeish.
KARAMAZOV-II-WEB	Mès que non podia creir ena sua holia.
KARAMAZOV-II-WEB	A tot darrèr, me permeteren veder- lo, eth madeish ac auie exigit tu per tu, entà dider-se adiu de jo.
KARAMAZOV-II-WEB	Entrè e de seguit me n'encuedè de qué non solet es sòns dies senon es sues ores èren compdades.
KARAMAZOV-II-WEB	Estaue fèble, auriò, es mans li tremolauen, s'estofaue, mès era sua guardada ère trenda e alègra.
KARAMAZOV-II-WEB	S'a consumat!, me didec.
KARAMAZOV-II-WEB	Non li didí que m'ac auien empedit.
KARAMAZOV-II-WEB	Diu qu'a auut pietat de jo e me cride ath sòn costat.
KARAMAZOV-II-WEB	Sai qu'era vida m'esguitle, mès per prumèr viatge en fòrça ans que senti patz e alegria.
KARAMAZOV-II-WEB	De pic sentí eth paradís ena mia amna, sonque complir çò que me calie.
KARAMAZOV-II-WEB	Ara gausi estimar as mèns hilhs e punar-les.
KARAMAZOV-II-WEB	Que non me cren, arrés m'a creigut, ne era mia hemna, ne es jutges; tanpòc me creiràn jamès es mèns hilhs.
KARAMAZOV-II-WEB	En aquerò que veigui era misericòrdia de Diu damb es mèns hilhs.
KARAMAZOV-II-WEB	Jo morirè, mès eth mèn nòm, entada eri, non demorarà enlordit.
KARAMAZOV-II-WEB	Ara que senti a Diu, eth mèn còr s'alègre coma en paradís…è complit damb eth mèn déuer…
KARAMAZOV-II-WEB	Non podie parlar, s'estofaue, me sarraue damb fòrça era man, me guardaue damb fervor.
KARAMAZOV-II-WEB	Mès que non mos estèrem en tot parlar guaira estona, era sua hemna non paraue de pistar.
KARAMAZOV-II-WEB	Totun açò, me gasulhèc:
KARAMAZOV-II-WEB	Te'n brembes de quan tornè aqueth viatge ena tua casa, tath pic dera mieja net?
KARAMAZOV-II-WEB	E de qué te manè que non ac desbrembèsses?
KARAMAZOV-II-WEB	Sabes tà qué venguí?
KARAMAZOV-II-WEB	Qu'auia vengut a aucir-te!
KARAMAZOV-II-WEB	M'estrementí.
KARAMAZOV-II-WEB	Auia gessut dera tua casa ena escurina, romè pes carrèrs en tot pelejar contra jo madeish.
KARAMAZOV-II-WEB	E còp sec sentí tant d'òdi contra tu qu'eth mèn còr a penes ac podie sostier.
KARAMAZOV-II-WEB	Que non ei que cranhèssa que me denoncièsses (ne se m'acodic), mès pensaua: "Com lo vau a guardar se non m'acusi?".
KARAMAZOV-II-WEB	E m'ère parièr que siguesses en aute costat deth mon: non podia tier era idia que siguesses viu e qu'ac sabèsses tot e que me jutgèsses.
KARAMAZOV-II-WEB	T'auia en òdi, coma se tu siguesses era causa de tot e auesses eth tòrt de tot.
KARAMAZOV-II-WEB	Alavetz entornè ena tua casa, me'n brembaua qu'ena taula i auie ua daga.
KARAMAZOV-II-WEB	Me seiguí e te demanè que te seiguesses, e me demorè ua menuta pensant.
KARAMAZOV-II-WEB	Se t'aucia, aguest crim, de quinsevolh manèra, qu'aurie supausat era mia perdicion, a maugrat de non revelar eth mèn crim anterior.
KARAMAZOV-II-WEB	Mès que non pensè en aquerò, e en aqueth moment non volia pensar.
KARAMAZOV-II-WEB	Mès eth Senhor vencec ath diable en mèn còr.
KARAMAZOV-II-WEB	Te cau saber, ça que la, que jamès as estat tant apròp dera mòrt.
KARAMAZOV-II-WEB	Moric ua setmana dempús.
KARAMAZOV-II-WEB	Tota era ciutat acompanhèc eth sòn taüt enquiara hòssa.
KARAMAZOV-II-WEB	Eth protoprèire didec ues paraules plan sentudes.
KARAMAZOV-II-WEB	Se planhèren dera terribla malautia qu'auie acabat damb es sòns dies.
KARAMAZOV-II-WEB	Mès tota era ciutat se lheuèc contra jo quan l'acoguèren, autanplan deishèren de receber-me.
KARAMAZOV-II-WEB	Qu'ei cèrt que bèri uns, pògui ara prumeria, mès dempús cada viatge mès, comencèren a creir ena vertat dera sua confession e comencèren a visitar-me e a interrogar-me damb gran curiosèr e plaser, pr'amor qu'er òme s'alègre damb era queiguda deth just e damb eth sòn escarni.
KARAMAZOV-II-WEB	Mès jo que sauvè eth silenci e pòc dempús abandonè era ciutat.
KARAMAZOV-II-WEB	Cinc mesi dempús siguí distinguit peth nòster Senhor entà començar un camin fèrm e beròi e benedidí eth dit invisible que m'auie mostrat tan claraments aguest camin.
KARAMAZOV-II-WEB	E ath tormentat sèrv de Diu Mijail que l'è present enes mies oracions cada dia enquiath dia d'aué.
KARAMAZOV-II-WEB	Pairs e mèstres, què ei un monge?
KARAMAZOV-II-WEB	Enes nòsti dies, en mon illustrat aguesta paraula quauqui uns la pronóncien a manèra de burla e d'auti coma un insult.
KARAMAZOV-II-WEB	E era causa va a pejor.
KARAMAZOV-II-WEB	Qu'ei vertat, ai!, qu'ei vertat que non manquen en monacat fòrça parasits, voluptuosi, sensuaus e gandiaires impudics.
KARAMAZOV-II-WEB	Aguesti son es que senhale era gent deth mon, illustrada: "Vosati, diden, ètz uns guiterosi, qu'ètz es membres inutils dera societat, viuetz deth trabalh des auti, miserables desvergonhadi".
KARAMAZOV-II-WEB	Mentretant, son plan nombrosi en monacat es bravi e umils, es que desiren eth recuelhement e era oracion fervorosa en silenci.
KARAMAZOV-II-WEB	Ad aguesti que les senhalen mens e autanplan les dèishen d'anar, e guaire se susprenerien se m'entenessen a díder que d'aguesti monges sometudi e assedegadi d'oracion solitària dilhèu vierà era sauvacion dera tèrra russa!
KARAMAZOV-II-WEB	Pr'amor que de vertat son premanidi en silenci "entath dia, ora, mes e an".
KARAMAZOV-II-WEB	De moment en sòn arrecès sauven era imatge de Crist, beròia e inalterabla, damb era puretat dera vertat divina, des Pairs dera Glèisa, des apostòls e des martirs e, quan sigue de besonh, la mostraràn ara vertat trantalhanta deth mon.
KARAMAZOV-II-WEB	Aguesta qu'ei ua grana idia.
KARAMAZOV-II-WEB	Aguesta estela brilharà dès er orient.
KARAMAZOV-II-WEB	Aquerò ei çò que jo pensi des monges.
KARAMAZOV-II-WEB	Dilhèu enganhat?
KARAMAZOV-II-WEB	Dilhèu damb arrogància?
KARAMAZOV-II-WEB	Guardatz es laïcs e tot aguest mon que s'exalte peth dessús deth pòble de Diu, non ei aquiu descarada era imatge de Diu e era sua vertat?
KARAMAZOV-II-WEB	Eri que tien era sciéncia, e ena sciéncia solet existís çò qu'ei estacat ath sens.
KARAMAZOV-II-WEB	Tant qu'eth mon espirituau, era mitat superiora der èsser uman, a estat completaments refusada, hèta enlà damb cèrta solemnitat, damb òdi autanplan.
KARAMAZOV-II-WEB	Eth mon qu'a proclamat era libertat, mès que mès enes darrèri tempsi e, qué vedem en aguesta libertat sua?
KARAMAZOV-II-WEB	Solet esclavitud e suicidi!
KARAMAZOV-II-WEB	Non te cau pòur de satisfèr-les, ath contrari, multiplica-les", vaquí era doctrina aplicada en mon.
KARAMAZOV-II-WEB	Aquiu ei a on guarden era libertat.
KARAMAZOV-II-WEB	E, quin ei eth resultat d'aguest dret ar aument des besonhs?
KARAMAZOV-II-WEB	Entre es rics, er isolament e eth suicidi espirituau, e entre es praubi, enveja e assassinat, pr'amor que les an balhat uns drets, mès non les an ensenhat es mejans entà satisfèr es sòns besonhs.
KARAMAZOV-II-WEB	Diden qu'eth mon ei cada viatge mès junhut, que se crèe ua relacion frairau en escuerçar-se es distàncies, en transmeter-se es pensaments per aire.
KARAMAZOV-II-WEB	Ai!, non vos credatz a ua semblabla union entre era gent!
KARAMAZOV-II-WEB	En enténer era libertat coma un aument e un rapid aleujament des besonhs, altèren era sua pròpia natura, pr'amor que neurissen fòrça talents e costums estupids e mancadi de sens, soent fantasies asenades.
KARAMAZOV-II-WEB	Hèr taulejades, viatjar, tier cars, dignitats e esclaus ath sòn servici se considère ja un besonh que per eth, per çò d'assadorar-lo, li cau sacrificar era vida, er aunor e er amor ath pròche, e era gent arribe a aucir-se se non la pòt arténher.
KARAMAZOV-II-WEB	Que campam çò de madeish entre aqueri que son mens rics, e entre es praubi es besonhs sense arténher e era enveja peth moment s'estofen en alcoòl.
KARAMAZOV-II-WEB	Mès lèu-lèu non s'embriagaràn damb vin senon damb sang: ad aquerò les possen.
KARAMAZOV-II-WEB	E jo vos demani: ei liure aguest òme?
KARAMAZOV-II-WEB	Coneishí a un "lutaire des idies", me condèc que, quan lo privèren deth tabac ena preson, lo martirizèc autant aguesta privacion que, a cambi de tabac, siguec a mand de tradir es sues "idies".
KARAMAZOV-II-WEB	E quauquarrés atau ditz: "Vau a lutar pera umanitat".
KARAMAZOV-II-WEB	Mès a on anarà aguest òme e de qué serà capable?
KARAMAZOV-II-WEB	Dilhèu hèsque ua accion rapida, mès que non resistirà guaire temps.
KARAMAZOV-II-WEB	E non ei estranh qu'en sòrta d'arténher era libertat, age queigut ena esclavitud; en sòrta de servir ara fraternitat e ara union dera umanitat, age queigut, peth contrari, ena desunion e en isolament, coma me didie ena mia joenesa er mèn enigmatic òste e mèstre.
KARAMAZOV-II-WEB	E plan per açò, en mon s'esten era idia deth servici ara umanitat, dera fraternitat e dera integritat des persones e, encara que cèrtaments se trape aguesta idia, qu'ei cuelhuda ja damb burla, mès com des.heir-se des costums?
KARAMAZOV-II-WEB	A on anarà aguest captiu tant acostumat a assadorar es sòns infiniti besonhs, qu'eth madeish s'a inventat?
KARAMAZOV-II-WEB	Qu'ei isolat, e l'ei parièr çò d'universau.
KARAMAZOV-II-WEB	A artenhut a apilerar mès bens, mès era sua alegria ei mendre.
KARAMAZOV-II-WEB	Plan desparièra ei era vida monacau.
KARAMAZOV-II-WEB	Era gent hè burla dera aubediéncia, deth dejun e dera pregària, mès solet en eri se trape eth camin dera libertat autentica, vertadèra: saucli en jo es besonhs superflús e non de besonh, someti e castigui damb era aubediéncia era mia volentat capinauta e plia d'amor pròpi, e atau, damb era ajuda de Diu, artenhi era libertat d'esperit e, damb era, eth gòi espirituau.
KARAMAZOV-II-WEB	Qui ei mès dable entà ennautir ua grana idia e botar-se ath sòn servici, eth ric isolat o eth que s'a desliurat dera esclavitud des objèctes e costums?
KARAMAZOV-II-WEB	Repoteguen ath monge eth sòn isolament: "T'isòles entre es paredaus deth monastèri entà sauvar-te a tu madeish, mès t'as desbrembat deth servici frairau ara umanitat".
KARAMAZOV-II-WEB	Mès, vam a veir, qui contribusís damb mès afogadura ara fraternitat?
KARAMAZOV-II-WEB	Pr'amor que non èm nosati que viuem isoladi, senon eri, a maugrat de qué non ac veiguen.
KARAMAZOV-II-WEB	De temps de memòria perduda qu'an gessut d'entre nosati destacades figures deth pòble, per qué non ne pòt gèsser tanben ara?
KARAMAZOV-II-WEB	Aguesti umils e bravi dejunaires e observaires deth vòt de silenci se lheuaràn e vieràn a tier eth sòn prètzhèt.
KARAMAZOV-II-WEB	Deth pòble vierà era sauvacion dera Rus.
KARAMAZOV-II-WEB	Totstemp eth monastèri rus a estat damb eth pòble.
KARAMAZOV-II-WEB	S'eth pòble ei isolat, tanben nosati seram isoladi.
KARAMAZOV-II-WEB	Eth pòble cre coma nosati, e er òme public que non sigue credent non harà jamès arren en Russia, encara que sigue de còr sincèr e d'intelligéncia geniau.
KARAMAZOV-II-WEB	Rebrembatz aquerò.
KARAMAZOV-II-WEB	Eth pòble s'acararà damb er atèu e lo vencerà e surgentarà era Rus amassada ena ortodòxia.
KARAMAZOV-II-WEB	Susvelhatz ath pòble e protegitz eth sòn còr.
KARAMAZOV-II-WEB	Aguesta qu'ei era mission deth monge, pr'amor qu'aguest pòble ei portaire de Diu.
KARAMAZOV-II-WEB	Diu mèn, qui pòt remir que tanben entre eth pòble i a eth pecat.
KARAMAZOV-II-WEB	E era ahlama dera depravacion creish ath mès córrer, damb cada ora que se passe, en tot esparger- se de naut a baish.
KARAMAZOV-II-WEB	Er isolament qu'auance en pòble: abonden es arremassaires e es espleitaires; eth mercadèr aspire cada viatge a mès aunors e, encara que non age formacion, sage de hèr-se veir instruit e damb aguesta fin tracte damb un maishant mensprètz es usatges ancians e enquia s'avergonhe dera fe de sa pairs.
KARAMAZOV-II-WEB	Tracte damb es princes, mès que non ei qu'un campanhard deishat d'anar.
KARAMAZOV-II-WEB	Eth pòble qu'ei poirit per tòrt der alcoòl e ei incapable de desliurar-se'n d'eth.
KARAMAZOV-II-WEB	Guaira crudeutat damb era familha, damb era esposa, autanplan damb es hilhs; tot per tòrt der alcoòl.
KARAMAZOV-II-WEB	Autanplan a mainatges de dètz ans è campat enes usines: aflaquidi, passidi, acorbaishadi e ja descaminadi.
KARAMAZOV-II-WEB	Ua sala estofanta, ua maquina bassacant, tot eth sant dia de trabalh, paraules obscènes e alcoòl, alcoòl!
KARAMAZOV-II-WEB	Aquerò ei çò qu'a de besonh era amna d'ua creatura tan petita?
KARAMAZOV-II-WEB	Çò qu'a de besonh ei solei, jòcs e boni exemples pertot e, aumens, un shinhau d'amor.
KARAMAZOV-II-WEB	Aquerò que s'a d'acabar, monges, que non se torture as mainatges, lheuatz-vos e predicatz, lèu, lèu.
KARAMAZOV-II-WEB	Mès Diu que sauvarà a Russia, pr'amor que, encara qu'er òme deth poble s'age descaminat e ja non posque renonciar ath pecat pudentós, se'n sap qu'aguest pecat pudentós ei maudit per Diu, que hè mau quan pèque.
KARAMAZOV-II-WEB	Atau donc, eth nòste pòble encara cre incansablaments ena vertat, accèpte a Diu e plore esmoigut.
KARAMAZOV-II-WEB	Non se passe madeish damb es que son naut de tot.
KARAMAZOV-II-WEB	Aguesti, en tot seguir era sciéncia, vòlen instaurar era justícia en tot tier solet eth sòn intellècte, mès ara ja sense Crist, non coma abantes, e an proclamat que non existís eth crim, que non existís eth pecat.
KARAMAZOV-II-WEB	En aquerò, dèth sòn punt d'enguarda, que son acertadi, pr'amor que, sense Diu, com a d'auer crim?
KARAMAZOV-II-WEB	En Euròpa eth pòble se lhèue contra es rics en tot recórrer ara fòrça e, pertot, es capmèstres populars l'amien tath vessament de sang e l'ensenhen qu'era sua ira ei justa.
KARAMAZOV-II-WEB	Mès, "maudita era sua ira, per èster tan afogada".
KARAMAZOV-II-WEB	Eth Senhor sauvarà a Russia, madeish qu'ac a hèt en fòrça escadences.
KARAMAZOV-II-WEB	Era sauvacion vierà deth pòble, dera sua fe e dera sua umilitat.
KARAMAZOV-II-WEB	Pairs e mèstres, tietz compde dera fe deth pòble, e aquerò non serà un sòmni: tostemp m'a estonat era dignitat beròia e vertadèra deth nòste gran pòble, jo que l'è vista personauments, ne posqui balhar testimòni, l'è vista e m'a estonat, l'è vista autanplan a maugrat dera pudentor des pecats e der aspècte miserable deth nòste pòble.
KARAMAZOV-II-WEB	Dempús de dus sègles d'esclavitud, eth nòste pòble non se mòstre servil.
KARAMAZOV-II-WEB	Qu'ei liure pera sua portadura e peth sòn tracte, mès sense ofensar.
KARAMAZOV-II-WEB	E non ei venjatiu ne envejós.
KARAMAZOV-II-WEB	T'aunori, mès que sai que jo tanben sò un òme.
KARAMAZOV-II-WEB	En tot aunorar-te sense enveges, atau precisaments hèsqui veir ath tòn dauant era mia dignitat umana".
KARAMAZOV-II-WEB	En vertat, se non ac diden atau (pr'amor qu'encara non ac saben díder), òc qu'actuen atau; jo madeish ac è vist, jo madeish ac è experimentat e, credetz-me, coma mès praube e mès baish ei eth nòste òme rus, mès se ve en eth era polida vertat, pr'amor qu'es mès rics entre eri, es arremassaires e es espleitaires, son enòrmaments corruptes e, plan, plan d'aquerò ei degut ara nòsta negligéncia e ath nòste descuet!
KARAMAZOV-II-WEB	Mès Diu que sauvarà ara sua gent, donques que Russia ei grana ena sua umilitat.
KARAMAZOV-II-WEB	Sònii a veir, e semble que ja ac veiga damb claretat, eth nòste avier: serà tau, qu'enquia e tot eth nòste ricòt mès depravat acabarà en tot avergonhar-se dera sua riquesa dauant es praubi, e eth praube, en veir aguesta umilitat, la comprenerà e s'autrejarà damb alegria, e responerà damb doçor ad aguest polit acte d'umilitat.
KARAMAZOV-II-WEB	Credetz-me, vierà atau, entad açò mos dirigim.
KARAMAZOV-II-WEB	Solet ena dignitat espirituau der òme se trape era egalitat, e aquerò solet entre nosati s'arribarà a compréner.
KARAMAZOV-II-WEB	S'auesse frairs, que i aurie fraternitat, mès enquia que non age fraternitat non i aurà repartiment.
KARAMAZOV-II-WEB	Sauvem era imatge de Crist que, tau qu'ua pèira preciosa, irradiarà era sua lum entà tot eth mon…
KARAMAZOV-II-WEB	Atau sigue, atau sigue!
KARAMAZOV-II-WEB	Pairs e mèstres, un viatge m'arribèc quauquarren esmovent.
KARAMAZOV-II-WEB	En mèn peregrinatge, en caplòc dera província de K., me trapè ath mèn ancian planton Afanasi; s'auien passat ueit ans dès que m'auia desseparat d'eth.
KARAMAZOV-II-WEB	Me vedec per edart en mercat, s'apressèc ath córrer e, Diu mèn, s'alegrèc autant que se lancèc ath dessús mèn: "Batiushka, senhor, ètz vos?
KARAMAZOV-II-WEB	De vertat que vos veigui?".
KARAMAZOV-II-WEB	Me hec a vier en çò de sòn.
KARAMAZOV-II-WEB	Que ja s'auie licenciat, ère maridat, e auie portat en mon dus mainatges.
KARAMAZOV-II-WEB	Viuie damb ua hemna qu'amiaue un taulatge de venda ath detalh en mercat.
KARAMAZOV-II-WEB	Era cramba qu'ère prauba, mès nèta, alègra.
KARAMAZOV-II-WEB	M'aufric sèti, premanic eth samovar, manèc a quèrrer ara sua hemna.
KARAMAZOV-II-WEB	Qu'ère coma s'era mia preséncia siguesse ua hèsta.
KARAMAZOV-II-WEB	Me hec a vier as sòns hilhs: "beneditz-les batiushka".
KARAMAZOV-II-WEB	E l'ac expliquè coma podí.
KARAMAZOV-II-WEB	E atau ei era gent: me guardaue e ère incapable de compréner que jo, eth sòn ancian senhor, un oficiau, siguessa aquiu damb aquera portadura e aqueth abit, autanplan se metec a plorar.
KARAMAZOV-II-WEB	Dèisha mielhor, estimat amic, qu'era tua amna s'alègre per jo, amic, pr'amor qu'eth mèn camin ei alègre e luminós".
KARAMAZOV-II-WEB	Non parlèc guaire, solet alendaue e botjaue eth cap damb trendesa.
KARAMAZOV-II-WEB	Li responi: "l'autregè ath monastèri, a on viuem en comunautat".
KARAMAZOV-II-WEB	Dempús deth tè, ja me premania a dider-me adiu e, de suspresa, me trè ua poltina10 coma don entath monastèri, e veigui que me bote ena man ua auta poltina e s'esdègue a dider-me: "Aguesta qu'ei entà vos, peregrin e viatgèr, dilhèu vos vage ben, batiushka ".
KARAMAZOV-II-WEB	Acceptè era sua moneda, m'inclinè dauant d'eth e dera sua hemna e partí content, pendent eth camin qu'anaua pensant: "Ara es dus, eth ena sua casa e jo caminant, probablaments alendem, e tanben arriram alègres, damb gòi en nòste còr, 10 moneda de 50 kopeks.
KARAMAZOV-II-WEB	Que non l'è tornat a veir d'alavetz ença.
KARAMAZOV-II-WEB	Siguí eth sòn senhor e eth eth mèn vailet, mès en aqueri moments mos punèrem damb afeccion e esmoigudi espirituauments, ua grana comunion umana gessec entre nosati.
KARAMAZOV-II-WEB	Que i è pensat fòrça en aquerò e ara me pensi açò: dilhèu ei tant inconcebible qu'aguesta union tan grana e tan simpla, se posque dar, ath sòn temps, pertot entre es gents de Russia?
KARAMAZOV-II-WEB	Me pensi qu'arribarà e qu'era ora ei apròp.
KARAMAZOV-II-WEB	E per çò des sirvents, ahigerè çò que seguís: abantes, de joen, m'embestiaua fòrça damb eri: "era codinèra a servit eth repaish plan caud, er planton non m'a espolsetat eth vestit".
KARAMAZOV-II-WEB	Mès de ressabuda m'illuminèc un rasonament deth mèn estimat frair que jo l'auia entenut ena mainadesa: "Dilhèu me meriti que un aute me servisque?
KARAMAZOV-II-WEB	Com ei possible que jo lo balda a còps pera sua praubetat, pera sua ignorància?".
KARAMAZOV-II-WEB	E tanben alavetz m'estonèc qu'enquia es pensaments mès simples, es mès evidents, venguen tan tard ena nòsta tèsta.
KARAMAZOV-II-WEB	Que non ei possible un mon sense sirvents, mès que te cau comportar damb eri de tau forma que siguen mès liures d'esperit que se non siguessen sirvents.
KARAMAZOV-II-WEB	E per qué non posqui jo servir ath mèn sirvent de manèra qu'eth ac veigue, mès sense orgulh dera mia part e sens maufidança dera sua?
KARAMAZOV-II-WEB	Per qué non pòt èster eth mèn sirvent coma un parent, de sòrta qu'ara fin l'admeta ena mia familha e m'alègra d'aquerò?
KARAMAZOV-II-WEB	Autanplan aué en dia aquerò que serie possible, mès servirà de base entara grana union futura dera gent, quan es òmes non cèrquen sirvents e non desiren convertir en sirvents as sòns semblables, tau que se passe ara; ath contrari, desiraràn damb tota era sua fòrça convertir-se en sirvents de toti, en tot seguir er Evangèli.
KARAMAZOV-II-WEB	Serà solet un sòmni qu'a tot darrèr er òme trape era sua felicitat solet enes capitades dera instruccion e dera caritat, e non en plasers crudèus, coma ara, era gorjaria, era luxúria, era arrogància, era vantaria e eth vam envejós de superar as auti?
KARAMAZOV-II-WEB	Creigui fèrmaments que non ei atau e qu'eth dia ei pròche.
KARAMAZOV-II-WEB	Era gent arrís e demane se quan vierà aguest dia e se de vertat semble qu'arribarà.
KARAMAZOV-II-WEB	E jo me pensi qu'aguest gran prètzhèt l'amiaram a tèrme damb Crist.
KARAMAZOV-II-WEB	Guaires idies a auut ena tèrra, ena istòria dera umanitat, qu'èren inconcebibles a penes dètz ans abantes qu'an campat bèth dia, quan les a arribat era sua ora misteriosa, e s'an esparjut per tota era tèrra?
KARAMAZOV-II-WEB	Atau se passarà damb nosati e eth nòste pòble irradiarà era sua lutz entath mon e era gent diderà: " Era pèira qu'es contructors refusèren s'a convertit en pèira angulara".
KARAMAZOV-II-WEB	E ad aqueri que hèn burla se les poirie preguntar: se çò de nòste ei un sòmni, vosati quan bastiratz eth vòst edifici e instauraratz era justícia en tot compdar solet damb eth vòste enteniment, sense Crist?
KARAMAZOV-II-WEB	Encara qu'asseguren que son eri, peth contrari, es que caminen entara union des òmes, aquerò que solet s'ac cren es mès simplets d'eri, e enquia e tot mos cau estonar dera sua simplicitat.
KARAMAZOV-II-WEB	Çò de cèrt ei que i a mès fantasia soniaira en eri qu'en nosati.
KARAMAZOV-II-WEB	Pensen en instaurar era justícia, mès, en auer refusat a Crist, vieràn de negar eth mon de sang, pr'amor qu'era sang cride ara sang e qui desengaine era espada a espada morirà.
KARAMAZOV-II-WEB	E, se non siguesse pera promesa de Crist, s'exterminarien es uns as auti enquia que solet restèsse es dus darrèrs òmes sus era tèrra.
KARAMAZOV-II-WEB	Qu'ei çò que se passarie, se non siguesse pera promesa de Crist d'escuerçar aguesti dies en atencion as moishi e as umils.
KARAMAZOV-II-WEB	En auti tempsi, encara damb eth mèn unifòrme d'oficiau, dempús deth düèl, me venguec de parlar en public sus es sirvents, e me'n brembi que toti se demorauen estonadi: "Qu'ei que mos cau hèr sèir ath sirvent en faultulh, didien, e mestrar-li eth tè?"
KARAMAZOV-II-WEB	E era mia responsa alavetz ère: "Per qué non, encara que sonque sigue de quan en quan?"
KARAMAZOV-II-WEB	E toti se meteren a arrir.
KARAMAZOV-II-WEB	Era sua pregunta qu'ère frivòla, mès que me pensi que i a quauquarren de vertat en era.
KARAMAZOV-II-WEB	Joen, non te'n desbrembes de pregar.
KARAMAZOV-II-WEB	En cada oracion tua, s'ei sincera, miralharà un sentiment nau e, damb eth, ua idia naua qu'abantes desconeishies e que te confortarà.
KARAMAZOV-II-WEB	E compreneràs qu'era pregària ei educacion.
KARAMAZOV-II-WEB	Rebremba: cada dia, e tant que pogues, repetís entath tòn laguens: "Senhor, tie pietat de toti es qu'aué se presenten dauant tòn".
KARAMAZOV-II-WEB	Pr'amor qu'en cada ora e en cada instant milèrs de persones pleguen de víuer en aguesta tèrra e es sues amnes se presenten dauant de Diu, e fòrça se diden adiu dera tèrra en solitud, ignorades, tristes e malencònies, sens qu'arrés se planhe d'eres o se'n sàpie ne tansevolhe se son viues o non.
KARAMAZOV-II-WEB	Ara ben, qu'ei possible que der aute extrèm dera tèrra estant, era tua oracion pera pòsa etèrna d'ua d'aguests persones se lhèue enquiath Senhor, a maugrat de qué tu non la coneishes en absolut, ne era a tu.
KARAMAZOV-II-WEB	Era sua amna, que se presente plia de pòur dauant deth Senhor, s'esmò en sénter qu'en aguest instant quauquarrés prègue per era, que i a encara ena tèrra un èsser uman que l'estime.
KARAMAZOV-II-WEB	Diu vos guardarà damb mès benvolença as dus, pr'amor que se tu as auut pietat de ua auta persona, tanben l'aurà Eth, infinitaments mès misericordiós e plen d'amor que tu.
KARAMAZOV-II-WEB	E la perdonarà en consideracion a tu.
KARAMAZOV-II-WEB	Frairs, non cranhetz eth pecat dera gent, estimatz as persones tanben damb es sòns pecats, pr'amor qu'aguest amor ei parièr ar amor divin e ei eth cimalh der amor ena tèrra.
KARAMAZOV-II-WEB	Estimatz era òbra complèta de Diu, cada gran de sable, cada huelha, cada arrai auetz d'estimar.
KARAMAZOV-II-WEB	Estimatz as animaus, estimatz es plantes, estimatz totes e cadua des causes.
KARAMAZOV-II-WEB	S'estimes totes e cadua des causes, en eres perceberàs eth mistèri divin.
KARAMAZOV-II-WEB	Quan l'ages percebut un còp, lo començaràs a conéisher sense pòsa cada viatge mès, toti es dies.
KARAMAZOV-II-WEB	E a tot darrèr estimaràs a toti sense excepcion, damb un amor universau.
KARAMAZOV-II-WEB	Estimatz as animaus: Diu que les a balhat un rudiment d'intelligéncia e ua tranquilla alegria.
KARAMAZOV-II-WEB	Non les ac treboletz, non les torturetz, non les treiguetz era sua alegria, non vos acaretz ara idia de Diu.
KARAMAZOV-II-WEB	Òme, non t'exaltes peth dessús des animaus: aguesti que non coneishen eth pecat, tant que tu, damb tota era tua granor, corrompes era tèrra damb era tua preséncia e dèishes ua tralha de poiridura…ai!, lèu toti nosati!
KARAMAZOV-II-WEB	Estimatz sustot as mainatges, pr'amor que tanben eri son blossi coma es angels e viuen entà atrendir-mos, entà purificar eth nòste còr e entà balhar-mos exemple.
KARAMAZOV-II-WEB	Ai!, d'aqueth qu'ofense a un mainatge!
KARAMAZOV-II-WEB	A viatges un que se sent perplèx dauant de cèrtes idies, sus tot en veir eth pecat enes persones, e se pregunte: "Me cau recórrer ara fòrça o ar amor umil?"
KARAMAZOV-II-WEB	Era decision tostemp serà: "Recorrerè ar amor umil".
KARAMAZOV-II-WEB	Se cuelhes aguesta decision entà tostemp, estaràs en condicions de conquistar eth mon.
KARAMAZOV-II-WEB	Era umilitat afectuosa qu'ei era fòrça mès terribla de totes, non i a arren de parièr.
KARAMAZOV-II-WEB	Cada dia e cada ora, en cada moment, suenha-te e tie compde de qué eth tòn aspècte sigue polit.
KARAMAZOV-II-WEB	Se passe qu'as vengut ath cant d'un mainatge petit, as vengut emmaliciat, damb bèra paraula non avienta, embestiat; que pòt èster que tu non te n'ages encuedat deth mainatge, mès eth òc que t'a campat e ei possible qu'era tua mina malerosa e impia s'age gravat en sòn còr sens defensa.
KARAMAZOV-II-WEB	Non ac sabes, mès dilhèu as semiat en eth un mau seme qu'acabe creishent, e tot per tòrt de non auer tengut compde dauant deth mainatge, per tòrt de non auer-te bohat laguens un amor prudent e actiu.
KARAMAZOV-II-WEB	Frairs, er amor qu'ei eth nòste mèstre, mès que mos cau saber-lo aquerir, pr'amor qu'ei mauaisit d'arténher, se pague ath prètz deth pebe, damb fòrça trabalh e dempús de fòrça temps, donques que non ei pro d'estimar un instant, per edart, senon que mos cau estimar de contunh.
KARAMAZOV-II-WEB	Quinsevolh pòt estimar per edart, tanben un òme marrit.
KARAMAZOV-II-WEB	Eth mèn joen frair demanaue perdon as audèths: que semblaue ua causa sense cap de sens, mès eth auie rason, perque, coma en ocean, tot rage e ei connectat; se tòques quauquarren en bèth lòc, aquerò que repercutís ena auta punta deth mon.
KARAMAZOV-II-WEB	Admetam que sigue ua lhocaria eth hèt de demanar perdon as audèths, mès es audèths, es mainatges, quinsevolh animau que sigue apròp de tu estarà mès a gust se tu t'amuishes mès agradiu de çò que n'ès ara, per pòc que sigue.
KARAMAZOV-II-WEB	Que tot ei coma en ocean, vos digui.
KARAMAZOV-II-WEB	E alavetz, tormentat per un amor universau, coma en ua sòrta d'extasi, començaràs a pregar as audèths entà que t'absolven des tòns pecats.
KARAMAZOV-II-WEB	Tie en bona estimacion aguest entosiasme, encara qu'ara gent li semble quauquarren absurd.
KARAMAZOV-II-WEB	Amics mèns, demanatz-li a Diu alegria, sigatz alègres coma es mainatges, coma es audèths deth cèu.
KARAMAZOV-II-WEB	E qu'en vòste anament non vos trebole eth pecat der òme, non vos cau pòur de qué s'esface era vòsta òbra e l'empedisque realizar-se, non digatz: "Fòrt ei eth pecat, fòrta ei era impietat, fòrt ei eth mau ambient e nosati èm solets e sense fòrces, eth mau ambient mos anulle e non permet qu'era bona òbra balhe eth frut".
KARAMAZOV-II-WEB	Hètz-vos enlà der aclapament!
KARAMAZOV-II-WEB	Solet i a ua forma de sauvar-se: cargar damb era responsabilitat de toti es pecats des òmes.
KARAMAZOV-II-WEB	Amic, de vertat qu'aquerò ei atau, pr'amor que tant lèu te tengues responsable sinceraments de tot e de toti, de seguit veiràs qu'açò se passe en realitat e que tu ès colpable per toti e per tot.
KARAMAZOV-II-WEB	Se te cales ena guitèra e ena impoténcia dauant dera gent, acabaràs en tot participar der orgulh satanic e repotegant de Diu.
KARAMAZOV-II-WEB	Sus er orgulh satanic pensi aquerò: que non ei dificil ena tèrra vier a comprener-lo e per aquerò ei tant aisit quèir ena errança e iniciar-se en era, en tot creir ath delà, que hèm quauquarren gran e beròi.
KARAMAZOV-II-WEB	Qu'ei cèrt que semble que vagam pera tèrra e, se non siguesse pera preciosa imatge de Crist qu'auem dauant de nosati, seríem totafèt descaminadi, madeish qu'eth gènre uman abantes deth deluvi universau.
KARAMAZOV-II-WEB	Fòrça causes dera tèrra mos an estat amagades, mès a cambi se mos a autrejat eth don secret e misteriós de percéber eth nòste viu ligam damb un aute mon, damb eth mon celestiau e superior; ath delà, era arraïc des nòsti pensaments e sentiments que non ei aciu, senon en d'auti mons.
KARAMAZOV-II-WEB	Per aquerò diden es filosòfi que non ei possible compréner ena tèrra era esséncia des causes.
KARAMAZOV-II-WEB	Diu que cuelhec semes de d'auti mons e les semièc ena tèrra e cultivèc eth sòn pròpi jardin; e tot aquerò que podie germiar germièc, mès çò qu'ei cultivat viu e se tie viu gràcies ara sensacion de contacte damb auti mons misteriosi; se s'aflaquís o s'esbauce en tu, aguesta sensacion, tanben se morís çò qu'ei cultivat en tu.
KARAMAZOV-II-WEB	E te tornaràs indiferent ara vida e vieràs a auer-la en òdi.
KARAMAZOV-II-WEB	Atau ac veigui jo.
KARAMAZOV-II-WEB	Sus era fe enquiath darrèr moment.
KARAMAZOV-II-WEB	Mès que mès te cau rebrembar que non pòs èster jutge d'arrés.
KARAMAZOV-II-WEB	Pr'amor que non pòt auer sus era tèrra un jutge entàs criminaus s'abantes aguest madeish jutge non se reconeish tan criminau coma eth que s'està ath dauant sòn e admet que, abantes qu'arrés, ei colpable peth crim deth que tie ath sòn dauant.
KARAMAZOV-II-WEB	Quan comprene açò, alavetz serà capable de convertir-se en jutge.
KARAMAZOV-II-WEB	Per mès asenada que semble, aguesta qu'ei era vertat.
KARAMAZOV-II-WEB	Pr'amor que se jo auessa estat just, dilhèu non auria ath mèn dauant a un criminau.
KARAMAZOV-II-WEB	S'ès capable d'assumir eth crim deth criminau qu'as ath dauant e que jutges en tòn còr, alavetz assumis-ac de seguit e patís per eth, mès ada eth dèisha-lo partir sense repotegar-lo.
KARAMAZOV-II-WEB	E, s'era pròpia lei te place de jutge, actua tanben damb aguest esperit tostemp que te sigue possible: eth partirà liure e se condemnarà ada eth madeish damb mès severitat de çò qu'ac haries tu.
KARAMAZOV-II-WEB	Se s'aluenhe insensible dauant dera tua benediccion, en tot arrir-se'n de tu, non quèigues ena temptacion: que vò díder qu'encara non l'arribat era ora, mès que l'arribarà ath sòn temps.
KARAMAZOV-II-WEB	E, se non l'arribe, qu'ei parièr: se non ei eth, serà un aute qu'ac comprene per eth, e patirà e se condemnarà e era vertat demorarà assegurada.
KARAMAZOV-II-WEB	Crei-t'ac, crei-t'ac sense dobtar, pr'amor qu'aciu ei a on jatz tota era esperança e tota era fe des sants.
KARAMAZOV-II-WEB	Trabalha sense pòsa.
KARAMAZOV-II-WEB	Se pes nets, en recuelher-te era sòn, rebrembes: "Que non è complit damb çò que me calie", lhèua-te de seguit e complis-ac.
KARAMAZOV-II-WEB	S'ath tòn entorn i a gent marrida e insensibla que non te vò escotar, ajulha-te ath sòn dauant e demana-les perdon, pr'amor que de vertat tu ès eth colpable de qué non te volguen escotar.
KARAMAZOV-II-WEB	E, se non pòs parlar damb es que son embestiats, sigues eth sòn sirvent en silenci, en tot umiliar-te sense pèrder jamès era esperança.
KARAMAZOV-II-WEB	E s'encara atau toti t'abandonen e te hèn enlà ara valenta, quan te demores solet què sus era tèrra e puna-la, banha-la damb es tues lèrmes e era tèrra t'aufrirà eth frut des tues lèrmes, encara qu'arrés te veigue ne t'entene ena tua soletat.
KARAMAZOV-II-WEB	E, se vos trapatz dus parièrs, alavetz seratz tot un mon, un mon d'amor actiu: abraçatz-vos trendaments e laudatz ath Senhor, perque, encara que sigatz dus, era sua vertat s'a complit.
KARAMAZOV-II-WEB	Se tu peques e te sentes morauments aclapat pes tòns pecats o per un pecat sobte, alègra-te per aute, alègra-te peth just, alègra-te pr'amor que, se tu as pecat, eth contunhe a èster just e non a pecat.
KARAMAZOV-II-WEB	Mès, s'era mauvestat des òmes te suslhèue damb indignacion e insuperabla pena, enquiath punt de desirar resvenjar-te des marrits, cranh aguest sentiment mès que quinsevolh auta causa; cèrca ath córrer un torment, coma se sigueses tu eth colpable d'aguesta mauvestat des òmes.
KARAMAZOV-II-WEB	Carga ath tòn dessús aguest torment e sosten-lo; atau se padegarà eth tòn còr e comprenerà qu'ès tu eth colpable perque, en èster tu eth solet sense pecat, que poiries auer illuminat as maishants, mès que non ac heres.
KARAMAZOV-II-WEB	Se les auesses illuminat, era tua lutz aurie alugat eth camin as auti, e eth que hec ua mauvestat dilhèu non l'aurie hèta dejós era tua lutz.
KARAMAZOV-II-WEB	E, en cas que tu les illumines e ves qu'era gent non se sauve ne tansevolhe jos era tua lutz, tu ten-te fèrm e non dobtes dera fòrça deth règne des cèus.
KARAMAZOV-II-WEB	Tie fe que, s'ara non s'an sauvat, se sauvaràn dempús.
KARAMAZOV-II-WEB	E, se non se sauven dempús, se sauvaràn es sòns hilhs, pr'amor qu'era tua lum non morirà encara que tu ages mòrt.
KARAMAZOV-II-WEB	Er òme just que partís, mès era sua lum que se demore.
KARAMAZOV-II-WEB	Es òmes tostemp se sauven dempús dera mòrt deth sòn sauvador.
KARAMAZOV-II-WEB	Eth genre uman non accèpte as sòns profètes e les mautracte, mès era gent estime as sòns martirs e aunore as qu'an estat martirizadi.
KARAMAZOV-II-WEB	Trebalhes entar universau, bastisses er avier.
KARAMAZOV-II-WEB	Jamès cèrques cap recompensa, pr'amor que ja sense era ei grana era tua recompensa en aguesta tèrra: era felicitat espirituau que solet eth just artenh.
KARAMAZOV-II-WEB	Non cranhes ne as nòbles ne as fòrts, mès sigues tostemp sabent e beròi.
KARAMAZOV-II-WEB	Te cau conéisher es limits, te cau conéisher es tèrmes, apren-les.
KARAMAZOV-II-WEB	Quan te demores solet, prèga.
KARAMAZOV-II-WEB	Estima er acte de calar-te de jolhs en tèrra e curbir-la de punets.
KARAMAZOV-II-WEB	Puna era tèrra sense pòsa, estima-la insadorablaments, estima a toti, a tot, cèrca er extasi e era exaltacion.
KARAMAZOV-II-WEB	Banha era tèrra damb es lèrmes dera tua alegria e estima aguestes lèrmes.
KARAMAZOV-II-WEB	Non t'avergonhes dera tua exaltacion, estima-la, pr'amor qu'ei un gran don de Diu, e non les autrège a toti, solet as escuelhudi.
KARAMAZOV-II-WEB	Pairs e mèstres, jo me demani: "Qué ei eth lunfèrn?"
KARAMAZOV-II-WEB	Un solet viatge, en ua existéncia infinita e incommensurabla autant en temps qu'en espaci, en aparéisher ena tèrra li siguec balhada a ua creatura espitituau era capacitat de dider-se ada era madeisha: "Jo sò, jo estimi".
KARAMAZOV-II-WEB	Un còp, solet un còp, li siguec balhat un instant d'amor actiu, viu, e entad açò li siguec balhada era via terrenau e, damb era, es tempsi e es tèrmes, e se passèc qu'aguesta erosa creatura refusèc aguest valuós don, non l'avalorèc, non l'estimèc, lo menspredèc e se tornèc insensible.
KARAMAZOV-II-WEB	Pr'amor que ve damb claretat e eth madeish se ditz: "Ara que ja è coneishença e, encara qu'aja desirat estimar, ja non i aurà sacrifici en mèn amor, non i aurà tanpòc ofrenda, pr'amor que ja s'a acabat era mia vida terrenau e non vierà Abraham damb ua soleta gota d'aigua viua (ei a díder, damb eth don renauit d'ua vida terrenau coma era anteriora, actiua) entà refrescar era ahlama dera set d'amor espirituau qu'ara en era me cremi, en tot auer-la refusat ena tèrra.
KARAMAZOV-II-WEB	Que ja non i é mès era vida e non i serà mès!
KARAMAZOV-II-WEB	Encara que balharia content era mia vida pes auti, ja non ei possible, pr'amor qu'aguesta vida (era que poirie autrejar-me coma ofrenda d'amor) s'a passat e ara i a un abisme entre aguesta vida e aguesta existéncia".
KARAMAZOV-II-WEB	Que parlen des alhames materiaus deth lunfèrn: non voi entrar en aguest mistèri e m'espaurís, mès me pensi que, s'auesse ahlames materiaus, reauments m'alegraria, pr'amor que m'imagini qu'en torment materiau un se poirie desbrembar per un instant deth patiment espirituau, plan mès terrible.
KARAMAZOV-II-WEB	E non ei possible desseparar-se d'aguest patiment espirituau, pr'amor que non ei un patiment extèrn, senon intèrn.
KARAMAZOV-II-WEB	E, encara que siguesse possible desseparar-se'n, me pensi qu'alavetz eth sòn malur que serie encara mès amargant.
KARAMAZOV-II-WEB	A maugrat qu'es justi deth paradís lo perdonèssen, en contemplar eth sòn torment, e en sòn amor infinit lo cridèssen ath sòn costat, aquerò non harie qu'aumentar eth sòn torment, pr'amor que s'alugarie damb mès fòrça era ahlama dera set d'amor recipròc, actiu e arregraït, que ja non ei possible.
KARAMAZOV-II-WEB	Totun, ena incertitud deth mèn còr, pensi qu'era consciéncia d'aguesta impossiblitat li servirie a tot darrèr d'aleujament, donques qu'en acceptar er amor des justi sense possibilitat de retribuir-les-ac, en aguesta submission e en aguest acte d'umilitat traparà fin finau cèrta imatge d'aguest amor actiu que menspredèc ena tèrra, e ua accion enquia un cèrt punt semblabla…
KARAMAZOV-II-WEB	Frairs e amics, que me hè dò de non sabè'c exprimir damb claretat.
KARAMAZOV-II-WEB	Mès, ai d'aqueth que se destruís ada eth madeish ena tèrra!, ai d'es suicides!
KARAMAZOV-II-WEB	Creigui que non i pòt auer arrés mès malerós qu'eri.
KARAMAZOV-II-WEB	Qu'ei un pecat, mos diden, pregar a Diu per eri, aparentaments era Glèisa renègue d'eri, mès ena prigondor dera mia amna me pensi que se pòt pregar per eri tanben.
KARAMAZOV-II-WEB	Crist que non s'emmaliciarà per un acte d'amor.
KARAMAZOV-II-WEB	Vos cohèssi, pairs e mèstres, que tota era vida è pregat interioraments per eri, e encara ac hèsqui.
KARAMAZOV-II-WEB	Ò!, que n'auem que vien en lunfèrn capinauti e airosi, a maugrat de tier ja un coneishement indobtable e dera sua contemplacion dera vertat irrefutabla; i a gent terribla qu'ei en completa comunion damb Satanàs e damb eth sòn esperit vantariòu.
KARAMAZOV-II-WEB	Entad aguesti eth lunfèrn qu'ei quauquarren volentari que jamès les assadore, aguesti que patissen de boni talents.
KARAMAZOV-II-WEB	Pr'amor qu'eri madeishi se maudideren en maudíder a Diu e ara vida.
KARAMAZOV-II-WEB	Se neurissen deth sòn orgulh rabiós, tau que s'un ahaimat en desèrt se botèsse a shurlar era sang deth sòn pròpi còs.
KARAMAZOV-II-WEB	Mès que son insadorables pes sègles des sègles e refusen eth perdon, maudiden a Diu, que les cride.
KARAMAZOV-II-WEB	Non pòden contemplar ath Diu viu sense òdi e exigissen que non i age un Diu ena vida, que Diu se destruisque ada eth madeish e a tota era sua creacion.
KARAMAZOV-II-WEB	Mès que non traparàn era mòrt.
KARAMAZOV-II-WEB	Aciu acabe eth manuscrit d'Aleksei Fiódorovich Karamazov.
KARAMAZOV-II-WEB	Repetisqui: ei incomplet e fragmentari.
KARAMAZOV-II-WEB	Es donades biografiques, per exemple, s'estenen solet ara prumèra joenesa deth starets.
KARAMAZOV-II-WEB	Es sòns ensenhaments e opinions an estat arremassades coma se siguessen un tot, encara qu'ei evident que s'expausèren en diuèrses epòques e damb diuèrsi motius.
KARAMAZOV-II-WEB	Çò qu'exprimic personauments eth starets enes sues darrères ores de vida que non s'a precisat damb tota claretat, solet se balhe ua idia der estat d'animositat e deth caractèr d'aguesta convèrsa, en tot plaçar-lo en relacion damb çò qu'Aleksei Fiódorovich recuelh en sòn manuscrit des ensenhaments anteriors.
KARAMAZOV-II-WEB	Era mòrt deth starets se produsic de hèt de forma totafèt inesperada.
KARAMAZOV-II-WEB	Pr'amor que, encara que toti es arremassadi en aquera darrèra tarde auien comprenut qu'era sua mòrt ère pròcha, non podien imaginar-se que vierie còp sec.
KARAMAZOV-II-WEB	Ath contrari, es sòns amics, coma ja è dit abantes, en veder-lo tant animat e charraire aquera net, se pensèren qu'era sua salut auie mielhorat considerablaments, a maugrat que siguesse solet pendent un temps brèu.
KARAMAZOV-II-WEB	Autanplan cinc menutes abantes dera sua mòrt, tau que condèren dempús estonadi, non se podie preveir arren.
KARAMAZOV-II-WEB	De ressabuda eth starets sentec un mau fòrt en piech, s'esblancossic e sarrèc damb fòrça era man contra eth sòn còr.
KARAMAZOV-II-WEB	Toti se lheuèren e s'apressèren immediataments, mès eth, encara que patie, en tot guardar-les damb un arridolet, s'ajulhèc en solèr, dempús joquèc era tèsta, estenec es braci e, en un extasi erós, punèc era tèrra e pregant (tau qu'ensenhaue), serena e alègraments balhèc era sua amna a Diu.
KARAMAZOV-II-WEB	Era notícia dera sua mòrt s'espargec rapidaments per ascetòri e arribèc en monastèri.
KARAMAZOV-II-WEB	Es pròches deth nauèth defuntat e aqueri que les corresponie pera sua situacion comencèren a premanir eth còs en tot seguir un ancian rite, tant que toti es monges s'amassauen ena glèisa màger.
KARAMAZOV-II-WEB	E abantes de hèr dia, sivans es rumors que vengueren dempús, era naua deth defuntament arribèc ena ciutat.
KARAMAZOV-II-WEB	Peth maitin practicaments tota era ciutat parlaue der eveniment e fòrça ciutadans correren en monastèri.
KARAMAZOV-II-WEB	Mès d'aquerò que ne parlaram en libre següent: per ara solet auançaram que non s'auie passat un dia quan arribèc quauquarren inesperat e, segontes es impressions suscitades en monastèri e ena ciutat, enquia tau punt estranh, enquimerant e confús qu'encara aué, dempús de tanti ans, era nòsta ciutat sauve un viu rebrembe d'aqueth dia que tant inquietant siguec entà molti…
TERCERA-PART-ANNA-KARENINA	Coma qu'era casa des Oblonsky ère totafèt en roïnes, Kitty e Levin convenceren a Dolly tà que s'installèsse aquiu damb eri, decision que siguec aprovada de boni talents per Esteva Arkadievic.
TERCERA-PART-ANNA-KARENINA	Afirmaue aguest que sentie fòrça qu'eth trabalh non li permetesse passar er ostiu damb era sua familha, çò qu'aurie estat entada eth era maximala felicitat.
TERCERA-PART-ANNA-KARENINA	Ath delà des Oblonsky, es sòns mainatges e era institutritz, tanben i ère aqueri dies era anciana princesa mair de Kitty, que consideraue eth sòn déuer susvelhar ara hilha inexperimentada que se trapaue "en aguest estat".
TERCERA-PART-ANNA-KARENINA	Qu'ère tanben damb eri Varenka, era amigueta de Kitty en estrangèr, que, complint era sua promesa de vier a tier-li ua vista quan se maridèsse, auie vengut a passar ua tempsada damb era.
TERCERA-PART-ANNA-KARENINA	Toti èren parents e amics dera hemna de Levin.
TERCERA-PART-ANNA-KARENINA	E, encara qu'aguest les estimaue a toti, se planhie de qué se trebolèsse eth sòn ambient e orde de costum damb aqueth "element Scherbazky", tau que solie díder entath sòn laguens.
TERCERA-PART-ANNA-KARENINA	Des sòns pròches solet i auie ena sua casa aqueth ostiu Sergi Ivanovic, mès autanplan aguest non auie, en realitat, en sòn anament, arren des Levin, senon des Kosnichev, de sòrta qu'er ambient des sòns despareishec totafèt.
TERCERA-PART-ANNA-KARENINA	En aquera casa, pendent tant de temps desèrta, i auie tanta gent ara, que lèu totes es crambes èren ocupades, e cada dia era anciana Princesa, en sèir-se ena taula, li calie compdar a toti e méter a minjar en ua tauleta enlà a bèth un des sòns dotzaus o tretzaus arrèhilhs.
TERCERA-PART-ANNA-KARENINA	Kitty, que se tenguie actiuaments ara casa, auie fòrça trabalh a trapar garies, piòcs e lits que se consomien en granes quantitats per çò deth talent qu'amiauen es convidadi, e mès que mès es mainatges, aqueth ostiu.
TERCERA-PART-ANNA-KARENINA	Pendent eth dinar d'aqueth dia, tota era familha ère amassada ena taula.
TERCERA-PART-ANNA-KARENINA	Es hilhs de Dolly, era institutritz e Varenka hègen plans sus es lòcs a on auien d'anar a cercar misharnons.
TERCERA-PART-ANNA-KARENINA	Sergi Ivanovic, que toti l'auien un gran respècte pera sua sabença e intelligéncia, qu'artenhie autanplan era adoracion, susprenec a toti en tot intervier ena charrada sus es misharnons.
TERCERA-PART-ANNA-KARENINA	Permetetz-me que vos acompanha.
TERCERA-PART-ANNA-KARENINA	Me shaute fòrça cercar misharnons, didec guardant a Varenka.
TERCERA-PART-ANNA-KARENINA	Que me semble ua agradiua ocupacion.
TERCERA-PART-ANNA-KARENINA	Per qué non?
TERCERA-PART-ANNA-KARENINA	Damb plasèr, didec era en tot rogir-se.
TERCERA-PART-ANNA-KARENINA	Kitty escambièc damb Dolly ua significatiua guardada.
TERCERA-PART-ANNA-KARENINA	Ivanovic confirmaue cèrtes sospeches que Kitty sauvaue hège ja un temps.
TERCERA-PART-ANNA-KARENINA	En tot crànher qu'avertissen eth sòn gèst, gessec de parlar de seguit a sa mair.
TERCERA-PART-ANNA-KARENINA	Dempús de dinar, Sergi Ivanovic se seiguec dauant era sua tassa de cafè ath cant dera hièstra deth salon, seguint era parlòta començada damb sa frair e, guardant de quan en quan ara pòrta que per era les calie passar as mainatges en gésser d'excursion.
TERCERA-PART-ANNA-KARENINA	Levin s'auie installat ena parabanda dera hièstra, ath sòn costat.
TERCERA-PART-ANNA-KARENINA	Qu'as mielhorat fòrça dès que te maridères, gessec Sergi Ivanovic, guardant a Kitty damb un arridolet e evidentaments pòc interessat en collòqui damb sa frair, a maugrat d'èster fidèu ara sua passion de discutir es causes mès paradoxaus.
TERCERA-PART-ANNA-KARENINA	Non te convie entara salut estar-te de pès, Katia, li didec eth sòn marit, tant que l'apressaue ua cagira e la guardaue significatiuaments.
TERCERA-PART-ANNA-KARENINA	Qu'ei vertat, mès ja me cau deishar-vos, didec Sergi Ivanovic, en veir qu'es mainatges gessien ath córrer, damb gran tapatge.
TERCERA-PART-ANNA-KARENINA	Ivanovic, se precipitèc rapidament entad aguest.
TERCERA-PART-ANNA-KARENINA	Un còp ath sòn costat, damb gausaria, ludent-li es uelhs, tan semblables as polidi uelhs de sa pair, era mainada l'aufric eth chapèu a Sergi Ivanovic e sagèc de botar-lo-se era madeisha, adocint era sua gausaria damb un arridolet timid e doç.
TERCERA-PART-ANNA-KARENINA	Varenka, guarda, didec, calant-li suenhosaments eth chapèu en liéger ena guardada de Sergi Ivanovic que l'ac permetie.
TERCERA-PART-ANNA-KARENINA	Que ja vau, Barbara Andrievna, didec Sergi, acabant era tassa de cafè e metent-se ena pòcha eth mocador e eth pòrtacigarretes.
TERCERA-PART-ANNA-KARENINA	Guaire encantadoira ei era mia Varenka!, didec Kitty ath sòn marit, a penes se lheuèc Sergi Ivanovic, e de sòrta qu'aguest ac podesse enténer.
TERCERA-PART-ANNA-KARENINA	Be n'ei de polida, e notablaments beròia!.
TERCERA-PART-ANNA-KARENINA	Varenka!, cridèc Kitty.
TERCERA-PART-ANNA-KARENINA	Vos estaratz en bòsc dera mòla?
TERCERA-PART-ANNA-KARENINA	Vieram aquiu, dempús…
TERCERA-PART-ANNA-KARENINA	T'en desbrembes deth tòn estat complètaments, Kitty, didec era anciana princesa crotzant era pòrta ath mès córrer.
TERCERA-PART-ANNA-KARENINA	Non crides tant!
TERCERA-PART-ANNA-KARENINA	Varenka, en enténer era votz de Kitty e eth repotec de sa mair, s'apressèc rapidaments ad aquera.
TERCERA-PART-ANNA-KARENINA	Era leugeresa des sòns movements, es colors que curbien eth sòn esdegat ròstre, tot hège veir en era un estat d'esperit excepcionau.
TERCERA-PART-ANNA-KARENINA	Kitty, que se'n sabie ben deth perqué e ac campaue damb interès, non l'auie cridat ara senon entà benedir-la mentauments per important hèt, qu'ena sua pensada, li calie arribar aué, en bòsc.
TERCERA-PART-ANNA-KARENINA	Li didec, donc, en votz baisha:
TERCERA-PART-ANNA-KARENINA	Varenka, que seria fòrça erosa se se passèsse ua causa.
TERCERA-PART-ANNA-KARENINA	Vieratz damb nosati?, didec Varenka a Levin, esmoiguda e simulant non auer entenut a Kitty.
TERCERA-PART-ANNA-KARENINA	Vierè enquiara aira e me demorarè aquiu.
TERCERA-PART-ANNA-KARENINA	Entà qué vòs vier ena aira?, li preguntèc era sua hemna.
TERCERA-PART-ANNA-KARENINA	Entà veir es forgons naui e revisar-les, didec Levin.
TERCERA-PART-ANNA-KARENINA	E tu, Kitty, a on seràs?
TERCERA-PART-ANNA-KARENINA	Ena terrassa.
TERCERA-PART-ANNA-KARENINA	Tota era societat femenina ère amassada ena terrassa.
TERCERA-PART-ANNA-KARENINA	En generau, les shutaue sèir-se aquiu, mès aué auien, ath delà, pelhes e mantilhes qu'èren totes ocupades, les calie hèr a borir era confetura per un metòde ignorat per Agafia Mijailovna, ei a díder, sense ahíger aigua.
TERCERA-PART-ANNA-KARENINA	Agafia Mijailovna, encargada enquia alavetz d'aqueth ahèr, convençuda de qué çò que se hège en casa de Levin non se podie hèr mielhor, auie, d'amagat, aigualat es ahragues e ahragòts, segura de qué non podie premanir-se de ua auta manèra.
TERCERA-PART-ANNA-KARENINA	Que l'auien susprenut en aguesta operacion e ara se hège era preparacion en preséncia de toti, e pr'amor de qué era vielha sirventa se convencesse que tanben era confitura sense aigua ère excellenta.
TERCERA-PART-ANNA-KARENINA	Agafia Mijailovna, damb eth ròstre rogit e aclapada, es peus esperluadi e es primi braci rebussadi enquiath code, hège virar doçament era caceròla sus eth hornèu e guardaue tristaments es ahragues, desirant damb totes es sues fòrces que demorèssen dures e non se podessen minjar.
TERCERA-PART-ANNA-KARENINA	Era anciana Princesa, en tot compréner qu'en era, coma autora principau d'aquera innovacion, se centraue er anug d'Agafia Mijailovna hège veir qu'ère ocupada en d'autes causes e que non l'interessauen es ahragues, e parlaue d'ahèrs indiferents damb es sòns hilhs, mès que non deishaue de uelh eth hornèu.
TERCERA-PART-ANNA-KARENINA	Tostemp crompi jo madeisha es vestits entàs gojates quan i a rebaishes enes botigues, didie era Princesa, seguint era convèrsa iniciada.
TERCERA-PART-ANNA-KARENINA	E higec, en tot dirigir-se a Agafia:
TERCERA-PART-ANNA-KARENINA	Non credetz que conven esglumar-lo ara, estimada?
TERCERA-PART-ANNA-KARENINA	Non ac hèsques tu, Kitty, hè massa calor ath cant deth hornèu.
TERCERA-PART-ANNA-KARENINA	Ac harè jo, didec Dolly.
TERCERA-PART-ANNA-KARENINA	E, en tot lheuar-se, comencèc a passar era culhèra sus era esgluma deth sucre, hènt de tant en tant copets damb era culhèra e desprenent en una sieta çò que s'auie aganchat en era, ja caperada per ua esgluma de ton auriolenc rosat, que jos era corrie era mèuassa color de sang.
TERCERA-PART-ANNA-KARENINA	Stiva ditz que çò de mielhor ei regalar-les sòs, manifestèc en votz nauta, en tot seguir era interessanta convèrsa sus çò qu'ère milhor regalar as vailets.
TERCERA-PART-ANNA-KARENINA	Ei possible?
TERCERA-PART-ANNA-KARENINA	Sòs!, sorrisclèren ath còp era Princesa e Kitty.
TERCERA-PART-ANNA-KARENINA	Çò qu'eri aprècien mès qu'ei un present.
TERCERA-PART-ANNA-KARENINA	Ja m'en brembi.
TERCERA-PART-ANNA-KARENINA	L'amiaue eth dia dera vòsta onomastica.
TERCERA-PART-ANNA-KARENINA	Un modèl encantador, damb un diboish simple e fin…
TERCERA-PART-ANNA-KARENINA	Se non l'auesse amiat era, me n'auria encargat un aute de parièr entà jo.
TERCERA-PART-ANNA-KARENINA	Qu'ei polit e non còste car; ei der estil deth de Varenka.
TERCERA-PART-ANNA-KARENINA	Me pensi que ja està, didec Dolly, deishant regolejar eth siròp dera culhèra.
TERCERA-PART-ANNA-KARENINA	Quan comence a quèir en groms, que ja ei a punt…
TERCERA-PART-ANNA-KARENINA	Mos calerà borir-lo un shinhau mès, Agafia Mijailovna.
TERCERA-PART-ANNA-KARENINA	Quines mosques mès pesantes!, sorrisclèc Agafia.
TERCERA-PART-ANNA-KARENINA	Òc, òc, semble qu'ei madeish…
TERCERA-PART-ANNA-KARENINA	Be n'ei de polit; non l'esforietz!, exclamèc de pic Kitty, en campar un parrat que s'auie botat ena balustrada e que, artenhent un ahragòt, l'auie començat a picar.
TERCERA-PART-ANNA-KARENINA	Non t'aprèsses tant en hornèu, persutèc sa mair.
TERCERA-PART-ANNA-KARENINA	A prepaus de Varenka, didec Kitty, parlant en francés, tau que hègen tostemps que volien qu'Agafia non les entenesse, sabi pas se per qué, me semble, mama, qu'aué se decidirà quauquarren.
TERCERA-PART-ANNA-KARENINA	Que ja vo'n sabetz se qué voi díder.
TERCERA-PART-ANNA-KARENINA	Be me n'alegraria!
TERCERA-PART-ANNA-KARENINA	Quina maridoira!, didec Dolly.
TERCERA-PART-ANNA-KARENINA	E damb guaira amabilitat e prudéncia apraie es sues entrevistes!
TERCERA-PART-ANNA-KARENINA	Didetz-me çò que ne pensatz, mama.
TERCERA-PART-ANNA-KARENINA	Qué n'è de pensar?
TERCERA-PART-ANNA-KARENINA	Eth (per "eth" entenie tostemp a Sergi Ivanovic) que pòt aspirar ath mielhor partit de Russia.
TERCERA-PART-ANNA-KARENINA	Maugrat que ja non ei massa joen, encara moltes l'acceptarien de bon voler.
TERCERA-PART-ANNA-KARENINA	Varenka ei fòrça brava, mès eth poirie…
TERCERA-PART-ANNA-KARENINA	Me pensi qu'ei impossible imaginar-ne ua de mielhor.
TERCERA-PART-ANNA-KARENINA	Prumèr, pr'amor qu'ei encantadoira… gessec Kitty, doblegant un dit.
TERCERA-PART-ANNA-KARENINA	Plan qu'ada eth li shaute fòrça.
TERCERA-PART-ANNA-KARENINA	Aquerò qu'ei vertat, confirmèc Dolly.
TERCERA-PART-ANNA-KARENINA	Ath delà, eth s'està en gran mon en ua situacion que li permet maridar-se damb qui volgue, en tot deishar de costat consideracions de fortuna e de posicion.
TERCERA-PART-ANNA-KARENINA	Solet a besonh d'ua causa: ua esposa brava, simpatica, tranquilla…
TERCERA-PART-ANNA-KARENINA	Plan que òc, damb era un que pòt víuer fòrça tranquil, afirmèc Dolly.
TERCERA-PART-ANNA-KARENINA	En tresau lòc, era l'estimarà.
TERCERA-PART-ANNA-KARENINA	Non ac cau desbrembar.
TERCERA-PART-ANNA-KARENINA	Atau que tot anarà ben.
TERCERA-PART-ANNA-KARENINA	Demori que quan tornen deth bòsc tot sigue ja apraiat.
TERCERA-PART-ANNA-KARENINA	Ac vederè de seguit enes sòns uelhs.
TERCERA-PART-ANNA-KARENINA	Be me n'alegrarè!
TERCERA-PART-ANNA-KARENINA	Qué ne penses tu, Dolly?
TERCERA-PART-ANNA-KARENINA	Non t'excites tant; que non te conven, didec sa mair.
TERCERA-PART-ANNA-KARENINA	Non m'exciti, mama.
TERCERA-PART-ANNA-KARENINA	Me semble qu'eth se declararà aué.
TERCERA-PART-ANNA-KARENINA	Ei tant estranh eth moment que sòlen escuélher es òmes entà declarar-se!
TERCERA-PART-ANNA-KARENINA	Tostemp se tien a un limit, que dempús trinquen de còp, didec Dolly, cogitosa, arrint en rebrembar es sues relacions damb Esteva Arkadievic.
TERCERA-PART-ANNA-KARENINA	Com se te declarèc a tu papa?, preguntèc de pic Kitty a sa mair.
TERCERA-PART-ANNA-KARENINA	Que non i auec arren d'extraordinari.
TERCERA-PART-ANNA-KARENINA	Siguec era causa mès naturau deth mon, contestèc era Princesa.
TERCERA-PART-ANNA-KARENINA	Mès eth sòn ròstre s'illuminaue en rebrembà'c.
TERCERA-PART-ANNA-KARENINA	Plan ben, mès com?
TERCERA-PART-ANNA-KARENINA	L'estimàuetz abantes de qué vos deishèssen parlar damb eth?
TERCERA-PART-ANNA-KARENINA	Plan que òc que m'estimaue.
TERCERA-PART-ANNA-KARENINA	Venguie a veder-mos en pòble a on auíem era propietat…
TERCERA-PART-ANNA-KARENINA	Mès, com se passèc era causa, mama?
TERCERA-PART-ANNA-KARENINA	Vos pensatz vosates qu'auetz inventat quauquarren nau?
TERCERA-PART-ANNA-KARENINA	Tostemp a estat madeish.
TERCERA-PART-ANNA-KARENINA	Era causa se decidís damb guardades, damb arridolets.
TERCERA-PART-ANNA-KARENINA	Que vos explicatz pro ben, mama!
TERCERA-PART-ANNA-KARENINA	Precisaments damb guardades e arridolets, confirmèc Dolly.
TERCERA-PART-ANNA-KARENINA	Qué vos didie?
TERCERA-PART-ANNA-KARENINA	E qué te didie a tu Kostia?
TERCERA-PART-ANNA-KARENINA	M'ac escriuie damb greda.
TERCERA-PART-ANNA-KARENINA	Qu'ei meravilhós!
TERCERA-PART-ANNA-KARENINA	Ò!, guaire temps me semble que s'a passat d'alavetz ençà!
TERCERA-PART-ANNA-KARENINA	E es tres hemnes se demorèren silencioses pensant en çò de madeish.
TERCERA-PART-ANNA-KARENINA	Kitty siguec era prumèra a trincar eth silenci.
TERCERA-PART-ANNA-KARENINA	Aqueth prumèr amor de Varenka!, didec, rebrembant-ac pera naturau associacion d'idies.
TERCERA-PART-ANNA-KARENINA	Voleria parlar damb Sergi Ivanovic, premanir-lo…
TERCERA-PART-ANNA-KARENINA	Toti es òmes son tan gelosi deth nòste passat, que…
TERCERA-PART-ANNA-KARENINA	Non toti, repliquèc Dolly.
TERCERA-PART-ANNA-KARENINA	Tu t'ac penses atau peth tòn marit.
TERCERA-PART-ANNA-KARENINA	Sò solid fòrça qu'encara ei tormentat peth rebrembe de Vronsky.
TERCERA-PART-ANNA-KARENINA	Cèrt, responec Kitty, damb cogitosa guardada, arrint.
TERCERA-PART-ANNA-KARENINA	Sabi pas se per qué s'a d'enquimerar damb eth tòn passat!, exclamèc era Princesa, prèsta ara susceptibilitat, tanlèu era sua vigilància mairau semblaue èster metuda en dobte.
TERCERA-PART-ANNA-KARENINA	Que Vronsky te hestejaue?
TERCERA-PART-ANNA-KARENINA	Aquerò que les passe a totes es joenes.
TERCERA-PART-ANNA-KARENINA	Que non ei ad açò que mos referim, didec Kitty rogint-se.
TERCERA-PART-ANNA-KARENINA	Demora, contunhèc sa mair.
TERCERA-PART-ANNA-KARENINA	Tu madeisha non me voleres deishar parlar damb Vronsky.
TERCERA-PART-ANNA-KARENINA	T'en brembes?
TERCERA-PART-ANNA-KARENINA	Ò, mama, didec Kitty damb contristada expression.
TERCERA-PART-ANNA-KARENINA	Qui vos pòt arturar en aguesti tempsi?…
TERCERA-PART-ANNA-KARENINA	Es vòstes relacions non podien passar de cèrts limits.
TERCERA-PART-ANNA-KARENINA	En cas contrari, jo madeisha l'auria arturat.
TERCERA-PART-ANNA-KARENINA	Ath delà, non te cau excitar…
TERCERA-PART-ANNA-KARENINA	Rebrembatz, se vos platz, damb cauma e tranquillitat com se passèren es causes…
TERCERA-PART-ANNA-KARENINA	Que sò totafèt tranquilla, mama.
TERCERA-PART-ANNA-KARENINA	Dolly suggeric:
TERCERA-PART-ANNA-KARENINA	Be ne siguec de convenent entà Kitty qu'Anna arribèsse alavetz!
TERCERA-PART-ANNA-KARENINA	E qué penible entà Anna!
TERCERA-PART-ANNA-KARENINA	Precisaments se passèc çò de contrari que semblaue, higec, estonada dera sua pensada.
TERCERA-PART-ANNA-KARENINA	Qué erosa se consideraue Anna alavetz e qué malerosa Kitty!
TERCERA-PART-ANNA-KARENINA	E tot s'a passat ath revés…
TERCERA-PART-ANNA-KARENINA	Jo que pensi fòrça en Anna.
TERCERA-PART-ANNA-KARENINA	Non s'ac merite.
TERCERA-PART-ANNA-KARENINA	Ei ua hemna pervèrsa, odiosa, sense còr (didec era mair, incapabla de desbrembar que Kitty, per tòrt d'era, s'auie maridat damb Levin e non damb Vronsky).
TERCERA-PART-ANNA-KARENINA	Se per qué parlam de tot açò?, repliquèc Kitty anujada.
TERCERA-PART-ANNA-KARENINA	Jo que non i pensi, ne i voi pensar.
TERCERA-PART-ANNA-KARENINA	Non, non i voi pensar, repetic.
TERCERA-PART-ANNA-KARENINA	E parèc era aurelha as passi, tan coneishudi, deth sòn espós, que pujaue era escala.
TERCERA-PART-ANNA-KARENINA	De qué parlàuetz e a qué vie aquerò de "non i voi pensar"?, preguntèc Levin tant qu'entraue ena terrassa.
TERCERA-PART-ANNA-KARENINA	Mès arrés responec e eth non persutèc ena pregunta.
TERCERA-PART-ANNA-KARENINA	Me hè dò d'auer trebolat aguest règne femenin, didec Levin, guardant-les a totes sense voler e comprenent que parlauen de quauquarren que non auirien parlat ena sua preséncia.
TERCERA-PART-ANNA-KARENINA	Per un moment li semblèc compartir es sentiments d'Agafia Mijailovna, eth sòn maucontentament per non auer hèt era confitura damb aigua, e d'ua manèra generau pera influéncia des Scherbazky.
TERCERA-PART-ANNA-KARENINA	Ça que la, arric e s'apressèc ara sua hemna.
TERCERA-PART-ANNA-KARENINA	Com te va?, preguntèc, guardant-la damb era madeisha expression qu'actuauments la guardauen toti.
TERCERA-PART-ANNA-KARENINA	Sò plan ben, responec Kitty arrint.
TERCERA-PART-ANNA-KARENINA	E tu?
TERCERA-PART-ANNA-KARENINA	Es forgons qu'an arribat carguen tres viatges mès qu'es cars.
TERCERA-PART-ANNA-KARENINA	Anem a cercar as mainatges?
TERCERA-PART-ANNA-KARENINA	E manat qu'aganchen.
TERCERA-PART-ANNA-KARENINA	Com vòs que Kitty vage ena carriòla?, didec era mair damb repotec.
TERCERA-PART-ANNA-KARENINA	Qu'anaram ath pas, Princesa.
TERCERA-PART-ANNA-KARENINA	Levin jamès tractaue ara sua suèra de mama, coma toti es gendres, çò que desagradaue ara Princesa.
TERCERA-PART-ANNA-KARENINA	Mès eth, encara que l'estimaue e la respectaue coma qui mès, non se podie decidir a hè'c, pr'amor que damb açò l'aurie semblat profanar eth rebrembe dera sua mair defuntada.
TERCERA-PART-ANNA-KARENINA	Vietz damb nosati, mama, didec Kitty.
TERCERA-PART-ANNA-KARENINA	Non voi èster testimòni d'aguestes imprudéncies.
TERCERA-PART-ANNA-KARENINA	Donques i anarè a pè.
TERCERA-PART-ANNA-KARENINA	Me sentarà ben, e Kitty, lheuant-se, s'apressèc ath sòn espós e cuelhec eth sòn braç.
TERCERA-PART-ANNA-KARENINA	Te sentarà ben, mès que tot a es sòns limits.
TERCERA-PART-ANNA-KARENINA	S'està ben damb eth nau metòde?
TERCERA-PART-ANNA-KARENINA	Semble que òc.
TERCERA-PART-ANNA-KARENINA	Entà nosati, qu'ei massa borida.
TERCERA-PART-ANNA-KARENINA	Atau resulte mielhor, Agafia Mijailovna, pr'amor que non se meterà agra.
TERCERA-PART-ANNA-KARENINA	Se non, coma que non auem gèu, non saberíem a on sauvar-la, didec Kitty, comprenent de seguit er assag deth sòn marit e sajant tanben de padegar ara vielha.
TERCERA-PART-ANNA-KARENINA	Peth contrari, es vòstes consèrves salades son tan bones que mama ditz que non n'a minjat de parières enlòc.
TERCERA-PART-ANNA-KARENINA	E, arrint, apraièc eth mocador dera anciana.
TERCERA-PART-ANNA-KARENINA	Agafia Mijailovna guardèc a Kitty damb un cèr anug.
TERCERA-PART-ANNA-KARENINA	Non sagetz de consolar-me, senhoreta.
TERCERA-PART-ANNA-KARENINA	Qu'ei pro veder-vos a vos damb eth, pr'amor de senter-me contenta.
TERCERA-PART-ANNA-KARENINA	Aquera brusca expression: "damb eth", esmoiguec a Kitty.
TERCERA-PART-ANNA-KARENINA	Vietz a cercar misharnons damb nosati e mos mostraratz a on son.
TERCERA-PART-ANNA-KARENINA	Hètz, se vos platz, çò que vau a conselhar-vos, didec era Princesa.
TERCERA-PART-ANNA-KARENINA	Ath dessús de cada salèr botatz un papèr negat damb ròm.
TERCERA-PART-ANNA-KARENINA	Atau, encara que li manque gèu, jamès se maumeterà era confitura.
TERCERA-PART-ANNA-KARENINA	Kitty s'alegrèc de demorar-se soleta damb eth sòn marit, pr'amor qu'en sòn ròstre, que se miralhaue tan viuaments toti es sòns sentiments, vedec ua ombra de tristor en moment que, en tot entrar ena terrassa, li preguntèc de qué auien parlat e era non responec.
TERCERA-PART-ANNA-KARENINA	Quan, caminant dauant de toti, a pè, deishèren de uelh era casa e gesseren en camin polsós, plan, cubèrt d'espigues e grans de blat, era s'apuèc mès en braç deth sòn espós e lo sarrèc contra era.
TERCERA-PART-ANNA-KARENINA	Levin desbrembèc era nauèra impression desagradiua e, solet damb Kitty, qu'eth rebrembe deth sòn estat non l'abandonaue jamès, experimentèc un viatge mès eth sentiment alègre e pur, de trapar-se pròche ara hemna estimada.
TERCERA-PART-ANNA-KARENINA	Non te cansaràs?.
TERCERA-PART-ANNA-KARENINA	Empara-te en mèn braç, didec Levin.
TERCERA-PART-ANNA-KARENINA	Non me cansi.
TERCERA-PART-ANNA-KARENINA	M'alègri d'èster soleta damb tu.
TERCERA-PART-ANNA-KARENINA	Encara que me senti a gust damb es auti, engüegi es nòstes cauhades iuernaus que mos demoràuem e dus solets.
TERCERA-PART-ANNA-KARENINA	Alavetz èrem ben e ara mielhor.
TERCERA-PART-ANNA-KARENINA	Es dues causes son excellentes, didec Levin en tot sarrar-li eth braç.
TERCERA-PART-ANNA-KARENINA	Sabes de qué parlàuem quan arribères?
TERCERA-PART-ANNA-KARENINA	Dera confitura?
TERCERA-PART-ANNA-KARENINA	D'aquerò e de se com se sòlen declarar es òmes.
TERCERA-PART-ANNA-KARENINA	Vai, didec Levin.
TERCERA-PART-ANNA-KARENINA	Parlàuem de Sergi Ivanovic e de Varenka.
TERCERA-PART-ANNA-KARENINA	Te n'as encuedat que…
TERCERA-PART-ANNA-KARENINA	Jo desiri viuaments… seguic era.
TERCERA-PART-ANNA-KARENINA	Qué te semble?
TERCERA-PART-ANNA-KARENINA	E Kitty li guardèc era cara.
TERCERA-PART-ANNA-KARENINA	Sabi pas se qué pensar.
TERCERA-PART-ANNA-KARENINA	Sergi, en aguest sens, que m'ei fòrça estranh.
TERCERA-PART-ANNA-KARENINA	Ja t'è condat que…
TERCERA-PART-ANNA-KARENINA	Òc, que siguec encamardat d'ua gojata que se moric.
TERCERA-PART-ANNA-KARENINA	Cèrt.
TERCERA-PART-ANNA-KARENINA	Açò se passèc en èster jo un mainatge.
TERCERA-PART-ANNA-KARENINA	E me'n sai pr'amor qué m'ac condèren.
TERCERA-PART-ANNA-KARENINA	Me'n brembi ben de com ère en aquera epòca: un òme de bon pòrt e atrasent.
TERCERA-PART-ANNA-KARENINA	D'alavetz ença lo veigui se com actue damb es hemnes.
TERCERA-PART-ANNA-KARENINA	Se mòstre amable damb eres, autanplan l'agraden bères ues… mès les considere persones, non hemnes, precisaments.
TERCERA-PART-ANNA-KARENINA	Ja me comprenes…
TERCERA-PART-ANNA-KARENINA	Ara, damb Varenka, semble, totun, qu'ei diferent…
TERCERA-PART-ANNA-KARENINA	Dilhèu.
TERCERA-PART-ANNA-KARENINA	Mès mos cau coneisher-lo.
TERCERA-PART-ANNA-KARENINA	Ei un òme fòrça estranh.
TERCERA-PART-ANNA-KARENINA	Solet viu ua vida espirituau.
TERCERA-PART-ANNA-KARENINA	Qu'a ua amna massa blossa e ennautida.
TERCERA-PART-ANNA-KARENINA	Com lo pòt rebaishar aguest sentiment?
TERCERA-PART-ANNA-KARENINA	Non lo rebaisharie.
TERCERA-PART-ANNA-KARENINA	Mès eth ei avedat a amiar ua existéncia puraments espirituau; non saberie reconnciliar-se damb era realitat, e Varenka, a tot darrèr, ei ua realitat.
TERCERA-PART-ANNA-KARENINA	Levin s'auie acostumat ara a exprimir directaments es sòn pensaments sense sajar de revestir-les de paraules precises.
TERCERA-PART-ANNA-KARENINA	Sabie qu'era sua hemna, en moments coma aguest, lo comprenie damb mieges paraules.
TERCERA-PART-ANNA-KARENINA	E Kitty, plan que òc, ac comprenec.
TERCERA-PART-ANNA-KARENINA	Ò, non, Varenka pertanh mès ara vida espirituau qu'ara reau.
TERCERA-PART-ANNA-KARENINA	Non ei coma jo.
TERCERA-PART-ANNA-KARENINA	Compreni qu'ua hemna coma jo non li pòt agradar ath tòn frair.
TERCERA-PART-ANNA-KARENINA	Non, eth que t'estime fòrça e a jo me shaute qu'es mèns t'estimen.
TERCERA-PART-ANNA-KARENINA	Òc, ei fòrça brave damb jo, mès…
TERCERA-PART-ANNA-KARENINA	Mès non damb eth defuntat Nicolenka.
TERCERA-PART-ANNA-KARENINA	Vos estimàuetz fòrça, concludic Levin.
TERCERA-PART-ANNA-KARENINA	E higec: per qué non cohessà'c?
TERCERA-PART-ANNA-KARENINA	A viatges me repotegui de pensar qu'acabarè desbrembant-lo.
TERCERA-PART-ANNA-KARENINA	Quin òme tant admirable e tan terrible ère eth mèn frair Nicolàs!
TERCERA-PART-ANNA-KARENINA	Òc, e de qué parlàuem?, preguntèc dempús un silenci.
TERCERA-PART-ANNA-KARENINA	Alavetz, te penses qu'eth non pòt encamardar-se?, persutèc Kitty, en tot arrevirar ath sòn idiòma es paraules de Levin.
TERCERA-PART-ANNA-KARENINA	Non ei que non posque enamorar-se, repliquèc arrint.
TERCERA-PART-ANNA-KARENINA	Mès non ei pro fèble entà…
TERCERA-PART-ANNA-KARENINA	Tostemp l'è envejat; autanplan ara, que sò erós, l'envegi.
TERCERA-PART-ANNA-KARENINA	L'enveges que non sigue capable d'encamardar-se?
TERCERA-PART-ANNA-KARENINA	L'envegi pr'amor que vau mès que jo, contestèc Levin arrint.
TERCERA-PART-ANNA-KARENINA	Non viu senon entada eth.
TERCERA-PART-ANNA-KARENINA	Tota era sua vida aubedís ath déuer.
TERCERA-PART-ANNA-KARENINA	E per aquerò pòt èster tostemp tranquil e content.
TERCERA-PART-ANNA-KARENINA	E tu non?, didec Kitty damb un arridolet ironic e afectuós.
TERCERA-PART-ANNA-KARENINA	Sabie qu'aguesta manca de sinceritat venguie dera estima a sa frair, d'ua sòrta de vergonha d'èster massa erós e, mès que mès, deth sòn in constant d'èster mielhor.
TERCERA-PART-ANNA-KARENINA	Atau que tu ès maucontent?, persutèc, damb eth madeish arridolet, erosa de desnishar en eth aguesti sentiments.
TERCERA-PART-ANNA-KARENINA	Que sò erós, mès non sò content damb jo madeish.
TERCERA-PART-ANNA-KARENINA	Com pòs estàr maucontent s'ès erós?
TERCERA-PART-ANNA-KARENINA	Sabi pas se com explicà'c.
TERCERA-PART-ANNA-KARENINA	Ara non senti ena mia amna un aute interès que tu, per exemple, que non balhes un mau pas.
TERCERA-PART-ANNA-KARENINA	Non sautes atau!, sorrisclèc, en tot interrómper eth dialòg pr'amor de repotegar-la en veder-la que hège un movement massa viu tà passar sus ua arrama gròssa e seca queiguda en camin.
TERCERA-PART-ANNA-KARENINA	Mès tanlèu pensi en jo e me compari damb d'auti, subertot damb eth mèn frair, senti que non valgui arren…
TERCERA-PART-ANNA-KARENINA	Per qué?, exclamèc Kitty damb eth madeish arridolet.
TERCERA-PART-ANNA-KARENINA	Non hès çò de madeish qu'es auti?
TERCERA-PART-ANNA-KARENINA	E era tua granja, e era tua propietat, e eth tòn libre?
TERCERA-PART-ANNA-KARENINA	Non…
TERCERA-PART-ANNA-KARENINA	Ara qu'ac nòti mès que mès per tòrt tòn, didec eth, en tot sarrar-li eth braç.
TERCERA-PART-ANNA-KARENINA	Òc, qu'ei eth tòrt tòn…
TERCERA-PART-ANNA-KARENINA	Tot ac hèsqui de quinsevolh manèra.
TERCERA-PART-ANNA-KARENINA	Se podessa apassionar- me per aguestes causes coma tu…
TERCERA-PART-ANNA-KARENINA	Mès darrèraments ac hèsqui tot coma se siguesse ua leçon que m'obliguèssen a apréner de còr…
TERCERA-PART-ANNA-KARENINA	Alavetz, se qué dideràs de papa?, preguntèc Kitty.
TERCERA-PART-ANNA-KARENINA	Que tanpòc deu valer arren, pr'amor que non a hèt arren en benefici dera Umanitat.
TERCERA-PART-ANNA-KARENINA	Eth?
TERCERA-PART-ANNA-KARENINA	Mès, dilhèu è jo era bontat, era simplicitat, era claretat d'idies de ta pair?
TERCERA-PART-ANNA-KARENINA	Jo, en non hèr arren, me tormenti.
TERCERA-PART-ANNA-KARENINA	E tot aquerò ei per tu!
TERCERA-PART-ANNA-KARENINA	Quan tu non i ères, quan non existie açò, didec Levin, indicant damb era guardada eth vrente de Kitty, çò qu'era comprenec de seguit, totes es mies fòrces se tenguien ena mia activitat, mès ara non ac posqui hèr e me n'avergonhi.
TERCERA-PART-ANNA-KARENINA	Qu'ac hèsqui tot coma qui recite ua leçon.
TERCERA-PART-ANNA-KARENINA	Alavetz, te voleries escambiar per Sergi Ivanovic?, preguntèc Kitty.
TERCERA-PART-ANNA-KARENINA	T'auries volut ocupar deth ben collectiu e tier-te ad aguest prezhèt senhalat, e arren mès?
TERCERA-PART-ANNA-KARENINA	Plan que non, repliquèc Levin.
TERCERA-PART-ANNA-KARENINA	Ça que la, sò tant erós, que non sai arren d'arren…
TERCERA-PART-ANNA-KARENINA	Te penses que se declararà aué eth mèn frair?, interroguèc dempús un silenci.
TERCERA-PART-ANNA-KARENINA	Òc e non.
TERCERA-PART-ANNA-KARENINA	Mès me shautarie fòrça que se passèsse.
TERCERA-PART-ANNA-KARENINA	Demora…
TERCERA-PART-ANNA-KARENINA	Kitty s'ajoquèc entà cuélher ua margarida seuvatja que possaue ath cant deth camin.
TERCERA-PART-ANNA-KARENINA	Guarda a veir se se declararà o non, didec, en tot balhar-li era flor.
TERCERA-PART-ANNA-KARENINA	Òc, non… comencèc Levin, deshuelhant es blanqui e gròssi huelhons dera flor.
TERCERA-PART-ANNA-KARENINA	Haut, haut!, exclamèc Kitty, que seguie damb afogadura eth movement des sòns dits, en tot agarrar-li era man.
TERCERA-PART-ANNA-KARENINA	Que n'as arrincat dus ath còp!
TERCERA-PART-ANNA-KARENINA	Alavetz aguest petit non se compde, didec eth, arrincant un petit huelhon a penes creishut.
TERCERA-PART-ANNA-KARENINA	Guarda, era carreta: que mos a atrapat!
TERCERA-PART-ANNA-KARENINA	Ès cansada, Kitty?, cridèc sa mair.
TERCERA-PART-ANNA-KARENINA	De cap manèra.
TERCERA-PART-ANNA-KARENINA	Se n'ès, sè-te aciu, es shivaus son moishets e caminen tot doç.
TERCERA-PART-ANNA-KARENINA	Mès que non s'ac valie, èren ja près deth lòc e contunhèren eth camin toti a pè.
TERCERA-PART-ANNA-KARENINA	Varenka s'estaue fòrça atractiua, damb eth sòn mocador blanc sus era nera cabeladura, entorada de mainatges, tient-se alègraments d'eri e visiblaments esmoiguda pera possibilitat de qué er òme que li shautaue se li declarèsse.
TERCERA-PART-ANNA-KARENINA	Sergi Ivanovic, ath sòn costat, la guardaue de contunh, en tot rebrembar es agradiues convèrses qu'auie auut damb era e compréner cada còp mès claraments que sentie pera joena un sentiment especiau, que ja auie sentut un aute viatge, fòrça temps a, ena sua prumèra joenesa.
TERCERA-PART-ANNA-KARENINA	Òc, solet un còp…
TERCERA-PART-ANNA-KARENINA	Era impression d'alegria que li costaue era sua proximitat anèc creishent sense pòsa enquiath moment que, en balhar-li un misharnon, un enòrme misharnon de cama prima, damb bords viradi de cap a naut, la guardèc enes uelhs e campèc era rogor qu'era sua emocion timida e alugada hège pujar en sòn ròstre.
TERCERA-PART-ANNA-KARENINA	Eth madeish se trebolèc e l'arric damb un d'aqueri arridolets qu'amuishen tantes causes.
TERCERA-PART-ANNA-KARENINA	Me vau a desseparar de toti pr'amor de cercar misharnons peth mèn compde, prononcièc en votz nauta Sergi Ivanovic, pr'amor que, se non, es mies trobalhes que passaràn desapercebudes.
TERCERA-PART-ANNA-KARENINA	E s'aluenhèc deth limit deth bòsc, que peth sòn leugèr tapís passauen, entre es vielhs pibos blanqui pòc espessi, de cap ar interior, a on as socs blanqui des pibos s'i amassauen es grisi des olms e es escurs des auerassèrs.
TERCERA-PART-ANNA-KARENINA	En auer-se hèt enlà ues quaranta canes, Sergi Ivanovic se trapèc darrèr un auerassèr en plen florison, qu'es sues arrames damb es sòns arradims d'un ròi rosat l'amagauen as uelhs des sòns acompanhants, e s'arturèc.
TERCERA-PART-ANNA-KARENINA	Tot qu'ère tranquil ath sòn entorn.
TERCERA-PART-ANNA-KARENINA	Solet ath torn des pibos blanqui qu'ena sua ombra se trapaue, bronsinaires mosques volauen coma un eishame d'abelhes, e luenh s'entenien de quan en quan es votzes des mainatges.
TERCERA-PART-ANNA-KARENINA	De pic, plan près, ena termièra deth bòsc, sonèc era votz de contrauta de Varenka cridant a Gricha.
TERCERA-PART-ANNA-KARENINA	Un arridolet alègre illuminèc eth ròstre de Sergi Ivanovic e, en encuedar-se'n dera sua arridalha, botgèc eth cap en senhau de desaprovacion, e, en tot trèir un cigar dera pòcha, se dispausèc a humar.
TERCERA-PART-ANNA-KARENINA	S'estèc ua estona sense arténher alugar er aluquet que heregaue en tronc d'un bedoth.
TERCERA-PART-ANNA-KARENINA	Era leugèra borra dera blanca crospa s'apegaue en aluquet e amortaue era ahlama.
TERCERA-PART-ANNA-KARENINA	Mès que non i a arren d'açò…
TERCERA-PART-ANNA-KARENINA	Solet posqui allegar en contra que, en pèrder a Maria, prometí èster fidèu ara sua memòria.
TERCERA-PART-ANNA-KARENINA	Solet aquerò se pòt opausar ath mèn sentiment e, plan que òc, me'n sai qu'ei important".
TERCERA-PART-ANNA-KARENINA	Mès, tant que se hège aguestes reflexions avertie ath còp qu'entada eth non podien auer cap importància, exceptat dilhèu que l'espatlarien dauant es uelhs des auti eth sòn papèr d'enamorat fidèu.
TERCERA-PART-ANNA-KARENINA	S'auessa alistat solet atenguent ara rason, que non auria trapat arren mielhor".
TERCERA-PART-ANNA-KARENINA	Pensant en guaires hemnes coneishie, non artenhie rebrembar-ne deguna qu'arremassèsse aqueres qualitats qu'eth, pensant heredaments, auie tostemp desirat entara sua esposa.
TERCERA-PART-ANNA-KARENINA	Mès encara i auie quauquarren mielhor, qu'ère qu'era non solet ère desseparada des opinions deth gran mon, senon que, evidentaments, eth gran mon li hège hàstic, sens prejudici de coneisher-lo e de saber-se mòir en eth dignaments, que sense aquerò Sergi Ivanovic non podie concéber ara companha dera sua vida.
TERCERA-PART-ANNA-KARENINA	Ath delà, Varenka ère religiosa, mès non coma ua mainada, ara manèra de Kitty, religiosa e brava per instint, senon damb coneishement de causa, ordenant era sua vida sivans es principis religiosi.
TERCERA-PART-ANNA-KARENINA	Autanplan en d'auti detalhs, Sergi Ivanovic trapaue en era tot açò que podesse desirar en ua esposa: Varenka ère prauba e s'estaue soleta en mon, e non se harie a vier damb era ua catèrva de parents e era sua influéncia en çò deth marit, tau que se passaue damb Kitty, e estarie obligada en tot entath sòn marit, causa qu'auie desirat tanben tostemp tara sua futura vida conjugau.
TERCERA-PART-ANNA-KARENINA	E Sergi Ivanovic l'estimaue tanben.
TERCERA-PART-ANNA-KARENINA	Que i auie un trebuc: era sua edat.
TERCERA-PART-ANNA-KARENINA	Mès ena sua familha èren toti fòrts e viuien fòrça ans.
TERCERA-PART-ANNA-KARENINA	Non ne semblaue qu'a penes quaranta e rebrembaue que solet en Russia se considère vielhs as òmes cinquantens.
TERCERA-PART-ANNA-KARENINA	En França un cinquanten qu'ei dans la force de l'age e un quaranten ei un jeune homme.
TERCERA-PART-ANNA-KARENINA	Qué significaue era edat s'eth se sentie joen d'esperit coma vint ans endarrèr?
TERCERA-PART-ANNA-KARENINA	Dilhèu non ère jovenil eth sentiment qu'experimentaue ara quan, en gésser deth centre deth bòsc enquiara sua termièra, campaue jos es inclinadi arrais de solei, negada ena sua lutz, era graciosa figura de Varenka, damb eth sòn vestidet auriò?
TERCERA-PART-ANNA-KARENINA	Era, damb eth tistèr en braç, passèc damb pas decidit dauant eth tronc d'un bedoth.
TERCERA-PART-ANNA-KARENINA	Era impression que li costèc Varenka se junhèc en eth a ua perspectiua que l'estonèc pera sua beresa: eth camp de civada que començaue a jaunejar, negat enes arrais inclinadi deth solei, e mès enlà, eth vielh bòsc, tanben esposcat de taques auriòles, que despareishie ena luenhor bluenca.
TERCERA-PART-ANNA-KARENINA	Ivanovic se decidic.
TERCERA-PART-ANNA-KARENINA	Sergi Ivanovic lancèc eth cigar damb un rapid movement e se filèc de cap ada era.
TERCERA-PART-ANNA-KARENINA	Dempús longui ans de vida, qu'è trapat en vos çò que cercaua.
TERCERA-PART-ANNA-KARENINA	Vos estimi e vos aufrisqui eth mèn nòm".
TERCERA-PART-ANNA-KARENINA	Vene, vene, petita, vene.
TERCERA-PART-ANNA-KARENINA	Aciu que n'ia fòrça!, didie damb era sua agradiua votz.
TERCERA-PART-ANNA-KARENINA	N'auetz trapat fòrça?, preguntèc, en tot virar entada eth eth sòn beròi ròstre, qu'arrie damb doçor enquadrat en blanc mocador.
TERCERA-PART-ANNA-KARENINA	Cap.
TERCERA-PART-ANNA-KARENINA	E vos?, repliquèc Sergi Ivanovic.
TERCERA-PART-ANNA-KARENINA	Varenka ocupada damb es mainatges que l'entornejauen, non responec.
TERCERA-PART-ANNA-KARENINA	Un aute!, didec, mostrant ara petita Macha un misharnon minuscul sus ua prima cama copada ena mitat dera sua mofla tèsta rosada per un brigalh d'èrba seca qu'auie possat dejós eth misharnon.
TERCERA-PART-ANNA-KARENINA	Aquerò me rebrembe era mia mainadesa, didec Varenka, deishant es mainatges pr'amor d'apressar-se a Sergi Ivanovic.
TERCERA-PART-ANNA-KARENINA	Caminèren uns passi en silenci.
TERCERA-PART-ANNA-KARENINA	S'aluenhèren tant que toti les perderen de vista; mès eth caraue.
TERCERA-PART-ANNA-KARENINA	Varenka decidic carar tanben.
TERCERA-PART-ANNA-KARENINA	Dempús un silenci, que resultaue mès aisit parlar de çò que les interessaue que, a compdar d'ues paraules, sus es misharnons.
TERCERA-PART-ANNA-KARENINA	Mès, coma sense voler, Varenka didec de ressabuda:
TERCERA-PART-ANNA-KARENINA	Atau, donc, que non auetz trapat arren?
TERCERA-PART-ANNA-KARENINA	Plan…
TERCERA-PART-ANNA-KARENINA	En bòsc tostemp i a mens misharnons qu'enes bòrds.
TERCERA-PART-ANNA-KARENINA	Sergi Ivanovic alendèc sense respóner.
TERCERA-PART-ANNA-KARENINA	Li desagradaue qu'era parlèsse des misharnons.
TERCERA-PART-ANNA-KARENINA	Que l'aurie volut hèr a tornar entàs prumères paraules sus era sua mainadesa; mès tanben, coma ara fòrça, après ua pausa li contestèc:
TERCERA-PART-ANNA-KARENINA	È entenut a díder qu'es misharnons blanqui creishen enes bòrds deth bòsc, mès que non sai distinguir-les.
TERCERA-PART-ANNA-KARENINA	Se passèren uns auti diuèrsi menutes.
TERCERA-PART-ANNA-KARENINA	Eth còr de Varenka pataquejaue de sòrta qu'era percebie es sòn batècs.
TERCERA-PART-ANNA-KARENINA	Qu'èster esposa d'un òme coma Kosnichev dempús era posicion que viuesse damb era senhora Stal, li semblaue qu'ère mès de çò que podie desirar.
TERCERA-PART-ANNA-KARENINA	Ère, ça que la, convençuda de qué l'estimaue.
TERCERA-PART-ANNA-KARENINA	Sergi Ivanovic comprenie tanben que li calie exprimir-se ara o non ac harie jamès.
TERCERA-PART-ANNA-KARENINA	Tot ena guardada, eth rojor e es uelhs de Varenka amuishaue ua fòrta emocion.
TERCERA-PART-ANNA-KARENINA	Kosnichev la planhie.
TERCERA-PART-ANNA-KARENINA	Se pensaue encara que non dider-li arren, ère ofensar-la.
TERCERA-PART-ANNA-KARENINA	Se repetic mentauments tot çò arremassat en per dera sua decision; se repetic autanplan es paraules que l'ac volie exprimir.
TERCERA-PART-ANNA-KARENINA	Quina diferéncia i a entre eth misharnon blanc e eth misharnon de pibo?
TERCERA-PART-ANNA-KARENINA	Es pòts de Varenka tremolèren de baticòr en contestar.
TERCERA-PART-ANNA-KARENINA	Eth cap non ei guaire diferent, mès era cama òc.
TERCERA-PART-ANNA-KARENINA	E, dempús de prononciar aguestes paraules, compreneren ambdús que tot s'auie acabat, que çò que les calie díder non se diderie.
TERCERA-PART-ANNA-KARENINA	E era sua mutuau emocion, qu'auie artenhut eth sòn punt maximal, comencèc a padegar-se.
TERCERA-PART-ANNA-KARENINA	Era cama deth misharnon se retire ara barba d'un òme brun sense afaitar, didec, ja complètaments tranquil, Sergi Ivanovic.
TERCERA-PART-ANNA-KARENINA	Qu'ei vertat, repliquèc Varenka arrint.
TERCERA-PART-ANNA-KARENINA	En tornar en casa e repassar toti es motius que podie auer entà maridar-se, Sergi Ivanovic trapèc qu'auie pensat enganhosaments.
TERCERA-PART-ANNA-KARENINA	Non podie tradir era memòria de Maria.
TERCERA-PART-ANNA-KARENINA	Tranquils, tranquils, tranquils, mainatges!, cridèc Levin, lèu irritat, en tot botar-se dauant era sua hemna pr'amor de defener-la quan es mainatges, en miei de crits d'alegria, venguien ath mès córrer ath sòn encontre.
TERCERA-PART-ANNA-KARENINA	Darrèr es mainatges gesseren deth bòsc Sergi Ivanovic e Varenka.
TERCERA-PART-ANNA-KARENINA	E qué?, preguntèc eth sòn marit quan tornauen entà casa.
TERCERA-PART-ANNA-KARENINA	Non agarre, didec Kitty, rebrembant a sa pair ena manèra d'arrir e parlar, çò que Levin observaue soent en era, damb plasèr.
TERCERA-PART-ANNA-KARENINA	Qué vò díder "non agarre"?
TERCERA-PART-ANNA-KARENINA	Aquerò; guarda se qué hèn, repliquèc Kitty, cuelhent era man deth sòn marit, hènt- la-se a vier ena sua boca e tocant-la damb es sòns pòts barradi.
TERCERA-PART-ANNA-KARENINA	Li pune era man coma se l'i pune a un avesque.
TERCERA-PART-ANNA-KARENINA	Mès, qui ei eth que non "agarre"?, preguntèc Levin, arrint.
TERCERA-PART-ANNA-KARENINA	Ne era un ne er aute.
TERCERA-PART-ANNA-KARENINA	Guarda, qu'ei atau qu'ac cau hèr.
TERCERA-PART-ANNA-KARENINA	E Kitty punèc era man deth sòn marit.
TERCERA-PART-ANNA-KARENINA	Compde.
TERCERA-PART-ANNA-KARENINA	Aquiu que vien uns campanhards.
TERCERA-PART-ANNA-KARENINA	Non, que non an vist arren.
TERCERA-PART-ANNA-KARENINA	Tant qu'es mainatges prenien eth tè, es adults, seigudi en balcon, parlauen coma s'arren s'auesse passat, a maugrat que toti, mès que mès Sergi Ivanovic e Varenka, sabien que s'auie produsit un hèt fòrça important, mès negatiu.
TERCERA-PART-ANNA-KARENINA	Levin e Kitty aguest ser se sentien particularaments erosi e enamoradi.
TERCERA-PART-ANNA-KARENINA	Eth hèt de qué eri siguessen erosi en sòn amor, semblaue ua desagradiua allusion ad aqueri que ne volien èster e non podien, per çò qu'experimentauen un sentiment de dò.
TERCERA-PART-ANNA-KARENINA	Brembatz-vo'n de çò que vos digui.
TERCERA-PART-ANNA-KARENINA	Alexander non vierà aué, assegurèc era Princesa.
TERCERA-PART-ANNA-KARENINA	E sabi pro ben se per qué, seguic era anciana senhora; sivans eth, as maridadi les cau deishar-les solets pendent es prumèri tempsi.
TERCERA-PART-ANNA-KARENINA	Papa que mos ten abandonadi.
TERCERA-PART-ANNA-KARENINA	Hè fòrça que non lo vedem, didec Kitty.
TERCERA-PART-ANNA-KARENINA	Ath delà, dilhèu èm nauèth maridadi?
TERCERA-PART-ANNA-KARENINA	Be èm veterans ja!.
TERCERA-PART-ANNA-KARENINA	Donques s'eth non vie, jo vos deisharè, hilhes, didec era Princesa alendant malenconicaments.
TERCERA-PART-ANNA-KARENINA	Per qué, mama?, exclamèren eres.
TERCERA-PART-ANNA-KARENINA	Pensatz en guaire trist se senterà eth ara…
TERCERA-PART-ANNA-KARENINA	Insolitaments, era votz dera anciana tremolèc.
TERCERA-PART-ANNA-KARENINA	Es sues hilhes carèren e crotzèren ua guardada, que damb era volien díder: "Mama tostemps trape bèth motiu de tristor".
TERCERA-PART-ANNA-KARENINA	Ignorauen que, per ben que se trapèsse ena casa de Kitty e per utila que se considerèsse aquiu, patie e ère apenada per era madeisha e per sòn espós dès qu'era sua hilha mendre, era preferida, s'auie maridat deishant eth larèr tant uet.
TERCERA-PART-ANNA-KARENINA	Qué voletz?, preguntèc Kitty a Agafia Mijailovna, que s'apressaue damb mina d'importància e de mistèri.
TERCERA-PART-ANNA-KARENINA	Qu'ei qu'eth sopar…
TERCERA-PART-ANNA-KARENINA	Tè, ve-te'n a balhar ordes tant que jo cuelhi era leçon a Gricha.
TERCERA-PART-ANNA-KARENINA	Aué que non a estudiat arren, didec Dolly.
TERCERA-PART-ANNA-KARENINA	Aguesta leçon me la cau balhar a jo.
TERCERA-PART-ANNA-KARENINA	Ja i vau, Dolly, repliquèc Levin lheuant-se en un bot.
TERCERA-PART-ANNA-KARENINA	Gricha auie ingressat ja en institut e li calie premanir es sues leçons pendent er ostiu.
TERCERA-PART-ANNA-KARENINA	Dolly, qu'en Moscòu estudiaue enquia latin damb eth sòn hilh, en arribar en camp s'impausèc era norma de repetir damb eth, aumens es leçons mès dificiles d'aritmetica e latin.
TERCERA-PART-ANNA-KARENINA	Levin s'aufric a hè'c ath sòn lòc, mès era, en veir un viatge se com cuelhie Levin era leçon ath mainatge, e encuedar-se'n que non ac hège coma eth professor de repàs en Moscòu, se desengustèc e, sajant de non oféner ath sòn cunhat, li didec decididaments que li calie repassar es leçons tau qu'èren en libre, sivans hège eth professor de Moscòu, e plan per açò preferie balhar era es leçons ath sòn hilh.
TERCERA-PART-ANNA-KARENINA	Levin se sentie anujat contra Esteva Arkadievic, qu'ena sua despreocupacion descuedaue era vigilància des estudis des sòns hilhs, deishant ara mair aqueth prètzhèt que d'eth era non comprenie arren, e n'ère tanben contra es professors qu'ensenhauen tan mau as mainatges.
TERCERA-PART-ANNA-KARENINA	Ça que la, prometec ara sua cunhada dirigir es estudis deth sòn hilh tau qu'era volie, e contunhaue balhant classa a Gricha, mès non damb eth sòn metòde pròpi, senon damb eth deth libre, motiu peth quau non ac hège de boni talents e soent, coma s'auie passat aué, desbrembaue era ora dera classa.
TERCERA-PART-ANNA-KARENINA	Que i anarè jo, Dolly, demora-te aciu, ac repassaram tot sivans eth libre.
TERCERA-PART-ANNA-KARENINA	Solet quan vengue Stiva e gescam de cacilha deisharam un punt es leçons.
TERCERA-PART-ANNA-KARENINA	E Levin s'endralhèc entath quarto de Gricha.
TERCERA-PART-ANNA-KARENINA	Varenka, ath sòn torn, s'aufric a complir eth trabalh de Kitty.
TERCERA-PART-ANNA-KARENINA	Jo me n'encuedarè deth sopar.
TERCERA-PART-ANNA-KARENINA	Vos seiguetz, didec.
TERCERA-PART-ANNA-KARENINA	E se dirigic entà Agafia Mijailovna.
TERCERA-PART-ANNA-KARENINA	Solide non auràn trapat pothi e mos calerà tier es nòsti, didec Kitty.
TERCERA-PART-ANNA-KARENINA	Ja ac veiram Agafia Mijailovna e jo.
TERCERA-PART-ANNA-KARENINA	E Varenka despareishec damb era majordòma.
TERCERA-PART-ANNA-KARENINA	Quina gojata tan simpatica!, didec era Princesa.
TERCERA-PART-ANNA-KARENINA	Non ei simpatica, mama, senon encantadoira coma pòques.
TERCERA-PART-ANNA-KARENINA	Atau que ven Esteva Arkadievic?, preguntèc Sergi Ivanovic, que çampar non volie contunhar era convèrsa sus Varenka.
TERCERA-PART-ANNA-KARENINA	Be n'ei de mau hèr trapar dus cunhadi mens semblables, higec damb fina ironia.
TERCERA-PART-ANNA-KARENINA	Er un qu'ei fòrça encoratjat, s'està ena societat coma eth peish ena aigua, e er aute, eth nòste Kostia, ei afogat, sensible; mès, en societat, o s'està estatic, o s'agite sense vier a compde coma un peish dehòra deth sòn element.
TERCERA-PART-ANNA-KARENINA	Òc, qu'ei plan pòc prudent, didec era Princesa, en tot dirigir-se ada eth, precisaments vos volia díder qu'ada era, e senhalèc a Kitty, l'ei impossible estar-se aciu, e li calerà vier entà Moscòu.
TERCERA-PART-ANNA-KARENINA	Eth ditz que vau mès hèr vier ath mètge.
TERCERA-PART-ANNA-KARENINA	Kostia harà tot çò que calgue, mama, ei cossent damb tot, interrompec Kitty, shordada en veir que sa mair hège a Sergi Ivanovic jutge en aqueth ahèr.
TERCERA-PART-ANNA-KARENINA	A maugrat que Dolly non auie auut temps de lheuar-se e gesser ar encontre deth sòn marit, quan Levin baishèc deth solèr de baish, a on Gricha estudiaue e ajudèc a baishar ath mainatge.
TERCERA-PART-ANNA-KARENINA	Qu'ei Stiva!, cridèc Levin jos eth balcon.
TERCERA-PART-ANNA-KARENINA	Non te'n hèsques, Dolly, ja auem acabat.
TERCERA-PART-ANNA-KARENINA	E coma un mainatge, se metec a córrer de cap ath coche.
TERCERA-PART-ANNA-KARENINA	Adishatz, adishatz, adishatz!, cridaue Gricha, en tot hèr guimbets peth camin.
TERCERA-PART-ANNA-KARENINA	Que ne vie un aute…
TERCERA-PART-ANNA-KARENINA	Deu èster papa!, cridèc Levin, en tot posar-se.
TERCERA-PART-ANNA-KARENINA	Kitty, non baishes pera escala.
TERCERA-PART-ANNA-KARENINA	Ei massa arribenta.
TERCERA-PART-ANNA-KARENINA	Que vau mès que t'en tornes.
TERCERA-PART-ANNA-KARENINA	Mès Levin s'enganhèc en cuéher peth sòn suèr ath que venguie en landolé.
TERCERA-PART-ANNA-KARENINA	Ère Vasenka Veselovsky, cosin des Scherbazky, brilhant joen autant petersburgués que moscovita, "gojat excellent e apassionat caçaire", sivans lo presentèc Esteva Arkadievic.
TERCERA-PART-ANNA-KARENINA	Bric trebolat pera decepcion que costèc eth hèt de campar-se substituint ar ancian prince, Veselovsky saludèc alègraments a Levin, rebrembant-li que s'auien coneishut en ua auta escadença, e agarrèc a Gricha ath vòl, en tot quilhar-lo sus eth gosset caçaire qu'amiaue damb eth Esteva Arkadievic.
TERCERA-PART-ANNA-KARENINA	Levin non pugèc ath landolé e lo seguic a pè peth camin.
TERCERA-PART-ANNA-KARENINA	Se sentie un shinhau desengustat per non acodir eth sòn suèr, qu'apreciaue mès coma mès lo tractaue, e desengustat tanben pera arribada d'aqueth Veselovsky, òme estranh ara familja, que, ena sua pensada, non hège qu'embolhar.
TERCERA-PART-ANNA-KARENINA	E encara li semblèc mès de d'auti e superflú quan, en arribar ena escala a on s'estauen toti, observèc que Veselovsky punaue era man de Kitty damb especiau afècte e galantaria.
TERCERA-PART-ANNA-KARENINA	Era vòsta esposa e jo qu'èm cosins e, ath delà, vielhs amics, afirmèc Vaselovsky, sarrant de nau damb fòrça era man de Levin.
TERCERA-PART-ANNA-KARENINA	Com vam de caça?, preguntèc Esteva Arkadievic ath sòn amic.
TERCERA-PART-ANNA-KARENINA	Vaselovsky e jo, higec, viem damb intencions infernaus…
TERCERA-PART-ANNA-KARENINA	Sabes, mama, qu'eth, dès hè sabi pas guaire, non s'estaue en Moscòu?
TERCERA-PART-ANNA-KARENINA	Aquiu que i a ua causa entà tu, Tania.
TERCERA-PART-ANNA-KARENINA	Trè-la deth darrèr deth landolé.
TERCERA-PART-ANNA-KARENINA	E Esteva Arkadievic se viraue de cap a toti es costats.
TERCERA-PART-ANNA-KARENINA	Qu'ès fòrça mielhor, Dolenka, didec ara sua hemna, en tot punar-li era man un còp mès, tient-la entre ua des sues e amorassant-la damb era auta.
TERCERA-PART-ANNA-KARENINA	E, en tot contemplar a Dolly, experimentèc era madeisha sensacion de desengust.
TERCERA-PART-ANNA-KARENINA	Ei abominable!
TERCERA-PART-ANNA-KARENINA	Guardèc ara Princesa, que tanta simpatia l'auie uns moments abantes, e se sentec ofensat pera manèra que saludaue ad aqueth Vasenka damb era sua casqueta de cintes, en tot tractar-lo coma se siguesse ena sua pròpia casa.
TERCERA-PART-ANNA-KARENINA	Autanplan sa frair, que gessec ena escala, lo desagradèc, en observar era simulada amistat que saludaue a Oblonsky, pr'amor que Levin se'n sabie que non l'apreciaue ne sentie cap de respècte per eth.
TERCERA-PART-ANNA-KARENINA	Tanben Varenka lo desagradèc, en veder-la saludar ad aqueth òme, damb era sua portadura de sante-nitouche, quan ath sòn laguens non pensaue qu'en maridar-se çò de mès lèu possible.
TERCERA-PART-ANNA-KARENINA	Toti entrèren ena casa parlant brusentaments.
TERCERA-PART-ANNA-KARENINA	Kitty comprenec qu'ath sòn marit li passaue quauquarren.
TERCERA-PART-ANNA-KARENINA	Sagèc trapar un moment entà parlar-li solets, mès eth la deishèc, dident que li calie trabalhar en burèu.
TERCERA-PART-ANNA-KARENINA	Hège temps qu'es ahèrs dera propietat non li semblauen tant importants coma aué.
TERCERA-PART-ANNA-KARENINA	Levin non tornèc enquia que lo cridèren entà sopar.
TERCERA-PART-ANNA-KARENINA	Ena escala, Kitty parlaue damb Agafia Mijailovna des vins de besonh entà sopar.
TERCERA-PART-ANNA-KARENINA	Per qué tantes pegaries?
TERCERA-PART-ANNA-KARENINA	Que servisquen es de tostemp.
TERCERA-PART-ANNA-KARENINA	Non, a Stiva non li shaute aguest… qué te cau, Kostia?, didec Kitty en tot dirigir-se ada eth.
TERCERA-PART-ANNA-KARENINA	Anam de caça, deman?, preguntèc Esteva Arkadievic.
TERCERA-PART-ANNA-KARENINA	Anem-i, òc, didec Vaselovsky, en tot sèir-se de costat en ua cagira e botant ua des sues robustes cames sus era auta.
TERCERA-PART-ANNA-KARENINA	Dera mia part, damb fòrça plasèr.
TERCERA-PART-ANNA-KARENINA	Auetz anat ja de cacilha aguest an?, preguntèc Levin a Vasenka, campant damb atencion es sues cames e hènt veir ua simulada amabilitat que Kitty coneishie e la desengustèc.
TERCERA-PART-ANNA-KARENINA	Sabi pas se traparam becades, seguic; mès de folques n'auem fòrça.
TERCERA-PART-ANNA-KARENINA	Mos calerà maitiar.
TERCERA-PART-ANNA-KARENINA	No vos fatigaratz?
TERCERA-PART-ANNA-KARENINA	E tu, Stiva, non ès cansat?
TERCERA-PART-ANNA-KARENINA	Cansat jo?
TERCERA-PART-ANNA-KARENINA	Que non m'è sentut cansat jamès!
TERCERA-PART-ANNA-KARENINA	Se voletz, aguesta net, en lòc de dormir, gessem a passejar.
TERCERA-PART-ANNA-KARENINA	Plan que òc…
TERCERA-PART-ANNA-KARENINA	Aguesta net non dormim!, apuèc Vaselovsky.
TERCERA-PART-ANNA-KARENINA	Ò, que ja n'èm fòrça segurs que tu ès plan capable de non dormir e de non deishar dormir ath pròche!, afirmèc Dolly, damb ua leugèra ironia qu'ara tractaue tostemp ath sòn marit.
TERCERA-PART-ANNA-KARENINA	Mès a jo me semble que ja ei ora de calar-se en lhet, e jo me'n vau.
TERCERA-PART-ANNA-KARENINA	Non voi sopar.
TERCERA-PART-ANNA-KARENINA	Demora-te, Dolhenka, exclamèc eth sòn espós, vient ath sòn costat, ena taula.
TERCERA-PART-ANNA-KARENINA	Qu'è fòrça causes que condar-te.
TERCERA-PART-ANNA-KARENINA	Solide non seràn que pegaries.
TERCERA-PART-ANNA-KARENINA	Guarda; Veselovsky a estat en çò d'Anna e i tornarà un aute còp.
TERCERA-PART-ANNA-KARENINA	Se demoren solet a vint verstas d'aciu.
TERCERA-PART-ANNA-KARENINA	Tanben jo me prepausi visitar-les.
TERCERA-PART-ANNA-KARENINA	Vene, Veselovsky.
TERCERA-PART-ANNA-KARENINA	Veselovsky, apressant-se as senhores, se seiguec ath costat de Kitty.
TERCERA-PART-ANNA-KARENINA	Donques qu'auetz passat vos pera sua casa, condatz-mos se com s'està, li didec Dolly.
TERCERA-PART-ANNA-KARENINA	Levin se demorèc en aute costat dera taula e, tant que parlaue damb era Princesa e Varenka, vedie se com, entre Oblonsky, Dolly, Kitty e Veselovsky se tenguie ua charrada animosa e misteriosa.
TERCERA-PART-ANNA-KARENINA	E notaue, ath delà, en ròstre dera sua hemna era expression d'un sentiment seriós, mentretant, sense deishar-lo de uelh, guardaue era alègra portadura de Veselovsky, que parlaue damb animositat.
TERCERA-PART-ANNA-KARENINA	Qu'estan fòrça ben, didie Veselovsky, en tot referir-se a Vronsky e Anna.
TERCERA-PART-ANNA-KARENINA	Que non sò qui entà jutjar, mès ena sua casa se tie era impression de víuer coma en ua vertadera familha.
TERCERA-PART-ANNA-KARENINA	E qué pensen hèr?
TERCERA-PART-ANNA-KARENINA	Çampar se prepausen passar er iuèrn en Moscòu.
TERCERA-PART-ANNA-KARENINA	Me shautarie que mos trapèssem en çò de sòn.
TERCERA-PART-ANNA-KARENINA	Quan i penses anar?, preguntèc Oblonsky a Vasenka.
TERCERA-PART-ANNA-KARENINA	M'estarè eth mes de junhsèga damb eri.
TERCERA-PART-ANNA-KARENINA	Tu vieràs?, preguntèc Esteva Arkadievic ara sua hemna.
TERCERA-PART-ANNA-KARENINA	Ja hè temps qu'ac volia hèr e non deisharè de hè'c, repliquèc Dolly.
TERCERA-PART-ANNA-KARENINA	Coneishi a Anna e la planhi.
TERCERA-PART-ANNA-KARENINA	Ei ua hemna excellenta, i anarè soleta, quan partisques, pr'amor de non costar trebucs ad arrés.
TERCERA-PART-ANNA-KARENINA	Òc, qu'ei mielhor que i vaja quan tu non sigues aquiu.
TERCERA-PART-ANNA-KARENINA	Magnific!, aprovèc Esteva.
TERCERA-PART-ANNA-KARENINA	E tu, Kitty?
TERCERA-PART-ANNA-KARENINA	Entà qué me cau vier jo?, repliquèc era, en tot rogir-se e guardar ath sòn marit.
TERCERA-PART-ANNA-KARENINA	Coneishetz a Anna Arkadievna?, preguntèc Veselovsky.
TERCERA-PART-ANNA-KARENINA	Qu'ei ua hemna admirabla.
TERCERA-PART-ANNA-KARENINA	Òc, didec Kitty, en tot rogir-se encara mès.
TERCERA-PART-ANNA-KARENINA	Se lheuèc e s'apressèc ath sòn marit.
TERCERA-PART-ANNA-KARENINA	Atau que deman vas de cacilha?
TERCERA-PART-ANNA-KARENINA	Ara, en escotar es paraules qu'era li dirigie, les interpretèc d'ua manèra especiau.
TERCERA-PART-ANNA-KARENINA	Per estranh que dempús, en rebrembar-se'n, li semblèsse alavetz, se pensaue que, en preguntar-li Kitty s'anaue de cacilha, solet l'interessaue saber-se'n s'aquerò ère deth gust de Veselovsky, que Kitty, sivans era sua pensada, ère ja encamardada.
TERCERA-PART-ANNA-KARENINA	Vierè, responec eth damb votz forçada, qu'enquia e tot ada eth li sonèc desagradiuaments.
TERCERA-PART-ANNA-KARENINA	Que vau mès que vos estetz aciu deman, pr'amor que, se non, Dolly non aurà temps d'estar un solet moment damb eth sòn marit.
TERCERA-PART-ANNA-KARENINA	Podetz gésser de caça deman passat… prepausèc Kitty.
TERCERA-PART-ANNA-KARENINA	Levin arreviraue atau aqueres paraues: "Non me dessepares d'eth.
TERCERA-PART-ANNA-KARENINA	Se vòs, demoraram enquia deman passat, contestèc Levin damb exagerada amabilitat.
TERCERA-PART-ANNA-KARENINA	Levin susprenec era sua guardada, s'esblancossic e per un moment se li copèc er alend.
TERCERA-PART-ANNA-KARENINA	Eth sòn còr borie d'ira.
TERCERA-PART-ANNA-KARENINA	Alavetz, i vam deman?, preguntèc Vasenka, en tot sèir-se ath cant de Levin e crotzant es cames coma per costum.
TERCERA-PART-ANNA-KARENINA	Era gelosia de Levin aumentèc.
TERCERA-PART-ANNA-KARENINA	Erosaments entà Levin, era Princesa acabèc damb es sòns patiments en tot conselhar a Kitty que se calèsse en lhet.
TERCERA-PART-ANNA-KARENINA	Mès autanplan açò li costèc un nau motiu de torment.
TERCERA-PART-ANNA-KARENINA	En dider-se adiu dera joena, Vasenka venguec a punar-li de nau era man.
TERCERA-PART-ANNA-KARENINA	Mès Kitty, damb ingenua brusquetat, que sa mair li repoteguèc dempús, retirèc era man, en tot díder:
TERCERA-PART-ANNA-KARENINA	Ena nòsta casa non auem aguest costum…
TERCERA-PART-ANNA-KARENINA	Qui pòt auer talents de calar-se en lhet, damb aguest temps?, gessec Oblonsky, qu'ara, dempús es veires de vin begudi en sopar, se trapaue en un estat d'animositat doç e poetic.
TERCERA-PART-ANNA-KARENINA	Guarda, Kitty, didec en tot mostrar-li era lua que pistaue entre es telhs.
TERCERA-PART-ANNA-KARENINA	Quina meravilha!
TERCERA-PART-ANNA-KARENINA	Veselovsky, aguest qu'ei eth moment avient entà ua serenata.
TERCERA-PART-ANNA-KARENINA	Vo'n sabetz qu'a ua votz formidabla?
TERCERA-PART-ANNA-KARENINA	Peth camin qu'auem cantat fòrça es dus…
TERCERA-PART-ANNA-KARENINA	Ath delà, amie ues romaças naues magnifiques…
TERCERA-PART-ANNA-KARENINA	Poirie cantar damb Barbara Andrievna.
TERCERA-PART-ANNA-KARENINA	Quan s'auien ajaçat, Oblosnky s'estèc fòrça temps encara en tot passejar damb Veselovsky.
TERCERA-PART-ANNA-KARENINA	Dera casa estant s'entenien es sues votzes sajant de cantar a duo ua naua pèça.
TERCERA-PART-ANNA-KARENINA	Levin, seigut en dormitòri conjugau, les entenie cantar, arroncilhant es celhes, e seguie d'aurelha sense respóner es preguntes de Kitty a prepaus dera sua actitud, que li preocupaue.
TERCERA-PART-ANNA-KARENINA	A tot darrèr, li preguntèc, arrint timidaments:
TERCERA-PART-ANNA-KARENINA	Dilhèu t'a shordat quauquarren de Veselovsky?
TERCERA-PART-ANNA-KARENINA	S'estaue dauant de Kitty damb un terrible ludentor enes uelhs jos es arroncilhades celhes, e sarrant-se eth pièch damb es sues mans vigoroses, coma entà tier-se.
TERCERA-PART-ANNA-KARENINA	Era expression deth sòn ròstre aurie estat sevèra e enquia herotge s'ath còp non auesse exprimit un patiment qu'esmoiguec a Kitty.
TERCERA-PART-ANNA-KARENINA	Es pometes li tremolauen, e se li bracaue era votz.
TERCERA-PART-ANNA-KARENINA	Coma supausaràs, non è gelosia, ne la posqui auer.
TERCERA-PART-ANNA-KARENINA	Aguesta paraula qu'ei detestabla.
TERCERA-PART-ANNA-KARENINA	Non ei que me pensi que…
TERCERA-PART-ANNA-KARENINA	En fin, non posqui díder çò que senti, mès qu'ei terrible.
TERCERA-PART-ANNA-KARENINA	Non è gelosia, mès me senti ofensat, escarnit per òme que gause guardar-te d'aguesta manèra.
TERCERA-PART-ANNA-KARENINA	Mès, de quina manèra m'a guardat?, preguntaue Kitty, sajant de rebrembar totes es paraules e gèsti d'aquera net enes sòns mendre detalhs.
TERCERA-PART-ANNA-KARENINA	Ath sòn laguens, que i auec quauquarren d'inconvenent ena manèra que Veselovsky l'auie seguit entar aute extrèm dera taula, mès no gausaue cohessar-l'ac, e mens encara a Levin, pr'amor de non aumentar es sòns patiments.
TERCERA-PART-ANNA-KARENINA	Quini atractius posqui auer entà…?
TERCERA-PART-ANNA-KARENINA	Ò, exclamèc Levin, en tot hèr-se a vier es mans en cap.
TERCERA-PART-ANNA-KARENINA	Mès te valerie que carèsses!
TERCERA-PART-ANNA-KARENINA	De sòrta que se siguesses atractiua…!
TERCERA-PART-ANNA-KARENINA	Escota-me, Kostia, non sigues atau… didec Kitty guardant-lo damb expression compatissenta.
TERCERA-PART-ANNA-KARENINA	Com pòs pensar…?
TERCERA-PART-ANNA-KARENINA	S'entà jo es òmes non existissen, non existissen, non existissen…!
TERCERA-PART-ANNA-KARENINA	O ei que vòs que non tracta damb arrés?
TERCERA-PART-ANNA-KARENINA	Ara prumeria l'auie ofensat era sua gelosia, desengustada de qué, enquia era mès petita e innocenta diversion li siguesse enebida, mès ara qu'aurie sacrificat damb plaser, non taus pegaries, senon tot, pr'amor de entornar-li era tranquillitat e desliurar-lo dera pena qu'experimentaue.
TERCERA-PART-ANNA-KARENINA	Comprenes çò de comic e orrible dera mia situacion, seguie eth damb votz baisha, desesperat.
TERCERA-PART-ANNA-KARENINA	Ei en çò de mèn, non a hèt arren de dolent en realitat, a despart d'aguest costum sòn de crotzar es cames, qu'eth considere coma un detalh mès d'elegància, e me cau èster amable damb eth…
TERCERA-PART-ANNA-KARENINA	Com exagères, Kostia!, exclamèc Kitty, contenta ath hons per amor immens que Levin li mostraue damb era sua gelosia.
TERCERA-PART-ANNA-KARENINA	Çò de pejor ei qu'ara, quan ères mès que jamès sagrada entà jo, quan èrem tant erosi, tant infinitaments erosi, arribe aguest òme insignificant e…
TERCERA-PART-ANNA-KARENINA	Qué posqui díder contra eth?
TERCERA-PART-ANNA-KARENINA	Que non è arren a veir damb semblable òme!
TERCERA-PART-ANNA-KARENINA	Mès era mia felicitat, era tua felicitat…!
TERCERA-PART-ANNA-KARENINA	Ja sai se per qué s'a passat tot aquerò, didec Kitty.
TERCERA-PART-ANNA-KARENINA	Per qué?
TERCERA-PART-ANNA-KARENINA	Ditz-m'ac…
TERCERA-PART-ANNA-KARENINA	Me n'è encuedat se com mos guardaues tant que parlàuem pendent eth sopar.
TERCERA-PART-ANNA-KARENINA	A!, sorrisclèc Levin, inquiet.
TERCERA-PART-ANNA-KARENINA	Era l'expliquèc sus qué parlauen.
TERCERA-PART-ANNA-KARENINA	En condar-l'ac, l'estofaue era emocion.
TERCERA-PART-ANNA-KARENINA	Levin carèc.
TERCERA-PART-ANNA-KARENINA	Quin dolor t'è costat!
TERCERA-PART-ANNA-KARENINA	Desencusa-me, Katia.
TERCERA-PART-ANNA-KARENINA	A estat ua lhocaria.
TERCERA-PART-ANNA-KARENINA	Qué mau m'è portat, Katia!
TERCERA-PART-ANNA-KARENINA	Ei possible que m'age torturat semblabla pegaria?
TERCERA-PART-ANNA-KARENINA	Que me hè fòrça dò.
TERCERA-PART-ANNA-KARENINA	Te planhi damb tota era mia amna!
TERCERA-PART-ANNA-KARENINA	A jo, a jo?
TERCERA-PART-ANNA-KARENINA	Se sò hòl!
TERCERA-PART-ANNA-KARENINA	Mès, qu'ages patit tu!
TERCERA-PART-ANNA-KARENINA	Ei orrible pensar qu'un estranh posque esbauçar atau era nòsta felicitat.
TERCERA-PART-ANNA-KARENINA	Plan, aquerò ei çò qu'ofense…
TERCERA-PART-ANNA-KARENINA	Ben, coma castig dera mia colpa, lo convidarè a passar damb nosati tot er ostiu e l'aumplirè d'amabilitats, didec Levin, en tot punar-li es mans.
TERCERA-PART-ANNA-KARENINA	Ja veiràs…
TERCERA-PART-ANNA-KARENINA	Deman…
TERCERA-PART-ANNA-KARENINA	A!, qu'ei vertat, deman anem de cacilha!
TERCERA-PART-ANNA-KARENINA	Eth prumèr a gésser sigue Veselovsky, damb flambantes bòtes nautes que l'arribauen enquiara mitat, cintat damb ua cartochièra naua, que flairaue a cuer, e agarrant era sua escopeta anglesa, naua tanben, sense cordon ne correja.
TERCERA-PART-ANNA-KARENINA	A tot darrèr, era pòrta se dauric damb rambalh e gessec, hènt guimbets e viroletes, “Krak”, eth gosset d'Oblonsky, e ath sòn darrèr eth madeish Oblonsky, damb un cigar ena boca e era escopeta ena man.
TERCERA-PART-ANNA-KARENINA	Cara “Krak”, cara!, ordenèc afectuosaments ath sòn gosset, que li botaue es sues pautes en vrente e eth pièch, en tot agarrar-se ath sòn casquelh.
TERCERA-PART-ANNA-KARENINA	Esteva Arkadievic amiaue bòtes vielhes, bandes hètes de ròba usada, uns calçons trincats e ua pelissa.
TERCERA-PART-ANNA-KARENINA	En cap amuishaue es rèstes d'un chapèu.
TERCERA-PART-ANNA-KARENINA	Ça que la, era sua escopeta de sistèma nau ère ua vertadèra meravilha, e eth sòn casquelh e cartochièra, encara que rosigadi, èren de cuer de prumèra qualitat.
TERCERA-PART-ANNA-KARENINA	Veselovsky, enquia alavetz, non auie comprenut era vertadèra elegància deth caçaire, que s'estaue en amiar ròba e sabates vielhes e peth contrari esturments de caça immelhorables.
TERCERA-PART-ANNA-KARENINA	Ara, guardant a Oblonsky, esplendorós entre aqueri parracs, damb era sua figura distinguida e alègra de vertadèr senhor, decidic qu'entara pròplèu cacilha se vestirie madeish.
TERCERA-PART-ANNA-KARENINA	Veigui qu'eth nòste ostejaire se demore, didec Vasenka Veselovsky.
TERCERA-PART-ANNA-KARENINA	Òme, pensatz ena sua joena esposa, repliquèc Oblonsky, arrint.
TERCERA-PART-ANNA-KARENINA	Per cèrt qu'ei encantadoira.
TERCERA-PART-ANNA-KARENINA	Ja ère vestit.
TERCERA-PART-ANNA-KARENINA	S'aurà passat que l'a anat a veir un aute còp.
TERCERA-PART-ANNA-KARENINA	Esteva Arkadievic ac endonviaue.
TERCERA-PART-ANNA-KARENINA	Levin auie tornat a dider-se adiu de nau dera sua hemna e a preguntar-li un aute còp se li perdonaue era pegaria dera net anteriora, atau qu'entà demanar-li que hesse eth mendre exercici possible.
TERCERA-PART-ANNA-KARENINA	Mès que mès, li calie desseparar-se des mainatges, que podien possar-la e hèr-li mau.
TERCERA-PART-ANNA-KARENINA	Ath delà, se'n volie saber un còp mès des pòts de Kitty que non la desengustaue qu'eth se n'anèsse un parelh de dies; e fin finau li hec prométer qu'eth dia a vier, e per un òme a shivau, li manarie ua nòta, encara que siguessen solet dues linhes, pr'amor d'informar-lo de com seguie.
TERCERA-PART-ANNA-KARENINA	Kitty, coma tostemp, sentie separar-se, aqueri dus dies, deth sòn marit, mès, en veir era sua figura corporenta e vigorosa, damb es sues bòtes de caçaire e era sua blòda blanca, miralhant aquera animositat des caçaires qu'era non podie compréner, desbrembèc era sua tristor, compensada pera alegria d'eth, e li didec adiu damb alegria.
TERCERA-PART-ANNA-KARENINA	Perdonatz, senhors, didec Levin, corrent ar encontre des sòns companhs.
TERCERA-PART-ANNA-KARENINA	Auetz botat aquiu er esdejoar?
TERCERA-PART-ANNA-KARENINA	E com ei qu'auetz aganchat ath “Ròi” ena dreta?
TERCERA-PART-ANNA-KARENINA	Plan, qu'ei parièr.
TERCERA-PART-ANNA-KARENINA	Cara-te, “Laska”!
TERCERA-PART-ANNA-KARENINA	Tè, ajoca-te.
TERCERA-PART-ANNA-KARENINA	Amia-les ena vegada des vedeths, higec, en tot dirigir-se ath vaquèr, que lo demoraue ath pè dera escala pr'amor de preguntar-li çò que li calie hèr damb es vedèths.
TERCERA-PART-ANNA-KARENINA	Perdonatz, concludic.
TERCERA-PART-ANNA-KARENINA	Aquiu que vie un aute entà shordar-me.
TERCERA-PART-ANNA-KARENINA	Ager non passères peth burèu e aué vies a entretier-me…
TERCERA-PART-ANNA-KARENINA	Se qué vòs?
TERCERA-PART-ANNA-KARENINA	Permetetz-mos híger uns gradons ena ecala.
TERCERA-PART-ANNA-KARENINA	Damb tres que n'auram pro.
TERCERA-PART-ANNA-KARENINA	Atau ac apraiaram ben.
TERCERA-PART-ANNA-KARENINA	Serà fòrça mès descansat que…
TERCERA-PART-ANNA-KARENINA	Qu'aurie valgut mès que m'auesses aubedit!, contestèc Levin emmaliciat.
TERCERA-PART-ANNA-KARENINA	Te didí que botèsses es supòrts e dempús placèsses es gradons.
TERCERA-PART-ANNA-KARENINA	Ara que non i a remèdi.
TERCERA-PART-ANNA-KARENINA	Hè çò que t'è manat e bastís ua naua escala.
TERCERA-PART-ANNA-KARENINA	Se passaue qu'eth mèstre hustèr auie estropiat ua escala, que bastie entath pavilhon, hènt es supòrts a despart sense calcular eth penent.
TERCERA-PART-ANNA-KARENINA	Es gradons demorèren massa inclinadi, e ara eth hustèr ne volie ahíger tres mès, en tot deishar era madeisha estructura.
TERCERA-PART-ANNA-KARENINA	Aquerò que serie mielhor, didec.
TERCERA-PART-ANNA-KARENINA	Com t'apraiaràs damb es tres gradons?
TERCERA-PART-ANNA-KARENINA	Non vo'n hescatz, responec er aute, damb un arridolet menspredant; ja me n'encuedarè de qué demore ben.
TERCERA-PART-ANNA-KARENINA	La montaram dès de baish, e arribarà enquia naut, higec damb gèst persuasiu, precisaments a on auie d'arribar.
TERCERA-PART-ANNA-KARENINA	Mès es tres gradons l'alongaràn.
TERCERA-PART-ANNA-KARENINA	Enquia on arribarà?
TERCERA-PART-ANNA-KARENINA	La motaram dès de baish, e ja veiratz se com demore ben, repetic eth hustèr damb persuasion e testudaria.
TERCERA-PART-ANNA-KARENINA	Arribarà enquiath tet!
TERCERA-PART-ANNA-KARENINA	Non i arribarà.
TERCERA-PART-ANNA-KARENINA	La pujaram de sòrta que demore justa.
TERCERA-PART-ANNA-KARENINA	Ac ves?, preguntec ath hustèr.
TERCERA-PART-ANNA-KARENINA	Coma volgatz, repliquèc er òme, en tot cambiar d'expression còp sec e hènt veir qu'ac auie comprenut ara fin.
TERCERA-PART-ANNA-KARENINA	Ja veigui que mos cau hèr ua escala naua.
TERCERA-PART-ANNA-KARENINA	Donques hè-la coma te mani, exclamèc Levin, en to sèir-se en coche.
TERCERA-PART-ANNA-KARENINA	Anem, ordenèc ath menaire.
TERCERA-PART-ANNA-KARENINA	Felip: tie es gossets.
TERCERA-PART-ANNA-KARENINA	Ara que deishaue ath sòn darrèr toti es copacaps familhars e domestics, experimentaue tan viua alegria de vìuer que non auie talents de parlar.
TERCERA-PART-ANNA-KARENINA	Sentie era emocion concentrada qu'experimente tot caçaire en apressar-se ara cacilha.
TERCERA-PART-ANNA-KARENINA	Era soleta causa que l'interessaue ère pensar se traparien pèces enes anhassi de Volpino, se "Laska" se portarie ben o non en comparèr damb "Krak", e s'eth madeish aurie bon afustatge.
TERCERA-PART-ANNA-KARENINA	Com apraiar-se entà demorar ben dauant un convidat nau?
TERCERA-PART-ANNA-KARENINA	Se mostrarie Oblonsky mielhor caçaire qu'eth?
TERCERA-PART-ANNA-KARENINA	Taus èren es pensaments que l'ocupauen en aqueth moment.
TERCERA-PART-ANNA-KARENINA	Oblonsky, sentent çò de madeish, s'estaue tanben cogitós.
TERCERA-PART-ANNA-KARENINA	En tot escotar-lo, Levin s'avergonhaue de çò d'injust qu'auie estat eth dia abantes damb eth.
TERCERA-PART-ANNA-KARENINA	Vasenka ère un bon gojat, simple, bontós e plan alègre.
TERCERA-PART-ANNA-KARENINA	Se Levin l'auesse coneishut de celibatari, solide qu'es dus aurien estat boni amics.
TERCERA-PART-ANNA-KARENINA	Qu'ei cèrt qu'a Levin lo contrariaue un shinhau era sua manèra despreocupada de considerar era vida e era sua elegància un shinhau exagerada.
TERCERA-PART-ANNA-KARENINA	Li semblaue auer ua especiau importància per tier ues ungles longues e amiar ua casqueta escocèsa e per çò d'aute que lo distinguie.
TERCERA-PART-ANNA-KARENINA	Mès l'ac podie perdonar tot pera sua simplicitat e aunestetat.
TERCERA-PART-ANNA-KARENINA	Be ne serie de beròi montar un shivau dera estepa e galaupar per era!, vertat?, didie.
TERCERA-PART-ANNA-KARENINA	Ath delà deth sòn bon pòrt, agradiua preséncia e dera gràcia des sòns gèsti, qu'ère atrasenta era sua ingenuitat.
TERCERA-PART-ANNA-KARENINA	Ben pr'amor qu'eth sòn caractèr li siguesse simpatic a Levin, ben pr'amor qu'aguest lo volie trapar aué tot com cau en Vasenka entà redimir era sua fauta de delànet, eth cas ei que Levin aguest maitin se sentie a gust damb eth.
TERCERA-PART-ANNA-KARENINA	Quan ja auie recorrut ues tres verstas, Vasenka se n'encuedèc que non amiaue es sòns cigars ne eth sòn monedèr; non sabie se les auie deishat sus era taula o les auie perdut.
TERCERA-PART-ANNA-KARENINA	Eth monedèr contenguie tres cents setanta robles, e, dada era importància dera soma, Varenka se'n volie assegurar de qué non l'auie perdut.
TERCERA-PART-ANNA-KARENINA	Guarda, Levin.
TERCERA-PART-ANNA-KARENINA	Poiria vier entà casa un moment montant en aguest shivau dera quèrra?
TERCERA-PART-ANNA-KARENINA	Que serie admirable!, didec, en tot premanir-se ja a cavaucar.
TERCERA-PART-ANNA-KARENINA	Non.
TERCERA-PART-ANNA-KARENINA	Entà qué?, repliquèc Levin, calculant que Vasenka deuie pesar aumens sies puds.
TERCERA-PART-ANNA-KARENINA	Que i vage eth menaire.
TERCERA-PART-ANNA-KARENINA	Eth menaire se n'anèc a cercar es cigars e Levin cuelhec damb es sues mans es retnes.
TERCERA-PART-ANNA-KARENINA	Ditz-mos quin itinerari vam a seguir, preguntèc Oblonsky.
TERCERA-PART-ANNA-KARENINA	Eth plan qu'ei aguest: ara mos filaram de cap as tèrres palunoses a on abonden es folques.
TERCERA-PART-ANNA-KARENINA	Dempús Grozevno, comencen es anhassi plens de becades e tanben de folques.
TERCERA-PART-ANNA-KARENINA	Ara hè calor, mès coma que i a ues vint verstas, arribaram entath ser, e ad aguesta ora poiram caçar.
TERCERA-PART-ANNA-KARENINA	Haram jadilha aquiu e deman contunharam entàs granes restanques.
TERCERA-PART-ANNA-KARENINA	Non i a arren peth camin?
TERCERA-PART-ANNA-KARENINA	Òc; mès mos calerie arturar-mos, e hè massa calor.
TERCERA-PART-ANNA-KARENINA	Que i a dus lòcs excellents, mès non ne sò segur que i trapem arren en eri.
TERCERA-PART-ANNA-KARENINA	Levin sentie talents d'arturar-se en aqueri lòcs, mès coma qu'èren apròp de casa, i podie vier tostemp que volesse.
TERCERA-PART-ANNA-KARENINA	Ath delà, èren lòcs petiti, e auie pòc espaci entàs tres.
TERCERA-PART-ANNA-KARENINA	Plan per açò, les mentic en dider-les que i auie pòca sauvatgina.
TERCERA-PART-ANNA-KARENINA	Mès, en passar per un des petiti anhassi, que Levin sajaue passar de long, er expèrt uelh de caçaire d'Oblonsky aubirèc de seguit era èrba deth palun.
TERCERA-PART-ANNA-KARENINA	E se mos arturèssem aquiu?, exclamèc, en tot senhalar eth lòc.
TERCERA-PART-ANNA-KARENINA	Guarda, Levin!
TERCERA-PART-ANNA-KARENINA	Qu'ei un lòc magnific!, cridèc Vasenka.
TERCERA-PART-ANNA-KARENINA	E Levin li calec accedir.
TERCERA-PART-ANNA-KARENINA	A penes se posèren, es gossets, ath mès córrer, s'endralhèren entara restanca.
TERCERA-PART-ANNA-KARENINA	Entàs tres que i aurà pòc espaci.
TERCERA-PART-ANNA-KARENINA	Me demorarè aciu, didec Levin, en fidar qu'es sòs companhs non traparien qu'es sarcèles qu'auien volat espaurides pes gossets, e volauen, damb eth sòn vòl balançant, coacant lugubraments pes anhassi.
TERCERA-PART-ANNA-KARENINA	Non, Levin, anem amassa, persutèc Veselovsky.
TERCERA-PART-ANNA-KARENINA	Vos asseguri que seram massa ajustadi.
TERCERA-PART-ANNA-KARENINA	Vene, “Laska”!
TERCERA-PART-ANNA-KARENINA	Auetz besonh der aute gosset?
TERCERA-PART-ANNA-KARENINA	Levin s'estèc ath costat deth coche, guardant damb enveja as caçaires.
TERCERA-PART-ANNA-KARENINA	Era un e er aute recorreren tot er airau de caça, mès exceptat d'ua folca e diuèrses sarcèles, qu'ua d'eres aucic Vasenka, non i auie arren.
TERCERA-PART-ANNA-KARENINA	Ja auetz vist que non se tractaue d'amagar-vos eth lòc, didec Levin.
TERCERA-PART-ANNA-KARENINA	Ça que la, mos auem divertit, repliquèc Vasenka, pujant bastrusaments en coche, damb era arma e era sarcèla ena man.
TERCERA-PART-ANNA-KARENINA	L'è artenhut ben, vertat?
TERCERA-PART-ANNA-KARENINA	Rèste guaire entà arribar en palun?
TERCERA-PART-ANNA-KARENINA	De ressabuda es shivaus se desgahonèren, en tot botar-se a córrer; Levin tustèc damb eth cap contra eth canon d'ua des escopetes, e en aqueth moment li semblèc enténer un tir.
TERCERA-PART-ANNA-KARENINA	Mès, en realitat eth tir s'auie produsit abantes.
TERCERA-PART-ANNA-KARENINA	Era carga dèc, erosaments, en solèr sense herir ad arrés.
TERCERA-PART-ANNA-KARENINA	Oblonsky botgèc eth cap e guardèc damb repotec a Veselovsky, encara qu'arrint, mès Levin non gausèc dider-li arren, mès que mès pr'amor que quinsevolh repotec aurie semblat costat peth risque qu'auie auut e pera bonha qu'eth patac damb era arma l'auie hèt en front.
TERCERA-PART-ANNA-KARENINA	Veselovsky s'amuishèc ara prumeria sincèraments desengustat, mès dempús arric, per çò deth subersaut, de tan boni talents, e tan contagiosaments, que Levin non podec tanpòc tier-se er arrir.
TERCERA-PART-ANNA-KARENINA	En arribar enes anhassi de mès enlà, que en èster fòrça granes s'entretierien bèth temps, Levin sagèc de nau de convencer-les de qué non, mès Veselovsky persutèc a posar-se tanben aquiu.
TERCERA-PART-ANNA-KARENINA	Eth lòc ère estret e Levin, coma bon ostejaire, tornèc a demorar-se en coche.
TERCERA-PART-ANNA-KARENINA	A penes arribèren, “Krak” correc entà uns petiti ticolets de tèrra.
TERCERA-PART-ANNA-KARENINA	Veselovsky siguec eth prumer a seguir ath gosset.
TERCERA-PART-ANNA-KARENINA	Encara non auie arribat Oblonsky, que gessec volant ua folca.
TERCERA-PART-ANNA-KARENINA	Oblonsky manquèc era balestada e er audèth s'amaguèc en un prat non segat.
TERCERA-PART-ANNA-KARENINA	Alavetz l'ac deishèc ath sòn companh.
TERCERA-PART-ANNA-KARENINA	Ara anatz-i vos e jo me n'encuedarè des shivaus, didec.
TERCERA-PART-ANNA-KARENINA	Levin començaue a auer era enveja naturau en un caçaire.
TERCERA-PART-ANNA-KARENINA	Veselovsky e se filèc de cap as anhassi.
TERCERA-PART-ANNA-KARENINA	Ara correc dret de cap ath lòc que i auie era caça, airau ja coneishut per Levin, entre es ticolets, qu'en eri encara non auie arribat “Krak”.
TERCERA-PART-ANNA-KARENINA	Per qué non artures ath tòn gosset?, didec Oblonsky.
TERCERA-PART-ANNA-KARENINA	Non espaurirà era caça, responec Levin alègraments, guardant ara sua gosseta e seguint-la.
TERCERA-PART-ANNA-KARENINA	Un audèth des anhassi la distreiguec per un moment.
TERCERA-PART-ANNA-KARENINA	Eth gosset hec un rondèu dauant es ticolets, dempús un aute, e, de pic, s'estrementic e se demorèc quiet.
TERCERA-PART-ANNA-KARENINA	Vene, Stiva!, cridèc Levin, en tot sénter qu'eth sòn còr batanaue damb mès fòrça.
TERCERA-PART-ANNA-KARENINA	Se diderie qu'ena sua aurelha s'auie esguitlat un barrulh e que toti es sons lo començauen a impressionar dehòra de mida e damb desorde, mès d'ua manèra precisa.
TERCERA-PART-ANNA-KARENINA	Entenie es passi d'Esteva Arkadievic confonent-les damb eth luenhant caushigar des shivaus, sentec ua carrinclada ena pòst de tèrra que caushiguèc e la cuelhec peth vòl d'un audèth, e, mès luenh, percebec un chambotadís que non li trapaue explicacion.
TERCERA-PART-ANNA-KARENINA	Alistant eth lòc a on posar-se, s'apressèc ath gosset.
TERCERA-PART-ANNA-KARENINA	Prèst!, ordenec a “Laska”.
TERCERA-PART-ANNA-KARENINA	Se lheuèc ua becada.
TERCERA-PART-ANNA-KARENINA	Levin afustèc, mès en aqueth moment eth bronit deth chambotadís, qu'auie entenut abantes, se hec mès fòrt, en tot amassar-se ara damb era votz de Vasenka, que cridaue d'ua manèra estranha.
TERCERA-PART-ANNA-KARENINA	Levin, encara que vedie qu'afustaue ara becada un shinhau baish, tirèc.
TERCERA-PART-ANNA-KARENINA	Un còp convençut de qué auie mancat era balestada, guardèc entà darrèr e vedec qu'es shivaus deth coche, qu'èren en camin, s'auien calat en terren palunós, a on s'estauen estagnadi.
TERCERA-PART-ANNA-KARENINA	Veselovsky, pr'amor de contemplar era caça les auie hèt entrar aquiu.
TERCERA-PART-ANNA-KARENINA	Per qué diables les auetz hèt entrar?, li preguntèc secaments.
TERCERA-PART-ANNA-KARENINA	E cridèc ath menaire pr'amor de qué l'ajudèsse a trèir es shivaus.
TERCERA-PART-ANNA-KARENINA	A Levin lo desengustaue que l'auessen shordat eth tir, que l'estagnèssen es animaus e, mès que mès, que ne Veselovsky ne Oblonsky les ajudèssen, ath menaire e ada eth; encara que, plan que òc, ne era un ne er aute auien era mès mendre idia de com les calie desaganchar.
TERCERA-PART-ANNA-KARENINA	Sense badar boca pes afirmacions de Vasenka de qué aquiu tot ère sec, Levin trabalhaue ath cant deth menaire sajant de trèir es shivaus.
TERCERA-PART-ANNA-KARENINA	Mès dempús, alugat per esfòrç e vedent que Veselovsky s'esforçaue damb tanta afogadura entà tirassar deth coche qu'enquia e tot trinquèc un parahanga, Levin se repoteguec era sua actitud, deguda en grana part ath sòn ressentiment deth dia enterior, e sagèc d'aleugerir eth sòn tracte damb especiau amabilitat.
TERCERA-PART-ANNA-KARENINA	Bon appetit, bonne conscience!
TERCERA-PART-ANNA-KARENINA	Ce polet va tomber jusqu'aufond de mes bottes!, didec Vasenka, ja content de nauèth, en acabar eth dusau poth.
TERCERA-PART-ANNA-KARENINA	Mès, coma que me cau èster castigat pes mies colpes, me seirè en sèti deth menaire.
TERCERA-PART-ANNA-KARENINA	Vertat?
TERCERA-PART-ANNA-KARENINA	Encara que non sò Automedonte, veiratz se guaire ben les amii, persutèc, quan Levin li demanèc que deishèsse es retnes ath menaire.
TERCERA-PART-ANNA-KARENINA	Non, non.
TERCERA-PART-ANNA-KARENINA	Me cau pagar era mia colpa.
TERCERA-PART-ANNA-KARENINA	Que i vau fòrça ben en sèti deth menaire!
TERCERA-PART-ANNA-KARENINA	E lancèc es shivaus ath galaup.
TERCERA-PART-ANNA-KARENINA	Levin cranhie que Vasenka fatiguèsse as shivaus, sustot ath roienc dera quèrra, qu'eth joen non sabie amiar, mès sense voler se dobleguèc ara sua alegria en tot escotar es sues cançons que, en sèti, anèc cantant pendent tot eth camin, entenent-li condar causes divertdes, parant era aurelha as sues explicacions sus era manèra d'amiar, ara anglesa four in hand.
TERCERA-PART-ANNA-KARENINA	En apressar-se as grani paluns objectiu principau des caçaires, Levin, pensèc, inconscientaments, ena manèra de des.hèr-se de Vasenka e caçar solet, sense trebucs.
TERCERA-PART-ANNA-KARENINA	Oblonsky semblaue desirar çò de madeish.
TERCERA-PART-ANNA-KARENINA	En sòn ròstre Levin liegec era preocupacion pròpia de tot vertadèr caçaire abantes de començar era caça, atau que cèrta expression de bontat maliciosa particulara en eth.
TERCERA-PART-ANNA-KARENINA	Com mos distribusim?, preguntèc Esteva Arkadievic.
TERCERA-PART-ANNA-KARENINA	Eth lòc ei magnific e veigui qu'enquia e tot i a voltors, higec senhalant diuèrsi audèths grani que volauen en cercle sus es anhassi.
TERCERA-PART-ANNA-KARENINA	A on i a voltors, que i a caça.
TERCERA-PART-ANNA-KARENINA	Escotatz, didec Levin damb gravetat, en tot apraiar-se es nautes bòtes e repassar es gisclets dera sua escopeta.
TERCERA-PART-ANNA-KARENINA	Vedetz aqueth illòt?
TERCERA-PART-ANNA-KARENINA	Es anhassi comencen dauant de nosati, aciu madeish, vedetz?, a on se ve aguest verdor, e s'estenen enquiara dreta, aquiu a on son es shivaus.
TERCERA-PART-ANNA-KARENINA	Aquiu en aqueri malons de tèrra, i a folques, e tanben ar entorn deth illòt, ath cant d'aqueri pibos, e enquia es entorns dera mòla, vedetz?, aquiu a on forme ua petita baia…
TERCERA-PART-ANNA-KARENINA	Aguest ei eth mielhor lòc, aquiu cacè un còp setze folques.
TERCERA-PART-ANNA-KARENINA	Mos traparam ath costat dera mòla.
TERCERA-PART-ANNA-KARENINA	Qui va pera dreta e qui pera quèrra?, preguntèc Oblonsky.
TERCERA-PART-ANNA-KARENINA	Donques qu'eth costat quèr ei mès ample, anatz es dus per eth e jo seguirè eth quèr, didec damb ton en aparença indiferent.
TERCERA-PART-ANNA-KARENINA	Plan, donc!
TERCERA-PART-ANNA-KARENINA	Anem per aquiu e caçaram a gust.
TERCERA-PART-ANNA-KARENINA	Anem, anem!, exclamèc Vasenka.
TERCERA-PART-ANNA-KARENINA	Levin non auec mès remèdi qu'accedir e ambdús se desseparèren d'Oblonsky.
TERCERA-PART-ANNA-KARENINA	Sonque entrar enes anhassi, es dus gossets comencèren a córrer e cercar per a on es matarrassi èren mès espesi.
TERCERA-PART-ANNA-KARENINA	Pera forma de herucar de “Laska”, lenta e indecisa, Levin comprenec que non se tardarie guaire a veir lheuar-se ua volada d'audèths.
TERCERA-PART-ANNA-KARENINA	Veselovsky: vietz ath mèn costat, didec en votz baisha, ath companh que regisclaue ath darrèr, e qu'era sua direccion dera arma, dempús eth tir involentari ena restanca de Kolpensoe, ère naturau qu'interessèsse a Levin.
TERCERA-PART-ANNA-KARENINA	Non cranhetz que descargue sus vos…
TERCERA-PART-ANNA-KARENINA	Non anaratz a aucir-vos er un ar aute sense voler…
TERCERA-PART-ANNA-KARENINA	Sense esdegar-se, Esteva Arkadievic afustèc a ua auta que volaue baish de cap ar illòt.
TERCERA-PART-ANNA-KARENINA	Sonèc eth tir e er audèth queiguec.
TERCERA-PART-ANNA-KARENINA	Se lo vedie sautar entre era èrba segada, estornejant era ala, blanca peth dejós, que non auie estat tocat peth tir.
TERCERA-PART-ANNA-KARENINA	Levin non siguec tant afortunat.
TERCERA-PART-ANNA-KARENINA	Descarguèc sus era prumèra becada massa apròp e manquèc era balestada.
TERCERA-PART-ANNA-KARENINA	L'encanonèc quan volaue mès nauta, mès en aqueth moment ua auta becada gessec des sòns pès e Levin se distreiguec e manquèc de nau eth tir.
TERCERA-PART-ANNA-KARENINA	Tant que cargauen es escopetes, gessec ua auta becada, e Veselovsky, que ja auie cargat, descarguèc, e eth tir venguec a parar ena aigua.
TERCERA-PART-ANNA-KARENINA	Oblonsky recuelhec es audèths qu'auie aucit e guardèc a Levin damb es uelhs ludents d'alegria.
TERCERA-PART-ANNA-KARENINA	Desseparem-mos ara, didec Oblonsky.
TERCERA-PART-ANNA-KARENINA	Damb Levin se passaue tostemp madeish: que quan mancaue es prumèrs tirs, se botaue nerviós, s'emmaliciaue e non n'endonviaue ja cap en tot eth dia.
TERCERA-PART-ANNA-KARENINA	Atau siguec tanben aguest viatge.
TERCERA-PART-ANNA-KARENINA	I auie un gran nombre de becades, que volauen en cada moment entàs pès des caçaires e pes dus costats deth gosset.
TERCERA-PART-ANNA-KARENINA	Cercaue damb mens interès e s'aurie podut díder que campaue as caçaires damb repòtec e suspresa.
TERCERA-PART-ANNA-KARENINA	Es tirs se seguien es uns as auti.
TERCERA-PART-ANNA-KARENINA	Es caçaires èren entornejadi de hum de povora e, ça que la, en casquelh non auie que tres becades.
TERCERA-PART-ANNA-KARENINA	Ua auie estat caçada per Veselovsky e es autes dues pertanhien a ambdús.
TERCERA-PART-ANNA-KARENINA	Mentretant, en aute costat des anhassi sonauen tirs mens soents, mès ena pensada de Levin, mès eficaci.
TERCERA-PART-ANNA-KARENINA	Lèu tostemp, dempús cada tir d'Oblonsky, s'entenie era sua votz, cridant:
TERCERA-PART-ANNA-KARENINA	E Levin, en entener-lo, se sentie cada còp mès excitat.
TERCERA-PART-ANNA-KARENINA	Es becades volauen ara en volades.
TERCERA-PART-ANNA-KARENINA	De contunh se percebien es sòns chambotadisi en lim e en aire s'escotauen es sòns sisclets.
TERCERA-PART-ANNA-KARENINA	Se lheuauen, virauen e dempús tornauen a posar-se, ara vista des caçaires.
TERCERA-PART-ANNA-KARENINA	Es voltors non se vedien ja per parelhes, senon a dotzenes, que volauen sense pòsa sus er anhàs.
TERCERA-PART-ANNA-KARENINA	En arribar enquiara mitat des terrens palunosi, Levin e Veselovsky se trapèren en bòrd d'un prat pertanhent a uns campanhards.
TERCERA-PART-ANNA-KARENINA	Longues franges qu'arrincauen deth madeish costat dera rausièra dividien eth prat, qu'era sua mitat ère ja segada.
TERCERA-PART-ANNA-KARENINA	Encara qu'ena part sense dalhar auie mens probabilitats de trapar caça qu'ena segada, Levin, en tot auer convengut damb Oblonsky en trapar-se, seguic entà dauant damb eth sòn companh.
TERCERA-PART-ANNA-KARENINA	Èp!, caçaires!, cridèc un campanhard que se seiguie ath cant d'un car desaganchat.
TERCERA-PART-ANNA-KARENINA	Vietz a dinar damb nosati, qu'auem un bon vin!
TERCERA-PART-ANNA-KARENINA	Levin virèc eth cap.
TERCERA-PART-ANNA-KARENINA	Vietz, vietz!, cridèc alègraments un aute campanhard barbut, de ròstre ròi, amuishant en arrir es sòns blanqui dents e quilhant en aire ua botelha verdosa que ludie ath solei.
TERCERA-PART-ANNA-KARENINA	Qu'est-ce qu'ils disent?, preguntèc Veselovsky.
TERCERA-PART-ANNA-KARENINA	Mos conviden a béuer vodka.
TERCERA-PART-ANNA-KARENINA	Solide auràn hèt auer eth repartiment deth hen…
TERCERA-PART-ANNA-KARENINA	Jo beueria damb plaser, didec Levin non sense dolenteria, guardant ath sòn companh e demorant qu'aguest se sentesse sedusit peth vodka e i volesse anar.
TERCERA-PART-ANNA-KARENINA	E per qué mos conviden?
TERCERA-PART-ANNA-KARENINA	Ja ac vedetz: que son bona gent…
TERCERA-PART-ANNA-KARENINA	Anatz-i, anatz-i.
TERCERA-PART-ANNA-KARENINA	Vos divertirà.
TERCERA-PART-ANNA-KARENINA	Allons, c'est curieux…
TERCERA-PART-ANNA-KARENINA	Anatz-i, traparatz aquiu era corsèra qu'amie entara mòla, exclamèc Levin.
TERCERA-PART-ANNA-KARENINA	E, en tot virar-se, vedec damb plasèr que Vasenka, ajocant-se e estramuncant damb es sòns espisadi pès, e amiant era escopeta en braç, gessie deth mojanquèr entà apressar-se as campanhards.
TERCERA-PART-ANNA-KARENINA	Vene tu tanben!, cridèc eth campanhard a Levin.
TERCERA-PART-ANNA-KARENINA	Te balharam pastís.
TERCERA-PART-ANNA-KARENINA	Levin trantalhèc un moment.
TERCERA-PART-ANNA-KARENINA	Comencèc a caminar en.honsant es pès ena hanga, donques que se sentie fatigat e a penes les podie lheuar.
TERCERA-PART-ANNA-KARENINA	Damb plasèr, s'aurie minjat, totun, un tròç de pastís e s'aurie begut darrèr un veire de vodka.
TERCERA-PART-ANNA-KARENINA	Mès en aqueth moment eth sòn gosset s'arturèc e Levin sentec qu'eth sòn cansament despareishie còp sec, e a pas seguit se dirigic ath sòn encontre.
TERCERA-PART-ANNA-KARENINA	Dauant des sòns pès se lheuèc ua becada, descarguèc e l'aucic, mès eth gosset seguie parat.
TERCERA-PART-ANNA-KARENINA	A penes auec eth temps d'ahiscar-lo, quan des madeishi pès der animau volèc ua auta becada.
TERCERA-PART-ANNA-KARENINA	Levin hec huec.
TERCERA-PART-ANNA-KARENINA	Mès eth dia ère pòc afortunat.
TERCERA-PART-ANNA-KARENINA	Manquèc era balestada, e en vier a cercar er audèth mòrt tanpòc lo trapèc.
TERCERA-PART-ANNA-KARENINA	Recorrec era rausièra de naut en baish, mès sense capitada.
TERCERA-PART-ANNA-KARENINA	De sòrta que tanpòc sense Vasenka, que Levin li balhaue era colpa dera sua mala sòrt, era causa anaue mielhor.
TERCERA-PART-ANNA-KARENINA	Encara qu'aciu i auie tanben fòrça becades, Levin mancaue malerosaments balestada darrèr balestada.
TERCERA-PART-ANNA-KARENINA	Es arrais inclinadi deth solei cogant èren encara fòrça caudi.
TERCERA-PART-ANNA-KARENINA	Eth vestit, regolejant de sudor, se l'apegaue ath còs.
TERCERA-PART-ANNA-KARENINA	Era bòta quèrra, plia d'aigua li pesaue enòrmaments.
TERCERA-PART-ANNA-KARENINA	Es pisharretes dera sudor li baishauen pera cara mascarada de povora; se notaue era boca amara, flairaue era aulor de povora e de lim, e enes sues aurelhes arribaue eth contunh chambotadís des becades.
TERCERA-PART-ANNA-KARENINA	Es canons dera escopeta èren tan recauhadi qu'ère impossible tocar-les; eth còr de Levin batanaue en brèus e rapids batècs; es sues mans tremolauen pera emocion, e es sòns pès cansadi estramuncauen e s'endravauen en traucs e pòsts.
TERCERA-PART-ANNA-KARENINA	Mès contunhaue caminant e descargant.
TERCERA-PART-ANNA-KARENINA	Cuelhec de nau era arma e eth chapèu, cridèc a “Laska” e gessèc deth canet.
TERCERA-PART-ANNA-KARENINA	Ja en un lòc sec, se seiguec en ua pòst deth terren, se descaucèc, treiguec era aigua dera bòta, s'apressèc entath palun, beuec d'aquera aigua qu'auie gost a hloridor, umidifiquèc es canons caudi dera arma e se lauèc es mans e era ara.
TERCERA-PART-ANNA-KARENINA	Mès, encara que s'esdegaue a èster tranquil, se passaue madeish qu'abantes.
TERCERA-PART-ANNA-KARENINA	Tot anaue cada còp pejor.
TERCERA-PART-ANNA-KARENINA	Abantes d'aubirar-lo, Levin vedec ath sòn gosset, “Krak”, que gessec ath córrer d'entre es arraïtzes d'un pibo blanc, lord de hanga nera e pudesenca deth mojanquèr.
TERCERA-PART-ANNA-KARENINA	Damb aspècte trionfant flairèc a “Laska”.
TERCERA-PART-ANNA-KARENINA	Darrèr de “Krak”, gessec ara ombra deth pibo, era galharda figura d'Oblonsky.
TERCERA-PART-ANNA-KARENINA	Auançaue ròi, sudorós, damb eth cothèr descordat, coishejant coma abantes.
TERCERA-PART-ANNA-KARENINA	Tè, auetz descargat guaire?, didec, arrint alègraments.
TERCERA-PART-ANNA-KARENINA	E tu?, preguntèc Levin.
TERCERA-PART-ANNA-KARENINA	Era pregunta qu'ère superflua, perque eth sòn amic amiaue eth casquelh arràs.
TERCERA-PART-ANNA-KARENINA	Non m'a anat mau.
TERCERA-PART-ANNA-KARENINA	Amiaue catorze pèces.
TERCERA-PART-ANNA-KARENINA	Qu'ès un excellent caçaire.
TERCERA-PART-ANNA-KARENINA	A tu solide t'a shordat Veselovsky.
TERCERA-PART-ANNA-KARENINA	Ei fòrça de mau hèr caçar dus damb un solet gosset, didec Esteva Arkadievic, pr'amor de solatjar er efècte dera sua capitada.
TERCERA-PART-ANNA-KARENINA	Seigut ath miei dera cramba e agarrant-se damb es dues mans en banc que se seiguie, arrie damb eth sòn arridolet contagiós, tant qu'eth frair dera mestresa, un soldat, tirassaue des sues bòtes plies de lim en tot sajar de trèir-les.
TERCERA-PART-ANNA-KARENINA	Qu'è arribat ara madeish.
TERCERA-PART-ANNA-KARENINA	Ils ont eté charmants.
TERCERA-PART-ANNA-KARENINA	M'an balhat de béuer, minjar…
TERCERA-PART-ANNA-KARENINA	E quin pan!
TERCERA-PART-ANNA-KARENINA	Delicieux!
TERCERA-PART-ANNA-KARENINA	Qu'an un vodka tan bon coma jamès l'è begut.
TERCERA-PART-ANNA-KARENINA	Non voleren acceptar-me sòs!
TERCERA-PART-ANNA-KARENINA	E non deishauen de dider-me que non m'ofensèsse.
TERCERA-PART-ANNA-KARENINA	Per qué vos auien d'acceptar es sòs?
TERCERA-PART-ANNA-KARENINA	Qu'ei que non vos an convidat?
TERCERA-PART-ANNA-KARENINA	Dilhèu an eth vodka entà vener-lo?, didec eth soldat, artenhent ara fin trèir era bòta ennerida.
TERCERA-PART-ANNA-KARENINA	A maugrat era lordera dera estança, tacada pes bòtes des caçaires e pes gossets en.hangadi, que se lecauen mutuaments, a maugrat dera flaira mixta de lim e povora qu'aumplic era casa, a maugrat dera manca de guinhauets e forquilhes, es amics preneren eth tè e sopèren damb eth plasèr que solet se minge quan s'ei de cacilha.
TERCERA-PART-ANNA-KARENINA	Vasenka amuishèc era sua afogadura sus aquera net passada en un palhèr, entre era flaira deth hen, er encant deth car trincat (qu'atau l'ac semblaue, pr'amor que l'auien abaishat era part deth dauant pr'amor de convertir-lo en lhet), entre es simpatics campanhards que lo convidèren a vodka e es gossets que s'estirauen cadun ath pè deth lhet deth sòn patron.
TERCERA-PART-ANNA-KARENINA	Oblonsky condèc dempús era deliciosa cacilha qu'auie participat er ostiu anterior enes tèrres de Maltus.
TERCERA-PART-ANNA-KARENINA	Esteva Arkadievic parlèc des anhassi qu'eth tau personatge auie arrendadi ena província de Tver, de com demorèc as sòns convidadi, des dogcarts que les hec a vier e dera botiga pròcha ara restanca qu'en era ère premanit er esdejoar.
TERCERA-PART-ANNA-KARENINA	Jo non compreni, didec Levin, en tot incorporar-se sus eth sòn molon de hen, se com non te repugne tota aguesta gent.
TERCERA-PART-ANNA-KARENINA	Tota aguesta gent guanhe es sòs tau que lo guanhauen en d'auti tempsi es nòsti logataris d'aiguardents, e hègen burla deth mensprètz public perque se'n saben qu'es sues riqueses mau aquerides les sauvaràn, a tot darrèr, d'aguest mensprètz.
TERCERA-PART-ANNA-KARENINA	Qu'auetz rason.
TERCERA-PART-ANNA-KARENINA	Fòrça rason!, exclamèc Veselovsky.
TERCERA-PART-ANNA-KARENINA	Cèrt qu'Oblonsky vie en tau lòc per amabilitat, mès non manque qui ditz: donques qu'Oblonsky i va…
TERCERA-PART-ANNA-KARENINA	Non ei aquerò (e Levin endonviaue ena escurina qu'Oblonsky arrie en parlar d'aquerò).
TERCERA-PART-ANNA-KARENINA	Non considèri aguesta manèra de guanhar es sòs mès aunèsta qu'era des nòsti campanhards, comerçants o nòbles.
TERCERA-PART-ANNA-KARENINA	Es uns e es auti s'an hèt rics damb eth sòn trabalh e era sua intelligéncia…
TERCERA-PART-ANNA-KARENINA	Quin trabalh?
TERCERA-PART-ANNA-KARENINA	Eth d'obtier ua concession e revener-la?
TERCERA-PART-ANNA-KARENINA	Qu'ei trabalh, pr'amor que, se non i auesse persones coma Maltus e d'auti semblables, encara non auríem camins de hèr.
TERCERA-PART-ANNA-KARENINA	Mès que non ei un trabalh comparable damb eth d'un campanhard o eth d'un sabent.
TERCERA-PART-ANNA-KARENINA	D'acòrd, mès qu'ei un trabalh, donques qu'era sua activitat produsís fruts: es camins de hèr.
TERCERA-PART-ANNA-KARENINA	Plan, que tu cres qu'es camins de hèr son inutils.
TERCERA-PART-ANNA-KARENINA	Aquerò ei ua auta causa.
TERCERA-PART-ANNA-KARENINA	Sò prèst a arreconéisher era sua utilitat.
TERCERA-PART-ANNA-KARENINA	Mès toti es guanhs desproporcionadi ath trabalh hèt ei desaunèst.
TERCERA-PART-ANNA-KARENINA	Qui pòt definir en aquerò es proporcions justes?
TERCERA-PART-ANNA-KARENINA	Es guanhs per trebalhs desaunèsti, artenhudi damb males manères, repliquèc Levin, en tot compréner que non podie mercar eth limit entre çò d'aunèst e çò desaunèst, coma, per exemple, es des bancs, son injusti.
TERCERA-PART-ANNA-KARENINA	Qu'ei semblable as granes fortunes que se hègen quan existie eth sistèma des arrendaments, solet qu'a variat era forma.
TERCERA-PART-ANNA-KARENINA	Le roi est mort, vive le roi!
TERCERA-PART-ANNA-KARENINA	A penes despareishudi es arrendaments, gesseren es bancs e es camins de hèr, formes parières de guanhar sòs sense trabalhar.
TERCERA-PART-ANNA-KARENINA	Dilhèu sigue atau; mès en tot cas qu'ei fòrça engenhosa…
TERCERA-PART-ANNA-KARENINA	Tè-te “Krak”, cridèc Oblonsky ath sòn gosset, que se rascaue e s'estornejaue en hen.
TERCERA-PART-ANNA-KARENINA	E contunhèc serènaments, sense alugar-se, convençut dera vertat de çò que didie.
TERCERA-PART-ANNA-KARENINA	Non i a ua linha divisòria entre eth trabalh aunèst e eth desaunèst.
TERCERA-PART-ANNA-KARENINA	Ei aunèst que guanha jo mès sodada qu'eth mèn cap de seccion, que se'n sap mès que jo deth trabalh?
TERCERA-PART-ANNA-KARENINA	Sabi pas.
TERCERA-PART-ANNA-KARENINA	T'ac explicarè mielhor.
TERCERA-PART-ANNA-KARENINA	Supausem que çò que tu recebes de benefici per trabalhar era tua propietat son cinc mil robles e qu'eth campanhard que mos aubèrgue, patron dera sua clòsa, non i trè, a maugrat de tot eth sòn trabalh, mès que cinquanta robles.
TERCERA-PART-ANNA-KARENINA	Ena mia pensada, era ostilitat qu'existís ena societat contra aguesta gent non a cap fondament, e me pensi que vie dera gelosia, dera enveja…
TERCERA-PART-ANNA-KARENINA	Aquerò non ei vertat, repliquéc Veselovsky.
TERCERA-PART-ANNA-KARENINA	Aciu, que non i pòt auer enveja.
TERCERA-PART-ANNA-KARENINA	Qu'ei que se tracte de quauquarren pòc net…
TERCERA-PART-ANNA-KARENINA	Desencusatz-me, interrompec Levin.
TERCERA-PART-ANNA-KARENINA	Dides qu'ei aunèst qu'aguest campanhard guanhe cinquanta robles e jo cinc mil.
TERCERA-PART-ANNA-KARENINA	Aquerò que non ei just, ac cohèssi e…
TERCERA-PART-ANNA-KARENINA	Vertadèraments, nosati mos passam eth temps minjant, beuent, caçant e sense hèr arren de profit, tant qu'es campanhards s'aucissen a trabalhar (didec Veselovsky, que se notaue que pensaue en aquerò per prumèr viatge ena sua vida e que per açò ne parlaue damb tanta sinceritat).
TERCERA-PART-ANNA-KARENINA	Ja sai que tu penses e sentes atau, mès non per aquerò li balharàs es tues pròpietats, higec Oblonsky, damb era intencion de shordar de bon voler a Levin.
TERCERA-PART-ANNA-KARENINA	Darrèraments auie gessut ua cèrta ostilitat entre es dus cunhats.
TERCERA-PART-ANNA-KARENINA	Se poirie díder que dès que cadun ère maridat damb ua fraia, i auie ua cèrta rivalitat sus se qui auie organizat mielhor era sua vida.
TERCERA-PART-ANNA-KARENINA	E ara aguesta rivalitat s'amuishaue ena convèrsa, que venguie entà aspèctes personaus.
TERCERA-PART-ANNA-KARENINA	Non les balhi es mies tèrres pr'amor que non me les demanen e, s'ac volessa hèr, non auria podut, que non è a qui les autrejar, didec Levin.
TERCERA-PART-ANNA-KARENINA	Aufritz-les-ac ad aguest campanhard.
TERCERA-PART-ANNA-KARENINA	Ja veiràs se com les accèpte.
TERCERA-PART-ANNA-KARENINA	Com?
TERCERA-PART-ANNA-KARENINA	Cercant-lo e signant ua acta de venda?
TERCERA-PART-ANNA-KARENINA	Que non sai com, mès se n'ès convençut que non as eth dret de…
TERCERA-PART-ANNA-KARENINA	Non ne sò convençut.
TERCERA-PART-ANNA-KARENINA	Ath contrari: considèri qu'ad açò que non è dret ei a ragalar- les-ac, que me deui ara mia propietat, ara mia familha…
TERCERA-PART-ANNA-KARENINA	Perdon.
TERCERA-PART-ANNA-KARENINA	Se considères que tau inegalitat ei injusta, per qué non òbres en conseqüéncia?
TERCERA-PART-ANNA-KARENINA	Desencusa-me que te diga qu'aquerò ei un sofisma.
TERCERA-PART-ANNA-KARENINA	Reauments, ei ua explicacion un shinhau sofista, afirmèc Veselovsky.
TERCERA-PART-ANNA-KARENINA	Com?
TERCERA-PART-ANNA-KARENINA	Encara non dormisses?, didec ath campanhard qu'entraue en palhèr.
TERCERA-PART-ANNA-KARENINA	Que non posqui dormir!
TERCERA-PART-ANNA-KARENINA	Me pensaua qu'es senhors ja dormien, mès coma que les enteni parlar…
TERCERA-PART-ANNA-KARENINA	Me cau trèir eth croquet.
TERCERA-PART-ANNA-KARENINA	Non me mossegaràn es gossets?, preguntèc, caminant de punta sus es sòns pès descauci.
TERCERA-PART-ANNA-KARENINA	E a on vas a dormir tu?
TERCERA-PART-ANNA-KARENINA	Aué hèm jadilha en camp.
TERCERA-PART-ANNA-KARENINA	Quina net mès magnifica!, didec Vasenka, en tot campar pera pòrta, dubèrta ara, dera casa, eth coche de shivaus desaganchat e eth paisatge illuminat pera lutz crepusculara.
TERCERA-PART-ANNA-KARENINA	Entenetz aguestes votzes de hemnes que canten…?
TERCERA-PART-ANNA-KARENINA	E, de vertat, qu'ac hèn fòrça ben!
TERCERA-PART-ANNA-KARENINA	Se qui cante?, preguntèc ath campanhard.
TERCERA-PART-ANNA-KARENINA	Es gojates dera propietat pròcha.
TERCERA-PART-ANNA-KARENINA	Vam a passejar.
TERCERA-PART-ANNA-KARENINA	Non poiram dormir…
TERCERA-PART-ANNA-KARENINA	Au, Oblonsky.
TERCERA-PART-ANNA-KARENINA	Se podéssem partir e descansar ath còp!, alendèc Esteva Arkadievic, e tot estirar-se sus era jaça.
TERCERA-PART-ANNA-KARENINA	Mès se repause tant a gust aciu!
TERCERA-PART-ANNA-KARENINA	Alavetz i anarè solet, didec Veselovsky, en tot lheuar-se ara prèssa e botar-se es bòtes.
TERCERA-PART-ANNA-KARENINA	Enquia dempús, senhors.
TERCERA-PART-ANNA-KARENINA	Se me divertisqui, vos cridarè.
TERCERA-PART-ANNA-KARENINA	M'auetz convidat a caçar e non vos desbrembarè ara…
TERCERA-PART-ANNA-KARENINA	Qu'ei un gojat plan simpatic, didec Oblonsky, quan eth sòn amic partic e eth campanhard barrèc era pòrta.
TERCERA-PART-ANNA-KARENINA	Òc, plan simpatic, convenguec Levin, pensant ena sua nauèra convèrsa.
TERCERA-PART-ANNA-KARENINA	Li semblaue auer exprimit çò de mès clar possible es sòns pensaments e idies, e ça que la, es auti dus, òmes intelligents e sincèrs, l'auien contestat ar unison que se consolaue damb sofismes.
TERCERA-PART-ANNA-KARENINA	Aqueró lo desconcertaue.
TERCERA-PART-ANNA-KARENINA	Òc, amic mèn, contunhèc Oblonsky.
TERCERA-PART-ANNA-KARENINA	Ua de dues: o reconeishem qu'era societat actuau ei ben organizada, e alavetz mos cau deféner es nòsti drets, o reconeishem que gaudim d'auantatges injusti, coma hèsqui jo, e les profitam damb plasèr.
TERCERA-PART-ANNA-KARENINA	Non, se sentesses era injustícia d'aguesti bens, non les poiries profitar damb plasèr… o aumens jo non poiria.
TERCERA-PART-ANNA-KARENINA	Çò d'essenciau entà jo qu'ei non senter-me colpable.
TERCERA-PART-ANNA-KARENINA	Guarda: e se mo n'anèssem damb Veselovsky?, didec Oblonsky visiblaments alassat per esfòrç mentau qu'exigie era discussion.
TERCERA-PART-ANNA-KARENINA	Me semble que ja non dormiram.
TERCERA-PART-ANNA-KARENINA	Va, anem-i!
TERCERA-PART-ANNA-KARENINA	Levin non responec.
TERCERA-PART-ANNA-KARENINA	Quina flaira exale eth hen frescolenc!, didec eth sòn cunhat en tot lheuar-se.
TERCERA-PART-ANNA-KARENINA	Non poirè dormir…
TERCERA-PART-ANNA-KARENINA	Vasenka ne deu hèr des sues.
TERCERA-PART-ANNA-KARENINA	Non entenes era sua votz e se com arrissen?
TERCERA-PART-ANNA-KARENINA	Qué?, i anem?
TERCERA-PART-ANNA-KARENINA	Non, non i vau, responec Levin.
TERCERA-PART-ANNA-KARENINA	Dilhèu ac hès tanben per principis?, didec Oblonsky, cercant era casqueta ena escurina.
TERCERA-PART-ANNA-KARENINA	Que non ei per principis, mès, entà qué m'i cau anar?
TERCERA-PART-ANNA-KARENINA	Qu'auràs fòrça contrarietats ena vida…, didec Esteva Arkadievic, en tot incorporar- se, dempús d'auer trapar era casqueta.
TERCERA-PART-ANNA-KARENINA	Per qué?
TERCERA-PART-ANNA-KARENINA	Te penses que non è notat es tèrmes que t'estàs damb era tua hemna?
TERCERA-PART-ANNA-KARENINA	Me semble auer entenut qu'entre vosati ei fòrça important era qüestion de se t'en vas dus dies de cacilha o non…
TERCERA-PART-ANNA-KARENINA	Aquerò ena lua de mèu qu'està ben, mès entà tota era vida ei insuportable.
TERCERA-PART-ANNA-KARENINA	Er òme a es sòns pròpis interèssi coma tau e li cau èster independent.
TERCERA-PART-ANNA-KARENINA	Er òme li cau èster energic, acabèc, daurint es pòrtes deth palhèr.
TERCERA-PART-ANNA-KARENINA	Vos díder damb aquerò que me cau hestejar as sirventes?, preguntèc Levin.
TERCERA-PART-ANNA-KARENINA	Per qué non, s'ei divertit?
TERCERA-PART-ANNA-KARENINA	Ça ne tire pas a consequence…
TERCERA-PART-ANNA-KARENINA	Ara mia hemna aquerò non la damnatge e a jo me divertís.
TERCERA-PART-ANNA-KARENINA	Çò d'important ei que se sauve respècte ara casa, qu'en era non se passe arren.
TERCERA-PART-ANNA-KARENINA	Mès que non s'an d'estacar es mans.
TERCERA-PART-ANNA-KARENINA	Dilhèu as rason… repliquèc secaments Levin, virant-se d'esponera.
TERCERA-PART-ANNA-KARENINA	Ben: deman mos cau lheuar d'ora.
TERCERA-PART-ANNA-KARENINA	Jo non desvelharè ad arrés.
TERCERA-PART-ANNA-KARENINA	A punta de dia, gesserè a caçar.
TERCERA-PART-ANNA-KARENINA	Messieurs, venez vite!, cridèc era votz de Vasenka, que venguie a cercar-les.
TERCERA-PART-ANNA-KARENINA	Charmante!
TERCERA-PART-ANNA-KARENINA	L'è desnishat jo!
TERCERA-PART-ANNA-KARENINA	Charmante!
TERCERA-PART-ANNA-KARENINA	Qu'ei ua vertadèra Gretchen…
TERCERA-PART-ANNA-KARENINA	E ja èm amics…
TERCERA-PART-ANNA-KARENINA	Vos asseguri qu'ei ua beresa, seguic dident, en un ton de votz que semblaue hèr veir qu'aquera embelinaira creatura auie estat creada solet entada eth e se sentie satisfèt de qué se l'auessen creat tant ath sòn gust.
TERCERA-PART-ANNA-KARENINA	Levin hec veir que dormie.
TERCERA-PART-ANNA-KARENINA	Levin s'i estèc fòrça a esclipsar-se.
TERCERA-PART-ANNA-KARENINA	Entenie as shivaus rosigar eth hen, e dempús sentec ath patron dera casa e ath sòn hilh màger partir entath camp.
TERCERA-PART-ANNA-KARENINA	A tot darrèr, percebec se com eth soldat s'apraiaue entà domrir en aute costat deth palhèr, damb eth sòn nebot, hilh mendre deth patron.
TERCERA-PART-ANNA-KARENINA	Entenec ath mainatge explicar ath sòn oncle era impression que l'auien costat es gossets, que li semblèren enòrmes e terribles, e demanar-li a qui auien de cuélher aqueri animaus.
TERCERA-PART-ANNA-KARENINA	Eth soldat, damb votz ronca e miei adormida, responec qu'es caçaires partirien peth maitin entath canet e arien huec damb es sues escopetes, e fin finau, entà desliurar- se des preguntes deth mainatge, li didec:
TERCERA-PART-ANNA-KARENINA	Dormís, Vasika, dormís.
TERCERA-PART-ANNA-KARENINA	Se non, ja veiràs se qué se passe…
TERCERA-PART-ANNA-KARENINA	De seguit eth soldat comencèc a roncar; tot qu'ère en cauma.
TERCERA-PART-ANNA-KARENINA	Levin se preguntaue: “Ei possible que jo non siga qu'un èsser negatiu?
TERCERA-PART-ANNA-KARENINA	Comencèc a pensar en londeman.
TERCERA-PART-ANNA-KARENINA	Que i a fòrça becades e tanben folques enes anhassi.
TERCERA-PART-ANNA-KARENINA	En tornar, traparè era carta de Kitty.
TERCERA-PART-ANNA-KARENINA	Dilhèu Stiva age rason.
TERCERA-PART-ANNA-KARENINA	Me tengui pòc energic damb era.
TERCERA-PART-ANNA-KARENINA	Mès qué posqui hèr?
TERCERA-PART-ANNA-KARENINA	Enes sòns sòmnis entenie era riseta e er animada parlòta des sòns amics.
TERCERA-PART-ANNA-KARENINA	Dauric es uelhs per un moment.
TERCERA-PART-ANNA-KARENINA	Ena pòrta deth palhèr parlauen es dus, ara lum dera lua, plan nauta ja.
TERCERA-PART-ANNA-KARENINA	Levin repetic, miei adormit:
TERCERA-PART-ANNA-KARENINA	Deman a punta de dia, senhors…
TERCERA-PART-ANNA-KARENINA	E s'esclipsèc.
TERCERA-PART-ANNA-KARENINA	En desvelhar-se a punta de dia, Levin sagèc de hèr lheuar as sòns companhs.
TERCERA-PART-ANNA-KARENINA	Oblonsky, miei adormit, se remic a gésser tan d'ora.
TERCERA-PART-ANNA-KARENINA	Autanplan “Laska” que dormie cargolhada en extrèm deth hen, se lheuèc, guiterosa e destalentada, estirant e redreçant damb plasèr es pautes deth darrèr.
TERCERA-PART-ANNA-KARENINA	Levin se caucèc, cuelhec era arma, dauric era pòrta damb suenh e gessec.
TERCERA-PART-ANNA-KARENINA	Es menaires dormien ath cant des coches; es shivaus dormien tanben.
TERCERA-PART-ANNA-KARENINA	Encara se notaue fòrça umitat.
TERCERA-PART-ANNA-KARENINA	Per qué t'as lheuat tan lèu, hilh?, preguntèc era vielha mestresa, damb ton amistós, coma a un vielh coneishut.
TERCERA-PART-ANNA-KARENINA	Que vau a caçar, tieta.
TERCERA-PART-ANNA-KARENINA	Per a on me cau anar entà gésser en canet?, preguntèc eth.
TERCERA-PART-ANNA-KARENINA	En tot seguir aguest caminòu, vieratz dret en canet.
TERCERA-PART-ANNA-KARENINA	Es nòsti mossos ager i amièren es shivaus.
TERCERA-PART-ANNA-KARENINA	Levin lo seguie damb pas leugèr, rapid, tostemp guardant ath cèu.
TERCERA-PART-ANNA-KARENINA	Volie arribar enes anhassi abantes dera gessuda deth solei.
TERCERA-PART-ANNA-KARENINA	Mès eth solei non perdie eth temps.
TERCERA-PART-ANNA-KARENINA	Era mieja lua, qu'encara illuminaue eth paisatge quan Levin gessec dera casa, ja non ludie mès que coma un tròç de mercuri.
TERCERA-PART-ANNA-KARENINA	Hége dia.
TERCERA-PART-ANNA-KARENINA	Es taques indefinides sus eth camp vesin se vedien ja claraments coma malons de blat.
TERCERA-PART-ANNA-KARENINA	Era arrosada, invisibla encara ena penombra maitiau, e qu'aumplie es nautes canabières, chaupaue a Levin es pès e eth còs enquia mès naut dera cintura.
TERCERA-PART-ANNA-KARENINA	En silenci luminós dera campanha adormida s'entenien es mès teunhes sons.
TERCERA-PART-ANNA-KARENINA	Ua abelha passèc, volant, peth madeish costat dera sua aurelha.
TERCERA-PART-ANNA-KARENINA	Levin campèc damb atencion e ne vedec fòrça d'autes.
TERCERA-PART-ANNA-KARENINA	Totes gessien deth romegàs de brunhon, volauen peth dessús dera canabièra e desparieshien en direccion ath canet.
TERCERA-PART-ANNA-KARENINA	Eth camin, tau qu'auie dit era vielha, amièc a Levin dirèctaments enes paluns.
TERCERA-PART-ANNA-KARENINA	S'aubirauen de luenh peth bugàs que deishauen anar e qu'ath sòn dejós campauen coma indefinides ièrles es esporangis e es mates de genèstes.
TERCERA-PART-ANNA-KARENINA	Ath bòrd des anhassi e en ambdús costats deth camin, s'i vedien òmes e mainatges qu'auien hèt jadilha aquiu.
TERCERA-PART-ANNA-KARENINA	Èren ajaçadi, dormint, abrigadi damb es sòns caftans.
TERCERA-PART-ANNA-KARENINA	Pas guaire luenh d'eri se distinguien tres shivaus travadi, un des quaus hège trinhonar es cadies que l'estacauen.
TERCERA-PART-ANNA-KARENINA	En arribar en prumèr ticolet deth canet, Levin revisèc es gisclets dera escopeta e deishèc anar ath gosset.
TERCERA-PART-ANNA-KARENINA	Un des shivaus, un robust polin de tres ans, en veir a “Laska” s'espauric e, quilhant era coa e endilhant, sagèc de partir.
TERCERA-PART-ANNA-KARENINA	Es auti shivaus s'espauriren tanben, e, a guimbets, damb es pautes travades, gesseren deth canet, costant damb es sòns cascos, ena aigua e ena tèrra sablosa, un bronit coma de foetades.
TERCERA-PART-ANNA-KARENINA	Aguest l'amorassèc e, damb un fiulet, balhèc eth senhau de qué podie començar era caça.
TERCERA-PART-ANNA-KARENINA	Era gosseta correc alègraments pera tèrra mofla, se calèc enes anhassi, e non se tardèc a percéber era flaira d'audèths, que, entre es autes mil èrbes palunoses, arraitzes, hloridor e hièms de shivaus, ère era que l'excitaue mès.
TERCERA-PART-ANNA-KARENINA	Ara aguesta flaira s'estenie pertot sus es tèrres palunoses, sense que siguesse aisit precisar d'a on gessie.
TERCERA-PART-ANNA-KARENINA	Era flaira se percebec, de pic, mès intensa.
TERCERA-PART-ANNA-KARENINA	Era gosseta s'arturèc a sec e campèc atentiuaments, trantalhant, coma sense poder precisar encara a on se traparien es audèths, mès segur qu'èren apròp e ne deuie auer un gran nombre.
TERCERA-PART-ANNA-KARENINA	Era gosseta guardèc a Levin coma preguntant-li se non serie mielhor que seguisse era cèrca qu'amiaue a tèrme, mès eth patron repetic era orde damb votz sevèra.
TERCERA-PART-ANNA-KARENINA	Se'n sabie qu'aquiu non i podie auer arren, mès li calie creir.
TERCERA-PART-ANNA-KARENINA	Lo recorrec tot, segura de non trapar arren, e tornèc entath lòc qu'auie deishat.
TERCERA-PART-ANNA-KARENINA	Ara, quan Levin non la shordaue, sabie pro ben çò que li calie hèr, e sense guardar as sòns pès, estramuncant damb es pòsti de tèrra que trapaue peth camin e en.honsant-se ena aigua, mès lheuant-se ath punt damb ua fòrta possada des sues pautes elastiques e fòrtes, comencèc a hèr rondèus ar entorn d'un punt determinat.
TERCERA-PART-ANNA-KARENINA	Era flaira d'audèths se notaue cada viatge mès fòrta e definida.
TERCERA-PART-ANNA-KARENINA	De ressabuda, era gosseta, semblèc compréner damb claretat qu'un des audèths ère aquiu, a cinc canes, darrèr d'un pòst de tèrra, e s'estèc quieta.
TERCERA-PART-ANNA-KARENINA	Es sues braques pautes non li permetien veir arren ath sò dauant, mès era flaira non l'enganhaue.
TERCERA-PART-ANNA-KARENINA	Quieta, era boca e eth nas plan dubèrts, era aurelha atentiua e era codena tensa e tremolosa solet ena sua extremitat, alendaue peniblaments; mès, damb cautèla, gaudie ena demora e, encara damb mès cautèla, guardaue ath sòn patron, en tot virar-se mès damb es uelhs que damb eth cap.
TERCERA-PART-ANNA-KARENINA	Levin, damb era portadura qu'eth gosset li coneishie, mès damb ua guardada que li semblaue terribla, auançaue estramuncant e damb ua lentor extraordinària, sivans li semblaue ar animau.
TERCERA-PART-ANNA-KARENINA	En avertir que “Laska” s'ajocaue entath solèr e daurie era boca, comprenec Levin qu'es becades s'estauen aquiu e, pregant a Diu que non li manquèsse era caça, mès que mès en aqueth prumèr audèth, se filèc ath mès córrer, encara que damb cautèla, de cap a on se trapaue eth gosset.
TERCERA-PART-ANNA-KARENINA	Pugèc eth petit ticolet e en campar entre dus molons de tèrra desnishèc damb es uelhs çò que “Laska” auie flairat: ua becada pro grana, qu'en aqueth moment virèc eth cap entada eri, alonguèc eth còth e s'estèc en actitud d'escotar.
TERCERA-PART-ANNA-KARENINA	Dempús dauric leugèraments es ales, les tornèc a barrar, e, en tot botjar pesadaments era coa, s'aluenhèc, despareishent darrèr d'un des molons.
TERCERA-PART-ANNA-KARENINA	Cèrca, “Laska!”, cèrca!, cridèc Levin, ahiscant ath gosset.
TERCERA-PART-ANNA-KARENINA	D'aciu estant que les flairi e s'auanci non saberè ne a on son ne qué son”.
TERCERA-PART-ANNA-KARENINA	Mès eth patron la possèc damb eth jolh e damb votz excitada li tornèc a cridar:
TERCERA-PART-ANNA-KARENINA	Cèrca, “Laska”!
TERCERA-PART-ANNA-KARENINA	Cèrca!
TERCERA-PART-ANNA-KARENINA	E gessec ath còrrer entà dauant.
TERCERA-PART-ANNA-KARENINA	Ara ja non flairaue arren, non seguie cap de tralha, solet vedie e sentie sense compréner.
TERCERA-PART-ANNA-KARENINA	A dètz canes deth lòc a on se trapaue abantes se lheuèc ua folca.
TERCERA-PART-ANNA-KARENINA	Eth sòn agudent fiulet e eth bronzinadís caracteristic des ales estrementic er aire: s'entenec un tir e er audèth queiguec ena depression umida.
TERCERA-PART-ANNA-KARENINA	Un aute audèth se lheuèc darrèr d'eth, sense qu'eth gosset intervenguesse.
TERCERA-PART-ANNA-KARENINA	Quan Levin lo vedec qu'ère ja luenh.
TERCERA-PART-ANNA-KARENINA	Mès eth tir l'artenhec.
TERCERA-PART-ANNA-KARENINA	Er audèth volèc encara uns vint passi mès, se lheuèc coma ua pilòta e, dempús, hènt viroletes, queiguec pesadaments en canet.
TERCERA-PART-ANNA-KARENINA	Qu'auram ua bona caça, vertat “Laska”?
TERCERA-PART-ANNA-KARENINA	Levin tornèc a cargar era sua escopeta e se metec de nau en camin.
TERCERA-PART-ANNA-KARENINA	Eth solei auie gessut ja complètaments.
TERCERA-PART-ANNA-KARENINA	Era lua auie perdut era sua ludentor, encara que blanquinejaue sus eth cèu.
TERCERA-PART-ANNA-KARENINA	Non se vedie ne ua soleta estela.
TERCERA-PART-ANNA-KARENINA	Es molons de tèrra, qu'abantes ludien caperadi pera arrosada argentada, ara èren coma dauradi.
TERCERA-PART-ANNA-KARENINA	Eth blu nueitiu des èrbes s'auie convertit en un verd auriolenc.
TERCERA-PART-ANNA-KARENINA	Es auderèths deth palun cercauen es ombres des arbilhons, près der arriuet.
TERCERA-PART-ANNA-KARENINA	Un voltor ère posat sus un modelhon de blat, campant en un costat e un aute deth canet.
TERCERA-PART-ANNA-KARENINA	Es becades volauen pertot.
TERCERA-PART-ANNA-KARENINA	Un vielh, seigut, se grataue jós eth caftan.
TERCERA-PART-ANNA-KARENINA	Un aute mainatge correc entà Levin e li didec:
TERCERA-PART-ANNA-KARENINA	Senhor, ager i auie fòrça lits.
TERCERA-PART-ANNA-KARENINA	Levin seguic era sua cacilha, seguit de luenh peth petit.
TERCERA-PART-ANNA-KARENINA	Levin auec ua cacilha afortunada.
TERCERA-PART-ANNA-KARENINA	Tàs dètz deth maitin entornèc entara casa, espisat e ahaimat, mès erós, dempús d'auer caminat ues trenta verstas, damb dètz-e-nau pèces e un gròs lit qu'amiaue estacat ena cintura pr'amor que non i cabie en casquelh.
TERCERA-PART-ANNA-KARENINA	Es sòns companhs s'auien lheuat ja e enquia e tot auien dinat.
TERCERA-PART-ANNA-KARENINA	Levin entrèc cridant alègre e vantariòu.
TERCERA-PART-ANNA-KARENINA	Ep, guardatz!
TERCERA-PART-ANNA-KARENINA	Dètz-e-nau pèces!
TERCERA-PART-ANNA-KARENINA	Ne pòrti dètz-e-nau.
TERCERA-PART-ANNA-KARENINA	E se botèc a compdar-les ath sòn dauant, gaudint damb era admiracion, e gaudint tanben damb era enveja d'Esteva Arkadievic.
TERCERA-PART-ANNA-KARENINA	Es audèths non auien eth madeish aspècte de quan volauen o se botjauen graciosaments sus eth solèr, senon qu'èren ja damb plumes passides e força d'eres apegades e caperades de nera sang, mès representauen, plan que òc, ua bona cacilha.
TERCERA-PART-ANNA-KARENINA	Kitty li didie:
TERCERA-PART-ANNA-KARENINA	Sò totafèt ben e alègra.
TERCERA-PART-ANNA-KARENINA	Non te'n hèsques per jo; pòs estar mès tranquil qu'abantes, donques qu'è un aute àngel dera garda.
TERCERA-PART-ANNA-KARENINA	Vlasievna (era lheuador, un nau e important personatge ena vida de Levin) venguec a veder-me e l'auem hèt demorar aciu enquia qu'arribes.
TERCERA-PART-ANNA-KARENINA	Me trapèc complètaments ben.
TERCERA-PART-ANNA-KARENINA	Toti es auti son tanben contents e en bona santat.
TERCERA-PART-ANNA-KARENINA	Non te cau esdegar entà tornar e, s'era cacilha ei bona, demora-te un dia mès.
TERCERA-PART-ANNA-KARENINA	Es dues alegries qu'auie recebut (era bona cacilha e era carta de Kitty) èren tan granes, que li passèren leù inavertides dues mauparades.
TERCERA-PART-ANNA-KARENINA	Ua ère qu'eth shivau ròi, que per çò que semble auie trabalhat massa eth dia abantes, non minjaue e auie un aspècte aclapat.
TERCERA-PART-ANNA-KARENINA	Eth menaire didie qu'ère crebat.
TERCERA-PART-ANNA-KARENINA	Ager lo fatiguèren massa, Constantin Dmitrievic.
TERCERA-PART-ANNA-KARENINA	Rebrembatz que lo heren córrer pendent dètz verstas sense cap consideracion.
TERCERA-PART-ANNA-KARENINA	Ua auta entremieja li costèc de moment un desengust: des provisions que Kitty auie premanit, damb tau abondor que les semblaue qu'aurien viures entà ua setmana, ja non demoraue arren.
TERCERA-PART-ANNA-KARENINA	Levin entornaue dera cacilha, coma abantes auíem dit, damb fòrça hame e, rebrembant damb precision es deliciosi pastissi que les auie codinat era sua hemna, que, en apressar-se ena casa, ne percebie ja era flaira e eth gust ena boca, tau qu'era sua gosseta percebie era flaira dera caça.
TERCERA-PART-ANNA-KARENINA	Tanlèu s'auec des.hèt des sòns utisi, cridèc, donc, a Felip:
TERCERA-PART-ANNA-KARENINA	Tè!, a veir aguesti pastissi, qu'amii ua hame de lop.
TERCERA-PART-ANNA-KARENINA	Macareu!, quina hame!, comentèc Esteva Arkadievic, arrint e senhalant a Vasenka.
TERCERA-PART-ANNA-KARENINA	Jo que non patisqui per manca d'apetit, mès aguest…
TERCERA-PART-ANNA-KARENINA	Que semble impossible çò que minge.
TERCERA-PART-ANNA-KARENINA	Qué li vam a hèr!, exclamèc Levin guardant ombriuaments a Veselovsky.
TERCERA-PART-ANNA-KARENINA	E demanèc:
TERCERA-PART-ANNA-KARENINA	Felip, hè-me a vier carn, donc.
TERCERA-PART-ANNA-KARENINA	Era carn que se l'an minjat e es uassi les an lançat as gossets, responec Felip.
TERCERA-PART-ANNA-KARENINA	Que m'aurien pogut deishar quauquarren, aumens!, se planhèc lèu plorant, er ahaimat Levin.
TERCERA-PART-ANNA-KARENINA	Alavetz, premanís un audèth, higec, e demana entà jo encara que sigue solet un porn de lèit.
TERCERA-PART-ANNA-KARENINA	Ja de nets, entornèren ena casa.
TERCERA-PART-ANNA-KARENINA	Autant era anada coma era tornada la passèren plan divertidi.
TERCERA-PART-ANNA-KARENINA	Veselovsky cantaue alègraments; racondaue eth sòn sojorn damb es campanhards que l'auien aufrit vodka e de contunh l'implorauen “ que non s'ofensèsse”; era meuca qu'auec en voler cuélher auerassi; era sua parlòta picaresca damb era gojata dera propietat vesia e era senténcia de un aute campanhard, que li demanèc s'ère maridat e, en responer-li que non, li didec: “donques mès que guardar as hemnes des auti, te calerie hèr-te'n a vier ua entà tu”.
TERCERA-PART-ANNA-KARENINA	Tot açò lo divertie de tau manèra que, en rebrembà'c, non paraue d'arrir.
TERCERA-PART-ANNA-KARENINA	En generau, sò plan content damb eth nòste viatge, didie.
TERCERA-PART-ANNA-KARENINA	E vos, Levin?, preguntèc.
TERCERA-PART-ANNA-KARENINA	Entratz!, cridèc aguest.
TERCERA-PART-ANNA-KARENINA	Levin entrèc e lo trapèc en calçotets.
TERCERA-PART-ANNA-KARENINA	Desencusatz-me, didec Veselovsky, qu'èra en tot acabar es mies ablucions.
TERCERA-PART-ANNA-KARENINA	Non vos esdeguetz cap, responec Levin, en tot sèir-se ena parabanda dera hièstra.
TERCERA-PART-ANNA-KARENINA	Auetz dormit ben?
TERCERA-PART-ANNA-KARENINA	Coma un soc.
TERCERA-PART-ANNA-KARENINA	Non m'è desvelhat ne un solet viatge.
TERCERA-PART-ANNA-KARENINA	Qué prenetz, tè o cafè?
TERCERA-PART-ANNA-KARENINA	Arren d'açò: qu'esdejoï fòrt.
TERCERA-PART-ANNA-KARENINA	Credetz-me que ne sò avergonhat, mès ei eth mèn costum.
TERCERA-PART-ANNA-KARENINA	Tanben voleria abantes hèr un petit torn.
TERCERA-PART-ANNA-KARENINA	M'auetz d'amuishar es shivaus.
TERCERA-PART-ANNA-KARENINA	Quina magnifica cacilha!
TERCERA-PART-ANNA-KARENINA	Guaires e qué agradiues impressions!, didec Veselovsky en saludar a Kitty, qu'ère seiguda dauant deth samovar.
TERCERA-PART-ANNA-KARENINA	Qu'ei malastre qu'es senhores siguen privades d'aguesti plasèrs!
TERCERA-PART-ANNA-KARENINA	Era Princesa, qu'ère seiguda en extrèm opausat dera taula, ath cant de Maria Vlasievna e Esteva Arkadievic, parlaue deth besonh de hèr vier a Kitty entà Moscòu tara epòca dera jasilha, e Oblonsky cridèc ath sòn costat a Levin pr'amor de parlar-li der ahèr.
TERCERA-PART-ANNA-KARENINA	A Levin, qu'enes dies abantes des nòces li desengustauen es preparatius, que, pera sua insignificància ofensauen era granor de çò que s'auie de realizar, li desengustauen encara mès es que se hègent entara jasilha que s'apropaue, qu'era sua arribada compdauen toti damb es dits.
TERCERA-PART-ANNA-KARENINA	Hège tot çò que podie entà non enténer es convèrses sus era manèra d'enfaishar ath mainatge, se viraue d'esponera entà non veir es bendes infinites e misterioses, es tròci triangulars de tela, que Dolly li balhaue fòrça importància, e d'autes causes parières.
TERCERA-PART-ANNA-KARENINA	Era Princesa non comprenie, ça que la, aguesti sentiments e les atribuie ara indiferéncia e leugeresa des escassi desirs que hège veir eth sòn gendre de pensar enes causes qu'ada era tan l'interessauen, e de parlar d'eres.
TERCERA-PART-ANNA-KARENINA	Atau, donc, non lo deishauen tranquil.
TERCERA-PART-ANNA-KARENINA	Persutaue de contunh enes sues consultes, en explicar-li çò qu'auie hèt, qu'auie encargat a Esteva Arkadievic cercar eth pis, com pensaue apraià'c…
TERCERA-PART-ANNA-KARENINA	Levin refusaue:
TERCERA-PART-ANNA-KARENINA	Que non sai arren d'açò, Princesa…
TERCERA-PART-ANNA-KARENINA	Hètz çò que volgatz…
TERCERA-PART-ANNA-KARENINA	Donques mos ac cau decidir.
TERCERA-PART-ANNA-KARENINA	Se non, quan haratz eth cambi?
TERCERA-PART-ANNA-KARENINA	Sabi pas, sabi pas…
TERCERA-PART-ANNA-KARENINA	Solet sai que neishen milions de mainatges sense èster amiadi entà Moscòu, autanplan sense mètges…
TERCERA-PART-ANNA-KARENINA	Mès hètz çò que volgue Kitty.
TERCERA-PART-ANNA-KARENINA	Damb Kitty qu'ei impossible parlar-ne.
TERCERA-PART-ANNA-KARENINA	Voletz que l'espaurisca?
TERCERA-PART-ANNA-KARENINA	Aguesta primauèra, Natalia Galizina moric per tòrt d'ua mala jasilha.
TERCERA-PART-ANNA-KARENINA	Plan ben, plan ben.
TERCERA-PART-ANNA-KARENINA	Coma vos digatz, se harà.
TERCERA-PART-ANNA-KARENINA	E mostraue un gèst ombriu.
TERCERA-PART-ANNA-KARENINA	Veselovsky ère inclinat entara sua hemna, en tot parlar-li lèu ena aurelha, damb eth sòn arridolet sarcastic, de dominant, e era l'escotaue rogida e damb ua plan visibla emocion.
TERCERA-PART-ANNA-KARENINA	Que i auie quauquarren impur ena actitud d'ambdús.
TERCERA-PART-ANNA-KARENINA	E de nauèth se l'escuriren es uelhs; de nauèth, sense era mès leugèra transicion, descenec dera nautada dera sua felicitat, dera cauma e dera dignitat, e s'en.honsèc en abisme dera desesperacion, dera umiliacion e era ira, e sentec hàstic de tot e de toti.
TERCERA-PART-ANNA-KARENINA	Hètz çò que volgatz, Princesa, didec, en tot guardar un aute còp entara sua hemna.
TERCERA-PART-ANNA-KARENINA	Be n'ès de pesada, corona de Monomaj!, li didec Esteva Arkadievic, badinant e hènt allusion, non solet ara convèrsa damb era Princesa, senon ara actitud qu'auie Levin e qu'eth auie ja avertit.
TERCERA-PART-ANNA-KARENINA	Entrèc Daria Alexandrovna e toti se lheuèren entà saludar-la.
TERCERA-PART-ANNA-KARENINA	Vasenka se lheuèc solet un instant, e, damb era manca de cortesia pròpia des joeni modèrns, se limitèc a hèr ua leugèra inclinacion de cap e tornèc ath cant de Kitty, seguint era sua convèrsa damb era, sense deishar d'arrir.
TERCERA-PART-ANNA-KARENINA	Qué tard t'as lheuat aué, Dolly!, didec Levin.
TERCERA-PART-ANNA-KARENINA	Macha que m'a balhat plan mala net.
TERCERA-PART-ANNA-KARENINA	A dormit fòrça mau e aué ei de mala encólia, expliquèc Dolly.
TERCERA-PART-ANNA-KARENINA	Vasenka parlaue damb Kitty de çò de madeish qu'eth dia anterior: d'Anna.
TERCERA-PART-ANNA-KARENINA	Aguesta convèrsa l'ère desagradiua a Kitty peth hons e peth ton qu'ère amiada e, mès que mès, pr'amor que se'n sabie que veder-la atau damb Veselovsky shordaue ath sòn marit.
TERCERA-PART-ANNA-KARENINA	Qu'aurie volut interromper-la.
TERCERA-PART-ANNA-KARENINA	Mès Kitty ère massa simpla e innocenta entà saber çò que li calie hèr pr'amor d'artenhè'c, e autanplan entà amagar eth petit e innocent plasèr que li costauen, hemna ara fin, es atencions de Veselovsky.
TERCERA-PART-ANNA-KARENINA	Pensaue, quitament, que dilhèu çò que hesse damb aguesta finalitat poirie èster mau interpretat.
TERCERA-PART-ANNA-KARENINA	Plan que òc, quan preguntèc a Dolly “qué auie Macha” e Vasenka, en èster interrompuda era sua convèrsa, se botèc a guardar a Dolly damb indiferéncia, a Levin li semblèc ua astúcia mancada de naturalitat e repugnància.
TERCERA-PART-ANNA-KARENINA	Qué, donc?
TERCERA-PART-ANNA-KARENINA	Anaram aué a cercar misharnons?, preguntèc Dolly.
TERCERA-PART-ANNA-KARENINA	Anem…
TERCERA-PART-ANNA-KARENINA	Jo tanben vierè, didec Kitty.
TERCERA-PART-ANNA-KARENINA	Kitty l'aurie preguntat a Vasenka s'eth vierie tanben.
TERCERA-PART-ANNA-KARENINA	En aqueth moment Levin passèc ath sòn costat damb portadura decidida.
TERCERA-PART-ANNA-KARENINA	A on vas, Kostia?, li preguntèc intranquilla, ath sòn marit.
TERCERA-PART-ANNA-KARENINA	Era expression colpabla de Kitty confirmèc a Levin es sues sospeches.
TERCERA-PART-ANNA-KARENINA	Responec morrudaments, sense ne tansevolhe guardar ara sua esposa.
TERCERA-PART-ANNA-KARENINA	Ena mia abséncia a vengut eth mecanician aleman e encara non l'è vist.
TERCERA-PART-ANNA-KARENINA	Qué te cau?, preguntèc Levin.
TERCERA-PART-ANNA-KARENINA	Aguest senhor e jo èm ocupadi.
TERCERA-PART-ANNA-KARENINA	Desencusatz, didec era ath mecanician, qu'è besonh de dider-li ues paraules ath mèn marit.
TERCERA-PART-ANNA-KARENINA	Er aleman volec gésser, mès Levin lo tenguec.
TERCERA-PART-ANNA-KARENINA	Non vos shordetz.
TERCERA-PART-ANNA-KARENINA	Eth tren partís tàs tres, didec er aute.
TERCERA-PART-ANNA-KARENINA	Cranhi non poder arribar ara ora.
TERCERA-PART-ANNA-KARENINA	Levin non li responec e gessec dera estança amassa damb Kitty.
TERCERA-PART-ANNA-KARENINA	Qué me vòs díder?, li preguntèc en francés e sense guardar-la.
TERCERA-PART-ANNA-KARENINA	Levin n'auie era presentida e non ac volie veir.
TERCERA-PART-ANNA-KARENINA	Voi díder… voi dider-te, gasulhèc era.
TERCERA-PART-ANNA-KARENINA	Voi díder qu'atau… atau ei impossible… impossible de víuer.
TERCERA-PART-ANNA-KARENINA	Qu'aquerò ei un martiri…
TERCERA-PART-ANNA-KARENINA	Non hèsques scènes aciu, l'interrompec Levin damb irritacion.
TERCERA-PART-ANNA-KARENINA	Que pòt vier gent…
TERCERA-PART-ANNA-KARENINA	Qu'èren, plan que òc, en ua cramba de pas.
TERCERA-PART-ANNA-KARENINA	Gescam en jardin, proposèc, en veir aquerò.
TERCERA-PART-ANNA-KARENINA	En jardin trapèren ath campanhard que ne tenguie compde e qu'ère en tot netejar eth caminòu.
TERCERA-PART-ANNA-KARENINA	Sense tier en compde ja qu'eth jardinèr lo vedie, qu'era ploraue e eth ère esmoigut e es dus auien er aspècte de patir un gran malastre, auancèren ara prèssa.
TERCERA-PART-ANNA-KARENINA	Solet pensauen qu'auien besonh de dar-se explicacions, de disuadir-se mutuauments e d'aguesta sòrta desliurar-se deth martiri qu'ambdús experimentauen.
TERCERA-PART-ANNA-KARENINA	Atau qu'ei impossible de víuer.
TERCERA-PART-ANNA-KARENINA	Jo patisqui, tu patisses…
TERCERA-PART-ANNA-KARENINA	E per qué?, didec Kitty quan, ara fin, s'aueren seigut en un banc solitari, en un cornèr deth passèg des telhs.
TERCERA-PART-ANNA-KARENINA	Ditz-me ua causa, repliquèc Levin, en tot botar-se ath sòn dauant e dera madeisha manèra qu'era net anteriora: es punhs crispadi, sarradi contra eth sòn pièch, es cames dubèrtes, quilhada era esquia e eth cap, era guardada fixa enes uelhs dera sua hemna.
TERCERA-PART-ANNA-KARENINA	Non auie ena sua postura, en sòn ton, quauquarren inconvenent, impur, umiliant entà jo?
TERCERA-PART-ANNA-KARENINA	Ditz-me era vertat.
TERCERA-PART-ANNA-KARENINA	L'auie, cohessèc Kitty, damb votz tremolosa.
TERCERA-PART-ANNA-KARENINA	Mès, Kostia, se desencusèc, se qué posqui hèr jo?
TERCERA-PART-ANNA-KARENINA	Aguest maitin volí cuélher un aute ton; mès aguest òme…
TERCERA-PART-ANNA-KARENINA	Per qué aurà vengut?, higec entre somics que batanauen tot eth sòn còs, que ja anaue aumentant pera sua prenhesa.
TERCERA-PART-ANNA-KARENINA	Tant erosi qu'èrem!
TERCERA-PART-ANNA-KARENINA	Eth jardinèr podec campar, damb suspresa, se com prumèr anauen es dus pressadi, encara qu'arrés les acaçaue, e tristi e que, dempús, quan arren particularaments alègre s'auie podut passar en aqueth banc, tornauen damb es ròstres tranquils e enquia radiants.
TERCERA-PART-ANNA-KARENINA	Tanlèu auec acompanhat ara sua hemna enquiath solèr de naut, Levin entrèc ena part dera casa que s'estaue Dolly.
TERCERA-PART-ANNA-KARENINA	Aguesta ère tanben fòrça desengustada aqueth dia.
TERCERA-PART-ANNA-KARENINA	Daria Alexandrovna se passejaue pera cramba e didie airosa e energicaments, enquia damb ràbia, ara mainada, que s'estaue arraulida en un cornèr somicant.
TERCERA-PART-ANNA-KARENINA	E te demoraràs aquiu, en aguest madeish lòc, pendent tot eth dia.
TERCERA-PART-ANNA-KARENINA	E minjaràs soleta.
TERCERA-PART-ANNA-KARENINA	E non veiràs cap pipa.
TERCERA-PART-ANNA-KARENINA	E non te harè cap vestit.
TERCERA-PART-ANNA-KARENINA	A!, qu'ei ua mainada pervèrsa, expliquèc a Levin.
TERCERA-PART-ANNA-KARENINA	D'a on treirà aguestes males inclinacions?
TERCERA-PART-ANNA-KARENINA	Levin se sentec contrariat.
TERCERA-PART-ANNA-KARENINA	Mès, se qué ei çò qu'a hèt, preguntèc damb indiferéncia.
TERCERA-PART-ANNA-KARENINA	Era, damb Gricha, a vengut aquiu a on posse eth jordon e aquiu… que non te posqui díder se qué hègen.
TERCERA-PART-ANNA-KARENINA	Mil viatges trapi mens a miss Elliot.
TERCERA-PART-ANNA-KARENINA	Aguesta auta anglesa que non susvelhe arren, ei ua maquina.
TERCERA-PART-ANNA-KARENINA	Imaginatz-vos qu'era petita…
TERCERA-PART-ANNA-KARENINA	E Maria Alexandrovna condèc çò qu'era cridaue “eth crim de Macha”.
TERCERA-PART-ANNA-KARENINA	Aquerò que non vò díder arren, non vò díder cap mala inclinacion; qu'ei ua coquineria de mainatges e arren mès, la padeguèc Levin.
TERCERA-PART-ANNA-KARENINA	Mès veigui que tu tanben ès desengustat, avertic Dolly.
TERCERA-PART-ANNA-KARENINA	Per qué as vengut?, li demanèc.
TERCERA-PART-ANNA-KARENINA	Qué se passèc en salon?
TERCERA-PART-ANNA-KARENINA	Peth ton des preguntes comprenec Levin que li serie aisit díder a Dolly çò que volie.
TERCERA-PART-ANNA-KARENINA	Que non siguí aquiu, en salon, expliquèc.
TERCERA-PART-ANNA-KARENINA	È estat en jardin, parlant solets damb Kitty…
TERCERA-PART-ANNA-KARENINA	Mos auem pelejat un aute viatge, ja eth dusau dès que venguec Stiva.
TERCERA-PART-ANNA-KARENINA	Dolly lo guardèc damb uelhs intelligents e comprensius.
TERCERA-PART-ANNA-KARENINA	E ditz-me, damb era man en còr, seguic Levin, non i auie… non en Kitty, non, mès òc en aguest senhor… un ton que pòt èster desagradiu e enquia ofensiu entath marit?
TERCERA-PART-ANNA-KARENINA	Com t'ac diderè…?
TERCERA-PART-ANNA-KARENINA	Demora-te en cornèr, ordenèc a Macha, que, en campar un arridolet en ròstre de sa mair, s'aue virat.
TERCERA-PART-ANNA-KARENINA	En ambient deth gran mon, seguic dident Dolly a Levin, qu'ei atau coma se tie tota era joenesa; a ua hemna joena e beròia li cau hèr era cort, e eth marit mondan li cau, ath delà, èster content dera capitada dera sua hemna.
TERCERA-PART-ANNA-KARENINA	Òc, òc, responec Levin ombriu.
TERCERA-PART-ANNA-KARENINA	Mès, tu ac as campat?
TERCERA-PART-ANNA-KARENINA	Non solet jo, senon tanben Stiva ac campèc.
TERCERA-PART-ANNA-KARENINA	De seguit, dempús deth tè, me didec: Je crois que Veselovsky fait un petit brin de cour a Kitty.
TERCERA-PART-ANNA-KARENINA	Plan ben, que ja sò tranquil.
TERCERA-PART-ANNA-KARENINA	Lo vau a hèr enlà de seguit dera casa.
TERCERA-PART-ANNA-KARENINA	Se qué dides?
TERCERA-PART-ANNA-KARENINA	Ès hòl?, cridèc Dolly espaurida.
TERCERA-PART-ANNA-KARENINA	Tè, Kostia, solatja-te, li demanèc.
TERCERA-PART-ANNA-KARENINA	Dempús, en dirigir-se ara mainada, arrint, li didec: Ara que pòs anar damb Fanny.
TERCERA-PART-ANNA-KARENINA	E higec a Levin: Non, se vòs, vau a parlar damb Stiva.
TERCERA-PART-ANNA-KARENINA	Eth se lo harà a vier.
TERCERA-PART-ANNA-KARENINA	Li posqui díder que demores convidadi… que non conven entara nòsta casa…
TERCERA-PART-ANNA-KARENINA	Non, non.
TERCERA-PART-ANNA-KARENINA	Que l'ac voi díder jo.
TERCERA-PART-ANNA-KARENINA	Mès, vas a pelejar damb eth?
TERCERA-PART-ANNA-KARENINA	Non serà bric tragic; ath contrasri, me divertirè.
TERCERA-PART-ANNA-KARENINA	De vertat.
TERCERA-PART-ANNA-KARENINA	Òc, òc, serà fòrça divertit, assegurèc, es uelhs ludents entre alègres e menaçaires.
TERCERA-PART-ANNA-KARENINA	Ara, defenec ara mainada, te cau perdonar ara petita criminau.
TERCERA-PART-ANNA-KARENINA	Daria Alexandrovna campèc, plan que òc, ara mainada e aguesta, plorant, venguec a refugiar-se ena hauda de sa mair.
TERCERA-PART-ANNA-KARENINA	Dolly li botèc era man, prima e fina, doçaments, corauments, sus eth cap e l'amorassèc damb doçor.
TERCERA-PART-ANNA-KARENINA	Levin gessec pensant: “Se qué auem en comun damb eth?”.
TERCERA-PART-ANNA-KARENINA	En arribar en vestibul, balhèc era orde d'aganchar eth landolé entà vier ena estacion.
TERCERA-PART-ANNA-KARENINA	Ager se trinquèc eth ressòrt, responec eth lacai.
TERCERA-PART-ANNA-KARENINA	Alavetz, un aute coche quinsevolhe.
TERCERA-PART-ANNA-KARENINA	Mès, lèu…
TERCERA-PART-ANNA-KARENINA	A on ei eth convidat?
TERCERA-PART-ANNA-KARENINA	Ja siguesse qu'en ròstre de Levin i auie quauquarren especiau o ben qu'eth madeish Vasenka auesse comprenut que ce petit brin de cour qu'auie començat resultaue inoportun en aquera familha, çò de cèrt ei qu'era entrada de Levin ena cramba lo trebolèc, autant coma ei possible en un òme de gran mon.
TERCERA-PART-ANNA-KARENINA	Vos montatz damb calçons?, li preguntèc Levin.
TERCERA-PART-ANNA-KARENINA	Òc, qu'ei plan mès net, responec Vasenka, en tot méter era sua gròssa cama sus ua cagira e crochetant eth darrèr gahet deth calçon.
TERCERA-PART-ANNA-KARENINA	E arrie un aute còp, en tot hèr veir qu'estaue alègre e tranquil.
TERCERA-PART-ANNA-KARENINA	Sus era taula i auie eth paishon qu'eri auien trincat peth maitin, en voler quilhar bèri pesi.
TERCERA-PART-ANNA-KARENINA	Levin cuelhec aquera rèsta deth paishon e, sense badar boca, se metec a trincar encara mès era punta.
TERCERA-PART-ANNA-KARENINA	Dempús un long silenci, fòrça incomòde entàs dus, Levin seguic:
TERCERA-PART-ANNA-KARENINA	Volia…
TERCERA-PART-ANNA-KARENINA	Carèc un aute còp.
TERCERA-PART-ANNA-KARENINA	Qu'è manat aganchar es shivaus entà vos.
TERCERA-PART-ANNA-KARENINA	Se qué vò díder aquerò?, preguntèc Vasenka.
TERCERA-PART-ANNA-KARENINA	A on me cau anar?
TERCERA-PART-ANNA-KARENINA	Entara estacion deth camin de hèr, contestèc Levin, ombriu e arrincant trocets de husta deth paishon.
TERCERA-PART-ANNA-KARENINA	Partitz vos?, s'a passat quauquarren?
TERCERA-PART-ANNA-KARENINA	Se passe que sò en tot demorar a uns convidadi, prononcièc Levin damb energia.
TERCERA-PART-ANNA-KARENINA	E ara prèssa, ath temps qu'arrincaue mès trocets de husta deth paishon damb es puntes des sòn fòrts dits, seguic: non, que non demori a cap convidat ne s'a passat arren; mès vos demani que partigatz d'aciu çò de mès lèu pòssible.
TERCERA-PART-ANNA-KARENINA	Vos que podetz explicar-vos coma volgatz era vòsta escassa cortesia.
TERCERA-PART-ANNA-KARENINA	Vasenka se quilhèc, capinaut, en tot auer comprenut ara fin.
TERCERA-PART-ANNA-KARENINA	Mès jo vos demani ua explicacion, didec, damb accent fèrm.
TERCERA-PART-ANNA-KARENINA	Non vos posqui explicar arren, repliquèc Levin tranquilla e doçaments, reprimint era tremolor des sues pometes.
TERCERA-PART-ANNA-KARENINA	Que serà mielhor entà vos de non preguntar-me.
TERCERA-PART-ANNA-KARENINA	E coma auie ja acabat d'esbocinar es tròci de paishon que ja èren trincadi, Levin agarrèc es extrèms deth tròç que restaue e, encara que resistent, lo trinquèc tanben a bocinets.
TERCERA-PART-ANNA-KARENINA	A tot darrèr, agarrèc ath vòl ua estèra que queiguie en solèr.
TERCERA-PART-ANNA-KARENINA	Solide qu'er aspècte d'aqueri forçudi braci, des muscles en fòrta tension, era decision que hègen veir es sòns uelhs ludents, era tranquilitat e seguretat dera votz, posada e serèna, convencèren a Vasenka mès qu'es sues paraules.
TERCERA-PART-ANNA-KARENINA	Atau, arroncilhèc era espatla, arric damb mensprètz e solet didec:
TERCERA-PART-ANNA-KARENINA	Poirè veir a Oblonsky?
TERCERA-PART-ANNA-KARENINA	Lo manarè aciu ara madeish.
TERCERA-PART-ANNA-KARENINA	Què pècs!, comentèc Esteva Arkadievic en condar-li eth sòn amic que lo hegen enlà dera casa; e, en tot trapar a Levin en jardin, a on aqueth se passejaue ara demora de veir era gessuda deth sòn òste, li didec:
TERCERA-PART-ANNA-KARENINA	Mais s'est ridicul!
TERCERA-PART-ANNA-KARENINA	Quin can te laire?
TERCERA-PART-ANNA-KARENINA	Mais s'est du demier ridicul!
TERCERA-PART-ANNA-KARENINA	Qué tie d'estranh qu'un joen…
TERCERA-PART-ANNA-KARENINA	Se te platz, non me digues arren.
TERCERA-PART-ANNA-KARENINA	Non posqui hèr ua auta causa.
TERCERA-PART-ANNA-KARENINA	Senti fòrça vergonha dauant de jo e dauant d'eth.
TERCERA-PART-ANNA-KARENINA	Mès me pensi qu'entada eth non serà ua grana pena partir e, ça que la, era sua preséncia mos ei desagradiua entara mia hemna e entà jo.
TERCERA-PART-ANNA-KARENINA	Mès aquerò ei ofensiu entada eth.
TERCERA-PART-ANNA-KARENINA	Et puis s'est ridicul.
TERCERA-PART-ANNA-KARENINA	Eth sòn sojorn aciu ei entà jo, ofensiu e penible (e non per tòrt mèn).
TERCERA-PART-ANNA-KARENINA	Sabi pas se per qué li cau patir…
TERCERA-PART-ANNA-KARENINA	Mès jo non me demoraua aquerò dera tua part.
TERCERA-PART-ANNA-KARENINA	On peut etre jaloux, mais a ce point c'est du dernier ridicul!
TERCERA-PART-ANNA-KARENINA	Non se tardèc a enténer eth bronit deth car, e, entre es arbes, vedec se com Vasenka, seigut sus un molon de hen (per malastre eth car non auie eth sèti ben apraiat) damb era sua casqueta escocesa calada, en tot balançar-se damb es secodudes deth car en passar pes clòts o sauvar es pèires, s'aluenhaue pera avenguda.
TERCERA-PART-ANNA-KARENINA	Dempús vedec qu'eth lacai gessie ath mès córrer dera casa e arturaue eth car.
TERCERA-PART-ANNA-KARENINA	Qué se passarà, pensèc Levin.
TERCERA-PART-ANNA-KARENINA	Se tractaue deth mecanician aleman, que d'eth se n'auie desbrembat totafèt.
TERCERA-PART-ANNA-KARENINA	Esteva Arkadievic e era Princesa èren fòrça indignadi per anament de Levin.
TERCERA-PART-ANNA-KARENINA	Eth madeish se sentie non solet ridicul de bèra manèra, senon enquia avergonhat e colpable.
TERCERA-PART-ANNA-KARENINA	Mès en tot rebrembar çò qu'eth e era sua hemna auien patit, en preguntar-se s'aurie obrat madeish un aute viatge, Levin se contestaue qu'en ua analòga escadença, agirie madeish.
TERCERA-PART-ANNA-KARENINA	Mès, tath finau deth dia, e a despièt der incident, toti, exceptat era Princesa, que non perdonaue ath sòn gendre aquera descortesia, èren extraordinàriaments animadi e alègres, coma les sòl passar as mainatges quan acabe eth sòn castig, o damb es persones granes qu'acodissen a ua recepcion oficiau en acabar es ceremònies.
TERCERA-PART-ANNA-KARENINA	Atau que pera net, en abséncia dera Princesa, parlauen dera gessuda forçosa de Vasenka coma se siguesse aigua passada.
TERCERA-PART-ANNA-KARENINA	E Dolly, qu'auie heretat de sa pair eth don de condar es causes damb gràcia, les hège estarnar d'arrir quan, per ennan viatge, e tostemps damb naues invencions umoristiques, condaue qu'era ère a mand de botar-se lacets entà ludir-se dauant er òste e gésser atau en salon, quan entenec eth bronit deth car.
TERCERA-PART-ANNA-KARENINA	E se qui s'estaue en eth?, didie.
TERCERA-PART-ANNA-KARENINA	Eth madeish Vasenka!
TERCERA-PART-ANNA-KARENINA	Damb era sua casqueta escocesa e es calçons, seigut sus eth hen.
TERCERA-PART-ANNA-KARENINA	S'aumens auessen ordenat premanir-li eth landolé!…
TERCERA-PART-ANNA-KARENINA	E dempús enteni: “demoratz, demoratz”.
TERCERA-PART-ANNA-KARENINA	Me pensè: qu'an auut pietat d'eth.
TERCERA-PART-ANNA-KARENINA	Mès veigui que hèn a seir a un vielh aleman e ada eth lo lhèuen, e hèn que vage de pès.
TERCERA-PART-ANNA-KARENINA	E adishatz as mèns lacets!, acabaue hènt veir que se trapaue fòrça contrariada.
TERCERA-PART-ANNA-KARENINA	Era mia mèuca qu'ère certana.
TERCERA-PART-ANNA-KARENINA	Daria Alexandrovna realizèc eth sòn prepaus de vier a tier-li ua visita a Anna.
TERCERA-PART-ANNA-KARENINA	Comprenie qu'es Levin auien rasons prigondes pr'amor de non voler relacionar-se entad arren damb Vronsky e n'ère segura de qué eth sòn viatge aclaparie ara sua fraia e costarie un desengust ath sòn cunhat; mès, de un aute costat, consideraue un déuer sòn, visitar a Anna e desiraue mostrar-li que, a maugrat eth cambi dera sua situacion, es sòns sentiments entada era non auien variat.
TERCERA-PART-ANNA-KARENINA	Entà non costar a Levin naui anugi, Daria Alexandrovna ordenèc logar en pòble es shivaus de besonh.
TERCERA-PART-ANNA-KARENINA	Mès, eth sòn cunhat, en saber-se'n, se sentec desengustat e l'ac repoteguéc viuaments.
TERCERA-PART-ANNA-KARENINA	Per qué te penses que m'a de shordar eth tòn viatge?
TERCERA-PART-ANNA-KARENINA	Non m'as dit ne un solet còp que i volies anar, ath delà, se me resulte desagradiu, mès me'n serie encara se non profites es mèns shivaus.
TERCERA-PART-ANNA-KARENINA	Eth hèt de qué les lògues en pòble qu'ei un motiu de desengust entà jo.
TERCERA-PART-ANNA-KARENINA	Mès, que i a ua auta causa encara pejor, qu'ei que se comprometeràn e non compliràn era sua paraula.
TERCERA-PART-ANNA-KARENINA	È, coma sabes, è pro shivaus e boni, e coches, se non me vòs ofensar: cuelhe-les entath tòn viatge.
TERCERA-PART-ANNA-KARENINA	Daria Alexandrovna li calec acceptar er aufriment deth sòn cunhat e aguest, eth dia fixat premanic entath viatge quate shivaus, e damb ua acompanhada de trabalhadors dera propietat que venguie a pè e a shivau, gesseren de cap ad aqueth destin.
TERCERA-PART-ANNA-KARENINA	Qu'ère un gran parrabastatge entà Levin, pr'amor qu'auie de besonh des shivaus entara Princesa e era lheuador, que les calie partir alavetz tanben; mès eth déuer d'ospitalitat l'empedie perméter que Daria Alexandrovna li calesse cercar en auta gent.
TERCERA-PART-ANNA-KARENINA	Sabie, ath delà, qu'es vint robles que li demanuen ara sua cunhada pes shivaus èren entada era ua pesada carga, dada era sua mala situacion economica.
TERCERA-PART-ANNA-KARENINA	Per conselh de Levin, Daria Alexandrovna gessec abantes dera auba.
TERCERA-PART-ANNA-KARENINA	Eth camin ère bon e eth coche comòde; es shivaus corrien leugèrs; e ath dauant, ath cant deth menaire, en sèti deth lacai, i anaue er encargat que, en sòrta d'aqueth, auie manat Levin, entà màger seguretat.
TERCERA-PART-ANNA-KARENINA	Dolly s'esclipsèc e non se desvelhèc enquiara aubèrja qu'en era les calie cambiar de shivaus.
TERCERA-PART-ANNA-KARENINA	Daria Alexandrovna prenec eth tè ena madeisha casa de Sviajsky a on Levin se posaue enes sòns viatges.
TERCERA-PART-ANNA-KARENINA	Parlèc damb es hemnes, es mainatges e eth vielh sus eth comde Vronsky, que d'eth eth vielh hec grani elògis.
TERCERA-PART-ANNA-KARENINA	Tàs dètz deth maitin seguic eth sòn viatge.
TERCERA-PART-ANNA-KARENINA	Quan s'estaue en casa, ocupada constantaments enes ahèrs que li balhauen es mainatges, Daria Alexandrovna non auie temps entà pensar en cap auta causa; mès ara, pendent es quate ores que se tardèc aguesta part deth viatge, acodiren ena sua ment toti es rebrembes dera sua vida e les anèc repassant enes sòns aspèctes mès diuèrsi.
TERCERA-PART-ANNA-KARENINA	Es sòns pensaments, qu'ada era madeisha li semblauen estranhs, volèren tanben entàs mainatges.
TERCERA-PART-ANNA-KARENINA	Era Princesa e Kitty (non fidaue guaire en aguesta) l'auien prometut cuedar-les.
TERCERA-PART-ANNA-KARENINA	Ça que la, ère preocupada per eri.
TERCERA-PART-ANNA-KARENINA	Dilhèu un shivau caushiguèsse a Gricha, o Lilly patisse ua auta indigestion”.
TERCERA-PART-ANNA-KARENINA	Dempús pensèc en avier.
TERCERA-PART-ANNA-KARENINA	Prumèr, en avier immediat: “En Moscòu, entad aguest iuèrn, les calerie cambiar de pis.
TERCERA-PART-ANNA-KARENINA	Auram de cambiar es mòbles deth salon, e hèr-li un abric ara hilha màger”.
TERCERA-PART-ANNA-KARENINA	Dempús, er avier des sòns hilhs: “Es mainades, mens mau, non aufrissen tantes complicacions; mès, es mainatges!”.
TERCERA-PART-ANNA-KARENINA	E se didec: “Qu'està ben que m'ocupe de Gricha ara pr'amor que sò mès liura e non è d'auer cap hilh.
TERCERA-PART-ANNA-KARENINA	Damb Stiva, plan que òc, que non me cau compdar.
TERCERA-PART-ANNA-KARENINA	En tot seguir atau e damb era ajuda dera bona gent, amiarè entà dauant as mèns hilhs.
TERCERA-PART-ANNA-KARENINA	Mès se torni a vier prenhs…” E Dolly reflexionèc qu'ère fòrça injust considerar es dolors de jasilha coma senhau dera malediccion que pese sus era hemna.
TERCERA-PART-ANNA-KARENINA	E li venguec en cap era convèrsa que, a prepaus d'aquerò, auie auut damb era irèua dera casa a on auie cambiat es shivaus.
TERCERA-PART-ANNA-KARENINA	Aquera, ara demana de Dolly de s'auie hilhs, responec alègraments:
TERCERA-PART-ANNA-KARENINA	Qu'auí ua mainada, mès Diu se la hec a vier.
TERCERA-PART-ANNA-KARENINA	Aguest Quareme l'acogué.
TERCERA-PART-ANNA-KARENINA	E ac sentes fòrça?, preguntèc, tanben, Daria Alexandrovna.
TERCERA-PART-ANNA-KARENINA	Per qué ac è de sénter?, contestèc era joena.
TERCERA-PART-ANNA-KARENINA	Eth vielh qu'a encara fòrça arrèilhs autanplan sense era.
TERCERA-PART-ANNA-KARENINA	E me daue fòrça trabalh.
TERCERA-PART-ANNA-KARENINA	Non podia atier a d'autes ahèrs mès importants…
TERCERA-PART-ANNA-KARENINA	Non podia trabalhar ne hèr arren mès qu'acupar-me d'era…
TERCERA-PART-ANNA-KARENINA	Qu'ère un hàstic.
TERCERA-PART-ANNA-KARENINA	A Daria Alexandrovna aguesta responsa l'auie semblat repugnanta enes pòts d'aquera simpatica gojata, qu'eth sòn ròstre exprimie bontat; mès ara, en rebrembar sense voler aqueres paraules, se didec que, a maugrat eth cinisme qu'auie en eres non deishaue d'auer un shinhau de vertat.
TERCERA-PART-ANNA-KARENINA	Pensaue alavetz Daria Alexandrovna enes sues prenheses: enes estavaniments, eth mau de cap, era indiferéncia entà tot e, mès que mès, ena deformacion, ena sua lejor.
TERCERA-PART-ANNA-KARENINA	Jo, en èster prenhs, me torni orribla.”.
TERCERA-PART-ANNA-KARENINA	E balhar era popa, es nets sense dormir, es crebasses, es dolors irresistibles se se retire era lhet…” E en tot rebrembar aqueri dolors qu'auie passat en lèu toti es sues jasilhes, Daria Alexandrovna s'estrementic.
TERCERA-PART-ANNA-KARENINA	Eth “crimen” dera petita Macha en jardin, es classes damb es mainatges, eth latin malaisit e incomprensible entada eri.
TERCERA-PART-ANNA-KARENINA	E, se coma finau, arribe era mòrt…” E Daria Alexandrovna rebrembèc, damb dolor e orror prigond, era mòrt e er acogament deth sòn darrèr mainatge, atacat pera terribla diftèria: es gèsti orrorosi costadi pera tossiquèra e es estofaments; era escodentiua dera gòrja atacada, plea de pudesenques e holades nafres, eth darrèr esfòrç damb era imminenta asfixia (gessudi e sanguinolents, es uelhs; congestionades es faccions, holades, crevant es venes; crispades es mans; doblegades era espatla es es cames).
TERCERA-PART-ANNA-KARENINA	Dempús eth petit taüt, tan funèbre a maugrat des sòns colors clars (ròsa e blanc) e es sòns ornaments de passamanaria; eth redge cosset, de fronteta esblancossida damb retortilhs ròis; era boqueta, morada, dubèrta coma en gèst d'estranhesa.
TERCERA-PART-ANNA-KARENINA	Dempús eth esmovent adiu finau, eth lugubre martelage sus es claus que tenguien era tapa dera caisha, era partida dera acompanhada; tot entre era indiferéncia dera gent.
TERCERA-PART-ANNA-KARENINA	E mentretant, era, en sòn dolor de mair, ena angoisha dera opression deth sòn pitrau, que li nudaue era gòrja, se sentie morir, e lèrmes de huec corrien pes sues caròles.
TERCERA-PART-ANNA-KARENINA	Víuer sense un moment de tranquillitat, ja prenhada, ja balhant era popa; tostemp de mala encólia, pelejant, torturant-me jo e torturant as auti, costant repugnància ath mèn marit.
TERCERA-PART-ANNA-KARENINA	Atau aurè passat era mia vida e gesseràn mainatges malerosi, mau educadi, dilhèu mainatges gandiaires.
TERCERA-PART-ANNA-KARENINA	Ja aguest an, se non auessem passat er ostiu en çò de Levin, sabi pas se qué auríem hèt.
TERCERA-PART-ANNA-KARENINA	Ei vertat que Kostia e Kitty son tan delicadi que non mo n'encuedam, mès aquerò non pòt durar.
TERCERA-PART-ANNA-KARENINA	Tanben eri auràn mainattges e non mos poiràn ajudar; ara madeish ja vam mau de recursi.
TERCERA-PART-ANNA-KARENINA	Qui mos ajudarà?
TERCERA-PART-ANNA-KARENINA	Papa, que ja s'a demorat sense arren?
TERCERA-PART-ANNA-KARENINA	Atau que ne tansevolhe poirè educar as mainatges.
TERCERA-PART-ANNA-KARENINA	Dilhèu ac poiria hèr damb era ajuda de d'auti, mès umiliant-me…
TERCERA-PART-ANNA-KARENINA	E supausem çò de mielhor: qu'es mainatges non se morisquen e les posca educar de bèra manèra.
TERCERA-PART-ANNA-KARENINA	En aguest cas era soleta causa qu'artenherè ei que non vagen peth mau camin.
TERCERA-PART-ANNA-KARENINA	E entad açò auí tant de trabalh, passè tant de patiment?
TERCERA-PART-ANNA-KARENINA	De nauèth Dolly rebrembèc es paraules dera joena campanharda e un aute còp pensèc qu'èren repugnantes; mès non podec deishar de repetir-se qu'en eres i auie ua part de vertat.
TERCERA-PART-ANNA-KARENINA	Qué?
TERCERA-PART-ANNA-KARENINA	Encara èm luenh?, preguntèc ara suspresa ar encargat, pr'amor d'esdegar-se d'aqueri pensaments.
TERCERA-PART-ANNA-KARENINA	Dès aguest pòble, sivans diden, i a sèt verstas.
TERCERA-PART-ANNA-KARENINA	Eth landolé après auer trauessat eth carrèr principau deth pòble, arribèc en un pontet, que per eth, parlant damb votzes alègres e sonores, passejaue un grop de hemnes, damb hardèus cargadi enes sues espatles.
TERCERA-PART-ANNA-KARENINA	Es hemnes s'arturèren en tot guardar damb interès eth coche.
TERCERA-PART-ANNA-KARENINA	Totes aqueres cares li semblèren a Daria Alexandrovna sanes e alègres e qu'amuishauen era alegria de víuer.
TERCERA-PART-ANNA-KARENINA	Anaue comòda, leugèraments, doçaments crossada, mès seguie damb es neri pensaments.
TERCERA-PART-ANNA-KARENINA	Solet ara, per un moment, me n'è encuedat de tot… toti viuen… aguestes hemnes e era fraia Nataly, e Varenka e Anna, que vau a veir, solet jo non viui.
TERCERA-PART-ANNA-KARENINA	Sò jo mielhor?
TERCERA-PART-ANNA-KARENINA	Aumens è un marit qu'estimi…
TERCERA-PART-ANNA-KARENINA	Non coma jo voleria, mès l'estimi…
TERCERA-PART-ANNA-KARENINA	Tant qu'Anna non estimaue ath sòn.
TERCERA-PART-ANNA-KARENINA	Quina colpa n'a era?
TERCERA-PART-ANNA-KARENINA	Era que vò víuer.
TERCERA-PART-ANNA-KARENINA	Diu mos a imprimit aguest desir ena amna.
TERCERA-PART-ANNA-KARENINA	Qu'ei possible que jo auessa hèt çò de madeish.
TERCERA-PART-ANNA-KARENINA	Enquia ara sabi pas s'è hèt ben o mau en escotar-la en aqueth moment terrible que venguec ena mia casa, en Moscòu.
TERCERA-PART-ANNA-KARENINA	Alavetz deuí deishar ath mèn marit e començar de nau era mia vida.
TERCERA-PART-ANNA-KARENINA	Podia estimar e èster estimada reauments.
TERCERA-PART-ANNA-KARENINA	Dilhèu ei mès aunèst çò que hèsqui ara?
TERCERA-PART-ANNA-KARENINA	Non m'inspire cap de respècte.
TERCERA-PART-ANNA-KARENINA	N'è besonh”, pensèc en tot referir-se ath sòn marit, “e lo tengui.
TERCERA-PART-ANNA-KARENINA	Aquerò ei mielhor?
TERCERA-PART-ANNA-KARENINA	Alavetz jo podia agradar, encara; me restaue beresa”.
TERCERA-PART-ANNA-KARENINA	Daria Alexandrovna sentec ara talents de guardar-se en miralhet qu'amiaue ena sua bossa de viatge e siguec a mand de trèir-lo.
TERCERA-PART-ANNA-KARENINA	Mès en veir ath menaire e ar encargat en sèti deth dauant, pensèc que bèth un d'eri podie virar eth cap e veder-la en aquera actitud e se sentec avergonhada deth sòn prepaus.
TERCERA-PART-ANNA-KARENINA	Daria Alexandrovna deishèc anar aquera idia, mès, antaplan sense guardar-se en miralh, pensaue qu'encara non ère tard entà un nau amor; e rebrembèc a Sergi Ivanovic, qu'ère particularaments amable damb era, e ar amic de Stiva, eth brave de Turovsin, que suenhèc ath sòn costat as mainatges quan aguesti aueren era escarlatina e qu'ère encamardat d'era; e tanben a un òme, plan joen encara, que li didie, coma li condèc eth sòn pròpi marit, que “era ère era mès beròia de totes es fraies”.
TERCERA-PART-ANNA-KARENINA	E es aventures mès irrealizables e passionaus se presentèren ena sua imaginacion.
TERCERA-PART-ANNA-KARENINA	Ei erosa, hè erós a un aute òme e non estarà aclapada coma jo.
TERCERA-PART-ANNA-KARENINA	Solide que, coma tostemp, estarà fresca, espirituau e plia d'interès per tot”, pensaue Daria Alexandrovna.
TERCERA-PART-ANNA-KARENINA	E ua riseta de dolenteria arroncilhaue es sòns pòts, sustot pr'amor que, en pensar en idilli d'Anna, s'imaginaue entada era madeisha un idilli semblable damb er òme que hargaue era sua imaginacion hòlaments enamorat d'era.
TERCERA-PART-ANNA-KARENINA	Tanben era, coma Anna, l'ac revelarie ath sòn marit.
TERCERA-PART-ANNA-KARENINA	E es imaginàries suspreses e conseqüent trebolament d'Esteva Arkadievic la heren arrir.
TERCERA-PART-ANNA-KARENINA	Eth menaire arturèc es shivaus e campèc a veir se trapaue a bèth un, pr'amor de preguntar-li sus era clòsa.
TERCERA-PART-ANNA-KARENINA	Darrèr, en un camp de blat, près d'un car, seigudi sus era tèrra, se vedien diuèrsi campanhards.
TERCERA-PART-ANNA-KARENINA	Er encargat se botèc a cridar-les sorrisclant.
TERCERA-PART-ANNA-KARENINA	Eth airegòt que costaue eth caminar deth coche, arturat ja, s'auie esbugassat, e er aire ère en cauma.
TERCERA-PART-ANNA-KARENINA	Es tabans s'aganchèren as shivaus, caperadi de sudor, e aguesti se defenien d'eri rabiosaments botjant de contunh eth cap, es pautes e era codena.
TERCERA-PART-ANNA-KARENINA	Cessèc eth bronit metalic des dalhes, qu'èren en tot esmolar es campanhards.
TERCERA-PART-ANNA-KARENINA	Mès de prèssa, guit,!, cridèc er encargat.
TERCERA-PART-ANNA-KARENINA	A veir s'arribes d'un còp!
TERCERA-PART-ANNA-KARENINA	Eth vielh de peus blanqui, retortilhadi e estacadi damb ua tireta de crospa d'arbe, d'esquia doblegada, tacada de sudor, esdeguèc eth pas, caminant a petits guimbets e, en arribar en coche, damb era sua man dreta, ennerida e arropida peth solei, er aire e es ans, agarrada ath parahanga, e damb eth pè quèr quilhat, didec damb gèst obsequiós:
TERCERA-PART-ANNA-KARENINA	Preguntatz per Vosdvijenskoe, era casa des senhors, era clòsa deth Comde?
TERCERA-PART-ANNA-KARENINA	Donques tanlèu gescatz d'aciu, traparatz un marrèc ena quèrra.
TERCERA-PART-ANNA-KARENINA	Seguitz dret eth camin que vos amiarà aquiu.
TERCERA-PART-ANNA-KARENINA	E a qui vatz a veir?
TERCERA-PART-ANNA-KARENINA	Ath madeish Comde?
TERCERA-PART-ANNA-KARENINA	E didetz-me: son ena casa, brave òme?, preguntèc Daria Alexandrovna sense saber de quina manèra, autanplan damb aqueth campanhard, li calie parlar d'Anna.
TERCERA-PART-ANNA-KARENINA	Me pensi que i son, didec eth vielh, baishant eth pè quèr e quilhant eth dret pr'amor de balhar ara repaus ad aguest, que deishèc en povàs era sua tralha, en tot mercar claraments es cinc ditz.
TERCERA-PART-ANNA-KARENINA	Me pensi que son en casa, contunhèc, damb talents de parlar.
TERCERA-PART-ANNA-KARENINA	Ager tanben vengueren convidadi…
TERCERA-PART-ANNA-KARENINA	Qu'an tostemps ua grana quantitat de convidadi.
TERCERA-PART-ANNA-KARENINA	Qué voletz, idolèc ath sòn torn, a un mosso que li cridaue quauquarren deth car estant.
TERCERA-PART-ANNA-KARENINA	Dempús seguic: Qu'ei aquerò…
TERCERA-PART-ANNA-KARENINA	Hè pòc passèren toti per aciu, a shivau.
TERCERA-PART-ANNA-KARENINA	Volien veir eth rastolh…
TERCERA-PART-ANNA-KARENINA	Ara solide que son en casa…
TERCERA-PART-ANNA-KARENINA	E vos se qui ètz?
TERCERA-PART-ANNA-KARENINA	Nosati viem de fòrça luenh, didec eth menaire.
TERCERA-PART-ANNA-KARENINA	Atau, donc, qu'ei près d'aciu?
TERCERA-PART-ANNA-KARENINA	Te digui qu'aciu madeish.
TERCERA-PART-ANNA-KARENINA	A pòca distància, didie eth campanhard, en tot passar era sua man dreta pera aleta…
TERCERA-PART-ANNA-KARENINA	Un joen, san, fòrt, s'apressèc tanben e l'interrompec.
TERCERA-PART-ANNA-KARENINA	Sabetz se i aurà trabalh tara cuelheta?
TERCERA-PART-ANNA-KARENINA	Sabi pas, amic.
TERCERA-PART-ANNA-KARENINA	Atau, donc, vies tara quèrra e arribaràs dirèctaments aquiu, acabèc eth campanhard, en tot hèr-se enlà de mala encólia des viatgèrs.
TERCERA-PART-ANNA-KARENINA	Eth menaire hec córrer as shivaus, mès, quan cuelhie eth marrèc, eth vielh, les cridèc:
TERCERA-PART-ANNA-KARENINA	Pòs-te, estimat!, pòst-te!
TERCERA-PART-ANNA-KARENINA	Torna!
TERCERA-PART-ANNA-KARENINA	Eth menaire arturèc es shivaus.
TERCERA-PART-ANNA-KARENINA	Aquiu que vie eth madeish senhor, tornèc a cridar eth campanhard.
TERCERA-PART-ANNA-KARENINA	Vedetz se com corren.
TERCERA-PART-ANNA-KARENINA	E senhalaue a quate cavalièrs e a dues persones qu'anauen en un charaban, e qu'ère Vronsky, eth sòn joquei, Veselovsky e Anna montadi en dus shivaus, e era princesa Barbara e Sviajsky, qu'ocupauen eth charaban.
TERCERA-PART-ANNA-KARENINA	Auien gessut dera clòsa entà hèr un torn e veir se com trabalhauen enes rastolhs es maquines nauèraments aquerides.
TERCERA-PART-ANNA-KARENINA	En veir eth coche es cavalièrs pressèren eth caminar des sòns shivaus.
TERCERA-PART-ANNA-KARENINA	Dauant, ath costat de Veselovsky, venguie Anna, qu'amiaue damb pas tranquil eth sòn shivau anglés, petit e fòrt, de peu e coa cuerta.
TERCERA-PART-ANNA-KARENINA	Eth beròi cap d'Anna, damb es sòns peus neri, que subergessien deth naut chapèu, es sues espatles dretes, de forma fina, era sua actitud tranquilla e graciosa, formauen ua polida estampa d'amazòna que, ath còp que l'admirèren, aumpliren a Dolly de suspresa.
TERCERA-PART-ANNA-KARENINA	Ara prumeria li semblèc un shinhau inconvenent qu'Anna montèsse a shivau.
TERCERA-PART-ANNA-KARENINA	Daria Alexandrovna consideraue aquerò coma ua vantariada que non hège ara sua situacion.
TERCERA-PART-ANNA-KARENINA	Mès, quan la vedec d'apròp, remetec aqueth judici.
TERCERA-PART-ANNA-KARENINA	Qu'ère tot tan simple, tranquil e digne ena figura e actitud d'Anna qu'arren podie resultar mès naturau.
TERCERA-PART-ANNA-KARENINA	Ath sòn costat, sus er afogat shivau militar, en tot alongar entà dauant es sues gròsses cames, damb era sua casqueta escocesa de longues cintes que flotauen peth darrèr, visiblaments capinaut d'eth madeish, venguie Vasenka Veselovsky.
TERCERA-PART-ANNA-KARENINA	Daria Alexandrovna, en arreconeisher-lo, non podec tier un arridolet.
TERCERA-PART-ANNA-KARENINA	Darrèr venguie Vronsky.
TERCERA-PART-ANNA-KARENINA	Montaue un shivau de pura sang, de color baiard escur e que semblaue agitat peth galaup.
TERCERA-PART-ANNA-KARENINA	Pr'amor de retier-lo, Vronsky li calie tirassar fòrtaments des retnes.
TERCERA-PART-ANNA-KARENINA	Lo seguie un òme vestit de joquei.
TERCERA-PART-ANNA-KARENINA	Era!, sorrisclèc.
TERCERA-PART-ANNA-KARENINA	E lancèc eth sòn shivau ath galaup.
TERCERA-PART-ANNA-KARENINA	Jo m'ac demoraua e non gausaua demorar-m'ac…
TERCERA-PART-ANNA-KARENINA	Quina alegria!
TERCERA-PART-ANNA-KARENINA	Non te pòs imaginar era mia alegria, didie Anna, ja amassant eth sòn ròstre ath de Dolly e punant-lo, ja hènt-se enlà un shinhau e campant-la, corauments.
TERCERA-PART-ANNA-KARENINA	Quina alegria, Alexei!, li didec a Vronsky, que sautaue deth shivau e s'apressaue ada eres.
TERCERA-PART-ANNA-KARENINA	Vronsky, en tot trèir-se eth sòn chapèu gris, saludèc a Dolly.
TERCERA-PART-ANNA-KARENINA	Non sabetz se guaire mos alègre era vòsta arribada, didec, en tot balhar un especiau significat as sues paraules e damb un franc arridolet, que desnishaue es sòns fòrts e blanqui dents.
TERCERA-PART-ANNA-KARENINA	Qu'ei era princesa Barbara, responec Anna ara guardada interroganta de Dolly, quan s'apressèc ada eri eth charaban.
TERCERA-PART-ANNA-KARENINA	A!, didec Daria Alexandrovna.
TERCERA-PART-ANNA-KARENINA	E, contra eth sòn desir, eth sòn ròstre exprimic maucontentament.
TERCERA-PART-ANNA-KARENINA	Era princesa Barbara ère tia deth sòn marit.
TERCERA-PART-ANNA-KARENINA	Dolly la coneishie dès hège fòrça temps e non l'inspiraue cap de respècte.
TERCERA-PART-ANNA-KARENINA	Se'n sabie que s'auie passat tota era sua vida viuent coma un parasit enes cases des sòns parents rics; mès eth hèt qu'ara s'estèsse ena de Vronsky, òme totafèt d'autrú ada era, ac sentec coma ua ofensa entara familha deth sòn marit.
TERCERA-PART-ANNA-KARENINA	Anna se n'encuedèc dera expression de desengust que se pintaue en ròstre dera sua amiga e se confonec; se rogic e estramunquèc damb eth vòl dera sua hauda d'amazòna, qu'auie deishat d'anar en aqueth moment.
TERCERA-PART-ANNA-KARENINA	Princesa.
TERCERA-PART-ANNA-KARENINA	Sviajsky, que tanben coneishie, li preguntèc se com se trapauen er extravagant deth sòn amic e era sua joena esposa, e dempús de hèr un còp de uelh as shivaus, que non formauen parelha, e ath landolé qu'auie es aletes recompausades, Sviajsky prepausèc as daunes que passèssen en charaban.
TERCERA-PART-ANNA-KARENINA	Non, contunharè en aguest veïcle, refusèc Dolly.
TERCERA-PART-ANNA-KARENINA	Eth shivau ei tranquil e era Princesa mene ben, persutèren.
TERCERA-PART-ANNA-KARENINA	Non, demoratz-vos coma estatz, decidic Anna.
TERCERA-PART-ANNA-KARENINA	Nosates vieram en landolé.
TERCERA-PART-ANNA-KARENINA	E, agarrant a Dolly peth braç, se la hec a vier damb era en aqueth coche.
TERCERA-PART-ANNA-KARENINA	Daria Alexandrovna guardaue damb interès eth charaban, tan luxós coma non l'auie vist jamès; as magnifics shivaus; e a totes aqueres persones que l'entornejauen, tant elegantaments vestides, tan ben jargades.
TERCERA-PART-ANNA-KARENINA	Mès çò que mès l'estonaue ère eth cambi que notaue ena sua estimada Anna.
TERCERA-PART-ANNA-KARENINA	Ua auta hemna mens observaira o que non auesse coneishut abantes ara sua cunhada e, sustot, que non auesse pensat çò que pendent eth viatge auie pensat Dolly, non aurie observat arren de particular en era.
TERCERA-PART-ANNA-KARENINA	Mès ara Dolly ère estonada de trapar en Anna aquera beresa que solet enes moments de delèri d'amor se ve enes hemnes.
TERCERA-PART-ANNA-KARENINA	Tot en era qu'ère beròi: es trauquets des caròles e dera maishèra; era forma e eth color des sòns pòts; er arridolet alat; era ludentor des uelhs; era rapiditat e era gràcia des sòns movements; eth ton dera votz; autanplan era manèra que, miei seriosaments, miei de trufaria, auie contestat a Veselovsky en demanar-li aguest permís entà montar eth sòn shivau e ensenhar-li a galaupar damb es quate paues estirades.
TERCERA-PART-ANNA-KARENINA	Tot en era alendaue un encant qu'Anna n'ère conscienta e que l'aumplie de gòi.
TERCERA-PART-ANNA-KARENINA	Quan se seigueren en landolé, es dues hemnes se senteren un shinhau trebolades: Anna, pera guardada atentiua e interrogadoira de Dolly, e aguesta perque, dempús es paraules de mensprètz de Svajsky entath sòn landolé, sentie vergonha e tanben dolor per non auer podut aufrir a Anna un aute coche mielhor.
TERCERA-PART-ANNA-KARENINA	Er encargat, pr'amor d'amagar era sua confusion, se predèc a ajudar as senhores e acomodar-les en coche.
TERCERA-PART-ANNA-KARENINA	Felip se botèc ombriu e se prepausèc de non doblegar-se dauant d'aquera superioritat.
TERCERA-PART-ANNA-KARENINA	De moment, arric damb ironia peth nere shivau de carrèra.
TERCERA-PART-ANNA-KARENINA	Qué contents se boten en veder-la…!
TERCERA-PART-ANNA-KARENINA	Se ve que hège fòrça temps que non se vedien, didec eth vielh des peus ajustadi damb era tira de crospa.
TERCERA-PART-ANNA-KARENINA	Oncle Gerasim; vietz a cercar aqueth polin nere e hètz-lo-vos a vier pr'amor d'amiar es escarris, donques qu'ac harà en un virament de uelhs.
TERCERA-PART-ANNA-KARENINA	Guardatz, guardatz.
TERCERA-PART-ANNA-KARENINA	Aqueth des caucetes, ei un òme o ua hemna?, didec un d'eri, senhalant a Vasenka, que se seiguie ena sera de senhora deth shivau d'Anna.
TERCERA-PART-ANNA-KARENINA	Non, òme, non.
TERCERA-PART-ANNA-KARENINA	Non ves se com a sautat ena sera?
TERCERA-PART-ANNA-KARENINA	Qué, vailets, aué ja non dormim?
TERCERA-PART-ANNA-KARENINA	Qué ei aquerò de dormir aué?, didec eth vielh.
TERCERA-PART-ANNA-KARENINA	E guardant eth solei, eth cap de costat e era man dreta hènt de visèra sus es uelhs, higec: Solide que ja passe de meddia.
TERCERA-PART-ANNA-KARENINA	Agarratz es utisi e entath trabalh.
TERCERA-PART-ANNA-KARENINA	Anna guardaue eth ròstre de Dolly, prim, damb tralhes de cansament e povàs deth camin enes rupes.
TERCERA-PART-ANNA-KARENINA	Ère a mand de díder çò que pensaue (que Dolly s'auie amagrit fòrça), mès se'n brembèc de qué era ère fòrça mès polida qu'abantes (era madeisha guardada d'admiracion dera sua cunhada l'ac auie avertit), alendèc, en sòrta d'açò, e gessec de parlar d'era madeisha.
TERCERA-PART-ANNA-KARENINA	Me guardes, didec, e penses se posqui èster erosa ena mia situacion.
TERCERA-PART-ANNA-KARENINA	Plan, donc: me hè vergonha cohessà'c, mès, òc, sò erosa, terriblaments erosa.
TERCERA-PART-ANNA-KARENINA	M'a arribat ua causa meravilhosa; quauquarren atau coma desvelhar-me d'un sòmni espanturiant e encuedar-me'n de qué tot aquerò que m'esglasiaue ère causa d'un sòmni.
TERCERA-PART-ANNA-KARENINA	Jo que m'è desvelhat dera mia malajadilha.
TERCERA-PART-ANNA-KARENINA	È passat per moments dolorosi, terribles, mès ara, sustot, dès qu'èm aciu, sò tant erosa!
TERCERA-PART-ANNA-KARENINA	Que sò plan contenta, responec Dolly, arrint, encara que damb pòc entosiasme.
TERCERA-PART-ANNA-KARENINA	Sò plan contenta, òc, per tu.
TERCERA-PART-ANNA-KARENINA	Per qué non m'as escrit?
TERCERA-PART-ANNA-KARENINA	Per qué?
TERCERA-PART-ANNA-KARENINA	Pr'amor que non gausaua hè'c.
TERCERA-PART-ANNA-KARENINA	Te'n desbrembes dera mia situacion.
TERCERA-PART-ANNA-KARENINA	Damb jo non gausères?
TERCERA-PART-ANNA-KARENINA	S'auesses subut coma jo…
TERCERA-PART-ANNA-KARENINA	Considèri que…
TERCERA-PART-ANNA-KARENINA	Ben, d'aquerò ja ne parlaram dempús, evitèc.
TERCERA-PART-ANNA-KARENINA	E qué son aguestes bastisses?, preguntèc ara seguida, pr'amor de cambiar de convèrsa e senhalant es losats, ròis e verds, que se vedien entre es cacièrs e es lillàs.
TERCERA-PART-ANNA-KARENINA	Semble ua petita ciutat.
TERCERA-PART-ANNA-KARENINA	Mès Anna non li responec.
TERCERA-PART-ANNA-KARENINA	Non, non, ditz-me se com ves era mia situacion.
TERCERA-PART-ANNA-KARENINA	Qué ne penses?
TERCERA-PART-ANNA-KARENINA	Pensi que… comencèc a díder Dolly.
TERCERA-PART-ANNA-KARENINA	Que va pro ben, Anna Arkadievna, cridèc.
TERCERA-PART-ANNA-KARENINA	Anna ne tansevolhe lo guardèc, pr'amor de tornar ena convèrsa interrompuda.
TERCERA-PART-ANNA-KARENINA	Non considèri arren, didec.
TERCERA-PART-ANNA-KARENINA	Tostemp t'è estimat, e quan s'estime a ua persona se l'estime tau qu'ei, encara que non sigue coma un volerie que siguesse.
TERCERA-PART-ANNA-KARENINA	Anna hec enlà era sua guardada de Daria Alexandrovna, e damb es celhes arroncilhades (eth sòn nau costum, que Dolly non coneishie encara) se demorèc cogitosa, en tot voler desnishar eth significat d'aqueres paraules.
TERCERA-PART-ANNA-KARENINA	S'auesses pecats, te serien perdonadi per auer vengut aciu e per aguestes paraules.
TERCERA-PART-ANNA-KARENINA	Mès qué son aguestes bastisses?, persutèc entà trincar aquera situacion.
TERCERA-PART-ANNA-KARENINA	Guaires n'auem!
TERCERA-PART-ANNA-KARENINA	Son es cases des emplegadi, expliquèc Anna, era usina, es bòrdes.
TERCERA-PART-ANNA-KARENINA	Aquiu comence eth passèg.
TERCERA-PART-ANNA-KARENINA	Tot qu'ère abandonat e Alexei ac apraièc.
TERCERA-PART-ANNA-KARENINA	S'estime fòrça aguesta propietat e, çò que non me demoraua d'eth de cap manèra, s'interèsse fòrça pes trabalhs.
TERCERA-PART-ANNA-KARENINA	Plan que òc, a ua intelligéncia privilegiada e ua grana volentat.
TERCERA-PART-ANNA-KARENINA	Tot açò que se tie, ac hè admirablaments.
TERCERA-PART-ANNA-KARENINA	E, non solet non s'engüege, senon que trabalhe damb passion.
TERCERA-PART-ANNA-KARENINA	S'a convertit en un patron ordenat, economic e enquia aganit damb es causes dera sua propietat.
TERCERA-PART-ANNA-KARENINA	Solet en aquerò, è?
TERCERA-PART-ANNA-KARENINA	Ves aguesta grana bastissa?
TERCERA-PART-ANNA-KARENINA	Qu'ei eth nau espitau.
TERCERA-PART-ANNA-KARENINA	Me pensi que deu costar mès cent mil robles.
TERCERA-PART-ANNA-KARENINA	En aguesti moment ei eth sòn hobby.
TERCERA-PART-ANNA-KARENINA	E sabes se per qué ac hè?
TERCERA-PART-ANNA-KARENINA	Es campanhards li demanèren que les rebaishèsse eth loguèr d'uns prats; eth se remic; jo l'ac repoteguè, en tot cridar-lo aganit e alavetz eth, entà hèr veir que non se remie ad aquera pretension per avarícia, senon per non considerar-la justa, comencèc aguest espitau que, tau qu'è dit, l'aurà costat ua bona quantitat.
TERCERA-PART-ANNA-KARENINA	S'ac vòs, aquerò c'est une petitesse; mès, dempús d'aquerò, l'estimi mès.
TERCERA-PART-ANNA-KARENINA	Ara veiràs era casa, seguic.
TERCERA-PART-ANNA-KARENINA	Ei era des sòns pairins e s'està per dehòra autant que l'ac deishèren, donques que Vronsky non vò hèr en era cap cambi.
TERCERA-PART-ANNA-KARENINA	Qu'ei supèrba!, sorrisclèc Dolly, en veir era casa, grana, mès ben proporcionada enes sues tres dimensions, enes sòns tohuds; damb nautes colomnes e d'auti beròis ornaments; e que subergessie damb aspècte grandós, entre eth verdor, de diuèrsi matissi, des arbes deth jardin.
TERCERA-PART-ANNA-KARENINA	Vertat qu'ei polida?
TERCERA-PART-ANNA-KARENINA	E de naut estant se ven ues vistes meravilhoses.
TERCERA-PART-ANNA-KARENINA	Entrèren en un camin cubèrt de grava menuda, qu'ath sòn bòrd dus jardinèrs anauen plaçant pèires tohudes pr'amor de formar damb flors, tèsti rustics, vesedors, qu'apolidissen eth passèg.
TERCERA-PART-ANNA-KARENINA	Eth coche s'arturèc ena entrada dera casa, jos un gran portau, ath pè d'un pontin.
TERCERA-PART-ANNA-KARENINA	Guarda!
TERCERA-PART-ANNA-KARENINA	Eri ja an arribat, didec Anna, en veir es shivaus que montauen es sòns companhs de passèg.
TERCERA-PART-ANNA-KARENINA	Vertat qu'aguest shivau ei magnific?
TERCERA-PART-ANNA-KARENINA	Ei “Kol”, eth mèn preferit.
TERCERA-PART-ANNA-KARENINA	Hètz-lo-vos a vier d'aciu e balhatz-li sucre.
TERCERA-PART-ANNA-KARENINA	A on ei eth Comde?, preguntèc a dus lacais que, jargadi damb luxosi unifòrmes, gesseren ath mès córrer ath sòn encontre.
TERCERA-PART-ANNA-KARENINA	A!, qu'ei aquiu, se didec, en veir a Vronsky e Veselovsky, que venguien entada eres.
TERCERA-PART-ANNA-KARENINA	A on penses lotjar ara Princesa?, preguntèc Vronsky, en francés, a Anna.
TERCERA-PART-ANNA-KARENINA	E, sense demorar era responsa, saludèc un còp mès a Dolly, en tot punar-li era man e didec: Me pensi que çò de mielhor serà installar-la ena cramba grana, era deth balcon.
TERCERA-PART-ANNA-KARENINA	Ò!, non.
TERCERA-PART-ANNA-KARENINA	Aquerò que serie massa luenh, repoteguec Anna, tant que balhaue ath sòn shivau eth sucre amiat per un vailet.
TERCERA-PART-ANNA-KARENINA	Que serà mielhor, higec, ena cramba der angle.
TERCERA-PART-ANNA-KARENINA	Ataue seram mès apròp.
TERCERA-PART-ANNA-KARENINA	Anem, ahisquèc a Dolly, en tot agarrar-la deth praç.
TERCERA-PART-ANNA-KARENINA	Eth vous oubliez votre devoir, li didec a Veselovsky, que tanben auie gessut en pontin.
TERCERA-PART-ANNA-KARENINA	Pardon, ja n'ai tot plein les poches, contestèc aguest, arrint, e calant es ditz enes pòches deth justet.
TERCERA-PART-ANNA-KARENINA	Mès auetz arribat massa tard, persutèc Anna, en tot secar-se era man dreta, qu'eth shivau l'auie aumplit de baua en préner eth sucre.
TERCERA-PART-ANNA-KARENINA	E guaire temps vos demoraratz, preguntèc a Dolly.
TERCERA-PART-ANNA-KARENINA	Un dia?
TERCERA-PART-ANNA-KARENINA	Aquerò qu'ei impossible.
TERCERA-PART-ANNA-KARENINA	Atau ac è prometut.
TERCERA-PART-ANNA-KARENINA	Ath delà, es mainatges… volec explicar Daria Alexandrovna.
TERCERA-PART-ANNA-KARENINA	Non, Dolly, estimadeta.
TERCERA-PART-ANNA-KARENINA	Ben, ja ac veiram…
TERCERA-PART-ANNA-KARENINA	Anem, anem.
TERCERA-PART-ANNA-KARENINA	E Anna amièc ara sua cunhada entara cramba que li destinauen.
TERCERA-PART-ANNA-KARENINA	Non auie aquera cramba era solemnitat que Vrosnky auie proposat, e Anna se sentec obligada a desencusar-se per non autrejar-la-ne ua auta de mielhor, e ça que la, ère amoblada damb un luxe que Dolly non auie vist enlòc e que li retiraue as mielhors otèls der estrangèr.
TERCERA-PART-ANNA-KARENINA	Anna amiaue encara jargat eth sòn vestit d'amazòna.
TERCERA-PART-ANNA-KARENINA	Dolly encara non auie recompausat eth sòn ròstre, alassat, caperat de povàs peth viatge.
TERCERA-PART-ANNA-KARENINA	Mès charrauen animadaments.
TERCERA-PART-ANNA-KARENINA	Be ne sò de contenta de qué ages vengut!
TERCERA-PART-ANNA-KARENINA	Parla-me des tòns.
TERCERA-PART-ANNA-KARENINA	A Stiva l'è vist aciu, de passa.
TERCERA-PART-ANNA-KARENINA	Mès eth que non sap díder arren des mainatges.
TERCERA-PART-ANNA-KARENINA	Com s'està era mia estimada Tania?
TERCERA-PART-ANNA-KARENINA	Supausi que serà ja fòrça creishuda.
TERCERA-PART-ANNA-KARENINA	Òc, ei ja plan màger, responenc Daria Alexandrovna bracaments, damb heredor sense saber se per qué, enquiath punt de qué era madeisha s'estonaue de parlar atau des sòns hilhs.
TERCERA-PART-ANNA-KARENINA	Mos estam pro ben en çò des Levin, seguic explicant.
TERCERA-PART-ANNA-KARENINA	Donques se me n'auessa sabut, didec Anna, que non me menspredàuetz… qu'auríetz podut vier toti aciu.
TERCERA-PART-ANNA-KARENINA	Stiva ei un bon e vielh amic d'Alexei.
TERCERA-PART-ANNA-KARENINA	De ressabuda, un shinhau confonuda, se rogic.
TERCERA-PART-ANNA-KARENINA	Qu'ei era alegria de veder-te que me hè díder totes aguestes pegaries, gessec.
TERCERA-PART-ANNA-KARENINA	De vertat, estimadeta, sò plan contenta de veder-te (e punaue a Dolly).
TERCERA-PART-ANNA-KARENINA	Encara non m'as dit se qué penses de jo e me'n voi saber.
TERCERA-PART-ANNA-KARENINA	Mès sò contenta de qué me veigues atau, tau que sò.
TERCERA-PART-ANNA-KARENINA	Çò que desiri, mès que mès, ei que non se pensen que voi hèr a veir quauquarren.
TERCERA-PART-ANNA-KARENINA	Non voi demostrar arren: solet voi víuer.
TERCERA-PART-ANNA-KARENINA	Non voi eth mau entad arrés, exceptat de jo madeisha…
TERCERA-PART-ANNA-KARENINA	Ad aquerò que n'è eth dret, non?
TERCERA-PART-ANNA-KARENINA	Ça que la, aguest qu'ei un tèma de convèrsa plan longa, dempús ne parlaram de tot açò.
TERCERA-PART-ANNA-KARENINA	Ara me vau a vestir.
TERCERA-PART-ANNA-KARENINA	Te manarè era gojata.
TERCERA-PART-ANNA-KARENINA	En demorar-se soleta, Daria Alexandrovna examinèc peth menut era cramba.
TERCERA-PART-ANNA-KARENINA	Autant aguesta coma es autes qu'auie vist dera casa hègen veir era abondor e eth luxe que d'eth solet se'n sabie Dolly pes romans anglesi, donques que jamès l'auie vist atau, non ja en camp, senon en cap aute lòc de Russia.
TERCERA-PART-ANNA-KARENINA	Tot ère nau aquiu, començant pes papèrs pintadi e eth tapís que caperaue es parets.
TERCERA-PART-ANNA-KARENINA	Eth lhet auie ressòrts, matalàs e ua coishinèra especiau.
TERCERA-PART-ANNA-KARENINA	Coma coishinères i auie petiti coishins damb uns plan fini emboishi.
TERCERA-PART-ANNA-KARENINA	Eth lavabo ère de marme e i auie tanben, ena cramba, cabinet d'atrencadures, fautulh, tauletes de net, taules e taules, un relòtge de bronze sus era humeneja, petiti ridèus transparenti e ridèus, tot nau, luxós, fòrça car.
TERCERA-PART-ANNA-KARENINA	Era puncèla, plan cocarèla, que venguie a hèr-li es sòns servicis, ère pientada e jargada ara mòda e damb màger gust qu'era madeisha Dolly.
TERCERA-PART-ANNA-KARENINA	Era sua cortesia, netedat e bona disposicion entà servir-la l'èren agradiues, mès a Daria Alexandrovna li shordaue era sua preséncia, donques que li hège vergonha que li vedesse era blòda pedaçada qu'auie auut eth mau cap de botar-la-se tath viatge.
TERCERA-PART-ANNA-KARENINA	Dolly s'avergonhaue ara des madeishi pedaci e recosudi, que d'eri se vantaue en çò de sòn coma bona admnistradora, que calculaue qu'entara sua blòdeta auie besonh de vint-e-cin arquines de batista, que, a setanta cinc copeks, pujauen a mès de quinze robles, sense compdar es ornaments e eth trabalh, e guardaue aguesti sòs entà d'auti besonhs.
TERCERA-PART-ANNA-KARENINA	Daria Alexandrovna se sentec fòrça aleugerida d'aguest anug quan entrèc ena cramba era sua antiga coneishuda Anuchka en tot díder qu'ara cocarèla puncèla la cridaue era sua senhora e qu'era se demorarie aquiu pr'amor de substituir-la.
TERCERA-PART-ANNA-KARENINA	Anuchka semblaue que se sentie erosa pera arribada de Daria Alexandrovna e parlauen de cotunh.
TERCERA-PART-ANNA-KARENINA	Dolly observèc qu'era sirventa ère afogada per dider-li era sua pensada sus era situacion dera sua senhora e, mès que mès, restacada damb er amor deth Comde per Anna Arkadievna, e diuèrsi còps comencèc aguest tèma.
TERCERA-PART-ANNA-KARENINA	Mès Dolly la copaue, sense trantalhar, de seguit.
TERCERA-PART-ANNA-KARENINA	È creishut ath cant d'Anna Arkadievna; era qu'ei entà jo çò de mès estimat deth mon…
TERCERA-PART-ANNA-KARENINA	Non èm nosati qu'ajam de jutjar…
TERCERA-PART-ANNA-KARENINA	Mès, estimar, òc que semble que l'estime.
TERCERA-PART-ANNA-KARENINA	Balha açò entà lauar, s'ei possible, didec Daria Alexandrovna.
TERCERA-PART-ANNA-KARENINA	Òc, senhora.
TERCERA-PART-ANNA-KARENINA	Tota era ròba se laue damb maquina, e entàs petites causes tà lauar s'i estan dues hemnes…
TERCERA-PART-ANNA-KARENINA	Eth madeish Comde qu'ac suvelhe tot…
TERCERA-PART-ANNA-KARENINA	Ei un marit…
TERCERA-PART-ANNA-KARENINA	Daria Alexandrovna.
TERCERA-PART-ANNA-KARENINA	Anna s'auie botat un vestit simple de batista que Dolly campèc damb admiracion.
TERCERA-PART-ANNA-KARENINA	Sabie çò que significaue per çò que tanh as sòs aquera simplicitat.
TERCERA-PART-ANNA-KARENINA	Era tua anciana coneishuda, didec Anna a Dolly, senhalant a Anuchka.
TERCERA-PART-ANNA-KARENINA	Anna ara ja non se trebolaue, ère totafèt tranquilla.
TERCERA-PART-ANNA-KARENINA	Dolly vedie que s'auie remetut dera impression que li costèc era sua arribada e s'exprimie en aqueth ton superficiau, indiferent, que damb eth se pensaue barrar eth sagrari des sòns sentiments e des sòns pensaments mès prigonds e estimadi.
TERCERA-PART-ANNA-KARENINA	E com va era tua petita, Anna, preguntèc Dolly.
TERCERA-PART-ANNA-KARENINA	Any?, atau cridaue Anna ara sua hilha.
TERCERA-PART-ANNA-KARENINA	Qu'està ben.
TERCERA-PART-ANNA-KARENINA	S'a botat fòrça mielhor.
TERCERA-PART-ANNA-KARENINA	La vòs veir?
TERCERA-PART-ANNA-KARENINA	Anem e la veiràs.
TERCERA-PART-ANNA-KARENINA	Qu'auem auut fòrça copacaps damb es hilhuquères.
TERCERA-PART-ANNA-KARENINA	Ara qu'auem ua bona hilhuquèra, ua italiana.
TERCERA-PART-ANNA-KARENINA	Plan bona, òc, mès, tan pèga!, que la volérem hèr tornar tath sòn país, mès era mainada ei tant acostumada ada era qu'auem desistit de hè'c.
TERCERA-PART-ANNA-KARENINA	E com ac auetz apraiat…?
TERCERA-PART-ANNA-KARENINA	Com vos ac auetz apraiat entà desseparar-la dera popa?, didec.
TERCERA-PART-ANNA-KARENINA	Que volies preguntar ua auta causa, vertat?, didec Anna, arroncilhant es celhes de sòrta que des sòns uelhs non se vedie mès qu'es cilhes pintades.
TERCERA-PART-ANNA-KARENINA	As volut demanar sus eth sòn cognòm, vertat?.
TERCERA-PART-ANNA-KARENINA	Aquerò que tormente a Alexei.
TERCERA-PART-ANNA-KARENINA	Era non a cognòm.
TERCERA-PART-ANNA-KARENINA	Ei a díder: n'a un: Karenina.
TERCERA-PART-ANNA-KARENINA	Ça que la, seguic, ja esclarit eth sòn ròstre, d'aquerò ja ne parlaram dempús.
TERCERA-PART-ANNA-KARENINA	Anem a veir ara petita.
TERCERA-PART-ANNA-KARENINA	Ja veiràs se com n'ei de polida.
TERCERA-PART-ANNA-KARENINA	Ja camine a quate pautes.
TERCERA-PART-ANNA-KARENINA	Eth luxe que tant miralhaue a Daria Alexandrovna l'avertic encara mès en aguesta cramba.
TERCERA-PART-ANNA-KARENINA	Aquiu i auie petiti coches que s'auien hèt a vier d'Anglatèrra, diuèrsi utisi entà ensenhar a caminar, un divan especiau, cunhères e banhères.
TERCERA-PART-ANNA-KARENINA	Tot plan modèrn, nau, anglés, solide, excellent e costós.
TERCERA-PART-ANNA-KARENINA	Era cramba ère grana, plan nauta e clara.
TERCERA-PART-ANNA-KARENINA	Quan entrèren, era mainada, vestida solet damb samarreta, ère seiguda en un petit fautulh près dera taula e prenie eth sòn bolhon, que damb eth se tacaue profusaments.
TERCERA-PART-ANNA-KARENINA	Ath sòn cant i ère ua gojata russa que li balhaue eth minjar, en tot minjar era ath còp, e qu'ère destinada damb exclusivitat ena cramba dera mainada.
TERCERA-PART-ANNA-KARENINA	Ne era nouriça ne era hilhuquèra èren aquiu.
TERCERA-PART-ANNA-KARENINA	Es dues se trapauen ena cramba deth costat, d'a on venguie eth resson d'ua convèrsa, tenguda en un francés sui generis, que solet eres se podien exprimir e compréner.
TERCERA-PART-ANNA-KARENINA	En enténer era votz d'Anna, era anglesa, ben jargada, nauta, de ròstre desagradiu, pientada damb retortilhs, entrèc ara prèssa.
TERCERA-PART-ANNA-KARENINA	S'esdeguèc a desencusar-se dauant d'Anna, a maugrat qu'aguesta non l'auie hèt cap observacion, e a cada paraula dera sua patrona, repetie: yes, yes, my lady.
TERCERA-PART-ANNA-KARENINA	Era mainada auie celhes e peus neres, ròstre roienc, damb eth cosset fòrt, roienc coma era pèth d'ua garia.
TERCERA-PART-ANNA-KARENINA	A maugrat deth gèst crispat que les guardèc en entrar, era petita agradèc a Daria Alexandrovna, e autanplan envegèc eth sòn aspècte sanitós.
TERCERA-PART-ANNA-KARENINA	Li shautèc tanben era manèra com s'arrossegaue.
TERCERA-PART-ANNA-KARENINA	Cap des sòns mainatges, comparèc, s'auie arrossegat d'aquera manèra.
TERCERA-PART-ANNA-KARENINA	Quan se la botaue sus eth tapís e se la tiège en tot agarrar-la peth darrèr deth sòn vestidet, ère vertadèraments encantadora.
TERCERA-PART-ANNA-KARENINA	En tot guardar a Dolly e a sa mair, damb era viua guardada des sòns uelhs neri e grani, arridolenta, visiblaments contenta (sens dobte se'n sabie que l'admirauen), caminaue peth solèr a quate pautes, damb es sues cametes plan dubèrtes e emparada, tanben, enes sòns braci.
TERCERA-PART-ANNA-KARENINA	Ac hège damb dificultat, botjant damb assopliment e rapiditat es sòns membres e tot eth sòn còs robust.
TERCERA-PART-ANNA-KARENINA	Mès era forma d'elevar e educar ara mainada non li shautèren a Daria Alexandrovna, e mens encara li shautèc era anglesa que la suenhaue.
TERCERA-PART-ANNA-KARENINA	Era soleta causa qu'explicaue qu'Anna, tan coneisheira dera gent, podesse auer entara sua mainada ua persona tant antipatica e pòc respectabla, ère que cap brava hilhuquèra aurie volut entrar en ua familha tant irregulara coma aquera.
TERCERA-PART-ANNA-KARENINA	Anna volec balhar ara mainada ua jogalha e non la trapèc.
TERCERA-PART-ANNA-KARENINA	Çò que mès estonèc a Dolly siguec que, en demanar se guairi dents auie era mainada, era mair non l'ac sabec díder, pr'amor que non se'n sabie des dus dents que l'auien gessut darrèraments.
TERCERA-PART-ANNA-KARENINA	A viatges me semble qu'aquiu shòrde era mia preséncia, didec Anna en tot gésser dera cramba e quilhant era coa deth sòn vestit pr'amor de non tocar es jogalhes que i auie ath cant dera pòrta.
TERCERA-PART-ANNA-KARENINA	Non se passaue atau damb eth mèn prumér mainatge…
TERCERA-PART-ANNA-KARENINA	E jo me pensaua que serie totafèt ath revés, comentèc, timidaments, Dolly.
TERCERA-PART-ANNA-KARENINA	Ò, non!
TERCERA-PART-ANNA-KARENINA	Sabes?
TERCERA-PART-ANNA-KARENINA	Vedí a Sergi, didec Anna en tot clucar es uelhs coma se vedesse quauquarren luenhant ath sòn laguens.
TERCERA-PART-ANNA-KARENINA	D'aquerò ne parlaram tanben dempús, seguic.
TERCERA-PART-ANNA-KARENINA	Ben, pòt te creir…
TERCERA-PART-ANNA-KARENINA	Que non sembli jo madeisha.
TERCERA-PART-ANNA-KARENINA	Sò coma ua ahaimada que metessen dauant ua parva abondosa e non sabessa per a on començar.
TERCERA-PART-ANNA-KARENINA	Era parva abondosa ès tu e es convèrses que mos cau escambiar e que non ac posqui hèr damb arrés.
TERCERA-PART-ANNA-KARENINA	Plan, donc: sabi pas se per a on començar.
TERCERA-PART-ANNA-KARENINA	Mais je ne vous ferai grace de rien.
TERCERA-PART-ANNA-KARENINA	Que m'ac auràs d'escotar tot.
TERCERA-PART-ANNA-KARENINA	A!, ath delà, me cau hèr-te un resumit dera societat que traparàs aquiu.
TERCERA-PART-ANNA-KARENINA	Veiràs.
TERCERA-PART-ANNA-KARENINA	Vam a començar pes senhores.
TERCERA-PART-ANNA-KARENINA	Era princesa Barbara.
TERCERA-PART-ANNA-KARENINA	Eth tòn marit ditz que tota era sua vida s'està a mostrar era sua superioritat sus era tia Katerina Paulovna.
TERCERA-PART-ANNA-KARENINA	Aquerò qu'ei era pura vertat.
TERCERA-PART-ANNA-KARENINA	Mès ei brava e li sò arregraïda.
TERCERA-PART-ANNA-KARENINA	En Sant Petersburg i auec un moment que jo auí besonh d'ua persona de companhia.
TERCERA-PART-ANNA-KARENINA	En aqueth instant arribèc era.
TERCERA-PART-ANNA-KARENINA	Mès t'asseguri qu'ei brava.
TERCERA-PART-ANNA-KARENINA	Me hec aisida era mia situacion aquiu, en Sant Petersburg.
TERCERA-PART-ANNA-KARENINA	Aciu sò tranquilla, sò complètaments erosa.
TERCERA-PART-ANNA-KARENINA	D'aquerò ne parlaram tanben dempús.
TERCERA-PART-ANNA-KARENINA	Mès tornem entàs nòsti òstes.
TERCERA-PART-ANNA-KARENINA	Coneishes a Sviasjky?
TERCERA-PART-ANNA-KARENINA	Ei eth representant dera Noblesa dera província e un òme fòrça digne, encara que me pensi qu'a de besonh un shinhau de Alexei.
TERCERA-PART-ANNA-KARENINA	Compreneràs que, dada era sua fortuna e estant-se aciu, Alexei pòt auer fòrça influéncia.
TERCERA-PART-ANNA-KARENINA	Dempús auem a Tuchkevic.
TERCERA-PART-ANNA-KARENINA	Ja l'as vist.
TERCERA-PART-ANNA-KARENINA	Ère damb Betsy.
TERCERA-PART-ANNA-KARENINA	Ara ac an deishat e e a vengut entà aciu.
TERCERA-PART-ANNA-KARENINA	Coma ditz Alexei, Tuchkevic ei un d'aguesti òmes que son agradius se se les cuelh per çò qu'eri vòlen her a veir.
TERCERA-PART-ANNA-KARENINA	Et puis, il est com il faut, sivans ditz era princesa Barbara.
TERCERA-PART-ANNA-KARENINA	Qu'auem, tanben, a Veselovsky.
TERCERA-PART-ANNA-KARENINA	Ad aguest ja lo coneishes.
TERCERA-PART-ANNA-KARENINA	Ei un gojat fòrça agradiu, e un arridolet picaresc arroncilhèc es pòts d'Anna.
TERCERA-PART-ANNA-KARENINA	Quina istòria estranha se passèc damb Levin?
TERCERA-PART-ANNA-KARENINA	Eth mos a condat quauquarren, mès non lo credem.
TERCERA-PART-ANNA-KARENINA	Il est tres gentil et naif, higec damb eth madeish arridolet.
TERCERA-PART-ANNA-KARENINA	Es òmes, seguic Anna, qu'an besonh de distraccions e Alexei non pòt víuer sens auer gent ath sòn costat, e per aquerò auem aguesta societat.
TERCERA-PART-ANNA-KARENINA	Que mos cau qu'age ena casa animacion e alegria pr'amor qu'Alexei non desire quauquarren nau.
TERCERA-PART-ANNA-KARENINA	Dempús veiràs ar encargat des negòcis d'Alexei, un aleman, un òme plan brave que coneish pro ben er ahèr.
TERCERA-PART-ANNA-KARENINA	Eth que l'aprècie fòrça.
TERCERA-PART-ANNA-KARENINA	Dempús eth mètge, un òme joen.
TERCERA-PART-ANNA-KARENINA	Que non ei totafèt niilista; mès, sabes?
TERCERA-PART-ANNA-KARENINA	Ei des qu'entornegen er ahèr.
TERCERA-PART-ANNA-KARENINA	Mès qu'ei un mètge excellent.
TERCERA-PART-ANNA-KARENINA	Dempús auem ar arquitècte…
TERCERA-PART-ANNA-KARENINA	Une petite cour.
TERCERA-PART-ANNA-KARENINA	Aciu que l'auetz, Princesa, a Dolly, qu'autant volíetz veir, didec Anna, en tot gésser, ath costat de Daria Alexandrovna, ena grana terrassa de pèira a on, seiguda en encastre, hènt un brodat fòrça complicat, tath comde Alexei Kirilovic, s'estaue era princesa Barbara.
TERCERA-PART-ANNA-KARENINA	Ditz, higec Anna, que non vò préner arren abantes deth dinar, mès ordenaratz que mèstren er esdejoar.
TERCERA-PART-ANNA-KARENINA	Mentretant, jo vau a cercar a Alexei e les harè vier toti aciu.
TERCERA-PART-ANNA-KARENINA	Era princesa Barbara acuelhec a Dolly corauments e, damb un ton un shinhau protector, se botèc a explicar-li de seguic que s'estaue ena casa d'Anna pr'amor qu'aguesta l'estimaue, de tostemps, mès qu'era sua fraia, Katerina Paulovna, que l'auie educat.
TERCERA-PART-ANNA-KARENINA	Ara, quan toti auien abandonat a Anna, era auie considerat un déuer ajudar-la en aguest perióde transitòri, eth mès penible dera sua vida.
TERCERA-PART-ANNA-KARENINA	Quan s'apraie eth divòrci, vierè un aute còp ena mia societat, mès ara, tant que posca èster utila, complirè era mia obligacion per mès penibla que sigue, e non harè çò que hèn es auti.
TERCERA-PART-ANNA-KARENINA	Be n'ès de brava!
TERCERA-PART-ANNA-KARENINA	Be n'ei de bon qu'ages vengut!
TERCERA-PART-ANNA-KARENINA	Eri que viuen coma es mielhors esposi.
TERCERA-PART-ANNA-KARENINA	Diu les jutjarà.
TERCERA-PART-ANNA-KARENINA	Pòt les auem de jutjar nosati.
TERCERA-PART-ANNA-KARENINA	E Birisovsky damb Aveneva?
TERCERA-PART-ANNA-KARENINA	E eth madeish Nicandrov?
TERCERA-PART-ANNA-KARENINA	E Vasiliev e Mamonova?
TERCERA-PART-ANNA-KARENINA	E Lisa Neptunova?
TERCERA-PART-ANNA-KARENINA	D'eri arrés didec arren e toti les recebien.
TERCERA-PART-ANNA-KARENINA	E, ath delà, c'est un interieur si joli, si comme il faut.
TERCERA-PART-ANNA-KARENINA	Tout a fait a l'anglaise.
TERCERA-PART-ANNA-KARENINA	On se reunit au matin au breakfast, e puis on se separe.
TERCERA-PART-ANNA-KARENINA	Toti hèn çò que vòlen enquiath sopar.
TERCERA-PART-ANNA-KARENINA	Eth sopar qu'ei tàs sèt.
TERCERA-PART-ANNA-KARENINA	Stiva a hèt ben de deishar-te vier.
TERCERA-PART-ANNA-KARENINA	Qu'ei de besonh que mantengue es relacions damb eri.
TERCERA-PART-ANNA-KARENINA	Sabes?
TERCERA-PART-ANNA-KARENINA	Mejançant sa mair e sa frair, pòt hèr fòrça causes.
TERCERA-PART-ANNA-KARENINA	Ath delà, eri hèn plan bones òbres.
TERCERA-PART-ANNA-KARENINA	Non t'an parlat deth sòn espitau?
TERCERA-PART-ANNA-KARENINA	Serà admirable.
TERCERA-PART-ANNA-KARENINA	Tot que ven de Paris.
TERCERA-PART-ANNA-KARENINA	Era convèrsa siguec interrompuda per Anna, que trapèc as òmes dera casa ena sala de bilhard e ara tornaue damb eri.
TERCERA-PART-ANNA-KARENINA	Enquiara ora de dinar encara mancauen dues ores, e se predèren a cercar un biais de passar aqueth temps.
TERCERA-PART-ANNA-KARENINA	Eth dia ère polit e en Vosdvijenskoe i auie fòrça manères d'esvagar-se, toti desparièrs des que se tenguien en Pokrovskoe.
TERCERA-PART-ANNA-KARENINA	Ua partida de tennis?, prepausèc, damb eth sòn beròi arridolet, Veselovsky.
TERCERA-PART-ANNA-KARENINA	Nosati dus jogaram de companhs, Anna Arkadievna.
TERCERA-PART-ANNA-KARENINA	Non.
TERCERA-PART-ANNA-KARENINA	Que hè calor.
TERCERA-PART-ANNA-KARENINA	Serie mielhor passejar peth jardin o hèr un torn en barca pr'amor de hèr veir es arribes a Daria Alexandrovna, indiquèc Vronsky.
TERCERA-PART-ANNA-KARENINA	Que i sò d'acòrd, aprovèc Sviasjky.
TERCERA-PART-ANNA-KARENINA	Me pensi qu'entà Dolly çò de mès agradiu serie passejar peth jardin, non ei vertat?
TERCERA-PART-ANNA-KARENINA	Dempús ja i vieram ena barca, didec Anna.
TERCERA-PART-ANNA-KARENINA	Se decidiren per aquerò darrèr.
TERCERA-PART-ANNA-KARENINA	Dolly ère un shinhau intimidada e preocupada per aqueth ambient totafèt nau entada era.
TERCERA-PART-ANNA-KARENINA	Ara prumeria, teoricaments, non solet justificaue senon qu'aprovaue çò hèt per Anna.
TERCERA-PART-ANNA-KARENINA	Coma se passe soent enes hemnes, autanplan enes complètaments aunèstes e enes mès vertuoses, cansades dera vida vidanta, Dolly, non solet perdonaue er amor colpable senon qu'enquia e tot l'envejaue.
TERCERA-PART-ANNA-KARENINA	Mès, plan que òc, en aqueth miei que l'ère estranh, entre aquera refinada elegància, desconeishuda entada era, Daria Alexandrovna se sentie incomòda.
TERCERA-PART-ANNA-KARENINA	Mès que mès l'ère desagradiu veir ara princesa Barbara, qu'ac perdonaue tot pr'amor de gaudir des comoditats de qué gaudie.
TERCERA-PART-ANNA-KARENINA	Ath delà, Vronsky jamès l'auie agradat.
TERCERA-PART-ANNA-KARENINA	Lo consideraue un capinaut que non auie arren de qué enorgulhir-se coma non siguesse deth sòn capitau.
TERCERA-PART-ANNA-KARENINA	Mès, contra era sua volentat, aciu, ena sua pròpia casa, s'impausaue encara mès qu'abantes ada era, e Dolly se sentie ath sòn costat intimidada, privada de libertat.
TERCERA-PART-ANNA-KARENINA	Damb Vronsky experimentaue un sentiment semblable ad açò que sentie dauant era crambèra per tòrt dera sua blòda vielha.
TERCERA-PART-ANNA-KARENINA	Que non ère que s'avergonhèsse dauant era sirventa, mès li hège dò qu'era se n'encuedèsse des sòns recosudi.
TERCERA-PART-ANNA-KARENINA	Tanpòc damb Vronsky s'avergonhaue, mès se sentie incomòda per era madeisha.
TERCERA-PART-ANNA-KARENINA	Ara, confonuda, cercaue un tèma de convèrsa.
TERCERA-PART-ANNA-KARENINA	A maugrat que consideraue que per çò deth sòn orgulh li serien desagradius es elògis dera sua casa e deth jardin, en non trapar- ne un aute de mielhor, li didec que l'auie shautat era casa.
TERCERA-PART-ANNA-KARENINA	Òc, qu'ei ua construccion polida, de bona arquitectura anciana, didec Vronsky satisfèt pera laudança.
TERCERA-PART-ANNA-KARENINA	M'a shautat, tanben fòrça, eth jardin.
TERCERA-PART-ANNA-KARENINA	Ère abantes atau, dauant dera casa?, seguic Daria Alexandrovna.
TERCERA-PART-ANNA-KARENINA	Ò, non!, contestèc Alexei.
TERCERA-PART-ANNA-KARENINA	Eth sòn ròstre s'illuminèc de plasèr.
TERCERA-PART-ANNA-KARENINA	S'auéssetz vist aquerò abantes, ena primauèra!, didec.
TERCERA-PART-ANNA-KARENINA	Dempús atirèc era sua atencion sus es diuèrsi detalhs qu'apolidien era casa e eth jardin.
TERCERA-PART-ANNA-KARENINA	Parlaue e mostraue aquerò damb vertadèra emocion.
TERCERA-PART-ANNA-KARENINA	Se vedie que, en auer consagrat fòrça temps, temps e sòs, en apraiar e apolidir era sua propietat, Vronsky auie besonh de parlar-ne, e l'alegrauen era amna es laudances que Daria Alexandrovna li prodigaue.
TERCERA-PART-ANNA-KARENINA	Se voletz veir er espitau e non ètz cansada…
TERCERA-PART-ANNA-KARENINA	Que non ei luenh…
TERCERA-PART-ANNA-KARENINA	Daria Alexandrovna accedic de boni talents.
TERCERA-PART-ANNA-KARENINA	Anna, tu vieràs tanben?, preguntèc Vronsky a Anna.
TERCERA-PART-ANNA-KARENINA	Anem-i, non?, consultèc Anna a Sviajsky.
TERCERA-PART-ANNA-KARENINA	Mès mos calerà avisar a Veselovsky e Tuchkovic, pr'amor de qué non s'estonguen, es praubi, premanint era barca inutilaments.
TERCERA-PART-ANNA-KARENINA	Qu'ei un moment, didec a Dolly damb aqueth astut arridolet qu'abantes l'auie parlat der espitau.
TERCERA-PART-ANNA-KARENINA	Ei ua òbra capitau, comentèc Sviajsky.
TERCERA-PART-ANNA-KARENINA	Totun, Comde, li didec, m'estone qu'en tot hèr autant peth pòble en sens sanitari, vos mostrètz tant indiferent pes escòles.
TERCERA-PART-ANNA-KARENINA	C'est devenu tellement commun, les ecòles!, repliquéc Vronsky.
TERCERA-PART-ANNA-KARENINA	Mès que non ei solet per aguest motiu, senon pr'amor que m'è anat afogant damb era idia.
TERCERA-PART-ANNA-KARENINA	Qu'ei per aciu, li didec a Daria Alexandrovna en tot indicar-li era gessuda laterau deth passèg.
TERCERA-PART-ANNA-KARENINA	En gésser dera portèta, Daria Alexandrovna vedec dauant d'era, sus un ticolet, ua bastissa grana, ròia, de forma capriciosa, lèu ja acabada, qu'eth sòn losat, de zinc, sense pintar ludie encara ath solei.
TERCERA-PART-ANNA-KARENINA	Ath cant d'aguesta bastissa, ja acabada, se'n bastie ua auta.
TERCERA-PART-ANNA-KARENINA	Be ne van de rapides es òbres!, didec Sviajsky.
TERCERA-PART-ANNA-KARENINA	Quan siguí aciu eth darrèr viatge encara non i auie eth losat.
TERCERA-PART-ANNA-KARENINA	Ena tardor serà acabat.
TERCERA-PART-ANNA-KARENINA	En interior ja ei prèst lèu tot, expliquèc Anna.
TERCERA-PART-ANNA-KARENINA	E aguesta naua bastissa, se qué ei?
TERCERA-PART-ANNA-KARENINA	Son es estances destinades entath mètge e era farmàcia, responec Vronsky.
TERCERA-PART-ANNA-KARENINA	En veir ar arquitècte, que s'apressaue, damb eth sòn classic abric cuert, demanèc permís as senhores, venguec ath sòn encontre e tenguec damb eth ua animada convèrsa..
TERCERA-PART-ANNA-KARENINA	Vos digui qu'eth frontispici ei massa baish, didec Vronsky a Anna, qu'apuprètz li demanaue se de qué parlauen.
TERCERA-PART-ANNA-KARENINA	Ja li didí jo, comentèc, que les calie quilhar es fondaments.
TERCERA-PART-ANNA-KARENINA	Òc, qu'ei clar qu'aurie estat mielhor, Anna Arkadievna, mès ja ei tard.
TERCERA-PART-ANNA-KARENINA	Non podem hèr arren.
TERCERA-PART-ANNA-KARENINA	Òc, m'interèsse fòrça aguesta òbra, contestèc Anna a Sviajsky, qu'auie exprimit eth sòn estonament pes sòns coneishements d'arquitectura.
TERCERA-PART-ANNA-KARENINA	Mos cau actuar de sòrta qu'era naua contruccion armonize damb era der espitau.
TERCERA-PART-ANNA-KARENINA	Mès a estat pensada massa tard e començada sense cap de plan.
TERCERA-PART-ANNA-KARENINA	Maugrat que, peth dehòra, encara s'acabauen quauqui detalhs, coma es cornisses, e en solèr de baish encara pintauen, en solèr superior lèu tot ère acabat.
TERCERA-PART-ANNA-KARENINA	En tot pujar pera ampla escala de hèr honut entrèren ena prumèra abitacion.
TERCERA-PART-ANNA-KARENINA	Qu'ère ua peça de vastes dimensions.
TERCERA-PART-ANNA-KARENINA	Es parets èren pintades imitant marme; es enòrmes hièstres, de veire, ja èren plaçades.
TERCERA-PART-ANNA-KARENINA	Solet eth solèr, qu'auie d'anar postamat, ère encara sense acabar.
TERCERA-PART-ANNA-KARENINA	Es hustèrs, que rebotauen ues taules, deishèren eth sòn trabalh e, treiguent-se es cintes que tenguien es sòns peus, saludèren as senhores.
TERCERA-PART-ANNA-KARENINA	Qu'ei eth recebedor, expliquèc Vronsky.
TERCERA-PART-ANNA-KARENINA	Aciu i aurà un gran pupitre, ua taula, un armari e arren mès.
TERCERA-PART-ANNA-KARENINA	Vietz aciu.
TERCERA-PART-ANNA-KARENINA	Non vos apressètz ara hièstra, didec Anna.
TERCERA-PART-ANNA-KARENINA	Dempús verifiquèc s'era pintura ère fresca, e didec:
TERCERA-PART-ANNA-KARENINA	Alexei, aquerò que ja ei sec.
TERCERA-PART-ANNA-KARENINA	Deth recebedor passèren entath correder, a on Vronsky les mostrèc era ventilacion, qu'auie un sistèma plan modèrn.
TERCERA-PART-ANNA-KARENINA	D'aciu les amièc a veir es banhères, de marme; es lhets, damb magnifics ressòrts.
TERCERA-PART-ANNA-KARENINA	Dempús les anèc mostrant era ua darrèr era aute es diuèrses sales, era recodina, eth sauvaròbes, es codinères, de nau modèu; es carriòts que, sense hèr tapatge, auien d'amiar peth correder es objèctes de besonh, e fòrça d'autes causes curioses.
TERCERA-PART-ANNA-KARENINA	Sviajsky ac apreciaue tot coma bon coneisheire des causes modèrnes.
TERCERA-PART-ANNA-KARENINA	Me semble qu'eth vòste espitau serà eth solet ben organizat de tota Russia, didec Sviajsky.
TERCERA-PART-ANNA-KARENINA	E non auratz aciu un departament de maternitat?, preguntèc Dolly.
TERCERA-PART-ANNA-KARENINA	Ei tan de besonh en un pòble, higec.
TERCERA-PART-ANNA-KARENINA	Guairi viatges jo…
TERCERA-PART-ANNA-KARENINA	A maugrat era sua cortesia, Vronsky l'interrompec.
TERCERA-PART-ANNA-KARENINA	Aquerò non ei ua casa de maternitat: ei un espitau e ei destinat solet a malauties.
TERCERA-PART-ANNA-KARENINA	Aquerò plan, totes, exceptat es contagioses, expliquèc dempús.
TERCERA-PART-ANNA-KARENINA	E aquerò?
TERCERA-PART-ANNA-KARENINA	Guardatz- ac, seguic en tot hèr redolar enquia Daria Alexandrovna un fautulh que venguie de recéber, entàs convalescents.
TERCERA-PART-ANNA-KARENINA	Guardatz-lo solet, persutèc.
TERCERA-PART-ANNA-KARENINA	E se seiguec en fautulh e lo metec en marcha.
TERCERA-PART-ANNA-KARENINA	Eth malaut, didec, non pòt caminar, ei fèble encara, tie es pès en garison o simplaments adoloridi; mès l'ei de besonh cuélher er aire.
TERCERA-PART-ANNA-KARENINA	Plan, donc: damb aquerò se pòt botjar, passejar, filar-se de cap a on volgue.
TERCERA-PART-ANNA-KARENINA	Daria Alexandrovna s'interessaue per tot.
TERCERA-PART-ANNA-KARENINA	Vronsky, damb era sua animositat tan naturau e ingenua.
TERCERA-PART-ANNA-KARENINA	E mentauments se botaue en lòc d'Anna e comprenie qu'aguesta s'auesse podut encamardar d'eth.
TERCERA-PART-ANNA-KARENINA	Non.
TERCERA-PART-ANNA-KARENINA	Me pensi qu'era Princesa ei cansada e qu'es shivaus non l'interèssen, didec Vronsky a Anna, que prepausèc vier enes bòrdes, pr'amor que Sviajsky volie veir eth nau pati hèt aquiu.
TERCERA-PART-ANNA-KARENINA	Anatz-i vosati e jo acompanharè ara Princesa entà casa.
TERCERA-PART-ANNA-KARENINA	Atau parlaram peth camin.
TERCERA-PART-ANNA-KARENINA	Plan, se voletz, consultèc a Dolly.
TERCERA-PART-ANNA-KARENINA	Non compreni arren de shivaus e damb plasèr vierè damb vos, responec Dolly, un shinau estonada perque, peth ròstre de Vronsky e eth sòn ton, endonvièc que volie quauquarren d'era.
TERCERA-PART-ANNA-KARENINA	Non s'enganhèc.
TERCERA-PART-ANNA-KARENINA	A penes entrèren en jardin, dempús d'auer trauessat era reisha, Vronsky guardèc de cap a on s'auie filat Anna e Sviajsky e, segur de qué eri non lo podien enténer ne veder-les, li didec arrint e damb era guardada animada:
TERCERA-PART-ANNA-KARENINA	Qu'auratz endonviat que vos volia parlar tota soleta.
TERCERA-PART-ANNA-KARENINA	Pensi que non m'enganhi se creigui qu'ètz ua vertadèra amiga d'Anna.
TERCERA-PART-ANNA-KARENINA	Se treiguec eth chapèu e se shuguèc, damb eth mocador, era incipienta cauvícia.
TERCERA-PART-ANNA-KARENINA	Daria Alexandrovna non li responec; solet lo guardèc un shinhau espaurida.
TERCERA-PART-ANNA-KARENINA	Ara que s'auien demorat solets, es uelhs arridolents e era expression decidida deth ròstre de Vronsky sonque desvelhauen en era un sentiment de temor.
TERCERA-PART-ANNA-KARENINA	Es mès diuèrses suposicions sus çò que li volie díder passèren ara prèssa pera sua ment.
TERCERA-PART-ANNA-KARENINA	O me diderà que, un còp en Moscòu, daurisca eth rondèu entà Anna…
TERCERA-PART-ANNA-KARENINA	O dilhèu me parle de Vasenka Veselovsky e des sues relacions damb Anna…
TERCERA-PART-ANNA-KARENINA	Vos qu'auetz fòrça influéncia sus Anna.
TERCERA-PART-ANNA-KARENINA	Era vos estime prigondaments, seguic eth.
TERCERA-PART-ANNA-KARENINA	Desiri que m'ajudetz…
TERCERA-PART-ANNA-KARENINA	Daria Alexandrovna campèc interrogatiuaments e damb timiditat eth ròstre energic de Vronsky, qu'en bèri moments apareishie radiant, illuminat, parciau o totauments, pes arrais deth solei que passauen entre es telhs e, en d'auti, de nau ena ombra, aquerie tons durs.
TERCERA-PART-ANNA-KARENINA	Demoraue qu'eth Comde expliquèsse se qué ère çò que volie d'era, com l'auie d'ajudar, mès aguest carèc e seguic caminant en silenci, tant que jogaue damb eth paishon quilhant es petites pèires que curbien eth passèg.
TERCERA-PART-ANNA-KARENINA	Ath cap d'ua estona, li didec:
TERCERA-PART-ANNA-KARENINA	Vos auetz vengut ena nòsta casa.
TERCERA-PART-ANNA-KARENINA	Vos ètz era soleta entre es ancianes amigues d'Anna qu'ac a hèt.
TERCERA-PART-ANNA-KARENINA	Non compdi ara princesa Barbara, qu'ac a hèt per d'auti motius, non: era qu'a vengut a cercar comoditat, plasèrs, e vos auetz vengut, non pr'amor que consideretz normau era nòsta situacion actuau, senon pr'amor qu'estimatz a Anna coma tostemp e desiratz ajudar-la…
TERCERA-PART-ANNA-KARENINA	Ac è ben comprenut?.
TERCERA-PART-ANNA-KARENINA	E guardaue interrogatiuaments a Dolly.
TERCERA-PART-ANNA-KARENINA	Ò, plan!, didec Daria Alexandrovna barrant eth sòn para-solei, mès…
TERCERA-PART-ANNA-KARENINA	Non…, l'interrompec Vronsky, e desbrembant que d'aquera manèra, deishaue en mala situacion ara sua interlocutora, se posèc e l'obliguèc a posar-se tanben.
TERCERA-PART-ANNA-KARENINA	Arrés sent mielhor que jo e mès prigondaments çò de terrible dera situacion d'Anna…
TERCERA-PART-ANNA-KARENINA	Ac compreneratz se me hètz er aunor de considerar-me òme de còr.
TERCERA-PART-ANNA-KARENINA	Que sò era encausa d'aguesta situacion e ac senti ath hons dera mia amna!
TERCERA-PART-ANNA-KARENINA	Ac compreni, didec Daria Alexandrovna en tot admirar damb guaira sinceritat e fermetat auie dit Vronsky aqueres paraules.
TERCERA-PART-ANNA-KARENINA	Mès precisaments per èster era encausa de tot aquerò, higec Dolly, vos exageratz sens dobte.
TERCERA-PART-ANNA-KARENINA	Jo cranhi…
TERCERA-PART-ANNA-KARENINA	Era sua posicion ei fòrça delicada en mon, ac compreni.
TERCERA-PART-ANNA-KARENINA	Eth mon qu'ei un lunfèrn!, didec Vronsky, arroncilhant es celhes cogitós.
TERCERA-PART-ANNA-KARENINA	Qu'ei impossible imaginar-se es patiments moraus que l'a calut passar en Sant Petersburg pendent dues setmanes.
TERCERA-PART-ANNA-KARENINA	Vos demani que me creigatz…
TERCERA-PART-ANNA-KARENINA	Òc, mès dès qu'ètz aciu, e tant que ne vos ne Anna ajatz besonh dera vida mondana…
TERCERA-PART-ANNA-KARENINA	Era vida mondana!, didec Vronsky damb mensprètz.
TERCERA-PART-ANNA-KARENINA	Quin besonh posqui auer jo d'aguesta vida?
TERCERA-PART-ANNA-KARENINA	Mentretant, vosati ètz erosi e en patz.
TERCERA-PART-ANNA-KARENINA	E dilhèu se passarà tostemp atau.
TERCERA-PART-ANNA-KARENINA	Per çò que hè a Anna, qu'ei erosa, totafèt erosa.
TERCERA-PART-ANNA-KARENINA	Que ja a auut eth temps entà dider-m'ac.
TERCERA-PART-ANNA-KARENINA	Vronsky semblaue totun que non n'auie cap de dobte.
TERCERA-PART-ANNA-KARENINA	Òc, òc, didec.
TERCERA-PART-ANNA-KARENINA	Me'n sai que dempús toti aguesti patiments s'a encoratjat de nau e ei erosa.
TERCERA-PART-ANNA-KARENINA	Ei erosa en present.
TERCERA-PART-ANNA-KARENINA	Mès, e jo?
TERCERA-PART-ANNA-KARENINA	Cranhi çò que mos demore…
TERCERA-PART-ANNA-KARENINA	Perdon, voletz anar entà bèth lòc concret?
TERCERA-PART-ANNA-KARENINA	Non…
TERCERA-PART-ANNA-KARENINA	Qu'ei parièr.
TERCERA-PART-ANNA-KARENINA	Alavetz, seigam aciu.
TERCERA-PART-ANNA-KARENINA	Daria Alexandrovna se seiguec un un banc, en un cornèr deth passèg.
TERCERA-PART-ANNA-KARENINA	Veigui qu'Anna ei erosa, didec.
TERCERA-PART-ANNA-KARENINA	Mès sabi pas se poirà contunhar atau.
TERCERA-PART-ANNA-KARENINA	Eth dobte de se reauments serie erosa Anna assautèc de nau e damb mès fòrça a Dolly.
TERCERA-PART-ANNA-KARENINA	Vronsky contunhèc:
TERCERA-PART-ANNA-KARENINA	Auem hèt ben o mau?
TERCERA-PART-ANNA-KARENINA	Aguesta ei era qüestion.
TERCERA-PART-ANNA-KARENINA	Era sòrt qu'ei lançada, sentencièc parlant part en rus, part en francés.
TERCERA-PART-ANNA-KARENINA	Èm junhudi entà tota era vida.
TERCERA-PART-ANNA-KARENINA	Òc, èm junhudi inseparablaments pes laci mès sagradi entà nosati, es der amor.
TERCERA-PART-ANNA-KARENINA	Auem ua mainada, podem auer d'auti hilhs, qu'entada eri era lei e es condicions dera nòsta situacion les resèrven severitats qu'ara, Anna, alendant per toti es patiments, de totes es penes passades, non ve, non vò veir.
TERCERA-PART-ANNA-KARENINA	E se compren…
TERCERA-PART-ANNA-KARENINA	Mès, jo non posqui clucar es uelhs.
TERCERA-PART-ANNA-KARENINA	Era mia hilha non ei era mia hilha sivans era lei: ei ua Karenina!
TERCERA-PART-ANNA-KARENINA	E jo non posqui tier aguesta enganha, acabèc Vronsky damb gèst energic e seriós.
TERCERA-PART-ANNA-KARENINA	Li hec ua guardada interrogatiua a Dolly, que lo guardèc ath sòn torn, mès s'estèc carada.
TERCERA-PART-ANNA-KARENINA	Alexei seguic:
TERCERA-PART-ANNA-KARENINA	Deman podem auer un hilh.
TERCERA-PART-ANNA-KARENINA	Per natura que serà hilh mèn; per lei, serà Karenin, e non poirà èster er eretèr dera mia fortuna.
TERCERA-PART-ANNA-KARENINA	Ne tansevolhe deth mèn nòm.
TERCERA-PART-ANNA-KARENINA	E damb guairi hilhs podéssem auer, se passarie madeish: qu'entre eri e jo non i aurie cap de ligam legau.
TERCERA-PART-ANNA-KARENINA	Eri serien Karenin.
TERCERA-PART-ANNA-KARENINA	Be n'ei de terribla aguesta situacion!
TERCERA-PART-ANNA-KARENINA	È sajat d'expausar-li tot aquerò a Anna, mès enténer parlar d'aquerò l'irrite.
TERCERA-PART-ANNA-KARENINA	Era non compren e jo non l'ac posqui explicar tot.
TERCERA-PART-ANNA-KARENINA	Ara sonque ve qu'ei erosa.
TERCERA-PART-ANNA-KARENINA	Atau pense sens dobte.
TERCERA-PART-ANNA-KARENINA	Jo tanben seria erós atau, mès…
TERCERA-PART-ANNA-KARENINA	Jo me cau tier es mies ocupacions.
TERCERA-PART-ANNA-KARENINA	Que n'è trapat ua aciu que me shaute e que ne sò capinaut, donques que considèri qu'eth men trabalh ei mès nòble qu'eth trabalh des mèns companhs ena Cort o en servici miitar.
TERCERA-PART-ANNA-KARENINA	Qu'ei clar que non escambiaria eth mèn trabalh peth d'eri.
TERCERA-PART-ANNA-KARENINA	Damb aquerò sò content e non auem besonh d'arren mès, entara nòsta felicitat.
TERCERA-PART-ANNA-KARENINA	Me shaute aguesta activitat.
TERCERA-PART-ANNA-KARENINA	Cela n'est pas un pis-aller; ath contrari…
TERCERA-PART-ANNA-KARENINA	Daria Alexandrovna credec qu'en aguest punt dera sua explicacion, Vrosky se confonie, s'aluenhaue deth tèma principau dera convèrsa.
TERCERA-PART-ANNA-KARENINA	Non comprenie pro ben eth sens de çò que li didie.
TERCERA-PART-ANNA-KARENINA	Vronsky auie començat a parlar des sòns mès sagradi sentiments e preocupacions, d'Anna, des sòns hilhs, dera impossibilitat de parlar de tot aquerò damb era; ara parlaue des sues activitats en pòble, en tot resultar qu'aguesta qüestion formaue partida, tanben, madeish qu'es relacions damb Anna, des sòns prigonds pensaments.
TERCERA-PART-ANNA-KARENINA	E, remetent-se, seguic:
TERCERA-PART-ANNA-KARENINA	Çò de prumèr, trabalhant atau, ei èster convençut de qué era òbra non morirà damb un, qu'aurà eretèrs.
TERCERA-PART-ANNA-KARENINA	Qu'ei terrible!
TERCERA-PART-ANNA-KARENINA	Vronsky carèc de nau, visiblaments esmoigut.
TERCERA-PART-ANNA-KARENINA	Plan qu'ac compreni.
TERCERA-PART-ANNA-KARENINA	Mès, se qué pòt hèr Anna?, didec Daria Alexandrovna.
TERCERA-PART-ANNA-KARENINA	Plan.
TERCERA-PART-ANNA-KARENINA	Aquerò precisaments m'amie entara finalitat que tie aguesta convèrsa, responec Vronsky, padegant-se damb un esfòrç.
TERCERA-PART-ANNA-KARENINA	Aquerò que depen d'Anna.
TERCERA-PART-ANNA-KARENINA	Eth marit d'era ère d'acòrd damb eth divòrci; autant, qu'eth vòste marit lèu mos apraie er ahèr.
TERCERA-PART-ANNA-KARENINA	Ara sò solide fòrça de qué non se remirie, tanpòc, a hè'c.
TERCERA-PART-ANNA-KARENINA	Sonque li cau que l'escrigue Anna.
TERCERA-PART-ANNA-KARENINA	Alavetz, eth didec claraments e contondentaments que, s'era li didie que volie eth divòrci, eth non s'opausarie.
TERCERA-PART-ANNA-KARENINA	Se compren, didec Vronsky seriós: ei ua d'aguestes crudeutats farisaïques que d'eres solet n'ei capabla era gent des sòns sentiments.
TERCERA-PART-ANNA-KARENINA	Eth se'n sap de çò de penible qu'ei entà Anna quinsevolh rebrembe sòn e, sabent açò, l'exigís ua carta.
TERCERA-PART-ANNA-KARENINA	Compreni qu'entada era aquerò a d'èster plan dolorós.
TERCERA-PART-ANNA-KARENINA	Mès es motius son tant importants qu'ei de besonh passer par dessus toutes ces fineses de sentiments.
TERCERA-PART-ANNA-KARENINA	Il y va du bonheur e de l'existance d'Anna et de ses enfants.
TERCERA-PART-ANNA-KARENINA	Que non parli de jo, encara que patisqui, patisqui fòrça (e Vronsky damb es punhs sarrats, es uelhs ludents, hec un gèst menaçaire entà quauquarrés que costaue taues patiments).
TERCERA-PART-ANNA-KARENINA	Atau, Princesa, m'agarri a vos coma a ua ancora de sauvacion.
TERCERA-PART-ANNA-KARENINA	Ajudatz-me a convéncer a Anna pr'amor de qué escriue aguesta carta ath sòn marit en tot demanar-li qu'accedisque ath divòrci.
TERCERA-PART-ANNA-KARENINA	Òc, ac harè de boni talents, gasulhèc Daria Alexandrovna, cogitosa, rebrembant eth sòn darrèr encontre damb Alexei Alexandrovic.
TERCERA-PART-ANNA-KARENINA	Òc, qu'ei clar, higec damb decision, en tot rebrembar a Anna.
TERCERA-PART-ANNA-KARENINA	Tietz era vòsta influéncia en aquerò, convencetz-la de qué escriue aguesta carta…
TERCERA-PART-ANNA-KARENINA	Jo non voi ne lèu posqui parlar-li d'aquerò.
TERCERA-PART-ANNA-KARENINA	Plan ben, ac harè, li parlarè.
TERCERA-PART-ANNA-KARENINA	Mès, se com ei qu'era madeisha non ac pense?, preguntèc Daria Alexandrovna rebrembant de pic er estranh costum qu'auie aquerit Anna d'arropir es celhes.
TERCERA-PART-ANNA-KARENINA	E avertic qu'aguest gèst l'auie hèt precisaments quan era sua convèrsa tocaue aguesti tèmes, tan sagradi entada era.
TERCERA-PART-ANNA-KARENINA	Li parlarè sense manca, prometec fèrmaments Daria Alexandrovna.
TERCERA-PART-ANNA-KARENINA	Se lheuèren e s'endralhèren entara casa.
TERCERA-PART-ANNA-KARENINA	Quan Dolly arribèc ena casa, Anna, que ja ère aquiu, la guardèc damb atencion enes uelhs, en tot voler desnishar era convèrsa qu'auie auut damb Vronsky, mès non li preguntèc arren.
TERCERA-PART-ANNA-KARENINA	Çampar, que ja ei era ora de dinar, didec, e nosates encara non auem parlat des nòstes causes.
TERCERA-PART-ANNA-KARENINA	Demori qu'ac pogam hèr pera net.
TERCERA-PART-ANNA-KARENINA	Ara mos cau apraiar entà anar tath minjador.
TERCERA-PART-ANNA-KARENINA	Supausi que tanben voleràs cambiar-te de vestit.
TERCERA-PART-ANNA-KARENINA	Qu'auem enlordit aguesti ena bastissa…
TERCERA-PART-ANNA-KARENINA	Dolly se filèc de cap ath sòn quarto e auec talents d'arrir: que non auie cap aute vestit tà jargar-se.
TERCERA-PART-ANNA-KARENINA	Aquerò qu'amiaue ère çò de mielhor deth sòn armari de ròba.
TERCERA-PART-ANNA-KARENINA	Pr'amor de senhalar bèth cambi en sòn ornament, demanèc ara puncèla que li netegèsse eth vestit, cambièc es punhets e se metec un aute lacet e dentèles sus eth cap.
TERCERA-PART-ANNA-KARENINA	Qu'ei tot çò qu'è podut hèr, didec Dolly arrint a Anna, que gessec damb un aute vestit fòrça simple, que, sivans avertic Dolly, ère eth tresau d'aqueth maitin.
TERCERA-PART-ANNA-KARENINA	Òc, nosati tiem ua etiqueta massa regda, comentèc Anna, coma excusant-se dera sua elegància.
TERCERA-PART-ANNA-KARENINA	Alexei ei fòrça content pera tua arribada, didec dempús.
TERCERA-PART-ANNA-KARENINA	Jamès, ne per arren, l'è vist tant erós.
TERCERA-PART-ANNA-KARENINA	Decididaments ei encamardat de tu, higec en ton de badinada, arridolenta.
TERCERA-PART-ANNA-KARENINA	Non ès cansada?, s'interessèc dempús.
TERCERA-PART-ANNA-KARENINA	Compreneren qu'abantes deth dinar non poirien parlar bric.
TERCERA-PART-ANNA-KARENINA	Enludernant damb era sua tibada e arrasada cara, eth sòn cothèr e camisa midonadi e eth lacet dera sua corbata blanca, eth majordòm anoncièc qu'eth repaish ère mestrat, e toti s'endralhèren de cap ath minjador.
TERCERA-PART-ANNA-KARENINA	Vronsky li demanèc a Sviajsky que balhèsse eth sòn braç a Anna Arkadievna e eth s'apressèc a Dolly.
TERCERA-PART-ANNA-KARENINA	Veselovsky, en tot auançar-se a Tuschkevic, aufric eth braç ara princesa Barbara; atau que Tuschkevic, er encargat dera propietat e eth doctor non aueren parelha e entrèren solets.
TERCERA-PART-ANNA-KARENINA	Eth repaish, eth minjador, era vaishèra, vailets, vin e viandes, non solet èren en armonia damb eth ton luxós generau dera casa, senon qu'encara èren mès rics e naui es objèctes, e mès costosa, escuelhuda e abondosa era parva mestrada.
TERCERA-PART-ANNA-KARENINA	Daria Alexandrovna campaue aguest luxe, tan nau entada era, e, coma mestressa de casa, encara que non auie cap esperança d'aplicar bèth dia arren de çò que vedie ena sua pròpia casa, (aqueth luxe ère tan luenh dera sua manèra de víuer!
TERCERA-PART-ANNA-KARENINA	Vasenka Veselovsky, eth sòn marit, quitament Sviajsky e d'auti òmes qu'era coneishie jamès pensauen en aguestes causes e autanplan sajauen qu'es sòns convidadi credessen que tot ère tan ben premanit ena casa que non les auie costat cap esfòrç d'organizà'c, que tot s'auie hèt per eth madeish.
TERCERA-PART-ANNA-KARENINA	E Daria Alexandrovna se'n sabie que per eres madeishes non se hèn ne es mès simples hariats des mainatges; se didie que, per tant, qu'entà qu'aguest repaish tan complicat siguesse tot tan ben dispausat, quauquarrés li calie auer botat en aquerò ua plan ben aplicada atencion.
TERCERA-PART-ANNA-KARENINA	E pera guardada qu'Alexei Kirilovic revisèc era taula e hec senhau ath majordòm entà començar a mestrar, e era manèra que la convidèc ada era a alistar entre eth potatge de verdura e eth brolhon, Dolly comprenec que tot aquerò se hège e se tenguie peth suenh deth madeish patron.
TERCERA-PART-ANNA-KARENINA	Se vedie qu'Anna non participaue en aquerò mès que Veselovsky, o Sviajsky o era Princesa, qu'eri non èren aciu que convidadi que, sense cap de copacap, alègraments, gaudien de çò que un aute auie premanit entada eri.
TERCERA-PART-ANNA-KARENINA	Anna solet ère era mestressa entà amiar era convèrsa.
TERCERA-PART-ANNA-KARENINA	E aguesta convèrsa, fòrça dificil de tier en aguesta taula, non guaire grana, mès damb persones, coma er encargat e er arquitècte, que tanhien a un aute ambient plan diuèrs e s'esdegauen a non mostrar-se intimidadi dauant aqueth luxe desacostumat, e non gosauen préner part ena convèrsa ne sostier pendent guaire temps un dialòg, aguesta convèrsa, Anna l'amiaue, ça que la, damb eth sòn tacte abituau, damb naturalitat e enquia damb plasèr, coma vedie Daria Alexandrovna.
TERCERA-PART-ANNA-KARENINA	Comentèren damb trufaria se guaire s'auien engüejat Tuschkevic e Veselovsky passejant es dus solets ena barca; Tuschkevic condèc anecdòtes e incidéncies des darrèrs concursi de canoès en Yacht-Club, de Sant Petersburg.
TERCERA-PART-ANNA-KARENINA	Anna, profitant ua pausa, se dirigic ar arquitècte entà hèr-lo parlar.
TERCERA-PART-ANNA-KARENINA	Nicolàs Ivanovic, didec.
TERCERA-PART-ANNA-KARENINA	Sviajsky s'a susprenut des progrèssi dera naua construccion dès qu'eth siguec aciu eth darrèr viatge, e enquia a jo, que les veigui cada dia, m'estone era rapiditat que van es òbres.
TERCERA-PART-ANNA-KARENINA	Se trabalhe tan ben damb Sa Excelléncia!, didec er arquitècte damb un arridolet cortés (qu'ère un òme de grana dignitat, respectuós e tranquil).
TERCERA-PART-ANNA-KARENINA	Ei fòrça desparièr des ahèrs damb es autoritats dera província.
TERCERA-PART-ANNA-KARENINA	Vai, ar estil american, didec Sviajsky, arrint.
TERCERA-PART-ANNA-KARENINA	Òc, senhor.
TERCERA-PART-ANNA-KARENINA	Aquiu delà bastissen es edificis de manèra racionau.
TERCERA-PART-ANNA-KARENINA	As vist bèth còp es maquines de segar?, didec a Dolly.
TERCERA-PART-ANNA-KARENINA	Tornàuem de veder-les quan vos trapèrem.
TERCERA-PART-ANNA-KARENINA	Jo non les auia vistes enquia alavetz.
TERCERA-PART-ANNA-KARENINA	Totafèt madeish qu'uns estalhants.
TERCERA-PART-ANNA-KARENINA	I a ua placa de metau e sus era fòrça estalhants petiti.
TERCERA-PART-ANNA-KARENINA	Atau: E Anna damb es sues mans blanques e polides, caperades d'aneths, cuelhec un guinhauet e ua forquilha e se botèc a hèr ua demostracion deth trabalh des maquines.
TERCERA-PART-ANNA-KARENINA	N'ère segura qu'era sua explicacion non servirie entà aquerir cap coneishement sus er ahèr, mès, convençuda tanben de qué auie parlat de manèra agradiua e de qué èren admirades es sues polides mans, contunhaue explicant.
TERCERA-PART-ANNA-KARENINA	Mèsalèu se semble aquerò as cotelons, didec provocatiuaments Veselovsky, que non la deishaue de uelh.
TERCERA-PART-ANNA-KARENINA	Anna arric imperceptiblaments e non li contestèc.
TERCERA-PART-ANNA-KARENINA	Non ei vertat, Karl Federevic, que se retiren as estalhants?, preguntèc ar encargat.
TERCERA-PART-ANNA-KARENINA	Ja, responec er aleman.
TERCERA-PART-ANNA-KARENINA	Es ist ein ganz einfaches ding.
TERCERA-PART-ANNA-KARENINA	E gessec d'explicar era construccion dera maquina.
TERCERA-PART-ANNA-KARENINA	Ei malastre qu'aguesta maquina non estaque tanben.
TERCERA-PART-ANNA-KARENINA	Ena Exposicion de Viena ne vedí d'autes que, ath delà de segar, estacauen es escarris damb hiu de hèr, didec Sviajsky.
TERCERA-PART-ANNA-KARENINA	Aqueres serien encara mès profitoses.
TERCERA-PART-ANNA-KARENINA	Es kommt drauf an…
TERCERA-PART-ANNA-KARENINA	Der Preis vom Draht muss ausgerechnet werden.
TERCERA-PART-ANNA-KARENINA	E er aleman, trincat ja eth sòn silenci, se dirigic a Vronsky.
TERCERA-PART-ANNA-KARENINA	Das last sich ausrechnen, Erlaucht.
TERCERA-PART-ANNA-KARENINA	Karl Kodorovic volèc trèir dera sua pòcha un quasèrn damb un creion, qu'en eth hège toti es sòns calculs, mès, en tot rebrembar-se'n qu'ère ena taula e campar era guardada hereda de Vronsky, ac deishèc anar.
TERCERA-PART-ANNA-KARENINA	Zu kompliziert, macht zu viel Klopot, concludic.
TERCERA-PART-ANNA-KARENINA	Wünscht man Dochods so hat man auch Klopots, didec Vasenka Veselovsky en tot hèr burla der aleman.
TERCERA-PART-ANNA-KARENINA	Qu'adori er aleman, didec damb era sua acostumada arridalha e hènt-li ua guardada a Anna.
TERCERA-PART-ANNA-KARENINA	Cessez, les manèc era miei seriosa miei de trufaria.
TERCERA-PART-ANNA-KARENINA	Nosati vos pensàuem trapar en camp, Vasili Semenic, didec dempús Anna ath doctor, un òme de mina malautissa.
TERCERA-PART-ANNA-KARENINA	Èretz aquiu?
TERCERA-PART-ANNA-KARENINA	I estè e despareishí, responec eth doctor damb forena ironia.
TERCERA-PART-ANNA-KARENINA	Alavetz auetz hèt un excellent passèg.
TERCERA-PART-ANNA-KARENINA	Excellent.
TERCERA-PART-ANNA-KARENINA	E com va era santat dera “vielha”?
TERCERA-PART-ANNA-KARENINA	Demori que non age eth tifus.
TERCERA-PART-ANNA-KARENINA	Encara que non age eth tifus, non ei cap ben.
TERCERA-PART-ANNA-KARENINA	Quin malastre!, didec era.
TERCERA-PART-ANNA-KARENINA	Ça que la, Anna Arkadievna, serà fòrça de mau hèr bastir era maquina damb era vòsta explicacion, badinaue Sviajsky.
TERCERA-PART-ANNA-KARENINA	Per qué?, repliquèc Anna damb un arridolet que didie claraments qu'era se'n sabie qu'ena sua explicacion i auie un punt d'afectacion non mancada de gràcia, observada tanben per Sviajsky.
TERCERA-PART-ANNA-KARENINA	Aguesta naua tralha de cocarèla en caractèr d'Anna estonèc desagradiuaments a Dolly.
TERCERA-PART-ANNA-KARENINA	Mès, de un aute costat, es coneishements d'Anna Arkadievna en arquitectura son susprenents, didec Tuchkevic.
TERCERA-PART-ANNA-KARENINA	Plan que òc!
TERCERA-PART-ANNA-KARENINA	Ager l'entení parlar de “plaçar eth cabiron”, e “es plints”, didec ironicaments Veselovsky.
TERCERA-PART-ANNA-KARENINA	Ei atau que se pronóncie?
TERCERA-PART-ANNA-KARENINA	Que non i a arren de particular en aquerò quan me cau veder-lo e entener-lo tanti viatges, didec Anna.
TERCERA-PART-ANNA-KARENINA	E vos, higec en tot dirigir-se a Veselovsky, sò solide fòrça de qué ne tansevolhe vo'n sabetz de qué son hètes es cases.
TERCERA-PART-ANNA-KARENINA	Veselovsky, Anna, sense voler, l'adoptaue ath sòn torn.
TERCERA-PART-ANNA-KARENINA	En aguesta escadença, Vronsky agie de manera totafèt desparièra ara de Levin.
TERCERA-PART-ANNA-KARENINA	Se vedie que non li balhaue cap importància as parlòtes de Veselovsky damb era sua hemna e enquia, ath contrari, encoratjaue ad aguest enes sues badinades.
TERCERA-PART-ANNA-KARENINA	Òc, didetz-mos, Veselovsky, damb qué s'amassen es pèires?, li preguntèc.
TERCERA-PART-ANNA-KARENINA	Qu'ei clar: damb ciment.
TERCERA-PART-ANNA-KARENINA	Òsca!
TERCERA-PART-ANNA-KARENINA	E se qué ei eth ciment?
TERCERA-PART-ANNA-KARENINA	Quauquarren atau coma… com ac diderè?, ua massa liquida e pegosa, expausèc Veselovsky, costant era arridalhada generau.
TERCERA-PART-ANNA-KARENINA	Era convèrsa entre es convidadi, exceptat eth doctor, er arquitècte e er encargat, caladi un aute còp en un testud silenci, non paraue, ja esguitlant-se damb plasèr o punchosaments, ja herint a quauquarrés.
TERCERA-PART-ANNA-KARENINA	De bèra manèra, siguec Daria Alexandrovna que se sentec herida enes sòns sentiments.
TERCERA-PART-ANNA-KARENINA	S'afoguèc autant que venguec a rogir-se tota, e enquia un moment mès tard non se l'acodic que dilhèu aurie preferit bèra paraula inconvenenta.
TERCERA-PART-ANNA-KARENINA	Sviajsky auie mentat a Levin, en tot hèr veir es sues estranhes idies qu'es maquines son damnatjoses ena propietat russa.
TERCERA-PART-ANNA-KARENINA	Non è eth plasèr de conéisher ad aguest senhor, didec Vronsky, arrint damb ironia, mès seguraments eth non a vist jamès es maquines que censure.
TERCERA-PART-ANNA-KARENINA	E se n'a vist quauqu'ua, solide que non ère ua maquina estrangèra senon quauqua de russa…
TERCERA-PART-ANNA-KARENINA	Donques, quini dobtes i pòt auer sus aguesta qüestion?
TERCERA-PART-ANNA-KARENINA	En generau, qu'a idies turques, didec Veselovsky en tot dirigir-se damb era sua etèrna arridalha, entà Anna.
TERCERA-PART-ANNA-KARENINA	Non posqui deféner es sues idies pr'amor que non saberia, didec Daria Alexandrovna alugada, mès damb energia.
TERCERA-PART-ANNA-KARENINA	Çò que òc posqui díder ei qu'ei un òme cult, e que s'eth siguesse aciu, vos responerie com cau.
TERCERA-PART-ANNA-KARENINA	L'estimi fòrça e èm boni amics, didec Sviajsky bravassaments.
TERCERA-PART-ANNA-KARENINA	Mais, perdon, il est un peu toqué.
TERCERA-PART-ANNA-KARENINA	Per exemple, afirme qu'eth zemstvo e es jutges municipaus non son de besonh e non vò intervier en arren.
TERCERA-PART-ANNA-KARENINA	Qu'ei era nòsta indiferéncia russa, comentèc Vronsky, tant que botaue aigua gelada d'ua botelha ena sua copa nauta.
TERCERA-PART-ANNA-KARENINA	Ei non sénter es obligacions que mos impausen es nòsti drets, ei remir aguestes obligacions.
TERCERA-PART-ANNA-KARENINA	Non me'n sai de cap òme tant estricte en compliment des sues obligacions, opausèc Daria Alexandrovna, irritada peth ton de superioritat qu'eth Comde auie parlat.
TERCERA-PART-ANNA-KARENINA	Jo, ath contrari, contunhèc Vronsky, que, çampar, l'interessaue viuaments era convèrsa.
TERCERA-PART-ANNA-KARENINA	Jo, ath contrari, digui, sò fòrça arregraït per aunor que m'an hèt, gràcies a Nicolàs Ivanovic (indicant a Sviajsky) per auer-me alistat coma jutge municipau onorari.
TERCERA-PART-ANNA-KARENINA	Considèri entà jo fòrça importanta era obligacion de vier ena Junta pr'amor de jutjar es ahèrs des campanhards, encara que se tracte solet d'un shivau.
TERCERA-PART-ANNA-KARENINA	E considerarè un gran aunor que me nomenten vocau deth zemstvo.
TERCERA-PART-ANNA-KARENINA	Solet atau poirè pagar es beneficis que gaudisqui coma propietari de tèrres.
TERCERA-PART-ANNA-KARENINA	Malerosaments, non se compren era importància que les cau arténher en Estat es grani propietaris.
TERCERA-PART-ANNA-KARENINA	A Daria Alexandrovna l'estonaue que Vronsky parlèsse d'aquera manèra d'eth madeish, des sues idies seigut ena taula, ena sua pròpia casa.
TERCERA-PART-ANNA-KARENINA	Ère vertat que Levin, qu'es sues idies èren totafèt opausades, les defenie tanben damb parièra energia e tanben ena sua casa, seigut ena taula…
TERCERA-PART-ANNA-KARENINA	Mès a Levin l'estimaue e, plan per açò, ac trapaue naturau en eth.
TERCERA-PART-ANNA-KARENINA	Atau, Comde, poiram compdar damb vos ena pròplèu session?, preguntèc Sviajsky.
TERCERA-PART-ANNA-KARENINA	Mès i cau vier d'ora, pr'amor d'èster ja aquiu tàs ueit.
TERCERA-PART-ANNA-KARENINA	Se m'autregèssetz er aunor de vier en çò de mèn…
TERCERA-PART-ANNA-KARENINA	Donques jo, en part, sò cossent damb eth tòn cunhat, didec Anna a Dolly.
TERCERA-PART-ANNA-KARENINA	Cranhi qu'actuauments eth nombre d'obligacions sociaus age aumentat d'ua manèra exagerada, encara que probablaments per motius diuèrsi, higec damb un arridolet.
TERCERA-PART-ANNA-KARENINA	Dera madeisha manèra qu'abantes i auie tanti emplegadi que semblaue que s'auie besonh d'un per cada ahèr, atau ara an besonh entà tot dera activitat dera gent.
TERCERA-PART-ANNA-KARENINA	Alexei solet amie aciu sies mesi e me semble que ja ei membre de cinc o sies institucions sociaus desparières: eth tuteratge, jutge, vocau, agregat, enquia e tot quauquarren que tracte des shivaus.
TERCERA-PART-ANNA-KARENINA	Du train que cela va, tot eth temps l'aurà de tier en aguestes obligacions.
TERCERA-PART-ANNA-KARENINA	Cranhi, ça que la, que tota aguesta sòrta de cargues sigue solet ua formula.
TERCERA-PART-ANNA-KARENINA	De guaires societats ètz mèmbre, Nicolàs Ivanovic?, preguntèc a Sviajsky.
TERCERA-PART-ANNA-KARENINA	Me semble que de mès de vint, non?
TERCERA-PART-ANNA-KARENINA	Anna parlaue de trufaria, mès en sòn ton s'avertie ua cèrta irritacion.
TERCERA-PART-ANNA-KARENINA	Daria Alexandrovna, que campaue damb atencion a Anna e a Vronsky, de seguit se n'encuedèc.
TERCERA-PART-ANNA-KARENINA	Observèc, tanben, qu'en aguesta convèrsa eth ròstre de Vronsky aquerie ath punt ua expression sevèra e temarduda.
TERCERA-PART-ANNA-KARENINA	En encuedar-se'n e notar tanben qu'era princesa Barbara s'esdegaue a parlar des coneishudi de Sant Petersburg, pr'amor de cambiar de convèrsa, rebrembèc que Vronsky l'auie parlat en jardin fòrça pòc oportunaments dera sua activitat sociau, e Dolly comprenec de seguit qu'en aquera qüestion i auie estacat un desacòrd prigond entre es dus aimants.
TERCERA-PART-ANNA-KARENINA	Eth minjar, eth vin, era vaishèra, eth sevici, tot qu'ère pro ben, mès eth caractèr impersonau e era tension que se notaue en eth, Dolly ac auie vist ja enes minjars de gala, enes balhs deth gran mon, que d'eri n'auie perdut ja eth costum.
TERCERA-PART-ANNA-KARENINA	Vedè'c, totun, en un dia de cada dia, en ua societat redusida, lèu en familha, desvelhaue en era ua impression desagradiua.
TERCERA-PART-ANNA-KARENINA	Dempús deth dinar vengueren a posar-se ena terrassa.
TERCERA-PART-ANNA-KARENINA	Es jogaires, desseparadi en dus grops, se placèren sus eth croquet ground suenhosaments caushigat e aplanat, en ambdus costats deth hilat estenut entre dues petites colomnes daurades.
TERCERA-PART-ANNA-KARENINA	Daria Alexandrovna sagèc de jogar, mès que non podec en fòrça temps compréner eth jòc.
TERCERA-PART-ANNA-KARENINA	Quan l'auec comprenut, ère ja cansada e l'abandonèc e se seiguec ath cant dera princesa Barbara, observant es incidéncies des jogades.
TERCERA-PART-ANNA-KARENINA	Eth sòn companh de partida tanpòc joguec mès, mès es auti contunhèren.
TERCERA-PART-ANNA-KARENINA	Svianjsky e Vronsky jogauen ben e seriosaments.
TERCERA-PART-ANNA-KARENINA	Susvelhauen era pilòta que les lançauen sense precipitar-se ne pèrder temps, corrien damb adretia ath sòn encontre, s'estirauen, sautauen e parauen damb assopliment e l'entornauen abilaments damb era raqueta, en aute costat deth hilat.
TERCERA-PART-ANNA-KARENINA	Veselovsky jogaue pejor qu'es auti.
TERCERA-PART-ANNA-KARENINA	S'excitaue massa; mès, damb era sua alegria, encoratjaue as auti jogaires.
TERCERA-PART-ANNA-KARENINA	Es sues arridalhes e exclamacions se sentien de contunh.
TERCERA-PART-ANNA-KARENINA	Tau qu'es auti òmes, après demanar permís as senhores, s'auie trèt era levita, e era sua fòrta e beròia figura, en manges de camisa, eth ròstre rogit e cubèrt de sudor e es sòns movements impressionauen de tau sòrta, qu'aquera net Daria Alexandrovna se tardèc fòrça a dromir-se, en tot rebrembar era figura de Veselovsky que se botjaue sus era pista.
TERCERA-PART-ANNA-KARENINA	Pendent eth jòc, Daria Alexandrovna non se sentec alègra: non li shautaue eth tracte un shinhau liure que se vedie entre Anna e Veselovsky; e li desagradaue tanben, aquera manca de naturalitat que se nòte enes persones majors quan se divertissen en un jòc mainadenc sense mainatges.
TERCERA-PART-ANNA-KARENINA	Mès, entà non descoratjar as auti e passar eth temps de bèra manèra, dempús de repausar ua estona, de nau s'amassèc as jogaires e simulèc divertir- se.
TERCERA-PART-ANNA-KARENINA	Aqueri madeishi copacaps de mair qu'auie tant en òdi pendent eth camin, ara, après auer passat eth dia sense es sòns hilhs, l'apareishien jos un aute aspècte e l'ahiscauen a tonar damb eri.
TERCERA-PART-ANNA-KARENINA	Quan, dempús eth tè dera tarde e eth passèg en barca que heren pera net, Daria Alexandrovna entrèc ena sua cramba, se treiguec eth vestit e s'apraièc es sòns peus, ja escassi, pr'amor de passar era net, experimentèc un gran aleugeriment.
TERCERA-PART-ANNA-KARENINA	Autanplan l'ère desagradiu pensar qu'Anna anaue a entrar alavetz ena sua cramba.
TERCERA-PART-ANNA-KARENINA	Ère a mand de calar-se en lhet, quan entrèc Anna, en camisa de dormir.
TERCERA-PART-ANNA-KARENINA	Pendent eth dia, en diuèrses escadences, auie sajat de parlar a Dolly des sues causes intimes, que sus eres volie era sua opinion, e cada còp, dempús pòques paraules, s'auie interromput.
TERCERA-PART-ANNA-KARENINA	Ara se trapauen soletes e Anna non sabie de qué parlar.
TERCERA-PART-ANNA-KARENINA	Ère seiguda ath cant dera hièstra, guardant a Dolly, e repassaue mentauments aqueres reserves de convèrses coraus, intimes, qu'abantes l'auien semblat inagotables, e non trapaue arren.
TERCERA-PART-ANNA-KARENINA	En aguest moment li semblaue que tot çò de qué auien de parlar ja s'ac auien dit.
TERCERA-PART-ANNA-KARENINA	E com s'està Kitty?, preguntèc, a tot darrèr, dempús d'alendar prigondaments e de guardar a Dolly damb mina colpabla.
TERCERA-PART-ANNA-KARENINA	E de seguit, ath mès córrer, reflectint ua grana ansietat, higec:
TERCERA-PART-ANNA-KARENINA	Ditz-me era vertat.
TERCERA-PART-ANNA-KARENINA	Non ei emmaliciada damb jo?
TERCERA-PART-ANNA-KARENINA	Emmaliciada?
TERCERA-PART-ANNA-KARENINA	Non, contestèc Daria Alexandrovna.
TERCERA-PART-ANNA-KARENINA	Non ei emmaliciada, mès me mensprède.
TERCERA-PART-ANNA-KARENINA	Ò, non!
TERCERA-PART-ANNA-KARENINA	Mès ja sabes qu'en aguesti casi non se perdone.
TERCERA-PART-ANNA-KARENINA	Òc, òc, alendèc Anna virant era cara e guardant entara hièstra.
TERCERA-PART-ANNA-KARENINA	Mès que non ei eth mèn tòrt, seguic.
TERCERA-PART-ANNA-KARENINA	E de qui ei eth tòrt?
TERCERA-PART-ANNA-KARENINA	Se qué vò díder auer-ne eth tòrt?
TERCERA-PART-ANNA-KARENINA	Com se podie passar de ua auta manèra?…
TERCERA-PART-ANNA-KARENINA	Donques qué ne penses?
TERCERA-PART-ANNA-KARENINA	Per exemple, dilhèu auie podut arribar que tu non siguesses era hemna de Stiva?
TERCERA-PART-ANNA-KARENINA	De vertat, sabi pas…
TERCERA-PART-ANNA-KARENINA	Mès ditz-me…
TERCERA-PART-ANNA-KARENINA	Òc, òc.
TERCERA-PART-ANNA-KARENINA	Non auem acabat de parlar de Kitty.
TERCERA-PART-ANNA-KARENINA	Ei erosa?
TERCERA-PART-ANNA-KARENINA	Diden qu'eth ei un òme excellent.
TERCERA-PART-ANNA-KARENINA	Ò!, qu'ei pòc díder “ei un òme excellent”: non coneishi a un òme mielhor qu'eth.
TERCERA-PART-ANNA-KARENINA	A!, com m'alègre çò que me dides!
TERCERA-PART-ANNA-KARENINA	Me satisfè fòrça, Dolly.
TERCERA-PART-ANNA-KARENINA	Dolly arric.
TERCERA-PART-ANNA-KARENINA	Mès parlem de tu, didec.
TERCERA-PART-ANNA-KARENINA	Que te cau tie coma castig ua longa e dilhèu anujosa convèrsa damb jo.
TERCERA-PART-ANNA-KARENINA	È parlat damb…damb…
TERCERA-PART-ANNA-KARENINA	Comde, coma Alexei Kirlovic simplaments.
TERCERA-PART-ANNA-KARENINA	Damb Alexei, l'apuntèc Anna.
TERCERA-PART-ANNA-KARENINA	Ja sai qu'auetz parlat.
TERCERA-PART-ANNA-KARENINA	Mès voleria demanar-te se qué te semble era mia vida.
TERCERA-PART-ANNA-KARENINA	Com ac poirè díder atau, d'un còp?
TERCERA-PART-ANNA-KARENINA	Sabi pas…
TERCERA-PART-ANNA-KARENINA	Non, ditz-m'ac, a maugrat tot…
TERCERA-PART-ANNA-KARENINA	Ja ves era mia vida.
TERCERA-PART-ANNA-KARENINA	Mès non desbrembes que mos ves viuent pendent er ostiu e non èm solets.
TERCERA-PART-ANNA-KARENINA	Nosati venguérem aciu quan a penes començaue era primauèra e viuíem solets, e solets tornaram a víuer dempús, pr'amor que non desiri arren mielhor qu'açò.
TERCERA-PART-ANNA-KARENINA	Mès, imagina-te que viui soleta, sense eth, qu'açò se passarà.
TERCERA-PART-ANNA-KARENINA	Veigui, per fòrça indicis, que se repetirà soent, qu'era mitat deth temps lo passarà dehòra de casa, didec Anna, lheuant-se e seiguent mès apròp dera sua cunhada.
TERCERA-PART-ANNA-KARENINA	Plan que òc, seguic, interrompent a Dolly que volie replicar-li, plan que òc, jo non lo retierè ara fòrça.
TERCERA-PART-ANNA-KARENINA	E non lo retengui.
TERCERA-PART-ANNA-KARENINA	Que i a corses qu'en eres cuelhen partida es sòns shivaus…?
TERCERA-PART-ANNA-KARENINA	Donques que li calerà assistir-i.
TERCERA-PART-ANNA-KARENINA	Aquerò me satisfè, mès pensi en jo…
TERCERA-PART-ANNA-KARENINA	Pensi en jo, ena mia situacion…
TERCERA-PART-ANNA-KARENINA	Mès, per qué te parli de tot aquerò?, e, arrint, li preguntèc: de qué te parlèc, donc, Alexei?
TERCERA-PART-ANNA-KARENINA	Me parlèc de çò madeish que jo volia parlar-te e plan per açò m'ei aisit èster eth sòn avocat.
TERCERA-PART-ANNA-KARENINA	De se i a bèra possibilitat, de s'ei possible… (Daria Alexandrovna s'arturèc cercant es paraules) de se se pòt apraiar mielhor era tua situacion…
TERCERA-PART-ANNA-KARENINA	Ja sabes se com considèri es causes…
TERCERA-PART-ANNA-KARENINA	Mès totun açò, s'ei possible, vos cau maridar-vos…
TERCERA-PART-ANNA-KARENINA	Ei a díder, eth divòrci?, didec Anna.
TERCERA-PART-ANNA-KARENINA	Sabes que'era soleta hemna que me venguec a veir en Sant Petersburg siguec Betsy Tverskaya?
TERCERA-PART-ANNA-KARENINA	La coneishes?
TERCERA-PART-ANNA-KARENINA	Au font c'est la femme la plus depravée qui exist.
TERCERA-PART-ANNA-KARENINA	Èren en relacions damb Tuschkevic, mès que mès peth plasèr d'embolhar ath sòn marit.
TERCERA-PART-ANNA-KARENINA	E era me didec que non me veirie bric mès enquia qu'era mia situacion siguesse regularizada.
TERCERA-PART-ANNA-KARENINA	Era que m'ac didec!
TERCERA-PART-ANNA-KARENINA	Non te penses que te compari.
TERCERA-PART-ANNA-KARENINA	Te coneishi, estimada Dolly.
TERCERA-PART-ANNA-KARENINA	Mès, sense voler, è rebrembat…
TERCERA-PART-ANNA-KARENINA	Alavetz, qué t'a dit Alexei?, persutèc.
TERCERA-PART-ANNA-KARENINA	A dit que patís per tu e per eth…
TERCERA-PART-ANNA-KARENINA	Pòt èster que digues qu'aquerò ei egoïsme, mès, be n'ei de legitim aguest egoïsme!, be n'ei de nòble!
TERCERA-PART-ANNA-KARENINA	Abantes qu'arren, vò legalizar ara sua hilha e èster eth tòn marit, auer es sòns drets sus tu.
TERCERA-PART-ANNA-KARENINA	Quina esposa pòt èster esclaua enquiath punt que ne sò jo pera mia situacion?, l'interrompec Anna tristaments.
TERCERA-PART-ANNA-KARENINA	E çò que vò sustot ei que tu dèishes de patir.
TERCERA-PART-ANNA-KARENINA	Aquerò ei impossible…
TERCERA-PART-ANNA-KARENINA	E qué mès?
TERCERA-PART-ANNA-KARENINA	Donques çò de mès legitim: vò qu'es vòsti hilhs amien eth sòn nòm.
TERCERA-PART-ANNA-KARENINA	Quini hilhs?, didec Anna, sense guardar a Dolly e arropint es celhes.
TERCERA-PART-ANNA-KARENINA	Anny e es que venguen.
TERCERA-PART-ANNA-KARENINA	Per çò que tanh ad açò darrèr, pòt èster tranquil: non aurè mès hilhs.
TERCERA-PART-ANNA-KARENINA	Com ac pòs díder?
TERCERA-PART-ANNA-KARENINA	Non aurè hilhs pr'amor que non voi.
TERCERA-PART-ANNA-KARENINA	A maugrat era sua situacion, Anna non podec mens d'arrir en veir es expressions ingenues de suspresa, interès e espant que se diboishèren successiauaments en ròstre de Dolly.
TERCERA-PART-ANNA-KARENINA	Eth mètge me didec dempús era mia malautia…
TERCERA-PART-ANNA-KARENINA	Non pòt èster!, sorrisclèc Dolly damb es uelhs exageradaments dubèrts.
TERCERA-PART-ANNA-KARENINA	Entada era, aquera ère ua des descubèrtes qu'es sòns efèctes e conseqüéncies son tant enòrmes qu'en prumèr moment mos dèishen aclapadi, en tot sénter solet qu'ei impossible comprener-les ben e que serà de besonh tornar a pensar en eri a plaser.
TERCERA-PART-ANNA-KARENINA	Aguesta descubèrta, que l'explicaue de ressabuda çò qu'enquia alavetz l'auie estat incomprenssible, se com en fòrça familhes i auie solet un o dus mainatges, desvelhec en era tants pensaments, idies e sentiments opausadi que, de moment, non podec díder arren a Anna, e òc guardar-la damb es sòns grani uelhs dubèrts enòrmaments, damb ua expression de prigonda estranhesa.
TERCERA-PART-ANNA-KARENINA	Sentie qu'ère ua solucion massa simpla entà ua qüestion tan complicada.
TERCERA-PART-ANNA-KARENINA	N'est-ce pas immoral?, podec díder, a tot darrèr, après un long silenci.
TERCERA-PART-ANNA-KARENINA	Per qué?
TERCERA-PART-ANNA-KARENINA	Pensa que me cau alistar entre dues causes: o èster prenhs, ei a díder, coma ua malauta inutila, o èster era amiga, era companha deth mèn marit, didec Anna prononciant es darrères paraules en un ton intencionadaments superficiau e leugèr.
TERCERA-PART-ANNA-KARENINA	Entà tu, entà d'auti, que i pòt auer dobtes encara, mès entà jo…, didec Anna endonviant es pensaments de Dolly.
TERCERA-PART-ANNA-KARENINA	Non comprenes?
TERCERA-PART-ANNA-KARENINA	Non sò era sua esposa, m'estime, òc, e m'estimarà… tant que m'estime.
TERCERA-PART-ANNA-KARENINA	E com poirè retier eth sòn amor?
TERCERA-PART-ANNA-KARENINA	Damb aquerò?, e Anna auancèc es sòns blanqui braci dauant eth sòn vrente.
TERCERA-PART-ANNA-KARENINA	E ei possible qu'Anna posque retier e atrèir damb açò ath comde Vronsky?
TERCERA-PART-ANNA-KARENINA	Plan que òc, s'eth cèrque aquerò, traparà manères e vestits mès atrasents e alègres e, per mès blanqui que siguen es sòn braci nuds, per mès beròi que sigue eth sòn còs, eth sòn ròstre animat pera nera cabeladura, eth trapàrà tostemp quauquarren mielhor, tau qu'ac cèrque e trape eth mèn marit, eth mèn repugnant, miserable e estimat marit”.
TERCERA-PART-ANNA-KARENINA	Dolly non contestèc e alendèc prigondaments.
TERCERA-PART-ANNA-KARENINA	Dides que non està ben, seguic, en to creir que çò qu'anaue a expausar ère tan fèrm que non admetie deguna replica.
TERCERA-PART-ANNA-KARENINA	Me cau reflexionar, pensar ena mia situacion.
TERCERA-PART-ANNA-KARENINA	Com posqui desirar mainatges?
TERCERA-PART-ANNA-KARENINA	Non parli des patiments, que non les cranhi.
TERCERA-PART-ANNA-KARENINA	Mès pensi: “qué seràn es mèns hilhs?”.
TERCERA-PART-ANNA-KARENINA	Uns malerosi qu'amiaràn eth cognòm de un aute.
TERCERA-PART-ANNA-KARENINA	Peth sòn estat ilegau, seràn possadi enquiath punt d'avergonhar-se de sa mair, de sa pair, e enquia d'auer neishut…
TERCERA-PART-ANNA-KARENINA	Mès precisaments per aquerò, apuntèc Dolly, t'ei convenent, de besonh, eth divòrci e eth vòste maridatge.
TERCERA-PART-ANNA-KARENINA	Entà qué me servirà era rason, se non la tengui tà non hèr a vier malerosi en mon?
TERCERA-PART-ANNA-KARENINA	Guardèc a Dolly e, sense demorar responsa, seguic:
TERCERA-PART-ANNA-KARENINA	Me senteria tostemp colpabla dauant aguestes creatures maleroses.
TERCERA-PART-ANNA-KARENINA	Se non vien en aguest mon, que non i a cap malur, mès se neishessen e siguessen malerosi, solet jo ne seria colpabla.
TERCERA-PART-ANNA-KARENINA	Sabi pas, non ac sai…
TERCERA-PART-ANNA-KARENINA	Aquerò non està ben, solet podec díder Dolly, damb ua expression de repugnància en sòn ròstre.
TERCERA-PART-ANNA-KARENINA	Mès non desbrembes çò de mès important: qu'ara non me trapi ena madeisha situacion que tu.
TERCERA-PART-ANNA-KARENINA	Entà tu era qüestion ei “se vòs encara auer hilhs”, entà jo ei “se m'ei permetut d'auer-les”.
TERCERA-PART-ANNA-KARENINA	Que i a, donc, en ambdús casi, ua grana diferéncia.
TERCERA-PART-ANNA-KARENINA	Jo, compreneràs, qu'ena mia situacion, non posqui desirar-les.
TERCERA-PART-ANNA-KARENINA	Daria Alexandrovna non repliquèc.
TERCERA-PART-ANNA-KARENINA	Comprenec de ressabuda, que s'estaue ja tant aluenhada d'Anna, qu'entre eres existien qüestions que sus eres non se meterien jamès d'acòrd, qu'ère mielhor non parlar-ne mès.
TERCERA-PART-ANNA-KARENINA	Plan per aquerò, ei mès de besonh normalizar era tua situacion s'ei possible, persutèc Dolly.
TERCERA-PART-ANNA-KARENINA	Òc… òc qu'ei possible… didec Anna en un ton totafèt desparièr, doç e trist.
TERCERA-PART-ANNA-KARENINA	Ei dilhèu impossible eth divòrci?
TERCERA-PART-ANNA-KARENINA	M'an dit qu'eth tòn marit consentís.
TERCERA-PART-ANNA-KARENINA	Dolly, que non voi parlar d'açò.
TERCERA-PART-ANNA-KARENINA	Ben, donques non ne parlem, s'esdeguèc a díder Daria Alexandrovna, en veir era expression de patiment deth ròstre d'Anna.
TERCERA-PART-ANNA-KARENINA	Veigui, higec, que t'agarres es causes massa ombriauments.
TERCERA-PART-ANNA-KARENINA	Jo?, arren d'aquerò.
TERCERA-PART-ANNA-KARENINA	Que sò plan alègra… plan contenta…
TERCERA-PART-ANNA-KARENINA	Ja ac as vist.
TERCERA-PART-ANNA-KARENINA	Veselovsky.
TERCERA-PART-ANNA-KARENINA	Bè!, arren.
TERCERA-PART-ANNA-KARENINA	Aquerò hè gatalhèues en Alexei e arren mès…
TERCERA-PART-ANNA-KARENINA	Eth ei un mainatge e l'è absoludaments enes mies mans.
TERCERA-PART-ANNA-KARENINA	Sabes?
TERCERA-PART-ANNA-KARENINA	Hèsqui d'eth çò que voi.
TERCERA-PART-ANNA-KARENINA	Qu'ei madeish qu'eth tòn Gricha…
TERCERA-PART-ANNA-KARENINA	De ressabuda, Anna entornèc ath tèma deth divòrci:
TERCERA-PART-ANNA-KARENINA	Dolly!
TERCERA-PART-ANNA-KARENINA	Dides que me cuelhi es causes massa ombriuaments…
TERCERA-PART-ANNA-KARENINA	Non ac pòs compréner.
TERCERA-PART-ANNA-KARENINA	Ei massa terrible…
TERCERA-PART-ANNA-KARENINA	Çò que hèsqui ei sajar de non veir arren.
TERCERA-PART-ANNA-KARENINA	Donques a jo me semble qu'ei de besonh veir.
TERCERA-PART-ANNA-KARENINA	Que mos cau hèr tot çò que sigue possible.
TERCERA-PART-ANNA-KARENINA	Mès, qué ei possible?…
TERCERA-PART-ANNA-KARENINA	Arren…
TERCERA-PART-ANNA-KARENINA	Dides “te cau maridar damb Alexei” e que jo non pensi en aquerò.
TERCERA-PART-ANNA-KARENINA	Non pensi en aquerò!, repetic Anna.
TERCERA-PART-ANNA-KARENINA	Eth baticòr rogic era sua cara.
TERCERA-PART-ANNA-KARENINA	Que jo non i pensi?
TERCERA-PART-ANNA-KARENINA	Non i a un solet dia ne ua soleta ora que non pensa en aquerò.
TERCERA-PART-ANNA-KARENINA	E m'embèstii damb jo madeisha per pensà'c, pr'amor qu'aguesti pensaments me pòden hèr vier hòla.
TERCERA-PART-ANNA-KARENINA	Vier hòla!, repetic Anna exaltadaments.
TERCERA-PART-ANNA-KARENINA	Quan ac pensi, ja non posqui dormir sense morfina…
TERCERA-PART-ANNA-KARENINA	Mès qu'està ben: parlem d'aquerò damb era màger tranquillitat possibla.
TERCERA-PART-ANNA-KARENINA	Me diden “eth divòrci”.
TERCERA-PART-ANNA-KARENINA	Prumèr, eth non accedirà.
TERCERA-PART-ANNA-KARENINA	Qu'ac cau assajar, didec damb votz fèbla.
TERCERA-PART-ANNA-KARENINA	Supausem qu'ac auem assajat, seguic Anna.
TERCERA-PART-ANNA-KARENINA	Qué signifique aquerò?, didec, en tot repetir ua idia que sus era auie, evidentaments, meditat mil viatges e que se la sabie de memòria.
TERCERA-PART-ANNA-KARENINA	Aquerò signifique que jo, encara que l'è en òdi, arreconeishi, ça que la, era mia colpa, que lo considèri un òme generós e me cau rebaishar-me pr'amor d'escriuer-li…
TERCERA-PART-ANNA-KARENINA	Supausem que, hènt un esfòrç, me decidisqui a hè'c.
TERCERA-PART-ANNA-KARENINA	O ben receberè ua responsa umilianta o ben eth sòn consentiment…
TERCERA-PART-ANNA-KARENINA	Donques ben, è recebut eth sòn consentiment…
TERCERA-PART-ANNA-KARENINA	Auem supausat qu'è recebut eth consentiment.
TERCERA-PART-ANNA-KARENINA	E eth mèn hilh?
TERCERA-PART-ANNA-KARENINA	Non me lo balharàn.
TERCERA-PART-ANNA-KARENINA	E creisherà, menspredant-me, ena casa de sa pair, qu'è abandonat.
TERCERA-PART-ANNA-KARENINA	Comprenes qu'estimi a dus èssers, a Sergi e a Alexei de forma parièra, mès qu'a jo madeisha?
TERCERA-PART-ANNA-KARENINA	Anna tornèc ath miei dera cramba e s'arturèc dauant de Dolly, sarrant eth pièch damb es mans.
TERCERA-PART-ANNA-KARENINA	Laguens era sua blanca telaria era sua figura ressautaue particularaments nauta e ampla.
TERCERA-PART-ANNA-KARENINA	Joquèc eth cap e, damb es uelhs ludents de lèrmes, guardaue de naut en baish era figura petita, primeta, miserabla de Dolly, que se trapaue ath sòn dauant damb era sua blòda escocesa e era sua còfa de dormir, tremolant tota d'emocion.
TERCERA-PART-ANNA-KARENINA	Estimi solet ad aguesti dus èssers, seguic, e un d'eri excludís ar aute.
TERCERA-PART-ANNA-KARENINA	Non les posqui júnher, e aquerò ei solet çò que me cau.
TERCERA-PART-ANNA-KARENINA	E se non ac posqui hèr, tot que m'ei parièr.
TERCERA-PART-ANNA-KARENINA	Tot, tot, m'ei parièr…
TERCERA-PART-ANNA-KARENINA	S'acabarà d'ua o ua auta manèra, mès d'aquerò non ne voi parlar.
TERCERA-PART-ANNA-KARENINA	Atau que non me repotegues arren, non me critiques.
TERCERA-PART-ANNA-KARENINA	Damb era tua puretat non pòs compréner guaire patisqui.
TERCERA-PART-ANNA-KARENINA	Anna s'apressèc a Dolly, se seiguec ath sòn costat, e, guardant-la damb uns uelhs qu'exprimien un prigond patiment, un immens dolor pera sua colpa, cuelhec era man dera sua cunhada.
TERCERA-PART-ANNA-KARENINA	Qué penses?
TERCERA-PART-ANNA-KARENINA	Qué penses de jo?
TERCERA-PART-ANNA-KARENINA	Non me mensprèdes…
TERCERA-PART-ANNA-KARENINA	Que non meriti mensprètz… sò plan malerosa.
TERCERA-PART-ANNA-KARENINA	Se i a en mon un èsser malerós, aguest sò jo, didec, e, virant era cara, plorèc amaraments.
TERCERA-PART-ANNA-KARENINA	Quan Dolly se demorèc soleta, preguèc es sues oracions e se calèc en lhet.
TERCERA-PART-ANNA-KARENINA	Tant qu'entenie parlar a Anna, l'auie planhut damb tota era sua amna, mès ara l'ère impossible pensar en era: es rebrembes dera sua casa, des sòns hilhs, se presentèren ena sua imaginacion damb un nau encant, damb ua lutz naua e radianta.
TERCERA-PART-ANNA-KARENINA	Mentretant, Anna auie tornat ena sua cramba, prenec ua copeta, i vessèc en era ues gotetes d'ua medecina qu'era sua part principau ère morfina e, en auer-la vegut, se seiguec e s'estèc atau quieta bèth temps, e se calèc en lhet damb era animositat padegada e alègra.
TERCERA-PART-ANNA-KARENINA	Quan entrèc en dormitòri, Vronsky la guardèc atentiuaments, cercant ena sua cara es tralhes dera longa convèrsa que supausaue auie auut damb Dolly.
TERCERA-PART-ANNA-KARENINA	Mès ena expression deth ròstre d'Anna, qu'amagaue era sua emocion, non trapèc arren dehòra dera sua beresa que, encara qu'acostumada, l'aufrie tostemp un nau atractiu entada eth.
TERCERA-PART-ANNA-KARENINA	Siguesse simplaments per demorar-se admirat, absorbit, dauant era beresa dera sua estimada o perque aquesta desvelhèsse en eth desirs qu'absorbissen es sòns pensaments, Vronsky non preguntèc arren.
TERCERA-PART-ANNA-KARENINA	Demorèc qu'era madeisha li parlèsse.
TERCERA-PART-ANNA-KARENINA	Mès sonque li didec:
TERCERA-PART-ANNA-KARENINA	Sò plan contenta de qué t'age agradat Dolly…
TERCERA-PART-ANNA-KARENINA	Non ei vertat?
TERCERA-PART-ANNA-KARENINA	La coneishi de fòrça temps a. Semble qu'ei plan brava, mes excesiuaments terre-a- terre.
TERCERA-PART-ANNA-KARENINA	Totun aquerò, me shaute fòrça qu'age vengut.
TERCERA-PART-ANNA-KARENINA	Agarrèc era man d'Anna e li guardèc fixaments es uelhs.
TERCERA-PART-ANNA-KARENINA	Anna, interpretant en un aute sens aguesta guardada, li hec un arridolet.
TERCERA-PART-ANNA-KARENINA	Damb eth sòn caftan ja vielh, era sua casqueta semblabla as des menaires de loguèr, sus es desaparelhadi shivaus aganchadi en landolé d'aletes pedaçades, damb aire trist, arribèc Filip, d'ora, ena nèira, caperada de sable, dera casa des Vronsky.
TERCERA-PART-ANNA-KARENINA	Er adiu dera princesa Barbara e des òmes siguec entà Daria Alexandrovna desagradiu.
TERCERA-PART-ANNA-KARENINA	Dempús d'auer passat amassa un dia, autant era coma eri sentien claraments que non se comprenien, ne s'avenien, e que çò de mielhor entàs uns e entàs auti ère tier-les aluenhadi.
TERCERA-PART-ANNA-KARENINA	Solet Anna ère trista.
TERCERA-PART-ANNA-KARENINA	Se'n sabie qu'ara, après era marcha de Dolly, jamès bric se desvelharien ena sua amna era emocion, era alegria qu'auie desvelhat en era era arribada d'aquera amiga.
TERCERA-PART-ANNA-KARENINA	Qu'auie estat dolorós remòir cèrts sentiments, mès, totun, Anna sabie qu'aguesti èren era mielhor part dera sua amna e que rapidaments se curbirie damb es patiments, eth dolor, era tristor, d'aquera vida de luta qu'amiaue.
TERCERA-PART-ANNA-KARENINA	En gésser en camp, Daria Alexandrovna experimentèc ena sua amna ua agradiua sensacion d'aleujament.
TERCERA-PART-ANNA-KARENINA	Sentie talents de preguntar se les auie shautat eth sojorn ena casa de Vronsky, quan, de pic, eth menaire Filip, didec, en tot parlar prumèr:
TERCERA-PART-ANNA-KARENINA	Son rics, mès solet mos balhèren tres mesures de civada.
TERCERA-PART-ANNA-KARENINA	Es shivaus se l'auien minjat ja abantes de qué se desvelhèssen eth poths.
TERCERA-PART-ANNA-KARENINA	Plan!, damb tres mesures que non n'a entad arren…
TERCERA-PART-ANNA-KARENINA	Aué madeish era civada la venen es gardes per quaranta cinc copecks solet.
TERCERA-PART-ANNA-KARENINA	Ena nòsta casa, as que vien de dehòra les balham tanta civada coma vòlen minjar es shivaus…
TERCERA-PART-ANNA-KARENINA	Qu'ei un senhor fòrça aganit…, comentèc er encargat.
TERCERA-PART-ANNA-KARENINA	E es sòns shivaus, vos shautèren?, preguntèc Dolly.
TERCERA-PART-ANNA-KARENINA	Es shivaus, ça que la, son boni…
TERCERA-PART-ANNA-KARENINA	E eth minjar que non està mau…
TERCERA-PART-ANNA-KARENINA	Mès, sabi pas per qué, me semblèc tot plan trist, Daria Alexandrovna…
TERCERA-PART-ANNA-KARENINA	Non sai se com vos aurà semblat a vos, didec, virant entada era eth sòn ròstre bravàs.
TERCERA-PART-ANNA-KARENINA	A jo tanben…
TERCERA-PART-ANNA-KARENINA	Qué?, arribarem tath ser?…
TERCERA-PART-ANNA-KARENINA	Mos i cau arribar.
TERCERA-PART-ANNA-KARENINA	En entrar ena casa e auer trapat a toti complètaments ben e particularaments afectuosi e alègres, Daria Alexandrovna, damb grana animositat, condèc tot eth sòn viatge: çò de ben que l'auien recebuda; eth luxe e eth bon gust dera vida des Vronsky, es sòns divertiments…
TERCERA-PART-ANNA-KARENINA	E non deishèc qu'arrés hesse era mendre observacion contra eri.
TERCERA-PART-ANNA-KARENINA	Que cau conéisher a Anna e a Vronsky.
TERCERA-PART-ANNA-KARENINA	Ara les è coneishut ben e sai se guiare amables e bravi son, didie Dolly, sincèraments, desbrembant aqueth sentiment indefinit de desengust e malèster qu'auie experimentat quan ère aquiu.
TERCERA-PART-ANNA-KARENINA	Vronsky e Anna passèren er ostiu e part dera tardor en camp.
TERCERA-PART-ANNA-KARENINA	Qu'auien decidit non vier entà cap aute lòc; mès coma mès temps se demorauen solets e sustot ena tardor, sense convidadi, mès vedien es dus que les calie cambiar de vida, que non poirien tier aquera qu'amiauen.
TERCERA-PART-ANNA-KARENINA	Liegie fòrça, autant romans que d'auti libres qu'èren de mòda.
TERCERA-PART-ANNA-KARENINA	Se hègen a vier totes es òbres que se parlaue ena premsa e enes revistes estrangères e les liegie damb aquera atencion prigonda que s'a solet ena solitud.
TERCERA-PART-ANNA-KARENINA	Ath delà, totes es qüestions que s'ocupaue Vronsky, era les estudiaue enes revistes e libres dera especialitat; atau que se passaue soent qu'aqueth se dirigie ada era damb preguntes sus agricultura, arquitectura o ahèrs esportius, e autanplan sus qüestions des eguassades.
TERCERA-PART-ANNA-KARENINA	Vronsky se meravilhaue dera sua memòria, des sues coneishences, qu'auie verificat mès d'un còp, donques que, autanplan, ara prumeria, dobtant sus aquerò, li demanue era verificacion des sues explicacions e era les ac balhaue damb grana seguretat, en tot cercar-la enes libres corresponents.
TERCERA-PART-ANNA-KARENINA	Auie cuelhut tanben gran interès ena installacion der espitau.
TERCERA-PART-ANNA-KARENINA	Mès, totun aquerò, era sua preocupacion principau ère era madeisha, era sua persona, eth vam d'aparéisher tostemp beròia as uelhs deth sòn estimat, pr'amor de qué non trapèsse mens tot çò qu'auie deishat per era.
TERCERA-PART-ANNA-KARENINA	Eth desir, non solet d'agradar-li, senon de servir-lo, s'auie convertit ena fin primordiau dera sua vida.
TERCERA-PART-ANNA-KARENINA	Vronsky se sentie esmoigut dauant de tanta abnegacion, mès, ath madeish temps, li pesauen es hilats amorosi que damb eri Anna lo volie retier.
TERCERA-PART-ANNA-KARENINA	Coma mès temps se passaue, mès aganchat se sentie en eri e autant mès desiraue desliurar-se'n, o, aumens, veir s'èren un trebuc entara sua libertat.
TERCERA-PART-ANNA-KARENINA	Eth papèr qu'auie alistat, de ric propietari de tèrres, classa sociau que li calie compausar eth nuclèu essenciau dera aristocràcia russa, non solet l'auie trapat ath sòn gust, senon qu'ath cap de miei an de viuer-lo, li costaue cada còp mès plaser.
TERCERA-PART-ANNA-KARENINA	Es sòns ahèrs, que lo tirassauen mès e mès, en tot tier-lo ocupat de contunh, amiauen ua marcha prospèra.
TERCERA-PART-ANNA-KARENINA	A maugrat es enòmes somes que li costaue er espitau, es maquines, es vaques que s'auie hèt a vier de Soissa e fòrça d'autes causes, Vronsky ère segur de qué non amendririe era sua fortuna, senon que la veirie aumentada.
TERCERA-PART-ANNA-KARENINA	Quan se tractaue dera venda dera husta, horment, lan, arrendament de tèrres, Vronsky se sabie mantier fèrm coma era pèira de barrina e obtier prètzi nauts, remuneradors.
TERCERA-PART-ANNA-KARENINA	Enes ahèrs dera administracion, autant en aquera clòsa coma enes autes propietats, tenguie tostemp es procediments mès simples, mens perilhosi, e se mostraue economic e calculador enquia enes causes mès petites.
TERCERA-PART-ANNA-KARENINA	A maugrat de tota era astúcia e assopliment der aleman, que l'amiaue a hèr crompes e li presentaue uns compdes que sivans eres, ara prumeria, en un negòci i auie mès despenes qu'ingrèssi, mès que, actuant damb cautèla, se podie hèr damb mens sòs, ena manera qu'eth didie, e obtier majors e mès segurs beneficis, Vronsky non cedie se consideraue qu'es despenes èren exagerades.
TERCERA-PART-ANNA-KARENINA	Solet balhaue eth sòn consentiment ad aguestes despenes quan çò que se harien a vier o les calie apraiar ère nau o desconeishut en Russia e destinat a desvelhar admiracion.
TERCERA-PART-ANNA-KARENINA	Ça que la, non se decidie a granes despenes senon sonque quan auie es somes de besonh a man, sense mauméter d'autes atencions, e entà decidir-se ad aguestes despenes entraue a analisà'c tot peth menut, cercant e recercant eth mielhor emplec des sòns sòs.
TERCERA-PART-ANNA-KARENINA	En mes d'octobre s'auie de hèr es eleccions dera Noblesa ena província de Kachin, a on èren es propietats de Vronsky, Sviajsky, Kosnichev, Oblonsky e ua petita part des de Levin.
TERCERA-PART-ANNA-KARENINA	Per çò des persones que prenien part en eres e per d'autes circonstàncies, aguestes eleccions tirauen era atencion generau.
TERCERA-PART-ANNA-KARENINA	D'eres se'n parlaue fòrça, e se hégen grani preparatius, e abitants de Moscòu, Sant Petersburg e autanplan der estrangèr, vengueren aquiu pr'amor de cuélher part en eres.
TERCERA-PART-ANNA-KARENINA	Qu'ère aqueth dera tardor, eth temps mès trist e engüegiu entara vida en camp.
TERCERA-PART-ANNA-KARENINA	Mès, damb grana suspresa, Anna recebec era notícia damb tranquillitat; solet li demanèc se quan pensaue tornar e se limitèc a hèr un arridolet quan eth la guardèc damb atencion e sense comprener-la.
TERCERA-PART-ANNA-KARENINA	Vronsky se'n sabie que quan era se barraue ath sòn laguens d'aquera sòrta, ère senhau de qué auie cuelhut bèra resolucion importanta e non volie que li desnishèssen çò que pensaue.
TERCERA-PART-ANNA-KARENINA	Cranhie, donc, qu'ara se trapèsse en aguest cas, mès desiraue de tau manèra evitar ua scèna d'anujoses explicacions, que simulèc creir, e en part ac credie sincèraments, qu'era l'auie comprenut.
TERCERA-PART-ANNA-KARENINA	Demori que non t'engüeges, li didec.
TERCERA-PART-ANNA-KARENINA	Aquerò demori jo, didec Anna.
TERCERA-PART-ANNA-KARENINA	Ager recebí ua caisha de libres de Gottier.
TERCERA-PART-ANNA-KARENINA	Non m'engüejarè.
TERCERA-PART-ANNA-KARENINA	Plan mielhor”, pensèc Vronsky.
TERCERA-PART-ANNA-KARENINA	Vronsky partic, donc, entà Kachin sense parlar damb Anna.
TERCERA-PART-ANNA-KARENINA	Qu'ère eth prumèr viatge, dès qu'auien començat es sues relacions, qu'aquerò se passaue, mès, maugrat que l'enquimeraue e li dolie, ath sòn laguens Vronsky se didec que, ça que la, ère çò de mielhor.
TERCERA-PART-ANNA-KARENINA	Totun aquerò, que l'ac posqui balhar tot, mès non era mia independéncia d'òme”.
TERCERA-PART-ANNA-KARENINA	Kitty.
TERCERA-PART-ANNA-KARENINA	Ja amiaue un mes sancer en tot demorar-se aquiu, sense hèr arren, quan Sergi Ivanovic, que s'ocupaue dera propietat de sa frair ena província de Kachin e qu'ère plan interessat en ahèr des naues eleccions, se presentèc aquiu, en tot demanar-li d'anar a votar, donques que n'auie eth dret en parçan de Selesnov.
TERCERA-PART-ANNA-KARENINA	A Levin l'interessaue vier en Kachin pr'amor qu'auie aquiu un ahèr pendent d'ua fraia sua que s'estaue en estrangèr, restacat damb un tutolatge e era obtencion d'ua quantitat en concèpte d'indemnizacion.
TERCERA-PART-ANNA-KARENINA	Levin trantalhaue, mès Kitty, que vedie qu'eth sòn marit s'engüejaue en Moscòu, li conselhèc anar-i e enquia, sense consultar-l'ac, pr'amor que se demoraue ua negatiua, l'encarguèc er unifòrme dera Noblesa.
TERCERA-PART-ANNA-KARENINA	Era despena de ueitanta robles, que costèc er unifòrme, possèc a Levin a vier entà Kachin e intervier enes eleccions.
TERCERA-PART-ANNA-KARENINA	Amiaue ja sies dies en aquera província assistint diadèraments ara amassada e sajant ath còp d'apraiar er ahèr dera sua fraia, que non se dreçaue, totun, de cap manèra.
TERCERA-PART-ANNA-KARENINA	Es representants dera Noblesa èren toti fòrça ocupadi enes eleccions e resultaue impossible apraiar un ahèr per simple que siguesse coma aqueth que gestionaue Levin, que depenie deth tutolatge.
TERCERA-PART-ANNA-KARENINA	E entar aute ahèr, eth dera indemnizacion, i auie tanben trebucs.
TERCERA-PART-ANNA-KARENINA	Dempús de longues gestions, artenhèc trapar era solucion, e ja èren es sòs premanidi, mès eth notari, encara qu'un òme amable e serviciau, non li podec autrejar eth chèc pr'amor qu'auie besonh dera signatura deth president, que se trapaue enes sessions e non auie atorgat poders ad arrés.
TERCERA-PART-ANNA-KARENINA	Totes aguestes gestions, damb es sòns va-e-veni, eth parlar damb òmes fòrça amables, que comprenien çò de desagradiu dera posicion deth sollicitant mès que non lo podien ajudar, tot aquerò, que non balhaue cap de resultat, costaue en Levin un sentiment penible, semblable ath hastigós estat de feblesa que se sent quan se vò tier era fòrça corporau en un sòmni.
TERCERA-PART-ANNA-KARENINA	Ac auie experimentat soent, tant que parlaue damb er avocat, er òme mès bontós que se podesse trapar, que hège tot çò de possible e imaginable, sense deishar de cornèr cap mejan que podesse trèir a Levin deth copacaps.
TERCERA-PART-ANNA-KARENINA	Sajatz açò, li didie.
TERCERA-PART-ANNA-KARENINA	Anatz entà tau lòc.
TERCERA-PART-ANNA-KARENINA	Mès ara seguida higie:
TERCERA-PART-ANNA-KARENINA	Non me pensi, totun, qu'artenhetz arren, mès sajatz-ac.
TERCERA-PART-ANNA-KARENINA	E Levin ac sajaue, anaue entà on l'indicaue.
TERCERA-PART-ANNA-KARENINA	Çò que mès lo shordaue, çò que non podie compréner de cap des manères ère damb qui pelejaue, a qui profitaue qu'aqueth ahèr non s'acabèsse.
TERCERA-PART-ANNA-KARENINA	Semblaue qu'arrés, ne tansevolhe eth sòn madeish avocat, ac sabesse.
TERCERA-PART-ANNA-KARENINA	Se Levin ac auesse podut compréner, coma comprenie, per exemple, qu'entà vier ena hiestreta dera estacion li cau a un demorar eth sòn torn, non s'aurie sentut tan shordat e anujat.
TERCERA-PART-ANNA-KARENINA	Mès arrés se'n sabie o non l'ac volien explicar se per qué existien aquestes dificultats que tant lo contrariauen.
TERCERA-PART-ANNA-KARENINA	Ça que la, Levin, dès eth sòn maridatge, auie cambiat fòrça de caractèr; ère pacient, e se non comprenie per qué tot ère dispausat d'aguesta sòrta, se didie damb tota tranquillitat que, sense sabè'c tot, non se podie jutjar, e que, probablaments, serie, sens dobte, de besonh que siguesse atau.
TERCERA-PART-ANNA-KARENINA	E sajaue de non emmaliciar-se.
TERCERA-PART-ANNA-KARENINA	Ara, en èster present enes eleccions e cuélher partida en eres, Levin tanpòc formaue cap de judici, e, peth contrari, sajaue compréner çò de mielhor possible aqueres qüestions qu'ada eres, òmes aunèsti e que respectaue s'i tenguien damb tanta seriositat e interès.
TERCERA-PART-ANNA-KARENINA	Dempús eth sòn maridatge, a Levin se li desnishauen fòrça naui e seriosi aspèctes dera vida qu'abantes, pera sua manèra superficiau de considerar-les, li semblauen menspredables.
TERCERA-PART-ANNA-KARENINA	Atau, supausaue ara tanben qu'es eleccions auien ua grana importània, e s'esdegaue a desnishar-la.
TERCERA-PART-ANNA-KARENINA	Sergi Ivanovic l'expliquèc era sua significacion e era trascendéncia deth cambi que demorauen d'eres.
TERCERA-PART-ANNA-KARENINA	Eth representant provinciau dera Noblesa auie enes sues mans, sivans era Lei, molti e importanti ahèrs (es tutories, que per ua d'eres patie ara Levin; es enòrmes somes des nòbles; es escòles mixtes, femenines, masculines e militars; era educacion populara entath mau orde de causes; e, fin finau, eth zemstvo).
TERCERA-PART-ANNA-KARENINA	Er alavetz president dera Noblesa, Snetkovera un òme ara antiga, dret e sincèr, un òme qu'auie despenut era sua fortuna en hèr bones òbres; bontós, aunèst ara sua manèra, mès que non comprenie es besonhs des naui tampsi.
TERCERA-PART-ANNA-KARENINA	En tot e tostemp, se botaue de part des nòbles e travaue dubèrtaments era educacion populara e balhaue ath zemtsvo, que tanta importància auie d'auer, un esperit de casta.
TERCERA-PART-ANNA-KARENINA	Plan per açò, en sòrta d'aguest representant dera Noblesa, les calie plaçar un òme modèrn, cult, actiu, totafèt nau en aqueth ambient e qu'amièsse es qüestions de manèra que podesse trèir des drets autrejadi ara noblesa, non coma tau, senon coma un element deth zemstvo, toti es auantatges d'autonomia que siguesse possible.
TERCERA-PART-ANNA-KARENINA	Ena rica província de Kachin, que tostemp anaue ath dauant en aguesti ahèrs, s'estauen es fòrces de besonh entà amiar er ahèr profitosaments e de sòrta que servisse d'exemple entà d'autes províncies e entà tota Russia.
TERCERA-PART-ANNA-KARENINA	Era session inaugurau la dauric eth Governador damb un discurs qu'exortèc as nòbles qu'alistèssen es foncionaris, non per simpatia personau, senon per sòns merits e guardant eth ben dera Patria.
TERCERA-PART-ANNA-KARENINA	Higec qu'eth, eth Governador, era sua esposa e era nauta noblesa de Kachin, complirien, coma en d'autes escadences, tan sagrat déuer e non tradirien era aunèsta confiança deth Monarca.
TERCERA-PART-ANNA-KARENINA	En acabar eth sòn discurs, eth Governador se dirigic entara gessuda e es nòbles lo seguiren damb grana animositat, autanplan damb entosiasme, e l'entornegèren tant que se botaue era pelissa e parlaue amistosaments damb eth President dera Noblesa.
TERCERA-PART-ANNA-KARENINA	Didetz-li, se vos platz, a Maria Ivanovna qu'ara mia hemna li hè dò que li calgue vier en asil.
TERCERA-PART-ANNA-KARENINA	Dempús, es nòbles se botèren es sòns abrics e se filèren de cap ara catedrala.
TERCERA-PART-ANNA-KARENINA	Levin jurèc fèrmaments complir es sòns déuers sivans es desirs deth Governador.
TERCERA-PART-ANNA-KARENINA	Es ceremònies religioses impressionauen a Levin e quan prononcièc es paraules “puni era crotz” e vedec qu'era gent aquiu amassada, vielhs e joeni, repetien çò de madeish, se setec esmoigut.
TERCERA-PART-ANNA-KARENINA	Ath londeman e pendent eth tresau dia, se tractèc des compdes dera Noblesa e deth collègi femenin.
TERCERA-PART-ANNA-KARENINA	Èren ahèrs que, sivans Sergi Ivanovic, non auien cap importància, e Levin, ocupat enes pròpis, deishèc d'assistir ara reünion.
TERCERA-PART-ANNA-KARENINA	Eth quatau dia, ena taula presidenciau se procedic ara revision des compdes dera Noblesa dera província.
TERCERA-PART-ANNA-KARENINA	E alavetz, per prumèr viatge, i auec peleja entre eth partit nau e eth vielh.
TERCERA-PART-ANNA-KARENINA	Era Comission que l'ère fidat verificar es compdes informèc qu'èren coma cau, justi.
TERCERA-PART-ANNA-KARENINA	Eth president dera Noblesa se lheuèc e, damb es uelhs umitejadi de lèrmes, dèc es gràcies as nòbles pera fidança que l'autrejauen.
TERCERA-PART-ANNA-KARENINA	Es nòbles l'aplaudiren damb entosiasme e li sarrèren es mans…. Mès en aqueth moment, un des deth partit de Sergi Ivanovic didec qu'eth auie entenut a díder qu'era Comission non auie revisat es compdes, en tot considerar aquerò coma ua ofensa ath President.
TERCERA-PART-ANNA-KARENINA	Un des membres dera Comission, imprudentaments, verifèc eth hèt.
TERCERA-PART-ANNA-KARENINA	Ara seguida, un senhor petit e plan joen, aparentaments inofensiu, mès viu de gèni, lutaire e dialetic, didec que “ath President dera Noblesa l'aurie resultat agradiu balhar er infòrme des compdes, mès qu'era delicadesa excessiua des membres dera Comission, l'auien privat d'aguesta satisfaccion morau”.
TERCERA-PART-ANNA-KARENINA	A Sergi Ivanovic li repliquèc un orador plan eloqúent, deth partit contrari.
TERCERA-PART-ANNA-KARENINA	Dempús parlèc Sviajsky, e de nau eth joen batalhaire.
TERCERA-PART-ANNA-KARENINA	Era discussion se tardèc fòrça temps e acabèc sense que, en resumit, se passèsse arren.
TERCERA-PART-ANNA-KARENINA	Levin ère estonat de qué sus aquerò se discutisse tant, sustot pr'amor que, quan li preguntec a sa frair se de vertat i auie auut degalhada de hons, Sergi Ivanovic li responec:
TERCERA-PART-ANNA-KARENINA	Ò, non!
TERCERA-PART-ANNA-KARENINA	Qu'ei un òme aunèst.
TERCERA-PART-ANNA-KARENINA	Mès aguesta manèra d'actuar, tant anciana, de governar paternauments, coma en familha, es ahers dera Noblesa, lo cau cambiar.
TERCERA-PART-ANNA-KARENINA	Tath siesau dia s'auien de celebrar es eleccions de President provinciau dera Noblesa.
TERCERA-PART-ANNA-KARENINA	Es sales granes e petites èren plies de nòbles jargadi damb diuèrsi unifòrmes.
TERCERA-PART-ANNA-KARENINA	Fòrça d'eri auien vengut aquiu aqueth madeish dia.
TERCERA-PART-ANNA-KARENINA	Coneishudi e amics que non s'auien vist dempús fòrça temps, es uns vengudi de Crimea, auti de Sant Petersburg, auti der extragèr, se trapauen enes sales.
TERCERA-PART-ANNA-KARENINA	Es debats se harien près dera taula presidenciau, jos eth retrait der Emperaire.
TERCERA-PART-ANNA-KARENINA	Es nòbles s'agropauen en dus partits.
TERCERA-PART-ANNA-KARENINA	Pera animositat e menfidança des guardades, pes convèrses, interrompudes quan s'apressaue gent der aute grop, e pr'amor que molti partien alavetz, parlant en votz baisha, enquiath correder luenhant, se vedie que cada partit amagaue secrets ar aute.
TERCERA-PART-ANNA-KARENINA	Peth sòn aspècte exterior, es nòbles se dividien en dues classes: es vielhs amiauen eth sòn antic unifòrme de noblesa, damb espades e chapèus, o es unifòrmes corresponents as sòns cargues ena marina, ena cavalaria o ena infantaria.
TERCERA-PART-ANNA-KARENINA	Es unifòrmes des vielhs nòbles èren hèti ar estil ancian: damb plecs sus es muscles.
TERCERA-PART-ANNA-KARENINA	A fòrça d'eri les estauen petits, cuerts de talha o estrets, coma s'es sòns portaires aussen creishut dès que les auien confeccionadi.
TERCERA-PART-ANNA-KARENINA	Es joeni amiauen unifòrmes descordadi damb eth talh baish, amples de muscles, justets blanqui, o ben, es unifòrmes damb cothèrs neri e laurèrs brodadi, desparièr deth ministèri de Justícia.
TERCERA-PART-ANNA-KARENINA	Es unifòrmes dera Cort qu'aciu e aquiu ornauen era sala tanhien ath partit joen.
TERCERA-PART-ANNA-KARENINA	Mès era division entre joeni e vielhs non coïncidie damb era agropacion en partits.
TERCERA-PART-ANNA-KARENINA	Coma observèc Levin, quauqui uns des classificadi coma joeni peth sòn vestit, tanhien ath partit “vielh”; e, ath revés, quauqui uns des nòbles mès vielhs parlauen en votz baisha damb Sviajsky e se vedie qu'èren estacadi ada eth, des qu'èren mès decididi partidaris deth partit nau.
TERCERA-PART-ANNA-KARENINA	Levin auie seguit a sa frair enquia ua sala petita, a on es deth sòn grop humauen, beuien, prenien entrelescades e parlauen.
TERCERA-PART-ANNA-KARENINA	S'auie apressat a un d'aguesti rondèus e seguie d'aurelha era sua convèrsa, e s'esdegaue damb tota era fòrça deth morir en tot sajar de compréner se qué didien.
TERCERA-PART-ANNA-KARENINA	Sergi Ivanovic ère ath miei deth grop.
TERCERA-PART-ANNA-KARENINA	Kliustov non volie vier a demanar-li a Snetkov que se presentèsse ara eleccion, e Sviajsky sajaue de convencer-lo, en tot explicar-li era convenença de hè'c.
TERCERA-PART-ANNA-KARENINA	Sergi Ivanovic, ath sòn torn, dec era sua aprovacion ad aqueth plan.
TERCERA-PART-ANNA-KARENINA	Esteva Arkadievic, que venguie de préner ua entrelescada e béuer, secant era sua boca damb un mocador perhumat, de batista damb règues ath cant, e que vestie unifòrme de gentil-òme, s'apressèc ada eri.
TERCERA-PART-ANNA-KARENINA	Qu'èm en nòste lòc, Sergi Ivanovic, didec, en tot alisar-se era mostacha.
TERCERA-PART-ANNA-KARENINA	E, entenent çò que parlauen, apuèc era opinion de Sviajsky.
TERCERA-PART-ANNA-KARENINA	Qu'ei pro d'auer un parçan: eth de Sviajsky, que pertanh dubèrtaments ara oposicion, didec, damb paraules ben comprensibles entà toti mens entà Levin.
TERCERA-PART-ANNA-KARENINA	Qué, Kostia?
TERCERA-PART-ANNA-KARENINA	Semble que ja li trapes eth gust ad aguestes causes, higec Sergi Ivanovic, en tot dirigir-se a Levin e agarrant-lo deth braç.
TERCERA-PART-ANNA-KARENINA	Levin, plan que òc, s'auie alegrat de trapar-i gust ad aquera qüestion, mès non podec compréner de qué se tractaue e, en hèr-se enlà uns passi des que parlauen, l'exprimic a Esteva Arkadievic era sua suspresa de qué demanèssen ath Presidet provinciau que presentèsse era sua candidatura.
TERCERA-PART-ANNA-KARENINA	Ò, sancta simplicitas!, didec Esteva Arkadievi.
TERCERA-PART-ANNA-KARENINA	E expliquèc a Levin claraments e damb pòques paraules de qué se tractaue.
TERCERA-PART-ANNA-KARENINA	Non comprenes que damb es mesures qu'auem cuelhut ei de besonh que Snetkov se presente?
TERCERA-PART-ANNA-KARENINA	Se Snetkov renoncièsse a presentar-se, eth partit vielh poirie alistar un aute candidat e estropiar es nòsti prepausi.
TERCERA-PART-ANNA-KARENINA	S'eth districte de Sviajsky ei eth solet que s'abstengue a demanar-li que se presente, i aurà un balotatge, e alavetz nosati ac profitaram entà prepausar un candidat des nòsti.
TERCERA-PART-ANNA-KARENINA	Mès en aqueth moment, entre brusentes convèrses, se filèren toti entara sala grana.
TERCERA-PART-ANNA-KARENINA	Qué?
TERCERA-PART-ANNA-KARENINA	Qué se passe?
TERCERA-PART-ANNA-KARENINA	A qui?
TERCERA-PART-ANNA-KARENINA	Era confiança?
TERCERA-PART-ANNA-KARENINA	A qui?
TERCERA-PART-ANNA-KARENINA	Qué?
TERCERA-PART-ANNA-KARENINA	Denèguen?
TERCERA-PART-ANNA-KARENINA	Non ei confiança, ei que remissen a Flerov.
TERCERA-PART-ANNA-KARENINA	Qué ei aquerò de qué ei jutjat?
TERCERA-PART-ANNA-KARENINA	Atau arrés n'aurà eth dret.
TERCERA-PART-ANNA-KARENINA	Qu'ei ua viletat!
TERCERA-PART-ANNA-KARENINA	Levin s'estaue pro luenh dera taula electorau.
TERCERA-PART-ANNA-KARENINA	Un nòble, qu'ère ath sòn costat e alendaue dificultosaments, e ua aute que lheuaue un gran tapatge damb es sues sabates, l'empedien enténer çò que se didie.
TERCERA-PART-ANNA-KARENINA	De luenh, l'arribaue era votz deth President.
TERCERA-PART-ANNA-KARENINA	Siguec alavetz que Levin podec compréner qu'èren en tot discutir sus er esperit d'un article dera lei e sus era significacion que li calie balhar as paraules “hèr objècte d'ua enquesta”.
TERCERA-PART-ANNA-KARENINA	Era gent deishèc passar a Sergi Ivanovic, qu'anaue entara taula.
TERCERA-PART-ANNA-KARENINA	Sergi Ivanovic lo liegec e se botèc a explicar eth sòn significat, mès alavetz l'interrompec un propietari de tèrres, naut, gròs, acorbaishat, damb era mostacha tintada, jargat damb un unifòrme estret que li quilhaue eth còth peth darrèr.
TERCERA-PART-ANNA-KARENINA	Aguest s'apressèc ara taula e, hènt un còp sus era damb eth sòn anèth, cridèc:
TERCERA-PART-ANNA-KARENINA	A votar!
TERCERA-PART-ANNA-KARENINA	A votar de seguit!
TERCERA-PART-ANNA-KARENINA	Que non mos cau parlar-ne mès.
TERCERA-PART-ANNA-KARENINA	Ara imprevista, se lheuèren diuèrses votzes ath còp.
TERCERA-PART-ANNA-KARENINA	Eth nòble naut, eth der anèth, cridaue mès qu'arrés, en tot botar-se cada viatge mès emmaliciat.
TERCERA-PART-ANNA-KARENINA	Qu'ère impossible damb aqueth tarrabastòri apreciar çò que didien es uns e es auti.
TERCERA-PART-ANNA-KARENINA	Aqueth senhor opinaue madeish que Sergi Ivanovic, mès, per çò que semble, auie en òdi ad aguest e ath sòn partit, e aqueth sentiment l'ac comuniquèc as deth sòn partit e desvelhèc en eri ua resisténcia fòrça tenaça, encara que de caractèr mens agressiu.
TERCERA-PART-ANNA-KARENINA	Parlauen a crits, damb grana irritacion, e pendent un moment se formèc un terrible rambalh, qu'obliguèc ath President provinciau a cridar tanben, en tot reclamar orde.
TERCERA-PART-ANNA-KARENINA	A votar!
TERCERA-PART-ANNA-KARENINA	A votar!
TERCERA-PART-ANNA-KARENINA	Eth que sigue nòble ac comprenerà.
TERCERA-PART-ANNA-KARENINA	Nosati vessam era nòsta sang…
TERCERA-PART-ANNA-KARENINA	Era confiança deth Monarca…
TERCERA-PART-ANNA-KARENINA	Que non s'a d'escotar ath President!…
TERCERA-PART-ANNA-KARENINA	Non mos pòt manar!…
TERCERA-PART-ANNA-KARENINA	Non se tracte d'açò.
TERCERA-PART-ANNA-KARENINA	A votar de seguit!
TERCERA-PART-ANNA-KARENINA	Qu'ei hastigós!…
TERCERA-PART-ANNA-KARENINA	Es guardades e es ròstres èren mès irritadi e afogadi qu'es paraules e exprimien un òdi irreconciliable.
TERCERA-PART-ANNA-KARENINA	Coma dempús l'expliquèc Sergi Ivanovic, Levin auie desbrembat aqueth silogisme que, entath ben generau, ère de besonh que se destituir-se ath President; entà destituir ath President auien besonh dera majoritat des vòts; entà auer era majoritat des vòts, les calie balhar eth dret a votar a Flerov, e per autrejar o non a Flerov aguest dret a votar s'auie discutit er article dera lei.
TERCERA-PART-ANNA-KARENINA	Un vòt qu'ac pòt decidir tot e, quan se vò èster util entara causa comuna, didec Sergi Ivanovic, mos cau èster seriosi e conseqüents.
TERCERA-PART-ANNA-KARENINA	Mès Levin auie desbrembat era explicacion e ère aclapat de veir en un tau estat d'irritacion ad aqueri òmes, toti simpatics, bravi e toti respectales.
TERCERA-PART-ANNA-KARENINA	E pr'amor de desliurar-se d'aqueth sentiment, gessec dera sala sense demorar era fin, e se filèc entar auta, a o non auie qu'es crambèrs ath cant des taulatges.
TERCERA-PART-ANNA-KARENINA	En veir as vailets que, damb es cares tranquilles e encoratjades, se tenguien a secar e dispausar era vaishèra, experimentèc un sentiment d'aleujament, coma s'auesse deishat ua cramba d'aulor estofanta e pudesenca entà vier en aire pur.
TERCERA-PART-ANNA-KARENINA	Levin se botèc a passejar pera sala, guardant a toti eri damb plaser.
TERCERA-PART-ANNA-KARENINA	Lo divertic veir a un vailet, de pursères peublanques, que, entà mostrar mensprètz a d'auti que se'n burlauen d'eth, les amuishaue de quina manèra les calie plegar es tovalhons.
TERCERA-PART-ANNA-KARENINA	Ère a mand de començar ua convèrsa damb aguest lacai, quan eth secretari dera Noblesa, un vielhet qu'auie era facultat de conéisher sancers es nòms de toti es nòbles dera província, lo distreiguec d'aquera idia.
TERCERA-PART-ANNA-KARENINA	Hètz eth favor de vier, Constantin Dmitrievic, li didec.
TERCERA-PART-ANNA-KARENINA	Que vos cride eth vòste frair.
TERCERA-PART-ANNA-KARENINA	Se vòte era opinion…
TERCERA-PART-ANNA-KARENINA	Levin entrèc un aute còp ena sala, recebec ua boleta blanca e, seguint a sa frair, s'apressèc ena taula, qu'ath sòn costat, damb ròstre significatiu, ironic, passant-se de contunh era man sus era barba e flairant-la dempús, ère Sviajsky.
TERCERA-PART-ANNA-KARENINA	Sergi Ivanovic metec era man en calaish e i deishèc era sua boleta en tot sajar d'amagar a on la deishaue.
TERCERA-PART-ANNA-KARENINA	Ara seguida, balhèc eth pas a Levin, demorant-se aquiu madeish.
TERCERA-PART-ANNA-KARENINA	A on me la cau deishar?
TERCERA-PART-ANNA-KARENINA	Ac didec en votz baisha, tant qu'ath sòn costat parlauen, e demoraue qu'era sua pregunta non siguesse entenuda pes auti, mès es que parlauen carèren de ressabuda e era sua pregunta, tant inconvenenta, siguec entenuda pes que s'estauen aquiu.
TERCERA-PART-ANNA-KARENINA	Sergi Ivanovic arroncilhèc es celhes e li responec plan seriós e secaments:
TERCERA-PART-ANNA-KARENINA	Aquiu a on vos dicten es vòstes conviccions.
TERCERA-PART-ANNA-KARENINA	Quauqui uns arriren.
TERCERA-PART-ANNA-KARENINA	Levin se rogic e, precipitadaments, metec ua man jos era tela (era dreta qu'ère a on amiaue era boleta).
TERCERA-PART-ANNA-KARENINA	Dempús se'n brembèc que li calie mèter tanben era auta man (era quèrra) e la metec.
TERCERA-PART-ANNA-KARENINA	Mès ja ère tard e, encara mès cofonut, s'aluenhèc ara prèssa, enquias ringleres deth darrèr.
TERCERA-PART-ANNA-KARENINA	Cent vint e sies vòts per, e nauanta e ueit contra, s'entenec díder ath secretari que non prononciaue jamès era èrra.
TERCERA-PART-ANNA-KARENINA	Qu'ère autrejat a Flerov eth dret de votar.
TERCERA-PART-ANNA-KARENINA	Eth partit nau auie guanhat era luta.
TERCERA-PART-ANNA-KARENINA	Mès eth vielh non se balhaue per vençut.
TERCERA-PART-ANNA-KARENINA	Levin entenec que li demanauen a Snetkov que presentèsse era candidatura; vedec se com es nòbles l'entornejauen e vedec se com eth parlaue damb es nòbles sens enténer çò que didien.
TERCERA-PART-ANNA-KARENINA	Snetkov les didie, plan que òc, que les arregraïe fòrça era confiança e era estima que li mostrauen e qu'eth credie non meritades, pr'amor que tot çò qu'auie hèt ère per afeccion ara Noblesa, qu'ada era l'auie consagrat dotze ans de trabalh.
TERCERA-PART-ANNA-KARENINA	Repetic diuèrsi viatges aguestes paraules.
TERCERA-PART-ANNA-KARENINA	Aqueres lèrmes costades pera consciéncia dera injustícia, que se hège damb eth, peth sòn amor ara Noblesa, o dilhèu pera tension dera situacion que se trapaue, en tot senter- se entornejat d'enemics, esmoigueren ara majoritat des nòbles, e tanben Levin experimentèc entà Snetkov un sentiment d'afeccion e simpatia.
TERCERA-PART-ANNA-KARENINA	En gésser, eth President provinciau estramunquèc damb Levin ena pòrta.
TERCERA-PART-ANNA-KARENINA	Perdon, perdon, li didec coma a un desconeishut.
TERCERA-PART-ANNA-KARENINA	Mès, en reconeisher-lo, li hec un timid arridolet.
TERCERA-PART-ANNA-KARENINA	A Levin li semblèc que l'auie volut díder quauquarren, mès que non auie podut pera emocion qu'experimentaue.
TERCERA-PART-ANNA-KARENINA	Era expression deth sòn ròstre, tota era sua figura (vestie d'unifòrme, damb midalhes e ornaments e damb pantalons blanqui), li rebrembèren a Levin er animau perseguit que ve créisher eth perilh ath sòn entorn.
TERCERA-PART-ANNA-KARENINA	Aguesta expression deth ròstre deth President ère mès esmoventa entada eth pr'amor que sonque eth dia abantes auie estat ena sua casa per ahèr deth tutolatge e l'auie vist damb tota era sua dignitat d'òme aunèst, entornejat de tota era sua familha.
TERCERA-PART-ANNA-KARENINA	S'estaue en ua casa espaciosa, damb mòbles ancians de familha; es lacais, un shinhau lordi, mès plan corrèctes, èren ancians sirvents que, encara que desliuradi, non auien cambiat de senhor.
TERCERA-PART-ANNA-KARENINA	Rebrembèc ara esposa deth President, ua senhora gròssa, bontosa, qu'amiaue ua còfa damb dentelhes e se caperaue damb un chal turc; rebrembèc ath hilh, un gojat excellent, estudiant de siesau curs, qu'en tornar deth collégi, saludèc a sa pair punant-li era man damb respècte e estimacion, e es frases afectuoses d'encoratjament qu'er ancian li dirigic, e es sòns gèsti, qu'auien desvelhat en Levin un viu sentiment de simpatia entà Snetkov.
TERCERA-PART-ANNA-KARENINA	Ara esmoigut per aqueri rebrembes, cercaue díder quauquarren agradiu ar ancian.
TERCERA-PART-ANNA-KARENINA	Atau que seratz un aute còp eth nòste President, li didec entà encoratjar-lo.
TERCERA-PART-ANNA-KARENINA	Ac dobti, responec Snetkov guardant de reuelh ath sòn entorn.
TERCERA-PART-ANNA-KARENINA	Sò cansat…
TERCERA-PART-ANNA-KARENINA	Ja sò vielh…
TERCERA-PART-ANNA-KARENINA	Que i a gent mès digna e joena que jo…
TERCERA-PART-ANNA-KARENINA	Que trabalhen eri.
TERCERA-PART-ANNA-KARENINA	E eth President despareishec pera pòrta deth costat.
TERCERA-PART-ANNA-KARENINA	Arribèc eth moment mès solemne.
TERCERA-PART-ANNA-KARENINA	Anaue a començar era votacion.
TERCERA-PART-ANNA-KARENINA	Es discussions per tòrt de Flerov non solet balhèren ath partit nau er auantatge deth vòt d'aguest, senon que, ath delà, les permetec guanhar temps e hèr-se vier a d'auti tres nòbles mès, que, pes manejaments deth partit vielh, n'auien embriagat a dus, que les shautaue pro eth vin, e ath tresau l'auien trèt er unifòrme.
TERCERA-PART-ANNA-KARENINA	Mès es deth nau partit, en saber-se'n, aueren temps pendent era discussion respècte a Flerov, entà hèr vestir ath nòble que l'auien deishat sense unifòrme, recuélher as que s'auien embriagat, e hèr-les a vier ena votacion.
TERCERA-PART-ANNA-KARENINA	Que n'è portat a un.
TERCERA-PART-ANNA-KARENINA	L'è botat ua siata d'aigua ath dessús e semble que poirà passar, didec eth nòble qu'auien manat a cercar ar embriac, en tot explicar eth cas a Sviajsky.
TERCERA-PART-ANNA-KARENINA	Non ei massa embriac?
TERCERA-PART-ANNA-KARENINA	Non queirà?, preguntèc Sviajsky botjant eth cap.
TERCERA-PART-ANNA-KARENINA	Non.
TERCERA-PART-ANNA-KARENINA	Se tie fòrça ben.
TERCERA-PART-ANNA-KARENINA	Solet cranhi qu'aquiu li balhen mès de béuer.
TERCERA-PART-ANNA-KARENINA	Ja è manat as dera cantina que ne peth mau de morir li servisquen mès beuenda.
TERCERA-PART-ANNA-KARENINA	Era estreta sala que se beuie e se minjauen es entrelescades ère plia de nòbles.
TERCERA-PART-ANNA-KARENINA	Es mès animadi èren totun, es capdèths, que se'n sabien de toti es detalhs e deth nombre de boles.
TERCERA-PART-ANNA-KARENINA	Èren es dirigents deth combat ara vista.
TERCERA-PART-ANNA-KARENINA	Es auti, coma es soldats, se premanien entara batalha, mès tant qu'aguesta non començaue cercauen passar era estona en tot esdegar-se.
TERCERA-PART-ANNA-KARENINA	Es uns prenien quauquarren de pès o seigudi en ua des tauletes, d'auti se passejauen pera sala e blagauen damb es amics que hège temps que non vedien.
TERCERA-PART-ANNA-KARENINA	Levin non auie talents de minjar; non ère humaire.
TERCERA-PART-ANNA-KARENINA	Non volie amassar-se damb es sòns, ei a díder, damb Sergi Ivanovic, Esteva Arkadievic, Sviajsky e d'auti, que tenguien ua animada convèrsa, pr'amor que damb eri i ère Vronsky, jargat damb eth sòn unifòrme de calvalièr der Emperaire.
TERCERA-PART-ANNA-KARENINA	Encara eth dia abantes Levin l'auie vist enes eleccions e auie evitat eth sòn encontre, sense voler saludar-lo.
TERCERA-PART-ANNA-KARENINA	Ara s'apressèc ena hièstra e se seiguec campant as grops e parant era aurelha a tot açò que se didie ath sòn entorn.
TERCERA-PART-ANNA-KARENINA	Li hège dò que toti parlèssen animadi, preocupadi e interessadi, e sonque eth e un vielhet de boca desdentada, damb er unifòrme dera Marina, seigut ath sòn costat, solet, tremolant es sòns pòts damb un tic nerviós, èren indiferents, inactiui.
TERCERA-PART-ANNA-KARENINA	Qu'ei un brigand!…
TERCERA-PART-ANNA-KARENINA	Vos vau a condar…
TERCERA-PART-ANNA-KARENINA	Mès non.
TERCERA-PART-ANNA-KARENINA	Ei a díder, qu'en tres ans non a podut arremassar es sòs?, didie un propietari de tèrres, baishet, acorbaishat, de peus alisadi damb fixador e que li queiguien sus eth còth brodat der unifòrme.
TERCERA-PART-ANNA-KARENINA	E ath madeish temps balhaue còps en solèr damb es talons des sues bòtes naues, solide crompades tàs eleccions.
TERCERA-PART-ANNA-KARENINA	E, dempús de lançar ua guardada de huec a Levin se virèc d'esponera e s'aluenhèc.
TERCERA-PART-ANNA-KARENINA	Òc, ei un ahèr pòc net, exclamèc damb votz fèbla un petit propietari de tèrres.
TERCERA-PART-ANNA-KARENINA	Dempús, un grop de propietaris, entornejant a un gròs generau, s'apressèc ara prèssa entà Levin, pr'amor de cercar, evidentaments, un lòc a on poder parlar sense èster entenudi.
TERCERA-PART-ANNA-KARENINA	Com gausatz díder que manè que li panèssen es pantalons?
TERCERA-PART-ANNA-KARENINA	Me pensi que les deuec véner entà béuer.
TERCERA-PART-ANNA-KARENINA	E lo voi gargalhar per mès prince que sigue.
TERCERA-PART-ANNA-KARENINA	Que non a eth dret a didè'c!
TERCERA-PART-ANNA-KARENINA	Ei ua porcaria!
TERCERA-PART-ANNA-KARENINA	Mès, e desencusatz-me, eri se basen en article dera lei.
TERCERA-PART-ANNA-KARENINA	Era sua hemna deu èster inscrita coma nòbla, didien en un aute grop.
TERCERA-PART-ANNA-KARENINA	Ath caralh damb er article dera lei!
TERCERA-PART-ANNA-KARENINA	Qu'ac digui damb eth còr ena man…
TERCERA-PART-ANNA-KARENINA	Entad açò i a nòbles…
TERCERA-PART-ANNA-KARENINA	Mos cau tier confiança.
TERCERA-PART-ANNA-KARENINA	Excelléncia, vam a prener un fine champagne.
TERCERA-PART-ANNA-KARENINA	E jo li conselhè tostemp a Maria Semenovna que l'arrendèsse, pr'amor qu'era non poirie jamès trèir-ne beneficis, didie damb votz agradiua, un propietari de tèrres, de mostacha peublana, damb unifòrme de coronel d'Estat Major.
TERCERA-PART-ANNA-KARENINA	Eth nòble lo guardèc tanben, e se saludèren corauments.
TERCERA-PART-ANNA-KARENINA	Damb plasèr.
TERCERA-PART-ANNA-KARENINA	Me'n brembi pro ben de vos.
TERCERA-PART-ANNA-KARENINA	Mos vedérem est an passat en çò deth President.
TERCERA-PART-ANNA-KARENINA	E com van es causes dera vòsta propietat?, preguntèc Levin.
TERCERA-PART-ANNA-KARENINA	Coma tostemp, perdent (responec er òme calant-se ath sòn costat e damb un arridolet sometut e era expression tranquilla e resignada d'aqueth qu'ei convençut qu'es causes non se pòden passar de ua auta manèra).
TERCERA-PART-ANNA-KARENINA	E vos, com ei qu'ètz ena nòsta província?
TERCERA-PART-ANNA-KARENINA	Auetz vengut a cuélher part en nòste petit coup d'Etat?, preguntèc ath sòn torn, prononciant malament mès damb seguretat es paraules franceses.
TERCERA-PART-ANNA-KARENINA	Aciu qu'a vengut tota Russia.
TERCERA-PART-ANNA-KARENINA	Autanplan gentil-òmes e lèu ministres, contunhèc eth propietari, senhalant era figura representatiua d'Esteva Arkadievic, que, damb unifòrme de gentil-òme, pantalons blanqui, se passejaue coma un generau.
TERCERA-PART-ANNA-KARENINA	Me cau cohessar-vos que compreni pòca causa dera importància des eleccions dera Noblesa, didec Levin.
TERCERA-PART-ANNA-KARENINA	Eth propietari de tèrres lo guardèc.
TERCERA-PART-ANNA-KARENINA	E qué vos cau compréner?
TERCERA-PART-ANNA-KARENINA	Non a cap importància.
TERCERA-PART-ANNA-KARENINA	Qu'ei ua institucion en decadéncia, qu'amie eth sòn movement pera fòrça dera inèrcia.
TERCERA-PART-ANNA-KARENINA	Guardatz es unifòrmes.
TERCERA-PART-ANNA-KARENINA	Semble que diden: “ei ua amassada de jutges, de membres de comissions, mès non de nòbles”.
TERCERA-PART-ANNA-KARENINA	E per qué, donc, vietz?, preguntèc Levin.
TERCERA-PART-ANNA-KARENINA	Per costum.
TERCERA-PART-ANNA-KARENINA	Ath delà, que me cau mantier es relacions, ei ua obligacion morau en bèth sens.
TERCERA-PART-ANNA-KARENINA	E plan, tanben per un aute interès: eth mèn gendre vò presentar era sua candidatura entàs membres obligatòris dera Comission.
TERCERA-PART-ANNA-KARENINA	Non ei ric e voi ajudar-lo a passar.
TERCERA-PART-ANNA-KARENINA	E aguesti senhors, entà qué vien?, didec senhalant ath batalhaire que parlaue dauant era taula electorau.
TERCERA-PART-ANNA-KARENINA	Ei era naua generacion dera Noblesa.
TERCERA-PART-ANNA-KARENINA	Qu'ei nau, d'acòrd… mès non ei noblesa.
TERCERA-PART-ANNA-KARENINA	Son propietaris de tèrra per auer-les crompat e nosati n'èm per auer-les eretat…
TERCERA-PART-ANNA-KARENINA	Pòden èster consideradi coma gentil-òmes es qu'ataquen d'aguesta manèra ara Noblesa?
TERCERA-PART-ANNA-KARENINA	Mès vos didetz qu'ei ua institucion caduca…
TERCERA-PART-ANNA-KARENINA	Caduca o acabada.
TERCERA-PART-ANNA-KARENINA	Mès, çò que sigue, mo'la cau tractar damb mès respècte.
TERCERA-PART-ANNA-KARENINA	Qu'auem eth cas de Snetkos…
TERCERA-PART-ANNA-KARENINA	Èm bravi o dolents; mès hè milèrs d'ans qu'existim.
TERCERA-PART-ANNA-KARENINA	Sabetz?
TERCERA-PART-ANNA-KARENINA	Per exemple: nosati volem hèr dauant era casa un jardinet e mos cau alisar entad açò eth terren e aquiu i a un arbe centenari…
TERCERA-PART-ANNA-KARENINA	Ei un arbe retortilhat, vielh; mès per plantar flors e hèr un jardin non anaratz a talhar eth vielh arbe; apraiaratz era tèrra de sòrta que vos permete profitar-lo.
TERCERA-PART-ANNA-KARENINA	En un an que non ei possible hèr possar un arbe parièr, didec eth propietari.
TERCERA-PART-ANNA-KARENINA	E ara seguida cambièc de tèma.
TERCERA-PART-ANNA-KARENINA	E com van es causes dera vòsta pròpietat?
TERCERA-PART-ANNA-KARENINA	Non van ben.
TERCERA-PART-ANNA-KARENINA	Me produsissen, un cinc per cent!
TERCERA-PART-ANNA-KARENINA	Mès vos non compdatz eth vòste trabalh, que tanben vau quauquarren.
TERCERA-PART-ANNA-KARENINA	Vos diderè de jo madeish qu'abantes de tier-me ara pròpietat trabalhaua e guanhaua tres mil robles.
TERCERA-PART-ANNA-KARENINA	Ara trabalhi mès que quan èra en servici, e, coma vos, guanhi eth cinc per cent e gràcies a Diu!
TERCERA-PART-ANNA-KARENINA	E eth mèn trabalh lo hèsqui de franc.
TERCERA-PART-ANNA-KARENINA	Alavetz, per qué ac hètz?
TERCERA-PART-ANNA-KARENINA	S'ei solet entà pèrder…
TERCERA-PART-ANNA-KARENINA	Qué voletz que hèsca, tè?
TERCERA-PART-ANNA-KARENINA	Qu'ei eth costum e me'n sai que me cau obrar atau…
TERCERA-PART-ANNA-KARENINA	Vos diderè mès (seguic eth propietari emparat ena hièstra e ja encoratjat).
TERCERA-PART-ANNA-KARENINA	Eth mèn hilh non a cap inclinacion tà cultivar es tèrres.
TERCERA-PART-ANNA-KARENINA	Solide serà un sabent.
TERCERA-PART-ANNA-KARENINA	Alavetz non i aurà qui les amie entà dauant.
TERCERA-PART-ANNA-KARENINA	E, ça que la, seguisqui trabalhant.
TERCERA-PART-ANNA-KARENINA	Ara è plantat un jardin.
TERCERA-PART-ANNA-KARENINA	Òc, òc, repliquèc Levin.
TERCERA-PART-ANNA-KARENINA	Ei era pura vertat.
TERCERA-PART-ANNA-KARENINA	Tostemp digui que non i a un vertadèr guanh e contunhi espleitant era mia propietat.
TERCERA-PART-ANNA-KARENINA	Qu'un sent ua cèrta obligacion de cap as tèrres.
TERCERA-PART-ANNA-KARENINA	E vos diderè mès, seguic eth propietari.
TERCERA-PART-ANNA-KARENINA	Un dia me venguec a tier ua visita un vesin, comerçant.
TERCERA-PART-ANNA-KARENINA	Hérem un torn pera propietat, peth jardin… “Non”, me didec, “Esteva Vasilievic, tot qu'ac auetz en orde, mès eth jardin ei abandonat (e que conste que jo lo suenhi pro ben).
TERCERA-PART-ANNA-KARENINA	N'auetz un milenat, de cadun ne gesserà dus boni tistèrs, e aquerò aué represente un capitau…
TERCERA-PART-ANNA-KARENINA	E damb aguesti sòs cromparia vaques o tèrres a baish prètz e les arrendaria as campanhards, acabèc Levin, damb u arridolet que hège veir que mès d'un còp auie eth hèt aguesti calculs.
TERCERA-PART-ANNA-KARENINA	E damb aquerò se harie ua fortuna, tant que vos e jo…
TERCERA-PART-ANNA-KARENINA	Que Diu mos ajude solet a sauvar çò qu'auem e deishà'c atau entàs nòsti hilhs.
TERCERA-PART-ANNA-KARENINA	È entenut que vos auetz maridat… indiquèc eth propietari.
TERCERA-PART-ANNA-KARENINA	Òc, responec Levin damb orgulh e plaser.
TERCERA-PART-ANNA-KARENINA	Ei fòrça estranh en estat actuau des causes, non?
TERCERA-PART-ANNA-KARENINA	Nosati viuem sense guanhar e èm coma es ancianes vestales, botades solet entà sauvar un huec sagrat.
TERCERA-PART-ANNA-KARENINA	Eth propietari arric jos era sua mostacha peublanca.
TERCERA-PART-ANNA-KARENINA	Entre nosati, seguic era convèrsa, i a tanben, per exemple, eth nòste amic Nicolàs Ivanovic Sviajsky o eth comde Vronsky, qu'ara s'està aciu.
TERCERA-PART-ANNA-KARENINA	Aguesti vòlen organizar era agricultura ar engròs, mès de moment, dehòra de botar-i eth capitau, non an tengut cap aute resultat.
TERCERA-PART-ANNA-KARENINA	E per qué nosati non hem coma es comerçants?
TERCERA-PART-ANNA-KARENINA	Per qué non talham es jardins entà véner era husta?, preguntèc Levin, tornant ath pensament que l'auie vengut abantes.
TERCERA-PART-ANNA-KARENINA	Donques pr'amor que, coma auetz plan ben dit, èm ua sòrta de vestales entà sauvar eth huec sagrat.
TERCERA-PART-ANNA-KARENINA	Véner era husta que non ei ahèr de nòbles.
TERCERA-PART-ANNA-KARENINA	E era nòsta òbra de nòbles se hè, non aciu, enes eleccions, senon aquiu, en nòste cornèr.
TERCERA-PART-ANNA-KARENINA	Que i a tanben un instint nòste, pròpi, que mos ditz çò que mos cau hèr e çò que non.
TERCERA-PART-ANNA-KARENINA	Damb es campanhards se passe madeish, sivans veigui, quan eth campanhard ei bon arrende tot çò que pòt…
TERCERA-PART-ANNA-KARENINA	Pòt èster tèrra dolenta, mès eth contunhe laurant-la…
TERCERA-PART-ANNA-KARENINA	Tanben ac hè sense calcular que i perderà en era.
TERCERA-PART-ANNA-KARENINA	Atau èm nosati, didec Levin.
TERCERA-PART-ANNA-KARENINA	E acabèc, en veir que Sviajsky se l'apressaue.
TERCERA-PART-ANNA-KARENINA	Qu'è auut un gran plaser de trapar-vos.
TERCERA-PART-ANNA-KARENINA	Mos vedem per prumèr viatge dès que mos coneishérem ena vòsta casa, e èrem en tot parlar coma dus boni amics, didec eth nòble a Sviajsky.
TERCERA-PART-ANNA-KARENINA	Qué?
TERCERA-PART-ANNA-KARENINA	Auetz criticat es naues institucions?, didec aguest de trufaria, damb un arridolet.
TERCERA-PART-ANNA-KARENINA	Bèra causa atau.
TERCERA-PART-ANNA-KARENINA	Mos auem espacejat.
TERCERA-PART-ANNA-KARENINA	Sviajsky cuelhec deth braç a Levin e lo hec a vier en sòn grop.
TERCERA-PART-ANNA-KARENINA	Ara Levin ja non podie eludir a Vronsky, qu'ère damb Esteva Arkadievic e Sergi Ivanovic e lo guardaue fixaments tant que s'apressaue ada eri.
TERCERA-PART-ANNA-KARENINA	Damb plaser.
TERCERA-PART-ANNA-KARENINA	Me semble qu'auí eth plaser de trapar-vos en çò dera princesa Scherbazky, didec Vronsky en tot balhar-li era man.
TERCERA-PART-ANNA-KARENINA	A, òc!
TERCERA-PART-ANNA-KARENINA	M'en brembi plan ben deth nòste encontre, responec Levin en tot rogir-se.
TERCERA-PART-ANNA-KARENINA	E de seguit se virèc entath sòn frair e se botèc a parlar damb eth.
TERCERA-PART-ANNA-KARENINA	Damb un leugèr arridolet, Vronsky contunhèc parlant damb Sviajsky, evidentaments sense vams de seguir era convèrsa damb Levin; mès aguest, tant que parlaue damb sa frair, non lo deishaue de uelh damb eth prepaus de díder quauquarren e reparar atau era sua brusquetat.
TERCERA-PART-ANNA-KARENINA	E de qué se tracte ara?, didec guardant a Vronsky e Sviajsky.
TERCERA-PART-ANNA-KARENINA	De Snetkov: de se se decidís o se remís a presentar era sua candidatura.
TERCERA-PART-ANNA-KARENINA	E eth ei cossent o non?
TERCERA-PART-ANNA-KARENINA	Ei, precisamets, aquerò: que non ditz ne shò ne arri, repliquèc Vronsky.
TERCERA-PART-ANNA-KARENINA	E s'eth se remís, qui presentarà era sua candidatura?
TERCERA-PART-ANNA-KARENINA	Qui que sigue, responec Sergi Ivanovic.
TERCERA-PART-ANNA-KARENINA	Solet que non serè jo, didec Vronsky dirigint, cofonut, ua guardada airosa a un senhor d'aspècte irritat qu'ère ath cant de Sergi Ivanovic.
TERCERA-PART-ANNA-KARENINA	Alavetz, qui?
TERCERA-PART-ANNA-KARENINA	Neviedovsky?, preguntèc Levin, en tot senter-se interessat per ahèr.
TERCERA-PART-ANNA-KARENINA	Per çò que hè a jo, afirmèc eth senhor irritat, de cap des manères.
TERCERA-PART-ANNA-KARENINA	Qu'ère eth madeish Neviedovsky.
TERCERA-PART-ANNA-KARENINA	Qué?
TERCERA-PART-ANNA-KARENINA	Semble qu'era causa tanben t'afogue, li didec Esteva Arkadievic a Levin, guinhant ath còp eth uelh a Vronsky.
TERCERA-PART-ANNA-KARENINA	Aquerò qu'ei ua sòrta de corsa…
TERCERA-PART-ANNA-KARENINA	Se pòden hèr escomeses.
TERCERA-PART-ANNA-KARENINA	Òc, aquerò m'afogue, didec Vrosky.
TERCERA-PART-ANNA-KARENINA	E un còp s'a començat qu'auem talents de veir eth finau.
TERCERA-PART-ANNA-KARENINA	Era luta!, exclamèc arroncilhant es celhes e sarrant es sues fòrtes maishères.
TERCERA-PART-ANNA-KARENINA	Aguest Sviajsky ei un òme d'un gran sens practic.
TERCERA-PART-ANNA-KARENINA	Ac ve tot damb ua claretat…
TERCERA-PART-ANNA-KARENINA	A, òc!, contestèc Vronsky distrèt.
TERCERA-PART-ANNA-KARENINA	I auec un silenci que, Vronsky, per guardar quauquarren, calèc era sua guardada en Levin, enes sòns pès, en sòn unifòrme, dempús en sòn ròstre, e en veir es sòns uelhs tachadi en eth, campant-lo seriosaments didec:
TERCERA-PART-ANNA-KARENINA	E com ei que vos, que vos demoratz en vòste pòble, non ètz un jutge de patz?
TERCERA-PART-ANNA-KARENINA	Donques que non veigui qu'eth vòste unifòrme sigue eth que correspone ad aguest cargue.
TERCERA-PART-ANNA-KARENINA	Pr'amor que considèri qu'era institucion des jutges de patz ei ua pegaria, responec Levin, que demoraue era escadença de parlar damb Vronsky e corregir era manca de cortesia qu'auie cometut en saludar-lo.
TERCERA-PART-ANNA-KARENINA	Jo pensi eth contrari, didec Vronsky damb tranquilla suspresa.
TERCERA-PART-ANNA-KARENINA	Qu'ei ua jogalha, persutèc Levin.
TERCERA-PART-ANNA-KARENINA	Non auem besonh de jutges de patz.
TERCERA-PART-ANNA-KARENINA	Pendent sèt ans non è auut qu'un ahèr.
TERCERA-PART-ANNA-KARENINA	E siguec apraiat dera pejor manèra.
TERCERA-PART-ANNA-KARENINA	Eth jutge ei a quaranta verstas dera mia propietat.
TERCERA-PART-ANNA-KARENINA	Un qu'està obligat per un ahèr que discutissen dus robles a manar a cercar un avocat que mo'n còste quinze.
TERCERA-PART-ANNA-KARENINA	E Levin condèc se com un campanhard auie panat haria ath molinèr e, quan aguest l'ac didec ath campanhard, aguest presentèc un plaid contra aqueth, en tot acusar-lo de difamacion.
TERCERA-PART-ANNA-KARENINA	Ò, qu'ès un òme plan originau!, li didec Esteva Arkadievic damb eth sòn arridolet mès doç.
TERCERA-PART-ANNA-KARENINA	Mès…
TERCERA-PART-ANNA-KARENINA	Anem.
TERCERA-PART-ANNA-KARENINA	Semble que ja vòten.
TERCERA-PART-ANNA-KARENINA	E es dus se heren enlà deth grop.
TERCERA-PART-ANNA-KARENINA	Non compreni, didec Sergi Ivanovic, qu'auie observat era brusquetat de Levin en moment de saludar a Vronsky, non compreni com se pòt estar privat enquia tau punt de tacte politic.
TERCERA-PART-ANNA-KARENINA	Aquerò ei çò que nosati es russi non auem.
TERCERA-PART-ANNA-KARENINA	Eth President dera Noblesa ei eth nòste adversari e tu ès damb eth, ami cochon, e li demanes que presente era sua candidatura…. Tant qu'eth comde Vronsky…
TERCERA-PART-ANNA-KARENINA	Non voi díder que me harè amic sòn.
TERCERA-PART-ANNA-KARENINA	M'a convidat a dinar en çò de sòn, mès qu'ei clar que non i anarè.
TERCERA-PART-ANNA-KARENINA	Ara plan: eth ei nòste, deth nòste partit.
TERCERA-PART-ANNA-KARENINA	Per qué, donc, hèr d'eth un enemic?
TERCERA-PART-ANNA-KARENINA	Dempús l'as demanat a Neviedovsky se va a presentar era sua candidatura.
TERCERA-PART-ANNA-KARENINA	Aquerò que non ei avient.
TERCERA-PART-ANNA-KARENINA	Non compreni arren…
TERCERA-PART-ANNA-KARENINA	Tot aquerò que son pegaries, contestèc Levin ombriu.
TERCERA-PART-ANNA-KARENINA	Dides que tot aquerò son pegaries, mès quan comences a hèr-les ac embolhes tot.
TERCERA-PART-ANNA-KARENINA	Levin carèc e es dus amassa entrèren ena sala.
TERCERA-PART-ANNA-KARENINA	A maugrat de sénter er ambient un shinhau faus e encara que toti non l'ac auien demanat, eth President dera Noblesa se decidic a presentar era sua candidatura.
TERCERA-PART-ANNA-KARENINA	Tota era sala ère en silenci e eth Secretari declarèc, en votz nauta, que s'anaue a votar pera presidéncia dera Noblesa ath comandant de cavalaria dera Garda, Mijail Stepanovic Snetkov.
TERCERA-PART-ANNA-KARENINA	Es presidents de parçan dera Noblesa, damb es plates que cotenguien es boles, se botèren en marcha, en tot vier dès es sues taules ara deth President provinciau, e es elecions comencèren.
TERCERA-PART-ANNA-KARENINA	Met era bola ena man dreta, li gasulhèc Esteva Arkadievic a Levin quan, seguint ath sòn president e amassa damb sa frair, s'apressauen ena taula.
TERCERA-PART-ANNA-KARENINA	Mès Levin auie desbrembat era explicacion que li balhèren dera forma qu'auie d'actuar pr'amor de guanhar es eleccions; e se pensèc qu'Esteva Arkadievic dilhèu s'aurie enganhat en indicar-li que botèsse era bola ena man dreta, e cranhent que, plan, Esteva Arkadievic s'auie enganhat, dauant deth madeish calaish la cambièc de man.
TERCERA-PART-ANNA-KARENINA	Er expèrt plaçat ath cant dera taula entà inspeccionar era votacion e que solet peth movement deth code se'n sabie a on se botaue era bola, hec ua potèla de maucontentament.
TERCERA-PART-ANNA-KARENINA	Non, non auie besonh de desvolopar guaire era sua capacitat de penetracion entà saber-se'n d'a on l'auie botat Levin.
TERCERA-PART-ANNA-KARENINA	Toti carèren e s'entenec eth bronit des boles en botjar-les pr'amor de compdar-les.
TERCERA-PART-ANNA-KARENINA	Eth President siguec alistat per grana majoritat.
TERCERA-PART-ANNA-KARENINA	Toti, damb gran rambalh, tumultuosaments, se filèren de cap as pòrtes.
TERCERA-PART-ANNA-KARENINA	Snetkov entrèc e fòrça nòbles, entornejant-lo, lo felicitèren.
TERCERA-PART-ANNA-KARENINA	Plan ben, ja auem acabat?, preguntèc Levin a sa frair.
TERCERA-PART-ANNA-KARENINA	Sonque viem de començar, li responec arrint Sviajsky ath torn de Sergi Ivanovic.
TERCERA-PART-ANNA-KARENINA	Eth candidat entà President encara pòt obtier mès boles.
TERCERA-PART-ANNA-KARENINA	Levin desbrembèc complètaments aguestes paraules.
TERCERA-PART-ANNA-KARENINA	Solet se'n brembèc ara qu'aquiu se decidie ua qüestion plan delicada, que non volie saber-se'n se qué ère.
TERCERA-PART-ANNA-KARENINA	Còp sec, se sentec trist e auec talents de húger de tota aguesta gent.
TERCERA-PART-ANNA-KARENINA	E quan vedec as vailets se sentec aleugerit.
TERCERA-PART-ANNA-KARENINA	Eth mès ancian d'eri l'aufric quauquarren de minjar e ac acceptèc.
TERCERA-PART-ANNA-KARENINA	Mingèc croquetes damb mongetes e, dempús de blagar damb eth lacai, que li parlèc des senhors que servie, Levin, en non voler entrar de nauèth ena sala, a o se sentie a desengust, se dirigic entàs tribunes damb er in de veir se qué se passaue aquiu.
TERCERA-PART-ANNA-KARENINA	Es tribunes èren plies de daunes plan apolidides, ornades damb riqui vestits, que s'inclinauen sus es parabandes e, damb gran interès, sajauen non pèrder ne ua soleta paraula de çò que se didie baish, ena sala.
TERCERA-PART-ANNA-KARENINA	Ath cant des senhores i auie, seigudi o de pès, professors de collègi, damb es sues classiques levites, e oficiaus.
TERCERA-PART-ANNA-KARENINA	En un grop, Levin entenec laudar ath sòn frair.
TERCERA-PART-ANNA-KARENINA	Ua senhora li didie a un avocat:
TERCERA-PART-ANNA-KARENINA	Be ne sò d'erosa per auer entenut parlar a Kosnichev!
TERCERA-PART-ANNA-KARENINA	Que s'ac a valgut demorar-se sense dinar.
TERCERA-PART-ANNA-KARENINA	Ei meravilhós!
TERCERA-PART-ANNA-KARENINA	Damb quin ton e damb quina claretat parle!
TERCERA-PART-ANNA-KARENINA	En Palai de Justícia arrés de vosati parle coma eth.
TERCERA-PART-ANNA-KARENINA	Sonque Maindel ac hè fòrça ben, mès ne tansevolhe eth arribe ara eloqüéncia de Kosnichev.
TERCERA-PART-ANNA-KARENINA	Toti es personatges èren seigudi, desseparadi, sivans es parçans, per petiti tenhats.
TERCERA-PART-ANNA-KARENINA	Ath miei dera sala i auie un òme d'unifòrme que, damb votz nauta e doça, proclamaue:
TERCERA-PART-ANNA-KARENINA	Presente era sua candidatura enta President provinciau dera Noblesa eth comandant de cavalaria der Estat Major, Eugeni Ivanovic Aputjin.
TERCERA-PART-ANNA-KARENINA	Après ua estona de silenci, s'entenec era votz fèbla d'un vielh:
TERCERA-PART-ANNA-KARENINA	Refuse.
TERCERA-PART-ANNA-KARENINA	Candidatura deth Conselhèr dera Cort, Pèire Petrovic, proclamèc un aute còp er òme qu'ère ath miei.
TERCERA-PART-ANNA-KARENINA	Refuse, responec ua votz cridaira e joena.
TERCERA-PART-ANNA-KARENINA	S'entenec eth nòm de un aute candidat e de nau un “refuse”.
TERCERA-PART-ANNA-KARENINA	Atau se passèc lèu ua ora.
TERCERA-PART-ANNA-KARENINA	Levin, emparat ena balustrada, guardaue e escotaue.
TERCERA-PART-ANNA-KARENINA	Prumèr, era ceremònia l'estonèc e volec compréner se qué significaue; dempús, convençut de qué non ac poirie compréner jamès se sentec engüejat.
TERCERA-PART-ANNA-KARENINA	E, en rebrembar era emocion e irritacion que campaue en toti es sòns ròstres, s'entristic, decidic anar-se'n e gessec dera tribuna.
TERCERA-PART-ANNA-KARENINA	En passar pera pòrta, vedec a un escolan d'aspècte aclapat, damb es uelhs holadi pes plors, que se passejaue de naut en baish.
TERCERA-PART-ANNA-KARENINA	Ena escala trapèc a ua senhora que corrie, cauçada damb sabates de talons nauti e seguida der ajudant deth Procurador des Tribunaus.
TERCERA-PART-ANNA-KARENINA	Constantin Dmitrievi, vietz, se vos platz.
TERCERA-PART-ANNA-KARENINA	Que ja vòten.
TERCERA-PART-ANNA-KARENINA	Se votaue ath madeish Neviedovsky, que tan categoricaments auie refusat.
TERCERA-PART-ANNA-KARENINA	Levin s'endralhèc entara sala, que trapèc barrada.
TERCERA-PART-ANNA-KARENINA	Eth Secretari cridèc, dauriren era pòrta e abantes d'entrar eth, gesseren dus pròpietaris de tèrres damb eth ròstre alugat, emmaliciat.
TERCERA-PART-ANNA-KARENINA	Qu'ei pro, didec un d'eri.
TERCERA-PART-ANNA-KARENINA	T'è manat que non deishèsses gésser ad arrés, didec eth President ar uissièr.
TERCERA-PART-ANNA-KARENINA	È daurit pr'amor de deishar entrar, Excelléncia.
TERCERA-PART-ANNA-KARENINA	Diu mèn!, e damb un alend prigond, caminant peniblaments, tot doç e damb eth cap clin, eth President se dirigic a trauèrs dera sala entara taula electorau.
TERCERA-PART-ANNA-KARENINA	Er ancian President ère cuelhut d'ua grana desesperacion.
TERCERA-PART-ANNA-KARENINA	Quan Neviedovsky gessie dera sala, era gent l'entornegèc e lo seguic damb afogadura, tau qu'auien seguit ath Governador eth prumèr dia, quan se dauriren es eleccions, e tau qu'auien seguit a Snetkov quan aguest, ath sòn dia, auie estat alistat President.
TERCERA-PART-ANNA-KARENINA	Vronsky auie vengut ena ciutat pr'amor d'es eleccions e pr'amor que s'engüejaue en pòble, entà hèr veir a Anna eth sòn dret ara libertat, e tanben pr'amor que volie pagar a Sviasjsky, damb era sua ajuda, es esfòrci qu'auie hèt ath sòn favor enes eleccions deth zemstvo.
TERCERA-PART-ANNA-KARENINA	Mès, sustot, auie vengut entà complir damb es sòns déuers de nòble e agricultor, era posicion qu'auie causit ara coma eth camp dera sua activitat.
TERCERA-PART-ANNA-KARENINA	Mès Vronsky no demoraue de cap des manères qu'es eleccions l'auessen interessat tant.
TERCERA-PART-ANNA-KARENINA	Ère un òme totafèt nau entre es nòbles ruraus, mès, a maugrat d'açò, artenhie ua capitada indobtabla e non s'enganhaue pensant qu'auie ja aquerit ua grana influéncia en aqueth mejan.
TERCERA-PART-ANNA-KARENINA	Ad aquerò i contribuiren era sua riquesa e distincion, era sua qualitat de nòble de nauta categoria; er esplendid departament qu'ena ciutat auie deishat ara sua disposicion eth sòn ancian coneishut Schirkov, qu'ara se tenguie as ahèrs financèrs e auie daurit en Kachin un banc que marchaue pròsperaments; er excellent codinèr que Vronsky s'auie hèt a vier dera sua clòsa; era amistat damb eth Governador, qu'ère fòrça amic sòn e ath delà protegit de un aute amic de Vronsky; e, mès que mès, l'ajudaue ad aquerò eth sòn tracte simple, afable e parièr, qu'obliguèc ara majoritat des nòbles a modificar era opinion de capinaut que lèu toti l'auien.
TERCERA-PART-ANNA-KARENINA	Eth madeish sentie que, exceptat d'aqueth senhor tant estranh, maridat damb Kitty Scherbazky que, a propos de bottes l'auie dit, damb desfrenada irritacion, un pilèr de pegaries, cada nòble qu'eth coneishie se convertie de seguit en partidari e amic sòn.
TERCERA-PART-ANNA-KARENINA	Vronsky se'n sabie de cèrt (e es auti l'ac arreconeishien de bon grad), que Neviedovsky li deuie fòrça dera sua capitada.
TERCERA-PART-ANNA-KARENINA	E ara, ena taula dera sua casa en tot hestejar era alistada d'aqueth, experimentaue, per sòn protegit, eth sentiment agradiu dera victòria.
TERCERA-PART-ANNA-KARENINA	Es madeishes eleccions l'auien interessat de tau sòrta qu'auie resolvut que s'ère maridat ja quan se hessen es pròches, laguens de tres ans, presentarie era sua candidatura.
TERCERA-PART-ANNA-KARENINA	Qu'ère tau que se, dempús d'auer guanhat eth prèmi enes corses de shivaus per miei deth jockey, li venguessen talents de cuélher partida enes pròves personauments.
TERCERA-PART-ANNA-KARENINA	Ara, en tot hestejar era victòria deth sòn jockey Neviedovsky ena corsa electorau, Vronsky presidie era taula.
TERCERA-PART-ANNA-KARENINA	Ena sua dreta ère seigut eth joen governador, generau dera acompanhada der Emperaire.
TERCERA-PART-ANNA-KARENINA	Mès entà Vronsky ère Maslov Katika, subernòm qu'ère coneishut en Còs de Pages, qu'ara se sentie confonut dauant de Vronsky, e que sajaue aguest mettre à son aise.
TERCERA-PART-ANNA-KARENINA	Sviajsky tenguie era sua mèuca damb bon umor.
TERCERA-PART-ANNA-KARENINA	Entada eth non ère ua mèuca (didie, lheuant era copa e dirigint-se entà Neviedovsky).
TERCERA-PART-ANNA-KARENINA	Qu'aurie estat impossible, explicaue, trapar a un representant mielhor entara naua direccion que li calie seguir era Noblesa.
TERCERA-PART-ANNA-KARENINA	E plan per açò ère de tot còr ath costat dera capitada d'aué e ac hestejaue sincèraments.
TERCERA-PART-ANNA-KARENINA	Pendent eth dinar, que siguec esplendid, se rebrembèren es episòdis des eleccions.
TERCERA-PART-ANNA-KARENINA	Sviajsky imitèc comicaments eth discurs lermós der ancian President e, de passa, li didec a Neviedovsky que “Sa Excelléncia” li calerie escuélher ua manèra mielhor e non tan simpla coma es lèrmes entà justificar era inversion des hons.
TERCERA-PART-ANNA-KARENINA	Un aute nòble, plan badinaire, didec qu'auie hèt a vier as sòns lacais cauçadi damb miches entath balh deth President, donques qu'aguest auie eth costum de balhar hèstes atau; e ara li calerie vestir-les de nau s'eth President actuau non organizaue eth balh damb es lacais cauçant miches.
TERCERA-PART-ANNA-KARENINA	En tot dirigir-se a Neviedovsky, ac hège de contunh cridant-lo “nòste President provinciau” e “Vòsta Excelléncia”.
TERCERA-PART-ANNA-KARENINA	E ac didie damb eth madeish plaser que se dirigie a ua senhora joena cridant-la madam o peth cognòm deth sòn marit.
TERCERA-PART-ANNA-KARENINA	Neviedovsky hège veir que non solet l'ère indiferent eth nomentament, senon qu'enquia e tot auie de mens aguest titol; mès se vedie claraments qu'ère erós damb era sua eleccion e que s'esdegaue entà non mostrar un entosiasme pòc avient en encastre liberaue que se trapaue.
TERCERA-PART-ANNA-KARENINA	Pendent eth dinar se manèren quauqui telegrames ara gent coneishuda que s'interessauen pes eleccions e Esteva Arkadievic, qu'ère fòrça animat e alègre, ne manèc un a Daria Alexandrovna que didie atau: “Neviedovsky escuelhut per majoritat de dètz- e-nau boles.
TERCERA-PART-ANNA-KARENINA	Felicitacions.
TERCERA-PART-ANNA-KARENINA	Ac comunicaràs”.
TERCERA-PART-ANNA-KARENINA	Esteva Arkadievic, fòrça alègre, liegec eth telegrama en votz nauta e didec: “Voi alegrar-vos damb aguesta agradiua notícia”.
TERCERA-PART-ANNA-KARENINA	E, plan que òc, Daria Alexandrovna, en recéber eth telegrama, se limitèc a alendar peth roble qu'auie despenut en aquerò e pensèc qu'eth sòn marit l'auie manat dempús un dinar, pr'amor qu'Esteva Arkadievic auie era feblesa de, tara fin de cada taulejada qu'assistie, faire jouer le telegraphe.
TERCERA-PART-ANNA-KARENINA	Tot, amassa damb eth esplendid repaish, e es vins estrangèrs, resultèc digne, simple e animat.
TERCERA-PART-ANNA-KARENINA	Vint persones, totes des madeishes idies, gent liberau, actiua, naua e, ath madeish temps, espirituau e aunèsta, auien estat es alistades per Sviajsky entara hèsta.
TERCERA-PART-ANNA-KARENINA	Se brindèc damb alegria peth “nau President” e peth “Governador” e peth “Director deth Banc” e “peth nòste amable anfitrion”.
TERCERA-PART-ANNA-KARENINA	Fin finau, era alegria se hec generau.
TERCERA-PART-ANNA-KARENINA	Eth Governador li demanèc a Vronsky que venguesse en concèrt que, a benefici des “Frairs Eslaus”, auie organizat era sua esposa, que, dera sua part, desiraue conéisher ath Comde.
TERCERA-PART-ANNA-KARENINA	I aurà un gran balh e veiratz as nòstes bereses.
TERCERA-PART-ANNA-KARENINA	Serà quauquarren extraordinari.
TERCERA-PART-ANNA-KARENINA	Not in my line, responec Vronsky, que l'agradaue fòrça aguesta expression.
TERCERA-PART-ANNA-KARENINA	Mès arric e prometec anar-i.
TERCERA-PART-ANNA-KARENINA	Vie d'arribar de Vosdvijenskoe damb un enviat especiau, didec damb ua expression significatiua.
TERCERA-PART-ANNA-KARENINA	Qu'ei estonant se com se retire a Sventizky, eth vicepresident des Tribunaus, didec en francés un des convidadi en tot referir-se ar ajuda de cramba, tant que Vronsky liegie era carta.
TERCERA-PART-ANNA-KARENINA	A mida que liegie eth sòn ròstre s'anaue entristint.
TERCERA-PART-ANNA-KARENINA	Era carta ère d'Anna.
TERCERA-PART-ANNA-KARENINA	Autanplan abantes d'auer-la liejut, Vronsky se'n sabie deth sòn contengut.
TERCERA-PART-ANNA-KARENINA	En tot supausar qu'es eleccions s'acabarien en cinc dies, eth l'auie prometut a Anna tornar entà casa eth diuendres.
TERCERA-PART-ANNA-KARENINA	Ère dissabte e Vronsky sabie qu'era carta serie plia de repotecs per non auer tornat eth dia senhalat.
TERCERA-PART-ANNA-KARENINA	Per çò que semble era nòta qu'eth auie enviat explicant eth retard non l'aurie arribat encara ada era.
TERCERA-PART-ANNA-KARENINA	Eth contengut dera carta ère, plan que òc, eth que Vronsky s'auie imaginat.
TERCERA-PART-ANNA-KARENINA	Mès, ath delà, li didie quauquarren inesperat e dolorós; Any ère plan malauta.
TERCERA-PART-ANNA-KARENINA	Soleta, jo que pèrdi eth cap.
TERCERA-PART-ANNA-KARENINA	Era princesa Barbara non ei ua ajuda, senon un trebuc.
TERCERA-PART-ANNA-KARENINA	T'è demorat delàger e ager, e ara te mani aguesta pr'amor de saber a on ès e qué hès.
TERCERA-PART-ANNA-KARENINA	Que volí vier jo madeisha, mès cambiè de pensada pr'amor que dilhèu te desengustèsse.
TERCERA-PART-ANNA-KARENINA	Ditz-me quauquarren pr'amor de saber se qué me cau hèr”.
TERCERA-PART-ANNA-KARENINA	Mès li calie tornar, e aquera madeisha net, en prumèr tren, s'entornèc entà çò de sòn.
TERCERA-PART-ANNA-KARENINA	Abantes deth viatge de Vronsky pr'amor de vier enes eleccions, Anna auie reflexionat enes scènes que se repetien damb era escadença de cada viatge qu'eth hège, e que, en sòrta d'assolidar es ligams que les junhien, les podien aflaquir encara mès, e decidic hèr tot çò de possible, sus era madeisha, pr'amor de tier tranquilla era separacion.
TERCERA-PART-ANNA-KARENINA	Mès eth ton sevèr e hered que tenguec Vronsky aqueth còp en anonciar-li eth viatge e era guardada que li hec, l'ofensèren, e ja abantes dera sua partida Anna auie perdut era tranquillitat.
TERCERA-PART-ANNA-KARENINA	Dempús, en demorar-se soleta, rebrembant e analisant aqueth ton e aquera guardada, qu'exprimien eth desir de Vronsky de tier eth sòn dret ara libertat, Anna arribèc ena madeisha conclusion de tostemp: ena consciéncia dera sua umiliacion.
TERCERA-PART-ANNA-KARENINA	E, non solet a partir, senon tanben, a deishar-me soleta.
TERCERA-PART-ANNA-KARENINA	Eth qu'a toti es drets e jo cap.
TERCERA-PART-ANNA-KARENINA	Mès, en tot saber-se'n, non ac aurie de hèr…
TERCERA-PART-ANNA-KARENINA	Ça que la, qué a hèt?
TERCERA-PART-ANNA-KARENINA	Me guardèc damb expression hereda e sevèra.
TERCERA-PART-ANNA-KARENINA	Aquerò, plan, ei ua causa indefinida, impaupabla; mès abantes aquerò non se passaue e aguesta guardada sua signifique fòrça causes”, pensaue.
TERCERA-PART-ANNA-KARENINA	E, coma abantes, trabalhant de dia e cuelhent morfina pes nets, artenhie Anna estofar es sòns pensaments sus era situacion que se demorarie se Vronsky deishèsse d'estimar-la.
TERCERA-PART-ANNA-KARENINA	Anna dehòra deth sòn amor non desiraue arren.
TERCERA-PART-ANNA-KARENINA	Aguest remèdi ère eth divòrci e eth sòn maridatge, e Anna ac comencèc a desirar e se decidic a consentir ena prumèra escadença que Vronsky o sa frair li parlèssen d'aquerò.
TERCERA-PART-ANNA-KARENINA	Mès tath siesau dia, quan arribèc eth menaire sense eth, Anna sentec que non podie ja estofar era sua pena e era sua inquietut per çò que Vronsky podesse hèr aquiu.
TERCERA-PART-ANNA-KARENINA	En aguest temps, emmalautic era sua hilha.
TERCERA-PART-ANNA-KARENINA	Ath delà, a maugrat es sòns esfòrci, non artenhie a estimar ara mainada, e er amor non podie ne sabie simular-lo.
TERCERA-PART-ANNA-KARENINA	En escurir aqueth dia, en trapar-se soleta, eth terror de qué eth l'abandonèsse se hec tan viu en Anna que lèu se decidic a vier ena ciutat era madeisha, mès, après auè'c pensat fòrça, se limitèc a escríuer aquera carta contradictòria que Vrosky auie recebut, e que, sense relieger-la, li siguec manada per un messatgèr.
TERCERA-PART-ANNA-KARENINA	Ath londeman, en recéber era responsa, Anna se n'empenaïc.
TERCERA-PART-ANNA-KARENINA	Pensaue ara damb terror ena possibilitat de qué Vronsky tornèsse a dirigir-li era guardada sevèra deth dia dera partida, sustot en saber-se'n de qué er estat dera mainada non ère preocupant.
TERCERA-PART-ANNA-KARENINA	Ça que la, a maugrat d'aquerò, ère contenta per auer-li escrit.
TERCERA-PART-ANNA-KARENINA	Eth se sentie shordat, renonciarie de mala encólia ara sua libertat pr'amor de tornar ath sòn costat, mès, a tot darrèr, tornarie, qu'ère çò qu'Anna desiraue damb tota era fòrça deth morir, pr'amor que d'aguesta sòrta lo tierie damb era, lo veirie, poirie seguir cadun des sòns movements…
TERCERA-PART-ANNA-KARENINA	Ère seiguda en salon e, ara lum dera lampa, liegie un nau libre de Taine, damb era aurelha parada as bronits der exterior, que bohaue un vent fòrt, demorant en cada punt era arribada deth coche.
TERCERA-PART-ANNA-KARENINA	Diuèrsi viatges l'auie semblat enténer eth bronit des arròdes, mès tostemp s'enganhaue; enquia que, fin finau, non solet entenec eth bronit des arròdes, senon tanben es exclamacions deth menaire e es secodides deth car, que s'arturèc dauant era pòrta de casa.
TERCERA-PART-ANNA-KARENINA	Autanplan era princesa Barbara, que hège ath sòn solitari, se'n sabec.
TERCERA-PART-ANNA-KARENINA	Anna, damb eth ròstre alugat pera emocion, se lheuèc entà filar-se ath sòn encontre, coma d'auti còps quan tornaue de viatge, mès, abantes d'arribar ena pòrta, s'arturèc e s'estèc ena madeisha cramba.
TERCERA-PART-ANNA-KARENINA	De ressabuda sentec vergonha dera sua enganha e, mès que mès, pauruga, pensant se com lo receberie.
TERCERA-PART-ANNA-KARENINA	Totes es sues cranhences s'auien ja esbugassat e ja non cranhie senon eth maucontentament de Vronsky.
TERCERA-PART-ANNA-KARENINA	Rebrembèc qu'era mainada amiaue ja dus dies complètaments ben e enquia se sentec irritada contra era per auer-se remetut precisaments quan auie manat era carta anonciant que se trapaue grèuments malauta.
TERCERA-PART-ANNA-KARENINA	En rebrembar, totun, qu'eth ère aquiu, eth, damb es sòns braci, damb es sòns uelhs, se'n desbrembèc de tot, e en enténer era sua votz correc ath sòn encontre alègra, negada de felicitat.
TERCERA-PART-ANNA-KARENINA	E Any?
TERCERA-PART-ANNA-KARENINA	Com li va?, li preguntèc Vronsky, de baish estant, damb temor, en veir a Anna que baishaue es escales ath mès córrer.
TERCERA-PART-ANNA-KARENINA	Eth ère seigut ena sera tant qu'eth lacai li treiguie es sues bòtes forrades.
TERCERA-PART-ANNA-KARENINA	Qu'ei mielhor.
TERCERA-PART-ANNA-KARENINA	E tu?, li preguntèc eth, en tot secodir-se eth vestit.
TERCERA-PART-ANNA-KARENINA	Anna, damb es dues mans, cuelhec ua des de Vronsky, la passèc pera sua esquia pr'amor de qué eth braç d'eth l'entornegèsse eth còs e, sarradi atau, lo guardèc fixaments, embelinada.
TERCERA-PART-ANNA-KARENINA	Ben, sò content, didec Vronsky, examinant heredaments eth sòn pientat, eth vestit, es sòns ornaments, que sabie que s'auie botat entada eth.
TERCERA-PART-ANNA-KARENINA	Aqueres atencions l'agradauen; mès, ac auie vist tot tanti viatges!
TERCERA-PART-ANNA-KARENINA	Sò content, repetic.
TERCERA-PART-ANNA-KARENINA	E tu estàs ben?, li preguntèc, e, dempús de secar-se damb eth mocador era sua barba banhada, li punèc era man.
TERCERA-PART-ANNA-KARENINA	Qué voletz que hesca?
TERCERA-PART-ANNA-KARENINA	Non podia dormir.
TERCERA-PART-ANNA-KARENINA	Me shordauen es pensaments.
TERCERA-PART-ANNA-KARENINA	Quan eth ei aciu non la cuelhi jamès…lèu jamès…
TERCERA-PART-ANNA-KARENINA	Anna volec esfaçar era mala impression dera sua carta e li demanèc:
TERCERA-PART-ANNA-KARENINA	Cohessa qu'eth hèt de recéber era mia carta te siguec desagradiu.
TERCERA-PART-ANNA-KARENINA	Me crederes o non?
TERCERA-PART-ANNA-KARENINA	Vronsky non l'ac perdonaue.
TERCERA-PART-ANNA-KARENINA	Òc, era carta ère fòrça estranha.
TERCERA-PART-ANNA-KARENINA	Me didies qu'Anny ère fòrça grèu e que volies vier tu en persona…
TERCERA-PART-ANNA-KARENINA	Es dues causes èren vertat.
TERCERA-PART-ANNA-KARENINA	Ne sò segur.
TERCERA-PART-ANNA-KARENINA	Non; non n'ès segur…
TERCERA-PART-ANNA-KARENINA	Veigui qu'ès maucontent.
TERCERA-PART-ANNA-KARENINA	Ne peth mau de morir.
TERCERA-PART-ANNA-KARENINA	Çò que me shòrde ei que non volgues compréner qu'un a obligacions…
TERCERA-PART-ANNA-KARENINA	Ei obligacion vier entath concèrt?
TERCERA-PART-ANNA-KARENINA	Ben, non parlem mès d'aquerò…
TERCERA-PART-ANNA-KARENINA	E per qué non?, persutèc Anna.
TERCERA-PART-ANNA-KARENINA	Sonque voi díder que vieràn déuers imperiosi…
TERCERA-PART-ANNA-KARENINA	Ara madeish, lèu lèu, me calerà vier entà Moscòu pes ahèrs dera casa…
TERCERA-PART-ANNA-KARENINA	Anna, per qué t'emmalicies?
TERCERA-PART-ANNA-KARENINA	Non sabes que non posqui víuer sense tu?
TERCERA-PART-ANNA-KARENINA	S'ei atau…, didec Anna, cambiant de pic eth ton.
TERCERA-PART-ANNA-KARENINA	Se vies aciu, t'estàs un dia e dempús partisses de nau, s'ès cansat d'aguesta vida…
TERCERA-PART-ANNA-KARENINA	Anna, ès crudèu.
TERCERA-PART-ANNA-KARENINA	Ja sabes que sò prèst a sacrificà'c tot, autanplan era mia vida…
TERCERA-PART-ANNA-KARENINA	Mès era non l'escotaue.
TERCERA-PART-ANNA-KARENINA	Se te'n vas entà Moscòu, vierè jo tanben.
TERCERA-PART-ANNA-KARENINA	Non voi demorar-me aciu.
TERCERA-PART-ANNA-KARENINA	Mos cau separar definitiuaments o víuer amassa.
TERCERA-PART-ANNA-KARENINA	Tu sabes qu'aguest ei eth mèn solet desir.
TERCERA-PART-ANNA-KARENINA	Mès entad açò…
TERCERA-PART-ANNA-KARENINA	Mos cau obtier eth divòrci?
TERCERA-PART-ANNA-KARENINA	Li vau a escríuer de seguit ath mèn marit.
TERCERA-PART-ANNA-KARENINA	Veigui que non posqui víuer atau…
TERCERA-PART-ANNA-KARENINA	Mès vierè damb tu entà Moscòu.
TERCERA-PART-ANNA-KARENINA	Semble que me menaces…
TERCERA-PART-ANNA-KARENINA	Donques ben: eth mèn desir mès fervent ei desseparar- me de tu, didec Vronsky arrint.
TERCERA-PART-ANNA-KARENINA	Mès enes sòns uelhs, en prononciar aqueres doces paraules, ludie non solet ua guardada hereda, senon irritada, era guardada d'un òme despacientat per aquera obstinacion.
TERCERA-PART-ANNA-KARENINA	Siguec ua impression que durèc un instant, mès Anna non la desbrembèc bric mès.
TERCERA-PART-ANNA-KARENINA	Anna escriuec era carta ath sòn marit en tot demanar-li qu'accedisse ath divòrci.
TERCERA-PART-ANNA-KARENINA	E, tà finaus de seteme, en tot separar-se dera princesa Barbara, que li calie partir entà Sant Petersburg, se n'anèc damb Vonsky de cap a Moscòu, a on, demorant cada dia era responsa d'Alexei Alexandrovic e dempús eth divòrci, s'installèren amassa coma marit e hemna.
TERCERA-PART-ANNA-KARENINA	Mès de dus mesi amiauen es Levin estant-se en Moscòu, e eth tèrme fixat pes entenudi entara jasilha de Kitty s'auie ja passat, sense qu'arren hesse veir qu'era jasilha s'auesse de produsir lèu lèu.
TERCERA-PART-ANNA-KARENINA	Eth mètge e era lheuador, e Dolly e sa mair e, sustot eth madeish Levin, que non podien pensar en aqueth eveniment sense terror, començauen ja a senter-se despacientadi e enquimeradi.
TERCERA-PART-ANNA-KARENINA	Sonque Kitty se sentie totafèt tranquilla e erosa.
TERCERA-PART-ANNA-KARENINA	De forma desparièra sentie ara néisher en era ua grana afeccion, un gran amor entath mainatge qu'auie de vier, e, tanben un gran orgulh d'era madeisha; e se compladie en aguesti naui sentiments.
TERCERA-PART-ANNA-KARENINA	Eth sòn mainatge ère, plan, non solet ua part d'era, senon qu'a vietges viuie ja per eth madeish, independent dera mair.
TERCERA-PART-ANNA-KARENINA	En aguestes ocasions, damb eth reborir deth nau èsser, solie experimentar fòrti dolors, mès ath madeish temps gaudie damb ua naua e intensa alegria.
TERCERA-PART-ANNA-KARENINA	Toti aqueri qu'estimaue s'estauen ath sòn costat, e toti èren bravi entada era, la suenhauen damb tan trendes sollicituds e l'ac hègen tot tant agradiu, que se non se'n auesse sabut que tot se passarie plan rapid, Kitty non aurie desirat ua vida mielhor e mès agradiua.
TERCERA-PART-ANNA-KARENINA	Solet ua causa l'entrebolie er encant d'aquera vida: qu'eth sòn marit non siguesse coma era lo volie, qu'auesse cambiat tant.
TERCERA-PART-ANNA-KARENINA	A Kitty li shautaue eth ton tranquil, corau e acuelhedor que se mostraue tostemp ena clòsa.
TERCERA-PART-ANNA-KARENINA	Ena ciutat, ça que la, semblaue qu'ère tostemp nerviós e preocupat, cranhent que quauquarren lo podesse ofensar o, e aquerò ère çò de mès important, ofensar-la ada era.
TERCERA-PART-ANNA-KARENINA	Aquiu, en camp, en senter-se ath sòn lòc, jamès se precipitaue e non se lo vedie jamès preocupat.
TERCERA-PART-ANNA-KARENINA	Peth contrari, aciu anaue tostemps pressat, coma se cranhèsse que non auie temps de hèr çò qu'amiaue entre mans, encara que lèu jamès auie arren a hèr.
TERCERA-PART-ANNA-KARENINA	Arrés, senon era, experimentaue, ça que la, aguest sentiment, donques que non i auie arren ena persona d'eth que possèsse era pietat, e cada viatge qu'en societat Kitty auie volut conéisher era impression que costaue Levin enes auti, podec veir, lèu damb sentiments de gelosia, que non solet non costaue pietat, senon que, pera sua aunestetat, pera sua timida cortesia, un shinhau arcaïca, damb es hemnes, era sua fòrta figura e eth sòn ròstre expressiu, s'atiraue era simpatia generau.
TERCERA-PART-ANNA-KARENINA	A viatges, ath sòn laguens, Kitty li repotegaue eth non saber adaptar-se ara vida dera ciutat; mès, tanben, a viatges, se cohessaue ada era madeisha que li serie plan de mau hèr ordenar era sua vida ena ciutat de sòrta que la satisfèsse ada era.
TERCERA-PART-ANNA-KARENINA	En realitat, se qué podie hèr?
TERCERA-PART-ANNA-KARENINA	Non li shautaue hèr as cartes.
TERCERA-PART-ANNA-KARENINA	Non anaue a cap cèrcle.
TERCERA-PART-ANNA-KARENINA	Auèr amistat damb es òmes alègres?
TERCERA-PART-ANNA-KARENINA	Èster ua sòrta de Vronsky?
TERCERA-PART-ANNA-KARENINA	Kitty se'n sabie ara qu'aquerò ère béuer e dempús, un còp begudi, vier, sabi Diu entà on.
TERCERA-PART-ANNA-KARENINA	E era jamès auie podut pensar sense orror enes lòcs a on deuien anar es òmes en taus escadences.
TERCERA-PART-ANNA-KARENINA	Tanpòc eth “gran mon” l'atiraue.
TERCERA-PART-ANNA-KARENINA	Entà atirar-lo l'aurie calut freqüentar eth tracte de hemnes joenes e beròies, çò qu'a Kitty non li podie shautar de cap des manères.
TERCERA-PART-ANNA-KARENINA	Demorar-se en casa damb era, damb sa mair e es sues fraies?
TERCERA-PART-ANNA-KARENINA	Mès, per mès agradiues e divertides que siguessen entada era aguestes convèrses d'Alin e Nadin, coma cridaue eth vielh Prince a taus parlòtes entre frairs, Kitty se'n sabie qu'ath sòn espós l'auien d'engüejar.
TERCERA-PART-ANNA-KARENINA	Qué li calie hèr, donc?
TERCERA-PART-ANNA-KARENINA	Ara prumeria anaue entara bibliotèca pr'amor de cuélher apunts e anotacions, mès, coma eth cohessaue, coma mens hège, mens temps liure auie, e ath delà, se planhie de qué, en auer parlat massa deth sòn libre, ara auie ua grana confusion de pensaments e enquia auie perdut entada eth tot er interès.
TERCERA-PART-ANNA-KARENINA	Ja siguesse pes condicions especiaus dera vida dera ciutat o pr'amor que, autant eth coma era, s'auessen hèt mès prudents e rasonables ad aguest respècte, eth cas ei qu'eth sòn temor de qué en Moscòu se renauissen es scènes de gelosia auie resultat totafèt injustificat.
TERCERA-PART-ANNA-KARENINA	Era vielha princesa Maria Borisovna, mairia de Kitty, qu'estimaue fòrça ara sua hilhòla, hec realitat es sòns desirs de veder-la.
TERCERA-PART-ANNA-KARENINA	Kitty que, peth sòn estat, non gessie entà nunlòc, venguec, totun, acompanhada per sa pair, a veir ara aunorabla anciana e se trapèc a Vronsky ena sua casa.
TERCERA-PART-ANNA-KARENINA	De çò que se passèc en aguest encontre, Kitty non se podec repotegar ada era madeisha senon que, quan reconeishec es tralhes tan familhars de Vronsky en sòn vestit de normau, se li braquèc er alend, li venguec en còr tota era sang e sentec eth ròstre alugar-se de rojor.
TERCERA-PART-ANNA-KARENINA	Mès aquerò durèc solet ues segondes.
TERCERA-PART-ANNA-KARENINA	Crotzèc, donc, quauques paraules damb eth sòn ancian estimat e arric tranquilla quan badinèc sus era assemblada de Kachin, en tot cridar-la “eth nòste Parlament” (qu'ère de besonh arrir entà hèr veir qu'auie comprenut era trufaria).
TERCERA-PART-ANNA-KARENINA	De seguic se virèc entà Maria Borisovna e non guardèc ja a Vronsky ne un solet còp mes, enquia qu'eth se lheuèc pr'amor de dider-se adiu, pr'amor que non hè'c alavetz aurie estat evidentaments ua manca de consideracion.
TERCERA-PART-ANNA-KARENINA	Kitty ère arregraïda a sa pair per non auer-li dit arren sus eth sòn encontre damb Vronsky.
TERCERA-PART-ANNA-KARENINA	Pendent eth passèg que, sivans acostumauen, hègen amassa e pera particular doçor que la tractèc, Kitty comprenec que sa pair ère satisfèt d'era.
TERCERA-PART-ANNA-KARENINA	Tanben era n'ère de satisfèta.
TERCERA-PART-ANNA-KARENINA	Jamès s'auie creigut capabla de poder amuishar dauant deth sòn ancian estimat era fermetat e tranquillitat qu'amuishèc, de poder dominar es sentiments qu'ena sua preséncia auie sentut ena sua amna.
TERCERA-PART-ANNA-KARENINA	Borisovna.
TERCERA-PART-ANNA-KARENINA	Me hè dò que non ages estat present, didec Kitty.
TERCERA-PART-ANNA-KARENINA	Non ena madeisha cramba, pr'amor que damb era tua preséncia non auria podut actuar tan naturauments.
TERCERA-PART-ANNA-KARENINA	Ara madeish me rogisqui mès, plan mès, qu'alavetz, didie, esmoiguda enquiath punt de sautar-li es lèrmes.
TERCERA-PART-ANNA-KARENINA	Çò que me hè dò ei que non ac auesses podut veir d'un lòc amagat…
TERCERA-PART-ANNA-KARENINA	Es uelhs, que lo guardauen tan francaments, dideren a Levin que Kitty ère contenta d'era madeisha; e, a maugrat de qué aquiu, ara, se rogie, eth se sentec tranquil e comencèc a hèr-li preguntes, qu'ère precisaments çò qu'era volie.
TERCERA-PART-ANNA-KARENINA	Quan se'n sabec de tot, autanplan d'aqueth detalh que, en prumèr moment, Kitty non auie podut dominar era sua emocion, mès que dempús s'auie sentut tan tranquilla coma se se trapèsse dauant de quinsevolh òme, Levin se padeguèc complètaments, e didec qu'a compdar d'alavetz non se comportarie ja damb Vronsky tant estupidaments coma ac auie hèt en sòn prumèr encontre enes eleccions, senon que, autanplan, pensaue cercar-lo e mostrar-se damb eth çò de mès amable possible.
TERCERA-PART-ANNA-KARENINA	Qu'ei un sentiment penible eth de húger, eth de trapar-se damb un òme e auer de considerar-lo lèu coma a un enemic!, didec Levin.
TERCERA-PART-ANNA-KARENINA	Me senti erós, plan erós.
TERCERA-PART-ANNA-KARENINA	Se te platz, vè-te'n a tier-les ua visita, encara que solet sigue de passa, as Bolh, didec Kitty ath sòn marit quan aguest, tàs onze deth maitin, entrèc ena sua cramba pr'amor de dider-se adiu, en gésser de casa.
TERCERA-PART-ANNA-KARENINA	Me'n sai que dines en Cercle, que papa l'a inscrit de nauèth.
TERCERA-PART-ANNA-KARENINA	E peth maitin se qué vas a hèr?
TERCERA-PART-ANNA-KARENINA	Solet vau a tier-li ua visita a Katavasov, contestèc Levin.
TERCERA-PART-ANNA-KARENINA	E per qué gesses tan lèu?
TERCERA-PART-ANNA-KARENINA	Katavasov me prometec presentar-me a Metrov.
TERCERA-PART-ANNA-KARENINA	Que li voi parlar dera mia òbra.
TERCERA-PART-ANNA-KARENINA	Ei un sabent plan coneishut en Sant Petersburg, expliquèc Levin.
TERCERA-PART-ANNA-KARENINA	A!, ei er autor der article que tant as laudat?, preguntèc Kitty.
TERCERA-PART-ANNA-KARENINA	Ath delà, dilhèu vierè en Jutjat per ahèr dera mia fraia.
TERCERA-PART-ANNA-KARENINA	E eth concèrt?, preguntèc Kitty.
TERCERA-PART-ANNA-KARENINA	Qué mi cau hèr en concèrt solet?
TERCERA-PART-ANNA-KARENINA	I auries d'anar.
TERCERA-PART-ANNA-KARENINA	Jo ath tòn lòc i anaria…
TERCERA-PART-ANNA-KARENINA	Totun, abantes de dinar vierè aciu.
TERCERA-PART-ANNA-KARENINA	Jarga-te era levita.
TERCERA-PART-ANNA-KARENINA	Atau poiràs anar dirèctaments en çò dera comdessa de Bolh.
TERCERA-PART-ANNA-KARENINA	E ei de besonh aguesta visita?
TERCERA-PART-ANNA-KARENINA	Òc, ei de besonh.
TERCERA-PART-ANNA-KARENINA	Eth Comde siguec ena nòsta casa.
TERCERA-PART-ANNA-KARENINA	E qué te còste?
TERCERA-PART-ANNA-KARENINA	Vies aquiu, te sès, parles cinc menutes deth temps, te lheues e te'n vas.
TERCERA-PART-ANNA-KARENINA	Te penses qu'è perdut autant aguesti costums qu'enquia dobti se me saberè comportar avientaments?
TERCERA-PART-ANNA-KARENINA	Guarda: la va a veir un òme lèu desconeishut, se sè, se demore aquiu sense cap de besonh.
TERCERA-PART-ANNA-KARENINA	Shorde ad aquera gent, se shorde ada eth madeish e dempús se'n va…
TERCERA-PART-ANNA-KARENINA	Kitty arric de boni talents.
TERCERA-PART-ANNA-KARENINA	Mès quan ères fradin non heges aguestes visites?, ac didec encara arrint.
TERCERA-PART-ANNA-KARENINA	Les hèja, mès tostemp me hège vergonha; e ara ne sò tan desacostumat, que te juri que m'estimaria mès demorar-me dus dies sense minjar e non hèr aguesta visita.
TERCERA-PART-ANNA-KARENINA	Me hè vergonha!
TERCERA-PART-ANNA-KARENINA	Me semble autanplan que s'emmaliciaràn e dideràn: “E entà qué vierà aguest òme sense auer besonh de veder-mos?”.
TERCERA-PART-ANNA-KARENINA	Non, non s'embestiaràn.
TERCERA-PART-ANNA-KARENINA	D'aquerò ne sò solide fòrça, didec Kitty, guardant eth ròstre deth sòn marit, e arrint, trufaira e corau.
TERCERA-PART-ANNA-KARENINA	Dempús li cuelhec ua man e didec:
TERCERA-PART-ANNA-KARENINA	Adishatz.
TERCERA-PART-ANNA-KARENINA	Te demani que tengues aguesta visita.
TERCERA-PART-ANNA-KARENINA	Ja ère a mand de partir, après auer punat era man dera sua hemna, quan era l'arturèc.
TERCERA-PART-ANNA-KARENINA	Kostia.
TERCERA-PART-ANNA-KARENINA	Sabes que solet me rèsten cinquanta robles?
TERCERA-PART-ANNA-KARENINA	Plan ben.
TERCERA-PART-ANNA-KARENINA	Passarè peth banc.
TERCERA-PART-ANNA-KARENINA	Guaire vòs?, responec Levin damb era expression de desengust que Kitty coneishie ja en eth.
TERCERA-PART-ANNA-KARENINA	Non, demora, didec era en tot tier-li era man.
TERCERA-PART-ANNA-KARENINA	Parlem.
TERCERA-PART-ANNA-KARENINA	Aquerò m'enquimère.
TERCERA-PART-ANNA-KARENINA	Me pensi que non pagui arren que non me calgue pagar, mès es sòs despareishen tan lèu qu'a viatges me pensi que despenem mès de çò que podem.
TERCERA-PART-ANNA-KARENINA	Arren d'aquerò, responec Levin, encara que guardant-la damb es celhes arroncilhades e estossegant leugèrament.
TERCERA-PART-ANNA-KARENINA	Kitty coneishie tanben aquera manèra de tossir.
TERCERA-PART-ANNA-KARENINA	Plan que òc, Levin ère maucontent non de qué auessen despenut fòrça sòs, senon de qué Kitty l'auesse rebrembat que, coma eth se'n sabie pro ben, mès sajaue de desbrembà'c, es causes non marchauen coma eth volie.
TERCERA-PART-ANNA-KARENINA	È manat a Sokolov, didec ara sua esposa, véner eth horment e crubar per auança er arrendament dera mòla.
TERCERA-PART-ANNA-KARENINA	Non te'n hesques; totun aquerò, auram sòs.
TERCERA-PART-ANNA-KARENINA	Cranhi que despenem massa…
TERCERA-PART-ANNA-KARENINA	Non… arren… arren, estimada…
TERCERA-PART-ANNA-KARENINA	Adishatz, estimada, repetic Levin.
TERCERA-PART-ANNA-KARENINA	T'asseguri qu'a viatges me hè dò qu'ajam deishat eth pòble.
TERCERA-PART-ANNA-KARENINA	Me n'empenaïsqui d'auer escotat a mama.
TERCERA-PART-ANNA-KARENINA	Be n'èrem de ben aquiu!
TERCERA-PART-ANNA-KARENINA	Ça que la, aciu, shòrdi a toti, e, ath delà, despenem autant de sòs…
TERCERA-PART-ANNA-KARENINA	Non, non… de cap manèra…
TERCERA-PART-ANNA-KARENINA	Dès que sò maridat non è dit ne un solet viatge que me n'aja empenaït d'arren.
TERCERA-PART-ANNA-KARENINA	E ei vertat que penses atau?, preguntèc era, en tot guardar-li es uelhs.
TERCERA-PART-ANNA-KARENINA	Levin ac auie dit sense pensar, solet entà tranquillizar-la; mès quan vedec qu'es uelhs, clars, purs, d'era, lo guardauen interrogatiuaments, ac repetic damb tota era sua amna.
TERCERA-PART-ANNA-KARENINA	Rebrembèc alavetz çò que demorauen entà lèu e se didec entre se: “La desbrembi massa”.
TERCERA-PART-ANNA-KARENINA	E, cuelhent-li es mans, li demanèc corauments e damb cèrta ansietat:
TERCERA-PART-ANNA-KARENINA	E quan…?
TERCERA-PART-ANNA-KARENINA	Com te va?
TERCERA-PART-ANNA-KARENINA	Ac è compdat tanti còps e m'è enganhat, qu'ara ja non sai ne pensi arren.
TERCERA-PART-ANNA-KARENINA	E non cranhes…?
TERCERA-PART-ANNA-KARENINA	Kitty arric damb despreocupacion.
TERCERA-PART-ANNA-KARENINA	Arren.
TERCERA-PART-ANNA-KARENINA	En tot cas, serè en çò des Katavasov.
TERCERA-PART-ANNA-KARENINA	Non, non se passarà arren.
TERCERA-PART-ANNA-KARENINA	Non i penses.
TERCERA-PART-ANNA-KARENINA	Anarè a hèr un torn en coche damb papa, pera avenguda.
TERCERA-PART-ANNA-KARENINA	Vieram a tier-li ua visita a Dolly.
TERCERA-PART-ANNA-KARENINA	Abantes deth dinar te demori.
TERCERA-PART-ANNA-KARENINA	A!, sabes qu'era situacion economica de Dolly un aute còp ei insostenibla?
TERCERA-PART-ANNA-KARENINA	Que deu pertot, non a sòs…
TERCERA-PART-ANNA-KARENINA	Ager parlè damb mama e damb Arseni (atau cridaue era ath marit dera sua fraia Lvova) e decidírem manar-vos a tu e ada eth tà parlar seriosaments damb Stiva.
TERCERA-PART-ANNA-KARENINA	Qu'ei absoludaments impossible qu'es causes seguisquen atau…
TERCERA-PART-ANNA-KARENINA	Damb papa non se pòt parlar sus aquerò…. Mès se tu e Arseni…
TERCERA-PART-ANNA-KARENINA	Mès, se qué podem hèr nosati?, repliquèc Levin.
TERCERA-PART-ANNA-KARENINA	Totun aquerò, vè-te'n a veir a Arseni e parla-li.
TERCERA-PART-ANNA-KARENINA	Eth te diderà çò qu'auem decidit.
TERCERA-PART-ANNA-KARENINA	Plan, donc, passarè a veder-lo.
TERCERA-PART-ANNA-KARENINA	Damb eth tostemp me meti d'acòrd.
TERCERA-PART-ANNA-KARENINA	A prepaus: se vau tath concèrt, i anarè damb Nataly.
TERCERA-PART-ANNA-KARENINA	Adishatz, donc.
TERCERA-PART-ANNA-KARENINA	Ena longa escala, Kusmà, eth vailet qu'auie ja quan ère fadrin, arturèc a Levin.
TERCERA-PART-ANNA-KARENINA	A “Krasavchic” que l'an herrat de nauèth.
TERCERA-PART-ANNA-KARENINA	Qué hèsqui, senhor?
TERCERA-PART-ANNA-KARENINA	Enes prumèrs dies deth sòn sojorn en Moscòu, Levin se tenguie contunhaments as shivaus que s'auie hèr a vier deth camp.
TERCERA-PART-ANNA-KARENINA	Volie organizar aguest ahèr dera manèra mielhor e mès economica, mès, a tot darrèr, l'auie calut acodir as shivaus de loguèr, pr'amor qu'es sòns li resultauen massa cars.
TERCERA-PART-ANNA-KARENINA	Mana cercar ath veterinari.
TERCERA-PART-ANNA-KARENINA	Dilhèu age ua macadura en aqueth casco.
TERCERA-PART-ANNA-KARENINA	E entà Katerina Alexandrovna?, preguntèc Kusmà.
TERCERA-PART-ANNA-KARENINA	A Levin l'estonèc, tau qu'en prumèr temps deth sòn sojorn en Moscòu, qu'entà vier de Vosdvijenskoe entà Sivzev Vrajek li calèsse aganchar un pesant car damb un parelh de fòrts shivaus que sauvèssen era hanga limacosa e era nhèu e, dempús un quart de versta, deishar-les aquiu pendent quate ores pagant per aquerò quate robles.
TERCERA-PART-ANNA-KARENINA	Mana ath menaire de loguèr que se hèsque a vier un parelh de shivaus entath nòste coche, didec.
TERCERA-PART-ANNA-KARENINA	Òc, senhor.
TERCERA-PART-ANNA-KARENINA	E dempús d'auer resolvut tant aisidaments, damb tanta simplicitat, gràcies as condicions de vida dera ciutat, aqueth ahèr qu'en pòble l'aurie costat autant de trabalh e atencion personau, Levin gessec ena escala e, en cridar a un coche de loguèr, se seiguec en eth e s'endralhèc de cap ath carrèr Nikitskaya.
TERCERA-PART-ANNA-KARENINA	Ara prumeria d'arribar en Moscòu, a Levin l'estonèren aqueres despenes estranhes entada eth, abitant d'un pòble; despenes sense utilittat, mès de besonh, que les calie hèr a cada pas.
TERCERA-PART-ANNA-KARENINA	Mès ara ja i ère acostumat.
TERCERA-PART-ANNA-KARENINA	L'arribèc en aguest aspècte madeish que diden que se passe as embriacs: era prumèra copa, se ditz, les entre coma un tir; era dusau coma se s'avalèssen un falcon; e, en vier entara tresau, es autes copetes semblen audereths.
TERCERA-PART-ANNA-KARENINA	Quan Levin escambièc per prumèr viatge cent robles en Moscòu pr'amor de crompar es liurèes entath lacai e eth portièr, liurèes que, contra era opinion de Kitty e era Princesa, jutjaue eth totafèt inutiles, se pensèc qu'es sòs qu'aguestes liurèes costauen corresponie ath trabalh de dus obrèrs pendent tot er ostiu, ei a díder, de tres cents dies de trabalh, (dès era Pasca enquiath Quareme, ena tardor), de trabalh dur, diadèr, dès es prumères ores deth maitin enquia ja queiguda era tarde, e tanben aguesta despena siguec entada eth ua gorjada amara.
TERCERA-PART-ANNA-KARENINA	Ça que la, es auti cent, escambiadi pr'amor de crompar es viures que balhèren as parent e que costèc vint-e-ueit robles, a maugrat que desvelhèren en eth eth rebrembe de qué aqueri sòs corresponien a nau quarts de civada, que les artenhie damb fòrça sudor e trabalh, les auie segat, estacat, escariat, ventat e crivelat, les despenec, a maugrat de tot, mès aisidaments.
TERCERA-PART-ANNA-KARENINA	E ara, hège ja temps, es bilhets que cambiaue non li desvelhauen aguestes reflexions e volauen coma audèths leugèrs.
TERCERA-PART-ANNA-KARENINA	Levin non se preguntaue ja s'eth plaser qu'es sòs li hègen corresponie ar esfòrç que costaue obtier-les.
TERCERA-PART-ANNA-KARENINA	Eth blat, qu'eth sòn prètz Levin auie mantengut naut pendent tant de temps, ère venut ara a cinquanta copeks eth quart, a mès baish prètz que lo balhauen hège un mes, e ne eth pensament de qué damb despenes coma aqueres les serie impossible víuer tot er an sense contrèir deutes lo preocupaue ja.
TERCERA-PART-ANNA-KARENINA	Enquia alavetz es causes s'auien passat sense trebucs, es besonhs dera casa auien demorat tostemp sauvadi.
TERCERA-PART-ANNA-KARENINA	De ressabuda, Levin auie desnishat qu'en compde corrent non i auie sòs, ne sabie tanpòc d'a on les podie trèir; per çò que non ère estranh qu'en mentar- lo-se Kitty se metesse de mala encólia.
TERCERA-PART-ANNA-KARENINA	Ara non auie, totun, temps de pensar en aquerò.
TERCERA-PART-ANNA-KARENINA	Pensaue solet en Katavasov e en Metrov, qu'ère a mand de conéisher lèu lèu.
TERCERA-PART-ANNA-KARENINA	En aguest nau sojorn en Moscòu, Levin repilhèc era grana amistat que l'estacaue damb eth sòn companh d'universitat, eth professor Katavasov, que non auie vist dès eth sòn maridatge.
TERCERA-PART-ANNA-KARENINA	Katavasov lo tiraue pera claretat e simplicitat des sues idies.
TERCERA-PART-ANNA-KARENINA	Levin pensaue qu'era claretat de pensaments de Katavasov venguie dera escassetat d'idies, tant qu'eth professor pensaue qu'era manca de coordinacion enes pensaments de Levin ère deguda ara indisciplina deth sòn cervèth.
TERCERA-PART-ANNA-KARENINA	Mès era claretat de Katavasov l'ère agradiua a Levin, coma era abondor d'idies indisciplinades n'ère entà Katavasov, e es dus se trapauen e discutien damb evidenta satisfaccion.
TERCERA-PART-ANNA-KARENINA	Eth dia anterior, en trapar a Levin en ua conferéncia publica, Katavasov li didec qu'eth famós Metrov, qu'un des sòns nauèths articles auie afogat a Levin, se trapaue en Moscòu e ère fòrça interessat per çò que l'auie dit d'eth sus era sua òbra; qu'ath londeman peth maitin, tàs onze, Metrov les demorarie en çò de sòn e se n'alegrarie fòrça de coneisher- lo.
TERCERA-PART-ANNA-KARENINA	Adishatz!
TERCERA-PART-ANNA-KARENINA	Ja ètz aciu?
TERCERA-PART-ANNA-KARENINA	Decididaments, amic mèn, veigui que vatz vient èster puntuau.
TERCERA-PART-ANNA-KARENINA	Ben, òme, que me shaute plan de veder-vos (didec Katavasov en trapar ath sòn amic en petit salon).
TERCERA-PART-ANNA-KARENINA	Entení era campaneta, mès pensè: “non pòt èster que sigue ja eth”.
TERCERA-PART-ANNA-KARENINA	E qué?
TERCERA-PART-ANNA-KARENINA	Se qué me didetz des montenegrins?
TERCERA-PART-ANNA-KARENINA	Son guerrèrs de raça, non?
TERCERA-PART-ANNA-KARENINA	Qué s'a passat?, preguntèc Levin.
TERCERA-PART-ANNA-KARENINA	Katavasov, en pòques paraules, l'informèc des darrères notícies, e, en tot entrar en burèu, li presentèc a un senhor d'estatura nauta, fòrt e de preséncia plan agradiua.
TERCERA-PART-ANNA-KARENINA	Ère Metrov.
TERCERA-PART-ANNA-KARENINA	Era convèrsa siguec pendent un moment sus era politica e es comentaris qu'enes nautes esfères de Sant Petersburg auien costat es darrèri eveniments.
TERCERA-PART-ANNA-KARENINA	Metrov referic ua convèrsa, ua fòrta discussion, que s'asseguraue qu'auie auut lòc entre er Emperaire e un des ministres.
TERCERA-PART-ANNA-KARENINA	Katavasov didec qu'auie entenut tanben, coma causa plan segura, qu'er Emperaire auie dit tot çò de contrari.
TERCERA-PART-ANNA-KARENINA	E ara seguida cambièren de tèma.
TERCERA-PART-ANNA-KARENINA	Eth mèn amic qu'a lèu acabat un libre sus era economia rurau, didec Katavasov.
TERCERA-PART-ANNA-KARENINA	Jo non sò un especialista ena matèria, mès, coma naturalista, era idia principau deth libre a desvelhat eth mèn interès.
TERCERA-PART-ANNA-KARENINA	Çò que mès m'a agradat d'eth ei que non cuelh ar òme coma quauquarren qu'ei dehòra des leis zoologiques, senon que, peth contrari, examine era sua situacion e eth miei que se trape e en aguesta relacion cèrque es leis entath desvolopament dera sua teoria.
TERCERA-PART-ANNA-KARENINA	Ei fòrça interessant, comentèc Metrov.
TERCERA-PART-ANNA-KARENINA	Me cau díder, expliquèc Levin, que comencè a escríuer un libre sus economia rurau, mès, ara fòrça, en auer-me tengut ara prumèra maquina dera agricultura, ar obrèr, arribè a resultats totafèt insospechadi, didec rogint-se.
TERCERA-PART-ANNA-KARENINA	E botant un gran suenh enes sues paraules, donques que se'n sabie que Metrov auie escrit un article contra es sòns punts d'enguarda, gessec d'explicar es sues opinions sus era qüestion.
TERCERA-PART-ANNA-KARENINA	Guardaue mentretant damb grana atencion ath sòn interlocutor, coma s'explorèsse eth terren que caushigaue, en tot voler veir se com reacionaue aqueth dauant de taus idies, mès en ròstre tranquil e intelligent deth sabent arren artenhie a veir.
TERCERA-PART-ANNA-KARENINA	Mès, a on vedetz condicions particulares en obrèr rus?, preguntèc Metrov, fin finau.
TERCERA-PART-ANNA-KARENINA	Enes sues qualitats zoologiques, entà didè'c atau, o enes condicions que se trape?
TERCERA-PART-ANNA-KARENINA	Levin vedie qu'aguesta pregunta, per era madeisha, contenguie ja ua oposicion as sues idies sus aqueth ahèr, mès contunhèc explicant eth sòn pensament, que consistie en creir qu'eth campanhard rus a un punt d'enguarda restacat ara tèrra plan desparièr deth que tien es campanhards de d'auti pòbles.
TERCERA-PART-ANNA-KARENINA	E, entà demostrà'c Levin s'esdeguèc a híger qu'aguest punt d'enguarda deth pòble rus vie de considerar-se predestinat a poblar es enòrmes espacis liures d'Orient.
TERCERA-PART-ANNA-KARENINA	Ei fòrça aisit enganhar-se en tot trèir conclusions dera predestinaion generau d'un pòble, didec Metrov en tot interromper-lo.
TERCERA-PART-ANNA-KARENINA	Er estat der obrèr tostemp depen des sues relacions damb era tèrra e eth capitau.
TERCERA-PART-ANNA-KARENINA	Levin vedie que, coma d'auti, e maugrat eth sòn article que refusaue era sciéncia des economistes, Metrov consideraue era posicion der obrèr rus solet deth punt d'enguarda de capitau, sodada e renda.
TERCERA-PART-ANNA-KARENINA	Levin l'escotaue de mau grad e enquia li replicaue, l'interrompie entà expausar-li era sua idia, que pensaue que harie non de besonh era explicaion de Metrov.
TERCERA-PART-ANNA-KARENINA	Dempús, convençut de qué cadun d'eri consideraue era qüestion de forma tan desparièra que jamès se poirien enténer, deishèc de méter trebucs e se limitèc a escotar.
TERCERA-PART-ANNA-KARENINA	Maugrat qu'ara ja non l'interessaue arren de çò que didie, Levin l'escotaue damb plaser, vantat ath sòn laguens, de qué un sabent de tant de renòm l'expausèsse es sues idies damb eth calor, atencion e confiança qu'ac hège.
TERCERA-PART-ANNA-KARENINA	Levin ac atribuie a sòns merits, sense saber que Metrov, dempús d'auer-ne parlat damb toti es sòns intims, non deishaue de profitar totes es escadences que se li presentauen pr'amor de parlar-ne damb qui que siguesse prèst a escotar-lo, e que trapaue, de un aute costat, un gran plaser a parlar d'ua qüestion que l'afogaue e qu'eth, eth gran sabent, non vedie encara clara.
TERCERA-PART-ANNA-KARENINA	Que se mos hè tard, didec Katavasov, guardant eth relòtge, quan Metrov acabèc era exposicion des sues idies.
TERCERA-PART-ANNA-KARENINA	Aué se balhe ena Associacion des Amics dera Sciéncia ua conferéncia en rebrembe deth cinquantenari dera mòrt de Sviatic, higec.
TERCERA-PART-ANNA-KARENINA	Pèir Ivanovic e jo i vieram.
TERCERA-PART-ANNA-KARENINA	Qu'è prometut presentar ua comunicacion sus era òbra de Sviatic ena Zoologia.
TERCERA-PART-ANNA-KARENINA	Vene damb nosati.
TERCERA-PART-ANNA-KARENINA	Serà plan interessant.
TERCERA-PART-ANNA-KARENINA	Òc, plan que òc; que ja ei ora de partir, didec Metrov.
TERCERA-PART-ANNA-KARENINA	Anem-i toti amassa, e d'aquiu anaram en çò de mèn, se vos voletz, Levin.
TERCERA-PART-ANNA-KARENINA	Aquiu me poiríetz liéger era vòsta òbra.
TERCERA-PART-ANNA-KARENINA	Me shautarie fòrça.
TERCERA-PART-ANNA-KARENINA	Per çò que tanh ad aquerò, que m'ei impossible complader-vos, pr'amor qu'encara non l'è acabada.
TERCERA-PART-ANNA-KARENINA	Mès damb fòrça plaser vierè ena conferéncia, contestèc Levin.
TERCERA-PART-ANNA-KARENINA	E aquerò, ac auetz entenut a díder?, li preguntèc Katavasov en ua auta cramba, a on auie anat a jargar-se eth frac.
TERCERA-PART-ANNA-KARENINA	E les expliquèc ua opinion que se hège enlà de totes es expausades anteriorament.
TERCERA-PART-ANNA-KARENINA	Dempús parlèren des ahèrs dera universitat.
TERCERA-PART-ANNA-KARENINA	Era qüestion universitària ère un eveniment fòrça important aqueth iuèrn en Moscòu.
TERCERA-PART-ANNA-KARENINA	Es catedratics se dividiren en dus grops: es uns, qu'ada eri pertanhie Katavasov, vedien en camp contrari era enganha e era delacion; es auti, vedien enes sòns contraris puerilitat e pòc respècte as autoritats universitàries.
TERCERA-PART-ANNA-KARENINA	Encara que Levin non pertanhie ja ara universitat, fòrça viatges, dès que s'estaue en Moscòu, auie entenut, parlat e enquia discutit sus aqueth ahèr e auie formada ua opinion sus eth, per çò que, ara, cuelhec tanben part ena convèrsa de Katavasov e Metrov, que seguic en carrèr tant que s'endralhauen a pè de cap ar edifici dera universitat anciana, qu'ath sòn costat s'auie bastit era naua universitat.
TERCERA-PART-ANNA-KARENINA	Era conferéncia ja auie començat.
TERCERA-PART-ANNA-KARENINA	Ena taula a on se seigueren Katavasov, Metrov e Levin, i auie seigudi sies òmes, e un d'eri fòrça inclinat sus eth papèr, liegie un manuscrit.
TERCERA-PART-ANNA-KARENINA	Levin se seiguec en ua des cagires desocupades qu'auie ath torn dera taula e, en votz baisha, en tot dirigir-se a un estudiant qu'ère seigut ath sòn cant, li preguntèc de qué tractaue era exposicion.
TERCERA-PART-ANNA-KARENINA	Era biografia, responec secaments, damb un cèrt maucontentament, er estudiant.
TERCERA-PART-ANNA-KARENINA	A maugrat qu'a Levin non l'interessaue era biografia deth sabent, li calec escotar-la, volesse o non, e se'n sabec d'aguesta manèra, de detalhs naui e interessants dera vida d'aqueth famós òme de sciéncia.
TERCERA-PART-ANNA-KARENINA	Quan eth liegeire auec acabat, eth President li balhèc es gràcies e liegec, ath sòn torn, uns vèrsi qu'eth poeta Ment auie escrit entad aqueth jubilèu, que li dediquèc bères paraules de gratitud.
TERCERA-PART-ANNA-KARENINA	Quan Katavasov auec acabat, Levin guardèc eth sòn relòtge, vedec que ja ère era ua, e pensèc que non aurie temps de liéger a Metrov era sua òbra abantes deth concèrt, çò que, totun, ja non auie cap d'interès entada eth.
TERCERA-PART-ANNA-KARENINA	Pendent era conferéncia meditèc tanben sus era convèrsa qu'auien tengut.
TERCERA-PART-ANNA-KARENINA	Ara vedie clar qu'es sues idies èren aumens tant importantes qu'es deth sabent, e qu'es pensaments des dus poirien èster esclaridi e vier entà quauquarren practic damb era condicion de trabalhar cadun desseparadaments ena direcion alistada.
TERCERA-PART-ANNA-KARENINA	Comunicar-se mutuauments es sues idies e tier-se en discutir-les, li semblaue ara totafèt inutil.
TERCERA-PART-ANNA-KARENINA	Dempús passèren a parlar dera qüestion universitària.
TERCERA-PART-ANNA-KARENINA	Coma que Levin auie ja escotat aquerò un pilèr de viatges e non l'interessaue, s'esdeguèc a díder-li a Metrov que li hège dò non poder acceptar era sua invitacion, saludèc e se filèc de cap ara casa de Lvova.
TERCERA-PART-ANNA-KARENINA	A on s'auie educat e auie actuat dempús coma diplomatic.
TERCERA-PART-ANNA-KARENINA	Est an passat auie deishat eth servici diplomatic, non pr'amor que l'auesse arribat quauquarren desagradiu (causa impossible en eth), senon pr'amor de passar entath servici deth ministèri dera Cort, en Moscòu, e auer atau era possibilitat de balhar ua educacion superiora as sòns dus hilhs.
TERCERA-PART-ANNA-KARENINA	A maugrat dera grana diferéncia des sòns costums e idies, e encara que Lvov ère mès vielh que Levin, pendent aqueth iuèrn es dus cunhats s'auien sentut junhudi per ua sincèra amistat.
TERCERA-PART-ANNA-KARENINA	Lvov ère en casa e Levin entrèc en sòn burèu sense anonciar-se.
TERCERA-PART-ANNA-KARENINA	Jargat damb ua bata, damb cinta e simbosses de camoç, Lvov ère seigut un un fautulh e damb es sòns binòcles de veires bluencs liegie en un libre plaçat sus un pupitre, tant que, damb ua man, entre es dits, tenguie damb suenh, a distància, ua cigarreta alugada a miei consomir.
TERCERA-PART-ANNA-KARENINA	Qu'auetz hèt ben a vier.
TERCERA-PART-ANNA-KARENINA	Precisaments vos volia manar ua carta…
TERCERA-PART-ANNA-KARENINA	Com li va a Kitty?
TERCERA-PART-ANNA-KARENINA	Seiguetz aciu, se vos platz.
TERCERA-PART-ANNA-KARENINA	Lvov se lheuèc e l'apressèc un balancièr).
TERCERA-PART-ANNA-KARENINA	Auetz liejut era darrèra circular en Journau de Sant Petersburg?
TERCERA-PART-ANNA-KARENINA	Qu'èstà pro ben, comentèc damb accent leugèraments afrancesat.
TERCERA-PART-ANNA-KARENINA	Levin li didec ath sòn cunhat çò qu'auie dit Katavasov sus es rumors que circulauen en Sant Petersburg e, dempús d'auer parlat de d'auti ahèrs politics, li condèc eth sòn encontre damb Metrov e era sua impression dera conferéncia, causa que desvelhèc en aute un extraordinari interès.
TERCERA-PART-ANNA-KARENINA	Vos envegi que pogatz frequentar aguest mon tant interessant dera sciéncia, didec, e en tot encoratjar-se, seguic, ara en francés, pr'amor qu'en aguest idiòma s'exprimie damb mès comoditat.
TERCERA-PART-ANNA-KARENINA	Plan que, tanpòc auria temps; eth mèn trabalh e es mies ocupacions damb es mainatges non m'ac permeterien e, ath delà (ac cohèssi sincèraments) non è pro preparacion.
TERCERA-PART-ANNA-KARENINA	Non ac pensetz atau, didec Levin, damb un arridolet e esmoigut coma tostemp dauant es paraules deth sòn cunhat, en saber-se'n que non corresponien a un desir d'aparentar modèstia, senon a un sentiment prigond e sincèr.
TERCERA-PART-ANNA-KARENINA	Vos torni a díder qu'ei atau, e ara me n'encuedi dera mia escassa cultura.
TERCERA-PART-ANNA-KARENINA	Autanplan entà ensenhar as mèns hilhs me cau refrescar soent era memòria e enquia a còps repassar es mèns estudis.
TERCERA-PART-ANNA-KARENINA	Pr'amor que, entà educar as hilhs, non ei pro procurar-les mèstres; les cau procurar tanben observadors, tau coma ena vòsta propietat auetz obrèrs e caps de còla.
TERCERA-PART-ANNA-KARENINA	Ara sò en tot liéger açò, Lvov senhalèc era gramatica de Buslaev que, per exemple, auie sus eth pupitre.
TERCERA-PART-ANNA-KARENINA	L'ac exigissen a Michka e ei tan de mau hèr…
TERCERA-PART-ANNA-KARENINA	Me voletz explicar çò que ditz aciu?
TERCERA-PART-ANNA-KARENINA	Vo n'arritz de jo…
TERCERA-PART-ANNA-KARENINA	Plan que non.
TERCERA-PART-ANNA-KARENINA	Vos que me servitz d'exemple entath mèn avier e, en guardar-vos, apreni a pensar en çò que me calerà hèr quan aja d'encuedar-me'n dera educacion des mèns hilhs.
TERCERA-PART-ANNA-KARENINA	Pòca causa poiratz apréner de jo…
TERCERA-PART-ANNA-KARENINA	Sonque posqui dider-vos ua causa: non è vist mainatges mès ben educadi qu'es vòsti e non voleria senon qu'es mèns siguessen coma eri.
TERCERA-PART-ANNA-KARENINA	Aquerò òc; voleria que siguessen mielhors que jo.
TERCERA-PART-ANNA-KARENINA	Ei çò que desiri.
TERCERA-PART-ANNA-KARENINA	Non vos podetz imaginar eth trabalh que còsten uns mainatges coma es mèns, que pera nòsta manèra de víuer, lèu tostemp en estrangèr, èren tant arreculadi enes sòns estudis.
TERCERA-PART-ANNA-KARENINA	Que ja auançaràn.
TERCERA-PART-ANNA-KARENINA	Son gojats escarrabilhadi e intelligents.
TERCERA-PART-ANNA-KARENINA	Çò de principau ei era educacion morau, e en aguest punt è aprenut fòrça vedent as vòsti hilhs.
TERCERA-PART-ANNA-KARENINA	Vos didetz “era educacion morau”…
TERCERA-PART-ANNA-KARENINA	Ei impossible imaginar enquia quin punt n'ei de dificil aquerò.
TERCERA-PART-ANNA-KARENINA	A penes auetz sauvat ua part, ne vie ua auta e de nau comence era luta.
TERCERA-PART-ANNA-KARENINA	Se non siguesse pera empara dera religion (vo'n brembaratz de çò que parlèrem sus aguest ahèr), degun pair poirie, damb solet es sòns mejans, amiar entà dauant era educacion des sòns hilhs.
TERCERA-PART-ANNA-KARENINA	Natalia Alexandrovna, qu'entraue ja vestida pr'amor de vier entath concèrt.
TERCERA-PART-ANNA-KARENINA	Non sabia que siguéssetz aciu, didec desviant aquera convèrsa tan repetida e engüegiua entada era.
TERCERA-PART-ANNA-KARENINA	E com li va a Kitty?
TERCERA-PART-ANNA-KARENINA	Aué dini ena vòsta casa, didec a Levin.
TERCERA-PART-ANNA-KARENINA	Ac sabies Arseny?
TERCERA-PART-ANNA-KARENINA	Tu cuelheràs eth coche… li didec ath sòn marit.
TERCERA-PART-ANNA-KARENINA	Es esposi se botèren a discutir sus se qué les calie hèr aqueth dia.
TERCERA-PART-ANNA-KARENINA	Coma qu'eth marit, per obligacions de servici, li calie anar ena estacion pr'amor de recéber a un personatge e ara hemna que volie assistir ath concèrt e dempús a ua conferéncia publica dera Comission deth Sudest, les calie pensar e resòlver diuèrses qüestions restacades damb tot aquerò, qu'en eres entraue tanben Levin coma persona dera casa.
TERCERA-PART-ANNA-KARENINA	Decidiren, a tot darrèr, que Levin vierie entath concèrt damb Natalia Alexandrovna e ena conferéncia, e d'aquiu estant, manarien eth coche a Arseni, que, ath sòn torn, vierie a quèrrer ara sua hemna entà amiar-la en çò de Kitty.
TERCERA-PART-ANNA-KARENINA	En cas que Lvov non acabèsse a temps es sòns ahèrs, manarie eth coche e Levin acompanharie a Natalia Alexandrovna entara sua casa.
TERCERA-PART-ANNA-KARENINA	Levin que volie vantar-me, didec Lvov.
TERCERA-PART-ANNA-KARENINA	M'assegure qu'es nòsti mainatges estàn fòrça formadi, quan jo les reconeishi autants defèctes.
TERCERA-PART-ANNA-KARENINA	Arseny exagère, tostemp ac digui, comentèc era hemna.
TERCERA-PART-ANNA-KARENINA	Se cèrques era perfeccion, li didec ath sòn marit, jamès seràs content.
TERCERA-PART-ANNA-KARENINA	Aquerò qu'ei impossible.
TERCERA-PART-ANNA-KARENINA	Papa ditz, e jo ac pensi tanben, que quan mos educauen a nosati se pecaue en un sens, mos tenguien en entresòl tant qu'es pair s'estauen en principau; ara, peth contrari, es pairs viuen ena recodina e es hilhs en principau.
TERCERA-PART-ANNA-KARENINA	Ara es pairs ja non an de víuer, senon sacrificà'c tot pes hilhs.
TERCERA-PART-ANNA-KARENINA	E per qué non pòt èster atau s'ei agradiu?, didec Lvov, arrint, damb era sua polida arridalha e amorassant era man dera sua hemna.
TERCERA-PART-ANNA-KARENINA	Qui non se'n sabesse poirie pensar que non ès mair senon mairastra.
TERCERA-PART-ANNA-KARENINA	Non, era exageracion que non hè entad arren, persutèc Natalia Alexandrovna damb tranquillitat, botant era plegadoira ath sòn lòc.
TERCERA-PART-ANNA-KARENINA	Aquiu que les auetz!
TERCERA-PART-ANNA-KARENINA	Tè, que passen aciu es mainatges perfèctes!, didec Lvov en tot dirigir-se as sòns dus beròis hilhs, qu'entrauen en aqueth moment.
TERCERA-PART-ANNA-KARENINA	Levin volec parlar-les e enténer çò que l'anauen a díder a Lvov, mès en aguest moment Natalia Alexandrovna se metec a parlar damb eth e de seguit entrèc ena cramba Majotin, companh de Lvov en servici, que, vestit damb er unifòrme dera Cort, venguie a cercar-lo pr'amor d'anar es dus amassa a recéber eth persoatge que venguie.
TERCERA-PART-ANNA-KARENINA	De pic s'establic entre es dus ua convèrsa, que siguec interminabla, sus era Herzegovina, era princesa Korinskaya, er Ajuntament e sus era mòrt inesperada dera Apraxina.
TERCERA-PART-ANNA-KARENINA	A!, Kitty m'encarguèc parlar-vos sus Oblonsky, didec ara, en arturar- se Lvov ena escala, en tot acompanhar-les ara sua esposa e ada eth.
TERCERA-PART-ANNA-KARENINA	Òc, òc, mama vò que nosati, les beaux frères, li manem un repotec, didec Lvov, en tot rogir-se.
TERCERA-PART-ANNA-KARENINA	E per qué m'ac cau hèr a jo?
TERCERA-PART-ANNA-KARENINA	Alavetz ac harè jo, repliquèc arrint, Natalia Alexandrovna, que demoraue era fin dera convèrsa, en tot auer-se ja botat era sua capa de vop blanc…
TERCERA-PART-ANNA-KARENINA	Tè, anem.
TERCERA-PART-ANNA-KARENINA	En concèrt executauen dues pèces interessantes.
TERCERA-PART-ANNA-KARENINA	Era ua ère Eth rei Lear ena Estèpa e era auta eth quartet dedicat ara memòria de Bach.
TERCERA-PART-ANNA-KARENINA	Es dues òbres èren naues, compausades en estil modèrn, e Levin desiraue formar judici sus eres.
TERCERA-PART-ANNA-KARENINA	Damb aguesta intencion, dempús d'auer acompanhat ara sua cunhada en fautulh, se placèc ath cant d'ua colomna, decidit a escotar damb tota era sua atencion.
TERCERA-PART-ANNA-KARENINA	Sagèc de non distrèir-se, non mauméter era impression dera òbra guardant es movement deth director d'orquestra, solemne damb era sua corbata blanca, çò que tant entretenguie era atencion enes concèrts.
TERCERA-PART-ANNA-KARENINA	Tanpòc volie guardar as hemnes, jargades damb chapèus, qu'es sues cintes, especiauments destinades entà taus hèstes, amagauen delicadaments es sues polides aurelhes, ne a totes aqueres fesomies non preocupades per arren o solet pes qüestions mès diuèrses dehòra dera musica.
TERCERA-PART-ANNA-KARENINA	Volec, mès que mès, evitar as afeccionadi, grani parlaires lèu toti, e damb es vistons tachadi en espaci se metec a escotar.
TERCERA-PART-ANNA-KARENINA	Mès coma mès entenie era fantasia de “Eth rei Lear” autant mès luenh se sentie de formar-se ua opinion definida.
TERCERA-PART-ANNA-KARENINA	En tot amassar-se es melodies de contunh, començaue era expression musicau deth sentiment entà delir-se ara seguida enes principis de naues expressions sivans eth caprici deth compositor, en tot deishar coma soleta impression era recèrca penibla d'ua dificila esturmentacion.
TERCERA-PART-ANNA-KARENINA	Mès aqueri tròci qu'a viatges trapaue excellents, d'auti l'èren desagradius per inesperadi, o ben costadi sense cap preparacion.
TERCERA-PART-ANNA-KARENINA	Alegria e tristor, e desesperacion e doçor, e exaltacion, se succedien damb era incoeréncia des idies d'un lhòco entà desparéisher dempús dera madeisha manèra.
TERCERA-PART-ANNA-KARENINA	Pertot s'escotèren grani aplaudiments.
TERCERA-PART-ANNA-KARENINA	Toti se lheuèren, se voludèren d'un costat en aute e comencèren a parlar.
TERCERA-PART-ANNA-KARENINA	En tot voler esclarir eth sòn desconcèrt damb era impression de d'auti, Levin se filèc de cap ar encontre des intelligents en musica e auec era sòrt e era alegria de veir a un des que gaudien de mès credit parlant damb eth sòn amic Peszov.
TERCERA-PART-ANNA-KARENINA	Qu'ei estonant, didie Peszov, damb era sua prigonda votz de baish.
TERCERA-PART-ANNA-KARENINA	Bon dia, Constantin Dmitrievic…
TERCERA-PART-ANNA-KARENINA	Non ei atau?
TERCERA-PART-ANNA-KARENINA	E qué a veir damb aquerò Cordelia?, preguntèc timidaments Levin, desbrembant complètaments qu'aquera fantasia presentaue ath rei Lear ena estèpa.
TERCERA-PART-ANNA-KARENINA	Apareish Cordelia…
TERCERA-PART-ANNA-KARENINA	Guardatz: aciu… didec Peszov, en tot hèr copets damb eth dit en programa satinat qu'amiaue ena man e amuishant-lo a Levin.
TERCERA-PART-ANNA-KARENINA	Sense aquerò, qu'ei impossible seguir era musica, didec Peszov en tot dirigir-se a Levin pr'amor qu'eth sòn aute interlocutor se n'auie anat e non auie damb qui parlar.
TERCERA-PART-ANNA-KARENINA	En intermèdi, entre Levin e Peszov comencèc ua discussion sus es qualitats e defèctes des directrizes seguides per Wagner ena sua musica.
TERCERA-PART-ANNA-KARENINA	Levin didie qu'er error de Wagner, tau qu'eth de toti es sòns seguidors, s'està en voler introdusir era musica en camp de un aute art, e que s'enganhe tanben era poesia quan descriu es tralhes d'un ròstre, çò que li cau èster deishat entara pintura.
TERCERA-PART-ANNA-KARENINA	Coma exemple de tau errança Levin aportèc era der escultor que volec escultar en marme, entornejant era figura deth poeta en pedestau, es pretenudes ombres des sues inspiracions.
TERCERA-PART-ANNA-KARENINA	Aguestes ombres der escultor tien tan pòc d'ombres, que s'a era impression de qué se tien mejançant era escala, acabèc Levin.
TERCERA-PART-ANNA-KARENINA	E se sentec satisfèt dera sua frasa.
TERCERA-PART-ANNA-KARENINA	Era dusau òbra deth concèrt, Levin non la podec escotar.
TERCERA-PART-ANNA-KARENINA	Peszov, ath sòn cant, li parlèc lèu tot eth temps, criticant aguesta composicion pera sua simplicitat, massa exagerada, asucrada, articifiau, e comparant-la damb era ingenuitat des pre-rafaelistes ena pintura.
TERCERA-PART-ANNA-KARENINA	Plan, donc, vietz ara, li didec Lvova, que damb era li parlèc d'aqueth desbrembe.
TERCERA-PART-ANNA-KARENINA	Pòt èster que non vos receben, e damb aquerò guanharíetz temps, e poiríetz vier a cercar-me de seguit ena Comission.
TERCERA-PART-ANNA-KARENINA	Jo encara i serè.
TERCERA-PART-ANNA-KARENINA	Dilhèu non receben aué?, preguntèc Levin ena nèira dera casa dera comdessa de Bolh.
TERCERA-PART-ANNA-KARENINA	Òc, receben.
TERCERA-PART-ANNA-KARENINA	Passatz se vos platz, didec eth portièr en tot trèir-li er abric a Levin.
TERCERA-PART-ANNA-KARENINA	Se treiguec un gant e, en tot apraiar-se eth chapèu, se filèc entath prumèr salon.
TERCERA-PART-ANNA-KARENINA	Bolh, que damb eth ròstre grèu e sevèr daue ordes ath sòn vailet.
TERCERA-PART-ANNA-KARENINA	Aquiu èren seigudi, en dus fautulhs, es dus hilhs dera Condessa e un coronèl moscovita que ja coneishie a Levin.
TERCERA-PART-ANNA-KARENINA	Aguest s'apressèc ada eri, saludèc e se seiguec damb eth sòn chapèu sus jolhs.
TERCERA-PART-ANNA-KARENINA	Com li va ara vòsta esposa?
TERCERA-PART-ANNA-KARENINA	Siguéretz en concèrt?
TERCERA-PART-ANNA-KARENINA	Nosati non i auem podut anar.
TERCERA-PART-ANNA-KARENINA	Mama li calèc assistir a un funerau.
TERCERA-PART-ANNA-KARENINA	Òc, ac è entenut a díder.
TERCERA-PART-ANNA-KARENINA	Quina mòrt tant inesperada!, didec damb indiferéncia Levin.
TERCERA-PART-ANNA-KARENINA	Levin repetic era sua suspresa pera mòrt sobta dera Apraxina.
TERCERA-PART-ANNA-KARENINA	Ça que la, tostemp auie auut ua salut fòrça delicada, comentèc.
TERCERA-PART-ANNA-KARENINA	Siguéretz ager ena opèra?
TERCERA-PART-ANNA-KARENINA	Òc, era Lucca estèc excellenta.
TERCERA-PART-ANNA-KARENINA	Òc, estèc plan ben, didec Levin.
TERCERA-PART-ANNA-KARENINA	E, sense hèr-ne cabau de çò que podessen pensar d'eth, se metec a repetir çò qu'auie entenut a díder restacat ath talent particular dera cantaira.
TERCERA-PART-ANNA-KARENINA	Era Comdessa Bolh hège veir que l'escotaue.
TERCERA-PART-ANNA-KARENINA	Li semblèc que ja auie parlat pro, carèc, e alavetz eth coronel, qu'enquia alavetz non auie badat boca, gessec de parlar.
TERCERA-PART-ANNA-KARENINA	Levin se lheuèc tanben, mès peth gèst que hec era Comdessa, comprenec qu'encara ère lèu entà partir, que li calie demorar-se un parelh de menutes mès, aumens.
TERCERA-PART-ANNA-KARENINA	Se seiguec, donc, de nauèth, tormentat pera estupida figura que hège e incapable de trapar un motiu de convèrsa.
TERCERA-PART-ANNA-KARENINA	Vos non vietz ena conferéncia publica dera Comission deth Sudest?, li preguntèc era Comdessa.
TERCERA-PART-ANNA-KARENINA	Diden qu'ei fòrça interessanta.
TERCERA-PART-ANNA-KARENINA	Non serè ena conferéncia, mès l'è prometut ara mia cunhada passar a cercar-la aquiu, responec Levin.
TERCERA-PART-ANNA-KARENINA	Se hec un aute silenci.
TERCERA-PART-ANNA-KARENINA	Era mair e es hilhs escambièren ua lucada.
TERCERA-PART-ANNA-KARENINA	Eth portièr, en botar-li er abric, li preguntèc: “A on pare eth senhor en Moscòu?”.
TERCERA-PART-ANNA-KARENINA	Se consolèc, totun, que toti hègen visites coma aquera.
TERCERA-PART-ANNA-KARENINA	Auie aquiu ua nombrosa assisténcia, e s'i vedie a lèu tota era nauta societat.
TERCERA-PART-ANNA-KARENINA	Quan acabèc era lectura e eth Comité s'amassèc entà tractar diuèrses qüestions, Levin trapèc tanben a Svajsky, que lo convidèc a vier ena Societat d'Agricultors, a on, sivans eth, se daue tanben aqueth dia ua conferéncia de gran interès.
TERCERA-PART-ANNA-KARENINA	Trapèc, tanben, a Esteva Arkadievic, que venguie des corses de shivaus e a d'auti coneishudi sòns, que damb eri conversèc sus era conferéncia, sus ua naua òbra de teatre que venguie d'estrear-se e sus un procés qu'apassionaue ara gent, e qu'a prepaus d'eth, dilhèu per tòrt der espisament que començaue a experimentar, cometèc ua errança que, dempús, se n'auec de plànher.
TERCERA-PART-ANNA-KARENINA	En tot comentar era pena impausada a un estrangèr jutjat en Russia e parlar de qué serie injust castigar-lo damb era expulsion deth país, Levin repetic aguesta frasa, qu'auie entenut anterioraments ena conversacion damb un coneishut:
TERCERA-PART-ANNA-KARENINA	E dempús se'n brembèc encara qu'aguest pensament, qu'eth auie presentat coma pròpi, ère cuelhut d'ua fabula de Krilov, e qu'eth coneishut que d'eth l'auie entenut, ath sòn torn, l'auie recuelhut d'un article publicat en un jornau.
TERCERA-PART-ANNA-KARENINA	Levin non auie estat aquiu deth temps que, en auer ja gessut dera universitat, se demoraue en Moscòu e frequentaue era nauta societat.
TERCERA-PART-ANNA-KARENINA	Se'n brembaue peth menut deth locau, de com èren dispausades totes es dependéncies; mès se n'auie desbrembat totafèt dera impression qu'abantes li costaue.
TERCERA-PART-ANNA-KARENINA	Segur d'eth madeish e sense trantalhar, arribèc en pati, ample, semicircular e, deishant eth coche de loguèr, pugèc era grana escala.
TERCERA-PART-ANNA-KARENINA	Quan lo vedec eth portièr, de flambant unifòrme damb banda ampla, li dauric era pòrta sense hèr bronit e lo saludèc.
TERCERA-PART-ANNA-KARENINA	Levin vedec ena portaria es esclòps e abrics des membres deth Cercle, que, fin finau!, auien comprenut que còste mens trabalh des.hèir-se d'aqueres pèces e deishar-les baish, en sauva-ròbes, que pujar damb eres en solèr de naut.
TERCERA-PART-ANNA-KARENINA	De seguit entenec era campanada misteriosa que sonaue tostemp en pujar era escala, de moderada penent e caperada damb un ric tapís.
TERCERA-PART-ANNA-KARENINA	Vedec en soleret era estatua, que rebrembaue pro ben, e ena pòrta de naut, ar aute coneishut e ja envielhit tresau portièr, damb era liurèa deth Cercle, que tostemp daurie era pòrta sense pressar-se, mès sense tardança, en tot examinar de naut en baish ath qu'arribaue.
TERCERA-PART-ANNA-KARENINA	E Levin sentec de nau era sensacion de repaus, de tranquillitat, de benèster qu'experimentaue tostemp, hège ans, en entrar en Cercle.
TERCERA-PART-ANNA-KARENINA	Hètz eth favor de deishar-me eth chapèu, li didec eth portièr, en veir qu'auie desbrembat aqueth costum deth Cercle de deishar es chapèus ena portaria.
TERCERA-PART-ANNA-KARENINA	Que ja hè temps qu'eth senhor non a vengut per aciu…
TERCERA-PART-ANNA-KARENINA	Eth Prince vos inscriuec ager.
TERCERA-PART-ANNA-KARENINA	Eth prince Esteva Arkadievic encara non a arribat.
TERCERA-PART-ANNA-KARENINA	Eth portièr coneishie non solet a Levin, senon, tanben, a toti es sòns parents e amics, e de seguit l'anèc nomentant, d'entre eri, a toti es que se trapauen aquiu en aqueth moment.
TERCERA-PART-ANNA-KARENINA	Dempús d'auer passat pera prumèra sala, qu'en era i auie grani paravents, e pera cramba dera dreta, a on ère seigut eth vendeire de fruts, e auançar a un vielh qu'anaue tot doç, entrèc en minjador, plen d'animositat e rambalh.
TERCERA-PART-ANNA-KARENINA	Levin passèc peth dauant des taules, lèu totes ja ocupades, guardant as assistents.
TERCERA-PART-ANNA-KARENINA	D'aciu e d'enlà se vedien era gent mès diuèrsa, joeni e vielhs, es uns intims, es auti coneishudi.
TERCERA-PART-ANNA-KARENINA	Non i auie ne un solet ròstre emmaliciat ne preocupat.
TERCERA-PART-ANNA-KARENINA	Aquiu que i ère Sviajsky, e Scherbazky, e Neviedovsky, e eth vielh Prince, e Vronsky, e Sergi Ivanovic.
TERCERA-PART-ANNA-KARENINA	A!, per qué i as estat tant?, li preguntèc eth vielh Prince en tot hèr-li un copet corau ena espatla.
TERCERA-PART-ANNA-KARENINA	Com li va a Kitty?, higec, premanint eth tovalhon e calant-lo en trauc deth justet.
TERCERA-PART-ANNA-KARENINA	Qu'està ben.
TERCERA-PART-ANNA-KARENINA	Es tres dinen en casa.
TERCERA-PART-ANNA-KARENINA	Ve-t'en aquiu, en aquera taula, e tie de seguit eth lòc qu'ei vacant, didec eth vielh Prince virant eth camp.
TERCERA-PART-ANNA-KARENINA	E, damb gran suenh, cuelhec des mans deth lacai era sieta de sopa de lota.
TERCERA-PART-ANNA-KARENINA	Levin, vie aciu, lo cridèc ua votz alègra, d'un shinhau luenh estant.
TERCERA-PART-ANNA-KARENINA	Qu'ère Turozvin.
TERCERA-PART-ANNA-KARENINA	Après es espisantes convèrses d'aqueth dia, era vista d'aqueth amable libertari, que n'auie sentut tostemp simpatia e que li retiraue eth dia dera sua declaracion a Kitty, que i auie estat present, siguec entà Levin un motiu particular d'alegria.
TERCERA-PART-ANNA-KARENINA	Son es cagires entà vos e Oblonsky, que vierà ara madeish, li didec eth sòn ancian amic.
TERCERA-PART-ANNA-KARENINA	Eth militar que s'estaue arridolent, de pès, ère eth petersburgués Gagin.
TERCERA-PART-ANNA-KARENINA	Tutozvin les presentèc.
TERCERA-PART-ANNA-KARENINA	Oblonsky tostemp vie tard, didec ara seguida.
TERCERA-PART-ANNA-KARENINA	A!, aciu que i é!
TERCERA-PART-ANNA-KARENINA	As arribat ara?, preguntè Oblonsky en tot apressar-se ada eri e dirigir-se a Levin.
TERCERA-PART-ANNA-KARENINA	Adishatz!
TERCERA-PART-ANNA-KARENINA	As begut ja vodka?
TERCERA-PART-ANNA-KARENINA	Non?
TERCERA-PART-ANNA-KARENINA	Donques anem…
TERCERA-PART-ANNA-KARENINA	Levin se lheuèc e amassa damb Oblonsky, s'apressèc en ua grana taula, a on i auie entrelescades e garrafes plies de vodka e d'autes begudes.
TERCERA-PART-ANNA-KARENINA	Semblaue qu'entre dues dotzenes d'entrelescades de diuèrses classes, ja se podie alistar a gust; mès Esteva Arkadievic demanèc ua causa especiau, que de seguit l'ac hec a vier un des vailets.
TERCERA-PART-ANNA-KARENINA	Damb votz baisha, Gagin condèc ua des darrères anecdòtes de Sant Petersburg, que, encara qu'indecenta e simpla, ère tan divertida, que Levin s'estarnèc en ua fòrta arridalhada que tirèc era atencion des que s'estauen enes taules, autanplan es mès luenhantes.
TERCERA-PART-ANNA-KARENINA	Qu'a ua retirada a “aquerò precisaments non me shaute…” Coneishes aguest remoquet?, didec Esteva Arkadievic.
TERCERA-PART-ANNA-KARENINA	A!, qu'ei bon.
TERCERA-PART-ANNA-KARENINA	Hè-me a vier ua auta botelha, ordenèc ath vailet.
TERCERA-PART-ANNA-KARENINA	E gessec de condar era anecdòta.
TERCERA-PART-ANNA-KARENINA	De part de Pèir Illic Vinovsky, que vos demane qu'acceptetz, l'interrompec un vailet vielhet, en tot aufrir-li dues fines copes plies de bambolhós champanha.
TERCERA-PART-ANNA-KARENINA	Esteva Arkadievic cuelhec ua des copes e, guardant peth dessús era taula, escambièc ua guardada damb un òme cauvet, de ròia mostaha, que se seiguie ues taules mès enlà, e li hec, damb eth cap, un senhau d'arregraïment e salutacion.
TERCERA-PART-ANNA-KARENINA	Qui ei?, preguntèc Levin.
TERCERA-PART-ANNA-KARENINA	Lo trapères un dia en çò de mèn…
TERCERA-PART-ANNA-KARENINA	Non t'en brembes?
TERCERA-PART-ANNA-KARENINA	Ei un bon gojat.
TERCERA-PART-ANNA-KARENINA	Levin repetic eth gèst deth sòn cunhat e cuelhec era copa que l'aufrien.
TERCERA-PART-ANNA-KARENINA	Era anecdòta d'Esteva Arkadievic ère tanben divertida.
TERCERA-PART-ANNA-KARENINA	Levin ne condèc ua auta que tanben agradèc.
TERCERA-PART-ANNA-KARENINA	Dempús parlèren de shivaus, des corses que s'auien celebrat aqueth dia e dera brilhanta victòria tenguda per “Atlasny” de Vronsky, qu'auie guanhat eth prèmi.
TERCERA-PART-ANNA-KARENINA	Eth dinar se passèc damb tot aquerò tant agradiuaments entà Levin qu'a penes se n'encuedèc d'arren.
TERCERA-PART-ANNA-KARENINA	A!, aciu que i son!, didec Esteva Arkadievic, ja tara fin deth dinar, estirant era man, peth dessús dera cagira, a Vronsky e a un nau coronel dera Garda Imperiau que se dirigien entada eri.
TERCERA-PART-ANNA-KARENINA	Era alegria que regnaue en Cercle se miralhaue tanben en ròstre de Vronsky que, plan animat, s'emparèc ena espatla d'Esteva Arkadievic e li didec quauquarren ena aurelha.
TERCERA-PART-ANNA-KARENINA	E damb eth madeish arridolet alègre l'aufric era man a Levin, que l'ac sarrèc efusiuaments.
TERCERA-PART-ANNA-KARENINA	Sò plan content de trapar-vos de nau, didec Vronsky.
TERCERA-PART-ANNA-KARENINA	Aqueth dia, eth des eleccions, vos cerquè, mès me dideren que ja auíetz partit.
TERCERA-PART-ANNA-KARENINA	Òc, partí aqueth madeish dia, contestèc Levin.
TERCERA-PART-ANNA-KARENINA	Ara madeish que parlàuem deth vòste shivau, seguic.
TERCERA-PART-ANNA-KARENINA	Vos feliciti.
TERCERA-PART-ANNA-KARENINA	Vos tanben auetz shivaus, non?
TERCERA-PART-ANNA-KARENINA	Non, eth mèn pair n'auie, mès jo non.
TERCERA-PART-ANNA-KARENINA	Mès me'n brembi e me'n sai d'eri.
TERCERA-PART-ANNA-KARENINA	A on as dinat?, li preguntèc Esteva Arkadievic a Vronsky.
TERCERA-PART-ANNA-KARENINA	Èm ena dusau taula.
TERCERA-PART-ANNA-KARENINA	Darrèr es colomnes.
TERCERA-PART-ANNA-KARENINA	Que l'an hestejat, didec eth coronel.
TERCERA-PART-ANNA-KARENINA	Guanhèc eth dusau prèmi der Emperaire.
TERCERA-PART-ANNA-KARENINA	S'auessa jo tanta sòrt damb es cartes coma eth damb es shivaus…
TERCERA-PART-ANNA-KARENINA	Mès, que sò en tot pèrder un temps preciós.
TERCERA-PART-ANNA-KARENINA	Me'n vau entara “sala infernau”, higec.
TERCERA-PART-ANNA-KARENINA	E s'aluenhèc dera taula.
TERCERA-PART-ANNA-KARENINA	Ei Jachvin, contestèc Vronsky a Turozvin, que l'auie preguntat se qui ère aqueth cap militar.
TERCERA-PART-ANNA-KARENINA	E se seiguec ath cant d'eri, ena cagira que i auie vacanta.
TERCERA-PART-ANNA-KARENINA	Ja siguesse pera impression que li costèc eth Cercle, o peth vin qu'auie begut, Levin se sentie erós.
TERCERA-PART-ANNA-KARENINA	Comencèc damb Vronsky ua animada convèrsa sus shivaus e se sentec encara mès erós en verificar que non experimentaue cap animositat contra eth.
TERCERA-PART-ANNA-KARENINA	Enquia li didec, entre d'autes causes, qu'era sua hemna l'auie dit que l'auie trapat en çò dera princesa Maria Borisoyna.
TERCERA-PART-ANNA-KARENINA	A!, era princesa Borisoyna…
TERCERA-PART-ANNA-KARENINA	Qu'ei un encant!, comentèc Esteva Arkadievic.
TERCERA-PART-ANNA-KARENINA	E condèc ua anecdòta restacada ada era que hec arrir a toti.
TERCERA-PART-ANNA-KARENINA	Qué?
TERCERA-PART-ANNA-KARENINA	Auem acabat?, preguntèc Esteva Arkadievic.
TERCERA-PART-ANNA-KARENINA	Anem, donc, higec arridolent.
TERCERA-PART-ANNA-KARENINA	En deishar era taula, Levin se n'anèc, damb Gagin, entara sala de bilhards.
TERCERA-PART-ANNA-KARENINA	En salon gran trapèc ath sòn soèr.
TERCERA-PART-ANNA-KARENINA	Qué?
TERCERA-PART-ANNA-KARENINA	Qué te semble eth nòste temple der òci?, li preguntèc eth Prince en cuelher-lo deth braç.
TERCERA-PART-ANNA-KARENINA	Anem.
TERCERA-PART-ANNA-KARENINA	Haram ua lucada… haram un torn e tieram ua visita ath locau…
TERCERA-PART-ANNA-KARENINA	Òc, tanben jo auia aguesta intencion.
TERCERA-PART-ANNA-KARENINA	Me semble fòrça interessant.
TERCERA-PART-ANNA-KARENINA	Òc, entà tu ei interessant.
TERCERA-PART-ANNA-KARENINA	Ara, jo que ja è uns auti interèssi…
TERCERA-PART-ANNA-KARENINA	Quan guardes ad aguesti vielhets, solide te penses qu'an neishut atau, “ablasigadi”, didec eth Prince en tot mostrar-li un membre deth Cercle damb es pòts inferiors penjant e qu'en caminar a penes botjaue es pès, cauçadi damb sabates flexibles.
TERCERA-PART-ANNA-KARENINA	Qué vò díder “ablasigat”?
TERCERA-PART-ANNA-KARENINA	Qu'ei un maunòm que balham en Cercle, sabes?
TERCERA-PART-ANNA-KARENINA	Quan ena Pasca se jògue damb ueus, s'aguesti tusten fòrtaments, demoren ablasigadi.
TERCERA-PART-ANNA-KARENINA	Atau èm nosati: a truca de frequentar eth Cercle mos anam “ablasigant”.
TERCERA-PART-ANNA-KARENINA	Coneishes ath prince Chechensky?
TERCERA-PART-ANNA-KARENINA	A tu, aquerò que te hè arrir, mès a jo non, pr'amor que, en tot guardar-les pensi que lèu lèu serè tanben jo un d'eri, higec.
TERCERA-PART-ANNA-KARENINA	E Levin comprenec peth ròstre deth sòn soèr qu'aguest li volie condar ua anecdòta divertida.
TERCERA-PART-ANNA-KARENINA	Non, non lo coneishi.
TERCERA-PART-ANNA-KARENINA	Com?
TERCERA-PART-ANNA-KARENINA	Non coneishes ath famós prince Chechensky?
TERCERA-PART-ANNA-KARENINA	Ben, qu'ei parièr…
TERCERA-PART-ANNA-KARENINA	Ei un òme que tostemp hè ath bilhard.
TERCERA-PART-ANNA-KARENINA	Hè tres ans non ère encara entre es “ablasigadi” e lançaue vantades, e cridaue “ablasigadi” as auti.
TERCERA-PART-ANNA-KARENINA	Mès un dia venguec en Cercle e eth nòste portièr, sabes?, Vasili, aqueth gròs, que li shaute tant dìder badinades; donques ben: eth prince Chechensky s'aprèsse ada eth e li pregunte: “Qué, Vasili, qui i a en Cercle?
TERCERA-PART-ANNA-KARENINA	An vengut ja quauqui uns des “ablasigadi”?
TERCERA-PART-ANNA-KARENINA	E eth nòste òme li respon: “Vos qu'ètz eth tresau”.
TERCERA-PART-ANNA-KARENINA	Qué te semble?
TERCERA-PART-ANNA-KARENINA	D'aguesta sòrta, parlant e saludant as amics e coneishudi que se trapauen, Levin, amassa damb eth Prince recorrec totes es sales: era grana, a on èren ja botades es taules, e s'auien organizat diuèrses partides damb es jogaires de tostemp; era sala des divans, a on se hège as escacs e a on ère Sergi Ivanovic, parlant damb un desconeishut; era sala des bilhards, qu'en un cornèr i auie un divan, qu'en eth, damb alègra companhia e beuent champanha, ère Gagin.
TERCERA-PART-ANNA-KARENINA	En tot sajar de non hèr bronit, entrèren ena escura bibliotèca, a on, près des lampes damb paralum, i auie seigudi un joen, damb era cara afogada e liegent un jornau darrèr er aute, e un generau cauvet que semblaue fòrça interessat per çò que liegie.
TERCERA-PART-ANNA-KARENINA	Sigueren tanben ena sala qu'eth Prince cridaue “des sabents”.
TERCERA-PART-ANNA-KARENINA	Prince, vietz se vos platz.
TERCERA-PART-ANNA-KARENINA	Tot qu'ei ja prèst, li didec en aqueth moment un des companhs de diversions.
TERCERA-PART-ANNA-KARENINA	E eth Prince se n'anèc damb eth sòn companh de reünion.
TERCERA-PART-ANNA-KARENINA	Levin se seiguec e se botèc a rebrembar totes es convèrses qu'auie auut pendent eth maitin; mès se sentec engüejat; e, en tot lheuar-se, ath mès córrer, gessec ara cèrca d'Oblonsky e Turovzin pensant que damb eri trapàrie aumens esvagament.
TERCERA-PART-ANNA-KARENINA	Que non ei qu'era s'engüege, mès aguesta posicion tant indefida… entenec Levin en passar.
TERCERA-PART-ANNA-KARENINA	Volec aluenhar-se, mès Esteva Arkadievic lo cridèc.
TERCERA-PART-ANNA-KARENINA	Levin!, sorrisclèc, damb es uelhs umetejadi, coma solie tier-les tostemp que beuie fòrça o ère esmoigut.
TERCERA-PART-ANNA-KARENINA	Aguest còp, era causa ère, totun, ua auta.
TERCERA-PART-ANNA-KARENINA	Levin, non te'n vages, e li sarrèc ad aguest fòrtaments eth braç pr'amor d'empedir-li que partisse.
TERCERA-PART-ANNA-KARENINA	Ei eth mèn amic mès sincèr e mielhor, li didec dempús a Vronsky.
TERCERA-PART-ANNA-KARENINA	Tu tanben m'ès entà jo fòrça estimat.
TERCERA-PART-ANNA-KARENINA	E voi que vos hescatz boni amics, pr'amor qu'es dus ètz persones excellentes.
TERCERA-PART-ANNA-KARENINA	Per qué non?
TERCERA-PART-ANNA-KARENINA	Sonque mos manque punar-mos, didec Vronsky damb bontosa e trufaira arridalha, balhant era man a Levin, qu'eth sarrèc afectuosaments, fòrtaments, tant que didie:
TERCERA-PART-ANNA-KARENINA	Me n'alègri, me n'alègri fòrça.
TERCERA-PART-ANNA-KARENINA	Gojat!
TERCERA-PART-ANNA-KARENINA	Hè-mos a vier ua botelha de champanha, ordenèc Esteva Arkadievic ath vailet.
TERCERA-PART-ANNA-KARENINA	Jo tanben me n'alègri fòrça, didec Vronsky.
TERCERA-PART-ANNA-KARENINA	Sabes?
TERCERA-PART-ANNA-KARENINA	Levin non coneish a Anna, didec Esteva Arkadievic a Vronsky.
TERCERA-PART-ANNA-KARENINA	E jo lo voi hèr a vier en çò de tòn pr'amor de presentar-les e que se coneishen.
TERCERA-PART-ANNA-KARENINA	Ei pòssible?, didec Vronsky.
TERCERA-PART-ANNA-KARENINA	Anna se senterà plan contenta…
TERCERA-PART-ANNA-KARENINA	Jo vieria damb vosati, tanben, entà casa, mès me preocupe Jachvin.
TERCERA-PART-ANNA-KARENINA	M'estarè aciu enquia qu'acabe eth sòn jòc.
TERCERA-PART-ANNA-KARENINA	E qué, va mau?
TERCERA-PART-ANNA-KARENINA	Va perdent, coma tostemp, e sò eth solet que lo pòt contier.
TERCERA-PART-ANNA-KARENINA	Qué?
TERCERA-PART-ANNA-KARENINA	Hèm ua partida?, prepausèc Esteva Arkadievic.
TERCERA-PART-ANNA-KARENINA	Levin, vòs jogar?
TERCERA-PART-ANNA-KARENINA	Plaça es boles, ordenèc ath mercador.
TERCERA-PART-ANNA-KARENINA	Que ja hè estona que son plaçades, contestèc aguest que, plan que òc, auie ja plaçat es boles en triangle e s'entretenguie en hèr redolar era vermelha.
TERCERA-PART-ANNA-KARENINA	Ben; vam a jogar.
TERCERA-PART-ANNA-KARENINA	Dempús dera partida Vronsky e Levin se seigueren ena taula, ath costat de Gagin, e Levin, en tot acceptar era prepausa d'Esteva Arkadievic, se metec a hèr as cartes afustant as asi.
TERCERA-PART-ANNA-KARENINA	Vronsky ère seigut ath cant dera taula, entornejat de coneishudi que de contunh li venguien a parlar o anaue, de quan en quan, ena “sala infernau”, pr'amor de veir se com l'anaue eth jòc a Jachvin.
TERCERA-PART-ANNA-KARENINA	Levin, dempús era fatiga cerebrau qu'auie sentut peth maitin, experimentaue ara ua sensacion agradiua de repaus.
TERCERA-PART-ANNA-KARENINA	Eth hèt de non sénter ja animositat contra Vronsky, lo hège senter-se erós, e ua impression de tranquilitat e de plaser negaue de contunh eth sòn esperit.
TERCERA-PART-ANNA-KARENINA	Acabada era partida, Esteva Arkadievic l'agarrèc deth braç.
TERCERA-PART-ANNA-KARENINA	Vam a veir a Anna?
TERCERA-PART-ANNA-KARENINA	Ara madeish, non?
TERCERA-PART-ANNA-KARENINA	Era que serà en casa.
TERCERA-PART-ANNA-KARENINA	Ja hè temps que li prometí que vieries a tier-li ua visita.
TERCERA-PART-ANNA-KARENINA	A on vas aguesta net?
TERCERA-PART-ANNA-KARENINA	De vertat qu'entà nunlòc.
TERCERA-PART-ANNA-KARENINA	L'è prometut a Sviajsky vier ena Associacion d'Agricultors.
TERCERA-PART-ANNA-KARENINA	Mès qu'ei parièr.
TERCERA-PART-ANNA-KARENINA	Podem anar a veir a Anna.
TERCERA-PART-ANNA-KARENINA	Fantastic!
TERCERA-PART-ANNA-KARENINA	Anem.
TERCERA-PART-ANNA-KARENINA	Ve-te'n a veir s'a arribat eth mèn coche, l'encarguèc Esteva Arkadievic ath vailet.
TERCERA-PART-ANNA-KARENINA	Levin s'apressèc ena pòrta, paguèc era escomesa perduda enes asi (quaranta robles); paguèc d'ua manèra particularaments misteriosa, es despenes qu'auie hèt en Club, qu'eth vailet vielhet que s'estaue ena pòrta coneishie, e botjant fòrça es braci, a trauèrs de diuèrses sales, se filèc de cap ara pòrta.
TERCERA-PART-ANNA-KARENINA	Eth coche d'Oblonsky!, sorrisclèc, damb votz de baish prigond, eth portièr.
TERCERA-PART-ANNA-KARENINA	Arkadievic pugèren en eth e s'endralhèren de cap ara casa d'Anna.
TERCERA-PART-ANNA-KARENINA	Sonque un moments mès, tant qu'eth coche gessie deth portau, li tardèc a Levin era sensacion de benèster qu'auie experimentat en Cercle.
TERCERA-PART-ANNA-KARENINA	A penes eth car gessec en carrèr e sentec es bassacades que hège rodant per un pasiment desparièr, e entenec es crits d'un menaire de loguèr que se crotzèren, e percebec, ara lum teunha des fanaus era aficha ròia d'un cafè e botiga de viures, aquera sensacion de plaser s'esbugassèc.
TERCERA-PART-ANNA-KARENINA	Qué diderie Kitty sus açò?
TERCERA-PART-ANNA-KARENINA	Sabes pas se guaire m'alègri que vengues a veir a Anna.
TERCERA-PART-ANNA-KARENINA	Sabes?
TERCERA-PART-ANNA-KARENINA	Dolly hège ja temps qu'ac desiraue.
TERCERA-PART-ANNA-KARENINA	Lvov siguec ja en çò de sòn e ara la visite de quan en quan.
TERCERA-PART-ANNA-KARENINA	Encara que sigue era mia fraia, que posqui díder qu'ei ua hemna intelligenta e agradiua, fòrça interessanta.
TERCERA-PART-ANNA-KARENINA	Era sua situacion, totun, qu'ei fòrça penibla, sustot ara…
TERCERA-PART-ANNA-KARENINA	E per qué n'ei sustot ara?
TERCERA-PART-ANNA-KARENINA	Perque amiam endauant ues negociacions damb eth sòn marit pr'amor de formalizar eth divòrci.
TERCERA-PART-ANNA-KARENINA	Eth que i é d'acòrtd, mès i a complicacions per çò deth sòn hilh.
TERCERA-PART-ANNA-KARENINA	E er ahèr, que li calie èster acabat en pòc de temps, se tarde ja mès de tres mesi.
TERCERA-PART-ANNA-KARENINA	Tanlèu s'acabe çò deth divòrci, Anna se maridarà damb Vronsky.
TERCERA-PART-ANNA-KARENINA	Be n'ei de pèc aguest costum ancian d'acodir un e un aute còp as cantics!
TERCERA-PART-ANNA-KARENINA	Arrés cre ja en divòrci, Anna s'està en Moscòu.
TERCERA-PART-ANNA-KARENINA	Aciu toti les coneishen ada eth e ada era.
TERCERA-PART-ANNA-KARENINA	E non va entà nunlòc, ne ve a parents ne a amigues, exceptat de Lvov e Dolly, pr'amor que, sabes?, aguestes causes shorden era felicitat dera gent.
TERCERA-PART-ANNA-KARENINA	Alavetz, maridada ja damb Vronsky, era posicion d'Anna serà tan regulara coma era tua e era mia.
TERCERA-PART-ANNA-KARENINA	E quina n'ei era causa d'aguestes complicacions?, preguntèc Levin.
TERCERA-PART-ANNA-KARENINA	A!, qu'ei ua istòria longa e engüegiua.
TERCERA-PART-ANNA-KARENINA	Tot ei tan pòc clar, indefinit…
TERCERA-PART-ANNA-KARENINA	Çò de certan ei que, tant que demore, Anna non vò que la tracten solet per pietat.
TERCERA-PART-ANNA-KARENINA	Enquia e tot aguesta pèga dera princesa Barbara se n'a anat dera casa en tot considerar inconvenenta era sua preséncia en era.
TERCERA-PART-ANNA-KARENINA	E ja veiràs se com a apraiat era sua vida damb tranquillitat e dignaments.
TERCERA-PART-ANNA-KARENINA	Entara quèrra, peth carrèr petit, dauant dera glèisa, ordenèc Esteva Arkadievic en tot trèir eth cap pera hiestreta.
TERCERA-PART-ANNA-KARENINA	Ò!, quina calor!, didec ara seguida.
TERCERA-PART-ANNA-KARENINA	E, maugrat eth hered (dotze grads jos zèro), hec entà darrèr era sua pelissa, qu'amiaue ja pro descordada.
TERCERA-PART-ANNA-KARENINA	Mès Anna a, sivans creigui, ua hilha, didec Levin.
TERCERA-PART-ANNA-KARENINA	Aquerò tanben la deu tier ocupada fòrça.
TERCERA-PART-ANNA-KARENINA	Te penses que totes es hemnes les cau èster femèles, couveuses, repliquèc Esteva Arkadievic, que les cau passar-se tota era vida ath cant des sòns hilhs?
TERCERA-PART-ANNA-KARENINA	Non.
TERCERA-PART-ANNA-KARENINA	Anna elève e eduque ara sua hilha, e, çampar, d'ua manèra excellenta, mès non ei aguesta era sua ocupacion principau.
TERCERA-PART-ANNA-KARENINA	Prumèr de tot, Anna escriu.
TERCERA-PART-ANNA-KARENINA	Ja veigui qu'arrisses ironicaments, mès non n'as eth perqué.
TERCERA-PART-ANNA-KARENINA	Escriu un libre entà mainatges.
TERCERA-PART-ANNA-KARENINA	Non ne parle ad arrés d'açò, mès a jo me l'a liejut e jo l'è hèt a vier eth manuscrit a Vorkuev.
TERCERA-PART-ANNA-KARENINA	Sabes a qui voi díder?
TERCERA-PART-ANNA-KARENINA	Er editor aguest que me semble que tanben escriu.
TERCERA-PART-ANNA-KARENINA	Qu'ei un òme que se'n sap d'aguestes causes e m'a dit qu'era òbra ei interessanta.
TERCERA-PART-ANNA-KARENINA	Non te penses, per açò, qu'Anna ei ua escrivana.
TERCERA-PART-ANNA-KARENINA	Arren d'aquerò.
TERCERA-PART-ANNA-KARENINA	Abantes qu'arren ei ua hemna de gran còr…
TERCERA-PART-ANNA-KARENINA	Ja la veiràs…
TERCERA-PART-ANNA-KARENINA	Ara tie recuelhudi ena sua casa a ua mainada anglesa e ua familha sancera, que d'eri se n'ocupe era personauments.
TERCERA-PART-ANNA-KARENINA	Se tie, donc, ara filantropia?
TERCERA-PART-ANNA-KARENINA	Ja vòs veir en aquerò quauquarren dolent, non?
TERCERA-PART-ANNA-KARENINA	Non ei ua causa ar estil des “filatropics”, senon hèta de tot còr e ben.
TERCERA-PART-ANNA-KARENINA	Eri auien, o mielhor dit, Vronsky auie un entraïnador anglés, un òme plan entenut ena sua especialitat, mès un embriac, delirium tremens.
TERCERA-PART-ANNA-KARENINA	Venguec enquia tau punt de lordèra, qu'abandonèc ara sua familha, en tot deishar-la ena misèria.
TERCERA-PART-ANNA-KARENINA	Anna se'n sabec, s'interessèc per eri e a acabat en tot tier compde de toti.
TERCERA-PART-ANNA-KARENINA	Non solet les ajude damb sòs, senon qu'era madeisha ensenhe as mainatges eth rus pr'amor de qué posquen vier en collègi, e ara mainada la recuelhec ena sua casa…
TERCERA-PART-ANNA-KARENINA	Ja la veiràs.
TERCERA-PART-ANNA-KARENINA	Ena nèira dera casa i auie ua luja.
TERCERA-PART-ANNA-KARENINA	Sense preguntar ar òme que les daurie era pòrta s'ère o non Anna en casa, Oblonsky entrèc en prumèr vestibul.
TERCERA-PART-ANNA-KARENINA	Levin lo seguie, en tot dobtar encara s'obraue ben, vient aciu.
TERCERA-PART-ANNA-KARENINA	En guardar-se en miralh, vedec qu'ère fòrça sufocat.
TERCERA-PART-ANNA-KARENINA	Un còp en solèr superior, Oblonsky preguntèc ath vailet, que lo saludèc coma a ua persona dera casa, se qui i auie de visita damb Anna Arkadievna e aqueth li responec qu'eth senhor Vorkuev.
TERCERA-PART-ANNA-KARENINA	A on son?
TERCERA-PART-ANNA-KARENINA	En burèu.
TERCERA-PART-ANNA-KARENINA	En trauessar eth petit minjador, de parets de husta escura, Estevan Arkadievic e Levin entrèren en ua estança fèblaments illuminada per ua lampa qu'eth sòn paralum amortesie lèu tota era lum.
TERCERA-PART-ANNA-KARENINA	Ua auta lampa damb reflector ère fixada ena paret e illuminaue un retrait de hemna, pintat ar òli e de mida naturau, que tirèc de seguit era atencion de Levin.
TERCERA-PART-ANNA-KARENINA	Qu'ère eth retrait d'Anna Arkadievna hèt en Italia peth pintor Mijailov.
TERCERA-PART-ANNA-KARENINA	Mentretant, Levin seguie ath dauant deth quadre, fascinat, sense poder deishar-lo de uelh.
TERCERA-PART-ANNA-KARENINA	Ère admirat e esmoigut enquiath punt de desbrembar-se'n d'a on ère e de non enténer as que parlauen près d'eth.
TERCERA-PART-ANNA-KARENINA	Çò qu'auie ath sòn dauant non li semblaue un quadre, senon ua hemna viua, deliciosa, damb preciosi peus neri retortilhadi; beròies espatles e braci descubèrts; leugèr e embelinaire arridolet enes sòns fini pòts, vermelhs e ombrejadi per un leugèr pelhason; ua hemna, a tot darrèr, que semblaue guardar-lo doça e dominadora, damb uelhs soniadors que lo trebolauen.
TERCERA-PART-ANNA-KARENINA	Ère possible qu'aquera beròia creatura existisse de vertat?
TERCERA-PART-ANNA-KARENINA	M'alègri fòrça dera vòsta visita, li didec Anna Arkadievna en gésser ath sòn encontre.
TERCERA-PART-ANNA-KARENINA	Era sua actitud e es sòns gèsti èren desparièrs des que i auie en retrait, mès era madeisha expression en ròstre e era madeisha beresa que tan ben auie sabut captar eth pintor.
TERCERA-PART-ANNA-KARENINA	Anna Arkadievna non l'amaguèc a Levin era alegria qu'experimentaue en veder-lo.
TERCERA-PART-ANNA-KARENINA	E ena manèra qu'era li balhèc era man, ena forma que li presentèc a Vorkuev e li mostrèc ara mainada (plan polida, de peus roiencs), qu'ère seiguda aquiu, hènt labor, cridant-la “era sua petita e estimada protegida”, en tot aquerò, Levin arreconeishec es formes qu'autant lo miralhauen d'ua hemna de gran mon, tostemp tranquilla e naturau.
TERCERA-PART-ANNA-KARENINA	M'alègre fòrça era vòsta visita, repetic.
TERCERA-PART-ANNA-KARENINA	E enes sòns pòts, aguestes paraules tan simples, vengueren a èster entada eth d'ua significacion especiau.
TERCERA-PART-ANNA-KARENINA	Ja vos coneishia hè fòrça temps, seguic Anna, en tot dirigir-se a Levin, e vos estimi pera vòsta amistat damb Stiva e pera vòsta hemna.
TERCERA-PART-ANNA-KARENINA	La tractè plan pòc de temps, mès me deishèc era impression d'ua polida flor, precisaments d'ua flor.
TERCERA-PART-ANNA-KARENINA	E lèu sera mair!
TERCERA-PART-ANNA-KARENINA	Anna parlaue damb assopliment, sense pressar-se, guardant ja a Levin, ja a sa frair.
TERCERA-PART-ANNA-KARENINA	Levin comprenec que produsie en eth ua excellenta impression, se sentec desliurat e erós e li parlèc damb naturalitat, agradiuaments.
TERCERA-PART-ANNA-KARENINA	Li semblaue que la coneishie dès era mainadesa.
TERCERA-PART-ANNA-KARENINA	Ivan Petrovic e jo mos auem demorat aciu en burèu de Vronsky entà poder humar (didec Anna a Esteva Arkadievic, que li demanèc se les ère permetut de humar).
TERCERA-PART-ANNA-KARENINA	E, guardant a Levin e sense demanar-li se humaue o non, cuelhec ua luxosa portacigarretes e l'aufric ua cigarreta.
TERCERA-PART-ANNA-KARENINA	Com te va aué?, li preguntèc eth sòn frair.
TERCERA-PART-ANNA-KARENINA	Arren…
TERCERA-PART-ANNA-KARENINA	Nèrvis…
TERCERA-PART-ANNA-KARENINA	Coma tostemp.
TERCERA-PART-ANNA-KARENINA	Non ei vertat qu'aguest retrait ei ua òbra mèstra?, preguntèc Esteva Arkadievic a Levin, en veder-lo campar eth quadre.
TERCERA-PART-ANNA-KARENINA	Non è vist ena mia vida un retrait mielhor, responec Levin.
TERCERA-PART-ANNA-KARENINA	S'i retire fòrça, vertat?, didec Vorkuev.
TERCERA-PART-ANNA-KARENINA	Levin comparèc eth retrait damb er originau.
TERCERA-PART-ANNA-KARENINA	Daria Alexandrovna, mès precisaments en aqueth instant era li didec:
TERCERA-PART-ANNA-KARENINA	Ara madeish parlàuem damb Ivan Petrovic des darrèrs quadres de Vaschenkov.
TERCERA-PART-ANNA-KARENINA	Les auetz vist?
TERCERA-PART-ANNA-KARENINA	Òc, les è vist, responec Levin.
TERCERA-PART-ANNA-KARENINA	Ò!, desencusatz-me, vos è interromput…
TERCERA-PART-ANNA-KARENINA	Vos volíetz díder…
TERCERA-PART-ANNA-KARENINA	Levin hec era pregunta qu'auie pensat sus Daria Alexandrovna.
TERCERA-PART-ANNA-KARENINA	Anna contestèc que hège pòc de temps que Daria Alexandrovna l'auie visitat.
TERCERA-PART-ANNA-KARENINA	Plan que, quan siguec aciu, semblaue fòrça desengustada de çò que l'arribaue a Gricha en collégi.
TERCERA-PART-ANNA-KARENINA	Çampar, eth mèstre de latin ère pòc just damb eth mainatge, higec.
TERCERA-PART-ANNA-KARENINA	Levin entornèc ena convèrsa sus es quadres de Vaschenkov.
TERCERA-PART-ANNA-KARENINA	Òc, è vist es quadres e non me shautèren, didec.
TERCERA-PART-ANNA-KARENINA	Ja non parlaue ara en tot torturar-se de contunh, tau qu'ac auie hèt aqueth maitin.
TERCERA-PART-ANNA-KARENINA	Cada paraula d'Anna aquerie entada eth ua significacion especiau.
TERCERA-PART-ANNA-KARENINA	E, se l'ère agradiu de parlar- li, escotar-la encara l'ère mès agradiu.
TERCERA-PART-ANNA-KARENINA	Parlèren des diretritzes que seguie er art; dera naua illustracion dera Biblia hèta per un pintor francés.
TERCERA-PART-ANNA-KARENINA	Vroskuev criticaue ad aguest pintor per sòn cru realisme.
TERCERA-PART-ANNA-KARENINA	Levin l'objectèc qu'aqueth realisme ère ua reaccion naturau e beneficiosa contra eth convencionalisme, qu'es francesi auien amiat er art enquia un extrèm que non auie amiat cap auta nacion.
TERCERA-PART-ANNA-KARENINA	E higec qu'es pintors francesi, en aquerò de non mentir, i vedien ja poesia.
TERCERA-PART-ANNA-KARENINA	Jamès ua idia espirituau expausada per eth l'auie costat autant de plaser coma aguesta.
TERCERA-PART-ANNA-KARENINA	Anna, en tot comprener-lo, se sentec encoratjada, l'aprovèc, e, arrint, didec:
TERCERA-PART-ANNA-KARENINA	Qu'arrisqui, coma s'arrís quan se ve un retrait plan semblable.
TERCERA-PART-ANNA-KARENINA	Çò que vos auetz dit ara caracterize complètaments er actuau art francés (era pintura e enquia era literatura: Zola, Daudet).
TERCERA-PART-ANNA-KARENINA	Dilhèu age estat tostemp atau.
TERCERA-PART-ANNA-KARENINA	Se comence per realizar es sues concepcions per miei de figures convencionaus, imaginàries; mès, dempús, totes es combinacion artificiaus, totes es figures imaginàries, acaben per fatigar, e alavetz se comencen a concéber figures mès justes e naturaus.
TERCERA-PART-ANNA-KARENINA	Aquerò ei vertat, didec Vorkuev.
TERCERA-PART-ANNA-KARENINA	Alavetz, vosati siguéretz en Cercle?, preguntèc Anna a sa frair.
TERCERA-PART-ANNA-KARENINA	Levin non entenec çò qu'Anna li didie en votz baisha a sa frair, ena aurelha, mès eth cambi que s'auie amuishat en sòn ròstre l'impressionèc.
TERCERA-PART-ANNA-KARENINA	Aqueth ròstre abantes tan polit ena sua tranquillitat, exprimic còp sec un curiosèr estranh e dempús ira e orgulh.
TERCERA-PART-ANNA-KARENINA	Mès aquerò se tardèc solet un instant.
TERCERA-PART-ANNA-KARENINA	Anna arroncilhèc es celhes coma se rebrembèsse quauquarren desagradiu.
TERCERA-PART-ANNA-KARENINA	Donques, a tot darrèr, aquerò non l'interèsse ad arrés, comentèc entada era.
TERCERA-PART-ANNA-KARENINA	E, en tot dirigir-se ara anglesa, li didec:
TERCERA-PART-ANNA-KARENINA	Please order the tea in the drawing-room.
TERCERA-PART-ANNA-KARENINA	Era mainada se lheuèc e gessec dera cramba.
TERCERA-PART-ANNA-KARENINA	Com l'an anat es examens?, preguntèc Esteva Arkadievic, senhalant ara petita.
TERCERA-PART-ANNA-KARENINA	Fòrça ben.
TERCERA-PART-ANNA-KARENINA	Qu'ei ua mainada intelligenta e a un plan bon caractèr, contestèc Anna.
TERCERA-PART-ANNA-KARENINA	Acabaràs estimant-la mès qu'ara tua pròpia hilha.
TERCERA-PART-ANNA-KARENINA	Qu'ei clar qu'aquerò ac ditz un òme.
TERCERA-PART-ANNA-KARENINA	En amor non i a mès e mens…
TERCERA-PART-ANNA-KARENINA	Ara mia hilha l'estimi damb un amor e ad aguesta damb un aute desparièr.
TERCERA-PART-ANNA-KARENINA	E jo digui a Anna Arkadievna, intervenguec Vorkuev, que s'era auesse botat ua centena part dera energia que tie entad aguesta anglesa, ena òbra comuna d'educacion des mainatges russi, aurie hèt ua grana òbra e utila.
TERCERA-PART-ANNA-KARENINA	Didetz çò que volgatz, jo que non posqui hèr aquerò.
TERCERA-PART-ANNA-KARENINA	Eth comde Alexei Kirilovic m'encoratjaue fòrça ad açò (e, en prononciar aguestes paraules, Anna guardèc timidaments e coma se l'interroguesse a Levin, que li contestèc damb ua guardada afirmatiua e respectuosa).
TERCERA-PART-ANNA-KARENINA	Eth Comde, coma digui, m'encoratjaue a tier-me dera escòla deth pòble e i sò anat diuèrsi còps…
TERCERA-PART-ANNA-KARENINA	Son fòrça simpatics, òc; mès non posqui interessar-me per eri.
TERCERA-PART-ANNA-KARENINA	Vos didetz: “energia”.
TERCERA-PART-ANNA-KARENINA	Era energia se base en amor e non ei possible aquerir amor ara valenta; non se pòt manar que s'estime.
TERCERA-PART-ANNA-KARENINA	Ad aguesta mainada li cuelhí estimacion sense saber jo madeisha perqué.
TERCERA-PART-ANNA-KARENINA	Anna guardèc de nau a Levin.
TERCERA-PART-ANNA-KARENINA	E eth sòn arridolet e era sua guardada li dideren claraments que parlaue solet entada eth, qu'avaloraue fòrça era sua opinion e que sabie per auança que se comprenien.
TERCERA-PART-ANNA-KARENINA	Vos compreni plan ben, didec Levin.
TERCERA-PART-ANNA-KARENINA	Ena escòla e en d'autes institucions semblables non ei possible botar eth còr e pensi que, plan per açò, totes es institucions filantropiques balhen tan maus resultats.
TERCERA-PART-ANNA-KARENINA	Anna arric.
TERCERA-PART-ANNA-KARENINA	Ò, òc, afirmèc dempús.
TERCERA-PART-ANNA-KARENINA	Per çò que hè a jo, jamès ac podí her.
TERCERA-PART-ANNA-KARENINA	Je n'ai pas le coeur assez large coma entà estimar a un asil complèt de mainatges, autanplan es dolents.
TERCERA-PART-ANNA-KARENINA	Cela ne m'a pas jamais reussi!
TERCERA-PART-ANNA-KARENINA	E ara, precisaments ara, quan tan de besonh me serie ua ocupacion quinsevolhe, ei quan mens posqui, didec damb ua expression malenconiosa e confiada, en tot dirigir-se a sa frair, encara que parlant en realitat damb Levin.
TERCERA-PART-ANNA-KARENINA	De ressabuda arroncilhèc es celhes e cambièc de convèrsa.
TERCERA-PART-ANNA-KARENINA	E vos se qué hètz?, didec en tot dirigir-se dubèrtaments ara a Levin, vos hèn a veir coma un mau ciutadan, mès jo è cuelhut tostemp era vòsta defensa…
TERCERA-PART-ANNA-KARENINA	E com me defeníetz?
TERCERA-PART-ANNA-KARENINA	Sivans es atacs…
TERCERA-PART-ANNA-KARENINA	Plan ben, voletz préner eth tè?
TERCERA-PART-ANNA-KARENINA	Anna se lheuèc e agarrèc un libre religat en marroquin.
TERCERA-PART-ANNA-KARENINA	Autrejatz-lo-me, Anna Arkadievna, didec Vrokuev senhalant eth libre.
TERCERA-PART-ANNA-KARENINA	Que se merite…
TERCERA-PART-ANNA-KARENINA	Ò, non!
TERCERA-PART-ANNA-KARENINA	Que non ei ben acabat…
TERCERA-PART-ANNA-KARENINA	Ja l'è parlat a Levin d'eth, didec Esteva Arkadievic ara sua fraia.
TERCERA-PART-ANNA-KARENINA	Non t'ac calie hèr.
TERCERA-PART-ANNA-KARENINA	Es mèns escrits son semblables ad aqueres cistalhes de husta que me venie Lisa Markalova, hètes pes presoèrs.
TERCERA-PART-ANNA-KARENINA	A truca de paciéncia, aqueri malerosi hègen miracles, didec, en tot dirigir-se tanben ara a Levin.
TERCERA-PART-ANNA-KARENINA	E aguest desnishèc ua tralha naua en aquera hemna que tanta admiracion auie desvelhat ja en eth.
TERCERA-PART-ANNA-KARENINA	Ath delà d'èster intelligenta, espirituau e beròia, auie ua sinceritat admirabla que l'amiaue a non dissimular en arren tot çò que de penible auie era sua situacion.
TERCERA-PART-ANNA-KARENINA	Damb aguesta portadura semblaue encara mès beròia qu'abantes, mès aguesta expression ère naua, ère dehòra d'aqueth cercle d'expressions que miralhauen alegria e costauen felicitat e qu'eth pintor auie sabut reprodusir tan ben en retrait.
TERCERA-PART-ANNA-KARENINA	Levin guardèc un còp mès eth quadre, tant qu'Anna cuelhie deth braç a sa frair, e un sentiment de trendesa e de pietat, que lo suspreneren ada eth madeish, se desvelhec ena sua amna entad aquera hemna.
TERCERA-PART-ANNA-KARENINA	E l'enquimeraue autant çò que podessen parlar es dus frairs, que non atiège ad açò que Vorkuev li didie en aqueth moment sus es qualitats deth roman entà mainatges escrit per Anna.
TERCERA-PART-ANNA-KARENINA	Pendent eth tè seguic era convèrsa, agradiua e plia d'interès.
TERCERA-PART-ANNA-KARENINA	Non solet non i auec un moment de silenci, senon que, peth contrari, se passaue tant agradiua e rapidaments coma se les manquèsse temps entà díder tot çò que volien exprimir.
TERCERA-PART-ANNA-KARENINA	E tot çò qe didie Anna a Levin li semblaue interessant, e autanplan es racondes o comentaris de Vorkuev e Esteva Arkadievic aquerien entada eth ua prigonda significacion per çò der interès que metie en eri e es acertades observacions que hège.
TERCERA-PART-ANNA-KARENINA	Eth escotaue o parlaue, mès autanplan alavetz pensaue de contunh en era, ena sua vida interiora, e non la deishaue de uelh, en tot voler, pes sòns gèsti e era sua guardada, endonviar es sòns sentiments.
TERCERA-PART-ANNA-KARENINA	E eth, qu'abantes la jutjaue damb severitat, ara la justificaue e, ath madeish temps, la planhie; e era idia de qué Vronsky non arribèsse a comprener-la deth tot, li sarraue eth còr.
TERCERA-PART-ANNA-KARENINA	Qu'auien sonat ja es dètz dera net quan Esteva Arkadievic se lheuèc entà partir.
TERCERA-PART-ANNA-KARENINA	Vorkuev ja se n'auie anat).
TERCERA-PART-ANNA-KARENINA	A Levin l'auie passat eth temps tant agradiuaments, que li semblèc que venguien d'arribar e se lheuèc planhós.
TERCERA-PART-ANNA-KARENINA	Adishatz, didec Anna, en tot retier era man de Levin e guardar-li es uelhs damb ua guardada que lo trebolèc.
TERCERA-PART-ANNA-KARENINA	Sò plan erosa de qué la glace soit rompue.
TERCERA-PART-ANNA-KARENINA	Mès, ara seguida, era retirèc era sua man e arroncilhèc es celhes.
TERCERA-PART-ANNA-KARENINA	Didetz-li ara vòsta esposa, l'encarguèc a Levin, que l'estimi coma tostemp.
TERCERA-PART-ANNA-KARENINA	E que s'era non me pòt perdonar, li desiri que non me perdone jamès.
TERCERA-PART-ANNA-KARENINA	Entà perdonar qu'ei de besonh patir çò que jo è patit.
TERCERA-PART-ANNA-KARENINA	E d'aquerò desiri de tot còr que la desliure Diu.
TERCERA-PART-ANNA-KARENINA	Òc, l'ac diderè… l'ac diderè… repliquèc Levin rogint-se.
TERCERA-PART-ANNA-KARENINA	Qué t'a semblat?
TERCERA-PART-ANNA-KARENINA	Non t'ac auia dit?, preguntèc Oblonsky, observant qu'eth sòn cunhat ère complètaments dat ath rebrembe d'Anna.
TERCERA-PART-ANNA-KARENINA	Òc, responec Levin cogitós.
TERCERA-PART-ANNA-KARENINA	Ei ua hemna extraordinària.
TERCERA-PART-ANNA-KARENINA	Non solet ei intelligenta senon, tanben d'ua admirabla cordialitat.
TERCERA-PART-ANNA-KARENINA	La planhi damb tota era mia amna.
TERCERA-PART-ANNA-KARENINA	Ara, se Diu vò, tot que s'apraiarà.
TERCERA-PART-ANNA-KARENINA	E donques que ves se qué t'a passat en aguest cas, en avier non formes judicis per auança sus era gent, higec Esteva Arkadievic tant que daurie era pòrta deth coche.
TERCERA-PART-ANNA-KARENINA	E adishatz, se didec adiu, que vam per camins desparièrs.
TERCERA-PART-ANNA-KARENINA	Levin se filèc entà casa, qu'entrèc sense deishar de pensar en Anna, ena convèrsa tan simpla qu'auie auut damb era, en toti es cambis qu'auie campat ena sua fisionomia, ena sua situacion, que desvelhaue en eth ua pietat prigonda.
TERCERA-PART-ANNA-KARENINA	En entrar ena casa, Kuzmà li comuniquèc que Katerina Alexandrovna se trapaue ben, que hège pòc qu'auien partit d'aquiu es sues fraies, e l'autregèc dues cartes.
TERCERA-PART-ANNA-KARENINA	Era ua ère deth sòn encargat, Sokolov, que li didie que non auie venut eth horment pr'amor que l'aufrien solet cinc robles e miei e que non sabie d'a on podie trèir mès sòs; era auta carta ère dera sua fraia que li repotegaue qu'er ahèr non siguesse encara acabat.
TERCERA-PART-ANNA-KARENINA	Per çò des queishes dera sua fraia non desvelhèren en eth qu'aguest pensament: “Qu'ei extraordinari çò d'ocupat qu'auem aciu tot eth temps”.
TERCERA-PART-ANNA-KARENINA	E, dempús de decidir que se tierie ad aguest ahèr ath londeman, se dirigic de cap es crambes qu'ocupaue era sua esposa.
TERCERA-PART-ANNA-KARENINA	En totes eres, se cohessaue, auien tractat de qüestions que per eres non s'aurie interessat en d'autes escadences, mès que mès estant solet, en pòble, mès ara, aciu, l'auien resultat interessantes.
TERCERA-PART-ANNA-KARENINA	Sonque en dues ocasions trapaue auer hèt quauquarren que non lo satisfège deth tot: ua ère eth comparèr der esturion enes comentaris sus era pena impausada a un estrangèr; era auta ère “quauquarren non ben definit” qu'auie en aquera doça compassion o trenda afeccion que s'auie desvelhat en eth entà Anna.
TERCERA-PART-ANNA-KARENINA	Levin trapèc ara sua hemna trista e engüejada.
TERCERA-PART-ANNA-KARENINA	Eth repaish entre es tres fraies qu'auie estat animat, mès s'auien cansat de demorar-lo, e era animacion anèc queiguent enquia non saber se qué dider-se.
TERCERA-PART-ANNA-KARENINA	Dempús es fraies partiren, e Kitty se demorèc soleta damb es sòns pensaments, preocupada pera tira-longa deth sòn marit.
TERCERA-PART-ANNA-KARENINA	E tu qué as hèt pendent tot eth dia?, li preguntèc Kitty, guardant-lo enes uelhs, qu'en eri avertie ua cèrta ludentor sospechosa.
TERCERA-PART-ANNA-KARENINA	Ça que la, e pr'amor de non tier-lo ena sua efusion, simulèc e seguic d'aurelha damb ua doça arridalha d'aprovacion eth raconde de çò qu'auie hèt aquera net.
TERCERA-PART-ANNA-KARENINA	En Cercle me trapè damb Vronsky, expliquèc Levin, e m'alegrè de veder-lo.
TERCERA-PART-ANNA-KARENINA	Tot se passèc dera manèra mès naturau.
TERCERA-PART-ANNA-KARENINA	Ac comprenes, vertat?
TERCERA-PART-ANNA-KARENINA	Era tension qu'auie entre nosati qu'a deishat ja d'existir.
TERCERA-PART-ANNA-KARENINA	Ère ua situacion absurda que li calie acabar-se.
TERCERA-PART-ANNA-KARENINA	Non te penses tanpòc qu'ara saja de cercar era sua societat (e tant que didie aguestes paraules Levin se rogic, en tot pensar que “per non cercar era sua societat”) auie vengut a tier- li ua visita a Anna ena gessuda deth Cercle.
TERCERA-PART-ANNA-KARENINA	E didem qu'eth pòble beu!, exclamèc dempús.
TERCERA-PART-ANNA-KARENINA	Sabi pas se qui beu mès, s'eth pòble o era nòsta classa…
TERCERA-PART-ANNA-KARENINA	Eth pòble beu enes dies de hèsta, mès nosati…
TERCERA-PART-ANNA-KARENINA	Kitty entenie estranhada es incongruitats deth sòn marit.
TERCERA-PART-ANNA-KARENINA	E entà qué venguie aquerò de qué s'eth pòble beuie e es aristocrates beuien?
TERCERA-PART-ANNA-KARENINA	Qué les importaue ada eri?
TERCERA-PART-ANNA-KARENINA	Ada era, çò que l'interessaue ara ère saber-se'n per qué s'auie rogit, causa qu'auie vist pro ben.
TERCERA-PART-ANNA-KARENINA	E dempús a on sigueres?
TERCERA-PART-ANNA-KARENINA	Esteva Arkadievic me demanèc damb fòrça interés que li tenguessa ua visita ara sua fraia.
TERCERA-PART-ANNA-KARENINA	E en díder aquerò se rogic de nauèth e sentec qu'es dobtes sus s'auie hèt ben o mau visitant a Anna s'esbugassauen entà deishar pati ath convencement de qué auie obrat d'ua manèra inconvenenta.
TERCERA-PART-ANNA-KARENINA	Demori que non te'n hèsques de qué aja anat aquiu.
TERCERA-PART-ANNA-KARENINA	Arkadievic, e Dolly tanben ac desiraue, seguic Levin.
TERCERA-PART-ANNA-KARENINA	Ò, non!, didec era damb ua guardada que non predidie arren de bon.
TERCERA-PART-ANNA-KARENINA	Qu'ei ua hemna fòrça simpatica, digna de compassion, didec Levin en tot sajar de convéncer a Kitty.
TERCERA-PART-ANNA-KARENINA	Me balhèc entà tu un encargue esmovent.
TERCERA-PART-ANNA-KARENINA	E li didec es paraules que l'auie dit entara sua esposa.
TERCERA-PART-ANNA-KARENINA	Òc, òc, qu'ei clar.
TERCERA-PART-ANNA-KARENINA	Qu'ei ua hemna digna de compassion, didec Kitty damb votz indiferenta.
TERCERA-PART-ANNA-KARENINA	E, de seguit, li preguntèc: de qui as recebut carta?
TERCERA-PART-ANNA-KARENINA	Quan Levin se l'apressèc, era la guardèc damb tristor e se petèc en somics.
TERCERA-PART-ANNA-KARENINA	Qué ei aquerò?
TERCERA-PART-ANNA-KARENINA	Qué te cau?, preguntèc eth, que ja auie endonviat çò que “l'arribaue”.
TERCERA-PART-ANNA-KARENINA	T'as encamardat d'aguesta mala hemna, didec Kitty entre somics.
TERCERA-PART-ANNA-KARENINA	T'a embelinat…
TERCERA-PART-ANNA-KARENINA	Ac è vist enes tòns uelhs…
TERCERA-PART-ANNA-KARENINA	Òc, òc…
TERCERA-PART-ANNA-KARENINA	Se qué se pòt passar d'aquerò?
TERCERA-PART-ANNA-KARENINA	As anat entath Cercle…
TERCERA-PART-ANNA-KARENINA	As begut…
TERCERA-PART-ANNA-KARENINA	As hèt as cartes…
TERCERA-PART-ANNA-KARENINA	E dempús as anat…
TERCERA-PART-ANNA-KARENINA	A on as anat!…
TERCERA-PART-ANNA-KARENINA	Non, ane- mo'n d'aciu…!
TERCERA-PART-ANNA-KARENINA	Aquerò que non se pòt tardar!
TERCERA-PART-ANNA-KARENINA	Jo me'n vau deman madeish!
TERCERA-PART-ANNA-KARENINA	Pendent ua estona Levin sagèc de solatjar-la sense capitada.
TERCERA-PART-ANNA-KARENINA	Non ac artenhec que prometent-li que non vierie mès a veir a Anna, qu'era sua perniciosa influéncia amassa damb eth vin qu'auie begut, auien trebolat era sua rason.
TERCERA-PART-ANNA-KARENINA	Çò que mès sincèraments arreconeishec siguec, totun, que víuer tant de temps en Moscòu, tengut solet a conversar, a humar en excès, a minjar abondiuaments e a béuer encara mès abondiuaments, auien acabat de hèr d'eth un estupid.
TERCERA-PART-ANNA-KARENINA	E damb parièra sinceritat li prometec qu'arren d'aquerò se tornarie a passar.
TERCERA-PART-ANNA-KARENINA	Atau parlèren enquia nautes ores dera net.
TERCERA-PART-ANNA-KARENINA	Encara qu'inconscientaments (tau qu'ac hège tot enes darrèri tempsi), Anna auie hèt pendent tota era net tot çò que podec pr'amor d'encamardar a Levin.
TERCERA-PART-ANNA-KARENINA	Se'n sabie qu'ac auie artenhut, autant que n'ère possible, en ua net, e tractant-se d'un òme maridat e aunèst encamardat dera sua hemna.
TERCERA-PART-ANNA-KARENINA	Tanben eth l'auie shautat e, a maugrat dera grana diferéncia qu'auie entre Vronsky e Levin, eth sòn tacte de hemna l'auie permetut desnishar en ambdús aquera tralha comuna que gràcies ada era Kitty s'auie podut sénter atirada pes dus.
TERCERA-PART-ANNA-KARENINA	E, ça que la, a penes s'auec dit adiu, Anna deishèc de pensar en eth entà pensar en Vronsky de nau.
TERCERA-PART-ANNA-KARENINA	Un solet pensament la perseguie d'ua manèra obsessiua: “Se tau efècte costèc en un òme maridat”, se didie, “e encamardat dera sua hemna, per qué sonque eth se mòstre tan hered damb jo?
TERCERA-PART-ANNA-KARENINA	Jo sai qu'Alexei m'estime”, seguic pensant.
TERCERA-PART-ANNA-KARENINA	Per qué non a estat aciu en tota era net.
TERCERA-PART-ANNA-KARENINA	Encarguèc a Stiva que me didesse que non podie deishar a Jachvin en sòn jòc…
TERCERA-PART-ANNA-KARENINA	Qu'ei qu'ei un mainatge, aguest Jachvin?
TERCERA-PART-ANNA-KARENINA	Supausem que sigue atau, pr'amor qu'eth jamès mentís, ça que la, laguens d'aguesta vertat que i a ua auta causa.
TERCERA-PART-ANNA-KARENINA	Profite totes es escadences entà demostrar-me que tie d'autes obligacions que l'empedissen èster damb jo mès temps.
TERCERA-PART-ANNA-KARENINA	Sai qu'ei atau e i sò cossent…
TERCERA-PART-ANNA-KARENINA	Mès, entà qué aguesti talents entà dider-m'ac?
TERCERA-PART-ANNA-KARENINA	Me vò hèr compréner qu'eth sòn amor entà jo non li a de talhar era sua libertat?
TERCERA-PART-ANNA-KARENINA	Plan, donc.
TERCERA-PART-ANNA-KARENINA	Que non n'è besonh de taus demostracions; çò que cau que me demòstre ei eth sòn amor.
TERCERA-PART-ANNA-KARENINA	Qu'aurie de compréner guaire n'ei de penibla era mia vida aciu en Moscòu.
TERCERA-PART-ANNA-KARENINA	Ei açò víuer?
TERCERA-PART-ANNA-KARENINA	Non, que non viui; passi eth temps en tot demorar aguesta resolucion que jamès acabe de vier.
TERCERA-PART-ANNA-KARENINA	Un aute còp sò sense responsa!
TERCERA-PART-ANNA-KARENINA	Stiva ditz que non pòt vier en çò d'Alexei Alexandrovic, e jo non posqui escríuer de nau.
TERCERA-PART-ANNA-KARENINA	Non posqui hèr arren, non posqui començar arren entà gésser d'aguesta situacion.
TERCERA-PART-ANNA-KARENINA	Sonque me posqui hèr a vier petiti esvagaments (era familha anglesa, liéger, escríuer) entà hèr passar eth temps, pr'amor que tot aquerò non ei senon ua enganha, coma era morfina.
TERCERA-PART-ANNA-KARENINA	Vronsky li calerie auer pietat de jo”, acabèc.
TERCERA-PART-ANNA-KARENINA	E lèrmes de compassion pera sua pròpia sòrt li neguèren es uelhs.
TERCERA-PART-ANNA-KARENINA	Entenec era nerviosa campanada de Vronsky, e, ath mès córrer, se sequèc es lèrmes, se seiguec en un fautulh ath cant dera lampa, dauric un libre e simulèc liéger pr'amor qu'eth se pensèsse qu'ère tranquilla.
TERCERA-PART-ANNA-KARENINA	Era se planhie d'era madeisha, mès non volie de cap manèra era compassion d'eth; d'eth solet volie amor.
TERCERA-PART-ANNA-KARENINA	Non volie tanpòc lutar, mès, sense voler, se plaçaue en postura de combat.
TERCERA-PART-ANNA-KARENINA	Non t'as engüejat?, li preguntèc eth, en tot apressar-se a Anna, encoratjat e alègre.
TERCERA-PART-ANNA-KARENINA	Be n'ei de terribla era passion deth jòc!, comentèc dempús.
TERCERA-PART-ANNA-KARENINA	Non, non m'è engüejat, responec Anna.
TERCERA-PART-ANNA-KARENINA	Ja hè temps qu'aprení a non engüejar-me en aguestes longues demores.
TERCERA-PART-ANNA-KARENINA	Ath delà, an estat aciu Stiva e Levin.
TERCERA-PART-ANNA-KARENINA	Òc, me dideren que vierien a tier-te ua visita.
TERCERA-PART-ANNA-KARENINA	T'a shautat Levin?, preguntèc Vronsky en tot sèir-se ath costat d'Anna.
TERCERA-PART-ANNA-KARENINA	Fòrça.
TERCERA-PART-ANNA-KARENINA	Hè pòc que se n'an anat.
TERCERA-PART-ANNA-KARENINA	Qué a hèt Jachvin?
TERCERA-PART-ANNA-KARENINA	Ara prumeria guanhèc dètz-e-sèt mil robles.
TERCERA-PART-ANNA-KARENINA	Lo cridè pr'amor qu'abandonèsse eth jòc.
TERCERA-PART-ANNA-KARENINA	Lèu se decidic, mès, dempús tornèc a jogar, e ara ei en tot pèrder.
TERCERA-PART-ANNA-KARENINA	Alavetz, entà qué te demorères aquiu?, didec Anna, lheuant era vista entada eth.
TERCERA-PART-ANNA-KARENINA	L'as dit a Stiva, seguic, que te demoraues aquiu entà evitar que Jachvin joguèsse massa, e se passe qu'açò non ei vertat, que solet siguec ua desencusa, donques qu'ara l'as deishat jogant e perdent, ath delà.
TERCERA-PART-ANNA-KARENINA	Vronsky responec heredaments e damb fermetat:
TERCERA-PART-ANNA-KARENINA	Prumèr, non l'è demanat a Stiva que didesse arren.
TERCERA-PART-ANNA-KARENINA	Dusau, jamès digui çò que non ei vertat.
TERCERA-PART-ANNA-KARENINA	E tresau e mès important: auí talents de demorar-me en Cercle e m'i demorè.
TERCERA-PART-ANNA-KARENINA	E après un brèu silenci higec:
TERCERA-PART-ANNA-KARENINA	Anna, se per qué aguesti repotecs?
TERCERA-PART-ANNA-KARENINA	E s'inclinèc entada era e l'estenec, dubèrta, era sua man dreta en tot demorar qu'era botarie es sues entre aquera.
TERCERA-PART-ANNA-KARENINA	Plan que òc: t'as volut demorar aquiu e t'i as demorat.
TERCERA-PART-ANNA-KARENINA	Hès tot çò que vòs.
TERCERA-PART-ANNA-KARENINA	Qu'està ben.
TERCERA-PART-ANNA-KARENINA	Mès, entà qué m'ac dides?
TERCERA-PART-ANNA-KARENINA	Entà qué?, didec mès encoratjada cada còp.
TERCERA-PART-ANNA-KARENINA	Dilhèu te discutís quauqu'un es tòns drets?
TERCERA-PART-ANNA-KARENINA	Se vòs auer era rason, demora-te damb era.
TERCERA-PART-ANNA-KARENINA	Entà tu qu'ei ua qüestion de testudaria, didec Anna, còp sec, en trapar ua paraula que definisse justaments es pensaments e eth sénter de Vronsky, un qualificatiu entad aquera expression deth sòn ròstre que tan l'irritaue.
TERCERA-PART-ANNA-KARENINA	Entà tu se tracte solet de gésser venceire en aguesta luta damb jo, tant qu'entà jo…
TERCERA-PART-ANNA-KARENINA	La neguèc ua immensa compassion per era madeisha, e, lèu plorant, contunhèc:
TERCERA-PART-ANNA-KARENINA	Se sabesses çò que represente tot açò entà jo!
TERCERA-PART-ANNA-KARENINA	Se podesses compréner çò que signifique entà jo era tua ostilitat, aguesta ostilitat qu'ara, en aguest moment, senti tan crudèuments!
TERCERA-PART-ANNA-KARENINA	Me trapi ath cant d'un gran malastre e me hè pòur de jo madeisha!
TERCERA-PART-ANNA-KARENINA	Anna se virèc d'esponera entà amagar es sòns somics.
TERCERA-PART-ANNA-KARENINA	Mès, a qué te referisses?, preguntèc Vronsky orrificat des sòns pensaments.
TERCERA-PART-ANNA-KARENINA	E, espaurit dauant era desesperacion qu'era l'amuishaue, se l'apressèc de nau, li cuelhec era man, amorassant-la, e en tot inclinar-se, l'ac punèc.
TERCERA-PART-ANNA-KARENINA	Dempús li didec corauments, hènt un esfòrç entà convencer-la:
TERCERA-PART-ANNA-KARENINA	De qué te planhes?
TERCERA-PART-ANNA-KARENINA	Dilhèu cèrqui diversions dehòra de casa?
TERCERA-PART-ANNA-KARENINA	Qu'ei que non hugi deth tracte damb d'autes hemnes?
TERCERA-PART-ANNA-KARENINA	Sonque mancarie aquerò!, sorrisclèc Anna.
TERCERA-PART-ANNA-KARENINA	Donques ditz-me: qué me cau hèr entà que sigues contenta?
TERCERA-PART-ANNA-KARENINA	Sò prèst a hèr tot çò que me digues pr'amor de qué sigues erosa, didie Vronsky.
TERCERA-PART-ANNA-KARENINA	Que haria tot çò que siguesse, Anna, entà desliurar-te des tues penes!
TERCERA-PART-ANNA-KARENINA	Que non ei arren… non ei arren…, didec era, en tot senter-se erosa de nauèth.
TERCERA-PART-ANNA-KARENINA	Ne jo madeisha sai se qué voi…
TERCERA-PART-ANNA-KARENINA	Dilhèu era solitud…
TERCERA-PART-ANNA-KARENINA	Es nèrvis…
TERCERA-PART-ANNA-KARENINA	Mès non ne parlem mès d'aquerò (e cambièc era convèrsa sajant de dissimular era victòria artenhuda).
TERCERA-PART-ANNA-KARENINA	Com an anat es corses?
TERCERA-PART-ANNA-KARENINA	Non m'as condat arren encara.
TERCERA-PART-ANNA-KARENINA	Vronsky demanèc eth sopar e se botèc a condar es incidéncies des corses de shivaus, mès peth sòn ton e es sues guardades, que se hègen cada còp mès heredes, Anna comprenec que, a maugrat dera sua precaucion, Vronsky non li perdonaue era derròta patida, que tornaue a campar en eth aqueth sentiment de testudaria que contra eth anaue pelejant.
TERCERA-PART-ANNA-KARENINA	Semblaue autanplan qu'ère mès hered e dur qu'abantes, coma empenaït d'auer- se deishat senhorejar per era.
TERCERA-PART-ANNA-KARENINA	Anna se'n brembèc des paraules que l'auien costat era capitada sus eth (“sò ath cant d'un gran malastre, e me hè pòur de jo madeisha”), mès comprenec qu'aguest recors ère perilhós, dilhèu contraprodusent, e se desistic de tier-lo un aute còp.
TERCERA-PART-ANNA-KARENINA	Anna percebie claraments en ambdús, ath còp deth sòn amor, un aute sentiment antagonic format per maufidances e dobtes en era e vams de libertat e volentat de domeni per part d'eth; e se maufidèc de poder dominar aqueth sentiment en era, e se'n sabie qu'eth tanpòc lo poirie dominar.
TERCERA-PART-ANNA-KARENINA	Tres mesi abantes, Levin non s'aurie creigut capable de dormir tranquil enes condicions que s'estaue ara (sens fin definida, desordenadaments, damb despenes superiores as sòns recorsi economics, embriagant-se coma ac auie hèt aquera net en Cercle, e, sustot, tient relacions amistoses damb er òme que, bèth temps a, era sua hemna auie estat enamorada).
TERCERA-PART-ANNA-KARENINA	L'aurie trèt eth sòn, tanben, pensar qu'auie visitat a ua hemna que consideraue coma ua hemna perduda, senter-se captivat per era, e l'ac aurie trèt, mès que mès, eth racacòr d'auer desengustat ara sua estimada Kitty.
TERCERA-PART-ANNA-KARENINA	Non, Levin abantes non aurie dormit tranquil damb eth pes de tot aquerò sus era consciéncia, mès aguesta net, ja siguesse peth cansament deth rambalh qu'auie auut pendent tot eth dia, ja per non auer dormit era net anteriora o pes efèctes deth vin, s'esclipsèc en un sòn prigond.
TERCERA-PART-ANNA-KARENINA	Tàs cinc dera maitiada, eth bronit d'ua pòrta que se daurie lo desvelhèc.
TERCERA-PART-ANNA-KARENINA	Kitty auie abandonat eth lhet.
TERCERA-PART-ANNA-KARENINA	Qué se passe, Kitty?, li preguntèc espaurit.
TERCERA-PART-ANNA-KARENINA	Qué hès?
TERCERA-PART-ANNA-KARENINA	Non se passe arren, contestèc Kitty en tot entrar ena cramba damb era lum alugada.
TERCERA-PART-ANNA-KARENINA	Me sentí un shinhau indispausada, expliquèc arrint e damb accent corau.
TERCERA-PART-ANNA-KARENINA	Qué, ja comence açò?
TERCERA-PART-ANNA-KARENINA	Mos cau anar a cercar ara lheuador?, preguntèc eth.
TERCERA-PART-ANNA-KARENINA	E comencèc a vestir-se ara prèssa.
TERCERA-PART-ANNA-KARENINA	Non, non, responec Kitty arrint.
TERCERA-PART-ANNA-KARENINA	E lo retenguec e l'obliguèc a calar-se de nau en lhet.
TERCERA-PART-ANNA-KARENINA	Que non ei arren, expliquèc.
TERCERA-PART-ANNA-KARENINA	Sentí un petit malèster.
TERCERA-PART-ANNA-KARENINA	Mès ja s'a passat.
TERCERA-PART-ANNA-KARENINA	A Levin l'ère sospechosa aquera tranquillitat ena respiracion, en tot semblar-li que Kitty hège esfòrci entà non aparéisher agitada, e sustot consideraue estranha era expression doça e animada qu'era, en tornar ena cramba, l'auie dit “non ei arren”, plan, pensaue eth, entà solatjar-lo.
TERCERA-PART-ANNA-KARENINA	Sonque dempús se'n brembèc der accent tranquil de Kitty e comprenec çò qu'auie passat ena amna dera sua hemna pendent aqueri moments qu'era, quieta mès damb era amna plia d'inquietuds, de dobtes, de temors, d'alegries e de patiments fisics, demoraue eth hèt mès trascendentau dera sua vida.
TERCERA-PART-ANNA-KARENINA	Tàs sèt sentec era man de Kitty sus era sua espatla e l'entenec díder quauquarren, encara que non lo comprenec, pr'amor que parlaue en votz baisha, damb un fèble mormolh, coma dobtant entre eth besonh de desvelhar-lo e era pietat de maumeter-li eth sòn tranquil que gaudie.
TERCERA-PART-ANNA-KARENINA	Kostia, non t'espaurisques, li didec, ara fin, mès me semble que te calerà manar a cercar a Elisabeth Petrovna.
TERCERA-PART-ANNA-KARENINA	Se te platz, non t'espaurisques.
TERCERA-PART-ANNA-KARENINA	Jo non è cap pòur, didec era en veir era cara d'espant de Levin.
TERCERA-PART-ANNA-KARENINA	E corauments li sarrèc era man contra eth sòn pièch e dempús se la hec a vier enes pòts.
TERCERA-PART-ANNA-KARENINA	Sabie çò que li calie hèr, s'auie d'ocupar de seguit de tot çò qu'ère de besonh entad aqueth moment, mès non se botjaue, non podie desseparar era guardada d'aqueth ròstre estimat que tanti còps auie campat.
TERCERA-PART-ANNA-KARENINA	Ara desnishaue en eth ua expression naua, pilho- malho d'ansietat e alegria.
TERCERA-PART-ANNA-KARENINA	Guaire miserable se consideraue, en brembar eth desengust qu'aquera madeisha net l'auie costat, en veder-la ara ath sòn dauant atau qu'ère en aqueth instant!
TERCERA-PART-ANNA-KARENINA	Eth ròstre de Kitty li semblaue mès beròi que jamès, alugat e entornejat de roiencs peus que s'escapauen dera sua còfa de net, radianta d'alegria e de resolucion.
TERCERA-PART-ANNA-KARENINA	Jamès aquera amna candida e transparenta se l'auie apareishut dauant es sòn uelhs damb tanta claretat, tota sancera e sense cap de vel, e Levin se sentie ath sòn dauant meravilhat e estonat.
TERCERA-PART-ANNA-KARENINA	Kitty lo guardaue damb un arridolet.
TERCERA-PART-ANNA-KARENINA	Còp sec, es sues celhes tremolèren, lheuèc eth capt e, en tot apressar-se ara prèssa ath sòn espós, lo cuelhec dera man, l'atirèc entada era, l'abracèc fòrtaments e lo punèc, estofant-lo damb eth sòn alend.
TERCERA-PART-ANNA-KARENINA	Deuie sénter fòrts dolors, e l'abraçaue coma cercant un calmant, e a Levin li semblèc, coma tostemps, qu'eth ère eth colpable d'aqueth mau fòrt.
TERCERA-PART-ANNA-KARENINA	Mès de seguit se n'encuedèc qu'aquiu non i auie colpable que castigar.
TERCERA-PART-ANNA-KARENINA	Jo manarè avisar a mama tant que tu corres a cercar a Elisabeth Petrovna…
TERCERA-PART-ANNA-KARENINA	Kostia!…
TERCERA-PART-ANNA-KARENINA	Non, non ei arren, ja s'a passat.
TERCERA-PART-ANNA-KARENINA	Se hec enlà de Levin entà apressar-se ath timbre e possèc eth boton.
TERCERA-PART-ANNA-KARENINA	Ara ja te'n pòs anar.
TERCERA-PART-ANNA-KARENINA	Pacha vierà de seguit.
TERCERA-PART-ANNA-KARENINA	Que ja sò ben, acabèc.
TERCERA-PART-ANNA-KARENINA	En moment qu'eth gessie per ua des pòrtes dera cramba, entraue era mossa de servici pera auta.
TERCERA-PART-ANNA-KARENINA	Se posèc e entenec se com Kitty balhaue ordes precises ara gojata e, amassa damb era, començaue a botjar eth lhet.
TERCERA-PART-ANNA-KARENINA	Levin se vestic e, tant qu'aganchauen es shivaus, pr'amor qu'en aquera ora non i auie coches de loguèr, pugèc ath córrer en dormitòri.
TERCERA-PART-ANNA-KARENINA	Entrèc ena cramba de puntetes (coma se l'amièssen damb ales, li semblèc).
TERCERA-PART-ANNA-KARENINA	Dues sirventes anauen d'un costat en aute dera cramba ocupades, cambiant de plaça causes e apraiant-les, tant que Kitty se passejaue en tot balhar ordes e sense deishar de hèr labor ath còp.
TERCERA-PART-ANNA-KARENINA	Ara vau en çò deth mètge.
TERCERA-PART-ANNA-KARENINA	An anat a cercar a Elisabeth Petrovna.
TERCERA-PART-ANNA-KARENINA	Totun açò, passarè jo per aquiu.
TERCERA-PART-ANNA-KARENINA	As besonh de bèra causa mès?, li demanèc.
TERCERA-PART-ANNA-KARENINA	Òc, òc…
TERCERA-PART-ANNA-KARENINA	Vè-te'n!
TERCERA-PART-ANNA-KARENINA	Quan trauessaue eth minjador, entenec un fèble gemèc que gessie deth dormitòri, e de nau se hec silenci.
TERCERA-PART-ANNA-KARENINA	S'arturèc, e, pendent ua longa estona, non podec compréner se qué se passaue.
TERCERA-PART-ANNA-KARENINA	E, botant-se es mans en cap, correc escales enjós.
TERCERA-PART-ANNA-KARENINA	En moments coma aqueth, d'incertitud e angonia, Levin dresbrembaue toti es sòn dobtes sus era existéncia de Diu e, en veder-se impotent, recorrie ath Totpoderós en tot demanar-li que l'ajudèsse.
TERCERA-PART-ANNA-KARENINA	Eth sòn excepticisme auie despareishut de pic dera sua amna, coma eth povàs balajat pera ventòria.
TERCERA-PART-ANNA-KARENINA	Eth non se sentie damb fòrces entà acarar com calie aqueth ahèr, e a qui podie recórrer mielhor qu'ad Aqueth qu'enes sues mans credie, ara, balhada ara qu'ère tot eth sòn amor, era sua amna e era sua pròpia vida?
TERCERA-PART-ANNA-KARENINA	Eth shivau encara non ère aganchat e Levin, damb era grana ansietat e tension nerviosa que lo senhorejaue, non volec demorar-se mès e comencèc a caminar a pè, encargant a Kuzmà que l'atrapèsse damb eth coche.
TERCERA-PART-ANNA-KARENINA	Ena cantoada se trapèc ua luja de loguèr deth servici de net que s'apressaue ath mès córrer.
TERCERA-PART-ANNA-KARENINA	Seiguda en era i auie Elisabeth Petrovna, damb ua capa de velot e era tèsta caperada damb un mocador de lan.
TERCERA-PART-ANNA-KARENINA	Laudat sigue Diu!, didec Levin damb alegria en reconéisher eth ròstre, petit e roienc dera lheuador, qu'era sua expression ère alavetz sevèra e enquia preocupada.
TERCERA-PART-ANNA-KARENINA	Gessec ar encontre dera luja e sense hèr-la parar, l'anèc seguint a pè sense deishar de córrer.
TERCERA-PART-ANNA-KARENINA	Sonque dues ores, didetz?
TERCERA-PART-ANNA-KARENINA	Sonque dues?, preguntèc era.
TERCERA-PART-ANNA-KARENINA	A Pèir Dmitrievic lo traparatz en çò de sòn, mès que non cau que s'esdegue.
TERCERA-PART-ANNA-KARENINA	A!, escotatz: entratz en ua farmàcia e compratz òpi.
TERCERA-PART-ANNA-KARENINA	Pensatz que tot se passarà ben?
TERCERA-PART-ANNA-KARENINA	Diu mèn, perdona-me e ajuda-mos!, exclamèc Levin.
TERCERA-PART-ANNA-KARENINA	En aqueth moment era sua luja gessie deth portau dera casa.
TERCERA-PART-ANNA-KARENINA	En un bot se placèc ath cant de Kuzmà e ordenèc ad aguest que l'amièsse en çò de Pèir Dmitrievic çò de mès lèu possible.
TERCERA-PART-ANNA-KARENINA	Eth mètge non s'auie lheuat encara.
TERCERA-PART-ANNA-KARENINA	Eth vailet, ocupat a netejar es veires des sues lampes de petròli e sense deishar eth sòn prètzhet, didec a Levin “qu'eth senhor s'auie calat tard a dormir e l'auie manat que non lo desvelhèsse.
TERCERA-PART-ANNA-KARENINA	Mès, me pensi que se lhèue d'ora”.
TERCERA-PART-ANNA-KARENINA	Tengut ath sòn trabalh, a penes l'auie guardat, e aquera atencion as lampes e era sua indiferéncia dauant es paraules de Levin, ara prumeria l'emmalicièren.
TERCERA-PART-ANNA-KARENINA	Mès reflexionèc de seguit e comprenec qu'arrés se'n sabie de çò que se passaue ath sòn laguens ne ère obligat a compartir es sòns sentiments, e se didec que, plan per açò, li calie obrar damb tranquillitat e fermetat pr'amor de trincar eth gèu dera indiferéncia des auti e arténher era fin que perseguie.
TERCERA-PART-ANNA-KARENINA	Donques qu'eth mètge encara non s'auie lheuat, Levin cambièc eth sòn plan.
TERCERA-PART-ANNA-KARENINA	Atau, donc, decidic manar a Kuzmà que venguesse, damb ua carta sua, a cercar a un aute mètge.
TERCERA-PART-ANNA-KARENINA	Eth anarie entara farmàcia pr'amor d'aquerir er òpi e se, en tornar, Pèir Dmitrievic non ère encara lheuat, sajarie arténher deth sòn vailet coma siguesse, de grat o ara valenta, que desvelhèsse ath sòn senhor e li balhèsse eth sòn encargue.
TERCERA-PART-ANNA-KARENINA	Ena farmàcia er emplegat botaue en uns pans azims cèrtes medecines que demoraue un menaire, e ac hège damb era madeisha atencion qu'eth vailet de Pèir Dmitrievic netejaue es lampes; e, damb era madeisha indiferéncia qu'eth vailet, li didec a Levin que non lo podie atier en aqueth moment, que se demorèsse.
TERCERA-PART-ANNA-KARENINA	Sajant de non emmaliciar-se ne pressar-se, Levin l'expliquèc ar emplegat entà qué n'auie besonh der òpi, li hec veir que se tractaue d'un cas d'urgéncia e li demanèc que se lo servisse çò de mès lèu possible.
TERCERA-PART-ANNA-KARENINA	Eth gojat consultèc en aleman a quauquarrés que se trapaue darrèr un paravent, e, en auer recebut eth consentiment d'aquera persona, cuelhec sense prèssa un salèr, vessèc ua petita quantitat deth contengut en un aute salèr petit, li botèc ua etiqueta, lo barrèc damb un ligam sagerat e, maugrat es indicacions e prèsses de Levin, se predèc a enfaishar-lo en un papèr.
TERCERA-PART-ANNA-KARENINA	Levin intranquil, nerviós, non podec tier ja mès aquera demora, agarrèc eth salèr des mans der emplegat e gessec dera farmàcia ath mès córrer, hènt quèir cagires, e barrant violentaments es granes pòrtes de veires.
TERCERA-PART-ANNA-KARENINA	Sense pressar-se, Levin treiguec deth sòn monedèr un bilhet de dètz robles, l'ac autregèc ath vailet, e prononciant es paraules tot doç, mès sense pèrder temps, l'expliquèc qu'eth sòn senhor (guaire gran e important li semblaue a Levin ara aqueth Pèir Dmitrievic, que tant insignificant auie vist tostemp!
TERCERA-PART-ANNA-KARENINA	Levin que passèsse ena sala de demora.
TERCERA-PART-ANNA-KARENINA	Pèir Dmitrievic!, Pèir Dmitrievic!
TERCERA-PART-ANNA-KARENINA	Per Diu!
TERCERA-PART-ANNA-KARENINA	Perdonatz-me e recebetz-me tau que sigats.
TERCERA-PART-ANNA-KARENINA	S'an passat mès de dues ores…
TERCERA-PART-ANNA-KARENINA	Lèu, lèu, responec era votz deth doctor.
TERCERA-PART-ANNA-KARENINA	Totun, persutèc:
TERCERA-PART-ANNA-KARENINA	Permetetz-me un moment.
TERCERA-PART-ANNA-KARENINA	Pèir Dmitrievic!, gessec de parlar de nau Levin, damb votz malerosa.
TERCERA-PART-ANNA-KARENINA	Mès, en aqueth moment, eth mètge, ja vestit e pientat, entrèc ena sala.
TERCERA-PART-ANNA-KARENINA	Bon dia!, lo saludèc eth doctor, balhant-li era man, e coma se se'n fotèsse d'eth damb era sua cauma.
TERCERA-PART-ANNA-KARENINA	Non vos esdeguetz.
TERCERA-PART-ANNA-KARENINA	Dempús, damb grana tranquillitat, li demanèc:
TERCERA-PART-ANNA-KARENINA	Ben, qué s'a passat enquia ara?
TERCERA-PART-ANNA-KARENINA	Non vos esdeguetz, òme, non vos esdeguetz, li didec eth doctor damb cauma.
TERCERA-PART-ANNA-KARENINA	Vosati que non vo'n sabetz d'aguestes causes…
TERCERA-PART-ANNA-KARENINA	A maugrat que seguraments non auratz besonh de jo, vos è prometut que vierè e vierè…
TERCERA-PART-ANNA-KARENINA	Mès que non i a cap de motiu entà pressar-se…
TERCERA-PART-ANNA-KARENINA	Seiguetz, se vos platz.
TERCERA-PART-ANNA-KARENINA	Voletz cafè?
TERCERA-PART-ANNA-KARENINA	Eth doctor lo comprenec e didec arrint:
TERCERA-PART-ANNA-KARENINA	Ja sai…
TERCERA-PART-ANNA-KARENINA	Ja sai se qué son aguesti casi, pr'amor que n'è assistit a molti e jo madeish è hilhs.
TERCERA-PART-ANNA-KARENINA	Nosati, es marits, èm en aguesti moments era gent mès bastrussa.
TERCERA-PART-ANNA-KARENINA	Eth marit d'ua des mies pacientes, normauments, quan vie era jasilha dera sua esposa, cor a refugiar-se ena bòrda.
TERCERA-PART-ANNA-KARENINA	Qué pensatz que se passarà?, Pèir Dmitrievic.
TERCERA-PART-ANNA-KARENINA	Pensatz que tot gesserà ben?
TERCERA-PART-ANNA-KARENINA	Tot que hè a pensar en ua erosa solucion.
TERCERA-PART-ANNA-KARENINA	Atau, donc, vieratz de seguit?, preguntèc, guardant damb ira ath vailet, que li hège a vier eth cafè ath doctor.
TERCERA-PART-ANNA-KARENINA	En ua ora.
TERCERA-PART-ANNA-KARENINA	Non, per Diu!, supliquèc Levin.
TERCERA-PART-ANNA-KARENINA	Eth mètge comencèc a préner eth sòn cafè, tant qu'eth caraue, intraquil e angoishat.
TERCERA-PART-ANNA-KARENINA	As turcs les estòven era codena.
TERCERA-PART-ANNA-KARENINA	Non auetz liejut es telegrames d'ager?, didec Pèir Dmitrievic tant que chaupaue, damb grana cauma, eth panet en cafè e se l'anaue minjant de man en man.
TERCERA-PART-ANNA-KARENINA	Non, que non posqui mès, exclamèc Levin, en tot lheuar-se d'un bot.
TERCERA-PART-ANNA-KARENINA	Atau, donc, vieratz en un quart d'ora?, tornèc a preguntar.
TERCERA-PART-ANNA-KARENINA	Mieja ora.
TERCERA-PART-ANNA-KARENINA	Prometut?
TERCERA-PART-ANNA-KARENINA	Levin arribèc en çò de sòn ath madeish temps qu'era Princesa, e es dus s'apressèren ena pòrta deth dormitòri.
TERCERA-PART-ANNA-KARENINA	Era Princesa auie lèrmes enes uelhs e es sues mans tremolauen.
TERCERA-PART-ANNA-KARENINA	En veder-la, l'abracèc e se metec a plorar.
TERCERA-PART-ANNA-KARENINA	Coma va aquerò, Elisabeth Petrovna?, preguntèc era Princesa ara lheuador, que gessie en aguest moment dera cramba de Kitty damb eth ròstre radiant encara que preocupada.
TERCERA-PART-ANNA-KARENINA	Tot se passe ben, didec era lheuador.
TERCERA-PART-ANNA-KARENINA	Mès persuaditz-la de qué s'estongue en lhet, higec.
TERCERA-PART-ANNA-KARENINA	Atau senterà mens eth dolor.
TERCERA-PART-ANNA-KARENINA	Quan Levin, en desvelhar-se aqueth maitin, comprenec qu'auie arribat eth moment dera jasilha, decidit a sostier eth valor dera sua esposa, s'auie prometut non pensar en arren, amagar es sues emocions e, mès que mès, era sua intranquillitat e era sua incertitud pendent es cinc ores que, sivans es expèrts, li calie tardar era pròva, e tier era animositat serena pr'amor de padegar-la e encoratjar-la damb era sua preséncia.
TERCERA-PART-ANNA-KARENINA	Mès, quan en tornar dera casa deth mètge vedec que Kitty contunhaue patint, comencèc a alendar e a lheuar es uelhs entath cèu, a crànher que non ac poirie sostier e se meterie a plorar o li calerie húger, e damb era guardada suplicanta repetic tu per tu es sues invocacions a Diu.
TERCERA-PART-ANNA-KARENINA	Se sentie desesperat.
TERCERA-PART-ANNA-KARENINA	Patie orriblaments en non veir era fin des dolors dera sua esposa.
TERCERA-PART-ANNA-KARENINA	Soent pensaue, compdant es palpitacions, qu'eth sòn còr crebarie, e sentie que se l'acabaue era sua paciéncia.
TERCERA-PART-ANNA-KARENINA	Totes es sues condicions normaus de vida, minjars, sauneis, suenhs, esvagaments (que d'eri credie Levin que non se'n podie estar), auien despareishut, non existien entada eth.
TERCERA-PART-ANNA-KARENINA	Perdec eth sens deth temps.
TERCERA-PART-ANNA-KARENINA	Aqueri moments que Kitty lo cridaue ath sòn costat e damb es sues mans sudoroses sarraue es sues damb gran afogament, damb fòrça extraordinària, e les ac deishaue dempús, damb ua expression d'agotament, li semblauen ores; o ben eth temps que li passaue sense senter-lo.
TERCERA-PART-ANNA-KARENINA	Levin s'estonèc quan Elisabeth Petrovna aluguèc era lum e en un relòtge que i auie darrèr un paravent, vedec qu'èren es cinc dera tarde.
TERCERA-PART-ANNA-KARENINA	Se l'auessen dit qu'èren es dètz deth maitin, madeish s'aurie estonat.
TERCERA-PART-ANNA-KARENINA	Avertie tan pòc eth pas deth temps coma çò qu'en eth se passaue.
TERCERA-PART-ANNA-KARENINA	Vedie eth ròstre de Kitty, ja excitat, ja estonat, o arridolent, o damb gèst de dolor.
TERCERA-PART-ANNA-KARENINA	Vedie tanben ara Princesa, alugada, angoishada, sense volentat, damb eth ròstre enquadrat de retortilhs blanqui, caperat de lèrmes que s'avalaue mossegant-se es pòts.
TERCERA-PART-ANNA-KARENINA	Vedie a Dolly e ath doctor, que humaue gròssi cigars, e a Elisabeth Petrovna, damb eth ròstre fèrm, decidit e tranquillizador; e ath vielh Prince, que se passejaue pera sala damb es celhes arroncilhades.
TERCERA-PART-ANNA-KARENINA	Mès Levin non se n'encuedaue de quan, cadun d'eri, entraue ena cramba, cambiaue de lòc o de postura, o se n'anaue.
TERCERA-PART-ANNA-KARENINA	Era Princesa tanlèu ère ena cramba damb eth doctor, coma en gabinet, a on auien botat era taula.
TERCERA-PART-ANNA-KARENINA	Se li hègen bèth encargue l'amiaue a tèrme inconscientaments.
TERCERA-PART-ANNA-KARENINA	Rebrembaue que l'auien manat entà bèth lòc e non podie saber entà qué, ne quan, ne a on auie anat.
TERCERA-PART-ANNA-KARENINA	Tanben, en un aute moment, l'auien manat hèr a vier ua taula e un divan ena cramba.
TERCERA-PART-ANNA-KARENINA	Ac auie hèt ara prèssa, e solet dempús se n'encuedèc de qué les auie hèt a vier entà passar eth era net.
TERCERA-PART-ANNA-KARENINA	L'auien manat tanben en dormitòri pr'amor de hèr-li a vier ara Princesa era Santa Imatge dera casulha d'argent daurada, e Levin, amassa damb era vielha crambèra dera Princesa, pugèc enquiath sagrari pr'amor de trèir era imatge e trinquèc era petita lampa.
TERCERA-PART-ANNA-KARENINA	Era vielha crambèra lo padeguèc d'aqueth accident e li balhèc in, respècte ar estat de Kitty.
TERCERA-PART-ANNA-KARENINA	Levin se hec a vier era Santa Imatge e la placèc suenhosaments en cabeç deth lhet dera sua hemna, darrèr es coishins.
TERCERA-PART-ANNA-KARENINA	Mès, a on, com e perqué auie hèt tot aquerò non ac rebrembaue.
TERCERA-PART-ANNA-KARENINA	Tanpòc comprenie per qué era Princesa li sarraue era man, lo guardaue damb compassion e li demanaue que se padeguèsse; per qué Dolly li demanaue que mingèsse; ne per qué eth mètge lo guardaue tan seriós e damb tanta pietat e li hège béuer ues gotes.
TERCERA-PART-ANNA-KARENINA	Sabie e sentie qu'ère ena madeisha situacion, en madeish estat d'inconsciéncia que hège lèu un an ena aubèrja d'aquera capitau de província, ath cant deth lhet de mòrt de sa frair Nicolàs.
TERCERA-PART-ANNA-KARENINA	Alavetz se tractaue d'ua mòrt e ara d'ua vida.
TERCERA-PART-ANNA-KARENINA	Mès, madeish qu'abantes, eth dolor, era alegria daurie ara ena vida vidanta de Levin ua clarulha qu'en era avertie quauquarren superior que non venguie de compréner mès que li quilhaue era amna enquia ua nautada que non auie arribat jamès e a on era sua rason non artenhie.
TERCERA-PART-ANNA-KARENINA	Pendent aqueres ores inacabables, Levin coneishec alternatiuaments dus desparièrs estats d'animositat: un, quan aluenhat de Kitty ère damb eth doctor, que humaue, un darrèr er aute, gròssi cigars, en tot amorta-les ath bord deth cendrèr, plen ja de cendre, o ben quan ère damb Dolly o damb eth Prince e parlauen de politica, dera malautia de Maria Petrovna o de quinsevolh aute tèma, en animada convèrsa.
TERCERA-PART-ANNA-KARENINA	En aqueri moments, Levin desbrembaue totafèt çò que li passaue ara sua esposa e sentie fèrm eth sòn vam e desvelhat eth sòn pensament.
TERCERA-PART-ANNA-KARENINA	Er aute estat d'esperit que l'arribaue ère quan se trapàue ena preséncia de Kitty, près dera sua coishinèra, se sentie un aute èsser complètaments desparièr: sentie coma s'eth sòn còr s'anèsse a tricar e pregaue de contunh.
TERCERA-PART-ANNA-KARENINA	Levin queiguie en madeish error: en entener-lo, hège un bot e corrie aquiu, damb era intencion de desencusar-se; dempús, peth camin, se'n brembaue de qué non ère eth causant d'aqueri patiments, e sentie talents de deféner e d'ajudar ara sua hemna.
TERCERA-PART-ANNA-KARENINA	En guardar-la vedie, ça que la, que l'ère impossible ajudar-la, s'orrificaue e clamaue un còp mès: “Senhor, perdona-me e ajuda-mos!”.
TERCERA-PART-ANNA-KARENINA	Coma mès temps se passaue, autant mès dolorós sentie Levin eth contrast d'aqueri dus sentiments; mès tranquil se sentie dehòra dera sua preséncia, enquiath punt de desbrembar-se'n de tot; e mès viu ère eth sòn sentiment d'impotència coma mès prigonds èren es patiments dera sua hemna.
TERCERA-PART-ANNA-KARENINA	Mès, a maugrat de tot, quan entenie era sua votz, corrie ath sòn costat pr'amor d'ajudar-la.
TERCERA-PART-ANNA-KARENINA	A viatges, quan lo cridaue, sentie ira e talents de repotegar-la, mès, en veir eth ròstre de Kitty somés e arridolent e enténer es sues paraules: “Com te tormenti, Kostia!
TERCERA-PART-ANNA-KARENINA	Perdona-me!”, Levin volie tier-se contra Diu; e en rebrembar a Diu, de seguit l'imploraue que lo perdonesse e l'ajudèsse.
TERCERA-PART-ANNA-KARENINA	Levin non sabie s'ère tard o d'ora.
TERCERA-PART-ANNA-KARENINA	Es candèles èren ja lèu consomides.
TERCERA-PART-ANNA-KARENINA	Levin, seigut près deth doctor, seguie d'aurelha ua anecdòta qu'aguest li condaue d'un barlòca magnetizador, e guardaue, ath còp, e damb mina distrèta, eth cendre que s'anaue formant en sòn cigar.
TERCERA-PART-ANNA-KARENINA	Ara escotaue es paraules deth doctor e les comprenie pliaments.
TERCERA-PART-ANNA-KARENINA	Còp sec s'entenec un crit que hec estrementir.
TERCERA-PART-ANNA-KARENINA	Eth crit ère tan terrible que Levin ne tansevolhe podec lheuar-se, coma d'auti viatges, en un bot, e córrer entara cramba, senon que se demorèc seigut, quiet, damb era alend bracada, guardant ath doctor interrogatiuaments e espaurit.
TERCERA-PART-ANNA-KARENINA	Pèir Dmitrievic, virant eth cap, parèc era aurelha.
TERCERA-PART-ANNA-KARENINA	Tot çò que se passaue ère tant extraordinari que ja arren podie suspréner a Levin.
TERCERA-PART-ANNA-KARENINA	E seguic seigut.
TERCERA-PART-ANNA-KARENINA	Mès, ara seguida, non podent-se, a maugrat de tot, explicar aqueth crit, se lheuèc e, de puntetes, entrèc en dormitòri, passèc peth darrèr d'Elisabeth Petrovna e era Princesa e se botèc en sòn lòc de tostemp, en cabeç deth lhet.
TERCERA-PART-ANNA-KARENINA	Non s'entenie ja cap crit, mès comprenec qu'aquiu, encara que non avertisse ne comprenesse arren, s'auie passat quauquarren extraordinari.
TERCERA-PART-ANNA-KARENINA	Eth ròstre d'Elisabeth Petrovna ère sevèr e palle; es sues maishères tremolauen leugèraments e es sòns uelhs èren tachadi en Kitty.
TERCERA-PART-ANNA-KARENINA	Eth ròstre congestionat, tormentat, dera sua hemna, caperat de sudor e damb ua guinsa de peu apegat en front, s'auie virat entada eth, cercaue era guardada deth sòn espós, e damb es sues mans, quilhades peth dessús deth lhet, li demanaue era sua man.
TERCERA-PART-ANNA-KARENINA	Non te'n vages…
TERCERA-PART-ANNA-KARENINA	Non te'n vages…
TERCERA-PART-ANNA-KARENINA	Jo non cranhi, jo non cranhi…, didec ara prèssa, cuelhent enes sues sudoroses mans es mans heredes deth sòn marit e apressant-les-se ena cara.
TERCERA-PART-ANNA-KARENINA	Mama…
TERCERA-PART-ANNA-KARENINA	Agarra es mies plendengues, que me shòrden…
TERCERA-PART-ANNA-KARENINA	Non te cau pòur…
TERCERA-PART-ANNA-KARENINA	Serà lèu, Elisabeth Petrovna?
TERCERA-PART-ANNA-KARENINA	Parlaue precipitadaments e damb era votz entrebracada.
TERCERA-PART-ANNA-KARENINA	Volie arrir, mès de pic eth sòn ròstre s'alterèc orriblaments e dera sua gòrja gessec un panteish orrible, fòrt, agudent e perlongat.
TERCERA-PART-ANNA-KARENINA	Non!, qu'ei terrible.
TERCERA-PART-ANNA-KARENINA	Vau a morir…
TERCERA-PART-ANNA-KARENINA	Vau a morir…
TERCERA-PART-ANNA-KARENINA	Vè-te'n, vè-te'n, didec a Levin.
TERCERA-PART-ANNA-KARENINA	E dera sua gòrja gessec un aute còp aqueth crit que hège estrementir.
TERCERA-PART-ANNA-KARENINA	Levin s'agarrèc eth cap damb es mans e gessec ath mès córrer dera cramba.
TERCERA-PART-ANNA-KARENINA	Non se passe arren, non se passe arren, tot qu'està ben, entenec díder a Dolly darrèr sòn.
TERCERA-PART-ANNA-KARENINA	Mès, a maugrat de çò que li didien, eth se pensaue que tot ère perdut.
TERCERA-PART-ANNA-KARENINA	Se demorèc ena cramba deth costat, en tot emparar era sua tèsta en cant dera pòrta.
TERCERA-PART-ANNA-KARENINA	Seguie entenent aqueth crit jamès escotat, semblable a un espantoriant idòl, e sabent que qui cridaue atau ère era sua Kitty.
TERCERA-PART-ANNA-KARENINA	Ja hège temps que, dauant tant de dolor, auie refusat eth sòn desir de tier un hilh.
TERCERA-PART-ANNA-KARENINA	Ara l'auie en òdi e non demanaue a Diu senon que sauvèsse era vida d'era; era soleta causa que desiraue ère que s'acabèssen es sòns patiments.
TERCERA-PART-ANNA-KARENINA	Qué ei aquerò, Diu mèn?
TERCERA-PART-ANNA-KARENINA	Doctor, qué ei aquerò?, didie Levin cuelhent-li era man ath doctor, qu'entraue en aqueth moment, ena cramba.
TERCERA-PART-ANNA-KARENINA	Ja s'acabe, didec eth doctor.
TERCERA-PART-ANNA-KARENINA	Dehòra de se, correc entara cramba, a on çò de prumèr que vedec siguec eth ròstre d'Elisabeth Petrovna, mès arroncilhat e sevèr qu'eth deth mètge.
TERCERA-PART-ANNA-KARENINA	Kitty, era sua estimada Kitty, non ère ja aquiu.
TERCERA-PART-ANNA-KARENINA	Ath sòn lòc i auie ua creatura tormentada, damb eth ròstre descompausat e terrible, que dera sua boca brotoauen sense pòsa crits estrementidors, e qu'ère impossible arreconéisher.
TERCERA-PART-ANNA-KARENINA	Es orribles gemècs sonèren sense pòsa pendent bèth temps, cada viatge mès estrementidors.
TERCERA-PART-ANNA-KARENINA	Mès còp sec, e coma s'auesse arribat ja eth darrèr limit, se deishèren d'enténer.
TERCERA-PART-ANNA-KARENINA	Levin non volie creir as sues aurelhes, mès eth dobte non ère ja possible: es gemècs s'auien acabat e solet s'entenie un leugèr bronit de ròba remoiguda e de respiracions fatigades e, fin finau, era votz de Kitty, era sua viua e doça votz, plea d'inefabla felicitat que didie: “ e s'acabèc!”.
TERCERA-PART-ANNA-KARENINA	Eth lheuèc eth cap damb temor.
TERCERA-PART-ANNA-KARENINA	E de ressabuda, en aqueth mon misteriós e terrible, tan luenh dera vida vidanta, qu'auie viscut aqueres darrères vint-e-dues ores, Levin se sentec transportat ath sòn mon de costum, ath sòn mon d'abantes, e qu'ara trapaue illuminat per ua lum de felicitat tan radianta que non la podec tier.
TERCERA-PART-ANNA-KARENINA	Lèrmes d'alegria li neguèren es uelhs, e es somics li gesseren damb tanta intensitat que secodiren tot eth sòn còs e pendent ua longa estona l'empachèren prononciar ua soleta paraula.
TERCERA-PART-ANNA-KARENINA	Ajulhat dauant eth lhet, botaue es sòns pòts sus es mans dera sua hemna e les punaue freneticaments, tant qu'era responie ad aguestes amorasses damb un movement fèble des sòns dits agotadi.
TERCERA-PART-ANNA-KARENINA	Mentretant, as pès deth lhet, entre es mans adreites d'Elisabeth Pedrovna, s'agitaue coma era lum trantalhanta d'ua lampa petita era fèbla ahlama d'aqueth èsser qu'ua segonda abantes non existie, mès lèu lèu harie a valer es sòns drets ara vida e engendrarie ath còp a d'auti semblables.
TERCERA-PART-ANNA-KARENINA	Viu!.
TERCERA-PART-ANNA-KARENINA	Viu!
TERCERA-PART-ANNA-KARENINA	E ei un maiatge!
TERCERA-PART-ANNA-KARENINA	Non vo'n hescatz, entenec Levin a Elisabeth Petrovna, que damb ua man pataquejaue leugèraments era espatla deth mainatge.
TERCERA-PART-ANNA-KARENINA	Mama, ei vertat?, preguntèc damb votz fèbla Kitty.
TERCERA-PART-ANNA-KARENINA	Li responeren solet es somics dera Princesa.
TERCERA-PART-ANNA-KARENINA	E en silenci, coma responsa indobtabla ara pregunta dera mair, s'entenec ua votz, plan desparièra des que parlauen, en ton baish, ena cramba deth costat.
TERCERA-PART-ANNA-KARENINA	Qu'ère eth gemèc deth que venguie de néisher.
TERCERA-PART-ANNA-KARENINA	Se un moment abantes l'auessen dit a Levin que Kitty s'auie mòrt e eth tanben, qu'èren es dus amassa ena glòria e auien hilhs qu'èren angels, e que Diu ère aquiu madeish, damb eri, eth que non aurie amuishat cap estranhesa.
TERCERA-PART-ANNA-KARENINA	Mès, ara, vengut ja en mon reau, hège esfòrci en sòn pensament pr'amor de non dobtar de qué era ère viua e sana e de compréner qu'aqueth èsser que sorrisclaue tan desesperadaments ère un hilh sòn.
TERCERA-PART-ANNA-KARENINA	Òc: Kitty ère viua, e es sòns patiments s'auien acabat, e eth ère infinitaments erós.
TERCERA-PART-ANNA-KARENINA	Tot aquerò ac comprenie damb claretat.
TERCERA-PART-ANNA-KARENINA	Mès, e eth mainatge?
TERCERA-PART-ANNA-KARENINA	Se qué ère eth mainatge?
TERCERA-PART-ANNA-KARENINA	D'a on e entà venguie?
TERCERA-PART-ANNA-KARENINA	Levin non podec assimilar aguest pensament en fòrça temps.
TERCERA-PART-ANNA-KARENINA	Li semblaue qu'aqueth èsser ère sobrèr.
TERCERA-PART-ANNA-KARENINA	Tàs nau deth ser, eth vielh Prince, Sergi Ivanovic e Esteva Arkadievic èren seigudi damb Levin e, en auer parlat ja sus era joena mair, parlauen ara de d'autes qüestions restacades ath cas.
TERCERA-PART-ANNA-KARENINA	Levin les seguie d'aurelha sense balhar-les cap atencion.
TERCERA-PART-ANNA-KARENINA	Tant que parlauen, eth se'n brembaue des temors e patiments qu'auie experimentat enquiath maitin d'aqueth dia.
TERCERA-PART-ANNA-KARENINA	Rebrembaue eth sòn estat dera vesilha, abantes que se passèsse arren de tot aquerò, e li semblaue que dès alavetz s'auien passat cent ans.
TERCERA-PART-ANNA-KARENINA	Se sentie en ua nautada inaccessibla que d'era volie baishar pr'amor de non ofensar, damb era sua manca d'atencion, ad aqueri que li parlauen.
TERCERA-PART-ANNA-KARENINA	Mès, tant que contunhaue aquera convèrsa restacada ara naua situacion dera sua familha, Levin non deishaue de pensar ena sua hemna, en estat dera sua santat; e pensaue tanben en sòn hilh, que dera sua existència, encara que sajant de convencer-se, dobtaue encara.
TERCERA-PART-ANNA-KARENINA	Aqueth mon femenin, que ja dès es sues nòces consideraue damb ua auta significacion, jos er aspècte de futures esposes, ara lo vedie a ua nautada tau, formada per mairs, que ne tansevolhe lo podie arténher damb era sua imaginaion.
TERCERA-PART-ANNA-KARENINA	Escotaue se com parlauen deth repaish qu'auien auut eth dia anterior en Cercle e, mentretant, pensaue: “Qué harà ara Kitty?
TERCERA-PART-ANNA-KARENINA	Serà en tot dormir?
TERCERA-PART-ANNA-KARENINA	Com se senterà?
TERCERA-PART-ANNA-KARENINA	Qué pensarà?
TERCERA-PART-ANNA-KARENINA	E, talhant de pic era convèrsa, se lheuèc e gessec dera estança.
TERCERA-PART-ANNA-KARENINA	Mana-me avís de se posqui vier a veder-la, l'encarguèc eth Prince.
TERCERA-PART-ANNA-KARENINA	Plan ben, ara, contestèc Levin sense arturar-se, e se filèc ara prèssa de cap ara cramba dera sua hemna.
TERCERA-PART-ANNA-KARENINA	Kitty non dormie.
TERCERA-PART-ANNA-KARENINA	Parlaue damb sa mair, en votz baisha, qüestions restacades ath batieg deth mainatge.
TERCERA-PART-ANNA-KARENINA	Mentretant, repausaue, apraiadi ja eth sòn ròstre e còs; pientada de nauèth, damb ua còfa blua celesta en tot curbir-li eth cap, es braci sus eth vanet e ajaçada doçaments en coishin.
TERCERA-PART-ANNA-KARENINA	En veir a Levin, que se demorèc ena pòrta guardant-la, li hec a veir damb es uelhs que s'apressèsse.
TERCERA-PART-ANNA-KARENINA	Era sua guardada, tostemp tan clara, se hège encara mès clara a mida qu'eth s'apressaue.
TERCERA-PART-ANNA-KARENINA	En sòn ròstre s'avertie aqueth cambi de terrenau a ultraterrenau, aquera expression de serenitat que se campe enes ròstres des mòrts, damb era diferéncia qu'en aguesti ei d'adiu e ena de Kitty ère d'alègra salutacion, de planvenguda.
TERCERA-PART-ANNA-KARENINA	Era emocion qu'auie experimentat pendent era jasilha, tornèc a apoderar-se d'eth.
TERCERA-PART-ANNA-KARENINA	Donques jo è dormit ua bona estona, didec era, e è desbrembat tot çò qu'è patit, e ara, Kostia, me senti tan ben un aute còp…
TERCERA-PART-ANNA-KARENINA	Balhatz-lo-me, Elisabeth Petrovna, balhatz-lo-me.
TERCERA-PART-ANNA-KARENINA	Voi que Kostia lo veigue.
TERCERA-PART-ANNA-KARENINA	Ben, qu'eth papa lo veigue, didec Elisabeth Petrovna, quilhant e apressant ua forma estranha, roienca, que se botjaue.
TERCERA-PART-ANNA-KARENINA	Mès demoratz un moment; abantes me cau apraiar- lo.
TERCERA-PART-ANNA-KARENINA	E Elisabeth Petrovna botèc aquera forma mobibla e roienca, eth mainatge, sus eth lhet, lo destropèc, li metec povàs enes sues carns, en tot desseparar suenhosaments damb un dit, es sues juntures, es sues arrupes, e lo vestic de nauèth.
TERCERA-PART-ANNA-KARENINA	En tot guardar ad aqueth minuscul e lamentable èsser, Levin hège esfòrci en vaganaut pr'amor de trapar ena sua amna bèth sentiment pairau.
TERCERA-PART-ANNA-KARENINA	Sentie solet repugnància.
TERCERA-PART-ANNA-KARENINA	Mès deishèren nud ath mainatge e vedec es sòns braci, tan primets, es pès de color safranat, enquia enes dits gròssi, qu'èren plan desparièrs de d'auti dits; e en veir, tanben, qu'era lheuador sarraue aqueri braci que volien daurir-se e les barraue coma se siguessen ressòrts trendes, e com lo botjaue entà enfaishar-lo enes vestidures de hiu, Levin sentec tanta pietat d'aqueth èsser e tant de temor de qué Elisabeth Petrovna li hesse mau, que tenguec es mans dera lheuador.
TERCERA-PART-ANNA-KARENINA	Elisabeth Petrovna, non.
TERCERA-PART-ANNA-KARENINA	Non vos cau pòur, òme, li didec.
TERCERA-PART-ANNA-KARENINA	Quan eth mainatge siguec apraiat e convertit en ua sòrta de crisalida, Elisabeth Petrovna lo hec virar, en tot presentar-lo per toti es costats, coma se siguesse capinauta d'eth e dera sua labor, e en tot hèr-se enlà pr'amor de qué Levin lo podesse veir en tota era sua beresa.
TERCERA-PART-ANNA-KARENINA	Kitty que non deishaue de uelh un solet moment ath nauèth neishut, exclamèc de nau:
TERCERA-PART-ANNA-KARENINA	Balhatz-lo-me, balhatz-lo-me, e enquia volec lheuar-se pr'amor de cuélher ath sòn hilh.
TERCERA-PART-ANNA-KARENINA	Se qué hètz, Catarina Alexandrovna?
TERCERA-PART-ANNA-KARENINA	Que non deuetz hèr aguesti movements.
TERCERA-PART-ANNA-KARENINA	Demoratz, que vo' lo balharè.
TERCERA-PART-ANNA-KARENINA	Ara, tanlèu vengue de veder-lo eth sòn pairet…
TERCERA-PART-ANNA-KARENINA	Quin bon gojat, è?
TERCERA-PART-ANNA-KARENINA	E Elisabeth Petrovna lheuèc en ua des sues mans (era auta, damb solet es dits, tenguie eth fèble cogòt entà evitar quinsevolh movement perilhós) ad aquera figura estranha, roienca e mobibla.
TERCERA-PART-ANNA-KARENINA	Auie eth ròstre amagat pes bords des borrassetes, mès se li vedien eth nasset, es uelhs, clucadi e un shinhau torçadi, e es pòts que hègen senhau de shurlar.
TERCERA-PART-ANNA-KARENINA	Ei ua creatura magnifica!, tornèc a vantar Elisabeth Petrovna.
TERCERA-PART-ANNA-KARENINA	Levin alendèc damb dolor.
TERCERA-PART-ANNA-KARENINA	Aquera creatura magnifica li desvelhaue solet un sentiment de repugnància e compassion.
TERCERA-PART-ANNA-KARENINA	Quan Elisabeth Petrovna l'apressèc ath pièch dera mair, e ajudèc ad aguesta ena sua inexperiéncia, Levin non volec campar.
TERCERA-PART-ANNA-KARENINA	Qu'ei pro, qu'ei pro, didie Elisabeth Petrovna; mès Kitty deishèc popar ath maiatge enquia que se demorèc adormit enes sòns braci.
TERCERA-PART-ANNA-KARENINA	Guarda-lo ara, didec era mair, hènt virar ath mainatge de sòrta que Levin li podesse veir eth ròstre.
TERCERA-PART-ANNA-KARENINA	Eth mainatge arropic encara mès era sua careta de vielh e esternudèc.
TERCERA-PART-ANNA-KARENINA	Es sentiments que l'inspiraue aqueth petit èsser èren totafèt desparièrs des qu'eth se demoraue.
TERCERA-PART-ANNA-KARENINA	Non se sentie alègre, e mens encara erós.
TERCERA-PART-ANNA-KARENINA	Ath contrari, experimentaue ua pòur naua e tormentadora.
TERCERA-PART-ANNA-KARENINA	Pòur de qué Kitty se podesse veir un aute còp en embolh d'auer de tornar a passar pes patiments qu'auie passat.
TERCERA-PART-ANNA-KARENINA	Pòur deth nau cornèr vulnerable que i aurie a compdar d'ara ena sua vida, en temor de qué aquera creatura podesse patir.
TERCERA-PART-ANNA-KARENINA	E aguest sentiment ère tan fòrt en eth que non li deishèc percéber era estranha sensacion d'alegria irracionau barrejada damb un orgulh qu'auie experimentat en enténer esternudar ath mainatge.
TERCERA-PART-ANNA-KARENINA	Es ahèrs d'Esteva Arkadievic anauen de mau en pejor.
TERCERA-PART-ANNA-KARENINA	Es dues tresaus parts des sòs que les calie recéber pera venta deth sòn bòsc les auie ja despenut e, damb un descompde deth dètz per cent, Oblonsky cuelhec per auança lèu tot çò que li restaue de crubar dera part restanta.
TERCERA-PART-ANNA-KARENINA	Eth comerçant qu'auie crompat eth bòsc non li balhaue mès sòs, sustot pr'amor, per prumèr còp ena sua vida, Daria Alexandrovna, en tot hèr valer es sòns drets sus aqueri bens, s'auie remit a signar en contracte auer recebut sòs a compde d'aquera tresau part deth bòsc.
TERCERA-PART-ANNA-KARENINA	Tota era sodada d'Esteva Arkadievic se n'auie anat enes despenes dera casa e en pagar petiti deutes qu'eth auie tostemp.
TERCERA-PART-ANNA-KARENINA	Es Oblonsky s'auien demorat, donc, sense un sò horadat e sense saber a on trapar sòs.
TERCERA-PART-ANNA-KARENINA	E pensaue tanben qu'era causa d'aquera situacion tan de mau hèr, ère era escassa sodada que percebie.
TERCERA-PART-ANNA-KARENINA	Eth lòc que tenguie ère plan ben pagat hège cinc ans, mès, damb era pujada de prètzi dera vida, era sua sodada non arribaue entad arren.
TERCERA-PART-ANNA-KARENINA	Petrov, director d'un banc, percebie dotze mil robles; a Sventisky, coma membre d'ua societat, n'i balhauen dètz-e-sèt mil; Mitin, fondador d'un banc, ne crubaue cinquanta mil.
TERCERA-PART-ANNA-KARENINA	Alavetz decidic escotar, observar, orientar-se de cap a d'auti cargues mès ben remuneradi.
TERCERA-PART-ANNA-KARENINA	Tara fin der iuèrn auie tachat ja era guardada en un de fòrça ben remunerat e comencèc es gestions pr'amor de tier-lo.
TERCERA-PART-ANNA-KARENINA	Comencèc es prumères en Moscòu, mejançant es sòns oncles, ties e amics; e dempús, quan ja er ahèr ère madurat, se filèc de cap a Sant Petersburg pr'amor de finalizar-lo.
TERCERA-PART-ANNA-KARENINA	Que i auie cargues de totes es categories, de mil a cinquanta mil robles de sodada annau.
TERCERA-PART-ANNA-KARENINA	Eth que volie Esteva Arkadievic ère eth de membre dera Comission des Agéncies Amassades de Balanci de Credit Mutuau e des Camins de hèr deth Sud.
TERCERA-PART-ANNA-KARENINA	Aguest cargue, coma toti es d'aguesta sòrta, exigie uns coneishements e ua activitat taus que dificilaments se podien trapar en un òme solet.
TERCERA-PART-ANNA-KARENINA	Coma qu'aguest òme non se trapaue, sajauen aumens trapar entada eri un òme “aunèst”.
TERCERA-PART-ANNA-KARENINA	Esteva Arkadievic, non solet ère un òme aunèst, senon un plan aunèst òme, damb era especiau significacion qu'a aguesta paraula en Moscòu quan diden “plan aunèst òme d'accion”, “plan aunèst escrivan”, “ plan aunèsta institucion”, “plan aunèsta direccion d'idies”, çò que significaue qu'era instituion o er òme, non sonque son aunèsti, senon tanben, vengut eth cas, capables d'oposar-se ath Govern.
TERCERA-PART-ANNA-KARENINA	Plan per açò, mès que per cap auta causa, auie mès dret que d'auti a ocupar aqueth cargue.
TERCERA-PART-ANNA-KARENINA	Eth cargue, que balhaue de dus a dètz mil robles annaus, e qu'Oblonsky podie ocupar sense deishar eth sòn lòc oficiau en Ministèri, depenie de dus ministeris, d'ua senhora e de dus judius.
TERCERA-PART-ANNA-KARENINA	Totes aguestes persones èren ja prèstes ath sòn favor, mès, totun, auie besonh de veder-les en Sant Petersburg.
TERCERA-PART-ANNA-KARENINA	Ath delà, Esteva Arkadievic auie prometut ara sua fraia obtier ua responsa definitiua deth sòn marit sus eth tèma deth divòrci.
TERCERA-PART-ANNA-KARENINA	Dolly li balhèc cinquanta robles, e damb aguesti sòs, Oblonsky s'endralhèc de cap a Sant Petersburg.
TERCERA-PART-ANNA-KARENINA	Seigut en gabinet de Karenin, Esteva Arkadievic escotaue era lectura qu'aguest li hège dera sua memòria relatiua ath mau estat des finances russes, e demoraue eth moment qu'Alexei Alexandrovic venguesse de liéger e de comentar pr'amor de tractar damb eth des ahèrs qu'aquiu l'amiauen: eth divòrci e era obtencion deth cargue qu'aspiraue.
TERCERA-PART-ANNA-KARENINA	Òc, tot aquerò qu'ei fòrça just, didec Oblonsky quan eth sòn cunhat, en tot trèir-se es mericles, que sense eres non podie liéger, lo guardèc interrogatiuaments dempús d'auer acabat era lectura.
TERCERA-PART-ANNA-KARENINA	Mès, ça que la, eth principi essenciau des nòsti tempsi ei era libertat.
TERCERA-PART-ANNA-KARENINA	Òc, mès jo i boti un aute principi qu'abrace, tanben, eth dera libertat, didec Alexei Alexandrovic, soslinhant es paraules “qu'abrace”.
TERCERA-PART-ANNA-KARENINA	E se botèc un aute còp es mericles, e, après auer campat eth manuscrit, escrit damb bona Letra, d'amples e clars caractèrs, liegec un aute viatge çò restacat ad açò que mentaue.
TERCERA-PART-ANNA-KARENINA	Se non accèpti eth sistèma des proteccions, non ei entà favorir as particulars, expliquèc, senon entà qu'es classes superiores e inferiores, en madeish grad, trapen un mejan mielhor de vida (didie Karenin guardant a Oblonsky peth dessús des sòns mericles.
TERCERA-PART-ANNA-KARENINA	Mès “eri” non ac comprenen, non ac vòlen compréner.
TERCERA-PART-ANNA-KARENINA	Esteva Arkadievic sabie que quan Karenin gessie de parlar de çò que pensauen o hègen “eri” (aqueri madeishi que non volien acceptar es sòns projèctes e, sivans didie, èren era encausa de toti es maus que patie Russia), volie díder qu'era convèrsa s'apressaue ara fin.
TERCERA-PART-ANNA-KARENINA	Plan per açò, damb fòrça plaser, reneguèc deth principi de libertat e se mostrèc cossent damb Alexei Alexandrovic, que, a tot darrèr, se demorèc carat, campant eth sòn manuscrit.
TERCERA-PART-ANNA-KARENINA	Alexei Alexandrovic li preguntèc en qué consistie eth prètzhèt d'aquera Comission e se demorèc cogitós, reflexionant s'ena sua activitat i auie quauquarren contrari as sòns projèctes.
TERCERA-PART-ANNA-KARENINA	Mès coma qu'era activitat dera naua Comission ère fòrça complicada e es projèctes de Karenin artenhien un ample camp, non podec de moment decidir e, en tot trèir-se de nau es mericles, didec:
TERCERA-PART-ANNA-KARENINA	Plan que òc, li poirè díder quauquarren a Pomoszky, mès, entà qué vòs ocupar aguest cargue, precisaments?
TERCERA-PART-ANNA-KARENINA	Se trate d'ua bona sodada.
TERCERA-PART-ANNA-KARENINA	Me pensi qu'enquia nau mil robles, e es mèns mejans…
TERCERA-PART-ANNA-KARENINA	Nau mil robles!, exclamèc Alexei Alexandrovic, e arroncilhèc es celhes.
TERCERA-PART-ANNA-KARENINA	Era importància d'aguesta sodada li retirèc qu'era futura activitat d'Esteva Arkadievic en aqueth cargue dilhèu siguesse contrària ara idia principau des sòns projèctes, qu'èren era economia.
TERCERA-PART-ANNA-KARENINA	Consideri, e atau ac è expausat ena mia memòria, qu'enes nòsti tempsi aguestes sodades exorbitantes non son qu'ua pròva dera faussa assiette economica dera nòsta administracion.
TERCERA-PART-ANNA-KARENINA	Mès, se com vòs que sigue?, refusèc Esteva Arkadievic.
TERCERA-PART-ANNA-KARENINA	S'eth diretor d'un banc guanhe dètz mil robles, e un engenhaire ne guanhe vint mil, ei pr'amor qu'eth trabalh s'ac vau.
TERCERA-PART-ANNA-KARENINA	Aquerò te cau arreconeishè'c.
TERCERA-PART-ANNA-KARENINA	Jo consideri qu'era sodada ei eth pagament per ua mercadaria e li cau regular-se pera lei dera ofèrta e era demana.
TERCERA-PART-ANNA-KARENINA	E quan veigui, per exemple, qu'ena Escòla Superiora d'Engenhaires gessen dus alumnes madeish instruidi e capables e un artenh ua sodada de quaranta mil robles e er aute li cau conformar-se damb dus mil; quan veigui que placen coma directors de bancs, damb ua sodada enòrma, a juristes que non an idia d'aquera especialitat, alavetz concludisqui qu'aguesti nomentaments non son reguladi pera lei dera ofèrta e era demana, senon hèti per favoritismes e damb parcialitat.
TERCERA-PART-ANNA-KARENINA	E aquerò ei un abús intolerable qu'a ua desastrosa influéncia enes servicis der Estat.
TERCERA-PART-ANNA-KARENINA	Consideri…
TERCERA-PART-ANNA-KARENINA	Esteva Arkadievic s'esdeguèc a interrómper ath sòn cunhat.
TERCERA-PART-ANNA-KARENINA	Te cau tie en compde, didec, que se tracte d'ua institucion naua, evidentaments utila, qu'ath sòn dauant s'a besonh, mès que mès, d'òmes “aunèsti”, acabèc, en tot soslinhar es paraules “òmes aunèsti”.
TERCERA-PART-ANNA-KARENINA	Alexandrovic.
TERCERA-PART-ANNA-KARENINA	Era aunestetat ei ua qualitat negatiua, responec.
TERCERA-PART-ANNA-KARENINA	Totun aquerò, persutèc Oblonsky, me haràs un gran favor se parles de jo a Pomoszky.
TERCERA-PART-ANNA-KARENINA	Atau poirè tier ua convèrsa damb eth mès aisidaments.
TERCERA-PART-ANNA-KARENINA	Bolgarinov n'ei totafèt d'acòrd, afirmèc Oblonsky.
TERCERA-PART-ANNA-KARENINA	E se rogic en didè'c, pr'amor que precisaments aqueth maitin, l'auie hèt ua visita ad aqueth ebrèu e era tau visita l'auie deishat un rebrembe pro desagradiu.
TERCERA-PART-ANNA-KARENINA	Esteva Arkadievic ère complètaments convençut de qué era causa qu'ada era se volie dedicar ère naua, utila e aunèsta.
TERCERA-PART-ANNA-KARENINA	Mès aqueth maitin, quan Bolgarinov, tanplan de bon voler, l'auie hèt a demorar-se dues ores ena sala d'espèra deth sòn burèu amassa damb d'auti visitaires, Oblonsky se sentec desconcertat e shordat, autant peth hèt de qué ada eth, eth prince Oblonsky, descendent de Riurick, l'auesse tocat demorar-se dues ores ena sala d'espèra d'un judiu, coma per non auer seguit per prumèr viatge ena sua vida er exemple des sòns pair-sénhers de servir ath Govèrn, en tot entrar ena ua naua esfèra d'activitat.
TERCERA-PART-ANNA-KARENINA	Ça que la, pendent aqueres dues ores de demora, passejant encoratjat pera sala o apraiant-se es pursères, o hènt convèrsa damb d'auti sollicitants, Esteva Arkadievic auie imaginat un engenhós calembour a prepaus d'aquera demora ena casa d'un judiu.
TERCERA-PART-ANNA-KARENINA	Esteva Arkadievic amagaue as auti e autanplan ada eth madeish eth sentiment qu'experimentaue.
TERCERA-PART-ANNA-KARENINA	Totun, non sabie pro ben s'eth sòn malèster provenguie deth temor de qué non li resultèsse ben eth calembour o de bèra auta causa.
TERCERA-PART-ANNA-KARENINA	Quan, a tot darrèr, Bolgarinov lo recebec, ac hec damb extrèma amabilitat, visiblaments satisfèt de poder umiliar-lo e non deishant-li cap esperança sus era capitada dera sua gestion.
TERCERA-PART-ANNA-KARENINA	Esteva Arkadievic s'esdeguèc a desbrembar aqueth incident.
TERCERA-PART-ANNA-KARENINA	Me cau parlar-te tanben de un aute ahèr, didec Esteva Arkadievic dempús un silenci.
TERCERA-PART-ANNA-KARENINA	Ja t'ac deues imaginar… d'Anna.
TERCERA-PART-ANNA-KARENINA	Quan Oblonsky prononcièc eth nòm dera sua fraia, eth ròstre d'Alexei Alexandrovic se mudèc de color e, en sòrta dera animositat qu'exprimie, se caperèc damb ua masca de fatiga e d'immobilitat.
TERCERA-PART-ANNA-KARENINA	Concretaments, se qué voletz de jo?, preguntèc Karenin, botjant-se en sòn fautulh, treiguent-se es mericles e guardant ath sòn interlocutor.
TERCERA-PART-ANNA-KARENINA	Ua decision, sigue quina sigue, Alexei Alexandrovic.
TERCERA-PART-ANNA-KARENINA	Te parli a tu non coma… coma… “coma a un marit ofensat” anaue a díder Esteva Arkadievic, mès cranhie herir era susceptibilitat deth sòn cunhat, e cambièc aguestes paraules per “coma a un òme d'Estat”, e, a tot darrèr, en non semblar-li tanpòc ben aguesta, didec:
TERCERA-PART-ANNA-KARENINA	Me dirigisqui a tu coma a un òme, un òme brave e un sincèr crestian.
TERCERA-PART-ANNA-KARENINA	Te cau tier pietat d'era.
TERCERA-PART-ANNA-KARENINA	E en qué?, preguntèc Karenin en votz baisha.
TERCERA-PART-ANNA-KARENINA	Òc, te cau tier pietat d'era.
TERCERA-PART-ANNA-KARENINA	Se l'auesses vist coma jo, qu'è passat un iuèrn damb era, era amna se t'aumplirie de pietat.
TERCERA-PART-ANNA-KARENINA	Era sua situacion ei vertadèraments terribla…
TERCERA-PART-ANNA-KARENINA	Òc, terribla, persutèc.
TERCERA-PART-ANNA-KARENINA	Me pensaua, responec Karenin, damb votz mès segura, lèu cridaira, qu'Anna Arkadievna auie artenhut çò que volie e se hec a vier era madeisha…
TERCERA-PART-ANNA-KARENINA	Alexei Alexandrovic, se te platz!
TERCERA-PART-ANNA-KARENINA	Deishem de cornèr es repotecs.
TERCERA-PART-ANNA-KARENINA	Çò que s'a passat s'a passat, e sabes pro ben que çò qu'era desire e demore ei eth divòrci.
TERCERA-PART-ANNA-KARENINA	Jo me pensaua qu'Anna Arkadievna renonciaue ath divòrci en cas de demorar-me jo damb eth mainatge.
TERCERA-PART-ANNA-KARENINA	Eth silenci serie madeish qu'ua responsa, e ja auia balhat aguest ahèr per acabat, didec lèu cridant Karenin.
TERCERA-PART-ANNA-KARENINA	Se te platz, non t'acalores, repliquèc Esteva Arkadievic, hènt uns copets coraus enes jolhs deth sòn cunhat.
TERCERA-PART-ANNA-KARENINA	Er ahèr non ei acabat.
TERCERA-PART-ANNA-KARENINA	Se m'ac permetes, te harè un resumit d'eth: quan vos separèretz, te comportères damb tanta granor d'amna, autrejant-li era libertat, eth divòrci, tot… qu'Anna se sentec esmoiguda pera tua generositat…
TERCERA-PART-ANNA-KARENINA	Òc, esmoiguda; non ac dobtes.
TERCERA-PART-ANNA-KARENINA	Mès era realitat, eth temps, l'an demostrat qu'era sua situacion ei dolorosa, insuportabla.
TERCERA-PART-ANNA-KARENINA	Era situacion d'Anna Arkadievna non pòt interessar-me, responec Karenin lheuant era vista e fixant-la, hereda e sevèra, en Esteva Arkadievic.
TERCERA-PART-ANNA-KARENINA	Permete-me que non m'ac creiga, repliquèc doçament Oblonsky.
TERCERA-PART-ANNA-KARENINA	Era sua situaion, seguic, ei aclapadoira entada era e non aufrís cap d'auantatge entad arrés.
TERCERA-PART-ANNA-KARENINA	Me dideràs que s'ac a meritat…
TERCERA-PART-ANNA-KARENINA	Anna se'n sap, e plan per açò non t'ac demane dirèctaments; non gause a hè'c.
TERCERA-PART-ANNA-KARENINA	Mès jo, toti es sòns parents, toti es que l'estimam, t'ac demanam.
TERCERA-PART-ANNA-KARENINA	Per qué tormentar-la autant?
TERCERA-PART-ANNA-KARENINA	Que guanhes damb aquerò?
TERCERA-PART-ANNA-KARENINA	Perdona-me, mès me semble que me botes en lòc der acusat, interrompec Alexei Alexandrovic.
TERCERA-PART-ANNA-KARENINA	Non, non, arren d'aquerò, didec Esteva Arkadievic, en tot hèr-li copets coraus damb era man, coma se ne siguesse segur que d'aguesta forma d'afècte atrendirie ath sòn cunhat.
TERCERA-PART-ANNA-KARENINA	Jo solet ac digui: era sua situacion ei penibla.
TERCERA-PART-ANNA-KARENINA	Tu que la pòs aleugerir sense pèrder arren dera tua part.
TERCERA-PART-ANNA-KARENINA	Jo apraiarè es causes de tau manèra que non te n'encuedaràs d'arren.
TERCERA-PART-ANNA-KARENINA	Mès, s'ac auies prometut!
TERCERA-PART-ANNA-KARENINA	Era promesa siguec hèta abantes e jo me pensaua qu'era qüestion deth hilh ac apraiarie tot.
TERCERA-PART-ANNA-KARENINA	Ath delà, demoraua qu'Anna Arkadievna aurie pro granor d'amna… didec Alexei Alexandrovic damb grana dificultat, damb votz tremolosa e damb era sang dera cara perduda.
TERCERA-PART-ANNA-KARENINA	Era ac fide tot ara tua magnanimitat, persutèc Esteva Arkadievic.
TERCERA-PART-ANNA-KARENINA	Sonque demane, prègue, suplique ua causa: que la treiguen dera situacion insuportabla que se trape.
TERCERA-PART-ANNA-KARENINA	Ara ja non demane que l'entornes eth sòn hilh.
TERCERA-PART-ANNA-KARENINA	Alexei Alexandrovic, tu ès un òme brave.
TERCERA-PART-ANNA-KARENINA	Cala-te per un moment en sòn lòc.
TERCERA-PART-ANNA-KARENINA	Eth divòrci ei entada era un ahèr de vida o mòrt.
TERCERA-PART-ANNA-KARENINA	Se non ac auesses prometut abantes, era s'aurie conformat damb era situacion que s'estaue e aurie ajustat ada era era sua vida, en tot demorar-se en camp.
TERCERA-PART-ANNA-KARENINA	Mès tu ac prometeres, era ac a escrit e s'a desplaçat entà Moscòu, a on cada encontre damb un ancian amic o coneishut ei entada era coma un punhau en pièch.
TERCERA-PART-ANNA-KARENINA	E amie atau sies mesi, demorant cada dia era tua decision, coma un condamnat a mòrt qu'auesse pendent mesi e mesi era còrda entornejant eth còth, en tot prometer-li ja era mòrt, ja er indult.
TERCERA-PART-ANNA-KARENINA	Cuelh compassion d'era e jo me n'encuedi d'apraià'c tot de sòrta que non ages cap tòrt, ne patiments, ne anugi.
TERCERA-PART-ANNA-KARENINA	Vos scrupules…
TERCERA-PART-ANNA-KARENINA	Non parles d'aquerò, non parles d'aquerò, l'interrompec damb un gèst de hàstic Alexei Alexandrovic.
TERCERA-PART-ANNA-KARENINA	Çò que se passe ei que dilhèu prometí çò que non podia prométer.
TERCERA-PART-ANNA-KARENINA	Atau, donc, te remisses a complir-lo?
TERCERA-PART-ANNA-KARENINA	Jamès è refusat complir es mèns compromisi en tot çò que m'ei possible, mès è besonh de temps pr'amor de reflexionar, pr'amor de veir se çò qu'è prometut ei laguens de çò possible.
TERCERA-PART-ANNA-KARENINA	Non, Alexei Alexandrovic, didec Oblonsky, en tot lheuar-se airosaments.
TERCERA-PART-ANNA-KARENINA	Non m'ac voi creir…
TERCERA-PART-ANNA-KARENINA	Anna ei tot çò de malerosa que ne pòt èster ua hemna e tu non pòs refusar- li çò que demane e li prometeres.
TERCERA-PART-ANNA-KARENINA	En tau cas…
TERCERA-PART-ANNA-KARENINA	Se tracte de saber se podia o non prometer-l'ac…
TERCERA-PART-ANNA-KARENINA	Vous professez d'etre un libre penseur…
TERCERA-PART-ANNA-KARENINA	Mès jo, coma un òme qu'a fe, non posqui en ua situacion tan transcendentau, obrar contra era lei crestiana.
TERCERA-PART-ANNA-KARENINA	Mès enes societats crestianes, entre nosati, per çò que jo sai, eth divòrci ei permetut, repliquèc Esteva Arkadievic.
TERCERA-PART-ANNA-KARENINA	Eth divòrci ei permetut pera nòsta Glèisa.
TERCERA-PART-ANNA-KARENINA	E vedem…
TERCERA-PART-ANNA-KARENINA	Qu'ei permetut, mès non en aguest aspècte…
TERCERA-PART-ANNA-KARENINA	Alexei Alexandrovic, non ac reconeishi, didec Oblonsky damb duretat.
TERCERA-PART-ANNA-KARENINA	E, après un petit silenci que reflexionèc sus era situacion que creaue era negatiua de Karenin, didec: non ères tu qu'ac perdonèc tot, seguic en tot persuasiu, (e nosati non ac sabèrem avalorar e arregraïr) e que, possat per un sentiment crestian, ères prèst a toti es sacrificis?
TERCERA-PART-ANNA-KARENINA	Non ères tu que dideres: “Quan te demanen era camisa, balha-les eth caftan”?
TERCERA-PART-ANNA-KARENINA	E ara…
TERCERA-PART-ANNA-KARENINA	Ara te demani que non ne parles mès.
TERCERA-PART-ANNA-KARENINA	Acabem era nòsta convèrsa, contestèc Alexei Alexandrovic en tot lheuar-se de pic, plan esblancossit, tremolant-li era maishèra inferiora e damb votz pietadosa.
TERCERA-PART-ANNA-KARENINA	A!, ben.
TERCERA-PART-ANNA-KARENINA	Te demani que me perdones se t'è costat dolor, didec Esteva Arkadievic damb un arridolet equivòc e balhant-li era man.
TERCERA-PART-ANNA-KARENINA	Dera mia part, non è hèt que complir fidèuments çò que m'auien encomanat.
TERCERA-PART-ANNA-KARENINA	Alexei Alexandrovic li balhèc era man, se demorèc cogitós uns moments e didec:
TERCERA-PART-ANNA-KARENINA	Me cau reflexionar e cercar conselh.
TERCERA-PART-ANNA-KARENINA	Deman passat te harè saber era mia respònsa definitiua.
TERCERA-PART-ANNA-KARENINA	Esteva Arkadievic anaue ja a partir quan entrèc Korney e anoncièc:
TERCERA-PART-ANNA-KARENINA	Sergi Alexievic.
TERCERA-PART-ANNA-KARENINA	Qui ei aguest Sergi Alexievic?, preguntèc Esteva Arkadievic a Karenin, mès de seguit se'n brembèc e didec:
TERCERA-PART-ANNA-KARENINA	Òc, eth mèn nebot Serguey.
TERCERA-PART-ANNA-KARENINA	Me pensè que se tractaue de bèth cap d'un departament ministeriau… “Anna m'a demanat que lo veiga”, pensèc tanben Oblonsky e se'n brembèc dera expression deth ròstre dera sua fraia, timida e pietadosa, quan l'auie dit en tot dider-se adiu d'eth: “Hètz tà veder-lo de quinsevolhe manèra.
TERCERA-PART-ANNA-KARENINA	Sabe-te'n peth menut d'a on s'està, qui i a ath sòn costat e, s'aquerò siguesse possible…
TERCERA-PART-ANNA-KARENINA	Sergi a estat plan malaut, expliquèc, dampús eth darrèr encontre damb sa mair, que nosati non auíem previst, e per tòrt, precisaments, dera impression que recebec.
TERCERA-PART-ANNA-KARENINA	Autanplan auem cranhut pera sua vida.
TERCERA-PART-ANNA-KARENINA	Ua garison ben amiada e banhs de mar an remetut era sua salut.
TERCERA-PART-ANNA-KARENINA	Ara, per conselh deth mètge, l'è internat en un collègi.
TERCERA-PART-ANNA-KARENINA	Plan que òc, eth tracte damb es sòns companhs l'a costat ua reaccion beneficiosa e ei complètaments san e estúdie fòrça ben.
TERCERA-PART-ANNA-KARENINA	Mès, se ja ei un òme!
TERCERA-PART-ANNA-KARENINA	Reauments ja non ei Serguey, senon un complèt Sergi Alexievic, comentèc Esteva arrint e campant embelinat ath beròi gojat, ample d'espatles, vestit damb marinèra blua e pantalon long, de paraula aisida e gèsti esperdigalhadi que s'auie convertit eth petit Serguey.
TERCERA-PART-ANNA-KARENINA	Aquerò qu'està ben.
TERCERA-PART-ANNA-KARENINA	Seguís atau, comentèc sa pair.
TERCERA-PART-ANNA-KARENINA	Ei ara mès prim e a creishut fòrça.
TERCERA-PART-ANNA-KARENINA	A deishat d'èster un mainatge e ei ja un gojatòt.
TERCERA-PART-ANNA-KARENINA	Plan que òc, didec Esteva Arkadievic.
TERCERA-PART-ANNA-KARENINA	Te'n brembes de jo?, preguntèc ath mainatge.
TERCERA-PART-ANNA-KARENINA	Sergi campèc a sa pair rapidaments, coma consultant-li çò que li calie hèr.
TERCERA-PART-ANNA-KARENINA	Vos rebrembi, mon oncle, contestèc, guardant-lo.
TERCERA-PART-ANNA-KARENINA	E de nau baishèc es uelhs.
TERCERA-PART-ANNA-KARENINA	Esteva Arkadievic atirèc entada eth ath mainatge e lo cuelhec dera man.
TERCERA-PART-ANNA-KARENINA	Qué, com van es causes?, li didec damb accent corau, mès intimidat, sense saber pro ben se qué didie, mès desirant parlar damb eth e que li parlèsse.
TERCERA-PART-ANNA-KARENINA	En tot rogir-se, e, sense contestar, eth mainatge tirèc doçaments dera man que l'auie cuelhut eth sòn oncle e, a penes artenhec a liberar-se, se desseparèc d'eth, guardèc interrogatiuaments a sa pair, en tot demanar-li permís entà retirar-se e, en responer-li damb un gèst afirmatiu, gessec dera cramba ara prèssa, coma un audèth que deishèssen liure.
TERCERA-PART-ANNA-KARENINA	S'auie passat un an dès que Sergi Alexievic auie vist a sa mair per darrèr viatge, e d'alavetz ençà jamès auie entenut a parlar d'era.
TERCERA-PART-ANNA-KARENINA	Aguest an l'auien internat en un collègi, a on coneishec e cuelhec afècte a d'autes mainatges tanben internadi aquiu.
TERCERA-PART-ANNA-KARENINA	Es pensaments e rebrembes dera sua mair, que dempús dera sua entrevista damb era lo heren emmalautir, ara auien deishat d'enquimerar-lo, e, se bèth còp li tornauen en cap, les refusaue en tot considerar-les vergonhants, avients entà mainades mès non entà mainatges.
TERCERA-PART-ANNA-KARENINA	Sabie qu'entre es sòns pairs s'auie produsit ua discòrdia que les auie separat e qu'eth li calie èster damb sa pair.
TERCERA-PART-ANNA-KARENINA	E sajaue de hèr-se ad aguesta idia.
TERCERA-PART-ANNA-KARENINA	Veir ath sòn oncle, tan retirat a sa mair, li siguec desagradiu, per desvelhar en eth aqueri rebrembes que consideraue vergonhants.
TERCERA-PART-ANNA-KARENINA	E encara li siguec mès desagradiua era visita per bères paraules qu'entenec quan se demoraue ena pòrta deth burèu e que, pera expression des cares de sa pair e eth sòn oncle, endonvièc que se referien a sa mair.
TERCERA-PART-ANNA-KARENINA	E, pr'amor de non balhar es colpes a sa pair, donques que s'estaue damb eth e depenie d'eth, e, mès que mès, per non balhar-se ath sentiment qu'eth consideraue denigrant, Sergi sagèc de non guardar a Esteva Arkadievic e non pensar en aquerò qu'aguest li rebrembaue.
TERCERA-PART-ANNA-KARENINA	En gésser deth gabinet, Esteva Arkadievic trapèc a Sergi ena escala e lo cridèc, e li preguntèc, en tot hèr-li veir fòrça interès e afeccion, com passaue eth temps ena escòla e enes classes, qué hège dempús e d'auti detalhs dera sua vida.
TERCERA-PART-ANNA-KARENINA	Sergi, absent eth pair, responec de forma plan comunicatiua, mès charraire.
TERCERA-PART-ANNA-KARENINA	Ara jogam ath camin de hèr, expliquèc.
TERCERA-PART-ANNA-KARENINA	Guardatz, ei atau: dus mainatges se sèn en un banc hènt veir que son viatjaires; un aute, se place de pès dauant eth banc, d'esquia ad aguest; es tres s'estaquen entre es mans e es cinturons (tot aquerò qu'ei permetut) e, dubèrtes abantes es pòrtes, corren per totes es sales.
TERCERA-PART-ANNA-KARENINA	Be n'ei de mau hèr èster eth menaire!
TERCERA-PART-ANNA-KARENINA	Eth menaire ei eth qu'està de pès, dauant deth banc?
TERCERA-PART-ANNA-KARENINA	Ei fòrça de mau hèr.
TERCERA-PART-ANNA-KARENINA	Sustot quan eth tren s'arture de pic, o què bèth un…
TERCERA-PART-ANNA-KARENINA	Òc, aquerò non serà tant aisit, comentèc Esteva Arkadievic, guardant damb tristor aqueri uelhs animadi qu'autant se retirauen as de sa mair; uelhs que ja non èren mainadencs, que non miralhauen ja totafèt innocéncia.
TERCERA-PART-ANNA-KARENINA	T'en brembes de ta mair?
TERCERA-PART-ANNA-KARENINA	Non, non m'en brembi, didec Sergi rapidaments, e, rogint-se tot, baishèc es uelhs e se demorèc quiet e cogitós.
TERCERA-PART-ANNA-KARENINA	Esteva Arkadievic non li podec trèir ne ua soleta paraula mès.
TERCERA-PART-ANNA-KARENINA	Eth preceptor rus lo trapèc mieja ora mès tard ena madeisha postura, sense auer gessut dera escala, e non podec compréner se qué li passaue: s'ère desengustat o ploraue.
TERCERA-PART-ANNA-KARENINA	Qu'ei que vos héretz mau quan queiguéretz?, preguntèc eth preceptor.
TERCERA-PART-ANNA-KARENINA	Ja vos didia, comentèc ara seguida, qu'aguest jòc ei plan perilhós.
TERCERA-PART-ANNA-KARENINA	Mos calerà dider-l'ac ath director pr'amor de qué non lo permete.
TERCERA-PART-ANNA-KARENINA	Se m'auessa hèt mau, contestèc secaments Sergi, arrés se n'aurie sabut.
TERCERA-PART-ANNA-KARENINA	Solide.
TERCERA-PART-ANNA-KARENINA	Se qué vos a arribat, donc?
TERCERA-PART-ANNA-KARENINA	Deishatz-me…
TERCERA-PART-ANNA-KARENINA	Se m'en brembi, se non me'n brembi.
TERCERA-PART-ANNA-KARENINA	Qué a veir eth damb tot aquerò?
TERCERA-PART-ANNA-KARENINA	Per qué me cau rebrembar-me'n?
TERCERA-PART-ANNA-KARENINA	Deishatz-me en patz, acabèc en tot dirigir- se, non ath sòn instructor, senon a d'autes persones absentes que vedie encara en sòn pensament.
TERCERA-PART-ANNA-KARENINA	Moscòu, a maugrat des sòns cafès chantants e d'autes diversions, e des omnibus, tostemp l'auie semblat a Oblonsky monotòn e trist coma ua aigua mòrta, sustot quan ère damb era sua familha, e era vida aquiu l'auie arribat, a viatges, a pesar-li en esperit coma ua lavada de plomb dera qu'auie besonh de “refrescar-se”.
TERCERA-PART-ANNA-KARENINA	En tot demorar-se massa temps en Moscòu, sense anar-se'n, Oblonsky se sentie inquiet pera sua mala encólia, pera sua hemna damb es sòn contunhs repotecs, pera sua salut e pera educacion des hilhs, pes petiti interèssi, pes sòns servicis, e enquia pes deutes, donques qu'autanplan es deutes arribauen a enquimerar-lo.
TERCERA-PART-ANNA-KARENINA	Mès n'auie pro de vier en Sant Petersburg e víuer er ambient d'aquera ciutat “a on era gent viuie, non vegetaue simplaments” (ua auta frasa d'Oblonsky), entà que tot eth sòn malèster se honesse en tau ambient coma era cera en huec.
TERCERA-PART-ANNA-KARENINA	Era sua hemna?
TERCERA-PART-ANNA-KARENINA	Oblonsky auie parlat precisaments aqueth dia damb eth prince Chechensky, qu'auie esposa e hilhs (hilhs ja grandets, uns omenets, pages ja); e ath costat d'aguesta auie ua auta familha illegau, qu'en era tanben auie hilhs.
TERCERA-PART-ANNA-KARENINA	Encara que toti es dera familha legitima èren bravi, eth prince Chechensky se sentie plan mès erós damb es dera auta.
TERCERA-PART-ANNA-KARENINA	E autanplan a viatges se hège a vier er ainat dera familha legitima en aguesta auta casa, en tot considerar (atau l'ac asseguraue a Oblonsky, qu'aquerò ère fòrça util e profitós entad aqueth).
TERCERA-PART-ANNA-KARENINA	Es hilhs?
TERCERA-PART-ANNA-KARENINA	En Sant Petersburg es hilhs non shordauen era vida des pairs.
TERCERA-PART-ANNA-KARENINA	Es hilhs s'educauen en collègis e aquiu non existie aqueth costum, tan de mòda en Moscòu (per exemple, eth prince Lvov), d'auer as hilhs damb tota sòrta de luxe e es pàirs conformar- se damb non gaudir d'arren, damb non tier qu'eth trabalh e es copacaps que balhe era familha.
TERCERA-PART-ANNA-KARENINA	Aquiu, en Sant Petersburg, comprenien qu'er òme auie besonh de víuer liuraments, e entada eth madeish, sense obligacions qu'empachèssen es sòns capricis o es sòns besonhs.
TERCERA-PART-ANNA-KARENINA	Eth servici, eth trabalh?
TERCERA-PART-ANNA-KARENINA	Tanpòc aquiu ère ua causa penibla, aclapanta, morau e fisicaments, entà desesperar-se, coma se passaue en Moscòu.
TERCERA-PART-ANNA-KARENINA	Un encontre, ua ajuda prestada, ua paraula ben dita, saber representar ben es comèdies o díder vèrsi, o badinades…
TERCERA-PART-ANNA-KARENINA	Quinsevolh causa d'aguestes, e, còp sec, un òme se trapaue en un naut cargue, coma per exemple, Brianzov, qu'Esteva Arkadievic auie trapat eth dia abantes convertit en ua des figures mès importantes.
TERCERA-PART-ANNA-KARENINA	Ça que la, çò que costaue ua influéncia mès tranquillizadora en in d'Esteva Arkadievic ère eth punt d'enguarda qu'auien en Sant Petersburg restacat as qüestions pecuniàries.
TERCERA-PART-ANNA-KARENINA	Bartniansky, que despenie aumens cinquanta mil robles ar an, sivans eth tren de vida qu'amiaue, l'auie dit, ad aguest respècte, causes extraordinàries.
TERCERA-PART-ANNA-KARENINA	Eth dia abantes, en dinar, s'auien trapat, e Esteva Arkadievic didec a Bartniansky:
TERCERA-PART-ANNA-KARENINA	Sivans m'an dit ès en bones relacions damb Mordvinsky.
TERCERA-PART-ANNA-KARENINA	S'ei atau me poiries hèr un gran servici en tot parlar-li en favor mèn.
TERCERA-PART-ANNA-KARENINA	Que i a un cargue que voleria ocupar: membre dera Comission…
TERCERA-PART-ANNA-KARENINA	Qu'ei parièr que non m'ac digues, l'interrompec Bartniansky, non lo rebrembaria ne haria arren de çò que me demanes.
TERCERA-PART-ANNA-KARENINA	Per qué te botes en aguesti ahèrs de camins de hèr damb judius?
TERCERA-PART-ANNA-KARENINA	Ei un hàstic…
TERCERA-PART-ANNA-KARENINA	Qu'è besonh de sòs…
TERCERA-PART-ANNA-KARENINA	Me cau víuer, li didec simplaments.
TERCERA-PART-ANNA-KARENINA	Mès non viues?
TERCERA-PART-ANNA-KARENINA	Viui, mès è deutes.
TERCERA-PART-ANNA-KARENINA	Qué me dides?
TERCERA-PART-ANNA-KARENINA	Fòrça?, preguntèc Bartniansky, campant ath son amic damb pietat.
TERCERA-PART-ANNA-KARENINA	Fòrça…
TERCERA-PART-ANNA-KARENINA	Uns vint mil robles.
TERCERA-PART-ANNA-KARENINA	Bartniansky deishèc anar ua sonora e alègra arridalhada.
TERCERA-PART-ANNA-KARENINA	Ò!, òme erós, didec.
TERCERA-PART-ANNA-KARENINA	Jo è deutes per milion e miei de robles; non è arren…
TERCERA-PART-ANNA-KARENINA	E, coma ves, encara viui.
TERCERA-PART-ANNA-KARENINA	E Esteva Arkadievic podec verificar damb es hèts era vertat d'aquera afirmacion.
TERCERA-PART-ANNA-KARENINA	Givajov, seguic explicant Bartniansky, auie tres cents mil robles de deutes e ne un copec en sòs… e viuie!
TERCERA-PART-ANNA-KARENINA	E de quina manèra!
TERCERA-PART-ANNA-KARENINA	Ath comde Krivzov hège ja temps que lo considerauen perdut economicaments e, totun, mantenguie a dues hemnes.
TERCERA-PART-ANNA-KARENINA	Petrovsky auie despenut cinc milions que non èren sòns e contunhaue viuent coma tostemp, li fidauen, autanplan, quauqua administracion e, coma director, percebie vint mil robles de sodada.
TERCERA-PART-ANNA-KARENINA	De un aute costat, Sant Petersburg costaue en Esteva Arkadievic ua accion terapeutica que l'ère plan agradiua: lo hège senter-se mès joen.
TERCERA-PART-ANNA-KARENINA	En Moscòu, Oblonsky vedie qu'auie peublanqui, li calie posar-se dempús de cada repaish, caminaue acorbaishat, pujaue es escales pas a pas e alendant damb grana dificultat, non trapaue in en companhia des hemnes joenes e beròies, non dançaue enes cauhades…
TERCERA-PART-ANNA-KARENINA	Ça que la, en Sant Petersburg, aqueth agotament fisic e espirituau despareishie e se sentie coma se l'auessen trèt dètz ans deth dessús.
TERCERA-PART-ANNA-KARENINA	En Sant Petersburg experimentaue madeish qu'eth sexagenari prince Pèir Oblonsky, que, en auer tornat der estrangèr hège pòc, l'explicaue:
TERCERA-PART-ANNA-KARENINA	Aciu non sabem víuer.
TERCERA-PART-ANNA-KARENINA	È passat er ostiu en Baden, donques plan: aquiu me sentia totafèt coma un òme joen.
TERCERA-PART-ANNA-KARENINA	Vedia a ua hemna joeneta e…
TERCERA-PART-ANNA-KARENINA	Minges, beues e i a vams, animacion.
TERCERA-PART-ANNA-KARENINA	È tornat en Russia.
TERCERA-PART-ANNA-KARENINA	Me calec veir ara mia hemna… e, ath delà, en pòble…
TERCERA-PART-ANNA-KARENINA	Non t'ac creiràs, mès solet en dues setmanes de víuer aquiu me tornè abandonat, apatic: me botè era bata e ja non me tornè a vestir entath repaish.
TERCERA-PART-ANNA-KARENINA	Es joenetes…?
TERCERA-PART-ANNA-KARENINA	Arren, ne parlar-ne d'eres…
TERCERA-PART-ANNA-KARENINA	Me tornè un vielh de cap a pès.
TERCERA-PART-ANNA-KARENINA	Non hèja que pensar ena sauvacion dera mia amna.
TERCERA-PART-ANNA-KARENINA	Me n'anè entà París e aquiu me remetí en un virament de uelhs.
TERCERA-PART-ANNA-KARENINA	Esteva Arkadievic sentie e pensaue madeish que Pèir Oblonsky.
TERCERA-PART-ANNA-KARENINA	En Moscòu se deishaue d'anar de tau manèra, que, de víuer guaire temps aquiu, “Diu me'n liure”, se didie, vierie per non pensar qu'ena sauvacion dera sua amna, tant qu'en Sant Petersburg se sentie un òme fòrt e audaç, prèst a tot.
TERCERA-PART-ANNA-KARENINA	Entre era princesa Betsy Tverskaya e Esteva Arkadievic existien ancianes e plan estranhes relacions.
TERCERA-PART-ANNA-KARENINA	Esteva Arkadievic la hestejaue de trufaria, ara Princesa e, tanben en ton de badinada, li didie es causes mès indecentes, segur de qué aquerò ère çò que mès li shautaue.
TERCERA-PART-ANNA-KARENINA	Ath londeman dera sua convèrsa damb Karenin, Esteva Arkadievic venguec a tier-li ua visita a Betsy Tverskaya.
TERCERA-PART-ANNA-KARENINA	Se sentie tan joen e tan decidit (en aqueth revolum de frases atrevides e de badinades piquentes arribèc tan luenh), que ja non vedie manèra de hèr repè coma volie, donques que Betsy Tverskaya non sonque non li shautaue, senon qu'enquia e tot desvelhaue en eth repugnància.
TERCERA-PART-ANNA-KARENINA	Era situacion que sense voler auie arribat ère mantenguda pera Princesa, qu'Oblonsky li shautaue extraordinariaments, e que la possaue per aqueth camin ena seguida dera convèrsa.
TERCERA-PART-ANNA-KARENINA	Era princesa Miagkaya, venguda de ressabuda, que l'interrompec eth sòn intim collòqui, lo sauvèc dera situacion.
TERCERA-PART-ANNA-KARENINA	A!, vos aciu!, didec era princesa Miagkaya en veir a Esteva Arkadievic.
TERCERA-PART-ANNA-KARENINA	E com va era vòsta prauba fraia?
TERCERA-PART-ANNA-KARENINA	Non me guardetz atau damb aguesta estranhesa.
TERCERA-PART-ANNA-KARENINA	A maugrat que toti se lancèren coma lops sus era sua reputacion e aunestetat, autanplan aqueri que son mil viatges pejors, jo trapi qu'Anna obrèc fòrça ben.
TERCERA-PART-ANNA-KARENINA	Non posqui perdonar ath comde Vronsky que non me la presentèsse quan siguec en Sant Petersburg.
TERCERA-PART-ANNA-KARENINA	Hètz-la a vier es mèns coraus rebrembes.
TERCERA-PART-ANNA-KARENINA	E qué?
TERCERA-PART-ANNA-KARENINA	Se qué hè?
TERCERA-PART-ANNA-KARENINA	Parlatz-me d'era.
TERCERA-PART-ANNA-KARENINA	Era sua situacion qu'ei fòrça dificila.
TERCERA-PART-ANNA-KARENINA	Era… gessec de díder Esteva Arkadievic en tot creir que, plan que òc, era princesa Miagkaya s'interessaue pera situacion d'Anna.
TERCERA-PART-ANNA-KARENINA	Mès, sivans eth sòn costum, era Princesa l'interrompec entà non deishar de parlar.
TERCERA-PART-ANNA-KARENINA	Anna qu'a hèt madeish que totes, exceptat de jo.
TERCERA-PART-ANNA-KARENINA	Plan que, d'autes ac hèn e ac amaguen; e era non a volut enganhar ad arrés, qu'en açò a obrat fòrça ben.
TERCERA-PART-ANNA-KARENINA	E encara hec mielhor en separar-se deth sòn marit, d'aqueth estupid Alexei Alexandrovic.
TERCERA-PART-ANNA-KARENINA	Perdonatz-me se non vos agrade aguest judici.
TERCERA-PART-ANNA-KARENINA	Toti diden que Karenin ei fòrça intelligent, mès jo è tengut de tostemp qu'ei un pèc.
TERCERA-PART-ANNA-KARENINA	Sonque ara, quan s'a hèt amic de Lidia Ivanovna e de Landau, arreconeishen toti qu'ei un estupid.
TERCERA-PART-ANNA-KARENINA	A jo me shaute non èster jamès d'acòrd damb era gent, mès aguest còp non posqui.
TERCERA-PART-ANNA-KARENINA	Donques que lo coneishetz tan ben hètz eth favor d'explicar-me se qué vò díder aquerò, didec Esteva Arkadievic ara princesa Miagkaya.
TERCERA-PART-ANNA-KARENINA	Ager li tenguí ua visita a Karenin pr'amor de parlar-li der ahèr dera mia fraia e li demanè ua responsa clara e definitiua; non me la balhèc, senon que me didec que ja la pensarie e me la manarie ena mia residéncia; e aguest maitin, en sòrta dera responsa prometuda, m'a manat ua invitacion entara cauhada que celebraràn aué ena casa dera comdessa Lidia Ivanovna.
TERCERA-PART-ANNA-KARENINA	A!, donques qu'ei aquerò, expliquèc damb grana animacion, era princesa Miagkaya; que van a consultar sus aguest ahèr a Landau, e li demanaràn, solide, se quina decision les cau cuélher.
TERCERA-PART-ANNA-KARENINA	E per qué van a cosultar a Landau?
TERCERA-PART-ANNA-KARENINA	Qui ei aguest Landau?
TERCERA-PART-ANNA-KARENINA	Com!
TERCERA-PART-ANNA-KARENINA	Non coneishetz a Jules Landau?
TERCERA-PART-ANNA-KARENINA	Le fameux Jules Landau, le clairvoyant?
TERCERA-PART-ANNA-KARENINA	Tanben aguest ei un pèc, mès d'eth depen era sòrt dera vòsta fraia.
TERCERA-PART-ANNA-KARENINA	Aquerò se passe quan s'està en províncies: que non vo n'encuetatz vosati d'arren.
TERCERA-PART-ANNA-KARENINA	Sabetz?
TERCERA-PART-ANNA-KARENINA	Landau ère un commis en un magazèm de Paris.
TERCERA-PART-ANNA-KARENINA	Un dia venguec a consultar a un mètge.
TERCERA-PART-ANNA-KARENINA	S'esclipsèc ena sala d'espèra e, soniant, comencèc a balhar conselhs a toti es malauts que li consultauen.
TERCERA-PART-ANNA-KARENINA	Es conselhs èren reauments extraordinaris, e s'afirmèc que damb eri artenhèc fòrça garisons.
TERCERA-PART-ANNA-KARENINA	Era hemna de Juli Meledinsky auie ath sòn marit fòrça malaut; entenec a parlar deth cas Landau e hec qu'aguest l'examinèsse e diagnostiquèsse era sua malautia.
TERCERA-PART-ANNA-KARENINA	Diden que Landau a guarit a Meledinsky.
TERCERA-PART-ANNA-KARENINA	Per çò de jo, non me pensi que Juli Meledinsky age guanhat arren damb es garisons deth francés, pr'amor que lo veigui tant aflaquit e fèble coma tostemp; mès es Meledinsky s'afoguèren damb Landau enquiath punt de hèr-lo a vier damb eri en Russia.
TERCERA-PART-ANNA-KARENINA	Aciu molti acodissen ada eth tanlèu se senten malauts e diden qu'artenh garisons meravilhoses.
TERCERA-PART-ANNA-KARENINA	Ua d'aguestes l'a artenhuda damb era comdessa Bezzubova.
TERCERA-PART-ANNA-KARENINA	E era s'a sentut tant arregraïda, qu'a ahilhat a Landau.
TERCERA-PART-ANNA-KARENINA	Com?
TERCERA-PART-ANNA-KARENINA	L'a ahilhat?
TERCERA-PART-ANNA-KARENINA	Tau que vos è dit.
TERCERA-PART-ANNA-KARENINA	Ara ja non ei Landau senon eth comde Bezzubov.
TERCERA-PART-ANNA-KARENINA	Eth cas ei que Lidia, que sens dobte ei un shinhau capvirada, l'estime fòrça e non hè arren, non decidís arren, sense consultar-lo.
TERCERA-PART-ANNA-KARENINA	E, per çò que semble, Karenin, qu'a hèt amistat tanben damb eth francés, tanpòc decidís arren sense saber era sua pensada.
TERCERA-PART-ANNA-KARENINA	Atau qu'era sòrt dera vòsta fraia (me pensi qu'ac è explicat pro ben) ei enes mans d'aguest Landau, cridat, de ua auta manèra, comde Bezzubov.
TERCERA-PART-ANNA-KARENINA	Dempús er esplendid repaish que Bartniansky l'obsequièc ena sua casa, damb cafè, cigars e conhac a granes quantitats, Esteva Arkadievic, ja damb bèth retard sus era ora prevista, se filèc d'aciu entara casa dera comdessa Lidia.
TERCERA-PART-ANNA-KARENINA	Qui i a damb era Comdessa?, li demanèc ath portièr.
TERCERA-PART-ANNA-KARENINA	I é eth francés?, insinuèc de bon umor, en veir ena hurga er abric d'Alexei Alexandrovic, que coneishie pro ben, e un de simple plen d'ornaments que l'ère desconeishut.
TERCERA-PART-ANNA-KARENINA	Que i son Alexei Alexandrovic Karenin e eth comde Bezzubov, responec plan seriós eth portièr.
TERCERA-PART-ANNA-KARENINA	Totun ara me serie de besonh captivar-la.
TERCERA-PART-ANNA-KARENINA	A ua grana influéncia e, se didesse ua paraula ath mèn favor a Pomorsky, poiria balhar per apraiat eth mèn ahèr”.
TERCERA-PART-ANNA-KARENINA	Jos ua d'aguestes lampes, seigudi près d'ua taula redona, èren era Comdessa e Alexei Alexandrovic, parlant en votz baisha.
TERCERA-PART-ANNA-KARENINA	Un òme mèsalèu baish, sec e damb es cames tòrtes, damb formes de hemna e eth ròstre fòrça esblancossit mès beròi, uelhs grani e ludents e peus longui, que li queiguien sus eth cothèr dera levita, ère en un cornèr dera cramba, en aute costat, campant era paret caperada de retraits.
TERCERA-PART-ANNA-KARENINA	En auer saludat ara mestressa dera casa e a Alexei Alexandrovic, Esteva Arkadievic guardèc sense voler un còp mès ad aqueth òme desconeishut entada eth e qu'era sua portadura li semblaue extraordinària.
TERCERA-PART-ANNA-KARENINA	Monsieur Landau, didec era Comdessa, en tot dirigir-se ad aqueth òme, damb ua doçor e ua cautèla qu'estonèren a Oblonsky.
TERCERA-PART-ANNA-KARENINA	Landau s'apressèc ath grop e era Comdessa les presentèc.
TERCERA-PART-ANNA-KARENINA	M'alègri fòrça de veder-vos, e mès que mès aué, li didec era Comdessa a Esteva Arkadievic, en tot senhalar-li un sèti ath cant de Karenin.
TERCERA-PART-ANNA-KARENINA	L'è presentat coma Landau, higec en votz baisha e guardant ara prèssa a Alexei, mès en realitat ei eth comde Bezzubov, coma deuetz ja saber, encara qu'eth refuse aguest titol.
TERCERA-PART-ANNA-KARENINA	Òc, ac è entenut, contestèc Esteva Arkadievic.
TERCERA-PART-ANNA-KARENINA	E diden, higec, damb er in de guanhar-se era simpatia dera Comdessa, a guarit complètaments ara comdessa Bezzubova.
TERCERA-PART-ANNA-KARENINA	Aué a vengut a veder-me.
TERCERA-PART-ANNA-KARENINA	Que hè dò de veder-la, didec era Comdessa en tot dirigir- se a Alexei Alexandrovic.
TERCERA-PART-ANNA-KARENINA	Aguesta separacion serà terribla entada era.
TERCERA-PART-ANNA-KARENINA	De vertat qu'ei un còp dur.
TERCERA-PART-ANNA-KARENINA	Mès, decididaments, partís?, preguntèc Alexei Alexandrovic.
TERCERA-PART-ANNA-KARENINA	Òc, partís entà París.
TERCERA-PART-ANNA-KARENINA	Ager entenec ua votz, contestec era comdessa Lidia Ivanonvna, guardant a Esteva Arkadievic.
TERCERA-PART-ANNA-KARENINA	Ua votz… repetic Oblonsky, pensant que li calie obrar damb era màger prudéncia possibla en aguest ambient que s'observaue presentie causes fòrça especiaus qu'eth sòn secret eth non l'auie.
TERCERA-PART-ANNA-KARENINA	Hè temps que vos coneishi e sò contenta de tractar-vos personauments.
TERCERA-PART-ANNA-KARENINA	Les amis de mes amis sont mes amis.
TERCERA-PART-ANNA-KARENINA	Mès, entà èster amic, ei de besonh compenetrar-se damb er estat d'amna e cranhi que vos non ac hètz damb era amna d'Alexei Alexandrovic.
TERCERA-PART-ANNA-KARENINA	Ja compreneratz a qué me referisqui, didec a Esteva Arkadievic en tot lheuar entada eth es sòns beròis uelhs.
TERCERA-PART-ANNA-KARENINA	En realitat, Comdessa, non coneishi pro ben era posicion d'Alexei Alexandrovic, didec Oblonsky, sense compréner ben se qué li volie díder e fèrm damb eth sòn prepaus de guanhar-se era simpatia dera, sajant d'amiar aquera convèrsa, encara inexplicabla entada eth, a uns tèrmes generaus.
TERCERA-PART-ANNA-KARENINA	Ò!, non me referisqui a ambits exteriors, didec sevèraments era Condessa, en tot seguir ath còp, damb guardada enamorada, a Alexei Alexandrovic, que s'auie lheuat e s'apressaue a Landau.
TERCERA-PART-ANNA-KARENINA	Eth sòn còr ei çò qu'a cambiat pr'amor que s'a balhat a un aute còr.
TERCERA-PART-ANNA-KARENINA	E cranhi que vos non ajatz meditat pro sus aguesta meravilhosa transformacion que s'a obrat en eth.
TERCERA-PART-ANNA-KARENINA	Voi díder que… clar… atau… en generau… non coneishi, non posqui compréner aguesta transformacion.
TERCERA-PART-ANNA-KARENINA	Èrem amics de tostemp, de tota era vida, e ara…, didec Esteva Arkadievic, corresponent damb ua auta guardada doça ara Comdessa e tant que meditaue en quin des dus ministèris aurie mès influéncia pr'amor de demanar-li era recomanacion damb mès probabilitats d'eficàcia.
TERCERA-PART-ANNA-KARENINA	Era transformacion patida non pòt padegar en eth eth sentiment d'amor ath pròche.
TERCERA-PART-ANNA-KARENINA	Ath contrari: lo hè mès naut, lo purifique.
TERCERA-PART-ANNA-KARENINA	Mès… cranhi que vos non ac comprenetz.
TERCERA-PART-ANNA-KARENINA	Voletz un tè?, didec era Comdessa, senhalant damb era guardada ath vailet qu'amiaue eth tè en ua plata.
TERCERA-PART-ANNA-KARENINA	Òc, plan que òc, non ac compreni deth tot, Comdessa…
TERCERA-PART-ANNA-KARENINA	Plan…
TERCERA-PART-ANNA-KARENINA	Eth sòn malastre…
TERCERA-PART-ANNA-KARENINA	Òc, eth sòn malastre…
TERCERA-PART-ANNA-KARENINA	Eth sòn malastre, que l'a balhat ua màger felicitat, donques qu'eth sòn còr s'a renauit e s'a aumplit d'Eth, que jamès auie comprenut ne estimat, didec era Comdessa en tot tachar es uelhs en Alexei Alexandrovic damb ua guardada amorassadoira.
TERCERA-PART-ANNA-KARENINA	Ara seguida responec:
TERCERA-PART-ANNA-KARENINA	Solide.
TERCERA-PART-ANNA-KARENINA	Mès, çampar, aguestes transformacions son tan prigondes qu'arrés, ne tansevolhe es persones mès pròches, gausen parlar d'eres.
TERCERA-PART-ANNA-KARENINA	Ath contrari, responec Lidia Ivanovna; mos cau parlar d'eres, e ajudar-mos es uns as auti.
TERCERA-PART-ANNA-KARENINA	Plan que òc, aprovèc Oblonsky damb un arridolet vantaire; mès, higec, i a diferéncies ena manèra d'apreciar es causes…
TERCERA-PART-ANNA-KARENINA	E ath delà…
TERCERA-PART-ANNA-KARENINA	Per çò que tanh ara vertat sagrada, que non i pòt auier diferéncies, didec damb energia e severitat era Comdessa.
TERCERA-PART-ANNA-KARENINA	Ò, plan!..
TERCERA-PART-ANNA-KARENINA	Plan…
TERCERA-PART-ANNA-KARENINA	Mès… e Oblonsky, confonut, s'estèc carat.
TERCERA-PART-ANNA-KARENINA	Comprenie que se tractaue de religion, mès non se consideraue premanit entà tractar aguest tèma e cranhie herir es sentiments dera Comdessa, que non renonciaue a tier-la entàs sòns prepausi restacadi as ahèrs deth sòn cargue.
TERCERA-PART-ANNA-KARENINA	Me semble qu'ara s'esclipsarà, gasulhèc Alexei Alexandrovic, en tot apressar-se a Lidia Ivanovna.
TERCERA-PART-ANNA-KARENINA	Esteva Arkadievic virèc eth cap entà on s'estaue Landau e campèc ad aguest seigut ath cant dera hièstra, emparadi es sòns codes enes braci deth fautulh e damb eth cap inclinat sus eth sòn pièch.
TERCERA-PART-ANNA-KARENINA	Non li hètz atencion, recomanèc Lidia Ivanovna.
TERCERA-PART-ANNA-KARENINA	E, damb fòrça compde, doçaments, apressèc ua cagira entà Alexei Alexandrovic.
TERCERA-PART-ANNA-KARENINA	È campat… didec dempús, tornant ara convèrsa interrompuda.
TERCERA-PART-ANNA-KARENINA	Mès en aqueth moment entrèc un vailet damb ua carta, qu'autregèc ara Comdessa, qu'en aquerò era convèrsa demorèc copada de nau.
TERCERA-PART-ANNA-KARENINA	Lidia Ivanovna la liegec ara prèssa e en demanar perdon a Esteva Arkadievic e Alexei Alexandrovic, escriuec damb extraordinària rapiditat ues linhes de responsa, les autregèc a un vailet, tornèc ath sòn lòc ena taula e contunhèc era convèrsa qu'auien començat.
TERCERA-PART-ANNA-KARENINA	È vist, didec, qu'es abitants de Moscòu, sustot es òmes, son era gent mès indiferenta en matèria de religion.
TERCERA-PART-ANNA-KARENINA	Ò, non, Comdessa!
TERCERA-PART-ANNA-KARENINA	Me semble qu'es moscovites an era fama d'èster plan fèrms ena fe, se defenec Esteva Arkadievic.
TERCERA-PART-ANNA-KARENINA	Òc, mès per çò que posqui compréner, vos, malerosaments, tanhetz as indiferenti, didec Karenin damb un arridolet fatigat.
TERCERA-PART-ANNA-KARENINA	Com ei possible èster indiferents?, repliquèc en ton de repotec Lidia Ivanovna.
TERCERA-PART-ANNA-KARENINA	En aguest aspècte, higec Esteva Arkadievic, damb era sua arridalha mès doça, non sò indiferent, senon qu'è tengut ua actitud de demora.
TERCERA-PART-ANNA-KARENINA	Me pensi qu'a jo encara non m'a arribat eth moment.
TERCERA-PART-ANNA-KARENINA	Alexei Alexandrovic e Lidia Ivanovna, escambièren guardades expressiues.
TERCERA-PART-ANNA-KARENINA	Non podem saber jamès en aguestes qüestions s'a arribat o non eth moment entà nosati, didec Alexei Alexandrovic plan seriós.
TERCERA-PART-ANNA-KARENINA	Non mos cau pensar s'èm o non premanidi: era gràcia divina no se govèrne per consideracions umanes.
TERCERA-PART-ANNA-KARENINA	A viatges non baishe sus es que ja trabalhen e, ça que la, se fixe enes non iniciadi, coma sus Saül.
TERCERA-PART-ANNA-KARENINA	Non.
TERCERA-PART-ANNA-KARENINA	Semble que non s'esclipse encara, didec Lidia Ivanovna, que seguie de uelh es movements deth francés.
TERCERA-PART-ANNA-KARENINA	Aguest, en aqueth moment, se lheuèc e s'apressèc ada eri.
TERCERA-PART-ANNA-KARENINA	Me permetetz escotar-vos?, preguntèc.
TERCERA-PART-ANNA-KARENINA	Plan, òc!
TERCERA-PART-ANNA-KARENINA	Seiguetz damb nosati.
TERCERA-PART-ANNA-KARENINA	Que non mos cau clucar es uelhs entà non pèrder era lum, sentencièc Alexei Alexandrovic.
TERCERA-PART-ANNA-KARENINA	Mès er òme pòt senter-se incapable de remontar-se entad aguesta nautada, contestèc Esteva Arkadievic, en tot saber-se'n de qué mentie, mès non gausant expausar era sua pensada, tan liura, dauant d'ua persona que sentie e opinaue çò de contrari e que damb ua soleta paraula ath sòn favor poirie procurar-li eth cargue desirat.
TERCERA-PART-ANNA-KARENINA	Qu'ei que voletz díder qu'eth pecat non mos ac permet?, l'interroguèc Lidia Ivanovna.
TERCERA-PART-ANNA-KARENINA	Serie ua opinion faussa.
TERCERA-PART-ANNA-KARENINA	Pardon, tornèc a suplicar en entrar eth vailet damb ua auta carta.
TERCERA-PART-ANNA-KARENINA	La liegec e contestèc verbauments en tot díder: “Deman, ena casa dera Grana Duquesa, didetz-l'ac atau”.
TERCERA-PART-ANNA-KARENINA	Dempús seguic era convèrsa: entath que cre, eth pecat non existís.
TERCERA-PART-ANNA-KARENINA	Mès era fe sense òbres ei ua fe mòrta, repoteguèc Esteva Arkadievic, en tot rebrembar aguest tèxt deth catecisme e defener ja era sua independéncia, encara que damb ua fina arridalha vantaira entara Comdessa.
TERCERA-PART-ANNA-KARENINA	Vaquí eth famós passatge dera epistòla de Sant Jaime, didec Alexei Alexandrovic.
TERCERA-PART-ANNA-KARENINA	Be n'a costat de mau era faussa interpretacion d'aguest passatge!
TERCERA-PART-ANNA-KARENINA	Arren repugne autant ara fe coma aguesta interpretacion.
TERCERA-PART-ANNA-KARENINA	Díder “non hèsqui bones òbres signifique que non è fe”.
TERCERA-PART-ANNA-KARENINA	E d'aguesta sòrta non ei escrit en nunlòc, senon precisaments tot çò de contrari.
TERCERA-PART-ANNA-KARENINA	Trabalhar entà Diu, damb esfòrç contunhat, damb dejunis, entà sauvar era sua amna!, didec era comdessa Lidia Ivanovna, damb mensprètz e repugnància.
TERCERA-PART-ANNA-KARENINA	Aguesta ei era concepcion sauvatge des nòsti monges… a maugrat qu'açò non s'a dit en nunlòc.
TERCERA-PART-ANNA-KARENINA	Ei plan mès simple e aisit, higec, guardant a Oblonsky damb ua guardada recorfortanta que damb era, ena Cort, encoratjaue as joenes daunes d'aunor quan les vedie intimidades peth nau ambient.
TERCERA-PART-ANNA-KARENINA	Èm sauvadi per Crist, que patic per nosati.
TERCERA-PART-ANNA-KARENINA	Èm suavadi pera nòsta fe, didec Alexei Alexandrovic emparant tanben damb era sua guardada es paraules de Lidia Ivanovna.
TERCERA-PART-ANNA-KARENINA	Vous comprenez l'anglais?, li preguntèc era Comdessa.
TERCERA-PART-ANNA-KARENINA	E, en auer recebut ua responsa afirmatiua, se lheuèc e se botèc a cercar en ua petita estatgèra qu'auie ena madeisha cramba.
TERCERA-PART-ANNA-KARENINA	Voletz liéger Safe and Happy o Under the Wing?
TERCERA-PART-ANNA-KARENINA	E, en tot sèir-se de nauèth, dauric eth libre, dident:
TERCERA-PART-ANNA-KARENINA	Ei fòrça brac.
TERCERA-PART-ANNA-KARENINA	Aciu qu'ei descrit eth camin que s'arribe ena fe e s'aquerís ua felicitat subernaturau.
TERCERA-PART-ANNA-KARENINA	Er òme qu'a fe non pòt èster malerós encara que s'estongue solet.
TERCERA-PART-ANNA-KARENINA	Ja ac veiratz.
TERCERA-PART-ANNA-KARENINA	Lidia Ivanovna anaue a començar a liéger quan entrèc un aute vailet.
TERCERA-PART-ANNA-KARENINA	Ei era Borosdina?, preguntèc era Comdessa.
TERCERA-PART-ANNA-KARENINA	Didetz-li que deman tàs dues.
TERCERA-PART-ANNA-KARENINA	Pendent uns moments Lidia Ivanovna se demorèc cogitosa, guardant ath sòn dauant damb es sòns beròis uelhs, damb ua guardada distrèta, queiguda era sua man que tenguie eth libre sus era sua cama dreta, en tot senhalar damb un dit era plana qu'anaue a liéger.
TERCERA-PART-ANNA-KARENINA	Dempús, en alendar, seguic era convèrsa.
TERCERA-PART-ANNA-KARENINA	Òc, didec.
TERCERA-PART-ANNA-KARENINA	Atau òbre era vertadèra fe.
TERCERA-PART-ANNA-KARENINA	Vo'n sabetz deth cas de Mary Sanina?
TERCERA-PART-ANNA-KARENINA	Auie perdut eth sòn solet hilh e ère desesperada.
TERCERA-PART-ANNA-KARENINA	E qué se passèc?
TERCERA-PART-ANNA-KARENINA	Donques que trapèc ad aguest amic (e senhalaue eth libre) e ara arregraïs a Diu era mòrt deth sòn hilh.
TERCERA-PART-ANNA-KARENINA	Aguesta ei era felicitat que mos balhe era fe.
TERCERA-PART-ANNA-KARENINA	Ò!, plan…!
TERCERA-PART-ANNA-KARENINA	Aquerò vos engüejarà, pr'amor que non sabetz anglés.
TERCERA-PART-ANNA-KARENINA	Mès ei cuert, didec era Princesa, en tot dirigir-se a Landau.
TERCERA-PART-ANNA-KARENINA	Ò!, ac comprenerè, responec aguest damb ua doça arridalha.
TERCERA-PART-ANNA-KARENINA	E cluquèc leugèraments es uelhs.
TERCERA-PART-ANNA-KARENINA	Dempús dera monotonia dera vida moscovita, era de Sant Petersburg l'aufria tau complexitat que lo tenguie en un estat de contunha excitacion.
TERCERA-PART-ANNA-KARENINA	Aguesta complexitat, enes esfères coneishudes e pròches ada eth, la comprenie e autaplan la desiraue.
TERCERA-PART-ANNA-KARENINA	Ça que la, trapar-la en aguest ambient desconeishut, tant aluenhat d'eth, lo trebolaue, lo desconcertaue.
TERCERA-PART-ANNA-KARENINA	Escotaue ara comdessa Lidia Ivanovna e en tot sénter sus eth era guardada des sòns uelhs, ingenús o plei de dolenteria, non ac sabie pro ben, deth francés Landau, Esteva Arkadievic comencèc a experimentar un particular pes en cap.
TERCERA-PART-ANNA-KARENINA	Es pensaments mès diuèrsi passauen peth sòn cervèth: “Mary Sanina s'alègre de qué s'age mòrt eth sòn hilh”.
TERCERA-PART-ANNA-KARENINA	Es monges non comprenen arren d'aquerò; solet era comdessa Lidia Ivanovna se'n sap”.
TERCERA-PART-ANNA-KARENINA	Ei per tòrt deth conhac o de totes aguestes extravagàncies?” “Totun aquerò, çampar, enquia ara non è hèt arren inconvenent”.
TERCERA-PART-ANNA-KARENINA	Dilhèu m'obligarà a hè'c.
TERCERA-PART-ANNA-KARENINA	Mès que serie massa estupid”.
TERCERA-PART-ANNA-KARENINA	Còp sec, Esteva Arkadievic sentec qu'es sues maishères començauen a daurir-se entà badalhar.
TERCERA-PART-ANNA-KARENINA	Hec coma se s'apraièsse es pursères entà, damb era man, dissimular eth badalh e se remetec.
TERCERA-PART-ANNA-KARENINA	Dempús sentec que s'esclipsaue e se pensèc qu'anaue a roncar.
TERCERA-PART-ANNA-KARENINA	Tornèc enténer era votz dera Comdessa que didie:
TERCERA-PART-ANNA-KARENINA	S'a esclipsat.
TERCERA-PART-ANNA-KARENINA	Se lheuèc ath mès còrrer, espaurit, coma un colpable agarrat en fauta.
TERCERA-PART-ANNA-KARENINA	Mès, de seguit se tranquillizèc, e comprenec qu'aqueres paraules dera Comdessa non se referien ada eth senon a Landau.
TERCERA-PART-ANNA-KARENINA	Eth francés, plan, ère adormit o hège veir que dormie.
TERCERA-PART-ANNA-KARENINA	Esteva Arkadievic pensèc qu'en aqueth mon extraordinari s'eth s'auesse esclipsat aurie ofensat a toti, tant que, peth contrari, eth sòn de Landau les alegraue extraordinariaments, mès que mès ara comdessa Lidia Ivanovna.
TERCERA-PART-ANNA-KARENINA	Era Comdessa tenguie fòrça compde de non hèr cap de bronit, se recuelhie autanplan era sua pelha deth sòn vestit de seda, e ère tant esmoiguda que, en dirigir-se a Karenin, non lo cridèc coma tostemp Alexei Alexandrovic, senon que didec:
TERCERA-PART-ANNA-KARENINA	Mon ami, donnez-lui la main.
TERCERA-PART-ANNA-KARENINA	Didetz que non recebisqui.
TERCERA-PART-ANNA-KARENINA	Eth francés dormie, o hège veir que dormie, coma s'a dit, damb eth cap apuat ens dorsièr deth fautulh; e damb ua des sues mans, sudorosa, rogida (era auta se posaue sus es sòns jolhs) hège uns leugèrs movements coma se sagèsse d'aganchar quauquarren ath vòl.
TERCERA-PART-ANNA-KARENINA	Alexei Alexandrovic se lheuèc.
TERCERA-PART-ANNA-KARENINA	Ac hec damb fòrça suenh, mès estramunquèc damb era taula, hec u trabucada, venguec a parar près deth francés e botèc era sua man sus era dèstra d'aguest.
TERCERA-PART-ANNA-KARENINA	Esteva Arkadievic se lheuèc tanben e se hereguèc e dauric desmesuradaments es uelhs pr'amor d'escarrabilhar-se mès e assegurar-se'n de qué non dormie o soniaue.
TERCERA-PART-ANNA-KARENINA	Guardèc damb grana estranhesa a toti e en veir que tot aquerò ère realitat e non un sòmni, sentec que perdie eth cap.
TERCERA-PART-ANNA-KARENINA	Que la personne qui est arrivée la dernière, celle qui demande, qu'elle sorte.
TERCERA-PART-ANNA-KARENINA	Qu'elle sorte!, didec eth francés sense daurir es uelhs.
TERCERA-PART-ANNA-KARENINA	Vous m'excuserez, mais vous voyez…, didec era Comdessa a Esteva Arkadievic, mais vous voyez…
TERCERA-PART-ANNA-KARENINA	Revenez vers dix heures, encore mieux demain!
TERCERA-PART-ANNA-KARENINA	Qu'elle sorte!, sorrisclèc despacientat eth francés.
TERCERA-PART-ANNA-KARENINA	C'est moi, n'est-ce pas?, preguntèc Esteva Arkadievic.
TERCERA-PART-ANNA-KARENINA	E, en auer recebut ua responsa afirmatiua, en tot desbrembar-se'n de çò que l'auie de demanar a Lidia Ivanovna e que venguie a parlar damb Karenin sus eth divòrci, renonciant a tot çò que l'auie amiat enquia aquiu, damb eth desir de gésser çò de mès lèu possible, Esteva Arkadievic abandonèc era cramba ath mès córrer, caminant de punta, e dès eth portau hec un bot entath carrèr.
TERCERA-PART-ANNA-KARENINA	Dempús, pendent ua bona estona, parlèc e badinèc damb eth menaire que l'amiaue, en tot voler remeter-se des impressions recebudes en çò dera Comdessa, deth malèster que l'auien costat es scènes aquiu presenciades.
TERCERA-PART-ANNA-KARENINA	En Teatre Francés, a on arribèc quan representauen eth darrèr acte, e dempús en Restaurant Tartar, en tot béuer champanha en abondor, en sòn ambient de costum, Esteva Arkadievic semblèc alendar mielhor.
TERCERA-PART-ANNA-KARENINA	Ça que la, en tota era net non artenhèc a hèr enlà de se, eth malèster d'aquera visita.
TERCERA-PART-ANNA-KARENINA	En tornar en çò de Pèir Oblonsky, a on se lotjaue pendents es sòns sojorns en Sant Petersburg, Esteva Arkadievic trapèc ua carta de Betsy, que li didie que sentie viui talents d'acabar era convèrsa qu'auien començat, e entad açò li demanaue que li tenguesse ua visita eth dia a vier.
TERCERA-PART-ANNA-KARENINA	A penes venguec de liéger aquera insinuanta carta, que li costèc ua impression desagradiua, qu'en embaish, enes solèrs inferiors, entenec un bronit coma d'òmes qu'amièssen un pesant hardèu.
TERCERA-PART-ANNA-KARENINA	En veir ath sòn nebot, Pèir Oblonsky demanèc as que l'amiauen que lo metessen de pès e, en tot emparar-se en Esteva Arkadievic, entrèc damb eth ena sua cramba.
TERCERA-PART-ANNA-KARENINA	Un còp aquiu gessec a condar-li se com auie passat era net, en tot demorar-se dempús esclipsat en madeish fautulh que s'auie seigut.
TERCERA-PART-ANNA-KARENINA	Esteva Arkadievic se sentie aclapat, çò que l'arribaue pòqui viatges e non podec clucar un uelh pendent fòrça temps.
TERCERA-PART-ANNA-KARENINA	Tot çò que rebrembaue li hège hàstic; e mès qu'arren, rebrembaue coma quauquarren fòrça vergonhant era net passada en çò dera codessa Lidia Ivanovna.
TERCERA-PART-ANNA-KARENINA	Ère ua negatiua categorica, terminanta.
TERCERA-PART-ANNA-KARENINA	Pr'amor de hèr quauquarren ena vida de familha ei de besonh que i age entre es esposi un complèt acòrd, ua situacion de mutuau compenetracion basada en amor: o ben, un divòrci absolut, ua separacion totau.
TERCERA-PART-ANNA-KARENINA	Fòrça matrimònis se passen ans sancèrs atau, en lòcs desagradius e incomòdes, e en ua non mens desagradiua e incomòda situacion, sonque per non auer cuelhut ua decision quinsevolhe.
TERCERA-PART-ANNA-KARENINA	Vronsky e Anna se trapauen en aguest cas.
TERCERA-PART-ANNA-KARENINA	Autant entà era un coma entar aute, era vida en Moscòu, en aquera epòca de povàs e calor, quan eth solei non ludie ja coma ena primauèra, es arbes des boulevards èren caperadi de huelhes e es huelhes plies de povàs, se les hège insuportable.
TERCERA-PART-ANNA-KARENINA	Ça que la, non venguien de partir, tau qu'ac auien decidit hège temps, entara sua clòsa de Vosdvijenskoe, senon que seguien viuent en Moscòu.
TERCERA-PART-ANNA-KARENINA	E cada dia se sentien mès engüejadi e desesperadi, pr'amor que hège temps que non se metien d'acòrd.
TERCERA-PART-ANNA-KARENINA	Era animadversion que les separaue semblaue que non auie ua encausa extèrna, e toti es assagi entà explicar-se, en sòrta de mielhorar era sua situacion semblaue que l'agreujaue encara mès.
TERCERA-PART-ANNA-KARENINA	Qu'ère ua sòrta d'irritacion interiora qu'entada era auie era sua origina en heredament der amor de Vronsky, e entada eth, ena pena d'auer-se botat, per era, en ua situacion penibla e de mau hèr, qu'Anna en lòc de hèr-la sostenibla, la hège encara mès desagradiua.
TERCERA-PART-ANNA-KARENINA	Atau, enquia e tot enes assagi d'ua explicacion entre es dus qu'ac esclarisse tot, e hesse desparéisher aqueth estat de maufidança e irritacion latenta, acabaue tostemp en fòrtes peleges.
TERCERA-PART-ANNA-KARENINA	Entà Anna, tot çò de Vronsky, es sòns costums, es sòns pensaments, es sòns desirs, tota era sua manèra d'èster fisica e morau, èren dirigides de cap ar amor; e aguest amor l'ambicionaue solet entada era.
TERCERA-PART-ANNA-KARENINA	Ara, en sénter heredar-se en Vronsky era sua passion, non podie deishar de pensar que dilhèu ua part d'aqueth amor l'autrejaue a ua auta o a d'autes hemnes, e era gelosia se l'avalaue.
TERCERA-PART-ANNA-KARENINA	En non auer motius de gelosia, les endonviaue.
TERCERA-PART-ANNA-KARENINA	Aguest darrèr pensament ère eth que mès soent la tormentaue, pr'amor qu'en un moment de fidança, de confessions mutuaus, de confidéncies, Vronsky, imprudentaments, l'auie dit que sa mair lo comprenie tan pòc que s'auie permetut conselhar-li que se maridèsse damb era princesa Sorokina.
TERCERA-PART-ANNA-KARENINA	Era gelosia, donc, l'aumplie d'indignacion, la tenguie irritada de contunh contra Vronsky e la possauen a cercar motius que podesse neurir es sòns sentiments desesperadi.
TERCERA-PART-ANNA-KARENINA	Entada era, Vronsky ère eth solet colpable des sòns patiments, quinsevolhe que siguesse era sua encausa.
TERCERA-PART-ANNA-KARENINA	Era demora ena responsa de Karenin respècte ath divòrci, deguda ara indecision deth sòn marit, era solitud, er engüeg e eth mensprètz que li costaue era sua vida en Moscòu.
TERCERA-PART-ANNA-KARENINA	Tot, absoludaments tot, ère eth sòn tòrt.
TERCERA-PART-ANNA-KARENINA	Tanben Vronsky ère eth colpable de qué s'estèssen en Moscòu e non ena propietat, donques qu'açò ère degut, se pensaue Anna, a qué eth non podie víuer en pòble, desseparat des sues relacions de ciutat coma era volie.
TERCERA-PART-ANNA-KARENINA	Escurie.
TERCERA-PART-ANNA-KARENINA	Soleta, demorant que tornèsse Vronsky d'un repaish que balhaue un amic entà hestejar eth sòn adiu de celibatari, Anna se passejaue ath long deth gabinet d'Alexei, qu'en eth li shautaue estar-se pr'amor de veir toti es sòns objèctes e pr'amor qu'ère era cramba dera casa a on se sentie mens eth bronit des cars rodant per emperiat, e tant que passejaue, anaue pensant en toti es detalhs dera darrèra peleja auuda damb eth sòn estimat.
TERCERA-PART-ANNA-KARENINA	Efectiuaments, era causa visibla siguec que Vronsky censurèc es collègis femenins dera Escòla Mieja, en tot díder que non auien cap utilitat.
TERCERA-PART-ANNA-KARENINA	Anna defenec aqueres institucions e Vronsky persutèc a mostrar pòca estimacion pera instruccion femenina en generau, autanplan entà Hanna, era mainada anglesa qu'era protegie e que d'era didec, pejoratiuament, que “ne tansevolhe auie besonh de saber fisica”.
TERCERA-PART-ANNA-KARENINA	Non demoraua jo que comprenéssetz es mèns sentiments coma semble que les cau compréner er òme qu'estimi, mès me credia aumens damb dret a demorar mès dera vòsta delicadesa.
TERCERA-PART-ANNA-KARENINA	Cohèssi qu'eth vòste estacadís ad aguesta mainada, qu'auetz recuelhut, m'ei desagradiu, pr'amor que non me semble naturau.
TERCERA-PART-ANNA-KARENINA	Era crudeutat que Vronsky atacaue aqueth petit mon qu'era s'auie bastit pr'amor de sostier mielhor eth sòn isolament der aute, dera societat, era injustía que l'incolpaue de manca de naturalitat en çò que hège, la heren crebar.
TERCERA-PART-ANNA-KARENINA	Ei de vertat ua pena que solet es sentiments grossièrs e materiaus siguen comprensibles entà vos e solet aguesti siguen naturaus.
TERCERA-PART-ANNA-KARENINA	E gessec airosaments dera cramba.
TERCERA-PART-ANNA-KARENINA	Aué Vronsky auie estat dehòra de casa tot eth dia, e a Anna, ena sua solitud, li pesaue tant auer discutit damb eth, que desiraue desbrembà'c tot, perdonar-lo, hèr es patzes damb eth sòn estimat en tot justificar-se e hèr-se era responsabla de tot.
TERCERA-PART-ANNA-KARENINA	Òc, l'ac diderè atau, e haram es patzes, e mo'n desbrembaram de totes es nòstes peleges, es nòstes maufidances, e partiram entath camp, e aquiu serè mès tranquilla e mès acompanhada.
TERCERA-PART-ANNA-KARENINA	Autanplan pòt èster qu'eth m'estime mès e jo recupère era mia felicitat”.
TERCERA-PART-ANNA-KARENINA	De pic, se'n brembèc d'aquerò que l'auie exasperat mès ena discussion (eth dider-li que simulaue, que çò que hège li mancaue naturalitat), e comprenec que l'ac auie dit solet entà herir.la.
TERCERA-PART-ANNA-KARENINA	Se qué sap eth der amor as hilhs?
TERCERA-PART-ANNA-KARENINA	Qué sap eth deth mèn amor a Sergi, qu'è sacrificat per eth?
TERCERA-PART-ANNA-KARENINA	Mès aguest in sòn de mortificar-me, de hèr-me mau…
TERCERA-PART-ANNA-KARENINA	Non; eth qu'estime a ua auta hemna, sens dobte, non pòt èster de ua auta manèra.” E en avertir que, a maugrat es sòns desirs de padegar-se e restablir es sues relacions damb Vronsky, tornaue entara sua gelosia e era sua irritacion, Anna s'orrifiquèc d'era madeisha.
TERCERA-PART-ANNA-KARENINA	Non me'n poirè hèr damb era idia d'arreconeisher-me colpabla a jo madeisha?
TERCERA-PART-ANNA-KARENINA	Eth qu'ei just e aunèst e m'estime”, reflexionaue dempús, “e jo l'estimi tanben.
TERCERA-PART-ANNA-KARENINA	Un dia d'aguesti obtierè eth mèn divòrci e se normalizarà era nòsta situacion, se qué voi mès?
TERCERA-PART-ANNA-KARENINA	Me cau èster tranquilla, confiada.
TERCERA-PART-ANNA-KARENINA	Cargarè era colpa d'aguesta discòrdia sus jo.
TERCERA-PART-ANNA-KARENINA	Òc, ara, quan vengue, li diderè qu'è estat injusta, encara que reauments non ne siguí; e haram es patzes e partiram d'aciu”.
TERCERA-PART-ANNA-KARENINA	E, entà non pensar mès en açò que s'auie passat e non tornar a emmaliciar-se, Anna hec que li hessen a vier es males e s'entretenguec a plaçar en eres çò que s'auien de hèr- se a seguir entath camp.
TERCERA-PART-ANNA-KARENINA	Tàs dètz dera net arribèc Vronsky.
TERCERA-PART-ANNA-KARENINA	Qué, t'as divertit?, preguntèc Anna, damb expression timida e moisha, en tot gésser ar encontre de Vronsky.
TERCERA-PART-ANNA-KARENINA	Coma tostemp, responec eth.
TERCERA-PART-ANNA-KARENINA	Peth ton e era actitud d'Anna comprenec Vronsky, de seguit, que se trapaue en un des sòns mielhors moments e, encara que ja ère acostumat as cambis de caractèr dera sua estimada, s'alegrèc, pr'amor que tanben se sentie particularaments content e d'excellent umor.
TERCERA-PART-ANNA-KARENINA	Se qué veigui?, comentèc damb votz e gèsti alègres, senhalant damb satisfaccion es males, qu'èren premanides.
TERCERA-PART-ANNA-KARENINA	Aquerò està ben.
TERCERA-PART-ANNA-KARENINA	Òc, mos cau partir d'aciu, expliquèc Anna.
TERCERA-PART-ANNA-KARENINA	È gessut a hèr un torn e è gaudit tant, qu'è sentut vams de tornar en camp.
TERCERA-PART-ANNA-KARENINA	I a aciu bèra causa que te retengue?
TERCERA-PART-ANNA-KARENINA	Sonque voi aquerò, partir entath pòble.
TERCERA-PART-ANNA-KARENINA	Vengui de seguit e parlaram.
TERCERA-PART-ANNA-KARENINA	Ara me'n vau a cambiar de ròba.
TERCERA-PART-ANNA-KARENINA	Ordena que me servisquen eth tè.
TERCERA-PART-ANNA-KARENINA	E Vronsky passèc entath sòn gabinet.
TERCERA-PART-ANNA-KARENINA	En demorar-se soleta, Anna botèc eth sòn pensament ena convèrsa que venguie de tier damb Vronsky e se didec que i auie quauquarren umiliant en aqueres paraules: “Aquerò està ben”.
TERCERA-PART-ANNA-KARENINA	E encara ère mès umiliant peth contrast entre eth ton d'era, timid e contrit, e eth ton segur d'eth.
TERCERA-PART-ANNA-KARENINA	E Anna se n'encuedèc qu'en sòn coratge se lheuaue de nau un sentiment d'ira contra Vronsky, mès hec un esfòrç e, quan venguec eth, l'acuelhec damb eth madeish arridolet d'abantes.
TERCERA-PART-ANNA-KARENINA	Sabes?, qu'è auut coma ua inspiracion divina, didie.
TERCERA-PART-ANNA-KARENINA	Per qué mos cau demorar aciu eth divòrci?
TERCERA-PART-ANNA-KARENINA	Non ei madeish demorar-lo en camp?
TERCERA-PART-ANNA-KARENINA	Jo non posqui estar aciu.
TERCERA-PART-ANNA-KARENINA	È perdut era paciéncia e non voi enténer parlar deth divòrci.
TERCERA-PART-ANNA-KARENINA	È decidit qu'aquerò non age cap influéncia ena mia vida.
TERCERA-PART-ANNA-KARENINA	N'ès cossent?
TERCERA-PART-ANNA-KARENINA	Ò, plan!, didec Vronsky, guardant, damb ua cèrta inquietud, eth ròstre esmoigut d'Anna.
TERCERA-PART-ANNA-KARENINA	E vosati, se qué auetz hèt?
TERCERA-PART-ANNA-KARENINA	Qui mès venguec?, preguntèc, dempús un moment de silenci.
TERCERA-PART-ANNA-KARENINA	I auec un concurs de barques a rem.
TERCERA-PART-ANNA-KARENINA	Tot se passèc fòrça agradiu, higec, mès en Moscòu es causes non pòden arribar sense ridicule.
TERCERA-PART-ANNA-KARENINA	Se presentèc ua dauna, era professora de natacion dera reina de Suecia, e volec amuishar-mos eth sòn art.
TERCERA-PART-ANNA-KARENINA	Com!
TERCERA-PART-ANNA-KARENINA	A nadat dauant de vosati?, preguntèc Anna Arkadievna arroncilhant es celhes.
TERCERA-PART-ANNA-KARENINA	Damb un orrible costume de natation.
TERCERA-PART-ANNA-KARENINA	Imagina-te ua hemna lèja e vielha damb es carns rogides.
TERCERA-PART-ANNA-KARENINA	Plan, donc, quan partim?
TERCERA-PART-ANNA-KARENINA	Quina fantasia mès hòla!
TERCERA-PART-ANNA-KARENINA	E qué?
TERCERA-PART-ANNA-KARENINA	I auie quauquarren de particular ena sua manèra de nadar?, preguntèc Anna, sense contestar ara pregunta d'aguest e damb ua ombra de preocupacion en sòn ròstre.
TERCERA-PART-ANNA-KARENINA	Absoludaments arren de particular, tè!
TERCERA-PART-ANNA-KARENINA	Ère ua causa totafèt estupida.
TERCERA-PART-ANNA-KARENINA	Alavetz, quan penses que mos cau partir d'aciu?
TERCERA-PART-ANNA-KARENINA	Anna Arkadievna botgèc eth cap coma se volesse aluenhar un pensament desagradiu.
TERCERA-PART-ANNA-KARENINA	Quan?, didec.
TERCERA-PART-ANNA-KARENINA	Coma mès lèu mielhor.
TERCERA-PART-ANNA-KARENINA	Entà partir deman, non auem temps, mès podem partir deman passat.
TERCERA-PART-ANNA-KARENINA	Demora.
TERCERA-PART-ANNA-KARENINA	Deman passat ei dimenge e me cau vier en çò de maman, didec Vronsky confonut, pr'amor que tanlèu nomentèc a sa mair sentec tachada sus eth era guardada d'Anna, qu'en era se miralhaue ua sospecha.
TERCERA-PART-ANNA-KARENINA	Sorokina, que s'estaue en un pòble près de Moscòu, ath cant dera comdessa Vronskaya.
TERCERA-PART-ANNA-KARENINA	Que i pòs anar deman, didec era.
TERCERA-PART-ANNA-KARENINA	Non.
TERCERA-PART-ANNA-KARENINA	Es sòs e es poders, que son er objècte dera mia visita, non ei possible de tier- les deman.
TERCERA-PART-ANNA-KARENINA	S'ei atau, mielhor qu'ac deishem.
TERCERA-PART-ANNA-KARENINA	E per qué?
TERCERA-PART-ANNA-KARENINA	Mès tard que non voi partir.
TERCERA-PART-ANNA-KARENINA	O me'n vau deluns o jamès.
TERCERA-PART-ANNA-KARENINA	E per qué?, preguntèc estonat Vronsky.
TERCERA-PART-ANNA-KARENINA	Aquerò non a cap de sens.
TERCERA-PART-ANNA-KARENINA	Entà tu non a cap de sens pr'amor que non te preocupes de jo, didec era en ton agressiu.
TERCERA-PART-ANNA-KARENINA	Non vòs compréner se com patisqui.
TERCERA-PART-ANNA-KARENINA	Era soleta que m'entretenguie aciu ère Hanna, e tu m'as acusat respècte ada era d'ipocresia.
TERCERA-PART-ANNA-KARENINA	Ager me dideres que non estimi ara mia hilha, que hèsqui veir qu'estimi ad aguesta anglesa e qu'aquerò non ei naturau…
TERCERA-PART-ANNA-KARENINA	Voleria saber se quina vida pòt èster naturau entà jo.
TERCERA-PART-ANNA-KARENINA	Anna se n'encuedèc de çò que didie e s'orrifiquèc d'auer cambiat era sua decision d'èster tranquilla, en patz damb eth sòn estimat.
TERCERA-PART-ANNA-KARENINA	Mès totun aquerò, sentie que ja non podie hèr repè sense desmeritar e autanplan pèrder era sua pròpia estimacion, e sentie, ath delà, que non podie resignar-se ad aquera injustícia que Vronsky auie cometut damb era.
TERCERA-PART-ANNA-KARENINA	Jamès è dit aquerò, sagèc de convencer-la eth.
TERCERA-PART-ANNA-KARENINA	Per qué tu, que tant te vantes dera tua rectitud, non dides era vertat?
TERCERA-PART-ANNA-KARENINA	Jamès me vanti dera mia rectitud, mès jamès digui çò que non ei vertat, contestèc eth en votz baisha e tient-se era ràbia que començaue a sénter.
TERCERA-PART-ANNA-KARENINA	Me hè dò que non respèctes…
TERCERA-PART-ANNA-KARENINA	Eth respècte qu'a estat endonviat pr'amor de dissimular era absència d'amor.
TERCERA-PART-ANNA-KARENINA	Se ja non m'estimes, qu'ei mielhor e mès nòble que m'ac digues.
TERCERA-PART-ANNA-KARENINA	Aquerò se hè insuportable!, exclamèc Vronsky en tot lheuar-se airós dera cagira.
TERCERA-PART-ANNA-KARENINA	E, de pès, dauant d'Anna, li didec tot doç:
TERCERA-PART-ANNA-KARENINA	Per qué hès a temptar era mia paciéncia?, e en un ton que volie díder que podie díder fòrça mès causes, mès que se tenguie, higec: era mia paciéncia qu'a un limit.
TERCERA-PART-ANNA-KARENINA	Se qué voletz díder damb aquerò?, preguntèc Anna en ton d'escomesa, encara qu'espaurida pera expression deth ròstre d'eth, mès que mès des sòns uelhs, que la guardauen menaçaires, damb duretat.
TERCERA-PART-ANNA-KARENINA	Voi díder… gessec Vronsky.
TERCERA-PART-ANNA-KARENINA	E, après un moment de dobte, acabèc:
TERCERA-PART-ANNA-KARENINA	Me cau preguntar se qué voletz de jo.
TERCERA-PART-ANNA-KARENINA	Qué posqui voler senon que non m'abandonetz coma pensatz h'èc, didec Anna en tot compréner tot çò qu'eth non l'auie acabat de díder.
TERCERA-PART-ANNA-KARENINA	Mès que non ei aquerò, non, çò que voi.
TERCERA-PART-ANNA-KARENINA	Aquerò ei ja ua causa segondària: voi eth vòste amor, e vos non m'estimatz.
TERCERA-PART-ANNA-KARENINA	Ei a díder, que tot s'a acabat.
TERCERA-PART-ANNA-KARENINA	Anna se filèc entara pòrta.
TERCERA-PART-ANNA-KARENINA	Demora, demora…!, la cridèc Vronsky.
TERCERA-PART-ANNA-KARENINA	Me vòs díder se qué te cau?
TERCERA-PART-ANNA-KARENINA	È dit que mos cau ajornar era gessuda tres dies e, coma responsa ad açò, tan simple e clar, m'as dit que mentisqui, que sò un òme sense aunor.
TERCERA-PART-ANNA-KARENINA	Òc, e ac torni a díder: er òme que me fot pera cara qu'ac a sacrificat tot per jo ei pejor qu'un òme sense aunor: qu'ei un òme sense còr, didec Anna en tot rebrembar es paraules qu'eth auie prononciat ena discussion qu'auien auut abantes.
TERCERA-PART-ANNA-KARENINA	Decididaments, ei impossible, exclamèc Vronsky deishant, descoratjat, es mans d'Anna.
TERCERA-PART-ANNA-KARENINA	Qu'ei evident”, se didie entrant ena sua cramba.
TERCERA-PART-ANNA-KARENINA	Ei a díder, que ja non i a arren entre nosati e mos cau acabar tu per tu.
TERCERA-PART-ANNA-KARENINA	Mès, com?”, se demanèc, en tot sèir-se un un fautulh dauant eth miralh.
TERCERA-PART-ANNA-KARENINA	Ara seguida se botèc a pensar a on anarie un còp separada de Vronsky.
TERCERA-PART-ANNA-KARENINA	Ena de Dolly?
TERCERA-PART-ANNA-KARENINA	O, simplaments me n'anarè soleta entar estrangèr?”.
TERCERA-PART-ANNA-KARENINA	Pensèc dempús en çò que deuie hèr eth, en aqueth moment, solet en sòn gabinet: s'aquera discussion auie estat decisiua o s'encara serie possible era patz entre eri; se qué mormolharien sus era es sòns coneishudi de Sant Petersburg; se com la guardarie Alexei Alexandrovic.
TERCERA-PART-ANNA-KARENINA	Fòrça d'auti pensaments sus çò que podie arribar, se trincaue es sues relacions damb Vronsky, passauen pera sua ment, mès Anna non se balhaue deth tot ada eri.
TERCERA-PART-ANNA-KARENINA	Ath sòn laguens pataquejaue ua idia que, encara qu'imprecisa, ère era que mès l'interessaue.
TERCERA-PART-ANNA-KARENINA	En rebrembar a Alexei Alexandrovic s'en brembèc des paraules que l'auie dit ena sua malautia, dempús d'auer amainadat.
TERCERA-PART-ANNA-KARENINA	E ara eth rebrembe d'aguestes paraules desvelhèc ena sua amna eth sentiment qu'auien desvelhat alavetz.
TERCERA-PART-ANNA-KARENINA	Era idia aumplic eth sòn esperit d'ua manèra fixa, imperiosa, obsessiua.
TERCERA-PART-ANNA-KARENINA	E, en veder-me mòrta, e per tòrt sòn, eth se n'empenaïrie, me planherie, m'estimarie e, en non poder ja botar-i remèdi, se desesperarie e patirie”.
TERCERA-PART-ANNA-KARENINA	Un arridolet de compassion per era madeisha l'estirèc es pòts e, mentretant, seiguda en un fautulh, en tot trèir-se e botar-se es anèths dera man quèrra, es uelhs tachadi ath sòn dauant, s'anaue imaginant es patiments de Vronsky dauant era sua mòrt.
TERCERA-PART-ANNA-KARENINA	Anna ne lo guardèc, hènt veir qu'ère ocupada en apraiar-se es sòns aneths.
TERCERA-PART-ANNA-KARENINA	Anna, anem-mo'n deman passat se tu vòs.
TERCERA-PART-ANNA-KARENINA	Sò cossent damb tot.
TERCERA-PART-ANNA-KARENINA	Era seguic carada.
TERCERA-PART-ANNA-KARENINA	Se qué dides ad açò, Anna?, preguntèc.
TERCERA-PART-ANNA-KARENINA	Deisha-me, deisha-me, didie entre somics.
TERCERA-PART-ANNA-KARENINA	Me'n vau deman…
TERCERA-PART-ANNA-KARENINA	Que harè encara mès… se qui sò jo?
TERCERA-PART-ANNA-KARENINA	Ua perduda…
TERCERA-PART-ANNA-KARENINA	Ua pèira penjada deth tòn còth…
TERCERA-PART-ANNA-KARENINA	Non te voi hèr a patir, non voi…
TERCERA-PART-ANNA-KARENINA	Te deisharè liure…
TERCERA-PART-ANNA-KARENINA	Non m'estimes!
TERCERA-PART-ANNA-KARENINA	Estimes a ua auta!
TERCERA-PART-ANNA-KARENINA	Anna, per qué te martirizes e me mortifiques d'aguesta manèra?, li didie en tot punar-li es mans damb trendesa.
TERCERA-PART-ANNA-KARENINA	En sòn ròstre auie ara suavitat, e Anna, ena votz d'eth e enes sòns uelhs, credec endonviar es lèrmes.
TERCERA-PART-ANNA-KARENINA	Era reconciliacion ère complèta.
TERCERA-PART-ANNA-KARENINA	Anna, dès eth maitin, se metec a hèr es prepratius entara gessuda de Moscòu.
TERCERA-PART-ANNA-KARENINA	Encara que non auien decidit se partirien deluns o dimars, donques qu'es dus se deishauen era un ar aute era decision, se tenguie actiuaments enes preparatius dera partida.
TERCERA-PART-ANNA-KARENINA	Ara vau a veir a maman.
TERCERA-PART-ANNA-KARENINA	Era me manarà es sòs mejançant Egor.
TERCERA-PART-ANNA-KARENINA	E deman poiram partir.
TERCERA-PART-ANNA-KARENINA	A maugrat dera bona animositat que se trapaue Anna, credec avertir quauquarren sospechós ena forma que Vronsky venguie de parlar deth sòn viatge ena casa d'ostiu de sa mair.
TERCERA-PART-ANNA-KARENINA	Non, deman non, responec.
TERCERA-PART-ANNA-KARENINA	Ne jo madeisha auria temps d'apraiar es mies causes.
TERCERA-PART-ANNA-KARENINA	E se demorèc cogitosa.
TERCERA-PART-ANNA-KARENINA	Vé-te'n entath minjador, li didec a Vronsky, jo i vau de seguit.
TERCERA-PART-ANNA-KARENINA	Sonque deisharè dehòra aguestes causes que n'è besonh, e li balhèc diuèrses pèces a Anuchka, que ja auie enes sòns braci d'autes ròbes.
TERCERA-PART-ANNA-KARENINA	Vronsky minjaue un filet quan Anna entrèc en minjador.
TERCERA-PART-ANNA-KARENINA	Non te pòs imaginar se guaire m'engüegen aguestes crambes, didec a Vronsky, en tot sèir-se ath sòn costat pr'amor de préner eth cafè.
TERCERA-PART-ANNA-KARENINA	Que non i a arren tant orrible qu'aguestes chambres garnies.
TERCERA-PART-ANNA-KARENINA	Non an expression; les manque era amna.
TERCERA-PART-ANNA-KARENINA	Aguest relòtge, aguesti ridèus e, sustot, aguesti papèrs pintats des parets, tot aquerò qu'a estat un mausòn entà jo.
TERCERA-PART-ANNA-KARENINA	Pensi en Vosdvijenskoe coma ena tèrra prometuda.
TERCERA-PART-ANNA-KARENINA	Non manes encara es shivaus aquiu.
TERCERA-PART-ANNA-KARENINA	Non, les enviaràn quan ajam partit d'aciu.
TERCERA-PART-ANNA-KARENINA	Tu vòs anar en bèth lòc?
TERCERA-PART-ANNA-KARENINA	Volia anar en çò de Wilson.
TERCERA-PART-ANNA-KARENINA	L'auia de hèr a vier es mèns vestits.
TERCERA-PART-ANNA-KARENINA	Alavetz, decididaments, partim deman?, preguntèc damb votz alègra.
TERCERA-PART-ANNA-KARENINA	De pic eth sòn ròstre venguec ombriu.
TERCERA-PART-ANNA-KARENINA	Era ajuda de cramba de Vronsky li balhèc ad aguest un rebut d'un telegrama, vengut de Sant Petersburg, pr'amor de qué lo signèsse.
TERCERA-PART-ANNA-KARENINA	Non demoraue Vronsky arren de particular d'aqueth telegrama, mès, coma se volesse amagar quauquarren, li didec ath vailet que l'auie de signar en gabinet e se filèc de cap aquiu ara prèssa.
TERCERA-PART-ANNA-KARENINA	En tornar, didec a Anna:
TERCERA-PART-ANNA-KARENINA	Deman, sense manca, serà tot acabat.
TERCERA-PART-ANNA-KARENINA	De qui ei eth telegrama?, preguntèc Anna sense botar atencion ad aqueres paraules.
TERCERA-PART-ANNA-KARENINA	De Stiva, responec Vronsky de mau grad.
TERCERA-PART-ANNA-KARENINA	E per qué non me l'as mostrat?
TERCERA-PART-ANNA-KARENINA	Quin secret i pòt auer entre Stiva e jo?
TERCERA-PART-ANNA-KARENINA	Vronsky cridèc ath sòn ajuda de cramba e l'ordenèc que se hesse a vier eth telegrama.
TERCERA-PART-ANNA-KARENINA	Non te lo volia mostrar pr'amor que non ditz arren de particular.
TERCERA-PART-ANNA-KARENINA	Stiva qu'a aficion peth telegraf.
TERCERA-PART-ANNA-KARENINA	Sabi pas a qué vier telegrafiar quan non i a arren decisiu.
TERCERA-PART-ANNA-KARENINA	Se tracte deth divòrci?
TERCERA-PART-ANNA-KARENINA	Òc, mès ditz que non a podut obtier arren, qu'entad aguesti dies l'a prometut ua responsa decisiua.
TERCERA-PART-ANNA-KARENINA	Guarda-lo, lièg.
TERCERA-PART-ANNA-KARENINA	Anna cuelhec eth telegrama damb es mans tremoloses e liegec çò que Vronsky l'auie dit.
TERCERA-PART-ANNA-KARENINA	Eth telegrama acabaue atau: “I a pòques esperances, mès harè tot çò de possible e d'impossible”.
TERCERA-PART-ANNA-KARENINA	Ager te didí que m'ei indiferent que s'amie a tèrme o non eth divòrci, didec Anna rogint-se.
TERCERA-PART-ANNA-KARENINA	Non calie amagar-me aguestes dificultats que senhale Stiva.
TERCERA-PART-ANNA-KARENINA	Jachvin volie vier aué peth maitin, didec Vronsky.
TERCERA-PART-ANNA-KARENINA	Lèu seishanta mil robles.
TERCERA-PART-ANNA-KARENINA	Que non ei aquerò, l'interrompec era, irritada perque Vronsky cambièsse de tèma.
TERCERA-PART-ANNA-KARENINA	Per qué t'as pensat, li didec, damb irritacion, qu'aguesta notícia me harie mau enquiath punt que me la calie amagar?
TERCERA-PART-ANNA-KARENINA	T'è dit que non voi ne pensar en divòrci e me shautarie que tu t'interessèsses en aguesta qüestion tan pòc coma jo…
TERCERA-PART-ANNA-KARENINA	M'interèssi pr'amor que me shaute era claretat, responec Vronsky.
TERCERA-PART-ANNA-KARENINA	Era claretat, ena nòsta relacion, non s'està ena forma extèrna, senon en amor, didec Anna encara mès irritada, non pes paraules de Vronsky, senon pera hereda tranquillitat que parlaue eth.
TERCERA-PART-ANNA-KARENINA	Se per qué desires eth mèn divòrci?, persutèc.
TERCERA-PART-ANNA-KARENINA	Un aute còp er amor”, pensèc Vronsky arroncilhant es celhes.
TERCERA-PART-ANNA-KARENINA	Que ja ac sabes…
TERCERA-PART-ANNA-KARENINA	Per tu e pes mainatges, contestèc.
TERCERA-PART-ANNA-KARENINA	Non n'auram mès de mainatges.
TERCERA-PART-ANNA-KARENINA	Donques me hè dò.
TERCERA-PART-ANNA-KARENINA	N'as de besonh pes mainatges.
TERCERA-PART-ANNA-KARENINA	Qu'ei aquerò: en jo non i penses, didec Anna, que non auie entenut complèta era frasa “per tu e pes mainatges”.
TERCERA-PART-ANNA-KARENINA	Era probabilitat d'auer mès mainatges ère ua qüestion qu'auien discutit es dus hège temps e qu'ada era l'irritaue.
TERCERA-PART-ANNA-KARENINA	Eth desir de Vronsky d'auer hilhs lo consideraue Anna coma ua pròva d'indiferéncia entara sua beresa, que, coma ère naturau, despareisherie o amendririe damb un nau embaraç e jasilha.
TERCERA-PART-ANNA-KARENINA	È dit que per tu tanben, esclaric Vronsky.
TERCERA-PART-ANNA-KARENINA	E, mès qu'arren per tu, higec arroncilhant es celhes coma se patisse bèth dolor, pr'amor que sò solide fòrça qu'era màger part deth tòn malèster ven dera tua situacion indefinida.
TERCERA-PART-ANNA-KARENINA	Me hè dò que non comprenes o non volgues compréner, didec Vronsky en tot esclarir encara mès era sua idia.
TERCERA-PART-ANNA-KARENINA	Eth caractèr “indifinit” dera situacion s'està en aquerò: tu te penses que jo sò liure…
TERCERA-PART-ANNA-KARENINA	Per çò que tanh ad açò pòs èster totafèt traquil, contestèc Anna.
TERCERA-PART-ANNA-KARENINA	E, deishant de tier- li atencion, se botèc a préner eth sòn cafè.
TERCERA-PART-ANNA-KARENINA	Cuelhec era tassa damb era man, la quilhèc, en tot desseparar eth dit ponin, l'apressèc ena boca e beuèc saborejant.
TERCERA-PART-ANNA-KARENINA	Dempús de préner atau ues gorjades, guardèc a Vronsky e ena sua expression li semblèc endonviar qu'ada eth l'èren desagradius era sua man, es sòns gèsti e eth bronit que costaue damb es pòts en tot shurlar eth cafè.
TERCERA-PART-ANNA-KARENINA	A jo m'ei complètaments indiferent çò que ne pense ta mair e com volgue maridar- te, didec Anna, en tot botar un aute còp era tassa sus era taula, damb man tremolosa.
TERCERA-PART-ANNA-KARENINA	Non parlàuem d'açò, talhèc Vronsky.
TERCERA-PART-ANNA-KARENINA	Donques qu'ei d'aquerò precisaments que mos cau parlar.
TERCERA-PART-ANNA-KARENINA	E, pensa qu'a jo, ua hemna sense còr, sigue vielha o non, sigue era tua mair o era mair de quinsevolh aute, non m'interèsse, non la voi conéisher.
TERCERA-PART-ANNA-KARENINA	Anna, te demani que respèctes ara mia mair, li preguèc Vronsky.
TERCERA-PART-ANNA-KARENINA	Era hemna que non endónvie a on ei era felicitat e er aunor deth sòn hilh non a còr, persutèc era.
TERCERA-PART-ANNA-KARENINA	Torni a díder eth mèn prèc de qué respèctes ara mia mair, qu'estimi e respècti, tornèc a díder Vronsky, lheuant era votz e guardant-la damb severitat.
TERCERA-PART-ANNA-KARENINA	Anna tenguec era sua guardada sense respóner.
TERCERA-PART-ANNA-KARENINA	Rebrembèc en aqueth moment peth menut era scèna dera reconciliacion deth dia abantes e es amorasses qu'eth l'auie autrejat e pensèc: “Guaires hemnes auràn coneishut es madeishes amorasses!
TERCERA-PART-ANNA-KARENINA	Guaires, dilhèu encara, les coneishen!”.
TERCERA-PART-ANNA-KARENINA	Tu non estimes ara tua mair.
TERCERA-PART-ANNA-KARENINA	Aquerò ei ua frasa ueda, paraules e arren mès, li didec guardant-lo damb òdi.
TERCERA-PART-ANNA-KARENINA	A!, ac cres atau?
TERCERA-PART-ANNA-KARENINA	Donques mos cau…
TERCERA-PART-ANNA-KARENINA	Mos cau acabar e sò decidida ad aquerò, l'interrompec era.
TERCERA-PART-ANNA-KARENINA	E se predèc a gésser deth minjador.
TERCERA-PART-ANNA-KARENINA	En aqueth moment entrèc Jachvin.
TERCERA-PART-ANNA-KARENINA	Anna s'arturec e saludèc ath qu'arribaue.
TERCERA-PART-ANNA-KARENINA	Qué, se com va eth vòste ahèr?
TERCERA-PART-ANNA-KARENINA	Auetz crubat eth vòste credit?
TERCERA-PART-ANNA-KARENINA	Semble que va peth bon camin, encara que me pensi que non ac poirè recéber tot.
TERCERA-PART-ANNA-KARENINA	Totun, eth dimercles me cau partir d'aciu.
TERCERA-PART-ANNA-KARENINA	E vosati, quan partitz?, preguntèc ath sòn torn Jachvin.
TERCERA-PART-ANNA-KARENINA	E, guardant a Vronsky, qu'auie es celhes arroncilhades, endonvièc qu'entre eri s'auie produsit ua peleja.
TERCERA-PART-ANNA-KARENINA	Me pensi que partiram deman passat.
TERCERA-PART-ANNA-KARENINA	Didec Vronsky.
TERCERA-PART-ANNA-KARENINA	Donques me semble rebrembar que hè ja temps que volíetz partir, comentèc Jachvin.
TERCERA-PART-ANNA-KARENINA	Ara que ja ei totafèt decidit, didec Anna, en to guardar es uelhs de Vronsky fixaments e de sòrta que comprenesse que non i auie ne era mès aluenhada possibilitat de reconciliacion entre eri.
TERCERA-PART-ANNA-KARENINA	E tranquillaments seguic parlant damb Jachvin.
TERCERA-PART-ANNA-KARENINA	Ei possible, li didec, que non ajatz pietat d'aguest praube Peszov?
TERCERA-PART-ANNA-KARENINA	Jamès m'è preguntat en aguesti casi, Anna Arkadievna, se me cau o non tier pietat.
TERCERA-PART-ANNA-KARENINA	Tot çò que possedisqui ac è aciu E Jachvin senhalaue era pòcha quèrra deth sòn justet.
TERCERA-PART-ANNA-KARENINA	Ara sò un òme ric, mès aué anarè entath Cercle e dilhèu gesca d'aquiu vengut un mendicant.
TERCERA-PART-ANNA-KARENINA	Aquerò ei çò que mos balhe emocion, çò que constitusís era saussa deth jòc.
TERCERA-PART-ANNA-KARENINA	E se siguéssetz maridat, qué diderie era vòsta hemna?
TERCERA-PART-ANNA-KARENINA	Jachvin arric.
TERCERA-PART-ANNA-KARENINA	Qu'ei per aquerò que non m'è maridat, didec en ton de trufaria, e jamès è auut era intencion de h'èc.
TERCERA-PART-ANNA-KARENINA	E Helsingfors?, didec Vronsky en tot entrar ena convèrsa e guardant a Anna, qu'arrie.
TERCERA-PART-ANNA-KARENINA	Mès, en trapar-se es sues guardades, eth ròstre d'era agarrèc de pic ua expression sevèra e hereda que semblaue voler díder qu'es causes s'estauen madeish.
TERCERA-PART-ANNA-KARENINA	Ei possible que non vos ajatz encamardat jamès?, preguntèc Anna a Jachvin.
TERCERA-PART-ANNA-KARENINA	Ò, Diu mèn!
TERCERA-PART-ANNA-KARENINA	Guairi còps!
TERCERA-PART-ANNA-KARENINA	Mès, comprenetz-ac: pòt un meter-se a jogar as cartes pensant lheuar-se dera taula quan vengue eth moment de rendez- vous?.
TERCERA-PART-ANNA-KARENINA	Jo posqui tier-me ar amor, mès a condicion de non hèr demorar ath jòc…
TERCERA-PART-ANNA-KARENINA	Atau hèsqui en aguesta qüestion.
TERCERA-PART-ANNA-KARENINA	Non vos demani per un esvagament quinsevolh, senon per un amor vertadèr, per…
TERCERA-PART-ANNA-KARENINA	Alexei.
TERCERA-PART-ANNA-KARENINA	Abantes de gésser de casa, Vronsky entrèc ena cramba dera sua estimada.
TERCERA-PART-ANNA-KARENINA	Era volec hèr veir que cercaue quauquarren dessús dera tauleta, mès, avergonhada de simular, lo guardèc decididaments damb ua guardada hereda e li preguntèc en francés:
TERCERA-PART-ANNA-KARENINA	Se qué voletz?
TERCERA-PART-ANNA-KARENINA	Recuéher es documents de “Hambette”, pr'amor que l'è venut, expliquèc eth, damb un ton que mès qu'es paraules semblaue dider-li “non è temps entà explicacions e, ath delà, aguestes serien en bades”.
TERCERA-PART-ANNA-KARENINA	Que dides, Anna?
TERCERA-PART-ANNA-KARENINA	Arren, contestèc era hereda e tranquilla.
TERCERA-PART-ANNA-KARENINA	En barrar era pòrta campèc en miralh era imatge d'Anna.
TERCERA-PART-ANNA-KARENINA	Vronsky volec tornar de nauèth pr'amor de dider-li quauquarren que la desliurèsse d'aquera tribulacion que çampar patie mès trantalhèc un instant, pensèc que non lo receberie ben, e seguic entath carrèr.
TERCERA-PART-ANNA-KARENINA	Tot aqueth dia s'estèc Vronsky dehòra de casa.
TERCERA-PART-ANNA-KARENINA	Jamès s'auie passat qu'Anna e Vronsky s'estèssen un dia sancèr embufadi, e çò qu'ara s'auie passat ère entà Anna un clar indici de qué er amor de Vronsky entada era auie despareishut, o aumens s'auie heredat.
TERCERA-PART-ANNA-KARENINA	Que non ei que s'estongue hered; ei que m'a en òdi pr'amor qu'estime a ua auta hemna.
TERCERA-PART-ANNA-KARENINA	Aquerò ei clar”, pensaue Anna.
TERCERA-PART-ANNA-KARENINA	E, rebrembant es dures paraules de Vronsky e pensant en d'autes qu'eth non l'auie dit, mès qu'era se pensaue que li volie díder, se sentie encara mès en.honsada ena desesperacion.
TERCERA-PART-ANNA-KARENINA	Dilhèu vos non voletz divorciar-vos deth vòste marit pr'amor de tornar a víuer damb eth.
TERCERA-PART-ANNA-KARENINA	Anatz-i.
TERCERA-PART-ANNA-KARENINA	S'auetz besonh de sòs…
TERCERA-PART-ANNA-KARENINA	Es paraules mès dures e crudèus, es gèsti der òme mès brutau les imaginaue Anna en sòn estimat e dirigidi entada era, e damb aguesti pensaments creishie era sua ira contra eth e se didie que non lo perdonarie jamès.
TERCERA-PART-ANNA-KARENINA	Tot aqueth dia, exceptat des ores que tenguec en tot vier en establiment de Wilson, lo passèc Anna tormentada peth dobte de se tot s'auie acabat, o se i aurie encara esperances de reconciliacion; de se partirie de seguit o vierie a veder-la.
TERCERA-PART-ANNA-KARENINA	E en aguest cas”, seguic pensant, “decidirè se qué me cau hèr”.
TERCERA-PART-ANNA-KARENINA	En enténer era arribada de Vronsky, botèc tota era sua atencion en çò qu'eth hège.
TERCERA-PART-ANNA-KARENINA	Entenec era arribada deth coche, era trucada ena pòrta deth carrèr, es sòns passi, era sua convèrsa damb era crambèra e se com se retiraue enes sues crambes.
TERCERA-PART-ANNA-KARENINA	Alavetz pensèc:
TERCERA-PART-ANNA-KARENINA	Aquerò vò díder que tot s'a acabat”.
TERCERA-PART-ANNA-KARENINA	E coma solet recors entà ressuscitar er amor en sòn còr e castigar-lo damb eth racacòr, pr'amor de véncer, ara fin, en aquera luta, se li presentèc de nau, clara e obsessiua, era idia dera mòrt.
TERCERA-PART-ANNA-KARENINA	Non auie besonh d'arren.
TERCERA-PART-ANNA-KARENINA	Sonque volie ua causa: castigar-lo.
TERCERA-PART-ANNA-KARENINA	Quan premanic era sua dòsi de costum d'òpi e pensèc que podie morir solet beuent-se tot eth salèr, li semblèc tant aisit e simple que tornèc a pensar, damb grana complasença, se com patirie, se com se n'empenaïrie e, encara que ja tard, estimarie eth sòn rebrembe.
TERCERA-PART-ANNA-KARENINA	Se calèc en lhet, amortèc totes es lutzes, mens ua, qu'era sua ahlama s'amortaue ja, e s'estèc quieta, estirada, damb es uelhs dubèrts, guardant entath solèr de naut, escultat, qu'en eth era ombra deth paralum auie fixat estranhes figures.
TERCERA-PART-ANNA-KARENINA	Eth sòn pensament representasue alavetz a Vronsky dauant eth sòn còs inèrt, quan era auesse despareishut ja complètaments, quan non restèsse qu'eth sòn rebrembe.
TERCERA-PART-ANNA-KARENINA	Com podí gésser dera cramba sense dirigir-li ua paraula, en tot veder-la tant ablasigada?
TERCERA-PART-ANNA-KARENINA	Còp sec, era ombra que hège eth paralum se botgèc, s'estenec a tot eth solèr de naut; naues ombres brotoèren de d'auti punts dera cramba ar encontre d'aquera.
TERCERA-PART-ANNA-KARENINA	Mès per un moment s'esbugassèren, s'amasseren de nau damb grana rapidittat, se botgèren tumultuosaments, se barregèren enquia honer-se.
TERCERA-PART-ANNA-KARENINA	E tot se calèc ena escurina.
TERCERA-PART-ANNA-KARENINA	E se sentec enquimerada per un orror tau que, damb es uelhs espauridi, plan dubèrts, e eth sòn còs en fòrta tension nerviosa, s'estèc fòrça temps sense poder botjar-se.
TERCERA-PART-ANNA-KARENINA	A tot darrèr, damb un gran esfòrç era sua man tremolosa podec cuélher es aluquets que i auie sus era taula e alugar ua auta lum que substituisse ara que s'auie amortat en tot costar aqueres ombres e figures estranhes que tan terror l'auien suscitat en sòn esperit.
TERCERA-PART-ANNA-KARENINA	Víuer…
TERCERA-PART-ANNA-KARENINA	Que voi víuer!
TERCERA-PART-ANNA-KARENINA	L'estimi e eth tanben m'estime.
TERCERA-PART-ANNA-KARENINA	E era alegria de tornar ara vida quan se credie ja entre es urpes dera mòrt, neguéc es sòns uelhs de lèrmes, que s'escolèren doçaments pes sues caròles, esblancossides encara.
TERCERA-PART-ANNA-KARENINA	Dempús, entà húger dera sua solitud, entà esforiar dera sua amna era rèsta d'aqueth terror passat, se filèc de cap ath gabinet de Vronsky.
TERCERA-PART-ANNA-KARENINA	Ère dormint damb un prigond dromilhon.
TERCERA-PART-ANNA-KARENINA	Era se l'apressèc, l'illuminèc damb era sua candèla eth sòn ròstre, qu'ère seren, tranquil, e lo campèc damb embelinament.
TERCERA-PART-ANNA-KARENINA	Ara, en aquera actitud, a Anna li shautaue mès; sentie damb màger intensitat eth sòn amor e, esmoiguda, non podec tier-se es lèrmes.
TERCERA-PART-ANNA-KARENINA	Dempús pensèc que se lo desvelhaue en aqueth moment la guardarie damb era sua guardada hereda, segur d'èster just, e qu'abantes de parlar-li deth sòn amor, era l'aurie calut mostrar-se sevèra damb eth, coma eth se'n mostraue damb era.
TERCERA-PART-ANNA-KARENINA	Tornèc, sense desvelhar-lo, ena sua cramba e, dempús ua dusau dòsi d'òpi, quan ja hège dia, s'esclipsèc damb un sòn pesant mès intranquil, pr'amor que non deishaue de sénter palpitacions en sòn còr e enes venes, enes possi, enes mans, e seguie damb es sòns pensaments.
TERCERA-PART-ANNA-KARENINA	Peth maitin auec ua terribla malajadilha que ja l'auie tormentat un aute còp abantes des sues relacions damb Vronsky.
TERCERA-PART-ANNA-KARENINA	Un vielhet damb era barba mau pientada, inclinat sus eth lhet, uishinaue es hèrs deth lhet tant que repetie ues paraules sense cap de sens.
TERCERA-PART-ANNA-KARENINA	E Anna, coma tostemp qu'auie aguesta malajadilha (e en aquerò s'estaue precisaments tot er orror) sentie qu'eth vielhet non li hège cap atencion, e contunhaue uishinant es hèrs deth lhet.
TERCERA-PART-ANNA-KARENINA	Anna se desvelhèc damb un fòrt mau de cap; negada tota de sudor.
TERCERA-PART-ANNA-KARENINA	Didí qu'auia mau de cap e eth non entrèc ena mia cramba…
TERCERA-PART-ANNA-KARENINA	Deman partim d'aciu.
TERCERA-PART-ANNA-KARENINA	Me cau veder-lo e premanir-me entath viatge”, se didec.
TERCERA-PART-ANNA-KARENINA	En saber-se'n de qué Vronsky ère en sòn burèu, se filèc de cap aquiu.
TERCERA-PART-ANNA-KARENINA	Quan trauessaue eth salon, entenec qu'ena entrada dera casa s'arturaue un car.
TERCERA-PART-ANNA-KARENINA	Guardèc pera hièstra e vedec un coche luxós, qu'en ua des sues hiestretes pistaue ua joena damb chapèu color lillà, ordenant quauquarren ath lacai, que truquèc ena pòrta e entrèc ena casa.
TERCERA-PART-ANNA-KARENINA	Après ua petita convèrsa en embaish, quauquarrés passèc enes crambes superiores e en salon deth costat ressonèren es passi de Vronsky.
TERCERA-PART-ANNA-KARENINA	Aguest, damb anament ràpid, baishèc era escala.
TERCERA-PART-ANNA-KARENINA	Anna s'apressèc de nau ena hièstra e un shinhau desseparada d'aguesta, sajant de qué non la vedessen, campéc un aute còp çò que se passaue en carrèr damb es viatjaires deth coche.
TERCERA-PART-ANNA-KARENINA	Ara, Vronsky, sense chapèu, baishaue era escala; s'apressèc ath car.
TERCERA-PART-ANNA-KARENINA	Era joena deth chapèu lillà li balhèc un paquet.
TERCERA-PART-ANNA-KARENINA	Eth li didec ues paraules en tot arrir.
TERCERA-PART-ANNA-KARENINA	Eth coche s'aluenhèc e Vronsky pugèc era escala ath mès córrer.
TERCERA-PART-ANNA-KARENINA	Anna sentec qu'era bromassa que caperaue eth sòn cervèth s'esbugassaue de pic.
TERCERA-PART-ANNA-KARENINA	Es sentiments deth dia anterior, aumentadi damb un nau dolor, sarrauen eth sòn còr malaut.
TERCERA-PART-ANNA-KARENINA	Ara non comprenie se com s'auie podut rebaishar enquiath punt de demorar-se un dia mès ena sua casa.
TERCERA-PART-ANNA-KARENINA	Ère era Sorokina, damb era sua hilha, que m'an hèt a vier sòs e es documents de mama.
TERCERA-PART-ANNA-KARENINA	Ager non les podí recéber.
TERCERA-PART-ANNA-KARENINA	E eth tòn mau de cap?
TERCERA-PART-ANNA-KARENINA	Ès mielhor?, li didec eth sense voler avertir era expression ombriua e tragica deth sòn ròstre.
TERCERA-PART-ANNA-KARENINA	Anna lo guardaue fixaments, de pès, ath miei dera cramba.
TERCERA-PART-ANNA-KARENINA	Eth la guardèc ath sòn torn, arroncilhant es celhes pendent un moment, e contunhèc liegent era carta que venguie de recéber.
TERCERA-PART-ANNA-KARENINA	Era virèc en redon e, tot doç, se dirigic entara porta dera cramba.
TERCERA-PART-ANNA-KARENINA	Vronsky pensèc per un moment a cridar-la e hèr-la tornar, mès la deishèc arribar enquiara pòrta sense díder-li arren, sense que s'entenesse ena cramba arren qu'es passi d'Anna e es mormolhs des huelhes dera carta, qu'anaue virant.
TERCERA-PART-ANNA-KARENINA	A!, a prepaus, didec Vronsky quan era arribaue ja ena pòrta.
TERCERA-PART-ANNA-KARENINA	Decididaments partim deman, non?
TERCERA-PART-ANNA-KARENINA	Partiratz vos, jo non, contestèc Anna, en tot virar-se leugèraments.
TERCERA-PART-ANNA-KARENINA	Anna, atau ei impossible víuer, sorrisclèc Vronsky.
TERCERA-PART-ANNA-KARENINA	Partiratz vos, jo non, repetic.
TERCERA-PART-ANNA-KARENINA	Aquerò se hè de nauèth insuportable!
TERCERA-PART-ANNA-KARENINA	Vos, vo n'empenaïratz d'aquerò, higec era, e gessec.
TERCERA-PART-ANNA-KARENINA	Espaurit peth ton de desesperacion qu'auie prononciat aguestes paraules, Vronsky se lheuèc en un bot e correc ath sòn darrèr, mès de seguit, en tot pensà'c mielhor, s'arturèc, reflexionèc uns moments, e entornèc ena cagira qu'ocupaue, se seiguec e damb es dents sarradi e es uelhs tachadi en solèr s'estèc calat en prigondes reflexions.
TERCERA-PART-ANNA-KARENINA	E se premanic entà vier ena ciutat e ena casa d'ostiu de sa mair, que l'ère de besonh obtier era sua signatura sus uns documents restacadi ath sòn eretatge.
TERCERA-PART-ANNA-KARENINA	Anna entenec eth bronit des sòns passi en gabinet e dempús a trauèrs deth minjador.
TERCERA-PART-ANNA-KARENINA	Près deth salon, Vronsky s'arturèc, mès non se dirigic entara cramba d'Anna, tau qu'era demoraue, senon que manèc a un vailet autrejar eth shivau a Voitov quan aguest venguesse a cercar-lo.
TERCERA-PART-ANNA-KARENINA	Dempús entenec se com s'auançaue eth coche enquiara entrada dera casa; entenec daurir-se era pòrta d'aguesta e lo vedec gésser.
TERCERA-PART-ANNA-KARENINA	De ressabuda, se virèc, didec quauquarren a un des vailets, que correc entara cramba deth sòn patron, cuelhec es gants qu'Alexei s'auie deishat desbrembadi e tornèc a baishar es escales ath mès córrer pr'amor de balhar-les ath sòn senhor.
TERCERA-PART-ANNA-KARENINA	Eth coche partic ara seguida e en un moment despareishec darrèr era cantoada.
TERCERA-PART-ANNA-KARENINA	Tot s'a acabat!”, se didec Anna.
TERCERA-PART-ANNA-KARENINA	Ère de pès ath cant dera hièstra.
TERCERA-PART-ANNA-KARENINA	Es sòns pensaments, era escurina que i auie ena cramba per auer-se amortat era lum e eth rebrembe dera terribla malajadilha qu'auie auut, aumpliren era sua amna de terror.
TERCERA-PART-ANNA-KARENINA	Sabetz-vo'n d'a on a anat eth Comde, li didec.
TERCERA-PART-ANNA-KARENINA	Eth vailet li didec qu'eth Comde auie anat entàs bòrdes.
TERCERA-PART-ANNA-KARENINA	Eth senhor Comde, higec, didec, tanben, qu'eth coche tornarie de seguit per s'un cas era senhora volesse gésser.
TERCERA-PART-ANNA-KARENINA	Ben.
TERCERA-PART-ANNA-KARENINA	Demoratz.
TERCERA-PART-ANNA-KARENINA	Vau a escríuer ua carta e la haràtz a vier, per Mijailo, entàs bòrdes de seguit.
TERCERA-PART-ANNA-KARENINA	Anna se seiguec e escriuec en un papèr de cartes:
TERCERA-PART-ANNA-KARENINA	Qu'ei eth mèn tòrt…
TERCERA-PART-ANNA-KARENINA	Torna entà casa…
TERCERA-PART-ANNA-KARENINA	Mos cau parlar…
TERCERA-PART-ANNA-KARENINA	Per Diu, vene…
TERCERA-PART-ANNA-KARENINA	Hè pòur…
TERCERA-PART-ANNA-KARENINA	Barrèc era carta e l'àc autregèc ath vailet.
TERCERA-PART-ANNA-KARENINA	Aguest non ei eth mèn Sergi.
TERCERA-PART-ANNA-KARENINA	A on son es sòns uelhs blus, es sues amorasses, era sua timida e doça arridalha?”.
TERCERA-PART-ANNA-KARENINA	Aguest siguec eth sòn prumèr pensament en veir ara mainada, grosseta, roienca, damb uelhs neri e peus retortilhadi, en sòrta de Sergi, qu'era, trebolada e confonuda, se pensaue trapar en aquera cramba.
TERCERA-PART-ANNA-KARENINA	Era mainada seiguda près dera hièstra, s'entretenguie en pataquejar-la, tu per tu, damb un soro qu'auie trèt d'ua garrafa.
TERCERA-PART-ANNA-KARENINA	En entrar era sua mair, virèc eth cap e tachèc en era es sòns uelhs neri e petiti damb ua guardada sense expression.
TERCERA-PART-ANNA-KARENINA	Era anglesa preguntèc a Anna pera sua salut e era contestèc que ja se trapaue ben, en tot híger qu'ath londeman partirien entath camp.
TERCERA-PART-ANNA-KARENINA	Mès, era arridalha clara e sonora dera mainada e eth movement que hec damb es sues celhes li retirèren autant a Vronsky, que, en tot tier-se es sòns somics, se lheuèc bruscaments e gessec dera cramba.
TERCERA-PART-ANNA-KARENINA	Non, non ei possible”, pensaue.
TERCERA-PART-ANNA-KARENINA	Mès com me poirà explicar era animositat, er arridolet expressiu qu'auie tant que parlaue damb Sorokina?
TERCERA-PART-ANNA-KARENINA	Escotarè, a maugrat de tot, çò que me digue, lo creirè.
TERCERA-PART-ANNA-KARENINA	Se non lo creigui solet me rèste un camin.
TERCERA-PART-ANNA-KARENINA	Anna guardèc eth sòn relòtge.
TERCERA-PART-ANNA-KARENINA	S'auien passat dotze menutes dès qu'envièsse er encargue a Vronsky.
TERCERA-PART-ANNA-KARENINA	Sonque dètz menutes.
TERCERA-PART-ANNA-KARENINA	E se non torne?
TERCERA-PART-ANNA-KARENINA	Non, non ei possible…
TERCERA-PART-ANNA-KARENINA	Non està ben que me veigue damb es uelhs atau…
TERCERA-PART-ANNA-KARENINA	Se'n saberà qu'è plorat…
TERCERA-PART-ANNA-KARENINA	Me vau a lauar…
TERCERA-PART-ANNA-KARENINA	Òc, òc…
TERCERA-PART-ANNA-KARENINA	Sò ja pientada o non?”, se demanèc de pic.
TERCERA-PART-ANNA-KARENINA	E en non rebrembar-se'n, se toquèc eth cap.
TERCERA-PART-ANNA-KARENINA	Mès quan m'è pientat?…
TERCERA-PART-ANNA-KARENINA	Non m'en brembi”, e encara trantalhant, se guardèc un aute còp en miralh.
TERCERA-PART-ANNA-KARENINA	Tornèc a guardar-se en miralh pr'amor de veir tota era sua figura e credec sénter que, coma en d'autes escadences semblables, Vronsky se l'apressaue peth darrèr e l'amorassaue e punaue freneticaments era sua espatla, eth cogòt…
TERCERA-PART-ANNA-KARENINA	Ua estrementida recorrec tot eth sòn còs, coma se Vronsky siguesse reauments aquiu, en tot prodigar-li punets e amorasses, e sense voler se hec a vier es sues mans ena boca e les punèc damb frenesia.
TERCERA-PART-ANNA-KARENINA	Anuchka, cridèc.
TERCERA-PART-ANNA-KARENINA	Vos que volíetz vier a tier-li ua visita a Daria Alexandrovna, didec Anuchka, coma ajudant-la a rebrembar qué ère çò que li volie díder.
TERCERA-PART-ANNA-KARENINA	A Daria Alexandrovna?…
TERCERA-PART-ANNA-KARENINA	Òc, i anarè…, responec Anna distreigudaments, tant que calculaue.
TERCERA-PART-ANNA-KARENINA	Que ja tornarà…
TERCERA-PART-ANNA-KARENINA	Treiguec eth sòn relòtge e lo guardèc pr'amor de veir se quina ora ère.
TERCERA-PART-ANNA-KARENINA	Com pòt víuer sense auer-se reconciliat damb jo?” S'apressèc ara hièstra e se botèc a guardar en carrèr, demorant veir tornar eth vailet o que venguesse Vronsky.
TERCERA-PART-ANNA-KARENINA	E en moment que se dirigie entath salon pr'amor de verificar en relòtge de pendul s'eth sòn anaue ara ora, s'entenec eth bronit d'un car que s'arturaue dauant era pòrta.
TERCERA-PART-ANNA-KARENINA	Anna pistèc avidaments pera hiéstra e vedec eth coche de Vronsky.
TERCERA-PART-ANNA-KARENINA	Eth sòn còr batanèc damb mès fòrça e accelerèc es batècs.
TERCERA-PART-ANNA-KARENINA	Mès ne Vronsky ne arrés pujaue era escala.
TERCERA-PART-ANNA-KARENINA	En solèr de baish s'entenien votzes, mès era votz d'eth non s'entenie.
TERCERA-PART-ANNA-KARENINA	Anna li demanèc peth sòn encargue.
TERCERA-PART-ANNA-KARENINA	Non auem trapat ath senhor Comde…
TERCERA-PART-ANNA-KARENINA	Ja auie partit entara estacion de camin de hèr de Nijni.
TERCERA-PART-ANNA-KARENINA	Com?
TERCERA-PART-ANNA-KARENINA	Que ja auie partit?, preguntèc Anna damb accent de consternacion.
TERCERA-PART-ANNA-KARENINA	Non l'a recebut”, se didec.
TERCERA-PART-ANNA-KARENINA	Reflexionèc un instant e manèc:
TERCERA-PART-ANNA-KARENINA	Anatz damb aguesta carta ena clòsa dera comdesa Vronskaya.
TERCERA-PART-ANNA-KARENINA	Ei près de Moscòu.
TERCERA-PART-ANNA-KARENINA	E hètz-me a vier de seguit era responsa.
TERCERA-PART-ANNA-KARENINA	Ei vertat…
TERCERA-PART-ANNA-KARENINA	Era venguec…
TERCERA-PART-ANNA-KARENINA	Se non vierè lhòca…
TERCERA-PART-ANNA-KARENINA	A!, tanben li posqui manar un telegrama”.
TERCERA-PART-ANNA-KARENINA	E Anna escriuec aguestes linhes:
TERCERA-PART-ANNA-KARENINA	È besonh de parlar-vos.
TERCERA-PART-ANNA-KARENINA	Vietz de seguit.
TERCERA-PART-ANNA-KARENINA	Autregèc eth telegrama ath vailet e partic a botar-se eth vestit de carrèr.
TERCERA-PART-ANNA-KARENINA	Ja vestida e damb chapèu, Anna guardèc es uelhs d'Anuchka.
TERCERA-PART-ANNA-KARENINA	Era puncèla ère tranquilla, mès enes sòns petiti e bontosi uelhs grisi se liegie ua viua compassion.
TERCERA-PART-ANNA-KARENINA	Anuchka estimada, se qué me cau hèr?, li didec Anna somicant e deishant-se d'anar, aclapada, en fautulh.
TERCERA-PART-ANNA-KARENINA	E per qué vos desesperatz tant, Anna Arkadievna?
TERCERA-PART-ANNA-KARENINA	Aquerò se passe tostemp…
TERCERA-PART-ANNA-KARENINA	Anatz a veir a Daria Alexandrovna e esvagatz-vos un shinhau, li didec Anuchka en tot padegar-la.
TERCERA-PART-ANNA-KARENINA	Òc, i anarè, didec Anna en tot remeter-se.
TERCERA-PART-ANNA-KARENINA	S'ena mia abséncia arribe un telegrama, me lo manes en çò de Daria Alexandrovna…
TERCERA-PART-ANNA-KARENINA	E se non, dèish'ac…
TERCERA-PART-ANNA-KARENINA	Ja tornarè… “Òc, non me cau pensar en arren, senon en hèr quauquarren…
TERCERA-PART-ANNA-KARENINA	E çò de mès important ei partir, gésser d'aguesta casa”, se didec Anna.
TERCERA-PART-ANNA-KARENINA	E de ressabuda s'orrifiquèc, en tot percéber eth rapid e agitat batèc deth sòn còr.
TERCERA-PART-ANNA-KARENINA	Gessec ath mès córrer e se seiguec en coche.
TERCERA-PART-ANNA-KARENINA	A on vò era senhora que l'amiem?, preguntèc Pèir abantes de sèir-se en sèti deth menaire.
TERCERA-PART-ANNA-KARENINA	Entara Snomenskaya, en çò des Oblonsky.
TERCERA-PART-ANNA-KARENINA	Ludie eth solei.
TERCERA-PART-ANNA-KARENINA	Pendent tot eth maitin auie queigut ua ploja menuda e ara eth temps s'auie esclarit.
TERCERA-PART-ANNA-KARENINA	Es losats de metau, es lows des peridèrs, es pèires garonenques deth pasiment des carrèrs, es arròdes e es ornaments deth coche, tot ludie jos es arrais deth solei de mai.
TERCERA-PART-ANNA-KARENINA	Èren es tres dera tarde, e es carrèrs èren fòrça animadi.
TERCERA-PART-ANNA-KARENINA	Seiguda comòdaments en coche, que se balançaue leugèraments sus es ressòrts, ben temperadi, ath rapid galaupar des shivaus, Anna Arkadievna repassaue de nau ena sua ment tot çò que l'auie arribat e tot çò qu'auie pensat en aqueri darrèri dies.
TERCERA-PART-ANNA-KARENINA	Ara, escarrabilhat eth cap per aire pur e frescolenc qu'entraue en coche, e jos es impressions que s'anauen succedint dauant era sua guardada entar exterior, era sua situacion li semblaue totafèt desparièra a coma la vedie ena sua casa.
TERCERA-PART-ANNA-KARENINA	Era idia dera mòrt non se l'apareishie en aguest moment tan terribla e tanpòc se l'apareishie coma inevitabla.
TERCERA-PART-ANNA-KARENINA	Ara solet se repotegaue era umiliacion qu'auie baishat en tot escríuer a Vronsky.
TERCERA-PART-ANNA-KARENINA	M'è considerat colpabla…
TERCERA-PART-ANNA-KARENINA	M'è sometut…
TERCERA-PART-ANNA-KARENINA	Per qué?
TERCERA-PART-ANNA-KARENINA	Ei que non posqui víuer sense eth?”.
TERCERA-PART-ANNA-KARENINA	E, sense responer-se, se metec maquinauments a guardar ara gent que passaue, es cases, es veirines.
TERCERA-PART-ANNA-KARENINA	Liegie es afiches des establiements.
TERCERA-PART-ANNA-KARENINA	E, mentretant, anaue reflexionant damb ancians e naui pensaments sus era sua situacion e sus es resolucions que li calie cuélher, çò que li calie hèr…
TERCERA-PART-ANNA-KARENINA	Era non aprècie a Vronsky.
TERCERA-PART-ANNA-KARENINA	Senterè vergonha, dolor, mès l'ac diderè tot.
TERCERA-PART-ANNA-KARENINA	Dolly m'estime e seguirè eth sòn conselh.
TERCERA-PART-ANNA-KARENINA	Non me voi sométer ada eth.
TERCERA-PART-ANNA-KARENINA	Non li permeterè que hèsque de jo ua jogalha des sòns capricis.
TERCERA-PART-ANNA-KARENINA	Kalachi”.
TERCERA-PART-ANNA-KARENINA	Diden que hè a vier era crèma de Sant Petersburg.
TERCERA-PART-ANNA-KARENINA	Be n'ei de bona era aigua de Moscòu!..
TERCERA-PART-ANNA-KARENINA	E tanben existissen es depaus d'aigua de Mitischi e i a coques”.
TERCERA-PART-ANNA-KARENINA	E se'n brembèc que fòrça temps a, quan era auie dètz-e-sèt ans, anaue damb eth sòn oncle entath monastèri dera Santissima Trinitat.
TERCERA-PART-ANNA-KARENINA	Encara non auie camin de hèr.
TERCERA-PART-ANNA-KARENINA	Mès ei possible que siguessa jo aquera mainada qu'auie es mans tan vermelhes?
TERCERA-PART-ANNA-KARENINA	Guaires causes d'aqueres que me semblauen alavetz beròies e inaccesibles an vengut entà jo insignificantes; e, ça que la, çò qu'alavetz auia ara mia posita ara m'ei inaccesible e ac è perdut entà tostemp.
TERCERA-PART-ANNA-KARENINA	Com auria podut jo creir en aqueri dies qu'arribaria entà ua umiliacion semblabla?
TERCERA-PART-ANNA-KARENINA	Qué content e capinaut se meterà en recéber era mia carta!
TERCERA-PART-ANNA-KARENINA	Mès li vau a demostrar…
TERCERA-PART-ANNA-KARENINA	Qué mau flairen aguestes pintures.
TERCERA-PART-ANNA-KARENINA	Per qué son tostemp en tot pintar e bastir?
TERCERA-PART-ANNA-KARENINA	Un òme la saludèc.
TERCERA-PART-ANNA-KARENINA	Se'n brembèc que Vronsky les cridaue “es nòsti parasits”.
TERCERA-PART-ANNA-KARENINA	Per qué didie nòsti?
TERCERA-PART-ANNA-KARENINA	Ei terrible que non pogam arrincar d'arraïc eth passat.
TERCERA-PART-ANNA-KARENINA	Qu'ei impossible arrincar-lo, mès podem deishar de cornèr es sòns rebrembes.
TERCERA-PART-ANNA-KARENINA	E, jo ac vau a hèr”.
TERCERA-PART-ANNA-KARENINA	E se'n brembèc alavetz de qué tanben a Alexei Alexandrovic l'auie esfaçat dera sua memòria.
TERCERA-PART-ANNA-KARENINA	Mès ei dilhèu que la voi auer?
TERCERA-PART-ANNA-KARENINA	Sentie vams de plorar, mès en aqueth moment, dus joeni, arridolents e alègres, se crotzèren damb eth coche, era pensèc: “De qué se'n deuen arrir?
TERCERA-PART-ANNA-KARENINA	Solide era sua alegria serà costada per amor.
TERCERA-PART-ANNA-KARENINA	Non saben qu'er amor ei solet plors e amarum”.
TERCERA-PART-ANNA-KARENINA	Corrien tres mainatges hènt as shivaus.
TERCERA-PART-ANNA-KARENINA	Dilhèu arribèc tard entà cuélher eth tren.
TERCERA-PART-ANNA-KARENINA	E dilhèu ja sigue en casa.
TERCERA-PART-ANNA-KARENINA	De nau cèrqui era mia umiliacion.
TERCERA-PART-ANNA-KARENINA	Entrarè ena cramba de Dolly e li diderè: “Sò malerosa.
TERCERA-PART-ANNA-KARENINA	M'ac meriti: sò colpabla; mès, totun açò, planhe-me e ajuda- me”.
TERCERA-PART-ANNA-KARENINA	Aguesti shivaus… aguest coche…
TERCERA-PART-ANNA-KARENINA	Be ne sò de repugnanta en aguest coche!
TERCERA-PART-ANNA-KARENINA	Tot aquerò li pertanh ada eth.
TERCERA-PART-ANNA-KARENINA	Non les vederè mès”.
TERCERA-PART-ANNA-KARENINA	Mentretant, tornaue a pensar en çò que li diderie ara sua amiga.
TERCERA-PART-ANNA-KARENINA	I a bèra visita?, preguntèc abantes de passar en recebedor.
TERCERA-PART-ANNA-KARENINA	Katerina Alexandrovna, contestèc eth vailet que li dauric era pòrta.
TERCERA-PART-ANNA-KARENINA	Aquera madeisha hemna qu'eth rebrembaue damb afeccion.
TERCERA-PART-ANNA-KARENINA	En moment qu'arribèc, es dues hemnes parlauen dera manèra d'aleitar as mainatjons.
TERCERA-PART-ANNA-KARENINA	En tot copar aquera convèrsa, Dolly gessec ar encontre d'Anna.
TERCERA-PART-ANNA-KARENINA	A!, encara non as partit?.
TERCERA-PART-ANNA-KARENINA	Volia passar per çò de tòn, li didec tant que la saludaue en tot punar-la corauments.
TERCERA-PART-ANNA-KARENINA	Aué auem recebut ua carta de Stiva.
TERCERA-PART-ANNA-KARENINA	Nosati auem recebut un telegrama, contestèc Anna guardant ar entorn pr'amor de veir a Kitty.
TERCERA-PART-ANNA-KARENINA	Stiva me ditz que non compren qué ei çò que vò Alexei Alexandrovic, mès que non vierà sense ua responsa.
TERCERA-PART-ANNA-KARENINA	È entenut qu'as ua visita, didec Anna.
TERCERA-PART-ANNA-KARENINA	Òc, i é Kitty.
TERCERA-PART-ANNA-KARENINA	S'a demorat en quarto des mainatges.
TERCERA-PART-ANNA-KARENINA	Qu'a estat plan malauta.
TERCERA-PART-ANNA-KARENINA	Ja ac sabi.
TERCERA-PART-ANNA-KARENINA	Posqui liéger era carta de Stiva?
TERCERA-PART-ANNA-KARENINA	Te la harè vier de seguit.
TERCERA-PART-ANNA-KARENINA	Alexei Alexandrovic non a refusat era demana, Stiva a esperança, didec Dolly en tot arturar-se ena pòrta.
TERCERA-PART-ANNA-KARENINA	Jo non demori ne desiri arren, didec Anna.
TERCERA-PART-ANNA-KARENINA	Dilhèu es auti an rason.
TERCERA-PART-ANNA-KARENINA	Mès era, qu'ère encamardada de Vronsky, era non m'ac aurie de mostrar, encara que sigue vertat.
TERCERA-PART-ANNA-KARENINA	Me'n sai que cap hemna decenta me pòt recéber pera mia condicion.
TERCERA-PART-ANNA-KARENINA	Me'n sai qu'en moment que me junhí a Vronsky ac sacrifiquè tot.
TERCERA-PART-ANNA-KARENINA	Ac è sacrificat tot per eth e aguesta ei era mia recompensa.
TERCERA-PART-ANNA-KARENINA	Ò, se com l'è en òdi!
TERCERA-PART-ANNA-KARENINA	E entà qué è vengut aciu?
TERCERA-PART-ANNA-KARENINA	Me senti encara pejor, mès aclapada”.
TERCERA-PART-ANNA-KARENINA	Consolarè, dilhèu, a Kitty en èster jo tan malerosa?
TERCERA-PART-ANNA-KARENINA	Me someterè ara sua proteccion?
TERCERA-PART-ANNA-KARENINA	Non.
TERCERA-PART-ANNA-KARENINA	Tanpòc Dolly poirà compréner arren.
TERCERA-PART-ANNA-KARENINA	Non è arren entà dider- les.
TERCERA-PART-ANNA-KARENINA	M'interessarie sonque veir a Kitty e mostrar-li se com ac mensprèdi tot e a toti, çò d'indiferent que m'ei tot”.
TERCERA-PART-ANNA-KARENINA	Dolly entrèc damb era carta.
TERCERA-PART-ANNA-KARENINA	Anna liegec çò que didie Esteva Arkadievic e comentèc:
TERCERA-PART-ANNA-KARENINA	Me'n sabia e non m'interèsse.
TERCERA-PART-ANNA-KARENINA	E per qué?
TERCERA-PART-ANNA-KARENINA	Que non cau descoratjar-se: ath contrari.
TERCERA-PART-ANNA-KARENINA	Jo è esperances, didec Dolly guardant ara sua cunhada damb suspresa.
TERCERA-PART-ANNA-KARENINA	Dolly non l'auie vist jamès tant emmaliciada.
TERCERA-PART-ANNA-KARENINA	Quan te'n vas?, li preguntèc.
TERCERA-PART-ANNA-KARENINA	Anna cluquèc es uelhs e guardèc ath sòn dauant sense respóner.
TERCERA-PART-ANNA-KARENINA	Per qué s'amague Kitty de jo?
TERCERA-PART-ANNA-KARENINA	Quina pegaria!
TERCERA-PART-ANNA-KARENINA	Ei en tot balhar era popa ath sòn mainatge e era causa non se passe ben.
TERCERA-PART-ANNA-KARENINA	Jo la conselhaua…
TERCERA-PART-ANNA-KARENINA	S'alegrarà fòrça de veder-te.
TERCERA-PART-ANNA-KARENINA	Vierà de seguit, didec Dolly, en tot hèr veir cèrta confusion.
TERCERA-PART-ANNA-KARENINA	A!, aciu que i é.
TERCERA-PART-ANNA-KARENINA	Sò plan contenta de veder-vos, didec damb votz tremolosa.
TERCERA-PART-ANNA-KARENINA	S'amuishaue intimidada pera luta qu'auie sostengut entre era sua enemistat contra Anna e eth desir de mostrar-se condescendenta damb era; mès en moment que vedec eth sòn ròstre, beròi e plen de simpatia, era sua animositat despareishec.
TERCERA-PART-ANNA-KARENINA	Non m'aurie estonat, didec Anna, que non auéssetz volut trapar-vos damb jo.
TERCERA-PART-ANNA-KARENINA	Que sò acostumada ad açò.
TERCERA-PART-ANNA-KARENINA	Ètz malauta, non?
TERCERA-PART-ANNA-KARENINA	Òc, ètz un shinhau cambiada.
TERCERA-PART-ANNA-KARENINA	Qu'è vengut solet entà dider-me adiu de tu, didec Anna a Dolly, en tot lheuar-se entà partir.
TERCERA-PART-ANNA-KARENINA	Quan partitz?, li preguntèc Dolly.
TERCERA-PART-ANNA-KARENINA	Anna, sense respòner ad aguesta pregunta, se dirigic a Kitty.
TERCERA-PART-ANNA-KARENINA	Òc, sò plan contenta d'auer-vos vist, didec damb un arridolet.
TERCERA-PART-ANNA-KARENINA	È entenut tantes causes bones sus vos pertot, autanplan deth vòste marit!
TERCERA-PART-ANNA-KARENINA	Venguec a tier-me ua visita e m'alegrèc fòrça era sua visita, didec damb era intencion evidenta de herir a Kitty.
TERCERA-PART-ANNA-KARENINA	A on ei ara?, higec encara.
TERCERA-PART-ANNA-KARENINA	Partic entath camp, contestèc era rogint-se.
TERCERA-PART-ANNA-KARENINA	Saludatz-lo dera mia part; non vo'n desbrembetz.
TERCERA-PART-ANNA-KARENINA	Damb plasèr, didec ingenuaments Kitty, guardant damb compassion a Anna.
TERCERA-PART-ANNA-KARENINA	Adishatz, Dolly.
TERCERA-PART-ANNA-KARENINA	E, en punar a Dolly e balhar era man a Kitty, Anna gessec ath mès córrer.
TERCERA-PART-ANNA-KARENINA	Tostemp ei era madeisha, tostemp tant atrasenta.
TERCERA-PART-ANNA-KARENINA	Qu'ei de vertat beròia, comentèc Kitty en demorar-se soleta damb era sua fraia.
TERCERA-PART-ANNA-KARENINA	Mès i a quauquarren en era qu'inspire compassion.
TERCERA-PART-ANNA-KARENINA	Quauquarren plan penible, infinitaments penible.
TERCERA-PART-ANNA-KARENINA	E aué a quauquarren particular, didec Dolly.
TERCERA-PART-ANNA-KARENINA	Quan l'acompanhaua entath vestibul me semblèc qu'anaue a plorar.
TERCERA-PART-ANNA-KARENINA	Anna se seiguec en coche, en pejor estat d'animositat que quan auie gessut dera sua casa.
TERCERA-PART-ANNA-KARENINA	As sòns patiments d'abantes s'auien hijut eth sentiment d'umiliacion que l'auie costat eth sòn encontre damb Kitty.
TERCERA-PART-ANNA-KARENINA	Entà on vò era senhora que l'amie?
TERCERA-PART-ANNA-KARENINA	Entà casa?, li preguntèc Pèir.
TERCERA-PART-ANNA-KARENINA	Òc, entà casa, didec Anna sense pensar-s'ac.
TERCERA-PART-ANNA-KARENINA	Que les deuí semblar un èsser estranh, curiós, incomprensible.
TERCERA-PART-ANNA-KARENINA	De qué pòt parlar aguest òme damb aqueth aute damb tanta afogadura?”, pensèc guardant a dus òmes que passauen.
TERCERA-PART-ANNA-KARENINA	Be se n'aurie alegrat deth mèn malastre!
TERCERA-PART-ANNA-KARENINA	Ac aurie amagat, mès eth principau sentiment aurie estat d'alegria, pr'amor que jo sò ara en tot purgar es plasers que per eri m'envejaue.
TERCERA-PART-ANNA-KARENINA	Kitty se n'aurie alegrat encara mès.
TERCERA-PART-ANNA-KARENINA	Que la veigui pro ben, ara!
TERCERA-PART-ANNA-KARENINA	La veigui coma se siguesse transparenta.
TERCERA-PART-ANNA-KARENINA	Se'n sap que me mostrè amabla damb eth sòn marit, e a gelosia de jo e me è en òdi.
TERCERA-PART-ANNA-KARENINA	Ath delà, me mensprède.
TERCERA-PART-ANNA-KARENINA	Dauant es sòns uelhs, sò ua hemna immorau.
TERCERA-PART-ANNA-KARENINA	Se ne siguessa auria sajat d'enamorar ath sòn marit.
TERCERA-PART-ANNA-KARENINA	Ac auria sajat”, didec.
TERCERA-PART-ANNA-KARENINA	E aguest òme be n'ei de satisfèt damb eth madeish!”, pensèc, guardant a un senhor qu'anaue en sòn coche en direccion opausada ara sua, gròs, vermelh, damb mina visibla de satisfaccion.
TERCERA-PART-ANNA-KARENINA	Tan pòc coma eth me coneishen fòrça d'auti, autanplan quauqui uns que me tracten.
TERCERA-PART-ANNA-KARENINA	Ne jo madeisha me coneishi.
TERCERA-PART-ANNA-KARENINA	Non coneishi senon es mèns appetits, coma diden es francesi.
TERCERA-PART-ANNA-KARENINA	Tè, aumens aguesti se'n saben pro ben de çò que vòlen”, se didec en veir dus mainatges que venguien d'arturar un vendeire de glacets.
TERCERA-PART-ANNA-KARENINA	Aguest baishèc era gelera qu'amiaue sus era tèsta e, heregant-se eth ròstre sudorós damb era punta d'un tovalhon, treiguie uns tròci lordi deth sòn producte.
TERCERA-PART-ANNA-KARENINA	Se non i a bonbons, mos conformam damb un mau glacet.
TERCERA-PART-ANNA-KARENINA	Tanben Kitty ac a hèt atau: non a podut tier a Vronsky, e tie a Levin.
TERCERA-PART-ANNA-KARENINA	Ath delà d'açò m'envege; m'envege e me a en òdi.
TERCERA-PART-ANNA-KARENINA	Toti mos odiam es uns as auti.
TERCERA-PART-ANNA-KARENINA	Jo è en òdi a Kitty e era m'a en òdi a jo.
TERCERA-PART-ANNA-KARENINA	Aguesta ei era vertat.
TERCERA-PART-ANNA-KARENINA	Je me fais coiffer pour Tiutkin.
TERCERA-PART-ANNA-KARENINA	Quan torne”, pensèc, “lo harè arrir damb aguesta pegaria” e arric.
TERCERA-PART-ANNA-KARENINA	Mès en aqueth instant rebrembèc que non auie ad arrés entà hèr arrir, arrés que damb eth podesse badinar.
TERCERA-PART-ANNA-KARENINA	Ath delà non i a arren alègre ne ridicul”, seguic pensant.
TERCERA-PART-ANNA-KARENINA	Entà qué servissen totes aguestes glèises, aguestes campanades, aguestes mentides?
TERCERA-PART-ANNA-KARENINA	Sonque entà amagar que toti nosati mos odiam es uns as auti.
TERCERA-PART-ANNA-KARENINA	Madeish qu'aguesti menaires de punt, que se pelegen damb tanta ràbia.
TERCERA-PART-ANNA-KARENINA	Jachvin ditz qu'eth que jògue damb eth lo vò deishar sense camisa e eth vò deishar-lo sense era ar aute.
TERCERA-PART-ANNA-KARENINA	Cuelhuda per aguesti pensaments enquiath punt de desbrembar-se'n dera sua situacion, a penes se n'encuedèc qu'auie arribat e qu'eth coche s'arturaue ena entrada dera sua casa.
TERCERA-PART-ANNA-KARENINA	En veir ath portièr, que venguec ath sòn encontre, Anna s'en brembèc qu'auie manat ua carta e un telegrama a Vronsky.
TERCERA-PART-ANNA-KARENINA	I a responsa ath telegrama?, preguntèc.
TERCERA-PART-ANNA-KARENINA	Ara ac vau a guardar, didec eth portièr.
TERCERA-PART-ANNA-KARENINA	E dempús de recercar ena sua taula, d'un des calaishi treiguec ua envolòpa quarrada que conteguie un telegrama e l'ac balhèc a Anna.
TERCERA-PART-ANNA-KARENINA	Aguesta la dauric damb man tremolosa e liegec:
TERCERA-PART-ANNA-KARENINA	Non posqui vier abantes des dètz.
TERCERA-PART-ANNA-KARENINA	Vronsky.
TERCERA-PART-ANNA-KARENINA	E aguest Mijailo, que manè damb ua carta, encara non a tornat?
TERCERA-PART-ANNA-KARENINA	Non, senhora, responec eth portièr.
TERCERA-PART-ANNA-KARENINA	A!, s'ei atau, ja sai se qué me cau hèr, didec Anna en tot sénter qu'eth sòn esperit s'aumplie d'ua ira immensa e d'un afogat desir de resvenja.
TERCERA-PART-ANNA-KARENINA	Jamès e auut en òdi ad arrés coma ad aguest òme”, pensaue tant que corrie entara sua cramba.
TERCERA-PART-ANNA-KARENINA	En veir eth chapèu deth sòn estimat ena hurga deth recebedor, Anna s'estrementic d'aversion.
TERCERA-PART-ANNA-KARENINA	Non se n'encuedaue de qué eth telegrama de Vronsky ère era responsa ath sòn, e qu'eth encara non auie podut recéber era sua carta.
TERCERA-PART-ANNA-KARENINA	Ara se l'imaginaue parlant tranquillaments damb sa mair e damb Sorokina, que gaudirie d'aquiu estant des sòns patiments.
TERCERA-PART-ANNA-KARENINA	Non sabie de cèrt a on li calie anar; sonque comprenie que volie húger des sòns sentiments qu'experimentaue en aquera casa.
TERCERA-PART-ANNA-KARENINA	Es vailets, es parets, tot desvelhaue en era ua prigonda aversion.
TERCERA-PART-ANNA-KARENINA	Sentie en cap un gran pes.
TERCERA-PART-ANNA-KARENINA	Pera net passaue un tren tàs ueit e dues menutes.
TERCERA-PART-ANNA-KARENINA	Manèc aganchar es shivaus de refresc e s'ocupèc de botar ena sua saca de viatge es objèctes de besonh entà ua abséncia de quauqui dies.
TERCERA-PART-ANNA-KARENINA	Entre es mil endravadi projèctes que se passauen pera sua ment, decidic vagaments que, dempús era scèna que podesse tier damb era Comdessa ena sua arribada, seguirie eth sòn viatge en camin de hèr enquia Nijgorod e s'arturarie en prumèr pòble.
TERCERA-PART-ANNA-KARENINA	Eth repaish ère ja premanit.
TERCERA-PART-ANNA-KARENINA	Ordenèc que li premanissen eth coche e gessec.
TERCERA-PART-ANNA-KARENINA	Era casa projectaue ja ua grana ombra que trauessaue tot eth carrèr.
TERCERA-PART-ANNA-KARENINA	Anuchka, que li hec a vier er equipatge enquiath coche, Pèir, que lo placèc laguens eth car, e eth menaire, qu'amuishaue maucontentament, toti l'alterauen es nèrvis, desvelhauen era sua irritacion damb es sues paraules e es sòns gèsti.
TERCERA-PART-ANNA-KARENINA	Non vos è de besonh, Pèir.
TERCERA-PART-ANNA-KARENINA	E qui vos cromparà es bilhets?
TERCERA-PART-ANNA-KARENINA	Ben; hètz çò que volgatz…
TERCERA-PART-ANNA-KARENINA	Tot que m'ei parièr.
TERCERA-PART-ANNA-KARENINA	De nau ac compreni tot”, se didec Anna en moment que se metec en marcha eth car de shivaus.
TERCERA-PART-ANNA-KARENINA	E tant qu'eth coche rodadue, damb un leugèr balançament e fòrta trepidacion, sautant sus es calhaus der empeirat, mil pensaments li venguien entath cap.
TERCERA-PART-ANNA-KARENINA	A!, òc: Tiutkin-Coiffeur.
TERCERA-PART-ANNA-KARENINA	Non, que non ei aquerò.
TERCERA-PART-ANNA-KARENINA	A!, òc!, çò que didie Jachvin: “era luta pera existéncia e er òdi ei era soleta causa que botge as òmes”.
TERCERA-PART-ANNA-KARENINA	Non podetz húger de vosati madeishi”.
TERCERA-PART-ANNA-KARENINA	Dempús, en tot dirigir era sua guardada en un punt que, virant eth cap, tachaue fixaments Pèir, Anna vedec a un obrèr que, complètaments embriac, damb eth cap trantalhant, ère amiat per un garda en un coche de loguèr.
TERCERA-PART-ANNA-KARENINA	E Anna examinèc per prumèr viatge damb aguesta lum clara qu'ara ac vedie tot, es sues relacions damb Vronsky, qu'en eres auie sajat de non pensar-i.
TERCERA-PART-ANNA-KARENINA	Non tant er amor coma era satisfacion deth sòn amor pròpi”.
TERCERA-PART-ANNA-KARENINA	Se'n brembèc des paraules de Vronsky, era expression de gosset sometut qu'auie en sòn ròstre enes prumèri tempsi deth sòn amor, e era fèrma, decidida, imperiosa e capitada expression de dempús.
TERCERA-PART-ANNA-KARENINA	Ara, s'a acabat.
TERCERA-PART-ANNA-KARENINA	Que ja non a arren de qué vantar-se, senon d'avergonhar-se.
TERCERA-PART-ANNA-KARENINA	Ara que sò un trebuc entada eth, a maugrat que sage de non mostrar-se desatentiu damb jo.
TERCERA-PART-ANNA-KARENINA	Ager se l'escapèc era confession de qué vò eth divòrci e maridar-se damb jo pr'amor de poder ahlamar es sues naus.
TERCERA-PART-ANNA-KARENINA	M'estime, òc; mès, com m'estime?
TERCERA-PART-ANNA-KARENINA	The rest is gone…
TERCERA-PART-ANNA-KARENINA	Era soleta causa que vò ei desvelhar era admiracion deth mon.
TERCERA-PART-ANNA-KARENINA	Be n'ei de satisfèt d'eth madeish!”, pensèc tant que guardaue a un emplegat de comèrç qu'anaue montat en un shivau de corses.
TERCERA-PART-ANNA-KARENINA	Se m'en vau, ath sòn laguens se n'alegrarà.
TERCERA-PART-ANNA-KARENINA	Aquerò que non ei ua supausicion mia: ac veigui damb claretat, gràcies ad aguesta lum benfactora que me desnishe eth vertadèr sens dera vida e des relacions umanes.
TERCERA-PART-ANNA-KARENINA	Entà jo, eth qu'ei tot e exigisqui que se m'autrège complètaments, tant que eth s'aluenhe cada còp mès de jo.
TERCERA-PART-ANNA-KARENINA	E ei impossible que cambiem.
TERCERA-PART-ANNA-KARENINA	Eth me ditz, e jo madeisha m'ac è dit, que sò pègaments gelosa.
TERCERA-PART-ANNA-KARENINA	Non ei vertat, non sò gelosa: sò maucontenta.
TERCERA-PART-ANNA-KARENINA	Estrementida per un pensament que li venguec en cap còp sec, cambièc de sèti en coche e se demorèc extasiada, damb era guardada tachada en un punt indefinit, e era boca dubèrta coma s'anèsse a parlar.
TERCERA-PART-ANNA-KARENINA	Mès non posqui ne voi èster ua auta causa.
TERCERA-PART-ANNA-KARENINA	E atau sonque desvelhi en eth desengust, tant qu'era sua heredor m'aumplís a jo de ràbia.
TERCERA-PART-ANNA-KARENINA	Qu'ei ua causa fatau e non pòt èster de ua auta manèra.
TERCERA-PART-ANNA-KARENINA	Qu'ei que se siguessa solide fòrça de qué non m'enganhe, que non a cap de projècte restacat a Sorokina, que non ei encamardat de Kitty, ne me traïrà, me senteria erosa?
TERCERA-PART-ANNA-KARENINA	Çò de cèrt ei qu'eth non m'estime; çò d'aute que me pòt importar?
TERCERA-PART-ANNA-KARENINA	Ei vertat que tanben sense estimar-me, poirie mostrar-se amable e doç damb jo, possat peth sentiment deth déuer.
TERCERA-PART-ANNA-KARENINA	E aquerò serie mil viatges pejor qu'er òdi: açò que serie eth lunfèrn.
TERCERA-PART-ANNA-KARENINA	E precisaments çò que i a ara ei aquerò!
TERCERA-PART-ANNA-KARENINA	Ja hè temps que non m'estime.
TERCERA-PART-ANNA-KARENINA	E aquiu a on s'acabe er amor comence er òdi.
TERCERA-PART-ANNA-KARENINA	E enes cases tanta gent…
TERCERA-PART-ANNA-KARENINA	Ben…
TERCERA-PART-ANNA-KARENINA	Alexandrovic.
TERCERA-PART-ANNA-KARENINA	E en brembar-se'n d'Alexei Alexandrovic, Anna se l'imaginèc damb extraordinària precision, coma se l'auesse ath sòn dauant damb es sòns uelhs moishi, amortadi, sense vida; damb es venes blues transparentant pes sues mans blanques; damb es caracteristiques entonacions de votz, damb es dits des mans crotzadi e hènt-les croishir; e era idia des sues relacions, qualificades tanben d'amor, la hec estrementir damb un sentiment de repugnància.
TERCERA-PART-ANNA-KARENINA	Dilhèu Kitty deisharà alavetz de guardar-me tau qu'ac a hèt aué?
TERCERA-PART-ANNA-KARENINA	Non…
TERCERA-PART-ANNA-KARENINA	E Sergi deisharà de preguntar pera mia vida e per qué è dus marits?
TERCERA-PART-ANNA-KARENINA	E entre Vronsky e jo, quin nau sentiment brotoarà?
TERCERA-PART-ANNA-KARENINA	Serà possible ua naua sensacion que, se non mos hè erosi, artenhe, aumens, que non sigam malerosi?
TERCERA-PART-ANNA-KARENINA	Non, non, non!, se responec sense trantalhar.
TERCERA-PART-ANNA-KARENINA	Er abisme que mos dessepare ei massa prigond.
TERCERA-PART-ANNA-KARENINA	Jo còsti eth sòn malastre e eth eth mèn.
TERCERA-PART-ANNA-KARENINA	S'an hèt toti es assagi, mès era maquina s'a espatlat.
TERCERA-PART-ANNA-KARENINA	Non èm toti en aguest mon entà odiar-mos es uns as auti, entà tormentar-mos a nosati madeishi e hèr a patir as auti?
TERCERA-PART-ANNA-KARENINA	Aquiu que van aqueri escolans.
TERCERA-PART-ANNA-KARENINA	Arrissent.
TERCERA-PART-ANNA-KARENINA	E Sergi, se qué harà?
TERCERA-PART-ANNA-KARENINA	Tanben me pensè que l'estimaua.
TERCERA-PART-ANNA-KARENINA	Sentia trendesa per eth.
TERCERA-PART-ANNA-KARENINA	E, ça que la, è podut víuer sense veder-lo.
TERCERA-PART-ANNA-KARENINA	L'è escambiat per un aute amor e non m'è planhut deth cambi tant qu'aguest aute amor me balhaue satisfacion”.
TERCERA-PART-ANNA-KARENINA	E aquerò que cridaue “un aute amor” se l'apareishec alavetz jos un aspècte repugnant.
TERCERA-PART-ANNA-KARENINA	Totun, era claretat que vedie ara era sua pròpia vida e era des auti, l'aumplie d'un estranh plaser.
TERCERA-PART-ANNA-KARENINA	Entà pertot, non?, se didec, quan arribaue ja ena gara de Nijni (un edifici baish e insignificant) e uns vailets s'apressauen entada era pr'amor d'amiar-li er equipatge.
TERCERA-PART-ANNA-KARENINA	Vò era senhora cuélher eth bilhet enquia Obiralovka?, preguntèc Pèir.
TERCERA-PART-ANNA-KARENINA	Òc, li didec en tot balhar-li eth monedèr damb es sòs.
TERCERA-PART-ANNA-KARENINA	E agarrant eth saquet ròsa de viatge, baishèc deth coche.
TERCERA-PART-ANNA-KARENINA	Anna se filèc, entre era gent, de cap ara sala d'espèra de prumèra classa.
TERCERA-PART-ANNA-KARENINA	Seiguda en divan damb forma d'estela, demoraue eth tren, en tot guardar as qu'entrauen e gessien d'aqueth locau.
TERCERA-PART-ANNA-KARENINA	E toti desvelhauen en era ua invencibla repugnància.
TERCERA-PART-ANNA-KARENINA	Dempús decidic que se presentarie ara imprevista ena casa dera Comdessa.
TERCERA-PART-ANNA-KARENINA	E Anna pensèc que dilhèu encara poirie èster erosa.
TERCERA-PART-ANNA-KARENINA	S'entenec, fòrta e clara, ua campanada.
TERCERA-PART-ANNA-KARENINA	En passar Anna, es joeni qu'auien passat corrent, carèren, la guardèren e un d'eri gasulhèc ena aurelha der aute quauquarren que comprenec era que serie ua grossieretat.
TERCERA-PART-ANNA-KARENINA	Anna pugèc en estriu e se seiguec soleta en departament de prumèra classa, sus eth divan de ressòrts, tan lord, qu'a penes s'endonviaue que, bèth temps a, auie estat blanc, en tot plaçar era saca de viatge ath sòn costat.
TERCERA-PART-ANNA-KARENINA	Eth menaire barrèc era pòrta d'un còp e ajustèc eth pan deth vagon.
TERCERA-PART-ANNA-KARENINA	Ua dauna, vestida de manèra extravaganta, trauessèc eth cai.
TERCERA-PART-ANNA-KARENINA	Amiaue polison.
TERCERA-PART-ANNA-KARENINA	Ues mainades passèren corrent e arrint.
TERCERA-PART-ANNA-KARENINA	Karerina Andreievna ac a tot, ma tante, cridèc era mainada.
TERCERA-PART-ANNA-KARENINA	Un omenet lord, damb ua casqueta que peth sòn dauath pistauen es guinses des sòns retortilhadi peus, passèc per dauant dera hièstra, tant qu'examinaue es arròdes deth vagon.
TERCERA-PART-ANNA-KARENINA	E de pic se'n brembèc deth sòn sòmni (aqueth òme li semblèc eth vielhet des sues malajadilhes) e, espaurida, correc entara pòrta.
TERCERA-PART-ANNA-KARENINA	Eth menaire dauric pr'amor de balhar pas a un matrimòni.
TERCERA-PART-ANNA-KARENINA	Voletz gésser?, preguntèc a Anna.
TERCERA-PART-ANNA-KARENINA	Era non responec.
TERCERA-PART-ANNA-KARENINA	Anna tornèc entath sòn sèti e se seiguec.
TERCERA-PART-ANNA-KARENINA	Es dus esposi se seigueren dauant d'era, campant discrètaments, mès damb atencion, eth sòn vestit.
TERCERA-PART-ANNA-KARENINA	Autant era ua coma er aute li semblèren repugnants.
TERCERA-PART-ANNA-KARENINA	Eth marit li demanèc permís entà humar, damb era intencion evidenta de tier convèrsa damb era.
TERCERA-PART-ANNA-KARENINA	Anna, damb un brèu senhau de cap, li balhèc eth sòn consentiment.
TERCERA-PART-ANNA-KARENINA	Mès se vedec de seguit qu'auie mès talents de parlar que de humar, donques que, sonque obtengut eth permís, ac comencèc a hèr damb era sua hemna sus badinades, e damb eth solet prepaus d'atirar era atencion d'Anna, çò qu'era avertic damb claretat.
TERCERA-PART-ANNA-KARENINA	Eth marit se senhèc.
TERCERA-PART-ANNA-KARENINA	Pr'amor de non guardar ara hemna, seiguda cara a cara dauant d'era, Anna dirigic era sua guardada ara gent que s'estaue en cai dempús de díder adiu as viatjaires e que semblaue que s'esguitlauen en direccion opausada ara qu'amiaue eth tren.
TERCERA-PART-ANNA-KARENINA	Eth vagon qu'anaue era gessec deth cai, passèc dauant ua paret de pèira, crotzèc eth disc e deishèc darrèr quauqui vagons caladi en d'autes vies.
TERCERA-PART-ANNA-KARENINA	Es arròdes, ben greishades, costauen un bronit fòrt, coma de dur picadís en sautar es juntures des ralhs.
TERCERA-PART-ANNA-KARENINA	Eth bronit se hec mès rapid; era hiestrèta s'illuminèc damb eth clar solei dera tarde e ua leugèra brisa agitèc eth ridèu.
TERCERA-PART-ANNA-KARENINA	Anna alendèc damb er aire frescolenc e en tot desbrembar-se'n des sòns companhs de viatge, s'autregèc de nau as sues reflexions, crossada moflaments pes sotragades deth vagon.
TERCERA-PART-ANNA-KARENINA	A!, òc!
TERCERA-PART-ANNA-KARENINA	Que non traparè ua situacion qu'en era era mia vida non sigue un torment; que toti auem estat creadi entà patir; que toti sabem e endonviam mejans entà enganhar-mos a nosati madeishi.
TERCERA-PART-ANNA-KARENINA	E quan vedem era vertat non sabem se qué hèr”.
TERCERA-PART-ANNA-KARENINA	Plan per açò l'a estat balhada ar òme era rason: entà desliurar-se de çò que l'enquimère, didec era hemna deth dauant en francés e visiblaments satisfèta dera sua frasa, en tot hèr potèles e espetant era lengua.
TERCERA-PART-ANNA-KARENINA	Semblaue qu'es sues paraules siguessen ua responsa as pensaments d'era.
TERCERA-PART-ANNA-KARENINA	E guardant ath marit, gròs e roienc, e ara hemna, plan prima, Anna comprenec qu'era hemna ère malauta e se consideraue incomprenuda; qu'eth marit, damb era sua mina de satisfacion, non li hège cabau e enquia dilhèu l'enganhaue damb bèra auta; e que plan per açò era hemna auie prononciat aqueres paraules.
TERCERA-PART-ANNA-KARENINA	Mès en era i auie pòc que l'interessèsse e contunhèc reflexionant: “Se bèra causa m'enquimère, qu'è era rason entà desliurar-me d'aquerò; ei a díder, me cau desliurar-me.
TERCERA-PART-ANNA-KARENINA	E per qué non posqui amortar era lum quan ja non i a arren tà guardar, quan solet senti hàstic de tot?
TERCERA-PART-ANNA-KARENINA	E per qué aguest menaire cor per aqueth estriu?
TERCERA-PART-ANNA-KARENINA	Per qué criden aguesti joeni deth vagon deth costat?
TERCERA-PART-ANNA-KARENINA	Per qué parlen?
TERCERA-PART-ANNA-KARENINA	Per qué arrissen?
TERCERA-PART-ANNA-KARENINA	Tot aquerò ei mentida, enganha, mauvestat”.
TERCERA-PART-ANNA-KARENINA	Quan arribèc ena gara de destin, Anna baishèc deth vagon entre un grop de viatjaires e, desseparant-se d'eri coma se siguessen leprosi, se metec a pensar sus eth motiu que l'auie amiat aciu o çò que se prepausaue hèr.
TERCERA-PART-ANNA-KARENINA	Entre era gent que l'entornejaue, de mau aspècte, rambalhaira, e que non la deishauen tranquilla un moment, l'ère de mau hèr coordinar es sues idies.
TERCERA-PART-ANNA-KARENINA	Es vailets d'equipatges l'assetjauen en tot aufrir-li es sòns servicis; passauen dauant d'era òmes joeni e vielhs e quauqui uns s'arturauen a guardar-la damb insoléncia, li guinhauen eth uelh e li dirigien frases grossières.
TERCERA-PART-ANNA-KARENINA	N'auie d'auti que passejauen caushigant sorrolhosaments sus es hustes deth cai; d'auti parlauen en votz nauta o cridauen; tant que quauqui uns, caminant bastrusaments, estramuncauen damb era e l'empedien eth sòn camin.
TERCERA-PART-ANNA-KARENINA	Rebrembèc que, se non i auie aquiu responsa ara sua carta, li calie seguir eth sòn viatge, e alavetz parèc a un vailet e li demanèc s'auie per aquiu eth menaire deth coche de Vronsky.
TERCERA-PART-ANNA-KARENINA	Eth comde Vronsky?
TERCERA-PART-ANNA-KARENINA	Qu'a estat aciu.
TERCERA-PART-ANNA-KARENINA	A vengut a recéber ara princesa Sorokina, que venguec damb era sua hilha.
TERCERA-PART-ANNA-KARENINA	E aguest menaire, quina mina tie?
TERCERA-PART-ANNA-KARENINA	Tant qu'Anna ère en tot parlar damb eth vailet, se l'apressèc Mijailo, rogit, elegant damb era sua poddevka blua e ludent ua cadia, que, visiblaments satisfèt per auer complit ben eth sòn encargue, l'autregèc ua carta.
TERCERA-PART-ANNA-KARENINA	Qu'ei atau… coma me demoraua… didec Anna damb ua riseta de dolenteria.
TERCERA-PART-ANNA-KARENINA	Ben.
TERCERA-PART-ANNA-KARENINA	Entorna-te'n tà casa, ordenèc ath menaire.
TERCERA-PART-ANNA-KARENINA	E aguesta menaça non anaue dirigida contra Vronsky, concretaments; tanpòc se referie damb era a un prepaus sus era madeisha, senon ara encausa madeisha des sues tortures.
TERCERA-PART-ANNA-KARENINA	Se filèc de cap ar aute extrèm deth cai.
TERCERA-PART-ANNA-KARENINA	Dues puncèles que passejauen virèren eth cap entà guardar-la e heren un comentari en votz nauta sus eth vestit.
TERCERA-PART-ANNA-KARENINA	Es joenes non la deishauen tranquilla.
TERCERA-PART-ANNA-KARENINA	Li guardauen eth ròstre damb insoléncia, passauen e tornauen a passar peth sòn costat e li didien paraules que non artenhie enténer o non volie.
TERCERA-PART-ANNA-KARENINA	Eth cap dera estacion li preguntèc se cuelhie aqueth tren.
TERCERA-PART-ANNA-KARENINA	Eth mainatge que venie kwass non la deishaue de uelh.
TERCERA-PART-ANNA-KARENINA	Ath cap de tot deth cai s'arturèc.
TERCERA-PART-ANNA-KARENINA	Ua senhora e uns mainatges qu'auien vengut a recéber a un senhor damb lunetes e qu'arrien e parlauen damb votzes fòrça animades, carèren en veder-la e, en auer passat era, se virèren entà guardar-la.
TERCERA-PART-ANNA-KARENINA	Anna pressèc es passi e arribèc enquiath limit deth cai.
TERCERA-PART-ANNA-KARENINA	Còp sec, se'n brembèc der òme qu'auie morit estronhat eth dia deth sòn prumèr encontre damb Vronsky e comprenec se qué li calie hèr.
TERCERA-PART-ANNA-KARENINA	Damb pas rapid, leugèr, baishèc es escales qu'amiauen dès eth depaus d'aigua entara via, e s'arturèc ath madeish costat deth tren que passaue.
TERCERA-PART-ANNA-KARENINA	Campaue tranquilla es parts baishes deth tren: es crochets, es cadies, es nautes arròdes de hèr honut.
TERCERA-PART-ANNA-KARENINA	En un virament de uelhs mesurèc era distància que separaue es arròdes deth dauant des deth darrèr deth prumèr vagon, calculant eth moment que passarie ath sòn dauant.
TERCERA-PART-ANNA-KARENINA	Atau lo castigarè e me desliurarè de toti e de jo madeisha”.
TERCERA-PART-ANNA-KARENINA	Li calèc demorar eth pròplèu.
TERCERA-PART-ANNA-KARENINA	Un sentiment semblable ath qu'experimentaue quan, en banhar-se, anaue a entrar ena aigua, s'apoderèc d'era, e se senhèc.
TERCERA-PART-ANNA-KARENINA	Aqueth gèst familhar desvelhèc ena sua amna ua ondada de rebrembes dera sua mainadesa e dera sua joenesa e, de pic, es tenebres que caperauen eth sòn esperit s'esbugassèren e era vida se li presentèc damb totes es alegries lumisoses, radiantes, deth passat.
TERCERA-PART-ANNA-KARENINA	Mès, ça que la, non deishaue de uelh eth dusau vagon, que, per moments, s'apressaue.
TERCERA-PART-ANNA-KARENINA	E en madeish instant que passauen dauant d'era es arròdes deth dauant, Anna lancèc luenh d'aquiu eth sòn sac de viatge e, arropint eth cap entre es espatles, se lancèc dejós eth vagon.
TERCERA-PART-ANNA-KARENINA	En aqueth instat s'orrifiquèc de çò que hège.
TERCERA-PART-ANNA-KARENINA	Qué hèsqui?
TERCERA-PART-ANNA-KARENINA	Per qué?”, se didec.
TERCERA-PART-ANNA-KARENINA	Volec hèr repè, hèr-se enlà, mès quauquarren dur, de hèr, inflexible, tustèc contra eth sòn cap, e se sentec arrossegada d'esquia.
TERCERA-PART-ANNA-KARENINA	E era lum dera candèla qu'Anna liegie eth libre plen d'inquietuds, enganhes, penes e mauvestats, ludec per un moment mès viua que jamès e illuminèc tot çò qu'abantes vedie entre tenèbres.
TERCERA-PART-ANNA-KARENINA	Dempús ludec per un instant damb un viu bualh; s'anèc aflaquint… e s'amortèc entà tostemp.
TERCERA-PART-ANNA-KARENINA	Se passèren lèu dus mesi e er ostiu s'estaue ja ena sua mitat.
TERCERA-PART-ANNA-KARENINA	Sergi Ivanovic non se decidic a gésser de Moscòu.
TERCERA-PART-ANNA-KARENINA	Ena sua vida, pendent aqueth temps, s'auien produsit diuèrses nauetats.
TERCERA-PART-ANNA-KARENINA	Hège un an, qu'après sies de trabalh, auie acabat eth sòn libre titolat Assag sus ua descripcion des bases e formes governamentaus de Russia e d'Euròpa.
TERCERA-PART-ANNA-KARENINA	Eth prològ e quauqui fragments auien ja estat publicadi en revistes, e es passatges mès importanti les auie liejut ara gent deth sòn cercle.
TERCERA-PART-ANNA-KARENINA	De sòrta qu'es concèptes contengudi ena òbra non èren ua nauetat absoluda entath public; mès, ça que la, Sergi Ivanovic demoraue qu'era aparicion dera sua òbra desvelhèsse un gran interès e que, encara que non costèsse ua revòuta ena sciéncia, costèsse, aumens, sensacion en ambient intelectuau.
TERCERA-PART-ANNA-KARENINA	A maugrat que non li demanaue ad arrés arren sus era sua òbra, a maugrat que responie damb simulada indiferéncia as demanes des sòns amics sus era, e ne tansevolhe preguntaue as libraris sus era marcha dera venda, Sergi Ivanovic seguie damb atencion es impressions qu'eth sòn libre desvelhaue ena societat e en mon literari.
TERCERA-PART-ANNA-KARENINA	Mès passèren ua, dues e tres setmanes sense qu'avertisse deguna impression ena gent.
TERCERA-PART-ANNA-KARENINA	Es sòns amics, es especialistes e es sabents parlauen en escadences dera sua òbra, evidentaments per cortesia.
TERCERA-PART-ANNA-KARENINA	Es auti coneishudi, bric interessadi peth contengut d'un libre scientific, non li preguntauen jamès per eth.
TERCERA-PART-ANNA-KARENINA	Atau acuelhec era gent, ocupada ara en d'autes causes, era publicacion, damb complèta indiferéncia.
TERCERA-PART-ANNA-KARENINA	E era critica, pendent tot un mes, non hec cap de comentari sus era produccion de Sergi Ivanovic.
TERCERA-PART-ANNA-KARENINA	Sonque eth Sievernij Juk, en un article umoristic que tractaue deth cantaire Crabanti, qu'auie perdut era votz, didec quauques paraules menspredoses sus eth libre de Kosnichev.
TERCERA-PART-ANNA-KARENINA	Aguestes paraules mostrauen qu'era critica ère hèta ja hège temps, e qu'era òbra auie estat autrejada ara burla generau.
TERCERA-PART-ANNA-KARENINA	Fin finau, tath tresau mes, un jornau publiquèc ua critica deth libre.
TERCERA-PART-ANNA-KARENINA	Kosnichev coneishie ar autor der article: l'auie trapat bèth còp en çò de Golubzov.
TERCERA-PART-ANNA-KARENINA	Ère quauquarren terrible.
TERCERA-PART-ANNA-KARENINA	Eth jornalista auie interpretat era òbra d'ua manèra impossibla de compréner.
TERCERA-PART-ANNA-KARENINA	Hège, totun, bèri resumits d'era, alistadi damb tant d'assopliment, qu'entà es que non l'auien liejut (e ère clar que lèu non l'auie liejut arrés) resultaue evident qu'era òbra non venguie a èster qu'un ensems de paraules uedes e autanplan tengudes inoportunaments (çò que soslinhauen es signes d'interrogacion), e qu'eth sòn autor ère un òme totafèt incult.
TERCERA-PART-ANNA-KARENINA	E çò de pejor ère qu'er article ère tant engenhós qu'eth pròpi Kosnichev non l'aurie desagradat emplegar eth sòn engenh, çò qu'ac hège encara mès terrible.
TERCERA-PART-ANNA-KARENINA	A maugrat dera estricta imparcialitat que Sergi Ivanovic meditèc es arguments deth publicista, non s'arturèc enes defèctes que l'autrejaue, ne enes errors que ne hège burla, senon que, sense voler, eth sòn pensament l'amièc a rebrembar eth sòn encontre damb eth cronista e era convèrsa que damb eth auie tengut.
TERCERA-PART-ANNA-KARENINA	E en brembar-se'n de qué en sòn encontre damb aqueth joen jornalista, l'auie corregit ues paraules acreditiues dera sua ignorància, Sergi Ivanovic trapèc era explicacion der article.
TERCERA-PART-ANNA-KARENINA	Kosnichev, intelligent, instruit, san, non sabie a qué dedicar era sua activitat.
TERCERA-PART-ANNA-KARENINA	Es charrades en salons, reunions, congrèssi e comités (ei a díder en toti es lòcs a on se podie discutir) ocupauen part deth sòn temps.
TERCERA-PART-ANNA-KARENINA	Mès eth, resident ena ciutat de fòrça ans a, non se prodigaue complètaments as convèrses coma eth sòn inexperimentat frair quan venguie en Moscòu.
TERCERA-PART-ANNA-KARENINA	Atau que li sobraue fòrça energia que non tenguie.
TERCERA-PART-ANNA-KARENINA	Erosaments entada eth, en aqueth temps que li siguec tan dolorós per çò dera pòca capitada deth sòn libre, er ahèr des dissidenti venguec a substituir eth des amics americans, eth dera hame en Samara e eth der esperitisme; e eth problèma eslau, qu'abantes se tractaue en societat; e Sergi Ivanovic, ja afeccionat abantes ad aguest ahèr, ara s'i consagrèc complètaments.
TERCERA-PART-ANNA-KARENINA	En petit mon de Kosnichev non se parlaue ne se discutie de ua auta causa qu'era guèrra sèrvia.
TERCERA-PART-ANNA-KARENINA	Es balhs, es concèrts, es discursi, es mòdes, e enquia es tauèrnes e cervesaries, servien entà proclamar era adesion as frairs de raça.
TERCERA-PART-ANNA-KARENINA	Verificaue tanben que fòrça se tenguien ar ahèr damb vams de vanitat o profit.
TERCERA-PART-ANNA-KARENINA	Reconeishie qu'es jornaus didien fòrça causes non de besonh pr'amor d'atirar era atencion sus eri en tot cridar mès fòrt qu'es auti.
TERCERA-PART-ANNA-KARENINA	E vedie, mès que mès, qu'en aqueth moment d'afogadura generau, borien e cridauen mès toti es fracassadi e resentidi: es generaus sense armada, es ministres sense ministèri, es caps de partit sense partidaris.
TERCERA-PART-ANNA-KARENINA	Se n'encuedaue de qué en tot aquerò i auie fòrça de ridicul e de frivòl, mès ath còp desnishaue un entosiasme creishent, indobtable, qu'amassaue a totes es classes sociaus, un entosiasme que damb eth ara fòrça li calie simpatizar.
TERCERA-PART-ANNA-KARENINA	Eth mortalatge d'eslaus, de gent dera madeisha religion, auie desvelhat pietat entàs victimes e indignacion contra es opressors.
TERCERA-PART-ANNA-KARENINA	Er eroïsme que servis e montenegrins lutauen pera grana causa auie hèt nèisher en tot eth pòble rus eth desir d'ajudar as sòns frairs, non solet damb paraules, senon damb hèts.
TERCERA-PART-ANNA-KARENINA	Auie encara un aute hèt qu'aumplie d'alegria a Sergi Ivanovic, e ère era manifestacion dera opinion publica.
TERCERA-PART-ANNA-KARENINA	Eth pòble manifestaue eth sòn desir d'ua manèra definida.
TERCERA-PART-ANNA-KARENINA	Era amna populara s'exprimie, coma didie eth.
TERCERA-PART-ANNA-KARENINA	E coma mès apregondie en aqueth movement, mès se convencie de qué ère destinat a arténher proporcions immenses, a hèr istòria.
TERCERA-PART-ANNA-KARENINA	Sergi Ivanovic desbrembèc eth sòn libre, es sues decepcions, e se consagrèc complètaments ad aquera grana causa.
TERCERA-PART-ANNA-KARENINA	A compdar d'aqueth moment s'estèc ocupat de contunh e non li restaue temps entà contestar as moltes cartes e consultes que li dirigien.
TERCERA-PART-ANNA-KARENINA	Pensaue estar-se un parelh de setmanes en madeish còr deth pòble, en aluenhat camp, pr'amor de gaudir der espectacle d'aqueth desvelhament dera amna populara qu'eth e toti es abitants des ciutats èren convençudi qu'existie.
TERCERA-PART-ANNA-KARENINA	A penes Kosnichev e Katavasov arribèren ena estacion deth camin de hèr de Kursk, fòrça animada en aqueth moment, e tant que gessien deth coche e examinauen es equipatges qu'eth lacai venguie de portar, arribèren quate cars de shivaus de loguèr cargadi de volentaris.
TERCERA-PART-ANNA-KARENINA	Ua des senhores gessec dera sala e se dirigic a Kosnichev.
TERCERA-PART-ANNA-KARENINA	Tanben auetz vengut a dider-les adiu?, preguntèc en francés.
TERCERA-PART-ANNA-KARENINA	Non.
TERCERA-PART-ANNA-KARENINA	Qu'ei que vau a descansar en pòble deth mèn frair, Princesa.
TERCERA-PART-ANNA-KARENINA	Vos jamès mancatz ad aguesti adius!, indiquèc damb un imperceptible arridolet, Kosnichev.
TERCERA-PART-ANNA-KARENINA	A deguna!
TERCERA-PART-ANNA-KARENINA	Ja n'auem hèt adiu a ueit cents!
TERCERA-PART-ANNA-KARENINA	Malvinsky non me volie creir…
TERCERA-PART-ANNA-KARENINA	Mès de ueit cents.
TERCERA-PART-ANNA-KARENINA	Se compdam es qu'an gessut dirèctaments de Moscòu, depassen es mil, corregic Sergi Ivanovic.
TERCERA-PART-ANNA-KARENINA	Ja m'ac pensaua!, didec damb alegria era dauna.
TERCERA-PART-ANNA-KARENINA	Mès, Princesa.
TERCERA-PART-ANNA-KARENINA	Auetz liejut eth telegrama d'aué?
TERCERA-PART-ANNA-KARENINA	Qu'an tornar a bàter as turcs.
TERCERA-PART-ANNA-KARENINA	Ac è liejut, responec eth.
TERCERA-PART-ANNA-KARENINA	A prepaus, didec era Princesa, i a un joen distinguit que i a volut anar e l'an botat sabi quines dificultats.
TERCERA-PART-ANNA-KARENINA	Voleria demanar-vos…
TERCERA-PART-ANNA-KARENINA	Le coneishi, sabetz?
TERCERA-PART-ANNA-KARENINA	Voleria qu'escriuéssetz ua carta en favor sòn.
TERCERA-PART-ANNA-KARENINA	Ei un recomanat dera princesa Lidia Ivanovna.
TERCERA-PART-ANNA-KARENINA	Un còp desnishadi es detalhs que coneishie era Princesa sus eth joen aspirant a volentari, Sergi Ivanovic, passant ena sala de prumèra classa, escriuec era carta ara persona que depenie er ahèr e se l'autregèc ara Princesa.
TERCERA-PART-ANNA-KARENINA	Sabetz se qui va tanben en aguest tren?
TERCERA-PART-ANNA-KARENINA	Eth comde Vronsky, didec era Princesa, damb ua significatiua e trionfant arridalha, quan Sergi, en tot amassar-se damb era, l'autregèc era carta.
TERCERA-PART-ANNA-KARENINA	Me'n sabia que partie, mès ignoraua quan.
TERCERA-PART-ANNA-KARENINA	En aguest tren?
TERCERA-PART-ANNA-KARENINA	L'è vist.
TERCERA-PART-ANNA-KARENINA	Sonque l'acompanhe sa mair.
TERCERA-PART-ANNA-KARENINA	A tot darrèr, ei çò de mielhor que podie hèr.
TERCERA-PART-ANNA-KARENINA	Plan, se compren.
TERCERA-PART-ANNA-KARENINA	Servitz ara fe, ara umanitat, as nòsti frairs, didie aqueth òme pujant cada còp mès eth sòn ton de votz.
TERCERA-PART-ANNA-KARENINA	Era nòsta mair Moscòu vos benedisque pera grana causa que vatz a servir.
TERCERA-PART-ANNA-KARENINA	Òsca!, acabèc coma un pericle e tremolant-li era votz.
TERCERA-PART-ANNA-KARENINA	Er òsca siguec contestat per toti, e naui grops de gent vengueren ena sala.
TERCERA-PART-ANNA-KARENINA	Quin entosiasme, Princesa!, exclamèc Esteva Arkadievic, en tot campar radiant, damb un alègre arridolet enes pòts.
TERCERA-PART-ANNA-KARENINA	Vertat qu'a parlat ben?
TERCERA-PART-ANNA-KARENINA	Son paraules qu'arriben ena amna.
TERCERA-PART-ANNA-KARENINA	Òsca!
TERCERA-PART-ANNA-KARENINA	A, òc, tanben ei aciu Sergi Ivanovic!
TERCERA-PART-ANNA-KARENINA	Per qué non didetz vos tanben quauques paraules encoratjadoires?
TERCERA-PART-ANNA-KARENINA	Ac hètz tan ben!, higec damb un leugèr e corau arridolet, en tot tocar leugèraments eth braç de Kosnichev.
TERCERA-PART-ANNA-KARENINA	Non, me'n vau.
TERCERA-PART-ANNA-KARENINA	A on?
TERCERA-PART-ANNA-KARENINA	Entath camp, entath pòble deth mèn frair.
TERCERA-PART-ANNA-KARENINA	Alavetz veiratz aquiu ara mia esposa.
TERCERA-PART-ANNA-KARENINA	Encara que l'è escrit, hètz eth favor de dider- li que m'auetz vist e que all right!
TERCERA-PART-ANNA-KARENINA	Era ac comprenerà.
TERCERA-PART-ANNA-KARENINA	Ça que la, se vos platz, indicatz-li qu'è estat nomentat membre dera Comission Mixta.
TERCERA-PART-ANNA-KARENINA	Òc, era ac comprenerà…
TERCERA-PART-ANNA-KARENINA	Les petites miseres de la vie humain, sabetz?, didec ara Princesa, coma desencusant-se.
TERCERA-PART-ANNA-KARENINA	Era Miagkaya, non Lisa, senon la Biblich, mane mil fusilhs e dotze fraies dera caritat.
TERCERA-PART-ANNA-KARENINA	Qué vos didia?
TERCERA-PART-ANNA-KARENINA	Ja ac auia entenut a díder, repliquèc Kosnichev de mala encólia.
TERCERA-PART-ANNA-KARENINA	Me hè dò que partigatz, higec Oblonsky.
TERCERA-PART-ANNA-KARENINA	Deman balham un repaish en aunor de dus que partissen: er un, Dimmer-Bartniansky, de Sant Petersburg, e er aute un amic nòste, Veselovsky.
TERCERA-PART-ANNA-KARENINA	Es dus se'n van, e aquerò que Veselovsky se maridèc hè pòc.
TERCERA-PART-ANNA-KARENINA	Qué valent!
TERCERA-PART-ANNA-KARENINA	Vertat, Princesa?, preguntèc ara dauna.
TERCERA-PART-ANNA-KARENINA	Era Princesa, sense respòner, guardèc a Kosnichev.
TERCERA-PART-ANNA-KARENINA	Mès, eth hèt de qué Sergi Ivanovic e era senhora, mostrèssen ostensiblaments, talents de des.hèir-se d'eth, non semblaue trebolar a Oblonsky.
TERCERA-PART-ANNA-KARENINA	Guardaue, arridolent, ja era ploma deth chapèu dera Princesa, ja a un costat o un aute, coma rebrembant quauquarren.
TERCERA-PART-ANNA-KARENINA	Tant que me rèste sòs non posqui veir damb indiferéncia aguestes dineròles, didec.
TERCERA-PART-ANNA-KARENINA	Qué me'n didetz deth telegrama d'aué?
TERCERA-PART-ANNA-KARENINA	Be ne son de valents es montenegrins!
TERCERA-PART-ANNA-KARENINA	Quan era dauna li didec que Vronsky venguie en aqueth tren, Oblonsky exclamèc:
TERCERA-PART-ANNA-KARENINA	Se qué me didetz?
TERCERA-PART-ANNA-KARENINA	Eth sòn ròstre exprimic tristor per un moment, mès ua menuta dempús, en entrar, alisant-se es pursères, ena sala que se trapaue eth Comde, ja auie desbrembat es sòns plors sus eth taüt dera sua fraia e solet vedie en Vronsky un eròi e un vielh amic.
TERCERA-PART-ANNA-KARENINA	Non se pòt remir que, damb toti es sòns defèctes, ei un temperament rus, tipicaments eslau (didec era Princesa a Kosnichev quan Oblonsky s'aluenhèc d'eri).
TERCERA-PART-ANNA-KARENINA	Mès cranhi qu'a Vronsky lo desenguste veder-lo.
TERCERA-PART-ANNA-KARENINA	Sigue çò que sigue, m'esmò era sòrt d'aguest òme.
TERCERA-PART-ANNA-KARENINA	Sajatz de parlar-li pendent eth viatge, concludic.
TERCERA-PART-ANNA-KARENINA	Òc, òc, se posqui…
TERCERA-PART-ANNA-KARENINA	Jamès è simpatizat damb eth.
TERCERA-PART-ANNA-KARENINA	Mès aguesta tralha me hè perdonar-li fòrça causes.
TERCERA-PART-ANNA-KARENINA	Non solet va entara guèrra eth madeish, senon qu'amie un esquadron a carga d'eth.
TERCERA-PART-ANNA-KARENINA	Ja m'ac auetz dit.
TERCERA-PART-ANNA-KARENINA	Sonèc era campana.
TERCERA-PART-ANNA-KARENINA	Toti correren entàs pòrtes.
TERCERA-PART-ANNA-KARENINA	Aquiu que i é, didec era Princesa en tot senhalar a Vrosnky que, damb un long abric e un chapèu nere d'amples ales, anaue de bracet damb sa mair, tant qu'Oblonsky, ath sòn costat, li parlaue damb animositat.
TERCERA-PART-ANNA-KARENINA	Ça que la, solide per indicacion deth sòn amic, Vronsky guardèc entara Princesa e Sergi Ivanovic e se treiguec eth chapèu en silenci.
TERCERA-PART-ANNA-KARENINA	Eth sòn ròstre envielhit, de dolorosa expression, semblaue de pèira.
TERCERA-PART-ANNA-KARENINA	Ressonèren es nòtes der imne nacionau.
TERCERA-PART-ANNA-KARENINA	S'entenec cantar ena plataforma:
TERCERA-PART-ANNA-KARENINA	Que Diu age ath Tsar!
TERCERA-PART-ANNA-KARENINA	Seguiren òscas e aplaudiments.
TERCERA-PART-ANNA-KARENINA	Un des volentaris, un gojat plan joen, naut, de pièch en.honsat, saludaue, en tot subergésser des auti, volegant sus eth cap eth sòn chapèu de feutre bast e un nhòc de flors.
TERCERA-PART-ANNA-KARENINA	Ena estacion de Zarizino un grop de joeni entornegèc eth tren cantant: “Glòria ath Tsar”.
TERCERA-PART-ANNA-KARENINA	Un aute còp es volentaris gaitèren enes vagons e saludèren, mès Kosnichev non paraue ja, en eri, era sua atencion.
TERCERA-PART-ANNA-KARENINA	Les coneishie tant, en sòn anament de cada dia, que non artenhien ja a desvelhar era sua atencion.
TERCERA-PART-ANNA-KARENINA	Ça que la, Katavasov, que, per çò des sues ocupacions, non auie auut era escadença de campar de contunh aguestes scènes, preguntèc ath sòn amic sus es volentaris.
TERCERA-PART-ANNA-KARENINA	Katavasov seguic eth sòn conselh.
TERCERA-PART-ANNA-KARENINA	Ena prumèra arturada, passèc ena dusau classa e vedec as volentaris.
TERCERA-PART-ANNA-KARENINA	Quate d'eri venguien seigudi en un cornèr deth coche, parlant en votz nauta, convençudi de qué era atencion des viatjaires e de Katavasov ère concentrada en eri.
TERCERA-PART-ANNA-KARENINA	Eth joen naut, de pièch en.honsat, parlaue mès fòrt qu'arrés.
TERCERA-PART-ANNA-KARENINA	Semblaue un shinhau embriac, e explicaue un ahèr que l'auie arribat ena escòla.
TERCERA-PART-ANNA-KARENINA	Ath sòn dauant i auie, seigut, un oficiau non joen ja, damb era guerrèra austriaca der unifòrme dera Garda.
TERCERA-PART-ANNA-KARENINA	Seguie d'aurelha, arrint, eth raconde, e a viatges hège carar ath joen.
TERCERA-PART-ANNA-KARENINA	Katavasov cuelhec convèrsa damb eth joen e se'n sabec qu'ère un ric comerçant moscovita qu'auie degalhat era sua fortuna abantes de complir es vint-e-dus ans.
TERCERA-PART-ANNA-KARENINA	Non l'agradèc a Katavasov, pr'amor qu'ère un joen mau acostumat, pòc omenenc e de fèbla salut.
TERCERA-PART-ANNA-KARENINA	Se lo vedie segur, sustot ara qu'auie begut, de realizar un hèt eroïc, e se vantaue d'eth d'ua manèra fòrça desagradiua.
TERCERA-PART-ANNA-KARENINA	Er oficiau retirat tanben costèc en Katavasov ua mala impression.
TERCERA-PART-ANNA-KARENINA	Qu'ère un d'aguesti òmes qu'ac an vist tot.
TERCERA-PART-ANNA-KARENINA	Auie servit enes camins de hèr, auie estat procurador, auie auut usines, e parlaue de tot aquerò sense vier a compde, en tot tier inadeqüadaments expressions tecniques.
TERCERA-PART-ANNA-KARENINA	Totun, er artilhèr desvelhèc era simpatia de Katavasov.
TERCERA-PART-ANNA-KARENINA	Òme modèst e repausat, se lo notaue respetuós dauant era sabença der exoficiau dera Garda e era eroïca abnegacion deth excomerçant e non parlaue d'eth madeish.
TERCERA-PART-ANNA-KARENINA	Coma que i van toti…
TERCERA-PART-ANNA-KARENINA	Mos cau ajudar as servis.
TERCERA-PART-ANNA-KARENINA	Me hèn pena.
TERCERA-PART-ANNA-KARENINA	Precisaments manquen artilhèrs, dide Katavasov.
TERCERA-PART-ANNA-KARENINA	Mès è servic pòc en artilharia.
TERCERA-PART-ANNA-KARENINA	Dilhèu me destinen a cavalaria o infantaria.
TERCERA-PART-ANNA-KARENINA	Com vos van a manar entara cavalaria se çò qu'an de besonh son artilhèrs?, responec Katavasov, calculant pera edat deth sòn interlocutor que deuie auer bèth grad.
TERCERA-PART-ANNA-KARENINA	È servit pòc en artilharia, repetic.
TERCERA-PART-ANNA-KARENINA	Sò sergent retirat.
TERCERA-PART-ANNA-KARENINA	E comencèc a explicar es motius de non auer-se presentat enes examens.
TERCERA-PART-ANNA-KARENINA	Tot aquerò ar ensems li costèc a Katavasov ua impression ingrata e quan es volentaris baishèren entà béuer en ua estacion, decidic contrastar era sua opinion desfavorabla damb bèth aute.
TERCERA-PART-ANNA-KARENINA	I auie aquiu un viatjaire, un ancian vestit damb capòta militara, qu'auie estat escotant tota aquera estona era charrada de Katavasov damb es volentaris e ara, en demorar-se solets, se dirigic ada eth:
TERCERA-PART-ANNA-KARENINA	Quines posicions tan desparières es d'aguesti òmes que partissen entara guèrra!, didec damb vaguetat, desirant exprimir era sua opinion e desirant conéisher era deth viatjaire.
TERCERA-PART-ANNA-KARENINA	Er ancian ère un militar qu'auie hèt dues campanhes.
TERCERA-PART-ANNA-KARENINA	Sabie apreciar çò qu'ei un bon soldat, e pera mina e parlòta d'aqueri senhors e per assopliment que s'aplicauen es pòts ena bota en camin, dedusic qu'èren maus militars.
TERCERA-PART-ANNA-KARENINA	Ath delà, eth viatjaire s'estaue en ua ciutat provinciana e l'aurie volut condar a Katavasov que dera sua populacion se n'auie anat volentari un recluta expulsat deth servici, embriac e lairon, qu'arrés li volie balhar trabalh.
TERCERA-PART-ANNA-KARENINA	Mès en tot saber-se'n per experiéncia qu'en estat d'excitacion qu'ère era gent ère perilhós expausar era sua pensada opausada ara des auti, e mès que mès ère perilhós criticar as volentaris, eth vielhet se demorèc campant ath sòn interlocutor.
TERCERA-PART-ANNA-KARENINA	Òc, aquiu an besonh d'òmes, didec, arrint damb es uelhs.
TERCERA-PART-ANNA-KARENINA	Parlèren des darrères notícies e es dus amaguèren era suspresa que les costaue eth hèt de qué, en tot èster es turcs batudi pertot, se deishèsse entath dia a vier un combat decisiu.
TERCERA-PART-ANNA-KARENINA	E se desseparèren sense auer-se exprimit es sues opinions.
TERCERA-PART-ANNA-KARENINA	Katavasov, en entrar en sòn coche, contra eth sòn costum, non se sentec damb talents d'exprimir era sua opinion damb sinceritat, e didec a Sergi Ivanovic qu'es volentaris l'auien semblat uns excellenti gojats.
TERCERA-PART-ANNA-KARENINA	Mès aguestes manifestacions non podien ja comparar-se damb era de Moscòu.
TERCERA-PART-ANNA-KARENINA	Guardatz; tanben jo hèsqui eth viatge.
TERCERA-PART-ANNA-KARENINA	Acompanhi a Alexei enquia Kursk.
TERCERA-PART-ANNA-KARENINA	Quin beròi detalh!, higec, en veir que Vronsky non ère laguens.
TERCERA-PART-ANNA-KARENINA	Òc, mès qué podie hèr dempús eth sòn malastre?
TERCERA-PART-ANNA-KARENINA	Qu'a estat orrible!, exclamèc Kosnichev.
TERCERA-PART-ANNA-KARENINA	Non sabetz se guaire è patit!
TERCERA-PART-ANNA-KARENINA	Entratz, entratz…
TERCERA-PART-ANNA-KARENINA	Non sabetz se guaire è patit!, repetic quan Sergi Ivanovic s'auec seigut ath sòn costat en divan.
TERCERA-PART-ANNA-KARENINA	Non vos ac podetz imaginar!
TERCERA-PART-ANNA-KARENINA	Alexei se passèc sies setmanes sense parlar damb arrés e sense minjar se jo non l'ac suplicaua.
TERCERA-PART-ANNA-KARENINA	Qu'ère impossible deishar-lo solet un moment.
TERCERA-PART-ANNA-KARENINA	Mos estàuem en solèr de baish, e tenguerem compde de trèir-li tot aquerò que podesse suicidar-se.
TERCERA-PART-ANNA-KARENINA	Mès, qui ac pòt preveir tot?
TERCERA-PART-ANNA-KARENINA	Ja sabetz qu'un còp sagèc de suicidar-se, per era tanben…, higec era anciana, arroncilhant es celhes en rebrembà'c.
TERCERA-PART-ANNA-KARENINA	Era qu'a acabat coma li calie a ua hemna atau.
TERCERA-PART-ANNA-KARENINA	Autanplan alistèc ua mòrt baisha, ignòbla…
TERCERA-PART-ANNA-KARENINA	Non èm nosati que l'auem de jutjar, Comdessa, didec Sergi Ivanovic alendant.
TERCERA-PART-ANNA-KARENINA	Mès arreconeishi que tot aquerò aurà estat fòrça penible entà vos.
TERCERA-PART-ANNA-KARENINA	Orrible!
TERCERA-PART-ANNA-KARENINA	Imaginatz-vos que jo èra ena nòsta clòsa.
TERCERA-PART-ANNA-KARENINA	E Alexei, aqueth dia, se trapaue en casa.
TERCERA-PART-ANNA-KARENINA	Mos heren a vier ua carta.
TERCERA-PART-ANNA-KARENINA	Eth escriuec era responsa e la manèc.
TERCERA-PART-ANNA-KARENINA	Non sabíem qu'era ère ena estacion.
TERCERA-PART-ANNA-KARENINA	A penes entrè ena cramba pera net, Mary me ditz qu'ua senhora s'auie lançat jos eth tren ena estacion.
TERCERA-PART-ANNA-KARENINA	Me semblèc que me queiguie eth mon ath dessús.
TERCERA-PART-ANNA-KARENINA	Eth mèn prumèr pensament siguec qu'ère era!
TERCERA-PART-ANNA-KARENINA	Çò de prumèr qu'ordenè siguec que non li didessen arren ath mèn hilh.
TERCERA-PART-ANNA-KARENINA	Mès que ja l'ac auien dit.
TERCERA-PART-ANNA-KARENINA	Eth sòn menaire se trapaue aquiu e ac auie vist tot.
TERCERA-PART-ANNA-KARENINA	Quan entrè en sòn quarto, a tot córrer, eth ère coma lhòco; hège pòur de veder-lo.
TERCERA-PART-ANNA-KARENINA	Correc entara estacion sense badar boca.
TERCERA-PART-ANNA-KARENINA	Sabi pas se qué passèc aquiu, mès lo heren a vier en casa coma mòrt…
TERCERA-PART-ANNA-KARENINA	Non l'auiríetz coneishut.
TERCERA-PART-ANNA-KARENINA	Eth mètge didec: Prostration complète.
TERCERA-PART-ANNA-KARENINA	Dempús, lèu venguec ena lhocaria.
TERCERA-PART-ANNA-KARENINA	Mès, entà qué parlar?, didec era Comdessa en tot hèr un gèst.
TERCERA-PART-ANNA-KARENINA	Ère ua causa terribla.
TERCERA-PART-ANNA-KARENINA	Digatz çò que volgatz, era a obrat coma ua mala hemna.
TERCERA-PART-ANNA-KARENINA	Passions tan desesperades que non amien ad arren de bon.
TERCERA-PART-ANNA-KARENINA	S'a perdut ada era madeisha e a costat era perdicion de dus òmes excellents: eth sòn marit e eth mèn hilh…
TERCERA-PART-ANNA-KARENINA	E qué hec eth sòn marit?, preguntèc Kosnichev.
TERCERA-PART-ANNA-KARENINA	Se hec a vier ara hilha.
TERCERA-PART-ANNA-KARENINA	Aliocha, ara prumeria ère cossent damb tot.
TERCERA-PART-ANNA-KARENINA	Mès ara li hè dò auer autrejat ara sua hilha a un estranh…
TERCERA-PART-ANNA-KARENINA	E non pòt retirar era sua paraula.
TERCERA-PART-ANNA-KARENINA	Karenin venguec en acogament.
TERCERA-PART-ANNA-KARENINA	Sagèrem de qué non se trapèsse damb Aliocha.
TERCERA-PART-ANNA-KARENINA	Be n'aurie estat de penible entada eth veder-se damb eth marit!
TERCERA-PART-ANNA-KARENINA	Per çò de Karenin era causa qu'ei mès suportabla, donques qu'era mòrt dera sua hemna l'a deishat liure.
TERCERA-PART-ANNA-KARENINA	Ça que la, eth mèn hilh ac a sacrificat tot per era: eth servici, sa mair, era posicion…
TERCERA-PART-ANNA-KARENINA	E ne tansevolhe atau auec compassion d'eth e l'anequelic complètaments e de bon voler.
TERCERA-PART-ANNA-KARENINA	Vos que podetz pensar çò que volgatz, mès enquia e tot ena sua mòrt s'a mostrat ua mala hemna, sense religion, sense arren…
TERCERA-PART-ANNA-KARENINA	Diu me perdone, mès, en veir er estat deth mèn hilh, non posqui deishar de maudíder era sua memòria.
TERCERA-PART-ANNA-KARENINA	E eth, com s'està ara?
TERCERA-PART-ANNA-KARENINA	Diu mos a ajudat damb aquerò dera guèrra de Servia.
TERCERA-PART-ANNA-KARENINA	Sò ua vielha e non compreni arren d'aguestes causes, mès sò solide fòrça qu'aquerò ac a enviat Diu.
TERCERA-PART-ANNA-KARENINA	Plan que, coma mair, hè pòur, e, ath delà, sivans diden, ce n'est pas tres bien vu a Sant Petersburg.
TERCERA-PART-ANNA-KARENINA	Mès, que podem hèr?
TERCERA-PART-ANNA-KARENINA	Sonque aquerò podie remeter-lo.
TERCERA-PART-ANNA-KARENINA	Eth sòn amic Jachvin perdec era sua fortuna enes cartes e decidic anar entà Servia.
TERCERA-PART-ANNA-KARENINA	Li hec ua visita ath mèn hilh e lo convencèc.
TERCERA-PART-ANNA-KARENINA	E eth ara ei interessat.
TERCERA-PART-ANNA-KARENINA	Parlatz damb eth mèn hilh, vos ac prègui.
TERCERA-PART-ANNA-KARENINA	S'alegrarà fòrça de veder-vos.
TERCERA-PART-ANNA-KARENINA	Parlatz-li, se vos platz…
TERCERA-PART-ANNA-KARENINA	Guardatz, passège per aquiu…
TERCERA-PART-ANNA-KARENINA	Enes alongades ombres que projectauen ara lum deth solei es pilèrs de saques sus eth cai, Vronsky passejaue jargat damb eth long abric, eth chapèu calat enquias uelhs, e es mans ena pòcha.
TERCERA-PART-ANNA-KARENINA	Cada vint passi s'arturaue e viraue en redon.
TERCERA-PART-ANNA-KARENINA	Sergi Ivanovic, en apressar-se, credec veir que Vronsky, encara que lo vedie, hège veir que non se n'encuedaue.
TERCERA-PART-ANNA-KARENINA	Mès aguesta actitud lo deishèc indiferent, pr'amor qu'ara se sentie plan per dessús d'aguestes susceptibilitats.
TERCERA-PART-ANNA-KARENINA	Dauant es sòns uelhs, Vronsky, en aqueri moments, ère un òme d'importània entàs activitats dera causa e Sergi Ivanovic consideraue qu'ère eth sòn déuer encoratjar-lo e estimular-lo.
TERCERA-PART-ANNA-KARENINA	Atau, donc, s'apressèc ada eth sense trantalhar.
TERCERA-PART-ANNA-KARENINA	Dilhèu non ajatz talents de veir ad arrés, didec Kosnichev.
TERCERA-PART-ANNA-KARENINA	Vos poiria servir en bèra causa?
TERCERA-PART-ANNA-KARENINA	Ad arrés me serie mens desagradiu de veir qu'a vos, repliquèc Vronsky.
TERCERA-PART-ANNA-KARENINA	Desencusatz-me, mès qu'ei que non me rèste arren agradiu ena vida.
TERCERA-PART-ANNA-KARENINA	Ac compreni e plan per açò voleria aufrir-vos era mia ajuda, didec Sergi Ivanovic, examinant eth ròstre, visiblaments adolorit, deth sòn interlocutor.
TERCERA-PART-ANNA-KARENINA	Non auetz besonh de bèra carta de recomanacion entà Risich o Milan?
TERCERA-PART-ANNA-KARENINA	Vronsky semblèc compréner damb dificultat çò que li didie.
TERCERA-PART-ANNA-KARENINA	A tot darrèr responec:
TERCERA-PART-ANNA-KARENINA	Ò, non!
TERCERA-PART-ANNA-KARENINA	Se voletz hèm un passèg.
TERCERA-PART-ANNA-KARENINA	Enes coches er aire ei fòrça espés.
TERCERA-PART-ANNA-KARENINA	Ua carta?.
TERCERA-PART-ANNA-KARENINA	Non gràcies.
TERCERA-PART-ANNA-KARENINA	Entà morir que non me cau recomanacions.
TERCERA-PART-ANNA-KARENINA	Dilhèu me serviràn entàs turcs?, didec, arrint solet damb es pòts tant qu'es sòns uelhs sauvauen ua expression grèu e adolorida.
TERCERA-PART-ANNA-KARENINA	Dilhèu vos facilitarà es causes quan venguetz en relacion, de besonh en tot cas, damb quauquarrés ja premanit.
TERCERA-PART-ANNA-KARENINA	Plan, coma volgatz…
TERCERA-PART-ANNA-KARENINA	M'alegrè de saber-me'n dera vòsta decision.
TERCERA-PART-ANNA-KARENINA	Se critique tant as volentaris, qu'era resolucion d'un òme coma vos influirà fòrça ena opinion publica.
TERCERA-PART-ANNA-KARENINA	Coma òme, servisqui, pr'amor qu'era mia vida dauant es mèns uelhs non vau arren, didec Vronsky.
TERCERA-PART-ANNA-KARENINA	Ja ac sai.
TERCERA-PART-ANNA-KARENINA	M'alègre qu'age quauquarren que posca aufrir era mia vida, aguesta vida que non desiri, que me pese…
TERCERA-PART-ANNA-KARENINA	Atau, aumens, servirà entà quauquarren.
TERCERA-PART-ANNA-KARENINA	Reneisheretz a ua naua vida, vos ac digui, didec Kosnichev, esmoigut.
TERCERA-PART-ANNA-KARENINA	Liurar dera esclavitud as nòsti frairs ei ua causa digna de dedicar-li era vida e era mòrt.
TERCERA-PART-ANNA-KARENINA	Que Diu vos autrège ua plia capitada en aguest ahèr e que vos entorni era patz ena vòsta amna que tant n'auetz de besonh!, higec.
TERCERA-PART-ANNA-KARENINA	E l'estenec era man.
TERCERA-PART-ANNA-KARENINA	Vronsky l'ac sarrèc damb fòrça.
TERCERA-PART-ANNA-KARENINA	Coma esturment, que posqui servir de quauquarren.
TERCERA-PART-ANNA-KARENINA	Mès coma òme sò ua roïna, responec en tot soslinhar es paraules.
TERCERA-PART-ANNA-KARENINA	Eth terrible dolor d'un caishau l'aumplie era boca de saliuèra e l'empedie parlar.
TERCERA-PART-ANNA-KARENINA	En tot guardar eth tendèr e era via, jos era influéncia dera convèrsa damb aqueth coneishut que non auie vist dès eth sòn malastre, Vronsky de pic la rebrembèc ada “era”, ei a díder, çò que restaue d'era quan eth, corrent coma un hòl, auie penetrat ena estacion.
TERCERA-PART-ANNA-KARENINA	Aquiu, ena taula deth pòst dera gendarmaria, estirat, impudicaments entre desconeishudi, i auie eth sagnant còs qu'en eth, pòc abantes, pataquejaue encara era vida.
TERCERA-PART-ANNA-KARENINA	Auie eth cap inclinat entà darrèr, damb es sues pesades trenes e es sòns retortilhs sus es possi; e en polit ròstre, de boca vermelha miei dubèrta, auie ua expression immobil, regda, estranha, dolorosa sus es pòts e terrible enes uelhs quiets, miei clucadi.
TERCERA-PART-ANNA-KARENINA	E Vronsky sajaue de rebrembar-la tau qu'ère quan la trapèc per prumèr viatge, tanben ena estacion, misteriosa, esplendida, enamorada, cercant e procurant felicitat, non herotjaments venjatiua coma la rebrembaue en darrèr moment.
TERCERA-PART-ANNA-KARENINA	Sajaue d'evocar es sues mès beròies ores damb Anna, mès aqueri moments auien demorat empodoadi entà tostemp.
TERCERA-PART-ANNA-KARENINA	Ja non podie rebrembar-la senon trionfanta, complint era sua paraula, era sua menaça de hèr-li a sénter aqueth penaïment prigond e inutil ja.
TERCERA-PART-ANNA-KARENINA	E Vronsky auie deishat de sénter dolor de caishaus e es somics desbefiauen ara era sua cara.
TERCERA-PART-ANNA-KARENINA	Non auetz notícies naues?
TERCERA-PART-ANNA-KARENINA	Es turcs an estat batudi per tresau còp e se demore un encontre decisiu.
TERCERA-PART-ANNA-KARENINA	E dempús de discutir sus era proclamacion de Milan coma rei e des enòrmes conseqüéncies que podie costar tau hèt, en sonar era dusau campanada se desseparèren e se filèren de cap as sòns coches.
TERCERA-PART-ANNA-KARENINA	Non vos hè vergonha de non auer-mos avisat dera vòsta arribada?, didec, en tot balhar era man ath sòn cunhat e presentar-li eth front entà que l'ac punèsse.
TERCERA-PART-ANNA-KARENINA	Atau vos auem estauviat trebucs e ath delà qu'auem arribat pro ben, responec Sergi Ivanovic.
TERCERA-PART-ANNA-KARENINA	Mès sò tan caperat de povàs, que me hè pòur tocar-vos.
TERCERA-PART-ANNA-KARENINA	Ère fòrça ocupat e non sabia se quan poiria partir…
TERCERA-PART-ANNA-KARENINA	Seguitz coma tostemp, higec arrint: gaudint dera vòsta tranquilla felicitat, dehòra des corrents vertiginosi, en aguests seren arrecés.
TERCERA-PART-ANNA-KARENINA	Eth nòste amic, Teodor Vasilievic que s'a decidit tanben a vier, fin finau…
TERCERA-PART-ANNA-KARENINA	Mès que cònste que non sò un nere, indiquèc Katavasov.
TERCERA-PART-ANNA-KARENINA	Vau a lauar-me pr'amor de veir se me convertisqui en quauquarren semblable a un òme.
TERCERA-PART-ANNA-KARENINA	Parlaue damb eth sòn umor de costum.
TERCERA-PART-ANNA-KARENINA	Estenec era man a Kitty e arric damb es sòns dents que ludien en sòn ròstre ennerit peth povàs.
TERCERA-PART-ANNA-KARENINA	Kostia se n'alegrarà fòrça.
TERCERA-PART-ANNA-KARENINA	Qu'a anat entara granja.
TERCERA-PART-ANNA-KARENINA	Ja deuerie auer tornat.
TERCERA-PART-ANNA-KARENINA	Eth, tostemp ocupat enes causes dera sua propietat…
TERCERA-PART-ANNA-KARENINA	Plan, en aguest tranquil cornèr, didec Katavasov.
TERCERA-PART-ANNA-KARENINA	Peth contrari, nosati, ena ciutat, non vedem arren dehòra dera guèrra sèrvia.
TERCERA-PART-ANNA-KARENINA	Qué ne pense d'aquerò eth nòste amic?
TERCERA-PART-ANNA-KARENINA	Solide d'ua manèra desparièra as auti.
TERCERA-PART-ANNA-KARENINA	Non…
TERCERA-PART-ANNA-KARENINA	Opine coma toti, repliquèc, confonuda, Kitty, guardant ath sòn cunhat.
TERCERA-PART-ANNA-KARENINA	Vau a manar cercar-lo.
TERCERA-PART-ANNA-KARENINA	Papa qu'ei aciu damb nosati.
TERCERA-PART-ANNA-KARENINA	A vengut hè pòc der estrangèr.
TERCERA-PART-ANNA-KARENINA	Balhèc era orde de qué anèssen a quèrrer a Levin e de qué amièssen as vengudi entà lauar-se, er un en gabinet e er aute ena cramba de Dolly.
TERCERA-PART-ANNA-KARENINA	Dempús, un còp balhades es instruccions entà premanir er esdejoar des òstes, Kitty, en tot profitar era libertat de movements qu'auie estat privada pendent eth sòn embaraç se filèc, ath córrer, entath balcon.
TERCERA-PART-ANNA-KARENINA	Son Sergi Ivanovic e eth professor Katavasov, didec.
TERCERA-PART-ANNA-KARENINA	Sonque mos mancauen eri, damb aguest calor, responec er ancian Prince.
TERCERA-PART-ANNA-KARENINA	Non, papa.
TERCERA-PART-ANNA-KARENINA	Son plan simpatics e Kostia les estime fòrça, afirmèc Kitty, arridolenta, damb mina imploratiua, en campar era expression ironica deth ròstre de sa pair.
TERCERA-PART-ANNA-KARENINA	Se non digui arren…
TERCERA-PART-ANNA-KARENINA	Vè-te'n damb eri, estimada, li preguèc Kitty ara sua fraia, e hètz-les companhia.
TERCERA-PART-ANNA-KARENINA	An vist ath tòn marit ena estacion e diden qu'està ben.
TERCERA-PART-ANNA-KARENINA	Vau ara prèssa a veir a Mitia.
TERCERA-PART-ANNA-KARENINA	Non l'è balhat era popa dès era ora deth tè.
TERCERA-PART-ANNA-KARENINA	Ara s'aurà desvelhat e serà plorant.
TERCERA-PART-ANNA-KARENINA	Eth ligam qu'estacaue ara mair damb eth mainatge ère encara tant intim, que solet per aument dera sua lèit s'en sabie Kitty de quan eth sòn hilh auie besonh d'aliment.
TERCERA-PART-ANNA-KARENINA	Abantes d'entrar en quarto, sabie ja qu'eth petit serie plorant.
TERCERA-PART-ANNA-KARENINA	Coma mès de prèssa anaue, mès cridaue eth mainatge.
TERCERA-PART-ANNA-KARENINA	Era sua votz ère sana, mès impacienta, ahaimada.
TERCERA-PART-ANNA-KARENINA	Hè guaire que cride?, preguntèc Kitty ara hilhuquèra, tant que se seiguie e se premanie a aleitar-lo.
TERCERA-PART-ANNA-KARENINA	Balhatz-lo-me, lèu!
TERCERA-PART-ANNA-KARENINA	Ò, qué lenta qu'ètz!
TERCERA-PART-ANNA-KARENINA	Hètz-lo-me a vier!
TERCERA-PART-ANNA-KARENINA	Ja l'apraiaratz era casqueta dempús.
TERCERA-PART-ANNA-KARENINA	Eth mainatge s'estofaue plorant.
TERCERA-PART-ANNA-KARENINA	Non, non, estimada senhora, intervenguec Agafia Mijailovna, qu'a penes se botjaue deth quarto deth mainatge.
TERCERA-PART-ANNA-KARENINA	Mos cau apraiar-lo ben… “Aaaaa, aaaa!”, didie sajant de padegar ath mainatge, lèu sense guardar ara mair.
TERCERA-PART-ANNA-KARENINA	Era hilhuquèra amièc eth mainatge entà Kitty, tant qu'Agafia la seguie damb eth ròstre atrendit.
TERCERA-PART-ANNA-KARENINA	Me coneish, me coneish.
TERCERA-PART-ANNA-KARENINA	Credetz-me maireta Katerina Alexandrovna…
TERCERA-PART-ANNA-KARENINA	Tan cèrt coma que i a Diu que m'a coneishut, asseguraue era anciana en tot referir-se ath mainatge.
TERCERA-PART-ANNA-KARENINA	Kitty non li hège cabau.
TERCERA-PART-ANNA-KARENINA	Era sua impaciéncia aumentaue a mida dera impaciéncia deth mainatge.
TERCERA-PART-ANNA-KARENINA	Damb es prèsses tot se hège mès de mau hèr e eth petit non artenhie trapar çò que cercaue e se desesperaue.
TERCERA-PART-ANNA-KARENINA	Eth praube ei complètaments sudat, didec Kitty en votz baisha, tocant-lo.
TERCERA-PART-ANNA-KARENINA	E per qué didetz que vos arreconeish?, preguntèc en tot guardar ath mainatge de reuelh.
TERCERA-PART-ANNA-KARENINA	E li semblaue qu'era sua guardada, jos era casqueta que li queiguie sus es uelhs, hège veir cèrta malicia, tant qu'es sues caròles se holauen ritmicaments e es sues manetes de paumet roienc hègen movements circulars.
TERCERA-PART-ANNA-KARENINA	Non ei possible.
TERCERA-PART-ANNA-KARENINA	Se coneishesse a quauquarrés, aurie estat prumèr a jo, seguic Kitty, en tot contestar a Agafia Mijailovna.
TERCERA-PART-ANNA-KARENINA	E arric.
TERCERA-PART-ANNA-KARENINA	Arrie, pr'amor que, a maugrat de çò que didie, ath sòn laguens se'n sabie, non solet qu'eth mainatge coneishie a Agafia Mijailovna, senon que coneishie e comprenie fòrça causes que toti ignorauen, e qu'era, era sua pròpia mair, solet auie arribat a saber-se'n gràcies ada eth.
TERCERA-PART-ANNA-KARENINA	Entà Agafia Mijailovna, entà era hilhuquèra, entath pairin, entà sa pair, Mitia ère simplaments un èsser viu, sonque necessitat de suenhs materiaus, mès entara sua mair ère ja un èsser de rason que la junhie ua istòria sancèra de relacions espirituaus.
TERCERA-PART-ANNA-KARENINA	Ja ac veiratz, se Diu vò, quan se desvelhe.
TERCERA-PART-ANNA-KARENINA	Ben, ja ac veiram alavetz, repliquèc Kitty.
TERCERA-PART-ANNA-KARENINA	Ara anatz-vo'n.
TERCERA-PART-ANNA-KARENINA	Eth mainatge que vò dormir.
TERCERA-PART-ANNA-KARENINA	Agafia Mijailovna gessec caminant de punta.
TERCERA-PART-ANNA-KARENINA	Era hilhuquèra abaishèc es ridèus, esforièc es mosques que s'auien calat jos eth vel de mossolina deth petit lhet, artenhec espantoriar a un tavan que lutaue contra es veires dera hiestra, e se seiguec, en tot hèr voludar ua arrama de pibo blanc miei passida sus era mair e eth mainatge.
TERCERA-PART-ANNA-KARENINA	Be ne hè de calor!, comentèc.
TERCERA-PART-ANNA-KARENINA	S'aumens mos manèsse Diu ua ploja!
TERCERA-PART-ANNA-KARENINA	Shhhh!, repliquèc Kitty, en tot botjar-se leugèraments e sarrar corauments era maneta grosseta (que semblaue estacada damb un hiu ath punhet), que Mitia botjaue de contunh, daurint e clucant es uelhs.
TERCERA-PART-ANNA-KARENINA	Fin finau era man deishèc de botjar-se e es uelhs deth mainatge se cluquèren.
TERCERA-PART-ANNA-KARENINA	Sonque de quan en quan Mitia, sense deishar de popar, lheuaue es sues longues e corbes cilhes e guardaue a sa mair damb es uelhs qu'a mieja lum semblauen neri e umidi.
TERCERA-PART-ANNA-KARENINA	Era hilhuquèra deishèc de voludar era arrama e s'esclipsèc.
TERCERA-PART-ANNA-KARENINA	Naut, sonaue era votz deth Prince e s'entenie a Kosnichev arrir a arridalhades.
TERCERA-PART-ANNA-KARENINA	Dilhèu a anat a visitar es brinhons.
TERCERA-PART-ANNA-KARENINA	Encara que me bote trista que se'n vage tan soent, non me semble mau, pr'amor que l'esvague.
TERCERA-PART-ANNA-KARENINA	Ei mès encoratjat e mielhor qu'ena primauèra.
TERCERA-PART-ANNA-KARENINA	Se le vedie tan concentrat en eth madeish, patie tant!
TERCERA-PART-ANNA-KARENINA	Me hège pòur, cranhia per eth…
TERCERA-PART-ANNA-KARENINA	Be n'ei de pèc!”, pensèc arrint.
TERCERA-PART-ANNA-KARENINA	Sabie que çò que tormentaue ath sòn marit ère era sua incredulitat.
TERCERA-PART-ANNA-KARENINA	Mès, a maugrat de qué era, ena sua fe ingenua, credie que non auie sauvacion entar incredul, e que, per tant, eth sòn marit ère condamnat, era manca de fe d'aqueth qu'era sua amna l'ère mès estimada que tot çò qu'existie en mon, non li costaue era mendre inquietud.
TERCERA-PART-ANNA-KARENINA	Cada còp que i pensaue arrie e se repetie ada era madeisha: “Ei un pèc”.
TERCERA-PART-ANNA-KARENINA	E se non i é, per qué les lieg?
TERCERA-PART-ANNA-KARENINA	Eth madeish ditz que volerie creir.
TERCERA-PART-ANNA-KARENINA	Donques per qué non cre?
TERCERA-PART-ANNA-KARENINA	Solide pr'amor que pense massa.
TERCERA-PART-ANNA-KARENINA	E pense tant perque ei solet fòrça temps.
TERCERA-PART-ANNA-KARENINA	Tostemp ei solet, tostemp…
TERCERA-PART-ANNA-KARENINA	Damb nosati non pòt parlar de tot.
TERCERA-PART-ANNA-KARENINA	Aguesti òstes l'agradaràn, sustot Katavasov.
TERCERA-PART-ANNA-KARENINA	Li shautarà discutir damb eth”, se didec.
TERCERA-PART-ANNA-KARENINA	Katavasov, ja solet, ja damb Sergi Ivanovic.
TERCERA-PART-ANNA-KARENINA	Aqueth pensament li hec a vier era sang en ròstre a Kitty.
TERCERA-PART-ANNA-KARENINA	E, tornant entàs sòns pensaments d'abans, rebrembèc que se referien a quauquarren sus era amna, qu'en aquerò non auie encara acabat de reflexionar.
TERCERA-PART-ANNA-KARENINA	Sagèc de concretar es sues idies.
TERCERA-PART-ANNA-KARENINA	Kostia ei un incredul”, se didec damb un arridolet.
TERCERA-PART-ANNA-KARENINA	Qu'ei mielhor qu'èster coma era senhora Stal, o coma jo siguí en estrangèr.
TERCERA-PART-ANNA-KARENINA	Eth non ei capable de simular”.
TERCERA-PART-ANNA-KARENINA	E ena sua imaginacion l'acodic ua tralha dera bondat deth sòn espós.
TERCERA-PART-ANNA-KARENINA	Dues setmanes abans Dolly auie recebut ua carta deth sòn marit que, demanant-li desencuses, li pregaue que sauvèsse eth sòn aunor venent era sua part ena propietat pr'amor de pagar es deutes qu'eth auie.
TERCERA-PART-ANNA-KARENINA	Dolly se desesperèc.
TERCERA-PART-ANNA-KARENINA	Sentie òdi, mensprètz e compassion contra eth sòn marit; resolvec desseparar-se d'eth e remir-se a çò que li demanaue, mès a tot darrèc s'avenguec a véner part dera propietat.
TERCERA-PART-ANNA-KARENINA	Siguec alavetz quan Levin s'apressèc ara sua hemna e li prepausèc, plen de confusion, e non sense granes cautèles, qu'eth sòn rebrembe la hègen arrir esmoiguda, ua forma, qu'era non auie pensat, d'ajudar a Dolly sense ofensar-la e que consistie a cedir ara sua fraia era part dera propietat que corresponie a Kitty.
TERCERA-PART-ANNA-KARENINA	Ac hè tot entàs auti e arren entada eth madeish.
TERCERA-PART-ANNA-KARENINA	Sergi Ivanovic considère un déuer deth mèn marit èster eth sòn administrador, Dolly damb es sòns hilhs ei jos era sua proteccion.
TERCERA-PART-ANNA-KARENINA	E dempús, es campanhards qu'acodissen cada dia ada eth, coma se Kostia siguesse obligat a servir-les…
TERCERA-PART-ANNA-KARENINA	Dès que, en veir morir ath sòn frair preferit, Levin examinèc es concèptes dera vida e dera mòrt, a trauèrs d'aqueres qu'eth cridaue naues idies, ei a díder, aqueres que dempús es vint enquias trenta quate ans supliren es sues opinions mainadenques e d'adolescent, quedèc orrificat, non tant dauant era mòrt coma dauant era vida, que d'era non coneishie minimaments ne çò qu'ère, per qué existís e d'a on vie.
TERCERA-PART-ANNA-KARENINA	Er organisme, era sua composicion, era indestructibilitat dera matèria, era lei dera conservacion dera energia, era evolucion, èren es expressions que substituien ara sua fe d'abans.
TERCERA-PART-ANNA-KARENINA	Levin se sentec coma un òme qu'auessen escambiat eth sòn abric d'iuèrn per un vestit de mossolina e que, en sénter eth hered, sentesse, non per rasonaments, senon per sensacion fisica de tot eth sòn èsser, que se trapaue despolhat e condemnat a perir.
TERCERA-PART-ANNA-KARENINA	D'alavetz ençà, encara qu'inconscientaments e seguint era sua vida d'abantes, Levin non deishèc d'experimentar ne un solet moment aqueth temor dera sua ignorància.
TERCERA-PART-ANNA-KARENINA	Reconeishie, ath delà, vagaments, qu'es qu'eth cridaue “es sues emocions” non sonque èren producte dera sua ignorància, senon que li hègen, ath delà, inaccessibles es coneishements qu'imperiosaments n'auie de besonh.
TERCERA-PART-ANNA-KARENINA	Ara prumeria, eth sòn matrimòni e es obligacions e alegries qu'en eth se trapauen, estofèren es sues meditacions; mès darrèraments, dempús era jasilha dera sua hemna, quan viuie esvagat en Moscòu, aquera qüestion que li calie èster resolvuda se presentaue dauant de Levin damb renauida insisténcia e cada viatge mès soent.
TERCERA-PART-ANNA-KARENINA	E en tot er arsenal des sues idies non trapaue ne de luenh era responsa.
TERCERA-PART-ANNA-KARENINA	De sòrta qu'ara qüestion principau s'i amassauen uns auti dobtes entà tormentar-lo encara mès.
TERCERA-PART-ANNA-KARENINA	Serie sincèra aquera gent o simularie?
TERCERA-PART-ANNA-KARENINA	Dilhèu eri comprenien mielhor e mès claraments qu'eth, es responses que balhe era sciéncia as demanes que lo preocupauen?
TERCERA-PART-ANNA-KARENINA	E Levin se botaue a estudiar damb interès es idies d'aquera gent e es libres que podien contier es solucions tan desirades.
TERCERA-PART-ANNA-KARENINA	Era soleta causa que trapèc dès que comencèc a ocupar-se d'aquerò, siguec que s'enganhaue en supausar, a trauèrs des rebrembes dera sua epòca universitària e juvenila, qu'era religion non existie e qu'era sua epòca auie passat.
TERCERA-PART-ANNA-KARENINA	Toti es bravi òmes que coneishie e que tenguie relacions èren credents.
TERCERA-PART-ANNA-KARENINA	Er ancian Prince, Lvov, que tant estimaue, Sergi Ivanovic, totes es hemnes, e enquia era sua pròpia esposa, credien çò qu'eth credie ena sua mainadesa e adolescéncia, e madeish, eth nauanta per cent deth pòble rus, aqueth pòble qu'era sua vida l'inspiraue tant de respècte, e qu'ère credent en tota era sua totalitat.
TERCERA-PART-ANNA-KARENINA	Dempús d'auer liejut fòrça libres, Levin se convencèc de qué es materialistes, qu'es sues idies compartie, non dauen ad aguestes cap significacion particulara, e en sòrta d'explicar aguestes qüestions (que sense era sua solucion eth non podie víuer), se tenguien a resòlver d'autes problèmes que non aufrien entada eth eth mendre interès, coma era evolucion des organismes, era explicacion mecanica dera amna e d'autes causes atau.
TERCERA-PART-ANNA-KARENINA	Ath delà, pendent era jasilha dera sua hemna, l'auie arribat un cas extraordinari.
TERCERA-PART-ANNA-KARENINA	Er incredul s'auie botat a pregar e alavetz pregaue damb fe.
TERCERA-PART-ANNA-KARENINA	Mès en passar aqueth moment, eth sòn estat d'animositat d'alavetz non artenhec cuélher cap de lòc ena sua vida.
TERCERA-PART-ANNA-KARENINA	Non podie arreconéisher qu'alavetz auie artenhut era vertat e qu'ara s'enganhaue, pr'amor que tanlèu començaue a reflexionar serènaments, tot se l'esbauçaue.
TERCERA-PART-ANNA-KARENINA	Tanpòc podie arreconéisher que s'auie enganhat per pregar, pr'amor qu'eth rebrembe d'aqueth estat d'animositat l'ère agradiu e, en tot considerar-lo coma ua pròva de feblesa, l'aurie semblat que profanaue era emocion d'aqueri instants.
TERCERA-PART-ANNA-KARENINA	Liegie e meditaue e coma mès ac hège, mès s'aluenhaue dera fin perseguida.
TERCERA-PART-ANNA-KARENINA	Enes darrèri tempsi, en Moscòu e en pòble, convençut de qué non podie trapar era solucion enes materialistes, liegec e reliegec a Platon, Espinoza, Kant, Shelling e Schopenhauer, es filosòfi qu'expliquen era vida sivans un critèri non materialista.
TERCERA-PART-ANNA-KARENINA	Es sues idies li semblauen fecondes quan les liegie o quan cercaue, eth madeish, refusi de d'autes doctrines, sustot contra eth materialisme.
TERCERA-PART-ANNA-KARENINA	Mès quan liegie e acaraue era solucion des problèmes, l'arribaue tostemp çò de madeish.
TERCERA-PART-ANNA-KARENINA	Es tèrmes imprecisi taus que “esperit”, “volentat”, “libertat”, “substància”, aufrien de bèra manèra ara sua intelligéncia un determinat sens solet ena mida qu'eth se deishaue cuélher en subtil hilat que li parauen damb es sues explicacions.
TERCERA-PART-ANNA-KARENINA	Mès a penes deishaue era marcha artificiau deth pensament e tornaue ena vida reau, pr'amor de cercar en era era verificacion des sues idies, tota aquera construcccion artificiosa s'esbauçaue coma un castèth de cartes e l'ère de besonh arreconéisher que l'auien enludernat a trauèrs d'ua perpetua transposicion des madeishes paraules, sense acodir ad aguest “quauquarren” que, ena practica dera existéncia, impòrte mès qu'era rason.
TERCERA-PART-ANNA-KARENINA	Pendent un temps, en tot liéger a Schopenhauer, Levin escambièc era paraula “libertat” per “amor”, e aguesta naua filosofia li siguec mès satisfactòria pendent un parelh de dies tant que non s'aluenhaue d'era.
TERCERA-PART-ANNA-KARENINA	Mès dempús tanben aguesta desqueiguec en acarar-la damb era vida e la vedec revestida d'ues jargues de mossolina que non escauhauen eth còs.
TERCERA-PART-ANNA-KARENINA	Sa frair li conselhèc que liegesse es òbres teologiques de Jomiakov.
TERCERA-PART-ANNA-KARENINA	Levin liegec eth dusau tòm e, maugrat eth sòn estil polemic, elegant e engenhós, se sentec estonat pes sues idies sus era Glèisa.
TERCERA-PART-ANNA-KARENINA	L'estonèc ara prumeria era manifestacion de qué era comprension des vertats teologiques non ei autrejada ar òme, senon ar ensems d'òmes amassadi per amor, ei a díder, ara Glèisa.
TERCERA-PART-ANNA-KARENINA	Aguesta teoria encoratgèc a Levin: prumèr era Glèisa, institucion viua qu'amasse en ua totes es esséncies umanes, qu'a a Diu ath sòn cap e que, plan per aquerò, ei sagrada e indiscutibla; dempús acceptar es sòns ensenhanments sus Diu, era creacion, era queiguda, era redempcion, li semblèc plan mès aisit que començar per Diu, luenhant e misteriós e passar dempús entara creacion, eca.
TERCERA-PART-ANNA-KARENINA	Viuec aquera primauèra moments terribles e non semblaue eth madeish.
TERCERA-PART-ANNA-KARENINA	E aguesta bambolha umana sò jo”…
TERCERA-PART-ANNA-KARENINA	Se tractaue d'ua ficcion tormentaira, mès en era s'estaue eth darrèr e unenc resultat de toti es trabalhs realizadi pendent sègles peth pensament uman en aquera direccion; ère aguesta era darrèra doctrina que se trape ena basa de lèu totes es activitats scientifiques.
TERCERA-PART-ANNA-KARENINA	Qu'ère aguesta era conviccion dominanta e Levin l'adoptèc, sense qu'eth madeish sabesse explicar-se ne quan ne com, coma era interpretacion mès clara.
TERCERA-PART-ANNA-KARENINA	Qu'ère de besonh desliurar-se d'aquera fòrça.
TERCERA-PART-ANNA-KARENINA	E era liberacion ère en mans de cadun.
TERCERA-PART-ANNA-KARENINA	E Levin, aqueth òme erós en larèr, fòrt e sanitós, se sentie fòrça viatges tan près deth suicidi qu'autanplan amaguèc es còrdes pr'amor de non penjar-se e cranhèc gésser a caçar pera pòur de qué l'escometesse era idia de tirar contra eth madeish damb era escopeta.
TERCERA-PART-ANNA-KARENINA	Mès ne se pengèc ne se tirèc cap tir, senon que seguic viuent.
TERCERA-PART-ANNA-KARENINA	Quan Levin pensaue se quina causa ère eth e se per qué viuie, non trapaue responsa e se desesperaue; mès quan deishaue de hèr-se aguestes preguntes, se'n sabie de qui ère e per qué viuie, pr'amor qu'era sua vida ère dreta e es sues fines èren ben definides, e autanplan enes darrèri tempsi era sua vida ère mes fèrma e decidida que jamès.
TERCERA-PART-ANNA-KARENINA	En tornar en camp enes prumèrs dies de junh, Levin entornèc as sues ocupacions de costum; e es trabalhs agricòles, es sòns tractes damb es campanhards, es sues relacions damb familhars, amics e coneishudi, es petiti problèmes dera casa, es ahèrs qu'es sòns frairs l'auien encomanat, era educacion deth sòn hilh, era naua òbra en brinhon qu'auie començat aquera primauèra, tot aquerò ocupaue deth tot eth sòn temps.
TERCERA-PART-ANNA-KARENINA	S'interessaue en taus ocupacions, non pr'amor que les justifiquèsse damb eth punt d'enguarda sus eth ben comun coma ac hège abantes; ath contrari, maufidat, d'un costat, pera mèuca des sues empreses anteriores en favor dera comunautat, e massa ocupat, der aute costat, pes sòns pensaments e pera grana quantitat d'ahèrs que queiguien sus eth de pertot, Levin deishaue de cornèr totes es sues ancianes idies sus eth ben generau e se predaue totafèt ad aqueri ahèrs simplaments perque li semblaue que l'ac calie hèr atau e non podie agir de ua auta manèra.
TERCERA-PART-ANNA-KARENINA	En d'auti tempsi (ei a díder, ena sua mainadesa, e ara ère ja en plea maduresa) quan hège o sajaue hèr quauquarren que siguesse un ben entath pòble, entà Russia, e autanplan entara Umanitat, Levin sentie qu'aqueth impuls l'aumplie de satisfaccion; mès era madeisha activitat qu'abans li semblaue tan grana, utila e polida, ara l'arribaue coma amendrida e enquia a mand de desparéisher.
TERCERA-PART-ANNA-KARENINA	Après eth sòn maridatge, que comencèc a limitar es sues activitats enes ahèrs o quëstions particulars d'eth o des sòns pròches, non sentie aquera satisfaccion, mès òc era de saber qu'era sua òbra ère de besonh e veir qu'es sòns interèssi o es que li fidauen anauen ben e mielhorauen de contunh.
TERCERA-PART-ANNA-KARENINA	Plan que òc, ère de besonh qu'era familha viuesse coma ac heren es pairs e es pairins e educar enes madeishi principis as hilhs.
TERCERA-PART-ANNA-KARENINA	Aquerò ac vedie Levin tan de besonh coma eth minjar quan er arrat te passe peth vrente, e ère madeish tan precís coma premanir era parva, o amiar era maquina economica dera propietat qu'auie en Prokovskoe de sòrta que costèsse beneficis.
TERCERA-PART-ANNA-KARENINA	Atau, donc, consideraue un déuer indiscutible pagar es deutes, e non mens qu'aguest eth mantier era tèrra recebuda des pairs en tau estat qu'eth hilh, en eretar-la, sentesse arregraïment entà sa pair plan per açò, tau que Levin l'auie sentut entath sòn per tot çò qu'auie plantat e bastit.
TERCERA-PART-ANNA-KARENINA	Credie tanben un déuer sòn encuedar-se'n des ahèrs de Sergi Ivanovic e dera sua fraia; ajudar as campanhards qu'acodien ada eth ara cèrca de conselh, seguint er ancian costum; causes totes aguestes que non podie deishar de hèr, tau que non se pòt deishar quèir a un mainatge que se tie en braça.
TERCERA-PART-ANNA-KARENINA	Li calie ocupar-se de premanir un comòde alotjament entara sua cunhada, damb es sòns hilhs qu'auie convidat a passar damb eri er ostiu.
TERCERA-PART-ANNA-KARENINA	Li calie tanben atier as besonhs dera sua hemna e deth sòn hilh e estar-se bèra estona damb eri, causa que, de un aute costat, non li costaue cap d'esfòrç, donques que cada dia li hège mès dò passar massa temps luenh d'aqueri èssers estimadi.
TERCERA-PART-ANNA-KARENINA	Mès, ath delà de conéisher Levin perfèctaments çò que li calie hèr, se'n sabie tanben de com ac calie hèr, quin ahèr ère eth mès important e com l'auie d'atier e amiar-lo a tèrme.
TERCERA-PART-ANNA-KARENINA	Sabie que li calie contractar era man d'òbra mès de baish prètz possible, mès non deuie esclavisar as obrèrs en tot auançar-les sòs e pagar-les sodades inferiores ath prètz normau, coma sabie que se podie hèr.
TERCERA-PART-ANNA-KARENINA	Se podie véner palha as campanhards enes ans dolents, encara qu'inspirèssen pietat; mès ère de besonh suprimir era aubèrja e era tauèrna, encara que balhèssen beneficis, pr'amor d'evitar-les despenes que les amiarien ara sua roïna.
TERCERA-PART-ANNA-KARENINA	S'auie de castigar sevèraments era tala d'arbes; mès l'ère impossible impausar ua multa pr'amor qu'es animaus de d'auti entrèssen enes sòns prats e barets; e, encara qu'aquerò emmaliciaue as gardes e hège desparéisher era pòur as multes, Levin deishaue partir tranquillaments as animaus des auti que penetrauen ena sua propietat.
TERCERA-PART-ANNA-KARENINA	Deishaue sòs a Pèir, pr'amor de desliurar-lo des urpes d'un usurèr que l'exigie en interèssi eth dètz per cent cada mes, mès non anullaue ne ajornaue eth pagament der arrendament as campanhards que se resistien a hè'c ath temps.
TERCERA-PART-ANNA-KARENINA	Non perdonaue ar encargat que non auesse segat un prat ara ora, en tot perder-se era èrba, mès comprenie e desencusaue que non s'auesse segat abantes era èrba deth nau bòsc, qu'ère fòrça espandit e presentaue granes dificultats entad aqueth trabalh.
TERCERA-PART-ANNA-KARENINA	Ère impossible reméter ar obrèr es jornaus que perdie en non vier ath trabalh.
TERCERA-PART-ANNA-KARENINA	Ara plan, non se podie deishar de pagar era sua mensualitat as vielhs vailets dera casa encara que non siguessen ja dables entà cap trabalh.
TERCERA-PART-ANNA-KARENINA	Levin, se'n sabie tanben, qu'en tornar ena sua casa traparie en sòn burèu fòrça campanhards que lo demorauen dès hège diuèrses ores pr'amor de consultar-li es sòns ahèrs, mès sentie qu'eth sòn prumèr déuer ère veir ara sua esposa, que se trapaue mau de salut, a maugrat qu'aqueri campanhards les calesse demorar mès temps.
TERCERA-PART-ANNA-KARENINA	Ça que la, s'acodien a veder-lo en moment d'installar es abelhes, qu'ère era ocupacion que mès li shautaue, la deishaue en mans deth sòn vielh vailet e les atenguie encara que non li shautèsse bric era sua convèrsa.
TERCERA-PART-ANNA-KARENINA	S'en tot obrar atau hège ben o mau non ac volie saber, e enquia hugie des convèrses e pensaments sus aguest tèma.
TERCERA-PART-ANNA-KARENINA	Se'n sabie qu'es discussions l'amiauen entath dobte e qu'aguest metie trebucs ara labor que li calie realizar.
TERCERA-PART-ANNA-KARENINA	Totun aquerò, quan non pensaue, viuie e sentie de contunh ena sua amna era preséncia d'un jutge implacable que li hège veir quan obraue ben e qué ère çò que hège mau; e en aguest cas era sua consciéncia l'ac avertie de seguit.
TERCERA-PART-ANNA-KARENINA	Ça que la, Levin, fòrça viatges, se preguntaue se qué ère eth e per qué e entà qué ère en mon; e eth hèt de non trapar ua responsa concreta lo tormentaue enquia tau punt que pensaue en suicidi.
TERCERA-PART-ANNA-KARENINA	Mès, a maugrat de tot, seguie fèrm en sòn camin.
TERCERA-PART-ANNA-KARENINA	Ena sason actiua des trabalhs deth camp, qu'exigís deth campanhard un màger esfòrç, un esperit de sacrifici desconeishut en d'autes mestièrs; esfòrç que renderie mès s'es madeishi que lo realizen n'auessen consciéncia e ac sabessen avalorar, se non se repetisse annauments e s'es sòns resultats non siguessen tan simples.
TERCERA-PART-ANNA-KARENINA	Segar e recuélher eth blat e era civada, apilerar-les ena aira, bàter e desseparar es grans entath sème e hèr era semiada ena tardor, tot aquerò que semble simple, corrent e de bon hèr; mès, entà hè'c enes tres o quate setmanes que mos balhe era Natura, ei de besonh que toti, en tot començar pes mès vielhs e enquia es mainatges, tota era gent rurau, trabalhe sense pòsa, tres còps mès que de costum, en tot neurir-se damb kwas damb cèba e pan brun, en tot profitar entath trabalh es nets e non dormir senon tres o quate ores ath dia.
TERCERA-PART-ANNA-KARENINA	E aquerò se hè cada an en tota Russia.
TERCERA-PART-ANNA-KARENINA	En auer passat era màger part dera sua vida ena sua propietat e en relacions estretes damb eth sòn pòble, Levin sentie tostemp en aguesta sason eth contagi d'aquera animositat generau.
TERCERA-PART-ANNA-KARENINA	En hèr-se dia, enes cars de transpòrt, venguie entàs prumèrs trabalhs deth blat o enes camps de civada.
TERCERA-PART-ANNA-KARENINA	Tornaue en casa quan calculaue qu'era sua hemna e era sua cunhada se deuien auer lheuat; prenie damb eres eth sòn esdejoar de cafè e se dirigie a pè entara granja, a on s'estauen trabalhant damb era naua maquina batedoira pr'amor de premanir es sèmes.
TERCERA-PART-ANNA-KARENINA	E pendent tot aguest dia, parlant damb er encargat e es campanhards, blagant, en çò de sòn, damb era sua hemna, damb Dolly, damb es hilhs d'aguesta o damb eth sòn soèr, Levin pensaue, ath delà, en tot restacà'c tot damb aguest ahèr, enes preguntes que l'enquimerauen: “Qué sò jo?
TERCERA-PART-ANNA-KARENINA	A on sò?
TERCERA-PART-ANNA-KARENINA	Per qué sò aciu, obligant-les a trabalhar?
TERCERA-PART-ANNA-KARENINA	Per qué calen es còrnes en trabalhar e voler mostrar-me era sua afogadura?
TERCERA-PART-ANNA-KARENINA	Per qué trabalhe tant aguesta vielha Matriona, era mia antiga coneishuda?” (Levin l'auie guarit, quan, en un incendi, l'auie queigut ath dessús ua biga), se didec, guardant a ua hemna prima que, emparant fèrmaments es sòns pès, uscladi peth solei, contra eth solèr dur e desparièr, remenaue damb eth sòn arrastèth es garbes.
TERCERA-PART-ANNA-KARENINA	Coma tanpòc ne restarà arren d'aguesta gojata primfila, de vestit vermelh, que damb movements abils e delicadi dessepare eth cabelh dera palha.
TERCERA-PART-ANNA-KARENINA	Tanben ad aguesta l'acogaràn, e lèu lèu haràn madeish damb aguesta prauba bèstia”, pensèc, guardant a un shivau que, damb eth vrente holat e alendant damb dificultat, arrossegaue un pesant car.
TERCERA-PART-ANNA-KARENINA	E, totun, eth des.hè es esquèrris e balhe es ordes, cride as hemnes, apraie era correja deth volant.
TERCERA-PART-ANNA-KARENINA	E, non solet ada eri les acogaràn, senon qu'a jo tanben.
TERCERA-PART-ANNA-KARENINA	Arren ne arrés de çò qu'ei aciu se demorarà.
TERCERA-PART-ANNA-KARENINA	Ataue pensaue Levin e ath madeish temps guardaue eth relòtge, en tot calcular guaire se poirie bàter en ua ora, pr'amor de senhalar eth prètzhèt que les calie hèr pendent tot eth dia.
TERCERA-PART-ANNA-KARENINA	E s'apressèc a Feodor, e, en tot lheuar era votz pr'amor de dominar eth sorrolh dera maquina, l'ordenèc que botèsse mens horment ena maquina.
TERCERA-PART-ANNA-KARENINA	Ne botes massa, Feodor, ac ves?
TERCERA-PART-ANNA-KARENINA	Era maquina s'arture.
TERCERA-PART-ANNA-KARENINA	Bota-lo mès parièr…
TERCERA-PART-ANNA-KARENINA	Feodor, ennerit peth povàs que se l'apegaue en ròstre caperat de sudor, repliquèc quauquarren que non se podec enténer peth tapatge dera maquina.
TERCERA-PART-ANNA-KARENINA	Mès semblèc non auer comprenut çò qu'eth patron l'auie dit.
TERCERA-PART-ANNA-KARENINA	Aguest s'apressèc ara maquina batedoira, hec enlà a Feodor e se metec eth ath sòn lòc.
TERCERA-PART-ANNA-KARENINA	Dempús de trabalhar atau enquia lèu era ora d'anar a dinar, Levin sautèc dera sièja amassa damb aqueth que lançaue e ath cant d'un pilèr d'auriolenc blat premanit ja entà escariar-lo e desseparar eth sème, se botèc a discutir damb eth.
TERCERA-PART-ANNA-KARENINA	Eth que lançaue ère d'aqueth lòc a on Levin, hège ja temps, auie cedit era tèrra sivans eth principi cooperatiu.
TERCERA-PART-ANNA-KARENINA	Ara aguestes tèrres les amiaue eth garda en arrendament.
TERCERA-PART-ANNA-KARENINA	Levin parlèc d'eres damb Feodor e li preguntèc se non les arrendarie er an a vier Platon, un campanhard ric deth madeish lòc.
TERCERA-PART-ANNA-KARENINA	Era tèrra ei fòrça cara, Constantin Dmitrievic.
TERCERA-PART-ANNA-KARENINA	A Platon non li vierie a compde, responec Feodor, en tot trèir de dejós era camisa sudada es cabelhs que se lauien calat aquiu.
TERCERA-PART-ANNA-KARENINA	E com ei que Kirilov ne trè profit?
TERCERA-PART-ANNA-KARENINA	A Mitiuja, atau cridaue Feodor, menspredosaments, ath garda, a Mitiuja l'ei plan aisit trèir-ne profit: va sarrant e ne treirà bèra causa.
TERCERA-PART-ANNA-KARENINA	Aguest que non a compassion d'amna crestiana, tant qu'er oncle Fokanic, atau cridaue ath vielh Platon, non espèle ad arrés.
TERCERA-PART-ANNA-KARENINA	Aquiu balharà en dèisha e en un aute lòc perdonarà un deute.
TERCERA-PART-ANNA-KARENINA	Atau se passe que recep tot çò que li pertanh.
TERCERA-PART-ANNA-KARENINA	Qu'ei un òme brave.
TERCERA-PART-ANNA-KARENINA	E per qué perdone tant as auti?
TERCERA-PART-ANNA-KARENINA	Pr'amor qu'es persones non son totes parières.
TERCERA-PART-ANNA-KARENINA	I a òmes que sonque viuen entada eri madeishi, coma, per exemple, Mitiuja.
TERCERA-PART-ANNA-KARENINA	Aguest se preocupe solet dera sua bodena.
TERCERA-PART-ANNA-KARENINA	Fokanic, peth contrari, ei un vielh fòrça dret: viu entara sua amna e non se'n desbrembe de Diu.
TERCERA-PART-ANNA-KARENINA	Qué vòs díder que “non se'n desbrembe de Diu” E qué ei aquerò de qué “viu entara sua amna”?, preguntèc Levin estonat.
TERCERA-PART-ANNA-KARENINA	Que ja ac sabem: çò de just ei çò que Diu mane.
TERCERA-PART-ANNA-KARENINA	I a gent fòrça desparièra: es uns ac hèn e d'auti non.
TERCERA-PART-ANNA-KARENINA	Vos, per exemple, non tractatz mau ara gent.
TERCERA-PART-ANNA-KARENINA	Òc, òc.
TERCERA-PART-ANNA-KARENINA	Adishatz, se repetic Levin estofat pera emocion.
TERCERA-PART-ANNA-KARENINA	E, en tot tornar entath palhèr, cuelhec eth sòn paishon e se filèc de cap a casa.
TERCERA-PART-ANNA-KARENINA	En enténer que Fokanic “viuie entara sua amna, en èster just, coma Diu mane”, pensaments vagui, mès feconds, auien acodit ar ensems entara sua ment, dirigidi toti entà ua fin, en tot cegar-li er enteniment.
TERCERA-PART-ANNA-KARENINA	Levin caminaue a longues calhamardades, atentiu, non tant entàs sòns pensaments, qu'encara non auie artenhut ordenar, coma entad aqueth estat d'animositat qu'enquia alavetz non auie experimentat.
TERCERA-PART-ANNA-KARENINA	Es paraules deth campanhard Feodor costèren ena sua amna er efècte d'un bualh electric qu'en un moment honec e transformèc un eishame de pensaments enquia alavetz vagui e desosrdenadi que non l'auien deishat de tormentar.
TERCERA-PART-ANNA-KARENINA	Autanplan en moment que parlaue des arrendaments des tèrres, l'auien preocupat.
TERCERA-PART-ANNA-KARENINA	Mès, per qué entà Diu?
TERCERA-PART-ANNA-KARENINA	Ei possible díder ua causa mès mancada de sens comun?
TERCERA-PART-ANNA-KARENINA	Feodor a dit que mos cau víuer, non solet entàs nòsti pròpis besonhs, ei a díder, entad açò que comprenem, çò que mos atire e desiram, senon entà quauquarren incomprensible, entad aqueth Diu qu'arrés pòt compréner ne definir…
TERCERA-PART-ANNA-KARENINA	Qué ei aquerò?
TERCERA-PART-ANNA-KARENINA	Dilhèu non aurè comprenut es paraules sense sens de Feodor?
TERCERA-PART-ANNA-KARENINA	E se non è comprenut çò que didie, dilhèu è dobtat de qué siguesse just?.
TERCERA-PART-ANNA-KARENINA	Ac è trapat pèc, imprecís, vague?
TERCERA-PART-ANNA-KARENINA	Ac è comprenut tan ben e tan claraments coma aquerò que posca compréner mielhor ena vida, e jamès ena mia existéncia è dobtat d'aquerò ne posqui dobtar.
TERCERA-PART-ANNA-KARENINA	E, non sonque jo, senon toti ac comprenen perfèctaments; non dobten d'aquerò e toti son cossent en acceptà'c.
TERCERA-PART-ANNA-KARENINA	Un miracle materiau m'aurie convençut.
TERCERA-PART-ANNA-KARENINA	E, totun, eth solet miracle possible, eth que tostemp existís e mos entornège pertot, non lo campaua, non lo vedia!
TERCERA-PART-ANNA-KARENINA	Aquerò qu'ei clar e comprensible.
TERCERA-PART-ANNA-KARENINA	Toti nosati, coma èssers racionaus, non podem víuer de ua auta manèra qu'entath vrente.
TERCERA-PART-ANNA-KARENINA	E de pic Feodor ditz que non s'a de víuer entath vrente e que mos cau víuer entara vertat e entà Diu, e jo, damb ua soleta paraula, lo compreni.
TERCERA-PART-ANNA-KARENINA	De sòrta qu'eth ben ei dehòra der encadiament d'encauses e efèctes.
TERCERA-PART-ANNA-KARENINA	Ei possible qu'agen acabat toti es mèns patiments?”, pensaue Levin, en tot auançar peth camin polsós, sense sénter ne calor ne espisament e experimentant era impression de qué s'acabaue entada eth un long patiment.
TERCERA-PART-ANNA-KARENINA	Aquera impression desvelhaue en sòn esperit ua patz tan prigonda qu'a penes gausaue creir en era.
TERCERA-PART-ANNA-KARENINA	Era emocion l'estofaue, les cames non l'en volien e li mancauen es fòrces entà seguir caminant.
TERCERA-PART-ANNA-KARENINA	Gessec deth camin, se calèc en bòsc e se seiguec ena ombra des olms, sus era èrba non segada encara.
TERCERA-PART-ANNA-KARENINA	Se treiguec eth chapèu que caperaue eth sòn cap chaupat de sudor e, emparant-se en un braç, s'estirèc ena chucosa e mofla èrba deth bòsc.
TERCERA-PART-ANNA-KARENINA	Qué è desnishat en resumit?
TERCERA-PART-ANNA-KARENINA	Solet me n'è encuedat de çò que ja sabia.
TERCERA-PART-ANNA-KARENINA	È comprenut era qualitat dera fòrça que me balhèc era vida en passat e me la balhe ara tanben.
TERCERA-PART-ANNA-KARENINA	Me desliurè dera enganha, coneishí ath mèn senhor…
TERCERA-PART-ANNA-KARENINA	E qu'en toti nosati, coma enes olms, es bromes e es nebuloses se produsís ua evolucion.
TERCERA-PART-ANNA-KARENINA	Evolucion de qué?
TERCERA-PART-ANNA-KARENINA	En qué?
TERCERA-PART-ANNA-KARENINA	Ua evolucion infinita, ua luta…
TERCERA-PART-ANNA-KARENINA	Com ei possible ua direccion e ua luta en infinit?
TERCERA-PART-ANNA-KARENINA	E jo m'estonaua de qué, maugrat era mia constanta tension mentau en tau direccion, non se m'aclaria eth sens dera vida, eth sens des mèns desirs, des mies aspiracions…
TERCERA-PART-ANNA-KARENINA	Mès ara declari que coneishi eth sens dera mia vida: víuer entà Diu e entà era amna…
TERCERA-PART-ANNA-KARENINA	E aguest sens, a maugart dera sua claretat, ei misteriós e miraculós.
TERCERA-PART-ANNA-KARENINA	Aguest ei tanben eth sens de tot çò qu'existís.
TERCERA-PART-ANNA-KARENINA	E er orgulh… (se botèc capenjós e comencèc a estacar entre eri es cames dera èrba en tot sajar de non trincar-les).
TERCERA-PART-ANNA-KARENINA	Non solet existís er orgulh dera intelligéncia, senon era estupiditat dera intelligéncia.
TERCERA-PART-ANNA-KARENINA	Mès çò de pejor ei era malicia… aquerò, era malícia der esperit, era brigandaria der esperit”, se repetic.
TERCERA-PART-ANNA-KARENINA	E de seguic hec tot eth camin des sues idies pendent aqueri dus ans, qu'ara prumeria siguec un pensament clar e evident sus era mòrt en veir a sa frair estimat malaut e sense esperances de garison.
TERCERA-PART-ANNA-KARENINA	En aqueri dies auie comprenut claraments qu'entada eth e entà toti non existie arren, en avier, que patiment, mòrt, desbrembe etèrn; mès ath còp auie reconeishut qu'atau ère imposssible víuer, que li calie explicar era vida de ua auta manèra e non coma ua ironia diabolica, o, autaments, calar-se un tir.
TERCERA-PART-ANNA-KARENINA	Eth non hec ne ua causa ne era auta, senon que seguic viuent, sentent e pensant, e autanplan en aquera epòca se maridèc, e experimentèc fòrça alegries e siguec erós alavetz que non pensaue entad arren en sens dera vida.
TERCERA-PART-ANNA-KARENINA	Qué significaue, donc, aquerò?
TERCERA-PART-ANNA-KARENINA	Que viuie ben e pensaue mau.
TERCERA-PART-ANNA-KARENINA	Viuie, sense comprenè'c, a basa des vertats espirituaus qu'auie popat damb era lèit dera sua mair, mès pensaue, non solet sense arreconéisher taus vertats, senon desseparant-se d'eres de bon voler.
TERCERA-PART-ANNA-KARENINA	E ara vedie claraments que sonque podie víuer gràcies as credences que siguec educat.
TERCERA-PART-ANNA-KARENINA	Eth pensament non la podie respóner, pr'amor qu'eth pensament non pòt mesurar-se damb era magnitud dera interrogacion.
TERCERA-PART-ANNA-KARENINA	Era responsa me la balhèc era madeisha vida damb eth coneishement de çò qu'ei eth ben e çò qu'ei eth mau.
TERCERA-PART-ANNA-KARENINA	È arribat per rasonament ara conclusion de qué me cau estimar ath pròche e non costar-li mau?
TERCERA-PART-ANNA-KARENINA	M'ac dideren ena mia mainadesa e m'ac credí, erós en verificar enes auti ço que jo sentia ena mia amna.
TERCERA-PART-ANNA-KARENINA	E qui m'ac desnishèc?
TERCERA-PART-ANNA-KARENINA	Non m'ac desnishèc era rason.
TERCERA-PART-ANNA-KARENINA	Era rason a desnishat era luta pera vida e eth besonh d'estronhar a guairi m'empedissen era satisfaccion des mèns besonhs.
TERCERA-PART-ANNA-KARENINA	Levin se'n brembèc d'ua scèna qu'auie campat pòc abantes entre Dolly e es sòns hilhs.
TERCERA-PART-ANNA-KARENINA	Es mainatges, en tot auer-se demorat solets, comencèren a còder jardons ara ahlama d'ues candèles e a lançar era lèit pera boca coma un gisclet d'aigua.
TERCERA-PART-ANNA-KARENINA	Dolly, en susprener- les, comencèc a explicar-les, en preséncia de Levin, eth gran trabalh qu'as persones adultes les costaue premanir aquerò qu'esbauçauen, e qu'aguest trabalh se hège per eri; que se trincauen es tasses, non aurien arren entà préner eth tè, e se lançauen era lèit en tèrra, se demorarien sense minjar e se moririen de hame.
TERCERA-PART-ANNA-KARENINA	A Levin l'estonèc era tranquilla incredulitat qu'es mainatges semblauen escotar es paraules de sa mair.
TERCERA-PART-ANNA-KARENINA	Solet se sentien maucontents de veir interromput eth sòn interessant jòc.
TERCERA-PART-ANNA-KARENINA	De çò que sa mair les didie non credien ne ua paraula.
TERCERA-PART-ANNA-KARENINA	E non ac credien pr'amor que non podien compréner er ensems de tot aquerò que gaudien, e les ère impossible, per tant, imaginar qu'esbauçauen çò qu'auien de besonh entà víuer.
TERCERA-PART-ANNA-KARENINA	Tostemp ei madeish, aué coma ager, e coma deman, e nosati non mos cau pensar en aquerò.
TERCERA-PART-ANNA-KARENINA	Mès auem volut endonviar quauquarren nau, personau.
TERCERA-PART-ANNA-KARENINA	E atau, donc, auem botat es jordons enes tasses e les auem codut ara ahlama dera candèla, e mos auem aumplit era boca de lèit e l'auem lançat coma un gisclet d'aigua.
TERCERA-PART-ANNA-KARENINA	Aquerò ei divertit e nau.
TERCERA-PART-ANNA-KARENINA	Non ac è hèt jo en tot cercar mejançant era rason era significacion des fòrces dera Natura e eth sens dera vida umana?”, seguie pensant Levin.
TERCERA-PART-ANNA-KARENINA	Non se ve claraments en desvolopament dera teoria de cada filosòf qu'eth sap per auança, coma eth campanhard Feodor e non mès claraments, eth vertadèr sens dera vida, e que sage solet de demostrar per camins ambigús vertats universauments arreconeishudes?
TERCERA-PART-ANNA-KARENINA	Realizarien coquinaries?
TERCERA-PART-ANNA-KARENINA	Se moririen de hame?
TERCERA-PART-ANNA-KARENINA	Que se mos dèishe a nosati, balhadi as nòstes passions e pensaments, sense era idia de Diu unenc e creador.
TERCERA-PART-ANNA-KARENINA	Qué haríem, sense auer nocion deth ben e deth mau, sense explicar-mos eth mau morau?
TERCERA-PART-ANNA-KARENINA	Èm mainatges, arren mès que mainatges!
TERCERA-PART-ANNA-KARENINA	D'a on ac è trèt?
TERCERA-PART-ANNA-KARENINA	Mès enes ores grèus dera mia vida, coma es mainatges en sénter hame e hered, acodisqui ada Eth e, non mens qu'es mainatges qu'era sua mair pelege pes sues coquinaries mainadenques, senti qu'es excèssi que m'amièren es talents de mainatge non an estat castigadi.
TERCERA-PART-ANNA-KARENINA	E çò que sai, non ac sai pera rason, senon qu'a estat autrejat dirèctaments ara mia amna, ac senti peth mèn còr, pera mia fe en çò que ditz era Glèisa.
TERCERA-PART-ANNA-KARENINA	Era Glèisa!”, repetic Levin.
TERCERA-PART-ANNA-KARENINA	Com explicaua jo era existéncia?
TERCERA-PART-ANNA-KARENINA	Pera madeisha existéncia?
TERCERA-PART-ANNA-KARENINA	Damb arren!
TERCERA-PART-ANNA-KARENINA	E eth diable e eth pecat?
TERCERA-PART-ANNA-KARENINA	Com explicar eth mau?
TERCERA-PART-ANNA-KARENINA	E eth Redemptor?
TERCERA-PART-ANNA-KARENINA	Non sai arren, absoludaments arren, ne ac posqui saber.
TERCERA-PART-ANNA-KARENINA	Cadua des credences dera Glèisa podie èster explicada pera credença en servici dera vertat, en sòrta d'en servici des besonhs.
TERCERA-PART-ANNA-KARENINA	E non solet cada dogma non l'esbauçaue, senon qu'ère hèt entà complir eth miracle fondamentau que de contunh se hè present ena tèrra e que consistís en qué ei possible entà toti es òmes e entà cada un, entà milions de persones desparières, sabents e pècs, mainatges e ancians, reis e mendicants, entà toti, entà Lvov, entà Kitty e entàs auti, compréner sense dobtes era madeisha causa e crear era vida dera amna que sense era non s'ac vau de víuer e qu'ei era soleta causa qu'apreciam.
TERCERA-PART-ANNA-KARENINA	Levin, estirat ara capensús, guardaue eth cèu naut sense bromes.
TERCERA-PART-ANNA-KARENINA	Levin auie deishat de pensar.
TERCERA-PART-ANNA-KARENINA	Levin guardaue ath sòn dauant e vedie era vegada de oelhes que peishie susvelhada peth mastin e eth pastor.
TERCERA-PART-ANNA-KARENINA	Dempús vedec eth son tilbury tirat per "Voronoy" e com eth menaire, en arribar ena vegada, parlaue quauquarren damb eth pastor.
TERCERA-PART-ANNA-KARENINA	Pòc dempús, entenie près d'eth eth bronit des arròdes e es buhades deth shivau.
TERCERA-PART-ANNA-KARENINA	Ère, ça que la, tant encaborniat damb es sòn pensaments, que ne tansevolhe se l'acodic qu'eth coche se dirigie entada eth.
TERCERA-PART-ANNA-KARENINA	Solet se n'encuedèc quan eth menaire, en trapar-se ja ath sòn costat, li didec:
TERCERA-PART-ANNA-KARENINA	Me mane era senhora.
TERCERA-PART-ANNA-KARENINA	Qu'an arribat eth vòste frair e un aute senhor.
TERCERA-PART-ANNA-KARENINA	Levin se seiguec en coche e agarrèc es retnes.
TERCERA-PART-ANNA-KARENINA	Estaue encara coma s'auesse vengut d'un sòmni e pendent fòrça estona a penes se n'encuedèc de çò que hège e entà a on anaue.
TERCERA-PART-ANNA-KARENINA	Guardaue ath sòn shivau, que tenguie pes retnes, caperades d'esgluma es pautes e eth còth; guardaue ath menaire Ivan, seigut ath sòn costat; rebrembaue que lo demoraue sa frair; pensaue qu'era sua hemna serie inquieta pera sua longa abséncia e sajaue endonviar qui ère aqueth senhor qu'auie vengut damb sa frair.
TERCERA-PART-ANNA-KARENINA	E eth frair, e era sua hemna, e eth desconeihut se li presentauen ara ena sua imaginacion de manèra desparièra a coma les vedie abantes; li semblaue qu'ara es sues relacions damb toti les calerie èster diferentes.
TERCERA-PART-ANNA-KARENINA	Jamès aurè peleges damb Kitty.
TERCERA-PART-ANNA-KARENINA	Damb er òste qu'a arribat, qui que sigue, serè amable, serè brave; madeish damb es vailets e damb Ivan.
TERCERA-PART-ANNA-KARENINA	Damb toti serè un òme desparièr."
TERCERA-PART-ANNA-KARENINA	En tot tier damb es retnes tibades ath shivau, que rebuhaue impacient, coma demanant que lo deishèssen córrer en libertat Levin guardaue a Ivan, seigut ath sòn costat, que per non auer arren a hèr damb es sues mans les emplegaue a tier-se era camisa, que se li quilhaue holada peth vent.
TERCERA-PART-ANNA-KARENINA	Levin cercaue ua desencusa entà establir convèrsa damb eth.
TERCERA-PART-ANNA-KARENINA	Li volec díder qu'auie sarrat massa era ventrèra.
TERCERA-PART-ANNA-KARENINA	Pensèc de seguit qu'aquerò li semblarie un repotec e volie tier ua convèrsa amabla; mès cap aute tèma entà parlar se l'acodie ena imaginacion.
TERCERA-PART-ANNA-KARENINA	Senhor, amiatz entara dreta, se vos platz.
TERCERA-PART-ANNA-KARENINA	Aquiu i a un soc, li didec Ivan damb eth gèst de cuélher es retnes.
TERCERA-PART-ANNA-KARENINA	Te demani que non toques es retnes e non me balhes leçons, contestèc Levic aspraments.
TERCERA-PART-ANNA-KARENINA	Era intervencion deth menaire l'irritèc coma tostemp.
TERCERA-PART-ANNA-KARENINA	E qui ei aguest senhor?
TERCERA-PART-ANNA-KARENINA	Un òme plan terrible que non dèishe de botjar es braci.
TERCERA-PART-ANNA-KARENINA	Atau, didec Tania, en tot lheuar-se deth sèti e imitant eth gèst de costum de Katavasov.
TERCERA-PART-ANNA-KARENINA	Ei vielh o joen?, preguntèc Levin, qu'eth gèst de Tania li rebrembaue a quauquarrés, mès sense poder precisar a qui.
TERCERA-PART-ANNA-KARENINA	Sonque en virar peth camin e veir as que venguien ath sòn encontre, Levin se'n brembèc de Katavasov, damb eth sòn chapèu de palha, botjant es braci coma auie indicat Tania.
TERCERA-PART-ANNA-KARENINA	A Katavasov li shautaue fòrça parlar de filosofia, encara que la comprenie mau, coma un especialista qu'ère de sciéncies naturaus, que jamès estudiaue filosofia.
TERCERA-PART-ANNA-KARENINA	Pendent sòn sojorn en Moscòu, Levin auie discutit fòrça damb eth sus aguestes qüestions.
TERCERA-PART-ANNA-KARENINA	Çò prumèr que rebrembèc Levin en veder-lo sigueren aqueres discussions qu'en eres aqueth calaue es còrnes pr'amor de demorar venceire.
TERCERA-PART-ANNA-KARENINA	Kitty.
TERCERA-PART-ANNA-KARENINA	Se hec a vier a Mitia entà Kolok, (ataue se cridaue eth bòsc qu'ère près dera casa).
TERCERA-PART-ANNA-KARENINA	Que l'a volut apraiar aquiu pr'amor qu'ena casa hè massa calor, expliquèc Dolly.
TERCERA-PART-ANNA-KARENINA	Tostemp se hè a vier eth petit d'un lòc en aute, didec eth vielh Prince.
TERCERA-PART-ANNA-KARENINA	L'è conselhat que l'amièsse entara gelèra.
TERCERA-PART-ANNA-KARENINA	Kitty pensaue dempús vier en brinhon, en tot supausar que series aquiu.
TERCERA-PART-ANNA-KARENINA	Que i poiríem anar, didec Dolly.
TERCERA-PART-ANNA-KARENINA	E tu se qué hès?, preguntèc Sergi Ivanovic a sa frair, en demorar-se ath darrèr damb eth.
TERCERA-PART-ANNA-KARENINA	Arren d'especiau.
TERCERA-PART-ANNA-KARENINA	Me tengui, coma tostemp, as ahèrs dera propietat, responec Levin.
TERCERA-PART-ANNA-KARENINA	E guaire t'i estaràs?, preguntèc, ath sòn torn, a Sergi Ivanovic.
TERCERA-PART-ANNA-KARENINA	Ja hè dies que te demoraua.
TERCERA-PART-ANNA-KARENINA	Un parelh de setmanes, contestèc Sergi.
TERCERA-PART-ANNA-KARENINA	Qu'è fòrça causes a hèr en Moscòu.
TERCERA-PART-ANNA-KARENINA	En tot aquerò, es uelhs des dus se trapèren, e a maugrat deth sòn desir d'èster corau damb Sergi e amable e simple damb eth Prince, Levin sentec que l'irritaue guardar a sa frair e baishèc es uelhs sense saber se qué díder.
TERCERA-PART-ANNA-KARENINA	En tot cercar tèmes de convèrsa que siguessen agradius a Sergi Ivanovic, ath delà dera guèrra servia e era qüestion eslaua, qu'ada eres auie hèt mencion d'ua manèra velada en parlar des sues ocupacions en Moscòu, gessec de parlar-li dera òbra qu'auie publicat darrèraments.
TERCERA-PART-ANNA-KARENINA	E es critiques deth tòn libre?, li preguntèc.
TERCERA-PART-ANNA-KARENINA	Se com te tracten?
TERCERA-PART-ANNA-KARENINA	Sergi Ivanovic arric en compréner que non ère espontanèa era pregunta.
TERCERA-PART-ANNA-KARENINA	Arrés se n'ocupe d'eth e jo mens qu'arrés, contestèc damb manca de vam.
TERCERA-PART-ANNA-KARENINA	E, cambiant de convèrsa, se dirigic a Dolly:
TERCERA-PART-ANNA-KARENINA	Daria Alexandrovna, guardatz…
TERCERA-PART-ANNA-KARENINA	Que va a plòir, didec, indicant damb eth sòn paraigües ues bromes blanques que corrien sus es cimalhs des olms.
TERCERA-PART-ANNA-KARENINA	Levin enes sues relacions damb sa frair se botèsse entre es dus.
TERCERA-PART-ANNA-KARENINA	Levin s'apressèc a Katavasov.
TERCERA-PART-ANNA-KARENINA	Be n'auetz estat d'acertat en decidir-vos a vier!
TERCERA-PART-ANNA-KARENINA	Ja hè temps qu'ac volia hèr.
TERCERA-PART-ANNA-KARENINA	Ara poiram discutir damb mès cauma…
TERCERA-PART-ANNA-KARENINA	Spencer?
TERCERA-PART-ANNA-KARENINA	Encara non l'è acabat, didec Levin.
TERCERA-PART-ANNA-KARENINA	Ça que la, ara non n'è besonh.
TERCERA-PART-ANNA-KARENINA	Com!
TERCERA-PART-ANNA-KARENINA	Ei interessant…
TERCERA-PART-ANNA-KARENINA	Per qué non n'auetz besonh.
TERCERA-PART-ANNA-KARENINA	Voi díder qu'era solucion des qüestions que m'interèssen ena actualitat non la traparia ne en eth ne enes sòns semblables.
TERCERA-PART-ANNA-KARENINA	Ara…
TERCERA-PART-ANNA-KARENINA	Levin ère a mand de díder que l'interessauen d'autes causes, mès qu'es tèmes filosofics, totun, campèc era expression tranquilla e alègra qu'auie eth ròstre de Katavasov e, en tot brembar-se'n des sòns prepausi, non volec esbauçar eth sòn bon umor en tot contrariar-lo damb es sues naues idies.
TERCERA-PART-ANNA-KARENINA	Ça que la, ja ne parlaram dempús, higec condescendent.
TERCERA-PART-ANNA-KARENINA	Se vam entath brinhon, qu'ei per aquiu, per aguesta corsèra, didec, en tot dirigir-se as auti.
TERCERA-PART-ANNA-KARENINA	En arribar, per estret camin, en ua planhèra entornejada de ludentes flors de "Joan- Maria" e a on possauen tanben espessi arbilhons de verd escur, Levin hec sèir as sòns acompanhants enes banqui e enes socs installadi aquiu entàs visitaires deth brinhon, ara ombra frèsca e agradiua d'uns olms trendes, e eth se filèc entath brinhon pr'amor de hèr- se a vier pan, cornishons e mèu frèsca.
TERCERA-PART-ANNA-KARENINA	En entrar, ua abelha se lancèc entada eth bronzinant e se l'enredèc ena barba.
TERCERA-PART-ANNA-KARENINA	Se des.heiguec d'era e passèc entath pati, cuelhec un hilat qu'ère penjat en ua paret, se lo botèc, se metec es mans ena pòcha des pantalons e seguic enquias brinhons.
TERCERA-PART-ANNA-KARENINA	En hilades regulares, estacades a petiti ligams, i auie es brinhons vielhs, cada un damb era sua istòria, qu'eth coneishie; ath long deth brescat qu'entornejaue er abelhèr se vedien es naui brinhons installadi aguest an.
TERCERA-PART-ANNA-KARENINA	Ena entrada des brinhons volatejauen bromes d'abelhes e de abelhards, tant qu'es obrères volauen entath bòsc atirades pes telhs en flor e tornauen cargades deth doç nectar.
TERCERA-PART-ANNA-KARENINA	E tot er eishame, obrères diligentes, abelhards ociosi, gardianes desvelhades prèstes a lançar-se sus quinsevolh estranh ar abelhèr que sagèsse d'apressar-se aquiu, deishauen enténer es nòtes mès diuèrses en aire encaumat que se confonien en un contunh e aspre bronzinament.
TERCERA-PART-ANNA-KARENINA	En aute costat deth brescat, er encargat deth brinhon rebotaue ua taula.
TERCERA-PART-ANNA-KARENINA	Eth vielh campanhard non vedec a Levin e aguest non lo cridèc.
TERCERA-PART-ANNA-KARENINA	E en aqueth madeish instant sentec damb alegria que quauquarren nau e important se passaue ena sua amna.
TERCERA-PART-ANNA-KARENINA	Sonque per uns instants era realitat auie hèt desparéisher, coma caperant-la damb un nere vel, aquera cauma espirituau trapada per eth e qu'ara reparaue de nauèth, pr'amor que solet auie estat amagada en interior dera sua amna.
TERCERA-PART-ANNA-KARENINA	Katavasov e Sergi Ivanovic.
TERCERA-PART-ANNA-KARENINA	Madeish que, a maugrat des abelhes, suavaue era sua fòrça fisica, atau sentie de nau ath sòn laguens era fòrça espirituau qu'auie recebut.
TERCERA-PART-ANNA-KARENINA	Sabes a qui a trapat eth tòn frair en tren, Kostia?, preguntèc Dolly, dempús de repartir as mainatges cornishons e mèu.
TERCERA-PART-ANNA-KARENINA	A Vronsky.
TERCERA-PART-ANNA-KARENINA	Va entà Servia.
TERCERA-PART-ANNA-KARENINA	E amie un esquadron a cargue sòn, higec Katavasov.
TERCERA-PART-ANNA-KARENINA	Ei ua causa digna d'eth, didec Levin.
TERCERA-PART-ANNA-KARENINA	Mès, ei qu'encara partissen volentaris?, preguntèc en tot guardar a sa frair.
TERCERA-PART-ANNA-KARENINA	Plan que òc!
TERCERA-PART-ANNA-KARENINA	Se vedéssetz es qu'ager i auie ena estacion!, repliquèc Katavasov nhacant sorrolhosaments eth sòn cornishon.
TERCERA-PART-ANNA-KARENINA	Mès, com ei aquerò?
TERCERA-PART-ANNA-KARENINA	Explicatz-lo-me, Sergi Ivanovic.
TERCERA-PART-ANNA-KARENINA	Entà qué i van aguesti volentaris e contra qui les cau lutar?, preguntèc eth vielh Prince, en tot contunhar ua convèrsa iniciada, çampar, en abséncia de Levin.
TERCERA-PART-ANNA-KARENINA	Contra es turcs, contestèc Kosnichev, arridolent e tranquil.
TERCERA-PART-ANNA-KARENINA	E qui a declarat era guèrra as turcs?
TERCERA-PART-ANNA-KARENINA	Arrés a declarat era guèrra; mès era gent se planh des sòns frairs de raça e les vò ajudar, didec Sergi Ivanovic.
TERCERA-PART-ANNA-KARENINA	Eth Price non ditz que non se les ajude, intervenguec Levin, defenent ath sòn soèr.
TERCERA-PART-ANNA-KARENINA	Se referís ara guèrra.
TERCERA-PART-ANNA-KARENINA	Eth Prince cre qu'es particulars non pòden intervier ena guèrra sense era autorizacion deth Govèrn.
TERCERA-PART-ANNA-KARENINA	Guarda, Kostia.
TERCERA-PART-ANNA-KARENINA	Ua abelha volant.
TERCERA-PART-ANNA-KARENINA	Mos va a hissar!, exclamèc Dolly, tant que se defenie der insècte.
TERCERA-PART-ANNA-KARENINA	Non ei ua abelha, senon ua vèspa aclaric Levin.
TERCERA-PART-ANNA-KARENINA	A veir, explicatz-mos era vòsta teoria, didec Katavasov, arridolent, a Levin, damb er in de costar ua discussion.
TERCERA-PART-ANNA-KARENINA	Per qué es particulars non an de poder anar ara guèrra?
TERCERA-PART-ANNA-KARENINA	Era mia responsa ei aguesta: era guèrra ei ua causa tan brutau, herotge e terribla, que non ja un crestian, senon cap òme pòt cuélher sus eth personauments era responsabilitat de començar-la.
TERCERA-PART-ANNA-KARENINA	Solet eth Govèrn pòt ocupar-se d'aquerò e èster per besonh arrossegat ara guèrra.
TERCERA-PART-ANNA-KARENINA	Mès Kosnichev non semblaue apuar eth critèri de Katavasov.
TERCERA-PART-ANNA-KARENINA	Non auetz de suscitar atau era qüestion.
TERCERA-PART-ANNA-KARENINA	Aciu non i a cap declaracion de guèrra, senon era expression d'un sentiment umanitari, crestian.
TERCERA-PART-ANNA-KARENINA	Son en tot aucir as nòsti frairs, a gent dera nòsta raça e fe.
TERCERA-PART-ANNA-KARENINA	E non solet as nòsti frairs e coreligionaris, senon simplaments, a hemnes, ancians e mainatges.
TERCERA-PART-ANNA-KARENINA	Eth sentiment cride e es russi gessen a ajudar pr'amor d'acabar damb aguesti orrors.
TERCERA-PART-ANNA-KARENINA	Imagina-te que vas peth carrèr e ves a uns embriacs pataquejant a ua hemna o a un mainatge.
TERCERA-PART-ANNA-KARENINA	Non me pensi que t'arturèsses a demanar se s'a declarat era guèrra ad aguest òme o non, senon que te lançaries en defensa der ofensat.
TERCERA-PART-ANNA-KARENINA	Mès non aucirie ar aute, didec Levin.
TERCERA-PART-ANNA-KARENINA	Òc que l'auciries.
TERCERA-PART-ANNA-KARENINA	Sabi pas.
TERCERA-PART-ANNA-KARENINA	Se vedessa un cas atau, me balharia ath setiment deth moment.
TERCERA-PART-ANNA-KARENINA	Non ac posqui díder per auança.
TERCERA-PART-ANNA-KARENINA	Mès, semblable sentiment non existís ne pòt existir respècte ara opression des eslaus.
TERCERA-PART-ANNA-KARENINA	Dilhèu non existique entà tu, mès existís entàs auti, contestèc, en tot arroncilhar es celhes sense voler, Sergi Ivanovic.
TERCERA-PART-ANNA-KARENINA	Encara viuen en pòble es legendes des boni crestians que gemeguen jos era joata der "infidèu sarrasin".
TERCERA-PART-ANNA-KARENINA	Eth pòble a entenut parlar deth patiment des sòns frairs e a lheuat era votz.
TERCERA-PART-ANNA-KARENINA	Que pòt èster, didec Levin evasivaments.
TERCERA-PART-ANNA-KARENINA	Mès jo non ac veigui.
TERCERA-PART-ANNA-KARENINA	Jo pertanhi ath pòble e non senti aquerò.
TERCERA-PART-ANNA-KARENINA	Jo tanpòc, higec eth Prince.
TERCERA-PART-ANNA-KARENINA	È viscut en estrangèr, è liejut era premsa e cohèssi que ne tansevolhe abantes, quan es orrors bulgars, comprení era causa de qué es russi, de pic, comencèren a estimar as sòns frairs eslaus tant que jo non sentia per eri degun amor.
TERCERA-PART-ANNA-KARENINA	M'entristí fòrça, en tot pensar qu'èra un monstre o atribuir-lo ara influéncia de Carlsbad…
TERCERA-PART-ANNA-KARENINA	Mès en arribar aciu me padeguè en veir que i a fòrça gent que solet se preocupe de Russia e non des sòns frairs eslaus.
TERCERA-PART-ANNA-KARENINA	Tanben Constantin Dmitrievi pense atau, didec en tot senhalar-lo.
TERCERA-PART-ANNA-KARENINA	En aguest cas, es opinions personaus non signifiquen arren, responec Kosnichev; es opinions personaus non an cap de valor dauant era volentat de tota Russia exprimida per unanimitat.
TERCERA-PART-ANNA-KARENINA	Desencusatz-me, mès non ac veigui.
TERCERA-PART-ANNA-KARENINA	Eth pòble ei dehòra d'açò, repliquèc eth Prince.
TERCERA-PART-ANNA-KARENINA	Non, papa.
TERCERA-PART-ANNA-KARENINA	Bremba-te'n deth dimenge ena glèisa, didec Dolly, que seguie d'aurelha era convèrsa.
TERCERA-PART-ANNA-KARENINA	Balha-me eth tovalhon, se te platz, didec ar ancian que campaue, arrint, as mainatges.
TERCERA-PART-ANNA-KARENINA	Ei impossible que toti…
TERCERA-PART-ANNA-KARENINA	Qué se passèc eth dimenge ena glèisa?, preguntèc eth Prince.
TERCERA-PART-ANNA-KARENINA	Ath prèire l'ordenèren liéger e liegec.
TERCERA-PART-ANNA-KARENINA	Es campanhards non compreneren arren.
TERCERA-PART-ANNA-KARENINA	Alendauen tau que s'escotèssen un sermon.
TERCERA-PART-ANNA-KARENINA	Dempús les dideren qu'anauen a hèr ua quècta en per d'ua bona òbra dera Glèisa e cadun treiguec un copec, sense saber-se'n entà qué.
TERCERA-PART-ANNA-KARENINA	Eth pòble non ac pòt ignorar.
TERCERA-PART-ANNA-KARENINA	Eth pòble tostemp a consciéncia deth sòn destin e en moments coma es d'ara ve es causes damb claretat, declarèc Sergi Ivanovic categoricaments, guardant ath vielh encargat deth brinhon, coma se l'interroguèsse.
TERCERA-PART-ANNA-KARENINA	Eth vielh, capinaut, de nera barba damb peublanqui e espessi peus d'argent, s'estaue quiet en tot tier eth salèr de mèu e guardar doçaments as senhors dès era nautada dera sua estatura sense compréner ne voler compréner çò que tractauen, sivans se vedie en tot eth sòn aspècte.
TERCERA-PART-ANNA-KARENINA	Òc, senhor, afirmèc eth vielh, botjant eth ap, coma responent as paraules de Sergi Ivanovic.
TERCERA-PART-ANNA-KARENINA	Preguntatz-li e veiratz que non sap arren de tot açò, didec Levin.
TERCERA-PART-ANNA-KARENINA	E higec, en tot dirigir-se ath vielh: As entenut a parlar dera guèrra, Mijailic?
TERCERA-PART-ANNA-KARENINA	Non enteneres se qué dideren ena glèisa?
TERCERA-PART-ANNA-KARENINA	Qué te semble?
TERCERA-PART-ANNA-KARENINA	Penses que mos cau hèr ua guèrra en defensa des crestians?
TERCERA-PART-ANNA-KARENINA	Per qué mos cau pensar en aquerò?
TERCERA-PART-ANNA-KARENINA	Alexandre Nicolaevic, eth nòste Emperaire, pense per nosati en aguest ahèr e pensarà per nosati en toti es auti que se presenten…
TERCERA-PART-ANNA-KARENINA	Eth se'n sap mielhor…
TERCERA-PART-ANNA-KARENINA	Vos hèsqui a vier mès pan?
TERCERA-PART-ANNA-KARENINA	Ne cau balhar mès as mainatges?, se dirigic a Daria Alexandrovna, en tot senhalar a Gricha qu'acabaue era sua crospa de pan.
TERCERA-PART-ANNA-KARENINA	Non me cau preguntar, didec Sergi Ivanovic.
TERCERA-PART-ANNA-KARENINA	Vedem centenats e milèrs d'òmes qu'ac dèishen tot pr'amor d'ajudar en aguesta òbra justa.
TERCERA-PART-ANNA-KARENINA	Vien de pertot e exprimissen claraments eth sòn pensament e eth sòn desir.
TERCERA-PART-ANNA-KARENINA	Amien es sòns praubi estauvi e van per eri madeishi entara guèrra e diden sincèraments entà qué ac hèn.
TERCERA-PART-ANNA-KARENINA	Qué vò díder aquerò?
TERCERA-PART-ANNA-KARENINA	Aquerò vò díder, ena mia pensada, didec Levin que començaue a emmaliciar-se un aute còp, qu'en un pòble de ueitanta milions se trapen, non ja centenats, senon desenats de milèrs d'òmes qu'an perdut era sua posicion sociau, gent gausada, prèsta a tot, que tostemp ei dispausada a endravar-se enes bandes de Pugachev o quinsevolh auta dera sua espècia, e que madeish va entà Servia qu'entà China…
TERCERA-PART-ANNA-KARENINA	Te digui que non se tracte de centenats de gent perduda, senon que son es mielhors representants deth pòble, didec Sergi Ivanovic damb tanta irritacion coma se siguesse en tot deféner es sòns darrèrs bens.
TERCERA-PART-ANNA-KARENINA	E es sòs recuelhudi?
TERCERA-PART-ANNA-KARENINA	Aciu òc qu'eth pòble exprimís dirècta e claraments era sua volentat.
TERCERA-PART-ANNA-KARENINA	Aguesta paraula "pòble" ei tant indefinida…, didec Levin.
TERCERA-PART-ANNA-KARENINA	Solet es escrivans deth parçant, es mèstres e un per mil des campanhards e obrèrs saben de qué se tracte.
TERCERA-PART-ANNA-KARENINA	Era rèsta des ueitanta milions de russi, coma Mijailic, non solet non exprimissen era sua volentat, senon que ne tansevolhe an idia de sus quina qüestion les ac cau exprimir.
TERCERA-PART-ANNA-KARENINA	Quin dret auem, donc, a díder que s'exprimís era volentat deth pòble?
TERCERA-PART-ANNA-KARENINA	Se te'n vòs saber, didec, per un mejan aritmetic der esperit deth pòble, qu'ei clar que serà plan de mau hèr que l'arribes a conéisher.
TERCERA-PART-ANNA-KARENINA	En nòste país encara non ei implantat eth sufragi, e non se pòt introdusir, pr'amor que non exprimirie era volentat populara; mès entà saber se quina ei aguesta que i a d'auti camins: se percep en ambient, se sent en còr.
TERCERA-PART-ANNA-KARENINA	Ja non parli d'aqueri corrents jos era aigua que se voluden en mar mòrt deth pòble e que son clars entà quinsevolh persona que non age prevencion, punts d'enguarda particulars en estricte sens dera paraula.
TERCERA-PART-ANNA-KARENINA	Toti es partits deth mon intellectuau, abantes enemics irreconciliables, ara s'an honut en ua soleta idia, es discòrdies que s'an acabat.
TERCERA-PART-ANNA-KARENINA	Tota era premsa ditz çò de madeish; toti an sentut ua fòrça titanica que les posse ena madeisha direccion.
TERCERA-PART-ANNA-KARENINA	Òc, ac diden toti es jornaus, didec eth Prince.
TERCERA-PART-ANNA-KARENINA	Aquerò qu'ei vertat.
TERCERA-PART-ANNA-KARENINA	Mès autant diden toti çò de madeish, que semblen es gargolhes ena restanca abantes dera tempesta.
TERCERA-PART-ANNA-KARENINA	Hèn tant de tapatge que non s'enten cap aute…
TERCERA-PART-ANNA-KARENINA	Se son o non gargolhes que non ac sai.
TERCERA-PART-ANNA-KARENINA	Jo non editi es jornaus e non les voi deféner.
TERCERA-PART-ANNA-KARENINA	Mès òc que me cau senhalar era unitat d'opinions en mon intellectuau, didec Sergi Ivanovic, en tot dirigir-se a sa frair.
TERCERA-PART-ANNA-KARENINA	Levin anaue a respòner, mès eth vielh Prince se l'auancèc.
TERCERA-PART-ANNA-KARENINA	Per çò d'aguesta unitat d'opinions que se pòt díder ua auta causa, didec.
TERCERA-PART-ANNA-KARENINA	È un gèndre, Esteva Arkadievic, vosati ja lo coneishetz.
TERCERA-PART-ANNA-KARENINA	Ara se lo nomente membre de sabi pas quina comission e quauquarren mès qu'ara non m'en brembi.
TERCERA-PART-ANNA-KARENINA	En aguest cargue non i a arren a hèr, mès Dolly, aquerò non ei cap de secret, perceberà ua sodada de ueit mil robles.
TERCERA-PART-ANNA-KARENINA	Anatz a demanar-li, s'aguest cargue a bèra utilitat; eth vos demostrarà que non n'i a cap de mès besonh.
TERCERA-PART-ANNA-KARENINA	E non ei un òme mentidèr; mès l'ei impossible non creir ena utilitat d'aguesti ueit mil robles.
TERCERA-PART-ANNA-KARENINA	Òc, qu'ei vertat, Stiva m'a demanat que li diga a Dolly Alexandrovna qu'obtenguec eth cargue, didec Sergi Ivanovic, damb evident desengust, costat pes paraules deth Prince.
TERCERA-PART-ANNA-KARENINA	Donques atau ei tanben era unamimitat enes opinions des jornaus.
TERCERA-PART-ANNA-KARENINA	M'an explicat que quan i a guèrra, dupliquen eth tiratge.
TERCERA-PART-ANNA-KARENINA	Alavetz, com pòden deishar de considerar transcendentaus era sòrt deth pòble, era situacion des eslaus, eca, eca, eca…?
TERCERA-PART-ANNA-KARENINA	Cohèssi que non è guaira aficion as jornaus, mès parlar atau que me semble injust, didec Sergi Ivanovic.
TERCERA-PART-ANNA-KARENINA	Jo les botaria ua soleta condicion, seguic eth Prince.
TERCERA-PART-ANNA-KARENINA	Alfons Karr ac didec plan ben abantes dera guèrra damb Prusia.
TERCERA-PART-ANNA-KARENINA	Plan, donc.
TERCERA-PART-ANNA-KARENINA	Qui predique era guèrra que vage en ua legion especiau, dauant de toti, enes atacs, enes assauts."
TERCERA-PART-ANNA-KARENINA	Be n'estarien de ben es redactors des jornaus en aguesta posicion!, comentèc Katavasov, en tot estarnar-se d'arrir perque s'imaginaue as jornalistes coneishudi en aquera legion alistada.
TERCERA-PART-ANNA-KARENINA	Se sagèssen de húger, acabèc eth Prince, se les plaçarie ath darrèr es mitralhières o es cossacs damb soriacs.
TERCERA-PART-ANNA-KARENINA	Aquerò qu'ei ua badinada, e ua badinada de mau gost, perdonatz-me que vos ac diga, Prince, didec Sergi Ivanovic damb acrimonia.
TERCERA-PART-ANNA-KARENINA	Non veigui que sigue ua badinada… gessec Levin.
TERCERA-PART-ANNA-KARENINA	Mès Sergi Ivanovic l'interrompec:
TERCERA-PART-ANNA-KARENINA	Cada membre dera societat ei cridat a complir era òbra que li correspon e es intellectuaus complissen era sua en tot orientar era opinion publica, e era unanima e completa expression dera opinion publica ei çò qu'aunore ara premsa e ath còp ei un hèt que mos a d'aumplir d'alegria.
TERCERA-PART-ANNA-KARENINA	Vint ans a, auríem carat; mès ara s'enten era votz deth pòble rus, qu'ei a mand de lheuar-se coma un òme e a sacrificar-se pes sòns frairs oprimidi.
TERCERA-PART-ANNA-KARENINA	Ei un gran pas e ua evidenta demostracion dera fòrça de…
TERCERA-PART-ANNA-KARENINA	Mès qu'ei que non se tracte de sacrificar-se, senon tanben d'aucir a turcs, insinuèc timidaments Levin.
TERCERA-PART-ANNA-KARENINA	Eth pòble ei prèst a sacrificar-se pera sua amna, mès non a aucir, higec damb fermetat, restacant aguesta convèrsa damb es pensaments que li preocupauen.
TERCERA-PART-ANNA-KARENINA	Com pera sua amna?
TERCERA-PART-ANNA-KARENINA	Explicatz-me aquerò.
TERCERA-PART-ANNA-KARENINA	Comprenetz qu'entà un especialista en sciéncies naturaus aguesta expression aufrís quauques dificultats, didec Katavasov damb un arridolet ironic.
TERCERA-PART-ANNA-KARENINA	Pro que vo'n sabetz se qué voi díder.
TERCERA-PART-ANNA-KARENINA	Donques vos juri que non n'è ne era mès petita idia, responec damb un arrir sonor Katavasov.
TERCERA-PART-ANNA-KARENINA	Qu'ei aquerò, òc, senhor (didec eth vielh vailet Mijailic), contestant ara guardada que per edart l'auie dirigit Sergi.
TERCERA-PART-ANNA-KARENINA	M'aurie calut carar."
TERCERA-PART-ANNA-KARENINA	Comprenie que l'ère impossible convéncer a sa frair e a Katavasov, e mens encara vedie era possibilitat d'èster d'acòrd damb eri.
TERCERA-PART-ANNA-KARENINA	Çò qu'eri predicauen ère aqueth orgulh d'esperit que lèu l'auie hèt perir ada eth.
TERCERA-PART-ANNA-KARENINA	Non podie èster cossent qu'eri (en tot cuélher en consideracion çò que didien es blagaires volentaris que venguien des capitaus), didessen qu'aguesti, amassa damb es jornaus, exprimien era volentat e eth pensament populars, pensament e volentat que se basauen ena resvenja e ena mòrt.
TERCERA-PART-ANNA-KARENINA	Non podie èster cossent damb aquerò pr'amor que non vedie era expression de taus pensaments en pòble, qu'entre eth s'estaue, ne tanpòc trapaue aguesti pensaments en eth madeish (e non podie considerar-se de ua auta manèra senon coma un mès entre es membres que constituien eth pòble rus) e, mès que mès, pr'amor que, amassa damb eth pòble, non podie compréner en qué consistie eth ben generau; mès òc que credie fèrmaments qu'arténher aguest ben generau ère possible solet complint sevèraments era lei deth Ben.
TERCERA-PART-ANNA-KARENINA	E per aquerò non podie desirar era guèrra ne parlar ath sòn favor.
TERCERA-PART-ANNA-KARENINA	Levin vedie era sua pensada ath cant dera de Mijailic e deth vertadèr pòble, qu'eth sòn pensament auie demorat escrit ena legenda der aperament as Varengos: "Vietz sus nosati e governatz-mos.
TERCERA-PART-ANNA-KARENINA	A cambi vos prometem aubediéncia.
TERCERA-PART-ANNA-KARENINA	Toti eth trabalh, totes es umiliacions, toti es sacrificis, les cuelhem sus nosati; vosati jutjatz e deciditz".
TERCERA-PART-ANNA-KARENINA	Mès tot aquerò non èren que pensaments que non podien decidir arren.
TERCERA-PART-ANNA-KARENINA	Ua soleta causa se vedie paupabla: qu'era discussion sus aguest punt irritaue a Sergi Ivanovic e qu'ère mielhor, per tant, non discutir.
TERCERA-PART-ANNA-KARENINA	E Levin carèc e atirèc era atencion des sòns òstes entàs escures bromes qu'auien vengut de curbir menaçadoraments tot eth cèu.
TERCERA-PART-ANNA-KARENINA	E en veir qu'era ploja non se tardarie, se filèren toti entara casa.
TERCERA-PART-ANNA-KARENINA	Es mainatges entre espauridi e alègri, corrien dauant sorrisclant.
TERCERA-PART-ANNA-KARENINA	Dolly, pelejant damb es pelhes que se l'endravauen enes ames, ja non caminaue, senon que corrie, sense deishar de uelh as mainatges.
TERCERA-PART-ANNA-KARENINA	Es òmes auançauen a longues calhamardades, en tot tier-se es chapèus.
TERCERA-PART-ANNA-KARENINA	Près ja dera escala dera entrada, ua gròssa gota pataquegèc e se trinquèc ena canòla de metau.
TERCERA-PART-ANNA-KARENINA	Petiti e grani, charrant alègraments, s'arrecessèren jos eth cubèrt.
TERCERA-PART-ANNA-KARENINA	A on ei Katerina Alexandrovna?, preguntèc Levin ara majordòma, que gessec ath sòn encontre en recebedor damb mocadors e flaçades de viatge.
TERCERA-PART-ANNA-KARENINA	Mos pensàuem qu'ère damb vos.
TERCERA-PART-ANNA-KARENINA	E Mitia?
TERCERA-PART-ANNA-KARENINA	En bòsc, en Kolok.
TERCERA-PART-ANNA-KARENINA	Era hilhuquèra que deu èster damb eth.
TERCERA-PART-ANNA-KARENINA	Levin, cuelhent es flaçades, se pressèc entath bòsc.
TERCERA-PART-ANNA-KARENINA	Mentretant, en aqueth espaci de temps, es bromes auien caperat de tau manèra eth solei qu'auie escurit coma en un eclipsi.
TERCERA-PART-ANNA-KARENINA	Eth vent bohaue damb violéncia e refusaue a Levin, arrincaue es flors des telhs, despolhaue es arrames des bedoths e ac inclinaue tot ena madeisha direccion: càcies, arbilhons, flors, èrbes e es cimalhs des arbes.
TERCERA-PART-ANNA-KARENINA	Es gojates que trabalhauen en jardin corrien, cridant, entath pavilhon des emplegats.
TERCERA-PART-ANNA-KARENINA	Eth blanc ridèu d'aigua caperèc eth bòsc luenhant e era mitat deth camp mès pròche, en tot apressar-se rapidaments a Kolok.
TERCERA-PART-ANNA-KARENINA	Se notaue en aire era densitat dera ploja, trincant-se en multiples e minuscules gotes.
TERCERA-PART-ANNA-KARENINA	En daurir es uelhs, momentanèaments cegadi, Levin, a trauèrs der espés vel de ploja qu'ara lo desseparaue de Kolok, vedec de seguit, e damb orror, era copa deth coneishut casse deth miei deth bòsc que semblaue auer cambiat estranhaments de posicion.
TERCERA-PART-ANNA-KARENINA	Ò, Diu mèn, Diu mèn!
TERCERA-PART-ANNA-KARENINA	Hètz que non age queigut eth casse sus eri, prononcièc.
TERCERA-PART-ANNA-KARENINA	E a maugrat que pensèc de seguit ena inutilitat dera pregària entà qué non queiguesse sus eri er arbe que ja auie queigut, eth repetic era sua suplica, en compréner que non auie arren mielhor que hèr qu'aquera pregària sense sens.
TERCERA-PART-ANNA-KARENINA	En arribar en lòc qu'eri solien estar-se, Levin non trapèc ad arrés.
TERCERA-PART-ANNA-KARENINA	Qu'èren en un aute lòc deth bòsc, jos un vielh telh e lo cridauen.
TERCERA-PART-ANNA-KARENINA	Èren Kitty e era hilhuquèra.
TERCERA-PART-ANNA-KARENINA	Era ploja ara cessèc lèu deth tot.
TERCERA-PART-ANNA-KARENINA	Començaue a esclarir-se quan Levin correc entada eres.
TERCERA-PART-ANNA-KARENINA	Era hilhuquèra amiaue sec eth bord deth vestit, mès eth de Kitty ère tot banhat e se l'apegaue en còs.
TERCERA-PART-ANNA-KARENINA	Encara que non ploiguie, seguien ena madeisha postura que pendent era tempèsta: inclinades sus eth cochet, tient era ombrèla verda.
TERCERA-PART-ANNA-KARENINA	Son viui!
TERCERA-PART-ANNA-KARENINA	Gràcies a Diu!, exclamèc Levin, corrent sus eth solèr banhat damb es sues sabates plies d'aigua.
TERCERA-PART-ANNA-KARENINA	Non te hè vergonha?
TERCERA-PART-ANNA-KARENINA	Non compreni que sigues tant imprudenta!
TERCERA-PART-ANNA-KARENINA	Te juri que non siguec eth mèn tòrt.
TERCERA-PART-ANNA-KARENINA	En moment que mos premaníem a tornar, mos calèc mudar ath petit.
TERCERA-PART-ANNA-KARENINA	Quan acabèrem, era tempèsta ja… se desencusèc Kitty.
TERCERA-PART-ANNA-KARENINA	Mitia ère san e en bona santat, ben sec e adormit.
TERCERA-PART-ANNA-KARENINA	Laudat sigue Diu!
TERCERA-PART-ANNA-KARENINA	Sabi pas se qué digui…
TERCERA-PART-ANNA-KARENINA	Arremassèren es bossarretes banhades, era hilhuquèra treiguec ath mainatge deth cochet e l'amièc en braça.
TERCERA-PART-ANNA-KARENINA	Levin caminaue ath cant dera sua hemna en tot repotergar-se era irritacion que l'auie parlat e, d'amagat dera hilhuquèra, sarraue eth braç d'era contra eth sòn.
TERCERA-PART-ANNA-KARENINA	Pendent tot eth dia, tant que se desvolopauen es mès diuèrses convèrses, qu'en eres intervenguie coma se solet i participèsse çò de mès extèrn dera sua intelligéncia, Levin, totun era decepcion deth cambi que deuie pesar sus eth, sentie de contunh, damb plasèr, era plenitud deth sòn còr.
TERCERA-PART-ANNA-KARENINA	Après era ploja, era excessiua umiditat empedie gésser de passèg.
TERCERA-PART-ANNA-KARENINA	Ath delà, es bromes de tempesta non despareishien deth tet deth cèu e passauen, a viatges per un lòc, a viatges per un aute, escurit eth cèu, acompanhades de quan en quan peth tarabastal des trons.
TERCERA-PART-ANNA-KARENINA	Era rèsta deth dia lo passèren, donc, toti ena casa.
TERCERA-PART-ANNA-KARENINA	Non se discutic mès, e dempús eth repaish se trapauen toti d'excellent umor.
TERCERA-PART-ANNA-KARENINA	Katavasov, ara prumeria, hec arrir fòrça as senhores damb es sues trufaries originaus, que tostemp shautauen quan se le començaue a conéisher; mès dempús, interpelat per Kosnichev, suspenec es sues plan interessantes observacions sus era diferéncia de vida, caractèrs e enquia de fisionomies entre es mascles e femèles des mosques casolanes.
TERCERA-PART-ANNA-KARENINA	Sergi Ivanovic, tanben de bon umor, expliquèc a demana de sa frair, pendent eth tè, eth sòn punt d'enguarda sus er avier dera qüestion d'Orient; de forma tan simpla e agradiua que toti l'escotèren damb plasèr.
TERCERA-PART-ANNA-KARENINA	Uns moments dempús cridèren tanben a Levin ena sala de banh.
TERCERA-PART-ANNA-KARENINA	En tot deishar eth tè e, planher-se d'interròmper ua charrada interessanta, s'enquimerèc ath còp en veir que lo cridauen, pr'amor que solet ac hègen en escadences importantes.
TERCERA-PART-ANNA-KARENINA	Levin se filèc entara cramba de Mitia.
TERCERA-PART-ANNA-KARENINA	A maugrat de çò d'interessant deth plan (que Levin non escotèc deth tot), expausat per Sergi Ivanovic respècte a qu'es quaranta milions d'eslaus desliuradi, les calie, amassa damb Russia, daurir ua naua èra ena istòria deth mon; a maugrat dera sua inquietud e interès peth hèt que lo cridèssen, tanlèu se trapèc solet, en gésser deth salon rebrembèc es sòns pensaments deth maitin.
TERCERA-PART-ANNA-KARENINA	E tot aquerò dera importància der element eslau ena istòria universau li semblèc tant insignificant en comparèr damb çò que se passaue ena sua amna que de moment ac desbrembèc tot e se calèc en madeish estat d'esperit qu'auesse pendent eth maitin.
TERCERA-PART-ANNA-KARENINA	Ara non se'n brembaue deth procès des sues idies, coma ac hège abantes, ne tanpòc n'auie besonh.
TERCERA-PART-ANNA-KARENINA	S'apregondie de seguit en sentiment que lo guidaue, restacat damb aguestes idies, e trapaue qu'aqueth sentiment ère mès fòrt e definit ena sua amna qu'abantes.
TERCERA-PART-ANNA-KARENINA	Ja non li succedie ara coma anterioraments, quan enes moments que trapaue ua consolacion imaginària, li calie restablir tot eth procès des sues idies pr'amor de trapar eth sentiment.
TERCERA-PART-ANNA-KARENINA	Ath contrari, ara, era sensacion d'alegria e serenitat ère mès viua qu'abantes, e eth pensament non artenhie enquiara nautada deth sentiment.
TERCERA-PART-ANNA-KARENINA	Levin, caminant pera terrassa e guardant es esteles que campauen en cèu ja escurit, rebrembèc de pic e se didec: "Òc, guardant entath cèu, pensaua qu'era vòuta que veigui non ei ua illusion; mès non amiè es mèns pensaments enquiara fin, quauquarren non s'estèc ben meditat.
TERCERA-PART-ANNA-KARENINA	Mès, sigue çò que sigue, que non i pòt auer cap objeccion.
TERCERA-PART-ANNA-KARENINA	E en entrar ena cramba deth mainatge, se'n brembèc de çò que s'auie amagat ada eth madeish.
TERCERA-PART-ANNA-KARENINA	E ère que s'era principau demostracion dera Divinitat s'estaue ena revelacion de çò qu'ei eth ben, en aguest cas, per qué era revelacion se limite solet ena Glèisa crestiana?
TERCERA-PART-ANNA-KARENINA	Quina relacion an damb aguesta revelacion es doctrines budistes e maometanes que tanben profèssen e hèn eth ben?
TERCERA-PART-ANNA-KARENINA	Kitty damb es braci rebussadi, s'inclinaue sus era banhèra que s'estaue eth mainatge jogant damb era aigua, e en enténer es passi deth sòn marit virèc era cara entada eth e lo cridèc damb un arridolet.
TERCERA-PART-ANNA-KARENINA	Tenguie damb ua man eth cap deth mainatge, qu'ère estirat capensús, agitant es pèets, e damb era auta, contreiguent-la ritmicaments, Kitty sarraue era esponga contra eth còs grasset deth petit.
TERCERA-PART-ANNA-KARENINA	Guarda-lo, guarda-lo!, didec quan eth sòn espós s'apressèc ada era.
TERCERA-PART-ANNA-KARENINA	Agafia Mijailovna qu'a rason: ja mos coneish…
TERCERA-PART-ANNA-KARENINA	Qu'ère evident que, dès aqueth dia, Mitia reconeishie a toti es que l'entornejauen.
TERCERA-PART-ANNA-KARENINA	Era codinèra, cridada exprèssaments, s'inclinèc entath mainatge, qu'arroncilhèc es celhes e botgèc eth cap negatiuaments.
TERCERA-PART-ANNA-KARENINA	Dempús s'inclinèc Kitty e eth mainatge arric damb jòia, emparèc es manetes sus era esponga e hec damb es sòns pòts un estranh son de content.
TERCERA-PART-ANNA-KARENINA	Non solet era mair e era hilhuquèra, senon autanplan eth madeish Levin, s'afoguèren.
TERCERA-PART-ANNA-KARENINA	Damb ua man treigueren ath mainatge dera banhèra, li vessèren mès aigua peth dessús, l'estropèren en linçò, lo sequèren e dempús, quan comencèc a eméter eth sòn crit de costum, l'ac autregèren a sa mair.
TERCERA-PART-ANNA-KARENINA	M'alègri fòrça de qué comences a estimar-lo, didec Kitty ath sòn marit, dempús de qué damb eth mainatge en pièch, se seiguec en sòn lòc acostumat.
TERCERA-PART-ANNA-KARENINA	Sò plan contenta.
TERCERA-PART-ANNA-KARENINA	Ja començaua a enquimerar-me.
TERCERA-PART-ANNA-KARENINA	Didies que non senties arren d'especiau per eth…
TERCERA-PART-ANNA-KARENINA	È dit que non sentia arren?
TERCERA-PART-ANNA-KARENINA	Sonque didia qu'èra decebut.
TERCERA-PART-ANNA-KARENINA	T'auie decebut eth mainatge, dilhèu?
TERCERA-PART-ANNA-KARENINA	Non eth, senon jo respècte ath mèn sentiment sus eth.
TERCERA-PART-ANNA-KARENINA	Me demoraua mès.
TERCERA-PART-ANNA-KARENINA	Demoraua ua sòrta de suspresa, de sentiment nau e agradiu que floririe ena mia amna.
TERCERA-PART-ANNA-KARENINA	E de ressabuda, en sòrta d'açò, sentí repugnània, compassion…
TERCERA-PART-ANNA-KARENINA	E çò de mès important ei que sentia fòrça mès temor e pietat per eth que plasèr.
TERCERA-PART-ANNA-KARENINA	Aué, après eth moment de temor que passè pendent era tempesta, comprení se guaire l'estimi.
TERCERA-PART-ANNA-KARENINA	Kitty amuishaue ua radianta arridalha.
TERCERA-PART-ANNA-KARENINA	T'espaurires fòrça?
TERCERA-PART-ANNA-KARENINA	Preguntèc.
TERCERA-PART-ANNA-KARENINA	Jo tanben.
TERCERA-PART-ANNA-KARENINA	Mès ara que tot s'a passat encara è mès pòur…
TERCERA-PART-ANNA-KARENINA	Anarè a veir eth casse.
TERCERA-PART-ANNA-KARENINA	Be n'ei de simpatic Katavasov!
TERCERA-PART-ANNA-KARENINA	Tot eth dia s'a mostrat fòrça amable.
TERCERA-PART-ANNA-KARENINA	E tu ès tan brave damb eth tòn frair e te pòrtes tan ben damb eth, quan vòs!
TERCERA-PART-ANNA-KARENINA	Tè, vè-te'm damb eri.
TERCERA-PART-ANNA-KARENINA	Aciu, dempús eth banh hè tostemp massa calor…
TERCERA-PART-ANNA-KARENINA	Auie escurit complètaments.
TERCERA-PART-ANNA-KARENINA	Tath sud, entà on guardaue, non se vedien bromes.
TERCERA-PART-ANNA-KARENINA	En aute costat s'estenie eth cèu embaranat e aquiu ludien es relampits e s'entenien trons luenhants.
TERCERA-PART-ANNA-KARENINA	Levin escotaue era lenta queiguda des gotes d'aigua dès es telhs deth jardin, campaue eth coneishut triangle d'esteles que tan ben coneishie, e era difusa Via Lactèa, que crotzaue ad aqueth triangle peth miei.
TERCERA-PART-ANNA-KARENINA	Cada viatge que ludie un relampit, non solet era Via Lactèa senon es ludentes esteles despareishien, mès quan eth relampit s'acabaue, es esteles, coma lançades per ua man avienta, tornauen a campar en madeish lòc.
TERCERA-PART-ANNA-KARENINA	Mès es ebrèus, maometans, confusians e budistes, qué son?
TERCERA-PART-ANNA-KARENINA	E aquera ère era pregunta que resultaue perilhosa.
TERCERA-PART-ANNA-KARENINA	Ei possible que centenats de milions d'èssers umans siguen privadi deth màger ben dera vida, que sense eth era vida madeisha non a cap de sens?"
TERCERA-PART-ANNA-KARENINA	S'estèc cogitós; mès de seguit se corregic.
TERCERA-PART-ANNA-KARENINA	Pregunti sus era relacion damb era Divinitat de diuèrses doctrines religioses de tota era Umanitat.
TERCERA-PART-ANNA-KARENINA	Pregunti sus era manifestacion generau de Diu a tot eth mon, autanplan as nebuloses deth firmament.
TERCERA-PART-ANNA-KARENINA	Qué hèsqui?
TERCERA-PART-ANNA-KARENINA	A jo, personauments, ath mèn còr, se li daurís un coneishement indobtable, incomprensible entara rason, e vaquí que m'entesti a explicar damb rasons e paraules aguesta coneishença.
TERCERA-PART-ANNA-KARENINA	Totes es sues extraordinàries conclusions des còssi celèsti se basen solet en movement aparent des astres ath torn dera Tèrra immobila, en aguest movement que campi jo ara e que, tau qu'ei entà jo, siguec entà milions d'òmes pendent sègles, e a estat e serà tostemp madeish, e plan per aquerò se pòt verificar dirèctaments.
TERCERA-PART-ANNA-KARENINA	Non è, donc, eth dret a resòlver era qüestion dera relacion de d'autes doctrines damb era Divinitat".
TERCERA-PART-ANNA-KARENINA	Mès, encara ès aquiu?, preguntèc de ressabuda era votz de Kitty, que se filaue entath salon per aqueth madeish camin.
TERCERA-PART-ANNA-KARENINA	Ès desengustat per bèra causa?, higec, campant eth sòn ròstre ara lum des esteles.
TERCERA-PART-ANNA-KARENINA	Mès non l'aurie podut distinguir se non auesse estat pera ludentor d'un relampit qu'amaguèc en aqueth moment era claretat des esteles e illuminèc era cara deth sòn marit.
TERCERA-PART-ANNA-KARENINA	Ad aqueth resplendor fugaç, Kitty l'examinèc e, en veder-lo alègre e seren, floric enes sòns pòts un arridolet.
TERCERA-PART-ANNA-KARENINA	L'ac digui o non?
TERCERA-PART-ANNA-KARENINA	Mès en moment qu'anaue a començar a parlar, Kitty parlèc tanben.
TERCERA-PART-ANNA-KARENINA	Escota, Kostia, me vòs hèr un favor?
TERCERA-PART-ANNA-KARENINA	Vè-te'n entara cramba deth cornèr a veir se l'an apraiat ben entà Sergi Ivanovic.
TERCERA-PART-ANNA-KARENINA	A jo que me hè cèrta vergonha…
TERCERA-PART-ANNA-KARENINA	L'auràn botat eth lauamans nau?
TERCERA-PART-ANNA-KARENINA	Plan; vau a veir, didec Levin, en tot incorporar-se e punar-la.
TERCERA-PART-ANNA-KARENINA	Sabi pas s'aquerò ei fe o non ei fe.
TERCERA-PART-ANNA-KARENINA	Sabi pas se qué ei.
TERCERA-PART-ANNA-KARENINA	Mès òc que sai qu'aguest sentiment, d'ua manèra imperceptibla, s'a calat ena mia amna damb eth patiment e a arraïzat en era fèrmaments.
TERCERA-PART-ANNA-KARENINA	Seguirè colpant-la des mèns subersauts entà dempús empenaïr-me'n; era mia rason non comprenerà se per qué prègui e, ça que la, contunharè pregant…
TERCERA-PART-ANNA-KARENINA	Tot coma abantes…
1 conde	Se bèth viatge auetz visitat Tiurana, saberatz qu'aguest pòble se trape, entornejat de bòsqui, sus un tucò.
1 conde	Se, des d'aguest pòble, guardatz entà cogant, podetz campar ua val.
1 conde	Eth hons d'aguesta val ei plen d'aigua: ei ua restanca.
1 conde	E se bèth còp podéssetz hèr ua cabussada en aguesta restanca, dilhèu i traparíetz peishi coma es barbèus e es lucis que naden entre es hièstres e es pòrtes de vielhes cases a on abantes i viuie gent.
1 conde	Era rason d'aquerò ei qu'ath hons dera restanca i a es pardies deth vielh pòble de Tiurana.
1 conde	Mès, non auíem dit que Tiurana ère sus un tucò?
1 conde	Aguest conde tracte de com e perqué es vesins e vesies de Tiurana passèren a demorar deth hons dera val ath dessús deth tucò.
1 conde	S'aguesta istòria ei vertat o non, ei çò que mens impòrte.
1 conde	Ja hè uns quants ans viuien en Tiurana un òme e sa hilha.
1 conde	Er òme se didie Tiberi e era hilha Solers.
1 conde	Coma que se trapauen mès peladi qu'ua cana s'estauen dejós un pontet enes entorns deth pòble, en camin qu'amie entà Ponts, a on auien trapat arrecès.
1 conde	Tiberi trebalhaue aquiu a on bravaments podie: ara hège lenha en bòsc, ara ajudaue a bastir ua casa.
1 conde	Mès, tot sigue dit, darrèraments es causes auien anat mau dades e ja hège fòrça dies que non trapaue era manèra de guanhar-se uns sòs.
1 conde	Coma qu'era hame agude er engenh e, de hame, ne passauen fòrça, era hilha, Solers, prepausèc a sa pair d'anar a veir ath Senhor de Tiurana, qu'alavetz governaue eth pòble.
1 conde	E dit e hèt, se presentèren toti dus ena casa d'aqueth nòble, damb es espartenhes horadades e era ròba lorda, sarcida en mil tròci.
1 conde	Estimat e admirat Senhor de Tiurana, didec Tiberi.
1 conde	Era mia hilha Solers e jo mos auem permetut de shordar-vos per'mor qu'èm reauments desesperadi.
1 conde	Viuem jos un pont e hè mès d'ua setmana que non minjam.
1 conde	Segur que vos qu'ètz tan generós poiríetz…
1 conde	Mès qué vos pensatz qu'ei aquerò?, bramèc eth Senhor.
1 conde	Ua casa de benfasença?
1 conde	Non voleratz cap que vaja en tot dar de minjar a toti es praubi deth parçan?
1 conde	Ò!, non vos embestietz Senhor.
1 conde	Nosati ja n'auríem pro se mos aufríssetz era oportunitat de guanhar-mos eth pan damb eth nòste trebalh.
1 conde	Segur que sabetz de bèth endret deth pòble qu'arrés ne hè arren e deth quau mo'n poiríem encuedar entà plantar-i un uart e uns arbes frutèrs.
1 conde	Tot engarrapar-se era tèsta en tant qu'avalaue ua cueisha de polhastre ar ast, eth Senhor de Tiurana responec: Ara qu'ac dides: Sabi d'un tròç de tèrra que vos anarà ben.
1 conde	Dilhèu mos meteram d'acòrd.
1 conde	Plan que òc, Senhor!, exclamèc illusionada Solers.
1 conde	E a on ei aguest tròç?
1 conde	Com s'i arribe?
1 conde	Eth Senhor de Tiurana se n'anèc entà un des hiestraus dera sala.
1 conde	Lo dauric de land en land, e en tot senhalar damb eth dit guinhaire de cap ath nòrd, didec: S'agarratz eth camin entara Seu, dempús d'auer caminat pendent tres dies e tres nets, traparatz ua corsèra a man quèrra.
1 conde	En aguesta corsèra s'inície un caminòu que puge enquia un tucò plen d'ausines e pins.
1 conde	Auratz de trauessar un barranc sec, coma toti es barrancs deth parçan, e alavetz arribaratz en un gran pin qu'a dotze branques.
1 conde	Prenetz, aquiu, ua dralha per a on soent i passen es crabes enquia arribar en naut dera Ròca deth Mòro, e quan ja i sigatz, se non vos auetz perdut abantes, veiratz que i a ua lana plia de pèires e garrolhes.
1 conde	Podetz trabalhar aqueth camp a compdar d'aué madeish.
1 conde	D'acòrd, Senhor!, didec Tiberi.
1 conde	Fòrça gràcies.
1 conde	Èp, èp!
1 conde	Non tan de prèssa!, responec eth Senhor de Tiurana.
1 conde	Dilhèu vos pensatz que vau hènt caritat peth mon?
1 conde	Aquerò ei un negòci, e coma toti es negòcis, se base en un tracte e ues condicions: voi que trabalhetz net e dia aqueres tèrres e que de tot aquerò que se n'obtengue me'n hescatz arribar era mitat.
1 conde	Se no'c acceptatz, non i a tracte.
1 conde	E praubi de vosati que sagèssetz d'enganhar-me!
1 conde	Era illusion pòt hèr a superar toti es obstacles e, totun qu'es condicions deth tracte èren plan dures, Tiberi e Solers acceptèren fòrça contents çò qu'eth Senhor de Tiurana les prepausèc.
1 conde	Dempús d'ua braca estona, toti dus anauen caminant de cap ath camp, en tot seguir es indicacions que les auien estat dades: sigueren tres dies e tres nets de marcha a pè, damb era companhia diürna des lèbes e des audèths, e des chots e des sanglièrs pera net.
1 conde	Non sense dobtes, trapèren era corsèra qu'amiaue tath ticolet d'ausines e pins, e tanben trauessèren eth barranc sec entà arribar en estonant pin des dotze branques.
1 conde	Dempús de recórrer era dralha localizèren era Ròca deth Mòro, e dauant sòn, ua lana de tèrra shuta, blanca e peiregalhosa d'a on lèu no'n gessie cap de planta e per a on es corbaishi i volatejauen.
1 conde	Tiberi descarguèc ua fardada qu'auie portat ena espatla tot eth camin e ne treiguec un bocin de pan e heda que compartic damb Solers.
1 conde	Dempús de minjar cerquèren aigua mès non trapèren cap de hònt, ne cap d'arriuet.
1 conde	Sense pèrder temps agarrèren ua piòisha e ua aishada e comencèren a laurar.
1 conde	Era tèrra ère tan dura que damb pro trabalh l'artenhien a remòir en cada còp.
1 conde	Era piòisha se li hège plan faissuga a Solers, que vedie com maugrat pioshar e pioshar, sonque lheuaue ua grana broma de povàs e non artenhie a hotjar un pam de tèrra.
1 conde	Pèires e mès pèires curbien era superfícia deth terren e es soletes tralhes de vida que i auie èren es de bèra cernalha espaurida que hugie des bassacades.
1 conde	Trebalhèren damb insisténcia e sense pèrder era esperança de qué en bèth moment arribarien a trapar ua capa de tèrra pro umida e fertil coma entà plantar-i bèra causa.
1 conde	Es ores e es dies s'escolèren sense encuedar-se'n, damb era esquia acorbaishada, en tot arturar-se sonque entà dormir ua estona e repréner es fòrces.
1 conde	Quan aueren arribat en aute extrèm deth camp, dempús d'auer laurat tota era superfícia, es uelhs de Tiberi e Solers sonque endonvièren a veir un peiregalh leugèraments remoigut.
1 conde	Dilhèu se ploiguesse se poirie començar a cultivar era tèrra, a on un còp mòfla es grani germiarien gràcies ara umiditat.
1 conde	Mès demorar que ploiguesse en aqueth parçan ère pòc mens que demorar un miracle.
1 conde	E d'aigua, plan segur, non se'n podie demorar cap d'auta.
1 conde	Mentretant qu'anauen pensant en aguestes causes vaquí que se n'encuedèren que bèth un les campaue.
1 conde	Ère un omenet non mès naut de quate pams, damb ua nera barba que li tocaue en tèrra, e que se les guardaue quilhat sus ua ròca, en ua espòna.
1 conde	Tiberi lheuèc era man, en tot hèr ua salutacion.
1 conde	Er omenet responec repetint eth madeish gèst e didec:
1 conde	Ètz bona gent e fòrça trebalhadors, mès me semble qu'eth Senhor de Tiurana vos a plan embolhat.
1 conde	Tiberi s'estonèc pera declaracion der omenet.
1 conde	Mòria!
1 conde	E com sabetz tan claraments que mos a plan embolhat?, demanèc.
1 conde	È autant d'ans coma aguesti bòsqui e vos posqui assegurar qu'aguest tròç de tèrra ei eth mès èrm e sec de tot eth país.
1 conde	Jamès non i a queigut ne ua soleta gota d'aigua, ne a possat un fenolh, responec er omenet.
1 conde	Ara òc que l'auem hèta bona, donc!, exclamèc Solers.
1 conde	Eth Senhor de Tiurana mos a demanat que i trebalhem a cambi dera mitat de çò que ne treigam.
1 conde	Mès se no'n ges arren, d'aguesta tèrra, com li daram era mitat de non arren?
1 conde	Er omenet barrèc es uelhs coma un aguinèu, e miei arrint, didec:
1 conde	Ditz ua legenda, e arrés se la cre, que hè fòrça ans, en temps en qué es umans compartien era tèrra damb es gigants, aguesti se passauen eth dia en tot pelejar-se es uns contra es auti.
1 conde	En ua d'aguestes peleges, es umans decidiren ajudar a un gigant aperat Utxafava que les auie prometut dar-les un país entà víuer, verd e planèr coma ua man estenuda.
1 conde	Aguest gigant, totun, non sabie damb qui se la jogaue, pr'amor que Janot, eth gigant mès gròs, ère tan fòrt que tota ajuda umana deviege en bades.
1 conde	Eth gigant Janot, sonque en veir Utxafava, li floquèc un còp terrible en cap, damb un pin que tiege coma baston.
1 conde	Utxafava queiguec en tèrra en miei d'un gran tarrabastèri e eth còp siguec tan fòrt qu'en quèir, eth sòn còs creèc aguesta val.
1 conde	Es umans qu'ac veigueren non s'ac podien creir.
1 conde	Èren mòrts de pòur, a mercés de çò que volesse hèr eth gigant Janot.
1 conde	Aguest, les repoteguèc pr'amor d'auer ajudat ath sòn rivau, e lheuèc ath torn des pòbles umans tot de montanhes, farcides d'arbes e arròcs.
1 conde	Alavetz hec un gran horat en tèrra, enquia arribar ena ròca des aigües, a on i metec dues claus: ua, d'aur, entà daurir totes es hònts, arrius e arriuets des entorns.
1 conde	Era auta, d'argent, entà barrar-les.
1 conde	Tiberi e Solers auien escotat damb atencion era legenda que les expliquèc er omenet dera longa barba.
1 conde	Quan aguest carèc, Tiberi didec:
1 conde	Es legendes son plan interessantes, mès, fin finau, sonque son legendes e arrés non se les cre.
1 conde	Ei ora de trebalhar.
1 conde	Cau persutar e demorar que plòigue.
1 conde	Papa, es legendes son legendes enquia que'n dèishen d'èster, responec Solers.
1 conde	E per çò que tanh a vosté, omenet de quate pams, qué credetz que mos calerie hèr?
1 conde	Er omenet prenec ua arrama d'auerassèr e senhalèc ua grana ròca blanca sus era quau, parat, les campaue un voltor:
1 conde	Eth temps que vos demore sense aigua ne minjar ei pòc.
1 conde	Tostemp è entenut a díder que dejós d'aquera ròca i a era ròca des aigües, a on deuen estar amagades es claus deth gigant Janot.
1 conde	Dilhèu se tracte d'ua legenda, solet, mès auetz de saber qu'en tota legenda s'i amague un bocinet de vertat.
1 conde	Sense demorar a enténer arren mès, Solers prenguec era aishada e se n'anèc de cap ara ròca blanca.
1 conde	Tiberi demorèc incredul, mès en veir era determinacion e era volentat dera sua hilha, la seguic, non sense abantes voler díder adiu ar estranh nano, mès quan se virèc aguest ja auie despareishut.
1 conde	Pair e hilha comencèren a hotjar, en silenci, sense méter en dobte aquera soleta esperança que les demoraue.
1 conde	Eth solei se trapaue en punt mès naut deth dia e auie enrogit es braci e còthi des esforçadi trimaires.
1 conde	Non s'arturèren entà dinar, ne entà sopar, pr'amor que non auien arren.
1 conde	Sonque minjauen es fruts d'un carrobièr que creishie en un bancal.
1 conde	Sigueren ores inacabables, caloroses, pioshant era tèrra, extreiguent pèires e arraïtzes seques.
1 conde	Ath cap d'un dia eth horat ère pro gran coma que des de dehòra estant non se les vedesse eth cap.
1 conde	Maugrat era prigondor, era tèrra ère tant o mès dura qu'ath començament e cada viatge costaue mès d'extrèir un solet gran de sable.
1 conde	Era lua gessec entà hèr-les companhia, en silenci d'ua net clara, sonque trincat peth bronit des utisi contra era tèrra e es bohades de pair e hilha.
1 conde	Eth satellit terrèstre, que semblaue era mitat d'un hormatge, s'anèc desplaçant peth cèu en tant que campaue eth procès de catament, enquia que se'n tornèc en sòn nhadèr e eth solei lo relevèc sus eth firmament.
1 conde	Dilhèu aquerò succedic dus o tres viatges mès, enquiath punt que Tiberi e Solers auien demorat convertidi en dus modelhons de pèth e uassi qu'en uns quants mètres dejós de tèrra ja non podien díder arren.
1 conde	Ja se pòt plan díder que non te'n pòs fisar d'arrés, didec Tiberi.
1 conde	Eth Senhor de Tiurana se'n deu arrir de nosati.
1 conde	E non voi ne saber se per qué mos auem deishat enganhar peth conde ath cant deth huec qu'es nanos mos an condat.
1 conde	En tant que Tiberi, agotat, se lamentaue, Solers non deishaue de hotjar, sense saber qu'ère a punt d'arribar quauquarren meravilhós: dempús de lançar benben amont un terròc de tèrra, era piòisha de Solers tustarrèc contra bèra causa que non sonaue coma totes es tustarrades qu'auie hèt enquiath moment.
1 conde	Ère un sorrolh metallic e agudent, coma un "clinc" que ressonaue enes aurelhes e reverberaue laguens deth horat qu'auien hèt.
1 conde	Pair e hilha demorèren parats, per un moment, en tot guardar-se es uelhs.
1 conde	Dempús, coma s'auessen recuperat miraculosaments totes es fòrces, s'ajoquèren entà trèir era tèrra damb es sues mans enquia qu'en ombrèr der espaci campèren era ludentor de dues claus inserides en ua ròca.
1 conde	Son despariones era ua dera auta, observèc Solers.
1 conde	Ei coma ena legenda der omenet!, exclamèc Tiberi.
1 conde	Sagem de virar-les!
1 conde	Demora, mos cau tier compde.
1 conde	Sonque auem de virar un shinhau era clau d'aur entà hèr a vier era aigua, e daurir era d'argent que shecaue es hònts, rebrembèc Solers en tant qu'es sòns dits manejauen es claus.
1 conde	Non siguec bric facil gésser deth horat qu'auien hèt, mès era expectacion entà veir se qué passarie lèu les hec a volar.
1 conde	Çò de prumèr que les susprenec siguec qu'aqueth airau silenciós ère senhorejat per un murmur imprecís.
1 conde	Quan s'apropèren entar endret d'a on aguest proviege se n'encuedèren d'ua sensacion que les ère naua: auien es pès clauadi ena hanga qu'ua vielha hònt auie costat en tornar ara vida.
1 conde	Alègres rajades d'aigua per tot, e còp sec, aqueth camp qu'enquiath moment ère un èrm de pèires, siguec amarat pera umiditat e prometie aufrir toti es fruts que Tiberi e Solers volessen cultivar.
1 conde	Pair e hilha sautèren e cantèren, dancèren e se banhèren enquia demorar mògi de naut en baish.
1 conde	Alavetz Tiberi s'arturèc de còp.
1 conde	Mès, papa, per qué cau èster just damb quauqu'un que non n'a estat?, se planhec Solers.
1 conde	Ben, hilha.
1 conde	Non ei causa deth Senhor de Tiurana, senon de tu e de jo, e dera nòsta paraula.
1 conde	Didérem que de tot çò que n'obtenguéssem, d'aguest camp, li'n daríem era mitat e atau a d'èster, arrasoèc Tiberi.
1 conde	Per tant, ua des dues claus a d'èster tath Senhor de Tiurana, mès quina?
1 conde	Solers sautèc coma un ressòrt:
1 conde	Era d'argent!
1 conde	Non pòt èster cap d'auta!
1 conde	Que se demore entà tostemp damb era clau d'argent, ara que totes es hònts e arriuets rajen.
1 conde	Atau jamès arrés non poirà barrar-les.
1 conde	Tiberi se trincaue eth cap pendent tot eth viatge de tornada entà Tiurana.
1 conde	De hèt, non n'ère guaire convençut de se com poirie reagir eth Senhor de Tiurana quan l'expliquèsse era istòria der omenet, era excavadura e es claus d'aur e d'argent.
1 conde	De quan en quan, s'anaue tustant era cama, entà comprovar que portaue ena pòcha era clau d'argent.
1 conde	Solers, ath sòn torn, susvelhaue eth camp, a on tierie compde de qué arrés non ne hesse arren, dera clau d'aur.
1 conde	Quan Tiberi se presentèc en ostalàs deth Senhor de Tiurana, aguest lo recebec damb grana suspresa.
1 conde	Mòria!
1 conde	Qui me diderie que tornaríetz tan léu!, exclamèc en tot foter-se'n.
1 conde	E qué ei çò que pòrtes.
1 conde	Dèisha-me qu'ac endónvia: Melons d'aigua?, melons?, persecs, dilhèu?
1 conde	Car Senhor, non pòrti arren de tot açò.
1 conde	Mès plan segur que lèu n'auratz tanti coma ne volgatz!, didec Tiberi satisfèt.
1 conde	Non me hèsques arrir ne pèrder temps.
1 conde	Sò un òme fòrça ocupat!
1 conde	Sorrisclèc eth Senhor mentretant que flocaue un còp ena taula.
1 conde	Non vos exaltetz Senhor, perque çò que vos pòrti segur que vos shautarà, responec Tiberi ath temps que mostraue era clau d'argent.
1 conde	Toti ena sala demorèren embadoquidi, eth Senhor de Tiurana qui mès.
1 conde	Era clau d'argent ludie coma ua estela resplendenta, e projectaue arratonhes de lum pes parets.
1 conde	Tiberi condèc exactaments totes es peripécies qu'eth e era sua hilha auien viscut des deth dia que visitèren ath Senhor de Tiurana entà demanar-li ajuda.
1 conde	Aguest non hège arren mès que campar-se era clau, qu'auie agarrat damb es sues mans, e que li semblaue era jòia mès polida que jamès auie vist.
1 conde	La sospesèc e la hereguèc contra era manja dera sua giqueta.
1 conde	E en tant que la campaue ath contralum, de ressabuda, s'adrecèc a Tiberi:
1 conde	Com as dit que te cridaues?
1 conde	À, òc, Tiburci!
1 conde	Non, non, Tiberi!
1 conde	Escota-me ben, Tiberi:
1 conde	T'està ben aquerò qu'as hèt, de venir-me a dar aguesta clau magnifica.
1 conde	Semble clar qu'es ua bona persona, ja que respèctes es tractes.
1 conde	Tu, era tua hilha e jo auíem acordat que me daríetz era mitat de tot çò que treiguéssetz dera tèrra qu'auetz er encargue de trebalhar.
1 conde	Non ei atau?
1 conde	Òc, clar, Senhor, assentic Tiberi.
1 conde	E per tant, tu ara me pòrtes ua clau d'argent perque ei era mitat de çò qu'as trapat ena tèrra qu'auetz trebalhat.
1 conde	Non ei atau?
1 conde	Tiberi hec que sí damb eth cap.
1 conde	Alavetz, eth Senhor de Tiurana apropèc era sua cara ara de Tiberi.
1 conde	L'ac apropèc tant que se podie flairar çò qu'auie dinat dues ores abantes.
1 conde	Caulets, concretaments.
1 conde	Aquerò vò díder que i a ua auta clau parièra?, demanèc eth Senhor de Tiurana.
1 conde	Per uns moments, Tiberi non sabec se qué pensar.
1 conde	Qué aurie de díder?
1 conde	Se didie que òc, mentirie, e rebrembèc auer prometut que non cometerie cap d'enganha.
1 conde	Alavetz didec:
1 conde	Ò, non, Senhor!
1 conde	Era clau qu'auem nosati non ei ne plan mens pariona.
1 conde	E com ei, donc?, demanèren ar unisson es conselhèrs deth Senhor qu'enquia alavetz auien demorat caradi.
1 conde	Donques era clau qu'auem nosati ei, sincèraments, plan mielhor, sentencièc Tiberi, pr'amor que, entà començar, ei d'aur blos, e non sonque aquerò, senon qu'a tot de peiretes verdes ath torn deth mange.
1 conde	Ath delà, ua grana pèira blanca corone era maneta dera clau, que semble escultada damb paraules ancianes que non auem sabut interpretar.
1 conde	Per uns moments Tiberi se sentèc bufaire de presumir, dauant d'un òme tan poderós, de tier un objècte de tanta valor, mès que sonque li calec campar es uelhs deth Senhor de Tiurana entà endonviar quina n'i passaue peth cap; l'auie ben cagada.
1 conde	De prèssa!
1 conde	Tàs shivaus!, ordenèc eth Senhor.
1 conde	E tu ja cau que non te botges d'aciu, perque coma non sigue vertat çò que m'acabes d'explicar, tornarè e t'espelharè de viu en viu!
1 conde	Ua grana broma de povàs se podie veir des de Ponts e Oliana.
1 conde	Mès d'ua vintea de shivaus damb es sòns cavalièrs cavaucauen a tot galaup en direccion nòrd, peth camin dera Seu.
1 conde	Conilhs e lèbes, hormigues e esparvièrs restauen amagadi enes sòns nhadèrs e nins, coma s'eth mon auesse d'en.honsar-se.
1 conde	Deuant de toti, damb eth soriac ena man, eth Senhor de Tiurana trucaue un còp e un aute es anques deth sòn shivau arab, qu'entre saut e saut, semblaue qu'auesse d'envolar-se.
1 conde	Eth bronit se podie escotar des de tan luenh qu'autaplan Solers s'enfilèc de cap a naut d'un tucò, apròp deth camp que susvelhaue.
1 conde	Non li costèc bric compréner se qué passaue.
1 conde	Quan es cavalièrs arribèren en camp çò de prumèr que les cridèc era atencion siguec que podien abeurar es sòns shivaus.
1 conde	D'auti viatges, quan eth Senhor de Tiurana volie susvelhar er estat deth sòn territòri, auien passat per aguest madeish endret e sabien pro ben que non i auie ne tan solet ua bassa d'aigua entàs assetegadi shivaus.
1 conde	Ara, totun, i auie basses e badines entà dar e véner, e lits de totes es espècies s'estauen entre es canères e es joncs.
1 conde	Non perderen eth temps e rapidaments deishèren es sues montures e comencèren a inspeccionar es tèrres.
1 conde	Çò que trapèren prumèr siguec ua piòisha, damb era punta revlincada coma s'auesse hotjat pendent un sègle, dia e net, contra ua pèira de barrina.
1 conde	Mès tard trapèren ua aishada damb eth mange rosigat per tant d'usatge, qu'ath tacte ère doç e lis coma eth braç d'ua dauna.
1 conde	Heren a quèir arbes e heren a quilhar totes es pèires.
1 conde	Eth Senhor de Tiurana e es sòns conselhèrs caushigauen es arringleradi regons que tant d'esfòrç auien costat a Solers, e cada viatge les pujaue mès era mosca en nas.
1 conde	Plan me semble qu'aguest pelhard m'a volut enganhar, mès serà era darrèra causa que hèsque, vos ac asseguri, gasulhaue eth Senhor de Tiurana entre dents.
1 conde	E just en acabar de díder aguestes paraules, despareishec coma per art de magia.
1 conde	Es conselhèrs non se'n sabien avier, e se preguntauen se qué auie passat.
1 conde	Nècis!
1 conde	Voletz hèr eth favor d'ajudar-me?, cridaue eth Senhor coma un hòl.
1 conde	Era votz proviege des prigondors d'un clòt en un extrèm deth camp.
1 conde	Toti es conselhèrs correren en aquera direccion e quan i arribèren descurbiren qu'ath hons de tot se distinguie eth nas damb era forma d'aubergina deth Senhor de Tiurana.
1 conde	Mès qué guardatz?
1 conde	Va, venguetz!
1 conde	Anatz a cercar ua còrda o ua escala e treiguetz- me d'aciu!
1 conde	Sò massa gras entà gésser peth mèn pè, se planhie.
1 conde	Senhor!
1 conde	Guardatz!
1 conde	Tara vòsta dreta!, senhalèc un conselhèr.
1 conde	Eth Senhor de Tiurana auec problèmes considerables en moment de sajar de virar- se un shinhau de cap a on eth dit deth conselhèr indicaue.
1 conde	Mès podec campar damb uelhs ludents aquerò que cercaue.
1 conde	Sense dobte, non ère cap de messorga.
1 conde	Ei era clau d'aur!
1 conde	Didec admirat pera beresa deth ludent metau.
1 conde	L'agarrèc damb es mans e sagèc d'extrèir-la dera ròca a on se trapaue, mès semblaue coma se quauqu'un l'auesse encastrada damb beton.
1 conde	Li dèc uns quants torns e hec ua bassacada, mès tanpòc artenhec a desliurar-la.
1 conde	Alavetz auec ua pensada: estaquèc ena clau un extrèm dera còrda qu'es conselhèrs l'auien lançat entà pujar-lo, e les demanèc qu'assegurèssen er aute extrèm enes aisines d'un shivau.
1 conde	Es conselhèrs heren exactaments aquerò qu'eth Senhor les auie manat, e procediren a hèr qu'eth shivau tirèsse dera còrda:
1 conde	Ua… dues… e tres!
1 conde	Arri!
1 conde	Cridèren toti ath còp.
1 conde	Eth shivau fotec ua fenomenau bassacada que hec a sautar era clau d'aur deth lòc a on ère encastrada.
1 conde	Era fòrça e era velocitat damb qué era bèstia tirèc provoquèc qu'era còrda s'entornegèsse ena cama deth Senhor de Tiurana, de manèra qu'en un virament de uelhs, clau e Senhor sigueren dehòra deth horat, e encara arrossegadi uns quants mètres ena hanga.
1 conde	Eth Senhor restèc estalamordit, plen de blus e macadures, rebocat de tèrra e hanga, damb era còrda ena cama coma un camalhon, mès satisfèt e ajoguit coma un mainatge damb sabates naues.
1 conde	Fin finau era clau d'aur ère sua.
1 conde	Era clau ludrejaue ara lum deth solei e mostraue un pilèr de detalhs estonanti: inscripcions e peiretes de totes colors la fistonauen damb profusion.
1 conde	Es conselhèrs e eth Senhor de Tiurana auien amudit sonque de veder-la e cuclauen es uelhs entà campar-la suenhosaments.
1 conde	Eth silenci, totun, siguec trincat còp sec per un gran tarrabastèri.
1 conde	Quan es òmes virèren eth cap siguec massa tard: ua ondada giganta les queiguec ath dessús.
1 conde	Eth Senhor de Tiurana s'agarrèc plan fòrt ena clau e sagèc de tier-la tà naut, dehòra des aigües, mès siguec un acte en bades ja qu'era poténcia dera ondada ère tau qu'en un virament de uelhs non demorèc tralha ne d'òmes, ne de shivaus.
1 conde	Era aigua, sense artura, auançaue ath long de tota era val e s'acumulaue entre es montanhes.
1 conde	Pro lèu es bòsqui e es camps sigueren negadi e çò de madeish li passèc ath pòble de Tiurana.
1 conde	Er immens torrent d'aigua esberlèc pòrtes e hièstres de totes es cases, e enaigüèc es places e es carrèrs per a on abantes es mainatges i jogauen.
1 conde	Se calèc pes clatenères des hustes e des pèires, e aumplic es corraus, pisi e humaraus.
1 conde	Lentaments, coma un vaishèth que naufrague, eth pòble siguec engolit, casa per casa, enquia qu'eth silenci e era tranquillitat retornèren, coma s'arren auesse passat.
1 conde	Coma se tostemp aquerò auesse estat un gran lac.
1 conde	Es darrèrs tiuranencs e tiuranenques arribèren en som dera montanha bohejant.
1 conde	Bèri uns non auien corrut jamès tant.
1 conde	Es qui arribèren prumèr, non podien contier es lèrmes en tot campar era scèna deth pòble enaiguat: massa rebrembes se modelhoauen ena ment en aqueri instants.
1 conde	Tamborèus e mules cargadi de pèires anauen arribant, coma ua hilada de hormigues incansables en tant que Solers e Tiberi campauen es movements dera aigua des dera esplanada dera ermita.
1 conde	Çò qu'encara non compreni, hilha mia, ei com t'ac as hèt entà vier tan lèu enquia Tiurana.
1 conde	Ben, ja sabi que non ès guaire amic des legendes, responec Solers, mès, rebrembes aqueth omenet que mos venguec a veir?.
1 conde	Donques me lo trapè peth camin, mentretant que baishaua tà Tiurana.
1 conde	Non sabi se com, mès ère assabentat de tot çò qu'auie passat.
1 conde	E còp sec hec un estranh esclafit damb es dits e un audèth enòrme venguec de mès enlà des tucs enquia arturar-se deuant nòste.
1 conde	I pugèrem toti dus e, en un virament de uelhs, me deishèc sauva e segura en Tiurana.
1 conde	Òc, clar, atau aurà estat!, didec incredul Tiberi.
1 conde	Ei parièr.
1 conde	Ja m'ac explicaràs un aute dia.
1 conde	Era qüestion ei qu'as vengut just a temps entà avisar-mos.
1 conde	Es tiuranencs non parauen de trebalhar.
1 conde	Semblauen vertadèrs menairons.
1 conde	Ath delà, non volien deishar entà darrèr, jos es aigües, es bastisses que mès estimauen, e molti des.heigueren, pèira a pèira bères cases, era glèisa, era hònt deth potz e ara les reconstruïen atau coma èren ena vielha Tiurana.
1 conde	De quan en quan, des deth tucò, guardauen de cap enlà, a on tanti d'ans auien viscut e a on ara tot ère ocupat per ua grana estenuda d'aigua.
1 conde	Dempús d'uns quants dies de trebalh intens, es tiuranencs auien artenhut a tornar entàs sòns prètzhèts abituaus.
1 conde	Mès, encara demoraue ua qüestion pendenta: Toti mens eth Senhor e es sòns conselhèrs auien artenhut de sauvar-se.
1 conde	Com poirien arregraïr era accion dera gojateta que les avisèc just a temps?
1 conde	Tiberi e Solers non auien auut era oportunitat d'emportar-se es pèires de cap de casa, ja que de casa non n'auien auut jamès.
1 conde	Quan era gent deth pòble se n'assabentèc, se meteren toti d'acòrd entà bastir ua casa que representèsse er arregraïment e er afècte qu'entà tostemp aurien entàs sòns eròis.
1 conde	E encara mès: de comun acòrd, toti es tiuranencs decidiren qu'a compdar d'alavetz non aurien cap d'aute senhor qu'eri madeishi.
1 conde	Ben, e Solers, que onorificaments, decidiren nomentar "Comdessa de Tiurana".
1 conde	Fòrça ans dempús, aquera casa siguec convertida en ajuntament deth pòble.
1 conde	E ei per aguesta rason que, quan es tiuranencs aueren d'alistar un emblèma que representèsse era populacion, decidiren méter dues claus en sòn escut: ua d'aur e ua auta d'argent, en tot rebrembar es claus des gigants que daurien e barrauen es aigües deth parçan.
1 conde	Ei licenciat en Filosofia e professor en Institut Tèrres de Ponent, de Mollerusa.
1 conde	A publicat poemes e narracions en recuelhs diuèrsi e eth libre Elògi deth destermenament (Ed.
1 conde	Omicron, 2010).
1 conde	Des de hè mès de dètz ans a assemblat aguestes activitats damb era dinamizacion lectora, coma coordinador de clubs de lectura e coma narrador orau.
1 conde	Ei licenciat en Belles Arts pera Universitat de Barcelona.
1 conde	A estat professor d'illustracion ena Escòla de Belles Arts de Lhèida e ena Escòla d'Art de Tarragona e de dessenh grafic e de pintura ena Escòla d'Art i Disseny de Reus.
1 conde	Ei autor de comics, libres de condes infantils, libres de tèxt e illustracions en encastre publicitari.
1 conde	Tanben a hèt incursions ena animacion e umor grafic.
1 conde	Actuauments demore en Maó e ei pair d'un mainatge de dus ans, Nil.
FORTUNATA-E-JACINTA-III-WEB2	I.- Juan Pablo Rubin non podie víuer sense passar-se era mitat des ores deth dia o lèu totes eres en cafè.
FORTUNATA-E-JACINTA-III-WEB2	Acostumada era sua natura ad aguesta forma de vida, que s’aurie auut per malerós s’eth trabalh o es ocupacions l’obliguèssen a víuer de ua auta manèra.
FORTUNATA-E-JACINTA-III-WEB2	Qu’ère un assassin implacable e recidivista deth temps, e eth solet gòi dera sua amna s’estaue en veir com expirauen es ores hènt badalhs, e com anauen queiguent es periòdes d’engüeg entà non tornar a lheuar-se mès.
FORTUNATA-E-JACINTA-III-WEB2	Venguie en cafè tà meddia, dempús d’esdejoar, e s’i estaue enquias quate o es cinc.
FORTUNATA-E-JACINTA-III-WEB2	Tornaue dempús de dinar, tàs ueit, e non se retiraue enquia mès dera mieja net o enquiara maitiada, sivans es casi.
FORTUNATA-E-JACINTA-III-WEB2	Coma qu’es sòns amics non èren tan constants se passaue quauques estones solet, meditant enes problèmes grèus de politica, religion o filosofia, contemplant damb ua guardada incèrta e somnolenta es rajòles dera paret, es pintures humades deth tet, es colomnes de hèr e es angles dauradi.
FORTUNATA-E-JACINTA-III-WEB2	Aqueth recinte e aquera atmosfèra l’èren tan de besonh ena vida, per çò deth costum, que solet aquiu se sentie ena plenitud des sues facultats.
FORTUNATA-E-JACINTA-III-WEB2	Enquia e tot era memòria li mancaue dehòra deth cafè, e coma a viatges se’n desbrembaue ara imprevista en carrèr de nòms o de hèts importants, non se despacientaue per rebrembar, e didie fòrça tranquil: “En cafè me’n brembarè”.
FORTUNATA-E-JACINTA-III-WEB2	E plan, a penes cuelhie sèti en fautulh, era influéncia estimulanta deth locau se deishaue sénter en sòn organisme.
FORTUNATA-E-JACINTA-III-WEB2	Heridi era sentida e era vista, lèu s’anauen desvelhant es facultats espirituaus, era memòria se li refrescaue e er enteniment se li desconflaue.
FORTUNATA-E-JACINTA-III-WEB2	Que l’autrejaue eth cafè es sensacions intimes que son pròpries deth larèr domestic, e en entrar l’arridolauen toti es objèctes, coma se siguessen sòns.
FORTUNATA-E-JACINTA-III-WEB2	Es persones qu’aquiu vedie de contunh, es crambèrs e er encargat, certans clients fixi, se li presentauen coma junhudi estretament ada eth per ligams de familha.
FORTUNATA-E-JACINTA-III-WEB2	Enquia e tot era giboseta que venie ena pòrta aluquets e jornaus qu’auie cèrt parentat espirituau.
FORTUNATA-E-JACINTA-III-WEB2	Qu’ère madeish aquerò que mudar d’abitatge, e coma que toti es cafès de Madrid se retiren, madeish que se retiren es cases, Juan Pablo amiaue ath sòn laguens era domesticitat, e en dus dies de freqüentar un cafè, ja se trapaue en eth coma en familha.
FORTUNATA-E-JACINTA-III-WEB2	Es cambiaments qu’èren costadi per cèrti corrents d’emigracion que i a ena societat des guiterosi e que non se sap a qué aubedissen.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	A viatges pr’amor qu’eth patron deth cafè se comportèc grossièrament crubant ara reünion ues copes, que s’auien trincat en discutir es vertadères causes dera mòrt de Concha de Montemuro; o, pr’amor que, a tot darrèr, un empejorament progressiu e intolerable deth gènre, motiu peth quau desirauen fòrça individús estrear es establiments naui o renauidi.
FORTUNATA-E-JACINTA-III-WEB2	A Juan Pablo non li shautaue començar cap corrent d’emigracion; mès que les seguie lèu tostemp.
FORTUNATA-E-JACINTA-III-WEB2	En aguesti corrents qu’ei aisit que se pèrde a bèth un deth grop, o per èster rebèl des cambiaments o perque es deutes lo tien en ancian locau donques qu’aquiu l’ipotèquen era assisténcia, mès, ça que la, tostemp se guanhe bèth companh de reünion nau que vie a refrescar es idies e es badinades.
FORTUNATA-E-JACINTA-III-WEB2	Se bèth un s’auesse cuelhut eth trabalh de seguir es passi de Rubin deth 69 enquiath 74, que l’aurie vist client deth cafè de San Antonio ena Corredera de San Pablo, dempús deth Suizo Nuevo, dempús de Platerias, deth Siglo e de Levante; lo veirie, en bèra escadença, preferint es cafès cantants e en d’auta auent òdi d’eri; acodint ath deth Gallo o ath de Concepción Jerónima quan volie hèr-se er invisible, e fin finau, sèir es sòns reiaus en un des mès freqüentats e rambalhosi dera Puerta del Sol.
FORTUNATA-E-JACINTA-III-WEB2	Tà meddia qu’ère tostemp des arreculadi, donques que se lheuaue tard; pera net qu’ère infaliblament eth prumèr.
FORTUNATA-E-JACINTA-III-WEB2	Bèth còp, en entrar, se trapaue aquiu a D. Evaristo González Feijoo o a Leopoldo Montes.
FORTUNATA-E-JACINTA-III-WEB2	Era reünion dera net qu’auie un personau desparièr dera deth dia, e èren pòqui es qu’assistien ara ua e ara auta.
FORTUNATA-E-JACINTA-III-WEB2	Sonque Rubin ère punt fix en ambdues.
FORTUNATA-E-JACINTA-III-WEB2	Eth grop aqueth ocupaue tres taules, e abans de qué es clients arribèssen, eth crambèr les botaue a toti eth servici.
FORTUNATA-E-JACINTA-III-WEB2	Juan Pablo entraue tàs ueit, quan encara non i auie en locau que tres o quate persones, e es crambèrs èren de convèrsa seigudi ath costat deth taulatge.
FORTUNATA-E-JACINTA-III-WEB2	En aguest, eth patron o er encargat premanie es servicis, botant petits molons de platets de sucre.
FORTUNATA-E-JACINTA-III-WEB2	Cada moment se daurie era pòrta de veire entà dar pas a quauque parroquian (qu’entrauen en tot trèir-se eth tapaboques o descaperar-se), e dempús se barraue damb un fòrt còp, entà tornar-se a daurir ara seguida damb carrinclada de gahons rolhadi.
FORTUNATA-E-JACINTA-III-WEB2	Qu’ère ua carrinclada fòrta…
FORTUNATA-E-JACINTA-III-WEB2	Chirrisss… entrada der individú damb eth sòn cigar d’estanc ena boca… dempús pum e un aute còp chrriss…
FORTUNATA-E-JACINTA-III-WEB2	Eth patron saludaue deth mostrador estant a bèth client que li queiguie apròp.
FORTUNATA-E-JACINTA-III-WEB2	Era majoritat desirauen que les servissen eth cafè lèu lèu, e duaen còps de man s’eth crambèr non venguie de seguit.
FORTUNATA-E-JACINTA-III-WEB2	Juan Pablo entraue tot doç e plan seriós, coma un òme que vie a complir ua obligacion sagrada.
FORTUNATA-E-JACINTA-III-WEB2	Se filaue de cap as taules dera dreta e se seiguie tostemp en madeish sèti damb exactitud matematica.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Aquerò qu’ère elementau.
FORTUNATA-E-JACINTA-III-WEB2	Dempús cuelhie era culhèra damb era man quèrra e damb era man dreta anaue botant doçament es terròcs, tachant guardades indulgentes a tot eth locau e as persones qu’entrauen.
FORTUNATA-E-JACINTA-III-WEB2	Coma veteran deth cafè sabie cuelher-s’ac damb aquera lentor e aqueth art que corresponen a quinsevolh acte important.
FORTUNATA-E-JACINTA-III-WEB2	Qu’ei impossible qu’era istòria seguisque ad aguest òme en toti es sòns periòdes cafetèrs.
FORTUNATA-E-JACINTA-III-WEB2	Mès que non se pòt deishar de cornèr era etapa aquera dera Puerta del Sol, qu’en era Rubin auie coma companhs de reünion e coma amics a D. Evaristo González Feijoo e a D. Basilio Andrés de la Caña, a Melchor de Relimpio e a Leopoldo Montes, persones, totes eres, fòrça dades ara politica, e que parlauen deth país coma de causa pròpria.
FORTUNATA-E-JACINTA-III-WEB2	Qu’auien toti era madeisha mania, cadun cultivaue ua especialitat, e Leopoldo Montes amiaue cada dia notícies de crisi; D. Basilio baishaue tostemp a detalhs de personau; Relimpio qu’ère impudent e maliciós enes sòns judicis; Rubin destacaue per supausar-se qu’ac sabie tot e s’auançaue as eveniments en tot veder-les vier, e fin finau, Feijoo ère prigondament scèptic, e se cuelhie a badinada totes es causes dera politica.
FORTUNATA-E-JACINTA-III-WEB2	Aquiu ludie esplendidament aguesta fraternitat espanhòla qu’en sòn sen se sarren era man eth carlista e eth republican, eth progressista de tèsta dura e eth moderat implacable.
FORTUNATA-E-JACINTA-III-WEB2	En tempsi passadi, es partits, desseparadi en public, que n’èren tanben enes relacions privades; mès eth progrès des costums portèc prumèr a ua cèrta suavitat enes relacions personaus, e ara fin era suavitat venguec a èster doçor.
FORTUNATA-E-JACINTA-III-WEB2	Quauqui uns cren qu’auem passat d’un mau extrèm entà un aute, sense posar-mos ath miei, qu’ei çò mès convenent, e ven en aguesta fraternitat ua relaxacion des caractèrs.
FORTUNATA-E-JACINTA-III-WEB2	Aquerò de qué toti siguen amics de toti qu’ei senhau de qué es idies son solet ua desencusa entà deféner o conquistar eth pan.
FORTUNATA-E-JACINTA-III-WEB2	Que i a ua confabulacion tacita (non tan amagada que non se posque trapar rascant un shinhau enes politics), pera quau causa s’establís eth torn en domèni.
FORTUNATA-E-JACINTA-III-WEB2	E se passe que non i a aspiracion, per hòraviada que sigue, que non se tengue per probabla; en aquerò s’està era inseguretat, era soleta causa qu’ei constanta entre nosati, era ajuda maçonica que se prèsten toti es partits, dès eth clericau ar anarquista, madeish balhant-se ua credenciau vergonhanta en temps de patz, que balhant-se perdons e indults enes guèrres e revolucions.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Era morau politica qu’ei coma ua capa damb tants pedaci, que ja non se sap quina ei era tela primitiua.
FORTUNATA-E-JACINTA-III-WEB2	Parlant de tot aquerò, Feijoo e Rubin atribuïen era relaxacion des caractèrs as decebudes.
FORTUNATA-E-JACINTA-III-WEB2	Qu’auem quauquarren en comun: eth hèt de creir que tot aquerò ei ua comèdia e que sonque se tracte de saber a qui li tòque popar e a qui non”.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	II.- D. Evaristo González Feijoo que se merite quauquarren mès qu’ua mencion en aguest relat.
FORTUNATA-E-JACINTA-III-WEB2	Qu’ère òme d’edat, celibatari, e viuie comòdament des sues rendes e dera jubilacion coma coronèl dera armada.
FORTUNATA-E-JACINTA-III-WEB2	Pòc dempús dera guèrra d’Africa, abandonèc eth servici actiu.
FORTUNATA-E-JACINTA-III-WEB2	Era sua existéncia tranquilla e ordenada, se reflectie ena sua persona neta, robusta e simpatica.
FORTUNATA-E-JACINTA-III-WEB2	Era sua mina denonciaue era sua profession militara e eth sòn naturau cavalierós; auie mostacha blanca e marciala arrogància, continent repausat, uelhs viui, arridolet entre picaresc e bontadós; vestie de forma eleganta e neta, e era sua paraula qu’ère fòrça instructiua, pr’amor qu’auie viatjat e servit en Cuba e en Filipines; qu’auie auut diuèrses aventures e vist fòrça causes e fòrça estranhes.
FORTUNATA-E-JACINTA-III-WEB2	Non s’alteraue quan entenie exprimir es idies mès exagerades e dissolventes.
FORTUNATA-E-JACINTA-III-WEB2	Madeish ath partidari dera inquisicion qu’ath petrolèr mès rabiós, les escotaue Feijoo damb heredor benevòla.
FORTUNATA-E-JACINTA-III-WEB2	Qu’ère indulgent damb es afogadures, solide pr’amor qu’eth tanben les auie patit.
FORTUNATA-E-JACINTA-III-WEB2	Quan bèth un s’exprimie ath sòn dauant damb fe e calor, l’escotaue damb era paciéncia pietosa que s’escote as lhòcos.
FORTUNATA-E-JACINTA-III-WEB2	Tanben eth auie estat lhòco; mès que ja auie recuperat era rason, e era rason politica ère, sivans eth, era abséncia complèta de fe.
FORTUNATA-E-JACINTA-III-WEB2	Enes reünions des cafès i a tostemp dus tipes d’individús, un ei des que boten era brocalha ena convèrsa, hènt-se a vier notícies absurdes e dident badinades grossières sus persones e causes; er aute ei des que balhen era darrèra paraula sus aquerò que se discutís, deishant anar un judici doctorau e redusint ath sòn vertadèr valor es badinades e es bestieses.
FORTUNATA-E-JACINTA-III-WEB2	A on que sigue que i age òmes, que i a autoritat, e aguestes autoritats de cafè, definint a viatges, a viatges profetizant e tostemp influïnt, per çò dera saviesa aparenta des sòns judicis, sus era vulgar multitud, constituïssen ua sòrta d’opinion, que sòl arribar ena premsa, aquiu a on non n’i a cap auta de milhor lei.
FORTUNATA-E-JACINTA-III-WEB2	Plan.
FORTUNATA-E-JACINTA-III-WEB2	Es qu’exercissen autoritat enes cercles o reünions de cafè se sòlen sèir en fautulh, ei a díder, d’esquia ara paret, coma se presidissen o constituïssen un tribunau.
FORTUNATA-E-JACINTA-III-WEB2	Juan Pablo e Feijoo tanhien ad aguesta categoria; mès eth dusau non se seiguie jamès en fautulh, pr’amor que li hège calor eth velot, senon en ua des cagires de dehòra, prenent eth cafè en un cant dera taula e virant era esquia as individús dera taula immediata.
FORTUNATA-E-JACINTA-III-WEB2	Ça que la, D. Basilio Andrés de la Caña, qu’ère vulgar, se seiguie tostemp en fautulh.
FORTUNATA-E-JACINTA-III-WEB2	Que li shautaue ocupar posicions superiores as que meritaue, e emparaue en marc des miralhs eth sòn cap cauvet e lustrós.
FORTUNATA-E-JACINTA-III-WEB2	Tenguie mericles, e eth sòn petit nas podie passar coma signe o emblèma de finesa.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Eth sòn front qu’ère ample e era sua fesomia d’aqueres que semble revelar un enteniment prigond e sintetic.
FORTUNATA-E-JACINTA-III-WEB2	Qu’auie bèra retirada damb Cavour, d’a on venguien es badinades a viatges un shinhau pesades que li balhauen.
FORTUNATA-E-JACINTA-III-WEB2	Entà jutjar eth sòn talent, acodiram a ua dita de Melchor de Relimpio: “Eth milhor negòci que se poirie hèr en aguesti tempsi, non sabetz se quin ei?
FORTUNATA-E-JACINTA-III-WEB2	Donques daurir-li eth cap a D. Basilio e trèir-li tota era palha que i a ath sòn laguens tà vener-la”.
FORTUNATA-E-JACINTA-III-WEB2	E D. Basilio, qu’auie quauques amanhagades de saumet vielh, se beneficiaue dera sua fesomia enganhosa e d’aquera mina d’òme illustre que li daue era sua calvicia de coja, eth sòn front de vòuta, es sòns mericles e eth sòn nas petit e prismatic.
FORTUNATA-E-JACINTA-III-WEB2	Mès d’un viatge, es ministres que se presentèc experimentèren es efèctes dera fascinacion qu’aquera masqueta exercie sus eth plebèu, e lo cuelheren per ua eminéncia non comprenuda.
FORTUNATA-E-JACINTA-III-WEB2	Crani e entrecelha qu’èren ua enganha frenopatica.
FORTUNATA-E-JACINTA-III-WEB2	Tostemp que discutie cuelhien un ton tan solemne, que fòrça ingenús lo guardauen damb respècte.
FORTUNATA-E-JACINTA-III-WEB2	Consideraue era arridalha coma un acte impròpri dera dignitat umana, e l’auie despatriat lèu en absolut dera sua cara, cuelhent coma modèl ua plana deth Nomenclator o dera Memoria de la Deuda Pública.
FORTUNATA-E-JACINTA-III-WEB2	Qu’auie dues fases era vida d’aguest òme: eth jornalisme e era mania pes cargues publics.
FORTUNATA-E-JACINTA-III-WEB2	Ena Premsa totstemp siguec er encargat dera part estrangèra e des qüestions de Hacienda.
FORTUNATA-E-JACINTA-III-WEB2	Ne entà ua ne entara auta causa ère de besonh en jornalisme ancian saber escríuer.
FORTUNATA-E-JACINTA-III-WEB2	Mès eth Caña se cuelhie tan serisament aguestes dues branques deth coneishement uman, que quan trabalhaue semblaue qu’escriuie era Critica de la Razon Pura.
FORTUNATA-E-JACINTA-III-WEB2	Era sua sodada enes redaccions non depassèc jamès es trenta duros, quan li pagauen.
FORTUNATA-E-JACINTA-III-WEB2	Des redaccions passaue entàs burèus, e des burèus entàs redaccions; de sòrta que quan ère en caumatge e era familha perint, s’alegrauen es Musses dera politica estrangèra e dera sciéncia fiscau.
FORTUNATA-E-JACINTA-III-WEB2	Que tostemp siguec eth mèn òme sarrat ena coa, coma didien es sòns amics; ei a díder, fòrça moderat, pr’amor que tostemp lo plaçauen es doctrinaris.
FORTUNATA-E-JACINTA-III-WEB2	Eth sòn prumèr destin l’ac autregèc Mon, e s’estèc en Hacienda damb diuèrses alternatiues enquiath periòde long dera Union Liberal.
FORTUNATA-E-JACINTA-III-WEB2	Aguesta epòca siguec eth sòn calvari funèst, e viuec praubament dera pluma, preguntant cada dia ath finau der article: “qué harà Russia?” e responent-se damb era mès deliciosa bona fe: “que non ac sabem”.
FORTUNATA-E-JACINTA-III-WEB2	A Anglatèrra la cridaue tostemps eth Gabinete de Saint-James, e a França eth Gabinete de las Tullerias.
FORTUNATA-E-JACINTA-III-WEB2	Pendent eth periòde revolucionari, passèc eth praube D. Basilio ua navegacion orribla, pr’amor que non volec vener-se ne abdicar des sues idies.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Atau dit, atau hèt: eth Caña gessie cada dia damb un articolòt que non liegie arrés, en tot criticar era gestion de Hacienda; mès non de quinsevolh manèra, senon damb numèros.
FORTUNATA-E-JACINTA-III-WEB2	Que ja sò hart de didè’c cada dia.
FORTUNATA-E-JACINTA-III-WEB2	E arren; coma s’ac didessa ad aguest marme.
FORTUNATA-E-JACINTA-III-WEB2	Senhors, jo vos juri qu’è examinat ua a ua totes es chifres, e credetz-me, semble mentida qu’aguest coquilhon age gessut des departaments de Hacienda.
FORTUNATA-E-JACINTA-III-WEB2	Mès qu’ei aquerò que jo digui: aguest senhor (eth Ministre deth ram) non sap per a on va, ne ena sua vida les a vist de mès gròsses…
FORTUNATA-E-JACINTA-III-WEB2	Compde qu’ac vengui demostrant coma tres e dus son cinc!
FORTUNATA-E-JACINTA-III-WEB2	Mès arren… que non ac vòlen compréner”.
FORTUNATA-E-JACINTA-III-WEB2	Dempús d’exprimir damb ua grana alendada era pietat que l’auie ad aguest praube país, seguie prenent eth sòn cafè damb indoléncia, mès damb talents, pr’amor qu’entà D. Basilio ère vertadèr aliment, e lo prenie ar arràs, en veire, e deishant vessar tot çò possible ena sièta entà tornar-lo a botar un aute còp, ja hered, en veire.
FORTUNATA-E-JACINTA-III-WEB2	Enes darrèrs ans dera Revolucion, D. Manuel Pez l’autregèc un petit destin en Gobierno civil, e eth ac acceptèc coma ajuda enquia qu’arribèssen tempsi milhors; mès qu’ère maucontent, non sonque per çò dera mesquina sodada senon per rasons de dignitat.
FORTUNATA-E-JACINTA-III-WEB2	Es amics que l’entenien planher-se, comparant era petitesa dera paga damb eth revolum de boques que formauen era sua familha, lo padeguauen, cadun ara sua manèra; mès eth didie invariablament: “e mès que mès, m’ac podetz creir, çò que mès m’entristís ei que non siga en mèn ram”.
FORTUNATA-E-JACINTA-III-WEB2	Eth sòn ram qu’ère Hacienda.
FORTUNATA-E-JACINTA-III-WEB2	Era convèrsa deth cercle, que començaue lèu tostemp damb eth tèma dera guèrra, passaue sense voler entàs emplecs.
FORTUNATA-E-JACINTA-III-WEB2	Leopoldo Montes, en caumatge etèrn, Relimpio, e d’auti qu’auien entre es dents bèth esquinç deth butgèt, se lançauen damb delèri famelic sus aqueth tèma piquent.
FORTUNATA-E-JACINTA-III-WEB2	Jo catorze; mès me corresponen dètz-e-sies; Fulano, qu’ère per dejós de jo ena Ordenacion de pagaments, que n’a ja vint, e jo amii ja dètz ans damb catorze.
FORTUNATA-E-JACINTA-III-WEB2	Donques jo, didie D. Basilio, quan èra en mèn ram, arribè a vint-e- quate per çò des mèns passi compdadi.
FORTUNATA-E-JACINTA-III-WEB2	Damb aguest bataclam que i a ara, que non se sap ja per a on pare un.
FORTUNATA-E-JACINTA-III-WEB2	Eth dia qu’entorna en mèn ram, non admeterè credença que sigue inferiora a trenta.
FORTUNATA-E-JACINTA-III-WEB2	Mès coma qu’aciu se hè çò que vòlen des drets aqueridi… quin país!.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Pública damb dètz, dempús ath caumatge, e fin finau, entà non morir-me de hame, me calèc acceptar-ne sies en Loterias.
FORTUNATA-E-JACINTA-III-WEB2	Donques jo, gasulhaue ua votz que semblaue gessuda d’ua botelha, votz corresponenta a ua cara escanaulida e cadaverica, qu’en era èren estampades totes es tristeses dera Administracion espanhòla, sonque demani dus mesi, dus mesi mès d’actiu entà poder-me jubilar per Ultramar.
FORTUNATA-E-JACINTA-III-WEB2	Qu’è passat er Atlantic sèt còps, qu’è era sang perduda, e ja me correspon retirar-me a repausar damb dotze.
FORTUNATA-E-JACINTA-III-WEB2	Maudida sigue era mia sòrt!
FORTUNATA-E-JACINTA-III-WEB2	Er arturat mès digne de pietat qu’ei aqueth que solet demane uns quants dies mès d’emplèc entà poder descansar sus era coishinèra des Clases Pasivas un front cargat d’ans, d’espants e de servicis.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	III.- De ueit tàs dètz qu’ère eth cafè totafèt plen, e es alendades, eth bugàs e eth hum hègen un potatge atmosferic que cargaue es paumons.
FORTUNATA-E-JACINTA-III-WEB2	Tàs nau, quan apareishien La Correspondencia e es auti jornaus dera net, aumentaue eth sarabat.
FORTUNATA-E-JACINTA-III-WEB2	Era gibosa e un frair sòn tanben carregat d’esquia, entrauen damb es papèrs enes mans, e hènt còps de braç per entre es taules deth centre, les anauen balhant jornaus a toti aqueri que les demanauen.
FORTUNATA-E-JACINTA-III-WEB2	Mès dempús començaue ja a esclarir-se era concurréncia; quauqui uns se n’anauen tath teatre, e es grops d’estudiants se dissolvien, pr’amor que son fòrça es que se’n van a estudiar d’ora.
FORTUNATA-E-JACINTA-III-WEB2	En toti es cafès que son fòrça es clients que se retiren entre dètz e onze.
FORTUNATA-E-JACINTA-III-WEB2	Tàs dotze se torne a animar eth locau damb era gent que torne deth teatre e qu’a eth costum de préner chicolate delit o de sopar abans d’anar-se’n a dormir.
FORTUNATA-E-JACINTA-III-WEB2	Dempús dera ua que ja sonque rèsten es viciosi dera convèrsa, es aderits ath fautulh o as cagires per ua sòrta de solidificacion calcària, es vertadères ustres deth cafè.
FORTUNATA-E-JACINTA-III-WEB2	Juan Pablo non se n’anaue enquia que barrauen es pòrtes, e de toti es sòns amics eth solet que l’acompanhaue qu’ère Melchor de Relimpio.
FORTUNATA-E-JACINTA-III-WEB2	Anauen amassa entath sòn barri e a viatges er un deishaue ar aute ena pòrta dera sua casa, sense deishar de parlar enquiath moment que venguie eth susvelhant tà daurir.
FORTUNATA-E-JACINTA-III-WEB2	S’era net ère bona, solien dar-se ua ora mès de blagada vagant pes carrèrs.
FORTUNATA-E-JACINTA-III-WEB2	De qué parlauen aqueri òmes pendent tantes e tantes ores?
FORTUNATA-E-JACINTA-III-WEB2	Er espanhòu qu’ei er èsser mès blagaire que i a sus era tèrra, e quan non a cap matèria de convèrsa, parle d’eth madeish.
FORTUNATA-E-JACINTA-III-WEB2	Qu’ei clar qu’a de parlar mau.
FORTUNATA-E-JACINTA-III-WEB2	Enes nòsti cafès se parle de tot çò qu’ei jos era lei dera paraula umana dès eth gran dia de Babel, qu’en eth Diu hec es opinions.
FORTUNATA-E-JACINTA-III-WEB2	Que s’entenen en taus lòcs vulgaritats grossières, e tanben concèptes engenhosi, discrets e oportuns.
FORTUNATA-E-JACINTA-III-WEB2	Pr’amor que non solet vien en cafès es perdudi e maudidents; tanben i vien persones illustrades e de bona conducta.
FORTUNATA-E-JACINTA-III-WEB2	Que i a reünions de militars, d’engenhèrs; es des emplegats e d’estudiants son es mès abondiues, e es provincians forastèrs aumplissen es uets qu’aqueri dèishen.
FORTUNATA-E-JACINTA-III-WEB2	En un cafè s’entenen es causes mès pègues e tanben es mès sublimes.
FORTUNATA-E-JACINTA-III-WEB2	Que i a qu’an aprenut tot çò que saben de filosofia ena taula d’un cafè, e plan per aquerò n’auem que boten cadièra, ena madeisha taula, des sistèmes filosofics.
FORTUNATA-E-JACINTA-III-WEB2	I a persones notables dera tribuna e dera premsa, qu’an aprenut enes cafès tot çò que saben.
FORTUNATA-E-JACINTA-III-WEB2	Òmes de poderosa assimilacion tien cèrt cabau de coneishences, sense auer dubèrt un libre, e ei que s’an apoderat d’idies vessades en aguesti cercles nueitius per aqueri estudiosi que se permeten ua ora d’esvagament en reünions tan divertides e frairaus.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Que non ei tot frivolitat, anecdòtes de carrèr e mentides.
FORTUNATA-E-JACINTA-III-WEB2	Eth cafè ei coma ua gran hèira qu’en era s’escàmbien infiniti productes deth pensament uman.
FORTUNATA-E-JACINTA-III-WEB2	Qu’ei clar que dominen es menudalhes; mès entre eres cor, a viatges sense que se les veigue, jòies d’inestimable prètz.
FORTUNATA-E-JACINTA-III-WEB2	Era taula presidida per D. Juan Pablo Rubin qu’ère era dusau, entrant a man dreta.
FORTUNATA-E-JACINTA-III-WEB2	Era deth costat pertanhie ath madeish grop d’amics; dempús seguie era des capelhans de tropa, cridada atau pr’amor qu’ada era s’apressauen tres o quate prèires, d’aguesti que poiríem díder deishadi d’anar, e que pendent era net e part deth dia hègen vida laica.
FORTUNATA-E-JACINTA-III-WEB2	Ad aguesta taula solie vier Nicolás Rubin, vestit de seglar coma es auti, en tot servir de transicion entre aguest grop e er aute, a on s’estaue eth sòn frair.
FORTUNATA-E-JACINTA-III-WEB2	Es dues reünions vesies viuien en excellentes relacions, e a viatges se barrejauen es apreciables individús que les formauen.
FORTUNATA-E-JACINTA-III-WEB2	Ara taula des capelhans la seguien dues d’escrivans, jornalistes e autors dramatics.
FORTUNATA-E-JACINTA-III-WEB2	Federico Ruiz venguie per aquiu plan soent, e coma qu’ère òme tan comunicatiu, se metie entre es capelhans, per çò qu’aguesti se familiarizèren per un costat damb gent de pluma, e per aute damb es amics de Rubin e Feijoo.
FORTUNATA-E-JACINTA-III-WEB2	As escrivans les seguien es gojats de camins, qu’ocupauen es tres taules der angle.
FORTUNATA-E-JACINTA-III-WEB2	Aquiu començaue era que cridauen eth martèth, ei a díder era crosilha deth plan vast locau.
FORTUNATA-E-JACINTA-III-WEB2	Aguesta crosilha qu’ère coma un dusau departament deth cafè, e ère invadit per estudiants, ena sua majoritat galhècs e leonesi, que formauen un rambalh infernau.
FORTUNATA-E-JACINTA-III-WEB2	Coma que tot aquerò que condi se referís ar an 74, qu’ei normau qu’en cafè se parlèsse principaument dera guèrra civiu.
FORTUNATA-E-JACINTA-III-WEB2	Pendent aqueth an se passèren eveniments e hètes fòrça notables, coma eth sètge de Bilbao, era mòrt de Concha, e fin finau, era revòuta de Sagunto.
FORTUNATA-E-JACINTA-III-WEB2	Qu’ère estranh eth dia qu’es jornaus non laçauen un extraordinari en tot anonciar batalhes, desbarcaments d’armes, movements de tropes, cambiaments de generaus e d’autes causes que normaument dauen pè a interminables comentaris.
FORTUNATA-E-JACINTA-III-WEB2	Per çò que semble Mendiry se n’a anat entà Viana”.
FORTUNATA-E-JACINTA-III-WEB2	Plan que òc, replicaue Juan Pablo damb sufisença.
FORTUNATA-E-JACINTA-III-WEB2	Que non gesseràn deth petit cercle des Provincias Vascongadas e Navarra.
FORTUNATA-E-JACINTA-III-WEB2	Pro ben que les coneishi…
FORTUNATA-E-JACINTA-III-WEB2	Toti es caps non vien qu’entà hèr era sua hèira…
FORTUNATA-E-JACINTA-III-WEB2	Eth dia que i age un govèrn que les volgue crompar, s’acabèc era guèrra.
FORTUNATA-E-JACINTA-III-WEB2	Tè, òme!…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Aciu non i a senon fòrça hame, didie un des capelhans de tropa lheuant era votz ena taula immediata.
FORTUNATA-E-JACINTA-III-WEB2	Era guèrra non s’acabe pr’amor qu’es militars i son fòrça acomodadi e les va pro ben.
FORTUNATA-E-JACINTA-III-WEB2	Es d’aciu e es de delà que non son pera patz.
FORTUNATA-E-JACINTA-III-WEB2	Mès qué me pòden díder vostés a jo qu’è vist tot aquerò?
FORTUNATA-E-JACINTA-III-WEB2	Jo è servit en quatau de cavalaria, è vist d’apròp era guèrra… e aguesta seguirà shordant-mos mentre es uns e es auti popen d’era.
FORTUNATA-E-JACINTA-III-WEB2	Be n’està de fòrt eth senhor capelhan!, didec Feijoo arrint, e non didec arren mès pr’amor qu’entrèc D. Basilio e en ton de gran mistèri s’exprimic d’aguesta sòrta:
FORTUNATA-E-JACINTA-III-WEB2	Mès, se qué ei?
FORTUNATA-E-JACINTA-III-WEB2	Mistèris…!
FORTUNATA-E-JACINTA-III-WEB2	Sagasta qu’ei desengustat.
FORTUNATA-E-JACINTA-III-WEB2	A!, jo tanben ac è entenut, didec Relimpio.
FORTUNATA-E-JACINTA-III-WEB2	Eth motiu, higec eth Caña alègre, que non lo sai.
FORTUNATA-E-JACINTA-III-WEB2	Cadun que pense çò que volgue.
FORTUNATA-E-JACINTA-III-WEB2	Jo era soleta causa que posqui díder ei qu’aquerò està fòrçá mau… fòrça mau, e que i a mar conflada.
FORTUNATA-E-JACINTA-III-WEB2	Mès non vo’n sabetz d’arren mès?, li preguntèc Feijoo d’ua manèra pressanta.
FORTUNATA-E-JACINTA-III-WEB2	Jo me pensaua que mos anaue vosté a dar era notícia dera conferéncia deth Duque damb Elduayen…
FORTUNATA-E-JACINTA-III-WEB2	E ara gessetz damb açò que Sagasta ei desengustat…
FORTUNATA-E-JACINTA-III-WEB2	Que Diu mos ac age…
FORTUNATA-E-JACINTA-III-WEB2	Mès çò dera conferéncia ei vertat o non?
FORTUNATA-E-JACINTA-III-WEB2	Jo digui coma Lorenzana: Meditem”.
FORTUNATA-E-JACINTA-III-WEB2	Eth cercle de caps tornèc a formar-se, e en eth lancèc D. Basilio eth sòn alend, coma es que saluden, abans de deishar anar es sues paraules.
FORTUNATA-E-JACINTA-III-WEB2	Qu’ère eth mau alend pòc agradiu ath nas de Feijoo, per çò qu’aguest se retirèc discrètament.
FORTUNATA-E-JACINTA-III-WEB2	D. Basilio s’estèc trantalhant entre era sua consciéncia, que l’exigie carar, e eth desir de satisfèr eth curiosèr des sòns amics.
FORTUNATA-E-JACINTA-III-WEB2	Ara fin s’estornegèc un shinhau entà díder:
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Mès qui ère er amic?
FORTUNATA-E-JACINTA-III-WEB2	Tot arribarà…
FORTUNATA-E-JACINTA-III-WEB2	Plan, donc, vaquí: qu’ère eth poric Romero.
FORTUNATA-E-JACINTA-III-WEB2	Anèren…
FORTUNATA-E-JACINTA-III-WEB2	Aguesta òc que n’ei de gròssa… ena casa de D. Antonio Cánovas…
FORTUNATA-E-JACINTA-III-WEB2	Madera Baja, 1.
FORTUNATA-E-JACINTA-III-WEB2	Dit aquerò, eth Caña se quedèc plan seriós, saborejant er efècte que deuien costar es sues paraules.
FORTUNATA-E-JACINTA-III-WEB2	Tornèc a cuélher er escuradents entre es dents e guardaue as sòn amics damb cèrta pietat.
FORTUNATA-E-JACINTA-III-WEB2	Donques, amic mèn, repliquèc D. Basilio en ton d’un òme superior que non vò emmaliciar-se, se vos non i voletz veir era gràcia, jo qué li vau a hèr?
FORTUNATA-E-JACINTA-III-WEB2	E qué se passe que vagen o non ena casa de Cánovas?
FORTUNATA-E-JACINTA-III-WEB2	Arren… arren, qu’era causa non a malícia.
FORTUNATA-E-JACINTA-III-WEB2	Deth tòn que damb eth vent non s’enten.
FORTUNATA-E-JACINTA-III-WEB2	Cohessatz, amic, didec Feijoo damb era sua franquesa de costum.
FORTUNATA-E-JACINTA-III-WEB2	Cohessatz qu’era notícia que mos auetz hèt a vier poirie èster ua pegaria.
FORTUNATA-E-JACINTA-III-WEB2	Plan, eth mèn senhor D. Evaristo, credetz-vos çò que volgatz.
FORTUNATA-E-JACINTA-III-WEB2	Aquerò de lauar-se es mans ac repetie fòrça còps eth Caña; mès es hèts non se corresponien as paraules coma ac demostraue era simpla obervacion.
FORTUNATA-E-JACINTA-III-WEB2	Arridalha generau.
FORTUNATA-E-JACINTA-III-WEB2	D. Basilio se rogie tot e dempús s’esblancossie.
FORTUNATA-E-JACINTA-III-WEB2	A que non?, didec damb ràbia Juan Pablo.
FORTUNATA-E-JACINTA-III-WEB2	Aquerò jamès.
FORTUNATA-E-JACINTA-III-WEB2	Abans qu’aquerò, que tornen es cantonalistes.
FORTUNATA-E-JACINTA-III-WEB2	Ne que siguéssem pècs en Espanha!
FORTUNATA-E-JACINTA-III-WEB2	Senhors, a vosati vos entre en cap que vengue aciu eth Prince Alfonso?
FORTUNATA-E-JACINTA-III-WEB2	E ath sòn darrèr dòna Isabel.
FORTUNATA-E-JACINTA-III-WEB2	Polit avier!…
FORTUNATA-E-JACINTA-III-WEB2	Un aute còp eth moderantisme…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	A veir, responetz-me.
FORTUNATA-E-JACINTA-III-WEB2	D. Basilio non gosaue respóner.
FORTUNATA-E-JACINTA-III-WEB2	Que n’auie pro damb cuélher aires d’òme prigond, que non se decidís a deishar anar er eishame d’idies que li brunissen en sòn cervèth.
FORTUNATA-E-JACINTA-III-WEB2	Responetz-me.
FORTUNATA-E-JACINTA-III-WEB2	Arrés… quate gats, didec Montes.
FORTUNATA-E-JACINTA-III-WEB2	Aqueri que non saberen deféner ara sua mair quan la hèrem enlà, senhors… e ara…
FORTUNATA-E-JACINTA-III-WEB2	Se vò D. Basilio passaram revista a toti es personatges der alfonsisme.
FORTUNATA-E-JACINTA-III-WEB2	Tè, venguen arrats.
FORTUNATA-E-JACINTA-III-WEB2	D. Basilio, peth sòn gust, que s’aurie calat dejós dera taula.
FORTUNATA-E-JACINTA-III-WEB2	Non hège que mossegar er escuradents e idolar coma un mastin que non se deciditz a lairar ne tanpòc vò carar-se.
FORTUNATA-E-JACINTA-III-WEB2	Leopoldo Montes, que non auie barralhes entà exprimir ua opinion.
FORTUNATA-E-JACINTA-III-WEB2	Mès un crim de lesa nacion, higec Rubin.
FORTUNATA-E-JACINTA-III-WEB2	Qu’ei çò que jo li didia anet a Relimpio, que tanben va queiguent d’aguest costat.
FORTUNATA-E-JACINTA-III-WEB2	En aguesti moments, quan non se sap se qué gesserà dera guèrra…!
FORTUNATA-E-JACINTA-III-WEB2	Plan, donc, se D. Carlos non siguesse un pèc, non estarie ja en Madrid?
FORTUNATA-E-JACINTA-III-WEB2	Mès, aquerò qué demòstre?, didec ara fin D. Basilio, en veir ua gessuda favorabla dera confusion qu’eth sòn contrincant lo botaue; Qué a veir?…
FORTUNATA-E-JACINTA-III-WEB2	Logica, senhors, logica.
FORTUNATA-E-JACINTA-III-WEB2	Arren, òme, que non vie aciu eth gojat aguest… que non vie…
FORTUNATA-E-JACINTA-III-WEB2	Mès…
FORTUNATA-E-JACINTA-III-WEB2	Caña.
FORTUNATA-E-JACINTA-III-WEB2	Balhatz-me rasons.
FORTUNATA-E-JACINTA-III-WEB2	Que non vie…
FORTUNATA-E-JACINTA-III-WEB2	Que ja vos convenceratz, ja ac veiratz…
FORTUNATA-E-JACINTA-III-WEB2	Ath temps…
FORTUNATA-E-JACINTA-III-WEB2	Donques ath temps.
FORTUNATA-E-JACINTA-III-WEB2	Que non, òme, que non.
FORTUNATA-E-JACINTA-III-WEB2	Que non se tracte aciu de qué jo treiga peu ne de qué jo non treiga peu, didec D. Basilio emmaliciant-se un shinhau e mostrant er escuradents esbocinat.
FORTUNATA-E-JACINTA-III-WEB2	Mès Rubin se metec a parlar damb Feijoo, que li preguntaue per aqueth inexplicable maridatge deth sòn frair damb ua hemna de mala vida.
FORTUNATA-E-JACINTA-III-WEB2	D. Basilio se botèc damb es capelhans de tropa e damb Nicolás Rubin.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dividides es opinions, eth capelhan deth quatau de cavalaria votaue peth Prince; mès eth capelhan Rubin e uns auti dus que i auie aquiu bohauen sonque d’enténer parlar d’alfonsismo.
FORTUNATA-E-JACINTA-III-WEB2	D. Basilio, inclinant-se d’aqueth costat, emparat en code, les revelaue secrets damb fòrça reserva.
FORTUNATA-E-JACINTA-III-WEB2	Ja non mancaue qu’autrejar uns perfils ara causa.
FORTUNATA-E-JACINTA-III-WEB2	Tot prèst, e eth prumèr que i ère calat ère Serrano.
FORTUNATA-E-JACINTA-III-WEB2	Ath temps…
FORTUNATA-E-JACINTA-III-WEB2	Que ja ac veiratz… e lèu, fòrça lèu”.
FORTUNATA-E-JACINTA-III-WEB2	Dempús agarraue damb dissimulacion toti es terròcs de sucre que podie, e se n’anaue entà casa, en tot dider-se adiu de cadun en particular damb sarrada de mans o copets ena espatla.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	IV.- Rubin, dempús deth sòn fracàs en camp e cort de D. Carlos, auie en òdi as òmes deth costat absolutista; mès se sauvaue es idies autoritàries e era opinion de qué non se pòt governar ben senon fotent còps de pau.
FORTUNATA-E-JACINTA-III-WEB2	Tota era part religiosa deth programa carlista la refusaue, demorant-se solet damb era politica, pr’amor que ja aiuie vist ena practica qu’es capelhans ac hèn a pèrder tot.
FORTUNATA-E-JACINTA-III-WEB2	Didie qu’eth sòn ideau ère un govèrn de garròt, que hesse es leis e mo’les apliquèsse sense contemplacions, guardant tostemp ara justícia, damb un garròt plan gran e damb era man tostemp quilhada.
FORTUNATA-E-JACINTA-III-WEB2	Aguest sistèma autocratic abastaue es manères de governar mès qu’es idies e solucions teoriques, pr’amor qu’entre es que professaue Rubin n’auie de fòrtament auançades, populares e enquia socialistes.
FORTUNATA-E-JACINTA-III-WEB2	Un des sòns tèmes qu’ère aguest: “Conven que toti mingen… pr’amor qu’era hame e era praubetat son aquerò que mès empedís era accion des govèrns, çò que dar calor as revolucions, en tot mantier ara nacion ena intranquillitat e eth rambalh”.
FORTUNATA-E-JACINTA-III-WEB2	Aguest socialisme sense libertat, combinat damb er absolutisme sense religion, formaue en cap d’aqueth brave òme un revolum de mil dimònis.
FORTUNATA-E-JACINTA-III-WEB2	Un aute des sòns tèmes qu’ère: Non mès brigands e pèna de mòrt ath lairon.
FORTUNATA-E-JACINTA-III-WEB2	O mès clar encara: castig immediat e crudèu a toti es que van ath govèrn damb era soleta fin de hèr martingales.
FORTUNATA-E-JACINTA-III-WEB2	Era seguida d’ambicion que passe pera ment de tot espanhòu damb mès o mens freqüéncia en tot hèr-li díder se jo siguessa poder, li bohaue a Rubin dus o tres còps cada dia, mèsalèu coma sòmi que coma esperança; mès enes sues ores de solitud s’adormie damb aquera idia e la trabalhaue, en tot bater-la, coma se bat eth lèrt deth ueu tà que creishe e se hole e forme esgluma.
FORTUNATA-E-JACINTA-III-WEB2	Era conclusion d’aguesta activitat mentau ère que “aciu çò que manque ei un òme coratjós, un tipe de fòrça talent, damb uns colhons coma e copòla der Escorial”.
FORTUNATA-E-JACINTA-III-WEB2	Eth sòn empresoament per sospeches de conspiracion l’aumentèc era supèrbia e er engüeg soniador, en tot remenar mès, ath còp, eth barrejadís dera Mancha deth sòn programa politic-sociau.
FORTUNATA-E-JACINTA-III-WEB2	Que gessec dera preson damb eth cap mès estabordit e es anims mès alugats.
FORTUNATA-E-JACINTA-III-WEB2	L’entrèc alavetz cèrt vam pes lectures, donques qu’arreconeishie era sua ignorància e eth besonh de compréner es idies des grani òmes e des eveniments notables qu’auien passat en mon.
FORTUNATA-E-JACINTA-III-WEB2	Pendent un parelh de setmanes liegec fòrça, avalant-se diuèrses òbres, e coma qu’auie assopliment d’assimilacion e fòrça retorica, çò que liegie pes maitins ac treiguie pes nets en cafè convertit en corbates de lacet.
FORTUNATA-E-JACINTA-III-WEB2	Corbates de lacet qu’èren es sòns concèptes; mès non per èster-ne, deishauen de captivar a D. Basilio, a Leopoldo Montes e ath madeish Feijoo.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Un dia se desvelhèc pensant que s’auie d’avalar quauquarren de sistèmes filosofics e d’istòria des religions.
FORTUNATA-E-JACINTA-III-WEB2	Eth mobil d’aquerò non ère simplament eth desir de saber, senon un maligne desir d’auer arguments pr’amor ablasigar as capelhans dera taula immediata, que solet per èster capelhans, encara qu’un shinhau deishadi d’anar, l’èren antipatics, pr’amor qu’auie en òdi ara classa sancera dempús d’aquera malahèta qu’es sotanes li heren en Nòrd.
FORTUNATA-E-JACINTA-III-WEB2	De man en man, a mida qu’anaue cuelhent arguments, s’anèc Rubin desplaçant ath long deth fautulh, enquia qu’arribèc a presidir era taula des capelhans.
FORTUNATA-E-JACINTA-III-WEB2	Qu’èren aguesti tres, quate quan venguie Nicolás Rubin, toti de bona ombra e fòrça lançadi entà dauant.
FORTUNATA-E-JACINTA-III-WEB2	Degun d’eri se mossegaue era lengua siguesse quin siguesse eth tèma que se tractaue.
FORTUNATA-E-JACINTA-III-WEB2	Eth mès qualificat qu’ère un vielh enraumassat, andalús, gran narrador d’anecdòtes, mauparlat, e ath hons bona persona.
FORTUNATA-E-JACINTA-III-WEB2	Se n’anaue tàs onze e didie es sues missetes peth maitin.
FORTUNATA-E-JACINTA-III-WEB2	Eth dusau qu’ère eth capelhan de tropa, que li dèren eth viatge per sabi pas quini excèssi, e eth tresau un excapelhan d’un vaishèth corrèu que li dèren eth viatge per hèr contrabanda de tabac.
FORTUNATA-E-JACINTA-III-WEB2	Aguesti dus qu’èren bones pèces; qu’auien corrut fòrça mon, e eren sense licéncies, ganholant de hame, desseparadi de totes es glèises e sense trapar empara en nunlòc.
FORTUNATA-E-JACINTA-III-WEB2	Aguesta situacion les agrejaue eth caractèr en tot hèr-les campar coma mès dolents de çò qu’èren.
FORTUNATA-E-JACINTA-III-WEB2	Jamès se vestien damb es abits; mès sauvauen era cara afaitada, coma entà èster prèsti en cas que les admetèssen un aute còp en mestièr.
FORTUNATA-E-JACINTA-III-WEB2	Sabi pas se com se cridaue eth vielh enraumassat pr’amor que toti aquiu lo cridauen Pater; enquia e tot eth crambèr que lo mestraue li daue aguest maunòm.
FORTUNATA-E-JACINTA-III-WEB2	Er excastrense se cridaue Quevedo e ère deth madeish Perchel, lèg coma un pecat, gravat de picòta, de guardada malevòla e damb ua cara de sequestrador, que harie pòur ath malerós que se la trapèsse ath miei d’un camin solitari.
FORTUNATA-E-JACINTA-III-WEB2	Beuie aiguardent aqueth clèrgue coma se siguesse aigua, e eth sòn lenguatge qu’ère d’un safalhut damb gargarismes.
FORTUNATA-E-JACINTA-III-WEB2	Condaue hèts d’armes e aventures de quartèr damb ua gràcia ruda e ua sinceritat grossièra que lheuauen boishòrla.
FORTUNATA-E-JACINTA-III-WEB2	Er aute se cridaue Pedernero e ère deth madeish Ceuta, hilh d’ua oficiala deth Fijo, joen e simpatic, de formes plan mès fines qu’es sòns companhs, escarrabilhat coma un godilh de povora, e damb un bèc d’aur que daue gust.
FORTUNATA-E-JACINTA-III-WEB2	Entada eth que non auie secrets era vida umana ne era joenessa.
FORTUNATA-E-JACINTA-III-WEB2	Eth sòn companh Quevedo solie estropar-se en formes ipocrites; Pedernero non.
FORTUNATA-E-JACINTA-III-WEB2	Se presentaue sense masca, tau qu’ère, en tot començar per díder qu’eth Superior auie hèt ben en trèir-li es licéncies.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Eth, per exemple, parlaue e entenie, mès que mès entenie, fòrça causes dolentes; mès era sua vida ère pura.
FORTUNATA-E-JACINTA-III-WEB2	Auie era cara redona, blanca e alègra, e quan ère sense chapèu se retiraue a ua hemna cinquantòna, patrona de canonge.
FORTUNATA-E-JACINTA-III-WEB2	Non li shautaue que l’armèssen ena taula discusions violentes, senon que se tenguesse era reünion en terren des parlòtes saboroses e des badinades piquentes, encara que siguessen lordes.
FORTUNATA-E-JACINTA-III-WEB2	Plan, donc, en aguest cercle siguec a on se calèc Juan Pablo, damb era sua clerofòbia e eth sòn estacadís saber de teologia e filosofia catolica.
FORTUNATA-E-JACINTA-III-WEB2	Comencèc hènt ponchades.
FORTUNATA-E-JACINTA-III-WEB2	Coma ara prumeria era sua charradissa ère frivòla e de naues brèus, toti se n’arrien e eth Pater ère ena sua glòria.
FORTUNATA-E-JACINTA-III-WEB2	Mès de man en man anaue treiguent Rubin proposicions serioses.
FORTUNATA-E-JACINTA-III-WEB2	Eth poder temporau deth Papa siguec botat peth solèr, sense que degun des tonsuradi ne hèsse ua defensa formau.
FORTUNATA-E-JACINTA-III-WEB2	Eth Pater e Quevedo se cuelhien era qüestion damb cauma, opausant as escometudes de Rubin arguments evasius d’estil non guaire seriós.
FORTUNATA-E-JACINTA-III-WEB2	Pedernero s’ac metie tot darrèr dera aurelha; mès ua net que portèc Rubin, plan fresquet e estropat damb saliuera, eth tèma dera pluralitat de mons abitadi, Pedernero comencèc a esdegar-se.
FORTUNATA-E-JACINTA-III-WEB2	Qu’ère doctor en Teologia, e encara qu’auie penjat es libres hège fòrça temps, que rebrembaue quauquarren, e auie ath delà assopliment entara polemica.
FORTUNATA-E-JACINTA-III-WEB2	Rubin gessec un shinhau tocat; mès en retirada se defenie pro ben damb era sua flexibilitat e agudesa.
FORTUNATA-E-JACINTA-III-WEB2	Mès endauant se hec a vier un pilèr d’arguments contra era revelacion.
FORTUNATA-E-JACINTA-III-WEB2	Pro que se vedie era reproduccion des madeishi mites e simbèus.
FORTUNATA-E-JACINTA-III-WEB2	Eth pecat orginau, era expulsion deth paradís, era encarnacion, era redempcion, qu’ère ua sòrta de representacions poetiques e naturalistes que se reprodusien a trauèrs des sègles, “madeish ena arriba der Eufrates qu’ena deth Nil qu’ena deth Jordan”.
FORTUNATA-E-JACINTA-III-WEB2	Aquerò se didec Pedernero, qu’eth sòn amor pròpri de teològ contrabandèr s’ahisquèc extraordinariament.
FORTUNATA-E-JACINTA-III-WEB2	En dus o tres dies refresquèc es sues lectures, reviuec era sua erudicion descompausada enes viatges e ena vida de libertin, e plan ben preparat, acodic en torneg qu’ada eth er aute lo desfisaue damb sabences de tresau man, aprenudes en librets francesi de sciéncia populara a trenta sòs eth volum.
FORTUNATA-E-JACINTA-III-WEB2	Plan, donc, ua net er excapelhan deth vaishèth corrèu pugèc naut de tot dera cresta e li fotèc tau repassada a Rubin, qu’aguest li calèc gésser damb es mans en cap.
FORTUNATA-E-JACINTA-III-WEB2	Que s’aurie de veir a Pedernero transfigurat, hèt un orador afogat e plen d’arroganta dialectica.
FORTUNATA-E-JACINTA-III-WEB2	Er auditòri s’estretenguie, e des taules pròches e des tauletes deth centre acodie gent, en tot sarrar-se ar entorn des valents competidors.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Que non parèren aciu es causes.
FORTUNATA-E-JACINTA-III-WEB2	Rubin, plen de despièt, repassaue es sòns librets de trenta sòs entà cercar armes contra era Glèisa.
FORTUNATA-E-JACINTA-III-WEB2	A penes les treiguie, Pedernero lo crebaue.
FORTUNATA-E-JACINTA-III-WEB2	Era sua argumentacion qu’ère era maça de Fraga.
FORTUNATA-E-JACINTA-III-WEB2	Eth Pater ère ar arràs de gòi e baraue en sèti; Quevedo alongaue eth muset, e enquia gosaue a díder mu, repetint es admirables rasons deth sòn amic.
FORTUNATA-E-JACINTA-III-WEB2	Es auti companhs s’enventien en tot ahiger-se es uns ath costat de Pedernero, es auti ath costat de Rubin, non per conviccion, senon per esvagar-se e aumentar eth sarabat.
FORTUNATA-E-JACINTA-III-WEB2	Ath delà des tres capelhans, qu’èren parroquians d’aquera taula es següentes persones: un agent de Borsa plan ric que, damb eth Pater, amiaue dètz ans vient cada net en aqueth madeish lòc, un baish d’opèra retirat, un foncionari de pòca sodada e eth patron d’ua acreditada mòla de chicolate.
FORTUNATA-E-JACINTA-III-WEB2	Es capelhans e aguesti quate senhors formauen era partida mès frairau qu’un se pòt imaginar.
FORTUNATA-E-JACINTA-III-WEB2	En tot hèr-se a vier cadun ua nhacada saborosa entath hestau dera mormoracion, passauent doçament es ores, amics, aquiu, distants es uns des auti en comèrç dera vida vidanta.
FORTUNATA-E-JACINTA-III-WEB2	Rubin, en veder-se vençut, pr’amor qu’enquia e tot er agent de Borsa qu’ère eth mès liure-pensaire de toti, s’inclinèc deth costat de Pedernero, cercaue tapatge, tient arguments de mala fe e personalizant era discusion.
FORTUNATA-E-JACINTA-III-WEB2	Eth baish dera opèra se credie en déuer d’apuar era idia religiosa, per çò d’auer-la exprimit fòrça còps damb eth sòn linçò en cap, en tot hèr eth respectable papèr de gran sacerdòt; e eth dera mòla de chicolate ahiscaue as dus entà veir s’era causa s’embolhaue e non demorauen qu’es coes.
FORTUNATA-E-JACINTA-III-WEB2	S’entenien en aquera part deth cafè clausules furibondes, proposicions que semblauen exprimides en ua cadièra religiosa e subergessie sus eth revolum de gent era valenta votz de Pedernero cridant:
FORTUNATA-E-JACINTA-III-WEB2	Non embolhem.
FORTUNATA-E-JACINTA-III-WEB2	Jo vos desfisi a que me hescatz a vier eth tèxt, e se non, qu’ei era pròva de qué vos ac endonviatz “.
FORTUNATA-E-JACINTA-III-WEB2	Aquera net quedèc era causa mau, e eth ton des contendents, atau coma era atmosfèra cauhada que regnèc ena reünion, hègen crànher ua scèna desagradiua.
FORTUNATA-E-JACINTA-III-WEB2	Era catastròfa qu’auec lòc ena net a vier, pr’amor que en tot auer-se permetut Rubin quauques reticéncies desfavorables ara reputacion dera Vèrge Maria, sautèc Pedernero deth sòn sèti, tremolós e desgahonat, en estat d’orribla agitacion, e lancèc ath sòn contrari un anatèma tan furibond qu’es amics les calec agarrar-les.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	O vos avalatz aguestes infàmies o vos trinqui era amna… ara madeish”.
FORTUNATA-E-JACINTA-III-WEB2	Que non se pòt descríuer çò que se passèc aquiu.
FORTUNATA-E-JACINTA-III-WEB2	Votzes, crits, còps de pè, capes trincades, veires e terròcs per tèrra.
FORTUNATA-E-JACINTA-III-WEB2	Trincant ua botelha, Rubin afustèc ath capelhan damb tau maladreça que quedèc nafrat… eth malerós baish dera opèra.
FORTUNATA-E-JACINTA-III-WEB2	Eth tarrabastalh que siguec de çò mès celèbre…
FORTUNATA-E-JACINTA-III-WEB2	D. Basilio tirèc des pelhòts a Rubin e lèu se demore damb eri ena man.
FORTUNATA-E-JACINTA-III-WEB2	Tot eth cafè s’enventic.
FORTUNATA-E-JACINTA-III-WEB2	Eth patron intervenguec…
FORTUNATA-E-JACINTA-III-WEB2	Emigracion.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	V.- Eth prumèr que l’auec de seguir siguec D. Evaristo González Feijoo, que l’ère madeish aguest o un aute establiment.
FORTUNATA-E-JACINTA-III-WEB2	S’installèren de moment en Fornos, e aquiu demorèren.
FORTUNATA-E-JACINTA-III-WEB2	Era net a vier venguec Leopoldo Montes, e era tresau D. Basilio, que les trapèc discutint tà veir en quin cafè anarien de forma definitiua.
FORTUNATA-E-JACINTA-III-WEB2	Er escrivan de Hacienda s’esdeguèc a dar era sua opinion favorabla ath cafè de Santo Tomás, pr’amor qu’aquiu balhauen mès sucre qu’en cap aute lòc.
FORTUNATA-E-JACINTA-III-WEB2	Repliquèc ad aquerò Montes dident que non s’auie de guardar eth cas jos eth prisma exclusiu deth sucre e qu’eth gènre que mès importaue ère eth cafè.
FORTUNATA-E-JACINTA-III-WEB2	Eth dera Doana que siguec a mand de trionfar; mès qu’ac refusèren per çò de non èster tostemp entre francesi, atau coma se refusèc tanben er Imperial per çò des toreros, e un aute per çò des esnòbs que l’invadien.
FORTUNATA-E-JACINTA-III-WEB2	Feijoo s’aurie demorat aquiu; mès a Rubin l’èren antipatics es alumnes des escòles preparatòries militares qu’anauen tà Fornos a prumèra ora.
FORTUNATA-E-JACINTA-III-WEB2	Li shordaue tanben eth costum que i auie aquiu de trèir eth gas tàs dètz dera net quan se n’anauen es taus alumnes.
FORTUNATA-E-JACINTA-III-WEB2	Eth locau se demoraue miei escur, e non s’alugaue ben un aute còp enquias dotze, era ora que venguien a sopar es borsistes.
FORTUNATA-E-JACINTA-III-WEB2	A Rubin li desagradauen tanben es mentadi borsistes, que non parlauen que de sòs.
FORTUNATA-E-JACINTA-III-WEB2	Fin finau decidiren establir-se en Siglo deth carrèr Mayor, se trapèren fòrça persones coneishudes.
FORTUNATA-E-JACINTA-III-WEB2	Rubin qu’auie besonh d’un quants dies entara aclimatacion en nau locau.
FORTUNATA-E-JACINTA-III-WEB2	Ara prumeria cambiaue soent de taula, sigue pr’amor qu’eth lòc ère expausat as corrents d’aire, sigue per cèrts vesiats un shinhau shordaires.
FORTUNATA-E-JACINTA-III-WEB2	Ua des prumères nets, quan encara non auien arribat es amics, Rubin s’estaue solet ena taula, e botaue era sua atencion en dus grops pròches ada eth.
FORTUNATA-E-JACINTA-III-WEB2	En ambdús ère viu e animat et dialòg.
FORTUNATA-E-JACINTA-III-WEB2	En dera dreta didien: “Aué è hèt jo ues cinquanta arròbes a vint-e-cinc reiaus.
FORTUNATA-E-JACINTA-III-WEB2	Mès qu’eth mercat ei perdut.
FORTUNATA-E-JACINTA-III-WEB2	Es campanhards aprenen fòrça.
FORTUNATA-E-JACINTA-III-WEB2	Aué an dit que non portaràn mès escaròla se non se la pagam a dètz”.
FORTUNATA-E-JACINTA-III-WEB2	En grop dera quèrra, format per tres individús, entenec Rubin aquerò: “T’asseguri que jo admeti era metempsicòsi sivans l’entenien es egipcis e es caldèus”.
FORTUNATA-E-JACINTA-III-WEB2	Comprenec Rubin qu’es dera dreta èren provesidors d’aliments e es dera quèrra filosòfi de cafè.
FORTUNATA-E-JACINTA-III-WEB2	En Segle qu’auie ua gran reünion d’espiritistes, qu’ada era i anaue per aqueres dates Federico Ruiz.
FORTUNATA-E-JACINTA-III-WEB2	Lo vedec Rubin, e s’apressèc ena reünion, en tot auer eth plaser de discutir damb es individús mès afogadi d’aquera sècta.
FORTUNATA-E-JACINTA-III-WEB2	Comprenie Juan Pablo qu’aquerò d’anar corrent de mon en mon dempús dera mòrt qu’ei fòrça acceptable; mès aquerò deth periespirit non s’ac avalaue, ne era badinada de qué venguen Sócrates e Cervantes a botar-se de charradissa damb nosati quan mos platz.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Un des mès falords dera escòla s’esforçaue tà convéncer a Rubin, agarrant aguest tonet d’oncion e aguesta afectacion de còth torçat e uelhs clucats qu’en eth quèn toti es propagandistes de doctrina religiosa, quinsevolh que sigue.
FORTUNATA-E-JACINTA-III-WEB2	Feijoo hège veir que credie, per çò de dar-les enventida e entener-les díder asenades.
FORTUNATA-E-JACINTA-III-WEB2	En aguest cercle venguie Federico Ruiz, tostemp damb prèssa e damb eth temps mesurat, pr’amor qu’a tau ora li calie assistir en ua amassada tà tractar dera construccion deth monument a Jovellanos; dempús a ua auta entà encargar-se’n dera taulejada que s’auie de balhar as pescadors de províncies que vierien en un Congrès de piscicultura.
FORTUNATA-E-JACINTA-III-WEB2	Un òme mès ocupat que non s’a vist jamès en nòste país, e coma qu’auie tantes causes en cap, entà non desbrembar-se de quauques d’eres se les anotaue damb creion enes punhets dera camisa.
FORTUNATA-E-JACINTA-III-WEB2	Quan non auie d’anar ena Sociedad Económica tà deféner eth sòn vòt particular coma individú dera comission informadora, anaue tath Fomento de las Ciencias a dar era sua conferéncia sus era utilitat d’amiar un estudi seriós entar art dera panificacion.
FORTUNATA-E-JACINTA-III-WEB2	Entre covèrsa e convèrsa, Ruiz passaue ua estona damb es sòns amics, e les ahiscaue a organizar-se, a logar un locau, e mès que mès a fondar un organ ena premsa.
FORTUNATA-E-JACINTA-III-WEB2	Que non auançarien sense un organ.
FORTUNATA-E-JACINTA-III-WEB2	Venguie tanben en aqueth rondèu Aparisi eth còsso, que ja l’auien miei capvirat es apostòls, Pepe Samaniego, que non deishaue d’embelinar, e Dámaso Trujillo, eth patron dera sabataria Al ramo de azucenas, que s’ac credie tot coma un ingenú, e solet, ena sua casa, hège experiments damb ua banqueta de sabatèr.
FORTUNATA-E-JACINTA-III-WEB2	Ena taula pròcha i auie emplegats de Hacienda, Gobernacion e Ultramar, e un grop d’arturats.
FORTUNATA-E-JACINTA-III-WEB2	Entre eri vedec Rubin ar individú que sonque li mancauen dus mesi de trabalh entà demanar era sua jubilacion.
FORTUNATA-E-JACINTA-III-WEB2	Qu’auie pintada ena sua cara era ansietat mès terribla; era sua pèth qu’ère coma era crospa d’un limon poirit, es sòns uelhs d’espèctre, e quan s’apressaue ena taula des espiritistes, se retiraue a un d’aqueri èssers mòrts hè milèrs d’ans, que vien ara per aguesti barris, cridadi pera atraccion dera pauta d’ua tauleta.
FORTUNATA-E-JACINTA-III-WEB2	Eth clima de Cuba e de Filipines l’auie deishat enes uassi, e coma ère tot eth, un pur secalh, ludien ena sua cara es guardades de tau sòrta que semblaue que s’anaue a minjar ara gent.
FORTUNATA-E-JACINTA-III-WEB2	A un badinaire se l’acodic cridar-lo Ramsés II, e queiguec tan ben eth maunòm, que se quedèc Ramsés II entà tostemp.
FORTUNATA-E-JACINTA-III-WEB2	Passant damb mesprètz peth costat des esperitistes, se seiguie en cercle des emplegats, seguint d’aurelha mèsalèu que parlant, e permetent-se de hèr de quan en quan ua observacion damb votz d’oltratomba, que gessie dera sua gòrja coma un resson des heredes tutes d’ua piramida egipcia.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Feijoo s’apressaue ada eth e li daue convèrsa, per pietat, en tot encoratjar- lo e sajar de distrèir-lo deth sòn tèma; mès Ramsés II, qu’eth sòn vertadèr nòm ère Villaamil, non auie mès consolacion qu’avedar era aurelha ara convèrsa, per s’un cas escotaue quauquarren de crisi o de garrolha pròcha qu’ac metesse tot pautes ensús.
FORTUNATA-E-JACINTA-III-WEB2	Çò qu’eth volie ère que se formèsse gròssa, mès fòrça gròssa, a veir s’atau…
FORTUNATA-E-JACINTA-III-WEB2	A jo Don Claudio Moyano.
FORTUNATA-E-JACINTA-III-WEB2	Donques alavetz qu’ètz a plànher.
FORTUNATA-E-JACINTA-III-WEB2	Òc; que se lo haràn a vier es russi… per çò des vendes d’Alcorcon.
FORTUNATA-E-JACINTA-III-WEB2	Que vatz ben se demoratz que vengue eth Prince…
FORTUNATA-E-JACINTA-III-WEB2	Aciu çò qu’arribe ei era liquidacion sociau… e dempús, Diu s’en sap.
FORTUNATA-E-JACINTA-III-WEB2	Que gesserà er òme qu’auem de besonh, un tipe damb un garròt plan gran o damb colhons… atau.
FORTUNATA-E-JACINTA-III-WEB2	Ramsés II baishaue eth cap.
FORTUNATA-E-JACINTA-III-WEB2	D. Basilio qu’ère eth sòn solet amic, pr’amor que tanben aquiu botaue eth tapís ena cadièra entà anonciar era arribada deth Prince… “Plan que òc, higie, li cau vier damb eth garròt de qué parle er amic Juan Pablo”.
FORTUNATA-E-JACINTA-III-WEB2	Rubin se trapaue ben en aqueth cercle, mès ua net vedec enes taules deth dauant a un òme que lo desconcertèc totafèt.
FORTUNATA-E-JACINTA-III-WEB2	Qu’ère un amic sòn que l’auie prestat sòs.
FORTUNATA-E-JACINTA-III-WEB2	Era secreta antipatia que desvelhe eth creditor se manisfestaue ena amna de Rubin en forma d’un òdi amagat, neishut dilhèu deth sentiment d’umiliacion que produsissen es deutes a tota persona d’amor pròpri.
FORTUNATA-E-JACINTA-III-WEB2	Eth tau qu’ère Cándido Samaniego, òme miei de curia e miei negociant, amable en sòn tracte, dur enes sòns negòcis.
FORTUNATA-E-JACINTA-III-WEB2	Fòrça còps renauic a Juan Pablo es sues reconeishences de deute, e darrèrament l’auie pressat damb cèrta acrimonia.
FORTUNATA-E-JACINTA-III-WEB2	Rubin condensaue es sòns sentiments respècte ath prestamista damb aguesta frasa: “Pagar-li e dempús trincar-li eth cap”.
FORTUNATA-E-JACINTA-III-WEB2	Des de que lo vedie enes taules deth dauant, sentie un malèster plan prigond, mau d’estomac e coma talents d’emmaliciar-se.
FORTUNATA-E-JACINTA-III-WEB2	Se botaue tan nerviós, que l’aurie lançat ua botelha ath prumèr esperitista que parlèsse de cridar a Epaminondas entà consultar-li sus era marcha des carlistes peth Baztan.
FORTUNATA-E-JACINTA-III-WEB2	E eth perfid anglés se deishaue quèir entad aqueres taules damb era desencusa d’auer de parlar-li ath sòn cosin Pepe; mès damb era intencion d’apropar-se a Juan Pablo, veir çò que hège e escambiar damb eth quauques paraules.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	A Rubin se li tornaue amargant eth cafè e era reünion un lunfèrn.
FORTUNATA-E-JACINTA-III-WEB2	Que l’ère insuportable era preséncia d’aqueth òme que non podie manar-lo a pèisher, imatge viua deth desorde dera sua vida, que se l’apareishie coma er espèctre d’ua victima quan mès content ère.
FORTUNATA-E-JACINTA-III-WEB2	Era soleta alegria dera sua trista existéncia qu’ère eth cafè.
FORTUNATA-E-JACINTA-III-WEB2	Aqueth saunei placid, Samaniego lo hège tornar en angustiosa malajadilha.
FORTUNATA-E-JACINTA-III-WEB2	Non podec mès, e ua net, sense díder arren fotèc eth camp entà d’autes regions.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	VI.- En aguesta naua emigracion, desirant èster çò de mès luenh possible deth Siglo, se n’anèc entà San Joaquin, en carrèr de Fuencarral, e non se n’anèc mès entath Nòrd pr’amor que non i auie cafès enes latituds nautes de Madrid.
FORTUNATA-E-JACINTA-III-WEB2	Mès en aguesta desercion ja non l’acompanhèren ne D. Basilio Andrés de la Caña, ne Montes; aguest pr’amor que San Joaquin ère a on Crist dèc es tres votzes, aqueth pr’amor que ja s’anaue cargant dera persisténcia que Rubin se burlaue des sues profecies sus era proximitat dera Restauracion.
FORTUNATA-E-JACINTA-III-WEB2	Eth madeish D. Evaristo Feijoo lo seguic de mala encolia, en tot dider-li damb malicia que no li shautauen es cafès de piano, e que eth gènre e era societat non deuien èster de çò de milhor en aqueres nautades.
FORTUNATA-E-JACINTA-III-WEB2	Sigueren solets quauqui dies.
FORTUNATA-E-JACINTA-III-WEB2	Non vedien per aquiu cares d’amics, enquia qu’ua net campèc per aquiu ua parelha coneishuda.
FORTUNATA-E-JACINTA-III-WEB2	Qu’èren Feliciana e Olmedo, er estudiant de farmacia amic de Maxi.
FORTUNATA-E-JACINTA-III-WEB2	Ja non viuien amassa, pr’amor qu’Olmedo auie hèt un cambiament enes sòns costums en tot tornar-se fòrça aplicat a uelhs vedents.
FORTUNATA-E-JACINTA-III-WEB2	Que non se n’amagaue ja d’estudiar, e se vantaue publicament, damb era màger desvergonha, dera sua decidida inclinacion a cuélher eth grad aqueth madeish an, en to gosar enquia e tot escríuer un trabalh fòrça bon sus era dextrina, e hèr-se illusions damb era idia de hèr oposicions entà ua cadièra.
FORTUNATA-E-JACINTA-III-WEB2	Mès que s’auie trapat ath sòn ancian amor, hèta ua mèrda, e la convidèc a préner un cafè en aqueth apartat establiment.
FORTUNATA-E-JACINTA-III-WEB2	Mès de dues ores s’estèren parlant es que sigueren aimants, e era non deishaue de blagar condant es maus tractes que l’autrejaue er òme qu’alavetz ère eth sòn patron.
FORTUNATA-E-JACINTA-III-WEB2	Tornèren dus nets dempús ena madeisha taula e Rubin entamenèc convèrsa damb eri.
FORTUNATA-E-JACINTA-III-WEB2	Parlèren dera nòça de Maximiliano e des incredibles eveniments que dempús vengueren, dident Juan Pablo qu’era sua cunhadeta ère ua bona pèça.
FORTUNATA-E-JACINTA-III-WEB2	Eth mèn frair que non i è tot…
FORTUNATA-E-JACINTA-III-WEB2	A!, mès, be n’ei de beròia, higec D. Evaristo damb cèrt entosiasme.
FORTUNATA-E-JACINTA-III-WEB2	Que l’è vista ager… milhor dit l’è vista diuèrsi viatges.
FORTUNATA-E-JACINTA-III-WEB2	A on?
FORTUNATA-E-JACINTA-III-WEB2	Ena sua casa.
FORTUNATA-E-JACINTA-III-WEB2	Qu’ere, plan, causa delicada entà èster condada dauant de testimònis, e aguesti èren: Olmedo damb Feliciana, eth pianista cèc, qu’enes pauses solie ahiger-se ad aquera placida reünion, e ua senhora plan beròia, fidèu parroquiana deth cafè de nau a dotze.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Nieves, e ère ua des figures mès notables que presente Madrid ena plan variada sèria des individús de cafè.
FORTUNATA-E-JACINTA-III-WEB2	Anaue a viatges soleta, d’autes damb ua hemna de mantèl brodat que semblaue venedora de legums acomodada.
FORTUNATA-E-JACINTA-III-WEB2	Amiaue tòca de color marron, que se treiguie en sèir-se, e de seguit se li formaue ena taula ua reünion d’òmes compausada pes següents personatges: un portièr deth Colegio de Sordo-Mudos, un emplegat deth Tribunal de Cuentas, un tenent vielh, dera classa de tropa, retirat deth servici, e dus individús qu’auien un taulatge de carn e frutes en mercat de San Ildefonso.
FORTUNATA-E-JACINTA-III-WEB2	En aguesta societat regnaue dòna Nieves coma en un salon, en tot èster era qui prononciaue es paraules malicioses e lugrejantes sus er eveniment deth dia, e es auti es que les arrien.
FORTUNATA-E-JACINTA-III-WEB2	Se calaue a viatges entara taula immediata, mès que mès a darrèra ora, quan es sòns amics, gent que les calie maitiar, començauen a anar-se’n deth locau.
FORTUNATA-E-JACINTA-III-WEB2	Alavetz se formaue un dusau grop.
FORTUNATA-E-JACINTA-III-WEB2	Dòna Nieves, ben digerit eth cafè, prenie chicolate delit, e l’acompanhauen Juan Pablo, Feijoo, eth pianista cèc, Feliciana, Olmedo e bèth aute.
FORTUNATA-E-JACINTA-III-WEB2	Eth crambèr madeish, qu’auie arribat a familiarizar-se damb aquera societat, s’i calaue tanben, cuelhent sèti en un extrèm deth rondèu entà escotar e aplaudir.
FORTUNATA-E-JACINTA-III-WEB2	Dòna Nieves ère proprietària de quauqui taulatges deth mercat e les logaue; plan per aquerò, ath còp que pes sues moltes relacions, es despaièrs tractes que se trapaue e es acomptes que les hège as campanhards que venen en mercat, exercie un cèrt caciquisme ena placeta.
FORTUNATA-E-JACINTA-III-WEB2	Se hège respectar des gardes municipaus, protegint ath fèble contra eth fòrt e as contravenents des Ordenanzas urbanes contra era tirania municipau.
FORTUNATA-E-JACINTA-III-WEB2	Ath pianista cèc li balhaue eth cafetèr sèt reiaus e eth sopar.
FORTUNATA-E-JACINTA-III-WEB2	Pendent eth dia se tenguie a afinar.
FORTUNATA-E-JACINTA-III-WEB2	Qu’ère maridat e damb ueit de familha.
FORTUNATA-E-JACINTA-III-WEB2	Tocaue pèces d’opèra e de sarsuèles franceses coma ua maquina, damb assopliment ena execucion, encara qu’incorrècta, sense gust ne sentiment.
FORTUNATA-E-JACINTA-III-WEB2	A maugrat d’aquerò, en cèrti passatges fòrça naturalistes qu’en eri imitaue ua tempèsta o es campanades de huec que da cada parròquia, l’aplaudie fòrça eth public, e ena darrèra ora li demanauen tostemp abanères.
FORTUNATA-E-JACINTA-III-WEB2	Era vertat ei que tot aquerò, dòna Nieves e es sues amigues es venedores, es hemnes de equivòca decéncia que venguien aquiu acompanhades de mairs postisses, eth crambèr e es sues familiaritats, eth pianista e es sues abanères, engüejauen a Juan Pablo solemnament.
FORTUNATA-E-JACINTA-III-WEB2	Entar arràs deth hàstic, Feijoo non ère puntuau e mancaue fòrça nets.
FORTUNATA-E-JACINTA-III-WEB2	Ça que la, Feliciana e Olmedo venguien mès soent, en tot hèr-se a vier, era, ua amigueta qu’acabaue de gésser de Sant Juan de Dios.
FORTUNATA-E-JACINTA-III-WEB2	Enes darrères setmanes deth 74, Rubin comencèc a sénter un aute còp eth vam des lectures.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Non auie bibliotèca, e un amic li hège a vier libres.
FORTUNATA-E-JACINTA-III-WEB2	Anèc a veder-lo, alistèc es que mès ahisquèren eth sòn curiosèr pes titols, e consagrèc ara lectura tot eth temps que li deishaue liure eth cafè e eth saunei.
FORTUNATA-E-JACINTA-III-WEB2	Tantes idies aqueric que se sentie damb talents d’entornar-les mejançant era propaganda.
FORTUNATA-E-JACINTA-III-WEB2	O predicaue o crebaue.
FORTUNATA-E-JACINTA-III-WEB2	Malastre non tornar ena reünion de Pedernero pr’amor de botar-lo verd, donques que ja sabie pro causes entà passar-se a toti es teològs peth nas.
FORTUNATA-E-JACINTA-III-WEB2	Es lectures de Rubin sigueren un descurbiment.
FORTUNATA-E-JACINTA-III-WEB2	Que ja sospechaue eth aquerò; mès non gosaue exprimí’c.
FORTUNATA-E-JACINTA-III-WEB2	Era trobada ère negatiua, ei a díder, auie descubèrt qu’era milhor organización des estats ei era desorganizacion; era milhor des leis, aquera que les anulle totes, e eth solet govèrn seriós, eth qu’a coma mission non governar bric, deishant qu’es energies sociaus se manifèsten coma volguen.
FORTUNATA-E-JACINTA-III-WEB2	Era anarquia absoluda que còste eth vertadèr orde, er orde racionau e pròpriament uman.
FORTUNATA-E-JACINTA-III-WEB2	Es societats, plan, qu’an es sues edats, coma es persones: i a societats que son en tot popar, societats que caminen a quate pautes, societats mainadenques, societats joenes, e fin finau, es madures e senhores d’eres madeishes; societats damb barba, en resumit, e tanben damb quauqui peus blanqui.
FORTUNATA-E-JACINTA-III-WEB2	Per çò que tanh as religions e practiques sociaus que d’eres se deriven, Juan Pablo anaue fòrça luenh, plan fòrça luenh; pr’amor que non li costaue arren eth bilhet entà tan long viatge.
FORTUNATA-E-JACINTA-III-WEB2	Sonque ena edat mainadenca, quan ara societat se li què era baua e viu jos era ferula deth domine, se compren qu’existisque e age seguidors era institucion cridada matrimòni, union perpetua des sèxes, en tot contravenir es leis dera Natura… e entà qué, vam a veir…
FORTUNATA-E-JACINTA-III-WEB2	Aquerò plan, peth dessús de tot era natura.
FORTUNATA-E-JACINTA-III-WEB2	Estudiant ben era vida totau, er enteniment se netege des telaranhes qu’en eth an teishut es sègles.
FORTUNATA-E-JACINTA-III-WEB2	Era Natura qu’ei era vertadèra lum des amnes, eth Vèrb, eth legitim Messies, non aqueth qu’a de vier senon eth qu’ei en tot vier tostemp.
FORTUNATA-E-JACINTA-III-WEB2	Era se hèc ada era madeisha e enes sues restitucions etèrnes concebent e neishent de contunh, qu’ei tostemp mair e hilha d’era madeisha.
FORTUNATA-E-JACINTA-III-WEB2	Qué tau?
FORTUNATA-E-JACINTA-III-WEB2	Tè, canèla fina.
FORTUNATA-E-JACINTA-III-WEB2	Que se trapaue eth mèn òme damb fòrça dialectica e pro entosiasme entà predicar e esténer pertot aqueres vertats.
FORTUNATA-E-JACINTA-III-WEB2	Mès coma que non auie mès public qu’era reünion deth cafè, s’auec d’acontentar damb aguest innocent auditòri.
FORTUNATA-E-JACINTA-III-WEB2	E qué?
FORTUNATA-E-JACINTA-III-WEB2	Guaire milhor non ère semiar era naua doctrina en enteniments simples e totafèt èrms!
FORTUNATA-E-JACINTA-III-WEB2	Pr’amor qu’eth madeish Jesucrist, non escuelhec coma disciples a uns malerosi pescadors, òmes rudes que non coneishien ua soleta letra, e a hemnes de mala vida?
FORTUNATA-E-JACINTA-III-WEB2	Vaquí se com dòna Nieves e es venedores, es sues amigues, Feliciana e era clienta de Sant Juan de Dios, eth crambèr, eth pianista sigueren alistadi per Juan Pablo entà semiar en eri eth prumèr seme d’aqueth Evangèli ath naturau.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	A viatges s’auie d’incomodar, donques que li hègen observacions estupides e burlesques.
FORTUNATA-E-JACINTA-III-WEB2	Coma s’exprimie fòrça ben, lo seguien d’aurelha toti damb grana atencion, e es gojates deth grop l’auien en bona consideracion.
FORTUNATA-E-JACINTA-III-WEB2	Qu’estaue ben aquerò dera anarquia e enquia e tot aquerò deth matrimòni; mès en arribar en tot aquerò qu’ei Natura regnaue ua grana confusion en auditòri, e dòna Nieves, cuelhent era causa a trufaria, demanue mès claretat.
FORTUNATA-E-JACINTA-III-WEB2	Çò de prumèr, hilhes mies, didie damb entosiasme er expausant, qu’ei netejar er intellectus des errors aqueridi ena mainadesa, des prejudicis e des manères de parlar; çò de prumèr ei voler compréner.
FORTUNATA-E-JACINTA-III-WEB2	Non admeti arguments que non siguen racionaus.
FORTUNATA-E-JACINTA-III-WEB2	E quan mos morim, preguntèc ua des samaritanes, qué se passe?
FORTUNATA-E-JACINTA-III-WEB2	E Diu?
FORTUNATA-E-JACINTA-III-WEB2	Guarda aguesta…
FORTUNATA-E-JACINTA-III-WEB2	Qu’ei que volies tu seguir esvagant-te aquiu delà?
FORTUNATA-E-JACINTA-III-WEB2	Diu!…
FORTUNATA-E-JACINTA-III-WEB2	Me limiti, donc, a remir-lo… respectuosament.
FORTUNATA-E-JACINTA-III-WEB2	Aguesta que ne vau quate!
FORTUNATA-E-JACINTA-III-WEB2	Quines causes se vos acodissen!
FORTUNATA-E-JACINTA-III-WEB2	Plan Santa Maria!, damb qué gessetz vos ara.
FORTUNATA-E-JACINTA-III-WEB2	E madeish ei entener-la que non?
FORTUNATA-E-JACINTA-III-WEB2	E entà qué son es funeralhas?
FORTUNATA-E-JACINTA-III-WEB2	Un aute rite…
FORTUNATA-E-JACINTA-III-WEB2	Era que non sàpie dar ara Natura çò qu’ei dera natura e ara istòria çò qu’ei dera istòria, que se care…
FORTUNATA-E-JACINTA-III-WEB2	Que non i a tau mòrt, hilhes mies: qui age aurelhes, qu’entene…
FORTUNATA-E-JACINTA-III-WEB2	Aguesta qu’ei era vertat.
FORTUNATA-E-JACINTA-III-WEB2	Morir-se qu’ei complir ua lei d’armonia.
FORTUNATA-E-JACINTA-III-WEB2	Vai quin embolh vos formatz!
FORTUNATA-E-JACINTA-III-WEB2	Ua des venedores presentes, qu’auie fòrça holat eth pitrau.
FORTUNATA-E-JACINTA-III-WEB2	Quines, senhor?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Aguestes deth pitrau.
FORTUNATA-E-JACINTA-III-WEB2	Plan per aquerò, en enténer parlar de Natura e de pecat credec que se referien ad aqueres parts que li cau caperar eth pudor, e didec escandalizada:
FORTUNATA-E-JACINTA-III-WEB2	Lhòco dilhèu non; mès òc fatigat des sòns inutils esfòrci.
FORTUNATA-E-JACINTA-III-WEB2	Ne daurint damb un martèth un horat en aqueri caps de pèira, artenherie calar-i era lum dera vertat.
FORTUNATA-E-JACINTA-III-WEB2	Vient entara tauleta immediata, a on ère en tot sopar eth cèc, manèc ath crambèr que li botèsse aquiu eth sòn chicolate delit.
FORTUNATA-E-JACINTA-III-WEB2	Eth cèc virèc entada eth es sòns uelhs uets e mòrts, era sua cara se retiraue a un fanau sense alugar, e li didec damb prigonda tristesa:
FORTUNATA-E-JACINTA-III-WEB2	Ac credetz vos atau o ei que voletz entretier-vos e divertir-vos damb nosati, ignorants?
FORTUNATA-E-JACINTA-III-WEB2	Que m’auetz aumplit de dobtes.
FORTUNATA-E-JACINTA-III-WEB2	Juan Pablo guardèc ath cèc, e se gelèren enes sòns pòts es paraules que l’anaue a deishar anar de nauèth era sua crudèu filosofia.
FORTUNATA-E-JACINTA-III-WEB2	Qu’ère Rubin òme de bon còr e li semblèc pòc uman aumentar es tenèbres d’aquera trista e miserabla vida.
FORTUNATA-E-JACINTA-III-WEB2	Mès ath madeish temps era sua consciéncia non li permetie desmentir çò que venguie de díder.
FORTUNATA-E-JACINTA-III-WEB2	Era dignitat per dauant de tot.
FORTUNATA-E-JACINTA-III-WEB2	S’estèc ua estona lutant entre era pietat e eth déuer, e coma qu’eth cèc li tornèc a preguntar damb fòrça in: “mès ei cèrt qu’en morir mos convertim en caulets…?”, li repliquèc er apostòl:
FORTUNATA-E-JACINTA-III-WEB2	Non ne hescatz cabau.
FORTUNATA-E-JACINTA-III-WEB2	Que non seguiren aguestes convèrses filosofiques, pr’amor que se passèc çò de Sagunto e aguest eveniment shurlèc era atencion generau en toti es cafès, deth mès gran enquiath mès petit.
FORTUNATA-E-JACINTA-III-WEB2	Rubin ère emmaliciat, e tenguie qu’eth Govèrn non auie vergonha se non fusilhaue ath moment… mès ath moment… a Martínez Campos, a Jovellar e a toti es auti que s’auien calat en aqueth embolh.
FORTUNATA-E-JACINTA-III-WEB2	Quan es sòns amics non lo volien escotar sus aguest tèma parlaue solet.
FORTUNATA-E-JACINTA-III-WEB2	Desmentie categòricament totes es notícies qu’arribauen en cafè.
FORTUNATA-E-JACINTA-III-WEB2	Tot qu’ère faus.
FORTUNATA-E-JACINTA-III-WEB2	Abans que venguesse eth Prince, i aurie ua revòuta generau, e es carlistes harien eth darrèr esfòrç.
FORTUNATA-E-JACINTA-III-WEB2	Remie que D. Alfonso auesse arribat en Marsella, que s’embarquèsse entà Barcelona en Las Navas de Tolosa, e en veder-lo entrar en Madrid aurie remit que siguesse entre nosati.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Ja vo’n sabetz qu’ei dera situacion e fòrça amic mèn.
FORTUNATA-E-JACINTA-III-WEB2	Plan que òc, non accèpte era Direccion que se l’a aufrit, donques que s’estime mès anar liure.
FORTUNATA-E-JACINTA-III-WEB2	E vaquí çò que volia díder…
FORTUNATA-E-JACINTA-III-WEB2	De jo!
FORTUNATA-E-JACINTA-III-WEB2	Òc; que vos cau plaçar-vos.
FORTUNATA-E-JACINTA-III-WEB2	Que non podetz seguir atau.
FORTUNATA-E-JACINTA-III-WEB2	Guardatz, senhor Feijoo, didec Rubin, gasulhant es paraules entà gésser d’aqueth endrabadèr.
FORTUNATA-E-JACINTA-III-WEB2	Jo non posqui adméter…
FORTUNATA-E-JACINTA-III-WEB2	E era dignitat des òmes?
FORTUNATA-E-JACINTA-III-WEB2	Jo è professat tota era mia vida…!
FORTUNATA-E-JACINTA-III-WEB2	Musica, musica.
FORTUNATA-E-JACINTA-III-WEB2	Musica, musica.
FORTUNATA-E-JACINTA-III-WEB2	En fin, vos arregraïsqui… mès que non pòt èster…
FORTUNATA-E-JACINTA-III-WEB2	De sòrta, exclamèc Feijoo en votz nauta, daurint es braci e cuelhent un ton que non se poirie dìder s’ère de ràbia o de burla, de sòrta que ja non i a patriotisme.
FORTUNATA-E-JACINTA-III-WEB2	Moria!…
FORTUNATA-E-JACINTA-III-WEB2	Patriotisme, plan que n’è; mès jo…
FORTUNATA-E-JACINTA-III-WEB2	Vos haratz çò que vos manen, e auram credenciau.
FORTUNATA-E-JACINTA-III-WEB2	Rubin seguic tota era net hènt veir mala encolia, ua severitat trebla, eth malèster dera persona que li boten un punhau en pièch entà que hèsque un acte contrari as sues conviccions.
FORTUNATA-E-JACINTA-III-WEB2	En anar-se’n entà casa, se comparaue damb Wamba e didie entada eth: “Coma a d’èster, paciéncia…
FORTUNATA-E-JACINTA-III-WEB2	Que me cau èster aufonsin… ara fòrça.
FORTUNATA-E-JACINTA-III-WEB2	Vai quin compromís…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	I.- Que m’a condat Jacinta qu’ua net arribèc en tau grad d’irritacion per çò dera gelosia, deth curiosèr non satisfèt e dera forçada reserva, que siguec a mand de crebar e manifestar-se, hènt a tròci era masca de tranquillitat que dauant des sòns soèrs se botaue.
FORTUNATA-E-JACINTA-III-WEB2	Pr’amor qu’era pejor des sues mortificacions qu’ère auer de desvolopar eth papèr de hemna erosa, e veder-se obligada a contribuir damb es sòns arridolets ara felicitat de D. Baldomero e dòna Bárbara, avalant-se en silenci eth sòn amarum.
FORTUNATA-E-JACINTA-III-WEB2	Que ja non n’auie cap de dobte de qué eth sòn marit entretenguie, coma se ditz ara, a ua hemna, e d’aguesti entreteniments non n’auien sospecha es benauradi pairs.
FORTUNATA-E-JACINTA-III-WEB2	Se’n sabie de qué era tarasca que li panaue ath sò marit ère era madeisha que l’auec amors abans de maridar-se, era mair deth Pituso mòrt, era condemnada Fortunata que l’auie dat tanti maus de cap.
FORTUNATA-E-JACINTA-III-WEB2	Desiraue veder-la… mès non; que valie mès que non la vedesse jamès, pr’amor que se la vedie, solide se capviraue.
FORTUNATA-E-JACINTA-III-WEB2	Era net que se referie Jacinta, condant aguestes causes, net plan trista entada era per çò d’auer aquerit nauèrament notícies segures dera infidelitat deth sòn marit, que i auec ena casa ua grana alegria.
FORTUNATA-E-JACINTA-III-WEB2	Aqueth dia auie entrat en Madrid eth rei Alfonso XII, e D. Baldomero ère damb era Restauracion coma un mainatge damb sabates naues.
FORTUNATA-E-JACINTA-III-WEB2	Barbarita tanben crebaue de gòi e didie: “Mès quin gojat mes agradiu e simpatic!”.
FORTUNATA-E-JACINTA-III-WEB2	Jacinta auie d’estosiasmar-se tanben, a maugrat d’aquera processon qu’amiaue ath laguens, e botar cara de pasca a toti es qu’entrèren en tot felicitar-se der eveniment.
FORTUNATA-E-JACINTA-III-WEB2	Eth marqués de Casa-Muñoz oficiaue de camarlenc palatin.
FORTUNATA-E-JACINTA-III-WEB2	Qu’auie auut era alegria immensa d’èster en Palai en tot formar part d’ua des comissions e eth Rei parlèc damb eth…
FORTUNATA-E-JACINTA-III-WEB2	Condaue eth cas eth marqués, hènt veir ben eth ton familhau que s’auie exprimit S.M.
FORTUNATA-E-JACINTA-III-WEB2	Arren, coma se m’auesse tractat tota era vida.
FORTUNATA-E-JACINTA-III-WEB2	Aparisi tenguec, pòc dempús, qu’eth auie previst tot çò que se passaue.
FORTUNATA-E-JACINTA-III-WEB2	Eth que non ère partidari dera Restauracion; mès calie respectar es hèts consomadi.
FORTUNATA-E-JACINTA-III-WEB2	D. Baldomero non cessaue d’exclamar: “Ja veiram s’ara, qué dimònis!, hè bèra causa; a veir s’aguesta nacion entre en soquèr…” Jacinta s’emmaliciaue en sòn interior.
FORTUNATA-E-JACINTA-III-WEB2	Qu’auie un volcan en pièch e era alegria des auti la mortificaue.
FORTUNATA-E-JACINTA-III-WEB2	De bon voler s’aurie botat a plorar ath miei dera reünion; mès que li calie contier-se e arrir quan eth sòn soèr la guardaue.
FORTUNATA-E-JACINTA-III-WEB2	Retorçant en sòn còr era còrda que damb era s’estofaue, se didie: “Mès ad aguest brave senhor, qué l’impòrte eth Rei?…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	D. Alfonso que l’ère antipatic pr’amor qu’era sua imatge ère associada ara orribla pena que patie era malerosa.
FORTUNATA-E-JACINTA-III-WEB2	Aqueth maitin anèc damb Barbarita ena casa d’Eulalia Muñoz, que demoraue ena Calle Mayor, tà veir era entrada deth Rei.
FORTUNATA-E-JACINTA-III-WEB2	Amalia Trujillo la cuelhèc peth sòn compde, e siguec en tot vantar-la abans de balhar-li eth gran espant.
FORTUNATA-E-JACINTA-III-WEB2	Se trapauen es dues soletes en balcon dera cramba d’Eulalia, e ja sonauen es clarins en tot anonciar era proximitat deth Rei, quan Amalia, pum!, li deishèc anar eth tret.
FORTUNATA-E-JACINTA-III-WEB2	L’a botat ua casa plan luxuosa, carrèr tau, numèro quau…
FORTUNATA-E-JACINTA-III-WEB2	En Madrid qu’ac saben toti, e cau que tu te’n sàpies”.
FORTUNATA-E-JACINTA-III-WEB2	Se quedèc regda.
FORTUNATA-E-JACINTA-III-WEB2	Qu’ei cèrt que sospechaue; mès era notícia, balhada atau damb tants detalhs, coma eth peu nere, eth numèro dera casa, qu’ère un còp terrible.
FORTUNATA-E-JACINTA-III-WEB2	D’aqueth malerós moment, ja non se n’encuedèc de çò que se passaue en carrèr.
FORTUNATA-E-JACINTA-III-WEB2	Eth Rei passèc, e Jacinta lo vedec confusa e vagament, entre era agitacion dera multitud e eth tururú de tantes cornetes e musiques.
FORTUNATA-E-JACINTA-III-WEB2	Vedec que s’agitauen mocadors, e dilhèu podec passar qu’era agitèsse eth sòn sense saber se qué hège…
FORTUNATA-E-JACINTA-III-WEB2	Tota era rèsta deth dia s’estèc coma ua somnambula.
FORTUNATA-E-JACINTA-III-WEB2	Entrèc Gullermina, que tanben se hec a vier es sues nòtes d’alegria tath concèrt generau.
FORTUNATA-E-JACINTA-III-WEB2	Non demori senon que repausi deth viatge tà hèr-li a vier eth taure…
FORTUNATA-E-JACINTA-III-WEB2	Que m’a d’autrejar quauquarren entà acabar er estatge baish.
FORTUNATA-E-JACINTA-III-WEB2	E ac harà, donques que mo l’auem hèt a vier damb aguesta condicion: que favorisque era benfasença e era religion.
FORTUNATA-E-JACINTA-III-WEB2	Que Diu l’age”.
FORTUNATA-E-JACINTA-III-WEB2	Jacinta la seguic entath gabinet pròche, e aquiu sigueren es dues de blaga pendent mès d’ua ora.
FORTUNATA-E-JACINTA-III-WEB2	Gullermina didie: “Paciéncia, hilha mia, paciéncia, que tot s’apraiarà; t’ac prometi”.
FORTUNATA-E-JACINTA-III-WEB2	Ja près des dotze entrèc Juan, e era sua hemna lo guardèc damb severitat sense dider-li arren… “Qu’ei que t’aurè en òdi, pensèc, se non te corregisses.
FORTUNATA-E-JACINTA-III-WEB2	Que non mancaue arren mès…
FORTUNATA-E-JACINTA-III-WEB2	E aguesta net te vau a minjar…
FORTUNATA-E-JACINTA-III-WEB2	Juan, encara que pro qu’aurie volut contradíder es optimismes de sa pair e amics, non gosèc, pr’amor qu’era possada d’aquera opinion ère massa fòrta entà lutar damb eth.
FORTUNATA-E-JACINTA-III-WEB2	Enquias darrès dies deth 74 auie defenut era Restauracion.
FORTUNATA-E-JACINTA-III-WEB2	Dempús de hèta, non l’agradèc que la hèssen es militars e en aquerò basèc es sues critiques der eveniment consomat.
FORTUNATA-E-JACINTA-III-WEB2	Qu’ei era nòsta manèra d’aucir piudes.
FORTUNATA-E-JACINTA-III-WEB2	Plan, donc, dilhèu volies tu qu’es Corts…?
FORTUNATA-E-JACINTA-III-WEB2	Be n’ès d’ingenú”.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dempús sostenguec eth Delfin, damb exemples de França e d’Anglatèrra, que cap Restauracion auie capitat, mès toti se remiren a seguir-lo pes corsères istoriques.
FORTUNATA-E-JACINTA-III-WEB2	D. Baldomero, sense meter-se en diboishi, didec ua causa fòrça senada, producte dera sua observacion pendent tant de temps: “Sabi pas se qué se passarà laguens de vint, laguens de cinquanta ans.
FORTUNATA-E-JACINTA-III-WEB2	Ena societat espanhòla jamès se pòt fidar tan long.
FORTUNATA-E-JACINTA-III-WEB2	Era soleta causa que sabem ei qu’eth nòste país patís alternatiues o fèbres intermitentes de revolucion e de patz.
FORTUNATA-E-JACINTA-III-WEB2	En cèrti moments toti desiram que i age fòrça autoritat.
FORTUNATA-E-JACINTA-III-WEB2	Fòrça garrotades!
FORTUNATA-E-JACINTA-III-WEB2	Mès mos cansam d’era e toti volem baishar dehòra deth plat.
FORTUNATA-E-JACINTA-III-WEB2	Que tornen es dies de sarabat, e ja èm de nauèth en tot desirar que se sarre era còrda.
FORTUNATA-E-JACINTA-III-WEB2	Qu’èm atau, e atau me pensi que seram enquia que s’arrasen es gargolhes”.
FORTUNATA-E-JACINTA-III-WEB2	Qu’ei era condicion umana.
FORTUNATA-E-JACINTA-III-WEB2	Atau viuen e s’eduquen es societats, didec eth Delfin.
FORTUNATA-E-JACINTA-III-WEB2	Çò qu’a jo non me shaute ei qu’aquerò se hesque per ua via que non sigue era lei.
FORTUNATA-E-JACINTA-III-WEB2	Qué sabes tu se qué ei era lei?
FORTUNATA-E-JACINTA-III-WEB2	Comediant, demagòg, anarquista!
FORTUNATA-E-JACINTA-III-WEB2	Com se hè veir de puret…
FORTUNATA-E-JACINTA-III-WEB2	Quan se retirèren ena sua cramba Jacinta s’esforçaue en aumentar era sua ràbia; la volie cultivar, o alimentar-la coma s’alimente ua ahlama en tot lançar en era mès combustible.
FORTUNATA-E-JACINTA-III-WEB2	Que voleria èster mès enrabiada de çò que sò, pr’amor de non deishar-me agoludir.
FORTUNATA-E-JACINTA-III-WEB2	E aquerò que ne sò pro d’enrabiada…
FORTUNATA-E-JACINTA-III-WEB2	Mès encara m’anarie ben un shinhalet mès d’ira.
FORTUNATA-E-JACINTA-III-WEB2	Qu’ei un faus, un ipocrita, e se non l’è en òdi, que non è perdon de Diu”.
FORTUNATA-E-JACINTA-III-WEB2	Alavetz sentec que Juan l’abraçaue pera cintura… “Hè-te enlà, dèisha-.me… cridèc era.
FORTUNATA-E-JACINTA-III-WEB2	Que sò fòrça emmaliciada.
FORTUNATA-E-JACINTA-III-WEB2	Juan la vedec tremolosa e sense poder alendar.
FORTUNATA-E-JACINTA-III-WEB2	Jacinta qu’auec ja ena punta dera lengua eth ac sai tot; mès s’en brembèc de qué ues nets abans eth sòn marit e era se n’auien arrit fòrça d’aguesta frasa, en veder-la repetida en totes es comèdies d’intriga.
FORTUNATA-E-JACINTA-III-WEB2	Era irritada esposa s’estimèc mès díder: “Que t’aurè en òdi, que ja t’è en òdi”.
FORTUNATA-E-JACINTA-III-WEB2	Santa Cruz, qu’ère de bona encolia repetic damb bona ombra ua auta frasa des comèdies: “Ara qu’ac compreni tot.
FORTUNATA-E-JACINTA-III-WEB2	Mès era vertat, gojata, ei que non compreni arren”.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Juan li hec fòrça amorasses, punets per aciu e per aquiu, en còth e enes mans, enes aurelhes e ena coroneta, punets en un code e ena maishèra, acompanhadi deth lenguatge mès finament trende que se posque imaginar.
FORTUNATA-E-JACINTA-III-WEB2	Que non podie auer consolacion.
FORTUNATA-E-JACINTA-III-WEB2	Totes aqueres lèrmes qu’èren era dissimulacion de tants dies, sospechar carant, senter-se herida e non poder díder ne tansevolh ai!.
FORTUNATA-E-JACINTA-III-WEB2	E ara que t’aurè en òdi de vertat, pr’amor que jo non posqui estimar ad aqueth que non m’estime.
FORTUNATA-E-JACINTA-III-WEB2	T’estimaua mès qu’ara mia vida.
FORTUNATA-E-JACINTA-III-WEB2	Be n’è estat de pèga!
FORTUNATA-E-JACINTA-III-WEB2	As òmes les cau tractar sense cap consideracion.
FORTUNATA-E-JACINTA-III-WEB2	Ja jamès, ja jamès…
FORTUNATA-E-JACINTA-III-WEB2	Que sò capvirada e aguesta non te la perdoni… digui que non te la perdoni”.
FORTUNATA-E-JACINTA-III-WEB2	Que li costèc bèth trabalh a Santa Cruz qu’era sua hemna repetisse çò que l’auie dit ua amiga aqueth maitin.
FORTUNATA-E-JACINTA-III-WEB2	E quan eth ac remie, era ofensada esposa, que sentie ena sua amna era conviccion plan prigonda dera vertat deth hèt, encara s’emmaliciaue mès: “Non ac remisques, non m’ac remisques, donques que sai qu’ei cèrt.
FORTUNATA-E-JACINTA-III-WEB2	Que hè temps que t’ac è coneishut”.
FORTUNATA-E-JACINTA-III-WEB2	En qué?…
FORTUNATA-E-JACINTA-III-WEB2	En fòrça causes.
FORTUNATA-E-JACINTA-III-WEB2	Ditz-les-me, didec eth botant-se seriós.
FORTUNATA-E-JACINTA-III-WEB2	Qu’ei qu’ac remiràs tostemp…
FORTUNATA-E-JACINTA-III-WEB2	Mès que non, non m’enganhes mès.
FORTUNATA-E-JACINTA-III-WEB2	Qu’ei que non pensi enganhar-te…
FORTUNATA-E-JACINTA-III-WEB2	Çò qu’Amalia m’a dit, afirmèc Jacinta damb sobta ira, plia de dignitat, metent-se de pès e assolidant damb un gèst admirable era sua afirmacion, ei vertat.
FORTUNATA-E-JACINTA-III-WEB2	Jo digui qu’ei vertat e pro.
FORTUNATA-E-JACINTA-III-WEB2	Grèu e guardant-li es uelhs er anarquista repliquèc en un ton fòrça segur: “Plan, donc, qu’ei vertat.
FORTUNATA-E-JACINTA-III-WEB2	Jo te digui qu’ei vertat”.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	II.- Se quedèc Jacinta coma ua estatua, e a tot darrèr, virant-se d’esquia ath sòn marit, hec un gèst de gésser.
FORTUNATA-E-JACINTA-III-WEB2	Eth la cuelhec d’ua man, e la volec abraçar.
FORTUNATA-E-JACINTA-III-WEB2	Era non se deishèc.
FORTUNATA-E-JACINTA-III-WEB2	Ath miei dera sarrada frustrada, solet podec articular era esposa aguestes paraules plan vagament: “Que me’n vau”.
FORTUNATA-E-JACINTA-III-WEB2	Çò que mès l’emmaliciaue ère qu’eth coquin, dempús de çò qu’auie dit, auesse encara talents de badinades e botèsse aquera cara de tafurèl coma se se tractèsse d’ua causa de jòc.
FORTUNATA-E-JACINTA-III-WEB2	Pr’amor qu’arrie, e tranquil aparentament, li didec en ton de seriositat comica:
FORTUNATA-E-JACINTA-III-WEB2	Jo?…
FORTUNATA-E-JACINTA-III-WEB2	Que vos ac mani.
FORTUNATA-E-JACINTA-III-WEB2	Ajaçatz-vos de seguit.
FORTUNATA-E-JACINTA-III-WEB2	Jacinta siguec desarmada còp sec.
FORTUNATA-E-JACINTA-III-WEB2	Se quedèc coma eth combatent des condes de mainatges que per òbra dera magia se li convertís era espada en esplinga e er escut en didau.
FORTUNATA-E-JACINTA-III-WEB2	Eth Delfin qu’auie entrat dès darrèrs dies deth 74, en aqueth periòde caumant que seguie infaliblament as sòns delèris.
FORTUNATA-E-JACINTA-III-WEB2	En realitat non ère aquerò vertut senon cansament deth pecat; que non ère eth sentiment pur e regular der orde, senon eth hàstic dera revolucion.
FORTUNATA-E-JACINTA-III-WEB2	Que se complie en eth çò que D. Baldomero auie dit deth país; que patie fèbres alternatiues de libertat e de patz.
FORTUNATA-E-JACINTA-III-WEB2	Tàs dus mesi d’ua des mès grèus distraccions dera sua vida, era sua hemna començaue a shautar-li madeish que se siguesse era hemna de un aute.
FORTUNATA-E-JACINTA-III-WEB2	Era bontat d’era favorie aguest movement centripèt, que s’auie produsit per cincau o siesau còp dès qu’èren maridats.
FORTUNATA-E-JACINTA-III-WEB2	Ja en d’autes escadences podec creir Jacinta qu’era tornada enes déuers conjugaus serie definitiua; mès s’enganhèc, pr’amor qu’eth Delfin, qu’auie en còs ath dimòni dolent dera varietat, se cansaue d’èster brave e fidèu, e tornaue a deishar-se botjar pera fòrça centifuga.
FORTUNATA-E-JACINTA-III-WEB2	Mès qu’ère tanta era alegria dera esposa en veder-lo esmendat, que non pensaue qu’aquera esmenda siguesse coma ua pòsa, entà tornar-la a cuélher dempús damb màger afogadura per aguesti mons de Diu.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Demorèc, coma è dit, tan desarmada Jacinta, que ja non ne podie èster mès.
FORTUNATA-E-JACINTA-III-WEB2	Mès pensant qu’era sua dignitat li manaue seguir fòrça encolerida, didec totes es paraules de besonh entà mostrà’c, per exemple: “M’ajaçarè o non m’ajaçarè, sivans me vengue.
FORTUNATA-E-JACINTA-III-WEB2	A tu qué t’impòrte?
FORTUNATA-E-JACINTA-III-WEB2	Que non semble senon…
FORTUNATA-E-JACINTA-III-WEB2	Damb jo que non se jògue, d’acòrd?…
FORTUNATA-E-JACINTA-III-WEB2	Donques qué s’a pensat aguest pèc?
FORTUNATA-E-JACINTA-III-WEB2	Qu’auem acabat, te digui qua’uem acabat…
FORTUNATA-E-JACINTA-III-WEB2	Ben… m’ajaci pr’amor que voi, non pr’amor que tu m’ac manes…
FORTUNATA-E-JACINTA-III-WEB2	Ara seguida s’entenie ena cramba çò que seguís: “Que t’estongues quiet…
FORTUNATA-E-JACINTA-III-WEB2	Non te penses qu’ara te vau a perdonar.
FORTUNATA-E-JACINTA-III-WEB2	Non, que non me vas a enganhar… que non i a tilin que valgue.
FORTUNATA-E-JACINTA-III-WEB2	Que ja ei pro.
FORTUNATA-E-JACINTA-III-WEB2	Que non son es tempsi entà perdons, cavalieret.
FORTUNATA-E-JACINTA-III-WEB2	Se te platz, te digui…
FORTUNATA-E-JACINTA-III-WEB2	Que non voi veder- te, non voi entener-te e non m’impòrte que m’estimes o non.
FORTUNATA-E-JACINTA-III-WEB2	Se m’estimes, ràbia e ràbia; milhor.
FORTUNATA-E-JACINTA-III-WEB2	Jo arrirè en veder-te patir.
FORTUNATA-E-JACINTA-III-WEB2	Atau, donc, dèisha-me en patz.
FORTUNATA-E-JACINTA-III-WEB2	Qu’è un dromilhon espaventós…
FORTUNATA-E-JACINTA-III-WEB2	E ère mentida.
FORTUNATA-E-JACINTA-III-WEB2	Que non.
FORTUNATA-E-JACINTA-III-WEB2	Com?
FORTUNATA-E-JACINTA-III-WEB2	A!, òc, vene, vene, mainatget mèn, exclamèc era estirant es sòns braci nudi.
FORTUNATA-E-JACINTA-III-WEB2	Cohessa-m’ac tot; mès damb noblesa.
FORTUNATA-E-JACINTA-III-WEB2	Arren de comèdia… pr’amor que tu ères fòrça comediantet.
FORTUNATA-E-JACINTA-III-WEB2	Sòrt que ja te coneishi jo es tues amanhagades, e quauques mentides me les avali; mès d’autes non.
FORTUNATA-E-JACINTA-III-WEB2	De vertat que m’ac vas a condar tot?
FORTUNATA-E-JACINTA-III-WEB2	Era idia de perdonar electrizaue a Jacinta, metent-la tan nerviosa que deishaue anar bualhs.
FORTUNATA-E-JACINTA-III-WEB2	Qu’ère ar arràs d’inquietuds, en tot pensar ena granesa deth perdon qu’auie de dar en pagament dera enormitat dera sinceritat que se l’aufrie.
FORTUNATA-E-JACINTA-III-WEB2	E era sua angoisha ère tau, que lèu se bote dehòra deth lhet, quan Juan se desseparèc d’era entà vier entara sua… “Mès qué?, pensèc, s’empenaís aguest brigand de çò qu’a dit?…
FORTUNATA-E-JACINTA-III-WEB2	Que torni, que vengui aquiu de seguit…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qu’ei que s’ac condes, t’ac cau condar rapid; e se non, qu’ei qu’ac dides entà hèr-me dormir.
FORTUNATA-E-JACINTA-III-WEB2	Que non sò jo aciu en tot demorar qu’eth senhoret me volgue tier desvelhada tota era net.
FORTUNATA-E-JACINTA-III-WEB2	Caratz-vos, gojata…
FORTUNATA-E-JACINTA-III-WEB2	A!, aquerò qu’ei perdut, mormolhèc Jacinta enes alendades qu’es amorasses deth sòn marit li deishauen, estofant-la…
FORTUNATA-E-JACINTA-III-WEB2	Guarda, tè-te e non me shordes.
FORTUNATA-E-JACINTA-III-WEB2	Que non è jo talents de badinades.
FORTUNATA-E-JACINTA-III-WEB2	Anem tar ahèr, gojateta mia.
FORTUNATA-E-JACINTA-III-WEB2	Entà que jo te conda çò que tu vòs saber, que te cau abans que me condes tu a jo ua auta causa.
FORTUNATA-E-JACINTA-III-WEB2	Dides que tu sospechaues aquerò que s’a passat, ben, qu’ac endonviaues.
FORTUNATA-E-JACINTA-III-WEB2	En qué te basaues tu entà endonvià’c?…
FORTUNATA-E-JACINTA-III-WEB2	Qué vederes e de qué te’n saberes?
FORTUNATA-E-JACINTA-III-WEB2	Te penses qu’ua hemna gelosa li cau veir arren?
FORTUNATA-E-JACINTA-III-WEB2	Qu’ac flaire, ac calcule e non s’enganhe…
FORTUNATA-E-JACINTA-III-WEB2	Que l’ac ditz eth sòn còr.
FORTUNATA-E-JACINTA-III-WEB2	Eth còr non ditz arren.
FORTUNATA-E-JACINTA-III-WEB2	Aquerò ei ua frasa.
FORTUNATA-E-JACINTA-III-WEB2	Quan te tornes grossièr, era mendre paraula, quinsevolh gèst tòn me servissen entà lieger-te es tòns pensaments.
FORTUNATA-E-JACINTA-III-WEB2	E te penses qu’ei pòc argument veir se com me tractes a jo?
FORTUNATA-E-JACINTA-III-WEB2	Enquia e tot era manèra d’entrar aciu qu’ei ua dada.
FORTUNATA-E-JACINTA-III-WEB2	Enquia e tot ua trendesa, ua paraula corau te venen, pr’amor qu’ath punt se ve que son rèstes de un aute lòc, hètes a vier aciu peth déuer e entà complir er expedient…
FORTUNATA-E-JACINTA-III-WEB2	Paraules e amorasses que vien fòrça usades.
FORTUNATA-E-JACINTA-III-WEB2	Guaire sabes!
FORTUNATA-E-JACINTA-III-WEB2	Mès sabes tu…
FORTUNATA-E-JACINTA-III-WEB2	Non, non, que sai mès jo.
FORTUNATA-E-JACINTA-III-WEB2	En malastre que s’apren…
FORTUNATA-E-JACINTA-III-WEB2	Fòrça còps me cari entà non escandalizar; mès ath mèn laguens senti quauquarren que me rosigue atau, atau… rosiga que rosigaràs…
FORTUNATA-E-JACINTA-III-WEB2	Be n’è jo de flaira!…
FORTUNATA-E-JACINTA-III-WEB2	Quan ès grossièr, se non m’en sabessa jo per d’autes causes, que me’n saberia peth perhum que te hès a vier quauqui còps ena ròba…
FORTUNATA-E-JACINTA-III-WEB2	Ua auta dada: Ua net te heres a vier en mocador de seda deth còth, qué te penses?, donques un peu nere, gran.
FORTUNATA-E-JACINTA-III-WEB2	Lo treiguí damb era punta des dits e lo guardè.
FORTUNATA-E-JACINTA-III-WEB2	Me hege tant de hàstic coma se me l’auessa trapat ena sopa.
FORTUNATA-E-JACINTA-III-WEB2	Non badè boca.
FORTUNATA-E-JACINTA-III-WEB2	Ua auta net dideres en sòmis paraules d’aqueres que se diden quan un òme se pelege damb un aute.
FORTUNATA-E-JACINTA-III-WEB2	Jo m’espaurí.
FORTUNATA-E-JACINTA-III-WEB2	Que siguec aquera net qu’entrères fòrça nerviós e damb un dolor en braç.
FORTUNATA-E-JACINTA-III-WEB2	Que me calèc botar-te arnica.
FORTUNATA-E-JACINTA-III-WEB2	Me condères que vient sabi pas d’a on te gessec un embriac, e aueres de calar-te a còps damb eth.
FORTUNATA-E-JACINTA-III-WEB2	Amiaues tèrra ena giqueta blua.
FORTUNATA-E-JACINTA-III-WEB2	Tota era net sigueres fòrça intranquil, te’n brembes?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Plan, donc.
FORTUNATA-E-JACINTA-III-WEB2	Ua auta net, quan te despolhaues, plin… queiguec en solèr un boton.
FORTUNATA-E-JACINTA-III-WEB2	Venguec sautant enquia apròp deth mèn lhet.
FORTUNATA-E-JACINTA-III-WEB2	Semblaue que me guardaue.
FORTUNATA-E-JACINTA-III-WEB2	Qu’ère de niquel, trabalhat, damb fòrça diboishi.
FORTUNATA-E-JACINTA-III-WEB2	Quan te dormires gessí deth lhet e lo cuelhí.
FORTUNATA-E-JACINTA-III-WEB2	Qu’ère un boton de hemna, des que se tien ara enes giquetes.
FORTUNATA-E-JACINTA-III-WEB2	Me l’è sauvat.
FORTUNATA-E-JACINTA-III-WEB2	Aguestes ignomínies se sauven entà trèir-les en sòn moment e díder: me remiràs aquerò?…
FORTUNATA-E-JACINTA-III-WEB2	E tu tostemp tan comediant!
FORTUNATA-E-JACINTA-III-WEB2	Jo passaua ues angonies!…
FORTUNATA-E-JACINTA-III-WEB2	Se m’acodic preguntar-li ath menaire.
FORTUNATA-E-JACINTA-III-WEB2	Damb ua bona estrea, Manuel non m’aurie amagat çò que sabesse.
FORTUNATA-E-JACINTA-III-WEB2	Mès per respècte a tu e a jo madeisha e ara familha, que non hi arren.
FORTUNATA-E-JACINTA-III-WEB2	Condar-li ara tua mama es mies sospeches!…
FORTUNATA-E-JACINTA-III-WEB2	Entà qué?, entà desengustar-la sense cap auantatge?…
FORTUNATA-E-JACINTA-III-WEB2	Guillermina, que solet damb era me mostraua, me didie tostemp: “paciéncia, hilha, paciéncia”.
FORTUNATA-E-JACINTA-III-WEB2	E fin finau arribaua jo a auer-la, e eth molinet que me daue torns en còr, molie, en tot hèr-me povàs, e jo tie que tieràs, tostemp carada, botant cara de Pasca e avalant hèu, avalant hèu.
FORTUNATA-E-JACINTA-III-WEB2	Aguest maitin, quan Amalia me didec çò que me didec, tota era sang se me hec coma un podom, e me prepausè auer-te en òdi, mès auer-te en òdi damb totes es conseqüéncies, non te penses… e non perdonar-te encara que te botèsses dauant de jo de jolhs.
FORTUNATA-E-JACINTA-III-WEB2	Mès ua qu’ei tan fèbla…!
FORTUNATA-E-JACINTA-III-WEB2	S’ei que mos meritam tot çò que mos arribe…!
FORTUNATA-E-JACINTA-III-WEB2	Qu’èster atau, tan simpleta, ei un malastre…
FORTUNATA-E-JACINTA-III-WEB2	Coma qu’èm a posita d’aguestes… sequestradores, que de quan en quan mos prèsten as nòsti pròpris marits entà que non hescam rambalh…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	III.- Aguest darrèr planh botèc ath senhoret de Santa Cruz un shinhau cogitós e desconcertat.
FORTUNATA-E-JACINTA-III-WEB2	Pro que se’n sabie eth dera situacion dificila que se trapaue Jacinta, qu’era sua granesa morau se quilhaue dauant des sòns uelhs entà dar-li era mesura dera sua petitesa.
FORTUNATA-E-JACINTA-III-WEB2	Qu’ère plan supèrb, e er amor pròpri subergessie en eth sus era consciéncia e sus es sentiments de toti; de sòrta qu’arren lo shordaue tant coma veder-se e arreconeisher-se inferior ara sua hemna.
FORTUNATA-E-JACINTA-III-WEB2	Quan, mieja ora abans, prometec cohessar es sues fautes, qu’ac hec possat per orgulh entà vantar-se dera sua sinceritat, ara manèra deth presomptuós que se da importància damb ua crotz.
FORTUNATA-E-JACINTA-III-WEB2	Era confession dera culpa ennoblís tostemp, e coma pro que se’n sabie eth que tot çò de nòble trapàue resson en gran còr de Jacinta, se didec: “aciu que me va ben un gèst”.
FORTUNATA-E-JACINTA-III-WEB2	Mès eth moment dera confession s’apressaue e eth pecador qu’ère un shinhau confonut, sense saber se com gesser-se’n.
FORTUNATA-E-JACINTA-III-WEB2	Çò qu’eth volie ère demorar ben, remeter-se dauant dera sua hemna, e superar-la se siguesse possible, en tot presentar es sues fautes coma merits e retocar tota era istòria de sòrta que semblèsse blanc e enquia e tot nòble aquerò que damb es dades sòltes deth boton e eth peu nere ère desaunèst.
FORTUNATA-E-JACINTA-III-WEB2	Que non li calie escauhar-se massa eth cervèth entà gesser-se’n, pr’amor qu’entà taus escamotatges auie eth sòn assopliment particular.
FORTUNATA-E-JACINTA-III-WEB2	Era sua imaginacion plan esperdigalhada que l’ère pro entà passar d’un gobelet en aute es idies.
FORTUNATA-E-JACINTA-III-WEB2	Çò qu’eth non podie tier ère que se l’auesse coma un òme vulgar, coma un de tants.
FORTUNATA-E-JACINTA-III-WEB2	Enquia e tot es accions mes vulgares e comunes, s’èren sues, volie que passèsen coma actes deliberadament admirables e qu’en arren se retirauen ad aquerò que hèn toti.
FORTUNATA-E-JACINTA-III-WEB2	Rapidament, damb aquera velocitat de judici der artista improvisador, hec era sua composicion, e aquiu que van es confidéncies…
FORTUNATA-E-JACINTA-III-WEB2	Jacinta s’auie de quedar acovardada.
FORTUNATA-E-JACINTA-III-WEB2	Que ja veirie era quin marit auie, quin èsser superior, quina persona tant extraordinària.
FORTUNATA-E-JACINTA-III-WEB2	Que i a ua morau gròssa, era que comprenen toti, autanplan es mainatges e es hemnes.
FORTUNATA-E-JACINTA-III-WEB2	E i a ua auta morau fina, esquista, inapreciabla entara plèba: qu’ei era que sonque pòden tastar es paladars plan sensibles…
FORTUNATA-E-JACINTA-III-WEB2	Anem, donc.
FORTUNATA-E-JACINTA-III-WEB2	De tot aquerò qu’as dit, que semble dedusir-se que jo sò un miserable, un quinsevolh, un de tants.
FORTUNATA-E-JACINTA-III-WEB2	Donques ara qu’ac veiràs.
FORTUNATA-E-JACINTA-III-WEB2	È sauvat reserva damb tu, pr’amor que me pensè que non ac compreneries.
FORTUNATA-E-JACINTA-III-WEB2	Vam a veir se me comprenes ara.
FORTUNATA-E-JACINTA-III-WEB2	Qu’ei cèrt que hè dus mesi me trapè un aute còp…
FORTUNATA-E-JACINTA-III-WEB2	Non la nomentes, se te platz… supliquèc Jacinta damb vivacitat.
FORTUNATA-E-JACINTA-III-WEB2	Aguest nòm me còste er efècte dera hissada d’ua vibòra.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	D’acòrd, donc, que vau tath gran…
FORTUNATA-E-JACINTA-III-WEB2	Me la trapè maridada.
FORTUNATA-E-JACINTA-III-WEB2	Maridada!
FORTUNATA-E-JACINTA-III-WEB2	Òc, damb un simplet.
FORTUNATA-E-JACINTA-III-WEB2	La meteren en un convent, la maridèren dempús coma ara suspresa…
FORTUNATA-E-JACINTA-III-WEB2	Gojata, ua istòria d’intrigues, violéncies e atrocitats que hè pòur.
FORTUNATA-E-JACINTA-III-WEB2	Prauba hemna!, exclamèc era, responent ath desir de Juan, que començaue per hèr ara auta digna de pietat.
FORTUNATA-E-JACINTA-III-WEB2	Mès que s’ac merite per çò dera sua mala conducta.
FORTUNATA-E-JACINTA-III-WEB2	Demora un shinhau, hilha.
FORTUNATA-E-JACINTA-III-WEB2	Ne mès dolenta tanpòc.
FORTUNATA-E-JACINTA-III-WEB2	Sus aquerò que i a fòrça causes a parlar.
FORTUNATA-E-JACINTA-III-WEB2	Que non ei mauvestat çò que i a en era, ei manca d’idies moraus.
FORTUNATA-E-JACINTA-III-WEB2	Qu’ei que non a vist jamès que maus exemples; qu’a viscut tostemp entre brigands…!
FORTUNATA-E-JACINTA-III-WEB2	Jo boti ath sòn lòc ara hemna mès perfècta, a veir se qué harie.
FORTUNATA-E-JACINTA-III-WEB2	Non, que non ei çò que te penses.
FORTUNATA-E-JACINTA-III-WEB2	Que digui mès, serie brava se la dirigissen entath ben.
FORTUNATA-E-JACINTA-III-WEB2	Mès guarda: dempús d’anar d’ua man en auta, aguest la cuelh, aqueth la dèishe, la mariden damb un òme que non ei òme, damb un òme que non pòt èster marit d’arrés…
FORTUNATA-E-JACINTA-III-WEB2	Jacinta dauric era boca; tan gran ère eth sòn estonament.
FORTUNATA-E-JACINTA-III-WEB2	Alavetz me trape e me demane ajuda”.
FORTUNATA-E-JACINTA-III-WEB2	Jacinta encara non auie barrat era boca.
FORTUNATA-E-JACINTA-III-WEB2	Imagina-te qu’ès òme; imagina-te que te trapes dauant d’aquera malerosa hemna, que te demane ajuda, ua defensa contra era misèria e eth desaunor, e en veder-la dauant, tu t’arreconeishes autor de toti es sòns malastres, pr’amor que tu la perderes, pr’amor que de tu li vien toti es sòns maus.
FORTUNATA-E-JACINTA-III-WEB2	Jo voi que me digues damb leiautat se qué haries en aguest cas.
FORTUNATA-E-JACINTA-III-WEB2	Mès barra ja aguesta boca; qu’ei pro d’estonament, respon-me”.
FORTUNATA-E-JACINTA-III-WEB2	Donques jo… qué haria?
FORTUNATA-E-JACINTA-III-WEB2	Aguesta que siguec era mia prumèra idia.
FORTUNATA-E-JACINTA-III-WEB2	Mès cèrts dèutes, senhora mia, didec Santa Cruz trionfant, non se paguen damb quate ne damb cinc duros.
FORTUNATA-E-JACINTA-III-WEB2	Plan, donc, mil, dus mil, cent mil reiaus, tè.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Tanpòc.
FORTUNATA-E-JACINTA-III-WEB2	Jo pensè que me calie méter en camin ad aquera malerosa, entà qu’aquerisse ua posicion decenta e establa.
FORTUNATA-E-JACINTA-III-WEB2	Cercar-li un marit, que non podie èster, donques qu’ère maridada.
FORTUNATA-E-JACINTA-III-WEB2	Procurar-li ua forma de víuer damb independéncia e aunestetat… a!, aquerò qu’ei fòrça deficil.
FORTUNATA-E-JACINTA-III-WEB2	Non a formacion; non sap trabalhar en arren que produsisque sòs.
FORTUNATA-E-JACINTA-III-WEB2	Non i a entada era cap aute recurs que minjar dera sua beresa.
FORTUNATA-E-JACINTA-III-WEB2	Mès en aquerò madeish que i a diuèrsi grads d’ignominia.
FORTUNATA-E-JACINTA-III-WEB2	Non comences a hèr-te crotzes, hilha.
FORTUNATA-E-JACINTA-III-WEB2	Es causes mos cau cuelher-les coma son; ua auta causa ei entestar-se a sostier ua filosofia esnòba.
FORTUNATA-E-JACINTA-III-WEB2	Jo li didí: “plan, te boti ua casa, e apraia-te coma pogues…” Non, que non ei entà que hèsques tantes crotzes, t’ac torni a díder.
FORTUNATA-E-JACINTA-III-WEB2	Qu’un s’a de calar ena realitat, gojateta.
FORTUNATA-E-JACINTA-III-WEB2	Non guardes aquerò damb uelhs de hemna; met-te en mèn cas; imagina-te qu’ès òme…
FORTUNATA-E-JACINTA-III-WEB2	Que sò estonada des virades que l’autreges as tòns capricis, e de guaire ben t’ac apraies tà hèr passar per proteccion desinteresada çò qu’en realitat ei amor que l’auies o l’as ad aguesta maudida.
FORTUNATA-E-JACINTA-III-WEB2	Donques qu’ara vau entad aquerò.
FORTUNATA-E-JACINTA-III-WEB2	Aciu te voi veir…
FORTUNATA-E-JACINTA-III-WEB2	Atencion.
FORTUNATA-E-JACINTA-III-WEB2	Jo te juri que non desvelhaue en jo ne er amor mès insignificant, ne tansevolh un caprici deth moment.
FORTUNATA-E-JACINTA-III-WEB2	Non i a exemple d’ua heredor coma era que jo sentia per era.
FORTUNATA-E-JACINTA-III-WEB2	Pro que me pòs creir.
FORTUNATA-E-JACINTA-III-WEB2	Non solet non m’inspiraue passion, senon qu’enquia e tot me repugnaue.
FORTUNATA-E-JACINTA-III-WEB2	Be n’ès de pèga!
FORTUNATA-E-JACINTA-III-WEB2	Era tua incredulitat ven dera idia enganhada qu’as d’aguesta hemna.
FORTUNATA-E-JACINTA-III-WEB2	Te l’as imaginat coma un monstre de seduccions, coma ua d’aguestes que, sense auer bric d’educacion ne cap atractiu morau, possedissen ua sòrta de params entà capvirar as òmes e esclavisar-les en tot hèr-les vier estupids.
FORTUNATA-E-JACINTA-III-WEB2	Aguesta raça de perdudes qu’ei tant abondiua en França, coma se i auesse aquiu ua escòla entà formar-les, a penes existís en Espanha, a on son compdades… encara, se compren, pr’amor qu’aquerò, a tot darrèr, vierà, dera madeisha manèra qu’an vengut es camins de hèr…
FORTUNATA-E-JACINTA-III-WEB2	Plan, donc, digui que Fortunata non ei d’aguestes, que non a mès educacion qu’era sua cara beròia; per çò d’aute, qu’ei alapa, vulgara, non se l’acodís cap malícia d’aqueres que capviren as òmes; e per çò des formes… que non parli deth còs ne deth pòrt… seguís tan vulgara coma quan la coneishí.
FORTUNATA-E-JACINTA-III-WEB2	Que non apren; non se l’apègue arren.
FORTUNATA-E-JACINTA-III-WEB2	E coma entà tot s’a besonh de talent, un shinhau de talent, se passe qu’aguesta malerosa que tant te hè a pensar, non servís en absolut entà diable, me comprenes?.
FORTUNATA-E-JACINTA-III-WEB2	Se totes siguessen coma era, a penes aurie escandals en mon, e es matrimònis viuerien en patz, e auríem fòrça moralitat.
FORTUNATA-E-JACINTA-III-WEB2	En resumit, gojateta, que non i a en era complexion viciosa; qu’a tota era portadura de hemna aunèsta; neishec entara vida escura, entà hèr cauceta e suenhar gojats.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	En arribar aciu Juan s’espauric, pensant que se l’auie anat un shinhau era lengua, e se n’encuedèc de qué se Fortunata ère coma eth didie, se non auie complexion viciosa, màger, fòrça màger ère era responsabilitat d’eth per çò d’auer-la perdut.
FORTUNATA-E-JACINTA-III-WEB2	Jacinta deuec pensar aquerò madeish, e non se tardèc a manifestar-l’ac.
FORTUNATA-E-JACINTA-III-WEB2	Mès eth prestidigitador venguec a deféner era sua sòrt damb era rapiditat deth sòn flexible engenh.
FORTUNATA-E-JACINTA-III-WEB2	Non auia mès remèdi que hèr per era çò que non auria hèt per ua auta.
FORTUNATA-E-JACINTA-III-WEB2	Cala-te tu en mèn cas, imagina-te qu’ès jo, e que t’a arribat tot çò que m’a arribat a jo.
FORTUNATA-E-JACINTA-III-WEB2	Que pòs encuedar-te’n deth mèn torment, e de çò que jo patiria en tot auer de considerar e protegir, per escrupul dera mia consciéncia, a ua hemna que non m’inspire cap afeccion, deguna, e que darrèrament m’inspiraue antipatia, pr’amor que Fortunata, t’ac pòs creir coma er Evangèli, ei de tau condicion, qu’er òme mès enamorat non la resistís un mes.
FORTUNATA-E-JACINTA-III-WEB2	Jacinta auie començat a hèr còps de pè, en tot hèr sautar eth plumon qu’auie enes pès.
FORTUNATA-E-JACINTA-III-WEB2	Qu’ère era sua manèra d’exprimir era sua alegria quan ère ajaçada.
FORTUNATA-E-JACINTA-III-WEB2	Pr’amor qu’en èster vertat çò que Juan didie, era temuda rivau ère coma un espantaudèths botat en camp, que d’eth se n’arrissen es audèths quan l’examinen d’apròp.
FORTUNATA-E-JACINTA-III-WEB2	Mès encara li restaue un dobte.
FORTUNATA-E-JACINTA-III-WEB2	Ère aquerò vertat o non?
FORTUNATA-E-JACINTA-III-WEB2	Entà que siguesse mentida qu’ère massa ben bastit.
FORTUNATA-E-JACINTA-III-WEB2	Plan, donc, te diderè que… òc.
FORTUNATA-E-JACINTA-III-WEB2	Qu’a aguesta debilitat.
FORTUNATA-E-JACINTA-III-WEB2	D’autes hemnes, es de complexion viciosa, son enes sues passions tan veementes coma inconstantes.
FORTUNATA-E-JACINTA-III-WEB2	Lèu desbremben ath qu’adorauen e càmbien d’illusion coma de mòda.
FORTUNATA-E-JACINTA-III-WEB2	Aguesta non.
FORTUNATA-E-JACINTA-III-WEB2	Non.
FORTUNATA-E-JACINTA-III-WEB2	Qu’ei tan pèga que m’estime tostemp parièr, coma abans, coma eth prumèr viatge.
FORTUNATA-E-JACINTA-III-WEB2	Vaquí ua auta causa que m’aclape, que m’obligue a èster indulgent.
FORTUNATA-E-JACINTA-III-WEB2	Bota-te ath mèn lòc, hilha.
FORTUNATA-E-JACINTA-III-WEB2	Pr’amor que se jo vedessa que hè era cocarèla damb d’auti òmes, vé-te’n a pèisher, l’auria dit.
FORTUNATA-E-JACINTA-III-WEB2	Que non i a qui la hèsque baishar dera sua fidelitat que non vie ath cas.
FORTUNATA-E-JACINTA-III-WEB2	Fidèu a jo!
FORTUNATA-E-JACINTA-III-WEB2	Pr’amor de qué?
FORTUNATA-E-JACINTA-III-WEB2	T’asseguri que m’a hèt pensar mès aguesta pèga!
FORTUNATA-E-JACINTA-III-WEB2	A passat per tantes mans, e tostemp fidèu, coma un clau, que s’està aquiu a on la clauen.
FORTUNATA-E-JACINTA-III-WEB2	Ne er desaunor, ne eth matrimòni l’an guarit d’aguesta mania.
FORTUNATA-E-JACINTA-III-WEB2	Non te semble qu’ei ua mania?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Jacinta hec ua grana alendada.
FORTUNATA-E-JACINTA-III-WEB2	Mès en auer consciéncia, en auer un sentit morau plan naut, higec eth Delfin dominant era sòrt, coma l’è jo, m’a botat en ua situacion confonuda dauant de tu.
FORTUNATA-E-JACINTA-III-WEB2	Jo auia besonh de dar-te explicacions.
FORTUNATA-E-JACINTA-III-WEB2	Ja te les è dat, e per eres auràs vist que non s’an de jutjar es actes des òmes per çò que semble, senon que cau vier ath hons, hilha, ath hons des causes.
FORTUNATA-E-JACINTA-III-WEB2	Te n’encuedes?
FORTUNATA-E-JACINTA-III-WEB2	A viatges se hè a vier un cada decepcion…
FORTUNATA-E-JACINTA-III-WEB2	Guairi viatges pensam mau d’un individú, basant-mos en parlòtes dera plèba o en quinsevolh dada pòc segura, coma per exemple un boton, un peu; en resumit, hilha mia, qu’aquerò qu’aparentament ei desaunèst, pòt èster que non ne sigue, e qu’era realitat, en sòrta de calar era vergonha sus eth subjècte, çò que hè ei ennautir-lo e dilhèu aunorar-lo.
FORTUNATA-E-JACINTA-III-WEB2	Pòc a pòc!, didec era esposa de seguit, pr’amor qu’entà jo ei encara treble.
FORTUNATA-E-JACINTA-III-WEB2	Me semble qu’en tot aquerò qu’as dit i a fòrça composicion.
FORTUNATA-E-JACINTA-III-WEB2	Que non me fidi jo, non me fidi, pr’amor qu’entà fabricar aguestes vòutes trionfaus de frases e entrar per eres autrejant-te tu fòrça fòrça importància, tu qu’ès solet.
FORTUNATA-E-JACINTA-III-WEB2	Çò de cèrt ei que l’as botat era casa, l’as visitat e t’as divertit fòrça damb era.
FORTUNATA-E-JACINTA-III-WEB2	Vai ua consciéncia era tua, vai ua manèra de pagar-li era sua fidelitat, lançant per tèrra era que me deues a jo…
FORTUNATA-E-JACINTA-III-WEB2	Quina morau ei aguesta?
FORTUNATA-E-JACINTA-III-WEB2	Non escamoteges era vertat.
FORTUNATA-E-JACINTA-III-WEB2	Aguesta hemna ei ua briganda, e tu series un simple se non siguesses tanben un plan solemne brigand.
FORTUNATA-E-JACINTA-III-WEB2	Paratz-vos un shinhau, camaradeta, repliquèc Santa Cruz un shinhau desconcertat.
FORTUNATA-E-JACINTA-III-WEB2	Quines paraules posqui tier jo entà pintar-te era situacion que me trapaua?
FORTUNATA-E-JACINTA-III-WEB2	Qu’ei un cas des mès estranhs que te posques trapar…
FORTUNATA-E-JACINTA-III-WEB2	Entà que veigues que sò sincèr e leiau, te diderè qu’auí jo un shinhau de flaquitge, òc, flaquitge que neishie dera pietat.
FORTUNATA-E-JACINTA-III-WEB2	Que non auí vams entà resistir as… com t’ac diderè?…
FORTUNATA-E-JACINTA-III-WEB2	Mès te juri qu’ac hi sense illusion, damb hàstic, coma eth que complís un déuer, pensant ena mia hemna, vedent-te a tu mès qu’ara qu’auia ath dauant, e desirant qu’aquera comèdia s’acabèsse.
FORTUNATA-E-JACINTA-III-WEB2	Ambdús s’estèren caradi pendent ua estona.
FORTUNATA-E-JACINTA-III-WEB2	Credie Jacinta aqueres causes, o simulaue creder-les coma Sancho es messorgues que D. Quijote li condèc dera tuta de Montesinos?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Jo m’autregi a tu”.
FORTUNATA-E-JACINTA-III-WEB2	Trincar, trincar entà tostemp tota sòrta de relacions damb aguesta calamitat ei çò qu’impòrte, manifestèc era Delfineta plan inquieta, en tot hè torns en lhet.
FORTUNATA-E-JACINTA-III-WEB2	Que non la veigues mès, que ne tansevolh la saludes se te la trapes en carrèr…
FORTUNATA-E-JACINTA-III-WEB2	Ò, quina hemna!, qu’ei era mia malajadilha.
FORTUNATA-E-JACINTA-III-WEB2	Solide que vau a trincar, mès definitiuament, absoludament.
FORTUNATA-E-JACINTA-III-WEB2	E s’era te perseguís?
FORTUNATA-E-JACINTA-III-WEB2	Que serè capable enquia e tot de recórrer ara policia.
FORTUNATA-E-JACINTA-III-WEB2	Atau, donc, non tornaràs mes en aguesta casa?…
FORTUNATA-E-JACINTA-III-WEB2	Pro que te’n sabes.
FORTUNATA-E-JACINTA-III-WEB2	Non i tornarè senon entà dider-me adiu.
FORTUNATA-E-JACINTA-III-WEB2	Non; escriu-li ua carta.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	IV.- Eth maitin a vier, Jacinta se lheuèc fòrça erosa, damb es esperits esdegadi, e fòrça talents de parlar e d’arrir sense cap motiu evident.
FORTUNATA-E-JACINTA-III-WEB2	Barbarita qu’entrèc deth carrèr tàs dètz, li didec: “Be n’estàs de jogarèla aué…!
FORTUNATA-E-JACINTA-III-WEB2	Escota, en tornar de San Ginés, me trapè damb Manolo Moreno, qu’arribèc ager de Londres.
FORTUNATA-E-JACINTA-III-WEB2	L’è convidat a dinar”.
FORTUNATA-E-JACINTA-III-WEB2	Jacinta anèc entath sòn tocador.
FORTUNATA-E-JACINTA-III-WEB2	Encara dormie eth sòn marit, e era comencèc a apraiar-se.
FORTUNATA-E-JACINTA-III-WEB2	Ara seguida entrèc ua visita, que Jacinta recebec en sòn gabinet.
FORTUNATA-E-JACINTA-III-WEB2	Qu’ère Severiana, que dus còps per setmana amiaue a Adoracion entà que la vedesse era sua protectora.
FORTUNATA-E-JACINTA-III-WEB2	Que ja sabem qu’era Delfina, en non poder ahilhar ath Pituso e cuelher-lo coma hilh, e sénter mès fòrt e imperiós ena sua amna eth desir de maternitat, decidic protegir ara plan preciosa e corau hilha de Mauricia la Dura.
FORTUNATA-E-JACINTA-III-WEB2	Entà Jacinta non i auie gòi mès gran e pur qu’amorassar a un mainatget, balhar-li calor e aqueth sentiment de bontat que desbordaue era sua amna.
FORTUNATA-E-JACINTA-III-WEB2	Li shautaue tant aquera mainada, que se l’aurie hèt a vier damb era s’es sòns soèrs e marit l’ac auessen permetut; mès en non èster possible aquerò se padegaue en tot vestir-la coma a ua senhoreta, pagar-li eth collègi e passar ua estoneta damb era.
FORTUNATA-E-JACINTA-III-WEB2	Gaudie en veir era sua beresa, en aspirar era fragància dera sua innocéncia e en examinar-la pr’amor d’assegurar-se dera sua progression.
FORTUNATA-E-JACINTA-III-WEB2	Be n’estàs d’eleganta…!
FORTUNATA-E-JACINTA-III-WEB2	Encara non t’auia vist eth vestit nau.
FORTUNATA-E-JACINTA-III-WEB2	Anet soniaue damb era ròba naua, didec Severiana, e ager, quan se la botèc, non hège que guardar-se en miralh.
FORTUNATA-E-JACINTA-III-WEB2	Se la tocàuem, ai!, que volie picar-mos…
FORTUNATA-E-JACINTA-III-WEB2	Çò qu’era desiraue ère qu’era senhoreta la vedesse tan polida, vertat, estimada?
FORTUNATA-E-JACINTA-III-WEB2	Que non me shaute tanta afogadura pes compostures.
FORTUNATA-E-JACINTA-III-WEB2	Ara çò que voi ei veir se com van aguestes leçons…
FORTUNATA-E-JACINTA-III-WEB2	Aué non è temps de hèr preguntes; mès un aute dia, eth dijaus, veiram se com va aguest catecisme.
FORTUNATA-E-JACINTA-III-WEB2	A!, senhoreta, que s’ac sap de tira.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	E liéger?
FORTUNATA-E-JACINTA-III-WEB2	Donques que lieg milhor qu’eth mèn marit.
FORTUNATA-E-JACINTA-III-WEB2	Aquerò està ben…
FORTUNATA-E-JACINTA-III-WEB2	Eth mes a vier la botaram en un collègi, intèrna.
FORTUNATA-E-JACINTA-III-WEB2	Que ja ei graneta…
FORTUNATA-E-JACINTA-III-WEB2	Li cau aprèner bones formes… un shinhau de francés, un shinhau de piano…
FORTUNATA-E-JACINTA-III-WEB2	Que la voi educar entà mèstreta o institutritz, vertat?
FORTUNATA-E-JACINTA-III-WEB2	Adoracion la guardaue coma en extasi.
FORTUNATA-E-JACINTA-III-WEB2	Dempús de gésser des Micaelas, semblaue un shinhau esmendada.
FORTUNATA-E-JACINTA-III-WEB2	Tornèc a véner mocadors de Manila e quauques autes pèces; qu’anaue coma cau; mès que ja l’auem de nauèth calada en maudit vici.
FORTUNATA-E-JACINTA-III-WEB2	Delànet la cuelheren regda en carrèr dera Comadre…
FORTUNATA-E-JACINTA-III-WEB2	Quina vergonha!”…
FORTUNATA-E-JACINTA-III-WEB2	Jacinta hec un gèst de pena.
FORTUNATA-E-JACINTA-III-WEB2	Plan per aquerò, higec era auta, jo volia parlar-li ara senhoreta tà veir se dòna Guillermina podie botar-la en quinsevolh lòc a on la tenguessen.
FORTUNATA-E-JACINTA-III-WEB2	Enes Micaelas que non pòt èster, donques qu’aquiu l’aueren de hèr enlà per escandalosa…
FORTUNATA-E-JACINTA-III-WEB2	Mès que pro la poirien botar, se podesse èster, en un ospici, o casa de dements, aumens entà que non balhèsse maus exemples.
FORTUNATA-E-JACINTA-III-WEB2	Mancaue un shinhau entà qu’Adoracion se didesse adiu.
FORTUNATA-E-JACINTA-III-WEB2	Era sua protectora li daue tostemp ua lecaria, e aqueth dia se’n desbrembèc.
FORTUNATA-E-JACINTA-III-WEB2	Se quedèc parada era mainada ath miei deth gabinet enquia dempús des darrèrs punets d’adiu.
FORTUNATA-E-JACINTA-III-WEB2	Jacinta se n’encuedèc dera sua distraccion.
FORTUNATA-E-JACINTA-III-WEB2	Ara seguida tornèc damb aquerò qu’era mainada desiraue, e repetida era recomendacion de portar-se ben e estudiar fòrça, les acompanhèc enquiara pòrta.
FORTUNATA-E-JACINTA-III-WEB2	Quan Severiana e era sua nebodeta gessien, entraue Moreno-Isla, e Jacinta, que lo vedec pujar, se posèc entà receber-lo.
FORTUNATA-E-JACINTA-III-WEB2	Que pujaue doçament e panteishant, per çò dera afeccion ath còr que patie.
FORTUNATA-E-JACINTA-III-WEB2	Qu’ère fòrça envielhit, de mau color, e damb mès mina d’estrangèr qu’abans.
FORTUNATA-E-JACINTA-III-WEB2	Desencusatz-me…
FORTUNATA-E-JACINTA-III-WEB2	Que me fatigui orriblament”, didec Moreno, en tot saludar-la damb tanta educacion coma estima.
FORTUNATA-E-JACINTA-III-WEB2	Estupinhan, qu’ère ath darrèr, li hec tanben ua grana salutacion a D.
FORTUNATA-E-JACINTA-III-WEB2	Manuel, en tot permeter-se abraçar-lo, pr’amor qu’èren vielhs amics.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Que vam hènt…
FORTUNATA-E-JACINTA-III-WEB2	E vos?…
FORTUNATA-E-JACINTA-III-WEB2	Atau, atau.
FORTUNATA-E-JACINTA-III-WEB2	Tostemp per aguestes tèrres d’estragèrs!…
FORTUNATA-E-JACINTA-III-WEB2	Eth forastèr li responec damb era benvolença un shinhau hereda que saben tier es superiors ben educadi.
FORTUNATA-E-JACINTA-III-WEB2	Se desseparèren en corredèr, pr’amor qu’Estupiñan li calie vier entath minjador.
FORTUNATA-E-JACINTA-III-WEB2	Moreno seguic a Jacinta enquiath salon e d’aquiu entath gabinet.
FORTUNATA-E-JACINTA-III-WEB2	Guillermina?
FORTUNATA-E-JACINTA-III-WEB2	Qu’a ben era eth cap entà brembar-se’n d’anonciar-me!
FORTUNATA-E-JACINTA-III-WEB2	Sabetz que cada còp que vengui en Espanha me la trapi mès capvirada?
FORTUNATA-E-JACINTA-III-WEB2	Ager, quan entrè en casa, çò prumèr que hec, tant que me saludaue, siguec un escorcolh de totes es pòches dera mia ròba.
FORTUNATA-E-JACINTA-III-WEB2	Me desplumèc.
FORTUNATA-E-JACINTA-III-WEB2	Çò que jo didia: “a penes se bote eth pè en Espanha, non se hè ua passa sense estramuncar damb bandolèrs”.
FORTUNATA-E-JACINTA-III-WEB2	Ara vò qu’entre toti es parents li hescam un pis… ua asenada.
FORTUNATA-E-JACINTA-III-WEB2	Praubeta!, qu’ei ua santa…
FORTUNATA-E-JACINTA-III-WEB2	Arribèc dempús D. Baldomero, en tot anonciar-se abans d’entrar damb aguestes alègres votzes: “A on ei aguest anti-patriòta?” Quan apareishec ena pòrta, damb es braci dubèrts, venguec Moreno a deishar-se sarrar en eri.
FORTUNATA-E-JACINTA-III-WEB2	Me cansi orriblament, repliquèc eth forastèr, tocant-se eth còr.
FORTUNATA-E-JACINTA-III-WEB2	E tu, perdut?
FORTUNATA-E-JACINTA-III-WEB2	Me dideren qu’eres un shinhau delicat.
FORTUNATA-E-JACINTA-III-WEB2	Quauquarren aciu…
FORTUNATA-E-JACINTA-III-WEB2	Mès que diden qu’ei nerviós.
FORTUNATA-E-JACINTA-III-WEB2	Vai, vai, damb aguest nocejaire, didie D. Baldomero guardant fòrça ath sòn amic e parent e non gosant dider-li que lo trapaue fòrça deteriorat.
FORTUNATA-E-JACINTA-III-WEB2	Tostemp tant estrageròt.
FORTUNATA-E-JACINTA-III-WEB2	Que non vò arren damb nosati, didec Barbarita en tot examinar-li era ròba.
FORTUNATA-E-JACINTA-III-WEB2	Guarda, guarda quina levita grisa barrada… e botines blancs…
FORTUNATA-E-JACINTA-III-WEB2	Mès, Manolo, quines sabatòtes tien per aquiu!
FORTUNATA-E-JACINTA-III-WEB2	Aguesti gants passarien aciu coma gants de menaire.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Moreno se botèc a arrir.
FORTUNATA-E-JACINTA-III-WEB2	Era sua persona auie tau mina anglesa, que qui la vedesse, lo cuelherie per un d’aguesti lords engüegius e milionaris que van peth mon secodint-se era nostàlgia que les consumís.
FORTUNATA-E-JACINTA-III-WEB2	Enquia e tot quan parlaue desmentie, non per afectacion, senon per costum, eth sòn linhatge espanhòu, pr’amor qu’arrossegaue un shinhau es èrres e desbrembaue quauqui mots des mens tengudi.
FORTUNATA-E-JACINTA-III-WEB2	Que s’auie educat en celèbre collègi d’Eton; tàs trenta ans tornèc en Anglatèrra e aquiu s’estaue de contunh, exceptat es cuertes tempsades que passaue en Madrid.
FORTUNATA-E-JACINTA-III-WEB2	Qu’auie er art dera bona educacion ena sua forma mès esquista, e un assopliment de manères que captivaue.
FORTUNATA-E-JACINTA-III-WEB2	Ère alhilhat de D. Baldomero I, e plan per aquerò seguie cridant pairin a D. Baldomero II.
FORTUNATA-E-JACINTA-III-WEB2	Ja vo’n sabetz que non transigisqui damb era patria, didec arrint.
FORTUNATA-E-JACINTA-III-WEB2	Coma mès la visiti mens m’agrade.
FORTUNATA-E-JACINTA-III-WEB2	Per respècte ath mèn pairin non gòsi díder arren mès.
FORTUNATA-E-JACINTA-III-WEB2	Es gusti estrangèrs d’aqueth òme e eth desamor que mostraue ara sua patria, qu’èren ocasión de fòrtes peleges entre eth e D. Baldomero, que defenie tot çò deth Regne damb sincèr entosiasme.
FORTUNATA-E-JACINTA-III-WEB2	A viatges perdie es estrius eth brave espanhòu, en tot afirmar qu’en tot aquerò de dehòra i a fòrça de farsa, e Moreno, extremant es sues antipaties, sostenguie qu’en Espanha non i a que tres causes bones: era Guardia Civil, er arradim d’albillo e eth Museo del Prado.
FORTUNATA-E-JACINTA-III-WEB2	Qué me dides deth Rei que mos auem hèt a vier?
FORTUNATA-E-JACINTA-III-WEB2	Ara plan que vam a estar en granesa.
FORTUNATA-E-JACINTA-III-WEB2	Ja veiràs se com prospère eth país e s’acaben es guèrres”.
FORTUNATA-E-JACINTA-III-WEB2	Qu’ei un gojat beròi.
FORTUNATA-E-JACINTA-III-WEB2	Quauqui espanhòus residents en Londres l’acompanhèrem en tren enquia Dover.
FORTUNATA-E-JACINTA-III-WEB2	Jo li regalè un magnific relòtge…
FORTUNATA-E-JACINTA-III-WEB2	Qu’ei un gojat esdegat, fòrça esdegat.
FORTUNATA-E-JACINTA-III-WEB2	Malastre d’èster Rei!
FORTUNATA-E-JACINTA-III-WEB2	Jo li didí: “Vòsta Majestat va a governar eth país dera ingratitud; mès Vòsta Majestat vencerà ara idra”.
FORTUNATA-E-JACINTA-III-WEB2	Aquerò ac didí per cortesia, mès non creigui que posque dominar ad aguesta gent.
FORTUNATA-E-JACINTA-III-WEB2	Eth ac volerà hèr ben; mès que manque que lo dèishen.
FORTUNATA-E-JACINTA-III-WEB2	Entà meter-se a dinar non mancaue que Villalonga.
FORTUNATA-E-JACINTA-III-WEB2	Diu s’en sap a quina ora vierà.
FORTUNATA-E-JACINTA-III-WEB2	Anet se deurie retirar tàs tres ena reünion deth Ministro de la Gobernacion, e solide dèu èster encara en lhet”.
FORTUNATA-E-JACINTA-III-WEB2	Acordèren, donc, non demorar mès, e pendent eth corau dinar, que volgues o non, era convèrsa s’estèc en qué s’en Espanha ei tot dolent o s’en França e Anglatèrra ei de bona lei tot aquerò que vedem.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Jo è hèt ua observacion qu’arrés me desmentirà.
FORTUNATA-E-JACINTA-III-WEB2	Tanlèu se passe era frontèra entà aquiu delà e s’entre en França, que non vos hisse ua piuda”.
FORTUNATA-E-JACINTA-III-WEB2	Qu’ei que sosties tu qu’en França non i a piudes?
FORTUNATA-E-JACINTA-III-WEB2	Que non n’i a, credetz-me, pairin, que non n’i a. Qu’ei eth resultat dera neteja generau, dera neteja des cases e des persones.
FORTUNATA-E-JACINTA-III-WEB2	Anatz entà San Sebastian.
FORTUNATA-E-JACINTA-III-WEB2	Se vos mingen viu…
FORTUNATA-E-JACINTA-III-WEB2	Òme, per Diu, quini arguments!…
FORTUNATA-E-JACINTA-III-WEB2	Sonèc era campaneta.
FORTUNATA-E-JACINTA-III-WEB2	Aguest entrèc fòrça alègre, saludant ara familha, e hènt ua sarrada de mans a Moreno.
FORTUNATA-E-JACINTA-III-WEB2	Amic, des de qu’ètz en candelèr, non i a qui vos veigue.
FORTUNATA-E-JACINTA-III-WEB2	Qu’ei que non me dèishen víuer.
FORTUNATA-E-JACINTA-III-WEB2	Dues centes persones entrant e gessent.
FORTUNATA-E-JACINTA-III-WEB2	E que non pretenen arren…
FORTUNATA-E-JACINTA-III-WEB2	Premanint es elccions, è?
FORTUNATA-E-JACINTA-III-WEB2	Ò!, donques se passam en terren politic… indiquèc Moreno.
FORTUNATA-E-JACINTA-III-WEB2	Non, non passes, didec Santa Cruz.
FORTUNATA-E-JACINTA-III-WEB2	Dempús i auec debat sus hormatges, dident D. Baldomero qu’es deth Regne son tanben fòrça boni.
FORTUNATA-E-JACINTA-III-WEB2	Dempús se parlèc des cases, que Moreno qualifiquèc d’inabitables.
FORTUNATA-E-JACINTA-III-WEB2	Me referisqui ara manca de hustes enes balcons e hièstres, e per aquerò entre era lum dès que Diu hè eth dia, e un non pòt clucar es uelhs”.
FORTUNATA-E-JACINTA-III-WEB2	Mès vos pensatz qu’aquiu i a gent que dormís enquia meddia?
FORTUNATA-E-JACINTA-III-WEB2	Sus aquerò se parlèc fòrça, e eth forastèr treiguec a lúder d’autes causes.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Çò que mès me chòque ei era petitesa dera raça.
FORTUNATA-E-JACINTA-III-WEB2	Pòqui viatges ves a un òme robust e a ua hemna fresca.
FORTUNATA-E-JACINTA-III-WEB2	Non ac dobtetz, era nòsta raça qu’ei mau alimentada, e non ei d’ara; que passe hame de hè sègles…
FORTUNATA-E-JACINTA-III-WEB2	Eth mèn país que m’ei fòrça antipatic e deth moment que me boti en exprès d’Irun que ja sò en tot renegar.
FORTUNATA-E-JACINTA-III-WEB2	Peth maitin, quan me desvelhi ena Sierra e enteni anonciar publicament eth botijo de leche, me senti mau; credetz- me…
FORTUNATA-E-JACINTA-III-WEB2	En arribar en Madrid, e veir ara gent de capa, as hemnes damb mantèls, es carrèrs mau empeiradi, e es shivaus des coches coma esquelètes, que non veigui era ora de tornar a partir”.
FORTUNATA-E-JACINTA-III-WEB2	Tè, en quines pegaries de fixes!, observèc D. Baldomero, contunhant era apologia dera patria en tèrmes caudi, qu’er aute entenie damb benvolença.
FORTUNATA-E-JACINTA-III-WEB2	Quan prenien eth cafè, se n’encuedèren toti de qué Moreno se sentie mau; mès eth dissimulaue, e hènt-se a vier era man en còr, didie un aute còp: “ Quauquarren aciu… que non ei arren.
FORTUNATA-E-JACINTA-III-WEB2	Nerviós dilhèu.
FORTUNATA-E-JACINTA-III-WEB2	Çò que mès me shòrde qu’ei eth bronit dera circulacion dera sang.
FORTUNATA-E-JACINTA-III-WEB2	Plan per aquerò me shaute tant viatjar…
FORTUNATA-E-JACINTA-III-WEB2	Damb eth bronit deth tren que non enteni eth mèn”.
FORTUNATA-E-JACINTA-III-WEB2	I auec un moment de silenci e tristesa ena taula; mès aquerò se passèc, e seguiren blagant.
FORTUNATA-E-JACINTA-III-WEB2	Jacinta observaue que quauquarrés li hège senhaus dera pòrta estant, en tot lheuar un shinhau eth cortinatge.
FORTUNATA-E-JACINTA-III-WEB2	Gessec: qu’ère Guilermina.
FORTUNATA-E-JACINTA-III-WEB2	Me cau partir de seguit entara òbra, li didec en secret.
FORTUNATA-E-JACINTA-III-WEB2	Vengui entà encargar-te que li parles.
FORTUNATA-E-JACINTA-III-WEB2	Trè era convèrsa coma pogues, e que se’n sàpie ben deth besonh qu’auem”.
FORTUNATA-E-JACINTA-III-WEB2	Sabi pas… qu’ei incomodat damb jo…
FORTUNATA-E-JACINTA-III-WEB2	Aguest maitin mos auem pelejat…
FORTUNATA-E-JACINTA-III-WEB2	Era vertat… m’emmaliciè, me calèc emmaliciar.
FORTUNATA-E-JACINTA-III-WEB2	Guarda qu’aguest còp vie mès eretge que jamès.
FORTUNATA-E-JACINTA-III-WEB2	Cadun qu’ei patron entà condemnar-se; mès entà qué dider-me a jo causes contra era religion?
FORTUNATA-E-JACINTA-III-WEB2	Qué dolent!
FORTUNATA-E-JACINTA-III-WEB2	E sigueren tantes es burles e sacrilègis que…
FORTUNATA-E-JACINTA-III-WEB2	Diu me perdoni… m’emmalicè.
FORTUNATA-E-JACINTA-III-WEB2	Li didí qu’es sòns sòs non me hègen ua bèra manca, e qu’auria pòur de cuelher-los enes mies mans, per èster sòs de Satanàs.
FORTUNATA-E-JACINTA-III-WEB2	Mès aquerò qu’ei un díder, sabes?
FORTUNATA-E-JACINTA-III-WEB2	Plan.
FORTUNATA-E-JACINTA-III-WEB2	E aciu non a parlat de religion?
FORTUNATA-E-JACINTA-III-WEB2	Non; bric.
FORTUNATA-E-JACINTA-III-WEB2	Mama que non l’ac permeterie.
FORTUNATA-E-JACINTA-III-WEB2	Espanha i a mès piudes qu’en França.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qué importarà que i age piudes se i a cristiantat!
FORTUNATA-E-JACINTA-III-WEB2	Es causes que diden aguesti eretges mos indignarien se non mo’les cuelhéssem a arrir.
FORTUNATA-E-JACINTA-III-WEB2	Tu non sabes ben com de protestant e calviniste vie ara.
FORTUNATA-E-JACINTA-III-WEB2	M’espaurí d’entener- lo.
FORTUNATA-E-JACINTA-III-WEB2	Mès tè, ja se les aurà eth damb Diu; e mentretant, çò qu’impòrte ei que dèishe anar es sòs entara mia òbra.
FORTUNATA-E-JACINTA-III-WEB2	E que li valerà entara sua amna, encara qu’eth non volgue…
FORTUNATA-E-JACINTA-III-WEB2	Atau, donc, a veir se me lo conquistes.
FORTUNATA-E-JACINTA-III-WEB2	Harè çò que posca….
FORTUNATA-E-JACINTA-III-WEB2	Ja veiram, li diderè quauquarren…
FORTUNATA-E-JACINTA-III-WEB2	Non t’en desbrembes…
FORTUNATA-E-JACINTA-III-WEB2	Adishatz, hilha dera mia amna.
FORTUNATA-E-JACINTA-III-WEB2	Me’n vau; aguesta net ja me condaràs çò que te digue.
FORTUNATA-E-JACINTA-III-WEB2	Me semble que non mos deisharà mau, pr’amor qu’ath hons ei un bravàs.
FORTUNATA-E-JACINTA-III-WEB2	Sonque que se li rasque un shinhau era crospa d’eretge ges aquera pasta d’àngel de d’auti tempsi.
FORTUNATA-E-JACINTA-III-WEB2	Que Diu t’age.
FORTUNATA-E-JACINTA-III-WEB2	Tornèc Jacinta en minjador.
FORTUNATA-E-JACINTA-III-WEB2	Se complic o non er encargue de Guillermina, ja ac veiram ath sòn temps.
FORTUNATA-E-JACINTA-III-WEB2	Mès qu’arremassar sòs entar asil, li preocupaue ara dauna veir resolvut sivans eth sòn desir çò qu’era e eth sòn marit auien parlat era net anteriora.
FORTUNATA-E-JACINTA-III-WEB2	Ahiscada damb aguest in, tanlèu partiren Moreno e Villalonga, cuelhec peth sòn compde ath Delfin, e un aute còp tractèren entre eri er ahèr dera ruptura.
FORTUNATA-E-JACINTA-III-WEB2	Qu’èren d’acòrd en çò de principau, mès divergien ena manèra mès avienta de hè’c, pr’amor qu’era opinaue que damb carta e eth damb ua entrevista d’adiu.
FORTUNATA-E-JACINTA-III-WEB2	A tot darrèr, dempús d’ua discussion laboriosa, prevalèc aguest critèri, coma veirà eth que seguisque liegent.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	I.- Qui sabesse o podesse desseparar eth ramatge limacós d’idies mès o mens contrahètes e de paraules reludentes, qu’eth senhoret de Santa Cruz botèc dauent des uelhs dera sua hemna aquera net, traparie era seca nudessa deth sòn pensament e deth sòn desir, que non èren ua auta causa qu’eth prigond cansament de Fortunata e es talents de deishar-la de uelh coma mès lèu milhor.
FORTUNATA-E-JACINTA-III-WEB2	Per qué çò que non se tie se desire, e çò que se tie se mesprède?
FORTUNATA-E-JACINTA-III-WEB2	Quan era gessec deth convent damb corona d’aunèsta entà maridar-se; quan amiaue barrejades en sòn pitrau es liris blancs dera purificacion religiosa e es flors d’irangèr dera nòça li semblaue ath Delfin ua digna e ludenta hèta arrincar-la d’aquera vida.
FORTUNATA-E-JACINTA-III-WEB2	Qu’ac hec atau, damb capitada superiora as sues esperances, mès era sua conquista l’impausaue era obligacion de sostier indefinidament ara victima, e aquerò, dempús d’un temps, s’anaue hènt engüejós, alap e de naut prètz.
FORTUNATA-E-JACINTA-III-WEB2	Sense dobte qu’ère, eth, un òme perdut; qu’ac auie ena sua natura e non ac podie remediar.
FORTUNATA-E-JACINTA-III-WEB2	Auie de cambiar de forma de Govèrn de quan en quan, e quan ère ena republica, li semblaue era monarquia tan seductora…!
FORTUNATA-E-JACINTA-III-WEB2	En gésser dera sua casa aquera tarde qu’anaue pensant en aquerò.
FORTUNATA-E-JACINTA-III-WEB2	Era sua hemna li shautaue mès, fòrça mès qu’aquera situacion revolucionària qu’auie implantat, en tot caushigar es drets de dus matrimònis.
FORTUNATA-E-JACINTA-III-WEB2	Jo non posqui retirar-me ad aguest ar aute o ath de mès enlà, que viuen ena anarquia, senhaladi per toti.
FORTUNATA-E-JACINTA-III-WEB2	E i a ua auta rason, e ei que se m’està tornant antipatica, madeish qu’er aute viatge.
FORTUNATA-E-JACINTA-III-WEB2	Era praubeta que non apren, non auance un solet pas en art d’agradar; non a instints de seduccion, desconeish es amanhagades qu’embelinen.
FORTUNATA-E-JACINTA-III-WEB2	Que neishec entà hèr era felicitat d’un apreciable paredèr, e non se i ve deth nas enlà.
FORTUNATA-E-JACINTA-III-WEB2	Donques non se l’a acodit ara hèr-me camises?
FORTUNATA-E-JACINTA-III-WEB2	Que serien bones…!
FORTUNATA-E-JACINTA-III-WEB2	Parle damb sinceritat, mès sense gràcia ne esperit.
FORTUNATA-E-JACINTA-III-WEB2	Be n’ei de diferenta Sofia la Ferrolana que, quan Pepito Trastamara se la hec a vier deth prumèr viatge en París, ère ua vertadèra Dubarry espanholizada!
FORTUNATA-E-JACINTA-III-WEB2	Entà toti es mestièrs que s’a besonh de facultats d’assimilacion, e aguesta marmotòta que m’a queigut a jo tostemp ei parièra ada era madeisha.
FORTUNATA-E-JACINTA-III-WEB2	Sonque cau veir que hè uns dies li dèc per pregar tota era tarde… e entà qué?…
FORTUNATA-E-JACINTA-III-WEB2	Que sonque se l’acodís ath dimòni…!
FORTUNATA-E-JACINTA-III-WEB2	En fin, que ja non posqui mès e aué madeish s’acabe aguesta irregularitat.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Pensant d’aguesta sòrta, auie arribat ena pòrta dera sua aimanta, e en moment de botar era man en picapòrt, un hèt estranh talhèc còp sec eth hiu des sues idies.
FORTUNATA-E-JACINTA-III-WEB2	Abans que piquèsse, se dauric era pòrta, en tot balhar pas a un senhor màger de fòrça bon pòrt, que gessec, saludant a Santa Cruz damb ua educada inclinacion de cap.
FORTUNATA-E-JACINTA-III-WEB2	Era madeisha Fortunata l’auie daurit era pòrta e li didie adiu.
FORTUNATA-E-JACINTA-III-WEB2	Juan entrèc.
FORTUNATA-E-JACINTA-III-WEB2	Era gessuda d’aqueth senhor li costèc pendent un instant dus sentiments que se succediren damb rapiditat.
FORTUNATA-E-JACINTA-III-WEB2	Eth prumèr que siguec un shinhau d’anuèg, eth dusau satisfaccion de qué er edart l’autregèsse ua bona desencusa entath trincament que desiraue… “Me semble que jo coneishi ad aguest senhor tan robust.
FORTUNATA-E-JACINTA-III-WEB2	L’è vist, que l’è vist en bèth lòc, pensaue entrant entara sala.
FORTUNATA-E-JACINTA-III-WEB2	A veir s’encara auram embolhs…!
FORTUNATA-E-JACINTA-III-WEB2	Que serie bona.
FORTUNATA-E-JACINTA-III-WEB2	Mès vau mès atau”.
FORTUNATA-E-JACINTA-III-WEB2	Me pensaua que lo conneishies.
FORTUNATA-E-JACINTA-III-WEB2	Qu’ei un gran amic de Juan Pablo.
FORTUNATA-E-JACINTA-III-WEB2	E qui ei Juan Pablo?
FORTUNATA-E-JACINTA-III-WEB2	Vai, quines coneishences me vòs penjar…!
FORTUNATA-E-JACINTA-III-WEB2	Eth mèn cunhat.
FORTUNATA-E-JACINTA-III-WEB2	E quan è coneishut jo ath tòn cunhat, e qué m’impòrte?…
FORTUNATA-E-JACINTA-III-WEB2	Que ja i èm.
FORTUNATA-E-JACINTA-III-WEB2	E tà qué venguie aciu aguest senhor…
FORTUNATA-E-JACINTA-III-WEB2	Feijoo, dides?
FORTUNATA-E-JACINTA-III-WEB2	Me semble qu’ei amic de Villalonga.
FORTUNATA-E-JACINTA-III-WEB2	Qu’a vengut a tier-me ua visita, e aguest ei eth tresaue viatge…
FORTUNATA-E-JACINTA-III-WEB2	Ei un senhor fòrça brave e plan fin.
FORTUNATA-E-JACINTA-III-WEB2	Qué te penses, que vie a hèr-me er amor?
FORTUNATA-E-JACINTA-III-WEB2	Be n’ès de pegonh!
FORTUNATA-E-JACINTA-III-WEB2	Mès, en resumit, se te semble que non l’è de recéber, non ac harè mès.
FORTUNATA-E-JACINTA-III-WEB2	E aciu patz…
FORTUNATA-E-JACINTA-III-WEB2	Non, non; recep-lo tostemp que volgues, didec eth, cambiant d’estratègia damb era rapiditat deth gèni.
FORTUNATA-E-JACINTA-III-WEB2	Se, coma dides, ei ua persona formau, que poirie èster que te convenguesse cultivar era sua amistat.
FORTUNATA-E-JACINTA-III-WEB2	Fortunata non comprenec ben, e eth s’encoratgèc damb eth sòn silenci.
FORTUNATA-E-JACINTA-III-WEB2	Era saleta que se trapaue auie aguest luxe contagiós que substituís ath vertadèr aquiu a on eth concubinat elegant viu encara en condicions de timiditat e mèsalèu coma un assag.
FORTUNATA-E-JACINTA-III-WEB2	Que i auie mòbles folradi de seda e ridèus polidi; mès qu’èren lejòts, d’amarant combinat damb verd limon; es ridèus ère retorçadi, es sauvamalhes mau plaçades, eth tapís non i didie; e es jardinères de bazar, damb begònies de tela, coishejauen.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qu’ère daurat, damb figuretes coma de pastors, en tot hèr jòc damb candelèrs embarradi en parabrises.
FORTUNATA-E-JACINTA-III-WEB2	I auie huelhetes crompades en enquants, damb marcs de crotzeta, e d’autes mil pegaries damb pretensions de luxe e riquesa, tot aquerò anterior ara transformacion deth gust que s’a passat de dètz ans ençà.
FORTUNATA-E-JACINTA-III-WEB2	Santa Cruz guardaue aguesta sala damb un cèrt orgulh, en veir en era coma un testimòni dera sua generositat; mès, ath madeish temps, solie ridiculizar a Fortunata per çò deth sòn mau gust.
FORTUNATA-E-JACINTA-III-WEB2	Plan que òc, qu’entà vestir-se auie instints d’elegància; mès en qüestions de mòbles e decoracion dera casa desbarraue.
FORTUNATA-E-JACINTA-III-WEB2	En resumit, que poirie auer totes es qualitats que volesse; mès çò que se ditz qualitats de chic, que non n’auie.
FORTUNATA-E-JACINTA-III-WEB2	Seigut en fautulh e damb eth chapèu botat, Juan contemplèc aquet dia tot çò qu’auie aquiu, en tot gaudir damb era idia de qué ac contemplaue per darrèr viatge.
FORTUNATA-E-JACINTA-III-WEB2	Fortunata ère de pès, dauant d’eth, e dempús se seiguec en ua banqueta tachant es uelhs en sòn aimant, coma ara demora de quauquarren fòrça grèu que li diderie.
FORTUNATA-E-JACINTA-III-WEB2	Aguesta, ne enquia a còps de pau aprenerà jamès aguestes amaganhades dera gata, aguesti movements d’un còs estacadís e subtil qu’amorasse eth sèti.
FORTUNATA-E-JACINTA-III-WEB2	Aguesta que ne vau quate!…
FORTUNATA-E-JACINTA-III-WEB2	Que non lo voi mauméter.
FORTUNATA-E-JACINTA-III-WEB2	Qu’ei aquerò… diguec er aute arrint sense cap delicadesa.
FORTUNATA-E-JACINTA-III-WEB2	Sauva-lo- te entàs dies de hèsta.
FORTUNATA-E-JACINTA-III-WEB2	Atau me shaute a jo era gent, apraiadeta…
FORTUNATA-E-JACINTA-III-WEB2	E quan vengui aciu te botes eth vestidet de lan, qu’uns dies putz a canèla e d’autes a petròli…
FORTUNATA-E-JACINTA-III-WEB2	Mentida, repliquèc Fortunata, flairant eth sòn pròpri vestit.
FORTUNATA-E-JACINTA-III-WEB2	Tà qué dides çò que non ei vertat?
FORTUNATA-E-JACINTA-III-WEB2	Non, qu’ei que tu laguens de casa, ès per aquerò de ja enganhè.
FORTUNATA-E-JACINTA-III-WEB2	Aquerò; bota-te ben ordinària e tot çò d’esnòb que volgues.
FORTUNATA-E-JACINTA-III-WEB2	Vai, quina gràcia!…
FORTUNATA-E-JACINTA-III-WEB2	E qué hèges?
FORTUNATA-E-JACINTA-III-WEB2	Marinada de pagèl.
FORTUNATA-E-JACINTA-III-WEB2	Plan ben, me shaute.
FORTUNATA-E-JACINTA-III-WEB2	Hormigueta entà quan arriben es maus tempsi, didec eth Delfin damb benevòla ironia.
FORTUNATA-E-JACINTA-III-WEB2	Plan, donc, hilha, aué me cau parlar-te damb claretat.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Tu qu’ès rasonabla, te n’encuedes des causes e comprenràs qu’è rason en aquerò que te vau a díder.
FORTUNATA-E-JACINTA-III-WEB2	Aguest lenguatge desconcertèc a Fortunata, pr’amor que li rebrembaue er aute còp tengut entà deishar-la.
FORTUNATA-E-JACINTA-III-WEB2	Mès eth credec avient mostrar-se corau, e la hec sèir ath sòn costat pr’amor de passar-li era man pera cara e hèr-li quauques amorasses d’aqueres que se tien damb es mainatges quan se vò hèr-les a hèr préner ua medecina.
FORTUNATA-E-JACINTA-III-WEB2	Jo non voi qu’eth tòn ben.
FORTUNATA-E-JACINTA-III-WEB2	Ja ves qu’è hèt per tu tot çò qu’ère ena mia man.
FORTUNATA-E-JACINTA-III-WEB2	Pera mia part, pro que te’n sabes, seguiríem coma ara; mès era mia hemna se n’a sabut… anet, qu’auérem un peleja espaventosa, mès espaventosa, gojata; non te pòs imaginar se com se botèc.
FORTUNATA-E-JACINTA-III-WEB2	Cuelhec ua malagana; mos calec anar a cercar ath mètge.
FORTUNATA-E-JACINTA-III-WEB2	E çò de pejor ei qu’es mèns pairs se’n saberen tanben der ahèr… e, ua que cride per aciu e e era auta per delà; eth mèn pair emmaliciat… entre toti que se me volien avalar”.
FORTUNATA-E-JACINTA-III-WEB2	Fortunata ère tant absorbida e espaurida, que non podec badar boca.
FORTUNATA-E-JACINTA-III-WEB2	Atau ei qu’anet m’acarè damb jo madeish, e didí: encara que me morisca de pena, aquerò que s’a d’acabar.
FORTUNATA-E-JACINTA-III-WEB2	Pro sai que me costarà ua malautia.
FORTUNATA-E-JACINTA-III-WEB2	Eth còp que serà fòrt.
FORTUNATA-E-JACINTA-III-WEB2	Que non s’arrinque fibra tan sensibla sense que hèsque mau.
FORTUNATA-E-JACINTA-III-WEB2	Mentre era començaue a somicar, Juan se didie: “Ara vie era lermeta.
FORTUNATA-E-JACINTA-III-WEB2	Qu’ei infalible.
FORTUNATA-E-JACINTA-III-WEB2	Premanim-nos”.
FORTUNATA-E-JACINTA-III-WEB2	Guarda que jo sò damb era amna penjada d’un hiu, e se te veigui aflaquida, que sò òme perdut”.
FORTUNATA-E-JACINTA-III-WEB2	Que te vedia vier.
FORTUNATA-E-JACINTA-III-WEB2	Non, qu’ei que jo t’estimarè tostemp, mainada nera.
FORTUNATA-E-JACINTA-III-WEB2	Solet que non posqui tier-te cap mès visita.
FORTUNATA-E-JACINTA-III-WEB2	Bèth còp… non digui que non…
FORTUNATA-E-JACINTA-III-WEB2	Mès atau, damb aguesta forma de víuer… impossible.
FORTUNATA-E-JACINTA-III-WEB2	Madrid, que semble gran, ei fòrça petit, qu’ei un pòble.
FORTUNATA-E-JACINTA-III-WEB2	Aciu tot se sap, e a tot darrèr non i a mès remèdi que jocar eth cap.
FORTUNATA-E-JACINTA-III-WEB2	Jo sò maridat, tu tanben.
FORTUNATA-E-JACINTA-III-WEB2	Qu’èm en tot caushigar totes es leis divines e umanes.
FORTUNATA-E-JACINTA-III-WEB2	Se n’auesse molti coma nosati, lèu era societat serie pejor qu’ua preson, un vertadèr lunfèrn liure.
FORTUNATA-E-JACINTA-III-WEB2	As pensat tu, bèth còp, en aquerò?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	L’ac auie dit fòrça còps ath sòn aimant, exprimint-se d’ua manèra ruda; en aqueth moment, li semblaue ridicul tornar sus aquera idia vertadèra o faussa der amor, pr’amor qu’en sòn bon instint comprenie que tota aquera huelharaca de leis divines, principis, consciéncia, e autrú, servie entà amagar eth tohuc que deishaue er amor que se n’anaue.
FORTUNATA-E-JACINTA-III-WEB2	Era non lo seguirie jamès en terren dera controvèrsia, donques que non sabie desvolopar-se damb tanta paraula fina.
FORTUNATA-E-JACINTA-III-WEB2	Un que non pòt escapar-se des principis, seguic eth.
FORTUNATA-E-JACINTA-III-WEB2	Es convenences sociaus, hilha mia, son mès fòrtes que nosati, e non pòt un arrir-se’n d’eres pendent guaire temps, pr’amor que dilhèu arribe eth còp de garròt, e mos cau jocar eth cap.
FORTUNATA-E-JACINTA-III-WEB2	Jo voleria que tu comprenesses ben aquerò…
FORTUNATA-E-JACINTA-III-WEB2	Jamès t’è dit arren; mès, a viatges, aciu madeish è sentut era mia consciéncia tan capvirada, que…
FORTUNATA-E-JACINTA-III-WEB2	Fortunata lo guardèc d’ua manèra que lo hec carar… “A bones ores, volie díder damb aquera guardada.
FORTUNATA-E-JACINTA-III-WEB2	Diu, quina causa è hèt!, portar-me coma me portè damb aquera familha!
FORTUNATA-E-JACINTA-III-WEB2	Tu me didies que non ère arren, quan me botaua trista… pensant en aquerò qu’auia hèt, òc, e te n’arries”.
FORTUNATA-E-JACINTA-III-WEB2	Òc… mès…
FORTUNATA-E-JACINTA-III-WEB2	Torni a díder que te n’arries… mès com!, a arridalhades, cridant-me simpla e qué sai jo qué…
FORTUNATA-E-JACINTA-III-WEB2	Plan ben, que ja auem parlat pro…
FORTUNATA-E-JACINTA-III-WEB2	Te’n vas, donques fòrça santat.
FORTUNATA-E-JACINTA-III-WEB2	Qu’ac senterè; guarda s’ac senterè… mès que ja m’i acostumarè.
FORTUNATA-E-JACINTA-III-WEB2	Que non i a cap mau que se tarde cent ans.
FORTUNATA-E-JACINTA-III-WEB2	Au, au!
FORTUNATA-E-JACINTA-III-WEB2	Se netejaue ara prèssa es lèrmes, hènt veir ua fortetat que non auie.
FORTUNATA-E-JACINTA-III-WEB2	Quin?
FORTUNATA-E-JACINTA-III-WEB2	Jo…!, exclamèc era senhora Rubin damb indicible terror…
FORTUNATA-E-JACINTA-III-WEB2	Ja te padegaràs, hilha.
FORTUNATA-E-JACINTA-III-WEB2	Eth temps!
FORTUNATA-E-JACINTA-III-WEB2	Sabes tu es miracles que hè aguest senhor?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Ara te semble impossible; mès tornaràs.
FORTUNATA-E-JACINTA-III-WEB2	Qu’ei çò de naturau, ei çò mès aisit, mès aisit…
FORTUNATA-E-JACINTA-III-WEB2	Solem díder: “tau causa non arribe jamès”.
FORTUNATA-E-JACINTA-III-WEB2	E ça que la, arribe, e a penes mos estone pera suavitat qu’a vengut.
FORTUNATA-E-JACINTA-III-WEB2	Se lheuèc era joena enventida, e se calèc en sòn gabinet.
FORTUNATA-E-JACINTA-III-WEB2	Qu’ère coma ua hòla.
FORTUNATA-E-JACINTA-III-WEB2	Juan la seguic, cranhent que l’escometesse un accès de desesperacion.
FORTUNATA-E-JACINTA-III-WEB2	Ambdús se trapèren ena pòrta dera cramba.
FORTUNATA-E-JACINTA-III-WEB2	Eth entraue, era gessie.
FORTUNATA-E-JACINTA-III-WEB2	Qu’aciu ès ja sobrèr”.
FORTUNATA-E-JACINTA-III-WEB2	Mès non t’emmalícies…
FORTUNATA-E-JACINTA-III-WEB2	Dehòra, dehòra!, cridaue era, possant-lo damb ruda energia.
FORTUNATA-E-JACINTA-III-WEB2	Santa Cruz arreconeishec aquera fòrça lèu superiora ara sua, e non auie massa delèri d’opausar-se ada era.
FORTUNATA-E-JACINTA-III-WEB2	Pendent un moment, hec veir qu’es sòns braci sajauen de dominar as dera sua estimada.
FORTUNATA-E-JACINTA-III-WEB2	Mès aguesta podec mès e barrèc violentament era pòrta dera cramba.
FORTUNATA-E-JACINTA-III-WEB2	Eth Delfin toquèc es veires, dident: “Que non i a motiu entà tant de rambalh…
FORTUNATA-E-JACINTA-III-WEB2	Mainada… mainada nera, daurís…
FORTUNATA-E-JACINTA-III-WEB2	Tie cauma e non te sufoques…
FORTUNATA-E-JACINTA-III-WEB2	Mès de laguens dera cramba non veiguie cap responsa, ne tansevolh ua votz.
FORTUNATA-E-JACINTA-III-WEB2	Juan apressèc era aurelha, credent enténer somics… panteishi estofadi.
FORTUNATA-E-JACINTA-III-WEB2	Lèu comprenec que non podie desirar milhor conjontura entà calar-se ara prèssa en carrèr e dar per acabat era anujosa formalitat dera ruptura.
FORTUNATA-E-JACINTA-III-WEB2	Que non la posqui abandonar atau”…
FORTUNATA-E-JACINTA-III-WEB2	Dempús de meditar ua estona, se sauvèc eth monedèr e se didec: “Que serà milhor que me’n vaja… l’ac manarè en ua carta…
FORTUNATA-E-JACINTA-III-WEB2	Adishatz.
FORTUNATA-E-JACINTA-III-WEB2	Gessec de puntetes coma se ges dera casa que i a un malaut grèu.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	II.- Ena rèsta d’aqueth malerós dia, qu’ei dit qu’era prauba senhora Rubin s’autregèc as majores extravagàncies, donques qu’aguest nòm meriten, plan, aqueri actes coma non voler minjar, plorar damb totes es lèrmes des sòns uelhs pendent tres ores seguides, alugar era lum quan encara hège dia, amortar-la dempús pendent era net per çò deth gust dera escurina, e deishar anar mil asenades en votz nauta, madeish que se delirèsse.
FORTUNATA-E-JACINTA-III-WEB2	Era mossa sagèc de padegar-la; mès es consolacions verbaus l’irritauen mès encara.
FORTUNATA-E-JACINTA-III-WEB2	Tad aquerò des nau, era dolorida se lheuèc damb decision deth fautulh que s’auie calat, e a paupes, pr’amor qu’eth gabinet ère ena escurina, cerquèc eth sòn mantèl.
FORTUNATA-E-JACINTA-III-WEB2	Damb eth mocador en cap, mantèl ben recuelhut sus es espatles, e tath carrèr…
FORTUNATA-E-JACINTA-III-WEB2	Gessec ara prèssa e damb determinacion, coma aqueth que sap entà on va e aubedís a un des sòns formidables impulsi en linha dreta qu’amien a totes es accions terminantes.
FORTUNATA-E-JACINTA-III-WEB2	Ne temps li balhèc a Dorotea tà que la podesse arturar pr’amor que quan aguesta la vedec, ja ère en tot daurir era pòrta e gessie coma ua flècha.
FORTUNATA-E-JACINTA-III-WEB2	Qu’èren es nau dera net.
FORTUNATA-E-JACINTA-III-WEB2	Fortunata trauessèc damb pas brac seguit eth carrèr de Hortaleza, eth de Red de San Luis.
FORTUNATA-E-JACINTA-III-WEB2	Non deuie èster guaire capvirada quan en sòrta de cuélher eth carrèr dera Montera, qu’en eth era gentada dificultaue eth transit, anèc a cercar eth dera Salud e baishèc per eth, en considerar que per aguest camin auançaue dètz menutes.
FORTUNATA-E-JACINTA-III-WEB2	Deth carrèr deth Carmen passèc entath de Preciados, sense pèrder ne un solet moment er instint dera viabilitat.
FORTUNATA-E-JACINTA-III-WEB2	Trauessèc era Puerta del Sol per dauant dera casa de Cordero, e vaquí que ja l’auetz pujant peth carrèr de Correos entara plaça de Pontejos.
FORTUNATA-E-JACINTA-III-WEB2	Que ja arribaue, e a mida que vedie mès apròp er objècte deth sòn viatge semblaue que se l’anesse acabant era còrda epileptica que la possaue ara febriu marcha.
FORTUNATA-E-JACINTA-III-WEB2	Vedec eth portau dera casa de Santa Cruz, e es sues guardades se calauen damb mesfisança per aquera cavitat ampla, d’estucades parets, e alugada damb briquets de gas.
FORTUNATA-E-JACINTA-III-WEB2	Veir aquerò e posar-se en sec, damb ua cèrta heredor ena amna, en tot sénter eth patac interior dera velocitat travada de còp, que siguec tot ua causa.
FORTUNATA-E-JACINTA-III-WEB2	Veir eth portau siguec entara gojata, coma entar audèth, que vòle cèc e lançat, tumar violentament contra un paredau.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Quina ère era intencion de Fortunata e qué venguie a hèr aquiu?
FORTUNATA-E-JACINTA-III-WEB2	Macarèu…!
FORTUNATA-E-JACINTA-III-WEB2	Donques arren mens qu’entrar ena casa sense demanar permìs ad arrés, picar, colar-se sense avisar, cridant e hènt a cuélher a tot aqueth que trapaue, arribar entà Jacinta, agarrar-la pera cabeladura e…
FORTUNATA-E-JACINTA-III-WEB2	Aquerò d’agarrar-la pera cabeladura non se determinèc ena sua volontat; mès que li diderie mil causes amargantes e violentes.
FORTUNATA-E-JACINTA-III-WEB2	Atau pensaue quan l’entrèc aquera asenada de gésser dera sua casa e córrer entara placeta de Pontejos.
FORTUNATA-E-JACINTA-III-WEB2	E quan baishaue peth carrèr de Salud, anaue pensant atau: “Que non se me quedarà arren en còs, arren.
FORTUNATA-E-JACINTA-III-WEB2	Qu’ei era que me hè malerosa, en tot panar-me ath mèn marit…
FORTUNATA-E-JACINTA-III-WEB2	Pr’amor qu’ei eth mèn marit: jo è auut un hilh damb eth e era non…
FORTUNATA-E-JACINTA-III-WEB2	Vam a veir, qui a mès dret?
FORTUNATA-E-JACINTA-III-WEB2	Entralhes per entralhes, quines valen mès?” Aguestes enòrmes asenades, neishudes deth capvirament que i auie en sòn cervèth, contunhèren quan ère parada e estonada dauant deth portau des Santa Cruz.
FORTUNATA-E-JACINTA-III-WEB2	Mès la tenguie un cèrt respècte que non sabie explicar-se.
FORTUNATA-E-JACINTA-III-WEB2	S’aluenhèc e, deth trepader deth dauant estant, guardèc entara casa, dident ath sòn laguens: “i aurà lum en gabinet de Jacinta, a on deuen èster de reünion?” Mès que non vedec arren.
FORTUNATA-E-JACINTA-III-WEB2	Tot barrat, tot escur… “Dilhèu an gessut…!
FORTUNATA-E-JACINTA-III-WEB2	Non, que seràn en tot burlar-se’n de jo, e arrir dera malafacha que m’an hèt…
FORTUNATA-E-JACINTA-III-WEB2	Boni audèths que son toti!
FORTUNATA-E-JACINTA-III-WEB2	Taus hilhs, taus pairs!”.
FORTUNATA-E-JACINTA-III-WEB2	Tornèc a sénter er asenat delèri d’entrar ena casa, e hec tres o quate passi entada era; mès hec repè per dusau viatge.
FORTUNATA-E-JACINTA-III-WEB2	Era joena arreconeishec a Estupinhan, qu’auie estat vesin sòn quan ère ena Cava, a on comencèren es sòns interminables malastres.
FORTUNATA-E-JACINTA-III-WEB2	Plácido s’estropèc ena capa vient tath carrèr de Vicario Viejo.
FORTUNATA-E-JACINTA-III-WEB2	Lo seguic Fortunata damb era vista enquia veder-lo desparéisher, e ara seguida tornèc ara demora.
FORTUNATA-E-JACINTA-III-WEB2	Qui gessie?
FORTUNATA-E-JACINTA-III-WEB2	Un cavalièr damb botines blanques que semblaue estrangèr.
FORTUNATA-E-JACINTA-III-WEB2	Eth tau passèc peth sòn costat, la guardèc, lèu lèu se posèc un instant pr’amor de veder-la milhor, dempús seguic eth sòn camin.
FORTUNATA-E-JACINTA-III-WEB2	D’autes persones gessien o entrauen.
FORTUNATA-E-JACINTA-III-WEB2	Encara qu’eth pensament de Fortunata anaue hènt-se ara idia dera impossibilitat d’entrar, seguie aquiu clauada sense saber perqué.
FORTUNATA-E-JACINTA-III-WEB2	Non se’n podie anar, encara qu’anaue comprenent qu’era idia de vier en tau lòc ère ua lhocaria, coma es que se hèn en sòmis.
FORTUNATA-E-JACINTA-III-WEB2	Ua des moltes asenades que se produsiren en sòn cervèth siguec imaginar-se que tau o quau òme d’aqueri que vedec gésser ère aimant de Jacinta.
FORTUNATA-E-JACINTA-III-WEB2	Vai quines enganhes que hè córrer era gent.
FORTUNATA-E-JACINTA-III-WEB2	Que ja non se pòt creir arren.
FORTUNATA-E-JACINTA-III-WEB2	Vertuosa?, qu’a gràcia…
FORTUNATA-E-JACINTA-III-WEB2	Deguna d’aguestes maridades riques n’ei, ne ne pòt èster.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Jo, per exemple… verbigratia, jo”.
FORTUNATA-E-JACINTA-III-WEB2	Li venguec un arrir convulsiu.
FORTUNATA-E-JACINTA-III-WEB2	Mès aunèsta ès tu qu’eth Solei, pr’amor que non as estimat ne estimes senon a un.
FORTUNATA-E-JACINTA-III-WEB2	Mès aguestes… aguestes?…
FORTUNATA-E-JACINTA-III-WEB2	Per qué?
FORTUNATA-E-JACINTA-III-WEB2	Donques pr’amor que non hèn escandals, e tot s’ac amaguen es ues damb es autes.
FORTUNATA-E-JACINTA-III-WEB2	A!, senhora dòna Jacinta, sauvatz- vos eth merit entad aqueth que s’ac creigue; vos que queiratz…
FORTUNATA-E-JACINTA-III-WEB2	Qu’auetz de quèir, s’ei que ja non auetz queigut”.
FORTUNATA-E-JACINTA-III-WEB2	Alavetz vedec qu’en portau s’apressaue un coche.
FORTUNATA-E-JACINTA-III-WEB2	Amiarie gent o venguie a cuelher-ne?
FORTUNATA-E-JACINTA-III-WEB2	A cuelher-ne pr’amor que non gessec arrés; eth lacai entrèc ena casa, e Deogracias se metec a parlar damb eth menaire.
FORTUNATA-E-JACINTA-III-WEB2	Ara plan que non se m’escapen…
FORTUNATA-E-JACINTA-III-WEB2	Me cali ath dessús e les acari as dues… tau soèra entà tau ireua…
FORTUNATA-E-JACINTA-III-WEB2	Quin parelh de cunhes!…
FORTUNATA-E-JACINTA-III-WEB2	Guaire se tarden!
FORTUNATA-E-JACINTA-III-WEB2	Gesseren es senhores.
FORTUNATA-E-JACINTA-III-WEB2	Fortunata vedec prumèr a ua de peu blanc, dempús a Jacinta, dempús ara poreta que deuie èster era sua fraia…
FORTUNATA-E-JACINTA-III-WEB2	Vedec velot, pèths blanques, sedes, jòies, tot ara prèssa e coma per magia.
FORTUNATA-E-JACINTA-III-WEB2	Es tres entrèren en coche, e eth lacai barrèc era pòrta.
FORTUNATA-E-JACINTA-III-WEB2	Mès quines causes!
FORTUNATA-E-JACINTA-III-WEB2	Madeish siguec veir as tres daunes, qu’a Fortunata l’entrèc ua gran pòur.
FORTUNATA-E-JACINTA-III-WEB2	E era que pensaue clauar-les es puntes des sòns dits coma ganchos d’acèr!
FORTUNATA-E-JACINTA-III-WEB2	Çò que sentec ère mèsalèu terror, coma eth que còste un sobte e òrre perilh, e tant impotenta se vedec era sua volontat en aqueth panic que se metec a córrer e s’aluenhèc ara prèssa, sense gosar ne tansevolh guardar entà darrèr.
FORTUNATA-E-JACINTA-III-WEB2	Entenec eth bronit deth coche qu’anaue carrèr enjós, e encara lo vedec passar per dauant damb ua virada tan rapida que lèu la hec a cuélher.
FORTUNATA-E-JACINTA-III-WEB2	Quin espant, mès quin espant, Senhor…
FORTUNATA-E-JACINTA-III-WEB2	Seguic entà Puerta del Sol, en tot encuedar-se’n de qué aquera pòur tant intensa qu’auie sentut e preguntar-se s’en era i auie quauquarren de vergonha.
FORTUNATA-E-JACINTA-III-WEB2	Mès que non l’ère dificil desnishar s’eth sòn espant ère coma eth der exaltat cristian que ve ath dimòni, o coma eth d’aguest quan li presenten ua crotz.
FORTUNATA-E-JACINTA-III-WEB2	Deishant-se amiar pes sòns pròpris passi, se trapèc sense saber com en centre de Puerta del Sol.
FORTUNATA-E-JACINTA-III-WEB2	Sense encuedar-se’n se seiguec ath cant d’ua hònt e s’estèc guardant era esgluma dera aigua.
FORTUNATA-E-JACINTA-III-WEB2	Un individú d’Orden Público la guardèc damb mina suspicaça; mès era non ne hec cabau e seguic aquiu pendent ua longa estona, en tot veir passar tramvies e coches ath sòn entorn coma se siguesse en èish d’un Tio Vivo.
FORTUNATA-E-JACINTA-III-WEB2	Eth hered e era impression d’umiditat l’obliguèren a hèr-se enlà e s’aluenhèc en tot estropar-se ben en sòn mantèl e tapar-se era boca.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	S’en brembèc alavetz de d’auti tempsi plan dificils, e era idia de tornar entada eri li costèc un dolor plan viu, deishant anar deth cap es quimères que se l’auien botat en eth.
FORTUNATA-E-JACINTA-III-WEB2	Eth sentiment dera realitat anaue pòga pòc recuperant eth sòn emperi.
FORTUNATA-E-JACINTA-III-WEB2	Mès era realitat que l’ère odiosa e sajaue de mantier-se en aqueth estat delirant.
FORTUNATA-E-JACINTA-III-WEB2	Un individú des que la seguiren gosèc arturar-la de bona manèra, cridant-la peth sòn nòm.
FORTUNATA-E-JACINTA-III-WEB2	Fortunata”.
FORTUNATA-E-JACINTA-III-WEB2	Se posèc era dauant deth que didec aquerò.
FORTUNATA-E-JACINTA-III-WEB2	Pensant en qui pòdie èster, s’estèc ua estona coma pèga, guardant ara persona qu’auie ath dauant.
FORTUNATA-E-JACINTA-III-WEB2	A!, qu’ei Evaristo”.
FORTUNATA-E-JACINTA-III-WEB2	Hilha, que vatz fòrça distrèta…
FORTUNATA-E-JACINTA-III-WEB2	Vau entà casa.
FORTUNATA-E-JACINTA-III-WEB2	Per aciu!, exclamèc Feijoo damb estonament.
FORTUNATA-E-JACINTA-III-WEB2	Qu’ei que… repliquèc era guardant es cases, m’auia enganhat…
FORTUNATA-E-JACINTA-III-WEB2	Anem per aciu; vos acompanharè, didec Evaristo damb bontat.
FORTUNATA-E-JACINTA-III-WEB2	Capellanes, Rompeñanzas, Olivo, Ballesta, San Onofre, Hortaleza, Arco.
FORTUNATA-E-JACINTA-III-WEB2	Aguest qu’ei eth camin, mès non dobtetz vos de çò que vos digui…
FORTUNATA-E-JACINTA-III-WEB2	Qué?, hilha mia.
FORTUNATA-E-JACINTA-III-WEB2	Que jo sò aunèsta, que n’è estat tostemp.
FORTUNATA-E-JACINTA-III-WEB2	Feijoo guardèc ara sua amiga.
FORTUNATA-E-JACINTA-III-WEB2	Francament, aqueri uelh tan beròis l’auien hèt tostemp fòrça gràcia; mès que non li hège cap gràcia era exaltacion que notaue en eri aquera net.
FORTUNATA-E-JACINTA-III-WEB2	Era abandonada se tornèc a tapar era boca damb eth mantèl, e eth sòn acompanhant non didie arren.
FORTUNATA-E-JACINTA-III-WEB2	Mès coma qu’era se tenguec un aute còp a sostier aqueth concèpte dera aunestetat, Feijoo, qu’ère un òme plan franc, non podec mens de dider-li:
FORTUNATA-E-JACINTA-III-WEB2	Condatz-m’ac a jo, que sò un amic leiau, e vos balharè boni conselhs”.
FORTUNATA-E-JACINTA-III-WEB2	Aunèsta?
FORTUNATA-E-JACINTA-III-WEB2	Com vau a dobtar d’aquerò, hilha mia?.
FORTUNATA-E-JACINTA-III-WEB2	Çò que dobti ei que vos ajatz bona santat.
FORTUNATA-E-JACINTA-III-WEB2	Qu’ètz fatigada e me semble que mos calerà cuélher un coche…
FORTUNATA-E-JACINTA-III-WEB2	Ep!, menaire…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Era de Rubin se deishèc amiar, e maquinaument entrèc en coche.
FORTUNATA-E-JACINTA-III-WEB2	Feijoo li parlèc laguens deth coche damb pairau amabilitat; mès era non responie d’ua manèra totafèt concordanta.
FORTUNATA-E-JACINTA-III-WEB2	De pic lo guardèc ena escurina de veïcul, dident-li: “ E tu qui ès?…
FORTUNATA-E-JACINTA-III-WEB2	Entà on m’amies?
FORTUNATA-E-JACINTA-III-WEB2	Per qui m’as cuelhut?
FORTUNATA-E-JACINTA-III-WEB2	Aguest cap que non està ben, ne mejanament ben…
FORTUNATA-E-JACINTA-III-WEB2	Ara fin arribèren, e es dus pugèren.
FORTUNATA-E-JACINTA-III-WEB2	Era sirventa les dauric.
FORTUNATA-E-JACINTA-III-WEB2	Sense respóner se calèc era ena cramba.
FORTUNATA-E-JACINTA-III-WEB2	Feijoo la seguic, fòrça aclapat de veder-la en tan malerós estat.
FORTUNATA-E-JACINTA-III-WEB2	Dempús, eth e era sirventa, parlèren en votz baisha.
FORTUNATA-E-JACINTA-III-WEB2	Trincament…
FORTUNATA-E-JACINTA-III-WEB2	Se non ei qu’aquerò, era trincadura passarà.
FORTUNATA-E-JACINTA-III-WEB2	Se didec adiu enquiath dia a vier, e era dolorida s’ajacèc dident-li ara mossa tant que l’ajudaue a despolhar-se: “ Que sò aunèsta, e n’è estat tostemp.
FORTUNATA-E-JACINTA-III-WEB2	Qué?…
FORTUNATA-E-JACINTA-III-WEB2	S’esclipsèc lèu era malerosa senhora de Rubin; mès ath cap de mieja ora ja ère desvelhada e fòrça excitada.
FORTUNATA-E-JACINTA-III-WEB2	Dorotea, que se demorèc ath sòn costat, l’entenec cantar, a mieja votz e damb es mans crotzades, es cants mistics des Micaelas.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	I.- Dus o tres còps venguec D Evaristo londeman, pr’amor de saber-se’n dera santat de Fortunata; mès que non la podec veir.
FORTUNATA-E-JACINTA-III-WEB2	Dorotea li didec qu’era senhoreta non volie veir ad arrés, e que de tant pensar qu’ère aunèsta, li hège fòrça mau eth cap.
FORTUNATA-E-JACINTA-III-WEB2	Eth dia a vier era senhoreta qu’ère un shinhau milhor, s’auie lheuat e minjat ua sopeta clara.
FORTUNATA-E-JACINTA-III-WEB2	Que l’ac digui per auança, senhor, entà que li seguigatz eth corrent e li digatz que òc”.
FORTUNATA-E-JACINTA-III-WEB2	Plan que òc, hilha, repliquèc eth cavalièr, que per jo non a de quedar.
FORTUNATA-E-JACINTA-III-WEB2	La posqui veir?
FORTUNATA-E-JACINTA-III-WEB2	Non la shordarè massa?
FORTUNATA-E-JACINTA-III-WEB2	Se’n sap de qué sò aciu?
FORTUNATA-E-JACINTA-III-WEB2	Que ja ac sap.
FORTUNATA-E-JACINTA-III-WEB2	Demoratz-vos ua estoneta e passaratz.
FORTUNATA-E-JACINTA-III-WEB2	Se demorèc solet en minjador eth mèn òme, e dempús de quinze menutes de demora, Dorotea li manèc passar.
FORTUNATA-E-JACINTA-III-WEB2	Qu’ère Fortunata en sòn gabinet, estirada en sofà.
FORTUNATA-E-JACINTA-III-WEB2	Amiaue botadi eth vestit de seda e un mocador blanc plan fin en cap, tant ajustat, que non se li vedie senon er oval deth ròstre.
FORTUNATA-E-JACINTA-III-WEB2	Ère uelhimacada, esblancossida e plan aclapada.
FORTUNATA-E-JACINTA-III-WEB2	Coma D. Evaristo se vantaue de saber quauquarren de medecina, li cuelhec eth pos.
FORTUNATA-E-JACINTA-III-WEB2	Que non auetz fèbre ne ei aguest eth camin…
FORTUNATA-E-JACINTA-III-WEB2	Bè!.
FORTUNATA-E-JACINTA-III-WEB2	E qu’estatz plan beròia damb aguest mocador, tè.
FORTUNATA-E-JACINTA-III-WEB2	Non se vos ve ne eth peu ne es aurelhes.
FORTUNATA-E-JACINTA-III-WEB2	Que semblatz ua fraia dera Caritat…
FORTUNATA-E-JACINTA-III-WEB2	Vai!, damb es maus d’aguesta senhora!”.
FORTUNATA-E-JACINTA-III-WEB2	Ager que siguí fòrça malauteta, didec era damb votz amortada.
FORTUNATA-E-JACINTA-III-WEB2	Eth cap se me trincaue, e coma que non me podia trèir de jo aquera idia, tostemp ara madeisha…
FORTUNATA-E-JACINTA-III-WEB2	Be n’arribe a pensar ua de causes!…
FORTUNATA-E-JACINTA-III-WEB2	Me cau díder que sò…
FORTUNATA-E-JACINTA-III-WEB2	Aunèsta, òc, aué mès qu’ager, e deman mès qu’aué.
FORTUNATA-E-JACINTA-III-WEB2	Que ja ac sabem.
FORTUNATA-E-JACINTA-III-WEB2	Com que non?
FORTUNATA-E-JACINTA-III-WEB2	Çò que sò ei fòrça dolenta, era hemna mès dolenta qu’a neishut.
FORTUNATA-E-JACINTA-III-WEB2	Mès sabetz vos pro ben çò qu’è hèt jo?
FORTUNATA-E-JACINTA-III-WEB2	Çò que m’a arribat que m’ac è guanhat ben, pr’amor que be n’è hèt de mauvestats en aguest mon…!
FORTUNATA-E-JACINTA-III-WEB2	Tè!, que non ei entà tant.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Ager me manèc aquerò.
FORTUNATA-E-JACINTA-III-WEB2	Qui?
FORTUNATA-E-JACINTA-III-WEB2	A!, Santa Cruz.
FORTUNATA-E-JACINTA-III-WEB2	Non l’è liejuda enquia aguest maitin.
FORTUNATA-E-JACINTA-III-WEB2	Aciu se ditz adiu un aute còp, en tot balhar-me conselhs e vantar-se eth de sant varon.
FORTUNATA-E-JACINTA-III-WEB2	Me mane laguens dera carta quate mil reiaus.
FORTUNATA-E-JACINTA-III-WEB2	Que non s’a corregit que diguem.
FORTUNATA-E-JACINTA-III-WEB2	Li voi escríuer aué madeish, didec era en tot encoratjar-se un shinhau.
FORTUNATA-E-JACINTA-III-WEB2	Escriuir-li, non… sonque botar-li es dus bilhets de dus mil reiaus laguens d’ua envolòpa e entornar-les-ac.
FORTUNATA-E-JACINTA-III-WEB2	Hilha mia, posatz-vos e pensatz ben çò que hètz, didec er amic en tot apressar-se coraument ada era.
FORTUNATA-E-JACINTA-III-WEB2	Aquerò de entornar sòs qu’ei d’un romanticisme impròpri d’aguesti tempsi.
FORTUNATA-E-JACINTA-III-WEB2	Sonque s’entornen es sòs que s’an panat, e vos auíetz eth dret a qu’eth vos autregèsse, non solet aquerò, senon fòrça mès.
FORTUNATA-E-JACINTA-III-WEB2	Atau, donc, deishatz-vos de pegaries, se non voletz que vos fiula, pr’amor qu’aguestes pegaries non se ven qu’enes comèdies dolentes.
FORTUNATA-E-JACINTA-III-WEB2	Arren, jo m’è proposat trèir-vos deth terren dera pegaria e botar-vos solidament sus eth terren practic.
FORTUNATA-E-JACINTA-III-WEB2	Vai, quina gràcia…!
FORTUNATA-E-JACINTA-III-WEB2	Qu’ei aquerò, e minjatz, vos, amanhagades, didec eth coronèl, hènt tanben damb es sòns pòts era trompeta mès longa que li siguec possible.
FORTUNATA-E-JACINTA-III-WEB2	Entornar-li es sants sòs!
FORTUNATA-E-JACINTA-III-WEB2	Òc, entà que se n’arrisque mès.
FORTUNATA-E-JACINTA-III-WEB2	Qu’ei aquerò çò qu’eth vò…
FORTUNATA-E-JACINTA-III-WEB2	Auetz estauvis?
FORTUNATA-E-JACINTA-III-WEB2	Qu’aurè uns trenta duros.
FORTUNATA-E-JACINTA-III-WEB2	Donques aquerò e arren…
FORTUNATA-E-JACINTA-III-WEB2	De qué viueratz ara?
FORTUNATA-E-JACINTA-III-WEB2	Que voi èster aunèsta.
FORTUNATA-E-JACINTA-III-WEB2	Magnific… sublim.
FORTUNATA-E-JACINTA-III-WEB2	Mès que non veigui tan clar qu’entà èster aunèsta vos calgue non minjar…
FORTUNATA-E-JACINTA-III-WEB2	Dilhèu pensatz trabalhar?
FORTUNATA-E-JACINTA-III-WEB2	En qué?…
FORTUNATA-E-JACINTA-III-WEB2	Aumens damb aguesti quate mil reiaus auetz temps entà pensà’c e poder víuer uns mesi.
FORTUNATA-E-JACINTA-III-WEB2	Atau, donc, a sauvar-se es sòs, e non ne parlem mès der ahèr.
FORTUNATA-E-JACINTA-III-WEB2	Non se convencec Fortunata, qu’ère un shinhau temarduda; mès ajornèc era restitucion des bilhets entath dia a vier.
FORTUNATA-E-JACINTA-III-WEB2	Coma qu’auie clauada ena sua ment er escarni recebut, sense voler parlaue d’eth.
FORTUNATA-E-JACINTA-III-WEB2	Quina manèra de pagar-me!
FORTUNATA-E-JACINTA-III-WEB2	Jo, qu’ac deishè tot per eth, e ad aqueri que m’auien hèt decenta les floquè un còp de pè!…
FORTUNATA-E-JACINTA-III-WEB2	Desencusatz-me se parli mau.
FORTUNATA-E-JACINTA-III-WEB2	Qu’ei que sò plan ordinària.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Be ne sò de desarregraïda, vertat?
FORTUNATA-E-JACINTA-III-WEB2	Qué indecenta è estat!
FORTUNATA-E-JACINTA-III-WEB2	E tot per tòrt d’estimar mès de çò que calie, per estimar coma ua leona.
FORTUNATA-E-JACINTA-III-WEB2	E entà que veigatz se guaira simpla sò, aciu, a on vos me vedetz, s’aguest òme me torne a díder solet mieja paraula, lo perdoni e l’estimi un aute còp”.
FORTUNATA-E-JACINTA-III-WEB2	Qu’ei qu’es auti me semble que non son taus òmes.
FORTUNATA-E-JACINTA-III-WEB2	Entà jo, que i a dues classes d’òmes; eth en aguest costat, toti es auti, en aute.
FORTUNATA-E-JACINTA-III-WEB2	Que non vau d’aciu enquiara pòrta per cap d’eri.
FORTUNATA-E-JACINTA-III-WEB2	Que sò atau, non i a remèdi.
FORTUNATA-E-JACINTA-III-WEB2	Non me didetz arren que non m’en sàpia.
FORTUNATA-E-JACINTA-III-WEB2	È vist fòrça mon, afirmèc Feijoo, damb mina de prèire acostumat ath confessionari.
FORTUNATA-E-JACINTA-III-WEB2	Es persones que son coma vos sòlen passar ua vida de gossets.
FORTUNATA-E-JACINTA-III-WEB2	Que non i a màger malastre qu’auer eth còr massa gran.
FORTUNATA-E-JACINTA-III-WEB2	Cervèth gran, estomac gran, hitge gran, que son maus tanben, encara que menors.
FORTUNATA-E-JACINTA-III-WEB2	E jo è de poder pòc, o vos è de rebracar a vos eth còr, entà que i age equilibri.
FORTUNATA-E-JACINTA-III-WEB2	Equi…
FORTUNATA-E-JACINTA-III-WEB2	Equilibri.
FORTUNATA-E-JACINTA-III-WEB2	Ja; non ac digui ben; mès compreni çò qu’ei.
FORTUNATA-E-JACINTA-III-WEB2	Que s’a besonh de moltes leçons… ei era soleta manèra de qué vos non sigatz malerosa tota era vida.
FORTUNATA-E-JACINTA-III-WEB2	A!, aguest mon qu’ei ua cabreta damb fòrça horats, e cau templar, templar, entà que sone ben.
FORTUNATA-E-JACINTA-III-WEB2	Vos que sabetz dera missa era mitat.
FORTUNATA-E-JACINTA-III-WEB2	Que semble que venguetz de néisher e que vos an botat de pautes en mon.
FORTUNATA-E-JACINTA-III-WEB2	Qué se passe?, que non sabetz per a on vatz.
FORTUNATA-E-JACINTA-III-WEB2	Entornatz es sòs que vos autregen, e vos honetz dus, tres còps per ua madeisha persona.
FORTUNATA-E-JACINTA-III-WEB2	Polit avier!
FORTUNATA-E-JACINTA-III-WEB2	Jo vos ensenharè ua causa que non sabetz.
FORTUNATA-E-JACINTA-III-WEB2	Qué?
FORTUNATA-E-JACINTA-III-WEB2	Víuer…
FORTUNATA-E-JACINTA-III-WEB2	Víuer qu’ei era nòsta prumèra obligacion en aguesta val de lèrmes, e ça que la… be ne son de pòcs es que saben desvolopar-la!…
FORTUNATA-E-JACINTA-III-WEB2	Vos ac ditz un òme qu’a vist fòrça mon, qu’a auut, coma vos, un còr dera mida d’aué e deman.
FORTUNATA-E-JACINTA-III-WEB2	Atau, donc, a premanir-se que vau a començar es mies leçons.
FORTUNATA-E-JACINTA-III-WEB2	E serè erosa?
FORTUNATA-E-JACINTA-III-WEB2	De moment, çò que jo sagi ei que sigatz practica.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Practica!, repliquèc era arroncilhant eth nas damb gràcia, coma hège tostemp que non comprenie ua causa e burlar-se’n d’era ath madeish temps.
FORTUNATA-E-JACINTA-III-WEB2	Practica, qué vò díder aquerò?
FORTUNATA-E-JACINTA-III-WEB2	Non vo’n sabetz?…
FORTUNATA-E-JACINTA-III-WEB2	D. Evaristo arroncilhant tanben eth sòn nas.
FORTUNATA-E-JACINTA-III-WEB2	No se tardèc guaire mès aquera visita, pr’amor qu’eth senhor de Feijoo non volie shordar.
FORTUNATA-E-JACINTA-III-WEB2	Se didec adiu, prometent tornar lèu.
FORTUNATA-E-JACINTA-III-WEB2	Eth, que tornarie en ua ora.
FORTUNATA-E-JACINTA-III-WEB2	Se non me hètz enlà, aciu que m’auratz un aute còp aguesta tarde”.
FORTUNATA-E-JACINTA-III-WEB2	E tornèc quan hège nets en tot hèr-se a vier un nhòc de flors, e ara seguida venguec un mosso damb dus o tres tèsti.
FORTUNATA-E-JACINTA-III-WEB2	A Fortunata li shautauen fòrça es flors, autant viues coma talhades; qu’auie es balcons plei de tèsti e se passaue bona parte deth maitin en tot suenhar-les.
FORTUNATA-E-JACINTA-III-WEB2	Que l’ac arregraïc fòrça ath cavalièr taus presents, qu’encara èren mès avaloradi per çò dera sason que corrie.
FORTUNATA-E-JACINTA-III-WEB2	Es flors deth nhòc qu’èren de mès beròies, rares e valuoses que i a en iuèrn.
FORTUNATA-E-JACINTA-III-WEB2	De tot aquerò que se parlèc sus es plantes aquera tarde, dedusic D. Evaristo qu’era sua amiga auie gusti un shinhau desparièrs deth gust normau.
FORTUNATA-E-JACINTA-III-WEB2	Non li hège cap gràcia era flor que non auesse fragància, e mès que mès es camèlies l’èren antipatiques.
FORTUNATA-E-JACINTA-III-WEB2	Entre era milhor des camèlies e eth mès auriò e alap des virasoleis, non trapaue guaira diferéncia per çò que hè ath merit.
FORTUNATA-E-JACINTA-III-WEB2	Que l’autregessen ada era un bon clavèl, un nard, ua ròsa dera tèrra, e en fin, totes aqueres flors qu’illusionen eth sentit tanlèu un s’aprèsse ada eres….
FORTUNATA-E-JACINTA-III-WEB2	Que se les daue de mètge; mès examinaue era cara per çò de beròia que li semblaue, non per çò de cercar en era simptòmes ipocratics; e coma qu’auançaue era net e non i auie lum, li calie apropar-se fòrça entà veir ben.
FORTUNATA-E-JACINTA-III-WEB2	Que seguie era en sòn lòc de costum e ena madeisha postura que peth maitin.
FORTUNATA-E-JACINTA-III-WEB2	Que sò madeish, repliquèc sense botjar-se.
FORTUNATA-E-JACINTA-III-WEB2	Donques que non cau beuer-se eth sen entà trapar eth remèdi.
FORTUNATA-E-JACINTA-III-WEB2	En non botjar-me d’aciu…
FORTUNATA-E-JACINTA-III-WEB2	Au, hilha, padegatz es vòsti alends tan fòrts, que semble que vos va a gésser era vòsta amna pera boca.
FORTUNATA-E-JACINTA-III-WEB2	Ja mos anaram consolant.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	E lèu, plan lèu…
FORTUNATA-E-JACINTA-III-WEB2	E vos cau esvagar-vos.
FORTUNATA-E-JACINTA-III-WEB2	Sabetz hèr ath tresillo?
FORTUNATA-E-JACINTA-III-WEB2	Que non sai qu’eth tute.
FORTUNATA-E-JACINTA-III-WEB2	Aguest volec ensenhar-me eth tresillo, mès que jamès lo podí apréner.
FORTUNATA-E-JACINTA-III-WEB2	Non sabetz pro ben se guaire maladreita sò.
FORTUNATA-E-JACINTA-III-WEB2	Vos shaute eth teatre?
FORTUNATA-E-JACINTA-III-WEB2	Aquerò òc, mès que mès es drames que hèn plorar a ua.
FORTUNATA-E-JACINTA-III-WEB2	Ave Maria!…
FORTUNATA-E-JACINTA-III-WEB2	Laudat sigue eth Plan Sant!, didec Feijoo damb trufaria.
FORTUNATA-E-JACINTA-III-WEB2	En aquerò plan que son contraris es nòsti gusti, pr’amor que jo, tanlèu veigui qu’es actors criden e es actritzes comencen a hèr lèrmetes, que ja sò en tot bohar en mèn fautulh e guardar entara pòrta…
FORTUNATA-E-JACINTA-III-WEB2	Arren de lèrmes.
FORTUNATA-E-JACINTA-III-WEB2	Çò que vos conven ara ei arrir-vo’n damb es pècetes de Lara y Variedades.
FORTUNATA-E-JACINTA-III-WEB2	Entà drames, hilha, es dera realitat…
FORTUNATA-E-JACINTA-III-WEB2	Vos shauten es balhs de masques?
FORTUNATA-E-JACINTA-III-WEB2	Dilhèu vo n’arriratz, repliquèc Fortunata en tot lheuar-se.
FORTUNATA-E-JACINTA-III-WEB2	En pòc temps que siguí jo liura en Barcelona, d’un costat en aute, solia vier en balhs e esvagar-me un shinhau, dempús non…
FORTUNATA-E-JACINTA-III-WEB2	Est an m’amièc Juan dus còps, e un aute còp i anè soleta damb ua amiga, pr’amor de veir se lo susprenia en tot foter-la-me damb un traste…
FORTUNATA-E-JACINTA-III-WEB2	Crederatz que non me divertie ne aquerò?
FORTUNATA-E-JACINTA-III-WEB2	Era masca me balhe una calor que m’uscle… que me la voi trèir.
FORTUNATA-E-JACINTA-III-WEB2	Donques que digui… se me meti a hèr badinades, jo madeisha me n’arrisqui dera mia pòca gràcia.
FORTUNATA-E-JACINTA-III-WEB2	Que non podetz imaginar-vos se guaire insipida que sò.
FORTUNATA-E-JACINTA-III-WEB2	Non se m’acodís arren mès que pegaries.
FORTUNATA-E-JACINTA-III-WEB2	Juan me didie que non servisqui entad arren, e que non me meriti era portadura qu’è.
FORTUNATA-E-JACINTA-III-WEB2	Eth s’entestaue tà que jo siguessa de ua auta manèra, mès era craba que va tostemp entath monte.
FORTUNATA-E-JACINTA-III-WEB2	Pòble neishí e pòble sò; voi díder, ordinariòta e sauvatja…
FORTUNATA-E-JACINTA-III-WEB2	A!, se vedéssetz vos guaire furiós se botaue quan jo li didia que me shaute eth fricòt de pièch e pauta coma es que se minge enes tauèrnes!
FORTUNATA-E-JACINTA-III-WEB2	Donques arren, que m’auia d’amagar entà minjar a gust mèn.
FORTUNATA-E-JACINTA-III-WEB2	E quan me sermonejaue pr’amor que non è aguesta mina de francesa qu’a era Antoñita, aguesta qu’ei damb Villalonga, e ua auta que criden Sofia la Ferrolana?
FORTUNATA-E-JACINTA-III-WEB2	Fixa-te ben en aqueth aire d’abandon, de vivacitat sivans es casi; en aquera manèra de caminar peth carrèr.
FORTUNATA-E-JACINTA-III-WEB2	Tu quan vies per aquiu damb eth tòn vel e aguest anament repausat, sense guardar ad arrés, que semble que vas de casa en casa demanant entà ua missa”.
FORTUNATA-E-JACINTA-III-WEB2	Vedetz se qué me didie?
FORTUNATA-E-JACINTA-III-WEB2	E quan s’encaborniaue en qué me botèssa jo aguesti còssi tant ajustadi, tant ajustadi que damb eri semble qu’ensenhe ua tot çò que Diu l’a dat?…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Aguesta hemna me hè tornar hòl, pensaue Feijoo, experimentant, en enténer a Fortunata, ua sensacion d’inefabla alegria.
FORTUNATA-E-JACINTA-III-WEB2	S’ei que sò vielh, s’ei que non sai se qué me passe…
FORTUNATA-E-JACINTA-III-WEB2	Ai, mon Diu, ara mia edat!…
FORTUNATA-E-JACINTA-III-WEB2	Que non i a remèdi, me vau a declarar…
FORTUNATA-E-JACINTA-III-WEB2	Mès non, pòs-te, companh, encara non ei eth temps…
FORTUNATA-E-JACINTA-III-WEB2	Ath brave senhor se li botauen es uelhs alugadi en tot entener-la condar aqueres causes damb tant embelinadora sinceritat.
FORTUNATA-E-JACINTA-III-WEB2	Arridolet d’alegria e d’esperança rufaue es sòns pòts en tot mostrar eth sòn dentat perfècte.
FORTUNATA-E-JACINTA-III-WEB2	Era sua cara, qu’ère tostemp rosada, se li botaue alugada, damb vertadèrs ardors de joenessa enes sues caròles.
FORTUNATA-E-JACINTA-III-WEB2	Qu’ère, en resumit, eth vielh mès beròi, mès simpatic e fresc coma ua ròsa que se podie imaginar; net coma es godilhs der aur, eth peu cargolhat, era mostacha coma eth pur argent; çò d’aute dera cara tan ben arrasadet, que hège gòi veder-lo; eth front ample e de color evòri, damb es rupes fines e ben traçades.
FORTUNATA-E-JACINTA-III-WEB2	Donques de còs, que ja volerien retirar-li-se era màger part des gojats d’aué.
FORTUNATA-E-JACINTA-III-WEB2	Que un aute de mès dret e pauhicat non i ère.
FORTUNATA-E-JACINTA-III-WEB2	Cranhi hèr eth debutant.
FORTUNATA-E-JACINTA-III-WEB2	Cauma, companh, e arrecula un shinhau.
FORTUNATA-E-JACINTA-III-WEB2	Que ja i aurà temps entà esperonar eth shivau.
FORTUNATA-E-JACINTA-III-WEB2	Aué qu’ac receberie mau.
FORTUNATA-E-JACINTA-III-WEB2	Qu’ei massa nauèra era herida”.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	II.- Donques aué non me vau a quedar damb aquerò laguens deth còs, pensèc eth mèn òme eth dia a vier, entrant ena sala, hèt un solei net e deishant anar coma toti es maitins en gésser de casa, ua fòrta flaira a colonia.
FORTUNATA-E-JACINTA-III-WEB2	E a on ei?
FORTUNATA-E-JACINTA-III-WEB2	Qué hè que non ges?
FORTUNATA-E-JACINTA-III-WEB2	Ei un encantament aguesta hemna, e è ath tau Santa Cruz peth nèci mès gran que minge pan…
FORTUNATA-E-JACINTA-III-WEB2	Guaire me hè demorar!
FORTUNATA-E-JACINTA-III-WEB2	Me semble qu’enteni còps coma de balhar damb era espolseta enes mòbles.
FORTUNATA-E-JACINTA-III-WEB2	Que deu èster de neteja, encara qu’aué non ei dissabte.
FORTUNATA-E-JACINTA-III-WEB2	Mès qu’ei parièr que non sigue dissapte.
FORTUNATA-E-JACINTA-III-WEB2	Aquerò li conven: trabalhar, hèr exercici, esvagar- se, vier d’un costat en aute.
FORTUNATA-E-JACINTA-III-WEB2	Magnific!…
FORTUNATA-E-JACINTA-III-WEB2	Òc, òc, solide qu’ei de neteja.
FORTUNATA-E-JACINTA-III-WEB2	Ei un diamant en brut aguesta hemna.
FORTUNATA-E-JACINTA-III-WEB2	S’auesse queigut enes mies mans, en sòrta de quèir enes d’aguest simplet, quines manères, mon Diu, quine manères l’auria escultat jo!…
FORTUNATA-E-JACINTA-III-WEB2	E seguís eth rambalh aquiu laguens.
FORTUNATA-E-JACINTA-III-WEB2	Semble qu’arrossèguen mòbles…
FORTUNATA-E-JACINTA-III-WEB2	Ben, fòrça ben, fot-li fòrt.
FORTUNATA-E-JACINTA-III-WEB2	Entàs causes deth còr, sudar, sudar.
FORTUNATA-E-JACINTA-III-WEB2	Ai, be ne sò de content!
FORTUNATA-E-JACINTA-III-WEB2	Que hège temps, companh, hège fòrça temps que non te senties tant erós coma te sentes aué.
FORTUNATA-E-JACINTA-III-WEB2	Dès que sigueres en Filipines…
FORTUNATA-E-JACINTA-III-WEB2	Donques ara semble qu’ei en tot botjar eth lhet de hèr.
FORTUNATA-E-JACINTA-III-WEB2	Com carriscle eth metau!…
FORTUNATA-E-JACINTA-III-WEB2	Desencusatz-me, amic Evaristo, didec Fortunata campant ena pòrta deth gabinet, damb blòda de cada dia, un devantau fòrça gran e mocador estropat en cap.
FORTUNATA-E-JACINTA-III-WEB2	Que sò de neteja.
FORTUNATA-E-JACINTA-III-WEB2	Ath sòn darrèr se vedie ua atmosfèra polsosa, trebla e luminosa; eth solei entraue peth balcon, dubèrt de land en land.
FORTUNATA-E-JACINTA-III-WEB2	Quan me senti damb talents de plorar e autrejada a toti es diables, sabetz se qué hèsqui?, donques cuélher era espolseta, es escampes, ua esponja grana e ua herrada d’aigua.
FORTUNATA-E-JACINTA-III-WEB2	Tostemp qu’è ua pena molt grana li cali era man en povàs”.
FORTUNATA-E-JACINTA-III-WEB2	Coma a d’èster!…
FORTUNATA-E-JACINTA-III-WEB2	Òc, aguesta ei era mia soleta distraccion.
FORTUNATA-E-JACINTA-III-WEB2	E non sai hèr cap labor delicada, que non sai cóser fin; non bròdi ne tòqui eth piano.
FORTUNATA-E-JACINTA-III-WEB2	Tanpòc pinti plats coma hè aguesta Antonia, amiga de Villalonga, qu’ei tostemp damb es pincèus; jo a penes sai lièger e non compreni cap libre… qué posqui hèr?, heregar e netejar.
FORTUNATA-E-JACINTA-III-WEB2	Damb aquerò non me’n brembi de d’autes causes.
FORTUNATA-E-JACINTA-III-WEB2	Atau, donc, çò de milhor ei que partigatz vos ara e vengatz mès tard.
FORTUNATA-E-JACINTA-III-WEB2	Vos aumpliram de povàs e lordèra.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Non, hilha, jo non m’en vau d’aciu.
FORTUNATA-E-JACINTA-III-WEB2	Ui!, com flairatz a colonia.
FORTUNATA-E-JACINTA-III-WEB2	M’empovassatz?, milhor.
FORTUNATA-E-JACINTA-III-WEB2	Ja me secodirè.
FORTUNATA-E-JACINTA-III-WEB2	Coma volgatz…
FORTUNATA-E-JACINTA-III-WEB2	Estatz-vos, donc, per aquiu…
FORTUNATA-E-JACINTA-III-WEB2	Que non me hèn ua bèra manca a jo es albums…
FORTUNATA-E-JACINTA-III-WEB2	Seguitz, seguitz e trabalhatz fòrt.
FORTUNATA-E-JACINTA-III-WEB2	Aquerò, aquerò ei çò que mos conven.
FORTUNATA-E-JACINTA-III-WEB2	Dempús ne parlaram.
FORTUNATA-E-JACINTA-III-WEB2	Jo que non è ara arren a hèr…
FORTUNATA-E-JACINTA-III-WEB2	E dues ores mès tard qu’èren seiguidi ambdús en gabinet, cara a cara, era damb era madeisha jarga qu’abans s’auie presentat, e un shinhau cansada… “Que deui auer ua mina…!, didec lheuant-se entà guardar-se en miralh qu’ère sus eth sofà.
FORTUNATA-E-JACINTA-III-WEB2	Plan Santa Maria!
FORTUNATA-E-JACINTA-III-WEB2	Voleria apraiar-me un shinhau.
FORTUNATA-E-JACINTA-III-WEB2	Per jo non vo’n hescatz…
FORTUNATA-E-JACINTA-III-WEB2	Me shaute mès veder-vos atau.
FORTUNATA-E-JACINTA-III-WEB2	Posatz-vos ara e comencem ua convèrsa.
FORTUNATA-E-JACINTA-III-WEB2	Me vau a perméter ua pregunta.
FORTUNATA-E-JACINTA-III-WEB2	Qué pensatz hèr, vos, ara?
FORTUNATA-E-JACINTA-III-WEB2	Fortunata, que s’inclinaue entà dauant pr’amor d’enténer milhor, deishèc quèir eth cap sus eth dorsièr; era milhor manèra d’exprimir que non auie pensat arren sus aqueth punt.
FORTUNATA-E-JACINTA-III-WEB2	Donques me semble que non è dit cap asenada.
FORTUNATA-E-JACINTA-III-WEB2	Enquia e tot era misèria, eth desaunor…
FORTUNATA-E-JACINTA-III-WEB2	Plan, donc.
FORTUNATA-E-JACINTA-III-WEB2	Òc, senhor.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Vos non sabetz cap trabalh aunèst que produsisque sòs; donques qu’ei clar… se m’endonvies çò qu’amii ena man te balhi un arradim.
FORTUNATA-E-JACINTA-III-WEB2	Aquerò que non pòt èster de ua auata manèra, companha.
FORTUNATA-E-JACINTA-III-WEB2	O entà casa damb eth vòste marit, o entath carrèr damb Juan, Pèir e Diego a veir se ges bèth pèc entà anar tirant.
FORTUNATA-E-JACINTA-III-WEB2	D’aguest camin dolent gessen diuèrses corsères, e non totes acaben en espitau e ena abjeccion.
FORTUNATA-E-JACINTA-III-WEB2	De manèra que pensatz-ac.
FORTUNATA-E-JACINTA-III-WEB2	Per mès torns que li hescatz, non poiratz gésser d’aguest dilèma.
FORTUNATA-E-JACINTA-III-WEB2	D’aguest qué?
FORTUNATA-E-JACINTA-III-WEB2	Dilèma; que vò díder entath hons o entà Flandes.
FORTUNATA-E-JACINTA-III-WEB2	Aunèsta?, me semble plan ben.
FORTUNATA-E-JACINTA-III-WEB2	Fortunata arric un shinhau.
FORTUNATA-E-JACINTA-III-WEB2	Aqueth arridolet illuminèc era sua pena pendent un instant; mès lèu demorèc eth sòn ròstre enrodat un aute còp d’ua seriositat ombriua, senhau der orrible dobte qu’agitaue era sua amna.
FORTUNATA-E-JACINTA-III-WEB2	Aquerò dera aunestetat, qu’està fòrça ben, seguic Feijoo.
FORTUNATA-E-JACINTA-III-WEB2	Que non i a arren que se digue tant aisidament e que dempús sigue mès dificil ena practica.
FORTUNATA-E-JACINTA-III-WEB2	Jo me pensi que vos auetz volut díder aunestetat relatiua…
FORTUNATA-E-JACINTA-III-WEB2	Sense tornar damb eth vòste marit?
FORTUNATA-E-JACINTA-III-WEB2	Sense tornar damb eth mèn marit.
FORTUNATA-E-JACINTA-III-WEB2	Non; que voi èster totafèt aunèsta, aunèsta, aunèsta.
FORTUNATA-E-JACINTA-III-WEB2	Feijoo hèc damb es pòts, damb es uelhs, damb toti es muscles dera sua cara un movement fòrça uman e expressiu, senhau pertanhent a un lenguatge universau e ara mimica de toti es païsi, eth quau volie díder:
FORTUNATA-E-JACINTA-III-WEB2	Li mancaue pòc entà estarnar-se a plorar.
FORTUNATA-E-JACINTA-III-WEB2	Es causes son coma son, non coma voleríem que siguessen.
FORTUNATA-E-JACINTA-III-WEB2	Qué mès voleríem que vos siguéssetz tan pura e aunèsta coma eth solei!
FORTUNATA-E-JACINTA-III-WEB2	Mès que tard piulères, coma didec er audèth quan se l’avalauen.
FORTUNATA-E-JACINTA-III-WEB2	De çò que se tracte ara ei de qué vos sigatz çò de mens desaunèsta possible.
FORTUNATA-E-JACINTA-III-WEB2	Pr’amor que me n’arrisqui jo des vertuts que sonque son ena punta dera lengua.
FORTUNATA-E-JACINTA-III-WEB2	E eth víuer e eth minjar?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Vos, companha, non auetz ara mès remèdi qu’acceptar era empara d’un òme.
FORTUNATA-E-JACINTA-III-WEB2	Sonque manque qu’era sòrt vos autrege un òme brave.
FORTUNATA-E-JACINTA-III-WEB2	Vos meteratz a cercar-lo per aquiu entre es vòstes relacions, o gesseratz a pescar un desconeishut pes carrèrs, teatres o passegi?
FORTUNATA-E-JACINTA-III-WEB2	A veir…
FORTUNATA-E-JACINTA-III-WEB2	Jo vos ac digui pr’amor que se voletz estauviar-vos aguest trabalh, imaginatz-vos que, engüejada, auetz gessut per aguesti mons, qu’auetz lançat er am, que vos an picat, e que tiratz entà naut, e que, ò suspresa!, m’auetz pescat a jo.
FORTUNATA-E-JACINTA-III-WEB2	Vaquí que sò dehòra dera aigua hènt movements de coa peth gust d’auer-me pescat a jo.
FORTUNATA-E-JACINTA-III-WEB2	Que sò un shinhau vielh, mès, sense vantaria, me pensi que servisqui entà tot, e per dehòra e per laguens, que valgui mès qu’era majoritat des gojats.
FORTUNATA-E-JACINTA-III-WEB2	Non è arren a hèr, viui des mies rendes, sò solet en mon, me balhi ua bona vida e l’ac posqui balhar a qui m’agrade.
FORTUNATA-E-JACINTA-III-WEB2	Atau, donc, a decidir-se.
FORTUNATA-E-JACINTA-III-WEB2	Modèstia a despart, vos digui que vos serie dificil, ena vòsta situacion, trapar un milhor estat.
FORTUNATA-E-JACINTA-III-WEB2	Que ja ac compreneratz quan se’n vagen es tristeses, que pro que sigue lèu.
FORTUNATA-E-JACINTA-III-WEB2	Ara non auetz eth cap clar.
FORTUNATA-E-JACINTA-III-WEB2	E jo non trantalhi en didè’c, higec lheuant era votz, coma se s’incomodèsse.
FORTUNATA-E-JACINTA-III-WEB2	Que vos a queigut era lotaria, e non un prèmi quinsevolh, senon era gròssa de Nadau”.
FORTUNATA-E-JACINTA-III-WEB2	Que voi èster aunèsta, repetic Fortunata sense guardar-lo, coma es mainatges lanfiosi que hèn tu per tu entà díder era causa lèja que per era les repoteguen.
FORTUNATA-E-JACINTA-III-WEB2	Que non serè jo qui vos trèigue aquerò deth cap, didec eth cavalièr arrint, sense dobtar dera sua victòria.
FORTUNATA-E-JACINTA-III-WEB2	E pro poirie èster que vos auéssetz desnishat era quadratura deth cercle.
FORTUNATA-E-JACINTA-III-WEB2	Qué didetz?
FORTUNATA-E-JACINTA-III-WEB2	Arren…
FORTUNATA-E-JACINTA-III-WEB2	Tanben se m’acodís que laguens dera mia proposicion podetz èster tot çò d’aunèsta que volgatz.
FORTUNATA-E-JACINTA-III-WEB2	Coma mès, milhor…
FORTUNATA-E-JACINTA-III-WEB2	En fin, que non voi marejar-vos mès, e vos dèishi soleta tà que pensetz en aquerò que vos è dit.
FORTUNATA-E-JACINTA-III-WEB2	Seguitz netejant, trabalhatz, flocatz boets as mòbles, heregatz enquia que vos escòden es dits; mecanica, mecanica, e mentretant, pensatz ben en aquerò, e deman o deman passat… que non i a prèssa… vengui entara rimpuesta, coma ditz eth campanhard…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	III.- Coma qu’aquerò qu’a de succedir succedís, e non i a badinades damb era realitat, es causes vengueren e arribèren cossent es desirs de D. Evaristo González Feijoo.
FORTUNATA-E-JACINTA-III-WEB2	Pro se’n sabie eth de qué es causes non podien èster de ua auta manèra, se non siguesse qu’aquera hemna siguesse lhòca.
FORTUNATA-E-JACINTA-III-WEB2	Quina gessuda li restaue dehòra dera qu’eth l’auie prepausat?
FORTUNATA-E-JACINTA-III-WEB2	Deguna.
FORTUNATA-E-JACINTA-III-WEB2	Quina aunestetat ère aquera qu’apetissaue, sense saber trabalhar, sense voler entornar damb eth sòn marit e sense auer talents d’anar-se’n en un èrme entà minjar arraïcs?.
FORTUNATA-E-JACINTA-III-WEB2	Moralisacion: çò qu’auie d’arribar, mejançant era succession infalibla des besonhs umans, qu’arribèc.
FORTUNATA-E-JACINTA-III-WEB2	Sajarè de qué ignore aquerò Juan Pablo Rubin, que siguec eth que me presentèc a tu, en carrèr, t’en brembes?, e d’aciu ven era nòsta erosa coneishença.
FORTUNATA-E-JACINTA-III-WEB2	Aguestes relacions mos cau amagar-les e reservar-les enquia a on mos sigue umanament possible.
FORTUNATA-E-JACINTA-III-WEB2	Ja veiràs se com n’estaram de ben.
FORTUNATA-E-JACINTA-III-WEB2	Fortunata, que mos ac cau díder, non ère contenta, ne enquia e tot mejanament.
FORTUNATA-E-JACINTA-III-WEB2	Se trapaue mèsalèu resignada e se consolaue damb era idia de qué laguens dera sua desgràcia non i auie milhor solucion qu’aquera, e de qué vau mès quèir sus un molon de palha que sus un molon de pèires.
FORTUNATA-E-JACINTA-III-WEB2	Enes prumèrs dies qu’auec ores de malenconia intensa, qu’en eres era sua consciéncia, d’acòrd damb era memòria, li representaue d’ua manèra viua totes es marrideses qu’auie cometut ena sua vida, mès que mès era de maridar-se e èster adultèra en pòques ores de diferéncia.
FORTUNATA-E-JACINTA-III-WEB2	Mès de ressabuda, sense saber com ne perqué, tot se botaue ath revés aquiu enes cavitats amagades deth sòn esperit, e era consciéncia se li presentaue neta, clara e fèrma.
FORTUNATA-E-JACINTA-III-WEB2	Se credie alavetz sense cap colpa, innocenta de tot eth mau causat, coma aqueth qu’actue jos er inpuls d’un mandat estranh e superior.
FORTUNATA-E-JACINTA-III-WEB2	Qué è jo de mau aciu ath mèn laguens?
FORTUNATA-E-JACINTA-III-WEB2	Donques arren”.
FORTUNATA-E-JACINTA-III-WEB2	Damb aguesti desparièrs estats deth sòn esperit s’i barrejauen intermiténcies de mania religiosa.
FORTUNATA-E-JACINTA-III-WEB2	Enes ores que se sentie fòrça colpabla, l’entraue temor des castigs temporaus e etèrns.
FORTUNATA-E-JACINTA-III-WEB2	S’en brembaue de guaire l’ensenhaue D. Leon e es Micaelas, e tornauen ena sua ment es impressions dera vida deth convent damb ua frescor e claretat estonantes.
FORTUNATA-E-JACINTA-III-WEB2	Quan li cuelhie aguesta mania, qu’anaue tà missa, e enquia e tot se l’acodie cohessar-se; mès de pic l’entraue pòur e ac deishaue entà mès endauant.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dempús venguie era contrària, ei a díder, eth sentiment dera sua non colpabilitat coma ua reversion mecanica der estat anterior, e totes es somnoléncias e apreensions mistiques hugien dera sua ment.
FORTUNATA-E-JACINTA-III-WEB2	Se passaue alavetz dus o tres dies de complèta tranquillitat, sense pregar que Parenòstes que per rutina li gessien d’entre es dents cada maitin.
FORTUNATA-E-JACINTA-III-WEB2	Era sua consciéncia viraue sus un èish, en tot presentar-li ja eth costat blanc, ja eth costat nere.
FORTUNATA-E-JACINTA-III-WEB2	A viatges aguesta sobta revòuta depenie d’ua paraula, d’ua idia capriciosa que passaue volant sus eth sòn esperit, tau que passe un audèth fugaç pera immensitat deth Cèu.
FORTUNATA-E-JACINTA-III-WEB2	Entre creder-se un monstre de marridesa o un èsser innocent e malerós, i auie a viatges er espaci de temps mès brèu o er accident mès simple: que queiguesse ua huelha dera arrama ja passida d’ua planta calant-se sense bronit sus eth tapís; que cantèsse eth canari deth vesin o que passèsse un coche quinsevolh peth carrèr, hènt fòrça bronit.
FORTUNATA-E-JACINTA-III-WEB2	Qu’ère fòrçá arregraïda ath senhor Feijoo que se portaue damb era coma un cavalièr, e non auie arren de pachoquet, ne es impertinéncies que sòlen gastar es òmes.
FORTUNATA-E-JACINTA-III-WEB2	Eth prumèr dia li liegec era leçon, qu’ère fòrça brèu: “Guarda, jo te dèishi en absoluda libertat.
FORTUNATA-E-JACINTA-III-WEB2	Que pòs gésser e entrar ara ora que volgues, o hèr çò que volgues.
FORTUNATA-E-JACINTA-III-WEB2	Que non sò partidari deth sistèma preventiu.
FORTUNATA-E-JACINTA-III-WEB2	Voi que sigues leiau damb jo, coma jo ne sò damb tu.
FORTUNATA-E-JACINTA-III-WEB2	Quan te’n canses, m’avises…
FORTUNATA-E-JACINTA-III-WEB2	Aciu que non me hèsques a vier a cap òme, pr’amor que se bèth dia descurbisqui bèth embolh, me’n vau, tan caradet, e non me tornes a veir…
FORTUNATA-E-JACINTA-III-WEB2	Madeish harè s’ac descurbisqui dehòra.
FORTUNATA-E-JACINTA-III-WEB2	Se te pòrtes ben, non deisharè de protegir-te, ne enquia e tot en cas que me calesse deishar- te”.
FORTUNATA-E-JACINTA-III-WEB2	Çò que pròpriament cridam amor, era vertat, Fortunata non lo sentie peth sòn amic; mès òc que l’auie respècte, e era afeccion tranquilla que n’ère meritant per çò deth sòn cavaleresc comportament.
FORTUNATA-E-JACINTA-III-WEB2	Que l’auie, era, pera persona mès decenta qu’auie tractat ena sua vida.
FORTUNATA-E-JACINTA-III-WEB2	E be ne sabie de causes!
FORTUNATA-E-JACINTA-III-WEB2	Quina experiéncia deth mon era sua, e damb quina abiletat se governaue!
FORTUNATA-E-JACINTA-III-WEB2	Entà botar en execucion aqueth plan de reserva, que d’eth auie parlat ara prumeria, li manèc cuélher un quartet modèst.
FORTUNATA-E-JACINTA-III-WEB2	Non per economia, pr’amor que pro podie eth pagar ua casa coma era que pagaue Santa Cruz; qu’ère per çò dera cautèla.
FORTUNATA-E-JACINTA-III-WEB2	Çò dera aunestetat, qu’era desiraue en tot ignorar eth valor exacte des paraules, que non auie cap sentit; mès encara que non siguesse aunèsta, aumens qu’ac semblèsse, e aquerò que guanhaue, que non ère pòc.
FORTUNATA-E-JACINTA-III-WEB2	Un quartet modèst en un barri desseparat qu’ère ja senhau de qué aumens s’evitaue er escandal.
FORTUNATA-E-JACINTA-III-WEB2	Ath cap de pòc temps d’installada en sòn domicili, D. Evaristo li crompèc ua bona maquina de Singer, que damb aquerò era s’entretenguie fòrça.
FORTUNATA-E-JACINTA-III-WEB2	Era visita deth protector qu’ère diadèra, mès sense ora fixa.
FORTUNATA-E-JACINTA-III-WEB2	Uns viatges venguie pera tarde, d’auti de nets.
FORTUNATA-E-JACINTA-III-WEB2	Mès tostemp se n’anaue ena sua casa a dormir.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Feijoo s’estèc ath torn d’un mes en tot cercar-la e fin finau la podec trapar.
FORTUNATA-E-JACINTA-III-WEB2	Se Fortunata, en tot començar per conformar-se, venguec a senter-se ben, D. Evaristo siguec, plan que òc, fòrça a gust en aquera vida.
FORTUNATA-E-JACINTA-III-WEB2	Ad aquest plan que l’è pòur”.
FORTUNATA-E-JACINTA-III-WEB2	E era declaraue damb sinceritat que, plan, li sauvaue eth lòc ath maudit autor des sòns malastres… que non i auie remèdi; mès se la cerquèsse un aute còp, que ja saberie era resistir e foter-li damb tota era fòrça dera sua aunestetat en morret, tà que non tornèsse a èster brigand.
FORTUNATA-E-JACINTA-III-WEB2	En enténer aquerò, Feijoo se mostraue benevòlament incredul e didie: “Demanem-li a Diu que non te cerque, per s’un cas; pr’amor qu’a Segura amien presoèr”.
FORTUNATA-E-JACINTA-III-WEB2	S’estauen retiradament, e non se presentauen amassa en nunlòc.
FORTUNATA-E-JACINTA-III-WEB2	Era asenada de Feijoo non siguec desnishada pes sòns amics mès sagaci; Fortunata non daue motiu de parlar ad arrés, e era familha deth sòn marit se pensaue qu’auie despareishut de Madrid.
FORTUNATA-E-JACINTA-III-WEB2	Damb aguesta sòrta de cautèla e prudéncia, les anaue tan ben que D. Evaristo non cessaue de congratular-se.
FORTUNATA-E-JACINTA-III-WEB2	Atau s’artenhen es causes, era tranquillitat laguens, era aunestetat dehòra.
FORTUNATA-E-JACINTA-III-WEB2	Per qué me cau a jo que me criden un vielh verd?
FORTUNATA-E-JACINTA-III-WEB2	E tu per qué te cau anar pes lengües dera gent.
FORTUNATA-E-JACINTA-III-WEB2	Aciu qu’as çò que jo te volia ensenhar, èster ua persona practica.
FORTUNATA-E-JACINTA-III-WEB2	Ara gent la cau tractar tostemp damb fòrça respècte.
FORTUNATA-E-JACINTA-III-WEB2	Pro que me’n sai jo de qué çò de milhor ei èster un sant; mès coma qu’aquerò ei fòrça dificil, s’a d’auer formalitat e non balhar jamès maus exemples.
FORTUNATA-E-JACINTA-III-WEB2	Guarda ben aquerò; era dignitat tostemp peth dauant, amiga”.
FORTUNATA-E-JACINTA-III-WEB2	Parlant d’aquerò, s’ahiscaue enquia arribar ena eloqüéncia.
FORTUNATA-E-JACINTA-III-WEB2	En cèrta sòrta de fautes, era dignitat s’està en non cometer-les.
FORTUNATA-E-JACINTA-III-WEB2	Que non sò d’acòrd en arren que sigue apropriar-se de çò d’autú, ne damb mentides que damnatgen er aunor deth pròche ne damb arren que sigue vil e covard; tanpòc sò d’acòrd de mespredar era disciplina militara: en aquerò que sò fòrça sevèr; mès en tot aquerò restacat damb er amor, era dignitat s’està en sauvar era aunestetat… pr’amor que non m’entre ne m’a entrat jamès en cap que sigue pecat, ne delicte, ne tansevolh fauta, cap hèt derivat der amor vertadèr.
FORTUNATA-E-JACINTA-III-WEB2	Plan per aquerò non m’è volgut maridar…
FORTUNATA-E-JACINTA-III-WEB2	Ben, que cau contier un shinhau ara gent e espaurir as viciosi; entad aquerò se hèren dètz manaments en sòrta de ueit, que son es legitims; es auti dus que non m’entren a jo.
FORTUNATA-E-JACINTA-III-WEB2	A!, bofoneta, dideràs que jo è ua morau plan estranha.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qu’ei vertat qu’entara mia dignitat hèsqui veir que m’espaurisqui, e digui: “quina asenada, òme, quina asenada!” Mès ath mèn laguens me n’arrisqui e digui: “que camine eth mon e que creishe era espècia, qu’èm entad aquerò”…
FORTUNATA-E-JACINTA-III-WEB2	Tot aquerò li semblèc a Fortunata plan estranh quan ac entenec per prumèr viatge; mès ath dusau, qu’ac trapèc d’acòrd damb aquerò qu’era pensaue.
FORTUNATA-E-JACINTA-III-WEB2	Mès non serie ua asenada?
FORTUNATA-E-JACINTA-III-WEB2	Pr’amor qu’ère impossible qu’era e Feijoo auessen rason contra toti.
FORTUNATA-E-JACINTA-III-WEB2	Jo que non creigui enes fidelitats absoludes.
FORTUNATA-E-JACINTA-III-WEB2	Sò indulgent, sò òme, en resumit, e sai que díder umanitat ei madeish que díder debilitat…
FORTUNATA-E-JACINTA-III-WEB2	Donques vies e m’ac condes a jo, ena mia cara; arren d’embolhs…
FORTUNATA-E-JACINTA-III-WEB2	Te penses que vau a vier damb un revolvèr tà meter-te un tret e meter-me’n jo un aute?…
FORTUNATA-E-JACINTA-III-WEB2	Pro ne seria de saumet s’ac hessa!
FORTUNATA-E-JACINTA-III-WEB2	Non.
FORTUNATA-E-JACINTA-III-WEB2	En nòm dera umanitat e dera espècia te guardarè damb benvolença…
FORTUNATA-E-JACINTA-III-WEB2	Qu’ei vertat que m’escoderà un shinhau.
FORTUNATA-E-JACINTA-III-WEB2	Mès agarrarè eth mèn chapèu e partirè dera tua casa, sense qu’aquerò volgue díder que t’abandoni, pr’amor que çò que harè serà jubilar-te en tot autrejar-te mieja paga”.
FORTUNATA-E-JACINTA-III-WEB2	Mès, be n’ei d’estranh aguest òme!
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	IV.- Aqueth dia dinèren amassa, expansion que D. Evaristo se permetie beth còp.
FORTUNATA-E-JACINTA-III-WEB2	Didec qu’era sabie hèr ues mongetes estofades ar estil de tauèrna, qu’ère çò que s’auie de minjar.
FORTUNATA-E-JACINTA-III-WEB2	Que volec Feijoo tastar tanben aqueth plat, pr’amor que li shautauen quauqui minjars espanhòus.
FORTUNATA-E-JACINTA-III-WEB2	Fortunata auie ua recodina fòrça aprovedida, e en ròba e vestits despenie plan pòc.
FORTUNATA-E-JACINTA-III-WEB2	Eth ère tant esperdigalhat e tan practic, que sabec sense cap esfòrç hèr-li amendrir era inutila e roïnosa linha des mòdes.
FORTUNATA-E-JACINTA-III-WEB2	Enes qüestions de boca, òc que non li botaue mesura e le recomanue que hesse a vier tostemp çò de milhor e mès avient entà cada sason.
FORTUNATA-E-JACINTA-III-WEB2	Mès era non auie besonh de qué eth sòn senhor li hesse aguesti avertiments, pr’amor que, madrilenha blossa e dera Cava de San Miguel arren mens, sabie çò que s’auie de minjar en cada epòca.
FORTUNATA-E-JACINTA-III-WEB2	Non ère golarda; mès òc intelligenta en viures e en tot aquerò que tanh ara ben aprovedida plaça de Madrid.
FORTUNATA-E-JACINTA-III-WEB2	E era vertat ère que damb aquera vida tan tranquilla e padegada, eminentament practica, s’anaue botant tan polida de carns, tan beròia, que daue gòi veder-la.
FORTUNATA-E-JACINTA-III-WEB2	Tostemp auec era de Rubin bona santat; mès jamès, coma en aquera tempsada, vedec desvolopar-se era sua existéncia materiau damb tanta plenitud e frescor.
FORTUNATA-E-JACINTA-III-WEB2	Feijoo, en contemplar-la, non podie mens que senter-se descoratjat.
FORTUNATA-E-JACINTA-III-WEB2	E era, quan se guardaue en miralh, non se resistie ara admiracion dera sua pròpria imatge.
FORTUNATA-E-JACINTA-III-WEB2	S’estaue en carrèr de Tabernillas (Puerta de Moros), qu’entàs madrilenhs deth centre ei a on Crist balhèc es tres votzes e non l’enteneren.
FORTUNATA-E-JACINTA-III-WEB2	Ei aqueth barri tan desseparat, que semble un pòble.
FORTUNATA-E-JACINTA-III-WEB2	Se comunique, d’un costat damb San Andrés, e der aute damb eth Rosario e era V.O.T.
FORTUNATA-E-JACINTA-III-WEB2	Eth vesiat qu’ei ena sua majoritat pacific e modèstament acomodat; provedidors, mercadèrs, traginèrs.
FORTUNATA-E-JACINTA-III-WEB2	Foncionaris que non se’n trape aquiu, pr’amor qu’ei aqueth lòc luenh des burèus.
FORTUNATA-E-JACINTA-III-WEB2	Qu’ei era banlèga alègra e ben soleiada, e vient entath Portillo de Gilimon, se ve era vega deth Manzanares, e era Sierra, San Isidro e era Casa de Campo.
FORTUNATA-E-JACINTA-III-WEB2	Entàs talussi deth Rosario eth vesiat non ei guaire distinguit, ne es vistes guaire bones, pr’amor que quèn en aquera part es presons militares e se trape a cada pas hemnes de vida liura e soldats que se vòlen esvagar.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Peth carrèr dera Solana, a on i a tanta praubetat, anaue Fortunata tà missa ena Paloma, e s’estonaue de non trapar jamès en sòn camin cap cara coneishuda.
FORTUNATA-E-JACINTA-III-WEB2	Cèrtament, quan un abitant deth centre o deth Norte de la Villa visite aqueri barris, ne es cases ne es ròstres li suggerissen Madrid.
FORTUNATA-E-JACINTA-III-WEB2	Pendent un mes non passèc Fortunata mès enlà de Puerta de Moros, e un còp qu’ac hec, s’arturèc en Puerta Cerrada.
FORTUNATA-E-JACINTA-III-WEB2	En sénter er alend dera capitau enes sòns sentits centraus, entornèc espaurida entath sòn pacific e silenciós carrèr de Tabernillas.
FORTUNATA-E-JACINTA-III-WEB2	Don Evaristo viuie dès qu’obtenguec era jubilacion, en dusau estatge d’un casalon aristocratic deth carrèr de Don Pedro.
FORTUNATA-E-JACINTA-III-WEB2	Qu’ère un d’aguesti palais granòts e sense arquitectura, bastidi pera noblesa.
FORTUNATA-E-JACINTA-III-WEB2	En estatge principau i auie ua embaishada, e quan en era i auie sarabat, decorauen era escala damb tèsti e i botauen un tapís.
FORTUNATA-E-JACINTA-III-WEB2	Que s’auie acostumat Feijoo ara granor nuda des sues crambes, e as granes veirines, ara nautada des solèrs de naut, e non podie víuer en aguestes casas de carton deth Madrid modèrn.
FORTUNATA-E-JACINTA-III-WEB2	Eth sòn domicili qu’auie quauquarren de convent, e eth sòn vesin deth dusau dera quèrra ère un arqueològ, posseïdor de colleccions meravilhoses.
FORTUNATA-E-JACINTA-III-WEB2	En tota era casa non s’entenie ne eth bronzinar d’ua mosca, donques qu’eth Ministre Plenipotenciari deth principau ère òme fadrin, e dehòra des nets de recepcion, qu’èren plan compdades, podie pensar-se qu’aquiu non i viuie arrés.
FORTUNATA-E-JACINTA-III-WEB2	Peth solitari carrèr d’Aguas se comunicaue brèument Feijoo damb era sua idòla.
FORTUNATA-E-JACINTA-III-WEB2	Que non hèsqui repè de çò qu’indique aguesta expression, pr’amor qu’eth brave senhor arribèc a sénter pera sua protegida un amor prigond, non format tot per fèbre d’aimant, senon tanben per ua cèrta afeccion pairau, que cada dia se manifestaue mès.
FORTUNATA-E-JACINTA-III-WEB2	De vertat qu’ei un malastre.
FORTUNATA-E-JACINTA-III-WEB2	S’aguesta la cuelhi jo abans…!
FORTUNATA-E-JACINTA-III-WEB2	Atau coma d’auti maumeteren damb es sues mans sapastres aguesta plan preciosa individua, jo l’auria dat ua configuracion admirabla.
FORTUNATA-E-JACINTA-III-WEB2	Tath mes, ja Feijoo non podie víuer sense aumentar indefinidament es ores que se passaue ath sòn costat.
FORTUNATA-E-JACINTA-III-WEB2	Fòrça dies esdejoauen o dinauen amassa, e coma qu’ambdús aimants auien convengut en ennautir e restaurar practicament era codina espanhòla, hège era individua uns aguisats e fregits, qu’era sua flaira arribaue mès enlà de San Francisco el Grande.
FORTUNATA-E-JACINTA-III-WEB2	Dempús de dinar, se non hègen ath tute, eth brave senhor li condaue ara sua estimada es aventures e passi fantastics dera sua dramatica vida militara.
FORTUNATA-E-JACINTA-III-WEB2	Qu’auie estat en Cuba en tempsi dera expedicion de Narciso López, e trabalhèc fòrça ena persecucion e captura deth famós insurgent.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Donques aquera net que te parli èrem ara demora ath cant d’un arriu, pr’amor que mo’n sabíem que per aquiu passarien es insurgents.
FORTUNATA-E-JACINTA-III-WEB2	Entenérem un chambotadisi ena aigua; mos pensèrem qu’ère un caiman que s’esguitlaue entre es canes silvèstres.
FORTUNATA-E-JACINTA-III-WEB2	Còp sec, pam!, un tret.
FORTUNATA-E-JACINTA-III-WEB2	Que son eri!…
FORTUNATA-E-JACINTA-III-WEB2	En un virament de uelhs tota era nòsta gent se cale es fusilhs ena cara.
FORTUNATA-E-JACINTA-III-WEB2	Ta,ra,ra,ra,taaa!
FORTUNATA-E-JACINTA-III-WEB2	Un neròt saute sus jo, e paf!, li cali era macheta peth melic e li ges pera esquia…
FORTUNATA-E-JACINTA-III-WEB2	Que non me n’è vist de mès verdes, hilha”.
FORTUNATA-E-JACINTA-III-WEB2	Tanben auie estat ena expedicion tà Roma eth 48, Ò, Roma!
FORTUNATA-E-JACINTA-III-WEB2	Aquerò òc qu’ère causa grana.
FORTUNATA-E-JACINTA-III-WEB2	Be n’ère de beròi aqueth pas de Pius IX benedident es tropes!
FORTUNATA-E-JACINTA-III-WEB2	E era convèrsa rodaue, sense saber com, dera benediccion papau entàs aventures amoroses deth narrador.
FORTUNATA-E-JACINTA-III-WEB2	En aquerò que non acabaue jamès, e deth compde totau gessien a sèt aventures per an, damb era particularitat de qué èren enes cinc continents deth mon, pr’amor que Feijoo, que tanben auie estat en Filipines, auec quauquarren a veir damb chineses, javaneses e enquia damb joloanes.
FORTUNATA-E-JACINTA-III-WEB2	Ua sauvatja l’auie capvirat eth cervèth en tot demostrar qu’enes ièrles dera Polinesia se dan casi d’accions de cocarèla non mens refinades qu’era des salons europèus.
FORTUNATA-E-JACINTA-III-WEB2	S’aquerò se retire a çò que se passe aciu…!
FORTUNATA-E-JACINTA-III-WEB2	Mès qué esperdigalhada…!
FORTUNATA-E-JACINTA-III-WEB2	Ac as vist?
FORTUNATA-E-JACINTA-III-WEB2	Des europèes que non calie parlar-ne.
FORTUNATA-E-JACINTA-III-WEB2	Condèc er excoronèl aventures damb celibatàries e maridades qu’ara sua amiga li semblauen mentida, e non les aurie creigut se non auessen gessut des pòts de persona tan veridica e formau.
FORTUNATA-E-JACINTA-III-WEB2	S’aquerò se ditz, non se cre…
FORTUNATA-E-JACINTA-III-WEB2	E s’ac escriuen, se pensaràn qu’ei ua fabulacion mau endonviada.
FORTUNATA-E-JACINTA-III-WEB2	Quines causes hèn es hemnes!
FORTUNATA-E-JACINTA-III-WEB2	Pro diden qu’èm eth Diable”.
FORTUNATA-E-JACINTA-III-WEB2	Me cau díder qu’arren condaue Feijoo que non siguesse vertat, pr’amor que ne tansevolh recargaue es sòns quadres e retraits deth naturau.
FORTUNATA-E-JACINTA-III-WEB2	Madeish hège Fortunata, quan li tocaue ada era èster era narradora, ahiscada peth sòn protector a mostrar quauque capitol dera sua vida, qu’en un temps plan brac aufrie aventures dignes d’èster condades e enquia e tot escrites.
FORTUNATA-E-JACINTA-III-WEB2	Non se n’estaue guaire era, coma qu’auie era vertut dera franquesa, e non apreciaue ben, per çò dera rudesa deth paladar morau, eth significat bon o dolent de cèrti hèts, tot ac treiguie.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Quin malastre, companh, quin malastre!…
FORTUNATA-E-JACINTA-III-WEB2	Ambús evitauen qu’enes sues convèrses gessessen nòms; mès ua net se parlèc, sabi pas perqué, de Juanito Santa Cruz.
FORTUNATA-E-JACINTA-III-WEB2	Non m’ac pensi…
FORTUNATA-E-JACINTA-III-WEB2	Donques jo òc… afirmèc era gojata hènt veir conviccion.
FORTUNATA-E-JACINTA-III-WEB2	Que non i a hemna maridada que non peque…
FORTUNATA-E-JACINTA-III-WEB2	Pro que se’n saben de tapar es causes aguestes senhores riques.
FORTUNATA-E-JACINTA-III-WEB2	Non me shaute, hilha, que parles atau de cap persona e mens d’aguesta.
FORTUNATA-E-JACINTA-III-WEB2	Compreni que non te quèigue ben; mès te cau saber qu’ei innocenta des malahètes que t’a hèt eth sòn marit.
FORTUNATA-E-JACINTA-III-WEB2	Feijoo coneishie a quauques persones dera familha de Santa Cruz.
FORTUNATA-E-JACINTA-III-WEB2	A Jacinta e a Juan non les auie parlat jamès.
FORTUNATA-E-JACINTA-III-WEB2	Mès òc a D. Baldomero e un shinhau a Barbarita.
FORTUNATA-E-JACINTA-III-WEB2	Tractaue ath gròs Arnaiz, e a d’auti pròches ara familha, coma eth marqués de Casa-Muñoz e Villalonga; e eth madeish Plácido Estupinhan non ère un desconeishut entada eth.
FORTUNATA-E-JACINTA-III-WEB2	Te diderè ua causa que t’estonarà, indiquéc Fortunata damb era expression grèu que cuelhie quan hège ua declaracion d’extrèma o incredibla sinceritat.
FORTUNATA-E-JACINTA-III-WEB2	Donques eth dia que vedí per prumèr còp a Jacinta, m’agradèc… sense que, encara que m’agradèsse, deishèssa d’auer-la en òdi.
FORTUNATA-E-JACINTA-III-WEB2	Ua net m’ajacè damb eth còr tant usclat de gelosia, que me sentia capabla… enquia d’aucir-la… guarda tu.
FORTUNATA-E-JACINTA-III-WEB2	Bè!, non digues pegaries.
FORTUNATA-E-JACINTA-III-WEB2	Non me hè gràcia que te botes atau.
FORTUNATA-E-JACINTA-III-WEB2	Aquerò d’aucir ara rival qu’ei enquia e tot esnòb…
FORTUNATA-E-JACINTA-III-WEB2	Mès s’encara non è acabat… dèisha-me que te conda çò de milhor.
FORTUNATA-E-JACINTA-III-WEB2	L’è en òdi e me shaute guardar-la, voi díder, que m’agradarie retirar-me ada era, èster coma era, e que se cambièsse tot eth mèn naturau enquia tornar-me coma ei era.
FORTUNATA-E-JACINTA-III-WEB2	Capricis deth còr.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	V.- Que non s’arturèren aciu es observacions restacades ath sòn aflaquiment fisic.
FORTUNATA-E-JACINTA-III-WEB2	Un maitin, en lheuar-se, notèc qu’eth cap li rodaue.
FORTUNATA-E-JACINTA-III-WEB2	Jamès auie sentut causa semblabla.
FORTUNATA-E-JACINTA-III-WEB2	En carrèr se n’encuedèc qu’entà caminar perfèctament dret li calie pensà’c e prepausar-s’ac.
FORTUNATA-E-JACINTA-III-WEB2	En tot passar pera rosigada pòrta deth convent dera Latina, non podec mens que guardar-se en era coma en un miralh.
FORTUNATA-E-JACINTA-III-WEB2	Se vedec aquiu plan ben, coma un vestigi aunèst sauvat sonque pera indulgéncia deth temps.
FORTUNATA-E-JACINTA-III-WEB2	E es simptòmes de decadéncia aumentauen damb rapiditat espauridora.
FORTUNATA-E-JACINTA-III-WEB2	Dus dies dempús notèc Feijoo que non entenie ben.
FORTUNATA-E-JACINTA-III-WEB2	Eth son se l’escapaue, coma s’eth mon damb tot eth sòn sarabat e es paraules des òmes se n’auessen anat mès luenh.
FORTUNATA-E-JACINTA-III-WEB2	Fortunata li calie cridar tà que se n’encuedèsse de çò que li didie.
FORTUNATA-E-JACINTA-III-WEB2	Ad aguesta penibla situacion se junhie çò qu’a de ridicul.
FORTUNATA-E-JACINTA-III-WEB2	Qu’ei vertat qu’encara caminaue ath pas de costum; er espisament ère màger qu’abans, e quan pujaue escales, li mancaue er alend.
FORTUNATA-E-JACINTA-III-WEB2	Se guardaue en miralh pes maitins, e en aquera consulta infalibla notaue rufades e auriolenques es sues caròles, abans regdes; eth front se l’estiraue e auie es uelhs ròis e ploraires.
FORTUNATA-E-JACINTA-III-WEB2	Quan se botaue es bòtes, eth jolh dret li hège mau coma se li botèssen pera vertelha ua agulha cauda, e tostemp que s’inclinaue, un muscle dera esquia, qu’eth sòn nòm non sabie eth, li costaue un dolor lacerant, qu’aurie estat terrible se non se li passèsse lèu… “Quina devarada mès grana, companh, se didie, mès quina devarada!
FORTUNATA-E-JACINTA-III-WEB2	E aquerò va rapid.
FORTUNATA-E-JACINTA-III-WEB2	Que ja se ve.
FORTUNATA-E-JACINTA-III-WEB2	Era lhocaria que m’a cuelhut ja damb es uassi durs e damb fòrça Nadaus ath dessús…
FORTUNATA-E-JACINTA-III-WEB2	Aquerò li provoquèc granes tristeses qu’ara prumeria sajaue de dissimular dauant dera sua estimada; ua tarde qu’èren seigudi en balcon, se l’abaishèren tant es esperits que non podec tier era sua pena e l’ac fidèc ara sua amiga: “Bofona, auràs notat que jo… donques… auràs notat qu’era mia santat non ei bona.
FORTUNATA-E-JACINTA-III-WEB2	Que hè uns dies que sò entrat enes seishanta nau…
FORTUNATA-E-JACINTA-III-WEB2	Laguens d’arren setanta…
FORTUNATA-E-JACINTA-III-WEB2	Sabes que de quinze dies ençà me semble que m’è envielhit còp sec vint ans?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Jo tostemp è auut ua vista coma un linx.
FORTUNATA-E-JACINTA-III-WEB2	Guarda qu’ena Habana vedia, deth castèth d’Atarés, es senhaus deth susvelhant deth Morro, en tot distinguir perfèctament eth color des bandères.
FORTUNATA-E-JACINTA-III-WEB2	Donques des d’ager nòti sabi pas qué.
FORTUNATA-E-JACINTA-III-WEB2	Quauqui objèctes se m’escurissen complètament, e quan me tòque eth solei, me piquen es uelhs…
FORTUNATA-E-JACINTA-III-WEB2	A compdar de deman pensi tier ulhères verdes.
FORTUNATA-E-JACINTA-III-WEB2	Qu’estarè polit.
FORTUNATA-E-JACINTA-III-WEB2	Per çò dera audida, que ja ac auràs vist.
FORTUNATA-E-JACINTA-III-WEB2	Hè uns dies eth quèr, ara qu’ei eth dret; qu’è ascenut: èra tinent e ja sò capitan.
FORTUNATA-E-JACINTA-III-WEB2	T’asseguri qu’ei divertit.
FORTUNATA-E-JACINTA-III-WEB2	Mès ei ua pegaria grana revelar-se contra era natura.
FORTUNATA-E-JACINTA-III-WEB2	Era qu’a es sues leis, e qui les volgue desconéisher ac pague.
FORTUNATA-E-JACINTA-III-WEB2	Jo è estat en aquerò pòc practic, a maugrat d’èster-ne tant en d’autes causes.
FORTUNATA-E-JACINTA-III-WEB2	Mès ja que se me desbrembèren es papèrs, en aguest cas de hèr d’adolescent tàs seishanta nau ans, vau a recuelher-les pr’amor de previer es males conseqüéncies.
FORTUNATA-E-JACINTA-III-WEB2	Ara me cau ocupar-me mès de tu que de jo.
FORTUNATA-E-JACINTA-III-WEB2	A jo non me vengues damb vantaries.
FORTUNATA-E-JACINTA-III-WEB2	Per mès que tiri… met que me tardi un an, dus; aquerò se non me demori quinsevolh dia un manequin, en tau estat, que te calgue a tu mocar-me e meter-me era culhèra ena boca.
FORTUNATA-E-JACINTA-III-WEB2	Ça que la, que ja me rèste pòca còrda, bofoneta dera mia amna, e me cau pensar fòrça en tu que n’as encara entà fòrça temps, donques qu’ès ena flor dera vida e en çò milhor dera tua beresa.
FORTUNATA-E-JACINTA-III-WEB2	E un aute dia, pujant era escala, notaue que lèu la pujaue mès damb es braci que damb es cames, pr’amor que li calie agarrar-se ara parabanda en tot hèr molta fòrça en era.
FORTUNATA-E-JACINTA-III-WEB2	Se non m’esdegui, non aurè temps ne de deishar ad aguesta malerosa ben defenuda des brigands e des pròpries debilitats deth sòn caractèr.
FORTUNATA-E-JACINTA-III-WEB2	Prauba bofoneta!
FORTUNATA-E-JACINTA-III-WEB2	Me cau veir ben se com la dèishi, pr’amor qu’aguesta bare ath son que li tòquen.
FORTUNATA-E-JACINTA-III-WEB2	Çò que se m’a acodit entà assegurar-la contra incendis, ei a díder, contra es traits de tota sòrta, dilhèu non l’agrade; solide que non l’agradarà.
FORTUNATA-E-JACINTA-III-WEB2	Mès ja anarà comprenent que non i a un aute camin…
FORTUNATA-E-JACINTA-III-WEB2	Ai de jo!…
FORTUNATA-E-JACINTA-III-WEB2	Que Diu m’age.
FORTUNATA-E-JACINTA-III-WEB2	En entrar ena casa, passèc sense encuedar-se’n deth solilòqui entath discurs, en tot balhar votz as sues meditacions.
FORTUNATA-E-JACINTA-III-WEB2	Jo que jamès è tastat un gachet, ne un globul, ara è era mia cramba plia de potingues; e se hessa çò que me ditz eth mètge, non duraria tres dies.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Er estomac se me vòl jubilar abans qu’era rèsta deth còs, e ja pòs supausar que se manque eth cap dera oficina…
FORTUNATA-E-JACINTA-III-WEB2	En fin, qué li vam a hèr”.
FORTUNATA-E-JACINTA-III-WEB2	En arribar aciu, D. Evaristo li calie lheuar fòrça era votz entà hèr-se enténer, pr’amor qu’en carrèr se placèc un òrgue de maneta, tocant polkas e valsi.
FORTUNATA-E-JACINTA-III-WEB2	Es deth tresau, qu’èren es patrones o nebodes der capelhan de San Andrés, que viuie aquiu, se meteren a barar, e ath cap d’ua estona hèren madeish es deth dusau dera dreta.
FORTUNATA-E-JACINTA-III-WEB2	En principau e dusau dera casa deth dauant se formèc madeish tapatge, e coma qu’es gojats cridauen tant en carrèr, eth sarabat ère espaventós e D. Evaristo e era sua amiga les calèc carar en tot guardar-se e arrir.
FORTUNATA-E-JACINTA-III-WEB2	Carem, donc, que ja auram temps entà parlar”.
FORTUNATA-E-JACINTA-III-WEB2	Tachèc es sues tristes guardades en solèr e Fortunata, damb es braci crotzadi, lo guardaue atentiua, contemplant es estralhs dera degeneracion senila ena sua fesomia, tant que s’aluenhauen e amortauen en carrèr es piquents ritmes deth balh.
FORTUNATA-E-JACINTA-III-WEB2	Hège ja nets, e coma Feijoo sentie orror ara escurina, era sua amiga aluguèc ua lum que botèc ena tauleta e barrèc dempús es hustes.
FORTUNATA-E-JACINTA-III-WEB2	Donques aué tà meddia pugè ena casa des deth prèire, didec era arrint e passant-li eth braç per dessús des espatles.
FORTUNATA-E-JACINTA-III-WEB2	Que son dues nebodes o sabi pas qué, polidetes, e se retiren encara que non siguen fraies.
FORTUNATA-E-JACINTA-III-WEB2	Ager vengueren aciu e me dideren se les volia cóser e plegar ues tires entàs vestits.
FORTUNATA-E-JACINTA-III-WEB2	S’apraien fòrça ben e an aquiu naut fòrça manequins.
FORTUNATA-E-JACINTA-III-WEB2	Son en tot hèr dus vestits, e se vedesses… que non podí mens qu’arrir; pr’amor que deth velot que les ei sobrèr hèn vestits entà Mainatges Jesús e entà Vèrges.
FORTUNATA-E-JACINTA-III-WEB2	Qu’ac aprofiten tot, e enquia ua fibèla de chapèu que non posquen usar se la flòquen a quinsevolh sant ena cintura.
FORTUNATA-E-JACINTA-III-WEB2	Qu’auie hèt Fortunata quauques relacions en vesiat mès pòche.
FORTUNATA-E-JACINTA-III-WEB2	Se hège visites damb es logataris dera casa, e damb quauqua familha dera casa següenta, gent plan simpla, plan neta; qu’a totes es visites anaue era gojata damb mantèl e mocador en cap.
FORTUNATA-E-JACINTA-III-WEB2	Pendent eth temps que li tardèc aquera comòda vida tornèren a notar-se en era es formes primitiues, qu’auie perdut damb eth contacte damb d’auta gent de mès afinadi costums.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Era gent mès fina d’aqueth vesiat, o era que sajaue d’èster-ne mès, qu’ère era familha deth prèire e aguestes dues nebodes eclesiastiques s’esforçauen en hèr contrastar eth sòn lenguatge elegant damb eth dera sua beròia vesia.
FORTUNATA-E-JACINTA-III-WEB2	Ai, quina gràcia!…
FORTUNATA-E-JACINTA-III-WEB2	T’ac vau a condar tà que te n’arrisques.
FORTUNATA-E-JACINTA-III-WEB2	Era màger, qu’ei era mès estirada, arroncilhèc es celhes, e guardant-me coma damb pietat, e tient aquesta votz tan fina, mès tan fina que semble que l’ac agen hèt es aranhes, va e me didec, ditz: “Mès aguest senhor non se maride damb vos?”.
FORTUNATA-E-JACINTA-III-WEB2	Lèu lèu dèishi anar eth liròt…
FORTUNATA-E-JACINTA-III-WEB2	Jo li responí “que pòt èster” e seguic damb eth sermon.
FORTUNATA-E-JACINTA-III-WEB2	Tà que me deishèsse en patz li didí a tot darrèr que òc, que mos anàuem a maridar, que ja hègem es papèrs e que lèu harien es amonestacions”.
FORTUNATA-E-JACINTA-III-WEB2	Ben contestat…
FORTUNATA-E-JACINTA-III-WEB2	Quines ganes de calar-se a non les impòrte!
FORTUNATA-E-JACINTA-III-WEB2	Se jo siguessa celibatària, te maridaries damb jo?
FORTUNATA-E-JACINTA-III-WEB2	Sus aquerò ja sabes quines son es mies idies, repliquèc eth, de bona encolia.Te penses qu’an cambiat des de que sò malaut, e qu’es òmes pensen d’ua manèra quan an er estomac coma un relòtge, e de ua auta quan era maquina comence a espatracar-se?
FORTUNATA-E-JACINTA-III-WEB2	Quauquarren d’aquerò se passe, gojateta, e ua causa ei parlar des dera nautada d’ua santat perfècta e ua auta ath cant de clòt…
FORTUNATA-E-JACINTA-III-WEB2	Mès en aquerò deth matrimòni t’asseguri que non an cambiat es mies idies.
FORTUNATA-E-JACINTA-III-WEB2	Seguisqui credent que maridar-se ei ua causa estupida, e me n’anarè entar aute mon sense baishar d’aguesta idia.
FORTUNATA-E-JACINTA-III-WEB2	Se qué vòs!
FORTUNATA-E-JACINTA-III-WEB2	Jo è vist massa mon…
FORTUNATA-E-JACINTA-III-WEB2	A jo non me la fot arrés.
FORTUNATA-E-JACINTA-III-WEB2	Me’n sai de qué ei condicion precisa der amor era non duracion, e que toti es que se comprometen a adorar-se mentre visquen, eth nauanta per cent, cre-t’ac, tàs dus ans se considèren presoèrs er un der aute, e darien çò que siguesse entà deishar es orsets.
FORTUNATA-E-JACINTA-III-WEB2	Çò que criden infidelitat non ei senon era lei dera natura que vò impausar-se contra eth despotisme sociau, e plan per aquerò veiràs que sò tan indulgent damb aqueri e aqueres que se pronóncien.
FORTUNATA-E-JACINTA-III-WEB2	Per aquiu seguic en sòn engenhós tema; mès Fortunata non comprenie ben aguestes teories, solide per çò deth lenguatge que tenguie eth sòn amic.
FORTUNATA-E-JACINTA-III-WEB2	Dempús se metec era a sopar.
FORTUNATA-E-JACINTA-III-WEB2	Feijoo non prenie qu’un ueu e dempús chicolate, pr’amor qu’eth sòn estomac non li permetie ja es sopars pesants.
FORTUNATA-E-JACINTA-III-WEB2	Mès ena sua frugau parva gaudie en veir minjar ara sua protegida, qu’eth sòn apetís ère ua benediccion de Diu.
FORTUNATA-E-JACINTA-III-WEB2	Te guardi, e ath madeish temps que t’è enveja, me feliciti de veder-te tan ben agarrada ena vida.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Non ages vergonha de minjar ben, e donques que n’auem, cala-te tot çò que pogues, que ja arribarà eth dia…
FORTUNATA-E-JACINTA-III-WEB2	Pro que non arribèsse.
FORTUNATA-E-JACINTA-III-WEB2	Ja ves quin contrast; jo vau entà baish, tu entà naut.
FORTUNATA-E-JACINTA-III-WEB2	Quan digui qu’as çò de milhor dera vida per dauant…!
FORTUNATA-E-JACINTA-III-WEB2	E pro pèga seràs se non t’engrassisses tot çò que pogues e te botes es carns mès dures encara e sarrades s’ei possible.
FORTUNATA-E-JACINTA-III-WEB2	Guarda se ne seràs ben de prèsta entar amor damb aguesta gòrja”.
FORTUNATA-E-JACINTA-III-WEB2	Dempús d’aquerò e tant que Fortunata se minjaue ua quantitat inapreciabla de panses e amelhes en tot cuelher-les deth plat ua a ua e hènt- se-les a vier ena boca sense guardar-les, eth bontadós ancian seguic era sua parlòta damb un cèrt desconcèrt, e coma delirant.
FORTUNATA-E-JACINTA-III-WEB2	A viatges semblaue incomodat e exprimint-se coma se refusèsse opinions que venguesse d’enténer, daue còps de man enes braci deth fautulh.
FORTUNATA-E-JACINTA-III-WEB2	Er amor ei era reclamacion dera espècia que vò perpetuar-se, e ar estimul d’aguest besonh tan conservador coma eth minjar, es sèxes se cerquen e es unions se verifiquen per eleccion fatau, superiora e estranha a toti es artificis dera Societat.
FORTUNATA-E-JACINTA-III-WEB2	Se guarden un òme e ua hemna.
FORTUNATA-E-JACINTA-III-WEB2	Qué ei?
FORTUNATA-E-JACINTA-III-WEB2	Era exigéncia dera espècia que demane un nau èsser, e aguest nau èsser reclame des sòns probables pairs que li balhen vida.
FORTUNATA-E-JACINTA-III-WEB2	Tot çò d’aute qu’ei musica; fatuitat e parlòta d’aqueri qu’an volgut hèr ua societat enes sòns gabinets, dehòra des bases immortaus dera Natura.
FORTUNATA-E-JACINTA-III-WEB2	Qu’ei tan clar coma era aigua!
FORTUNATA-E-JACINTA-III-WEB2	Plan per aquerò me n’arrisqui jo de cèrtes leis e deth còdi penau sociau der amor, qu’ei un revolum de pegaries endonviades pes lègi, es pècs e es sabents estupids que jamès an obtengut d’ua hemna eth mès leugèr favor”.
FORTUNATA-E-JACINTA-III-WEB2	Fortunata lo guardaue damb suspresa barrejada de temor, eth code sus era taula, dret eth pièch, en ua actitud graciosa e eleganta, amiant doçament deth plat ena boca, ara ua panseta, ara ua amelheta.
FORTUNATA-E-JACINTA-III-WEB2	Feijoo li cuelhec era maishera entre es sòns dits en tot dider-li coraument: “Vertat, gojateta, qu’è rason?
FORTUNATA-E-JACINTA-III-WEB2	Vertat que òc?…
FORTUNATA-E-JACINTA-III-WEB2	Ai, qué serà de tu, gojateta, quan jo me morisca…
FORTUNATA-E-JACINTA-III-WEB2	E en çò que me rèste de vida, s’aguesta s’alongue e vau mès entà baish encara…?
FORTUNATA-E-JACINTA-III-WEB2	M’ac cau previer tot, companha.
FORTUNATA-E-JACINTA-III-WEB2	M’a entrat ua preocupacion…!
FORTUNATA-E-JACINTA-III-WEB2	Be n’estàs de gròsseta e beroiòta!, e jo, jo… acabat, absoludament acabat…!
FORTUNATA-E-JACINTA-III-WEB2	Que sò un relòtge que toquèc era sua darrèra campanada, e a maugrat que foncione un shinhau encara, ja non da era ora”.
FORTUNATA-E-JACINTA-III-WEB2	Non, gasulhèc era heregant-li eth pièch damb eth sòn cap, non…
FORTUNATA-E-JACINTA-III-WEB2	Encara…
FORTUNATA-E-JACINTA-III-WEB2	Ai, quina illusion!
FORTUNATA-E-JACINTA-III-WEB2	Jo qu’è acabat.
FORTUNATA-E-JACINTA-III-WEB2	Er estomac me demane era jubilacion.
FORTUNATA-E-JACINTA-III-WEB2	Que i a quauquarren en jo qu’a presentat era dimission; mès ua dimission irrevocabla; efectivitat acabada; foncions que passèren ara istòria.
FORTUNATA-E-JACINTA-III-WEB2	Que mos cau previer… guardar per tu, assegurar-te contra era pegaria.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata se n’arrie e entà padegar-li aquera intranquillitat qu’es sòn estrafalaris pensaments e apreensions li costauen, l’autregèc aquera net, enquia que se desseparèren, es coraus suenhs d’ua hilha qu’estimaue fòrça ath milhor des pairs.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	VI.- Londeman, Feijoo li didec en entrar: “Aué ei eth prumèr còp qu’è auut de cuélher un coche dera Plaza Mayor enquia aciu.
FORTUNATA-E-JACINTA-III-WEB2	Enquia ara es cames que s’an defenut; aguestes cames qu’an hèt marches de sies legues en ua net…
FORTUNATA-E-JACINTA-III-WEB2	Qu’è eth coche ena pòrta.
FORTUNATA-E-JACINTA-III-WEB2	Vene damb jo e vam a hèr un torn pes rondes deth Sud”.
FORTUNATA-E-JACINTA-III-WEB2	Fortunata non pensaue senon en complader-lo, e accedic damb ua cèrta mesfidança, pr’amor que tostemp que passejauen amassa, encara que siguesse per lòcs aluenhadi, cranhie trapar-se a Maximiliano o a dòna Lupe en ua cantoada.
FORTUNATA-E-JACINTA-III-WEB2	Aguesta idia que la hège tremolar.
FORTUNATA-E-JACINTA-III-WEB2	Passegèren ua bona estona, sense qu’auesse cap encontre desagradiu.
FORTUNATA-E-JACINTA-III-WEB2	Dus dies dempús, D. Evaristo non venguec a veder-la, e ath sòn lòc venguec eth vailet damb ua braca nòta, cridant-la.
FORTUNATA-E-JACINTA-III-WEB2	Eth senhor qu’auie passat fòrça mala net, e eth mètge l’auie manat que s’estèsse en lhet.
FORTUNATA-E-JACINTA-III-WEB2	Venguec aquiu Fortunata plan aclapada, e lo vedec incorporat en lhet, hènt veir tranquillitat e alegria.
FORTUNATA-E-JACINTA-III-WEB2	Eth mètge s’a entestat en qué non gesca.
FORTUNATA-E-JACINTA-III-WEB2	Mès non sò mau; lèu lèu sò milhor qu’enes dies passadi.
FORTUNATA-E-JACINTA-III-WEB2	Sonque que coma non è eth costum d’èster en lhet…
FORTUNATA-E-JACINTA-III-WEB2	Des de que passè era fèbre auriòla en Cuba, hè quaranta ans, non sabia jo se qué son es linçòs tàs quate dera tarde.
FORTUNATA-E-JACINTA-III-WEB2	Be n’auia de talents de veder-te!
FORTUNATA-E-JACINTA-III-WEB2	Anet me venguec coma ua angoisha…
FORTUNATA-E-JACINTA-III-WEB2	Me pensè que me moria sense deishar-te apraiada ua vida practica, essenciaument practica.
FORTUNATA-E-JACINTA-III-WEB2	Per çò que pogue passar, te vau a díder çò que de hè dus dies è pensat.
FORTUNATA-E-JACINTA-III-WEB2	Veiràs quin plan.
FORTUNATA-E-JACINTA-III-WEB2	Ara prumeria pòt èster que t’escòde un shinhau; mès… que non i a mès remèdi, non i a mès remèdi”.
FORTUNATA-E-JACINTA-III-WEB2	S’inclinèc entath costat a on ère era joena, pr’amor de botar era sua boca çò mès apròp possible dera aurelha d’era, e li deishèc anar, cara a cara, aguestes paraules:
FORTUNATA-E-JACINTA-III-WEB2	Contra çò qu’eth simpatic vielh demoraue, Fortunata non hec gèsti d’estonament.
FORTUNATA-E-JACINTA-III-WEB2	Botèc, òc, ua cara plan polidament aclapada, e lheuant era votz, didec:
FORTUNATA-E-JACINTA-III-WEB2	Que non te cau lheuar massa era votz.
FORTUNATA-E-JACINTA-III-WEB2	Aué sò fòrça milhor deth sorditge.
FORTUNATA-E-JACINTA-III-WEB2	Per aguesta aurelha quèrra m’entre tot perfèctament e non ges pera auta…
FORTUNATA-E-JACINTA-III-WEB2	Dides s’ei aquerò possible?
FORTUNATA-E-JACINTA-III-WEB2	Que se tracte d’aquerò; de hèr-li un tohut.
FORTUNATA-E-JACINTA-III-WEB2	Que ja è sondejat eth terren.
FORTUNATA-E-JACINTA-III-WEB2	Aguest maitin venguec Juan Pablo a veder-me e li lancè un calhauet.
FORTUNATA-E-JACINTA-III-WEB2	Te cau saber que delàger me trapè a dòna Lupe en carrèr e li lancè un aute calhauet.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Eri se’n saben…?
FORTUNATA-E-JACINTA-III-WEB2	Aquerò…?
FORTUNATA-E-JACINTA-III-WEB2	Me pensi que non.
FORTUNATA-E-JACINTA-III-WEB2	Ai!, que non me poiries díder arren, manifestèc era joena en tot dar- se un còp de lengua enes pòts, qu’encara se li secauen mès, arren que me siguesse mès antipatic, mès…
FORTUNATA-E-JACINTA-III-WEB2	Que ja ac compreni…
FORTUNATA-E-JACINTA-III-WEB2	Que te meteràs ben…!
FORTUNATA-E-JACINTA-III-WEB2	Feijoo auie clucat es uelhs, e se n’arrie enes tenèbres dera sua meditacion.
FORTUNATA-E-JACINTA-III-WEB2	Era gojateta caraue en tot guardar-lo.
FORTUNATA-E-JACINTA-III-WEB2	Damb aqueth arridolet, que se retiraue ad aqueth que les rèste a quauques cares dempús que s’an mòrt, reponie D. Evaristo milhor que damb es paraules.
FORTUNATA-E-JACINTA-III-WEB2	Non, pr’amor que non l’è vist.
FORTUNATA-E-JACINTA-III-WEB2	Qu’ei eth mès bastrús des tres.
FORTUNATA-E-JACINTA-III-WEB2	Tu cre- me; se mos guanham a dòna Lupe, toti es auti ajocaràn eth cap, enquia e tot eth tòn marit.
FORTUNATA-E-JACINTA-III-WEB2	Dòna Lupe ei era que mane aquiu, e pejor serie entada eri se non manèsse.
FORTUNATA-E-JACINTA-III-WEB2	Ò!, jo non me pensi que volguen… que les è hèt fòrça mau, afirmèc era, contenta de trapar un argument contra aqueth plan tan contrari ath sòn gust, mès fòrça mau.
FORTUNATA-E-JACINTA-III-WEB2	Aquerò que jo hi qu’ei d’aguestes causes que non se perdonen.
FORTUNATA-E-JACINTA-III-WEB2	Tot se perdone, hilha, tot, tot, didec eth malaut damb indulgéncia chaupada d’escepticisme.
FORTUNATA-E-JACINTA-III-WEB2	Per mès gran que mos imaginem era massa de desbrembe vessat ena societat coma element reparador, aguesta massa supere encara a toti es nòsti calculs.
FORTUNATA-E-JACINTA-III-WEB2	Eth desbrembe qu’ei infinit.
FORTUNATA-E-JACINTA-III-WEB2	D’aciu ven aquerò de tornar a començar, que sense aquerò eth mon s’acabarie.
FORTUNATA-E-JACINTA-III-WEB2	Ò!, non, que non ei possible…
FORTUNATA-E-JACINTA-III-WEB2	Non an vergonha se me perdonen.
FORTUNATA-E-JACINTA-III-WEB2	Plan, qu’ei causa sua…
FORTUNATA-E-JACINTA-III-WEB2	Çò qu’a jo m’impòrte ei que tu te demores en ua situacion corrècta e sustot… practica.
FORTUNATA-E-JACINTA-III-WEB2	Qu’as en tu madeisha pòga defensa contra es perilhs qu’ara vida aufrís de contunh er entosiasme.
FORTUNATA-E-JACINTA-III-WEB2	Se te dèishi soleta, encara que t’asseguri era subsisténcia, t’arrossegaràn un aute còp es passions e tornaràs tara mala vida.
FORTUNATA-E-JACINTA-III-WEB2	Qu’a besonh era mia mainada d’un fren, e aguest fren qu’ei era legalitat, non li serà shordant se lo sap amiar… se seguís es conselhs que li vau a autrejar.
FORTUNATA-E-JACINTA-III-WEB2	Pèga, pegonha, qu’ei que tot en aguest mon depen dera forma, der estil…
FORTUNATA-E-JACINTA-III-WEB2	Arren ei bon ne dolent per eth madeish.
FORTUNATA-E-JACINTA-III-WEB2	Me comprenes?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Non permetes que te senhorege.
FORTUNATA-E-JACINTA-III-WEB2	Aquerò de lançà’c tot pera hièstra, tot, quan eth senhor còr s’irrite, ei ua asenada que se pague cara.
FORTUNATA-E-JACINTA-III-WEB2	Que li cau autrejar ath còr es sues mores de carn; ei fèra e es hames longues lo boten furiós; mès que tanben li cau dar ara fèra dera societat era part que li tòque, entà que non se tarabastège.
FORTUNATA-E-JACINTA-III-WEB2	Se non, ac metes a pèrder tot, e non i a vida possibla.
FORTUNATA-E-JACINTA-III-WEB2	A tu t’espaurís eth hèt de hèr vida comuna damb eth tòn marit pr’amor que non l’estimes…
FORTUNATA-E-JACINTA-III-WEB2	Normau.
FORTUNATA-E-JACINTA-III-WEB2	Mès tot s’apraiarà, hilha, tot s’apraiarà…
FORTUNATA-E-JACINTA-III-WEB2	Non t’aclapes ne botes aguesta cara tant ablasigada.
FORTUNATA-E-JACINTA-III-WEB2	Parlaram doçament.
FORTUNATA-E-JACINTA-III-WEB2	Aué ja non voi escauhar-te mès eth cap, ne escauhar-lo-me a jo, que massa ja è parlat, e comenci a senter-me mau.
FORTUNATA-E-JACINTA-III-WEB2	Era causa qu’ei aprobada en principi… en principi.
FORTUNATA-E-JACINTA-III-WEB2	Se demorèc esclipsat eth brave senhor, que per çò d’auer passat ua mala net, amiaue dromilhon arreculat, e Fortunata s’estèc ath sòn costat sense badar boca ne botjar-se pr’amor de non empedir eth sòn repaus.
FORTUNATA-E-JACINTA-III-WEB2	Examinaue era cramba e aurie desirat poder examinar tota era casa.
FORTUNATA-E-JACINTA-III-WEB2	De çò que campèc ena cramba, li calec trèir era conclusion de qué era casa ère plan ben botada.
FORTUNATA-E-JACINTA-III-WEB2	D. Evaristo, que tan practic volie èster ena vida sociau, ne deuie èster tanben ena vida domestica, e, cossent damb es sues idies, çò prumèr que li cau hèr ar òme en aguesta val d’inquietuds ei cercar-se un bon horat entà víuer, e laurar en eth un perfècte motle deth sòn caractèr.
FORTUNATA-E-JACINTA-III-WEB2	Celibatari e damb fortuna sufisenta entad aqueth que non a hemna ne hilhs ne familha pròcha, Feijoo viuie en erosa solitud, ben mestrat per vailets fidèus, patron absolut dera sua casa e deth sòn temps, sense privar-se d’arren que l’agradèsse, e auent complidi toti es desirs en madeish moment dera sua volontat.
FORTUNATA-E-JACINTA-III-WEB2	Mès que per çò deth luxe, ludie era casa pera sua comoditat e pera neteja.
FORTUNATA-E-JACINTA-III-WEB2	La governaue ua tau dòna Paca, galhega, qu’auec ua casa d’òstes importants e recomendadi, qu’en era s’estèc Feijoo fòrça temps, e completauen eth servici ua codinèra plan bona, e un vailet molt carat e ja un shinhau vielh, qu’auie estat assistent deth sòn patron.
FORTUNATA-E-JACINTA-III-WEB2	Aguest se desvelhèc coma ara mieja ora d’auer-se esclipsat e en tot heregar-se es uelhs e idolar un shinhau, li calec acostumar-se a veir aquiu ara sua amiga, e estirèc eth cap entà guardar-la.
FORTUNATA-E-JACINTA-III-WEB2	En veder-la arrir, s’exprimic atau:
FORTUNATA-E-JACINTA-III-WEB2	E en veder-te ara, me didia jo, en aguest estat de turpitud que separe eth dormir deth velhar: “mès ei era, aguesta que veigui?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Treiguec era sua man d’entre es linçòs pr’amor de cuélher era d’era, e agarrant de seguit es idies que s’auien esparjut, li didec: “guarda ben ua causa, qu’ei que dòna Lupe era des Piòcs, ei era persona de mès enteniment dera familha, non s’a de portar mau damb tu, s’as tacte.
FORTUNATA-E-JACINTA-III-WEB2	Çò que l’agrade a dòna Lupe ei manipular, governar era casa, e hèr-se veir de conselhera e mèstra.
FORTUNATA-E-JACINTA-III-WEB2	Que se l’a de balhar còrda per aquiu, e deishar-la que manipule tot çò que volgue.
FORTUNATA-E-JACINTA-III-WEB2	Eth govèrn dera casa que l’amiarà fòrça milhor que tu, pr’amor qu’ei hemna que se’n sap: la tractè un shinhau quan viuie eth sòn marit, qu’ère amic e paisan mèn.
FORTUNATA-E-JACINTA-III-WEB2	Per cèrt, que quan se demorèc veuda, gessec a díder que jo li heja era cort.
FORTUNATA-E-JACINTA-III-WEB2	Pegaria e fatuitat sua…!
FORTUNATA-E-JACINTA-III-WEB2	Mès, a tot darrèr, qu’ei hemna de govèrn.
FORTUNATA-E-JACINTA-III-WEB2	De sòrta qu’en tot deishar-la que s’esvague ath sòn gust en tot aquerò que sigue méter e trèir dera vida domestica, poiràs sauvar era tua independéncia en tot çò d’aute.
FORTUNATA-E-JACINTA-III-WEB2	Sabi pas se me comprenes ara, mès ja t’ac explicarè milhor.
FORTUNATA-E-JACINTA-III-WEB2	A tot darrèr, se bèth dia auesses ua tumada damb era, te pòses e li dides: “ep, senhora, jo non me cali en aquerò qu’ei dera vòsta competéncia.
FORTUNATA-E-JACINTA-III-WEB2	S’auie hèt de nets e es dus interlocutors non se vedien.
FORTUNATA-E-JACINTA-III-WEB2	Feijoo cridèc entà que li hessen a vier lum, e quan la portèc dòna Paca, era prumèra claror que s’espargic pera cramba li servic ara majordòma entà examinar damb rapida uelhada eth ròstre dera amiga deth senhor, en tot dider-se entada era: “aguesta ei era mala pèça que mo l’a capvirat”.
FORTUNATA-E-JACINTA-III-WEB2	Aqueth curiosèr maufidat deth vailet que demore eretar, se seguic de diuèrses desencuses entà estar- se aquiu damb er in de pescar bèra causa dera convèrsa.
FORTUNATA-E-JACINTA-III-WEB2	Tant qu’era Paca s’estèc ena cramba hènt veir qu’ordenaue es causes, botjant es trastes e revisant es medecines, D. Evaristo non badèc boca.
FORTUNATA-E-JACINTA-III-WEB2	Guardaue ara sua majordòma, e eth sòn arridolet maliciós volie díder: “tu te cansaràs abans”.
FORTUNATA-E-JACINTA-III-WEB2	E atau siguec.
FORTUNATA-E-JACINTA-III-WEB2	Se retirèc era majordòma, e D. Evaristo entornèc entath sòn tema: “Çò prumèr qu’as d’auer present ei que tostemp, tostemp, en quinsevolh cas e moment, te cau sauvar era aunestetat.
FORTUNATA-E-JACINTA-III-WEB2	Guarda, gojateta, que non me vau a morir enquia que non ages aguesta idia plan calada en tòn cap.
FORTUNATA-E-JACINTA-III-WEB2	Apren-te de memòria es mies paraules, e repetís-les cada maitin ara seguida deth Parenòste".
FORTUNATA-E-JACINTA-III-WEB2	Coma un domine que repetís era declinacion as sòns disciples, persutant sillaba a sillaba, coma se les clauèsse en cervèth a còps de martèth, D. Evaristo, damb era man dreta en aire, actuant a compàs coma un martèth anaue calant en esme dera sua alumna aguestes paraules:
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dempús li venguec tossiquèra.
FORTUNATA-E-JACINTA-III-WEB2	Dòna Paca apareishec hènt idòls e dident qu’era tossiquèra venguie de tant parlar, contra çò que manaue eth mètge.
FORTUNATA-E-JACINTA-III-WEB2	A veir se prenetz eth siròp e barratz era boca”.
FORTUNATA-E-JACINTA-III-WEB2	Entà padegar un shinhau er efècte d’aguesta gessuda un shinhau descortesa, en èster presenta ua visita, era senhora aquera li hec ua cèrta gràcia ara intrusa damb un arridolet forçat.
FORTUNATA-E-JACINTA-III-WEB2	Quina des dues balharie era culherada de siròp?
FORTUNATA-E-JACINTA-III-WEB2	Qu’ac volec hèr era majordòma; mès Fortunata siguec mès prèsta.
FORTUNATA-E-JACINTA-III-WEB2	Era auta se cuelhec era sua resvenja, en tot deishar anar ua observacion d’autoritat mancada de vam ara cara dera manèfla.
FORTUNATA-E-JACINTA-III-WEB2	Qu’ei aguesta, plan… mès que poiríetz auer-vos enganhat.
FORTUNATA-E-JACINTA-III-WEB2	A vos qué vos impòrte senhora dòna Francisca?…
FORTUNATA-E-JACINTA-III-WEB2	Qu’ei que…
FORTUNATA-E-JACINTA-III-WEB2	Ben; encara que m’empodoèsse, milhor.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	VII.- En veder-se un aute còp ena sua casa e soleta, Fortunata non podie damb eth revolum de pensaments que l’aumplie tota era caisha deth cap.
FORTUNATA-E-JACINTA-III-WEB2	Tornar damb eth sòn marit!
FORTUNATA-E-JACINTA-III-WEB2	Èster un aute còp era senhora de Rubin!
FORTUNATA-E-JACINTA-III-WEB2	S’un mès abans l’auessen parlat de tau causa, s’aurie estarnat d’arrir.
FORTUNATA-E-JACINTA-III-WEB2	Era idia seguie auent entada era ua estranhesa dolorosa; mès dempús de çò que l’entenec ath sòn amic non li semblaue tant absurda.
FORTUNATA-E-JACINTA-III-WEB2	Arribarie aquerò a èster possible e enquia convenent?
FORTUNATA-E-JACINTA-III-WEB2	Un mormolh dera sua amna li didie que òc, encara qu’es antipaties qu’es Rubin l’inspirauen non s’escandissen.
FORTUNATA-E-JACINTA-III-WEB2	Que D. Evaristo se moririe lèu, qu’ère ua causa evidenta: sonque veder-lo qu’ère pro.
FORTUNATA-E-JACINTA-III-WEB2	Qué serie d’era, privada de direccion e conselh de tant excellent òme…?
FORTUNATA-E-JACINTA-III-WEB2	Be ne sabie de causes eth tau!
FORTUNATA-E-JACINTA-III-WEB2	Tota era sciéncia deth mon la sabie peth menut, e era natura umana, er aquerò dera vida, qu’entà d’auti ei tan dificil de conéisher, entada eth ère coma un catequisme que se sap de memòria.
FORTUNATA-E-JACINTA-III-WEB2	Quin òme!
FORTUNATA-E-JACINTA-III-WEB2	Atau coma enes mutacions de quadres dissolvents, a mida qu’ues figures se delissen apareishen es linhes de d’autes, prumèr ua vaguetat o presentida des naues formes, dempús contorns, dempús masses de color, e fin finau, es actituds complètes, atau ena ment de Fortunata comencèren a diboishar-se des d’aquera net, coma aparences que neishen dera nebulosa deth sòmi, es persones de Maxi, de dòna Lupe, de Nicolás Rubin e enquia dera madeisha Papitos.
FORTUNATA-E-JACINTA-III-WEB2	Qu’èren eri que gessien de nauèth ena lum, prumèr coma espèctres, dempús coma èssers reaus damb còs, vida e votz.
FORTUNATA-E-JACINTA-III-WEB2	En hèr-se dia, inquieta e rebèl ath sómi, les entenie parlar e arreconeishie enquia e tot es gèsti mès insignificants que modelauen era personalitat de cadun.
FORTUNATA-E-JACINTA-III-WEB2	Se lheuèc era gojateta fòrça tard e recebec un encargue deth sòn amic dident-li qu’ère milhor e que se lheuarie e gesserie en carrèr s’eth temps ac permetie.
FORTUNATA-E-JACINTA-III-WEB2	Demorèc era sua visita, e mentretant, non deishaue de pensar en çò de madeish.
FORTUNATA-E-JACINTA-III-WEB2	Era gratitud que sentie entà Feijoo, qu’ère encara mès viua qu’abans, e aurie desirat qu’era vida qu’amiaue damb eth contunhèsse, donques qu’encara qu’un shinhau engüegiua, ère tan pacifica que non li calie envejar arren de milhor.
FORTUNATA-E-JACINTA-III-WEB2	Dilhèu òc”.
FORTUNATA-E-JACINTA-III-WEB2	Er apetís deth còr, aquera necessitat d’estimar fòrt, li daue es sues quimères de tant en tant, en tot produsir-li era illusion trista d’èster coma empresoada e castigada a pan e aigua.
FORTUNATA-E-JACINTA-III-WEB2	Mès que non se conformaue; dilhèu cada dia era conformitat ère mendre… dilhèu vedie agradiuament ena luenhor dera sua imaginacion quauquarren nau e desconeishut qu’interessèsse prigondament ara sua amna, e metesse en exercici es sues facultats, que se desconflauen dempús d’ua longa inactivitat.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	D. Evaristo arribèc en coche tàs quate dera tarde, fòrça encoratjat, e li manèc que li hesse un chicolate delit entàs cinc.
FORTUNATA-E-JACINTA-III-WEB2	Se predèc era en aquerò e quan eth brave senhor prenie damb talents eth vrespalh, li didec entre d’autes causes que, se seguie milhor, eth dia a vier parlarie damb Juan Pablo, en tot presentar-li er ahèr de forma definitiua.
FORTUNATA-E-JACINTA-III-WEB2	Que non veigui eth perqué eth tòn marit te sigue tant odiós.
FORTUNATA-E-JACINTA-III-WEB2	Pòt èster que non sigue simpatic; mès que non ei ua mala persona.
FORTUNATA-E-JACINTA-III-WEB2	Pòt èster que non sigue un Adonís, mès tanpòc ei era faramauca.
FORTUNATA-E-JACINTA-III-WEB2	Que i a hemnes maridades damb òmes infinitament pejors, e viuen damb eri; que deuen auer es sues peleges, mès s’apraien e viuen…
FORTUNATA-E-JACINTA-III-WEB2	Tu non sigues pèga, que non sabes era sòrt qu’ei auer un òme e ua placa digna en hiestron dera societat.
FORTUNATA-E-JACINTA-III-WEB2	Se ne très partit d’aquerò, que seràs erosa.
FORTUNATA-E-JACINTA-III-WEB2	Lèu sò per dider-te que t’està milhor un marit coma eth qu’as, que un aute de milhor pòrt, pr’amor que damb un shinhau d’empara haràs d’eth çò que volgues.
FORTUNATA-E-JACINTA-III-WEB2	M’an dit que des d’era separacion ei plan taciturn, autrejat as sòns estudis, e que non se li coneishen embolhs ne distraccions…
FORTUNATA-E-JACINTA-III-WEB2	Per grani que siguen es sòns ressentiments, gojata, me pensi que tant lèu li parlen de tornar damb tu, li vierà era aigua ena boca”.
FORTUNATA-E-JACINTA-III-WEB2	Fortunata, arrint, hec veir era sua incredulitat.
FORTUNATA-E-JACINTA-III-WEB2	Ai!, gojateta!
FORTUNATA-E-JACINTA-III-WEB2	Tu que non coneishes era natura umana.
FORTUNATA-E-JACINTA-III-WEB2	Cre çò que te digui.
FORTUNATA-E-JACINTA-III-WEB2	Maximiliano te daurirà es braci.
FORTUNATA-E-JACINTA-III-WEB2	Non ves qu’ei coma tu, un apassionat, un sentimentau?
FORTUNATA-E-JACINTA-III-WEB2	Que t’adòre, e es qu’estimen atau, damb aguesta lhocaria, se delissen per perdonar.
FORTUNATA-E-JACINTA-III-WEB2	A!, perdonar!
FORTUNATA-E-JACINTA-III-WEB2	Tot aquerò que sigue traits les capvire de plaser.
FORTUNATA-E-JACINTA-III-WEB2	Tu dèisha-te estimar, pegonha, e encueda- te’n de qué se te presente un ample orizon de vida… s’ei que lo sabes aprofitar”.
FORTUNATA-E-JACINTA-III-WEB2	Aquerò der orizon ahisquèc ena ment dera joena aqueth neishent desir de çò desconeishut, der estimar fòrt sense saber com ne a qui.
FORTUNATA-E-JACINTA-III-WEB2	Çò que non podie hèr ère combinar ua esperança tant incèrta damb era vida de familha que se li recomanaue.
FORTUNATA-E-JACINTA-III-WEB2	Mès bèra causa o bères causes se l’anauen clarejant en enteniment.
FORTUNATA-E-JACINTA-III-WEB2	Feijoo melhorèc sensiblament, enes dies a vier, d’aquera escometuda.
FORTUNATA-E-JACINTA-III-WEB2	Se remetec lèu de totes es fòrces, un shinhau deth bon umor, e es presompcions d’ua mòrta pròcha s’esbugassèren deth sòn esperit.
FORTUNATA-E-JACINTA-III-WEB2	Mès totun aquerò, non deishèc d’amiar entà dauant un plan qu’auie arribat a èster lèu ua mania, en tot absorbir-li toti es pensaments.
FORTUNATA-E-JACINTA-III-WEB2	Decidit a parlar damb Juan Pablo, l’anèc a veir un maitin en cafè de Madrid, a on auie ua estona de reünion abans de calar-se ena oficina, pr’amor qu’a tot darrèr (misèria umana) li calec acceptar era credenciau de dotze mil que l’auie dat Villalonga, per recomanacion deth madeish Feijoo.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qu’ère evident qu’era situacion non se tardaue ne se podie tardar.
FORTUNATA-E-JACINTA-III-WEB2	Canovas non sabie per a on anaue.
FORTUNATA-E-JACINTA-III-WEB2	Mentretant, e se’n sabesse o non D. Antonio, çò qu’amiaue entre mans, çò de cèrt ei que Juan Pablo s’auie crompat ua chapèu de copa nau, e auie eth projècte d’escambiar era sua capa, un shinhau rosigadad pes cimosses e greishosa des forradures, per ua auta de naua.
FORTUNATA-E-JACINTA-III-WEB2	Aumens eth país guanhaue aquerò.
FORTUNATA-E-JACINTA-III-WEB2	Mès de totes es melhorances de ròba que publicauen enes cercles politics e enes carrèrs de Madrid eth cambiament d’institucions, cap tan digna de passar ara istòria coma era estrea dera levita de tela fina que transformèc a D. Basilio Andrés de la Caña en sies dies d’auer estat plaçat.
FORTUNATA-E-JACINTA-III-WEB2	En.honsèc enes abismes der ager era levita vielha, damb tota era sua greha, testimòni evident de longui ans de cessacion e d’arrossegar es manges pes taules des redaccions.
FORTUNATA-E-JACINTA-III-WEB2	Completaue eth bon veir deth vestit un chapèu de mòda, e eth gran D. Basilio semblaue un solei, pr’amor qu’era sua cara ludie de satisfaccion.
FORTUNATA-E-JACINTA-III-WEB2	Des de qu’entrèc a servir ena sua branca e ena categoria que l’ère avienta, qu’ère er òme que non cabie en sòn justet.
FORTUNATA-E-JACINTA-III-WEB2	Enquia semblaue que s’auie engrassit, qu’auie mès peu en cap, qu’ère mens vistacuert e que se l’auien trèt dètz ans deth dessús.
FORTUNATA-E-JACINTA-III-WEB2	S’arrasaue ja cada dia, çò qu’en realitat li treiguie era retirada damb eth madeish.
FORTUNATA-E-JACINTA-III-WEB2	Que non voi parlar des autes moltes levites e jargues naues que se vedien per Madrid, ne des senhores qu’escambiauen es sòns vielhs vestits per d’auti mès elegants e de darrèra mòda.
FORTUNATA-E-JACINTA-III-WEB2	Aguest qu’ei un fenomèn istoric fòrça coneishut.
FORTUNATA-E-JACINTA-III-WEB2	Plan per aquerò quan se passe massa temps sense un cambiament politic, agarren eth cèu damb era man es sartes e mercadèrs de ròba, e damb es sues queishes afoguen as descontents e ahisquen as revolucionaris.
FORTUNATA-E-JACINTA-III-WEB2	Quan Feijoo entrèc en cafè de Madrid, Juan Pablo encara non auie arribat, e decidic demorar-lo en lòc qu’eth sòn amic acostumaue a ocupar.
FORTUNATA-E-JACINTA-III-WEB2	Ara seguida entrèc D. Basilio ara prèssa, damb levita naua, er escuradents entre es dents, e se filèc de cap ath taulèr damb traits governamentaus.
FORTUNATA-E-JACINTA-III-WEB2	Com va era salut…?
FORTUNATA-E-JACINTA-III-WEB2	Ben?
FORTUNATA-E-JACINTA-III-WEB2	M’alègri…
FORTUNATA-E-JACINTA-III-WEB2	A conservar-se…
FORTUNATA-E-JACINTA-III-WEB2	Junta en burèu deth cap…
FORTUNATA-E-JACINTA-III-WEB2	Abur”.
FORTUNATA-E-JACINTA-III-WEB2	Que vam ben, è?…
FORTUNATA-E-JACINTA-III-WEB2	Es mies felicitacions.
FORTUNATA-E-JACINTA-III-WEB2	Jo coma tostemp.
FORTUNATA-E-JACINTA-III-WEB2	Adishatz.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	En trapar-se un aute còp solet, D. Evaristo arroncilhèc es celhes.
FORTUNATA-E-JACINTA-III-WEB2	Se l’acodic ua contrarietat qu’arrecularie eth sòn plan.
FORTUNATA-E-JACINTA-III-WEB2	En vier entath cafè auie premanit peth camin eth discurs que li deisharie anar a Juan Pablo.
FORTUNATA-E-JACINTA-III-WEB2	Aguest discurs començaue atau: “Amic mèn, me n’è sabut de qué era prauba hemna deth tòn frair viu ena mès grana solitud, empenaïda ja dera sua fauta, indigenta e sense cap empara…”, e seguie per aciu.
FORTUNATA-E-JACINTA-III-WEB2	Mès aquerò qu’ère ua gran turpitud, pr’amor que se dempús de hèr veir com de deteriorada e ahaimada ère Fortunata, la vedien tan beròia…!
FORTUNATA-E-JACINTA-III-WEB2	Non, de cap manèra.
FORTUNATA-E-JACINTA-III-WEB2	Que non ère aisit conciliar era beresa dera senhora de Rubin damb eth sòn malastre.
FORTUNATA-E-JACINTA-III-WEB2	E com evitar que der indici d’aqueres sarrades carns e d’aqueth color admirable treiguessen es parents era idia d’ua vida regalada, alègra e descuedada?…
FORTUNATA-E-JACINTA-III-WEB2	S’estèc ua estona eth mèn òme en tot pensar se com demostrar que non ère cap causa der aute mon qu’es persones aclapades s’engreishen, e encara non auie artenhut a bastir eth sòn plan logic quan arribèc Juan Pablo, deishant veir ena sua cara era satisfaccion intima qu’eth solet hèt d’entrar en cafè li costaue.
FORTUNATA-E-JACINTA-III-WEB2	Qu’ère coma eth tint de placidesa que cuelh era cara deth bon borgés en entrar en larèr domestic.
FORTUNATA-E-JACINTA-III-WEB2	Se saludèren es dus amics damb era afeccion de tostemp.
FORTUNATA-E-JACINTA-III-WEB2	Dempús d’enténer, sus era sua santat, totes es vulgaritats ipocratiques que damb eres eth de bona santat trastege ath malaut, coma aquerò de ei nerviós… passejatz… tanben jo siguí atau, Feijoo abordèc era qüestion, e per comes e barrancs, deishant anar çò de prumèr que se l’acodie, arribèc a díder qu’eth s’auie proposat, per pura caritat, negociar era reconciliacion.
FORTUNATA-E-JACINTA-III-WEB2	Didetz que passant misèries e fòrça empenaïda…
FORTUNATA-E-JACINTA-III-WEB2	Guaire s’aurà deteriorat!”.
FORTUNATA-E-JACINTA-III-WEB2	Vos diderè…
FORTUNATA-E-JACINTA-III-WEB2	Mès seguís tan beròia coma abans.
FORTUNATA-E-JACINTA-III-WEB2	E Santa Cruz, non…?
FORTUNATA-E-JACINTA-III-WEB2	Tè, òme.
FORTUNATA-E-JACINTA-III-WEB2	Que ja hè fòrça temps que se pelegèren.
FORTUNATA-E-JACINTA-III-WEB2	Pòc dempús des embolhs passadi…
FORTUNATA-E-JACINTA-III-WEB2	D’alavetz ençà era vòsta cunhada qu’a viscut desseparada de quinsevolh rambalh, plorant es sues fautes e minjant-se es estauvis qu’auie, enquia qu’a vengut en problèmes.
FORTUNATA-E-JACINTA-III-WEB2	Qu’a estat un edart que jo me’n sabessa.
FORTUNATA-E-JACINTA-III-WEB2	Veiratz… me la trapè hè dies… me condèc es sòns problèmes…
FORTUNATA-E-JACINTA-III-WEB2	Me hec fòrça pena.
FORTUNATA-E-JACINTA-III-WEB2	Imaginatz-vos çò que patirà ua creatura damb era consciéncia agitada e en aguesta situacion…
FORTUNATA-E-JACINTA-III-WEB2	A!, senhor Evaristo, a jo que non m’enganhatz…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qu’ei pòc delicat supausar qu’è auut bèth ahèr damb aguesta senhora, e qu’ac dissimuli damb era ipocresia de voler reconciliar eth matrimòni.
FORTUNATA-E-JACINTA-III-WEB2	Qu’ère ua badinada, D. Evaristo, didec Rubin desdident-se.
FORTUNATA-E-JACINTA-III-WEB2	Que haria jo un bon papèr…
FORTUNATA-E-JACINTA-III-WEB2	Òme, fòrça gràcies…
FORTUNATA-E-JACINTA-III-WEB2	Non, non è dit arren…
FORTUNATA-E-JACINTA-III-WEB2	Òc, òc.
FORTUNATA-E-JACINTA-III-WEB2	E s’enes mèns trenta, quaranta e enquia enes mèns cinquanta, è torejat finament, ara…
FORTUNATA-E-JACINTA-III-WEB2	Donques que sò jo pro ben entà hèstes damb es mèns seishanta nau ans e aguestes malauties…!
FORTUNATA-E-JACINTA-III-WEB2	Se vos platz, quan vos digui ua causa, credetz-me, pr’amor qu’entad aquerò son es boni amics, entà creder-lo a un…
FORTUNATA-E-JACINTA-III-WEB2	Rubin credec o hèc veir que credie e botèc era atencion mès filosofica deth mon en aquerò qu’eth sòn amic li seguic dident sus matèria tant importanta.
FORTUNATA-E-JACINTA-III-WEB2	E aciu que mos va ben ua dada: Juan Pablo auie recebut de Feijoo quauqui prèsti a tèrme indefinit.
FORTUNATA-E-JACINTA-III-WEB2	Aguest excellent òme, en veir es sues angónies, trapèc ua manèra delicada d’autrejar-li era quantitat de besonh entà desliurar-se de Candido Samaniego, que lo perseguie damb furia inquisidora.
FORTUNATA-E-JACINTA-III-WEB2	Aguestes caritats discrètes les hège soent Feijoo damb es amics qu’estimaue, en tot afavorir-les sense umiliar-les.
FORTUNATA-E-JACINTA-III-WEB2	Plan que òc, ja se’n sabie eth de qué aquerò non ère prestar, senon hèr ua aumòina, dilhèu era mès evangelica, era mès acceptabla as uelhs de Diu.
FORTUNATA-E-JACINTA-III-WEB2	E non se dèc eth cas de qué rebrembèsse eth deute a cap des sòns deutors, ne autanplan ad aqueri que dempús sigueren ingrats e desbrembèrs.
FORTUNATA-E-JACINTA-III-WEB2	Juan Pablo que non ère d’aguesti, e se botaue de bon voler, respècte ath sòn generós anglés, en aguest estat de subordinacion morau, pròpri der insolvent que li balhen tot eth temps qu’eth se vò cuelher.
FORTUNATA-E-JACINTA-III-WEB2	Massa sabie qu’un òme que d’eth s’an recebut taus favors se l’a de creir tostemp tot çò que digue, e que se tie damb eth era obligacion tacita d’èster dera sua pensada en quinsevolh discussion, e de meter-se seriós quan eth recomane seriositat.
FORTUNATA-E-JACINTA-III-WEB2	Aquiu ath sòn laguens pensarie Rubin çò que volguesse; mès de pòrta tà dehòra se tenguec en papèr que li corresponie.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qué voletz que vos diga.
FORTUNATA-E-JACINTA-III-WEB2	Sabi pas se qué pensarà Maximiliano.
FORTUNATA-E-JACINTA-III-WEB2	Des d’aquerò que se passèc, non l’è entenut mentar ara sua hemna…
FORTUNATA-E-JACINTA-III-WEB2	Se s’a de hèr bèra causa, pensatz que non se balharà ua passa s’era mia tia non va dauant…
FORTUNATA-E-JACINTA-III-WEB2	Jo que sò un shinhau torçat damb era…
FORTUNATA-E-JACINTA-III-WEB2	Çò de milhor ei que li parletz vos”.
FORTUNATA-E-JACINTA-III-WEB2	Dempús se’n sabec Feijoo damb fòrça adretia de cèrtes particularitats dera familha.
FORTUNATA-E-JACINTA-III-WEB2	Maxi auie cuelhut ja eth grad e ère ja en tot practicar ena farmacia de Samaniego, as ordes d’un tau Ballester, encargat der establiment.
FORTUNATA-E-JACINTA-III-WEB2	S’en sabec, ath delà, er ancian, de qué dòna Lupe non viuie ja en Chamberí, senon en carrèr der Ave Maria, e de qué tot eth temps que li deishaue liure era farmacia a Maximiliano, lo tenguie en dar-se bones hartères de lectura filosofica.
FORTUNATA-E-JACINTA-III-WEB2	Que l’auie dat per aquiu.
FORTUNATA-E-JACINTA-III-WEB2	Dempús parlèren de d’autes causes.
FORTUNATA-E-JACINTA-III-WEB2	Eth filosòf cafetèr li didec ath sòn amic que quan volesse auer ua auta convèrsa non lo cerquèsse mès en cafè Madrid, pr’amor qu’aquiu auie queigut en un param de caçadors que l’auien mercat e engüejat damb aquerò deth gosset perdigalh, eth furet, e damb aquerò de qué s’era perditz venguie o non venguie ath piulet.
FORTUNATA-E-JACINTA-III-WEB2	Non sabie encara en quin locau anar-se’n; mès probablament serie eth Suizo Viejo, a on i anauen Federico Ruiz e d’auti gojats atròçament panteistes.
FORTUNATA-E-JACINTA-III-WEB2	Des ancians camarades solet venguie en cafè de Madrid D. Basilio, insofrible damb eth sòn ministerialisme, Leopoldo Montes e eth Pater.
FORTUNATA-E-JACINTA-III-WEB2	Mès aguest se n’anarie aguesta madeisha net entà Cuevas de Vera, eth sòn pòble, entà trabalhar es eleccions de Villalonga.
FORTUNATA-E-JACINTA-III-WEB2	Tanben parlèc Juan Pablo de politica, en tot díder damb fòrça cinisme qu’eth Govèrn ère de còs present, e qu’era situacion se tardarie… coma molt, coma molt, tres o quate mesi.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Mès qué?…
FORTUNATA-E-JACINTA-III-WEB2	Bones naues?
FORTUNATA-E-JACINTA-III-WEB2	Que tot va ben; milhor dit, qu’è ues impressions excellentes.
FORTUNATA-E-JACINTA-III-WEB2	L’auetz vist?
FORTUNATA-E-JACINTA-III-WEB2	Que non è auut aguesta satisfaccion, Mès m’an condat d’eth ua causa qu’ei en extrèm favorabla.
FORTUNATA-E-JACINTA-III-WEB2	T’ac vau a díder entà que non t’encabòrnies.
FORTUNATA-E-JACINTA-III-WEB2	Maximiliano s’a tengut ara filosofia…
FORTUNATA-E-JACINTA-III-WEB2	Fortunata se demorèc guardant ath sòn amic, sense saber quina expression cuélher.
FORTUNATA-E-JACINTA-III-WEB2	Que non comprenie arren, ne sabie en realitat se qué ère era filosofia, encara que sospechaue qu’ère ua causa fòrça endrabada, incomprensibla e que hè vier estupids as òmes.
FORTUNATA-E-JACINTA-III-WEB2	Ja ac compreneràs…
FORTUNATA-E-JACINTA-III-WEB2	A!….
FORTUNATA-E-JACINTA-III-WEB2	Laudat sigue…!
FORTUNATA-E-JACINTA-III-WEB2	Non, aguesti non.
FORTUNATA-E-JACINTA-III-WEB2	Mès qu’èm de felicitacions: quinsevolh que sigue era sècta o escòla que li shurle eth cervèth ath tòn marit, qu’auem ja nauanta sies possibilitats contra quate de qué te recebe damb es braci dubèrts.
FORTUNATA-E-JACINTA-III-WEB2	Que ja ac veiràs.
FORTUNATA-E-JACINTA-III-WEB2	Fortunata dobtaue de qué aquerò siguesse atau.
FORTUNATA-E-JACINTA-III-WEB2	Era partida qu’era l’auie jogat a Maxi ère massa fòrta tà qu’aguest la desbrembèsse per çò que diden es libres.
FORTUNATA-E-JACINTA-III-WEB2	Eth dia a vier entrèc eth simpatic amic mès alègre e excitat.
FORTUNATA-E-JACINTA-III-WEB2	Eth sòn projècte lo dominèc de tau sòrta, que non sabie pensar en ua auta causa, e deth maitin enquiara net li daue torns ath tèma.
FORTUNATA-E-JACINTA-III-WEB2	Qu’auie melhorat fòrça era sua santat e ath madeish temps non botaue tanta atencion coma abans en ornament dera sua persona.
FORTUNATA-E-JACINTA-III-WEB2	Des de que se cuelhec damb tanta afeccion es foncions pairaus, s’auie deishat tota era barba, tenguie chapèu de bolet e un gran tapaboques ath torn deth còth.
FORTUNATA-E-JACINTA-III-WEB2	Gessie entà hèr es sues diligéncies en coche de loguèr per ores.
FORTUNATA-E-JACINTA-III-WEB2	Quan era gojata lo vedec entrar aqueth dia damb eth chapèu botat entà darrèr, es uelhs ludents, es movements rapids, comprenec qu’es notícies èren bones.
FORTUNATA-E-JACINTA-III-WEB2	Gojateta, ua auta abraçada, un auta.
FORTUNATA-E-JACINTA-III-WEB2	Que vengui de parlar damb era madeisha dòna Lupe era des Piòcs”.
FORTUNATA-E-JACINTA-III-WEB2	Fortunata s’espauric sonque d’enténer eth nòm dera sua tia politica.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qu’a començat per estovar era votz e per remir-se a proposar era reconciliacion.
FORTUNATA-E-JACINTA-III-WEB2	Mès coma mès rondine era, mès clar veigui jo que harà çò que desiram.
FORTUNATA-E-JACINTA-III-WEB2	Ò!, que coneishi pro ben ara mia gent.
FORTUNATA-E-JACINTA-III-WEB2	Tanben aguesta a es sues filosofies escures, e a jo non m’enganhe.
FORTUNATA-E-JACINTA-III-WEB2	Coneishi es carrerons dera natura umana milhor qu’es cornèrs dera mia casa.
FORTUNATA-E-JACINTA-III-WEB2	Dòna Lupe ei en tot desirar que tornes; desirant-ac, òc, tà que t’en sàpies.
FORTUNATA-E-JACINTA-III-WEB2	L’ac è coneishut ena cara e ena manèra de díder que non…
FORTUNATA-E-JACINTA-III-WEB2	Sabi pas se t’è condat qu’en bèth temps, dempús d’aveudar-se, auec es sues pretensiona respècte de jo… pretensions aunèstes…
FORTUNATA-E-JACINTA-III-WEB2	Didie era plan presomptuosa que jo la rondaua.
FORTUNATA-E-JACINTA-III-WEB2	Fortunata deishèc anar ua arridalha.
FORTUNATA-E-JACINTA-III-WEB2	Sabi pas.
FORTUNATA-E-JACINTA-III-WEB2	Entà jo que ja li podien talhar es dus…
FORTUNATA-E-JACINTA-III-WEB2	Plan, gojata, aquerò que va ben.
FORTUNATA-E-JACINTA-III-WEB2	Jo li didí que s’auie reconciliacion, t’estaries damb era, pr’amor que jo estimaua fòrça convenent aguesta vida comuna.Tan bufaira se botèc en entener-me díder aquerò, qu’enquia e tot me pensi que li creishie un pièch nau…
FORTUNATA-E-JACINTA-III-WEB2	Escota çò que te cau hèr, quan aquerò se passe: jo t’autrejarè ua quantitat que li balharàs ada era eth prumèr dia, en tot suplicar-li que te la place.
FORTUNATA-E-JACINTA-III-WEB2	Te remisses a adméter-le un recebut.
FORTUNATA-E-JACINTA-III-WEB2	Arren li shaute tant coma que l’agen confiança en ahèrs de sòs…
FORTUNATA-E-JACINTA-III-WEB2	A!, que liegi en era coma liegi en tu.
FORTUNATA-E-JACINTA-III-WEB2	Non ves que la tractè fòrça en vida de Jáuregui que, entre parentèsi, ère un òme excellent?
FORTUNATA-E-JACINTA-III-WEB2	Ja te balharè ua leçon longa sus com te cau tractar-la, ua barreja avienta de somission e independéncia, en tot hèr-li ua linha ben clara, e dident-li: “d’aciu enquia aquiu manatz vos; d’aquiu entà aciu que sò jo…” Ara era tòca que me manque tocar ei era deth tòn marit.
FORTUNATA-E-JACINTA-III-WEB2	È parlat pòqui viatges damb eth, a penes lo tracti; mès qu’ei parièr…
FORTUNATA-E-JACINTA-III-WEB2	Eth melhorament s’accentuèc autant que D. Evaristo gausèc gésser de net, e çò prumèr que hec siguec anar ara cèrca de Juan Pablo.
FORTUNATA-E-JACINTA-III-WEB2	Non lo trapèc en Suizo Viejo.
FORTUNATA-E-JACINTA-III-WEB2	Aquiu que i èren Villalonga, Juanito Santa Cruz, Zalamero, Severiano Rodríguez, eth mètge Moreno Rubio, Sánchez Botin, Joaquin Pez e d’auti qu’auien constituït eth mès engenhós e alègre cercle qu’enes cafès de Madrid a existit.
FORTUNATA-E-JACINTA-III-WEB2	Qu’auien hèt un reglament umoristic, que d’eth cadun des sòcis auie eth sòn exemplar ena pòcha.
FORTUNATA-E-JACINTA-III-WEB2	D’aqueres celèbres taules auie gessut ja un ministre, dus subsecretaris e diuèrsi governadors.
FORTUNATA-E-JACINTA-III-WEB2	Encara qu’ère amic de quauqui uns, non volec Feijoo apressar-se, e se n’anèc entà ua taula luenhana.
FORTUNATA-E-JACINTA-III-WEB2	Ath sòn costat, es engenhèrs de Caminos parlauen de politica europèa, e mès enlà es de Mines discutien sus literatura dramatica.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dempús cridèc era atencion de D. Evaristo era mina d’un òme qu’anaue entre es taules, eth quau mèsalèu semblaue momia animada per art de buisheria.
FORTUNATA-E-JACINTA-III-WEB2	A!, ja; qu’ei eth que cridam Ramsés II, eth praube Villaamil que sonque li mancauen dus mesi entà jubilar-se”.
FORTUNATA-E-JACINTA-III-WEB2	S’apressèc timidament aguest malerós a Villalonga, que s’auie lheuat entà anar-se’n; e en actitud timida, en calar es uelhs dehòra deth casco, li parlèc de quauquarren que deuie èster es malaisidi dus mesi.
FORTUNATA-E-JACINTA-III-WEB2	Jacinto quilhaue es espatles, en tot responer-li damb benvolença planhosa.
FORTUNATA-E-JACINTA-III-WEB2	Que semblaue dider-li: “Jo, qué mès voleria…!
FORTUNATA-E-JACINTA-III-WEB2	Qu’è hèt tot çò de possible…
FORTUNATA-E-JACINTA-III-WEB2	Veiram… è dat ua nòta…
FORTUNATA-E-JACINTA-III-WEB2	Que podetz èster-ne solide fòrça que per jo non quede…
FORTUNATA-E-JACINTA-III-WEB2	Òc, ja sai, sonque dus mesi…” Un moment dempús Ramsés II passèc peth costat de D. Evaristo, esguitlant-se per entre es taules e cagires coma ombra impalpabla.
FORTUNATA-E-JACINTA-III-WEB2	Lo cridèc peth sòn vertadèr nòm Feijoo e s’apressèc er aute ena taula, inclinant, entà veir se qui lo cridaue, era sua cara auriòla, usclada peth solei de Cuba e Filipines.
FORTUNATA-E-JACINTA-III-WEB2	S’arreconeisheren.
FORTUNATA-E-JACINTA-III-WEB2	Villaamil, convidat peth sòn amic, pleguèc era sua esqueleta pr’amor de sèir-se, e prenec cafè… damb mès lèit que cafè… “A, cercauetz a Juan Pablo?.
FORTUNATA-E-JACINTA-III-WEB2	Donques d’un bot se n’a anat tath cafè de Zaragoza.
FORTUNATA-E-JACINTA-III-WEB2	Que serien es nau dera net següenta, quan entrèc en establiment dera Plaza de Anton Marin, qu’ère plen de gent, damb ua atmosfèra espessa e sofocanta que se podie mastegar un ensordidor bronit de brunhon; sarabat e ambient que tien sense cap anuèg es madrilenhs, dera madeisha manèra qu’es haures eth calor e eth tapatge dera harga.
FORTUNATA-E-JACINTA-III-WEB2	En tot descaperar-se auancèc er ancian peth tortuós carrèr qu’auien deishat liure es taules deth centre, e guardaue entà un costat e un aute cercant ath sòn amic.
FORTUNATA-E-JACINTA-III-WEB2	Ja estramuncaue damb un crambèr encargat deth servici, ja era sua capa se hege a vier eth mocador d’ua esnòb; Aciu se l’interpausaue eth braç deth venedor de Correspondencias qu’aufrie exemplars as parroquians, e delà li hègen barralha dus individús gròssi que gessien o quate magri qu’entrauen.
FORTUNATA-E-JACINTA-III-WEB2	Fin finau, vedec a Juan Pablo en cornèr pròche ara escala de cargolh per a on se puge entath bilhard.
FORTUNATA-E-JACINTA-III-WEB2	L’acompanhauen ena madeisha taula dues persones: ua hemna pro beròia, encara qu’estropiada, e un joen que de pic arreconeishec en eth, D. Evaristo, a Maximiliano.
FORTUNATA-E-JACINTA-III-WEB2	Es dus frairs sostenguien ua convèrsa fòrça animada.
FORTUNATA-E-JACINTA-III-WEB2	Era individua qu’ère er amor de Juan Pablo, ua tau Refugio, personatge d’istòria, encara que non istoric, de ròstre graciós e piquent, damb un dent mens ena anhiua superiora.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Maximiliano saludèc a D. Evaristo, en tot preguntar-li damb fòrça interès sus era sua santat, qu’ad aquerò responec er ancian damb fòrça vivacitat: “Ja vedetz…
FORTUNATA-E-JACINTA-III-WEB2	Cinc mesi amii atau… un dia quèigui e er aute me lhèui…
FORTUNATA-E-JACINTA-III-WEB2	Cinc mesi!…
FORTUNATA-E-JACINTA-III-WEB2	Arren; qu’arribe un dia qu’era maquina ditz: enquia aciu auem arribat, companh, e non sagetz d’apraiar-la ne botar-li òli.
FORTUNATA-E-JACINTA-III-WEB2	Que non va, e que non va e s’a d’arturar.”.
FORTUNATA-E-JACINTA-III-WEB2	Qué ei çò que vos a arribat?, preguntèc Maximiliano damb presompcion de mètge nauèth o de potecari incipient, qu’es uns e es auti s’esdeguen per èster utils ara umanitat.
FORTUNATA-E-JACINTA-III-WEB2	Que qué m’a arribat?
FORTUNATA-E-JACINTA-III-WEB2	Ua causa dolenta.
FORTUNATA-E-JACINTA-III-WEB2	Seishanta ans!
FORTUNATA-E-JACINTA-III-WEB2	Vos semble pòc?
FORTUNATA-E-JACINTA-III-WEB2	Toti s’estarnèren d’arrir.
FORTUNATA-E-JACINTA-III-WEB2	Cinc mesi amie eth mèn estomac d’indisciplina, repliquèc eth vielh ladin, que volie, plan, meter-li a Maxi en cap aquerò des cinc mesi.
FORTUNATA-E-JACINTA-III-WEB2	Ja non ne hèsqui cabau.
FORTUNATA-E-JACINTA-III-WEB2	Que me sò rendut e demori tranquil era arturada.
FORTUNATA-E-JACINTA-III-WEB2	Se voletz, vos harè ua preparacion de peptona.
FORTUNATA-E-JACINTA-III-WEB2	Gràcies…
FORTUNATA-E-JACINTA-III-WEB2	Ja veiram se qué ditz eth mèn mètge.
FORTUNATA-E-JACINTA-III-WEB2	Feijoo.
FORTUNATA-E-JACINTA-III-WEB2	Per jo non vos interrompatz.
FORTUNATA-E-JACINTA-III-WEB2	Qu’èrem… guardatz… enes regions eterèes.
FORTUNATA-E-JACINTA-III-WEB2	Arren, qu’ei que me vò convéncer, manifestèc Maximiliano damb calor, de qué tot ei fòrça e matèria.
FORTUNATA-E-JACINTA-III-WEB2	Jo li digui ua causa, “donques ad aquerò que tu crides fòrça, jo lo cridi esperit, eth Verb, er amor universau; e tornem ara madeisha istòria, ath Diu un e creador e ara amna que d’eth emane”.
FORTUNATA-E-JACINTA-III-WEB2	D. Evaristo, mentretant, guardaue a Refugio, en tot examinar-li eth ròstre, era boca , eth dent de mens.
FORTUNATA-E-JACINTA-III-WEB2	Era gojata sentie vergonha de veder-se tant observada, e non sabie se com botar-se, ne qué dimònis hèr damb es pòts en hèr-se a vier en eri era culhereta damb lèit merengada.
FORTUNATA-E-JACINTA-III-WEB2	Era amna!…
FORTUNATA-E-JACINTA-III-WEB2	Aguesti senhors materialistes se pensen que cambiant eth nòm as causes an botat eth mon pautes ensús”.
FORTUNATA-E-JACINTA-III-WEB2	Mès se ja t’è dit… argumentaue Juan Pablo sofocat.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dèisha-me qu’acaba…
FORTUNATA-E-JACINTA-III-WEB2	Que non ei aquerò… quin cunh!
FORTUNATA-E-JACINTA-III-WEB2	Que tornam ara madeisha.
FORTUNATA-E-JACINTA-III-WEB2	Macareu!
FORTUNATA-E-JACINTA-III-WEB2	Mès vene aciu…
FORTUNATA-E-JACINTA-III-WEB2	Un moment.
FORTUNATA-E-JACINTA-III-WEB2	S’exprimie damb exaltacion, sense deishar méter plega ath sòn frair e aguest, ça que la, non l’ac deishaue méter ada eth e ath còp se treiguien era paraula dera boca.
FORTUNATA-E-JACINTA-III-WEB2	Demora, un moment… que non ei aquerò.
FORTUNATA-E-JACINTA-III-WEB2	Demora un moment… que non ei aquerò.
FORTUNATA-E-JACINTA-III-WEB2	A!, mès çò de prumèr qu’ei distinguir…
FORTUNATA-E-JACINTA-III-WEB2	Guarda…
FORTUNATA-E-JACINTA-III-WEB2	Ara que i èm!…
FORTUNATA-E-JACINTA-III-WEB2	Que non ei aquerò…
FORTUNATA-E-JACINTA-III-WEB2	Jo, sò jo?…
FORTUNATA-E-JACINTA-III-WEB2	Que jo sò un fenomèn!…
FORTUNATA-E-JACINTA-III-WEB2	Ave Maria, quina asenada!
FORTUNATA-E-JACINTA-III-WEB2	Que vas ben…
FORTUNATA-E-JACINTA-III-WEB2	Çò de permanent non sò jo, quin cunh!, qu’ei eth conjunt…
FORTUNATA-E-JACINTA-III-WEB2	Jo lo reconeishi atau en fenomèn passatgèr deth mèn coneishement.
FORTUNATA-E-JACINTA-III-WEB2	E aguestes causes se didien en un cornèr deth cafè, ath costat d’un parroquian que liegie La Correspondencia e de un aute que parlaue deth prètz dera carn!
FORTUNATA-E-JACINTA-III-WEB2	En ua des taules pròches i auie un grop d’individús qu’auien era mina de contrabandèrs o ua causa atau.
FORTUNATA-E-JACINTA-III-WEB2	Ara dreta se vedien dues esnòbs acompanhades d’ua ramèla e obsequiades per un senhor que les didie mil pegaries hastigoses; dauant un grop de tres qu’en eth se discutie sus Lagartijo e Frescuelo, damb votzes destemplades e còps de man.
FORTUNATA-E-JACINTA-III-WEB2	E pera escala de cargòlh pujauen e baishauen de contunh clients balhant còps de pè que mès semblauen d’animau; e pera aquera espirau venguien rumors de discusion, eth patac des bòles de bilhard e eth cant deth mosso qu’anotaue.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Era musica, es aplaudiments, es votzes e eth mormolh constant deth cafè formauen un rom rom tant insuportable, qu’eth brave D. Evaristo credec qu’eth cap se l’anaue, e que queirie en redon en solèr se s’estaue aquiu un quart d’ora mès.
FORTUNATA-E-JACINTA-III-WEB2	Decidic retirar-se, maucontent per non auer trapat solet a Juan Pablo, pr’amor que dauant deth farmaceutic non podie parlar der espinós ahèr qu’amiaue entre mans.
FORTUNATA-E-JACINTA-III-WEB2	Eth sòn anuèg s’escambièc en alegria quan Maxi, en veder-lo de pès, didec qu’eth tanben se n’anaue pr’amor qu’ère era ora de tornar ena sua farmacia.
FORTUNATA-E-JACINTA-III-WEB2	Gesseren, donc, amassa, e abans d’arribar ena pòrta, vedec er ancian que li talhaue eth pas ua figura esblancossida e sepulcrau.
FORTUNATA-E-JACINTA-III-WEB2	Qu’ère Ramsès II, que venguie a cercar-lo.
FORTUNATA-E-JACINTA-III-WEB2	Que ja se harà, companh, ja se harà; li parlaram a Villalonga, didec D. Evaristo estropant-se; mès ara qu’è prèssa… non me posqui posar…
FORTUNATA-E-JACINTA-III-WEB2	Hilh, anem.
FORTUNATA-E-JACINTA-III-WEB2	E daurint-se pas gessec damb eth gojat de Rubin.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Entath carrèr der Ave Maria.
FORTUNATA-E-JACINTA-III-WEB2	Quin edart!.
FORTUNATA-E-JACINTA-III-WEB2	Jo vau ena madeisha direccion.
FORTUNATA-E-JACINTA-III-WEB2	Anaram amassa…
FORTUNATA-E-JACINTA-III-WEB2	Deishatz-me que m’estropa ben…
FORTUNATA-E-JACINTA-III-WEB2	Ara cuelhetz-me eth braç.
FORTUNATA-E-JACINTA-III-WEB2	Es cames que non m’ajuden guaire.
FORTUNATA-E-JACINTA-III-WEB2	Que se ve… cinc mesi… sancerets… guardatz ben… sense digerir.
FORTUNATA-E-JACINTA-III-WEB2	Que non sai se com sò viu.
FORTUNATA-E-JACINTA-III-WEB2	D’octobre deth mes passat que non lheui eth cap…
FORTUNATA-E-JACINTA-III-WEB2	Mès quines idies es de Juan Pablo!
FORTUNATA-E-JACINTA-III-WEB2	Semble mentida… un gojat tant intelligent!…
FORTUNATA-E-JACINTA-III-WEB2	Vos plan que sabetz per a on vatz.
FORTUNATA-E-JACINTA-III-WEB2	Òc, non demoretz arribar a vielh e veir d’apròp era mòrt entà creir qu’èm quauquarren mès que molonets de lordères amiadi per ua fòrça semblabla ara electricitat que hè a parlar un hiu de hèr.
FORTUNATA-E-JACINTA-III-WEB2	Aquerò qu’ac cau deishar entàs pècs e pòcvaus, entara gent que non pense.
FORTUNATA-E-JACINTA-III-WEB2	Vos qu’ètz fèrm e seratz capable d’accions nòbles, d’accions que, per çò que son tant elevades non son a capita deth plebèu.
FORTUNATA-E-JACINTA-III-WEB2	Que non comprenie Maximiliano per quin motiu ère aquerò; mès auie eth sòn esperit admirablament prèst entà recéber tota finesa que se li volesse lançar; qu’ère ahaimat de causes ideaus, e era meditacion, er estudi e era solitud l’auien autrejat ua receptibilitat estonanta entà tot aquerò que venguesse deth pensament pur.
FORTUNATA-E-JACINTA-III-WEB2	Plan per aquerò, sense compréner de qué se tractaue, responec umilament: “Qu’auetz tota era rason… tota era rason”.
FORTUNATA-E-JACINTA-III-WEB2	Que hège ja temps que Maxi s’auie tengut a guardar entah cèu.
FORTUNATA-E-JACINTA-III-WEB2	Eth malastre, que m’a hèt virar es uelhs entàs causes que non se ven ne se toquen.
FORTUNATA-E-JACINTA-III-WEB2	Se non ac auessa hèt atau, que ja m’auria mòrt mil còps.
FORTUNATA-E-JACINTA-III-WEB2	E se vedéssetz se guaire diferent ei eth mon guardat de naut estant e guardat des de baish!
FORTUNATA-E-JACINTA-III-WEB2	Me semblaue a jo mentida que ja auessa de veir amortada era set de resvenja, e er òdi que m’enlordic.
FORTUNATA-E-JACINTA-III-WEB2	Plan que òc…
FORTUNATA-E-JACINTA-III-WEB2	Tà qué vien aguesti òdis e aguestes resvenges de melodrama?, didec content D. Evaristo.
FORTUNATA-E-JACINTA-III-WEB2	Sonque entà perder-se.
FORTUNATA-E-JACINTA-III-WEB2	Erós aqueth que sap quilhar-se sus es passions deth moment e padegar era sua amna enes vertats etèrnes!
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	En aguest borir des passions des òmes d’aué, seguic Maxi damb un cèrt enfasi, arribe un a desbrembar-se’n de qué viuem entà perdonar es aufenses e hèr eth ben ad aqueri que mos an hèt eth mau.
FORTUNATA-E-JACINTA-III-WEB2	Eth malastre, un còp rude… vaquí eth mèstre.
FORTUNATA-E-JACINTA-III-WEB2	Que s’arribe en aguest estat patint, dempús de passar per totes es angónies dera colèra, pes ponchades que li hè a un eth sòn amor pròpri e per mil amarums…
FORTUNATA-E-JACINTA-III-WEB2	Ai, senhor Evaristo!
FORTUNATA-E-JACINTA-III-WEB2	Semble mentida que siga jo tan fresc dempús d’auer-me creigut damb eth dret a aucir a un òme, dempús d’auer-me illusionat damb era idia de cométer eth crim, acabant per renonciar ad aquerò.
FORTUNATA-E-JACINTA-III-WEB2	Era mia consciéncia ei aué tan tranquilla per çò de non auer aucit, coma fèrma e decidida n’ère quan pensè aucir…
FORTUNATA-E-JACINTA-III-WEB2	Alavetz non vedia a Diu en jo, ara plan que lo veigui.
FORTUNATA-E-JACINTA-III-WEB2	Credetz-me.
FORTUNATA-E-JACINTA-III-WEB2	Que mos cau anullar entà trionfar; díder non sò arren entà èster-ne tot.
FORTUNATA-E-JACINTA-III-WEB2	Feijoo, ara vista d’aguestes bones disposicions, venguec de dret entar ahèr.
FORTUNATA-E-JACINTA-III-WEB2	S’ei qu’a d’arribar.
FORTUNATA-E-JACINTA-III-WEB2	Qu’ei çò de mès practic, amic mèn; e donques que vos ètz tan mistic, vos conven tanben èster un shinhau practic…
FORTUNATA-E-JACINTA-III-WEB2	Per un edart que sò jo en aguest ahèr…
FORTUNATA-E-JACINTA-III-WEB2	Ac desire!, exclamèc Rubin, deishant quèir era capa.
FORTUNATA-E-JACINTA-III-WEB2	Ara gessem damb aquerò?
FORTUNATA-E-JACINTA-III-WEB2	Non comprenetz…?
FORTUNATA-E-JACINTA-III-WEB2	Òc… mès…
FORTUNATA-E-JACINTA-III-WEB2	Non mos enganhem.
FORTUNATA-E-JACINTA-III-WEB2	Eth perdon purament espirituau o evangelic, que ja l’ac è autrejat…
FORTUNATA-E-JACINTA-III-WEB2	Mès er aute perdon, aqueth que cridaríem sociau, pr’amor qu’ei madeish que reconcialiar-se, qu’ei impossible.
FORTUNATA-E-JACINTA-III-WEB2	Qu’ei impossible, repetic Maxi.
FORTUNATA-E-JACINTA-III-WEB2	Pensatz-ac, pensatz-ac ben; Consultatz damb eth coishin, companh…
FORTUNATA-E-JACINTA-III-WEB2	Jo me pensi que quan maduretz era idia…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	En aguestes causes i cau méter un shinhau de caritat.
FORTUNATA-E-JACINTA-III-WEB2	Que non se pòt actuar damb eth simple critèri de justícia.
FORTUNATA-E-JACINTA-III-WEB2	Que serie convenent que vos parléssetz damb era…
FORTUNATA-E-JACINTA-III-WEB2	Jo…!
FORTUNATA-E-JACINTA-III-WEB2	Mès, D. Evaristo…
FORTUNATA-E-JACINTA-III-WEB2	Òc, que non hèsqui repè.
FORTUNATA-E-JACINTA-III-WEB2	Qui a es idies coma vos les auetz, macareu!, e sabetz sénter e pensar damb aguesta nauta guardada… qu’ei aquerò, damb aguesta espiritualitat dera… donques…de… clar…
FORTUNATA-E-JACINTA-III-WEB2	Hilh, jo me pensi que vo’les darà… mès qu’ei clar que vos tanpòc auetz de pressar massa…
FORTUNATA-E-JACINTA-III-WEB2	O i a perdon o non i a perdon.
FORTUNATA-E-JACINTA-III-WEB2	Era caritat peth dauant, darrèr era indulgéncia, e veir se de vertat i a prepausi sincèrs d’esmenda.
FORTUNATA-E-JACINTA-III-WEB2	Per çò qu’è entenut díder, mes semble que n’a; vos ac digui de tot còr.
FORTUNATA-E-JACINTA-III-WEB2	Jo qu’ac dobti.
FORTUNATA-E-JACINTA-III-WEB2	Donques jo non.
FORTUNATA-E-JACINTA-III-WEB2	Jutjatz era mia opinion coma volgatz.
FORTUNATA-E-JACINTA-III-WEB2	E sabetz-vo’n qu’intervengui en aquerò per pura umanitat, pr’amor que se m’a acodit non morir-me sense deishar ath mèn darrèr ua bona accion, pr’amor qu’en compde dera mia vida n’è moltes de dolentes o insignificantes.
FORTUNATA-E-JACINTA-III-WEB2	Que non m’agrade meter-me en vides autrús; mès en aguest cas, credetz-me… se m’a calat en cap que entà ambdús ei convenent tornar-vos a júnher.
FORTUNATA-E-JACINTA-III-WEB2	Ja en aguest terren, D. Evaristo se descurbic mès.
FORTUNATA-E-JACINTA-III-WEB2	Era vòsta hemna m’a semblat a jo ua hemna de molti defèctes.
FORTUNATA-E-JACINTA-III-WEB2	Encara que l’è tractada pòc vos posqui assegurar qu’a un bon hons; mès que li manque era fòrça morau.
FORTUNATA-E-JACINTA-III-WEB2	Que serà tostemp çò que volguen hèr d’era aqueri que la tracten”.
FORTUNATA-E-JACINTA-III-WEB2	Maximiliano lo guardaue damb uelhs estonats.
FORTUNATA-E-JACINTA-III-WEB2	Madeish pensaue eth.
FORTUNATA-E-JACINTA-III-WEB2	Jo, plan seriós.
FORTUNATA-E-JACINTA-III-WEB2	E me pensi qu’è artenhut bèra causa.
FORTUNATA-E-JACINTA-III-WEB2	Vos qu’ac auetz de veir, companh.
FORTUNATA-E-JACINTA-III-WEB2	Qu’ei malastre qu’auent un bon hons, un bon còr… solet qu’un shinhau gran… e mancant-li es malícies de d’autes, non age un shinhau de sen. Pr’amor que damb un shinhau mès de sen, sonque damb un shinhalet mès, non se pòden hèr es pegaries qu’era a hèt…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Didec aquerò darrèr arrint damb tau in de hèr eth ben, que Maximiliano s’aumplic de confusions.
FORTUNATA-E-JACINTA-III-WEB2	Non sabie se qué respóner e sentie que se li sarraue era gòrja.
FORTUNATA-E-JACINTA-III-WEB2	Se didec adiu D. Evaristo, deishant ath praube gojat en tau grad d’aclapament, que pendent fòrça dies li calec escorcolhar ena sua ment indigèsta es conseqüéncies d’aquera convèrsa qu’auèc damb eth respectable ancian en ua net hereda deth mes de mars.
FORTUNATA-E-JACINTA-III-WEB2	Eth dia a vier, D. Evaristo anèc en coche a veir a Fortunata, que trapèc soleta en tot pientar-se.
FORTUNATA-E-JACINTA-III-WEB2	Se seiguec ath sòn costat, e cuelhent-la deth braç, se la hec a vier entada eth e li balhèc un punet, en tot dider-li: “Eth darrèr punet…
FORTUNATA-E-JACINTA-III-WEB2	Era aventura deth vielh Feijoo qu’a passat ja ara istòria…
FORTUNATA-E-JACINTA-III-WEB2	Entraram lèu en ua vida naua, e d’aquerò non ne restarà qu’un rebrembe en jo e un aute en tu…
FORTUNATA-E-JACINTA-III-WEB2	Entara gent, arren.
FORTUNATA-E-JACINTA-III-WEB2	Aguestes cendres sonque entà nosati amaguen un shinhau de calor”.
FORTUNATA-E-JACINTA-III-WEB2	Fortunata qu’auie en cada man ua des gròsses bandes des sòns peus neri, desseparant-les coma se siguesse un ridèu, non sabie s’arrir e estarnar-se a plorar…
FORTUNATA-E-JACINTA-III-WEB2	As parlat damb eth…?
FORTUNATA-E-JACINTA-III-WEB2	Ves acostumant-te a tractar-me de vosté… repliquèc eth damb cèrta severitat.
FORTUNATA-E-JACINTA-III-WEB2	Que non se t’escape cap expression familiara pr’amor qu’alavetz la cagaram.
FORTUNATA-E-JACINTA-III-WEB2	Jo tanben te tractarè de vosté dauant dera gent…
FORTUNATA-E-JACINTA-III-WEB2	Que s’a acabat tot…
FORTUNATA-E-JACINTA-III-WEB2	Fortunata, non sò entà tu qu’un pair…
FORTUNATA-E-JACINTA-III-WEB2	Aqueth que t’estimèc coma estime er òme ara hemna, ja non existís…
FORTUNATA-E-JACINTA-III-WEB2	Qu’ès era mia hilha.
FORTUNATA-E-JACINTA-III-WEB2	E non ei que hescam un papèr aprenut, non; qu’ei que tu seràs vertadèrament entà jo, d’ara endauant, coma ua hilheta, e jo serè entà tu un vertadèr pairet.
FORTUNATA-E-JACINTA-III-WEB2	Qu’ac digui damb tota era mia amna.
FORTUNATA-E-JACINTA-III-WEB2	Jo non sò aqueth; jo me morirè lèu e…
FORTUNATA-E-JACINTA-III-WEB2	En veir que s’esmoiguie, era gojateta non podec tier-se mès, e se petèc en somics.
FORTUNATA-E-JACINTA-III-WEB2	Aquera admirabla cabeladura sòlta la hègen semblabla ad aguestes imatges deth dolor qu’acompanhen as epitafis.
FORTUNATA-E-JACINTA-III-WEB2	Feijoo hec ua potèla coma de persona màger que vò dominar ua debilitat mainadenca, e li didec:
FORTUNATA-E-JACINTA-III-WEB2	Jo juri per Diu, qu’en eth tostemp è creigut, qu’er amor pairau ei aquerò que la hè vessar.
FORTUNATA-E-JACINTA-III-WEB2	Tot aquerò que i auie en jo d’òme, capable d’estimar, a despareishut; tot s’a mòrt, e non me rèste arren d’aquerò; ne tansevolh ac trapi mens.
FORTUNATA-E-JACINTA-III-WEB2	Era gojata non auie vist jamès ath sòn amic tan vençut pera emocion.
FORTUNATA-E-JACINTA-III-WEB2	Auie es uelhs umidi e li tremolauen es mans.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	De man en man, se padeguèren; don Evaristo, la hec sèir ath sòn costat en sofà e damb votz clara e fèrma li parlèc d’aguesta sòrta:
FORTUNATA-E-JACINTA-III-WEB2	Guaire me shautarie morir-me deishant- te en ua situacion normau e aunèsta…!
FORTUNATA-E-JACINTA-III-WEB2	Pro veigui que non ei aisit qu’eth tòn marit non te sigue simpatic; mès aquerò non ei un trebuc invencible.
FORTUNATA-E-JACINTA-III-WEB2	Que cau passar des formes e cuélher es causes dera vida tau que son.
FORTUNATA-E-JACINTA-III-WEB2	E qui te ditz que tractant-lo un shinhau, non l’arribes a estimar?
FORTUNATA-E-JACINTA-III-WEB2	Pr’amor qu’eth ei brave e decent.
FORTUNATA-E-JACINTA-III-WEB2	Anet lo vedí, e non m’a semblat tan raquitic.
FORTUNATA-E-JACINTA-III-WEB2	S’a engrassit; e enquia e tot me semblèc qu’a ua mina mès arroganta, mès…” En tot arrir tristament, exprimie era joena era sua incredulitat.
FORTUNATA-E-JACINTA-III-WEB2	E a tot darrèr, cau conformar-se.
FORTUNATA-E-JACINTA-III-WEB2	Era vida regulara e eth transigir damb es leis sociaus an tanta importància, que mos cau sacrificar eth gust, hilha mia, e era illusion…
FORTUNATA-E-JACINTA-III-WEB2	Que non digui que s’age de sacrificar tot, tot eth gust e tota era illusion; mès, quauquarren, non ac dobtes, quauquarren s’a de sacrificar.
FORTUNATA-E-JACINTA-III-WEB2	D’auer un marit, un nòm, ua casa decenta, a caminar damb eth panèl quilhat.
FORTUNATA-E-JACINTA-III-WEB2	Vam a vier.
FORTUNATA-E-JACINTA-III-WEB2	Que mos cau prevedè’c tot.
FORTUNATA-E-JACINTA-III-WEB2	Jo te vau a presentar es dus casi que se te pòden aufrir ena tua vida legau, e entàs dus te vau a balhar eth mèn conselh franc, leiau, damb un gran sentit dera realitat.
FORTUNATA-E-JACINTA-III-WEB2	Fortunata auie era guardada fixa en un punt deth solèr, coma ua espada, tan ben clauada que non la podie desclauar.
FORTUNATA-E-JACINTA-III-WEB2	Segur de qué l’entenie, encara que non lo guardaue, Feijoo seguic parlant tot doç botant pauses entre es frases.
FORTUNATA-E-JACINTA-III-WEB2	Donques eth tòn déuer en tau cas, ei esforçar-te entà qu’aguesta afeccion… cridem-lo amistat, s’aumente tot çò que sigue possible.
FORTUNATA-E-JACINTA-III-WEB2	Trabalha damb tu madeisha entà artenhè’c.
FORTUNATA-E-JACINTA-III-WEB2	A!, hilha mia, eth tracte que hè miracles; era bona volontat tanben ne hè.
FORTUNATA-E-JACINTA-III-WEB2	Evita ath madeish temps era ociositat, e veiràs se com tot aquerò que te semble tan dificil te resultarà fòrça facil.
FORTUNATA-E-JACINTA-III-WEB2	Que s’an dat casi, fòrça casi, de hemnes junhudes ara fòrça damb un òme non estimat, e que de man en man l’an anat cuelhent era afeccion enquia botar-se mès trendes qu’eth boder.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Ne peth mau de morir…!, indiquèc Fortunata damb vivacitat.
FORTUNATA-E-JACINTA-III-WEB2	Guarda que n’ès de pèga!
FORTUNATA-E-JACINTA-III-WEB2	E tu qué sabes?
FORTUNATA-E-JACINTA-III-WEB2	Que non se te pòt assegurar tau causa.
FORTUNATA-E-JACINTA-III-WEB2	Era natura ges tostemp per a on mens un se pense…
FORTUNATA-E-JACINTA-III-WEB2	E damb mainatges, que ja amies mès dera mitat deth camin hèt entà arribar ath repaus que te recomani, pr’amor qu’en suenhar-les e educar-les non se te rosigarà eth sentiment qu’as en abondor en aguesta amna de Diu, e t’equilibraràs, e non haràs mès pegaries…
FORTUNATA-E-JACINTA-III-WEB2	Plan, donc; que ja auem parlat deth prumèr cas, qu’ei eth milhor; passem entath dusau.
FORTUNATA-E-JACINTA-III-WEB2	Te lo presenti en cas de qué hèsque meuca eth prumèr, que pro que poirie èster.
FORTUNATA-E-JACINTA-III-WEB2	Vaquí…
FORTUNATA-E-JACINTA-III-WEB2	Fortunata demoraue damb ànsia era exposicion deth dusau cas, mès Feijoo s’ac cuelhie damb tranquillitat, donques que se demorèc ua estona meditant, es celhes arroncilhades e era guardada tachada en solèr.
FORTUNATA-E-JACINTA-III-WEB2	Supausant que non te sigue possible enamorar-te d’aguest ingenú, e que ne eth tracte ne es bones qualitats d’eth te lo hèsquen mens antipatic, supausant qu’era vida t’arribe a èster insuportabla, e…
FORTUNATA-E-JACINTA-III-WEB2	Vai, que tot aquerò ei temerari, e me cau tota era fermetat entà aconselhar-te.
FORTUNATA-E-JACINTA-III-WEB2	Mès jo, abans qu’arren, veigui çò de practic, çò de possible, e non posqui aconselhar ad arrés que se dèishe morir o que se suicide.
FORTUNATA-E-JACINTA-III-WEB2	Que non se pòden impausar sacrificis superiors as fòrces umanes.
FORTUNATA-E-JACINTA-III-WEB2	S’eth còr se te sauve ena mesura que l’as ara, se non i a manèra de retalhar-lo, se se te rebèlle, qué li vam a hèr?
FORTUNATA-E-JACINTA-III-WEB2	Feijoo recercaue es paraules mès avientes entà exprimir eth sòn pensament.
FORTUNATA-E-JACINTA-III-WEB2	Es idies se l’endrabèren un shinhau e li calec someter-les entà non confoner-se.
FORTUNATA-E-JACINTA-III-WEB2	Hènt ua grana alendada, se passèc era man peth cap, perduda era vista en espaci.
FORTUNATA-E-JACINTA-III-WEB2	Gesset ara fin dera sua perplexitat e didec, damb votz cautosa:
FORTUNATA-E-JACINTA-III-WEB2	Era dignitat, era correccion, era decéncia, aguest qu’ei eth secret, companha”.
FORTUNATA-E-JACINTA-III-WEB2	Se posèc espaurit, madeish qu’eth lairon que enten bronit, e tornèc a calar-se era man en cap, coma invocant as sòns peublanqui.
FORTUNATA-E-JACINTA-III-WEB2	Mès es sòns peublanqui non li dideren arren.
FORTUNATA-E-JACINTA-III-WEB2	De pic s’encoratgèc, e recuperèc era seguretat deth sòn lenguatge, en tot díder: “tu qu’ès massa inexpèrta entà conéisher era importància qu’a en mon era forma.
FORTUNATA-E-JACINTA-III-WEB2	Sabes tu se qué ei era forma, o milhor dit, es formes?
FORTUNATA-E-JACINTA-III-WEB2	Donques non te vau a díder qu’aguestes ac son tot; mès que i a casi que son lèu lèu tot.
FORTUNATA-E-JACINTA-III-WEB2	Damb eres camine era societat, non te diderè que fantasticament, mès òc dera milhor manèra que pòt caminar.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Entre ua societat sense principis, e ua societat sense formes, sabi pas jo damb quina me demoraria”.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	X.- Fortunata ac auie comprenut.
FORTUNATA-E-JACINTA-III-WEB2	Hège senhaus afirmatius damb eth cap, e crotzades es mans sus un des sòns jolhs, daue ath sòn còs movements de balançader o de remaira.
FORTUNATA-E-JACINTA-III-WEB2	A Feijoo l’auie costat bèth trabalh arrincar-se a expausar era sua morau en aqueres circonstàncies, pr’amor qu’era consciéncia se li nudèc, e lo tenguec sarrat pendent ua estona; mès de seguit se des.heiguec, en tot evocar es teories qu’auie tengut pendent tota era sua vida.
FORTUNATA-E-JACINTA-III-WEB2	Deishat anar, donc, eth concèpte mès perilhós, seguic dempús coma ua seda, sense cap nud ne cap estramucada.
FORTUNATA-E-JACINTA-III-WEB2	Reclamacion imperiosa dera Natura… era Natura en tot dider-me aumenta-me…
FORTUNATA-E-JACINTA-III-WEB2	Que non i a manèra d’opausar-s’i… era espècia umana que cride voi créisher…
FORTUNATA-E-JACINTA-III-WEB2	Me comprenes?
FORTUNATA-E-JACINTA-III-WEB2	Parli clarament?
FORTUNATA-E-JACINTA-III-WEB2	Me calerà tier parabòles o exemples?”.
FORTUNATA-E-JACINTA-III-WEB2	Aquerò qu’ei fòrça delicat, tan delicat coma ua pistòla cargada de bon voler, que damb era non se pòt jogar.
FORTUNATA-E-JACINTA-III-WEB2	Tostemp ei preferible eth prumèr cas, eth cas dera fidelitat, pr’amor que d’aguesta sòrta complisses damb era Natura e damb eth mon.
FORTUNATA-E-JACINTA-III-WEB2	Eth dusau tèrme te lo prepausi coma un per s’un cas, e entà que… bota toti es sentits en aquerò, entà que se te ves ena ocasion, per exigéncies irresistibles deth còr, d’en.honsar eth principi, sàpies sauvar era forma…
FORTUNATA-E-JACINTA-III-WEB2	Enes nòstes relacions que n’as er exemple de qué quan se vò eth secret s’artenh.
FORTUNATA-E-JACINTA-III-WEB2	Qu’ei qüestion d’estil e abiletat.
FORTUNATA-E-JACINTA-III-WEB2	Se jo auessa temps ara, te condaria infiniti casi de pecadets cometudi damb ua resèrva absoluda, sense eth mendre escandal , sense era mendre aufensa dera dignitat que toti mos deuem…
FORTUNATA-E-JACINTA-III-WEB2	T’estonaries.
FORTUNATA-E-JACINTA-III-WEB2	Escota ben çò que te digui, e apren-t’ac de memòria.
FORTUNATA-E-JACINTA-III-WEB2	Çò de prumèr que te cau hèr ei sostier er orde public, voi díder era patz deth matrimòni, respectar ath tòn marit e non consentir que pèrde era sua dignitat de tau…
FORTUNATA-E-JACINTA-III-WEB2	Dideràs qu’ei de mau hèr, mès qu’aciu i é eth talent, companha…
FORTUNATA-E-JACINTA-III-WEB2	S’a de pensar, e mès que mès, chaupar-se ben dera pròpria dignitat entà saber guardar pera des auti…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Evaristo s’apressèc mès ada era, coma se cranhèsse que lo podesse enténer bèth un, e damb eth dit guinhaire ben regde anaue mercant ben çò que didie.
FORTUNATA-E-JACINTA-III-WEB2	Era conclusion deth concèpte non gessie, non volie gésser.
FORTUNATA-E-JACINTA-III-WEB2	En veder-lo Fortunata en aqueth embolh, acodic a botar-i remèdi, dident: “Comprenut, comprenut”.
FORTUNATA-E-JACINTA-III-WEB2	Plan, donc, que non me cau ahíger arren mès… pr’amor que se quès ena temptacion d’estimar a un òme indigne, adishatz as mèns sòs, adishatz dignitat…
FORTUNATA-E-JACINTA-III-WEB2	E era darrèra causa que te recomani ei que, s’artenhes qu’eth mameloc de Santa Cruz non posque temptar-te un aute còp, qu’auràs calat ua pica en Flandes.
FORTUNATA-E-JACINTA-III-WEB2	Dit aquerò, er ancian se lheuèc, e cuelhent capa e chapèu, se predèc a anar-se’n.
FORTUNATA-E-JACINTA-III-WEB2	Des dera pòrta entornèc entà Fortunata, e quilhant eth paishon damb senhau de comandament, li didec:
FORTUNATA-E-JACINTA-III-WEB2	Aquerò s’acabèc… e ara sò eth tòn pair, tu era mia hilha… tracta-me de vosté… agarrem es nòsti lòcs…
FORTUNATA-E-JACINTA-III-WEB2	Aprenem a víuer era vida practica…
FORTUNATA-E-JACINTA-III-WEB2	De moment, serenitat e acaba de pientar-te, que ja ei tard.
FORTUNATA-E-JACINTA-III-WEB2	Jo me’n vau, qu’è fòrça causes a hèr”.
FORTUNATA-E-JACINTA-III-WEB2	Se botèc er originau moralista en sòn coche de loguèr e a penes auie arribat ena Plaza de los Carros, comencèc a sénter ena sua amna ua inquietud inexplicabla.
FORTUNATA-E-JACINTA-III-WEB2	E darrèr dera inquietud morau li venguec un cèrt malèster fisic, damb un shinhau de tremolum e caudheireds, acompanhat d’un terror supersticiós…
FORTUNATA-E-JACINTA-III-WEB2	Mès que non podie definir era encausa dera pòur…
FORTUNATA-E-JACINTA-III-WEB2	Eth coche corrie pera Cava Alta, e Feijoo se sentie cada còp pejor.
FORTUNATA-E-JACINTA-III-WEB2	Ara imprevista sentec coma ua vibracion plan intensa en sòn interior, e un relampit a manèra de lança fugaça lo trauessèc de costat a costat.
FORTUNATA-E-JACINTA-III-WEB2	Credec qu’ua desconeishuda lengua li cridaue: “Estupid, vai quines causes l’ensenhes ara tua hilha…!”.
FORTUNATA-E-JACINTA-III-WEB2	Estenec era man entà arturar ath menaire e dider-li qu’entornèsse entath carrèr de Tabernillas; mès abans de realisar aguesta decision, cessèc era tremoladera qu’auie sentut ena sua amna, e tot quedèc en repaus… “Quines debilitats!, pensèc; aguestes que son causes de vielhs e arren mès que causes de vielhs…
FORTUNATA-E-JACINTA-III-WEB2	Donques non se m’a acodit entornar entà aquiu pr’amor de desdider-me?
FORTUNATA-E-JACINTA-III-WEB2	Non hèsques repè, companh, e sostie ara çò qu’as creigut tostemp.
FORTUNATA-E-JACINTA-III-WEB2	Aquerò qu’ei çò de practic, ei era soleta causa possibla…
FORTUNATA-E-JACINTA-III-WEB2	Se li recomanèssa era vertut absoluda, qué serie?, sermon totafèt perdut.
FORTUNATA-E-JACINTA-III-WEB2	Atau aumens…”.
FORTUNATA-E-JACINTA-III-WEB2	E seguic tan content.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Ua tarde de finaus de mars se sentec tan mau, que li calec retirar-se entara sua casa, e s’ajacèc.
FORTUNATA-E-JACINTA-III-WEB2	Dòna Paca avertic en eth, amassa damb es simptòmes d’agreujament, cèrta alegria febriu, que jutgèc de plan mala mina, pr’amor que s’eth sòn patron se tornaue mainatge o dement quan ère tan malautet, qu’ère aquerò eth senhau dera proximitat deth finau.
FORTUNATA-E-JACINTA-III-WEB2	Tota era net s’estèc en tot hèr torns d’un costat en aute, volent lheuar-se, e renegant de qué l’auessen presoèr ena preson d’aqueri maudits linçòs.
FORTUNATA-E-JACINTA-III-WEB2	Dòna Paca e eth vailet, credent qu’eth sòn patron se quedaue ja en aqueth espasme, comencèren a hèr sorriscles; cridèren ath mètge, li heren ath senhor heregues, e fin finau l’entornèren ena vida.
FORTUNATA-E-JACINTA-III-WEB2	Toti s’estonèren de veder-lo alègre e d’entener-lo afirmar que non li hège mau arren e que se sentie ben e content.
FORTUNATA-E-JACINTA-III-WEB2	Mès a maugrat d’aquerò, eth doctor botèc plan mala cara, pronosticant qu’era debilitat cerebrau e nerviosa acabarie lèu damb eth malaut.
FORTUNATA-E-JACINTA-III-WEB2	Per mès qu’aguest s’encoratgèsse non podec lheuar-se e es fòrces l’anauen mancant.
FORTUNATA-E-JACINTA-III-WEB2	Non auie en absolut cap apetís.
FORTUNATA-E-JACINTA-III-WEB2	Es amics que l’acompanhauen aqueth dia, acordèren que li diderien dera manèra mès delicada que se premanisse espirituaument entath trespàs finau, en tot ocupar-se deth negòci de sauvar era sua amna.
FORTUNATA-E-JACINTA-III-WEB2	Crederen era màger part que D. Evaristo se tarabastarie damb aquerò, donques que tostemps se vantèc de liure pensador; mès damb grana suspresa de toti entenec era indicacion dera manèra mès serena e amabla, dident qu’eth auie es sues credences, mès qu’ath còp volie complir tota obligacion consagrada per assentiment deth màger nombre.
FORTUNATA-E-JACINTA-III-WEB2	Per çò deth respècte qu’es òmes mos deuem es uns as auti non voi deishar de complir cap formalitat d’aqueres que mane tota societat ben organizada.
FORTUNATA-E-JACINTA-III-WEB2	Que tostemp è estat esclau des bones formes.
FORTUNATA-E-JACINTA-III-WEB2	Hètz-me a vier guairi prèires volgatz, que jo non m’espaurisqui per arren, ne cranhi arren, e non desentoni jamès.
FORTUNATA-E-JACINTA-III-WEB2	Non descompausar-se; vaquí eth mèn lèma”.
FORTUNATA-E-JACINTA-III-WEB2	Toti es presents se meravilhèren en entener-lo, e aguest madeish dia l’administrèren es Sacraments.
FORTUNATA-E-JACINTA-III-WEB2	Dempús se botèc fòrça ben, çò que dèc motiu entà que didessen, coma ei de costum, qu’era religion ei medecina de còs e d’amna.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Que siguec atau, plan que òc, pr’amor qu’en tot er an 75 non se moric eth filosòf practic.
FORTUNATA-E-JACINTA-III-WEB2	Pendent era convalescéncia d’aquera escometuda, non permetec que Fortunata venguesse a veder-lo.
FORTUNATA-E-JACINTA-III-WEB2	L’escriuie quauques cartetes, en tot reiterar-li es sòns conselhs e autrejant-li d’auti de naus entath dia ja pròche entà que s’auie d’efectuar era reconciliacion.
FORTUNATA-E-JACINTA-III-WEB2	Ath madeish temps, se tenguie ara revision deth sòn testament e a cuélher diuèrses disposicions benefiques que bères persones l’ac auien d’arregraïr fòrça.
FORTUNATA-E-JACINTA-III-WEB2	Qu’auie un petit capitau repartit en diuèrsi prèsti hèti entà amics damb necessitats.
FORTUNATA-E-JACINTA-III-WEB2	Quauqui uns l’auien signat recebuts de mil, de dus mil e enquia de tres mil reiaus.
FORTUNATA-E-JACINTA-III-WEB2	Toti aguesti papèrs les trinquèc.
FORTUNATA-E-JACINTA-III-WEB2	Dispausèc se com s’auien de repartir es jòies qu’auie, quauques ues de fòrça valor, anèths damb polidi diamants, botons, e ath delà caishetes excellentes d’evòri e sandala que s’auie hèt a vier de Filipines, ua beròia espada, dus o tres bastons de comandament damb punhet d’aur.
FORTUNATA-E-JACINTA-III-WEB2	Hec era distribucion de tot damb ua capitada que mostraue era sua grana delicadesa e era afeccion qu’auie as amistats consequentes.
FORTUNATA-E-JACINTA-III-WEB2	Per çò que hè a Fortunata ac dispausèc tan ben que non cabie mès.
FORTUNATA-E-JACINTA-III-WEB2	Non li deishaue en sòn testament senon quauqui petiti presents, en tot cridar-la ahilhada.
FORTUNATA-E-JACINTA-III-WEB2	Mès, mejançant un emplegat de Borsa plan discrèt, se hec ua operación qu’en era era gojateta figuraue coma crompadora de cèrta quantitat d’accions deth Banc, autrejant-li ath delà, de man a man, quauques quantitats de bilhets.
FORTUNATA-E-JACINTA-III-WEB2	Que non desbrembèc, plan, D. Evaristo as sòns parents, qu’èren dues nebodes, residentes era ua en Astorga, era auta en Ponferrada.
FORTUNATA-E-JACINTA-III-WEB2	Ambdues sigueren fòrça ben atengudes en testament; e per çò des ajudes qu’annaument les enviaue, non perdec aqueth an era memòria d’aguesta obligacion, a maugrat des fòrça copacaps qu’auec.
FORTUNATA-E-JACINTA-III-WEB2	Dòna Paca e es dus vailets tanben se harien a vier un pecic eth dia qu’eth patron manquèsse.
FORTUNATA-E-JACINTA-III-WEB2	L’indiquèren es clèrgues dera parròquia que deishèsse quauquarren entàs misses pera sua amna, e eth, damb bontadosa arridalha, repliquèc que non auie desbrembat cap des déuers dera cortesia sociau, e qu’entà non desacordar en arren, tanben quedaue botat er apartat des misses.
FORTUNATA-E-JACINTA-III-WEB2	Per Diu, estimat patriarca, ajam paciéncia…
FORTUNATA-E-JACINTA-III-WEB2	Harè tot çò que poga.
FORTUNATA-E-JACINTA-III-WEB2	L’enviè ua carta fòrça expressiua a Cárdenas en tot botar-li era nòta.
FORTUNATA-E-JACINTA-III-WEB2	Mès vos cau tier en compde qu’aquerò ei un ahèr dera glèisa.
FORTUNATA-E-JACINTA-III-WEB2	Canongia!
FORTUNATA-E-JACINTA-III-WEB2	Pro que la voleria entà jo.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	E entà jo tanben…
FORTUNATA-E-JACINTA-III-WEB2	Mès, en fin, pòt èster o non?
FORTUNATA-E-JACINTA-III-WEB2	Qu’ac cregui… mès se qué voletz!
FORTUNATA-E-JACINTA-III-WEB2	Aguesti cargues son fòrça sollicitats, e quan i a ua vacant, i a quate cents prèires damb es dents d’aguesta mida.
FORTUNATA-E-JACINTA-III-WEB2	Coma que hè dejun cada dia…
FORTUNATA-E-JACINTA-III-WEB2	Ja… que deu èster ua merluça aguest pair Rubin.
FORTUNATA-E-JACINTA-III-WEB2	Non vos balhè jo ua credenciau de Penales entà un tau Rubin?
FORTUNATA-E-JACINTA-III-WEB2	Vos, per çò que semble protegitz ad aguesta familha.
FORTUNATA-E-JACINTA-III-WEB2	Jo non protegisqui familhes, gojat.
FORTUNATA-E-JACINTA-III-WEB2	Deishatz-vos de proteccions…
FORTUNATA-E-JACINTA-III-WEB2	Per jo non quedarà.
FORTUNATA-E-JACINTA-III-WEB2	Li manarè ua auta possada a Cárdenas.
FORTUNATA-E-JACINTA-III-WEB2	Mès, plan, que son places qu’an fòrça golards.
FORTUNATA-E-JACINTA-III-WEB2	Es pretendents espleiten eth favor e era influéncia des senhores.
FORTUNATA-E-JACINTA-III-WEB2	Lèu tostemp son es pelhes es que decidissen qui s’a de sèir enes còrs des catedrales.
FORTUNATA-E-JACINTA-III-WEB2	Supausatz, donc, amic, que jo è pelhes, que sò ua dauna… tè.
FORTUNATA-E-JACINTA-III-WEB2	Mès qu’ei que jo non ac è de decidir…
FORTUNATA-E-JACINTA-III-WEB2	Milhor…
FORTUNATA-E-JACINTA-III-WEB2	Viuetz vos mil ans.
FORTUNATA-E-JACINTA-III-WEB2	E aguestes eleccions, van ben?
FORTUNATA-E-JACINTA-III-WEB2	Coma un acèr.
FORTUNATA-E-JACINTA-III-WEB2	Qu’è aquiu un pair prèire que vau un empèri.
FORTUNATA-E-JACINTA-III-WEB2	Me hè uns apraiaments en districte, que Diu tremòle, e tremòle tota era Plan Santa Trinitat.
FORTUNATA-E-JACINTA-III-WEB2	Aguest òc que merite, non digui jo canongies senon sèt mitres.
FORTUNATA-E-JACINTA-III-WEB2	Que lo coneishi, eth Pater…
FORTUNATA-E-JACINTA-III-WEB2	Siguec capelhan deth mèn regiment.
FORTUNATA-E-JACINTA-III-WEB2	Villalonga se didec adiu reiterant es sòn boni desirs entà Nicolás Rubin.
FORTUNATA-E-JACINTA-III-WEB2	Qu’ei recomanat en ua nòta d’indispensables.
FORTUNATA-E-JACINTA-III-WEB2	Qu’ei que non me dèishe víuer…
FORTUNATA-E-JACINTA-III-WEB2	Cada dia vie tres còps.
FORTUNATA-E-JACINTA-III-WEB2	Era net que me dèren eth Viatic, en aqueth moment, guardè entath costat e çò prumèr que vedí siguec a Ramsés II, damb ua candèla ena man.
FORTUNATA-E-JACINTA-III-WEB2	Com me guardaue eth malerós!…
FORTUNATA-E-JACINTA-III-WEB2	Me pensi que non me morí de tant que preguèc per jo Villaamil, demanant-li a Diu que viuessa.
FORTUNATA-E-JACINTA-III-WEB2	Que poirà èster…
FORTUNATA-E-JACINTA-III-WEB2	Non lo desbrembarè.
FORTUNATA-E-JACINTA-III-WEB2	Abur, abur.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	E don Evaristo se demorèc solet, cogitós e doçament encaborniat, saborint ena sua consciéncia eth gòi pur d’auer hèt as sòns semblables tot eth ben possible, o d’auer evitat eth mau ena mesura qu’era Providéncia a autrejat aguesta facultat ara iniciatiua umana.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	I.- Es persones fòrça rotinières e ordenades que s’acostumen as doçors tranquils deth metòde ena vida, acaben, en tot abusar de bèra manèra dera regularitat, per sométer ara hiestrèta deth temps, non sonque es ocupacions, senon es actes e foncions der esperit e enquia deth còs que semblen mès rebèls ath regim des ores.
FORTUNATA-E-JACINTA-III-WEB2	Atau, donc, era gran dòna Lupe, qu’era sua existéncia ère fòrça semblabla ara d’un relòtge damb amna, auie distribuit tan ben eth temps, qu’enquia e tot entà pensar en quinsevolh ahèr d’interès que l’arribèsse, auie senhalada ua part deth dia e un determinat lòc.
FORTUNATA-E-JACINTA-III-WEB2	Quan ère de besonh meditar, pera piquèra d’ua d’aguestes idies, fraies der abelhard, que se calen en cervèth e non i a manèra de secodir-les, o dòna Lupe non meditaue, o l’ac calie hèr seiguda en ua cagira ath cant dera hièstra dera sala, es mericles en nas, eth tistèr dera ròba dauant e eth gat fòrça espatarrat en un extrèm deth tapís.
FORTUNATA-E-JACINTA-III-WEB2	Era meditacion ère plan mès prigonda e eficaça s’era senhora auie metuda tota era man quèrra, enquia mès naut deth caneth, laguens d’ua micha, e s’es lucanes d’aguesta èren pro amples entà poder tier sus eres reishats coma es d’ua preson.
FORTUNATA-E-JACINTA-III-WEB2	Autant ère era fòrça deth metòde, que dòna Lupe non pensaue a gust senon aquiu, atau coma entà hèr es sòns calculs aritmetics eth milhor moment ère quan descargaue es cedes ena codina (quan ère eth temps de cedes), o quan botaue es cedes a chaupar.
FORTUNATA-E-JACINTA-III-WEB2	Eth costum hège aguesti prodigis, e madeish ère veir era senhora es cedes e méter era sua man sus eri, que se l’aumplie eth cervèth de numèros e vedie clar enes sòns negòcis, se li convenguie o non tau prèst, se deuie quedar-se o non damb tau o quau jòia.
FORTUNATA-E-JACINTA-III-WEB2	En lheuar-se, peth maitin d’ora, prevedie toti es eveniments e es accions deth dia que començaue, e se premanie entada eri damb ua evocacion mentau dera sua energia, e damb era distribucion metodica des ores entà tot aquerò previst o probable.
FORTUNATA-E-JACINTA-III-WEB2	Qu’ère aquerò coma dar-se còrda, arremassant en era era fòrça intelligenta qu’auie besonh.
FORTUNATA-E-JACINTA-III-WEB2	Totes aguestes rotines deth pensament e dera accion sigueren trebolades peth cambiament de casa, que se hec en deseme deth 74, e non mos cau díder guaire sacrifici li costèc a dòna Lupe aguest cambiament.
FORTUNATA-E-JACINTA-III-WEB2	Qu’ère d’aguestes persones qu’an en òdi çò desconeishut e qu’estimen eth cornèr que viuen.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Chamberí deth de Lavapiés.
FORTUNATA-E-JACINTA-III-WEB2	Carguèc, donc, era senhora de Jáuregui es sues causes, e s’installèc en un dusau estatge deth carrèr der Ave Maria.
FORTUNATA-E-JACINTA-III-WEB2	L’aurie agradat estar-se ena madeisha casa dera farmacia; mès que non i auie aquiu cap quarto damb papèrs.
FORTUNATA-E-JACINTA-III-WEB2	Escuelhec un dusau dera casa immediata, e es sòns balcons queiguien tath costat des dera sua amiga Casta Moreno, veuda de Samaniego.
FORTUNATA-E-JACINTA-III-WEB2	Es prumèrs dies estranhaue era casa, en tot auer-la pejor qu’era auta; mès lèu li calec arreconéisher qu’ère fòrça milhor, mès espaciosa e polida, e per çò des barris, çò qu’era senhora auie perdut en tranquillitat, ac auie guanhat en animacion.
FORTUNATA-E-JACINTA-III-WEB2	De man en man s’anèc adaptant ath sòn nau domicili, e quan la cuelh de nauèth era nòsta narracion, seiguda ath cant dera hièstra e meditant, damb era man laguens dera micha, en ua data que deu quèir entath mars deth 75, ja non se’n brembaue dera casa de Chamberí qu’en era la coneishérem.
FORTUNATA-E-JACINTA-III-WEB2	Era meditacion e eth cóser non l’empedien guardar de quan en quan en carrèr, e eth der Ave Maria qu’ei fòrça mès animat qu’eth de Raimundo Lulio.
FORTUNATA-E-JACINTA-III-WEB2	En ua d’aguestes guardades lèu maquinaus qu’era veuda lançaue tà dehòra, coma entà hèr ua pausa ath problèma qu’auie entre celha e celha, vedec passar a ua persona que li tirèc pendent un instant era atencion.
FORTUNATA-E-JACINTA-III-WEB2	Qu’ère Guillermina Pacheco.
FORTUNATA-E-JACINTA-III-WEB2	Que ja l’è vist passar quate o cinc còps a diferentes ores.
FORTUNATA-E-JACINTA-III-WEB2	Qu’ei vertat qu’entada era non i a distàncies…
FORTUNATA-E-JACINTA-III-WEB2	Era fondadora inspiraue a dòna Lupe fòrça simpaties.
FORTUNATA-E-JACINTA-III-WEB2	De tant veder-la passar peth carrèr Raimuno Lulio de cap ar asil d’Alburquerque, arribèc a imaginar que la tractaue.
FORTUNATA-E-JACINTA-III-WEB2	Tostemp que i auie foncion publica ena capèra der assil, i anaue dòna Lupe, desirosa de calar-se e tier relacions damb era santa.
FORTUNATA-E-JACINTA-III-WEB2	L’admiraue fòrça, non sonque per çò des sues santetats, senon mèsalèu per aqueth mesprètz deth mon, pera sua activitat virila e era granesa deth sòn caractèr.
FORTUNATA-E-JACINTA-III-WEB2	Dilhèu era senhora de Jáuregui credie sénter tanben ena sua amna, quauquarren d’aqueth levame autocratic, d’aquera iniciatiua arderosa e d’aqueth poder organizador, e aguesta sòrta de parentat espirituau ère dilhèu çò que li daue mès talents de tractar-la intimament.
FORTUNATA-E-JACINTA-III-WEB2	Solet l’auie parlat un o dus còps enes foncions der asil, atau coma per vantaria e oficialitat, e quan en aguestes hèstes la vedie entornejada de daunes dera granesa e de senhoròtes riques, qu’auien eth coche ena pòrta, dòna Lupe aurie dat eth pièch qu’encara auie per calar eth nas entre aquera gent, hèr-se damb eres e manipular enes reclamacions.
FORTUNATA-E-JACINTA-III-WEB2	Pr’amor qu’era auie era vantaria, molt ben fondada, plan, de non desmeritar des taus senhores en aquerò dera bona educacion e manères.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Que non i auie rason entà qu’era, que sabie presentar-se coma era prumèra, deishèsse d’alternar damb es daunes que seguien a Guillermina coma es oelhes seguissen ath pastor…
FORTUNATA-E-JACINTA-III-WEB2	Ath delà d’aquerò, per çò que tanh ara ròba ère alavetz era veuda de Jáuregui en excellentes condicions.
FORTUNATA-E-JACINTA-III-WEB2	Damb era sua intelligéncia e era sua economia s’auie hèt a vier un abric de velot, damb pèths, que ne era mès eleganta non lo tierie milhor.
FORTUNATA-E-JACINTA-III-WEB2	E l’auie gessut per pòc mès qu’arren, s’auem en compde guaire còsten aguestes pèces…
FORTUNATA-E-JACINTA-III-WEB2	Qu’èren en tot apraiar-li ua capòta, que… òsca; eth dia que l’estreèsse auie de tirar era atencion…
FORTUNATA-E-JACINTA-III-WEB2	Aguestes reflexions sigueren coma un parentèsi en aquerò que pensaue aquera tarde era senhora, parentèsi que dauric en veir passar a Guillermina, en tot barrar-se tanlèu era vèrge e fondadora despareishec carrèr enjós.
FORTUNATA-E-JACINTA-III-WEB2	Entornada ena meditacion, cuelhent eth hiu d’era en madeish punt que l’auie deishat… “E encara qu’eth senhor Feijoo ac remisque aué, ei tan vertat que me romaue peth carrèr ar an dera mòrt de Jáuregui… tan vertat coma que mos auem de morir.
FORTUNATA-E-JACINTA-III-WEB2	E se non, qué hège pauhicat en aquera maladida cantoada deth carrèr de Tintoretos?
FORTUNATA-E-JACINTA-III-WEB2	Aquerò siguec pòc abans dera guèrra d’Africa, pro que me’n brembi; e s’eth tau non se n’auesse anat a aucir moros, Diu se’n sap se…
FORTUNATA-E-JACINTA-III-WEB2	Mès aquerò non hè ara ath cas, e mos cau anar en çò d’aute.
FORTUNATA-E-JACINTA-III-WEB2	Qu’ei un cavalièr plan decent, non i a cap de dobte.
FORTUNATA-E-JACINTA-III-WEB2	Jáuregui l’apreciaue fòrça, e me didie que era soleta causa que non l’agradaue ère qu’ère massa hemnassièr…
FORTUNATA-E-JACINTA-III-WEB2	Dehòra d’aquerò, òme de veracitat, damb ua paraula coma es Evangèlis, e causa qu’eth didie botant- se formau, qu’ère coma se l’escriuessen es notaris…
FORTUNATA-E-JACINTA-III-WEB2	Ça que la, aquerò que m’a vengut condant aguesti dies me semble tant estranh…!
FORTUNATA-E-JACINTA-III-WEB2	Qu’ei empenaïda, que l’a cuelhut jos era sua proteccion…
FORTUNATA-E-JACINTA-III-WEB2	Se la trapèc en casa d’uns vesins, e li hec pena, e qué sai jo qué…
FORTUNATA-E-JACINTA-III-WEB2	Per mès que digue aguest sant varon, taus empenaïments me semblen a jo es cançons de Calainos…
FORTUNATA-E-JACINTA-III-WEB2	E se dilhèu…
FORTUNATA-E-JACINTA-III-WEB2	Dehòra, dehòra, pensament e non me temptes damb ua sospecha, que semble tant inversemblabla…
FORTUNATA-E-JACINTA-III-WEB2	Eth madeish Feijoo dilhèu… que pòt… aurà auut… e ara…
FORTUNATA-E-JACINTA-III-WEB2	Sus tot aquerò que i voi botar terra, pr’amor que me tornaria hòla.
FORTUNATA-E-JACINTA-III-WEB2	Era vertat ei qu’eth praube senhor a hèt un devarada terribla e non deu auer estat entà estratagèmes d’uns mesi ençà.
FORTUNATA-E-JACINTA-III-WEB2	Serà cèrt aquerò que ditz!…
FORTUNATA-E-JACINTA-III-WEB2	Un aute parentèsi.
FORTUNATA-E-JACINTA-III-WEB2	Guardèc en carrèr e vedec un aute còp a Guillermina que pujaue.
FORTUNATA-E-JACINTA-III-WEB2	Vai damb aguesta santa!
FORTUNATA-E-JACINTA-III-WEB2	Bèra causa que l’auràn autrejat.
FORTUNATA-E-JACINTA-III-WEB2	Diden qu’ac accèpte tot.
FORTUNATA-E-JACINTA-III-WEB2	Vaquí, donc, jo li poiria ajudar ena sua òbra, balhant-li mieja dotzena de claus vielhes qu’è per aciu.
FORTUNATA-E-JACINTA-III-WEB2	Aquera husta qu’amie semble un modèu…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Tè, que deu vier deth magasem des hustes deth carrèr Valencia.
FORTUNATA-E-JACINTA-III-WEB2	Vai quins embolhs…
FORTUNATA-E-JACINTA-III-WEB2	Guarda ua causa qu’a jo me shautarie, bastir un establiment en tot demanar-li sòs ath Verb…
FORTUNATA-E-JACINTA-III-WEB2	Que lo haria jo tan gran coma El Escorial…” Barrat eth parentèsi, e un aute còp en tèma: “Vai damb aquerò que m’a dit aguest maitin Nicolás: que Feijoo ei eth prumèr cavalièr de Madrid e que l’a premetut ua canongia!
FORTUNATA-E-JACINTA-III-WEB2	Se l’ac dan, ja non me quede arren entà veir.
FORTUNATA-E-JACINTA-III-WEB2	Jo m’alegraria, pr’amor de trèir-me aguesta carga deth dessús; mès quini tempsi e quini govèrns!
FORTUNATA-E-JACINTA-III-WEB2	A!, se jo governèssa, se jo siguessa ministra, be n’anarien de drets toti!
FORTUNATA-E-JACINTA-III-WEB2	S’ei qu’aguesta gent non saben… s’ei evident que non saben.
FORTUNATA-E-JACINTA-III-WEB2	Dar ua canongia a un clègue joen, qu’entre ena sua casa tara ua dera net e se passe eth temps blagant en cafè damb es capelhans de cavalaria que van sòlts per aquiu e sense licéncies!
FORTUNATA-E-JACINTA-III-WEB2	Mès en fin, que Diu te la balhe, e se pèsques eth torrom, hilh, bon apetís, e m’escriues quan arribes e non tornes mès per aciu, egoïsta, golard…
FORTUNATA-E-JACINTA-III-WEB2	Plan, donc, er aute Juanito Pablo des de qu’a ocupacion non bote es pès en casa.
FORTUNATA-E-JACINTA-III-WEB2	Qu’ei que comparat damb es sòns frairs, Maximiliano ei un àngel de Diu e un talentàs…!
FORTUNATA-E-JACINTA-III-WEB2	Que vau entad aquerò que me didie Nicolás aguest maitin…
FORTUNATA-E-JACINTA-III-WEB2	Que D. Evaristo ei un cristian ranci, e que quan l’administrèren recebec ath Senhor damb un exemple e ua santetat tan granes, que toti es concorrents ar acte plorauen damb totes es lèrmes des sòns uelhs.
FORTUNATA-E-JACINTA-III-WEB2	Tè, que non deu èster tà tant… ua exageracion.
FORTUNATA-E-JACINTA-III-WEB2	En aguestes causes de santetat mos cau cridar ar oncle Paco tà que mos hèsque a vier es rebaishes.
FORTUNATA-E-JACINTA-III-WEB2	Mès, en fin, supausem que sigue atau, e qué?
FORTUNATA-E-JACINTA-III-WEB2	Ara çò que mos cau saber se, damb tota aguesta cristiantat, mès vò dar gat per lèbe….
FORTUNATA-E-JACINTA-III-WEB2	Pena, empenaïment…!
FORTUNATA-E-JACINTA-III-WEB2	Mon Diu, balha-me ua lum clara sus aquerò, o trè-me aguesti grilhs deth cap.
FORTUNATA-E-JACINTA-III-WEB2	Jo me torni lhòca…
FORTUNATA-E-JACINTA-III-WEB2	E sabi pas se per qué m’uscli eth cervèth, pr’amor que de vertat, a jo que m’ei tot parièr.
FORTUNATA-E-JACINTA-III-WEB2	Se Maximiliano vò umiliar-se dempús des malastres que li passèren, jo non me vau a méter…
FORTUNATA-E-JACINTA-III-WEB2	Mès òc, òc que me i meterè… com consentir tau escarni?
FORTUNATA-E-JACINTA-III-WEB2	Era plan briganta…
FORTUNATA-E-JACINTA-III-WEB2	Imaginar qu’eth sòn marit la pòt perdonar dempús deth tarrabastalh indecent qu’armèc, dempús de qué eth pògavergonha hec a cuélher ad aguest malerós en tot abusar dera sua fòrça…!
FORTUNATA-E-JACINTA-III-WEB2	Quina infàmia!
FORTUNATA-E-JACINTA-III-WEB2	Se jo non auessa estat tot eth mes seguit trabalhant ad aguest gojat entà trèir-li deth cap era idia dera resvenja….
FORTUNATA-E-JACINTA-III-WEB2	Que li volie fóter un tret ar aute, e enquia se l’acodic hèr ua cartocha de dinamita tà botar-la ena pòrta dera sua casa.
FORTUNATA-E-JACINTA-III-WEB2	Delèris…
FORTUNATA-E-JACINTA-III-WEB2	Çò de milhor ei eth mesprètz….
FORTUNATA-E-JACINTA-III-WEB2	Ad aguesti pòguesvergonhes se les mesprède…
FORTUNATA-E-JACINTA-III-WEB2	Be n’ei eth mèn nebot tà calar-se en problèmes, eth que s’espaurís d’entrar en un quarto escur.
FORTUNATA-E-JACINTA-III-WEB2	Praubet Maxi!, qu’a un còr d’aur e ara que se tie tant a estudiar çò der aute mon, se l’acodissen ues causes…!
FORTUNATA-E-JACINTA-III-WEB2	Guarda se qué me didie anet!
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Ditz que la perdone cristianament, per aquerò, per çò d’aute o per se qué me sai… mès per çò de hèr vida en comun, ne peth mau de morir.
FORTUNATA-E-JACINTA-III-WEB2	E ara seguida me marege entà que li vaja a tier ua visita.
FORTUNATA-E-JACINTA-III-WEB2	Que pòt èster que sigue vertat çò que ditz Evaristo…” Totes es nets era madeisha cançon.
FORTUNATA-E-JACINTA-III-WEB2	A tot darrèr, se se bote tan pesadet, non aurè mès remèdi qu’anar-i.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	II.- Un deluns pera tarde, dòna Lupe entrèc ena sua casa tad aquerò des cinc.
FORTUNATA-E-JACINTA-III-WEB2	Anaue fòrça benjargada.
FORTUNATA-E-JACINTA-III-WEB2	E arrés mès?
FORTUNATA-E-JACINTA-III-WEB2	Non a vengut Mauricia?
FORTUNATA-E-JACINTA-III-WEB2	Aqueth senhor dera barba blanca.
FORTUNATA-E-JACINTA-III-WEB2	Non senhora…
FORTUNATA-E-JACINTA-III-WEB2	Aguest maitin la vedí ena pòrta deth cerèr dera Plazuela de Lavapiés.
FORTUNATA-E-JACINTA-III-WEB2	Papitos, qu’aguest maitin auie estat castigada perque se hec a vier dera plaça ua merluça fòrça dolenta, se pensèc qu’ara sua patrona non se l’auie passat er anuèg, e tremolaue en tot guardar-li es mans.
FORTUNATA-E-JACINTA-III-WEB2	Mès en laguens de dòna Lupe s’auie esbugassat era ira correccionau, per çò des sentiments de un aute orde e deth gran estonament que des d’ua ora abans regnaue en eth.
FORTUNATA-E-JACINTA-III-WEB2	Vene aciu e guarda ben çò que te vau a encargar.
FORTUNATA-E-JACINTA-III-WEB2	Me cau gésser un aute còp.
FORTUNATA-E-JACINTA-III-WEB2	Balha-li eth dinar ath senhor Nicolás e ath senhor Maxi; mès aguest arribarà fòrça mès tard qu’eth sòn frair.
FORTUNATA-E-JACINTA-III-WEB2	Guarda ben, e non gesques dempús damb qu’as hèt çò de contrari que t’è dit.
FORTUNATA-E-JACINTA-III-WEB2	Entath prumèr plat deth clèrgue li botes era merluça dolenta que te heres a vier aguest maitin, sabes?, e que putz…
FORTUNATA-E-JACINTA-III-WEB2	Li botes fòrça sau, e dempús la cargues de haria tot çò que pogues, e la fregisses.
FORTUNATA-E-JACINTA-III-WEB2	Bota-li totes es porcions, e se les avalarà sense encuedar-se’n de s’ei bona o dolenta.
FORTUNATA-E-JACINTA-III-WEB2	Qu’ei coma es verdons, que s’avalen tot çò que les lancen.
FORTUNATA-E-JACINTA-III-WEB2	Tath dessèrt, es nòdes e eth siròp, sabes?.
FORTUNATA-E-JACINTA-III-WEB2	Li botes ena taula era gèrla, que se harte; a veir se se l’acabe.
FORTUNATA-E-JACINTA-III-WEB2	Qu’ei ja fermentat e non i a qui se l’avale…
FORTUNATA-E-JACINTA-III-WEB2	S’eth senhoret Maxi venguesse abans de qué jo aja arribat, li botes de prumèr plat ua des costelhes de vedèra, era mès gròssa, e de dessèrt li très es coquilhons que se hec a vier eth pastissèr aguest maitin, e eth codonhat que jo prengui.
FORTUNATA-E-JACINTA-III-WEB2	A veir s’ac hès tot ath revés”.
FORTUNATA-E-JACINTA-III-WEB2	Quan li balhaue taus pròves de confiança, en tot delegar en era era autoritat, era gojata se creishie, e agudant eth sòn enteniment, per çò dera vantaria, complie es sues obligacions d’ua manèra irreprochabla.
FORTUNATA-E-JACINTA-III-WEB2	Dòna Lupe, que ja la coneishie pro ben, n’ère segura de qué es sues ordes serien complides.
FORTUNATA-E-JACINTA-III-WEB2	Papitos hec damb eth cap senhaus d’intelligéncia, e se n’arrie, era plan tafurèla, aciu que non pequi!…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dòna Lupe s’estèc pendent ua estona ena sala, sense botjar-se deth fautulh que s’auie seigut en entrar, damb eth mantèl botat, era man ena gauta, pensant en çò de madeish.
FORTUNATA-E-JACINTA-III-WEB2	Que non auie entornat encara deth sòn estonament, ne entornarie en fòrça temps.
FORTUNATA-E-JACINTA-III-WEB2	Fortunata, donques que dera sua casa venguie, l’auie dat mil duros entà que se les placèsse dera manèra que credesse mès avienta… e sense voler adméter recebut…
FORTUNATA-E-JACINTA-III-WEB2	Ara prumèria sospechèc era senhora de Jáuregui se serien faussi es bilhets… mès, que non , qu’èren mès legitims qu’eth solei!
FORTUNATA-E-JACINTA-III-WEB2	Aguesta pròva de confiança l’arribaue ena amna, donques que non solet ère confiança ena sua aunestetat, senon tanben en sòn talent entà hèr produsir sòs as sòs.
FORTUNATA-E-JACINTA-III-WEB2	Pr’amor que, ath delà, Fortunata, pendent era convèrsa, auie deishat compréner qu’auie accions de Banc, sense díder guaires.
FORTUNATA-E-JACINTA-III-WEB2	D’a on auie gessut aguesta riquesa?
FORTUNATA-E-JACINTA-III-WEB2	Dilhèu Juanito Santa Cruz… dilhèu Feijoo…
FORTUNATA-E-JACINTA-III-WEB2	Çò de mès estranh ère que dòna Lupe, per impulsi de tolerància qu’auien gessut còp sec deth sòn esperit, s’esforçaue en supausar qu’aguest capitau ère de procedéncia decenta.
FORTUNATA-E-JACINTA-III-WEB2	Vaquí era fascinacion qu’era monèda exercís en quauqui caractèrs, pr’amor qu’entada eri es causes bones an d’auer ua bona origina…!
FORTUNATA-E-JACINTA-III-WEB2	Çò que non compreni ei ua causa…
FORTUNATA-E-JACINTA-III-WEB2	Eth prumèr dia me didec Feijoo qu’estaue miserabla… mès miserabla, e minjant-se es sòns estauvis.
FORTUNATA-E-JACINTA-III-WEB2	Donques s’aguestes son es rechauchets…!
FORTUNATA-E-JACINTA-III-WEB2	En fin, virem era plana; botem-mos en un punt de vista imparciau, non hescam judicis temeraris abans d’auer dades segures.
FORTUNATA-E-JACINTA-III-WEB2	Qui gause condemnar a un semblable sense escotar-lo?
FORTUNATA-E-JACINTA-III-WEB2	Que serie ua crudeutat, ua injustícia.
FORTUNATA-E-JACINTA-III-WEB2	Aquerò de qué tostemp ajam de pensar mau, me semble ua asenada…
FORTUNATA-E-JACINTA-III-WEB2	Mès que m’estongui aciu encaborniada, e se me tardi, dilhèu non trapa ena sua casa a D. Francisco…
FORTUNATA-E-JACINTA-III-WEB2	Eth diderà se qué hèm damb aguesti sòs”.
FORTUNATA-E-JACINTA-III-WEB2	Tant que baishaue era escala es sòns pensaments anauen cambiant.
FORTUNATA-E-JACINTA-III-WEB2	Que n’ei fòrça de beròia.
FORTUNATA-E-JACINTA-III-WEB2	E tostemp tan moisheta…
FORTUNATA-E-JACINTA-III-WEB2	Que semble que non trinque ua sièta.
FORTUNATA-E-JACINTA-III-WEB2	Quan entrè, lèu cuelh ua malagana.
FORTUNATA-E-JACINTA-III-WEB2	E aquerò non ei simulat… que serà tot çò que volgue, mès non interprète papèrs, ne a talent entà hè’c.
FORTUNATA-E-JACINTA-III-WEB2	Per çò des bones manères, qu’a desbrembat tot aquerò que l’ensenhè… mos calerà tornar a començar… e de lenguatge madeish.
FORTUNATA-E-JACINTA-III-WEB2	Ne era mès leugèra mencion as eveniments der an passat.
FORTUNATA-E-JACINTA-III-WEB2	Coma ues tres ores longues s’estèc dòna Lupe dehòra dera sua casa.
FORTUNATA-E-JACINTA-III-WEB2	Quan tornèc, Nicolás auie dinat e ja se n’auie anat.
FORTUNATA-E-JACINTA-III-WEB2	E Maximiliano ère ja en tot acabar.
FORTUNATA-E-JACINTA-III-WEB2	Era prumèra pregunta que li hec era patrona a Papitos siguec era restacada as ordes que l’auie balhat.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	E didec quauquarren?
FORTUNATA-E-JACINTA-III-WEB2	Que non podie dider arren, donques que non paraue d’avalar.
FORTUNATA-E-JACINTA-III-WEB2	Dòna Lupe arrie.
FORTUNATA-E-JACINTA-III-WEB2	Se n’assegurèc de qué a Maximiliano se l’auie mestrat d’acòrd damb es sues ordes e dempús de cambiar-se era ròba, se premanic era sua pròpria parva, qu’ère çò de mès frugala.
FORTUNATA-E-JACINTA-III-WEB2	Quan entrèc en minjador ja Maxi non ère aquiu, e mieja ora dempús lo trapèc en sòn quarto, sense lum, seigut ath costat dera taula e capenjós sus era, damb eth cap sostengut enes mans, e agarrades aguestes as peus coma se se les volèsse arrincar.
FORTUNATA-E-JACINTA-III-WEB2	En veder-lo tan calat ena sua tristesa, era sua senhora tia li didec: “Au, òme, non te botes atau.
FORTUNATA-E-JACINTA-III-WEB2	Que non s’a de cuélher un es causes tan seriosament…
FORTUNATA-E-JACINTA-III-WEB2	Çò que Diu volgue que se passe, se passarà.
FORTUNATA-E-JACINTA-III-WEB2	Quan es causes vien ben rodades, non i a manèra d’evitar-les”.
FORTUNATA-E-JACINTA-III-WEB2	M’as marejat tant… que… fin finau…
FORTUNATA-E-JACINTA-III-WEB2	Donques qu’arren… que l’è vist e non se m’a avalat.
FORTUNATA-E-JACINTA-III-WEB2	Qu’ei era madeisha pèga inexpèrta de tostemp.
FORTUNATA-E-JACINTA-III-WEB2	Està deteriorada?
FORTUNATA-E-JACINTA-III-WEB2	Deteriorada?
FORTUNATA-E-JACINTA-III-WEB2	Guarda tu.
FORTUNATA-E-JACINTA-III-WEB2	Qu’està plan beròia.
FORTUNATA-E-JACINTA-III-WEB2	De cada uelh semble que li gessen guaires esteles i a en Cèu.
FORTUNATA-E-JACINTA-III-WEB2	A quauques persones era misèria que les va ben.
FORTUNATA-E-JACINTA-III-WEB2	Mès qué, ei ena misèria?
FORTUNATA-E-JACINTA-III-WEB2	Passe necessitats?, preguntèc eth gojat, estornejant-se damb inquietud ena cagira.
FORTUNATA-E-JACINTA-III-WEB2	Aquerò non ac podem consentir…
FORTUNATA-E-JACINTA-III-WEB2	Que non digui qu’age hame… e dilhèu…
FORTUNATA-E-JACINTA-III-WEB2	Era sua situacion que non deu èster guaire comòda.
FORTUNATA-E-JACINTA-III-WEB2	Aué tas quate dera tarde, sivans m’a dit, non auie entrat en sòn còs senon un tròç de pan deth dia d’abans, un trocet de chicolate cru e tath meddia ua cuerta porcion de hereishures.
FORTUNATA-E-JACINTA-III-WEB2	Diu mèn!
FORTUNATA-E-JACINTA-III-WEB2	E vos consentitz aquerò?
FORTUNATA-E-JACINTA-III-WEB2	Hereishures!…
FORTUNATA-E-JACINTA-III-WEB2	Dilhèu ei peniténcia, repliquèc era veuda en aqueth ton de conviccion ingenua que cuelhie quan volie jogar damb era credulitat deth sòn nebot, coma hè eth gat damb era bòla de papèr.
FORTUNATA-E-JACINTA-III-WEB2	Francament, tia, aquerò de qué passe hame…
FORTUNATA-E-JACINTA-III-WEB2	Ja t’è dit que non ei prudent deishar anar jamèsi tant a usclar dents sus cap punt que se referisque a causes umanes.
FORTUNATA-E-JACINTA-III-WEB2	Ja ves ath brave de D. Juan Prim qué ludent s’a demorat damb es sòns jamèsi.
FORTUNATA-E-JACINTA-III-WEB2	Donques a jo non m’arribarà çò de Juan Prim, pr’amor que sai çò que digui… e coma qu’era restauracion depen de jo, e jo non la vau a hèr…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Mès que non se tracte d’aquerò ara.
FORTUNATA-E-JACINTA-III-WEB2	Encara que non ajam de hèr es patzes me hè dò que passi hame.
FORTUNATA-E-JACINTA-III-WEB2	Mos cau ajudar-la.
FORTUNATA-E-JACINTA-III-WEB2	Tornarè, donc, aquiu.
FORTUNATA-E-JACINTA-III-WEB2	Mès se m’acodís ua auta causa.
FORTUNATA-E-JACINTA-III-WEB2	Jo!, exclamèc er exaltat gojat notant qu’es sòns peus se li chinauen.
FORTUNATA-E-JACINTA-III-WEB2	Òc, tu… pr’amor qu’ès avedat a que tot t’ac balhen prestit e codut…
FORTUNATA-E-JACINTA-III-WEB2	Aquerò qu’ei ua causa delicada…
FORTUNATA-E-JACINTA-III-WEB2	Jo non voi responsabilitats.
FORTUNATA-E-JACINTA-III-WEB2	Que non ès ja un mainatge e te cau decidir tu madeish aguestes causes.
FORTUNATA-E-JACINTA-III-WEB2	Que se botaue mau sonque de pensà’c.
FORTUNATA-E-JACINTA-III-WEB2	Tu, òc, tu…
FORTUNATA-E-JACINTA-III-WEB2	Dèisha-te de pòur e trantalhaments.
FORTUNATA-E-JACINTA-III-WEB2	Tornèc a persutar dòna Lupe, damb lenguatge dur, que li calie decidir per eth madeish aqueth ahèr de reconciliacion, veir a Fortunata e actuar en consciéncia segons es impressions que recebesse.
FORTUNATA-E-JACINTA-III-WEB2	Tant e tant li prediquèc, que fin finau eth praube gojat hec eth prepaus d’anar-i; e a londeman, pendent ua estona que li deishèc liure era farmacia, cuelhec eth camin deth carrèr de Tabernillas, mès mòrt que viu, pensant çò que li diderie e çò que se cararie, damb era pena plan accentuada ena boca der estomac, madeish que quan anaue a examinar-se.
FORTUNATA-E-JACINTA-III-WEB2	E en arribar e arreconéisher eth numèro dera casa, l’entrèc tau espant, que se retirèc, en tot húger deth carrèr e deth barri…
FORTUNATA-E-JACINTA-III-WEB2	Eth dia a vier hec un aute esfòrç e podec entrar en lumedan; mès se posèc dauant dera veirina que daue pas ara escala.
FORTUNATA-E-JACINTA-III-WEB2	L’espaurie era idia de pujar, e dera sua ment s’auie esfaçat tot aquerò que li pensaue díder.
FORTUNATA-E-JACINTA-III-WEB2	Se demorèc ua estona en espaventosa luta, enquia que l’assautèren idies alarmantes coma aguesta: “S’ara baishe e me ve aciu…” E gessec ath mès córrer tath carrèr sense gosar guardar entà darrèr.
FORTUNATA-E-JACINTA-III-WEB2	Er assag deth tresau dia que non auec milhor capitada, e engüejat a tot darrèr e desgahonat, decidic exprimir-se damb era sua hemna mejançant ua carta.
FORTUNATA-E-JACINTA-III-WEB2	Caminant entath carrèr der Ave Maria, anaue pensant qu’aurie de méter ena carta fòrça severitat, e un leugèr matis d’indulgéncia, un graet de sau solet de pietat entà adobar-la.
FORTUNATA-E-JACINTA-III-WEB2	Li diderie que non la podie adméter ena sua casa; mès damb eth temps… se daue pròves d’empenaïment…
FORTUNATA-E-JACINTA-III-WEB2	En fin, que ja gesserie era carta tan polidament.
FORTUNATA-E-JACINTA-III-WEB2	Excitat per aguestes idies e prepausi entrèc ena sua casa, e en filar-se de cap ath sòn quarto e enténer era votz dera sua tia que dera sala estant lo cridaue, sentec en còr coma se li toquèssen damb era punta d’ua agulha…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Diu que hè possible çò qu’ei impossible!
FORTUNATA-E-JACINTA-III-WEB2	Ena sala ère Fortunata de pès, era sang dera cara perduda, coma es que van a èster executadi…
FORTUNATA-E-JACINTA-III-WEB2	Maximiliano non queiguec en redon per miracle de Diu…
FORTUNATA-E-JACINTA-III-WEB2	Didec A!…
FORTUNATA-E-JACINTA-III-WEB2	Tanpòc era badaue boca e es sues guardades queiguien en solèr coma pesi de plomb.
FORTUNATA-E-JACINTA-III-WEB2	Fin finau eth joen, en darrèr grad de trebolament e de desconcèrt, gasulhèc quauquarren atau coma bona tarde… e dempús: jo me pensè… e dempús: de sòrta que vos, tia…
FORTUNATA-E-JACINTA-III-WEB2	Non, jo non me boti en arren, declarèc dòna Lupe qu’ère seiguda coma auent ua presentida.
FORTUNATA-E-JACINTA-III-WEB2	Era soleta causa qu’è decidit ei hèr-la a vier aciu tà que, cara a cara, decidigatz…
FORTUNATA-E-JACINTA-III-WEB2	Fortunata, sè-te.
FORTUNATA-E-JACINTA-III-WEB2	En tot rebrembar-se’n der escarni sentec Maximiliano ena sua amna ua reaccion brusca contra aqueth misticisme recent aprenut, mès hilh deth besonh que dera conviccion.
FORTUNATA-E-JACINTA-III-WEB2	Lèu l’acompanhèc era sua tia en gabinet, e li didec: “Que me semble ben era tua severitat.
FORTUNATA-E-JACINTA-III-WEB2	Mès es circonstàncies…
FORTUNATA-E-JACINTA-III-WEB2	Qu’ei que non m’as dit qu’ère indispensable passar-li uns sòs diadèrs entà aliments?
FORTUNATA-E-JACINTA-III-WEB2	Qu’auie eth gojat eth cap tan capvirat que non se n’encuedèc de taus arguments.
FORTUNATA-E-JACINTA-III-WEB2	Entada eth madeish ère qu’era sua tia li parlèsse de dues cases que de quate mil.
FORTUNATA-E-JACINTA-III-WEB2	La botaram en quartet pròche ath mèn.
FORTUNATA-E-JACINTA-III-WEB2	E pro.
FORTUNATA-E-JACINTA-III-WEB2	Ai!, que tostemp m’an de tocar a jo aguesti apraiaments e composicions…!
FORTUNATA-E-JACINTA-III-WEB2	Sabes se qué te digui?
FORTUNATA-E-JACINTA-III-WEB2	Donques qu’aciu auratz escadença entà dider-vos toti es insults que volgatz o de balhar-vos totes es explicacions que credatz convenentes.
FORTUNATA-E-JACINTA-III-WEB2	Jo me laui es mans.
FORTUNATA-E-JACINTA-III-WEB2	A jo non me metatz enes vòstes peleges.
FORTUNATA-E-JACINTA-III-WEB2	Se voletz arribar a bèth acòrd, que sigue en bona ora, e se non tanben.
FORTUNATA-E-JACINTA-III-WEB2	Pro que hèsqui jo de prestar-vos era casa tà que vos cuelhetz eth pos entà veir se i a patzes o non i a patzes.
FORTUNATA-E-JACINTA-III-WEB2	E per Diu, non me balhes mès copacaps.
FORTUNATA-E-JACINTA-III-WEB2	Se se passen es dies e non ges er acòrd, s’a acabat.
FORTUNATA-E-JACINTA-III-WEB2	Mès non me balhètz mès copacaps, per Diu, non mès copacaps”.
FORTUNATA-E-JACINTA-III-WEB2	Aquerò darrèr ac didec en votz nauta, gessent ja en correder, de sòrta qu’ac enteneren plan ben Papitos en un extrèm dera casa, e Fortunata en aute.
FORTUNATA-E-JACINTA-III-WEB2	Aguesta s’estèc des d’aquera tarde ena casa, e era sua situacion ère des mens comòdes, pr’amor qu’eth sòn marit a penes li parlaue.
FORTUNATA-E-JACINTA-III-WEB2	Nicolás amiaue tota era convèrsa ena taula.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Que cadun hèsque çò que volgue”.
FORTUNATA-E-JACINTA-III-WEB2	Mès, a maugrat d’aquerò, era esposa non se n’anèc.
FORTUNATA-E-JACINTA-III-WEB2	Tath tresau dia, ath miei dera resèrva e deth silenci foreno que i auie entre ambdús esposi, comencèc Maxi a deishar anar quauqua paraula; dempús ja non siguereren paraules, senon frases, e darrèr des frases heredes vengueren es tèbes.
FORTUNATA-E-JACINTA-III-WEB2	Fin finau, se permetec quauque concèpte alègre.
FORTUNATA-E-JACINTA-III-WEB2	Tath cincau dia arrie guardant ara sua hemna.
FORTUNATA-E-JACINTA-III-WEB2	Tath siesau, Fortunata lo guardaue damb atencion cortèsa quan didie bèra causa; Tath sètau, Maxi opinaue coma era en totes es discussions que se formauen ena taula; tath ueitau la tocaue damb eth paumet dera man ena espatla; tath nauau era senhora de Rubin s’interessaue pr’amor qu’eth sòn marit s’abriguèsse en gésser, e tath dètzau s’estèren coma un quart d’ora mormolhant solets en un cornèr dera sala; tar onzau Maxi li sarrèc fòrt era man quan entrèc, e tath dotzau exclamèc dòna Lupe coma prèire qu’entone er hosanna: “Vai, que ja vos botatz bavosi.
FORTUNATA-E-JACINTA-III-WEB2	Per Diu, non me balhetz copacaps.
FORTUNATA-E-JACINTA-III-WEB2	Que ja crebatz per hèr es patzes, tà qué tantes desencuses?
FORTUNATA-E-JACINTA-III-WEB2	Pro ben hèsqui jo non botant-me en arren, prauba de jo”.
FORTUNATA-E-JACINTA-III-WEB2	E d’aguesta manèra se realizèc aquera restauracion, aqueth restabliment dera vida legau.
FORTUNATA-E-JACINTA-III-WEB2	Que siguec coma aguestes causes que se passen, sense que se posque determinar com, hèts fataus ena istòria d’ua familha coma ne son ena istòria des pòbles; hèts qu’es sabents n’an era presentida, qu’es expèrts vaticinen sense poder díder en qué se basen, e qu’arriben a èster efectius sense saber com, pr’amor qu’encara que se les sente vier, non se ve eth dissimulat mecanisme que les hè a vier.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	III.- Enes prumèrs dies que seguiren ad aguest gran eveniment, arren se passèc digne d’èster condat.
FORTUNATA-E-JACINTA-III-WEB2	Se i auec bèra causa, que siguec de pòrtes tà dehòra.
FORTUNATA-E-JACINTA-III-WEB2	M’i prèdi.
FORTUNATA-E-JACINTA-III-WEB2	Ua tarde ère dòna Lupe e Fortunata ena sala cosent ues anères as magnifiques cortines de seda que s’auie quedat era senhora per çò d’un prèst non satisfèt, quan Papitos, qu’auie pistat en balcon tà despenjar era ròba botada a secar, comencèc a hèr sorriscles: “Senhores, vietz, vietz, guardatz… guaira gent!…
FORTUNATA-E-JACINTA-III-WEB2	Qu’an aucit a bèth un”.
FORTUNATA-E-JACINTA-III-WEB2	Guaitèren es dues senhores e vederen qu’ena part baisha deth carrèr, près dera cantoada de San Carlos, i auie un gran rondèu que cada còp s’aumentaue mès.
FORTUNATA-E-JACINTA-III-WEB2	Jo veigui ua bura estirada en solèr, didec dòna Lupe.
FORTUNATA-E-JACINTA-III-WEB2	Ves tu quauquarren?…
FORTUNATA-E-JACINTA-III-WEB2	Que deu èster un embriac.
FORTUNATA-E-JACINTA-III-WEB2	Mès guarda se guaira gentada s’amasse.
FORTUNATA-E-JACINTA-III-WEB2	Es coches non pòden passar….
FORTUNATA-E-JACINTA-III-WEB2	E guarda aguesti policièrs.
FORTUNATA-E-JACINTA-III-WEB2	Que non i a remèdi.
FORTUNATA-E-JACINTA-III-WEB2	Tè, çò que tu vòs ei petofiar…
FORTUNATA-E-JACINTA-III-WEB2	Ve-te’n, donc, didec dòna Lupe, qu’aqueth dia ère de bona encolia; se non gesses queiràs peth balcon.
FORTUNATA-E-JACINTA-III-WEB2	Mès torna lèu… e tie compde de netejar- te ben es pès enes peluts que i a ena portaria, pr’amor que i a fòrça hanga…
FORTUNATA-E-JACINTA-III-WEB2	Guarda se com botères eth tapís quan tornères d’avisar ath carboèr.
FORTUNATA-E-JACINTA-III-WEB2	Gessec Papitos ara prèssa e siguec dehòra coma uns vint menutes.
FORTUNATA-E-JACINTA-III-WEB2	Òc, senhora… guardatz.
FORTUNATA-E-JACINTA-III-WEB2	Ara ua auta causa…
FORTUNATA-E-JACINTA-III-WEB2	Sabetz, senhora, sabetz?…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qu’ei ua hemna que semble qu’ei embriaga, mès fòrça embriaga…
FORTUNATA-E-JACINTA-III-WEB2	E non sabetz se qui ei?, era senhora Mauricia.
FORTUNATA-E-JACINTA-III-WEB2	Mès ac entenes, hemna, ac as entenut?, didec dòna Lupe deth correder entant e tornant entara sala.
FORTUNATA-E-JACINTA-III-WEB2	Mauricia… embriaga… vaquí çò qu’arremasse a tanta gent.
FORTUNATA-E-JACINTA-III-WEB2	Fortunata dempús deth prumèr moment d’estonament.
FORTUNATA-E-JACINTA-III-WEB2	Òc, senhoreta, qu’ei era…
FORTUNATA-E-JACINTA-III-WEB2	Mès hilha, observèc dòna Lupe tornant a pistar damb oficialitat…
FORTUNATA-E-JACINTA-III-WEB2	Cre-me que me hè aquerò ua impression…
FORTUNATA-E-JACINTA-III-WEB2	E es der Orden Público que non arriben…
FORTUNATA-E-JACINTA-III-WEB2	A!, òc, la lheuen…
FORTUNATA-E-JACINTA-III-WEB2	Quina hemna!…
FORTUNATA-E-JACINTA-III-WEB2	Guarda que botar-se en aguest estat.
FORTUNATA-E-JACINTA-III-WEB2	Ara se la hèn a vier…
FORTUNATA-E-JACINTA-III-WEB2	Òc, se la hèn a vier entara Casa de Socorro o entar espitau…
FORTUNATA-E-JACINTA-III-WEB2	Pugen.
FORTUNATA-E-JACINTA-III-WEB2	Dilhèu se la hèn a vier entara farmacia?
FORTUNATA-E-JACINTA-III-WEB2	Qu’ei qu’a eth cap trincat en bèth lòc… afirmèc Papitos en tot hèr veir es dimensions dera herida.
FORTUNATA-E-JACINTA-III-WEB2	E deishaue anar fòrça sang que corrie carrèr enjós coma cor era aigua quan plò.
FORTUNATA-E-JACINTA-III-WEB2	Quan passaue jos es balcons et còs inèrt de Mauricia la Dura, amiat pes der Orden Público e e acompanhat pera gent, Fortunata gessec deth balcon, donques que non auie in tà presenciar tau espectacle.
FORTUNATA-E-JACINTA-III-WEB2	Dòna Lupe e Papitos òc qu’ac vederen tot, e aguesta auec era pretension de qué era sua patrona la deishèsse anar ena farmacia entà veir era garison que li hègen ad aquera embriaga.
FORTUNATA-E-JACINTA-III-WEB2	Mès aquerò que ja ère massa, e encara qu’era gojateta s’endonvièc diuèrses desencuses entà baishar, non se’n gessec.
FORTUNATA-E-JACINTA-III-WEB2	Me semble que d’aguesta non se’n gesserà.
FORTUNATA-E-JACINTA-III-WEB2	Prauba hemna!
FORTUNATA-E-JACINTA-III-WEB2	Auer aguest vici!
FORTUNATA-E-JACINTA-III-WEB2	De vertat que me hè dò, donques que non n’a ua auta coma era entà véner jòies”.
FORTUNATA-E-JACINTA-III-WEB2	Condèc alavetz Maximiliano un hèt plan curiós e recent dera istòria dera tau Mauricia que l’auien condat aquera madeisha tarde, dempús dera garison, peth Sr. Aparisi, un des que solien vier de reünion ena farmacia.
FORTUNATA-E-JACINTA-III-WEB2	Se’n sabec dòna Guillermina, era senhora aguesta que demane entàs orfanèls deth carrèr d’Alburquerque, e madeish siguec saber-se’n, que volar-se’n…
FORTUNATA-E-JACINTA-III-WEB2	Guardatz.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Tum, tum…
FORTUNATA-E-JACINTA-III-WEB2	Qui i a?…
FORTUNATA-E-JACINTA-III-WEB2	E gessec eth pastor, qu’ei un que criden D. Horacio qu’a eth peu ròi e clar, coma barbes de milhòc; gessec tanben era pastora, era sua hemna, qu’ei ua tau dòna Malvina… bones persones es dus, pr’amor que çò de protestant non trè çò de decent.
FORTUNATA-E-JACINTA-III-WEB2	Entre parentèsi, se distinguissen pera sua independéncia en vestir.
FORTUNATA-E-JACINTA-III-WEB2	Dòna Malvina li hè es levites a D. Horacio, e D. Horacio l’apraie es chapèus a dòna Malvina.
FORTUNATA-E-JACINTA-III-WEB2	Totau, qu’aguesti anglesòts ac comprenen: non despenen un sò horadat en sartes ne en modistes.
FORTUNATA-E-JACINTA-III-WEB2	Mès vau tath relat.
FORTUNATA-E-JACINTA-III-WEB2	Es pastors se les aueren regdes, e dòna Guillermina mès regdes encara.
FORTUNATA-E-JACINTA-III-WEB2	Religion contra religion, era causa s’anaue botant lèja.
FORTUNATA-E-JACINTA-III-WEB2	Es protestants didien qu’aquera hemna les auie demanat caritat e proteccion; dòna Guillermina ac remie, en tot acusar-les d’auer-la hèt parlar e d’auer vengut a cercar-la ena sua pròpria casa.
FORTUNATA-E-JACINTA-III-WEB2	D. Horacio didec que de cap manèra e que harie valer es sòns drets luterans dauant deth madeish Tribunal Supremo; S’enventic era auta, e dòna Malvina treiguec eth libre dera Constitucion, qu’ad aquerò repliquèc Guillermina qu’era non se’n sabie de constitucions ne de libres de cavalaria.
FORTUNATA-E-JACINTA-III-WEB2	Fin finau, acodic era catolica ath Governador e eth Governador manèc que gessese Mauricia deth poder de Poncio Pilatos, ei a díder, de D. Horacio.
FORTUNATA-E-JACINTA-III-WEB2	Ves quines causes?, observèc dòna Lupe.
FORTUNATA-E-JACINTA-III-WEB2	Vaquí es garrolhes que se formen per çò dera religion.
FORTUNATA-E-JACINTA-III-WEB2	Pro qu’ac didie eth mèn Jáuregui, qu’ère fòrça liberau, encara que non li daue pera libertat de cultes.
FORTUNATA-E-JACINTA-III-WEB2	Donques demoratz, qu’encara manque çò de milhor.
FORTUNATA-E-JACINTA-III-WEB2	D. Horacio, coma anglés que sap respectar es leis, aubedic era orde deth Governador, en tot reservar-se tier es sues opinions dauant des tribunaus.
FORTUNATA-E-JACINTA-III-WEB2	Mès quan li didec a Mauricia que se n’anèsse, aguesta non volec, e comencèc a botar verda a dòna Guillermina, en tot èster era present, e a totes es senhores des Juntas católicas, dident qu’èren ues taus e ues quaus.
FORTUNATA-E-JACINTA-III-WEB2	Be n’ei de briganda!
FORTUNATA-E-JACINTA-III-WEB2	Dòna Guillermina non cuelhec pòur per aquerò, ne renoncièc a hèr- la-se a vier.
FORTUNATA-E-JACINTA-III-WEB2	Se n’anèc tot doç e se seiguec ena pòrta, en un sauvacanton que i a aquiu.
FORTUNATA-E-JACINTA-III-WEB2	Toti es dies venguie a botar-se en madeish lòc, coma un sentinèla.
FORTUNATA-E-JACINTA-III-WEB2	Eth pastor e era pastora li didien que passèsse e era responie que fòrça gràcies…
FORTUNATA-E-JACINTA-III-WEB2	E fin finau, ager se virèren es causes, pr’amor que Mauricia s’emmalicièc, e escometent a dòna Malvina li fotèc era cara plia d’engarrapades…
FORTUNATA-E-JACINTA-III-WEB2	D. Horacio cridèc as der Orden Público e era tarasca se met ena capèra, trinque eth cagièra, vèsse eth tintèr, trinque toti es libres, forme ua barralha damb es cagires, e cuelh era copa qu’en era comunien, e… la profane dera manèra mès indecenta.
FORTUNATA-E-JACINTA-III-WEB2	Costèc fòrça trabalh hèr-la enlà tath carrèr…
FORTUNATA-E-JACINTA-III-WEB2	En gésser… tras!…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Tot aquerò ac a condat Aparisi, que se’n sap peth madeish D. Horacio e per dòna Guillermina, e pr’amor que li calec intervier coma tinent d’alcalde qu’ei deth districte…
FORTUNATA-E-JACINTA-III-WEB2	A Mauricia la botèren en casa d’ua fraia que s’està en carrèr Toledo e se ve qu’aquiu tanpòc la pòden tier, per çò que s’a vist aguesta tarde.
FORTUNATA-E-JACINTA-III-WEB2	Dera farmacia l’amièren entara Casa de Socorro.
FORTUNATA-E-JACINTA-III-WEB2	Eth relat qu’ère massa long entàs paumons de Maximiliano, per çò qu’arribèc ath finau fòrça fatigat.
FORTUNATA-E-JACINTA-III-WEB2	Toti s’estonèren dera narracion, e dòna Lupe planhèc ara Dura, deplorant que damb un vici tan dolent hesse a maubé es qualitats e era intelligéncia venedora qu’auie.
FORTUNATA-E-JACINTA-III-WEB2	Per çò que hè a Fortunata, se sentie prigondament herida, e desiraue qu’eth sòn marit acabèsse de condar aqueres plan tistes istòries entà qu’era convèrsa venguesse entà d’auti ahèrs.
FORTUNATA-E-JACINTA-III-WEB2	Mès que non siguec possible, pr’amor qu’enquiath finau deth dinar non se parlèc senon de Mauricia, des protestants e deth malerós vici dera embriaguesa; E, a tot darrèr, Nicolás treiguec a lúder eveniments passadi enes Micaelas, en tot evocar eth testimòni de Fortunata.
FORTUNATA-E-JACINTA-III-WEB2	Aguesta, plan contra era sua volontat, non auec mès remèdi que condar es novelisti passatges der arrat, es visions e eth dera botelha de conhac; mès ad hec a grani traits, pr’amor d’acabar mès lèu.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	IV.- Aquera net se n’anèren tà Variedades, qu’ei a dues canes der Ave Maria.
FORTUNATA-E-JACINTA-III-WEB2	Un aute auantatge d’aqueth barri sus eth de Chamberí ei que se pòt anar de net a veir ua pecèta o a passar ua estona en quinsevolh cafè, sense hèr caminades de mieja lèga, ne tier eth tramvia.
FORTUNATA-E-JACINTA-III-WEB2	A Fortunata non l’agradaue vier en teatre ne presentar-se en public.
FORTUNATA-E-JACINTA-III-WEB2	Sentie ua pòur inexplicabla des guardades dera gent, e encara que pòqui o degun la coneishien, se pensaue que la coneishien toti, e que de cada boca gessie un comentari sus era.
FORTUNATA-E-JACINTA-III-WEB2	Malerosament, ahèrs non ne mancaue.
FORTUNATA-E-JACINTA-III-WEB2	Mès se la guardauen es òmes, ère entà admirar-la, e se mormolhauen dempús, pòqui viatges didien quauquarren basat en ua coneishença vertadèra dera realitat.
FORTUNATA-E-JACINTA-III-WEB2	Un aute motiu dera pòur qu’eth teatre e es lòcs publics l’inspirauen ère trapar cares coneishudes, e aguesta mesfidança la tenguie coma espaurida e sus brases pendent era foncion.
FORTUNATA-E-JACINTA-III-WEB2	Ena casa s’i trapaue fòrça ben.
FORTUNATA-E-JACINTA-III-WEB2	Qu’auie auut, solide, pendent era sua vida epòques de màger felicittat, mès non de tan mòfla tranquillitat.
FORTUNATA-E-JACINTA-III-WEB2	Qu’auie vist dies, es mens, plan, qu’en eri ludien deishant anar bualhs eth solei dera sua amna, seguidi de d’auti que s’amortaue lèu complètament; mès jamès auie vist un inalterable e tranquil corrent de dies tèbes, parièrs, de penombra doça e reparadora.
FORTUNATA-E-JACINTA-III-WEB2	Se tenguie fòrça ben damb dòna Lupe, e damb eth sòn marit li passaue çò de mès estranh que se posque imaginar.
FORTUNATA-E-JACINTA-III-WEB2	Non podem díder que l’estimaue, segons eth concèpte e definicion der estimar; que l’auie cuelhut ua cèrta afeccion coma de fraia o frair.
FORTUNATA-E-JACINTA-III-WEB2	Que non ère ne podie èster er òme que per eth ua hemna da era sua vida, en tot trapar un gòi espirituau en aguest sacrifici; ère simplament un èsser qu’era sua conservacion e benèster desiraue.
FORTUNATA-E-JACINTA-III-WEB2	E dera madeisha manèra qu’un s’imagine ua tèrra luenhana quan se navègue ara aventura, atau aubiraue era, era contingéncia d’estimar-lo damb amor mès fèrm, e de passar ath sòn costat tota era sua vida, arribant a non desirar-ne jamès cap auta de milhor.
FORTUNATA-E-JACINTA-III-WEB2	En sòrta de refusar es obligacions dera sua casa, Fortunata hège per aumentar-les e alongar-les, en tot saber qu’eth trabalh l’ajudaue a tier-se en aqueth equilibri, sense movements de gòi, mès tanben sense penes, eth còr adormit a aplanat, coma jos era accion d’un baume relaxant.
FORTUNATA-E-JACINTA-III-WEB2	S’en brembaue des dus casi que l’auie presentat eth brave Feijoo, e pensaue se se passarie çò qu’era auec per mès inversemblable, ei a díder, que se realisèsse eth prumèr.
FORTUNATA-E-JACINTA-III-WEB2	Arribarie a conformar-se damb tau vida, e a contier-se damb aqueth frut morrut der amor sense desirar-ne un aute de mès doç e mens sanitós?…
FORTUNATA-E-JACINTA-III-WEB2	Maximiliano, ça que la, non podie véncer era sua inquietud.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dòna Lupe e eth acordèren que jamès Fortunata gesserie soleta en carrèr, e aquerò se complie ath pè dera letra.
FORTUNATA-E-JACINTA-III-WEB2	Mès ne enquia e tot damb aguestes seguretats acabaue de tranquillizar-se.
FORTUNATA-E-JACINTA-III-WEB2	Desiraue arderosament auer hilhs, per dus motius: prumèr, entà botar-li ara sua estimada un ligam mès e ligadures naues; dusau, entà qu’era maternitat rosiguèsse un shinhau aquera beresa esplendida que cada dia enludernaue mès.
FORTUNATA-E-JACINTA-III-WEB2	Era desproporcion entre es estatures d’un e er aute e entre eth conjunt dera sua aparença personau, mortificaue tant ath praube gojat, que hège esfòrci impossibles e a viatges ridiculs entà amendrir aquera manca d’armonia.
FORTUNATA-E-JACINTA-III-WEB2	S’encomanaue sabates damb talons nauti, e se predaue a vestir ben e a arténher cèrts perfils que d’eri solet s’ocupen es dandys.
FORTUNATA-E-JACINTA-III-WEB2	Malerosament, encara que Fortunata a penes s’apolidie, era desproporcion qu’ère tostemp visibla.
FORTUNATA-E-JACINTA-III-WEB2	Mès Maxi vedie damb bon uelh qu’era sua esposa s’apraièsse pòc entà hèr ressautar era sua beresa, guardant damb mesprètz es mòdes e s’alegraue per dues rasons tanben: pr’amor qu’atau s’egalarien un shinhau es dus conjonchs o encaisharien milhor, e pr’amor qu’atau la guardarien mens es estranhs.
FORTUNATA-E-JACINTA-III-WEB2	Des dera restauracion dera sua legalitat domestica auie abandonat complètament es lectures filosofiques, en tot tornar a hèr reverdir ena sua amna eth mau guarit dolor deth sòn escarni e es òdis de resvenja.
FORTUNATA-E-JACINTA-III-WEB2	Aqueth ascetisme e aqueth veir a Diu en eth sigueren sonque òbra dera tristesa, o dilhèu des circonstàncies, e existien ena sua ment coma aguestes leçons, apegades damb saliuèra, qu’es estudiants aprenen enes moments der examen.
FORTUNATA-E-JACINTA-III-WEB2	Es sues naues obligacions ena farmacia lo cridauen deth costat dera quimica e dera farmacia, e se tenguec ad aquerò damb in, desirant apréner.
FORTUNATA-E-JACINTA-III-WEB2	Dòna Lupe li didie qu’endonvièsse bèth producte, quinsevolh causa o anticalha que, damb un nòm curiós e nau, passèsse coma ua trobalha prodigiosa; mès eth se resistie, pr’amor qu’ac consideraue impròpri dera sciéncia.
FORTUNATA-E-JACINTA-III-WEB2	Tia e nebot auien sus aquerò peleges fòrça viues… “Coma se siguesse un crim endonviar quinsevolh sòrta de gachets, capsules o dragèies, e aquiu qu’as ja un nòm!…” Capsules ipoquitropiticas vegetaus… o animaus, qu’ei parièr… deth Doctor Rubin… infalibles… contra quinsevolh causa… contra era tisi… o eth bròm des gossets…
FORTUNATA-E-JACINTA-III-WEB2	Çò d’important ei descurbir quauquarren e botar-li ues etiquetes plan cridaires damb era tua fòto…
FORTUNATA-E-JACINTA-III-WEB2	Qu’ès un cagat.
FORTUNATA-E-JACINTA-III-WEB2	Se non endónvies tu un producte, ac aurè de hèr jo…
FORTUNATA-E-JACINTA-III-WEB2	Fortunata, ditz-li qu’endónvie, hilha, convenç-lo…
FORTUNATA-E-JACINTA-III-WEB2	Que podetz guanhar arrius d’aur”.
FORTUNATA-E-JACINTA-III-WEB2	Pòqui còps vedie Fortunata ath senhor Feijoo, que venguie ena casa de visita, ceremoniosament, e s’estaue aquiu pendent ua ora, blagant, mès damb era senhora de Jáuregui que damb era de Rubin.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	En ua des sues visites parlèc, solet, damb era sua amiga, en tèrmes tan pairaus qu’ada era li manquèc pòc entà plorar.
FORTUNATA-E-JACINTA-III-WEB2	Tot anaue ben, perfèctament ben, e ja s’aurie convençut era gojateta deth valor des sues leçons e conselhs.
FORTUNATA-E-JACINTA-III-WEB2	A Maxi li shautaue pòc era amistat de Feijoo, sense saber de cèrt eth perqué.
FORTUNATA-E-JACINTA-III-WEB2	Mès çò de mès particular ère qu’ara madeisha Fortunata, ath cap d’un mes d’aquera vida, li comencèren a èster mens agradiues es visites de D. Evaristo.
FORTUNATA-E-JACINTA-III-WEB2	Era sua gratitud e afeccion entada eth qu’èren tostemp madeish, mès non podie mens de considerar era preséncia deth sòn ancian protector ena casa coma ua monstruositat.
FORTUNATA-E-JACINTA-III-WEB2	Quines causes, mès quines causes!…
FORTUNATA-E-JACINTA-III-WEB2	Un mon que se ve, e un aute qu’ei dejós, amagat…
FORTUNATA-E-JACINTA-III-WEB2	E eth deth laguens govèrne ath de dehòra… donc… clar… non camine era agulha deth relòtge, senon era maquina que non se ve”.
FORTUNATA-E-JACINTA-III-WEB2	En escurir entrèc dòna Lupe, dempús d’auer-se netejat es sabates en pelut deth vesin.
FORTUNATA-E-JACINTA-III-WEB2	Me n’è sabut aguesta tarde de qué Mauricia ei en tot morir-se.
FORTUNATA-E-JACINTA-III-WEB2	Prauba hemna!
FORTUNATA-E-JACINTA-III-WEB2	Qu’auram d’anar a veder-la.
FORTUNATA-E-JACINTA-III-WEB2	Non ei luenh: carrèr de Mira el Rio”.
FORTUNATA-E-JACINTA-III-WEB2	Li balhèc aguetsa notícia era sua amiga Casta Moreno, que se’n sabec per Cándido Samaniego.
FORTUNATA-E-JACINTA-III-WEB2	Dòna Guillermina auie trèt der espitau a Mauricia, en tot amiar-la ena casa dera sua fraia, e l’assistie eth mètge dera Beneficiencia Domiciliaria e dera Junta de Señoras.
FORTUNATA-E-JACINTA-III-WEB2	Era malerosa tarasca viciosa, damb aguesti suenhs e es trendeses de dòna Guillermina, e mès que mès, damb era proximitat dera mòrt, ère que semblaue ua auta, guarida des sues mauvestats e empenaïda damb tota era extension dera paraula, dident que se volie morir çò de mès catolica que podesse, e demanant perdon a toti damb uns ais e ua religiositat tant arderoses que trincauen eth còr.
FORTUNATA-E-JACINTA-III-WEB2	Deman li tieram ua visita”.
FORTUNATA-E-JACINTA-III-WEB2	Dòna Lupe non anaue a veir a Mauricia per pura caritat.
FORTUNATA-E-JACINTA-III-WEB2	Que hège temps que Guillermina la fascinaue, mès peth senhoratge que pera vertut, e donques qu’era fondadora anaue a mostrar era sua santetat en tot acompanhar-la es daunes mès elegantes, per qué non auie era de calar-i eth sòn ròstre?
FORTUNATA-E-JACINTA-III-WEB2	Donques qué, non ère era tanben dauna?
FORTUNATA-E-JACINTA-III-WEB2	Sus aguestes qüestions parlèc longament damb Casta Moreno, que quauques nets venguie de reünion damb es sues dues hilhes ena casa de Rubin, e era veuda de Samaniego s’aumplie era boca parlant de Guillermina, en tot considerar-la subrenaturau.
FORTUNATA-E-JACINTA-III-WEB2	E aguesta ère parenta sua, luenhana, pes Morenos!
FORTUNATA-E-JACINTA-III-WEB2	Er amor pròpri e er orgulh holauen a dòna Lupe quan se consideraue manejant en causes de benefisença, tota eleganta, as ordes dera illustra fondadora.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qu’auie un inconvenent aquerò se s’arribèsse a realizar, e ère que non i auie mès remèdi que autrejar quauquarren d’adòb.
FORTUNATA-E-JACINTA-III-WEB2	Eth dia a vier, en tot vestir-se entà gésser, pensèc era mia dòna Lupe se s’auie de botar er abric de velot.
FORTUNATA-E-JACINTA-III-WEB2	Mès de seguit vedec qu’ère ua asenada.
FORTUNATA-E-JACINTA-III-WEB2	Ath delà de qué se li banharie, donques qu’eth dia ère plojós, non ère avienta aquera reiau vestimenta deth lòc, persones e ocasión dera visita.
FORTUNATA-E-JACINTA-III-WEB2	Que ja aurie temps de hèr-se veir damb er abric, era capòta e d’autes prendes.
FORTUNATA-E-JACINTA-III-WEB2	L’encarguèc a Fortunata que se vestisse damb simplicitat, e era se botèc un shinhau mès apraiadeta, de sòrta que se vedesse tostemp ua cèrta distància.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	I.- En entrar en carrèr de Mira el Rio, trapèren a Severiana, que dòna Lupe auie vist quauqui viatges.
FORTUNATA-E-JACINTA-III-WEB2	Amiaue un veire damb medecina, tapat damb un papèr ara manèra de farmacia anciana.
FORTUNATA-E-JACINTA-III-WEB2	Dòna Lupe l’interroguèc, e en saber-se’n era auta de qué anauen a veir ara sua fraia, li hec damb plaser d’introductora, en tot guidar-les peth lord lumedan, pera mens lorda e tortuosa escala, enquia arribar en correder.
FORTUNATA-E-JACINTA-III-WEB2	Ja sabem qu’es crambes de Severiana èren ues des milhores d’aqueth falanstèri, e que per capacitat e apraiament pro que poirien èster de luxe en semblable vesiat.
FORTUNATA-E-JACINTA-III-WEB2	Viuie ena sua companhia ua tau dòna Fuensanta, veuda d’un comandant, e era casa responie ad aguesta situacion comanditària, pr’amor que i auie dues saletes totafèt parières, cada ua damb hièstra entath carrèr.
FORTUNATA-E-JACINTA-III-WEB2	Entre era pòrta e era prumèra sala i auie un correder, qu’en eth se vedie era pica de lauar e era entrada ena codina, qu’era sua rèisha daue tath correder.
FORTUNATA-E-JACINTA-III-WEB2	Dues pèces interiores completauen eth quarto.
FORTUNATA-E-JACINTA-III-WEB2	Quan Guillermina, aubirant eth finau pròche de Mauricia, ahisquèc a Severiana entà que la treiguesse der espitau per tresau viatge e se la hesse a vier ena sua casa, era senhora veuda deth comandant cedic eth sòn quarto entà tau finalitat, en tot passar es sòns mòbles en quarto de ua auta vesia.
FORTUNATA-E-JACINTA-III-WEB2	Mauricia siguec, donc, installada ena dusau des dues saletes.
FORTUNATA-E-JACINTA-III-WEB2	Severiana auie eth sòn lhet ena cramba interiora, e era sala prumèra ère destinada a recéber es visites, coma ac indicaue eth relatiu luxe dera comòda, es cagires de Vitoria totafèt naues, eth sofà, era taula damb tapís de cauchú, eth petit quadre des dus còrs aimants, eth dera Numancia en mar de mossa, es retraits de militars cunhadi de Severiana, era esfèra d’espart intacte e e sense cap horat, de trenes ròies e auriòles, e fin finau, es huelhòtes que nauèrament auien estat aquerides en Rastro per pòqui sòs.
FORTUNATA-E-JACINTA-III-WEB2	Qu’èren ues excellentes gravadures passades ja de mòda, eth papèr vielh e damb plapes d’umiditat, es quadres d’acajó, e representuen ahèrs qu’arren auien d’espanhòu, per cèrt, es batalhes de Napoleon I, reproducides d’aqueri retraits en d’auti tempsi celèbres de Horacio Vernet e deth baron Gros.
FORTUNATA-E-JACINTA-III-WEB2	Qui non a vist eth Napoleon en Eylau, e en Jena, eth Bonaparte en Arcola, era apotèosi d’Austerlitz e er Adiu de Fontainebleau?
FORTUNATA-E-JACINTA-III-WEB2	Dòna Lupe e Fortunata entrèren, precedides de Severiana, ena cramba dera malauta, qu’ère incorporada en lhet.
FORTUNATA-E-JACINTA-III-WEB2	L’auien talhat eth peu dies abans entà poder-li guarir era herida deth cap; eth sòn perfil roman s’auie accentuat; qu’ère mès fin eth nas, era maishèra inferiora mès grana, e era extenuacion l’agranie es uelhs.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Es ròis uelhs l’agarrauen mieja cara; es celhes li gessien coma ua visèra; es uelhs, beròis e ardents, se quedauen aquiu laguens, e enrodadi d’aquera pèth violeta ludien mès, coma se siguessen ara demora deth dilhèu qu’anaue a arribar.
FORTUNATA-E-JACINTA-III-WEB2	Es celhes neres formauen ua soleta linha dreta.
FORTUNATA-E-JACINTA-III-WEB2	Eth front ère espaciós, damb ua guinsa de peu nere…
FORTUNATA-E-JACINTA-III-WEB2	En fin, qu’era Dura completaue aguesta istòria expausada enes parets: qu’ère eth Napoleon en Santa Elena.
FORTUNATA-E-JACINTA-III-WEB2	Quan dòna Lupe e Fortunata la saludèren, les guardèc pendent ua estona, coma se se tardèsse a reconeisher-les.
FORTUNATA-E-JACINTA-III-WEB2	Dempús les nomentèc.
FORTUNATA-E-JACINTA-III-WEB2	Quina votz!
FORTUNATA-E-JACINTA-III-WEB2	Tostemp auie estat roncalhosa era votz de Mauricia; mès qu’auie baishat ja en çò de mès grèu deth diapason.
FORTUNATA-E-JACINTA-III-WEB2	A veir se quan gesques d’aguesta te servís de leçon.” Mauricia se virèc entà Fortunata, que s’auie seigut ath cant dera cabeç deth lhet; la guardèc fòrça, sense díder arren.
FORTUNATA-E-JACINTA-III-WEB2	Dempús tachèc es sòns uelhs en tet, rondinant: “Òc… qu’è estat fòrça dolenta, fòrça dolenta…” E virada un aute còp entara sua amiga, li didec aguestes paraules:
FORTUNATA-E-JACINTA-III-WEB2	Non ac dèishes entà darrèra ora, pr’amor… qu’aquerò non vau.
FORTUNATA-E-JACINTA-III-WEB2	Qu’ac didec damb tan bona fe, que Fortunata non podie ofensar-se.
FORTUNATA-E-JACINTA-III-WEB2	A dòna Lupe li semblèc era amonestacion plan impertinenta e descortesa, pr’amor que, quin motiu auie de parlar des pecats autrús, quan n’auie tants de pròpris entà ocupar-se’n?
FORTUNATA-E-JACINTA-III-WEB2	Qu’ei vertat qu’era sua neboda politica non auie estat un modèu; mès ja s’auie corregit e non auie de tornar en passat.
FORTUNATA-E-JACINTA-III-WEB2	Quina senhora aguesta!
FORTUNATA-E-JACINTA-III-WEB2	Ua santa!, exclamèc dòna Lupe en ton mès vantaire.
FORTUNATA-E-JACINTA-III-WEB2	Mès hès dejun, de vertat?…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Entà passar eth bolhon l’ac auem de balhar damb Jerez… e peth maitin, tà que s’avale ua torradeta, mos cau balhar-li un ditet dera orchada de cep, e pera net un aute ditet…
FORTUNATA-E-JACINTA-III-WEB2	Qu’ac a manat eth mètge.
FORTUNATA-E-JACINTA-III-WEB2	Ditz qu’ei medecina.
FORTUNATA-E-JACINTA-III-WEB2	Quines causes!…
FORTUNATA-E-JACINTA-III-WEB2	Sonque d’enténer parlar de minjar ja se sentie pejor Mauricia.
FORTUNATA-E-JACINTA-III-WEB2	Li tremolauen fòrça es mans, e de quan en quan li venguien coma escometudes d’asfixia, estant era sua respiracion fòrça dificila e planhent- se de molta calor.
FORTUNATA-E-JACINTA-III-WEB2	En tot trapar-se presentes era de Jáuregui e era sua neboda, s’estèc era Dura ua estona coma quan un vò tossir e non pòt.
FORTUNATA-E-JACINTA-III-WEB2	Es tres hemnes la guardauen damb pena, e les hège dò de non poder aleugerir- li er estofament… “Beu un shinhalet d’aigua”, li didec Fortunata incorporant-se.
FORTUNATA-E-JACINTA-III-WEB2	Mès aquerò se passèc, e era malerosa tornèc a parlar, talhant fòrça es paraules e cuelhent aire en cada paraula.
FORTUNATA-E-JACINTA-III-WEB2	Mès, qu’ei que non l’as damb tu?, preguntèc era de Rubin.
FORTUNATA-E-JACINTA-III-WEB2	Non, senhora.
FORTUNATA-E-JACINTA-III-WEB2	Òc… que vau mès que sigue… aquiu… desseparada de jo.
FORTUNATA-E-JACINTA-III-WEB2	Ager… quina pena!,..
FORTUNATA-E-JACINTA-III-WEB2	Tant de temps sense veder-me!…
FORTUNATA-E-JACINTA-III-WEB2	Ne qu’era sua mair siguesse ua fèra…
FORTUNATA-E-JACINTA-III-WEB2	Alavetz s’enteneren passi e guardèren totes ara pòrta.
FORTUNATA-E-JACINTA-III-WEB2	Qu’ère dòna Guillermina, qu’entrèc, coma tostemps, plan ara prèssa, alugades es caròles, damb eth sòn perdurable mantèl escur, es sues sabatòtes, era sua pelha de merinòs.
FORTUNATA-E-JACINTA-III-WEB2	Dòna Lupe e Fortunata se lheuèren, e era fondadora saludèc damb aquera gràcia e amabilitat qu’ère madeish entath Rei qu’entath darrèr des mendicans.
FORTUNATA-E-JACINTA-III-WEB2	Dòna Lupe se pensèc que non l’arreconeisherie, pr’amor que sonque s’auien parlat un còp ena foncion der Assil; òc que l’arreconeishec, e enquia e tot la nomentèc pr’amor que Guillermina ère coma es grani capitans, qu’an bona memòria entàs nòms e fesomies, e soldat que damb eth parlen un còp, non se les desbrembe.
FORTUNATA-E-JACINTA-III-WEB2	Felicitacions”.
FORTUNATA-E-JACINTA-III-WEB2	Ara seguida se dirigic entà Mauricia, en tot apuar ambdues mans sus eth lhet.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Arren, qu’aguest borrat se te passarà lèu.
FORTUNATA-E-JACINTA-III-WEB2	Deman receberàs a Diu.
FORTUNATA-E-JACINTA-III-WEB2	Com va aguesta consciéncia?
FORTUNATA-E-JACINTA-III-WEB2	Te vam a hèr ua bona neteja.
FORTUNATA-E-JACINTA-III-WEB2	Aquerò qu’ei çò que mès te conven.
FORTUNATA-E-JACINTA-III-WEB2	Jo volia agarrar-te peth mèn compde e hèr-te cohessar, pr’amor qu’en tot dider-li tu madeisha ath Senhor era bona pèça qu’ès, eth Senhor t’autrejarie era sua gràcia…
FORTUNATA-E-JACINTA-III-WEB2	Atau, donc, a premanir-se.
FORTUNATA-E-JACINTA-III-WEB2	Aguesta tarde tornarà eth pair Nones.
FORTUNATA-E-JACINTA-III-WEB2	M’a dit que te cohessères ben.
FORTUNATA-E-JACINTA-III-WEB2	Mauricia arrie, talhada e confusa.
FORTUNATA-E-JACINTA-III-WEB2	Damb eth cap hec que òc.
FORTUNATA-E-JACINTA-III-WEB2	Donques aguesti potzi enduresidi les cau trèir dehòra pr’amor qu’eth diable s’agarre a quinsevolh causa, didec era santa, en tot amorassar-li era maishèra.
FORTUNATA-E-JACINTA-III-WEB2	Atau, donc, ja sabes… deman qu’auem aciu ua grana hèsta…
FORTUNATA-E-JACINTA-III-WEB2	D’acòrd?
FORTUNATA-E-JACINTA-III-WEB2	Que vie a tier-te ua visita eth que hec es Cèus e era Tèrra…
FORTUNATA-E-JACINTA-III-WEB2	Te semblarà a tu que non t’ac merites…
FORTUNATA-E-JACINTA-III-WEB2	Donques encara que non t’ac merites, eth vie, e eth se’n saberà deth perqué.
FORTUNATA-E-JACINTA-III-WEB2	Era vivacitat, era gracia e eth fervor que Guillermina didie aguestes causes, impressionèren as quate hemnes que les entenien.
FORTUNATA-E-JACINTA-III-WEB2	Severiana deishaue anar dues lèrmes.
FORTUNATA-E-JACINTA-III-WEB2	Fortunata sentie ena sua amna tanta admiracion per aquera hemna, que l’aurie punat era òrla deth vestit.
FORTUNATA-E-JACINTA-III-WEB2	Guarda que manà’c tot a passeg, casa, parents, fortuna, amors e sacrificar era sua joenessa entà caminar tota era vida entre misèries…!”.
FORTUNATA-E-JACINTA-III-WEB2	S’espaurie en mesurar era distància qu’auie entre era e era illustra senhora; distància infinita, plan que òc, que de cap manèra podie escuerçar-se, donques qu’encara qu’era gent santa pequèsse, e era hesse fòrça òbres de caritat, es dues amnes non arribarien jamès a veder-se pròches.
FORTUNATA-E-JACINTA-III-WEB2	Era fondadora, damb aquera activitat viua que metie en totes es causes, li dictèc a Severiana quauques disposicions entara ceremònia que se premanie.
FORTUNATA-E-JACINTA-III-WEB2	Jo te harè a vier un crucifix, e cercaram flors…
FORTUNATA-E-JACINTA-III-WEB2	Era ròba deth lhet l’auem de méter neta, e apolidir tot eth quarto çò de milhor que pogam”.
FORTUNATA-E-JACINTA-III-WEB2	Dempús passèc ena sala, seguida de dòna Lupe, que volie méter tralha tu per tu.
FORTUNATA-E-JACINTA-III-WEB2	Estimi fòrça a Mauricia, que se non auesse estat peth maudit vici serie ua bona hemna, trabalhadora e fidèu…
FORTUNATA-E-JACINTA-III-WEB2	E didetz-me: de nets s’aurà de velhar.
FORTUNATA-E-JACINTA-III-WEB2	Que Diu vos age…
FORTUNATA-E-JACINTA-III-WEB2	S’accèpte, s’accèpte.
FORTUNATA-E-JACINTA-III-WEB2	Metetz-vos d’acòrd damb Severiana.
FORTUNATA-E-JACINTA-III-WEB2	Era comandanta e jo mos auem quedat anet.
FORTUNATA-E-JACINTA-III-WEB2	Que s’a besonh de dues persones pr’amor que quan li vien es convulsions, qu’ei de mau hèr tier-la.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Vertadèrament, didec dòna Lupe damb vantaria; es exemples que balhatz, senhora, hèn que toti es auti sigam milhors de çò que seríem se vos non existíssetz.
FORTUNATA-E-JACINTA-III-WEB2	Qué mès voleria.
FORTUNATA-E-JACINTA-III-WEB2	Que m’anarie ben que quauquarrés me les balhèsse a jo.
FORTUNATA-E-JACINTA-III-WEB2	Ai, hilha!
FORTUNATA-E-JACINTA-III-WEB2	Que sò entà que m’ensenhen, non entà ensenhar”.
FORTUNATA-E-JACINTA-III-WEB2	Qué auetz de díder?
FORTUNATA-E-JACINTA-III-WEB2	Ne tansevolh vos agrade que vos trèiguen eth compde de tot çò que valetz…
FORTUNATA-E-JACINTA-III-WEB2	Donques, amiga, non sigatz vos tan brava e nosates rebaisharam era nòsta pensada.
FORTUNATA-E-JACINTA-III-WEB2	Au, va!…
FORTUNATA-E-JACINTA-III-WEB2	Aquerò ac didetz entà dissimular.
FORTUNATA-E-JACINTA-III-WEB2	Diu se’n deu saber des misericòrdies que vos, en silenci, auratz hèt en aguest mon, dilhèu damb aguesta madeisha Mauricia…!
FORTUNATA-E-JACINTA-III-WEB2	E ara me les voletz penjar a jo.
FORTUNATA-E-JACINTA-III-WEB2	Jo!…
FORTUNATA-E-JACINTA-III-WEB2	Jesús!
FORTUNATA-E-JACINTA-III-WEB2	Que non digui que non aja tanben quauques bones òbres en mèn compde deth Cèu; mès, comparar-me damb vos…!
FORTUNATA-E-JACINTA-III-WEB2	Caratz per Diu,.
FORTUNATA-E-JACINTA-III-WEB2	En fin, que non ei entà que mos metam a pelejar per çò de qui peque mens… non vos semble?, didec era fondadora, amassant era cortesia ara modestia, e permetent-se eth caracteristic gunhar de uelhs, un shinhau picaresc.
FORTUNATA-E-JACINTA-III-WEB2	Eth mèn lèma qu’ei aguest: “que hèsque cadun çò que posque e sàpie, e Diu veirà”.
FORTUNATA-E-JACINTA-III-WEB2	Aquerò madeish pensi jo…
FORTUNATA-E-JACINTA-III-WEB2	Plan, donc, ja me desencusaratz… qu’è fòrça causes a hèr.
FORTUNATA-E-JACINTA-III-WEB2	Mentretant, era de Rubin ère soleta damb era malauta, pr’amor que Severiana se n’auie anat entara codina.
FORTUNATA-E-JACINTA-III-WEB2	L’apraièc era coishinèra, e dempús ambdues s’estèren en tot guardar-se.
FORTUNATA-E-JACINTA-III-WEB2	Fortunata pensaue ena simpatia inexplicabla qu’aquera hemna l’auie inspirat tostemp, a maugrat d’èster tan hòla e tan dolenta.
FORTUNATA-E-JACINTA-III-WEB2	Serie tau simpatia ua tanhença de perversitat?
FORTUNATA-E-JACINTA-III-WEB2	Exercie sus era ua atraccion fòrta, e quan li didie bèra causa atencionada ath sòn còr, lo sentie bategar ena sua ment coma se siguesse ua vertat prononciada per uns pòts subernaturaus.
FORTUNATA-E-JACINTA-III-WEB2	Mil viatges analisèc era joena aguest poder enludernant dera sua amiga, sense arribar a trapar-li james cap de sens.
FORTUNATA-E-JACINTA-III-WEB2	Causes der esperit, que sonque les compren Diu!
FORTUNATA-E-JACINTA-III-WEB2	Mauricia semblaue melancolica e tranquilla.
FORTUNATA-E-JACINTA-III-WEB2	Segur que non, repliquèc era Dura.
FORTUNATA-E-JACINTA-III-WEB2	Quina hemna!…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Be ne siguí de dolenta!…
FORTUNATA-E-JACINTA-III-WEB2	Anaue a deishar anar un renec, mes se tenguec, pr’amor que l’ère complètament enebit prononciar paraules lèges, en tot èster aquerò entada era un gran martiri, per çò dera pòca varietat de tèrmes en sòn lenguatge de costum)…
FORTUNATA-E-JACINTA-III-WEB2	E era, coma se li didessen gojata polideta…
FORTUNATA-E-JACINTA-III-WEB2	Que non n’as vist cap auta coma era.
FORTUNATA-E-JACINTA-III-WEB2	Guarda que hèr-me a vier aciu e suenhar-me coma me suenhe…!
FORTUNATA-E-JACINTA-III-WEB2	Guarda aquerò que hè damb jo…!
FORTUNATA-E-JACINTA-III-WEB2	Qu’ei cosia deth nazaren; arrés m’ac pòt trèir deth cap…
FORTUNATA-E-JACINTA-III-WEB2	Imagina-te çò que supausam nosates ath sòn costat…
FORTUNATA-E-JACINTA-III-WEB2	Nosates qu’auem estat uns pientes…!
FORTUNATA-E-JACINTA-III-WEB2	Qu’ei qu’enquia e tot empenaïdes non valem entà destacar-li es sabates.
FORTUNATA-E-JACINTA-III-WEB2	Donques ja veiràs quan vengue era auta… tanben aquera ei dera pèth de Crist…
FORTUNATA-E-JACINTA-III-WEB2	Era amigueta, era que protegís ara mia mainada…
FORTUNATA-E-JACINTA-III-WEB2	Qui?
FORTUNATA-E-JACINTA-III-WEB2	Fortunata vedec ath dauant d’era, ara imprevista, ua escura broma que li venguie ath dessús…
FORTUNATA-E-JACINTA-III-WEB2	Ager que i siguec…
FORTUNATA-E-JACINTA-III-WEB2	Era madeisha amiaue ara mia mainada.
FORTUNATA-E-JACINTA-III-WEB2	Guarda; cre-t’ac pr’amor que t’ac digui jo: quan entrèc semblaue qu’entraue ua lum en quarto.
FORTUNATA-E-JACINTA-III-WEB2	Fortunata sentie talents de meter-se a córrer.
FORTUNATA-E-JACINTA-III-WEB2	Ai, be n’ès de dolenta…!
FORTUNATA-E-JACINTA-III-WEB2	Perdona-la, que pro que s’ac merite.
FORTUNATA-E-JACINTA-III-WEB2	Te treiguec eth tòn òme; mès era non n’a eth tòrt.
FORTUNATA-E-JACINTA-III-WEB2	Redena!…
FORTUNATA-E-JACINTA-III-WEB2	Paraula lèja, entorna-te’n entà laguens; non, demora-te dehòra…
FORTUNATA-E-JACINTA-III-WEB2	Donques gojata, non sigues pèga… te penses tu que quinsevolh dia non torne a estimar-te a tu D. Juan…
FORTUNATA-E-JACINTA-III-WEB2	Coma s’ac vedessa.
FORTUNATA-E-JACINTA-III-WEB2	Quan ua se va a morir, que ve es causes fòrça clares; era mòrt l’alugue a ua e jo te digui qu’eth tòn senhor tornarà damb tu.
FORTUNATA-E-JACINTA-III-WEB2	Qu’ei lei, hilha, ei lei que non pòt mancar…
FORTUNATA-E-JACINTA-III-WEB2	E se m’ahisques te diderè qu’a Jacinta non l’impòrte bric.
FORTUNATA-E-JACINTA-III-WEB2	Que non l’estime guaire…
FORTUNATA-E-JACINTA-III-WEB2	Aguestes maridades riques, coma que viuen damb tanta comoditat non estimen as sòns marits… estimen a d’auti.
FORTUNATA-E-JACINTA-III-WEB2	Que non ac digui per era, Diu m’en age, encara que Diu se’n sap de se qué harà, mès aquerò non trè que sigue un àngel e que repartisque fòrça caritat”.
FORTUNATA-E-JACINTA-III-WEB2	Fortunata non didie arren.
FORTUNATA-E-JACINTA-III-WEB2	Era malauta s’inclinèc entada era, e autrejant- se un anament evangelic, en madeish ton que porie tier un pastor d’amnes, li didec atau: “Empenaïs-t’en, gojata, e non ac dèishes entà dempús.
FORTUNATA-E-JACINTA-III-WEB2	Empenaïs-t’en de tot, mens d’estimar ad aqueth que te ges deth laguens, qu’aquerò non ei, plan que òc, cap pecat.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	L’anaue a respóner bèra causa Fortunata; mès que non podec pr’amor qu’entrèc dòna Lupe en tot pressar-la entà anar-se’n.
FORTUNATA-E-JACINTA-III-WEB2	Qu’ère ja tard e auien d’anar encara en un aute lòc abans de tornar tà casa.
FORTUNATA-E-JACINTA-III-WEB2	Se dideren adiu damb era prometença de tornar londeman, e gesseren.
FORTUNATA-E-JACINTA-III-WEB2	Peth carrèr parlauen de Guillermina, que d’era didec era Jàuregui: “ei ua hemna, aguesta, qu’electrize; e quan se la tracte, sense voler ua se torne tanben mès santa…
FORTUNATA-E-JACINTA-III-WEB2	Cinquata e tres reiaus me deuie Mauricia.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	II.- Dues ores abans dera ora senhalada entà que Mauricia recebesse a Diu, ja ère aquiu era fondadora.
FORTUNATA-E-JACINTA-III-WEB2	Trè d’aquiu aguesta pila de lauar.
FORTUNATA-E-JACINTA-III-WEB2	Vai, quin ornament!
FORTUNATA-E-JACINTA-III-WEB2	Senhoreta, qu’ac anaua a trèir…
FORTUNATA-E-JACINTA-III-WEB2	Passatz.
FORTUNATA-E-JACINTA-III-WEB2	M’an dit es vesies qu’es dues huelhes de Napoleon que quèn ath costat der autar s’an de trèir, pr’amor qu’ère fòrça protestant, maçonic e…
FORTUNATA-E-JACINTA-III-WEB2	Dèisha-te de pegaries… e com està era audereta aué?
FORTUNATA-E-JACINTA-III-WEB2	Aqueth dia qu’ère fòrça aclapada, es mans mès tremoloses, alendant doçament, encara que sense fatiga, damb ua invencibla tendéncia a non díder arren e quieta, es uelhs vagant peth solèr de naut o pera part deth dauant, coma se seguisse eth vòl d’ua mosca.
FORTUNATA-E-JACINTA-III-WEB2	S’informèc era dauna, peth menut, de se com auie passat era net, de qui vengueren a velhar-la, de çò qu’auie dit eth mètge ena sua visita deth maitin.
FORTUNATA-E-JACINTA-III-WEB2	A tot responec Severiana: eth mètge auie manat que se li balhèsse dobla dòsi deth nòde comic, seguir damb es madeishes culherades pendent era net, es paperets pendent eth dia, e ara sua ora eth Jerez o Pajarete.
FORTUNATA-E-JACINTA-III-WEB2	Guillermina, sense deishar d’enténer tot aquerò, començaue a calar era sua atencion en ua auta causa.
FORTUNATA-E-JACINTA-III-WEB2	Dauant dera hièstra e formant un cuic dret damb eth lhet auien botat ua taula, que deuie d’èster er autar, e en era ère de jolhs Juan Antonio, eth marit de Severiana, clauant ena paret toti es claus que credie de besonh entà penjar era decoracion projectada.
FORTUNATA-E-JACINTA-III-WEB2	Ath delà, eth tapatge la shordarà…
FORTUNATA-E-JACINTA-III-WEB2	Era comandanta entrèc damb uns tròci de damàs ròi e auriò, qu’auien estat cortines quaranta ans abans, passant dempús per d’auti usatges.
FORTUNATA-E-JACINTA-III-WEB2	Damb aquera tela se forrarie era paret, formant era bandèra espanhòla, e en centre se meterie ua huelha deth Cristo del Gran Poder, proprietat dera portièra.
FORTUNATA-E-JACINTA-III-WEB2	A veir, Juan antonio, se vos ludetz.
FORTUNATA-E-JACINTA-III-WEB2	Que i auie tanben aquiu cintes de cigars, e aguestes ròses damb huelhes argentades que servissen entà decorar es fiulets de San Isidro.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Òc senhora…
FORTUNATA-E-JACINTA-III-WEB2	Eth vesin deth 6, qu’ei sabi pas qué dera Villa, m’a prometut portar arrames de pin e ausina.
FORTUNATA-E-JACINTA-III-WEB2	Aquerò ac botarà Juan Antonio peth dessús, hènt orladures…
FORTUNATA-E-JACINTA-III-WEB2	Cercatz quauque polit tèst de bonibus, hilha; que non se vos acodís arren, didec Guillermina, en tot tornar entara sala, e enes arrames verdes i estacatz flors de tela, e resulte plan polit.
FORTUNATA-E-JACINTA-III-WEB2	Vai, Juan Antonio, qu’ei pro de clauar; es cortines que ja son ben sometudes.
FORTUNATA-E-JACINTA-III-WEB2	Ara penjatz-me era Virgen de las Angustias dejós deth Senhor, e enes costats…
FORTUNATA-E-JACINTA-III-WEB2	Era comandanta entrèc hènt-se a vier un quadre que representaue a Pius IX, que daue era sua benediccion as tropes espanhòles en Gaeta.
FORTUNATA-E-JACINTA-III-WEB2	Entà hèr-i jòc, prepausèc Juan Antonio méter en aute costat eth Numancia.
FORTUNATA-E-JACINTA-III-WEB2	Guillermina trantalhèc en autrejar eth sòn consentiment; mès fin finau… ua riseta e un gunhar eth uelh resolvèren eth dobte.
FORTUNATA-E-JACINTA-III-WEB2	Gessec dempús en correder, e en veir qu’era escala non ère escampada encara, cridèc ara portièra.
FORTUNATA-E-JACINTA-III-WEB2	Non vos an dit qu’aué vie eth Senhor en aguesta casa?
FORTUNATA-E-JACINTA-III-WEB2	E aguest pòrtau ei hèt ua mèrda!
FORTUNATA-E-JACINTA-III-WEB2	Cuelhetz era escampa, hemna.
FORTUNATA-E-JACINTA-III-WEB2	Se non, la cuelherè jo.
FORTUNATA-E-JACINTA-III-WEB2	Era portièra vedec se com dòna Guillermina se treiguie eth mantèl… “Non, senhoreta, non ajatz eth vam tan viu.
FORTUNATA-E-JACINTA-III-WEB2	Qu’escamparam… mès que ja veiratz guaire se tarde aguest mainajum en enlordir-lo”.
FORTUNATA-E-JACINTA-III-WEB2	Donques lo tornatz a escampar.
FORTUNATA-E-JACINTA-III-WEB2	Baishèc era senhora en pati, a on auie entrat un cèc tocant era guitarra e i auie quauqui mainatges hènt as toros.
FORTUNATA-E-JACINTA-III-WEB2	E compde de calar-me lordères en portau e ena escala.
FORTUNATA-E-JACINTA-III-WEB2	Es mainatges enteneren aquerò sense badar boca.
FORTUNATA-E-JACINTA-III-WEB2	Ath hons deth pati s’auie establit un cadieraire que hège cus de jonc e n’auie molons d’eri sarradi ena paret, es uns tintats de ròi e botadi entà secar, es auti sense tintar, talhadi e apileradi.
FORTUNATA-E-JACINTA-III-WEB2	Qu’èren enemics segurs d’aguest industriau es gojats deth vesiat, que polidament li panauen es joncs entàs sòns jòcs e coquinaries.
FORTUNATA-E-JACINTA-III-WEB2	En veir ara santa parlant damb eri, gessec dera sua botigòta e acarant-se damb era mainadenca còlha, didec:
FORTUNATA-E-JACINTA-III-WEB2	Qu’a rason eth mèstre Curtis, didec era fondadora, botant era cara mès seriosa que li siguec possible.
FORTUNATA-E-JACINTA-III-WEB2	Ena preson van estacadi code a code, se non se pòrten aué coma cau, aué que vie a aunorar aguesta casa eth…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	L’interrompec un prèire ancian qu’entrèc e se filèc dret entada era.
FORTUNATA-E-JACINTA-III-WEB2	Qu’ère eth Pair Nones.
FORTUNATA-E-JACINTA-III-WEB2	Que ja ètz vos ena planta en tot hèr eth mèstièr de capitana generau”.
FORTUNATA-E-JACINTA-III-WEB2	Que me cau èster en tot.
FORTUNATA-E-JACINTA-III-WEB2	Se jo non sagèssa d’ensenhar ad aguesta gent era bona educacion, vieríetz dempús vos, damb eth Santissim, e auríetz de caushigar hanga e guaira lordèra i auesse.
FORTUNATA-E-JACINTA-III-WEB2	Qu’ei parièr, observèc Nones arrint.
FORTUNATA-E-JACINTA-III-WEB2	Que non ei parièr; mès per qué non auem d’auer netetat e dignitat dauant deth Senhor, encara que sigue per amor a nosati madeishi?
FORTUNATA-E-JACINTA-III-WEB2	Se netege era casa quan vie eth tinent d’alcalde e eth mètge der Ajuntament, damb es sòns bastons damb ornaments, e s’a de deishar lorda quan vie eth…
FORTUNATA-E-JACINTA-III-WEB2	Mès caratz-vos, òme, per amor de Diu, aquerò ac didie ath cèc dera guitarra, qu’en auer-se sabut dera preséncia dera senhora, volec qu’aguesta se’n sabesse dera sua, e s’apropaue tant, qu’a tot darrèr semblaue voler meter-li pes uelhs eth mange der estrument.
FORTUNATA-E-JACINTA-III-WEB2	Ath madeish temps tocaue e cantaue enquia esgargamerar-se…
FORTUNATA-E-JACINTA-III-WEB2	Aciu qu’ac auetz, e a cantar en carrèr.
FORTUNATA-E-JACINTA-III-WEB2	Aué que non voi aciu sarabat.
FORTUNATA-E-JACINTA-III-WEB2	Se n’anèc eth temardut cèc, e era fondadora seguic parlant damb eth pair Nones: “Pujatz, a veir se me la reconciliatz e l’autrejatz era darrèra repassada.
FORTUNATA-E-JACINTA-III-WEB2	Me semble que non ei guaire ben prèsta.
FORTUNATA-E-JACINTA-III-WEB2	La trapi pejor dera malautia deth còs; e per çò dera amna, cada còp la compreni mens.
FORTUNATA-E-JACINTA-III-WEB2	Quines idies tant estranhes!
FORTUNATA-E-JACINTA-III-WEB2	Tà naut, tà naut.
FORTUNATA-E-JACINTA-III-WEB2	Que mos veiram dempús.
FORTUNATA-E-JACINTA-III-WEB2	Jo non me’n vau dera casa enquia que s’acabe tot”.
FORTUNATA-E-JACINTA-III-WEB2	Pugèc Nones, e era dauna, dempús de recomanar ath cadiraire e as auti vesins qu’escampèssen eth dauant des respectiues pòrtes, anaue a pujar tanben; mès li barrèren eth pas dues persones que baishauen.
FORTUNATA-E-JACINTA-III-WEB2	Un qu’ère D. José Ido del Sagrario, que non coneisherien es testimònis des sues romantiques hètes ath començament d’aguesta istòria, per çò de ben vestit e net.
FORTUNATA-E-JACINTA-III-WEB2	Guardat peth darrèr, que semblaue ua auta persona; mès de cara, çò de desgahonat deth sòn còs, era primesa escanaulida dera sua cara e eth desvolopament cada còp màger deth nòde deth còth, lo hègen veir identic ada eth madeish.
FORTUNATA-E-JACINTA-III-WEB2	Eth que l’acompanhaue qu’ère un malerós musician, estatjant deth dusau pati e ena madeisha tuta que nidaue abans Izquierdo.
FORTUNATA-E-JACINTA-III-WEB2	Çò prumèr que se vedie en eth ère eth gran tapaboques que l’estropaue eth còth, pujant enes sòns torns enquia mès naut des aurelhes, e baishant enquiath pièch.
FORTUNATA-E-JACINTA-III-WEB2	Amiaue gòrra damb galon, e deth tapaboques enquia baish tota era ròba ère d’ostiu, e ath delà l’aprimaue per çò der usatge.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Ave Maria, exclamèc Guillermina damb benvolença.
FORTUNATA-E-JACINTA-III-WEB2	Deishatz-vos de marches reiaus…
FORTUNATA-E-JACINTA-III-WEB2	Non, non vos treiguetz era gòrra; que vos enrumaratz.
FORTUNATA-E-JACINTA-III-WEB2	Ido e Leopardi se guardèren estonadi.
FORTUNATA-E-JACINTA-III-WEB2	Pugèc entath principau, e de pòrta en pòrta ahiscaue as grops de hemnes qu’èren aquiu en tot pientar-se: “Tàs dotze… que non veiga jo aciu aguesti rondèus, d’acòrd?.
FORTUNATA-E-JACINTA-III-WEB2	E escampatz-me ben tot eth correder.
FORTUNATA-E-JACINTA-III-WEB2	Aquera qu’age candèles que les trèigue, era qu’age flors o tèsti polits que se les hèsque a vier aciu… totes aguestes pelhes que veigui penjades aciu, que son sobrères”.
FORTUNATA-E-JACINTA-III-WEB2	Plan que òc.
FORTUNATA-E-JACINTA-III-WEB2	Pòrta-les.
FORTUNATA-E-JACINTA-III-WEB2	Vos cau èster a totes plan decentes.
FORTUNATA-E-JACINTA-III-WEB2	Era hemna deth susvelhant nueitiu ère a mand d’alugar eth fanau deth sòn marit e de botar-lo penjat deth gancho ena rèisha dera codina.
FORTUNATA-E-JACINTA-III-WEB2	Ua auta preguntaue se valie eth quinquet de petròli.
FORTUNATA-E-JACINTA-III-WEB2	As mainades qu’auien de gésser en portau damb candèles les botèren es mocadors de Manila cridadi d’elegants, e era qu’auie bòtes naues se les cauçaue; era que non, gessie tau qu’ère, damb es espardenhes plies de traucs.
FORTUNATA-E-JACINTA-III-WEB2	Quan tornaue en quarto de Severiana trapèc ath pair Nones que gessie.
FORTUNATA-E-JACINTA-III-WEB2	Vau tara glèisa.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Entrèc era fondadora ena casa e vedec er autar qu’ère plan ben.
FORTUNATA-E-JACINTA-III-WEB2	Juan Antonio auie clauat es flors de tela ath cant des teles de damàs, formant coma un marc.
FORTUNATA-E-JACINTA-III-WEB2	Resultaue un conjunt polit e plan simpatic, e atau ac didec era senhora, en tot lançar-li es sues laudances.
FORTUNATA-E-JACINTA-III-WEB2	Dempús caperèren era taula damb ua vana fòrça polida qu’era comandanta, hemna de grana abiletat, auie hèt entà tirar-la a sòrt.
FORTUNATA-E-JACINTA-III-WEB2	Qu'ère de quadres de malha combinadi damb d’auti quadres de pelussa de cremesin.
FORTUNATA-E-JACINTA-III-WEB2	Ath dessús se metec ua tela d’autar que se heren a vier dera parròquia, qu’auie un beròi encaish.
FORTUNATA-E-JACINTA-III-WEB2	Portèren dempús es arrames de pin, e enta plaçar-les les calec improvisar gèrres damb lhaunes d’olives e de marinada, que Juan Antonio capèrec e decorèc damb tròci de papèrs pintadi.
FORTUNATA-E-JACINTA-III-WEB2	Qu’ère paperèr, e en sòn art, damb paciéncia e engenh, hège meravilhes.
FORTUNATA-E-JACINTA-III-WEB2	Se placèren es rams de cargòlhs, es caishetes de doci e estampes; e ara fin, es retraits des dus sergents, frairs de Juan Antonio, damb eth sòn pantalon ròi, plan viu, e es botons auriòs, que pistauen per entre es arrames de pin, coma soldats que son ara demora der enemic.
FORTUNATA-E-JACINTA-III-WEB2	Ara seguida campèc Estopinhan, de capa verda, amiant jos es plècs d’era ua causa que lo holaue fòrça e que guardaue damb respècte.
FORTUNATA-E-JACINTA-III-WEB2	Qu’ère eth crucifix de bronze de Guillermina, beròia escultura de fòrça pes, e que Placido non volec autrejar ad arrés senon ara madeisha patrona d’eth.
FORTUNATA-E-JACINTA-III-WEB2	Aguesta gessec en correder, recebec de mans de Rossini era sagrada imatge, que treiguent-li eth mocador de seda que l’estropaue entrèc damb era ena sala, retirant-se fòrça, en aqueth moment, a ua vertadèra santa escapada der Año Cristiano entà recéber culte en pintoresc autar, que simbolizaue era ingenua simplicitat e fermetat des credences deth pòble.
FORTUNATA-E-JACINTA-III-WEB2	Botèc eth Crist en sòn lòc, alegrant-se fòrça dera admiracion que costaue eth bronze enes assistentes e dempús gessec tà dar ordes a Estupinhan.
FORTUNATA-E-JACINTA-III-WEB2	En aguest moment, que ja auien entrat Fortunata e era sua tia, ambdues de nere, plan decentes, e tant qu’era de Jáuregui calaue era sua culherada en rondèu de Guillermina, era auta passèc a veir a Mauricia.
FORTUNATA-E-JACINTA-III-WEB2	La trapèc coma estabordida, sense saber se qué li passaue.
FORTUNATA-E-JACINTA-III-WEB2	As preguntes que li hec, responie damb era màger concision, pr’amor qu’eth temor de díder bèra paraula lèja frenaue es sòns pòts.
FORTUNATA-E-JACINTA-III-WEB2	Qu’ère redusida solet a usar era que solie tier, e encara non se l’anauen es escrupuls, sospechant qu’auesseen bèth resson infernau es votzes mès comunes.
FORTUNATA-E-JACINTA-III-WEB2	Çò que Fortunata l’entenec clarament siguec aquerò: “Ai, quin gust sauvar-se!”.
FORTUNATA-E-JACINTA-III-WEB2	Alavetz arroncilhèc Mauricia es celhes.
FORTUNATA-E-JACINTA-III-WEB2	Que l’auie entrat era sospecha de qué era paraula gust siguesse dolenta.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Ac credec atau era malauta; mès que non les auie totes e ère coma jos era pression d’un gran temor.
FORTUNATA-E-JACINTA-III-WEB2	En un moment que cuelhec a Fortunata soleta, li didec estonada: “Empenaïs-te’n de tot, gojata, mès de tot…
FORTUNATA-E-JACINTA-III-WEB2	Qu’èm fòrça dolentes… tu que non te’n sabes pro ben de çò de dolentes qu’èm”.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	III.- S’apressaue era ora e en pati sonaue eth rumor d’emocion teatrau qu’acompanhe as granes solemnitats.
FORTUNATA-E-JACINTA-III-WEB2	Eth pòble ocupaue eth lòc infalible que vò era curiositat.
FORTUNATA-E-JACINTA-III-WEB2	En portau non s’i cabie, e toti es gojats deth barri s’auien amassat aquiu, coma se pensèssen que sense eri non podie lúder era ceremònia.
FORTUNATA-E-JACINTA-III-WEB2	Guillermina recorrie tot eth recorrut, des dera pòrta deth quarto de Severiana enquiara deth carrèr, balhant ordes, campant ath public e manant que se botèssen ena darrèra hilada aqueri, d’un o un aute sèxe, que non amiauen bon veir.
FORTUNATA-E-JACINTA-III-WEB2	Qu’auie vengut dera parròquia un òme damb mina de sacristan, e ère en tot repartir era carga de candèles que s’auie hèt a vier.
FORTUNATA-E-JACINTA-III-WEB2	Ena part deth correder qu’auie de recórrer eth Viatic, manèc que i siguessen es mainades qu’auien mocador de elegant, e coma que non auien ja mès candèles, manèc que les ac autregèssen.
FORTUNATA-E-JACINTA-III-WEB2	Se calèc en aquerò era comandanta, coma un ajudant de camp, enta dider-li qu’en carrèr, dauant deth madeish portau, s’auie calat un condemnat pianet, tocant jòtes, polkas, e era cançon dera Lola.
FORTUNATA-E-JACINTA-III-WEB2	Qu’aquerò ère ua irreveréncia e non se podie consentir.
FORTUNATA-E-JACINTA-III-WEB2	Ad aquerò repliquec era santa que non s’auien de preocupar de çò que se passèsse dehòra; mès en veir, ara seguida, qu’eth profan esturnemt shordaue fòrça e empedie era edificacion deth vesiat, per çò des talents que bèri uns auien de meter-se a dançar, baishèc en portau e parlèc damb er Orden Público que i auie aquiu.
FORTUNATA-E-JACINTA-III-WEB2	Toti es individús d’aguest còs que coneishien a Guillermina, l’aubedien coma ath madeish governador.
FORTUNATA-E-JACINTA-III-WEB2	En resumit, qu’eth piano li calec gésser ath mès córrer, e es sòns arpègis e sons s’entenien dempús perdudi e barrejadi coma se quauquarrés siguesse escampilhant es sues nòtes peth carrèr de Toledo enjós.
FORTUNATA-E-JACINTA-III-WEB2	Qu’arribèc eth moment beròi e solemne.
FORTUNATA-E-JACINTA-III-WEB2	S’entenie de naut estant eth rumor popular; e dempús, ath miei d’aqueth silenci que queiguec còp sec sus era casa coma ua broma, era campaneta vibranta merquèc eth pas dera seguida deth Sacrament.
FORTUNATA-E-JACINTA-III-WEB2	Er autar qu’ère coma usclant d’aur damb tanta lum, que se reflectie en talc des flors.
FORTUNATA-E-JACINTA-III-WEB2	Qu’auie estat entornada era hièstra, e toti, de jolhs, demorauen.
FORTUNATA-E-JACINTA-III-WEB2	Eth trinhonar dera campana sonaue cada còp mès apròp.
FORTUNATA-E-JACINTA-III-WEB2	Se l’entenie pujar era escala damb ua secodida de passi; dempús arribat ena pòrta vibraue mès fòrt en correder entre eth mormolh des latins que venguie gasulhant er acolit.
FORTUNATA-E-JACINTA-III-WEB2	Apareishec fin finau eth pair Nones, tan naut que semblaue arribar en solèr de naut, un shinhau acorbaishat, eth cap blanc coma era borra deth Cordero Pascual, en tot amiar complimentat eth porta-formes enes plecs dera capa blanca.
FORTUNATA-E-JACINTA-III-WEB2	S’ajulhec dauant der autar e aquiu s’estèc pregant pendent ua estona.
FORTUNATA-E-JACINTA-III-WEB2	Mauricia qu’ère en aqueth moment blanca, diafana, e es sòns uelhs, clucadi e coma sense vida, guardauen ath prèire e çò qu’amiaue entre mans.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Quan eth prèire s’apropaue, era santa gasulhèc ena aurelha dera malauta, coma un secret d’angels, aguestes paraules: “Daurís era boca”.
FORTUNATA-E-JACINTA-III-WEB2	Eth prèire didec: “Corpus Domini Nostri…” e tot se demorèc en silenci e es paupetes de Mauricia se barrèren, en tot projectar sus es uelhs era ombra des sues longues pestanhes.
FORTUNATA-E-JACINTA-III-WEB2	Ara seguida gessec era acompanhada, precedida dera campaneta, entre eth carrèr format per hemnes ajulhades, damb candèles o sense eres.
FORTUNATA-E-JACINTA-III-WEB2	S’entenec que baishaue, que gessie e s’aluenhaue peth carrèr.
FORTUNATA-E-JACINTA-III-WEB2	Quan ja non s’entenie eth trinhonar dera campaneta, Guillermina, deishant de pregar, apressèc era sua cara ara de Mauricia e comencèc a punar-la.
FORTUNATA-E-JACINTA-III-WEB2	Totes es autes, somicant, la hestejauen damb rambalhosi gèsti, e a tot darrèr era madeisha santa li calec manar que s’acabèssen aqueres manifestacions d’alegria, donques qu’era malauta se’n hège fòrça, e poirien costar-li ua arreculada perilhosa.
FORTUNATA-E-JACINTA-III-WEB2	Mès, per efècte dera excitación, Mauricia non sentie dolor ne cap aute patiment; qu’ère jos era accion deth plan fòrt anestesic, d’aqueri que produsissen efèctes infalibles encara que passatgèrs.
FORTUNATA-E-JACINTA-III-WEB2	Dès era edat de dotze ans, que l’amièren a comuniar per prumèr viatge non s’auie tornar a veir damb ua auta coma aquera, e damb era impression recebuda arreculaue eth sòn pensament ena mainadesa, arribant enquia e tot a adromir-se pendent brèus moments ena illusion de qué ère mainada innocenta e blossa, e de qué, coma alavetz, ignoraue çò qu’èren es pecats gròssi.
FORTUNATA-E-JACINTA-III-WEB2	Tanben ordenèc Guillermina desocupar era cramba e que s’amortèssen es lums.
FORTUNATA-E-JACINTA-III-WEB2	Entre era molta gent qu’auie entrat se vedien dues hemnes plan ben vestides de forma vanitosa, damb mantèl de color cafè damb lèit, devantau blu, pelha de tartan, mocadors de color cridanire en cap, eth pientat acabat en quiquiriqui damb pientòla de bòles, eth caucèr dera mès pèrfècta factura e ajustament.
FORTUNATA-E-JACINTA-III-WEB2	Que semblauen desiroses de parlar-li a Mauricia, mès que non gosauen auançar-se enquiath lhet.
FORTUNATA-E-JACINTA-III-WEB2	Guillermina, acabada era ceremònia, non les deishaue de uelh, e a tot darrèr decidic dar-les eth haut.
FORTUNATA-E-JACINTA-III-WEB2	S’auetz vengut per devocion, que me semble fòrça ben.
FORTUNATA-E-JACINTA-III-WEB2	Mès se vietz per curiosèr, me hè dò auer-vos de díder que podetz partir, donques qu’aciu non mos hètz ua bèra manca”.
FORTUNATA-E-JACINTA-III-WEB2	Gesseren es taus fòrça avergonhades, deishant anar des sues boques, escales enjós, paraules absoludaments contràries as latins que pòc abans s’auien entenut en madeish lòc.
FORTUNATA-E-JACINTA-III-WEB2	Totes es que vederen era indirècta que les fotèc era senhora, la felicitèren fòrça, en tot dider-li dòna Lupe en passar ena sala: “Qu’auetz un bon caractèr entà hèr enlà ara gent, amiga”.
FORTUNATA-E-JACINTA-III-WEB2	Ua d’eres, didec Severiana, qu’ère Pepa la Lagarta… hemna d’istòria, sabetz?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	E non les ac pòt trèir…
FORTUNATA-E-JACINTA-III-WEB2	Mès vos pensatz que non a sòs?
FORTUNATA-E-JACINTA-III-WEB2	Que ja voleria jo…
FORTUNATA-E-JACINTA-III-WEB2	Despen coma ua marquessa, e eth mes passat paguèc, en San Cayetano, ua novena ara Virgen de las Angustias, qu’ère quauquarren que s’ac valie de veir…
FORTUNATA-E-JACINTA-III-WEB2	Novena?
FORTUNATA-E-JACINTA-III-WEB2	Òc, entà que guarisse eth Clavelero, un fanfarron qu’a, fòrça polidet, eth quau recebec ua escometuda ena plaça de Leganés… coma que l’entrèc era còrna peth cu…
FORTUNATA-E-JACINTA-III-WEB2	Donques eth Clavelero se guaric.
FORTUNATA-E-JACINTA-III-WEB2	Guardatz, senhora, quines causes hè era Vèrge!
FORTUNATA-E-JACINTA-III-WEB2	Qu’era ja sap se qué li conven, pèga.
FORTUNATA-E-JACINTA-III-WEB2	Ara seguida se retirèc Guillermina.
FORTUNATA-E-JACINTA-III-WEB2	Era casa tornèc a cuélher eth sòn aspècte de cada dia.
FORTUNATA-E-JACINTA-III-WEB2	Era comandanta e dòna Lupe èren ena sala parlant dera tòia dera meravilhosa vana que decoraue er autar.
FORTUNATA-E-JACINTA-III-WEB2	Fortunata e Severiana acompanhauen a Mauricia, que s’esclipsaue de man en man, pr’amor que non auie dormit bric era net anteriora.
FORTUNATA-E-JACINTA-III-WEB2	Dòna Fuensanta, desirosa de mostrar ara senhora de Jàuregui es sues abiletats, la convidèc a passar ena casa immediata.
FORTUNATA-E-JACINTA-III-WEB2	Mos cau díder de passa que dòna Lupè ère un shinhau decebuda, pr’amor que s’auie pensat que Guillermina venguie tostemps enes sues visites domestiques damb un revolum de daunes.
FORTUNATA-E-JACINTA-III-WEB2	Per çò que veigui, aciu que non vie mès dauna que jo”.
FORTUNATA-E-JACINTA-III-WEB2	En veir Fortunata que Mauricia s’esclipsaue prigondament, gessec ena sala.
FORTUNATA-E-JACINTA-III-WEB2	Que non i auie arrés.
FORTUNATA-E-JACINTA-III-WEB2	S’apressèc ena hièstra, guardant entath carrèr pes veires, e aquiu s’estèc pendent ua estona damb era atencion vagabonda e eth pensament adormit, quan un rumor en correder la treiguec dera sua abstraccion.
FORTUNATA-E-JACINTA-III-WEB2	En virar-se se demorèc estonada vedent a Jacinta que, pauhicada ena pòrta, alongaue eth cap entà veir se qui i auie aquiu.
FORTUNATA-E-JACINTA-III-WEB2	Amiaue dera man a ua mainada, vestida ara mòda, encara que damb simplicitat e sense cap tipe d’afectacion d’elegància.
FORTUNATA-E-JACINTA-III-WEB2	Auancèc entà Fortunata; interrogant-la damb aqueth arridolet angelicau qu’un còp vist ja non se desbrembe jamès.
FORTUNATA-E-JACINTA-III-WEB2	Sentie era de Rubin un gran trebolament, barreja incredibla de manca de gèni e de temor dauant dera superioritat, e se rogic tota, dempús perdec era sang dera cara.
FORTUNATA-E-JACINTA-III-WEB2	Que deuec Jacinta preguntar-li quauquarren; solide era auta non endonvièc responer-li.
FORTUNATA-E-JACINTA-III-WEB2	Era senhora de Santa Cruz s’apressèc ena pòrta que comunicaue damb era auta sala.
FORTUNATA-E-JACINTA-III-WEB2	Alavetz Fortunata, que s’auie quedat darrèr, didec: “S’a quedat esclipsada”.
FORTUNATA-E-JACINTA-III-WEB2	En tot virar-se un aute còp entada era, li calèc Jacinta aquera guardada e aqueth arridolet que l’assassinauen.
FORTUNATA-E-JACINTA-III-WEB2	Fortunata non sabie se qué hèr.
FORTUNATA-E-JACINTA-III-WEB2	Non gosèc anar-se’n, e se seiguec en sofà.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Lèu en madeish instant era Delfina se sentec trantalhar en sòn sèti, donques qu’era cagira ère maumetuda, e venguec entath sofá.
FORTUNATA-E-JACINTA-III-WEB2	Se trapèren es dues amassa, tocant pelha a pelha.
FORTUNATA-E-JACINTA-III-WEB2	Fortunata, per çò de non guardar ara sua rivau, guardaue ara mainada, qu’ère de pès ath sòn dauant, cuelhent-la des mans.
FORTUNATA-E-JACINTA-III-WEB2	Obervèc era de Rubin eth vestidet blu d’Adoracion, es sues bòtes, tota era sua decenta jarga, e en aquera inspeccion petofièra que hec, era sua guardada e era de Jacinta se trapèren bèth còp.
FORTUNATA-E-JACINTA-III-WEB2	Adoracion volie díder bèra causa; mès Jacinta li tapaue era boca, e guardant ara de Rubin arrie damb aquera ingenuitat qu’indique talents d’entamenar ua convèrsa.
FORTUNATA-E-JACINTA-III-WEB2	Qu’ac comprenec era auta, en tot dider-se entada era: “Non, jo que non te vau a cercar era lengua”.
FORTUNATA-E-JACINTA-III-WEB2	Era mainada, aquera dada viua dera bontat dera Delfina, non podie mens de costar en Fortunata un pensament desparièr des anteriors.
FORTUNATA-E-JACINTA-III-WEB2	Mès es sòns remetudi òdis sajauen d’empodoar era admiracion: “Ò!, òc senhora, pensaue.
FORTUNATA-E-JACINTA-III-WEB2	Que ja sabem qu’auetz un pilèr de perfeccions.
FORTUNATA-E-JACINTA-III-WEB2	Entà qué hè’c a veir tant…?
FORTUNATA-E-JACINTA-III-WEB2	Que manque pòc entà qu’ac canten es cècs.
FORTUNATA-E-JACINTA-III-WEB2	Se siguéssem coma vos, entre persones decentes, e ben maridadetes damb er òme que mos shaute, e damb toti es besonhs satisfèts, que seríem madeish.
FORTUNATA-E-JACINTA-III-WEB2	Òc, senhora; jo seria çò que vos ètz se siguessa a on ètz vos…
FORTUNATA-E-JACINTA-III-WEB2	Vai, qu’eth merit non ei cap causa der aute mon, ne i a cap motiu entà tan tambor e platerets.
FORTUNATA-E-JACINTA-III-WEB2	E es guardades dera Santa Cruz tornèren a lançar-li era flècha.
FORTUNATA-E-JACINTA-III-WEB2	Qu’ère un comentari que damb es uelhs botaue ara pegaria o mainadenca gràcia qu’Adoracion venguie de dider-li.
FORTUNATA-E-JACINTA-III-WEB2	Sense saber com, aquera naua flècha li hec a vier ena men de Fortunata un pensament que de bèra manèra s’aganchaue damb era preséncia dera mainada.
FORTUNATA-E-JACINTA-III-WEB2	Se’n brembèc de qué Jacinta auie volut recuélher a un aute mainatge, en creder-lo hilh deth sòn marit… “E mèn… credent-lo mèn!” Dera nautada d’aguesta idia, queiguec en un vertadèr abisme de confusions e de contradiccions…
FORTUNATA-E-JACINTA-III-WEB2	Aurie hèt era çò de madeish?
FORTUNATA-E-JACINTA-III-WEB2	Li vengueren tan fòrts talents d’estarnar-se a plorar, qu’entà tier-se evoquèc eth sòn coratge, tocant eth registre des escarnis, segura de qué la treirien deth laberint que se trapaue.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Jacinta, non podent tier mès es talents d’entamenar convèrsa, la guardèc un aute còp e li hec aguesta pregunteta: “Qué tau siguec era Comunion?
FORTUNATA-E-JACINTA-III-WEB2	E Mauricia qué tau?…” E vaquí ara gojata un aute còp trebolada e sense saber se qué l’arribaue.
FORTUNATA-E-JACINTA-III-WEB2	Adoracion se metec a córrer entada era.
FORTUNATA-E-JACINTA-III-WEB2	Non hèsques bronit, qu’era tua mama ei dormida.
FORTUNATA-E-JACINTA-III-WEB2	Que hè temps que non l’a cuelhut un sòn tan long.
FORTUNATA-E-JACINTA-III-WEB2	Ai, senhoreta, çò que vos perdéretz!
FORTUNATA-E-JACINTA-III-WEB2	Qu’a estat tot fòrça ben, que hège gust”.
FORTUNATA-E-JACINTA-III-WEB2	Tant qu’era Delfina e Severiana parlauen, Fortunata, que seguie seiguda, examinèc damb curiosèr ara esposa d’aqueth, tachant es uelhs en vestit, en abric, en chapèu…
FORTUNATA-E-JACINTA-III-WEB2	Que non li semblaue avient vier de chapèu; mès per çò d’aute, non auie arren tà criticar.
FORTUNATA-E-JACINTA-III-WEB2	Er abric qu’ère perfècte.
FORTUNATA-E-JACINTA-III-WEB2	Era de Rubin se prepausèc encomanar-se eth sòn, totafèt parièr.
FORTUNATA-E-JACINTA-III-WEB2	E era pelha, qué eleganta!
FORTUNATA-E-JACINTA-III-WEB2	A on se deuie trapar aquera tela?
FORTUNATA-E-JACINTA-III-WEB2	Solide deuie èster de París.
FORTUNATA-E-JACINTA-III-WEB2	S’entenec era votz roncalhosa de Mauricia.
FORTUNATA-E-JACINTA-III-WEB2	Era sua fraia entrèc ara prèssa, e Jacinta guardaue peth uet dera pòrta miei barrada.
FORTUNATA-E-JACINTA-III-WEB2	Quan Severiana tornèc ena sala, era senhoreta didec: “Jo non vau a entrar, passatz vos damb era petita.
FORTUNATA-E-JACINTA-III-WEB2	Jo me demori aciu”.
FORTUNATA-E-JACINTA-III-WEB2	A maugrat de çò de capvirades qu’èren es sues facultats, Fortunata sabec apreciar eth vertadèr sentit d’aquera resisténcia de Jacinta a presentar-se damb era mainada.
FORTUNATA-E-JACINTA-III-WEB2	Qu’ère un sentiment de modestia e de delicadesa.
FORTUNATA-E-JACINTA-III-WEB2	Que volie èster dehòra des manifestacions de gratitud dera prauba malauta, e evitar-li ad aguesta era vergonha dera sua mala situacion coma mair.
FORTUNATA-E-JACINTA-III-WEB2	Quines desencuses!
FORTUNATA-E-JACINTA-III-WEB2	Pro digui ben que me shòrden aguestes perfeccions…
FORTUNATA-E-JACINTA-III-WEB2	Be mo’n hec Diu de polides!
FORTUNATA-E-JACINTA-III-WEB2	Donques jo, plan que vau a entrar”.
FORTUNATA-E-JACINTA-III-WEB2	Severiana s’apressèc en lhet, amiant dera man ara mainada.
FORTUNATA-E-JACINTA-III-WEB2	Quina ei era visita que te shaute mès?
FORTUNATA-E-JACINTA-III-WEB2	Mauricia li lancèc es braci a Adoracion e la punèc fòrça còps.
FORTUNATA-E-JACINTA-III-WEB2	Un shinhau espaurida, era mainada punèc tanben ara sua mair, sense efusion ne afeccion, e coma punen a quinsevolh persona es mainatges aubedients, quan les ac mane era mèstra.
FORTUNATA-E-JACINTA-III-WEB2	Mainada dera mia amna, que hès ben d’estimar ara senhoreta mès qu’a jo, pr’amor que jo è estat mès dolenta que coratjosa, rede…!” Se li trauessèc eth mot, e era hec veir qu’escopie quauquarren.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dòna Lupe e era comandanta auien entrat tanben.
FORTUNATA-E-JACINTA-III-WEB2	Aué qu’ei entà tu un dia erós.
FORTUNATA-E-JACINTA-III-WEB2	Recebes a Diu e ves ara tua mainada.
FORTUNATA-E-JACINTA-III-WEB2	Mès era Dura auie tot eth sòn èsser claufit pera arderosa ansietat fisica qu’experimentaue, e es sòns uelhs d’agla se trachèren en Severiana que vessaue en un veire quauquarren deth contengut d’ua botelha.
FORTUNATA-E-JACINTA-III-WEB2	Eth licor ludie damb arrais de topaci encastrat en aur.
FORTUNATA-E-JACINTA-III-WEB2	Aguesta qu’ei era eucaristia qu’a tu t’agrade, eth Pajarete…” E, en veder-la com se lo prenie, didie era plan tafurèla: “Aquerò, tasta-lo ben, e leca-te.
FORTUNATA-E-JACINTA-III-WEB2	Dempús deth trinquis, Mauricia semblèc coma se ressuscitèsse, e era sua cara ludie d’animacion e alegria.
FORTUNATA-E-JACINTA-III-WEB2	Alavetz plan demostrèc qu’ath hons deth sòn còr i auie instints e sentiments mairaus; alavetz òc qu’abracèc e punèc damb efusion plan trenda ara hilha qu’auie amiat enes sues entralhes…
FORTUNATA-E-JACINTA-III-WEB2	E tant s’excitèc, que cranhent que l’arribèsse un atac de còr, li treigueren ara mainada des braci.
FORTUNATA-E-JACINTA-III-WEB2	Que non meriti tier-te…
FORTUNATA-E-JACINTA-III-WEB2	Que m’as pòur, estimada…
FORTUNATA-E-JACINTA-III-WEB2	Autant que quan ne hèsques bèra ua non te dideràn que vie er espavental, senon que vie era tua mair!
FORTUNATA-E-JACINTA-III-WEB2	Ai, quina pena!..
FORTUNATA-E-JACINTA-III-WEB2	Mès que i sò d’acòrd.
FORTUNATA-E-JACINTA-III-WEB2	Diden que me cau sauvar…
FORTUNATA-E-JACINTA-III-WEB2	Ai, quin gust!.
FORTUNATA-E-JACINTA-III-WEB2	E era mia hilha serà milhor ena tèrra damb era senhoreta que damb jo en Cèu…
FORTUNATA-E-JACINTA-III-WEB2	E arren mès”.
FORTUNATA-E-JACINTA-III-WEB2	Adoracion se petèc en somics entre afligida e espaurida.
FORTUNATA-E-JACINTA-III-WEB2	En fin, que les calèc hèr-la-se a vier, donques qu’aqueth espectacle non se podie alongar.
FORTUNATA-E-JACINTA-III-WEB2	Mauricia seguie balhant punets en aire e dident causes qu’atrendie as auti… “Òc, òc, pensèc dòna Lupe, que tanben ère esmoiguda.
FORTUNATA-E-JACINTA-III-WEB2	Quan un estime ara sua hilha…!
FORTUNATA-E-JACINTA-III-WEB2	Fortunata non se demorèc enquiat finau dera scèna.
FORTUNATA-E-JACINTA-III-WEB2	Sentie ath sòn laguens un capvirament tan gran, que ua de dues, o s’estarnaue a plorar o crebaue.
FORTUNATA-E-JACINTA-III-WEB2	Se n’anèc entath quarto interior, e botant-se sus ua mala, se metec a plorar.
FORTUNATA-E-JACINTA-III-WEB2	Es sentiments que desligauen aqueth godilh de lèrmes non èren solet es costadi pera situacion deth moment; qu’ère quauquarren ancian e prigond, sedimentat ena sua amna, eth sòn tradicionau malastre, eth despièt combinat damb un vague desir d’èster brava, “sense podè’c arténher…
FORTUNATA-E-JACINTA-III-WEB2	Compde qu’aquerò ei çò que se ditz e non se cre”.
FORTUNATA-E-JACINTA-III-WEB2	Qu’auie vessat fòrça lèrmes quan entenec eth bronit deth coche de Jacinta que se n’anaue, e alavetz gessec ena sala.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Guardèren ara malauta e li sarrèren es mans, e gesseren.
FORTUNATA-E-JACINTA-III-WEB2	Quan anauen peth carrèr, dòna Lupe, que comprenec se guaire l’auie impressionat ara sua neboda er encontre damb era senhora Santa Cruz, sagèc dus o tres còps de hèr mencion ad aquerò; mès era prudéncia e un sentiment de delicadesa arturèren era sua blagaira lengua.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	En lumedan dera sua casa se separèren; dòna Lupe pugèc e Fortunata se n’anec entara farmacia, a on Maxi ère solet, en tot hèr un emplastre.
FORTUNATA-E-JACINTA-III-WEB2	Li condèc era sua hemna tot aquerò qu’auie vist aqueth dia, en tot rebrembar damb erosa memòria toti es detalhs.
FORTUNATA-E-JACINTA-III-WEB2	Era visita de Jacinta siguec ometuda discrètament.
FORTUNATA-E-JACINTA-III-WEB2	Ath potecari l’agradaue qu’era sua estimada hemna siguesse en aqueri ahèrs de benfasença, vedesse boni exemples e se familiarizèsse damb aqueri quadrets prigondament umans dera misèria e dera mòrt, donques que solide serien fòrça mès profitosi entath sòn esperit qu’es hèstes, sarabats e diversions.
FORTUNATA-E-JACINTA-III-WEB2	Ara ora deth dinar se parlaue de çò madeish, e avaloraue dòna Lupe era solemnitat esmoventa der acte d’aqueth dia.
FORTUNATA-E-JACINTA-III-WEB2	Se discutic se les calie tornar pera net en carrèr de Mira el Rio o anar-se’n entà Variedades tà veir ua pèça; mès coma que Fortunata mostrèsse grana repugnància as foncions treatraus, prevalec çò prumèr, e Maxi, fòrça content d’aquera aplicación as òbres de pietat, prometec que les acompanharie e que vierie a recuelher-les tàs onze.
FORTUNATA-E-JACINTA-III-WEB2	Ad aquerò s’opausèren eth nebot e era sua hemna, en tot díder eth prumèr qu’estaue ben èster brave, mès sense passar-se.
FORTUNATA-E-JACINTA-III-WEB2	Era de Jáuregui didie damb deliciosa modestia: “Que non ac hèsqui entà cercar ua laudança; que non i a en aquerò eth mendre trocet de merit…!
FORTUNATA-E-JACINTA-III-WEB2	Jo tengui perfèctament ua net de velha, e enquia dues o tres.
FORTUNATA-E-JACINTA-III-WEB2	Deuien èster es nau, quan es tres entrauen peth lumedan dera casa, e non siguec pòc eth sòn estonament en veir en pati un resplendor de huec e un revolum de halhes, qu’es sues mobiles e ròies ahlames dauen ara scèna un pauruc e fantastic aspècte.
FORTUNATA-E-JACINTA-III-WEB2	Qué ère aquerò?
FORTUNATA-E-JACINTA-III-WEB2	Qu’es brigands deth vesiat auien calat huec a un molon de palha que i auie ath miei deth pati, e dempús li panèren ath mèstre Curtys totes es huelhes que poderen, e alugant-les per ua punta comencèren a jogar ath Viatic, qu’aguest jòc s’estaue en anar de dus en dus, amiant es joncs a manèra de candèles, e caminar tot doç deishant anar latins, ath son dera campaneta qu’un d’eri imitaue e dera marcha reiau de cornetes que tocauen toti.
FORTUNATA-E-JACINTA-III-WEB2	Era diversion consistie en trincar es ringleres ara imprevista, e sautar peth dessús deth huec.
FORTUNATA-E-JACINTA-III-WEB2	Eth qu’amiaue eth copon, fòrça abrigadet damb pelhòt estacat ath còth, hège es guimbets mès gosats qu’un se pòt imaginar, e enquia torns de mardan, botant tota era sua adretia en recuperar era actitud reverenta en moment madeish de cuélher era verticau.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Maximiliano e era sua hemna s’arturèren ua estona en veir aquerò, mès dòna Lupe tachèc ara mainadenca tropa guardades e expressions de mesprètz, dident qu’eth tòrt ère des pairs que consentien tau sacrilègi.
FORTUNATA-E-JACINTA-III-WEB2	Pugèren, e quan Fortunata passèc ena cramba de Mauricia, qu’ère soleta, se retirèc Maxi, dident que tornarie tàs onze.
FORTUNATA-E-JACINTA-III-WEB2	Qu’ère aquera net era malauta fòrça inquieta, e çò de pòc que parlaue non ère un modèu de claretat.
FORTUNATA-E-JACINTA-III-WEB2	Eth temor de prononciar paraules lèges semblaue que se l’auie ja esbugassat, donques que ne treiguec des sòns pòts quauques ues qu’usclauen.
FORTUNATA-E-JACINTA-III-WEB2	Era memòria non deuie èster guaire fèrma, pr’amor que quan era sua amiga li didec: “Padega-te e bremba-te’n de çò d’aguest maitin”, repliquèc: “Çò d’aguest maitin…!, se qué s’a passat…?” E guardant, damb uelhs perdudi, entath soler de naut, semblaue que s’autrejaue ath dolorós trabalh de rebrembar, caçant es idies coma se siguessen mosques.
FORTUNATA-E-JACINTA-III-WEB2	Mès present qu’era administracion deth Sacrament auie eth quadre damb era sua hilha; ai, quin quadre!…
FORTUNATA-E-JACINTA-III-WEB2	Parlèc damb tu?…
FORTUNATA-E-JACINTA-III-WEB2	Tu qu’ès ua alapa e non as enventida…
FORTUNATA-E-JACINTA-III-WEB2	S’a jo m’auesse passat çò que t’a passat a tu damb aguesta pastissèra; s’eth mèn òme me lo trè ua mona golosa, e se me bote dauant, ai!, coma que me diden Mauricia la Dura!
FORTUNATA-E-JACINTA-III-WEB2	Se me la trapi dauant, digui, e me ges damb paraules superdelicades… l’agarri dera cabeladura e atau, atau li balhi torns enquia que l’amorri en soler…” E amassant era accion ara paraula, Mauricia hège contorsions violentes, se destapaue, carrinclaue es dents… e coma que Fortunata non la podie parar, cridèc a Severiana: “Ai, vietz!
FORTUNATA-E-JACINTA-III-WEB2	Que ditz mil asenades…
FORTUNATA-E-JACINTA-III-WEB2	Per Diu, a veir se la padegatz…
FORTUNATA-E-JACINTA-III-WEB2	Que sò Mauricia la Dura, aquera que li dauric ua hièstra en cap ad aquera lairona que me panaue mocadors, aquera que l’arrinquèc eth peu a Pepa, aquera que l’engarrapèc era cara a dòna Malvina era protestanta…
FORTUNATA-E-JACINTA-III-WEB2	Dèisha-me estar, tia pastissèra, o d’ua nhacada t’arrinqui mieja cara.
FORTUNATA-E-JACINTA-III-WEB2	Persona decenta tu!…
FORTUNATA-E-JACINTA-III-WEB2	Loba, mès que loba, hastigosa, judiua, damb mès baua qu’un gosset tinhós… cara d’urinau, casquelh, mesura de pientòles… vas a vier quina repassada te boti… atau, atau, e t’arrinqui eth nas, e t’escopisqui enes uelhs, e te trèigui toti es bodèths…” A tot darrèr ja non èren votzes umanes es que gessien des sòns pòts plei d’esgluma, senon brams de fèra cuelhuda e enrodada.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Eth fatigant bram s’anaue padegant de man en man, es contorsiones èren mens violentes, e fin finau, queiguec en un collaps plan prigond.
FORTUNATA-E-JACINTA-III-WEB2	Era sedacion qu’ère instantanèa, e se retiraue ara madeisha mòrt.
FORTUNATA-E-JACINTA-III-WEB2	Era senhora Rubin ère espaurida.
FORTUNATA-E-JACINTA-III-WEB2	Severiana li didec: “Que ja a auut aguesta net tres escometudes d’aguestes, e delànet n’auec sies.
FORTUNATA-E-JACINTA-III-WEB2	Se venguesse eth mètge la padegarie en tot balhar-li ponchadetes que se criden injeccions… sabetz?, ua goteta de morfina”.
FORTUNATA-E-JACINTA-III-WEB2	Sense cap de dobte, eth hèt de veir freqüentament Severiana aguestes escometudes hège que se les cuelhesse damb relatiua cauma, coma es que son acostumadi as prodigis deth dolor uman enes cliniques.
FORTUNATA-E-JACINTA-III-WEB2	Ara seguida de pàdegar-se Mauricia, era auta se predèc a premanir era halha qu’auie d’ahlamar tota era net, un veire damb aigua, òli e ua velhòla ath dessús.
FORTUNATA-E-JACINTA-III-WEB2	Mieja ora s’estèc era tarasca esclipsada, prononciant en sòmis tròci de paraules e fragments de frases grossières, dera madeisha manèra que ressonen ena luenhor es rèstes dera tempèsta qu’a passat.
FORTUNATA-E-JACINTA-III-WEB2	Se desvelhèc dempús, e damb votz tranquilla li didec ara sua amiga: “Ès aciu?…
FORTUNATA-E-JACINTA-III-WEB2	De totes es persones que veigui aciu, era que mès me shaute qu’ès tu.
FORTUNATA-E-JACINTA-III-WEB2	T’estimi mès qu’ara mia fraia.
FORTUNATA-E-JACINTA-III-WEB2	Era prumèra causa que li demanarè ath Senhor quan me bota en Cèu, ei que te hèsque erosa, en tot autrejar-te aquerò qu’ei plan tòn, çò que t’an panat…
FORTUNATA-E-JACINTA-III-WEB2	A Fortunata non se l’acodie arren entà respóner ad aguestes asenades.
FORTUNATA-E-JACINTA-III-WEB2	Que te n’a dat de fresques aguesta vida!
FORTUNATA-E-JACINTA-III-WEB2	Era prauba tostemp dejós, e es riques caushigant-li era cara.
FORTUNATA-E-JACINTA-III-WEB2	Mès tranquilla, qu’eth Senhor ac apraiarà, en tot hèr justícia e balhar-te çò que te panèren.
FORTUNATA-E-JACINTA-III-WEB2	Qu’ac sai, ac è soniat ara quan m’esclipsè pensant que me moria e qu’entraua en Cèu acompanhada per un revolum d’angelets… tan polidets!…
FORTUNATA-E-JACINTA-III-WEB2	Cre-ta’c, donques que jo t’ac digui…
FORTUNATA-E-JACINTA-III-WEB2	E jo madeisha li diderè ara Vèrge e ath Vèrb e Gràcia que te hèsquen erosa e se’n bremben des amarums qu’as passat”.
FORTUNATA-E-JACINTA-III-WEB2	Carèc pendent un moment, e dempús de dues o tres alendades que Fortunata deishèc anar deth sòn pièch, tornèc a parlar era malauta d’aguesta sòrta: “As vist a Jacinta?…
FORTUNATA-E-JACINTA-III-WEB2	Qu’ei un serafin aguesta hemna…
FORTUNATA-E-JACINTA-III-WEB2	Ara, quan me pensaua qu’èra en Cèu, la vedí d’ua broma estant damb un vel blanc…
FORTUNATA-E-JACINTA-III-WEB2	Qu’ère aquiu, ath miei d’aqueri grani rondèus d’angels.
FORTUNATA-E-JACINTA-III-WEB2	Serà que se va a morir?
FORTUNATA-E-JACINTA-III-WEB2	Me harà dò per çò dera mia mainada.
FORTUNATA-E-JACINTA-III-WEB2	Mès Diu sap mès que nosates, non?, e çò qu’eth hè, qu’ei ben hèt…
FORTUNATA-E-JACINTA-III-WEB2	Mès ditz-me, te parlèc era?
FORTUNATA-E-JACINTA-III-WEB2	Li deishères anar bèra bajanada?
FORTUNATA-E-JACINTA-III-WEB2	Que haries mau.
FORTUNATA-E-JACINTA-III-WEB2	Pr’amor qu’era non n’a eth tòrt.
FORTUNATA-E-JACINTA-III-WEB2	Perdona-la, gojata, perdona-la; que çò de prumèr entà sauvar-se ei perdonar a ua part e ara auta.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Nones, e è perdonat ara Pepa, ara Matilde, que me volec empodoar, e a dòna Malvina era protestanta e a tot eth gènre uman… red…!
FORTUNATA-E-JACINTA-III-WEB2	Pòs-te boca, que ja anaues a deishà’c anar…
FORTUNATA-E-JACINTA-III-WEB2	Plan, donc, perdonar; cre-t’ac pr’amor que t’ac digui jo.
FORTUNATA-E-JACINTA-III-WEB2	Ves guaire ne sò de tranquilla?
FORTUNATA-E-JACINTA-III-WEB2	Donques tu tanben ne seràs, e Diu te balharà çò qu’ei tòn; aquerò qu’ei segur… donques qu’ei de lei.
FORTUNATA-E-JACINTA-III-WEB2	Me semble, li didec, que s’eth pair Nones t’enten aquerò, te repotegarà… pr’amor que ja ves… qui mane mane, e ei decidit que non siguen es causes atau.
FORTUNATA-E-JACINTA-III-WEB2	Com me n’arrisqui!, e tu qué te sabes?
FORTUNATA-E-JACINTA-III-WEB2	Jo sò empenaïda de tot çò de dolent qu’è hèt; jo è perdonat a tot Crist.
FORTUNATA-E-JACINTA-III-WEB2	Qué vòlen mès?
FORTUNATA-E-JACINTA-III-WEB2	Aquerò que te condi ei, coma qui ditz, ua idia.
FORTUNATA-E-JACINTA-III-WEB2	Qu’ei qu’ua non pòt auer ua idia?…
FORTUNATA-E-JACINTA-III-WEB2	Quan me morisca, veiram, cre-t’ac… eth plan Sant me diderà qu’è rason…
FORTUNATA-E-JACINTA-III-WEB2	Carèc fatigada, e Fortunata li manèc silenci.
FORTUNATA-E-JACINTA-III-WEB2	De ressabuda, li venguec ua fòrta secodida en sòn esperit, e cuelhent-li era man ara sua estimada amiga e sarrant-l’ac fòrça, li didec damb expresion de terror:
FORTUNATA-E-JACINTA-III-WEB2	Plan que òc, repliquèc era auta padegant-la.
FORTUNATA-E-JACINTA-III-WEB2	Diden qu’encara qu’es pecats d’ua siguen tants coma es sables deth mar… imagina-te era quantitat de sables que i aurà en tota era mar…
FORTUNATA-E-JACINTA-III-WEB2	Mauricia damb votz patetica.
FORTUNATA-E-JACINTA-III-WEB2	E cres tu qu’ua idia, per exemple, ei tanben pecat?
FORTUNATA-E-JACINTA-III-WEB2	Que depen.
FORTUNATA-E-JACINTA-III-WEB2	Mès tu non as males idies.
FORTUNATA-E-JACINTA-III-WEB2	Pòs-te tranquilla.
FORTUNATA-E-JACINTA-III-WEB2	Que Diu t’entene… se me trinque era amna de veder-te patint… damb un òme que non estimes… quin torment!
FORTUNATA-E-JACINTA-III-WEB2	Gojata estimada, moris-te, e vie damb jo.
FORTUNATA-E-JACINTA-III-WEB2	Ja veiràs se com estaram de ben es dues, aquiu delà!
FORTUNATA-E-JACINTA-III-WEB2	Pr’amor que t’estimi autant…!
FORTUNATA-E-JACINTA-III-WEB2	Abraça-me, hilha, e moris-te damb jo.
FORTUNATA-E-JACINTA-III-WEB2	Non ac repetisques tant, gasulhèc Fortunata, esmoiguda, amorassant ara sua amiga.
FORTUNATA-E-JACINTA-III-WEB2	Pro poirie èster que me morissa lèu.
FORTUNATA-E-JACINTA-III-WEB2	Entàs causes que hèsqui jo en mon… sabi pas… que valerie mès…
FORTUNATA-E-JACINTA-III-WEB2	Ai, be ne sò de malerosa!
FORTUNATA-E-JACINTA-III-WEB2	Red…!
FORTUNATA-E-JACINTA-III-WEB2	Benedida sigue era tua amna!
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Es dues se meteren a plorar.
FORTUNATA-E-JACINTA-III-WEB2	Mentretant, dòna Lupe amiaue ua galharda discussion damb Severiana.
FORTUNATA-E-JACINTA-III-WEB2	Jo me demori aguesta net pr’amor de qué vos repausetz en shinhau”.
FORTUNATA-E-JACINTA-III-WEB2	I a vesies que se vòlen quedar tanben”.
FORTUNATA-E-JACINTA-III-WEB2	Qu’estarà ben era malauta damb es vesies.
FORTUNATA-E-JACINTA-III-WEB2	Son tan bastrusses e tan negligides…!
FORTUNATA-E-JACINTA-III-WEB2	Ja veiratz se com escàmbien es medecines e li dan ua per ua auta”.
FORTUNATA-E-JACINTA-III-WEB2	Que non i a en aquerò cap de merit, ne cap sacrifici.
FORTUNATA-E-JACINTA-III-WEB2	Non me còste cap trabalh velhar tota era net.
FORTUNATA-E-JACINTA-III-WEB2	E ath delà, hilha, cau hèr quauquarren peth pròche.
FORTUNATA-E-JACINTA-III-WEB2	Velharam, donc, e non me parletz de gratitud, donques qu’ei ridicul hèr tantes minganèles per aquerò que non vau un sò horadat”.
FORTUNATA-E-JACINTA-III-WEB2	Era veuda de Jáuregui non hège un gran sacrifici, e era sua determinacion ère calculada damb abiletat, pr’amor que coma qu’ua des vesies l’auie dit que Guillermina pensaue parar era man a londeman pr’amor d’atier es urgentes necessitats de quauqui logataris dera casa, dòna Lupe pensèc d’aguesta sòrta: “Damb eth hèt de demorar-me a velhar, que complisqui; e aquerò dera man parada que non va damb jo, pr’amor qu’en tot eth dia a vier non apareisherè per aciu, ne a mieja lèga de distància”.
FORTUNATA-E-JACINTA-III-WEB2	Severiana l’expliquèc peth menut ara senhora tot çò que li calie hèr, en tot avertir-li que l’avisèsse se se passaue quauquarren extraordinàri.
FORTUNATA-E-JACINTA-III-WEB2	Ua auta vesia se demoraue tanben, en qualitat d’ajudanta.
FORTUNATA-E-JACINTA-III-WEB2	Tàs dotze, Fortunata se retirèc entara sua casa damb eth sòn marit, que venguec a cercar-la.
FORTUNATA-E-JACINTA-III-WEB2	Cuelhudi de bracet recorreren eth camin mès tortuós que long que les desseparaue deth sòn domicili, parlant d’alcoolisme e de benfasença domiciliària, e metent en dobte que dòna Lupe resistisse tota era net sense esclipsar-se, donques qu’ère persona que tanlèu tocauen es dètz ja hège badalhs encara que se trapèsse de visita.
FORTUNATA-E-JACINTA-III-WEB2	Londeman, decidic era esposa vier a saber-se’n dera net toledana qu’aurie passat dòna Lupe e Maximiliano non s’opausèc ad aquerò.
FORTUNATA-E-JACINTA-III-WEB2	Complides es sabentes ordes qu’auie manat era patrona dera casa, Fortunata gessec damb Papitos, e dempús d’encaminar-la tara crompa, en tot indicar-li quauques causes qu’auie de cuélher, se separèc d’era ena placeta de Lavapiés pr’amor de filar-se de cap ath carrèr de Mira el Rio.
FORTUNATA-E-JACINTA-III-WEB2	Trapèc ara sua tia en quarto dera comandanta en un estat vertadèrament aflictiu, uelhimacada, damb eth cap pesant e un anim pòc prèst as badinades.
FORTUNATA-E-JACINTA-III-WEB2	Non me’n parles, hilha; net mès dolenta que non l’è passada ena mia vida.
FORTUNATA-E-JACINTA-III-WEB2	Que non m’a deishat ne tansevolh hèr ua becaina de dètz menutes.
FORTUNATA-E-JACINTA-III-WEB2	Era maudida semblaue qu’ac hège de bon voler e que per resvenjar-se per çò de dreta que l’è hèt anar quan me venie mantèls…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Juraria que tot er aiguardent qu’a begut ena sua vida li pugèc en cap aguesta net.
FORTUNATA-E-JACINTA-III-WEB2	Se lheuaue, se reviraue, botaue es cames dehòra deth lhet, e es braci coma veles de mòla…
FORTUNATA-E-JACINTA-III-WEB2	Ath delà, ues votzes e uns brams!…
FORTUNATA-E-JACINTA-III-WEB2	Que ja te’n sabes deth diccionari que tier…
FORTUNATA-E-JACINTA-III-WEB2	E a viatges se demoraue coma un gat ara demora, damb es uelhs uscladi, e parlant baishet, baishet, e senhalant entara taula qu’ei er autar e era lampa, didie: “Guardatz-lo, guardatz-lo, qu’ei aquiu”.
FORTUNATA-E-JACINTA-III-WEB2	A jo me hège pòur…!
FORTUNATA-E-JACINTA-III-WEB2	M’estimaua mès entener-la cridar…
FORTUNATA-E-JACINTA-III-WEB2	Cre-te que m’espauria quan la vedia senhalar era lum e er autar.
FORTUNATA-E-JACINTA-III-WEB2	Dòna Lupe comencèc a préner eth chicolate delit que li hec a vier era senhora Fuensanta e ara seguida seguic era sua narracion, en tot imitar era votz e era actitud dera deliranta.
FORTUNATA-E-JACINTA-III-WEB2	Era briganta que lo tie presoèr…
FORTUNATA-E-JACINTA-III-WEB2	Briganta, mès que briganta, loba…
FORTUNATA-E-JACINTA-III-WEB2	Sabes tu se qui ei eth senhor… damb sornaria, de Sor Navidad?
FORTUNATA-E-JACINTA-III-WEB2	Donques era custòdia, hilha, eth Santissim…
FORTUNATA-E-JACINTA-III-WEB2	E seguie: Ara vau entà aquiu, te cuelhi, te trèigui e te lanci en potz…
FORTUNATA-E-JACINTA-III-WEB2	En potz!, as vist?, lançar era custòdia en potz!
FORTUNATA-E-JACINTA-III-WEB2	Guarda tu s’aurà males idies…
FORTUNATA-E-JACINTA-III-WEB2	Dempús ditz que se sauve.
FORTUNATA-E-JACINTA-III-WEB2	Coma non se sauve aguesta…!
FORTUNATA-E-JACINTA-III-WEB2	Que m’a dit Severiana que quan a un fòrt deliri, tostemp ges damb aquerò, damb que va a trèir deth Sagrari era custòdia e sauvar-la en ua mala, o qué me sai.
FORTUNATA-E-JACINTA-III-WEB2	Veiràs: deishaue anar ua arridalhada qu’a jo me botaue es peus quilhadi, e didie plan doçament: “Be n’estàs de beròi damb era tua cara blanca, damb era tua cara d’ostia laguens deth cercle de pèires fines!…
FORTUNATA-E-JACINTA-III-WEB2	Ò, be n’estàs de beròi!
FORTUNATA-E-JACINTA-III-WEB2	Non te penses que te vau a panar es pèires…
FORTUNATA-E-JACINTA-III-WEB2	Que non les voi entad arren…
FORTUNATA-E-JACINTA-III-WEB2	Me shautes… te minjaria!
FORTUNATA-E-JACINTA-III-WEB2	Non me digues que non te cuelha, pr’amor que te cuelhi, encara que me morisca e me lances en Lunfèrn…
FORTUNATA-E-JACINTA-III-WEB2	Sor Navidad t’enganhe; que t’en sàpies; t’enganhe damb eth pair Pintado…
FORTUNATA-E-JACINTA-III-WEB2	En fin, hilha, qu’ère un orror.
FORTUNATA-E-JACINTA-III-WEB2	Me pensaua que non saberíetz desvolopar-vos e qu’era mona se declararie en cauma, en tot her çò que volguesse.
FORTUNATA-E-JACINTA-III-WEB2	E ara entà casa.
FORTUNATA-E-JACINTA-III-WEB2	Que ja auem complit.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Vederen dempús que Guillermina passaue de cap ath quarto de Severiana, e dòna Lupe correc a recéber dera sua boca es felicitacions que meritaue.
FORTUNATA-E-JACINTA-III-WEB2	Demorar-se aciu suenhant ad aguesta prauba…!
FORTUNATA-E-JACINTA-III-WEB2	Non, non digatz qu’aquerò non vau arren.
FORTUNATA-E-JACINTA-III-WEB2	Plan que vau.
FORTUNATA-E-JACINTA-III-WEB2	Deishar es comoditats dera vòsta casa entà velhar eth cabeç d’ua malerosa…!
FORTUNATA-E-JACINTA-III-WEB2	Donques aquerò que non ac hèn totes…
FORTUNATA-E-JACINTA-III-WEB2	Diu vos ac pagarà.
FORTUNATA-E-JACINTA-III-WEB2	Qu’ei mès d’agraïr aquerò qu’es aumòines que hèn d’autes… demorant-se dempús plan abrigadetes enes sòns lhets… pr’amor qu’aguesta ei era vertadèra caritat que ges deth còr…
FORTUNATA-E-JACINTA-III-WEB2	En fin, veigui qu’era vòsta modestia s’aufense, amiga mia, e non voi trèir-vos es colors ena cara.
FORTUNATA-E-JACINTA-III-WEB2	Dòna Lupe qu’ère plan satisfèta; mès sospechant qu’era fondadora anaue a parar era man, se didec adiu ara prèssa.
FORTUNATA-E-JACINTA-III-WEB2	Òc, òc, didec Guillermina.
FORTUNATA-E-JACINTA-III-WEB2	Era obligacion abans qu’arren.
FORTUNATA-E-JACINTA-III-WEB2	A lèu.
FORTUNATA-E-JACINTA-III-WEB2	E en tot hèr-se a vier a Fortunata en correder, era sua tia li didec: “Tu te demores aciu ua estona; se i a peticions non demoraram nosates en mau lòc.
FORTUNATA-E-JACINTA-III-WEB2	Li ditz qu’anòte un duro per tu e un aute per jo.
FORTUNATA-E-JACINTA-III-WEB2	Qu’ei pro.
FORTUNATA-E-JACINTA-III-WEB2	Que ja se’n deu saber de qué non èm riques; non me shauten es peticions, mès que sai complir en totes es escadences e non hèr un mau papèr.
FORTUNATA-E-JACINTA-III-WEB2	Un duro per tu e un aute per jo; non te’n desbrembes.
FORTUNATA-E-JACINTA-III-WEB2	Non digues se podem o non podem mès.
FORTUNATA-E-JACINTA-III-WEB2	Tu lo dèishes anar tau quau, sense apetitir-te o agranir-te; pr’amor qu’era, encara que se li balhe quate sòs, tostemp balhe es gràcies damb era madeisha boqueta de merenga.
FORTUNATA-E-JACINTA-III-WEB2	Vai…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Quan Fortunata, dempús d’ua estona de blagar damb era comandanta, entrèc ena auta casa, vedec causes que l’estonèren.
FORTUNATA-E-JACINTA-III-WEB2	Guillermina, deishant era sua mantilha e eth sòn libre de missa sus eth sofà, desvolopaue ath costat de Mauricia es obligacions mès penoses en art de suenhar malauts, en tot escométer damb activitat maquinau es trabalhs mès repugnants, coma persona qu’a era obligacion e eth costum de hè’c.
FORTUNATA-E-JACINTA-III-WEB2	Severiana s’esforçaue entà empedí’c; mès Guillermina non cedie.
FORTUNATA-E-JACINTA-III-WEB2	Ve-te’n a veir se qué vò Juan Antonio, qu’ei en tot cridar hè ua estona.
FORTUNATA-E-JACINTA-III-WEB2	Era prauba hemna desiraue auer tres o quate còssi entà atier totes es causes.
FORTUNATA-E-JACINTA-III-WEB2	Çò que hège Guillermina qu’ère entà espaurir a quinsevolh.
FORTUNATA-E-JACINTA-III-WEB2	Fortunata non se credie damb valor entà tant.
FORTUNATA-E-JACINTA-III-WEB2	E totun aquerò, en veir ara insigna dauna aristocratica umiliar-se d’aquera manèra, s’avergonhèc de non auer valor entà imitar-la, e treiguent fòrces deth sòn flaquitge, aufric era sua ajuda.
FORTUNATA-E-JACINTA-III-WEB2	Coma hilha deth pòble, non volie èster mens qu’era senhora dera granesa en aqueri plan baishi quehèrs… “Hètz-vos enlà, per Diu, hilha, repliquèc era santa.
FORTUNATA-E-JACINTA-III-WEB2	Non mancarie arren mès; que non ac permeti… de cap des manères.
FORTUNATA-E-JACINTA-III-WEB2	Voletz ajudar-mos?
FORTUNATA-E-JACINTA-III-WEB2	A penes auec cuelhut Fortunata era escampa, entrèc Severiana, e l’ac treiguec des mans.
FORTUNATA-E-JACINTA-III-WEB2	Per Diu, deishatz-me que vos ajuda.
FORTUNATA-E-JACINTA-III-WEB2	Quines causes qu’auetz!…
FORTUNATA-E-JACINTA-III-WEB2	Ai, quina gràcia!
FORTUNATA-E-JACINTA-III-WEB2	Vos pensatz que non sai…
FORTUNATA-E-JACINTA-III-WEB2	Vos pensatz que non sai… ua troiteta ena terrina e eth pan dubèrt damb era sardina laguens.
FORTUNATA-E-JACINTA-III-WEB2	Qu’ei qu’ena mia vida è hèt mès dinars d’obrèrs que peus è en cap…
FORTUNATA-E-JACINTA-III-WEB2	Qu’auem alugat eth huec ena casa dera vesia.
FORTUNATA-E-JACINTA-III-WEB2	Fuensanta; mès va a gésser tà crompar e se vos voléssetz…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Heda que ja n’auem en casa…
FORTUNATA-E-JACINTA-III-WEB2	A!, non vos desbrembetz des carròtes, ne deth quart de garia…
FORTUNATA-E-JACINTA-III-WEB2	Se vos hètz a vier à vos cervèth de oelha, compratz-me’n un aute entà jo…
FORTUNATA-E-JACINTA-III-WEB2	Gessec era veuda deth comandant coishejant escales enjós, e ara seguida partiren Juan Antonio e es auti dus obrèrs damb es sòns morralets de minjar ena man.
FORTUNATA-E-JACINTA-III-WEB2	Era senhora de Rubin auie complit eth sòn prètzèth damb tanta rapiditat coma capitada, e tant que se lauaue es mans, se deishèc amiar peth sòn pensament vagabond entà ua sòrta d’idies que non ère naua entada era.. “S’ei aquerò çò qu’jo m’agrade, èster obrèra, hemna d’un trabalhador aunèst que m’estime…!
FORTUNATA-E-JACINTA-III-WEB2	Qu’ei atau, gojata; que neisheres pòble e seràs pòble tota era tua vida.
FORTUNATA-E-JACINTA-III-WEB2	Quan passèc tà dider-li a Severiana que ja ère servida, aguesta auie acabat de netejar era sala.
FORTUNATA-E-JACINTA-III-WEB2	Coma qu’auie tan mala flaira aquiu, se heren a vier ua paladeta de tidons alugadi, e lançant un sarpat de lavanda, les passegèren per tota era casa, dès eth correder enquiara codina.
FORTUNATA-E-JACINTA-III-WEB2	Dempús dera fumigacion, Fortunata entrèc a veir a Mauricia que trapèc fòrça mau, en un estat d’aclapament e postracion plan visibles.
FORTUNATA-E-JACINTA-III-WEB2	Eth mètge, qu’arribèc alavetz, l’examinèc peth menut, en tot campar holador enes cames e en vrente.
FORTUNATA-E-JACINTA-III-WEB2	Era paralisi creishie d’ua manèra espaventosa.
FORTUNATA-E-JACINTA-III-WEB2	Abans de partir, eth mètge parlèc damb Guillermina ena sala, en tot dider-li qu’aquerò non podie mens qu’acabar mau, e qu’a tot tirar, se tardarie dus dies…
FORTUNATA-E-JACINTA-III-WEB2	S’apressaue Fortunata pr’amor de saber-se’n d’aquerò, quan vedec entrar, ara imprevista, a ua persona qu’era sua preséncia li costèc er efècte d’ua descarga electrica.
FORTUNATA-E-JACINTA-III-WEB2	Jacinta e Guillermina parlèren un moment damb eth mètge, que se didec adiu ara seguida.
FORTUNATA-E-JACINTA-III-WEB2	Me cau passar entar aute correder pr’amor de veir ath sabatèr…
FORTUNATA-E-JACINTA-III-WEB2	Praube òme, non a volut vier en espitau.
FORTUNATA-E-JACINTA-III-WEB2	Que non auia vist cap cas damb ua idropesia coma aguesta.
FORTUNATA-E-JACINTA-III-WEB2	Eth vrente d’aguest malerós qu’ère anet coma un tonèl…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Quina umanitat, mon Diu!
FORTUNATA-E-JACINTA-III-WEB2	Fortunata passèc ena auta sala, e de seguit tornèc dident que Mauricia dormie prigondament.
FORTUNATA-E-JACINTA-III-WEB2	Era fondadora hec alavetz ua observacion umoristica.
FORTUNATA-E-JACINTA-III-WEB2	En tot dirigir-se as dues, didec: “Entenetz aguest trombon que tòque era marcha reiau?”.
FORTUNATA-E-JACINTA-III-WEB2	Plan que òc, s’entenie clarament, enquia e tot de luenh, era marcha reiau tocada damb vertadèra frenesia per Leopardi, qu’ena repeticion li calaue un luxe escandalós de mordents e appotggiaturas.
FORTUNATA-E-JACINTA-III-WEB2	Qu’ei era manèra de rebrembar-me que li prometí vestir-lo, pr’amor qu’eth malerós està mès ben de paumons que de ròba.
FORTUNATA-E-JACINTA-III-WEB2	Guarda, li prepausèc a Jacinta, cuelhent-la deth braç; quan entornes ena tua casa, guarda s’a eth tòn marit uns pantalons que non li servisquen…
FORTUNATA-E-JACINTA-III-WEB2	Se non, didec era de Rubin, ja ne portarè uns deth mèn…
FORTUNATA-E-JACINTA-III-WEB2	Diu vos ac pagarà… pr’amor que, de vertat, trinque eth còr veir ad aguest praube òme en aguest temps, damb un pantalons de hiu, d’aqueri qu’amien es soldats de Cuba…
FORTUNATA-E-JACINTA-III-WEB2	Gessec Guillermina entà vier en magasèm de hustes dera Ronda, e Jacinta l’acompanhèc enquiath correder.
FORTUNATA-E-JACINTA-III-WEB2	Se seiguec Fortunata en sofà, en tot pensar-se que se n’anauen es dues.
FORTUNATA-E-JACINTA-III-WEB2	Mès era de Santa Cruz, dempús de parlar damb era sua amiga de diuèrses causes, li didec: “Vos demori aciu.
FORTUNATA-E-JACINTA-III-WEB2	Hètz-vos a vier eth mèn coche, e dempús me recuelheratz e partiram es dues amassa”.
FORTUNATA-E-JACINTA-III-WEB2	Entrèc de seguit, en tot sèir-se tanben en sofà.
FORTUNATA-E-JACINTA-III-WEB2	Botar-se ath sòn costat!
FORTUNATA-E-JACINTA-III-WEB2	Aquerò pensaue era hemna de Maxi, que sentec vams de húger e dempús vergonha e pòur de hè’c.
FORTUNATA-E-JACINTA-III-WEB2	S’era auta li parlaue non aurie mès remèdi que responer-li.
FORTUNATA-E-JACINTA-III-WEB2	Jacinta la guardèc.
FORTUNATA-E-JACINTA-III-WEB2	Ja eth dia anterior auie desvelhat eth sòn curiosèr aquera beresa tant expressiua.
FORTUNATA-E-JACINTA-III-WEB2	E quan es sòns uelhs se trapèren damb er arrai d’aqueri uelhs neri, sentie ua impression non guaire agradiua, ara manèra d’aqueres presentides insegures que son, non coma eth contacte d’un objècte, senon coma era sensacion der aire que hè er objècte en passar ara prèssa.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Que non gesserà era prauba, didec Fortunata un shinhau talhada, pr’amor que l’assautaue era idia de qué eth sòn lenguatge non serie pro fin.
FORTUNATA-E-JACINTA-III-WEB2	Se seguís atau, li harè a vier ara mainada, tà que la veigue…
FORTUNATA-E-JACINTA-III-WEB2	Portatz-la.
FORTUNATA-E-JACINTA-III-WEB2	Jacinta sabie qu’aquera desconeishuda non ère celibatària, pr’amor qu’auie aufrit uns pantalons deth sòn marit.
FORTUNATA-E-JACINTA-III-WEB2	Non, senhora, repliquèc era Rubin secament.
FORTUNATA-E-JACINTA-III-WEB2	Jo tanpòc.
FORTUNATA-E-JACINTA-III-WEB2	Mès me shauten autant es mainatges, qu’è vertadèra mania per eri, e es des auti me semble qu’aurien d’èster mèns… e, credetz-me, que non auria cap racacòr de consciéncia de panar-ne un, se podessa….
FORTUNATA-E-JACINTA-III-WEB2	Qu’ei que se vos an mòrt, o non les auetz auut?
FORTUNATA-E-JACINTA-III-WEB2	Que n’auí un, senhora… harà ja quate ans…
FORTUNATA-E-JACINTA-III-WEB2	E en quate ans non n’auetz auut sonque un?
FORTUNATA-E-JACINTA-III-WEB2	Desencusatz-me era mia indiscrecion.
FORTUNATA-E-JACINTA-III-WEB2	Jo?…
FORTUNATA-E-JACINTA-III-WEB2	Cinc ans.
FORTUNATA-E-JACINTA-III-WEB2	Abans que jo!
FORTUNATA-E-JACINTA-III-WEB2	Òc, senhora.
FORTUNATA-E-JACINTA-III-WEB2	Coma avertisse era dauna enes uelhs dera sua interlocutora ua lum e ua movilitat fòrça singulares, sospechèc qu’era hemna patie bèra malautia mentau.
FORTUNATA-E-JACINTA-III-WEB2	Eth sòn ton e era sua guardada èren fòrça estranhs, non avients damb eth lòc e era tranquilla convèrsa qu’ambdues amiauen.
FORTUNATA-E-JACINTA-III-WEB2	Sauvèren silenci pendent ua estona guardant eth solèr.
FORTUNATA-E-JACINTA-III-WEB2	Jacinta non pensaue en arren important; Fortunata òc, e pera sua ment li passèc tota era sua istòria coma enrodada en ua broma de huec.
FORTUNATA-E-JACINTA-III-WEB2	Li vengueren ena boca paraules dures entà escarnir ad aquera monina deth Cèu, que l’auie trèt çò qu’ère sòn.
FORTUNATA-E-JACINTA-III-WEB2	Non ère, donc, aquerò ua grana injustícia?
FORTUNATA-E-JACINTA-III-WEB2	Es escarnis se li resolvien en pièch, en tot gesser-li des pòts en aguesta forma exagerada e grossièra des hilhs deth pòble quan se meten a pelejar.
FORTUNATA-E-JACINTA-III-WEB2	Ei un àngel?
FORTUNATA-E-JACINTA-III-WEB2	Donques que ne sigue…
FORTUNATA-E-JACINTA-III-WEB2	Ei ua santa?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Damb ua soleta paraula la harè quèir en redon, e m’aurà ua pòur tan grana que non aurà talents de hèr-me mès preguntetes…”.
FORTUNATA-E-JACINTA-III-WEB2	Alavetz era monina deth Cèu, impacienta pr’amor que non venguie Guillermina, gessec un moment en correder.
FORTUNATA-E-JACINTA-III-WEB2	En veder-se soleta, se creiguec era auta damb mès vam entà dar un escandal…
FORTUNATA-E-JACINTA-III-WEB2	Tota era rudesa, tota era passion alègra de hemna deth pòble, arderosa, sincèra, mau educada, borie ena sua amna, e ua suggestion incredibla l’ahiscaue a mostrar-se tau qu’ère reaument, sense dissimular ipocritament.
FORTUNATA-E-JACINTA-III-WEB2	En tot aquerò vedec qu’era monina tornaue…
FORTUNATA-E-JACINTA-III-WEB2	Veder-la e avuglar-se que siguec madeish.
FORTUNATA-E-JACINTA-III-WEB2	Non podie saber se qué l’arribèc.
FORTUNATA-E-JACINTA-III-WEB2	Aubedie a un impuls superior ara sua volontat, quan se lancèc entada era damb era rapiditat e eth saut d’un gosset de caça.
FORTUNATA-E-JACINTA-III-WEB2	S’amassèren, en tot tumar ath miei der estret correder.
FORTUNATA-E-JACINTA-III-WEB2	Era gojata li clauèc es sòns dits enes braci, e Jacinta la guartdèc espaurida coma qui se trape dauant d’ua fèra…
FORTUNATA-E-JACINTA-III-WEB2	Alavetz vedec un arridolet de brutau ironia enes pòts dera desconeishuda, e entenec ua votz assassina que li didec .
FORTUNATA-E-JACINTA-III-WEB2	Jacinta se demorèc sense votz… dempús deishèc anar un ai!
FORTUNATA-E-JACINTA-III-WEB2	Mentre Fortunata botjaue eth cap afirmatiuament damb insolenta duretat, repetint: “Que sò… que sò… era…” Mès ère tan sufocada, que non articulèc es darrères paraules.
FORTUNATA-E-JACINTA-III-WEB2	Era Delfina joquèc eth cap, e hènt ua estirada se liberèc.
FORTUNATA-E-JACINTA-III-WEB2	Volec díder quauquarren, mès que non podec.
FORTUNATA-E-JACINTA-III-WEB2	Era de Santa Cruz recuperèc era sua serenitat, e entrant ena sala, tornèc a calar-se en sofà.
FORTUNATA-E-JACINTA-III-WEB2	Era sua actitud hège veir tanta dignitat coma innocéncia.
FORTUNATA-E-JACINTA-III-WEB2	Qu’ère era qu’auie estat escometuda, e non solet podie padegar-se mès lèu, senon respóner ara aufensa damb mesprètz gran e enquia e tot damb eth madeish perdon.
FORTUNATA-E-JACINTA-III-WEB2	Era auta sentec, peth contrari, un gran pes ath sòn laguens.
FORTUNATA-E-JACINTA-III-WEB2	Ai, era sua accion desgahonada e brutau li pesèc ena amna coma se la casa l’auesse queigut ath dessús!
FORTUNATA-E-JACINTA-III-WEB2	Que non auec vams d’entrar un aute còp; tremolèc de pensar çò que diderie Severiana se se’n sabie.
FORTUNATA-E-JACINTA-III-WEB2	E dòna Guillermina?…
FORTUNATA-E-JACINTA-III-WEB2	Se calèc en quarto dera comandanta, a on auie deishat eth sòn vel e punhets.
FORTUNATA-E-JACINTA-III-WEB2	Era covardia que sentec la possaue a córrer entath carrèr.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Húger, òc, e non tornar a hèr hangues en aquera casa ne en cap aute lòc que podesse auer taus encontres…
FORTUNATA-E-JACINTA-III-WEB2	Gessec sense hèr bronit, esguitlant-se, e en passar per dauant dera pòrta, guardèc e la vedec aquiu laguens, en extrèm d’aqueth long correder que se retiraue a un alongavistes.
FORTUNATA-E-JACINTA-III-WEB2	La vedie de perfil, era man ena gauta, cogitosa, e Jacinta non la vedie ada era.
FORTUNATA-E-JACINTA-III-WEB2	Baishèc e se calèc en carrèr, en tot rebrembar-se’n d’ua des nombroses recomanacions que l’auie hèt Feijoo.
FORTUNATA-E-JACINTA-III-WEB2	Mès pro que s’auie desgahonat aqueth dia!…
FORTUNATA-E-JACINTA-III-WEB2	Mès, vertadèrament, pensèc, sajant de padegar-se, jo, qué è hèt?, arren…
FORTUNATA-E-JACINTA-III-WEB2	Causa estranha!
FORTUNATA-E-JACINTA-III-WEB2	Li vengueren talents de demorar-se entà veder-la gésser.
FORTUNATA-E-JACINTA-III-WEB2	Se metec de sentinèla en carrèr deth Bastero, e cinc menutes dempus vedec ara fondadora entrar ena casa.
FORTUNATA-E-JACINTA-III-WEB2	Seguic entath carrèr Toledo, en tot meter-se ara demora en trepadèr deth dauant, ath costat dera pòrta d’ua tauèrna.
FORTUNATA-E-JACINTA-III-WEB2	Ath cap d’un quart d’ora campèc peth carrèr eth coche damb es dues daunes.
FORTUNATA-E-JACINTA-III-WEB2	Qué deuen díder, mon Diu, qué deuen dider?
FORTUNATA-E-JACINTA-III-WEB2	Que me semble que les enteni…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	VI.- Quan pujaue era escala dera sua casa, li començaue ena consciéncia dera joena un racacòr clar de çò qu’auie hèt.
FORTUNATA-E-JACINTA-III-WEB2	Qu’aurie estat fòrça milhor, pensèc arturant eth pas e estant-se ua menuta entre gradon e gradon, dider- li aquerò de jo sò Fortunata, damb cauma, campant ben se quina cara botaue era en entenè’c, e dempús demorar-me tan contenta, en tot veir per a on gessie, o lançar-li tres o quate calhauets, en tot dider-li que jo tanben sò aunèsta, plan, e qu’eth sòn marit ei un brigand… a veir per a on gessie”.
FORTUNATA-E-JACINTA-III-WEB2	En entrar en casa, trapèc a dòna Lupe fòrça emmaliciada damb Papitos, que sus era sua innocenta tèsta descargaue era mala encolia qu’era velhada l’auie costat.
FORTUNATA-E-JACINTA-III-WEB2	Tot çò que s’auie hèt ena sua abséncia qu’ère mau hèt, en tot díder que ne enquia tà hèr ua òbra de caritat podie gésser de casa, donques que tanlèu viraue era esquia, tot qu’ère un desastre.
FORTUNATA-E-JACINTA-III-WEB2	Fortunata comprenec que tanben volie meter-se damb era; mès, en non auer talents de pelejar, deishaue sense responsa es sòns repotecs.
FORTUNATA-E-JACINTA-III-WEB2	Qu’as eth cap plen d’aire.
FORTUNATA-E-JACINTA-III-WEB2	Fortunata començaue a senter-se mau.
FORTUNATA-E-JACINTA-III-WEB2	Auie caudheireds, mau de cap e talents de badalhar en cada moment.
FORTUNATA-E-JACINTA-III-WEB2	Que non sai se qué è; mès me calaria en lhet de boni talents.
FORTUNATA-E-JACINTA-III-WEB2	Dòna Lupe, en vier ena codina, anaue pensant qu’aqueri simptòmes poirien anonciar dilhèu era probabla reproduccion deth tipe de Rubin ena especia umana; mès pro que se’n sabie era auta de qué non ère arren d’aquerò, e sense mès explicacions s’ajacèc, ben estropada en ua hlaçada en sofà deth sòn quarto.
FORTUNATA-E-JACINTA-III-WEB2	Dempús que se l’anèsse eth hered, sentec dromilhon, que l’amièc a un sòmi tranquil, en tot reprodusir ena sua ment era scèna aquera damb diuèrses addicions d’importància.
FORTUNATA-E-JACINTA-III-WEB2	Èren aguestes quauquarren que non auie pogut díder per çò dera prèssa, mès qu’ac aurie d’auer dit, o èren simplament deliris deth sòn cervèth alugat pera fèbre?…
FORTUNATA-E-JACINTA-III-WEB2	Que se vos trèigue aquerò deth cap.
FORTUNATA-E-JACINTA-III-WEB2	Vai damb eth modèu!
FORTUNATA-E-JACINTA-III-WEB2	Qu’auetz vengut en un bon lòc!…
FORTUNATA-E-JACINTA-III-WEB2	Sabetz-vo’n, mainada, que se se me cale en cap a jo, vos autregi a vos aunestetat e vertuts pes nassi enquia que non pogatz mès?
FORTUNATA-E-JACINTA-III-WEB2	Pr’amor qu’aquerò ei qüestion de díder; Ep…
FORTUNATA-E-JACINTA-III-WEB2	Òc, e se m’entesti, que non i a qui me tossisque.
FORTUNATA-E-JACINTA-III-WEB2	Donques qué vos pensatz, qu’a jo me costarie fòrça suenhar malauts e presumir de plan catolica?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Vai damb era monina deth Cèu!
FORTUNATA-E-JACINTA-III-WEB2	Tè!, que non vengue aciu a véner merit…
FORTUNATA-E-JACINTA-III-WEB2	E que sò un àngel!
FORTUNATA-E-JACINTA-III-WEB2	Donques entà que se’n sàpie jo tanben ne sò, que se voi èster àngel, ne serè, e mès que vos, fòrça mès.
FORTUNATA-E-JACINTA-III-WEB2	Dempús d’aquerò, tornèc a veir damb claretat es causes, e deishant vagar era sua guardada pera cramba solitària e miei escura, pensaue en aquerò madeish, mès vedent milhor era realitat des causes.
FORTUNATA-E-JACINTA-III-WEB2	En aquera meditacion çò que destacaue, dempús de mil torns, qu’ère un viu desir d’èster non solet egala, senon superiora ara auta.
FORTUNATA-E-JACINTA-III-WEB2	Eth com qu’ère çò de dificil.
FORTUNATA-E-JACINTA-III-WEB2	Eth pensament, passant per totes es cares deth tèma, anaue des causes mès subtiles entàs mès vulgares.
FORTUNATA-E-JACINTA-III-WEB2	Era vertat qu’a era monina ua mina de senhoratge e de… de… de qué?, de majestat, òc…
FORTUNATA-E-JACINTA-III-WEB2	La treiguec d’aguesti pensaments dòna Lupe qu’entrèc damb passi de gata, e li didec que li calie préner quauquarren.
FORTUNATA-E-JACINTA-III-WEB2	Se remic Fortunata a minjar bèra causa, e didec qu’era sonque auie talents d’ua iranja entà shurlar-la.
FORTUNATA-E-JACINTA-III-WEB2	Tant que la shurlaue, en tot hèr-li un petit trauc e sarrar-la coma sarren es gojats era popa, ara senhora de Rubin li passèc peth cervèth ua auta ventada d’aqueth furor que determinèc er acte deth maitin: “Eth tòn marit ei mèn e te lo vau a trèir…
FORTUNATA-E-JACINTA-III-WEB2	Presumida… beata… ja te diderè jo s’ès ángel o non…
FORTUNATA-E-JACINTA-III-WEB2	Eth tòn marit qu’ei mèn; me l’as panat… coma se pòt panar un mocador.
FORTUNATA-E-JACINTA-III-WEB2	Diu se’n sap, e se non demana-l’ac…
FORTUNATA-E-JACINTA-III-WEB2	Se quedèc esclipsada deishant quèir en solèr era iranja.
FORTUNATA-E-JACINTA-III-WEB2	Se desvelhèc en sénter sus eth sòn front era man deth sòn espós, qu’auie vengut a dinar, e en saber-se’n de qué ère indispausada, s’espauric fòrça.
FORTUNATA-E-JACINTA-III-WEB2	Dòna Lupe volec hèr- li a concéber esperances de succession; mès eth, botjant eth cap damb expression esceptica e desconsolada, entrèc ena cramba e li paupèc eth front ara sua hemna.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Çò prumèr que pensèc siguec se com auie tornat tan de ressabuda era infama planta d’òdi qu’era credie ja seca e mòrta, o aumens moribonda.
FORTUNATA-E-JACINTA-III-WEB2	Lo guardaue, e coma mès lo guardaue, pejor…
FORTUNATA-E-JACINTA-III-WEB2	Se virèc d’esponèra en tot respóner tota forena: “Arren”.
FORTUNATA-E-JACINTA-III-WEB2	Sabes se qué ditz era tia?…
FORTUNATA-E-JACINTA-III-WEB2	Era opinion dera tia aumentaue er òdi dera neboda e eth viu desir de deishar de uelh ath sòn marit.
FORTUNATA-E-JACINTA-III-WEB2	Clucant es uelhs, invoquèc a Diu e ara Vèrge, que d’eri demoraue ajuda entà poder guarir-se d’aquera mausana antipatia; mès ne peth mau de morir… “Qu’ei que non lo posqui veir; s’ei que me n’anaria enquiara fin deth mon pr’amor de non veder-lo…!
FORTUNATA-E-JACINTA-III-WEB2	E jo que me pensaua que l’anaua cuelhent estima!
FORTUNATA-E-JACINTA-III-WEB2	Que Diu me n’age!
FORTUNATA-E-JACINTA-III-WEB2	Sabi pas en qué pensaue Feijoo…
FORTUNATA-E-JACINTA-III-WEB2	Maxi, en cuelher-li eth pos, deishèc anar per aquera boca ua sòrta de frases de medecina, acabant en tot díder: “Me harè a vier aguesta net un antiespasmodic, siròp de flor d’irangèr damb bromur, e dilhèu, dilhèu uns gachets de sulfat de quinina.
FORTUNATA-E-JACINTA-III-WEB2	Que i a fèbre, encara que pòca.
FORTUNATA-E-JACINTA-III-WEB2	Que deu èster eth començament d’un gran raumàs.
FORTUNATA-E-JACINTA-III-WEB2	Tu que t’as heredat en aquera maudida casa de correder… o t’auràs intoxicat damb bèth brasèr”.
FORTUNATA-E-JACINTA-III-WEB2	Fortunata pensèc que, plan que òc, s’auie intoxicat, mès non damb un brasèr.
FORTUNATA-E-JACINTA-III-WEB2	En tot cedir as prècs deth sòn marit e de dòna Lupe s’ajacèc, e quan barraue era net ère mès tranquilla, desvelhada, sense cap apetís, entenent damb desplasença eth bronit des siètes e culhères que venguie deth minjador ara ora de sopar.
FORTUNATA-E-JACINTA-III-WEB2	Nicolás parlaue coma un vendeire de carrèr.
FORTUNATA-E-JACINTA-III-WEB2	Per s’un cas, non baisharè aguesta net ena farmacia, e te harè companhia”.
FORTUNATA-E-JACINTA-III-WEB2	Era pejor des medecines qu’ère aguesta, pr’amor que volie era joena èster soleta, entretenguda damb es sòns pensaments.
FORTUNATA-E-JACINTA-III-WEB2	Hec veir que s’esclipsaue; eth sòn marit l’estaquèc fòrt un mocador en cap, e dempús s’estèc ath costat deth lhet.
FORTUNATA-E-JACINTA-III-WEB2	Dempús d’un brèu sòn, vedec era era prima figura de Maxi passejant pera cramba.
FORTUNATA-E-JACINTA-III-WEB2	Tanlèu guardaue era sua persona coma era sua ombra corrent pera paret, longa, angulosa, doblegant-se enes cuics deth mur.
FORTUNATA-E-JACINTA-III-WEB2	Jacinta, que te voleria veir maridada damb aguest…
FORTUNATA-E-JACINTA-III-WEB2	Maximiliano se despolhaue entà ajaçar-se.
FORTUNATA-E-JACINTA-III-WEB2	En trèir-se eth justet, gessien des manges es espatles, coma alòtes d’un audèth flac que non a arren entà minjar.
FORTUNATA-E-JACINTA-III-WEB2	Dempús, es pantalons meteren dehòra aqueres cames coma bastons que se trèn dera gaina.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	En calar-se en lhet e estirar es uassi, deishaue anar un a!
FORTUNATA-E-JACINTA-III-WEB2	Fortunata, simulant dormir, se virèc d’esponèra e tara mieja net dormie de vertat.
FORTUNATA-E-JACINTA-III-WEB2	En trincar eth dia dauric es uelhs.
FORTUNATA-E-JACINTA-III-WEB2	Era cramba ère en complèta escurina.
FORTUNATA-E-JACINTA-III-WEB2	Entenec er alend deth sòn marit, aspre a viatges, fiulaire e damb diuèrsi sons de flaüta coma s’er aire trapèsse en aqueth pièch obstruccions gelatinoses e lengüetas metaliques.
FORTUNATA-E-JACINTA-III-WEB2	S’incorporèc Fortunata, cedint a un movement interior qu’eth sòn prumèr impuls se formèc quan ère esclipsada.
FORTUNATA-E-JACINTA-III-WEB2	Çò que pensaue alavetz qu’ère pòc important.
FORTUNATA-E-JACINTA-III-WEB2	Era asenada que se l’auie acodit, donques qu’ère ua asenada e des gròsses, siguec que li calie baishar deth lhet sense bronit, cercar a paupes era sua ròba, vestir- se… vier ena pèrga, cuélher era sua blòda e botar-la-se.
FORTUNATA-E-JACINTA-III-WEB2	Eth mantèl, a on ère?
FORTUNATA-E-JACINTA-III-WEB2	Non se’n podec rebrembar; mès que lo cercarie a paupes tanben; e un còp l’auesse trapat, gesserie dera cramba, cuelherie era clau qu’ère penjada en recebedor, e… aire!…
FORTUNATA-E-JACINTA-III-WEB2	Era idia dera hujuda s’estèc flotant ua estona en sòn cervèth, coma ua lum d’alcoòl, sense poder compréner se com se l’auie acodit aguesta idia.
FORTUNATA-E-JACINTA-III-WEB2	Ena pocha dera blòda auie miei duro, ua pessèta, e quauqui sòs, er escambi deth duro que li dèc a Papitos tà que li hesse a vier… ja non rebrembaue se qué.
FORTUNATA-E-JACINTA-III-WEB2	Donques damb aqueri sòs que n’auie pro.
FORTUNATA-E-JACINTA-III-WEB2	Entà qué mès?
FORTUNATA-E-JACINTA-III-WEB2	E a on anarie?
FORTUNATA-E-JACINTA-III-WEB2	Entà ua casa d’òstes.
FORTUNATA-E-JACINTA-III-WEB2	Non… ena casa d’Evaristo…
FORTUNATA-E-JACINTA-III-WEB2	Non, pr’amor que D. Evaristo la pelejarie.
FORTUNATA-E-JACINTA-III-WEB2	Aguesta idia de qué la pelejarie eth sòn pairin siguec eth còp que l’esclaric eth sentit, pr’amor qu’era idia dera hujuda ère ua tralha deth sòn.
FORTUNATA-E-JACINTA-III-WEB2	Eth mocador deth cap se l’auie desligat, e s’auie esperluat, es sues espesses guinses li queiguien sus es espatles.
FORTUNATA-E-JACINTA-III-WEB2	Per qué me guardes tu?
FORTUNATA-E-JACINTA-III-WEB2	Qué dides?
FORTUNATA-E-JACINTA-III-WEB2	Que sò beròia?
FORTUNATA-E-JACINTA-III-WEB2	Plan que òc.
FORTUNATA-E-JACINTA-III-WEB2	E tornèc a ajaçar-se.
FORTUNATA-E-JACINTA-III-WEB2	Maximiliano, en tot virar-se, li dèc ua tumada damb ua omoplata.
FORTUNATA-E-JACINTA-III-WEB2	Mès sense enténer era responsa tornèc a esclipsar-se.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	VII.- Londeman, Fortunata se sentie milhor, mès encara ère en lhet quan eth sòn marit, dempús de hèr un torn pera farmacia, pugèc a veder-la.
FORTUNATA-E-JACINTA-III-WEB2	Que ja te pòs lheuar.
FORTUNATA-E-JACINTA-III-WEB2	Que hè un bon dia.
FORTUNATA-E-JACINTA-III-WEB2	Ai!, jo qu’è mens salut que tu, e non me planhi tant.
FORTUNATA-E-JACINTA-III-WEB2	Me senti tant aflaquit qu’a viatge me còste botjar un dit.
FORTUNATA-E-JACINTA-III-WEB2	Toti es uassi me hèn mau, e eth cap me lo senti a viatges coma se siguesse uet, sense cervèth…
FORTUNATA-E-JACINTA-III-WEB2	Mès non me he mau, e aquerò qu’ei un mau senhau, pr’amor qu’eth mau de cap ei un pilar dera vida.
FORTUNATA-E-JACINTA-III-WEB2	Sabi pas se qué m’arribe.
FORTUNATA-E-JACINTA-III-WEB2	A viatges me distrèigui, me vie coma un desbrembe, me demori pèc coma sense saber a on sò ne çò que hèsqui…
FORTUNATA-E-JACINTA-III-WEB2	Donques que me digui, e quan pèrda era memòria e se’n vage d’era tot aquerò que mès sai…?
FORTUNATA-E-JACINTA-III-WEB2	Tu seràs ben deman, mès que jo sabi pas a on anarè a parar damb aguestes causes.
FORTUNATA-E-JACINTA-III-WEB2	Me ditz Ballesté que prena fòrça hèr, plan fòrça hèr, qu’aquerò ei manca de globuls ròis ena sang, e deu èster atau…
FORTUNATA-E-JACINTA-III-WEB2	Fortunata lo guardaue e sentie ua pietat prigonda.
FORTUNATA-E-JACINTA-III-WEB2	Aguesta pietat refrescaue era estima frairau qu’auie començat a shamostar-se.
FORTUNATA-E-JACINTA-III-WEB2	Mès que non n’ère guaire segura d’aquerò, e quan lo vedec gésser, pensaue que s’aquera planta raquitica dera estimacion se secaue, li calie hèr, ada era, esfòrci colossaus entà empedí’c.
FORTUNATA-E-JACINTA-III-WEB2	Ara seguida, en tot trapar-se en gabinet, seiguda ath cant deth balcon, per a on entraue eth solei, sentec enes correders bronits de votzes qu’ara prumeria non se podie saber s’èren d’alegria o de ràbia.
FORTUNATA-E-JACINTA-III-WEB2	Mès que non auec temps entà espaurir-se, donques qu’entrèc Nicolás hènt minganèles d’alegria, eth ròstre alugat, es uelhs ludents, e apressant-se ara sua cunhada li hec ua fòrta abraçada:
FORTUNATA-E-JACINTA-III-WEB2	Ja… fin finau…
FORTUNATA-E-JACINTA-III-WEB2	Gràcies a Diu!
FORTUNATA-E-JACINTA-III-WEB2	Que ja auem a Periquito hèt fraire, didec dòna Lupe, que dempús d’auer recebut era sarrada en correder, entraue ath sòn darrèr, negada d’alegria, pr’amor que se treiguie deth dessús ad aquera fèra boca.
FORTUNATA-E-JACINTA-III-WEB2	E d’a on?
FORTUNATA-E-JACINTA-III-WEB2	D’Orihuela, tia, repliquèc eth clèrgue en tot heregar-se es mans.
FORTUNATA-E-JACINTA-III-WEB2	Mala catedrau, mès que ja veiram se ges bèra permuta.
FORTUNATA-E-JACINTA-III-WEB2	Canonge te veiguen es mèns uelhs, que Papa coma tier-lo ena man.
FORTUNATA-E-JACINTA-III-WEB2	Guaire me n’alègri!, didec Fortunata, entà díder bèra causa, e guardèc entath carrèr a trauèrs des veires, cranhent que l’endonvièssen ena cara es pensaments qu’era canorguia deth sòn cunhat li suggerie.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qu’auie rason Evaristo.
FORTUNATA-E-JACINTA-III-WEB2	I a dues societats, era que se ve e era qu’ei amagada.
FORTUNATA-E-JACINTA-III-WEB2	Se non auesse estat pera mia mauvestat, quan aurie estat canonge aguest pèc de categoria, ordinari e pudesenc.
FORTUNATA-E-JACINTA-III-WEB2	Que me’n vau deman madeish entà que m’autregen eth titol…
FORTUNATA-E-JACINTA-III-WEB2	Juan Pablo encara non se’n sap.
FORTUNATA-E-JACINTA-III-WEB2	Que ràbie…!
FORTUNATA-E-JACINTA-III-WEB2	Ager me pensaua que non me l’autrejarien.
FORTUNATA-E-JACINTA-III-WEB2	Aguest Villalonga qu’ei ua grana persona, e Feijoo çò que se ditz un cavalièr, e eth Ministre tanben…
FORTUNATA-E-JACINTA-III-WEB2	Sabetz se qui me balhèc era notícia?
FORTUNATA-E-JACINTA-III-WEB2	Donques Leopoldo Montes, qu’ei ara en Gracia y Justicia.
FORTUNATA-E-JACINTA-III-WEB2	Venguí ath mès córrer, e quan eth cap de personau de catedraus me didec qu’ère cèrt, me pensè que me cuelhie ua malagana.
FORTUNATA-E-JACINTA-III-WEB2	Eth titol qu’ère aquiu, e non me l’auien manat pr’amor que non sabien era mia adreça…
FORTUNATA-E-JACINTA-III-WEB2	Vos ac torni a díder.
FORTUNATA-E-JACINTA-III-WEB2	Convidi a toti… a çò que volgatz… e convidi as de Torquemada, a Ballester… a dòna Casta e as sues simpatiques hilhes…
FORTUNATA-E-JACINTA-III-WEB2	Pòs-te, hilh, didec dòna Lupe shordant-se, entad aguestes convidades non te serà pro era sodada d’un an; e se te penses que jo vau a cargar damb es despenes, t’enganhes…
FORTUNATA-E-JACINTA-III-WEB2	Nicolás se padeguèc dempús, en tot cuélher eth ton que l’ei avient a un prèire e que damb eth sabie ben rectificar er anament que li costaue era ira o era alegria.
FORTUNATA-E-JACINTA-III-WEB2	A jo me shaute era patz e era concòrdia entre es princes cristians.
FORTUNATA-E-JACINTA-III-WEB2	Quan èren en tot dinar Fortunata non podie hèr enlà d’era aguest comentari: “Se siguec bon que m’agencèsses, estupid, ja t’ac è pagat e non te deui arren”.
FORTUNATA-E-JACINTA-III-WEB2	Tie compde damb Papitos, qu’aguesti dies ei fòrça enventida.
FORTUNATA-E-JACINTA-III-WEB2	E tu la hès a pèrder damb era tua benvolença.
FORTUNATA-E-JACINTA-III-WEB2	Hè un torn pera codina e non la dèishes de uelh.
FORTUNATA-E-JACINTA-III-WEB2	Hè que bote era merluça a trempar o ac hès tu.
FORTUNATA-E-JACINTA-III-WEB2	Se demorèc soleta Fortunata damb era gojata; mès non podec susvelhar- la pr’amor que tota era tarde anauen entrant visites.
FORTUNATA-E-JACINTA-III-WEB2	Prumèr siguec dòna Casta Moreno, veuda de Samaniego, damb es sues hilhes, dues joenes plan ben educades o que s’ac credien eres.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Morenos, qu’en prumèr tèrç de sègle se dividiren en dues granes arrames, es Morenos rics e es Morenos praubi; encara qu’auie neishut ena prumèra d’aguestes arrames auie vengut a parar ena dusau.
FORTUNATA-E-JACINTA-III-WEB2	Se maridèc damb Samaniego, òme de ben e damb fòrça coneishements de Farmacia, mès que non sabec hèr-se ric.
FORTUNATA-E-JACINTA-III-WEB2	Per çò des Trujillos qu’auie dòna Casta tanhença luenhana damb Barbarita; mès encara qu’auien estat fòrça amigues ena mainadesa, a penes ja se tractauen, pr’amor qu’era fortuna e es vicissituds dera vida les auien aluenhat fòrça era ua dera auta.
FORTUNATA-E-JACINTA-III-WEB2	Es sues relacions qu’èren intermitentes.
FORTUNATA-E-JACINTA-III-WEB2	A viatges se vedien e se saludauen; a viatges non.
FORTUNATA-E-JACINTA-III-WEB2	Les passaue madeish qu’a fòrça persones que s’an tractat ena mainadesa e que dempús s’estan ans e mès ans sense veder-se.
FORTUNATA-E-JACINTA-III-WEB2	E quan se trapen trantalhen de se s’an de saludar o non, e fin finau non se parlen, pr’amor que deguna se decidís a èster era prumèra.
FORTUNATA-E-JACINTA-III-WEB2	Mès propèra e clara ère era tanhença de Casta damb Moreno-Isla, que, a maugrat d’èster Moreno ric, auie ua cèrta comunicación de familha damb aquera Moreno prauba, en tot tier-li visites de quan en quan.
FORTUNATA-E-JACINTA-III-WEB2	Se tutejauen per costum dera mainadesa; mès es sues relacions èren heredes, sonque çò de besonh entà sauvar eth principi deth linhatge.
FORTUNATA-E-JACINTA-III-WEB2	Era arrama des Moreno- Isla auie ath delà un ligam luenhant entre dòna Casta e Guillermina Pacheco; mès aguesta tanhença qu’ère ja d’aqueres que non agarre ne un gosset lebrèr.
FORTUNATA-E-JACINTA-III-WEB2	Guillermina e era veuda de Samaniego non s’auien tractat jamès.
FORTUNATA-E-JACINTA-III-WEB2	Se vantaue dòna Casta d’auer educat plan ben as sues dues hilhes.
FORTUNATA-E-JACINTA-III-WEB2	Era màger, Aurora, polidòta, veuda d’un francés, hemna de fòrça disposicion entath trabalh.
FORTUNATA-E-JACINTA-III-WEB2	S’auie estat bèth temps en França, en tot dirigir un gran establiment de telaria, e auie costums independents e fòrça uelh mercantil.
FORTUNATA-E-JACINTA-III-WEB2	Era dusau, Olimpia, auie assistit pendent sèt ans seguidi en Conservatorio, e auie obtengut fòrça prèmis de piano.
FORTUNATA-E-JACINTA-III-WEB2	Sa mair volie que siguesse professora consomada, e entà demostrà’c enes examens e obtier ua bona nòta, li hège estudiar ua pèça, que damb era mortificaue ath vesiat dia e net, pendent mesi e enquia ans.
FORTUNATA-E-JACINTA-III-WEB2	Compdaue aguesta mainada era seguida de nòvis damb es dits des mans; mès çò que hège ad aquerò de maridar-se, encara non auien tocat es campanes.
FORTUNATA-E-JACINTA-III-WEB2	Fortunata se hège fòrça ben damb Aurora e plan pòc damb era sua mair e damb Olimpia.
FORTUNATA-E-JACINTA-III-WEB2	Cranhie que se’n burlèssen d’era, pera sua manca d‘educacion, e que la tenguessen en pòca causa, en saber-se’n deth sòn passat.
FORTUNATA-E-JACINTA-III-WEB2	En tot reconéisher qu’es tres èren plan superiores per çò dera educacion e der emplèc de paraules fines, a viatges non comprenie se qué parlauen, e solet assentie damb movements de cap.
FORTUNATA-E-JACINTA-III-WEB2	Tostemp ère dera opinon d’eres, donques qu’encara que pensèsse de forma desparièra, non gosaue exprimir eth sòn desacòrd.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Malerosament jamès siguec dòna Casta mès blagaira.
FORTUNATA-E-JACINTA-III-WEB2	Sentie fòrça non auer trapat a dòna Lupe, donques que desiraue comunicar-li naues dera màger importància.
FORTUNATA-E-JACINTA-III-WEB2	Aurora s’anaue a botar ath cap d’un establiment de ròba de telaria, bastit ara manèra des milhors que i a en París e Londres.
FORTUNATA-E-JACINTA-III-WEB2	Qué tau?
FORTUNATA-E-JACINTA-III-WEB2	S’esforçaue era hemna de Maxi en dissimular er engüeg qu’aquerò li costaue, e ara iperbòla de dòna Casta li responie damb exclamacions d’estonament e assentiment.
FORTUNATA-E-JACINTA-III-WEB2	Eth patron d’aguest gran establiment, que tant a de tirar era atencion, qu’ei Pepe Samaniego, que l’a facilitat es sòs entà montà’c eth mèn cosin D. Manuel Moreno-Isla, er òme mès brave e mès generós deth mon, e damb un capitau….
FORTUNATA-E-JACINTA-III-WEB2	E guardatz, qu’ei fadrin… e se passe era vida en Londres en tot engüejar-se….
FORTUNATA-E-JACINTA-III-WEB2	Jo que digui que poirie auer hèt erosa a ua joena, des moltes qu’auem ena familha…
FORTUNATA-E-JACINTA-III-WEB2	Mès qué m’impòrten a jo aguestes causes!, pensaue Fortunata, que ja non podie tier mès temps eth sòn papèr ne sabie d’a on trèir es monosillabs e es arridolets.
FORTUNATA-E-JACINTA-III-WEB2	Fin finau volec Diu misericordiós qu’es Samaniegues se n’anèssen; mès qu’encara non s’auien passat dètz menutes quan entrèc D. Evaristo, damb eth sòn vailet, que lo tenguie deth braç quèr, e Fortunata se lo hec a vier entara sala qu’en un des sòns fautulhs se seiguec er ancian pesadament.
FORTUNATA-E-JACINTA-III-WEB2	A!, soleta… e qué tau?…
FORTUNATA-E-JACINTA-III-WEB2	Dempús de dider-li qu’era sua malautia non auie estat arren, era gojata se seiguec ath sòn costat, damb eth prepaus de condar-li eth vertadèr mau que patie, qu’ère purament morau e damb es mès grèus caractèrs.
FORTUNATA-E-JACINTA-III-WEB2	Pensaue preguntar-li ath sabent amic e mèstre, se per qué tot aqueth desorde s’auie manifestat a conseqüéncia des brèus paraules qu’auec damb Jacinta.
FORTUNATA-E-JACINTA-III-WEB2	Quina relacion auie aquera hemna damb era sua conducta e damb es sòns sentiments?
FORTUNATA-E-JACINTA-III-WEB2	Sus aquerò li diderie quauquarren important aqueth sagaç coneisheire deth còr uman e deth mon, pr’amor qu’era se trincaue eth cervèth e non podie trapar era rason de qué era monina li capvirèsse eth sòn esperit.
FORTUNATA-E-JACINTA-III-WEB2	S’ère àngel, per qué la hege dolenta?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Atau, donc, que non deuie èster àngel.
FORTUNATA-E-JACINTA-III-WEB2	Un aute punt escur li volie tanben consultar, e ère que sentie desirs plan viui de retirar-se ad aquera hemna e d’èster, senon milhor, madeish qu’era.
FORTUNATA-E-JACINTA-III-WEB2	Atau, donc, Jacinta non ère dimòni.
FORTUNATA-E-JACINTA-III-WEB2	Çò de mau hèr qu’ère explicar aquerò de manèra qu’eth sòn amic Feijoo ac comprenesse, donques que ja sabem que non se’n sabie guaire entà trapar es paraules qu’en lenguatge corrent exprimissen es causes espirituaus e endrabades.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Çò pejor deth cas siguec que quan encara non auie començat era consulta entrèc dòna Lupe, que convidèc ath senhor Feijoo a préner un chicolate delit.
FORTUNATA-E-JACINTA-III-WEB2	Que non se hec a pregar eth brave cavalièr e era madeisha veuda de Jáuregui l’ac mestrèc.
FORTUNATA-E-JACINTA-III-WEB2	Tant que lo prenie, parlèren des visites que tia e neboda hègen en carrèr de Mira el Rio.
FORTUNATA-E-JACINTA-III-WEB2	Qu’admiri fòrça ara amiga Guillermina, mès que non la posqui imitar”.
FORTUNATA-E-JACINTA-III-WEB2	Feijoo expausèc sus aqueth tèma dera filantropia quauques consideracions fòrça senades, e se didec adiu, en tot balhar a cada ua des senhores ua fòrta sarrada de mans.
FORTUNATA-E-JACINTA-III-WEB2	Aquera net notèc Fortunata en sòn marit quauquarren que lo botèc ara demora.
FORTUNATA-E-JACINTA-III-WEB2	Pendent eth dinar non auie badat boca; qu’auie era color pujada, ère fòrça inquiet, en tot hèr en cada moment prigondes alendades.
FORTUNATA-E-JACINTA-III-WEB2	Quan pugèc a ajaçar-se non auie ja eth ròstre alugat, senon qu’auie perdut eth color.
FORTUNATA-E-JACINTA-III-WEB2	Responec Maxi que non, qu’eth cap non li hège mau, e que çò que l’espaurie ère sénter eth cap uet, deslogat, coma ua casa damb papèrs.
FORTUNATA-E-JACINTA-III-WEB2	Pujaua era escala, e me venguec tau ràbia, que me demanè a crits: mès, com se cride, com se cride?…
FORTUNATA-E-JACINTA-III-WEB2	M’en brembè en entrar en casa.
FORTUNATA-E-JACINTA-III-WEB2	Aué èra en tot hèr ua medecina entà un malaut des uelhs, e en sòrta deth sulfat d’atropina botè eth d’eserina qu’ei era indicacion contrària.
FORTUNATA-E-JACINTA-III-WEB2	Se non se n’arribe a encuedar Ballester… quina atrocitat!, dèishi cèc ath malaut…
FORTUNATA-E-JACINTA-III-WEB2	Que non posqui trabalhar.
FORTUNATA-E-JACINTA-III-WEB2	Aguesta tèsta se m’a capvirat.
FORTUNATA-E-JACINTA-III-WEB2	Que non ges d’aciu ua idia encara que cala un còp de martèth.
FORTUNATA-E-JACINTA-III-WEB2	E en d’autes estones me semble que sò er òme damb mès cervèth deth mon, e se m’acodissen ues causes…!
FORTUNATA-E-JACINTA-III-WEB2	De tan sublimes que son non les posqui exprimir; me tremòle era lengua, me la mossègui e escopisqui sang…
FORTUNATA-E-JACINTA-III-WEB2	Dempús me demori coma eth que ges d’ua malagana”.
FORTUNATA-E-JACINTA-III-WEB2	Ajaça-te e repausa, li didec era sua hemna pietosa e espaurida.
FORTUNATA-E-JACINTA-III-WEB2	Aquerò non ei qu’espissament de tant pensar.
FORTUNATA-E-JACINTA-III-WEB2	Maximiliano comencèc a despolhar-se, en tot arturar-se en cada moment.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Ballester ditz que son nèrvis, ua iperquinèsia deth còr, produsida pera dispèpsia… gasi…
FORTUNATA-E-JACINTA-III-WEB2	Mès jo digui que non, que non, qu’aquerò ei mès grèu.
FORTUNATA-E-JACINTA-III-WEB2	Qu’ei era aòrta…
FORTUNATA-E-JACINTA-III-WEB2	Non sigues apreensiu…
FORTUNATA-E-JACINTA-III-WEB2	Se non liegesses libròts de Medecina non se t’acodirien aguestes causes asenades, opinèc era en tot trèir-li es pantalons.
FORTUNATA-E-JACINTA-III-WEB2	Se demorèc damb es cames regdes, en calçotets, demorant qu’era sua hemna li treiguesse tanben es bòtes.
FORTUNATA-E-JACINTA-III-WEB2	Ajuda-me, que pro que n’a besonh eth tòn praube marit.
FORTUNATA-E-JACINTA-III-WEB2	Qu’è tot eth coneishement, coma i a Diu”.
FORTUNATA-E-JACINTA-III-WEB2	Fortunata lo cuelhec galhardamente enes braci e lo botèc en lhet.
FORTUNATA-E-JACINTA-III-WEB2	Encara podie èra mès.
FORTUNATA-E-JACINTA-III-WEB2	Ambdús arrien; mès dempús der arridolet, Maximiliano hec ua alendada en tot díder damb era tristesa màger deth mon:
FORTUNATA-E-JACINTA-III-WEB2	E jo be ne sò d’aflaquit!
FORTUNATA-E-JACINTA-III-WEB2	Se non siguesse per tu, didec eth, coma un mainatge amorós, non m’importarie que se m’acabèsse era vida…
FORTUNATA-E-JACINTA-III-WEB2	Eth mon que non vau arren sense er amor.
FORTUNATA-E-JACINTA-III-WEB2	Qu’ei era soleta causa efectiua e reau; tot çò d’aute ei imaginacion.
FORTUNATA-E-JACINTA-III-WEB2	S’ajacèc tanben era, e s’estèc en tot balhar-li convèrsa enquia que l’entrèc era sòn.
FORTUNATA-E-JACINTA-III-WEB2	Praube gojat!
FORTUNATA-E-JACINTA-III-WEB2	Era pietat que Fortunata sentie, amortaue en sòn esperit era aversion, o aumens l’amagaue, coma en un replec, non permetent-li manifestar-se.
FORTUNATA-E-JACINTA-III-WEB2	E era pietat hège que surgentèssen ena sua volontat aqueri desirs de vertut sublima qu’a estones gessien coma flor d’ua menuta, creada pera emulacion.
FORTUNATA-E-JACINTA-III-WEB2	Era emulacion o era mania imitatiua qu’èren çò que determinaue era idia de qué s’eth sòn marit se botaue molt mau, molt mau, era serie era meravilha deth mon per çò der interès d’assistir-lo e suenhar-lo.
FORTUNATA-E-JACINTA-III-WEB2	Mès, entà qu’era capitada siguesse complèta ère de besonh qu’a Maxi li venguesse ua malautia hastigosa, repugnanta e pestilenta, d’aguestes qu’esfórien enquia as mès pròches.
FORTUNATA-E-JACINTA-III-WEB2	Era, alavetz, darie pròves d’èster tant àngel coma quinsevolh auta, e aurie amna, paciéncia, valor e estomac entà tot.
FORTUNATA-E-JACINTA-III-WEB2	Maximiliano la distreiguec d’aguesta meditacion, en tot hèr gemiments prigonds.
FORTUNATA-E-JACINTA-III-WEB2	Que coneishie aquerò era sua hemna e se’n sabie deth remèdi, qu’ère virar-lo leugèrament der aute costat…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	L’amorassèc entà que s’esclipsèsse e era s’esclipsèc tanben.
FORTUNATA-E-JACINTA-III-WEB2	Se lheuèc fòrça d’ora pr’amor qu’auie de trabalhar.
FORTUNATA-E-JACINTA-III-WEB2	Dempús des nau, quan entrèc ena cramba tà veir s’eth sòn marit volie bèra causa, aguest ère ja en tot vestir- se, e damb ua animositat plan desparièra dera qu’auie era net anteriora.
FORTUNATA-E-JACINTA-III-WEB2	Non solet semblaue remetut dera sua debilitat, senon qu’ère inquiet, agil e coma s’acabèsse de préner un excitant energic.
FORTUNATA-E-JACINTA-III-WEB2	Tanlèu entrèc era sua hemna, se filèc dret de cap ada era, en tot botonar-se eth cothèr dera camisa, e en ton d’acrimonia li didec:
FORTUNATA-E-JACINTA-III-WEB2	Anet t’ac volia díder, mès me’n desbrembè…
FORTUNATA-E-JACINTA-III-WEB2	Que ja ac sabes…
FORTUNATA-E-JACINTA-III-WEB2	Sabi qu’ager pera tarde siguec aciu un aute còp e li balhèren chicolate damb magdalenes.
FORTUNATA-E-JACINTA-III-WEB2	Fortunata ère estonada per aqueth repotec, e mès encara per çò deth ton.
FORTUNATA-E-JACINTA-III-WEB2	Pes maitins, que solie èster Maximiliano un shinhau repotegaire e desagradiu; mès jamès coma aqueth dia.
FORTUNATA-E-JACINTA-III-WEB2	Se virèc entath miralh pr’amor de botar-se era corbata, e seguic dident: “qu’ei que semble que hèsquen es causes entà shordar-me, entà que m’anuja…
FORTUNATA-E-JACINTA-III-WEB2	E non ès tu soleta… era mia tia tanben.
FORTUNATA-E-JACINTA-III-WEB2	Que vòlen, plan, hèr-me a pèrder era salut”.
FORTUNATA-E-JACINTA-III-WEB2	En miralh podec veir Fortunata era cara esblancossida e arropida de Maxi, qu’era sua susceptibilitat nerviosa se manifestaue en un movement vibratòri deth cap, que semblaue que volguesse aguest arrincar-se deth tronc.
FORTUNATA-E-JACINTA-III-WEB2	Se desencusèc era coma podec; mès eth, en sòrta de padegar-se, seguic queishant-se de qué lo mortificauen exprèssament, de qué sajauen d’acabar damb eth.
FORTUNATA-E-JACINTA-III-WEB2	Era esposa caraue, sospechant qu’eth sòn marit non estaue ben, e que serie pejor amiar-li era contrària.
FORTUNATA-E-JACINTA-III-WEB2	D’alavetz ençà, podec observar que pes maitins se repetie en Maxi era madeisha excitación, e era testudaria de qué totes es persones dera familha se confabulauen contra eth pr’amor de tormentar-lo.
FORTUNATA-E-JACINTA-III-WEB2	Bèri còps se basaue en quauqua fauta avertida ena ròba, un boton queigut, un trauc trincat, o ua causa semblabla.
FORTUNATA-E-JACINTA-III-WEB2	D’auti còps, ère que li mestrauen un chicolate delit dolent entà que crebèsse… coma que lo volien empodoar…!
FORTUNATA-E-JACINTA-III-WEB2	Aguestes manies qu’anauen de mau entà pejor, botant a dòna Lupe de mala encolia e hènt-li aubirar bèth malastre.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Pes nets eth lop venguie a èster anhèth.
FORTUNATA-E-JACINTA-III-WEB2	Se poirie pensar qu’eth fòrt nerviosisme deth maitin s’anaue degalhant damb es actes e movements dera persona pendent eth dia, e qu’aguesta arribada ena net en un estat contrari, espissat coma aqueth qu’a trabalhat fòrça.
FORTUNATA-E-JACINTA-III-WEB2	Ja Fortunata s’auie acostumat ad aguest anament e deguna des extravagàncies deth sòn marit la cuelhie per suspresa.
FORTUNATA-E-JACINTA-III-WEB2	Pès maitins çò de milhor qu’ère non hèr-ne cabau, en tot hèr veir somission as sues exigéncies; pes nets non auie mès remèdi que vantar-lo e mimar-lo fòrça; que ua auta causa aurie estat crudèu.
FORTUNATA-E-JACINTA-III-WEB2	Diuèrsi còps, enes intimitats damb era sua estimada mitat, Maximiliano auie exprimit aguestes tristeses tan comunes enes matrimònis que non an hilhs.
FORTUNATA-E-JACINTA-III-WEB2	A Fortunata non l’agradaue aguest topic, mès que non auie mès remèdi qu’acceptar-lo.
FORTUNATA-E-JACINTA-III-WEB2	Ua net l’acuelhec damb vertadèr entosiasme, pr’amor qu’amiaue entada eth ua erosa idia que pendent eth dia auie auut.
FORTUNATA-E-JACINTA-III-WEB2	Mès que ne podem ahilhar un, cercar un petit orfanèl e hèr-lo-mos a vier en casa.
FORTUNATA-E-JACINTA-III-WEB2	A jo me shautarie fòrça, e as dus mos distreirie.
FORTUNATA-E-JACINTA-III-WEB2	Per qué non è de hèr jo, encara que siga prauba, çò que hèn es senhores riques, que non an hilhs?
FORTUNATA-E-JACINTA-III-WEB2	Qu’ei fòrça incipid un matrimòni sense mainatget”.
FORTUNATA-E-JACINTA-III-WEB2	A Maximiliano li semblèc ben era idia, mès dòna Lupe, encara que non s’i opausèc de cara, non semblèc entosiasmar-se damb era.
FORTUNATA-E-JACINTA-III-WEB2	Es mainatges enlordissen era casa, tot ac remenen e endraben, e autregen fòrça desengusti damb es sues malauties e coquinaries.
FORTUNATA-E-JACINTA-III-WEB2	Encara qu’expausèc aguestes idies damb fòrça discrecion, Fortunata s’entristic, pr’amor que se l’auie calat en cap des dera net abans çò de recuélher un mainatge orfanèl, e encamardada damb aguesta idia, li costaue fòrça trabalh hèr-la enlà.
FORTUNATA-E-JACINTA-III-WEB2	Mania d’imitacion!
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	IX.- Dòna Lupe la convidèc, dus dies dempús dera tarde dera tumada damb Jacinta, a tornar a tier-li ua visita a Mauricia.
FORTUNATA-E-JACINTA-III-WEB2	Qué diderie dòna Guillermina se non i tornauen!
FORTUNATA-E-JACINTA-III-WEB2	Se remic Fortunata, sabi pas se damb quina desencusa, a vier aquiu, e i anèc soleta dòna Lupe.
FORTUNATA-E-JACINTA-III-WEB2	Qu’ère eth dia de San Isidro e non i auie vendes en Monte de Piedad.
FORTUNATA-E-JACINTA-III-WEB2	Tad aquerò des dètz tornèc fòrça aclapada, e entrant en gabinet a on ère era sua neboda en tot cóser, li didec: “Hilha, prèga un parenòste tara prauba Mauricia”.
FORTUNATA-E-JACINTA-III-WEB2	Òc, tàs dètz e mieja.
FORTUNATA-E-JACINTA-III-WEB2	Semblaue qu’ère en tot demorar qu’arribèssa jo entà morir-se… praubeta!
FORTUNATA-E-JACINTA-III-WEB2	Que vengui espaurida.
FORTUNATA-E-JACINTA-III-WEB2	Òc que ja ac sai, non auia de campar per aquiu.
FORTUNATA-E-JACINTA-III-WEB2	Aguesti quadres non son entà jo.
FORTUNATA-E-JACINTA-III-WEB2	Quan arribè qu’ère en sòn san judici.
FORTUNATA-E-JACINTA-III-WEB2	Me preguntèc per tu damb un interès…!
FORTUNATA-E-JACINTA-III-WEB2	Didec que t’estimaue mès qu’ad arrés, e que tanlèu entrèsse en Cèu, li demanarie a Diu que te hesse erosa.
FORTUNATA-E-JACINTA-III-WEB2	Jo, plan, en enténer aquerò, vedí qu’ère fòrça mau, e Severiana me didec que se pensauen qu’anet se les quedaue enes mans.
FORTUNATA-E-JACINTA-III-WEB2	La cuelheren aclapaments tant fòrts, que se l’acabaue era respiracion…
FORTUNATA-E-JACINTA-III-WEB2	Notè tanben qu’era sua votz semblaue gésser deth uet d’un cantre prigond, e sonaue coma de luenh…
FORTUNATA-E-JACINTA-III-WEB2	Era cara l’auie coma fòrça rogida, e es uelhs en.honsadi, mès fòrça ludents.
FORTUNATA-E-JACINTA-III-WEB2	Guillermina ère seiguda en sòn cabeç, e en cada moment li balhaue abraçades e punets, en tot dider-li que pensèsse en Diu, que tant patic entà sauvar-mos a nosati…
FORTUNATA-E-JACINTA-III-WEB2	De pic, se descompausèc, hilha; mès de quina manèra…!
FORTUNATA-E-JACINTA-III-WEB2	Se quedèc blaua, comencèc a dar còps de man e a lançar per aquera boca ues flors, uns caulets!…
FORTUNATA-E-JACINTA-III-WEB2	Qu’ère un orror.
FORTUNATA-E-JACINTA-III-WEB2	Alavetz arribèc eth pair Nones, que Guillermina auie manat cridar entà que l’auxilièsse; mès que tot siguec en bades.
FORTUNATA-E-JACINTA-III-WEB2	Ne era prauba malauta podie enténer çò que li didien, ne ère eth sòn cap entà causes de religion.
FORTUNATA-E-JACINTA-III-WEB2	Era santa qu’auec ua idia erosa.
FORTUNATA-E-JACINTA-III-WEB2	L’autregèc ua copa de Jerez, plia ar arràs.
FORTUNATA-E-JACINTA-III-WEB2	Mauricia sarraue es dents, mès fin finau, que li deuec arribar en morret era flaira, pr’amor que daurint era boca, se l’avalèc d’ua gorjada.
FORTUNATA-E-JACINTA-III-WEB2	Com se lecaue era malerosa!
FORTUNATA-E-JACINTA-III-WEB2	Se padeguèc e pum!, eth cap en coishin.
FORTUNATA-E-JACINTA-III-WEB2	Alavetz Guillermina, botant-li ua crotz entre es mans li preguntaue se credie en Diu, se s’encomanaue a Diu e ara plan Santa Vèrge, e a taus e quaus sants deth Cèu, e responie era que òc botjant eth cap…
FORTUNATA-E-JACINTA-III-WEB2	Eth pair Nones ère de jolhs, prèga que pregaràs.
FORTUNATA-E-JACINTA-III-WEB2	Aluguèren ua candèla, e t’asseguri qu’era flaira dera cera, es prècs e aqueth espectacle me lheuèren er estomac e m’an botat es nèrvis coma còrdes de guitarra.
FORTUNATA-E-JACINTA-III-WEB2	Jo que non volia guardar, mès eth curiosèr… qu’ei aquerò que se passe… me hège guardar.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Guillermina, quilhant era votz, li didec que s’abracèsse ara crotz, que Diu la perdonaue, qu’era l’auie enveja d’anar dreta tara glòria e d’autes moltes causes que la hègen a ua plorar.
FORTUNATA-E-JACINTA-III-WEB2	Eth cap de Mauricia s’anaue quedant quiet, quiet…
FORTUNATA-E-JACINTA-III-WEB2	Dempús la vedérem botjar es pòts, e trèir era punta dera lengua coma se volesse lecar- se…
FORTUNATA-E-JACINTA-III-WEB2	Deishèc anar ua votz que semblaue vier, per un tuèu, deth sosterranh dera casa.
FORTUNATA-E-JACINTA-III-WEB2	A jo me semblèc que didec: mès, mès…
FORTUNATA-E-JACINTA-III-WEB2	D’autes persones qu’èren aquiu asseguren que didec: ja.
FORTUNATA-E-JACINTA-III-WEB2	Coma qui ditz: “Ja veigui era glòria e es angels”.
FORTUNATA-E-JACINTA-III-WEB2	Ua pegaria; que non didec senon mès… ei a díder, mès Jerez.
FORTUNATA-E-JACINTA-III-WEB2	Guillermina e Severiana l’apressèren un miralh ena cara e lo tengueren pendent ua estona…
FORTUNATA-E-JACINTA-III-WEB2	Dempús toti comencèren a parlar en votz nauta.
FORTUNATA-E-JACINTA-III-WEB2	Que ja ère Mauricia en aute mon, s’auie quedat d’un color violat tirant tà bluenc.
FORTUNATA-E-JACINTA-III-WEB2	Tàs dètz menutes era sua fesomia ère tan desparièra, que se la ves non l’arreconeishes.
FORTUNATA-E-JACINTA-III-WEB2	Vòs te creir que l’enlençolèc damb es sues pròpries mans?
FORTUNATA-E-JACINTA-III-WEB2	Que non aurie hèt mès s’auesse estat era sua hilha.
FORTUNATA-E-JACINTA-III-WEB2	Era la lauèc… la vestic… li botèc er abit… e tan tranquilla.
FORTUNATA-E-JACINTA-III-WEB2	Jo auria volut ajudar; mès, de vertat, que non servisqui entad aguestes causes.
FORTUNATA-E-JACINTA-III-WEB2	Me semblaue normau eth hèt d’aufrir-me.
FORTUNATA-E-JACINTA-III-WEB2	Pro me’n sabia jo de qué era santa non auie de deishar ad arrés amiar era bagueta d’aquera operación.
FORTUNATA-E-JACINTA-III-WEB2	Mès m’aufrí, m’aufrí.
FORTUNATA-E-JACINTA-III-WEB2	Que mos cau èster tostemp en tot e demorar ben tostemp.
FORTUNATA-E-JACINTA-III-WEB2	E cre-te que çò de pòc que hi auie merit, donques qu’en jo ei un sacrifici quinsevolh causilhòta d’aguesta sòrta, mentre qu’en aguesta senhora non n’ei, per èster acostumada a botjar-se entre malauts e defunts, coma es fraies dera caritat.
FORTUNATA-E-JACINTA-III-WEB2	Que l’auries d’auer vist.
FORTUNATA-E-JACINTA-III-WEB2	E tostemp damb era sua careta rosadeta, e aqueth pas leugèr e viu.
FORTUNATA-E-JACINTA-III-WEB2	Quan acabèc, parlèrem es dues ua longa estona ena saleta; parlèrem de Mauricia, dera gran misèria que i a en Madrid, e de qué gràcies as braves amnes coma vos, me didec, se bote remèdi a fòrça maus.
FORTUNATA-E-JACINTA-III-WEB2	A!, òc, rebrembèc Fortunata.
FORTUNATA-E-JACINTA-III-WEB2	Non vos pensetz que me n’è desbrembat.
FORTUNATA-E-JACINTA-III-WEB2	Que ja les è desseparat.
FORTUNATA-E-JACINTA-III-WEB2	Son entà un òme que tòque era corneta, eth trombon o sabi pas qué.
FORTUNATA-E-JACINTA-III-WEB2	Les ac manaram a Severiana.
FORTUNATA-E-JACINTA-III-WEB2	Non, ja les manarè jo ben estropadi en un mocador de paquet, didec era neboda, que de ressabuda li vengueren talents d’anar ena casa dera defuntada.
FORTUNATA-E-JACINTA-III-WEB2	Amiaram cada ua eth nòste duro, per s’un cas demanen bèra causa entar enterrament.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Que non ei mau pensat.
FORTUNATA-E-JACINTA-III-WEB2	Mès a qui mo’les cau dar ei a Guillermina qu’ei era que sap arregraïr.
FORTUNATA-E-JACINTA-III-WEB2	A!, m’en desbrembaua de dider-te ua causa.
FORTUNATA-E-JACINTA-III-WEB2	Me convidèc a visitar eth sòn asil, milhor dit, mos convidèc as dues.
FORTUNATA-E-JACINTA-III-WEB2	Que i anaram.
FORTUNATA-E-JACINTA-III-WEB2	Aguest dia estrearè er abric nau e tu era pèlha que te penses hèr.
FORTUNATA-E-JACINTA-III-WEB2	Que mos calerà botar quauquarren en calaish des aumòines; mès qu’ei parièr.
FORTUNATA-E-JACINTA-III-WEB2	Ues autes peticions m’emmalicien a jo; as calaishi des aumòines non les cranhi cap.
FORTUNATA-E-JACINTA-III-WEB2	Papitos entrèc, e era sua patrona li didec que hesse ua tassa de tè, pr’amor qu’auie er estomac lheuat.
FORTUNATA-E-JACINTA-III-WEB2	Era senhora non s’auie trèt es gants ne eth mantèl; mès quan ja s’aleugerie, parlant, dera carga qu’amiaue en sòn esperit, pensèc en mudar-se de ròba.
FORTUNATA-E-JACINTA-III-WEB2	Ena man amiaue un embolh.
FORTUNATA-E-JACINTA-III-WEB2	Qu’èren diuèrses causetes que de passa auie crompat entà agoludir a Maxi.
FORTUNATA-E-JACINTA-III-WEB2	Ballester auie recomat que se li balhèsse carn crua, mès coma qu’eth se remie a minjar-la-se, dòna Lupe pensèc balhar-li menudalhes, còrs d’audèths, e suprimir entada eth era sopa de carn e es aliments feculents.
FORTUNATA-E-JACINTA-III-WEB2	Entath dessèrt li portèc bruños de Portugal.
FORTUNATA-E-JACINTA-III-WEB2	Ad arren de tot aquerò botaue atencion Fortunata, donques qu’auie eth pensament totafèt ocupat damb era idia de visitar er asil de Guillermina.
FORTUNATA-E-JACINTA-III-WEB2	D’aquiu treirie er orfanèl que volie ahilhar.
FORTUNATA-E-JACINTA-III-WEB2	Donques digui… s’encara ère en establiment aqueth madeish mainatge qu’eth sòn oncle Pepe Izquierdo li volec véner a Jacinta, quina escadença, Crist!, quin còp!
FORTUNATA-E-JACINTA-III-WEB2	Que vedessen, òc, que vedessen com tanben era…
FORTUNATA-E-JACINTA-III-WEB2	Mès, lèu s’auie de passar quauquarren que desgahonèc complètament eth plan d’ahilhar un orfanèl.
FORTUNATA-E-JACINTA-III-WEB2	Londeman, resistint era testudaria de Maxi que volie amiar-les entà San Isidro, vengueren, coma ère acordat, en carrèr de Mira el Rio.
FORTUNATA-E-JACINTA-III-WEB2	Cranhie Fortunata aguesta visita per diuèrsi motius, sense que siguesse mendre era pena que li costarie, vèir es rèstes de Mauricia.
FORTUNATA-E-JACINTA-III-WEB2	Temerosa e excitada, se demorèc ena saleta, a on ère dòna Fuensanta damb un mocador nere sus es espatles.
FORTUNATA-E-JACINTA-III-WEB2	Severiana entraue e gessie.
FORTUNATA-E-JACINTA-III-WEB2	Es sòns uelhs revelauen qu’auie plorat, e tanben portaue un mantèl nere sus es espatles.
FORTUNATA-E-JACINTA-III-WEB2	A trauèrs d’ua dubertura dera pòrta que comunicaue era sala prumèra damb era cramba mortuària, vedec Fortunata es pès dera Dura en taüt, e non auec vams entà apressar-se tà veir mès.
FORTUNATA-E-JACINTA-III-WEB2	Li hège pena e terror, e non podie desbrembar es darrères paraules que li didec era sua malerosa amiga: “Çò prumèr que l’è de díder ath Senhor ei que te morisques tu tanben, e atau seram amassa en Cèu”.
FORTUNATA-E-JACINTA-III-WEB2	Encara que se tenguie per malerosa, era de Rubin s’agarraue damb eth pensament ara vida.
FORTUNATA-E-JACINTA-III-WEB2	Çò que didec Mauricia qu’ère ua asenada.
FORTUNATA-E-JACINTA-III-WEB2	Cadun se morís quan li tòque, e arren mès.
FORTUNATA-E-JACINTA-III-WEB2	Dòna Lupe, que passèc tà veir ara defuntada, se’n hec autant, que non podec estar-se aquiu.
FORTUNATA-E-JACINTA-III-WEB2	Me pensi que m’arribarà quauquarren.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Non me còste espant cap malautia, coma non sigue eth mau deth miserere.
FORTUNATA-E-JACINTA-III-WEB2	Qu’ei çò que cranhi…
FORTUNATA-E-JACINTA-III-WEB2	En fin, que jo me’n vau d’aciu entath Monte.
FORTUNATA-E-JACINTA-III-WEB2	Qu’è besonh que me tòque er aire.
FORTUNATA-E-JACINTA-III-WEB2	Demora-te tu, tà quedar ben; aquiu laguens que i é era santa.
FORTUNATA-E-JACINTA-III-WEB2	Cuelh eth mèn duro per s’un cas i a era consabuda soscripcion.
FORTUNATA-E-JACINTA-III-WEB2	Tanlèu se hèsquen a vier eth còs, te’n vas entà casa.. Adishatz”.
FORTUNATA-E-JACINTA-III-WEB2	Quan partic era de Jáuregui, deishant soleta ara sua neboda, aguesta se cambièc de lòc pr’amor de non veir es pès de Mauricia, cauçadi damb polides bòtes de cama clara; pès plan preciosi que ja non darien un solet pas.
FORTUNATA-E-JACINTA-III-WEB2	Dòna Fuensanta gessec e didec quauques paraules.
FORTUNATA-E-JACINTA-III-WEB2	Ara seguida, se dauric era pòrta dera estança mortuària e Fortunata auec ua estrementida nerviosa en creir de pic qu’ère era madeisha Mauricia que campaue…
FORTUNATA-E-JACINTA-III-WEB2	Mès non, qu’ère Guillermina…
FORTUNATA-E-JACINTA-III-WEB2	Dès qu’aguesta hec eth prumèr pas ena sala se tachèren es sòns uelhs ena joena, qu’auec pòur un aute còp.
FORTUNATA-E-JACINTA-III-WEB2	Era santa anaue dreta de cap ada era, guardant-la coma non l’auie guardat jamès.
FORTUNATA-E-JACINTA-III-WEB2	Tocant-la leugèrament d’un braç, li didec: “Me cau parlar damb vos”.
FORTUNATA-E-JACINTA-III-WEB2	Òc, damb vos, e en díder aquerò la tornèc a tocar.
FORTUNATA-E-JACINTA-III-WEB2	Avertie Fortunata en aquera cara ua cèrta severitat: qu’anaue a díder quauquarren; mès era auta non li dec temps e cuelhent-la deth braç, coma se cuelh eth des òmes, li didec: “Vietz per aciu.
FORTUNATA-E-JACINTA-III-WEB2	Non senhora…
FORTUNATA-E-JACINTA-III-WEB2	Jo non me n’auia anat pr’amor de veir se vos venguíetz.
FORTUNATA-E-JACINTA-III-WEB2	L’amièc entara casa pròcha a on s’estaue dòna Fuensanta, e entrèren en ua saleta fòrça desordenada, qu’en era i auie mès males que cagires, e dues comòdes.
FORTUNATA-E-JACINTA-III-WEB2	Guillermina barrèc era pòrta, e convidant a Fortunata a ocupar ua cagira, se seiguec era en ua mala.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	X.- Fortunata non sabie se qué díder, ne quina cara botar, ne entà a on guardar; autant l’espaurie e la susprenie era preséncia dera respectabla dauna e era presentida deth grèu negòci qu’en aquera convèrsa s’anaue a tractar.
FORTUNATA-E-JACINTA-III-WEB2	Guillermina que non volie pèrder eth temps, se calèc de seguit ena qüestion d’aguesta manèra: “Jo qu’è ua amiga qu’estimi fòrça… l’estimi tant que daria era mia vida per era; e aguesta amiga a un marit que…
FORTUNATA-E-JACINTA-III-WEB2	En resumit, era mia amiga a patit fòrça per cèrtes… pegaries deth sòn espós… qu’ei tanben ua excellenta persona… a veir, e jo l’estimi fòrça…
FORTUNATA-E-JACINTA-III-WEB2	Era senhora Rubin guardaue es trastes que curbien eth quarto.
FORTUNATA-E-JACINTA-III-WEB2	Jo que sò fòrça clara enes mies causes; non m’agraden es comèdies.
FORTUNATA-E-JACINTA-III-WEB2	Que m’è compremetut a parlar damb vos.
FORTUNATA-E-JACINTA-III-WEB2	Prumèr s’acordèc acodir ara senhora de Jáuregui, mès dempús pensè qu’ère milhor parlar-vos dirèctament, e hèr ua crida ara vòsta consciéncia, donques que me semblaue a jo que cridant en aguesta pòrta quauquarrés responerie de laguens.
FORTUNATA-E-JACINTA-III-WEB2	Jo no me pensi qu’age arrés que sigue dolent, dolent de naut en baish.
FORTUNATA-E-JACINTA-III-WEB2	M’è hèt a vier tantes decepcions!…
FORTUNATA-E-JACINTA-III-WEB2	Que vos auetz auut es vòstes desviacions, toti se’n saben.
FORTUNATA-E-JACINTA-III-WEB2	Plan!…
FORTUNATA-E-JACINTA-III-WEB2	Jo que non auia eth gust de coneisher-vos…
FORTUNATA-E-JACINTA-III-WEB2	Vos cohèssi que me demorè estonada quan era mia amigueta me didec ager se qui èretz vos.
FORTUNATA-E-JACINTA-III-WEB2	Que non n’auia era mendre idia…
FORTUNATA-E-JACINTA-III-WEB2	Qu’ei que semble ua comèdia!
FORTUNATA-E-JACINTA-III-WEB2	Trapar-se aciu, en un acte de caritat dues persones tan… non vo’n hescatz se digui tant opausades enes antecedents, peth sòn anament…!
FORTUNATA-E-JACINTA-III-WEB2	E non voi rebaishar ad arrés.
FORTUNATA-E-JACINTA-III-WEB2	Tot çò de contrari: m’imagini, sabi pas perqué… aquerò ei causa de presentida, de divinacion, de premonicion… m’imagini que vos, se vos secodissen ben, atau coma d’auti quan les foetegen dèishen anar aglans, se vos secodissen ben, digui, qu’auetz de deishar quèir bèra flor.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Pr’amor qu’ei aguesta era idia qu’ara se l’a calat ena tèsta.
FORTUNATA-E-JACINTA-III-WEB2	Jo!, exclamèc Fortunata, que lèu perdec era pòur damb er impuls dera vertat que volie gésser.
FORTUNATA-E-JACINTA-III-WEB2	Jo… ara?
FORTUNATA-E-JACINTA-III-WEB2	Ètz en tot soniar?
FORTUNATA-E-JACINTA-III-WEB2	S’ei que hè un sègle que non lo veigui…!
FORTUNATA-E-JACINTA-III-WEB2	De vertat?, preguntèc era santa, guinhant es uelhs.
FORTUNATA-E-JACINTA-III-WEB2	Aquera manèra de guardar treiguie era vertat coma damb estialhes; e cèrtament, era pecadora sentie qu’aquera guardada la penetraue enquia çò de mès prigond, escorcolhant tot çò que trapaue.
FORTUNATA-E-JACINTA-III-WEB2	Mès, non vos ac credetz?…
FORTUNATA-E-JACINTA-III-WEB2	N’auetz bèth dobte?, higec; e en tot desbrembar-se’n des bones manères, anaue a hèr era crotz damb es dits e punar-les-se jurant per aguesta.
FORTUNATA-E-JACINTA-III-WEB2	Eth desir d’èster creiguda ludie de tau sòrta enes sòns uelhs, que Guillermina non podec mens de veir pistar en eri era consciéncia.
FORTUNATA-E-JACINTA-III-WEB2	Mès coma qu’ac dissimulaue en tot estar-se hereda e observadora, era auta se despacientaue e s’alugaue, en non saber ja se qué díder entà convencer-la.
FORTUNATA-E-JACINTA-III-WEB2	Guarda, que dobtar d’aquerò!…
FORTUNATA-E-JACINTA-III-WEB2	Ne veder-lo, ne autanplan saber-me’n d’eth”.
FORTUNATA-E-JACINTA-III-WEB2	Non digatz arren mès, manifestèc Guillermina damb ua cèrta solemnitat.
FORTUNATA-E-JACINTA-III-WEB2	Que m’ei pro.
FORTUNATA-E-JACINTA-III-WEB2	M’ac creigui.
FORTUNATA-E-JACINTA-III-WEB2	Se vos m’auéssetz dit çò de contrari, jo vos auria demanat que héssetz tot çò de possible entà entornar era tranquillitat ad aguesta praubeta, qu’ei aquerò.
FORTUNATA-E-JACINTA-III-WEB2	Mès se non i a arren, me sauvi era mia suplica peth moment, solet la voi hèr d’ua forma condicionau, qué vos semble?, guardant entath futur, e entath cas de qué çò qu’ara non se passe, passèsse deman o deman passat.
FORTUNATA-E-JACINTA-III-WEB2	Era senhora Rubin guardaue en solèr.
FORTUNATA-E-JACINTA-III-WEB2	Vos cau auer fòrça paciéncia; que vo n’a queigut ath dessús ua de bona.
FORTUNATA-E-JACINTA-III-WEB2	Vam a veir, se ja non i a arren entre vos e eth marit dera mia amiga, se tot s’a passat, per qué auem aguest racacòr contra era persona que non vos hè cap de mau…?
FORTUNATA-E-JACINTA-III-WEB2	Per qué er aute dia, en aguest correder, la tractèretz vos d’ua manèra tan descompausada e li didéretz… sabi pas qué?.
FORTUNATA-E-JACINTA-III-WEB2	Francament, hilha, aquerò mos a semblat fòrça estranh, pr’amor que vos ètz maridada, e viuetz en patz damb eth vòste marit, aumens atau ac semble.
FORTUNATA-E-JACINTA-III-WEB2	S’aqueres coquinaries s’acabèren, entà qué mautractar de paraula e enquia d’òbra ara prauba Jacinta, quan çò que vos calie hèr ère demanar-li perdon.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	E non auie manèra de passar d’aciu.
FORTUNATA-E-JACINTA-III-WEB2	Es lèrmes gessien enes sòns uelhs, e eth nud dera gòrja tornèc a sarrar-se d’ua manèra orribla.
FORTUNATA-E-JACINTA-III-WEB2	En tota era sua vida, en cap moment, s’auie vist era malerosa en semblable ahèr.
FORTUNATA-E-JACINTA-III-WEB2	Era persona que familiara e corauments cridauen quauqui uns er arrat gleisèr, l’inspiraue mès respècte qu’un confessor, mès qu’un bisbe, mès qu’eth Papa.
FORTUNATA-E-JACINTA-III-WEB2	E er arrat guinhaue encara mès es sòns uelhs, e ena sua bontat volec daurir eth camin entara confession.
FORTUNATA-E-JACINTA-III-WEB2	Fortunata non responec.
FORTUNATA-E-JACINTA-III-WEB2	È botat eth dit ena part mès sensibla dera nafra?
FORTUNATA-E-JACINTA-III-WEB2	Sinceritat, senhora mia; qu’aquerò non a de gésser d’aciu.
FORTUNATA-E-JACINTA-III-WEB2	Jo me cuelhi aguestes libertats pr’amor que sai que non vos vatz a emmaliciar.
FORTUNATA-E-JACINTA-III-WEB2	Tanpòc didec arren.
FORTUNATA-E-JACINTA-III-WEB2	Fin finau, desligant eth mocador e exprimint-se a empossades, volec gésser pera tangenta d’aguesta sòrta: “Aqueth dia… quan li didí ad aguesta senhora… aquerò… dempús me hec dò”.
FORTUNATA-E-JACINTA-III-WEB2	E per qué non li demanèretz perdon?
FORTUNATA-E-JACINTA-III-WEB2	Digui que me hec dò.
FORTUNATA-E-JACINTA-III-WEB2	Perque me n’anè entà casa.
FORTUNATA-E-JACINTA-III-WEB2	D’acòrd.
FORTUNATA-E-JACINTA-III-WEB2	E se ara la vedéssetz?
FORTUNATA-E-JACINTA-III-WEB2	Silenci absolut.
FORTUNATA-E-JACINTA-III-WEB2	Guillermina non auec paciéncia entà demorar mès era responsa, e en tot alugar-se exprimic çò que seguís: “Mès qu’ei que non vo’n sabetz qu’aguesta senhora ei esposa legitima… hemna legitima d’aqueth cavalièr?
FORTUNATA-E-JACINTA-III-WEB2	Qu’ei que non sabetz que Diu les maridèc e era sua union ei sagrada?
FORTUNATA-E-JACINTA-III-WEB2	Non sabetz qu’ei pecat, e pecat orrible, desirar er òme autrú, e qu’era esposa ofensada a eth dret a repotegar-vos, tant que vos, damb dus adultèris, arren mens, sus era vòsta consciéncia, l’ofensatz sonque de guardar-la?
FORTUNATA-E-JACINTA-III-WEB2	A veir, qué vos pensatz, qu’èm entre sauvatges e que cadun pòt hèr çò que volgue, e que non i a lei, ne religion, ne arren?
FORTUNATA-E-JACINTA-III-WEB2	Be ne seríem d’apraiatz damb aguestes idies, òc senhor…
FORTUNATA-E-JACINTA-III-WEB2	Non vos estonetz que m’aluga un shinhau, e desencusatz-me”.
FORTUNATA-E-JACINTA-III-WEB2	Fortunata ère coma se l’auessen uedat sus eth cap un tistèr de pèires.
FORTUNATA-E-JACINTA-III-WEB2	Cada paraula de Guillermina qu’ère coma un calhau.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	En aqueth moment, agarrat eth mocador pes dues puntes hège damb eth ua còrda.
FORTUNATA-E-JACINTA-III-WEB2	Que non se pòt saber se siguec espontaneitat estabordida o reflexion, aguestes paraules sues:
FORTUNATA-E-JACINTA-III-WEB2	Òc, òc; ja veigui que non èm ua perfeccion, indiquèc era santa lheuant-se en sèti coma entà guardar-la de luenh.
FORTUNATA-E-JACINTA-III-WEB2	Quan i a empenaïment eth Senhor perdone.
FORTUNATA-E-JACINTA-III-WEB2	Mès vos, per çò que semble, auetz ua frescor entà guardar aguestes causes dera morau…!
FORTUNATA-E-JACINTA-III-WEB2	Vos qu’ètz maridada: s’era consciéncia non vos remordís per un costat, com non vos escòde per aute?
FORTUNATA-E-JACINTA-III-WEB2	Me maridè sense saber se què heja.
FORTUNATA-E-JACINTA-III-WEB2	Quin angelet…!
FORTUNATA-E-JACINTA-III-WEB2	Plan, donc, maridar-se ei un acte insignificant e maquinau coma béuer un veire d’aigua?
FORTUNATA-E-JACINTA-III-WEB2	Pòt quauquarrés maridar-se sense saber que se maride…?
FORTUNATA-E-JACINTA-III-WEB2	Hilha mia, aguest argument vo’ lo sauvatz entà quan parletz damb pègues, que damb jo non vau.
FORTUNATA-E-JACINTA-III-WEB2	Me maridèren, higec Fortunata, tornant a hèr ua pilòta damb eth mocador, me maridèren sense que posca díder com.
FORTUNATA-E-JACINTA-III-WEB2	Me pensè qu’ère bon entà jo e que poiria estimar ath mèn marit.
FORTUNATA-E-JACINTA-III-WEB2	Vai, quina gràcia…!
FORTUNATA-E-JACINTA-III-WEB2	Be n’ei de polideta era creatura!, exclamèc era fondadora damb amabla ironia e gràcia.
FORTUNATA-E-JACINTA-III-WEB2	Aguestes… hartes de pecats que son fòrça gracioses quan se hèn es innocentes.
FORTUNATA-E-JACINTA-III-WEB2	Vos pensèretz que lo poirietz estimar!
FORTUNATA-E-JACINTA-III-WEB2	E qué héretz entà artenhè’c?…
FORTUNATA-E-JACINTA-III-WEB2	A!, çò que volíetz, digam es causes clares, çò que volíetz ère maridar-vos entà auer un nòm, independéncia e poder córrer liurament.
FORTUNATA-E-JACINTA-III-WEB2	Mès clar encara?
FORTUNATA-E-JACINTA-III-WEB2	Çò que vos desiràuetz qu’ère ua bandèra entà poder piratejar damb aparença de legalitat.
FORTUNATA-E-JACINTA-III-WEB2	Malerós er òme que carguèc damb vos!
FORTUNATA-E-JACINTA-III-WEB2	De vertat que li toquèc era tòia.
FORTUNATA-E-JACINTA-III-WEB2	E didetz-me, a tot darrèr non arribèc per bèth lòc aguesta afeccion que volíetz auer?
FORTUNATA-E-JACINTA-III-WEB2	Non senhora, repliquèc Fortunata, petant-se en somics.
FORTUNATA-E-JACINTA-III-WEB2	Non vos ofensetz per çò que vos è dit.
FORTUNATA-E-JACINTA-III-WEB2	Ja vos didí qu’auéssetz paciéncia damb jo.
FORTUNATA-E-JACINTA-III-WEB2	Me cau cuélher o deishar-me.
FORTUNATA-E-JACINTA-III-WEB2	Quan me boti a trèir pecats que non se me pòt tier…
FORTUNATA-E-JACINTA-III-WEB2	Qu’ei aquerò, les hè dò, mès dempús s’aleugerissen.
FORTUNATA-E-JACINTA-III-WEB2	Mès, quin tòrt n’è jo de non estimar ath mèn marit?, manifestèc era pecadora dera manèra sufocada e intermitenta que li permetien es plors.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Jo non me maridè per çò que ditz era senhora, senon perque èra enganhada, perque vedia es causes de ua auta manèra de çò que son.
FORTUNATA-E-JACINTA-III-WEB2	Ath mèn marit non l’estimi, ne l’estimarè jamès, encara que m’ac manen toti es sants dera Cort delestiau.
FORTUNATA-E-JACINTA-III-WEB2	Plan per aquerò digui que sò fòrça dolenta, fòrça dolenta.
FORTUNATA-E-JACINTA-III-WEB2	Guillermina hec ua grana alendada.
FORTUNATA-E-JACINTA-III-WEB2	En preséncia d’aqueth antagonisme terrible entre eth còr e es leis divines e umanes, problèma insoluble, era sua gran pietat l’inspirèc ua idia sublima.
FORTUNATA-E-JACINTA-III-WEB2	Mès aquerò madeish vos autrege a vos eth motiu entà deishar d’èster dolenta, coma didetz, e aquerir grani merits.
FORTUNATA-E-JACINTA-III-WEB2	Mès, hilha, en qué auetz estat pensant tà que non se vos acodisque aquerò?
FORTUNATA-E-JACINTA-III-WEB2	Complir cèrts déuers, quan er amor non facilite eth compliment qu’ei era màger beresa dera amna.
FORTUNATA-E-JACINTA-III-WEB2	Hèr aquerò que serie pro entà que totes es vòstes colpes siguessen lauades.
FORTUNATA-E-JACINTA-III-WEB2	Quina ei era màger des vertuts?
FORTUNATA-E-JACINTA-III-WEB2	Era abnegacion, era renoncia ara felicitat.
FORTUNATA-E-JACINTA-III-WEB2	Qué ei çò que mès purifique ara creatura?, eth sacrifici.
FORTUNATA-E-JACINTA-III-WEB2	Donques que non vos digui mès.
FORTUNATA-E-JACINTA-III-WEB2	Dauritz aguesti uelhs, per amor de Diu.
FORTUNATA-E-JACINTA-III-WEB2	Dauritz aguest còr de land en land.
FORTUNATA-E-JACINTA-III-WEB2	Aumplitz-vos de paciéncia, complitz toti es vòsti déuers, conformatz-vos, sacrificatz-vos, e Diu vos aurà coma sua, mès fòrça coma sua.
FORTUNATA-E-JACINTA-III-WEB2	Guardaue damb vertadèr espauriment ar arrat gleisèr.
FORTUNATA-E-JACINTA-III-WEB2	Jo non è auut era escadença de lançar deth balcon entath carrèr ua felicitat, ne ua illusion, ne arren.
FORTUNATA-E-JACINTA-III-WEB2	Jo non è auut luta.
FORTUNATA-E-JACINTA-III-WEB2	Qu’entrè en aguest terren que sò coma se passe d’ua cramba en ua auta.
FORTUNATA-E-JACINTA-III-WEB2	Que non a auut sacrifici, o aguest ei tant insignificant, que non s’ac vau de parlar-ne.
FORTUNATA-E-JACINTA-III-WEB2	Arritz-vo’n de jo, se voletz; mès vos cau saber que quan veigui a ua persona qu’a era possiblitat de sacrificar bèra causa, d’arrincar-se quauquarren que li hè dolor, l’è enveja…
FORTUNATA-E-JACINTA-III-WEB2	Aguesta idia, a maugrat d’èster tan nauta, siguec fòrça intelligibla entà Fortunata, qu’ada era s’apressèc Guillermina, e botant-li eth braç sus era espatla, la sarrèc doçament entada era.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Era soleta guardada dera vèrge e fondadora semblaue trèir-li era representacion ideau que des sues pròpries accions e sentiments auie aquera malerosa en sòn esperit, coma l’auem toti, representacion que s’esclarís o s’escurís, sivans es casi, e qu’en aqueth cas ludie coma un fòcus de lum.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	XI.- Se dauric era pòrta e entrèc Severiana plorant a crits.
FORTUNATA-E-JACINTA-III-WEB2	Qu’auie arribat eth moment que se hessen a vier eth còs de Mauricia, e aguest acte plan trist se vedec enes gemiments e somics de totes es hemnes qu’èren ena casa mortuària.
FORTUNATA-E-JACINTA-III-WEB2	Quan Guillermina e Fortunata gesseren, ja eth taüt lo baishauen a espatles de dus pacans pr’amor de botar-lo en umil car que demoraue en carrèr.
FORTUNATA-E-JACINTA-III-WEB2	Eth curiosèr e eth desir d’autrejar eth darrèr adiu ara sua amiga possèren a Fortunata entara pòrta…
FORTUNATA-E-JACINTA-III-WEB2	Artenhèc veir es cintes auriòles sus era tela nera, en marrèc dera escala; mès que siguec ua segonda solet.
FORTUNATA-E-JACINTA-III-WEB2	Dempús guaitèc peth balcon, e vedec se com botauen era caisha en car, e com se metec en marcha aguest sense mès acompanhament qu’un trist coche de shivaus qu’en eth i èren Juan Antonio e dus vesins.
FORTUNATA-E-JACINTA-III-WEB2	Se vedec tan viuament escometuda pes talents de plorar que non rebrembaue auer plorat tant, en tan pòc de temps.
FORTUNATA-E-JACINTA-III-WEB2	E non ère solet era pena de veir desparéisher entà tostemp a ua persona qu’estimaue fòrça; qu’ere ath delà un besonh de solatjar eth sòn còr per çò des penes ancianes e que solide encara non auien estat pro plorades.
FORTUNATA-E-JACINTA-III-WEB2	Lèu despareishec eth car e de Mauricia non quedèc qu’un rebrembe, encara fresc; mès que se secarie lèu lèu.
FORTUNATA-E-JACINTA-III-WEB2	Tàs dètz menutes d’auer gessut eth còs, entrèc Severiana damb es uelhs holadi, e dauric totes es pòrtes, hièstres e balcons entà que se ventilèsse era casa.
FORTUNATA-E-JACINTA-III-WEB2	Era comandanta començaue a dispausar eth tren dera neteja, e a trèir es trastes entà escampar milhor.
FORTUNATA-E-JACINTA-III-WEB2	Prauba Mauricia!, didec Fortunata a Guillermina, en tot secar-se es lèrmes ara prèssa, donques que non li semblaue ben que siguesse era qui mès plorèsse.
FORTUNATA-E-JACINTA-III-WEB2	Guardatz, senhora, a jo me passaue damb aguesta hemna ua causa estranha.
FORTUNATA-E-JACINTA-III-WEB2	Encara que sabia qu’ère plan dolenta, jo l’estimaua…
FORTUNATA-E-JACINTA-III-WEB2	Que m’ère simpatica, non podia hèr arren mès.
FORTUNATA-E-JACINTA-III-WEB2	E quan me condaue es asenades que hec ena sua vida… sabi pas… m’alegraua d’entener-la… e quan me conselhaue causes dolentes, me semblaue, entath mèn laguens, que non èren tan dolentes e qu’auie rason de conselhar-les-me.
FORTUNATA-E-JACINTA-III-WEB2	Com m’explicatz aquerò?
FORTUNATA-E-JACINTA-III-WEB2	Jo?…
FORTUNATA-E-JACINTA-III-WEB2	Que i a en còr mistèris plan grani, e per çò que hè ara simpatia, mistèris de mistèris…
FORTUNATA-E-JACINTA-III-WEB2	Prauba hemna!
FORTUNATA-E-JACINTA-III-WEB2	E s’auéssetz vist se guaire beròia ère de joena!
FORTUNATA-E-JACINTA-III-WEB2	S’elevèc ena casa des mèns pairs.
FORTUNATA-E-JACINTA-III-WEB2	Malastre de gojata!
FORTUNATA-E-JACINTA-III-WEB2	Eth sòn perfil elegant, era guardada, era expression, que non se ve guaire soent.
FORTUNATA-E-JACINTA-III-WEB2	Dempús se metec a perder-se, e se li botèc era cara dura e varonila, era votz raucosa.
FORTUNATA-E-JACINTA-III-WEB2	Diden qu’ei eth viu retrait de Bonaparte, e plan que òc…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Guillermina guardèc es huelhes napoleoniques, e Fortunata tanben, arreconeishent era retirada.
FORTUNATA-E-JACINTA-III-WEB2	Dempús era santa se didec adiu de Severiana, en tot dider-li que tornarie a londeman.
FORTUNATA-E-JACINTA-III-WEB2	Li recomanèc paciéncia, e cuelhent eth braç dera de Rubin, se n’anèc damb era.
FORTUNATA-E-JACINTA-III-WEB2	Severiana e era comandanta l’acompanhèren enquiath lumedan.
FORTUNATA-E-JACINTA-III-WEB2	Çò d’aué que non a estat que desflorar er ahèr.
FORTUNATA-E-JACINTA-III-WEB2	Qu’è talents de parlar mès.
FORTUNATA-E-JACINTA-III-WEB2	E vos, auratz un shinhau mès de paciéncia entà tier-me?
FORTUNATA-E-JACINTA-III-WEB2	Pr’amor que se vos auetz demorat harta de jo, me cau pregar-vos que me balhètz ua auta audiéncia.
FORTUNATA-E-JACINTA-III-WEB2	Plan, donc.
FORTUNATA-E-JACINTA-III-WEB2	Ja determinaram eth dia e era ora.
FORTUNATA-E-JACINTA-III-WEB2	Vatz entà casa?
FORTUNATA-E-JACINTA-III-WEB2	Donques i anaram amassa, pr’amor que jo me cau vier en carrèr Zurita entà dar-li un repotec ath mèn haure, e non caminaratz vos guaire mès se m’acompanhatz un shinhau.
FORTUNATA-E-JACINTA-III-WEB2	Que serè brèu, e vos deisharè ena pòrta dera vòsta casa.
FORTUNATA-E-JACINTA-III-WEB2	Acceptada damb plaser era proposicion, caminèren amassa eth torçat e desparièr camin que separe era vessant dera Arganzuela deth barranc de Lavapiés.
FORTUNATA-E-JACINTA-III-WEB2	Parlauen de causes qu’arren auien d’espirituaus, de çò de car que se botaue tot…
FORTUNATA-E-JACINTA-III-WEB2	Era carn sense uas, qui ac auie de díder!, a pesseta; era lèit a dus quarts; eth pan de barra a setze, e des cases non ne parlem; un quarto qu’abans costaue ueit reiaus, ja non se trapaue ne per catorze.
FORTUNATA-E-JACINTA-III-WEB2	Arribèren a tot darrèr en carrèr Zurita e se meteren en ua harguèra, grana, nera, eth solèr caperat de carbon, tot plen de hum e de bronit.
FORTUNATA-E-JACINTA-III-WEB2	Eth patron der establiment auancèc tà recéber ara senhora, damb eth sòn davantau de cuer ennerit, era cara sudorosa e mascarada, e deishant eth malh, li balhèc era sua desencusa per non auer-li autrejat es claus de latar.
FORTUNATA-E-JACINTA-III-WEB2	Òme de Diu, que vos vatz a condemnar per tantes messorgues que didetz.
FORTUNATA-E-JACINTA-III-WEB2	Non me prometéretz que les auríem ager?
FORTUNATA-E-JACINTA-III-WEB2	Quines paraules son aguestes?
FORTUNATA-E-JACINTA-III-WEB2	Vai, que ne Job aurie paciéncia entà tier-vos.
FORTUNATA-E-JACINTA-III-WEB2	Que son arturadi es hustèrs, per çò d’aguesta santa flèuma.
FORTUNATA-E-JACINTA-III-WEB2	Que non m’estranhe que sigatz tan gras, senor Pepe…
FORTUNATA-E-JACINTA-III-WEB2	Eth haure se desencusaue damb votz trantalhanta, e fin finau hec eth jurament d’autrejar-li es grapes dijaus, òc, dijaus, damb tota seguretat…
FORTUNATA-E-JACINTA-III-WEB2	Qu’auie auut un encargue fòrça urgent… mès de seguit se calarie enes grapes dera senhora, e les aurie, les aurie, peth cap de Crist, entath dia senhalat.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Gessec eth senhor Pepe, hènt cortesies, enquia miei carrèr, e es dues senhores pugèren tot doç entath carrèr der Ave Maria.
FORTUNATA-E-JACINTA-III-WEB2	Voletz vos vier ena mia casa?
FORTUNATA-E-JACINTA-III-WEB2	Fortunata didec que òc.
FORTUNATA-E-JACINTA-III-WEB2	Santa Cruz l’auie dit diuèrsi còps qu’er arrat gleisèr s’estaue ena casa pròcha ara sua, e qu’era e Barbarita se comunicauen pes guardaders.
FORTUNATA-E-JACINTA-III-WEB2	Entà fixar eth dia, li calèc pensar-s’ac, pr’amor que non volie que dòna Lupe se’n sabesse de tau visita, cranhent que calèsse en era era sua culherada, e pensèc qu’ère de besonh alistar un dia qu’en eth era des piòcs anèsse en Monte de Piedad.
FORTUNATA-E-JACINTA-III-WEB2	Perfèctament…
FORTUNATA-E-JACINTA-III-WEB2	Adishatz, hilha, que vos vage ben.
FORTUNATA-E-JACINTA-III-WEB2	Que ja èren ena pòrta dera casa).
FORTUNATA-E-JACINTA-III-WEB2	Vos demori.
FORTUNATA-E-JACINTA-III-WEB2	Non me plantetz.
FORTUNATA-E-JACINTA-III-WEB2	Que non!…
FORTUNATA-E-JACINTA-III-WEB2	Non mancarie arren mès.
FORTUNATA-E-JACINTA-III-WEB2	Se quedèc ua estona Fortunata ena pòrta vedent-la pujar, carrèr ensús; e dempús entrèc tot doç, cogitosa.
FORTUNATA-E-JACINTA-III-WEB2	En tota era rèsta deth dia non podec hèr-la enlà dera sua ment.
FORTUNATA-E-JACINTA-III-WEB2	Be n’ère d’extraordinària aquera hemna!
FORTUNATA-E-JACINTA-III-WEB2	La sentie ath sòn laguens, coma se se l’auesse avalat, coma se l’auesse cuelhut en comunion.
FORTUNATA-E-JACINTA-III-WEB2	Es guardades e era votz dera santa se l’agarrauen en sòn interior coma substàncies perfectament assimilades.
FORTUNATA-E-JACINTA-III-WEB2	E pera net, quan Maxi s’esclipsèc, e era ère en tot hèr torns en lhet sense poder cuélher era sòn, li venguec ena imaginacion ua idia que la hec estrementir.
FORTUNATA-E-JACINTA-III-WEB2	Que vedie a Guillermina damb tau claretat coma se l’auesse ath dauant; mès çò d’estranh non ère aquerò, senon que se retiraue tanben a Napoleon, coma Mauricia la Dura.
FORTUNATA-E-JACINTA-III-WEB2	E era votz?…
FORTUNATA-E-JACINTA-III-WEB2	Era votz qu’ère totafèt parièra ara dera sua defuntada amiga.
FORTUNATA-E-JACINTA-III-WEB2	Com podie èster, s’èren tan desparières era ua dera auta?
FORTUNATA-E-JACINTA-III-WEB2	Siguesse çò que siguesse, era simpatia misteriosa que l’auie inspirat Mauricia, se passaue entà Guillermina.
FORTUNATA-E-JACINTA-III-WEB2	Com, donc, se podien confóner aquera que se senhalèc pes sues vergonhoses mauvestats e era santa senhora qu’ère era admiracion deth mon?
FORTUNATA-E-JACINTA-III-WEB2	E era votz des dues que me semble era madeisha…
FORTUNATA-E-JACINTA-III-WEB2	Li daue torns ath cervèth, pendent eth sòn desvelhament, entà descurbir eth sentit de tau fenomèn, e arribèc a pensar que des rèstes heredes de Mauricia gessie volant ua parpalhòleta que se botaue laguens der arrat gleisèr e lo transformaue…
FORTUNATA-E-JACINTA-III-WEB2	Quina causa mès estranha!
FORTUNATA-E-JACINTA-III-WEB2	Eth mau mès extrèm honent-se atau e reviuent en ben mès blos…!
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dempús li costaue terror era vision figurada des pès de Mauricia…
FORTUNATA-E-JACINTA-III-WEB2	Ena escurina, que trauessauen linhes luminoses, vedie es bòtes elegantes e petites dera defuntada…
FORTUNATA-E-JACINTA-III-WEB2	Es pès se botjauen, eth còs se quilhaue, hège quauqui passi, venguie entada era e li didie: “Fortunata, estimada amiga dera mia amna, non m’arreconeishes?
FORTUNATA-E-JACINTA-III-WEB2	Red…!
FORTUNATA-E-JACINTA-III-WEB2	S’ei que non m’e mòrt, gojata, s’ei que sòn en mon, cre-t’ac pr’amor que jo t’ac digui.
FORTUNATA-E-JACINTA-III-WEB2	Que sò Guillermina, dòna Guillermina, er arrat gleisèr.
FORTUNATA-E-JACINTA-III-WEB2	Guarda-me ben, guarda- me era cara, es pès… es mans, eth mantèl nere…
FORTUNATA-E-JACINTA-III-WEB2	Que sò lhòca en aguest asil pastissèr, e non hèsqui que demanar, demanar, demanar ath Vèrb e ara Vèrba.
FORTUNATA-E-JACINTA-III-WEB2	Senhor Pepe, me hètz vos aguestes grapes o non…?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	I.- Guillermia demoraue, coma s’a dit abans, en carrèr de Pontejos, paret contra paret damb es de Santa Cruz.
FORTUNATA-E-JACINTA-III-WEB2	Qu’ère aquera era anciana casa des Morenos; aquiu i siguec era banca d’aguest nòm de temps de memòria perduda, e aquiu i é encara damb era rason sociau de Ruiz Ochoa y Compañía.
FORTUNATA-E-JACINTA-III-WEB2	Er edifici, per çò d’estret e naut, se retiraue a ua tor.
FORTUNATA-E-JACINTA-III-WEB2	Eth patron actuau dera banca non demoraue aquiu, mès qu’auie eth sòn burèu en soleret; en principau demoraue D. Manuel Moreno-Isla, quan venguie en Madrid, era sua fraia Patrocinio, veuda, e era sua tia Guillermina Pacheco.
FORTUNATA-E-JACINTA-III-WEB2	En dusau estatge demoraue Zalamero, maridat damb era hilha de Ruiz Ochoa, e en tresau, dues senhores ancianes, tanben dera familha, fraies deth bisbe de Plasencia, Fray Luis Moreno-Isla y Bonilla.
FORTUNATA-E-JACINTA-III-WEB2	Entrèc Guillermina ena sua casa tàs nau e mieja d’aqueth dia qu’auie d’èster memorable.
FORTUNATA-E-JACINTA-III-WEB2	Tan d’ora, e ja auie caminat aquera hemna miei mon, entenut tres misses e visitat er asil vielh e eth qu’ère en tot bastir-se, tractant ath madeish temps quauqui ahèrs.
FORTUNATA-E-JACINTA-III-WEB2	Venguec pendent un instant en sòn gabinet, pensant ena visita qu’aqueth dia la demoraue, mès er interès d’aguest ahèr non li hec desbrembar es sòns pròpris, e sense tréir-se eth mantèl, tornèc a gésser e venguec en burèu deth sòn nebot.
FORTUNATA-E-JACINTA-III-WEB2	Bon dia, didec era santa, entrant; eth la guardaue peth dessús des lunetes.
FORTUNATA-E-JACINTA-III-WEB2	Que non vengui a shordar-te…
FORTUNATA-E-JACINTA-III-WEB2	Mès, prumèr de tot.
FORTUNATA-E-JACINTA-III-WEB2	Com te va?
FORTUNATA-E-JACINTA-III-WEB2	Que sò ben.
FORTUNATA-E-JACINTA-III-WEB2	Anet è dormit.
FORTUNATA-E-JACINTA-III-WEB2	Me semble mentida qu’aja repausat ua net.
FORTUNATA-E-JACINTA-III-WEB2	Tot qu’ac amii damb paciéncia; mès aguestes insòmnies òrres m’aucissen.
FORTUNATA-E-JACINTA-III-WEB2	Aué, ja ac ves, parli ua estona seguida e non me fatigui.
FORTUNATA-E-JACINTA-III-WEB2	Vai, causes de nèrvis… e resultat tanben dera vida guiterosa qu’amies…
FORTUNATA-E-JACINTA-III-WEB2	Mès, anem entath mèn plaid.
FORTUNATA-E-JACINTA-III-WEB2	Sonque volia dider-te que ja que non m’acabes eth pis, me balhes solet ues bigues vielhes qu’as en tòn terren deth carrèr de Relatores…
FORTUNATA-E-JACINTA-III-WEB2	Qu’ager anè a veder-les.
FORTUNATA-E-JACINTA-III-WEB2	Se me les autreges, ja les manarè ressegar…
FORTUNATA-E-JACINTA-III-WEB2	Vai damb es bigues; que non son vielhes.
FORTUNATA-E-JACINTA-III-WEB2	S’ei que son miei poirides!
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Plan que non!
FORTUNATA-E-JACINTA-III-WEB2	Mès, en fin, tarasca, que son tues, repliquec Moreno en tot tornar a escríuer.
FORTUNATA-E-JACINTA-III-WEB2	Quan volerà Diu qu’acabes eth tòn benedit asil, a veir se repause eth gènre uman!
FORTUNATA-E-JACINTA-III-WEB2	Guarda, non sabes se guaire antipatica te hès damb es tues demanes.
FORTUNATA-E-JACINTA-III-WEB2	Qu’ès era malajadilha de totes es familhes e quan te ven entrar, non ac dobtes, encara que te boten bona cara, te foten de dents tà laguens cada malediccion!….
FORTUNATA-E-JACINTA-III-WEB2	Ad aguestes paraules, dites damb ua seriositat que mèsalèu semblaue badinades li responec Guillermina en tot sèir-se ath cant dera taula, apuant un code sus era e guardant cara a cara ath sòn nebot, qu’era sua maishèra amorassèc damb es dits, qu’entre eri i auie encara endrabat un rosari.
FORTUNATA-E-JACINTA-III-WEB2	Qu’ès un coquinhon.
FORTUNATA-E-JACINTA-III-WEB2	Hè-te-les a vier, e atau te trinques es dues cames, repliquèc D.
FORTUNATA-E-JACINTA-III-WEB2	Manuel arrint.
FORTUNATA-E-JACINTA-III-WEB2	Mès que non ei pro damb aquerò.
FORTUNATA-E-JACINTA-III-WEB2	Me cau que botes ua orde ath tòn administrador entà que me les autrege.
FORTUNATA-E-JACINTA-III-WEB2	Aciu, en aguest paperet…
FORTUNATA-E-JACINTA-III-WEB2	Donques qu’as ja era ploma ena tua man non me’n vau sense era orde.
FORTUNATA-E-JACINTA-III-WEB2	Dempús acabaràs era tua carta.
FORTUNATA-E-JACINTA-III-WEB2	Dident aquerò, cuelhie dera paperèra un plec estampat e l’ac botaue dauant, en tot hèr enlà damb era sua pròpria man era carta qu’ère a miei escríuer.
FORTUNATA-E-JACINTA-III-WEB2	Que Diu m’age!
FORTUNATA-E-JACINTA-III-WEB2	Escriu, pegonh.
FORTUNATA-E-JACINTA-III-WEB2	S’ei que tot aquerò que dides ei rambalh.
FORTUNATA-E-JACINTA-III-WEB2	Cristian jo…!, exclamèc eth cavalièr dissimulant era sua benvolença damb ua feresa istrionica.
FORTUNATA-E-JACINTA-III-WEB2	Cristian jo!
FORTUNATA-E-JACINTA-III-WEB2	Mau pecat!
FORTUNATA-E-JACINTA-III-WEB2	Que voi que huges de jo coma dera pèsta.
FORTUNATA-E-JACINTA-III-WEB2	Tè, non digues pegaries.
FORTUNATA-E-JACINTA-III-WEB2	T’avisi que de cap des manères te vas a desliurar de jo, donques qu’encara que vengues a èster eth madeish dimòni, t’è de demanar sòs, e te les è de trèir.
FORTUNATA-E-JACINTA-III-WEB2	Au, bota-me aquerò.
FORTUNATA-E-JACINTA-III-WEB2	Que non voi, e dident aquerò començaue a redigir era orde.
FORTUNATA-E-JACINTA-III-WEB2	Per aquiu… es paus…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Pendent eth silenci dera escritura s’entenec en correder pròche rumor de pèlhes, votzes de hemnes e esclafit de punets.
FORTUNATA-E-JACINTA-III-WEB2	Moreno lheuèc era ploma dident: “Qui ei?”.
FORTUNATA-E-JACINTA-III-WEB2	Non t’artures…
FORTUNATA-E-JACINTA-III-WEB2	Que t’ei parièr.
FORTUNATA-E-JACINTA-III-WEB2	Que deu èster Jacinta.
FORTUNATA-E-JACINTA-III-WEB2	Seguís.
FORTUNATA-E-JACINTA-III-WEB2	Que passe, donc, aciu.
FORTUNATA-E-JACINTA-III-WEB2	Per qué non passe?
FORTUNATA-E-JACINTA-III-WEB2	Qu’ei en tot parlar damb era tua fraia.
FORTUNATA-E-JACINTA-III-WEB2	Se dauric era pòrta e campèc Jacinta e Patrocinio, era fraia de Moreno.
FORTUNATA-E-JACINTA-III-WEB2	Aguesta se n’arrie en veir ath sòn frair endrabat damb era santa, e arrint se retirèc.
FORTUNATA-E-JACINTA-III-WEB2	Vietz, Jacinta, per Diu, didec Moreno calant era signatura en document, e treiguetz-me d’aguestt Calvari.
FORTUNATA-E-JACINTA-III-WEB2	Sabetz-vo’n de qué era vòsta amigueta ei en tot crucificar-me.
FORTUNATA-E-JACINTA-III-WEB2	Qu’ètz vos qui la crucifique ada era, pr’amor que podent autrejar-li tot çò que vos demane, que pro qu’ac auetz, non l’ac balhatz; e que hètz fòrça mau de tormentar-la, se fin finau l’ac auetz d’autrejar”.
FORTUNATA-E-JACINTA-III-WEB2	Vai, que vos auetz passat entar enemic.
FORTUNATA-E-JACINTA-III-WEB2	Que ja non a remèdi, afirmèc eth, treiguent-se es lunetes e heregant-se es uelhs, cansadi de tant escríuer.
FORTUNATA-E-JACINTA-III-WEB2	Qu’èm perdudi.
FORTUNATA-E-JACINTA-III-WEB2	Tè, qué tau?
FORTUNATA-E-JACINTA-III-WEB2	Aganit!, repetic Jacinta.
FORTUNATA-E-JACINTA-III-WEB2	Remir-li tres o quate mil tristi duros entà acabar eth pis…!
FORTUNATA-E-JACINTA-III-WEB2	Un òme que non a hilhs, qu’ei nadant en sòs!
FORTUNATA-E-JACINTA-III-WEB2	Vos qu’abans èretz tan brave, tan caritatiu!…
FORTUNATA-E-JACINTA-III-WEB2	Non, non vos deisharam, vertat?, persutèc era santa.
FORTUNATA-E-JACINTA-III-WEB2	Guarda, Manolo: Jacinta e jo demanam ara amassa.
FORTUNATA-E-JACINTA-III-WEB2	Encara que te tornes turc, qu’auràs trabalh.
FORTUNATA-E-JACINTA-III-WEB2	Pro que m’i boti.
FORTUNATA-E-JACINTA-III-WEB2	Er asil qu’ei mèn; que l’è crompat.
FORTUNATA-E-JACINTA-III-WEB2	Encara ei a miei bastir e ja s’esbauce.
FORTUNATA-E-JACINTA-III-WEB2	Prumèr t’esbauçaràs tu.
FORTUNATA-E-JACINTA-III-WEB2	Qu’ei mèn, afirmèc era senhora Santa Cruz en tot auançar mès e botar eth paumet dera man sus era taula.
FORTUNATA-E-JACINTA-III-WEB2	A veir, ric aganit, autrejatz quauquarren entara òbra de Diu.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Macareu!
FORTUNATA-E-JACINTA-III-WEB2	Que ja è balhat ues bigues que valen quinsevolh causa, repliquèc Manolo, guardant aclapat, tanlèu era cara dera mendicanta coma era sua man d’àngel, rosada e gordeta.
FORTUNATA-E-JACINTA-III-WEB2	Aquerò que non ei pro.
FORTUNATA-E-JACINTA-III-WEB2	Mos cau acabar er estatge principau, e…
FORTUNATA-E-JACINTA-III-WEB2	Aquerò… aquerò… interrompec Guillermina.
FORTUNATA-E-JACINTA-III-WEB2	Mès que non te darà un sò horadat, sabes?
FORTUNATA-E-JACINTA-III-WEB2	Se vò hèr mormon e li calen es sòs entà tantes hemnes coma aurà de mantier.
FORTUNATA-E-JACINTA-III-WEB2	Pòc a pòc, senhores mies, obervèc eth ric aganit, en tot emparar-se sus eth dorsièr deth fautulh.
FORTUNATA-E-JACINTA-III-WEB2	Era causa càmbie.
FORTUNATA-E-JACINTA-III-WEB2	Jacinta botada a santa fondadora!
FORTUNATA-E-JACINTA-III-WEB2	Quin compromís!
FORTUNATA-E-JACINTA-III-WEB2	Ara plan que ja non sai se com gesser-me’n, pr’amor qu’ara òc que me condemni de vertat, se m’encabòrnii ena negatiua.
FORTUNATA-E-JACINTA-III-WEB2	Pr’amor que non i a dobte de qué aguesta man que demane ei man deth Cèu…
FORTUNATA-E-JACINTA-III-WEB2	E molt deth Cèu, indiquèc era pròpria Delfina secodint era man.
FORTUNATA-E-JACINTA-III-WEB2	Deciditz-vos lèu, cavalièr.
FORTUNATA-E-JACINTA-III-WEB2	Qu’ei eth prumèr còp qu’actui de santa.
FORTUNATA-E-JACINTA-III-WEB2	Se me botatz era aumòineta, vos m’estreatz.
FORTUNATA-E-JACINTA-III-WEB2	Òc?…
FORTUNATA-E-JACINTA-III-WEB2	Guillermina comencèc a aplaudir, cridant: “Hosanna… que ja l’auem cuelhut”.
FORTUNATA-E-JACINTA-III-WEB2	E ara prèssa, madeish qu’ua joeneta, botèc era man ena clau qu’ère calada en un des calaishi dera taula.
FORTUNATA-E-JACINTA-III-WEB2	Eth talonari deth Banc… didec er arrat gleisèr, lutant per des.heir-se e per sufocar er arrir.
FORTUNATA-E-JACINTA-III-WEB2	Aciu, aciu que l’as, gosset eretge…
FORTUNATA-E-JACINTA-III-WEB2	Tré-lo de seguit e damb quate numèros, quate letres e eth chimarratge dera tua signatura.
FORTUNATA-E-JACINTA-III-WEB2	Jacinta, daurís… tré-lo… non te cau pòur.
FORTUNATA-E-JACINTA-III-WEB2	Orde, orde, senhores, didec Moreno qu’era riseta li talhaue era respiracion.
FORTUNATA-E-JACINTA-III-WEB2	Aquerò que ja ei un panatòri, un lairocini.
FORTUNATA-E-JACINTA-III-WEB2	Eth talonari, eth talonari!, cridaue Jacinta, en tot aplaudir tanben.
FORTUNATA-E-JACINTA-III-WEB2	Paciéncia, paciéncia.
FORTUNATA-E-JACINTA-III-WEB2	Que non è aciu eth talonari.
FORTUNATA-E-JACINTA-III-WEB2	Dempús…
FORTUNATA-E-JACINTA-III-WEB2	Bè!…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dempús de d’autes badinades, se retirèren es dues santes fondadores, deishant ar eretge damb eth sòn mètge.
FORTUNATA-E-JACINTA-III-WEB2	Anauen tan contentes, que quan entrèren en quarto de Guillermina, ad aguesta li mancaue pòc entà meter-se a barar.
FORTUNATA-E-JACINTA-III-WEB2	Coma se ja l’auéssem ena man…
FORTUNATA-E-JACINTA-III-WEB2	Qu’as estat plan escarrabilhada…
FORTUNATA-E-JACINTA-III-WEB2	Coma qu’a tanta confiança damb jo se bote plan pesat…
FORTUNATA-E-JACINTA-III-WEB2	Mès a tu non t’auie de remir…
FORTUNATA-E-JACINTA-III-WEB2	Quina alegria!…
FORTUNATA-E-JACINTA-III-WEB2	Que ja auem estatge principau!
FORTUNATA-E-JACINTA-III-WEB2	Visca San José Bendito!
FORTUNATA-E-JACINTA-III-WEB2	Viscaaa…!
FORTUNATA-E-JACINTA-III-WEB2	Visca era Vèrge deth Carmen!…
FORTUNATA-E-JACINTA-III-WEB2	Viscaaa!
FORTUNATA-E-JACINTA-III-WEB2	Pr’amor qu’ada eri l’ac deuem tot.
FORTUNATA-E-JACINTA-III-WEB2	Lèu o d’ora, Manolo m’aurie dat aguesti sòs.
FORTUNATA-E-JACINTA-III-WEB2	A!, que lo coneishi ben.
FORTUNATA-E-JACINTA-III-WEB2	S’ei qu’ei un angelòt, un benedit, ua amna de Diu…!
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	II.- Non les durèc guaire era alegria, pr’amor qu’enteneren eth relòtge dera Puerta del Sol tocant es dètz, e ambdues cambièren còp sec era expression deth sòn ròstre.
FORTUNATA-E-JACINTA-III-WEB2	Prometec vier, mès aguesta paraula non deu èster tan de fidar coma era de Manolo”.
FORTUNATA-E-JACINTA-III-WEB2	E en tot estar-se es dues de pès, era fondadora li didec ara sua amigueta: “Aquerò que non ac hèsqui senon per tu… calar-me en vides d’autrú!
FORTUNATA-E-JACINTA-III-WEB2	Era impression que treiguí er aute dia ei que peth moment non ei era qui te lo distrè.
FORTUNATA-E-JACINTA-III-WEB2	Que serie ua actritz excellenta se non siguesse atau.
FORTUNATA-E-JACINTA-III-WEB2	Se vie aué li meteram era sonda mès entà baish tà veir se ges bèra causa.
FORTUNATA-E-JACINTA-III-WEB2	De totes manères, ja li harè jo eth sermon entà que lo recebe de mala manèra, s’ei qu’eth sagèsse…
FORTUNATA-E-JACINTA-III-WEB2	Vòs te creir ua causa?
FORTUNATA-E-JACINTA-III-WEB2	Que pòt èster…
FORTUNATA-E-JACINTA-III-WEB2	Briganta!, exclamèc Jacinta, arroncilhant es pòts e sarrant es punhs.
FORTUNATA-E-JACINTA-III-WEB2	Ditz que dempús se n’empenaïc…
FORTUNATA-E-JACINTA-III-WEB2	Mès, en fin, aué la sondaram un aute còp.
FORTUNATA-E-JACINTA-III-WEB2	Sigue coma sigue, eth sermonet non se lo trè arrés.
FORTUNATA-E-JACINTA-III-WEB2	E se vie lèu… demorèrem que de dètz tà onze… te n’as d’anar ja, non sigue que te cuelhe aciu.
FORTUNATA-E-JACINTA-III-WEB2	Non, non ac demores.
FORTUNATA-E-JACINTA-III-WEB2	Hilha, qué me dides!…
FORTUNATA-E-JACINTA-III-WEB2	Ès hòla?
FORTUNATA-E-JACINTA-III-WEB2	Que non me’n vau.
FORTUNATA-E-JACINTA-III-WEB2	M’amagarè ena cramba.
FORTUNATA-E-JACINTA-III-WEB2	Aquerò plan que non t’ac permeti.
FORTUNATA-E-JACINTA-III-WEB2	Ena mia casa scènes de comèdia?
FORTUNATA-E-JACINTA-III-WEB2	Mès be n’ès de pèga e d’exagerada e capinauta, hilha!
FORTUNATA-E-JACINTA-III-WEB2	Que vos digui que non m’en vau.
FORTUNATA-E-JACINTA-III-WEB2	Plan, donc, te demores aciu…
FORTUNATA-E-JACINTA-III-WEB2	A!, non, aquerò tanpòc.
FORTUNATA-E-JACINTA-III-WEB2	Ve-te’n, hilha dera mia amna, e non me botes en tan mau pas.
FORTUNATA-E-JACINTA-III-WEB2	Que non ei eth mèn caractèr aquerò.
FORTUNATA-E-JACINTA-III-WEB2	Deishatz-me, per Diu!
FORTUNATA-E-JACINTA-III-WEB2	Mès, qué vos impòrte?…
FORTUNATA-E-JACINTA-III-WEB2	Hilha, ne enes teatres se passe aquerò damb sen…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Jo non badarè boca.
FORTUNATA-E-JACINTA-III-WEB2	Non harè que seguir d’aurelha…
FORTUNATA-E-JACINTA-III-WEB2	Ja m’imaginaua jo que gesseríetz damb bèra pegaria.
FORTUNATA-E-JACINTA-III-WEB2	Atau m’arregraïsses çò que hèsqui per tu…
FORTUNATA-E-JACINTA-III-WEB2	Mès, qu’ei que i a bèth mau en aquerò?…
FORTUNATA-E-JACINTA-III-WEB2	Vai, be n’ètz de testuda.
FORTUNATA-E-JACINTA-III-WEB2	Donques que non me’n vau, non me’n vau.
FORTUNATA-E-JACINTA-III-WEB2	Sonèc era campaneta.
FORTUNATA-E-JACINTA-III-WEB2	Guillermina, pistant ena pòrta.
FORTUNATA-E-JACINTA-III-WEB2	Jacinta non credec prudent discutir mès, e sense díder arren se calèc ena cramba, barrant suenhosament es veirines.
FORTUNATA-E-JACINTA-III-WEB2	Guillermina, sense èster d’acòrd damb er amagadèr, volec gésser damb er in de recéber era visita en ua auta cramba; mès se passèc malerosament qu’era sua cosia Patrocinio, en veir entrar a Fortunata, la cuelhesse per ua des moltes visites que venguie aquiu a demanar ajuda, e la hesse passar, entà didè’c atau, a usclar dents, en gabinet dera santa.
FORTUNATA-E-JACINTA-III-WEB2	Aguesta se vedec un shinhau confonuda, sense saber se com gésser d’aqueth endrabadèr.
FORTUNATA-E-JACINTA-III-WEB2	Non vos demoraua…
FORTUNATA-E-JACINTA-III-WEB2	Fortunata que venguie vestida damb fòrça simplicitat, entrèc coma entrarie ua planchadora que vie a autrejar era ròba.
FORTUNATA-E-JACINTA-III-WEB2	Auançaue timidament, posant-se en cada paraula de salutacion, e li calèc a Guillermina manar-li dus o tres còps que se seiguesse.
FORTUNATA-E-JACINTA-III-WEB2	Era sua mina de modestia, era sua timiditat, qu’èren eth milhor senhau dera consciéncia dera sua inferioritat, la hègen en aqueth instant eth vertadèr tipe de hemna de pòble que per edart se trape cara a cara damb persones de classa superiora.
FORTUNATA-E-JACINTA-III-WEB2	Que la intimidaue fòrça eth temor de non tier es paraules en consonància damb es que tierie era confessora, pr’amor qu’en totes es escadences dificiles li gessie era sua rudesa de pòble e se l’anauen dera memòria es pòqui ensenhaments de lenguatge e formes qu’auie recebut ena sua cuerta e accidentada vida de senhora.
FORTUNATA-E-JACINTA-III-WEB2	Mès era vertadèra causa estranha ère que Guillermina, tan senhora dera sua paraula normaument, ère tanben trebolada aqueth dia, e non sabie se com desvolopar-se.
FORTUNATA-E-JACINTA-III-WEB2	Era enconha dera sua amiga l’aumplie de confusion, pr’amor qu’ère ua enganha, ua fraudaria, ua mascaria indigna de persones formaus.
FORTUNATA-E-JACINTA-III-WEB2	Çò prumèr que se l’acodic ara santa, entà començar, siguec ua ampliacion de çò qu’auie dit ena casa de Severiana.
FORTUNATA-E-JACINTA-III-WEB2	Que i a ena vòsta vida un punt fòrça escur.
FORTUNATA-E-JACINTA-III-WEB2	Vos ètz maridada e non estimatz ath vòste marit; atau m’ac cohesséretz er aute dia.
FORTUNATA-E-JACINTA-III-WEB2	Credetz-me qu’aquerò m’a hèt a pensar fòrça.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Ua explicacion leugèra.
FORTUNATA-E-JACINTA-III-WEB2	Sigam sincèrs e parlem clar.
FORTUNATA-E-JACINTA-III-WEB2	Era sinceritat qu’ei de mau hèr; mès, atau coma es mainatges, que se cohèssen per prumèr viatge, non se cohessarien s’eth prèire non les treiguesse es pecadets damb culhèra, atau jo vos vau a ajudar en tot preguntar-vos e lançar er am dera responsa.
FORTUNATA-E-JACINTA-III-WEB2	Ja veiram se l’agarratz…
FORTUNATA-E-JACINTA-III-WEB2	Fortunata guardaue tath solèr de naut, rebrembant.
FORTUNATA-E-JACINTA-III-WEB2	Que pòt èster que òc…
FORTUNATA-E-JACINTA-III-WEB2	Vedetz se com gessen es causes dolentes quan se les vò trèir?
FORTUNATA-E-JACINTA-III-WEB2	Mès tanben vos diderè que jo non compdaua tornar-lo a veir…
FORTUNATA-E-JACINTA-III-WEB2	Me pensè que non se’n brembaue de jo.
FORTUNATA-E-JACINTA-III-WEB2	Jo me pensaua que poiria èster brava e aunèsta… m’ac avalè.
FORTUNATA-E-JACINTA-III-WEB2	Mès se com siguec aquerò?, qu’eth me cerquèc… òc senhora, me cerquèc e me trapèc.
FORTUNATA-E-JACINTA-III-WEB2	Sense saber com, de pic, eth matrimòni e eth men marit se me botèren a mil legues de distància.
FORTUNATA-E-JACINTA-III-WEB2	Que non sai explicà’c, non sai explicà’c.
FORTUNATA-E-JACINTA-III-WEB2	Quan era convèrsa se n’anaue tath costat de Santa Cruz, Guillermina s’espaurie.
FORTUNATA-E-JACINTA-III-WEB2	La volie hèr enlà d’aqueth extrèm perilhós, e non sabie se com amiar-la entà un terren purament ideau.
FORTUNATA-E-JACINTA-III-WEB2	Era mia consciéncia!…
FORTUNATA-E-JACINTA-III-WEB2	E vos diderè mès, encara que vos orrifiquetz… era mia consciéncia m’aprobaue… anem entath cas, me didie ua causa fòrça atròça, me didie qu’eth mèn vertadèr marit…
FORTUNATA-E-JACINTA-III-WEB2	No contunhetz, interrompec Guillermina fòrça espaurida, en creir enténer bronit ena cramba.
FORTUNATA-E-JACINTA-III-WEB2	Qu’ei orrible.
FORTUNATA-E-JACINTA-III-WEB2	Non contunhetz, Vèrge deth Carmen!
FORTUNATA-E-JACINTA-III-WEB2	Qu’ètz fòrça herida.
FORTUNATA-E-JACINTA-III-WEB2	Que me semblaue a jo, seguic era penitenta, sense poder tier era efusion dera sua sinceritat, qu’aqueth òme me pertanhie a jo e que jo non pertanhia ar aute… qu’era mia nòça ère ua enganha, ua illusion, coma aquerò que vedem enes teatres.
FORTUNATA-E-JACINTA-III-WEB2	Caratz-vos, per Diu…
FORTUNATA-E-JACINTA-III-WEB2	Mès, guardatz…
FORTUNATA-E-JACINTA-III-WEB2	A jo que m’auie dat paraula de maridatge… coma qu’aquerò ei lum…
FORTUNATA-E-JACINTA-III-WEB2	E me l’auie dat abans de maridar-se…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	E a jo me semblaue qu’èrem es dus estacadi entà tostemp, e que tot aquerò que venguec dempús non vau… qu’ei aquerò.
FORTUNATA-E-JACINTA-III-WEB2	Guillermina se botèc es mans en cap…
FORTUNATA-E-JACINTA-III-WEB2	Pensèc que çò de milhor ère ajornar era convèrsa entà un aute dia, damb era desencusa que li calie gésser.
FORTUNATA-E-JACINTA-III-WEB2	Mos cau tractà’c doçament.
FORTUNATA-E-JACINTA-III-WEB2	Qu’ei vertat qu’ua promesa estaque un shinhau…
FORTUNATA-E-JACINTA-III-WEB2	Non tierè jo qu’aguest joen se portèc ben damb vos.
FORTUNATA-E-JACINTA-III-WEB2	Mès eth temps, era societat…
FORTUNATA-E-JACINTA-III-WEB2	E mès que mès, es drets que poiríetz auer, les auetz perdut pèr çò dera vòsta mala conducta”.
FORTUNATA-E-JACINTA-III-WEB2	Jo que non auria estat dolenta, didec era de Rubin en tot encoratjar- se, en veir ena sua confessòra un shinhau de trebolament, s’eth non m’auesse deishat ath miei der arriuet damb un hilh ath mèn laguens.
FORTUNATA-E-JACINTA-III-WEB2	Era santa trantalhaue, non sabie per a on gésser.
FORTUNATA-E-JACINTA-III-WEB2	A!, sense aqueth perilhós testimòni de Jacinta que ja s’aurie explicat era ben, en tot mostrar-li ara atrevida que dus e dus son quate.
FORTUNATA-E-JACINTA-III-WEB2	Vos, hilha, qu’ètz coma capvirada, li didec cercant formes de hèr insignificanta era convèrsa.
FORTUNATA-E-JACINTA-III-WEB2	Er aute dia me semblèc qu’èretz mès rasonabla….
FORTUNATA-E-JACINTA-III-WEB2	Quin can?, didec Fortunata damb ua cèrta guardada perduda.
FORTUNATA-E-JACINTA-III-WEB2	Donques un.
FORTUNATA-E-JACINTA-III-WEB2	Ena fesomia dera gojata se diboishèc còp sec ua lum plan viua.
FORTUNATA-E-JACINTA-III-WEB2	Que siguec coma un baran d’inspiracion que l’enrodaue era cara.
FORTUNATA-E-JACINTA-III-WEB2	Mès beròia que jamès, treiguec deth sòn cap un plan galhard argument, e l’ac deishèc anar ena auta coma se dèishe anar ua bomba explosiva.
FORTUNATA-E-JACINTA-III-WEB2	Esposa que non a hilhs, que non ei tau esposa”.
FORTUNATA-E-JACINTA-III-WEB2	Guillermina se demorèc tant estonada que non podec respóner.
FORTUNATA-E-JACINTA-III-WEB2	Podetz díder çò que volgatz; mès aquerò ei çò que pensi, e non i a qui m’ac treigue deth cap…
FORTUNATA-E-JACINTA-III-WEB2	Vertuosa, òc; qu’ei vertat; mès que non li pòt balhar un eretèr…
FORTUNATA-E-JACINTA-III-WEB2	Per Diu… caratz-vos… que non è vist un cas parièr…
FORTUNATA-E-JACINTA-III-WEB2	Quina idia!…
FORTUNATA-E-JACINTA-III-WEB2	Qu’ètz vos condemnada.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Era santa guardaue damb vertadèr espant.
FORTUNATA-E-JACINTA-III-WEB2	Fortunata semblaue èster dehòra de se e coma er exaltat artista que non a consciéncia de çò que ditz o cante.
FORTUNATA-E-JACINTA-III-WEB2	Qu’ei qu’ua non pòt auer un pensament?…
FORTUNATA-E-JACINTA-III-WEB2	Didetz vos qu’era auta ei un àngel?
FORTUNATA-E-JACINTA-III-WEB2	Que pòt èster, jo non li voi trèir eth sòn merit…
FORTUNATA-E-JACINTA-III-WEB2	Que me shaute a jo, s’ei que voleria retirar-me ada era en bères causes, non en d’autes, pr’amor qu’era serà entà vos tot çò de santa que se volgue, mès qu’ei per dejós de jo en ua causa: non a hilhs, e quan tòquen a auer hilhs, non sò inferiora ada era, e lhèui eth mèn cap, òc senhora… e que ja non les aurà, pr’amor qu’ei provat, e per çò que hè a que jo les posca auer tanben ei provat.
FORTUNATA-E-JACINTA-III-WEB2	Qu’ei era mia idia, ei ua idia mia.
FORTUNATA-E-JACINTA-III-WEB2	E un aute còp li didec: era esposa que non dar hilhs, non vau…
FORTUNATA-E-JACINTA-III-WEB2	Sense nosates, es que ne dam, s’acabarie eth mon…
FORTUNATA-E-JACINTA-III-WEB2	Notaue en era ua cèrta exaltacion mausana.
FORTUNATA-E-JACINTA-III-WEB2	Que non ère era madeisha hemna qu’auie parlat dus dies abans.
FORTUNATA-E-JACINTA-III-WEB2	Ja auie era paraula ena boca entà dider-li adiu de bones manères, quan s’entenec un bronit coma de man pataquejant enes veires d’un guardadèr, e dempús ua votz que cridaue a Guillermina.
FORTUNATA-E-JACINTA-III-WEB2	Campèc aguesta.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	III.- Era santa trantalhèc abans de balhar era responsa.
FORTUNATA-E-JACINTA-III-WEB2	A tot darrèr la balhèc: “Jacinta?…
FORTUNATA-E-JACINTA-III-WEB2	Non, que non ei aciu”.
FORTUNATA-E-JACINTA-III-WEB2	Pòc mès parlèren es dues daunes.
FORTUNATA-E-JACINTA-III-WEB2	E Guillermina tornèc ath costat dera sua visita; mès era mentida que s’auie vist obligada a díder capviraue de tau manèra eth sòn esperit que non semblaue era hemna de tostemp, segura, tranquilla, e tan senhora dera sua paraula coma des sòns actes.
FORTUNATA-E-JACINTA-III-WEB2	Era mentida e era enconha scenica dera sua amiga la botèren ena situacion mès critica deth mon, pr’amor qu’ère autrejada ara vertat, e viuie en era coma es peishi ena aigua.
FORTUNATA-E-JACINTA-III-WEB2	Qu’ère era prauba senhora, damb aqueri escrupuls, coma eth peish que lo tren dera aigua, e enquia e tot li passèc peth cap era espaventosa idia: pecat mortau!
FORTUNATA-E-JACINTA-III-WEB2	En fin, qu’aquero s’auie d’acabar.
FORTUNATA-E-JACINTA-III-WEB2	Pro que me shautarie poder-vos escotar, padegar-vos… mès que m’auetz de desencusar aué…
FORTUNATA-E-JACINTA-III-WEB2	Vo n’auetz d’anar?, didec era anarquista damb pena.
FORTUNATA-E-JACINTA-III-WEB2	Plan, donc, ja tornarè; que me cau condar-vos ua causa…
FORTUNATA-E-JACINTA-III-WEB2	Se non vo’la condi que me harà dò…
FORTUNATA-E-JACINTA-III-WEB2	Ai!, ua causa que m’arribèc ager… terribla, plan terribla!
FORTUNATA-E-JACINTA-III-WEB2	En aqueth moment era pecadora tachaue es sòns uelhs ena santa.
FORTUNATA-E-JACINTA-III-WEB2	Se li retiraue a Mauricia.
FORTUNATA-E-JACINTA-III-WEB2	Se li retiraue a Mauricia.
FORTUNATA-E-JACINTA-III-WEB2	Era cara non ère era madeisha; mès era expression òc… e era votz se l’auie enrauquit coma era des persones que beuen aiguardent.
FORTUNATA-E-JACINTA-III-WEB2	Vos guardi pr’amor que me shaute guardar-vos…
FORTUNATA-E-JACINTA-III-WEB2	Anet e delànet e toti es dies des d’aqueth que parlèrem, qu’ètz vos caladeta enes mèns uelhs, vos veigui quan dormisqui e quan non dormisqui.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Sabi pas se per qué me posè aquiu, donques qu’es tuèus non m’impòrten bric…
FORTUNATA-E-JACINTA-III-WEB2	Alavetz sentí ath mèn darrèr, milhor dit, aciu en còth, ua votz…
FORTUNATA-E-JACINTA-III-WEB2	Ai, senhora!, era votz me sonèc aciu darrèr ath cant dera mia cabeladura, e siguec coma se me calèssen ua agulha plan fina e plan hereda…
FORTUNATA-E-JACINTA-III-WEB2	Me demorè hereda… me virè… lo vedí… arrie”.
FORTUNATA-E-JACINTA-III-WEB2	Sonque ua salutacion…
FORTUNATA-E-JACINTA-III-WEB2	Quina sòrta de salutacion?
FORTUNATA-E-JACINTA-III-WEB2	Me virè d’esponèra, e eth me cuelhec ua man.
FORTUNATA-E-JACINTA-III-WEB2	Un aute dia me condaratz aquerò…
FORTUNATA-E-JACINTA-III-WEB2	Non, qu’ei tot…
FORTUNATA-E-JACINTA-III-WEB2	Jo retirè era mia man e me n’anè sense dider-li arren…
FORTUNATA-E-JACINTA-III-WEB2	Que non auí vams entà seguir tà dauant sense guardar entà darrèr, e guardè e le vedí…
FORTUNATA-E-JACINTA-III-WEB2	Me seguie, de luenh.
FORTUNATA-E-JACINTA-III-WEB2	Esdeguè eth pas e me calè en casa…
FORTUNATA-E-JACINTA-III-WEB2	Fòrça ben hèt, fòrça ben hèt….
FORTUNATA-E-JACINTA-III-WEB2	Mès demoratz, didec Fortunata que ja non ère exaltada senon en un grad d’umilitat planhosa, e eth sòn ton qu’ère eth des penitents empenaïdi que non tien eth pes des sues colpes.
FORTUNATA-E-JACINTA-III-WEB2	Encara manque çò de milhor.
FORTUNATA-E-JACINTA-III-WEB2	Dempús que lo vedí, se m’a clauat de tau manèra en pensament era idia de…
FORTUNATA-E-JACINTA-III-WEB2	Qu’ei ua idia mia, ua idia dolenta, senhora… mès vos qu’ètz ua santa, e me la treiratz deth cap.
FORTUNATA-E-JACINTA-III-WEB2	Plan per aquerò non aurè pòsa enquia que non vos ac conda…
FORTUNATA-E-JACINTA-III-WEB2	Qu’ei pro, qu’ei pro, que non voi.
FORTUNATA-E-JACINTA-III-WEB2	Ei aquerò?
FORTUNATA-E-JACINTA-III-WEB2	Qu’ei aquerò… mès guardatz senhora.
FORTUNATA-E-JACINTA-III-WEB2	Jesús!
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Qu’a d’èster atau, qu’atau ei dispausat, higec era senhora de Rubin, en tot tornar a exaltar-se e a cuélher era expression der anarquista que lance era bomba explosiua entà hèr sautar es poders dera tèrra.
FORTUNATA-E-JACINTA-III-WEB2	Qu’ei ua idia mia, ua idia plan dolenta, ua idia nera coma es vistons des uelhs de Satanàs… e non me la posqui trèir.
FORTUNATA-E-JACINTA-III-WEB2	Caratz-vos…
FORTUNATA-E-JACINTA-III-WEB2	Guillermina botèc cara de trebolada e hec uns passi, trantalhant coma ua persona que va a quèir.
FORTUNATA-E-JACINTA-III-WEB2	Que hège ja temps, fòrça temps, qu’era fondadora non s’auie trapat en un compromís coma aguest.
FORTUNATA-E-JACINTA-III-WEB2	Se sentie estacada e sense libertat, e aquerò la capviraue, esbauçant aquera serenitat sobeirana que normaument auie.
FORTUNATA-E-JACINTA-III-WEB2	Que non podec acabar aguesta frasa trivial.
FORTUNATA-E-JACINTA-III-WEB2	Era auta, qu’en èster naut de totes es debilitats umanes, semblaue mès fòrta qu’era gran doctora e santa, se permetec arrir en tot entener-la.
FORTUNATA-E-JACINTA-III-WEB2	Que veigui que non auetz arturadèr…
FORTUNATA-E-JACINTA-III-WEB2	Damb un arridolet sarcastic e un expressiu arroncilhament d’espatles, hec veir Fortunata que per era non i auie cap inconvenent de qué era societat tornèsse en estat sauvatge.
FORTUNATA-E-JACINTA-III-WEB2	Aquerò o ua causa parièra l’aurie dit Guillermina s’eth sòn esperit auesse estat en ua auta disposicion.
FORTUNATA-E-JACINTA-III-WEB2	Solet exprimic quauquarren que se restacaue vagament damb aqueres idies.
FORTUNATA-E-JACINTA-III-WEB2	Qu’ère atau de vertat, pr’amor qu’eth pòble, enes nòstes societats sauve es idies e es sentiments elementaus dera sua ruda plenitud, era peirèta contie eth marme, matèria dera forma.
FORTUNATA-E-JACINTA-III-WEB2	Eth pòble possedís es vertats granes e en blòc, e ada eth acodís era civilizacion tanlèu se li despenen es menudes, que d’eres viu.
FORTUNATA-E-JACINTA-III-WEB2	Còp sec Fortunata trantalhèc ena sua animositat.
FORTUNATA-E-JACINTA-III-WEB2	Que semblaue ua fòrça nerviosa que queiguie en brusca sedacion.
FORTUNATA-E-JACINTA-III-WEB2	Era auta, peth contrari, se creishec de ressabuda per çò d’ua secodida dera sua consciéncia.
FORTUNATA-E-JACINTA-III-WEB2	Lheuèc es uelhs entath tet, crotzèc es mans, era sua cara se botèc fòrça alugada e es sòns uelhs illuminadi.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dempús s’apressèc ada era e li cuelhec ua man, dident-li damb prigonda pietat: “Prauba hemna!, jo que n’è eth tòrt des asenades qu’auetz dit, jo, jo, que Diu m’ac perdone, e era causa qu’a estat ua comèdia, ua mentida…
FORTUNATA-E-JACINTA-III-WEB2	Prumèr de tot era vertat.
FORTUNATA-E-JACINTA-III-WEB2	Era vertat que m’a sauvat tostemp e me sauvarà ara.
FORTUNATA-E-JACINTA-III-WEB2	Vos qu’auetz dit causes infernaus qu’esbocinen eth còr dera mia amiga, e les auetz dit pr’amor que vos semblaue que parlàuetz solet damb jo.
FORTUNATA-E-JACINTA-III-WEB2	En tot díder aquerò, correc entara pòrta de veires e la possèc.
FORTUNATA-E-JACINTA-III-WEB2	Fortunata, qu’ère seiguda dauant d’aquera pòrta, se lheuèc de pic, en tot demorar-se regda e muda.
FORTUNATA-E-JACINTA-III-WEB2	Jacinta non apareishie.
FORTUNATA-E-JACINTA-III-WEB2	S’enteneren solet es sòns somics.
FORTUNATA-E-JACINTA-III-WEB2	Qu’ère seiguda en ua cagira apuant eth cap en lhet dera santa.
FORTUNATA-E-JACINTA-III-WEB2	Aguesta venguec entada era e li didec: “Perdona-la, estimada mia, pr’amor que non sap se qué ditz”.
FORTUNATA-E-JACINTA-III-WEB2	Se vos platz…
FORTUNATA-E-JACINTA-III-WEB2	Dilhèu tot s’aurie acabat d’ua forma pacifica; mès era Delfina se lheuèc ara imprevista, tenguda pera ràbia de paloma qu’a viatges l’entraue.
FORTUNATA-E-JACINTA-III-WEB2	Amnes benedides!
FORTUNATA-E-JACINTA-III-WEB2	D’un bot se metec en gabinet.
FORTUNATA-E-JACINTA-III-WEB2	Qu’ère vermelha de tant plorar e de tanta colèra coma sentie…
FORTUNATA-E-JACINTA-III-WEB2	Non podie parlar… s’estofaue.
FORTUNATA-E-JACINTA-III-WEB2	Li calec hèr coma qu’escultaue es paraules entà poder dìder damb crits intermitents: “Briganta… infama, qu’auetz eth valor de creder-vos!…
FORTUNATA-E-JACINTA-III-WEB2	E vos… (per Guillermina) non sai se com consentitz, non sai se com auetz pogut creir…
FORTUNATA-E-JACINTA-III-WEB2	Quina ignomínia!…
FORTUNATA-E-JACINTA-III-WEB2	Aguesta hemnòta aciu, en aguesta casa… quin escarni!…
FORTUNATA-E-JACINTA-III-WEB2	Fortunata, en prumèr movement de suspresa e temor, s’auie virat e s’auie botat darrèr deth fautulh que pòc abans ère seiguda.
FORTUNATA-E-JACINTA-III-WEB2	Emparant es mans sus eth dorsièr, ajoquèc eth còs e botgèc es anques coma es tigres que van a hèr eth saut.
FORTUNATA-E-JACINTA-III-WEB2	La guardèc Guillermina, en tot sénter er espant mès gran qu’auie auut ena sua vida…
FORTUNATA-E-JACINTA-III-WEB2	Fortunata ajoquèc mès eth cap…
FORTUNATA-E-JACINTA-III-WEB2	Es sòns uelhs neri, plaçadi contra era claror deth balcon, semblaue que se li tornauen verds, en tot lançar un resplendor de lum electrica.
FORTUNATA-E-JACINTA-III-WEB2	Ath madeish temps deishèc anar ua votz raucosa e terribla que didie: “Era lairona qu’ès tu…tu!.
FORTUNATA-E-JACINTA-III-WEB2	Era ràbia, era passion e era grossièretat deth pòble se manifestèren en era de pic, damb ua explosion formidabla.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Que non semblaue èster qui ère, ne deuie auer era consciéncia de çò que hège.
FORTUNATA-E-JACINTA-III-WEB2	Jacinta e Guillermina s’acovardèren pendent un moment; mès dempús, era prumèra lancèc un sorriscle d’angonia, e era santa gessec a demanar ajuda.
FORTUNATA-E-JACINTA-III-WEB2	Que non auec temps Fortunata de contunhar era escomesa ne de remeter-se, pr’amor que campèc ena pòrta eth vailet de Moreno, qu’ère un anglesòt coma un castèth, e de seguit venguec tanben dòna Patrocinio, e dempús eth madeish Moreno.
FORTUNATA-E-JACINTA-III-WEB2	Era senhora de Rubin non se n’encuedèc de çò d’autú…
FORTUNATA-E-JACINTA-III-WEB2	Auie dempús ua idia incèrta de qué era man dura der anglés l’auie cuelhut d’un braç, en tot sarrar-l’ac tant, qu’encara li hège mau a londeman, de qué la treigueren deth gabinet, de qué li dauriren era pòrta e de qué se vedec baishant era escala.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	IV.- Que baishèc Fortunata es gradons arrint…
FORTUNATA-E-JACINTA-III-WEB2	Qu’ère ua arridalha estupida barrejada damb interjeccions.
FORTUNATA-E-JACINTA-III-WEB2	Se non me hèn enlà, l’agarri… la lhèui… mès sabi pas, non me’n brembi se l’engarrapè era cara.
FORTUNATA-E-JACINTA-III-WEB2	Dider-me a jo!
FORTUNATA-E-JACINTA-III-WEB2	Se li cali ua nhacada non la dèishi… a, a, a,…”.
FORTUNATA-E-JACINTA-III-WEB2	Li tremolauen tant es cames, qu’en arribar en carrèr lèu non podie caminar.
FORTUNATA-E-JACINTA-III-WEB2	Era lum e er aire semblaue que l’esclarien un shinhau eth cap, e comencèc a encuedar-se’n dera situacion.
FORTUNATA-E-JACINTA-III-WEB2	Mès ère vertat çò qu’auie dit e hèt?
FORTUNATA-E-JACINTA-III-WEB2	Non n’ère segura d’auer-la picat; mès òc de qué li didec quauquarren.
FORTUNATA-E-JACINTA-III-WEB2	E per qué era auta l’auie cridat lairona ada era…?
FORTUNATA-E-JACINTA-III-WEB2	Pugèc peth carrèr dera Paz, passant en cada moment d’un trepader en aute, sense saber se qué hège.
FORTUNATA-E-JACINTA-III-WEB2	Ò!, qu’ei ben hèt…
FORTUNATA-E-JACINTA-III-WEB2	Cridar-me a jo lairona, era que m’a panat çò qu’ère mèn!” Se virèc entà darrèr, e coma aqueth que lance ua malediccion, didec entre dents: “Tu me cridaràs çò que volgues…
FORTUNATA-E-JACINTA-III-WEB2	Crida-me tau o quau qu’auràs rason…
FORTUNATA-E-JACINTA-III-WEB2	Tu que seràs un àngel… mès tu non as auut hilhs.
FORTUNATA-E-JACINTA-III-WEB2	Es angels que non n’an.
FORTUNATA-E-JACINTA-III-WEB2	E jo òc…
FORTUNATA-E-JACINTA-III-WEB2	Qu’ei era mia idia, ua idia mia…
FORTUNATA-E-JACINTA-III-WEB2	Ràbia, ràbia, ràbia…
FORTUNATA-E-JACINTA-III-WEB2	E non n’auràs, non n’auràs jamès, e jo òc…
FORTUNATA-E-JACINTA-III-WEB2	Mès enlà deth Banc tornèc a arrir-se’n.
FORTUNATA-E-JACINTA-III-WEB2	Eth sòn monològ qu’ère aguest: “Madeish qu’era auta, era senhora der Esperit Sant…!
FORTUNATA-E-JACINTA-III-WEB2	Dòna Mauricia, voi díder, dòna Guillermina la Dura…
FORTUNATA-E-JACINTA-III-WEB2	Mos vò hèr creir qu’ei santa… qu’ei un bon piente!
FORTUNATA-E-JACINTA-III-WEB2	Harta d’amorassar-se damb es prèires se vò hèr era avesca plan catolica e meter-se en confessionari…
FORTUNATA-E-JACINTA-III-WEB2	Ara imprevista es sues idies cambièren, e sentent ua dolorosa angonia ena sua amna, coma ua impression d’un uet orrible, pensaue atau: “Mès entà qui vierè ara?
FORTUNATA-E-JACINTA-III-WEB2	Mon Diu, be ne sò de soleta!
FORTUNATA-E-JACINTA-III-WEB2	Per qué t’as mòrt, amiga dera mia amna, Mauricia!…
FORTUNATA-E-JACINTA-III-WEB2	Per mès que diguen, tu qu’ères un àngel ena tèrra, e ara ès en tot divertir-te damb es deth Cèu; e jo aciu tan soleta!
FORTUNATA-E-JACINTA-III-WEB2	Per qué t’as mòrt?
FORTUNATA-E-JACINTA-III-WEB2	Torna aciu…
FORTUNATA-E-JACINTA-III-WEB2	Que vau a hèr?
FORTUNATA-E-JACINTA-III-WEB2	Qué me conselhes?
FORTUNATA-E-JACINTA-III-WEB2	Qué me dides?…
FORTUNATA-E-JACINTA-III-WEB2	Qu’è talents de meter-me a plorar!
FORTUNATA-E-JACINTA-III-WEB2	Soleta, sense arrés que me digue ua paraula de consolacion…
FORTUNATA-E-JACINTA-III-WEB2	Ò!, quina amiga m’è perdut!…
FORTUNATA-E-JACINTA-III-WEB2	Mauricia non sigues mès entre es amnes benedides, e torna a víuer…
FORTUNATA-E-JACINTA-III-WEB2	Guarda que sò orfanèla, e es orfanèls deth tòn asil ploram per tu…
FORTUNATA-E-JACINTA-III-WEB2	Es praubi que tu ajudaues te criden.
FORTUNATA-E-JACINTA-III-WEB2	Vene, vene…
FORTUNATA-E-JACINTA-III-WEB2	Eth senhor Pepe t’a hèt es grapes… lo vedí aguest maitin ena harga, malhant, pim pam…
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Entrèc ara fin ena sua casa.
FORTUNATA-E-JACINTA-III-WEB2	Totafèt capvirada, caminaue coma ua maquina.
FORTUNATA-E-JACINTA-III-WEB2	Non i auie arrés senon Papitos, que vedec, mès non li didec arren.
FORTUNATA-E-JACINTA-III-WEB2	S’embarrèc ena sua cramba, lancèc eth mantèl e se calèc en sofà, hènt un sorriscle.
FORTUNATA-E-JACINTA-III-WEB2	Dempús de voludar-se coma es fères herides se botèc capenjós, sarrant eth vrente contra es ressòrts deth sofà e clauant es dits en un coishin.
FORTUNATA-E-JACINTA-III-WEB2	Non se tardèc a quèir en ua penibla letàrgia, plia de visions asenades e orribles, sense saber eth temps que s’estèc en aguesta situacion.
FORTUNATA-E-JACINTA-III-WEB2	Quan se remetec, i auie pòca lum en quarto.
FORTUNATA-E-JACINTA-III-WEB2	Fixant ben es uelhs podec distinguir era cara escrutadora de dòna Lupe que l’observaue… “Qué te cau?…
FORTUNATA-E-JACINTA-III-WEB2	Hèges uns brams…!
FORTUNATA-E-JACINTA-III-WEB2	E de pic te meties a arrir, e se t’escapauen ues parauletes…!” As repetides e capcioses preguntes dera sua tia, responie damb evasiues e damb fòrça maganha.
FORTUNATA-E-JACINTA-III-WEB2	Tu qu’as gessut”.
FORTUNATA-E-JACINTA-III-WEB2	E a on ei?
FORTUNATA-E-JACINTA-III-WEB2	Qu’anè a crompar aquera tela…
FORTUNATA-E-JACINTA-III-WEB2	Que a on ei?…
FORTUNATA-E-JACINTA-III-WEB2	Sabi pas…
FORTUNATA-E-JACINTA-III-WEB2	Semble qu’ès en Babia.
FORTUNATA-E-JACINTA-III-WEB2	A tu te passe bèra causa.
FORTUNATA-E-JACINTA-III-WEB2	Mès que non se lheuaue.
FORTUNATA-E-JACINTA-III-WEB2	Comencèc a sospechar era veuda qu’aqueth esperit ère capvirat, e tremolèc.
FORTUNATA-E-JACINTA-III-WEB2	L’arribèren en sòn pensament passades vergohes e malastres e se prometec susvelhar fòrça.
FORTUNATA-E-JACINTA-III-WEB2	S’estèc era senhora de morro tota era net e Fortunata de mès morro encara, en sénter que s’apoderaue dera sua amna era aversion a tota aquera familha.
FORTUNATA-E-JACINTA-III-WEB2	Que non les podie veir.
FORTUNATA-E-JACINTA-III-WEB2	Èren es sòns carcerièrs, es sòns enemics, es sòns espions.
FORTUNATA-E-JACINTA-III-WEB2	En quinsevolh part dera casa que venguesse, la seguie dòna Lupe.
FORTUNATA-E-JACINTA-III-WEB2	Se sentie vigilada, e eth carrinclar des simbosses dera sua tia li costaue ua ira plan violenta.
FORTUNATA-E-JACINTA-III-WEB2	A londeman, dempús d’esdejoar, e quan Maxi se n’auie anat tara farmacia, auec tanta pòur Fortunata de qué era ira crebèsse, qu’entà evità’c se metec ua vena en cap, simulant mau de cap, e embarrant-se ena sua cramba, s’ajacèc en sòn lhet.
FORTUNATA-E-JACINTA-III-WEB2	Ath cap de mieja ora l’entrèc, coma eth dia anterior, era embriaguesa aquera, er estavaniment des idies, que s’embriagauen damb glopassades de dolor e s’adormien.
FORTUNATA-E-JACINTA-III-WEB2	En tau situacion sent viui desirs de gésser en carrèr; se lhèue, se vestís, mès que non n’ei segura d’auer-se trèt era vena.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Guairi tuèus!, claus de bronze, shètes, e un revolum de causes entà amiar e trèir era aigua…
FORTUNATA-E-JACINTA-III-WEB2	S’arture aquiu pedent ua estoneta guardant e demorant.
FORTUNATA-E-JACINTA-III-WEB2	Dempús seguís entara plaça deth Progreso.
FORTUNATA-E-JACINTA-III-WEB2	En carrèr de Barrionuevo, s’arture ena pòrta d’ua botiga a on i a pèces de tela destropades e penjades en tot hèr ondades.
FORTUNATA-E-JACINTA-III-WEB2	Fortunata les examine, e agarre quauques teles entre es dits pr’amor d’apreciar-les peth tacte.
FORTUNATA-E-JACINTA-III-WEB2	Aqueth espavental que hè mil extravagàncies entà atrèir ara gent, e en carrèr s’apilerauen es mainatges entà veder-lo e arrir-se’n d’eth.
FORTUNATA-E-JACINTA-III-WEB2	Fortunata seguís e passe peth costat dera tauèrna qu’ena sua pòrta i a era grana gresilha de rostir costelhes, e dejós, er enòrme larèr plen de huec.
FORTUNATA-E-JACINTA-III-WEB2	Aguesta tauèrna qu’a entada era rebrembes que li trèn es fibres deth còr…
FORTUNATA-E-JACINTA-III-WEB2	Entre per Concepción Jerónima, puge dempús peth carreron deth Verdugo e era plaça de Provincia; ve es lòcs de venda de flors, e aquiu trantalhe se tirar de cap a Pontejos, entà on la posse era sua sagaça idia, o anar tath carrèr de Toledo.
FORTUNATA-E-JACINTA-III-WEB2	Se decidís per aguesta darrèra direccion, sense saber se per qué.
FORTUNATA-E-JACINTA-III-WEB2	Se dèishe anar peth carrèr Imperial, e se pòse dauant deth portau deth Fiel Contraste, en enténer un pianet que tòque ua musica plan preciosa.
FORTUNATA-E-JACINTA-III-WEB2	Li vie talents de barar, e dilhèu bare un shinhau: que non n’ei segura d’aquerò.
FORTUNATA-E-JACINTA-III-WEB2	L’arribe alavetz un d’aguesti emboçaments que tan soen se passen enes carrèrs de Madrid.
FORTUNATA-E-JACINTA-III-WEB2	Que puge un gran car de sèt mules aganchades formant rosari.
FORTUNATA-E-JACINTA-III-WEB2	Era deth dauant se revòute en tot pujar en trepader, e es autes cuelhen aquerò coma desencuda entà non tirassar mès.
FORTUNATA-E-JACINTA-III-WEB2	Eth veïcul, carregat de botes d’òli damb un gosset estacat en èish, era padena des sopes penjant peth darrèr, se pòse, ath còp qu’arribe peth darrèr eth car dera carn damb es quartèrs de vaca rajant sang e ambdús carretèrs comencen a lançar pera boca aqueres fineses de costum.
FORTUNATA-E-JACINTA-III-WEB2	Que non i a manèra de daurir eth pas, pr’amor qu’eth rosari de mules hè ua corba, e ath sòn laguens ei cuelhut un coche de shivaus que baishe damb dues senhores.
FORTUNATA-E-JACINTA-III-WEB2	Qu’èrem pòqui…
FORTUNATA-E-JACINTA-III-WEB2	Ara seguida arribe un coche de luxe damb un cavalièr plan gròs.
FORTUNATA-E-JACINTA-III-WEB2	Que se passes tu, que se te hès enlà, que òc que non.
FORTUNATA-E-JACINTA-III-WEB2	Eth carretèr dera carn bote a Diu de naut en baish.
FORTUNATA-E-JACINTA-III-WEB2	Còp de pau as mules, que comencen a reguitnar, e ua d’aguestes reguitnades agarre era porteta deth coche de shivaus e l’esbocine…
FORTUNATA-E-JACINTA-III-WEB2	Crits, lenha, e eth carretèr encaborniat en qu’era causa s’apraie botant a Diu, ara Vèrge, ara ostia e ar Esperit Sant que non i a per a on agarrar-les.
FORTUNATA-E-JACINTA-III-WEB2	E eth pianet seguís tocant aires populars, que semble alugar damb es sòns accents de peleja era sang de tota aquera chorma.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Un individú que sus ua taula desplegabla mòstre eth gran invent entà talhar veire, li cau gesser ath mès córrer; un aute que ven es creions mès fòrts deth mon (e entà demostrà’c flòque damb eri grani còps ena taula sense que se trinque era punta), tanben recuelh es trastes, pr’amor qu’era mula deth dauant se li cale ath dessús.
FORTUNATA-E-JACINTA-III-WEB2	Fortunata guarde tot aquerò e arrís.
FORTUNATA-E-JACINTA-III-WEB2	Eth solèr ei umit e es pès s’esguitlen.
FORTUNATA-E-JACINTA-III-WEB2	De ressabuda, ai!, cre que li tachen ua flècha.
FORTUNATA-E-JACINTA-III-WEB2	Baishant et carrèr Imperial, en direccion entath gran revolum de gent que s’a format, Juanito Santa Cruz.
FORTUNATA-E-JACINTA-III-WEB2	Era se quilhe sus es pès pr’amor de veder-lo sense èster vista.
FORTUNATA-E-JACINTA-III-WEB2	Que serie un miracle que non la vedesse.
FORTUNATA-E-JACINTA-III-WEB2	Que la vedec de seguit e se filèc de dret entada era.
FORTUNATA-E-JACINTA-III-WEB2	Tremòle Fortunata, e eth li cuelh ua man preguntant-li pera sua salut.
FORTUNATA-E-JACINTA-III-WEB2	Coma qu’eth pianet contunhe renegant e es carretèrs tocant, ambdús les cau lheuar era votz entà hèr-se enténer.
FORTUNATA-E-JACINTA-III-WEB2	Ath madeish temps Juan bote ua cara plan aclapada, e en tot hèr-la-se a vier en interior deth portau deth Fiel Contraste, li ditz: “Que me sò arroÏnat, gojata, e entà mantier as mèns pairs e ara mia hemna, trabalhi d’escrivan en ua oficina…
FORTUNATA-E-JACINTA-III-WEB2	Sagi d’obtier ua plaça de crubaire deth tramvia.
FORTUNATA-E-JACINTA-III-WEB2	Non ves se guaire maujargat vau?” Fortunata lo guarde, e sent un dolor tan viu coma se li calèssen ua punhalada.
FORTUNATA-E-JACINTA-III-WEB2	Efectiuament, era capa deth senhoret de Santa Cruz a un sèt terrible, e peth sòn dejós piste era giqueta damb es orladures des.hilades, corbata greishosa, e eth cothèr dera camisa de dues setmanes…
FORTUNATA-E-JACINTA-III-WEB2	Alavetz era se dèishe quèir sus eth, e li ditz damb efusion corau: “Amna mia, jo trabalharè entà tu; jo que n’è eth costum, tu non; que sai planchar, repassar, mestrar… non as de trabalhar… jo entà tu…
FORTUNATA-E-JACINTA-III-WEB2	Sonque que me servisques entà anar a entregar es causes, qu’ei pro…
FORTUNATA-E-JACINTA-III-WEB2	Mos demoraram en un humarau solets e tan contents.
FORTUNATA-E-JACINTA-III-WEB2	Alavetz comence a veir qu’es cases e eth cèu s’esbugassen, e Juan non ei ja de capa senon damb un gaban fòrça beròi.
FORTUNATA-E-JACINTA-III-WEB2	Edificis e cars se’n van, e ath sòn lòc ve Fortunata quauquarren que coneish fòrça ben, era ròba de Maxi, penjada d’ua pèrga, era ròba sua en ua auta, damb ua cortina de percala peth dessús; dempús ve eth lhet, va arreconeishent tròç a tròç era sua cramba; e era votz de dòna Lupe ensordís era casa repotegant a Papitos pr’amor que, en apraiar es lampes, a vessat lèu tot eth minerau… e sòrt qu’ei de dia, que s’ei de nets e non i a lum, incendi segur.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	V.- Çò qu’auie soniat se li quedèc ara senhora de Rubin tant estampat ena sua ment coma s’auesse estat realitat.
FORTUNATA-E-JACINTA-III-WEB2	Que l’auie vist, l’auie parlat.
FORTUNATA-E-JACINTA-III-WEB2	Acabèc eth sòn pensament, menaçant damb eth punh barrat a un èsser invisible: “Que tornarà…
FORTUNATA-E-JACINTA-III-WEB2	Donques qué te pensaues?
FORTUNATA-E-JACINTA-III-WEB2	E s’eth non me cerque, lo cercarè jo…
FORTUNATA-E-JACINTA-III-WEB2	Jo qu’è era mia idia e non i a arrés que me la trèigue”.
FORTUNATA-E-JACINTA-III-WEB2	S’incorporèc dempús, demorant-se apuada en un code e guardant es tòchos.
FORTUNATA-E-JACINTA-III-WEB2	Es sòns uelhs se tachèren en un punt deth solèr.
FORTUNATA-E-JACINTA-III-WEB2	En un virament de uelhs sautèc entad aqueth punt e recuelhec un objècte.
FORTUNATA-E-JACINTA-III-WEB2	Qu’ère un boton.
FORTUNATA-E-JACINTA-III-WEB2	Lo guardèc tristament e dempús lo lancèc damb fòrça, luenh d’era, dident: “qu’ei nere e de tres trauquets.
FORTUNATA-E-JACINTA-III-WEB2	Mala sòrt”.
FORTUNATA-E-JACINTA-III-WEB2	En tornar un aute còp entath sòn pensament: “pr’amor que se lo trapi e non vò vier, m’aucisqui, juri que m’aucisqui.
FORTUNATA-E-JACINTA-III-WEB2	Que non voi víuer mès atau, Senhor.
FORTUNATA-E-JACINTA-III-WEB2	Te digui que non voi víuer mès atau: ja veirè era manèra de trapar ena farmacia un podom quinsevolh qu’acabe lèu…
FORTUNATA-E-JACINTA-III-WEB2	Me l’avali e me’n vau damb Mauricia”.
FORTUNATA-E-JACINTA-III-WEB2	Aguesta idia semblaue autrejar-li cèrta seguretat, e gessec deth quarto.
FORTUNATA-E-JACINTA-III-WEB2	En pòques paraules la botèc dòna Lupe ath pas dera gran saumetada qu’auie hèt Papitos.
FORTUNATA-E-JACINTA-III-WEB2	Qu’ei molt gosseta aguesta gojata, e me va a consomir era vida”.
FORTUNATA-E-JACINTA-III-WEB2	Passada era ràbia, se fixèc ena cara dera sua neboda, en tot trapar en era un plan escur rambalh de mots que non podie desnishar: “Mès non te’n hèsques que ja me’n saberè jo… tu damb jo que non jògues”.
FORTUNATA-E-JACINTA-III-WEB2	Aquera net hec Maxi mil extravagàncies, e a londeman se botèc tant enforismat e mausapiós, que non se lo podie tier.
FORTUNATA-E-JACINTA-III-WEB2	Sabes se qué te conselhi?
FORTUNATA-E-JACINTA-III-WEB2	Que non l’amies era contrària en arren.
FORTUNATA-E-JACINTA-III-WEB2	M’a dit aguest maitin Ballester qu’a un shinhau de degeneracion cerebrau.
FORTUNATA-E-JACINTA-III-WEB2	Que Diu mos age”.
FORTUNATA-E-JACINTA-III-WEB2	Que sentie Fortunata viui desirs de gésser en carrèr, e non sabie quina desencusa tier entà arténher hujudes.
FORTUNATA-E-JACINTA-III-WEB2	S’aufrie entà hèr crompes de causes que dòna Lupe n’auie de besonh, e s’endonviaue quehèrs que dèssen motiu enta ua gessudeta.
FORTUNATA-E-JACINTA-III-WEB2	Era astuta veuda de Jáuregui comprenec qu’ua subjeccion absoluda serie prejudiciau e comencèc a dar-li libertat.
FORTUNATA-E-JACINTA-III-WEB2	Un dia li hec un sermon en aguesti tèrmes: “Que pòs gésser; non ès ua mainada e ja sabes se qué hès.
FORTUNATA-E-JACINTA-III-WEB2	Jo me pensi que non mos balharàs cap desengust, e sauvaràs era dignitat dera familha madeish que jo ac hèsqui damb tu.
FORTUNATA-E-JACINTA-III-WEB2	Era dignitat, hilha, era dignitat qu’ei çò de prumèr”.
FORTUNATA-E-JACINTA-III-WEB2	Mès dòna Lupe se li començaue a hèr terriblament antipatica, e per arren deth mon l’aurie hèt ua confidéncia.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Eth hèt de pensar que poirie èster alavetz era senhora de Rubin jogant ua gran mala passada ara dignitat dera familha, la mortificaue, òc, mès non tant coma eth hèt de veir que non li consultaue ne li demanaue conselh sus tot aquerò desconeishut e escur que solide l’auie arribat.
FORTUNATA-E-JACINTA-III-WEB2	S’ac descurbisqui la formarè gròssa.
FORTUNATA-E-JACINTA-III-WEB2	En ora maudida entrèc aciu aguesta alhocardida.
FORTUNATA-E-JACINTA-III-WEB2	Non, jo jamès la podí tier, eth Senhor que n’ei de testimòni… jamès m’explicaue arren.
FORTUNATA-E-JACINTA-III-WEB2	Eth pèc de Nicolás siguec qui ac metec a pèrder tot en tot cuelher-se es causes deth costat religiós…
FORTUNATA-E-JACINTA-III-WEB2	S’aumens venguesse a jo e me didesse: “tia, que me veigui en aguest conflicte, è pecat o vau a pecar, o pòt èster que peque se non m’arturen…” Pro se’n sap era de qué damb aguest mon que jo è e damb çò des mèns bones pensades, gràcies a Diu, li dauriria eth camin entà que podesse sauvar era dignitat dera familha.
FORTUNATA-E-JACINTA-III-WEB2	Mès que non… era plan bèstia s’entèste en governar-se soleta, e qué hara?…
FORTUNATA-E-JACINTA-III-WEB2	Quauqua asenada, mès plan gròsssa.
FORTUNATA-E-JACINTA-III-WEB2	Se non, que ja ac veiram”.
FORTUNATA-E-JACINTA-III-WEB2	Fortunata se calèc en carrèr, e ena Plaza del Progreso vedec fòrça coches; mès fòrça.
FORTUNATA-E-JACINTA-III-WEB2	Qu’ère un enterrament, qu’anaue peth carrèr Duque de Alba entath de Toledo.
FORTUNATA-E-JACINTA-III-WEB2	Per çò des cares coneishudes qu’anaue vedent tant que passaue eth funèbre seguiment, comprenec qu’eth defuntat ère Arnaiz el Gordo, que s’auie mòrt eth dia abans.
FORTUNATA-E-JACINTA-III-WEB2	Passèren es Villuendas, es Trujillos, es Samaniegos, Moreno-Isla…
FORTUNATA-E-JACINTA-III-WEB2	Solide i anarien tanben D. Baldomero e eth sòn hilh… dilhèu enes coches deth dauant, daurint era acompanhada… “Guarda, tanben Estupinhan”.
FORTUNATA-E-JACINTA-III-WEB2	Des deth coche qu’en eth anaue damb un des gojats, eth gran Plácido li tachèc ua guardada d’indignacion e mesprètz.
FORTUNATA-E-JACINTA-III-WEB2	Seguic era darrèr der enterrament, e en arribar ena part baisha deth carrèr de Toledo, cuelhec tara dreta peth carrèr Ventosa e venguec ena esplanada deth Portillo de Gilemon, d’a on se ve tota era planhèra deth Manzanares.
FORTUNATA-E-JACINTA-III-WEB2	Pro que coneishie aqueth lòc, pr’amor que quan viuie en carrèr de Tabernillas, anaue fòrça tardes de passeg entà Gilemon, e se seiguie en ues pèires des que i a per aquiu, e que non se sap ben s’èren rèstes o preparatius d’òbres municipaus, e s’estaue pendent ua longa estona contemplant es polides vistes der arriu.
FORTUNATA-E-JACINTA-III-WEB2	Donques madeish hec aqueth dia.
FORTUNATA-E-JACINTA-III-WEB2	Eth cèu, er orizon, es fantastiques formes des montanhes blues, barrejades damb masses de bromes, li suggerien vagues idies d’un mon desconeishut, dilhèu milhor qu’aguest que mos estam; mès solide desparièr.
FORTUNATA-E-JACINTA-III-WEB2	Eth paisatge qu’ère ample e polit, limitant en Sud pera hilada de cementèris, qu’es sòns mausolèus se ven blancs entre eth verd escur des cipressièrs.
FORTUNATA-E-JACINTA-III-WEB2	Fortunata vedec ua gran cordiòla de coches coma un reptil qu’auançaue serpejant; e ath madeish temps un aute enterrament pujaue pera pala de San Isidro, e un aute pera de San Justo.
FORTUNATA-E-JACINTA-III-WEB2	Coma qu’eth vent venguie d’aqueth costat, entenec clarament era campana de San Justo qu’anonciaue cadavre.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Dempús d’estar-se aquiu pendent ua longa estona, anèc entara Virgen de la Paloma, qu’ada era li didec quate causes, e ère en tot pregar-li, quan es sòns uelhs, en esguitlar-se peth solèr, estramunquèren damb un objècte que ludie ath miei des rajòles de marme.
FORTUNATA-E-JACINTA-III-WEB2	Se metec a quate pautes pr’amor de cuelher-lo.
FORTUNATA-E-JACINTA-III-WEB2	Qu’ère un boton.
FORTUNATA-E-JACINTA-III-WEB2	Bona sòrt”, didec en tot sauvar-lo-se.
FORTUNATA-E-JACINTA-III-WEB2	Se n’anèc entà casa, e a londeman gessec a crompar tela entath vestit.
FORTUNATA-E-JACINTA-III-WEB2	Siguec en dues botigues dera Plaza Mayor, cuelhec dempús eth carrèr de Toledo, damb en sòn paquet ena man, e en virar era cantoada deth carrèr dera Colegiata pr’amor de cuélher era direccion dera sua casa, recebec coma un tret aguesta votz que sonèc ath sòn costat: “Nera!”.
FORTUNATA-E-JACINTA-III-WEB2	Ai, mon Diu!, trapar-lo-se atau tant ara imprevista, precisament en un des pòcs instants que non pensaue en eth!
FORTUNATA-E-JACINTA-III-WEB2	Pr’amor qu’anaue pensant ena combinacion que li botarie ath vestit.
FORTUNATA-E-JACINTA-III-WEB2	Blu o plata vielha?
FORTUNATA-E-JACINTA-III-WEB2	Lo guardèc e se botèc deth color dera cera blanca.
FORTUNATA-E-JACINTA-III-WEB2	Eth alavetz arturèc a un coche que passaue.
FORTUNATA-E-JACINTA-III-WEB2	Dauric era porteta, e guardèc ara sua anciana amiga, arrint; arridolet que volie díder: vies o non?
FORTUNATA-E-JACINTA-III-WEB2	Qu’ei que te delisses per vier… tà qué trantalhes?
FORTUNATA-E-JACINTA-III-WEB2	Eth trantalhament se tardarie coma un parelh de segondes.
FORTUNATA-E-JACINTA-III-WEB2	E dempús Fortunata se calèc en coche, de cap, coma qui se lance en un potz.
FORTUNATA-E-JACINTA-III-WEB2	Eth entrèc darrèr, en tot dider-li ath menaire: “Guarda, vete’n tàs Rondas… passeg des Olmos… eth Canal”.
FORTUNATA-E-JACINTA-III-WEB2	Pendent ua estona se guardauen, arrien e non didien arren.
FORTUNATA-E-JACINTA-III-WEB2	A viatges Fortunata s’inclinaue entà darrèr, coma se non volesse èster vista pes caminaires; a viatges semblaue mès tranquilla, coma s’anèsse en companhia deth sòn marit.
FORTUNATA-E-JACINTA-III-WEB2	Es uelhs d’era l’enrodauen damb ua guardada doça e corau.
FORTUNATA-E-JACINTA-III-WEB2	Jo?…
FORTUNATA-E-JACINTA-III-WEB2	Enquia e tot dempús de çò de malament que me portè damb tu?…
FORTUNATA-E-JACINTA-III-WEB2	Era guardada se tornèc umida.
FORTUNATA-E-JACINTA-III-WEB2	Que t’ac perdonè.
FORTUNATA-E-JACINTA-III-WEB2	Quan?
FORTUNATA-E-JACINTA-III-WEB2	Quan!
FORTUNATA-E-JACINTA-III-WEB2	Quina gràcia, donques eth madeish dia.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Que ja hè temps, mainadeta nera, que sò en tot brembar-me’n fòrça de tu, didec Santa Cruz damb afeccion que non semblaue fingida, en tot clauar-li ua man ena cueisha.
FORTUNATA-E-JACINTA-III-WEB2	E jo!…
FORTUNATA-E-JACINTA-III-WEB2	Jo te vedí en carrèr dera Magdalena.
FORTUNATA-E-JACINTA-III-WEB2	A!, òc… era botiga de tuèus; molti tuèus.
FORTUNATA-E-JACINTA-III-WEB2	Enquia e tot damb aguest lenguatge amistós, non se trinquèc era resèrva enquia que gesseren ena Ronda.
FORTUNATA-E-JACINTA-III-WEB2	Aquiu er isolament les invadie.
FORTUNATA-E-JACINTA-III-WEB2	Eth coche penetraue en silenci e ena solitud, coma un vaishèth qu’auançe en nauta mar.
FORTUNATA-E-JACINTA-III-WEB2	Qu’ei eth mèn destin.
FORTUNATA-E-JACINTA-III-WEB2	Be n’estàs de beròia!
FORTUNATA-E-JACINTA-III-WEB2	Cada dia mès beròia!
FORTUNATA-E-JACINTA-III-WEB2	Que sò tota entà tu, afirmèc era, botant tota era sua amna en ua frasa.
FORTUNATA-E-JACINTA-III-WEB2	E non me la meriti, non me la meriti.
FORTUNATA-E-JACINTA-III-WEB2	Francament, gojata, sabi pas se com me guardes encara.
FORTUNATA-E-JACINTA-III-WEB2	Qu’ei eth mèn destin, hilh, eth mèn destin.
FORTUNATA-E-JACINTA-III-WEB2	Santa Cruz non pensèc en demanar-li qu’expausèsse era sua idia.
FORTUNATA-E-JACINTA-III-WEB2	Era sua qu’ère aguesta: “Mès, be n’estàs de beròia!
FORTUNATA-E-JACINTA-III-WEB2	Coquinaries jo?…
FORTUNATA-E-JACINTA-III-WEB2	Jo!, exclamèc era damb er accent dera dignitat ofensada.
FORTUNATA-E-JACINTA-III-WEB2	Jo non è aventuretes senon damb tu…
FORTUNATA-E-JACINTA-III-WEB2	De guaire temps pòs dispausar?
FORTUNATA-E-JACINTA-III-WEB2	De tot eth que tu volgues.
FORTUNATA-E-JACINTA-III-WEB2	Que poiries auer un desengust ena tua casa.
FORTUNATA-E-JACINTA-III-WEB2	Qu’ei vertat… mès, e qué se passe?
FORTUNATA-E-JACINTA-III-WEB2	E de seguit se’n brembèc des amonestacions de Feijoo.
FORTUNATA-E-JACINTA-III-WEB2	Donques dispausi d’ua ora.
FORTUNATA-E-JACINTA-III-WEB2	E deman?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Mos veiram deman?
FORTUNATA-E-JACINTA-III-WEB2	Que sò acostumada as tues messorgues…
FORTUNATA-E-JACINTA-III-WEB2	Non, ara non…
FORTUNATA-E-JACINTA-III-WEB2	M’estimes?
FORTUNATA-E-JACINTA-III-WEB2	Quina pregunta!…
FORTUNATA-E-JACINTA-III-WEB2	Pro que te’n sabes, e plan per aquerò abuses.
FORTUNATA-E-JACINTA-III-WEB2	Jo que sò molt pèga damb tu; mès que non ac posqui remediar.
FORTUNATA-E-JACINTA-III-WEB2	Encara que me piquèsses, t’estimaria tostemp.
FORTUNATA-E-JACINTA-III-WEB2	Quina asenada!
FORTUNATA-E-JACINTA-III-WEB2	Mès Diu que m’a het atau, que non ei eth mèn tòrt.
FORTUNATA-E-JACINTA-III-WEB2	Tanta ingenuitat, ja coneishuda der incredul Delfin, qu’ère ua des causes que mès l’encantauen d’era.
FORTUNATA-E-JACINTA-III-WEB2	Que hège ja temps que notaue eth ua cèrta secada ena sua amna, e desiraue negar-la ena frescor d’aquera afeccion primitiua e sauvatja, pura esséncia des sentiments deth pòble rude.
FORTUNATA-E-JACINTA-III-WEB2	M’enganharàs un aute còp, coquinhon?
FORTUNATA-E-JACINTA-III-WEB2	Non claues tant, hilha, que hè mau.
FORTUNATA-E-JACINTA-III-WEB2	E ara gaudim deth moment present, sense pensar en se qué haram o non haram dempús.
FORTUNATA-E-JACINTA-III-WEB2	Aquerò que depen des circonstàncies.
FORTUNATA-E-JACINTA-III-WEB2	A!, aguestes senhores circonstàncies son es que me carguen a jo.
FORTUNATA-E-JACINTA-III-WEB2	E jo digui: “Mès, Senhor, entà qué i a en mon circonstàncies?” Que non aurie d’auer qu’estimar-se, e a víuer.
FORTUNATA-E-JACINTA-III-WEB2	Qu’ès eth còr mès gran qu’existís.
FORTUNATA-E-JACINTA-III-WEB2	Fortunata se’n brembèc un aute còp deth sòn amic e mèstre Feijoo.
FORTUNATA-E-JACINTA-III-WEB2	Arreconeishi, seguic eth Delfin, que vales fòrça mès que jo, coma còr; mès fòrça mès.
FORTUNATA-E-JACINTA-III-WEB2	Ath tòn costat que sò pòca causa, mainadeta nera.
FORTUNATA-E-JACINTA-III-WEB2	Que non sai qué as en aguesti condemnadi uelhs.
FORTUNATA-E-JACINTA-III-WEB2	I a ath sòn laguens totes es auròres dera glòria celestiau e totes es ahlames deth lunfèrn…
FORTUNATA-E-JACINTA-III-WEB2	Estima-me, encara que non m’ac meriti.
FORTUNATA-E-JACINTA-III-WEB2	Me morisqui per tu!
FORTUNATA-E-JACINTA-III-WEB2	Se non m’estimes, anaràs tath Lunfèrn… tà que t’en sàpies.
FORTUNATA-E-JACINTA-III-WEB2	Arridolets.
FORTUNATA-E-JACINTA-III-WEB2	Que non m’escambiaria per toti es angels e serafins que sauten dauant de Sa Divina Majestat en Cèu; que non m’escambiaria, non m’escambiaria”.
FORTUNATA-E-JACINTA-III-WEB2	Ne jo… que ja hè temps qu’auia besonh d’ua alegria.
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Jo tanben èra trista.
FORTUNATA-E-JACINTA-III-WEB2	Mès eth còr me ditz hè ja temps: “Tu tornaràs, tu tornaràs…” e s’ua non tornèsse, entà qué víuer?
FORTUNATA-E-JACINTA-III-WEB2	Víuer entà qu’arribe un dia atau; tot çò d’aute qu’ei coma èster en tot morir-se tostemp.
FORTUNATA-E-JACINTA-III-WEB2	Qui’ei tard, e non voi que te comprometes.
FORTUNATA-E-JACINTA-III-WEB2	Compde, gojateta.
FORTUNATA-E-JACINTA-III-WEB2	Demorem…
FORTUNATA-E-JACINTA-III-WEB2	Deman, ara ora que te vage ben.
FORTUNATA-E-JACINTA-III-WEB2	Menaire.
FORTUNATA-E-JACINTA-III-WEB2	Entornatz.
FORTUNATA-E-JACINTA-III-WEB2	Valencia.
FORTUNATA-E-JACINTA-III-WEB2	A on tu volgues.
FORTUNATA-E-JACINTA-III-WEB2	E er aute, e er aute…
FORTUNATA-E-JACINTA-III-WEB2	Mès non mossegues…
FORTUNATA-E-JACINTA-III-WEB2	Que non, que non…
FORTUNATA-E-JACINTA-III-WEB2	Ja ac veiràs…
FORTUNATA-E-JACINTA-III-WEB2	Ja te convenceràs…
FORTUNATA-E-JACINTA-III-WEB2	Jura-ma’c…
FORTUNATA-E-JACINTA-III-WEB2	A!, qué pèga!, coma s’es juraments valessen!
FORTUNATA-E-JACINTA-III-WEB2	S’era mia idia se complís…
FORTUNATA-E-JACINTA-III-WEB2	E quina ei era tua idia?, quina idia ei aguesta?
FORTUNATA-E-JACINTA-III-WEB2	Non te la voi díder…
FORTUNATA-E-JACINTA-III-WEB2	Qu’ei ua idia mia: se te la didessa, te semblarie ua asenada.
FORTUNATA-E-JACINTA-III-WEB2	Non la compreneries….
FORTUNATA-E-JACINTA-III-WEB2	Mès, qué te penses, que jo non è tanben eth mèn talent?
FORTUNATA-E-JACINTA-III-WEB2	Qu’ei aquerò, ath cant dera sau que i é era mia idia…
FORTUNATA-E-JACINTA-III-WEB2	Ja m’ac dideràs deman.
FORTUNATA-E-JACINTA-III-WEB2	Non, deman tanpòc…
FORTUNATA-E-JACINTA-III-WEB2	Er an que ven.
FORTUNATA-E-JACINTA-III-WEB2	Que ja arribèc er instant dolent.
FORTUNATA-E-JACINTA-III-WEB2	Silvia der adiu.
FORTUNATA-E-JACINTA-III-WEB2	Deisha-me aciu.
FORTUNATA-E-JACINTA-III-WEB2	Adishatz, hilh dera mia vida.
FORTUNATA-E-JACINTA-III-WEB2	Bremba-te’n de jo.
FORTUNATA-E-JACINTA-III-WEB2	Que non siguen es menutes ores!
FORTUNATA-E-JACINTA-III-WEB2	Adishatz… me morisqui per tu.
FORTUNATA-E-JACINTA-III-WEB2	Non manque, e non te’n desbrembes deth numèro.
FORTUNATA-E-JACINTA-III-WEB2	Com me n’è de desbrembar, òme?
FORTUNATA-E-JACINTA-III-WEB2	Fortunata e Jacinta Libre 3 pag.
FORTUNATA-E-JACINTA-III-WEB2	Tara ua en punt.
FORTUNATA-E-JACINTA-III-WEB2	Adishatz, nera salada.
FORTUNATA-E-JACINTA-III-WEB2	Enquia deman.
FORTUNATA-E-JACINTA-III-WEB2	Enquia deman.
FORTUNATA-E-JACINTA-III-WEB2	Fortunata e Jacinta Libre 3 pag.
Era-Iliada_web	I Pèsta.
Era-Iliada_web	Canta, ò divessa, era colèra deth Pelida Aquilles; colèra funèsta que costèc infiniti malastres as aquèus e precipitèc entar Orco fòrça amnes valeroses d’eròis, que les hec presa de gossets e peishèu des audèths (se complie era volontat de Zèus) dès que se separèren discutint Atrida, rei d’òmes, e eth divin Aquilles.
Era-Iliada_web	Quin des dius prebotgèc entre eri era batalha entà que lutèssen?
Era-Iliada_web	Eth hilh de Zèus e de Latona.
Era-Iliada_web	Emmaliciat damb eth rei, suscitèc ena armada ua pèsta maligna, e es òmes perien per çò der otratge qu’Atrida li costèsse ath sacerdòt Crises.
Era-Iliada_web	Aguest, desirant redimir ara sua hilha, s’auie presentat dauant des naus de vela aquèes damb un immens rescat e es infules der arquèr Apòllo, que penjauen d’un daurat scèptre, ena man; e a toti es aquèus, e mès que mès as dus Atridas, capitans de pòbles, les suplicaue atau:
Era-Iliada_web	Qu’es dius, que possedissen olimpics palais, vos permeten esbauçar era ciutat de Priam e entornar erosament ena pàtria.
Era-Iliada_web	Botatz en libertat ara mia hilha e recebetz eth rescat, en tot venerar ath hilh de Zèus, er arquèr d’Apòllo”.
Era-Iliada_web	Toti es aquèus aprovèren a crits que se respectèsse ath sacerdòt e s’admetesse er esplendid rescat; mès Atrida Agammenon, que non l’agradèc er acòrd, lo manèc ath caralh damb un lenguatge menaçaire:
Era-Iliada_web	Ad aquera non la vau a deishar anar; mèsalèu l’arrivarà era vielhesa ena mia casa, en Argos, luenh dera sua pàtria, trabalhant en telèr e compartint eth mèn jaç.
Era-Iliada_web	Mès, vè-te’n; non m’irrites, s’ei que te’n vos anar san e en bona santat”.
Era-Iliada_web	Atau parlèc.
Era-Iliada_web	Er ancian sentec temor e aubedic eth manament.
Era-Iliada_web	Sense badar bocar se n’anèc pera vòra der sorrolhós mar; e tant que s’aluenhaue, li dirigie fòrça prècs ath sobeiran Apòllo, hilh de Latona, aquera de polida cabeladura:
Era-Iliada_web	Ò Esminti!
Era-Iliada_web	Aguesta siguec era sua pregària.
Era-Iliada_web	L’entenec Febo Apòllo, e irritat en sòn còr, baishèc des cims der Olimp damb er arc e eth barrat carcais ena espatla; es flèches ressonèren sus era espatla der anujat diu, quan comencèc a botjar-se.
Era-Iliada_web	Que se retiraue ara net.
Era-Iliada_web	Se seiguec luenh des naus, lancèc ua flècha, e er arc d’argent hec un terrible shisclet.
Era-Iliada_web	Pendent nau dies volèren sus era armada es flèches deth diu.
Era-Iliada_web	En detzau dia, Aquilles convoquèc ath pòble a ua assemblada: que l’ac auie botat en sòn còr Juno, era divessa des blanqui braci, que s’interessaue pes danaus, que les vedie morir.
Era-Iliada_web	Acodiren aguesti e, un còp amassadi, Aquilles, eth des pès leugèrs, se lheuèc e didec:
Era-Iliada_web	Me pensi que mos calerà anar entà darrèr, caminant un aute còp perdudi, se mos podem escapar dera mòrt; pr’amor que se non, era pèsta e era guèrra amassades acabaràn damb es aquèus.
Era-Iliada_web	Mès, tè, consultem a un endonviaire, sacerdòt o interprèt de sòmis (tanben eth sòmi vie de Zèus) pr’amor que mos digue se per qué s’irritèc tant Febo Apòllo; s’ei que se planh per tòrt de bèth vòt o ecatòmba, e se, usclant en sòn aunor greish d’anhèths e de crabes escuelhudes, volerà hèr enlà de nosati era pèsta”.
Era-Iliada_web	Dempús d’auer parlat atau, se seiguec.
Era-Iliada_web	Se lheuèc Calcas Testorida, eth milhor des augurs (coneishie eth present, eth futur e eth passat, e auie guidat es naus aquèes enquia Ilion mejançant er art d’endonviar que l’auie dat Febo Apòllo), e damb bontat les arenguèc dident:
Era-Iliada_web	Me manes explicar era colèra de diu, der arquèr Apòllo.
Era-Iliada_web	Plan, donc, parlarè; mès abans declara e jura qu’ès prèst a defener-me de paraula e d’òbra, donques que cranhi irritar a un baron que gaudís de gran poder entre es aquèus e ei aubedit pes eri.
Era-Iliada_web	Un rei qu’ei mès poderós qu’un inferior que s’anuge contra eth: e s’en madeish dia refrene era ira, se sauve tota era sua rancura enquia qu’artenh executar-la en pièch d’aqueth.
Era-Iliada_web	Ditz tu se me sauvaràs”.
Era-Iliada_web	Li responec Aquilles, eth des pès leugèrs: “Hè-mos veir, sense cap de pòur, era prediccion que sabes; donques que, per Apòllo, estimat de Zèus, que tu, ò Calcas, invòques tostemp que reveles es oracles as danaus!, degun d’eri botarà sus tu es sues pesades mans, ath cant des concaves naus, tant que jo visca e veiga era lum aciu ena tèrra, encara que parlèsses d’Agammenon qu’aué se vante d’èster eth mès poderós de toti es aquèus”.
Era-Iliada_web	Alavetz s’encoratgèc e didec er insigne endonviaire: “que non ei planhós eth diu per tòrt de cap vòt o ecatòmba, senon per tòrt der otratge qu’Agammenon l’a inferit ath sacerdòt, que non l’entornèc era hilha ne admetec eth rescat.
Era-Iliada_web	Plan per aquerò er Arquèr mos causèc maus e encara mo’n causarà d’auti.
Era-Iliada_web	E non desliurarà as danaus dera odiosa pèsta enquia que li sigue restituida a sa pair, sense prèmi ne rescat, era gojata de uelhs viui, e enquia que hescam un sacrifici ena Crisa d’ua sagrada ecatòmba.
Era-Iliada_web	En díder aguestes paraules se seiguec.
Era-Iliada_web	Se lheuèc de seguit eth poderós eròi Agammenon Atrida, afligit, damb es neres entralhes plies de colèra e es uelhs semblables ath reludent huec; e tachant era esquiua vista en Calcas, exclamèc:
Era-Iliada_web	Jamès m’as anonciat arren agradiu.
Era-Iliada_web	Tostemp te complades profetizant malastres e jamès dideres ne executères ua causa bona.
Era-Iliada_web	E ara, vaticinant dauant des danaus, afirmes qu’er Arquèr les mane desgràcies, pr’amor que jo non volí adméter er esplendid rescat dera joena Criseida, que desiraua tier ena mia casa.
Era-Iliada_web	Que m’estimi mès ada era, plan, qu’a Clitemnestra, era mia legitima esposa, pr’amor que non l’ei inferiora ne ena portadura, ne en naturau, ne en intelligéncia, ne en adretia.
Era-Iliada_web	Mès, totun aquerò, sò d’acòrd d’entornar-la, s’ei qu’aquerò ei çò de milhor; que voi qu’eth pòble se sauve, non que perisque.
Era-Iliada_web	Mès premanitz-me lèu ua auta recompensa, pr’amor de qué non siga jo eth solet aquèu que se demore sense auer-la; donques qu’aquerò non semblarie digne.
Era-Iliada_web	Guardatz toti se com se m’en va des mans aquera que m’auie corresponut”.
Era-Iliada_web	Li repliquèc eth divin Aquilles, eth des pès leugèrs: “Plan gloriós Atrida, eth mès cobejós de toti!
Era-Iliada_web	Com te pòden autrejar ua auta recompensa es magnanims aquèus?
Era-Iliada_web	Non m’en sai de qué i age en cap lòc causes dera cominautat, pr’amor qu’aqueres deth sacatge des ciutats son ja repartides, e non ei convenent obligar as òmes de nauèth a que les arremassen.
Era-Iliada_web	Li didec, en tot responer-li, eth rei Agammenon: “Encara que sigues valent, deïforme Aquilles, non amagues eth tòn pensament, pr’amor que ne poiràs burlar-me ne persuadir-me.
Era-Iliada_web	Dilhèu vòs, entà sauvar era tua recompensa, que me demora sense era mia, e plan per aquerò me conselhes que l’entorna?
Era-Iliada_web	Pr’amor que, s’es magnanims aquèus me n’autregen ua auta d’acòrd damb eth mèn desir entà que sigue equivalenta…
Era-Iliada_web	E se non me l’autregessen, jo madeish m’apoderarè dera sua o dera d’Aiax, o me harè a vier era d’Ulisses, e montarà en colèra aqueth que m’aprèssa.
Era-Iliada_web	Mès sus aquerò ja ne parlaram un aute dia.
Era-Iliada_web	Ara, au, botem ua nera nau en mar divin, arremassem as remèrs avients, embarquem victimes entà ua desgràcia e ara madeisha Criseida, era des polides caròles, e que sigue capitan quinsevolh des caps: Aiax, Idomenèu, eth divin Ulisses o tu, Pelida, eth mès poderós des òmes, entà que padegues ar Arquèr damb sacrificis”.
Era-Iliada_web	En tot guardar-lo damb mala encolia, exclamèc Aquilles, eth des pès leugèrs: “ A, imprudent e cobejós!
Era-Iliada_web	Com pòt èster prèst a aubedir es tues ordes ne tansevolh un aquèu, entà entamenar era marcha o entà combàter valerosament damb d’auti òmes?
Era-Iliada_web	Que non sò vengut a lutar contra es bellicosi troians, donques que non m’an hèt arren (non se heren a vier jamès ne es mies vaques ne es mèns shivaus, ne destruiren jamès era cuelheta ena fertila Ptia, creadora d’òmes, pr’amor que moltes ombriues montanhes e eth rambalhós mar mos desseparen), senon que te seguírem a tu, plan gran insolent, entà dar-te eth gust de poder-vos resvenjar des troians a Menelau e a tu, cara de pet.
Era-Iliada_web	Non taches era atencion en aquerò, ne te’n hès d’aquerò, e encara me menaces de trèir-me era recompensa que per çò des mies granes fatigues m’autregeren es aquèus.
Era-Iliada_web	Jamès eth butin que obtengui egale ath tòn quan aguesti entren a sac en ua populosa ciutat: encara qu’era part mès pesanta dera impetuosa guèrra la sostien es mies mans, era tua recompensa, en hèr-se eth repartiment, ei fòrça màger; e jo entorni enes mies naus en tot auer-la petita, mès agradiua, après auer-me fatigat en combat.
Era-Iliada_web	Responec eth rei d’òmes Agammenon: “Hug, donc, s’eth tòn in atau t’ahisque; non te demani que te demores aciu per jo; que n’a d’auti ath mèn costat que m’aunoraràn e mès que mès eth propici Zèus.
Era-Iliada_web	Que m’ès mès odiós que cap aute rei, escolan de Zèus, pr’amor que tostemp t’an agradat es peleges, lutes e bregues.
Era-Iliada_web	S’era tua fòrça ei grana ei pr’amor qu’un diu te la dada.
Era-Iliada_web	Vè-te’n entara pàtria, en tot hèr-te a vier es naus e es companhs, e regna sus es mirmidons; que m’ei parièr que sigues irritat, non m’en hèsqui d’aquerò, mès te vau a hèr ua menaça: donques que Fedo Apòllo me trè a Criseida, la manarè ena mia nau damb es mèns amics; e en tot filar-me jo madeish entara tua tenda, me harè a vier a Briseida, era des polides caròles, era tua recompensa, pr’amor de qué te’n sàpies guaire mès poderós sò, encara que dígues qu’ès parièr a jo e te vòs comparar damb jo”.
Era-Iliada_web	Atau parlèc.
Era-Iliada_web	S’aclapèc eth Pelida, e laguens deth pelut pièch eth sòn còr pensèc dues causes: o, desgainant era espada qu’amiaue ath costat, daurir-se pas e aucir ar Atrida, o padegar era sua colèra e reprimir era sua ràbia.
Era-Iliada_web	Tant que taus pensaments èren ena sua ment e en sòn còr e desgainaue era gran espada, venguec Minerva deth Cèu: la manèc Juno, era divessa des blanqui braci, qu’estimaue coraument a ambdús e se preocupaue per eri.
Era-Iliada_web	Se botèc darrèr deth Pelida e lo tirassèc dera abondosa cabeladura, en tot apareisher-se ada eth solet; des auti, arrés la vedie.
Era-Iliada_web	Aquilles, estonat, se virèc de seguit e arreconeishec a Palas Minerva, qu’es sòns uelhs ludien d’ua manèra terribla.
Era-Iliada_web	E parlant damb era prononcièc aguestes paraules:
Era-Iliada_web	Dilhèu entà presenciar er otratge que m’inferís Agammenon, hilh d’Atrèu?
Era-Iliada_web	Li didec Minerva, era divessa des uelhs ludents: “Que vengui deth cèu entà padegar era tua colèra, s’aubedisses; e me mane Juno, era divessa des blanqui braci, que vos estime coraument a ambdús e se preocupe per vosati.
Era-Iliada_web	Au, dèisha de repotegar, non desgaines era espada e injuria-lo de paraula dera manèra que volgues.
Era-Iliada_web	Çò que vau a díder se complirà: per çò d’aguest otratge se t’aufriràn bèth dia triples e esplendids presents.
Era-Iliada_web	Tè- te e aubedis-mos”.
Era-Iliada_web	Responec Aquilles, eth des pès leugèrs: “Me cau, o divessa, hèr çò que me manes encara qu’eth mèn còr sigue fòrça irritat.
Era-Iliada_web	Obrar d’aguesta sòrta qu’ei çò de milhor.
Era-Iliada_web	Aqueth qu’aubedís as dius, ei fòrça assistit per eri”.
Era-Iliada_web	Atau parlèc.
Era-Iliada_web	E botada era robusta man en argentat punh, engainèc era enòrma espada e non desaubedic era orde de Minerva.
Era-Iliada_web	Era divessa entornèc en Olimp, en palai que demore Zèus, qu’amie ara egida, entre es autes divinitats.
Era-Iliada_web	Eth hilh de Pelèu, sense deishar de cornèr era sua ira, mespredèc de nauèth ar Atrida damb injurioses votzes: “Borracho, qu’as era cara de pet e eth còr de cèrvi!
Era-Iliada_web	Qu’ei, plan que òc, fòrça milhor agarrar as hemnes en vast campament des aquèus, ad aqueth que te contradigue.
Era-Iliada_web	Rei avalador deth tòn pòble, pr’amor que manes a òmes abjècti…; en aute cas, Atrida, aguest que serie eth tòn darrèr viatge, e te vau a díder ua auta causa que sus era prestarè un gran jurament: òc, per aguest scèptre que ja non produirà huelhes ne rams, donques que deishèc eth tronc ena montanha; ne reverdirà, pr’amor qu’eth bronze li treiguec es huelhes e era crospa, e ara l’agarren es aquèus qu’administren justícia e sauven es leis de Zèus (gran serà entà tu aguest jurament).
Era-Iliada_web	Bèth dia toti es aquèus traparàn mens a Aquilles, e tu, encara que t’afligisques, non les poiràs ajudar quan quèiguen e perisquen a mans de Hectòr, aucidor d’òmes.
Era-Iliada_web	Alavetz crebaràs eth tòn còr, empenaït de non auer aunorat ath milhor des aquèus”.
Era-Iliada_web	Atau s’exprimic eth Pelida; e lançant en solèr eth scèptre tachonat damb claus d’aur, cuelhec sèti.
Era-Iliada_web	Er Atrida, en aute costat, s’anaue enforismant.
Era-Iliada_web	Mès se lheuèc Nestòr, doç ena forma de parlar, eloqüent orador des pilis, que dera sua boca es paraules gessien mès doces qu’era mèu (auie vist perir a dues generacions d’òmes de votz articulada que neisheren e s’elevèren, damb eth, ena divina Pilos e regnaue sus era tresau), e benevòl les arenguèc en tot díder:
Era-Iliada_web	Quina gran pena entara tèrra aquèa!
Era-Iliada_web	Se n’alegrarien Priam e es sòns hilhs, e se n’alegrarien es auti troians en sòn còr s’entenessen es paraules que discutitz vosati, es prumèrs des danaus madeish en conselh qu’en combat.
Era-Iliada_web	Mès deishatz-vos convéncer, pr’amor qu’ambdús ètz mès joeni que jo.
Era-Iliada_web	En d’auti tempsi tractè damb òmes encara mès esforçadi que vosati, e jamès me mespredèren.
Era-Iliada_web	Que non è vist encara ne veirè òmes coma Peritòo, Driant pastor de pòbles, Cenèu, Exadi, Polifèm, madeish qu’un diu, e Tesèu Egida que semblaue un immortau.
Era-Iliada_web	Sigueren aguesti es mès fòrts des òmes; qu’èren plan fòrts e combateren damb d’auti tanben plan fòrts: damb es sauvatgi Centauri, qu’exterminèren d’ua manèra estupenda.
Era-Iliada_web	E jo siguí ena sua companhia (en auer acodit des de Pilos, de luenh, d’aguesta desseparada tèrra, pr’amor qu’eri madeishi me cridèren), e combatí segontes es mies fòrces.
Era-Iliada_web	Damb aguesti òmes non lutarie degun des mortaus qu’aué pòblen era tèrra; totun aquerò, seguien es mèns conselhs e escotauen es mies paraules.
Era-Iliada_web	Prestatz-me tanben vosati aubediéncia qu’ei çò milhor que podetz hèr.
Era-Iliada_web	Ne tu, encara que sigues valent, li treigues era gojata, senon que l’ac dèishes, donques que l’ac balhèren coma recompensa es magnanims aquèus; ne tu, Pelida, volgues lutar d’egal a egal damb eth rei, pr’amor que jamès cap sobeiran que tenguesse scèptre e qu’ada eth Zèus balhesse glòria possedic un aunor coma eth sòn.
Era-Iliada_web	Se tu es mès fòrt, ei pr’amor qu’ua divessa t’amainadèc; mès aguest ei mès poderós, donques que regne sus mès gran nombre d’òmes.
Era-Iliada_web	Atrida, padega era tua colèra; jo se prègui que dèishes de cornèr era tua ira contra Aquilles, qu’ei entà toti es aquèus un fòrt mur en perniciós combat”.
Era-Iliada_web	Li responec eth rei Agammenon: “Òc, ancian, qu’ei avient tot aquerò qu’acabes de díder.
Era-Iliada_web	En tot interromper-lo, exclamèc eth divin Aquilles: “Que me poirien cridar covard e vil se siguesse vertat aquerò que dides; mana a d’auti, non me balhes ordes, pr’amor que jo non pensi aubedir-te.
Era-Iliada_web	Te vau a díder ua auta causa que te calaràs ena memòria: non lutarè damb aguestes mans pera gojata ne damb tu, ne damb degun, pr’amor qu’a tot darrèr me treiguetz çò que m’auetz autrejat; mès de tot çò d’aute qu’è ena rapida nau nera, arren poiríetz hèr-vos a vier cuelhent-lo contra era mia volontat.
Era-Iliada_web	E se non, au, saja de hè’c, entà qu’aguesti se n’encueden tanben; pr’amor qu’era tua nera sang correrie ath torn dera mia lança”.
Era-Iliada_web	Dempús de pelejar atau damb opausades rasons, se lheuèren e dissolveren eth conselh que se celebraue près des naus aquèes.
Era-Iliada_web	Eth hilh de Pelèu se n’anèc entàs sues tendes e entàs sòns ben proporcionadi vaishèths damb Patrocle e d’auti amics.
Era-Iliada_web	Er Atrida botèc en mar ua nau velèra, alistèc vint remaires, carguèc es victimes dera ecatòmba entath diu, e amiant a Criseida, era des beròies caròles, l’embarquèc tanben; siguec capitan er engenhós Ulisses.
Era-Iliada_web	Tanlèu s’aueren embarcat, comencèren a navegar pera liquida planhèra.
Era-Iliada_web	Er Atrida manèc qu’es òmes se purifiquèssen, e eri heren lustracions, en tot lançar en mar es impuretats, e sacrifiquèren ena plaja ecatòmbes perfèctes de taures e de crabes en aunor d’Apòllo.
Era-Iliada_web	Eth bugàs deth greish arribaue enquiath cèu, en tot entornejar-se ath torn deth hum.
Era-Iliada_web	En taus causes se tenguie era armada.
Era-Iliada_web	Agammenon non desbrembèc era menaça qu’ena peleja l’auie hèt a Aquilles e li didec a Taltibi e Euribates, es sòns eralds e diligents servidors: “Anatz ena tenda deth Pelida Aquilles, e cuelhent dera man a Briseida, era de beròies caròles, amiatz-la aciu; e se non vo l’autregesse, vierè jo damb d’auti entà cuelher-la e encara li serà mès dur”.
Era-Iliada_web	En tot parlar-les ataue damb votz cridaira, les didec adiu.
Era-Iliada_web	Es eralds se n’anèren en contra dera sua volontat pera vòra der estèrle mar, arribèren enes tendes e naus des mirmidons, e trapèren ath rei près dera sua tenda e dera sua nau nera.
Era-Iliada_web	Aquilles, en veder-les, non s’alegrèc.
Era-Iliada_web	Eri se trebolèren e hènt ua reveréncia, s’arturèren sense díder ne preguntar arren.
Era-Iliada_web	Mès er eròi ac comprenec tot e didec:
Era-Iliada_web	Apressatz-vos, pr’amor qu’entà jo non n’ètz vosati es colpables, senon Agammenon que vos mane a cercar ara joena Briseida.
Era-Iliada_web	Va, Patrocle, d’alègre linhatge!
Era-Iliada_web	Trè ara gojata e autreja-la entà que se la hèsquen a vier.
Era-Iliada_web	Sigatz, es dus, testimonis dauant des benauradi dius, dauant des òmes mortaus e dauant d’aguest rei crudèu, se bèth còp an es auti besonh de jo entà desliurar-se de funèsti malastres.
Era-Iliada_web	Pr’amor qu’eth a eth còr possedit de ràbia e non sap pensar en futur e en passat ath còp, damb era fin de qué es aquèus se sauven combatent ath cant des naus”.
Era-Iliada_web	D’aguesta sòrta parlèc.
Era-Iliada_web	Patrocle, aubedint ath sòn amic, treiguec dera tenda a Briseida, era des beròies caròles, e l’autregèc entà que se la hessen a vier.
Era-Iliada_web	Partiren es eralds entàs naus aquèes, e era hemna anaue damb eri de mala encolia.
Era-Iliada_web	Aquilles s’estarnèc en somics, s’aluenhèc des companhs, e en tot sèir-se ara vòra der escumós mar damb es uelhs tachadi en immens mar e damb es mans estenudes, li dirigic a sa mair fòrça prècs: “Mair!
Era-Iliada_web	Donques que m’amainadères de cuerta vida, er olimpic Zèus capinaut m’aurie d’aunorar e non ac hèc de cap manèra.
Era-Iliada_web	Atau parlèc plorant.
Era-Iliada_web	L’entenec era venerabla mair deth hons deth mar estant, a on se trapaue ath cant deth pair ancian, e ara imprevista emergic, coma era broma, des escumoses ondades, se seiguec ath costat d’aqueth, que ploraue, l’amorassèc damb era man e li parlèc d’aguesta sòrta:
Era-Iliada_web	Quina pena t’a arribat ena amna?
Era-Iliada_web	Parla, non m’amagues çò que penses, pr’amor que mo’n sapiam es dus”.
Era-Iliada_web	Alendant prigondament, responec Aquilles, eth des pès leugèrs: “Que ja te’n sabes.
Era-Iliada_web	Entà qué dider-te aquerò que ja coneishes?
Era-Iliada_web	Qu’anèrem entà Tebas, era ciutat sagrada de Eetion; la saquegèrem, e eth butin que mos hérem a vier se lo repartiren equitablament es aquèus, en tot separar entar Atrida a Criseida, era des beròies caròles.
Era-Iliada_web	Dempús Crises, sacerdòt der arquèr Apòllo, en tot voler redimir ara sua hilha, se presentèc dauant des naus aquèes damb un immens rescat e es infules der arquèr Apòllo, que penjauen deth daurat scèptre, ena man; e les preguèc a toti es aquèus, e mès que mès as dus Atridas, capitans de pòbles.
Era-Iliada_web	Toti es aquèus aprovèren a votzes que se respectèsse ath sacerdòt e s’admetesse er esplendid rescat; mès er Atrida Agammenon, que non l’agradèc er acòrd, lo manèc ath caralh damb un lenguatge menaçaire.
Era-Iliada_web	Er ancian se n’anèc irritat, e Apòllo, en tot accedir as sòns prècs, pr’amor que se l’estimaue fòrça, lancèc contra es aquèus funesta flècha: que se morien es òmes uns darrèr des auti, e es flèches deth diu volauen pertot eth vast campament des aquèus.
Era-Iliada_web	Un sabent endonviaire mos expliquèc era vaticinacion der Arquèr, e jo siguí eth prumèr de conselhar que se padeguèsse ath diu.
Era-Iliada_web	Er Atrida s’aluguèc de ràbia, e, en tot lheuar-se me lancèc ua menaça que ja s’a complit.
Era-Iliada_web	Ad aquera, es aquèus de uelhs ludents l’amien entà Crisa ena nau velèra damb presents entath diu; e ara hilha de Brises, que m’autregeren es aquèus, uns eralds se l’an hèt a vier ara madeish dera mia tenda.
Era-Iliada_web	Tu, se pòs, ajuda ath tòn brave hilh; vè-te’n en Olimp e demana a Zèus, se bèth còp li heres a vier consolament ath sòn còr damb paraules o damb òbres.
Era-Iliada_web	Fòrça viatges, en tot trapar-mos en palai deth mèn pair, entení que te vantaues d’auer evitat, tu soleta entre es immortaus, un vergonhós malastre a Saturn, qu’amolone es ombriues bromes, quan lo voleren estacar d’auti dius olimpics, Juno, Neptun e Palas Minerva.
Era-Iliada_web	Tu, o divessa, acodires e lo desliurères des ligams, cridant ar espaciós Olimp ath des cent mans qu’es dius criden Briarèu e toti es òmes Egeon, qu’ei superior en fòrça ath sòn madeish pair, e se seiguec alavetz ath cant de Zèus, content dera sua glòria; lo cranheren es benauradi dius e deishèren de long eth sòn prepaus.
Era-Iliada_web	Li responec Tetis, vessant lèrmes: “Ai, hilh mèn!
Era-Iliada_web	Per qué te sò elevat, s’en mala ora t’amainadè!
Era-Iliada_web	Pro que siguesses enes naus sense plors ne pena, donques qu’era tua vida a d’èster cuerta, non de longa durada!
Era-Iliada_web	Ara qu’ès, ath còp, de brèu vida e eth mès malerós de toti.
Era-Iliada_web	Damb destin funèst t’amainadè jo en palai.
Era-Iliada_web	Jo madeisha vierè en nheuat Olimp e li parlarè a Zèus, que se complatz en lançar arrais, a veir se se dèishe convéncer.
Era-Iliada_web	Tu demora-te enes naus tot doç, sauva era colèra contra es aquèus e absten-te de combàter.
Era-Iliada_web	Ager venguec Zèus en Ocean, en país des bravi etiòps, pr’amor d’assistir a ua taulejada e toti es dius lo seguiren.
Era-Iliada_web	En dotze dies tornarà en Olimp.
Era-Iliada_web	Alavetz acodirè ena casa de Zèus, sustentada en bronze; l’abraçarè es jolhs e demori que lo poirè convéncer”.
Era-Iliada_web	Dites aguestes paraules partic, deishant a Aquilles damb eth còr irritat per çò dera hemna de polida cintura que violentament e contra era sua volontat l’auien agarrat.
Era-Iliada_web	Mentretant, Ulisses arribaue en Crisa damb es victimes, entara sacra ecatòmba.
Era-Iliada_web	Quan arribèren en prigond pòrt, baishèren es veles, en tot sauvar-les ena nau nera; Abaishèren mejançant còrdes eth pau enquiara proa; e amièren eth vaishèth, a fòrça de rems, en ancoratge.
Era-Iliada_web	Lancèren es ancores e estaquèren es amarres, sautèren ena plaja, desbarquèren as victimes dera ecatòmba entar arquèr Apòllo, e Criseida gessec dera nau que trauèsse eth mar.
Era-Iliada_web	Er engenhós Ulisses amièc ara gojata en autar, e en tot botar-la en mans de sa pair, didec:
Era-Iliada_web	Me mane eth rei d’òmes Agammenon pr’amor d’autrejar-te era hilha e aufrir-li en favor des danaus ua sagrada ecatòmba a Apòllo, entà padegar ad aguest diu que tan deplorables maus a costat as aquèus”.
Era-Iliada_web	Atau parlèc, e botèc enes sues mans ara hilha estimada, que recebec damb alegria.
Era-Iliada_web	Ara seguida, ordenèren era sagrada ecatòmba ath torn deth ben bastit autar, se lauèren es mans e cuelheren haria damb sau.
Era-Iliada_web	E Crises preguèc en votz nauta e damb es mans quilhades:
Era-Iliada_web	Aguesta siguec era sua pregària, e Febo Apòllo l’escotèc.
Era-Iliada_web	Hèta era pregària e escampilhada era haria damb sau, cuelheren es victimes peth cap, que botèren entà darrèr, e les esgorgèren e espelèren; ara seguida les talhèren es cueishes, dempús de caperar-les damb ua capa dobla de greish e de carn crua a trocets, er ancian les botèc sus era lenha alugada e les esposquèc damb vin nere.
Era-Iliada_web	Apròp d’eth, uns joeni amiauen enes sues mans rostidoires de cinc puntes.
Era-Iliada_web	Usclades es cueishes, tastèren es entralhes; e esbocinant tot çò d’aute, lo trauessèren damb broquetes, lo rostiren suenhosament e lo retirèren deth huec.
Era-Iliada_web	Quan aueren satisfèt eth desir de minjar e de béuer, es joeni aumpliren es vaishères e distribuiren eth vin a toti es presents dempús d’auer aufrit en copes es primicies.
Era-Iliada_web	E pendent eth dia es aquèus padeguèren ath diu damb eth cant, en tot entonar un polit pean ar arquèr Apòllo que les escotaue damb eth còr compladut.
Era-Iliada_web	Quan eth solei se coguèc e arribèc era net, dormiren jos er amarratge deth vaishèth.
Era-Iliada_web	Mès, tanlèu campèc era hilha deth maitin, era Auròra de roiencs dits, se heren ena mar entà entornar en espaciós campament aquèu, e er arquèr Apòllo les manèc prospèr vent.
Era-Iliada_web	Issèren eth pau, desvolopèren es veles, que holèc eth vent, e es porporades ondades ressonauen ath torn dera quilha tant qu’era nau corrie en tot seguir eth sòn rumb.
Era-Iliada_web	Un còp arribadi en vast campament des aquèus, treigueren era nera nau en tèrra fèrma e la botèren naut de tot sus eth sable, en tot tier-la damb grani troncs.
Era-Iliada_web	E dempús s’espargèren pes tendes e vaishèths.
Era-Iliada_web	Eth hilh de Pelèu e descendent de Zèus, Aquilles, eth des pès leugèrs, seguie irritat damb es naus de vela, e non anaue as amassades a on es barons cuelhen fama, ne cooperaue ena guèrra; senon que consumie eth sòn còr, en tot estar-se enes vaishèths, e trapaue mens eth rambalh e eth combat.
Era-Iliada_web	Quan, dempús d’aqueth dia, campèc era dotzau auròra, es sempitèrns dius tornèren en Olimp damb Zèus ath cap.
Era-Iliada_web	Tetis non desbrembèc alavetz er encargue deth sòn hilh: en tot gésser d’entre es ondades deth mar, pugèc plan d’ora entath gran cèu e en Olimp, e trapèc ath gran vident Saturn seigut a despart des auti dius en mès naut des cims deth monte.
Era-Iliada_web	S’acomodèc ath sòn costat, abracèc es sòns jolhs damb era man quèrra, li toquèc era barba damb era dreta e li hec aguesta suplica ath sobeiran Zèus Saturn:
Era-Iliada_web	Se bèth còp te siguí utila entre es immortaus damb paraules o òbres, autreja- me aguest vòt: Aunora ath mèn hilh, er eròi de mès brèu vida, donques qu’eth rei d’òmes Agammenon l’a otratjat, en tot panar-li era recompensa qu’encara retie.
Era-Iliada_web	Resvenja-lo tu, generòs Zèus Olimpic, autrejant-les era victòria as teucri enquia qu’es aquèus balhen satisfaccion ath mèn hilh e l’aumplisquen d’aunors”.
Era-Iliada_web	D’aguesta manèra parlèc.
Era-Iliada_web	Zèus, qu’amolone es bromes, non responec arren, sauvant silenci pendent ua bona estona.
Era-Iliada_web	Mès Tetis, que seguie coma quan abracèc es sòns jolhs, li supliquèc de nauèth:
Era-Iliada_web	Zèus, qu’amolone es bromes, responec plan aclapat: “Funèstes accions!
Era-Iliada_web	Pr’amor que haràs que m’enemiga damb Juno quan m’ataque damb injurioses paraules.
Era-Iliada_web	Sense cap de motiu me pelege tostemp dauant des immortaus dius, donques que ditz qu’enes batalhes afavorisqui tostemp as treucri.
Era-Iliada_web	Mès ara ve-te’n, non sigue que Juno se n’encuede de quauquarren, que ja m’ocuparè jo de qué aquerò se complisque.
Era-Iliada_web	E s’ac vòs, te harè damb eth cap eth senhau d’assentiment entà qu’ages confiança.
Era-Iliada_web	Atau parlèc eth Saturn, e abaishèc es neres celhes en senhau d’assentiment; es divini peus s’agitèren en cap deth sobeiran immortau, e dauant dera sua influéncia s’estrementic eth dilatat Olimp.
Era-Iliada_web	Dempús de deliberar atau, se separèren: era sautèc en prigond mar dès eth resplendent Olimp, e Zèus entornèc en sòn palai.
Era-Iliada_web	Es dius se lheuèren en veir a sa Pair, e arrés demorèc qu’arribèsse, senon que toti gesseren ath sòn encontre.
Era-Iliada_web	Se seiguec Zèus en sòn tron; e Juno, que, per çò d’auè’c vist, non ignoraue que Tetis, era des argentadi pès, hilha der ancian deth mar, parlèsse damb eth, li hec de seguit injurioses paraules a Zèus Saturn:
Era-Iliada_web	Tostemp t’ei agradiu, quan ès luenh de jo, pensar e resòlver quauquarren clandestinament, e jamès t’as dignat dider-me ua soleta paraula de çò qu’acòrdes”.
Era-Iliada_web	Responec eth pair des òmes e des dius: “Juno, non demores conéisher totes es mies decisions, donques que te serà de mau hèr enquia e tot estant era mia esposa.
Era-Iliada_web	Çò que se posque díder, degun diu ne òme ac saberà abans que tu, mès aquerò que volgues resòlver sense compdar damb es dius, non ac demanes ne sages d’endonvià’c”.
Era-Iliada_web	Responec Juno venerabla, era des grani uelhs: “Plan terrible Saturn, quines paraules prononcières!
Era-Iliada_web	Que non serà molt çò que t’è demanat o volgut endonviar, pr’amor que plan tranquil medites quan vòs.
Era-Iliada_web	Mès ara eth mèn còr mesfide fòrça de qué t’age sedusit Tetis, era des argentadi pès, hilha der ancian deth mar.
Era-Iliada_web	Responec Zèus, qu’amolone es bromes: “A, malerosa!
Era-Iliada_web	Tostemp sospeches e de tu non m’amagui.
Era-Iliada_web	Arren, totun, poiràs arténher sense aluenhar-te deth mèn còr, qu’aquerò encara te serà mès dur.
Era-Iliada_web	S’ei cèrt çò que sospeches, atau m’a d’èster agradiu.
Era-Iliada_web	Atau parlèc.
Era-Iliada_web	Juno venerabla, era des grani uelhs, cranhec; e en tot amortesir eth coratge, se seiguec en silenci.
Era-Iliada_web	S’emmalicièren en palai de Zèus es dius celestiaus.
Era-Iliada_web	E Vulcan, er illustre artesan comencèc a ahiscar-les entà padegar a sa mair Juno, era des blanqui braci:
Era-Iliada_web	Jo conselhi ara mia mair, encara qu’era ja age judici, que mòstre deferéncia ath pair estimat, pr’amor de qu’aguest non la torne a pelejar e trebolar-mos era hèsta.
Era-Iliada_web	D’aguesta sòrta parlèc, e cuelhent ua copa dobla, l’aufric ara sua mair, en tot díder: “Patís, mair mia, e tiè’c tot encara que sigues afligida; que non te veiguen a tu, estimada, es mèns uelhs, engorrotida, sense que jo posca ajudar-te, donques qu’ei de mau hèr contrabalançar ar Olimp.
Era-Iliada_web	Ja un aute còp que te volí deféner, m’agarrèc deth pè e me hec enlà des divins lumedans.
Era-Iliada_web	Qu’anè rodant tot eth dia e ena còga deth solei queiguí en Lemnos.
Era-Iliada_web	Encara me restaue un shinhau de vida e es sintis me cuelheren a penes auí queigut”.
Era-Iliada_web	Atau parlèc.
Era-Iliada_web	Arric Juno, era divessa des blancs braci; e encara arridolenta, cuelhec era copa dobla qu’eth sòn hilh li presentaue.
Era-Iliada_web	Vulcan se metec a abocar eth doç nectar entàs autes divinitats, en tot trèir-lo dera vaishèra; e ua arridalha inamorçabla se lheuèc entre es benauradi dius en veir damb quina afogadura les mestraue en palai.
Era-Iliada_web	Tot eth dia, enquiara còga, celebrèren eth hestau; e ad arrés li manquèc era sua part respectiua, ne manquèc era beròia citara que tocaue Apòllo, ne es Muses que damb era sua polida votz cantauen alternant.
Era-Iliada_web	Mès, quan era ludenta lum deth solei arribèc ena còga, es dius vengueren a recuelher-se enes sòns respectius palais qu’auie bastit Vulcan, er illustre coish d’ambdús pès damb grana intelligéncia.
Era-Iliada_web	Zèus olimpic, fulminant, se filèc entath lhet qu’acostumaue a dormir quan eth doç dromilhon lo vencie.
Era-Iliada_web	Pugèc e s’ajacèc; e ath sòn costat descansèc Juno, era deth tron daurat.
Era-Iliada_web	Es autes divinitats e es òmes que combaten en cars, dormiren tota era net; mès Zèus, non tastèc es doçors deth saunei, pr’amor qu’era sua ment cercaue era manèra d’aunorar a Aquilles e causar gran mortalatge ath cant des naus aquèes.
Era-Iliada_web	Fin finau, en creir que çò de milhor serie manar-li un perniciós sòmi ar Atrida Agammenon, prononcièc aguestes alades paraules:
Era-Iliada_web	Atau parlèc.
Era-Iliada_web	Partic eth Sòmi en enténer eth manament, arribèc de seguit enes velères naus aquèes e, en trapar adormit a Agammenon ena tenda (ath torn der eròi s’auie esparjut eth Sòmi immortau) se botèc sus era tèsta deth madeish, e cuelhec era figura de Nestòr, hilh de Nelèu, qu’ère er ancian que mès aunoraue.
Era-Iliada_web	Atau transfigurat, didec eth divin Sòmi:
Era-Iliada_web	Non li cau dormir pendent tota era net eth prince qu’ada eth se l’an fidat guerrèrs e qu’ath sòn cargue se trapen tantes causes.
Era-Iliada_web	Para atencion, donques que vengui coma messatgèr de Zèus; eth quau, encara que de luenh, s’interèsse fòrça per tu e tie pietat de tu.
Era-Iliada_web	Que te mane armar as aquèus de longa cabeladura e trèir tota era tropa: ara poiràs cuélher Troia, era ciutat d’amples carrèrs, pr’amor qu’es immortaus que possedissen olimpics palais ja non son de ua auta opinion, donques que les a convençut Juno damb es sòns prècs, e ua sòrta de malastres menace as troians per volontat de Zèus.
Era-Iliada_web	Sagera es mies paraules ena tua memoria, entà que non les desbrembes quan eth doç saunei t’abandone”.
Era-Iliada_web	Atau parlèc, se n’anèc e deishèc a Agammenon resolvent en sòn esperit çò que non s’auie de complir.
Era-Iliada_web	Se pensaue qu’anaue a conquistar era ciutat de Troia aqueth madeish dia.
Era-Iliada_web	Insensat!
Era-Iliada_web	Non sabie se qué tramaue Zèus, qu’auie de costar naui maus e plors as troians e as danaus mejançant terribles lutes.
Era-Iliada_web	Quan se desvelhèc, era votz divina ressonaue encara ath sòn entorn.
Era-Iliada_web	S’incorporèc, e en auer-se seigut, se vestic era tunica fina, polida, naua; se botèc eth gran mantèl, caucèc es sòns pès damb beròies sandales e pengèc dera espatla era espada tachonada de claus d’argent.
Era-Iliada_web	Cuelhec er imperible scèptre de sa pair e se filèc de cap as naus des aquèus, d’armadures bronzinades.
Era-Iliada_web	Pujaue era divina Auròra en vast Olimp entà anonciar-li eth dia a Zèus e as auti dius, quan Agammenon ordenèc qu’es eralds de votz sonora convoquèssen ena assemblada as aquèus de longa cabeladura.
Era-Iliada_web	Se les convoquèc, e aguesti s’amassèren de seguit.
Era-Iliada_web	Mès se celebrèc abans un conselh de magnanimes personalitats ath cant dera nau deth rei Nestòr, naturau de Pilos.
Era-Iliada_web	Agammenon les cridèc pr’amor de hèr-les ua discrèta consulta:
Era-Iliada_web	Que dormia pendent era net immortau, quan se m’apressèc un Sòmi divin plan semblable ar illustre Nestòr ena forma, estatura e anament.
Era-Iliada_web	Se botèc sus era mia tèsta e didec aguestes paraules: “Dormisses, hilh deth bellicós Atrèu, dondaire de shivaus?
Era-Iliada_web	Non li cau dormir pendent tota era net eth prince qu’ada eth se l’an fidat es guerrèrs e qu’ath sòn cargue se trapen tantes causes.
Era-Iliada_web	Para atencion, donques que vengui coma messatgèr de Zèus, eth quau, enquia e tot de luenh estant, s’interèsse fòrça per tu e a pietat de tu.
Era-Iliada_web	Te mane armar as aquèus de longa cabeladura e trèir tota era tropa: ara poiràs conquistar Tròia, era ciutat d’amples carrèrs, pr’amor qu’es immortaus que possedissen olimpics palais ja non son de ua auta opinion, per çò d’auer-les convençut Juno damb es sòns prècs, e ua sòrta de malastres menace a troians per volontat de Zèus.
Era-Iliada_web	Sagera es mies paraules ena tua memòria”.
Era-Iliada_web	Se n’anèc volant, e eth doç sòn m’abandonèc.
Era-Iliada_web	Au, anem a veir se com poiram arténher qu’es aquèus cuelhen es armes.
Era-Iliada_web	En auer-se exprimit damb aguesti tèrmes, se seiguec.
Era-Iliada_web	Ara seguida se lheuèc Nestòr, qu’ère rei dera sablosa Pilos, e benevòl les arenguèc dident:
Era-Iliada_web	Se bèth aute aquèu mos condèsse eth sòmi, mos pensaríem qu’ère faus e maufidaríem encara mès; mès que l’a auut aqueth que se vante d’èster eth mès poderós des aquèus.
Era-Iliada_web	Au, donc, vam a veir se com poiram arténher qu’es aquèus cuelhen es armes”.
Era-Iliada_web	Dites aguestes paraules, gessec deth conselh.
Era-Iliada_web	Es reis qu’amien scèptre se lheuèren, en tot aubedir ath pastor d’òmes, e era gent deth pòble acodic ara prèssa.
Era-Iliada_web	Coma dera henerecla d’ua arròca gessen de contunh eishames abondosi d’abelhes que vòlen arrasimades sus es flors primaveraus e ues vòlen en aguest costat e es autes en opausat, atau es nombroses familhes de guerrèrs marchauen en escabòts, pera baisha ribèra, des naus e tendes entara assemblada.
Era-Iliada_web	Era Fama, messatgèra de Zèus, enventida, les ahiscaue entà qu’acodissen, e eri s’anauen amassant.
Era-Iliada_web	S’agitèc era assemblada, gemeguèc era terra e se formèc un rambalh tant qu’es òmes cuelhien sèti.
Era-Iliada_web	Nau eralds hègen votzes entà que carèssen e escotèssen as reis, escolans de Zèus.
Era-Iliada_web	Se seigueren fin finau, encara que damb dificultat, e s’amudiren a penes ocupèren es sètis.
Era-Iliada_web	Alavetz se lheuèc eth rei Agammenon, cuelhent ena man eth scèptre que Vulcan auie hèt entath sobeiran Zèus Saturn (aguest lo balhèc ath messatgèr Argicida.
Era-Iliada_web	En un grèu malastre m’enrodèc Zèus.
Era-Iliada_web	Crudèu!
Era-Iliada_web	Me prometec e m’assegurèc que non partiria sense esbauçar era ben muralhada Ilion, e tot a estat ua funèsta enganha; donques qu’ara me mane entornar en Argos, sense glòria, dempús d’auer perdut a tants òmes.
Era-Iliada_web	Que li deu èster grat atau ath prepotent Zèus, qu’a esbauçat es fortaleses de moltes ciutats e encara n’esbauçarà d’autes, pr’amor qu’eth sòn poder ei immens.
Era-Iliada_web	Que serà vergonhós entà nosati se s’en saben es òmes deth deman.
Era-Iliada_web	Ua armada aquèa tau e tan grana hè ua guèrra vana e ineficaça.
Era-Iliada_web	Combàter contra un numèro mendre d’òmes e non saber encara quan acabarà era batalha!
Era-Iliada_web	Pr’amor que s’aquèus e troians, jurant era patz, mos voléssem compdar, e amassadi guairi troians i a enes sòns larèrs e agropadi nosati en decades, cada ua d’aguestes alistèsse a un troian entà qu’aboquèsse eth vin, fòrça decades se demorarien sense abocador.
Era-Iliada_web	Autant depassen en nombre es aquèus as troians que demoren en Ilion!
Era-Iliada_web	Mès qu’an arribat ena sua ajuda òmes de fòrça ciutats, que saben blandir era lança, me hèn enlà deth mèn prepaus e non me permeten, coma voleria, cuélher era populosa ciutat de Troia.
Era-Iliada_web	Nau ans deth gran Zèus s’an passat ja; er hustatge des naus s’a poirit e es còrdes son ja des.hètes; es nòstes esposes e es nòsti hilhets mos demoren enes palais; e encara non auem acabat era empresa que venguérem a hèr.
Era-Iliada_web	Va, actuem toti coma vos vau a díder.
Era-Iliada_web	Hugem enes naus entara nòsta pàtria, donques que ja non cuelheram Troia, era d’amples carrèrs”.
Era-Iliada_web	Atau parlèc; e a toti es que non auien vengut en conselh se les esmoiguec eth còr en pièch.
Era-Iliada_web	S’agitèc era assemblada coma es granes ondades qu’en mar Icari lhèuen eth Euro e eth Noto en tot quèir impetuoses des bromes amolonades peth pair Zèus.
Era-Iliada_web	Atau coma eth Zefir botge damb violenta bohada es camps de horment e se bote sus es tavelhes, dera madeisha manèra se botgèc tota era assemblada.
Era-Iliada_web	Damb grani crits e lheuant bromes de povàs, corren entàs vaishèths; s’ahisquen entre eri entà tirassar-les entath mar divin; netegen es canaus; trèn es supòrts e era cridadissa des que se dispausen a tornar ena pàtria arribe enquiath cèu.
Era-Iliada_web	E s’aurie hèt alavetz, abans de çò dispausat peth destin, eth retorn des aquèus, se Juno non l’auesse dit a Minerva:
Era-Iliada_web	Hilha de Zèus, qu’amie era egida!
Era-Iliada_web	Indomdada divinitat!
Era-Iliada_web	Hugeràn es aquèus entàs sues cases, entara sua tèrra per ample dors deth mar, e li deisharàn coma trofèu a Priam e as troians era aquèa Helena, que per era tanti aquèus periren en Troia, luenh dera sua pàtria?
Era-Iliada_web	D’aguesta sòrta parlèc.
Era-Iliada_web	Minerva, era divessa des ludents uelhs, non siguec desaubedienta.. Baishant damb rapid vòl des cims der Olimp, arribèc lèu enes naus aquèes e trapèc a Ulisses, madeish que Zèus en prudéncia, que s’estaue quiet e sense tocar era nera nau de molti bancs pr’amor dera pena qu’amiaue en còr e amna.
Era-Iliada_web	E en tot calar-se ath sòn costat, li didec Minerva, era des uelhs ludents:
Era-Iliada_web	Ulisses, abondós en recorsi!
Era-Iliada_web	Hugeratz entàs vòstes cases, ena tèrra pàtria, embarcadi enes naus de molti bancs, e deisharatz coma trofèu as troians era aquèa Helena, que per era tanti aquèus periren en Troia, luenh dera sua pàtria?
Era-Iliada_web	Vè-te’n de seguit entara armada des aquèus e non pares: artura damb doces paraules a cada guerrèr e non permetes que boten en mar es vaishèths”.
Era-Iliada_web	Aquerò didec.
Era-Iliada_web	Ulisses arreconeishec era votz dera divessa; lancèc eth mantèl, que recuelhec er erald Euribates de Itaca, que l’acompanhaue; correc entar Atrida Agammenon, pr’amor que li balhèsse er imperible scèptre pairau; e damb aguest ena man, se filèc entàs naus des aquèus, de bronzinoses armadures.
Era-Iliada_web	Quan trapaue a un rei o a un capitan important, se posaue e l’arturaue damb doces paraules:
Era-Iliada_web	Que non hè damb tu tremolar coma un covard.
Era-Iliada_web	Artura-te e hè qu’es auti s’arturen tanben.
Era-Iliada_web	Encara non coneishes clarament era intencion der Atrida: ara mos met a pròva, e lèu castigarà as aquèus.
Era-Iliada_web	En conselh non toti comprenérem çò que didec.
Era-Iliada_web	Quan trapaue a un òme deth pòble cridant, li fotie damb eth scèptre e lo repotegaue d’aguesta sòrta:
Era-Iliada_web	Atau, Ulisses, actuant coma cap suprèm, s’impausaue ara armada; e eri se pressauen a tornar des sues tendes e naus entara assemblada, damb grana cridadissa, quan es ondades deth rambalhós mar bramen ath long dera plaja e eth mar ressone.
Era-Iliada_web	Toti se seigueren e s’estèren quiets en sòn sèti, exceptat de Tersites, que, sense botar fren ara lengua, hège tapatge.
Era-Iliada_web	Aguest se’n sabie de fòrça paraules grossières entà discutir temerariament, non d’ua manèra digna, damb es reis; e tot aquerò qu’eth volesse, hè’c ridicul entàs aquèus.
Era-Iliada_web	Que siguec er òme mès lèg qu’arribèc en Troia, pr’amor qu’ère guèrch e coish d’un pè; es sues espatles giboses se contreiguien sus eth pièch, e auie eth cap agudent e caperat de clara cabeladura.
Era-Iliada_web	Qu’auie en òdi d’ua manèra especiau a Aquilles e a Ulisses, qu’insultaue; e alavetz, damb votzes estridentes insultaue ath divin Agammenon.
Era-Iliada_web	E encara qu’es aquèus s’indignèssen e s’irritèssen contra eth, les seguie escridassant ath mès poder:
Era-Iliada_web	De qué te planhes o qué te cau?
Era-Iliada_web	Es tues tendes son claufides de bronze e as moltes e escuelhudes hemnes qu’es aquèus t’aufrim abans qu’ad arrés quan cuelhem bèra ciutat.
Era-Iliada_web	Te hè manca, dilhèu, er aur qu’un troian te hèsque a vier d’Ilion entà redimir ath hilh que jo o bèth aute aquèu ajam hèt presoèr?
Era-Iliada_web	O, dilhèu, ua gojata que damb era gaudisques der amor que tu solet ages en proprietat?
Era-Iliada_web	Ò, covards, òmes sense dignitat, aquèes mèsalèu qu’aquèus!
Era-Iliada_web	Tornem enes naus entara pàtria e deishem-lo aquiu, en Troia, entà que s’avale eth butin e sàpie se li servís o non era nòsta ajuda; donques qu’a ofensat a Aquilles, baron plan superior, en tot panar-li era recompensa qu’encara retie.
Era-Iliada_web	Pòca colèra sent Aquilles en sòn còr e ei grana era sua indoléncia; se non siguesse atau, Atrida, aguest que serie eth tòn darrèr otratge”.
Era-Iliada_web	Taus paraules diguec Tersites, escridassant a Agammenon, pastor d’òmes.
Era-Iliada_web	Eth divin Ulisses se posèc ath sòn costat e en tot guardar-lo damb ròstre seriós, lo repoteguèc durament:
Era-Iliada_web	Encara que sigues un orador fecond, cara-te e non volgues discutir damb es reis.
Era-Iliada_web	Non me pensi que i age un òme pejor que tu entre guairi an vengut en Ilion damb es Atridas.
Era-Iliada_web	Per tant, non bades boca contra es reis, ne les injúries, ne penses ena tornada.
Era-Iliada_web	Que non sabem encara damb certitud se com acabarà aquerò ne s’era tornada des aquèus serà erosa o malerosa.
Era-Iliada_web	Mès tu mesprèdes ar Atrida Agammenon, pr’amor qu’es eròis danaus li balhen fòrça causes; plan per aquerò l’escarnisses.
Era-Iliada_web	Çò que vau a díder se complirà: se torni a trapar-te delirant coma ara, qu’Ulisses non sauve eth sòn cap sus es espatles ne sigue cridat pair de Telemac se, en tot agarrar-te, non te trèigui eth vestit (eth mantèl e era tunica que capèren es tues vergonhes) e non te mani plorós dera assemblada entàs velères naus dempús de castigar-te damb fòrtes foetades”.
Era-Iliada_web	Atau parlèc, e damb eth scèptre li fotèc un còp ena espatla e ena equia.
Era-Iliada_web	Tersites s’inclinèc, tant qu’ua gròssa lèrma queiguie des sòn uelhs e ua sagnosa herida campaue ena sua esquia per dejós deth daurat scèptre.
Era-Iliada_web	Se seiguec, trebolat e adolorit; guardèc a toti damb mina de simple, e se shuguèc es lèrmes.
Era-Iliada_web	Eri, encara qu’afligidi, arriren damb plaser e non manquèc qui li didesse ath sòn vesin:
Era-Iliada_web	D’aguesta manèra parlaue era multitud.
Era-Iliada_web	Se lheuèc Ulisses, assolador de ciutats, damb eth scèptre ena man (Minerva, era des ludents uelhs, que, transfigurada en erald, ère ath sòn costat, ordenèc silenci pr’amor de qué toti es aquèus, dès prumèrs enquias darrèrs, entenessen eth discors e meditèssen es conselhs), e benevòl les arenguèc, dident:
Era-Iliada_web	Es aquèus, ò rei, te vòlen caperar d’ignominies dauant de toti es mortaus de votz articulada e non complissen çò que te prometeren en vier dera Argolida, elevaira de shivaus: que non partiries sense esbauçar era ben muralhada Ilion.
Era-Iliada_web	Coma se siguessen mainatges o veudes se planhen es uns damb es auti e desiren entornar entà casa.
Era-Iliada_web	E ei, de vertat, penible qu’ajam de tornar afligidi.
Era-Iliada_web	Qu’ei vertat que toti se despacienten dempús d’un mes separadi dera hemna quan ven era sua nau arturada pes borrasques ivernaus e peth mar rambalhós; e nosati hè ja nau ans, damb eth present, qu’èm aciu.
Era-Iliada_web	Tietz paciéncia, amics, e demoratz un shinhau mès, pr’amor de qué non mo’n sabem se siguec vertadèra era prediccion de Calcas.
Era-Iliada_web	Que l’auem ben sagerada ena memòria, e toti vosati, es que non auetz estat agarradi pes Parcas, n’ètz testimònis de çò que se passèc en Aulide quan s’amassèren es naus aquèes que tanti maus les auien d’amiar as troians e a Priam.
Era-Iliada_web	En sagradi autars immolàuem ecatòmbes perfèctes entàs immortaus, ath cant d’ua hònt e ara ombra d’un beròi platanèr qu’ath sòn pè rajaue aigua cristallina.
Era-Iliada_web	Aquiu se mos aufric un gran eveniment.
Era-Iliada_web	Un orrible dragon de ròia esquia, qu’eth madeish Olimp treiguec ara lum, sautèc de dejós der autar entath platanèr.
Era-Iliada_web	Ena arrama mès nauta d’aguest se trapauen es hilhets nauèth neishudi d’un audèth, que temerosi s’arraulien dejós des huelhes; n’auie ueit, e damb era mair que les jasilhèc, nau.
Era-Iliada_web	Eth dragon s’avalèc as auderèts, que piulauen planhosament; era mair revolatejaue en tot queishar-se, e aqueth se virèc e la cuelhec dera ala, mentre era cridaue.
Era-Iliada_web	Dempús qu’eth dragon s’auec avalat ar audèth e as auderets, eth diu que lo hec aparéisher hec damb eth un prodigi: eth hilh der astut Saturn lo transformèc en pèira, e nosati, quiets, admiràuem çò que se passaue.
Era-Iliada_web	D’aguesta sòrta, es granes e prodigioses accions des dius interromperen es ecatòmbes.
Era-Iliada_web	E de seguit Calcas, en tot vaticinar, exclamèc: “Per qué amuditz, aquèus de longa cabeladura?
Era-Iliada_web	Eth generós Zèus ei qui mos mòstre aguest prodigi gran, tardiu, de luenhant compliment, mès qu’era sua glòria jamès perirà.
Era-Iliada_web	Dera madeisha manèra qu’eth dragon s’avalèc es auderets der audèth e ar audèth madeish, qu’èren ueit, e damb era mair que les vedec néisher, nau, atau nosati lutaram aquiu madeish nombre d’ans, e ath detzau cuelheram era ciutat d’amples carrèrs.Tau siguec çò que didec e tot se va complint.
Era-Iliada_web	Atau parlèc.
Era-Iliada_web	Es aquèus, damb agudents crits que hègen ressonar orriblament es naus, aplaudiren eth discors deth divin Ulisses.
Era-Iliada_web	E Nestòr, cavalièr gereni, les arenguèc dident:
Era-Iliada_web	Que parlatz coma mainatges petiti que non son avedadi as trabalhs bellics.
Era-Iliada_web	Qué i a des nòsti convengudi e juraments?
Era-Iliada_web	Se n’anèren, donc, en hum, es conselhs, es afogadures des guerrèrs, es pactes consagradi damb libacions de vin pur e es sarrades de mans qu’en eres mos fidàuem?
Era-Iliada_web	Mos entretiem en discutir damb paraules e sense motius, e en tan long espaci de temps non auem pogut trapar un miei eficaç entà arténher eth nòste objectiu.
Era-Iliada_web	Atrida, tu, coma tostemp, ordena damb fèrma decision as aquèus en dur combat e dèisha que se consumisquen un o dus, qu’en desacòrd dera rèsta d’aquèus desiren, encara que non realizaràn eth sòn prepaus, tornar entà Argos abans de saber se siguec o non faussa era promesa de Zèus, qu’amie era egida.
Era-Iliada_web	Pr’amor que jo vos asseguri qu’eth poderós Saturn se mos mostrèc propici, lampejant peth costat dret e hènt-mos senhaus favorables, eth dia qu’es aquèus s’embarquèren enes naus leugères entà amiar as troians entara mòrt e eth destin.
Era-Iliada_web	Arrés, donc, s’a de pressar a tornar ena sua casa, enquia qu’age dormit damb era hemna d’un troian e age resvenjat era hujuda e es gemiments de Helena.
Era-Iliada_web	E se bèth un desirèsse tant era tornada, que tòque era nera nau, de molti bancs, entà que dauant de toti sigue mòrt e complisque eth sòn destin.
Era-Iliada_web	Ò rei!
Era-Iliada_web	Non dèishes de pensar tu madeish e seguís tanben es conselhs que nosati te balham.
Era-Iliada_web	Responec eth rei Agammenon: “De nauèth, ò ancian, depasses ena assemblada as aquèus.
Era-Iliada_web	Pro que, pair Zèus, Minerva, Apòllo!, auessa entre es aquèus a dètz conselhèrs semblables; alavetz era ciutat deth rei Priam serie lèu cuelhuda e esbauçada pes nòstes mans.
Era-Iliada_web	Mès Zèus, qu’amie era egida, me mane penes, en tot embolhar-me en inutiles discussions e peleges.
Era-Iliada_web	Aquilles e jo mos pelegérem per rasons contràries per tòrt d’ua gojata, e siguí eth prumèr en irritar-me; s’ambdús actuéssem d’acòrd, non se tardarie ne un solet moment era roïna des troians.
Era-Iliada_web	Ara, anatz a minjar entà que pogam dempús començar eth combat; que cada un ahile era lança, premanisque er escut, balhe pas as shivaus de pès leugèrs e examine eth car, en tot premanir-se entara luta; donques que pendent tot eth dia er òrre Mart mos harà a temptar.
Era-Iliada_web	Ne un brèu repaus a d’auer, enquia qu’era net obligue as valents guerrèrs a separar-se.
Era-Iliada_web	Era correja der escut que protegís ath combatent, se banharà de sudor ar entorn deth pièch; eth braç se fatigarà damb eth manejament dera lança, e sudaràn es shivaus arrossegant es ornadi cars.
Era-Iliada_web	Atau parlèc.
Era-Iliada_web	Es aquèus prebotjauen gran sarabat, coma quan es ondades, botjades peth Noto, baten un naut cingle que s’auance sus eth mar e non lo dèishen mentre bohen es vents en contràries direccions.
Era-Iliada_web	Dempús, en lheuar-se, se dispersèren pes naus, aluguèren lum enes tendes, preneren eth minjar e heren sacrificis, qui a un qui a un aute des etèrns dius, entà que les desliuren de morir ena batalha.
Era-Iliada_web	Agammenon, rei d’òmes, immolèc un gròs buèu de cinc ans ar arrogant Saturn, en tot auer cridat ena sua tenda as principaus caps des aquèus: a Nestòr e ath rei Idomenèu, dempús a Ajaces e ath hilh de Tidèu, e en siesau lòc a Ulisses, madeish en prudéncia que Zèus.
Era-Iliada_web	De manèra espontanèa se presentèc Menelau, valent ena luta, donques que se’n sabie de çò que sa frair anaue premanint.
Era-Iliada_web	Se placèren toti ar entorn deth buèu e cuelheren haria damb sau.
Era-Iliada_web	E calat ath miei, eth poderós Agammenon preguèc e didec:
Era-Iliada_web	Aquerò didec; mès Saturn non accedic e, acceptant es sacrificis, les premanic ua non envejabla faena.
Era-Iliada_web	Usclades es cueishes, tastèren es entralhes, e en tot esbocinar era rèsta, ac cuelheren damb ponchons, ac rostiren suenhosament e ac retirèren deth huec.
Era-Iliada_web	Acabada era faena e premanit eth hestau, mingèren e ad arrés li manquèc era sua respectiua part.
Era-Iliada_web	E quan acabèren de minjar e de bèuer, Nestòr, cavalièr gereni, comencèc a dider-les:
Era-Iliada_web	Non mos entretengam en parlar, ne alonguem pendent mès temps era empresa qu’un diu bote enes nòstes mans.
Era-Iliada_web	Aguestes sigueren es sues paraules; e Agammenon, rei de reis, non desaubedic.
Era-Iliada_web	De seguit ordenèc qu’es eralds de votz sonora cridèssen ara batalha as aquèus de longa cabeladura; se hec era crida e eri s’amassèren de seguit.
Era-Iliada_web	Er Atrida e es reis, escolans de Zèus, hègen formar as guerrèrs, e les acompanhaue Minerva, era des uelhs ludents, amiant era preciosa immortau egida que non envielhís e que d’era pengen cent bordons dauradi, ben hargadi e deth valor de cent buèus cada un.
Era-Iliada_web	Damb era ena man, se botjaue era divessa entre es aquèus, les ahiscaue entà que gessessen en camp e botaue fòrça enes sòns còrs entà que lutèssen e combatessen sense pòsa.
Era-Iliada_web	Lèu les siguec mès agradiu lutar qu’entornar entara pàtria enes concaves naus.
Era-Iliada_web	Coma s’aubire de luenh eth resplendor d’un incendi, quan eth voraç huec s’esparg pera vasta seuva en cim d’un monte, atau era ludentor des armadures de bronze d’aqueri que se metien en marcha arribaue ath cèu a trauèrs der etèr.
Era-Iliada_web	Dera madeisha manèra qu’es leugèrs audèths (auques, grues, o cignes de còth long) se boten en nombroses volades e piulant ena pradèra Asio, d’aguesta manèra es nombroses armades gessien des naus e tendes entara planhura e era tèrra ressonaue orriblament jos es pès des guerrèrs e des shivaus.
Era-Iliada_web	E aqueri qu’en florit prat der Escamandre s’auien amassat sigueren innombrables; autants coma es huelhes e flors que neishen ena primauèra.
Era-Iliada_web	Coma eishames abondosi de mosques qu’ena sason dera primauèra vòlen agropades per estable deth pastor, quan era lèit aumplís es pòts; en tan gran nombre s’amassèren ena planhèra es aquèus de longa cabeladura, desirosi d’acabar damb es teucri.
Era-Iliada_web	Les botauen es capitans en orde de batalha aisidament, coma es pastors separen es crabes de granes vegades quan se barregen enes peishèus; e ath miei campaue eth poderós Agammenon, semblable en cap e enes uelhs a Zèus, que gaudís lançant arrais, en cinturon a Mart e en pièch a Neptun.
Era-Iliada_web	Dera madeisha manèra qu’en ramat de vaques eth bueu mès excellent ei eth taure que subergés entre es vaques, madeish hec Zèus qu’Agammenon siguesse aqueth dia insigne e illustre entre molti eròis.
Era-Iliada_web	Ara multitud que non poiria mentar-la ne compdar-la, encara qu’auessa dètz boques, dètz lengües, votz infatigabla e còr de bronze: solet es Muses olimpiques, hilhes de Zèus, qu’amie era egida, poirien díder guairi vengueren en Ilion.
Era-Iliada_web	Mès mentarè as capitans e a totes es naus.
Era-Iliada_web	Dirigien as beòcis Penelèu, Leite, Arcelisau, Protoenor e Cloni.
Era-Iliada_web	Es que cultivauen es camps de Hiria, Aulida peirenca, Esquene, Escole, Eteòne fragosa, Tespia, Grea e era vasta Micalese; es que demorauen en Harma, Ilesi e Eritras; es que s’estauen en Eleon, Hila, Peteon, Ocalèa, Medeon, ciutat ben bastida, Copas, Eutresis e Tisba, abondosa en palomes; es que demorauen en Coronèa, Haliart herbosa, Platèa e Glisant; es que possedien era ben bastida ciutat de Hipotebas, era sagrada Onqueste, deliciós bòsc de Neptun; e es ciutats d’Arna abondosa en arradims, Midèa, Nisa divina e Antedon fronterèra: toti aguesti arribèren en cinquanta naus.
Era-Iliada_web	En cada ua s’auien embarcat cent vint beòcis.
Era-Iliada_web	D’aqueri qu’abitauen en Aspledon e Orcomene Minièu, èren capitans Ascalafe e Ialmene, hilhs de Mart e d’Astioque, que les auie amainadat en palai d’Actòr Azida.
Era-Iliada_web	Astioque, qu’ère verge pudorosa, pugèc en estatge superior, e eth terrible diu se junhèc damb era clandestinament.
Era-Iliada_web	Trenta concaves naus en orde les seguien.
Era-Iliada_web	Manauen as focensi Esquedi e Espistròf, hilhs deth magnanim Ifite Naubolida.
Era-Iliada_web	Es de Ciparise, Piton peiregosa, Crisa divina, Daulide e Panopèu; es qu’abiten en Anemoria, Hiampòlis e era ribèra deth divin Zefir; es que possedien era ciutat de Lilèua en hòns deth mentat arriu, toti aguesti auien arribat en quaranta neres naus.
Era-Iliada_web	Es capitans ordenauen alavetz es hilades des focensi, qu’enes batalhes combatien ena quèrra des beòcis.
Era-Iliada_web	Capitanejaue as locrensi, que demorauen en Cine, Opunte, Caliar, Besa, Escarfa, Augias amena, Tarfa e Troni, ara vòra deth Boagri, eth leugèr Aiax d’Oilèu, mendre, fòrça mendre qu’Aiax Telamoni: qu’ère baish de còs, amiaue coirassa de lin e en manejament dera lança depassaue a toti es elens e aquèus.
Era-Iliada_web	Lo seguien quaranta naus neres, qu’en eres auien vengut es locrensi, que s’estan mès enlà dera sagrada Eubèa.
Era-Iliada_web	Es abanti d’Eubea, que demorauen en Calcis, Eretria, Histiea en arradims abondosa, Cerinte maritima, Dio, ciutat excèlsa, Cariste e Estira èren capitanejadi peth magnanim Elefenor Calcodontiada, descendent de Mart.
Era-Iliada_web	Damb aguest capitan arribèren es leugèrs abanti que se deishauen créisher era cabeladura ena part deth darrèr dera tèsta: qu’èren bellicosi e desirauen tostemp trincar damb es sues lances de herèisho es coirasses enes pitraus des enemics.
Era-Iliada_web	Lo seguien quaranta naus neres.
Era-Iliada_web	Es qu’abitauen ena ben bastida ciutat d’Atenes e formauen eth pòble deth magnanim Erectèu, que Minerva, hilha de Zèus, elevèc (l’auie amainadat ena fertila tèrra) e botèc en sòn ric temple d’Atenes a on es joeni atenensi aufrissen cada an sacrificis propiciatòris de taures e d’anhèths ara divessa, auien coma capitan a Menestèu, hilh de Petèu.
Era-Iliada_web	Cinquanta neres naus lo seguien.
Era-Iliada_web	Aiax auie partit de Salamina damb dotze naus, que placèc près des falanges atenenses.
Era-Iliada_web	Es abitants d’Argos, Tirinte muralhada, Hermiona e Asina plaçades en prigond golf, Tresena, Eiuones e Epidaure en vides abondosa, e es joeni aquèus d’Egina e Masete, èren manadi per Diomedes, valent ena luta; Estenele, hilh deth famós Capanèu, e Euriau, egal a un diu, qu’auie per pair ath rei Mecistèu Talaionida.
Era-Iliada_web	Qu’ère cap suprèm Diomedes, valent ena luta.
Era-Iliada_web	Ueitanta neres naus les seguien.
Era-Iliada_web	Es que possedien era ben bastida ciutat de Micena, era opulenta Corint e era ben bastida Cleones; es que cultivauen era tèrra en Ornias, Aretirea deleitosa e Sicion, a on ancianament regnèc Adraste; es que demorauen en Hiperesia e Gonoesa excèlsa, e es qu’abitauen en Pelene, Egie, er Egiale tot e era espaciosa Helice: toti aguesti auien arribat en cent naus jos es ordes deth rei Agammenon Atrida.
Era-Iliada_web	Molti e valents òmes amièc aguest prince qu’alavetz vestie eth ludent bronze, content de subergésser entre es eròis per çò deth son valor e per manar a màger nombre d’òmes.
Era-Iliada_web	Es dera prigonda e cavernosa Lacedemonia que demorauen en Faris, Esparta e Mesa abondosa en palomes; viuien en Brisias o Augias amena; possedien es ciutats d’Amiclas e Helos maritima, e abitauen en Laa e Etile: toti aguesti arribèren en seishanta naus jos eth comandament deth frair d’Agammenon, de Menelau, valent en combat e s’armauen en tot formar ua unitat a despart.
Era-Iliada_web	Menelau, ahiscat peth sòn pròpri ardor, les encoratjaue a combàter e desiraue en sòn còr resvenjar era hujuda e gemiments de Helena.
Era-Iliada_web	Es que cultivauen es camps en Pilos, Arena deliciosa, Trio, canalet der Alfèu, e la ben bastida Epi, e es qu’abitauen en Ciparisa, Anfigenia, Ptelèu, Helos e Dorie (a on es Muses, en gésser-li peth camin a Tamiris eth traci, lo priveren deth cant quan tornaue dera casa d’Eurite er ecalèu; pr’amor que se vantèc de qué gesserie vencedor, encara que cantèssen es pròpries Muses, hilhes de Zèus, qu’amie era egida, e eres, irritades, l’avuglèren, lo privèren deth divin cant e li heren desbrembar er art de tocar era citara), èren manadi per Nestòr, cavalièr gereni, e auien arribat en nauanta concaves naus.
Era-Iliada_web	Es que demorauen en Arcadia ath pè deth monte de Silene e apròp dera hòssa d’Epitie, país de bellicosi guerrèrs; es de Fenèu, Orcomene abondós en oelhes, Ripa, Estratia e Enispe ventosa; e es que possedien es ciutats de Tegea, Mantinea deliciosa, Estinfale e Parrasia: toti aguesti arribèren jos eth comandament deth rei Agapenor, hilh d’Ancèu, en seishanta naus.
Era-Iliada_web	En cada ua d’aguestes s’embarquèren fòrça arcadis entrainadi ena guèrra.
Era-Iliada_web	Eth madeish Agammenon les autregèc es naus de molti bancs, entà que trauessèssen eth vinós mar; donques qu’eri non se’n sabien des causes deth mar.
Era-Iliada_web	Es qu’abitauen en Brupasi e ena rèsta dera divina Elide, des de Hirmina e Mirsine era frontièra per un costat e era ròca Olenia e Alisi per aute, auien quate capitans e cada un d’eri manaue dètz naus equipades per molti epèus.
Era-Iliada_web	Es de Duliqui e des sagrades isles Equines, plaçades en aute costat deth mar dauant de Elide, èren comandadi per Meges Filida, egal a Mart, qu’engendrèc eth cavalièr Filèu, estimat per Zèus, quan per çò d’auer-se enemistat damb sa pair emigrèc entà Duliqui.
Era-Iliada_web	Quaranta neres naus lo seguien.
Era-Iliada_web	Ulisses manaue as magnanims cefalènis.
Era-Iliada_web	Es d’Itaca e eth sòn luxuriant Nerite; es que cultivauen es camps de Crocilea e dera escalabrosa Egilipe; es que demorauen en Zacint; es que s’estauen en Samos e enes sòns entorns; es qu’èren en continent e es qu’ocupauen era arriba opausada: toti eri aubedien a Ulisses, egal a Zèus en prudéncia.
Era-Iliada_web	Dotze naus de ròies proes les seguien.
Era-Iliada_web	Toant, hilh d’Andremon, governaue as etòls qu’abitauen en Pleuron, Olene, Pilene, Calcis maritima e Caligon peiregosa.
Era-Iliada_web	Que ja non existien es hilhs deth magnanim Enèu, ne aguest; auie mòrt tanben eth ròi Meleagre, se l’autregeren a Toant toti es poders entà que regnèsse sus es etòls.
Era-Iliada_web	Quaranta naus neres lo seguien.
Era-Iliada_web	Manaue as cretensi Idomenèu, famós pera sua lança.
Era-Iliada_web	Es que demorauen en Cnose, Gortina muralhada, Licte, Milet, blanca Licaste, Fest e Riti, ciutats populoses, e es qu’ocupauen era isla de Creta damb es sues cent ciutats: toti èren governadi per Idomenèu, famós pera sua lança, que damb Meriones, egal ar omicida Mart, compartie eth comandament.
Era-Iliada_web	Lo seguien ueitanta naus neres.
Era-Iliada_web	Tlepoleme Heraclida, valent e naut de còs, amièc en nau vaishèths as herotges rodis que viuien, dividi en tres pòbles, en Lind, Ialise e Camir era blanca.
Era-Iliada_web	D’aquesti ère capitan Tlepoleme, famós pera sua lança, qu’ada eth Astioquia concebèc deth fòrt Hercules quan er eròi se la hec a vier d’Efira, dera arriba deth Saleente, dempús d’auer assolat moltes ciutats defenudes per nòbles joeni.
Era-Iliada_web	Quan Tlepoleme, elevat en magnific palai, arribèc ena sua joenessa, aucic ar ancian oncle mairau deth sòn pair, a Licimni, hilh de Mart; e coma qu’es auti hilhs e arrèhilhs deth fòrt Hercules lo menacèren, bastic naus, arremassèc a fòrça gent e hugec per mar.
Era-Iliada_web	Errant e patint penalitats podec arribar en Rodas, e aquiu s’establic damb es sòns, que formèren tres tribús.
Era-Iliada_web	Se heren estimar de Zèus, que regne sus es dius e es òmes e eth Saturn les balhèc abondosa riquesa.
Era-Iliada_web	Nirèu amièc des de Simatres naus ben proporcionades; Nirèu, hilh d’Aglaia e deth rei Carop; Nirèu eth mès beròi des danaus que vengueren en Troia, exceptat der eximi Pelida, mès qu’ère timid e manaue a pòca gent.
Era-Iliada_web	Es que demorauen en Nisir, Crapate, Case, Cos, ciutat d’Euripil, e es isles Calidnes, auien coma capitans a Fidipe e Antife, hilhs deth rei Tesal Heraclida.
Era-Iliada_web	Trenta concaves naus en orde les seguien.
Era-Iliada_web	Es qu’ocupauen er Argos maritim, es que demorauen en Ale, Alope e Traquina e es que possedien era Ptia e era Helade de polides hemnes, e se cridauen mirmidons, heleni e aquèus, auien coma capitan a Aquilles e auien arribat en cinquanta naus.
Era-Iliada_web	Aclapat per aquerò, s’autrejaue ar òci; mès que lèu se lheuarie.
Era-Iliada_web	Es qu’abitauen en Filace, Pirase florida, qu’ei un lòc consagrat a Ceres; Iton, elevaira de oelhes; Antron maritima e Ptelèu erbosa, sigueren comandadi per aguerrit Protesilau, mentre viuec, pr’amor que ja alavetz l’auie en sòn sen era nera tèrra: l’aucic un dardan quan sautèc dera nau fòrça abans qu’es auti aquèus, e en Filace se demorèren era sua desolada esposa e era casa a miei acabar.
Era-Iliada_web	Totun, non èren mancadi aqueri de capitan, encara que trapauen mens ath qu’auien abans, pr’amor que les ordenaue entath combat Podarces, decendent de Mart, hilh der opulent Ificles Filacida e frair mendre der animós Protesilau.
Era-Iliada_web	Aguest qu’ère màger e mès valent.
Era-Iliada_web	Es sòns òmes, donc, non èren sense capitan; mès lo trapauen mens, donques qu’auie estat fòrça valent.
Era-Iliada_web	Quaranta neres naus lo seguien.
Era-Iliada_web	Es que demorauen en Feras plaçada ara vòra deth lac Bebeis, Beba, Glafiras e Iaolc ben bastida, auien arribat en onze naus jos eth comandament d’Eumele, hilh estimat d’Admet e d’Alcestes, divina entre es hemnes, qu’ère era mès beròia des hilhes de Pelias.
Era-Iliada_web	Es que cultivauen es camps de Metona e Taumacia e es que possedien es ciutats de Melbea e Olizon esquiua, aueren coma capitan a Filoctetes, abil arquèr, e arribèren en sèt naus: en cada ua d’eres s’embarquèren cinquanta remaires fòrça adreits en combàter valerosament damb er arc.
Era-Iliada_web	Mès Filoctetes se trapaue, patint terribles dolors, ena divina isla de Lemnos, a on lo deishèren es aquèus quan siguec mossegat per un verinós reptil.
Era-Iliada_web	Aquiu s’estaue afligit; mès lèu enes naus s’auien de brembar es aquèus deth rei Filoctetes.
Era-Iliada_web	Que non èren mancadi eri de capitan, encara que trapauen mens ath sòn cap, donques que les ordenaue entath combat Medont, hilh bastard d’Oilèu, assolador de ciutats, que d’eth l’amainadèc Rena.
Era-Iliada_web	Des de Trica, Itoma de trincat solèr, e Ecalia, ciutat d’Eurite er ecalèu, èren capitans dus hilhs d’Esculapi e excellents mètges: Podaliri e Macaon.. Trenta concaves naus en orde les seguien.
Era-Iliada_web	Es que possedissen era ciutat d’Ormeni, era hònt Hiperea, Asteri e es nheuadi cimalhs deth Titan, èren manadi per Euripil, hilh illustre d’Evemon.
Era-Iliada_web	Quaranta neres naus lo seguien.
Era-Iliada_web	As d’Argisa, Girtona, Orta, Elon e era blanca ciutat d’Olooson, les manaue er intrepid Polipetes, hilh de Pirotòo e arrèhilh de Zèus immortau (l’auie amainadat era illustra Hipodamia eth madeish dia que Peritòo, en tot castigar as irsuti Centaures, les hec enlà deth Pelion e les obliguèc a retirar-se entàs etiquis).
Era-Iliada_web	Quaranta neres naus les seguien.
Era-Iliada_web	Gunèu amièc des de Cife en vint-e-dues naus as inieni e as intrepids perebi; aqueri demorauen ena hereda Dodona e aguesti cultivauen es camps ena arriba deth beròi Titaresi que vèsse es sues cristallines aigües en Penèu d’argentadi remolins; mès non se barrege damb eth, senon que flote sus eth coma er òli, pr’amor qu’ei un arriuet d’aigua dera Estigia que s’invòque enes terribles juraments.
Era-Iliada_web	As magneti les governaue Protòo, hilh de Tentredon.
Era-Iliada_web	Es qu’abitauen ena arriba deth Penèu e en esquiu Pelion, auien, donc, coma capitan, ath leugèr Protòo.
Era-Iliada_web	Quaranta naus neres lo seguien.
Era-Iliada_web	Taus eren es capitans e princes des danaus.
Era-Iliada_web	Ditz-me, Musa, quin siguec eth principau des barons e quini es mès excellents shivaus d’aqueri qu’arribèren damb es Atridas.
Era-Iliada_web	Entre eth cavalam subergessien es ègües deth Feretiada, que guidaue Eumele: qu’èren lleugères coma es audèths, deth madeish peu, e dera madeisha edat e nautada; les elevèc Apòllo, eth der arc d’argent, en Perèa, e amiauen damb eres eth terror de Mart.
Era-Iliada_web	Des guerrèrs eth mès valent siguec Aiax Telamoni mentre durèc era colèra d’Aquilles, pr’amor qu’aguest lo depassaue fòrça; e tanben èren es milhors shivaus es qu’amiauen ar eximi Pelida.
Era-Iliada_web	Mès Aquilles s’estaue alavetz enes naus que trauèssen eth mar, per çò d’èster emmaliciat damb Agammenon Atrida, pastor d’òmes; era sua gent se divertie ena plaja lançant discs, javelines o flèches; es shivaus minjauen lòtus e api palunós près des cars des capitans que s'estauen embarradi enes tendes, e es guerrèrs, trapant mens ath sòn capitan, estimat de Mart, passejauen peth campament e non lutauen.
Era-Iliada_web	Ja es auti auançauen a manèra d’incendi que s’escampilhe per tot eth parçan, e coma era tèrra gemegue quan Zèus, que se complatz en lançar arrais, airós, la foete en Arimos, a on diden que i é era jaça de Tifoèu; dera madeisha manèra gemegaue dejós des qu’anauen caminant e trauessauen damb pas rapid era planhèra.
Era-Iliada_web	Les balhèc as teucri era trista notícia Iris, era des pès leugèrs coma eth vent, a qui Zèus, qu’amie era egida, envièc coma messatgèra.
Era-Iliada_web	Toti eri, joeni e vielhs, s’auien amassat enes lumedans deth palai de Priam e deliberauen.
Era-Iliada_web	Iris, era des pès leugèrs, se les presentèc cuelhent era figura e votz de Polites, hilh de Priam; eth quau, en tot fidar ena sua agilitat, se seiguie coma tor de gaita des teucri en cimalh deth tumulus der ancian Esietes e observaue quan es aquèus partien des naus entà combàter.
Era-Iliada_web	Atau transfigurada, didec Iris, era des pès leugèrs:
Era-Iliada_web	T’agraden es discursi interminables coma quan auíem patz, e ua guèrra testuda s’a prebotjat.
Era-Iliada_web	Qu’è presenciat fòrça batalhes, mès jamès vedí ua armada tan grana coma aguesta que vie a lutar contra era ciutat, formada per tanti òmes coma son es huelhes des arbes o eth sable.
Era-Iliada_web	Hectòr!
Era-Iliada_web	Atau s’exprimic; e Hectòr, arreconeishent era votz dera divessa, dissolec era assemblada.
Era-Iliada_web	S’esdeguèc a cuélher es armes, se dauriren totes es pòrtes, gessec era armada d’infantaria e des que combatien en cars, e se produsic un gran rambalh.
Era-Iliada_web	Que i a ena planhèra, dauant dera ciutat, un excèls tucò isolat des auti e accessible per toti es costats, qu’ada eth es òmes criden Batiea, e es immortaus hòssa dera leugèra Mirina: aquiu siguec a on es troians e es sòns auxiliars se meteren en orde de batalha.
Era-Iliada_web	As troians les manaue eth gran Hectòr Priamida, de tremolant casco.
Era-Iliada_web	Damb eth s’armauen es tropes mès abondoses e valentes, qu’usclauen en desir de brandir es sues lances.
Era-Iliada_web	Des dardanis n’ère capitan Enèes, valent hilh d’Anquises que d’eth l’amainadèc era divina Venus, dempús de qué era divessa se junhec damb eth mortau en un bòsc der Ida.
Era-Iliada_web	Damb Enèes compartien eth comandament dus hilhs d’Antenor: Arquelòc e Acamant, adreits en tota sòrta de peleja.
Era-Iliada_web	Es rics teucri qu’abitauen en Zelea, ath pè der Ida, e beuien era aigua deth cabalós Esep, èren governadi per Pandar, hilh illustre de Licaon, qu’ada eth Apòllo en persona l’autregèc er arc.
Era-Iliada_web	Es que possedien es ciutats d’Adrastea, Apese, Pitiea e eth naut monte de Terea, èren jos es ordes d’Adrast e Anfi, de coirassa de lin: ambdús eren hilhs de Merope Percosi, eth quau coneishie coma arrés er art endonviaire e non volie qu’es sòns hilhs anèssen ena omicida guèrra; mès eri non l’aubediren, ahiscadi peth destin que les arrossegaue entara nera mòrt.
Era-Iliada_web	Es que demorauen en Percote, ena arriba deth Practi, e es que s’estauen en Seseo, Abide e era divina Arisbe, èren manadi per Asie Hirtacida, prince d’òmes, qu’afogadi e corporents shivaus amièren dès Arisbe, dera arriba der arriu Seleente.
Era-Iliada_web	Hipotòo governaue es tribús des valerosi pelasgui qu’abitauen ena fertil Larisa.
Era-Iliada_web	Les manaue eth e Pilèu, descedent de Mart, hilhs deth pelasgue Lete Teutamida.
Era-Iliada_web	As tracis que viuen enes arribes deth rambalhós Helespon, les governauen Acamant e er eròi Piròo.
Era-Iliada_web	Eufeme, hilh de Trecene Ceada, escolan de Zèus, ère eth capitan des bellicosi cicons.
Era-Iliada_web	Pirecmes amièc as peonis, de corvadi arcs, des dera luenhana Amidon, dera arriba der ample arriu Axi, qu’es sues netes aigües s’espargen pera tèrra.
Era-Iliada_web	As paflagons, que vien deth país des eneti, a on s’eleven es mules sauvatges, les manaue Pilemedes, de còr viril: aqueri possedien era ciutat de Citor, cultivauen es camps de Sesam e abitauen magnifiques cases ara vòra deth Parteni, en Cromma, Egiale e es nauti montes Eritins.
Era-Iliada_web	Es halizons èren governadi per Odie e Epistròf e venguien de luenh: d’Alibe, a on i a mines d’argent.
Era-Iliada_web	As misi les governauen Cromis e er augur Enom, que non se podec desliurar, a maugrat des auguris, dera nera mòrt; pr’amor que moric a mans deth Eacida, eth des pès leugèrs, en arriu a on aguest aucic tanben a d’auti teucri.
Era-Iliada_web	Forcis e eth deiforme Ascani capitanejauen as frigis, qu’auien vengut dera luenhana Ascania e desirauen entrar en batalha.
Era-Iliada_web	As meonis les governauen Mestles e Antife, hilhs de Telemenes, qu’amainadèc era laguna Gigea.
Era-Iliada_web	Taus èren es caps des meonis, neishudi ath pè deth Tmole.
Era-Iliada_web	Nastes ère ath cap des caris de barbar lenguatge.
Era-Iliada_web	Es qu’ocupauen era ciutat de Milet, er esquiu Ptir, es arribes deth Meandre e es nauti cims de Micale auien coma capitans a Nastes e Anfimac, distinguidi hilhs de Nomion.
Era-Iliada_web	Nastes e Anfimac, qu’anaue ath combat caperat d’aur coma ua puncèla.
Era-Iliada_web	Insensat!
Era-Iliada_web	Non per aquerò se desliurèc dera trista mòrt, pr’amor que peric en arriu a mans der Eacida, der aguerrit Aquilles, eth des pès leugèrs; e aguest s’apoderèc der aur.
Era-Iliada_web	Sarpedon e er insigne Glauc manauen as que procedien dera luenhana Licia, dera arriba deth gorgolhós Ianto.
Era-Iliada_web	III Juraments.
Era-Iliada_web	Des dera muralha.
Era-Iliada_web	Botadi en orde de batalha damb es sòns respectius caps, es teucri auançauen sorrisclant e cridant coma audèths (atau dèishen anar es sues votzes es grues en cèu, quan, entà húger deth hered e des ploges torrenciaus, vòlen gronhant sus eth corrent der Ocean e amien entara roïna e entara mòrt as pigmèus, en tot hèr-les des der aire crua guèrra) e es aquèus partien silenciosi, alendant valor e prèsti a ajudar-se mutuaument.
Era-Iliada_web	Atau coma eth Note vèsse enes cims d’un monte era broma tan pòc agradiua ath pastor e mès favorabla qu’era net entath lairon, e solet se ve er espaci qu’artenh ua tirada de pèira, atau, tanben, un espés povàs se quilhaue jos es pès d’aqueri que se botauen en marcha e trauessauen ara prèssa era planhèra.
Era-Iliada_web	Quan es dues armades s’aueren apressat era ua ara auta, campèc ena prumèra ringlèra des teucri Alexandre, semblable a un diu, damb ua pèth de leopard enes espatles, eth corbat arc e era espada; e brandint dues lances de bronzinada punta, desfisaue as mès valents aquèus entà que tenguessen damb eth un terrible combat.
Era-Iliada_web	Menelau, estimat de Mart, lo vedec vier damb pas orgulhós dauant dera sua tropa, e tau qu’eth leon ahaimat qu’a trapat un gran còs de cèrvi cornut o de craba de montanha, s’alègre e se l’avale, encara que l’acacen gossets e robusti gojats; atau Menelau se vantèc de veir damb es sòns pròpris uelhs ath deiforme Alexandre (s’imaginèc que poirie castigar ath colpable) e en un virament de uelhs sautèc deth car en solèr sense deishar es armes.
Era-Iliada_web	Mès Alexandre, semblable a un diu, tan lèu aubirèc a Menelau entre es combatents deth dauant, sentec que se li caperaue eth còr, e entà desliurar-se dera mòrt, arreculèc entath grop des sòns amics.
Era-Iliada_web	Tau qu’aqueth que desnishe a un dragon ena espessor d’un monte, se lance rapidament entà darrèr, li tremolen es carns e s’aluenhe damb eth pallitge pintat enes sues caròles, atau eth deiforme Alexandre cranhent ath hilh d’Atrèu, despareishec en revolum des orgulhosi teucri.
Era-Iliada_web	Ac vedec Hectòr e lo repoteguèc damb injurioses paraules: “Miserable Paris, eth de mès beròìa figura, hemnassièr, seductor!
Era-Iliada_web	Pro que non siguesses entre eth numèro des neishudi o auesses mòrt celibatari.
Era-Iliada_web	Jo qu’ac voleria atau e valerie mès non èster era vergonha e er opròbi des tòns.
Era-Iliada_web	Es aquèus de longa cabeladura se n’arrisen d’auer-te considerat coma un valent campion per çò dera tua beròia figura, quan non i a en tòn pièch ne fòrça ne valor.
Era-Iliada_web	E en èster coma ès, amassères as tòns amics, trauessères es mars damb naus leugères, visitères a estrangèrs, e te heres a vier de tèrra luenhana ua hemna polida, esposa e cunhada d’òmes bellicosi, qu’ei ua gran plaga entà ta pair, entara ciutat e entà tot eth pòble, causa de gòi entàs tòns enemics e ua vergonha entà tu madeish?
Era-Iliada_web	Qu’ei que non demores a Menelau, estimat de Mart?
Era-Iliada_web	Es troians son fòrça timids; se non siguesse atau, que ja series revestit d’ua tunica de pèires per çò des maus qu’as costat”.
Era-Iliada_web	Li responec eth deiforme Alexandre: “Hectòr.
Era-Iliada_web	Que me repotegues damb rason e non mès de çò qu’ei just; mès eth tòn còr ei inflexible coma era destrau que daurís un tronc e multiplique era fòrça d’aqueth que la manege damb assopliment entà talhar hustes de vaishèth: tant intrepida ei era animositat que s’embarre en tòn pièch.
Era-Iliada_web	Non me repotegues es amables dons dera daurada Venus, que non son mespredables es eximis presents des dius e arrés les pòt alistar ath sòn gust.
Era-Iliada_web	E s’ara vòs que lute e que combata, artura as auti teucri e a toti es aquèus, e deishatz-mos ath miei a Menelau, estimat de Mart, e a jo entà que lutem per Helena e es sues riqueses: aqueth que vence, per èster mès valent, que se hèsque a seguir ena sua casa hemna e riqueses; e dempús de jurar patz e amistat, seguitz vosati ena fertila Troia e tornen aqueri ena Argolide, elevadoira de shivaus, e ena Acaia, de beròies hemnes”.
Era-Iliada_web	Atau parlèc.
Era-Iliada_web	L’entenec Hectòr damb immens plaser, e corrent entath centre d’ambdúes armades damb era lança agarrada peth miei, arturèc as falanges troianes, que de seguit se demorèren quietes.
Era-Iliada_web	Es aquèus, de longa cabeladura, li lançauen flèches, dards e pèires.
Era-Iliada_web	Mès Agammenon, rei d’òmes, les cridèc damb fòrta votz:
Era-Iliada_web	Atau s’exprimic.
Era-Iliada_web	Deishèren de combàter e lèu se demorèren en silenci.
Era-Iliada_web	E Hectòr, en tot plaçar-se entre es uns e es auti, didec:
Era-Iliada_web	Prepause que teucri e aquèus deishem es polides armes en fertil solèr, e eth e Menelau, estimat de Mart, luten ath miei per Helena e per totes es sues riqueses: aqueth que vence, pèr èster mès valent, se harà a vier ena sua casa hemna e riqueses, e era rèsta juraram patz e amistat”.
Era-Iliada_web	Atau parlèc.
Era-Iliada_web	Toti amudiren e restèren silenciosi.
Era-Iliada_web	E Menelau, valent ena peleja, les parlèc d’aguesta sòrta:
Era-Iliada_web	Qu’è eth còr trauessat de dolor, e me pensi que ja, aquèus e teucri, vos auetz de separar, pr’amor que patíretz fòrça maus per çò dera mia peleja qu’originèc Alexandre.
Era-Iliada_web	Aqueth de nosati qu’age ath còp eth destin e era mòrt, que perisque; e es auti deseparatz-vos çò de mès lèu possible.
Era-Iliada_web	Hètz-vos a vier un anhèth blanc e ua anhèra nera entara Tèrra e eth Solei; nosati mo’n haram a vier un aute entà Zèus.
Era-Iliada_web	Amiatz aciu a Priam entà qu’en persona avale es juraments, pr’amor qu’es hilhs son orgulhosi e sense paraula: non sigue que quauquarrés comete ua transgression e trinque es juraments prestadi en tot invocar a Zèus.
Era-Iliada_web	Era amna des joeni qu’ei volubla, e eth vielh, quan intervie en bèra causa, tie en compde eth passat e eth futur pr’amor de qué se hèsque çò mès convenent entà ambdues parts”.
Era-Iliada_web	Atau parlèc.
Era-Iliada_web	Gaudiren aquèus e teucri damb era esperança de qué anaue a acabar era calamitosa guèrra.
Era-Iliada_web	Posèren es shivaus enes ringlères, baishèren des cars, e deishant era armadura en solèr se calèren plan près es uns des auti.
Era-Iliada_web	Un cuert espaci i auie entre ambdues armades.
Era-Iliada_web	Hectòr manèc a dus eralds ena ciutat, pr’amor de qué li hessen a vier de seguit es victimes e cridessen a Priam.
Era-Iliada_web	Eth rei Agammenon, dera sua part, manèc a Taltibi entà qu’anèsse enes concaves naus a cercar un anhèth.
Era-Iliada_web	Er erald non desaubedic ath divin Agammenon.
Era-Iliada_web	Alavetz era messatgèra Iris venguec ara cèrca de Helena, era des blanqui braci, cuelhent era figura dera sua cunhada Laodice, hemna deth rei Elicaon Antenorida, qu’ère era mès beròia des hilhs de Priam.
Era-Iliada_web	La trapèc en palai teishent ua grana tela dobla, porporada, qu’en era entreteishie fòrça trabalhs qu’es teucri, adondaires de shivaus, e es aquèus, de bronzinades armadures, auien patit per era ena marciau batalha.
Era-Iliada_web	Se posèc Iris, era des pès leugèrs, ath cant de Helena, e atau li parlèc:
Era-Iliada_web	Aqueri qu’abans, avidi deth funèst combat amiauen pera planhèra ath dolorós Mart es uns contra es auti, se seigueren (pr’amor qu’era batalha s’a suspenut) e s’estan silenciosi, emparadi enes sòns escuts, damb es longues lances clauades en solèr.
Era-Iliada_web	Quan atau auec parlat, li bohèc en còr eth doç desir deth sòn anterior marit, dera sua ciutat e des sòns pairs.
Era-Iliada_web	E Helena gessec en un virament de uelhs dera sua cramba, caperada damb un blanc vel, vessant trendes lèrmes; sense vier soleta, donques que l’acompanhauen dues puncèles.
Era-Iliada_web	Etra, hilha de Pitèu, e Climene, era des grani uelhs.
Era-Iliada_web	Lèu arribèren enes pòrtes Escèes.
Era-Iliada_web	Aquiu i èren Priam, Pantòo, Timetes, Lamp, Cliti, Hicetaon, descendent de Mart, e es prudents Ucalegont e Antenor, ancians deth pòble; es quaus per çò dera sua vielhesa non combatien, mès qu’èren boni arengaires, semblables as cigales, que, botades enes arbes dera seuva, dèishen enténer era sua agudenta votz.
Era-Iliada_web	Taus procèrs troians èren ena tor.
Era-Iliada_web	Quan vederen a Helena, que veguie entada eri, se dideren es uns as auti, en tot parlar baish, aguestes alades paraules:
Era-Iliada_web	Mès, totun aquerò, que se’n vage entàs naus, abans de qué se convertisque en ua plaga entà nosati e entàs nòsti hilhs”.
Era-Iliada_web	D’aguesta sòrta s’exprimien.
Era-Iliada_web	Que n’a d’auti de màger estatura, mès jamès es mèns uelhs vederen un òme tan beròi e venerable.
Era-Iliada_web	Se retire a un rei”.
Era-Iliada_web	Responec Helena, divina entre es hemnes: “Que m’inspires, soèr estimat, respècte e temor.
Era-Iliada_web	Pro qu’era mòrt m’auesse estat agradiua quan venguí damb eth tòn hilh, deishant ath còp qu’eth talamus, as mèns frairs, ara mia estimada hilha e as mies amables amigues!
Era-Iliada_web	Mès que non se passèc atau, e ara me consumisqui en tot plorar.
Era-Iliada_web	Vau a respóner ara tua pregunta: Aguest qu’ei eth plan poderós Agammenon Atrida, brave rei e valent combatent, que siguec cunhat d’aguesta desvergonhada s’ei que tot non a estat un sòmi”.
Era-Iliada_web	Atau parlèc.
Era-Iliada_web	Er ancian lo contemplèc damb admiracion e exclamèc: “Atrida eròs, neishut damb sòrt, afortunat!
Era-Iliada_web	Que son fòrça es aquèus que t’aubedissen.
Era-Iliada_web	En d’auti tempsi siguí ena Frigia, abondosa en vinhes, e vedí a fòrça des sòns naturaus (es pòbles d’Otrèu e de Migdon, parièr a un diu) que damb agils shivaus, ena arriba deth Sangari, me trapaua entre eri per èster eth sòn aliat, eth dia qu’arribèren es fòrtes amazònes.
Era-Iliada_web	Mès que non èren tantes coma es aquèus de uelhs viui”.
Era-Iliada_web	Tachant era vista en Ulisses, er ancian tornèc a preguntar: “Au, ditz-me tanben, hilha estimada, se qui ei aqueth, mendre d’estatura qu’Agammenon Atrida, encara que mès ample d’espatles e de pièch.
Era-Iliada_web	Qu’a deishat en fertil solèr es armes e recor es ringlères d’òmes coma un mardan.
Era-Iliada_web	Se retire a un velut mardan que trauèsse un gran ramat de blanques oelhes”.
Era-Iliada_web	Eth senat Artenor repliquèc de seguit: “Hemna, qu’ei fòrça vertat aquerò que dides.
Era-Iliada_web	Ulisses venguec per tu, coma embaishador, damb Menelau, estimat de Mart; jo les ostatgè e les complimentè en mèn palai e me’n podí saber deth caractèr e des prudents conselhs d’ambdús.
Era-Iliada_web	Entre es troians amassadi, de pès, subergessie Menelau per çò des sues amples espatles; seigudi, qu’ère Ulisses eth mès majestuós.
Era-Iliada_web	Quan escambiauen rasons e conselhs entà toti nosati, Menelau parlaue de prèssa, pòc, mès molt clarament: pr’amor que non ère blagaire, ne, en tot èster eth mès joen, se separaue der ahèr; er engenhós Ulisses, dempús de lheuar-se, s’estaue de pès damb eth cap clin e es uelhs tachadi en solèr, non botjaue eth scèptre qu’amiaue immobil ena sua man, e semblaue un ignorant: que l’auries cuelhut per un irascible o per un estupid.
Era-Iliada_web	Tanlèu coma gessien deth sòn pièch es paraules prononciades damb votz sonora, coma quèn en iuèrn es flòcs de nhèu, degun mortau aurie discutit damb Ulisses.
Era-Iliada_web	Responec Helena, era de longa cabeladura, divina entre es hemnes: “Aguest qu’ei eth gran Aiax, figura eraldica des aquèus.
Era-Iliada_web	En aute costat i é Idomenèu, coma un diu, entre es cretensi; qu’ei enrodat pes capitans dera sua tropa.
Era-Iliada_web	Fòrça còps Menelau, estimat de Mart, l’ostatgèc en nòste palai quan venguie de Creta.
Era-Iliada_web	Veigui as auti aquèus, de uelhs viui, e me serie aisit d’arreconeisher-les e nomentar-les; mès que non veigui a dus capitans d’òmes, Castor, dondaire de shivaus, e Polux, excellent lutador, frairs carnaus que me balhèc era mia mair.
Era-Iliada_web	Dilhèu non an vengut dera alègra Macedonia?
Era-Iliada_web	D’aguesta sòrta parlèc.
Era-Iliada_web	Ada eri era fertila tèrra les auie ja en sòn sen, en Lacedemonia, ena sua madeisha pàtria.
Era-Iliada_web	Es eralds trauessèren era ciutat damb es victimes entàs divini juraments, es dus anhèths e er encoratjador vin, fruit dera tèrra, embarrat en un oire de pèth de craba.
Era-Iliada_web	Er erald Idèu amiaue ath delà ua reludenta vaishèra e copes d’aur, e en tot apressar-se ar ancian, lo convidèc dident:
Era-Iliada_web	Es procèrs des teucri, dondaires de shivaus, e eth des aquèus, de bronzinades armadures, te demanen que baishes ena planhèra e sanciones es fidèus juraments; pr’amor qu’Alexandre e Menelau, estimat de Mart, combateràn damb longues lances pera esposa: hemna e riqueses seràn d’aqueth que vence; e dempús de pactar amistat damb fidèus juraments, nosati seguiram abitant era fertila Troia, e aqueri tornaràn entà Argos, elevaire de shivaus, e entà Acaia de beròies hemnes”.
Era-Iliada_web	Atau parlèc.
Era-Iliada_web	S’estrementic er ancian e ordenèc as amics qu’atelèssen es shivaus.
Era-Iliada_web	L’aubediren de seguit.
Era-Iliada_web	Pugèc Priam e cuelhec es retnes; ath sòn costat, en magnific car, se placèc Antenor.
Era-Iliada_web	E ara seguida amièren as leugèrs shivaus entara planhèra a trauèrs des pòrtes Escèes.
Era-Iliada_web	Quan aueren arribat en camp, baishèren deth car e se filèren de cap ar espaci que i auie entre es teucri e es aquèus.
Era-Iliada_web	Se lheuèc de seguit eth rei d’òmes Agammenon, en tot lheuar-se tanben er engenhós Ulisses; e es eralds illustres amassèren as victimes que s’auien d’immolar entàs sagrats juraments, barregèren vins ena vaishèra e balhèren lauamans as reis.
Era-Iliada_web	Er Atrida, damb era daga qu’amiaue ath cant dera espada, braquèc peu deth cap des anhèths, e es eralds lo repartiren as procèrs teucri e aquèus.
Era-Iliada_web	E, en tot plaçar-se er Atrida ath miei de toti, preguèc damb votz nauta damb es mans quilhades:
Era-Iliada_web	Solei, que tot ac ves e tot ac entenes!
Era-Iliada_web	Arrius!
Era-Iliada_web	Tèrra!
Era-Iliada_web	E vosati qu’en çò mès prigond castigatz as mòrts que sigueren perjuraires!
Era-Iliada_web	Sigatz toti testimònis e sauvatz es fidèus juraments: S’Alexandre aucís a Menelau, que sigue sua Helena, damb totes es sues riqueses e nosati entornem enes naus que trauèssen eth mar; mès s’eth ròi Menelau aucís a Alexandre, que mos entornen es troians a Helena e totes es sues riqueses, paguen era indemnizacion que sigue justa, entà qu’arribe en coneishement des òmes deth futur.
Era-Iliada_web	Didec, talhèc eth còth as anhèths e les botèc palpitants, mès sense vida, en solèr; eth crudèu bronze les auie trèt eth vigor.
Era-Iliada_web	Aupliren es copes ena vaishèra, e vessant eth vin pregauen as sempitèrnaus dius.
Era-Iliada_web	E quauqui uns des aquèus e des teucri exclamèren:
Era-Iliada_web	Dius immortaus!
Era-Iliada_web	D’aguesta manèra parlauen, mès eth Saturn non ratifiquèc eth vòt.
Era-Iliada_web	E Priam Dardanida les didec:
Era-Iliada_web	Jo tornarè ena ventosa Ilion, pr’amor que non poiria veir damb es mèns uelhs ath mèn hilh combatent damb Menelau, estimat de Mart.
Era-Iliada_web	Didec, e eth baron, parièr a un diu, botèc es anhèths en car, pugec en eth e cuelhec es retnes; ath sòn costat, en magnific car, se calèc Antenor.
Era-Iliada_web	E ara seguida entornèren entà Ilion.
Era-Iliada_web	Hectòr, hilh de Priam, e eth divin Ulisses mesurèren eth camp, e en tot hèr ara sòrt en un casco de bronze, lo botjauen entà decidir qui serie eth prumèr en lançar era bronzinada lança.
Era-Iliada_web	Es òmes pregauen e lheuauen es mans entàs dius.
Era-Iliada_web	E quauqui uns des aquèus e des teucri exclamèren:
Era-Iliada_web	Atau parlauen.
Era-Iliada_web	Eth gran Hectòr, de tremolant casco, agitaue era sòrt virant era guardada entà darrèr: lèu sautèc era de Paris.
Era-Iliada_web	Se seigueren es guerrèrs, sense trincar es rengs, a on cada un auie es fòrts shivaus e es hargades armes.
Era-Iliada_web	Eth divin Alexandre, espós de Helena, era de beròia cabeladura, vestic ua magnifica armadura; se botèc enes cames elegantes cambères ajustades damb botons d’argent; protegic eth pièch damb coirassa deth sòn frair Licaon, que se l’ajustaue pro ben; pengèc dera espatla ua espada de bronze ornada damb claus d’argent; embracèc eth gran e fòrt escut; caperèc era robusta tèsta damb un polit casco, qu’eth sòn terrible plumachon de peus de shivau ondejaue naut, e agarrèc ua fornida lança que podesse manejar era sua man.
Era-Iliada_web	Dera madeisha manèra vestic es armes er aguerrit Menelau.
Era-Iliada_web	Quan aueren acabat d’armar-se separadi dera multitud, campèren en lòc que i auie entre ambdúes armades, se guardèren d’ua manèra terribla; e atau es teucri, dondaires de shivaus, coma es aquèus, de beròies armadures, se quedèren estonadi en contemplar- les.
Era-Iliada_web	Alexandre lancèc prumèr era longa lança e rebotèc en escut lis der Atrida, sense que lo trinquèsse eth bronze: era punta se retortilhèc en tumar en fòrt escut.
Era-Iliada_web	E Menelau Atrida, en tot premanir-se a atacar damb era sua, preguèc ath pair Zèus:
Era-Iliada_web	Permet-me castigar ath divin Alexandre que m’ofensèc prumèr, e hèr-lo perir enes mies mans, entà qu’es òmes deth futur cranhen otratjar ad aqueth que les ostatgèc e les aufric era sua amistat”.
Era-Iliada_web	Didec, e brandint era longa lança, acertèc a tumar en escut lis deth Priamida.
Era-Iliada_web	Era gran lança trauessèc er espés escut, se clauèc ena ornada coirassa e estarnèc era tunica ena part deth vrente.
Era-Iliada_web	S’inclinèc eth troian e evitèc era nera mòrt.
Era-Iliada_web	Er Atrida desgainèc alavetz era espada ornada de claus argentadi; mès en herir ar enemic sus eth casco, li què dera man, trincada en tres o quate tròci.
Era-Iliada_web	Alende er eròi, e lheuant es uelhs entar ample cèu, exclame:
Era-Iliada_web	Ditz, e escometent a Paris, lo cuelh peth casco ornat damb espessi peus de shivau e l’arrossègue entàs aquèus de beròies armadures, miei estofat pera brodada correja que, estacada per dejós dera barba entà assegurar eth casco, li sarraue eth delicat còth.
Era-Iliada_web	E se l’aurie hèt a vier, artenhent immensa glòria, s’en aqueth moment non l’auesse avertit Venus, hilha de Zèus, que trinquèc era correja hèta deth cuèr d’un buèu esgorjat: eth casco uet seguic ara robusta man, e er eròi lo volategèc e lo lancèc entàs aquèus, de beròies armadures, e es sòns fidèus companhs lo recuelheren.
Era-Iliada_web	De nauèth assautèc Menelau a Paris entà aucir-lo damb era bronzinada lança; mès Venus agarrèc ath sòn hilh damb grana facilitat, per èster divessa, e l’amièc, enrodat en densa broma, entath flairós e perhumat talamus.
Era-Iliada_web	Dempùs anèc a cridar a Helena en tot trapar-la ena nauta tor damb moltes troianes; tirèc delicadament deth sòn vel perhumat, e cuelhent era figura d’ua anciana teisheira qu’aquiu en Lacedemonia li premanie a Helena polides lans e ère fòrça estimada d’aguesta, didec era divessa Venus:
Era-Iliada_web	Te cride Alexandre entà qu’entornes ena tua casa.
Era-Iliada_web	Se trape, ludent pera sua beresa e vestits, en tornejat lhet dera cramba noviau.
Era-Iliada_web	En aguesti tèrmes parlèc.
Era-Iliada_web	Helena sentec qu’en pièch li bategaue eth còr; mès en veir eth plan polit còth, es beròis pitraus e es reludents uelhs dera divessa, s’estonèc e didec:
Era-Iliada_web	Per qué me vòs enganhar?
Era-Iliada_web	Dilhèu m’amiaràs mès enlà, en quinsevolh populosa ciutat dera Frigia o dera Meonia amena a on quauque òme dotat de paraula te sigue estimat?
Era-Iliada_web	Vies damb enganhes pr’amor que Menelau a vençut a Alexandre, e vò que jo, era odiosa, torne ena sua casa?
Era-Iliada_web	Non vierè aquiu, que serie vergonhós!, a compartir eth sòn lhet; totes es troianes m’ac vituperarien e ja son molti es dolors que trebolen eth mèn còr”.
Era-Iliada_web	Era divessa Venus li responec emmaliciada: “Non m’irrites, malerosa!
Era-Iliada_web	Atau parlèc.
Era-Iliada_web	Helena, hilha de Zèus, cuelhec pòur; e caperant-se damb eth blanc e long vel, gessec en silenci darrèr dera divessa, sense que cap des troianes se n’encuedèsse.
Era-Iliada_web	Tanlèu coma arribèren en magnific palai d’Alexandre, es esclaues tornèren enes sòns ahèrs, e era divina entre es hemnes se n’anèc de dret entara cramba noviau de naut tet.
Era-Iliada_web	Era alègra Venus placèc ua cagira dauant d’Alexandre; se seiguec Helena, hilha de Zèus, qu’amie era egida, e deishant de uelh ath sòn espós, lo repoteguec damb aguestes paraules:
Era-Iliada_web	Te vantaues d’èster superior a Menelau, estimat de Mart, en fòrça, punhs, e en manejament dera lança; ahisca-lo, donc, un aute còp, a un singular combat.
Era-Iliada_web	Responec Paris: “Hemna non m’escridasses damb amargants repotecs.
Era-Iliada_web	Aué a vençut Menelau, damb era ajuda de Minerva; un aute dia lo vencerè jo, donques que tanben nosati auem dius que mos protegissen.
Era-Iliada_web	Mès, tè, ajacem-mos e tornem a èster amics.
Era-Iliada_web	Didec, e se n’anèc entath talamus; era esposa lo seguic e ambdús s’ajacèren en tornejat lhet.
Era-Iliada_web	Er Atrida se revoltaue entre era multitud, coma ua fèra, en tot cercar ath deiforme Alexandre.
Era-Iliada_web	Mès cap troian ne aliat illustre l’ac podec mostrar a Menelau, estimat de Mart; que non per amistat l’ac aurien amagat, pr’amor qu’a toti se les auie hèt tant odiós coma era nera mòrt.
Era-Iliada_web	E Agammenon, rei d’òmes, les didec:
Era-Iliada_web	Qu’ei evident qu’era victòria siguec entà Menelau, estimat de Mart; autrejatz-mos ara aquèa Helena damb es sues riqueses e pagatz ua indemnizacion, era que sigue justa, pr’amor de qu’arribe en coneishement des futurs òmes.”.
Era-Iliada_web	Atau parlèc er Atrida, e es auti aplaudiren.
Era-Iliada_web	IV Violacion des juraments.
Era-Iliada_web	Agammenon passe revista as tropes.
Era-Iliada_web	Seigudi en daurat pasiment ath cant de Zèus, es dius celebrauen conselh.
Era-Iliada_web	Era venerabla Hebe abocaue nectar, e eri recebien successiuament era copa d’aur e contemplauen era ciutat de Troia.
Era-Iliada_web	Lèu eth Saturn sagèc d’insultar a Juno damb mordentes paraules; e parlant fingidament, didec:
Era-Iliada_web	Mès coma qu’era victòria siguec entà Menelau, estimat de Mart, deliberem sus es sues futures conseqüéncies; s’ei convenent prebotjar de nauèth eth funèst combat e era terribla luta, o reconciliar a ambdús pòbles.
Era-Iliada_web	Atau s’exprimic.
Era-Iliada_web	Minerva e Juno, qu’auien es sètis amassa e pensauen en costar maus as teucri, se mosseguèren es pòts.
Era-Iliada_web	Minerva, encara qu’airosa contra sa pair e cuelhuda de herotja colèra, sauvèc silenci e non didec arren; mès Juno non podec tier-se, e exclamèc:
Era-Iliada_web	Quines paraules prononcières!
Era-Iliada_web	Vòs que sigue en bades e ineficaç eth mèn trabalh e era sudor que me costèc?
Era-Iliada_web	Es mèns shivaus se fatiguèren, quan amassaua ara armada contra Priam e es sòns hilhs.
Era-Iliada_web	Li responec fòrça indignat Zèus, qu’amolone es bromes: “Malerosa!
Era-Iliada_web	Quines grèus ofenses te còsten Priam e es sòns hilhs entà que de contunh desires esbauçar era ben bastida ciutat d’Ilion?
Era-Iliada_web	S’en tot trauessar es pòrtes des nauts murs, te mingesses cru a Priam, as sòns hilhs e as auti troians, dilhèu era tua colèra se padegarie.
Era-Iliada_web	Hè çò que volgues; non sigue que d’aguesta discussion arribe ua grana peleja entre nosati.
Era-Iliada_web	Ua auta causa te vau a díder que calaràs ena tua memoria: quan jo aja un desir veement d’esbauçar quauqua ciutat a on demoren amics tòns, non arrecules era mia ira e dèisha- me actuar; pr’amor qu’aguesta te l’autregi espontanèament, encara que contra es desirs dera mia amna.
Era-Iliada_web	Des ciutats qu’es òmes terrestres abiten dejós deth solei e deth cèu estelat, era sagrada Troia qu’ei era preferida deth mèn còr, amassa damb Priam e eth sòn pòble armat damb lances de herèisho.
Era-Iliada_web	Responec era venerabla Juno, era des grani uelhs: “Tres son es ciutats que mès estimi: Argos, Esparta e Micena, era des carrèrs amples; esbauça-les quan ac desire eth tòn còr, e non les defenerè, ne tansevolh m’i opausarè: E se m’opausèssa e non permetessa esbauçar-les arren artenheria, donques qu’eth tòn poder ei plan superior.
Era-Iliada_web	Mès que cau qu’eth mèn trabalh non sigue inutil.
Era-Iliada_web	Transigim, jo damb tu e tu damb jo, e era rèsta de dius mos seguiràn.
Era-Iliada_web	Atau parlèc.
Era-Iliada_web	Non desaubedic eth pair des òmes e des dius, e en tot dirigir-se a Minerva, prononcièc aguestes paraules:
Era-Iliada_web	Damb aguestes paraules l’ahisquèc a hèr çò qu’era madeisha desiraue; e Minerva baishèc en rapid vòl des cims der Olimp.
Era-Iliada_web	Coma ua ludenta estela que, enviada coma senhau peth hilh der astut Saturn as navegants o as individús d’ua grana armada, dèishe anar nombrosi bualhs, dera madeisha manèra Palas Minerva se lancèc ena tèrra e queiguec ath miei deth camp.
Era-Iliada_web	S’estonèren toti es que la vederen, atau es teucri, dondaires de shivaus, coma es aquèus de beròies armadures e non manquèc qui li didesse ath sòn vesin:
Era-Iliada_web	D’aguesta sòrta parlauen quauqui uns des aquèus e des teucri.
Era-Iliada_web	Era divessa, transfigurada en baron (se retiraue a Laodoc Antenorida, valent combatent), entrèc ena armada teucra en tot cercar ath deiforme Pandar.
Era-Iliada_web	Trapèc fin finau ar eximi e fòrt hilh de Licaon ath miei des ringlères d’òmes valents escudadi, que damb eth arribèren ena arriba der Esepe; e en tot arturar-se ath sòn costat, li didec aguestes paraules alades:
Era-Iliada_web	Gausaràs disparar ua rapida flècha contra Menelau?
Era-Iliada_web	Traparies era glòria entre es teucri e t’ac arregraïrien toti, e sustot eth prince Alexandre.
Era-Iliada_web	Aguest t’autrejarie esplendids presents, se vedesse qu’ath bellicós Menelau lo pujauen en trist lenhèr, mòrt per ua des tues flèches.
Era-Iliada_web	Au, lança-li ua flècha ar illustre Menelau, e promet sacrificar a Apòllo Lici, celèbre peth sòn arc, ua ecatòmba perfècta d’anhèths primogenits quan entornes ena tua pàtria, era sagrada ciutat de Zelea”.
Era-Iliada_web	Atau parlèc Minerva.
Era-Iliada_web	Er insensat se deishèc convéncer, e agarrèc de seguit eth sòn polit arc, hèt damb es còrnes d’un lasciu moton sauvatge, qu’eth siguec ara demora e lo heric en pièch quan sautaue d’un malh: er animau queiguec d’esquia ena ròca, e es sòns còrnes de setze pams sigueren ajustadi e polidi per adreit artesan e ornadi damb anèths d’aur.
Era-Iliada_web	Pandar estirèc er arc, en tot baishar-lo e inclinar-lo entath solèr, e es sòns valents amics lo caperèren damb es sòns escuts, entà qu’es bellicosi aquèus non l’escometèssen abans que Menelau, er aguerrit hilh d’Atrèu, siguesse herit.
Era-Iliada_web	Destapèc eth carcais e treiguec ua flècha naua, alada, costadora de grani dolors; adaptèc ara còrda der arc era amarganta flècha, e li hec vòt a Apòllo Lici de sacrificar-li ua ecatòmba perfècta d’anhèths primogenits quan entornèsse ena sua pàtria, era sagrada ciutat de Zelea.
Era-Iliada_web	Que non se desbrembèren de tu, ò Menelau, es erosi e immortaus dius e mès que mès era hilha de Zèus, que regne enes batalhes; era quau, en tot calar-se dauant, desvièc era amarganta flècha: la separèc deth còs dera madeisha manèra qu’era mair esfórie ua mosca deth sòn mainatge que dormís doçament, entath lòc a on es anèths d’aur someten eth cinturon e era coirassa ère dobla.
Era-Iliada_web	Era amarganta flècha trauessèc eth sarrat cinturon, òbra d’artesan; se clauèc ena magnifica coirassa e trincant era placa qu’amiaue er eròi entà protegir eth còs contra es flèches e que lo defenec fòrça, li hec ua escarraunhada ena pèth e de seguit gessec dera herida era nera sang.
Era-Iliada_web	Dera madeisha manèra qu’ua hemna meònia o caria tinte en ròi er ivòri qu’a d’ornar eth fren d’un shivau, fòrça cavalièrs desiren amiar-lo e aquera lo sauve ena sua casa entà un rei pr’amor de qué li sigue ornament entath shivau e motiu d’alegria entath cavalièr, atau, ò Menelau, se tintèren de sang es tues ben formades cames, e es polidi cauilhars.
Era-Iliada_web	S’estrementic eth rei d’òmes Agammenon, en veir era nera sang que gessie dera herida.
Era-Iliada_web	S’estrementic tanben Menelau, estimat de Mart; mès coma que vedesse que quedauen dehòra eth nèrvi e es plumes, se remetec eth coratge en sòn pièch.
Era-Iliada_web	E eth rei Agammenon, cuelhent-li era man a Menelau, didec entre prigondes alendades mentre gemegauen es companhs:
Era-Iliada_web	Entara tua mòrt hi eth jurament quan te botè dauant de toti pr’amor de que lutèsses pes aquèus, tu solet, damb es troians.
Era-Iliada_web	Atau t’an herit: cauishigant es juraments de fidelitat.
Era-Iliada_web	Mès que non seràn inutils eth pacte, era sang des anhèths, es libacions de vin pur e era sarrada de mans que fidàuem.
Era-Iliada_web	S’er Olimp non les castigue ara, qu’ac harà mès tard, e pagaràn tot çò que heren damb ua gran pena: damb es sòns pròpris caps, es sues hemnes e es sòns hilhs.
Era-Iliada_web	Pro que se’n sap era mia intelligéncia e ac pressentís eth mèn còr: arribarà eth dia que perirà era sagrada Ilion, Priam e eth sòn pòble armat damb lances de herèisho; er eminent Zèus Saturn, que demore en etèr, irritat per aguesta enganha, agitarà contra eri era sua egida espaventosa.
Era-Iliada_web	Tot aquerò se passarà tu per tu.
Era-Iliada_web	Mès serà grana era mia pena, ò Menelau, se morisses e arribes ath cap dera tua vida e aja de tornar damb opròbri ena arida Argos; pr’amor qu’es aquèus se’n brembaràn de seguit dera sua tèrra pàtria, deisharam coma trofèu en poder de Priam e des troians ara aquèa Helena, e es sòns uassi se poiriràn en Troia per çò d’ua empresa que non s’a amiat a tèrme.
Era-Iliada_web	E quauqui uns des troians orgulhosi exclamaràn sautant sus era hòssa deth gloriós Menelau: Atau hèsque Agammenon totes es sues resvenges coma aguesta; pr’amor que se hec a vier inutilament ua armada aquèa e tornèc ena sua pàtria damb es naus uedes, deishant aquiu ath valent Menelau.
Era-Iliada_web	Entara tua tranquillitat, responec eth ròi Menelau: “Tie coratge e non espaurisques as aquèus.
Era-Iliada_web	Era agudenta flècha non m’a herit mortaument, donques que me protegic per dehòra eth hargat cinturon e per laguens era faisha e era placa que harguèc eth bronzèr”.
Era-Iliada_web	Responec eth rei Agammenon.
Era-Iliada_web	Didec, e de seguit balhèc aguesta orde ath divin erald Taltibi: “Taltibi!
Era-Iliada_web	Crida lèu a Macaon, eth hilh der insigne mètge Esculapi, entà qu’examine ar aguerrit Menelau, hilh d’Atrèu, que l’a clauat ua flècha un adreit arquèr troian o lici; glòria entada eth e lèrmes entà nosati”.
Era-Iliada_web	Taus sigueren es sues paraules, e er erald en entener-lo non lo desaubedic.
Era-Iliada_web	Partic entre es aquèus, de bronzinoses armadures, cerquèc damb era vista ar eròi Macaon e lo trapèc ath miei des fòrtes ringlères d’òmes escudadi que l’auien seguit des de Trica, elevadoira de shivaus.
Era-Iliada_web	E en tot arturar-se près d’eth, li dirigic aguestes alades paraules:
Era-Iliada_web	Te cride eth rei Agammenon entà qu’examines ar aguerrit Menelau, capitan des aquèus, que l’a clauat ua flècha un abil arquèr troian o lici; glòria entada eth, lèrmes entà nosati”.
Era-Iliada_web	Atau parlèc, e Macaon sentec qu’en pièch se l’esmoiguie era amna.
Era-Iliada_web	Trauessèren, entre era gent, er espaciós campament des aquèus, e en arribar en lòc a on auie estat herit Menelau (aguest campaue coma un diu entre es principaus capitans que se trapauen ath sòn entorn), Macaon arrinquèc era flècha deth sarrat cinturon; mès en tirassar d’era, se trinquèren es plumes, e alavetz desliguèc eth beròi cinturon e treiguec era faisha e era placa que li hec eth bronzèr.
Era-Iliada_web	Tanlèu coma vedec era herida costada pera crudèu flècha, shurlèc era sang e apliquèc drògues sedatives que l’auie dat Quiron ath sòn pair coma pròva d’amistat.
Era-Iliada_web	Mentre s’ocupauen en guarir a Menelau, valent ena luta, arribèren es fòrces des escudadi teucri; se vestiren aqueri era armadura e ja sonque pensèren en lutar.
Era-Iliada_web	Alavetz non auries vist qu’eth divin Agammenon dormisse, padeguèsse e refusèsse eth combat; donques qu’anaue ara pressa entara batalha, a on es barons artenhen glòria.
Era-Iliada_web	Deishèc es shivaus e eth car de bronzinadi ornaments, (Eurimedont, hilh de Ptolomèu Piraida, se quedèc a cèrta distància des afogadi shivaus), l’encarguèc ath guida des shivaus que non s’aluenhesse per s’un cas eth cansament s’apoderèsse des sòns membres tant qu’exercie eth comandament sus aquera multitud d’òmes, e comencèc a recórrer a pè es files de guerrèrs.
Era-Iliada_web	As danaus, d’agils shivaus, que se premanien entara batalha, les encoratjaue dident:
Era-Iliada_web	Eth pair Zèus non protegirà as perfids; coma qu’an estat es prumèrs en mancar a çò jurat, es sues trendes carns seràn peishèus de voltors e nosati mos haram a vier enes naus as sues esposes e hilhs que cuelham era ciutat”.
Era-Iliada_web	Ad aqueri que les vedie reticents a partir entar odiós combat, les escridassaue damb airades votzes:
Era-Iliada_web	Non vos hè vergonha?
Era-Iliada_web	Per qué vos trapi estonadi coma cèrvis que, en auer corrut per espaciós camp, s’arturen quan cap fòrça les rèste en sòn pitrau?
Era-Iliada_web	Atau vos estatz vosati: estonadi e sense lutar.
Era-Iliada_web	D’aguesta sòrta revisaue, coma gran generau, es files de guerrèrs.
Era-Iliada_web	Caminant entre era multitud, arribèc en lòc a on es cretensi vestien es armes damb er aguerrit Idomenèu.
Era-Iliada_web	Aguest, semblable a un sanglar per çò dera sua bravesa, se trapaue enes prumèrs rengs, e Meriones encoratjaue as soldats des darrères falanges.
Era-Iliada_web	En veder-les, eth rei d’òmes Agammenon s’alegrèc e li didec a Idomenèu damb suaus votzes:
Era-Iliada_web	T’aunori d’ua manèra especiau entre es danaus, d’agils shivaus, atau ena guèrra coma en quinsevolh auta empresa, coma ena taulejada, quan es illustres aquèus beuen eth nere vin d’aunor barrejat enes vaishères.
Era-Iliada_web	As auti aquèus de longa cabeladura se les balhe era sua part; mès tu qu’as tostemp era copa plea, coma jo, e beues tot çò que vòs.
Era-Iliada_web	Li responec Idomenèu, capitan des cretensi: “Atrida, tostemp è d’èster eth tòn amic fidèu, coma te prometí e assegurè que seria.
Era-Iliada_web	Mès encoratja as auti aquèus, de longa cabeladura, pr’amor de qué çò de mès lèu possible lutem contra es teucri, donques qu’aguesti an trincat eth convengut.
Era-Iliada_web	Atau s’exprimic, e er Atrida damb eth còr alègre passèc entà dauant.
Era-Iliada_web	Caminant entre era multitud arribèc en lòc a on èren es Aiaces.
Era-Iliada_web	Aguesti s’armauen, e ua broma de soldats les seguien.
Era-Iliada_web	Quan era broma, possada peth zèfir, auance sus eth mar e se la ve ena luenhor nera coma era pega e prenhs de tronada, e eth cabrèr s’estrementís en veder-la des d’ua nautada, e arremassant eth bestiar l’amie entà ua tuta; dera madeisha manèra anauen entath perilhós combat, damb es Aiaces, es denses e escures falanges de joeni illustres, quilhades es lances e es escuts.
Era-Iliada_web	En veder-les, eth rei Agammenon s’alegrèc, e didec aguestes paraules:
Era-Iliada_web	A vosati (que non serie avient encoratjar-vos) arren vos encargui, pr’amor que ja ahiscatz ara armada tà que lute valerosament.
Era-Iliada_web	Pro que, pair Zèus, Minerva, Apòllo!, i auesse era madeisha animositat en toti es pitraus, pr’amor que lèu era ciutat deth rei Priam serie cuelhuda e esbauçada pes nòstes mans”.
Era-Iliada_web	Quan atau auec parlat, les deishèc e anèc de cap a uns auti.
Era-Iliada_web	Trapèc a Nestòr, eloqüent orador des pilis, en tot ordenar as sòns e encoratjar-les a lutar, amassa damb eth gran Pelagont, Alastòr, Cromi, eth poderós Hemon e Biant, pastor d’òmes.
Era-Iliada_web	Botaue ath dauant, damb es respectius cars e shivaus, ad aqueri que combatien des d’eri; darrèr, a un gran grop de valents soldats d’infanteria qu’ena batalha formauen coma un mur, e ath miei, as covards entà qu’encara que non volessen les calesse combàter.
Era-Iliada_web	Eth que quèigue deth car e puge ath de un aute, que lute damb era lança, qu’ei çò de milhor.
Era-Iliada_web	D’aguesta manèra er ancian, adreit de hège fòrça temps entara guèrra, les arengaue.
Era-Iliada_web	En veder-lo, eth rei Agammenon s’alegrèc, e li didec aguestes alades paraules:
Era-Iliada_web	Atau coma sauves era animositat en tòn pièch, pro qu’auesses agiles es cames e totes es tues fòrces!
Era-Iliada_web	Mès era vielhesa t’aclape, pr’amor que non respècte ad arrés.
Era-Iliada_web	Li responec Nestòr, cavalièr gereni: “Atrida!
Era-Iliada_web	Tanben jo voleria èster coma quan aucí ath divin Ereutalion.
Era-Iliada_web	Mès jamès es divinitats ac autregeren tot as òmes: s’alavetz èra joen, ja entà jo a arribat era vielhesa.
Era-Iliada_web	Totun aquerò, acompanharè as que combaten en cars entà conselhar-les damb paraules, donques qu’aguesta ei era mission des ancians.
Era-Iliada_web	Atau parlèc, e er Atrida damb eth còr content passèc entà dauant.
Era-Iliada_web	Trapèc ar excellent cavalièr Menestèu, hilh de Petèu, de pès entre es atenensi entrainadi ena guèrra.
Era-Iliada_web	Qu’ère près d’eri er engenhós Ulisses, e a pòca distància es fòrces des cefalenis, que, en non auer entenut eth crit de guèrra (donques qu’atau es falanges des teucri, dondaires de shivaus, es des aquèus, se botauen alavetz en movement) demorauen que ua auta colomna aquèa barrèsse eth pas as troians e comencèsse era batalha.
Era-Iliada_web	En veder-les, eth rei Agammenon les repoteguèc damb aguestes alades paraules:
Era-Iliada_web	Per qué, temerosi, refusatz pelejar e demoratz que d’auti comencen era ofensiua?
Era-Iliada_web	Auríetz d’èster ath dauant e córrer entara arderosa batalha quan es aquèus balhen ua taulejada as sòns illustres.
Era-Iliada_web	En tot acarar-li era esquiua vista, exclamèc er engenhós Ulisses: “Atrida, quines paraules s’escapèren des tòns pòts!
Era-Iliada_web	Per qué dides qu’èm reticents d’anar en combat?
Era-Iliada_web	Quan es aquèus excitem ath herotge Mart contra er enemic, veiràs, se vòs e t’impòrte, se com eth pair estimat de Telemac penetre entre es prumères files des teucri, dondaires de shivaus.
Era-Iliada_web	De bades e sense fondament ei eth tòn lenguatge”.
Era-Iliada_web	Quan eth rei Agammenon comprenec qu’er eròi s’irritaue, arric, e, hènt repè, didec:
Era-Iliada_web	Ulisses, fecond en recorsi!
Era-Iliada_web	Que non a estat era mia intencion ne repotegar-te, ne dar-te ordes.
Era-Iliada_web	Mès vè-te’n, e se te didí quauquarren ofensiu, dempús apraiaram aguest ahèr.
Era-Iliada_web	Que s’ac hèsque a vier tot eth vent”.
Era-Iliada_web	Dit aquerò, les deishèc aquiu, e se n’anèc entà uns auti.
Era-Iliada_web	Trapèc ath cortajós Diomedes, hilh de Tidèu, de pès entre es shivaus e es solids cars; e ath sòn costat a Estenele, hilh de Capanèu.
Era-Iliada_web	En veir ad aqueth, eth rei Agammenon lo repoteguèc, en tot proferir aguestes alades paraules:
Era-Iliada_web	Per qué tremoles?
Era-Iliada_web	Per qué guardes espaurit er espaci que mos dessepare des enemics?
Era-Iliada_web	Que non solie Tidèu tremolar d’aguesta manèra, senon que, en tot auançar-se as sòns companhs, pelejaue damb er enemic.
Era-Iliada_web	Atau ac diden es que lo vederen combàter, pr’amor que jo ne lo presenciè ne lo vedí, e diden que superaue a toti.
Era-Iliada_web	Siguec en Micena, non entà lutar, senon coma òste, amassa damb eth divin Polinice, quan ambdús reclutauen tropes pr’amor d’atacar es sagrats murs de Tebas.
Era-Iliada_web	Que mos demanèren fòrça que les autregéssem auxiliars illustres, e es ciutadans volien autrejar-les-ac e dauen eth sòn consentiment ad aquerò que se les demanaue; mès Zèus, damb funèsti senhaus, les hec cambiar era pensada.
Era-Iliada_web	Entornèren aqueri dempús de caminar fòrça, arribèren en Asope, qu’era sua arriba ocupen joncs e prats, e es aquèus nomentèren embaishador a Tidèu pr’amor de qué anèsse entà Tebas.
Era-Iliada_web	En palai deth fòrt Eteocles se trapauen molti cadmèus amassadi en taulejada; mès ne aquiu, en tot èster convidat e solet entre tanti, se trebolèc er illustre cavalièrTidèu: les desfisaue e vencie aisidament en tota sòrta de lutes.
Era-Iliada_web	De tau sòrta lo protegie Minerva!
Era-Iliada_web	Quan se n’anèc, irritadi es cadmèus, esperonaires de shivaus, botèren en emboscada a cinquanta joeni comandadi per dus caps: Meon Hemonida, que semblaue un immortau, e Polifont, intrepid hilh d’Autofòn.
Era-Iliada_web	Atau parlèc.
Era-Iliada_web	Eth fòrt Diomedes entenec damb respècte eth repotec deth venerable rei e sauvèc silenci, mès eth hilh deth gloriós Capanèu li calec replicar-li:
Era-Iliada_web	Non mentisques, podent díder era vertat.
Era-Iliada_web	Mos vantam d’èster mès valents qu’es nòsti pairs, donques qu’auem conquistat Tebas, era des sèt pòrtes, damb ua armada mens nombrosa, que, fidant enes divines indicacions e ena ajuda de Zèus, amassèrem ath pè dera sua muralha, consagrada a Mart; mentre qu’aqueri periren per çò des sues lhocaries.
Era-Iliada_web	En tot guardar-lo damb eth ròstre esquiu, li responec eth fòrt Diomedes: “Cara, amic, aubedís eth mèn conselh.
Era-Iliada_web	Jo non m’anugi perque Agammenon, pastor d’òmes, encoratge as aquèus, de beròies armadures, abans deth combat.
Era-Iliada_web	Que serà sua era glòria, s’es aquèus vencen as teucri e cuelhen era sagrada Ilion; sua era gran pena, s’es aquèus son vençudi.
Era-Iliada_web	Didec, sautèc deth car en solèr sense deishar es armes, e tan terrible siguec eth resson deth bronzes sus eth sòn pièch, qu’aurie sentut pòur enquia e tot un òme fòrt.
Era-Iliada_web	Coma es ondades possades peth zefir se succedissen ena arriba sonora, e prumèr se quilhen en nauta mar, bramen en trincar-se ena plaja e enes malhs, pugen corbant-se naut de tot e escopissen era esgluma; atau es falanges de danaus marchauen successiuament e sense pòsa entath combat.
Era-Iliada_web	Es capitans dauen ordes as sòns respectius, caradi (non auries dit que les seguien ad aqueri tanti òmes damb votz en pièch) e temerosi des sòns capitans.
Era-Iliada_web	En toti ludien es hargades armes qu’anauen revestidi.
Era-Iliada_web	Es teucri auançauen tanben, e dera madeisha manèra que moltes oelhes beleguen de contunh en estable d’un òme opulent, quan en èster rebastades entenen era votz des anhèths; atau se lheuaue ua confusa cridadissa ena armada d’aqueri.
Era-Iliada_web	Que non ère egal eth son ne era manèra de parlar de toti, e es lengües se barrejauen, pr’amor qu’es guerrèrs provenguien de desparièrs païsi.
Era-Iliada_web	A uns les excitaue Mart; a d’auti, Minerva, era des ludents uelhs, e a ambdús pòbles, eth Terror, era Fuga e era Discòrdia, insadorable enes sòns furors e fraia e companha der omicida Mart, era quau ara prumeria apareish petita e dempús tòque damb eth cap en cèu mentre camine sus era tèrra.
Era-Iliada_web	Alavetz era Discòrdia, penetrant entre era multitud, lancèc ath miei d’era eth combat funèst entà toti e s’aumentèc era afogadura des guerrèrs.
Era-Iliada_web	Quan es armades arribèren a amassar-se, tumèren entre eri es escut, es lances e eth valor des òmes armadi damb bronzinades coirasses, e en apressar-se es plombadi escuts se costèc un gran rambalh.
Era-Iliada_web	Aquiu s’entenien ath còp es lamentacions des moribonds e es crits vantaires des aucidors, e era tèrra rajaue sang.
Era-Iliada_web	Coma dus torrents neishudi en granes hònts se desbaucen pes montes, arremassen es ferventes aigües en prigond barranc dubèrt ena val e produsissen un sarabat qu’enten de luenh eth pastor ena montanha; atau ère era cridadissa e eth trabalh des qu’arribèren as mans.
Era-Iliada_web	Que siguec Antilòc que prumèr aucic a un teucre, a Equipol Talisiada, que pelejaue valerosament dauant de tot: lo heric ena part deth plumalh deth casco, e era bronzinada lança, en tot clauar-se en sòn front, trauessèc eth uas, es tenèbres caperèren es uelhs deth guerrèr e aguest queiguec coma ua tor en dur combat.
Era-Iliada_web	De seguic lo cuelhec deth pè eth rei Elefenor Calcodontiada, capitant des bravi abanti e l’arrossegaue entà botar-lo dehòra dera posita des flèches e trèir-li era armadura.
Era-Iliada_web	Que non se tardèc guaire era sua temptativa.
Era-Iliada_web	Lo vedec eth magnanim Agenor e en tot herir-lo damb era bronzinada lança en costat, qu’en baishar li quedèc descubèrt ath costat der escut, lo deishec sense fòrça enes membres.
Era-Iliada_web	D’aguesta manèra perdec Elefenor era vida e sus eth sòn còs heren acarnassida luta teucri e aquèus: coma lops s’escometien, e es uns as auti s’aucien.
Era-Iliada_web	Aiax Telamoni li lancèc un còp de lança a Simoise, hilh d’Antemion, que se trapaue ena flor dera joenessa.
Era-Iliada_web	Sa mair l’auie amainadat ena arriba deth Simois, quan damb es sòns pairs baishèc d’Ida entà veir es oelhes: plan per aquerò lo cridèren Simoise.
Era-Iliada_web	Queiguec eth guerrèr en povàs coma eth regde albar neishut ara vòra d’ua espaciosa lacuna e coronat d’arrames que braque eth carretèr damb eth hèr ludent entà hèr es arròdes d’un beròi car, deishant qu’eth soc se seque ena arriba; dera madeisha manèra, Aiax, deth linhatge de Zèus, esbaucèc a Simoise Antemida.
Era-Iliada_web	Anfide Priamida, que de hargada coirassa anaue vestit, lancèc a trauèrs dera multitud eth sòn agudent dard contra Aiax e non lo toquèc; heric ena cueisha a Leuc, valent d’Ulisses, mentre arrossegaue un cadavre: deishèc ad aguest e eth guerrèr queiguec ath sòn costat.
Era-Iliada_web	Ulisses, plan irritat per çò d’aguesta mòrt, trauessèc es prumères ringlères caperat de ludent bronze, s’arturèc près der aucidor, e botjant eth ròstre pertot lancèc era sua reludenta lança.
Era-Iliada_web	En veder-lo hugeren es teucri.
Era-Iliada_web	Que non siguec en bades eth trait, pr’amor qu’era lança de bronze li trauessèc es possi a Democoont, hilh bastard de Priam, qu’auie vengut d’Abide, país de velòces ègües: era escurina velèc es uelhs deth guerrèr, queiguec aguest damb tarrabast e es sues armes ressonèren.
Era-Iliada_web	Se heren enlà es combatents deth dauant e er illustre Hectòr; e es aquèus heren granes votzes, retirèren es mòrts e auancèren un bon tròç.
Era-Iliada_web	Mès Apòllo, qu’ac presenciaue des de Pergam, s’indignèc e damb fòrts crits ahisquèc as teucri:
Era-Iliada_web	Atau parlaue eth terrible diu dera ciutadèla.
Era-Iliada_web	Ath còp, era hilha de Zèus, era plan gloriosa Tritogenia, recorrie era armada aquèa e encoratjaue as qu’èren pòc afogadi.
Era-Iliada_web	Que siguec alavetz quan eth fado lancèc es laci dera mòrt contra Diores Amarincida.
Era-Iliada_web	Herit en cauilhar dret pera ponchuda pèira que li lancèc Piròo Imbrasida, capitan des tracis, qu’auie arribat d’Eno (era insolenta pèira li trinquèc ambdús tendons e eth uas) queiguec d’esquia en povàs, e en tot expirar estenie es braci entàs sòn companhs, quan eth madeish Piròo acodic ara prèssa e li fotèc era lança en melic; s’espargèren es intestins e es tenèbres velèren es uelhs deth guerrèr.
Era-Iliada_web	Mentre Piròo escometie, Toant er etòl li clauèc era lança en pièch, per dessús dera popeta e eth bronze li trauessèc eth paumon.
Era-Iliada_web	Se l’apressèc Toant, l’arrinquèc deth pièch era lança e calant-li era agudenta espada en vrente li treiguec era vida.
Era-Iliada_web	Mès que non li podec trèir era armadura, pr’amor que se vedec entornejat pes companhs deth mòrt, es tracis que dèishen créisher era cabeladura ena part nauta deth cap, que li clauèren es sues longues espades; e encara qu’ère corporent, vigorós e illustre, siguec refusat e li calèc hèr repè.
Era-Iliada_web	Atau queigueren e s’amasseren en povàs eth capitan des traci e eth des epèus, de bronzinades armadures, e ath sòn entorn moriren fòrça d’auti.
Era-Iliada_web	E aqueth que, sense èster herit per flècha o lança, auesse recorrut eth camp amiat dera man e protegit des flèches per Palas Minerva, non aurie repotegat es hèts des armes; donques qu’aqueth dia, gran nombre de teucri e d’aquèus tumèren, uns ath cant des auti, de capenjós en povàs.
Era-Iliada_web	Alavetz Palas Minerva bohèc ath laguens de Diomedes Tidida valor e audàcia, entà que ludesse entre toti es aquèus e artenhesse immensa glòria, e hec gésser deth sòn casco e deth sòn escut ua incessanta ahlama semblabla ar astre qu’ena tardor lutz e brilhe dempús de banhar-se en Ocean.
Era-Iliada_web	Tau resplendor deishauen anar eth cap e es espatles der eròi, quan Minerva l’amièc en centre dera batalha, aquiu a on ère màger eth nombre de guerrèrs que s’agitauen tumultuosament.
Era-Iliada_web	Que i auec en Troia un baron ric e irreprensible, sacerdòt de Vulcan, cridat Dares; e d’eth èren hilhs Fegèu e Idèu, adreits en tota sòrta de combats.
Era-Iliada_web	Aguesti anauen en un madeish car; e en tot desseparar-se des sòns, tumèren damb Diomedes, que des de tèrra e de pès les demorèc.
Era-Iliada_web	Quan se trapèren cara a cara, Fegèu lancèc, eth prumèr, era longa lança, que passèc per dessús dera espatla quèrra de Tidèu, sense herir-lo; lancèc aguest era sua e non siguec en bades, donques que l’ac clauèc ad aqueth en pièch, entre es popetes, e queiguec en solèr.
Era-Iliada_web	Idèu sautèc en tèrra, abandonant eth magnific car, sense que gausesse deféner eth cadavre (non s’aurie desliurat dera nera mòrt), e Vulcan lo treiguec san, en tot enrodar-lo en ua espessa broma, pr’amor de qué er ancian pair non s’aclapèsse massa.
Era-Iliada_web	Eth hilh deth magnanim Tidèu s’apoderèc des shivaus e les autregèc as sòns companhs entà que se les hessen a vier enes concaves naus.
Era-Iliada_web	Quan es orgulhosi teucri vederen qu’un des hilhs de Dares hugie e er aute quedaue mòrt entre es cars, a toti se les esmoiguec eth còr.
Era-Iliada_web	E Minerva, era des ludents uelhs, cuelhec dera man ath furibond Mart e li parlèc atau:
Era-Iliada_web	Deisharam que teucri e aquèus luten solets (siguen aguesti o aqueri qu’eth pair Zèus autrege era victòria) e mos retiraram, entà desliurar-mos dera colèra de Zèus?
Era-Iliada_web	Dit aquerò, treiguec dera liça ath furibond Mart e lo hec sèir ena erbosa arriba der Escamandre.
Era-Iliada_web	Es danaus heren húger as teucri, e cada un des sòns capitans aucic a un òme.
Era-Iliada_web	Comencèc eth rei d’òmes Agammenon en tot hèr quèir deth car ar corporent Òdi, capitan des alizonts: en virar-se entà húger, li clauèc era espada ena esquia, entre es espatles e era punta gessec peth pitrau.
Era-Iliada_web	Queiguec eth guerrèr damb tarrabastalh e es sues armes ressonèren.
Era-Iliada_web	Idomenèu li treiguec era vida a Feste, hilh de Bor eth meòni qu’auie arribat dera fertila Tarne, en tot introdusir-li era formidabla lança ena espatla dreta, quan pujaue en car: queiguec Feste, tenèbres orribles l’enrodèren e es servidors d’Idomenèu li treigueren era armadura.
Era-Iliada_web	Er Atrida Menelau aucic damb era agudenta espada a Escalamandre, hilh d’Estrofe, adreit en art dera caça.
Era-Iliada_web	Mès que non li servic ne enquia e tot Diana, que se complatz en lançar flèches, ne er art de lançar-les que n’auie tant assopliment: li calec húger, e er Atrida Menelau, famós pera sua lança, li fotèc un còp de lança ena esquia, entre es espatles, que li trauessèc eth pitrau.
Era-Iliada_web	Queiguec de bocadents e es sues armes ressonèren.
Era-Iliada_web	Meriones deishèc sense vida a Ferecle, hilh de Tecton Harmonida, que damb es sues mans fabricaue tota sòrta d’òbres d’engenh donques qu’ère plan estimat per Palas Minerva.
Era-Iliada_web	Aguest, sense conèisher es oracles des dius, li bastic es naus ben proporcionades a Alexandre, es quaus sigueren era prumèra causa de toti es malastres e un gran mau entàs teucri e entada eth madeish.
Era-Iliada_web	Meriones, quan artenhèc ad aqueth, li clauèc era espada ena anca dreta; e era punta, passant per dejós deth uas e apròp dera veishiga, gessec en aute costat.
Era-Iliada_web	Eth guerrèr queiguec de jolhs, gemegant, e era mòrt l’enrodèc.
Era-Iliada_web	Meges hec perir a Pedèu, hilh bastard d’Antenor, ath quau Teana, era divina, elevèc damb parièra sollicitud qu’as pròpris hilhs, pr’amor de complàder ath sòn espós.
Era-Iliada_web	Eth hilh de Filèu, famós pera sua espada, li clauèc ena nuca era sua ponchuda lança, e eth hèr li braquèc era lengua e gessec pes dents deth guerrèr.
Era-Iliada_web	Pedèu queiguec en povàs e mossegaue eth hered bronze.
Era-Iliada_web	Euripil Evemonida aucic ath divin Hipsenor, hilh der animós Dolopion, qu’ère sacerdòt d’Escamandre e eth pòble lo veneraue coma a un diu.
Era-Iliada_web	Lo perseguie Euripid, hilh illustre d’Evemon; eth quau, botant era man ena espada, d’un còp li braquèc eth robust braç, que sagnós queiguec en solèr.
Era-Iliada_web	Era porporada mòrt e eth fado crudèu velèren es uelhs deth troian.
Era-Iliada_web	Atau actuauen aguesti en dur combat.
Era-Iliada_web	Per çò que hè ath hilh de Tidèu, non auries coneishut damb qui ère, ne se pertanhie as teucri o as aquèus.
Era-Iliada_web	Caminaue furiós pera planhèra coma un holat torrent qu’en sòn rapid cors esbauce pònts, e negant de pic (quan què en abondor era ploja de Zèus) es verds camps, sense que se posque arturar, ne pes restanques ne peth romegàs, en tot esbauçar molti trabalhs polidi des joeni; tau tarrabastalh prebotjaue eth hilh de Tidèu enes nombroses falanges teucres que, enquia e tot estant tan nombroses, non gausauen resistir-lo.
Era-Iliada_web	Tanlèu coma er illustre hilh de Licaon vedec que Diomedes corrie furiós pera planhèra e costaue tumult as falanges, estirèc er arc corbat e lo heric ena espatla dreta, a trauèrs deth uet dera armadura, mentre eth atacaue.
Era-Iliada_web	Era crudèu flècha li trauessèc era espatla e era armadura se taquèc de sang.
Era-Iliada_web	E er illustre hilh de Licaon, en encuedar-se’n, cridèc damb votz fòrta:
Era-Iliada_web	D’aguesta forma tan vantaira parlèc.
Era-Iliada_web	Mès era rapida flècha non hec quèir a Diomedes; eth quau, arreculant entath car e entàs shivaus, li didec a Estenele, hilh de Capanèu:
Era-Iliada_web	Atau parlèc.
Era-Iliada_web	Estenele sautèc en tèrra, se l’apressèc e li treiguec era flècha dera espatla; era sang tumaue, en gésser a gargolhs, contra es malhes dera armadura.
Era-Iliada_web	E alavetz Diomedes, valent en combat, hec aguesta pregària:
Era-Iliada_web	Indomdada divinitat!
Era-Iliada_web	Se bèth còp ajudères benevòla ath mèn pair ena crudèu guèrra, sigues ara propícia damb jo, ò Minerva!
Era-Iliada_web	Tau siguec eth sòn prèc.
Era-Iliada_web	Palas Minerva l’escotèc, l’apraièc toti es membres e, mès que mès, es pès e es mans, e botant-lo ath sòn costat prononcièc aguestes alades paraules:
Era-Iliada_web	Se quauqu’un d’aqueri vie a temptar-te, non volgues combàter damb es immortaus, mès se venguesse ena lutaVenus, hilha de Zèus, heris-la damb er agudent bronze”.
Era-Iliada_web	Dit aquerò, Minerva, era des ludents uelhs, se n’anèc.
Era-Iliada_web	Eth hilh de Tidèu tornèc a calar- se entre es combatents deth dauant; e s’abans usclaue en desirs de lutar contra es troians, ara sentie que se li triplicaue eth coratge, coma un leon qu’eth pastor herís leugèrament en assautar ua pleta de lanudes oelhes e non l’aucís, senon que l’ahisque era fòrça: eth pastor dèishe de refusar-lo e entre en estable; es oelhes, en veder-se sense defensa, hugen enquia quèir lèu amolonades es ues sus es autes e era fèra ges dera pleta damb agil saut.
Era-Iliada_web	Damb aguesta furia entrèc enes hilades troianes eth fòrt Diomedes.
Era-Iliada_web	Alavetz aucic a Astinòo e a Hipirion, pastor d’òmes.
Era-Iliada_web	Ath prumèr li metec era lança peth pièch; contra Hipirion desgainèc era espada, e d’un talh ena clavicula li separèc eth braç deth còth e dera espatla.
Era-Iliada_web	Les deishèc e venguec ar encontre d’Abant e Poliido, hilhs d’Euridamant, qu’ère de madura edat e interprèt de sòmis: quan vengueren ena guèrra, er ancian non les deuèc interpretar es sòmis, donques que periren a mans deth fòrt Diomedes, que les treiguec es armes.
Era-Iliada_web	Se filèc dempús de cap a Janto e Toon, hilhs de Fenop (aguest les auie auut ena trista vielhesa que l’aclapaue e non engendrèc un aute hilh qu’eretèsse es sues riqueses), e a ambdús les treiguec era doça vida, en tot costar-li lèrmes e dolors ar ancian, que non les podec veir tornar dera guèrra; e mès tard es parents se repartiren er eretatge.
Era-Iliada_web	De seguit artenhèc Tidèu a Equemon e a Cromi, hilhs de Priam Dardanida, qu’anauen en madeish car.
Era-Iliada_web	Coma un leon, que penetrant ena vacada esbocine eth cap d’un buèu o d’ua vedèra que peishie en prat, atau eth hilh de Tidèu les hec quèir violentament deth car, les treiguec era armadura e autregèc es shivaus as sòn companhs entà que se les hessen a vier enes naus.
Era-Iliada_web	Enèes avertic que Diomedes esbauçaue es files des teucri, e anèc a cercar ath divin Pandar entre era liça e eth rambalh des lances.Trapèc fin finau ath fòrt e illustre hilh de Licaon; e en tot arturar-se ath sòn costat, li didec:
Era-Iliada_web	A on sauves er arc e es voladores flèches?
Era-Iliada_web	Qué se passe damb era tua fama?
Era-Iliada_web	Aciu que non as rivau e ena Licia arrés se vante d’auantatjar-te.
Era-Iliada_web	Li responec er illustre hilh de Licaon: “Enèes, conselhèr des teucri, de bronzinades armadures!
Era-Iliada_web	Se retire totafèt ar aguerrit hilh de Tidèu: arreconeishi eth sòn escut, eth sòn casco de naut cimalh e traucs a manèra de uelhs e as sòn shivaus, mès que non posqui assegurar s’ei un diu.
Era-Iliada_web	S’aguest guerrèr ei en realitat eth bellicós hilh de Tidèu, non se botge damb tau furia sense que quauqu’un des immortaus l’acompanhe, caperada era esquia damb ua broma, e desvie es rapides flèches que vòlen entada eth.
Era-Iliada_web	Li lancè ua flècha que lo heric ena espatla dreta, en tot penetrar peth uet dera armadura; me pensè que l’auia ja manat entà Pluton, e, ça que la, non l’aucí; solide ei un diu irritat.
Era-Iliada_web	Que non è aciu shivaus e cars que m’amien, encara qu’en palai de Licaon restèren onze cars beròis, fòrts, de nauèra construccion, caperadi damb cuèrs e damb es sòns respectius parelhs de shivaus que mingen blanca civada e uerdi.
Era-Iliada_web	Licaon, er ancian guerrèr, entre es molti conselhs que me balhèc quan partí deth magnific palai, me recomanèc qu’en dur combat manèssa as teucri pujat en car; mès jo non me deishè convéncer (qu’aurie estat milhor seguir eth sòn conselh) e refusè hèr-me a vier es shivaus per pòur de qué, acostumadi a minjar ben, se trapèssen sense peishèus en ua ciutat assetjada.
Era-Iliada_web	Les deishè, donc, e venguí coma fantassin en Ilion, fidant en arc qu’entad arren m’auie de servir.
Era-Iliada_web	È tirat contra dus illustres, er Atrida e eth hilh de Tidèu; as dus les costè herides que d’eres gessie fòrça sang, e sonque artenhí excitar-les mès.
Era-Iliada_web	Damb mala sòrt despengè deth clau eth corbat arc eth dia que venguí damb es teucri ena amena Ilion pr’amor de complàder ath divin Hectòr.
Era-Iliada_web	Li repliquèc Enèes, capitan des teucri: “Non parles atau.
Era-Iliada_web	Es causes non cambiaràn enquia que, montadi nosati en car, escometam ad aguest òme e sagem era sòrt des armes.
Era-Iliada_web	Puja en mèn car, tà que veigues quini son es shivaus de Tros e com saben madeish acaçar aquiu e delà dera planhèra que húger rapidament; eri mos amiaràn sans e en bona santat entara ciutat, se Zèus l’autrege de nauèth era victòria a Diomedes Tidida.
Era-Iliada_web	Responec er illustre hilh de Licaon: “Enèes!
Era-Iliada_web	Cuelh tu es retnes e guida es shivaus, pr’amor que tiraràn milhor deth car aubedint ath menaire que ja i son acostumadi, se mos hè húger eth hilh de Tidèu.
Era-Iliada_web	Tidèu mos ataque e mos aucisque e se hèsque a vier es shivaus.
Era-Iliada_web	Atau parlèren; e pujadi en hargat car, guidèren animosament as fòrts shivaus de dret entath hilh de Tidèu.
Era-Iliada_web	Se n’encuedèc Estenele, hilh de Capanèu, e li didec a Diomedes aguestes paraules:
Era-Iliada_web	Veigui que dus robusti barons, qu’era sua fòrça ei plan grana, vòlen combàter damb tu: er un, Pandar, ei adreit arquèr e se vante d’èster hilh de Licaon; er aute, Enèes, se vante d’auer estat engendrat peth magnanim Anquises e auer per mair a Venus.
Era-Iliada_web	En tot guardar-lo damb ròstre dur, li responec eth fòrt Diomedes: “Non me parles de húger, pr’amor que non ne vau a hèr cabau.
Era-Iliada_web	Que serie impròpri de jo, hèr repè o acovardar-me.
Era-Iliada_web	Es mies fòrces encara son intactes.
Era-Iliada_web	Mesprèdi pujar en car, e tau coma sò vierè a trapar-les, pr’amor que Palas Minerva non me dèishe tremolar.
Era-Iliada_web	Es sòns agils shivaus non les amiaràn luenh d’aciu s’ei que bèth d’eri se pòt escapar.
Era-Iliada_web	I auta causa te vau a díder, qu’auràs ben presenta: s’era sabenta Minerva m’autrege era glòria d’aucir a ambdús, tie aguesti rapids shivaus, en tot estacar-les ena parabanda, e agarra es shivaus d’Enèes entà treir-les des teucri e hèr-les a vier entàs aquèus de beròies armadures, pr’amor que pertanhen ara raça d’aqueri qu’eth gran profèta Zèus balhèc a Tros coma pagament deth sòn hilh Ganimedes, e son, per tant, es milhors de guairi viuen jos eth solei e jos era auròra.
Era-Iliada_web	Anquises, rei d’òmes, artenhèc aquerir, mejançant panatòri, shivaus d’aguesta raça junhent ègües damb aqueri, sense que Laomedont se n’encuedèsse; ne neisheren sies en palai, n’elevèc quate en sòn estable e li balhèc aguesti dus a Enèes, que bote en hujuda as sòns enemics.
Era-Iliada_web	Atau conversauen aguesti dus.
Era-Iliada_web	Lèu Enèes e Pandar, esperonant as rapids shivaus se les apressèren.
Era-Iliada_web	E er illustre hilh de Licaon exclamèc prumèr:
Era-Iliada_web	Donques qu’era velòça e damnatjosa flècha non te hec perir, vau a sajar de hè’c damb eth hèr dera lança”.
Era-Iliada_web	Didec; e brandint era immensa arma, fotèc un còp en escut deth Tidida: era punta de bronze trauessèc era rodèla e arribèc molt apròp dera armadura.
Era-Iliada_web	Er illustre hilh de Licaon cridèc de seguit:
Era-Iliada_web	Qu’ei immensa era glòria que vies de dar-me”.
Era-Iliada_web	Sense trebolar-se, li repliquèc Diomedes: “Errères eth còp, non as acertat; e me pensi que non deisharatz de combàter enquia qu’un de vosati quèigue e assadore de sang a Mart, er infatigable lutador”.
Era-Iliada_web	Didec, e li lancèc era lança que, dirigida per Minerva entath nas ath costat deth uelh, li trauessèc es blanqui dents: eth dur bronze braquèc era punta dera lengua e apareishec per dejós dera barba.
Era-Iliada_web	Pandar queiguec deth car, es sues ludentes e hargades armes ressonèren, s’espauriren es shivaus de leugèrs pès, e aquiu acabèren era vida e eth valor deth guerrèr.
Era-Iliada_web	Sautèc Enèes deth car damb er escut e era longa pica; e cranhent qu’es aquèus li panèssen eth cadavre, lo defenie coma un leon que fide ena sua bravesa, se botèc dauant deth mòrt, a punt era lança e caperat damb eth lis escut, e estarnant-se en grani sorriscles se dispausaue a aucir ad aqueth que se l’apressèsse.
Era-Iliada_web	Mès eth Tidida, agarrant ua gran pèira que dus des òmes actuaus non poirien amiar e qu’eth manejaue aisidament, heric a Enèes ena croishidèra der isquion damb eth femur que se cride cotyla; era aspra pèira trinquèc era cotyla, estarnèc es dus tendons e arrinquèc era pèth.
Era-Iliada_web	Er eròi queiguec de jolhs, apuèc era robusta man en solèr e era net escura caperèc es sòns uelhs.
Era-Iliada_web	E aquiu aurie perit eth rei d’òmes Enèes, se non ac auesse avertit era sua mair Venus, hilha de Zèus, que l’auie concebut d’Anquises, pastor de buèus.
Era-Iliada_web	Era divessa estenec es sòns blanqui braci ath hilh estimat e lo caperèc damb un ludent mantèl, pr’amor de defener-lo des traits; non siguesse que quauqu’un des danaus, d’agils shivaus, clauant-li eth bronze en pièch, li treiguesse era vida.
Era-Iliada_web	Mentre Venus treiguie a Enèes dera liça, eth hilh de Capanèu non desbrembèc es ordes que li balhèc Diomedes, valent en combat: Tenguec aquiu, luenh dera batalha, es sòns fòrts shivaus, en tot estacar es brides ena parabanda, e apoderant-se des shivaus, de beròis crins, d’Enèes, les hec passar des teucri entàs aquèus de beròies armadures e les autregèc a Deipile, eth companh que mès estimaue per çò dera sua prudéncia, pr’amor de qué se les hesse a vier enes naus.
Era-Iliada_web	Ara seguida pugèc en car, agarrèc es lustrades retnes e guidèc sollicit es shivaus entà Diomedes.
Era-Iliada_web	Er eròi acaçaue damb eth crudèu bronze a Ciprina, en tot conèisher qu’ère ua divinitat febla, non d’aqueres que romen peth combat des òmes, coma Minerva o Belona, assoladora de ciutats.
Era-Iliada_web	Tanlèu coma arribèc a artenher-la entre era multitud, eth hilh deth magnanim Tidèu, botant era ahilada pica, li hec ua escarraunhada ena trenda man dera divessa: era punta li trauessèc eth pèplum divin, òbra des madeishes gràcies, e li trinquèc era pèth deth paumet dera man.
Era-Iliada_web	Ragèc sang divina, o milhor dit, ragèc er icor; qu’aquerò ei çò qu’an es benauradi dius, pr’amor que non mingen pan ne beuen vin nere, e plan per aquerò manquen de sang e son cridadi immortaus.
Era-Iliada_web	Era divessa, hènt un gran sorriscle, hec enlà ath hilh que Febo Apòllo recebec enes sòns braci e s’enrodèc ena espessa broma; non siguesse que quauqu’un des danaus, de leugèrs shivaus, clauant-li eth bronze en pièch, li treiguesse era vida.
Era-Iliada_web	E Diomedes, valent en combat, didec damb fòrça:
Era-Iliada_web	Non n’as pro enganhant as febles hemnes?
Era-Iliada_web	Me pensi que s’intervies ena batalha te costarà orror era guèrra, encara que sigues a grana distància d’a on sigue era batalha.
Era-Iliada_web	Atau s’exprimic.
Era-Iliada_web	Tie pietat de jo e da-me es brides entà que posca entornar en Olimp, ena casa des immortaus.
Era-Iliada_web	Didec, e Mart li prestèc es shivaus de daurades brides.
Era-Iliada_web	Venus pugèc en car, damb eth còr afligit; Iris se botèc ath sòn costat, e cuelhent es retnes ahisquèc damb eth soriac ad aqueri que contents lheuèren eth vòl.
Era-Iliada_web	Lèu arribèren ena casa des dius, en naut Olimp; e era diligenta Iris, de pèus leugèrs coma eth vent, arturèc es shivaus, les desatelèc deth car e les botèc un peishèu divin.
Era-Iliada_web	Era divessa Venus se refugièc ena hauda de sa mair Dione; que, en tot receber-la enes sòns braci e amorassar-la damb era man, li didec:
Era-Iliada_web	Li responec de seguit era alègra Venus: “Me heric eth hilh de Tidèu, Diomedes supèrb, pr’amor que treiguia dera liça ath mèn hilh Enèes, estimat per jo mès que cap aute.
Era-Iliada_web	Responec Dione, divina entre es divesses: “Tie eth dolor, hilha mia, e tie-lo encara que sigues aclapada; pr’amor que molti des residents der Olimp auem auut de tolerar ofenses des òmes, as quaus les ahiscam entà costar-mos, es uns dius as auti, òrres maus.
Era-Iliada_web	Les tolerèc Mart, quan Oto e eth fòrt Efialtes, hilhs d’Alocèu, lo tengueren tretze mesi estacat damb fòrtes cadies en ua preson de bronze: aquiu aurie perit eth diu insadorable de combat, s’era sua mairastra, s’era plan beòria Eribea, non l’ac auesse dit a Mercuri, que treiguec furtiuament dera preson a Mart lèu inanimat, donques qu’es crudèus ligams l’aclapauen.
Era-Iliada_web	Les tolerèc tanben Juno, quan eth vigorós hilh d’Anfitrion la heric en pièch dèstre damb ua flècha de tres puntes; un gran dolor tormentèc alavetz ara divessa.
Era-Iliada_web	E les tolerèc tanben er illustre Pluton quan eth madeish hilh de Zèus, qu’amie era egida, lançant-li ena pòrta deth lunfèrn ua rapida flècha, ada eth qu’ère entre es mòrts, l’autregèc ath dolor: damb eth còr afligit, trauessat de dolor (pr’amor qu’era flècha se l’auie clauat ena robusta espatla e aclapaue eth sòn coratge), venguec eth diu en palai de Zèus, en vast Olimp, e Peon lo guaric, coma cap mortau ac auesse hèt, en tot botar-li sus es herides drògues caumantes.
Era-Iliada_web	Gausat!
Era-Iliada_web	Temerari!
Era-Iliada_web	Non s’estaue de cométer accions nefastes e entristie damb er arc as dius que demoren en Olimp.
Era-Iliada_web	Ad aguest l’a ahiscat contra tu Minerva, era divessa des ludents uelhs.
Era-Iliada_web	Insensat!
Era-Iliada_web	Ignore eth hilh de Tidèu qu’aqueth que lute contra es immortaus, ne arribe a vielh ne es hilhs lo receben, en tot cridar-lo papà!
Era-Iliada_web	Didec, e damb es mans apraièc era lesion; se guaric era herida e es grani dolors se caumèren.
Era-Iliada_web	Minerva e Juno qu’ac presenciauen, sageren de repotegar a Zèus Saturn damb mordaces paraules; e era divessa des ludents uelhs comencèc a parlar d’aguesta manèra:
Era-Iliada_web	T’emmaliciaràs damb jo per çò que vau a dider?
Era-Iliada_web	D’aguesta manèra pàrlèc.
Era-Iliada_web	Arric eth pair des òmes e des dius, e cridant ara daurada Venus, li didec:
Era-Iliada_web	Atau conversauen es dius.
Era-Iliada_web	Diomedes, valent en combat, tumèc damb Enèes, encara que comprenie qu’eth madeish Apòllo estenie era sua man sus eth; pr’amor que possat peth desir d’acabar damb er eròi e de trèir-li es magnifiques armes, ja non respectaue ne ath gran diu.
Era-Iliada_web	Tres còps assautèc a Enèes damb era intencion d’aucir-lo; tres còps agitèc Apòllo eth refulgent escut.
Era-Iliada_web	E quan, semblable a un diu, atacaue per quatau viatge, er arquèr Apòllo l’escridassèc damb terribles votzes:
Era-Iliada_web	Atau parlèc.
Era-Iliada_web	Eth Tidida arreculèc un shinhau entà non her-se a vier era colèra der arquèr Apòllo; e eth diu, en trèir a Enèes deth combat, l’amièc entath temple qu’auie ena sagrada Pergam: qu’èren ath sòn laguens, Latona e Diana, que se complatz en lançar flèches, e guariren ar eròi e l’aumentèren eth vigor e era beresa deth còs.
Era-Iliada_web	Mentre Apòllo, qu’amiaue un arc d’argent, formèc un simulacre d’Enèes e dera sua armadura; e ath sòn entorn, teucri e divins aquèus tumauen es escuts de cuèr de buèu e es alats bloquèrs que les protegien es pièchs.
Era-Iliada_web	E Febo Apòllo li didec alavetz ath furibond Mart:
Era-Iliada_web	Vòs entrar ena liça e trèir ad aguest òme, ath Tidida, que serie capable de combàter enquia e tot damb eth pair Zèus?
Era-Iliada_web	Quan auec dit aquerò, se seiguec ena eminenta Pergam.
Era-Iliada_web	Eth funèst Mart, cuelhent era figura der agil Acamant, capitan des tracis, ahisquèc as que militauen enes tropes troianes e encoratgèc as hilhs illustres de Priam:
Era-Iliada_web	Enquia quan deisharatz qu’eth pòble perisque a mans des aquèus?
Era-Iliada_web	Dilhèu enquia qu’er enemic arribe enes solides pòrtes des murs?
Era-Iliada_web	Que jatz en tèrra un baron qu’aunoràuem coma ath divin Hectòr: Enèes, hilh deth magnanim Anquises.
Era-Iliada_web	Damb aguestes paraules les ahisquèc a toti entath valor e era fòrça.
Era-Iliada_web	Ath còp, Sarpedon repotegaue atau ath divin Hectòr:
Era-Iliada_web	Qué s’a passat damb eth valor qu’abans mostraues?
Era-Iliada_web	Dideres que defeneries era ciutat sense tropes ne aliats, solet, damb es tòns frairs e parents.
Era-Iliada_web	D’aguesti non ne veigui ne posqui desnishar-ne a degun: toti son en tot tremolar coma gossets ath torn d’un leon, mentre lutam sonque aqueri qu’èm auxiliars.
Era-Iliada_web	Jo que ne sò un d’eri, vengut de fòrça luenh, dera Licia, plaçada ara vòra deth Janto plen de gorgs; aquiu deishè ara mia estimada esposa, ath mèn trende mainatge e fòrça riqueses que desire eth que n’a de besonh.
Era-Iliada_web	Mès, a maugrat d’aquerò e de non auer aciu arren que se posquen hèr a vier es aquèus, encoratgi as licis e desiri lutar damb aguest guerrèr; e tu ès arturat e ne tansevolh ahisques as auti òmes tà que resistisquen ar enemic e defenen as sues esposes.
Era-Iliada_web	A veir se, s’auéssetz queigut en ua hilat de lin que tot ac enròde, arribaratz a èster presa e butin des enemics, e aguesti esbaucen era populosa ciutat.
Era-Iliada_web	Atau parlèc Sarpedon.
Era-Iliada_web	Es sues paraules li rosiguèren era amna a Hectòr, que sautèc deth car en solèr, sense deishar es armes; e brandint un parelh d’ahilades espades, recorrec era armada, l’encoratgèc a combàter e prebotgèc ua terribla batalha.
Era-Iliada_web	Es teucri se virèren de cara as aquèus entà escometer-les, e es aquèus tengueren amolonadi era escometuda e non s’arrauliren.
Era-Iliada_web	Coma en balajatge, quan era ròia Ceres dessepare eth gran dera palha damb era bohada deth vent, er aire se hè a vier eth borrilhon de povàs pes sagrades aires e es molons de palha blanquissen; dera madeisha manèra es aquèus se tornauen esblancossidi damb eth povàs e quilhauen entath cèu de bronze es shivaus de guairi venguien a trapar-se ena batalha.
Era-Iliada_web	Es menaires amiauen as shivaus entath combat e es guerrèrs escometien de cara damb tota era fòrça des sòns braci.
Era-Iliada_web	Eth furibond Mart caperèc eth camp d’espessa broma pr’amor d’ajudar as teucri e anaue pertot; complint atau er encargue que li hec Febo Apòllo, eth dera daurada espada, de qué ahisquèsse eth coratge d’aqueri, quan vedec que Minerva, era protectora des danaus, se n’anaue.
Era-Iliada_web	Eth diu treiguec a Enèes deth sumptuós temple; e bohant valor ath pastor d’òmes lo deishèc entre es sòns companhs, que s’alegrèren de veder-lo viu, san e revestit de valor, mès que non li preguntèren arren, pr’amor que non les ac permetie eth combat suscitat peth diu der arc d’argent, per Mart, funèst entàs mortaus, e pera Discòrdia, qu’eth sòn furor ei insadorable.
Era-Iliada_web	Ambdús Aiaces, Ulisses e Diomedes encoratjauen as danaus ena luta; e aguesti, en sòrta d’espaurir-se dauant dera fòrça e des votzes des teucri, les demorauen tan fèrms coma es bromes que Zèus dèishe quietes enes cims des montes pendent era cauma, quan dormissen eth Borèas e es auti vents fòrts que damb sonora bohada dissipen es grises bromasses; tan fèrmament demorauen es danaus as teucri, sense pensar ena hujuda.
Era-Iliada_web	Er Atrida borie entre era multitud e encoratjaue a toti:
Era-Iliada_web	Sigatz òmes, mostratz qu’auetz un còr valent e avergonhatz-vos de semblar covards en dur combat!
Era-Iliada_web	Didec, e lançant damb leugeresa eth dard, heric ath capitan Deicoont Pergadia, deth magnanim Enèes, qu’ada eth venerauen es troians coma ara descendéncia de Priam per çò dera sua valentia ena luta enes prumères files.
Era-Iliada_web	Eth rei Agammenon acertèc en foter-li un còp de lança en escut, que non artenhèc a detier eth dard, aguest lo trauessèc, e esbocinant-li eth cinturon, se clauèc ena part baisha deth vrente deth guerrèr.
Era-Iliada_web	Deicoont queiguec damb tarrabast e es sues armes ressonèren.
Era-Iliada_web	Enèes aucic a dus hilhs de Diocles, Creton e Orsilòc, barons fòrça valents qu’eth sòn pair viuie ena ben bastida Feras, aprovedit de riqueses, e ère descendent d’Alfèu qu’adaiugüe eth país des pilis.
Era-Iliada_web	Er Alfèu engendrèc a Orsilòc, que regnèc sus fòrça òmes; Orsilòc siguec pair deth magnanim Diocles, e d’aguest neisheren es dus bessons Creton e Orsilòc, adreits en tota sòrta de combats; es quaus, a penes arribadi ena joenessa, anèren en neres naus e ath costat des aquèus entà Troia, pr’amor de resvenjar as Atridas Agammenon e Menelau e aquiu era mòrt les caperèc damb eth sòn mantèl.
Era-Iliada_web	Coma dus leons qu’elevadi per sa mair ena espessa seuva deth cim d’un monte, esbaucen es estables, en tot panar buèus e moltes oelhes, enquia qu’es òmes les aucissen en ahilat bronze; dera madeisha manèra, aqueri, que semblauen nauti avets, queigueren vençudi per Enèes.
Era-Iliada_web	En veder-les queigudi en solèr, cuelhec pietat Menelau, estimat de Mart, e de seguit, revestit de ludent bronze e brandint era lança, se dauric camin entre es prumères files: Mart l’excitaue er in pr’amor de qué queiguesse a mans d’Enèes.
Era-Iliada_web	Mès Antilòc, hilh deth magnanim Hectòr, que se n’encuedèc, partic darrèr deth pastor d’òmes cranhent que l’arribèsse quauquarren e les frustrèsse era empresa.
Era-Iliada_web	Quan es dus guerrèrs, desirosi de lutar, brandien es agudentes lances entà escometer-se, se placèc Antilòc ath cant deth pastor d’òmes; Enèes, encara qu’ère lutaire valent, non gausèc demorar-les; e eri poderen hèr-se a vier es cadavres d’aqueri malerosi, botar-les en mans des sòns amics e tornar entà combàter en punt mès auançat.
Era-Iliada_web	Alavetz auciren a Pilemenes, parièr a Mart, capitan des valents plafagons qu’anauen armats damb escut: er Atrida Menelau, famós pera sua pica, li calèc era lança ath costat dera clavicula.
Era-Iliada_web	Antilòc heric d’un còp de pèira en code ath valent escudèr Midon Atimniada, quan aguest agarraue es solipèdes shivaus (es reludentes retnes queigueren des sues mans en povàs), e en tot escometer-lo damb era espada li fotèc un talh enes possi.
Era-Iliada_web	Midon, desirós, queiguec deth car: s’en.honsèc eth sòn cap damb eth còth e part des espatles en sable qu’aquiu ère abondós, e atau s’estèc pendent ua bona estona enquia qu’es shivaus, pernejant, lo lancèren en solèr; Antilòc s’apoderèc deth car, ahisquèc as shivaus, e se les hec a vier en campament aquèu.
Era-Iliada_web	En veder-lo, s’estrementic Diomedes, valent en combat.
Era-Iliada_web	Tau qu’er expèrt viatjaire, dempús d’auer trauessat ua gran planhèra, se pose en arribar en un arriu de rapid corrent que desboque en mar, perceb eth mormolh des esglumoses aigües e torne rapidament entà darrèr, d’aguesta manèra arreculèc eth hilh de Tidèu, cridant as sòns:
Era-Iliada_web	Com mos podem admirar de qué eth divin Hectòr sigue adreit lancèr e audaç lutaire?
Era-Iliada_web	Ath sòn costat que i a tostemp bèra divinitat entà desliurar-lo dera mòrt, e ara ei Mart, transfigurat en mortau, que l’acompanhe.
Era-Iliada_web	D’aguesta manèra parlèc.
Era-Iliada_web	Es teucri arribèren plan près d’eri, e Hectòr aucic a dus barons adreits ena luta qu’anauen en un madeish car: Menestes e Anquiale.
Era-Iliada_web	En veder-les queigudi en solèr, cuelhec pietat eth gran Aiax Telamoni; e, en tot arturar- se fòrça apròp der enemic, lancèc era pica reludenta contra Anfi, hilh de Selag, que demoraue en Peso, ère plan ric en bens e semiats, e auie vengut (possat peth fado) entà ajudar a Priam e as sòns hilhs.
Era-Iliada_web	Aiax Telamoni acertèc a tocar-li eth cinturon, era longa pica se clauèc en baish vrente, e eth guerrèr queiguec damb tarrabast.
Era-Iliada_web	Correc er illustre Aiax entà trèir-li es armes (es teucri heren plòir sus er eròi agudents e reludents dards, que d’eri ne recebec fòrça er escut), e botant eth pè sus eth cadavre, l’arrinquèc era bronzinada lança; mès que non li podec trèir des espatles era magnifica armadura pr’amor qu’ère aclapat pes balestades.
Era-Iliada_web	Cranhèc veder-se embarrat laguens d’un fòrt cercle per orgulhosi teucri, qu’en gran nombre e damb valentia quilhauen es sues lances; e encara qu’ère corporent, vigorós e illustre, siguec refusat e li calèc arrecular.
Era-Iliada_web	Atau se comportauen aguesti en dur combat.
Era-Iliada_web	Eth fado poderós amièc contra Sarpedon, parièr a un diu, a Tlepoleme Heraclita, valent e de grana estatura.
Era-Iliada_web	Quan ambdús eròis, hilh e arrèhilh de Zèus, qu’amolone es bromes, se traperen cara a cara, Tlepoleme siguec eth prumèr de parlar e didec:
Era-Iliada_web	Quin besonh n’as, sense èster entrainat entara guèrra, de vier a tremolar?
Era-Iliada_web	Mentissen aqueri qu’afirmen qu’ès hilh de Zèus, qu’amie era egida, pr’amor que non te retires as barons engendrandi en tempsi anteriors per aguest diu, coma diden que siguec eth mèn valerós pair, eth forçut Hercules, de còr de leon; eth quau, en tot auer vengut a cercar es shivaus de Laomedont, damb es sues soletes naus e pòqui òmes, artenhèc saquejar era ciutat e despoblar es sòns carrèrs.
Era-Iliada_web	Li responec Sarpedon, capitan des licis: “Tlepoleme!
Era-Iliada_web	Atau parlèc Sarpedon e Tlepoleme quilhèc era lança de herèisho.
Era-Iliada_web	Es longues lances partiren ath còp des mans.
Era-Iliada_web	Sarpedon heric a Tlepomene: era perilhosa punta li trauessèc eth còth, e es tenèbres dera net velèren es uelhs deth guerrèr.
Era-Iliada_web	Tlepoleme clauèc era sua grana lança ena cama dreta de Sarpedon: eth bronze penetrèc damb fòrça enquiath uas, mès encara Zèus desliurèc ath sòn hilh dera mòrt.
Era-Iliada_web	Es illustres companhs de Sarpedon, parièr a un diu, lo treigueren deth combat, damb era grana lança que, arrossegant, li hège fòrça mau; pr’amor que damb era pressa arrés les avertic ne pensèc en arrincar-la-se dera cama, entà que podesse pujar en car.
Era-Iliada_web	Tanta ère era fatiga que lo suenhauen.
Era-Iliada_web	Ath sòn torn, es aquèus, de beròies armadures, se heren a vier deth camp a Tlepoleme.
Era-Iliada_web	Eth divin Ulisses, d’amna tranquilla, lo vedec, sentec que se li lheuaue eth còr, e pensèc ena sua ment e en sòn esperit s’auie de perseguir ath hilh de Zèus tonant o trèir-les era vida a molti licis.
Era-Iliada_web	Que non l’auie autrejat eth fado aucir damb er agudent bronze ath valent hilh de Zèus, e plan per aquerò Minerva l’inspirèc qu’escometèsse as licis.
Era-Iliada_web	Aucic alavetz a Cerane, Alastor, Cromi, Alcandre, Hali, Noemon e Pritanis, e enquia e tot mès licis aurie mòrt eth divin Ulisses, se non ac auesse vist eth gran Hectòr, de tremolant casco, que, caperat de ludent bronze, se dauric pas entre es combatents deth dauant e costèc terror as danaus.
Era-Iliada_web	S’alegrèc dera sua arribada Arpedon, hilh de Zèus e deishèc anar aguestes planhoses paraules:
Era-Iliada_web	D’aguesta sòrta parlèc.
Era-Iliada_web	Hectòr, de tremolant casco, passèc corrent, sense responer-li, pr’amor qu’usclaue en desirs de refusar çò de mès lèu possible as aquèus e trèir-les era vida a molti guerrèrs.
Era-Iliada_web	Es illustres companhs de Sarpedon, parièr a un diu, l’amièren entath pè d’ua beròia ausina consagrada a Zèus, qu’amie era egida.
Era-Iliada_web	E eth valerós Pedagont eth sòn amic estimat, l’arrinquèc era lança de herèisho.
Era-Iliada_web	Estabordit quedèc er eròi e escura broma caperèc es sòns uelhs; mès lèu tornèc ena sua normalitat, pr’amor qu’era bohada de Borèas lo remetec quan ja a penes podie alendar.
Era-Iliada_web	Es aquèus, en escometer-les Mart e Hectòr armat de bronze, ne tornauen entàs neres naus, ne refusauen er atac, senon que se retirauen tanlèu se’n saberen de qué aqueth diu se trapaue entre es teucri.
Era-Iliada_web	Qui siguec eth prumèr, qui eth darrèr des qu’alavetz auciren Hectòr, hilh de Priam, e eth Mart de hèr?
Era-Iliada_web	Quan Juno, era divessa des blanqui braci, vedec qu’es dus aucien a fòrça aquèus en dur combat, li didec a Minerva aguestes alades paraules:
Era-Iliada_web	Hilha de Zèus, qu’amie era egida!
Era-Iliada_web	Indomdada divinitat!
Era-Iliada_web	Ueda serà era promesa que li hérem a Menelau de qué non partirie sense esbauçar era ben muralhada Ilion, se deisham qu’eth perniciós Mart dèishe anar es sòns furors.
Era-Iliada_web	Va, pensem en prestar ar eròi poderosa ajuda”.
Era-Iliada_web	Didec; e Minerva, era divessa des ludents uelhs, non desaubedic.
Era-Iliada_web	Juno, divinitat venerabla, hilha deth gran Saturn, atelèc es shivaus damb es sues daurades brides, e Hebe botèc diligentament en fòrt èish, en ambdús costats deth car, er corvades arròdes de bronze qu’auien ueit arrais.
Era-Iliada_web	Qu’ère d’aur era indestructibla bòla, de bronze es ajustades admirables jelhes, e d’argent es tornejadi cubs.
Era-Iliada_web	Eth sèti descansaue sus bandes d’aur e de plata, e ua dobla parabanda enrodaue eth car.
Era-Iliada_web	Per dauant gessie era argentada barra, qu’ena sua punta estaquèc era divessa ua joata d’aur damb brides d’aur tanben; e Juno, que desiraue eth combat e era luta, junhèc es shivaus de pès leugèrs.
Era-Iliada_web	Minerva, hilha de Zèus, qu’amie era egida, deishèc quèir en solèr era beròia tunica brodada qu’era madeisha auie teishut e hargat damb es sues pròpries mans; se vestic era armadura de Zèus, qu’amolone es bromes, e s’armèc entara luctuosa guèrra.
Era-Iliada_web	Pengèc ena sua espatla era espaventosa egida ornada que corone eth terror: aquiu son era Discòrdia, era Fòrça e era Persecucion òrra; aquiu eth cap dera Gorgona, monstre crudèu e espaventós, prodigi de Zèus, qu’amie era egida.
Era-Iliada_web	Caperèc eth sòn cap damb casco d’aur, de doble cimèrla e quate bonhes, apte entà resistir ara infantaria de cent ciutats.
Era-Iliada_web	E pujant en flamant car, agarrèc era lança poderosa, longa, fòrta, que damb era era hilha deth poderós pair destruís ringlères sanceres d’eròis quan s’encolerís contra eri.
Era-Iliada_web	Juno piquèc damb eth soriac as shivaus, e en tot daurir-se, per eres madeishs, croishint, es pòrtes deth Cèu que suenhen es Hores (ada eres ei fidat er espaciós cèu e er Olimp) entà remòir o plaçar dauant era densa broma.
Era-Iliada_web	Per aquiu, a trauèrs des pòrtes, se filèren es shivaus docils ath soriac e trapèren a Saturn, seigut a despart des auti dius, en mès naut des cims der Olimp.
Era-Iliada_web	Juno, era divessa des blanqui braci, arturèc alavetz as shivaus, entà hèr-li aguesta pregunta ar illustre Zèus Saturn:
Era-Iliada_web	Non t’indignes contra Mart en presenciar es sòns atròci hèts?
Era-Iliada_web	Guairi e quini barons aquèus a hèt perir temeraria e injustament!
Era-Iliada_web	Jo sò trista, e Ciprina e Apòllo s’alègren d’auer ahiscat ad aguest hòl que non se’n sap de cap lei.
Era-Iliada_web	Atau s’exprimic.
Era-Iliada_web	Juno, era divessa des blanqui braci, l’aubedic e foetèc as shivaus, que volèren gaujosi entre era tèrra e er estelat cèu.
Era-Iliada_web	Tot er espaci qu’artenh a veir eth qu’ei seigut en naut cim, tache era sua guardada en vinós mar, lo sauten en un bot es shivaus, de sonores endilhades, des dius.
Era-Iliada_web	Tanlèu coma ambdues divinitats arribèren en Troia, Juno arturèc eth car en lòc a on eth Simois e er Escamandre amassen es sues aigües; desatelèc es shivaus, les caperèc d’espessa broma, e eth Simois hec créisher era èrba entà que peishessen.
Era-Iliada_web	Es divesses comencèren a caminar, semblables en pas a timides palomes, impacientes per ajudar as aquèus.
Era-Iliada_web	Quan arribèren en lòc a on ère eth fòrt Diomedes, dondaire de shivaus, damb es mès e milhors capitans que se retirauen a carnassèrs leons o sanglars, qu’era sua fòrça ei grana, s’arturèren; e Juno, era divessa des blanqui braci, cuelhent er aspècte deth magnanim Estentor, qu’auie ua votz de bronze e cridaue coma cinquanta, exclamèc:
Era-Iliada_web	Damb taus paraules les ahisquèc a toti eth valor e era fòrça.
Era-Iliada_web	Minerva, era divessa des ludents uelhs, venguec ara cèrca deth hilh de Tidèu e lo trapèc ath cant deth sòn car e des shivaus, en tot refrescar era herida que Pandar li costèc damb ua flècha.
Era-Iliada_web	Era sudor lo shordaue dejós dera armèla der escut qu’eth sòn pes sentie er eròi; e lheuant aguest damb era sua cansada man era correja, se shugaue era ennerida sang.
Era-Iliada_web	Era divessa apuèc era dèstra ena joata des shivaus e didec:
Era-Iliada_web	Qu’ère aguest de petita estatura, mès bellicós.
Era-Iliada_web	E encara que non lo deishèsse combàter ne senhalar-se (coma ena ocasión que, en auer anat coma embaishador en Tebas, se trapèc luenh des sòns entre ua multitud de cadmèus e li balhè era orde de qué hesse taulejades tranquil en palai) sauvaue tostemp eth sòn esperit valerós; e desfisant as joeni cadmèus, les vencie aisidament en tota sòrta de peleges.
Era-Iliada_web	D’aguesta sòrta lo protegia!
Era-Iliada_web	Ara qu’ei a tu qu’assistisqui e defeni, ahiscant-te a lutar coratjosament damb es teucri.
Era-Iliada_web	Mès, o ben er excessiu trabalh dera guèrra a fatigat es tòns membres, o te senhorege er inanimat terror.
Era-Iliada_web	Li responec eth fòrt Diomedes: “Te coneishi, ò divessa, hilha de Zèus, qu’amie era egida.
Era-Iliada_web	Plan per aquerò te parlarè damb plaser, sense amagar-te arren.
Era-Iliada_web	Que non me senhorege er inanimat terror ne cap auta hloishèra; mès me’n brembi encara des ordes que me balhères.
Era-Iliada_web	Non me deishaues combàter damb es benauradi dius; mès se Venus, hilha de Zèus, se presentèsse ena luta l’auria de herir damb er escut agudent.
Era-Iliada_web	Responec Minerva, era divessa des uelhs ludents: “Diomedes Tidida, estimat deth mèn còr!
Era-Iliada_web	Non cranhes a Mart ne a cap des immortaus; autant te vau a ajudar.
Era-Iliada_web	Tè, dirigís as shivaus entà Mart, heris-lo d’apròp e non respèctes ath furibond diu, ad aguest lhòco voluble e neishut entà damnatjar, qu’a Juno e a jo mos prometec combàter contra es teucri en favor des aquèus e ara s’està damb eri e se n’a desbrembat des sues paraules”.
Era-Iliada_web	A penes auec prononciat aguestes paraules, cuelhec dera man a Estenele que sautèc diligent deth car.
Era-Iliada_web	Pugèc era enventida divessa, en tot plaçar-se ath cant de Diomedes, e er èish dera ausina croishic pr’amor qu’amiaue a ua divessa terribla e a un baron plan fòrt.
Era-Iliada_web	Palas Minerva, en agarrar eth soriac e es retnes, guidèc as solipèdes shivaus entà Mart; eth quau li treiguie era vida a gigant Perifant, illustre hilh d’Oquesi e eth mès valent des etols.
Era-Iliada_web	A tau baron aucie Mart, tacat d’omicidis.
Era-Iliada_web	E Minerva se botèc eth casco de Pluton pr’amor de qué eth furibond diu non l’arreconeishesse.
Era-Iliada_web	Quan Mart, funèst entàs mortaus, les vedec vier, en tot deishar ath gigantesc Perifant estirat aquiu a on l’auie aucit, se filèc de cap ath divin Diomedes, dondaire de shivaus.
Era-Iliada_web	Quan se trapèc a ua cuerta distància, Mart, que desiraue acabar damb Diomedes, li lancèc era bronzinada lança, per dessús dera joata e des retnes; mès Minerva, agarrant-la e aluenhant-la deth car hec qu’aqueth fotèsse eth còp en bades; ath sòn torn, Diomedes, valent en combat, escometèc a Mart damb era pica de bronze, e Palas Minerva, en tot afustar-la ena part baisha deth vrente deth diu, a on eth cinturon lo sarraue, lo heric, l’estarnèc era polida pèth e retirèc era arma.
Era-Iliada_web	Eth fòrt Mart cridèc coma cridarien nau o dètz mil òmes qu’arribèssen as mans ena guèrra.
Era-Iliada_web	E tremolèren, espauridi, aquèus e teucri.
Era-Iliada_web	Tan fòrt bramèc Mart, insadorable de combat!
Era-Iliada_web	Coma er ombriu bugàs que se despen des bromes pera accion d’un impetuós vent ardent, atau li semblaue a Diomedes Tidida eth fòrt Mart quan, caperat de broma, se filaue entar ample cèu.
Era-Iliada_web	Eth diu arribèc de seguit en naut Olimp, ostau des divinitats; se seiguec, damb eth còr aclapat, ath cant de Saturn Zèus; mostrèc era sang immortau que rajaue dera herida, e alendant didec aguestes paraules:
Era-Iliada_web	Non t’anuges en presenciar tant atròci hèts?
Era-Iliada_web	Tostemp es dius auem patit maus orribles que reciprocament mos costam entà complàder as òmes; toti èm emmaliciadi damb tu, pr’amor qu’engendrères ua hilha hòla, funèsta, que solet se tie a accions dolentes.
Era-Iliada_web	Toti es dius que son en Olimp t’aubedissen e te respècten; mès ada era non la ties damb paraules ne damb òbres, senon que l’ahisques, per çò d’èster tu eth pair d’aguesta hilha perniciosa qu’a botjat ar insolent Diomedes, hilh de Tidèu, a combàter, ena sua furia, damb es immortuas dius.
Era-Iliada_web	Prumèr heric a Ciprina ena man, e dempús, coma se siguesse un diu, m’escometèc a jo.
Era-Iliada_web	En tot guardar-lo damb esquiu ròstre, Zèus, qu’amolone es bromes, responec: “Inconstant!
Era-Iliada_web	Non te planhes, seigut ath mèn costat, pr’amor que m’ès mès odiós que cap aute des dius der Olimp.
Era-Iliada_web	Me pensi que tot aquerò que t’a arribat, ei per çò des sòns conselhs.
Era-Iliada_web	Mès non permeterè qu’es dolors te tormenten, donques qu’ès deth mèn linhatge e entà jo t’amainadèc era tua mair.
Era-Iliada_web	Didec, e ordenèc a Peon que lo guarisse.
Era-Iliada_web	Aguest lo guaric, en tot aplicar-li drògues caumantes; que non i auie en eth arren de mortau.
Era-Iliada_web	Coma eth chuc calhe era blanca e liquida lèit quan se botge rapidament damb era; damb era madeisha rapiditat guaric aqueth ath furibond Mart, ath quau Hebe lauèc e botèc vestidures magnifiques.
Era-Iliada_web	E eth diu se seiguec ath costat de Saturn Zèus, ufanós dera sua glòria.
Era-Iliada_web	Juno argiva e Minerva alalcomena, tornèren tanben en palai deth gran Zèus, quan aueren artenhut que Mart, funèst entàs mortaus, s’auesse abstengut d’aucir.
Era-Iliada_web	Quedèren solets ena òrra batalha teucri e aquèus, que se lançauen es uns as auti bronzinades lances; e era luta s’espargie, aciu e enlà dera planhèra, entre es corrents deth Simois e deth Janto.
Era-Iliada_web	Aiax Telamoni, mur de defensa des aquèus, trinquèc eth prumèr era falanja troiana e hec aparéisher era auròra dera sauvacion entre es sòns, en tot herir de mòrt ath traci mès intrepid, ath naut e valent Acamant, hilh d’Eusore.
Era-Iliada_web	L’acertèc ena cimèrla deth casco ornat damb peus de shivau, era lança se li clauèc en front, era punta de bronze trauessèc eth uas e es tenèbres caperèren es uelhs deth guerrèr.
Era-Iliada_web	Diomedes, valent en combat, aucic a Axil Teutramida, que, ric en bens, demoraue ena ben bastida Arisbe; e ère fòrça amic des òmes, pr’amor qu’ena sua casa, plaçada près deth camin, a toti balhaue ospitalitat.
Era-Iliada_web	Mès degun d’eri venguec alavetz entà desliurar-lo dera lugubra mòrt, e Diomedes li treiguec era vida ada eth a ath sòn escudèr Celesi, qu’amiaue eth ramau des shivaus.
Era-Iliada_web	Ambdús penetrèren en sen dera tèrra.
Era-Iliada_web	Eurial aucic a Drese e Ofelti, e venguec darrèr d’Esepe e Pedas, qu’era naiada Abarbarèa les auie concebut, en d’auti tempsi, der illustre Bucolion, hilh primogenit e bastard der illustre Laomedont (Bucolion peishie es oelhes e auec ua amorosa trobada damb era ninfa, que quedèc prenhs e amainadèc as dus bessons): eth Mecistiada acabèc damb eth valor d’ambdús, li treiguec eth vigor as sòns ben formadi membres e tanben les treiguec era armadura des espatles.
Era-Iliada_web	Eth bellicós Polipetes deishèc sense vida a Astiale; Ulisses, damb era sua bronzinada lança, ath Pitides endonviaire; e Teucre, ar Aretaon divin.
Era-Iliada_web	Antilòc Nestorida aucic damb era reludenta pica a Ablere; Agammenon, rei d’òmes, a Elate, que demoraue ena eminenta Pedas, ara vòra deth Satniois, de beròi corrent.
Era-Iliada_web	Er eròi Leite, a Filta tant que hugie; e Euripil, a Melanti.
Era-Iliada_web	Menelau, valent ena luta, agarrèc viu a Adraste, qu’es sòns shivaus, corrent espauridi pera planhèra, tumèren damb es arrames d’un tamarís, trinquèren eth car pera part deth timon, e se n’anèren entara ciutat damb aqueri que hugien espauridi.
Era-Iliada_web	Er eròi queiguec en solèr de bocadents ath cant dera arròda; se l’apressèc Menelau Atrida damb era gran lança, e aqueth, abraçant es sòns jolhs, atau li suplicaue:
Era-Iliada_web	Didec Adraste, e l’esmoiguec eth còr.
Era-Iliada_web	E l’anaue Menelau a botar enes mans der escudèr, entà que l’amièsse enes naues aquèes, quan Agammenon gessec ath sòn encontre e lo repoteguèc dident:
Era-Iliada_web	Ai, Menelau!
Era-Iliada_web	Per qué as pietat atau des òmes?
Era-Iliada_web	Be ne heren de causes bones es troians en tòn palai!
Era-Iliada_web	Que degun des que queiguen enes nòstes mans se desliure d’auer ua abominabla mòrt, ne tansevolh aqueth que sa mair l’amie en vrente, ne aguest s’a d’escapar!
Era-Iliada_web	Atau parlant, cambièc era pensada deth sòn frair damb aguesta exortacion.
Era-Iliada_web	Refusèc Menelau ar eròi Adraste, que, herit en vrente peth rei Agammenon, queiguec d’esquia.
Era-Iliada_web	Er Atrida li botec eth pè en pièch e l’arrinquèc era lança.
Era-Iliada_web	E Nestòr encoratjaue as aquèus, balhant granes votzes:
Era-Iliada_web	Qu’arrés se demore darrèr entà recuélher butins e tornar, cargat d’eri, entàs naus; ara aucim òmes e dempús damb mès tranquillitat espoliaratz ena planhèra es cadavres de guairi morisquen”.
Era-Iliada_web	Damb taus paraules les encoratgèc a toti.
Era-Iliada_web	E es teucri aurien tornat a entrar en Ilion, escometudi pes bellicosoi aquèus e aurien estat vençudi pera sua covardia, se Helen Priamida, eth milhor des augurs, non s’auesse presentat a Enèes e a Hectòr entà dider- les:
Era-Iliada_web	Donques qu’eth pes dera batalha s’està sustot en vosati, entre es troians e licis, pr’amor qu’ètz es prumèrs en totes es accions, ja se tracte de combàter, ja de rasonar, posatz-vos aciu, recorretz es ringlères, e arturatz as guerrèrs abans que se filen entàs pòrtes, queiguen en tot húger enes braci des hemnes e siguen motiu de gòi entàs enemics.
Era-Iliada_web	Quan ajatz encoratjat a totes es falanges, nosati, encara que sigam abatudi, lutaram contra es danaus pr’amor qu’eth besonh mos prèsse.
Era-Iliada_web	E tu, Hectòr, vè- te’n entara ciutat e ditz-li ara nòsta mair que cride as venerables matrones; que vage damb eres en temple dedicat a Minerva, era des ludents uelhs, ena acropòlis; que daurisque era pòrta dera sagrada encencha; que bote sus es jolhs dera divinitat, de beròia cabeladura, era tunica que sigue mès grana, mès beròia li semble e mès avalori de totes es que son en palai, e que li hèsque eth vòt de sacrificar en temple dotze vaques d’un an, non subjèctes encara ara joata, se, en tot tier pietat dera ciutat e des esposes e des mainatges des troians, hèsque enlà dera sagrada Ilion ath hilh de Tidèu, herotge guerrèr, qu’era sua bravesa còste era nòsta derròta e que jo sò qu’ei eth mès valent de toti es aquèus.
Era-Iliada_web	Jamès cranhérem tant ne ath madeish Aquilles, prince des òmes, qu’ei, sivans diden, hilh d’ua divessa.
Era-Iliada_web	Didec; e Hectòr aubedic ath sòn frair.
Era-Iliada_web	Sautèc deth car en solèr sense deishar es armes, e brandint dus ponchudes lances, recorrec era armada, l’encoratgèc a combàter e prebotgèc ua terribla luta.
Era-Iliada_web	E Hectòr encoratjaue as teucri dident en votz nauta:
Era-Iliada_web	Sigatz òmes, amics, e mostratz eth vòste impetuós valor, mentre vau entà Ilion e les encargui as respectables nòbles e as nòstes esposes que preguen e aufrisquen ecatòmbes as dius”.
Era-Iliada_web	Dit aquerò, Hectòr, de tremolant casco, partic; e era nera pèth qu’ornaue eth bonhut escut coma darrèra franja, li tustaue en còth e enes talons.
Era-Iliada_web	Glauc, descendent de Hipolòc, e eth hilh de Tidèu, desirosi de combàter, vengueren a trapar-se en espaci qu’ère entre es dues armades.
Era-Iliada_web	Quan sigueren cara a cara, Diomedes, valent ena luta, didec eth prumèr:
Era-Iliada_web	Jamès t’è vist enes batalhes, a on es barons aquerissen glòria, mès ara les vences a toti en audàcia quan gauses demorar era mia fòrta lança.
Era-Iliada_web	Malerosi aqueri qu’es sòns hilhs s’opausen ath mèn furor!
Era-Iliada_web	Mès se siguesses immortau e auesses baishat deth cèu, que non voleria jo lutar damb dius celestiaus.
Era-Iliada_web	Pòc viuec eth fòrt Licurg, hilh de Driant, que lutaue damb es divitats celèstes: perseguic enes sagradi montes de Nisa as hilhuquères deth furiós Bacus, es quaus lancèren en solèr es longors quan vederen qu’er omicida Licurg les atacaue damb era agulhada; eth diu, espaurit, se lancèc en mar, e Tetis lo recebec ena sua hauda, espaurit e agitat per ua fòrta tremoladera qu’era menaça d’aqueth òme li costèc; mès es erosi dius s’anugèren contra Licurg, l’avuglèc eth Saturn, e era sua vida non siguec longa, donques que s’auie hèt odiós entà toti es immortaus.
Era-Iliada_web	Li responec er illustre hilh de Hipolòc: “Magnanim Tidida!
Era-Iliada_web	Per qué me preguntes sus era mia origina?
Era-Iliada_web	Coma era generacion des huelhes, atau ei era des òmes.
Era-Iliada_web	Eth vent esparg es huelhes peth solèr, e era seuva, en tot reverdir, ne produsís d’autes quan arribe era primauèra: dera madeisha manèra, ua generacion umana perís e ua auta neish.
Era-Iliada_web	Mès, donques que te’n vòs saber, te vau a díder quin ei eth mèn linhatge, fòrça coneishut per molti.
Era-Iliada_web	Que i a ua ciutat cridada Efira en arnelh dera Argolide, elevadoira de shivaus, e en era viuie Sisif Eolida, que siguec eth mès astut des òmes.
Era-Iliada_web	Sisif engendrèc a Glauc, e aguest ar illustre Belerofont, qu’es dius l’autregeren gentilesa e envejable valor.
Era-Iliada_web	Mès Prete, qu’ère plan poderós entre es aquèus, pr’amor que Zèus les auie sometut jos eth sòn scèptre, lo hec era fin des sues maquinacions e lo hec enlà dera ciutat.
Era-Iliada_web	Era divessa Antèa, hemna de Prete auie desirat damb holia junher-se d’amagat damb Belerofont; mès que non podec convéncer ath prudent eròi, que sonque pensaue en causes aunèstes, e mentint li didec ath rei Prete:
Era-Iliada_web	Eth rei s’aluguèc de ràbia en entener-la; e encara que non aucic ad aqueth per çò deth religiós temor que sentec eth sòn còr, lo convidèc ena Licia; e en tot hèr en un diptic petit mortifèri senhaus, l’autregèc es perniciosi senhaus damb era orde de qué les mostrèsse ath sòn soèr pr’amor de qué aguest lo hesse perir.
Era-Iliada_web	Belerofont, metent-se en camin jos eth faust patrocini des dius, arribèc ena vasta Licia e en corrent deth Janto: eth rei lo recebec damb amabilitat, en tot ostatjar-lo pendent nau dies e manèc aucir autrestanti buèus; mès en campar per dètzau viatge era Auròra de ròis dits, l’interroguèc e volec veir era nòta que l’amiaue deth sòn gendre Prete.
Era-Iliada_web	E tanlèu auec era funèsta nòta, ordenèc a Belorofont que prumèr de tot aucisse ara ineluctabla Quimèra, èsser de natura non umana, senon divina, damb cap de leon, coa de dragon e de craba, qu’alendaue alugades e orribles ahlames; e aqueth l’aucic, ahiscat per divines indicacions.
Era-Iliada_web	Dempús li calec lutar damb es famosi Solimos, e didec qu’aguest ère eth mès fòrt combat qu’auie tengut damb òmes.
Era-Iliada_web	Mès tard les treiguec era via as viriles Amazònes.
Era-Iliada_web	E quan entornaue ena ciutat, eth rei, premanint ua auta dolorosa trama, li formèc un param damb es barons mès fòrts que trapèc ena espaciosa Licia; e degun d’aguesti tornèc ena sua casa, pr’amor qu’a toti les aucic er illustre Belerofont.
Era-Iliada_web	Comprenec eth rei qu’er eròi ère descendent illustre de bèra divinitat, e lo retenguec aquiu, lo maridèc damb era sua hilha e compartic damb eth era reialesa; es licis, ath sòn torn, li separèren un beròi camp de fruitèrs e semiadi qu’ère superior as auti, entà que lo podesse cultivar.
Era-Iliada_web	Tres hilhs amainadèc era esposa der aguerrit Belerofont: Isandre, Hipolòc e Laodamia; e aquesta, estimada peth providenciau Zèus, amainadèc ath deiforme Sarpedon, qu’amie armadura de bronze.
Era-Iliada_web	Quan Belerofont se hec a vier er òdi de totes es divinitats, romaue solet pes camps d’Ale, rosigant era sua amna e desseparant-se des òmes; Mart, insadorable ena luta, hec morir a Isandre en un combat damb es famosi Solimos, e Diana, era que tie retnes d’aur, irritada, aucic ara sua hilha.
Era-Iliada_web	A jo m’engendrèc Hipolòc (d’aguest, donc, sò hilh) e me manèc entà Troia, en tot recomanar-me plan molt que subergessessa entre toti e non desaunorèssa eth linhatge des mèns ancessors, que sigueren es òmes mès valents d’Efira e dera extensa Licia.
Era-Iliada_web	Atau parlèc.
Era-Iliada_web	S’alegrèc Diomedes, valent en combat; e clauant era pica en fertil solèr, responec damb coraus paraules ath pastor d’òmes:
Era-Iliada_web	Enèu balhèc un atrasent baudrièr tintat de pòrpra, e Belerofont ua copa dobla d’aur, que demorèc ena mia casa quan venguí.
Era-Iliada_web	A Tidèu non lo rebrembi; que me deishèc fòrça mainatge en gésser entà Tebas, a on peric era armada aquèa.
Era-Iliada_web	Que sò, per tant, eth tòn estimat òste en centre d’Argos, e tu ne seràs de jo ena Licia quan venga en tòn pòble.
Era-Iliada_web	A compdar d’ara non mos escometem damb era lança entre eth revolum de gent.
Era-Iliada_web	Fòrça troians e aliats illustres me rèsten, entà aucir as que, per volontat d’un diu, agarra ena corsa; e dera madeisha manèra a tu te rèsten fòrça aquèus, entà trèir-les era vida a toti es que posques.
Era-Iliada_web	Dites aguestes paraules baishèren des cars e se sarrèren es mans en senhau d’amistat.
Era-Iliada_web	Alavetz Zèus Saturn li hec pèrder era rason a Glauc; pr’amor qu’escambièc es sues armes damb es de Diomedes Tidida, es d’aur pes de bronze, es avalorades en cent buèus pes que s’avolarauen en nau.
Era-Iliada_web	En passar Hectòr pera ausina e pes pòrtes d’Escèes, acodiren ath mès córrer es esposes e es hilhs des troians e li preguntèren pes sòns hilhs, frairs, amics e esposi; e eth les encarguèc qu’anèssen a pregar as dius, pr’amor qu’entà fòrça d’eres èren imminenti es malastres.
Era-Iliada_web	Quan arribèc en magnific palai de Priam, aprovedit de ludents portaus (en eth i auie cinquanta crambes de polimentada pèira, seguides, a on dormien es hilhs de Priam damb es sues legitimes esposes; e dauant, laguens deth madeish pati, ues autes dotze bastides parièr damb carrèus, contunhes e plafonades, a on s’ajaçauen es gendres de Priam e es sues castes esposes) li gessec ar encontre era sua amna mair qu’anaue ara cèrca de Laodice, era mès beròia des princeses; e cuelhent-li era man, li didec:
Era-Iliada_web	Per qué as vengut, deishant eth dur combat?
Era-Iliada_web	Plan que òc es aquèus, aborrit nòm!, mos deuen assetjar, combatent ar entorn dera ciutat, e eth tòn còr t’a possat a vier damb era fin de lheuar des dera acropòlis es mans de Zèus.
Era-Iliada_web	Mès tè, te vau a portar vin doç coma era mèu entà que lo sacrifiques ath pair Zèus e as auti immortaus, e posques tanben tu, se beues, reméter es tues fòrces.
Era-Iliada_web	Li responec eth gran Hectòr, de tremolant casco: “ Non me balhes vin doç coma era mèu, venerabla mair, non se passe que m’enventisques e me hèsques pèrder valor e fòrça.
Era-Iliada_web	Que non gausi sacrificar eth nere vin en aunor de Zèus sense lauar-me es mans, ne ei licit pregar a Saturn, eth des ombriues bromes, quan un ei tacat de sang e de povàs.
Era-Iliada_web	Mès tu arremassa as matrones, hè-te a vier perhums, e entrant en temple de Minerva, que regne enes batalhes, bota sus es jolhs dera divinitat, de beròia cabeladura, era tunica màger, era mès beròia e que mès t’agrade des que i a en palai; e hè-li eth vòt ara divessa de sacrificar en sòn temple a dotze vaques d’un an, non subjèctes encara ara joata, se, en tot cuélher pietat dera ciutat e des esposes e mainatges des troians, hè enlà dera sagrada Ilion ath hilh de Tidèu, herotge guerrèr qu’era sua valentia còste era nòsta derròta.
Era-Iliada_web	Endralha-te, donc, entath temple de Minerva, que regne enes batalhes, e jo vierè ena casa de Paris entà parlar-li, s’ei que me vò escotar.
Era-Iliada_web	Qu’era tèrra se l’avale!
Era-Iliada_web	L’elevèc er Olimp coma ua grana plaga entàs troians e eth magnanim Priam e es sòns hilhs.
Era-Iliada_web	D’aguesta sòrta s’exprimic.
Era-Iliada_web	Hecuba, en tornar en palai, cridèc as esclaues, e aguestes caminèren pera ciutat e amassèren as matrones; baishèc dempús en flagranta cramba a on se sauvauen es tuniques brodades, òbra des hemnes que se hec a vier de Sidon eth deiforme Alexandre en madeish viatge que panèc a Helena, era des nòbles pairs; entà aufrir-li a Minerva era tunica màger e mès beròia per çò des sues brodadures, que reludie coma ua estela, e se trapaue dejós de totes, e partic acompanhada de nombroses matrones.
Era-Iliada_web	Quan arribèren ena acropòlis, les dauric era pòrta deth temple Teane, era des beròies caròles, hilha de Cisèu e esposa d’Antenor, dondaire de shivaus, ara quau auien alistat es troians coma sacerdotessa de Minerva.
Era-Iliada_web	Totes, damb lugubres planhs, lheuèren es mans ara divessa.
Era-Iliada_web	Teane, era des beròies caròles, cuelhec era tunica, la botèc sus es jolhs de Minerva, era de beròia cabeladura, e pregant li didec atau ara hilha deth gran Zèus:
Era-Iliada_web	Trinca-li era lança a Diomedes, autreja-mos que quèigue capenjós en solèr, dauant des pòrtes d’Escèes, e te sacrificaram en aguest temple dotze vaques d’un an, non subjèctes encara ara joata, se d’aguesta manèra cuelhes pietat dera ciutat e des esposes e mainatges des troians”.
Era-Iliada_web	Tau siguec era sua pregària, mès Palas Minerva non accedic.
Era-Iliada_web	Mentre eres invocauen ara hilha deth gran Zèus, Hectòr se filèc de cap ath magnific palai qu’entà Alexandre l’auie bastit eth madeish damb es mès adreits paredèrs dera fertila Troia; aguesti li heren ua cramba noviau, ua sala e un pati, ena acropòlis, apròp des palais de Priam e de Hectòr.
Era-Iliada_web	Aquiu entrèc Hectòr, estimat de Zèus, amiant ua lança d’onze codes, qu’era sua bronzinada e ludenta punta ère aganchada per un anèth d’aur.
Era-Iliada_web	Ena cramba trapèc a Alexandre qu’apraiaue es magnifiques armes, escut e armadura, e provaue eth corbat arc; e ara argiva Helena, que, seiguda entre es esclaues, les entretenguie en delicadi labors.
Era-Iliada_web	E en veir ad aqueth, lo repoteguèc damb injurioses paraules:
Era-Iliada_web	Que non està ben que sauves en còr aguesta rancura.
Era-Iliada_web	Es òmes perissen en tot combàter ath pè des nauti murs dera ciutat; eth bellic clamor e era luta s’aluguèren per tòrt tòn, ath nòste entorn, e tu madeish repotegaries ad aqueth qu’abandonèsse era òrra luta.
Era-Iliada_web	Au, lheua-te.
Era-Iliada_web	Li responec eth deiforme Alexandre: “Hectòr!
Era-Iliada_web	Que son justi e non excessius es tòns repotecs, e plan per aquerò te vau a respóner.
Era-Iliada_web	Tè-te e escota-me.
Era-Iliada_web	Que m’estaua aciu, non tant per èster airós e ressentit damb es troians, senon pr’amor que desiraua autrejar-me ath dolor.
Era-Iliada_web	En aguest moment era mia esposa m’ahiscaue damb doces paraules a tornar ena luta; e tanben a jo me semble qu’ei çò de milhor, pr’amor qu’era victòria a era sua alternatiua entàs guerrèrs.
Era-Iliada_web	Atau parlèc.
Era-Iliada_web	Hectòr, de tremolant casco, non responec arren.
Era-Iliada_web	E Helena li parlèc damb doces paraules:
Era-Iliada_web	Pro que quan era mia mair m’amainadèc, un vent tempestuós m’auesse amaiat entath monte o entath rambalhós mar, entà hèr-me joguina des ondades, abans que taus hèts arribèssen!
Era-Iliada_web	E donques qu’es dius determinèren costar aguesti maus, m’aurie d’auer arribat èster era esposa d’un baron mès fòrt, que li hège pena era indignacion e es repotecs des òmes.
Era-Iliada_web	Aguest ne a fermetat d’amna ne l’aurà jamès, e me pensi que recuelherà eth degut fruit.
Era-Iliada_web	Li responec eth gran Hectòr, de tremolant casco: “Non m’aufrisques sèti, amabla Helena, pr’amor que non artenheràs convencer-me; que ja eth mèn còr desire ajudar as troians que me demoren damb impaciéncia.
Era-Iliada_web	Ahisca ad aguest, e qu’eth madeish s’esdegue entà atrapar-me laguens dera ciutat, mentre me’n vau entà casa e veigui ara mia esposa estimada, ath mainatge e as vailets.
Era-Iliada_web	Tanlèu auec dit aguestes paraules, Hectòr, de tremolant casco, partic.
Era-Iliada_web	Arribèc de seguit en sòn palai qu’ère abondós de gent, mès non trapèc a Andromaca, era des blanqui braci, pr’amor que damb eth mainatge e era sirventa de beròia tunica s’estaue ena tor plorant e planhent-se.
Era-Iliada_web	Hectòr, coma que non trapèc ara sua excellenta esposa, s’arturèc en lumedan e parlèc damb es esclaues:
Era-Iliada_web	A on a anat Andromaca, era de blanqui braci, des d’eth palai?
Era-Iliada_web	A tier-les ua visita as mies fraies o as mies cunhades de beròies tuniques?
Era-Iliada_web	Li responec era fidèu encargada dera recodina: “Hectòr!
Era-Iliada_web	Donques que mos manes díder era vertat, non anèc a tier-les ua visita as tues fraies ne as tues cunhades, de beròies tuniques, ne en temple de Minerva, a on es troianes, de polides trenes, padeguen ara terribla divessa, senon que pugèc ena gran tor d’Ilion pr’amor que se pensèc qu’es teucri amiauen era pejor part e qu’ère grana era escometuda des aquèus.
Era-Iliada_web	Atau parlèc era encargada dera recodina, e Hectòr, en tot gésser ara prèssa dera casa, des.heiguec eth camin pes ben traçadi carrèrs.
Era-Iliada_web	Tanlèu coma, dempús d’auer trauessat era gran ciutat, arribèc enes pòrtes d’Escèes (per aquiu auie de gésser en camp), correc ath sòn encontre era sua rica esposa Andromaca, hilha deth magnanim Eetion, que demoraue ath pè deth Placon en Tebas de Hipoplacia e ère rei des cilicis.
Era-Iliada_web	Hilha d’aguest ère, donc, era esposa de Hectòr, de bronzinada armadura, qu’alavetz li gessec en camin.
Era-Iliada_web	L’acompanhaue ua puncèla qu’amiaue enes braci ath trende mainatge, hilh estimat de Hectòr, beròi coma ua estela, que sa pair cridaue Escamandre e es auti Astianacte, pr’amor que solet per Hectòr se sauvaue Ilion.
Era-Iliada_web	Vedec er eròi ath mainatge e arric ath sòn laguens.
Era-Iliada_web	Andromaca, plorosa, se posèc ath sòn costat, e sarrant-li era man li didec:
Era-Iliada_web	Eth tòn valor te perderà: non as pietat deth trende mainatge ne de jo, malerosa, que lèu serè veuda; pr’amor qu’es aquèus t’escometeràn toti ath còp e acabaràn damb era tua vida.
Era-Iliada_web	Que serie preferible que, en perder-te, era tèrra se m’avalèsse, pr’amor que se morisses non i aurà consolacion entà jo, senon penes; que ja non è pair ne venerabla mair.
Era-Iliada_web	Ath mèn pair l’aucic eth divin Aquilles quan cuelhec era populosa ciutat des cilicis, Tebas, era des nautes pòrtes: aucic a Eetion, e sense espoliar- lo, per çò deth religiós temor que lo cuelhec ena amna, usclèc eth cadavre damb hargades armes e li bastic un tumulus, qu’ath sòn entorn plantèren albars es ninfes Oreades, hilhes de Zèus, qu’amie era egida.
Era-Iliada_web	Ara mia mair, que regnaue ath pè deth seuvós Placon, se la hec a vier aqueth damb eth butin e la botèc en libertat damb un immens rescat; mès Diana, que se complatz lançant flèches, la heric en palai deth mèn pair.
Era-Iliada_web	Hectòr, ara tu qu’ès eth mèn pair, era mia venerabla mair e eth mèn frair; tu, eth mèn florissent espós.
Era-Iliada_web	Va, donc, tie pietat, demora-te ena tor, non hèsques orfanèl a un mainatge ne veuda a ua hemna!, e bota era armada ath cant dera higuèra bòrda, que per aquiu era ciutat ei accessibla e eth mur mès aisit d’escalar.
Era-Iliada_web	Responec eth gran Hectòr, de tremolant casco: “Tot aquerò me preocupe, hemna, mès encara mès m’avergonharia dauant des troians e des troianes d’atrasents peus, se coma un covard hugessa deth combat; e tanpòc eth mèn còr m’ahisque ad aquerò, donques que tostemp siguí valent e lutè en prumèra fila, mantient era immensa glòria deth mèn pair e de jo madeish.
Era-Iliada_web	Pro qu’ac coneish era mia intelligéncia e n’a era presentida eth mèn còr: qu’arribarà eth dia que perisque era sagrada Ilion, Priam e eth sòn pòble armat damb lances de heréisho.
Era-Iliada_web	Mès eth futur malastre des troians, dera madeisha Hecuba, deth rei Priam e de molti des mèns valents frairs que queiràn en povàs a mans des enemics, non m’impòrte tant coma era que patiràs tu quan quauqu’un des aquèus, de bronzinades armadures, se te hèsque a vier plorosa, en tot privar-te dera tua libertat, e dempús te calgue téisher tela en Argos, jos es ordes de ua auta hemna, ages d’anar a cercar aigua ena hònt Meseida i Hiperèa, fòrça emmaliciada pr’amor qu’era dura necessitat pesarà sus tu.
Era-Iliada_web	E dilhèu bèth un exclame, en veder-te des.hèita en lèrmes: Aguesta siguec era esposa de Hectòr, eth guerrèr que mès se senhalaue entre es teucri, dondaires de shivaus, quan lutauen ar entorn d’Ilion.
Era-Iliada_web	Aquerò dideràn, e senteràs ua naua pena en veder-te sense er òme que t’aurie pogut desliurar dera esclavitud.
Era-Iliada_web	Parlant atau, er illustre Hectòr estenec es sues mans entath sòn hilh, e aguest se reclinèc, cridant, ena hauda dera hilhuquèra de beròia cintura, per çò deth terror qu’er aspècte de sa pair li costaue: que li hège pòur eth bronze e eth terrible plumalh de peus de shivau, que vedie ondejar dessús deth casco.
Era-Iliada_web	Arric eth pair amorós e era venerabla mair.
Era-Iliada_web	Hectòr se pressèc a deishar eth reludent casco en solèr, punèc e brecèc enes sues mans ath hilh estimat, e li preguèc atau a Zèus e as auti dius:
Era-Iliada_web	Autrejatz-me qu’aguest hilh mèn sigue, coma jo, illustre entre es teucri e molt valent; que regne poderosament en Ilion; que diguen d’eth quan torne dera batalha: qu’ei plan mès valent que sa pair!
Era-Iliada_web	Dit aquerò, botèc eth mainatge enes braci dera esposa estimada, qu’en receber-lo en perhumat sen arrie damb eth ròstre banhat encara en lèrmes.
Era-Iliada_web	Se n’encuedèc Hectòr, e damb pena, l’amorassèc damb era man e li didec:
Era-Iliada_web	Que non s’aclape massa eth tòn còr, pr’amor qu’arrés me manarà entar Orco abans de qué ac dispause atau eth fado; e dera sua sòrt, degun òme, sigue covard o valent, se pòt desliurar un còp ei neishut.
Era-Iliada_web	Torna entà casa, tie-te as prètzhèts deth teishum e dera filosa, e ordena as esclaues que se tenguen ath trabalh; dera guèrra ja mo n’encargaram guairi barons auem neishut en Ilion, e jo eth prumèr”.
Era-Iliada_web	Dites aguestes paraules, er illustre Hectòr se botèc eth casco, ornat damb peus de shivau, e era esposa estimada entornèc entà casa, virant eth cap de quan en quan e vessant abondoses lèrmes.
Era-Iliada_web	Lèu arribèc Andromaca en palai, plen de gent, de Hectòr, aucidor d’òmes; trapèc en eth a fòrça esclaues, e a totes les botgèc as lèrmes.
Era-Iliada_web	Plorauen en palai a Hectòr encara viu, pr’amor que non demorauen que tornèsse deth combat desliurant-se des mans e deth valor des aquèus.
Era-Iliada_web	Paris non se demorèc naut de tot deth palai; pr’amor que tanlèu s’auec vestit es hargades armes de bronze, trauessèc ara prèssa era ciutat en tot hèr veir es sòns pès leugèrs.
Era-Iliada_web	Coma eth shivau avedat a banhar-se en cristallint corrent der arriu, quan se ve estacat en estable, se minge eth uerdi deth pessebre e trincant eth ramau ges trotant pera planhèra, quilhe orgulhós eth cap, ondegen es crins sus eth sòn còth, e vantariòu dera sua fortalesa botge leugèr es jolhs en tot filar-se de cap ath lòc a on pèishen es shivaus; d’aguesta manèra, Paris, hilh de Priam, qu’era sua armadura ludie coma un solei, baishaue gaujós dera excèlsa Pergam amiat pes sòns agils pès.
Era-Iliada_web	Eth deiforme Alexandre atrapèc a Hectòr quan entornaue deth lòc que s’auie passat eth collòqui damb era sua esposa, e li didec atau:
Era-Iliada_web	Li responec Hectòr, de tremolant casco: “Frair estimat!
Era-Iliada_web	Arrés que sigue just repotegarà era tua faena en combat, donques qu’ès valent.
Era-Iliada_web	Mès a viatges te dèishes anar e non vòs lutar, e eth mèn còr s’afligís quan enteni mormolhar as troians que tanti trabalhs les cau suportar per tòrt tòn.
Era-Iliada_web	VII Combat singular de Hectòr e Aiax.
Era-Iliada_web	Lheuament des cadavres.
Era-Iliada_web	Dites aguestes paraules, er illustre Hectòr e eth sòn frair Alexandre passèren es pòrtes, damb er in impacient de combàter e lutar.
Era-Iliada_web	Dera madeisha manèra qu’un diu mane prospèr vent as navegants que lo desiren pr’amor que son cansadi de trincar es ondades, hènt anar es rems, e amien es membres cansadi per tòrt dera fatiga; atau, tan desiradi, apareisheren aqueri dauant des teucri.
Era-Iliada_web	Paris aucic a Menesti, que demoraue en Arna e ère hilh deth rei Areitòo, famós peth sòn gran baston, e de Filomedusa, era des grani uelhs; e Hectòr damb era ponchuda lança li fotèc a Eionèu un còp ena cara, dejós deth casco de bronze, e lo deishèc sense fòrça enes membres.
Era-Iliada_web	Glauc, hilh de Hipolòc e prince des licis, li lancèc ena dura peleja un dard a Ifinòo Dexiada quan pujaue en car de veloces ègües, e l’acertèc ena espatla: Ifinòo queiguec en solèr e es sòns membres se relaxèren.
Era-Iliada_web	Quan Minerva, era divessa des ludents uelhs, vedec qu’aqueri aucien a fòrça aquèus en dur combat, baishant en velòç vòl des cims der Olimp, se filèc de cap ara sagrada Ilion.
Era-Iliada_web	Mès, en encuedar-se’n Apòllo, des de Pergam, venguec entà opausar-se, pr’amor que desiraue qu’es teucri guanhèssen era batalha.
Era-Iliada_web	Se trapèren ambdues divinitats ena ausina; e eth sobeiran Apòllo, hilh de Zèus, parlèc dident:
Era-Iliada_web	Quina poderosa afeccion te botge?
Era-Iliada_web	Dilhèu les vòs autrejar as aquèus era dobtosa victòria?
Era-Iliada_web	Pr’amor que des teucri non auries pietat, encara que perissen.
Era-Iliada_web	Li responec Minerva, era divessa des ludents uelhs: “Que sigue atau, Arquèr, damb aguest prepaus venguí der Olimp entath camp des teucri e des aquèus.
Era-Iliada_web	Atau parlèc.
Era-Iliada_web	E Minerva, era divessa des ludents uelhs, non s’opausèc.
Era-Iliada_web	Helen, hilh estimat de Priam, comprenec de seguit çò que volien es dius que parlauen, e apressant- se entà Hectòr, li dirigic aguestes paraules:
Era-Iliada_web	Voleràs hèr çò que te diga, que sò eth tòn frair?
Era-Iliada_web	È entenut qu’ac didien atau es dius etèrns”.
Era-Iliada_web	En aguesti tèrmes parlèc.
Era-Iliada_web	L’escotèc Hectòr damb intens plaser, e corrent entath centre d’ambdues armades damb era lança agarrada peth miei, arturèc es falanges troianes, que demorèren quietes en un virament de uelhs.
Era-Iliada_web	Agammenon arturèc as aquèus, de beròies armadures; e Minerva e Apòllo, eth der arc d’argent, transfiguradi en voltors, se botèren ena nauta ausina deth pair Zèus, qu’amie era egida, e gaudien contemplant as guerrèrs qu’es sues denses files apareishien eriçades d’escuts, cascos e lances.
Era-Iliada_web	Coma eth Zefir, queiguent sus eth mar, quilhe es ondades, e eth mar s’ennerís, d’aguesta manèra se seigueren ena planhèra es ringlères d’aqueùs e teucri.
Era-Iliada_web	E Hectòr, botat entre es uns e es auti, didec:
Era-Iliada_web	Er excéls Saturn non ratifiquèc es nòsti juraments, e seguirà en tot costar- mos maus as uns e as auti, enquia que cuelhatz era entorada de tors Ilion o perigatz ath cant des vòstes naus que trauèssen eth mar.
Era-Iliada_web	Entre vosati se trapen es mès valents aquèus; aqueth qu’era sua animositat l’ahisque a combàter contra jo, que s’auance e serà campion damb eth divin Hectòr: prepausi aquerò que seguís e que Zèus ne sigue testimòni: s’aqueth damb era sua lança de bronze artenh trèir-me era vida, que me espòlie des armes, que se les hèsque a vier enes concaves naus, e qu’autrege eth mèn còs as mèns, entà qu’es troians e es sues esposes lo pugen en lenhèr; e se jo l’aucissa ada eth, per autrejar-me Apòllo tau glòria, me harè a vier es sues armes ena sagrada Ilion, les penjarè en temple der arquèr Apòllo, e manarè eth cadavre entàs naus, de molti bancs, entà qu’es aquèus, de longa cabeladura, li hèsquen es funeralhas e l’erigisquen un tumulus ara vòra der espaciós Helespont.
Era-Iliada_web	E diderà quauqu’un des òmes futurs, trauessant eth vinós mar en un vaishèth damb molti bancs e rèms: Aguest qu’ei eth tumulus d’un baron que lutaue valerosament e que siguec mòrt en edat remòta per illustre Hectòr.
Era-Iliada_web	D’aguesta manèra s’exprimic.
Era-Iliada_web	Toti amudiren e quedèren silenciosi, donques que per vergonha non refusauen eth desfisament e per pòur non se decidien a acceptar-lo.
Era-Iliada_web	Fin finau se lheuèc Menelau, damb eth còr plan sarrat, e les repoteguèc d’aguesta sòrta:
Era-Iliada_web	Gran e òrre serà eth nòste opròbi se non ges cap danau ar encontre de Hectòr.
Era-Iliada_web	Pro que vos covertíssetz en aigua e en tèrra aquiu madeish a on ètz seigudi, òmes sense còr e sense aunor.
Era-Iliada_web	Dit aquerò, comencèc a botar-se era beròia armadura.
Era-Iliada_web	Alavetz, ò Menelau, auries acabat era vida en mans de Hectòr, qu’era sua fòrça ei plan superiora, s’es reis aquèus non s’auessen pressat entà arturar-lo.
Era-Iliada_web	Eth madeish Agammenon Atrida, eth deth gran poder, lo cuelhec dera man dreta exclamant:
Era-Iliada_web	Arren t’obligue a cométer tau lhocaria.
Era-Iliada_web	Té- te, encara que sigues afligit, e non volgues lutar per despièch damb un òme mès fòrt que tu, damb Hectòr Priamida, qu’a toti les hè a cuélher pòur e qu’eth sòn encontre ena batalha, a on es barons aquerissen glòria, costaue orror ath madeish Aquilles que tant en bravesa te depasse.
Era-Iliada_web	Didec; e er eròi cambièc era pensada deth sòn frair damb aguesta oportuna exortacion.
Era-Iliada_web	Menelau aubedic, e es sòns servidors, alègres, li treigueren era armadura des espatles.
Era-Iliada_web	Alavetz se lheuèc Nestòr, e arenguèc as aquèus dident:
Era-Iliada_web	Quin motiu tan gran de pena entara tèrra aquèa!
Era-Iliada_web	Guaire gemegarie er ancian cavalièr Pelèu, illustre conselhèr e arengador des mirmidons, qu’en sòn palai se gaudie de preguntar-me damb bones paraules pera descendéncia de toti es aquèus!
Era-Iliada_web	Se se’n sabesse de qué aguesti tremolen dauant de Hectòr, lheuarie es sues mans entàs immortaus pr’amor de qu’era sua amna, en tot separar-se deth còs, baishèsse en ostau de Pluton.
Era-Iliada_web	Pro que, pair Zèus, Minerva, Apòllo!, siguessa jo tan joen coma quan, en tot trapar-se es pilis damb es bellicosi arcadis ath pè des muralhes de Fèa, apròp deth corrent deth Jardan, entrèren en combat ena arriba der impetuós Celadont.
Era-Iliada_web	Entre es arcadis campaue en prumèra linha Ereutalion, baron parièr a un diu, qu’amiaue era armadura deth rei Areitòo, que de fausnòm cridauen eth macèr atau es òmes coma es hemnes de beròia cintura, pr’amor que non lutaue damb er arc e era formidabla lança, senon que trincaue es falanges damb ferrada maça.
Era-Iliada_web	Ath rei Areitòo l’aucic Licurg, hènt a servir non era fòrça, senon era astúcia, en un camin estret, a on era ferrada maça non lo podie desliurar dera mòrt: Licurg se l’auancèc, li fotèc era lança ath miei deth còs, lo hec quèir d’esquia, e li treiguec era armadura, present deth fòrt Mart, qu’amiaue enes batalhes.
Era-Iliada_web	Quan Licurg envielhic en palai, l’autregèc aguesta armadura a Ereutalion, eth sòn estimat escudèr, entà que la tenguesse; e aguest, damb taus armes, desfisaue alavetz as mès valents.
Era-Iliada_web	Toti èren espauridi e tremolant, e arrés gausaue acceptar eth desfíament; mès eth mèn valent còr me possèc a lutar damb aqueth presumptuós (qu’èra jo eth mès joen de toti) e combatí damb eth e Minerva m’autregèc glòria, pr’amor que podí aucir ad aqueth òme gegantesc e plan fòrt, qu’estirat en solèr ocupaue un gran espaci.
Era-Iliada_web	Pro que me rejovenissa tant e es mies fòrces sauvèssen era sua fortalesa.
Era-Iliada_web	Guaire lèu, Hectòr, de tremolant casco, aurie eth combat!
Era-Iliada_web	D’aguesta sòrta les repoteguèc er ancian, e nau, de còp, se lheuèren.
Era-Iliada_web	Se lheuèc, fòrça abans qu’es auti, eth rei d’òmes Agammenon; dempús eth fòrt Diomedes Tidida; dempús, es dus Aiaces, revestidi d’impetuós coratge; ath sòn darrèr, Idomenèu e eth sòn escudèr Meriones, qu’egalaue ar omicida Mart; ara seguida Euripid, hilh illustre d’Evemon; e, fin finau, Andremonida e eth divin Ulisses: toti eri volien lutar damb er illustre Hectòr.
Era-Iliada_web	E Nestòr, cavalièr gereni, les didec:
Era-Iliada_web	Aquerò siguec çò que prepausèc.
Era-Iliada_web	Es nau escriueren ua placa damb es sòns respectius nòms, e ara seguida les meteren en casco d’Agammenon Atrida.
Era-Iliada_web	Es guerrèrs pregauen e lheuauen es mans as dius.
Era-Iliada_web	E quauqui uns exclamèren, guardant er ample cèu:
Era-Iliada_web	Atau didien.
Era-Iliada_web	Nestòr, cavalièr gereni, botjaue eth casco, enquia qu’ara fin gessec era placa qu’eri volien, era d’Aiax.
Era-Iliada_web	Un erald l’amièc per concors e, començant pera dreta, la mostraue a cada un des nau aquèus, que, en non arreconeisher-la, remien que siguesse era sua; mès arribèc ath que l’auie mercat en lançar en casco, ar illustre Aiax, aguest estirèc era man, e aqueth s’arturèc e li mostrèc era contrasenha.
Era-Iliada_web	Er eròi l’arreconeishec, damb gran gòi deth sòn còr, e lancant-la en solèr, as sòns pès, exclamèc:
Era-Iliada_web	Qu’ei era mia placa, e m’alègri ath hons dera mia amna pr’amor que demori véncer ath divin Hectòr.
Era-Iliada_web	Au!, tant que me vestisqui era armadura bellica, pregatz ath sobeiran Zèus Saturn, mentaument, entà que non l’entenen es teucri; o en votz nauta, donques qu’ad arrés cranhem.
Era-Iliada_web	Taus sigueren es sues paraules.
Era-Iliada_web	Eri preguèren ath sobeiran Zèus Saturn, e quauqui uns dideren guardant ar ample cèu:
Era-Iliada_web	Atau parlauen.
Era-Iliada_web	Se botèc Aiax era armadura de ludent bronze, e vestides es armes, partic tant encoratjat coma eth terrible Mart que se file de cap ath combat des òmes as quaus Saturn hè arribar as mans per ua rosegaira discòrdia.
Era-Iliada_web	Tan terrible se lheuèc Aiax, avantmur des aquèus, qu’arrie damb seriós ròstre, caminaue a longues camalhardades e brandie era sua enòrma lança.
Era-Iliada_web	Es aquèus s’alegrèren fòrça, tanlèu lo vederen, e ua violenta tremoladera s’apoderèc des teucri; ath madeish Hectòr li bateguèc eth sòn còr en pièch; que ja non podie mostrar temor ne retirar-se entara sua armada, donques que d’eth auie vengut era provocacion.
Era-Iliada_web	Aiax se l’apressèc damb eth sòn escut coma ua tor, de bronze, de set pèths de buèu, qu’en d’auti tempsi l’auie hargat Tiqui, que demoraue en Hila e ère eth milhor des adobaires.
Era-Iliada_web	Aguest formèc eth versatil escut damb sèt pèths de corporents buèus e botèc ath dessús, coma capa ueitau, ua huelha de bronze.
Era-Iliada_web	Aiax Telamoni se posèc, damb era rodèla en pièch, plan près de Hectòr, e en tot menaçar-lo, li didec:
Era-Iliada_web	Mès er eròi, anujat damb Agammenon, pastor d’òmes, s’està enes convaves naus, que trauèssen eth mar, e èm molti es capables de lutar damb tu.
Era-Iliada_web	Mès que comence ja era luta e eth combat”.
Era-Iliada_web	Li responec eth gran Hectòr, de tremolant casco: “Aiax Telamoni, d’alègre linhatge, prince d’òmes!
Era-Iliada_web	Non me hèsques a temptar coma se siguessa un aflaquit mainatge o ua hemna que non coneish es causes dera guèrra.
Era-Iliada_web	Que sò adreit enes combats e enes chaples d’òmes; sai botjar a dreta e quèrra era seca pèth de buèu qu’amii entà lutar intrepidament, sai lançar-me ena luta quan se pelege enes cars avients, e sai deleitar a Mart en crudèu estadi dera guèrra.
Era-Iliada_web	Didec, e brandint era enòrma lança, la lancèc e trauessèc eth bronze que caperaue coma ueitau capa er escut d’Aiax, format per sèt cuèrs de buèu: era terribla punta trauquèc sies d’aguesti e en setau s’arturèc.
Era-Iliada_web	Aiax, descendent de Zèus, fotèc ath sòn torn un patac en escut lis deth Priamida, e era asta, passant pera ludenta rodela, s’en.honsèc ena hargada coirassa e esbocinèc era tunica en baish vrente; s’inclinèc er eròi, e evitèc era nera mòrt.
Era-Iliada_web	E en tot arrincar ambdús es longues lances des escuts, s’escometeren coma carnissèrs leons o sanglars sauvatges qu’era sua fòrça ei immensa.
Era-Iliada_web	Eth Priamida heric damb era lança eth centre der escut d’Aiax, e eth bronze non lo podec trincar pr’amor qu’era punta se torcèc.
Era-Iliada_web	Aiax, escometent, clauèc era sua ena rodela d’aqueth, e hec trantalhar ar eròi quan se premanie entar atac; era punta se dauric camin enquiath còth de Hectòr, e de seguit brotoèc nera sang.
Era-Iliada_web	Mès non per aquerò deishèc de combàter Hectòr, de tremolant casco, senon que, en tot virar-se, agarrèc damb era sua robusta man ua pèira nera e damb puntes, qu’auie en camp; la lancèc, acertèc en bolhon centrau der escut d’Aiax, de sèt pèths de buèu, e hec ressonar eth bronze dera rodèla.
Era-Iliada_web	Aiax, alavetz, agarrant ua pèira encara mès grana, la lancèc en tot hèr-la volatejar damb ua fòrça immensa.
Era-Iliada_web	Era pèira torcèc eth cant inferior der escut de Hectòr, coma ac aurie pogut hèr ua pèira de mòla, e tumant damb es jolhs de Hectòr lo hec quèir d’esquia, agarrat ena rodèla; mès Apòllo de seguit lo botèc de pès.
Era-Iliada_web	E ja s’auessen atacat d’apròp damb es espades, se non auessen acodit dus eralds, messatgèrs de Zèus e des òmes, qu’arribèren respectiuament des camps des treucri e deth des aquèus, de beròies armadures: Taltibi e Idèu, prudents ambdús.
Era-Iliada_web	Aguesti interpausèren es sòns scèptres entre es campions, e Idèu, abil en autrejar sabents conselhs, prononcièc aguestes paraules:
Era-Iliada_web	Non pelegetz ne combatatz mès; as dus vos estime Zèus, qu’amolone es bromes, e ambdús ètz bellicosi.
Era-Iliada_web	Aquerò que ja ac sabem toti.
Era-Iliada_web	Li responec Aiax Telamoni: “Idèu!
Era-Iliada_web	Ordenatz a Hectòr qu’ac dispause, donques que siguec eth que desfisèc as mès valents.
Era-Iliada_web	He ja nets, e serà bon aubedir-la.
Era-Iliada_web	Atau tu alegraràs enes naus a toti es aquèus, e mès que mès as tòns amics e companhs; e jo alegrarè ena grana ciutat deth rei Priam, as troians e as troianes, de beròies tuniques, que deuen èster enes temples entà pregar per jo.
Era-Iliada_web	Quan auec dit aquerò, autregèc a Aiax ua espada ornada damb claus de plata, en tot aufrir-se-la damb era gaina e era ben hargada cencha; e Aiax li hec de present a Hectòr un atrasent baudrièr tintat de porpra.
Era-Iliada_web	Se separèren dempús, entornant er un entàs tropes aquèes e er aute entara armada des teucri.
Era-Iliada_web	Aguesti s’alegrèren en veir a Hectòr viu, e que tornaue san e en bona santat, liure dera fòrça e des invictes mans d’Aiax, quan ja cranhien que non se sauvarie; e l’acompanhèren ena ciutat.
Era-Iliada_web	Dera sua part, es aquèus, de beròies armadures, amièren a Aiax, orgulhós dera victòria, ena tenda deth divin Agammenon.
Era-Iliada_web	Tanlèu sigueren en era, Agammenon Atrida, rei d’òmes, sacrifiquèc, ath poderós Saturn, un buèu de cinc ans.
Era-Iliada_web	En auer-lo espelat e premanit, lo heren a tròci abilamente cuelhent damb ponchucs es tròci, les rostiren damb suenh e les retirèren deth huec.
Era-Iliada_web	Acabada era faena e prèsta ja era taulejada, mingèren sense qu’arrés li manquèsse era sua respectiua part; e eth poderós eròi Agammenon Atrida obsequièc a Aiax damb er ample lomb.
Era-Iliada_web	Dempús de satisfèr eth desir de minjar e de béuer, er ancian Nestòr, qu’era sua opinion ère considerada tostemp coma era milhor, comencèc a balhar-les un conselh.
Era-Iliada_web	E en tot arengar-les damb veeméncia, les didec:
Era-Iliada_web	Donques qu’an mòrt tanti aquèus, de longa cabeladura, qu’era sua sang espargèc eth crudèu Mart pera arriba der Escamandre de net corrent e qu’es sues amnes baishèren en Orco, qu’ei convenent qu’arturetz es combats; e deman, amassadi toti a punta de dia, amiaram es cadavres en cars tiradi per buèus e mules, e les usclaram près des vaishèths entà amiar es cendres as hilhs des defuntats quan entornem ena pàtria.
Era-Iliada_web	Atau parlèc, e es auti reis aplaudiren.
Era-Iliada_web	S’amassèren es teucri ena acropòlis de Ilion, près deth palai de Priam; e era assemblada siguec agitada e turbulenta.
Era-Iliada_web	Eth prudent Antenor comencèc a arengar-les d’aguesta sòrta:
Era-Iliada_web	Au!, restituim ara aquèa Helena damb totes es sues riqueses e qu’es Atridas se la hèsquen a vier.
Era-Iliada_web	Didec, e se seiguec.
Era-Iliada_web	Se lheuèc eth divin Alexandre, espós de Helena, era de beròia cabeladura, e en tot dirigir-se ad aqueth prononcièc aguestes alades paraules:
Era-Iliada_web	Non m’agrade çò que prepauses, e poiries auer pensat quauquarren milhor.
Era-Iliada_web	Didec, e se seiguec.
Era-Iliada_web	Se lheuèc Priam Dardanida, conselhèr parièr as dius, e les arenguèc damb benvolença dident:
Era-Iliada_web	Sopatz ena ciutat coma tostemp; brembatz-vo’n dera garda, e susvelhatz toti; a punta de dia que vage Idèu entàs concaves naus, anóncie as aquèus, Agammenon e Menelau, era prepausa d’Alexandre, que per eth se suscitèc era guèrra, e que se hèsque aguesta prudenta consulta: Se vòlen que s’arture er òrre combat entà usclar es cadavres, e dempús tornaram a lutar enquia qu’ua divinitat mos dessepare e autrege era victòria a qui li plague”.
Era-Iliada_web	D’aguesta manèra parlèc; eri l’escotèren e l’aubediren, prenent eth sopar en camp sense trincar es files; e tanlèu comencèc a hèr dia, s’endralhèc Idèu entàs concaves naus e trapèc as danaus, ministres de Mart, amassadi en assemblada près deth vaishèth d’Agammenon.
Era-Iliada_web	Er erald de votz sonora, botat ath miei, les didec:
Era-Iliada_web	Me mane Priam e es illustres troians, que vos diga, e pro que vos sigue agradiua e acceptabla, era proposicion d’Alexandre, que per eth se suscitèc era guèrra.
Era-Iliada_web	Aufrís balhar guaires riqueses se hec a vier en Ilion entàs concaves naus (atau auesse perit abans) e enquia e tot ahíger-ne d’autes dera sua casa; mès se remís a restituir era legitima esposa deth gloriós Menelau, a maugrat de qué es troians l’ac conselhen de hèr.
Era-Iliada_web	Atau parlèc.
Era-Iliada_web	Toti amudiren e quedèren silenciosi.
Era-Iliada_web	Mès, fin finau, Diomedes, valent ena luta, didec:
Era-Iliada_web	Atau s’exprimic; e toti es aquèus aplaudiren, admiradi deth discors de Diomedes, dondaire de shivaus.
Era-Iliada_web	E eth rei Agammenon li didec alavetz a Idèu:
Era-Iliada_web	Tu madeish entenes es paraules que te responen es aquèus; e aguestes paraules son deth mèn gust.
Era-Iliada_web	Per çò que hè as cadavres non m’opausi a que siguen uscladi, pr’amor que s’a de hèr lèu entà satisfèr as que moriren, autrejant es sòns còssi as ahlames.
Era-Iliada_web	Dit aquerò, lheuèc eth scèptre a toti es dius; e Idèu tornèc ena sagrada Troia, a on lo demorauen, amassadi en assemblada, troians e dardans.
Era-Iliada_web	Er erald, botat ath miei, les didec era responsa.
Era-Iliada_web	De seguit se premaniren es uns a recuélher es cadavres e es auti a hèr-se a vier era lenha.
Era-Iliada_web	Ath sòn torn, es aquèus gesseren des naus, es uns entà recuélher es cadavres e es auti entà talhar era lenha.
Era-Iliada_web	Ja eth solei herie damb es sòns arrais es camps, pujant entath cèu dès eth placid corrent deth prigond ocean, quan aquèus e teucri se barregèren es uns damb es auti ena planhèra.
Era-Iliada_web	Qu’ère dificil de reconèisher a cada baron; mès lauauen damb aigua es taques de sang des cadavres e, vessant arderoses lèrmes, les pujauen enes cars.
Era-Iliada_web	Eth gran Priam non permetie qu’es teucri plorèssen: aguesti, en silenci e damb eth còr sarrat, amolonèren es cadavres sus eth lenhèr, les usclèren e tornèren ena sagrada Ilion.
Era-Iliada_web	Dera madeisha manèra es aquèus, de beròies armadures, amolonèren es cadavres en lenhèr, les usclèren e tornèren enes concaves naus.
Era-Iliada_web	Quan encara non auie hèt dia, encara qu’era lum dera auba ja campaue, un grop escuelhut d’aquèus s’amassèc ar entorn deth lenhèr.
Era-Iliada_web	Bastiren damb tèrra dera planhèra un tumulus comun; bastiren a compdar deth madeish ua muralha damb nautes tors, que servisse de refugi as naus e ada eri madeishi; deishèren pòrtes que se barrauen damb ajustades hustes, entà que podessen passar es cars, e hotgèren ath pè deth mur un gran fossat prigond e ample que defeneren damb estaques.
Era-Iliada_web	D’aguesta manèra trabalhèren es aquèus, de longa cabeladura.
Era-Iliada_web	Es dius, seigudi ath costat de Zèus fulminant, contemplauen era grana òbra des aquèus, de bronzinades armadures; e Neptun, que secodís era tèrra, comencèc a dider-les:
Era-Iliada_web	Quin des mortaus dera vasta tèrra consultarà damb es dius es sòns pensaments e projèctes?
Era-Iliada_web	Non ves qu’es aquèus, de longa cabeladura, an bastit dauant des naus un mur damb eth sòn fossat, sense aufrir as dius cap ecatòmba?
Era-Iliada_web	Zèus, qu’amolone es bromes, responec indignat: “Ò dius!
Era-Iliada_web	Tu, poderós batedor dera tèrra, quines paraules deishères anar!
Era-Iliada_web	A un diu molt inferior en fòrça e coratge lo poirie espaurir tau pensament; mès que non a tu, qu’era fama s’estenerà autant coma era lum dera auròra.Va, quan es aquèus, de longa cabeladura, entornen damb es naus ena sua pàtria, esbauça eth mur, lança-lo sancer en mar, e bota sable un aute còp ena espaciosa plaja entà que despareishe era gran muralha aquèa”.
Era-Iliada_web	Atau conversauen aguesti.
Era-Iliada_web	Ena còga deth solei es aquèus auien ja era òbra acabada; sacrifiquèren buèus e se meteren a sopar enes sues respectiues tendes, quan arribèren, vengudes de Lemmos, moltes naus cargades de vin que manaue Eunèu, hilh de Hipsipile e de Jason, pastor d’òmes.
Era-Iliada_web	Eth hilh de Jason manaue a despart, entàs Atridas Agammenon e Menelau, mil mesures de vin.
Era-Iliada_web	Pendent tota era net es aquèus, de longa cabeladura, gaudiren dera taulejada, e madeish heren ena ciutat es troians e es sòns aliats.
Era-Iliada_web	Tota era net s’estèc eth propici Zèus pensant com les poirie hèr mau, enquia qu’ara fin tronèc d’ua forma orribla: eth palle temor s’apoderèc de toti, vessèren en tèrra eth vin des copes, e arrés gausèc a bèuer sense hèr abans libacions ath poderós Saturn.
Era-Iliada_web	Dempús s’ajacèren e eth dromilhon les cuelhec a toti.
Era-Iliada_web	Era Auròra, de safranat vel, s’espargie per tota era tèrra, quan Zèus, que se complatz en lançar arrais, amassèc ara assemblada des dius en mès naut des cims der Olimp.
Era-Iliada_web	E atau les parlèc, tant qu’eri atentiuament l’escotauen:
Era-Iliada_web	Degun de vosati, sigue baron o hemna, gause transgredir eth mèn manament; mèsalèu, vos cau assentir a toti, pr’amor de que coma mès lèu possible s’amie a tèrme çò que prepausi.
Era-Iliada_web	Eth diu que sage de separar-se des auti e ajudar as teucri, o as danaus, se jo lo veigui tornarà vergonhosament pataquejat en Olimp; o, agarrant-lo, lo lançarè en tenebrós Tartar, plan luenh, en çò de mès prigond deth lunfèrn dejós dera tèrra (es sues pòrtes son de hèr, e eth lumedan, de bronze, e era sua prigondor, des der Orco, coma deth cèu ara tèrra) e coneisherà de seguit guaire auantatge eth mèn poder ath des autes divinitats.
Era-Iliada_web	E se voletz, hétz aguesta pròva, ò dius, entà que vos convençatz.
Era-Iliada_web	Penjatz deth cèu ua cadia d’aur, agarratz-vos toti, dius e divesses, en era, e non poiratz arrossegar deth cèu ara tèrra a Zèus, arbitre suprèm, per mès que vos esforcetz; mès se jo me decidissa a tirar d’aquera, vos lheuaria damb era tèrra e eth mar, estacaria d’ua punta dera cadia en cim der Olimp, e tot demorarie en aire.
Era-Iliada_web	Tan superior sò as dius e as òmes”.
Era-Iliada_web	Atau parlèc; e toti carèren, estonadi des sues paraules, donques que siguec fòrça era veeméncia que s’auie exprimit.
Era-Iliada_web	A tot darrèr, Minerva, era divessa des uelhs ludents, didec:
Era-Iliada_web	Pro sabem qu’ei incontrastable eth tòn poder, mès mos hè dò des bellicosi danaus, que moriràn, e se complirà eth sòn malerós destin.
Era-Iliada_web	Arrint, li responec Zèus, qu’amolone es bromes: “Padega-te, Tritogenia, hilha estimada.
Era-Iliada_web	Dit aquerò, junhèc es shivaus de pès de bronze e dauradi crins, que volauen leugèrs; se vestic era daurada tunica, cuelhec eth soriac d’aur e de fina labor, e pugèc en car.
Era-Iliada_web	Foetèc as shivaus entà que partissen; e aguesti, gaujosi, comencèren eth vòl entre era tèrra e eth cèu estelat.
Era-Iliada_web	Lèu arribèc en Ida, abondosa en hònts e elevadoira de fères, en Gargar, a on i auie un bòsc sagrat e un perhumat autar; aquiu eth pair des òmes e des dius arturèc as shivaus, les desatelèc deth car e les caperèc d’espessa broma.
Era-Iliada_web	Se seiguec dempús en cimalh, vantat dera sua glòria, e se metec a contemplar era ciutat troiana e es naus aquèes.
Era-Iliada_web	Es aquèus, de longa cabeladura, esdejoèren ara prèssa enes sues tendes, e de seguit cuelheren es armes.
Era-Iliada_web	Tamben es teucri s’armèren laguens dera ciutat; e, encara qu’èren mens, èren prèsti a combàter, obligadi pera crudèu necessitat de protegir as sòns hilhs e as sues hemnes: se dauriren totes es pòrtes, gessec era armada d’infantaria e es que lutauen en cars, e se costèc un gran rambalh.
Era-Iliada_web	Quan es dues armades s’amassèren, tumèren entre eri es escuts, es lances e eth valor des guerrèrs armadi de bronzinades coirasses, e en apressar-se es plombades rodèles se produic un gran tarrabastalh.
Era-Iliada_web	Aquiu s’entenien ath còp es planhs de moribonds e es crits alègres des aucidors, e era tèrra regolejaue sang.
Era-Iliada_web	A punta deth dia e mentre anaue aumentant era lum deth sagrat dia, es traits artenhien parièr as uns e as auti, e es òmes queiguien.
Era-Iliada_web	Quan eth solei auec recorrut era mitat deth cèu, eth pair Zèus cuelhec era balança d’aur, botèc en era dues sòrts (era des teucri, dondaires de shivaus, e era des aquèus, de bronzinades armadures) entà saber a qui anaue destinada era dolorosa mòrt; cuelhec peth miei era balança, la despleguèc e auec mès pes eth dia fatau des aquèus.
Era-Iliada_web	Era sòrt d’aguesti baishèc enquia arribar ena fertila tèrra, mentre qu’era des teucri pujaue entath cèu.
Era-Iliada_web	Zèus, alavetz, tronèc fòrt des der Ida e manèc ua ardenta beluga as aquèus, que, en veder-la, s’estonèren, estrementidi de palle temor; que ja non gausen a estar-se en camp ne Idomenèu, ne Agammenon, ne es dus Aiaces, ministres de Mart; e solet se demore Nestòr gereni, des aquèus, contra era sua volontat, per çò d’èster mauparat un des shivaus, ath quau eth divin Alexandre, espós de Helena, era de beròia cabeladura, l’auie lançat ua flècha naut de tot deth cap, a on es crins comencen a créisher e es herides son mortaus.
Era-Iliada_web	Eth shivau, en sénter eth dolor, s’encabre, e era flècha l’entre en cervèth; e redolant-se entà secodir eth bronze, espaurís as auti shivaus.
Era-Iliada_web	Tant qu’er ancian se pressaue entà bracar damb era espada es correges deth shivau queigut, arriben a trauèrs dera multitud es velòci shivaus de Hectòr, en tot tirassar deth car qu’anaue tant audaç guerrèr.
Era-Iliada_web	E er ancian aurie perdut aquiu era vida, se non se n’auesse encuedat Diomedes, valent ena luta; eth quau, cridant d’ua manèra orribla, li didec a Ulisses:
Era-Iliada_web	Ulisses fecund en recorsi!
Era-Iliada_web	Entà on huges, confonut entre era gent e virant era esquia coma un covard?
Era-Iliada_web	Que non te claue bèth un era pica ena esquia, mentre huges ath mès córrer.
Era-Iliada_web	Atau didec, e eth pacient divin Ulisses passèc sense entener-lo, corrent entàs convaves naus des aquèus.
Era-Iliada_web	Eth hilh de Tidèu, encara qu’ère solet, se dauric pas pes prumères files e en tot arturar-se dauant deth car deth vielh Nelida, prononcièc aguestes alades paraules:
Era-Iliada_web	Es guerrèrs joeni t’assetgen e te trapes sense fòrces, aclapat pera anujosa senectud; eth tòn escudèr qu’a pòc vigor e es tòns shivaus son lents.
Era-Iliada_web	Puja en mèn car entà que veigues quini son es shivaus de Tros que l’agarrè a Enèes, eth que hè húger as sòns enemics, e com saben madeish acaçar aquiu e delà ena planhèra, que hùger rapidament.
Era-Iliada_web	Didec; e Nestòr, cavalièr gereni, non desaubedic.
Era-Iliada_web	S’encarguèren des sues ègües es sòns escudèrs Estenele e Eurimedont; e en auer pujat ambdús eròis en car de Diomedes, Nestòr cuelhec es lustrades retnes e ahisquèc as shivaus, e lèu se trapèren près de Hectòr, que tumèc damb eri.
Era-Iliada_web	Eth hilh de Tidèu li lancèc un dard, e encara que manquèc era balestada, heric en pièch, près dera popeta, a Eniopèu, hilh der animós Tebèu, que, coma menaire, portaue eth ramau: Eniopèu queiguec deth car, s’arturèren es shivaus e aquiu acabèc era vida e eth valor deth guerrèr.
Era-Iliada_web	Ua prigonda pena sentec eth còr de Hectòr per aguesta mòrt; mès, encara que pietós deth companh, lo deishèc en solèr e cerquèc a un aute menaire que siguesse gausat.
Era-Iliada_web	Pòc de temps sigueren es shivaus sense menaire, pr’amor que Hectòr se trapèc damb er ardit Arqueptolem Ifitida, e en tot hèr-lo pujar, li botèc es retnes ena man.
Era-Iliada_web	Alavetz s’aurien costat grani tarrabastalhs e irreparables maus e es teucri aurien estat embarradi en Ilion coma anhèths, se de pic non ac auesse avertit eth pair des òmes e des dius.
Era-Iliada_web	Tronant d’ua manèra espaventosa, lancèc un ardent arrai entà que queiguesse en solèr dauant des shivaus de Diomedes; eth sofre alugat costèc ua terribla ahlama; es shivaus, espauridi, s’arrauliren dejós deth car; es lustrades retnes queigueren des mans de Nestòr, e aguest, damb pòur en sòn còr, li didec a Diomedes:
Era-Iliada_web	Vira es retnes des shivaus e hujam.
Era-Iliada_web	Qu’ei que non ves qu’era proteccion de Zèus ja non t’acompanhe?
Era-Iliada_web	Aué Zèus Saturn l’autrege era victòria ad aguest; un aute dia, se li platz, mo’la balharà a nosati.
Era-Iliada_web	Li responec Diomedes, valent ena luta: “Òc, ancian, qu’ei oportun çò que vies de díder, mès ua terribla pena m’arribe en còr e ena amna.
Era-Iliada_web	Dilhèu digue Hectòr, arengant as teucri: Eth Tidida arribèc enes naus, botat en hujuda pera mia lança.
Era-Iliada_web	Li repliquec Nestòr, cavalièr gereni: “Ai de jo!
Era-Iliada_web	Qué dideres, hilh deth bellicós Tidèu!
Era-Iliada_web	Dites aguestes paraules, virèc es retnes des solipèdes shivaus, e comencèren a húger entre era multitud.
Era-Iliada_web	Es teucri e Hectòr, hènt gran rambalh, hègen plòir sus eri es lances.
Era-Iliada_web	E eth gran Hectòr, de tremolant casco, cridaue damb votz fòrta:
Era-Iliada_web	Es danaus, d’agils shivaus, te cedien era preferéncia en sèti e t‘obsequiauen damb carn e copes de vin; ara te mespredaràn, donques que t’as tornat coma ua hemna.
Era-Iliada_web	Tau didec.
Era-Iliada_web	Eth Tidida ère trantalhant entre seguir hugent o virar es retnes des shivaus e tornar entà lutar.
Era-Iliada_web	Tres còps li venguec eth dobte ena ment e en còr, e tres còps eth propici Zèus tronèc dès es montes idèus entà anonciar as teucri que serie sua era inconstanta victòria en aqueth combat.
Era-Iliada_web	E Hectòr les encoratjaue, en tot díder damb granes votzes:
Era-Iliada_web	Sigatz òmes, amics, e mostratz eth vòste impetuós valor.
Era-Iliada_web	M’en sai que Saturn m’autrege, benevòl, era victòria e glòria immensa e mane entara perdicion as danaus; es quaus, ò pècs!, bastiren aguesti murs febles e mespredosi que non poiràn tier era mia escometuda, donques qu’es shivaus sauvaràn aisidament eth hotjat fossat.
Era-Iliada_web	Didec, e exortèc as sòns shivaus damb aguestes paraules: “Jantol, Podarg, Eton, divin Lamp!
Era-Iliada_web	Ara m’auetz de pagar damb esquist suenh que damb eth, Andromaca, hilha deth magnanim Eetion vos aufrie eth horment deliciós e vos barrejaue vins entà que podéssetz, en béuer, satisfèr eth vòste apetís; abans qu’a jo, que me vanti d’èster eth sòn florissent espós.
Era-Iliada_web	Seguitz era posita des armes, esforçatz-vos, entà veir se mos podem apoderar der escut de Nestòr, qu’era sua fama arribe enquiath cèu per çò d’èster d’aur, sense deishar de cornèr es brides, e li treiguem des espatles a Diomedes, dondaire de shivaus, era hargada coirassa que Vulcan li fabriquèc.
Era-Iliada_web	Atau parlèc, en tot vantar-se.
Era-Iliada_web	Era venerabla Juno, emmaliciada, s’agitèc en sòn tron, en tot hèr estrementir ar espaciós Olimp, e li didec ath gran diu Neptun:
Era-Iliada_web	Poderós Neptun que bates era tèrra!
Era-Iliada_web	Qu’ei que non a pietat eth tòn còr des danaus moribonds, que tanti e tan beròis presents te hègen a vier entà Helice e Egas?
Era-Iliada_web	Decidis-te a autrejar-les era victòria.
Era-Iliada_web	Li responec fòrça indignat eth poderós diu que secodís era tèrra: “Quines paraules dideres audaça Juno?
Era-Iliada_web	Atau conversauen aguesti.
Era-Iliada_web	Guaire espaci i auie dès es vaishèths enquias murs fossadi, s’aumplic de cars e d’òmes damb escuts qu’aquiu amassèc Hectòr Priamida, parièr ar impetuós Mart, quan Zèus l’autregèc era glòria.
Era-Iliada_web	E er eròi aurie usclat es naus ben proporcionades, se non l’auesse suggerit era venerabla Juno a Agammenon qu’encoratgèsse lèu as aquèus.
Era-Iliada_web	Venguec er Atrida enes tendes e enes naus aquèes damb eth gran porprat mantèl en robust braç, e pugèc ena gran nau nera d’Ulisses, qu’ère ath miei, entà que l’entenessen pes dus costats enquias tendes d’Aiax Telamoni e d’Aquilles, es quaus auien botat es sòns vaishèths enes extrèms donques que fidauen en sòn valor e ena fòrça des sòns braci.
Era-Iliada_web	E damb votz penetranta cridaue as danaus:
Era-Iliada_web	Qué se passe damb era jactància que mos vantàuem per èster fòrça valents, e que didíetz presomptuosament en Lemnos, minjant abondosa carn de buèu de nauta cornamenta e beuent copes de vin, que cada un s’acararie ena batalha a cent e a dus cents troians?
Era-Iliada_web	Ara que non podem ne damb un de solet, damb Hectòr, que lèu usclarà es nòstes naues.
Era-Iliada_web	Pair Zèus!
Era-Iliada_web	Heres patir tau malastre e privères d’ua glòria tan grana a bèth aute des poderosi reis?
Era-Iliada_web	Quan arribè, non passè de long, ena nau de molti bancs, per cap des tòns beròis autars senon qu’en toti ahlamè eth greish e es cueishes de buèu, desirós d’assolar era ben muralhada Troia.
Era-Iliada_web	Per tant, ò Zèus, complis-me aguest vòt: dèisha-mos escapar e evitar aguest perilh e non permetes qu’es teucri aucisquen as aquèus”.
Era-Iliada_web	Atau s’exprimic.
Era-Iliada_web	Eth pair, pietós en veder-lo vessar lèrmes, l’autregèc qu’eth sòn pòble se sauvèsse e non perisse; e de seguit manèc ua agla, eth milhor des audèths endonviaires qu’amiaue enes garres eth hilhet d’un veloç cèrvi e lo deishèc quèir ath pè der autar beròi de Zèus, a on es aquèus aufrien sacrificis ath diu, coma autor de toti es presagis.
Era-Iliada_web	Quan es aquèus vederen qu’er audèth auie estat enviat per Zèus, escometèren as teucri e ja sonque pensèren en combàter.
Era-Iliada_web	Alavetz degun des danaus, encara qu’èren molti, se podec vantar d’auer virat as sòns veloci shivaus entà passar eth fossat e resistir er atac, abans que Tidida.
Era-Iliada_web	Que siguec aguest eth prumèr qu’aucic a un guerrèr teucre, a Agelau Fradmonida, que, naut deth car, sajaue de húger: l’en.honsèc era pica ena esquia, entre es espatles, e era punta gessec peth pièch; Agelau queiguec deth car e es sues armes ressonèren.
Era-Iliada_web	Seguiren a Diomedes, es Atridas Agammenon e Menelau; es Aiaces, revestidi d’impetuós valor; Idomenèu e eth sòn servent Meriones, parièr ar omicida Mart; Euripil, hilh illustre d’Evemon; e en nauau lòc, Teucre, que, damb eth flexible arc ena man, s’amagaue darrèr der escut d’Aiax Telamoni.
Era-Iliada_web	Aguest quilhaue era rodèla; e Teucre, virant eth ròstre entà toti es costats, li lancèc ua flècha a un troian que queiguec herit mortaument, e còp sec tornaue a refugiar-se en Aiax (coma un mainatge ena sua mair), eth quau lo caperaue de nauèth damb eth ludent escut.
Era-Iliada_web	Qui siguec eth prumèr, qui eth darrèr des qu’alavetz aucic er illustre Teucre?
Era-Iliada_web	Orsilòc eth prumèr, Ormene, Ofelestes, Detor, Cromi, Licofontes parièr a un diu, Amopaon Poliemonida e Melapine.
Era-Iliada_web	A toti aguesti hec queir successiuament en solèr.
Era-Iliada_web	Eth rei d’òmes Agammenon se vantèc de veir que Teucre esbauçaue es falanges troianes, disparant eth sòn arc; e, en tot botar-se ath sòn costat, li didec:
Era-Iliada_web	Seguís lançant flèches, per s’un cas arribes a èster era Auròra dera sauvacion des danaus e aunores ath tòn pair Telamon, que t’elevèc quan ères mainatge e t’eduquèc ena sua casa, a maugrat dera tua condicion de bastard; donques qu’ei luenh d’aciu, capera-lo de glòria.
Era-Iliada_web	Çò que vau a díder se complirà: Se Zèus, qu’amie era egida, e Minerva me permeten esbauçar era ben bastida ciutat d’Ilion, te botarè ena man, coma prèmi d’aunor, sonque inferior ath mèn, o ben un trespès, o ben dus shivaus damb eth sòn corresponent car o ben ua hemna que compartisque damb tu eth lhet”.
Era-Iliada_web	Li responec er illustre Teucre: “Plan gloriós Atrida!
Era-Iliada_web	Per qué m’ahisques quan ja, sollicit, hèsqui tot çò que posqui?
Era-Iliada_web	Dès que les refusèrem entà Ilion qu’aucisqui òmes, en tot hèr servir er arc.
Era-Iliada_web	Didec; e cuelhent er arc, envièc ua auta flècha contra Hectòr damb era intencion de herir-lo.
Era-Iliada_web	Tanpòc acertèc; mès eth dard se clauèc en pièch der insigne Gorgition, valerós hilh de Priam e dera beròia Castianira, neishuda en Esima, qu’eth sòn còs se retire ath d’ua divessa.
Era-Iliada_web	Dera madeisha manèra qu’en un jardin incline eth passavèth era sua cama, en tot doblegar-se peth pes deth fruit o des aiguats primaveraus; atau inclinèc eth guerrèr eth cap qu’eth casco hège ponderós.
Era-Iliada_web	Teucre armèc de nauèth er arc, li lancèc ua auta flècha a Hectòr, damb er in de herir-lo; e tanben manquèc era balestada, per çò d’auer-la desviat Apòllo; mès heric en pièch près dera popeta a Arqueptolome, gausat menaire de Hectòr, quan se lançaue ena luta.
Era-Iliada_web	Arqueptoleme queiguec deth car, s’arturèren es shivaus, de pès leugèrs, e aquiu s’acabèc era vida e eth valor deth guerrèr.
Era-Iliada_web	Ua prigonda pena sentec eth còr de Hectòr per aguesta mòrt; mès, encara que dolut per çò deth companh, lo deishèc e manèc ath sòn pròpri frair Cebrion, qu’ère près, que cuelhesse es retnes des shivaus.
Era-Iliada_web	L’entenec Cebrion e non desaubedic.
Era-Iliada_web	Hectòr sautèc deth ludent car en solèr, e cridant d’ua manèra espaventosa, cuelhec ua pèira e se filèc de cap a Teucre damb er in herir-lo.
Era-Iliada_web	Teucre, ath sòn torn, treiguec ua flècha deth carcais, e ja tirassaue era còrda der arc, quan Hectòr, de tremolant casco, acertèc a tumar-lo damb era pèira ena espatla, a on era clavicula separe eth còth deth pièch e es herides son mortaus, e li trinquèc eth nèrvi: se li paralisèc eth braç, Teucre queiguec de jolhs e er arc li marchèc des mans.
Era-Iliada_web	Aiax non abandonèc ath sòn frair queigut en solèr, senon que corrent entà defener-lo, lo tapèc damb er escut.
Era-Iliada_web	Acodiren dus companhs, Mecistèu, hilh d’Equio, e eth divin Alastor, e cuelhent a Teucre qu’alendaue fòrtament, se lo heren a vier enes concaves naus.
Era-Iliada_web	Er Olimp tornèc a ahiscar eth valor des teucri, que heren arrecular as aquèus dret de cap eth fossat prigond.
Era-Iliada_web	Hectòr anaue damb es de dauant, en tot hèr veir era sua fòrça.
Era-Iliada_web	Tau qu’eth gosset qu’acace damb agils pès a un sanglar o a un leon, lo mossègue, ja es cueishes, ja es anques e campe a veir se vire era cara; dera madeisha manèra perseguie Hectòr as aquèus, de longa cabeladura, en tot aucir ad aqueth que s’arreculaue, e eri hugien espauridi.
Era-Iliada_web	Quan trauessèren era palissada e eth fossat, molti periren a mans des teucri; es auti non parèren enquia arribar enes naus e aquiu s’encoratjauen es uns as auti, e damb es braci quilhadi pregauen a totes es divinitats.
Era-Iliada_web	Hectòr hège virar pertot es shivaus de beròis crins, e es sòns uelhs semblauen es dera Gorgona o es de Mart, pèsta des òmes.
Era-Iliada_web	Juno, era divessa des blanqui braci, en veir as aquèus cuelhec pietat d’eri, e li dirigic a Minerva aguestes alades paraules:
Era-Iliada_web	Hilha de Zèus, qu’amie era egida!
Era-Iliada_web	Qu’ei que non vam a ajudar, encara que sigue tard, as aquèus moribonds?
Era-Iliada_web	Li responec Minerva, era divessa des uelhs ludents: “Que ja harie temps qu’aguest aurie perdut fòrça e era vida, mòrt ena sua pròpria pàtria pes aquèus; mès eth mèn pair amie ena sua ment funèsti prepausi, crudèu, tostemp injust, destrantalhaire des mèns plans!, e non se’n brembe de guairi còps è sauvat jo ath sòn hilh aclapat pes trabalhs que l’auie impausat Euristèu.
Era-Iliada_web	Hercules clamaue ath cèu, plorant, e Zèus me manaue entà ajudar-lo.
Era-Iliada_web	S’era mia ment auesse auut era presentida de çò d’ara, non s’aurie escapat eth hilh de Zèus des prigondi corrents der Estigia, quan aqueth li manèc qu’anèsse entar Orco, de fòrtes pòrtes, e treiguesse der Erebe ar òrre gosset de Pluton.
Era-Iliada_web	Ara Zèus m’a en òdi e complís es desirs de Tetis, que punèc es sòns jolhs e li toquèc era barba, en tot suplicar- li qu’aunorèsse a Aquilles, destructor de ciutats.
Era-Iliada_web	Mès junh es solipèdes shivaus tant que jo, entrant en palai de Zèus, m’armi entara guèrra; Que voi veir s’eth hilh de Priam, Hectòr, de tremolant casco, s’alegrarà quan arribem en camp de batalha.
Era-Iliada_web	Didec; e Juno, era divessa des blanqui braci, non desaubedic.
Era-Iliada_web	Era venerabla divessa Juno, hilha deth gran Saturn, atelèc sollicita es shivaus de daurades garnisons.
Era-Iliada_web	E Minerva, hilha de Zèus, qu’amie era egida, deishèc quèir en solèr era beròia tunica brodada qu’era madeish auie teishut e hargat damb es sues mans; se vestic era armadura de Zèus, qu’amolone es bromes, e s’armèc entara luctuosa guèrra.
Era-Iliada_web	E pujant en flamant car era lança ponderosa, longa, fornida, que damb era, era hilha deth poderós pair destruís files sanceres d’eròis quan s’emmalicie contra eri.
Era-Iliada_web	Juno foetèc as shivaus, e en tot daurir-se pas pera sua pròpria possada, carrinclant, es pòrtes deth cèu que suenhen es Ores, (ada eres ei fidat er espaciós cèu e er Olimp) entà remòir o plaçar dauant era espessa broma.
Era-Iliada_web	Per aquiu, a trauèrs des pòrtes, dirigiren aqueres divinitats es sòns shivaus, aubedient ath soriac.
Era-Iliada_web	Eth pair Zèus, tanlèu les vedec dès er Ida, s’aluguèc en colèra; e còp sec cridèc a Iris, era des daurades ales, entà que li servisse de messatgèra:
Era-Iliada_web	Hè que tornen e non les dèishes arribar ena mia preséncia, pr’amor que cap benefici artenheràn de lutar damb jo.
Era-Iliada_web	Çò que vau a díder se complirà: espauris-les es fòrts shivaus; les harè quèir deth car, que trincarè dempús, e ne en mens de dètz ans se guariràn des herides que les còste er arrai, entà que sàpie era des ludents uelhs qu’ei contra sa pair que combat.
Era-Iliada_web	De tau sòrta parlèc.
Era-Iliada_web	Iris, era des pès leugèrs coma er auragan, se lheuèc entà amiar eth messatge; baishèc des montes Idèus; e artenhent as divesses ena entrada der Olimp, abondós en vals, hec que s’arturèssen e les transmetec era orde de Zèus:
Era-Iliada_web	Per qué s’anuge eth còr en vòste pièch.
Era-Iliada_web	Que non vò Saturn que s’ajude as aquèus.
Era-Iliada_web	Damb Juno non s’anuge ne s’emmalicie tant, pr’amor que tostemp a solut opausar-se as sòns prepausi.
Era-Iliada_web	En auer dit aguestes paraules, partic Iris, era des pès leugèrs, e Juno li dirigic a Minerva aguestes paraules:
Era-Iliada_web	Hilha de Zèus, qu’amie era egida!
Era-Iliada_web	Ja non permeti que lutem contra Zèus per tòrt des mortaus.
Era-Iliada_web	Dit aquerò, tirèc es retnes des shivaus.
Era-Iliada_web	Es Ores desjunheren es shivaus de beròis crins, les estaquèren enes pessebres divins e apuèren eth car en reludent mur.
Era-Iliada_web	E es divesses, qu’auien eth còr sarrat, se seigueren en dauradi trons entre es autes divinitats.
Era-Iliada_web	Eth pair Zèus, pujant en car de beròies arròdes, guidèc as shivaus des der Ida enquiar Olimp e arribèc en ostau des dius; e aquiu er illustre Neptun, que secodís era tèrra, desjunhec es shivaus, botèc eth car en sòn lòc e lo caperèc damb un vel de lin.
Era-Iliada_web	Eth poderós Zèus cuelhec sèti en daurat tron e er immens Olimp tremolèc dejós des sòns pès.
Era-Iliada_web	Minerva e Juno, seigudes a despàrt e a cèrta distància de Zèus, arren li dideren ne li preguntèren; mès eth comprenec ena sua ment çò que pensauen, e didec:
Era-Iliada_web	Que non vos auratz fatigat massa ena batalha, a on es barons aquerissen glòria, aucint teucri, que contra eri sentetz viuament rancura.
Era-Iliada_web	Son taus era mia fòrça e es mies mans invictes, que non me harien cambiar de pensada toti es dius que son en Olimp.
Era-Iliada_web	Mès vos tremolèren es vòsti beròis membres abans qu’arribéssetz a veir eth combat e es sòns terribles hèts.
Era-Iliada_web	Atau parlèc.
Era-Iliada_web	Minerva e Juno, qu’auien es sèti ua ath costat dera auta, e pensauen costar maus as teucri, se mosseguèren es pòts.
Era-Iliada_web	Minerva, encara qu’anujada damb eth sòn pair e cuelhuda de herotja colèra, sauvèc silenci e non badèc boca; mes a Juno era ira non li cabèc en pièch e exclamèc:
Era-Iliada_web	Quines paraules prononcières!
Era-Iliada_web	Pro sabem qu’ei incontrastable eth tòn poder; mès qu’auem pietat des bellicosi danaus, que moriràn, e se complirà eth sòn malerós destin.
Era-Iliada_web	Responec Zèus, qu’amolone es bromes: “Eth pròplèu maitin veiràs, se vòs, Juno venerabla, era des grani uelhs, se com eth poderós Saturn hè grani rosegons ena armada des bellicosi aquèus.
Era-Iliada_web	Atau ac decretèc eth fado, e m’ei parièr que t’irrites.
Era-Iliada_web	Atau parlèc; e Juno, era des blanqui braci, non respomec arren.
Era-Iliada_web	Era ludenta lum deth solei se calèc en Ocean, en tot hèr-se a vier, sus era amna tèrra, era net escura.
Era-Iliada_web	Contrarièc as teucri era desaparicion dera lum; mès entàs aquèus siguec agradiua e plan desirada, era tenebrosa net.
Era-Iliada_web	Er illustre Hectòr amassèc as teucri ena arriba deth rambalhós Janto, luenh des naus, en un lòc net a on eth solèr non ère caperat de cadavres.
Era-Iliada_web	Aqueri baishèren des cars e escotèren a Hectòr, estimat de Zèus, qu’apressat ara sua lança d’onze codes, qu’era sua bronzinada punta ère aferrada per un anèth d’aur, atau les arengaue:
Era-Iliada_web	Eth dia d’aué demoraua tornar a veir ara ventosa Ilion dempús d’esbauçar es naus, acabar damb toti es aquèus, mès que mos auem demorat ena escurina e aquerò a sauvat as aquèus e as vaishèths qu’an ena plaja.
Era-Iliada_web	Aubedim ara net ombriua e tiem-mos a premanir eth sopar; desatelatz des cars as shivaus de beròis crins, e manatz-les a pèisher; hètz-vos a vier dera ciutat buèus e grasses oelhes e des vòstes cases pan e vin, qu’alègre eth còr; apileratz abondosa lenha e aluguem fòrça huecs qu’usclent enquia que hèsque eth dia, e qu’eth sòn resplendor arribe entath cèu: non se passe qu’es aquèus, de longa cabeladura, sagen de húger aguesta net pera ampla superfícia deth mar.
Era-Iliada_web	Que non s’embarquen tranquils e sense èster shordadi; que bèth un s’age de guarir ena sua casa per un còp de lança o d’ua flècha recebuda en pujar enes naus, entà que cranhe aqueth que gause botjar era luctuosa guèrra as teucri, dondaires de shivaus.
Era-Iliada_web	Es eralds, estimadi de Zèus, que vagen ena poblacion e pregonen qu’es adolescents e es ancians de peusblanqui s’amassen enes tors que sigueren bastides pes divinitats e qu’enròden era ciutat; qu’es timides hemnes aluguen grani huegarades enes sues respectiues cases, e qu’era garda sigue contunha entà qu’es enemics non entren insidiosament ena ciutat mentre es sòns òmes siguen dehòra.
Era-Iliada_web	Que se hèsque coma vos ac è manat, magnanims teucri.
Era-Iliada_web	Aguestes son es paraules que convien en aguest moment, deman vos arengarè de nauèth, troians dondaires de shivaus.
Era-Iliada_web	E demori, damb era proteccion de Zèus e des autes divinitats, que harè enlà, d’aciu, aguesti rabiosi gossets, amiadi peth fado enes neri vaishèths.
Era-Iliada_web	Pendent era net hescam susvelhança nosati madeishi; e deman, en començar eth dia, agarraram es armes entà entrar en viu combat ath cant des naus aquèes.
Era-Iliada_web	Veirè s’eth fòrt Diomedes Tidida me hè arrecular des vaishèths entath mur o se l’aucisqui damb eth bronze e me hèsqui a vier es sues sagnoses despolhes.
Era-Iliada_web	Deman meterà a pròva eth sòn valor, se me demore quan l’escometa damb era lança; mès fidi que, tanlèu gesque eth solei, queirà herit entre es combatents des prumères files, e amassa damb eth, fòrça des sòns camarades.
Era-Iliada_web	D’aguesta sòrta arenguèc Hectòr, e es teucri l’aclamèren.
Era-Iliada_web	Desatelèren des cars as sudadi shivaus e les estaquèren damb correges; se heren a vier dera ciutat buèus e grasses oelhes, e des cases pan e vin, qu’alègre eth còr, e apilerèren abondosa lenha.
Era-Iliada_web	Dempús l’aufriren ecatòmbes perfèctes as immortaus, e es vents amiauen dera planhèra entath cèu era doça flaira deth greish usclat; mès es benauradi dius non voleren acceptar era ofrenda, pr’amor que se les auie hèt odiosa era sagrada Ilion e Priam e eth sòn pòble armat damb lances de herèisho.
Era-Iliada_web	Atau, tant encoratjadi, s’estèren tota era net en camp, a on alugauen nombrosi huecs.
Era-Iliada_web	Coma en ua net tranquilla, campauen es radiantes esteles ath torn dera ludenta lua, e se desnishauen es promontòris, tucòs e vals, donques qu’en cèu s’auie daurit era vasta region eterèa, se vedien totes es esteles, e ath pastor se l’alegraue eth còr: en tan gran nombre èren es huegarades que, alugades pes teucri, usclauen dauant d’Ilion entre es naus e eth corrent deth Janto.
Era-Iliada_web	Mil huecs usclauen ena planhèra, e en cada un d’eri s’amassauen cinquanta òmes ara lum dera ardenta ahlama.
Era-Iliada_web	E es shivaus, peishent ath cant des cars uèrdi e blanca civada, demorauen era arribada dera Auròra, era de beròi tron.
Era-Iliada_web	IX Embaishada a Aquilles.
Era-Iliada_web	Supliques.
Era-Iliada_web	Atau es teucri sauvauen eth camp.
Era-Iliada_web	Des aquèus s’auie senhorejat era grana Fuga, companha deth glaciau Terror, e es mès valents èren aclapadi per ua insofribla rancura.
Era-Iliada_web	Dera madeisha manèra qu’esmò eth mar, abondós en peishi, es vents Borèas e Zefir, bohant ara imprevista dès era Tracia, e es neres ondades se quilhen e lancen entara arriba a fòrça augues; atau les bategaue eth còr as aquèus en pièch.
Era-Iliada_web	Er Atrida, aclapat eth còr per un gran dolor, anaue d’un costat en aute e manaue as eralds de votz sonora que convoquèssen assemblada, nominaument e en votz baisha, a toti es capitans, e tanben eth, les anaue cridant e trabalhaue damb es mès diligents.
Era-Iliada_web	Es guerrèrs acodiren afligidi.
Era-Iliada_web	Se lheuèc Agammenon, plorant, coma hònt prigonda que dès eth naut malh dèishe quèir es sues aigües ombriues; e alendant prigondament, parlèc as aquèus:
Era-Iliada_web	Que m’a calat en un gran malastre Zèus: Crudèu!
Era-Iliada_web	Me prometec e m’assegurèc que non partiria sense esbauçar era ben muralhada Ilion e tot a estat ua funèsta enganha; pr’amor qu’ara m’ordene tornar entà Argos, sense glòria, dempús d’auer perdut a tanti òmes.
Era-Iliada_web	Atau li deu èster agradiu ath poderós Zèus qu’a esbauçat es fortaleses de moltes ciutats e encara n’esbauçarà d’autes, donques qu’eth sòn poder ei immens.
Era-Iliada_web	En taus tèrmes s’exprimic.
Era-Iliada_web	Amudiren toti e s’estèren caradi.
Era-Iliada_web	Que se tardèc fòrça temps eth silenci des afligidi aquèus, mès, a tot darrèr, Diomedes, valent en combat, didec:
Era-Iliada_web	Començarè en tot combater-te per çò dera tua imprudéncia, coma ei permetut de hè’c, ò rei, enes assemblades; mès non t’irrites.
Era-Iliada_web	Hè pòc mespredéretz eth mèn valor contra es danaus, dident que sò covard e feble; qu’ac saben toti es aquèus autant vielhs coma joeni.
Era-Iliada_web	Mès a tu eth hilh der astut Saturn de dues causes te n’a balhat ua: t’autregèc que siguesses aunèst coma degun peth scèptre, e te remic fòrça, qu’ei eth màger des poders.
Era-Iliada_web	Malerós!
Era-Iliada_web	Te penses qu'es aquèus son tan covards e febles coma dides?
Era-Iliada_web	S’eth tòn còr te posse a tornar, vè-te’n: aciu dauant qu’as eth camin e près deth mar ua grana quantitat de naus que te seguiren des de Micena; mès es auti aquèus, de longa cabeladura, se demoraràm enquia qu’ajam esbauçat Troia.
Era-Iliada_web	E se tanben aguesti se’n vòlen anar, que hugen damb es vaishèths entara sua pàtria; e nosati dus, Estenel e jo, seguiram lutant enquia que l’arribe eth sòn finau a Ilion; donques que venguérem jos era proteccion des dius”.
Era-Iliada_web	Atau parlèc; e toti es aquèus aplaudiren, admiradi deth discors de Diomedes, dondaire de shivaus.
Era-Iliada_web	E eth cavalièr Nestòr se lheuèc e didec:
Era-Iliada_web	Lutes damb valor en combat e depasses en conselh as dera tua edat; cap aquèu gausarà vituperar ne contradíder eth tòn discors, mès que non as arribat enquiath finau.
Era-Iliada_web	Qu’ès encara joen (per çò des tòns ans poiries èster eth mèn hilh mendre) e ça que la, dides causes discrètes as reis aquèus e les as parlat coma s’a de hèr.
Era-Iliada_web	Mès jo, que me vanti d’èster mès vielh que tu, ac vau a manifestar e expausar tot; e arrés mespredarà es mies paraules, ne tansevolh eth rei Agammenon.
Era-Iliada_web	Sense familha, sense lei e sense casa li cau víuer qui desire es òrres lutes intèrnes.
Era-Iliada_web	Ara aubedim ara nera net: premanim eth sopar e es sentinèles que susvelhen era arriba deth hotjat fossat que cor ath pè deth mur.
Era-Iliada_web	Les encargui de hè’c as joeni; e tu, ò Atrida, ordena que se hèsque, donques qu’ès eth rei suprèm.
Era-Iliada_web	Aufris dempús ua taulejada as capitans, qu’aquerò ei çò que te convie e ei digne de tu.
Era-Iliada_web	Es tues tendes son plies de vin qu’es naus aquèes amien de contunh de Tracia, qu’as tot çò qu’ei de besonh entà recéber ad aqueri, e govèrnes sus molti òmes.
Era-Iliada_web	Un còp amassadi, seguiràs era opinion d’aqueth que te balhe milhor conselh; pr’amor qu’as aquèus les cau eth conselh d’un que sigue brave e prudent, en aguest moment qu’er enemic alugue tau nombre de huegarades ath cant des naus.
Era-Iliada_web	Qui ac veirà damb alegria?
Era-Iliada_web	Tau didec, e eri l’escotèren e l’aubediren.
Era-Iliada_web	En un virament de uelhs se pressèren a gésser damb es armes, entà encargar-se’n dera garda, Trasimedes Nestorida, pastor d’òmes; Ascafal e Ialmene, hilhs de Mart; Meriones, Afarèu, Deipir e eth divin Licomedes, hilh de Creont.
Era-Iliada_web	Sèt èren es capitans, e cada un manaue cent mossos aprovedidi de longues piques.
Era-Iliada_web	Se placèren entre eth fossat e era muralha, aluguèren huec, e toti treigueren eth sòn pròpri sopar.
Era-Iliada_web	Er Atrida se hec a vier ena sua tenda as princes aquèus, e dempús dera amassada les autregèc ua esplendida taulejada.
Era-Iliada_web	Eri estirèren era man dèstra ara parva qu’auien ath dauant, e quan aueren satisfèt eth desir de minjar e de béuer, er ancian Nestòr, qu’era sua opinion ère considerada tostemp coma era milhor, comencèc a conselhar-les; e en tot arengar-les damb benvolença, les didec:
Era-Iliada_web	Rei d’òmes Agammenon!
Era-Iliada_web	Començarè per tu e acabarè en tu; donques que regnes sus molti òmes e Zèus t’a balhat eth scèptre e es leis entà que sigues pes subdits.
Era-Iliada_web	Plan per aquerò te cau expausar era tua pensada e escotar era des auti e enquia e tot amiar-la a tèrme quan quinsevolh, seguint es impulsi dera sua amna, prepause quauquarren bon; qu’ei atribucion tua executar aquerò que s’acòrde.
Era-Iliada_web	Te vau a díder çò que considèri mès convenent e arrés aurà ua idia milhor qu’era qu’auí e seguisqui auent, ò hilh de Zèus, des de que, contra era mia opinion, te heres a vier ara joena Briseida, dera tenda der anujat Aquilles.
Era-Iliada_web	Li responec eth rei d’òmes Agammenon: “Non as mentit, ancian, quan mentères es mies fautes.
Era-Iliada_web	Qu’actué mau, non ac remisqui; que vau per molti eth baron que Zèus estime coraument; e ara eth diu, en voler aunorar a Aquilles, a costat era derròta des aquèus.
Era-Iliada_web	Mès, donques que l’ofensè, en tot deishar-me amiar pera funèsta passion, voi padegar-lo e l’aufrisqui era multitud d’esplendidi presents que vau a mentar: sèt trespès non botadi encara en huec, dètz talents d’aur, vint caudèrs ludents e dotze shivaus robusti, premiadi, qu’ena corsa artenheren era victòria.
Era-Iliada_web	Que non serie praube ne mancarie de preciós aur aqueth qu’auesse es prèmis que taus shivaus artenheren.
Era-Iliada_web	Li balharè tanben sèt hemnes de Lesbos, adreites entà hèr beròies labors, que jo madeish escuelhí quan conquistè era ben bastida Lesbos e qu’en beresa depassauen as autes.
Era-Iliada_web	Damb eres l’autrejarè ara hilha de Brises que l’è panat, e jurarè solemnament que jamès entrè en sòn lhet ne jadí damb era, coma ei costum entre òmes e hemnes.
Era-Iliada_web	Tot aquerò se li presentarà de seguit; mès s’es dius mos permeten esbauçar era gran ciutat de Priam, qu’entre en era quan es aquèus mos repartigam eth butin, que cargue abondosament d’aur e de bronze era sua nau e aliste as vint troianes que mès beròies siguen dempús dera aquèa Helena.
Era-Iliada_web	E s’artenhem tornar enes fertils camps d’Argos d’Acaia, serà eth mèn gendre e aurà tanti aunors coma Orestes, eth mèn hilh mendre, que s’eleve damb moltes comoditats.
Era-Iliada_web	Des tres hilhes que deishè ena ciutadèla ben bastida, Crisotemis, Laodice e Ifianasa, que se hèsque a vier era que volgue, sense dotar-la, ena casa de Pelèu; que jo la dotarè tant esplendidament coma arrés a dotat jamès a cap hilha: aufrisqui balhar-li sèt populoses ciutats (Cardamila, Enipe, era erbosa Hira, era divina Feras, Antea, era des beròis prats, era polida Epea e Pedasa, abondosa en vinhes), plaçades totes ath cant deth mar, enes confinhs dera sablosa Pilos, e poblades d’òmes rics en bestiar e en buèus, que l’aunoraràn damb presents e coma a ua divinitat e pagaràn, governadi peth sòn scèptre, grani tributs.
Era-Iliada_web	Tot aquerò haria jo, se depausèsse era sua colèra.
Era-Iliada_web	Responec Nestòr, cavalièr gereni: “Plan gloriós Atrida!
Era-Iliada_web	Rei d’òmes Agammenon!
Era-Iliada_web	Que non son mespredables es presents que l’aufrisses ath rei Aquilles.
Era-Iliada_web	Va, alistem a illustres barons tà que vagen ena tenda deth Pelida.
Era-Iliada_web	E se vòs, jo madeish les designarè e eri aubediràn: Fenix, estimat de Zèus, que serà eth cap, eth gran Aiax e eth divin Ulisses, acompanhadi des eralds Odio e Euribates.
Era-Iliada_web	Atau parlèc, e eth sòn discors agradèc a toti.
Era-Iliada_web	Es eralds balhèren lauamans as capitans, e de seguit es joeni, aumplint era vaishèra, distribuiren eth vin a toti es presents après auer-ne aufrit en copes es primicies.
Era-Iliada_web	Dempús que lo tastèren e cada un beuec tot çò que volec, gesseren dera tenda d’Agammenon Atrida.
Era-Iliada_web	E Nestòr, cavalièr gereni, tachant successiuament es uelhs en cadun des escuelhudi, les recomanaue, e d’ua manèra especiau a Ulisses, que sagessen de persuadir ar illustre Pelida.
Era-Iliada_web	Partiren aguesti pera arriba der rambalhós mar e li hègen fòrça prècs a Neptun, que cenh era tèrra, entà que les siguesse aisit d’amiar eth convencement ar orgulhós esperit der Eacida.
Era-Iliada_web	Dauant, Patrocle, solet e carat, demoraue qu’er Eacida acabèsse de cantar.
Era-Iliada_web	Entrèren aqueri, precedidi d’Ulisses, e se posèren dauant der eròi; Aquilles, estonat, se lheuèc deth sèti sense deishar era lira, e Patrocle en veder-les se lheuèc tanben.
Era-Iliada_web	Aquilles, eth des pès leugèrs, les sarrèc era man e didec:
Era-Iliada_web	En díder aquerò, eth divin Aquilles les hec sèir en cagires aprovedides de porpradi tapisi e parlèc a Patrocle qu’ère près d’eth:
Era-Iliada_web	Atau didec, e Patrocle aubedic ath companh estimat.
Era-Iliada_web	En un talhador qu’apressèc en huec botèc es lombs d’ua oelha e d’ua grassa craba, e era esquia d’un suculent sanglar.
Era-Iliada_web	Automedont tenguie era carn; Aquilles, dempús de talhar-la e dividir-la, la clauaue enes rostidors; e eth hilh de Meneti, baron parièr a un diu, alugaue un gran huec; e dempús, usclada era lenha e amortada era ahlama, escampilhèc es brases, placèc es rostidors en tot assegurar-les damb pèires e amanic era carn damb era divina sau.
Era-Iliada_web	Quan aquera siguec rostida e mestrada ena taula, Patrocle repartic pan en polidi petiti tistèrs; e Aquilles distribuic era carn, se seiguec dauant deth divin Ulisses, d’esquia ara paret, e ordenèc ath sòn amic que hesse era ofrenda as dius.
Era-Iliada_web	Patrocle lancèc es primicies en huec.
Era-Iliada_web	Estireren era dèstra entara parva qu’auien ath dauant, e quan aueren satisfèt eth desir de minjar e de béuer, Aiax li hec un senhau a Fenix; e Ulisses, en encuedar-se’n, aumplic era sua copa e brindèc per Aquilles:
Era-Iliada_web	De hestaus parièrs n’auem gaudit ena tenda der Atrida Agammenon, a on podíem minjar moltes e agradiues parves; es plasers dera deliciosa taulejada non mos halaguen, pr’amor que cranhem, ò escolan de Zèus, que mos arribe un gran malastre: que non sabem se poiram sauvar o pèrder es naus de molti bancs, se tu non te revestisses de valor.
Era-Iliada_web	Es orgulhosi troians e es sòns aliats vengudi de tèrres luenhanes, acampen ath costat deth mur e diden que, coma que non les poiram resistir, assautaràn es neres naus; eth Saturn Zèus lampege en tot hèr-les favorables senhaus, e Hectòr, vantat pera sua bravesa e fidant en Zèus, se mòstre furiós, non respècte ne as òmes ne as dius, ei cuelhut per ua crudèu ràbia e demane que campe lèu era divina Auròra, en tot assegurar qu’a de bracar es nòstes nautes popes, usclar es naus damb ardent huec, e aucir ath sòn costat as aquèus estabordidi peth hum.
Era-Iliada_web	Massa cranh era mia amna qu’es dius complisquen es sues menaces e eth destin age dispausat que morigam en Troia, luenh dera Argolida, elevadoira de shivaus.
Era-Iliada_web	Au, lhèua-te se desires, encara que tard, sauvar as aquèus, que son assetjadi pes teucri.
Era-Iliada_web	A tu madeish te harà dò se non ac hès, un còp arribat eth mau ja non se pòt apraiar; pensa, donc, se com desliuraràs as danaus de tan funèst dia.
Era-Iliada_web	Amic, eth tòn pair Pelèu te daue aguesti conselhs eth dia que des de Ptia te manèc a Agammenon; Hilh mèn, era Fortalesa, Minerva e Juno te l’autrejaràn se vòlen; tu refrena en pièch eth naturau fogós (era benvolença qu’èi preferibla) e abstie- te des pernicioses discusions entà que sigues mès aunorat pes aquèus vielhs e joeni.
Era-Iliada_web	Atau t’amonestaue er ancian e non te’n desbrembes.
Era-Iliada_web	Cedís ja, e dèisha de cornèr era funèsta ràbia; pr’amor qu’Agammenon t’aufrís digni presents se renóncies ada era.
Era-Iliada_web	E se vòs, escota e te referirè tot çò qu’Agammenon didec ena sua tenda que t’autrejarie: Sèt trespès non botadi encara en huec, dètz talents d’aur, vint caudèrs reludents e dotze shivaus robusti, premiadi, qu’artenheren era victòria ena corsa.
Era-Iliada_web	Que non serie praube ne mancarie de preciós aur qui auesse es prèmis qu’aguesti shivaus d’Agammenon artenheren damb es sòns pès.
Era-Iliada_web	Te balharà tanben sèt hemnes lesbeses, adreites en hèr delicades labors, qu’eth madeish alistèc quan cuelheres era ben bastida Lesbos e qu’en beresa depassen a totes es autes.
Era-Iliada_web	Damb eres t’autrejarà ara hilha de Brises, que t’a panat, e jurarà solemnament que jamès a estat en sòn lhèt ne s’a ajaçat damb era, coma ei costum, ò rei, entre òmes e hemnes.
Era-Iliada_web	Tot aquerò te serà autrejat de seguit; mès s’es dius mos permeten esbauçar era gran ciutat de Priam, entra en era quan es aquèus mos repartim eth butin, carga abondosament d’aur e bronze era tua nau e alista es vint troianes que mès beròies siguen dempús de Helena.
Era-Iliada_web	E s’artenhem tornar enes fertils camps d’Argos d’Acaia, seràs eth sòn gendre e auràs tanti aunors coma Orestes, eth sòn hilh mendre, que s’eleve damb fòrça comoditats.
Era-Iliada_web	Des tres hilhes que deishèc en palai ben bastit, Crisotemis, Laodice e Ifianasa, hè-te a vier era que volgues, sense dotar-la, ena casa de Pelèu, pr’amor qu’eth la dotarà esplendidament coma arrés age dotat jamès a cap auta hilha: t’aufrís autrejar-te sèt populoses ciutats, Cardamila, Enope, era erbosa Hira, era divina Feras, Antea, era des divertits prats, era polida Epea e Pedasa, abondosa en vinhes, plaçades totes ath cant deth mar, enes confinhs dera sablosa Pilos, e poblades d’òmes rics en bestiar e en buèus, que t’aunoraràn damb ofrendes coma a un diu, e pagaràn, governadi peth tòn scèptre, creishudi tributs.
Era-Iliada_web	Tot aquerò harie se depausesses era tua colèra.
Era-Iliada_web	E s’er Atrida e es sòns presents te son odiosi, cuelh pietat des aclapadi aquèus, que te veneraràn coma a un diu, e artenheràs entre eri immensa glòria.
Era-Iliada_web	Li responec Aquilles, eth des pès leugèrs: “Laertiada, d’alègre linhatge!
Era-Iliada_web	Ulisses, fecund en recorsi!
Era-Iliada_web	Que me cau manifestar-vos çò que pensi hèr entà que deishetz de shordar-me es uns per un costat e es auti peth costat opausat.
Era-Iliada_web	Que m’ei tant odiós coma es pòrtes der Orco aqueth que pense ua causa e ne ditz ua auta.
Era-Iliada_web	Vau a díder, donc, çò que me semble milhor.
Era-Iliada_web	Me pensi que ne er Atrida Agammenon ne es danaus me poiràn convéncer, donques que jamès s’arregraís eth hèt de combàter tostemp e sense posa damb er enemic.
Era-Iliada_web	Era madeisha recompensa obtie aqueth que se demore ena sua tenda, qu’eth que lute damb valentia; ena madeisha consideracion son tengudi es covards e es valents; e dera madeisha manèra se morìs eth guiterós coma eth trebalhador.
Era-Iliada_web	Cap auantatge m’a dat, patir tantes penes e expausar era mia vida en combat.
Era-Iliada_web	Dera madeisha manèra qu’er audèth amie as desplomadi hilhets eth minjar que recuelh, en tot privar-se d’eth, atau jo passè longues ores sense dormir e dies sancers autrejat ara crudèu luta damb òmes que combatien pes sues esposes.
Era-Iliada_web	Conquistè dotze ciutats per mar e onze per tèrra ena fertila region troiana; de totes treiguí abondosi e preciosi butins que l’autregè ar Atrida, e aguest, que se demoraue enes velères naus, les recebec, ne repartic quauqui uns, e se sauvèc era rèsta.
Era-Iliada_web	Per qué es aquèus les a calut hèr era guèrra contra es teucri?
Era-Iliada_web	Per qué er Atrida a amassat e amiat ara armada?
Era-Iliada_web	Non ei per Helena, era de beròia cabeladura?
Era-Iliada_web	Pr’amor que, dilhèu son es Atridas es solets òmes, de votz articulada, qu’estimen as sues esposes?
Era-Iliada_web	Tot òme brave e senat estime e suenhe ara sua esposa, e jo apreciaua coraument ara mia, encara que l’auia aquerit mejançant era lança.
Era-Iliada_web	Donques que me decebec, en tot agarrar-me des mans era recompensa, non sò per eth; lo coneishi e non me persuadirà.
Era-Iliada_web	Que delibère damb tu, Ulisses, e damb es auti reis se com poirà desliurar es naus deth huec enemic.
Era-Iliada_web	Que ja a hèt fòrça causes sense era mia ajuda, donques que bastic un mur, daurint un ample fossat que defen ua palissada mès ne damb tot aquerò pòt contier era valentia de Hectòr, aucidor d’òmes.
Era-Iliada_web	Mentre combatí en favor des aquèus, jamès volec Hectòr qu’era luta se hesse luenh dera muralha; sonque arribaue enes pòrtes Escèes e ena ausina; e un còp que me demorè aquiu, li costèc trabalh sauvar-se dera mia escometuda.
Era-Iliada_web	E donques que ja non desiri lutar contra eth divin Hectòr, deman, dempús d’aufrir es sacrificis a Zèus e as auti dius, avararè en mar es cargadi vaishèths, e veiràs, s’ei que vòs e t’interèsse, as mies naus regant eth Helespon, abondós en peishi, e en eres òmes que remaràn damb plaser; e s’eth gloriós Neptun m’autrege ua erosa navegacion, tath tresau dia arribarè ena fertil Ptia.
Era-Iliada_web	En era deishè fòrça causes quan en mala ora venguí, e d’aciu me harè a vier aur, bronze, hemnes de beròia cintura e hèr ludent, que per sòrt me toquèren; pr’amor qu’eth rei Agammenon Atrida, en tot insultar-me, m’a trèt era recompensa qu’eth madesh m’auie autrejat.
Era-Iliada_web	Didetz-l’ac publicament, se vos platz, entà qu’es aquèus s’indignen, se damb era sua abituau imprudéncia sagèsse d’enganhar a bèth aute danau.
Era-Iliada_web	Que non gausarie, per desvergonhat que siguesse, a guardar-me cara a cara; damb eth non deliberarè ne harè arren e se m’enganhèc e ofensèc, ja non m’enganharà mès damb es sues paraules, que n’age pro damb aquerò e que corre tranquil entara sua perdicion, donques qu’eth generós Zèus l’a trèt eth sen. Es sòns presents me son odiosi, e ne hèsqui cabau autant d’eth coma d’un peu.
Era-Iliada_web	Encara que me balhèsse dètz o vint còps mès de çò que possedís o de çò qu’arribèsse a possedir, o tot aquerò que i a en Orcomene, o en Tebas d’Egipte, qu’es sues cases sauven riqueses (cent pòrtes dan pas ara ciutat e per cada ua d’eres passen cada dia dus cents òmes damb shivaus e cars) o autant coma son es sables o es grani de povàs, ne enquia e tot atau padegarie Agammenon eth mèn anuèg, s’abans non me pagaue era dolorosa ofensa.
Era-Iliada_web	Non me maridarè damb era hilha d’Agammenon Atrida, encara que damb beresa egale ara daurada Venus e en labors competisque damb Minerva; ne enquia e tot atau, me maridarè damb era; qu’aliste a bèth aute aquèu que li convengue e sigue eth rei mès poderós.
Era-Iliada_web	S’en tot sauvar-me es dius, torni ena mia casa, eth madeish Pelèu me cercarà ua esposa.
Era-Iliada_web	Que i a gran nombre d’aquèes ena Helade e en Ptia, hilhes de princes que govèrnen ciutats; era que jo volga, serà era mia hemna.
Era-Iliada_web	Que me conselhe fòrça eth mèn còr omenenc que cuelha legitima esposa, digna conjonch mia e gaudisca aquiu des riqueses aquerides per ancian Pelèu; pr’amor que non me pensi que s’ac valgue, ne guaire diden que s’embarraue ena ciutat populosa d’Ilion en temps de patz, abans qu’arribèssen es aquèus, ne guaire contie er empeirat temple der arquèr Apòllo en Pite.
Era-Iliada_web	Era mia mair, era divessa Tetis, d’argentadi pès, ditz qu’eth fado a dispausat qu’era mia vida acabe d’ua d’aguestes dues manères: Se me demori a combàter ath torn dera ciutat troiana, non tornarè ena pàtria, mès era mia glòria serà immortau; se torni, perderè era gloriosa fama, mès era mia vida serà longa, pr’amor qu’era mòrt non me susprenerà tan lèu.
Era-Iliada_web	Jo conselhi que toti s’embarquen e tornen enes sòns ostaus, pr’amor que ja non artenheratz arroïnar era excélsa Ilion: eth poderós Jupìtèr estenec eth braç sus era e es sòns òmes son plei de confiança.
Era-Iliada_web	Vosati amiatz era responsa as princes aquèus (donques qu’aguesta ei era mission des legats), pr’amor de qué cèrquen ua auta manèra de sauvar es naus e as aquèus que i a ath sòn entorn, pr’amor qu’aqueth qu’en eth pensèren non pòt actuar mentre existisque eth mèn anuèg.
Era-Iliada_web	Acabec era sua parlòta, e toti amudiren, estonadi d’entener-lo; donques que siguec molta era veeméncia que s’exprimic.
Era-Iliada_web	E er ancian cavalièr Fenix, que sentie gran temor pes naus aquèes, didec dempús d’ua estona e damb lèrmes enes uelhs:
Era-Iliada_web	Er ancian cavalièr Pelèu volec que jo t’acompanhèssa quan te manèc des de Ptia entà Agammenon, encara un mainatge e sense experiéncia dera funèsta guèrra ne des assemblades a on es barons se hèn illustres; e m’ordenèc que t’ensenhèssa a parlar ben e a realizar granes hètes.
Era-Iliada_web	Plan per aquerò, hilh estimat, non voleria veder- me abandonat de tu, encara qu’un diu en persona me prometesse trèir-me era vielhesa e deishar-me tan joen coma quan gessí dera Helade, de beròies hemnes, hugent des imprecacions d’Amintor Ormenida, eth mèn pair, que s’irritèc damb jo per çò d’ua concubina de beròia cabeladura, qu’estimaue damb anuèg dera sua esposa e mair mia.
Era-Iliada_web	Aguesta me suplicaue de contunh, abraçant es mèns jolhs, que jadessa damb era concubina entà qu’aborrisse ar ancian.
Era-Iliada_web	Que volí aubedir-la e ac hi.
Era-Iliada_web	Eth mèn pair, que non se tardèc en saber-se’n, me maudidec diuèrsi còps, demanèc as òrres Furies que jamès podesse sèir-se enes mèns jolhs un hilh mèn, e eth Zèus deth lunfèrn e era terribla Proserpina ratifiquèren es sues imprecacions.
Era-Iliada_web	Que siguí per aucir ath mèn pair damb er agudent bronze, mès bèth immortau padeguèc era mia colèra, en tot hèr-me a pensar ena fama e enes repotecs des òmes, damb era fin de qué non siguessa cridat parricida pes aquèus.
Era-Iliada_web	Mès que ja non auia er in d’estar-me en palai damb eth mèn pair anujat.
Era-Iliada_web	Es amics e parents me volien retier aquiu e me hegen insistentes supliques: esgorgèren gran nombre de grasses oelhes e buèus de tornejadi pès e torçades còrnes; meteren ena ola molti porcèths sus era ahlama de Vulcan; se beuec bona part deth vin que i auie enes tenalhes der ancian; e pendent nau nets seguides dormiren aqueri ath mèn costat, en tot susvelhar-me per torns e tient alugadi dus fogairons, un en portau deth ben enrodat pati e un aute en vestibul dauant dera pòrta dera cramba.
Era-Iliada_web	Eth rei Pelèu m’acuelhec benevòl, m’estimèc coma li cau estimar un pair ath sòn hilh unigenit que l’arribe ena vielhesa, e vivint ena opuléncia, m’enriquic e me botèc ath cap d’un pòble nombrós, e d’alavetz ençà me demorè en un airau dera Ptia, regnant sus es dolòpis.
Era-Iliada_web	E t’elevè enquia hèr-te tau qu’ès, ò Aquilles, semblable as dius, damb corau afeccion; e tu ne tansevolh volies anar damb cap aute enes taulejades, ne minjar en palai, enquia que, seigut enes mèns jolhs t’assadoraues dera carn bracada a trocets e t’apressaua eth vin.
Era-Iliada_web	Guaire viatges pendent era anujosa mainadesa me taquères era tunica en pièch damb eth vin que vomegaues!
Era-Iliada_web	Que patí fòrça e trabalhè per tu, e en tot considerar qu’es dius non m’auien dat descendéncia, te cuelhí per hilh mèn entà que bèth dia me desliuresses deth crudèu malastre.
Era-Iliada_web	Mès, Aquilles, padega eth tòn alugat in; que non conven qu’ages un còr despietat, quan es madeishi dius se dèishen apaisar, a maugrat dera sua màger vertut, dignitat e poder.
Era-Iliada_web	Damb sacrificis, vòts agradius, libacions e bugàs de greish usclat, les padeguen aqueri qu’an trincat era sua lei e pequèren.
Era-Iliada_web	Pr’amor qu’es Supliques son hilhes deth grant Zèus, e encara qu’espeades, arropides e guèrches, sagen de vier darrèr d’Ate: aguesta qu’ei robusta, de pès leugèrs e plan per aquerò s’auance, e recorrent era tèrra, ofense as òmes: e aqueres reparen dempús eth mau costat.
Era-Iliada_web	Aqueth que respècte as hilhes de Zèus quan se presenten, artenh gran profit e ei atengut per eres se bèth còp li cau invocar-les.
Era-Iliada_web	Mès se quauquarrés non ne hè cabau d’eres, e s’entestadís a refusar-les, se filen entà Zèus e li demanen qu’Ate acompanhe tostemp ad aqueth que, damb eth mau, patisque era pena.
Era-Iliada_web	Autreja tu tanben as hilhes de Zèus, ò Aquilles, era deguda consideracion, que per era er esperit de d’auti valents s’amaisèc.
Era-Iliada_web	E s’er Atrida non te brindèsse aguesti presents, ne te hesse d’auti aufriments entath futur, e sauvèsse era sua colèra contra tu, non t’exortarie a que, depausant era ira, ajudéssetz as aquèus, encara qu’ei gran eth besonh que se trapen.
Era-Iliada_web	Mès t’autrege fòrça causes, te’n promet mès e te mane, entà que te prèguen en sòn nòm, excellents barons, alistant ena armada aquèa aqueri que li son mès estimadi.
Era-Iliada_web	Non mesprèdes es paraules d’aguesti, ne dèishes sense efècte era sua venguda, donques que non se te pòt repotegar qu’abans siguesses anujat.
Era-Iliada_web	Toti auem entenut condar hètes des eròis ancians, e sabem que quan èren cuelhudi pera ràbia se podien padegar damb presents e èren exorables as prècs.
Era-Iliada_web	M’en brembi de çò qu’arribèc un viatge, non recent, senon ancian e vo’lo vau a condar, amics mèns.
Era-Iliada_web	Cureti e valents etòlis combatien ar entorn de Calidon e s’aucien es uns as auti, defenent aqueri era sua beròia ciutat e desirant aguesti assolar-la mejançant es armes.
Era-Iliada_web	Qu’auie prebotjat aguesta luta Diana, era deth tron daurat, anujada pr’amor qu’Enèu non l’aufric es sacrificis dera sèga en fertil camp: es auti dius se regalèren damb es ecatòmbes, e sonque ara hilha deth gran Zèus, deishèc aqueth d’aufrir-les, per desbrembe o per descuet, en tot cométer ua gran fauta.
Era-Iliada_web	Airosa era divinitat que se complatz en lançar flèches, hec campar a un sanglar, de blanqui dents, que costèc grani maus en camp d’Enèu, en tot desarraïsar grani arbes e lançar-les per tèrra quan ja damb era flor prometien eth fruit.
Era-Iliada_web	Fin finau l’aucic Meandre, hilh d’Enèu, ajudat per caçaires e gossets de moltes ciutats (pr’amor que non ère possible vencer-lo damb pòca gent, tan corporent ère!, e ja a molti les auie hèt pujar en trist lenhèr) e era divessa suscitèc alavetz ua batalha entre es cureti e es magnanims aquèus per çò deth cap e era peluda pèth deth sanglar.
Era-Iliada_web	Mès er eròi, irritat damb era sua mair Altèa, se deishèc dominar pera colèra que trebole era ment des mès senadi e se demorèc en palai damb era sua beròia esposa Cleopatra, hilha de Marpesa Evenina, era des polits pès, e d’Idas, eth mès fòrt des òmes qu’alavetz poblauen era tèrra.
Era-Iliada_web	Gausèc Idas armar er arc contra Apòllo, pr’amor de recuperar ara esposa qu’eth diu li panèsse; e d’alavetz ençà li botèren a Cleopatra, es sòns pairs, eth fausnòm d’Alcione, pr’amor qu’era venerabla mair, patint era trista sòrt d’Alcion, se des.hège en lèrmes mentre se la hège a vier er arquèr Apòllo).
Era-Iliada_web	Retirat, donc, damb era sua esposa, s’avalaue Meleandre era acèrba colèra que l’auien costat es impressions dera sua mair; era quau, aclapada pera mòrt violenta d’un frair, pregaue as dius, e de jolhs, e damb eth vrente banhat en lèrmes, pataquejaue eth fertil solèr en tot invocar a Pluton e ara terribla Proserpina pr’amor qu’aucissen ath sòn hilh.
Era-Iliada_web	Era Furia, que rome enes tenèbres e a un còr inexorable, l’entenec des der Erebe, e de seguit creishec eth rambalh e eth sarabat dauant des pòrtes dera ciutat, qu’es sues tors sigueren atacades e es etòli ancians manèren as illustres prèires des dius entà que li supliquèssen a Meleagre que gessesse a defener-les, en tot aufrir-li un ric present: a on eth solèr dera alègra Calidon siguesse mès fertil, alistarie eth madeish un polit camp de cinquanta boalhes, mitat vinha mitat tèrra de laurança.
Era-Iliada_web	Se presentèc tanben en lumedan deth naut crambon er ancian cavalièr Enèu; e picant ena pòrta, li hec ath sòn hilh nombroses supliques.
Era-Iliada_web	Li preguèren tanben es sues fraies e era sua venerabla mair.
Era-Iliada_web	Mès eth se remie cada còp mès.
Era-Iliada_web	Acodiren es sòns milhors e estimats amics, e tanpòc artenheren botjar eth sòn còr, ne convencer-lo entà que non demorèsse a gésser dera cramba, era arribada des enemics.
Era-Iliada_web	E es cureti escalèren es tors e comencèren a usclar era ciutat.
Era-Iliada_web	Alavetz era esposa, de beròia cintura, ahisquèc a Meleagre plorant e condant-li es malastres que patissen es òmes qu’era sua ciutat ei conquistada: qu’aucissen as barons, li didie, eth huec destruís era ciutat e son tiranisadi es mainatges e es hemnes d’estreta cintura.
Era-Iliada_web	Meleagre, en enténer aguestes paraules, sentec que se l’esmoiguie eth còr; e deishant-se amiar peth sòn in, se vestic es reludentes armes e desliurèc deth funèst dia as etòli; mès que ja non l’autregeren es molti e beròis presents, a maugrat d’auer-les sauvat dera roïna.
Era-Iliada_web	Li responec Aquilles, leugèr de pès: “Fenix, ancian pair, escolan de Zèus!
Era-Iliada_web	Entad arren me cau tau aunor, e demori que se Zèus vò, serè aunorat enes convaves naus mentre non manque er alend en mèn pièch e se botgen es mèns jolhs.
Era-Iliada_web	Ua auta causa te vau a díder, que sauvaràs ena tua memòria: non me treboles era amna damb plors e gemiments entà complàder ar eròi Atrida, que non auries d’estimar se desires qu’er amor que te profèssi non se contertisque en òdi; qu’ei milhor qu’afligisques coma jo ad aqueth que m’afligís.
Era-Iliada_web	Exercís eth comandament damb jo e compartís es mèns aunors.
Era-Iliada_web	Didec, e ordenèc a Patrocle, en tot hèr-li damb es celhes un senhau, que premanisse ua mofla jaça entà Fenix, damb era fin de qué es auti pensessen en gésser coma mès lèu milhor dera tenda.
Era-Iliada_web	E Aiax Telamoni, parièr a un diu, parlèc dident:
Era-Iliada_web	Ulisses, fecund en recorsi!
Era-Iliada_web	Anem-mo’n.
Era-Iliada_web	Que non demori arténher eth nòste prepaus per aguesta via, e mos cau anonciar era responsa, encara que sigue desfavorabla, as danaus que son en tot demorar.
Era-Iliada_web	Aquilles qu’a en sòn pièch un còr orgulhós e sauvatge.
Era-Iliada_web	Crudèu!
Era-Iliada_web	Que l’ei parièr era nòsta amistat, que damb era l’aunoràuem en campament mès qu’a cap aute.
Era-Iliada_web	Despietat!
Era-Iliada_web	Pera mòrt deth frair o deth hilh se receb ua compensacion; e un còp pagada, er aucidor se demore en pòble, e eth còr e era amna der ofensat se padeguen; e a tu t’an aumplit es dius eth pièch d’implacabla e herotja rancura per tòrt d’ua soleta joena.
Era-Iliada_web	Li responec Aquilles, eth des pès leugèrs: “Aiax Telamoni, d’alègre linhatge, prince d’òmes!
Era-Iliada_web	Me pensi qu’as dit çò que sentes, mès eth mèn còr s’alugue d’ira quan me’n brembi deth mesprètz qu’Atrida me tractèc dauant des aquèus, coma se jo siguessa un miserable forastèr.
Era-Iliada_web	Anatz-vo’n e publicatz era mia responsa: non me tierè ara crudenta guèrra enquia qu’eth hilh der aguerrit Priam, Hectòr divin, arribe aucint a aquèus enes tendes e naus des mirmidons e les uscle.
Era-Iliada_web	Atau Parlèc.
Era-Iliada_web	Cada un prenec ua copa dobla; e hèta era libacion, es enviadi, damb Ulisses ath cap, tornèren entàs naus.
Era-Iliada_web	Patrocle ordenèc as sòns companhs e as esclaues que premanissen de seguit ua mofla jaça entà Fenix, e eres, aubedint era orde, la premaniren damb pèths de oelha, tintat cobrelhet e fin linçò deth milhor lin.
Era-Iliada_web	Aquiu repausèc eth vielh, en tot demorar ara divina Auròra.
Era-Iliada_web	Aquilles dormic en çò de mès retirat dera tenda damb ua hemna que se hec a vier de Lesbos: damb Diomeda, hilha de Forbant, era de beròies caròles.
Era-Iliada_web	E Patrocle s’ajacèc ath costat dera paret opausada, en tot auer ath sòn costat a Ifis, era de beròia cintura, que l’auie autrejat Aquilles quan cuelhec era excèlsa Escira, ciutat d’Enièu.
Era-Iliada_web	Quan es enviadi arribèren ena tenda der Atrida, es aquèus, de pès, les presentèren daurades copes e les hègen preguntes.
Era-Iliada_web	E eth rei d’òmes Agammenon les interroguèc dident:
Era-Iliada_web	Ditz-me, celèbre Ulisses, glòria des aquèus.
Era-Iliada_web	Responec eth pacient e divin Ulisses: “Plan gloriós Atrida, rei d’òmes Agammenon!
Era-Iliada_web	Que non vò aqueth depausar era sua colèra, senon qu’encara se l’alugue mès era ira.
Era-Iliada_web	Te mesprède a tu e as tòns presents.
Era-Iliada_web	Atau didec, coma ac pòden referir aguesti que vengueren damb jo: Aiax e es dus prudents eralds.
Era-Iliada_web	Atau parlèc, e toti carèren estonadi des sues paraules, donques qu’ère fòrça grèu aquerò que venguie de díder.
Era-Iliada_web	Se tardèc ua longa estona eth silenci des afligidi aquèus; mès, a tot darrèr, exclamèc Diomedes, valent en combat:
Era-Iliada_web	Non l’auies d’auer pregat ar illustre Pelida, ne aufrir-li innombrables presents; ja ère capinaut, e ara qu’as ahiscat era sua supèrbia.
Era-Iliada_web	Mès deishem-lo ja, autant se se’n va, coma se se demore: tornarà a combàter quan eth còr qu’a en sòn pièch l’ac ordene, o un diu l’ahisque.
Era-Iliada_web	Tè, actuem tau que vos vau a díder.
Era-Iliada_web	Ajaçatz-vos dempús de satifèr es desirs deth vòste còr minjant e beuent vin, pr’amor qu’aquerò balhe fòrça e vigor.
Era-Iliada_web	Taus sigueren es sues paraules, que toti es reis aplaudiren, admiradi deth discors de Diomedes, dondaire de shivaus.
Era-Iliada_web	E hètes es libacions, tornèren enes sues respectiues tendes, s’ajacèren e eth don deth saunei receberen.
Era-Iliada_web	Es princes aquèus dormiren tota era net, vençudi per placid sòn, mès que non tastèc es sues doçors er Atrida Agammenon, pastor d’òmes, pr’amor qu’ena sua ment remenaue fòrça causes.
Era-Iliada_web	Dera madeisha manèra qu’er espós de Juno, de beròia cabeladura, lampege quan premanís ua ploja torrenciau, ua peiregada o ua nheuada que capère es camps, o vò daurir en bèth lòc era boca immensa dera amara guèrra; atau, tan soent, s’escapauen deth pièch d’Agammenon es alendades, que gessien de çò mès prigond deth sòn còr, e li tremolauen es entralhes.
Era-Iliada_web	Quan tachaue era guardada enes camps teucri, l’estonauen es nombrosi fogairons qu’usclauen dauant d’Ilion, es sons de flaütes e calamèles e eth sarabat dera gent; mès quan se viraue entàs naus e entara armada aquèa, se chinaue furiós es peus, lheuant es uelhs entà Zèus, que demore naut de tot, e eth sòn generós còr deishaue anar grani gemiments.
Era-Iliada_web	A tot darrèr, en creir qu’era milhor decision serie acodir a Nestòr Nelida, eth mès illustre des òmes, pr’amor de veir s’entre es dus trapauen ua forma de desliurar deth malastre a toti es danaus, se lheuèc, se vestic era tunica, se caucèc es blanqui pès damb polides sandales, se botèc ua roienca pèth de leon, que l’arribaue enquias pès, e agarrèc era lança.
Era-Iliada_web	Tanben Menelau ère cuelhut pera pòur e non artenhie que lo cuelhesse era sòn enes sòns uelhs, en tot crànher que les arribèsse bèth mau as aquèus que per eth auien arribat en Troia, trauessant er ample mar, e prebotjant tant audaça guèrra.
Era-Iliada_web	Caperèc es sues amples espatles damb era tacada pèth d’un leopard, se botèc dempús eth casco de bronze, e agarrant damb era robusta man ua lança, anèc a cridar a Agammenon, que governaue poderosament sus toti es aquèus e ère venerat peth pòble coma un diu.
Era-Iliada_web	Lo trapèc ath cant dera popa deth sòn vaishèth, en tot vestir era magnifica armadura.
Era-Iliada_web	Que li siguec ad aguest agradiua era sua visita.
Era-Iliada_web	E Menelau, valent en combat, parlèc eth prumèr en tot díder:
Era-Iliada_web	Dilhèu vòs persuadir a bèth companh tà que vage a explorar eth camp teucre?
Era-Iliada_web	Cranhi qu’arrés s’aufrisque entà prestar aguest servici d’anar solet pendent era divina net a espiar ar enemic, donques qu’entad aquerò s’a besonh d’un còr gausat”.
Era-Iliada_web	Li responec eth rei Agammenon: “Ambdús, ò Menelau, escolan de Zèus, auem besonh d’un prudent conselh entà deféner e sauvar as aquèus e as naus, pr’amor qu’era ment de Zèus a cambiat, e ara li son mès agradius es sacrificis de Hectòr.
Era-Iliada_web	Jamès è vist ne entenut qu’un òme hesse en un solet dia tantes proeses coma a hèt Hectòr, estimat de Zèus, contra es aquèus, sense èster hilh d’un diu o d’ua divessa.
Era-Iliada_web	Des sues gèstes s’en brembaràn es aquèus fòrça e pendent fòrça temps.
Era-Iliada_web	Autant de mau a costat as aquèus!
Era-Iliada_web	Que l’aubediràn mès qu’a cap aute, pr’amor que les mane eth sòn hilh amassa damb Meriones, servidor d’Idomenèu.
Era-Iliada_web	As dus les auem fidat, d’ua manera especiau, aguest ahèr.
Era-Iliada_web	Didec alavetz Menelau, valent en combat: “De quina manèra vòs qu’ac hèsca?
Era-Iliada_web	Me demorarè damb eri e te demorarè aquiu, o è de tornar ath mès córrer quan les aja balhat era tua encomana?
Era-Iliada_web	Responec eth rei d’òmes Agammenon: “Demora-te aquiu; non se passe que dempús non pogam trapar-mos, pr’amor que son molti es caminòus que i a entre era armada.
Era-Iliada_web	Lhèua era votz pes lòcs que vages passant e recomana èster ara demora, cridant a cadun peth sòn nòm pairau e vantant-les a toti.
Era-Iliada_web	Non te hèsques veir supèrb.
Era-Iliada_web	Dit aquerò, li didec adiu ath sòn frair, ben instruit ja, e anèc a cercar a Nestòr, pastor d’òmes.
Era-Iliada_web	Lo trapèc en sòn pabilhon, ath cant dera nera nau, ajaçat en mofle lhet.
Era-Iliada_web	En un costat se vedien diuèrses armes (er escut, dues lances, eth reludent casco) e era hargada motladura que damb era se cenhie er ancian tostemp que, coma capitan dera sua gent, s’armaue entà anar entar omicida combat; donques qu’encara non se rendie ara trista vielhesa.
Era-Iliada_web	S’incorporèc Nestòr, en tot apuar-se en code, lheuèc eth cap, e en tot dirigir-se ar Atrida l’interroguèc damb aguestes paraules:
Era-Iliada_web	Dilhèu cèrques a bèth garda o companh?
Era-Iliada_web	Parla.
Era-Iliada_web	Non t’apresses sense respóner.
Era-Iliada_web	Li responec eth rei d’òmes Agammenon: “Nestòr Nelida, glòria illustra des aquèus!
Era-Iliada_web	Arreconeish ar Atrida Agammenon, a qui diu envie e seguirà enviant sense pòsa mès trabalhs qu’ad arrés, mentre non li manque er alend ath mèn pièch e es mèns jolhs se botgen.
Era-Iliada_web	Que vau romant; donques que, preocupat pera guèrra e pes malastres que patissen es aquèus, non artenhi qu’eth doç saunei me barre es uelhs.
Era-Iliada_web	Que cranhi fòrça as danaus; era mia amna non ei tranquilla, senon fòrça inquieta; eth còr se m’arrinque deth pièch e tremolen es mèns robusti membres.
Era-Iliada_web	Mès se vòs tier-te a bèra causa, donques que tanpòc pòs dormir, baishem a veir as sentinèles; non se passe que, vençudi pera sòn e peth trabalh, s’agen esclipsat, deishant abandonada era garda.
Era-Iliada_web	Responec Nestòr, cavalièr gereni: “Gloriós Atrida, rei d’òmes Agammenon!
Era-Iliada_web	A Hectòr non li complirà eth generós Zèus toti e desirs, coma eth demore; e me pensi qu’encara aurà de patir mès trabalhs s’Aquilles trè deth sòn còr eth funèst anuèg.
Era-Iliada_web	Vierè damb tu e desvelharam as auti: ath Tidida, famós pera sua lança; a Ulisses, ath velòç Aiax d’Oilèu e ar esforçat hilh de Filèu.
Era-Iliada_web	Quauqu’un poirie anar a cridar ath deiforme Aiax Telamoni e ath rei Idomenèu, pr’amor qu’es sues naus non son apròp senon luenh.
Era-Iliada_web	Didec eth rei d’òmes Agammenon: “Ancian!
Era-Iliada_web	D’auti còps t’ahisquè entà que lo repoteguesses, pr’amor que soent ei insolent e non vò trabalhar; non per guitèra e manca de talent, senon pr’amor que virant era sua guardada entà jo, demore era mia possada.
Era-Iliada_web	Mès aué s’a lheuat fòrça mès abans que jo, se me presentèc e lo manè a cridar ad aqueri que vies de parlar.
Era-Iliada_web	A penes auec prononciat aguestes paraules, abriguèc eth sòn pièch damb era tunica, se caucèc es blanqui pes damb beròies sandales, e se botèc un mantèl porpra, doble, ample, ornat damb lanuda tela.
Era-Iliada_web	Cuelhec era fòrta lança, qu’era sua agudenta punta ère de bronze, e se filèc de cap as naus des aquèus, de bronzinades armadures.
Era-Iliada_web	Eth prumèr que desvelhèc Nestòr, cavalièr gereni, siguec Ulisses que, en prudéncia egalaue a Zèus.
Era-Iliada_web	Lo desvelhèc cridant, era sua votz arribèc enes aurelhes der eròi, e aguest gessec dera tenda e didec:
Era-Iliada_web	Responec Nestòr, cavalièr gereni: “Laertida, d’alègre linhatge!
Era-Iliada_web	Ulisses, fecond en recorsi!
Era-Iliada_web	Non t’anuges, donques qu’ei fòrça grana era pena qu’afligís as aquèus.
Era-Iliada_web	Atau didec.
Era-Iliada_web	Er engenhós Ulisses, entrant ena tenda, pengèc des sues espatles eth hargat escut e s’amassèc damb eri.
Era-Iliada_web	Anèren a cercar a Diomedes Tidida, e lo trapèren dauant deth sòn pabilhon damb era armadura botada.
Era-Iliada_web	Es sòns companhs dormien ath sòn entorn, damb es caps apuadi enes escuts e es lances clauades pera viròla en tèrra; eth bronze des puntes ludie de luenh coma un relampit deth pair Zèus.
Era-Iliada_web	Er eròi repausaue sus ua pèth de taure sauvatge, en tot auer dejós deth cap un esplendid tapìs.
Era-Iliada_web	Nestòr, cavalièr gereni, se posèc ath sòn costat, lo botgèc damb eth pè entà que se desvelhesse, e lo pressaue, en tot repotegar-lo d’aguesta sòrta:
Era-Iliada_web	Com ei que dormisses prigondament tota era net?
Era-Iliada_web	D’aguesta manèra parlèc.
Era-Iliada_web	E aqueth, en tot rebrembar de seguit eth sòmi, didec aguestes alades paraules:
Era-Iliada_web	Dilhèu non i a d’auti aquèus mès joeni, que vagen pes camps e desvelhen as reis?
Era-Iliada_web	Li responec Nestòr, cavalièr gereni: “Òc, hilh, qu’ei avient tot çò que vies de díder.
Era-Iliada_web	Qu’è hilhs excellents e fòrça òmes que poirien vier a cridar-vos, qu’ei fòrça gran eth perilh que se trapen es aquèus: En talh deth raser se trapen ara era trista mòrt e era sauvacion de toti.
Era-Iliada_web	Didec.
Era-Iliada_web	Diomedes caperèc es sues espatles damb ua pèth de corporent e afogat leon, agarrèc era lança, anèc a desvelhar ad aqueri e se les hec a vier damb eth.
Era-Iliada_web	Quan arribèren en esquadron de gardes, non trapèren as sòns capitans dormidi, pr’amor que toti èren ara demora e sus es armes.
Era-Iliada_web	Coma es gossets que susvelhen es oelhes d’un estable, e entenen vier deth monte, a trauèrs dera seuva, ua terribla fèra damb gran rambalh d’òmes e de gossets, se boten inquiets e ja non pòden dormir, atau eth doç saunei hugie des paupetes d’aqueri que hègen garda en tan mala net, pr’amor que guardauen tostemp entara planhèra e campauen a veir s’es teucri les atacauen.
Era-Iliada_web	Er ancian les vedec, se n’alegrèc, e entà encoratjar-les deishèc anar aguestes alades paraules:
Era-Iliada_web	Non se passe que bèth un se dèishe véncer pera sòn e l’autregem ar enemic era ocasión d’alegrar-se.
Era-Iliada_web	Didec, e trauessèc eth fossat.
Era-Iliada_web	Lo seguiren es reis aquèus qu’auien estat cridadi entath conselh, e ath delà Meriones e er illustre hilh der ancian pr’amor qu’aqueri les convidèren entà deliberar.
Era-Iliada_web	Passat eth fossat, se seigueren en un loc net a on eth solèr non ère caperat de cadavres: aquiu s’auie virat er impetuós Hectòr, dempús de costar grani maus as aquèus, quan era net les caperèc en sòn mantèl.
Era-Iliada_web	Acomodadi en aqueth lòc, conversauen; e Nestòr, cavalièr gereni, comencèc a parlar, dident:
Era-Iliada_web	Non i aurà arrés que, fidant ena sua animositat audaça, vage en campament des magnanims teucri?
Era-Iliada_web	Dilhèu poirie hèr presoèr a quauque enemic que sigue près dera armada, o se’n poirie saber, en tot enténer bèth rumor, çò qu’es teucri an decidit: se desiren demorar-se aciu, près des naus, o tornar entara ciutat quan agen vençut as aquèus.
Era-Iliada_web	D’aguesta sòrta parlèc.
Era-Iliada_web	Amudiren toti e demorèren en silenci, enquia que Diomedes, valent en combat, didec:
Era-Iliada_web	Eth mèn còr e era mia amna valerosa m’ahisquen a penetrar en camp des enemics qu’auem apròp, des teucri; mès se quauquarrés m’acompanhèsse, era mia confiança e era mia gojardaria serie màger.
Era-Iliada_web	Taus sigueren es sues paraules, e molti voleren acompanhar a Diomedes.
Era-Iliada_web	Ac volien es dus Aiaces, ministres de Mart; ac volec Meriones; ac desiraue eth hilh de Nestòr; s’aufric er Atrida Menelau, famós pera sua lança; e fin finau, tanben Ulisses se mostrèc prèst a penetrar ena armada teucra, pr’amor qu’eth còr qu’amiaue en sòn pièch aspiraue tostemp a executar audaces hètes.
Era-Iliada_web	E eth rei d’òmes Agammenon didec alavetz:
Era-Iliada_web	Alista coma companh ath que volgues, ath mihor des presents; donques que son molti es que s’aufrissen.
Era-Iliada_web	Parlèc d’aguesta sòrta, pr’amor que cranhie peth ròi Menelau.
Era-Iliada_web	E Diomedes, valent ena luta, didec:
Era-Iliada_web	Li responec eth pacient divin Ulisses: “Tidida!
Era-Iliada_web	Non me vantes massa ne me vituperes, donques que parles as aquèus de causes que non son coneishudes.
Era-Iliada_web	En tot díder aquerò, se vestiren es dus es terribles armes.
Era-Iliada_web	Er intrepid Trasimedes li balhèc ath Tidida ua espada de dus talhs (era d’aguest s’auie quedat ena nau) e un escut; e li botèc un morrion de pèth de taure sense plumalh ne cimèra, que se cride catetyx e lo tien es joeni entà protegir eth cap.
Era-Iliada_web	Meriones l’autregèc a Ulisses arc, carcais e espada, e li caperèc eth cap damb un casco de pèth que peth laguens s’agarraue damb fòrtes correges e per dehòra presentaue es blanqui dents d’un sanglar, engenhosament repartidi, e auie un plumalh de lan botat en centre.
Era-Iliada_web	Aguest casco ère eth qu’Autolice auie panat en Eleon a Amintor Ormenida, traucant era paret dera sua casa, e que dempús balhèc en Escandia a Anfidamant de Citera; Anfidamant lo regalèc, coma present d’ospitalitat, a Mole; aguest lo cedic ath sòn hilh Meriones entà que lo tenguesse, e alavetz caperèc era tèsta d’Ulisses.
Era-Iliada_web	Un còp revestidi des terribles armes, partiren e deishèren aquiu a toti es princes.
Era-Iliada_web	Palas Minerva les manèc ua agaça, e encara que non la poderen veir damb es sòns pròpris uelhs, pr’amor qu’era net ère escura, l’enteneren coacar ena dreta deth camin.
Era-Iliada_web	Ulisses s’alegrèc dera presentida e preguèc a Minerva:
Era-Iliada_web	Diomedes, valent ena luta, preguèc dempús dident: “Ara escota-me tanben a jo, invençuda hiha de Zèus!
Era-Iliada_web	Acompanha-me coma acompanhères ath mèn pair, eth divin Tidèu, quan venguec en Tebas en representacion des aquèus.
Era-Iliada_web	Deishant as aquèus, de bronzinades armadures, ena arriba der Asope, arribèc un agradiu messatge entàs cadmeùs; e quan tornèc realizèc admirables gèstes damb era tua ajuda, excellenta divessa, pr’amor que, benevòla, l’ajudaues.
Era-Iliada_web	Ara, ajuda-me a jo e balha-me eth tòn secor.
Era-Iliada_web	Taus sigueren es sues respectiues pregàries, qu’entenec Palas Minerva.
Era-Iliada_web	E dempús de pregar ara hilha deth gran Zèus, caminèren ena escurina dera net, coma dus leons, peth camp a on tanta canisseria s’auie hèt, cauishigant cadavres, armes, e ennerida sang.
Era-Iliada_web	Tanpòc Hectòr deishaue dormir as valents teucri; donques que convoquèc as importants, a toti es capitans e princes des troians, e un còp amassadi les expausèc ua prudenta idia:
Era-Iliada_web	Era recompensa que serà proporcionada.
Era-Iliada_web	Tau siguec çò que prepausèc.
Era-Iliada_web	Amudiren toti e se demorèren en silenci.
Era-Iliada_web	Qu’auie entre es troians un tau Dolon, hilh det divin erald Eumedes, ric en aur e en bronze; qu’ère de lèg aspècte, mès de pès leugèrs, e eth solet hilh baron dera sua familha, damb cinc fraies.
Era-Iliada_web	Aguest didec alavetz as teucri e a Hectòr:
Era-Iliada_web	Eth mèn còr e era mia amna valerosa m’ahisquen a apressar-me enes naus, e explorar eth camp.
Era-Iliada_web	Au, quilha eth scèptre e jura que me balharàs es shivaus e eth car damb ornaments de bronze qu’amien ar illustre Pelida.
Era-Iliada_web	Atau s’exprimic.
Era-Iliada_web	E Hectòr, cuelhent ena man eth scèptre, prestèc jurament: “Que sigue testimòni eth madeish Zèus tronadís, espós de Juno.
Era-Iliada_web	Damb taus paraules, jurant aquerò que non s’auie de complir, encoratgèc a Dolon.
Era-Iliada_web	Deishèc ath darrèr fòrça cars e òmes, e anaue caminant coratjós peth camin.
Era-Iliada_web	E Ulisses, d’alègre linhatge, en veir que s’apressaue ada eri, li parlèc atau a Diomedes:
Era-Iliada_web	Deishem qu’auance un shinhau mès pera planhèra, e en tot lançar-mos sus eth, l’agarraram aisidament.
Era-Iliada_web	Dit aquerò, s’estirèren entre es mòrts, dehòra deth camin.
Era-Iliada_web	Er ingenú Dolon, passèc damb pès leugèrs.
Era-Iliada_web	Mès quan siguec ara distància que s’estenen es socs des mules (aguestes son milhor qu’es buèus entà tirassar d’un arair en tèrra cultivada) Ulisses e Diomedes correren entà agarrar-lo.
Era-Iliada_web	Dolon entenec bronit e s’arturèc, en tot pensar que quauqu’un des sòns amics, venguien dera armada teucra entà cridar-lo per orde de Hectòr.
Era-Iliada_web	Mès tanlèu aqueri se trapèren a trait de lança o encara mès apròp, vedec qu’èren enemics e botèc era sua diligéncia enes leugèrs pès en tot húger, tant qu’eri se botèren a acaçar-lo.
Era-Iliada_web	Coma dus gossets d’agudents dents, adondadi entà caçar, assètgen en ua seuva ath cèrvi o ara lèbe que hug sorrisclant dauant sòn, atau, eth Tidida e Ulisses, assolaire de ciutats, perseguien sense pòsa a Dolon dempús qu’artenheren aluenhar-lo dera armada.
Era-Iliada_web	Ja ena sua hujuda entàs naus anaue eth troian a tumar damb eth còs de garda, quan Minerva balhèc fòrces ath Tidida entà que cap des aquèus, de bronzinades armadures, se l’auancèsse e podesse vantar-se d’auer estat eth prumèr en herir-lo e eth arribèsse dempús.
Era-Iliada_web	Eth fòrt Diomedes escometèc a Dolon, damb era lança, e li cridèc:
Era-Iliada_web	Didec, e lancèc era lança; mès manquèc era balestada, e aguesta se clauèc en solèr dempús de volar per dessús dera espatla dreta de Dolon.
Era-Iliada_web	Se posèc eth troian carrinclant (es dents li croishien laguens dera boca), tremolós e esblancossit de pòur; Ulisses e Diomedes se l’apressèren, panteishant, e l’agarrèren des mans, tant qu’eth ploraue e didie:
Era-Iliada_web	Li responec er engenhós Ulisses: “Padega-te e non penses ena mòrt.
Era-Iliada_web	Au, parla e ditz-me damb sinceritat: entà on anaues solet, separat dera tua armada e dret de cap as naus, en ua net tant escura, mentre dormissen es auti mortaus?
Era-Iliada_web	Dilhèu Hectòr t’a enviat coma espion enes concaves naus?
Era-Iliada_web	Didec arrint er engenhós Ulisses: “Qu’ei gran eth present que desiraue eth tòn còr.
Era-Iliada_web	Es shivaus der aguerrit Eacida!
Era-Iliada_web	Qu’ei dificil qu’arrés les subjècte e sigue amiat per eri, dehòra d’Aquilles, qu’a ua mair immortau.
Era-Iliada_web	Tè, parla e ditz-me damb sinceritat: a on, en vier, as deishat a Hectòr, pastor d’òmes?
Era-Iliada_web	En quin lòc a es marciaus armes e es shivaus?
Era-Iliada_web	Com se hèn es gardes e de quina manèra son dispausades es tendes des teucri?
Era-Iliada_web	Responec Dolon, hilh d’Eumedes: “De tot te vau a informar peth menut.
Era-Iliada_web	Hectòr e es sòns conselhèrs delibèren luenh deth sarabat, ath costat dera hòssa d’Ilo; per çò des gardes que me preguntes, ò eròi, cap a estat designat entà que velhe pera armada ne susvelhe.
Era-Iliada_web	Ath torn de cada huegarada es troians, ahiscadi pera necessitat, velhen e s’exòrten mutuaument ara vigilància.
Era-Iliada_web	Li tornèc a preguntar er engenhós Ulisses: “Aguesti dormissen barrejadi entre es troians o separadament?
Era-Iliada_web	Responec Dolon, hilh d’Eumedes: “De tot te vau a informar peth menut.
Era-Iliada_web	Entath mar son es caris, es peonis, armadi de corvadi arcs, e es lelegi, caucons e divins pelasgui.
Era-Iliada_web	Eth costat de Timbra l’artenheren per sòrt es licis, es arrogants misis, es frigis, dondaires de shivaus, e es meonis, que luten en cars.
Era-Iliada_web	Mès, per qué me hètz aguestes preguntes?
Era-Iliada_web	Se desiratz calar-vos entre era armada teucra, es tracis nauèth vengudi son aquiu, en aguesta part, damb eth sòn rei Reso, hilh d’Eionèu.
Era-Iliada_web	Qu’è vist es sòns shivaus, que son plan beròis, de gran nautada, mès blancs qu’era nhèu e tan leugèrs coma eth vent.
Era-Iliada_web	Eth sòn car qu’a polidi ornaments d’aur e plata, e es sues armes son d’aur, magnifiques, admirables, e mès pròpries des immortaus dius que d’òmes mortaus.
Era-Iliada_web	En tot guardar-lo damb es uelhs arroncilhadi, li repliquec eth fòrt Diomedes: “Non demores escapar d’aguesta, ò Dolon, encara qu’es tues notícies son importantes, pr’amor qu’as queigut enes nostes mans.
Era-Iliada_web	Didec; e Dolon anaue coma suplicant, a tocar-li era barba damb era sua man robusta, quan Diomedes, damb un talh en còth, li trinquèc ambdús tendons; e eth cap queiguec en povàs, tant qu’eth troian parlaue encara.
Era-Iliada_web	Que seràs tu era prumèra qu’invocaram entre es divinitats der Olimp.
Era-Iliada_web	Dites aguestes paraules, hec enlà d’eth es despolhes e les pengèc en un tamarís en tot caperar-les damb canes e frondoses arrames d’arbe, entà que siguessen un senhau visible e non passessen inavertits, en tornar pendent era rapida e escura net.
Era-Iliada_web	Dempús, passèren tà dauant per dessús des armes e dera nera sang, e arribèren en esquadron des tracis que, rendudi de cansament, dormien plaçadi en tres ringlères, damb es armes en solèr e un parelh de shivaus ath costat de cada guerrèr.
Era-Iliada_web	Rese descansaue en centre, e auie es leugèrs shivaus estacadi damb correges en un extrèm deth car.
Era-Iliada_web	Ulisses lo vedec eth prumèr e l’ac mostrèc a Diomedes:
Era-Iliada_web	Va, mòstra eth tòn impetuós valor non ages ocioses es armes.
Era-Iliada_web	Desliga as shivaus, o ben aucís òmes e jo me tierè contra aqueri”.
Era-Iliada_web	Tau didec, e Minerva, era des ludents uelhs, bohèc valor a Diomedes que comencèc a aucir a dreta e quèrra: se succedien es òrres sorriscles des que dauen era vida as còps d’espada e era sua sang rogie era tèrra.
Era-Iliada_web	Dera madeisha manèra qu’un leon escomet era vegada de crabes o de oelhes, qu’eth sòn pastor ei absent, atau eth hilh de Tidèu se lançaue contra es tracis, enquia que n’aucic a dotze.
Era-Iliada_web	A toti aqueri que herie damb era espada, Ulisses, agarrant-les pes pès, les hège enlà deth camin; enta que dempús es shivaus de beròis crins podessen passar aisidament e non s’espaurissen de cauishigar cadavres, qu’ad aquerò non èren acostumadi.
Era-Iliada_web	Arribèc eth hilh de Tidèu a on jadie eth rei, e siguec aguest eth tretzau que privèc dera doça vida, tant qu’alendaue; donques qu’aquera net eth hilh d’Enèu s’apareishie en desagradiu sòmi a Rese, per orde de Minerva.
Era-Iliada_web	Pendent aguest temps, eth pacient Ulisses desliguèc es solipèdes shivaus, les estaquèc a ambdús damb es retnes e les treiguec dera armada en tot foetejar-les damb er arc pr’amor que se l’auie desbrembat agarrar eth magnific soriac que i auie en hargat car.
Era-Iliada_web	E de seguit fiulèc, hènt un senhau a Diomedes.
Era-Iliada_web	Mes aguest, en tot demorar-se encara, pensaue en qué poirie hèr que siguesse mès riscat: se se harie a vier eth car damb es hargades armes, ja tirassant deth timon, ja lheuant-lo entà naut; o se treirie era vida a tracis.
Era-Iliada_web	Tant qu’ère en taus pensaments se presentèc Minerva e parlèc atau ath divin Diomedes:
Era-Iliada_web	Atau parlèc.
Era-Iliada_web	Diomedes, arreconeishent era votz dera divessa, montèc sense pòsa en shivau; Ulisses montèc en sòn, les ahisquèren damb er arc e ambdús volèren entàs velères naus aquèes.
Era-Iliada_web	Apòllo, qu’amie arc d’argent, ère ara demora dès que se n’encuedec de qué Minerva acompanhaue ath hilh de Tidèu; e indignat contra era, se calèc ena armada des teucri e desvelhèc a Hipocoont, valerós capitan traci e nebot de Rese.
Era-Iliada_web	Coma que Hipocoont, rebrembant-se deth saunei, vedesse uet eth lòc qu’ocupauen es shivaus e as òmes orriblament heridi e bategant encara, comencèc a planher-se e a cridar peth sòn nòm ath sòn estimat companh.
Era-Iliada_web	E lèu se formèc un gran rambalh entre es teucri, qu’acodien en massa e admirauen era poderosa aventura qu’auien hèt uns òmes, en tot tornar dempús enes sues concaves naus.
Era-Iliada_web	Quan ambdús eròis arribèren en lòc qu’auien aucit ar espion de Hectòr, Ulisses, estimat de Zèus, arturèc es velòci shivaus; e eth Tidida, baishant, cuelhec es sagnoses despolhes que botèc enes mans deth sòn amic, tornèc a montar e esperonèc as shivaus.
Era-Iliada_web	Aguesti volèren gaujosi entàs concaves naus, donques que desirauen arribar en eres.
Era-Iliada_web	Nestòr siguec eth prumèr qu’entenec es cauishigades des shivaus, e didec:
Era-Iliada_web	M’enganhi o deu èster vertat çò que vos vau a díder?
Era-Iliada_web	Eth còr me mane parlar.
Era-Iliada_web	Enteni cauishigades de shivaus de pès leugèrs.
Era-Iliada_web	Encara non auie acabat de prononciar aguestes paraules, quan aqueri arribèren e baishèren des shivaus.
Era-Iliada_web	Toti les saludauen alègrament damb era dèstra e damb afectuoses paraules.
Era-Iliada_web	E Nestòr, cavalièr gereni, les preguntèc eth prumèr:
Era-Iliada_web	Com agarréretz aguesti shivaus: penetrant ena armada teucra, o recebent-les d’un diu que vos gessec en camin?
Era-Iliada_web	Que son parièrs as arrais deth solei.
Era-Iliada_web	Tostemp entri pes files des teucri, donques qu’encara que siga ancian non me demori enes naus, e jamès è vist ne avertit taus shivaus.
Era-Iliada_web	Li responec er engenhós Ulisses: “Nestòr Nelida, glòria insigna des aquèus!
Era-Iliada_web	Que li serie aisit a un diu, se volesse, autrejar shivaus encara milhors qu’aguesti, pr’amor qu’eth sòn poder ei plan gran.
Era-Iliada_web	Es shivaus que preguntes, ancian, arribèren nauèrament e son tracis: eth valent Diomedes aucic ath sòn patron e a dotze des sòns companhs, toti importants.
Era-Iliada_web	D’aguesta sòrta parlèc; e plan gaujós, hec qu’es solipèdes shivaus passèssen eth fossat, e es aquèus les seguiren gaujosi.
Era-Iliada_web	Quan sigueren ena beròia tenda deth Tidida, estaquèren as shivaus damb ues ben talhades correges ena manjadoira, a on es shivaus de Diomedes minjauen eth horment doç coma era mèu.
Era-Iliada_web	Ulisses deishèc ena popa dera sua nau es sagnoses despolhes de Dolon, entà sauvar-les enquia que hessen un sacrifici a Minerva.
Era-Iliada_web	Es dus eròis entrèren en mar e se lauèren era abondosa sudor des sues cames, còth e espatles.
Era-Iliada_web	Lauadi ja e onhudi damb òli, se seigueren ena taula; e en tot trèir d’ua vaishèra vin doç coma era mèu, lo libèren en aunor de Minerva.
Era-Iliada_web	Era Auròra se lheuaue deth lhet, deishant ath beròi Titon, entà amiar era lum as dius e as òmes, quan, manada per Zèus, se presentèc enes velères naus aquèes era crudèu Discòrdia damb eth senhau deth combat ena man.
Era-Iliada_web	Pugèc era divessa ena gran nau nera d’Ulisses, qu’ère ath miei de totes, pr’amor de que l’entenessen enes dus costats enquias tendes d’Aiax Telamoni e d’Aquilles; qu’eri auien botat es sòns vaishèths enes extrèms, pr’amor que fidauen en sòn valor e ena fòrça des sòns braci.
Era-Iliada_web	D’aquiu estant, hège aquera grani, agudents e òrres crits, e botaue molta fòrça enes còrs de toti, damb era fin de qué lutèssen e combatessen sense pòsa.
Era-Iliada_web	E lèu les siguec mès agradiu lutar que tornar ena sua pàtria enes concaves naus.
Era-Iliada_web	Er Atrida lheuèc era votz en tot ordenar qu’es aquèus s’esdeguessen, e eth madeish se vestic era armadura de reludent bronze.
Era-Iliada_web	Se botèc ar entorn des cames beròies cambères subjectades damb botons d’argent, e caperèc eth sòn pìèch damb ua coirassa que Cinires l’auie autrejat coma present d’ospitalitat.
Era-Iliada_web	Pr’amor qu’enquia en Chipre auie arribat era notícia de qué es aquèus s’embarcauen entà Troia, e Cinires, desirós de complàder ath rei, l’autregèc aguesta coirassa qu’auie dètz ornaments d’escur acèr, dotze d’aur e vint d’estanh, e tres dragons de cèra quilhadi entah còth e semblables ar iris que Saturn fixe enes bromes coma senhau entàs òmes dotadi de paraula.
Era-Iliada_web	Dempús, eth rei se pengèc era espada ena espatla, qu’en era reludien dauradi claus, damb era sua gaina d’argent subjectada per betrèles d’aur.
Era-Iliada_web	Se metec en braç dempùs eth hargat escut, fòrt e beròi, dera nautada d’un òme, que presentaue dètz cercles de bronze ath sòn entorn, auie vint estampilhes de blanc estanh e en centre ua de nere acèr, e lo coronaue era Gorgona, de uelhs orribles e trebla guardada, damb eth Terror e era Fuga as costats.
Era-Iliada_web	Era sua correja ère argentada, e sus era s’entortilhaue un dragon de cera de tres caps entrelaçadi, que neishien d’un solet còth.
Era-Iliada_web	Caperèc de seguit eth sòn cap damb un casco de dobla cimèrla, quate bonhes e plumalh de crins de shivau que quan ondejaue naut de tot costaue pòur; e agarrèc dues fòrtes lances d’agudenta punta bronzinada, qu’eth sòn treslús arribaue enquiath cèu.
Era-Iliada_web	E Minerva e Juno tronèren enes nautades pr’amor d’aunorar ath rei de Micena, rica en aur.
Era-Iliada_web	Cada un manèc alavetz ath sòn menaire pr’amor de què auesse prèst eth car e es shivaus ath cant deth fossat; gesseren toti a pè e armadi, e se lheuèc un immens sarabat abans de qué era auròra despuntèsse.
Era-Iliada_web	Dauant deth fossat s’ordenèren es fantassins, e ad aguesti les seguiren d’apròp es que lutauen en cars.
Era-Iliada_web	Eth Saturn prebotgèc entre eri un funèst rambalh e deishèc quèir dès er etèr ua sagnosa arrosada pr’amor qu’auie de precipitar entar Orco a nombroses e valeroses amnes.
Era-Iliada_web	Hectòr, armat damb un escut lis, arribèc damb es prumèrs combatents.
Era-Iliada_web	Tau qu’un astre funèst, qu’uns còps lutz en cèu e d’auti s’amague darrèr de grises bromes; atau Hectòr, ja campaue entre es deth dauant, ja se mostraue entre es deth darrèr, tostemp balhant ordes e ludent coma un relampit deth pair Zèus, qu’amie era egida.
Era-Iliada_web	Dera madeisha manèra qu’es segadors caminen en direccions opausades pes socs d’un camp de horment o de civada d’un òme opulent, e es manats d’espigues quèn espessi, atau teucri e aquèus s’escometien e s’aucien sense pensar ena perniciosa hujuda.
Era-Iliada_web	Atau ère era luta e s’atacauen coma lops.
Era-Iliada_web	Que gaudie en tot veder-les era luctuosa Discòrdia, era soleta divinitat que se trapaue entre es combatents; pr’amor qu’es auti dius s’estauen quiets enes sòns palais bastidi enes vals der Olimp e acusauen a Saturn, diu des ombriues bromes, pr’amor que volie autrejar era victòria as treucri.
Era-Iliada_web	Mès eth pair non se tenguie ad aquerò, e seigut a despart, gaujós dera sua glòria, contemplaue era ciutat troiana, es naus aquèes, era ludentor deth bronze, es qu’aucien e es que recebien era mòrt.
Era-Iliada_web	A punta de dia e tant qu’anaue aumentant era lum deth sagrat dia, es traits artenhien madeish as uns qu’as auti e es òmes queiguien.
Era-Iliada_web	Quan arribèc era ora qu’eth lenhaire premanís er esdejoar ena espessor deth monte, pr’amor que ja a es braci cansadi de talhar grani arbes e eth sòn còr desire era agradia parva, es danaus, en tot exortar-se mutuaument pes files e lutant damb bravesa, trinquèren es falanges teucres.
Era-Iliada_web	Agammenon, que siguec eth prumèr en calar-se en eres, aucic a Bianor, pastor d’òmes, e ath sòn companh Oilèu, cavalièr adreit.
Era-Iliada_web	Aguest auie baishat deth car entà tier er encontre, mès er Atrida li clauèc en front era agudenta pica, que trauessèc eth casco (a maugrat d’èster de dur bronze) e eth uas, l’estrossegèc eth cervèth e hèc quèir ath guerrèr quan aguest atacaue.
Era-Iliada_web	Dempús de trèir-les as dus era coirassa, Agammenon, rei d’òmes, les deishèc aquiu, damb eth pièch en aire e anèc a aucir a Ison e a Antifon, hilhs bastard e legitim, respectiuament de Priam, qu’anauen en madeish car.
Era-Iliada_web	Eth bastard menaue e er illustre Antifon combatie.
Era-Iliada_web	En un aute temps, Aquilles, en tot auer-les atrapat en un bòsc deth Ida, mentre peishien es oelhes, les estaquèc damb trendes vimes; e dempús, pagat eth rescat, les botèc en libertat.
Era-Iliada_web	Mès alavetz eth poderós Atrida Agammenon li fotèc a Ison era lança en pièch, sus era popeta, o lo heric damb era espada ena aurelha e lo hec quèir deth car.
Era-Iliada_web	E en vier ath mès córrer entà trèir-les es magnifiques armadures, les arreconeishec, donques que les auie vist enes velères naus quan Aquilles, eth des pès leugèrs, se les hec a vier der Ida.
Era-Iliada_web	Tau qu’un leon penetre ena jaça d’ua agila cèrvia, se lance ath dessús des hilhets e en tot esbocinar-les damb es fòrts dents les trè era trenda vida, e era mair non les pòt ajudar, encara que sigue apròp, pr’amor que li vie era tremoladera, e trauèsse estonada e sudorosa, seuves e espesses ausinères, hugent dera escometuda dera fèra, atau es teucri non poderen desliurar ad aqueri dera mòrt, pr’amor qu’eri, ath sòn torn, hugien des aquèus.
Era-Iliada_web	Quan er Atrida les escometèc, coma se siguesse un leon, s’ajulhèren en car e li supliquèren atau:
Era-Iliada_web	Damb tan doces paraules e plorant, li parlauen ath rei; mès que siguec amara era responsa que l’escotèren:
Era-Iliada_web	Didec, e lancèc deth car a Pisandre: li clauèc ua lança en pièch e lo hec quèir d’esquia.
Era-Iliada_web	En un bot baishèc Hipolòc, e ja en tèrra, Agammenon li braquèc damb era espada es braci e eth cap, que lancèc, en tot hèr-les redolar entre es files.
Era-Iliada_web	Er Atrida deishèc ad aguesti, e seguit de d’auti aquèus, de beròies armadures, anèc de dret entath lòc a on mès se vedien obligadi a hùger; es que combatien des d’eth car hègen perir damb eth bronze as enemics qu’atau lutauen, e a toti les enrodaue era broma de povàs qu’ena planhèra lheuauen damb es sues sonores cauishigades es shivaus.
Era-Iliada_web	E eth rei Agammenon anaue tostemp dauant, aucint teucri e encoratjant as aquèus.
Era-Iliada_web	Coma quan s’estarne un gran huec en bòsc, eth vent hè oscillar es ahlames e les escampilhe pertot, e es arbilhons cedissen ara violéncia deth huec e quèn damb es sues pròpries arraïcs, dera madeisha manèra queiguien es caps des teucri botadi en hujuda per Agammenon Atrida, e fòrça shivaus de naut còth arrossegauen damb rambalh peth camp es cars uets e trapauen mens as insignes menaires; mès aguesti, estiradi en solèr, èren ja mès apetissents entàs voltors qu’entàs sues pròpries esposes.
Era-Iliada_web	A Hectòr, Zèus lo treiguec des traits, deth povàs, dera tuaria, dera sang e deth tumult; e er Atrida anaue dauant, en tot exortar veementament as danaus.
Era-Iliada_web	Es teucri corrien pera planhèra, desirosi de refugiar-se ena ciutat, e ja auien deishat ath sòn darrèr eth sepulcre der ancian Ilo Dardanida e era higuèra bòrda; e er Atrida les atrapaue, cridant, damb es invictes mans plies de povàs e de sang.
Era-Iliada_web	Aqueri qu’arribèren prumèr enes pòrtes Escèes e ena ausina, s’arturèren pr’amor de demorar as sòns companhs, que hugien pera planhèra coma vaques espaurides per un leon que, en tot presentar-se ena escurina dera net, balhe crudèu mòrt a ua d’eres, trincant-li eth cap damb es sòns fòrts dents e avalant era sang e es sues entralhes; dera madeisha manèra eth rei Agammenon Atrida perseguie as teucri, aucint ath que s’arreculaue e eri hugien espauridi.
Era-Iliada_web	Er Atrida, tient era lança damb gran fúria, ne hec quèir a molti, ja de pièch, ja d’esquia, des sòns respectius cars.
Era-Iliada_web	Mès quan li mancaue pòc entà arribar en naut mur dera ciutat, eth pair des òmes e des dius baishèc deth cèu damb eth relampit ena man, se seiguec en un des ticòs, e cridèc a Iris, era des daurades ales, entà que li servisse de messatgèra:
Era-Iliada_web	Ditz-li a Hectòr aguestes paraules: Mentre veigue qu’Agammenon, pastor d’òmes, se botge entre es combatents deth dauant e esbauce ringlères d’òmes, que se retire e que l’ordene ath pòble que lute damb es enemics ena sagnosa batalha.
Era-Iliada_web	Didec, e era velòça Iris, de pès leugèrs coma eth vent, non deishèc d’aubedir-lo.
Era-Iliada_web	Baishèc des montes Idèus entara sagrada Ilion, e trapant ath divin Hectòr, hilh deth bellicós Priam, de pès en fòrt car, s’arturèc ath sòn costat, e li parlèc d’aguesta manèra:
Era-Iliada_web	Eth pair Zèus me mane tà que diga çò que seguís: Mentre veigues qu’Agammenon, pastor d’òmes, se botge entre es combatens deth dauant e esbauce es sues files, retira-te dera luta e ordena ath pòble que lute damb es enemics ena sagnosa batalha.
Era-Iliada_web	Quan Iris, era des pès leugèrs, auec dit aquerò, se n’anèc.
Era-Iliada_web	Hectòr sautèc deth car en solèr sense deishar es armes, e brandint ahilades piques, recorrec era armada, l’encoratgèc a lutar e prebotgèc ua terribla luta.
Era-Iliada_web	Es teucri virèren era cara entàs aquèus entà escometer-les; es aquèus barrèren es files des falanges; se reprenec eth combat, e Agammenon ataquèc eth prumèr, donques que desiraue auançar-se a toti ena batalha.
Era-Iliada_web	Didetz-me ara, Muses, que posseditz olimpics palais, quin troian siguec eth prumèr que s’acarèc a Agammenon.
Era-Iliada_web	Que siguec Ifidamant Antenorida, valent e naut de còs, que s’auie elevat ena fertila Tracia, mair de oelhes.
Era-Iliada_web	Qu’ère encara un mainatge quan eth sòn pairin mairau Cisèu, pair de Teane, era de beròies caròles, les acuelhec ena sua casa; e tanlèu arribèc ena edat dera joenessa, lo sauvèc ath sòn costat, en tot autrejar-li ara sua hilha en maridatge.
Era-Iliada_web	Tanlèu maridat, Ifidamant li calec deishar eth lhet maridau entà anar a lutar contra es aquèus: arribèc per mar enquia Percot, deishèc aquiu es dotze corvades naus que governaue e se filèc per tèrra de cap a Ilion.
Era-Iliada_web	Tau ère eth que gessec ar encontre d’Agammenon Atrida.
Era-Iliada_web	Quan es dus eròis se trapèren cara a cara, s’escometèren, e Atrida manquèc era balestada, pr’amor qu’era lança se li desvièc; Ifidamant fotèc damb era pica un còp ena cintura d’Agammenon, per dejós dera coirassa, e encara que possèc eth mange damb tota era fòrça deth sòn braç, non artenhèc trauessar eth hargat baudrièr, donques qu’era punta, en tumar contra era huelha d’argent se torcèc coma eth plomb.
Era-Iliada_web	Alavetz eth poderós Agammenon s’agarrèc ara pica, e tirassant d’era damb era ràbia d’un leon, l’arrinquèc des mans d’Ifidament, ath quau heric en còth damb era espada, en tot deishar-lo sense fòrca.
Era-Iliada_web	D’aguesta sòrta queiguec eth malerós entà dormir eth saunei de bronze, tant qu’ajudaue as troians, luenh dera sua joena e legitima esposa, qu’era sua gratitud non arribèc a conéisher dempús que l’auie dat tant: l’auie regalat cent buèus e prometut mil crabes e mil oelhes des moltes qu’es sòns pastors peishien.
Era-Iliada_web	Agammenon li treiguec era magnifica armadura e se la hec a vier, en tot daurir-se pas entre es aquèus.
Era-Iliada_web	Se n’encuedèc Coon, baron illustre e hilh primogenit d’Antenor, e ua densa broma de tristesa caperèc es sòns uelhs per çò dera mòrt deth sòn frair.
Era-Iliada_web	Se botèc ath costat d’Agammenon sense qu’aguest se’n sabesse, li fotèc un còp de lança ath miei deth braç, en code, e l’ac trauessèc damb era punta dera reludenta pica.
Era-Iliada_web	S’estrementic eth rei d’òmes Agammenon, mès totun aquerò non deishèc de lutar ne de combàter; senon qu’escometèc damb era impetuosa lança a Coon, que s’esdegaue a retirar, agarrant-lo peth pè, eth cadavre d’Ifidamant, eth sòn frair per part de pair, e cridant, demanaue ajuda as mès valents.
Era-Iliada_web	Mentre arrossegaue eth cadavre a trauèrs dera gent, caperant-lo damb er escut, Agammenon li clauèc era sua bronzinada lança; deishèc sense fòrça es sòns membres, e li braquèc eth cap ath dessús deth madeish Ifidamant.
Era-Iliada_web	E es dus hilhs d’Antenor, en complir-se eth sòn destin, acabèren era sua vida a mans der Atrida e baishèren ena casa de Pluton.
Era-Iliada_web	Se calèc dempús Agammenon pes files de d’auti guerrèrs, e combatec damb era lança, era espada e damb granes pèires, mentre era sang cauda rajaue dera herida; mès, tanlèu aguesta se sequèc e era sang deishèc de córrer, uns dolors agudents aflaquiren es sues fòrces.
Era-Iliada_web	Dera madeisha manèra qu’es grani dolors agudents que l’envien ara parturienta es Ilities, hilhes de Zèus, es quaus presidissen es jasilhes e s’encarguen des terribles dolors dera jasilha; atau èren es agudents dolors qu’aflaquiren es fòrces der Atrida.
Era-Iliada_web	En un bot se calèc en car; damb eth còr aclapat ordenèc ath menaire que l’amièsse entàs concaves naus, e cridant fòrt les didec as danaus:
Era-Iliada_web	Atau parlèc.
Era-Iliada_web	Eth menaire foetèc as shivaus de beròis crins, en tot endralhar-les entàs concaves naus; eri volèren gaujosi damb eth pièch caperat d’esgluma, e entoradi per ua broma de povàs treigueren deth camp de batalha ath fatigat rei.
Era-Iliada_web	Hectòr, en veir qu’eth rei Agammenon se n’anaue, damb penetrants crits encoratgèc as troians e as licis:
Era-Iliada_web	Sigatz òmes, amics, e mostratz eth vòste impetuós valor.
Era-Iliada_web	Eth guerrèr mès valent se n’a anat, e Zèus Saturn m’autrege ua grana victòria.
Era-Iliada_web	Damb aguestes paraules les ahisquèc a toti.
Era-Iliada_web	Dera madeisha manèra qu’un caçaire ahisque as gossets de blanqui dents contra un sauvatge sanglar o contra un leon, atau Hectòr Priamida, parièr a Mart, funèst entàs mortaus, ahiscaue as magnanims teucri contra es aquèus.
Era-Iliada_web	Plan encoratjat, se dauric pas entre es combatents deth dauant, e queiguec ena batalha coma ua tronada que ven de naut de tot e desordene eth gris mar.
Era-Iliada_web	Quin siguec eth prumèr, quin eth darrèr des qu’alavetz aucic Hectòr Priamida quan Zèus li balhèc era glòria?
Era-Iliada_web	Asèu, eth prumèr, e dempús Autonòo, Opites, Dolope Clitida, Ofelti, Agelau, Esimne, Oro e eth valent Hiponòo.
Era-Iliada_web	A taus capitans Hectòr les aucic, e ath delà a fòrça òmes deth pòble.
Era-Iliada_web	Tau coma eth Zefir agite e se hè a vier en furiós torbeg es bromes qu’eth velòç Noto arremasse, e se lhèuen granes ondades e era esgluma arribe naut de tot per ua bohada der erratic vent, d’aguesta manèra queiguien dauant de Hectòr fòrça caps d’òmes plebèus.
Era-Iliada_web	Alavetz s’aurien produsit grani estralhs, e es aquèus, en tot húger s’auirien filat de cap as naus, s’Ulisses non auesse exortat a Diomedes Tidida:
Era-Iliada_web	Per qué non mostrem eth nòste impetuós valor?
Era-Iliada_web	Au, vene, amic; bota-te ath mèn costat.
Era-Iliada_web	Didec, e hec quèir deth car a Timbrèu, en tot clauar-li era pica ena popeta quèrra; tant qu’Ulisses herie ar escudèr deth madeish rei, a Molion, parièr a un diu.
Era-Iliada_web	Les deishèren tanlèu sigueren dehòra de combat, e penetrant entre eth revolum de gent costèren confusion e terror, coma dus sauvatges sanglars qu’escometen gossets de caça.
Era-Iliada_web	Atau, en auer tornat a combàter de nauèth, aucien as teucri; mentre es aquèus, que hugien de Hectòr, poderen alendar tranquillament.
Era-Iliada_web	Artenheren a dus òmes qu’èren es mès valents deth sòn pòble e anauen en un madeish car, as hilhs deth percosin Merope: aguest se’n sabie coma arrés der art endonviaire, e non volie qu’es sòns hilhs anèssen ara guèrra; mès eri non l’aubediren, possadi peth fado que les amaiaue entara nera mòrt.
Era-Iliada_web	Diomedes Tidida, famós pera sua lança, les treiguec era vida e les despolhèc des sues magnifiques armadures.
Era-Iliada_web	Ulisses aucic a Hipodom e a Hiperòc.
Era-Iliada_web	Alavetz eth Saturn, que dès er Ida contemplaue era batalha, egalèc eth combat qu’en eth, teucri e aquèus s’aucien.
Era-Iliada_web	Eth hilh de Tidèu li fotèc un còp de lança ena anca ar eròi Agastrofe Peonida, que coma que non auie apròp es shivaus non podec hùger, e aguesta siguec era encausa deth sòn malastre: er escudèr auie eth car un shinhau mès luenh, e eth se botjaue furiós entre es combatents deth dauant, enquia que perdec era vida.
Era-Iliada_web	Vedec Hectòr a Ulisses e a Diomedes, les escometèc cridant, e lèu vengueren ath sòn darrèr es falanges troianes.
Era-Iliada_web	En veder-lo, s’estrementic eth valerós Diomedes, e li didec a Ulisses, qu’ère ath sòn costat:
Era-Iliada_web	Didec; e en tot afustar entath cap de Hectòr, brandic e lancèc era gran lança, que toquèc en punt naut deth casco; mès eth bronze refusèc ath bronze, e era punta non arribèc enquiath beròi ròstre pr’amor qu’ac empedic eth casco de tres plecs e traucs a manèra de uelhs, present de Febo Apòllo.
Era-Iliada_web	Hectòr arreculèc un bon tròç, e penetrant entre era gent, queiguec de jolhs, apuèc era robusta man en solèr e era escura net caperèc es sòns uelhs.
Era-Iliada_web	Mentre eth Tidida trauessaue es prumères files entà recuélher era lança que s’auie clauat en solèr, Hectòr se remetèc, pugèc en un bot en car e amiant-lo entre era multitud, evitèc era nera mòrt.
Era-Iliada_web	E eth fòrt Diomedes, que lo perseguie damb era lança ena man, exclamèc:
Era-Iliada_web	Fòrça apròp aueres era perdicion, mès te sauvèc Febo Apòllo, a qui deues pregar quan gesses en camp abans d’enténer eth sarabat des dards.
Era-Iliada_web	Jo acabarè damb tu se mès tard te trapi e m’ajude un diu.
Era-Iliada_web	E ara perseguirè as auti que se boten ath mèn dauant”.
Era-Iliada_web	Didec; e comencèc a despolhar eth cadavre deth Peonida, famós pera sua lança.
Era-Iliada_web	Alexandre, espós de Helena, era de beròia cabeladura, que s’emparaue en ua colomna deth sepulcre der ancian rei Ilo Dardamida, armèc era balèsta e l’afustèc ath hilh de Tidèu, pastor d’òmes.
Era-Iliada_web	E mentre aguest li treiguie ath cadavre der valerós Agastrofe era hargada coirassa, er escut deth dejós dera esquia, e eth pesant casco, aqueth tirèc e non manquèc: era flècha li trauessèc ar eròi er empenha deth pè dret e lo clauèc en solèr.
Era-Iliada_web	Alexandre gessec dera sua amagadera, e damb grana e gaujosa arridalha se vantaue dident:
Era-Iliada_web	Pro que, en tot acertar-te en vrente t’auessa trèt era vida.
Era-Iliada_web	Sense trebolar-se li responec eth fòrt Diomedes: “Arquèr, insolent, sonque adreit en tier er arc, hemnassèr!
Era-Iliada_web	Se cara a cara mos mesurèssem damb es armes non te servirie era balèsta ne es abondoses flèches.
Era-Iliada_web	Ara te vantes sense cap motiu, donques que solet m’as gratat era empenha deth pè.
Era-Iliada_web	Que me preocupe era herida coma se me l’auesse hèt ua hemna o un mainatge, donques que non hè guaire mau era flècha d’un òme vil e covard.
Era-Iliada_web	Atau didec; Ulisses, famós pera sua lança, acodic e se li botèc dauant.
Era-Iliada_web	Diomedes se seiguec, s’arrinquèc deth pè era flècha agudenta e un gran dolor recorrec eth sòn còs.
Era-Iliada_web	Alavetz pugèc en car e damb eth còr afligit ordenèc ath menaire que l’amièsse entàs concaves naus.
Era-Iliada_web	Ulisses, famós pera sua lança, se demorèc solet; cap aquèu s’estèc ath sòn costat, donques que toti èren cuelhudi peth terror.
Era-Iliada_web	E gemegant, li parlaue ath sòn magnanim esperit atau:
Era-Iliada_web	Qué m’arribarà?
Era-Iliada_web	Que non ei bon hùger, cranhent ara multitud, mès qu’ei pejor, se m’agarren, en demorar-me solet, pr’amor qu’as auti danaus eth Saturn les botèc en hujuda.
Era-Iliada_web	Mès, per qué me hè pensar eth còr en taus causes?
Era-Iliada_web	Tant que romaue eth cap d’aguesta sòrta, arribèren es tropes des escudadi teucri, e en tot enrodar-lo, embarrèren eth sòn pròpri mau entre eri.
Era-Iliada_web	Coma es gossets e es esdegats caçaires enròden e escometen a un sanglar que ges dera espessa seuva hènt veir enes sues maishères es blanqui ulhals, e encara qu’era fèra croishisque es dents e apareishe terribla resistissen fèrmament, atau es teucri escometien a Ulisses, estimat de Zèus, per toti es costats.
Era-Iliada_web	Mès eth, hec un bot e clauèc era agudenta pica ena espatla der illustre Deiopites; aucic dempús a Teon e a Eunome; li clauèc era lança en melic a Quersidamant que baishaue deth car e queiguec en povàs e cuelhec eth solèr damb es mans; e deishant-les a toti, li fotèc era lança a Carope Hipasida, frair carnau deth nòble Soco.
Era-Iliada_web	Aguest, que se retiraue a un diu, venguec a defener-lo, e en arturar-se près d’Ulisses, li parlèc d’aguesta sòrta:
Era-Iliada_web	Aué o poiràs vantar-te d’auer aucit e despolhat des armes a ambdús Hipatidas, o perderàs era vida, herit pera mia lança.” En díder aquerò, li fotèc un còp en lis escut: era fòrta lança trauèssec era reludenta rodèla, se clauèc ena daurada coirassa e li lheuèc era peth deth costat; mès Palas Minerva non permetec qu’arribèsse enes entralhes der eròi.
Era-Iliada_web	Comprenec Ulisses que per çò deth lòc era herida non ère mortau, e hènt repè, li didec a Soco aguestes paraules:
Era-Iliada_web	Qu’ei gran eth malastre qu’a queigut sus tu.
Era-Iliada_web	Didec; e coma que Soco se virèc entà húger, li clauèc era lança ena esquia, entre es espatles, e li trauessèc eth pièch.
Era-Iliada_web	Eth guerrèr queiguec damb tarrabast, e eth divin Ulisses se vantèc dera sua hèta:
Era-Iliada_web	Te susprenec era mòrt abans de qué la podesses evitar.
Era-Iliada_web	A malerós!
Era-Iliada_web	Dites aguestes paraules, arrinquèc deth sòn còs e deth bonhat escut era gran lança que Soco l’auie lançat; gessec era sang e s’afligic er eròi.
Era-Iliada_web	Es magnanims teucri, en veir era sang, s’exortèren mutuament entre era multitud e escometèren toti a Ulisses, e aguest arreculèc, cridant damb granes votzes as sòns companhs.
Era-Iliada_web	Qu’enteni era votz pacienta d’Ulisses, coma s’es teucri, en auer-lo enrodat ena terribla luta, l’escometèssen.
Era-Iliada_web	Ajudem-lo, en tot daurir-mos pas entre era multitud, donques que çò de milhor ei hèr-li arribar ajuda.
Era-Iliada_web	Cranhi que maugrat era sua valentia, l’arribe bèth malastre, solet entre es teucri, e que dempús es danaus lo trapen mens fòrça”.
Era-Iliada_web	Atau parlant, partic e lo seguic Aiax, baron parièr a un diu.
Era-Iliada_web	Lèu trapèren a Ulisses, estimat de Zèus, qu’es teucri escometien per toti es costats coma es roiencs chacals enròden en monte e un cornut cèrvi herit pera flècha qu’un òme li lancèsse damb er arc (se sauvèc eth cèrvi, gràcies as sòns pès, e hugec tant qu’era sang siguec cauda e es jolhs agils; lo postrèc dempús era velòça sageta, e quan carnivòrs chacals l’esboderauen ena espessor deth monte, hec a vier er edart a un voraç leon que, espaurint as chacals s’avalèc ad aqueth); atau alavetz molti e robusti teucri escometien ar aguerrit Ulisses; e er eròi, brandint era pica, hège enlà d’eth era crudèu mòrt.
Era-Iliada_web	Mès arribèc Aiax damb eth sòn escut coma ua tor, se botèc ath costat d’Ulisses e es teucri s’espauriren e hugeren ara desbandada.
Era-Iliada_web	Eth guerrèr Menelau, agarrant dera man a Ulisses, lo treiguec dera multitud tant qu’er escudèr apressaue eth car.
Era-Iliada_web	Aiax, escometent as teucri, aucic a Doricle, hilh bastard de Priam, e heric a Pandoc, Lisandre, Pirase e Pilartes.
Era-Iliada_web	Coma eth holat corrent qu’acreishec era ploja de Zèus, baishe pes montes entara planhèra, arrossègue fòrça pins e ausines seques, e lance en mar ua grana quantitat de tarcum; atau er illustre Aiax desordenaue e perseguie peth camp as enemics e esbauçaue shivaus e guerrèrs.
Era-Iliada_web	Hectòr non se n’auie encuedat, pr’amor que lutaue ena quèrra dera batalha, près dera arriba der Escamandre: aquiu es caps queiguien en màger nombre, e ua immensa cridadissa s’entenie ath torn deth gran Nestòr e deth valerós Idomenèu.
Era-Iliada_web	Entre toti se botjaue Hectòr, que, en tot hèr granes hètes damb era sua lança e damb era sua abiletat equèstra, destruie es falanges des joeni guerrèrs.
Era-Iliada_web	E es aquèus non aurien arreculat encara, s’Alexandre, espós de Helena, era de beròia cabeladura, non auesse botat dehòra de combat a Macaon, quan destacaue ena luta, en tot herir-lo ena esquia damb ua sageta de tres puntes.
Era-Iliada_web	Es aquèus, encara qu’alendèssen valor, cranhèren qu’era luta s’inclinèsse, e qu’aqueth siguesse mòrt.
Era-Iliada_web	E de seguit parlèc Idomenèu ath divin Nestòr:
Era-Iliada_web	Va, puja en car, que se bote Macaon ath tòn costat, e dirigís de seguit entàs naus as solipèdes shivaus.
Era-Iliada_web	Didec; e Nestòr, cavalièr gereni, non deishèc d’aubedir-lo.
Era-Iliada_web	Pugèc en car, e tanlèu coma Macaon, hilh der illustre mètge Esculapi, l’auec seguit, piquèc damb eth soriac as shivaus e aguesti volèren de bon voler entàs concaves naus, donques que les shautaue tornar ada eres.
Era-Iliada_web	Cebrion, qu’acompanhaue a Hectòr en car, vedec qu’es teucri èren derrotadi, e li didec ath frair:
Era-Iliada_web	Mentre nosati cambatem damb es danaus en un extrèm dera batalha orribla, es auti teucri son derrotadi e s’agiten en confús revolum òmes e shivaus.
Era-Iliada_web	Aiax Telamoni qu’ei eth que les derròte; plan ben l’arreconeishi per çò der ample escut que capère es sues espatles.
Era-Iliada_web	En auer parlat atau, foetèc damb eth soriac as shivaus de beròis crins.
Era-Iliada_web	Senteren aguesti eth patac e arrosseguèren ath mès córrer entre es teucri e danaus eth leugèr car, cauishigant cadavres e escuts; er èish auie era part inferiora caperada de sang e es parabandes èren esposcades de gotes sagnoses qu’es bates des shivaus e es jelhes des arròdes deishauen anar.
Era-Iliada_web	Hectòr, damb er in de penetrar e des.hèir aqueth grop d’òmes, prebotjaue un gran revolum entre es danaus, non deishaue era lança quieta, recorrie es files d’aqueri e lutaue damb era lança, era espada e granes pèires; sonque evitaue trapar- se damb Aiax Telamoni, pr’amor que Zèus s’irritaue contra eth, tostemp que combatie damb un guerrèr mès valent.
Era-Iliada_web	Eth pair Zèus, qu’a eth sòn tron enes nautades, li bohèc temor a Aiax e aguest se demorèc estonat, se metec ena espatla er escut format per sèt cuèrs de buèu, passegèc era sua guardada pera multitud, coma ua fèra, e hec repè en tot virar-se soent caminant a pas brac seguit.
Era-Iliada_web	Dera madeisha manèra qu’es gossets e pastors hèn húger deth boal a un tostat leon, e susvelhant pendent tota era net, lo dèishen arribar entàs grassi buèus; e eth leon avid de carn, ataque furiós e non artenh arren, pr’amor que quèn sus eth multitud de flèches lançades per robustes mans e alugades tèdes que li hèn pòur e quan comence a hèr dia, se’n va era fèra damb animositat aclapada; atau Aiax s’aluenhaue alavetz des teucri, contrariat e damb eth còr trist, pr’amor que cranhie fòrça per çò des naus aquèes.
Era-Iliada_web	Dera madeisha manèra qu’un lent saumet s’aprèsse en camp, en tot véncer era resisténcia des mainatges que trinquen enes sues espatles fòrça canes, penetre en eth e maumet es creishudi semiats; es gojats lo pataquègen; mès, coma qu’era sua fòrça ei petita, solet artenhen hèr-lo enlà damb fòrça trabalh, dempús que ja s’a assadorat, atau es animosi troians e es sòns auxiliars vengudi de tèrres luenhanes persequien ath gran Aiax, hilh de Telamon, e li pataquejauen er escut damb es lances.
Era-Iliada_web	Aiax, a còps mostraue eth sòn impetuós valor, e escomentent-les arturaue es falanges des teucri, dondaires de shivaus; d’auti còps, tornaue a húger e botjant-se damb fúria entre es treucri e es aquèus, artenhie qu’es enemics non se filèssen entàs naus.
Era-Iliada_web	Es lances qu’audaces mans lançauen, se clauauen en gran escut o queiguien en solèr dauant der eròi, cobejoses dera sua sang.
Era-Iliada_web	Quan Euripil, illustre hilh d’Evernon, vedec qu’Aiax ère tant aclapat pes traits, se botèc ath sòn costat, lancèc era sua reludenta lança e se la clauèc en hitge, dejós deth diafragma, a Apisaon Fausida, pastor d’òmes, en tot deishar-lo sense fòrça enes cames.
Era-Iliada_web	Correc de seguit entada eth e se botèc a trèir-li era armadura.
Era-Iliada_web	Aguest arreculèc entath grop des sòns amics pr’amor d’evitar era mòrt; e cridant damb tota era fòrça, les didie as danaus:
Era-Iliada_web	Posatz-vos, viratz era cara entar enemic, e desliuratz dera mòrt a Aiax, qu’ei aclapat pes trets e non me pensi que gèsque damb vida der òrre combat.
Era-Iliada_web	Taus sigueren es paraules d’Euripil en senter-se herit; e eri se placèren ath sòn costat damb es escuts sus es sues espatles e es piques quilhades.
Era-Iliada_web	Aiax, tanlèu s’amassèc damb es sòns companhs, s’arturèc e virèc era cara entàs teucri.
Era-Iliada_web	E seguiren en tot combàter damb er ardor d’un alugat huec.
Era-Iliada_web	Mentretant, es ègües de Nelèu, caperades de sudor, treiguien deth combat a Nestòr e a Macaon, pastor de pòbles.
Era-Iliada_web	Arreconeishec ath darrèr eth divin Aquilles, eth des pès leugèrs, que de naut dera immensa nau estant, contemplaue era derròta e deplorabla hujuda, e de seguit cridèc, d’aquiu madeish, a Patrocle, eth sòn companh: l’entenec aguest, e, parièr a Mart, gessec dera tenda.
Era-Iliada_web	Aguesta siguec era encausa deth sòn malastre.
Era-Iliada_web	Er esforçat hilh de Meneti parlèc eth prumèr, dident:
Era-Iliada_web	As besonh de jo?” Li responec Aquilles, eth des pès leugèrs:
Era-Iliada_web	Ara demori qu’es aquèus vieràn a suplicar-me e se postraràn enes mèns pès, donques que non se pòt tier era necessitat que se trapen.
Era-Iliada_web	Mès, vé-te’n, Patrocle, estimat de Zèus, e pregunta-li a Nestòr qui ei eth herit que trè deth combat.
Era-Iliada_web	Didec.
Era-Iliada_web	Patrocle aubedic ar estimat companh e gessec corrent entàs tendes e naus aquèes.
Era-Iliada_web	Quan aqueri arribèren ena tenda deth Nelida, baishèren deth car en solèr, e Eurimedont, servidor der ancian, desatelèc es shivaus.
Era-Iliada_web	Nestòr e Macaon deishèren secar era sudor que banhaue es sues armadures, en tot calar-se ena bohada deth vent ara vòra deth mar; e entrant dempús ena tenda, se seigueren en cagires.
Era-Iliada_web	Alavetz les premanic ua barreja Hecamede, era de beròia cabeladura, hilha deth gran Arsinoo, qu’er ancian s’auie hèt a vier de Tenedos quan Aquilles auie saquejat aguesta ciutat: es aquèus l’ac adjudiquèren a Nestòr, que depassaue a toti en conselh.
Era-Iliada_web	Hecamede apressèc ua taula magnifica, de pès de hèr, emberida; e botèc ath dessús ua plata de bronze damb ceba, parva avienta entara beuenda, mèu recenta e haria de flor, e ua beròia copa ornada de dauradi claus qu’er ancian s’auie hèt a seguir deth sòn palai e auie quate anses (cada ua entre dues palomes d’aur), e dus agarradèrs.
Era-Iliada_web	A bèth aute ancian que l’aurie estat dificil de botjar aguesta copa quan dempús d’aumplir-la se botaue sus era taula, mès Nestòr la lheuae sense cap esfòrç.
Era-Iliada_web	Ambdús beueren, e padegada era grana set, s’autrejauen ath plaser dera convèrsa quan Patrocle, baron parièr a un diu, campèc ena pòrta.
Era-Iliada_web	Lo vedec er ancian, e en tot lheuar-se deth polit sèti, li sarrèc era man, lo hec entrar e li preguèc que se seiguesse; mès Patrocle se desencusèc, dident:
Era-Iliada_web	Qu’ei respectable e temible eth que me mane a preguntar a quin guerrèr te heres a vier herit; mès que me’n sai, donques que veigui a Macaon, pastor d’òmes.
Era-Iliada_web	Vau a amiar, coma messatgèr, era notícia a Aquilles.
Era-Iliada_web	Li responec Nestòr, cavalièr gereni: “Com ei qu’Aquilles tie pietat des aquèus qu’an recebut herides?
Era-Iliada_web	Non deu saber en quina afliccion ei calada era armada!
Era-Iliada_web	Es mès fòrts, herits, es uns d’apròp e es auti de luenh, jaden enes naus.
Era-Iliada_web	Damb ua arma lançadissa siguec herit eth poderós Diomedes Tidida; damb era pica, Ulisses, famós pera sua lança, e Agammenon; a Euripil li clauèren ua flècha ena cama, e vengui de trèir deth combat ad aguest, herit tanben per ua flècha que gessec der arc.
Era-Iliada_web	Mès Aquilles, a maugrat dera sua valentia, ne suenhe as aquèus ne a pietat d’eri.
Era-Iliada_web	Demore dilhèu qu’es naus siguen avalades peth huec enemic ara vòra deth mar, sense qu’es aquèus ac posquen empedir, e qu’un darrèr der aute morigam toti?
Era-Iliada_web	Que ja era fòrça des mèns agils membres non ei era d’abans.
Era-Iliada_web	Pro que siguessa tan joen e es mies fòrces tan robustes coma quan ena batalha entamenada entre es elèus e es pilis per çò deth panatòri de buèus, aucí a Itimonèu, hilh valent de Hiperòc, que demoraue ena Elide, e cuelhí represalhes.
Era-Iliada_web	Itimonèu defenie es sues vaques, mès queiguec en solèr entre es prumèrs, herit pera flècha que li lancèsse era mia man, e es auti campanhards hugeren espauridi.
Era-Iliada_web	En aqueth camp artenhérem esplendid butin: cinquanta ramats de vaques, d’autes tantes de oelhes, d’autes de porcèths, d’auti ramats abondosi de crabes, e cent cinquanta cavales baies, moltes d’eres damb es sòn polins.
Era-Iliada_web	Aquera madeisha net mo’l hérem a vier entà Pilos, ciutat de Nelèu, e aguest s’alegrèc de qué me corresponesse ua grana part, a maugrat d’èster jo tan joen quan anè en combat.
Era-Iliada_web	A trincar deth dia, es eralds pregonèren damb votz sonora que se presentèssen toti aqueri que se les deuie quauquarren ena divina Elide, e es capitans pilis repartiren eth butin.
Era-Iliada_web	Es epèus èren en deute damb molti de nosati, pr’amor que coma en Pilos èrem pòqui, mos ofensauen; e enes ans passats auie vengut eth fòrt Hercules, que mos mespredèc e aucic as principaus ciutadans.
Era-Iliada_web	Des dotze hilhs de Nelèu, sonque jo demorè damb vida; toti es auti periren.
Era-Iliada_web	Orgulhosi es epèus, de bronzinades armadures, per aguesti hèts, mos insultauen e maquinauen contra nosati injustes accions.
Era-Iliada_web	Er ancian Nelèu cuelhec alavetz un ramat de buèus e un aute de tres centes crabes amassa damb es sòns pastors, per çò deth gran deute que s’auie de crubar ena divina Elide: auie enviat quate shivaus, vencedors en anteriors jòcs, junhudi a un car, entà aspirar ath prèmi dera corsa, que s’estaue en un trespès.
Era-Iliada_web	E Augies, rei d’òmes, se demorèc damb eri e li dèc eth viatge ath menaire, que partic trist per çò que s’auie passat.
Era-Iliada_web	Airós per taus escarnis e accions, er ancian escuelhec fòrça causes e dèc era rèsta ath pòble, en tot ordenar que se repartisse e qu’arrés se vedesse privat dera sua part.
Era-Iliada_web	Tres dies dempús se presentèren fòrça epèus damb cars tiradi per solipèdes shivaus e tota era tropa amassada; e entre es sòns guerrèrs figurauen es dus Molions, qu’alavetz èren mainatges e non auien mostrat encara eth sòn impetuós valor.
Era-Iliada_web	Que i a ua ciutat cridada Trioesa, en cim d’un monte près der Alfèu, enes confinhs dera sablosa Pilos: es epèus la voleren esbauçar e l’assetgèren.
Era-Iliada_web	Mès tanlèu aueren trauessat era planhèra, Minerva baishèc ara prèssa der Olimp, coma ua nueitiua messatgèra, entà que cuelhéssem es armes, e non trapèc en Pilos un pòble indolent, pr’amor que toti sentíem er in de combàter.
Era-Iliada_web	A jo, Nelèu non me deishaue vestir es armes e m’amaguèc es shivaus, en non auer-me pro instruit enes causes dera guèrra.
Era-Iliada_web	E totun aquerò, subergessí, en tot èster fantassin, entre es nòsti, que combatien en cars; pr’amor que siguec Minerva que m’amièc entath combat.
Era-Iliada_web	I a un arriu cridat Monièu, que desboque en mar près d’Arena: aquiu es capitans des pilis demorèrem que campèsse era divina Auròra, e mentretant anauen arribant es fantassins.
Era-Iliada_web	Amassadi toti e vestida era armadura, partírem, en tot arribar tà meddia en sagrat corrent der Alfèu.
Era-Iliada_web	Hèrem beròis sacrificis ath poderós Zèus, sacrifiquèrem un taure ar Alfèu, un aute a Neptun e ua gregala vaca a Minerva, era des uelhs ludents; sopèrem sense trincar es files, e dormirem, damb era armadura botada ath cant der arriu.
Era-Iliada_web	Es magnanims epèus estretien eth sètge dera ciutat, damb er in d’esbauçar-la; mès abans d’artenhè’c, se les presentèc ua grana accion de guèrra.
Era-Iliada_web	Quan eth reludent solei campèc en cèu, comencèrem era batalha, dempús de pregar a Zèus e a Minerva.
Era-Iliada_web	E ena luta des pilis damb es epèus, siguí jo eth prumèr qu’aucic a un òme, ath bellicós Mulio, qu’es sòns solipèdes shivaus me hi a vier.
Era-Iliada_web	Qu’ère aguest guerrèr gendre d’Augias, per èster maridat damb era ròia Agamede, era hilha màger, que coneishie totes es drògues que produís era vasta tèrra.
Era-Iliada_web	E, en tot apressar-me ada eth, li clauè era bronzinada lança, lo hi quèir en povàs, sautè en sòn car e me placè entre es combatents deth dauant.
Era-Iliada_web	Es magnanims epèus hugeren en desorde, espauridi de veir en solèr ar òme que governaue as que combatien en cars e ère tan fòrt ena batalha.
Era-Iliada_web	Me lancè contra eri coma escur torbeg; agarrè cinquanta cars, en tot véncer damb era mia lança as dus guerrèrs que i auie en cada un; e auria aucit a ambdús Molions Actoridas, se sa pair, eth poderós Neptun, que esmò era tèrra, non les auesse sauvat, en tot enrodar-les en espessa broma e trèir-les deth combat.
Era-Iliada_web	Alavetz Zèus les autregèc as pitis ua gran victòria.
Era-Iliada_web	Perseguírem as epèus pera ampla planhèra, aucint òmes e recuelhent magnifiques armes, enquia qu’es nòsti shivaus mos amièren en Buprasi, era arròca Olenia e Alisio, en lòc cridat eth ticò, a on Minerva hec qu’era armada entornèsse.
Era-Iliada_web	Aquiu deishè estirat ath darrèr òme qu’aucí.
Era-Iliada_web	Quan des de Buprasi dirigiren es aquèus es rapids shivaus entà Pilos, toti balhauen es gràcies a Zèus entre es dius e a Nestòr entre es òmes.
Era-Iliada_web	Que tau èra jo entre es guerrèrs, s’ei que tot non a estat un saunei.
Era-Iliada_web	Mès deth valor d’Aquilles solet se’n profitarà eth madeish, e me pensi que serà plan grana era sua pena quan perisque era armada.
Era-Iliada_web	Ò amic!
Era-Iliada_web	Meneti te hec un encargue eth dia que te manèc de Ptia entà Agammenon; qu’èrem en palai damb eth divin Ulisses e entenérem guaire aqueth te didec.
Era-Iliada_web	Nosati, qu’alavetz reclutàuem tropes ena fertila Acaia, auíem arribat en palai de Pelèu, qu’ère abondós de gent, a on trapèrem ar eròi Meneti, a tu e a Aquilles.
Era-Iliada_web	Mos arturèrem en vestibul; Aquilles se lheuèc estonat, e agarrant-mos des mans mos hec passar, mos hec sèir e mos aufric presents e ospitalitat, tau que s’acostume a hèr damb es forastèrs.
Era-Iliada_web	Satisfèrem er apetís damb era beuenda e era parva, e comencè a exortar-vos tà que venguéssetz damb nosati; ambdús ac desiràuetz e es vòsti pairs vos dauen conselhs.
Era-Iliada_web	Er ancian Pelèu li recomanaue ath sòn hilh Aquilles que destaquèsse tostemp e subergessesse entre es auti, e ath sòn torn Meneti, hilh d’Actor, te conselhaue atau: Hilh mèn!
Era-Iliada_web	Aquilles te depasse per çò deth sòn linhatge, mès tu lo depasses en edat, aqueth ei plan mès fòrt, mès hè-li prudents avertiments, amonesta-lo e instruis-lo e t’aubedirà entath sòn pròpri ben.
Era-Iliada_web	Atau te conselhaue er ancian, e tu ac desbrembes.
Era-Iliada_web	Mès encara poiries brembar-l’ac ar aguerrit Aquilles e dilhèu artenheries convencer-lo.
Era-Iliada_web	Qui se’n sap se damb era ajuda de bèth diu esmoiries eth sòn còr?
Era-Iliada_web	Que i a ua grana fòrça ena exortacion d’un amic.
Era-Iliada_web	E se non vò combàter per çò de quauque vaticini que sa mair avisada per Zèus l’a revelat, aumens que t’envie a tu damb es auti mirmidons, per s’un cas arribes a èster era auròra dera sauvacion des danaus, e te permete amiar en combat era sua magnifica armadura entà qu’es teucri te confonen damb eth e dèishen de lutar, qu’es bellicosi aquèus que tant aclapadi son se remeten, e qu’era batalha age era sua pausa, encara que sigue per brèu temps.
Era-Iliada_web	Didec, e l’esmoiguec eth còr.
Era-Iliada_web	Patrocle partic ath mès córrer entre es naus pr’amor de tornar ena tenda d’Aquilles Eacida.
Era-Iliada_web	Mès quan arribèc enes vaishèths deth divin Ulisses (aquiu se celebrauen es assemblades e s’administraue justícia dauant des autars quilhadi as dius) tornaue dera batalha, espeat, eth nòble Euripil Evemonida, qu’auie recebut ua flécha ena cama: abondosa sudor corrie peth sòn cap e es sues espatles, e era sang vessaue dera grèu herida, mès era sua intelligencia s’estaue fèrma.
Era-Iliada_web	Lo vedec er esforçat hilh de Meneti, auec pietat d’eth, e alendant prigondament didec aguestes paraules:
Era-Iliada_web	Atau deuíetz en Troia, luenh des amics e dera pàtria, assadorar damb eth vòste blanc greish as agils gossets!
Era-Iliada_web	Li responec Euripil herit: “Patrocle, d’alègre linhatge!
Era-Iliada_web	Que ja non i a defensa entàs aquèus que corren entà refugiar-se enes neres naus.
Era-Iliada_web	Es mès valents que vengueren aquiu, jaden ja enes sòns vaishèths, heridi es uns d’apròp e es auti de luenh pes teucri, qu’era sua fòrça va aumentant.
Era-Iliada_web	Mès, sauva-me!.
Era-Iliada_web	Amia-me ena nera nau, arrinca-me era flècha dera cama, laua damb aigua teba era nera sang que rage dera herida e bota-me en era drògues caumantes e guaridoires que, sivans diden, te dèc a conèisher Aquilles, instruit per Quiron, eth mès just des Centauri.
Era-Iliada_web	Responec er esforçat hilh de Meneti: “Com acabarà aquerò?
Era-Iliada_web	Qué podem hèr, eròi Euripil?
Era-Iliada_web	Didec; e agarrant ath pastor d’òmes peth pièch, l’amièc entara sua tenda.
Era-Iliada_web	Er escudèr, en veder-les arribar, estenec en solèr pèths de buèu.
Era-Iliada_web	Patrocle ajacèc en eres a Euripil e treiguec dera cama, damb era daga, era agudenta e crudèu flècha.
Era-Iliada_web	E dempús de lauar damb aigua tèba era nera sang, esposquèc era herida damb un povàs de arraïc amara e caumanta que anteriorament auie brigalhat damb era man.
Era-Iliada_web	Era arraïc padeguèc eth dolor, se sequèc era herida e era sang deishèc de rajar.
Era-Iliada_web	Mentre eth fòrt hilh de Meneti se guarie, laguens dera tenda, dera herida d’Euripil, s’escometien confusament aquèus e treucri.
Era-Iliada_web	Que ja non podie contier ad aguesti ne eth fossat ne er ample mur qu’ath sòn costat bastiren es danaus, sense aufrir as dius ecatòmbes perfèctes, entà que les defenesse ada eri damb es velères naus e eth gran butin qu’ath sòn laguens se sauvaue.
Era-Iliada_web	Bastit eth mur contra era volontat des immortaus dius, non auie de subsistir pendent guaire temps.
Era-Iliada_web	Tant que viuec Hectòr, s’estèc Aquilles irritat e era ciutat deth rei Priam non siguec assautada, era grana muralha des aquèus se tenguec fèrma.
Era-Iliada_web	Mès quan moriren es mès valents teucri, des aquèus, es uns periren e es auti se sauvèren, era ciutat de Priam siguec destruida en detzau an, e es aquèus s’embarquèren entà tornar ena sua pàtria; Neptun e Apòllo decidiren arroïnar eth mur damb era fòrça des arrius que corren des montes Idèus entath mar: eth Rese, eth Heptapore, eth Carese, eth Rodi, eth Granic, er Esepe, eth divin Escamandre e eth Simois, qu’ena sua arriba queigueren en povàs fòrça cascos, escuts de cuèr e era generacion d’òmes semidius.
Era-Iliada_web	Febo Apòllo desvièc eth cors des arrius e es sòns corrents entara muralha pendent nau dies, e Zèus non cessèc de plòir entà que se submergesse en mar mès lèu.
Era-Iliada_web	Qu’anaue ath dauant d’aqueri eth madeish Neptun, que bat era tèrra, damb eth trespès ena man, e lancèc enes ondades es troncs e pèires que damb tant de trabalh lancèren es aquèus, arrasèc era arriba deth Helespon, de rapic corrent, aumplic de sable era gran plaja a on siguec esbauçat eth mur, e tornèc es arrius en soquèr per a on baishauen es cristallines aigües.
Era-Iliada_web	D’aguesta manèra Neptun e Apòllo auien d’actuar mès tard.
Era-Iliada_web	Alavetz usclaue eth terrible combat ath pè deth ben bastit mur, e es bigues des tors ressonauen quan tumauen es dards.
Era-Iliada_web	Es aquèus, vençudi peth foet de Zèus, s’embarrauen laguens des concaves naus per pòur de Hectòr, qu’era sua valentia les costaue era derròta, e aguest seguie lutant e semblaue un torbeg.
Era-Iliada_web	Dera madeisha manèra qu’un sanglar o un leon se revòute, capinaut dera sua fòrça, entre gossets e caçaires qu’en grop li lancen fòrça flèches (era fèra non sent ena sua animositat audaça ne temor ne espauriment, e eth sòn pròpri valor l’aucís) e va d’un costat en aute, sajant, e se retiren aqueri entàs que se dirigís, atau s’agitaue Hectòr entre era gent e exortaue as sòns companhs a passar eth fossat.
Era-Iliada_web	Es shivaus, de pès leugèrs, non gausauen hè’c, e paradi ena vòra endilhauen, pr’amor qu’er ample fossat les costaue orror.
Era-Iliada_web	Que non ère aisit, plan, sautar-lo ne trauessar-lo, donques qu’auie escalabrosi precipicis en un e un aute costat, e ena sua part nauta, granes e ponchudes estaques, qu’es aquèus auien clauat espèsses entà defener-se des enemics.
Era-Iliada_web	Un shivau tirassant d’un car, de beròies arròdes, dificilament aurie entrat en fossat, e es òmes d’a pè meditauen s’ac poirien hèr.
Era-Iliada_web	Alavetz s’apressèc Polidamant ar audaç Hectòr, e didec:
Era-Iliada_web	Que dirigim de manèra imprudenta es shivaus entath fossat, e aquest ei un lòc de mau hèr entà passar, pr’amor qu’ei eriçat de ponchudes estaques e ath long d’eth se quilhe eth mur des aquèus.
Era-Iliada_web	Aquiu non poiríem baishar deth car ne combàter, pr’amor que se tracte d’un lòc estret a on cranhi que lèu seríem heridi.
Era-Iliada_web	Se Zèus capinaut, meditant maus contra es aquèus, les vò destruir complètament entà favorir as teucri, desiri qu’ac hèsque çò de mès lèu possible e qu’aqueri perisquen sense glòria en aguesta tèrra, luenh d’Argos.
Era-Iliada_web	Mès s’es aquèus se virèssen, e vient des naus mos obliguessen a tornar a passar eth prigond fossat, m’imagini que ne un solet messatgèr poirie tornar ena ciutat, en tot húger des aquèus que nauèrament entrèren en combat.
Era-Iliada_web	Va, actuem toti tau que vos vau a díder.
Era-Iliada_web	Atau parlèc Polidamant, e eth sòn prudent conselh agradèc a Hectòr, que, de seguit e sense deishar es armes, sautèc deth car en tèrra.
Era-Iliada_web	Es auti teucri tanpòc s’estèren enes sòns cars; donques que tanlèu vederen qu’eth divin Hectòr lo deishaue, baishèren toti, ordenèren as menaires que botèssen es shivaus en linha ath costat deth fossat, e en tot arremassar-se formèren cinc batalhons que, dirigidi pes sòns respectius caps, comencèren era marcha.
Era-Iliada_web	Qu’auauen damb Hectòr e Polidamant es mès e es milhors, que desirauen trincar eth mur e lutar près des concaves naus; eth sòn tresau cap qu’ère Cebrion, pr’amor que Hectòr auie deishat a un aute menaire inferior entà suenhar eth car.
Era-Iliada_web	Der aute batalhon èren capitans Paris, Alcatòo e Agenor.
Era-Iliada_web	Eth tresau lo comandauen Helen e eth deiforme Deifob, hilhs de Priam, e er eròi Asi Hirtacida, qu’auie vengut d’Arisbe, enes arribes der arriu Seleente, en un car tirassat per nauti e fogosi shivaus.
Era-Iliada_web	Eth quatau lo manaue Enèes, valent hilh d’Anquises, e damb eth, Arquelòc e Acamant, hilhs d’Antenor, adreits en tota sòrta de combats.
Era-Iliada_web	Fin finau, Sarpedon se botèc ath dauant des illustres aliats, en tot alistar coma companhs a Glauc e ath bellicós Asteropèu, qu’entada eth èren es mès valents dempús d’eth madeish, pr’amor qu’eth depassaue a toti.
Era-Iliada_web	Tanlèu coma aueren agarrat es fòrts escuts e sarrat es files, partiren coratjosi contra es danaus; e demorauen qu’aguesti, luenh de botar resisténcia, hugirien entàs neres naus.
Era-Iliada_web	Toti es troians e es sòns aliats vengudi de tèrres luenhanes, seguiren eth conselh der illustre Polidamant, exceptat d’Asi Hirtacida, prince d’òmes, que en remir-se a deishar eth car e ath menaire, s’apressèc damb eri enes velères naus.
Era-Iliada_web	Insensat!
Era-Iliada_web	Que non s’auie de desliurar dera funèsta mòrt, ne tornar, capinaut pes sòns shivaus e car, des naus entara ventosa Ilion; pr’amor qu’eth sòn fado malastrat lo hec morir trauessat pera lança der illustre Idomenèu Deucalida.
Era-Iliada_web	Partic, donc, entara quèrra des naus, en lòc per a on es aquèus solien tornar dera planhèra damb es sòns shivaus e cars; entad aqueth lòc dirigic es sòns shivaus, e non trapèc es pòrtes barrades e estacades damb eth gran barrolh, donques qu’uns òmes les tenguien dubèrtes, damb era fin de sauvar as companhs que, hugent der atac, arribèssen enes naus.
Era-Iliada_web	Insensati!
Era-Iliada_web	Enes pòrtes trapèren a dus plan valents guerrèrs, hilhs galhardi des bellicosi lapiti: er esforçat Polipedes, hilh de Piritòo, e Leontèu, parièr a Mart, funèst entàs mortaus.
Era-Iliada_web	Ambdús èren dauant des nautes pòrtes, coma ausines de naut brancatge que, agarrades en solèr per gròsses arraïcs, desfisen de contunh es vents e era ploja; dera madeisha manèra aqueri, fidant enes sues mans e en sòn valor, demorèren era arribada deth gran Asi e non hugeren.
Era-Iliada_web	Es teucri se filèren damb gran sarabat entath ben bastit mur, quilhant es escuts de seques pèths de buèu, comandadi peth rei Asi, Iamene, Orestes, Adamant Asiada, Toon e Enomau.
Era-Iliada_web	Polipedes e Leontèu se trapauen laguens e ahiscauen as aquèus, de beròies armadures, a lutar pes naus; mès, tanlèu vederen as teucri atacant era muralha e as danaus en clamorosa hujuda, gesseren ath mès córrer entà combàter dauant des pòrtes, madeish que sanglars qu’en monte son escometudi per òmes e gossets, e en corvada corsa trinquen a arrinquen d’arraïc es plantes dera seuva; en tot deishar enténer eth croishit des sues dents, enquia qu’es òmes, lançant-les flèches, les treiguen era vida; atau ressonaue eth reludent bronze en pièch des eròis as còps que recebien, pr’amor que lutauen damb grana fòrça, fidant enes guerrèrs deth dessús dera muralha e ena sua pròpria fòrça.
Era-Iliada_web	Dès es tors estant, es aquèus lançauen pèires entà defener-se ada eri madeishi, as tendes e as naus de leugèr caminar.
Era-Iliada_web	Tau que quèn en solèr es flòcs de nhèu qu’er impetuós vent, agitant es grises bromes, vèsse en abondor sus era tèrra fertila; atau ploiguien es flèches que lançauen es aquèus e es teucri, e es cascos e es bonhadi escuts sonauen secament en tumar contra eri es granes pèires.
Era-Iliada_web	Alavetz Asi Hirtacida, hènt un planh e pataquejant-se era cama, exclamèc emmaliciat:
Era-Iliada_web	Que t’as tornat falaç, pr’amor que jo non demoraua qu’es eròis aquèus opausèssen resistencia ath nòste valor e as nòstes invictes mans.
Era-Iliada_web	Tau didec; mès es sues paraules non cambièren era pensada de Zèus, que desiraue autrejar tau glòria a Hectòr.
Era-Iliada_web	D’auti lutauen dauant des autes pòrtes, e me serie de mau hèr, en non èster un diu, condà’c tot.
Era-Iliada_web	Pertot usclaue eth combat ath pè deth mur de pèira; es aquèus, encara que plei d’angonia, se vedien obligadi a deféner es sues naus; e èren aclapadi toti es dius qu’ena guèrra protegien as danaus.
Era-Iliada_web	Alavetz siguec quan es lapiti comencèren eth combat e era luta.
Era-Iliada_web	Eth fòrt Polipetes, hilh de Piritòo, heric a Damase damb era lança a trauèrs deth casco de bronzinades mentonières: eth casco de bronze non arturèc ad aquera punta, de bronze tanben, e trinquèc eth uas; toquèc en cervèth, e eth guerrèr peric tant que combatie damb valentia.
Era-Iliada_web	Aqueth aucic dempús a Pilon e a Ormene.
Era-Iliada_web	Antifanes, lo heric e lo hec quèir d’esquia; e dempús hec quèir successiuament a Menon, Iamene e Orestes, qu’anèren queiguent en solèr.
Era-Iliada_web	Tant qu’ambdús eròis les treiguien as mòrts es reludentes armes, auancèren era marcha damb Polidamant e Hectòr es mès e mès valents des joeni, que sentien un viu desir de trincar eth mur e calar huec enes naus.
Era-Iliada_web	Mès s’arturèren trantalhanti en costat deth fossat, quan ja èren prèsti a trauessar-lo, per çò d’auer apareishut ath dessús d’eri e ara sua dreta un audèth de mau presagi: ua agla de naut vòl, qu’amiaue enes garres un enòrme dragon sagnós, viu, bategant, que non auie desbrembat era luta, donques qu’en tot corvar-se entà darrèr la heric en pièch, près deth còth.
Era-Iliada_web	Era agla, ahiscada de dolor, deishèc quèir ath dragon ath miei dera multitud; e cridant, volèc damb era rapiditat deth vent.
Era-Iliada_web	Es teucri s’estrementiren en veir era tacada bèstia, prodigi de Zèus, qu’amie era egida.
Era-Iliada_web	Alavetz s’apressèc Polidamant ar audaç Hectòr e li didec:
Era-Iliada_web	Tostemp m’escridasses enes assemblades, encara que çò que prepausa sigue bon; mès que non està ben qu’un ciutadan parle enes assemblades o ena guèrra contra çò que cau, sonque entà hèr créisher eth tòn poder.
Era-Iliada_web	Tanben ara me cau manifestar-te çò qu’ei mès convenent.
Era-Iliada_web	Non anem a combàter damb es danaus près des naus.
Era-Iliada_web	Me pensi que mos arribarà çò que vau a díder se venguec reaument entàs teucri, quan desirauen trauessar eth fossat, aguest audèth de mau presagi: ua agla de nau vòl, ara dreta, amiant enes garres un enòrme dragon sagnós e viu, que li calèc deishar anar abans d’arribar en nin e balhar-lo as audèths.
Era-Iliada_web	Dera madeisha manèra, se damb grana fòrça trincam ara es pòrtes e eth mur, e es aquèus arreculen, dempús non mos serà possible tornar des naus en bon orde peth madeish camin; e deisharam a fòrça teucri estiradi en solèr, as quaus es aquèus, en defensa des naus, auràn aucit damb es bronzinades armes.
Era-Iliada_web	En tot tachar-li era trebla guardada, responec Hectòr, de tremolant casco: “Polidamant!
Era-Iliada_web	Non m’agrade aquerò que me prepauses e auries pogut pensar quauquarren milhor.
Era-Iliada_web	Se reaument parles seriosament, es madeishi dius t’an hèt a pèrder eth sen; pr’amor que me conselhes que, desbrembant es promeses que me hec Zèus, e ratifiquèc dempús, aubedisca as audèths d’ales estenudes, que d’eri non ne hèsqui cabau ne m’impòrte que vagen entara dreta a on campe era Auròra e eth Solei, o entara quèrra, entara tenebrosa còga.
Era-Iliada_web	Fidem enes promeses deth gran Zèus que regne sus toti, mortaus e immortaus.
Era-Iliada_web	Eth milhor endonviaire qu’ei aguest: lutar pera pàtria.
Era-Iliada_web	Per qué te cau pòur eth combat e era luta?
Era-Iliada_web	Encara qu’es auti siguessem aucidi enes naus aquèes, non auries de crànher pera tua vida; donques que ne eth tòn còr ei bellicós, ne te permet demorar as enemics.
Era-Iliada_web	Didec, e se metec a caminar.
Era-Iliada_web	Hectòr, que, fidadi enes prodigiosi senhaus deth diu e en sòn pròpri valor, sajauen de trincar era gran muralha aquèa.
Era-Iliada_web	Arrincauen es merlets des tors, esbauçauen es barralhes e hègen quèir es sòcles gessents qu’es aquèus auien plantat en solèr entà sostier es tors.
Era-Iliada_web	Tanben tirauen d’aguestes, damb era esperança de trincar eth mur des aquèus.
Era-Iliada_web	Mès es danaus non les deishauen liure eth camin; e protegint es barralhes damb pèths de buèu, herien d’aquiu estant as que se trapauen ath pè dera muralha.
Era-Iliada_web	Es dus Aiaces recorrien es tors, encoratjant as aquèus e ahiscant eth sòn valor, anauen pertot, e a un li parlauen damb paraules doces e a un aute lo pelejauen damb dures frases pr’amor que s’aflaquie ena luta:
Era-Iliada_web	Mès ara eth trabalh ei comun a toti e vosati madeishi vo’n sabetz.
Era-Iliada_web	E hènt taus votzes encoratjauen as aquèus entà que combatessen.
Era-Iliada_web	Dera madeisha manèra que quèn espessi es flòcs de nhèu quan en iuèrn Zèus decisís que nhèue, mostrant es sues armes as òmes; e adormint as vents, nhèue de contunh enquia que capère es cims e es puntes des montes mès nauti, es pradères caperades de lòtus e es fertils camps cultivadi per òme; e era nhèu s’esten pes pòrts e plages der esglumós mar, e solet la detien es ondades, pr’amor que tota era rèsta quède caperada quan creish era nheuada de Zèus: atau, tant espesses, volauen es pèires per ambdús costats, es ues entàs teucri e es autes entàs aquèus, e eth tarrabastalh se quilhaue per tot eth mur.
Era-Iliada_web	Mès es teucri e er illustre Hectòr non aurien trincat encara es pòrtes dera muralha e eth gran barrolh, s’eth generós Zèus non auesse ahiscat ath sòn hilh Sarpedon contra es aquèus, coma a un leon contra es buèus de torçadi còrnes.
Era-Iliada_web	Sarpedon lheuèc er escut lis, beròi, protegit per plaques de bronze, òbra d’un bronzinaire qu’estaquèc fòrça pèths de buèu damb barres d’aur alongades per ambdús costats enquiath bòrd circular, quilhant, donques, era rodèla e brandint un parelh de lances, se metec en marcha coma eth sauvatge leon que non a tastat carn en fòrça temps, e eth sòn in audaç lo posse a escométer ua vegada de oelhes que van entara pleta solidament bastida; e encara qu’en era trape a òmes que, armadi damb espades e aprovedidi de gossets, sauven es oelhes, que non vò que lo hèsquen enlà der estable sense sajar er atac, enquia que sautant ath laguens, o artenh hèr era presa o ei herit per ua flècha que li lance ua agila man; dera madeisha manèra, eth deiforme Sarpedon se sentie possat pera sua animositat entà assautar eth mur e destruir es barralhes.
Era-Iliada_web	E de seguit li didec a Glauc, hilh de Hipolic:
Era-Iliada_web	Per qué a nosati mos aunoren ena Litia damb sèti preferents, parves e copes de vin, e toti mos guarden coma a dius, e possedim camps grani e magnifiqui ena arriba deth Janto, damb vinhes e tèrres de horment?
Era-Iliada_web	Ò amic!
Era-Iliada_web	Atau parlèc; e Glauc ne arreculèc ne siguec desaubedient.
Era-Iliada_web	Ambdús anèren entà dauant en linha dreta, en tot seguir-les era nombrosa tropa des licis.
Era-Iliada_web	S’estrementic en encuedar- se’n Menestèu, hilh de Petèu, donques que se filauen entara sua tor, amiant damb eri era roïna.
Era-Iliada_web	Campèc ath grop des aquèus, entà veir se vedie a bèth capitan que desliurèsse deth perilh as companhs, e vedec as dus Aiaces, incansables en combat, e a Teucre, nauèth gessut dera tenda, que se trapauen apròp.
Era-Iliada_web	Mès que non lo podien enténer per mès que cridèsse, pr’amor deth gran tarrabastalh qu’eth bronit des escuts en parar es còps, eth des cascos ornadi damb crins de shivau, e eth des pòrtes, qu’arribaue deth cèu; totes es pòrtes se trapauen barrades, e es teucri, arturadi per aguestes, sajauen d’entrar en tot trincar-les ara fòrça.
Era-Iliada_web	E Menestèu decidic manar a Tootes, er erald, entà que cridèsse a Aiax:
Era-Iliada_web	Tau carga balhen es capitans licis, que tostemp an estat fòrça impetuosi enes acarnissades lutes!
Era-Iliada_web	Aquerò didec; e er erald l’escotèc e l’aubedic.
Era-Iliada_web	Partic ath mès córrer ath long deth mur des aquèus, de bronzinades armadures.
Era-Iliada_web	S’arturèc près des Aiaces, e les parlèc d’aguesta sòrta:
Era-Iliada_web	Er estimat hilh de Petèu, escolan de Zèus, vos demane que vengatz a cuélher partida ena luta, encara que sigue pendent pòc de temps.
Era-Iliada_web	Que venguéssetz es dues serie preferible; donques que lèu i aurà aquiu un gran rambalh.
Era-Iliada_web	Tau carga balhen es capitans licis, que tostemp an estat molt impetuosi enes acarnissades lutes!
Era-Iliada_web	Atau parlèc; e eth gran Aiax Telamoni non desaubedic.
Era-Iliada_web	En un virament de uelhs li didec ath d’Oilèu aguestes alades paraules:
Era-Iliada_web	Vosati, tu e eth fòrt Licomedes, demoratz-vos aciu a ahiscatz as danaus entà que luten damb fòrça.
Era-Iliada_web	Jo vau aquiu, combaterè damb aqueri, e tornarè tanlèu coma les aja secorrut”.
Era-Iliada_web	Dites aguestes paraules, Aiax Telamoni partic, acompanhat de Teucre, eth sòn frair de pair, e de Pandion qu’amiaue eth corbat arc de Teucre.
Era-Iliada_web	Comencèc eth combat e se produsic ua grana cridadissa.
Era-Iliada_web	Que siguec Aiax Telamoni eth prumèr qu’aucic a un òme, ath magnanim Epicles, companh de Sarpedon, en tot lançar-li ua gran pèira qu’ère en mur près dera barralha.
Era-Iliada_web	Dificilament aurie pogut quilhar-la damb es dues mans un des actuaus joeni, e aqueth, la quilhèc e la lancèc de naut estant contra Epicles, li trinquèc eth casco de quate bonhes e l’estronhèc es uassi deth cap.
Era-Iliada_web	Eth teucre queiguec dera nauta tor coma saute ua gargolha, e era amna se separèc des sòns membres.
Era-Iliada_web	Teucre, de naut estant dera muralha, li lancèc ua flècha a Glauc, esforçat hilh de Hipolòc, qu’atacaue damb fòrça; e en tot dirigir-la a on vedec qu’eth braç campaue nud, lo botèc dehòra de combat.
Era-Iliada_web	Sautèc Glauc e s’aluenhèc deth mur, en tot amagar-se entà que cap aquèu, en veir qu’ère herit, se vantèsse.
Era-Iliada_web	S’aclapèc Sarpedon en encuedar-se’n, mès non per aquerò deishèc de lutar, pr’amor qu’en auer artenhut a Alcmaon Testorida, li clauèc era lança, que de seguit tornèc a trèir: eth guerrèr queiguec capenjós e es bronzinades e hargades armes ressonèren.
Era-Iliada_web	Dempús, agarrant damb es sues robustes mans ua barralha, la tirassèc e l’arrinquèc sancera.
Era-Iliada_web	Demorèc eth mur destroçat ena sua part superiora e damb aquerò se dauric eth camin entà molti.
Era-Iliada_web	Mès en madeish moment l’acertèren a Sarpedon, Aiax e Teucre: aguest li trauessèc damb ua flècha era lustrada correja deth gran escut, apròp deth pièch; mès Zèus hec enlà deth sòn hilh era mòrt, entà que non perisse ath cant des naus; Aiax, escometent, li fotèc un còp de lança en escut, se calèc en aguest era punta e hec trantalhar ar eròi quan ère prèst entar atac.
Era-Iliada_web	Se separèc Sarpedon dera barralha; mès non se retirèc, donques qu’auie er in d’arténher era glòria.
Era-Iliada_web	E virant-se entàs licis, parièrs as dius, les ahisquèc dident:
Era-Iliada_web	Qu’ei dificil que jo solet, encara qu’aja trincat era muralha e siga valent, posca daurir eth camin entàs naus.
Era-Iliada_web	Taus sigueren es sues paraules.
Era-Iliada_web	Es licis, cranhent eth repotec deth rei, amassa damb aguest e encara damb mès fòrça qu’abans, escometèren as aquèus; es quaus, ath sòn torn, barrèren es files des falanges laguens deth mur, pr’amor qu’ère grana era accion que se les presentaue.
Era-Iliada_web	E ne es valents licis, a maugrat d’auer trincat eth mur as danaus, artenhien daurir-se eth pas entàs naus; ne es bellicosi danaus podien refusar dera muralha as licis quan s’apressèren ada era.
Era-Iliada_web	Coma dus òmes discutissen, damb era mesura enes mans, sus es tèrmes de camps contigús e se pelegent per un petit espaci; atau, licis e danaus èren separadi per barralhes, e per dessús d’aguestes hègen tumar dauant des pitraus es rodèles de cuèr de buèu e es leugèrs broquèrs.
Era-Iliada_web	Que ja fòrça combatents auien estat heridi damb eth crudèu bronze, es uns ena esquia, qu’en virar-se deishèren indefensa, e es auti a trauèrs deth madeish escut.
Era-Iliada_web	Pertot, tors e barralhes èren esposcades damb sang de teucri e d’aquèus.
Era-Iliada_web	Mès enquia e tot atau es teucri non hègen virar era esquia as aquèus.
Era-Iliada_web	Er eròi, damb fòrta votz, cridèc as teucri:
Era-Iliada_web	D’aguesta manèra parlèc entà encoratjar-les.
Era-Iliada_web	L’escotèren toti, e amassadi, se filèren de dret entath mur, pugèren e passèren per dessús des merlets, amiant tostemp enes mans ahilades lances.
Era-Iliada_web	Hectòr agarrèc alavetz ua pèira d’ampla basa e punta agudenta qu’ère dauant dera pòrta: dus des mès forçuts òmes deth pòble, taus que son aué, dificilament l’aurien pogut cargar en un car; mès aqueth la manejaue aisidament, pr’amor qu’eth hilh der astut Saturn, la convertic en leugèra.
Era-Iliada_web	Hectòr se posèc dauant dera pòrta, separèc es pès, e, apuant-se en solèr entà qu’eth patac siguesse fòrt, lancèc era pèira entath centre d’aquera: se trinquèren ambdues relhes, queiguec era pèira ath laguens peth sòn pròpri pes, croishiren es hustes, e coma es barrolhs non aufriren grana resisténcia, se desseparèren es huelhes dera pòrta e cada ua se n’anèc entath sòn costat, possades pera pèira.
Era-Iliada_web	Er illustre Hectòr, que per çò deth sòn aspècte se retiraue ara rapida net, sautèc en interior: eth bronze reludie d’ua manèra terribla ar entorn deth sòn còs, e ena man amiaue dues lances.
Era-Iliada_web	Arrés, se non siguesse un diu, l’aurie pogut gésser ar encontre e arturar-lo quan passèc era pòrta.
Era-Iliada_web	Es sòns uelhs ludien coma eth huec.
Era-Iliada_web	E, virant-se entara tropa, ahiscaue as teucri tà que passèssen era muralha.
Era-Iliada_web	Aubediren, e mentre es uns assautauen eth mur, es auti acodien enes ben bastides pòrtes.
Era-Iliada_web	Es danaus se refugièren enes concaves naus e se formèc un gran rambalh.
Era-Iliada_web	Quan Zèus auec apressat a Hectòr e as teucri enes naus, les deishèc que se fatiguèssen ena batalha; e hènt enlà d’eri es sòns uelhs ludents, guardaue ena luenhor era tèrra des tracis, adreits cavalièrs; des misis, que luten d’apròp; des illustres hipomolgi, que se neurissen damb lèit; e des abis, es mès justi des òmes.
Era-Iliada_web	E ja non tornèc a calar es sòns ludents uelhs en Troia, pr’amor qu’eth sòn còr non cranhie que cap immortau venguesse a ajudar ne as teucri ne as danaus.
Era-Iliada_web	Mès non en bades eth poderós Neptun, que bat era tèrra, ère ara demora naut de tot dera silvèstra Samotracia, en tot contemplar era luta e era peleja.
Era-Iliada_web	D’aquiu estant se vedie tot er Ida, era ciutat de Priam e es naus aquèes.
Era-Iliada_web	En aqueth lòc s’auie seigut Neptun, en gésser deth mar, e planhie as aquèus, vençudi pes teucri, ath còp que cuelhie ua grana indignacion contra Zèus.
Era-Iliada_web	Lèu Neptun baishèc des escalabrós monte damb pas leugèr; es nauti ticòs e es seuves tremolauen jos es pès immortaus, tant qu’eth diu anaue caminant.
Era-Iliada_web	Hec tres passi, e en quatau arribèc en finau deth sòn viatge, en Egas; aquiu, enes prigondors deth mar, auie palais magnifics, d’aur, reludents e indestructibles.
Era-Iliada_web	Quan arribèc, atelèc ath car un parelh de shivaus de cascos de bronze e dauradi crins que volauen leugèrs; e ara seguida enrodèc eth sòn còs damb daurada tunica, cuelhec eth soriac d’aur hèt damb art, pugèc en car e l’amièc per dessús des ondades.
Era-Iliada_web	Dejós sautauen es peishi, que gessien des tutes arreconeishent ath rei; eth mar daurie, gaujós, es sues aigües, e es agils shivaus damb rapid vòl, sense deishar qu’er èish de bronze se banhèsse, amiauen a Neptun entàs naus aquèes.
Era-Iliada_web	Que i a ua vasta tuta ath hons deth prigond mar entre Tenedos e era escalabrosa Imbros; e en arribar en era, Neptun, que bat era tèrra, arturèc es shivaus, les desatelèc deth car, les hec pèisher en un lòc divin, les botèc enes pès ligams d’aur indestructibles e indissolubles, entà que sense botjar-se d’aqueth lòc lo demorèssen, e partic entara armada des aquèus.
Era-Iliada_web	Es teucri, semblables a ua ahlama o a ua tempèsta e cuelhudi per un marciau furor, seguien sarradi a Hectòr Priamida damb sarabat e cridadissa; a auien esperances de cuélher es naus e aucir entre eres a toti es aquèus.
Era-Iliada_web	Mès Neptun, que cenh e bat era tèrra, en tot retirar-se a Calcas en còs e ena infatigabla votz, ahiscaue as aquèus dès que gessec deth prigond mar, e les didec as Aiaces, que ja èren desirosi de combàter:
Era-Iliada_web	Vosati sauvaratz as aquèus se vo’n brembatz deth vòste valor e non dera òrra hujuda.
Era-Iliada_web	Parlèc atau Neptun, que cenh e bat era tèrra; e tocant a ambdús damb eth scèptre, les aumplic de fòrt vigor e les apraièc toti es membres e mès que mès es pès e es mans.
Era-Iliada_web	E dera madeisha manèra qu’er esparvèr de leugères ales se lance deth plan naut malh, en tot adretir eth vòl ena planhèra entà perseguir a un audèth; atau se desseparèc d’eri Neptun, que bat era tèrra.
Era-Iliada_web	Eth prumèr que l’arreconeishec siguec Aiax d’Oilèu, que li didec de seguit a Aiax, hilh de Telamon:
Era-Iliada_web	Un diu der Olimp mos ahisque, transfigurat en endonviaire, a lutar près des naus; pr’amor qu’aguest non ei Cascas, er inspirat augur: qu’è observat es tralhes que dèishen es sòns pès e er anament, e as dius se les arreconeish aisidament.
Era-Iliada_web	En mèn pièch eth còr sent un desir mès viu de lutar e combàter, e es mies mans e pès se botgen damb impaciéncia”.
Era-Iliada_web	Atau conversauen aguesti, alègres per çò deth bellicós ardor qu’ua divinitat botèc enes sòns còrs.
Era-Iliada_web	Mentretant, Neptun, que cenh era tèrra, encoratjaue as aquèus des darrères files, que recuperauen es fòrces ath costat des velères naus.
Era-Iliada_web	Qu’auien es sòns membres relaxadi peth penible cansament, e se les aumplie eth còr de pena quan vederen qu’es teucri assautauen en massa era gran muralha: ac guardauen damb uelhs plei de lèrmes, e non se pensauen qu’escaparien d’aqueth perilh.
Era-Iliada_web	Mès Neptun, que bat era tèrra, intervenguec e encoratgèc aisidament as esforçades falanges.
Era-Iliada_web	Venguec prumèr a ahiscar a Teucre, Leti, ar eròi Penelèu, Toant, Deipire, Meriones e Antilòc, aguerridi campions; e entà encoratjar-les, les didec aguestes paraules:
Era-Iliada_web	Me pensaua que lutant artenheríetz sauvar es naus; mès se deishatz de combàter, ja ven eth dia que periram toti a mans des teucri.
Era-Iliada_web	Ò dius!
Era-Iliada_web	Que veigui damb es mèns uelhs un gran e terrible prodigi que jamès pensè que podesse realizar-se.
Era-Iliada_web	Vier es troians enes nòsti vaishèths!
Era-Iliada_web	Abans se retirauen a porugues cèrves que vaguen peth monte, febles e sense fòrça entara luta, e son era presa de chacals, pantères e lops; semblables ada eres, jamès volien es teucri acarar-se as aquèus, ne gausauen resistir eth sòn valor ne es sues mans.
Era-Iliada_web	E ara luten luenh dera ciutat, ath costat des vaishèths, per tòrt deth cap e dera indoléncia des òmes que, en non actuar d’acòrd damb eth, se remissen a deféner es vaishèths, de leugèr caminar, e receben era mòrt ath sòn costat.
Era-Iliada_web	Mès, encara qu’eth poderós Agammenon sigue eth vertadèr colpable de tot, donques qu’escarnic ath Pelida, de pès leugèrs, de cap manèra auem de deishar de combàter.
Era-Iliada_web	Que non ei bon que dequèigue eth vòste impetuós valor, en èster coma ètz es mès valerosi dera armada.
Era-Iliada_web	Jo non repotegaria a un òme timid tà que s’abstenguesse de lutar; mès contra vosati se m’alugue en ira eth còr.
Era-Iliada_web	Ò covards!
Era-Iliada_web	Damb era vòsta indoléncia, haratz que lèu s’aumente eth mau.
Era-Iliada_web	Cuelhetz era vergonha peth còth, ara que se prebotge aguesta gran batalha.
Era-Iliada_web	Damb taus amonestacions, eth que cenh era tèrra encoratgèc as aquèus.
Era-Iliada_web	Enrodauen as Aiaces fòrtes falanges qu’aurien declarat irreprochables Mart e Minerva, qu’ahisque as guerrèrs, se s’auesse entrat per eres.
Era-Iliada_web	Es que s’auien coma mès valents demorauen as teucri e ath divin Hectòr, e es lances e es escuts se tocauen enes sarrades files: era rodèla s’emparaue ena rodèla, eth casco en un aute casco, cada òme damb eth sòn vesin, e tumauen es plumalhs de crins de shivau e es ludents còns des cascos quan bèth un inclinaue eth cap.
Era-Iliada_web	Tan sarrades èren es files!
Era-Iliada_web	Se crotzauen es lances, que brandien audaces mans, e eri desirauen escométer as enemics e entrar en batalha.
Era-Iliada_web	Es teucri escometèren toti amassa, seguint a Hectòr que desiraue anar dret contra es aquèus.
Era-Iliada_web	Tau qu’era pèira insolenta que què d’un ticò e amie damb era era roïna, pr’amor que s’a desprenut, en tot cedir ara fòrça dera torrenciau avenguda costada pera ploja, e baishe redolant damb rambalh que repercutís en bòsc, cor segura entara planhèra, e aquiu s’arture, a maugrat dera sua fòrça; dera madeisha manèra, Hectòr menaçaue de passar aisidament entre es tendes e es naus aquèes, aucint tostemp, e non arturar-se enquiath mar; mès se trapèc es denses falanges, e li calec arturar-se dempús d’un violent patac.
Era-Iliada_web	Es aquèus l’ofensèren; sageren de herir-lo damb es espades de doble talh, e lo heren enlà d’eri; de sòrta que siguec refusat, e auec d’arrecular.
Era-Iliada_web	E damb votz penetranta, cridèc as teucri:
Era-Iliada_web	Damb aguestes paraules les ahisquèc a toti eth valor e era fòrça.
Era-Iliada_web	Entre es teucri anaue fòrça capinaut Deifob Priamida, que s’auançaue, leugèr, e se caperaue damb eth lis escut.
Era-Iliada_web	Meriones li lancèc ua reludenta lança, e non manquèc era balestada: acertèc ena rodèla hèta de pèths de taure, sense arténher trauessar-la, pr’amor qu’aquera se trinquèc ena union dera asta damb eth hèr.
Era-Iliada_web	Deifob hec enlà er escut, en crànher era lança der aguerrit Meriones; e aguest hec repè entath grop des sòns amics, fòrça desengustat, non sonque pera victòria perduda, senon tanben per trincadura dera arma, e dempús se filèc de cap as tendes e naus aquèes entà agarrar-ne ua auta des qu’auie en sòn vaishèth.
Era-Iliada_web	Es auti lutauen, e ua cridadissa immensa s’entenie.
Era-Iliada_web	Teucre Telamoni siguec eth prumèr qu’aucic a un òme, ath bellicós Imbrio, hilh de Mentor, ric en shivaus.
Era-Iliada_web	Alavetz eth hilh de Telamon lo heric dejós dera aurelha damb ua gran lança, que retirèc de seguit; e eth guerrèr queiguec coma eth herèisho neishut en un ticò e que s’aubire de luenh, quan ei bracat peth bronze e quèn en solèr es trendes huelhes.
Era-Iliada_web	Atau queiguec Imbrio, e es sues armes, de hargat bronze, ressonèren.
Era-Iliada_web	Teucre acodit ara prèssa, possat peth desir de trèir-li era armadura; mès Hectòr li lancèc ua reludenta lança; lo vedec aqueth e amaguèc eth còs, e era bronzinada lança se clauèc en pièch d’Anfimac, hilh de Cteate Actorion, que venguie d’entrar en combat.
Era-Iliada_web	Eth guerrèr queiguec damb tarrabast, e es sues armes ressonèren.
Era-Iliada_web	Hèctòr venguec ath mès córrer a trèir-li ath magnanim Anfimac eth casco qu’amiaue ajustat enes sòns possi; Aiax lheuèc, ath sòn torn, era sua reludenta lança contra Hectòr, e encara que non podec arribar en sòn còs, protegit tot per òrre bronze, li fotèc ua bonha ath miei deth sòn escut, e refusèc ar eròi damb grana enventida; aguest deishèc es cadavres e es aquèus les retirèren.
Era-Iliada_web	Estiquion e eth divin Menestèu, capitans atenensi, amièren a Anfimac entath campament aquèu; e es dus Aiaces, que tostemp desirauen era impetuosa luta, lheuèren eth cadavre d’Imbrio.
Era-Iliada_web	Coma dus leons, qu’auessen trèt ua craba des agudents dents des gossets, l’amien ena boca a trauèrs des espessi matarrassi, naut de tot; atau es bellicosi Aiaces, lheuant eth còs d’Imbrio, lo despolhèren des armes, e eth hilh d’Oilèu, irritat pera mòrt d’Anfimac, li separèc era tèsta deth trende còth e la hec redolar entre era gent, coma se siguesse ua bòla, enquia que queiguec en povàs as pès de Hectòr.
Era-Iliada_web	Alavetz Neptun, irritat en sòn còr pr’amor qu’eth sòn arrehilh auie mòrt ena terribla luta, partic entàs tendes e naus aquèes pr’amor d’encoratjar as danaus e costar maus as teucri.
Era-Iliada_web	Se trapèc damb er Idomenèu, famós pera sua lança, que tornaue d’acompanhar a un amic que treigueren deth combat perque es teucri l’auien herit ena cama damb er agudent bronze.
Era-Iliada_web	Idomenèu, un còp l’auec fidat as mètges, se filaue entara sua tenda, damb era intencion de tornar ena batalha.
Era-Iliada_web	E eth poderós Neptun, que bat era tèrra, li didec, cuelhent era votz de Toant, hilh d’Andremon, qu’en tot Pleuron e ena excèlsa Calidon regnaue sus es etòls e ère aunorat peth pòble coma se siguesse un diu:
Era-Iliada_web	Responec Idomenèu, capitan des cretensi: “Ò, Toant!
Era-Iliada_web	Non me pensi qu’ara s’age de culpar a cap guerrèr, donques que toti sabem combàter e arrés ei cuelhut pera pòur, ne dèishe per aflaquiment era funèsta batalha; plan que òc deu èster agradiu entath poderós Saturn qu’es aquèus perisquen sense glòria en aguesta tèrra, luenh d’Argos.
Era-Iliada_web	Responec Neptun, que bat era tèrra: “Idomenèu!
Era-Iliada_web	Que non torne des de Troia entara sua pàtria e arribe a èster jogalha des gossets, aqueth qu’aué dèishe de lutar volontariament.
Era-Iliada_web	Au, cuelh es armes e vene ath mèn costat; esdeguem-mos, per s’un cas, a maugrat d’èster solets, pogam hèr quauquarren de profit.
Era-Iliada_web	Dites aguestes paraules, eth diu se calèc de nauèth en combat des òmes; e Idomenèu, en vier ena ben bastida tenda, se vestic era magnifica armadura, cuelhec un parelh de lances e tornèc a gésser, semblable ar alugat relampit que Saturn agite enes sues mans dès eth resplendent Olimp entà mostrar-lo as òmes coma senhau: autant ludie eth bronze en pièch d’Idomenèu tant qu’aguest corrie.
Era-Iliada_web	Se trapèc damb eth, non guaire luenh dera tenda, eth valent escudèr Meriones, qu’anaue a cercar era sua lança; e eth fòrt Diomedes didec:
Era-Iliada_web	Per qué vies, deishant eth combat e era peleja?
Era-Iliada_web	Dilhèu ès herit e t’aclape ua agudenta flècha?
Era-Iliada_web	M’amies dilhèu bèra notícia?
Era-Iliada_web	Pr’amor que jo non me voi demorar ena tenda, senon lutar”.
Era-Iliada_web	Li responec eth prudent Meriones: “Idomenèu, prince des cretensi, de bronzinades armadures!
Era-Iliada_web	Responec Idomenèu, capitan des cretensi: “Se la vòs, ne traparàs ena tenda, apuades en lustrat mur, non ua senon vint lances, que les è trèt as teucri mòrts ena batalha; pr’amor que jamès combati a distància der enemic.
Era-Iliada_web	Repliquèc eth prudent Meriones: “Tanben jo è ena tenda e ena nera nau fòrça despolhes des teucri, mès que non son apròp entà cuelher-les; que jamès me’n desmbrembi deth mèn valor, e en combat, a on es òmes se hèn illustres, apareishi tostemp entre es deth dauant tanlèu comence era batalha.
Era-Iliada_web	Idomenèu, capitant des cretensi, li didec alavetz: “Que me’n sai deth tòn gran valor.
Era-Iliada_web	Per qué me condes aguestes causes?
Era-Iliada_web	S’es mès senhaladi mos amassèssem ath cant des naus entà formar un param, qu’ei a on milhor se coneish era bravesa des òmes e a on aisidament se distinguís ath covard der animós (eth covard vie a èster esblancossit, d’ua manèra o de ua auta, e coma que non sap tier eth coratge fèrm en pièch, non semble tranquil, senon que plegue eth jolhs e se sè sus es pes e eth còr li bategue per pòur dera mòrt e es dents li carrinclen; e eth coratjós non se’n hè, ne tremole, un còp s’a emboscat, senon que desire que coma mès lèu possible comence eth funèst combat), ne aquiu se poirie repotegar eth tòn valor e era tua fòrça.
Era-Iliada_web	E s’en tot lutar, te herissen d’apròp o de luenh, non serie en cogòt ne ena esquia, senon en pièch o en vrente, pr’amor qu’anaries entà dauant damb es guerrèrs mès auançadi.
Era-Iliada_web	Mès, au, non parlem d’aguestes causes, en tot estar-mos ociosi coma uns pècs; non sigue que quauquarrés mos repotegue durament.
Era-Iliada_web	Atau didec; e Meriones, parièr ath velòç Mart, entrant ena tenda, cuelhec ua bronzinada lança e partic darrèr d’Idomenèu, desirós d’entrar en combat.
Era-Iliada_web	E Meriones siguec eth prumèr que parlèc, dident:
Era-Iliada_web	Per a on vòs qu’entrem entre era gent; pera dreta dera armada, peth miei o pera quèrra?
Era-Iliada_web	Li responec Idomenèu, capitan des cretensi: “Que i a en centre es que defenen es naus: es dus Aiaces e Teucre, eth mès adreit arquèr aquèu e esforçat tanben en combat a pè fèrm; qu’eri solets son pro entà refusar a Hectòr Priamida per fòrt que sigue e adreit ena batalha.
Era-Iliada_web	Que serà de mau hèr, encara qu’age fòrça desirs de lutar, que trionfant contra eth valor e contra es mans invençudes d’aqueri, arribe a alugar es vaishèths; se non ei qu’eth madeish Saturn lance ua tèda alugada enes velères naus.
Era-Iliada_web	Eth gran Aiax Telamoni non cederie a cap mortau que mingesse eth fruit de Ceres e que podesse èster herit damb eth bronze o damb granes pèires; ne tansevolh se retirarie dauant d’Aquilles, que destruís es esquadrons, en un combat a pè fèrm; pr’amor qu’ena corsa Aquilles non a rivau.
Era-Iliada_web	Tau didec; e Meriones, parièr ath velòç Mart, comencèc a caminar enquia qu’arribèren ena armada per aquiu a on Idomenèu l’auie indicat.
Era-Iliada_web	Quan es teucri vederen a Idomenèu, que per çò dera sua impetuositat se retiraue a ua ahlama, e ath sòn escudèr, ambdús revestidi de hargades armes, s’encoratgèren es uns as auti entre era multitud e ataquèren toti contra aqueth.
Era-Iliada_web	E se formèc ua luta, tenguda damb madeisha fòrça per ambdues parts, ath cant des popes des vaishèths.
Era-Iliada_web	Tau que campen de ressabuda es tempèstes, costades pes vents enes camins que son fòrça secs e se lhèuen bromes de povàs, dera madeisha manèra es uns e es auti arribèren as mans, en tot desirar en sòn còr, aucir-se mutuaument damb er agudent bronze entre era multitud.
Era-Iliada_web	Era batalha, destructora d’òmes, se presentaue orribla damb longues e ahilades piques que manejauen es guerrèrs; qu’avuglauen es uelhs eth resplendor deth bronze des reludents cascos, des armadures nauèrament brunides e des escut refulgents de toti es que s’anauen a acarar; e aurie auut eth còr molt audaç aqueth que, en contemplar aquera accion, non s’auesse alegrat en sòrta d’afligir-se.
Era-Iliada_web	Es dus hilhs poderosi de Saturn, que non èren d’acòrd ena manèra de pensar, premanien deplorables maus as eròis.
Era-Iliada_web	Zèus volie que trionfèsse Hectòr e es teucri, entà glorificar a Aquilles, eth des pès leugèrs; mès tanpòc desiraue qu’era armada aquèa perisse totaument dauant d’Ilion, donques que solet volie aunorar a Tetis e ath sòn hilh, d’amna esforçada.
Era-Iliada_web	Neptun auie gessut d’amagat der esglumós mar, recorrie es files e encoratjaue as aquèus, pr’amor que l’afligie que siguessen vençudi pes teucri, e s’indignaue fòrça contra Zèus.
Era-Iliada_web	Neptun evitaue ajudar dubèrtament ad aqueri; e transformat en òme, corrie, sense balhar-se a conéisher, entre era armada e l’encoratjaue.
Era-Iliada_web	E es dius s’inclinauen alternatiuament en favor d’uns e d’auti en aquera luta dura e indecisa; e botauen sus eri ua cadia intrencabla e indissolubla qu’a molti les trinquèc es jolhs.
Era-Iliada_web	Alavetz Idomenèu, encara que ja un shinhau peublanc, encoratgèc as danaus, escometèc as teucri, en tot costar-les fòrça temor, e aucic a Otrionèu.
Era-Iliada_web	Aguest auie vengut de Cabese entà Ilion quan se’n sabec dera guèrra, e auie demanat en matrimòni a Casandra, era mès beròia des hilhes de Priam, sense era obligacion de dotar-la; mès aufrint ua gran causa: que harie enlà de Troia as aquèus.
Era-Iliada_web	Er ancian Priam accedic e decidic autrejar- l’ac; e er eròi combatie, fidant ena promesa.
Era-Iliada_web	Idomenèu li lancèc era reludenta lança e lo heric tant que s’auançaue damb orgulhós anament: era coirassa de bronze non resistic, se clauèc ath miei deth vrente, queiguec eth guerrèr damb tarrabastalh, e Idomenèu didec vantariòu:
Era-Iliada_web	Te vantaria sus toti es mortaus se complisses çò qu’aufrires a Priam Dardanida quan te prometec era sua hilha.
Era-Iliada_web	Tanben nosati te haram promeses damb era intencion de complir-les: mos haram a vier d’Argos era mès beròia des hilhes d’Atrida e te la daram coma esposa, s’amassa damb nosati esbauces era populosa ciutat d’Ilion.
Era-Iliada_web	Que parlèc atau er eròi Idomenèu, mentre l’agarraue d’un pè e l’arrossegaue peth camp dera dura batalha; E Asio s’auancèc entà resvenjar-lo, en tot presentar-se coma un fantassin dauant deth sòn car, qu’es sòns shivaus, gevernadi peth menaire, bohauen sus es madeishes espatles deth guerrèr.
Era-Iliada_web	Asio desiraue ath sòn laguens herir a Idomenèu; mès s’auancèc aguest e li clauèc era pica ena gòrja, dejós dera barba, enquia que gessec en aute costat.
Era-Iliada_web	Queiguec eth teucre coma què era ausina en monte quan uns lenhaires la braquen damb ahilades destraus entà convertir-les en paus de vaishèth.
Era-Iliada_web	Atau jadie aguest, estirat dauant des shivaus e deth car, carrinclant es dents e cuelhent damb es mans eth povàs sagnós.
Era-Iliada_web	Se trebolèc er escudèr, e ne tansevolh gausèc tòrcer es retnes as shivaus entà escapar des mans des enemics.
Era-Iliada_web	E eth bellicós Antilòc s’apressèc ada eth e lo trauessèc damb era lança, donques qu’era bronzinada armadura non podec evitar que se li clauesse en vrente.
Era-Iliada_web	Eth menaire, panteishant, queiguec deth ben bastit car, e Antilòc, hilh deth magnanim Nestòr, treiguec es shivaus d’entre es teucri e se les hec a vier entàs aquèus, de beròies armadures.
Era-Iliada_web	Deifob, irritat pera mòrt d’Asio, s’apressèc fòrça a Idomenèu e li lancèc era reludenta lança.
Era-Iliada_web	Mès Idomenèu ac vedec e evitèc eth còp en tot ajocar-se dejós dera sua rodèla, qu’ère lisa e formada per pèths de buèu e ua placa de brunit bronze damb dus abraçadors: era bronzinada lança s’esguitlèc pera superfícia der escut, que sonèc raucosa, e non siguec lançada en bades peth robust braç d’aqueth, donques qu’anèc a clauar-se en hitge, dejós deth diafragma, de Hipsenor Hipasida, pastor d’òmes, en tot hèr-li plegar es jolhs.
Era-Iliada_web	E Deisfobo se vantaue atau damb granes votzes:
Era-Iliada_web	Atau parlèc.
Era-Iliada_web	Es sues vantarioses paraules afligiren as aquèus e esmoigueren eth còr deth bellicós Antilòc.
Era-Iliada_web	Mès aguest, encara qu’afligit, non abandonèc ath sòn companh, senon qu’ath mès córrer se botèc ath sòn costat e lo caperèc damb era rodèla.
Era-Iliada_web	E en tot calar-se per dejós dus amics fidèus, Mecistèu hilh d’Equio e eth divin Alastor, amièren a Hipsenor, qu’alendaue prigondament, entàs concaves naus.
Era-Iliada_web	Idomenèu non deishaue que s’aflaquisse eth sòn gran valor e desiraue tostemp o calar a bèth teucre ena tenebrosa net, o quèir eth madeish damb tarrabastalh, liurant dera roïna as aquèus.
Era-Iliada_web	Neptun deishèc qu’acabèsse en mans d’Idomenèu eth hilh estimat deth nòble Esietes, er eròi Alcatoo (qu’ère gendre d’Anquises e auie coma esposa a Hipodamia, era hilha primogenita, qu’eth pair e era venerabla mair estimauen coraument en palai pr’amor que subergessie en beresa, assopliment e talent entre totes es dera sua edat, e plan per aquerò se maridèc damb era er òme mès illustre dera vasta Troia): eth diu l’ofusquèc es ludents uelhs e paralisèc es sòns beròis membres, e er eròi non podec húger ne evitar era escometuda d’Idomenèu, que li clauèc era lança ath miei deth pièch, tant que s’estaue immobil coma ua colomna o un arbe de naut ramatge, e li trinquèc era coirassa que tostemp l’auie sauvat dera mòrt, e alavetz se produsic un son raucós en trincar-se per çò deth còp dera lança.
Era-Iliada_web	Eth guerrèr queiguec damb tarrabastalh; e coma qu’era lança s’auie clauat en còr, la botjaue es batecs d’aguest; mès lèu era arma impetuosa perdec era sua fòrça.
Era-Iliada_web	E Idomenèu damb grana vantaria e cridant, didec:
Era-Iliada_web	Donques que tant te vantes, non te semble qu’ei ua bona compensacion auer- ne aucit a tres, per un que ne perdérem?
Era-Iliada_web	Vene, òme admirable, bota-te dauant e veiràs qui ei eth descendent de Zèus qu’a vengut aciu; pr’amor que Zèus engendrèc a Minos, protector de Creta, Minos siguec pair deth gran Deucalion, e d’aguest neishí jo, que regni sus molti òmes ena vasta Creta e venguí enes naus entà èster ua plaga entà tu, entà eth tòn pair e entàs auti teucri”.
Era-Iliada_web	Atau s’exprimic; e Deifob trantalhaue entà hèr repè e que se l’amassèsse bèth un des magnanims teucri o escométer eth solet a Idomenèu.
Era-Iliada_web	Li semblèc milhor anar ara cèrca d’Enèes, e lo trapèc entre es deth darrèr; pr’amor que tostemp ère irritat damb eth divin Priam, que non l’aunoraue coma era sua bravesa meritaue.
Era-Iliada_web	E arturant-se ath sòn costat, li didec aguestes alades paraules:
Era-Iliada_web	Que te cau deféner ath tòn cunhat, s’ei qu’as bèth interès pes parents.
Era-Iliada_web	Aquerò ei çò que didec.
Era-Iliada_web	Enèes sentec qu’en pièch se l’esmoiguie eth còr, e se n’anèc entà Idomenèu damb grani desirs de lutar.
Era-Iliada_web	Qu’ei molt fòrt entà aucir òmes en combat, e se trape ena flor dera sua joenessa, qu’ei quan ei màger era fòrça.
Era-Iliada_web	Atau didec; e toti damb eth madeish vam en pièch e es escuts enes espatles, se meteren ath cant d’Idomenèu.
Era-Iliada_web	Tanben Enèes ahiscaue as sòns amics, en tot tachar era guardada entà Deifob, Paris, e eth divin Agenor, qu’èren tanben capitans des teucri.
Era-Iliada_web	De seguit se filèren es tropes darrèr des caps, coma es oelhes seguissen ath mardan quan dempús de pèisher van a béuer, e eth pastor s’alègre ena sua amna; atau s’alegrèc eth còr d’Enèes en pièch, en veir ath grop d’òmes que lo seguie.
Era-Iliada_web	Lèu se produic un combat còs a còs ath torn deth cadavre d’Acatoo, en tot brandir granes piques; e eth bronze ressonaue d’ua manèra orribla enes pièchs en foter-se còps de lança es uns as auti.
Era-Iliada_web	Dus òmes bellicosi e senhaladi entre toti, Enèes e Idomenèu, parièrs a Mart, desirauen herir-se reciprocament damb eth crudèu bronze.
Era-Iliada_web	Enèes lancèc prumèr era lança a Idomenèu; mès coma qu’aguest la vedec vier, evitèc eth còp: era bronzinada punta se clauèc en solèr, vibrant, e era arma siguec lançada en bades peth robust braç.
Era-Iliada_web	Idomenèu en.honsèc era sua en vrente d’Enomau e eth bronze trinquèc era concavitat dera coirassa e l’esbocinèc es entralhes: eth teucre, queigut en povàs, agarrèc eth solèr damb es mans.
Era-Iliada_web	Ara seguida, Idomenèu arrinquèc deth cadavre era fòrta arma, mès non li podec trèir des espatles era magnifica armadura pr’amor qu’ère aclapat pes traits.
Era-Iliada_web	Coma que ja non auie seguretat enes sòns pès entà recuperar era lança qu’auie lançat, ne entà desliurar-se dera que lancèssen, evitaue era crudèu mòrt en tot combàter a pè fèrm; e en non poder tanpòc húger rapidament, arreculaue pas a pas.
Era-Iliada_web	Deifob, que l’auie en òdi, li lancèc era lança reludenta e manquèc era balestada, mès heric a Ascalafe, hilh de Mart: era impetuosa lança se clauèc ena espatla, e eth guerrèr, queigut en povàs, agarrèc eth solèr damb es mans.
Era-Iliada_web	E eth rambalhós e furibond Mart non se n’encuedèc de qué eth sòn hilh auie perit en dur combat, perque se trapaue arturat naut de tot der Olimp, dejós de daurades bromes, amassa damb d’auti dius immortaus que Zèus non les permetie intervier ena batalha.
Era-Iliada_web	Era luta còs a còs, s’aluguèc alavetz ath torn d’Ascalafe, que Deifob l’artenhèc trèir eth reludent casco; mès Meriones, parièr ath velòç Mart, li fotèc a Deifob un còp de lança en braç e li hec deishar eth casco damb traucs en forma de uelhs, que queiguec en soler costant un raucós son.
Era-Iliada_web	Meriones, en tot lançar-se contra Deifob damb era rapiditat d’un voltor, l’arrinquèc era impetuosa lança dera part superiora deth braç e hec repè entath grop des sons amics.
Era-Iliada_web	A Deifob lo treiguec der òrre combat eth sòn frair carnau Polites:
Era-Iliada_web	Eri amièren ena ciutat ar eròi, que se sentie agotat, alendaue prigondament e li gessie sang dera herida que venguie de recéber en braç.
Era-Iliada_web	Es auti combatien e formauen un tapatge immens.
Era-Iliada_web	Enèes, en tot escométer a Afarèu Caletorida que venguie contra eth, lo heric ena gòrja damb era agudenta lança: eth cap s’inclinèc entà un costat, en tot arrossegar eth casco e er escut, e era mòrt destructora enrodèc ath guerrèr.
Era-Iliada_web	Antilòc, coma vedec que Toon hège repè, l’escometec e lo heric: li braquèc era vena que, passant pera esquia, arribe enquiath còth, e eth teucre queiguec d’esquia en povàs e estiraue es braci entàs sòns companhs estimadi.
Era-Iliada_web	Acodic Antilòc e lo despolhèc dera armadura, guardant entà toti es costats, tant qu’es teucri l’anauen enrodant e sajauen de herir-lo; mès er ample e hargat escut parèc es còps, e ne tansevolh artenheren rascar era trenda pèth der eròi, pr’amor que Neptun, que bat era tèrra, defenec ath hilh de Nestòr contra es nombrosi traits.
Era-Iliada_web	Antilòc non se desseparaue jamès des enemics, senon que se botjaue ath miei d’èri; era sua lança, jamès ociosa, tostemp vibranta, se viraue pertot, e eth pensaue ena sua ment se la lançarie contra quauqu’un, o l’escometerie d’apròp.
Era-Iliada_web	Que non se l’amaguèc a Adamant Asiada çò qu’Antilòc meditaue ath miei dera multitud; e en apressar-se ada eth, li fotèc damb er agudent bronze un còp damb er escut; Mès Neptun, eth de celèsta cabeladura, non permetec que li treiguesse era vida a Antilòc, e hec inutil eth còp trincant-li era lança en dues parts, ua d’eres quedèc clauada en escut, coma ua estaca consumida peth huec, e era auta queiguec en solèr.
Era-Iliada_web	Adamant arreculèc entath grop des sòns amics, pr’amor d’evitar era mòrt; mès Meriones correc ath sòn darrèr e li lancèc era lança, que penetrèc entre eth melic e eth pubís, a on son fòrça perilhoses es herides que receben ena guèrra es malerosi mortaus.
Era-Iliada_web	Aquiu, donc, se calèc era lança, e Adamant, en quèir ath dessús dèra, s’agitaue coma un buèu qu’es pastors an estacat en monte damb fòrtes còrdes e l’amien en contra dera sua volontat; atau aqueth, en senter-se herit, s’agitèc pendent bèth temps, que non siguec long pr’amor que Meriones se l’apressèc, l’arrinquèc era lança deth còs, e es tenèbres velèren es uelhs deth guerrèr.
Era-Iliada_web	Helen li fotèc a Deipire un talh enes possi damb era sua grana espada tràcia, e li trinquèc eth casco.
Era-Iliada_web	Aguest, secodit peth còp, queiguec en solèr, e redolant anèc a parar as pès d’un guerrèr aquèu que lo lheuèc de tèrra.
Era-Iliada_web	A Deipire, era tenebrosa net li caperèc es uelhs.
Era-Iliada_web	Que sentec per aquerò ua gran pena er Atrida Menelau, valent en combat; e brandint era lança, escometec, menaçaire, contra er eròi e prince Helen, que, ath sòn torn, armèc era balesta.
Era-Iliada_web	Ambdús vengueren a trapar-se, desirosi er un d’arténher ath contrari damb era agudenta lança, e er aute de herir ath sòn enemic damb era flècha qu’er arc lancèsse.
Era-Iliada_web	Eth Priamida acertèc damb era flècha en pièch de Menelau, a on era coirassa presentaue ua concavitat; mès era crudèu flècha siguec refusada e volèc entà un aute costat.
Era-Iliada_web	Ath sòn torn, Menelau Atrida, valent ena luta, heric a Helen ena man qu’amiaue eth hargat arc: era bronzinada lança trauessèc era pauma e penetrèc ena balèsta.
Era-Iliada_web	Helen arreculèc entath grop des sòns amics, entà evitar era mòrt; e era sua man, penjant, arrossegaue era balèsta de herèisho.
Era-Iliada_web	Eth magnanim Agenor l’ac arrinquèc e li bendèc era man damb ua gorona de lan de oelha, ben teishuda, que les balhèc er escudèr deth pastor d’òmes.
Era-Iliada_web	Pisandre ataquèc ath gloriós Menelau.
Era-Iliada_web	Eth fado funèst l’amiaue ara fin dera sua vida, en tot possar-lo entà que siguesse vençut per tu, ò Menelau, ena terribla peleja.
Era-Iliada_web	Tanlèu se trapèren es dus cara a cara, s’escometèren, e er Atrida manquèc eth còp pr’amor qu’era lança se li desvièc; Pisandre fotèc un còp ena rodèla deth gloriós Menelau, mès non podec trauessar eth bronze: resistic er ample escut e se trinquèc era lança ena asta quan aqueth s’alegraue ath laguens deth sòn còr damb era esperança de gésser victoriós.
Era-Iliada_web	Mès er Atrida desgainèc era espada ornada d’argentadi claus e assautèc a Pisandre; eth quau, caperant-se damb er escut, agarrèc ua beròia destrau, de bronze hargat, aprovedida d’un long mange de husta d’olivèr.
Era-Iliada_web	S’escometèren, e Pisandre li fotèc un còp a Menelau en casco, ornat damb crins de shivau, dejós deth plumalh; e Menelau en.honsec era espada en front deth teucre, dessús deth nas: croishiren es uassi, e es uelhs, sagnosi, queigueren en povàs, as pès deth guerrèr, que se corvèc e venguec en solèr.
Era-Iliada_web	Er Atrida, en botar-li eth pè en pièch, lo despolhèc dera armadura, e vantant-se dera victòria, didec:
Era-Iliada_web	Que non n’auetz pro d’auer-me escarnit, infames gossets, sense qu’eth vòste còr cranhesse era ira terribla deth tonant Zèus ospitalari, que bèth dia esbauçarà era vòsta ciutat excèlsa.
Era-Iliada_web	Vos héretz a vier, ath delà de moltes riqueses, ara mia legitima esposa que vos auie recebut amigablament; e ara voletz lançar eth destructor huec enes naus, que trauessen eth mar, e aucir as eròis aquèus; mès dilhèu vos haram renonciar ath combat, encara que vos mostretz tant enventidi.
Era-Iliada_web	Pair Zèus!
Era-Iliada_web	Diden que depasses en intelligéncia as auti dius e òmes, e tot aquerò ven de tu.
Era-Iliada_web	Com ei que favorisses as teucri, ad aguesti òmes insolents, d’esperit tostemp pervèrs, e que jamès s’assadoren dera guèrra qu’ei tan funesta entà toti?
Era-Iliada_web	En díder aquerò, er illustre Menelau li treiguec ath cadavre era sagnosa armadura; e autrejant-la as sòns amics, tornèc a batalhar entre es combatents deth dauant.
Era-Iliada_web	Alavetz li gessec ar encontre Harpalion, hilh deth rei Pilemenes, que venguec en Troia amassa damb sa pair pr’amor de lutar e ja non auie de tornar ena pàtria tèrra: eth teucre fotèc un còp de lança ath miei der escut der Atrida, mès non podec trauessar eth bronze e arreculèc entath grop des sòns amics entà evitar era mòrt, guardant entà toti es costats, per s’un cas i auesse quauquarrés entà herir-lo damb eth bronze.
Era-Iliada_web	Tan qu’eth se n’anaue, Meriones l’acertèc damb er arc, e era bronzinada sageta se calèc ena anca dreta deth teucre, trauessèc era veishiga per dejós deth uas e gessec entar aute costat.
Era-Iliada_web	Se botèren ath sòn entorn es magnanims paflagons, e botant eth cadavre en un car, l’amièren, afligidi, ena sagrada Ilion; eth pair anaue damb eri vessant lèrmes, e non podec cuélher cap resvenja d’aquera mòrt.
Era-Iliada_web	Paris, fòrça emmaliciat ath sòn laguens pera mòrt de Harpalion, qu’ère eth sòn òste ena populosa Paflagonia, lancèc ua bronzinada flècha.
Era-Iliada_web	Que i auie un tau Euquenor, ric e valent, qu’ère hilh der endonviaire Poliido, demoraue en Corint e s’embarquèc entà Troia, a maugrat de saber era funèsta sòrt qu’aquiu lo demoraue.
Era-Iliada_web	Eth brave ancian Poliido l’auie dit diuèrsi cops que moririe de penibla dolencia en palai o peririe a mans des teucri enes naus aquèes; e eth, en tot voler evitar es repotecs des aquèus e era malautia odiosa damb es sòns dolors, decidic vier en Ilion.
Era-Iliada_web	Ad aguest, donc, Paris li clauèc era flècha per dejós dera maishèra e dera aurelha: era vida hugec des membres deth guerrèr, e era escurina òrra l’enrodèc.
Era-Iliada_web	Atau combatien, damb er ardor d’alugat huec.
Era-Iliada_web	Hectòr, estimat de Zèus, encara non se n’auie encuedat, e ignoraue totafèt qu’es sues tropes siguessen destruides pes aquèus ena quèrra des naus.
Era-Iliada_web	Lèu era victòria aurie estat d’aguesti.
Era-Iliada_web	De tau sòrta Neptun, que cenh e secodís era tèrra, les encoratjaue e enquia e tot les ajudaue damb es sues pròpries fòrces!
Era-Iliada_web	Qu’ère Hectòr en madeish lòc a on auie vengut dempús d’auer passat es pòrtes e eth mur, e trinquèc es sarrades files des escudadi danaus.
Era-Iliada_web	Aquiu, ena plaja der esglumós mar, auien estat plaçades es naus d’Aiax e Protesilau; e s’auie quilhat entà defener-les un mur baish, pr’amor qu’es òmes e shivaus acampadi en aqueth entorn èren fòrça valents ena guèrra.
Era-Iliada_web	Es beòcis, es iaons, de longa vestimenta, es locri, es ptioti e es illustres epèus arturauen ath divin Hectòr que, semblable a ua ahlama, persutaue en sòn in d’anar entàs naus; mès que non artenhien que se desseparèsse d’eri.
Era-Iliada_web	Es atenensi auien estat designadi enes prumères files e les manaue Menestèu, hilh de Petèu, ath quau seguien Fidant, Estiqui e eth valerós Biant.
Era-Iliada_web	Qu’èren capitans des epèus Meges Filida, Anfion e Draci.
Era-Iliada_web	Ath cap des ptioti i auie Medonte e eth bellicós Podarces: aqueth ère hilh bastard deth divin Oilèu e frair d’Aiax, e demoraue en Filace, luenh dera sua pàtria, per çò d’auer aucit a un frair d’Eriopis, era sua mairastra e esposa d’Oilèu; e er aute ère hilh d’Ificle Filacida.
Era-Iliada_web	Ambdús combatien ath cap des ptioti e amassa damb es beòcis entà deféner es naus.
Era-Iliada_web	Er agil Aiax d’Oilèu non se separaue un instant d’Aiax Telamoni: dera madeisha manèra qu’ena tèrra èrma dus neri buèus tirassen damb era madeisha fòrça der arair, abondosa sudor rage ar entorn des sues còrnes, e solet les separe era apolidida joata tant que caminen pes socs entà daurir eth hons sen dera tèrra; atau, tant apròp er in der aute, èren es Aiaces.
Era-Iliada_web	Ath Telamoni lo seguien molti e valents òmes, que cuelhien eth sòn escut quan era fatiga e era sudor arribauen enes jolhs der eròi.
Era-Iliada_web	Aqueri lutauen contra Hectòr e es sòns; aguesti, amagadi darrèr, disparauen; e es teucri a penes pensauen en combàter, pr’amor qu’es flèches les botauen en desorde.
Era-Iliada_web	Alavetz es teucri aurien tornat en deplorabla hujuda des naus e tendes entara ventosa Ilion, se Polidament non s’auesse apressat ar audaç Hectòr entà dider-li:
Era-Iliada_web	Que no vòs seguir es opinions des auti.
Era-Iliada_web	Pr’amor qu’un diu t’a dat aguesta superioritat enes causes dera guèrra, te penses que depasses as auti en prudéncia?
Era-Iliada_web	Que non ei possible que tu solet ac ages tot.
Era-Iliada_web	Era divinitat a un l’autrege que subergesque enes accions belliques, a un aute ena dança, ath de mès enlà ena citara e eth cant; e eth poderós Zèus les bote en pièch a quauqui uns er esperit prudent qu’ei profitós entà un gran nombre d’òmes, sauve es ciutats e ac aprècie mès que mès aqueth que lo possedís.
Era-Iliada_web	Te vau a díder çò que considèri mès convenent.
Era-Iliada_web	Ath tòn entorn s’alugue era luta pertot; mès des magnanims teucri que trauessèren era muralha, uns s’an retirat damb es sues armes, e d’auti, escampilhadi entre es naus, luten contra un nombre màger d’òmes.
Era-Iliada_web	Arrecula e crida as mès valents capitans entà deliberar se mos conven lançar-mos contra es naus, de molti bancs, per s’un cas bèth diu mos autrege era victòria, o aluenhar-mos d’eres abans que sigam heridi.
Era-Iliada_web	Atau parlèc Polidamant, e eth sòn prudent conselh agradèc a Hectòr, que sautèc de seguit deth car en solèr, sense deishar es armes, e li didec aguestes alades paraules:
Era-Iliada_web	Didec; e semblable a un monte caperat de nhèu, partic volant e deishant anar crits entre es troians e es sòns aliats.
Era-Iliada_web	Toti es capitans se filèren de cap ath valent Polidament Pantoida, tanlèu enteneren es paraules de Hectòr.
Era-Iliada_web	Aguest cercaue entre es combatents deth dauant a Deifob, ath robust rei Helen, a Adamant Asiada, e a Asio, hilh de Hirtaco; mès que non les trapèc indemnes ne a toti sauvadi dera mòrt: es uns jadien, mòrts pes aquèus, ath costat des sues naus; e es auti, heridi, qui d’apròp, qui de luenh, èren laguens des murs dera ciutat.
Era-Iliada_web	Lèu se trapèc, ena quèrra dera batalha luctuosa, damb eth divin Alexandre, espós de Helena, era de beròia cabeladura, qu’encoratjaue as sòns companhs e les ahiscaue a pelejar, e arturant-se ath sòn costat, li didec aguestes injurioses paraules:
Era-Iliada_web	A on son Deifob, eth robust rei Helen, Adamant Asiada e Asio, hilh de Hirtaco?
Era-Iliada_web	Qué s’a passat damb Otrionèu?
Era-Iliada_web	Li responec eth deiforme Paris: “Hectòr!
Era-Iliada_web	Dès que, ath cap des companhs, prebotgères eth combat ath costat des naus, lutèrem sense pòsa contra es danaus.
Era-Iliada_web	Es amics que preguntes an mòrt, exceptat Deifob e eth robust rei Helen; es quaus heridi enes braci per fòrça lances, se n’anèren, e eth Saturn les sauvèc era vida.
Era-Iliada_web	Amia-mos entà on eth còr e era amna t’ordenen; te seguiram de seguit, e non deisharam de mostrar tot eth valor compatible damb es nòstes fòrces.
Era-Iliada_web	Parlant atau, cambièc er eròi era sua opinion sus eth sòn frair.
Era-Iliada_web	Se filèren entath lòc a on ère mès ardent eth combat e era luta; aquiu i auie Cebrion, er illustre Polidamant, Falces, Ortèu, Polifetes, parièr a un diu, Palmis, Ascani e Moris, hilhs es dus darrèrs de Hipotion; toti eri auien arribat era net anteriora dera fertila Ascania, e alavetz Zèus les possèc a combàter.
Era-Iliada_web	Dera madeisha manèra qu’un torbeg de vent baishe entara planhèra, acompanhat deth tron de Zèus, e en quèir en mar damb immens sorrolh lhèue granes e esglumoses ondades que se van succedint; atau es teucri seguien en files sarrades as caps, e eth bronze des armes reludie.
Era-Iliada_web	Anaue dauant Hectòr Priamida, coma se siguesse Mart, funèst entàs mortaus; amiaue dauant un escut lis, format per fòrça pèths de buèu e ua gròssa placa de bronze, e eth refulgent casco tremolaue enes sòns possi.
Era-Iliada_web	Se botjaue Hectòr, en tot defener-se damb era rodèla, e guardaue pertot a veir se cedien es falanges; mès que non artenhèc trebolar era animositat en pièch des aquèus.
Era-Iliada_web	Alavetz Aiax en tot auançar-se damb pas leugèr, lo provoquèc damb aguestes paraules:
Era-Iliada_web	Aprèssa-te!
Era-Iliada_web	Per qué vòs espaurir d’aguesta sòrta as aquèus?
Era-Iliada_web	Que non èm inexperimentats ena guèrra, senon qu’es aquèus perissen jos eth crudèu foet de Zèus.
Era-Iliada_web	Tu demores usclar es naus, mès nosati auem es braci a punt entà defener-les; e fòrça abans de qué ac artenhetz, era vòsta populosa ciutat serà cuelhuda e esbauçada pes nòstes mans.
Era-Iliada_web	Jo t’asseguri qu’ei apròp eth moment que tu madeish, botat en hujuda, demanaràs ath pair Zèus e as auti immortaus qu’es tòns shivaus siguen mès rapìds qu’es esparvèrs; e es shivaus t’amiaràn ena ciutat, en tot lheuar ua gran povassada ena planhèra.
Era-Iliada_web	Quan acabèc de parlar, passèc per dessús d’eri, entara dreta, ua agla de nauta volada; e es aquèus cridèren, encoratjadi per auguri.
Era-Iliada_web	Er intelligent Hectòr responec:
Era-Iliada_web	Atau siguessa jo hilh de Zèus, qu’amie era egida, e m’auesse amainadat era venerabla Juno e gaudissa des madeishi aunors que Minerva o Apòllo, coma qu’aqueth dia serà funèst entà toti es aquèus.
Era-Iliada_web	En díder aquerò, auancèc; es auti capitans lo seguiren damb ua cridadissa immensa; e darrèr es tropes cridauen tanben.
Era-Iliada_web	E eth tapatge que costauen ambdues armades arribaue en etèr e ena casa reludenta de Zèus.
Era-Iliada_web	Nestòr, encara qu’ère en tot béuer, non deishèc d’enténer era cridadissa; e parlant ath descendent d’Esculapi, prononcièc aguestes alades paraules:
Era-Iliada_web	Com te penses qu’acabaràn aguestes causes?
Era-Iliada_web	Ath cant des naus creish era cridadissa des robusti joeni.
Era-Iliada_web	Didec; e dempús de meter-se en braç eth hargat escut de reludent bronze, qu’eth sòn hilh Trasimedes, dondaire de shivaus, auie deishat aquiu per çò d’auer-se hèt a vier eth der ancian, agarrèc era fòrta lança de bronzinada punta e gessec dera tenda.
Era-Iliada_web	Lèu s’arturèc dauant deth vergonhós espectacle que campèc as sòns uelhs: es aquèus èren derrotadi pes herotges teucri e era gran muralha aquèa ère esbauçada.
Era-Iliada_web	Dera madeisha manèra qu’er immens mar comence a avitzar-se damb sord bronit e se rogís, en tot presagiar era venguda de grani vents, mès non se botgen es ondades enquia que Zèus mane un vent determinat, atau er ancian s’estaue trantalhant entre filar-se de cap tara multitud des danaus, de leugèrs shivaus, e endralhar es sòns passi entar Atrida Agammenon, pastor d’òmes.
Era-Iliada_web	Li semblèc qu’erè milhor vier a cercar ar Atrida, e atau ac hec; mentretant, es auti, combatent, s’aucien es uns as auti, e eth dur bronze ressonaue ath torn des sòns còssi pes patacs des espades e des lances de doble lama.
Era-Iliada_web	Se trapèren damb Nestòr es reis, escolans de Zèus, qu’abans sigueren heridi damb eth bronze (eth Tidida, Ulisses e Agammenon, hilh d’Atrèu) e alavetz venguien des sues naus.
Era-Iliada_web	Aguestes auien estat plaçades luenh deth camp de batalha, ena arriba des esglumòs mar: les treigueren ena planhèra es prumères, e bastiren un mur dauant des popes.
Era-Iliada_web	Pr’amor qu’era arriba, a maugrat d’èster vasta, non podie contier toti es vaishèths en ua soleta ringlèra, e plan per aquerò les botèren escalonadi e aumpliren damb eri eth gran espaci de còsta que limitauen nauti ticòs.
Era-Iliada_web	Es reis anauen amassa, damb er in aclapat, emparant-se enes sues lances, pr’amor que volien veir eth combat e era rambalhosa peleja; e quan vederen vier ar ancian, les bateguèc eth còr en pièch.
Era-Iliada_web	E eth rei Agammenon, en tot dirigir-li era paraula, didec:
Era-Iliada_web	Per qué vies, deishant era omicida batalha?
Era-Iliada_web	Cranhi qu’er impetuós Hectòr complisque era menaça que me hec ena sua arenga as teucri: que non tornarie en Ilion abans de calar eth huec as naus e aucir as aquèus.
Era-Iliada_web	Atau parlaue, e tot se va complint.
Era-Iliada_web	Ò dius!
Era-Iliada_web	Responec Nestòr, cavalièr gereni: “Qu’ei evident aquerò que dides, e ne eth madeish Zèus pòt modificar aquerò que ja s’a passat.
Era-Iliada_web	Eth mur qu’ei esbauçat, que demoràuem que siguesse indestructibla proteccion entàs velères naus e entà nosati madeishi; e ath sòn costat es teucri sostien vius e incessants combats.
Era-Iliada_web	Non arreconeisheries, per mès qu’ac guardèsses, entà on van es aquèus escometudi e botadi en desorde: en molon confonut receben era mòrt e era cridadissa arribe enquiath cèu.
Era-Iliada_web	Li didec eth rei d’òmes Agammenon: “Nestòr!
Era-Iliada_web	Donques que ja es teucri luten ath cant des popes des naus e eth mur non a estat de cap utilitat, atau coma eth fossat qu’es danaus bastiren damb tant de trabalh, demorant que siguesse indestructibla proteccion entàs vaishèths e entada eri madeishi; solide que deu èster agradiu ath poderós Zèus qu’es aquèus perisquen sense glòria aciu, luenh d’Argos.
Era-Iliada_web	Abans jo vedia qu’eth diu ajudaue, benevòl, as danaus; mès ara balhe era glòria as teucri, coma se siguessen dius benauradi, e encadene eth nòste valor e es nòsti braci.
Era-Iliada_web	Au, actuem toti tau que vau a díder.
Era-Iliada_web	Arrosseguem es naus que se trapen mès apròp dera arriba, lancem-les entath mar divin e que s’estonguen sus es ancores enquia qu’arribe era net immortau; e s’alavetz es teucri s’abstien de combàter, poiram botar es restantes.
Era-Iliada_web	Que non ei repotegable evitar un malastre, encara que sigue pendent era net.
Era-Iliada_web	Er engenhós Ulisses, en tot guardar-lo damb ròstre regde, exclamèc: “Atrida!
Era-Iliada_web	Quines paraules s’escapèren des tòns pòts?
Era-Iliada_web	Òme funèst!
Era-Iliada_web	Qu’auries d’èster ath cap d’ua armada d’òmes covards e non manar-mos a nosati, que Zèus mos a autrejat amiar a tèrme riscades empreses belliques dera joenessa enquiara vielhesa, enquia que perigam.
Era-Iliada_web	Vòs que deishem era ciutat troiana, d’amples carrèrs, dempús d’auer patit per era tantes fatigues?
Era-Iliada_web	Cara e que non escoten es aquèus aguestes paraules, que non gesserien de cap boca de baron que sabesse parlar damb esperit prudent, amiesse scèptre e siguesse aubedit per tanti òmes que son aquèus, que sus eri govèrnes.
Era-Iliada_web	Refusi totafèt era tua proposicion: plan que òc mos conselhes que botem en mar es naus de molti bancs pendent eth combat e era luta, entà que mès lèu se complisquen es desirs des teucri, que ja en aguesti moments son vencedors, e era nòsta perdicion sigue imminenta.
Era-Iliada_web	Responec eth rei d’òmes Agammenon: “Ò Ulisses, eth tòn dur repotec m’a arribat ena amna; mès jo non ordenaua qu’es aquèus arrosseguèssen entath mar, contra era sua volontat, as naus de molti bancs.
Era-Iliada_web	Engendrèc Portèu tres hilhs illustres qu’abitèren en Pleuron e ena excèlsa Calidon: Agrio, Melas e eth cavalièr Enèu, eth mèn pairin pairau, qu’ère eth mès valent.
Era-Iliada_web	Enèu s’estèc en sòn país; mès eth mèn pair, dempús de vagar pendent bèth temps, se demorèc en Argos pr’amor qu’atau ac volèren Zèus e es auti dius, se maridèc damb ua hilha d’Adrast e s’estèc en ua casa claufida de riquesa: possedie fòrça camps de horment, moltes plantacions d’arbes enes entorns dera poblacion e abondoses vegades; e depassaue a toti es aquèus en manejament dera lança.
Era-Iliada_web	Aguestes causes les auratz entenut condar coma que son cèrtes.
Era-Iliada_web	Non sigue, donc, qu’en tot imaginar-vos que per çò deth mèn linhatge è d’èster covard e feble, mespredetz tot aquerò de bon que vau a díder.
Era-Iliada_web	Atau s’exprimic, e eri l’escotèren e l’aubediren.
Era-Iliada_web	Se meteren a caminar, e eth rei d’òmes Agammenon anaue ath dauant.
Era-Iliada_web	Er illustre Neptun, que secodís era tèrra, ère ara demora; e transformant-se en un vielh, se dirigic as reis, cuelhec era dèstra d’Agammenon Atrida e li didec aguestes alades paraules:
Era-Iliada_web	Aquilles, en contemplar eth mortalatge e era derròta des aquèus, deu sénter qu’en sòn pièch se l’alègre eth còr perniciós, donques qu’ei mancat de sen.
Era-Iliada_web	Pro que perisse e ua divinitat lo caperèsse d’ignomínia!
Era-Iliada_web	Quan atau auec parlat, fotèc un gran crit e comencèc a córrer pera planhèra.
Era-Iliada_web	Tau qu’ei era cridadissa de nau o dètz mil guerrèrs en començar era marciau batalha, atau siguec era votz qu’eth sobeiran Neptun, que bat era tèrra, lancèc deth sòn pièch.
Era-Iliada_web	E eth diu bohèc valor en còr de toti es aquèus entà que lutèssen e combatessen sense pòsa.
Era-Iliada_web	Juno, era de daurat tron, guardant des deth cim der Olimp, arreconeishec ath sòn frair e cunhat, e s’alegrèc ath sòn laguens; mès vedec a Zèus seigut naut deth monte d’Ida, abondós en hònts, e se li hec odiós ath sòn còr.
Era-Iliada_web	Alavetz era venerabla Juno, era des grani uelhs, pensaue se com poirie enganhar a Zèus, qu’amie era egida.
Era-Iliada_web	A tot darrèr li semblèc qu’era milhor solucion serie apolidir-se ben e vier en monte Ida, per s’un cas, Zèus, en tot alugar-se en amor, volie dormir ath sòn costat e era artenhie vessar sus es paupetes e eth prudent esperit deth diu, un doç e agradiu saunei.
Era-Iliada_web	Sense pèrder un instant, se n’anèc entara cramba hargada peth sòn hilh Vulcan (qu’auie ua solida pòrta damb clauadura amagada que cap auta divinitat sabie daurir), entrèc, e en auer ajustat era pòrta, se lauèc damb ambrosia eth còr beròi e lo unhèc damb un òli greishós, divin, suau e tan flairós que, en botjar-lo peth palai de Zèus, erigit sus bronze, era sua fragància se difusèc peth cèu e pera tèrra.
Era-Iliada_web	Se botèc de seguit eth mantèl divin, ornat damb molti brodats, que l’auie hèt Minerva; e l’estaquèc en còth damb ua agulha d’aur.
Era-Iliada_web	Se botèc dempús un cinturon qu’auie cent ornaments, e pengèc des traucades aurelhes ues plendengues de tres pèires precioses granes coma es uelhs, esplendides, de graciosa ludentor.
Era-Iliada_web	Dempús, era divina entre es divesses se caperèc damb un vel beròi, nau, tan blanc coma eth solei; e caucèc es sòns nitids pès damb beròies sandales.
Era-Iliada_web	E quan auec apolidit eth sòn còs damb toti es ornaments, gessec dera cramba; e cridant a Venus a despart des dius, li parlèc d’aguesta sòrta:
Era-Iliada_web	Li responec Venus, hilha de Zèus: “Juno, venerabla divessa, hilha deth gran Saturn!
Era-Iliada_web	Responec dolosament era venerabla Juno: “Balha-me er amor e eth desir que damb eri rendes a toti es immortaus e as mortaus òmes.
Era-Iliada_web	Que vau entàs confinhs dera fertila tèrra entà veir er Ocean, pair des dius, e ara mair Tetis, que me receberen de mans de Rea e m’elevèren e eduquèren en sòn palai, quan eth poderós Zèus botèc a Saturn dejós dera tèrra e deth mar estèrle.
Era-Iliada_web	Vau a tier-les ua visita pr’amor d’acabar damb es sues rancures.
Era-Iliada_web	Que hè temps que se priven der amor e deth talamus, perque era colèra nidèc enes sòns còrs.
Era-Iliada_web	Didec; e desliguèc deth pièch era cinta brodada, de variat trabalh, qu’embarraue toti es encantaments: se trapauen aquiu er amor, eth desir, es amoroses parlòtes e eth lenguatge seductor que hè pèrder eth sen as mès prudents.
Era-Iliada_web	Lo botèc enes mans de Juno, e prononcièc aguestes paraules:
Era-Iliada_web	Atau parlèc: Arric era venerabla Juno, era des grani uelhs; e encara arridolenta, amaguèc eth cinturon en vrente.
Era-Iliada_web	Venus, hilha de Zèus, tornèc ena sua cramba.
Era-Iliada_web	Juno deishèc en rapid vòl eth cim der Olimp, e passant pera Pieria e era deleitosa Ematia, passèc es nautes e nheuades montahes a on demoren es cavalièrs tracis, sense qu’es sòns pès toquèssen en solèr; baishèc per Atos entath fluctuós mar en Lemnos, ciutat deth divin Toant.
Era-Iliada_web	Aquiu se trapèc damb eth Saunei, frair dera Mòrt; e cuelhent-li era man dèstra, li didec aguestes paraules:
Era-Iliada_web	S’escotéretz en ua auta escadença era mia votz, aubedis-me tanben ara, e era mia gratitud serà perenna.
Era-Iliada_web	Adormis es ludents uelhs de Zèus dejós des sues paupetes, tanlèu coma, vençut per amor, s’ajace damb jo.
Era-Iliada_web	Li responec eth doç Saunei: “Juno, venerabla divessa, hilha deth gran Saturn!
Era-Iliada_web	Aisidament adormiria a quinsevolh des etèrns dius e enquia e tot as corrents der Ocean, qu’ei eth pair de toti eri, mès non m’apressarè ne adormirè a Zèus Saturn, s’eth non m’ac mane.
Era-Iliada_web	Aubedí eth tòn manament eth dia qu’er animós hilh de Zèus s’embarquèc en Ilion, dempús de destruir era ciutat troiana.
Era-Iliada_web	Alavetz en.honsè en agradiu dromilhon era ment de Zèus, qu’amie era egida, en tot botar-me doçament ath sòn entorn; e tu, que te prepausaues costàr mau a Hercules, artenheres qu’es vents impetuosi bohèssen sus eth mar e l’amièssen ena populosa Cos, luenh des sòns amics.
Era-Iliada_web	Zèus se desvelhèc e s’aluguèc en ira: mautractaue as dius en palai, me cercaue a jo, e m’aurie hèt desparéisher, en tot lançar-me der etèr en mar, s’era Net, que rend as dius e as òmes, non m’auesse sauvat; m’apressè ada era, e aqueth se tenguec, encara qu’irritat, pr’amor que cranhec hèr quauquarren que non agradèsse ara rapida net.
Era-Iliada_web	Li responec Juno venerabla, era des grani uelhs: “Saunei!
Era-Iliada_web	Per qué remenes taus causes ena tua ment?
Era-Iliada_web	Te penses qu’eth poderós Zèus favorirà autant as teucri, coma ena epòca que s’irritèc quan protegie ath sòn hilh Hercules?
Era-Iliada_web	Au, vè-te’n e prometi autrejar-te, entà que te marides damb era e amie eth nòm d’esposa tua, ara mès joena des Gràcies, Pasitèa, qu’era sua possession de contunh desires”.
Era-Iliada_web	Atau parlèc.
Era-Iliada_web	Atau didec.
Era-Iliada_web	Non desaubedic Juno, era divessa des blanqui braci, e jurèc, coma se li demanaue, nomentant a toti es dius deth Tartar, cridadi Titans.
Era-Iliada_web	Prestat eth jurament, partiren amagadi en ua broma, deishèren darrèr a Lemnos e ara ciutat d’Imbros, e seguint ath mès córrer eth camin arribèren en Lecto, en Ida, abondós en hònts e elevador de fères; aquiu passèren deth mar entà tèrra fèrma, e caminèren en tot hèr estrementir jos es sòns pès eth ramatge des arbes dera seuva.
Era-Iliada_web	S’arturèc eth Saunei, abans qu’es uelhs de Zèus lo podessen veir, e en tot pujat en un avet plan naut qu’auie neishut en Ida e per aire arribaue en etèr, s’amaguèc entre es arrames coma un sauvatge audèth cantaire cridat pes dius calcis e pes òmes cymindis.
Era-Iliada_web	Juno pugèc leugèra entath Cargal, eth cim mès naut der Ida; Zèus, qu’amolone es bromes, la vedec vier; e tanlèu l’aubirèc, s’apoderèc deth sòn esperit eth madeish desir que quan gaudiren es primícies der amor, en tot ajaçar-se d’amagat des sòns pairs.
Era-Iliada_web	E tanlèu l’auec ath dauant, li didec:
Era-Iliada_web	Li responec dolosament era venerabla Juno: “Que vau tàs confunhs dera fertila tèrra, pr’amor de veir a Ocean, pair des dius, e ara mair Tetis, que me receberen de mans de Rèa e m’elevèren e eduquèren en sòn palai: Que vau a tier-les ua visita entà acabar damb es sues rancures.
Era-Iliada_web	Que ja hè temps que se priven der amor e deth talamus, donques qu’era colèra nidèc enes sòns còrs.
Era-Iliada_web	Responec Zèus, qu’amolone es bromes: “Juno!
Era-Iliada_web	Aquiu que i pòs anar mès tard.
Era-Iliada_web	Au, ajacem-mos e gaudim der amor.
Era-Iliada_web	Li repliquèc dolosament era venerabla Juno: “Plan terrible Saturn!
Era-Iliada_web	Quines paraules deishères anar!
Era-Iliada_web	Te vòs ajaçar e gaudir der amor enes cims der Ida, a on tot ei patent!
Era-Iliada_web	Qué passarie se bèth un des sempitèrns dius mos vedesse dormidi e ac manifestèsse a totes es divinitats?
Era-Iliada_web	Jo non tornaria en tòn palai en lheuar-me deth lhet; que serie vergonhós.
Era-Iliada_web	Mès, s’ac desire eth tòn còr e t’ei agradiu, qu’as era cramba que harguèc eth tòn hilh Vulcan, barrant era pòrta damb fòrtes hustes qu’encaishen en marc.
Era-Iliada_web	Li responec Zèus, qu’amolone es bromes: “Juno!
Era-Iliada_web	Didec eth Saturn, e sarrèc enes sòns braci ara sua esposa.
Era-Iliada_web	Era tèrra produic verda èrba, lòtus fresc, safran e jacint espés e trende entà lheaur-les deth solèr.
Era-Iliada_web	S’ajacèren aquiu e se caperèren damb ua beròia broma daurada, que d’era queiguien reludentes gotes d’arrosada.
Era-Iliada_web	Tan tranquillament dormie eth pair sus eth naut Gargaro, vençut pera sòn e per amor e abraçat damb era sua esposa.
Era-Iliada_web	Eth doç Saunei correc entàs naus aquèes entà amiar era naua a Neptun, que cenh era tèrra; e en arturar-se près d’eth, prononcièc aguestes alades paraules:
Era-Iliada_web	Dit aquerò, partic entàs glorioses tribús d’òmes.
Era-Iliada_web	E Neptun, mès ahiscat qu’abans entà ajudar as danaus, sautèc de seguit entàs prumères files e les exortèc dident:
Era-Iliada_web	Li deisharam de nauèth era victòria a Hectòr Priamida, entà que s’apodère des vaishèths e artenhe era glòria?
Era-Iliada_web	Atau s’ac pense eth, e d’aquerò se vante, pr’amor qu’Aquilles s’està enes concaves naus damb eth còr irritat.
Era-Iliada_web	Mès Aquilles non mos harà ua bèra manca, s’es auti sajam d’ajudar-mos mutuaument.
Era-Iliada_web	Va, actuem toti coma vau a díder.
Era-Iliada_web	Agarratz es escuts mès grani e mès fòrts que i age ena armada, caperatz-vos eth cap damb reludenti cascos, cuelhetz es piques mès longues e botem-mos en marcha: jo anarè dauant, e non me pensi que Hectòr Priamida, per enventit que s’estongue, gause demorar-mos.
Era-Iliada_web	Atau parlèc, e eri l’escotèren e l’aubediren.
Era-Iliada_web	Es madeishi reis (eth Tidida, Ulisses e Agammenon Atrida), a maugrat d’èster heridi, formauen er esquadron; e recorrent es files, hègen eth cambiament des marciaus armes.
Era-Iliada_web	Er esforçat cuelhie es mès fòrtes e daue es pejors ad aqueri qu’èren inferiors ada eth.
Era-Iliada_web	Tanlèu coma s’auèren vestit eth reludent bronze, se meteren en marcha: dauant de toti anaue Neptun, que secodís era tèrra, amiant ena robusta man ua espada terribla, longa e ponchuda, que semblaue un relampit; e ad arrés l’ère possible lutar contra eth diu en funèst combat, donques qu’eth temor l’ac empedie a toti.
Era-Iliada_web	Peth sòn costat, er illustre Hectòr botèc en orde as teucri.
Era-Iliada_web	E Neptun, eth dera cerulenca cabeladura, e eth famós Hectòr, ajudant aguest as teucri e aqueth as aquèus, esteneren eth camp dera orribla luta.
Era-Iliada_web	Eth mar, agitat, arribèc enquias tendes e naus des aquèus, e es combatents s’escometèren damb gran tarrabastalh.
Era-Iliada_web	Que non bramen tant es ondades deth mar quan, quilhades pera bohada terribla deth Borèas, se triquen ena tèrra; ne hè tan sarabat er ardent huec ena espessor deth monte, quan s’uscle ua seuva; ne sone tant eth vent enes nauti cimalhs des ausines, quan brame fòrt; coma ne siguec era cridadissa de teucri e aquèus en moment que, cridant d’ua manèra espaventosa, arribèren as mans.
Era-Iliada_web	Eth famós Hectòr li lancèc eth prumèr era lança contra Aiax, qu’atacaue contra eth, e non manquèc era balestada; mès l’acertèc en lòc que se crotzen era correja der escut e era eisharpa dera espada, ornada damb claus d’argent, e es dues causes protegiren eth delicat còs.
Era-Iliada_web	S’irritèc Hectòr perque era sua lança auie estat lançada en bades damb era sua man, e arreculèc entath grop des sòns amics pr’amor d’evitar era mòrt.
Era-Iliada_web	Eth gran Aiax Telamoni, en veir que Hectòr se retiraue, agarrèc ua des moltes pèires que servien entà sostier es naus e redolauen alavetz entre es pès des combatents, e damb era lo heric en pièch, per dessús der escut, ath costat dera gòrja; era pèira, lançada damb fòrça, viraue coma un remolin.
Era-Iliada_web	Dera madeisha manèra que vie en solèr era ausina arrincada d’arraïc per arrai de Zèus, en tot deishar anar ua fòrta flaira de sofre, e aqueth que se trape apròp s’aflaquís, pr’amor qu’er arrai deth gran Zèus ei formidable; atau, eth robust Hectòr se fotèc de morre en solèr e queiguec en povàs: era pica se n’anèc dera man, quedèren ath sòn dessús escut e casco, e era armadura de hargat bronze ressonèc ath torn deth sòn còs.
Era-Iliada_web	Es amics de Hectòr lo lheuèren en braça, l’amièren a on auien es agils shivaus damb eth hargat car e eth menaire, e se lo heren a vier entara ciutat, tant qu’alendaue prigondament.
Era-Iliada_web	Mès, en arribar en canalet deth voraç Janot, arriu de beròi corrent qu’engendrèc er immortau Zèus, baishèren a Hectòr deth car e l’esposquèren era cara damb aigua: er eròi se remetec, guardèc entà naut, e botant-se de jolhs, li venguec un vomec de sang nera; dempús queiguec d’esquia, e era net escura caperèc es sòn uelhs, pr’amor qu’encara auie feble er esperit per çò deth patac recebut.
Era-Iliada_web	Es aquèus, quan vederen que Hectòr se n’anaue, escometeren damb mès fòrça as teucri, e solet pensèren en combàter.
Era-Iliada_web	Alavetz eth velòç Aiax d’Oilèu siguec eth prumèr que, atacant damb era ponchuda lança, heric a Satni Enipida, a qui ua naiada auie auut d’Enope, mentre aguest peishie vegades enes arribes deth Satniois: Aiax d’Oilèu, famós pera sua lança, ada eth, lo heric en vrente e lo virèc d’esquia; e ath torn deth cadavre, teucri e danaus formèren un dur combat.
Era-Iliada_web	Venguec a resvenjar-lo Polidamant, adreit en brandir era lança, e heric ena espatla dreta a Protoenor, hilh d’Airelic: era impetuosa lança li trauessèc era espatla, e eth guerrèr, queiguent en povàs, cuelhec eth solèr damb es sues mans.
Era-Iliada_web	E Polidamant exclamèc damb grana vantaria e cridant:
Era-Iliada_web	Atau parlèc.
Era-Iliada_web	Es sues vantarioses paraules aclapèren as aquèus, e esmoigueren eth còr der aguerrit Aiax Telamoni, qu’ath sòn costat queiguec Proteonor.
Era-Iliada_web	De seguit lancèc Aiax ua reludenta lança contra Polidamant, que ja se n’anaue; aguest hec un bot ath costat e l’evitèc, desliurant-se dera nera mòrt; mès, ça que la, la recebec Arquelòc, hilh d’Antenor, a qui es dius auien destinat a morir: era lança se clauèc ena union deth cap damb eth còth, en prumèr uas rodet, e braquèc es dus ligaments; queiguec eth guerrèr, e cap, boca e nassi arribèren en solèr abans qu’es cames e es jolhs.
Era-Iliada_web	E Aiax, cridant-li ar illustre Polidamant li didie:
Era-Iliada_web	Atau didec, donques que lo coneishie pro ben, e as teucri se les aumplic eth còr de pena.
Era-Iliada_web	Alavetz, Acamant, que se trapaue ath costat deth cadavre deth sòn frair entà protegir-lo, li clauèc era lança a Promac, eth beòci, quan aguest agarraue des pès ath mòrt e sajaue de hèr-se-lo a vier.
Era-Iliada_web	E de seguic se vantèc fòrça, cridant damb granes votzes:
Era-Iliada_web	Eth trabalh e es penes non an d’èster solet entà nosati, e bèth dia receberatz era mòrt dera madeisha manèra.
Era-Iliada_web	Guardatz a Promac, que jatz en solèr, vençut pera mia pica, entà qu’era resvenja pera mòrt d’un frair non age demora.
Era-Iliada_web	Plan per aquerò er òme qu’ei victima de bèth malastre, desire deishar a un frair que posque resvenjar-lo”.
Era-Iliada_web	Atau s’exprimic.
Era-Iliada_web	Es sues vantarioses frases aclapèren as aquèus e esmoigueren eth còr der aguerrit Penelèu, qu’escometèc a Acamant; mès aguest non demorèc era escometuda.
Era-Iliada_web	Penelèu heric a Ilionèu, solet hilh qu’a Fortabant (òme ric en oelhes e estimat sus toti es teucri per Mercuri, que l’autregèc fòrça bens) l’auie amainadat era sua esposa: era lança, penetrant per dejós d’ua celha, l’arrinquèc eth viston, li trauessèc eth uelh e li gessec peth cogòt, e eth guerrèr queiguec en solèr damb es braci dubèrts.
Era-Iliada_web	Penelèu, desgainant era espada agudenta, li braquèc eth cap, que queiguec en tèrra damb eth casco; e coma qu’era fòrta lança seguie clauada en uelh, l’agarrèc, lheuèc eth cap coma se siguesse ua flor de pavòt, la mostrèc as teucri, e gaudint deth trionf, didec:
Era-Iliada_web	Didetz-les en mèn nòm as pairs d’Ilionèu que lo ploren en sòn palai; pr’amor que tanpòc era esposa de Promac Alegenorida receberà damb ròstre alègre ath sòn marit quan, en tot embarcar-mos en Troia, tornem entara nòsta pàtria”.
Era-Iliada_web	Atau parlèc.
Era-Iliada_web	A toti les tremolauen es carns de pòur, e cada un cercaue entà on húger pr’amor de desliurar-se d’ua mòrt espaventosa.
Era-Iliada_web	Didetz-me ara, Muses qu’auetz olimpics palais, qui siguec eth prumèr aquèu que lheuèc deth solèr sagnoses despolhes, quan er illustre Neptun, que bat era tèrra, inclinèc eth combat en favor des aquèus.
Era-Iliada_web	Aiax Telamoni, eth prumèr, heric a Hirtie Girtiada; Antilòc hec perir a Falces e a Mermere, en tot despolhar-les dempús des armes.
Era-Iliada_web	Meriones aucic a Moris e a Hipotion; Teucre li treiguec era vida a Protoon e Perifetes; e er Atrida heric en vrente a Hiperenor, pastor d’òmes: eth bronze li trauessèc es instestins, era amna gessec ara prèssa pera herida, e era escurina curbic es uelhs deth guerrèr.
Era-Iliada_web	E eth velòç Aiax, hilh d’Oilèu, n’aucic a molti; donques qu’arrés lo depassaue en perseguir as guerrèrs espauridi, quan Zèus les metie en hujuda.
Era-Iliada_web	XV Es aquèus se revòlten, dès es naus, contra es teucri e les boten en hujuda.
Era-Iliada_web	Quan es teucri aueren trauessat ena sua hujuda eth fossat e era muralha, morint fòrça d’eri a mans des danaus, arribèren en lòc a on auien es shivaus e s’artureren, espauridi e esblancossidi de pòur.
Era-Iliada_web	En aqueth moment se desvelhèc Zèus en cim der Ida, ath costat de Juno, era deth daurat tron.
Era-Iliada_web	Se lheuèc e vedec as teucri perseguidi pes aquèus, que les botauen en desorde; e entre aguesti, ath sobeiran Neptun.
Era-Iliada_web	Vedec tanben a Hectòr estirat ena planhèra e enrodat d’amics, panteishant, privat de coneishement, vomegant sang; que non siguec eth mès feble des aquèus eth que li costèc era herida.
Era-Iliada_web	Eth pair des òmes e des dius, en auer pietat d’eth, guardèc damb treble e herotge ròstre a Juno, e li didec:
Era-Iliada_web	Sai pas se castigar-te damb foetades, entà que sigues era prumèra en gaudir dera tua funèsta astúcia.
Era-Iliada_web	Dilhèu non te’n brembes quan sigueres penjada naut de tot e botè enes tòns pès dus enclutges, e enes tues mans, dauradi e intrincables orsets?
Era-Iliada_web	Te trapaues suspenuda ath miei der etèr e des bromes, es dius deth vast Olimp t’enrodauen indignadi, mès non podies desligar-te (s’alavetz n’auessa agarrat a bèth un, l’auria lançat d’aguesti lòcs e aurie arribat ena tèrra lèu sense vida) e jo non artenhia trèir deth mèn còr era pena que sentia peth divin Hercules, que tu, costant ua tempèsta damb era ajuda deth Borèas, lancères damb pervèrsa intencion en mar estèrle e l’amières dempús entara populosa Cos; aquiu te desliurè des perilhs e t’amiè de nauèth ena Argolide, elevadora de shivaus, dempús de fòrça fatigues.
Era-Iliada_web	Atau s’exprimic.
Era-Iliada_web	S’estrementic Juno venerabla, era des grani uelhs, e prononcièc aguestes alades paraules:
Era-Iliada_web	Atau didec.
Era-Iliada_web	Arric eth pair des òmes e des dius, e responec damb aguestes alades paraules:
Era-Iliada_web	Aguest manarà ara luta ath sòn companh Patrocle, que morirà, herit pera lança deth famós Hectòr, près d’Ilion, dempús de trèir-les era vida a molti joeni, e entre eri ar illustre Sarpedon, eth mèn hilh.
Era-Iliada_web	Irritat pera mòrt de Patrocle, eth divin Aquilles aucirà a Hectòr.
Era-Iliada_web	A compdar d’aciu harè qu’es teucri siguen perseguidi contunhament dès es naus, enquia qu’es aquèus cuelhen era excélsa Ilion.
Era-Iliada_web	D’aguesta manèra parlèc.
Era-Iliada_web	Juno, era divessa des blanqui braci, non siguec desaubedienta, e passèc des montes idèus entath vast Olimp.
Era-Iliada_web	Dera madeisha manèra que cor velòç eth pensament der òme qu’en auer viatjat per moltes tèrres, les rebrembe en sòn reflexiu esperit, e ditz siguí aciu o enlà e remene ena ment fòrça causes, atau de rapida e apressada volaue era venerabla Juno, e lèu arribèc en excèls Olimp.
Era-Iliada_web	Es dius immortaus, que se trapauen amassadi en palai de Zèus, se lheuèren en veder-la e l’aufriren copes de nectar.
Era-Iliada_web	E Juno acceptèc era que li presentaue Temis, era de beròies caròles, que siguec era prumèra que correc ath sòn encontre, e li didec aguestes alades paraules:
Era-Iliada_web	Per qué vies damb aguesta cara d’espauriment?
Era-Iliada_web	Li responec Juno, era divessa des blanqui braci: “Non m’ac preguntes, divessa Temis; tu madeisha sabes se guaire supèrba e despietada ei era animositat de Zèus.
Era-Iliada_web	Dites aguestes paraules, se seiguec era venerabla Juno.
Era-Iliada_web	S’afligiren es dius ena casa de Zèus.
Era-Iliada_web	Aquera, encara que damb un arridolet enes pòts, non mostraue cap alegria en front, sus es neres celhes.
Era-Iliada_web	E indignada, exclamèc:
Era-Iliada_web	Mos volem apressar ada eth e padegar-lo damb paraules o mejançant era violéncia; e eth, seigut a despart, non ne hè cabau, ne se preocupe, pr’amor que ditz qu’en fòrça e poder ei plan superior a toti es dius immortaus.
Era-Iliada_web	Per tant, patitz es malastres que respectiuament vos envie.
Era-Iliada_web	Atau parlèc.
Era-Iliada_web	Mart baishèc es braci, pataquejant-se es muscles, e alendant didec:
Era-Iliada_web	Didec, e manèc ath Terror e ara Hujuda que junhessen es shivaus, tant qu’eth se vestie damb es reludentes armes.
Era-Iliada_web	Màger e mès terrible aurie estat alavetz er anuèg e era ira de Zèus contra es immortaus; mès Minerva, cranhent per toti es dius, se lheuèc deth tron, gessec peth vestibul, e en tot trèir-li a Mart eth casco deth cap, er escut dera espatla e dera robusta man era pica de bronze, qu’apuèc contra era paret, li dirigic ar impetuós diu aguestes paraules:
Era-Iliada_web	Vòs perir?
Era-Iliada_web	En bades as es aurelhes entà enténer, o as perdut eth sen e era vergonha.
Era-Iliada_web	Non entenes çò que ditz Juno, era divessa des blanqui braci, qu’acabe de veir a Zèus olimpic?
Era-Iliada_web	O desires, dilhèu auer de tornar en Olimp ara fòrça, trist e auent patit fòrça maus, e costar grani maus as auti dius?
Era-Iliada_web	Pr’amor que Zèus deisharà de seguit as capinauts teucri e as aquèus, vierà en Olimp a formar rambalh entre nosati, e castigarà, autant ath colpable coma ar innocent.
Era-Iliada_web	Plan per aquerò t’exòrti a padegar eth tòn anuèg pera mòrt deth tòn hilh.
Era-Iliada_web	Dit aquerò, amièc en sòn sèti ath furibond Mart.
Era-Iliada_web	Juno cridèc entà dehòra deth palai a Apòllo e Iris, era messatgèra des dius immortaus, e les didec aguestes alades paraules:
Era-Iliada_web	Era venerabla Juno, tanlèu acabèc de parlar, tornèc en palai e se seiguec en sòn tron: Eri baishèren ara prèssa entar Ida, abondós en hònts e elevador de fères, e trapèren ath poderós Saturn seigut naut de tot deth Gargaro, dejós dera flairosa broma.
Era-Iliada_web	En arribar en preséncia de Zèus, qu’amolone es bromes, s’arturèren; e Zèus, en veder-les, non s’irritèc, donques qu’auien aubedit damb rapiditat es ordes de Juno.
Era-Iliada_web	E en parlar prumèr damb Iris, prononcièc aguestes alades paraules:
Era-Iliada_web	Anoncia aquerò ath sobeiran Neptun e non sigues messatgèra falaça: Ordena-li que, cessant de pelejar e de combàter, se’n vage entara casa des dius o en mar divin.
Era-Iliada_web	D’aguesta sòrta parlèc.
Era-Iliada_web	Era velòça Iris, de pès leugèrs coma eth vent, non desaubedic; e baishèc des montes idèus entara sagrada Ilion.
Era-Iliada_web	Tau que què des bromes era nhèu o era gelada pèira, possada per Borèas, neishut en etèr; atau de rapida e velòça volaue era leugèra Iris, e en tot arturar-se près deth gran Neptun, li didec atau:
Era-Iliada_web	T’ordene que, en tot deishar de pelejar e de combàter, te’n vages ena casa des dius o en mar divin.
Era-Iliada_web	Li responec fòrça indignat eth gran Neptun, que bat era tèrra: “Ò dius!
Era-Iliada_web	Que parle damb supèrbia, encara que sigue valent, se ditz que me tierà pera fòrça e contra era mia volontat, a jo, que gaudisqui des sòns madeishi aunors.
Era-Iliada_web	Qu’èm tres es frairs neishudi de Rèa e de Saturn: Zèus, jo e eth tresau, Pluton, que regne enes lunfèrns.
Era-Iliada_web	Er univèrs se dividic en tres parts entà que cada un governèsse ena sua.
Era-Iliada_web	A jo me toquèc en sòrt abitar tostemp en esglumós mar, li toquèren a Pluton es tenèbres ombriues, corresponec a Zèus er ample cèu ath miei der etèr e des bromes; e aguest, encara que sigue poderós, que s’estongue tranquil ena tresau part que li correspon.
Era-Iliada_web	Que non sage d’espaurir-me damb es sues mans coma se tractèsse damb un covard.
Era-Iliada_web	Repliquèc era velòça Iris, de pès leugèrs coma eth vent: “Me cau amiar a Zèus, ò Neptun, de cerulenca cabeladura, ua responsa tan dura e fòrta?
Era-Iliada_web	Non la vòs modificar?
Era-Iliada_web	Era ment des senats qu’ei flexibla.
Era-Iliada_web	Responec Neptun, que secodís era tèrra: “Divessa Iris!
Era-Iliada_web	Qu’està ben tot aquerò que vies de díder.
Era-Iliada_web	Qu’ei bon qu’eth messatgèr comprene çò qu’ei convenent.
Era-Iliada_web	Mès era pena m’arribe en còr e ena amna, quan aqueth vò repotegar damb airoses votzes a qui eth fado hec parièr en sòrt e destin.
Era-Iliada_web	Ara cedirè, encara que sò irritat.
Era-Iliada_web	En díder aquerò, eth diu que bat era tèrra deishèc de cornèr as aquèus e se botèc en mar; lèu es eròis aquèus lo traperen mens.
Era-Iliada_web	Alavetz Zèus, qu’amolone es bromes, li didec a Apòllo:
Era-Iliada_web	Que ja Neptun, que cenh e bat era tèrra, partic entath mar divin, pr’amor de desliurar-se dera mia terribla colèra; donques qu’enquia e tot es dius que son ath tron de Saturn, dejós dera tèrra, aurien entenut eth tarrabastalh deth nòste combat.
Era-Iliada_web	Qu’ei plan milhor entà tu e entada eth que, temerós, age cedit dauant dera mia fòrça, pr’amor que s’aurie efectuat era luta non sense sudor.
Era-Iliada_web	Ara, cuelh enes tues mans era egida ornada, agita-la, e espaurís as eròis aquèus; e dempús, tie compde, ò Arquèr, der illustre Hectòr e boha-li gran vigor enquia qu’arriben es aquèus, hugent, enes naus e en mar.
Era-Iliada_web	Tau didec; e Apòllo non desaubedic a sa pair.
Era-Iliada_web	Baishèc des montes idèus, madeish qu’er esparvèr qu’aucís as palomes e ei eth mès velòç des audèths, e trapèc ath divin Hectòr, hilh deth bellicós Priam, ja non estirat en solèr, senon seigut: s’anaue remetent e arreconeishie as amics que l’enrodauen, pr’amor qu’era preocupacion e era sudor auien cessat dès que Zèus decidisse encoratjar ar eròi.
Era-Iliada_web	Er arquèr Apòllo se posèc ath sòn costat, e li didec:
Era-Iliada_web	Per qué te trapi seigut, luenh des auti e aflaquit?
Era-Iliada_web	Damb febla votz li responec Hectòr, de tremolant casco: “Qui ès tu, ò eth milhor des dius, que vies ena mia preséncia e m’interrògues?
Era-Iliada_web	Non sabes qu’Aiax, valent ena luta, me heric en pièch damb ua pèira, tant que jo aucia as sòns companhs ath costat des naus aquèes, e hec aflaquir eth mèn impetuós valor?
Era-Iliada_web	Responec eth sobeiran arquèr Apòllo: “Cuelh coratge.
Era-Iliada_web	Eth Saturn te mane dès er Ida, coma defensor, entà assistir-te e ajudar-te, a Febo Apòllo, eth dera daurada espada; a jo, que ja abans protegia era tua persona e era tua excèlsa ciutat.
Era-Iliada_web	Didec, e li bohèc un gran valor ath pastor d’òmes.
Era-Iliada_web	Dera madeisha manèra qu’eth shivau avedat a banhar-se en cristallin corrent d’un arriu, quan se ve estacat en estable minge era civada deth pessebre, e trincant eth cabeste ges ath mès córrer pera planhèra, quilhe capinaut eth cap, ondegen es crins e, vantariòu dera sua beresa botge leugèr es jolhs entà filar-se de cap ath lòc a on pèishen es shivaus; atau de leugèr botjaue Hectòr pès e jolhs, exortant as capitans, dempús qu’entenec era votz d’Apòllo.
Era-Iliada_web	Dera manèra que gossets e pastors acacen a un cornut cèrvi o a ua craba que s’amague ena escalabrosa arròca o ena ombriua seuva, pr’amor que non ère decidit peth fado qu’er animau auie d’ester agarrat; se tirassat pera cridadissa, se presente un pelut leon, a toti les met en hujuda a maugrat dera intencion; atau tanben es danaus auançauen en revolum, herint as sòns enemics damb espades e lances de dobla lama; mès en veir que Hectòr recorrie es files des sòns, se trebolèren e les queiguec era amna enes pès.
Era-Iliada_web	Alavetz Toant, hilh d’Andremon e eth mès famós des etols (qu’ère adreit en lançament des dards, valent en combat a pè fèrm e pòqui aquèus lo vencien enes assemblades quan es joeni competien sus era eloqüéncia), benevòl, les arenguèc dident:
Era-Iliada_web	Qu’ei gran eth prodigi que s’aufrís ara mia vista.
Era-Iliada_web	Com, Hectòr, desliurant-se dera mòrt, s’a tornar a lheuar!
Era-Iliada_web	Qu’auíem ua grana esperança de qué auesse estat mòrt per Aiax Telamoni; mès quauque diu lo protegic e sauvèc de nauèth a Hectòr, qu’a trincat es jolhs de molti danaus, tau qu’ac harà ara tanben, pr’amor que non sense era volontat de Zèus tonant apareish tan decidit ath cap des sues tropes.
Era-Iliada_web	Au, actuem toti tau que vau a díder.
Era-Iliada_web	Atau parlèc, e eri l’escotèren e l’aubediren.
Era-Iliada_web	Aiax, eth rei Idomenèu, Teucre, Meriones e Meges, parièr a Mart, cridant as auti valents, les premaniren entara batalha contra Hectòr e es troians; e era gent se retirèc entàs naus aquèes.
Era-Iliada_web	Es teucri escometeren sarradi, seguint a Hectòr, que marchaue damb pas arrogant.
Era-Iliada_web	Dauant der eròi anaue Febo Apòllo, caperat per ua broma, damb era egida impetuosa, terribla, irsuta, magnifica, que Vulcan, eth bronzaire, l’autregesse a Zèus entà que, en tot amiar-la, espaurisse as òmes.
Era-Iliada_web	Damb era ena man, Apòllo guidaue as tropes.
Era-Iliada_web	Es aquèus, sarradi tanben, resistiren er atac.
Era-Iliada_web	Se lheuèc en ambdúes armades ua agudenta cridadissa, es flèches sautauen des còrdes des arcs e audaces mans lançauen un gran nombre de lances, que d’eres quauques ues se clauauen en còs des joeni cuelhudi de gran furor, e es autes se clauauen en solèr, entre es dus camps, abans d’arribar ena blanca carn que d’era n’èren cobejosi.
Era-Iliada_web	Mentre Febo Apòllo auec era egida immobila, es traits artenhien parièr as uns qu’as auti, e es òmes queiguien.
Era-Iliada_web	Mès tanlèu l’agitèc dauant des danaus, d’agils shivaus, hènt un plan fòrt crit, aflaquic er in enes pièchs des aquèus, e artenhèc que se’n desbrembessen deth sòn impetuós valor.
Era-Iliada_web	Dera madeisha manèra que boten en desorde ua vegada de vaques o un ramat de oelhes, dues fères que se presenten ena picada dera escura net, quan eth susvelhant non i é; atau es aquèus hugien espauridi, pr’amor qu’Apòllo les inspirèc terror e balhèc glòria a Hectòr e as teucri.
Era-Iliada_web	Alavetz, ja estenuda era batalha, cada capitan teucre aucic a un òme.
Era-Iliada_web	Hectòr aucic a Estiqui e a Arcelisau: aguest ère capitan des beòcis, de bronzinades armadures; er aute, companh fidèu deth magnanim Menestèu.
Era-Iliada_web	Enèes hec perir a Medont e a Iaso; que d’eri, eth prumèr ère hilh bastard deth divin Oilèu e frair d’Aiax, e demoraue en Filace, luenh dera sua patria, per çò d’auer aucit a un frair dera sua mairastra Eriopis, e Iaso, capitan des atenensi, ère coneishut coma hilh d’Esfele Bucolida.
Era-Iliada_web	Polidamant li treiguec era vida a Mecistèu, Polites a Equio en entrar en combat, e eth divin Agenor a Cloni.
Era-Iliada_web	E Paris lancèc era sua lança a Deiòc, que hugie entre es combatents deth dauant; lo heric ena extremitat dera espatla, e eth bronze gessec entar aute costat.
Era-Iliada_web	Mentre es teucri despolhauen des armes as mòrts, es aquèus, en tot lançar-se en fossat e ena palissada, hugien pertot e entrauen en mur, possadi pera necessitat.
Era-Iliada_web	E Hectòr exortaue as teucri, dident a grani crits:
Era-Iliada_web	En díder aquerò, foetèc as shivaus; e mentre trauessaue es files, encoratjaue as teucri.
Era-Iliada_web	Per aquiu s’espargeren en bon orde; e Apòllo, que damb era egida preciosa anaue dauant, esbauçaue eth mur des aquèus, damb era madeisha facilitat qu’un mainatge, jogant ena plaja, esbauce damb es pès e mans çò qu’a bastit de sable.
Era-Iliada_web	Atau tu, arquèr Apòllo, esbauçaues era òbra qu’auie costat as aquèus fòrça trabalh e fatiga, e ad aguesti les botaues en hujuda.
Era-Iliada_web	Es aquèus non parèren enquias naus e aquiu s’encoratjauen es uns as auti, e damb es braci quilhadi, a granes votzes, implorauen era ajuda des divinitats.
Era-Iliada_web	E mès que mès Nestòr gereni, protector des aquèus, pregaue lheuant es mans entar estelat cèu:
Era-Iliada_web	Tau siguec era sua pregària.
Era-Iliada_web	E eth generós Zèus escotèc es prècs der ancian Nelida, e tronèc fòrtament.
Era-Iliada_web	Es teucri, en enténer eth tron de Zèus, qu’amie era egida, escometèren damb mès fòrça as aquèus, e sonque pensèren en combàter.
Era-Iliada_web	Coma es ondades deth vast mar sauven eth costat d’ua nau e quèn sus era, quan eth vent aumente e les lhèue a gran nautada; atau es teucri passèren eth mur, e en tot hèr passar es cars, lutauen ath cant des popes damb lances de dobla lama; mentre es aquèus, pujadi enes naus neres, se defenien damb paus longs, fòrts, de punta de bronze, qu’amiauen en aqueri entàs combats navaus.
Era-Iliada_web	Mentre es aquèus e es teucri combateren ath cant deth mur, luenh des velères naus, Patrocle s’estèc ena tenda deth valent Euripil, en tot entretier-lo damb era convèrsa e guarir-li era herida grèu damb drògues que padegauen es grani dolors.
Era-Iliada_web	Mès, en veir qu’es teucri assautauen damb fòrça eth mur e se produsie rambalh e hujuda entre es danaus, gemeguèc; e baishant es braci, se piquèc es cames, alendèc, e didec:
Era-Iliada_web	Que non posqui estar-me mès aciu, encara que n’ages besonh, donques que s’a format ua gran batalha.
Era-Iliada_web	Te suenharà er escudèr, e jo tornarè ara prèssa ena tenda d’Aquilles, entà ahiscar-lo a lutar.
Era-Iliada_web	Qui sap se damb era ajuda de bèth diu esmoirè eth sòn in?
Era-Iliada_web	Didec, e gessec.
Era-Iliada_web	Es aquèus tenguien fèrmament era escometuda des teucri, mès, encara qu’aguesti èren mens, non les podien hèr enlà des naus; e tanpòc es teucri artenhien trincar es falanges de danaus e entrar enes sues tendes e vaishèths.
Era-Iliada_web	Dera madeisha manèra qu’era plombada nivèle eth pau d’un vaishèth en mans der adreit constructor que se’n sap ben deth sòn art per çò d’auer-l’ac ensenhat Minerva, atau anaue parièr eth combat e era luta, e es uns lutauen ath torn d’ues naus e es auti ath torn de d’autes.
Era-Iliada_web	Hectòr venguec a trapar ath gloriós Aiax; e lutant es dus en ua nau, ne Hectòr artenhie guanhar a Aiax e calar huec enes naus, ne Aiax artenhie refusar a Hectòr des de qu’un diu l’apressèsse en campament.
Era-Iliada_web	E Hectòr, en veir qu’eth sòn cosin queiguie en povàs dauant dera nera nau, exortèc a troians e licis, dident a granes votzes:
Era-Iliada_web	Dites aguestes paraules, li lancèc a Aiax era reludenta pica e manquèc era balestada; mès, ça que la, heric a Licofron de Citera, hilh de Mastor e escudèr d’Aiax, qu’en sòn palai demoraue dès qu’en aquera ciutat aucisse a un òme: er agudent bronze penetrèc en cap per dejós d’ua aurelha; e eth guerrèr, que se trapaue ath costat d’Aiax, queiguec d’esquia, des dera nau, en povàs dera tèrra, e es sòns membres quedèren sense vigor.
Era-Iliada_web	S’estrementic Aiax, e li didec ath sòn frair:
Era-Iliada_web	Mos an aucit ath Mastorida, eth companh fidèu qu’aunoràuem en palai coma as nòsti pairs, dès que venguec de Citera.
Era-Iliada_web	Eth magnanim Hectòr li treiguec era vida.
Era-Iliada_web	Atau s’exprimic.
Era-Iliada_web	L’entenec Teucre e acodic ath mès córrer, damb eth flexible arc e eth carcais plen de flèches; e un còp ath sòn costat, comencèc a disparar flèches contra es teucri.
Era-Iliada_web	E heric a Clite, illustre hilh de Pisenor e companh deth famós Polidamant Pantoida, que damb es retnes enes mans menaue as shivaus entà on es falanges èren en molons confonudes, pr’amor de guanhar era simpatia de Hectòr e des teucri; mès lèu l’arribèc un malastre, qu’arrés, per mès qu’ac volesse, lo podec desliurar: era acèrba flècha se li clauec en còth, peth darrèr; eth guerrèr queiguec deth car, e es shivaus arreculèren arrossegant damb sarabat eth car uet.
Era-Iliada_web	En encuedar-se’n Polidamant, eth sòn patron, s’auancèc e les arturèc; les autregèc a Astinoo, hilh de Protiaon, damb er encargue de qué les auesse apròp, e se barregèc de nauèth damb es combatents deth dauant.
Era-Iliada_web	Teucre treiguec ua auta flècha entà lançar-la contra Hectòr, armat de bronze, e s’auesse artenhut herir-lo e trèir-li era vida tant que pelejaue valerosament, damb aquerò aurie acabat eth combat que se tenguie ath cant des naus aquèes.
Era-Iliada_web	Mès non deishèc d’averti’c ena sua ment eth generós Zèus, e li sauvèc era vida a Hectòr, ath còp que privaue dera glòria a Teucre, en trincar-li ad aguest era còrda deth magnific arc quan l’estiraue: era flècha, qu’eth bronze hège ponderosa, torcèc eth sòn camin, e er arc queiguec des mans deth guerrèr.
Era-Iliada_web	S’estrementic Teucre, e li didec ath sòn frair:
Era-Iliada_web	Li responec eth gran Aiax Telamoni: “Ò amic!
Era-Iliada_web	Dèisha quiet er arc damb es nombroses flèches, donques qu’un diu lo tenguec per òdi as danaus; cuelh ua longa pica e un escut que capère era tua espatla, luta contra es teucri e encoratja ara tropa.
Era-Iliada_web	Atau didec.
Era-Iliada_web	Teucre deishèc er arc ena tenda, pengèc des sues espatles un escut format per quate pèths, caperèc era robusta tèsta damb un hargat casco, que’eth sòn plumalh de crins de shivau ondejaue terriblament naut, agarrèc ua fòrta lança, d’agudenta punta de bronze, gessec e tornèc ath mès córrer entath costat d’Aiax.
Era-Iliada_web	Hectòr, en veir qu’es sagetes de Teucre demorauen inutiles, exortèc as troians e as licis, dident damb votz fòrta:
Era-Iliada_web	Sigatz òmes, amics, e mostratz eth vòste impetuós valor ath cant des concaves naus; donques que vengui de veir damb es mèns uelhs que Zèus a deishat inutiles es flèches d’un gran guerrèr.
Era-Iliada_web	Era influència de Zèus l’arreconeishen aisidament, atau aqueri que receben deth diu excèlsa glòria, coma aqueri qu’aclape e non vò ajudar: ara aflaquís as aquèus e mos favorís a nosati.
Era-Iliada_web	Damb aguestes paraules les ahisquèc a toti eth valor e era fòrça.
Era-Iliada_web	Aiax exortèc tanben as sòns companhs:
Era-Iliada_web	Que ja a arribat eth moment de morir o de sauvar-se hènt enlà des naus as teucri.
Era-Iliada_web	Demoratz, dilhèu, tornar a pè ena vosta tèrra pàtria, se Hectòr, de tremolant casco, cuelh es vaishèths?
Era-Iliada_web	Non entenetz se com ahisque as sòns e desire usclar es naus?
Era-Iliada_web	Non les ordene que vagen entà un hestau, senon que luten.
Era-Iliada_web	Non i a milhor pensament o conselh entà nosati qu’aguest: combàter còs a còs e valerosament contra er enemic.
Era-Iliada_web	Damb aguestes paraules les ahisquèc a toti eth valor e era fòrça.
Era-Iliada_web	Alavetz Hectòr aucic a Esquedi, hilh de Perimedes e capitan des focensi; Aiax li treiguec era vida a Laodamant, hilh illustre d’Antenor, que manaue era infantaria; e Polidamant acabèc damb Oto de Cilene, companh de Meges Filida e cap des magnanims epèus.
Era-Iliada_web	Meges, en vedè’c, escometec damb era lança a Polidamant; mès aguest amaguèc eth còs (Apòllo non volec qu’eth hilh de Pante perisse entre es combatents deth dauant), e aqueth heric en miei deth pièch a Cresme, que queiguec damb tarrabastalh, e er aquèu lo despolhèc dera armadura que curbie es sues espatles.
Era-Iliada_web	Seleente, per èster òste deth rei Eufetes, pr’amor que lo defenesse ena guèrra des sòns enemics, e alavetz desliurèc dera mòrt ath sòn hilh Meges.
Era-Iliada_web	Aguest, ath sò torn, li fotèc un còp de lança a Dolope ena part inferiora deth cim deth casco, en tot trincar-lo e hec quèir en povàs eth plumalh nauèth tintat d’atrasenta porpra.
Era-Iliada_web	E mentre Dolope seguie combatent damb era esperança de véncer, eth bellicós Menelau venguec a ajudar a Meges; e calant-se ath sòn costat sense èster vist, li clauèc era lança ena esquia d’aqueth: era punta impetuosa gessec peth pièch, e eth guerrèr queiguec de bocadents.
Era-Iliada_web	Ambdús capitans correren a trèir-li era bronzinada armadura des espatles; e Hectòr ahiscaue a toti es sòns e repotegaue especiaument ar esforçat Melanipe Hicetaonida; eth quau, abans de presentar-se as enemics, peishie buèus, en Percote, e, quan arribèren es danaus enes concaves naus, anèc entà Ilion, subergessec entre es troians e abitèc en palai de Priam, que l’aunoraue coma as sòns hilhs.
Era-Iliada_web	A Melanipe, donc, lo repotegaue Hectòr, dident:
Era-Iliada_web	Non te botge eth còr era mòrt deth tòn cosin?
Era-Iliada_web	Qu’ei que non ves se com sagen de her-se a vier es armes de Dolope?
Era-Iliada_web	Seguis-me; que ja mos cau combàter apròp damb es aquèus, enquia que les vençam o arroïnen eri era excèlsa Ilion des d’eth sòn cim e aucisquen as ciutadans”.
Era-Iliada_web	En auer parlat atau, se metec a caminar, e lo seguic eth baron, parièr a un diu.
Era-Iliada_web	Ath sòn torn, eth gran Aiax Telamoni exortèc as aquèus:
Era-Iliada_web	Sigatz òmes, mostratz qu’auetz un còr ponderós, avergonhatz-vos de semblar covards en dur combat!
Era-Iliada_web	Atau didec; e eri, que ja abans desirauen derrotar ar enemic, botèren en sòn còr aqueres paraules e enrodèren es naus damb un mur de bronze.
Era-Iliada_web	Zèus ahiscaue as teucri contra es aquèus.
Era-Iliada_web	E Menelau, valent ena luta, exortèc a Antilòc:
Era-Iliada_web	Cap aquèu des presents ei mès joen que tu, ne mès leugèr de pès, ne tan fòrt en combat.
Era-Iliada_web	Atau didec, e s’aluenhèc de nauèth.
Era-Iliada_web	Antilòc, encoratjat, sautèc mès enlà des combatents deth dauant; e virant eth ròstre entà toti es costats, lancèc era sua reludenta lança.
Era-Iliada_web	En veder-lo hugeren es teucri.
Era-Iliada_web	Que non manquèc era balestada, pr’amor que heric en pièch, apròp dera popeta, a Melanipe, coratjós hilh de Hicetaon, que veguie d’entrar en combat: eth teucre queiguec damb tarrabastalh, e era escurina caperèc es sòns uelhs.
Era-Iliada_web	Dera madeisha manèra qu’eth gosset se lance contra eth cèrvi herit per ua flècha qu’en sautar dera tuta li lance eth caçaire, en tot deishar-lo sense fòrça enes membres; atau eth bellicós Antilòc se lancèc contra tu, ò Melanipe, entà trèir-te era armadura.
Era-Iliada_web	Hectòr, formant un gran sarabat, hègen plòir fòrts traits.
Era-Iliada_web	E Antilòc, tanlèu arribèc a amassar-se damb es sòns companhs, s’arturèc e se tenguec de cara as enemics.
Era-Iliada_web	Es teucri, semblables a carnissèrs leons, assautauen es naus e complien es desirs de Zèus, que les bohaue de contunh gran valor e les ahiscaue a combàter, e ath còp aclapaue era animositat des aquèus, en tot privar-les dera glòria deth trionf, donques que desiraue en sòn còr balhar glòria a Hectòr Priamida, damb era fin de qué aguest lancèsse eth voraç huec enes concaves naus, e se complisse deth tot era funèsta suplica de Tetis.
Era-Iliada_web	Eth generós Zèus sonque demoraue veir damb es sòns uelhs eth resplendor d’ua nau usclada, pr’amor que dès aqueth moment harie qu’es teucri siguessen perseguidi des d’es naus e autrejarie era victòria as danaus.
Era-Iliada_web	Pensant en taus causes, eth diu ahiscaue a Hectòr Priamida, que ja ère, eth madeish, pro enventit, entà que se filèsse de cap as concaves naus.
Era-Iliada_web	Dera madeisha manèra que s’enforisme Mart brandint era lança, o s’aumente eth perniciós huec ena espessor dera poblada seuva, atau s’enforismaue Hectòr: era sua boca ère caperada d’esgluma, es uelhs li ludien dejós des celhes e eth casco s’agitaue terriblament enes sòns possi tant que lutaue.
Era-Iliada_web	E des der etèr, Zèus protegie solet a Hectòr, entre tanti òmes, e li balhaue aunor e glòria; pr’amor qu’er eròi auie de víuer pòc, e ja Palas Minerva apressaue era arribada deth dia fatau qu’en eth auie de perir a mans deth Pelida.
Era-Iliada_web	Hectòr desiraue trincar es files des combatents, e ac sajaue per aquiu a on vedie mès gent e milhors armes; mès, encara que i botaue tota era fòrça, non ac podec arténher, pr’amor qu’es danaus, botadi en sarrada colomna, heren cara as enemics.
Era-Iliada_web	Coma un gran malh, qu’ena arriba der esglumós mar resistís era fòrça des sonors vents e des granes ondades qu’aquiu se trinquen; atau es danaus demorauen a pè fèrm as teucri e non hugien.
Era-Iliada_web	E Hectòr, reludent coma eth huec, sautèc en centre dera gentada coma ua ondada impetuosa que quilhe eth vent e què de naut de tot sus era leugèra nau, en tot aumplir-la d’esgluma, tant qu’era bohada terribla der auragan brame enes veles e es marinèrs tremolen temerosi pr’amor que se trapen plan près dera mòrt; atau trantalhaue era animositat en pièch des aquèus.
Era-Iliada_web	Tau qu’un perilhós leon escomet a ua vegada de vaques que pèishen ena arriba d’un extens lac e son susvelhades per un pastor que, en non saber lutar contra es fères entà evitar era mòrt de quauqua vaca de torçadoi còrnes, va tostemp entàs prumères o damb es darrères vaques; e eth leon saute en centre, s’avale ua vaca e es autes hugen espaurides; atau es aquèus sigueren botadi en hujuda per Hectòr e eth pair Zèus, mès Hectòr n’aucic a un de solet, a Perifetes de Micena, hilh d’aqueth Coprèu qu’amiaue es messatges deth rei Euristèu ath fòrt Hercules.
Era-Iliada_web	D’aguest escur pair neishec tau hilh, que depassant-lo en tota sòrta de vertuts, ena carrèra e en combat, figurèc per çò deth sòn talent entre es prumèrs ciutadans de Micenas e alavetz li balhèc a Hectòr grana glòria.
Era-Iliada_web	Pr’amor qu’en virar-se, estramunquèc damb eth cant der escut que lo caperaue de cap a pès e qu’amiaue entà defener-se des traits; e embolhant-se en eth, queiguec d’esquia, e eth casco ressonèc d’ua manèra orribla ath torn des sòns possi.
Era-Iliada_web	Hectòr se n’encuedèc de seguit, acodic corrent, calèc era pica en pièch de Perifetes e l’aucic près des sòns madeishi companhs que, encara qu’afligidi, non lo poderen ajudar, pr’amor que cranhien fòrça ath divin Hectòr.
Era-Iliada_web	Fin finau arribèren enes naus.
Era-Iliada_web	Se defenien es aquèus darrèr d’aqueres que s’auien trèt prumèr ena plaja, e es teucri anèren a perseguir-les.
Era-Iliada_web	Aqueri, en veder-se obligadi a arrecular, se placèren sarradi près des tendes, sense escampilhar-se pera armada pr’amor qu’era vergonha e eth temor les ac empedien, e s’ahiscauen constanta e mutuaument entre eri.
Era-Iliada_web	E mès que mès Nestòr, protector des aquèus, se dirigie a toti es guerrèrs, e en nòm des sòns pairs les suplicaue atau:
Era-Iliada_web	Sigatz òmes e mostratz qu’auetz un còr valent dauant des auti barons.
Era-Iliada_web	Brembatz-vo’n des hilhs, des esposes, des proprietats, e des pairs, autant se viuen coma se s’an mòrt.
Era-Iliada_web	Damb aguestes paraules les excitèc a toti eth valor e era fòrça.
Era-Iliada_web	Alavetz Minerva les treiguec des uelhs era densa broma que les caperaue, e campèc era lum pes dus costats, enes vaishèths e ena luta tenguda pes dues armades damb parièra constància.
Era-Iliada_web	Vederen a Hectòr, valent ena luta, e as sòns pròpris companhs, autant ad aqueri qu’èren darrèr des vaishèths e non combatien, coma as qu’ath costat des velères naus s’acarauen ar enemic.
Era-Iliada_web	Que non l’ère agradiu ath còr deth magnanim Aiax tier-se a on es auti aquèus s’auien retirat; e er eròi, a longues camalhardades, anaue de nau en nau damb un gran pau de combat navau que mesuraue vint-e-dus codes e ère refortilhat damb claus.
Era-Iliada_web	Coma un adreit cavalièr aliste a quate shivaus entre molti, les amie des dera planhèra entara gran ciutat pera carretèra, molti òmes e hemnes l’admiren, e eth saute de contunh e damb seguretat d’un ar aute, mentre es shivaus vòlen; atau Aiax, a pas long seguit, recorrie es cobèrtes de moltes naus e era sua votz arribaue en etèr.
Era-Iliada_web	Sense pòsa hège grani crits, pr’amor d’ahiscar as danaus a deféner es sues naus e es sues tendes.
Era-Iliada_web	Tanpòc Hectòr s’estaue ena gentada des teucri, armadi de coirasses fòrtes: coma era agla nera se lance sus ua volada de leugèrs audèths (auques, grues o cignes de long còth) que son en tot minjar ena arriba d’un arriu; atau Hectòr corrie dret entà ua nau de nera proa, possat pera poderosa man de Zèus, e eth diu ahiscaue tanben ara tropa entà que l’acompanhèsse.
Era-Iliada_web	De nauèth se formèc un terrible combat ath pè des vaishèths.
Era-Iliada_web	Qu’auries dit que, sense èster cansadi ne fatigadi, començauen a pelejar en aguest moment.
Era-Iliada_web	Damb tau fòrça lutauen!
Era-Iliada_web	Vaquí se quini èren es sòns respectius pensament: es aquèus non pensauen que s’escaparien d’aqueth malastre, senon que peririen; es teucri demorauen laguens deth sòn còr usclar es naus e aucir as eròis aquèus.
Era-Iliada_web	E damb aguestes idies s’assautauen es uns as auti.
Era-Iliada_web	Hectòr arribèc a tocar era popa dera beròia nau de leugèr caminar; aquera qu’en era Protesilau arribèc en Troia e que dempús non l’auie de hèr a vier de nauèth ena sua pàtria.
Era-Iliada_web	Per aguesta nau s’aucien es aquèus e es teucri: sense demorar de luenh es traits de flèches e dards, combatien apròp e damb parièra animositat, en tot valer-se d’agudentes destraus, granes espades e lances de dobla lama.
Era-Iliada_web	Moltes beròies dagues, d’escura caçoleta, aprovedides de mange, queigueren en solèr, ja des mans, ja des espatles des combatents.
Era-Iliada_web	E era nera tèrra rajaue sang.
Era-Iliada_web	Zèus mos autrege un dia qu’ac compense tot, donques que vam a cuélher es naus que vengueren contra era volontat des dius e mos an costat tanti malastres per çò dera covardia des vielhs, que non me deishauen lutar près d’aqueres e arturauen era armada.
Era-Iliada_web	Atau didec; e eri escometeren damb mès fòrça as aquèus.
Era-Iliada_web	Aiax ja non resistic, donques qu’ère aclapat pes traits: en crànher morir, deishèc era cobèrta, hec repè entà un banc de remèrs qu’auie sèt pès, se metec a susvelhar, e damb era pica hège enlà deth vaishèth a guairi amiauen eth voraç huec, mentre qu’ahiscaue as danaus damb espaventosi crits:
Era-Iliada_web	Sigatz òmes e mostratz eth vòste impetuós valor.
Era-Iliada_web	Vos pensatz, dilhèu, que i a enes nòstes espatles d’auti defensors o un mur mès solid que desliure as òmes dera mòrt?
Era-Iliada_web	Près d’aciu non i a cap ciutat defenuda damb tors, que mos balhe refugi e qu’eth sòn pòble mos autrege ajuda entà arténher ua victòria finau; qu’ei que mos trapam ena planhèra des troians, de fòrtes coirasses, ena arriba deth mar e luenh dera pàtria.
Era-Iliada_web	Didec, e escometec furiós damb era agudenta lança.
Era-Iliada_web	E toti es teucri que botjadi pes excitacions de Hectòr, voleren amiar ardent huec enes concaves naus, a toti les aucic Aiax damb era sua longa pica.
Era-Iliada_web	Dotze sigueren es qu’aucic d’apròp, dauant des vaishèths.
Era-Iliada_web	Atau lutauen pera nau de molti bancs.
Era-Iliada_web	Patrocle se presentèc a Aquilles, pastor d’òmes, vessant lèrmes coma ua hònt prigonda que vèsse es sues aigües ombriues pera escalabrosa arròca.
Era-Iliada_web	Tanlèu coma lo vedec eth divin Aquilles, eth des pès leugèrs, auec pietat d’eth e li didec aguestes alades paraules:
Era-Iliada_web	Coma era, ò Patrocle, vèsses trendes lèrmes.
Era-Iliada_web	Qu’ei que vies a dider-mos quauquarren as mirmidons o a jo madeish?
Era-Iliada_web	Te’n sabes de bèra notícia de Ptia?
Era-Iliada_web	Diden que Meneti, hilh d’Actor, encara existís; viu tanben Pelèu entre es mirmidons; e ei era mòrt d’aqueth o d’aguest çò que mès mos poirie afligir.
Era-Iliada_web	O dilhèu plores perque es aquèus perissen, apròp des concaves naus, pera injustícia que cometeren?
Era-Iliada_web	Hènt prigondes alendades, responeres atau, cavalièr Patrocle: “Ò Aquilles, hilh de Pelèu, eth mès valent des aquèus!
Era-Iliada_web	Non t’anuges, pr’amor qu’ei plan grana era pena que mos aclape.
Era-Iliada_web	Es mès fòrts, heridi uns d’apròp e es auti de luenh, jaden enes vaishèths (damb ua arma lançadissa siguec herit eth poderós Diomedes Tidida; damb era pica, Ulisses, famós pera sua lança, e Agammenon; a Euripil li clauèren ua flècha ena cueisha) e es mètges, que se’n saben de moltes drògues, se tien a guarir-les es herides.
Era-Iliada_web	Tu, Aquilles, qu’ès implacable.
Era-Iliada_web	Pro que jamès s’apodère de jo ua rancura coma era que sauves!
Era-Iliada_web	Ò, tu, que tan mau ties eth tòn valor!
Era-Iliada_web	Entà qui poiràs èster util mès tard, s’ara non sauves as aquèus d’ua mòrt indigna?
Era-Iliada_web	Despietat!
Era-Iliada_web	Que non siguec eth tòn pair, eth cavalièr Pelèu, ne Tetis era tua mair; sigueren er argentat mar o es escalabroses arròques es que te deueren engendrar, pr’amor qu’eth tòn esperit ei crudèu.
Era-Iliada_web	Se t’absties de combàter per bèra prediccion que ta mair, enterada per Zèus, t’age revelat, mana-me a jo damb es auti mirmidons, per s’un cas arriba a èster era auròra dera sauvacion des danaus; e permet que capère es mies espatles damb era tua armadura pr’amor de qué es teucri me confonen damb tu e dèishen de lutar, es bellicosi danaus, que tant aclapadi son, s’encoratgen e era batalha age eth sòn repaus, encara que sigue pendent un brèu temps.
Era-Iliada_web	Atau li supliquèc eth gran insensat; e damb aquerò cridaue ara Parca e ara terribla mòrt.
Era-Iliada_web	Aquilles, de pès leugèrs, li responec fòrça indignat:
Era-Iliada_web	Que non m’abstengui per cap prediccion que sàpia e tanpòc era venerabla mair me didec arren de part de Zèus; senon que se me sarre eth còr e era amna quan un òme, perque a mès poder, vò privar ath sòn parièr de çò que li correspon e li trè era sua recompensa.
Era-Iliada_web	Era gojata qu’es aquèus m’autregeren coma recompensa e qu’auia conquistat damb era mia lança, en cuélher ua ben muralhada ciutat, eth rei Agammenon me la treiguec coma se jo siguessa un miserable nauèth vengut.
Era-Iliada_web	Mès deishem eth passat; que non ei possible sauvar tostemp era ira en còr, encara que m’auia prepausat non deishar de cornèr era mia colèra enquia qu’era cridadissa arribèsse enes mèns vaishèths.
Era-Iliada_web	Capèra es tues espatles damb era mia magnifica armadura, bota-te ath cap des mirmidons e amia-les entara luta; pr’amor qu’ua nera broma de teucri assetge ja es naus damb gran fòrça, e es aquèus, enrodadi ena arriba deth mar, solet dispausen d’un cuert espaci.
Era-Iliada_web	Sus eri ataquen confiadament toti es de Troia, donques que non ven eth mèn reludent casco.
Era-Iliada_web	Lèu hugirien aumplint de mòrts eth fossat, s’eth rei Agammenon siguesse just damb jo; mentre qu’ara combaten ath torn dera nòsta armada.
Era-Iliada_web	Que ja era man de Diomedes Tidida non brandís furiosament era lança entà desliurar as danaus dera mòrt, ne è entenut un solet crit que venguesse dera odiosa tèsta der Atrida: sonque ressone era votz de Hectòr, aucidor d’òmes, encoratjant as teucri, que damb grana cridadissa ocupen era planhèra e vencen ena batalha as aquèus.
Era-Iliada_web	Mès tu, Patrocle, lança- te impetuosament sus eri e hè enlà des naus aguesta pèsta; non se passe que, calant huec as vaishèths, mos priven dera desirada tornada.
Era-Iliada_web	Hè tot aquerò que te vau a díder, entà que me balhes molt aunor e glòria dauant des danaus, e aguesti m’entornen era beròia gojata e me hèsquen ath delà esplendidi presents.
Era-Iliada_web	Tanlèu les hèsques enlà des naus, torna entà darrèr; e encara qu’eth tronant espós de Juno te balhe glòria, non volgues pelejar sense jo damb es bellicosi teucri, pr’amor que contribuiries ath mèn desaunor.
Era-Iliada_web	E tanpòc, ahiscat peth combat e era peleja, t’endralhes, aucint enemics, entà Ilion; non sigue que quauqu’un des sempitèrns dius baishe der Olimp, pr’amor qu’as troians les protegís fòrça er arquèr Apòllo.
Era-Iliada_web	Arrecula tanlèu ages desliurat deth perilh as vaishèths, e dèisha que luten ena planhèra.
Era-Iliada_web	Pro que, pair Zèus, Minerva e Apòllo!
Era-Iliada_web	Atau parlauen aguesti.
Era-Iliada_web	Aiax ja non resistie: que lo vencie eth poder de Zèus e es coratjosi teucri que li lançauen dards; eth sòn reludent casco ressonaue d’ua manèra terribla ath torn des sòns possi, pataquejat de contunh damb es beròies bonhes; e er eròi amiaue ja cansada era espatla quèrra de sostier damb fermetat eth versatil escut; mès que non artenhien botjar-lo deth sòn lòc per mès traits que li lancèssen.
Era-Iliada_web	Aiax ère alendant, abondosa sudor corrie per toti es sòns membres e a penes podie respirar: pertot un malastre ne seguie a un aute.
Era-Iliada_web	Didetz-me, Muses que posseditz olimpics palais, se com queiguec per prumèr còp eth huec enes naus aquèes.
Era-Iliada_web	Hectòr, que se trapaue apròp d’Aiax, li fotèc damb era gran espada un patac ena pica de herèisho e l’ac trinquèc pera juntura dera asta damb eth hèr.
Era-Iliada_web	Que volec Aiax brandir era trincada pica, e era bronzinada punta queiguec luenh damb gran sarabat.
Era-Iliada_web	Alavetz arreconeishec er illustre Aiax era intervencion des dius, s’estrementic perque Zèus les frustraue toti es mieis de combat e volie autrejar era victòria as teucri, e se metec dehòra dera posita des traits.
Era-Iliada_web	Tanlèu eth huec enrodèc era popa, Aquilles, en tot picar-se era cueisha, li didec a Patrocle:
Era-Iliada_web	Que ja veigui enes naus era impetuosa ahlama deth huec destructor: non sigue que s’apoderen d’eres e non ajam mieis entà húger.
Era-Iliada_web	Esdega-te a vestir es armes, e jo mentretant amassarè ara mia gent”.
Era-Iliada_web	Didec, e Patrocle se vestic era armadura de reludent bronze: se botèc enes cames elegantes cambères, ajustades damb ornaments d’argent; protegic eth sòn pièch damb ua coirassa hargada, ludenta, der Eacida, de pès leugèrs; pengèc dera espatla ua espada, ornada d’argentadi claus, agarrèc eth gran e fòrt escut; curbic eth cap damb un polit casco, qu’eth sòn terrible plumalh, de crins de shivau, ondejaue naut de tot, e cuelhec dues lances fòrtes que podesse brandir era sua man.
Era-Iliada_web	Sonque deishèc era lança ponderosa, gran e fornida der illustre Eacida, pr’amor qu’Aquilles ère eth solet aquèu capable de manejar-la: qu’auie estat talhada d’un herèisho deth cim deth Pelion e autrejada per Quiron ath pair d’Aquilles, entà que damb era aucisse a eròis.
Era-Iliada_web	Dempús Patrocle manèc a Automedont (eth sòn milhor amic dempús d’Aquilles, destructor d’òmes, e eth mès fidèu tà resistir ath sòn costat era escometuda der enemic enes batalhes) qu’atelèsse es shivaus.
Era-Iliada_web	Automedont junhèc as shivaus Janto e Balio, shivaus leugèrs que volauen coma eth vent e auien per mair ara arpia Podarga, que peishent en ua pradèra ath costat der ocean, les concebec deth Zefir.
Era-Iliada_web	E damb eri botèc ar excellent Pedaso, qu’Aquilles s’auie hèt a vier dera ciutat de Eetion quan la conquistèc; shivau que, a maugrat dera sua condicion de mortau, seguie as shivaus immortaus.
Era-Iliada_web	Aquilles, recorrent es tendes, hège cuélher es armes a toti es mirmidons.
Era-Iliada_web	Coma lops carnissèrs dotadi d’ua fòrça immensa esboderen en monte a un gran cornut cèrvi qu’an aucit e es sues maishères apareishen ròies de sang; dempús van en grop a lecar damb es sues lengües era aigua d’ua prigonda hònt, en tot eructar per çò dera sang qu’an begut, e eth sòn vrente se dilate, encara qu’era animositat s’està intrepida en pièch; atau es caps e es princes des mirmidons s’amassauen ara prèssa ath torn deth valent servidor der Eacida, de pès leugèrs.
Era-Iliada_web	E ath miei de toti, eth bellicós Aquilles encoratjaue, autant as que combatien en cars, coma as fantassins armadi d’escuts.
Era-Iliada_web	Cinquanta sigueren es velères naus qu’en eres Aquilles, estimat de Zèus, amièc entà Ilion as sues tropes; en cada ua s’embarquèren cinquanta òmes; e er eròi nomentèc a cinc caps entà que les governèssen, sauvant-se, eth, eth comandament suprèm.
Era-Iliada_web	Deth prumèr còs ère capitan Menesti, eth de hargada coirassa, hilh der arriu d’Esperqui, que neurissen es celestiaus ploges: l’auie amainadat era beròia Polidora, hilha de Pelèu, qu’en èster hemna s’ajacèc damb eth diu der Esperqui; encara qu’era gent se pensaue que l’auie auut de Bori, hilh de Perieres, que se maridèc publicament damb era e l’autregèc ua gran dòt.
Era-Iliada_web	Quan Ilitia, que presidís es jasilhes, treiguec ara lum ath mainatjon e aguest vedec es arrais deth solei, eth fòrt Equecles Actorida cuelhec a Filomela coma esposa, en tot autrejar-li ua gran dòt, e er ancian Filant elevèc e eduquèc ath mainatge damb tant d’amor coma se siguesse eth sòn hilh.
Era-Iliada_web	Qu’ère ath cap dera tresau division Pisandre Memalida, que, dempús deth companh d’Aquilles, ère entre toti es mirmidons eth que destacaue mès en combàter damb era lança).
Era-Iliada_web	Eth quatau esquadron aubedie es ordes de Fenix, esperonador de shivaus.
Era-Iliada_web	E eth cincau auie coma cap ar illustre Alcimedont, hilh de Laerces.
Era-Iliada_web	Quan Aquilles les auec botat a toti en orde de batalha damb es sòns respectius capitans, les didec damb votz nauta:
Era-Iliada_web	Que cap de vosati se’n desbrembe des menaces qu’enes velères naus les hègetz as teucri mentre se tardèc era mia colèra, ne es acusacions que damb eres me repotegàuetz: Inflexible hilh de Pelèu!
Era-Iliada_web	Solide era tua mair t’aleitèc damb hèu.
Era-Iliada_web	Despietat, pr’amor que reties as tòns companhs enes vaishèths contra era sua volontat!
Era-Iliada_web	Pugem enes vaishèths que trauèssen eth mar e entornem ena pàtria, donques qu’era funèsta colèra nidèc en tòn còr.
Era-Iliada_web	Atau èretz avedadi a parlar-me quan vos amassàuetz.
Era-Iliada_web	Donques dauant vòste auetz era gran empresa deth combat que tant auetz desirat.
Era-Iliada_web	Damb aguestes paraules les ahisquèc a toti eth valor e era fòrça; e eri, en entener-les, sarrèren encara mès es files.
Era-Iliada_web	Dera madeisha manèra qu’eth paredèr arremasse granes pèires entà bastir era paret d’ua nauta casa, pr’amor que resistisque era fòrça des vents, atau, tan junhudi, èren es cascos e es bonhadi escuts: era rodèla s’emparaue ena rodèla, eth casco en casco, cada òme damb eth sòn vesin, e es plumalhs de crins de shivau e es ludents còns des cascos s’amassauen quan quauquarrés inclinaue eth cap.
Era-Iliada_web	Tan sarrades èren es files!
Era-Iliada_web	Dauant de toti se meteren dus òmes armadi, Patrocle e Automedont, es quaus auien parièra animositat e desirauen combàter dauant des mirmidons.
Era-Iliada_web	Aquilles entrèc ena sua tenda e lheuèc era tapa d’ua arca polida e hargada que Tetis, era d’argentadi pès, auie plaçat ena nau der eròi dempús d’aumplir-la de tuniques e mantèls, tà que l’abriguèssen contra eth vent, e de cotonejades teles.
Era-Iliada_web	Aquiu auie ua copa de delicat trabalh que non tenguie arrés entà bèuer vin ne entà aufrir libacions a un aute diu que non siguesse eth pair Zèus.
Era-Iliada_web	La treiguec dera arca, e en purificar-la prumèr damb sofre, la netegèc damb aigua cristallina; ara seguida se lauèc es mans, aumplic era copa e calat ath miei, damb es uelhs tachadi en cèu, libèc eth nere vin e preguèc a Zèus, que se complatz en lançar arrais, sense qu’ath diu li passèsse inavertit:
Era-Iliada_web	Qu’escotères es mies paraules quan t’invoquè, e entà aunorar-me apasimères durament eth poble aquèu.
Era-Iliada_web	Mès ara complís-me aguest vòt: Jo me demori ena encencha des naus e mani entath combat ath mèn amic damb fòrça mirmidons: hè que tengue era victòria, poderós Zèus, e boha-li valor en còr entà que Hectòr veigue s’eth mèn escudèr sap lutar solet, o s’es sues mans invictes solet se botgen damb fúria quan va damb jo ena marciau batalha.
Era-Iliada_web	Tau siguec era sua pregària.
Era-Iliada_web	Eth poderós Zèus l’escotèc; e des dues causes, l’autregèc ua: l’autregèc que hesse enlà des naus eth combat e era luta, e li remic qu’entornèsse san e en bona santat dera batalha.
Era-Iliada_web	Hèta era libacion e era pregària ath pair Zèus, entrèc Aquilles ena tenda, deishèc era copa ena arca, e gessec un aute còp pr’amor que desiraue ath sòn laguens presenciar era terribla luta entre teucri e aquèus.
Era-Iliada_web	Es mirmidons seguien damb armes e en bon orde ath magnanim Patrocle, enquia qu’artenheren as teucri e les escometeren damb grana fòrça, en tot esparger-se coma es abelhes que son en camin, quan es gojats, seguint eth sòn costum de shordar-les, les irriten e artenhen damb era sua imprudéncia que damnatgen a gran numèro de persones, pr’amor que, se bèth caminaire passe per aquiu e sense voler les botgen, vòlen e defenen damb in valerós as sòns hilhets; damb un còr e ua animositat semblales, s’espargeren es mirmidons dès es naus, e formèren ua cridadissa immensa.
Era-Iliada_web	Sigatz òmes, amics, e mostratz eth vòste impetuós valor pr’amor de qué aunorem ath Pelida, qu’ei eth mès valent de guairi aquèus i a enes naus, coma ne son tanben es sòns guerrèrs, que combaten d’apròp; e que comprene eth poderós Agammenon Atrida era fauta que cometec en non aunorar ath milhor des aquèus”.
Era-Iliada_web	Damb aguestes paraules les ahisquèc a toti eth valor e era fòrça.
Era-Iliada_web	Es mirmidons queigueren sarradi sus es teucri e enes naus ressonauen d’ua manèra orribla es crits des aquèus.
Era-Iliada_web	Quan es teucri vederen ar esforçat hilh de Meneti e ath sòn escudèr, ambdús damb reludentes armadures, a toti se les trebolèc era aninositat e es sues falanges s’agitèren.
Era-Iliada_web	Se pensauen qu’eth Pelida, leugèr de pès, auie renonciat ara sua colèra e tornaue a èster amic d’Agammenon.
Era-Iliada_web	E cada un guardaue entà on poirien hùger pr’amor de desliurar-se d’ua mòrt terribla.
Era-Iliada_web	Patrocle siguec eth prumèr que lancèc era reludenta lança aquiu a on s’agitauen mès òmes amolonadi, ath cant dera nau deth magnanim Protesilao; e heric a Pirecmes, qu’auie amiat des d’Amidon, plaçada ena arriba der Axio, d’ample corrent, as peonis, que combatien en cars: era lança se clauèc ena espatla dreta; eth guerrèr hènt un gemiment, queiguec d’esquia en povàs, e es auti peonis hugeren, pr’amor que Patrocle les costèc temor en aucir ath sòn capitan, que tant subergessie en combat.
Era-Iliada_web	D’aguesta sòrta Patrocle les hec enlà des vaishèths e amortèc er ardent huec.
Era-Iliada_web	Eth vaishèth demorèc aquiu miei usclat, es teucri hugeren damb gran tarrabastalh, es danaus se dispersèren pes concaves naus, e se produic un gran rambalh.
Era-Iliada_web	Dera madeisha manèra que Zèus fulminant trè ua densa broma de naut de tot deth cim d’un monte e se desnishen es ticolets, cim e vals, perque en cèu s’a daurit era vasta region eterèa; atau es danaus alendèren dempús de desliurar es naus deth huec destructor; mès, òc ma hè, que non i auec pausa en combat.
Era-Iliada_web	Pr’amor qu’es teucri non hugien a camp dubèrt, perseguidi pes bellicosi aquèus, senon qu’encara resistien, e solet per besonh se retirauen des naus.
Era-Iliada_web	Alavetz, ja estenuda era batalha, cada capitan aucic a un òme.
Era-Iliada_web	Eth bellicós Menelau heric a Toant en pièch, a on aguest ère sense defensa ath cant der escut, e deishèc sense fòrça es sòns membres.
Era-Iliada_web	Eth Filida, en veir qu’Anficle l’anaue a atacar, se l’auancèc e artenhèc foter-li era pica ena part superiora dera cama, a on mes gròs ei eth muscle: era punta esbocinèc es nèrvis, e era escurina caperèc es uelhs deth guerrèr.
Era-Iliada_web	Des Nestorides, Antilòc trauessèc damb era bronzinada lança a Atimni, en clauar-la en vrente, e eth teucre queiguec de bocadents en solèr; eth frair d’aguest, Maris, irritat per tau mòrt, se li botèc ath dauant e escometec damb era lança a Antilòc; alavetz, er aute Nestorida, Trasimedes, parièr as dius, se l’auancèc e lo heric ena esquia: era punta estarnèc eth tendon dera part superiora deth braç e trinquèc eth uas; eth guerrèr queiguec damb tarrabastalh, e era escurina caperèc es sòns uelhs.
Era-Iliada_web	D’aguesta sòrta, es dus esforçats companhs de Sarpedon, adreits tiraires, e hilhs d’Amisodar qu’elevèc ara indondabla Quimera, causa de maus entà molti òmes, sigueren vençudi pes dus frairs e baishèren en Erebo.
Era-Iliada_web	Aiax d’Oilèu ataquèc e cuelhec viu a Cleobul, apreissat pera gentada; e li treiguec era vida, en tot herir-lo en còth damb era espada aprovedida de ponhada; era lama sancera s’escauhèc damb era sang, e era roienca mòrt velèren es uelhs deth guerrèr).
Era-Iliada_web	Penelèu e Licont anèren a trapar-se, e en auer lançat es sues lances en bades, pr’amor qu’es dus manquèren era balestada, s’escometeren damb es espades: Licont li fotèc ath sòn enemic un talh en cimalh deth casco, qu’ornauen crins de shivau, mès era espada se li trinquèc ena ponhada; Penelèu en.honsèc era sua en còth de Licont, dejós dera aurelha, e l’ac braquèc complètament: eth cap queiguec entà un costat, tengut solet pera pèth, e es membres perderen eth sòn vigor.
Era-Iliada_web	Meriones artenhèc damb es sòns pès leugèrs a Acamant, quan pujaue en car, e lo heric ena espatla dreta: eth teucre queiguec en solèr, e es tenèbres caperèren es sòns uelhs.
Era-Iliada_web	A Erimant li fotèc Idomenèu eth crudèu bronze pera boca: era lança li trauessèc eth cap per dejós deth cervèth, trinquèc es blanqui uassi e botgèc es dents; es uelhs s’aumpliren de sang que vessaue deth nas e dera boca dubèrta, e era mòrt, coma se siguesse escura broma, enrodèc ath guerrèr.
Era-Iliada_web	Cada un d’aguesti capitans danaus aucic, donc, a un òme.
Era-Iliada_web	Coma es voraci lops escometen a anhèths o crabòts, en tot arrincar-les d’ua vegada que se disperse en monte per çò dera impericia deth pastor, donques que tanlèu aqueri les ven se les hèn a vier e les esbocinen per çò d’auer aguesti darrèrs un còr timid; atau es danaus cargauen contra es teucri, e aguesti, pensant ena hujuda orribla, se desbrembauen de mostrar eth sòn impetuós valor.
Era-Iliada_web	Eth gran Aiax desiraue de contunh lançar era sua lança contra Hectòr, armat de bronze; mès er eròi, qu’ère fòrça expèrt ena guerra, caperant es sues amples espatles damb un escut de pèth de taure, ère atentiu ath fiulet des flèches e ath sorrolh des dards.
Era-Iliada_web	Pro que vedie qu’era victòria s’inclinaue deth costat der enemic, mès resistie encara e sajaue de sauvar as sòns companhs estimadi.
Era-Iliada_web	A Hectòr lo treigueren d’aquiu, damb es sues armes, es shivaus de leugèrs pès; e er eròi deishèc de cornèr ara multitud des teucri, qu’arturaue, a desgrat d’eri, eth prigond fossat.
Era-Iliada_web	Molti velòci shivaus, trincant es cars des capitans per extrèm deth timon, les deishèren en fossat.
Era-Iliada_web	Patrocle anaue dauant, exortant veementament as danaus e pensant en costar mau as teucri; es quaus, botadi en desorde, aumplien toti es camins hugent damb gran cridadissa; era povassada arribaue naut de tot des bromes, e es solipèdes shivaus tornauen entara ciutat dès es naus e es tendes.
Era-Iliada_web	Patrocle, a on vedie as enemics mès desordenadi, entà aquiu se filaue cridant; es guerrèrs queiguien de bocadents dejós des èishi des cars, e aguesti volcauen damb gran tarrabastalh.
Era-Iliada_web	En arribar en fossat, es shivaus immortaus qu’es dius balheren a Hectòr coma esplendid present, lo sauvèren en un bot, desirosi de seguir entà dauant; e quan a Patrocle er in l’amièc entà Hectòr pr’amor de herir-lo, ja es velòci shivaus se l’auien hèt a vier.
Era-Iliada_web	Dera madeisha manèra qu’ena tardor descargue ua tempèsta sus era nera tèrra, quan Zèus hè quèir violenta ploja, irritat contra es òmes qu’en en forum balhen senténcies dolentes e hèn enlà ara justícia, sense crànher era resvenja des dius; e es arrius gessen de mair e es barrancs braquen fòrça ticòs, bramen quan corren de naut des montanhes entath mar porpra e destruissen es labors deth camp; atau corrien es ègües troianes, en tot hèr planhoses endilhades.
Era-Iliada_web	Patrocle quan auec separat des auti enemics, ad aqueri que formauen es darrères falanges, les obliguèc a tornar entàs vaishèths, en lòc de permeter-les qu’entrèssen en Troia; e escometent-les entre es naus, er arriu e eth nau mur, les aucie entà resvenjar a molti des sòns.
Era-Iliada_web	Alavetz li clauèc a Pronoo era lança en pièch, a on aguest quedaue sense defensa ath costat der escut, e lo deishèc sense fòrça enes membres: eth teucre queiguec damb tarrabastalh.
Era-Iliada_web	Dempús ataquèc a Testor, hilh d’Enope, que se trapaue arraulit en lustrat sèti e en sòn trebolament auie deishat qu’es retnes se n’anèssen des sues mans: li clauèc d’apròp era lança ena maishèra dreta, la hec passar a trauèrs des dents e lo quilhèc per dessús dera barramenta.
Era-Iliada_web	Coma eth pescador, seigut ena arròca, trè deth mar un peish enòrme, tient era còrda e er am, atau Patrocle, lheuant era reludenta lança, treiguec deth car a Testor damb era boca dubèrta e lo lancèc de morre en solèr; eth teucre, en quèir, perdec era vida.
Era-Iliada_web	Dempús heric d’un còp de pèira eth cap d’Erilau, que venguie a escometer-lo, e l’ac trinquèc en dus laguens deth casco: eth teucre queiguec en solèr, e lo caperèc era destructora mòrt.
Era-Iliada_web	E successiuament anèc derribant ena fertila tèrra a Erimane, Anfoter, Epaltes, Tlepoleme Damastorida, Equio, Pires, Ifèu, Evipe e Polimele Argeada.
Era-Iliada_web	Sarpedon, en veir qu’es sòns companhs, d’armadures sense cintura, perien a mans de Patrocle Menetiada, repoteguèc as deiformes licis:
Era-Iliada_web	Entà on hugetz?
Era-Iliada_web	Sigatz valents.
Era-Iliada_web	Didec; e sautèc deth car en solèr sense deishar es armes.
Era-Iliada_web	Ath sòn torn, Patrocle, en veder-lo, baishèc deth sòn car.
Era-Iliada_web	Les vedec eth hilh der astut Saturn, e, esmoigut, deishèc a Juno, era sua fraia e esposa:
Era-Iliada_web	Eth fado dispause que Sarpedon, qu’estimi mès qu’a toti es òmes, sigue mòrt per Patrocle Menetiada.
Era-Iliada_web	Li responec Juno venerabla, era des grani uelhs: “Plan terrible Saturn, quines paraules deishères anar!
Era-Iliada_web	Un aute còp vòs desliurar dera mòrt orribla ad aguest òme mortau, que ja hè temps qu’eth fado a condemnat a morir?
Era-Iliada_web	Hètz-ac, mès non toti es dius i seram d’acòrd.
Era-Iliada_web	Ua auta causa te vau a díder, que gravaràs ena tua memòria: pensa que s’a Sarpedon lo manes viu entath sòn palai, bèth aute diu volerà trèir ath sòn hilh deth dur combat, pr’amor que molti dius des immortaus luten ath torn dera gran ciutat de Priam, e haràs que sa pairs s’aluguen en terribla ira.
Era-Iliada_web	Atau didec.
Era-Iliada_web	Eth pair des òmes e des dius non desaubedic, e hec quèir sus era tèrra sagnoses gotes entà aunorar ath hilh estimat, que Patrocle auie d’aucir ena fertila Troia, luenh dera sua pàtria.
Era-Iliada_web	Quan es dus eròis se trapèren cara a cara, Patrocle lancèc era sua lança, e en tot acertar en vrente der illustre Trasideme, escudèr valerós deth rei Sarpedon, lo deishèc sense fòrça enes membres.
Era-Iliada_web	Sarpedon escometec ath sòn torn; e lançant era reludenta lança, manquèc era balestada; mès heric ena espatla dreta ath shivau Pedaso, qu’endilhèc mentre perdie er alend.
Era-Iliada_web	Eth shivau queiguec en povàs, e er esperit l’abandonèc eth sòn còs.
Era-Iliada_web	Heren fòrça es auti dus shivaus entà desseparar-se, croishic era joata en tot enredar- se es retnes per çò de qué eth shivau laterau jadie en povàs.
Era-Iliada_web	Mès Automedont, famós pera sua lança, trapèc eth remèdi: desgainant era espada de longa punta qu’amiaue ath cant deth fòrt muscle, talhèc ara prèssa es tirants deth shivau laterau, e es auti dus se lheuèren e aubediren as retnes.
Era-Iliada_web	E es eròis tornèren a escometer-se damb grana fòrça.
Era-Iliada_web	Alavetz Sarpedon lancèc ua auta reludenta lança e manquèc era balestada, donques qu’aquera passèc per dessús dera espatla quèrra de Patrocle sense herir-lo.
Era-Iliada_web	Patrocle lancèc era sua e non en bades, donques que toquèc a Sarpedon e lo heric en teishut qu’enròde ath còr.
Era-Iliada_web	Queiguec er eròi coma era ausina, eth pibo o eth naut pin qu’en monte braquen damb ahilades destraus es hustèrs entà hèr un pau de vaishèth; atau jadie aqueth, estirat dauant des shivaus e deth car, carrinclant es dents e cuelhent damb es mans eth povàs sagnós.
Era-Iliada_web	Coma eth roienc e coratjós taure, ath quau s’avale un leon que s’a presentat ena vacada, brame quan se morís entre es maishères dera fèra, atau eth capitan des licis escudadi, herit de mòrt per Patrocle, s’enforismaue; e cridant ath companh, li parlaue d’aguesta sòrta:
Era-Iliada_web	Ara te cau èster fòrt e audaç lutador; ara t’a de balhar plaser era funèsta batalha, s’ei qu’ès valent.
Era-Iliada_web	Ve-te’n pertot, exòrta as capitans licis tà que combaten ath torn de Sarpedon e defen-me tu madeish damb era pica.
Era-Iliada_web	Que serè entà tu motiu constant de vergonha e opròbi se, perint laguens des naus, es aquèus me despolhen dera armadura.
Era-Iliada_web	Atau didec; e eth vel dera mòrt s’estenec pes sòns uelhs e peth sòn ròstre.
Era-Iliada_web	Patrocle, tient-li eth pièch damb eth pè, l’arrinquèc era asta; damb era seguic eth còr, e gesseren tanben era punta dera lança e era amna deth guerrèr.
Era-Iliada_web	E es mirmidons arturèren es shivaus de Sarpedon, es quaus desirauen e volien húger dès que quedèc uet eth car des sòns patrons.
Era-Iliada_web	Glauc sentec ua prigonda pena en enténer era votz de Sarpedon; se li trebolèc era amna pr’amor de qué non lo podie ajudar; e sarrant-se damb era man eth braç herit per ua flècha que li lancèc Teucre, quan aqueth assautaue eth mur e er aquèu defenie as sòns, preguèc d’aguesta sòrta ar arquèr Apòllo:
Era-Iliada_web	Qu’è ua grèu herida, patisqui agudents dolors enes braci e era sang non se seque; era espatla va mau, e m’ei impossible manejar fèrmament era lança e lutar damb es enemics.
Era-Iliada_web	Que s’a mòrt un òme plan fòrt, Sarpedon, hilh de Zèus que ja non pòt deféner ne as sòns hilhs.
Era-Iliada_web	Tau siguec era sua pregària.
Era-Iliada_web	L’escotèc Febo Apòllo e de seguit padeguèc es sòns dolors, sequèc era nera sang dera grèu herida e li bohèc valor ena amna deth teucre.
Era-Iliada_web	Glauc, en encuedar-se’n, se vantèc de qué eth gran diu auesse escotat eth sòn prèc.
Era-Iliada_web	De seguit anèc pertot e exortèc as capitans licis entà que combatèssen ar entorn de Sarpedon.
Era-Iliada_web	Dempús, s’endralhèc a pas long entàs troians; cerquèc a Polidamant Pantoida, ath divin Agenor, a Enèes e Hectòr armat de bronze; e en tot posar-se près d’eri, didec aguestes alades paraules:
Era-Iliada_web	Te’n desbrembes totafèt des aliats que per tu pèrden era vida luenh des amics e dera pàtria, e ne tansevolh les vòs ajudar.
Era-Iliada_web	Que jatz en solèr Sarpedon, eth rei des licis escudadi, que damb era sua justícia e eth sòn valor governaue era Licia.
Era-Iliada_web	Eth fòrt Mart l’a aucit damb era lança de Patrocle.
Era-Iliada_web	Atau s’exprimic.
Era-Iliada_web	Es troians senteren gran e inconsolabla pena, perque Sarpedon, encara que forastèr, èrè un baloard entara ciutat; qu’auie amiat entada era nombrosi òmes e ena luta les depassaue a toti.
Era-Iliada_web	E Patrocle Metiada, de còr valent, encoratgèc as aquèus, e les didec as Aiaces, que ja èren desirosi de combàter:
Era-Iliada_web	Botatz tota era vòsta fòrça en refusar ar enemic e mostratz-vos tan valents coma n’auetz estat enquia ara o encara mès.
Era-Iliada_web	Que jatz en tèrra Sarpedon, eth que prumèr assautèc era nòsta muralha.
Era-Iliada_web	A, s’en tot apoderar-mos deth cadavre lo podessem otratjar, trèir-li era armadura des espatles e aucir damb crudèu bronze a bèth un des companhs que lo defenen….
Era-Iliada_web	Atau les parlèc, encara qu’eri ja desirauen derrotar ar enemic.
Era-Iliada_web	E troians e licis d’un costat e mirmidons e aquèus der aute, sarrèren es falanges, arribèren as mans e comencèren a lutar damb òrra cridadissa ar entorn deth cadavre.
Era-Iliada_web	Croishien es armadures des guerrèrs, e Zèus caperèc damb ua terribla escurina era crudèu batalha, entà que costèsse mès maus eth combat que se tenguie peth còs deth sòn hilh.
Era-Iliada_web	Ara prumeria, es teucri refusèren as aquèus, de uelhs vius, pr’amor que siguec herit un baron que non ère cèrtament eth mès covard des mirmidons: eth divin Epigèu, hilh deth magnanim Agacles; eth quau regnèc en d’auti tempsi ena populosa Budio; dempús, per çò d’auer aucit ath sòn valent cosin, se presentèc coma suplicant a Pelèu e a Titis, era d’argentadi pès, e eri lo manèren damb Aquilles entà Ilion, abondós en beròis shivaus, entà que combatesse contra es troians.
Era-Iliada_web	Epigèu cuelhie eth cadavre quan eth poderós Hectòr li fotèc ua peirada en cap e l’ac trinquèc en dus, laguens deth fòrt casco: eth guerrèr queiguec capenjós sus eth còs de Sarpedon, e era destructora mòrt l’enrodèc.
Era-Iliada_web	S’afligic Patrocle pera pèrta deth companh e trauessèc de seguit es prumères files, coma eth velòç esparvèr acace a ua gralha o a un estornèl; dera madeisha manèra escometeres, ò abil cavalièr Patrocle, as licis e troians, irritat en tòn còr per çò dera mòrt deth tòn amic.
Era-Iliada_web	E agarrant ua pèira, heric en còth a Estenelau, hilh estimat d’Itemedes, e li trinquec es tendons.
Era-Iliada_web	Arreculèren es combatents deth dauant e er illustre Hectòr.
Era-Iliada_web	Guaire ei er espaci que recor era flècha que lance un òme, ja en jòc entà entrainar-se, ja ena guèrra contra es enemics que li trèn era vida; atau se retirèren es teucri, en tot cedir ara possada des danaus.
Era-Iliada_web	Glauc, capitan des escudadi licis, siguec eth prumèr que virèc era cara e aucic ath magnanim Baticles, hilh estimat de Calcon, qu’auie era sua casa ena Helade e ère distinguit entre es mirmidons pes sues proprietats e riqueses: s’escapaue Glauc, e Baticles l’anaue a agarrar, quan aqueth se virèc còp sec e li clauèc era pica ath miei deth pièch.
Era-Iliada_web	Baticles queiguec damb tarrabastalh, es aquèus senteren prigonda pena pera mòrt deth valent guerrèr, e es teucri fòrça contents, enrodèren en grop eth cadavre, mès es aquèus non deishèren de mostrar eth sòn impetuós valor e escometèren damb fòrça ar enemic.
Era-Iliada_web	Alavetz Meriones aucic a un combatent teucre, a Laogon, esforçat hilh d’Onetor e prèire de Zèus Idèu, qu’eth pòble veneraue coma a un diu: lo heric dejós dera maishèra e dera aurelha; era vida hugec des membres deth guerrèr, e era escurina orribla l’enrodèc.
Era-Iliada_web	Enèes lancèc era sua bronzinada lança, damb era intencion de herir a Meriones, que s’auançaue protegit per escut.
Era-Iliada_web	Mès Meriones la vedec vier e evitèc eth còp en tot inclinar-se entà dauant: era immensa lança se clauèc en solèr darrèr d’eth e era lança tremolaue; mès lèu era impetuosa arma perdec era sua fòrça.
Era-Iliada_web	Enèes, damb eth còr irritat, didec:
Era-Iliada_web	Li responec Meriones, celèbre pera sua lança: “Enèes!
Era-Iliada_web	Que te serà dificil, encara que sigues valent, anequelir era fòrça de guairi gesquen a lutar damb tu.
Era-Iliada_web	Que tanben tu ès mortau.
Era-Iliada_web	Atau didec; e eth valerós hilh de Meneti lo repoteguèc, dident: “Meriones!
Era-Iliada_web	Per qué, en èster valent, t’entreties parlant atau?
Era-Iliada_web	Ò amic!
Era-Iliada_web	Damb paraules injurioses non artenheram qu’es teucri dèishen eth cadavre; mos cau que bèth d’eri baishe abans en sen dera tèrra.
Era-Iliada_web	Es batalhes se guanhen damb es punhs, e es paraules servissen enes assemblades.
Era-Iliada_web	Didec, comencèc a caminar e lo seguic Meriones, baron parièr a un diu.
Era-Iliada_web	Madeish coma eth sarabat que se produís ena espessor d’un monte e se dèishe enténer luenh, quan es òmes hèn lenha; atau ère eth sorrolh que se lheuaue dera tèrra espaciosa en èster pataquejadi eth bronze, eth cuèr e es escuts de pèth de buèu pes espades e es lances de dobla lama.
Era-Iliada_web	E ja ne un òme perspicaç aurie coneishut ath divin Sarpedon, donques qu’es dards, era sang e eth povàs lo caperauen de cap a pès.
Era-Iliada_web	S’agitauen toti ar entorn deth cadavre coma es mosques que bronzinen pendent primauèra en estable per dessús des escudèles, quan es pòts son ar arràs de lèit: dera madeisha manèra borien aqueri ar entorn deth mòrt.
Era-Iliada_web	Zèus non desseparaue es reludents uelhs dera dura batalha; e contemplant as guerrèrs, remenaue ena sua amna fòrça causes sus era mòrt de Patrocle: trantalhaue entre s’er illustre Hectòr auie d’aucir damb eth bronze a Patrocle sus Sarpedon, parièr a un diu, e trèir-li era armadura des espatles, o serie mès convenent alongar era terribla luta.
Era-Iliada_web	E en tot considerar que çò milhor ère qu’eth valerós escudèr d’Aquilles Pelida hesse arrecular as teucri e a Hectòr, armat de bronze, entara ciutat e les treiguesse era vida a molti guerrèrs, comencèc per calar timiditat a Hectòr, que hugèc en car, se metec en hujuda e exortèc as auti teucri tà que hugessen, donques qu’auie coneishut entà quin costat s’inclinaue era balança sagrada de Zèus.
Era-Iliada_web	Tanpòc es fòrts licis gausèren resistir, e hugeren toti en veir ath sòn rei herit en còr e lançat en un pilèr de cadavres; pr’amor que queigueren fòrça òmes ath sòn entorn quan eth Saturn ahisquèc eth dur combat.
Era-Iliada_web	Es aquèus li treigueren a Sarpedon era reludenta armadura de bronze e er esforçat hilh de Meneti l’autregèc as sòns companhs entà que se la hessen a vier enes concaves naus.
Era-Iliada_web	E alavetz Zèus, qu’amolone es bromes, li didec a Apòllo:
Era-Iliada_web	Vè-te’n e dempús de trèir a Sarpedon d’entre es dards, neteja-li era nera sang; amia-lo entà un lòc luenhant e laua-lo en corrent d’un arriu; onhe-lo damb ambrosia, bota-li vestimentes divines e autreja-lo as velòci menaires e frairs bessons: eth Saunei e era Mòrt.
Era-Iliada_web	Atau didec, e Apòllo non desaubedic ath sòn pair.
Era-Iliada_web	Baishèc des montes idèus entara terribla batalha, e de seguit, lheuèc ath divin Sarpedon d’entre es dards, e en tot amiar-lo entà un lòc luenhant, lo lauèc en corrent d’un arriu; l’onhec damb ambrosia, li botèc vestimentes divines e l’autregèc as velòci menaires e frairs bessons: era Mòrt e eth Saunei.
Era-Iliada_web	E aguesti, en tot transportar-lo damb rapiditat, lo deishèren en ric pòble dera vasta Licia.
Era-Iliada_web	Patrocle encoratjaue as shivaus e a Automedont e perseguie as troians e as licis, e damb aquerò li venguec un gran malastre.
Era-Iliada_web	Insensat!
Era-Iliada_web	Se s’auesse tengut ara orde deth Pelida s’aurie vist liure dera funèsta Parca, dera nera mòrt.
Era-Iliada_web	Mès tostemp eth pensament de Zèus ei mès eficaç qu’eth des òmes (aqueth diu met en hujuda ath baron esforçat e li trè aisidament era victòria, encara qu’eth madeish l’age ahiscat a combàter), e alavetz ahisquèc era animositat en pièch de Patrocle.
Era-Iliada_web	Qui siguec eth prumèr e qui eth darrèr qu’aucires, ò Patrocle, quan es dius te cridèren entara mòrt?
Era-Iliada_web	Sigueren prumèrament Adastre, Autonoo, Equecle, Perim Megada, Epistor e Melanip; e dempús, Elas, Muli e Pilartes.
Era-Iliada_web	Aucic ad aguesti e es auti hugeren.
Era-Iliada_web	Alavetz es aquèus aurien cuelhut Troia, era des nautes pòrtes, a trauèrs des mans de Patrocle, que manejaue damb gran furia era lança, se Febo Apòllo non s’auesse plaçat ena ben bastida tor entà damnatjar ad aqueth e ajudar as teucri.
Era-Iliada_web	Tres còps se filèc Patrocle entà un angle dera nauta muralha; tres còps lo refusèc Apòllo, agitant damb es sues mans immortaus eth reludent escut.
Era-Iliada_web	E quan, parièr a un diu, atacaue per quatau viatge, lo repoteguèc era divnitat damb terribles votzes:
Era-Iliada_web	Atau didec, e Patrocle arreculèc un gran tròç, pr’amor de non hèr-se a vier era colèra der arquèr Apòllo.
Era-Iliada_web	Hectòr se trapaue damb eth car e es shivaus enes pòrtes Escèes, e trantalhaue entre guidar-les de nauèth entara multitud e tornar a combàter, o ordenar a votzes qu’es sues tropes se refugièssen en mur.
Era-Iliada_web	Mentre reflexionaue sus tot aquerò, se li presentèc Febo Apòllo, que cuelhec era figura deth valent joen Asio, qu’ère oncle mairau de Hectòr, dondaire de shivaus, frair carnau de Hecuba e hilh de Dimant, e demoraue ena Frigia, ath costat deth corrent deth Sangari.
Era-Iliada_web	Atau transfigurat, exclamèc Apòllo, hilh de Zèus:
Era-Iliada_web	Per qué t’absties de combàter?
Era-Iliada_web	Non ac as de hèr.
Era-Iliada_web	Pro que te depassèssa tant en bravesa, coma te sò inferior: alavetz te serie funèst retirar-te dera batalha.
Era-Iliada_web	Mès, au, guida es shivaus de dures bates entà Patrocle, a veir se lo pòs aucir e Apòllo te balhe glòria.” Tanlèu auec dit aquerò, eth diu tornèc ena batalha.
Era-Iliada_web	Cebrion que foetèsse as shivaus e les dirigisse entara luta; e Apòllo, calant-se entre era multitud, suscitèc entre es danaus funèst rambalh e balhèc glòria a Hectòr e as teucri.
Era-Iliada_web	Hectòr deishèc alavetz as auti danaus, sense sajar d’aucir-les, e filèc as shivaus entà Patrocle.
Era-Iliada_web	Aguest, ath sòn torn, sautèc deth car en tèrra damb era lança ena man quèrra, agarrèc damb era dreta ua pèira blanca e eriçada de puntes que l’aumplie era man; e en tot emparar-se en solèr, la lancèc, herint de seguit a un combatent, donques qu’eth trait non siguec en bades; li fotèc era peirada en front de Cebrion, menaire de Hectòr, qu’ère hilh bastard der illustre Priam e alavetz governaue es retnes des shivaus.
Era-Iliada_web	Era pèira se hec a vier ambdues celhes; eth uas tanpòc resistic; es uelhs queigueren en povàs as pès de Cebrion; e aguest, coma se siguesse un cabussaire, queiguec deth sèti ben bastit, pr’amor qu’era vida hugec des sòns membres.
Era-Iliada_web	E en tot burlar-te’n d’eth, ò cavalièr Patrocle, exclamères:
Era-Iliada_web	Be n’ei de rapid eth teucre!
Era-Iliada_web	Se se trapèsse en mar, abondós en peishi, aguest òme sautarie dera nau encara qu’eth mar siguesse tempestuós e poirie assadorar a moltes autes persones damb es ustres que pesquèsse.
Era-Iliada_web	Damb aguesta facilitat a hèt era capviroleta deth car entara planhèra!
Era-Iliada_web	Didec, e correc entar eròi damb era impetuositat d’un leon qu’assòle es estables enquia qu’ei herit en pièch e l’aucís eth sòn pròpri valor; dera madeish manèra, ò Patrocle, te lancères enventit contra Cebrion.
Era-Iliada_web	Hectòr, ath sòn torn, sautèc deth car en solèr sense deishar es armes.
Era-Iliada_web	E ambdús lutauen ath torn de Cebrian, coma dus ahaimadi leons qu’en monte pelegen furiosi peth cadavre d’un cèrvi; àtau es dus aguerrits campions, Patrocle Menetiada e er illustre Hectòr, desirauen herir-se er un ar aute damb aqueth crudèu bronze.
Era-Iliada_web	Hectòr auie cuelhut ath mòrt peth cap e non lo deishaue; Patrocle l’auie agarrat per un pè, e es auti teucri e danaus tenguien un acarnissat combat.
Era-Iliada_web	Coma er Euro e eth Noto luten ena espessor d’un monte, agitant era poblada seuva, e es longues arrames des herèishos, ausines e cornièrs piquen entre eri damb gran sorrolh, e s’entenen es croishits des que se trinquen; atau teucri e aquèus s’aucien, sense brembar- se’n dera perniciosa hujuda.
Era-Iliada_web	Ath torn de Cebrion se clauèren en solèr fòrça lances agudentes e alades flèches que sautauen des arcs; un bon nombre de granes pèires herien es escuts des combatents; e er eròi jadie en solèr, sus un gran espaci, enrodat en un torbeg de povàs e desbrembat der art de guidar es cars.
Era-Iliada_web	Enquia qu’eth solei auec recorrut era mitat deth cèu, es traits artenhien parièr as uns qu’as auti, e es òmes queiguien.
Era-Iliada_web	Quan aqueth se filèc entara còga, es aquèus èren es vencedors, contra aquerò dispausat peth destin; e en auer arrossegat eth cadavre der illustre Cebrion dehòra de posita des dards e deth revolum des teucri, li treigueren era armadura des espatles.
Era-Iliada_web	Patrocle escometec furiós as teucri: tres còps les ataquèc, tau que un aute Mart, hènt terribles votzes; tres còps aucic a nau òmes.
Era-Iliada_web	E quan, parièr a un diu, escometeres, ò Patrocle, per quatau viatge, se vedec clarament que ja arribaues ara fin dera tua vida, pr’amor qu’eth terrible Febo gessec ath tòn encontre en dur combat.
Era-Iliada_web	De seguit es uelhs der eròi patiren vertige.
Era-Iliada_web	Febo Apòllo li treiguec eth casco deth cap damb traucs a manèra de uelhs, que rodèc damb sarabat enquias pès des shivaus.
Era-Iliada_web	Eth plumalh se taquèc de sang e de povàs.
Era-Iliada_web	Jamès aqueth casco, ornat damb crins de shivau, s’auie tacat queiguent en povàs, donques que protegie eth cap e eth beròi front deth divin Aquilles.
Era-Iliada_web	Alavetz Zèus permetec tanben que l’amièsse Hectòr, donques que ja era mòrt s’anaue apressant tanben ad aguest capitan.
Era-Iliada_web	A Patrocle se li trinquèc ena man era pica longa, ponderosa, grana, fornida, armada de bronze; er ample escut e era sua correja queigueren en solèr, e Apòllo desliguèc era coirassa qu’amiaue aqueth.
Era-Iliada_web	Er estonament s’apoderèc der esperit der eròi, e es sòns beròis membres perderen era fòrça.
Era-Iliada_web	Patrocle s’arturèc estonat, e alavetz li clauèc era lança ena esquia entre es espatles, eth dardan Euforbo Pantoida; eth quau depassaue a toti es dera sua edat en manejament dera pica, en art de guidar un car e ena velòça corsa, e eth prumèr còp que se presentèc damb eth sòn car entà apréner a combàter, hec quèir a vint guerrèrs des sòns respectius cars.
Era-Iliada_web	Aguest siguec, ò cavalièr Patrocle, eth prumèr que contra tu lancèc era sua lança, mès encara non te hec perir.
Era-Iliada_web	Euforbo arrinquèc era lança de herèisho; e arreculant, se barregèc damb era multitud, sense demorar a Patrocle, encara que lo vedesse desarmat; mentre aguest, vençut pes còps deth diu e peth còp dera lança, arreculaue entath grop des sòns companhs pr’amor d’evitar era mòrt.
Era-Iliada_web	Quan Hectòr vedec qu’eth magnanim Patrocle s’aluenhaue e que l’auien herit damb agudent bronze, anèc ath sòn darrèr, entre es files, e li fotèc era lança ena part inferiora deth vrente, qu’eth hèr passèc de costat a costat; e er eròi queiguec damb tarrabastalh, costant gran afliccion ara armada aquèa.
Era-Iliada_web	Dera madeisha manèra qu’eth leon escomet ena luta ath sauvatge sanglar quan ambdús luten arrogants en cim d’un monte per çò d’ua escassa hònt a on es dus vòlen béuer, e eth leon venç damb era sua fòrça ath sanglar, qu’alende desirós; atau Hectòr Priamida privèc dera vida, en tot herir-lo damb era lança, ath reforçat hilh de Meneti, qu’a tanti les auie balhat era mòrt.
Era-Iliada_web	E en vantàr-se deth trionf, proferic aguestes alades paraules:
Era-Iliada_web	Plan que òc demoraues esbauçar era nòsta ciutat, hèr captives as nòstes hemnes troianes e hèr-te-les a vier enes vaishèths entara tua pàtria.
Era-Iliada_web	Insensat!
Era-Iliada_web	Es velòci shivaus de Hectòr vòlen entath combat entà defener-les; e jo, qu’en manejament dera pica depassi a toti es bellicosi teucri, hèsqui enlà des mèns eth dia dera esclavitud; mentre qu’a tu se te minjaràn es voltors.
Era-Iliada_web	A, malerós!
Era-Iliada_web	Ne Aquilles, en èster valent, t’a ajudat.
Era-Iliada_web	Quan gesseres des naus, a on eth s’a demorat, te deuec hèr fòrça recomanacions, e te deuec parlar d’aguesta sòrta: Non tornes enes concaves naus, cavalièr Patrocle, abans d’auer trincat era coirassa que capere eth pièch de Hectòr, tacada de sang.
Era-Iliada_web	Damb febla votz li responeres, cavalièr Patrocle: “Hectòr!, vanta-te ara damb orgulhoses paraules, donques que t’an autrejat era victòria Zèus Saturn e Apòllo; es quaus me venceren aisidament, en tot trèir-me era armadura des espatles.
Era-Iliada_web	Se vint guerrèrs coma tu m’auessen atacat, toti aurien mòrt vençudi pera mia lança.
Era-Iliada_web	Ua auta causa te vau a díder, que calaràs ena tua memòria.
Era-Iliada_web	Tanlèu acabèc de parlar, era mòrt lo caperèc damb eth sòn mantèl: era amna volèc des membres e baishèc en Orto, plorant era sua sòrt pr’amor que deishaue un còs fòrt e joen.
Era-Iliada_web	E er illustre Hectòr li didec, encara que ja ère mòrt:
Era-Iliada_web	Per qué me profetizes ua mòrt orribla?
Era-Iliada_web	Dites aguestes paraules, botèc un pè sus eth cadavre, l’arrinquèc era bronzinada lança, e lo virèc d’esquia.
Era-Iliada_web	Ara seguida se filèc, damb era lança ena man, entà Automedont, eth deiforme servidor der Eacida, de pès leugèrs; mès es velòci shivaus immortaus qu’a Pelèu li balheren es dius coma esplendid present, lo treiguien ja dera batalha.
Era-Iliada_web	Non deishèc d’avertir er Atrida Menelau, estimat de Mart, que Patrocle auie perit ena luta a mans des teucri; e, armat de reludent bronze, se dauric camin entre es combatents deth dauant e comencèc a botjar-se ath torn deth cadavre pr’amor de defener-lo.
Era-Iliada_web	Dera madeisha manèra qu’era vaca primipara hè torns ath cant deth petit vedèth, bramant trendament, coma non avedada a parir; atau borie eth ròi Menelau près de Patrocle.
Era-Iliada_web	E en tot plaçar-se dauant deth mòrt, quilhada era lança e abraçat er escut, se dispausaue a aucir ad aqueth que se l’apressèsse.
Era-Iliada_web	Tanpòc Euforbo, er adreit lancèr hilh de Panto, se negligic en veir en solèr ar important Patrocle; senon que se posèc ath sòn costat e li didec a Menelau, estimat de Mart:
Era-Iliada_web	Retira-te, dèisha eth cadavre e abandona aguestes sagnoses despolhes; pr’amor que, ena discutida luta, degun des troians ne des auxiliars illustres li clauèc era sua lança a Patrocle abans qu’ac hessa jo.
Era-Iliada_web	Dèisha-me arténher immensa glòria entre es teucri.
Era-Iliada_web	Li responec plan indignat eth ròi Menelau: “Pair Zèus!
Era-Iliada_web	Que non ei bon qu’arrés se vante damb tanta supèrbia.
Era-Iliada_web	Ne era pantèra, ne eth leon, ne eth dolent sanglar qu’an gran in en pièch e son orgulhosi dera sua fòrça, se presenten tan gausadi coma es adreits lancèrs hilhs de Panto.
Era-Iliada_web	Mès eth fòrt Hiperenor, dondaire de shivaus, non seguic gaudint dera sua joenessa quan me demorèc, dempús d’injuriar-me en tot dider-me que jo èra eth mès covard deth guerrèrs danaus; e non me pensi qu’age pogut tornar damb es sòns pròpris pès ena pàtria, entà alegrar ara sua esposa e as sòns venerables pairs.
Era-Iliada_web	Atau parlèc, sense convéncer a Euforbo, que responec dident: “Menelau, escolan de Zèus, ara pagaràs era mòrt deth mèn frair, que d’era tant de vantes.
Era-Iliada_web	Deishères veuda ara sua hemna en recent talamus.
Era-Iliada_web	Causères as nòsti pairs lèrmes e dolor prigond.
Era-Iliada_web	Jo artenheria qu’aqueri malerosi deishèssen de plorar, se, en tot hèr-me a vier eth tòn cap e es tues armes, les botèssa enes mans de Panto e dera divina Frontis.
Era-Iliada_web	Dit aquerò, fotèc un còp en escut lis der Atrida; mès non podec trincar eth bronze, pr’amor qu’era punta se torcèc en tumar contra eth fòrt escut.
Era-Iliada_web	Menelau Atrida ataquèc, ath sòn torn, damb era pica, pregant ath pair Zèus, e quan anaue Euforbo a arrecular, l’ac clauèc ena part inferiora dera gòrja, possèc era asta damb era robusta man e era punta li trauessèc eth delicat còth.
Era-Iliada_web	Coma un exuberant olivèr que, plantat peth pagès en un lòc solitari a on ei abondiua era aigua, creish polit, ei breçat pes vents de tota sòrta e se capère de blanques flors; e vient còp sec era tempèsta, l’arrinque deth solèr e l’estire en tèrra; atau Menelau Atrida aucic a Euforbo, hilh de Panto e adreit lancèr, e de seguit comencèc a trèir-li era armadura.
Era-Iliada_web	Tau qu’un sauvatge leon, fidat ena sua fòrça, agarre dera vegada qu’ei en tot pèisher, ara milhor vaca, li trinque eth còth damb es fòrts dents, e en tot esbocinar-la, s’avale era sang e es entralhes; e atau es gossets e es pastors criden fòrça ath sòn entorn, mès de luenh, sense gausar vier contra era fèra pr’amor qu’eth palle temor les senhorege; dera madeisha manèra arrés auec era animositat de gésser ar encontre deth gloriós Menelau.
Era-Iliada_web	E er Atrida s’aurie hèt a vier aisidament es magnifiques armes d’Euforbo, se non ac auesse empedit Febo Apòllo; eth quau, cuelhent era figura de Mentes, capitan des cicons, ahisquèc contra aqueth a Hectòr, parièr ath velòç Mart, damb aguestes alades paraules:
Era-Iliada_web	Qu’ei de mau hèr qu’arrés les tengue e sigue amiat per eri, exceptat d’Aquilles, qu’a ua mair immortau.
Era-Iliada_web	Eth diu, en auer parlat atau, tornèc entara batalha.
Era-Iliada_web	Hectòr sentcc prigond dolor enes neres entralhes, hec un còp de uelh enes files e vedec de seguit ar Atrida que despolhaue dera armadura a Euforbo, e ad aguest, estirat en solèr e vessant sang pera herida.
Era-Iliada_web	Ara seguida, armat coma se trapaue en reludent bronze, e cridant agudentament, se dauric pas entre es combatents deth dauant coma se siguesse ua ahlama inamortabla alugada per Vulcan.
Era-Iliada_web	Eth hilh d’Atrèu panteishèc en enténer es votzes, e ath sòn magnanim esperit li didec:
Era-Iliada_web	S’abandoni aguestes magnifiques armes e a Patrocle, que per resvenja jatz aciu estirat, cranhi que s’irritarà quinsevolh danau qu’ac veigue.
Era-Iliada_web	E se per vergonha pelegi damb Hectòr e damb es teucri, coma qu’eri son molti e jo sò solet, dilhèu m’enròden; pr’amor que Hectòr, de tremolant casco, se hè a vier aciu a toti es troians.
Era-Iliada_web	Mès, per qué eth còr me hè pensar en taus causes?
Era-Iliada_web	Quan, en opausar-se ara divinitat, er òme lute damb un guerrèr protegit per bèth diu, lèu l’arribe un gran mau.
Era-Iliada_web	Atau, donc, es danaus non s’irritaràn damb jo pr’amor que me veiguen cedir a Hectòr, que lute emparat pes divinitats.
Era-Iliada_web	Mès s’enes mies aurelhes arribèsse era votz d’Aiax, valent ena luta, tornaria aciu damb eth e sonque pensaríem en lutar, encara que siguesse contra un diu, pr’amor de veir s’artenhíem arrossegar eth cadavre e autrejar-lo ath Pelida Aquilles.
Era-Iliada_web	Mentre pensaue en tot aquerò, arribèren es fòrces des teucri, comandadi per Hectòr.
Era-Iliada_web	Menelau deishèc eth cadavre e arreculèc, en tot virar-se entà darrèr de quan en quan.
Era-Iliada_web	Lèu lo vedec ara quèrra dera batalha, a on encoratjaue as sòns amics e les ahiscaue a pelejar, pr’amor que Febo Apòllo les auie bohat un gran temor.
Era-Iliada_web	Correc a trapar-lo, e en botar-se ath sòn costat, li didec aguestes paraules:
Era-Iliada_web	Vene, amic.
Era-Iliada_web	Esdeguem-nos a combàter per Patrocle mòrt, e dilhèu poiram hèr-li a vier a Aquilles eth cadavre despolhat, donques qu’es armes ja les a cuelhut Hectòr, de tremolant casco”.
Era-Iliada_web	Atau didec; e esmoiguec eth còr der aguerrit Aiax, que trauessèc de seguit es prumères files ath cant deth roienc Menelau.
Era-Iliada_web	Hectòr auie despolhat a Patrocle des magnifiques armes e se lo hège a vier en tot arrossegar-lo, pr’amor de separar-li damb er agudent bronze eth cap des espatles e autrejar eth cadavre as gossets de Troia.
Era-Iliada_web	Mès se l’apressèc Aiax damb un escut coma ua tor, e Hectòr, hent repè, arribèc en grop des sòns amics, sautèc en car e autregèc es magnifiques armes as troians entà que se les hessen a vier entà Troia, a on l’auien de balhar immensa glòria.
Era-Iliada_web	Aiax caperèc damb eth sòn escut ath hilh de Meneti e se tenguec fèrm.
Era-Iliada_web	Dera madeisha manèra qu’eth leon va ar entorn des sòns cadèths quan en amiar-les peth bòsc li gessen ar encontre es caçaires, e en balhar mòstra dera sua fòrça, baishe es paupetes e cluque es uelhs; atau corrie Aiax ar entorn der eròi Patrocle.
Era-Iliada_web	En aute costat se trapaue Menelau, estimat de Mart, qu’en sòn pièch anaue creishent eth dolor.
Era-Iliada_web	Glauc, hilh de Hipolit, capitan des licis, dirigic alavetz eth treble ròstre entà Hectòr, e lo repoteguèc damb aguestes paraules:
Era-Iliada_web	Que non te merites era tua bona fama, donques que solet te’n sabes de húger.
Era-Iliada_web	Pensa se com en futur defeneràs era ciutat e era ciutadèla, solet e sense mès ajuda qu’es òmes neishudi en Ilion.
Era-Iliada_web	Cap des licis a de pelejar ja contra es danaus en favor dera ciutat, pr’amor que non s’arregraís eth hèt de lutar tostemp e sense pòsa contra er enemic.
Era-Iliada_web	Com, ò crudèu, sauvaràs ena multitud a un escur combatent, se dèishes que Sarpedon, òste e amic tòn, sigue presa e butin des aquèus?
Era-Iliada_web	Tant que siguec viu, prestèc grani servicis ara ciutat e a tu madeish; e ara non gauses separar deth sòn cadavre as gossets.
Era-Iliada_web	Plan per aquerò, s’es licis m’aubedissen, tornaríem entara nòsta pàtria, e era roïna mès espaventosa menaçarie a Troia.
Era-Iliada_web	Mès, s’ara auessen es troians eth valor audaç e intrepid que sòlen mostrar aqueri que pera pàtria sostien batalhes e lutes damb es enemics, lèu arrossegaríem eth cadavre de Patrocle enquia Ilion.
Era-Iliada_web	E tanlèu eth còs d’aguest siguesse retirat deth camp e amiat entara gran ciutat de Priam, es aquèus mos autrejarien, entà rescatar-lo, es beròies armes de Sarpedon, e taben poiríem amiar entà Troia eth cadavre der eròi; pr’amor que Patrocle siguec escudèr der aquèu mès valent que i a enes naus, coma ne son tanben es sues tropes, que combaten còs a còs.
Era-Iliada_web	En tot guardar-lo damb ròstre trèble, responec Hectòr, de tremolant casco: “Glauc!
Era-Iliada_web	Per qué, en èster coma ès, parles damb tanta supèrbia?
Era-Iliada_web	Ò dius!
Era-Iliada_web	Te hèja er òme mès senat de guairi viuen ena fertila Licia, e ara me cau repotegar-te per çò que pensères e dideres en assegurar que non posqui tier era escometuda deth gran Aiax.
Era-Iliada_web	Jamès m’espauric era batalha, ne eth sarabat de shivaus; mès tostemp eth pensament de Zèus, qu’amie era egida, ei mès eficaç qu’eth des òmes, e eth diu met en hujuda ath baron esforçat e li trè aisidament era victòria, encara qu’eth madeish l’age ahiscat a combàter.
Era-Iliada_web	Quan atau auec parlat, exortèc as teucri, hènt granes votzes: “Troians, licis, dardans que còs a còs pelejatz!
Era-Iliada_web	Dites aguestes paraules, Hectòr, de tremolant casco, gessec dera funèsta batalha, e corrent damb leugèra planta, artenhèc lèu e non guaire luenh as sòns amics qu’amiauen entara ciutat es magnifiques armes de Pelèu.
Era-Iliada_web	Aquiu, dehòra deth luctuós combat, s’arturèc e se cambièc d’armadura: autregèc era pròpria as bellicosi troians, pr’amor de que la deishèssen ena sagrada Ilion, e se vestic es armes divines d’Aquilles, qu’es dius auien balhat a Pelèu, e aguest, ja ancian, cedic ath sòn hilh, que non les aurie d’usar tant de temps que, en usar-les, arribèsse era vielhesa.
Era-Iliada_web	Quan Zèus, qu’amolone es bromes, vedec que Hectòr se vestie es armes deth divin Pelida, botjant eth cap, parlèc damb eth madeish e didec:
Era-Iliada_web	Non penses ena mòrt, que ja se trape près de tu, e te vestisses es armes divines d’un òme plan valent que toti cranhen.
Era-Iliada_web	Qu’as aucit ath sòn amic, tan brave coma fòrt, e l’as trèt ignominiosament era armadura deth cap e des espatles.
Era-Iliada_web	Didec Saturn, e baishèc es neres celhes en senhau d’assentiment.
Era-Iliada_web	Era armadura d’Aquilles l’anèc ben a Hectòr, s’apoderèc d’aguest un terrible furor bellic, e es sòns membres se refortilhèren; e er eròi, hènt fòrtes votzes, filèc es sòns passi entàs aliats illustres e se presentèc dauant d’eri damb es reludentes armes deth magnanim Pelida.
Era-Iliada_web	S’apressèc a cada un des sòns capitans pr’amor d’encoratjar-les (a Mestles, Glauc, Medonte, Tersilòc, Asteropèu, Disenor, Hipotoo, Forcis, Cromi e er endonviaire Enome) e les ahisquèc damb aguestes alades paraules:
Era-Iliada_web	Que non a estat peth desir ne peth besonh d’amassar un revolum de gent per çò que vos è het a vier des d’es vòstes ciutats; senon entà que defenetz coratjosament des bellicosi aquèus as esposes e as trendes mainatges des troians.
Era-Iliada_web	Ara que cada un se tengue de cara e ataque ar enemic, encara que morisque, o se sauve; que taus son es sòrts dera guèrra.
Era-Iliada_web	Atau parlèc.
Era-Iliada_web	Toti escometeren damb piques quilhades contra es danaus, pr’amor qu’auien granes esperances d’arrincar eth còs de Patrocle des mans d’AiaxTelamoni.
Era-Iliada_web	Insensati!
Era-Iliada_web	Sus eth madeish cadavre, Aiax hec perir a molti d’eri, e aguest eròi li didec alavetz a Menelau, valent ena luta:
Era-Iliada_web	Ja non demori que gescam damb vida d’aguesta batalha.
Era-Iliada_web	Ne cranhi tant peth cadavre de Patrocle, que assadorarà en Troia as gossets e audèths rapinaires, coma pera tua tèsta e pera mia; donques qu’eth bromadís dera guèrra, Hèctòr, ac capère tot, e a nosati mos demore ua mòrt crudèu.
Era-Iliada_web	Au, crida as mès valents danaus, s’ei que quauqu’un te pòt enténer”.
Era-Iliada_web	Atau s’exprimic.
Era-Iliada_web	Menelau, valent ena luta, non siguec desaubedient; e lheuant ua fòrta votz, les didec as danaus:
Era-Iliada_web	Que m’ei de mau hèr veir a cada un des capitans.
Era-Iliada_web	Tan gran ei eth combat que s’a entamenat aciu!
Era-Iliada_web	Mès apressatz-vos vosati, en tot indignar-vos en vòste còr per çò de qué Patrocle arribe a èster ua jogalha entàs gossets troians”.
Era-Iliada_web	Taus sigueren es sues paraules.
Era-Iliada_web	L’entenec de seguit eth velòç Aiax d’Oilèu, e acodic abans qu’arrés, corrent a trauèrs deth camp.
Era-Iliada_web	Lo seguiren Idomenèu e eth sòn escudèr Meriones, parièr ar omicida Mart.
Era-Iliada_web	E qui poirie retier ena memòria e díder es nòms de guairi aquèus anèren arribant entà encoratjar era luta?
Era-Iliada_web	Es teucri ataquèren sarradi, damb Hectòr ath cap.
Era-Iliada_web	Coma en ua desbocadura d’un arriu qu’es celestiaus ploges neurissen, es granes ondades tumen bramant contra eth corrent deth madeish, e vèssen en mar e es nautes arribes ressonen ar entorn; damb ua cridadissa tan grana marchauen es teucri.
Era-Iliada_web	Mentretant, es aquèus s’estauen fèrms ath torn deth cadavre deth hilh de Meneti, sauvant eth madeish coratge e defenent-se damb es escuts de bronze; e Zèus enrodèc d’espessa broma es sòns reludents cascos, pr’amor que jamès auie auut en òdi ath hilh de Meneti mentre viuec e siguec servidor d’Aquilles, e alavetz vedie damb desplaser qu’eth cadavre podesse èster jogalha des gossets troians.
Era-Iliada_web	Plan per aquerò eth diu ahiscaue as companhs entà que lo defenessen.
Era-Iliada_web	Ara prumeria, es teucri refusèren as aquèus, de uelhs vius, e aguesti deishant de cornèr ath mòrt, hugeren espauridi.
Era-Iliada_web	E encara qu’es capinauts teucri non artenheren aucir damb es sues lances a cap aquèu, coma desirauen, comencèren a arrossegar eth cadavre.
Era-Iliada_web	Trauessèc er eròi es prumères files, e parièr ena sua bravesa ath sanglar qu’en monte esparg aisidament, hènt torns pes matarrassi, as gossets e as alègres gojats dera madeisha manèra er illustre Aiax, hilh der illustre Telamon, escometec e dispersèc es falanges troianes que s’agitauen ath torn de Patrocle en decidit prepaus de hèr-lo-se a vier ena ciutat e arténher glòria.
Era-Iliada_web	Hipotoo, hilh illustre deth pelasgi Leto, l’auie estacat ua correja ath cauilhar de Patrocle, ar entorn des tendons; e arrossegaue eth cadavre peth pè, a trauèrs deth dur combat, pr’amor de cuélher simpatia damb Hectòr e damb es teucri.
Era-Iliada_web	Lèu l’arribèc un malastre, que d’eth arrés, encara qu’ac desiresse, podec desliurar-lo.
Era-Iliada_web	Pr’amor qu’eth hilh de Telemon, en tot escometer-lo entre era gent, lo heric d’apròp a trauèrs deth casco de bronzinades mentonères; eth casco, ornat damb un plumalh de crins de shivau, se trinquèc en recéber eth còp dera gran lança manejada pera robusta man; e eth cervèth gessec sagnós pera herida, ath long dera asta; eth guerrèr perdec es fòrces, deishèc anar des sues mans entath solèr eth pè der resistent Patrocle, e queiguec capenjós, ath cant deth cadavre, luenh dera fertila Larisa; e atau non podec pagar as sòns progenitors er elevatge, ne siguec longa era sua vida, pr’amor que peric vençut pera lança deth magnanim Aiax.
Era-Iliada_web	Hectòr lancèc, ath sòn torn, era reludenta lança; mès Aiax, en encuedar-se’n, se hec enlà, e era bronzinada arma artenhec a Esquedi, hilh deth magnanim Ifetese, eth mès valent des focenci, qu’auie era sua casa ena celèbra Panope e regnaue sus molti òmes: se clauèc era punta dejós dera clavicula e, en trauessar-la, gessec pera espatla.
Era-Iliada_web	Eth guerrèr queiguec damb tarrabastalh, e es sues armes ressonèren.
Era-Iliada_web	Aiax heric ath miei deth vrentre ar aguerrit Forcis, hilh de Fenope, que defenie eth cadavre de Hipotoo, e treigueren des sues espatles es respectiues armadures.
Era-Iliada_web	Alavetz es teucri aurien tornat a entrar en Ilion, escometudi pes bellicosi aquèus e vençudi pera sua covardia; e es aquèus aurien artenhut glòria, contra era volontat de Zèus, per çò dera sua fortalesa e deth sòn valor.
Era-Iliada_web	Mès Apòllo ahisquèc a Enèes, cuelhent era figura der erald Perifant Epitida, qu’auie envielhit en tot hèr de precon ena casa deth pair der eròi e sabie balhar salutosi conselhs.
Era-Iliada_web	Atau transfigurat, parlèc Apòllo, hilh de Zèus, dident:
Era-Iliada_web	De quina manèra poiries sauvar era excèlsa Ilion, enquia e tot se i siguesse en contra un diu?
Era-Iliada_web	Dera madeisha manèra qu’ac è vist hèr a diuèrsi barons que fidauen ena sua fòrça e vigor, ena sua bravesa e en revolum de tropes formades per un pòble intrepid.
Era-Iliada_web	D’aguesta sòrta parlèc.
Era-Iliada_web	Enèes, en veir ath sòn dauant ar arquèr Apòllo, en arreconeisher- lo, e a granes votzes, li didec a Hectòr:
Era-Iliada_web	Qu’ei ua vergonha qu’entrem en Ilion, acaçadi pes bellicosi aquèus e vençudi pera nòsta covardia.
Era-Iliada_web	Ua divinitat m’a vengut a díder que Zèus, er arbitre suprèm, serà encara era nòsta ajuda ena batalha.
Era-Iliada_web	Anem, donc, dret de cap as danaus, pr’amor de qué non se hèsquen a vier tranquillament entàs naus eth cadavre de Patrocle”.
Era-Iliada_web	Atau parlèc; e sautant plan mès enlà des combatents deth dauant, s’arturèc.
Era-Iliada_web	Es teucri virèren era cara s’acarèren damb es aquèus.
Era-Iliada_web	Alavetz Enèes li fotèc un còp de lança a Leocrite, hilh d’Arisbant e companh valent de Licomedes.
Era-Iliada_web	En veder-lo estirat en tèrra, cuelhec pietat Licomedes, estimat de Mart; e, en arturar-se plan près der enemic, lancèc era reludenta lança, heric dejós deth diafragma a Apisaon Hipasida, pastor d’òmes, e li deishèc es jolhs sense fòrça: aguest guerrèr venguie dera fertila Peonia, e ère, dempús d’Asteropèu, eth que mès destacaue en combat.
Era-Iliada_web	Lo vedec quèir eth bellicós Asteropèu, e cuelhut de pietat, correc entada eth, prèst a lutar contra es danaus.
Era-Iliada_web	Mès que non li siguec possible, pr’amor que guairi enrodauen pertot a Patrocle, se caperauen damb es escuts e lançauen es lances.
Era-Iliada_web	Aiax recorrie es files e daue moltes ordes: ordenaue qu’arrés arreculèsse, abandonant eth cadavre; ne s’auancèsse as auti aquèus, senon que toti enrodèssen ath mòrt e lutèssen d’apròp.
Era-Iliada_web	Atau les ac didie eth gran Aiax.
Era-Iliada_web	Era tèrra ère adaiguada de sang e morien, uns darrèr des auti, molti troians, poderosi aliats, e danaus; pr’amor qu’aguesti darrèrs non lutauen sense vessar sang, encara que semblaue qu’èren en mens nombre perque sajauen tostemp de defener-se reciprocament ath miei dera gent, pr’amor d’evitar era crudèu mòrt.
Era-Iliada_web	Atau combatien, damb eth lardor deth huec.
Era-Iliada_web	Que non auries dit qu’existissen eth solei e era lua, pr’amor que se trapauen caperadi pera broma toti es guerrèrs illustres e lutauen ath torn deth cadavre de Patrocle.
Era-Iliada_web	Es auti teucri e aquèus, de beròies armadures, liures dera escurina, pelejauen jos eth cèu seren: es viui arrais deth solei herien eth camp, sense qu’apareishesse cap broma sus era tèrra ne enes montanhes, e eri combatien e descansauen alternatiuament, en tot trapar-se a grana distància es uns des auti e sajar de desliurar-se des traits que les dirigien es contraris.
Era-Iliada_web	E mentretant, es deth centre patien fòrça maus per çò dera broma baisha e deth combat, e es mès valents èren pataquejadi peth crudèu bronze.
Era-Iliada_web	Dus barons importants, Trasimedes e Antilòc, ignorauen encara qu’er illustre Patrocle auesse mòrt e se pensauen que lutaue damb es teucri ena prumèra fila.
Era-Iliada_web	Ambdús, encara que se n’encuedauen de qué es sòns companhs èren mòrts o derrotadi, pelejauen separadament des auti; donques qu’atau les ac auie ordenat Nestòr, quan dès es neres naus les envièc entara batalha.
Era-Iliada_web	Pendent tot eth dia tengueren era gran batalha e eth crudèu combat.
Era-Iliada_web	Qu’auien es pès cansadi e sudadi, e tanben es cames e es jolhs, e tacadi de povàs es uelhs e es mans, guairi lutauen ar entorn deth valent servidor der Eacida, de pès leugèrs.
Era-Iliada_web	Dera madeisha manèra qu’un òme balhe as obrèrs, entà que l’estiren, ua pèth grana de taure caperada de greish; e eri, agarrant-la, se boten ath sòn entorn, e tirassant toti ath còp ges era umiditat, penetre eth greish e era pèth quede perfèctament estirada per toti es costats; atau estirauen aqueri deth cadavre entà aciu e entà delà, en un espaci redusit, e auien granes esperances d’arrossegar-lo es teucri entà Ilion, e es aquèus entàs concaves naus.
Era-Iliada_web	Un rambalh herotge se produie ath torn deth mòrt; e ne Mart, qu’ahisque as guerrèrs, ne Minerva per airosa que siguesse, aurien trapat arren que repotegar-li, s’ac auessen presenciat.
Era-Iliada_web	Tan funèst combat d’òmes e shivaus costèc Zèus aqueth dia sus eth cadavre de Patrocle.
Era-Iliada_web	Non s’imaginaue qu’auesse mòrt, senon que tornarie viu dempùs d’auer-se apressat enes pòrtes; pr’amor que tanpòc demoraue que cuelhessen era ciutat, ne solet, ne damb eth madeish.
Era-Iliada_web	Atau l’ac auie entenut fòrça còps a sa mair quan, en parlar-li a despart des auti, li revelaue eth pensament deth gran Zèus.
Era-Iliada_web	Mès alavetz era divessa non l’anoncièc eth gran malastre que venguie d’arribar: era mòrt deth companh que mès estimaue.
Era-Iliada_web	Es combatents, brandint ahilades lances, s’escometien de contunh ath torn deth cadavre; e s’aucien es uns as auti.
Era-Iliada_web	E i auec bèth un, entre es aquèus, que parlèc d’aguesta sòrta:
Era-Iliada_web	Non serie entà vosati ua accion gloriosa, era de tornar enes concaves naus.
Era-Iliada_web	E ath sòn torn, bèth un des magnanims teucri, didie atau: “Ò amics!
Era-Iliada_web	Damb taus paraules encoratjauen eth valor des sòns companhs.
Era-Iliada_web	Seguie eth combat, e eth dur tarrabastalh arribaue ath cèu de bronze, a trauèrs de infecond etèr.
Era-Iliada_web	Es shivaus d’Aquilles plorauen, dehòra deth camp de batalha, dès que se’n saberen de qué eth sòn menaire auie estat lançat en povàs per Hectòr, aucidor d’òmes.
Era-Iliada_web	Per mès qu’Automedont, hilh valent de Diores, les foetaue damb eth flexible soriac e les dirigie paraules, ja suaus, ja menaçaires, non volien tornar entà darrèr, entàs naus e eth vast Helespon, ne filar-se entàs aquèus qu’èren en tot lutar.
Era-Iliada_web	Coma era colomna se tie fèrma sus eth tumulus d’un baron defuntat o dùa matrona, autant de quiets s’estauen aqueri damb eth magnific car.
Era-Iliada_web	Ajocauen eth cap, des sues paupetes gessien ardentes lèrmes que damb eres plorauen era pèrta deth menaire, e es fòrts crins èren tacadi e queigudi en ambdús costats dera joata.
Era-Iliada_web	En veder-les plorar, Saturn cuelhec pietat d’eri, botgèc eth cap, e parlant damb eth madeish, didec:
Era-Iliada_web	Per qué vos autrejam ath rei Pelèu, a un mortau, en èster vosati exempti dera vielhesa e dera mòrt?
Era-Iliada_web	Dilhèu entà que cuelhéssetz pena entre es miserables mortaus?
Era-Iliada_web	Pr’amor que no i a un èssèr mès malerós qu’er òme, entre guairi alenden e se botgen sus era tèrra.
Era-Iliada_web	Hectòr Priamida non serà amiat per vosati en beròi car; non ac vau a perméter.
Era-Iliada_web	Dilhèu non ei pro que s’age apoderat des armes e se vante d’aguesta manèra?
Era-Iliada_web	Balharè fòrça as vòsti jolhs e ath vòste esperit, entà que vos hescatz a vier san e en bona santat a Automedont des dera batalha enquias concaves naus.
Era-Iliada_web	Tau didec, e bohèc grana fòrça as shivaus: secodiren aguesti eth povàs des crins e arrosseguèren velòçament eth leugèr car entàs teucri e es aquèus.
Era-Iliada_web	Automedont, encara qu’aclapat pera sòrt deth sòn companh, volie combàter des deth car, e damb es shivaus se lançaue contra er enemic coma eth voltor contra es auques; e damb era madeisha facilitat hugie deth revolum des teucri, que les escometie entà agarrar-les.
Era-Iliada_web	Lo vedec fin finau eth sòn companh Alcimedont, hilh de Laerces Hemonida, e en tot botar-se darrèr deth car, li didec a Autodemont:
Era-Iliada_web	Quin diu t’a bohat tan inutil prepaus e t’a privat deth tòn bon sen?
Era-Iliada_web	Per qué, estant solet, combates damb es teucri ena prumèra fila?
Era-Iliada_web	Li responec Autodemont, hilh de Diores: “Alcimedont!
Era-Iliada_web	Mès que ja era mòrt e eth destin l’artenheren.
Era-Iliada_web	Atau parlèc.
Era-Iliada_web	Alcimedont, pujant ara prèssa en velòç car, agarrèc eth soriac e es retnes, e Automedont sautèc en solèr.
Era-Iliada_web	Se n’encuedèc er illustre Hectòr, e de seguit li didec a Enèes, qu’ère ath sòn costat:
Era-Iliada_web	Veigui qu’es shivaus der Eacida, leugèr de pès, campen de nauèth amiadi per menaires febles.
Era-Iliada_web	Didec; e eth valerós hilh d’Anquises non deishèc d’aubedir-lo.
Era-Iliada_web	Ambdús passèren entà dauant, protegint es sues espatles damb solids escuts de pèths seques de buèu, caperades damb ua gròssa capa de bronze.
Era-Iliada_web	Les seguiren Cromi e Arete, semblable a un diu, qu’auien granes esperances d’aucir as menaires e hèr-se a vier es shivaus de long còth.
Era-Iliada_web	Insensati!
Era-Iliada_web	Que non s’auien d’escapar d’Autodemont sense vessar sang.
Era-Iliada_web	Aguest, pregant ath pair Zèus, aumplic de fòrça e vigor es neres entralhes.
Era-Iliada_web	E de seguit li didec a Alcimedont, eth sòn fidèu companh:
Era-Iliada_web	Non tengues es shivaus luenh de jo, senon tant apròp que posca sénter eth sòn alend sus era mia espatla.
Era-Iliada_web	Quan auec dit aquerò, cridèc as dus Aiaces e a Menelau: “Aiaces, capitans des aquèus!
Era-Iliada_web	Menelau!
Era-Iliada_web	Deishatz as mès fòrts er encargue d’enrodar ath mòrt e de defener-lo, refusant as enemics; e vietz vosati a desliurar-mos deth crudèu dia a nosati qu’encara viuem, pr’amor que vien entad aguest lòc, corrent a trauèrs deth luctuós combat, Hectòr e Enèes, que son es mès valents des teucri.
Era-Iliada_web	Ena man des dius qu’ei çò que s’age de passar.
Era-Iliada_web	Dera madeisha manèra qu’un joen herís damb ahilada destrau a un buèu sauvatge per darrèr des còrnes, li braque es nèrvis e er animau hè un bot e què; atau eth teucre sautèc e queiguec capensús, e era agudenta lança, vibrant encara enes sues entralhes, lo deishèc sense fòrça enes membres.
Era-Iliada_web	Hectòr lancèc era reludenta lança contra Automedont; mès aguest, coma que la vedie vier, evitèc eth patac en tot inclinar-se entà dauant: era fòrta lança se clauèc en solèr ath sòn darrèr, e era viròla tremolaue; mès lèu era impetuosa arma perdec era fòrça.
Era-Iliada_web	E s’aurien escometut d’apròp damb es espades, se non les auessen obligat a separar-se es dus Aiaces; es quaus, enventidi, se dauriren pas entre era gent e acodiren dauant des votzes deth sòn amic.
Era-Iliada_web	Qu’aueren pòur Hector, Enèes e eth deiforme Cromi, e, hènt repè, deishèren a Arete, que jadie en solèr damb eth còr trauessat.
Era-Iliada_web	Automedont, parièr ath velòç Mart, lo despolhèc des armes; e vantant-se, prononcièc aguestes paraules:
Era-Iliada_web	Dit aquerò, cuelhec e botèc en car es sagnoses despolhes, e de seguit pugèc en car, damb es pès e es mans sagnoses coma eth leon que s’a avalat un taure.
Era-Iliada_web	De nauèth se dauric ua luta acarnassida, funèsta, luctuosa, ar entorn de Patrocle.
Era-Iliada_web	Ahisquèc era luta Minerva, que venguec deth cèu, enviada entà ajudar as danaus peth poderós Zèus, qu’era sua pensada auie cambiat.
Era-Iliada_web	Dera manèra que Zèus esten en cèu eth roienc arcolan, coma senhau d’ua guèrra o d’un iuèrn tan hered qu’obligue a suspéner es trabalhs deth camp e entristís as vegades; atau era divessa, enrodada en porporada broma, penetrèc pes tropes aquèes e encoratgèc a cada guerrèr.
Era-Iliada_web	Prumèr dirigic es sòns passi entath fòrt Menelau, hilh d’Atrèu, que se trapaue apròp; e cuelhent era figura e votz infatigabla de Fenix, l’exortèc dident:
Era-Iliada_web	Li responec Menelau, valent ena luta: “Pair Fenix, ancian respectable!
Era-Iliada_web	Pro que Minerva me bohèsse fòrça e me desliurèsse dera fòrça des traits.
Era-Iliada_web	Atau s’exprimic.
Era-Iliada_web	Minerva, era divessa des ludents uelhs, en tot vantar-se de qué aqueth la nomentèsse era prumèra entre totes es divinitats, li balhèc fòrça as espatles e as jolhs, e bohèc en sòn piech era audàcia dera mosca, que, encara que sigue esforiada fòrça còps, torne a picar pr’amor qu’era sang umana l’ei agradiua; d’ua audàcia semblabla aumplic era divessa es neres entralhes der eròi.
Era-Iliada_web	S’endralhèc Menelau entath cadavre de Patrocle e lancèc era reludenta lança.
Era-Iliada_web	De seguit, Menelau Atrida, arrosseguèc eth cadavre dès es teucri entà on se trapauen es sòns amics.
Era-Iliada_web	Apòllo ahisquèc a Hectòr, en tot botar-se ath sòn costat dempús de cuélher era figura de Fenelop Asiada; aguest auie era casa en Abido, e ère eth mès estimat des sòns òstes.
Era-Iliada_web	Atau transfigurat, didec er arquèr Apòllo:
Era-Iliada_web	Taus sigueren es sues paraules, e ua nera broma de pena enrodèc a Hectòr, que de seguit trauessèc es prumères files, caperat de reludent bronze.
Era-Iliada_web	Alavetz eth Saturn cuelhec era esplendida egida floquejada, caperèc de bromes eth Ida, lampegèc e tronèc fòrtament, agitèc era egida, e balhèc era victòria as teucri, en tot botar en hujuda as aquèus.
Era-Iliada_web	Eth prumèr que hugec siguec Penelèu, eth beòci, per çò d’auer recebut ua petita herida ena espatla; Polidamant, en apressar-se ada eth, li lancèc era lança, que l’esbocinèc era peth e l’arribèc enquiath uas.
Era-Iliada_web	Hectòr, ath sòn torn, heric en canèth e deishèc dehòra de combat a Leite, hilh deth magnanim Alectrion; eth quau hugent espaurit e guardant ath sòn entorn, donques que ja non demoraue que damb era lança podesse combàter damb es teucri.
Era-Iliada_web	Contra Hectòr, que perseguie a Leite, lancèc Idomenèu era sua lança e li fotèc un còp en pièch dera coirassa, ath costat dera popeta; mès se trinquèc aquera ena union dera asta damb et hèr; e es teucri cridèren.
Era-Iliada_web	Hectòr dirigic era sua lança contra Idomenèu Deucalida, qu’anaue en un car; e manquèc pòc que non l’acertèsse; mès eth bronze se clauèc en Ceran, escudèr e menaire de Meriones, ath quau acompanhaue dès que partiren dera ben bastida Licto.
Era-Iliada_web	Idomenèu gessec aqueth dia des concaves naus coma fantassin; e aurie balhat as teucri un gran trionf, se non auesse arribat Ceran guidant es velóci shivaus; aguest siguec eth sòn sauvador, pr’amor que lo desliurèc deth dia crudèu perdent era vida a mans de Hectòr, aucidor d’òmes.
Era-Iliada_web	A Ceran, donc, lo heric Hectòr dejós dera maishèra e dera aurelha: era punta dera lança li hec sautar es dents e li trauessèc era lengua.
Era-Iliada_web	Eth guerrèr queiguec en solèr, e deishèc qu’es retnes venguessen en tèrra.
Era-Iliada_web	Meriones, en tot inclinar-se, les recuelhec, e li didec a Idomenèu:
Era-Iliada_web	Atau parlèc; e Idomenèu foetèc as shivaus de beròis crins, en tot guidar-les entàs concaves naus, pr’amor qu’eth temor l’auie entrat en còr.
Era-Iliada_web	Non se passèc inavertit ath magnanim Aiax e a Menelau que Zèus autregesse era victòria incerta as teucri.
Era-Iliada_web	E eth gran Aiax Telamoni siguec eth prumèr a díder:
Era-Iliada_web	Enquia e tot eth mès pèc coneisherie qu’eth pair Zèus afavorís as teucri.
Era-Iliada_web	Au, pensem se com podem trèir eth cadavre e tornem, entà alegrar as nòsti amics, que deuen èster afligidi guardant entà aciu, e solide que pensen que ja non podem resistir era fòrça e es invictes mans de Hectòr, aucidor d’òmes, e lèu mos calerà refugiar enes neres naus.
Era-Iliada_web	Pro que bèth amic avisèsse ath Pelida, donques que non me pensi que se’n sàpie dera infausta naua de qué a mòrt eth sòn amic estimat.
Era-Iliada_web	Mès que non posqui veir entre es aquèus ad arrés capable de hè’c, caperadi coma son pera broma òmes e shivaus.
Era-Iliada_web	Pair Zèus!
Era-Iliada_web	Tau didec; e eth pair, pietós per veder-lo vessar lèrmes, dissipèc de seguit era escurina e hec enlà era broma baisha.
Era-Iliada_web	Ludec eth solei e tota era batalha quedèc alugada.
Era-Iliada_web	E alavetz didec Aiax a Menelau, valent ena luta:
Era-Iliada_web	Taus sigueren es sues paraules; e Menelau, valent ena luta, aubedic e se n’anèc.
Era-Iliada_web	Dera madeisha manèra que s’aluenhe der estable un leon, dempús d’irritar as gossets e as òmes que, susvelhant pendent tota era net, non l’an deishat minjar es grassi buèus (er animau, avid de carn, escometie, mes non artenhèc arren pr’amor qu’audaces mans li lancèren fòrça flèches e tèdes alugades entà que cuelhesse pòur, a maugrat de qué ère enferonit) e en hèr dia se’n va damb eth còr afligit; de tau mala encolia, Menelau, valent ena luta, se desseparaue de Patrocle, pr’amor que sentie gran temor de qué es aquèus, vençudi pera pòur, l’abandonèssen e siguesse presa des enemics.
Era-Iliada_web	E l’ac recomanèc fòrça a Meriones e as Aiaces en tot dider-les:
Era-Iliada_web	Meriones!
Era-Iliada_web	Dit aquerò, eth ròi Menelau partic virant es uelhs pertot coma era agla (er audèth, sivans diden, de guardada mès perspicaça entre totes es que vòlen peth cèu), ara quau, enquia e tot estant enes nautades, non li passe inavertida ua lèbe de pès leugèrs estirada dejós d’un arbilhon espés, e se lance sus era e en un virament de uelhs l’agarre e li trè era vida; dera madeisha manèra, ò Menelau, escolan de Zèus, es tòns ludents uelhs se dirigien entà toti es costats, entre eth revolum de gent des sòns companhs, pr’amor de veir se podie trapar viu ath hilh de Nestòr.
Era-Iliada_web	Lèu lo vedec ena quèrra deth combat, a on encoratjaue as sòns companhs e les ahiscaue a pelejar.
Era-Iliada_web	E, en arturar-se ath sòn costat, li parlèc atau eth ròi Menelau:
Era-Iliada_web	Supausi que tu madeish coneisheràs, sonque damb hèr ua guardada, qu’un diu mos mane era derròta as danaus e qu’era victòria se decidís entàs teucri.
Era-Iliada_web	Qu’a mòrt eth mès valent aquèu, Patrocle, e es danaus lo trapen mens.
Era-Iliada_web	Atau didec.
Era-Iliada_web	S’estrementic Antilòc en entener-lo, e s’estèc ua estona sense poder parlar, se l’aupliren es uelhs de lèrmes e era votz sonora se li braquèc.
Era-Iliada_web	Mès non per aquerò deishèc de complir era orde de Menelau: autregèc es armes a Laodoc, er illustre companh qu’ath sòn costat governaue as solipèdes shivaus, se metec a córrer, e gessec deth combat, plorant, entà dar era trista naua ath Pelida Aquilles.
Era-Iliada_web	Que non voleres, ò Menelau, escolan de Zèus, demorar-te aquiu entà ajudar as fatigadi companhs d’Antilòc, encara qu’es pilis trapèren mens ath sòn cap.
Era-Iliada_web	Menelau les envièc ath divin Trasimedes, e tornant ath mès córrer entath cadavre de Patrocle, s’arturec ath cant des Aiaces, e les didec:
Era-Iliada_web	Li responec Aiax Telamoni: “Qu’està ben tot aquerò qu’as dit, illustre Menelau.
Era-Iliada_web	Tu e Meriones calatz-vos de seguit, lheuatz eth cadavre e treiguetz-lo dera batalha.
Era-Iliada_web	Atau didec.
Era-Iliada_web	Aqueri agarrèren ath mòrt e lo lheuèren plan naut; e cridèc era armada teucra en veir qu’es aquèus lheuauen eth cadavre.
Era-Iliada_web	Escometeren es teucri coma es gossets que, en tot auançar-se as joeni caçaires, acacen ath sanglar herit: dera madeisha manèra que corren aguesti darrèr deth sanglar e desiren esbocinar-lo, mès quan er animau, fidat ena sua fòrça, se vire, arreculen e espauridi s’escampilhen; atau es teucri seguien en grop e herien as aquèus damb es espadcs e lances de dobla lama, mès quan es Aiaces virèren era cara e s’arturèren, a toti se les mudèc eth color dera cara e arrés gausèc auançar entà disputar-les eth cadavre.
Era-Iliada_web	D’aguesta manèra es dus capitans amiauen ara prèssa eth cadavre dès era batalha entàs concaves naus.
Era-Iliada_web	Darrèr sòn s’entamenèc un gran combat: coma eth huec que se cale en ua ciutat, se lhèu de pic e lutz, e es cases s’esbaucen entre granes ahlames qu’eth vent, enforismat, botge; atau, un òrre sarabat de shivaus e guerrèrs acompanhaue ad aqueri que s’anauen retirant.
Era-Iliada_web	Dera madeisha manèra qu’uns muls vigorosi trèn deth bòsc e arrossèguen per aspre camin ua biga o un gran soc destinat a pau de vaishèth, e esdeguen eth pas, mès era sua animositat ei aclapada peth cansament e era sudor; atau, ambdús capitans transportauen animadament eth cadavre.
Era-Iliada_web	Tau que vòle ua volada de parrats o corbassi, hènt terribles sorriscles, quan ven ar esparvèr qu’amie era mòrt as auderèths; atau alavetz es aquèus, perseguidi per Hectòr e Enèes, corrien cridant orriblament e se desbrembauen de combàter.
Era-Iliada_web	Moltes armes beròies des danaus que hugien queigueren en fossat e enes vòres, e era batalha seguie sense pòsa.
Era-Iliada_web	Tant qu’es teucri e es aquèus lutauen damb er ardor d’ardenta ahlama, Antilòc, messatgèr de velòci pès, anèc ara cèrca d’Aquilles.
Era-Iliada_web	Lo trapèc ath cant des naus, de nautes popes, e ja er eròi auie era presentida de çò que s’auie passat; donques que, panteishant, li parlaue atau ath sòn magnanim esperit:
Era-Iliada_web	Per qué es aquèus, de longa cabeladura, tornen a èster vençudi, e corren espauridi pera planhèra de cap as naus?
Era-Iliada_web	Cranhi qu’es dius m’agen costat eth malastre crudèu entath mèn còr, que m’anocièc era mia mair en dider-me qu’eth mès valent des mirmidons deisharie de veir era lum deth solei, a mans des teucri, abans que jo me morissa.
Era-Iliada_web	Plan que òc a mòrt er esforçat hilh de Meneti.
Era-Iliada_web	Malerós!
Era-Iliada_web	Mentre pensaue en tot aquerò, arribèc eth hilh der illustre Nestòr; e damb totes es lèrmes des sòns uelhs, li balhèc era trista notícia:
Era-Iliada_web	Que te’n saberàs d’ua infausta naua, d’ua causa que non s’aurie d’auer passat.
Era-Iliada_web	Atau didec; e ua nera broma de pena enrodèc a Aquilles.
Era-Iliada_web	Er eròi cuelhec cendre damb es dues mans e vessant-la sus eth sòn cap, enlordic eth graciós ròstre e taquec era divina tunica; dempús s’estirèc en povàs, ocupant un gran espaci, e damb es mans se chinaue es peus.
Era-Iliada_web	Es esclaues qu’Aquilles e Patrocle cautivèren gesseren afligides; e sorrisclant, enrodèren a Aquilles; totes se pataquejauen eth pièch e sentien aflaquir-se es sòns membres.
Era-Iliada_web	Antilòc tanben se planhie, vessaue lèrmes e tenguie des mans a Aquilles, qu’eth sòn gran còr se des.heiguie en alendades, per pòur de qué se braquèsse era gòrja damb eth hèr.
Era-Iliada_web	Hec Aquilles un terrible gemiment; l’entenec era sua venerabla mair, que se trapaue ath hons deth mar, ath costat der ancian pair, e s’estarnèc en somics; e guaires divesses nereides i auie en aqueres prigondors, totes s’amassèren ath sòn entorn.
Era-Iliada_web	Aquiu i èren Glauce, Talia, Cimodoce, Nesea, Espio, Toe, Halia, era des grani uelhs, Cimotoe, Actea, Limnorea, Melita, Iera, Anfitoe, Agave, Dota, Prota, Ferusa, Dinamede, Dexamene, Anfinome, Calianira, Doris, Panope, era famosa Galatea, Nemertes, Apseudes, Calianasa, Climene, Ianira, Ianasa, Mera, Oritia, Amatia, era de beròies trenes, e es autes nereides qu’abiten eth hons deth mar.
Era-Iliada_web	Era blancosa tuta s’aumplic de ninfes, e totes se pataquejauen eth pièch.
Era-Iliada_web	E Tetis, començant a planher-se, didec:
Era-Iliada_web	Ai de jo, malerosa!
Era-Iliada_web	Ai de jo, mair malerosa d’un valent!
Era-Iliada_web	Tant que viu e ve era lum deth Solei, ei angoishat, e non posqui, encara que m’aprèssa ada eth, ajudar-lo.
Era-Iliada_web	Didec, e gessec dera tuta; es nereides l’acompanhèren ploroses, e es ondades deth mar se trincauen ath sòn entorn.
Era-Iliada_web	Quan arribèren ena fertila Troia, pugeren totes ena plaja a on es moltes naus des mirmidons auien estat plaçades en ambdús costats dera deth velòç Aquilles.
Era-Iliada_web	Era venerabla mair s’apressèc ar eròi, qu’alendaue prigondament, e trincant er aire damb agudents clamors l’abracèc, e en ton planhós prononcièc aguestes alades paraules:
Era-Iliada_web	Per qué plores?
Era-Iliada_web	Quina pena t’a arribat ena amna?
Era-Iliada_web	Parla, non m’amagues arren.
Era-Iliada_web	Alendant prigondament, responec Aquilles, eth de pès leugèrs: “Mair mia!
Era-Iliada_web	Er Olimp, plan que òc, ac a complit.
Era-Iliada_web	Mès quin plaser me pòt produir, en auer mòrt Patrocle, eth mèn fidèu amic, que jo apreciaua mès qu’a toti es auti companhs e autant coma a jo madeish?
Era-Iliada_web	Que l’è perdut, e Hectòr, dempús d’aucir-lo, lo despolhèc des prodigioses armes, admirables, magnifiques qu’es dius autregeren a Pelèu, coma esplendid present, eth dia que se botèren en talamus d’un òme mortau.
Era-Iliada_web	Pro qu’auesses seguit demorant en mar damb es immortaus ninfes, e Pelèu auesse cuelhut ua esposa mortau.
Era-Iliada_web	Responec plan afligit Aquilles, eth de pès leugèrs: “Que morisca jo de seguit, donques que non podí ajudar ar amic quan l’auciren: a perit luenh deth sòn país e sense èster jo ath sòn costat entà desliurar-lo deth malastre.
Era-Iliada_web	Ara, donques que non è de tornar ena pàtria, ne è sauvat a Patrocle ne a molti amics que moriren a mans deth divin Hectòr, m’estonqui enes naus coma un pes inutil dera tèrra; en èster tau ena batalha coma degun des aquèus, de bronzinades armadures, pr’amor qu’ena assemblada, d’auti me depassen.
Era-Iliada_web	Pro que s’acabèsse era discòrdia entre es dius e entre es òmes, e damb era perisse tanben era ira, que hè crudèu enquia e tot ar òme senat quan se cale en pièch e creish coma eth hum.
Era-Iliada_web	Atau m’irritèc eth rei d’òmes Agammenon.
Era-Iliada_web	Mès, deishem eth passat, encara qu’afligidi, donques que mos cau refrenar eth furor deth pièch.
Era-Iliada_web	Vierè a cercar ar aucidor der amic estimat, a Hectòr, e patirè era mòrt quan ac decidisquen Zèus e es auti dius immortaus.
Era-Iliada_web	Juno lo heren perir.
Era-Iliada_web	Atau jo, se me cau auer ua sòrt parièra, jaderè ena hòssa quan me morisca; mès ara vau a guanhar glòria e fama e harè que quauques ues des matrones troianes o dardanes, de prigond vrente, alenden fòrtament e damb es dues mans se shuguen es lèrmes des sues trendes caròles.
Era-Iliada_web	Que se’n sàpien de qué hè dies que m’abstengui de combàter.
Era-Iliada_web	Li responec Tetis, era des argentadi pès: “Òc, hilh mèn, qu’ei just e non se pòt repotegar que desliures as afligidi amics d’ua mòrt terribla; mès era tua magnifica armadura de reludent bronze l’an es teucri, e Hectòr, eth de tremolant casco, se vante de caperàr damb era es sues espatles.
Era-Iliada_web	Totun, m’imagni que non se tardarà guaire era sua vantaria, pr’amor que ja era mòrt se l`aprèsse.
Era-Iliada_web	Quan atau auec parlat, deishèc ath sòn hilh; e en tot virar-se entàs nereides, es sues fraies, les didec:
Era-Iliada_web	Atau parlèc.
Era-Iliada_web	Es nereides se submergiren rapidament enes ondades deth mar, e Tetis, era divessa des argentadi pès, filèc es sòns passi entar Olimp pr’amor de proporcionar-li ath sòn hilh es magnifiques armes.
Era-Iliada_web	Tant qu’era divessa s’endralhaue entar Olimp, es aquèus, de beròies armadures, hugeren damb cridadissa immensa dauant de Hectòr, aucidor d’òmes, arribèren enes naus e en Helespon, e ja non podien trèir dehòra des traits eth cadavre de Patrocle, escudèr d’Aquilles, pr’amor que de nauèth les artenheren es teucri damb es sòns cars e Hectòr, hilh de Priam, que pera sua fòrça semblaue ua ahlama.
Era-Iliada_web	Tres còps er illustre Hectòr agarrèc a Patrocle pes pès e sagèc d’arrossegar-lo, exortant damb grani crits as teucri; tres còps es Aiaces, revestidi der impetuós valor, lo refusèren.
Era-Iliada_web	Hectòr, fidant ena sua fòrça, a viatges se lançaue ena luta, e a viatges se posaue e hège grani crits; mès jamès arreculaue complètament.
Era-Iliada_web	Coma es pastors passen era net en camp e non artenhen hèr enlà dera presa a un afogat leon plan ahaimat; d’aguesta manèra, es bellicosi Aiaces non artenhien esforiar deth cadavre a Hectòr Priamida.
Era-Iliada_web	E aguest l’aurie arrossegat, artenent immensa glòria, se non s’auesse presentat ath Pelida, entà conselhar-li que cuelhesse es armes, era velòç Iris, de pès leugèrs coma eth vent, ara quau enviaue Juno, sense que se’n sabesse Zèus ne es auti dius.
Era-Iliada_web	Se placèc era divessa près d’Aquilles e prononcièc aguestes alades paraules:
Era-Iliada_web	Ve-te’n a deféner a Patrocle, que peth sòn còs s’a format un gran combat près des naus.
Era-Iliada_web	Que s’aucissen aquiu, es aquèus defenent eth cadavre, e es teucri atacant damb era fin d’arrossegar-lo entara ventosa Ilion.
Era-Iliada_web	Li responec eth divin Aquilles, eth des pès leugèrs: “Divessa Iris!
Era-Iliada_web	Li responec Aquilles, eth des pès leugèrs: “Com posqui vier ena batalha?
Era-Iliada_web	Es teucri qu’an es mies armes, e era mia mair non me permet entrar en combat enquia que damb aguesti uelhs la veiga tornar, pr’amor que m’assegurèc que me harie a vier ua beròia armadura fabricada per Vulcan.
Era-Iliada_web	En díder aquerò, se n’anèc Iris, leugèra de pès.
Era-Iliada_web	Aquilles, estimat de Zèus, se lheuèc, e Minerva li caperèc es fòrtes espatles damb era egida floquejada e l’enrodèc eth cap damb daurada broma, qu’en era usclaue ua ahlama resplendenta.
Era-Iliada_web	Dera madeisha manèra que se ve de luenh eth hum que, en gésser d’ua isla a on se trape ua ciutat assetjada pes enemics, arribe en etèr, quan es abitants dempús de combàter tot eth dia en òrra batalha, ara còga deth solei aluguen molti huecs, qu’eth sòn resplendor puge naut, entà qu’ac veiguen es vesins, s’embarquen e les desliuren der embolh; atau eth resplendor deth cap d’Aquilles arribaue en etèr.
Era-Iliada_web	E en tot apressar-se ath cant deth fossat, dehòra dera muralha, se posèc, sense barrejar-se damb es aquèus, pr’amor que respectaue eth prudent mandat de sa mair.
Era-Iliada_web	Aquiu cridèc fòrtament e, a bèra distància, Palas Minerva cridèc tanben e suscitèc un immens rambalh entre es teucri.
Era-Iliada_web	Dera madeisha manèra que s’enten era votz sonora dera trompeta quan vien a assetjar era ciutat enemics que trèn era vida, tan sonora siguec alavetz era votz der Eacida.
Era-Iliada_web	Quan se deishèc enténer era votz de bronze der eròi, toti se trebolèren en sòn còr, e es shivaus, de beròis crins, arreculauen damb es sòns cars, pr’amor qu’ath sòn laguens auien era presentida de malastres.
Era-Iliada_web	Es menaires se quedèren estonadi en veir eth terrible e incessant huec qu’en cap deth magnanim Pelida hège usclar Minerva, era divessa de ludents uelhs.
Era-Iliada_web	Tres còps eth divin Aquilles cridèc ath cant deth fossat, e tres còps se trebolèren es troians e es sòns aliats; e dotze des mès valents guerrèrs moriren cuelhudi pes sòns cars e heridi pes sues pròpries lances.
Era-Iliada_web	E es aquèus, plan alègres, treigueren a Patrocle dera posita des traits e lo placèren en un lhet.
Era-Iliada_web	Que l’auie manat ena batalha damb eth sòn car e es sòns shivaus, e ja non podie receber-lo, pr’amor que d’era ja non tornaue viu.
Era-Iliada_web	Juno venerabla, era des grani uelhs, obliguèc ath Solei infatigable a cogar-se, sense qu’ac volesse, en corrent der Ocean.
Era-Iliada_web	E un còp cogat, es divins aquèus arturèren era terribla luta e eth generau combat.
Era-Iliada_web	Es teucri, ath sòn torn, en tot retirar-se dera dura batalha, desatelèren as velòci shivaus des cars e celebrèren assemblada abans de premanir eth sopar.
Era-Iliada_web	En era s’estèren de pès e arrés gausec sèir-se; pr’amor qu’a toti les hège tremolar eth hèt de qué Aquilles se presentèsse dempús d’auer-se estat tant de temps separat deth funèst combat.
Era-Iliada_web	Que siguec eth prumèr en arengar-les Polidamant Pantoida, eth solet que se’n sabie deth futur e deth passat: ère amic de Hectòr, e ambdús neisheren era madeisha net; mès Polidamant depassaue a Hectòr en eloqüéncia, e aguest destacaue fòrça mès en manejament dera lança.
Era-Iliada_web	E dirigint-les, benevòl, era paraula, atau les parlèc:
Era-Iliada_web	Mentre aguest òme siguec irritat damb eth divin Agammenon, siguec mès aisit de combàter contra es aquèus; e tanben a jo me shautaue passar era net ath cant des velères naus, demorant qu’acabaríem en tot cuelher-les.
Era-Iliada_web	Ara cranhi fòrça ath Pelida, de pès leugèrs, que damb era sua animositat arroganta non n’aurà pro de demorar-se ena planhèra, a on teucri e aquèus sostien eth furor de Mart, senon que lutarà entà conquistar ara ciutat e as hemnes.
Era-Iliada_web	Tornem, donc, ena ciutat; seguitz eth mèn conselh, abans de qué arribe çò que vau a díder.
Era-Iliada_web	Era net immortau a arturat ath Pelida, de pès leugèrs, mès se deman mos ataque armat e mos trape aciu, coneisheratz se qui ei, e arribarà gaujós ena sagrada Ilion aqueth qu’artenhe escapar, pr’amor qu’a molti se les minjaràn es gossets e es voltors.
Era-Iliada_web	Pro que tau notícia jamès arribèsse enes mies aurelhes!
Era-Iliada_web	Se, encara que sigatz afligidi, seguitz eth mèn conselh, auram era armada amassada ena plaça pendent era net, pr’amor qu’era ciutat ei defenuda per tors e es nautes pòrtes hargades, solidament junhudes.
Era-Iliada_web	Peth maitin, a trincar deth dia, pujaram armadi enes tors, e s’aqueth venguesse des naus a combàter damb nosati ath pè deth mur, que serà pejor entada eth; donques que li calerà tornar dempús de cansar as shivaus, d’estirat còth, damb corses de tota sòrta, en tot amiar-les erranti ath torn dera ciutat.
Era-Iliada_web	Guardant-lo damb rude ròstre, exclamèc Hectòr, eth de tremolant casco: “Polidamant!
Era-Iliada_web	Non me shaute çò que prepauses de tornar ena ciutat e embarrar-mos en era.
Era-Iliada_web	Qu’ei que non ètz cansadi de demorar entre murs?
Era-Iliada_web	Abans toti es òmes dotadi de paraula cridauen ara ciutat de Priam rica en aur e bronze, mès que ja es beròies jòies despareisheren des cases: moltes riqueses an estat amiades entara Frigia e entà Meònia pr’amor d’èster venudes, dès que Zèus s'emmalicièc contra nosati.
Era-Iliada_web	E ara qu’eth hilh der astut Saturn m’a autrejat arténher era glòria ath costat des naus e acular contra eth mar as aquèus, non balhes, ò pèc, taus conselhs ath pòble.
Era-Iliada_web	Cap troian t’aubedirà, pr’amor que no’c vau a perméter.
Era-Iliada_web	Au, actuem toti coma vau a díder.
Era-Iliada_web	E eth troian que sente gran temor pes sòns bens, que les arremasse e les autrege ath pòble pr’amor de qué se consumisquen en comun; donques qu’ei milhor que les gaudisque eth pòble qu’es aquèus.
Era-Iliada_web	Deman, a punta de dia, mos vestiram era armadura e entamenaram un dur combat ath cant des naus aquèes.
Era-Iliada_web	E se reaument eth divin Aquilles vò gésser deth campament, se n’empenairà, coma mès se risque.
Era-Iliada_web	Pr’amor que me prepausi non húger d’eth, senon acarar-lo ena batalha orribla; e artenherà ua gran victòria o serè jo qui l’artenha.
Era-Iliada_web	Atau s’exprimic Hectòr, e es teucri l’aclamèren, ò pècs!, pr’amor que Palas Minerva les treiguec eth sen. Aplaudien toti a Hectòr per çò des sòns funèsti prepausi e ne un de solet a Polidamant, que les autrejaue un bon conselh!
Era-Iliada_web	Preneren, donc, eth sopar en campament, e es aquèus passèren era net entre gemiments e plorant a Patrocle.
Era-Iliada_web	Eth Pelida, botant es mans omicides sus eth pièch der amic, comencèc es sentudi planhs, barrejadi damb freqüents somics.
Era-Iliada_web	Coma eth pelut leon qu’un caçaire l’a trèt es cadèths ena poblada seuva, quan torne ena sua tuta s’afligís e, tengut de violenta colèra, recor es vals ara cèrca d’aqueth òme, atau, e alendant prigondament, didec Aquilles entre es mirmidons:
Era-Iliada_web	En bades sigueren es paraules que prononciè en palai entà padegar ar eròi Meneti, dident qu’ath sòn illustre hilh l’amiaria un aute còp en Opunt tanlèu coma, cuelhuda Ilion, recebesse era sua part deth butin.
Era-Iliada_web	Zèus que non les complís as òmes toti es sòns desirs; e eth fado a dispausat qu’era nòsta sang rogisque ua madeisha tèrra, aciu en Troia, pr’amor que ja non me receberàn en sòn palai ne er ancian cavalièr Pelèu, ne Tetis, era mia mair; senon qu’aguesta tèrra me cuelherà en sòn sen. Donques qu’è de morir, ò Patrocle, dempús de tu, non te harè es aunors funèbres enquia que me hèsca a vier es armes e eth cap de Hectòr, eth tòn magnanim aucidor.
Era-Iliada_web	Esgorjarè dauant deth lenhèr, entà resvenjar era tua mòrt, dotze hilhs d’illustres troians.
Era-Iliada_web	En acabar de díder aquerò, eth divin Aquilles ordenèc as sòns companhs que botèssen en huec un gran trespès pr’amor de lauar coma mès lèu milhor es taques de sang de Patrocle.
Era-Iliada_web	E eri placèren sus er ardent huec un caudèr pròpri entà banhs, sostengut per un trespès; l’aumpliren d’aigua e botant lenha ath dejós l’aluguèren: eth huec enrodèc eth caudèr e escauhèc era aigua.
Era-Iliada_web	Quan aguesta boric en caudèr, de reludent bronze, lheuèren eth cadavre, en tot onher-lo damb abondós òli, e caperèren es herides damb un enguent qu’auie nau ans; dempús plaçant-lo ena jaça, l’embolhèren de cap a pès en ua fina tela de lin e lo caperèren damb un vel blanc.
Era-Iliada_web	Es mirmidons passèren era net ar entorn d’Aquilles, eth des pès leugèrs, gemegant e plorant a Patrocle.
Era-Iliada_web	E Zèus parlèc d’aguesta sòrta a Juno, era sua fraia e esposa:
Era-Iliada_web	Responec Juno venerabla, era des grani uelhs: “Plan terrible Saturn!
Era-Iliada_web	Quines paraules dideres!
Era-Iliada_web	Atau conversauen aguesti.
Era-Iliada_web	Tetis, era d’argentadi pès, arribèc en palai indestructible de Vulcan, que ludie coma ua estela, ludie entre es des divinitats, ère de bronze e l’auie bastit er Espeat en persona.
Era-Iliada_web	Trapèc ath diu banhat en sudor e botant-se ath torn des pompes, pr’amor que fabricaue vint trespès qu’auien d’èster ath costat dera paret deth ben bastit palai e auien arròdes d’aur enes pès entà que pera sua pròpria possada podessen entrar a on s’amassauen es dius e tornar entà casa.
Era-Iliada_web	Causa admirabla!
Era-Iliada_web	Qu’èren ja lèu acabadi, sonque les mancaue es hargades anses, e eth diu premanie es claus entà clauar-les.
Era-Iliada_web	Tant que hège taus òbres damb grana intelligéncia, arribèc Tetis, era divessa des argentadi pès.
Era-Iliada_web	Era beròia Caris, qu’amiaue ua ludenta diadèma e ère era esposa der illustre Espeat, la vedec vier, gessec a receber-la, e, sarrant-li era man, li didec:
Era-Iliada_web	Abans non solies freqüentar-lo.
Era-Iliada_web	Dites aguestes paraules, era divina entre es divesses hec passar a Tetis e la hec sèir en un beròi tron hargat, tachonat damb claus de plata e aprovedit d’un escabèl entàs pès.
Era-Iliada_web	E cridant a Vulcan, illustre artesan, li didec: “Vulcan!
Era-Iliada_web	Vene aciu, donques que Tetis t’a de besonh”.
Era-Iliada_web	Responec er illustre espeat d’ambdús pès: “Respectabla e venerabla ei era divessa qu’a vengut en aguest palai.
Era-Iliada_web	Que siguec era mia sauvadora quan me toquèc patir, donques que siguí lançat deth cèu e queiguí luenh per çò dera volontat dera mia insolenta mair, que me volie amagar per tòrt dera ranquèra.
Era-Iliada_web	Alavetz eth mèn còr aurie d’auer auut suportar terribles penes, se non m’auesse acuelhut en sen deth mar Tetis e Eurimone, hilha deth agitat Ocean.
Era-Iliada_web	Nau ans me demorè damb eres en tot fabricar fòrça pèces de bronze (florons, redons braçalets, anèths e collarets) en ua prigonda tuta enrodada per immens, mormolhós e esglumós corrent der Ocean.
Era-Iliada_web	De toti es dius e mortaus òmes, sonque ac sabie Tetis e Eurimone, es madeishes que m’auien sauvat abans.
Era-Iliada_web	Aué que Tetis, era de beròies trenes, vie ena mia casa, me cau pagar-li eth benefici d’auer-me sauvat era vida.
Era-Iliada_web	Didec; e se lheuèc de dejós dera enclusa eth gigantesc e infatigable diu qu’espeaue quan caminaue.
Era-Iliada_web	Hec enlà dera ahlama es pompes e botèc en ua arca d’argent es herralhes que trabalhaue; se shuguèc damb ua esponga era sudor deth ròstre, des mans, deth vigorós còth e deth pelut pièch; se vestic era tunica; cuelhec eth fòrt scèptre e gessec ranquejant, emparat en dues estatues d’aur que se retirauen a viuentes joenes, pr’amor qu’auien inteligéncia, votz e fòrça, e se trapauen exercitades enes òbres pròpries des immortaus dius.
Era-Iliada_web	Ambdues tenguien suenhosament ath sòn senhor, e aguest, caminant, se seiguec en un tron reludent apròp de Tetis, sarrèc era man dera divinitat, e li didec:
Era-Iliada_web	Abans non solies freqüentar-lo.
Era-Iliada_web	Dizt çò que vòs; eth mèn còr me posse a realizà’c, se posqui e ei possible”.
Era-Iliada_web	Li responec Tetis, vessant lèrmes: “Ò Vulcan!
Era-Iliada_web	I a bèra divessa en Olimp qu’age patit tanti e tan grèus penes coma a jo m’a enviat eth Saturn Zèus?
Era-Iliada_web	Des ninfes deth mar, solet a jo m’estaquèc a un òme, a Pelèu Eacida, e me calèc tier, contra era mia volontat, eth talamus d’un mortau que jatz en palai, rendut ara trista vielhesa.
Era-Iliada_web	Ara me mane d’auti maus: m’autregèc qu’amainadèssa e neurissa a un hilh insigne entre es eròis, que creishec parièr a un arbe, l’elevè coma a ua planta en terren fertil e lo manè entà Ilion enes concaves naus, pr’amor de qué combatesse damb es teucri; e ja non lo receberè mès, donques que ja non tornarà ena mia casa, ena casa de Pelèu.
Era-Iliada_web	Tant que viu e ve era lum deth solei ei afligit, e non posqui, encara que m’aprèssa ada eth, hèr-li a vier ajuda.
Era-Iliada_web	Es aquèus l’auien autrejat coma recompensa a ua gojata, e Agammenon l’ac treiguec des mans.
Era-Iliada_web	Aclapat per aguest motiu, consumie eth sòn còr, mès es teucri assetgèren as aquèus ath cant des vaishèths e non les deishauen gésser deth campament, e es illustres aquèus intercediren damb Aquilles e l’aufriren esplendidi presents.
Era-Iliada_web	Alavetz, encara que se remic a desliurar-les dera roïna, hec que vestisse es sues armes Patrocle e l’envièc entara batalha amassa damb molti òmes.
Era-Iliada_web	Combateren tot eth dia enes pòrtes d’Escèes; e es aquèus aurien cuelhut era ciutat se non auesse estat per Apòllo, qu’aucic entre es combatents deth dauant ar esforçat hilh de Meneti, que tanti tarrabastalhs auie costat, e li balhèc glòria a Hectòr.
Era-Iliada_web	Li responec er illustre espeat d’ambdús pès: “Cuelh confiança e non te’n hèsques per çò des armes.
Era-Iliada_web	Atau parlèc; e deishant ara divessa, se filèc entàs pompes, les virèc entara ahlama e les ordenèc que trabalhessen.
Era-Iliada_web	Aguestes bohauen en vint horns, deishant anar un aire que peishie eth huec e ère de diuèrses classes: uns còps fòrt, coma li cau ad aqueth que trabalhe ara prèssa, e d’auti ath contrari, segons volie Vulcan e ac requerie era òbra.
Era-Iliada_web	Eth diu botèc en huec dur bronze, estanh, aur preciós e plata; placèc en lòc de trabalh era gran enclusa, e agarrèc damb ua man eth pesant martèth e damb era auta es estialhes.
Era-Iliada_web	Prumèr de tot hec un escut gran e fòrt, de variada òbra, damb tripla orladura brilhanta e ludenta, aprovedida d’ua brida de plata.
Era-Iliada_web	Er escut auie cinc capes, e ena superiora gravèc eth diu moltes figures artistiques, damb sabenta intelligéncia.
Era-Iliada_web	Aquiu botèc era tèrra, eth cèu, eth mar, eth solei infatigable, e eth plen dera lua; aquiu es esteles que coronauen eth cèu, es Pleiades, es Hiades, eth robust Orion e era Osa, cridada de fausnòm eth Car, era quau vire tostemp en madeish sentit, guarde a Orion e ei era soleta que dèishe de banhar-se en Ocean.
Era-Iliada_web	Aquiu representèc tanben dues ciutats d’òmes dotadi de paraula.
Era-Iliada_web	En ua se celebrauen nòces e hestaus: es nòvies gessien des sues crambes e èren acompanhades pera ciutat ara lum de tèdes alugades, s’entenien repetits cants de nòces, joeni dançaires formauen grops, qu’ath sòn laguens sonauen flaütes e citares, e es matrones admirauen er espectacle dès es lumedans des sues cases.
Era-Iliada_web	Es òmes èren amassadi ena plaça, pr’amor que s’auie suscitat ua peleja entre dus barons sus era multa que s’auie de pagar per un omicidi: un, declarant dauant deth pòble, afirmaue que ja l’auie satisfèta, er aute remie auer-la recebut, e ambdús desirauen acabar eth plaid en tot presentar testimònis.
Era-Iliada_web	Eth pòble se trapaue dividit en dus grops qu’aplaudien successiuament a cada plaidejant; es eralds padegauen ara gent, e es ancians, seigudi sus ornades pèires en cercle sagrat, tenguien enes mans es scèptri des eralds, de potenta votz, e en tot lheuar-se un dempús der aute publicauen eth judici qu’auien format.
Era-Iliada_web	En centre i auie es dus talents d’aur que s’auien d’autrejar ad aqueth que milhor demostrèsse era justícia dera sua causa.
Era-Iliada_web	Era auta ciutat campaue assetjada per dues armades qu’es sòns individús, revestidi de reludentes armadures, non èren d’acòrd: es deth prumèr desirauen arroïnar era ciutat, e es auti volien dividir en dues parts es riqueses qu’embarraue era beròia poblacion.
Era-Iliada_web	Mès es ciutadans encara non s’autrejauen, e premanien secretament ua emboscada.
Era-Iliada_web	Hemnes, mainatges e ancians, pujadi ena muralha, la defenien.
Era-Iliada_web	Es assetjadi se n’anauen, amiant dauant a Mart e a Palas Minerva, ambdús d’aur e damb daurades vestimentes, beròis, grans, armadi e distinguidi, coma dius; donques qu’es òmes èren de mendre estatura; dempús, en lòc alistat entara emboscada, qu’ère ena arriba d’un arriu e apròp d’un beuradèr que tenguie tot eth bestiar, se seiguien, caperadi de reludents bronzes, e botauen dus sentinèles auançadi entà que les avisèssen dera arribada des oelhes e des buèus de torçadi còrnes.
Era-Iliada_web	Lèu se presentauen es vegades damb dus pastors que se divertien tocant eth bramaut, sense presentir era emboscada.
Era-Iliada_web	Quan es emboscadi les vedien vier, corrien ath sòn encontre, s’apoderauen des sues vegades de buèus e magnifics ramats de oelhes e aucien as gardes.
Era-Iliada_web	Es assetjaires, que se trapauen amassadi en assemblada, entenien era cridadissa que se formaue ath torn des buèus e, montant leugèrs shivaus, acodien ath mès córrer.
Era-Iliada_web	Lèu se formaue ena arriba der arriu ua batalha qu’en era se herien es uns as auti damb bronzinades lances.
Era-Iliada_web	Aquiu s’agitauen era Discòrdia, eth Tumult e era funèsta Parca, qu’en bèth moment cuelhie a un guerrèr encara damb vida, mès recentament herit, ne deishaue indemne a un aute e n’arrossegaue, tirassant-lo des pès, peth camp de batalha a un tresau qu’auie recebut era mòrt; e era vestimenta que caperaue era sua espatla ère tintada de sang umana.
Era-Iliada_web	Se botjauen toti coma òmes vius, lutauen e retirauen es mòrts.
Era-Iliada_web	E era tèrra que deishauen ath sòn darrèr negrejaue e apareishie laurada, en èster tota d’aur; e aquerò ère d’ua grana beresa.
Era-Iliada_web	Gravèc tanben un camp de creishudi semiats qu’es joeni segauen damb fauces ahilades: molti manats queiguien en solèr ath long deth soc, e damb eri formauen gavèles es estacadors.
Era-Iliada_web	Aguesti èren tres, e uns mainatges recuelhien es manats e les ac balhauen a braçats.
Era-Iliada_web	Ath miei, de pès en un soc, i auie eth rei sense badar boca, damb eth còr content e eth scèptre ena man.
Era-Iliada_web	Dejós d’ua ausina, es eralds premanien entara taulejada un corporent buèu qu’auien aucit.
Era-Iliada_web	E es hemnes premanien era parva des trebalhadors, en tot hèr abondosi panets de blanca haria.
Era-Iliada_web	Tanben gravèc ua beròia vinha d’aur, qu’es sòns ceps, cargadi de neri arradims, èren sostengudi per ramadors d’argent.
Era-Iliada_web	L’enrodaue un fossat de nere acèr e un tancat d’estanh, e amiaue entada era un solet camin que passauen es carrejaires ocupadi ena vrenha.
Era-Iliada_web	Gojates e gojats, pensant en causes trendes, amiauen eth doç fruit en tistèrs de còila; un mainatge tocaue doçament era armoniosa citara e entonaue damb suau votz un beròi cant, e toti l’acompanhauen cantant, damb votzes d’alegria e pataquejant damb es pès en solèr.
Era-Iliada_web	Representèc dempús ua vegada de vaques de nauta cornamenta: es animaus èren d’aur e estanh, e gessien der estable, bramant, entà pèisher ena arriba d’un sonor arriu, ath cant d’un flexible canet.
Era-Iliada_web	Quate pastors d’aur guidauen es vaques e nau gossets de pès leugèrs les seguien.
Era-Iliada_web	Entre es prumères vaques, dus terribles leons auien agarrat e amiauen a un taure que bramaue fòrtament.
Era-Iliada_web	Les perseguien gojats e gossets.
Era-Iliada_web	Mès es leons artenhien estarnar era pèth der animau e s’avalauen es intestins e era nera sang; tant qu’es pastors sajauen, encara qu’en vaganaut, hèr-lo enlà, e ahiscauen as sòns gossets.
Era-Iliada_web	Aguesti se desseparauen des leons sense nhacar-les, lairauen d’apròp e defugien er encontre damb es fères.
Era-Iliada_web	Que hec tanben er illustre espeat d’ambdús pès un gran prat ena beròia val, a on peishien es oelhes, damb pletes, cabanes damb tet e pessebres.
Era-Iliada_web	Er illustre espeat d’ambdús pès botèc dempús ua lança coma era que Dedalo encarguèc ena vasta Cnosa coma present d’Ariadna, era de beròies trenes.
Era-Iliada_web	Gojats e gojates, cuelhudi des mans, se divertien dançant: aguestes amiauen vestits de fin lin e polides garlandes, e aqueri, tuniques ben teishudes e lustrades, coma heregades d’òli e espades d’aur penjades d’argentadi cinturons.
Era-Iliada_web	Uns còps, botjant es esdegadi pès, virauen rodant damb era madeisha velocitat qu’er artesant aplique era sua man en rodet e lo sage entà veir se va, e en d’autes escadences se plaçauen per ringleres e barauen desseparadament.
Era-Iliada_web	Un revolum de gent enrodaue eth balh e se divertie en tot contemplar-lo.
Era-Iliada_web	Un divin poèta cantaue, en tot acompanhar-se damb era citara; tanlèu s’entenie eth preludi, dus sautadors hègen viroletes ath miei dera gent.
Era-Iliada_web	En òrle deth solid escut representèc eth poderós corrent der arriu Ocean.
Era-Iliada_web	Dempús de bastir eth gran e fòrt escut, li hec entà Aquilles ua coirassa mès reludenta qu’eth resplendor deth huec; un solid casco, beròi, hargat, de daurada cimèrla, que s’adaptèsse ath sòn cap, e ues armadures de ductil estanh.
Era-Iliada_web	Quan er illustre espeat d’ambdús pès auec fabricat es armes, les autregèc ara mair d’Aquilles.
Era-Iliada_web	E Tetis sautèc, coma un esparvèr, deth nheuat Olimp, en tot hèr-se a vier era reludenta armadura que Vulcan auie bastit.
Era-Iliada_web	Era Auròra, d’ensafranat vel, se lheuaue deth corrent der Ocean entà amiar era lum as dius e as òmes, quan Tetis arribèc enes naus damb era armadura que Vulcan l’auie autrejat.
Era-Iliada_web	Trapèc ath hilh estimat inclinat sus eth cadavre de Patrocle, plorant damb totes es lèrmes des sòns uelhs, e ath sòn entorn fòrça amics que vessauen lèrmes.
Era-Iliada_web	Era divina entre es divesses se botèc ath miei, cuelhec era man d’Aquilles, e li parlèc d’aguesta sòrta:
Era-Iliada_web	Era divessa, tanlèu acabèc de parlar, botèc en solèr dauant d’Aquilles es hargades armes, e aguestes ressonèren.
Era-Iliada_web	A toti es mirmidons les cuelhec era tremoladera, e sense gausar guardar-les de cara, hugeren espauridi.
Era-Iliada_web	Mès Aquilles, tanlèu les vedec, sentec que se l’aumentaue era colèra; es uelhs li luderen coma ua ahlama, dejós des paupetes; e er eròi gaudie en auer enes mans er esplendid present dera diviitat.
Era-Iliada_web	E quan auec alegrat era sua animositat damb era contemplacion dera hargada armadura li didec ara sua mair aguestes alades paraules:
Era-Iliada_web	Eth diu que t’a balhat ues armes coma ei naturau que siguen es òbres des immortaus e coma cap òme mortau les a het jamès.
Era-Iliada_web	Li responec Tetis, era divessa des argentadi pès: “Hilh, non te’n hèsques d’aguest pensament.
Era-Iliada_web	Jo harè enlà es eishames de mosques, que se calen ena carn des barons mòrts ena guèrra.
Era-Iliada_web	E encara que siguesse estirat un an sancer, eth sòn còs se sauvarie parièr o mès fresc qu’ara.
Era-Iliada_web	Dit aquerò, li bohèc fortalesa e audàcia, e metec ues gotes d’ambrosia e de ròi nectar en nas de Patrocle, pr’amor de qué eth còs se hesse incorroptible.
Era-Iliada_web	Eth divin Aquilles s’endralhèc entara arriba deth mar, e hènt grani crits, convoquèc as eròis aquèus.
Era-Iliada_web	E guairi solien demorar-se laguens des naus, e enquia e tot es marinèrs que les governauen e es que coma aprovedidors destribuien es viures, vengueren ena assemblada; pr’amor qu’Aquilles se presentaue, dempús d’auer-se abstengut de combàter pendent fòrça temps.
Era-Iliada_web	Agammenon, rei d’òmes, arribèc eth darrèr e tanben ère herit, pr’amor que Coon Antenorida l’auie clauat era sua bronzinada pica.
Era-Iliada_web	Quan toti es aquèus s’aueren amassat, en tot lheuar-se entre eri, didec Aquilles, de pès leugèrs:
Era-Iliada_web	Qu’aurie estat milhor, entàs dus, auer estat amassadi que sostier, damb eth còr angoishat, era rosigadora disputa per ua gojata.
Era-Iliada_web	Pro que l’auesse mòrt Diana enes naus damb ua des sues flèches, eth madeish dia que la captivè en cuélher Lirnesau; e non aurien queigut en solèr tanti aquèus coma periren a mans der enemic mentre durèc era mia colèra.
Era-Iliada_web	Eth benefici, que siguec entà Hectòr e entà es troians, e me pensi qu’es aquèus se’n brembaràn pendent fòrça temps dera nòsta disputa.
Era-Iliada_web	Mès aquerò qu’ei aigua passada, encara que sigam afligidi, donques que mos cau refrenar era ràbia deth pièch.
Era-Iliada_web	A compdar d’ara dèishi enlà era mia colèra, pr’amor que non serie rasonable èster tostemp irritat.
Era-Iliada_web	Mès, au, ahisca as aquèus, de longa cabeladura, entà que luten; e veirè, gessent ar encontre des troians, se vòlen passar era net entre es vaishèths.
Era-Iliada_web	Atau parlèc; e es aquèus, de beròies armadures, s’alegrèren de qué eth magnanim Pelida renoncièsse ara colèra.
Era-Iliada_web	E eth rei d’òmes Agammenon les didec des deth sòn sèti, sense lheuar-se, ath miei dera amassada:
Era-Iliada_web	Que serà bon qu’escotètz sense interrómper.
Era-Iliada_web	Com se poirie enténer o díder quauquarren ath miei dera cridadissa costada per molti òmes?
Era-Iliada_web	Enquia e tot un orador eloquent se trebolarie.
Era-Iliada_web	Jo me dirigirè ath Pelida; mès vosati, es auti aquèus, sigatz atentius e que cada un comprene ben es mies paraules.
Era-Iliada_web	Fòrça còps es aquèus m’an escridassat per çò que s’a passat, e jo non ne sò eth compable, senon Zèus, eth Fado e era Furia que rome enes tenèbres.
Era-Iliada_web	Aguesti heren patir ara mia amna, pendent era assemblada, ua crudèu ofuscacion eth dia que l’agarrè a Aquilles era sua recompensa.
Era-Iliada_web	Mès, se qué podia hèr?
Era-Iliada_web	Qu’ei era divinitat era qu’ac dispause tot.
Era-Iliada_web	Hilha venerabla de Zèus ei era perniciosa Ate, entà toti tan funèsta: es sòns pès son delicadi e non les aprèsse en solèr, senon que camine sus es caps des òmes, as quaus les hè mau, e s’apodère d’un, aumens, des que combaten.
Era-Iliada_web	En d’auti tempsi siguec nefasta entàth madeish Zèus, qu’ei eth mès poderós des òmes e des dius; pr’amor que Juno, enquia e tot estant hemna, l’enganhèc quan Alemena auie d’amainadar ath fòrt Hercules en Tebas, barrada damb beròies muralhes.
Era-Iliada_web	Eth diu, en tot vantar-se, didec atau dauant de totes es divinitats:
Era-Iliada_web	Li responec damb astúcia era venerabla Juno: “Que mentisses, e non compliràs çò que dides.
Era-Iliada_web	Tau didec; Zèus, sense sospechar era enganha, prestèc eth jurament que tan funèst l’auie d’èster.
Era-Iliada_web	Juno deishèc en rapid vòl eth cim der Olimp, e lèu arribèc en Argos d’Acaia, a on demoraue era illustra esposa d’Estenele Perseida.
Era-Iliada_web	E coma qu’aguesta se trapèsse prenhs de sèt mesi, era divessa la hec amainadar, encara que siguesse eth mainatjon prematur, e arreculèc era jasilha d’Alemena, en tot arturar as Ilitias.
Era-Iliada_web	E de seguit l’ac comuniquèc a Zèus Saturn, dident:
Era-Iliada_web	Me cau dar-te ua notícia.
Era-Iliada_web	Que ja a neishut eth baron nòble que regnarà sus es aquèus: Euristèu, hilh d’Estenele Perseida, descendent tòn.
Era-Iliada_web	Taus sigueren es sues paraules, e un agudent dolor penetrèc ena amna deth diu que, irritat ath sòn laguens, cuelhec a Ate pes ludents peus e prestèc jurament solemne de qué Ate, tan funèsta entà toti, james tornarie en Olimp e en cèu estelat.
Era-Iliada_web	E botjant-la damb era man la lancèc dehòra deth cèu.
Era-Iliada_web	Ara seguida arribèc Ate enes camps cultivadi pes òmes.
Era-Iliada_web	E Zèus panteishaue per tòrt d’era, tostemp que contemplaue ath sòn hilh realizant es penibles trabalhs qu’Euristèu li manèsse.
Era-Iliada_web	Mès, donques que fautè, e Zèus me hec pèrder eth sen, voi padegar-te e hèr-te fòrça presents, e tu ve-te’n entath combat e encoratja as auti guerrèrs.
Era-Iliada_web	Te vau a balhar guaire ager t’aufric ena sua tenda eth divin Ulisses.
Era-Iliada_web	Li responec Aquilles, eth de pès leugèrs: “Atrida plan gloriós, rei d’òmes Agammenon!
Era-Iliada_web	Dempús me poiràs hèr aguesti presents, coma ei just, o retier-les.
Era-Iliada_web	Ara pensem solet ena batalha.
Era-Iliada_web	Que non podem pèrder eth temps parlant, e non podem arrecular era accion (era gran empresa encara ei entà acabar), entà que veiguen de nauèth a Aquilles entre es combatents deth dauant, anequelint damb era sua bronzinada lança es falanges teucres.
Era-Iliada_web	Li responec er engenhós Ulisses: “Encara que sigues valent, deiforme Aquilles, non exòrtes as aquèus tà que luten en dejun damb es teucri, apròp d’Ilion; que non se tardarà guaire era batalha quan es falanges arriben as mans e era divinitat ahisque eth valor des dues armades.
Era-Iliada_web	Ordena-les, mèsalèu, que s’assadoren enes velères naus de parva e de vin, pr’amor qu’aquerò autrege fòrça e valor.
Era-Iliada_web	En dejun que non pòt un baron combàter pendent tot eth dia, enquia solei cogant, damb er enemic: encara qu’eth sòn còr ac desire, es membres non responen, lo renden era hame e era set, e es jolhs se li pleguen en caminar.
Era-Iliada_web	Mès aqueth que lute pendent tot eth dia damb er enemic, assadorat de vin e de parva, a en sòn pièch un còr audaç e es sòns membres non se fatiguen abans que toti s’agen retirat dera luta.
Era-Iliada_web	Que dempús se t’aufrisque en campament ua esplendida taulejada de reconciliacion, entà qu’arren manque de çò que se te deu.
Era-Iliada_web	Didec alavetz eth rei d’òmes Agammenon: “damb plaser è escotat es tues paraules, Laertiada, donques que tot aquerò que condères a estat oportun.
Era-Iliada_web	Que voi hèr eth jurament: eth mèn esperit m’ac conselhe, e non serà un perjuri era mia invocacion dera divinitat.
Era-Iliada_web	Que demore Aquilles, encara que sigue impacient entà combàter, e es auti seguitz amassadi aciu enquia que se hèsquen a vier dera mia tenda es presents e consagrem damb un sacrifici era nòsta fidèu amistat.
Era-Iliada_web	A tu madeish t’ac encomani e ordeni: escuelh entre es joeni aquèus as mès importants; e en tot filar-les entara mia nau, amiatz tot aquerò qu’ager l’aufrírem a Aquilles, sense deishar as hemnes.
Era-Iliada_web	Repliquèc Aquilles, eth des pès leugèrs: “Atrida plan gloriós, rei d’òmes Agammenon!
Era-Iliada_web	Tot aquerò ac auries de hèr quan acabe eth combat e non sigue tan gran eth lardor qu’alugue eth mèn pièch.
Era-Iliada_web	Que jaden sense acogar es que hec perir Hectòr Priamida quan Zèus l’autrehèc era glòria, e vosati me conselhatz que mingem!
Era-Iliada_web	Jo manaria as aquèus que lutèssen en dejun, sense préner arren; e qu’en solei cogant, dempús d’auer resvenjat era ofensa, celebrèssen ua grana taulejada.
Era-Iliada_web	Enquia alavetz non an d’entrar ena mia gòrja ne parves ne beuendes; pr’amor qu’eth mèn companh jatz ena tenda, trauessat per agudent bronze, damb es pès entath vestibul e enrodat d’amics que lo ploren.
Era-Iliada_web	Li responec er engenhós Ulisses: “Ò Aquilles, hilh de Pelèu, eth mès valent de toti es aquèus!
Era-Iliada_web	Qu’ès mès fòrt que jo e me depasses fòrça en manejament dera lança; mès que jo te depassi en pensar, pr’amor que neishí abans e era mia experiéncia ei màger.
Era-Iliada_web	Qu’escote, donc, eth tòn còr çò que te vau a díder.
Era-Iliada_web	Lèu se cansen es òmes de lutar se, en hèr quèir eth bronze fòrça tavelhes en solèr, era cuelheta ei escassa perque Zèus, arbitre dera guèrra umana, incline entar aute costat era balança.
Era-Iliada_web	Que non ei just qu’es aquèus ploren ath mòrt damb eth vrente, pr’amor qu’en èster tants es que perissen es uns darrèr des auti cada dia, quan poiríem alendar sense pena?
Era-Iliada_web	Que s’a d’acogar damb animositat fèrma ad aqueth que perís e plorar-lo pendent un dia, e dempús guairi s’agen escapat deth combat funèst pensen en minjar e bèuer entà vestir un aute còp er indomdable bronze e pelejar de contunh e damb mès fòrça contra er enemic.
Era-Iliada_web	Que non gesque cap guerrèr demorant ua auta exortacion, qu’entath sòn mau la demorarà aqueth que se quede ath costat des naus aquèes.
Era-Iliada_web	Atrida.
Era-Iliada_web	Tanlèu hec era proposicion, ja ère complida.
Era-Iliada_web	Se heren a vier dera tenda es sèt trespès qu’er Atrida auie aufrit, vint caudèrs reludents e dotze shivaus; e heren gésser a sèt hemnes, adreites en delicades labors, e a Briseida, era de beròies caròles, que siguec era ueitau.
Era-Iliada_web	En tornar, Ulisses anaue dauant damb dètz talents d’aur qu’eth madeish auie pesat, e lo seguien es joeni aquèus damb es presents.
Era-Iliada_web	Ac meteren tot ath miei dera assemblada, e se lheuèc Agammenon, qu’auie ath sòn costat a Taltibi, qu’era sua votz se retiraue ara d’ua divinitat, agarrant damb era man a un sanglar.
Era-Iliada_web	Er Atrida treiguec eth guinhauet qu’amiaue penjat ath cant dera gran gaina dera espada, braquèc coma primicies quauques sedes deth sanglar e preguèc, lheuant es mans entà Zèus; e toti es aquèus, seigudi en silenci e en bon orde, escotauen es paraules deth rei.
Era-Iliada_web	Aguest lheuant es uelhs entar ample cèu, hec aguesta pregària:
Era-Iliada_web	Didec; e damb eth crudèu bronze esgorgèc ath sanglar que Taltibi lancèc, en tot hèr-li hèr viroletes, en gran abisme der esglumós mar coma peishèu des peishi.
Era-Iliada_web	E Aquilles, lheuant-se entre es bellicosi aquèus, parlèc d’aguesta sòrta:
Era-Iliada_web	Que son grani es malastres que manes as òmes.
Era-Iliada_web	Jamès er Atrida m’aurie suscitat er anuèg en pièch, ne auesse auut eth poder entà trèir-me era gojata contra era mia volontat; mès, solide fòrça, volie Zèus que morissen molti aquèus.
Era-Iliada_web	Ara anatz a minjar entà que dempús entamenem eth combat”.
Era-Iliada_web	Atau s’exprimic; e en un virament de uelhs dissolvèc era assemblada.
Era-Iliada_web	Cada un entornèc ena sua respectiua nau.
Era-Iliada_web	Es magnanims mirmidons s’encarguèren des presents, e se les heren a vier entath vaishèth deth divin Aquilles, en tot deishar-les ena tenda, autregeren cagires as hemnes, e servidors illustres amieren as shivaus entath lòc qu’èren es auti.
Era-Iliada_web	Briseida, que se retiraue ara daurada Venus, quan vedec a Patrocle trauessat per agudent bronze, se lancèc sus eth e s’estarnèc en somics, mentre se pataquejaue eth pièch damb es mans, eth delicat còth e eth beròi ròstre.
Era-Iliada_web	E plorant, aquera hemna, que se retiraue a ua divessa, didec:
Era-Iliada_web	Que partires viu dera tenda, e te trapi defuntat en tornar, ò prince d’òmes.
Era-Iliada_web	Com me perseguís un malastre darrèr de un aute!
Era-Iliada_web	Que vedí ar òme ath quau m’autregeren eth mèn pair e era mia venerabla mair, trauessat per agudent bronze ath pè des murs dera ciutat; e es tres frairs estimadi que m’auie dat eth mèn pair, moriren tanben.
Era-Iliada_web	Atau didec plorant, e es hemnes somiquèren, aparentament per Patrocle, encara qu’en realitat pes sòns pròpris maus.
Era-Iliada_web	Es capitans aquèus s’amassèren ath torn d’Aquilles e li supliquèren que mingèsse; mès eth se remic, alendant:
Era-Iliada_web	Quan auec dit aquerò, se didec adiu des reis, e solet se demorèren es dus Atridas, eth divin Ulisses, Nestòr, Idomenèu e er ancian Fenix entà distrèir a Aquilles, qu’ère prigondament afligit.
Era-Iliada_web	Mès qu’arren podie alegrar eth còr der eròi, mentre non entrèsse en sagnós combat.
Era-Iliada_web	E en tot brembar-se’n de Patrocle, alendaue prigondament, e didie:
Era-Iliada_web	E ara jades, trauessat peth bronze, e jo sò en dejun de minjar e de bèuer, a maugrat de non mancar-me, per çò dera solitud que senti per tu.
Era-Iliada_web	Arren de pejor me pòt arribar; ne que m’en sabessa de qué s’a mòrt eth mèn pair, que dilhèu plore aquiu en Ptia per çò de non auer ath sòn hilh ath costat, tant que pelegi damb es teucri en un país estrangèr per tòrt dera odiosa Helena; ne que se morisse eth mèn hilh estimat que s’eleve en Esciros, s’eth deiforme Neoptoleme viu encara.
Era-Iliada_web	Abans eth còr abrigaue en mèn pièch era esperança de qué jo solet periria en Troia, e de qué tu, entornant en Ptia, anaries en ua velòça nau nera entà Esciros, recuelheries ath mèn hilh e li mostraries toti es mèns bens: es possessions, es esclaus e eth palai de naut tet.
Era-Iliada_web	Atau didec, plorant, e es capitans somiquèren, pr’amor que cada un se’n brembaue d’aqueri qu’auien deishat enes sòns respectius palais.
Era-Iliada_web	Eth Saturn, en veder-les somicar, cuelhec pietat d’eri, e còp sec se dirigic a Minerva damb aguestes alades paraules:
Era-Iliada_web	Que dèishes de cornèr complètament ad aguest illustre baron.
Era-Iliada_web	Dilhèu eth tòn esperit ja non tie compde d’Aquilles?
Era-Iliada_web	Se trape ath cant des naus de nautes popes, plorant ath sòn companh estimat; es auti se n’anèren a dinar, e eth seguís en dejun sense tastar arren.
Era-Iliada_web	Au, ve-te’n e vessa en sòn pièch un shinhau de nectar e d’ambrosia entà qu’era hame non lo tormente”.
Era-Iliada_web	Damb taus paraules l’ahisquèc a hèr çò qu’era madeisha desiraue.
Era-Iliada_web	Minerva hec eth vòl, coma se siguesse un falcon d’amples ales e agudenta votz, dès eth cèu a trauèrs der etèr.
Era-Iliada_web	Ja es aquèus s’armauen ena armada, quan era divessa vessèc en pièch d’Aquilles un shinhau de nectar e d’ambrosia deliciosa, entà qu’era hame shordaira non aflaquisse es jolhs der eròi, entornant de seguit en palai deth poderós pair.
Era-Iliada_web	Coma nombrosi flòcs de nhèu qu’envie Zèus e vòlen geladi possadi per Borèas, neishut en etèr, atau se vedien gésser deth lòc des naus es reludents cascos, es bonhadi escuts, es lances de herèisho.
Era-Iliada_web	Era ludentor arribaue enquiath cèu; tota era tèrra se mostraue alègra, e un gran sarabat se lheuaue des pès des guerrèrs.
Era-Iliada_web	S’armaue entre eri eth divin Aquilles: carrinclant es dents, damb es uelhs ludents coma ua ahlama alugada e eth còr trauessat per insuportable dolor, plen d’ira contra es teucri, vestie er eròi era armadura, present deth diu Vulcan, que l’auie fabricat.
Era-Iliada_web	Se botèc enes cames elegantes cambères ajustades damb botons de plata; protegic eth sòn pièch damb era coirassa; pengèc ena espatla ua espada de bronze ornada damb argentadi claus, e cuelhec damb eth braç eth gran e fòrt escut qu’eth sòn resplendor se retiraue de luenh ath dera lua.
Era-Iliada_web	Dera madeisha manèra que campe eth huec alugat en lòc solitari deth cim d’un monte as navegants que romen peth mar, abondós en peishi, pr’amor qu’es tempèstes s’aluenhen des sòns amics; atau, eth resplendor deth polit e hargat escut d’Aquilles arribaue enquiar etèr.
Era-Iliada_web	Caperèc dempús eth cap damb eth fòrt casco que ludie coma ua estela, e ath sòn entorn ondegèren es dauradi e espessi crins que Vulcan auie plaçat en cim deth casco.
Era-Iliada_web	Eth divin Aquilles sagèc s’era armadura se l’ajustaue e se, en amiar-la botada, botjaue aisidament es sòns membres; e es armes vengueren a èster coma ales que lheuauen ath pastor d’òmes.
Era-Iliada_web	Treiguec der estug era lança pairau, poderosa, grana e robusta, qu’entre toti es aquèus, solet eth podie manejar: qu’auie estat talhada d’un herèisho deth cim deth Pelion, e regalada per Quiron ath pair d’Aquilles pr’amor que damb era aucisse eròis.
Era-Iliada_web	Mentretant, Automedont e Alcime se tenguien a júnher es shivaus: les subjectèren damb beròies correges, les meteren eth fren ena boca e estireren es retnes entà darrèr en tot estacar-les ena fòrta cagira.
Era-Iliada_web	Sense pòsa cuelhec Automedont eth magnific soriac e sautèc en car.
Era-Iliada_web	Aquilles, qu’era sua armadura ludie coma eth Solei, pugèc tanben e exortèc damb orribles votzes as shivaus deth sòn pair:
Era-Iliada_web	Sajatz d’entornar san e en bona santa entath campament des danaus ath qu’aué vos guide.
Era-Iliada_web	E Janto, eth shivau de leugèrs pes, joquèc eth cap (es sòns crins queigueren ath torn dera extremitat dera joata e arribauen en solèr), e en auer-les dotat de votz Juno, era divessa des blanqui braci, responec d’aguesta sòrta:
Era-Iliada_web	Que non siguec pera nòsta lentor ne pera nòsta guitèra qu’es teucri treigueren era armadura des espatles de Patrocle; senon qu’eth diu plan fòrt, que paric Latona, era de beròia cabeladura, l’aucic entre es combatents deth dauant e li balhèc glòria a Hectòr.
Era-Iliada_web	Nosati correríem tan velòci coma era bohada deth Zefir, qu’ei cuelhut coma eth mès rapid.
Era-Iliada_web	Dites aguestes pàraules, es Furies li talhèren era votz.
Era-Iliada_web	E plan indignat, Aquilles, eth des pès leugèrs, atau li parlèc:
Era-Iliada_web	Per qué me vaticines era mòrt?
Era-Iliada_web	Que non t’ac cau hèr.
Era-Iliada_web	Que ja me’n sai de qué eth mèn destin ei perir aciu, luenh deth mèn pair e dera mia mair.
Era-Iliada_web	Didec; e cridant, dirigic es solipedes shivaus entàs prumères files.
Era-Iliada_web	Tant qu’es aquèus s’armauen ath cant des corbadi vaishèths, ath tòn entorn, ò hilh de Pelèu, incansable ena batalha, es teucri se premanien tanben entath combat en un ticolet dera planhèra.
Era-Iliada_web	Zèus li manèc a Temis que, en tot partir des cims der Olimp, abondós en vals, convoquèsse era assemblada des dius; e era venguec d’un costat en aute e a toti les manèc qu’acodissen en palai de Zèus.
Era-Iliada_web	Des arrius sonque manquèc er Ocean; e de guaires ninfes abiten es divertidi bòsqui, es hònts des arrius e es erbosi prats, deguna deishèc de presentar-se.
Era-Iliada_web	Tanlèu arribèren en palai de Zèus, s’acomodèren en sètis de pèira trabalhada qu’auie bastit entà Zèus Vulcan damb grana intelligéncia.
Era-Iliada_web	Aquiu, donc, s’amassèren.
Era-Iliada_web	Neptun tanpòc desaubedic ara divessa; e en tot filar-se dès eth mar entara assemblada, se seiguec ath miei e explorèc era volontat de Zèus:
Era-Iliada_web	Dilhèu as bèth prepaus sus es teucri o es aquèus?
Era-Iliada_web	Li responec Zèus, qu’amolone es bromes: “Compreneres, Neptun, que bates era tèrra, era decision qu’ei en mèn pièch e que per era vos è amassat.
Era-Iliada_web	Tengui compde d’eri, encara que van a perir.
Era-Iliada_web	Jo me demorarè seigut en cim der Olimp e alegrarè eth mèn esperit contemplant era batalha; e es auti anatz-vo’n entàs teucri e entàs aquèus e que cadun ajude as que volgue.
Era-Iliada_web	Pr’amor que s’Aquilles, eth de pès leugèrs, combatesse solet damb es teucri, aguesti non resisterien un instant era escometuda deth hilh de Pelèu.
Era-Iliada_web	E Saturn parlèc damb aguesti tèrmes e prebotgèc ua gran batalha.
Era-Iliada_web	Es dius anèren en combat dividi en dus grops: s’endralhèren entàs naus Juno, Palas Minerva, Neptun, que bat era tèrra, eth benefic Mercuri, de prudent esperit, e damb eri Vulcan que, capinaut dera sua fòrça, espeaue arrossegant es sues gracioses cames; e filèren es sòns passi entàs teucri, Mart, de tremolant casco, Febo, Diana que se complatz lançant flèches, Latona, eth Janto e era alègra Venus.
Era-Iliada_web	Tanlèu es dius se quedèren aluenhadi des òmes, se mostrèren es aquèus plan capinauts perque Aquilles tornaue ena batalha dempús deth long temps que s’auie abstengut de cuélher partida ena trista guèrra; e es teucri s’espauriren e ua fòrta tremoladera les cuelhec es membres, tanlèu vederen ath Pelida, leugèr de pès, que damb era sua reludenta armadura se retiraue ath diu Mart, funèst entàs mortaus.
Era-Iliada_web	D’aguesta sòrta es erosi dius, ahiscant as uns e as auti, les heren arribar as mans e prebotgèren ua terribla peleja.
Era-Iliada_web	Eth pair des òmes e des dius tronèc orriblament des nautades; Neptun, per dejós, secodic era immensa tèrra e es excèlsi cims des montes; e tremolèren atau es pales e es cims der Ida, abondós en hònts, atau coma era ciutat troiana e es naus aquèes.
Era-Iliada_web	S’espauric Pluton, rei des lunfèrns, e sautèc deth tron cridant; non siguesse que Neptun daurisse era tèrra e se hessen visibles es ostaus òrres e tenebrosi qu’enquia e tot es madeishes divinitats an en òdi; autant siguec eth tarrabastalh que se costèc quan es dius entrèren en combat!
Era-Iliada_web	Eth sobeiran Neptun s’acarèc damb Febo Apòllo damb es sues alades flèches; a Mart, Minerva, era divessa des ludents uelhs; a Juno, Diana qu’amie er arc d’aur, apraie eth sarabat dera cacèra, e se complatz en lançar sagetes e ei frair der Arquèr; a Latona, eth poderós e benefic Mercuri; e a Vulcan, eth gran arriu de prigonds remolins, cridat pes dius Janto e pes òmes Escamandre.
Era-Iliada_web	Atau es dius gesseren ar encontre es uns des auti.
Era-Iliada_web	Aquilles desiraue passar, a trauèrs dera gentada, dret entà Hectòr Priamida, donques qu’er in lo possaue a assadorar damb era sang der eròi a Mart, infatigable lutador.
Era-Iliada_web	Mès Apòllo, qu’encoratge as guerrèrs, botgèc a Enèes entà que s’opausèsse ath Pelida, en tot bohar-li gran valor e parlar-li atau dempús de cuélher era votz e era figura de Licaon, hilh de Priam:
Era-Iliada_web	Li responec Enèes: “Priamida!
Era-Iliada_web	Per qué m’ordenes que lute, sense qu’era mia volontat ac volgue, damb eth coratjós Pelida?
Era-Iliada_web	Que non serie era prumèra ocasión que me sò acarat damb Aquilles, eth des pès leugèrs: en d’auti tempsi, quan venguec a on peishien es nòstes vaques e cuelhec a Limese e a Pedaso, en tot perseguir-me peth Ida damb era sua lança; e Zèus me sauvèc, en balhar-me fòrces e agilitat as mèns jolhs.
Era-Iliada_web	Sense era sua ajuda qu’auria perit a mans d’Aquilles e de Minerva, qu’anaue dauant, l’autrejaue era victòria e l’encoratjaue a aucir lelègi e troians damb era bronzinada lança.
Era-Iliada_web	Plan per aquerò cap òme pòt combàter damb Aquilles, pr’amor qu’ath sòn costat i a tostemp quauqua divinitat que lo desliure dera mòrt.
Era-Iliada_web	Ath delà, era sua lança vòle dreta e non s’arture enquia qu’a trauessat eth còs de bèth enemic.
Era-Iliada_web	Li repliquèc eth sobeiran Apòllo, hilh de Zèus: “Eròi!
Era-Iliada_web	Prega tu tanben as sempitèrns dius, pr’amor que diden que neisheres de Venus, hilha de Zèus, e aqueth ei hilh d’ua divinitat inferiora.
Era-Iliada_web	Era prumèra ven de Zèus, aguesta auec per pair ar ancian deth mar.
Era-Iliada_web	Tanlèu acabèc de parlar, li bohèc grana fòrça ath pastor d’òmes; e aguest, qu’amiaue ua reludenta armadura de bronze, se dauric pas entàs combatents deth dauant.
Era-Iliada_web	Juno, era des blanqui braci, non deishèc d’avertir qu’eth hilh d’Anquises trauessaue era multitud entà vier ar encontre deth Pelida; e cridant a d’auti dius, les didec:
Era-Iliada_web	Au, hem-lo arrecular, o que bèth un de nosati se bote ath cant d’Aquilles, li bohe valor e non dèishe qu’era sua animositat s’aflaquisque; entà que se’n sàpie de qué l’ajuden es immortaus mès poderosi, e que son febles es dius qu’en combat e ena luta protegissen as teucri.
Era-Iliada_web	Toti auem baishat der Olimp pr’amor d’intervier ena aguesta batalha, entà qu’Ulisses non patisque aué cap mau de part des teucri.
Era-Iliada_web	Dempús patirà çò qu’era Parca dispausèc, hilant eth lin, quan sa mair l’amainadèc.
Era-Iliada_web	Li responec Neptun, que secodís era tèrra: “Juno!
Era-Iliada_web	Non t’irrites mès de çò de besonh, donques que non està ben.
Era-Iliada_web	Ne jo voleria que nosati, qu’èm es mès fòrts, prebotgèssem era peleja entre es dius.
Era-Iliada_web	Anem a sèir en aqueth ticolet, e dera batalha se n’encuedaràn es òmes.
Era-Iliada_web	Dites aguestes paraules, eth diu des cerulencs peus les amièc naut de tot deth ticolet qu’es troians e Palas Minerva auien lheuat en d’auti tempsi entà qu’eth divin Hercules se desliurèsse dera balena quan, perseguit per aguesta, passèc dera plaja entara planhèra.
Era-Iliada_web	Aquiu Neptun e es auti dius se seigueren, en tot esténer ar entorn des sues espatles ua impenetrabla broma; e en aute costat, en cim deth ticolet beròi, ath tòn entorn, arquèr Febo, e de Mart, que destruís es ciutats, s’acomodèren es divinitats protectores des teucri.
Era-Iliada_web	Atau es uns e es auti, seigudi en dus grops, deliberauen e non se decidien a començar eth funèst combat.
Era-Iliada_web	E Zèus de naut de tot estant les ahiscaue a començar-lo.
Era-Iliada_web	Tot eth camp, plen d’òmes e de shivaus, ludie damb era ludentor deth bronze; e era tèrra ressonaue dejós des pès des guerrèrs que gessien entà lutar.
Era-Iliada_web	Dus barons, assenhaladi coma es mès valents, desirosi de combàter, s’auancèren as sòns, entà acarar-se entre ambdues armades: Enèes, hilh d’Anquises, e eth divin Aquilles.
Era-Iliada_web	Se presentèc prumèr Enèes, menaçaire, tremolant eth fornit casco: protegie eth pièch damb eth fòrt escut e tremolaue era bronzinada lança.
Era-Iliada_web	E eth Pelida, der aute costat venguec a acarar-se damb eth.
Era-Iliada_web	E tanlèu coma se trapèren cara a cara, eth divin Aquilles, eth des pès leugèrs, parlèc dident:
Era-Iliada_web	Per qué t’auances tant ara gent e me demores?
Era-Iliada_web	Dilhèu eth tòn in t’ahisque a combàter damb jo damb era esperança de regnar sus es troians, dondaires de shivaus, damb era dignitat de Priam?
Era-Iliada_web	Se m’aucisses, non botarie Priam ena tua man tau recompensa; pr’amor qu’a hilhs, sauve sancer eth sen e non ei insensat.
Era-Iliada_web	O dilhèu t’an prometut es troians balhar-te un eròi camp de fruitèrs e semiats que sigue milhor qu’es auti, entà que lo posques cultivar, se me très era vida?
Era-Iliada_web	Me pensi que te serà de mau her d’artenher.
Era-Iliada_web	Que ja un aute còp te botè en hujuda damb era mia lança.
Era-Iliada_web	Non te’n brembes que te hi enlà des montes idèus, a on ères solet peishent as buèus, e te perseguí corrent damb leugèra planta?
Era-Iliada_web	Alavetz hugies sense virar eth cap.
Era-Iliada_web	Dempús te refugières en Lirnese e jo cuelhi era ciutat damb era ajuda de Minerva e deth pair Zèus, e me hi a vier es hemnes en tot hèr-les esclaues; mès a tu te sauvèren Zèus e es auti dius.
Era-Iliada_web	Enèes li responec dident: “Pelida!
Era-Iliada_web	Non te penses que damb aguestes paraules me vas a espaurir coma se siguessa un mainatge, donques que tanben jo sai proferir injùries e afronts.
Era-Iliada_web	Coneishem eth linhatge de cada un de nosati e qui sigueren es nòsti respectius pairs, per çò d’auè’c entenut condar as mortaus òmes; que ne tu vederes as mèns ne jo as tòns.
Era-Iliada_web	Diden qu’ès hilh deth gran Pelèu e as coma mair a Tetis, ninfa marina de beròies trenes; mès jo me vanti d’èster hilh deth magnanim Anquises e era mia mair ei Venus: aqueri o aguesti les calerà plorar aué era mòrt deth sòn hilh, pr’amor que non mos vam separar sense combàter, dempús de hèr-mos insults mainadencs.
Era-Iliada_web	S’ac vòs saber, te diderè quin ei eth mèn linhatge, de molti coneishut.
Era-Iliada_web	Prumèr Zèus, qu’amolone es bromes, engendrèc a Dardane, e aguest fondèc era Dardania ath pè der Ida, abondosa en hònts; pr’amor qu’encara era sagrada Ilion, ciutat d’òmes de votz articulada, non auie estat bastida ena planhèra.
Era-Iliada_web	Dardane auec coma hilh ath rei Erictoni, que siguec eth mès ric des mortaus: possedie tres mil ègües que, abondoses de trendes polins, peishien ath cant d’un pantan.
Era-Iliada_web	Eth Borèas s’encamardèc de quauques ues des que vedec pèisher, e transfigurat en shivau de neri crins, auec d’eres dotze polins qu’ena fertila tèrra sautauen per dessús des semiats sense trincar es espigues e ena ampla espatla der esglumós mar corrien sus es madeishes ondades.
Era-Iliada_web	Erictoni siguec eth pair de Tros, que regnèc sus es troians; e aguest balhèc era existéncia a tres hilhs irreprensibles: Ilo, Asarac e eth deiforme Ganimedes, eth mès beròi des òmes, que cuelheren es dius per çò dera sua beresa entà que servisse eth nectar a Zèus e demorèsse damb es immortaus.
Era-Iliada_web	Ilo engendrèc ath gran Laomedont, qu’auec coma hilhs a Titon, Priam, Lamp, Cliti e Hicetaon, hilh de Mart.
Era-Iliada_web	Asarac engendrèc a Capis, qu’eth sòn hilh siguec Anquises.
Era-Iliada_web	Anquises m’engendrèc a jo e Priam ath divin Hectòr.
Era-Iliada_web	Mès Zèus aumente o amendrís eth valor des guerrèrs coma vò, pr’amor qu’ei eth mès poderós.
Era-Iliada_web	Au, non mos digam mès paraules coma se siguéssem mainatges, paradi aciu ath miei deth camp de batalha.
Era-Iliada_web	Que mos serie aisit autrejar-mos tantes injùries, qu’un vaishèth de cent bancs de remèrs non les poirie amiar.
Era-Iliada_web	Qu’ei volubla era lengua des òmes, e d’era gessen rasons de tota sòrta; se trapen fòrça paraules aciu e delà, e tau que dideres, tau receberes era responsa.
Era-Iliada_web	Mès que non auem cap besonh de discutir, en tot injuriar-mos, coma hemnes irritades, es quaus, botjades pera rancura, gessen en carrèr e s’escarnissen en tot dider-se fòrça causes, es ues vertadères e es autes fausses?
Era-Iliada_web	Que non artenheràs damb es tues paraules que jo, desirós de combàter, pèrda eth valor abans de qué damb eth bronze, e cara a cara, lutem.
Era-Iliada_web	Didec, e lançant era fornida lança, la clauèc en terrible e òrre escut d’Aquilles, que ressonèc en entorn.
Era-Iliada_web	Eth Pelida, temerós, hec enlà er escut damb era robusta man, en pensar-se qu’era longa lança deth magnanim Enèes lo trauessarie aisidament.
Era-Iliada_web	Insensat!
Era-Iliada_web	Non pensèc ena sua ment ne en sòn esperit qu’es presents des dius non poden èster destruidi aisidament pes mortaus òmes, ne cedir as sues fòrces.
Era-Iliada_web	E atau era poderosa lança d’Enèes non trauquèc alavetz era rodèla pr’amor qu’ac auie empedit era capa d’aur qu’eth diu botèc ath miei, senon que trauessèc dues capes e ne deishèc tres intactes, donques qu’èren cinc es qu’eth diu espeat auie amassat: es dues de bronze, dues interiores d’estanh, e ua d’aur, que siguec a on s’arturèc era lança de herèisho.
Era-Iliada_web	Aquilles lancèc alavetz era gran lança, e acertèc en bòrd deth lis escut d’Enèes, lòc qu’eth bronze ère mès prim e eth cuèr de buèu mès trende: eth herèisho deth Pelion lo trauessèc, e tot er escut ressonèc.
Era-Iliada_web	Enèes, espaurit, s’arraulic e lheuèc er escut; era lança, desirosa de seguir eth sòn cors, li passèc per dessús dera espatla, dempús de trincar es dus cercles dera rodèla, e se clauec en solèr; e er eròi, evitat ja eth còp, se quedèc quiet e damb es uelhes plan espauridi de veir qu’aquera auie queigut tant apròp.
Era-Iliada_web	Aquilles desgainèc era agudenta espada; e lançant grani e orribles crits, escometèc a Enèes; e aguest, ath sò torn, agarrèc ua gran pèira que dus des òmes actuaus non aurien pogut amiar e qu’eth manejaue aisidament.
Era-Iliada_web	E Enèes tirèc era pèira e se l’auesse acertat en casco o en escut qu’aurie hèt enlà d’eth era trista mòrt, e Aquilles aurie privat dera vida a Enèes, en tot herir-lo d’apròp damb era espada, se non ac auesse avertit Neptun, que secodís era tèrra, eth quau didec entre es dius immortaus:
Era-Iliada_web	Me hè pena eth magnanim Enèes que lèu, perint a mans deth Pelida, baisharà en Orco per çò d’auer aubedit es paraules der arquèr Apòllo.
Era-Iliada_web	Insensat!
Era-Iliada_web	Eth diu non lo desliurarà dera trista mòrt.
Era-Iliada_web	Mès, per qué li cau patir, sense èster eth colpable, es penes que d’auti meriten, en auer aufrit tostemp grani presents as dius que demoren en ample cèu?
Era-Iliada_web	Au, desliurem-lo dera mòrt, non sigue que Zèus s’anuge se l’aucís Aquilles, donques qu’eth destin vò que se sauve pr’amor de que non perisque ne s’estenhe eth linhatge de Dardane, que siguec estimat per Saturn per dessús de d’auti hilhs qu’auec e hemnes mortaus.
Era-Iliada_web	Li reponec Juno venerabla, era des grani uelhs: “Neptun!
Era-Iliada_web	Decidís tu madeish s’as de sauvar a Enèes o perméter que, a maugrat deth sòn valor, sigue aucit peth Pelida Aquilles.
Era-Iliada_web	Quan Neptun, que secodís era tèrra, entenec aguestes paraules, se n’anèc; e caminant pera batalha, entre eth sarabat des lances, arribèc a on èren Enèes e Aquilles.
Era-Iliada_web	De seguit caperèc de broma es uelhs deth Pelida Aquilles, arrinquèc der escut deth magnanim Enèes era lança de herèisho damb era punta de bronze que deishèc enes pès d’aqueth, e agarrèc ath teucre en tot lheuar-lo dera tèrra.
Era-Iliada_web	Enèes sostengut pera man deth diu, passèc per dessús de moltes files d’eròis e shivaus enquia arribar en aute costat der impetuós combat, a on es caucons s’armauen entà lutar.
Era-Iliada_web	E alavetz Neptun, que secodís era tèrra, se li presentèc, e li didec aguestes alades paraules:
Era-Iliada_web	Quin des dius t’a ordenat que cometesses era lhocaria de lutar còs a còs damb eth coratjós Pelida, qu’ei mès fòrt que tu e mès estimat des immortaus?
Era-Iliada_web	Hè-te enlà tostemp que te lo trapes, non se passe que te hèsque baishar en ostau de Pluton abans de qué ac dispause eth fado.
Era-Iliada_web	Taus sigueren es sues paraules.
Era-Iliada_web	Deishèc aquiu a Enèes, dempús d’auer-lo repotegat, e hec enlà era espessa broma des uelhs d’Aquilles.
Era-Iliada_web	Aguest tornèc a veir damb claretat, e, panteishant, li didie ath sòn magnanim esperit:
Era-Iliada_web	Qu’ei gran eth prodigi que s’aufrís ara mia vista: aguesta lança s’està en solèr e non veigui ath baron contra eth quau la lancè, damb era intencion d’aucir-lo.
Era-Iliada_web	Plan que òc, a Enèes l’estimen es immortaus dius: e jo que me pensaua que se vantaue d’aquerò en bades!
Era-Iliada_web	Que se’n vage, donc, donques que ja non aurà in de mesurar de nauèth es sues fòrces damb jo, donques qu’ara hugec gustós dera mòrt.
Era-Iliada_web	Didec; e sautant entre es files, encoratjaue as guerrèrs; “Non vos estongatz aluenhadi des teucri, divins aquèus!
Era-Iliada_web	Au, que cada òme n’escomete a un aute e sente vams de pelejar.
Era-Iliada_web	Qu’ei dificil que jo, encara que siga valent, perseguisca a tanti guerrèrs e peleja damb toti eri; e ne a Mart, qu’ei un diu immortau, ne a Minerva, les serie possible recórrer un camp de batalha tan vast e combàter pertot.
Era-Iliada_web	En aquerò que posqui hèr damb es mies mans, es mèns pès o era mia fòrça, non me mòstri reticent.
Era-Iliada_web	Entrarè per toti es costats enes files des falanges enemigues, e m’imagini que non s’alegraràn es teucri que s’aprèssen ena mia lança”.
Era-Iliada_web	Damb aguestes paraules les encoratjaue.
Era-Iliada_web	Tanben er illustre Hectòr exortaue as teucri, fotent crits, e asseguraue que vierie ar encontre d’Aquilles:
Era-Iliada_web	Non cranhetz ath Pelida!
Era-Iliada_web	Jo de paraula cambateria enquia e tot damb es immortaus; mès qu’ei de mau hèr hè’c damb era lança, en èster coma son, es mès fòrts.
Era-Iliada_web	Aquilles non amiarà a tèrme tot aquerò que ditz, sonque ne complirà ua part e çò d’aute ac deisharà a miei hèr.
Era-Iliada_web	Damb taus votzes les ahiscaue.
Era-Iliada_web	Es teucri lheuèren es lances; se hec eth combat e se formèc ua gran cridadissa, e alavetz Febo Apòllo s’apressèc a Hectòr e li didec:
Era-Iliada_web	Non t’auances entà lutar contra Ulisses; demora era sua escometuda barrejat damb era gent, confonut damb era massa.
Era-Iliada_web	Atau parlèc.
Era-Iliada_web	Hectòr, se n’anec, espaurit, entre era multitud de guerrèrs tanlèu auec entenut es paraules deth diu.
Era-Iliada_web	Aquilles, damb eth còr revestit de valor e cridant orriblament, escometèc as teucri, e comencèc en tot aucir ath valerós Ifition Otrintida, capitan de fòrça òmes, ath quau ua ninfa naiada auie auut d’Otrintèu, esbauçador de ciutats, en ric pòble de Hida, ath pè deth nheuat Tmol: eth divin Aquilles acertèc a tocar-lo damb era lança ath miei deth cap, quan l’atacaue ada eth, e l’esmiegèc en dues parts.
Era-Iliada_web	Eth teucre queiguec damb tarrabastalh, e eth divin Aquilles se vantèc dident:
Era-Iliada_web	Tan vantariosament parlèc.
Era-Iliada_web	Es tenèbres caperèren es uelhs d’Ifition, e es cars des aquèus lo destrocèren damb es arròdes en prumèr encontre.
Era-Iliada_web	Aquilles heric, dempús, enes possi, en tot trauessar-li eth casco de bronzinades mentonères, a Demoleont, valent guerrèr en combat; e eth casco non arturèc era lança, pr’amor qu’era punta entrèc e trinquèc eth uas, en tot afectar interiorament ath cervèth, e eth teucre peric quan lutaue valerosament.
Era-Iliada_web	Dempús, coma que Hipodamant sautèsse deth car e se calèsse en hujuda, li clauèc era pica ena esquia: aqueth exalaue er alend e bramaue coma eth taure qu’es joeni arrossèguen entar autar deth sobeiran Heliconi e eth diu que secodís era tèrra gaudís en veder-lo; atau bramaue Hipodamant quan era sua amna valerosa deishèc es sòns membres.
Era-Iliada_web	Ara seguida escometèc damb era lança ath deiforme Polidor Priamida qu’eth sòn pair non li permetie qu’anèsse enes batalhes pr’amor qu’ère eth mendre e eth preferit des sòns hilhs.
Era-Iliada_web	Arrés vencie a Polidor ena carrèra; e alavetz, per mainadenca vantaria, en tot hèr veir era leugeresa des sòns pès, s’agitaue eth troian entre es combatents deth dauant, enquia que perdec era vida; en veder-lo passar, eth divin Aquilles, leugèr de pès, li clauèc era lança ath miei dera esquia, a on es anèths d’aur subjectauen eth cinturon e ère dobla era coirassa, e era punta gessec per aute costat près deth melic; eth joen queiguec de jolhs damb planhosi sorriscles; era net escura l’enrodèc; e, inclinant-se, sajaue de tier damb es sues mans es intestins, que li gessien pera herida.
Era-Iliada_web	Tanlèu coma Hectòr vedec ath sòn frair Polidor agarrant-se es entralhes e acorbaishat en solèr, se li botèc ua broma dauant des sòns uelhs e non podec combàter a distància; senon que, brandint era agudenta lança e impetuós coma ua ahlama, se filèc ar encontre d’Aquilles.
Era-Iliada_web	E aguest, en encuedar-se’n, sautèc entada eth, e didec vantariòu aguestes paraules:
Era-Iliada_web	Sense trebolar-se, li responec Hectòr, de tremolant casco: “Pelida!
Era-Iliada_web	Non te penses que m’espauriràs damb paraules coma se siguessa un mainatge; tanben jo sai injuriar.
Era-Iliada_web	Dident aquerò, brandic e lancèc era gran lança; mès Minerva damb ua suau bohada la hec enlà deth gloriós Aquilles, e era arma tornèc entath divin Hectòr e queiguec as sòns pès.
Era-Iliada_web	Aquilles ataquèc, hènt orribles crits, a Hectòr, damb era intencion d’aucir-lo; mès Apòllo agarrèc ath troian, en tot hè’c aisidament per èster un diu, e lo caperèc damb ua densa broma.
Era-Iliada_web	Tres còps eth divin Aquilles, leugèr de pès, ataquèc damb era bronzinada lança; tres còps fotèc eth patac en aire.
Era-Iliada_web	E quan, semblable a un diu, escometie per quatau viatge, li cridèc er eròi a Hectòr damb terribla votz, en tot dider-li aguestes alades paraules:
Era-Iliada_web	Plan près sigueres dera perdicion, mès te sauvèc Febo Apòllo, ath quau deus pregar quan gesses en camp abans d’enténer eth tapatge des flèches.
Era-Iliada_web	Jo acabarè damb tu se te trapi mès tard e un diu m’ajude.
Era-Iliada_web	Atau didec; e damb era lança heric ath miei deth còth a Driope, que queiguec as sòns pès.
Era-Iliada_web	Lo deishèc e de seguit arturèc a Demuc Filetorida, ath quau clauèc era lança en un jolh, e dempús li treiguec era vida damb era espada.
Era-Iliada_web	Dempús escometèc a Laogon e a Dardan, hilhs de Biant: en auer-les hèt quèir deth car qu’anauen, ad aqueth lo hec perir lançant-li era lança, e ad aguest herint-lo d’apròp damb era espada.
Era-Iliada_web	Tanben aucic a Tros Alastorida, que venguec a abraçar-li es jolhs per s’un cas, en tot cuélher pietat d’eth, qu’ère dera madeisha edat qu’er eròi, en sòrta d’aucir-lo lo hège presoèr e lo deishèsse viu.
Era-Iliada_web	Insensat!
Era-Iliada_web	Non comprenec que non poirie convencer-lo, donques qu’Aquilles non ère òme de condicion benigna e moisheta, senon fòrça violent.
Era-Iliada_web	Ja aqueth li tocaue es jolhs damb era intencion de suplicar-li, quan li clauèc era espada en hitge.
Era-Iliada_web	Se vessèc aguest, aumplint de nera sang eth pièch, e es tenèbres caperèren es uelhs deth teucre, que quedèc inanimat.
Era-Iliada_web	De seguit, Aquilles s’apressèc a Muli; e clauant-li era lança ena aurelha, era brunzinada punta gessec per aute costat.
Era-Iliada_web	Equecle, hilh d’Agenor, damb era espada aprovedida de ponhada: era lama sancera s’escauhèc damb era sang, e era sagnosa mòrt e eth fado crudèu velèren es uelhs deth guerrèr.
Era-Iliada_web	Dempús, trauessèc damb era bronzinada lança eth braç de Deucalion, en lòc a on s’amassen es tendons deth code; e eth teucre lo demorèc, damb era man mauparada e vedent qu’era mòrt se l’apressaue.
Era-Iliada_web	Aquilles li braquèc d’un talh eth cap, que damb eth casco lancèc luenh, eth medoth gessec des uassi rodets e eth guerrèr quedèc estirat en solèr.
Era-Iliada_web	Se filèc ara seguida contra Rigme, illustre hilh de Piroo, qu’auie vengut dera fertila Tracia, e lo heric ath miei deth còs, clauant-li era bronzinada lança enes paumons, e lo hec quèir deth car.
Era-Iliada_web	E coma que vedesse qu’er escudèr Areitoo torcie es retnes as shivaus, li fotèc era agudenta lança ena esquia, e tanben lo hec quèir en solèr, tant qu’es shivaus hugien espauridi.
Era-Iliada_web	Dera madeisha manèra qu’en començar un usclant huec ath hons des vals de seca montanha, ahlame era poblada seuva, e eth vent botge es ahlames que van en totes es direccions; atau Aquilles se botjaue furiós damb era lança, perseguint, coma ua divinitat, ad aqueri qu’èren destinadi a morir; e era nera tèrra manaue sang.
Era-Iliada_web	Coma dus buèus junhudi entà bàter era blanca civada en ua aira ben plaçada, se brigalhen de seguit es espigues jos es pès des gròssi buèus; atau es solipèdes shivaus, amiadi per Aquilles, cauishigauen ath còp cadavres e escuts; e er èish deth car auie era part inferiora tacada de sagnoses gotes e es parabandes èren esposcades de gotes de sang qu’es bates des shivaus e es jelhes des arròdes deishauen anar.
Era-Iliada_web	E eth Pelida desiraue arténher glòria e auie es mans tacades de sang e povàs.
Era-Iliada_web	Tanlèu es teucri arribèren en canalet des grani gorgs deth Janto, arriu de beròi corrent qu’er immortau Zèus auie engendrat, Aquilles les dividic en dus grops.
Era-Iliada_web	As deth prumèr, les manèc er eròi pera planhèra entara ciutat, per a on es aquèus hugien espauridi eth dia anterior, quan eth gran Hectòr se mostraue furiós; per aquiu s’escampilhèren dempús es teucri ena sua hujuda, e Juno, entà arturar-les, les enrodèc en ua densa broma.
Era-Iliada_web	Es auti rodèren per abondós arriu d’argentadi gorgs, e queigueren en eth, damb gran tarrabastalh: ressonaue eth corrent, retronauen es dues arribes e es teucri nadauen aquiu e delà, cridant, mentre èren arrossegadi entre es remolins.
Era-Iliada_web	Coma es sautarèths escometudi pera violéncia d’un huec que comence còp sec, vòlen entar arriu e se lancen espauridi ena aigua; dera madeisha manèra, eth corrent rambalhós de Janto de prigonds remolins, s’aumplic, per çò dera persecucion d’Aquilles, d’òmes e shivaus qu’en eth queiguien confonudi.
Era-Iliada_web	Aquilles, descendent de Zèus, deishèc era sua lança emparada en un tamarís dera arriba; sautèc en arriu, coma se siguesse ua divinitat, sonque damb era espada e meditant en sòn còr accions crudèus; e comencèc a herir a dreta e quèrra: en un virament de uelhs se lheuèc un orrible sarabat d’aqueri que recebien es còps, e era aigua se rogic damb era sang.
Era-Iliada_web	Dera madeisha manèra qu’es peishi hugen deth gran daufin, e, temerosi, aumplissen es cornèrs deth hòns deth pòrt, pr’amor qu’aqueth s’avale a toti es qu’agarre; atau es teucri anauen per impetuós corrent der arriu e se refugiauen, tremolant, dejós des arròques.
Era-Iliada_web	Quan Aquilles auec es mans cansades ja de tant aucir, cuelhec viui, laguens der arriu, a dotze gojats entà immolar-les mès tard coma expiacion pera mòrt de Patrocle Menetiada.
Era-Iliada_web	Les treiguec estonadi coma cèrvis, les estaquèc es mans peth darrèr damb es correges ben talhades qu’amiauen enes flexibles tuniques e encarguèc as amics que les amièssen enes concaves naus.
Era-Iliada_web	E er eròi escometèc de nauèth as teucri, entà hèr en eri un gran estralh.
Era-Iliada_web	Aquiu se trapèc Aquilles damb Licaon, hilh de Priam Dardanida; eth quau, en húger, anaue a gésser der arriu.
Era-Iliada_web	Ja abans l’auien hèt presoèr en tot filar-se de nets entà un camp de Priam: Licaon bracaue damb er agudent bronze es arrames naues d’ua higuèra bòrda entà hèr es parabandes d’un car, quan Aquilles, en tot presentar-se coma un malastre imprevist, se lo hec a vier a maugrat sòn.
Era-Iliada_web	Lo transportèc alavetz en ua nau entara ben bastida Lemnos, e aquiu lo botec en venda: eth hilh de Jason paguèc eth prètz.
Era-Iliada_web	Dempús Eetion d’Imbros, qu’ère òste deth troian, balhèc per eth un bon rescat e lo manèc ena divina Arisbe.
Era-Iliada_web	S’escapèc Licaon, e tornant ena casa pairau, s’estèc en tot celebrar damb es amics pendent onze dies era sua tornada de Lemnos; mès, tath dètzau dia, un diu lo hec quèir de nauèth enes mans d’Aquilles, que l’auie de manar entar Orco, sense que Licaon ac desirèsse.
Era-Iliada_web	Qu’ei gran eth prodigi que campe dauant des mèns uelhs.
Era-Iliada_web	Ja ei possible qu’es teucri qu’aucí ressusciten des ombriues tenèbres; quan aguest, desliurant-se eth dia crudèu, a tornat dera divina Lemnos a on siguec venut, e es ondades der esglumós mar qu’a tanti arturen non an empedit era sua tornada.
Era-Iliada_web	Pensant en taus causes, Aquilles contunhaue quiet.
Era-Iliada_web	Licaon, espaurit, se l’apressèc a tocar-li es jolhs; pr’amor qu’ath sòn laguens sentie viu desir de desliurar-se dera trista mòrt e deth sòn nere destin.
Era-Iliada_web	Eth divin Aquilles lheuèc de seguit era enòrma lança damb era intencion de herir-lo, mès Licaon s’arraulic e, ath mès córrer, l’abracèc es jolhs; e aquera, passant-li per dessús dera esquia se clauec en solèr, cobejosa de de calar-se en còs d’un òme.
Era-Iliada_web	Mentretant, Licaon suplicaue a Aquilles; e abraçant damb ua man es sòns jolhs e damb era auta tient era lança, li didie aguestes alades paraules:
Era-Iliada_web	Que m’as d’auer, ò escolan de Zèus, per un suplicant digne de consideracion; pr’amor que mingè ena tua tenda eth fruit de Ceres eth dia que me heres presoèr en camp ben cultivat, e en tot amiar-me luenh deth mèn pair e des mèns amics, me veneres en Lemnos: cent buèus te valèc era mia persona.
Era-Iliada_web	Ara te’n balharia eth triple entà rescatar- me.
Era-Iliada_web	Que ja hè dotze dies que, auent patit fòrça, entornè en Ilion; e un aute còp eth fado funèst me bote enes tues mans.
Era-Iliada_web	Que deui èster odiós ath pair Zèus, pr’amor que de nauèth m’autrege a tu.
Era-Iliada_web	Entà autrejar-me ua vida cuerta, m’amainadèc Laotoe, hilha der ancian Altes que regne sus es bellicosi lelègi e possedís era excèlsa Pedaso ath cant deth Satniois.
Era-Iliada_web	Ara hilha d’aqueth l’auec Priam coma esposa amassa damb fòrça d’autes; dera madeisha, neishérem dus barons e a ambdús mos hauràs dat mòrt.
Era-Iliada_web	Que ja heres perir entre es hilhs deth dauant a Polidor, en herir-lo damb era agudenta pica; e ara eth malastre m’a arribat a jo, donques que non demori escapar des tues mans dempús qu’un diu m’a lançat en eres.
Era-Iliada_web	Damb taus paraules er illustre hilh de Priam suplicaue a Aquilles; mès que siguec amarganta era responsa qu’entenec:
Era-Iliada_web	Non me parles deth rescat, ne tansevolh lo mentes.
Era-Iliada_web	Abans qu’a Patrocle l’arribèsse eth dia fatau, m’ère agradiu d’abstier-me d’aucir as teucri e sigueren molti es que cuelhí viui e vení dempús; mès ara degun s’escaparà dera mòrt, s’un diu lo bote enes mies mans dauant d’Ilion e mès que mès s’ei hilh de Priam.
Era-Iliada_web	Per tant, amic, morís tu tanben.
Era-Iliada_web	Per qué te planhes d’aguesta sòrta?
Era-Iliada_web	Moric Patrocle que tant te depassaue.
Era-Iliada_web	Non ves se guaire galhard e naut de còs sò jo, que m’engendrèc un pair illustre e m’amainadèc ua divessa?
Era-Iliada_web	Donques tanben me demoren era mòrt e eth fado crudèu.
Era-Iliada_web	Atau didec.
Era-Iliada_web	S’aflaquiren es jolhs e eth còr deth teucre que, deishant anar era lança, se seiguec e estirèc es dus braci.
Era-Iliada_web	Aquilles cuelhec era ahilada espada e heric a Licaon ena clavicula, deth còth: li metec ath laguens tota era lama de dus talhs, eth troian queiguec capenjós en solèr e era sua sang gessie e tacaue era tèrra.
Era-Iliada_web	Er eròi cuelhec eth cadavre peth pè, lo lancèc en arriu entà que se lo hesse a vier , e proferic damb vantaria aguestes alades paraules:
Era-Iliada_web	Que non te botarà era tua mair en un lhet entà plorar-te; senon que seràs amiat pes gorgs der Escamandre entath vast sen deth mar.
Era-Iliada_web	E quauque peish, gessent des ondades ena nera e tremolosa superfícia, minjarà eth blanc greish de Licaon.
Era-Iliada_web	Atau perigatz es auti teucri enquia qu’arribem ena sagrada ciutat d’Ilion, vosati en tot húger e jo darrèr hènt gran roganhons.
Era-Iliada_web	Que non vos sauvarà ne tansevolh er arriu de beròi corrent e platejadi remolins, qu’ada eth dès era antiquitat sacrificatz molti taures e qu’enes sòns remolins lançatz solipèdes shivaus.
Era-Iliada_web	D’aguesta manèra parlèc.
Era-Iliada_web	Er arriu, damb eth còr irritat, romaue ena sua ment se com harie cessar a Aquilles de combàter e desliurarie dera mòrt as troians.
Era-Iliada_web	Mentretant, eth hilh de Pelèu dirigic era sua enòrma lança contra Asteropèu, hilh de Pelegon, damb er in d’aucir-lo.
Era-Iliada_web	A Pelegon l’auie engendrat er Axio, d’ample corrent, e Peribèa, era hilha màger d’Acesamene; que damb era se junhèc aqueth arriu de prigonds remolins.
Era-Iliada_web	S’endralhèc, donc, Aquilles entà Asteropèu, que gessec ath sòn encontre amiant dues lances; e eth Janto, irritat pera mòrt des joeni qu’auie hèt perir Aquilles sense pietat en madeish corrent, li bohèc valor en pièch deth troian.
Era-Iliada_web	Quan ambdús guerrèrs se trapèren cara a cara, eth divin Aquilles, de pès leugèrs, siguec eth prumèr a parlar, e didec:
Era-Iliada_web	Li responec er illustre hilh de Pelegon: “Magnanim Pelida!
Era-Iliada_web	Per qué m’interrògues sus eth mèn linhatge?
Era-Iliada_web	Que sò dera fertila Peonia, qu’ei luenh; venguí ath cap des peonis, que combaten damb longues piques, e hè onze dies qu’arribè en Ilion.
Era-Iliada_web	Eth mèn linhatge a era sua origina en ample Axio, que vèsse eth sòn beròi cabau sus era tèrra: Axio engendrèc a Pelegon, famós pera sua lança, e d’aguest diden qu’è neishut.
Era-Iliada_web	Mès, lutem ja, illustre Aquilles”.
Era-Iliada_web	De tau sòrta parlèc, en ton de menaça.
Era-Iliada_web	Eth divin Aquilles lheuèc eth herèisho deth Pelion, e er eròi Asteropèu, qu’ère ambidèxtre, li lancèc ath còp es dues lances: era ua acertèc en escut, mès que non lo trauessèc pr’amor qu’era capa d’aur qu’eth diu botèc en escut l’arturèc; era auta rasquèc eth braç dret der eròi, ath cant deth code, que d’eth gessec nera sang; mès era arma passèc per dessús e se clauèc en solèr, cobejosa de sang.
Era-Iliada_web	Aquilles lancèc alavetz era lança, de dreta volada, contra Asteropèu, damb era intencion d’aucir-lo, e manquèc era balestada: aquera queiguec ena nauta arriba e s’en.honsèc enquiara mitat deth pau.
Era-Iliada_web	Eth Pelida, desgainant era espada qu’amiaue ath cant dera cueisha, escometèc enventit a Asteropèu, que damb era sua man robusta sajaue de trèir dera escalabrosa arriba era lança d’Aquilles.
Era-Iliada_web	Tres còps la botgèc entà arrincar-la, e tres cops li calec desistir deth sòn prepaus.
Era-Iliada_web	E quan, en quatau còp, volec plegar e trincar era lança de herèisho der Eacida, se l’apressèc Aquilles e damb era espada li treiguec era vida: lo heric en vrente, ath cant deth melic.
Era-Iliada_web	Vessèren es intestins e es tenèbres caperèren es sòns uelhs, que queiguec panteishant.
Era-Iliada_web	Aquilles se lancèc sus eth sòn piech, li treiguec era armadura, e vantant-se dera capitada, didec aguestes paraules:
Era-Iliada_web	Qu’ère dificil que tu, encara qu’engendrat per un arriu, podesses disputar era victòria as hilhs deth poderós Saturn.
Era-Iliada_web	Dideres qu’eth tòn linhatge vie d’un ample arriu; mès jo me vanti d’apertier ath deth gran Zèus.
Era-Iliada_web	M’engendrèc un baron que regne sus molti mirmidons, Pelèu, hilh d’Eaco; e aguest darrèr ère hilh de Zèus.
Era-Iliada_web	E coma que Zèus ei mès poderós qu’es arrius, que corren entath mar, atau tanben es descendents de Zèus son mès fòrts qu’es des arrius.
Era-Iliada_web	Ath tòn costat que n’as un de gran, s’ei que te pòt ajudar.
Era-Iliada_web	Mès que non ei possible combàter contra Zèus Saturn.
Era-Iliada_web	Didec; arrinquèc dera escalabrosa arriba era bronzinada lança e abandonèc a Asteropèu aquiu, estirat en sable, tanlèu coma l’auec trèt era vida: era aigua trebla banhaue eth cadavre, e anguiles e peishi acodiren a minjar-se eth greish que caperaue es arnelhs.
Era-Iliada_web	Aquilles se n’anèc entàs peonis que lutauen en cars, es quaus hugien pes costats deth rambalhós arriu, quan vederen qu’eth mès fòrt queiguie en combat, vençut pes mans e pera espada deth Pelida.
Era-Iliada_web	Aguest aucic alavetz a Tersiloc, Midon, Astipil, Mnese, Trasi, Enie e Ofelestes.
Era-Iliada_web	E a mès peonis aurie aucit eth velòç Aquilles, s’er arriu de prigonds remolins, irritat e transfigurat en òme, non l’auesse dit des d’un des remolins:
Era-Iliada_web	Depasses as auti òmes, madeish en valor qu’en accions abominables; pr’amor qu’es madeishi dius t’ajuden de contunh.
Era-Iliada_web	S’eth hilh de Saturn t’a autrejat que destruisques a toti es teucri, hè-les enlà de jo e executa ena planhèra es tues accions.
Era-Iliada_web	Eth mèn beròi corrent ei plen de cadavres que obstruissen eth cors e non me dèishen vessar en mar divin era aigua; e tu seguisses aucint d’ua manèra atròça.
Era-Iliada_web	Li responec Aquilles, de pès leugèrs: “Que se harà, ò Escamandre, escolan de Zèus, coma tu ac ordenes.
Era-Iliada_web	Dit aquerò, escometèc as treucri, coma se siguesse un diu.
Era-Iliada_web	E alavetz er arriu de prigonds remolins se dirigic a Apòllo:
Era-Iliada_web	Tu, eth der arc d’argent, hilh de Zèus, non complisses es ordes de Saturn, que t’encarguèc fòrça qu’ajudèsses as teucri e les autregesses ajuda enquia que, arribada era tarde, se coguèsse eth solei e demoresse ena escurina eth fertil camp”.
Era-Iliada_web	Didec.
Era-Iliada_web	Aquilles, famós pera sua lança, sautèc dera escalabrosa arriba en centre der arriu.
Era-Iliada_web	Mès aguest l’ataquèc enforismat: holèc es sues aigües, agitèc eth corrent, e arrossegant molti cadavres d’òmes mòrts per Aquilles, que i auie en cors der arriu, les lancèc ena arriba bramant coma un taure; e mentretant, sauvaue as vius laguens deth corrent, en tot amagar-les enes prigonds e amples remolins.
Era-Iliada_web	Es trebles ondades enrodauen a Aquilles, eth corrent queiguie sus eth sòn escut e lo possaue, e er eròi ja non se podie tier de pès.
Era-Iliada_web	S’agarrèc alavetz damb es dues mans en un olm corporent e huelhós; mès aguest, arrincat d’arraïc, trinquèc era vòra escalabrosa, sarrèc eth corrent damb es sues moltes arrames, queiguec sancer en arriu e se convertic en un pònt.
Era-Iliada_web	Aquilles, espaurit, hec un bot, gessec der abisme e volèc damb pè leugèr pera planhèra.
Era-Iliada_web	Mès non per aquerò eth gran diu deishèc de perseguir-lo, senon que lancèc ath sòn darrèr ondades d’ombriues crestes damb er in de hèr cessar ath divin Aquilles de combàter e costar era mòrt des troians.
Era-Iliada_web	Eth Pelida sautèc près d’un trait de lança, en tot hèr un bot damb era impetuositat dera rapaça agla nera, qu’ei eth mès forçut e velòç des audèths: madeish qu’era, er eròi corrie e eth bronze ressonaue orriblament sus eth sò pièch.
Era-Iliada_web	Aquilles sajaue de hùger, en tot anar entà un costat; mès eth corrent anaue ath sòn darrèr e lo perseguie damb gran sarabat.
Era-Iliada_web	Dera madeisha manèra qu’eth fontanèr amie era aigua dès era prigonda hònt entre es plantes d’un uart, e damb ua aishada ena man trè dera regòla es empediments; e eth corrent seguís eth sòn cors, e botge peiretes, mès en arribar en ua declivitat mormolhe, accelère era marcha e passe dauant deth que la guide; atau, eth corrent der arriu artenhie de contunh a Aquilles, donques qu’es dius son mès poderosi qu’es òmes.
Era-Iliada_web	Guairi viatges eth divin Aquilles sajaue demorar-la, entà veir se lo perseguien toti es immortaus qu’an eth sòn ostau en ample cèu, sautaue; mès er arriu, en tot seguir-lo damb eth rapid e tortuós corrent, li fatigaue es jolhs e li panaue eth solèr aquiu a on botaue es pès.
Era-Iliada_web	E eth Pelida, lheuant es uelhs entath vast cèu, panteishèc e didec:
Era-Iliada_web	Com ei que non vie cap diu a sauvar-me a jo, malerós, dera persecucion der arriu; e dempús patirè tot çò que calgue?
Era-Iliada_web	Cap des divinitats deth cèu n’a eth tòrt coma era mia mair, que me vantèc damb fausses prediccions: didec que m’aucirien ath pè deth mur des troians, armadi de coirasses, es velòces flèches d’Apòllo.
Era-Iliada_web	Pro que m’auesse mòrt Hectòr, qu’ei aciu eth mès valent!
Era-Iliada_web	Alavetz un valent aurie aucit e despolhat a un aute valent.
Era-Iliada_web	Atau s’exprimic.
Era-Iliada_web	De seguit Neptun e Minerva, damb figura umana lo cuelheren ath miei e l’agarrèren des mans tant que l’encoratjauen damb paraules.
Era-Iliada_web	Neptun, que secodís era tèrra, siguec eth prumèr a parlar e didec:
Era-Iliada_web	Non tremoles ne t’espaurisques!
Era-Iliada_web	De tau manèra te vam a ajudar, damb eth permís de Zèus, jo e Palas Minerva!
Era-Iliada_web	Pr’amor que non dispause eth fado que sigues mòrt per arriu, e aguest deisharà lèu de perseguir-te, coma ac veiràs tu madeish.
Era-Iliada_web	Te vam a dar un prudent conselh, per se vòs aubedir.
Era-Iliada_web	Que non repause eth tòn braç ena batalha funèsta enquia auer embarrat laguens des gloriosi murs d’Ilion a guari teucri artenhen escapar.
Era-Iliada_web	Dites aguestes paraules, ambdues divinitats anèren a amassar-se damb es auti immortaus.
Era-Iliada_web	Aquilles, ahiscat peth mandat des dius, filèc es sòns passi entara planhèra negada pera aigua der arriu, qu’en era flotauen cadavres e beròies armes de joeni mòrts ena luta.
Era-Iliada_web	Er eròi caminaue dret, sautant pera aigua, sense qu’er ample arriu artenhesse arturar-lo; pr’amor que Minerva l’auie balhat molta fòrça.
Era-Iliada_web	Mès er Escamandre non cedie en sòn furor, senon que, en irritar-se encara mès contra eth Pelida, holaue e quilhaue naut de tot es ondades e a crits cridaue ath Simois:
Era-Iliada_web	Amassem-mos entà contier era fòrça d’aguest òme, que lèu cuelherà era gran ciutat deth rei Priam, pr’amor qu’es teucri non lo resistiràn ena batalha.
Era-Iliada_web	Vene de seguit ena mia ajuda: aumenta eth tòn cabau damb era aigua des hònts, crida a toti es arriuets, lhèua granes ondades e arrossèga damb tarrabastalh socs e pèires, entà qu’aclapem ad aguest furiós guerrèr qu’ara trionfe e pense en hètes pròpries des dius.
Era-Iliada_web	Me pensi que non li valeràn era sua fòrça, ne era sua beresa, ne es sues magnifiques armes, qu’an de quedar ath hons d’aguest lac e caperades de hanga.
Era-Iliada_web	Ada eth l’enrodarè damb abondosa arena, vessant ath sòn entorn fòrça grava; e ne tansevolh es sòns uassi poiràn èster recuelhudi pes aquèus: autant de hanga amolonarè ath sòn dessús.
Era-Iliada_web	Didec; e, enventit, escometèc a Aquilles, en tot lheuar-se furiós e bramant damb era esgluma, era sang e es cadavres.
Era-Iliada_web	Es roienques ondades der arriu, qu’es celestiaus ploges neurissen, se tenguien quilhades e arrossegauen ath Pelida.
Era-Iliada_web	Mès Juno, cranhent qu’eth gran arriu hesse quèir a Aquilles, cridèc, e li didec de seguit a Vulcan, eth sòn hilh estimat:
Era-Iliada_web	Ajuda lèu a Aquilles, hènt aparéisher ua immensa ahlama.
Era-Iliada_web	Que vau a suscitar damb eth Zefir e eth velòç Noto ua gran tormenta, entà que vient deth mar escampilhe eth destructor incendi e s’usclen es armes des teucri.
Era-Iliada_web	Tu uscla es arbes des arribes deth Janto, hè qu’uscle eth madeish arriu e non te dèishes persuadir ne damb doces paraules ne damb menaces.
Era-Iliada_web	Tau siguec era sua orde.
Era-Iliada_web	Vulcan, lançant ua usclanta ahlama, aluguèc prumèrament era planhèra e usclèc molti cadavres de guerrèrs qu’auie aucit Aquilles, se shuguèc eth camp, e era aigua cristalina deishèc de córrer.
Era-Iliada_web	Dempús Vulcan dirigic ar arriu era reludenta ahlama e usclèren, atau es olms, es saücs e es tamarisi, coma eth lòtus, eth jonc e es bragalons qu’en abondor auien creishut ath costat deth beròi corrent.
Era-Iliada_web	Anguiles e peishi patien e sautauen d’aquiu e delà, enes remolins e enes corrents, aclapadi pera bohada der engenhós Vulcan.
Era-Iliada_web	E er arriu, en tot usclar-se tanben, atau parlaue:
Era-Iliada_web	Cap des dius t’egale e non voi lutar damb tu ne damb era tua ahlama ardenta.
Era-Iliada_web	Dèisha de perseguir-me e qu’eth divin Aquilles hèsque dehòra dera ciutat as troians.
Era-Iliada_web	Atau parlèc, escometut peth huec; e eth beròi corrent borie.
Era-Iliada_web	Coma en un caudèr botat sus un gran huec, eth greish d’un porcèth se hon, borís e vèsse pertot, mentre era lenha seca uscle dejós; atau eth beròi corrent s’usclaue damb eth huec e era aigua borie, e en non poder vier entà dauant, arturaue eth sòn cors sarrat peth bugàs que damb era sua adretia produie er engenhós Vulcan.
Era-Iliada_web	E er arriu, dirigint-li fòrça supliques a Juno, didie aguestes alades paraules:
Era-Iliada_web	Per qué eth tòn hilh mautracte eth mèn corrent, en tot atacar-me a jo solet entre toti es dius?
Era-Iliada_web	Que non deui èster entà tu tan colpable coma toti es auti qu’afavorissen as teucri.
Era-Iliada_web	Jo deisharè d’ajudar-les, se tu m’ac manes; mès qu’aguest cèsse tanben.
Era-Iliada_web	E jurarè non desliurar as troians deth dia fatau, encara que Troia sancera arribe a èster peishèu des voraces ahlames per çò d’auer-la usclat es bellicosi aquèus”.
Era-Iliada_web	Quan Juno, era divessa des blanqui braci, entenec aguestes paraules, li didec de seguit a Vulcan, eth sòn hilh estimat:
Era-Iliada_web	Tau didec.
Era-Iliada_web	Vulcan amortèc era usclanta ahlama, e es ondades arreculèren entath beròi corrent.
Era-Iliada_web	E tanlèu coma eth Janto siguec vençut, eth e Vulcan cessèren de lutar, pr’amor que Juno, encara qu’irritada, les tenguec.
Era-Iliada_web	Mès ua intensa e espaventosa peleja se formèc alavetz entre es auti dius: divididi en dues parts, arribèren as mans damb fòrt tarrabastalh; bramèc era vasta tèrra, e eth gran cèu ressonèc coma ua trompeta.
Era-Iliada_web	Ac entenec Zèus, seigut en Olimp, e damb eth còr alègre arrie en veir qu’es dius s’anauen a escomèter.
Era-Iliada_web	E ja non sigueren desseparadi pendent guaire temps; pr’amor que prumèr Mart, que trauque es escuts, escometent a Minerva damb era bronzinada lança, didie aguestes injurioses paraules:
Era-Iliada_web	Quina poderosa afeccion te botge?
Era-Iliada_web	Dilhèu non te’n brembes de quan ahiscaues a Diomedes Tidida tà que me herisse, e agarrant tu madeisha era reludenta pica la lancères contra jo e m’esquincères era polida pèth?
Era-Iliada_web	Donques me pensi qu’ara pagaràs tot aquerò que me heres”.
Era-Iliada_web	Tanlèu acabèc de parlar, fotèc un còp en escut floquejat, òrre, que ne er arrai de Zèus trincarie; aquiu acertèc tocar Mart, tacat d’omicidis, damb era ingenta lança.
Era-Iliada_web	Mès era divessa, se virèc, agarrèc damb era sua robusta man ua gran pèira nera e claufida de puntes qu’ère ena planhèra e auie estat plaçada pes ancians coma tèrme d’un camp; e herint damb era ath furibond Mart, lo deishèc sense fòrça enes membres.
Era-Iliada_web	Venguec en tèrra eth diu e ocupèc sèt boalhes, eth povàs taquèc era sua cabeladura e es armes ressonèren.
Era-Iliada_web	Arric Palas Minerva; e en tot vantar-se dera sua victòria, proferic aguestes alades paraules:
Era-Iliada_web	Encara non as entenut que me vanti d’èster plan mès fòrta e gauses opausar eth tòn furor ath mèn.
Era-Iliada_web	Quan auec dit aquerò, virèc entà un aute costat es sòns reludents uelhs.
Era-Iliada_web	Venus, hilha de Zèus, cuelhec dera man a Mart e l’acompanhaue; mentre eth diu alendaue prigondament e a penes podie recuperar er alend.
Era-Iliada_web	Mès la vedec Juno, era divessa des blanqui braci, e de seguit li didec a Minerva aguestes alades paraules:
Era-Iliada_web	Hilha de Zèus, qu’amie era egida!
Era-Iliada_web	Indondabla divinitat!
Era-Iliada_web	Aquera desvergonhada torne a trèir deth combat, entre eth revolum de gent, a Mart, funèst entàs mortaus.
Era-Iliada_web	De tau sòrta parlèc.
Era-Iliada_web	Se l’alegrèc era amna a Minerva, que correc entà Venus, e lheuant era robusta man li fotèc un patac en pièch.
Era-Iliada_web	S’aflaquiren es jolhs e eth còr dera divessa, e era e Mart quedèren estiradi ena ferila tèrra.
Era-Iliada_web	E Minerva, vantant-se, prononcièc aguestes alades paraules:
Era-Iliada_web	Atau s’exprimic.
Era-Iliada_web	Arric Juno, era divessa des blanqui braci.
Era-Iliada_web	E eth sobeiran Neptun, que secodís era tèrra, li didec alavetz a Apòllo:
Era-Iliada_web	Per qué nosati non lutam tanben?
Era-Iliada_web	Que non mos conven abstier-mos, donques qu’es auti ja an començat era peleja.
Era-Iliada_web	Que serie vergonhós que tornèssem en Olimp, en ostau de Zèus bastit sus eth bronze, sense auer combatut.
Era-Iliada_web	Comença tu, donques qu’ès eth mendre en edat e non semblarie avient que comencèssa jo que neishí prumer e è mès experiéncia.
Era-Iliada_web	Ò, pèc, be n’ei d’irreflexiu eth tòn còr.
Era-Iliada_web	Que ja non te’n brembes des molti maus qu’ath torn d’Ilion patírem es dus, solets entre es dius, quan enviadi per Zèus trebalhèrem pendent un an sancer entath supèrb Laomedont; eth quau, damb era promesa d’autrejar-mos era sodada convenguda, mos manaue coma un senhor.
Era-Iliada_web	Mès quan es alègres Ores amièren eth finau der ajustament, eth supèrb Laomedont se remic a pagar-mos era sodada e mos dèc eth viatge damb menaces.
Era-Iliada_web	A tu te menacèc de vener-te, estacat de pès e mans, en luenhanes isles; asseguraue ath delà que damb eth bronze mos talharie a ambdús es aurelhes; e nosati mo n’anèrem tristi e damb era animositat irritada perque non mos auie autrejat era sodada qu’auie prometut.
Era-Iliada_web	Responec eth sobeiran arquèr Apòllo: “Batedor dera tèrra!
Era-Iliada_web	Que non m’auries coma persona senada se combatessa damb tu pes miserables mortaus que, semblables as huelhes, ja se trapen florint e vigorosi, minjant es fruits dera tèrra, ja se demoren inanimadi e morissen.
Era-Iliada_web	Atau didec, e li virèc era esquia; pr’amor que per respècte non volie arribar as mans damb er oncle pairau.
Era-Iliada_web	E era sua fraia, era campanharda Diana, senhora des fères, lo repoteguèc durament damb injurioses votzes:
Era-Iliada_web	Pèc!
Era-Iliada_web	Per qué amies aguest arc inutil?
Era-Iliada_web	Taus sigueren es sues paraules, e er arquèr Apòllo non responec arren.
Era-Iliada_web	Mès era venerabla esposa de Zèus, irritada, repoteguèc a Diana, que se complatz en lançar flèches, damb injurioses votzes:
Era-Iliada_web	Que te serà de mau hèr resistir era mia fòrça, encara qu’amies arc e Zèus t’age hèt leona entre es hemnes e te permete aucir ara que volgues.
Era-Iliada_web	Qu’ei milhor caçar en monte fères sauvatges o cèrvis, que lutar damb fòrça damb aqueri que son mès poderosi.
Era-Iliada_web	Didec; la cuelhec damb era man quèrra per ambdus punhets, li treiguec des espatles, damb era dreta, er arc e eth carcais, e arrint se botèc a pataquejar damb aguesti es aurelhes de Diana, que viraue eth cap d’un costat en aute, tant qu’es velòces flèches s’escampilhauen peth solèr.
Era-Iliada_web	Diana hugec plorant, coma era paloma perseguida per esparvèr vòle a refugiar-se en uet dera arròca pr’amor que non auie dispausat eth fado qu’aqueth l’agarrèsse.
Era-Iliada_web	Dera madeisha manèra hugec era divessa, vessant lèrmes e deishant aquiu era arc e eth carcais.
Era-Iliada_web	E eth messatgèr Argicida, li didec a Latona:
Era-Iliada_web	Jo non vau a pelejar damb tu, pr’amor qu’ei riscat lutar damb es esposes de Zèus, qu’amolone es bromes.
Era-Iliada_web	Tau didec.
Era-Iliada_web	Latona recuelhec eth corbat arc e es sagetes qu’auien queigut aquiu e delà, ath miei d’un revolum de povàs; e se n’anec darrèr dera sua hilha.
Era-Iliada_web	Olimp, en ostau de Zèus bastit sus bronze; se seiguec plorant enes jolhs deth sòn pair, e eth divin vel tremolaue ath torn deth sòn còs.
Era-Iliada_web	Eth pair Saturn la cuelhec ena hauda; e arrint doçament, li preguntèc:
Era-Iliada_web	Atau parlauen aguesti.
Era-Iliada_web	Mentretant, Febo Apòllo entrèc ena sagrada Ilion, cranhent peth mur dera ben bastida ciutat: non siguesse qu’en aquera ocasión l’esbaucèssen es danaus, en contra d’aquerò ordenat peth destin.
Era-Iliada_web	Es auti dius sempitèrns tornèren en Olimp, irritadi es uns e vantariòus es auti per çò dera capitada; e se seigueren ath cant de Zèus, eth des ombriues bromes.
Era-Iliada_web	Aquilles, perseguint as teucri, aucie òmes e shivaus.
Era-Iliada_web	Er ancian Priam qu’ère ena sagrada tor; e coma vedesse ath gran Aquilles, e as teucri botadi en confusion, hugent espauridi e sense fòrces entà resistir-lo, comencèc a panteishar e baishèc dera tor entà balhar ordes as importants barons que sauvauen es pòrtes dera muralha:
Era-Iliada_web	Qu’ei Aquilles eth que les sarre e bote en desorde, e cranhi qu’an d’arribar malastres.
Era-Iliada_web	Tau siguec era sua orde.
Era-Iliada_web	Dauriren es pòrtes, en tot trèir es barrolhs, e ad aquerò se deuec era sauvacion des tropes.
Era-Iliada_web	Apòllo sautèc dehòra deth mur entà desliurar dera roïna as teucri.
Era-Iliada_web	Aguesti escometudi pera set e plei de povàs, hugien peth camp de dret entara ciutat e era sua nauta muralha.
Era-Iliada_web	Aquilles les acaçaue impetuosament damb era lança, en tot auer eth còr agarrat per ua violenta ràbia e desirar arténher glòria.
Era-Iliada_web	Alavetz es aquèus aurien cuelhut Troia, era de nautes pòrtes, se Febo Apòllo non auesse ahiscat ath divin Agenor, illustre hilh d’Antenor, a demorar a Aquilles.
Era-Iliada_web	Eth diu li bohèc audàcia en còr, e entà hèr enlà d’eth as crudèus Parcas, se demorèc ath sòn costat, emparat en ua ausina e caperat d’espèssa broma.
Era-Iliada_web	Quan Agenor vedec arribar a Aquilles, esbauçador de ciutats, s’arturèc, e en sòn agitat còr trantalhaue sus era decision qu’auie de préner.
Era-Iliada_web	E gemegant, li didie ath sòn magnanim esperit:
Era-Iliada_web	Se hugi deth valent Aquilles per aquiu a on es auti corren espauridi e en desorde, m’agarrarà tanben e m’aucirà sense que me posca deféner.
Era-Iliada_web	Mès, per qué en taus causes me hè pensar eth còr?
Era-Iliada_web	Non se passe qu’eth veigue que m’aluenhi dera ciutat pera planhèra, e acaçant-me damb leugèra planta m’agarre; e ja non poirè evitar era mòrt ne eth destin, pr’amor qu’Aquilles ei eth mès fòrt des òmes.
Era-Iliada_web	E se li gesqui ar encontre dauant dera ciutat…
Era-Iliada_web	Aquerò, donc, se didie; e ajocant-se, demorèc a Aquilles, donques qu’eth sòn còr esforçat ère impacient per lutar e combàter.
Era-Iliada_web	Coma era pantèra, quan enten es ganholades des gossets, ges dera poblada seuva e vie ar encontre deth caçaire, sense que li treigue era sua fòrça ne era pòur ne er espant; e s’aqueth s’auance e la herís, non dèishe de lutar, encara que sigue trauessada pera javelina, enquia arribar as mans damb eth o perir; atau, eth divin Agenor, hilh der illustre Antenor, non volie húger abans d’entrar en combat damb Aquilles.
Era-Iliada_web	E caperant-se damb eth lis escut, l’afustaue damb era lança, tant que didie damb fòrtes votzes:
Era-Iliada_web	Insensat!
Era-Iliada_web	Que s’auràn de patir fòrça maus encara per causa d’era.
Era-Iliada_web	Qu’èm ath sòn laguens molti e fòrts barons que, lutant pes nòsti pairs, esposes e hilhs, sauvaram a Troia.
Era-Iliada_web	Didec.
Era-Iliada_web	Damb era robusta man lancèc er agudent dard, e non manquèc era balestada; donques que toquèc ena cama der eròi, dejós deth jolh.
Era-Iliada_web	Era cambèra d’estanh nauèth bastida ressonèc orriblament e eth bronze siguec refusat sense qu’artenhesse penetrar, pr’amor qu’ac empedit era armadura, present deth diu.
Era-Iliada_web	Eth Pelida escometèc, ath sòn torn, a Agenor, parièr a ua divinitat; mès Apòllo non li deishèc arténher era glòria, pr’amor qu’agarrant ath teucre, lo caperèc d’espessa broma e lo manèc entara ciutat pr’amor de qué gessesse tranquil dera batalha.
Era-Iliada_web	Dempùs er Arquèr hec enlà a Aquilles dera armada, mejançant ua enganha.
Era-Iliada_web	Cuelhec era figura d’Agenor, e se metec dauant der eròi, que se lancèc a perseguir-lo.
Era-Iliada_web	Mentre Aquilles anaue darrèr d’Apòllo, a trauèrs d’un camp de horment, entar arriu Escamandre, de prigonds remolins, e corrie plan près d’eth, pr’amor qu’eth diu l’enganhaue damb aguesta astúcia entà qu’auesse tostemp era esperança de qué l’artenherie ena corsa, es auti teucri, hugent en revolum, arribèren alègres ena ciutat, que s’aumplic damb es que se refugièren aquiu.
Era-Iliada_web	Ne tansevolh gausèren demorar-se es uns as auti, dehòra dera ciutat e deth mur, pr’amor de saber guairi s’auien escapat e guairi auien mòrt ena batalha, senon qu’entrèren ath mès córrer pera ciutat, toti aqueri que, gràcies as sòns pès e as sòns jolhs, artenheren sauvar-se.
Era-Iliada_web	Es teucri, refugiadi ena ciutat coma cèrvis, s’emparèren enes beròis baloards, refrigerauen era sudor e beuien entà padegar era sua set; e mentretant, es aquèus s’anauen apressant ena muralha, en tot protegir es sues espatles damb es escuts.
Era-Iliada_web	Eth fado funèst solet arturèc a Hectòr entà que se demorèsse dehòra d’Ilion, enes pòrtes Escèes.
Era-Iliada_web	E Febo Apòllo li didec ath Pelida:
Era-Iliada_web	Encara non te’n sabies de qué sò ua divinitat, e non cèsse eth tòn in de voler agarrar-me.
Era-Iliada_web	Que ja non te ties a lutar contra es teucri, que botères en hujuda; e aguesti an entrat ena ciutat, mentre te horaviaues vient enquia aciu.
Era-Iliada_web	Fòrça indignat li responec Aquilles, eth des pès leugèrs: “Ò, Arquèr, eth mès funèst de toti es dius!
Era-Iliada_web	M’enganhères, en to amiar-me aciu des dera muralha, quan encara molti aurien mòrt abans d’arribar en Ilion.
Era-Iliada_web	M’as privat d’arténher ua glòria non petita, e as sauvat aisidament as treucri, pr’amor que non cranhies que dempús me resvenguèssa.
Era-Iliada_web	Didec, e plan padegat, se filèc ara prèssa entara ciutat, coma eth shivau vencedor ena corsa de cars tròte velòç peth camp; tan rapidament botjaue Aquilles es pès e es jolhs.
Era-Iliada_web	Er ancian Priam siguec eth prumèr que damb es sòns pròpris uelhs lo vedec vier pera planhèra, tan reludent coma un astre qu’ena tardor se distinguís pes sòns viui arrais entre moltes esteles pendent era net escura e recep eth nòm de gosset d’Orion, eth quau, en èster plan ludent, constituís un senhau funèst, donques que se hè a vier massa calor entàs praubi mortaus; dera madeisha manèra ludie eth bronze sus eth pièch der eròi, mentre corrie.
Era-Iliada_web	Panteishèc eth vielh, se piquèc eth cap damb es mans lheuades e proferic granes votzes e planhs, en tot dirigir-li supliques ath sòn hilh.
Era-Iliada_web	Hectòr seguie quiet dauant des pòrtes e sentie grani desirs de combàter damb Aquilles.
Era-Iliada_web	E er ancian, estirant- li es braci, li didie en ton planhós:
Era-Iliada_web	Non demores, solet e sense es tòns amics, ad aguest òme, pr’amor de qué non perisques rapidament a mans deth Pelida, qu’ei plan mès vigorós que tu.
Era-Iliada_web	Crudèu!
Era-Iliada_web	Atau sigues tant estimat pes dius coma per jo: lèu se lo minjarien, estirat en solèr, es gossets e es voltors, e eth mèn còr se desliurarie dera terribla pena.
Era-Iliada_web	Que m’a privat de molti e valents hilhs, aucint a uns e venent as auti en luenhanes isles.
Era-Iliada_web	E ara qu’es teucri s’an embarrat ena ciutat, non acabi de veir as mèns dus hilhs Licaon e Polidor, qu’amainadèc Laotoe, illustra entre es hemnes.
Era-Iliada_web	Se son viui ena armada, les rescataram damb aur e bronze, qu’encara n’auem en palai; pr’amor qu’a Laotoe la dotèc esplendidament eth sòn ancian pair, er gloriós Altes.
Era-Iliada_web	Vene laguens deth mur, hilh estimat, entà que sauves as troians e as troianes; e non volgues autrejar immensa glòria ath Pelida e pèrder tu madeish era existéncia.Tie pietat tanben de jo, d’aguest malerós qu’encara sauve era rason; pr’amor qu’eth pair Saturn me harà perir ena vielhesa e damb malerosa sòrt, dempús de presenciar molti malastres: mòrts es mèns hilhs, tiranizades es mies hilhes, esbauçadi es talamus, lançadi es mainatges peth solèr en terrible combat e es irèues arrossegades pes funèsti aquèus.
Era-Iliada_web	Atau s’exprimic er ancian, e damb es mans s’arrincaue deth cap fòrça peus blanqui, mès que non artenhec convéncer a Hectòr.
Era-Iliada_web	Era mair d’aguest, qu’en un aute lòc se planhie plorosa, despolhèc eth vrente, li monstrèc eth pièch, e vessant lèrmes, didec aguestes alades paraules:
Era-Iliada_web	Hilh mèn!
Era-Iliada_web	Respecta aguest pièch e tie pietat de jo: S’en d’auti tempsi te daua era popa entà padegar es tòns plors, bremba-te’n dera mainadesa, estimat hilh; e penetrant ena muralha, refusa des d’aguesta ad aguest enemic e non gesques ath sòn encontre.
Era-Iliada_web	Crudèu!
Era-Iliada_web	D’aguesta manèra Priam e Hecuba li parlauen ath sòn hilh, plorant e dirigint-li moltes supliques, sense qu’artenhessen convencer-lo, pr’amor que Hectòr seguie demorant a Aquilles, que ja s’apressaue.
Era-Iliada_web	Coma un sauvatge dragon que, en auer minjat èrbes empodoades, demore dauant dera sua tuta a un òme e damb herotge colèra tache terribles guardades e s’arraulís ena entrada dera tuta; atau Hectòr, damb inamortable valor, s’estaue quiet, des de qu’arrimèc eth regde escut ena prominenta tor.
Era-Iliada_web	E gemegant, li didie ath sòn magnanim esperit:
Era-Iliada_web	Se trauèssi es pòrtes e eth mur, eth prumèr a repotegar-me serà Polidamant, que me conselhaue qu’amièssa era armada ena ciutat era net qu’Aquilles decidic tornar ena luta.
Era-Iliada_web	Mès jo non me deishè persuadir (qu’auirie estat fòrça milhor acceptar eth sòn conselh), e ara qu’è costat era roïna dera armada per tòrt dera mia imprudéncia, cranhi as troians e as troianes, e que quauquarrés mens valent que jo exclame: Hectòr, fidat ena sua fòrça, perdec es tropes.
Era-Iliada_web	Atau parlaràn; e aurie estat milhor tornar ena poblacion dempús d’aucir a Aquilles, o morir gloriosament dauant dera madeisha.
Era-Iliada_web	Mès, per qué me hè pensar eth còr en taus causes?
Era-Iliada_web	Non, que non vierè a suplicar-li; pr’amor que, sense auer-me cap consideracion ne respècte, m’aucirie desarmat, coma a ua hemna, tanlèu coma deishèssa es armes.
Era-Iliada_web	Qu’ei impossible conversar damb eth des de naut d’ua ausina o d’ua arròca, coma un gojat e ua gojata: òc, coma un gojat e ua gojata sòlen conversar.
Era-Iliada_web	Taus pensaments romauen peth sòn cervèth, sense botjar-se d’aqueth lòc, quan se l’apressèc Aquilles, coma se siguesse Mart, er impetuós lutador, damb eth terrible herèisho deth Pelion sus era espatla dreta e eth còs protegit peth bronze que ludie damb eth resplendor der alugat huec e deth solei gessent.
Era-Iliada_web	Hectòr, en veder-lo, cuelhec era tremoladera e ja non podec estar-se aquiu; senon que deishèc es pòrtes e hugec espaurit.
Era-Iliada_web	E eth Pelida, fidant enes sòn pès leugèrs, correc ath sòn darrèr.
Era-Iliada_web	Dera madeisha manèra qu’en monte er esparvèr, qu’ei eth audèth mès leugèr, se lance damb rapid vòl entara timida paloma; aguesta hug damb retorçudes virades e aqueth la perseguís d’apròp, hènt agudents sisclets e escometent-la repetidament, pr’amor qu’eth sòn in l’ahisque a agarrar-la; atau Aquilles volaue enventit e Hectòr botjaue es leugèrs jolhs hugent espaurit ath torn dera muralha de Troia.
Era-Iliada_web	Corrien tostemps pera via, dehòra deth mur, deishant ena sua esquia era tor de gaita e eth lòc ventós a on ère era higuèra bòrda; e arribèren enes dues cristallines hònts, que son es hònts deth Janto gorgolhat.
Era-Iliada_web	Eth prumèr qu’a era aigua cauda e lo capère eth hum coma se i auesse un huec usclant; era aigua que brotoe deth dusau ei en ostiu coma eth peiregalh, era hereda nhèu o eth gèu.
Era-Iliada_web	Apròp d’ambdús que i a un lauader de pèira, gran e beròi, a on es esposes e es beròies hilhes des troians solien lauar es sòns magnifics vestis en temps de patz, abans qu’arribèssen es aquèus.
Era-Iliada_web	Per aquiu passèren, er un hugent e er aute perseguint-lo: dauant, un valent hugie, mès er aute mès fòrt lo perseguie damb rapiditat; pr’amor qu’era peleja non ère per ua victima o per ua pèth de buèu, prèmis que sòlen dar-se as vencedors dera corsa, senon pera vida de Hectòr, dondaire de shivaus.
Era-Iliada_web	Coma es solipèdes shivaus que cuelhen part enes jòcs en aunor d’un defuntat, corren velòçament entath lòc d’arribada a on s’a plaçat coma prèmi un important trespès o ua hemna, dera madeisha manèra, aqueri heren tres còps eth torn ara ciutat de Priam, corrent damb pas rapid.
Era-Iliada_web	Totes es divinitats les contemplauen.
Era-Iliada_web	E Zèus, pair des òmes e des dius, comencèc a díder:
Era-Iliada_web	Damb es mèns uelhs vedí a un estimat baron perseguit ath torn deth mur.
Era-Iliada_web	Eth mèn còr qu’a pietat de Hectòr que tantes cueishes de buèu a usclat en aunor mèn enes cims deth Ida, abondós en vals, e ena ciutadèla de Troia; e ara eth divin Aquilles lo perseguís damb es sòns leugèrs pès ath torn dera ciutat de Priam.
Era-Iliada_web	Li responec Minerva, era divessa de ludents uelhs: “Ò pair, que lances er ardent arrai e amolones es bromes!
Era-Iliada_web	Qué dideres?
Era-Iliada_web	De nauèth vòs desliurar dera mòrt orribla ad aguest òme mortau, que ja hè temps qu’eth fado lo condemnèc a morir?
Era-Iliada_web	Responec Zèus, qu’amolone es bromes: “Padega-te, Tritogenia, hilha estimada.
Era-Iliada_web	Que non parli damb in bontadós, mès que voi èster complasent damb tu.
Era-Iliada_web	Damb taus votzes l’ahisquèc a hèr çò qu’era desiraue, e Minerva baishèc ara prèssa des cims der Olimp.
Era-Iliada_web	Mentretant, eth velòç Aquilles perseguie e sarraue de contunh a Hectòr.
Era-Iliada_web	Dera madeisha manèra que va peth monte eth gosset darrèr deth cèrvi que lheuèc deth jaç, e s’aguest s’amague, espaurit, dejós des arbilhons, cor aqueth mautant enquia que lo descurbís de nauèth; atau, eth Pelida, de pès leugèrs, non deishaue de uelh a Hectòr.
Era-Iliada_web	Guairi còps sajaue eth troian de filar-se entàs pòrtes Dardanes, ath pè des tors ben bastides, entà veir se de naut estant l’ajudauen lançant flèches; autrestanti, Aquilles, en tot auançar-se, lo desseparaue entara planhèra, e aqueth volaue sense pòsa apròp dera ciutat.
Era-Iliada_web	E com s’aurie desliurat Hectòr alavetz dera mòrt qu’ère ja determinada, s’Apòllo, en tot apressar-se, per darrèr viatge, non l’auesse balhat fòrces e agilitat as sòns jolhs?
Era-Iliada_web	Eth divin Aquilles hège damb eth cap senhaus negatius as guerrèrs, non permetent-les lançar flèches contra Hectòr, non siguesse que bèth un artenhesse era glòria de herir ath capitan e eth arribèsse en dusau lòc.
Era-Iliada_web	Mès quan en quatau torn arribèren enes hònts, eth pair Zèus cuelhec era balança d’aur, botèc en era dues sòrts (era d’Aquilles e era de Hectòr, dondaire de shivaus), entà veir a qui l’ère reservada era dolorosa mòrt; cuelhec era balança peth miei, la despleguèc, e auec mès pes eth dia fatau de Hectòr, que baishèc entar Orco.
Era-Iliada_web	Ara seguida Febo Apòllo abandonèc ath troian.
Era-Iliada_web	Minerva, era divessa des ludents uelhs, s’apressèc ath Pelida, e li didec aguestes alades paraules:
Era-Iliada_web	Que ja non se mos pòt escapar, per mès que hèsque er Arquèr Apòllo, en ajolhar-se as pès deth pair Zèus, qu’amie era egida.
Era-Iliada_web	Atau parlèc Minerva.
Era-Iliada_web	Aquilles aubedic, damb eth còr alègre, e s’arturèc de seguit, en tot emparar-se en pau dera pica de herèisho e bronzinada punta.
Era-Iliada_web	Era divessa lo deishèc e se n’anèc a trapar ath divin Hectòr.
Era-Iliada_web	E cuelhent era figura e era votz infatigabla de Deifob, s’aprèssèc ar eròi e prononcièc aguestes alades paraules:
Era-Iliada_web	Que te sarre fòrça eth velòç Aquilles, en tot perseguir-te damb leugèr pè ath torn dera ciutat de Priam.
Era-Iliada_web	Li responec eth gran Hectòr, de tremolant casco: “Deifob!
Era-Iliada_web	Responec Minerva, era divessa de ludents uelhs: “Estimat frair mèn!
Era-Iliada_web	Eth pair, era venerabla mair e es amics m’abraçauen de jolhs e me suplicauen que me demorèssa damb eri (d’aguesta sòrta tremolauen toti!
Era-Iliada_web	Parlant atau, Minerva, entà enganhar-lo, comencèc a caminar.
Era-Iliada_web	Quan ambdús guerrèrs se trapèren cara a cara, didec prumèr eth gran Hectòr, de tremolant casco:
Era-Iliada_web	Tres còps hi eth torn, hugent, ath torn dera ciutat de Priam, sense gausar jamès a demorar era tua escometuda.
Era-Iliada_web	Mès que ja eth mèn esperit me posse a acarar-te, ja t’aucisca, ja m’aucisques tu.
Era-Iliada_web	Au, botem as dius coma testimònis, que seràn es que milhor se n’encargaràn de qué se complisquen es nòsti pactes: Jo non t’insultarè crudèument, se Zèus m’autrege era victòria e artenhi trèir-te era vida; donques que tanlèu coma t’aja despolhat des magnifiques armes, ò Aquilles, autrejarè eth cadavre as aquèus.
Era-Iliada_web	En tot guardar-lo damb ròstre treble, responec Aquilles, de pès leugèrs: “Hectòr, ath quau non posqui desbrembar!
Era-Iliada_web	Non me parles de convenguts.
Era-Iliada_web	Dera madeisha manèra que non ei possible qu’age fidèus aliances entre es leons e es òmes, ne que siguen d’acòrd lops e anhèths, senon que pensen de contunh en hèr-se mau es uns as auti; tanpòc i pòt auer entre nosati ne amistat ne convenguts, enquia que quèigue un des dus e assadore de sang a Mart, infatigable combatent.
Era-Iliada_web	Revestis-te de tota sòrta de valor, pr’amor qu’ara te cau obrar coma un bellicós e esforçat campion.
Era-Iliada_web	Que ja non pòs húger.
Era-Iliada_web	E dident aquerò, brandic e lancèc era robusta lança.
Era-Iliada_web	Er illustre Hectòr, en veder-la vier, s’ajoquèc entà evitar eth còp: se clauèc aquera en solèr, e Palas Minerva l’arrinquèc e l’ac tornèc a Aquilles, sense que Hectòr, pastor dòmes, se n’encuedèsse.
Era-Iliada_web	E Hectòr li didec ath gran Pelida:
Era-Iliada_web	Arren t’auie revelat Zèus sus eth mèn destin, coma didies; qu’as estat un adreit hargaire d’enganhoses paraules, entà que, cranhent-te, me’n desbrembèssa deth mèn valor e dera mia fòrça.
Era-Iliada_web	E ara sauva-te dera mia bronzinada lança.
Era-Iliada_web	Pro que tot eth sòn hèr se calèsse en tòn còs!
Era-Iliada_web	Atau parlèc; e brandint era immensa lança, la lancèc sense mancar era balestada; donques que fotèc un còp en escut deth Pelida.
Era-Iliada_web	Mès era lança siguec refusada pera rodèla, e Hectòr s’irritèc quan vedec qu’auie estat lançada en bades peth sòn braç; se posèc, jocant eth cap, donques que non auie ua auta lança de herèisho; e damb fòrta votz cridèc a Deifob, eth de reludent escut, e li demanèc ua longa pica.
Era-Iliada_web	Deifob ja non ère ath sòn costat.
Era-Iliada_web	Alavetz Hectòr ac comprenec tot, e exclamèc:
Era-Iliada_web	Me pensaua qu’er eròi Deifob ère damb jo, mès qu’ei laguens deth mur, e siguec Minerva que m’enganhèc.
Era-Iliada_web	Qu’è pròcha era perniciosa mòrt que ne se tardarà ne la poirè evitar.
Era-Iliada_web	Qu’atau an volgut que siguesse, de hè ja temps, Zèus e eth sòn hilh, er Arquèr, es quaus, benevòls damb jo me sauvauen des perilhs.
Era-Iliada_web	Que s’a complit eth mèn destin.
Era-Iliada_web	Dit aquerò, desgainèc era agudenta espada, gran e fòrta, qu’amiaue ath costat.
Era-Iliada_web	E ajocant-se se lancèc coma era agla de naut vòl que se lance ena planhèra, trauessant es grises bromes, pr’amor d’agarrar era trenda anhereta o era timida lèbe; dera madeisha manèra escometèc Hectòr, brandint era sua agudenta espada.
Era-Iliada_web	Aquilles l’ataquec, ath sòn torn, damb eth còr claufit de herotja colèra: defenie eth sòn pièch damb eth magnific escut hargat, e botjaue eth reludent casco de quate bonhes, en tot hèr ondejar es beròis e abondosi crins d’aur que Vulcan auie botat ena cresta.
Era-Iliada_web	Coma eth Vrespe, qu’ei er estèl mès beròi de guairi son en cèu, se presente enrodat d’esteles ena escurina dera net; atau ludie era pica de longa punta que brandie damb era sua man dreta Aquilles, mentre pensaue en causar mau ath divin Hectòr e guardaue quina part deth beròi còs der eròi aufrie mens resisténcia.
Era-Iliada_web	Aguest l’amiaue protegit pera excelenta armadura que li treiguec a Patrocle dempús d’aucir-lo, e sonque quedaue descubèrt eth lòc qu’en eth es clavicules separen eth còth des espatles, era gòrja, qu’ei eth lòc per a on mès lèu ges era amna: per aquiu eth divin Aquilles li clauèc era pica a Hectòr que ja l’atacaue, e era punta, trauessant eth delicat còth, gessec peth cogòt.
Era-Iliada_web	Mès que non li braquèc era gòrja damb era pica de herèisho qu’eth bronze hège poderosa, entà que podesse parlar un shinhau e responer-li.
Era-Iliada_web	Hectòr queiguec en povàs, e eth divin Aquilles se vantèc deth trionf, dident:
Era-Iliada_web	Quan despolhaues eth cadavre de Patrocle, solide te crederes sauvat e non me cranheres a jo pr’amor que me trapaua absent.
Era-Iliada_web	Pèc!
Era-Iliada_web	Demoraua jo coma resvenjaire, plan mès fòrt qu’eth, enes concaves naus, e t’è trincat es jolhs.
Era-Iliada_web	Damb aflaquida votz li responec Hectòr, eth de tremolant casco: “T’ac prègui pera tua amna, pes tòns jolhs e pes tòns pairs: non dèishes qu’es gossets m’esbocinen a m’avalen ath cant des naus aquèes!
Era-Iliada_web	En tot guardar-lo damb ròstre treble, li responec Aquilles, eth des pès leugèrs: “Non me supliques, gosset!, pes mèns jolhs e pes mèns pairs.
Era-Iliada_web	Pro qu’eth furor e eth coratge m’ahisquèssen a bracar es tues carns e a minjar-me-les crues.
Era-Iliada_web	Autant an estat es escarnis que m’as costat!
Era-Iliada_web	Responec, ja moribond, Hectòr, eth de tremolant casco: “Pro ben te coneishi, e non ère possible que te convencèssa, donques qu’as en tòn pièch un còr de hèr.
Era-Iliada_web	Tanlèu acabèc de parlar, era mòrt lo caperèc damb eth sòn mantèl: era amna volèc des membres e baishèc en Orco, plorant era sua sòrt, pr’amor que deishaue un còs vigorós e joen.
Era-Iliada_web	E eth divin Aquilles li didec, encara que ja lo vedesse mòrt:
Era-Iliada_web	Didec; arrinquèc deth cadavre era bronzinada lança e, en deishar-la en un costat, li treiguec des espatles es sagnoses armes.
Era-Iliada_web	Acodiren ara prèssa es auti aquèus, admirèren toti eth continent e era capinauta figura de Hectòr e degun deishèc de herir-lo.
Era-Iliada_web	E n’auec bèth un que, en tot contemplar-lo, li parlèc atau ath sòn vesin:
Era-Iliada_web	Atau parlauen quauqui uns, e en tot apressar-se lo herien.
Era-Iliada_web	Eth divin Aquilles, leugèr de pès, tanlèu auec despolhat eth cadavre, se metec ath miei des aquèus e prononcièc aguestes alades paraules:
Era-Iliada_web	Donques qu’es dius mos autregeren véncer ad aguest guerrèr que costèc fòrça mès mau que toti es auti amassa, au, sense deishar es armes assetgem era ciutat entà saber-mo’n de quin ei eth prepaus des troians: s’abandonaràn era ciutadèla per çò d’auer perit Hectòr, o gausaràn demorar-se encara a maugrat de qué aguest ja non existís.
Era-Iliada_web	Mès, per qué me hè pensar eth còr en taus causes?
Era-Iliada_web	Enes naus jatz Patrocle mòrt, sense acogar e non plorat; e non lo desbrembarè, mentre me trapa entre es vius e es mèns jolhs se botgen; e s’en Orco se desbrembe as mòrts, enquia e tot aquiu m’en brembarè deth companh estimat.
Era-Iliada_web	Ara, au, tornem, cantant, enes concaves naus, e hem-mos a seguir aguest cadavre.
Era-Iliada_web	Didec; e entà tractar de forma ignominiosa ath divin Hectòr, li trauquec es tendons deth darrèr des pès des d’eth cauilhar enquiath talon; introduic correges de pèth de bueu, e l’estaquèc ath car, de sòrta qu’eth cap seguisse en tot arrossegar-se; dempús, cuelhent era magnifica armadura, pugèc e foetèc as shivaus entà qu’arrinquèssen, e aguesti volèren gaujosi.
Era-Iliada_web	Eth cadavre lheuaue un gran povàs mentre ère arrossegat: era nera cabeladura s’espargie peth solèr, e eth cap, abans tan graciós, s’en.honsaue en povàs; pr’amor que Zèus l’ac autregèc alavetz as enemics, entà qu’aquiu, ena sua madeisha pàtria, l’otratgèssen.
Era-Iliada_web	Atau eth cap de Hectòr se tacaue de povàs.
Era-Iliada_web	Era mair, en veder-lo, se chinaue es peus; e hènt enlà d’era eth blanc vel, s’estarnèc en tristi somics.
Era-Iliada_web	Eth pair alendaue planhosament, e ath sòn entorn e per tota era ciutat eth pòble somicaue e se planhie.
Era-Iliada_web	Non semblaue senon qu’era excèlsa Ilion siguesse des deth sòn cim avalada peth huec.
Era-Iliada_web	Es guerrèrs tanlèu podien contier ar ancian, que, excitat peth dolor, volie gésser pes pòrtes Dardanèes; e voludant-se ena hanga, les suplicaue a toti cridant-los damb es sòns pròpris nòms:
Era-Iliada_web	Qu’a un pair coma jo, Pelèu, que l’engendrèc e l’elevèc entà que siguesse ua plaga entàs troians; mès qu’ei a jo qu’a costat mès penes.
Era-Iliada_web	Guairi hilhs mèns aucic, que se trapauen ena flor dera joenessa!
Era-Iliada_web	Atau parlèc, plorant, e es ciutadans alendèren.
Era-Iliada_web	E Hecuba comencèc entre es troianes eth funèbre planh:
Era-Iliada_web	Ai de jo, malerosa!
Era-Iliada_web	Per qué me cau vìuer dempús de patir terribles penes e d’auer mòrt tu?
Era-Iliada_web	Dia e net ères ena ciutat motiu d’orgulh entà jo e baloard des troians e troianes, que te saludauen coma a un diu.
Era-Iliada_web	Atau didec, plorant.
Era-Iliada_web	Era esposa de Hectòr non se’n sabie d’arren, pr’amor que cap messatgèr l’auie amiat era naua de qué eth sòn marit ère dehòra deth mur; e en çò de mès prigond deth naut palai teishie ua tela nòbla e porporada, qu’ornaue damb labors de diuèrsi colors.
Era-Iliada_web	Les auie ordenat as esclaues, de beròies trenes, que botèssen en huec un trespès gran, entà que Hectòr se banhèsse ena aigua teba en tornar dera batalha.
Era-Iliada_web	Insensata!
Era-Iliada_web	Ignoraue que Minerva, era des ludents uelhs, l’auie hèt perir luenh deth banh a mans d’Aquilles.
Era-Iliada_web	Mès entenec gemiments e planhs que venguien dera tor, e es sòns membres s’estrementiren, e era lançadora li queiguec en solèr.
Era-Iliada_web	E de seguit les didec as esclaues, de beròies trenes:
Era-Iliada_web	Qu’è entenut era votz dera mia venerabla soèra; eth còr saute en mèn pièch e es mèns jolhs s’aconsomissen: bèth malastre menace as hilhs de Priam.
Era-Iliada_web	Pro que tau notícia non arribe jamès enes mies aurelhes!
Era-Iliada_web	Dit aquerò, gessec ara prèssa deth palai coma ua hòla, pataquejant-li eth còr, e dues esclaues l’acompanhauen.
Era-Iliada_web	Mès, quan arribèc ena tor e en revolum de gent qu’aquiu se trapaue, s’arturèc, e des deth mur campèc eth camp: de seguit vedec qu’es velòci shivaus arrossegauen crudèument eth cadavre de Hectòr dehòra dera ciutat, entàs concaves naus des aquèus; es tenèbres dera net velèren es sòns uelhs, queiguec d’esquia e li cuelhec ua malagana.
Era-Iliada_web	S’arrinquèc deth cap es sòns beròis laci, era diadèma, eth filat, era trenada cinta e eth vel qu’era daurada Venus l’auie dat eth dia que Hectòr se la hec a vier deth palai de Eetion, qu’ère ua gran dòt.
Era-Iliada_web	Ath sòn entorn se trapauen diuèrses cunhades e concunhades sues, es quaus la tenguien estavordida coma s’anèsse a perir.
Era-Iliada_web	Quan se remetec e recuperèc er alend, en tot planher-se damb desconsolament, didec entre es troianes:
Era-Iliada_web	Ai de jo malerosa!
Era-Iliada_web	Ambdús neishérem damb era madeisha sòrt, tu en Troia, en palai de Priam; jo en Tebas, ath pè deth seuvós Placo, en casteth de Eetion, que m’elevèc de mainada entà que siguessa malerosa coma eth.
Era-Iliada_web	Pro que non m’auesse engendrat!
Era-Iliada_web	Ara tu baishes en ostau d’Orco, en sen dera tèrra, e me dèishes en palai veuda e calada en trist dòu.
Era-Iliada_web	E eth hilh, encara mainatge, qu’engendrèrem tu e jo, malerosi…
Era-Iliada_web	Ne tu seràs era sua empara, ò Hectòr, donques qu’as mòrt; ne eth serà era tua.
Era-Iliada_web	Se s’escape damb vida dera luctuosa guèrra des aquèus, qu’aurà tostemp penes e fatigues; e es auti s’apoderaràn des sòns camps, cambiant de lòc es lindaus.
Era-Iliada_web	Eth madeish dia qu’un mainatge quede orfanèl, pèrd toti es amics; a compdar d’alavetz va damb eth cap clin e damb es caròles banhades de lèrmes.
Era-Iliada_web	Obligat peth besonh, se dirigís as amics deth sòn pair, en tot tirar-les ja deth mantèl ja dera tunica; e bèth un, pietós, li hè a vier un veire petit qu’en eth banharà es sòns pòts, mès que non artenherà banhar era gòrja.
Era-Iliada_web	Eth mainatge qu’a es pairs vius lo hè enlà deth hestau, en tot repotegar-lo damb injurioses votzes: Ve-te’n marcamau!, li ditz, qu’eth tòn pair non minge a gratis damb nosati.
Era-Iliada_web	E tornarà entara sua mair veuda, plorant, er orfanèl Astianacte, qu’en d’auti tempsi, seigut enes jolhs de sa pair, sonque minjaue medoth e greish abondós de oelhes, e quan se cansaue de jogar e s’autrejaue ath sòn, dormie en blanc lhet, enes braci dera hilhuquèra, damb eth còr plen de gòi; mès ara que s’a mòrt sa pair, li calerà patir fòrça a Actianacte, qu’es troians cridauen atau perque solet tu, ò Hectòr, defenies es pòrtes e es nauti murs.
Era-Iliada_web	E a tu, quan es gossets t’agen esbocinat, es botjadissi vèrmes se te minjaràn despolhat, ath cant des naus aquèes; en tot auer en palai fini vestits, qu’es esclaues heren damb es sues mans.
Era-Iliada_web	Tau didec, plorant, e es hemnes gemeguèren.
Era-Iliada_web	Atau gemegauen es teucri ena ciutat.
Era-Iliada_web	Es aquèus, un còp arribadi enes naus e en Helespon, anèren enes sòns respectius vaishèts.
Era-Iliada_web	Mès as mirmidons non les permetec Aquilles que se separèssen; e botat ath miei des bellicosi companhs, les didec:
Era-Iliada_web	Non desliguem des joates as solipèdes shivaus; apresem-mos damb eri e damb es cars entà Patrocle, e plorem-lo, donques qu’ei aguest er aunor que se meriten es mòrts.
Era-Iliada_web	Atau parlèc.
Era-Iliada_web	Eri seguien a Aquilles e somicauen soent.
Era-Iliada_web	E somicant heren tres torns ar entorn deth cadavre damb es shivaus de beròi peu: Tetis se trapaue entre es guerrèrs e les ahiscaue eth desir de plorar.
Era-Iliada_web	Negades de lèrmes quedèren es sables, negades de lèrmes se vedien es armadures des òmes.
Era-Iliada_web	Que tau ère er eròi, causa de hujuda entàs enemics, que d’eth alavetz patien era sollitud!
Era-Iliada_web	E eth Pelida comencèc entre eri eth funèbre planh plaçant es sues mans omicides sus eth pitrau deth defuntat: “Alegra-te, ò Patrocle, encara que sigues en Orco!
Era-Iliada_web	Didec; e entà tractar ignominiosament ar illustre Hectòr, l’estirèc capenjós sus eth povàs, dejós deth lhet deth hilh de Meneti.
Era-Iliada_web	Se treigueren toti es reludentes armadures de bronze, desatelèren es shivaus, de sonores endilhades, e se seigueren en gran nombre près dera nau der Eacida, eth des pès leugèrs, que les balhèc ua taulejada funeralha esplendida.
Era-Iliada_web	Fòrça buèus blanqui, oelhes e belegantes crabes bategauen en èster esgorjades damb eth hèr; ua grana quantitat de porcèths grassi, de blanqui dents, se rostien, escampilhadi sus es brases; e ath torn deth cadavre, era sang corrie abondiuament pertot.
Era-Iliada_web	Es reis aquèus se heren a vier ath Pelida, de pès leugèrs, qu’auie eth còr afligit pera mòrt deth companh, ena tenda d’Agammenon Atrida, dempús de convencer-lo damb fòrça trabalh; ja en era, manèren as eralds, de votz sonora, que botèssen en huec un gran trespès entà veir s’artenhien qu’aqueth se lauèsse es taques de sang e povàs.
Era-Iliada_web	Mès Aquilles se remic tu per tu, e hec, ath delà, un jurament:
Era-Iliada_web	Que non ei just qu’eth banh banhe eth mèn cap enquia que bota a Patrocle en lenhèr, li bastisca un tumulus e me braca era cabeladura; pr’amor qu’ua pena tan grana jamès, ena vida, tornarà a senter-la eth mèn còr.
Era-Iliada_web	Atau s’exprimic; e eri l’escotèren e l’aubediren.
Era-Iliada_web	Premanida damb rapiditat era parva, heren era taulejada, e ad arrés li manquèc era sua respectiua part.
Era-Iliada_web	Mès dempús qu’aueren satisfèt eth vam de minjar e de bèuer, se n’anèren a dormir enes sues tendes.
Era-Iliada_web	Se demorèc eth hilh de Pelèu damb molti mirmidons, en tot hèr prigondes alendades, ara vòra deth rambalhós mar, en un lòc net a on es ondades banhauen era plaja.
Era-Iliada_web	Mès que non se tardèc en vencer-lo era sòn, qu’espaurís es suenhs dera amna, en tot escampilhar- se doça ath sòn entorn; pr’amor qu’er eròi auie fatigat fòrça as sòns fòrts membres perseguint a Hectòr ath torn dera ciutat de Troia.
Era-Iliada_web	Alavetz venguec a trapar-lo era amna deth malerós Patrocle, parièr en tot ad aguest, quan viuie, autant pera sua estatura e beròis uelhs, coma pes vestits qu’amiaue; e botant-se sus eth cap d’Aquilles, li didec aguestes paraules:
Era-Iliada_web	Qu’auies compde de jo mentre viuia, e ara que sò mòrt m’abandones.
Era-Iliada_web	Acoga-me çò mès lèu possible, entà que posca passar es pòrtes der Orco; pr’amor qu’es amnes, que son es imatges des defuntats, me refusen e non me permeten que trauèssa er arriu e m’amassa damb eres; e d’aguesta sòrta vau errant pes entorns deth palai, d’amples pòrtes, de Pluton.
Era-Iliada_web	Balha-me era man, t’ac demani plorant; donques que ja non tornarè der Orco quan ajatz autrejat eth mèn cadavre ath huec.
Era-Iliada_web	Ne ja, gaudint dera vida, conversaram separadament des amics; donques que se m’avalèc era odiosa mòrt qu’eth fado, quan neishí, m’auie premanit.
Era-Iliada_web	E eth tòn destin ei tanben, ò Aquilles, parièr as dius, morir ath pè des murs des nòbles troians.
Era-Iliada_web	Ua auta causa te vau a díder e t’encomanarè; per s’un cas me vòs complàder.
Era-Iliada_web	Li responec Aquilles, eth des pès leugèrs: “Per qué, estimat amic, vies a encomanar-me aguestes causes?
Era-Iliada_web	Que t’aubedirè e ac complirè tot coma me manes.
Era-Iliada_web	En díder aquerò, l’estirèc es braci, mès que non artenhec agarrar-lo.
Era-Iliada_web	Despareishec era amna coma se siguesse hum e penetrèc ena tèrra hènt fòrts crits.
Era-Iliada_web	Aquilles se lheuèc estonat, fotèc un còp de mans e exclamèc damb votz lugubra:
Era-Iliada_web	Qu’ei vertat qu’ena casa de Pluton demore era amna e era imatge des que morissen, mès era fòrça vitau despareish totafèt.
Era-Iliada_web	Tau didec, e a toti les excitèc eth desir de plorar.
Era-Iliada_web	Encara se trapauen ath torn deth cadavre, somicant planhosament, quan trinquèc eth dia.
Era-Iliada_web	Alavetz eth rei Agammenon ordenèc que de totes es tendes gessessen es òmes damb muls entà anar a cercar lenha; e ath cap de toti se metec Meriones, escudèr deth valerós Idomenèu.
Era-Iliada_web	Es muls anauen dauant, ath sòn darrèr caminauen es òmes, amiant enes sues mans destraus entà talhar lenha e còrdes ben retorçudes; e atau pugèren e baishèren pales, e recorreren caminòus e trauèsses; mès, quan arribèren enes bòsqui deth Ida, abondós en hònts, s’esdeguèren a talhar damb er ahilat bronze ausines de nauta copa que queiguien damb tarrabastalh.
Era-Iliada_web	Es aquèus les braquèren a tròci e les carguèren enes muls.
Era-Iliada_web	Ara seguida, aguesti, batent damb es sòns pès eth solèr, tornèren entà darrèr pes espèssi matarrassi, desirosi d’arribar ena planhèra.
Era-Iliada_web	Toti es lenhaires amiauen socs, pr’amor qu’atau ac auie ordenat Meriones, escudèr deth valerós Idomenèu.
Era-Iliada_web	E les anèren deishant successiuament en un lòc dera vòra deth mar, qu’Aquilles indiquèc entà qu’aquiu se bastisse eth gran tumulus de Patrocle e d’eth madeish.
Era-Iliada_web	Dempús qu’aueren descargat era immensa quantitat de lenha, se seigueren toti amassa e demorèren.
Era-Iliada_web	Aquilles manèc as bellicosi mirmidons que cuelhessen es armes e junhessen es shivaus; e eri se lheuèren, se vestiren era armadura, e es capitans e es sòns menaires pugèren enes cars.
Era-Iliada_web	Qu’anauen aguesti dauant, les seguien era broma dera nombrosa infantaria e ath miei es amics amiauen a Patrocle, caperat de peus que s’auien talhat en aunor sòn.
Era-Iliada_web	Eth divin Aquilles li tenguie eth cap, e ère trist pr’amor que se didie adiu der illustre companh que se n’anaue entar Orco.
Era-Iliada_web	Quan arribèren en lòc qu’Aquilles les senhalèc, deishèren eth cadavre en solèr, e de seguit amolonèren abondosa lenha.
Era-Iliada_web	Alavetz, ath divin Aquilles, eth des pès leugèrs, li venguec ua auta idia: en separar-se deth lenhèr, se braquèc era ròia cabeladura, que sauvaue esplendida entà aufrir-l’ac ar arriu Esperqui; e exclamèc, damb pena, tachant es uelhs en vinós mar:
Era-Iliada_web	En bades eth mèn pair Pelèu te hec eth vòt de que jo, en tornar ena tèrra pàtria, me bracaria era cabeladura en aunor tòn e te sacrificaria ua sagrada ecatòmba de cinquanta motons près des tues hònts, a on son eth bòsc e eth flairós autar consagrat entà tu.
Era-Iliada_web	Tau vòt hec er ancian, mès tu que non as complit eth sòn desir.
Era-Iliada_web	En díder aquerò, botèc era cabeladura enes mans der amic, e a toti les ahisquèc eth desir de plorar.
Era-Iliada_web	E autrejadi as plors les aurie deishat eth solèi en cogar-se, s’Aquilles non s’auesse apressat a Agammenon entà dider-li:
Era-Iliada_web	Donques qu’es aquèus t’aubediràn mès qu’a cap aute, e ja auram temps entà assadorar-mos de plors, hè enlà deth lenhèr as guerrèrs e ordena-les que premanisquen eth sopar; e dera rèsta ja mo n’encuedaram nosati, donques que mos correspon d’ua manèra especiau aunorar ath mòrt.
Era-Iliada_web	En entener-lo, eth rei d’òmes Agammenon ordenèc ara gent que tornèsse enes naus; e es que se’encargauen des funeralhes amolonèren era lenha, lheuèren un lenhèr de cent pès per costat, e, damb eth còr afligit, botèren en eth eth còs de Patrocle.
Era-Iliada_web	Dauant deth lenhèr auciren e esbocinèren a grasses oelhes e a buèus de tornejadi pès e corvades còrnes; e eth magnanim Aquilles prenec eth greish d’aqueres e d’aguesti, caperèc damb eth, eth cadavre de cap a pès e apressèc ar entorn es còssi esgorjadi.
Era-Iliada_web	Amièc tanben en lenhèr dues anfòres, claufides respectiuament de mèu e d’òli, e les uedèc ena jaça; e alendant prigondament, lancèc en huec a quate shivaus de naut còth.
Era-Iliada_web	Nau gossets auie eth rei que se neurien dera sua taula, e en tot esgorjar-ne a dus, les lancèc madeish en lenhèr.
Era-Iliada_web	Les seguiren dotze hilhs valents de troians illustres, qu’aucic damb eth bronze, pr’amor qu’er eròi meditaue ath sòn laguens accions crudèus.
Era-Iliada_web	E en autrejar eth lenhèr ara violéncia indondabla deth huec entà que l’avalèsse, gemeguèc e mentèc ath companh estimat:
Era-Iliada_web	Que te complisqui tot aquerò que t’è prometut.
Era-Iliada_web	Atau didec en ton de menaça.
Era-Iliada_web	Mès es gossets non s’apressèren a Hectòr.
Era-Iliada_web	Era divessa Venus, hilha de Zèus, les desseparèc dia e net, e unhec eth cadavre damb un òli divin entà qu’Aquilles non lo rosiguèsse en arrossegar-lo.
Era-Iliada_web	E Febo Apòllo caperèc er espaci ocupat peth mòrt damb ua ombriua broma que hec baishar deth cèu ena planhèra, damb era fin de qué eth lardor deth solei non sequèsse eth còs, damb es sòns membres e nèrvis.
Era-Iliada_web	Mentretant, eth lenhèr que se trapaue eth cadavre de Patrocle non usclaue.
Era-Iliada_web	Alavetz eth divin Aquilles, eth des pès leugèrs, cuelhec ua auta idia: se desseparèc deth lenhèr, preguèc as vents Borèas e Zefir, e prometec aufrir-les solemni sacrificis; e en tot hér-les repetides libacions damb ua copa d’aur, les preguèc que venguessen entà qu’era lenha usclèsse ben e es cadavres siguessen consumidi ràpidament peth huec.
Era-Iliada_web	Era velòça Iris entenec era suplica, e partic entà avisar as vents, qu’èren amassadi celebrant ua taulejada en ostau der impetuós Zefir.
Era-Iliada_web	Iris arribèc ath mès córrer e se posèc en lumedan de pèira.Tanlèu la vederen, se lheuèren toti, e toti la volien ath sòn costat.
Era-Iliada_web	Mès era non volec sèir-se, e prononcièc aguestes paraules:
Era-Iliada_web	Atau parlèc e partic.
Era-Iliada_web	Es vents se lheuèren damb immens sarabat, escampilhant es bromes; passèren per dessús deth mar, e es ondades creishien pera fòrça dera sonora bohada; arribèren, fin finau, ena fertila Troia, queigueren en lenhèr, e eth huec usclador bramèc fòrtament.
Era-Iliada_web	Dera madeisha manèra que somique un pair, usclant es uassi deth hilh nauèth maridat, qu’era sua mòrt a calat en dolor as sòns progenitors; atau somicaue Aquilles en usclar es uassi der amic; e arrossegant-se ath torn deth fogairon, gemegaue sense pòsa.
Era-Iliada_web	Quan era estela deth maitin apareishec sus era tèrra, anonciant eth dia, e ara seguida era Auròra, de safranat vel, s’espargec peth mar, s’amortaue eth fogairon e morie era ahlama.
Era-Iliada_web	Es vents entornèren ena sua casa peth mar de Tracia, que gemegaue per çò dera holadura des ondades desordenades, e eth hilh de Pelèu, en auer-se desseparat un shinhau deth lenhèr, s’ajacèc, aclapat peth cansament, e eth doç saunei lo vencec.
Era-Iliada_web	Lèu es capitans s’amassèren en gran nombre ar entorn der Atrida; e eth sarabat e eth tapatge que hègen en arribar, desvelhèren a Aquilles.
Era-Iliada_web	Se lheuèc er eròi, e en tot sèir-se, les didec aguestes paraules:
Era-Iliada_web	Prumèr de tot, amortatz damb nere vin tot aquerò qu’en lenhèr artenhèc era violéncia deth huec; recuelhem dempús es uassi de Patrocle Menetiada, en tot distinguir-les ben (que serà aisit d’arreconeisher-les, pr’amor qu’et cadavre ère ath miei deth lenhèr, e enes extrèms s’usclèren barrejadi òmes e shivaus) e botem-les en ua urna d’aur, caperadi per ua dobla capa de greish, a on se sauven enquia que jo baisha en Orco.
Era-Iliada_web	Atau didec, e eri aubediren ath Pelida, de pès leugèrs.
Era-Iliada_web	Prumèr de tot, amortèren damb nere vin era part deth lenhèr qu’artenhèc era ahlama e eth cendre queiguec en abondor; dempús, recuelheren, plorant, es blanqui uassi deth doç amic e les botèren en ua urna d’aur, caperadi per ua dobla capa de greish; deishèren era urna ena tenda, estirant sus era un subtil vel; diboishèren eth lòc deth tumulus ath torn deth lenhèr; heren es fondaments, e de seguit amolonèren era tèrra qu’abans auien hotjat; e, bastit eth tumulus, tornèren en sòn lòc.
Era-Iliada_web	Aquilles arturèc ath pòble e lo hec sèir, formant un gran cercle; e de seguit treiguec des naus, coma prèmi entad aqueri que vencessen enes jòcs, caudèrs, trespès, shivaus, muls, buèus de robusta tèsta, hemnes de beròia cintura, e reludent hèr.
Era-Iliada_web	Comencèc a expausar es prèmis destinadi as velòci menaires: aqueth qu’arribèsse prumèr, se harie a vier a ua hemna damb adretia enes labors fines e un trespès damb anses de vint-e-dues mesures; ath dusau l’aufric ua ègua de sies ans, qu’amiaue en sòn vrente un fetus de mul; entath tresau, un beròi caudèr qu’encara non auie estat en huec e plan reludent, qu’era sua capacitat ère de quate mesures; entath quatau, dus talents d’aur, e entath cincau, un veire damb dues anses qu’encara non auie tocat era ahlama.
Era-Iliada_web	E de pès, les didec as aquèus:
Era-Iliada_web	Aguesti prèmis qu’è botat ath miei, son entàs menaires.
Era-Iliada_web	S’es jòcs se celebrèssen en aunor de bèth aute defuntat, me haria a vier ena mia tenda es milhors.
Era-Iliada_web	Neptun les ac balhèc a Pelèu, eth mèn pair, e aguest me les a balhat a jo.
Era-Iliada_web	Mès jo me vau a estar quiet, e tanben es mèns solipèdes shivaus, donques que perderen ar illustre e benigne menaire que tanti còps vessèc òli sus es sòns crins, dempús de lauar-les damb aigua blossa.
Era-Iliada_web	Vietz aciu es aquèus que fidatz enes vòsti shivaus e solids cars!”.
Era-Iliada_web	Atau parlèc eth Pelida, e es velòci menaires s’amassèren.
Era-Iliada_web	Se lheuèc, eth prumèr de toti, eth rei d’òmes Eumele, hilh estimat d’Admete, que subergessie en art d’amiar eth car.
Era-Iliada_web	Se presentèc dempús eth fòrt Diomedes Tidida, que botèc era joata as shivaus de Tros que l’auie trèt a Enèes quan Apòllo sauvèc ad aguest eròi.
Era-Iliada_web	Se lheuèc dempús eth ròi Menelau, nòble hilh d’Atrèu, e atelèc ath car era rapida ègua Eta, pròpria d’Agammenon, e eth sòn velòç shivau Podargo.
Era-Iliada_web	Qu’auie dat era ègua a Agammenon coma present, Equepole, hilh d’Anquises, pr’amor de non auer de seguir-lo entara ventosa Ilion e gaudir tranquil ena vasta Sicion, a on demoraue, dera abondosa riquesa que Zèus l’auie autrejat; aguesta siguec era ègua que Menelau li junhèc era joata, era quau ère desirosa de córrer.
Era-Iliada_web	Que siguec eth quatau en atelar es shivaus de beròis peus Antilòc, hilh illustre deth magnanim rei Nestòr Nelida: deth sòn car tirauen shivaus de Pilos, de luegèrs pès.
Era-Iliada_web	E sa pair se l’apressèc e comencèc a dar-li boni conselhs, encara que non li mancaue intelligéncia.
Era-Iliada_web	Encara que sigues joen, Zèus e Neptun t’estimen e t’an ensenhat tot er art deth menaire.
Era-Iliada_web	Que non me cau, donc, ensenhar-te arren.
Era-Iliada_web	Sabes perfèctament se com es shivaus les cau hèr eth torn ena bosòla dera corsa; mès es tòns shivaus son es mès lents en córrer, e cranhi que t’arribe bèth eveniment desagradiu.
Era-Iliada_web	Ça que la, se d’auti shivaus son mès velòci, es sòns menaires non te depassen en actuar sagaçament.
Era-Iliada_web	Au, donc, estimat, pensa en tier tota sòrta d’abiletats entà que non se t’escapen es prèmis.
Era-Iliada_web	Eth lenhaire que hè mès damb era abiletat que damb era fòrça; damb era abiletat eth pilòt govèrne en vinós mar era velòça nau combatuda pes vents; e damb era sua abiletat que pòt un menaire véncer-ne a un aute.
Era-Iliada_web	Eth que fide enes sòns shivaus e en sòn car, les hè virar imprudentament aquiu e enlà, e dempús es shivaus divaguen ena corsa e non les pòt tier; mès aqueth que se’n sap des recorsi der art e guide shivaus inferiors, tache es uelhs de contunh ena bosòla, hè eth torn près dera madeisha, e non li passe inavertit quan a d’ahiscar as shivaus damb eth soriac de pèth de buèu; atau, les senhorege tostemp, ath còp qu’observe ad aqueth que lo precedís: era bosòla d’ara qu’ei fòrça aisit de conéisher, e te la vau a indicar entà que non dèishes de veder-la.
Era-Iliada_web	Un soc sec d’ausina o de pin, qu’era ploja encara non a poirit, subergés un codc dera tèrra; se trapen en un costat e en aute deth madeish, quan acabe eth camin, dues pèires blanques; e dempús eth terren ei planèr pertot e avient entàs corses de cars: eth soc deu auer tanhut ara hòssa d’un òme que hè temps que moric, o siguec botat coma bosòla de tèrme pes ancians; e ara eth divin Aquilles, eth des pès leugèrs, l’a alistat coma bosòla.
Era-Iliada_web	Apressa-te ad aguesta e que viren lèu lèu tocant-la autant eth car coma es shivaus; e tu ajoca-te ena fòrta sera tara quèrra e encoratja damb imperioses votzes ath shivau der aute costat, en to hloishar- li es retnes.
Era-Iliada_web	Eth shivau quèr que s’aprèsse autant ena bosòla, que semble qu’er èish dera ben bastida arròda age d’arribar en soc, mès tie compde de non tumar damb era pèira:
Era-Iliada_web	Saja, ò estimat, d’èster cautós e prudent.
Era-Iliada_web	Atau didec Nestòr Nelida e tornèc a sèir-se quan l’auec dit ath sòn hilh çò de mès important de cada causa.
Era-Iliada_web	Meriones siguec eth cincau en atelar es shivaus de beròi peu.
Era-Iliada_web	Pugèren es menaires enes cars e hèren a sòrts en un casco qu’agitaue Aquilles.
Era-Iliada_web	Gessec prumèr era d’Antilòc Nestorida; dempús, era deth rei Eumele; dempús, era de Menelau Atrida, famós pera sua lança; ara seguida, era de Meriones, e a tot darrèr, era deth Tidida, qu’ère eth mès adreit.
Era-Iliada_web	Se botèren en fila, e Aquilles les senhalèc era bosòla ena luenhor, en terren planèr; e l’encarguèc a Fenix, escudèr deth sòn pair, que se seiguesse près d’aquera coma observaire dera corsa, damb era fin de qué, retient ena memporia tot çò que se passèsse, les condèsse dempús era vertat.
Era-Iliada_web	Toti ath còp lheuèren eth soriac, lo deishèren quèir sus es shivaus e les ahisquèren damb ardentes votzes.
Era-Iliada_web	E aguesti, en tot aluenhar-se des naus, corrien pera planhèra damb gran rapiditat; era povassèra que quilhauen les enrodaue eth pièch coma ua broma o un torbèg, e es crins ondejauen dauant dera bohada deth vent.
Era-Iliada_web	Es cars a viatges tocauen eth fertil solèr, e d’auti còps hègen sauts en aire; es menaires se tenguien enes sues seres damb eth còr bategant per çò deth desir dera victòria; cada un encoratjaue as sòns shivaus, e aguesti volauen, lheuant povàs, pera planhèra.
Era-Iliada_web	Mès, quan es velòci shivaus arribèren ena dusau mitat dera corsa e ja non tornauen entath vinós mar, alavetz se mostrèc era adretia de cada menaire, donques que toti aqueri comencèren a galaupar.
Era-Iliada_web	Anauen dauant, es ègües, de pès leugèrs, d’Eumele Feretiada.
Era-Iliada_web	Les seguien es shivaus de Diomedes, procedents des de Tros; e èren tant apròp deth prumèr car, que semblaue qu’anauen a pujar en eth: damb eth sòn alend escauhauen era esquia e es amples espatles d’Eumele, e volauen botant eth cap sus eth.
Era-Iliada_web	Diomedes l’aurie passat dauant, o aumens aurie artenhut qu’era victòria quedèsse incèrta, se Febo Apòllo, qu’ère irritat damb eth hilh de Tidèu, non l’auesse hèt quèir des mans eth lustrat soriac.
Era-Iliada_web	S’afligic er eròi, e es lèrmes umidifiquèren es sòns uelhs en veir qu’es ègües corrien mès qu’abans e, peth contrari, es sòns shivaus ahloishèren, donques que ja non sentien eth foet.
Era-Iliada_web	Que non li passèc inavertit a Minerva qu’Apòllo joguèsse aguesta estratagèma ath Tidida; e corrent entath pastor d’òmes, l’entornèc eth soriac, ath còp que li balhaue naui vams as sòns shivaus.
Era-Iliada_web	E era divessa, irritada, se filèc de seguit entath hilh d’Admete e li trinquèc era joata: cada ègua se n’anèc peth sòn costat, dehòra deth camin; eth timon queiguec en tèrra, e er eròi venguec en solèr, ath costat d’ua arròda, se heric enes codes, ena boca e enes nassi, e se trinquèc eth front per dessús des celhes, se l’aumpliren es uelhs de lèrmes e era votz, vigorosa e sonora, se li braquèc.
Era-Iliada_web	Lo seguie eth roienc Menelau Atrida.
Era-Iliada_web	E darrèr d’eth anaue Antilòc, qu’encoratjaue as shivaus deth sòn pair:
Era-Iliada_web	Que non voi que rivalizetz damb aqueri, damb es shivaus der aguerrit Tidida; qu’ada eri Minerva les dèc leugeretat, en tot autrejar-li ada eth era glòria deth trionf.
Era-Iliada_web	Mès artenhetz lèu as shivaus der Atrida, e non vos estètz arreculadi entà que non s’avergonhe Eta, enquia e tot estant femèla.
Era-Iliada_web	Per qué vos arreculatz excellents shivaus?
Era-Iliada_web	Aquerò que vos vau a díder se complirà: s’acabaràn entà vosati es suenhs en palai de Nestòr, pastor d’òmes, e aguest vos aucirà de seguit damb er agudent bronze se per çò dera vòsta guitèra mos hem a vier eth pejor prèmi.
Era-Iliada_web	Seguitz e pressatz-vos tot çò que pogatz.
Era-Iliada_web	Atau didec.
Era-Iliada_web	Es shivaus, cranhent era menaça deth senhor, correren mè diligentament ua cuerta estona.
Era-Iliada_web	Lèu eth bellicós Antilòc artenhèc a desnishar eth punt mès estret deth camin (aquiu i auie ua henuda ena tèrra, costada pera aigua estancada pendent er iuèrn, era quau panèc part deth caminòu e hotgèc eth solèr) e per aqueth lòc amiaue Menelau as sòns shivaus, sajant d’evitar eth patac damb es auti cars.
Era-Iliada_web	Mès Antilòc, torçant es retnes as sòns shivaus, treiguec eth car dehòra deth camin, e per un costat e d’apròp seguie a Menelau.
Era-Iliada_web	Er Atrida cranhèc eth patac, e li didec cridant:
Era-Iliada_web	Que menes eth car d’ua manèra temerària.
Era-Iliada_web	Artura as shivaus; pr’amor qu’ara eth camin ei estret, e de seguit, quan sigue mès ample, me poiràs auançar.
Era-Iliada_web	Atau didec.
Era-Iliada_web	Mès Antilòc, coma se non l’entenesse, hège còrrer encara mès as sòns shivaus pataquejant-les damb eth soriac.
Era-Iliada_web	Eth madeish espaci que recor un disc que lance un joen des dera sua espatla entà sajar era sua fòrça, atau siguec er espaci qu’aqueri s’auancèren.
Era-Iliada_web	Es ègües der Atrida cessèren, e eth madeish, de bon voler, deishèc d’ahiscar-les; non siguesse qu’es solipèdes shivaus, estramuncant es uns damb es auti, volquèssen es fòrts cars, e eri queiguessen en povàs peth desir d’arténher era victòria.
Era-Iliada_web	E eth roienc Menelau, repotegant a Antilòc, exclamèc:
Era-Iliada_web	Que non i a cap mortau mès funèst que tu.
Era-Iliada_web	Qu’es aquèus èrem enganhadi quan te hègem senat.
Era-Iliada_web	E dident aquerò, ahisquèc as sòns shivaus damb aguestes paraules: “Non hloishetz eth pas, ne ajatz eth còr afligit.
Era-Iliada_web	Atau didec.
Era-Iliada_web	Es shivaus, cranhent era menaça deth sòn patron, correren mès diligentament, e lèu se trapèren près des auti.
Era-Iliada_web	Es aquèus seigudi ena pista, non deishauen de uelh as shivaus; e aguesti volauen, lheuant povàs pera planhèra.
Era-Iliada_web	Idomenèu, capitan des cretensi, siguec eth qu’abans distinguic es prumèrs shivaus qu’arribauen; pr’amor qu’ère eth que s’estaue en lòc mès naut pr’amor que s’auie seigut en un ticolet, dehòra dera pista.
Era-Iliada_web	E botant-se de pès, les didec aguestes paraules as aquèus:
Era-Iliada_web	Veigui es shivaus jo solet o tanben vosati?
Era-Iliada_web	Me semble que non son es madeishi qu’abans es que vien peth dauant, ne ei eth madeish eth menaire: que s’auràn hèt mau ena planhèra es ègües que hè pòc èren es vencedores: les vedí quan doblauen era bosòla; mès ara non posqui aubirar-les, encara que damb es mèns uelhs campi tot eth camp troian.
Era-Iliada_web	Deilhèu es retnes se l’escapèren ath menaire, e, en non poder governar es ègües en arribar ena bosòla, non virèc d’ua manèra avienta: m’imagni qu’aurà queigut, eth car ei trincat e es ègües, en tot deishar-se amiar era sua animositat, auràn gessut dehòra deth camin.
Era-Iliada_web	Mès lheuatz-vos e guardatz, pr’amor que jo non ac veigui pro ben: me semble qu’eth que vie dauant ei un baron etòl, eth fòrt Diomedes, hilh de Tidèu, dondaire de shivaus, que regne sus es aquèus”.
Era-Iliada_web	E eth velòç Aiax d’Oilèu lo repoteguèc damb injurioses paraules:”Idomenèu!
Era-Iliada_web	Per qué parles abans d’ora?
Era-Iliada_web	Es rapides ègües vien corrent ena luenhor pera planhèra espaciosa.
Era-Iliada_web	Tu que non ès eth mès joen des aquèus, ne era tua vista ei era milhor, mès tostemp parles molt e sense sen. Que te cau non èster tan blagaire, en auer-ne d’auti que te depassen.
Era-Iliada_web	Eth capitan des cretensi li responec anujat: “Aiax, valent ena injúria, detractor; pr’amor qu’en tot çò d’aute ès per dejós des aquèus per tòrt deth tòn esperit pervèrs.
Era-Iliada_web	Atau parlèc.
Era-Iliada_web	De seguit eth velòç Aiax d’Oilèu se lheuèc coleric entà responer-li damb dures paraules.
Era-Iliada_web	E era peleja s’aurie tardat mès, s’eth pròpri Aquilles, en tot lheuar-se, non les auesse dit:
Era-Iliada_web	Non vos pelegetz damb paraules dures e pesades, donques que non ei digne; e vosati madeish vos irritaríetz contra aqueri qu’ac hessen atau.
Era-Iliada_web	Atau didec; eth Tidida, que ja s’auie apressat un bon tròç, ahiscaue as shivaus, e de contunh les foetaue era esquia damb eth soriac, e eri, lheuant entà naut es pès, recorrien ara prèssa eth camin e esposcauen de tèrra ath menaire.
Era-Iliada_web	Eth car, ornat d’aur e d’estanh, corrie arrossegat pes velòci shivaus e es jelhes lèu non deishauen tralha en teunhe povàs.
Era-Iliada_web	Atau de leugèrs volauen es shivaus!
Era-Iliada_web	Quan Diomedes arribèc ena pista, arturèc eth reludent car; abondosa sudor baishaue dera tèsta e deth pièch des shivaus enquiath solèr, e er eròi, sautant en tèrra, deishèc eth soriac penjat dera joata.
Era-Iliada_web	Dempús de Diomedes arribèc Antilòc, descendent de Nelèu, que s’auie auançat a Menelau per auer hèt enganha e non perque eth sòn car siguesse mès rapid; mès enquia e tot atau, Menelau menaue plan près d’eth es velòci shivaus.
Era-Iliada_web	Era distància qu’eth shivau ei des arròdes deth car qu’amie ath sòn patron pera planhera (es darrèrs peus dera coa tòquen era jelha e un cuert espaci les dessepare mentre aqueth cor peth camp immens): atau ère era distància de Menelau der illustre Antilòc; pr’amor qu’encara qu’ath principi se demorèc ara distancia d’un trait de disc, lèu lo tornèc a arténher pr’amor qu’eth fòrt vigor dera ègua d’Agammenon, de Eta, de beròi peu, anaue aumentant.
Era-Iliada_web	E s’era corsa auesse estat mès longa, er Atrida l’aurie auançat, sense cap de dobte.
Era-Iliada_web	Meriones, eth brave escudèr d’Idomenèu, seguie ath gloriós Menelau, coma a un trait de lança; pr’amor qu’es sòns shivaus, de beròi peu, èren mes lents, e eth, mens adreit entà menar eth car en ua corsa.
Era-Iliada_web	Arribèc, fin finau, eth hilh d’Admete tirant deth sòn beròi car e menant per dauant es shivaus.
Era-Iliada_web	En veder-lo, eth divin Aquilles, eth des pès leugèrs, cuelhec pietat d’eth, e les didec as aquèus aguestes alades paraules:
Era-Iliada_web	Atau parlèc e toti aplaudiren çò que prepausaue.
Era-Iliada_web	E l’aurie autrejat era ègua (donques qu’es aquèus ac aprovauen) s’Antilòc, hilh deth magnanim Nestòr, non s’auesse lheuat entà dider-li damb rason ath Pelida Aquilles:
Era-Iliada_web	Que m’irritarè fòrça damb tu s’amies a tèrme çò que dides.
Era-Iliada_web	Vas a trèir-me eth prèmi, per çò d’auer recebut damatge eth sòn car e es sòns velòci shivaus e eth ei esforçat; mès li calie pregar as immortaus e non aurie arribat eth darrèr de toti.
Era-Iliada_web	Se te planhes d’eth e ei estimat peth tòn còr, coma qu’ena tua tenda i a abondós aur e possedisses bronze, vegades, esclaues e solipèdes shivaus, autreja-li, en tot cuelhè’c d’aciu, un prèmi encara milhor qu’aguest, entà qu’es aquèus te lauden.
Era-Iliada_web	Atau parlèc.
Era-Iliada_web	Arric eth divin Aquilles, eth des pès leugèrs, en tot vantar-se de qué Antilòc s’exprimisse en aguesti tèrmes, donques qu’ère amic sòn; e coma responsa, li didec aguestes alades paraules:
Era-Iliada_web	M’ordenes que li balha a Eumele un aute prèmi, en tot tréir-lo dera mia tenda, e atau ac vau a hèr.
Era-Iliada_web	Didec, e manèc a Automedont, eth companh estimat, que la treiguesse dera tenda; i anèc aguest e se la hec a vier; e Aquilles la botèc enes mans d’Eumele, que la recebec damb alegria.
Era-Iliada_web	Mès se lheuèc Menelau, afligit en sòn còr e fòrça irritat damb Antilòc.
Era-Iliada_web	Er erald l’autregèc eth scèptre, e ordenèc as aquèus que carèssen.
Era-Iliada_web	E eth baron parièr a un diu, parlèc dident:
Era-Iliada_web	Tu, qu’abans ères senat, qué t’a arribat?
Era-Iliada_web	Maganhères era mia abiletat e desquilhères as mèns shivaus, en tot hèr passar per dauant as tòns, que son fòrça mès dolents.
Era-Iliada_web	Au, capitans e princes des aquèus!
Era-Iliada_web	Jutjatz-mos imparciaument as dus: non se passe que quauqu’un des aquèus, de bronzinades armadures, exclame: Menelau, en tot violentar damb mentides a Antilòc, a artenhut hèr-se a vier era ègua, a maugrat dera inferioritat des sòns shivaus, per çò d’èster mès valent e poderós.
Era-Iliada_web	E se voletz, jo madeish ac decidirè; e me pensi que cap danau me poirà repotegar, pr’amor qu’era decision serà justa.
Era-Iliada_web	Li responec eth prudent Antilòc: “Desencusa-me, ò rei Menelau, donques que sò mès joen e tu màger e mès valent.
Era-Iliada_web	Que non te son desconeishudes es fautes que comet un gojat, pr’amor qu’eth sòn pensament ei rapid e eth sòn sen escàs.
Era-Iliada_web	Atau parlèc eth hilh deth maganim Nestòr, e amiant era ègua entà on ère er Atrida, l’ac botèc ena man.
Era-Iliada_web	Ad aguest se l’alegrèc era amna, coma era arrosada què ath torn des espigues quan es semiats creishen e es camps se quilhen; dera madeisha manèra, ò Menelau, eth tòn esperit se neguèc en gòi.
Era-Iliada_web	E en tot responer-li, prononcièc aguestes alades paraules:
Era-Iliada_web	Encara qu’èra irritat, vau a èster jo eth que cedisque; pr’amor qu’enquia ara non as estat imprudent ne leugèr, e aué, era joenessa vencec ara rason.
Era-Iliada_web	Abstie-te, en futur de suplantar ad aqueri que son superiors a tu.
Era-Iliada_web	Didec; l’autregèc a Noemon, companh d’Antilòc, era ègua entà que se la hesse a vier, e cuelhec eth reludent caudèr.
Era-Iliada_web	Meriones, qu’auie arribat eth quatau, recuelhec es dus talents d’aur.
Era-Iliada_web	Restaue eth cincau prèmi, eth veire damb dues anses.
Era-Iliada_web	E Aquilles, en tot lheuar-lo, trauessèc era pista, e l’ac aufric a Nestòr damb aguestes paraules:
Era-Iliada_web	Atau dident, l’ac botèc enes mans.
Era-Iliada_web	Nestòr lo recebec damb alegria e responec damb aguestes alades paraules:
Era-Iliada_web	Que ja es mèns membres non an eth vigor d’abans; ne es mèns pès, ne es mèns braci se botgen agils a compdar des espatles.
Era-Iliada_web	Pro que siguessa tan joen e qu’es mies fòrces tan robustes coma quan es epèus acoguèren en Buprasio ath poderós Amarincèu, e es sòns hilhs treigueren prèmis entàs jòcs que s’auien de celebrar en aunor deth rei.
Era-Iliada_web	Aquiu, degun des epèus ne des pilis, ne des magnanims etòls, se podec egalar damb jo.
Era-Iliada_web	Vencí ena luta a Clitomedes, hilh d’Enope, e a Lancèu Pleuroni, que gausèc ofensar-me; ena corsa passè tanben dauant d’Ificle, qu’ère robust, e en lançament de lança depassè a Filèu e Polidor.
Era-Iliada_web	Sonque es hilhs d’Actor me deishèren darrèr damb eth sòn car pr’amor qu’èren dus; e me disputèren era victòria per çò d’auer-se reservat es milhors prèmis entad aguest jòc.
Era-Iliada_web	Qu’èren aqueri frairs bessons, e er un governaue damb fermetat as shivaus, mentre qu’er aute damb eth soriac les ahiscaue.
Era-Iliada_web	Atau èra jo en aqueri tempsi.
Era-Iliada_web	Ara es mès joeni entren enes lutes; mès ja me cau cedir ara trista vielhesa, encara qu’alavetz subergessessa entre es eròis.
Era-Iliada_web	Ve-te’n, e seguís celebrant es jòcs funèbres deth tòn amic.
Era-Iliada_web	Qu’accèpti damb plaser eth present, e se m’alègre eth còr en veir que te’n brembes tostemp deth brave Nestòr e non dèishes d’avertir damb quini aunors me cau èster aunorat entre es aquèus.
Era-Iliada_web	Atau parlèc; e eth Pelida, entenut tot er elògi que d’eth hesse eth hilh de Nelèu, se n’anèc entre eth revolum de gent des aquèus.
Era-Iliada_web	De seguit treiguec es prèmis dera dura luta: amièc entara pista e estaquec ath miei ua mula de sies ans, sauvatja, dificila d’adondar, qu’auie d’èster patidora deth trabalh; e botèc entath vençut ua copa dobla.
Era-Iliada_web	E de pès, les didec as aquèus:
Era-Iliada_web	Convidem as dus barons que siguen mès adreits, a que lhèuen es braci e luten a còps de punh per aguesti prèmis.
Era-Iliada_web	Atau parlèc.
Era-Iliada_web	Se lheuèc còp sec un baron fòrt, naut e adreit ena luta: Epèu, hilh de Panopèu.
Era-Iliada_web	E botant era man sus era mula pacienta en trabalh, didec:
Era-Iliada_web	Me vanti d’èster eth milhor de toti.
Era-Iliada_web	Non ei pro dilhèu que siga inferior a d’auti ena batalha?
Era-Iliada_web	Que non ei possible qu’un òme sigue adreit en tot.
Era-Iliada_web	Atau s’exprimic.
Era-Iliada_web	Toti s’amudiren e quedèren silenciosi.
Era-Iliada_web	E sonque se lheuèc, entà lutar damb eth, Eurial, baron parièr a un diu, hilh deth rei Mecistèu Talaionida; eth quau venguec en Tebas quan moric Edip e enes jòcs funèbres vencec a toti es cadmèus.
Era-Iliada_web	Cenhudi ambdús contendents, campèren ath miei dera pista, lheuèren es robustes mans, s’escometèren e es robusti braci s’entrelacèren.
Era-Iliada_web	Croishien d’ua manèra orribla es maishères e era sudor regolejaue per toti es membres.
Era-Iliada_web	Eth divin Epèu, escometent, li fotèc un còp ena maishèra deth sòn rivau que l’espiaue; e Eurial non seguic de pès guaire temps, donques qu’es sòns beròis membres s’aflaquiren.
Era-Iliada_web	Dera madeisha manèra que, en tot agitar-se eth mar pes bohades de Borèas, saute un peish ena vòra poblada d’aigues e es neres ondades lo capèren de seguit; atau Eurial, en recéber eth còp, hec un bot entà darrèr.
Era-Iliada_web	Mès eth magnanim Epèu, agarrant-lo pes mans, lo lheuèc; l’enrodèren es sòns companhs e se lo heren a vier dera pista (arrossegaue es pès, escopie nera sang e eth cap se l’inclinaue entà un costat); lo heren sèir entre eri, estavanit, e anèren a recuélher era copa dobla.
Era-Iliada_web	Eth Pelida treiguec dempús d’auti prèmis entath tresau jòc, era penibla luta, e les ac mostrèc as danaus: entath vencedor un gran trespès, avient entà botar-lo en huec, qu’es aquèus apreciauen coma dotze buèus; entath vençut, ua hemna damb assopliment entà moltes labors e avalorada en quate buèus.
Era-Iliada_web	E, de pès, les didec as aquèus:
Era-Iliada_web	Atau parlèc.
Era-Iliada_web	Se lheuèc de seguit eth gran Aiax Telamoni e dempús er engenhós Ulisses, fecond en ardits.
Era-Iliada_web	Botada era cencha, anèren a trapar-se ath miei dera pista e s’agarrèren damb es robusti braci coma s’entrelacen es bigues qu’un illustre artesant junh, quan bastís un naut palai, enta que resistisquen er atac des vents.
Era-Iliada_web	Es sues esquies croishien, sarrades fòrtament pes vigorosi braci; abondosa sudor les regolejaue per tot eth còs; molti sagnoses herides anauen campant enes costats e enes espatles, e ambdús contendents desirauen tostemp arténher era victòria e damb era eth ben bastit trespès.
Era-Iliada_web	Mès ne Ulisses artenhie hèr quèir en solèr a Aiax, ne aguest ad aqueth perque era gran fòrça d’Ulisses l’ac empedie.
Era-Iliada_web	E quan es aquèus de beròies armadures ja començauen a cansar-se dera luta, didec eth gran Aiax Telamoni:
Era-Iliada_web	Dites aguestes paraules, li hec pèrder tèrra; mès Ulisses non se’n desbrembèc des sòns ardits, donques qu’en tot foter-li peth darrèr un còp en garron, lo deishèc sense fòrça enes membres, lo hec quèir en solèr, d’esquia, e queiguec sus eth sòn pièch: era gentada quedèc admirada e estonada en contemplà’c.
Era-Iliada_web	Dempús, eth divin e pacient Ulisses lheuèc un shinhau a Aiax, mès que non artenhec tier-lo naut; pr’amor que se li pleguèren es jolhs, e ambdús queigueren en solèr, er un ath costat der aute, e se taquèren de povàs.
Era-Iliada_web	Se lheuèren, e aurien lutat per tresau viatge, s’Aquilles, botant-se de pès, non les auesse arturat:
Era-Iliada_web	Era victòria qu’a estat entàs dus.
Era-Iliada_web	Recebetz parièr prèmi e retiratz-vos entà qu’entren enes jòcs d’auti aquèus”.
Era-Iliada_web	Atau parlèc.
Era-Iliada_web	Eri l’escotèren e l’aubediren; pr’amor que de seguit, dempús d’auer-se netejat eth povàs, se vestiren era tunica.
Era-Iliada_web	Eth Pelida treiguec d’auti prèmis entara velocitat dera corsa.
Era-Iliada_web	Expausèc prumèr ua vaishèra de plata hargada, qu’auie sies mesures de capacitat e depassaue en beresa a totes es dera tèrra.
Era-Iliada_web	Es sidònis, illustres artesants, la fabriquèren plan beròia; es fenicis, dempús d’amiar-la per ombriu mar de pòrt a pòrt, l’ac autregeren a Toant; mès tard, Eunèu Jasonida la balhèc ar eròi Patrocle entà rescatar a Licaon, hilh de Priam; e alavetz Aquilles l’aufric coma prèmi, en aunor deth sòn estimat amic, ad aqueth que siguesse mès velòç en córrer damb es pès leugèrs.
Era-Iliada_web	Entad aqueth qu’arribèsse dusau senhalèc un buèu corporent e gras e entath darrèr, miei talent d’aur.
Era-Iliada_web	Atau parlèc.
Era-Iliada_web	Se lheuèc de seguit eth velòç Aiax d’Oilèu, dempús er engenhós Ulisses, e, fin finau, Antilòc, hilh de Nestòr, qu’ena corsa vencie a toti es joeni.
Era-Iliada_web	Se botèren en fila e Aquilles les senhalèc era bosòla.
Era-Iliada_web	Comencèren a córrer deth lòc senhalat, e eth hilh d’Oilèu s’auancèc as auti, encara qu’eth divin Ulisses lo seguie d’apròp.
Era-Iliada_web	Guaire ei era distància enquiath pièch, eth fus qu’ua hemna de beròia cintura manege ena sua man, mentre camishère eth hiu dera madèisha, e tie de contunh ath cant deth pitrau; autant d’apròp d’Aiax corrie Ulisses; cauishigaue es tralhes d’aqueth abans de qué eth povàs queiguesse sus es madeishes e li lançaue er alend en cap, corrent tostemp damb rapiditat.
Era-Iliada_web	Toti es aquèus aplaudien es esfòrci que realizaue Ulisses entà arténher era victòria, e l’encoratjauen damb es sues votzes.
Era-Iliada_web	Mès quan les mancaue pòc entà acabar era corsa, Ulisses preguèc laguens deth sòn còr a Minerva, era des uelhs ludents:
Era-Iliada_web	Tau siguec era sua pregària.
Era-Iliada_web	Palas Minerva l’escotèc, e l’agilizèc es membres e especiaument es pès e es mans.
Era-Iliada_web	Que ja anauen a cuélher eth prèmi, quan Aiax, corrent, s’esguitlèc (pr’amor que Minerva lo volec damnatjar) en loc qu’auien aumplit de hiems es buèus bramaires sacrificadi per Aquilles, eth des pès leugèrs, en aunor de Patrocle; e er eròi s’aumplic de mèrda era boca e eth nas.
Era-Iliada_web	Eth divin e pacient Ulisses, l’auancèc e se hec a vier era vaishèra; e er illustre Aiax s’arturèc, cuelhèc eth buèu sauvatge, e, agarrant-lo pes còrnes, tant qu’escopie era femsa, les parlèc atau as aquèus:
Era-Iliada_web	Atau didec, e toti arriren damb plaser.
Era-Iliada_web	Antilòc recebec, arridolent, eth darrèr prèmi; e les didec aguestes paraules as aquèus:
Era-Iliada_web	Atau didec, vantant ath Pelida, de pès leugèrs.
Era-Iliada_web	Aquilles li responec damb aguestes paraules:
Era-Iliada_web	Didec, l’ac botèc ena man, e Antilòc lo recebec damb alegria.
Era-Iliada_web	Ara seguida, eth Pelida treiguec e placèc ena pista ua longa pica, un escut e un casco, qu’èren es armes que Patrocle l’auie trèt a Sarpedon.
Era-Iliada_web	E botat de pès, les didec as aquèus:
Era-Iliada_web	Eth prumèr qu’artenhe tocar eth còs beròi deth sòn adversari, li rasque eth vrente a trauèrs dera armadura e li hèsque gésser era nera sang, l’autrejarè aguesta magnifica espada tràcia, traucada damb claus de plata, que li panè a Asteropèu.
Era-Iliada_web	Atau parlèc.
Era-Iliada_web	Se lheuèc de seguit eth gran Aiax Telamoni e dempus eth fòrt Diomedes Tidida.
Era-Iliada_web	Tanlèu coma s’aueren armat, a despart dera multitud, anèren a trapar-se ath miei dera pista, desirosi de combàter e guardant-se damb ròstre treble; e toti es aquèus se demorèren estonadi.
Era-Iliada_web	Quan se trapèren cara a cara, s’escometèren tres còps e tres còps sagèren de herir-se d’apròp.
Era-Iliada_web	Aiax fotèc un còp en escut lis der adversari, mès que non podec arribar en sòn còs pr’amor qu’era coirassa ac empedic.
Era-Iliada_web	Eth Tidida sajaue d’arténher damb eth hèr dera reludenta lança eth còth d’aqueth, per dessús deth gran escut.
Era-Iliada_web	E es aquèus., cranhent per Aiax, manèren que cessèsse era luta e ambdús contendents se hessen a vier eth prèmi; mès er eròi li dèc ath Tidida era gran espada, en tot aufrir-se-la damb era gaina e era ben talhada cencha.
Era-Iliada_web	Dempús eth Pelida treiguec era bòla de hèr sense brunir qu’en d’auti tempsi lançaue eth forçut Ection: eth divin Aquilles, eth des pès leugèrs, aucic ad aguest prince e se hec a vier entàs naus era bòla amassa damb d’autes riqueses.
Era-Iliada_web	E botat de pès les didec as aquèus:
Era-Iliada_web	Era presenta bòla proporcionarà ath que vencesse guaire hèr age de besonh pendent cinc ans, encara que siguen molt amples es sòns fertils camps; e es sòns pastors e lauradors non les calerà vier a cercar hèr ena ciutat”.
Era-Iliada_web	Atau parlèc.
Era-Iliada_web	Se lheuèc de seguit er intrepid Polipetes; dempús, eth vigorós Leontèu, parièr a un diu; mès tard, Aiax Telamoni, e fin finau, eth divin Epèu.
Era-Iliada_web	Se meteren en fila, e eth divin Epèu cuelhec era bòla e la lancèc, dempús de hèr-la virar; e toti es aquèus arriren.
Era-Iliada_web	La lancèc eth dusau, Leontèu, descendent de Mart.
Era-Iliada_web	Aiax Telamoni la lancèc tanben, damb era sua robusta man, e artenhec depassar es senhaus des anteriors traits.
Era-Iliada_web	L’agarrèc alavetz er intrepid Polipetes e guaire ei era distància qu’arribe eth paishon quan lo lance eth pastor per dessús dera vacada, atau passèc era bòla er espaci dera pista; aplaudiren es aquèus, e es amics de Polipedes, en tot lheuar-se, s’amièren entàs concaves naus eth prèmi qu’auie guanhat eth sòn rei.
Era-Iliada_web	Dempús treiguec Aquilles hèr bluenc entàs arquèrs, en tot plaçar ena pista dètz destraus granes e d’autes dètz de petites.
Era-Iliada_web	Atau didec.
Era-Iliada_web	Se lheuèc de seguit eth robust Teucre e dempús Meriones, esforçat escudèr d’Idomenèu.
Era-Iliada_web	Meteren dues sòrts en un casco de bronze, e agitant-les, gessec prumèr era de Teucre.
Era-Iliada_web	Aguest lancèc de seguit e damb fòrça ua flècha, sense aufrir-li a Apòllo ua ecatòmba perfècta d’anhèths primogenits; e encara que non toquèc er audèth (l’ac auie remit Apòllo) era amarganta sageta trinquèc era còrda plan près dera pauta qu’en era s’auie estacat ara paloma: aguesta volèc entath cèu, era còrda quedèc penjant e es aquèus aplaudiren.
Era-Iliada_web	Meriones agarrèc ara prèssa er arc des mans de Teucre, apressèc ara còrda era flècha que ja auie premanida per auança, hec un vòt a Apòllo de sacrificar-li ua ecatòmba d’anhèths primogenits; e en veir ara timida paloma que hège torns naut de tot der aire, des bromes, tirèc e li trauessèc ua des ales.
Era-Iliada_web	Era flècha venguec en solèr, as pès de Meriones; e er audèth, en tot posar-se en pau deth vaisheth de nera proa, inclinèc eth còth e abaishèc es espesses ales, era vida hugec velòça des sòns membres e queiguec deth pau ena luenhor.
Era-Iliada_web	Era gent ac contemplaue damb admiracion e estonament.
Era-Iliada_web	Meriones, cuelhec, per tant, es dètz destraus granes, e Teucre se hec a vier enes concaves naus es petites.
Era-Iliada_web	Dempús eth Pelida treiguec e placèc ena pista ua longa pica e un caudèr qu’encara non auie estat botat en huec, qu’ère deth valor d’un buèu e ere ornat damb flors.
Era-Iliada_web	Dus òmes adreits en lançament de lances se lheuèren: eth poderós Agammenon Atrida, e Meriones, escudèr esforçat d’Idomenèu.
Era-Iliada_web	E eth divin Aquilles, eth des pès leugèrs, les didec:
Era-Iliada_web	Donques que mo’n saben de guaire depasses a toti e qu’autant ena fòrça coma en lançar era lança ès eth mès senhalat, cuelh aguest prèmi e torna enes concaves naus.
Era-Iliada_web	Atau parlèc.
Era-Iliada_web	Agammenon, rei d’òmes, non deishèc d’aubedir-lo.
Era-Iliada_web	Aquilles li dèc a Meriones era pica de bronze, e eth beròi Atrida cuelhec eth magnific prèmi e l’ac autregèc ar erald Taltibi.
Era-Iliada_web	S’acabèc era assemblada, e es guerrèrs s’espargèren pes naus, sopèren e s’autregeren ath doç saunei.
Era-Iliada_web	Aquilles ploraue, en tot brembar-se’n deth companh estimat, sense qu’era sòn, que tot ac venç, lo podesse véncer ada eth; hège torns aciu e delà e damb amarum se hège a vier ena memòria eth vigor e era gran animositat de Patrocle, tot aquerò qu’auien amiat a tèrme es dus amassa, es penalitats qu’auien patit, ja combatent damb es òmes, ja regant es temibles ondades.
Era-Iliada_web	En rebrembar-se’n, s’estarnaue en somics, se viraue de costat o d’esquia o capenjós; e fin finau, en tot lheuar-se, romaue trist pera plaja.
Era-Iliada_web	Jamès li passaue non avertit eth despuntar dera Auròra sus eth mar e es sues arribes; alavetz atelaue es shivaus ath car, e en tot estacar en eth eth cadavre de Hectòr, l’arrossegaue enquia hèr tres torns ath tumulus deth defuntat Menetiada; ara seguida tornaue a repausar ena tenda, e deishaue eth cadavre estirat capenjós en povàs.
Era-Iliada_web	Mès Apòllo, en tot cuélher pietat deth baron enquia e tot dempús de mòrt, lo desliuraue de quinsebolh injúria e lo protegie damb era egida d’aur entà qu’Aquilles non herisse eth còs mentre l’arrossegaue.
Era-Iliada_web	De tau sòrta Aquilles, anujat, insultaue ath divin Hectòr.
Era-Iliada_web	Cuelhent pietat d’aguest es benauradi dius, ahiscauen ath susvelhant Argicida entà que panèsse eth cadavre.
Era-Iliada_web	A toti les agradaue aguest prepaus, mens a Juno, a Neptun e ara vèrge de ludents uelhs qu’auien en òdi, coma abans, ara sagrada Ilion, a Priam e ath sòn pòble per çò dera injúria qu’Alexandre auie costat as divesses quan vengueren ena sua cabana e declarèc vencedora ara que l’auie aufrit funèsta luxúria.
Era-Iliada_web	Quan des deth dia dera mòrt de Hectòr arribèc era dotzau auròra, Febo Apòllo les didec as immortaus:
Era-Iliada_web	Dilhèu Hectòr non usclaue en aunor vòste cueishes de buèus e de crabes escuelhudes?
Era-Iliada_web	Ara qu’a perit, non gausatz sauvar eth cadavre e botar-lo ara vista dera sua esposa, dera sua mair, deth sòn hilh, deth sòn pair Priam e deth pòble, qu’en un virament de uelhs l’autrejarien as ahlames e li harien es funeralhes; ça que la, ò dius, voletz afavorir ath perniciós Aquilles, que concep pensaments non rasonables, sauve en sòn pièch ua animositat inflexibla e medite causes herotges, coma un leon qu’en tot deishar-se amiar pera sua gran fòrça e esperit supèrb, se file entàs vegades des òmes pr’amor de premanir-se un hestau: atau perdec Aquilles era sua pietat e ne tansevolh sauve eth pudor que tant favorís o damnatge as barons.
Era-Iliada_web	Aqueth que se li morís un èsser estimat, coma un frair carnau o un hilh, a tot darrèr dèishe de plorar e de planher-se; pr’amor qu’es Parcas balhèren ar òme un còr pacient.
Era-Iliada_web	Mès Aquilles, dempús que li treiguec ath divin Hectòr era doça vida, estaque eth cadavre en car e l’arrossègue ath torn deth tumulus deth sòn companh estimat; e aquerò ne ei bon entad aqueth, ne ei digne.
Era-Iliada_web	Li responec irritada Juno, era des blanqui braci: “ Que serie coma tu dides, ò tu qu’amies arc d’argent, s’a Aquilles e a Hectòr les auéssetz en parièra estimacion.
Era-Iliada_web	Mès Hectòr que siguec mortau e li dèc era popa ua hemna; mentre qu’Aquilles ei hilh d’ua divessa que jo madeisha neurí e elevè e maridè dempús damb Pelèu, baron coraument estimat pes immortaus.
Era-Iliada_web	Repliquèc Zèus, qu’amolone es bromes: “Juno!
Era-Iliada_web	Non t’irrites contra es divinitats.
Era-Iliada_web	Que non serà parièra era estimacion que les ajam; mès Hectòr ère entà toti es dius, e tanben entà jo, eth mès estimat de guairi mortaus demoren en Ilion, pr’amor que jamès se’n desbrembèc de dedicar-mos agradiues ofrendes.
Era-Iliada_web	Jamès eth mèn autar manquèc de libacions ne de victimes, que taus son es aunors que se mos deuen.
Era-Iliada_web	Deishem de cornèr era idia de panar eth còs de Hectòr; qu’ei impossible que se pane a Aquilles, pr’amor que tostemp, de dia e de nets, l’acompanhe era sua mair.
Era-Iliada_web	Atau s’exprimic.
Era-Iliada_web	Se lheuèc Iris, de pès leugèrs coma er auragan, entà amiar eth messatge; sautèc en nere mar entre era còsta de Samos e era escalabrosa d’Imbros, e ressonèc er estret.
Era-Iliada_web	Era divessa se lancèc en çò de mès prigond, dera madeisha manèra que baishe eth plomb estacat as còrnes d’un buèu sauvatge qu’en eth se bote er am e amie entara mòrt as voraci peishi.
Era-Iliada_web	Ena prigonda tuta trapèc a Tetis e a d’autes moltes divesses marines que l’enrodauen: era ninfa, seiguda ath miei d’eres, ploraue pera sòrt deth sòn hilh, qu’auie de perir ena fertila Troia, luenh dera pàtria.
Era-Iliada_web	E en tot apressar-se Iris, era des pès leugèrs, li didec atau:
Era-Iliada_web	Li responec Tetis, era divessa des argentadi pès: “Per qué aqueth gran diu me mane que venga?
Era-Iliada_web	Que me hè vergonha amassar-me damb es immortaus, donques que son moltes es penes que trebòlen eth mèn còr.
Era-Iliada_web	Dident aquerò, era divina entre es divesses cuelhec un vel tant escur que non n’auie cap aute que siguesse tan nere.
Era-Iliada_web	Se botèc en camin, precedida pera velòça Iris, de pès leugèrs coma eth vent, e es ondades deth mar se daurien ath pas d’ambdues divinitats.
Era-Iliada_web	Gesseren aguestes ena plaja, pugèren entath cèu e trapèren ath profèta Saturn damb es auti erosi sempitèrns dius.
Era-Iliada_web	Se seiguec Tetis ath cant de Zèus, donques que Minerva li cedic eth lòc; e Juno li botèc ena man era copa d’aur qu’era ninfa li tornèc dempús d’auer begut.
Era-Iliada_web	E eth pair des òmes e des dius comencèc a parlar d’aguesta manèra:
Era-Iliada_web	Que ja ac sai.
Era-Iliada_web	Mès, ça que la, te vau a díder se per qué te sò cridat.
Era-Iliada_web	Ve-te’n de seguit entara armada e avisa ath tòn hilh.
Era-Iliada_web	Ditz-li qu’es dius son fòrça irritadi contra eth e jo encara mès indignat que cap des immortaus, pr’amor que, en tot enforismar-se, retie a Hectòr enes concaves naus e non permet que lo redimisquen; a veir se, cranhent-me, consentís qu’eth cadavre sigue rescatat.
Era-Iliada_web	Atau s’exprimic; e Tetis, era divessa des argentadi pès, non desaubedic.
Era-Iliada_web	Baishant en rapid vòl des cims der Olimp, arribèc ena tenda deth sòn hilh: aguest somicaue sense pòsa, e es sòns companhs se tenguien diligentament a premanir era parva, en auer immolat ua gran lanuda oelha.
Era-Iliada_web	Era venerabla mair se seiguec plan près der eròi, l’amorassèc damb era man e li parlèc d’aguesta sòrta:
Era-Iliada_web	Enquia quan deisharàs qu’es plors e era tristesa rosiguen eth tòn còr, sense brembar-te’n deth minjar ne deth coït?
Era-Iliada_web	Que serie bon que gaudisses der amor damb ua hemna, pr’amor que ja non viueràs guaire temps: era mòrt e eth fado crudèu se t’aprèssen.
Era-Iliada_web	E ara tie atencion, donques que vengui coma messatgèra de Zèus.
Era-Iliada_web	Ditz qu’es dius son fòrça irritadi damb tu, e eth, mès indignat que cap des immortaus, pr’amor qu’en tot enforismar-te reties a Hectòr enes concaves naus e non permetes que lo redimisquen.
Era-Iliada_web	Li responec Aquilles, de pèus leugèrs: “Que sigue atau.
Era-Iliada_web	D’aguesta manèra, laguens dera encencha des naus, passauen de mair a hilh fòrça alades paraules.
Era-Iliada_web	E mentretant, eth Saturn manèc a Iris entara sagrada Ilion:
Era-Iliada_web	Dèisha eth tòn sèti en Olimp, entra en Ilion e ditz-li ath magnanim Priam que s’endralhe entàs naus des aquèus e rescate ath sòn hilh, en tot hèr- li a vier a Aquilles presents que padeguen eth sòn anuèg; que i vage solet e que non l’acompanhe cap troian.
Era-Iliada_web	Sonque lo pòt acompanhar un erald , mes vielh qu’eth, entà que guide es muls e eth car de beròies arròdes e amie dempús ara poblacion eth cadavre d’aqueth qu’aucic eth divin Aquilles.
Era-Iliada_web	Ne era idia dera mòrt ne cap aute temor trebole era sua animositat; donques que li balharam coma guida a Argicida, eth quau l’amiarà enquia plan près d’Aquilles.
Era-Iliada_web	E quan age entrat ena tenda der eròi, aguest non l’aucirà, e evitarà qu’es auti ac hèsquen.
Era-Iliada_web	Tau didec.
Era-Iliada_web	Se lheuec Iris, de pès leugèrs coma er auragan, entà amiar eth messatge; e en tot arribar en palai de Priam, entenec somics e crits.
Era-Iliada_web	Es hilhs seigudi en pati ath torn deth sòn pair, banhauen es sòns vestits damb lèrmes; e er ancian ère ath miei, entorat damb un mantèl plan cenhut, e amiaue en cap e en còth abondosi hiems qu’en voludar- se peth solèr auie agarrat damb es sues mans.
Era-Iliada_web	Era messatgèra de Zèus s’arturèc près de Priam e en tot parlar-li doçament, tant qu'ar ancian ua tremoladera l’agarraue es membres, atau li didec:
Era-Iliada_web	Er Olimp te mane rescatar ath divin Hectòr, amiant-li a Aquilles presents que padeguen eth sòn anuèg; ve-te’n solet e que non t’acompanhe cap troian.
Era-Iliada_web	Sonque te pòt acompanhar un erald mès vielh que tu, entà qu’amie es tòns muls e eth car de beròies arròdes e se hèsque a vier dempús entara poblacion eth cadavre d’aqueth qu’aucic eth divin Aquilles.
Era-Iliada_web	Ne era idia dera mòrt ne cap aute temor trebole eth tòn esperit, donques que te guidarà er Argicida, eth quau t’amiarà enquia plan près d’Aquilles.
Era-Iliada_web	E quan ages entrat ena tenda der eròi, aguest non t’aucirà e empedirà qu’ac hèsquen es auti.
Era-Iliada_web	Donques qu’Aquilles non ei un insensat, ne temerari, ne pervèrs.
Era-Iliada_web	Quan auec dit aquerò, se n’anèc Iris, era des pès leugèrs.
Era-Iliada_web	Priam ordenèc as sòns hilhs que premanissen un car de mules, de beròies arròdes, botessen ath dessús ua arca e l’estaquèssen damb còrdes.
Era-Iliada_web	Baishèc dempús en perhumat lhet noviau, qu’ère de cèdre, auie un nau tet e sauvaue fòrça causes de valor; e cridant ara sua esposa Hecuba, li parlèc d’aguesta sòrta:
Era-Iliada_web	Era messatgèra der Olimp a vengut per orde de Zèus a encargar-me que vaja entàs naus des aquèus e rescata ath hilh, en tot hèr-li a vier a Aquilles presents que padeguen eth sòn anuèg.
Era-Iliada_web	Va, ditz-me, que ne penses d’aquerò?
Era-Iliada_web	Atau didec.
Era-Iliada_web	Era hemna s’estarnèc en somics, e responec dident: “Ai de jo!
Era-Iliada_web	Qué ei dera prudéncia qu’abans te hec famós entre es estrangèrs e entre aqueri que regnes sus eri?
Era-Iliada_web	Com vòs anar solet entàs naus aquèes e presentar-te ar òme que t’a aucit a tants e tan valerosi hilhs?
Era-Iliada_web	Qu’as eth còr de pèira.
Era-Iliada_web	S’aguest guerrèr crudèu e perfid te ve damb es sòns pròpris uelhs e t’agarre, non aurà pietat de tu, ne te respectarà bric.
Era-Iliada_web	Plorem a Hector seigudi en palai, luenh deth sòn cadavre, donques que quan l’amainadè, eth fado poderós hilèc d’aguesta sòrta es hius dera sua vida: qu’auie d’assadorar damb era sua carn as gossets, luenh des sòns pairs e ath cant der òme violent qu’eth sòn hitge pro podessa jo minjar-me clauant es dents en eth.
Era-Iliada_web	Responec er ancian Priam, semblable a un diu: “Non t’opauses ara mia decision, ne sigues entà jo un audèth de mala ombra en palai.
Era-Iliada_web	Que non me convenceràs.
Era-Iliada_web	Se me balhèsse era orde un des que viuen ena tèrra, encara que siguesse endonviaire o sacerdòt, la crederíem faussa e maufidaríem encara mès; mès ara, coma jo madeish l’è entenut ara divessa e l’è vista ath mèn dauant, i anarè e non seràn en bades es sues paraules.
Era-Iliada_web	Didec.
Era-Iliada_web	E lheuant es beròies tapes des arques cuelhec dotze magnifics pèplums, dotze mantèls simples, dotze tapets, dotze beròis palis e dotze tuniques.
Era-Iliada_web	Pesèc dempús dètz talents d’aur, e fin finau treiguec dus trespès reludents, quate caudèrs e ua magnifica copa que l’auien autrejat es tracis quan venguec, coma embaishador, en sòn país, e ère un supèrb present; donques qu’er ancian non lo volec deishar en palai per çò deth veement desir qu’auie de rescatar ath sòn hilh.
Era-Iliada_web	E tornant entara pòrta, hec enlà as troians, en tot pelejar-les damb injurioses paraules:
Era-Iliada_web	Dilhèu non i a pena ena vòsta casa qu’encara vietz a afligir-me?
Era-Iliada_web	O vos pensatz que son pòques es penes que Zèus Saturn me mane, en hèr-me pèrder ath mèn valent hilh?
Era-Iliada_web	Que tanben ac patiratz vosati.
Era-Iliada_web	Pr’amor que, mòrt eth, serà plan mès aisit que vos aucisquen es aquèus.
Era-Iliada_web	Didec; e damb eth scèptre hec enlà as òmes.
Era-Iliada_web	Aguesti gessèren, pressadi per ancian.
Era-Iliada_web	E ara seguida Priam repoteguèc as sòns hilhs Helen, Paris, Agaton divin, Pamon, Antifon, Polites, valent ena luta, Deifovo, Hipotoo e eth fòrt Dio: as nau les repoteguèc e les balhèc ordes, dident:
Era-Iliada_web	Pro qu’en sòrta de Hectòr auéssetz mòrt toti vosati enes naus aquèes.
Era-Iliada_web	Ai de jo, malerós, qu’engendrè hilhs fòrça valents ena vasta Troia, e ja posqui díder que non m’en rèste degun!
Era-Iliada_web	Ath divin Mestòr, a Troile que combatie en car, e a Hectòr, qu’ère un diu entre es òmes e non semblaue hilh d’un mortau senon d’ua divinitat, Mart les hec perir, e me queden es que son indigni, mentidèrs, dançaires, senhaladi solet enes còrs e adreits en panar ath pòble crabòts e anhèths.
Era-Iliada_web	Atau les parlèc.
Era-Iliada_web	Eri, cranhent eth repotèc deth pair, treigueren un car de mules, de beròies arròdes, magnific, nauèth bastit; botèren ath dessús era arca, qu’estaquèren ben; despengèren deth torçat clau era joata de husta de bois, aprovedit d’anères, e cuelheren ua correja de nau codes que servie entà estacar-lo.
Era-Iliada_web	Placèren dempús era joata sus era part anteriora dera lança, meteren er anèth ena clauilha, e someteren ad aqueth, en tot estacar-lo damb era correja, que li heren dar tres torns en cada costat e es sòns extrèms les amassèren damb un nud.
Era-Iliada_web	Dempús anèren treiguent dera cramba e botant en car es nombrosi presents entath rescat de Hectòr, atelèren es muls de tiratge, de fòrtes bates, qu’en d’auti tempsi auien regalat es misis a Priam coma esplendid present, e apressèren ena joata a dus shivaus, qu’ada eri er ancian en persona les daue eth minjar en ornat pessebre.
Era-Iliada_web	E, arturant-se dauant deth car, li didec a Priam:
Era-Iliada_web	Prèga, donc, a Zèus Idèu, eth diu des ombriues bromes, que de naut de tot contemple era ciutat de Troia, e demana-li que hèsque aparéisher ena tua dèstra ath sòn velòç messatgèr, er audèth que l’ei mès estimat e qu’era sua fòrça ei immensa, entà que en veder-lo damb es tòns pròpris uelhs, vages, ahiscat per auguri, entàs naus des danaus, de rapids shivaus.
Era-Iliada_web	Li responec eth deiforme Priam: “Hemna!
Era-Iliada_web	Non deisharè de hèr çò que me recomanes.
Era-Iliada_web	Atau didec er ancian, e li manèc ara esclaua codinèra que li balhèsse aigua neta enes mans.
Era-Iliada_web	Se presentèc era esclaua damb ua plata e ua jarra.
Era-Iliada_web	E Priam, tanlèu s’auec lauat, recebec era copa de mans dera sua esposa; preguèc, de pès, ath miei deth pati; libèc eth vin, lheuant es uelhs entath cèu, e prononcièc aguestes paraules:
Era-Iliada_web	Autreja-me qu’en arribar ena tenda d’Aquilles li siga agradiu e age pietat de jo.
Era-Iliada_web	Tau siguec era sua pregària.
Era-Iliada_web	L’escotèc eth poderós Zèus, e de seguit manèc ath milhor des audèths augurs, ua agla rapaça de color escur, coneishuda damb eth nòm de percnon.
Era-Iliada_web	Dera madeisha amplada que sòl auer ena casa d’un ric era pòrta dera cramba de naut tet, ben adaptada ath marc e assegurada per un barrolh; atau ocupaue er espaci damb es sues ales, d’un costat en aute, era agla que campèc volant ara dreta per dessús dera ciutat.
Era-Iliada_web	En veder-la, toti s’alegrèren e era confiança se remetec enes sòns còrs.
Era-Iliada_web	Er ancian pugèc ara prèssa en car e lo guidèc entath carrèr, passant peth vestibul e peth portau sonor.
Era-Iliada_web	Anauen dauant es muls qu’arrossegauen eth car de quate arròdes, e èren menadi peth prudent Idèu; Seguien es shivaus qu’eth vielh foetaue damb eth soriac entà que trauessèssen rapidament era ciutat; e toti es amics acompanhauen ath rei, vessant abondoses lèrmes, coma se se filèsse entara mòrt.
Era-Iliada_web	Quan aueren baishat dera ciutat en camp, hilhs e gendres entornèren entà Ilion.
Era-Iliada_web	Mès en trauessar Priam e er erald era planhèra, les vedec Zèus, que vedec ar ancian e cuelhec pietat d’eth.
Era-Iliada_web	E cridant de seguit ath sòn hilh Mercuri, li parlèc d’aguesta sòrta:
Era-Iliada_web	Atau parlèc.
Era-Iliada_web	Eth messatgèr Argicida non siguec desaubedient; se caucèc de seguit es daurades divines ales que l’amiauen sus eth mar e sus era tèrra immensa damb era rapiditat deth vent, e cuelhec era barra que damb era adormís ath que vò e desvelhe as que dormissen.
Era-Iliada_web	En tot amiar-la ena man, eth poderós Argicida comencèc eth vòl, arribec de seguit en Troia e en Helespon, e se metec a caminar, transfigurat en un joen prince que comence a trèir eth peu dera mostacha e s’està plan graciós ena flor dera joenessa.
Era-Iliada_web	Quan Priam e er erald arribèren mès enlà deth gran tumulus d’Ilo, arturèren es muls e es shivaus entà que beuessen en arriu.
Era-Iliada_web	Ja hège nets sus era tèrra.
Era-Iliada_web	Avertic er erald era preséncia de Mercuri, qu’ère ath sòn costat, e parlant-li a Priam, li didec:
Era-Iliada_web	Que veigui a un òme e m’imagni que de seguit mos aucirà.
Era-Iliada_web	Aquerò didec.
Era-Iliada_web	Se trebolèc er ancian, sentec un gran terror, se li quilhèren es peus, e se quedèc espaurit.
Era-Iliada_web	Alavetz eth benefic Mercuri s’apressèc entath vielh, li sarrèc ua man e l’interroguèc en tot dider-li:
Era-Iliada_web	Non cranhes as aquèus, qu’alenden valor, es quaus te son malevòls e enemics e se trapen près de nosati?
Era-Iliada_web	Se bèth un d’eri te vedesse amiar tantes riqueses ena escura e rapida net, qué haries?
Era-Iliada_web	Tu que non ès joen, aguest que t’acompanhe ei tanben ancian, e non poiríetz refusar ad aqueth que vos ataquèsse.
Era-Iliada_web	Li responec er ancian Priam, semblable a un diu: “Qu’ei atau coma dides, hilh estimat.
Era-Iliada_web	Mès quauqua divinitat esten era sua man sus jo, quan me hè gésser ar encontre un caminaire de tan favorable auguri coma tu, qu’as còs e aspècte digni d’admiracion e esperit prudent, e neisheres de pairs erosi”.
Era-Iliada_web	Repliquèc eth messatgèr Argicida: “Me hès a temptar, ancian, e plan per aquerò me preguntes peth divin Hectòr.
Era-Iliada_web	Que lo vederen fòrça còps aguesti uelhs ena batalha a on es barons se hèn illustres, e tanben quan arribèc enes naus aucint a aquèus, que herie damb er agudent bronze.
Era-Iliada_web	Nosati l’admiràuem sense botjar-mos, pr’amor qu’Aquilles ère irritat contra er Atrida e non mos deishaue lutar.
Era-Iliada_web	Polictor, qu’ei ric e ancian coma tu.
Era-Iliada_web	Sò eth mès joen des sòns sèt hilhs e, coma qu’ac auíem decidit per sòrts, me toquèc a jo acompanhar ar eròi.
Era-Iliada_web	Li responec eth messatgèr Argicida: “Ò ancian!
Era-Iliada_web	Ne es gossets ne es audèths se l’an avalat, e encara jatz ath costat deth vaishèth d’Aquilles, laguens dera tenda.
Era-Iliada_web	Qu’amie ja dotze dies estirat, e ne eth còs se poirís, ne se lo mingen es vèrmes que s’avalen as òmes dempús de mòrts ena guèrra.
Era-Iliada_web	Quan campe era divina Auròra, Aquilles l’arrossegue sense pietat ath torn deth tumulus deth sòn companh estimat; mès ne d’aguesta manèra lo desfigure, e tu madeish, se t’apressèses ada eth, t’admiraries de veir guaire fresc s’està: era sang l’a estat lauada, non presente cap de taca, e totes es herides que recebec (pr’amor que sigueren molti es que li fotèren eth bronze) s’an barrat.
Era-Iliada_web	Atau s’exprimic.
Era-Iliada_web	S’alegrèc er ancian, e responec dident: “Ò hilh, qu’ei bon aufrir as immortaus es degudi presents.
Era-Iliada_web	Jamès eth mèn hilh, se non a estat en sauneis, desbrembèc en palai as dius que demoren en Olimp, e plan per aquerò se’n brembèren d’eth en fatau moment dera mòrt.
Era-Iliada_web	Li didec ath sòn torn eth messatgèr Argicida: “Ò ancian!
Era-Iliada_web	Me vòs hèr a temptar pr’amor que sò mès joen; mès que non me convenceràs damb es tòns prècs tà qu’accèpta eth tòn present sense que se’n sàpie Aquilles.
Era-Iliada_web	Lo cranhi e me hè fòrça pòur de deceber-lo: non siguesse que dempús m’arribèsse bèth mau.
Era-Iliada_web	Atau parlèc eth benvolent Mercuri; e pujant en car, agarrèc de seguit eth soriac e es retnes e li bohèc gran valor as shivaus e as muls.
Era-Iliada_web	Quan arribèren en fossat e enes tors que protegien es naus, es sentinèles començauen a premanir eth sopar, e eth messatgèr Argicida les adormic a toti; de seguit dauric era pòrta, treiguent es barrolhs, e hec passar a Priam e ath car qu’amiaue es esplendids presents.
Era-Iliada_web	Arribèren, a tot darrèr, ena tenda qu’es mirmidons auien bastit entàth rei damb troncs d’auet, caperant-la damb espesses canes que braquèren ena pradèra: l’enrodaue ua gran barralha de moltes estaques e auie era pòrta assegurada per ua barra d’auet que treiguien e botauen entre tres aquèus amassa, e solet Aquilles la treiguie sense cap ajuda.
Era-Iliada_web	Alavetz eth benvolent Mercuri dauric era pòrta e hec passar ar ancian e as presents entath Pelida, eth des pès leugèrs.
Era-Iliada_web	E baishant deth car, li didec a Priam:
Era-Iliada_web	Jo que sò un diu immortau, que sò Mercuri; e eth mèn pair me manèc entà que siguessa eth tòn guida.
Era-Iliada_web	M’en vau abans d’arribar ena preséncia d’Aquilles, pr’amor que non serie bon qu’un diu immortau se cuelhesse publicament tant d’interès pes mortaus.
Era-Iliada_web	Quan auec dit aquerò, Mercuri se filèc de cap ath vast Olimp.
Era-Iliada_web	Priam sautèc deth car en solèr, deishèc a Idèu entà que suenhessse es shivaus e es muls, e anèc dret de cap ara tenda que se demoraue Aquilles, estimat de Zèus.
Era-Iliada_web	Lo trapèc solet (es sòns amics èren seigudi a despart) e er eròi Automedont e Alcime, descendent de Mart, lo mestrauen; donques que venguie de sopar e, encara que ja non minjaue ne beuie, encara ère parada era taula: eth gran Priam entrèc sense èster vist e, en tot apressar-se a Aquilles, l’abracèc es jolhs e punèc aqueres mans terribles, omicides, qu’auien aucit a tanti des sòns hilhs.
Era-Iliada_web	Dera madeisha manèra que demoren estonadi aqueri que, trapant-se ena casa d’un ric, ven se com arribe un òme qu’auec eth malastre d’aucir ena sua pàtria a un aute baron e a emigrat en un país estranh; atau s’estonèc Aquilles en veir a Priam, semblable a un diu; e es auti s’estonèren tanben e se guardèren es uns as auti.
Era-Iliada_web	E Priam li supliquèc a Aquilles, en tot dirigir-li aguestes paraules:
Era-Iliada_web	Dilhèu es vesins que l’enròden l’oprimissen e non i a degun que lo sauve des malastres e dera roïna; mès aumens aqueth, en saber-se’n de qué tu viues, s’alègre en sòn interior e demore eth dia que veirà ath sòn hilh, arribat de Troia.
Era-Iliada_web	Mès jo, plan malerós, dempús qu’engendrè hilhs valents ena espaciosa Ilion, posqui díder que non m’en rèste cap d’eri.
Era-Iliada_web	Cinquanta n’auia quan vingueren es aquèus: dètz-e-nau èren dera madeisha mair; e as auti diuèrses hemnes les amainadèren en palai.
Era-Iliada_web	Ara majoritat, eth furibond Mart les trinquèc es jolhs; e eth qu’ère unic entà jo e defenie era ciutat e as sòns abitants, ad aguest tu l’aucires non hè guaire, mentre combatie pera pàtria, a Hectòr, que per eth vengui ara enes naus aquèes, damb un abondós rescat, damb era fin de redimir eth sòn cadavre.
Era-Iliada_web	Atau parlec.
Era-Iliada_web	A Aquilles li venguec eth desir de plorar per sa pair; e cuelhent era man de Priam, lo hec enlà doçament.
Era-Iliada_web	Es dus plorauen afligidi pes rebrembes: Priam se’n brembaue de Hectòr, aucidor d’òmes, vessant abondoses lèrmes ajolhat as pès d’Aquilles; aguest les vessaue, uns còps per sa pair e d’auti per Patrocle; e es gemiments des dus ressonauen ena tenda.
Era-Iliada_web	Mès tanlèu coma eth divin Aquilles siguec assadorat de plors e eth desir de somicar cessèc en sòn còr, se lheuèc dera cagira, cuelhec dera man ath vielh entà que se lheuèsse, e guardant pietós eth cap e era barba peublanca, li didec aguestes alades paraules:
Era-Iliada_web	Que son fòrça es malastres qu’eth tòn còr a patit.
Era-Iliada_web	Com gausères vier solet enes naus aquèes e presentar-te ar òme que t’aucic a tanti e tan valents hilhs?
Era-Iliada_web	Mès, au, cuelh sèti en aguesta cagira, e encara qu’es dus sigam afligidi, deishem repausar ena amna es penes, pr’amor qu’eth trist plor non servís entad arren.
Era-Iliada_web	Es dius condemnèren as miserables mortaus a víuer ena tristesa, e solet eri viuen sense penes.
Era-Iliada_web	Enes lumedans deth palai de Zèus i a dus tonèls de presents que repartís eth diu: en un i a es malastres e en aute es sòrts.
Era-Iliada_web	Aqueth que Zèus, que se complatz en lançar arrais, les ac balhe barrejadi, uns còps trape eth malastre e d’auti era bona ventura; mès aqueth que solet recep malastres, viu damb escarni, ua grana hame lo perseguís pera tèrra e va d’un costat en aute sense ester aunorat ne pes dius ne pes òmes.
Era-Iliada_web	Atau es divinitats li heren a Pelèu grani presents dès era sua neishença; depassaue as auti òmes en felicitat e riquesa, regnaue sus es mirmidons, e en èster mortau, auec coma esposa a ua divessa; mès tanben l’impausèren un mau: que non auesse hilhs que regnèssen dempús en palai.
Era-Iliada_web	Tan solet n’engendrèc a un, a jo, qu’era sua vida a d’èster brèu; e non lo suenhi ena sua vielhesa, donques que m’estongui en Troia, luenh dera pàtria, entà entristir-te a tu e as tòns hilhs.
Era-Iliada_web	E diden que tanben tu, ò ancian, sigueres erós en d’auti tempsi; e qu’en espaci que s’està Lesbos, a on regnèc Macar, e entà mès amont dera Frigia enquia er immens Helespon, destacaues entre toti pera tua riquesa e pera tua descendéncia.
Era-Iliada_web	Mès, dès qu’es dius celestiaus te heren a vier aguesta plaga, t’arriben ath torn dera tua ciutat es batalhes e es mortalatges d’òmes.
Era-Iliada_web	Responec er ancian Priam, semblable a un diu: “Non me hèsques sèir en aguesta cagira, escolan de Zèus, mentre Hector jatz sense acogar ena tenda.
Era-Iliada_web	Autreja-lo-me entà que posca contemplar-lo damb es mèns uelhs, e recep er abondós rescat que te hèm a vier.
Era-Iliada_web	En tot guardar-lo damb treble ròstre, li didec Aquilles, eth des pès leugèrs: “ Non m’irrites mès, ò ancian!
Era-Iliada_web	Que sò prèst a autrejar-te eth cadavre de Hectòr, pr’amor qu’entad aquerò me manèc Zèus coma messatgèra ara mair que m’amainadèc, era hilha der ancian deth mar.
Era-Iliada_web	Que compreni tanben, e non se m’amague, qu’un diu t’amièc enes velères naus des aquèus; pr’amor que cap mortau, encara que siguesse ena flor dera sua joenessa, gausarie vier ena armada, ne entrarie sense èster vist pes sentinèles, ne treirie aisidament eth barrolh qu’assegure era pòrta.
Era-Iliada_web	Taus sigueren es sues paraules.
Era-Iliada_web	Er ancian sentec temor e aubedic eth mandat.
Era-Iliada_web	Eth Pelida, sautant coma un leon, gessec dera tenda; e non gessec solet, pr’amor que lo seguiren er eròi Automedont e Alcime, qu’èren es companhs que mès apreciaue dempús deth defuntat Patrocle.
Era-Iliada_web	Ara seguida desatelèren es shivaus e es muls, heren entrar ar erald der ancian, en tot hèr-lo sèir en ua cagira, e treigueren deth lustrat car es nombrosi presents destinadi ath rescat de Hectòr.
Era-Iliada_web	Sonque deishèren dus palis e ua tunica ben teishuda, entà estropar eth cadavre abans que Priam se lo hesse a vier en palai.
Era-Iliada_web	Lauat ja e onhut damb òli, es esclaues lo tapèren damb era tunica e eth beròi pali; dempús eth madeish Aquilles se lheuèc e lo placèc en un lhet, e fin finau es companhs lo pugèren en lustrat car.
Era-Iliada_web	E er eròi alendèc e didec, nomentant ath sòn amic:
Era-Iliada_web	Atau parlèc eth divin Aquilles e tornèc ena tenda.
Era-Iliada_web	Se seiguec ena cagira hargada qu’abans ocupaue, d’esquia ara paret, dauant de Priam, e li parlèc d’aguesta sòrta:
Era-Iliada_web	Ara vam a sopar; pr’amor qu’enquia e tot Niobe, era de beròies trenes, se’n brembèc de cuélher aliment quan en palai moriren es sòns dotze hilhs; sies hilhes e sies hilhs illustres.
Era-Iliada_web	Ad aguesti, Apòllo, irritat contra Niobe, les aucic tirant damb er arc d’argent; ad aqueres les aucit Diana, que se complatz en lançar flèches, pr’amor qu’era mair gausaue comparar-se damb Latona, era de beròies caròles, e didie qu’aguesta sonque auie amainadat a dus hilhs, e era n’auie amainadat a molti; e es dera divessa, en èster solet dus, acabèren damb toti es de Niobe.
Era-Iliada_web	Nau dies s’estèren estiradi ena sua sang, e non i auec qui les acoguèsse pr’amor que Saturn auie convertit as òmes en pèires; mès en arribar eth detzau, es celestiaus dius les acoguèren.
Era-Iliada_web	E Niobe quan s’auec cansat de plorar, pensèc en aliment.
Era-Iliada_web	Se trape actuaument enes arròques des montes èrms deth Sipil, a on, sivans diden, i a es tutes des ninfes que dancen ath cant der Aqueloo.
Era-Iliada_web	Mès, tè, vam a sopar nosati tanben, e mès tard, quan ages transportat ath hilh entà Ilion, poiràs plorar sus eth madeish.
Era-Iliada_web	Didec eth velòç Aquilles, e lheuant-se, esgorgèc ua candida oelha; es sòns companhs l’espelèren e la premaniren; er agarrant damb ponchons es tròci, les rostiren suenhosament e les retirèren deth huec.
Era-Iliada_web	Automedont repartic pan en beròis tistèrs e Aquilles distribuic era carn.
Era-Iliada_web	Eri estirèren era man entara parva qu’auien ath dauant; e quan ja èren assadoradi de minjar e de béuer, Priam Dardanida admirèc era estatura e er aspècte d’Aquilles, donques qu’er eròi se retiraue a un diu; e ath sòn torn, Aquilles admirèc a Priam Dardanida, en contemplar eth sòn nòble ròstre e escotar es sues paraules.
Era-Iliada_web	E quan s’aueren deleitat, en tot guardar-se er un ar aute, er ancian Priam, semblable a un diu, didec eth prumèr:
Era-Iliada_web	Es mèns uelhs non s’an barrat dès qu’eth mèn hilh moric enes tues mans; pr’amor que de contunh panteishi e m’avali penes nombroses, en tot voludar-me pes hiems ena encencha deth pati.
Era-Iliada_web	Didec.
Era-Iliada_web	Aquilles manèc as sòns companhs e as esclaues que botèssen lhets dejós deth porge, les aprovedissen de beròies vanes de porpra, estenessen tapissi ath dessús d’eri e deishèssen cotonejades tunicas entà abrigar-se.
Era-Iliada_web	Es esclaues gesseren dera tenda amiant dues halhes alugades; e apraièren diligentament es lhets.
Era-Iliada_web	E Aquilles, eth des pès leugèrs, li didec en ton de burla a Priam:
Era-Iliada_web	Li responec er ancian Priam, semblable a un diu: “Se vòs que jo posca celebrar es funeralhes deth divin Hectòr, actuant coma te vau a díder, ò Aquilles, me deisharàs compladut.
Era-Iliada_web	Ja sabes que viuem embarradi ena ciutat; era lenha mos cau hèr-la-mos a vier de luenh, deth monte; es es troians que son espauridi.
Era-Iliada_web	Dites aguestes paraules, sarrèc era man der ancian entà que non maufidèsse.
Era-Iliada_web	Er erald e Priam, ambdús prudents, s’ajacèren en porge.
Era-Iliada_web	Aquilles dormic en interior dera tenda solidament bastida, e ath sòn costat descansèc Briseida, era de beròies caròles.
Era-Iliada_web	Es autes divinitats e es òmes que combaten en cars dormiren tota era net, vençudi pera sòn; mès era sòn non s’apoderèc deth benvolent Mercuri, que meditaue se com treirie der airau des naus a Priam sense que se n’encuedessen es susvelhants des pòrtes.
Era-Iliada_web	E en tot botar-se dessús deth cap deth rei, li didec atau:
Era-Iliada_web	Non te’n deues hèr deth perilh, quan d’aguesta manèra dormisses ath miei des enemics, dempús qu’Aquilles t’a respectat.
Era-Iliada_web	Atau parlèc.
Era-Iliada_web	Er ancian cuelhec pòur, e desvelhèc ar erald.
Era-Iliada_web	Mercuri atelèc es shivaus e es muls, e ara seguida les menèc a trauèrs dera armada sense qu’arrés se n’encuedèsse.
Era-Iliada_web	Mès, en arribar en rambalhós Janto, arriu de beròi corrent qu’er immortau Zèus engendrèc, Mercuri se n’anèc entath vast Olimp.
Era-Iliada_web	Era Auròra de safranat vel s’espargie per tota era tèrra, quan eri, gemegant e planhent-se guidauen es shivaus entara ciutat, e les seguien es muls damb eth cadavre.
Era-Iliada_web	De seguit s’estarmèc en somics, e anèc cridant per tota era poblacion:
Era-Iliada_web	Tau didec, e cap òme ne hemna se demorèc laguens des murs.
Era-Iliada_web	Toti senteren un gran dolor e vengueren a trapar près dera pòrta ad aqueth que les hège a vier eth cadavre.
Era-Iliada_web	Era esposa estimada e era venerabla mair, en tot lançar-se es prumères sus eth car de beròies arròdes e agarrant damb es sues mans eth cap de Hectòr, s’arrincauen es peus, e era gent les enrodaue plorant.
Era-Iliada_web	E s’aurien estat dauant des pòrtes tot eth dia, enquiara còga deth solei, vessant lèrmes per Hectòr, s’er ancian non les auesse dit des deth car:
Era-Iliada_web	Atau parlèc; e eri, en tot hèr-se enlà, deishèren que passèsse eth car.
Era-Iliada_web	Laguens ja deth magnific palai, botèren eth cadavre en un apolidit lhèt e heren sèir ath sòn costat as cantaires entà qu’entonèssen eth planh: aguesti cantauen damb votz planhosa, e es hemnes responien damb gemiments.
Era-Iliada_web	E ath miei d’eres Andromaca, era des blanqui braci, que tenguie damb es mans eth cap de Hectòr, aucidor d’òmes, comencèc es planhs, exclamant:
Era-Iliada_web	Gesseres dera vida quan encara ères joen, e me dèishes veuda en palai.
Era-Iliada_web	Eth hilh que nosati, malerosi!, auem engendrat, ei encara un mainatge e non me pensi qu’arribe ena joenessa; pr’amor qu’abans serà era ciutat esbauçada de naut en baish.
Era-Iliada_web	Pr’amor que t’as mòrt tu qu’ères eth sòn defensor, eth que sauvaue, eth que protegie as venerables matrones e as trendes mainatges.
Era-Iliada_web	Lèu se les haràn a vier enes concaves naus e a jo damb eres.
Era-Iliada_web	E tu, hilh mèn, o me seguiràs o te calerà ocupar-te en vils mestièrs, trabalhant en benefici d’un patron crudèu; o bèth aquèu t’agarrarà dera man e te lançarà de naut de tot dera tor, mòrt òrra!, irritat perque Hectòr l’auie aucit ath sòn frair, ath sòn pair o ath hilh; donques que fòrça aquèus nhaquèren era vasta tèrra a mans de Hectòr.
Era-Iliada_web	Que non ère mofle eth tòn pair ena funèsta batalha, e plan per aquerò lo ploren toti ena ciutat.
Era-Iliada_web	Ò Hectòr!
Era-Iliada_web	As costat as tòns pairs plors e dolor terrible, mès a jo me demoren penes mès grèus.
Era-Iliada_web	Aquerò didec plorant, e es hemnes gemeguèren.
Era-Iliada_web	E entre eres, Hecuba comencèc ath sòn torn eth funèbre planh:
Era-Iliada_web	Que non pòs dobtar de qué en vida ères estimat pes dius, donques que non se desbrembèren de tu en moment fatau dera tua mòrt.
Era-Iliada_web	Atau parlèc, vessant lèrmes, e ahisquèc en toti eth veement plor.
Era-Iliada_web	E Helena siguec era tresau en començar eth funèbre planh:
Era-Iliada_web	Eth mèn marit, eth deiforme Alexandre, me hec a vier en Troia, pro m’auessa mòrt abans!
Era-Iliada_web	Atau didec, plorant, e eth revolum de gent s’estarnèc en somics.
Era-Iliada_web	E er ancian Priam li didec ath pòble:
Era-Iliada_web	D’aguesta manèra les parlèc.
Era-Iliada_web	Lèu era gent deth pòble, atelant as cars es buèus e es muls, s’amassèc dehòra dera ciutat.
Era-Iliada_web	Pendent nau dies apressèren abondosa lenha, e quan per dètzau còp puntèc era Auròra, qu’amie era lum as mortaus, treigueren, damb es uelhs plei de lèrmes, eth cadavre der audaç Hectòr, lo botèren naut de tot deth lenhèr, e li calèren huec.
Era-Iliada_web	Mès, tanlèu se descaperèc era hilha deth maitin, era Auròra de roiencs dits, s’amassèc eth pòble ath torn deth lenhèr der illustre Hectòr.
Era-Iliada_web	E quan toti s’aueren amassat, amortèren damb nere vin era part deth lenhèr qu’auie artenhut era ahlama, e ara seguida es frairs e es amics, panteishant e damb lèrmes regolejant pes caròles, recuelheren es blanqui uassi e les botèren en ua urna d’aur, estropadi en fin vel de porpra.
Era-Iliada_web	Placèren era urna en horat, que caperèren damb moltes e granes pèires, amolonèren era tèrra e bastiren eth tumulus.
Era-Iliada_web	Qu’auien botat sentinèles pertot, pr’amor de veir s’es aquèus, de beròies armadures, les atacauen.
Era-Iliada_web	Bastit eth tumulus, se virèren; e amassadi dempús en palai deth rei Priam, escolan de Zèus, celebrèren era esplendida taulejada funèbra.
Era-Iliada_web	Atau celebrèren es aunors de Hectòr, dondaire de shivaus.
WEB-Fortunata-e-Jacinta-IV	I.- Segismundo Ballester (eth licenciat en Farmacia qu’ère ath cap dera oficina de farmacia de Samaniego) auie freqüentes discussions damb Maxi per çò des colossaus errors que cometie.
WEB-Fortunata-e-Jacinta-IV	Arribèc eth cas de enebir-li que hesse, eth solet, cap medicament d’importància.
WEB-Fortunata-e-Jacinta-IV	Aguest salèr qu’ei er alcoòl de coclearia, e aguest aute era tintura d’aconit…
WEB-Fortunata-e-Jacinta-IV	Guardatz era recèpta e fixatz-vos-i ben…
WEB-Fortunata-e-Jacinta-IV	Se seguim atau, çò de milhor serie que dòna Casta barrèsse er establiment”.
WEB-Fortunata-e-Jacinta-IV	E en tot exprimir-se atau, damb infules e asprós de domine, Ballester li treiguec des mans ath sòn subaltèrn çò qu’auie entre eres.
WEB-Fortunata-e-Jacinta-IV	Pro qu’ac digui jo…!
WEB-Fortunata-e-Jacinta-IV	Aué ètz vos fòrça malaut.
WEB-Fortunata-e-Jacinta-IV	Que vau mès que vo n’anetz entà casa.
WEB-Fortunata-e-Jacinta-IV	Jo m’apraii milhor solet.
WEB-Fortunata-e-Jacinta-IV	Suenhatz-vos; hètz-vos a seguir un derivatiu…
WEB-Fortunata-e-Jacinta-IV	Té, tè, hètz-vos a seguir tanben un preparat de hèr.
WEB-Fortunata-e-Jacinta-IV	Eth derivatiu vo l’avalatz en dejun…
WEB-Fortunata-e-Jacinta-IV	Dempús de cada minjar vos calatz un gachet de hèr redusit per idrogèn, damb extracte d’absinti…
WEB-Fortunata-e-Jacinta-IV	Pera net en ajaçar-vos vo’n prenetz un aute, d’acòrd?, e sustot, passejatz-vos e non liejatz tant”.
WEB-Fortunata-e-Jacinta-IV	Desligat peth sòn regent dera obligacion de trabalhar, Rubin se n’anèc entath laboratòri, e cuelhent de dejós dera cagira un libròt, se metec a liéger.
WEB-Fortunata-e-Jacinta-IV	Que se vedie en sòn ròstre ua prigonda tristesa.
WEB-Fortunata-e-Jacinta-IV	Queiguie ena lectura coma en ua cistèrna, tant abstrèt ère e tan desseparat de tot aquerò que non siguesse eth revolum de letres que negauen es sòns uelhs e damb es sòns uelhs eth sòn esperit.
WEB-Fortunata-e-Jacinta-IV	Cuelhie estranhes e incredibles postures.
WEB-Fortunata-e-Jacinta-IV	A viatges es cames en crotz pujauen per un pòst pròche enquia fòrça mès naut de çò qu’ère eth sòn cap; a viatges ua d’eres se calaue laguens dera estatgèra baisha entre dues garrafes de drògues.
WEB-Fortunata-e-Jacinta-IV	Enes articulacions deth còs, es jolhs s’amassauen a estones damb eth pièch, e ua des mans li servie de coishin en cogòt.
WEB-Fortunata-e-Jacinta-IV	Ja s’apuaue ena taula sus eth code quèrre, ja era eishèra dreta montaue sus eth dorsièr dera cagira coma s’aguesta siguesse ua cajada, ja, fin finau, es cames s’estenien sus era taula coma se siguessen braci.
WEB-Fortunata-e-Jacinta-IV	Era cagira, apuada enes pautes deth darrèr, anonciaue damb planhoses carrinclades es sues intencions d’esbauçar-se; e mentretant eth libre cambiaue de disposicion damb aqueres extravagantes postures deth còs deth lector.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Çò que jamès cambiaue ne amendrie qu’ère era atencion deth lector, tostemp intensa e fixa a trauèrs de totes es bassacades dera matèria musculara, coma eth principi que suberviu as revolucions.
WEB-Fortunata-e-Jacinta-IV	Ballester anaue e venguie, trabalhant de contunh, e cantaue entre dents estriuets de cançons de sarsueles populares.
WEB-Fortunata-e-Jacinta-IV	Qu’ère un òme simpatic, pas guaire net, de barba inculta, eth nas gròs, personalitat negligenta, acabada peth dessús damb ua cabeladura de matarràs, que deuie auer fòrça pòc tracte damb es pientes e per dejós en amples e plan utilizades simbosses de velot, qu’anaue arrossegant pes rajòles dera botiga e deth laboratòri.
WEB-Fortunata-e-Jacinta-IV	Guardatz, aquiu que i é aguesta hemna demorant, hè un quart d’ora… dètz sòs de diaquilon.
WEB-Fortunata-e-Jacinta-IV	Qu’ei en aqueth recipient.
WEB-Fortunata-e-Jacinta-IV	Rubin gessie ena botiga e venie.
WEB-Fortunata-e-Jacinta-IV	Guardatz-les, guardatz-les; que les auetz lèu ena man.
WEB-Fortunata-e-Jacinta-IV	Vos digui e qu’ei de besonh que suenhetz aguest cap…
WEB-Fortunata-e-Jacinta-IV	Un aute còp a liéger!
WEB-Fortunata-e-Jacinta-IV	Plan, vos que vo’n brembaratz de jo… liéger, liéger, e er aparelh cerebro-espinal que se’n vage ath caralh…
WEB-Fortunata-e-Jacinta-IV	Tararí, tararí…
WEB-Fortunata-e-Jacinta-IV	Seguie cantant, e er aute, plum!, se cabussaue un aute còp ena lectura.
WEB-Fortunata-e-Jacinta-IV	La Pluralidad de Mundos Habitados…
WEB-Fortunata-e-Jacinta-IV	Qu’està ben…
WEB-Fortunata-e-Jacinta-IV	Quan m’ocuparia jo de se i a persones en Jupiter!
WEB-Fortunata-e-Jacinta-IV	Quan digui que vos, amic Rubin, acabaratz mau…
WEB-Fortunata-e-Jacinta-IV	Aciu entre nosati: a vos qué vos impòrte que i age o non gent en Mart o non n’age?
WEB-Fortunata-e-Jacinta-IV	Vos van a autrejar a vos quauquarren peth descurbiment?
WEB-Fortunata-e-Jacinta-IV	Tararí, tararí…
WEB-Fortunata-e-Jacinta-IV	Jo accèpti, higec dempús metent-se a estronhar damb eth mortèr, jo accèpti que i age familha enes esteles; qu’ei mès, declari que n’a.
WEB-Fortunata-e-Jacinta-IV	Plan, e qué?
WEB-Fortunata-e-Jacinta-IV	Era conseqüéncia ei que serien tan malastrosi coma nosati”.
WEB-Fortunata-e-Jacinta-IV	Rubin non responie.
WEB-Fortunata-e-Jacinta-IV	Ath cap d’ua estona deishèc eth libre, botant-lo en un cornèr dera estatgèra, que pudie a acid fenic, entre dus salèrs d’aguest liquid; dempús se heregaue es uelhs e estiraue es braci e tot eth còs, en tot tardar-se aumens cinc menutes en aqueth estirament qu’activaue era circulacion dera sua pòca sang.
WEB-Fortunata-e-Jacinta-IV	Cuelhie eth chapèu que penjaue d’ua pèrga e tath carrèr.
WEB-Fortunata-e-Jacinta-IV	Que non li calie caminar guaire entà arribar ena sua casa.
WEB-Fortunata-e-Jacinta-IV	Entrèc en era damb eth cap clin, es celhes arroncilhades.
WEB-Fortunata-e-Jacinta-IV	Era sua tia li didec que Fortunata non auie vengut encara e que la demorarien entà dinar.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	A!, se tu siguesses de ua auta manèra, s’auesses ambicion, lèu que seríem toti rics.
WEB-Fortunata-e-Jacinta-IV	Eth farmaceutic que non hè sòs en aguesti tempsi qu’ei pr’amor qu’a vocacion de praube.
WEB-Fortunata-e-Jacinta-IV	Tu pro que sabes que damb un shinhau de rebotiga e un aute de farsa e fòrça anóncia, fòrça anóncia, negòci redon.
WEB-Fortunata-e-Jacinta-IV	Tè, tia, que jo tanben e pensat en aquerò.
WEB-Fortunata-e-Jacinta-IV	Ager se m’acodie ua aplicación deth hèr dializat a un pilèr de medicaments…
WEB-Fortunata-e-Jacinta-IV	Me pensi que traparia ua formula naua.
WEB-Fortunata-e-Jacinta-IV	Aguestes causes, hilh, o se hèn ar engròs o non se hèn.
WEB-Fortunata-e-Jacinta-IV	S’endónvies bèra causa, que sigue panacèa, ua causa qu’ac guarisque tot, absoludament tot, e que se posque véner en forma liquida, en gachets, capsules, siròps, emplastes e en cigars aspiradors.
WEB-Fortunata-e-Jacinta-IV	Mès òme, damb tanta dròga qu’auetz non n’a tres o quate que ben combinades servisquen entà toti es malauts?
WEB-Fortunata-e-Jacinta-IV	Qu’ei ua pena qu’auent era fortuna tant a man, non se la cuelhe.
WEB-Fortunata-e-Jacinta-IV	Guarda ath doctor Perpiñá, deth carrèr Cañizares.
WEB-Fortunata-e-Jacinta-IV	Qu’a hèt un gran capitau damb aguest siròp… ara non me’n brembi deth nòm; qu’ei quaquarren coma latro-faccioso…
WEB-Fortunata-e-Jacinta-IV	Eth lacto-fosfat de caudea perfeccionat, didec Maxi.
WEB-Fortunata-e-Jacinta-IV	Be n’ès de pèc!…
WEB-Fortunata-e-Jacinta-IV	Çò que digui; non gesseràs de praube en tota era tua vida….
WEB-Fortunata-e-Jacinta-IV	Madeish qu’eth pèc de Ballester: que tanben gessec er aute dia damb aguesta musica.
WEB-Fortunata-e-Jacinta-IV	Qu’ei que non vos ditz arren era experiéncia?
WEB-Fortunata-e-Jacinta-IV	Ja vedetz: eth praube Samaniego non deishèc capitau ara sua familha, pr’amor que tanben tocaue era madeisha còrda.
WEB-Fortunata-e-Jacinta-IV	Atau, donc, en sòn temps non se venie ena farmacia que plan pòqui productes.
WEB-Fortunata-e-Jacinta-IV	Casta bohaue damb aquerò.
WEB-Fortunata-e-Jacinta-IV	Tanben era desire qu’entre tu e Ballester l’endonvietz quauquarren, e li balhetz nòm ara casa, e aumpligatz ben eth calaish de sòs…
WEB-Fortunata-e-Jacinta-IV	Mès be ne son d’alaps aguest parelh qu’a en sòn establiment…
WEB-Fortunata-e-Jacinta-IV	Blagant e blagant, dòna Lupe guardaue eth relòtge deth minjador, mès non exprimie era sua impaciéncia damb paraules.
WEB-Fortunata-e-Jacinta-IV	Fin finau, sonèc era campaneta feblament.
WEB-Fortunata-e-Jacinta-IV	Ère Fortunata que, quan venguie tard, picaue damb timiditat e cautèla, coma se volesse qu’enquia e tot era campaneta comentèsse çò de mens pòssible era sua tardiua tornada en larèr domestic.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Papitos correc a daurir, e dòna Lupe venguec ena codina: Maxi parlèc damb era sua hemna damb un ton que mostraue era complacéncia de veder- la, e se planhèc leugèrament de qué non ausse vengut abans.
WEB-Fortunata-e-Jacinta-IV	Qu’auie era es uelhs alugadi, coma d’auer plorat, e non ère dificil arreconèisher qu’amagaue ua gran pena.
WEB-Fortunata-e-Jacinta-IV	Mès Rubin non se n’encuedaue de çò de aclapada e panteishanta qu’ère era sua hemna aquera net.
WEB-Fortunata-e-Jacinta-IV	Que hège ja bèth temps qu’era facultat d’observacion s’esclipsaue en eth; viuie en eth madeish, e totes es sues idies e sentiments venguien dera elaboracion interiora.
WEB-Fortunata-e-Jacinta-IV	Era impulsion objectiua qu’ère lèu nulla, resultant d’aquerò ua existéncia totafèt soniadora.
WEB-Fortunata-e-Jacinta-IV	A dòna Lupe òc que non se l’escapaue arren e de tot ne cuelhie nòta.
WEB-Fortunata-e-Jacinta-IV	Se parlèc ena taula deth temps, dera grana calor que s’auie calat, impròpria dera estacion, pr’amor qu’encara non auie entrat junhsèga (mancauen uns dies); des trens d’anada e tornada, e dera molta gent que gessie entàs províncies deth Nòrd.
WEB-Fortunata-e-Jacinta-IV	Damb cèrta timiditat, dídec Fortunata qu’eth sòn marit se deishèsse de gachets, e que s’aurie de decidir a vier en San Sabastian entà cuélher banhs de mar.
WEB-Fortunata-e-Jacinta-IV	Mostrant-se fòrça apatic, didec eth praube gojat que madeish ère cuelher-les en Madrid damb es augues marines deth Cantabric, qu’ad aquerò responec era sua hemna damb energia: “Aquerò des augues qu’ei per díder, e encara que non ne siguesse, çò de mès important ei cuélher er aire de mar”.
WEB-Fortunata-e-Jacinta-IV	Ponchant damb era forquilha en plat pr’amor de cuélher un a un es cedes, era senhora de Jáuregui se didie çò que seguís: “Que te veigui vier… bona pèça.
WEB-Fortunata-e-Jacinta-IV	Que ja sai jo es aires que tu vòs.
WEB-Fortunata-e-Jacinta-IV	Dempús de divertir-te per aciu, te vòs divertir per aquiu delà, pr’amor que te shaute er amic…
WEB-Fortunata-e-Jacinta-IV	Òc, que me’n sai per Casta.
WEB-Fortunata-e-Jacinta-IV	Es senhors dera Plazuela de Pontejos se’n van deman.
WEB-Fortunata-e-Jacinta-IV	Mès t’asseguri, coquinassa, que non t’en gesseràs…
WEB-Fortunata-e-Jacinta-IV	Tà San Sebastian, arren mens!
WEB-Fortunata-e-Jacinta-IV	Be n’ès de fresca…
WEB-Fortunata-e-Jacinta-IV	Venguec alavetz dòna Casta damb Olimpia pr’amor de proposar-les hèr un passeg entath Prado.
WEB-Fortunata-e-Jacinta-IV	Rubin trantalhaue; mès era sua hemna se remic decidida, a gésser.
WEB-Fortunata-e-Jacinta-IV	Se n’anèc dòna Lupe damb es sues amigues, e Fortunata e Maxi s’estèren solets enquiara mieja net ena sala, ena escurina, damb es balcons dubèrts, per çò dera calor que hège, parlant de causes totafèt autrús ara realitat.
WEB-Fortunata-e-Jacinta-IV	Eth proposaue es tèmes mès extravagants, per exemple: “Qui de nosati dus se morirà prumèr?
WEB-Fortunata-e-Jacinta-IV	Pr’amor que jo sò plan delicat; mès damb aguestes escometudes, dilhèu aja còrda entà fòrça ans.
WEB-Fortunata-e-Jacinta-IV	Es temperaments delicadi son es que mès viuen e es robusti son expausadi a crebar”.
WEB-Fortunata-e-Jacinta-IV	Que hège era esfòrci tà sostier blaga tan soporifica e desagradiua.
WEB-Fortunata-e-Jacinta-IV	Ua auta proposicion de Maxi: “Guarda ua causa; se jo non siguessa maridat damb tu, me tieria complètament ara vida religiosa.
WEB-Fortunata-e-Jacinta-IV	Qu’ei que non te’n sabes de guaire me sedusís, com me cride…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata didie a tot que òc, e hent veir que s’ocupaue d’aquerò, pensaue enes sues causes, balançant-se ena doça escurina e era tèba atmosfèra dera sala.
WEB-Fortunata-e-Jacinta-IV	Pes balcons entraue ua lum plan aflaquida dera lum des fanaus deth carrèr.
WEB-Fortunata-e-Jacinta-IV	Aguesta lum reflectie en soler de naut eth huec des candelèrs damb es ombres dera sua armadura e aguesta imatge fantastica, tremolant sus era superfícia blanca deth cèu ras, tiraue es guardades dera trista joena, qu’ère estirada en un fautulh damb eth cap calat entà darrèr.
WEB-Fortunata-e-Jacinta-IV	Maxi tornèc a persutar: ”Se non siguesse per tu, que me serie parièr morir-me.
WEB-Fortunata-e-Jacinta-IV	Mès encara, era idia dera mòrt ei agradiua ara mia amna.
WEB-Fortunata-e-Jacinta-IV	Era mòrt qu’ei era esperança de realizar en un aute costat çò qu’aciu non a estat qu’un assag.
WEB-Fortunata-e-Jacinta-IV	Jo que pensi fòrça en aquerò, e m’autrejaria, plan, ara vida interior, se non siguesse pr’amor qu’un ei estacat a un car d’afeccions, que deth mos cau tirar.
WEB-Fortunata-e-Jacinta-IV	Ai, mon Diu!, era que me demore deman!, pensèc era esposa.
WEB-Fortunata-e-Jacinta-IV	Qu’ère causa hèta: Tostemp qu’et sòn marit ère pes nets plan autrejat ara somnoléncia espirituau, a londeman l’entraue era maufidança furibonda e era mania de que toti se conjurauen contra eth.
WEB-Fortunata-e-Jacinta-IV	Ara seguida d’aquerò, didec Maxi que se volie ajaçar.
WEB-Fortunata-e-Jacinta-IV	Fortunata aluguèc era lum, e eth se n’anèc entara cramba arrossegant es pès coma un vielh.
WEB-Fortunata-e-Jacinta-IV	Tant qu’era sua hemna lo despolhaue, eth praube gojat la susprenec damb aguestes paraules, qu’ada era li semblèren infernau inspiracion d’un cervèth autrejat as diables: “ a veir s’aguesta net sónii çò madeish que soniè anet.
WEB-Fortunata-e-Jacinta-IV	Non t’ac è condat?
WEB-Fortunata-e-Jacinta-IV	Veiràs.
WEB-Fortunata-e-Jacinta-IV	Donques soniè qu’èra jo en laboratòri, e que m’entrenguia a distribuir bromur potasic en papierons d’un gram… a còp de uelh.
WEB-Fortunata-e-Jacinta-IV	Qu’èra aclapat, e me’n brembaua de tu.
WEB-Fortunata-e-Jacinta-IV	Botè aumens cent papierons, e dempús sentí en jo ua set plan estranha, set espirituau que non se padegue en honts d’aigua.
WEB-Fortunata-e-Jacinta-IV	Me n’anè entath salèr de cloridrat de morfina e me lo beuí tot.
WEB-Fortunata-e-Jacinta-IV	Queiguí en solèr, e en aqueth sopor…
WEB-Fortunata-e-Jacinta-IV	Que te’n pòs encuedar… en aqueth sopor se m’apareishec un àngel e me didec: Jusèp, non ages gelosia, que s’era tua hemna ei prenhs, ei per òbra deth Pensament pur…
WEB-Fortunata-e-Jacinta-IV	Ves quines asenades?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	II.- Fortunata non s’ajacèc en lhet, pr’amor que hège fòrça calor.
WEB-Fortunata-e-Jacinta-IV	S’estirèc miei vestida en sofà, e ena maitiada, dempús d’auer dormit quauques estones, sentec qu’eth sòn marit ère desvelhat.
WEB-Fortunata-e-Jacinta-IV	L’entenie hèr alendades e gasulhar coma ua persona sufocada pera colèra.
WEB-Fortunata-e-Jacinta-IV	Lo sentec paupar ena tauleta de net cercant era caisha d’aluquets.
WEB-Fortunata-e-Jacinta-IV	Aguesta queiguec en solèr e aquiu avertic Fortunata era claretat livida que dèishen anar es aluquets ena escurina.
WEB-Fortunata-e-Jacinta-IV	Era man de Maxi baishèc cercant era caisha, e ara fin la podec cuélher.
WEB-Fortunata-e-Jacinta-IV	Fortunata vedec pujar eth bluenc resplendor, coma ua difusada humadissa.
WEB-Fortunata-e-Jacinta-IV	Aguest fenomèn despareishec damb er alugament der aluquet e era instantanèa preséncia dera lum alugant era cramba.
WEB-Fortunata-e-Jacinta-IV	Es uelhs deth joen vengueren ansiosi sus era, e en veir ara sua hemna ajaçada, didec: “A!…
WEB-Fortunata-e-Jacinta-IV	Entà evitar qüestions tan dehòra de temps, era esposa hec veir que dormie.
WEB-Fortunata-e-Jacinta-IV	Mès en tot entredaurir es uelhs lo vedec alugar era candèla.
WEB-Fortunata-e-Jacinta-IV	Se botèc Maxi era ròba que li calie entà non lheuar-se despolhat, e baishèc deth lhet cautosament.
WEB-Fortunata-e-Jacinta-IV	Cuelhent era candèla, gessec en correder.
WEB-Fortunata-e-Jacinta-IV	Fortunata l’entenec paupant eth barrolh dera pòrta, escorcolhant eth quarto qu’en eth auie, era, era ròba, e dempús eth minjador e era codina.
WEB-Fortunata-e-Jacinta-IV	Tants viatges auie hèt Maxi aquerò madeish, qu’era sua hemna s’auie avedat a tau extravagància.
WEB-Fortunata-e-Jacinta-IV	Se passaue que l’escometie era idia de qué quauquarrés entraue o volie entrar ena casa damb era intencion de panar-li eth sòn aunor.
WEB-Fortunata-e-Jacinta-IV	Quan Maxi entornèc ena cramba, ja començaue a clarejar eth dia.
WEB-Fortunata-e-Jacinta-IV	Que non i a arren; mès jo entení passi, jo entení mormolhs; tu gesseres d’aciu…
WEB-Fortunata-e-Jacinta-IV	Qu’as tornat a entrar e ès aciu en tot hèr-te era adormida pr’amor d’enganhar-me…
WEB-Fortunata-e-Jacinta-IV	Guarda…
WEB-Fortunata-e-Jacinta-IV	Que jo sò ara demora, e encara que semble que non veigui arren, ac veigui tot… be ne sò jo…
WEB-Fortunata-e-Jacinta-IV	Que i auie un òme pes correders, non n’è cap de dobte.
WEB-Fortunata-e-Jacinta-IV	Que non vau jurar-me que non i auie arrés.
WEB-Fortunata-e-Jacinta-IV	Donques se qué, non è jo audida?…
WEB-Fortunata-e-Jacinta-IV	Didie aquerò seigut ath cant deth lhet, era candèla ena man, guardant ara sua hemna, que seguie hènt a veir que dormie, damb era esperança de qué se padeguèsse.
WEB-Fortunata-e-Jacinta-IV	Mès aquerò non ère aisit, e un còp destacada era mausana mania, que ja auie mau de cap entà ua estona.
WEB-Fortunata-e-Jacinta-IV	En tot acabar de vestir-se, comencèc a hèr passi pera cramba, voludant-se e parlant solet.
WEB-Fortunata-e-Jacinta-IV	Se se pensen que me la van a fóter, s’enganhen.
WEB-Fortunata-e-Jacinta-IV	Çò de pejor ei qu’era mia tia n’ei era recaptaira…
WEB-Fortunata-e-Jacinta-IV	Plan, donc, entrarie arrés ena casa s’era non ac volesse?
WEB-Fortunata-e-Jacinta-IV	E Papitos tanben n’ei de recaptaira.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Mès que ja t’apraiarè jo, celestina menuda.
WEB-Fortunata-e-Jacinta-IV	Que non me venguen damb pegaries.
WEB-Fortunata-e-Jacinta-IV	Ager notè jo, ben mercades, en tapís dera entrada es sòles d’ues bòtes de persona fina.
WEB-Fortunata-e-Jacinta-IV	Diden qu’er aiguadèr…
WEB-Fortunata-e-Jacinta-IV	Qué aiguadèr ne qué condes!…
WEB-Fortunata-e-Jacinta-IV	E delàger i auie en aguesta madeisha cramba era tralha d’ua persona que siguec aciu.
WEB-Fortunata-e-Jacinta-IV	Que non ac posqui explicar; ère coma emprentes deishades en aire, coma ua flaira, coma eth motle d’un còs en ambient.
WEB-Fortunata-e-Jacinta-IV	Non m’enganhi; aciu entrèc quauquarrés.
WEB-Fortunata-e-Jacinta-IV	Esplendid, esplendic papèr hèsqui jo.
WEB-Fortunata-e-Jacinta-IV	Mon Diu!
WEB-Fortunata-e-Jacinta-IV	De qué li servís a un botar er aunor per dejós de totes es causes?
WEB-Fortunata-e-Jacinta-IV	Que vie quinsevolh e lo caushigue, e l’aumplís d’immondícia.
WEB-Fortunata-e-Jacinta-IV	E non ei pro qu’un sigue en tot vigilar, vigilar, vigilar.
WEB-Fortunata-e-Jacinta-IV	Jo non dormisqui bric, e ça que la…
WEB-Fortunata-e-Jacinta-IV	Mès me cau vigilar mès encara e non deishar de uelh ne un solet moment ara mia hemna, ara mia tia, a Papitos…
WEB-Fortunata-e-Jacinta-IV	Fortunata credec a tot darrèr que li calie hèr veir que se desvelhaue.
WEB-Fortunata-e-Jacinta-IV	Çò d’estranh ère qu’en aquera crisi eth malerós joen non passaue des extravagàncies deth lenguatge as violéncies d’òbra; tot qu’èren planhs intensi, afogadura angoniosa peth sòn aunor e menaces de qué anaue a hèr e passar.
WEB-Fortunata-e-Jacinta-IV	Se tu non vòs dormir, aumens dèisha-me dormir a jo”.
WEB-Fortunata-e-Jacinta-IV	Te semble que dempús de çò qu’as hèt se pòt dormir?
WEB-Fortunata-e-Jacinta-IV	Quines consciéncies, mon Diu!, quines consciéncies aguestes!…
WEB-Fortunata-e-Jacinta-IV	Tu ac remiràs ara…
WEB-Fortunata-e-Jacinta-IV	Qui caminaue pes correders?.
WEB-Fortunata-e-Jacinta-IV	Eth gat, plan.
WEB-Fortunata-e-Jacinta-IV	Eth praube gat qu’ac pague tot.
WEB-Fortunata-e-Jacinta-IV	E tu entà qué gesseres?, entà jogar damb eth gat, vertat?, plan, e aquerò m’ac è de creir jo!
WEB-Fortunata-e-Jacinta-IV	Çò que m’aclape mès ei qu’era mia tia ac consentisque, era mia tia que tan m’estime.
WEB-Fortunata-e-Jacinta-IV	Tu, que ja sai que non m’estimes; mès, era mia tia…!
WEB-Fortunata-e-Jacinta-IV	Tè, que…
WEB-Fortunata-e-Jacinta-IV	Donques aguesta serpiu de Papitos, damb era sua cara de monard…
WEB-Fortunata-e-Jacinta-IV	Quina umanitat, mon Diu!
WEB-Fortunata-e-Jacinta-IV	Er òme aunèst non a defensa contra tants enemics.
WEB-Fortunata-e-Jacinta-IV	Era traïson l’entornège; era desleiautat l’espie.
WEB-Fortunata-e-Jacinta-IV	Aqueri que mès confie lo venen.
WEB-Fortunata-e-Jacinta-IV	D’a on mens se demore, en sen dera familha, ges un Judes.
WEB-Fortunata-e-Jacinta-IV	Ena tèrra que non i a ne i pòt auer aunor.
WEB-Fortunata-e-Jacinta-IV	Solet en Cèu, pr’amor que Diu ei eth solet que non mos enganhe, eth solet que non se cale careta d’amor entà balhar-mos era punhalada.
WEB-Fortunata-e-Jacinta-IV	Fortunata se vestic ara prèssa.
WEB-Fortunata-e-Jacinta-IV	Sabie per experiéncia que coma mès lo contradidesse ère pejor.
WEB-Fortunata-e-Jacinta-IV	S’estèc ua estona seiguda en sofà, en tot entener-lo díder asenades e demorant qu’auancèsse un shinhau eth maitin pr’amor d’avisar a dòna Lupe.
WEB-Fortunata-e-Jacinta-IV	Abans de vier a lauar-se, passèc pera cramba dera sua tia, que ja se vestie, e li didec: “Aué qu’està terrible… praubet!…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Que ja i vau, ja i vau…
WEB-Fortunata-e-Jacinta-IV	Ja veigui que sense jo non vos podetz governar.
WEB-Fortunata-e-Jacinta-IV	Se jo manquèssa… non voi ne pensà’c.
WEB-Fortunata-e-Jacinta-IV	Guarda, crida a Papitos, e qu’alugue eth huec…
WEB-Fortunata-e-Jacinta-IV	Li haram chicolate de seguit; donques qu’ei er aflaquiment que lo bote atau, e li cau méter quauquarren en aguest praube còs.
WEB-Fortunata-e-Jacinta-IV	Cuelh es claus e trè aqueth chicolate que mos autregèc Ballester, chicolate damb hèr dializat…
WEB-Fortunata-e-Jacinta-IV	Quin gojat, guarda per a on ges!…
WEB-Fortunata-e-Jacinta-IV	Que gessi de seguit.
WEB-Fortunata-e-Jacinta-IV	Quan era sua tia entrèc damb eth chicolate, Maxi seguie tan capvirat coma abans.
WEB-Fortunata-e-Jacinta-IV	Hilh dera mia amna, li responec dòna Lupe botant eth chicolate sus era taula, dempús ne parlaram d’aquerò…
WEB-Fortunata-e-Jacinta-IV	Ja t’explicarè se qué i a, e te convenceràs de qué tot ei ua figuracion tua.
WEB-Fortunata-e-Jacinta-IV	Pre-ne-te prumèr eth chicolate, qu’ès fòrça aflaquit…
WEB-Fortunata-e-Jacinta-IV	Eth joen se deishèc quèir en sofà, en tot inclinar-se entara taula pròcha, qu’en era i auie er esdejoar, e agarrant un bescuèit lo chaupèc en espés liquid.
WEB-Fortunata-e-Jacinta-IV	Abans de tastar-lo, se l’anèc era lengua un aute còp sus es madeishes causes, encara qu’en un ton mès tranquil.
WEB-Fortunata-e-Jacinta-IV	Hec un gest de repugnància e orror en tastar eth bescuèit chaupat.
WEB-Fortunata-e-Jacinta-IV	Fortunata!…
WEB-Fortunata-e-Jacinta-IV	Mès, vos pensatz que se me pòt amagar a jo eth gust d’arsenic?…
WEB-Fortunata-e-Jacinta-IV	E non son pègues; i meten pòca dòsi… un centigram, pr’amor d’anar aucint-me de man en man… e m’apòsti çò que sigue qu’a estat Ballester qui vos a autrejat er acid arseniós… pr’amor que tanben eth ei contra jo…
WEB-Fortunata-e-Jacinta-IV	Quin Lunfèrn ei aguest, mon Diu?…
WEB-Fortunata-e-Jacinta-IV	Va!, qu’aquerò non se pòt tier.
WEB-Fortunata-e-Jacinta-IV	Gust a arsenic…!
WEB-Fortunata-e-Jacinta-IV	Clauat… mès tan clauat…!
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Atau, donc, arsenic…!
WEB-Fortunata-e-Jacinta-IV	Tà que veigues qu’ès un simplet e un inèpte, me vau a préner jo eth chicolate.
WEB-Fortunata-e-Jacinta-IV	E de seguit comencèc a prener-lo-se.
WEB-Fortunata-e-Jacinta-IV	Eth sòn marit la guardaue estonat.
WEB-Fortunata-e-Jacinta-IV	Que pòt èster podom, mès ei fòrça bon…
WEB-Fortunata-e-Jacinta-IV	Te convences ara?…
WEB-Fortunata-e-Jacinta-IV	Que me’n preneria ua auta tassa.
WEB-Fortunata-e-Jacinta-IV	Dòna Lupe, mentretant, se hec a vier eth hornèu entà hèr en preséncia de Maxi un aute chicolate.
WEB-Fortunata-e-Jacinta-IV	E damb tot aquerò, encara siguec de besonh ua peleja penibla tà que se decidisse a tastar-lo, donques que persutaue que tanben aqueth auie gust a arsenic… “Encara que non tant, que sò d’acòrd que non tant”.
WEB-Fortunata-e-Jacinta-IV	Dempús, cuelhent tons de transaccion, les didec: “Me pensi que tot aquerò ei causa de Papitos… pr’amor que non vo’n sabetz se guaire dolenta ei e era ràbia que me tie”.
WEB-Fortunata-e-Jacinta-IV	Tè, qu’ei entà pataquejar-te, li responec dòna Lupe.
WEB-Fortunata-e-Jacinta-IV	Qué t’a hèt era prauba Papitos?…
WEB-Fortunata-e-Jacinta-IV	Guarda, quan te venguen manies, balha-me a jo eth tòrt.
WEB-Fortunata-e-Jacinta-IV	Que jo sai desvolopar-me e mostrar era mia innocéncia.
WEB-Fortunata-e-Jacinta-IV	E ara, per qué non partitz es dus a hèr un passeg peth Retiro?
WEB-Fortunata-e-Jacinta-IV	Enquias nau non hè calor; eth maitin qu’ei deliciós.
WEB-Fortunata-e-Jacinta-IV	Fortunata apuèc aguesta prepausa, mès eth, que non auie talents de gésser.
WEB-Fortunata-e-Jacinta-IV	Seguie en sofà, apuat eth code ena tauleta e eth cap ena man, guardant en solèr coma se volesse compdar es joncs deth tapís qu’auie ath cant de sofà.
WEB-Fortunata-e-Jacinta-IV	Es dues hemnes se guardauen, en tot comunicar-se damb es uelhs males impressions.
WEB-Fortunata-e-Jacinta-IV	Mès, amna de Diu, s’ei que vie era damb tu!…
WEB-Fortunata-e-Jacinta-IV	E tà on me vò amiar?
WEB-Fortunata-e-Jacinta-IV	Diu se’n sap…
WEB-Fortunata-e-Jacinta-IV	Bèth param que me vòlen formar.
WEB-Fortunata-e-Jacinta-IV	Se sonque siguesse entà assassinar-me, que serie ben, mès s’ei entà atemptar contra eth mèn sagrat aunor…!
WEB-Fortunata-e-Jacinta-IV	Tot sigue per Diu.
WEB-Fortunata-e-Jacinta-IV	Non sabetz, tia, que hè tres mesi…?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Jesús, quina asenada!
WEB-Fortunata-e-Jacinta-IV	D’a on auetz trèt aguestes mentides?
WEB-Fortunata-e-Jacinta-IV	La Correspondencia non a amiat tau causa, didec Fortunata.
WEB-Fortunata-e-Jacinta-IV	Tè, qu’ac auràs soniat tu.
WEB-Fortunata-e-Jacinta-IV	Jo non ac è soniat, cridèc eth, lheuant-se coma possat per un ressòrt.
WEB-Fortunata-e-Jacinta-IV	Qu’ei vertat; ac è liejut en La Correspondencia… e…
WEB-Fortunata-e-Jacinta-IV	Tanben me criden mentidèr!
WEB-Fortunata-e-Jacinta-IV	Jo non digui qu’era vertat.
WEB-Fortunata-e-Jacinta-IV	Es mentidères qu’ètz vosates… vosates, damb aguestes consciéncies cargades de crims…
WEB-Fortunata-e-Jacinta-IV	Dòna Lupe crotzaue es mans e guardaue tath Cèu, invocant era justícia divina.
WEB-Fortunata-e-Jacinta-IV	Fortunata mostraue un gran aclapament, coma s’era sua paciéncia siguesse ja ath limit que li calie acabar-se.
WEB-Fortunata-e-Jacinta-IV	Que sabie per experiéncia era senhora de Jàuregui qu’enes escometudes fòrtes deth sòn nebot, Ballester ère era soleta persona que lo sabie amiar en soquèr, en tot mostrar-li ath sòn dauant, ja era burla descarada, ja era autoritat seca e enquia crudèu.
WEB-Fortunata-e-Jacinta-IV	Es persones dera familha, qu’eth estimaue, qu’èren es mès inèptes entà dominar-lo, pr’amor que contra eres anaue era descarga dera sua mesfidança furibonda.
WEB-Fortunata-e-Jacinta-IV	Que li voi ajustar es compdes ath senhor Ballester.
WEB-Fortunata-e-Jacinta-IV	De jo que non se n’arrís mès…
WEB-Fortunata-e-Jacinta-IV	E se non, que m’ac digue ena cara.
WEB-Fortunata-e-Jacinta-IV	A que non gause?
WEB-Fortunata-e-Jacinta-IV	Tia e esposa non se dideren arren, e anèren ath son darrèr.
WEB-Fortunata-e-Jacinta-IV	Agarrant dera pèrga deth recebedor eth pau que tenguie, gessec balhant un fòrt còp de pòrta.
WEB-Fortunata-e-Jacinta-IV	Baishèc ara prèssa e s’estèc parlant ua estona damb era portèra.
WEB-Fortunata-e-Jacinta-IV	Deth balcon estant lo vederen gésser es dues senhores en carrèr, passar tath trepader deth dauant, guardar entara casa…
WEB-Fortunata-e-Jacinta-IV	S’amaguèren eres alavetz, e hènt eth nhauc, lo vederen seguir, gesticulant e hènt rodar eth baston.
WEB-Fortunata-e-Jacinta-IV	A cada moment s’arturaue e hège repè.
WEB-Fortunata-e-Jacinta-IV	Daue uns quants passi e un aute còp carrèr ensús.
WEB-Fortunata-e-Jacinta-IV	En ua d’aguestes virades, gessec Ballester ena pòrta dera farmacia e lo cridèc damb gèst imperatiu: “Aciu lèu…
WEB-Fortunata-e-Jacinta-IV	Que m’agrade…!
WEB-Fortunata-e-Jacinta-IV	Vietz aciu”.
WEB-Fortunata-e-Jacinta-IV	En actitud semblabla ara d’un gosset que dauant deth pau deth sòn patron ajòque es aurelhes e arrossègue era coa peth solèr, entrèc Rubin ena farmacia dident ath sòn regent: “Bon dia, amic Ballester.
WEB-Fortunata-e-Jacinta-IV	Que non vos auia vist.
WEB-Fortunata-e-Jacinta-IV	Anaua a préner un shinhau er aire.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Er aire que me vatz a préner ara, qu’ei botar-li es etiquetes en aguesti salèrs de siròps…
WEB-Fortunata-e-Jacinta-IV	E compde damb enganhar-vos!
WEB-Fortunata-e-Jacinta-IV	Es etiquetes ròies son deth siròp de crospa d’iranja amarganta damb iodur de potasi.
WEB-Fortunata-e-Jacinta-IV	Es verdes, eth madeish, damb hèr dializat.
WEB-Fortunata-e-Jacinta-IV	Se me cambiatz es etiquetes, vos brigalhi.” Se calèc a trabalhar e, causa estranha, a maugrat deth desorde deth sòn cap non s’enganhaue ne un solet còp, ne enquia quan li balhèren sies classes mès de siròps damb es sòns corresponentes afiches de colors desparièrs.
WEB-Fortunata-e-Jacinta-IV	Ballester, que ja se’n sabie, a trauèrs d’ua noteta de dòna Lupe, dera ruda escometuda d’aqueth maitin, lo susvelhaue dissimuladament, en tot guardar-lo pera coa deth uelh, mès en un des torns que hec peth laboratòri, Maxi deishèc còp sec eth trabalh e se n’anèc entath carrèr sense chapèu.
WEB-Fortunata-e-Jacinta-IV	En tornar ena botiga e veir era abséncia deth joen, eth regent se demorèc fòrça tanquil e non didec que: “Que ja a volat… com està!”.
WEB-Fortunata-e-Jacinta-IV	Se cuelhie damb tranquillitat es extravagàncies deth sòn collèga, e eth sòn desir ère qu’ua d’aqueres hujudes siguesse era definitiua.
WEB-Fortunata-e-Jacinta-IV	Maxi pugèc ena sua casa.
WEB-Fortunata-e-Jacinta-IV	En daurir-li era pòrta non s’estonèc Fortunata de çò de capvirat que venguie, pr’amor qu’aqueres inesperades aparicions ja non èren naues.
WEB-Fortunata-e-Jacinta-IV	Que pòt èster qu’era mia tia m’ac remisqui… ei tant ipocrita!…
WEB-Fortunata-e-Jacinta-IV	Mès tu non, tu qu’ès dolenta e sincèra.
WEB-Fortunata-e-Jacinta-IV	Quan me balhes eth còp mortau ac dides, vertat?
WEB-Fortunata-e-Jacinta-IV	Vos, tia, vos entestaratz a remí’c ara… mès aguesta que non ac remís.
WEB-Fortunata-e-Jacinta-IV	Qu’ei cèrt que non l’agarrarè; pr’amor qu’aurà sautat peth balcon; mès non me remiratz qu’entrèc…
WEB-Fortunata-e-Jacinta-IV	Que l’è vist, l’è vist passar per dauant dera farmacia…
WEB-Fortunata-e-Jacinta-IV	Ena escala a deishat era sua tralha, era sua peada, tralha e peada, senhors, non se pòt confóner damb cap auta causa… damb cap.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Papitos!, qu’ei a hèr era crompa.
WEB-Fortunata-e-Jacinta-IV	Prauba gojata!…
WEB-Fortunata-e-Jacinta-IV	Tè, que ja èm enquia naut de tot dera cresta.
WEB-Fortunata-e-Jacinta-IV	A veir se mos dèishes en patz.
WEB-Fortunata-e-Jacinta-IV	L’encargaram a Ballester que t’amarre…
WEB-Fortunata-e-Jacinta-IV	Mainatge, mainatge, s’an acabat es pegaries.
WEB-Fortunata-e-Jacinta-IV	E dident aquerò lo cuelhie deth braç e lo secodie damb ira mairau e correccionau.
WEB-Fortunata-e-Jacinta-IV	Çò qu’as tu ei massa amanhagada”.
WEB-Fortunata-e-Jacinta-IV	Eth malerós joen se deishèc quèir en un banc que i auie en recebedor, que se retiraue a un banc de glèisa, e aquiu se escambièc era masca mausana deth sòn ròstre, passant dera ràbia ara consternacion.
WEB-Fortunata-e-Jacinta-IV	Mès qui dimònis s’a metut damb eth?
WEB-Fortunata-e-Jacinta-IV	Hum!…
WEB-Fortunata-e-Jacinta-IV	Non penses e non cranheràs arren.
WEB-Fortunata-e-Jacinta-IV	Qu’ei era imaginacion, arren mès qu’era imaginacion… era hòla dera casa, coma didie eth tòn frair Nicolás.
WEB-Fortunata-e-Jacinta-IV	Sabes se qué vam a hèr?, indiquèc dòna Lupe, ath cap d’ua estona, en tot profitar era relatiua cauma que se trapaue eth sòn nebot.
WEB-Fortunata-e-Jacinta-IV	Donques vam a dar-li eth dinar.
WEB-Fortunata-e-Jacinta-IV	Era sua hemna lo cuelhec deth braç entà hèr-lo-se a vier ena taula, e eth non hec cap resistència.
WEB-Fortunata-e-Jacinta-IV	Cranhien ua e era auta que non volesse préner arren, en tot basar-se en aquerò de qué eth repais ère empodoat; mès damb grana suspresa d’ambdues, Maxi non manifestèc cap maufidança sus er ahèr.
WEB-Fortunata-e-Jacinta-IV	Qu’auie pòqui talents, e entà que li passèsse quauquarren per erbèr, es dues les calèc hèr competéncia en usatge de paraules trendes.
WEB-Fortunata-e-Jacinta-IV	Tan coraus se mostrèren, que Maxi mingèc mès que cap aute dia, sense hèr cap observacion ne planher-se de çò de mau especiat qu’ère tot.
WEB-Fortunata-e-Jacinta-IV	Dempús de dinar, sagèc dòna Lupe d’alegrar-se es esperits, blagant de causes totafèt contràries ad aquera badinada der aunor, mès eth hège veir damb prigondes alendades qu’era tormenta dera sua amna non ère deth tot acabada.
WEB-Fortunata-e-Jacinta-IV	Mès era fòrça dera escometuda s’auie passat, e lèu arribarie era complèta serenitat.
WEB-Fortunata-e-Jacinta-IV	En dider-se adiu pr’amor d’entornar entara farmacia, se hec a vier a despart ara sua hemna e li didec: “Promet-me que non gesseràs aguesta tarde… promet-me non gèsser jamès senon damb jo”.
WEB-Fortunata-e-Jacinta-IV	Gésser jo!, quines asenades se t’acodissen!
WEB-Fortunata-e-Jacinta-IV	Que non pensi en tau causa, repliquèc era arrint.
WEB-Fortunata-e-Jacinta-IV	Que serè aciu demorant-te.
WEB-Fortunata-e-Jacinta-IV	Pera net anaram ena casa de dòna Casta.
WEB-Fortunata-e-Jacinta-IV	Vòs?
WEB-Fortunata-e-Jacinta-IV	O a passejar.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aquera tarde siguec Maxi ena farmacia fòrça mès tranquil.
WEB-Fortunata-e-Jacinta-IV	En ua estona qu’auie liura, venguec en cornèr deth laboratòri qu’en eth se sauvaue es sòns libres, e n’agarrèc un en tot premanir-se a negar-se ena lectura.
WEB-Fortunata-e-Jacinta-IV	Mès Ballester cuelhec ua vergueta; venguec de dret entada eth e agarrant-li eth libre, lo menacèc damb castigar-lo.
WEB-Fortunata-e-Jacinta-IV	A veir, se qué ei aquerò?…
WEB-Fortunata-e-Jacinta-IV	Òme, be n’ei de polit!
WEB-Fortunata-e-Jacinta-IV	Errors dera teogonia egipcia e persa…
WEB-Fortunata-e-Jacinta-IV	Aquerò ditz er epigraf deth capitol…
WEB-Fortunata-e-Jacinta-IV	Mès, creatura, qu’ei que vos auetz de calar tostemp en aquerò que non vos impòrte?
WEB-Fortunata-e-Jacinta-IV	Qué vos impòrte a vos qu’aqueri barbars, que ja se moriren hè milèrs d’ans, adorèssen fòrça dius?…
WEB-Fortunata-e-Jacinta-IV	Qu’auetz talents de calar- vos en vides autrús.
WEB-Fortunata-e-Jacinta-IV	Que les auien es dius coma granes!
WEB-Fortunata-e-Jacinta-IV	Plan, e qué?
WEB-Fortunata-e-Jacinta-IV	Dilhèu les auetz de mantier vos?
WEB-Fortunata-e-Jacinta-IV	Çò que digui: qu’ei talents de entremeter-se.
WEB-Fortunata-e-Jacinta-IV	Que non posqui tier tanta pegaria (en tot exaltar-se cada còp mès e arribar enquiara colèra), non posqui veir qu’un crestian s’uscle es celhes entà saber-se’n de causes que se n’a de trèir d’eres çò madeish qu’eth nere ne trè deth sermon…
WEB-Fortunata-e-Jacinta-IV	Que vos amagui es libres, que vo’les uscli…
WEB-Fortunata-e-Jacinta-IV	Que ja vau”.
WEB-Fortunata-e-Jacinta-IV	Aquerò darrèr l’ac didie a un client que mostraue ua ordenança medicau.
WEB-Fortunata-e-Jacinta-IV	Be n’èm de melodramatics e simples!
WEB-Fortunata-e-Jacinta-IV	Semble mentida que taus absurds se l’acodisquen a qui ei maridat damb ua hemna, qu’ei era casta Susana, òc senhor, ac torni a díder, era casta Susana, hemna qu’abans se deisharie esbocinar que guardar-li era cara a un òme.
WEB-Fortunata-e-Jacinta-IV	E se ja vo’n sabetz, entà qué armar-li aguestes tragèdies?
WEB-Fortunata-e-Jacinta-IV	A!, se jo auessa ua hemna atau, tan beròia, tan vertuosa; se jo auessa ath mèn costat a ua puncèla coma aguesta, que l’adoraria de jolhs e abans me deisharia pataquejar que balhar-li un desengust.
WEB-Fortunata-e-Jacinta-IV	Eth vòste aunor!
WEB-Fortunata-e-Jacinta-IV	S’auetz vos mès aunor que… tè, que non sai se damb qué comparar-vos.
WEB-Fortunata-e-Jacinta-IV	Qu’auetz vos un aunor mès net qu’eth solei… qué digui solei, s’eth solei a taques?
WEB-Fortunata-e-Jacinta-IV	Mès net qu’era netetat.
WEB-Fortunata-e-Jacinta-IV	E encara vos planhetz…
WEB-Fortunata-e-Jacinta-IV	Arren, que vos vau a guarir jo damb aguesta vergueta.
WEB-Fortunata-e-Jacinta-IV	Tanlèu parletz der aunor… plaf!
WEB-Fortunata-e-Jacinta-IV	Que non i a ua auta manèra.
WEB-Fortunata-e-Jacinta-IV	Çò que digui.
WEB-Fortunata-e-Jacinta-IV	Aguestes causes les hètz per çò de amanhagat qu’ètz.
WEB-Fortunata-e-Jacinta-IV	Ua tia que vos suenhe, ua hemna beròia que vos amaganhe tanben e que se guarde enes vistons des vòsti uelhs….
WEB-Fortunata-e-Jacinta-IV	Coma qu’ei vertat…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	En arribar en aguesta part dera repassada que Segismundo li fotie mès seriós qu’un tòcho, Rubin s’auie padegat tant, que lèu ère prèst a entener-lo damb benvolença e enquia damb alegria.
WEB-Fortunata-e-Jacinta-IV	E acabèc per arrir, e ath cap d’ua longa estona li didec:
WEB-Fortunata-e-Jacinta-IV	Donques non è de voler?
WEB-Fortunata-e-Jacinta-IV	Qu’estarie ben.
WEB-Fortunata-e-Jacinta-IV	Calhauades d’aguestes que ne vengue cada dia, illustre amic mèn.
WEB-Fortunata-e-Jacinta-IV	Que i anaram… damb era condicion de qué vengue Padilla aguesta net entà quedar-se de garda.
WEB-Fortunata-e-Jacinta-IV	Vam ara, eth mèn estimat collèga, a hèr aguesti gachets de protoiodur de mercuri.
WEB-Fortunata-e-Jacinta-IV	Premanitz vos eth blanhiu e eth mucilag de goma arabica.
WEB-Fortunata-e-Jacinta-IV	Ordenança dificila.
WEB-Fortunata-e-Jacinta-IV	Fòrça compde… vos digui que non i a sciéncia mès sublima qu’era Farmacia.
WEB-Fortunata-e-Jacinta-IV	Fòrça mès polida qu’escorcolhar s’a auut o non tantes o quantes dotzenes de dius!
WEB-Fortunata-e-Jacinta-IV	Anem-i; compde damb aguest preciós mercuriau.
WEB-Fortunata-e-Jacinta-IV	Qu’estarà apraiat eth malaut que se lo prengue.
WEB-Fortunata-e-Jacinta-IV	Non, que non ac voleria entà jo.
WEB-Fortunata-e-Jacinta-IV	Mès, òc ma hè, que s’aurà divertit fòrça en aguest mon damb es gojates beròies, e s’ara li còste bones foetades, que tanben s’ac aurà passat ben.
WEB-Fortunata-e-Jacinta-IV	Ep!…
WEB-Fortunata-e-Jacinta-IV	Non sigatz tan viu de gèni.
WEB-Fortunata-e-Jacinta-IV	Compde que vatz a shordar ath pacient, e era saliuèra que lance arribarà enquia aciu…
WEB-Fortunata-e-Jacinta-IV	Be n’ei de beròia era Farmacia!
WEB-Fortunata-e-Jacinta-IV	Entà jo i a dus arts, era Farmacia e era Musica.
WEB-Fortunata-e-Jacinta-IV	Ambdues guarissen ara umanitat.
WEB-Fortunata-e-Jacinta-IV	Era Musica qu’ei era Farmacia dera amna, e era… vicevèrsa, ja me comprenetz.
WEB-Fortunata-e-Jacinta-IV	Nosati, se qué èm senon es compositors deth còrs?
WEB-Fortunata-e-Jacinta-IV	Vos qu’ètz un Rossini, per exemple, jo un Beethoven.
WEB-Fortunata-e-Jacinta-IV	Un e er aute art non son que combinar, combinar.
WEB-Fortunata-e-Jacinta-IV	Aquiu se criden nòtes nautes, aciu les cridam drògues, substàncies; aquiu son sonates, oratòris e quartets… aciu vomitius, diuretics, tonics… eca.
WEB-Fortunata-e-Jacinta-IV	Eth quid s’està en saber herir damb era composicion era part sensibla…
WEB-Fortunata-e-Jacinta-IV	Qué vos semblen aguestes teories?…
WEB-Fortunata-e-Jacinta-IV	Quan desafinam, eth malaut se morís.
WEB-Fortunata-e-Jacinta-IV	Ath cap d’ua estona arribèc eth practicant que solet hège servici ena farmacia pes nets, e en her-lo-se a vier a despart, li didec Segismundo.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	IV.- Aquera net, dempús de sopar, vengueren toti ena casa de dòna Casta, a on s’auien d’amassar entà gésser de passeg.
WEB-Fortunata-e-Jacinta-IV	Mès ath cap d’ua estona d’èster aquiu, entrèc Ballester dident que s’auie quilhat un airegòt fòrt e menaçaue tormenta, per çò que per unanime acòrd non gesseren; s’aluguèc lum ena sala e dòna Casta li didec a Olimpia que toquèsse era pèça tà que l’entenèssen Maximiliano e Ballester.
WEB-Fortunata-e-Jacinta-IV	Olimpia ère era mendre des hilhes de Samaniego, e aurie costat admiracion ena epòca qu’en era ère mòda èster tisic, o aumens semblà’c.
WEB-Fortunata-e-Jacinta-IV	Prima, espirituau, uelhimacada, damb un trait de cara fin e d’expression romantica, era mainada aquera qu’aurie estat ua perfècta beresa cinquanta ans endarrèr, en temps des peus cargolhats e des traits de silfide.
WEB-Fortunata-e-Jacinta-IV	Volie dòna Casta qu’es sues mainades auessen un miei de guanhar-se era vida se per quinsevolh contingéncia s’apraubissen, e Olimpia siguec amiada entath Consevatorio de plan petita.
WEB-Fortunata-e-Jacinta-IV	Sèt ans s’estèc piconejant, e dempús piconejaue en casa jos era direccion d’un important mèstre que venguie dus còps per setmana.
WEB-Fortunata-e-Jacinta-IV	Se tractaue de que guanhèsse prèmis enes examens, e entad aquerò era mainada s’estèc tres ans en tot estudiar ua maudida pèça, que non acabaue de dominar jamès.
WEB-Fortunata-e-Jacinta-IV	Pèça peth maitin, peça pera tarde e net.
WEB-Fortunata-e-Jacinta-IV	Ballester se la sabie ja de memòria sense pèrder ua soleta nòta.
WEB-Fortunata-e-Jacinta-IV	Que non auie artenhut Olimpia díder tota, tota era peça, dès er adagi patetic enquiath presto con fuoco sense enganhar-se bèth còp, e tostemp que tocaue dauant dera gent, s’embolhaue e hège un revolum de nòtes que ne Crist ac comprenie.
WEB-Fortunata-e-Jacinta-IV	Plan per aquerò dòna Casta li manaue tocar quan i auie persones estranhes, entà qu’anèsse perdent era pòur ath public.
WEB-Fortunata-e-Jacinta-IV	Era determinacion de non gésser de passeg botèc ara senhoreta de mala encolia, pr’amor que non podie parlar damb eth sòn nòvi, qu’en aquera ora ère clauat ena cantoada deth carrèr des Tres Peces, demorant que gessesse era familha entà amassar-se’i.
WEB-Fortunata-e-Jacinta-IV	Qu’ère un gojat de merit, qu’estudiaue eth darrèr an de sabi pas quina carrèra e escriuie articles de critica (a gratis) en diuèrsi jornaus.
WEB-Fortunata-e-Jacinta-IV	A maugrat des sues notables qualitats dòna Casta non lo vedie damb boni uelhs, pr’amor qu’era critica, francament, coma mestièr entà mantier ua familha, non li semblaue guaire lucratiu.
WEB-Fortunata-e-Jacinta-IV	Olimpia n’ère fòrça apassioada; liegie toti es articles deth sòn nòvi, qu’aguest li hège a vier rebracadi des jornaus e apegadi en huelhes de papèr, e damb aguesta lectura s’anaue illustrant considerablament.
WEB-Fortunata-e-Jacinta-IV	Tot aqueth revolum de senténcies estetiques se lo sauvaue damb es cartes e es guinses de peu.
WEB-Fortunata-e-Jacinta-IV	Dòna Casta non li permetie encara ar apreciable joen entrar ena casa.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Toquèc era mainada era sua pèça damb non pòca fatiga, a viatges pataquejant es tecles coma se les volesse castigar per ua fauta qu’auien cometut, a viatges amorassant-les entà que sonèssen suaument damb era ajuda dera pedala, arquejant eth còs, ja d’un costat, ja der aute, e botant cara d’aclapada o de mala encolia, segons eth passatge.
WEB-Fortunata-e-Jacinta-IV	Semblaue qu’es dits èren boques, e qu’aguestes boques amiauen ua hame de lop per çò des nòtes que se minjaue.
WEB-Fortunata-e-Jacinta-IV	En cèrtes escales dificiles, quauques nòtes s’auançauen as sues predecessores e d’autes se demorauen arreculades; mès quan arribaue un tròç facil, era pianista didie “aciu non pequi”, e s’indemnizaue des errors qu’auie cometut abans.
WEB-Fortunata-e-Jacinta-IV	Pendent eth long martiri des tecles, es exclamacions d’admiracion non cessauen: “Quini dits es d’aguesta gojata!…
WEB-Fortunata-e-Jacinta-IV	Que me n’arrisqui jo de Guelbenzu… e quin talent artistic, quina expression!”, didie eth gran coquin de Ballester.
WEB-Fortunata-e-Jacinta-IV	E dòna Casta: “Ara vie eth pas dificil, ara… en aguest tròç qu’ei perfècta…
WEB-Fortunata-e-Jacinta-IV	Quina beresa… quina manèra de frassejar…!”.
WEB-Fortunata-e-Jacinta-IV	Dòna Lupe tanben hège gesticulacions, e Fortunata se vedie obligada a exprimir eth sòn entosiasme, encara que non entenie ua paraula de taus còps d’esquera, e ath sòn interior s’estonaue de qué aquerò se cridèsse art sublim, de qué es persones formaus aplaudissen era musica aquera que se retiraue ara d’un talhèr de cauderaria.
WEB-Fortunata-e-Jacinta-IV	Quinsevolh melodia des pianets de carrèr li shautaue e l’esmoiguie mès.
WEB-Fortunata-e-Jacinta-IV	Olimpia tocaue damb fe e emocion, pensant-se qu’eth miralh des critics l’entenie deth carrèr estant.
WEB-Fortunata-e-Jacinta-IV	Quan acabèc, qu’ère renduda, sudorosa, li hègen mau toti es uassi e a penes podie alendar.
WEB-Fortunata-e-Jacinta-IV	Ne tansevolh auie alend entà balhar es gràcies pes flors que toti li lançauen.
WEB-Fortunata-e-Jacinta-IV	Era tossiquèra que l’entrèc semblaue anonciar un atac d’emoptisi.
WEB-Fortunata-e-Jacinta-IV	Tè, bota-te aguest mocador”.
WEB-Fortunata-e-Jacinta-IV	E se lo botaue, e en non poder tier es talents de vier en balcon, gessec damb Fortunata, e ambdues sigueren en tot contemplar era amna en pena que se passejaue peth trepader deth dauant.
WEB-Fortunata-e-Jacinta-IV	Ara seguida entrèc Aurora, era màger des Samaniegas, qu’ère plan desparièra dera sua fraia, de peu nere, de bon pòrt, sense èster ua beresa, d’aguestes qu’amassen a un color anemic ua cèrta fortalesa mòfla e arrogància de carns incolores.
WEB-Fortunata-e-Jacinta-IV	Eth sòn pitrau qu’ère desproporcianadament gròs, eth sòn còth cuert, es anques e era cintura ben tornejades, e es cosedures des manges semblauen pròches a crebar per çò dera grossor creishenta des braci.
WEB-Fortunata-e-Jacinta-IV	Eth cap qu’ère polit, de pòc peu e plan ben apraiat.
WEB-Fortunata-e-Jacinta-IV	Qu’auie mès intelligéncia qu’era sua fraia; vestie damb aguesta simplicitat airosa des hemnes estrangères que se guanhen era vida en un taulatge de botiga eleganta, o amiant era compdabilitat d’un restaurant.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Expliquem aquerò.
WEB-Fortunata-e-Jacinta-IV	Aurora Samaniego auie trenta ans e ère veuda d’un francés, que venguec en Espanha representant cases estrangères de drogaria.
WEB-Fortunata-e-Jacinta-IV	A pòc de maridar-se, tàs ans 65, eth francés se n’anèc damb era sua hemna entà Burdeos e aquiu eretèc de sa pairs un establiment de ròba blanca, que milhorèc a truca de trabalh, en tot botar en eth es bases d’ua fortuna.
WEB-Fortunata-e-Jacinta-IV	Mès, entre Bismark e Napoleon III ac lancèren tot a pèrder, donques que per tòrt d’aguesti dus personatges arribèc era guèrra de 1870, que tantes esperances auie de segar.
WEB-Fortunata-e-Jacinta-IV	Fenelon, qu’ère un òme plan brave e d’intelligéncia mercantila, auie eth defècte deth chauvinisme.
WEB-Fortunata-e-Jacinta-IV	Agarrèc es armes, s’alistèc en un còs dera armada, e as prumèrs trets, es prusians lo deishèren sec.
WEB-Fortunata-e-Jacinta-IV	Veuda e damb pòqui sòs, encara que tanben sense hilhs, Aurora tornèc en Madrid, a on es costums e abits de trabalh qu’auie aquerit non les podec amiar ena practica per non auer aciu grani magasèms.
WEB-Fortunata-e-Jacinta-IV	Qu’auie aprenut era veuda de Fenelon tot çò que cau saber, restacat ara ròba blanca; ère bona en compdabilitat, auie clares nocions d’orde economic e deth regim que s’a d’ajustar un negòci ben montat, e parlaue eth francés perfèctament.
WEB-Fortunata-e-Jacinta-IV	Mès toti aguesti merits aurien estat inutils enquiara fin deth mon, se non se l’auesse acodit a Pepe Samaniego establir eth comèrç de ròba blanca cossent as darrèrs auanci der estrangèr, e hèr-se a vier en eth a persona tant intelligenta entad aquerò coma ara sua cosia.
WEB-Fortunata-e-Jacinta-IV	Eth plan qu’ère ample.
WEB-Fortunata-e-Jacinta-IV	Aurora serie ath cap deth departament d’equipes de nòça e tistèrs de batialhes, ròba de mainatges e de senhora.
WEB-Fortunata-e-Jacinta-IV	Eth capitau entara installacion d’aguesta importanta indústria l’auie facilitat D. Manuel Moreno-Isla, qu’auie confiança ena aunestetat e intelligéncia de Pepe Samaniego.
WEB-Fortunata-e-Jacinta-IV	Era botiga serie en ua casa naua dera pujada a Santa Cruz, dauant per dauant deth carrèr Pontejos, e es sues veirines serien, plan que òc, es mès polides e elegantes de Madrid.
WEB-Fortunata-e-Jacinta-IV	Inauguracion eth 1er.
WEB-Fortunata-e-Jacinta-IV	Samaniego ère en París hènt crompes, e en moment d’escríuer aquerò, auien ja arribar quauques caishes.
WEB-Fortunata-e-Jacinta-IV	Ena botiga provisionau, qu’ère pròcha ara definitiua, i auie ja fòrça trabalh.
WEB-Fortunata-e-Jacinta-IV	Aurora, ath cap d’un graciós grop de trabalhadores plan abiles, ère en tot dispausar es pèces-modèl que s’auien de presentar es prumèrs dies, coma mòstres des riques confeccions dera casa.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Pes nets, quan arribaue ena sua casa, renduda, sa mair li shautaue que siguessen presentes dòna Lupe, Fortunata, e es autes amigues, pr’amor de deishar anar era sua vantaria.
WEB-Fortunata-e-Jacinta-IV	Tanlèu la vedie entrar, se l’alugaue eth ròstre e ja non se parlaue que der establiment nau e des causes jamès vistes qu’aquiu admirarie eth Madrid elegant.
WEB-Fortunata-e-Jacinta-IV	Es quate hemnes non parauen eth bèc enquias dòtze, e plan per aquerò, Ballester, aquera net, en veir que se formaue er embolh dera ròba blanca, agarrèc d’un braç a Maxi e li didec: “Nosati mo’n vam a veir ua peceta en Variedades”.
WEB-Fortunata-e-Jacinta-IV	Que quède dit qu’Olimpia, sense participar dera presompcion ne der afogament mercantiu dera sua mair, seguie posada ena parabanda deth balcon deth gabinet, vedent passar era ombra melancolica der engüejat Aristarco, e lançant-li de naut estant bèra parauleta entà qu’adocisse era sua demora forçada.
WEB-Fortunata-e-Jacinta-IV	Aué an estat en tot provar eth gas ena naua botiga.
WEB-Fortunata-e-Jacinta-IV	Que serà ua causa esplendida.
WEB-Fortunata-e-Jacinta-IV	Ja arriben caishes de nauetats, causes, ai!, per exemple, tan polides, qu’en Madrid non s’a vist arren parièr.
WEB-Fortunata-e-Jacinta-IV	Aciu que non saben botar veirines.
WEB-Fortunata-e-Jacinta-IV	Ja veiratz, ja veiratz es nòstes damb tot aquerò que i a de mès polit, entà cridar era atencion, e hèr qu’era gent se pose e entre a crompar bera causa.
WEB-Fortunata-e-Jacinta-IV	En entrar se les mòstre mès causes, se les hè veir aguesta e era auta e eth prètz, se les embeline, e ara fin crompen.
WEB-Fortunata-e-Jacinta-IV	Es botiguèrs d’aciu a penes qu’an er art der etalaje, e per çò que hè ar art de véner, que son pòqui es que lo tien.
WEB-Fortunata-e-Jacinta-IV	N’a fòrça que pertanhen encara ara escòla d’Estupinhan que pelejaue as que venguien a crompar.
WEB-Fortunata-e-Jacinta-IV	Jo me pensi, didec dòna Lupe damb ua expression avariciosa, que Pepe Samaniego va a hèr un gran negòci.
WEB-Fortunata-e-Jacinta-IV	Madrid qu’ei encara per espleitar.
WEB-Fortunata-e-Jacinta-IV	Tot s’està en auer engenh.
WEB-Fortunata-e-Jacinta-IV	Ò!, donques en ram dera farmacia, mon Diu, que i a ua vertadèra mina.
WEB-Fortunata-e-Jacinta-IV	Jo sò en tot persutar-li a Maxi entà qu’endónvie, entà que vage per aquiu damb era sua pòca panacèa.
WEB-Fortunata-e-Jacinta-IV	Mès que mos auem tornat toti massa moraus e rigoristes.
WEB-Fortunata-e-Jacinta-IV	Vaquí se per qué aguesta nacion non auance, e es estrangèrs mos espleiten en tot hèr-se a vier toti es sòs.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aurora vestie un vestit de percala, blu clar, damb cinturon de cuer, e ua grana fivèla en aguest.
WEB-Fortunata-e-Jacinta-IV	Era sua jarga qu’ère tot frescor, simplicitat d’obrèra eleganta.
WEB-Fortunata-e-Jacinta-IV	Se n’anèc ua estona entà laguens entà cuélher era collacion o lecaria que sa mair li sauvaue tostemp, e tornèc damb ua sieta ena man e ua culhereta ena auta.
WEB-Fortunata-e-Jacinta-IV	Qu’ère compòsta de prues çò que prenie, damb un tròç de rosquilha.
WEB-Fortunata-e-Jacinta-IV	Donques vos didia qu’enes caishes que son ara ena Aduana d’Irun, vien uns vestidets de mainatge, de tela, que costaràn sensacion.
WEB-Fortunata-e-Jacinta-IV	Eth modèl arribèc ager fòrça rapid, e tanben arribèc un tapaboques que d’eth ne hèm imitacions de classa inferiora, damb dentèla ordinària.
WEB-Fortunata-e-Jacinta-IV	Que ja ac veiratz, ja ac veiratz…
WEB-Fortunata-e-Jacinta-IV	Donques era hauda de batièg, per exemple, qu’èm en tot apraiar damb dentèles valenciannes, non se poirà botar a mens de cinc cents francs.
WEB-Fortunata-e-Jacinta-IV	Aurora qu’auie tostemp eth costum de compdar en francs).
WEB-Fortunata-e-Jacinta-IV	Qu’ei vertadèrament encantador.
WEB-Fortunata-e-Jacinta-IV	Fortunata didie tanben bèra causa encara que non guaire, pr’amor que çò dera botiga non desvelhaue en era gran interès.
WEB-Fortunata-e-Jacinta-IV	Dempús que s’acabèc era sieta dera compòsta, tornèc Aurora entà laguens, e se hec a vier uns pastissi en un papèr.
WEB-Fortunata-e-Jacinta-IV	Be n’ère de golarda!
WEB-Fortunata-e-Jacinta-IV	N’aufric un a Fortunata, que lo prenec, e dòna Casta se dispausèc a obsequiar as sòns amics damb veires d’aigua.
WEB-Fortunata-e-Jacinta-IV	Que botaue aguesta senhora toti es sentits en heredar era aigua, e se vantaue de qué en nunlòc n’auie de tan fresca e bona coma ena sua casa.
WEB-Fortunata-e-Jacinta-IV	Dempús de hèr-se a vier ua sieta de terròcs de sucre, anèc a vessar eth preciós contengut des cantres, pr’amor que n’auie diuèrsi, e en eri controtlaue era temperatura, en tot botar-les o non en balcon.
WEB-Fortunata-e-Jacinta-IV	Dòna Lupe l’ajudaue ena amiada dera aigua, e mentretant Aurora li passèc eth braç pera cintura a Fortunata e ambdues gesseren en balcon dera sala.
WEB-Fortunata-e-Jacinta-IV	Luenh dera audida impertinenta de dòna Lupe e de dòna Casta, Aurora se cohessèc damb Fortunata: “Que se n’an anat toti aguesta tarde…
WEB-Fortunata-e-Jacinta-IV	Eth cosin Manolo vie tanben damb eri”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	V.- Aciu qu’està ben díder que Fortunata e era veuda de Fenelon s’auien hèt fòrça amigues.
WEB-Fortunata-e-Jacinta-IV	Aguesta mostraue ara de Rubin ua grana simpatia, e damb aguesta simpatia, era doça confiança que d’era emanaue, e fin finau, damb era vertadèra degalhada d’indulgéncia que hège des sues fautes, s’apoderèc de man en man de toti es sòns secrets.
WEB-Fortunata-e-Jacinta-IV	Plan que òc, aguestes intimitats sonque auien lòc a esquia de dòna Lupe e plan luenh de dòna Casta, pr’amor que ne era ua ne era auta aurien consentut que taus tèmes se tractèssen enes aunèstes e dignes convèrses d’aquera casa.
WEB-Fortunata-e-Jacinta-IV	Agarrades pera cintura, braç damb braç, s’estèren es dues hemnes ua estona sense dider-se arren, en tot minjar-se es pastissi e guardant tath carrèr.
WEB-Fortunata-e-Jacinta-IV	Ara imprevista se metec a arrir Aurora.
WEB-Fortunata-e-Jacinta-IV	Jo me pensi qu’era mia fraia ei era soleta hemna que i a en mon, capabla d’estimar a un critic.
WEB-Fortunata-e-Jacinta-IV	Se meritarie coma castic maridar-se damb eth.
WEB-Fortunata-e-Jacinta-IV	Li hè senhaus tà que baishe…
WEB-Fortunata-e-Jacinta-IV	Òc, ara va a baishar.
WEB-Fortunata-e-Jacinta-IV	Qu’estàs pro ben…
WEB-Fortunata-e-Jacinta-IV	Que deu èster que li vò balhar un d’aguesti articles critics qu’escriu e qu’en eri conde er argument des drames entà que mo’n sabéssem.
WEB-Fortunata-e-Jacinta-IV	Tè, òme, non te’n hèsques que ja li parlaràs ua auta net.
WEB-Fortunata-e-Jacinta-IV	Ara non pòt èster…
WEB-Fortunata-e-Jacinta-IV	Be ne son de pesadi aguesti nòvis!, vertat?”.
WEB-Fortunata-e-Jacinta-IV	Ath cap de ua auta estona, e quan es braci deishèren anar es cintures e ambdúes èren en tot netejar-se es dits enes sòns respectius mocadors, Aurora tornèc a díder: “Plan, donc, toti se n’anèren aguesta tarde e eth cosin Moreno damb eri.
WEB-Fortunata-e-Jacinta-IV	Fortunata virèc era cara entath balcon deth gabinet a on ère Olimpia.
WEB-Fortunata-e-Jacinta-IV	Dempús guardèc ara sua amiga en tot dider-li en un ton sec: “Que van entà San Sebastian e Biarritz, e a començament de seteme anaràn toti entà París”.
WEB-Fortunata-e-Jacinta-IV	Gojates, didec dòna Casta, tocant-les enes espatles.
WEB-Fortunata-e-Jacinta-IV	Progrès o Lozoya?
WEB-Fortunata-e-Jacinta-IV	Qu’ei parier, repliquèc Fortunata.
WEB-Fortunata-e-Jacinta-IV	Per mès que digue aguesta, Progrès qu’ei un shinhau salada.
WEB-Fortunata-e-Jacinta-IV	Aquerò ei qüestion de gusti… e tanben de costums, argumentèc era Casta damb er assopliment e formalitat d’un tastaire de vins.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Merced, qu’aué criden Progrès, tota era auta aigua me semble qu’a gust a hanga.
WEB-Fortunata-e-Jacinta-IV	Non vau a persutar de çò de molt que se didec sus aguest tractat d’aigües de Madrid.
WEB-Fortunata-e-Jacinta-IV	Tant qu’es dues senhores blagauen laguens, Fortunata e Aurora ac hègen en balcon.
WEB-Fortunata-e-Jacinta-IV	Que deuien èster es onze e mieja quan enteneren era votz de Ballester.
WEB-Fortunata-e-Jacinta-IV	Aguest e Maxi les guardauen deth trepader deth dauant estant.
WEB-Fortunata-e-Jacinta-IV	Olimpia, cridèc Ballester.
WEB-Fortunata-e-Jacinta-IV	Be n’ei de dolenta!
WEB-Fortunata-e-Jacinta-IV	N’auetz ja notícies d’era?
WEB-Fortunata-e-Jacinta-IV	Se qué didetz?
WEB-Fortunata-e-Jacinta-IV	Coma que vos, vos hètz damb expèrts…
WEB-Fortunata-e-Jacinta-IV	En díder aquerò passaue eth critic ath sòn costat.
WEB-Fortunata-e-Jacinta-IV	Era òbra qu’ei ua mèrda, mès quauqui amics der autor la meteràn pes bromes.
WEB-Fortunata-e-Jacinta-IV	Deishatz-me en patz…
WEB-Fortunata-e-Jacinta-IV	Baishatz o non,?, didec Maxi; e era sua hemna li didec que se demorèsse ena farmacia, pr’amor qu’eres baisharien.
WEB-Fortunata-e-Jacinta-IV	Aurora e Fortunata se n’arrien guardant a Ponce, qu’anaue escapat carrèr ensús coma amna qu’amie eth diable.
WEB-Fortunata-e-Jacinta-IV	Se retirèren es de Rubin entath sòn domicili, auent es dues senhores era satisfaccion de veir a Maxi tan milhorat des desordes cerebraus d’aqueth maitin, que non semblaue eth madeish òme.
WEB-Fortunata-e-Jacinta-IV	Simptòmes favorables qu’èren era aubediéncia a tot aquerò que se li manaue, e çò de senat e tranquil des sues responces.
WEB-Fortunata-e-Jacinta-IV	Aquera net dormic tranquillament, e arren se passèc que gessesse deth canon ordinari.
WEB-Fortunata-e-Jacinta-IV	Era tarde a vier acordèren marit e hemna de balhar un passeg quan barrèsse era net.
WEB-Fortunata-e-Jacinta-IV	Venguec era a cercar-lo ena farmacia ara ora convenguda, e non lo trapèc.
WEB-Fortunata-e-Jacinta-IV	Damb es ahèrs d’aguesti darrèri tempsi, eth praube gojat non se n’encuedaue que ja se retiraue as poètes peluts…
WEB-Fortunata-e-Jacinta-IV	L’è manat que se tonesse aguesta madeisha tarde.
WEB-Fortunata-e-Jacinta-IV	Que vos cau saber ua causa: l’ac cau manar, combater-li eth sòn abandon, es lectures e non consentir que s’encabórnie.
WEB-Fortunata-e-Jacinta-IV	Abans de deishar-lo quèir enes malenconies, qu’ei milhor balhar-li un desengust.
WEB-Fortunata-e-Jacinta-IV	Jo tostemp li parli fòrt, e credetz-me… m’a cuelhut pòur.
WEB-Fortunata-e-Jacinta-IV	Qu’ei çò que cau”.
WEB-Fortunata-e-Jacinta-IV	Praubet!, exclamèc Fortunata.
WEB-Fortunata-e-Jacinta-IV	Mès vedetz es causes que lo capviren?
WEB-Fortunata-e-Jacinta-IV	Jo que non è vist un trebolament semblable.
WEB-Fortunata-e-Jacinta-IV	Segismundo, qu’en aqueth moment auie pòques causes a hèr, ac deishèc tot per çò d’atier cortesament ara senhora deth sòn amic e èster-li agradiu en çò que depenie d’eth.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Damb Fortunata s’auie permetut bèth còp quauqua badinada; aqueth dia non se passèc.
WEB-Fortunata-e-Jacinta-IV	En tot hèr-se a vier es dits ena sua cabeladura entà hèr damb eri pues de piente, se l’alisèc, e arquejant eth còs, s’inclinèc entara senhora entà dider-li damb sornaria:
WEB-Fortunata-e-Jacinta-IV	Non, non m’ac remigatz…
WEB-Fortunata-e-Jacinta-IV	Donques ena mia pòques causes auratz liejut.
WEB-Fortunata-e-Jacinta-IV	Mès de çò que vos pensatz….
WEB-Fortunata-e-Jacinta-IV	Vai!, qué pèc!
WEB-Fortunata-e-Jacinta-IV	Ò!, a jo non se m’escape arren.
WEB-Fortunata-e-Jacinta-IV	Que sò d’acòrd en que non i a motius entà que vos mostretz patetica…
WEB-Fortunata-e-Jacinta-IV	Mès que i a ua auta causa… a jo m’agrade vier enes origines, me shaute cercar eth perqué, e francament, quan guardi aguest perqué, non posqui mens que lamentar era enganha que vos patitz de hè ja fòrça temps.
WEB-Fortunata-e-Jacinta-IV	Ò!, que non son asenades, repliquèc eth farmaceutic, hènt quauqui passi entà dauant d’era e sajant de qué aguesti passi siguessen tot çò d’elegant possible.
WEB-Fortunata-e-Jacinta-IV	Desencusatz-me eth mèn atreviment.
WEB-Fortunata-e-Jacinta-IV	Que jo sò atau; tostemp è estat Juan Claridades, e quan ua idia vò gésser de jo li daurisqui era pòrta entà que gesque, pr’amor que se la dèishi laguens, crebi…
WEB-Fortunata-e-Jacinta-IV	Donques didia…
WEB-Fortunata-e-Jacinta-IV	Vos vatz a emmaliciar?
WEB-Fortunata-e-Jacinta-IV	Non, òme, me vau a emmaliciar jo?
WEB-Fortunata-e-Jacinta-IV	Donques didia… (Ballester cuelhie ua actitud qu’ada eth li semblaue aristocratica), didia qu’ath que vos auríetz d’estimar ei a jo…
WEB-Fortunata-e-Jacinta-IV	Ja vedetz que non me mossègui era lengua.
WEB-Fortunata-e-Jacinta-IV	Vai, quina gràcia!
WEB-Fortunata-e-Jacinta-IV	Me shautatz vos per çò de cuert d’engenh.
WEB-Fortunata-e-Jacinta-IV	Ath pan pan e ath vin vin.
WEB-Fortunata-e-Jacinta-IV	Mès, vos avisi d’ua causa.
WEB-Fortunata-e-Jacinta-IV	Qué?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Que se vos deciditz a estimar-me… ja sai que non vos decidiratz, mès se vos deciditz, tietz compde de non dider-m’ac còp sec… donques que me moriria de gust…
WEB-Fortunata-e-Jacinta-IV	Que serie coma ua descarga electrica.
WEB-Fortunata-e-Jacinta-IV	Que podetz èster tranquil…
WEB-Fortunata-e-Jacinta-IV	Non tant, non tant…
WEB-Fortunata-e-Jacinta-IV	Vai que n’ètz de dolent…
WEB-Fortunata-e-Jacinta-IV	Donques se i siguesse, amiga mia, se i siguesse…!
WEB-Fortunata-e-Jacinta-IV	E se pensen molti qu’eth pejor cap d’aguesta casa ei deth praube Maxi, quan en realitat eth mèn ei ua gabiòla d’audèths.
WEB-Fortunata-e-Jacinta-IV	Qu’ei vertat que dues paraules de qui jo me sabi me harien era persona mès senada e mès erosa dera tèrra…
WEB-Fortunata-e-Jacinta-IV	En veir alavetz qu’entraue Rubin, li dèc ua virada ara sua convèrsa.
WEB-Fortunata-e-Jacinta-IV	Entada era?
WEB-Fortunata-e-Jacinta-IV	Non, òme, entà vos.
WEB-Fortunata-e-Jacinta-IV	E de qué son?
WEB-Fortunata-e-Jacinta-IV	Plan, plan, que ja voletz saber de qué son.
WEB-Fortunata-e-Jacinta-IV	Qu’ei un especific.
WEB-Fortunata-e-Jacinta-IV	Aguest Segismundo qu’ei capvirat, didec Fortunata.
WEB-Fortunata-e-Jacinta-IV	Anem-mo’n.
WEB-Fortunata-e-Jacinta-IV	Aguesti òmes erosi son fòrça impertinents.
WEB-Fortunata-e-Jacinta-IV	Tot ac vòlen saber… e ara se’n va de passeg damb era sua colometa!
WEB-Fortunata-e-Jacinta-IV	Be n’èm de… bavosi!
WEB-Fortunata-e-Jacinta-IV	Dempús se planh eth mainatge!…
WEB-Fortunata-e-Jacinta-IV	Adishatz, a didertir-vos.
WEB-Fortunata-e-Jacinta-IV	Gessec a dider-les adiu ena pòrta dera farmacia, se botèc plan regde, e en tot estirar-se tot çò que podec sus era basa des sues simbosses, les seguic damb era vista enquia que despareisheren naut de tot deth carrèr.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	VI.- Anauen passant es cansadi dies der ostiu, qu’ei en Madrid era sason des tristeses, pr’amor qu’era sòn e er apetís manquen, era societat amendrís, e es que se demoren aciu semble que se mingen eth pan dera emigracion.
WEB-Fortunata-e-Jacinta-IV	Ena familha de Rubin arren se passaue de particular, donques que Maxi non empejoraue, encara que cada maitin auie era sua excitación corresponenta, mès o mens pomposa; mès, mentre non arribèsse en un grad de furor coma eth deth dia der arsenic, es dues hemnes ac podien tier damb paciéncia.
WEB-Fortunata-e-Jacinta-IV	De nets, es depressions se manifestauen leugèrament, e a viatges non arribauen.
WEB-Fortunata-e-Jacinta-IV	Ballester auie artenhut, en tot combinar era persuasion damb era fermetat, desseparar-lo complètament de quinsevolh lectura que l’amièsse en aclapament.
WEB-Fortunata-e-Jacinta-IV	Entre Fortunata e dòna Lupe non ère tot concòrdia, coma ja s’aurà comprenut, pr’amor qu’era senhora de Jáuregui, observadora sagaça, auie comprenut que de començament de junh era sua neboda hège maus passi.
WEB-Fortunata-e-Jacinta-IV	Totes es persones restacades damb era familha de Rubin se’n sabien dera istòria dera hemna de Maxi, e eth dramatic papèr que desvolopaue en era eth senhoret de Santa Cruz.
WEB-Fortunata-e-Jacinta-IV	Quauques ues, dilhèu, se’n sabien d’era tresau gessuda dera aventurèra entath camp dera sua hòla illusion; mès arrés gosèc vier damb eth conde ena des Piòcs.
WEB-Fortunata-e-Jacinta-IV	Aguesta, ça que la, se’n sabie per òbra deth pur calcul e pes sues facultats olfactiues.
WEB-Fortunata-e-Jacinta-IV	Comencèc un còp en armar- la gròssa “tà que non se pense, didie entada era, que m’avali es sues mentides e que sò aciu en tot hèr eth pèc”.
WEB-Fortunata-e-Jacinta-IV	Mès Fortunata, rebrembant ar instant es leçons deth sòn amic Feijoo, tracèc era linha divisòria qu’aguest li recomanèsse, e venguec a díder en resumit: “d’aciu entà aquiu, senhora, governatz vos; d’aquiu entà aciu, que i a es mies causes e en eres non vos i auetz de calar”.
WEB-Fortunata-e-Jacinta-IV	Non se dèc per vençuda era orgulhosa veuda der alabardèr, e tornèc ara madeisha, dus o tres còps mès, d’aguesta sòrta: “S’eth praube Maxi siguesse ben, eth que t’amiarie en soquèr coma li cau hèr quinsevolh òme que s’estime; mès que non n’ei, e me cau cuélher jo peth mèn compde era dignitat dera familha.
WEB-Fortunata-e-Jacinta-IV	Mil viatges m’è dit a jo madeisha: la vau a armar o non la vau a armar?
WEB-Fortunata-e-Jacinta-IV	Ena situacion d’aguest praubet, armar-la que serie era sua mòrt.
WEB-Fortunata-e-Jacinta-IV	Plan per aquerò me contengui e m’avali tot eth podom.
WEB-Fortunata-e-Jacinta-IV	Fortunata virèc eth ròstre pr’amor d’amagar es lèrmes.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Non me gesques ara damb lèrmetes que semblen d’ipocresia.
WEB-Fortunata-e-Jacinta-IV	Pr’amor que jo digui ua causa.
WEB-Fortunata-e-Jacinta-IV	Dòna Lupe deishèc era cosedura e se dispausèc a parlar, coma es oradors de profession.
WEB-Fortunata-e-Jacinta-IV	Que i a casi, e reaument aquerò ei entà guardà’c tot doç.
WEB-Fortunata-e-Jacinta-IV	Donques se tu auesses vengut a jo e m’auesses dit: tia, que me passe aquerò.
WEB-Fortunata-e-Jacinta-IV	Me perseguissen; sabi pas se poirè defener-me; sò fèbla; ajudatz-me…
WEB-Fortunata-e-Jacinta-IV	Ò!, era causa alavetz serie desparièra.
WEB-Fortunata-e-Jacinta-IV	Pr’amor que jo t’auria dirigit, jo t’auria dat fortalesa, consolacion…
WEB-Fortunata-e-Jacinta-IV	Mès non; que t’estimes mès anar ara tua, e hèr e actuar coma ua gojata sense sen…
WEB-Fortunata-e-Jacinta-IV	Aquerò qu’ei ua asenada; vaquí, vaquí eth motiu de toti es malastres per non compdar damb era ajuda des persones que pòden guidar-te.
WEB-Fortunata-e-Jacinta-IV	Un còp prononciada aguesta eloqüenta filipica, seguic era senhora pendent ua bona estona alendand, e Fortunata non lheuaue es uelhs dera cosedura.
WEB-Fortunata-e-Jacinta-IV	Pensaue ena estranhesa d’aquerri concèptes dera veuda, que semblaue prèsta a determinats anaments indulgents se l’auesse consultat, e se l’auesse coma dispensadora infalibla de proteccion e sancionadora des accions.
WEB-Fortunata-e-Jacinta-IV	Per çò que hè a jo…” A Fortunata li repugnaue era morau despotica de dòna Lupe, qu’en era aubiraue mès supèrbia que rectitud, o ua actitud adaptada jesuiticament ara supèrbia.
WEB-Fortunata-e-Jacinta-IV	Que non ère d’acòrd tot aquerò damb es idies absoludes dera joena criminau.
WEB-Fortunata-e-Jacinta-IV	Era volie entàs sòns actes era absolucion complèta o era complèta condemnacion.
WEB-Fortunata-e-Jacinta-IV	Lunfèrn o Cèu, e arren mès.
WEB-Fortunata-e-Jacinta-IV	Qu’auie era sua idia, e entad arren li calie conselhs ne proteccion d’arrés.
WEB-Fortunata-e-Jacinta-IV	Que s’apraiaue soleta fòrça milhor, e quina que siguesse era sua crotz, non li calie cap Cirinèu.
WEB-Fortunata-e-Jacinta-IV	Es sues accions qu’èren decisiues, dretes, venguie entada eres lançada coma un projectil que ges deth canon.
WEB-Fortunata-e-Jacinta-IV	Assabentada dòna Lupe, en aqueres confidéncies qu’auie damb era sua amiga Casta, de qué es de Santa Cruz se n’auien anat a ostiuar, cuelhec pè d’aguesta circonstància entà foter-li ara sua neboda un aute discurs, encara qu’en un ton mens catilinari qu’es anteriors.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’ère aquera senhora essenciaument governamentau e bastie tostemp sus era basa solida des hèts consumadi toti es sòns plans e pensaments.
WEB-Fortunata-e-Jacinta-IV	Me n’è sabut de qué era persona que t’amie capvirada non ei ja en Madrid.
WEB-Fortunata-e-Jacinta-IV	Quina milhor ocasión entà entamenar era reforma deth tòn estat interior, qu’ei coma ua casa en pardies?
WEB-Fortunata-e-Jacinta-IV	Jo sò prèsta a ajudar-te tot çò que posca.
WEB-Fortunata-e-Jacinta-IV	Que non ac auria de hèr; mès qu’è caritat e compreni es flaquitges umans.
WEB-Fortunata-e-Jacinta-IV	Ua auta agarrarie eth carrèr deth miei; jo me pensi qu’en causes tan delicades s’a d’actuar damb un cèrt tacte.
WEB-Fortunata-e-Jacinta-IV	Qu’auries de començar per meter-me en antecedents, per fidar-me enquia es detalhs mès menuts; per botar-me ath pas de çò que penses, çò que sentes, des temptacions que te vien peth maitin, pera tarde e pera net; en fin, que m’auries de díder toti, toti es simptòmes d’aguesta maudida malautia, e prometer-me hèr tot çò que jo te diga”.
WEB-Fortunata-e-Jacinta-IV	Parlaue, donc, era veuda coma s’auesse ena pòcha es prescripcions entà toti es casi patologics dera amna.
WEB-Fortunata-e-Jacinta-IV	Entà quedar ben, mès que per gust, Fortunata auec era condescendéncia de díder quauquarren en tot sauvar, coma ei naturau, aquerò mès delicat.
WEB-Fortunata-e-Jacinta-IV	Dòna Lupe s’entosiasmèc autant damb aquera mòstra de submission, que hec veir es sues facultats professionaus e acabèc atau: “T’asseguri que se m’aubedisses te treirè tot aquerò deth cap e seràs çò que non ès, un modèu de hemnes maridades.
WEB-Fortunata-e-Jacinta-IV	Prumèr de tot, me comprometi a que non tornes a quèir enquia e tot en cas que te premanissen eth param un aute còp.
WEB-Fortunata-e-Jacinta-IV	Vai, damb eth cavalieret!
WEB-Fortunata-e-Jacinta-IV	Qu’ei causa de denoncià’c ara policia.
WEB-Fortunata-e-Jacinta-IV	Tu dèisha-te amiar; bota enes mies mans eth plaid, dèisha-me hèr a jo… e ja veiràs.
WEB-Fortunata-e-Jacinta-IV	Te jògues que me cali bèth dia ena casa de dòna Bárbara e li canti es quaranta?
WEB-Fortunata-e-Jacinta-IV	Que non sabes encara se com sò jo, non me coneishes, e as estat tan pèga que non as volut servir-te de jo…!
WEB-Fortunata-e-Jacinta-IV	Pro que t’ac as meritat tot çò que te passe.
WEB-Fortunata-e-Jacinta-IV	Mès a compdar d’ara, ac volgues o non, vau a cuélher cartes en ahèr…
WEB-Fortunata-e-Jacinta-IV	E quan acabèc, qu’ère dòna Lupe alugada.
WEB-Fortunata-e-Jacinta-IV	Lèu lèu gosèc hèr-li ara sua neboda ua amorassa mairau; taus èren eth sòn gòi e era sua satisfaccion.
WEB-Fortunata-e-Jacinta-IV	Un pensament li gessie deth cap en cada moment; mès que se lo sauvaue ena huelha mès amagada dera sua intelligéncia practica.
WEB-Fortunata-e-Jacinta-IV	Ne tan solet era ombra d’aguest pensament li deishaue aubirar a Fortunata.
WEB-Fortunata-e-Jacinta-IV	Se lo sauvaue entada era e ne gaudie d’eth soleta.
WEB-Fortunata-e-Jacinta-IV	Mès a on dimònis les sauve?
WEB-Fortunata-e-Jacinta-IV	Qué hè que non me les dongue entà que se les plaça?…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aguesta delicadesa l’aunore…
WEB-Fortunata-e-Jacinta-IV	E non ei cap auta causa; li hè vergonha de dider-m’ac.
WEB-Fortunata-e-Jacinta-IV	E ua tarde qu’eth matrimòni auie gessut de passeg, era gran capitalista, non podent arturar ja mès eth sòn curiosèr, manèc a Papitos entà un encargue, pr’amor de demorar-se soleta, e damb ua determinacion admirabla hec un escorcolh ena comòda e mala de Fortunata.
WEB-Fortunata-e-Jacinta-IV	En tot hèr-se a servir des nombroses claus qu’auie, dauric toti es calaishi e remenèc en eri suenhosament, en tot esdegar-se a deishar es causes, dempús de ben escorcolhades, ena madeisha posicion qu’auien abans.
WEB-Fortunata-e-Jacinta-IV	Aguesta manèra de hèr, jesuitica, la practicaue tostemp que botaue es sues mans escrutadores a on non deuien èster.
WEB-Fortunata-e-Jacinta-IV	Cerca per aciu, cerca per aquiu, e arren.
WEB-Fortunata-e-Jacinta-IV	Es bilhets s’amaguen tant aisidament, que non i a manèra de trapar-les.
WEB-Fortunata-e-Jacinta-IV	Mès dòna Lupe auie tan bona flaira entà desnishar sòs, qu’ère segura de trapar es bilhets s’ei que n’auesse.
WEB-Fortunata-e-Jacinta-IV	Que poirie èster.
WEB-Fortunata-e-Jacinta-IV	Aguesta astuta semble que non sap arren, e be ne sap de causes!” Ena comòda non i auie arren que se retirèsse a sòs, ne tanpòc cartes.
WEB-Fortunata-e-Jacinta-IV	Quauques jòies e menudalhes vedec, que li semblèren un recòrd o present d’amors.
WEB-Fortunata-e-Jacinta-IV	Mès çò qu’ei sòs, ne era flaira.
WEB-Fortunata-e-Jacinta-IV	E non se compren en tot èster eth tan ric e era ua prauba…!
WEB-Fortunata-e-Jacinta-IV	Era mala, que solet auie ròba vielha, non dèc tanpòc arren de se.
WEB-Fortunata-e-Jacinta-IV	Donques i deu auer bèra causa… pensèc era senhora, a d’auer bèra causa.
WEB-Fortunata-e-Jacinta-IV	En bèth lòc deu èster er amagadèr.
WEB-Fortunata-e-Jacinta-IV	O i a sòs aciu, o non i a sòs en tot eth mon”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	VII.- Que hège calor, e es scènes qu’è descrit se repetien, en tot reprodusir-se d’aguesta manèra afectada que sòl cuéher era vida umana pendent cèrts periòdes, madeish qu’un fatigat artista que non ne hè cabau dera renovacion dera forma.
WEB-Fortunata-e-Jacinta-IV	Es passegi dera net entà cuélher eth tramvia deth barri; es escursions entà bèth teatre d’ostiu; es reünions ena casa de Samaniego o de Rubin; es mimaròtes deth critic en carrèr; era romantica figura d’Olimpia penjada en balcon coma ua mòstra o figura que didesse: “aciu s’estime finament”; es extravagàncies de Ballester, es espasmes de Maxi, tot s’anaue repetint cada dia damb regularitat de programa.
WEB-Fortunata-e-Jacinta-IV	En agost se passèc quauquarren que non ère enes papèrs, e siguec d’aguesta manèra.
WEB-Fortunata-e-Jacinta-IV	Un maitin venguec Torquemada a veir a dòna Lupe entà tractar de negòcis.
WEB-Fortunata-e-Jacinta-IV	Damb eth sòn vestit d’ostiu, amiaue eth brave de D. Francisco ua mina semblabla ara des militars que tornen de Cuba, donques qu’ath delà deth vestidet bluenc, s’auie calat un chapèu de palha d’ala ampla.
WEB-Fortunata-e-Jacinta-IV	Era sua camisa, de regues ròies, semblaue era bandèra des Estats Units; e entà accentuar mès era sua mina americana, amiaue ua jòia ena corbata e ua cadia de relòtge interminabla, que li daue fòrça torns d’un canton en aute deth pièch.
WEB-Fortunata-e-Jacinta-IV	Es pantalons èren tan cuerts, qu’en sèir-se se li vedie mieja cama.
WEB-Fortunata-e-Jacinta-IV	Aquiu qu’anaue ben díder qu’eth defuntat ère mès petit.
WEB-Fortunata-e-Jacinta-IV	Eth chapèu li servie de ventalh, quan ère de visita, damb er auantatge de qué es persones qu’èren ath sòn costat participauen dera ventilacion que daue aquera pèça tropicau tan ben manejada.
WEB-Fortunata-e-Jacinta-IV	Ja amiauen ua estona d’interessanta conferéncia, quan sonèc era campaneta, e ara seguida entrèc Maxi en gabinet, qu’ère a on era sua tia e Francisco èren.
WEB-Fortunata-e-Jacinta-IV	Fortunata ère en tot planchar.
WEB-Fortunata-e-Jacinta-IV	Tanlèu vedec arribar ath sòn marit, venguec a veir se volie bèra causa, donques que deuie èster bèra causa estranha.
WEB-Fortunata-e-Jacinta-IV	A tau ora, tàs dètz deth maitin, non venguie jamès en casa eth praube gojat.
WEB-Fortunata-e-Jacinta-IV	Botant-se un mocador ena espatla, donques qu’eth calor dera plancha l’obligaue a botar-se fresqueta, passèc entath gabinet.
WEB-Fortunata-e-Jacinta-IV	Madeish era qu’era sua tia s’estonèren de veir en ròstre deth joen ua alegria inusitada.
WEB-Fortunata-e-Jacinta-IV	Es uelhs li ludien, e enquia ena manèra de saludar a D. Francisco notèren quauquarren estranh, que les aumplic d’alarma.
WEB-Fortunata-e-Jacinta-IV	E dòna Silvia e Rufinita, seguissen cuelhent es banhs deth Manzanares?” Aguest lenguatge tan familiar, qu’ère çò de mès contrari ath temperament e ara timiditat de Maxi.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata non lo deishaue de uelh, seiguda luenh deth grop principau, en ua cagira pròcha ara pòrta dera cramba de dòna Lupe.
WEB-Fortunata-e-Jacinta-IV	Eth non se seiguec, e dempús d’aquera salutacion tan trempada que li lancèc ar usurèr, se metec d’esquia ath balcon damb es mans ena pòcha, guardant a toti coma aqueth que demore recéber felicitacions.
WEB-Fortunata-e-Jacinta-IV	Qué, t’a queigut era lotaria?
WEB-Fortunata-e-Jacinta-IV	Que non ei aquerò…
WEB-Fortunata-e-Jacinta-IV	Entà qué voi jo es lotaries?
WEB-Fortunata-e-Jacinta-IV	Que non me hè ua bèra manca…
WEB-Fortunata-e-Jacinta-IV	Qu’ei fòrça mès qu’aquerò, pr’amor qu’è trapat çò que cercaua.
WEB-Fortunata-e-Jacinta-IV	Ja vos didí qu’èra en tot pensar, e que solet me mancaue ua formula entà completar…
WEB-Fortunata-e-Jacinta-IV	Era combinacion!…
WEB-Fortunata-e-Jacinta-IV	Que non ei un mau nòm se l’ac voletz autrejar vos, didec eth praube gojat, exaltant-se cada còp mès.
WEB-Fortunata-e-Jacinta-IV	De pan que vò díder tot… e akos qu’ei madeish que díder remèdi.
WEB-Fortunata-e-Jacinta-IV	Qu’ac guarís e ac purifique tot, tè….
WEB-Fortunata-e-Jacinta-IV	Gràcies a Diu que hès bèra causa de profit!, declarèc dòna Lupe, maufidosa, observant es guardades de Maxi, qu’eth resplendor d’alegria ère totafèt febriu.
WEB-Fortunata-e-Jacinta-IV	Anet siguí tota era net pensant plan intranquil, eth cervèth coma brases, pr’amor qu’ath plan, milhor dit ath sistèma non li mancaue qu’ua formula entà èster complèt…
WEB-Fortunata-e-Jacinta-IV	Era maudida formula!…
WEB-Fortunata-e-Jacinta-IV	Fin finau, ara, hè ua estona, se m’a acodit; Hi un guimbet d’alegria.
WEB-Fortunata-e-Jacinta-IV	Ballester, que non compren aquerò, ne ac comprenrà jamès, s’anugèc damb jo e non me volie dar papèr e tinta entà escríuer era formula e deishar-la consignada…
WEB-Fortunata-e-Jacinta-IV	Cranhi que se m’escape, que se me’n vage deth cap…
WEB-Fortunata-e-Jacinta-IV	Dòna Lupe e Fortunata se guardèren damb tristesa.
WEB-Fortunata-e-Jacinta-IV	Non vos pensetz… entà expausar eth sistèma complèt damb pro claretat entà que toti ac comprenen, que cau usclar-se es uelhs… digui!
WEB-Fortunata-e-Jacinta-IV	Qu’aurè de passar es nets de clar en clar.
WEB-Fortunata-e-Jacinta-IV	Mès qu’ei parièr; quan aquerò comence a córrer, ja veiratz; cuelherè ua reputacion e ua glòria tan granes, mès tan granes que…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Eth problèma que quedaue entà resòlver, didec Maxi en tot apressar- se ara sua tia, e picant damb es dits, qu’ère eth dera emanacion des amnes.
WEB-Fortunata-e-Jacinta-IV	D’a on emane era amna?
WEB-Fortunata-e-Jacinta-IV	Ei part dera substància divina, que s’encarne damb era vida e se desencarne damb era mòrt entà tornar ena sua origina?…
WEB-Fortunata-e-Jacinta-IV	Aciu que i é eth qué.
WEB-Fortunata-e-Jacinta-IV	Òc, qu’està pro ben; mès tot çò que mos cau saber sus aquerò, que ja ac sabem…
WEB-Fortunata-e-Jacinta-IV	Estimada mia (refusant-la doçament e cuelhent un ton enfatic), s’en aguest via crucis de trabalhs e persecucions que me demore; s’en camin dolorós e gloriós d’aguest apostolat, non me vòs acompanhar tu, que me harà dò per tu, mès que per jo; mès tu, fin finau, que vieràs.
WEB-Fortunata-e-Jacinta-IV	Com non as de vier, s’es pecadora, e entàs pecadors, entara sua redempcion e entara sua sauvacion ei entà çò que jo pensi e prepausi çò que prepausi?
WEB-Fortunata-e-Jacinta-IV	Fortunata entornèc ena sua desseparada cagira e dòna Lupe, dempús de hèr-se a vier es mans en cap, hec un gèst de conformitat cristiana.
WEB-Fortunata-e-Jacinta-IV	Que li mancaue pòc entà meter-se a plorar.
WEB-Fortunata-e-Jacinta-IV	Alavetz credec oportun Torquemada intervier, damb era esperança de qué es sues discrètes rasons adrecèssen eth torçat intellectus deth malerós joen.
WEB-Fortunata-e-Jacinta-IV	E aquerò que non, mès vau que non ac sapiam… pr’amor que se sarram massa es causes a un se li’n va era fe.
WEB-Fortunata-e-Jacinta-IV	Aguesta vida non ei qu’un leugèr passar, atau ac trapam e atau ac auem de deishar; e per mès que guardem entath Cèu non mos queirà era manna… “Guanharàs eth pan damb era sudor deth tòn front”, didec qui didec, e non i a mès.
WEB-Fortunata-e-Jacinta-IV	Qué ne treiguetz de meter-vos a cogitar sus s’era amna ei aquerò o aquerò d’aquiu delà?
WEB-Fortunata-e-Jacinta-IV	S’a tot darrèr mos auem de morir…
WEB-Fortunata-e-Jacinta-IV	Qu’ei pro.
WEB-Fortunata-e-Jacinta-IV	Se vos ètz materialista, jamès mos poiram enténer.
WEB-Fortunata-e-Jacinta-IV	Non, s’ei que çò que jo digui ei qu’era amna a eth pagament que se merite, e coma qu’eth còs non ei qu’ua sòrta de crospa, quan aguest se poirís, a jo non m’espaurís eth materialisme de vier povàs.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Ja… comprenut, didec er aute damb màger exaltacion, e accentuant era contrarietat qu’experimentaue.
WEB-Fortunata-e-Jacinta-IV	Vos qu’ètz dera escòla deth mèn frair Juan Pablo: fòrça e matèria.
WEB-Fortunata-e-Jacinta-IV	Discutiram aquerò.
WEB-Fortunata-e-Jacinta-IV	Jo vau a expausar era mia doctrina; qu’expause Juan Pablo era sua, e ja veiram qui se hè a vier ath sòn darrèr ara senhora umanitat.
WEB-Fortunata-e-Jacinta-IV	Dident aquerò, virèc sus es sòns talons, e gessec ara prèssa, en tot anar- se’n entath sòn quarto.
WEB-Fortunata-e-Jacinta-IV	Era sua hemna anec ath sòn darrèr fòrça aclapada.
WEB-Fortunata-e-Jacinta-IV	Maxi se seiguec ena tauleta qu’en era i auie quauqui libres e materiau entà escríuer.
WEB-Fortunata-e-Jacinta-IV	Apuant era sua man ena espatla d’eth, era sua hemna guardèc es chimarratges qu’escriuie damb man febriu sus un papèr.
WEB-Fortunata-e-Jacinta-IV	Solidaritat de substància espirituau.
WEB-Fortunata-e-Jacinta-IV	Era encarnacion qu’ei un estat penitenciari o de pròva.
WEB-Fortunata-e-Jacinta-IV	Era mòrt ei era liberacion, er indult, ei a díder, era vida vertadèra.
WEB-Fortunata-e-Jacinta-IV	Gojat, repausa ara un shinhalet, li didec era sua esposa, sajant de trèir-li era pluma dera man.
WEB-Fortunata-e-Jacinta-IV	Que ja as trabalhat pro damb aguesti calculs tan dificils…
WEB-Fortunata-e-Jacinta-IV	Ja seguiràs deman…
WEB-Fortunata-e-Jacinta-IV	Non, non te penses que me semble mau; jo t’ajudarè a pensar… parlaram d’aquerò.
WEB-Fortunata-e-Jacinta-IV	Jo tanben pensi.
WEB-Fortunata-e-Jacinta-IV	Contra aquerò que se demoraue, Maxi non s’emmalicièc.
WEB-Fortunata-e-Jacinta-IV	Qu’auie eth sòn ròstre ua expression serafica; es sues manères èren doces e mès se retiraue a un illuminat ancian, qu’era sua deméncia se passaue ena solitud claustrau, qu’ar insensat d’aguesti tempsi, educat entar espitau psiquiatric enes febrius talents dera societat presenta.
WEB-Fortunata-e-Jacinta-IV	Que ja ac sai, tu penses, pr’amor que sentes.
WEB-Fortunata-e-Jacinta-IV	Tu me comprenes, pr’amor qu’estimes.
WEB-Fortunata-e-Jacinta-IV	As pecat, as patit; pecar e patir que son dus aspèctes d’ua madeisha causa; per tant, qu’as eth sentiment dera liberacion…
WEB-Fortunata-e-Jacinta-IV	Fortunata se demorèc in albis de tota aguesta cançoneta, mès per çò de non amiar-li era contrària, responie que òc.
WEB-Fortunata-e-Jacinta-IV	Dòna Lupe guardaue peth uet dera pòrta miei barrada.
WEB-Fortunata-e-Jacinta-IV	Eth gran mistèri dera revelacion que s’a renauit en jo.
WEB-Fortunata-e-Jacinta-IV	En veir alavetz qu’era sua tia lo guardaue, estirèc era man entà cridar-la, e li didec: “Tia, passatz…
WEB-Fortunata-e-Jacinta-IV	Aciu non parlam en secret.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Don Francisco!…
WEB-Fortunata-e-Jacinta-IV	Hilh, donques quin mau te pòt hèr?
WEB-Fortunata-e-Jacinta-IV	Fòrça, tia, fòrça mau, pr’amor que toti aqueri d’aguesta infama sècta non me pòden veir ne en pintura, e s’aguest òme seguís entrant en aguesta casa, damb tanta confiança, poirie sajar eth descredit deth mèn sistèma, panant-me abans eth mèn aunor.
WEB-Fortunata-e-Jacinta-IV	E guardaue a Fortunata coma entà veir en sòn ròstre era acceptacion o era empara de çò que didie.
WEB-Fortunata-e-Jacinta-IV	Era ac comprenec.
WEB-Fortunata-e-Jacinta-IV	Donques non entrarà, hilh, non entrarà…
WEB-Fortunata-e-Jacinta-IV	Te trapes ben?
WEB-Fortunata-e-Jacinta-IV	Me trapi tan ben coma jamès m’auia trapat, credetz-me (en tot hèr veir en sòn ton e eth sòn ròstre era tranquillitat dera sua amna).
WEB-Fortunata-e-Jacinta-IV	Dès que trapè era tan cercada formula, me semble que sò un aute…
WEB-Fortunata-e-Jacinta-IV	Abans era mia vida qu’ère un martiri, ara non voleria escambiar-me damb arrés.
WEB-Fortunata-e-Jacinta-IV	Non me hè mau arren, me trapi ben, que sò ar arràs dera felicitat e non è talents de minjar ne de dormir…
WEB-Fortunata-e-Jacinta-IV	Donques te cau préner bèra causa.
WEB-Fortunata-e-Jacinta-IV	Que non me cau… credetz-me.
WEB-Fortunata-e-Jacinta-IV	Ja veiratz se com non n’è besonh.
WEB-Fortunata-e-Jacinta-IV	Qu’ei que sò ja un aute, que non è ja carn ne la voi entad arren, Non è qu’era esqueleta, e aguesta ei pro entà amiar era amna.
WEB-Fortunata-e-Jacinta-IV	A Fortunata li vengueren es lèrmes enes uelhs.
WEB-Fortunata-e-Jacinta-IV	Ara seguida, quan gessec un moment, trapèc a dòna Lupe somicant.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aquera tarde passèren es dues praubes hemnes estones plan dolentes.
WEB-Fortunata-e-Jacinta-IV	Se demorèc eth, coma ablasigat en sofà dera cramba, mès pròpriament en extasi, pr’amor qu’auie es uelhs dubèrts, e non semblaue encuedar-se’n d’arren de çò que se passaue ath sòn entorn.
WEB-Fortunata-e-Jacinta-IV	Fortunata cuelhec era sua cosedura e se botèc ath sòn costat, demorant a veir com acabaue aquerò.
WEB-Fortunata-e-Jacinta-IV	Dòna Lupe entraue e gessie, alendant e hènt bèth somic.
WEB-Fortunata-e-Jacinta-IV	Ara ora de dinar, Maxi s’esdeguèc un shinhau, en tot resistir-se a préner aliment.
WEB-Fortunata-e-Jacinta-IV	Eres non auien talents de préner arren, e ahiscauen ada eth entà qu’ac hésse, en tot tier es mès estranhs mieis de persuasion.
WEB-Fortunata-e-Jacinta-IV	Fin fnau, dòna Lupe auec capitada damb aguest argument: “Sabi pas se com vas a resistir aguesta vida de trabalhs sense minjar quauquarren.
WEB-Fortunata-e-Jacinta-IV	Se ditz de Crist que hège dejun; mès non que siguesse dies e dies sense préner un mòs.
WEB-Fortunata-e-Jacinta-IV	Damb aquerò, Maxi s’avenguec a préner un plat de sopa e un shinhau de vin, mès d’aciu non lo heren passar.
WEB-Fortunata-e-Jacinta-IV	Dempús semblaue mès exaltat.
WEB-Fortunata-e-Jacinta-IV	Cuelhent-li es mans ara sua hemna, li didec:
WEB-Fortunata-e-Jacinta-IV	Fortunata non entenie ua soleta paraula.
WEB-Fortunata-e-Jacinta-IV	Dòna Lupe li manèc un avís a Ballester, que venguec a veder-lo en hèr nets.
WEB-Fortunata-e-Jacinta-IV	Que non sabie eth farmaceutic véncer eth sòn gèni viu e burlesc, ne mostrar-se tant adreit coma exigie eth cas, e encara que Fortunata lo tirassaue des pelhòts dera levita entà que cuelhesse un ton mès suau, eth maudit non se podie tier: “Vai damb quina ges ara…
WEB-Fortunata-e-Jacinta-IV	Mès, òme de Diu, a vos qué vos impòrte qu’era amna vengue d’aquiu o de delà?
WEB-Fortunata-e-Jacinta-IV	Qué vos metetz ena pòcha damb tot aquerò?
WEB-Fortunata-e-Jacinta-IV	Vos pensatz que vos autrejaràn bera causa peth descurbiment?
WEB-Fortunata-e-Jacinta-IV	Delàger me balhèretz eth gran mau de cap damb aquerò dera causa en si…
WEB-Fortunata-e-Jacinta-IV	Donques botem per cas qu’era causa sigue en non… digui qu’aquerò ei pura musica; era causa en si bemòl.
WEB-Fortunata-e-Jacinta-IV	A!, be n’ei de pegonha era creatura e be n’ei de pòc naturau!
WEB-Fortunata-e-Jacinta-IV	Pr’amor qu’aquerò de calar eth nas ena eternitat, qu’ei ua causa qu’a Diu li deu shordar fòrça.
WEB-Fortunata-e-Jacinta-IV	Ad arrés li shaute que lo guarden d’apròp e veiguen çò que hè o dèishe de hèr.
WEB-Fortunata-e-Jacinta-IV	Plan per aquerò, Diu a toti es oishinaires e endrabats que li seguissen es passi e li conden es arrupes, les castigue en tot hèr-les a vier pècs.
WEB-Fortunata-e-Jacinta-IV	Atau, donc, treiguetz-ne era conseqüéncia.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’ei qu’arrés t’ac arregraïrà…!
WEB-Fortunata-e-Jacinta-IV	Maxi lo guardaue damb mesprètz, e er aute, vedent qu’es sues paraules non hègen er efècte de costum, se botèc mès seriós e cuelhec d’autes manères.
WEB-Fortunata-e-Jacinta-IV	En gésser, acompanhat enquiara pòrta pes dues hemnes, les didec: “Li vau a dar era hatchisschina, o extracte de canam indian, qu’ei meravilhós entà combàter er aclapament d’anim que còste es idies lugubres e era mania religiosa.
WEB-Fortunata-e-Jacinta-IV	Efècte immediat.
WEB-Fortunata-e-Jacinta-IV	Ja veiratz…
WEB-Fortunata-e-Jacinta-IV	Coma qu’era naua fasa deth capvirament de Maxi ère pacifica, tia e esposa èren ara demora.
WEB-Fortunata-e-Jacinta-IV	Pes nets non se botjaue deth lhet, e s’ei vertat que parlaue solet, ac hège en votz baisha, en madeish ton des mainatges qu’aprenen era leçon.
WEB-Fortunata-e-Jacinta-IV	A maugrat d’aquerò, Fortunata se botaue tan nerviosa que non podie clucar un uelh en tota era net, en tot dormir pendent quauques estones pendent eth dia.
WEB-Fortunata-e-Jacinta-IV	Eth malaut non anaue ja tara farmacia, ne mostraue desirs d’anar entà nunlòc, en tot semblar qu’auie queigut en ua prigonda apatia e que concentraue tota era sua existéncia en revolum carat e amagat des sues idies.
WEB-Fortunata-e-Jacinta-IV	Dehòra des passegi que hège peth minjador o pera cramba, non hège cap mès exercici, e dempús dera inapeténcia des darrèrs dies, l’entrèc ua hame voraça, qu’es dues hemnes cuelheren per un bon simptòma.
WEB-Fortunata-e-Jacinta-IV	Ath cap d’ua setmana manifestèc desirs de gésser, mès, autant era ua coma era auta, sagèren de dissuadir-lo.
WEB-Fortunata-e-Jacinta-IV	Qu’ère tranquil, e se parlaue de quauquarren desparièr d’aqueres manies dera emanacion dera amna e dera doctrina qu’anaue a predicar, s’exprimie damb sen e enquia e tot damb gràcia.
WEB-Fortunata-e-Jacinta-IV	De man en man èren mens es estones de capvirament, e se passaue longues estones complètament esdegat e parlant de quinsevolh ahèr damb absoluda normalitat.
WEB-Fortunata-e-Jacinta-IV	Fortunata hège que l’ajudèsse a estirar era ròba o a debanar madèishes, e eth se prestaue a tot damb somission; dòna Lupe li solie encargar que l’apraièsse bèth compde, e damb aquerò s’entretenguie e arrés l’aurie coma herit ena part mes fina dera maquina umana.
WEB-Fortunata-e-Jacinta-IV	A començament de seteme, en auer estat tres dies sense mentar entad arren aqueth revolum dera amna, es dues senhores èren fòrça alègres damb era esperança que lèu se passarie era escometuda.
WEB-Fortunata-e-Jacinta-IV	Tornèren es passegi des nets, e fin finau li permeteren gésser solet, e reprenec es sòns trabalhs dera farmacia, suenhosament susvelhat per Ballester.
WEB-Fortunata-e-Jacinta-IV	Fortunata auie, ath delà, d’auti motius de plan prigonda pena.
WEB-Fortunata-e-Jacinta-IV	Aqueth non l’auie escrit ne ua soleta carta, mancant ara sua solemna promesa.
WEB-Fortunata-e-Jacinta-IV	Ingrat!
WEB-Fortunata-e-Jacinta-IV	Qué li costaue botar dues letres, dident per exemple: Que sò ben e t’estimarè tostemp.
WEB-Fortunata-e-Jacinta-IV	Mès arren, ne tansevolh aquerò…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Era inauguracion dera botiga de Samaniego, que se hec tath 15 de seteme, tenguec ara veuda de Fenelon ocupada pedent aqueri dies.
WEB-Fortunata-e-Jacinta-IV	Pòqui viatges se vedec en un comèrç de Madrid tant de movement ne mès clars senhaus de qué auie queigut ben, ena gràcia e ena atencion deth public.
WEB-Fortunata-e-Jacinta-IV	Es nauetats, d’un gust esquist, amiades de Paris per Pepe Samaniego, tirauen a fòrça gent, e es senhores s’apilerauen e queiguien coma mosques ena mèu.
WEB-Fortunata-e-Jacinta-IV	Es emplegats non auien pro mans entà ensenhar, e Aurora ère renduda de trabalh, pr’amor qu’es encargues de trousseaux e noviatges se succedien de contunh.
WEB-Fortunata-e-Jacinta-IV	Dòna Casta non ère tranquilla eth dia que non podie vier a méter eth nas ena botiga e en talhèr, entà poder vier dempús damb eth conde a dòna Lupe, des encargues que i auie, e de tot aquerò que hège entara Casa Real e d’autes que sense èster reiaus an fòrça sòs.
WEB-Fortunata-e-Jacinta-IV	Fortunata i anaue pòqui viatges, per pròpria inspiracion e per conselh tanben d’Aurora, pr’amor que non ère convenent que la vedessen aquiu es de Santa Cruz, que venguien soent en talhèr e ena botiga.
WEB-Fortunata-e-Jacinta-IV	Es dimenges passauen amassa es dues amigues tota era tarde ena casa d’ua o dera auta, e aquiu qu’ère eth minjar lecaries e condar-se causetes, seigudes en balcon, campant es va-e-veni deth critic dès eth carrèr des Tres Peces enquiath de Magdalena.
WEB-Fortunata-e-Jacinta-IV	Eth que non aurie critèri, mès çò qu’ei cames…
WEB-Fortunata-e-Jacinta-IV	Un dimenge des darrèrs de seteme, era Fenelon l’amièc ara auta ua notícia importanta: “ Deman arriben.
WEB-Fortunata-e-Jacinta-IV	Aué a estat Candelaria netejant tota era casa”.
WEB-Fortunata-e-Jacinta-IV	Çò que sentec Fortunata siguec ua combinason de pena e d’alegria que non la deishaue parlar.
WEB-Fortunata-e-Jacinta-IV	Pr’amor que, desirant que tornèsse, ath còp auie era presentida d’un nau malastre.
WEB-Fortunata-e-Jacinta-IV	Guarda que non auer-li escrit ua soleta letra, ne ua de soleta…!
WEB-Fortunata-e-Jacinta-IV	Aurora ère d’acòrd de qué ère ua grana brigandada.
WEB-Fortunata-e-Jacinta-IV	Dempús que botèren ad aquerò es comentaris avients, era de Fenelon li didec ara sua amiga quauquarren mès que siguec entenut damb extraordinari curiosèr e atencion: “Vos te creir que se m’a botat en cap ua causa…?
WEB-Fortunata-e-Jacinta-IV	Mes que non serà; encara que poirie èster.
WEB-Fortunata-e-Jacinta-IV	Ager siguec dòna Guillermina ena botiga.
WEB-Fortunata-e-Jacinta-IV	Pepe l’auie aufrit ua quantitat entara sua òbra, s’anaue ben era inauguracion, e arren… que se calèc aquiu tà crubar…
WEB-Fortunata-e-Jacinta-IV	Donques parlant dera familha, didec qu’eth cosin Moreno torne tanben deman damb eri.
WEB-Fortunata-e-Jacinta-IV	Partic damb eri e damb eri torne.
WEB-Fortunata-e-Jacinta-IV	Me’n sai de qué an passat er ostiu en Biarritz, e dempús aneren toti entà París…
WEB-Fortunata-e-Jacinta-IV	Qué te semble a tu?
WEB-Fortunata-e-Jacinta-IV	Eth cosin Manolo non torne en Espanha senon, per exemple, en iuèrn; jamès a vengut en seteme.
WEB-Fortunata-e-Jacinta-IV	E aquerò d’apegar-se ara familha de Santa Cruz, tè!, que li shaute anar tostemp solet!
WEB-Fortunata-e-Jacinta-IV	Que non serà, mès i a tantes causes que semble que non pòden èster e dempús son!
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Sabi pas s’i deu auer bèra causa…!
WEB-Fortunata-e-Jacinta-IV	Fortunata ère coma abstrèta e pèga.
WEB-Fortunata-e-Jacinta-IV	Tostemp damb eri… un òme que non hè eth sòn nin en nunlòc…!
WEB-Fortunata-e-Jacinta-IV	Sabi pas, sabi pas…
WEB-Fortunata-e-Jacinta-IV	I aurà bèra causa?…
WEB-Fortunata-e-Jacinta-IV	A tu qué te semble?
WEB-Fortunata-e-Jacinta-IV	Donques se i a quauquarren, non se me va a escapar, pr’amor que sò aquiu, coma qui ditz, ena mia garita de vigilància.
WEB-Fortunata-e-Jacinta-IV	Dera hièstra deth mèn miei-solèr, veigui es guardaders dera casa de Santa Cruz e es de Moreno.
WEB-Fortunata-e-Jacinta-IV	Coma i age comunicación, guarda que les agarri eth jòc…
WEB-Fortunata-e-Jacinta-IV	A tu qué te semble…
WEB-Fortunata-e-Jacinta-IV	I aurà…?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	IX.- Era notíca dera tornada des Santa Cruz, que li siguec comunicada per Casta, ahisquèc ena veuda de Jáuregui es desirs d’entamenar era sua campanha reparadora en favor dera sua neboda.
WEB-Fortunata-e-Jacinta-IV	La cuelhec de bona manèra aqueth dia e li fotec un aute discurs: “Compreni, expausèc era senhora damb accent parlamentari, que non gauses condar-me cèrtes causes, e dera mia part, se t’è d’èster franca, que non te hèsqui jo pejor de çò qu’ès; non creigui, coma ac poirien creir d’autes persones, qu’era tua feblesa ei interessada, e qu’estimes ad aguest òme pr’amor qu’ei ric, e que non l’estimaries se siguesse praube.
WEB-Fortunata-e-Jacinta-IV	Non, jo non te hèsqui aguest favor… guarda.
WEB-Fortunata-e-Jacinta-IV	Que ne sò segura de qué, arrossegada e tot coma ès, hòla e sense bric de sen, es tues fautes gessen der amor e non der interès; e es madeishes asenades que hès per un òme poderós, que te balhe granes quantitats, les haries se siguesse un pòcvau e te calèsse cromprar-li tu ada eth un paquet de tabac”.
WEB-Fortunata-e-Jacinta-IV	Non, qu’aquerò non ei entà que me digues era chifra exacta.
WEB-Fortunata-e-Jacinta-IV	Que te la pòs sauvar… se te platz… que cèrtes causes vau mès que se queden ath laguens.
WEB-Fortunata-e-Jacinta-IV	Non te penses que voi que m’autreges aguestes quantitats a jo entà que les plaça…
WEB-Fortunata-e-Jacinta-IV	Non, que ja deus saber tu manejar-te ben…
WEB-Fortunata-e-Jacinta-IV	Mès se qué didetz… senhora?…
WEB-Fortunata-e-Jacinta-IV	Non, non digui arren.
WEB-Fortunata-e-Jacinta-IV	Mès qué sòs ne qué…?
WEB-Fortunata-e-Jacinta-IV	Vos qu’ètz en tot soniar.
WEB-Fortunata-e-Jacinta-IV	Vai…
WEB-Fortunata-e-Jacinta-IV	Me voleràs hèr creir que non te balhe…!
WEB-Fortunata-e-Jacinta-IV	A jo!
WEB-Fortunata-e-Jacinta-IV	Que non sò pèga…
WEB-Fortunata-e-Jacinta-IV	Sabi pas d’a on auetz trèt…
WEB-Fortunata-e-Jacinta-IV	Sabetz-vo’n ja d’un còp: non è arren.
WEB-Fortunata-e-Jacinta-IV	Me balharie bèra causa se me vedesse en bèra necessitat.
WEB-Fortunata-e-Jacinta-IV	Que m’a aufrit… mès jo non ac è volut acceptar.
WEB-Fortunata-e-Jacinta-IV	Anaue dòna Lupe a deishar-li anar ua auta escometuda: “Bon torrom t’a tocat, plan pèga.
WEB-Fortunata-e-Jacinta-IV	Per non saber, que non sabes ne tansevolh perder-te”.
WEB-Fortunata-e-Jacinta-IV	Mès se tenguec e s’avalèc era sua ira, en tot desvolopar-la dempús en agitat solilòqui: “Que non n’è vist ua auta atau.
WEB-Fortunata-e-Jacinta-IV	Non a vergonha e tanpòc èsme.
WEB-Fortunata-e-Jacinta-IV	Be n’ei de canalha e ath còp bèstia!
WEB-Fortunata-e-Jacinta-IV	S’auesse un Lunfèrn entàs pècs, aquiu series tu de cap”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Maximiliano tornaue de man en man ena vida regulara, sense qu’aquerò volgue díder que se l’anèsse deth cap aquera idia.
WEB-Fortunata-e-Jacinta-IV	Que s’auie transformat, e dera madeisha manèra qu’enes crisis epatiques i a vessament de bila, en aquera crisi mentau semblaue auer-se realizat un vessament de sentiments.
WEB-Fortunata-e-Jacinta-IV	Non sonque ère ja pacific, senon plan trende, e es sues afeccions s’auien subtilizat, coma eth licor que passe per alambic.
WEB-Fortunata-e-Jacinta-IV	Es formules d’afeccion que damb era sua tia e era sua hemna tenguie èren extremadament doces e enquia pegoses; se’n hège quan costaue bèra moléstia, e arregraïe fòrça es suenhs que li balhauen, e les refusaue se podie.
WEB-Fortunata-e-Jacinta-IV	Començaue en eth ua cèrta tendéncia a impausar-se privacions e patiments, e era mortificacion, qu’abans lo revoutaue, encara que siguesse mendre, ara l’agradaue.
WEB-Fortunata-e-Jacinta-IV	S’ena convèrsa o en aqueres polemiques qu’auie damb era sua familha ara ora de dinar, se l’escapaue ua paraula mès nauta que ua auta, dempús sentie racacòrs d’auer-la prononciat, e se non la retiraue, demanant perdon per era, ère pr’amor qu’era timiditat li botaue un fren.
WEB-Fortunata-e-Jacinta-IV	Un dia li calec díder a Papitos, pr’amor que non l’auie netejat es bòtes: “Vai damb era gojateta aguesta…
WEB-Fortunata-e-Jacinta-IV	Ja veiràs tu!”.
WEB-Fortunata-e-Jacinta-IV	E en gésser dera casa sentec tau pena d’auer-se exprimit damb mesprètz e afogadura, que li mancaue pòc entà vessar ua lèrma.
WEB-Fortunata-e-Jacinta-IV	Qu’ei parièr que siguen es bòtes damb o sense ciratge.
WEB-Fortunata-e-Jacinta-IV	Çò que li cau auer lustre ei era amna, non eth caucèr.
WEB-Fortunata-e-Jacinta-IV	Semble mentida qu’es umans autregéssem tau valor as menudalhes.
WEB-Fortunata-e-Jacinta-IV	Que siguí injust damb era prauba gojateta!
WEB-Fortunata-e-Jacinta-IV	Innocenta e angelicau creatura!
WEB-Fortunata-e-Jacinta-IV	Que sò un animau…
WEB-Fortunata-e-Jacinta-IV	Mès, qui ei eth tipe que d’esteles entà baish comprene e practique era justícia!
WEB-Fortunata-e-Jacinta-IV	Aqueth que se tie per just hè setanta dus asenades cada dia.
WEB-Fortunata-e-Jacinta-IV	Treigui era verga?, li didec Ballester damb aquera duretat qu’ère, sivans eth, eth tractament mès eficaç.
WEB-Fortunata-e-Jacinta-IV	Pr’amor qu’aué me semble que viem molt evangelistes.
WEB-Fortunata-e-Jacinta-IV	Compde.
WEB-Fortunata-e-Jacinta-IV	Que ja sabetz se com vau.
WEB-Fortunata-e-Jacinta-IV	Pataquejatz-me, que m’ei parièr, li responec Maxi, deishant eth chapèu ena pèrga.
WEB-Fortunata-e-Jacinta-IV	M’ac meriti, coma s’ac merite quinsevolh persona que s’anuge perque non l’an netejat es bòtes.
WEB-Fortunata-e-Jacinta-IV	Quina umanitat tan pèga!
WEB-Fortunata-e-Jacinta-IV	Amic Segismundo, be n’ei de polida era mòrt!
WEB-Fortunata-e-Jacinta-IV	Se me tornatz a díder qu’ei polida era mòrt, repliquèc er aute cuelhent era verga e quilhant-la comicament, vos aumplisqui eth còs de còps.
WEB-Fortunata-e-Jacinta-IV	Díder qu’ei polida aguesta tarasca, pèc, mès lèja qu’eth non minjar!
WEB-Fortunata-e-Jacinta-IV	Guardatz-la aquiu, guardatz-la aquiu damb aguesta cara que me hè hàstic… guardatz-la, e coma digatz qu’ei beròia, vos hèsqui povàs.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Senhalaue a un emblèma pintat en tet dera farmacia, qu’en eth i auie, decoratiuament combinadi, era sèrp d’Esculapio, eth relòtge de sable deth Temps, un alambic, un veire de laboratòri, eth bust de Hipocrates e ua esqueleta.
WEB-Fortunata-e-Jacinta-IV	Ballester amiaue aqueth dia simbosses naues, estreaue vestit de lan des mès barats, e auie anat ena perruqueria, a on dempús de talhar-li era cabeladura, l’ac auien cargolhat damb estialhetes.
WEB-Fortunata-e-Jacinta-IV	Donques deman encara n’estarè mès.
WEB-Fortunata-e-Jacinta-IV	Deman se maride era mia fraieta damb Federico Ruiz, un gojat fòrça intelligent.
WEB-Fortunata-e-Jacinta-IV	Lo coneishetz?
WEB-Fortunata-e-Jacinta-IV	Es jornaus, que parlen de contunh d’eth, meten tostemp dauant deth sòn nòm bèra expression graciosa.
WEB-Fortunata-e-Jacinta-IV	Ara lo criden er illustre pensaire.
WEB-Fortunata-e-Jacinta-IV	Vertat que non vos criden a vos atau, a maugrat de çò de molt que pensatz?
WEB-Fortunata-e-Jacinta-IV	Donques qu’ei que vos non pensatz damb sen e eth òc.
WEB-Fortunata-e-Jacinta-IV	Pera net èren ena farmacia, ath delà de Ballester, es dus practicants Padilla e Rubin.
WEB-Fortunata-e-Jacinta-IV	Coma que vedessen en trepader deth dauant ath celèbre critic, Segismundo se vedec escometut pera ira comica que li produsie aqueth personatge de tan indobtabla importància ena republica des letres.
WEB-Fortunata-e-Jacinta-IV	Guardatz: qu’ei aqueth drameta morau, qu’en eth se recomane eth matrimòni e es boni costums; coma qu’aquiu se passe que toti es fadrins èm uns brigands; e quan un joen vie en casa tard e se despen quauque duro en hèstes, me lo criden monstre e sa pair lo mauditz…
WEB-Fortunata-e-Jacinta-IV	Que i a ua scèna que toti cuelhen ua malagana, donques que ges un, fòrçá dolent, que resulte qu’ei un òme dedicat ara sciéncia, eth quau ditz damb era màger frescor qu’eth non cre en Diu ne encara que lo fusilhen.
WEB-Fortunata-e-Jacinta-IV	Totau, que quan la vedí representar, me pensè que m’avalaua toti es vomitius que i a ena mia farmacia.
WEB-Fortunata-e-Jacinta-IV	Era moralitat dera òbra ei que sense religion non i a felicitat, e plan per aquerò la bote pes bromes aguest ángel de Diu, qu’ei er alcaloide der esnobisme”.
WEB-Fortunata-e-Jacinta-IV	Barrèc era net e Ponce s’apressèc entà comunicar-se damb era sua estimada.
WEB-Fortunata-e-Jacinta-IV	Deth balcon baishaue ua còrda, qu’ada era eth joen estacaue un papèr.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Tau qu’anèt, madeish qu’anet.
WEB-Fortunata-e-Jacinta-IV	Damb nerviosa rapiditat venguec ena reirebotiga e treiguec deth calaish un objècte dera mida d’ua gema, blanca e damb ua aparença sucrosa.
WEB-Fortunata-e-Jacinta-IV	Padilla s’estarnaue d’arrir.
WEB-Fortunata-e-Jacinta-IV	Tu, Padilla, que lo coneishes, hès veir que te lo trapes per edart, li parles de literatura dramatica, l’entreties ua estona hènt-lo guardar entà aquiu; e mentretant, jo, damb fòrça dissimulacion, m’esguitli sarrat ara paret, en moment que baishe era còrda damb era lecaria.
WEB-Fortunata-e-Jacinta-IV	Agarri era gema, sabes?…
WEB-Fortunata-e-Jacinta-IV	Qu’ac hi anet.
WEB-Fortunata-e-Jacinta-IV	Ei estricnina ara dòsi que se bote tàs gossets, ben neutralizat eth sabor damb blanheu, e caperada de sucre.
WEB-Fortunata-e-Jacinta-IV	Padilla s’estarnaue d’arrir.
WEB-Fortunata-e-Jacinta-IV	E Maxi s’ac cuelhie de badinada.
WEB-Fortunata-e-Jacinta-IV	Non, gojat, s’ei que jo voi que crèbe…
WEB-Fortunata-e-Jacinta-IV	Anarè tara preson… me pèrdi.
WEB-Fortunata-e-Jacinta-IV	E qué?
WEB-Fortunata-e-Jacinta-IV	Que non l’ac perdoni…
WEB-Fortunata-e-Jacinta-IV	Otratjar as òmes de sciéncia e as fadrins!
WEB-Fortunata-e-Jacinta-IV	Hènt-se a vier era sua badinada enquiath finau, Ballester porfiaue qu’era gema ere verinosa; mès coma qu’er aute refusaue era sua complicitat en aqueth omicidi, cedic er exaltat potecari, dident qu’era piloteta ère de sucre damb òli de croton, qu’ei eth derivatiu drastic per excelléncia.
WEB-Fortunata-e-Jacinta-IV	Maxi, que l’auie ajudat a hèr-lo, arrie.
WEB-Fortunata-e-Jacinta-IV	Mès coma en aguestes rasons se passèc fòrça temps, quan Ballester volec mèter en practica era badinada, ja auie baishat eth hiu damb ua gema de cocò e eth critic ja se la minjaue.
WEB-Fortunata-e-Jacinta-IV	Er aute se consolèc pensant que pòirie consumar era sua tragica resvenja ua auta net.
WEB-Fortunata-e-Jacinta-IV	Coma me cridi Segismundo, que se l’a d’avalar, e alavetz diderè coma eth mèn omonim: Per Diu que podec èster!”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	X.- Aquera net, quan Maxi pugèc a dinar, trapèc ara sua hemna un shinhau malauta.
WEB-Fortunata-e-Jacinta-IV	Li hège mau eth cap e auie nausèes.
WEB-Fortunata-e-Jacinta-IV	Dòna Lupe, qu’ère en tot observar-la tostemp, vedie en sòn mau ua desencusa entà amagar-li ara familha es penes que la consumien.”Çò qu’as, pensaue, ei er in de tornar entath reclam.
WEB-Fortunata-e-Jacinta-IV	Qu’ès en tot lutar damb tu madeisha.
WEB-Fortunata-e-Jacinta-IV	I vòs anar e non te decidisses”.
WEB-Fortunata-e-Jacinta-IV	Bèra causa atau deuie èster, pr’amor que Fortunata se calèc ena sua cramba, en tot resistir-se a préner aliments.
WEB-Fortunata-e-Jacinta-IV	Maximiliano non l’ahiscaue entà que mengèsse, donques qu’aquera actitud dera sua hemna eth la cuelhie coma ua volontat de privacions, entà entamenar er anequeliment, o eth desir dera mòrt e dera liberacion.
WEB-Fortunata-e-Jacinta-IV	Dòna Lupe, cansada de lutar damb tan pòc de sen per part d’un costat e der aute, se retirèc, en tot deishar-les solets e dident: “Hètz çò que volgatz.
WEB-Fortunata-e-Jacinta-IV	Jo que sò renduda”.
WEB-Fortunata-e-Jacinta-IV	Mingèc soleta, e les manaue bèth plat damb Papitos, que tornaue lèu intacte.
WEB-Fortunata-e-Jacinta-IV	Dempús entrèc pendent un instant ena cramba entà preguntar-les se com se trapauen, e se n’anèc a repausar.
WEB-Fortunata-e-Jacinta-IV	Que Diu m’ac age”.
WEB-Fortunata-e-Jacinta-IV	Fortunata aurie desirat qu’eth sòn marit s’esclipsèsse e la deishèsse en patz.
WEB-Fortunata-e-Jacinta-IV	Mès que non semblaue qu’eth volesse dar-li eth gust en aquerò.
WEB-Fortunata-e-Jacinta-IV	Se presentaue aquera net pro blagaire, çò que la desengustèc fòrça, pr’amor que pòqui viatges s’auie sentut damb mens fòrces tà conversar.
WEB-Fortunata-e-Jacinta-IV	Dempús d’ajaçar-se, observec qu’eth sòn marit, seigut dauant dera taula que i auie era lum, treiguie dera sua pòcha un paquet, dempús un aute, e un aute, objèctes estropadi en papèrs e les botaue ath sòn dauant, coma un òme que se premanís a trabalhar.
WEB-Fortunata-e-Jacinta-IV	Eth leugèr bronit estrident que hè eth papèr en èster destropat, bronit que creishie damb eth silenci dera net, shordaue a Fortunata en tot tirar era sua atencion.
WEB-Fortunata-e-Jacinta-IV	Çò prumèr que hec Maxi siguec trèir d’un paquet de cèrta mida, molti autes paquets mès petits, fòrça ben plegats, es qu’ena farmacia se criden papierons, forma qu’en era se dividissen e se venen es dòsis des medecines en povàs.
WEB-Fortunata-e-Jacinta-IV	Mès dempús vedec era joena que desligaue un aute paquet de forma alongada e… ai, mon Diu!
WEB-Fortunata-e-Jacinta-IV	Lo contemplèc eth pendent ua estona per un costat e per aute, e apropaue era gema deth dit ena punta coma entà sajar de veir s’ère pro ahilada.
WEB-Fortunata-e-Jacinta-IV	Era esposa sentec sudor hered en tot eth sòn còs…
WEB-Fortunata-e-Jacinta-IV	Non se podec tier, e coma se desvelhesse a un dorment entà desliurar-lo des simuladi orrors d’ua angoniosa malajadilha, li didec: “ Maxi, hilh, se qué hès?” Eth la guardèc damb grana tranquillitat.
WEB-Fortunata-e-Jacinta-IV	Non as dromilhon?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Coma volgues.
WEB-Fortunata-e-Jacinta-IV	Non…
WEB-Fortunata-e-Jacinta-IV	Solide que te shautarà çò que te vau a díder.
WEB-Fortunata-e-Jacinta-IV	Ara veiràs, didec arrint plan coraument, coma eth qu’ei prèst a autrejar ara persona estimada un petit present.
WEB-Fortunata-e-Jacinta-IV	Aquerò, ja ac ves, qu’ei un punhau”.
WEB-Fortunata-e-Jacinta-IV	Aciu ditz: Toledo, 1873.
WEB-Fortunata-e-Jacinta-IV	Ei polit, vertat?
WEB-Fortunata-e-Jacinta-IV	Que ja hè dies que sò en tot pensar en quina ei era milhor manèra de hèr-li ara amna eth gran favor d’amiar-la entar aute barri.
WEB-Fortunata-e-Jacinta-IV	A tu qué te semble?
WEB-Fortunata-e-Jacinta-IV	Era malerosa hemna ère tant espaurida, qu’a penes podie parlar.
WEB-Fortunata-e-Jacinta-IV	Tè, que me hè fòrça pòur”.
WEB-Fortunata-e-Jacinta-IV	Pòur!, exclamèc eth, damb estonament e pena.
WEB-Fortunata-e-Jacinta-IV	Donques jo me pensaua qu’auia artenhut calar-te era mia idia e que ja era mia idia t’ère familiara.
WEB-Fortunata-e-Jacinta-IV	Pòur ara mòrt!, ei a díder, pòur ara libertat e amor ath croton!
WEB-Fortunata-e-Jacinta-IV	Ara gesses damb aquerò?
WEB-Fortunata-e-Jacinta-IV	Que çò de prumèr, t’ac è dit fòrça viatges, ei guardar ara mòrt coma era fin des patiments, coma guarden era plaja aqueri que luten contra es ondades, agarradi a ua husta.
WEB-Fortunata-e-Jacinta-IV	Non, que non me cau pòur, didec era damb desirs de padegar-lo, pr’amor que vedec que s’exaltaue.
WEB-Fortunata-e-Jacinta-IV	Mès se passe que… cèrtes causes vau mès deishar-les entà quan sigue de dia.
WEB-Fortunata-e-Jacinta-IV	Ara, que mos cau dormir.
WEB-Fortunata-e-Jacinta-IV	Dormir!…
WEB-Fortunata-e-Jacinta-IV	Vaquí ua auta pegaria.
WEB-Fortunata-e-Jacinta-IV	Dormir, e qué ne trè un de dormir?
WEB-Fortunata-e-Jacinta-IV	Donques enlordir-se, desbrembar-se’n de çò principau, qu’ei eth despegament e era evasion.
WEB-Fortunata-e-Jacinta-IV	Estimada, o ès damb jo o ès contra jo; decidis- te lèu.
WEB-Fortunata-e-Jacinta-IV	Ès prèsta a cuélher era clau dera pòrta e húger damb jo?
WEB-Fortunata-e-Jacinta-IV	Donques çò de prumèr ei non auer pòur ara mòrt, qu’ei era pòrta, èster tostemp en tot guardar-la, e premanir-se entà gésser per era quan arribe era ora erosa dera liberacion.
WEB-Fortunata-e-Jacinta-IV	Fortunata s’abriguèc ben, pr’amor que l’auie vengut hered.
WEB-Fortunata-e-Jacinta-IV	Es religions dominantes enebissen eth suicidi.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Era mia lo mane.
WEB-Fortunata-e-Jacinta-IV	Qu’ei eth sacrament, ei era suprèma aliança damb era divinitat…
WEB-Fortunata-e-Jacinta-IV	Plan; donques es persones que mejançant era anullacion sociau, e cultivant era vida interiora, arriben a purificar-se, comprenen, peth sòn pròpri sentit, quan arribe eth moment de partir.
WEB-Fortunata-e-Jacinta-IV	Era liberacion non s’aurie de cridar suicidi.
WEB-Fortunata-e-Jacinta-IV	Era milhor expression qu’ei aguesta: aucir ara bèstia carcerèra.
WEB-Fortunata-e-Jacinta-IV	Qu’arribe eth moment qu’era amna non pòt tier ja era esclavitud, e li cau deishar-se anar.
WEB-Fortunata-e-Jacinta-IV	Com?
WEB-Fortunata-e-Jacinta-IV	Guarda”.
WEB-Fortunata-e-Jacinta-IV	Lupe.
WEB-Fortunata-e-Jacinta-IV	Mos cau saber qu’era bèstia se defen, per mès esbauçada que sigue.
WEB-Fortunata-e-Jacinta-IV	Era carn qu’ei carn, e tant qu’age vida hè era gràcia de hèr mau.
WEB-Fortunata-e-Jacinta-IV	Plan per aquerò cau qu’era liberacion sigue damb eth mendre dolor possible, pr’amor qu’enquia e tot era amna, damb tota era sua fortalesa, s’espaurís, sent pietat dera bèstia carcerèra e prègue per era.
WEB-Fortunata-e-Jacinta-IV	Guarda ben, s’era arma blanca non te shaute, m’ac dides damb sinceritat.
WEB-Fortunata-e-Jacinta-IV	T’estimes mès ua arma de huec?
WEB-Fortunata-e-Jacinta-IV	Que pòden mancar es trets, e alavetz era amna se despaciente; a viatges se passe qu’era bala non cuelh era direccion avienta e se demore era bèstia a miei aucir damb miei còs mòrt e er aute miei viu.
WEB-Fortunata-e-Jacinta-IV	Comencèc a mostrar aqueri papierons tan ben hèts e ben plegadi, que sus eri auie escrit damb ua letra plan clara eth nòm de cada dròga.
WEB-Fortunata-e-Jacinta-IV	Les guardaue Fortunata damb gran terror, e se tapaue eth nas e era boca, temerosa de qué, respirant taus ingredients, podesse empodoar-se.
WEB-Fortunata-e-Jacinta-IV	Aguesta substància que ves aciu, blanca e en cristalets, qu’ei era estricnina…
WEB-Fortunata-e-Jacinta-IV	Mòrt segura e tetanica, e que produsís moltes angónies, per çò que non te la recomani.
WEB-Fortunata-e-Jacinta-IV	Era atropina qu’ei aguesta, e aguesta auta era cicutina.
WEB-Fortunata-e-Jacinta-IV	Ves?, povàs blanc.
WEB-Fortunata-e-Jacinta-IV	Era cicutina qu’a un auantatge, qu’ei que damb era se liberèc Socrates, çò que la hè mès venerabla.
WEB-Fortunata-e-Jacinta-IV	Ambdús son podoms viraus, ei a díder, que se demore un adormit e s’acabe en sòmis.
WEB-Fortunata-e-Jacinta-IV	Mès jo me demani: enes tenèbres deth sòmi, non produsiràn es arpatejades dera bèstia orribles martiris?
WEB-Fortunata-e-Jacinta-IV	Qué te semble a tu?
WEB-Fortunata-e-Jacinta-IV	Alistaram era digitalina, qu’aucís per asfixia?
WEB-Fortunata-e-Jacinta-IV	O mos fixaram enes mercuriaus?
WEB-Fortunata-e-Jacinta-IV	Aciu que les as: eth iodur de Mercuri, ròi; eth cianur de Mercuri, blanc.
WEB-Fortunata-e-Jacinta-IV	Tanben è un preparat de fosfòr, qu’aucís per empodoament dera sang.
WEB-Fortunata-e-Jacinta-IV	Mès çò de mès bon qu’ei aciu, guarda-lo; eth vertadèr uelh de potecari, era benediccion de Diu.
WEB-Fortunata-e-Jacinta-IV	Aquerò plan qu’aucís, e lèu.
WEB-Fortunata-e-Jacinta-IV	Vès aguest povàs gris?
WEB-Fortunata-e-Jacinta-IV	Qu’ei era gelsemina, era meravilha dera intoxicacion.
WEB-Fortunata-e-Jacinta-IV	Era bèstia s’estrementís sonque de veder-la; donques que se’n sap qu’aquerò non son badinades.
WEB-Fortunata-e-Jacinta-IV	Mòrt instantanèa”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’ei pro, qu’ei pro, didec Fortunata, que ja non podie resistir mès.
WEB-Fortunata-e-Jacinta-IV	Se non te sauves tot aquerò, me lhèui e me’n vau.
WEB-Fortunata-e-Jacinta-IV	Eth la guardèc damb ròstre que reflectie ua pena sinistra e un estonament pietós.
WEB-Fortunata-e-Jacinta-IV	Aguesta guardada l’aumentèc en era era pòur, e comprenent que li calie dissimulà’c, amorassant-li era mania entà evitar quinsevolh asenada, li didec:
WEB-Fortunata-e-Jacinta-IV	Plan, era bèstia que la cau aucir.
WEB-Fortunata-e-Jacinta-IV	Mès se vòs que jo t’estima a d’èster damb era condicion de qué non me pòrtes aciu podoms”…
WEB-Fortunata-e-Jacinta-IV	A!, plan que òc…
WEB-Fortunata-e-Jacinta-IV	Se preferisses es armes de huec…
WEB-Fortunata-e-Jacinta-IV	Mès en aguest cas un li cau assajar.
WEB-Fortunata-e-Jacinta-IV	Que cau que morisques prumèr tu e dempús jo…
WEB-Fortunata-e-Jacinta-IV	E se me manque era balestada e me demori viu e vie gent e m’agarren…?
WEB-Fortunata-e-Jacinta-IV	Non, hilh, non, cadun cuelh era sua pistòla, e afuste un contra er aute coma enes düèls…
WEB-Fortunata-e-Jacinta-IV	Se da eth senhau e pum!, ja veiràs se com queden es dues bèsties.
WEB-Fortunata-e-Jacinta-IV	Maximiliano meditaue.
WEB-Fortunata-e-Jacinta-IV	Òc, gojat, te digui que òc.
WEB-Fortunata-e-Jacinta-IV	Hètz-me eth favor de cuélher toti aguesti povassi e lançar-les pera hièstra en pati.
WEB-Fortunata-e-Jacinta-IV	Non, que serà milhor que les estropes en un paquet e me les balhes; ja les sauvarè jo.
WEB-Fortunata-e-Jacinta-IV	Te prometi sauvar- les.
WEB-Fortunata-e-Jacinta-IV	Mès, non te fides de jo?…
WEB-Fortunata-e-Jacinta-IV	Gràcies, òme.
WEB-Fortunata-e-Jacinta-IV	De vertat que se maufidaue, pr’amor que quan era estenec es sues mans entà cuélher es papierons, venguec eth a defener-les coma se defen ua proprietat sagrada.
WEB-Fortunata-e-Jacinta-IV	Te prometi que non les vau a tocar.
WEB-Fortunata-e-Jacinta-IV	M’ac jures?
WEB-Fortunata-e-Jacinta-IV	Mès, te cau ajaçar…
WEB-Fortunata-e-Jacinta-IV	T’ac juri… que semble que t’aja enganhat bèth còp.
WEB-Fortunata-e-Jacinta-IV	Qu’ei que non è dromilhon, gràcies a Diu.
WEB-Fortunata-e-Jacinta-IV	Quan dormisqui un shinhau, sónii que sò òme, ei a díder, qu’era bèstia m’agarre, me pataquege e hè de jo tot çò que vò…
WEB-Fortunata-e-Jacinta-IV	Infame carcerèr!
WEB-Fortunata-e-Jacinta-IV	Espaurida, Fortunata se lancèc entàs decisions qu’exigissen es casi grèus.
WEB-Fortunata-e-Jacinta-IV	Se lancèc deth lhet tau qu’ère, e lèu ara fòrça, barrejant es amorasses damb era autoritat, coma se hè damb es mainatges, lo hec ajaçar.
WEB-Fortunata-e-Jacinta-IV	Li treiguec era ròba, lo cuelhec en braça, e dempús de plaçar-lo en lhet, s’abracèc ada eth en tot tier-lo e bailinar-lo enquia que se dormisse.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Era dormic plan pòc.
WEB-Fortunata-e-Jacinta-IV	En hèr-se dia, e veder-lo en prigonda letargia, se lheuèc cautosament e cuelhec eth punhau e es papierons.
WEB-Fortunata-e-Jacinta-IV	Amagat eth prumèr, uedèc en redon tot eth contengut des dusaus en un jornau, en tot metè’c tot ben estropat en ua saca pr’amor de portar-la’c a Ballester.
WEB-Fortunata-e-Jacinta-IV	Damb era ajuda de dòna Lupe, que s’espaurie en enténer condar eth pas dera net anteriora, botèren en cada papieron ua quantitat proporcionada de sau o sucre moluts, e ben plegadets coma èren, les tornèren a botar ena tauleta de net.
WEB-Fortunata-e-Jacinta-IV	Çò prumer qu’eth hec dempús de desvelhar-se siguec veir se l’auien trèt eth sòn tresaur, e coma vedesse que non i auie eth punhau, li didec era sua hemna: “Eth punhau me l’è sauvat jo… qu’ei plan polit…
WEB-Fortunata-e-Jacinta-IV	Non te’n hèsques, que non lo vau a pèrder.
WEB-Fortunata-e-Jacinta-IV	Te’n fides o non de jo?
WEB-Fortunata-e-Jacinta-IV	Per çò que hè as povassi, tie compde tu de sauvar-les, e s’arribe eth cas, gojat, non serè jo qui les refuse, donques, plan ben guardat, entà çò que servís aguesta vida…
WEB-Fortunata-e-Jacinta-IV	Que vam ben; tostemp patint, tostemp patint!
WEB-Fortunata-e-Jacinta-IV	Demora que demoraràs, e cada dia ua decepcion…
WEB-Fortunata-e-Jacinta-IV	T’asseguri que víuer ei ua badinada pesada”.
WEB-Fortunata-e-Jacinta-IV	Atau te voi.
WEB-Fortunata-e-Jacinta-IV	Tu qu’as patit, tu qu’as pecat… per tant qu’ès mia.
WEB-Fortunata-e-Jacinta-IV	E coma en aqueth moment entraue era sua tia en tot hèr-li a vier eth chicolate, se n’anèc entada era, en calçotets, damb er in d’abraçar-la, dident-li:
WEB-Fortunata-e-Jacinta-IV	Tanben vos auetz patit, tanben vos auetz pecat, estimada tia.
WEB-Fortunata-e-Jacinta-IV	Pecar jo…!
WEB-Fortunata-e-Jacinta-IV	E ètz vos dera mia classa.
WEB-Fortunata-e-Jacinta-IV	Que me lo vau a préner, me lo vau a préner.
WEB-Fortunata-e-Jacinta-IV	Qu’ac dides ben; ua causa ei encamardar-se dera mòrt, e ua auta complir es nòstes obligacions mentre non arribe eth moment, didec dòna Lupe damb normalitat.
WEB-Fortunata-e-Jacinta-IV	De jo te posqui díder que ne sò harta dera vida, fòrça harta, e se non è cuelhut ja ua decision ei pr’amor qu’ua a tantes causes a hèr, que non è temps entà pensar çò que me conven.
WEB-Fortunata-e-Jacinta-IV	Mès que ja ac apraiaram, hilh, e jo sò prèsta a dar-li eth còp de morro ara bèstia quan mens era s’ac demore.
WEB-Fortunata-e-Jacinta-IV	Que ja non la posqui tier.
WEB-Fortunata-e-Jacinta-IV	Tia e esposa, dissimulant era sua tristesa, lo contemplauen tant que se prenie eth chicolate, admirades de qué lo prenesse damb talents.
WEB-Fortunata-e-Jacinta-IV	Es talents que les auie era bèstia, non eth.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	XI.- Tath torn des dètz gessec Fortunata entà hèr-li a vier a Ballester eth paquet de substàncies verinoses.
WEB-Fortunata-e-Jacinta-IV	Vai eth compde que n’auetz d’eth!
WEB-Fortunata-e-Jacinta-IV	Ballester examinaue es terribles drògues…
WEB-Fortunata-e-Jacinta-IV	Dempús se botèc plan seriós: “Aguest pèc de Padillita que n’a eth tòrt.
WEB-Fortunata-e-Jacinta-IV	Sabi pas se com l’a permetut calar-se en aquerò.
WEB-Fortunata-e-Jacinta-IV	Plan que òc, li harè aué ua bona repassada.
WEB-Fortunata-e-Jacinta-IV	Çò de milhor serà que non trabalhe mès aciu; bèth dia mos pòt méter en un conflicte…
WEB-Fortunata-e-Jacinta-IV	En aufrir-li era cagira, Ballester sajaue de hèr a veir es sues bòtes naues, ludentes; e de qué Fortunata admirèsse era sua levita e era sua cabeladura cargolhada a huec, que deishaue anar ua fòrta flaira a eliotròp.
WEB-Fortunata-e-Jacinta-IV	De tot se n’encuedèc era, en tot mostrà’c damb un arridolet picaresc.
WEB-Fortunata-e-Jacinta-IV	Avedada a veder- me hèt un cavaire…
WEB-Fortunata-e-Jacinta-IV	Donques sabetz-vo’n: aué se maride era mia fraia damb aguest que criden eth distiguit pensaire, Federico Ruiz.
WEB-Fortunata-e-Jacinta-IV	Vau ara nòça, e aguesta net vos portarè es pastissons”.
WEB-Fortunata-e-Jacinta-IV	Fortunata tornèc ara sua: “Mos cau cuélher ua determinacion.
WEB-Fortunata-e-Jacinta-IV	Es medecines que vos l’autrejatz, non li hèn cap efècte.
WEB-Fortunata-e-Jacinta-IV	Aué qu’auem parlat era mia tia e jo.
WEB-Fortunata-e-Jacinta-IV	Abans d’amiar-lo en un psiquiatric, mos calerie sajar bèth aute medicament.
WEB-Fortunata-e-Jacinta-IV	Qu’ei que non vos deciditz a balhar-li aquerò que didíetz?…
WEB-Fortunata-e-Jacinta-IV	A!, eth hatchiss… ac vam a premanir.
WEB-Fortunata-e-Jacinta-IV	Vos que manatz en aguesta casa… qu’ètz era amna, e me manatz a jo, e se me manatz hèr ua cataplasma hèta damb miques deth mèn còr, en un virament de uelhs vo’la hèsqui.
WEB-Fortunata-e-Jacinta-IV	Ja ètz de badinada?
WEB-Fortunata-e-Jacinta-IV	E ara me tòque a jo demanar-vos un favor…
WEB-Fortunata-e-Jacinta-IV	Didetz-me.
WEB-Fortunata-e-Jacinta-IV	Aguesta net vos pòrti es pastissons dera nòça.
WEB-Fortunata-e-Jacinta-IV	Li mani ath dusau estatge ua part, era auta la dèishi aciu entàs amics que venguen.
WEB-Fortunata-e-Jacinta-IV	Anaratz vos naut, ena casa de dòna Casta o vierà era aciu?
WEB-Fortunata-e-Jacinta-IV	Qu’anaram naut…
WEB-Fortunata-e-Jacinta-IV	Se passejam dilhèu entraram aciu.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Plan, donc; aguesta net a de vier eth mèn amic eth critic.
WEB-Fortunata-e-Jacinta-IV	Padilla lo convidarà a entrar e l’aufrirà pastissons.
WEB-Fortunata-e-Jacinta-IV	Voi que se’n menge un qu’è aciu premanit entada eth…
WEB-Fortunata-e-Jacinta-IV	Non sabetz se guaire l’è en òdi.
WEB-Fortunata-e-Jacinta-IV	Arren, non vos espaurigatz… que non ei qu’un derivatiu…
WEB-Fortunata-e-Jacinta-IV	Non sigatz tan bèstia.
WEB-Fortunata-e-Jacinta-IV	Qu’ei un gojat plan brave!
WEB-Fortunata-e-Jacinta-IV	Que mantie a sa mair!
WEB-Fortunata-e-Jacinta-IV	Donques qu’estarà ben.
WEB-Fortunata-e-Jacinta-IV	Damb es articles?
WEB-Fortunata-e-Jacinta-IV	L’autregen dus duros per cadun.
WEB-Fortunata-e-Jacinta-IV	Ja vedetz.
WEB-Fortunata-e-Jacinta-IV	Bon gojat, bon gojat…
WEB-Fortunata-e-Jacinta-IV	Mès, en fin, encara que mantengue a sa mair e ara sua mairia e a tota era sua familha, e sigue un gojat excellent, jo li voi hèr aguesta badinada innocenta.
WEB-Fortunata-e-Jacinta-IV	Me haratz eth favor que vos demani?
WEB-Fortunata-e-Jacinta-IV	Quin?
WEB-Fortunata-e-Jacinta-IV	Que non vos demani que me balhetz un punet pr’amor que se vos demanèssa aguest tròç de glòria, vos non me la balharíetz, e se me lo balhéssetz, de seguit m’aurien de botar enes mans der amic Ezquerdo…
WEB-Fortunata-e-Jacinta-IV	Atau, donc, es mies aspiracions se concreten aué, estimada amiga, en que vos, s’ètz aciu quan entre aguest mainatge illustrat, l’aufrigatz era gema que jo l’è premanida.
WEB-Fortunata-e-Jacinta-IV	Se l’ac balhatz vos, non sospecharà…
WEB-Fortunata-e-Jacinta-IV	Ath delà, vos li dideretz a dòna Casta o a Aurora que lo conviden a pujar entà qu’entene tocar era peça…
WEB-Fortunata-e-Jacinta-IV	De cap manèra… jo que non me boti en aguestes intrigues.
WEB-Fortunata-e-Jacinta-IV	Que sò dera sua part.
WEB-Fortunata-e-Jacinta-IV	Be n’ètz de dolent!
WEB-Fortunata-e-Jacinta-IV	Mès dolenta ètz vos…
WEB-Fortunata-e-Jacinta-IV	A jo notícies?…
WEB-Fortunata-e-Jacinta-IV	E tan bona que serà milhor entà vos qu’es pastissons que vos manarè aguesta net…
WEB-Fortunata-e-Jacinta-IV	Ai!, me padegue ua causa, amiga mia; e ei que, se damb jo ètz vos ingrata, n’ètz tanben damb d’auti.
WEB-Fortunata-e-Jacinta-IV	Mau de molti…!
WEB-Fortunata-e-Jacinta-IV	Se qué didetz?
WEB-Fortunata-e-Jacinta-IV	Donques que pro que vos passegen a vos eth carrèr… e era mainada sense campar per nunlòc.
WEB-Fortunata-e-Jacinta-IV	Eth mainatge se trincaue eth còth guardant pes balcons, e vos tormentant-lo damb era vòsta abséncia.
WEB-Fortunata-e-Jacinta-IV	Praube senhor!…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Non vos hescatz era pèga…
WEB-Fortunata-e-Jacinta-IV	Donques ager pera tarde, quan se n’anèc, amiaue ua cara de mala encolia!…
WEB-Fortunata-e-Jacinta-IV	Demorança coma aquesta que non s’a vist jamès.
WEB-Fortunata-e-Jacinta-IV	Jo lo guardaua e me didia:” pro que t’ac merites… tè-te, cogotada…
WEB-Fortunata-e-Jacinta-IV	Que toti èm parièrs” Voletz que vos balha un conselh?
WEB-Fortunata-e-Jacinta-IV	Donques tractatz-lo a bagueta.
WEB-Fortunata-e-Jacinta-IV	Qu’alende, que passege, que li cuelhe era mesura ath carrèr.
WEB-Fortunata-e-Jacinta-IV	Tot eth hèu que non a d’èster solet entà jo…
WEB-Fortunata-e-Jacinta-IV	Voletz que vos autreja un aute conselh?
WEB-Fortunata-e-Jacinta-IV	Donques a vos que vos conven un còr coma aguest qu’è jo aciu sauvadet, vèrge, vèrge.
WEB-Fortunata-e-Jacinta-IV	Acceptatz-lo e deishatz-vos d’estimar a ingrats…
WEB-Fortunata-e-Jacinta-IV	Fortunata s’auie botat tan nerviosa, que non entenie es amoroses confiances deth farmaceutic.
WEB-Fortunata-e-Jacinta-IV	Vam a veir…
WEB-Fortunata-e-Jacinta-IV	Se torne aguesta tarde, qué li digui?
WEB-Fortunata-e-Jacinta-IV	Qué li digui?…
WEB-Fortunata-e-Jacinta-IV	Pr’amor qu’encara non i è parlat, e li parlarè se vos m’ac demanatz.
WEB-Fortunata-e-Jacinta-IV	Li digui que non torne mès per aciu?…
WEB-Fortunata-e-Jacinta-IV	Ai, quina hemna!
WEB-Fortunata-e-Jacinta-IV	Aquiu que va coma ua exalacion.
WEB-Fortunata-e-Jacinta-IV	Qu’ei lhòca, tan lhòca coma eth sòn marit…
WEB-Fortunata-e-Jacinta-IV	Tot per non encamardar-se d’un òme digne, coma per exemple… un servidor.
WEB-Fortunata-e-Jacinta-IV	A!, Segismundo, paciéncia.
WEB-Fortunata-e-Jacinta-IV	Imita as pescadors de lata; demora, demora, que fin finau picarà.
WEB-Fortunata-e-Jacinta-IV	Dòna Lupe, quan entrèc era sua neboda tan sufocada per auer pujat ara prèssa era escala, s’estonèc de veder-la tant alègra.
WEB-Fortunata-e-Jacinta-IV	Dilhèu aguesta gessudeta, damb era desencusa de hèr-li a vier a Ballester es povassi, serie entà veder-lo…
WEB-Fortunata-e-Jacinta-IV	Eth l’aurà dit que passaue a tau ora… e be n’està de rogida!
WEB-Fortunata-e-Jacinta-IV	Maxi seguie tranquil.
WEB-Fortunata-e-Jacinta-IV	Mèsalèu se retiraue a un convalescent qu’a un malaut.
WEB-Fortunata-e-Jacinta-IV	Ère plan aflaquit e non volie que sèir-se ath cant des veires deth balcon deth gabinet, contemplant damb ua guardada perduda as passejaires.
WEB-Fortunata-e-Jacinta-IV	Aquerò non li hège cap gràcia a Fortunata, pr’amor que…”s’er aute vò passar tanben aguesta tarde e Maxi lo ve, s’excitarà fòrça”.
WEB-Fortunata-e-Jacinta-IV	Plan per aquerò ère tan nerviosa, e a cada moment pistaue e tornaue entà laguens, sajant de qué eth sòn marit se calèsse en un aute lòc.
WEB-Fortunata-e-Jacinta-IV	Mès er aute non volec passar aquera tarde.
WEB-Fortunata-e-Jacinta-IV	Çò que hec siguec manar-li ua nòta ara sua amiga, en tot tréir- la der espurgatòri d’incertitud e tristesa qu’ère.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	D’alavetz ençà i anaue cada setmana, e era sua neboda l’ajudaue, a viatges damb sòs, a viatges damb parva qu’auie sobrat o damb quauqua pèça de ròba.
WEB-Fortunata-e-Jacinta-IV	Santa Cruz la protegie tanben, e era se servie dera sua mendicitat entà introdusir ena casa de Rubin es messatges d’amor, e ac hège d’ua forma tan ladina, qu’era sagaça dòna Lupe non sospechaue arren.
WEB-Fortunata-e-Jacinta-IV	Aquera tarde, donc, dempús d’entrar fòrça còps aquiu damb es mans uedes, botèc enes de Fortunata ua noteta.
WEB-Fortunata-e-Jacinta-IV	Ara fin, ò felicitat incredibla!…
WEB-Fortunata-e-Jacinta-IV	Quan podec, liegec era erosa hemna eth papèr, qu’en eth se la citaue a tau ora e en tau lòc entà londeman.
WEB-Fortunata-e-Jacinta-IV	Pera net anèren toti ena casa de dòna Casta, que cuelhec peth sòn compde a Maxi, en tot hèr-li mil suenhs, aufrir-li lecaries, e sajar de refrescar-li eth cervèth damb ua tranquilla dissertacion sus es aigües de Madrid, e sus es proprietats que distinguissen es dera Alcubilla, Abroñigal, e hònt dera Reina, des de Lozoya.
WEB-Fortunata-e-Jacinta-IV	Era veuda de Fenelon venguec ara ora de costum, e ara seguida pugèc eth mosso dera farmacia damb ua plata de pastissons que manaue Ballester.
WEB-Fortunata-e-Jacinta-IV	Non s’estèren guaire a presentar-se eth senhor e era senhora deth tresau dreta.
WEB-Fortunata-e-Jacinta-IV	Eth, per ua d’aguestes ironies tan comunes ena vida, qu’ère er òme mès grèu, sec e desagradiu deth mon, lheuador de mestièr, e se cridaue D. Francisco de Quevedo (frair deth prèire castrense, Quevedo, que coneishérem ena reünion deth cafè, amassa damb eth Pater e Pedernero).
WEB-Fortunata-e-Jacinta-IV	Era sua hemna competie en elegància damb un flotador d’aqueri que son ancoradi en mar entà amarrar en eri es vaishèths.
WEB-Fortunata-e-Jacinta-IV	Eth sòn pas qu’ère de mau hèr, lent e pesant, e quan se seiguie non i auie manèra de poder-se lheuar sense ajuda.
WEB-Fortunata-e-Jacinta-IV	Era sua cara redona semblaue un fanau d’ajuntament o Casa de Socorro, pr’amor qu’ère ròia e semblaue auer ua lum peth laguens; de tau manèra ludie.
WEB-Fortunata-e-Jacinta-IV	Donques ad aguesta monstruositat la cridaue Ballester dòna Desdémona, per çò d’èster o auer estat Quevedo fòrça gelós, e damb aguest fausnòm la cridarè jo, encara qu’eth sòn vertadèr nòm ère dòna Petra.
WEB-Fortunata-e-Jacinta-IV	Que non auie hilhs aguest matrimòni, e mentre don Francisco se passaue era vida treiguent ara lum es hilhs der òme, era sua esposa treiguie e elevaue audèths, qu’entad aquerò auie plan bona man.
WEB-Fortunata-e-Jacinta-IV	Era casa ère plia de gabiòles, e en eres se reprodusien diuèrses familhes e espècies d’audèths cantaires.
WEB-Fortunata-e-Jacinta-IV	E entar arràs de constrasti, ère era senhora deth lheuador ua hemna plan badinaira, que condaue es causes damb fòrça gràcia.
WEB-Fortunata-e-Jacinta-IV	Peth contrari, D. Francisco de Quevedo non auie mès remoquet qu’eth que poirie auer un caiman.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aurora e Fortunata, dempús de complir ua estona damb era visita, en tot arrir-li es gràcies a dòna Desdémona, gesseren en balcon.
WEB-Fortunata-e-Jacinta-IV	Era veuda l’auie de condar ara sua amiga causes fòrça importantes, e comencèc de seguit eth secret: “Ne sò solide fòrça.
WEB-Fortunata-e-Jacinta-IV	Qu’ei cèrt.
WEB-Fortunata-e-Jacinta-IV	Sabes qu’eth cosin Moreno non ges dera botiga?
WEB-Fortunata-e-Jacinta-IV	I va aquiu pes maitins e non dèishe de uelh eth portau des Santa Cruz, en tot èster ara demora de s’entren o gessen.
WEB-Fortunata-e-Jacinta-IV	Eth plan pèc, be ac dissimule de mau!
WEB-Fortunata-e-Jacinta-IV	Que semble mentida que s’encamarde atau un òme dera sua edat… pr’amor que ja ei près des cinquanta; un òme malaut… pr’amor qu’es mètges pòden díder çò que volguen, mès bèth dia hè eth crac… e quines pròves mès d’eth sòn enlordiment qu’estar-se aciu…
WEB-Fortunata-e-Jacinta-IV	Per qué non se’n va tar estrangèr coma en d’auti ans?
WEB-Fortunata-e-Jacinta-IV	Qu’ei un bon audèth.
WEB-Fortunata-e-Jacinta-IV	Ja ves; un òme, per exemple, que poirie auer hèt erosa a quinsevolh gojata aunèsta se ve ara sense amor, sense familha pròpria, solet, trist…
WEB-Fortunata-e-Jacinta-IV	A!, que lo coneishi pro ben: ei un dissolut, un immorau, un corromput.
WEB-Fortunata-e-Jacinta-IV	Non l’agraden senon es maridades.
WEB-Fortunata-e-Jacinta-IV	Mès tu?…
WEB-Fortunata-e-Jacinta-IV	Demora, t’ac vau a condar, didec Aurora damb cautèla, en tot assegurar-se de qué cap nassejaire se desseparaue dera reünion entà èster ara demora d’eres.
WEB-Fortunata-e-Jacinta-IV	Donques aguest cosin Moreno, encara que parent luenhant, e mès luenhant encara per çò d’èster ric e nosates praubes, mos tenguie bèra visita de quan en quan… que deu hèr d’aquerò tretze o catorze ans.
WEB-Fortunata-e-Jacinta-IV	Mama lo consideraue fòrça, e quan venguie en casa lo recebie pòc mens que jos pali.
WEB-Fortunata-e-Jacinta-IV	Qu’auec mama bèth temps, era illusion, quina pegaria!, de maridar-me damb eth.
WEB-Fortunata-e-Jacinta-IV	Jo auia dètz-e ueit ans, eth trenta e escag.
WEB-Fortunata-e-Jacinta-IV	Te n’encuedes?
WEB-Fortunata-e-Jacinta-IV	Fortunata la seguie damb tota era sua amna.
WEB-Fortunata-e-Jacinta-IV	Donques a jo non me desengustaue; mès jamès me didec arren…
WEB-Fortunata-e-Jacinta-IV	Qu’auie un bon pòrt e ua mina de cavalièr coma l’an pòqui…
WEB-Fortunata-e-Jacinta-IV	Mama e papa empeguidi per aquera esperança… be n’èren d’innocents!.
WEB-Fortunata-e-Jacinta-IV	Qu’ei coma un ludèrt aguest òme.
WEB-Fortunata-e-Jacinta-IV	Maridar-se damb jo!
WEB-Fortunata-e-Jacinta-IV	Òc, en aquerò pensaue!
WEB-Fortunata-e-Jacinta-IV	A viatges, mesi e mesi sense campar per aciu.
WEB-Fortunata-e-Jacinta-IV	Jo me’n brembaua d’eth e de quan venguie en casa; coma qu’en veder-lo entrar mos demorauen toti capviradi e mos semblaue qu’entraue per aguesta pòrta era Divina Majestat…
WEB-Fortunata-e-Jacinta-IV	Donques coma te digui, deishèc de vier.
WEB-Fortunata-e-Jacinta-IV	Alavetz coneishí a Fenelon; siguec eth mèn nòvi e me demanèc.
WEB-Fortunata-e-Jacinta-IV	Mama encara auie illusions; papa ja s’auie guarit d’eres.
WEB-Fortunata-e-Jacinta-IV	Mos maridèrem…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fenelon qu’ère un ingenú; d’aguesti que jutgen a toti per eri madeishi, e que non ven eth mau encara que l’ac pengen en nas.
WEB-Fortunata-e-Jacinta-IV	Non se n’encuedaue dera persecucion e jo passant era pena nera.
WEB-Fortunata-e-Jacinta-IV	Ai, hilha, quin perilh tan gran!
WEB-Fortunata-e-Jacinta-IV	Tostemp que gessia, pam!, me lo trapaua.
WEB-Fortunata-e-Jacinta-IV	Sabi pas… semblaue que me flairaue coma es gossets que flairen era caça.
WEB-Fortunata-e-Jacinta-IV	Ua tarde que ploiguie me cuelhec lèu ara fòrça e me calèc en sòn coche.
WEB-Fortunata-e-Jacinta-IV	Que siguí a dues canes der abisme, mès non, que non queiguí.
WEB-Fortunata-e-Jacinta-IV	Jo… te diderè… me passaue ua causa estranha.
WEB-Fortunata-e-Jacinta-IV	Tremolaua tostemp que mos trapàuem… l’auia pòur, e… entre nosates, me shautaue.
WEB-Fortunata-e-Jacinta-IV	Mès, çò que jo digui, per qué non se maridèc damb jo?
WEB-Fortunata-e-Jacinta-IV	Plan.
WEB-Fortunata-e-Jacinta-IV	Jo l’auria estimat fòrça, e non l’auria fautat per arren deth mon.
WEB-Fortunata-e-Jacinta-IV	Mès aguesti òmes, be ne son de dolents!
WEB-Fortunata-e-Jacinta-IV	Plan, donc.
WEB-Fortunata-e-Jacinta-IV	M’en vau tà Burdeos damb eth mèn marit, se passen mesi e mesi, arribe er ostiu e anem a passar ua cuerta estança en Royan, un pòble de banhs de mar.
WEB-Fortunata-e-Jacinta-IV	Plan, donc, hilha, qu’èra jo ua tarde en cai, en tot veir desembarcar as passatgèrs que venguien en un vaishèth de Burdeos, quan veigui ath cosin Moreno.
WEB-Fortunata-e-Jacinta-IV	Me demorè… ai!, que non voi díder arren.
WEB-Fortunata-e-Jacinta-IV	E eth tòn marit ère damb tu?
WEB-Fortunata-e-Jacinta-IV	Non; qu’ei aquerò.
WEB-Fortunata-e-Jacinta-IV	Fenelon auie anat en París entà hèr ues crompes.
WEB-Fortunata-e-Jacinta-IV	En París ère Moreno, lo vedec… e ara amagada se n’anèc entà Royan, en saber-se’n que me traparie soleta e negligida.
WEB-Fortunata-e-Jacinta-IV	Que siguec un descuet, hilha, donques qu’aqueth còp non me podí escapar coma eth dia deth coche…
WEB-Fortunata-e-Jacinta-IV	A!, aguestes causes te les condi a tu, pr’amor que me’n sai de qué ès discrèta e non me haràs cap traïson.
WEB-Fortunata-e-Jacinta-IV	S’ac sabesse mama…!
WEB-Fortunata-e-Jacinta-IV	En fin, qu’eth plan brigand se divertic tot çò que volec, e dempús hum.
WEB-Fortunata-e-Jacinta-IV	Arribèc eth 70 e eth praubet Fenelon l’auciren aguesti infami prusians.
WEB-Fortunata-e-Jacinta-IV	Que siguec un dolor… a!, per èster valent, per entestadir-se en gésser en ua descubèrta!
WEB-Fortunata-e-Jacinta-IV	Ère un òme tan patriòta, que per sauvar ara sua estimada França, aurie dat cent vides qu’auesse…
WEB-Fortunata-e-Jacinta-IV	Mès anem entar aute, entad aguest fradin maumetut…
WEB-Fortunata-e-Jacinta-IV	Quan me quedè veuda, didí: “Donques ara, se de vertat l’agradi…” Bè!
WEB-Fortunata-e-Jacinta-IV	Me lo trapè en Madrid er an a vier, e coma s’arren.
WEB-Fortunata-e-Jacinta-IV	Te penses que me didec bèra causa d’amor?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Bon compliment mos balhe Diu.
WEB-Fortunata-e-Jacinta-IV	Hilha, heredor madeisha que non l’è vista jamès.
WEB-Fortunata-e-Jacinta-IV	T’asseguri, qu’auia talents, per exemple, de clauar- li un punhau…
WEB-Fortunata-e-Jacinta-IV	Qu’ei cèrt que m’aufric çò que jo volessa entà establir- me… mès que non volí cuélher arren d’aqueres mans.
WEB-Fortunata-e-Jacinta-IV	Monstre!
WEB-Fortunata-e-Jacinta-IV	Quan li balhèc ath cosin Pepe es sòs entara gran botiga, botèc coma condicion que m’auie de plaçar ath cap des trabalhs…
WEB-Fortunata-e-Jacinta-IV	Mès que non l’ac arregraïsqui, paraula d’aunor, non l’ac arregraïsqui…
WEB-Fortunata-e-Jacinta-IV	Ath tòn cosin non li shauten qu’es maridades.
WEB-Fortunata-e-Jacinta-IV	Be n’ei de brigand, didec Fortunata botjant eth cap, coma aqueth que compren tard aquerò qu’auie d’auer comprenut abans.
WEB-Fortunata-e-Jacinta-IV	Aguesti fadrins vagabonds e rics que son atau…
WEB-Fortunata-e-Jacinta-IV	Son viciosi, maumetudi, minhardosi; e coma que son acostumadi a hèr tot çò que vòlen, demanen que sigue meddia as dues dera tarde.
WEB-Fortunata-e-Jacinta-IV	E aciu que l’as, ja, engüejat, malaut; que non sap se qué hèr; vò eth calor dera familha e non lo trape en nunlòc.
WEB-Fortunata-e-Jacinta-IV	Pro que s’ac merite; me n’alègri.
WEB-Fortunata-e-Jacinta-IV	Qu’ac pague.
WEB-Fortunata-e-Jacinta-IV	E entà màger malastre, s’enamore ara de Jacinta.
WEB-Fortunata-e-Jacinta-IV	Çò qu’ada eth l’alugue er amor ei era resisténcia; e es qu’an fama d’aunèstes, l’entosiasmen, e aqueres qu’ath delà d’auer-ne era fama ne son, lo tòrnen lhòco.
WEB-Fortunata-e-Jacinta-IV	Damb Jacinta qu’aurà auut ua guèrra tremenda, òc, tremenda; mès, fin finau, era s’a rendut, ne sò segura.
WEB-Fortunata-e-Jacinta-IV	Jo que siguí Metz, que queiguec massa lèu; e era ei Belfort, que se defen; mès a tot darrèr què tanben…
WEB-Fortunata-e-Jacinta-IV	A!, es senhaus que son mortaus.
WEB-Fortunata-e-Jacinta-IV	Eth cosin vie ena casa cada dia e ei ara demora tà quan ges, entà hèr-se eth de bon trobar…
WEB-Fortunata-e-Jacinta-IV	Quauques tardes non vie pera botiga.
WEB-Fortunata-e-Jacinta-IV	Auràn cites?
WEB-Fortunata-e-Jacinta-IV	Vaquí era mia idia.
WEB-Fortunata-e-Jacinta-IV	Te juri qu’ac è de descurbir.
WEB-Fortunata-e-Jacinta-IV	Qu’ei impossible que jo non ac descurbisca.
WEB-Fortunata-e-Jacinta-IV	Encara qu’auessa de pèrder eth mèn trabalh, encara que me demorèssa sense ua camisa que botar-me…
WEB-Fortunata-e-Jacinta-IV	Quina infamia!
WEB-Fortunata-e-Jacinta-IV	E guarda ara auta, ara mosqueta mòrta, damb era sua cara de Mainatge Jesús e era sua fama de vertut.
WEB-Fortunata-e-Jacinta-IV	Òc, santetats a pesseta; guarda quina classa.
WEB-Fortunata-e-Jacinta-IV	T’asseguri qu’eth dia qu’aquerò crèbe e arribe era grana tragèdia, serà eth dia mès erós dera mia vida.
WEB-Fortunata-e-Jacinta-IV	Donques qué s’a pensat aguest?
WEB-Fortunata-e-Jacinta-IV	Que se pòt enganhar, e enganhar, e enganhar tostemp, e burlar-se’n des praubi marits?
WEB-Fortunata-e-Jacinta-IV	Donques que ja n’a queigut un aute; solet qu’ara non trape ath mèn Fenelon, qu’ère un sant e non sospechaue d’arrés mès que des prusians.
WEB-Fortunata-e-Jacinta-IV	Ara a trapat a un òme tranquil, eth tòn amic, qu non se conformarà damb aguest desaunor, vertat?
WEB-Fortunata-e-Jacinta-IV	T’asseguri que l’usclarà eth peu ath tau cosinet damb tot eth sòn mau còr e eth sòn estrangerisme.
WEB-Fortunata-e-Jacinta-IV	Fortunata non badèc boca.
WEB-Fortunata-e-Jacinta-IV	Jacinta…
WEB-Fortunata-e-Jacinta-IV	Jesús!…
WEB-Fortunata-e-Jacinta-IV	Qué diderie Guillermina, era bisba, entestada a convertir ara gent que peque e ara gent a que non peque…?
WEB-Fortunata-e-Jacinta-IV	Qué diderie?…
WEB-Fortunata-e-Jacinta-IV	Que ja non i auie vertut!
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Ja podie era quilhar eth sòn front!
WEB-Fortunata-e-Jacinta-IV	Ja non li treirien cap exemple que la confonesse e aclapèsse.
WEB-Fortunata-e-Jacinta-IV	Ja Diu les auie hèt as dues parières… pr’amor de poder-les perdonar a totes.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	I.- Tàs dotze d’un polit dia d’octobre, D. Manuel Moreno-Isla tornaue entara sua casa, en tornar d’un cuert passeg per Hide Park… digui, peth Retiro.
WEB-Fortunata-e-Jacinta-IV	Que respon era enganha deth narrador ath quid pro quo deth personatge, pr’amor que Moreno, enes perturbacions superficiaus qu’alavetz auie en sòn esperit, solie confóner es impressions positiues damb es rebrembes.
WEB-Fortunata-e-Jacinta-IV	Aqueth dia, ça que la, eth cansament qu’experimentaue, en tot costar en eth un trabalh mentau comparatiu, li permetie apreciar ben era situacion efectiua e era scèna que se trapaue.
WEB-Fortunata-e-Jacinta-IV	E non è hèt que hèr eth torn ar estanh.
WEB-Fortunata-e-Jacinta-IV	Dimònis de neuròsi o çò que sigue!
WEB-Fortunata-e-Jacinta-IV	Jo, que dempús de dar-li eth torn ara Serpentine me n’anaua de tira de cap a Cromwell road… macareu; coma dètz còps eth passeg d’aué… jo que arribaua ena mia casa prèst a tornar a començar, ara me senti espisat ena mitat d’aguest condemnat carrèr Alcalá…
WEB-Fortunata-e-Jacinta-IV	Dilhèu s’està en qu’aguesti maudidi estatges, en aguesta penent insuportabla!…
WEB-Fortunata-e-Jacinta-IV	Aguesta qu’ei era capitau des sèt cents ticolets.
WEB-Fortunata-e-Jacinta-IV	A!, que ja son en tot adaiguar aguesti bèsties, e me cau passar entar aute trepader tà que non me fote ua docha aguest sauvatge damb era sua manja d’adaiguar.
WEB-Fortunata-e-Jacinta-IV	Atau, atau, bèsties, negatz ben entà que i age hanga e paludisme…
WEB-Fortunata-e-Jacinta-IV	Donques per aciu es escampaires me lancen ath dessús ua broma de povàs…
WEB-Fortunata-e-Jacinta-IV	Animaus, respectatz ara gent…
WEB-Fortunata-e-Jacinta-IV	Que m’estimi mès es doches…
WEB-Fortunata-e-Jacinta-IV	Tè, qu’ei aguest sauvatgisme çò que me tie a jo malaut.
WEB-Fortunata-e-Jacinta-IV	Que non se pòt víuer aciu…
WEB-Fortunata-e-Jacinta-IV	Guarda: un aute praube.
WEB-Fortunata-e-Jacinta-IV	Que non se pòt hèr un pas sense que l’assetgen a un aguestes còles de mendicans.
WEB-Fortunata-e-Jacinta-IV	E bèri uns son tant insolents!…
WEB-Fortunata-e-Jacinta-IV	Té, tè, tu tanben.
WEB-Fortunata-e-Jacinta-IV	Se bèth dia me’n desbrembi d’amiar era pòcha plia de coeire, me divertisqui.
WEB-Fortunata-e-Jacinta-IV	Aciu non i a policia, ne benfasença, ne formes, ne civilizacion…!
WEB-Fortunata-e-Jacinta-IV	Gràcies a Diu que ja è pujat eth penent.
WEB-Fortunata-e-Jacinta-IV	Que semble era pujada ath Calvari, e damb aguesta crotz qu’amii ath dessús, encara mès…
WEB-Fortunata-e-Jacinta-IV	Be ne son de polidi es nards que ven aguesta senhora!
WEB-Fortunata-e-Jacinta-IV	Ne cromparè un… balhatz-me un nard.
WEB-Fortunata-e-Jacinta-IV	Solet ua vergueta….
WEB-Fortunata-e-Jacinta-IV	Vai, balhatz-me tres verguetes.
WEB-Fortunata-e-Jacinta-IV	Guaire?
WEB-Fortunata-e-Jacinta-IV	Aciu qu’ac auetz…
WEB-Fortunata-e-Jacinta-IV	Adishatz.
WEB-Fortunata-e-Jacinta-IV	Que m’an panat.
WEB-Fortunata-e-Jacinta-IV	Aciu toti panen…
WEB-Fortunata-e-Jacinta-IV	Que me retiri dilhèu a Sant Jusèp, mès qu’ei parièr…
WEB-Fortunata-e-Jacinta-IV	Jo non jògui ara lotaria; deishatz-me en patz.
WEB-Fortunata-e-Jacinta-IV	A jo qué m’impòrte que sigue deman eth darrèr dia de bilhets, ne que eth numèro sigue polit o lèg…?
WEB-Fortunata-e-Jacinta-IV	Se m’acodís crompar un bilhet e autrejar-lo-se a Guillermina.
WEB-Fortunata-e-Jacinta-IV	Solide que li tòque.
WEB-Fortunata-e-Jacinta-IV	Qu’ei era hemna damb mès sòrt…!
WEB-Fortunata-e-Jacinta-IV	Balha-me aguest desen, mainada…
WEB-Fortunata-e-Jacinta-IV	Òc, eth numèro qu’ei polit.
WEB-Fortunata-e-Jacinta-IV	E tu per qué vas tan lorda?
WEB-Fortunata-e-Jacinta-IV	Quin pòble, mon Diu, quina raça!
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Se non ei que vengue eth crotzament damb quauqua raça deth Nord, en tot hèr-se a vier aciu mairs saxones.
WEB-Fortunata-e-Jacinta-IV	Que ja me manque pòc.
WEB-Fortunata-e-Jacinta-IV	Francament, qu’ei causa de cuélher un coche; mès non, tie-te, que lèu arribaràs…
WEB-Fortunata-e-Jacinta-IV	Un enterrament Un enterrament en Puerta del Sol.
WEB-Fortunata-e-Jacinta-IV	Non, aciu que non m’è de morir jo, non sigue causa que m’amien en aguestes orribles carròces…
WEB-Fortunata-e-Jacinta-IV	Tòquen es dotze.
WEB-Fortunata-e-Jacinta-IV	Aquiu que son es foncionaris guardant se com passen es ores.
WEB-Fortunata-e-Jacinta-IV	Bones ores vos foteria jo.
WEB-Fortunata-e-Jacinta-IV	Aquiu que vie Casa-Muñoz.
WEB-Fortunata-e-Jacinta-IV	Mès qué veigui?
WEB-Fortunata-e-Jacinta-IV	Ei eth?
WEB-Fortunata-e-Jacinta-IV	Ja non se tinte.
WEB-Fortunata-e-Jacinta-IV	Qu’a comprenut qu’ei absurd amiar eth peu blanc e es pursères neres.
WEB-Fortunata-e-Jacinta-IV	Non me guarde.
WEB-Fortunata-e-Jacinta-IV	Que non vò que lo saluda.
WEB-Fortunata-e-Jacinta-IV	Reaument ei plan ridicula era situacion d’un òme que se tinte, eth dia que se decidís a renonciar ara tintura pr’amor qu’ac exigís era edat o pr’amor que se convenç de qué arrés se cre era enganha…
WEB-Fortunata-e-Jacinta-IV	Aquiu que va en sòn coche era duquessa de Gravelinas…
WEB-Fortunata-e-Jacinta-IV	Que non m’a vist…
WEB-Fortunata-e-Jacinta-IV	Adishatz Feijoo…
WEB-Fortunata-e-Jacinta-IV	Quina baishada a hèt ja aguest òme!…
WEB-Fortunata-e-Jacinta-IV	Tè, que ja entri peth mèn carrèr de Correos.
WEB-Fortunata-e-Jacinta-IV	Sabi pas s’aurà vengut a dinar eth mèn cosin…
WEB-Fortunata-e-Jacinta-IV	Aué, tu per tu, m’a de hèr un examen peth menut, donques que me trapi plan mau…
WEB-Fortunata-e-Jacinta-IV	Que m’ausculte ben, pr’amor qu’aguest còr se retire a ua pompa trincada.
WEB-Fortunata-e-Jacinta-IV	Serà aquerò un fenomèn purament morau?
WEB-Fortunata-e-Jacinta-IV	Que pòt èster.
WEB-Fortunata-e-Jacinta-IV	Ja veigui jo eth remèdi…
WEB-Fortunata-e-Jacinta-IV	Mès be ne son de verds es arradims, be ne son de verds!
WEB-Fortunata-e-Jacinta-IV	Es balcons tan tristi coma tostemp.
WEB-Fortunata-e-Jacinta-IV	A!, que ja ges en guardader Barbarita entà blagar damb er arrat gleisèr…
WEB-Fortunata-e-Jacinta-IV	Adiu, adiu… que vengui de hèr eth mèn passeget…
WEB-Fortunata-e-Jacinta-IV	Sò fòrçá ben, aué non me sò espisat bric…
WEB-Fortunata-e-Jacinta-IV	Quina mentida tan grana è dit!
WEB-Fortunata-e-Jacinta-IV	Que me sò fatigat coma jamès.
WEB-Fortunata-e-Jacinta-IV	Ara, escala dera mia casa, sigues benevòla damb jo.
WEB-Fortunata-e-Jacinta-IV	Pugem…
WEB-Fortunata-e-Jacinta-IV	Ai, quin còr, maudida pompa!
WEB-Fortunata-e-Jacinta-IV	Tot doç, que i a fòrça temps entà arribar.
WEB-Fortunata-e-Jacinta-IV	Se non arribi aué, qu’arribarè deman.
WEB-Fortunata-e-Jacinta-IV	Sies gradons ena esquia.
WEB-Fortunata-e-Jacinta-IV	Quan arribèc en principau era sua fraia lo demoraue ena pòrta.
WEB-Fortunata-e-Jacinta-IV	Atau, atau.
WEB-Fortunata-e-Jacinta-IV	A on ei Tom?
WEB-Fortunata-e-Jacinta-IV	Que vengue.
WEB-Fortunata-e-Jacinta-IV	Moreno entrèc ena sua cramba, seguit deth vailet.
WEB-Fortunata-e-Jacinta-IV	Aguest ère anglés e l’acompanhaue en toti es sòns viatges.
WEB-Fortunata-e-Jacinta-IV	Didie er anti-patriòta qu’es vailets espanhòus son tan pautassuts que non saben ne barrar ua pòrta.
WEB-Fortunata-e-Jacinta-IV	Eth sòn qu’ère d’aguesti que hèn dera servitud un mestièr intelligent, e s’auancen as mès insignificants desirs des sòns patrons pr’amor de satisfèr-les.
WEB-Fortunata-e-Jacinta-IV	En anglés li didec Moreno que metesse aigua en ua des gèrres que i auie ena cramba, pr’amor de botar-i es nards; e sense deishar-les dera man se deishèc quèir en sofà.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Eth senhor doctor qu’ei ena cramba de miss Guillermina.
WEB-Fortunata-e-Jacinta-IV	Didetz-li que sò aciu.
WEB-Fortunata-e-Jacinta-IV	Era fatiga deth passeg e dera escala li tardaue encara quan vedec entrar ath mès simpatic des doctors, Moreno Rubio, deishant anar flaira d’alegria, coma un protector contra es tristeses dera medecina.
WEB-Fortunata-e-Jacinta-IV	Mètge de gran saber e aplicación, auie artenhut fòrça fama e auie uns clients fòrça importants.
WEB-Fortunata-e-Jacinta-IV	Imagina-te que sò un deconeishut que se presente ena tua consulta.
WEB-Fortunata-e-Jacinta-IV	Dèisha-te de badinades damb jo e non m’amagues era vertat.
WEB-Fortunata-e-Jacinta-IV	T’as cansat guaire?
WEB-Fortunata-e-Jacinta-IV	Qu’ei que non me ves?
WEB-Fortunata-e-Jacinta-IV	Tanben son talents de hèr preguntes.
WEB-Fortunata-e-Jacinta-IV	Plan, donc, que ja pòs començar (treiguent-se era giqueta).
WEB-Fortunata-e-Jacinta-IV	M’estiri en lhet?
WEB-Fortunata-e-Jacinta-IV	Qu’ei milhor, òc; aciu que m’as coma un mòrt, damb es mans crotzades.
WEB-Fortunata-e-Jacinta-IV	Non, estira es braci.
WEB-Fortunata-e-Jacinta-IV	Atau…
WEB-Fortunata-e-Jacinta-IV	Eth doctor dauric era camisa e botèc un extrèm der utís d’aucultacion en tot inclinar-se entà botar era sua aurelha en eth.
WEB-Fortunata-e-Jacinta-IV	Ara, alenda fòrt….
WEB-Fortunata-e-Jacinta-IV	Me semble que tu ès de badinada.
WEB-Fortunata-e-Jacinta-IV	Pepe, per Diu, guarda qu’aquerò ei seriós, plan seriós.
WEB-Fortunata-e-Jacinta-IV	Amii mès de tres nets sense clucar un uelh, e eth tòn maladit digitau non m’aleugerís bric.
WEB-Fortunata-e-Jacinta-IV	Cara-te, e dèisha-me escotar…
WEB-Fortunata-e-Jacinta-IV	Qué nòtes?…
WEB-Fortunata-e-Jacinta-IV	Mès, tie un shinhau de paciéncia, tè…
WEB-Fortunata-e-Jacinta-IV	Donques aquerò ei fòrça mau.
WEB-Fortunata-e-Jacinta-IV	Que i a aciu laguens un rambalh de mil dimònis.
WEB-Fortunata-e-Jacinta-IV	Era possada deth corrent sanguini…
WEB-Fortunata-e-Jacinta-IV	Quina sòrta de bronit entenes?
WEB-Fortunata-e-Jacinta-IV	Era sistòla ei massa fòrta e…
WEB-Fortunata-e-Jacinta-IV	Quauquarren d’aquerò.
WEB-Fortunata-e-Jacinta-IV	Òc, mès que subergés un simptòma plan lèg, un simptòma…
WEB-Fortunata-e-Jacinta-IV	Quin ei?, ditz-m’ac.
WEB-Fortunata-e-Jacinta-IV	Com se cride?
WEB-Fortunata-e-Jacinta-IV	Amor.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Vai!
WEB-Fortunata-e-Jacinta-IV	E qué a a veir…!
WEB-Fortunata-e-Jacinta-IV	Plan qu’a a veir!, didec Moreno Rubio en tot botar-se seriós e sauvar-se eth sòn esturment.
WEB-Fortunata-e-Jacinta-IV	Sai pas se qué te penses tu.
WEB-Fortunata-e-Jacinta-IV	Vòs trincar d’un còp era armonia deth mon espirituau damb eth mon fisic?
WEB-Fortunata-e-Jacinta-IV	Que ja ac sabes.
WEB-Fortunata-e-Jacinta-IV	T’ac è dit mil còps.
WEB-Fortunata-e-Jacinta-IV	Non me cau auscultar-te mès.
WEB-Fortunata-e-Jacinta-IV	Qu’as desòrdres ena circulacion, que poiràn èster fòrça grèus se non càmbies de vida.
WEB-Fortunata-e-Jacinta-IV	Que hès era vida deth capriciós, qu’ei pejor.
WEB-Fortunata-e-Jacinta-IV	Te conven ua tranquillitat absoluda, renonciar as desirs veements, as cavilacions qu’era non satisfaccion d’eri te produsís; viatjar mens, estofar tota era passion hòla des sentits, renonciar a toti es excitants mausans; que non me referisqui solet ath cafè e ath tè, senon principaument as excitants imaginatius e ideaus; húger des emocions, e talhar-te era coleta de banderillero damb era intencion de non tornar-la a deishar créisher mès; diboishar ua rega ena tua vida e díder: “ne Crist passèc dera Crotz, ne jo passi d’aciu”.
WEB-Fortunata-e-Jacinta-IV	S’auesses trenta o trenta cinc ans, te conselharia que te maridèsses mès que vau mès que penses que, per providéncia recenta judiciau… o divina… an despareishut totes es hemnes que i a en mon, maridades, celibatàries e veudes…
WEB-Fortunata-e-Jacinta-IV	Bè, bè!
WEB-Fortunata-e-Jacinta-IV	Mès tu ès un mètge o un confessor?
WEB-Fortunata-e-Jacinta-IV	Es dues causes, afirmèc er aute damb severitat e energia.
WEB-Fortunata-e-Jacinta-IV	Se non hès çò que t’è dit, Manolo, se non ac hès, te morisses, e lèu.
WEB-Fortunata-e-Jacinta-IV	De sòrta que ja te’n sabes dera mia opinion.
WEB-Fortunata-e-Jacinta-IV	Non tornes a consultar-me.
WEB-Fortunata-e-Jacinta-IV	Que ja non sai mès.
WEB-Fortunata-e-Jacinta-IV	È agotat era mia sciéncia damb tu.
WEB-Fortunata-e-Jacinta-IV	Se i a bèth collèga que trape eth miei de botar d’acòrd es tues costums e es tues passions damb ua ordenada e sana foncion vasculara, crida-lo, e entene-te damb eth.
WEB-Fortunata-e-Jacinta-IV	Eth vailet anoncièc qu’eth repais ère servit.
WEB-Fortunata-e-Jacinta-IV	Se posèren pendent un instant ena cramba, e D. Manuel, botant-li ua cara plan seriosa, li hec ath sòn cosin aguesta pregunta: “Vam a veir, sense trufaria.
WEB-Fortunata-e-Jacinta-IV	Moreno Rubio deishèc anar ua arridalha.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Plan que òc, per çò de poder…
WEB-Fortunata-e-Jacinta-IV	Guarda, innocent, non sages d’aumentar era espècia.
WEB-Fortunata-e-Jacinta-IV	Entà çò que vau aguesta vida…
WEB-Fortunata-e-Jacinta-IV	Que pensi madeish… mès a jo m’agradarie auer era seguretat de qué…
WEB-Fortunata-e-Jacinta-IV	Qu’ei un exemple, per s’un cas, solet.
WEB-Fortunata-e-Jacinta-IV	Que non te penses que me semble mau eth tòn plan de vida vegetatiua.
WEB-Fortunata-e-Jacinta-IV	Jo l’adoptaria, plan que òc, mès ath sòn temps.
WEB-Fortunata-e-Jacinta-IV	Non, pèc, se non ei que jo les volga; que non me hèn ua bèra manca es mainatges.
WEB-Fortunata-e-Jacinta-IV	Aquerò t’ac demani ipoteticament.
WEB-Fortunata-e-Jacinta-IV	Que m’ei pro auer consciéncia dera mia aptitud…
WEB-Fortunata-e-Jacinta-IV	Curiosèrs de malaut…
WEB-Fortunata-e-Jacinta-IV	Isla.
WEB-Fortunata-e-Jacinta-IV	Vai, quines presses.
WEB-Fortunata-e-Jacinta-IV	Que ja viem.
WEB-Fortunata-e-Jacinta-IV	Entar apetís qu’un amie…!
WEB-Fortunata-e-Jacinta-IV	Mès jo òc que n’è, macareu, didec eth mètge.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	II.- Pera tarde demanèc Moreno eth sòn coche e s’estèc en tot tier visites enquias sèt.
WEB-Fortunata-e-Jacinta-IV	Dinèc en çò des de Santa Cruz, e aguesti lo notèren ombriu, patint estonantes distraccions, e tant indiferent a tot, que ne tansevolh se cuelhie damb afogadura era defensa des sòns principis e gusti estrangèrs, quan Barbarita, per çò de cambater-li eth marriment, treiguie a relúder bèth tèma d’entretenguda polemica sus aguest punt.
WEB-Fortunata-e-Jacinta-IV	Que didec quauquarren, ça que la, qu’ahisquec era aflaquida convèrsa d’aquera net.
WEB-Fortunata-e-Jacinta-IV	Eth costum qu’an es mosses de meter-se a cantar quan trabalhen.
WEB-Fortunata-e-Jacinta-IV	Que semblarie normau que jo me vedessa ena mia casa liure d’aguest torment.
WEB-Fortunata-e-Jacinta-IV	Donques non senhor.
WEB-Fortunata-e-Jacinta-IV	Qu’a era mia tia Guillermina ua mosseta qu’era sua boca vau per dus grops de musica de carrèr.
WEB-Fortunata-e-Jacinta-IV	Que non servís hèr-la carar.
WEB-Fortunata-e-Jacinta-IV	Aubedís sonque pendent dètz menutes, e ara imprevista torne un aute còp damb eth senhor alcalde màger.
WEB-Fortunata-e-Jacinta-IV	Ditz que se’n desbrembe.
WEB-Fortunata-e-Jacinta-IV	Credetz-me, li trincaria eth cap”.
WEB-Fortunata-e-Jacinta-IV	E me vòs hèr creir qu’en estrangèr…!
WEB-Fortunata-e-Jacinta-IV	Va, Manolo…
WEB-Fortunata-e-Jacinta-IV	A!, plan que non senhora…
WEB-Fortunata-e-Jacinta-IV	Vos pensatz que s’en Londres ua mossa se permetesse cantar, non li darien eth viatge?
WEB-Fortunata-e-Jacinta-IV	Qu’ei que ne tansevolh se les acodís aguesta asenada.
WEB-Fortunata-e-Jacinta-IV	Que ja m’ac pensi, atau ne son d’alapes.
WEB-Fortunata-e-Jacinta-IV	Qu’ei qu’aguesta raça coquina, que non coneish eth valor deth temps, tanpòc coneish eth deth silenci.
WEB-Fortunata-e-Jacinta-IV	Que non poiratz calar-li ena tèsta d’aguesta gent era idia de qué era persona que se bote a sorrisclar quan jo sò en tot escríuer, o quan pensi, o dormisqui, me pane.
WEB-Fortunata-e-Jacinta-IV	Ei ua manca de civilisacion coma quinsevolh auta.
WEB-Fortunata-e-Jacinta-IV	Apoderar-se deth silenci autrú ei coma panar-li a un ua monèda dera pòcha.
WEB-Fortunata-e-Jacinta-IV	Aguestes causes hègen gràcia, e aquera net encara les arriren mès, pr’amor d’encoratjar-lo.
WEB-Fortunata-e-Jacinta-IV	Convidat per Juan a vier en Teatro Real, ac refusèc.
WEB-Fortunata-e-Jacinta-IV	I auie ena casa pòca gent, Guillermina en sòn cornèr, D. Valeriano Ruiz Ochoa e Barbarita II.
WEB-Fortunata-e-Jacinta-IV	Barbarita I auie concebut eth hòl projècte de maridar a Moreno damb aguesta nebodeta sua, qu’ère plan polideta, e l’auie comunicat era pensada a Jacinta; aguesta la trapèc de çò mès asenat que se li podesse acodir ad arrés.
WEB-Fortunata-e-Jacinta-IV	Qu’ei vertat que i a diferéncia d’edats, didie era senhora arrint, mès qu’ei un gran partit.
WEB-Fortunata-e-Jacinta-IV	Dèisha-te de pegaries, se non ja veiràs se com li què ara tua fraia un lòctenent, un oficiau dera classa de reclutes o ua auta lotaria semblabla.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Marida-lo, e se li trèn dètz ans deth dessús.
WEB-Fortunata-e-Jacinta-IV	Jacinta non se convencie, e per çò que hège ara malautia, era sua opinion ère fòrça desparièra d’aquera dera sua soèra.
WEB-Fortunata-e-Jacinta-IV	Aquera net lo cuelhec peth sòn compde e li metec ua bona repassada.
WEB-Fortunata-e-Jacinta-IV	Qu’èren en burèu desseparadi des dus grops de tresillistes (D. Baldomero, Ruiz Ochoa, era sua senhora, Pepe Samaniego e d’auti).
WEB-Fortunata-e-Jacinta-IV	Barbarita II e era sua fraia auien ath sòn dauant a Moreno, qu’enes prumèrs moments d’aquera situacion, didie entath sòn laguens: “Me pensi que se non siguesse presenta era poreta, li didiria quauquarren.
WEB-Fortunata-e-Jacinta-IV	Que m’anuge aguesta mainada damb era sua innocéncia e era sua cara polideta.
WEB-Fortunata-e-Jacinta-IV	Semble que se la bote ath costat coma un escut contra jo…
WEB-Fortunata-e-Jacinta-IV	Be n’ei de fatau aquerò!
WEB-Fortunata-e-Jacinta-IV	Es pòqui viatges que la trapi soleta, non auanci bric.
WEB-Fortunata-e-Jacinta-IV	Se li digui quinsevolh reticéncia delicada, se hè era pèga.
WEB-Fortunata-e-Jacinta-IV	Evite trapar-se soleta damb jo, e ara se hè a vier tostemps darrèr er espantaudèths angelicau dera sua fraia pr’amor d’espaurir-me”.
WEB-Fortunata-e-Jacinta-IV	Mès, be n’ètz de carat aué… didec Jacinta arrint.
WEB-Fortunata-e-Jacinta-IV	Qué?
WEB-Fortunata-e-Jacinta-IV	Vos trapatz pejor?
WEB-Fortunata-e-Jacinta-IV	Ditz mama, que se vos maridatz se vos treiràn dètz ans deth dessús.
WEB-Fortunata-e-Jacinta-IV	Plan, donc, que vos cau decidir-vos…
WEB-Fortunata-e-Jacinta-IV	Plan, coma que s’a acabat eth gènre femenin…
WEB-Fortunata-e-Jacinta-IV	Entà jo coma se non n’auesse…
WEB-Fortunata-e-Jacinta-IV	Qué vos didí ager?
WEB-Fortunata-e-Jacinta-IV	Ja non vo’n brembatz.
WEB-Fortunata-e-Jacinta-IV	Que ja se sap: causa que jo vos diga ei coma se l’escriuessa ena aigua.
WEB-Fortunata-e-Jacinta-IV	De vertat que me n’è desbrembat.
WEB-Fortunata-e-Jacinta-IV	T’en brembes tu, Bárbara?
WEB-Fortunata-e-Jacinta-IV	Non, s’ei que Bárbara non i ère.
WEB-Fortunata-e-Jacinta-IV	Qu’ei parièr.
WEB-Fortunata-e-Jacinta-IV	Òc, qu’ètz vos plan contaira.
WEB-Fortunata-e-Jacinta-IV	Pr’amor que li hè gràcia.
WEB-Fortunata-e-Jacinta-IV	Aguesta net vos trapi mès estriat que jamès.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Òc, mès ad aguestes non les estimi, repliquèc Moreno damb era ingenuitat d’un mainatge.
WEB-Fortunata-e-Jacinta-IV	E dempús, calant-se en aquera tristesa que contra era arren podie hèr eth sòn domèni d’òme de societat, gessec damb un aute monològ: que ja sò en tot entrar en periòde mainadenc…
WEB-Fortunata-e-Jacinta-IV	Era pegaria e era incapacitat m’invadissen…
WEB-Fortunata-e-Jacinta-IV	Aguesta hemna damb era sua heredor e era sua ironia m’a botat eth pè sus eth cap e ma l’a estronhat, coma era Vèrge deth serpent…
WEB-Fortunata-e-Jacinta-IV	Que ja comenci a senter-me ridicul…
WEB-Fortunata-e-Jacinta-IV	Jo… que…?
WEB-Fortunata-e-Jacinta-IV	Òc, era setmana passada, quan anèrem ena Casa de Campo, e gesséretz vos damb eth conde d’aquera anglesòta que vos volec méter un tret pr’amor que li didéretz sabi pas qué, en un tren.
WEB-Fortunata-e-Jacinta-IV	Aguest òme, indiquèc Jacinta, quan vò desbrembar-se’n, que non i a qui lo guanhe.
WEB-Fortunata-e-Jacinta-IV	Me didéretz que vos maridaríetz se jo me comprometessa a cercar-vos era nòvia…
WEB-Fortunata-e-Jacinta-IV	Donques non; me’n desdigui, retiri era prepausa.
WEB-Fortunata-e-Jacinta-IV	S’auetz començat ja es vòsti trabalhs, balhatz-les per acabadi.
WEB-Fortunata-e-Jacinta-IV	Que pagarè ua indemnizacion s’ei de besonh.
WEB-Fortunata-e-Jacinta-IV	Plan qu’ei de besonh…
WEB-Fortunata-e-Jacinta-IV	Be n’auia hèt jo de causes…
WEB-Fortunata-e-Jacinta-IV	Ambdues se botèren plan serioses.
WEB-Fortunata-e-Jacinta-IV	Notauen en Moreno pallitge mortau, gran aclapament, e un cèrt desbrembe, causa estranha en eth, dera atencion constanta que se sòl prestar as senhores quan se parle damb eres.
WEB-Fortunata-e-Jacinta-IV	Jacinta s’inclinèc un shinhau entada eth, daurint eth sòn ventalh sus es sòns jolhs, e li didec en un ton corau: “Amic mèn.
WEB-Fortunata-e-Jacinta-IV	Aguesta tarde mos trapèrem damb Moreno Rubio en çò d’Amalia, e me didec que çò que vos patitz non ei arren; mès que se non hètz çò qu’eth vos ditz, ac passaratz mau.
WEB-Fortunata-e-Jacinta-IV	Que ja non ètz un mainatge, e ac auetz de compréner.
WEB-Fortunata-e-Jacinta-IV	Moreno la guardaue parat.
WEB-Fortunata-e-Jacinta-IV	Quauqui monosilabs gesseren dera sua boca; mès aqueri bocins trincadi deth sòn pensament mèsalèu semblauen de consentiment que de protèsta.
WEB-Fortunata-e-Jacinta-IV	Jacinta seguic en tot parlar-li damb un ton doç, plan trende, e mèsalèu se retiraue a ua mair qu’a ua amiga.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Atau m’ac didec eth vòste cosin, e ei cossent aguesta opinion damb çò que jo pensaua.
WEB-Fortunata-e-Jacinta-IV	Qu’ei malastre qu’en tot auer toti es mieis entà èster eròs non ne sigatz.
WEB-Fortunata-e-Jacinta-IV	Moreno sentie qu’eth còr se li trincaue.
WEB-Fortunata-e-Jacinta-IV	S’ei que me manque tot, absoludament tot.
WEB-Fortunata-e-Jacinta-IV	Ai, quina hemna!, se seguís per aguest camin, veigui que me boti encara mès en ridicul”.
WEB-Fortunata-e-Jacinta-IV	Qué vos manque?
WEB-Fortunata-e-Jacinta-IV	Arren.
WEB-Fortunata-e-Jacinta-IV	Se non se vos calèssen en cap causes impossibles que seríetz perfèctament.
WEB-Fortunata-e-Jacinta-IV	Çò qu’auetz ei fòrça amanhagada.
WEB-Fortunata-e-Jacinta-IV	Qu’ètz coma es mainatges.
WEB-Fortunata-e-Jacinta-IV	Moreno Rubio ac a dit, e a rason: vos qu’auetz ena vòsta man era vòsta salut e era vòsta vida.
WEB-Fortunata-e-Jacinta-IV	Se les perdetz serà pr’amor que voletz.
WEB-Fortunata-e-Jacinta-IV	Semble mentida qu’un òme dera vòsta edat non sàpie calar-se as ordres dera rason.
WEB-Fortunata-e-Jacinta-IV	E secodir es males idies e padegar er esperit; non desirar aquerò que non se pòt auer, e hèr vida normau, sense entestadir-se a que totes es causes se capviren entà acomodar-se ath vòste gust e satisfaccion.
WEB-Fortunata-e-Jacinta-IV	Se qué ei er esplin senon supèrbia?
WEB-Fortunata-e-Jacinta-IV	Òc, çò que vos auetz qu’ei supèrbia, qu’etz vos satanic.
WEB-Fortunata-e-Jacinta-IV	Aguesti anglesòts se pensen qu’eth mon s’a hèt entada eri…
WEB-Fortunata-e-Jacinta-IV	Non, senhor mèn, cau botar-se en hilera e èster coma toti…
WEB-Fortunata-e-Jacinta-IV	Atau, donc, vos suenharatz, haratz çò que vos mane eth vòste cosin e çò que vos mani jo?..
WEB-Fortunata-e-Jacinta-IV	Ua auta causa; aciu en Espanha ètz vos tostemp en tot renegar e repotegar.
WEB-Fortunata-e-Jacinta-IV	Aquerò non vos agrade, donques entà qué vietz aciu?
WEB-Fortunata-e-Jacinta-IV	Per qué non vo n’anatz entà Anglatèrra.
WEB-Fortunata-e-Jacinta-IV	Que ja me vò dar eth viatge… vedetz?…
WEB-Fortunata-e-Jacinta-IV	E dempús vòlen que non viatja.
WEB-Fortunata-e-Jacinta-IV	Non, que non vos conven anar tostemp d’un lòc en aute, coma un viatjaire de comèrç que va ensenhant mòstres.
WEB-Fortunata-e-Jacinta-IV	Anatz-vo’n entath vòste Londres, estatz-vos aquiu quiet, plan quiet, e se se vos presente ua anglesa fresca e de bon gèni, maridatz-vos, hètz-vos ada era encara que sigue protestanta…
WEB-Fortunata-e-Jacinta-IV	Ai, Diu!, que non m’entene Guillermina; òc, maridatz-vos, e veiratz se com se vos passen toti es marriments, auratz mainatges…
WEB-Fortunata-e-Jacinta-IV	Me comprometi a èster mairia deth prumèr… digui, s’ei que lo batiatz.
WEB-Fortunata-e-Jacinta-IV	E enquia e tot a èster mair me comprometi se me l’autrejatz… lo cuelhi, encara que sigue sense cristianar.
WEB-Fortunata-e-Jacinta-IV	Jo lo batiarè.
WEB-Fortunata-e-Jacinta-IV	Mès que non mos cau parlar d’aquerò.
WEB-Fortunata-e-Jacinta-IV	Me conformi damb èster mairia deth prumèr Morenito que neishe, e li diderè ath mèn marit que m’amie entà Londres tàs batialhes…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Moreno se lheuèc.
WEB-Fortunata-e-Jacinta-IV	Vos auetz botat mau?
WEB-Fortunata-e-Jacinta-IV	Qu’ei que me hèn enlà, pairin…!
WEB-Fortunata-e-Jacinta-IV	Era vòsta hilheta me vò despatriar.
WEB-Fortunata-e-Jacinta-IV	Vai, qué coquin!…
WEB-Fortunata-e-Jacinta-IV	Qu’ei tot çò de contrari.
WEB-Fortunata-e-Jacinta-IV	Barbarita I s’auancèc, dident: “Extravagant, agarra deth braç ara poreta e passeja-te un moment d’aciu enquiath mèn gabinet, e deth mèn gabinet enquia aciu.
WEB-Fortunata-e-Jacinta-IV	Te trapes mau?
WEB-Fortunata-e-Jacinta-IV	Aquerò non ei que nèrvis.
WEB-Fortunata-e-Jacinta-IV	Esdega-te un shinhau.
WEB-Fortunata-e-Jacinta-IV	Moreno li dèc eth braç a Barbarita II, e comencèren es passegi.
WEB-Fortunata-e-Jacinta-IV	Dera sua convèrsa insubstanciau cuelhec Jacinta ath vòl quauques frases, quan era parelha, en aqueth va-e-ven d’ua estança ena auta, passaue peth sòn costat.
WEB-Fortunata-e-Jacinta-IV	Be n’ètz de dolent vos…!” “Tanlèu me’n vaja aquiu me vau a covertir ath judaïsme”.
WEB-Fortunata-e-Jacinta-IV	Cruz ara sua ireua, me pensi que lo caçarie”.
WEB-Fortunata-e-Jacinta-IV	Mès Jacinta ère fòrça incredula en aguest ahèr, e guardaue tristament ara parelha quan passaue.
WEB-Fortunata-e-Jacinta-IV	En retirar-se, Moreno li podec parlar pendent uns instants sense testimònis.
WEB-Fortunata-e-Jacinta-IV	S’a de complir tot eth programa… tot, autanplan aquerò que se referís ath mainatge.
WEB-Fortunata-e-Jacinta-IV	Moreno gessec damb pas insegur…
WEB-Fortunata-e-Jacinta-IV	Li rodaue eth cap, e quan cerquèc era escala li calèc agarrar-se ena parabanda pr’amor de non quèir… “Quan digui que me sò tornat pèc, mès, pèc de cap a pès…
WEB-Fortunata-e-Jacinta-IV	Que ja non sai pensar.
WEB-Fortunata-e-Jacinta-IV	Sabi pas entà on se n’a anat era mia rason…
WEB-Fortunata-e-Jacinta-IV	Aguesta hemna que m’a embelinat…
WEB-Fortunata-e-Jacinta-IV	Arren, complètament imbecil”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	III.- Ena solitud dera sua cramba, se trapèc eth mèn òme mès senhor d’eth madeish, en tot auer vençut aqueth trebolament inexplicable que damb eth auie gessut dera casa de Santa Cruz.
WEB-Fortunata-e-Jacinta-IV	Se didec adiu deth sòn vailet, dempús d’auer-se trèt era ròba, e estropat ena sua blòda, s’estirèc en sofà.
WEB-Fortunata-e-Jacinta-IV	En aqueres tristes ores enganhaue era insòmnia passejant-se a estones pera cramba, a estones estirat e hènt ua dormideta d’un sòn intranquil.
WEB-Fortunata-e-Jacinta-IV	Acodien alavetz ena sua memòria es accions e imatges d’aqueth dia o des anteriors, a viatges es de dates fòrça luenhanes e que non auien cap tipe de relacion damb era sua situacion actuau.
WEB-Fortunata-e-Jacinta-IV	Aquera net, causa estranha, a penes gessec era ajuda de cramba, Moreno se quedèc prigondament esclipsat en sofà, sense soniar arren.
WEB-Fortunata-e-Jacinta-IV	Mès se desvelhèc ath cap de mieja ora sense poder saber se quan l’auie tardat era sua letàrgia.
WEB-Fortunata-e-Jacinta-IV	En desvelhar-se hugec de tau sòrta deth sòn cervèth eth sòmi e se trapèc tan inquiet, que ne tansevolh admetie coma probable era idia de dormir.
WEB-Fortunata-e-Jacinta-IV	Ara manèra deth jogaire que trè es pèces der escac e les bote sus eth taulèr de carrèus blanqui e neri, atau anèc treiguent es sues idies.
WEB-Fortunata-e-Jacinta-IV	Qu’auie ada eth madeish coma parelha en aqueth jòc… “Tà dauant un peon”.
WEB-Fortunata-e-Jacinta-IV	Ua campanha coma aguesta!…
WEB-Fortunata-e-Jacinta-IV	Guaire temps hè qu’ès en Espanha?
WEB-Fortunata-e-Jacinta-IV	Mès o mens, un an complèt.
WEB-Fortunata-e-Jacinta-IV	E entà qué?
WEB-Fortunata-e-Jacinta-IV	Entad arren.
WEB-Fortunata-e-Jacinta-IV	Praube òme!
WEB-Fortunata-e-Jacinta-IV	Çò que me semblèc facil, resultèc èster non ja dificil, senon impossible…
WEB-Fortunata-e-Jacinta-IV	Entà mès contrarietat, dauant d’aguesta benedida e maudida hemna, me convertisque en eth mès alap des collegiaus.
WEB-Fortunata-e-Jacinta-IV	Per qué aquerò?
WEB-Fortunata-e-Jacinta-IV	E ditz-me ua auta causa, pèc, qué a aguesta mona entà qu’atau t’ages enlordit tu per era?
WEB-Fortunata-e-Jacinta-IV	D’autes son mès beròies, d’autes an mès engenh, d’autes son mès elegantes; e ça que la, ei eth numèro un, eth solet numèro.
WEB-Fortunata-e-Jacinta-IV	D’agradar- me a passat a capvirar-me, e nòti en jo çò que jamès auia notat abans, ua alegria, ua tristesa… talents de plorar, d’arrir, e autanplan de hèr eth pèc dauant d’era.
WEB-Fortunata-e-Jacinta-IV	Arren, que tàs quaranta ueit ans me ges eth sarrampiu e era edat deth piòc.
WEB-Fortunata-e-Jacinta-IV	Tanpòc m’auie arribat jamès çò que m’a arribat ara, talhar- me, sénter que voi èster atrevit e non posqui.
WEB-Fortunata-e-Jacinta-IV	Li vau a díder ua galantaria intencionada, e me ges ua simplicitat.
WEB-Fortunata-e-Jacinta-IV	Me còste un respècte que jamès è coneishut.
WEB-Fortunata-e-Jacinta-IV	La seguisqui tà Biarritz, l’acompanhi entà París; e coma mès la tracti, mès estacat me veigui per aguest maudit respècte…
WEB-Fortunata-e-Jacinta-IV	Me bracaria jo aguest respècte coma se braque ua man gangrenada.
WEB-Fortunata-e-Jacinta-IV	A qué vie tau respècte?
WEB-Fortunata-e-Jacinta-IV	Qué vò díder aquerò?
WEB-Fortunata-e-Jacinta-IV	Se botèc tan nerviós, que li calec lheuar-se e meter-se a passejar.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	D’aguesti dus malastres ne poiríem hèr ua felicitat, s’eth mon non siguesse çò qu’ei, esclavitud d’esclavituds e tot esclavitud…
WEB-Fortunata-e-Jacinta-IV	Me semble que sò en tot veder-la quan li didí aquerò…
WEB-Fortunata-e-Jacinta-IV	Quin arridolet, quina serenitat e quina responsa tant admirabla!
WEB-Fortunata-e-Jacinta-IV	Me deishèc sarrat ena paret.
WEB-Fortunata-e-Jacinta-IV	Tan sarrat sò, que non è tornat per cap auta, e quan premanisqui quauquarren entà dider-l’ac, va, valent!..
WEB-Fortunata-e-Jacinta-IV	Que se torne un tant estupid, ei causa que non m’entraue en cap.
WEB-Fortunata-e-Jacinta-IV	Ai, Diu, se me morisqui, e eth pensament viu mès enlà dera mòrt, que serè en tot veir pendent tota era eternitat aguesta careta graciosa, damb era sua expression celestiau, aguesti uelhs serens e alègres, aguesta cabeladura escura damb arrais blancs que li dan tanta gràcia… aguesta boca, que non parle sense que me hèsque mau era amna.
WEB-Fortunata-e-Jacinta-IV	Praube àngel!, era sua soleta passion qu’ei era maternitat, set non satisfèta, afliccion immensa.
WEB-Fortunata-e-Jacinta-IV	Era sua passion se me comunique e m’uscle; jo tanben voi auer un hilh, jo tanben.
WEB-Fortunata-e-Jacinta-IV	Qu’ei que me semble que ja lo veigui!, qu’ei aciu, enes limits dera vida, guardant-me, dident-me que lo hèsca a vier, e non manque que hèr-lo a vier.
WEB-Fortunata-e-Jacinta-IV	Vierie s’era volesse.
WEB-Fortunata-e-Jacinta-IV	Ne sò solide fòrça de qué vierie; qu’ei ua idia que se m’a clauat aciu.
WEB-Fortunata-e-Jacinta-IV	E jo li digui: per un mainatge, pro se poirie dar era vertut…
WEB-Fortunata-e-Jacinta-IV	A!, non auer vams entà dider-li aquerò…
WEB-Fortunata-e-Jacinta-IV	Era palpitacion que sentie ère tan fòrta que li calèc sèir-se.
WEB-Fortunata-e-Jacinta-IV	S’estofaue.
WEB-Fortunata-e-Jacinta-IV	Ena region cardiaca, o près d’era, mès entath centre, sentie eth còp de sang damb dur e contondent compàs.
WEB-Fortunata-e-Jacinta-IV	Qu’ère coma s’un haure balhèsse còps de martèth ath costat deth madeish còr, hargant a huec ua naua pèça que s’acabaue de botar.
WEB-Fortunata-e-Jacinta-IV	Se se trinque, que se trinque d’un viatge.
WEB-Fortunata-e-Jacinta-IV	Ai de jo!…
WEB-Fortunata-e-Jacinta-IV	Se m’estimèsse eth còr se me guaririe; pr’amor que non ei malautia çò qu’a, senon impaciéncia… hormigueta…
WEB-Fortunata-e-Jacinta-IV	Qué è hèt jo entà èster tan malerós?
WEB-Fortunata-e-Jacinta-IV	Ara me n’encuedi de qué non m’è divertit jamès.
WEB-Fortunata-e-Jacinta-IV	Totes es mies aventures an estat eth desir corrent darrèr der engüeg.
WEB-Fortunata-e-Jacinta-IV	E se pense era gent que jo è estat un òme erós, que jo sò malaut de massa gaudir!
WEB-Fortunata-e-Jacinta-IV	Sense saber se com ne perqué, cèrtes impressions d’aqueth dia tornèren ena sua ment.
WEB-Fortunata-e-Jacinta-IV	Entre eres, era mens fugaça siguec aguesta: peth maitin, entrant en Retiro, se li botèc ath dauant un d’aguesti praubi hastigosi que sòlen demanar enes entorns dera poblacion, e qu’a viatges se botgen entath centre.
WEB-Fortunata-e-Jacinta-IV	Qu’ère un òme caperat de pelhòts, e que caminaue damb un pè e ua cajada; era auta cama ère un membre repugnant, era cueisha holada e caperada de crostes, eth pè penjant, sec, infòrme e sagnós.
WEB-Fortunata-e-Jacinta-IV	Mostraue tot aquerò entà ahiscar era compasion.
WEB-Fortunata-e-Jacinta-IV	Qu’ère era cama entada eth eth sòn guanhapan, era sua proprietat, eth sòn mestièr, çò qu’entàs mendicants musicians ei era guitarra o eth violin.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Moreno, qu’en veder-se assetjat per aguesti industriaus dera misèria umana, hège trilhes de ràbia.
WEB-Fortunata-e-Jacinta-IV	E quan se viraue entà non veder-lo, eth maudit, hènt un torn damb era sua agila cajada, se li botuaue un aute còp dauant, en tot mostrar-li era cama.
WEB-Fortunata-e-Jacinta-IV	Ar engüejat cavalièr se l’anauen es talents de dar aumòina, e fin finau l’a dèc entà desliurar-se de persecucion tan esglassianta.
WEB-Fortunata-e-Jacinta-IV	S’aluenhèc eth vagabond renegant.
WEB-Fortunata-e-Jacinta-IV	Be n’è de talents de trauessar es Pirinèus!”.
WEB-Fortunata-e-Jacinta-IV	Plan, donc, aquera net, se li presentèc eth praube paralitic damb tanta vivacitat, que lèu lèu se pensaue veder-lo ena sua cramba.
WEB-Fortunata-e-Jacinta-IV	Que i auec un instant qu’era allucinacion de Moreno arribèc a èster tant efectiua, que s’incorporèc, cuelhent un libre qu’ère ena cagira pròcha… “Guarda, se non te’n vas damb era tua cama poirida…” Dempús queiguec de nauèth eth sòn cap en sofà e se botèc era man enes uelhs.
WEB-Fortunata-e-Jacinta-IV	Que non n’a eth eth tòrt de qué non i age en aguesta tèrra maudida establiments de benfasença.
WEB-Fortunata-e-Jacinta-IV	Se lo veigui deman, li balhi un duro…
WEB-Fortunata-e-Jacinta-IV	Pro que l’ac balharè…
WEB-Fortunata-e-Jacinta-IV	Quina enveja l’aurà era mia tia Guillermina!
WEB-Fortunata-e-Jacinta-IV	Virem-mos ara entara paret, a veir se m’esclipsi un shinhau.
WEB-Fortunata-e-Jacinta-IV	Atau; clucarè es uelhs.
WEB-Fortunata-e-Jacinta-IV	Non, que serà milhor que les daurisca, e que m’imagina que voi desvelhar-me.
WEB-Fortunata-e-Jacinta-IV	Aquerò que se desire non s’artenh jamès.
WEB-Fortunata-e-Jacinta-IV	Tè, imaginem-mos que hèsqui esfòrci entà non adormir-me.
WEB-Fortunata-e-Jacinta-IV	E entà qué voi jo dormir?
WEB-Fortunata-e-Jacinta-IV	Qu’ei milhor èster atau, pensant un enes sues causes.
WEB-Fortunata-e-Jacinta-IV	Aguestes regues de papèr, blues e verdes, se trinquen a ua distància de vint-e-cinc centimètres; non, de vint.
WEB-Fortunata-e-Jacinta-IV	Era flor grisa altèrne damb era flor blua.
WEB-Fortunata-e-Jacinta-IV	Polit diboish.
WEB-Fortunata-e-Jacinta-IV	Com li quedarie eth cap ad aqueth que l’endonvièc!…
WEB-Fortunata-e-Jacinta-IV	E aciu i a ua petita plapa…
WEB-Fortunata-e-Jacinta-IV	Me pensi que se me botèssa a guardar era lum m’esclipsaria lèu lèu.
WEB-Fortunata-e-Jacinta-IV	Campèc era lum botada sus era taula centrau, grana, redona e caperada d’un ric tapís.
WEB-Fortunata-e-Jacinta-IV	Era lampa qu’ère d’òli, formada per dus braci de bronze junhidi per ua tija.
WEB-Fortunata-e-Jacinta-IV	Ambdues lums auien pantalhes verdes, damb juntures de setin deth madeish color, ara manèra de pelhòts que queiguien per un costat des dues circonferéncies.
WEB-Fortunata-e-Jacinta-IV	Era claror s’escampilhaue pera tauleta, e era rèsta dera cramba ère en penombra plapada, damb ua verdosa pellicula de tapís vielh.
WEB-Fortunata-e-Jacinta-IV	Sus era taula i auie uns gants, diuèrsi libres, dus retraits en polidi marcs, un d’eri deth gròs Arnaiz, ua paperèra, un jòc de tè de plan fina porcelana, ua caisheta d’evòri e d’auti objèctes plan polidi.
WEB-Fortunata-e-Jacinta-IV	Quin silenci tan solemne i a ara!
WEB-Fortunata-e-Jacinta-IV	Es gisclets dera hònt de Pontejos, ei çò que s’enten tostemp, e bèth coche que passe pera Puerta del Sol…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Atau anaua jo en mèn cab en gésser deth club de Picadilly… solet qu’eth mèn cab corrie coma ua exalacion e aguesti cars van pòc a pòc e semble que se des.hèn sus es calades.
WEB-Fortunata-e-Jacinta-IV	E com me venen es causes ena memòria!…
WEB-Fortunata-e-Jacinta-IV	Semble que siga en tot guardar ad aquera gojata que se m’apareishec ua net en Haymarket, quan gessia d’aqueth Bar…
WEB-Fortunata-e-Jacinta-IV	Que non m’a tornat a passar!…
WEB-Fortunata-e-Jacinta-IV	De ressabuda hec un guimbet, e lheuant-se se metec a passejar.
WEB-Fortunata-e-Jacinta-IV	Morir-me jo aciu, entà que m’amien aguesti cars tant esnòbs!
WEB-Fortunata-e-Jacinta-IV	Non, gràcies a Diu que cuelhi ua resolucion; e per çò que semble aguesta ei fòrta.
WEB-Fortunata-e-Jacinta-IV	Que m’a vengut còp sec e damb ua fòrça…
WEB-Fortunata-e-Jacinta-IV	Que ja è talents de qué hèsque dia tà manar-li a Tom que hèsque er equipatge.
WEB-Fortunata-e-Jacinta-IV	Deman harè es mies crompes.
WEB-Fortunata-e-Jacinta-IV	Que non pòt un vier d’Espanha sense hèr-se a vier es petits presents de ventalhs e tamborins…
WEB-Fortunata-e-Jacinta-IV	Ai, be ne sò d’erós damb aguesta idia que m’a vengut!
WEB-Fortunata-e-Jacinta-IV	Anar- me’n…!
WEB-Fortunata-e-Jacinta-IV	Qu’ac deuí auer hèt hè ja temps!
WEB-Fortunata-e-Jacinta-IV	Entà qué ès aciu, entà consomir- te mès?
WEB-Fortunata-e-Jacinta-IV	Tè, que non diderà era que non l’aubedisqui, es sòns desirs son ordes.
WEB-Fortunata-e-Jacinta-IV	Que m’a dit: “amic mèn, vè-te’n”, e me’n vau.
WEB-Fortunata-e-Jacinta-IV	M’estimarà quan me’n vaja?
WEB-Fortunata-e-Jacinta-IV	Pensarà en jo…?
WEB-Fortunata-e-Jacinta-IV	Pro poirie èster.
WEB-Fortunata-e-Jacinta-IV	Se se convencesse de qué er amor que l’a ath sòn marit ei coma dar pastís a un saumet tà que se lo minge, se se convencesse d’aquerò…!
WEB-Fortunata-e-Jacinta-IV	Mès ve-te’n a demorar que se convence.
WEB-Fortunata-e-Jacinta-IV	Que non pòt èster.
WEB-Fortunata-e-Jacinta-IV	Estime hòlament ath aguest monard, e se morirà estimant-lo.
WEB-Fortunata-e-Jacinta-IV	Jo me pensi que lo mensprède e ath còp l’estime: que i a aguesti dualismes en còr uman.
WEB-Fortunata-e-Jacinta-IV	Mès jo digui, non li vierà en cap, bèth còp, era idia d’estimar-me a jo?
WEB-Fortunata-e-Jacinta-IV	Que n’auria pro damb aquerò, damb qu’era idia l’auesse passat bèth còp, plan, dus còps.
WEB-Fortunata-e-Jacinta-IV	Pro que deu auer pogut díder: “be n’ei de brave aguest Moreno; se jo siguessa era sua hemna, non me darie desengusti, e auríem auut un mainatge o dus o mès”.
WEB-Fortunata-e-Jacinta-IV	Qué me sai jo… ath mèn laguens que i a aguesa conviccion coma un gèrme d’esperança, coma un seme qu’ei laguens dera tèrra e que non a brotoat encara, mès que viu…
WEB-Fortunata-e-Jacinta-IV	Se sabessa qu’era a pensat aquerò, jo en veder-la tan religiosa, vieria a èster er òme mès catolic deth mon…
WEB-Fortunata-e-Jacinta-IV	Entà agradar-la, guaires foncions e misses pagaria jo!
WEB-Fortunata-e-Jacinta-IV	E que non ac haria damb ipocresia, donques qu’en tot estimar-la, vierie era fe, era fe, òc, que se n’a anat sabi pas a on…
WEB-Fortunata-e-Jacinta-IV	Me semble que ja hè dia.
WEB-Fortunata-e-Jacinta-IV	Non è dromilhon ne l’aurè jamès.
WEB-Fortunata-e-Jacinta-IV	Deman me’n vau, e me n’anaria aguesta tarde, s’auessa temps entà premanir eth viatge…
WEB-Fortunata-e-Jacinta-IV	E ua uata causa.
WEB-Fortunata-e-Jacinta-IV	Me diderè adiu d’era?
WEB-Fortunata-e-Jacinta-IV	Sabi pas se qué hèr.
WEB-Fortunata-e-Jacinta-IV	Se la veigui non m’en vau.
WEB-Fortunata-e-Jacinta-IV	Donques per qué non?
WEB-Fortunata-e-Jacinta-IV	Me n’anarè.
WEB-Fortunata-e-Jacinta-IV	Era m’a dit que me’n vaja, desire que me’n vaja.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Que serè entada era coma un sòmi, e es sòmis sòlen herir eth còr mès qu’era realitat”.
WEB-Fortunata-e-Jacinta-IV	Tornèc a estirar-se, e s’entretenguec en tot contemplar damb ua guardada erranta es parets dera cramba.
WEB-Fortunata-e-Jacinta-IV	I auie aquiu un Sant Jusèp, un quadre gran, de familha, coma pintura non valie guaire, mès Moreno l’auie en grana estimacion, pr’amor que siguec fòrça ans ena cramba a on eth auie neishut.
WEB-Fortunata-e-Jacinta-IV	S’associaue as impressions dera sua mainadesa aqueth sant tan polidòt, ajaçat enes bromes, damb era sua vergueta, eth sòn mainatge, e aquera capa auriòla qu’es sòns plecs hegen competéncia ath cèu ròi.
WEB-Fortunata-e-Jacinta-IV	Li venguec ena memòria deth cavalièr, en aqueth moment, eth rebrembe de sa pair, que semblaue qu’ère en tot veder-lo, e enténer eth metau de votz.
WEB-Fortunata-e-Jacinta-IV	A sa mair non l’auie coneishut, pr’amor que moric en èster eth un mainatge.
WEB-Fortunata-e-Jacinta-IV	Tanben s’en brembèc de quan era sua fraia e eth (aquera madeisha fraia veuda qu’ère aquiu), anauen ena casa deth pairin, en Concepción Jerónima, cuelhudi dera man.
WEB-Fortunata-e-Jacinta-IV	E ua tarde, en caminar peth carrèr Imperial, se hòravièren, ei a díder, se hòravièc era, e eth a mand siguec de morir-se der espant.
WEB-Fortunata-e-Jacinta-IV	Donques un dia qu’anaue pera Plaza de Provincia, vedec eth saumet d’un portaire d’aigua, liure: eth patron qu’ère ena tauèrna pròcha.
WEB-Fortunata-e-Jacinta-IV	Li vengueren talents a Manolito de montar-se en polin, e tau qu’ac pensèc ac hec.
WEB-Fortunata-e-Jacinta-IV	Mès eth condemnat animau, tanlèu sentec ath cavalièr gessec ath mès córrer, e encara qu’eth mainatge hège esfòrci entà arturar-lo, non podie…
WEB-Fortunata-e-Jacinta-IV	En resumit, qu’arribèc enquiath carrèr Segovia, plan près deth pònt.
WEB-Fortunata-e-Jacinta-IV	E non se passèc que s’arturèsse eth saumet, senon qu’eth cavalièr queiguec en tot daurir-se eth cap.
WEB-Fortunata-e-Jacinta-IV	Encara auie eth senhau.
WEB-Fortunata-e-Jacinta-IV	Erosament, es germans Garcia, botèrs, qu’auien eth sòn talhèr de bots dejós deth Sacramento, e lo vederen quèir, lo coneishien, e recuelhent-lo se lo hèren a vier ena casa deth sòn pairin.
WEB-Fortunata-e-Jacinta-IV	Era que s’armèc aquiu!
WEB-Fortunata-e-Jacinta-IV	Se’n brembaue D. Manuel d’aqueth ahèr coma se s’auesse passat ager madeish; vedie ath sòn pairin, D. Manuel Moreno, qu’encara tenguie colarets, petita corbata de sòla e casaca totes es ores deth dia.
WEB-Fortunata-e-Jacinta-IV	Enquia e tot en magasèm (drogaria ar engròs), vestie frac.
WEB-Fortunata-e-Jacinta-IV	Dempús arribèc eth papa e s’estèc en tot trantalhar se tustar-lo o non…
WEB-Fortunata-e-Jacinta-IV	Çò pejor siguec qu’eth saumet non se lo vedec en nunlòc, e era familha li calèc pagar per eth ua fòrta indemnizacion.
WEB-Fortunata-e-Jacinta-IV	Quan ja clarejaue eth dia, entenec bronit ena casa; mès de seguit comprenec se què se passaue.
WEB-Fortunata-e-Jacinta-IV	Ara se’n va aumens a sèt misses… e a tractar de tu ara Plan Santa Trinitat.
WEB-Fortunata-e-Jacinta-IV	Praubeta, qué ne treirà de tot aquerò!…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	IV.- Guillermina hec dus copets ena pòrta, e daurint-la un shinhau, agaitèc era sua cara rosada e es sòns uelhs viui.
WEB-Fortunata-e-Jacinta-IV	Ja veigui qu’ac endonviè.
WEB-Fortunata-e-Jacinta-IV	Qué te cau?
WEB-Fortunata-e-Jacinta-IV	Que ja ac ves.
WEB-Fortunata-e-Jacinta-IV	Entra.
WEB-Fortunata-e-Jacinta-IV	Non è clucat un uelh.
WEB-Fortunata-e-Jacinta-IV	E tu?
WEB-Fortunata-e-Jacinta-IV	Deth costat que m’ajaci me desvelhi.
WEB-Fortunata-e-Jacinta-IV	Solet dormisqui quate ores; mès de tira.
WEB-Fortunata-e-Jacinta-IV	Non ves qu’arribi ena casa renduda?
WEB-Fortunata-e-Jacinta-IV	E tot aquerò que me cau pensar ac pensi pendent eth dia.
WEB-Fortunata-e-Jacinta-IV	Quina felicitat!
WEB-Fortunata-e-Jacinta-IV	Te’n vas ara tà missa?
WEB-Fortunata-e-Jacinta-IV	E tan tranquilla!…
WEB-Fortunata-e-Jacinta-IV	Sabes ua causa?, que t’è enveja… m’escambiaria per tu…
WEB-Fortunata-e-Jacinta-IV	Sè-te ua estona, didec Moreno, en tot sèir-se en sofà e metent un còp de man en sèti.
WEB-Fortunata-e-Jacinta-IV	Mès santetat qu’en anar a sèt misses, i a en practicar es òbres de misericòrdia, acompanhant as malauts e balhant ua estona de convèrsa a qui s’a passat tota era net desvelhat.
WEB-Fortunata-e-Jacinta-IV	Ditz-me ua causa.
WEB-Fortunata-e-Jacinta-IV	Com te van es òbres der asil?
WEB-Fortunata-e-Jacinta-IV	Donques non te’n sabes?
WEB-Fortunata-e-Jacinta-IV	Ben.
WEB-Fortunata-e-Jacinta-IV	Gràcies as amnes caritatiues, era bastissa va pujant.
WEB-Fortunata-e-Jacinta-IV	Jacinta s’ac a cuelhut damb tant de coratge, qu’aué trabalhe mès que jo, e manege era espada damb ua adretia que me dèishe petiteta.
WEB-Fortunata-e-Jacinta-IV	Qu’as ues amigues que s’ac vau.
WEB-Fortunata-e-Jacinta-IV	Aguesta net è pensat en tu e enes tues devocions.
WEB-Fortunata-e-Jacinta-IV	T’estonaries se te digui que des dera maitiada se m’a metut aciu un sentiment desconeishut, quauquarren coma talents de her-me religiós, de pensar en Diu, de tier-me a òbres de pietat…
WEB-Fortunata-e-Jacinta-IV	Manolo!…
WEB-Fortunata-e-Jacinta-IV	Non, que non ei cap badinada, repliquèc eth; e auie ena sua cara tau expression d’aclapament, qu’era santa se demorèc coma pèga en tot guardar-lo…
WEB-Fortunata-e-Jacinta-IV	Mès ès de trufaria o…?
WEB-Fortunata-e-Jacinta-IV	Manolo, en qué penses?…
WEB-Fortunata-e-Jacinta-IV	Que te cau?
WEB-Fortunata-e-Jacinta-IV	Que i a moments ena vida, que semblen sègles per çò des cambiaments qu’amien.
WEB-Fortunata-e-Jacinta-IV	Hè ua estona, veiràs quina causa mès estranha!
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Me’n brembè d’un praube que me demanèc aumòina aguest maitin…
WEB-Fortunata-e-Jacinta-IV	Qu’ère un malerós qu’a ua cama difòrma e hastigosa, plia de nafres…
WEB-Fortunata-e-Jacinta-IV	Me demanèc aumòina e li lancè ua moneda de coeire, en tot dider-li damb orror: “Anatz-vo’n deth mèn dauant, coquin”.
WEB-Fortunata-e-Jacinta-IV	Donques aguesta net è auut aciu era visita d’aqueth òme…
WEB-Fortunata-e-Jacinta-IV	Que l’è vist, coma sò en tot veder-te a tu, e prumèr m’inspiraue repugnància, dempús pietat, e acabè per dider-li: “Te vòs escambiar per jo?” Pr’amor que damb era sua cama poirida, era sua cajada e era sua libertat, gaudís eth d’ua tranquillitat que jo non è.
WEB-Fortunata-e-Jacinta-IV	Era sua consciéncia ei coma ua bassa qu’en era non què jamès era pèira mès petita.
WEB-Fortunata-e-Jacinta-IV	Praube de jo!, m’escambiaria per eth; escambiaria era mia riquesa pera sua mendicitat, eth mèn còr malaut pera sua cama inèrta, eth mèn lagui pera sua patz.
WEB-Fortunata-e-Jacinta-IV	Qué ne penses tu?
WEB-Fortunata-e-Jacinta-IV	Pensi que Diu te tòque eth còr, didec era dauna guinhant es uelhs, e botant sus eth cap deth trist cavalièr era sua man dreta, qu’en era amiau eth libre de missa e eth rosari.
WEB-Fortunata-e-Jacinta-IV	Que non as mina de trufaria.
WEB-Fortunata-e-Jacinta-IV	Bèra causa plan grana te va peth laguens.
WEB-Fortunata-e-Jacinta-IV	E se d’auti còps te hè per dider-me eretjies e hèr- me emmaliciar, non te penses que te hèja dolent.
WEB-Fortunata-e-Jacinta-IV	Qu’ès un ingenú; e se viuesses tostemp damb nosates e non te passèsses era vida entre protestants e atèus, tu que series un aute.
WEB-Fortunata-e-Jacinta-IV	Mès non sabes que me’n vau deman?
WEB-Fortunata-e-Jacinta-IV	Te’n vas?, de vertat?, damb viu aclapament.
WEB-Fortunata-e-Jacinta-IV	Mau negòci.
WEB-Fortunata-e-Jacinta-IV	Que non t’estimem?
WEB-Fortunata-e-Jacinta-IV	Aguesta que ne vau quate!…
WEB-Fortunata-e-Jacinta-IV	Era mia vida ei totafèt trincada e henuda.
WEB-Fortunata-e-Jacinta-IV	Que ja non i a manèra de sòudar-la…
WEB-Fortunata-e-Jacinta-IV	Cre que se m’estimèssen jo me demoraria aciu, seria brave, e per çò d’agradar-te a tu e as tues amigues, me haria plan religiós, plan amic de Diu e dera Vèrge, tieria toti es mèns sòs en òbres de caritat, protegiria era devocion…
WEB-Fortunata-e-Jacinta-IV	Er estonament dera santa ère tan gran, que non lo podie exprimir.
WEB-Fortunata-e-Jacinta-IV	Com vòs que t’ac demostra?
WEB-Fortunata-e-Jacinta-IV	Vam a veir, didec era vèrge e fondadora, damb decision.
WEB-Fortunata-e-Jacinta-IV	A que la hèsqui?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	A que non vies damb jo enta San Ginés?
WEB-Fortunata-e-Jacinta-IV	A que sí.
WEB-Fortunata-e-Jacinta-IV	Se lheuèc entà tirassar dera campaneta.
WEB-Fortunata-e-Jacinta-IV	Dèisha, ja cridarè jo a Tomás.
WEB-Fortunata-e-Jacinta-IV	Me semble que òc…
WEB-Fortunata-e-Jacinta-IV	Tom!…
WEB-Fortunata-e-Jacinta-IV	Te vau a hèr eth tè…
WEB-Fortunata-e-Jacinta-IV	Va, vestis-te.
WEB-Fortunata-e-Jacinta-IV	E entenerè totes es misses que volgues, e pregarè damb tu…
WEB-Fortunata-e-Jacinta-IV	Òme, tan lèu non.
WEB-Fortunata-e-Jacinta-IV	Un shinhau mès tard que jo, sòl vier Bárbara.
WEB-Fortunata-e-Jacinta-IV	Tom!
WEB-Fortunata-e-Jacinta-IV	Er anglés entrèc, e ara seguida, quan eth senhor ère ja vestit, li hec a vier eth tè.
WEB-Fortunata-e-Jacinta-IV	Guillermina, en tot mestrar-li er esdejoar, li didie: “Abriga-te ben, qu’es maitins son plan fresqui.
WEB-Fortunata-e-Jacinta-IV	Milhor… que ne sò convençut de qué víuer ei era màger des pegaries, li didec eth baishant es escales.
WEB-Fortunata-e-Jacinta-IV	Entà qué viu un?
WEB-Fortunata-e-Jacinta-IV	Entà patir.
WEB-Fortunata-e-Jacinta-IV	Eth praube dera cama ei qui s’ac passe milhor.
WEB-Fortunata-e-Jacinta-IV	Pr’amor qu’aquerò non hè mau.
WEB-Fortunata-e-Jacinta-IV	Amie era sua cama tà dauant coma se siguesse ua causa polida qu’era gent desire conéisher.
WEB-Fortunata-e-Jacinta-IV	Que i a molta misèria, didec era dauna, cuelhent eth tèma per un aute costat, e es que podem minjar mos planhem de vici.
WEB-Fortunata-e-Jacinta-IV	Coma mès patigam aciu, mès gaudiram aquiu delà.
WEB-Fortunata-e-Jacinta-IV	Eth misantròp non didec arren ad aquerò.
WEB-Fortunata-e-Jacinta-IV	Seguie cogitós) “Eth mendicant dera cama se n’anarà entath Cèu de dret, damb era sua cajada, e fòrça des rics que van per aquiu en coche, i anaràn plan comodament en eth entà passejar-se pes lunfèrns.
WEB-Fortunata-e-Jacinta-IV	Jo li demani a Diu que me balhe era mès hastigosa des malauties, e… non me’n vò hèr cabau; tostemp tan sana.
WEB-Fortunata-e-Jacinta-IV	Paciéncia.
WEB-Fortunata-e-Jacinta-IV	Tanpòc ad aquerò didec arren Moreno.
WEB-Fortunata-e-Jacinta-IV	Entrèren en San Ginés, e Guillermina venguec de dret entara capèla dera Soledad, ath punt que començaue ja era missa.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Mès ena dusau missa l’observèc distrèt e inquiet.
WEB-Fortunata-e-Jacinta-IV	Anaue d’un costat en aute, examinaue es autars e es imatges coma se siguesse en un musèu.
WEB-Fortunata-e-Jacinta-IV	Aquerò la desengustèc, e tau siguec era sua incomoditat que non gausèc comuniar aqueth dia, donques que non se trapaue damb er esperit absoludament seren e net.
WEB-Fortunata-e-Jacinta-IV	Ja ena quatau missa, eth cavalièr aqueth, non sonque se distreiguie senon que perturbaue era devocion des fidèus, en tot passar per dauant des autars a on se didie missa, sense hèr era mès leugèra genuflexion ne reveréncia.
WEB-Fortunata-e-Jacinta-IV	Enterrament”.
WEB-Fortunata-e-Jacinta-IV	E coma qu’eth cavalièr non li didesse arren, Plácido s’aluenhèc pregant entre dents.
WEB-Fortunata-e-Jacinta-IV	Se seiguec en un banc, e d’alavetz, sense deishar d’atier as sues devocions, non deishaue de uelh ath senhor Moreno, sense poder explicar- se era sua preséncia ena parròquia.
WEB-Fortunata-e-Jacinta-IV	Que li deu shautar veir es imatges beròies…
WEB-Fortunata-e-Jacinta-IV	Atau comencè jo”.
WEB-Fortunata-e-Jacinta-IV	E quin repotec li fotèc era fondadora ath sòn nebot quan gesseren.
WEB-Fortunata-e-Jacinta-IV	Plan, donc, tia, per èster eth prumèr dia de cors non te pòs queishar.
WEB-Fortunata-e-Jacinta-IV	Tot qu’ei començar.
WEB-Fortunata-e-Jacinta-IV	Ja ves qu’entení ua misseta.
WEB-Fortunata-e-Jacinta-IV	Qué volies?
WEB-Fortunata-e-Jacinta-IV	Que siguessa coma tu?
WEB-Fortunata-e-Jacinta-IV	T’asseguri qu’er assag m’agradèc.
WEB-Fortunata-e-Jacinta-IV	Que passè ua estona plan agradiua, en un estat de tranquillitat que m’a hèt fòrça ben.
WEB-Fortunata-e-Jacinta-IV	Te quèishes de qué me passejaua pera glèisa?…
WEB-Fortunata-e-Jacinta-IV	Qu’ei que quan un va a hèr vida naua, li shaute saber-se’n…
WEB-Fortunata-e-Jacinta-IV	Que volia guardar es imatges.
WEB-Fortunata-e-Jacinta-IV	Cre-t’ac, se m’estèssa en Madrid me haria amic de totes eres.
WEB-Fortunata-e-Jacinta-IV	M’agrade veder-les tan beròies, damb era sua ròba de luxe e es sues guardades fixades en un punt.
WEB-Fortunata-e-Jacinta-IV	Semble que son en tot veir vier quauquarren que non acabe de vier.
WEB-Fortunata-e-Jacinta-IV	Es que mos guarden semble que mos diguen quauquarren quan les guardam e qu’efectiauament mos an de consolar se les demanam bèra causa.
WEB-Fortunata-e-Jacinta-IV	Compreni eth misticisme; lo veigui clar…
WEB-Fortunata-e-Jacinta-IV	Ai!, se jo me demorèssa aciu…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Per qué non te demores?…
WEB-Fortunata-e-Jacinta-IV	Impossible!…
WEB-Fortunata-e-Jacinta-IV	Alavetz… demora-te.
WEB-Fortunata-e-Jacinta-IV	Vòs que te balha un emplec?
WEB-Fortunata-e-Jacinta-IV	Pro que te hè ua bona manca.Te nomenti contramèstre dera mia òbra, administrador des mies collèctes e sacristan màger dera mia capèla naua, quan sigue acabada.
WEB-Fortunata-e-Jacinta-IV	Moreno s’estarnèc d’arrir damb talents.
WEB-Fortunata-e-Jacinta-IV	Qu’ac acceptaria.
WEB-Fortunata-e-Jacinta-IV	Te juri qu’ac acceptaria… que vengui a èster totafèt mainadenc.
WEB-Fortunata-e-Jacinta-IV	Escolan en cap!
WEB-Fortunata-e-Jacinta-IV	E jo alugaria es candèles, jo treiria eth povàs des imatges e les botaria plan polides, jo blagaria damb es beates!…
WEB-Fortunata-e-Jacinta-IV	Non t’ac vas a creir, mès ath mèn laguens neish quauquarren que s’acòrde fòrça ben damb aguest mestièr umil”.
WEB-Fortunata-e-Jacinta-IV	Qu’ès un bravàs.
WEB-Fortunata-e-Jacinta-IV	Er arren hèr, çò de molt que t’as divertit e er esplin anglés te boten atau.
WEB-Fortunata-e-Jacinta-IV	E jo te juri que t’engüejaràs mès se non vires entà Diu es tues guardades.
WEB-Fortunata-e-Jacinta-IV	Hè çò que jo, Manolo; fot-li un còp de pè ath mon; hè-te petit entà èster gran; baisha-te entà pujar.
WEB-Fortunata-e-Jacinta-IV	Tu que ja non ès un poret; tu ja non t’as de maridar.
WEB-Fortunata-e-Jacinta-IV	Ne te conven èster tostemp de viatge tau qu’ua carta damb era envolopa mau escrita, que recor toti es burèus de corrèus deth mon.
WEB-Fortunata-e-Jacinta-IV	Hemnes, entà que servissen senon entara perdicion?
WEB-Fortunata-e-Jacinta-IV	Sigues valent pendent un quart d’ora e aufris-li a Diu çò que te rèste de vida.
WEB-Fortunata-e-Jacinta-IV	Que non voi díder que te metes a fraire: i a mil manères de guanhar-se era vida etèrna.
WEB-Fortunata-e-Jacinta-IV	Guarda se qué se m’acodís.
WEB-Fortunata-e-Jacinta-IV	Per qué non dediques es tòns sòs, era tua activitat e tot eth tòn esperit a ua òbra grana e santa, non a ua òbra passatgèra senon ad aguestes que queden, entath ben dera umanitat e glòria de Diu?
WEB-Fortunata-e-Jacinta-IV	Bastís de nauèth un edifici, un asil entad aguest o entà un aute fin, per exemple, un gran espitau psiquiatric qu’en eth se recuelhe e suenhe as praubets qu’an perdut era rason…
WEB-Fortunata-e-Jacinta-IV	Tu qu’as era tissa des edificis, e me la vòs passar a jo…
WEB-Fortunata-e-Jacinta-IV	Qu’ei çò prumèr que se m’a acodit.
WEB-Fortunata-e-Jacinta-IV	Te semble mala idia?
WEB-Fortunata-e-Jacinta-IV	Un psiquiatric modèl coma es qu’auràs vist en estrangèr.
WEB-Fortunata-e-Jacinta-IV	Aciu qu’èm en aquerò fòrça arreculats.
WEB-Fortunata-e-Jacinta-IV	Haries ua immensa òbra de caritat e Madrid e Espanha te benediràn.
WEB-Fortunata-e-Jacinta-IV	Un psiquiatric!, didec Moreno, arrint d’ua manèra que li gelèc era sang ara sua generosa tia.
WEB-Fortunata-e-Jacinta-IV	Òc, que non me semble mau.
WEB-Fortunata-e-Jacinta-IV	E l’estrearíem tu e jo…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	V.- Se didec adiu Guillermina ena pòrta dera casa, entà vier en asil, e eth pugèc.
WEB-Fortunata-e-Jacinta-IV	Quina causa mès estranha.
WEB-Fortunata-e-Jacinta-IV	A penes se cansaue en escomèter era escala.
WEB-Fortunata-e-Jacinta-IV	Se sentie fòrça ben aqueth maitin, er esperit confortat, era palpitacion plan adormida, er apetís desvelhat.
WEB-Fortunata-e-Jacinta-IV	En entrar ena sua casa demanèc mès tè, e mentre Tom l’ac mestraue, li didec en espanhòu:
WEB-Fortunata-e-Jacinta-IV	Hè er equipatge.
WEB-Fortunata-e-Jacinta-IV	Avisaràs a Estupinhan…
WEB-Fortunata-e-Jacinta-IV	Que me hèsque eth favor de vier, pr’amor que me pòrte bèra causeta des botigues.
WEB-Fortunata-e-Jacinta-IV	Que non pòt un vier d’Espanha entà Anglatèrra sense hèr-se a vier entàs sòns amics quauqua fotesa qu’age color locau.”.
WEB-Fortunata-e-Jacinta-IV	Dempús seguic parlant damb eth madeish: “qu’ei un mau de cap.
WEB-Fortunata-e-Jacinta-IV	Se non te hès a vier tamborins damb figuretes de taures, chulos e d’autes foteses, se te mingen viu.
WEB-Fortunata-e-Jacinta-IV	Ja veiram se trapi quauques aquarèles.
WEB-Fortunata-e-Jacinta-IV	Tanben è besonh de hlaçades, garniments de taures, e sajarè de trapar bèra causa damb caractèr.
WEB-Fortunata-e-Jacinta-IV	Que non i a pejor calamitat qu’èster amic de collecionistes”.
WEB-Fortunata-e-Jacinta-IV	Estupinhan, qu’en aquera epòca frequentaue eth tracte damb Moreno, per çò d’auer-li estat encargada era administracion dera sua casa dera Cava se presentèc prèst a portar-li tot eth contengut des botigues de Madrid entà que podesse alistar.
WEB-Fortunata-e-Jacinta-IV	Tamborins des mès diuèrses formes, ventalhs e quauqui quadrets anèren arribant successiuament pendent tot eth dia, e D. Manuel alistaue e pagaue.
WEB-Fortunata-e-Jacinta-IV	Aquerò l’entretenguec agradiuament, e arrie pensant ena felicitat que repartirie entre es sues amistats londinenses.
WEB-Fortunata-e-Jacinta-IV	Aguest tamborin damb era chula tocant era guitarra, entà miss Newton.
WEB-Fortunata-e-Jacinta-IV	S’era vedesse es originaus, quina decepcion!
WEB-Fortunata-e-Jacinta-IV	Aguesta parelha der andalús a shivau e era maja ena rèisha sense hèr arren, entara sentimentau e romancesca mistress Mitchell, que bote es uelhs en blanc quan parle d’Espanha, eth país der amor, der irangèr e des aventures incredibles…
WEB-Fortunata-e-Jacinta-IV	A!, aguest D. Quijote crebant a guinhauetades es bots de vin, entar amic Davidson, que cride a D. Quijote don Cuiste, e se vante d’ispanofil…
WEB-Fortunata-e-Jacinta-IV	Ben, ben.
WEB-Fortunata-e-Jacinta-IV	De trastes qu’èm tau quau.
WEB-Fortunata-e-Jacinta-IV	Aguesti cantres son òrres.
WEB-Fortunata-e-Jacinta-IV	Tota era ceramica modèrna espanhòla que non vau un sò horadat.
WEB-Fortunata-e-Jacinta-IV	A veir, Plácido, series tu capable de cercar-me un vestit de torero complèt?…
WEB-Fortunata-e-Jacinta-IV	Que lo voi entà un amic que sónie damb botar-lo-se en un balh de vestits…
WEB-Fortunata-e-Jacinta-IV	Qu’estarà coma un hantauma.
WEB-Fortunata-e-Jacinta-IV	Mès a nosati non mos impòrte.
WEB-Fortunata-e-Jacinta-IV	Usat o sense usar?
WEB-Fortunata-e-Jacinta-IV	Òme, sense usar…
WEB-Fortunata-e-Jacinta-IV	Plan, coma lo trapes…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Gessec Estupinhan coma s’eth Mercurio l’auesse prestat es sòns aladi bordequins, e ara seguida entrèc eth vailet, qu’eth sòn patron tenguie tanben ocupat ara cèrca de diuèrsi encargues.
WEB-Fortunata-e-Jacinta-IV	Tom s’auie estacat fòrça as toros; non se perdie ua corrida e entre es sòns amics compdaue a diuèrses eminéncies der art dera còrna.
WEB-Fortunata-e-Jacinta-IV	Plan per aquerò li dèc er encargue de cercar un garniment de taure, d’aqueri que se sauven es afeccionadi coma venerades reliquies, e ère convenent qu’auesse plapes de sang e fòrça caushigades coma senhaus dera tragica luta.
WEB-Fortunata-e-Jacinta-IV	Plan desconsolat entrèc er anglés, dident que non trapaue garniments ne enquia e tot aufrint per eri un uelh dera cara.
WEB-Fortunata-e-Jacinta-IV	Donques que non trapam garniments de taures, mos haram a vier ua auta causa.
WEB-Fortunata-e-Jacinta-IV	As vist per aquiu, en Prado e Recoletos, a un tipe plan lèg qu’amie un tistèr e en eth, botadi en canes, formant coma un gran arbe, un revolum de molinets de vent que hèn torns damb eth vent e qu’es mainatges crompen per dus o tres sòs?
WEB-Fortunata-e-Jacinta-IV	Donques hè-te’n a vier ua dotzena, mo’les amiam e didem que son garniments que se li boten as taures quan gessen ena plaça, brrrr… crebant ath mon sancèr damb aqueres còrnes tant ahilades…
WEB-Fortunata-e-Jacinta-IV	E s’ac van a creir…
WEB-Fortunata-e-Jacinta-IV	Tom arrie; mès ath sòn laguens refusaue aquera enganha per dus motius dera sua consciéncia, eth motiu dera rectitud anglesa e eth dera formalitat der afeccionat as toros.
WEB-Fortunata-e-Jacinta-IV	Damb era enganha prepausada peth sòn patron se cometien dues granes fautes, enganhar a ua nacion e otratjar eth respectable art dera Tauromaquia, eth vestadèr sport tragic.
WEB-Fortunata-e-Jacinta-IV	Sabi pas se com acabèc aquerò.
WEB-Fortunata-e-Jacinta-IV	Tant que Rossini aumplie era casa de ventalhs e tamborins, e Moreno alistaue e pagaue, en tot entretier-se dempús a estropar-les en papèrs e botar-les panèus damb eth nòm deth destinatari.
WEB-Fortunata-e-Jacinta-IV	Qu’auie decidit hèr plan pòques visites d’adiu, en tot desencusar-se per çò dera sua mala santat.
WEB-Fortunata-e-Jacinta-IV	Dempús de dinar, baishèc en escritòri, e se tenguec a liquidar e botar en clar eth sòn compde personau.
WEB-Fortunata-e-Jacinta-IV	Non intervenguie en cap negòci; e eth trabalh de banca, qu’en d’auti tempsi l’auie shautat tant, ara l’engüejaue.
WEB-Fortunata-e-Jacinta-IV	Mès aqueth dia semblèc que se li desvelhauen es inclinasons, pr’amor que parlèc longament de negòcis damb Ruiz Ochoa, en tot recomanar-li que non deishèsse d’interessar-se en bèth enquant de sòs d’aur entath Banc.
WEB-Fortunata-e-Jacinta-IV	Que ja podetz anar damb compde en aquerò d’estampar tanta plata, pr’amor qu’aguest metau va entà baish e i anarà encara mès.
WEB-Fortunata-e-Jacinta-IV	Ath prètz qu’an aciu es liures, que vau mès expedir aur, e dera mia part, me harè a vier tot eth que poga”.
WEB-Fortunata-e-Jacinta-IV	Alavetz entrèc Ramon Villuendas, preguntant a guaire se cuelhien es liures, e era convèrsa venguec a quèir sus eth madeish tèma.
WEB-Fortunata-e-Jacinta-IV	Eth, que manaue aur e mès aur…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Entrèren d’autes persones e se parlèc de fòrça d’autes causes.
WEB-Fortunata-e-Jacinta-IV	Tant que se tardèc aquera convèrsa, pensaue Moreno s’anarie o non a dider-se adiu des Santa Cruz.
WEB-Fortunata-e-Jacinta-IV	Se non i anaue dilhèu eth sòn pairin s’ofensarie, e se i anaue, li poirien arribar contrarietats majores, enquia e tot empeneïr-se deth viatge e ajornar-lo…
WEB-Fortunata-e-Jacinta-IV	Que non auie mès remèdi qu’anar-i.
WEB-Fortunata-e-Jacinta-IV	Mès a quina ora?
WEB-Fortunata-e-Jacinta-IV	Ara ora de dinar?
WEB-Fortunata-e-Jacinta-IV	Trantalhaue, e tornant entara sua casa, pensaue quauquarren sus aqueth problèma dera ora.
WEB-Fortunata-e-Jacinta-IV	Be me n’è tornat de mainatge!…
WEB-Fortunata-e-Jacinta-IV	Tad aquerò des cinc venguec eth misantròp en ua botiga dera Plaza Mayor tà veir es ahlaçades granadines que damb eres volie obsequiar as sòns amics anglesi.
WEB-Fortunata-e-Jacinta-IV	Aquiu s’estèc pendent un quart d’ora, e eth botiguèr li proposèc hèr-li a vier a trauèrs de Plácido çò milhor qu’auie, entà qu’alistèsse.
WEB-Fortunata-e-Jacinta-IV	Ja hège nets e valie mès qu’eth senhor examinèsse de dia eth gènre.
WEB-Fortunata-e-Jacinta-IV	Atau ac acordèren e entornèc entara sua casa.
WEB-Fortunata-e-Jacinta-IV	En entrar en portau sentec un copet ena espatla.
WEB-Fortunata-e-Jacinta-IV	Qu’ère Jacinta que li metie un copet de man.
WEB-Fortunata-e-Jacinta-IV	Se quedèc eth brave senhor coma se l’auessen metut un tret.
WEB-Fortunata-e-Jacinta-IV	Volèc parlar e non podec.
WEB-Fortunata-e-Jacinta-IV	Jacinta lo cuelhec deth braç, e passadi es prumèrs gradons, comencèc eth dialòg.“Atau, donc, partitz a tot darrèr?”.
WEB-Fortunata-e-Jacinta-IV	Fin finau me sò decidit.
WEB-Fortunata-e-Jacinta-IV	Que ja ère ora…
WEB-Fortunata-e-Jacinta-IV	Mès qué, vos cansatz guaire aué?…
WEB-Fortunata-e-Jacinta-IV	A!, ja m’a condat Guillermina qu’auetz estat fòrça santet…
WEB-Fortunata-e-Jacinta-IV	Atau me shaute a jo que sigue era gent.
WEB-Fortunata-e-Jacinta-IV	Per qué non venguéretz a veder-me?…
WEB-Fortunata-e-Jacinta-IV	Pro n’èra jo de graciós!
WEB-Fortunata-e-Jacinta-IV	Qu’ei que non me’n sabia.
WEB-Fortunata-e-Jacinta-IV	I tornatz deman?
WEB-Fortunata-e-Jacinta-IV	De vertat que vieratz a veder-me?…
WEB-Fortunata-e-Jacinta-IV	Arrir-me’n!
WEB-Fortunata-e-Jacinta-IV	Quines causes se vos acodissen!
WEB-Fortunata-e-Jacinta-IV	A que non vietz?
WEB-Fortunata-e-Jacinta-IV	A que si?
WEB-Fortunata-e-Jacinta-IV	Donques aquiu serè, en tot hèr-li era competéncia a Estupinhan…
WEB-Fortunata-e-Jacinta-IV	Cada dia!
WEB-Fortunata-e-Jacinta-IV	Mes qu’ei que non partitz deman?
WEB-Fortunata-e-Jacinta-IV	Qu’ei vertat, ja non me’n brembaua…
WEB-Fortunata-e-Jacinta-IV	Plan, non partirè.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aquiu non se pòt.
WEB-Fortunata-e-Jacinta-IV	Com que non se pòt?
WEB-Fortunata-e-Jacinta-IV	Pr’amor qu’aquiu m’agarren peth sòn compde ues amigues pretestantes qu’è, e volga o non me hèn renegar… vos que n’auratz eth tòrt; que va sus era vòsta consciéncia.
WEB-Fortunata-e-Jacinta-IV	Atau, donc, me demori o me’n vau?
WEB-Fortunata-e-Jacinta-IV	Donques damb aguesta responsabilitat tan grana non gausi conselhar- vos.
WEB-Fortunata-e-Jacinta-IV	Hètz çò que vos semble milhor…
WEB-Fortunata-e-Jacinta-IV	Vai, qu’auem arribat.
WEB-Fortunata-e-Jacinta-IV	Vos auetz cansat guaire?
WEB-Fortunata-e-Jacinta-IV	Un shinhalet… mès damb vos tostemp content.
WEB-Fortunata-e-Jacinta-IV	Un aute còp?
WEB-Fortunata-e-Jacinta-IV	Òc, entà tornar a pujar…
WEB-Fortunata-e-Jacinta-IV	Coma se voléssetz pujar en quatau estatge.
WEB-Fortunata-e-Jacinta-IV	Non m’ac perdonaria, se vos m’acompanhatz, en tot fatigar-vos tant.
WEB-Fortunata-e-Jacinta-IV	Entrèren e Jacinta se calèc en quarto dera santa.
WEB-Fortunata-e-Jacinta-IV	Moreno venguec en sòn e se deishèc quèir en sofà, en tot botar-se eth chapèu entà darrèr.
WEB-Fortunata-e-Jacinta-IV	Pensaue repausar ua estona e passar dempús ena cramba de Guillermina.
WEB-Fortunata-e-Jacinta-IV	Entà qué tormentar-me?
WEB-Fortunata-e-Jacinta-IV	S’a acabat.
WEB-Fortunata-e-Jacinta-IV	Ath cap d’ua estona, en sénter que Jacinta gessie, s’apressèc ena pòrta damb er in de veder-la.
WEB-Fortunata-e-Jacinta-IV	Mès que non podec veir arren.
WEB-Fortunata-e-Jacinta-IV	Coma qu’encara non auien alugat era lum deth recebedor, solet aubirèc ua bonha, ua ombra e podec enténer dues o tres paraules que se dideren, en dider-se adiu, Jacinta e er arrat gleisèr.
WEB-Fortunata-e-Jacinta-IV	Aguesta venguec alavetz en quarto deth sòn nebot e lo trapèc hènt torns en eth.
WEB-Fortunata-e-Jacinta-IV	Regular, lèu ben…
WEB-Fortunata-e-Jacinta-IV	Demori dormir aguesta net.
WEB-Fortunata-e-Jacinta-IV	Ajaça-te d’ora.
WEB-Fortunata-e-Jacinta-IV	Aquerò pensi hèr… e deman…
WEB-Fortunata-e-Jacinta-IV	Non, que non m’ac a dit.
WEB-Fortunata-e-Jacinta-IV	Non t’a dit qu’era vierie a veder-me tan devòt?
WEB-Fortunata-e-Jacinta-IV	Non… que non auem parlat un mot sus tu.
WEB-Fortunata-e-Jacinta-IV	Ne te didec qu’auie pujat damb jo e que…?
WEB-Fortunata-e-Jacinta-IV	Non, arren…
WEB-Fortunata-e-Jacinta-IV	Moreno sentec qu’era orribla palpitacion deth sòn pitrau ère negada per ua ondada glaciau.
WEB-Fortunata-e-Jacinta-IV	En aqueth punt li calèc sèir-se pr’amor qu’es cames non l’en volien e eth cap li rodaue.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’anaram a passar ua estona, didec Moreno d’ua manèra lugubra, e a lançar-li ara mia desesperacion ua ora d’esvagament tau que se li lance era carn a ua fèra entà que non mossegue.
WEB-Fortunata-e-Jacinta-IV	Se tu li demanèsses ath Senhor… mès ben demanat… que te guarisse aguesti esplines, te les guaririe…
WEB-Fortunata-e-Jacinta-IV	Demana-l’ac, hilh.
WEB-Fortunata-e-Jacinta-IV	Pro sai jo çò que me digui!
WEB-Fortunata-e-Jacinta-IV	Qué as de saber!…
WEB-Fortunata-e-Jacinta-IV	Ara gesses damb aquerò?…
WEB-Fortunata-e-Jacinta-IV	Tu que pòs auer perdut ua part dera tua fe; mès tota non se pèrd jamès.
WEB-Fortunata-e-Jacinta-IV	Aguestes causes se diden sense creir en eres, per fatuitat.
WEB-Fortunata-e-Jacinta-IV	Entre totes es tues badinades, se te rasquen qu’apareish eth credent…
WEB-Fortunata-e-Jacinta-IV	Moreno damb enfasi, en tot complader-se en mortificar-la.
WEB-Fortunata-e-Jacinta-IV	Tot sigue per Diu… alavetz, entà qué vòs vier damb jo ena glèisa?
WEB-Fortunata-e-Jacinta-IV	Tè, entà distreir-me un shinhau, entà veder-te a tu, entà veir a Estupinhan, a figures rares dera umanitat, excentricitats, tipes, coma tot aquerò que me hèsqui a vier entà Londres tàs afeccionats as causes tipiques e ath color locau.
WEB-Fortunata-e-Jacinta-IV	Guillermina alendaue.
WEB-Fortunata-e-Jacinta-IV	Non volie incomodar-se.
WEB-Fortunata-e-Jacinta-IV	A tu òc que t’aurien de mostrar pes hèires… a dus reiaus, un reiau entàs mainatges e soldats.
WEB-Fortunata-e-Jacinta-IV	Cre-te que guanharie sòs aqueth que t’expausèsse”.
WEB-Fortunata-e-Jacinta-IV	Per tòrt sòn, per tòrt sòn; que cau ahíger aquerò.
WEB-Fortunata-e-Jacinta-IV	Èster malerós e non virar es uelhs entà Diu ei çò darrèr que me restaue veir.
WEB-Fortunata-e-Jacinta-IV	Qu’ei atau, bèstia, avugla-te mès, hè-te mès materialista e mès capvirat, a veir se te ges era felicitat…
WEB-Fortunata-e-Jacinta-IV	Qu’ès un supèrb, un pèc…
WEB-Fortunata-e-Jacinta-IV	Guarda, nebot, que me’n vau, pr’amor que se non m’en vau te foterè damb eth tòn pròpri paishon.
WEB-Fortunata-e-Jacinta-IV	E eth ère tant abstreigut que ne tansevolh l’entenec gésser.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	VI.- Mingèc damb regular apetís en companhia dera sua fraia e de Guillermina.
WEB-Fortunata-e-Jacinta-IV	Quan acabèren, li didec ad aguesta qu’auie manat en burèu que l’autregèssen er excedent deth sòn compde personau, e damb aguesta notícia se botèc era fondadora coma unas castanhetes, e non podent tier era sua alegria venguec dret de cap ada eth, e li didec: “Guaire me cau arregraïr-li ath mèn atèu estimat!
WEB-Fortunata-e-Jacinta-IV	Seguís, seguís autrejant-me aguestes pròves deth tòn ateïsme, e es praubi te benediràn…
WEB-Fortunata-e-Jacinta-IV	Atèu tu?
WEB-Fortunata-e-Jacinta-IV	Ne peth mau de morir!” Moreno arrie tristament.
WEB-Fortunata-e-Jacinta-IV	Tau afogadura l’entrèc ara santa, que li hec un punet…”Tè, perdut, maçon, luteran e anabaptista; vaquí eth pagament dera tua aumòina”.
WEB-Fortunata-e-Jacinta-IV	Se sentie eth tan près ara emocion, que quan es pòts dera santa toquèren eth sòn front, li venguec un leugèr crebacòr e a mand siguec de hè’c a veir.
WEB-Fortunata-e-Jacinta-IV	Sarrèc doçament ara santa contra eth sòn pièch, en tot dider-li: “qu’ei qu’ua causa non trè era auta, e encara que jo siga incredul, que voi auer content ath mèn arrat gleisèr, per s’un cas.
WEB-Fortunata-e-Jacinta-IV	Supausem que i a tot çò que jo me pensi que non existís…
WEB-Fortunata-e-Jacinta-IV	Pro que li harè eth horatet!, didec Guillermina.
WEB-Fortunata-e-Jacinta-IV	Rosiga que rosiga m’estarè jo ua estona d’eternitat, e se Diu me desnishe e me met un repotec, li diderè: “Senhor, qu’ei entà qu’entre eth mèn nebot, qu’ère molt atèu… de blaga sustot, plan, e me daue entàs praubi”.
WEB-Fortunata-e-Jacinta-IV	Eth Senhor se demorarà pensant ua estona, e diderà: “Vai, donques qu’entre sense díder arren ad arrés”.
WEB-Fortunata-e-Jacinta-IV	Tàs dètz, qu’ère eth misantròp ena sua cramba, prèst ja entà ajaçar-se.
WEB-Fortunata-e-Jacinta-IV	Non.
WEB-Fortunata-e-Jacinta-IV	Sajarè de dormir…
WEB-Fortunata-e-Jacinta-IV	Quin engüeg!
WEB-Fortunata-e-Jacinta-IV	Mès òme, tè, qu’ei parièr.
WEB-Fortunata-e-Jacinta-IV	Non l’ac crompes se non te shaute…
WEB-Fortunata-e-Jacinta-IV	S’aguesta gent viu d’aquerò, dèisha-les víuer.
WEB-Fortunata-e-Jacinta-IV	Non, s’ei que jo non m’opausi a que visquen tot çò que volguen, repliquèc Moreno damb energia.
WEB-Fortunata-e-Jacinta-IV	Mès aquerò non trè que me cargue fòrça, mès fòrça, enténer tau pregon…
WEB-Fortunata-e-Jacinta-IV	Vai per Diu…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Dempús arribèc Tom, e era fraia de Moreno se retirèc en moment qu’entraue Guillermina damb era madeisha cançoneta: “Vòs quauquarren?…
WEB-Fortunata-e-Jacinta-IV	Hège quauqui passi entà dehòra e tornaue: “Demàn non te vau a cridar.
WEB-Fortunata-e-Jacinta-IV	Que te cau repausar.
WEB-Fortunata-e-Jacinta-IV	Qu’as temps, hilh, as temps entà dar-te còps en pièch.
WEB-Fortunata-e-Jacinta-IV	Aguesta net plan que vau a dormir ben, anoncièc D. Manuel damb aguesta esperança de malaut qu’ei eth gòi negat en malenconia.
WEB-Fortunata-e-Jacinta-IV	Qu’encara non è dromilhon; mès senti ath mèn laguens ua cèrta presentida de qué vau a dormir.
WEB-Fortunata-e-Jacinta-IV	E jo vau a pregar entà que repauses.
WEB-Fortunata-e-Jacinta-IV	Ja veiràs, ja veiràs.
WEB-Fortunata-e-Jacinta-IV	Tant que tu sigues aquiu, pregarè autant per tu, que te vas a guarir, sense saber d’a on te vie eth remèdi.
WEB-Fortunata-e-Jacinta-IV	Çò que mens pensaràs tu, pegonh, ei qu’er arrat gleisèr t’a agarrat peth sòn compde e ei en tot sauvar-te sense que t’encuedes.
WEB-Fortunata-e-Jacinta-IV	E quan te trapes damb bèra nauetat ena tua amna, e te trapes de ressabuda, damb totes aguestes plapes atèes ben guarides, dideràs: “miracle, miracle!” e non i a tau miracle, senon qu’as a ta pair coma baile, coma se sòl díder.
WEB-Fortunata-e-Jacinta-IV	En fin, que non te voi marejar mès, que ja ei tard…
WEB-Fortunata-e-Jacinta-IV	Cala-te lèu en lhet, e dormís de tira sèt ores.
WEB-Fortunata-e-Jacinta-IV	Li balhèc quauqui copets de man ena espatla, e eth la vedec gésser damb pena.
WEB-Fortunata-e-Jacinta-IV	Qu’aurie desirat que l’acompanhèsse bèth temps mès pr’amor qu’es sues paraules li hègen fòrça ben.
WEB-Fortunata-e-Jacinta-IV	Se me vòs cridar d’ora, qu’ac pòs hèr…
WEB-Fortunata-e-Jacinta-IV	S’ès desvelhat entrarè.
WEB-Fortunata-e-Jacinta-IV	Se non, non, didec Guillermina.
WEB-Fortunata-e-Jacinta-IV	Que te conven mès dormir que pregar.
WEB-Fortunata-e-Jacinta-IV	Te cau bèra causa?
WEB-Fortunata-e-Jacinta-IV	Vòs aigua damb sucre?
WEB-Fortunata-e-Jacinta-IV	Que ja i èm.
WEB-Fortunata-e-Jacinta-IV	Vè-te’n, que tu tanben te cau dormir.
WEB-Fortunata-e-Jacinta-IV	Vai un trabalh que te cuelhes!…
WEB-Fortunata-e-Jacinta-IV	Qu’anaue a díder “e tot aquerò entà qué?” mès se tenguec.
WEB-Fortunata-e-Jacinta-IV	Jamès l’auie estat tant agradiua era sua tia coma aquera net, e se sentec tirassat entada era per ua fòrça irresistibla.
WEB-Fortunata-e-Jacinta-IV	Fin finau se n’anèc era santa, e ara seguida, Moreno manèc ath sòn vailet que se n’anèsse.
WEB-Fortunata-e-Jacinta-IV	Me seirè aciu e revisarè era lista de presents, a veir se me’n manque bèth un.
WEB-Fortunata-e-Jacinta-IV	A!, que me cau non desbrembar es ahlaçades.
WEB-Fortunata-e-Jacinta-IV	Era fraia de Morris s’anujarà se non li hèsqui a vier quauquarren de caractèr….” Era idia des ahlaçades amièc eth sòn pensament, per associacion, entà quauquarren qu’auie vist aquera tarde.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Mayor ara cèrca d’aqueth originau article, estramunquèc damb ua cèga que demanaue aumòina.
WEB-Fortunata-e-Jacinta-IV	Qu’ère ua gojata, acompanhada per un vielh guitarrista, e cantaue jòtes damb tau gràcia e assopliment que Moreno non podec mens d’arturar-se ua estona ath sòn dauant.
WEB-Fortunata-e-Jacinta-IV	Qu’ère orriblament lèja, maujargada, pudesenca e quan cantaue semblaue que li gessien es uelhs holadi, coma es d’un peish mòrt.
WEB-Fortunata-e-Jacinta-IV	Qu’auie era cara plia de cretes de picòta.
WEB-Fortunata-e-Jacinta-IV	Solet dues causes polides i auie en era: es dents, qu’èren plan blanqui, e era votz nauta, argentina, damb vibracions de sentiment e un ton trist qu’aumplie era amna de punhenta nostàlgia.
WEB-Fortunata-e-Jacinta-IV	Era letra qu’ère tan poetica coma era musica.
WEB-Fortunata-e-Jacinta-IV	Moreno s’auie metut era man ena pocha entà trèir ua pesseta.
WEB-Fortunata-e-Jacinta-IV	Mès que li semblèc massa, e treiguec dus peniques (voi díder, dues pèces deth gosset), e se n’anèc.
WEB-Fortunata-e-Jacinta-IV	Donques aquera net li venguec ena ment tan viuament era gojata cèga, era sua lejor e eth sòn polit cant, que se pensaue qu’ère en tot veder-la e escotar-la.
WEB-Fortunata-e-Jacinta-IV	Era musica populara reviuec en sòn cervèth de tau sòrta, qu’era illusion milhoraue era realitat.
WEB-Fortunata-e-Jacinta-IV	E era jòta escampilhaue per tot eth sòn èsser tristesa infinita, mès qu’ath còp ère tristesa consoladora, baume que s’estenie leugèrament untat per ua man celestiau.
WEB-Fortunata-e-Jacinta-IV	Ère tan grana era sua susceptibilitat nerviosa, que totes es impressions que recebie èren plan intenses, e eth gust o era pena que d’eres emanauen, li revirauen çò de mès interior des sues entralhes.
WEB-Fortunata-e-Jacinta-IV	Sentec coma desirs de plorar…
WEB-Fortunata-e-Jacinta-IV	Aquera musica vibraue ena sua amna, coma s’aguesta siguesse compausada completament de còrdes armonioses.
WEB-Fortunata-e-Jacinta-IV	Dempús lheuèc eth cap e se didec: “Mès sò adormit o desvelhat?.
WEB-Fortunata-e-Jacinta-IV	De vertat que l’auia d’auer dat era pesseta…
WEB-Fortunata-e-Jacinta-IV	Praubeta!
WEB-Fortunata-e-Jacinta-IV	Eth relòtge dera Puerta del Sol toquèc era ora.
WEB-Fortunata-e-Jacinta-IV	Dempús Moreno se n’encuedèc deth prigond silenci que l’enrodaue, e era idia dera solitud succedic ena sua ment as impressions musicaus.
WEB-Fortunata-e-Jacinta-IV	S’imaginaue que non existie arrés ath sòn costat, qu’era casa ère desèrta, eth barri desèrt, Madrid desèrt.
WEB-Fortunata-e-Jacinta-IV	Guardèc ua estona era lum, e beuent-la damb es sòns uelhs, l’assautèren d’autes idies.
WEB-Fortunata-e-Jacinta-IV	Qu’èren es idies principaus, coma se didéssem es idies logatàries, palomes que tornauen en palomar dempús de passejar-se ua estona pes aires.
WEB-Fortunata-e-Jacinta-IV	E en mesprètz se hè a vier era peniténcia, pr’amor que jamès aurà eth consolament que desire…
WEB-Fortunata-e-Jacinta-IV	Jo me consolarè damb era mia solitud, qu’ei eth milhor des amics.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Vam a veir… per qué non poirie èster atau?
WEB-Fortunata-e-Jacinta-IV	S’aurà convençut de qué estimar a un marit coma eth qu’a, ei contrari ara natura, e eth sòn Diu, aqueth madeish Diu, amic d’Estupinhan, l’a de conselhar que m’estime.
WEB-Fortunata-e-Jacinta-IV	Ò!, plan, er an a vier tornarè… en abriu que ja serè en tot vier entà aciu.
WEB-Fortunata-e-Jacinta-IV	Que ja veirà era mia tia se me hèsqui jo mistic, e tan mistic, que deisharè petits as d’aciu.
WEB-Fortunata-e-Jacinta-IV	E alavetz despenerè un milion, dus milions, sies milions entà bastir un asil benefic.
WEB-Fortunata-e-Jacinta-IV	Entà qué didec Guillermina?
WEB-Fortunata-e-Jacinta-IV	A!, òc, entà lhòcos; òc, qu’ei çò que hè mès manca… e me cridaràn era Providéncia des malerosi e estonarè ath mon damb era mia devocion…
WEB-Fortunata-e-Jacinta-IV	Qu’auram un, dus, fòrça hilhs, e serè eth mès erós des òmes…
WEB-Fortunata-e-Jacinta-IV	Se lheuèc e dempús de hèr dus o tres passegi, se tornèc a sèir ath costat dera taula a on i auie era lum, pr’amor qu’auie sentut ua opression plan anutjosa.
WEB-Fortunata-e-Jacinta-IV	Es pulsacions, que pendent un moment cessèren, tornèren damb fòrça, acompanhades d’un sentiment de plenitud toracica.
WEB-Fortunata-e-Jacinta-IV	Aguesta net vau a dormir fòrça ben…
WEB-Fortunata-e-Jacinta-IV	Que ja passe era opression.
WEB-Fortunata-e-Jacinta-IV	Li calèc botar-se regde, pr’amor que deth centre deth còs, li pujaue peth pièch ua bonha immensa, ua ondada, quauquarren que li talhaue era respiracion.
WEB-Fortunata-e-Jacinta-IV	Alonguèc eth braç coma eth qu’acompanhe deth gèst un mot; mès eth mot, expression d’angónia dilhèu, o demana d’ajuda, non podec gésser des sòns pòts.
WEB-Fortunata-e-Jacinta-IV	Era ondada creishie, la sentec passar pera gòrja e pujar, tostemp pujar.
WEB-Fortunata-e-Jacinta-IV	Deishèc de veir era lum.
WEB-Fortunata-e-Jacinta-IV	Botèc es dues mans sus eth cant dera taula, e inclinant eth cap, apuèc eth front en eres en tot exalar un sord gemiment.
WEB-Fortunata-e-Jacinta-IV	Se demorèc atau, quiet, mut.
WEB-Fortunata-e-Jacinta-IV	E en aquera actitud de recuelhement e tristesa, expirèc aqueth malerós òme.
WEB-Fortunata-e-Jacinta-IV	Era vida cessèc en eth, per çò deth crebament e desbordament vascular, en tot produsir-li ua conmocion instantanèa, tanlèu començada coma acabada.
WEB-Fortunata-e-Jacinta-IV	Se despenec dera umanitat, queiguec deth gran arbe era huelha totafèt seca, solet sostenguda per ua tilha imperceptibla.
WEB-Fortunata-e-Jacinta-IV	Er arbe non sentec arren enes sues immenses arrames.
WEB-Fortunata-e-Jacinta-IV	Per aciu e per aquiu queiguien ath còp huelhes e mès huelhes inutiles; Mès eth maitin pròche auie d’alugar innombrables capurets frèsqui e naui.
WEB-Fortunata-e-Jacinta-IV	Ja de dia, Guillermina s’apressèc ena pòrta e calèc era aurelha.
WEB-Fortunata-e-Jacinta-IV	Non sentie cap rumor.
WEB-Fortunata-e-Jacinta-IV	Non i auie lum.
WEB-Fortunata-e-Jacinta-IV	Bona asenada haria se lo desvelhèssa”.
WEB-Fortunata-e-Jacinta-IV	E s’aluenhèc de puntetes.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	I.- A mejans de noveme, Fortunata ère un shinhau deteriorada.
WEB-Fortunata-e-Jacinta-IV	En tot observar-la, Ballester se didie: “Quan jo digui que m’aurie d’estimar a jo en sòrta de consumir era sua vida damb aguest pèc!
WEB-Fortunata-e-Jacinta-IV	Quines hemnes aguestes!
WEB-Fortunata-e-Jacinta-IV	Que son coma es saumets, que quan s’entestadissen a caminar peth bòrd deth precipici, prumèr se dèishen aucir a còps de pau abans que cuélher un aute camin”.
WEB-Fortunata-e-Jacinta-IV	Des dera rebotica, a on trabalhaue, la vedec passar peth carrèr: “Aquiu qu’ei eth vaishèth.
WEB-Fortunata-e-Jacinta-IV	Tostemp tan puntuau ara cita.
WEB-Fortunata-e-Jacinta-IV	Dòna Lupe furiosa, eth praube Rubin capvirat, e aguesta paloma volant entàth losat deth vesin.
WEB-Fortunata-e-Jacinta-IV	Be n’ei de luenh era de saber-se’n de qué l’è desnishat er amagader!
WEB-Fortunata-e-Jacinta-IV	Pro que me costèc; mès ac è artenhut.
WEB-Fortunata-e-Jacinta-IV	E non ei que volga denonciar-la… causa impròpria d’un cavalièr coma jo.
WEB-Fortunata-e-Jacinta-IV	Qu’ac hèsqui entà governar-me jo.
WEB-Fortunata-e-Jacinta-IV	Jo sò atau; m’agrade seguir es passi dera persona que m’interèsse…
WEB-Fortunata-e-Jacinta-IV	Solide que quan torne de hestejar passarà per aciu…
WEB-Fortunata-e-Jacinta-IV	A!, quina memòria era tua, Segismundo; ja non te’n brembaues de qué aué l’auies prometut gachets de hatchisschina, que li vòlen dar ath praube Maxi, entà veir se li lhèuen e esclarissen un shinhau aqueri esperits tenebrosi.
WEB-Fortunata-e-Jacinta-IV	Dues o tres ores dempús d’aquerò, Fortunata entraue ena farmacia.
WEB-Fortunata-e-Jacinta-IV	Eth farmaceutic observèc pintada en sòn ròstre era consternacion.
WEB-Fortunata-e-Jacinta-IV	Solide deuie auer ua pena plan grana, orribla, d’aguestes que non se pòden exprimir senon damb era imatge retorica d’ua espada trauessant eth pièch.
WEB-Fortunata-e-Jacinta-IV	Vos que patitz aué, e non ei causa de pòc o mens, senon un trebolament fòrça gran qu’amiatz ath vòste laguens.
WEB-Fortunata-e-Jacinta-IV	Non, non m’ac remigatz.
WEB-Fortunata-e-Jacinta-IV	Era vòsta cara qu’ei entà jo coma un libre, eth mès beròi des libres.
WEB-Fortunata-e-Jacinta-IV	Que liegi en eth tot çò que vos arribe.
WEB-Fortunata-e-Jacinta-IV	Non valen evasiues.
WEB-Fortunata-e-Jacinta-IV	Vai, Ballester, didec Fortunata damb fòrça mala encolia.
WEB-Fortunata-e-Jacinta-IV	Que ja m’ac pensi…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Ai, òc!…
WEB-Fortunata-e-Jacinta-IV	E vos auetz plorat, pr’amor qu’es uelhs tanben ac diden.
WEB-Fortunata-e-Jacinta-IV	Qu’ètz aué vos massa agudent.
WEB-Fortunata-e-Jacinta-IV	Qu’ac siguec tostemp don Garcia.
WEB-Fortunata-e-Jacinta-IV	Entà d’autes persones qu’auratz, vos, secrets, entà jo non.
WEB-Fortunata-e-Jacinta-IV	Sai d’a on vietz.
WEB-Fortunata-e-Jacinta-IV	Sai eth carrèr, numèro dera casa e estatge…
WEB-Fortunata-e-Jacinta-IV	E se m’ahiscatz, sai se qué s’a passat.
WEB-Fortunata-e-Jacinta-IV	Decepcion; que se tu, que se jo; que non m’estimes, que òc, que tira, que dèisha, que vira que torna; que m’enganhes, que non, que tu mès, e auem acabat, e adishatz, e vaquí era lermeta.
WEB-Fortunata-e-Jacinta-IV	Era senhora de Rubin deishèc quèir eth cap sus eth pièch, en tot negar-se en lac nere dera sua tristesa.
WEB-Fortunata-e-Jacinta-IV	Ballester la guardaue sense gosar dider-li arren, respectant aqueth dolor que per çò de vertadèr non se podie dissimular.
WEB-Fortunata-e-Jacinta-IV	Ara fin, Fortunata, en tot remeter-se, se lheuèc dera cagira, e li didec:
WEB-Fortunata-e-Jacinta-IV	Aguesti gachets, les auetz hèt ja?
WEB-Fortunata-e-Jacinta-IV	Aciu que son (en tot autrejar-li era caisheta).
WEB-Fortunata-e-Jacinta-IV	Jo?…
WEB-Fortunata-e-Jacinta-IV	Çò mèn, que non se’n va damb gachets…
WEB-Fortunata-e-Jacinta-IV	Padegatz-vos, li didec Segismundo ena pòrta.
WEB-Fortunata-e-Jacinta-IV	Era vida qu’ei atau; aué pena, deman, alegria.
WEB-Fortunata-e-Jacinta-IV	Mos cau auer paciéncia, e cuélher es causes tau que vien, e non estacar tota era vòsta vida a ua soleta persona.
WEB-Fortunata-e-Jacinta-IV	Quan s’acabe ua candèla, ne cau alugar ua auta…
WEB-Fortunata-e-Jacinta-IV	Coratge, donc, e aprenem a menspredar…
WEB-Fortunata-e-Jacinta-IV	Aqueth que non sap menspredar, non ei digne de gaudir der amor…
WEB-Fortunata-e-Jacinta-IV	E entà acabar, simpatica amiga mia, ja sabetz que sò as vòstes ordes, qu’auetz en jo ath mès rendut des servidors entà çò que se vos acodisque, amic diligent, plan discrèt, bona persona…
WEB-Fortunata-e-Jacinta-IV	Adishatz.
WEB-Fortunata-e-Jacinta-IV	Pugèc era joena ena sua casa.
WEB-Fortunata-e-Jacinta-IV	Dòna Lupe non i ère, pr’amor que pendent aqueri dies anaue sense manca entàs enquants deth Monte de Piedad.
WEB-Fortunata-e-Jacinta-IV	Maximiliano s’estaue pendent longues ores en sòn burèu o ena cramba, sense gésser ne tansevolh enes correders, negat en ua meditacion que mèsalèu semblaue dromilhon, normaument estirat en sofà, era guardada tachada en un punt, ara manèra deth penitent visionari.
WEB-Fortunata-e-Jacinta-IV	Non shordaue ad arrés; non se remie a préner er aliment ne es medecines, en tot someter-se silenciosament a guaire li manauen, coma se çò dominant en aguesta fasa deth procès encefalic, siguesse era anullacion dera volontat, eth non èster arren, entà arribar a èster-ne tot.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Impossible.
WEB-Fortunata-e-Jacinta-IV	Coma mès trabalhaue, damb mès energia e claretat repetie era sua ment aquerò que l’auie arribat aqueth maitin.
WEB-Fortunata-e-Jacinta-IV	Sense que s’interrompesse era accion mecanica, er esperit dera prauba hemna reprodusie fidèument aquera scèna, damb es paraules, es gèsti e es inflexions mès insignificantes deth dialòg.
WEB-Fortunata-e-Jacinta-IV	Ath miei dera reproduccion s’anauen plaçant, coma anotacions botades ar edart, es comentaris que se l’acodien.
WEB-Fortunata-e-Jacinta-IV	Eth trabalh deth sòn cervèth qu’ère ua cauda e dolorosa barreja des foncions dera ment e dera memòria, en tot barrejar-se desordenadament e alugar-se es ues as autes damb aquera claretat de relampit que deishauen anar en cada moment.
WEB-Fortunata-e-Jacinta-IV	Eth qu’ei, hè ja temps, fòrça hered, e coma damb talents de trincar.
WEB-Fortunata-e-Jacinta-IV	Un aute còp cansat!, cansat; e tath mes de junh, òc, pro me’n brembi de qué ère en junh, pr’amor qu’èra en tot plaçar es paus de tendolet dera processon de Corpus, me didec que bric mès me deisharie, que s’avergonhaue d’auer-me deishat dus còps e sabi pas se guaires causes mès…!
WEB-Fortunata-e-Jacinta-IV	Çò que hè ara ei cercar ua desencusa entà hèr-se eth sord…
WEB-Fortunata-e-Jacinta-IV	Crist!
WEB-Fortunata-e-Jacinta-IV	Quina cara me botèc quan li didí aquerò…!
WEB-Fortunata-e-Jacinta-IV	Non sigues pegonh, ne fides tant ena vertut dera tua hemna.
WEB-Fortunata-e-Jacinta-IV	Qué te penses?
WEB-Fortunata-e-Jacinta-IV	Qu’ei que non ei era coma es autes?
WEB-Fortunata-e-Jacinta-IV	Tà que te’n sàpies; era tua hemna t’a enganhat damb aqueth senhor Moreno, que se moric còp sec ua net.
WEB-Fortunata-e-Jacinta-IV	Era tua sòrt siguec que crebèc; qu’ei qu’es còrs crèben, per çò dera fòrça der amor…
WEB-Fortunata-e-Jacinta-IV	Cre-te, coma que Diu ei eth mèn pair, qu’era mona deth Cèu l’estimaue tanben, e auien es sues cites… sabi pas a on… mès que les auien.
WEB-Fortunata-e-Jacinta-IV	Tant esdegat qu’ès, e a tu tanben te la foten…
WEB-Fortunata-e-Jacinta-IV	Mon Diu, quina cara me botèc!
WEB-Fortunata-e-Jacinta-IV	Dempús sentie clarament ena sua audida era vibracion d’aquera replica que l’auie hèt estrementir, qu’encara l’alugaue, pr’amor qu’es paraules se repetien de contunh coma era pèça d’ua caisha de musica, qu’eth sòn disc, sonada era darrèra nòta, da era prumèra.
WEB-Fortunata-e-Jacinta-IV	D’a on as trèt aguesta istòria infama?
WEB-Fortunata-e-Jacinta-IV	Qui t’a calat en cap aguestes idies?
WEB-Fortunata-e-Jacinta-IV	Era mia hemna qu’ei sagrada.
WEB-Fortunata-e-Jacinta-IV	Era mia hemna que non a plapa.
WEB-Fortunata-e-Jacinta-IV	Jo non me la meriti ada era, e plan per aquerò la respècti e l’admiri mès.
WEB-Fortunata-e-Jacinta-IV	Era mia hemna, compren-n’ac ben, qu’ei fòrça peth dessús de totes es calomnies.
WEB-Fortunata-e-Jacinta-IV	Qu’è en era ua fe absoluda, cèga, e ne eth mès leugèr dobte me pòt shordar.
WEB-Fortunata-e-Jacinta-IV	Ei tan brava, que sus aquerò d’èster-me fidèu, a eth costum d’autrejar-me toti es sòns pensaments entà que jo les examina.
WEB-Fortunata-e-Jacinta-IV	Pro podessa jo autrejar-li es mèns!
WEB-Fortunata-e-Jacinta-IV	E ara, quan tu me vies damb aguesti absurds condes, me veigui tan per dejós d’era, que non posqui mès.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Me castigues pr’amor que me hès a veir era diferéncia; te compari damb era, e se gesses perdent ena comparason, balha-te a tu eth tòrt…
WEB-Fortunata-e-Jacinta-IV	Comentari: “E jo m’auia hèt era illusion de qué non ère aunèsta, entà gésser ara damb aquerò de non auer mès remèdi que cohessar que n’ei!
WEB-Fortunata-e-Jacinta-IV	Aurà vist visions Aurora?
WEB-Fortunata-e-Jacinta-IV	Ac assegure de tau sòrta, que sabi pas…
WEB-Fortunata-e-Jacinta-IV	Que pòt ester que sigue enganhada…
WEB-Fortunata-e-Jacinta-IV	Un aute còp sentie repompir ena sua audida es tremendes paraules d’aqueth: “Se tornes a pronociar ath mèn dauant, eca…” E eth comentari semblaue produsir-se en cervèth parallèlament ara repeticion dera repassada.
WEB-Fortunata-e-Jacinta-IV	En junh, òc, pro que me’n brembi, tot qu’ère t’estimi o t’adòri, e pro que mo n’arríem dera mona deth Cèu, encara que tostemp l’auíem per vertuosa.
WEB-Fortunata-e-Jacinta-IV	Qu’ei sagrada, dides?…
WEB-Fortunata-e-Jacinta-IV	Alavetz, entà qué l’enganhes?
WEB-Fortunata-e-Jacinta-IV	Sagrada!
WEB-Fortunata-e-Jacinta-IV	Ara gesses damb aquerò.
WEB-Fortunata-e-Jacinta-IV	Cuelhi eth mèn chapèu e non me tornes a veir…
WEB-Fortunata-e-Jacinta-IV	Qu’ei aquerò çò que vòs hè ja temps.
WEB-Fortunata-e-Jacinta-IV	Ès en tot cercar ua desencusa, e t’agarres a çò qu’è dit.
WEB-Fortunata-e-Jacinta-IV	Te compari damb era, e se pèrdes ena comparason, balha-te a tu madeisha eth tòrt.
WEB-Fortunata-e-Jacinta-IV	Aquerò ei madeish que dider-me que sò un encastre, que jo non posqui èster aunèsta encara que volga…
WEB-Fortunata-e-Jacinta-IV	Com m’usclaua entenent aquerò e com m’uscli ara madeish!
WEB-Fortunata-e-Jacinta-IV	Se me sarre era gòrja, e es uelhs se m’aumplissen de lèrmes.
WEB-Fortunata-e-Jacinta-IV	Dider-me a jo aquerò!, a jo que sò en tot condemnar-me per eth!…
WEB-Fortunata-e-Jacinta-IV	Mès, Senhor, quin tòrt n’è jo de qué aguesta mainada polida sigue un àngel!
WEB-Fortunata-e-Jacinta-IV	Enquia e tot era vertut servís entà pataquejar-me a jo en cap.
WEB-Fortunata-e-Jacinta-IV	Reproduccion de quauquarren qu’era l’auie responut: “Guarda, non te’n hesques tant.
WEB-Fortunata-e-Jacinta-IV	Que pòt èster que sigue mentida.
WEB-Fortunata-e-Jacinta-IV	Qué me sai?
WEB-Fortunata-e-Jacinta-IV	Non te pensaràs que m’ac è endonviat jo?
WEB-Fortunata-e-Jacinta-IV	E eth: “Coma l’agarra, l’arrinqui era lengua.
WEB-Fortunata-e-Jacinta-IV	Compde damb era”.
WEB-Fortunata-e-Jacinta-IV	Comentari: “De vertat que siguí plan prudenta.
WEB-Fortunata-e-Jacinta-IV	Non se pòt parlar mau d’arrés sense auer-ne era seguretat de çò que se ditz.
WEB-Fortunata-e-Jacinta-IV	D’alavetz ençà non me tornèc a guardar coma me guarde tostemp.
WEB-Fortunata-e-Jacinta-IV	Que li trinquè eth sòn amor pròpri.
WEB-Fortunata-e-Jacinta-IV	Qu’ei coma quan ua se sè sus un chapèu de copa, que non i a manèra, per mès que se lo planche dempús, de botar-lo un aute còp tau qu’ère.
WEB-Fortunata-e-Jacinta-IV	Aguesta plan que non me la perdone.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’ac perdone tot, mès quan li tòquen era sua supèrbia non ac perdone.
WEB-Fortunata-e-Jacinta-IV	Coma que tu non as cap sentit morau, non ac comprenes.
WEB-Fortunata-e-Jacinta-IV	Non calcules eth valor que se trèn ada eres madeishes es persones quan parlen mès deth compde”.
WEB-Fortunata-e-Jacinta-IV	Comentari: “Quan agarre aguest ton, que li foteria…
WEB-Fortunata-e-Jacinta-IV	Aquerò ei dider-me que sò ua indecenta.
WEB-Fortunata-e-Jacinta-IV	E tostemp que trè aguestes teologies, ei pr’amor que me vò deishar.
WEB-Fortunata-e-Jacinta-IV	Reproduccion: “Te’n vas ja?”.
WEB-Fortunata-e-Jacinta-IV	Ditz-me çò que volgues”.
WEB-Fortunata-e-Jacinta-IV	Tu tostemp te cau auer era rason…
WEB-Fortunata-e-Jacinta-IV	Adishatz”.
WEB-Fortunata-e-Jacinta-IV	Ath cap d’ua estona, era sua ment gessec còp sec damb ua idia naua, exprimida ath miei des estofaments dera desesperacion, coma un arrai que trauèsse es bromes e pendent un temps les trauque, les illumine damb es sòns ludents plecs.
WEB-Fortunata-e-Jacinta-IV	Alavetz se n’encuedèc de qué non auie banhat era ròba.
WEB-Fortunata-e-Jacinta-IV	Eth sòn prètzhèt ère encara tà començar, es paquets de camises, blòdes e d’autes pèces seguien ath sòn dauant, mòrts d’arrir, e madeish damb eth gibrelh damb era aigua.
WEB-Fortunata-e-Jacinta-IV	Papitos, qu’entrèc en minjador damb es guinhauets ja nets siguec eth patac que la hec gésser dera sua abstraccion.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	II.- Eth dia de San Eugenio prepausèc dòna Casta anar de vrespalhada entath Pardo; mès es de Rubin non volien enténer parlar d’arren que se retirèsse a esvagament.
WEB-Fortunata-e-Jacinta-IV	Entà vrespalhades èren eres!.
WEB-Fortunata-e-Jacinta-IV	I anèren es Samaniegues damb dòna Desdémona, Quevedo e d’auti amics.
WEB-Fortunata-e-Jacinta-IV	Pera net, dòna Casta s’encaborniaue en que totes auien de minjar aglans, der aprovediment que se hec a vier.
WEB-Fortunata-e-Jacinta-IV	Qu’èren de reünion ena casa des Rubin.
WEB-Fortunata-e-Jacinta-IV	Sonque mancaue Aurora, que Fortunata demoraue damb in, e tostemp qu’entenie passi ena escala, anaue entara pòrta pr’amor de daurir-la abans que truquèsse.
WEB-Fortunata-e-Jacinta-IV	Fin finau arribèc era veuda de Fenelon, fòrça espisada.
WEB-Fortunata-e-Jacinta-IV	Es encargues d’aqueth mes qu’èren molti; es nòces aristocratiques abondauen, e era prauba Aurora non podie ne botjar-se.
WEB-Fortunata-e-Jacinta-IV	Enquia e tot entà complir e hèr es autrejaments a temps s’auie hèt a vier bèth trabalh en casa.
WEB-Fortunata-e-Jacinta-IV	Velharie enquias dotze o era ua.
WEB-Fortunata-e-Jacinta-IV	S’aufric era de Rubin a ajudar-la, e damb eth permís des dues senhores granes se n’anèren entara casa pròcha.
WEB-Fortunata-e-Jacinta-IV	Fortunata desiraue trapar-se soleta damb era sua amiga pr’amor de blagar longament sus diferentes causes.
WEB-Fortunata-e-Jacinta-IV	Aluguèren era lum deth gabinet, e sus ua grana taula que i auie aquiu, ar estil des taules des sartes, Aurora, treiguent es sòns utisi, se metec a bracar e a premanir.
WEB-Fortunata-e-Jacinta-IV	Fortunata l’ajudaue a desvolopar es patrons e embastar-les sus era tela.
WEB-Fortunata-e-Jacinta-IV	En cada moment se treiguie Aurora deth pièch ua agulha enfilada o se la cluaue en eth, donques qu’eth pièch ère eth sòn coishinet d’agulhes, e aquiu auie tanben ua bataria d’esplingues.
WEB-Fortunata-e-Jacinta-IV	Estenent era sua guardada sus es patrons, damb ua atencion d’artista, cuelhent ara era agulha, ara es scisèus, ja inclinada sus era taula, ja dreta e guardant de luenh er efecte deth talh; botjant eth cap entà obtier era oblicuitat dera guardada en cèrtes escadences, comencèc a blagar, en tot lançar es paraules coma un excedent dera poténcia espirituau qu’aplicaue ara sua òbra mecanica.
WEB-Fortunata-e-Jacinta-IV	Fòrça polit, sivans m’a dit Candelaria!
WEB-Fortunata-e-Jacinta-IV	Eth cadafalc arribaue enquiath tet, e era orquestra ère magnifica; moltes lums…
WEB-Fortunata-e-Jacinta-IV	Vaquí entà qué les servissen es sòs ad aguesti celibataris egoïstes.
WEB-Fortunata-e-Jacinta-IV	I èren es de Santa Cruz e Ruiz Ochoa, es Trujillas, e sabi pas qui mès…
WEB-Fortunata-e-Jacinta-IV	Coma que non mos vedem de hè fòrça dies, non t’è pogut condar era impression que recebí aqueth maitin.
WEB-Fortunata-e-Jacinta-IV	Guarda: passaua jo tad aquerò des ueit e mieja pera plaça de Pontejos pr’amor de vier en mèn obrador, quan vedí que deth portau gessie espaurit eth vailet anglés…
WEB-Fortunata-e-Jacinta-IV	Segontes m’en sabí dempús, anaue a cercar ath mèn cosin Moreno Rubio que demore en carrèr de Bordadores.
WEB-Fortunata-e-Jacinta-IV	Jo pensè: qué deu passar?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Com, que qué se passe?
WEB-Fortunata-e-Jacinta-IV	Er anglés alavetz, damb un terror que non te posqui explicar, mos didec: eth senhor mòrt; eth senhor mòrt.
WEB-Fortunata-e-Jacinta-IV	Corrèc entà aquiu Pepe e jo ath sòn darrèr.
WEB-Fortunata-e-Jacinta-IV	En portau i auie un rondèu de gent, uns gessien, d’auti entrauen, e toti se planhien der eveniment.
WEB-Fortunata-e-Jacinta-IV	Pugè damb Pepe… era pòrta qu’ère dubèrta.
WEB-Fortunata-e-Jacinta-IV	Es crits de Patrocinio Moreno s’entenien dera escala estant.
WEB-Fortunata-e-Jacinta-IV	Ai, quin moment, hilha!
WEB-Fortunata-e-Jacinta-IV	Jo auia ua pòur que non te posqui condar, M’apressè de man en man entara cramba.
WEB-Fortunata-e-Jacinta-IV	Aquiu qu’ère era santa encara damb mantèl botat e eth libre de missa ena man…
WEB-Fortunata-e-Jacinta-IV	Que se retiraue a ua imatge.
WEB-Fortunata-e-Jacinta-IV	E Moreno… non m’en voi brembar, seigut en ua cagira ath cant dera taula…
WEB-Fortunata-e-Jacinta-IV	Diden que lo trapèren damb eth cap apuat enes mans, sec, regde e sense sang.
WEB-Fortunata-e-Jacinta-IV	Non te posqui condar er orror que me costèc çò que vedí.
WEB-Fortunata-e-Jacinta-IV	L’auien incorporat en sèti.
WEB-Fortunata-e-Jacinta-IV	Tot eth pitrau dera camisa ère tacat de sang, era barba plia de calhs… es uelhs dubèrts.
WEB-Fortunata-e-Jacinta-IV	Aciu suspenec Aurora eth sòn trabalh, botant tot eth sòn vam en aquerò que condaue…) Non volí entrar.
WEB-Fortunata-e-Jacinta-IV	M’en tornè dera pòrta e sabi pas se com arribè en talhèr, pr’amor que m’anaua queiguent peth camin; tau impression me costèc.
WEB-Fortunata-e-Jacinta-IV	Mos cau reconéisher qu’aguest òme auie d’acabar de mala manèra; mès aquerò non trè qu’ua l’age pietat.
WEB-Fortunata-e-Jacinta-IV	Tornèc a botar era sua atencion en sòn trabalh).
WEB-Fortunata-e-Jacinta-IV	Que siguí plan mau aqueth dia, e a estones me venguien talents de plorar.
WEB-Fortunata-e-Jacinta-IV	Que se portèc mau damb jo, fòrça mau…
WEB-Fortunata-e-Jacinta-IV	Praube senhor!, gasulhèc Fortunata.
WEB-Fortunata-e-Jacinta-IV	A jo tanben me hec dò quan m’en sabí.
WEB-Fortunata-e-Jacinta-IV	Mès, sabes ua causa?, qu’aué auem auut ua garrolha aguest e jo, pr’amor que li didí aquerò…
WEB-Fortunata-e-Jacinta-IV	Aquerò…?
WEB-Fortunata-e-Jacinta-IV	S’emmalicièc tant, qu’acabèrem mau.
WEB-Fortunata-e-Jacinta-IV	Ai, quina pena qu’è!
WEB-Fortunata-e-Jacinta-IV	Pr’amor que s’ei calomnia imagina-te, quina asenada vier damb aguesta istòria!
WEB-Fortunata-e-Jacinta-IV	Calomnia non, didec era Fenelon, en tot calar mès atencion ath sòn talh.
WEB-Fortunata-e-Jacinta-IV	Que pòt èster error.
WEB-Fortunata-e-Jacinta-IV	Qui dimònis sap çò que i a en interior dera mona?
WEB-Fortunata-e-Jacinta-IV	Qu’eth defuntat Moreno ère hòl per era, non i a cap de dobte.
WEB-Fortunata-e-Jacinta-IV	Manque saber, per exemple, s’era corresponie o non.
WEB-Fortunata-e-Jacinta-IV	Tu me dideres que òc, e qu’auien citacions…
WEB-Fortunata-e-Jacinta-IV	Òc; mès t’ac didí coma ua suposicion solet, repliquèc era astuta hemna damb ua cèrta indiferéncia, coma se volesse cambiar de convèrsa.
WEB-Fortunata-e-Jacinta-IV	Tu te precipitères en amiar-li aguest conde.
WEB-Fortunata-e-Jacinta-IV	Que deu èster capvirat.
WEB-Fortunata-e-Jacinta-IV	Mos cau anar damb compde, amiga mia, e non herir er amor pròpri des òmes.
WEB-Fortunata-e-Jacinta-IV	Ja deuies supausar que li queirie mau.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	E tu qué cres?, parlant ara coma se siguéssem dauant d’un confessor.
WEB-Fortunata-e-Jacinta-IV	Tu qué cres?, ei, coma qui ditz, àngel o qué?
WEB-Fortunata-e-Jacinta-IV	Aurora deishèc es scisèus, e se clauèc en pitrau era agulha enfilada.
WEB-Fortunata-e-Jacinta-IV	Dempús de calcular era sua responsa, gessec d’aguesta manèra:
WEB-Fortunata-e-Jacinta-IV	S’eth mèn cosin auesse viscut, sabi pas a on aurien pogut arribar es causes.
WEB-Fortunata-e-Jacinta-IV	Eth hège de trobador dera manèra mès infantila deth mon.
WEB-Fortunata-e-Jacinta-IV	Qui ac diderie!…
WEB-Fortunata-e-Jacinta-IV	Un òme qu’auie corrut tant de mon!…
WEB-Fortunata-e-Jacinta-IV	Era… sabi pas… me pensi que se n’arrie d’eth…
WEB-Fortunata-e-Jacinta-IV	E que s’ac meritaue, per coquin.
WEB-Fortunata-e-Jacinta-IV	Tornèc entath sòn prèzthet en tot deishar ara auta ena màger confusion.
WEB-Fortunata-e-Jacinta-IV	Ò!, non… exclamèc Fortunata damb tota era sua amna, qu’ei que se non siguesse aunèsta aguesta hemna, a jo me semblarie que non i a aunestetat en mon e que cadun pòt hèr çò que volgue…
WEB-Fortunata-e-Jacinta-IV	Me semble que se trinque tot çò que l’estaque a ua; e sabi pas se m’expliqui; e que ja madeish ei blanc que nere.
WEB-Fortunata-e-Jacinta-IV	Cre-t’ac; aguest dobte non se’n va deth mèn cap en cap moment; tostemp pensi en çò de madeish, e tanlèu m’alègri de qué sigue dolenta coma de qué non ne sigue.
WEB-Fortunata-e-Jacinta-IV	Que non sabes guaire pensi jo ath cap deth dia.
WEB-Fortunata-e-Jacinta-IV	Es causes que m’arriben a jo que non an nòm.
WEB-Fortunata-e-Jacinta-IV	Donques entà que te padegues finaument, didec era auta sense guardar-la, tie-la per aunèsta, e quan parles d’aquerò damb eth, hè-li a veir qu’ac penses atau, e non aspires a qu’eth te balhe eth sòn respècte; contenta-te damb er amor.
WEB-Fortunata-e-Jacinta-IV	Que non hemna, gessec Fortunata plan nerviosa.
WEB-Fortunata-e-Jacinta-IV	Qu’aquerò s’acabe…
WEB-Fortunata-e-Jacinta-IV	Qu’ei que ja ei en tot fautar-me aguest gosset!
WEB-Fortunata-e-Jacinta-IV	S’en quinze dies non l’è vist que dus còps.
WEB-Fortunata-e-Jacinta-IV	Tostemp arribe tard e coma de mala encolia.
WEB-Fortunata-e-Jacinta-IV	Arren, que me vò lançar ena aigua un aute còp, ac veigui, qu’ac veigui.
WEB-Fortunata-e-Jacinta-IV	Aué l’ac è dit clar e non me responec arren.
WEB-Fortunata-e-Jacinta-IV	Alavetz qu’auem era mona deth Cèu de felicitacions.
WEB-Fortunata-e-Jacinta-IV	A!, non…
WEB-Fortunata-e-Jacinta-IV	Me semble qu’ara era viroleta senhale entà un aute costat.
WEB-Fortunata-e-Jacinta-IV	Qu’ei en tot enganhar-me damb ua que ne jo ne era sua hemna coneishem.
WEB-Fortunata-e-Jacinta-IV	Mès clar, as dues mos balhe ua bona demora, e jo sò que non sai se qué me passe, mès mòrta que viua… plia de ràbia, de gelosia.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Jo venjarè ara mona deth Cèu e me venjarè a jo madeisha.
WEB-Fortunata-e-Jacinta-IV	Que non voi morir-me sense aguest plaser.
WEB-Fortunata-e-Jacinta-IV	Ditz-me ua causa…
WEB-Fortunata-e-Jacinta-IV	Peri, o Antonia, aguesta qu’ère damb Villalonga.
WEB-Fortunata-e-Jacinta-IV	Qu’ei normau, penses en aqueres que coneishes.
WEB-Fortunata-e-Jacinta-IV	Çò que volgues.
WEB-Fortunata-e-Jacinta-IV	Tot çò qu’è…
WEB-Fortunata-e-Jacinta-IV	Plan, donc; dèisha-me hèr a jo, que se cuelhi era punta deth hiu, arribarè ena auta punta.
WEB-Fortunata-e-Jacinta-IV	Guarda se per qué ac digui; en mèn talhèr i a ua gojata, plan graciosa per cèrt, que me semble, me semble…
WEB-Fortunata-e-Jacinta-IV	En tòn talhèr…!
WEB-Fortunata-e-Jacinta-IV	Òc, mès non te precipites… que dilhèu non ei era… voi díder qu’a trauèrs d’era cuelherè era punta deth hiu, e veiràs… anarè tirant, tirant, enquia trapar aquerò que volem saber.
WEB-Fortunata-e-Jacinta-IV	Tu fida en jo, e non hèsques arren dera tua part.
WEB-Fortunata-e-Jacinta-IV	Promete-me que non te calaràs en arren.
WEB-Fortunata-e-Jacinta-IV	Sense aguesta condicion non compdes damb jo.
WEB-Fortunata-e-Jacinta-IV	Plan, donc, t’ac prometi.
WEB-Fortunata-e-Jacinta-IV	Mès m’as de díder tot aquerò que vages sabent.
WEB-Fortunata-e-Jacinta-IV	Te digui que se la cuelhi…
WEB-Fortunata-e-Jacinta-IV	Non m’impòrte anar ena Modelo; te juri que non m’impòrte.
WEB-Fortunata-e-Jacinta-IV	Qu’ei que ja me semble que l’è entre es mies ungles…
WEB-Fortunata-e-Jacinta-IV	Dòna Castro entrèc, daurint era pòrta damb era sua clau.
WEB-Fortunata-e-Jacinta-IV	Qu’ère tard, e Fortunata li calec retirar-se.
WEB-Fortunata-e-Jacinta-IV	Aurora s’estèc trabalhant ua estona mès, e didie entada era: “Aguestes pègues son terribles, quan les vie era ràbia.
WEB-Fortunata-e-Jacinta-IV	Mès que ja se padegarà.
WEB-Fortunata-e-Jacinta-IV	Non mancarie mès…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	III.- Ua tarde, dòna Lupe vedec entrar ara sua neboda tan trista, que non podec mens que vier entada era, plia d’ira, non podent tier ja que non li fidèsse es sues penes quina que siguesse era causa d’eres.
WEB-Fortunata-e-Jacinta-IV	Fortunata auie eth sòn interior tan tempestuós que non se podec tier, e petèc damb aguesta ira jovenila que còste es peleges de hemnes enes cases de vesiat.
WEB-Fortunata-e-Jacinta-IV	Que ja èstà ben…
WEB-Fortunata-e-Jacinta-IV	Que non posque ua ne tansevolh èster trista, pr’amor qu’ara senhora l’incomòden es cares afligides…
WEB-Fortunata-e-Jacinta-IV	Que non ère acostumada dòna Lupe a responses d’aguesta sòrta, e ara prumeria se desconcertèc.
WEB-Fortunata-e-Jacinta-IV	Fin finau gessec d’aguesta manèra: “ Aquerò de qué m’ocupe o non m’ocupe, non ès tu qu’ac a de decidir.
WEB-Fortunata-e-Jacinta-IV	Qué, donc?
WEB-Fortunata-e-Jacinta-IV	An tocat a emancipar-se?
WEB-Fortunata-e-Jacinta-IV	Qu’ès apraiada.
WEB-Fortunata-e-Jacinta-IV	Te penses que se te va a tolerar aguesta vida qu’amies?
WEB-Fortunata-e-Jacinta-IV	Me shauten es hums d’aguesta hòla!…
WEB-Fortunata-e-Jacinta-IV	Qu’ère era auta tan violenta e auie es nèrvis tan tibants, qu’en desseparar ua cagira la metec en solèr, e en botar era sua manja sus era comòda tumèc contra un veire d’aigua que i auie en era.
WEB-Fortunata-e-Jacinta-IV	Guarda com as vessat era aigua”.
WEB-Fortunata-e-Jacinta-IV	Milhor.
WEB-Fortunata-e-Jacinta-IV	Òc?…
WEB-Fortunata-e-Jacinta-IV	Ja te vau a milhorar jo…ja t’apraiarè.
WEB-Fortunata-e-Jacinta-IV	Gessec un moment damb er in de barrar es pòrtes tà que non s’entenesse era peleja, e de seguit tornèc en gabinet, dident: “S’a demorat esclipsat.
WEB-Fortunata-e-Jacinta-IV	Se te semble forma rambalh entà que non posque repausar eth praubet.
WEB-Fortunata-e-Jacinta-IV	Qu’ès en tot portar-te…
WEB-Fortunata-e-Jacinta-IV	S’ei qu’ètz vos qui cride…
WEB-Fortunata-e-Jacinta-IV	Jo entrè pro carada.
WEB-Fortunata-e-Jacinta-IV	Forma rambalh, forma rambalh.
WEB-Fortunata-e-Jacinta-IV	Per jo, que pòt dormir tot çò que volgue.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	E çò que mès me revòute ei era tua testudaria, didec dòna Lupe baishant era votz, e aguesta incha de governar-te soleta, òc, aguesta independéncia estupida…
WEB-Fortunata-e-Jacinta-IV	Tu t’ac còdes e tu t’ac minges.
WEB-Fortunata-e-Jacinta-IV	Pro que te sàpìe a dimònis.
WEB-Fortunata-e-Jacinta-IV	Que te merites tot aquerò que te passe, pro que t’ac merites.
WEB-Fortunata-e-Jacinta-IV	Tant de trebolament i auie ena amna dera esposa de Rubin, qu’era ira ère en era coma aganchada en agulhes, e eth mendre accident, un arren, determinaue era transicion dera ràbia entath dolor, e dera energia convulsiua entara passivitat mès desconsoladora.
WEB-Fortunata-e-Jacinta-IV	Quauquarren s’esbauçaue ath sòn laguens, e deishant de cornèr es bones manères, se petèc en somics tau qu’un mainatge que li desnishen ua coquinaria gròssa.
WEB-Fortunata-e-Jacinta-IV	Dòna Lupe se vantèc fòrça d’aqueth cambiament de ton, que consideraue òbra des sues facultats persuasiues.
WEB-Fortunata-e-Jacinta-IV	Fortunata se deishèc quèir en ua cagira e s’estèc mès d’un quart d’ora sense badar boca, sarrant eth sòn mocador contra era sua cara.
WEB-Fortunata-e-Jacinta-IV	Que non ac hi pr’amor que me semblaue impròpri.
WEB-Fortunata-e-Jacinta-IV	Quina asenada!
WEB-Fortunata-e-Jacinta-IV	Portar en aguesta casa condes de…
WEB-Fortunata-e-Jacinta-IV	Que sò ua miserabla; jo non è d’èster aciu… emquia e tot plorar aciu per çò que plori qu’ei ua canalhada.
WEB-Fortunata-e-Jacinta-IV	Mès que non ac posqui remediar.
WEB-Fortunata-e-Jacinta-IV	Era amna se me des.hè.
WEB-Fortunata-e-Jacinta-IV	Jo l’è de díder a quauquarrés que me morisqui de pena, que non posqui víuer.
WEB-Fortunata-e-Jacinta-IV	Se non ac digui, crèbi…
WEB-Fortunata-e-Jacinta-IV	Vos que podetz pensar çò que volgatz… mès sò plan malerosa.
WEB-Fortunata-e-Jacinta-IV	Vaquí, li didec dòna Lupe botjant era man dreta, damb dus dits regdes, en gèst totafèt espiscopau; vaquí çò que se passe per non hèr çò que jo te digui…
WEB-Fortunata-e-Jacinta-IV	S’auesses seguit es conselhs que te balhè aguest ostiu, non te veiries coma te ves.
WEB-Fortunata-e-Jacinta-IV	Era auta ère tan sufocada qu’era sua tia li calec portar-li un veire d’aigua.
WEB-Fortunata-e-Jacinta-IV	Padega-te, li didie, qu’ara non te vau a pelejar, just castig de Diu.
WEB-Fortunata-e-Jacinta-IV	Que n’è pro de veder-te era cara.
WEB-Fortunata-e-Jacinta-IV	Aquerò auie d’arribar, pr’amor que maus passi amien tostemp entà maus finaus…
WEB-Fortunata-e-Jacinta-IV	Eth resultat ei que se passe tot çò que jo digui.
WEB-Fortunata-e-Jacinta-IV	Eth pecat que se hè a vier era peniténcia.
WEB-Fortunata-e-Jacinta-IV	Un aute còp t’a dat eth viatge aguest òme, ac endónvii?
WEB-Fortunata-e-Jacinta-IV	Òc, òc…
WEB-Fortunata-e-Jacinta-IV	Mès be n’ei d’infame!…
WEB-Fortunata-e-Jacinta-IV	Tè, qu’es dus ètz plan boni…
WEB-Fortunata-e-Jacinta-IV	Tau entà quau.
WEB-Fortunata-e-Jacinta-IV	Es relacions criminaus tostemp acaben atau.
WEB-Fortunata-e-Jacinta-IV	Un s’encargue de castigar ar aute e eth que castigue ja traparà tanben era sua tumada en bèth aute lòc.
WEB-Fortunata-e-Jacinta-IV	Donques qu’estàs ben…
WEB-Fortunata-e-Jacinta-IV	Dempús de cornuda, pataquejada, e dempús trèta a dançar.
WEB-Fortunata-e-Jacinta-IV	Be n’ei d’imfame!, tornèc a díder Fortunata guardant ara sua tia damb es uelhs plei de lèrmes.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Desencuses, teologies e arren mès.
WEB-Fortunata-e-Jacinta-IV	Solide que non s’ac cre.
WEB-Fortunata-e-Jacinta-IV	Tè-te, que tot t’ac as ben meritat.
WEB-Fortunata-e-Jacinta-IV	E non vengues tà que jo te padega.
WEB-Fortunata-e-Jacinta-IV	Se venguesses damb temps non digui jo que non.
WEB-Fortunata-e-Jacinta-IV	Daurisses ara es uelhs e te trapes orriblament soleta, sense familha, sense marit, sense jo.
WEB-Fortunata-e-Jacinta-IV	Didetz-me quauquarren, aumens qu’aja paciéncia, aumens que me pòrta ben ara…
WEB-Fortunata-e-Jacinta-IV	Òc, me portarè ben; ara òc, ara òc”.
WEB-Fortunata-e-Jacinta-IV	Ara òc.
WEB-Fortunata-e-Jacinta-IV	Vai, hilha, non maities tant.
WEB-Fortunata-e-Jacinta-IV	Tu que non te’n brembes de Santa Bárbara senon quan trone.
WEB-Fortunata-e-Jacinta-IV	Qué ne treiria jo de padegar-te ara e de corregir-te, se quauque dia tornes ara madeisha?
WEB-Fortunata-e-Jacinta-IV	Ara non… ara non…
WEB-Fortunata-e-Jacinta-IV	Qui non te coneishe que te crompe…
WEB-Fortunata-e-Jacinta-IV	En extrèm qu’an arribat es causes, me semble que jo non è d’intervier, ne cuélher candèla en aguest enterrament.
WEB-Fortunata-e-Jacinta-IV	Que serie enquia e tot indecent entà jo.
WEB-Fortunata-e-Jacinta-IV	Que semblarie… atau coma ua complicitat enes tòns crims.
WEB-Fortunata-e-Jacinta-IV	Non, hilha, qu’as vengut massa tard…
WEB-Fortunata-e-Jacinta-IV	Qu’è estat en tot calar-te era indulgéncia pes uelhs, sense que tu la volesses veir, e ara que t’estofes vies entà jo…!
WEB-Fortunata-e-Jacinta-IV	Ai!, que non posqui, non posqui.
WEB-Fortunata-e-Jacinta-IV	E sense díder arren mès se n’anèc entara codina, en tot pensar que tota severitat serie pòc contra aquera hemna, e que convenie espaurir-la, a veir se fin finau se sometie d’ua manèra absoluda.
WEB-Fortunata-e-Jacinta-IV	Lèu se hec de nets.
WEB-Fortunata-e-Jacinta-IV	Es dies amendrien, en tot entristir er anim des que ja, per d’auti motius, èren tristi.
WEB-Fortunata-e-Jacinta-IV	Tàs sies e mieja era casa ère ena escurina, e dòna Lupe arreculaue alugar es lums tot çò que podie.
WEB-Fortunata-e-Jacinta-IV	Fortunata, en quarto deth sòn marit, e lèu a paupes, arribèc en sofà a on ère eth ajaçat, e li preguntèc s’auie talents de minjar bèra causa, sense obtier cap responsa.
WEB-Fortunata-e-Jacinta-IV	Entenie es alendades que daue eth malerós, e en ua d’aqueres aproximacions, Maxi, cuelhent-li es mans, les ac sarrèc damb afeccion.
WEB-Fortunata-e-Jacinta-IV	Que i auie quauquarren en còr de Fortunata que corresponie a tau demostracion de trendesa.
WEB-Fortunata-e-Jacinta-IV	Sentie per eth afeccion coma era qu’inspire un mainatge malaut, efusion de pietat que protegís e que non demane arren.
WEB-Fortunata-e-Jacinta-IV	Dòna Lupe se hec a vier era lum, e guardant as esposi damb es sòns uelhs illuminadi peth viu resplentor dera ahlama de petròli, didec, solide entà encoratjar a Maxi damb ua badinada: “Que ja ètz en tot hèr de colomets?…
WEB-Fortunata-e-Jacinta-IV	Que valerie mès que mingèsses.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Òc, òc, jo minjarè aciu, didec era esposa rapidament.
WEB-Fortunata-e-Jacinta-IV	E eth minjarà tanben, vertat hilh?
WEB-Fortunata-e-Jacinta-IV	Vertat que minjaràs damb era tua hemna?
WEB-Fortunata-e-Jacinta-IV	Era te talharà es bocinets de carn e te les anarà balhant.
WEB-Fortunata-e-Jacinta-IV	Donques vos vau a hèr a vier eth minjar, didec dòna Lupe, botant era pantalha ath lum de petròli e bracant un shinhau era ahlama.
WEB-Fortunata-e-Jacinta-IV	Qu’è aué un arròs damb bocinets de carn qu’ei çò que s’a de minjar.
WEB-Fortunata-e-Jacinta-IV	Ena estona que sigueren solets, abans qu’entrèsse Papitos damb eth servici e era sopa, Maxi li dirigic ara sua hemna quauques frases totafèt estacades ath complicat ahèr que formaue era sua deméncia.
WEB-Fortunata-e-Jacinta-IV	Fortunata l’apuèc en tot, en tot mostrar-se fòrça convençuda dera urgéncia d’establir, realitat sociau, eth principi de solidaritat dera substància divina.
WEB-Fortunata-e-Jacinta-IV	A tot li didie que òc, e tant que minjauen, notèc qu’eth malaut s’encoratjaue extraordinariament, arribant enquia e tot a mostrar-se alègre, blagaire e botant un color especiau enes sòns projèctes d’apostolat.
WEB-Fortunata-e-Jacinta-IV	Vaquí se per qué ei tan escarrabilhat.
WEB-Fortunata-e-Jacinta-IV	Vai damb eth canam aguest!
WEB-Fortunata-e-Jacinta-IV	Mès es asenades que son es madeishes; sonque qu’ara non ve es causes d’ua manèra tan nera senon que se les cuelh damb alegria.
WEB-Fortunata-e-Jacinta-IV	Tornèc entath sòn costat e l’anèc balhant es bocinets de carn damb era forquilha e eth se les minjaue damb talents, sense deishar de parlar e enquia d’arrir.
WEB-Fortunata-e-Jacinta-IV	Eth sòn arridolet tranquil que non semblaue eth d’un dement.
WEB-Fortunata-e-Jacinta-IV	Fortunata s’auie padegat un shinhau, e se didie: “Diu volgue que se bote ben…!
WEB-Fortunata-e-Jacinta-IV	Mès com va a hèr Diu quauquarren que jo li demana…
WEB-Fortunata-e-Jacinta-IV	Qu’ei que sò çò de mès dolent qu’a lançat Eth en mon!
WEB-Fortunata-e-Jacinta-IV	Entà jo aguesta casa s’a d’acabar.
WEB-Fortunata-e-Jacinta-IV	A on me n’anarè?
WEB-Fortunata-e-Jacinta-IV	Qué serà de jo?
WEB-Fortunata-e-Jacinta-IV	Mès a on sigue que vaja, m’agradarà saber-me’n d’aguest praubet, eth solet que m’a estimat de vertat, eth que m’a perdonat dus còps e me perdonarie eth tresau… e eth quatau… e me pensi que me perdonarie tanben eth cincau, se non auesse aguest cap coma un campanar.
WEB-Fortunata-e-Jacinta-IV	E aquerò ei eth mèn tòrt.
WEB-Fortunata-e-Jacinta-IV	A!, Crist, quin racacòr mès gran!
WEB-Fortunata-e-Jacinta-IV	Amiarè aguest pes pertot e non poirè ne alendar”.
WEB-Fortunata-e-Jacinta-IV	Dempús de minjar, qu’ère eth plan animat, coma non n’auie estat en fòrça temps, mès es sòns pensaments èren çò de mès extravagants que se pòt un imaginar.
WEB-Fortunata-e-Jacinta-IV	Coma qu’entrèren dòna Silvia e Rufinita de visita, dòna Lupe se n’anèc damb eres ena sala, e es esposi se demorèren solets.
WEB-Fortunata-e-Jacinta-IV	Maxi se lheuèc, e estirèc tot eth còs, quilhant es braci.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Hec un gèst afirmatiu, e endauant.
WEB-Fortunata-e-Jacinta-IV	Es mies aspiracions son complides.
WEB-Fortunata-e-Jacinta-IV	Òscaaaa…!
WEB-Fortunata-e-Jacinta-IV	Atau ac dideràn es multituds, quan aguesta doctrina se propague; mès aquerò non mos tanh a nosati, senon ath que vierà dempús.
WEB-Fortunata-e-Jacinta-IV	Complim tu e jo era lei de morir quan mos pensem qu’a arribat eth punt de caramèu dera puretat.
WEB-Fortunata-e-Jacinta-IV	Aucim ara bèstia quan d’era sigue totafèt desligada era sua presoèra, era substància espirituau, coma der eriç se despenge era castanha ben madura.
WEB-Fortunata-e-Jacinta-IV	Arren, hilh, que l’auciram.
WEB-Fortunata-e-Jacinta-IV	Me shaute veder-te atau.
WEB-Fortunata-e-Jacinta-IV	I a bèra causa mès polida qu’era mòrt?
WEB-Fortunata-e-Jacinta-IV	Morir!, acabar de patir, desligar-se de totes es misèries, de tanti dolors e de tota era lordèra terrenau!
WEB-Fortunata-e-Jacinta-IV	I a bèra causa que se posque comparar ad aguest ben suprèm…?
WEB-Fortunata-e-Jacinta-IV	Pòt imaginar era amna quauquarren mès sublim?
WEB-Fortunata-e-Jacinta-IV	Ò!, dempús, senter-se un absoludament blos, tanhent ara substància divina, arreconeishent-se un coma part d’era, e tot damb aqueth gran tot….
WEB-Fortunata-e-Jacinta-IV	Quina felicitat tan grana!
WEB-Fortunata-e-Jacinta-IV	Non patir!…
WEB-Fortunata-e-Jacinta-IV	Non crànher se li hèn a un aguesta o aquera auta malahèta…!
WEB-Fortunata-e-Jacinta-IV	Aquerò qu’ère ja un shinhau metafisic, e Fortunata non ac comprenie ben.
WEB-Fortunata-e-Jacinta-IV	Çò que comprenie era, qu’ère era prumèra idia: morir-se, desligar-se des laci d’aguest mon, e senter-se dempús ua persona identica ara persona viua, gaudint de tot çò que i a entà gaudir e estimar e èster estimada damb enamoraments que non s’acaben jamès.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	E entà que te’n sàpies ben dera tua, te vau a díder çò qu’è coneishut per revelacion celestiau”.
WEB-Fortunata-e-Jacinta-IV	La guardaue de tau sòrta, qu’era comencèc a espaurir-se.
WEB-Fortunata-e-Jacinta-IV	Qué serie, Diu, qué serie?
WEB-Fortunata-e-Jacinta-IV	Maxi s’stèc ua estona en silenci, tachadi en era es sòns uelhs, coma flèches, e fin finau li didec aguestes paraules que la heren estrementir.
WEB-Fortunata-e-Jacinta-IV	Se demorèc ua estona era malerosa hemna coma de pèira.
WEB-Fortunata-e-Jacinta-IV	Sajaue de cuelher-s’ac a trufariasa, sajaue de remí’c.
WEB-Fortunata-e-Jacinta-IV	Mès entà cap d’aguestes determinacions auie fòrces.
WEB-Fortunata-e-Jacinta-IV	Un terror immens l’aumplie era amna en veir a Maxi que didie çò que didie damb ua expression de grana seguretat.
WEB-Fortunata-e-Jacinta-IV	Mès era darrèra causa qu’encara auie d’enténer Fortunata siguec aquerò, dit damb exaltacion d’illuminat, e damb un atròç aument des secodides nervioses deth cap: “Qu’a estat ua revelacion.
WEB-Fortunata-e-Jacinta-IV	Er esperit que m’instruís me hec a vier anet aguesta idia…
WEB-Fortunata-e-Jacinta-IV	Mistèri plan polit, vertat?
WEB-Fortunata-e-Jacinta-IV	Tu ès prenhs…
WEB-Fortunata-e-Jacinta-IV	E tu ac sospeches; milhor dit, ac sabes, que t’ac veigui ena cara; ac amagues pr’amor qu’ignores qu’aquerò non a de botar cap desaunor sus tu.
WEB-Fortunata-e-Jacinta-IV	Eth hilh qu’amies enes tues entralhes qu’ei eth hilh deth Pensament Pur, qu’a volgut encarnar-se entà portar ath mon era sua sauvacion.
WEB-Fortunata-e-Jacinta-IV	Que sigueres alistada entad aguest prodigi, donques qu’as patit fòrça, e as estimat fòrça, e as pecat fòrça.
WEB-Fortunata-e-Jacinta-IV	Patir, estimar e pecar… vaquí es tres infinitius deth vèrb dera existéncia.
WEB-Fortunata-e-Jacinta-IV	Que neisherà de tu eth vertadèr Messies.
WEB-Fortunata-e-Jacinta-IV	Nosati non èm arren mès que precursors, te t’encuedes?, arren mès que precursors, e quan amainades, tu e jo qu’auram complit era nòsta mission, e mos desliuraram aucint as nostes bèsties”.
WEB-Fortunata-e-Jacinta-IV	En un bot se metec Fortunata en aute extrèm dera cramba.
WEB-Fortunata-e-Jacinta-IV	Que l’auie vengut tan panic, que lèu lèu ges en correder cridant ajuda.
WEB-Fortunata-e-Jacinta-IV	Maxi auie era cara desgahonada e transfigurada, e es sòns uelhs semblauen carbons alugadi.
WEB-Fortunata-e-Jacinta-IV	Ne tansevolh se n’encuedèc de qué era sua hemna s’auie aluenhat d’eth, e seguic en tot parlar coma s’encara siguesse ath sòn costat.
WEB-Fortunata-e-Jacinta-IV	Era malerosa, trebolada e mòrta de pòur, s’acorbaishèc en cornèr opausat, e damb es mans crotzades, guardaue ath malerós dement, dident entada era: “En qué ac aurà coneishut?…
WEB-Fortunata-e-Jacinta-IV	Diu, quin òme!.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Serà qu’ac hè veir entà poder aucir-me sense qu’era justícia lo perseguisque?…
WEB-Fortunata-e-Jacinta-IV	Mès com se n’aurà sabut…!
WEB-Fortunata-e-Jacinta-IV	S’ei que non ac è dit ad arrés!
WEB-Fortunata-e-Jacinta-IV	S’ei que non se me nòte arren encara…!
WEB-Fortunata-e-Jacinta-IV	A!, çò qu’a aguest òme ei molta astúcia.
WEB-Fortunata-e-Jacinta-IV	Aquerò dera revelacion qu’ac ditz entà enganhar ara gent…
WEB-Fortunata-e-Jacinta-IV	Dilhèu s’ac imagine, s’ac cranhe, o m’ac a coneishut sabi pas en qué…
WEB-Fortunata-e-Jacinta-IV	Ac aurè dit jo en sòmis?
WEB-Fortunata-e-Jacinta-IV	Mès non.
WEB-Fortunata-e-Jacinta-IV	Qu’ac aurà pogut endonviar per çò dera sua lhocaria.
WEB-Fortunata-e-Jacinta-IV	Qu’ei que non diden qu’es granes vertats les saben es mainatges e es lhòcos…?
WEB-Fortunata-e-Jacinta-IV	Ai, be n’è de pòur!
WEB-Fortunata-e-Jacinta-IV	Mon Diu desliura-me d’aguesta tribulacion.
WEB-Fortunata-e-Jacinta-IV	Eth capvirat venguec entara sua hemna, en tot cuelher-la deth braç.
WEB-Fortunata-e-Jacinta-IV	Tau temor sentie era, qu’enquia se trapèc damb fòrces inferiores as d’eth sòn marit, qu’ère tan fèble.
WEB-Fortunata-e-Jacinta-IV	Mos desliuraram mejançant ua sangarrèra sòlta, tanlèu ages complit era tua mission.
WEB-Fortunata-e-Jacinta-IV	Quan serà?
WEB-Fortunata-e-Jacinta-IV	Tà hereuer o mars”.
WEB-Fortunata-e-Jacinta-IV	Que deu èster tà mars, pensèc Fortunata; mès qu’aciu serè jo… ja me botarè jo dehòra de perilh.
WEB-Fortunata-e-Jacinta-IV	Aucis-te tu, se vòs, pr’amor que jo me cau víuer entà suenhar-lo, e serè tant erosa coma eth…!
WEB-Fortunata-e-Jacinta-IV	Que serà eth consolament dera mia vida.
WEB-Fortunata-e-Jacinta-IV	Qu’ei entad aquerò que l’è, e entad aquerò me l’a balhat Diu…
WEB-Fortunata-e-Jacinta-IV	Vès se com me’n gessí damb era mia?…
WEB-Fortunata-e-Jacinta-IV	Eth mèn hilh qu’ei ua naua vida entà jo.
WEB-Fortunata-e-Jacinta-IV	E alavetz non aurà qui s’acari damb jo…
WEB-Fortunata-e-Jacinta-IV	Ò!, se non lo sentessa aciu laguens, tu e jo que seríem parièrs, tan lhòco er un coma er aute e alavetz òc que mos calerie aucir-mos.
WEB-Fortunata-e-Jacinta-IV	S’entenie eth rom rom des adius de dòna Silvia e Rufinita en correder.
WEB-Fortunata-e-Jacinta-IV	Ara seguida entrèc era de Jáuregui, e en veder-la eth sòn nebot, tornèc entath sofà, deishant ara sua hemna de pès ath miei deth quarto.
WEB-Fortunata-e-Jacinta-IV	As dromilhon?
WEB-Fortunata-e-Jacinta-IV	Qu’auetz vengut a trebolar era nòsta felicitat, repliquèc Maxi, seigut, e botjant es cames en aire.
WEB-Fortunata-e-Jacinta-IV	Era mia alistada e jo desiram èster solets, complètament solets.
WEB-Fortunata-e-Jacinta-IV	Es mistèris inefables qu’ada era a a jo…
WEB-Fortunata-e-Jacinta-IV	Mès quines pegaries dides?
WEB-Fortunata-e-Jacinta-IV	Que sembles un sauta-en-banca.
WEB-Fortunata-e-Jacinta-IV	Qu’ada era a a jo se mos a revelat… es mistèris inefables, digui… mos amien entà un extasi deliciós, que d’eth non pòden participar es persones vulgares.
WEB-Fortunata-e-Jacinta-IV	Cridar-me a jo persona vulgara!…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Mès qué?
WEB-Fortunata-e-Jacinta-IV	Tanben vas a hèr torns de mardan?, didec espaurida dòna Lupe, en veder-lo emparar es mans en sofà e plegar dempús eth cap enquia tocar damb eth caochó.
WEB-Fortunata-e-Jacinta-IV	Jo que sai, a vos que non vos impòrte, hemna de pòca fe…
WEB-Fortunata-e-Jacinta-IV	Era net ei hereda e me cau qu’es extremitats entren en calor.
WEB-Fortunata-e-Jacinta-IV	Laguens deth cap que m’an alugat un hornèu.
WEB-Fortunata-e-Jacinta-IV	Vedetz… vedetz?, indiquèc Fortunata sense avergonhar-se de didè’c en votz nauta.
WEB-Fortunata-e-Jacinta-IV	Er efècte d’aguesti condemnadi gachets.
WEB-Fortunata-e-Jacinta-IV	Me pensi que non les ac auem de balhar mès.
WEB-Fortunata-e-Jacinta-IV	Ja vedetz se com se bote: se li capvire mès eth cervèth e endónvie es secrets.
WEB-Fortunata-e-Jacinta-IV	Com qu’endóncie es secrets…?
WEB-Fortunata-e-Jacinta-IV	Mès gojat, se qué hès?
WEB-Fortunata-e-Jacinta-IV	Mès se qué dides?
WEB-Fortunata-e-Jacinta-IV	Au, hilh dera mia amna, tè-te tranquil.
WEB-Fortunata-e-Jacinta-IV	E entà qué vòs eth chapèu?
WEB-Fortunata-e-Jacinta-IV	Que voi gésser, me cau anar en carrèr.
WEB-Fortunata-e-Jacinta-IV	Hè fòrça calor.
WEB-Fortunata-e-Jacinta-IV	Òc, anem-mo’n entath Retiro.
WEB-Fortunata-e-Jacinta-IV	E agarrant-se ath braç deth joen sense ventura, l’amièren entara cramba.
WEB-Fortunata-e-Jacinta-IV	D’un bot se calèc Maxi en lhet, en tot demorar-se pendent un instant damb es braci e es cames entà naut.
WEB-Fortunata-e-Jacinta-IV	Dempús deishaue quèir pesadament es extremitats entà tornar-les a quilhar.
WEB-Fortunata-e-Jacinta-IV	Fortunata, desalenada e cogitosa, se deishèc quèir en sofà.
WEB-Fortunata-e-Jacinta-IV	Que è queigut deth Cèu sus un losat.
WEB-Fortunata-e-Jacinta-IV	Sagèren d’ajaçar-lo.
WEB-Fortunata-e-Jacinta-IV	Que non siguec possible.
WEB-Fortunata-e-Jacinta-IV	Se les escapaue des mans, coma un mainatge escarrabilhat, qu’a viatges semblaue auer era agilitat d’un monard.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fin finau era despena nerviosa lo rendec, e se demorèc quiet en sofà, damb ua cama sus era taula e era auta en ua cagira, eth cap dejós deth coishin e es braci estenudi en crotz.
WEB-Fortunata-e-Jacinta-IV	Ua man tocaue en solèr, era auta calada jos eth sòn còs, en tot hèr-li a hèr ath braç ua virada que semblaue impossibla.
WEB-Fortunata-e-Jacinta-IV	Que non voleren eres cambiar-li era dificila postura, cranhent que se lo tocauen, s’alugarie de nauèth e les foterie un aute mau de cap.
WEB-Fortunata-e-Jacinta-IV	Dòna Lupe s’adormie, seiguda en ua cagira ath cant deth lhet deth matrimòni; mès Fortunata non cluquèc un uelh en tota era net.
WEB-Fortunata-e-Jacinta-IV	Ja hège dia quan l’ajacèren.
WEB-Fortunata-e-Jacinta-IV	A penes se n’encuedaue d’arren, e panteishaue, en botjar-se, coma s’amièsse molut a còps eth sòn roïn e malerós còs.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Me pensi que siguec eth dia dera Concepcion quan Rubin gessec deth sòn quarto damb un guinhauet ena man darrèr de Papitos, dident que l’anaue a aucir.
WEB-Fortunata-e-Jacinta-IV	Er espant dera tia e de Fortunata siguec fòrça gran, e les costèc fòrça trabalh trèir-li era arma omicida, qu’ère un guinhauet dera taula, que damb eth non ère aisit trèir-li era vida ad arrés.
WEB-Fortunata-e-Jacinta-IV	Mès eth hèt siguec terrible, e es sorriscles de Papitos s’enteneren en tot eth vesiat.
WEB-Fortunata-e-Jacinta-IV	Gessec espaurida deth quarto deth senhoret, e eth ath sòn darrèr, hered e decidit, coma s’anèsse a hèr era causa mès normau deth mon.
WEB-Fortunata-e-Jacinta-IV	Era mona se refugièc jos es pèlhes dera sua patrona, “Que m’aucís, que me vò aucir!”.
WEB-Fortunata-e-Jacinta-IV	E Fortunata corrèc a tier-lo, causa que non aurie artenhut a maugrat dera sua superioritat musculara, sense era ajuda de dòna Lupe.
WEB-Fortunata-e-Jacinta-IV	Era resisténcia d’eth qu’ère purament espasmodica, e mentre se defenie des quate braci que lo volien tier e arrincar-li eth guinhauet didie damb votz rangolhosa: “Li talhi eth còth e era…” Dempús se sabèc que Papitos n’auie eth tòrt, donques que l’auie irritat, en tot contradider-li estupidament.
WEB-Fortunata-e-Jacinta-IV	Dòna Lupe ac sospechèc atau e mentre Fortunata se lo hège a vier un aute còp en sòn quarto, sajant de padegar-lo, era senhora cuelhec ara gojateta peth sòn compde e damb era persuasion de tres o quate chinades, li hèc cohessar qu’era n’auie eth tòrt de çò que s’auie passat.
WEB-Fortunata-e-Jacinta-IV	Qu’èra en tot recuélher eth servici, e eth sautèc sus jo, en tot dider-me que se ta naut o tà baish…
WEB-Fortunata-e-Jacinta-IV	Jo non lo comprenia e me metí a arrir…
WEB-Fortunata-e-Jacinta-IV	Mès dempús gessec damb ues asenades plan gròsses.
WEB-Fortunata-e-Jacinta-IV	Sabetz, senhora, çò que didec?
WEB-Fortunata-e-Jacinta-IV	Qu’era senhoreta Fortunata anaue a auer un hilh e sabi jo se quines causes mès.
WEB-Fortunata-e-Jacinta-IV	Que non podí mèns qu’estarnar-me a arrir, e alavetz siguec quan cuelhec eth guinhauet e gessec ath mèn darrèr.
WEB-Fortunata-e-Jacinta-IV	Se non hèsqui un bot, m’esmiege”.
WEB-Fortunata-e-Jacinta-IV	Plan, donc, vè-te’n tara codina, e apren entà un aute viatge.
WEB-Fortunata-e-Jacinta-IV	A tot aquerò qu’eth digue, encara que sigue ua asenada, tu li dides amen, e tostemp amen.
WEB-Fortunata-e-Jacinta-IV	Aqueth hèt qu’ère, plan que òc, eth simptòma d’un nau aspècte dera lhocaria, e es dues senhores èren ja ar arràs de tot, per çò deth temor e deth capvirament.
WEB-Fortunata-e-Jacinta-IV	Non se passèren ueit dies sense qu’eth cas se repetisse.
WEB-Fortunata-e-Jacinta-IV	Maxi podec cuélher un ginhauet, e anèc de cap ara sua tia, dident que la volie desliurar.
WEB-Fortunata-e-Jacinta-IV	Gràcies a qu’ère aquiu Torquemada, non siguec dificil de desarmar-lo; mès er subersaut non i auie qui se lo treiguesse a dòna Lupe, que li calèc prener-se ua tassa de tila.
WEB-Fortunata-e-Jacinta-IV	Per cèrt, qu’era senhora se credie malerosa entre totes es senhores e daunes dera tèrra, per çò des moltes penes que sus era sua amna i auie.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Entre Fortunata e era i auec quauques paraules que hègen impossible absoludament quinsevolh concòrdia.
WEB-Fortunata-e-Jacinta-IV	Entà qué aguestes resèrves quan era confiança ère çò de mès indicat?
WEB-Fortunata-e-Jacinta-IV	Com ei que se n’a sabut Maximiliano, qu’ei dement, abans que jo que sò en men normau sen?
WEB-Fortunata-e-Jacinta-IV	Dempús d’ua longa pausa, Fortunata, damb fòrça trabalh, se decidic a respóner aquerò: “Jo que non l’ac è dit.
WEB-Fortunata-e-Jacinta-IV	Eth ac endonvièc.
WEB-Fortunata-e-Jacinta-IV	Òc, pr’amor qu’eth non ac auie de saber jamès, seguic era auta en tot hèr eth darrèr esforç.
WEB-Fortunata-e-Jacinta-IV	A vos que vos ac pensaua díder, mès que non gosè per çò dera vergonha que me hège.
WEB-Fortunata-e-Jacinta-IV	Ara que ja vo’n sabetz, çò qu’è de hèr ei demanar-vos qu’ajatz pietat de jo, recuélher era mia ròba e anar-me’n d’aguesta casa.
WEB-Fortunata-e-Jacinta-IV	Ara plan que serà entà tostemp.
WEB-Fortunata-e-Jacinta-IV	Era veuda de Jáuregui se cuelhec eth sòn temps entà balhar ua responsa ad aguestes plan grèus paraules.
WEB-Fortunata-e-Jacinta-IV	Un revolum d’idies se li calèc en sòn cap, e siguec estavanida pendent un temps sense saber damb quina d’eres demorar-se.
WEB-Fortunata-e-Jacinta-IV	Eth trincament definitiu l’arrincaue ua fibra deth sòn còr, damb un dolor plan agudent, per çò de non èster possible entada era retier es quantitats que Fortunata auie botat enes sues mans.
WEB-Fortunata-e-Jacinta-IV	Era elasticitat dera sua consciéncia non arribaue jamès enquiara apropriacion de çò d’autú, ne dirècta ne indirèctament.
WEB-Fortunata-e-Jacinta-IV	Çò d’autú qu’ère sagrat entada era, e encara qu’aumentèsse çò que siguesse a còsta des auti, james arribaue ara absorcion de çò que se li fidaue.
WEB-Fortunata-e-Jacinta-IV	Entornarie, donc, çò que se l’auie autrejat, damb es increments qu’ara sua bona administracion se deuien.
WEB-Fortunata-e-Jacinta-IV	Plan qu’aguesta restitucion ère entada era un ahèr dolorós, quauquarren coma era separacion d’un hilh que se’n va entara guèrra e l’aucissen, pr’amor qu’aqueth guanh, autrejat ath sòn proprietari, lèu se perderie entre eth desorde e eth vici.
WEB-Fortunata-e-Jacinta-IV	Mès s’aguesta pena l’obligaue a transigir un còp mès, era sua aunestetat e encara mès eth sòn amor pròpri la revoutauen contra aquera infama, que se hège a vier en sòn larèr domestic hilhs que non èren deth sòn marit.
WEB-Fortunata-e-Jacinta-IV	Aquerò que non se podie tier; aquerò non ac permeterie era senhora Lupe, encara qu’auesse de dar, non solet es sòs autrús, senon eth pròpri…
WEB-Fortunata-e-Jacinta-IV	Ben, eth pròpri non; mès, en fin, qu’ac pensaue atau entà poder exprimir d’ua manèra enfatica eth sòn gran anuèg.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qué didirie era gent…¡ Qué diderien es amigues, qu’ath sòn dauant dòna Lupe exercie coma sauvadora dera moralitat e des boni principis!
WEB-Fortunata-e-Jacinta-IV	Qu’ei cèrt qu’entath mon era situacion que crearie era maternitat dera Rubin serie ua situacion legau, pr’amor que Maxi, malaut e embarrat dilhèu alavetz en un psiquiatric, non auie d’aufrir cap de dobte; mès en aguest cas er escarni serie màger per çò d’ahiger-se ada eth era mentida.
WEB-Fortunata-e-Jacinta-IV	E toti aurien a dòna Lupe coma recaptaira, e s’acarnissarien damb era.
WEB-Fortunata-e-Jacinta-IV	Qu’ei que ja li semblaue qu’ac entenie: “Guardatz ad aguesta, tant orgulhosa e regda, tapant era enganha qu’era auta a botat ena sua casa.
WEB-Fortunata-e-Jacinta-IV	Qu’ac deu hèr pr’amor que l’interèsse.
WEB-Fortunata-e-Jacinta-IV	Eth pair dera creatura ei òme ric e aurà pagat ben era mèrça”.
WEB-Fortunata-e-Jacinta-IV	Era idia de qué podessen díder aquerò hègen gésser deth front august dera veuda, gotes de sudor dera mida d’un cede.
WEB-Fortunata-e-Jacinta-IV	Que les ac diderà a toti, pr’amor qu’era ei atau, fòrça blagaira…
WEB-Fortunata-e-Jacinta-IV	De tot aquerò se dedusie qu’aquera briganta auie portat ua malediccion ena casa; era n’auie eth tòrt dera deméncia de Maxi.
WEB-Fortunata-e-Jacinta-IV	Pro qu’ac vaticinèc dòna Lupe: massa hemna tà tan pòc òme.
WEB-Fortunata-e-Jacinta-IV	Plan que òc, eth praube gojat s’auie de morir o auie de pèrder eth cap.
WEB-Fortunata-e-Jacinta-IV	Çò qu’auie de desirar ja ère qu’era gojata se perdesse complètment de vista; qu’entre era familha e era i auesse abismes impossibles de trauessar; que podesse díder dòna Lupe as amics: “aguesta hemna s’a mòrt entà jo”.
WEB-Fortunata-e-Jacinta-IV	Era ombra de Jàuregui semblaue que venguie ena ajuda des decisions dera sua illustra veuda, donques qu’ad aguesta li mancaue pòc entà veir ath sòn marit gésser d’aguest quadre qu’ère retratat, cuélher vida e votz entà dider-li: “ Se non hès enlà dera tua casa ad aguesta pògavergonha, m’en vau jo, me’n vau d’aguest quadre que sò, e non me tornes a veir.
WEB-Fortunata-e-Jacinta-IV	O era o jo”.
WEB-Fortunata-e-Jacinta-IV	E quan era gojata repetic que se n’anaue, dòna Lupe non podec mens de dider-li damb acrimonia: “Mès se qué hès que non t’as metut ja a córrer?…
WEB-Fortunata-e-Jacinta-IV	Francament, m’estone qu’ages valor entà estar-te aciu encara.
WEB-Fortunata-e-Jacinta-IV	Ua auta de mès fresca, que non i deu èster”.
WEB-Fortunata-e-Jacinta-IV	En tot hèr-la- se a vier en sòn gabinet li parlèc der autrejament des quantitats qu’auie en sòn poder.
WEB-Fortunata-e-Jacinta-IV	Fortunata didec damb fòrça tranquillitat e heredor que non se harie a vier es sòs e que solet se harie a vier es revenguts.
WEB-Fortunata-e-Jacinta-IV	Dòna Lupe dauric autant era boca que lèu lèu l’entre ua mosca en era.
WEB-Fortunata-e-Jacinta-IV	Eth sòn prumèr impuls siguec remir-se a èster era administradora e apoderada de semblabla persona; mès tau pròva de confiança l’aclapaue.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Era des piòcs cranhie qu’entre era e era sua neboda quedèsse aquera relacion, aqueth cable telegrafic, per a on se comuniquèssen era aunestetat mès pura e era immoralitat.
WEB-Fortunata-e-Jacinta-IV	Sauvar es sòs qu’ère coma sostier ua sòrta de tanhença…
WEB-Fortunata-e-Jacinta-IV	Ò!, non, aquerò que se retiraue a ua transaccion damb er escarni.
WEB-Fortunata-e-Jacinta-IV	Mès ath madeish temps, autrejar es sòs ara sua patrona qu’ère coma lançar-les en carrèr.
WEB-Fortunata-e-Jacinta-IV	Es sòns aimants les despenerien en un virament de uelhs… e ère malastre que tan polit capitau s’esbaussèsse.
WEB-Fortunata-e-Jacinta-IV	Fòrça se discutic sus aquerò, en tot balhar ambdúes mòstres de delicadesa; mès, a tot darrèr, es sòs demorèren en poder de dòna Lupe.
WEB-Fortunata-e-Jacinta-IV	Pujaue era soma a trenta mil reiaus, es vint mil autrejadi per Feijoo, e es dètz mil e quauquarren mès qu’auien generat des d’aquera data, plaçadi per Torquemada en prèsti a militars.
WEB-Fortunata-e-Jacinta-IV	Precisament enes darrèrs dies der an, quan se passèc aquerò que se conde, lèu tota era soma ère sense plaçar, e se la sauvaue era senhora ena sua comòda, demorant ua part, que D. Francisco auie en tractes damb un senhor comandant.
WEB-Fortunata-e-Jacinta-IV	Era soma que possedie Fortunata en accions deth Banc, se sauvaue dera madeisha manèra, pr’amor qu’atau ac auie dispausat D. Evaristo.
WEB-Fortunata-e-Jacinta-IV	Sauvaue era tia de Maxi er estrait deth compde en un tohuc dera sua comòda, e non se treiguie senon tath finau des semestres, entà vier en Banc a crubar eth revengut.
WEB-Fortunata-e-Jacinta-IV	Sus aguesta sòrta de valors que non i auec cap discussion entre es dues hemnes, pr’amor que plan que òc pensèc Fortunata hèr-les-se a vier, e era auta non l’agradaue sauvar hons que d’eri non podie dispausar entàs sues engenhoses combinacions financères.
WEB-Fortunata-e-Jacinta-IV	Era custòdia dera inscripcion la shordaue e la botaue de manèra tan clara sense cap benefici, que non se’n hec de veder-la gésser dera sua casa.
WEB-Fortunata-e-Jacinta-IV	Es trenta mil reiaus quedèren ben amagadets en un cornèr dera comòda.
WEB-Fortunata-e-Jacinta-IV	Qu’èren entà dòna Lupe coma un mainatge ahilhat qu’estimaue autant coma as hilhs pròpris.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	VI.- Era evasion (donques qu’atau mo’la cau cridar) dera sua hemna, non siguèc notada per Maxi enes prumèrs dies.
WEB-Fortunata-e-Jacinta-IV	Mès quan se n’encuedèc d’era, mostrèc ua inquietud que botèc a dòna Lupe en màger engüeg deth qu’auie.
WEB-Fortunata-e-Jacinta-IV	Pensèc seriosament en amiar ath sòn malerós nebot en un psiquiatric.
WEB-Fortunata-e-Jacinta-IV	Li hège fòrça dò auer de separar-se d’eth, en tot autrejar-lo ara assisténcia de gent mercenària; mès que non i auie mès remèdi.
WEB-Fortunata-e-Jacinta-IV	Entà tractar d’aquerò, e acordar çò de mès convenent, cridèc a Juan Pablo, qu’alavetz auie passat de Penales entà Sanidad, e poirie dilhèu botar ath sòn frair en Leganés, en un departament de gent important, damb eth pagament de mieja pension o dilhèu sense pagar un sò.
WEB-Fortunata-e-Jacinta-IV	Mentretant, Fortunata, en gésser dera casa deth sòn marit, e abans de filar-se de cap ara sua naua casa, dirigic es sòns passi entara d’Evaristo.
WEB-Fortunata-e-Jacinta-IV	Qu’ère aguest era prumèra persona qu’auie de consultar sus era critica situacion que se trapaue.
WEB-Fortunata-e-Jacinta-IV	Condar-li tot çò que s’auie passat qu’ère entada era un vertadèr castig dera sua perversitat, donques que sonque de pensar que l’ac condaue, l’espaurie.
WEB-Fortunata-e-Jacinta-IV	Com se meterà Feijoo, en saber-se’n de qué era gojateta non n’auie hèt cabau dera doctrina practica que l’auie expausat damb tant d’in e afeccion eth simpatic ancian, quan dispausèc era separacion!
WEB-Fortunata-e-Jacinta-IV	Qu’aurie estat fòrça milhor non auer-se separat d’aqueth òme sense parièr!
WEB-Fortunata-e-Jacinta-IV	Era que l’aurie suenhat ena sua vielhesa caduca, e aurie estat erosa suenhant-lo coma se suenhe a un mainatge innocent!
WEB-Fortunata-e-Jacinta-IV	En arribar ena Plaza de los Carros, e veir eth carrèr de Don Pedro, pensèc que non aurie fòrça entà condar-li ath sòn amic es sues darrères lhocaries.
WEB-Fortunata-e-Jacinta-IV	Pugèc tremolant pera ampla escala, qu’ère aqueth dia tapissada e damb fòrça tèsti, donques qu’era net anteriora s’auie celebrat ena legacion, damb grani minjars e molta hèsta, er aniversari der Emperaire.
WEB-Fortunata-e-Jacinta-IV	Atau l’ac didec dòna Paca a Fortunata, quan aguesta li preguntèc peth sòn patron.
WEB-Fortunata-e-Jacinta-IV	Aguesta casa qu’ei normaument plan silenciosa; mès quan i a tapatge, semble que s’esbauce eth mon.
WEB-Fortunata-e-Jacinta-IV	Imaginatz-vos se qué mos impòrte a nosati que complisque sabi pas guairi ans aguest senhor Emperaire, que Diu mau l’age!
WEB-Fortunata-e-Jacinta-IV	Pro mau de cap mos balhèc anet!…
WEB-Fortunata-e-Jacinta-IV	Passatz.
WEB-Fortunata-e-Jacinta-IV	Don Evaristo se trapaue ja en pro mau estat.
WEB-Fortunata-e-Jacinta-IV	Es cames les auie ja lèu paralisades, e gessie de passeg damb un petit coche o ua cagira de ròdes, que possaue eth sòn vailet.
WEB-Fortunata-e-Jacinta-IV	Qu’anaue enes Vistillas tà cuélher eth solei, e a viatges arribaue enquiara Plaza de Oriente peth Viaducto.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Villa que non i anaue jamès, e entàs relacions e amistats qu’auie enes lòcs mès animadi de Madrid, aquera existéncia paralitica e damb tantes escometudes, aquera vida restacada solet ath barri extrèm, qu’èren coma ua mòrt per auança, pr’amor que deth vertadèr Feijoo, coma lo coneishérem, non restaue ja qu’ua ombra.
WEB-Fortunata-e-Jacinta-IV	Ère complètament sord, en tot auer d’ajudar-se d’ua trompeteta entà recuéher quauqui sons; era sua intelligéncia patie eclipsis, e era memòria se l’anaue a viatges lèu deth tot, en tot demorar-se ena tristesa deth moment present, sense ager, sense istòria, coma se queiguesse d’ua broma ena mitat dera vida, madeish qu’un bolid.
WEB-Fortunata-e-Jacinta-IV	Es sues distraccions qu’èren ja totafèt mainadenques.
WEB-Fortunata-e-Jacinta-IV	Se passaue es ores mòrtes en tot hèr ath jòc deth bilboquet, o ben s’entretenguie jogant damb es gats que i auie ena casa.
WEB-Fortunata-e-Jacinta-IV	Totes es petits dera polida gateta de dòna Paca se sauvauen, aumens tant que les tardaue eth donaire dera mainadesa gatada.
WEB-Fortunata-e-Jacinta-IV	Seigut ath solei ath cant deth balcon en un fautulh plan comòde, Feijoo lançaue as sòns graciosi amics ua pilòta estacada damb un hiu, e se divertie damb polides viroletes que hègen es petitets.
WEB-Fortunata-e-Jacinta-IV	Uns auti còps les lançaue era pilòta ath long dera sua grana estança, o estacaue ath hiu un tròç de liròt, en tot recuelher-lo coma recuelh eth pescador eth sòn aparelh, pr’amor de veder- les còrrer ath sòn darrèr.
WEB-Fortunata-e-Jacinta-IV	Quan entrèc Fortunata, eth jòc deth hiu e dera pilòta qu’ère suspenut, per çò dera lei dera varietat, e don Evaristo auie ena sua man eth bilboquet, sautant era bòla, e acertant pòqui viatges a clauar-la en pau.
WEB-Fortunata-e-Jacinta-IV	Dus o tres gatets blancs damb plapes grises jogauen sus eth brave senhor.
WEB-Fortunata-e-Jacinta-IV	Un li pujaue sus era ahlaçada que l’estropaue es cames; un aute, qu’ère ena sua hauda seigut sus es pautes deth darrèr, en tot heregar-se es pautes damb era lengua e eth muset damb es pautes; e un tresau se l’auie calat sus es espatles e aquiu seguie damb viua atencion es guimbets dera bòla deth bilboquet, en tot senhalar-les damb era pauta en aire.
WEB-Fortunata-e-Jacinta-IV	Çò qu’eth volie qu’ère calar-li era man ad aquera pilòta tan polida.
WEB-Fortunata-e-Jacinta-IV	En veir entrar ara sua amiga, er invalid botèc ua cara plan alègra.
WEB-Fortunata-e-Jacinta-IV	Toti es sentiments les exprimie ja arrint.
WEB-Fortunata-e-Jacinta-IV	Li manèc sèir-se ath sòn costat, e encara volec seguir damb era sua diversion innocenta; mès que li calèc deishar-la entà recuélher era trompeteta.
WEB-Fortunata-e-Jacinta-IV	Fortunata cuelhec enes sues mans un des gatets entà amorassar-lo.
WEB-Fortunata-e-Jacinta-IV	A!, aguest qu’ei eth mès astut de toti…
WEB-Fortunata-e-Jacinta-IV	Pro se’n sap de causes…!
WEB-Fortunata-e-Jacinta-IV	E a mès astúcies!
WEB-Fortunata-e-Jacinta-IV	Fortunata non sabie se com començar.
WEB-Fortunata-e-Jacinta-IV	La contrariaue fòrça auer de díder es causes a crits, e cranhie que se’n sabessen es vailets, eth vesiat e enquia e tot er embaishador damb tota era sua gent estrangèra.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Que didec quauquarren que hec a vier ena animositat de D. Evaristo eth convencement de qué era sua gojateta ère en un mau pas.
WEB-Fortunata-e-Jacinta-IV	De pic deishèc anar eth mèn òme er arridolet mainadenc e bauós, dident: “Mos jogam que i a auut bèth trait?
WEB-Fortunata-e-Jacinta-IV	Precisament çò que mès enebí, es maudits traits, que tostemp se hègen a vier bèth malastre”.
WEB-Fortunata-e-Jacinta-IV	Era espaurida joena non podie assegurar qu’es sues darrères coquinaries meritèssen era categoria e denominacion de traits; mès, plan que òc, èren ua causa plan dolenta.
WEB-Fortunata-e-Jacinta-IV	Mès que mès, non auie hèt cabau des sabents conselhs de vida sociau que l’auie balhat eth sòn amic.
WEB-Fortunata-e-Jacinta-IV	Entà hèr-li a compréner milhor que damb longues explicacions, quauquarren de çò que se passaue, treiguec era inscripcion, qu’amiaue ath laguens d’ua envolòpa, e aguesta estropada en un papèr.
WEB-Fortunata-e-Jacinta-IV	Qu’ei totafèt capvirat… espitau psiquiatric.
WEB-Fortunata-e-Jacinta-IV	Que non minge!
WEB-Fortunata-e-Jacinta-IV	A!, e dòna Lupe?
WEB-Fortunata-e-Jacinta-IV	Era e jo…
WEB-Fortunata-e-Jacinta-IV	Tath psiquiatric… que lo van a botar en Leganés…
WEB-Fortunata-e-Jacinta-IV	Qu’auetz pelejat… a, a, a,…
WEB-Fortunata-e-Jacinta-IV	Quines causes!
WEB-Fortunata-e-Jacinta-IV	Eth gatet qu’auie pujat enes espatles deth senhor, qu’ère fòrça preocupat per çò dera trompeteta.
WEB-Fortunata-e-Jacinta-IV	Ignoraue solide se qué ère aquerò, e ac volie saber tu per tu, pr’amor qu’estiraue era pauta coma entà hèr ua reconeishença de tant estranh objècte.
WEB-Fortunata-e-Jacinta-IV	Eth curiosèr der animalonh interrompie era audicion, qu’ère ja plan penibla.
WEB-Fortunata-e-Jacinta-IV	Feijoo cuelhec era inscripcion en tot díder: “Mès qué se passe?…
WEB-Fortunata-e-Jacinta-IV	Encara diderà que jo li hi er amor.
WEB-Fortunata-e-Jacinta-IV	Que non i a qui l’ac treigue deth cap.
WEB-Fortunata-e-Jacinta-IV	E tot aquerò perque me solia arturar ena cantoada deth carrèr de Tintoretos, demorant ara hemna de Inza, … a, a, a, eth dera botiga d’ahlaçades.
WEB-Fortunata-e-Jacinta-IV	Dempús d’aguest brilhant arrai de memòria, era preciosa facultat s’esclipsèc complètament, e er ager s’esfacèc absoludament der esperit deth brave cavalièr.
WEB-Fortunata-e-Jacinta-IV	Guardaue ara sua gojateta damb estupiditat e ua cèrta expression de dobte o suspresa.
WEB-Fortunata-e-Jacinta-IV	Fortunata seguie cridant, mès eth non se n’encuedaue; çò de pòc qu’entenie ère coma s’entenesse eth bronit deth vent: non li trapaue cap sentit.
WEB-Fortunata-e-Jacinta-IV	Cansada d’aguesti esfòrci inutils, era joena se carèc, en tot guardar ath sòn amic damb prigonda pena.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata alendaue, sense qu’er ancian se n’encuedèsse d’aguesta expressiua manifestacion de desengust, e a tot darrèr, era, qu’ère inutil demorar d’aquera roïna ua consolacion e un conselh, decidic retirar-se.
WEB-Fortunata-e-Jacinta-IV	En hèr-li ua corau abraçada, er ancian semblèc que se remetie, e recuperant eth sòn sen, se li refresquèc era memòria.
WEB-Fortunata-e-Jacinta-IV	A!, quini tempsi aqueri!
WEB-Fortunata-e-Jacinta-IV	T’en brembes?
WEB-Fortunata-e-Jacinta-IV	Quini dies tant erosi!
WEB-Fortunata-e-Jacinta-IV	Malastre que non auessa auut vint ans mens.
WEB-Fortunata-e-Jacinta-IV	Alavetz plan qu’auríem estat erosi”.
WEB-Fortunata-e-Jacinta-IV	Era didie que òc damb eth cap.
WEB-Fortunata-e-Jacinta-IV	Dempús D. Evaristo semblèc còp sec assautat per ua idia que l’enquimeraue.
WEB-Fortunata-e-Jacinta-IV	Dempús de meditar pendent un instant, en tot profitar aqueth arrai d’intelligéncia que passaue peth sòn cervèth, cuelhec era envolòpa que contenguie era inscripcion, e hent-la a vier entada era, li didec: “Non dèishes aquerò aciu.
WEB-Fortunata-e-Jacinta-IV	Me posqui morir en quinsevolh moment, e es tòns sòs correrien eth perilh de hòraviar-se.
WEB-Fortunata-e-Jacinta-IV	Qu’ei milhor que te lo sauves tu.
WEB-Fortunata-e-Jacinta-IV	Non te cau pòur.
WEB-Fortunata-e-Jacinta-IV	Es accions son nominatiues, e arrés mès que tu pòt dispausar dera sua quantitat”.
WEB-Fortunata-e-Jacinta-IV	E coma s’er alugament dera sua intelligéncia non auesse auut mès finalitat que permeter-li aqueth important avertiment, tanlèu lo hec, era broma invadic un aute còp era caisha deth cervèth, e entornèc entar arridolet mainadenc, e a preocupar-se mès dera bòla de bilboquet que de tot aquerò qu’ara sua malerosa amiga se podesse referir.
WEB-Fortunata-e-Jacinta-IV	Gessec, donc, Fortunata, dera trista visita, damb era impression d’auer perdut entà tostemp ad aqueth gran e util amic, eth milhor òme qu’era auie tractat pendent era sua vida, e dilhèu tanben eth mès practic, eth mès sabent e eth que milhors conselh autrejaue.
WEB-Fortunata-e-Jacinta-IV	Qu’ei vertat qu’era se cuelhec aguesti conselhs coma es cançons de Calainos; mès non deishaue d’arreconéisher qu’èren excellents, e les aurie d’auer seguit ath pè dera letra.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	VII.- D’aqueth ancian repapiaire e que mèsalèu semblaue un mainatge, non podie era esposa de Rubin demorar ja cap proteccion ne empara morau.
WEB-Fortunata-e-Jacinta-IV	Solet en plan compdadi moments de luciditat se revelaue en eth un rebrembe vague de çò qu’auie estat.
WEB-Fortunata-e-Jacinta-IV	Lo plorèc coma mòrt damb era vertadèra efusion d’ua hilha desconsolada, e s’espaurie der orfanelat que s’anaue a trapar quan mès de besonh auie d’ua persona senada e discrèta que la dirigisse.
WEB-Fortunata-e-Jacinta-IV	Era impression de uet e de solitud que se hec a vier dera casa, la botaue plan trista.
WEB-Fortunata-e-Jacinta-IV	Ena Cava Baja passèc peth costat d’un pianet que tocaue sons d’opèra damb un ritme piquent e amorós.
WEB-Fortunata-e-Jacinta-IV	Aguesta musica l’arribaue ena amna.
WEB-Fortunata-e-Jacinta-IV	Se posèc ua estona entà entener-la, e li gesseren es lèrmes.
WEB-Fortunata-e-Jacinta-IV	Çò que sentie ère coma s’eth sòn esperit agüeitèsse en bòrd dera cistèrna qu’en era ère embarrat e d’aquiu estant vedesse regions desconeishudes.
WEB-Fortunata-e-Jacinta-IV	Aquera musica se calaue ena sua epidermis, en tot hèr-la estrementir damb un sentiment indicible que non podie exprimir-se senon plorant.
WEB-Fortunata-e-Jacinta-IV	A jo me semble que, quan l’enteni, me pataquègen es aurelhes damb era man deth mortèr”.
WEB-Fortunata-e-Jacinta-IV	Qu’auie decidit Fortunata, cossent damb era sua tia Segunda, estar-se ena casa d’aguesta, que demoraue un aute còp ena Cava.
WEB-Fortunata-e-Jacinta-IV	Entà aquiu se filèc dès eth carrèr de Don Pedro, e abans d’entrar en lumedan dera botiga de porets, eth madeish lumedan e eth madeish edifici a on comencèc era istòria des sòns malastres, ua vesia li didec que Segunda ère en mercat dera plaça, dinant damb quauques amigues.
WEB-Fortunata-e-Jacinta-IV	Venguec aciu, e vedec ara sua tia damb d’autes dues tarasques, ath cant d’ua tauleta, minjant un aguisat de anhèth en siètes de Talavera.
WEB-Fortunata-e-Jacinta-IV	Ua gèrra de vin e un cantre d’aigua completauen eth servici.
WEB-Fortunata-e-Jacinta-IV	Es tres daunes èren damb es peus en aire, parlant totes ath còp en votz nauta, damb aguesta libertat e aguesta independéncia de formes que caracterizen as venedors ambulants que viuen tostemp ar aire liure, e an era votz adaptada ara blaga des discursi.
WEB-Fortunata-e-Jacinta-IV	Segunda Izquierdo ère ua hemna corporenta e damb era cara embadoquida, eth peu miei peublanc.
WEB-Fortunata-e-Jacinta-IV	Se retiraue fòrça ath sòn frair José; Mès que non sauvaue tan ben coma aguest era beresa d’aquera raça de gent beròia, pr’amor qu’es misèries, es malauties e era vida dura des darrèrs ans auien costat efèctes devastadors ena sua cara e en sòn còs.
WEB-Fortunata-e-Jacinta-IV	Es que tractèren a Segunda ena sua edat d’aur, a penes l’arreconeishien ja, pr’amor qu’era sua cara ère ja plia d’arrupes, e en còth e gauta inferiora amiaue uns senhaus que dauen fe d’aguesti abscèssi tractadi quirurgicament.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Ne tan solet eth sòn polit dentat sauvaue Segunda, donques que ja hège un an que començauen a emigrar es pèces, ues darrèr des autes.
WEB-Fortunata-e-Jacinta-IV	Eth còs s’anaue retirant ath d’ua vaca que se botèsse sus dues pautes.
WEB-Fortunata-e-Jacinta-IV	Tanlèu vedec vier ara sua neboda, cuelhec deth dessús dera tauleta ua clau enòrma, que semblaue era clau d’un castèth, e en tot balhar-l’ac li didec que pugèsse ena casa se volie.
WEB-Fortunata-e-Jacinta-IV	Es autes dues hemnòtes guardèren ara joena damb descarat curiosèr.
WEB-Fortunata-e-Jacinta-IV	A ua d’eres la coneishie Fortunata, ara auta non.
WEB-Fortunata-e-Jacinta-IV	Se seiguec un moment en un banquet que l’aufriren, pr’amor qu’ère cansada; mès en tot senter-se shordada pes preguntes impertinentes des amigues dera sua tia, pugèc en quarto que deuie d’èster era sua aubèrja… enquia Diu se’n sap quan.
WEB-Fortunata-e-Jacinta-IV	Aqueth barri e aqueri lòcs l’èren tan familhars, qu’anarie a uelhs clucadi entre es calaishi sense estramuncar.
WEB-Fortunata-e-Jacinta-IV	E era casa?
WEB-Fortunata-e-Jacinta-IV	En era, deth lumedan enquia çò de mès naut dera escala de pèira, vedie diboisada era sua mainadesa, damb toti es sòns episòdis e accidents, coma se ven diboishadi ena glèisa es Pasos de la Pasion y Muerte de Cristo.
WEB-Fortunata-e-Jacinta-IV	Cada gradon auie era sua istòria, e era botiga de porets e eth quarto der entresòl e dempús eth dusau auien aguest revestiment d’ua capa espirituau qu’ei pròpri des lòcs consagradi pera religion o pera vida.
WEB-Fortunata-e-Jacinta-IV	Qui m’auie de díder que pararia aciu un aute còp…!
WEB-Fortunata-e-Jacinta-IV	Qu’ara ei quan arreconeishi que, encara que pòc, bèra causa se m’a apegat deth senhoratge.
WEB-Fortunata-e-Jacinta-IV	Que guardi tot aquerò coraument; mès me semble tan ordinari!…
WEB-Fortunata-e-Jacinta-IV	Aqueres dues verdones…
WEB-Fortunata-e-Jacinta-IV	Eth quarto qu’alavetz auie Segunda en aquera casa qu’ère un des mès nauti.
WEB-Fortunata-e-Jacinta-IV	Qu’ère sus eth d’Estupinhan.
WEB-Fortunata-e-Jacinta-IV	Non auie arribat encara Fortunata en dusau, quan vedec baishar ad aguest, e li venguec talents de saludar-lo.
WEB-Fortunata-e-Jacinta-IV	Que botèc eth ua cara plan dura en veder-la, mès a maugrat d’aquerò, era joena sentie talents de dider-li quauquarren.
WEB-Fortunata-e-Jacinta-IV	Que l’ère simpatic, se’n sabie des sòns gusti parlamentaris, e encara que per çò des sues amistats damb es Santa Cruz lo podie auer era en grop des sòns enemics, lo guardaue damb boni uelhs, en tot auer-lo per òme inofensiu e bontadós.
WEB-Fortunata-e-Jacinta-IV	Eth gran Rossini non se dignèc virar entada era eth sòn perfil de parraquet, e repotegant quauquarren qu’era naua logatària non podec enténer, seguic escala enjós, en tot hèr sonar damb estranh sorrolh es gradons de pèira.
WEB-Fortunata-e-Jacinta-IV	Fortunata vedec eth quarto.
WEB-Fortunata-e-Jacinta-IV	Ai, Diu, be n’ère de dolent, e de lord e de lèg!
WEB-Fortunata-e-Jacinta-IV	Es pòrtes semblaue qu’auien un dit de grèish, eth papèr qu’ère tot plapes, eth solèr desparièr.
WEB-Fortunata-e-Jacinta-IV	Era codina costaue orror.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Se didec que lauarie es pòrtes e enquia e tot les pintarie, e que netejarie aqueth tarcumèr çò mès lèu possible, sense qu’aquerò non volesse díder que cercarie ua caua mès apropriada, volesse o non Segunta víuer ena sua companhia.
WEB-Fortunata-e-Jacinta-IV	Era crambeta qu’era auie d’ocupar auie, coma era sala, ua grana rèisha que daue tara Plaza Mayor.
WEB-Fortunata-e-Jacinta-IV	S’estèc ua estona ocupada en hèr mentaument eth plaçament des sòns mòbles, eth lhet, era comòda, ua taula e dues cagires.
WEB-Fortunata-e-Jacinta-IV	Plan que tot aquerò ac auie de crompar, pr’amor que dera casa matrimoniau non auie de trèir arren.
WEB-Fortunata-e-Jacinta-IV	En tot recórrer eth quarto, pensèc que s’eth casalèr ère d’acòrd entà hèr quauques reparacions, non demorarie mau.
WEB-Fortunata-e-Jacinta-IV	Li calie emblanquir era codina, tapar damb ges quauqui horats e enòrmes crebasses que i auie pertot, empaperar eth gabinet, que serie era sua cramba, pintar es pòrtes.
WEB-Fortunata-e-Jacinta-IV	Ja pensaue en mau de cap que li balharie ar administrador, quan se’n brembèc (adiu alegria) de qué er administrador ere Estupinhan.
WEB-Fortunata-e-Jacinta-IV	Plan, que m’a mania; donques se qué ei senon un esclau des Santa Cruz?
WEB-Fortunata-e-Jacinta-IV	Totun, l’ac pensi díder, pr’amor qu’en darrèr cas, damb deishar eth quarto qu’èm acabat.
WEB-Fortunata-e-Jacinta-IV	E ara que m’en brembi, aguesta casa ère de D. Manuel Moreno-Isla, qu’est an passat l’autregèc era administracion a D. Plácido.
WEB-Fortunata-e-Jacinta-IV	M’ac condèc era mia tia, e D. Plácido ei tan tiran, que non balhe ua paletada de ges encara que l’aucissen.
WEB-Fortunata-e-Jacinta-IV	Me cau saber de qui ei ara era casa…
WEB-Fortunata-e-Jacinta-IV	L’aurà eretat dòna Guillermina?…”.
WEB-Fortunata-e-Jacinta-IV	Se quedèc pensant qu’eth sòn destin non li permetie gésser d’aqueth cèrcle de persones que l’auien enrodat en aqueri darrèri tempsi.
WEB-Fortunata-e-Jacinta-IV	Qu’ère coma un hilat que l’enrodaue, e coma pensèsse escapar-se per bèth costat, se traparie un aute còp agarrada.
WEB-Fortunata-e-Jacinta-IV	E a tot darrèr, a jo qué m’impòrte qu’erete era finca Juan o Pedro?
WEB-Fortunata-e-Jacinta-IV	Jo non l’è d’eretar”.
WEB-Fortunata-e-Jacinta-IV	S’auesse aigua en abondor, se botarie de seguit a hèr era neteja dera casa; mès que començarie eth dia a vier.
WEB-Fortunata-e-Jacinta-IV	Vedec qu’era rèisha daue entà un balconet o terrassa, e de seguit decidic meter-i aquiu toti es tèsti de flors que i cabessen.
WEB-Fortunata-e-Jacinta-IV	Era vista deth quarrat dera plaça qu’ère polida, dubèrta e alègra.
WEB-Fortunata-e-Jacinta-IV	Eth jardin ludie fòrça ben de naut estant, damb es sues dues hontetes e eth shivau pamparrut, que d’eth Fortunata vedie era part deth darrèr, coma es d’un animau gras, e eth Rei aqueth dessús, damb eth sòn tuèu ena man.
WEB-Fortunata-e-Jacinta-IV	S’apressaue eth Nadau, e ja èren en tot premanir es lòcs de venda dera net de Nadau.
WEB-Fortunata-e-Jacinta-IV	Vedec tanben ara sua tia e as autes dues senhores que, ajudades per un òme plan naut, èren en tot clauar taules e armant un tendolet.
WEB-Fortunata-e-Jacinta-IV	Ara seguida, guardant entath trepader dera Casa-Panaderia, artenhec a veir a Juan Pablo, seigut en un des lòcs des enceraires de sabates e liegent un jornau tant que li dauen lustre ath caucèr.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	VIII.- Coma ja s’a dit abans, ath cap de pòqui dies dera desaparicion dera sua hemna, Maxi comencèc a trapar-la mens, en tot mostrar-se maufidat e desirar era sua companhia damb ua afeccion impertinenta que botaue furiosa a dòna Lupe.
WEB-Fortunata-e-Jacinta-IV	Juan Pablo e era parlèren longament sus çò que les calie hèr, e fin finau eth primogenit didec que sajarie d’aplicar a sa frair un bon sistèma terapeutic, abans d’arribar en extrèm d’embarrar-lo en un psiquiatric.
WEB-Fortunata-e-Jacinta-IV	Non auien sajat es doches, ne trèir-lo de passeg en camp, ne eth bromur de sòdi que balhaue tan boni resultats contra era periencefalitis difusa e contra era meningoencefalitis, eca… e contunhèc deishant anar expressions mediques per aquera boca, qu’alavetz li daue per liéger libres d’aguesta sciéncia, e damb ua idia cuelhuda d’aciu e ua auta d’aquiu delà hège ues elucubracions que calie veder-les.
WEB-Fortunata-e-Jacinta-IV	Atau dit, atau hèt.
WEB-Fortunata-e-Jacinta-IV	Toti es maitins anaue Juan Pablo a cercar a sa frair, e a viatges enganhat e d’auti ara fòrça se lo hège a vier entà San Felipe Neri, e aquiu li botaue ua docha escocesa capabla de resuscitar a un mòrt.
WEB-Fortunata-e-Jacinta-IV	Quauqua tarde lo treiguie de passeg pes entorns, sajant d’entretier era sua imaginacion damb idies e racondes agradius, absoludament contraris ath revolum d’asenades qu’eth malerós gojat auie auut darrèrament en sòn cervèth.
WEB-Fortunata-e-Jacinta-IV	Ath cap de quinze dies d’aguest energic tractament, milhorèc visiblament, e eth sòn frair e eth mètge èren fòrça satisfèts.
WEB-Fortunata-e-Jacinta-IV	Mès d’un còp s’exprimic Maxi pendent eth passeg coma era persona mès rasonabla.
WEB-Fortunata-e-Jacinta-IV	Dera sua hemna non ne parlaue jamès; mès se gessie ena convèrsa quauquarren que d’apròp o de luenh se restaquèsse damb era, se lo vedie quèir en ombrius pensaments e en un mutisme tetric que d’eth Juan Pablo, damb totes es sues retoriques non lo podie trèir.
WEB-Fortunata-e-Jacinta-IV	Un maitin, en gésser dera docha, e quan eth malaut semblaue remetut pera reaccion, leugèr e damb eth cap fòrça clar, se posèc en carrèr, e agarrant doçament es solapes der abric de sa frair, li didec: “Mès, a veir…
WEB-Fortunata-e-Jacinta-IV	Per qué, ne tu, ne era mia tia, ne arrés voletz dider-me a on ei era mia hemna?
WEB-Fortunata-e-Jacinta-IV	Qué s’a passat damb era?
WEB-Fortunata-e-Jacinta-IV	Sigatz sincèrs,, e non ajatz mès mistèris damb jo.
WEB-Fortunata-e-Jacinta-IV	Qu’ei que s’a mòrt, e non m’ac voletz díder?
WEB-Fortunata-e-Jacinta-IV	Juan Pablo non sabec se qué responer-li.
WEB-Fortunata-e-Jacinta-IV	En veir ena cara e enes uelhs de sa frair senhaus de nerviosa actitud, sagèc de desviar era convèrsa.
WEB-Fortunata-e-Jacinta-IV	Mès er aute s’agarraue ada era repetint es sues preguntes e arturant-se en cada moment.
WEB-Fortunata-e-Jacinta-IV	Imagina-te que s’a mòrt… pr’amor que çò que jo te digui… a tu que t’ei parièr que sigue viua o mòrta.
WEB-Fortunata-e-Jacinta-IV	Entà qué vòs tu a ua hemna?
WEB-Fortunata-e-Jacinta-IV	Es hemnes non servissen qu’entà balhar desengusti, gojat.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Mòrta!…
WEB-Fortunata-e-Jacinta-IV	De sòrta que jo me posqui tornar a maridar.
WEB-Fortunata-e-Jacinta-IV	Juan Pablo lo metec en un coche pr’amor de hèr-lo-se a vier entà casa.
WEB-Fortunata-e-Jacinta-IV	En saber-se’n era tia, apuèc era madeisha idia per çò que hège a Fortunata, en tot dider-li: “Hilh, toti que mos auem de morir.
WEB-Fortunata-e-Jacinta-IV	Non te’n hèsques de qué l’age tocat ada era abans qu’a tu.
WEB-Fortunata-e-Jacinta-IV	Se Diu se l’a volgut hèr a vier, qué podem hèr?
WEB-Fortunata-e-Jacinta-IV	Mos cau conformar, manar a dider-li es sues misses… e jo t’asseguri que ja l’è manat díder mès de quate misses, e padegar-mos de man en man, coma pogam”.
WEB-Fortunata-e-Jacinta-IV	Dès que se passèc aquerò, era milhoria començada damb eth nau tractament semblèc arrecular.
WEB-Fortunata-e-Jacinta-IV	Eth malaut non hège rambalh; mès que tornèc a calar-se enes sues prigondes abstraccions.
WEB-Fortunata-e-Jacinta-IV	Plan que òc en sòn cervèth auie apareishut ua naua idia, o s’auie reprodusit ua des ancianes, que ja les auien per abandonades o perdudes.
WEB-Fortunata-e-Jacinta-IV	Pendent fòrça dies non mentèc ara sua hemna, enquia qu’ua net, en tot anar de passeg damb Juan Pablo pes carrèrs, se posèc e li didec: “Me vòs hèr creir que s’a mòrt?…
WEB-Fortunata-e-Jacinta-IV	Quina pegaria!
WEB-Fortunata-e-Jacinta-IV	Be n’ès d’arreculat de notícies!
WEB-Fortunata-e-Jacinta-IV	Ua lei enebint eth dò!
WEB-Fortunata-e-Jacinta-IV	Se te penses que me vas a hèr comuniar damb arròdes de mòla…
WEB-Fortunata-e-Jacinta-IV	Guarda, gojat, encara que semble que sò capvirat, veigui es causes mès clares que toti vosati.
WEB-Fortunata-e-Jacinta-IV	E non se parlèc mès der ahèr.
WEB-Fortunata-e-Jacinta-IV	Mos cau díder, abans de passar tà dauant, qu’aquera abnegacion de Juan Pablo e eth gran interès que mostraue pera santat de sa frair, serien absoludament inexplicables, per çò der egoïsme deth senhor Rubin, se non s’acodisse, entà trapar era causa, a cèrtes idies restacades damb era economia politica o dera sciéncia que criden financèra.
WEB-Fortunata-e-Jacinta-IV	Hège ja temps que Juan Pablo auie un projècte de reconversion deth sòn deute flotant, projècte vast, qu’entara sua capitada auie besonh dera ajuda dera casa Rostchild, damb un aute nòm, era sua tia.
WEB-Fortunata-e-Jacinta-IV	Per çò deth besonh deth prèst, que non i auie cap de dobte; ère qüestion de vida o mòrt.
WEB-Fortunata-e-Jacinta-IV	Çò que mancaue ère que dòna Lupe se prestèsse a hè’c, pr’amor qu’era garantida morau d’ua des entitats contractantes non ère ne de luenh, tan solida coma era d’Anglatèrra o França.
WEB-Fortunata-e-Jacinta-IV	Comencèc, donc, eth primogenic de Rubin per prestar-li en aqueth moment dera malautia de Maxi era oficiosa ajuda qu’auem vist.
WEB-Fortunata-e-Jacinta-IV	Venguie de contunh per casa, e en tot aquerò que parlaue damb era sua tia, ère dera madeisha pensada qu’aguesta, ja siguesse de Politica, ja de Hacienda çò que se tractèsse.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Torquemada; expausèc acaloradament eth besonh d’apraiar es sòns pròpris ahèrs, damb aquero de an nau vida naua, en tot botar enes sues despenes un orde tant escrupulós, que non ac harie milhor eth prumèr lord dera Tresauraria anglesa.
WEB-Fortunata-e-Jacinta-IV	Quan trapaue era ocasión, lançaue ua insinuacion; mès dòna Lupe auie mès coirassa qu’ua tortuga, e se hège era pèga… mès tan pèga que se l’aurie de picar.
WEB-Fortunata-e-Jacinta-IV	Agarrat peth creishement espaventós deth sòn deute flotant, eth filosòf desplegaue ua fòrça e ua constància mès que frairaus enes suenhs de Maxi.
WEB-Fortunata-e-Jacinta-IV	En gèr deth 76, auie artenhut adondar-lo enquiath punt que se lo hège a vier damb eth ena oficina, l’auie aquiu ocupat en apraiar papèrs e hèr bèra anotacion, e pes nets solie amiar-lo entara reünion deth cafè, a on ère eth praube gojat coma en missa, seguint d’aurelha atentiuament çò que didien, mès sense badar boca.
WEB-Fortunata-e-Jacinta-IV	Pòqui viatges treiguie deth sòn cap aqueth vielh e maudit tèma dera liberacion volontària e dera mòrt dera bèstia carcerèra; mès ua net qu’èren solets en cafè, lo treiguec, coma se trè deth humarau ua anticalha e se li netege eth povàs, entà veir se l’a deteriorat eth temps o l’an rosigat es arrats.
WEB-Fortunata-e-Jacinta-IV	Damb grana serenitat, Juan Pablo, oficiant de mèstre de filosofia, didec aquerò: “Guarda, eth dogma dera solidaritat de substància, a estat declarat esnòb per toti es sabents dera epòca, amassadi en un concili ecumenic, que vie de celebrar-se en…
WEB-Fortunata-e-Jacinta-IV	Basilea.
WEB-Fortunata-e-Jacinta-IV	Es conclusions que son terribles.
WEB-Fortunata-e-Jacinta-IV	Coma que non lieges era premsa, non te’n sabes.
WEB-Fortunata-e-Jacinta-IV	Donques s’a decretat que son pècs toti es individús que cren ena liberacion per çò deth despegament, e que s’a de deishar de cornèr ara bèstia.
WEB-Fortunata-e-Jacinta-IV	Guarda, tu, didec Maximiliano damb er accent mès grèu deth mon e coma aqueth que hè ua confidéncia importanta.
WEB-Fortunata-e-Jacinta-IV	Aquerò deth Messies, aciu entre nosati, non m’ac è creigut jo jamès, ne ère dogma ne arren que se li semble.
WEB-Fortunata-e-Jacinta-IV	Ac didí pr’amor qu’auí un sòmi, e en desvelhar-me se me quedèc quauquarren d’eth en cap, e que l’auia aciu laguens coma un cascavèl.
WEB-Fortunata-e-Jacinta-IV	Çò que se passèc ère que m’auie entrat en aqueri dies ua idia de çò mès estranha, ua idia que deuie èster elevada aciu en cervèth a on fermente aquerò que se cride era gelosia.
WEB-Fortunata-e-Jacinta-IV	Qué te penses qu’ère?
WEB-Fortunata-e-Jacinta-IV	Donques qu’era mia hemna me fautaue e ère prenhs.
WEB-Fortunata-e-Jacinta-IV	Vès quina asenada?
WEB-Fortunata-e-Jacinta-IV	Ave Maria, quina asenada!
WEB-Fortunata-e-Jacinta-IV	Que sentia en jo, darrèr d’aquera idia, ua fèbre de gelosia que m’usclaue.
WEB-Fortunata-e-Jacinta-IV	Entà saber-m’en de s’ère vertat aquera idia coquina, venguí, e qué hi?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Que se passèc?
WEB-Fortunata-e-Jacinta-IV	Arren, pr’amor qu’aquera net me botè fòrça malaut; mès dempús me n’è encuedat deth mèn error, è vist clar, plan clar, e… que Diu la perdone.
WEB-Fortunata-e-Jacinta-IV	Comencèc a préner eth sòn cafè, tant que Juan Pablo se didie damb tristesa: “Be n’ei de mau aguesta net!
WEB-Fortunata-e-Jacinta-IV	Diu, qué mau!” Maxi repetic enquia cinc viatges eth Diu la perdone, e quan entrèren Leopoldo Montes e un aute amic, se carèc.
WEB-Fortunata-e-Jacinta-IV	Ath cap d’ua ora e mieja de reünion, li dèc per celebrar damb extrèma ilaritat es badinades que Montes condaue.
WEB-Fortunata-e-Jacinta-IV	Dempús cuelhec part ena convèrsa, en tot exprimir-se damb tanta serenitat e damb judicis tan acertats, que toti es presents se meravilhauen en escotar-lo.
WEB-Fortunata-e-Jacinta-IV	Juan Pablo pensaue atau: “donques non ei tan capvirat coma me pensaua, e çò que didec abans revèle mèsalèu ua intelligéncia plan aguda.
WEB-Fortunata-e-Jacinta-IV	Per vida dera plan santa ungla deth diable!
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	I.- Eth 4 deth mes de gèr, Fortunata entenec un còp de campaneta e gessec a daurir, guardant abans peth hiestron, caperat d’ua placa de hèr damb traucs (estil ancian).
WEB-Fortunata-e-Jacinta-IV	Qu’ère Estupinhan, que guardaue es taus trauquets dera manèra mès autoritària.
WEB-Fortunata-e-Jacinta-IV	Dauric era joena, e eth gran Plácido, damb gèst mespredós, es celhes arroncilhades, mostrant en ua man eth baston qu’eth sòn punh ère un cap d’agaça (present que li heren a vier de Sevilla es senhorets Santa Cruz), aufric damb era auta un papèr qu’auie un sagèth.
WEB-Fortunata-e-Jacinta-IV	Entratz, D. Plácido, que voi parlar damb vos.
WEB-Fortunata-e-Jacinta-IV	Que non entri.
WEB-Fortunata-e-Jacinta-IV	Es sòs.
WEB-Fortunata-e-Jacinta-IV	Non è talents de convèrsa.
WEB-Fortunata-e-Jacinta-IV	Díder aqueth òme que non auie talents de convèrsa qu’ère coma s’eth mar didesse que non a aigua!
WEB-Fortunata-e-Jacinta-IV	Mès era testudaria podie mès en eth qu’eth vulgar apetís.
WEB-Fortunata-e-Jacinta-IV	Non auratz milhores logatàries que nosates”.
WEB-Fortunata-e-Jacinta-IV	Plan… pro maus de cap m’a balhat era Segunda.
WEB-Fortunata-e-Jacinta-IV	Donques anatz-vo’n entà un aute lòc.
WEB-Fortunata-e-Jacinta-IV	Mès, hilh, be vo n’auetz tornat de tiran!
WEB-Fortunata-e-Jacinta-IV	Que non è vist un casalèr mès dolent…
WEB-Fortunata-e-Jacinta-IV	Mès, ne tansevolh m’enblanquiratz era codina, que se retire a ua carbonèra?
WEB-Fortunata-e-Jacinta-IV	E i a cada trauc!…
WEB-Fortunata-e-Jacinta-IV	Jo non posqui víuer entre tanta lordèra.
WEB-Fortunata-e-Jacinta-IV	Sabetz qué vos digui?
WEB-Fortunata-e-Jacinta-IV	Que se vos non voletz hèr es òbres les harè jo peth mèn compde… vai!
WEB-Fortunata-e-Jacinta-IV	Aquerò qu’ei ua auta causa.
WEB-Fortunata-e-Jacinta-IV	Entratz, entratz e veiratz…
WEB-Fortunata-e-Jacinta-IV	Fin finau Plácido se decidic a entrar peth correder entà dauant.
WEB-Fortunata-e-Jacinta-IV	Venguec ena codina, hec un còp de uelh ena cramba interiora qu’ère plia de henerecles…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Que non podem.
WEB-Fortunata-e-Jacinta-IV	Eth mes passat despení vint mil reiaus en reparacions.
WEB-Fortunata-e-Jacinta-IV	Mès vos auetz tornat ua fusada?
WEB-Fortunata-e-Jacinta-IV	Seiguetz un moment.
WEB-Fortunata-e-Jacinta-IV	Que non è de díder causes.
WEB-Fortunata-e-Jacinta-IV	Que me’n vau…
WEB-Fortunata-e-Jacinta-IV	Ai, quina povora d’òme!
WEB-Fortunata-e-Jacinta-IV	Compde qu’atau vatz a víuer pòc de temps.
WEB-Fortunata-e-Jacinta-IV	Milhor.
WEB-Fortunata-e-Jacinta-IV	Massa qu’è viscut ja.
WEB-Fortunata-e-Jacinta-IV	Seiguetz-vos.
WEB-Fortunata-e-Jacinta-IV	Ara seguida vos autregi es sòs.
WEB-Fortunata-e-Jacinta-IV	De qui ei ara era casa?
WEB-Fortunata-e-Jacinta-IV	Aquerò que non vos impòrte.
WEB-Fortunata-e-Jacinta-IV	Vos pensatz que sò entà pèrder eth temps?
WEB-Fortunata-e-Jacinta-IV	Era casa qu’ei deth sòn patron.
WEB-Fortunata-e-Jacinta-IV	Vos torni a díder que non è talents de convèrsa.
WEB-Fortunata-e-Jacinta-IV	Qu’ei que voletz crompar era proprietat?
WEB-Fortunata-e-Jacinta-IV	Anem; tè, ja sabetz que sò òme de pòques paraules.
WEB-Fortunata-e-Jacinta-IV	De pòques?, vai… donques se ne siguéssetz de moltes…!
WEB-Fortunata-e-Jacinta-IV	S’ei que vos eth dia que neishéretz ja parlàuetz per sèt…
WEB-Fortunata-e-Jacinta-IV	Didetz-me, de qui ei era casa?
WEB-Fortunata-e-Jacinta-IV	Deth sòn patron.
WEB-Fortunata-e-Jacinta-IV	Atau, donc, que ja auem parlat pro… e a tot darrèr, era finca ei magnifica, qu’ei avalorada en trenta cinc mil duros.
WEB-Fortunata-e-Jacinta-IV	Sonque era pèira des fondaments e era pèira de granit dera escala valen ua fortuna.
WEB-Fortunata-e-Jacinta-IV	E es parets?
WEB-Fortunata-e-Jacinta-IV	Er aute dia, en daurir un tohut, es paredèrs non li podien calar era piòsha.
WEB-Fortunata-e-Jacinta-IV	Arren, qu’abans se trinquen es utisi en aguesti tòchos que se retiren a un diamant…
WEB-Fortunata-e-Jacinta-IV	En resumit… que non è talents de parlar mès.
WEB-Fortunata-e-Jacinta-IV	Quan se dauric eth testament de D. Manuel Moreno-Isla, que Diu l’age, testament que se hec hè tres ans, se trapèc que deishaue aguesta casa e eth terren deth carrèr de Relatores a dòna Guillermina Pacheco, era sua tia…
WEB-Fortunata-e-Jacinta-IV	Era senhora a ipotecat es dues finques pr’amor de poder acabar er asil, e plan per aquerò veiratz qu’aguest va ath mès córrer.
WEB-Fortunata-e-Jacinta-IV	L’acabaràn tà finaus d’an…
WEB-Fortunata-e-Jacinta-IV	Atau, donc…
WEB-Fortunata-e-Jacinta-IV	Donques ada era li vau a demanar que me hèsque es òbres.
WEB-Fortunata-e-Jacinta-IV	Qu’ei amiga mia”.
WEB-Fortunata-e-Jacinta-IV	Com va a èster era vòsta amiga… qu’ei impossible!, repliquèc Estupinhan damb sarcasme.
WEB-Fortunata-e-Jacinta-IV	E se la voletz veir furiosa, parlatz-li d’òbres que non siguen es der asil.
WEB-Fortunata-e-Jacinta-IV	Adishatz, qu’ajatz salut…
WEB-Fortunata-e-Jacinta-IV	A!, m’en desbrembaua: compde damb es tèsti des hièstres.
WEB-Fortunata-e-Jacinta-IV	Coma veiga goterèrs d’aigua, vos balhi eth viatge; compde que vos balhi eth viatge…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Maria, guaires plantes auetz vos aciu!
WEB-Fortunata-e-Jacinta-IV	Qu’ei un jardin…
WEB-Fortunata-e-Jacinta-IV	Me semble massa pes…
WEB-Fortunata-e-Jacinta-IV	Quines vistes tan polides!
WEB-Fortunata-e-Jacinta-IV	Qu’a estat un mau an entàs lòcs de véner de Nadau.
WEB-Fortunata-e-Jacinta-IV	Que son es praubi venedors qu’usclen.
WEB-Fortunata-e-Jacinta-IV	Que ja se ve… damb tanta aigua…
WEB-Fortunata-e-Jacinta-IV	E aué me semble qu’auram nhèu.
WEB-Fortunata-e-Jacinta-IV	Ena mia vida è campat un iuèrn tan hered coma aguest.
WEB-Fortunata-e-Jacinta-IV	Sabetz que se moric eth Sordo, eth deth lòc dera carn?
WEB-Fortunata-e-Jacinta-IV	Anet… còp sec.
WEB-Fortunata-e-Jacinta-IV	Jo lo vedí tan ben e tan san delàger, e… quina vida aguesta!…
WEB-Fortunata-e-Jacinta-IV	En fin, que vau a veir se les treigui quauquarren as deth dusau dera quèrra.
WEB-Fortunata-e-Jacinta-IV	Que ja me deuen cinc mesi.
WEB-Fortunata-e-Jacinta-IV	Moria, quina gent!
WEB-Fortunata-e-Jacinta-IV	S’era senhora me deishèsse, ja les auria dat eth viatge; mès era mia patrona qu’ei atau, non vò licenciaments.
WEB-Fortunata-e-Jacinta-IV	A, plan!…
WEB-Fortunata-e-Jacinta-IV	Adishatz, adishatz…
WEB-Fortunata-e-Jacinta-IV	Fortunata non gessie jamès en carrèr.
WEB-Fortunata-e-Jacinta-IV	Enes dies dempús dera prumèra visita der administrador dera casa, non podec era gojata hèr enlà deth sòn pensament ad aquera que per tan brèu espaci de temps siguec era sua amiga.
WEB-Fortunata-e-Jacinta-IV	Be ne hè de torns eth mon!
WEB-Fortunata-e-Jacinta-IV	En aqueri dies, ne a jo me passaue peth cap vier aciu, ne aguesta casa ère tanpòc d’era.
WEB-Fortunata-e-Jacinta-IV	E quan D. Plácido li conde que sò era sua logatària, qué diderà?
WEB-Fortunata-e-Jacinta-IV	Se botarà furiosa e volerà hèr-me enlà tath carrèr?
WEB-Fortunata-e-Jacinta-IV	Dilhèu non, dilhèu non…” Quan aguesta idia o ua auta de semblabla li refrescaue eth rebrembe dera inaudida scèna e peleja en gabinet dera santa, sentie era prauba hemna qu’era consciéncia se li lheuaue e non la podie padegar enquia e tot dident-se qu’era auta l’auie provocat.
WEB-Fortunata-e-Jacinta-IV	De vertat digui que se n’auessa era escadença, auria de dider-li a dòna Guillermina que me perdonèsse”.
WEB-Fortunata-e-Jacinta-IV	Era solitud que viuie, afavorint en era aguesta resurreccion mentau deth passat, l’inspiraue pensaments fòrça clars des sues accions e sentiments.
WEB-Fortunata-e-Jacinta-IV	Tot ac vedie alavetz ara lum dera rason, en aquera distància que permet ben era mida e era forma des objèctes, dera madeisha manèra qu’era patz deth claustre permet as hujutius deth mon veir es errors e mauvestats que cometeren en eth.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Tanlèu se l’acodie que òc coma que non.
WEB-Fortunata-e-Jacinta-IV	Era Delfina l’auie ofensat e otratjat, quan era non hège senon condar-li ara santa es sues penes e eth conflicte que se trapaue.
WEB-Fortunata-e-Jacinta-IV	Fin finau, a truca de meditar en aquerò, agarrant es sues idies damb era tristesa que deishaue anar era sua amna, comencèc a prevaler era afirmatiua.
WEB-Fortunata-e-Jacinta-IV	Qu’ei clar que l’auie de demanar perdon per voler engarrapar-li era cara, quina asenada!, e pes paraules que deishèc anar.
WEB-Fortunata-e-Jacinta-IV	Mès, entà qu’aguesta idia acabèsse capitant complètment, li mancau aclarir aguest punt:
WEB-Fortunata-e-Jacinta-IV	Auie fautat Jacinta damb eth senhor Moreno?
WEB-Fortunata-e-Jacinta-IV	Pr’amor que s’auie fautat, qu’èren es dues parières, e tan brava ère Juana coma Petra.
WEB-Fortunata-e-Jacinta-IV	Jamès podec era senhora de Rubin arribar enes sues cavilacions a ua solucion definitua en aguest punt plan escur.
WEB-Fortunata-e-Jacinta-IV	Tanlèu afirmaue era colpabilitat dera mona deth Pair Etèrn, coma la remie.
WEB-Fortunata-e-Jacinta-IV	Qu’ac saberà tanben eth confessor de Jacinta, s’ei que s’age cohessat.
WEB-Fortunata-e-Jacinta-IV	Mès arrès mès, arrés mès.
WEB-Fortunata-e-Jacinta-IV	Donques sabi pas se qué balharia jo entà gésser d’aguest dobte.
WEB-Fortunata-e-Jacinta-IV	Aguest curiosèr m’uscle eth sang…
WEB-Fortunata-e-Jacinta-IV	Que non i a diferéncia d’ua causa ara auta…
WEB-Fortunata-e-Jacinta-IV	Se pequèc, tot càmbie en jo, e non li vau a demanar perdon, mès se non pequèc… ai!, aguesta mona que m’a jos eth sòn pè, coma Sant Miquèu a ath diable”.
WEB-Fortunata-e-Jacinta-IV	D’aciu passaue entà ua auta cadia d’idies.
WEB-Fortunata-e-Jacinta-IV	Qu’a fòrça orgulh, sustot ara que se la deu minjar era enveja.
WEB-Fortunata-e-Jacinta-IV	A!, que non me vengue ara parlant des sòns drets…
WEB-Fortunata-e-Jacinta-IV	Qué drets ne qué pegaries?
WEB-Fortunata-e-Jacinta-IV	Aquerò qu’è jo ath mèn laguens, que non ei hum, non.
WEB-Fortunata-e-Jacinta-IV	Be ne sò de contenta!…
WEB-Fortunata-e-Jacinta-IV	Eth dia qu’aguesta se’n sàpie, cuelherà tanta ràbia que se morirà deth desengust.
WEB-Fortunata-e-Jacinta-IV	Diderà qu’ei era hemna legitima…
WEB-Fortunata-e-Jacinta-IV	Hum!
WEB-Fortunata-e-Jacinta-IV	Tot s’està en ues quantes latinades que li fotèc eth capelhan, e ena ceremònia, que non vau arren…
WEB-Fortunata-e-Jacinta-IV	Aquerò que jo è, senhora mia, qu’ei quauquarren mès que latinades; ara mèrda…
WEB-Fortunata-e-Jacinta-IV	Es capelhans e es avocats, que les cuelhe ua mala pèsta!, dideràn qu’aquerò non vau…
WEB-Fortunata-e-Jacinta-IV	E jo digui que òc que vau; ei era mia idia.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	II.- Un maitin, en lheuar-se, vedec qu’auie queigut pendent era net ua grana nheuada.
WEB-Fortunata-e-Jacinta-IV	Er espectacle qu’aufrie era plaça qu’ère preciós; es losats totafèt blanqui; totes es linhes orizontaus dera arquitectura e es hèrs des balcons caperadi damb plan pures linhes de nhèu; es arbes amiauen flòcs que semblauen de coton, eth Rei Felip III damb pelissa d’ermina e gorra de dormir.
WEB-Fortunata-e-Jacinta-IV	Dempús d’apraiar-se tornèc a campar era plaça entretenguda tà veir se com se des.hège eth magic encantament dera nhèu; com se daurien socs ena blancor des losats; com se secodien es pins era sua insolita vestimenta; com, fin finau, en còs deth Rei e en deth shivau, se des.hègen es flòcs e rajaue era umiditat bronze enjós.
WEB-Fortunata-e-Jacinta-IV	Eth solèr, tan pur e blanc peth maitin, ère ja tath meddia ua bassa hangosa qu’en era esposcauen es escampaires e netejadors municipaus, en tot des.hèir era nhèu damb es sòns arrais d’aigua e barrejant-la damb era hanga entà lançà’c tot en escolader.
WEB-Fortunata-e-Jacinta-IV	Qu’ère divertit aguest espectacle, mès que mès quan gessien es arrais d’aigua des manges d’adaiguatge, e es gojats se calauen en ahèr, amiant tremendes escampes.
WEB-Fortunata-e-Jacinta-IV	Que guardaue aquerò Fortunata, quan de ressabuda… ai!, mon Diu!, vedec ath sòn marit.
WEB-Fortunata-e-Jacinta-IV	Qu’ère eth.
WEB-Fortunata-e-Jacinta-IV	Maximiliano, qu’entraue ena plaça pera vòuta deth 7 de junhsèga, e li calec arrecular sautant ath mès córrer, pr’amor qu’er arrai d’aigua li talhèc eth pas.
WEB-Fortunata-e-Jacinta-IV	Instintiuament gessec era joena dera hièstra, mès dempús tornèc a pistar, en tot dider-se: “Qu’ei qu’aciu non me pòt veir…
WEB-Fortunata-e-Jacinta-IV	Çò que mens se pense ei qu’ei tant apròp de jo…
WEB-Fortunata-e-Jacinta-IV	Vai, hè repè, s’a calat pes vòutes.
WEB-Fortunata-e-Jacinta-IV	Solide deu anar tath cafè de Gallo entà amassar-se damb sa frair, er aute cap de campanau.
WEB-Fortunata-e-Jacinta-IV	Mès com ei que lo dèishen gésser solet?
WEB-Fortunata-e-Jacinta-IV	S’aurà botat ben?
WEB-Fortunata-e-Jacinta-IV	Estarà milhor?
WEB-Fortunata-e-Jacinta-IV	Praube gojat!…”.
WEB-Fortunata-e-Jacinta-IV	Quinsevolh dia ne pòt hèr ua de gròssa e balhar un desengust…
WEB-Fortunata-e-Jacinta-IV	Donques ara que l’è vist solet, qu’aurè pòur, e pensarè se quinsevolh dia se bote aciu…
WEB-Fortunata-e-Jacinta-IV	Era sòrt ei que non se’n saberà d’a on sò jo; pro que tierè jo compde entà que non se’n sapìe.
WEB-Fortunata-e-Jacinta-IV	Mès qui pòt èster segur de cap secret aué en dia?
WEB-Fortunata-e-Jacinta-IV	Dilhèu quinsevolh pèc l’ac ditz e ja auem mau de cap entà fòrça estona…
WEB-Fortunata-e-Jacinta-IV	Mentre non gesque damb voler aucir-me…!
WEB-Fortunata-e-Jacinta-IV	Aquerò que serie ja ua auta causa.
WEB-Fortunata-e-Jacinta-IV	Mès que m’aurie de trapar fòrça negligida entà cuelher-me, pr’amor que jo, amb dus còps, lo des.heigui…
WEB-Fortunata-e-Jacinta-IV	Mès, e s’entre, s’amague, ei ara demora e pam!, me fot un tret?…
WEB-Fortunata-e-Jacinta-IV	Non; que me cau tier compde.
WEB-Fortunata-e-Jacinta-IV	Ne a Crist li daurisqui jo era pòrta.
WEB-Fortunata-e-Jacinta-IV	E li vau a díder ara mia tia qu’è besonh d’ua mossa.
WEB-Fortunata-e-Jacinta-IV	Ua gojateta moisheta e prèsta, coma Papitos, que m’anarie fòrça ben.
WEB-Fortunata-e-Jacinta-IV	Soleta tot eth dia en aguesta gàbia!…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Serà era o serà bèth un que l’age panat era clau e vie entà aucir- me?…
WEB-Fortunata-e-Jacinta-IV	Que sò jo, qué te cau?
WEB-Fortunata-e-Jacinta-IV	Arren; que ja sò tranquilla.
WEB-Fortunata-e-Jacinta-IV	Cap net s’esclipsaue abans des dotze.
WEB-Fortunata-e-Jacinta-IV	Entenie clarament quauques campanades; dempús eth son s’amortaue aluenhant-se, coma se se balancèsse ena atmosfèra, entà tornar dempús e tumar contra es veires dera hièstra.
WEB-Fortunata-e-Jacinta-IV	En aqueth estat insegur deth crepuscul cerebrau, s’imaginaue Fortunata qu’eth vent venguie ena plaça tà jogar damb era ora.
WEB-Fortunata-e-Jacinta-IV	Quan eth relòtge començaue a tocar-la, eth vent la cuelhie enes sòns braci e se la hège a vier luenh, plan luenh…
WEB-Fortunata-e-Jacinta-IV	Dempús tornaue entà aciu, en tot descríuer ua ondada plan grana, e ressonaue, plam!, tan fòrt coma s’eth sonor metau siguesse laguens de casa.
WEB-Fortunata-e-Jacinta-IV	Eth vent passaue damb era ora en braça per dessús dera Plaza Mayor e se n’anaue enquia Palacio, e enquia e tot mès enlà, coma s’anèsse mostrant era ora per tota era Villa e dident-li as sòns abitants: “Aciu qu’auetz es dotze, tan beròies”.
WEB-Fortunata-e-Jacinta-IV	E dempús tornaue entà aciu, plam!…
WEB-Fortunata-e-Jacinta-IV	Eth vent alavetz se n’anaue repotegant.
WEB-Fortunata-e-Jacinta-IV	D’autes nets s’entrenguie era joena pensant qu’era ora dera Puerta del Sol e era ora dera Panaderia se barrejauen.
WEB-Fortunata-e-Jacinta-IV	Començaue aguesta, e li responie era auta.
WEB-Fortunata-e-Jacinta-IV	De tau sòrta se confonien es tòcs, que non podie conéisher aquera ora ne era madeisha net que l’endonvièc.
WEB-Fortunata-e-Jacinta-IV	Es dotze d’aciu e es dotze d’aquiu delà qu’ère ua discussion o ua peleja de campanades.. “Tè, que tanben s’enten era Merced…
WEB-Fortunata-e-Jacinta-IV	Entà auer companhia e servici, cuelhec coma sirventa a ua mainada, hilha d’ua des hemnes dera plaça amigues de Segunda.
WEB-Fortunata-e-Jacinta-IV	Se cridaue Encarnacion e semblaue plan formaleta.
WEB-Fortunata-e-Jacinta-IV	Era sua patrona li balhèc es nòrmes eth prumèr dia, en tot dider-li: “Guarda, se bèth individú que non coneishes, per exemple, un senhoret prim, de mau color, un shinhau capvirat, te pregunte en carrèr se demori jo aciu, li dides que non.
WEB-Fortunata-e-Jacinta-IV	Non daurisques jamès era pòrta a cap persona que non sigue de casa.
WEB-Fortunata-e-Jacinta-IV	Truquen, guardes, e vies e me dides: “Senhoreta, ei un òme o ua hemna d’aguestes caracteristiques”.
WEB-Fortunata-e-Jacinta-IV	Guarda ben, donc, tot çò que te digui.
WEB-Fortunata-e-Jacinta-IV	Era tua tia que t’aurà hèt tanben era madeisha recomanacion.
WEB-Fortunata-e-Jacinta-IV	Se non mos aubedisses, sabes se qué haram?
WEB-Fortunata-e-Jacinta-IV	Donques cuelher-te e manar-te entara preson.
WEB-Fortunata-e-Jacinta-IV	E non te penses que te treiràn d’aquiu: i seràs aumens, aumens, tres ans e miei”.
WEB-Fortunata-e-Jacinta-IV	Era gojata complie aguestes ordes ath pè dera letra.
WEB-Fortunata-e-Jacinta-IV	Un dimenge cridèren.
WEB-Fortunata-e-Jacinta-IV	Guardèc Fortunata pes traucs dera placa.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’ère Ballester.
WEB-Fortunata-e-Jacinta-IV	S’alegraue de veder-lo per saber-se’n de çò que se passaue ena familha, e tà que li condèsse per qué diables anaue liure Maxi pes carrèrs.
WEB-Fortunata-e-Jacinta-IV	De tan content, qu’ère trebolat eth brave deth farmaceutic.
WEB-Fortunata-e-Jacinta-IV	Que venguie vestit damb es liròtets de cristianar, pientat ena perruqueria, damb ua rega plan ben traçada deth front enquiath cogòt, e es guinses neres rajant flairós greish, es bòtes naues e eth chapèu de copa plan lusent.
WEB-Fortunata-e-Jacinta-IV	Que non gosaua vier…
WEB-Fortunata-e-Jacinta-IV	Mès dòna Lupe m’a persutat tant tà que venga, que fin finau…
WEB-Fortunata-e-Jacinta-IV	Non, non cranhetz que Maximiliano descurbisque a on vos trapatz.
WEB-Fortunata-e-Jacinta-IV	Que i a fòrça compde entà que non se’n sàpie d’arren.
WEB-Fortunata-e-Jacinta-IV	Encara qu’ara, s’ac vedéssetz, s’a remetut fòrça, semble qu’ei en tot eth sen; parle de tot damb èsme e non hè cap asenada”.
WEB-Fortunata-e-Jacinta-IV	Fortunata ère un shinhau intimidada, donques qu’a maugrat dera conviccion que se vantaue respècte a cèrtes legitimitats, li hège vergonha de non poder dissimular ja eth sòn estat dauant d’un amic dera familha de Rubin.
WEB-Fortunata-e-Jacinta-IV	Se rogic tota quan Segismundo li didec aquerò: “Dòna Lupe m’a balhat un encargue entà vos.
WEB-Fortunata-e-Jacinta-IV	M’a encargat dider-vos se voletz qu’avise a D. Francisco de Quevedo…
WEB-Fortunata-e-Jacinta-IV	Com encara?
WEB-Fortunata-e-Jacinta-IV	Que m’a dit dòna Lupe que serà tà mars.
WEB-Fortunata-e-Jacinta-IV	Èm a vint de hereuèr.
WEB-Fortunata-e-Jacinta-IV	Non, non vos desencuedetz… que dilhèu vos poderíetz veir susprenuda…
WEB-Fortunata-e-Jacinta-IV	Aguestes causes s’an de premanir damb temps.
WEB-Fortunata-e-Jacinta-IV	Cuelhent ua actitud galanta, higec: “Pr’amor que jo m’interèssi fòrça per vos en totes es circonstàncies, absoludament en totes.
WEB-Fortunata-e-Jacinta-IV	E quilhant eth ton enquia çò de mès patetic, gessec, còp sec, damb aquerò: “Que non hèsqui repè de çò que vos è dit en d’autes escadences”.
WEB-Fortunata-e-Jacinta-IV	Coma qu’era hège veir que non s’interessaue en aguest torn dera convèrsa, tornèc Ballester a cuélher eth ton frairau d’aguesta sòrta: “Me vau a perméter parlar-li a Quevedo.
WEB-Fortunata-e-Jacinta-IV	Que mos cau èster premanidi…
WEB-Fortunata-e-Jacinta-IV	Li diderè que vos vengue a veir…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Plan per aquerò me sò decidit a vier, e ara me n’alègri, pr’amor que veigui que vos m’auetz recebut, e que seguiram estant boni amics.
WEB-Fortunata-e-Jacinta-IV	Demoram, donc, que vierà Quevedo.
WEB-Fortunata-e-Jacinta-IV	Òc; premanim-mos, pr’amor qu’aguestes causes a viatges van ben e a viatges van mau.
WEB-Fortunata-e-Jacinta-IV	Que non vos mancarà arren.
WEB-Fortunata-e-Jacinta-IV	Macareu!
WEB-Fortunata-e-Jacinta-IV	Mos cau acarar es situacions, e…
WEB-Fortunata-e-Jacinta-IV	Vaquí que me’n desbrembaua de çò milhor (botant-se era man ena pòcha).
WEB-Fortunata-e-Jacinta-IV	Era ministra m’a balhat entà vos aguest paquetet de sòs.
WEB-Fortunata-e-Jacinta-IV	Dehòra ei escrita era quantitat: mil dus cents cinquanta dus reiaus.
WEB-Fortunata-e-Jacinta-IV	Que deu èster çò que vos correspon a vos pes revenguts de quauqui sòs.
WEB-Fortunata-e-Jacinta-IV	En resumit: Tostemp que se vos aufrisque bèra causa, sigue dera sòrta que sigue, pensatz ua estona e didetz: a qui acodirè jo?, donques ad aguest hòl de Segismondo.
WEB-Fortunata-e-Jacinta-IV	Sonque de hèr-me a vie un avís…
WEB-Fortunata-e-Jacinta-IV	Encara que jo sajarè de vier bèth dimenge o enes estones qu’aja liures, pr’amor qu’ara, coma que sò solet damb Padilla, non è guaire temps.
WEB-Fortunata-e-Jacinta-IV	Se podessa vieria maitin e tarde cada dia, tostemp damb eth vòste permís.
WEB-Fortunata-e-Jacinta-IV	Repetic es sues ofèrtes e se n’anèc, deishant-li a Fortunata era impression de qué non ère tan soleta coma se pensaue, e de qué eth tau Segismundo ère, ath miei des sues pegaries e extravagàncies, un còr generós e leiau.
WEB-Fortunata-e-Jacinta-IV	Fòrça l’estranhaue ara malerosa joena qu’Aurora non l’auesse vengut a tier ua visita, e sentec que s’en desbrembèsse, pendent era visita deth regent, de preguntar-li ad aguest pes Samaniegues.
WEB-Fortunata-e-Jacinta-IV	Mès que ja l’ac preguntarie quan tornèsse.
WEB-Fortunata-e-Jacinta-IV	Damb eth cambi de vida e de domicili, reprenec era senhora de Rubin quauques relacions de familha qu’èren absoludament trincades, coma per exemple es de José Izquierdo que, començant per vier a sopar damb era sua fraia e neboda quauques nets, acabèc, cossent eth sòn anament parasitari, per èster aquiu tot eth temps qu’auie liure.
WEB-Fortunata-e-Jacinta-IV	Fortunata trapèc ath sòn oncle transfigurat moraument, damb ua tranquillitat espirituau que jamès auie vist en eth, de paraula aisida, guarit dera sua hòla ambicion e d’aqueth nere pesimisme que lo hège renegar dera sua sòrt en cada moment.
WEB-Fortunata-e-Jacinta-IV	Eth brave de Platon, en tot trapar ara fin eth sòn repaus dera vida vagabonda, s’auie seigut en ua pèira deth camin, ara ombra der espés arbe cargat de fruit (valgue era figura) sense qu’arrés li discutisse hartar-se d’era.
WEB-Fortunata-e-Jacinta-IV	Que non i auie alavetz en Madrid un modèu milhor, e es pintors se lo disputauen.
WEB-Fortunata-e-Jacinta-IV	Se vedie Izquierdo perseguit, requerit; recebie nòtes e encargues a totes ores, e se desconsolaue per non auer dus o tres còssi entà servir damb eri ar art.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	En aqueri dies de hereuèr deth 76, se se botaue a parlar damb era sua fraia e damb era sua neboda de totes es òbres qu’amiaue entre mans, non acabaue.
WEB-Fortunata-e-Jacinta-IV	En tau estudi hège de Pair etèrn, en moment d’èster en tot fabricar era lum; en un aute de Rei D. Jaime, a shivau, entrant en Valencia.
WEB-Fortunata-e-Jacinta-IV	Aquiu de Nabucodonosor caminant a quate pautes; aciu d’un tipe despolhat que criden Eneas, damb sa pair en braça.
WEB-Fortunata-e-Jacinta-IV	Ara sua neboda li prestaue servicis, en tot hèr-li guaires encargues èren compatibles damb eth sòn trabalh artistic.
WEB-Fortunata-e-Jacinta-IV	Que solie era manar-lo damb bèth messatge ena casa dera sua modista, o se servie d’eth entà encargues e crompes.
WEB-Fortunata-e-Jacinta-IV	Mès d’un còp l’envièc ena botiga de Samaniego entà crompar teles o dentèles entàs borrasses qu’ère en tot hèr; mès tostemp l’encarguaue que non la desnishèsse aquiu, donques que ja qu’Aurora non auie vengut a veder-la, çò qu’en realitat ère ua manca d’educacion, e parlant malament, e a prumèr còp de uelh, ua porcaria, non volie era tanpòc hèr veir que demanaue era sua amistat; e s’auie motius era Samaniego entà retirar-se, tanben era les auie entà non rebaishar-se.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	I.- Era melhorança de Maximiliano contunhaue, e d’aquerò ne treigueren era sua tia e eth sòn frair qu’era separacion matrimoniau auie estat un gran ben, pr’amor que sense cap de dobte era preséncia e era companhia dera sua hemna ère çò que lo capviraue.
WEB-Fortunata-e-Jacinta-IV	Tot aqueth iuèrn cuelhec es doches circulara e escocesa e eth bromur de sòdi.
WEB-Fortunata-e-Jacinta-IV	Ara prumeria, quan non lo treiguie de passeg Juan Pablo, lo treiguie era sua tia, en tot auer era escadença de veir se guaire senadi èren es sòns judicis.
WEB-Fortunata-e-Jacinta-IV	Observèren ça que la, qu’en cervèth deth joen s’amagaue un pensament restacat ath lòc on paraue era sua esposa, e cranhien qu’aguest pensament, encara que non se manifestaue massa per çò dera reneishença armonica dera sua vida cerebrau, auesse bèth dia era fòrça expansiua entà tornar a capvirar tota era maquina.
WEB-Fortunata-e-Jacinta-IV	Mès aguesti temors non se confirmèren.
WEB-Fortunata-e-Jacinta-IV	En deseme e gèr era milhorança siguec tant evidenta, que dòna Lupe ère estonada e plan contenta.
WEB-Fortunata-e-Jacinta-IV	En hereuèr ja li permeteren gésser solet, pr’amor que non s’endrabaue damb arrés e se l’auie aumentat fòrça era timiditat e era docilitat.
WEB-Fortunata-e-Jacinta-IV	Qu’ère coma ua arreculada entara edat que comencèc es prumèrs ans dera sua carrèra, e enquia e tot semblaue que se renauïen en eth es idies d’aqueri luenhants dies, e damb es idies era timiditat en tracte, era sobrietat de paraules e era manca d’iniciatiua.
WEB-Fortunata-e-Jacinta-IV	Era sua vida ere plan metodica; non se li permetie lièger arren, ne tanpòc ac sajaue de hèr eth, e tostemp que gessie en carrèr, dòna Lupe li mercaue era ora qu’auie de tornar.
WEB-Fortunata-e-Jacinta-IV	Ne un solet viatge venguec mès tard dera ora que li manauen.
WEB-Fortunata-e-Jacinta-IV	Entà que taus dies se retirèssen mès encara as d’abans, eth solet plaser deth joen ère passejar pes carrèrs sense rumb fix, ar azard, observant e pensant.
WEB-Fortunata-e-Jacinta-IV	Que i auie ua diferéncia entre era deambulacion passada e era presenta.
WEB-Fortunata-e-Jacinta-IV	Aquera ère nueitiua e auie quauquarren de somnambulisme o d’idia malautissa; aguesta ère diürna, e per çò des bones condicions der ambient de solei que se produsien, resultaue mès sana e d’acòrd damb era igiena cerebro-espinau.
WEB-Fortunata-e-Jacinta-IV	En aquera, era ment trabalhaue ena illusion, fabricant mons inutils damb era esgluma que trèn d’era es idies ben elaborades; en aguesta trabalhaue ena rason, en tot entretier-la en exercicis de logica, plaçant principis e treiguent conseqüéncies damb fòrça assopliment.
WEB-Fortunata-e-Jacinta-IV	En fin, qu’ena marcha qu’amiaue eth procés cerebrau, li venguec eth furor dera logica, e se ditz aquerò atau, pr’amor que quan pensaue quauquarren, botaue toti es esfòrci tà que siguesse pensat enes tèrmes dera mès rigorosa dialectica.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Non mos cau díder que lèu lèu apliquèc aguest rasonament ar escur problèma logic dera abséncia dera sua hemna.
WEB-Fortunata-e-Jacinta-IV	Ara mos cau saber s’ei en Madrid o dehòra de Madrid.
WEB-Fortunata-e-Jacinta-IV	Se se n’auesse anat entà un aute lòc, bèth còp receberie era mia tia cartes sues.
WEB-Fortunata-e-Jacinta-IV	E coma que jamès arribe en casa eth cartèr der exterior, e quan vie qu’ei entà portar bèra carta des fraies deth mèn oncle Jáuregui; per tant…
WEB-Fortunata-e-Jacinta-IV	Mès supausem que dirigis es cartes a ua auta persona entà que jo non m’en sàpia.
WEB-Fortunata-e-Jacinta-IV	Qu’ei pòc probable; mès ac vam a supausar.
WEB-Fortunata-e-Jacinta-IV	En tau cas, quina persona serie aguesta?.
WEB-Fortunata-e-Jacinta-IV	Lògicament non poirie èster dòna Casta, pr’amor qu’era senhora de Samaniego non l’agrade hèr taus papèrs.
WEB-Fortunata-e-Jacinta-IV	Plan per aquerò aurie d’èster Torquemada.
WEB-Fortunata-e-Jacinta-IV	Mès Torquemada, delàger, entrèc en gabinet dera mia tia, e jo, deth correder estant, l’entení preguntar clarament se se n’auie sabut dera senhoreta…
WEB-Fortunata-e-Jacinta-IV	Per tant, Torquemada non ei.
WEB-Fortunata-e-Jacinta-IV	Se non ei, donc, Torquemada, non i pòt auer cap intermediari de cartes, e en non auer intermediari de cartes, non i pòt auer correspondéncia.
WEB-Fortunata-e-Jacinta-IV	Se quedèc fòrça satisfèt, e dempús de posar-se ua estona a contemplar ua veirina d’estampes, tornèc ara madeisha: “Se poirie botar en dobte qu’entre era e era mia tia i auesse comunicación, e en cas de qué non l’auesse, eth problèma dera sua residéncia seguirie coma ua boca de lop; mès jo sò que i a comunicación.
WEB-Fortunata-e-Jacinta-IV	Se non, qué vò díder eth paperet de nòtes que susprení er aute dia era comòda dera mia tia, e en eth, en un virament de uelhs vedí aguesta linha que didie: Corresponen a F. 1252 reiaus?
WEB-Fortunata-e-Jacinta-IV	F. que vò díder era.
WEB-Fortunata-e-Jacinta-IV	S’estaue longues estones en aguest exercici dera rason.
WEB-Fortunata-e-Jacinta-IV	A viatges se didie: “Refusem tot çò de fantastic.
WEB-Fortunata-e-Jacinta-IV	Non admetam arren que non s’empare ena logica.
WEB-Fortunata-e-Jacinta-IV	De qué viu?
WEB-Fortunata-e-Jacinta-IV	Viuerà aunèstament?
WEB-Fortunata-e-Jacinta-IV	Non auancem cap judici temerari.
WEB-Fortunata-e-Jacinta-IV	Que poirie víuer aunèstament e poirie víuer de mala manèra.
WEB-Fortunata-e-Jacinta-IV	Arribarè a desnishar era vertat sancera, sense preguntar ua soleta causa ad arrés.
WEB-Fortunata-e-Jacinta-IV	Donques que toti caren dauant de jo, jo vau a carar dauant d’eri.
WEB-Fortunata-e-Jacinta-IV	Veigui, escoti e pensi.
WEB-Fortunata-e-Jacinta-IV	Atau m’en saberè de çò que voi.
WEB-Fortunata-e-Jacinta-IV	Be n’ei de beròia era vertat, voi díder, aguesti bòrd deth mantèl dera vertat qu’artenhem a veir ena tèrra, donques qu’eth còs deth mantèl e eth dera vertat madeisha non se ven d’aguesti barris estant…!
WEB-Fortunata-e-Jacinta-IV	Mon Diu, sò estonat deth mèn sen.
WEB-Fortunata-e-Jacinta-IV	Era gent me guarde damb pietat, coma se siguessa un malaut; mès jo, en jo madeish, me divertisque per çò dera santat des mèns judicis.
WEB-Fortunata-e-Jacinta-IV	Erós aqueth que pense ben, pr’amor qu’eth serà gran”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Entrèc en cafè deth Siglo, a on se pensaue trapar a sa frair; mès Leopoldo Montes li didec qu’auie acceptat Villalonga era Direccion de Beneficiencia y Sanidad, e l’auie encargat a Juan Pablo un trabalh plan delicat e anujós… coma ère botar en clar uns compdes de lazarets; e me l’auie en burèu de solei gessen enquia solei cogant.
WEB-Fortunata-e-Jacinta-IV	Aquiu li hègen a vier eth cafè.
WEB-Fortunata-e-Jacinta-IV	Que non l’anaue mau a Juan Pablo que l’encarguèssen trabalhs extraordinaris, pr’amor qu’aquerò volie díder confiança, e darrèr dera confiança vierie ua promocion.
WEB-Fortunata-e-Jacinta-IV	Parlèren d’emplecs e de politica, en tot díder Maximiliano causes fòrça bones.
WEB-Fortunata-e-Jacinta-IV	Refugio, era aimanta de Juan Pablo, anaue aqueth iuèrn fòrça mau de ròba, e non venguie en cafè deth siglo, senon en deth Gallo, que la cuelhie mès apròp (era parelha demoraue en Concepción Jerónima), e ath delà pr’amor qu’era societat modèsta que frequentaue aqueth establiment, permetie presentar-se en eth damb vestit d’anar per casa o damb mantèl e mocador en cap.
WEB-Fortunata-e-Jacinta-IV	S’arremassauen damb Refugio quauques persones que damb eres auie bona amistat encara que superficiau, d’aguestes que se tien per vesiat de casa o de taula de cafè.
WEB-Fortunata-e-Jacinta-IV	Qu’èren un portièr dera Academia de la Historia damb era sua hemna, e un quistaire municipau de lòcs de mercat, damb era sua hemna o çò que siguesse.
WEB-Fortunata-e-Jacinta-IV	Aguest matrimòni solie vier es dimenges acompanhat de tota era familha, ei a díder: ua mairia qu’auie estat victima deth 2 de mai, e sèt menors.
WEB-Fortunata-e-Jacinta-IV	Eth cafè ei format per dues sales, separades damb ua gròssa paret e comunicades per ua vòuta de fabrica; mès a maugrat d’aguesta estranha construccion, que li daue ua retirada a ua lògia maçonica, eth locau non a un aspècte lugubre.
WEB-Fortunata-e-Jacinta-IV	Ena dusau sala, a on s’installaue Refugio, i auie tostemp ua bona e agradiua animacion, e coma er espaci aquiu ei un shinhau redusit, toti es clients formauen ua soleta reünion.
WEB-Fortunata-e-Jacinta-IV	En era regnaue Refugio coma en un salon elegant qu’en eth ère era estela dera mòda.
WEB-Fortunata-e-Jacinta-IV	Se les daue de senhora, vantant-se d’exprimir-se damb intelligéncia e díder gracietes qu’es auti se vedien ena obligacion d’arrir.
WEB-Fortunata-e-Jacinta-IV	Se botaue tostemp en un cornèr, qu’auie, per çò dera disposicion deth locau, aunors de presidéncia.
WEB-Fortunata-e-Jacinta-IV	Quan Maxi venguie, era sua cunhada lo hège sèir ath sòn costat, e lo mimaue e suenhaue fòrça, damb sentiments de pietat e de proteccion familhara, en tot permeter-se tanben tutejar-lo e dar-li conselhs igienics.
WEB-Fortunata-e-Jacinta-IV	Eth se deishaue estimar, e a penes cuelhie part ena convèrsa, coma non siguesse damb es sillogismes que mentaument hège sus tot aquerò qu’aquiu se parlaue.
WEB-Fortunata-e-Jacinta-IV	Ua net ère eth praube gojat prenent eth sòn cafè, plan caradet, ena madeisha taula de Refugio, quan se fixèc en dus òmes qu’èren ena deth costat, un d’eri non l’ère desconeishut.
WEB-Fortunata-e-Jacinta-IV	Pensant, pensant, a tot darrèc ac endonvièc.
WEB-Fortunata-e-Jacinta-IV	Qu’ère Pepe Izquierdo, oncle dera sua hemna, que sonque auie vist un còp, anant de passeg damb Fortunata pes Rondas, e era l’ac presentèc.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Prumèr se parlaue de politica, dempús de qué era guèrra s’acabarie a truca de sòs, e coma qu’era politica e es guèrres vien a èster es fibres que teishen era Istòria, se parlèc dera Revolucion francesa, epòca funèsta qu’en era, sivans eth quistaire municipau, auien estat guilhotinades fòrça amnes.
WEB-Fortunata-e-Jacinta-IV	Entèner que se parlaue d’istòria e non calar-i era culhèra, qu’ère impossible entà Izquierdo; pr’amor que dès que se metec a modèl sabie que Nabucodonosor ère un Rei que minjaue èrba; que D. Jaime entrèc en Valencia a shivau, e que Hernan Cortés ère un individú fòrça tranquil que s’entretenguie en ahlamar vaishèths.
WEB-Fortunata-e-Jacinta-IV	Es asenades qu’aqueth òme didec sus eth Pronunciamiento de França, heren arrir fòrça a toti, mès que mès ath portièr dera Academia de la Historia, que lançaue as presents guardades de mesprètz, sense voler dar era sua opinion, pr’amor qu’aurie estat madeish que dar pastís as porcèths.
WEB-Fortunata-e-Jacinta-IV	Mès eth companh de Platon, persona totafèt desconeishuda entà Maxi, deuie èster un des subjèctes mès erudits que s’auien vist jamès en aqueth locau, e quan gessec a parlar, tirèc era atencion deth public.
WEB-Fortunata-e-Jacinta-IV	Qu’auie era cara gravada de picòta e eth còth coma eth d’un piòc, damb un nòde fòrça gran, eth peu quilhat, e s’exprimie en tèrmes plan desparièrs deth vulgar lenguatge deth sòn amic.
WEB-Fortunata-e-Jacinta-IV	Tanta sabença impressionèc a Maxi, que de seguit se metec a parlar damb Ido del Sagrario, donques qu’aguest ère er amic d’Izquierdo, e anèrem calant comentaris as tragics eveniments deth 93.
WEB-Fortunata-e-Jacinta-IV	Qué se passe?
WEB-Fortunata-e-Jacinta-IV	Que toti vòlen orde.
WEB-Fortunata-e-Jacinta-IV	Per tant, apareish eth dictador, un òme qu’amie un garròt fòrça gran, e quan comence a foncionar eth garròt, toti lo benediden.
WEB-Fortunata-e-Jacinta-IV	O i a logica o non i a logica.
WEB-Fortunata-e-Jacinta-IV	Venguec, donc, Napoleon Bonaparte, e comencèc a hèr creir en Diu ad aquera gent.
WEB-Fortunata-e-Jacinta-IV	Vò díder aquerò que jo sò partidari dera tirania?…
WEB-Fortunata-e-Jacinta-IV	Non senhor.
WEB-Fortunata-e-Jacinta-IV	Me shaute era libertat; mès respectant, respectant a Juan, a Diego e a Pedro… e que cadun pense coma volgue, mès sense passar-se, sense passar-se, guardant tostemp entara lei.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Non senhor.
WEB-Fortunata-e-Jacinta-IV	Qué se dedusís de tot aquerò?
WEB-Fortunata-e-Jacinta-IV	Que quan i a libertat mau comprenuda e moltes abolicions, es rics s’espaurissen, se’n van entar estrangèr, e non se ve un sò horadat per nunlòc.
WEB-Fortunata-e-Jacinta-IV	Se non i a sòs, eth mercat va mau, non se ven arren, e er obrèr que tant cridaue balhant òsques ara Constitucion, non a arren entà minjar.
WEB-Fortunata-e-Jacinta-IV	Totau, que jo digui tostemp: “Logica, liberaus” e d’aciu non me trè arrés.
WEB-Fortunata-e-Jacinta-IV	E quan, en dider-se adiu, Ido li didec eth sòn nòm, en tot híger qu’ère professor de prumères letres enes escòles catoliques, Maximiliano pensèc que non ère adequada era umilitat der emplec damb eth saber e era adretia dialectica que mostraue aqueth individú.
WEB-Fortunata-e-Jacinta-IV	Londeman pera tarde, Maxi venguec en Gallo e non i auie, des persones coneishudes, qu’eth quistaire munipau e José Izquierdo.
WEB-Fortunata-e-Jacinta-IV	Aguest auie deishat ena cagira pròcha un paquet.
WEB-Fortunata-e-Jacinta-IV	Lo guardèc eth joen dissimuladament e vedec qu’ère quauquarren coma ròba o caucèr, caperat damb un mocador.
WEB-Fortunata-e-Jacinta-IV	Tan mau hèt ère eth paquetet, qu’en botjar era cagira se vedec ua bòta eleganta damb era cana color de cafè.
WEB-Fortunata-e-Jacinta-IV	En veder-la Rubin, sentec coma se li queiguesse ua gota hereda en sòn còr.
WEB-Fortunata-e-Jacinta-IV	L’arreconeishi, coma arreconeishi es mies.
WEB-Fortunata-e-Jacinta-IV	Non l’amie a reparar pr’amor qu’ei lèu naua.
WEB-Fortunata-e-Jacinta-IV	L’amie coma mòstra entà que l’en hesquen un aute parelh.
WEB-Fortunata-e-Jacinta-IV	Qu’ei fòrça presumida en questions de caucèr.
WEB-Fortunata-e-Jacinta-IV	Li shaute tier-ne tres o quate parelhs en bon usatge.
WEB-Fortunata-e-Jacinta-IV	E per qué non les amie era?
WEB-Fortunata-e-Jacinta-IV	Perque non ges.
WEB-Fortunata-e-Jacinta-IV	Per tant, que deu èster malauta….
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aquiu que i é eth sòn sabatèr.
WEB-Fortunata-e-Jacinta-IV	Arenal, 22…
WEB-Fortunata-e-Jacinta-IV	Çò que me manque de saber, qu’ac poiria saber seguint ad aguest barbar.
WEB-Fortunata-e-Jacinta-IV	Mès non…
WEB-Fortunata-e-Jacinta-IV	Damb era logica e sonque damb era logica me’n saberè.
WEB-Fortunata-e-Jacinta-IV	Entà qué voi aguest gran èsme qu’è ara?
WEB-Fortunata-e-Jacinta-IV	Dempús, quan entrèren Ido, Refugio e d’autes persones, siguec mès comunicatiu, meditant de forma admirabla sus tot aquerò que se parlèc, que siguec era revòuta de Cuba, eth prètz dera carn, çò que cau hèr entà alistar un polit numèro ena lotaria, era freqüéncia que se lançaue gent peth Viaducto deth carrèr Segovia, eth tramvia nau qu’anauen a botar e d’autes menudalhes.
WEB-Fortunata-e-Jacinta-IV	Un dia des prumèrs de mars, Maxi, en filar-se de cap ath cafè, vedec a Izquierdo enes pòrges dera Casa-Panaderia, e ath còp que lo saludaue, passèc e se posèc eth quistaire municipau.
WEB-Fortunata-e-Jacinta-IV	Aguest e José escambièren quauques paraules.
WEB-Fortunata-e-Jacinta-IV	Que pugi a deishar aquerò: lates de cinta… sabon… dimònis, datils.
WEB-Fortunata-e-Jacinta-IV	Ciudad Rodrigo, guardèc eth sòn relòtge.
WEB-Fortunata-e-Jacinta-IV	Datils!…
WEB-Fortunata-e-Jacinta-IV	Be n’i è crompat jo!
WEB-Fortunata-e-Jacinta-IV	Es lecaries que la pèrden.
WEB-Fortunata-e-Jacinta-IV	Se desgahone per eres… pensèc eth rasonaire, entrant en establiment, sense veir arren de çò que i auie en eth.
WEB-Fortunata-e-Jacinta-IV	Que minge datils… per tant non ei malauta; es datils son fòrça indigèsti.
WEB-Fortunata-e-Jacinta-IV	E s’era se les minge, era encausa de non gésser, que non ei era malautia…
WEB-Fortunata-e-Jacinta-IV	Per tant, que deu èster ua auta causa…
WEB-Fortunata-e-Jacinta-IV	E vedent entrar a Izquierdo, tornèc a guardar eth sòn relòtge.
WEB-Fortunata-e-Jacinta-IV	Era casa que deu èster apròp…
WEB-Fortunata-e-Jacinta-IV	Dotze menutes: metam quate entà pujar es escales, dus entà baishar-les…
WEB-Fortunata-e-Jacinta-IV	E ei cansat er òme; que deu èster nauta era escala…
WEB-Fortunata-e-Jacinta-IV	Era casa ei apròp.
WEB-Fortunata-e-Jacinta-IV	La desnisharam pera logica.
WEB-Fortunata-e-Jacinta-IV	Arren de preguntes, pr’amor que non m’ac diderien, ne seguir ad aguest animau pr’amor qu’aquerò non serie cap de merit.
WEB-Fortunata-e-Jacinta-IV	Izquierdo e eth quistaire municipau lo convidèren a ues copes, mès que non volec acceptar, pr’amor qu’er aiguardent li repugnaue.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Dempús eth quistaire treiguec a lúder sabi pas quin ahèr de familha, en tot planher-se des moltes malauties dera sua esposa, que d’aquerò cuelhec pè Izquierdo entà díder ues quantes asenades sus er auantatge de non auer familha que mantier.
WEB-Fortunata-e-Jacinta-IV	Eth praube gojat hec coma qu’aprovaue era idia, arrint, e ath sòn laguens li hec uns quants torns ara clau dera logica: “Que se t’à encomanat que non desnishes arren; se t’a dit que vigiles damb çò que parles ath mèn dauant, dromedari, e tu, coma toti, t’entèstes a calar-te en cervèth era idia de qué jo sò veude.
WEB-Fortunata-e-Jacinta-IV	Non te’n sabes de qué eth mèn cap ei un prodigi de claretat e rasonament.
WEB-Fortunata-e-Jacinta-IV	Que vas ben.
WEB-Fortunata-e-Jacinta-IV	Ja veiras se com esbauci es tòns sofismes e mentides.
WEB-Fortunata-e-Jacinta-IV	Ja veiràs çò que pòt hèr eth calcul d’un cervèth plen de lum…
WEB-Fortunata-e-Jacinta-IV	Jo veude!…
WEB-Fortunata-e-Jacinta-IV	Madeish qu’era mia tia, que me didec ager: dès qu’aveudères que sembles un aute…” Me conven hèr-les a creir que m’ac avali.
WEB-Fortunata-e-Jacinta-IV	Damb era mia logica m’apraii perfèctament e me n’arrisqui deth mon.
WEB-Fortunata-e-Jacinta-IV	Be n’ei de polida era logica; be n’ei de polida!
WEB-Fortunata-e-Jacinta-IV	E quina beresa auer eth cap coma l’è ara, liure de tota apreciacion fantasmagorica, atentiua as hèts, sonque as hèts, entà poder fondar en eri un rasonament solid!…
WEB-Fortunata-e-Jacinta-IV	Mès, anem tà casa, que me demore era mia tia”.
WEB-Fortunata-e-Jacinta-IV	Tres dies dempús d’aquerò, en entrar ena farmacia, notèc que Ballester e Quevedo parlauen, e qu’en veder-lo arribar ada eth, se carèren còp sec.
WEB-Fortunata-e-Jacinta-IV	Coma qu’auie aquerit assopliment entara apreciacion des hèts, aqueth se li revelèc clarament.
WEB-Fortunata-e-Jacinta-IV	Segismundo e eth lheuador parlauen de quauquarren que non volien qu’entenesse Maximiliano.
WEB-Fortunata-e-Jacinta-IV	Entà dissimular li preguntèren sus era sua salut, e ara seguida li didec Quevedo ath farmaceutic en un ton plan misteriós: “Auetz premanit eth segal cornut?
WEB-Fortunata-e-Jacinta-IV	Passejam fòrça, joen?, higec en votz nauta, virant entà Maxi era sua cara de caiman, qu’en era er arridolet venguie a èster coma ua expression de ferocitat.
WEB-Fortunata-e-Jacinta-IV	Que vam ben, vam be.
WEB-Fortunata-e-Jacinta-IV	A tot darrèr poiratz tornar as vòstes ocupacions ordinàries.
WEB-Fortunata-e-Jacinta-IV	Pro didia jo que tanlèu siguéssetz liure… per çò de, mòrt eth gosset, mòrta era ràbia”.
WEB-Fortunata-e-Jacinta-IV	Rubin responec afirmatiuament e damb correccion.
WEB-Fortunata-e-Jacinta-IV	Dempús vedec que Ballester treiguie d’un calaish un paquetet de medicament e l’ac autrejaue ath senhor de Quevedo, en tot dider-li: “Hetz-vo-lo a vier; que l’è trissat jo madeish damb eth màger suenh.
WEB-Fortunata-e-Jacinta-IV	Era antiespasmodica l’amiarè jo”.
WEB-Fortunata-e-Jacinta-IV	Eth lheuador cuelhec eth paquet e se n’anèc.
WEB-Fortunata-e-Jacinta-IV	Ara seguida entrèc dòna Desdémona preguntant peth sòn marit, e podec observar eth joen que Ballester li hec senhaus, en tot tirar-li era atencion per çò dera preséncia de Maxi, pr’amor qu’era senhora comencèc dident:
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	S’estèren ua estona parlant, e era senhora de Quevedo li mostraue es sues gàbies d’audèths, canaris en elevatge, ua cardalina que treiguie aigua deth potz, e minjaue treiguent es grans d’escaiòla d’ua caisha, amassa damb d’auti curiosèrs ornitologics que n’auie era casa plia.
WEB-Fortunata-e-Jacinta-IV	Ara ora de dinar entrèc Quevedo plan cansat, dident: “Que non i a arren encara…” E coma vedec aquiu ath nebot de dòna Lupe, non didec arren mès.
WEB-Fortunata-e-Jacinta-IV	Quan Maximiliano se n’anèc, anaue desvolopant ena sua ment era mès prodigiosa cadia de rasonaments que s’auie trapat en aqueri pensaments.
WEB-Fortunata-e-Jacinta-IV	Çò que fulminèc ena mia tèsta coma un resplendor sinistre deth deliri, ara clarege coma ua lum qu’illumine totes es causes.
WEB-Fortunata-e-Jacinta-IV	Vai, enquia e tot me torni poèta.
WEB-Fortunata-e-Jacinta-IV	Mès deishem-mos de poesies; era inspiracion poetica qu’ei un estat mausan.
WEB-Fortunata-e-Jacinta-IV	Logica, logica, e arren mès que logica.
WEB-Fortunata-e-Jacinta-IV	Com ei que çò qu’è desnishat aué damb procediments logics, fondadi en dades e indicis reiaus, existic abans ena mia ment coma es tralhes que dèishe eth sòmi o coma es idies extravagantes d’un delèri alcoolic?
WEB-Fortunata-e-Jacinta-IV	Pr’amor qu’aquerò non ei nau entà jo.
WEB-Fortunata-e-Jacinta-IV	Jo ac pensè, jo ac concebí enrodat en impressions asenades e barrejat damb idies totafèt absurdes.
WEB-Fortunata-e-Jacinta-IV	Mistèris deth cervèth, desòrdres deth pensament!
WEB-Fortunata-e-Jacinta-IV	Qu’ei qu’era inspiracion poetica precedís tostemp ara vertat, e abans qu’era vertat apareishe, amiada pera sana logica, ei revelada pera poesia, estat morbós…
WEB-Fortunata-e-Jacinta-IV	En fin, que jo ac endonviè, e ara ac sai.
WEB-Fortunata-e-Jacinta-IV	Eth calor se transforme en fòrça.
WEB-Fortunata-e-Jacinta-IV	Era poesia se convertís en rason.
WEB-Fortunata-e-Jacinta-IV	Pro qu’ac veigui clar ara!
WEB-Fortunata-e-Jacinta-IV	Demore ena Cava, ena Cava, dilhèu ena madeisha casa que s’estèc abans.
WEB-Fortunata-e-Jacinta-IV	S’amague entà que non la veigue arrés.
WEB-Fortunata-e-Jacinta-IV	Er eveniment s’aprèsse.
WEB-Fortunata-e-Jacinta-IV	L’assistís Quevedo.
WEB-Fortunata-e-Jacinta-IV	Entada era son eth segal cornut e era antiespamodica.
WEB-Fortunata-e-Jacinta-IV	A!, com me n’arrisqui jo d’aguesti pècs que se pensen que m’enganhen…!
WEB-Fortunata-e-Jacinta-IV	Enganhar-me a jo, que sò ara damb mès sen qu’era madeisha saviesa!
WEB-Fortunata-e-Jacinta-IV	Mon Diu, be n’è de talent!
WEB-Fortunata-e-Jacinta-IV	Quina manèra de pensar!…
WEB-Fortunata-e-Jacinta-IV	Que sò estonat de jo madeish, e me hè dò dera mia tia, de Ballester, de toti aqueri que hèn dauant de jo aguesta comèdia!
WEB-Fortunata-e-Jacinta-IV	Encara non i a arren, siguec çò que didec Quevedo en tornar dera Cava.
WEB-Fortunata-e-Jacinta-IV	Presompcion enganhada, faussi simptòmes.
WEB-Fortunata-e-Jacinta-IV	Per tant era causa qu’ei pròcha.
WEB-Fortunata-e-Jacinta-IV	Èm en mars.
WEB-Fortunata-e-Jacinta-IV	Plan, donc, sonque me rèste saber-me’n dera casa.
WEB-Fortunata-e-Jacinta-IV	Se me deishèssa amiar dera inspiracion, asseguraria qu’ei aquera madeisha casa, era des escales de pèira.
WEB-Fortunata-e-Jacinta-IV	Mès non; actuem damb estricta logica, e non assegurem arren que non sigue fondat en ua dada reau”.
WEB-Fortunata-e-Jacinta-IV	A londeman siguec damb sa frair en cafè deth Siglo, e dempús en de Gallo damb Refugio.
WEB-Fortunata-e-Jacinta-IV	Qu’ère eth 19 de mars, e es que se cridauen José convidauen a toti es dera reünion.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	De man en man s’anaue aluenhant Ido dera massa de gent que formaue era reünion, en tot retirar-se de cagira en cagira, enquia que Maxi lo vedec ena taula mès luenhana, entelerit, es codes sus eth marme e eth cap enes paumes des mans.
WEB-Fortunata-e-Jacinta-IV	Venguec entada eth, ahiscat pera pietat, e li preguntèc se qué li passaue: “Amic, li didec Ido damb votz cavernosa, mostrant-li era sua cara desgahonada, vedetz se com me tremòle era paupeta dreta?
WEB-Fortunata-e-Jacinta-IV	Donques ei senhau de qué me boti mau… mès que non podetz imaginar se guaire mau me boti”.
WEB-Fortunata-e-Jacinta-IV	Deishatz-me…
WEB-Fortunata-e-Jacinta-IV	Se n’arrissen de jo pr’amor que digui fòrça asenades…
WEB-Fortunata-e-Jacinta-IV	Hège temps que non m’arribaue aquerò; mès qu’ac veigui vier, ac veigui vier…
WEB-Fortunata-e-Jacinta-IV	Ja, ja m’entre, e non ac posqui remediar.
WEB-Fortunata-e-Jacinta-IV	Me calerà anar- me’n entà que non se’n burlen de jo.
WEB-Fortunata-e-Jacinta-IV	Pr’amor que me boti perdut…
WEB-Fortunata-e-Jacinta-IV	Me boti coma se beuessa fòrça aiguardent, e ja vedetz que ne lo tasti… non lo tasti, credetz-me cavalièr.
WEB-Fortunata-e-Jacinta-IV	Vos qu’ètz eth solet que non se n’arrirà de jo, vos comprenetz eth mèn malastre e auetz pietat de jo.
WEB-Fortunata-e-Jacinta-IV	A!, donques treiguetz deth camp dera mia vida es hèts… (en tot tocar-li coraument eth braç).
WEB-Fortunata-e-Jacinta-IV	Pr’amor qu’èm esclaus des accions autrús, e es nòstes non son era norma dera nòsta vida.
WEB-Fortunata-e-Jacinta-IV	Eth mon qu’ei atau.
WEB-Fortunata-e-Jacinta-IV	Que non servís d’arren èster aunèst, s’era malesa des auti t’obligue a hèr ua asenada.
WEB-Fortunata-e-Jacinta-IV	Aquerò qu’ei fòrça ben pensat.
WEB-Fortunata-e-Jacinta-IV	Non, non èm senhors dera nòsta vida.
WEB-Fortunata-e-Jacinta-IV	Èm engranadi en ua maquinària, e caminam sivans mos amie era ròda deth costat.
WEB-Fortunata-e-Jacinta-IV	Er òme que hè era asenada de maridar-se, s’engrane, s’engrane, me comprenetz?, e ja non ei senhor deth sòn movement.
WEB-Fortunata-e-Jacinta-IV	Qu’ac compreni, òc…
WEB-Fortunata-e-Jacinta-IV	Donques non m’acusetz s’entenetz qu’è cometut un crim (parlant-li ena aurelha), pr’amor qu’es qu’auem eth malastre d’èster esposi d’ua adultèra…
WEB-Fortunata-e-Jacinta-IV	Es qu’auem aguest malastre, non podem respóner d’aqueth manament que ditz: non aucir.
WEB-Fortunata-e-Jacinta-IV	Jo sò qu’ei eth cincau manament.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aquerò, encara que dit plan hloishet, siguec entenut per Izquierdo, qu’estarnant-se d’arrir, deishèc anar aguest balestada: “Donques non ditz aqueth judiu Ido, qu’aué aucís eth!…
WEB-Fortunata-e-Jacinta-IV	Es arridalhes ressonauen en cafè, e Rubin s’apressèc ath grop principau, dident damb era màger serenitat deth mon e en ton de benvolença e pietat: “Senhor, non vos burletz d’aguest praube senhor que non a eth cap ara ora.
WEB-Fortunata-e-Jacinta-IV	Un capvirament mentau qu’ei eth pejor des maus e non ei cristian cuélher aguestes causes de trufaria.
WEB-Fortunata-e-Jacinta-IV	L’ac aufriren; mès Ido non la volec préner.
WEB-Fortunata-e-Jacinta-IV	Amorrat eth cap entre es braci crotzadi sus un marme, e eth patron der establiment guardant-lo damb burla, li didie: “Aciu que non se dormissen es pètes.
WEB-Fortunata-e-Jacinta-IV	A dormir-les en carrèr”.
WEB-Fortunata-e-Jacinta-IV	Maxi sagèc de lheuar-li eth cap.
WEB-Fortunata-e-Jacinta-IV	José, vos anarie ben cuélher doches e uns gachets de bromur de sòdi.
WEB-Fortunata-e-Jacinta-IV	Voletz que vo’les premanisca?
WEB-Fortunata-e-Jacinta-IV	Qu’ei eth tractament mès eficaç entà combàter aquerò…
WEB-Fortunata-e-Jacinta-IV	Que vos ac digui jo, que pendent ua tempsada è estat coma vos….
WEB-Fortunata-e-Jacinta-IV	Jo m’endonviaua religions; jo volia que toti s’aucissen; jo demoraua ath Messies… donques aciu que m’auetz tan san e tan brave”.
WEB-Fortunata-e-Jacinta-IV	E tornant entath grop principau: “Arren, mos cau deishar-lo.
WEB-Fortunata-e-Jacinta-IV	Praubet!, me hè fòrça pietat”.
WEB-Fortunata-e-Jacinta-IV	De ressabuda, D. José se lheuèc deth sòn sèti e gessec ath mès córrer, entre era arridalha e era burla de tot eth grop.
WEB-Fortunata-e-Jacinta-IV	Maxi volec gésser ath sòn darrèr; mès Refugio l’agarrèc des pelhòts e lo hec seir ath sòn costat.
WEB-Fortunata-e-Jacinta-IV	E se formèc un revolum per çò dera entrada de d’auti Pepes; e eth patron deth cafè, que tanben ère un shinhau José, repartic cigars e ròm damb marrasquin.
WEB-Fortunata-e-Jacinta-IV	Quauqui uns s’entestèren que Maximiliano beuesse; mès ne eth volie, ne Refugio ac aurie permetut, prèsta tostemp a suenhar era sua preciosa salut.
WEB-Fortunata-e-Jacinta-IV	Çò que hège er excellent gojat ère arrir damb era màger bona fe totes es gràcies qu’aquiu se didien, enquia e tot es mès maganhades e grossières encara que sense participar guaire dera tarabastosa alegria d’aquera gent.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	III.- Sopèc Maxi aquera net tranquillament damb era sua tia, en tot condar-li bèra causa de çò qu’auie vist e entenut en cafè; e era senhora li responec exprimint-li eth sòn desir de qué non tornèsse mès en aguest establiment, per èster massa luenh, e perque en eth tostemp traparie ua societat inculta e ordinària.
WEB-Fortunata-e-Jacinta-IV	Eth joen semblaue confirmar-se damb aguesta idia, e assegurèc que non i tornarie mès.
WEB-Fortunata-e-Jacinta-IV	Dempús anèc damb era sua tia ena casa de Samaniego, e tant que se tardèc era reünion, s’estèc desseparat d’era, laurant e polint era sua idia.
WEB-Fortunata-e-Jacinta-IV	Dempús que hec aqueth brinde estupid, Izquierdo parlèc de pujar a quate pautes ena casa dera sua fraia, e de baishar redolant pes gradons de pèira…
WEB-Fortunata-e-Jacinta-IV	Que ja sai, donc, a on ei.
WEB-Fortunata-e-Jacinta-IV	Ara me cau actuar damb astúcia e decision.
WEB-Fortunata-e-Jacinta-IV	Qu’a rribat era ora de castigar.
WEB-Fortunata-e-Jacinta-IV	Er aunor m’ac demane.
WEB-Fortunata-e-Jacinta-IV	Jo non sò un assassin, sò un jutge.
WEB-Fortunata-e-Jacinta-IV	Aqueth malerós òme ac didie: èm engranadi ena maquina, ena maquina, e era arròda deth costat ei era que mos hè botjar.
WEB-Fortunata-e-Jacinta-IV	Es sòns dents possen as mèns dents, e camini”.
WEB-Fortunata-e-Jacinta-IV	Contestèc evasiuament, e ath cap d’ua estona se retirèren, non sense que dòna Desdémona convidèsse ath joen a passar ena sua casa eth dia a vier.
WEB-Fortunata-e-Jacinta-IV	Li mostrarie toti es sòns audèths e li darie esdejoar.
WEB-Fortunata-e-Jacinta-IV	Acceptada aguesta invitacion, Maxi se presentèc ena casa de Quevedo dès es nau, ora qu’aquera senhora se trapaue ena plenitud des sues foncions, netejant gàbies, revisant nins, examinant ueus, e tient damb un o un aute audèth convèrses plan coraus.
WEB-Fortunata-e-Jacinta-IV	Era sua obesitat non l’empedie èster agila e plan diligenta en aquera faena.
WEB-Fortunata-e-Jacinta-IV	Vestie ua blòda de color terrós, e coma qu’era sua figura ère lèu esferica, non semblaue ua persona que camine, senon un enòrme hormatge de bòla que rodaue pes crambes e correders.
WEB-Fortunata-e-Jacinta-IV	Non se tardèc a associar ath gojat enes sues operacions, en tot ensenhar-li a distribuir eth segal cornut a tota era familha.
WEB-Fortunata-e-Jacinta-IV	Damb quauqui uns tenguie dòna Desdémona convèrses mairaus.
WEB-Fortunata-e-Jacinta-IV	A veir, a eth mainatge guaira hame?.
WEB-Fortunata-e-Jacinta-IV	Ai, quin bèc me daurís aguest hilh!”.
WEB-Fortunata-e-Jacinta-IV	Es es cants des audèths ensordien era casa.
WEB-Fortunata-e-Jacinta-IV	Damb vertadèra passion, Maximiliano seguie balhant-li torns en sòn cap as idies dera net anteriora.
WEB-Fortunata-e-Jacinta-IV	Era justícia umana que non sap dar ua senténcia”.
WEB-Fortunata-e-Jacinta-IV	Be n’ei de dolenta aguesta audèra!, didie dòna Desdémona, non sabetz çò de dolenta qu’ei.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Se non siguesse peth mascle, qu’ei, aciu a on lo vedetz, tota ua persona decenta, es praubets se moririen de hame.
WEB-Fortunata-e-Jacinta-IV	Se l’a de perdonar, repliquèc Maxi damb umor, pr’amor que non se’n sap de çò que hè…
WEB-Fortunata-e-Jacinta-IV	E se la voléssem condemnar, qui li lançarie era prumèra pèira?
WEB-Fortunata-e-Jacinta-IV	Anem a veir ara as parroquets que ja son tarabastadi.
WEB-Fortunata-e-Jacinta-IV	Se contunhèsse viuent non se complirie era lei dera rason”.
WEB-Fortunata-e-Jacinta-IV	Eth renauïment deth segal cornut e dera aigua les daue ad aqueri malerosi e graciosi èssers embarradi ua alegria insensata; e en tot meter-se toti a piular e a cantar ath còp, non ère possible que s’entenessen es persones qu’èren entre eri.
WEB-Fortunata-e-Jacinta-IV	Dòna Desdémona parlaue per senhaus.
WEB-Fortunata-e-Jacinta-IV	Maxi semblaue content, e aurie tornat a començar toti es trabalhs per pur divertiment.
WEB-Fortunata-e-Jacinta-IV	Quan arribèc era ora d’esdejoar, qu’auie ja fòrça talents, e eth lheuador e era sua esposa sigueren fòrça amables damb eth, dident-li que l’agraïrien que venguesse cada dia, se li shautaue.
WEB-Fortunata-e-Jacinta-IV	Quevedo que ja non ère gelós, e dès qu’era sua esposa s’auie engrassit enquia arribar a hèr era competéncia as hormatges de Flandes, se guaric eth brave senhor des sues gelosies e non tornèc a hèr er Otelo.
WEB-Fortunata-e-Jacinta-IV	Ça que la, a degun que non siguesse eth praube Rubin, l’aurie permetut entrar liurament ena casa, pr’amor que de vertat, non lo consideraue ad aguest capable de comprométer er aunor de cap larèr a on penetrèsse.
WEB-Fortunata-e-Jacinta-IV	Admirablament, senhora.
WEB-Fortunata-e-Jacinta-IV	Qu’ei çò de mès amable…, repliquèc dòna Desdémona, e en tot hèr-la-se a vier a despart, higec: Òc, qu’està ben e en bona santat…
WEB-Fortunata-e-Jacinta-IV	Se vedéssetz guaire content e guaire tranquil…
WEB-Fortunata-e-Jacinta-IV	Arren!, coma era persona mès senada.
WEB-Fortunata-e-Jacinta-IV	Jo me pensi, didec era Jáuregui, que se non ei guarit, li manque pòc.
WEB-Fortunata-e-Jacinta-IV	E qué i a sus aquerò?
WEB-Fortunata-e-Jacinta-IV	Aguest maitin i a tornat Quevedo.
WEB-Fortunata-e-Jacinta-IV	Encara arren…
WEB-Fortunata-e-Jacinta-IV	Era, damb fòrça pòur.
WEB-Fortunata-e-Jacinta-IV	Blaguèren bèra causa mès, que non hè ath cas.
WEB-Fortunata-e-Jacinta-IV	Dòna Lupe se hec a vier ath sòn nebot en Monte de Piedad, e coma qu’aqueth dia es vendes sigueren de pòc interès, tornèren lèu entà casa, dempús de crompar ahragues e espargues en un pòst deth carrèr d’Atocha.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’è jo eth cap coma jamès l’è auut.
WEB-Fortunata-e-Jacinta-IV	Que hège fòrça temps que dòna Lupe non auie vits ath gojat tant escarrabilhat, damb tant de repaus en sòn esperit e era animositat tan prèsta ara alegria, senhaus toti de garison segura.
WEB-Fortunata-e-Jacinta-IV	Qu’ei vertat que ja volerien molti…
WEB-Fortunata-e-Jacinta-IV	Jo m’alègri fòrça de veder-te atau, e li demani a Diu que te sauve”.
WEB-Fortunata-e-Jacinta-IV	Ne pòdetz èster solide fòrça.
WEB-Fortunata-e-Jacinta-IV	Jo arreconeishi en mèn cap ua fòrça que jamès e auut.
WEB-Fortunata-e-Jacinta-IV	Pensi admirablament, e vos ac vau a demostrar ara madeish.
WEB-Fortunata-e-Jacinta-IV	Vos estonaratz de veir que s’auetz hèt ua bona comèdia damb jo, milhor l’è hèta jo damb vosati.
WEB-Fortunata-e-Jacinta-IV	Es enganhadors que son es enganhadi.
WEB-Fortunata-e-Jacinta-IV	Lupe comencèc a espaurir-se.
WEB-Fortunata-e-Jacinta-IV	Plan, donc (seguint ena taula qu’auie hèt es compdes e damb eth papèr d’aguesti compdes enes mans).
WEB-Fortunata-e-Jacinta-IV	Era mia familha, Ballester e totes es persones que coneishi dehòra dera casa, brodauen admirablament eth sòn papèr; e jo, carat… en tot hèr-me eth pèc, tant que damb era soleta fòrça deth calcul desnishaua era vertat.
WEB-Fortunata-e-Jacinta-IV	E dòna Lupe, tant estonada, non sabie se qué dider-li.
WEB-Fortunata-e-Jacinta-IV	Sense dider-li ua soleta paraula ad arrés, sense preguntar a cap èsser viu, e basant-me solet en bèth indici que pescaua aciu e delà, assegurant hèts e dedusint conseqüéncies è desnishat era vertat… tot damb era pura logica, tia, damb era pura logica.
WEB-Fortunata-e-Jacinta-IV	Dòna Lupe non gosèc remir; autant aclapantes èren es vertats qu’eth sòn nebot manifestaue.
WEB-Fortunata-e-Jacinta-IV	Qu’ei vertat que viu, mès sabi pas a on.
WEB-Fortunata-e-Jacinta-IV	E per çò dera prenhessa, ei error tòn e dera tua maudida logica.
WEB-Fortunata-e-Jacinta-IV	Moria damb era gessuda!
WEB-Fortunata-e-Jacinta-IV	Se persutatz, estimada tia, a hèr comèdia, me pensarè que qui a perdut eth sen ètz vos.
WEB-Fortunata-e-Jacinta-IV	Jo asseguri çò qu’è dit, e è era evidéncia de qué ei vertat.
WEB-Fortunata-e-Jacinta-IV	Era mia logica non m’enganhe ne me pòt enganhar.
WEB-Fortunata-e-Jacinta-IV	De vertat: notatz en jo bèra causa que de luenh se retire a manca de sen?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Dòna Lupe non sabec se qué respóner.
WEB-Fortunata-e-Jacinta-IV	Gosatz sostier que jo l’è dit?
WEB-Fortunata-e-Jacinta-IV	Donques cuelhem un coche e anem entara Cava…
WEB-Fortunata-e-Jacinta-IV	A!, que non voletz!
WEB-Fortunata-e-Jacinta-IV	Per tant, jo è dit era vertat, e qui non la ditz ara, solide damb bona intencion, ei era mia senhora tia.
WEB-Fortunata-e-Jacinta-IV	Donques vos digui qu’aquerò der estat interessant ei ua messorga, didec era veuda plia de confusion.
WEB-Fortunata-e-Jacinta-IV	Quauquarrés a volut hèr-vos ua badinada, que per cèrt ei de fòrça mau gust.
WEB-Fortunata-e-Jacinta-IV	Jo vos juri qu’arrés a parlat damb jo sus aguest ahèr, absoludament arrés.
WEB-Fortunata-e-Jacinta-IV	Era coneishença que n’è qu’ei òbra deth pur calcul.
WEB-Fortunata-e-Jacinta-IV	E ara, per s’un cas bèth un dobte de qué sò eth madeish sen caminant, vos vau a dar a toti era darrèra pròva d’eth.
WEB-Fortunata-e-Jacinta-IV	Com?
WEB-Fortunata-e-Jacinta-IV	Donques non tornant a parlar mès de semblable ahèr.
WEB-Fortunata-e-Jacinta-IV	Que s’a acabat.
WEB-Fortunata-e-Jacinta-IV	Contunhem era vida ordinària…
WEB-Fortunata-e-Jacinta-IV	Aciu que non s’a passat arren, tia; Imaginatz-vos que non n’auem parlat d’aquerò.
WEB-Fortunata-e-Jacinta-IV	Non me didéretz qu’auíetz un aute compde entà apraiar?
WEB-Fortunata-e-Jacinta-IV	Plan, donc, que sò prèst, damb un cap qu’ei un acèr entàs numèros, pr’amor qu’aguesti son era pura esséncia dera logica.
WEB-Fortunata-e-Jacinta-IV	E se metec a trabalhar enes operacions aritmetiques damb tanta serenitat, e un anament tant equilibrat, que dòna Lupe gessec dera cramba en tot senhar-se e dident que se çò que venguie d’enténer l’ac auessen condat es quate Evangelistes, non s’ac aurie creigut.
WEB-Fortunata-e-Jacinta-IV	Mès en tot èster tot çò que referic eth sòn nebot un prodigi de capacitat intellectuau, era senhora non les auie totes per çò que hège ar estat d’aqueth cap.
WEB-Fortunata-e-Jacinta-IV	L’entrèren pòurs, coma es des pejor dies passats, e se botèc en ua broma que non la deishaue determinar s’aquerò dera logica ère ua crisi favorabla o, peth contrari, se harie a vier naues complicacions.
WEB-Fortunata-e-Jacinta-IV	E non siguec guaire erós Juan Pablo, ena causida d’aqueth dia entà hèr-li a dòna Lupe era prepausa deth prèst, pr’amor que trapèc ara capitalista autrejada a toti es dimònis.
WEB-Fortunata-e-Jacinta-IV	Qu’ère er òme mès malerós qu’existie, pr’amor que jamès acertaue eth quid dera bona ocasión; gran malastre, pr’amor qu’eth discurs qu’amiaue premanit entà convéncer ara senhora ère admirable, e enquia e tot ua arròca s’estovarie entenent-lo.
WEB-Fortunata-e-Jacinta-IV	Era sua tia non lo deishèc passar dera introduccion, en tot remir-se en absolut a autrejar cap sòrta de prèst ne enes condicions mès usuràries.
WEB-Fortunata-e-Jacinta-IV	En resumit: que gessec Juan Pablo dera casa renegant dera sua estela, dera sua tia e de tot eth gènre uman, voludant ena sua ment prepausi de resvenja damb projèctes de suicidi, donques qu’ère eth malerós coma eth naufragat qu’arpatege ath miei des ondades, e ja non podie mès.
WEB-Fortunata-e-Jacinta-IV	S’estofaue.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	IV.- Ena net d’aqueth malerós dia, que pensèc que li calie mercar damb era pèira mès nera qu’en sòn trist camin i auesse, Juan Pablo tenguec en cafè deth Siglo es teories mès dissonantes.
WEB-Fortunata-e-Jacinta-IV	Damb gran estonament de D. Basilio Andrés de la Caña, que tornèc ena reünion, ataquèc era proprietat individuau, en tot hèr creir ath pròpri subjècte e a d’auti que s’auie avalat un revolum de lectures prudhonianes.
WEB-Fortunata-e-Jacinta-IV	Non auie vist un solet libre, ne peth mau de morir, e tota era sua argumentacion engenhosa s’estaue ena ràbia que sentie contra dòna Lupe, ràbia satanica qu’aurie estat pro entà inspirar epopèies.
WEB-Fortunata-e-Jacinta-IV	Coma eth gran principi dera proprietat individuau non auie en aquera desparièra batalha mès defensor que D. Basilio, quedèc maumetut.
WEB-Fortunata-e-Jacinta-IV	Era taula de marme, qu’ath sòn entorn formauen un cercle animat es cares des combatents, ère a darrèra ora plia de cadavres, barrejadi damb es culheretes, damb es veires qu’encara auien escuralhes de cafè damb lèit, damb eth cendre deth cigar, es jornaus e platets de metau blanc, qu’en eri era man panaira de D. Basilio non auie deishat senon povàs de sucre.
WEB-Fortunata-e-Jacinta-IV	Aguesti cadavres, orriblament esbauçadi, èren era proprietat, totes es classes de proprietat possibles, er Estat, era Glèisa e guaires institucions se deriven d’aguesti dus principis, Maridatge, Armada, Credit public, eca…
WEB-Fortunata-e-Jacinta-IV	Damb era admiracion de toti, Juan Pablo se lancèc ara defensa der amor liure, des relacions absoludament espontanèes entre es sèxes, e botèc era pairau potestat sus eth cap dera mair.
WEB-Fortunata-e-Jacinta-IV	Ath Papa lo des.heiguec, e era tiara quedèc caushigada jos era taula, dambs es bocins de jornaus e es gargalhades e era vergueta des.hilada de D. Basilio, qu’a tot darrèr, en revolum dera derròta, lancèc luenh d’eth aqueth marcador des sòns arguments.
WEB-Fortunata-e-Jacinta-IV	Tanben rodaue peth solèr era corona reiau, caushigada pes sòles des bòtes, e eth sceptre de quinsevolh autoritat amiaue era madeisha sòrt.
WEB-Fortunata-e-Jacinta-IV	Es viròles des bastons, pataquejant damb fòrça eth lord parquet, tuauen complètament es victimes qu’anauen queiguent dera taula, expirantes.
WEB-Fortunata-e-Jacinta-IV	Un se pensarie que Juan Pablo les cachaue damb es codes, dempús de grivilhar-les damb era sua dialectica, e quan cuelhie un creion e escriuie numèros damb man febriu sus eth marme, entà demostrar que non calie budgèt, se retiraue a un Fouquier de Thinville signant senténcies de mòrt e enviant carn tara guilhotina.
WEB-Fortunata-e-Jacinta-IV	E qué mens podie hèr eth malerós Rubin que descargar contra er orde sociau e es poders istorics era orribla angónia qu’aumplie era sua amna?
WEB-Fortunata-e-Jacinta-IV	Pr’amor qu’ère perdut, e era crudèu negatiua dera sua tia lo calèc en cas d’escuélher entre eth desaunor e eth suicidi.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Es sòns amics non podien damb eth; ère emmaliciat; mancaue pòc entà qu’escarnisse a toti es que lo contradidien, e era sua ment paradogica s’excitaue enquia un grad d’inspiracion que lo hège retirar a un propagandista dera sècta des tremoladors.
WEB-Fortunata-e-Jacinta-IV	Eth que mès replicaue, e semble mentida, qu’ère Maxi, que se demorèc en cafè mès temps der acostumat, retengut per interès dera polemica.
WEB-Fortunata-e-Jacinta-IV	Defenie eth joen Rubin es principis fondamentaus de tota societat damb ua afogadura e ua serena conviccion qu’estonaue a toti es que l’entenien.
WEB-Fortunata-e-Jacinta-IV	Non s’alteraue coma er aute; argumentaue heredament, e es sòns nèrvis, absoludament pacifics, deishauen ara rason exprimir-se damb libertat e tranquillitat.
WEB-Fortunata-e-Jacinta-IV	Era sòrt de Rubin màger siguec que Rubin mendre se n’anèc tàs dètz, pr’amor que dòna Lupe atau ac auie manat, e per arren deth mon deisharie de creir eth ad aguesta hemna pragmatica.
WEB-Fortunata-e-Jacinta-IV	Qu’auie tornat ara docilitat des tempsi que se poirien cridar antideluvians, o anteriors ara catastròfa dera sua nòça.
WEB-Fortunata-e-Jacinta-IV	Deishant que sa frair s’apraièsse coma podesse damb es auti tractadistes de dret public, abandonèc eth cafè damb er in d’anar-se’n de dret entà casa.
WEB-Fortunata-e-Jacinta-IV	Trauessèc era Plaza Mayor, deth carrèr de Felipe III enquiath dera Sal, e en aqueth canton non podec mens que posar-se ua estona, en tot guardar entàs façades deth costat occidentau de quadrilatèr.
WEB-Fortunata-e-Jacinta-IV	Mès aguesta suspension deth sòn movement siguec lèu vençuda pera mina dera logica que lo dominaue, e se didec: “Non; vau entà casa, e an tocat ja es dètz…
WEB-Fortunata-e-Jacinta-IV	Per tant, non m’è d’arturar”.
WEB-Fortunata-e-Jacinta-IV	Seguic peth carrèr de Postas e Vicario Viejo, e abans de desbocar ena pujada de Santa Cruz, vedec passar a Aurora, que gessie dera botiga de Samaniego entà anar entà casa.
WEB-Fortunata-e-Jacinta-IV	Caminaue era veuda de Fenelon a pas brac seguic sense guardar entà nunlòc, e amiaue ena man un paquet, dilhèu bèra causa entà trabalhar en casa a londeman, qu’ère dimenge, e Dimenge d’Arrams per mès dades.
WEB-Fortunata-e-Jacinta-IV	Coma qu’anaue mès rapida qu’eth, lèu s’aumentèc era distància que les separaue.
WEB-Fortunata-e-Jacinta-IV	En sòrta de seguir peth carrèr d’Atocha pr’amor de cuélher eth de Cañizares coma ère normau (aguest ère er itinerari que tenguie Maxi) era joena se metec per escur carrèr deth Salvador.
WEB-Fortunata-e-Jacinta-IV	Ena ombra deth Ministerio de Ultramar la demoraue un òme que l’arturèc un instant: se cuelheren des mans e se n’anèren amassa.
WEB-Fortunata-e-Jacinta-IV	E en veder-les anar per carreron tà dauant, ua idia o mèsalèu ua sospecha aluguèc en eth un plan viu curiosèr.
WEB-Fortunata-e-Jacinta-IV	En tot seguir-les a mieja distància, se n’encuedèc de seguit de çò qu’abans ère solet ua presompcion, e era certitud li costèc ena amna ua violenta secodida.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Enganhar a ua prauba hemna… un òme maridat!…”.
WEB-Fortunata-e-Jacinta-IV	Se calèc en eth damb poderosa fòrça era rancura de d’auti tempsi, aquera rancura concentrada e subtila qu’ère coma un virus infecciós, tanlèu manifèst coma latent, e qu’en vessar per tot eth sòn èsser, produsie autants e autant desparièrs fenomèns cerebraus.
WEB-Fortunata-e-Jacinta-IV	Ath madeish temps se desbordaue ena amna deth malerós joen un sentiment quishotesc dera justícia, non coma la cren es leis e es òmes senon coma s’aufrís ath nòste esperit dirèctament emanada dera esséncia divina.
WEB-Fortunata-e-Jacinta-IV	Per tant, qu’ei ua societat que non a vergonha.
WEB-Fortunata-e-Jacinta-IV	Enes leis deguna.
WEB-Fortunata-e-Jacinta-IV	Ai, mon Diu, s’auessa aciu un revolvèr, ara madeish, sense trantalhar un moment, li foteria un tret pera esquia e li trincaria eth còr!
WEB-Fortunata-e-Jacinta-IV	Que non se merite que se l’aucisse per dauant.
WEB-Fortunata-e-Jacinta-IV	Traïdor, miserable, lairon d’aunors!, e aguesta pèga se dèishe enganhar!…
WEB-Fortunata-e-Jacinta-IV	Ath londeman deth malerós eveniment arribat près de Cuatro Caminos non ère Maxi mès excitat e rancurós que ne siguec aquera net.
WEB-Fortunata-e-Jacinta-IV	En temps que s’auie passat dera net malerosa de noveme, non auie vist ath sòn ofensor senon en plan compdades ocasions, e tostemp de luenh; jamès l’auie auut atau, tant a man, tant a man… “Ai!, per qué non amii un revolvèr?…
WEB-Fortunata-e-Jacinta-IV	Ara madeish lo deishaua sec.
WEB-Fortunata-e-Jacinta-IV	Se passèssa per ua armeria lo cromparia…
WEB-Fortunata-e-Jacinta-IV	Mès non è sòs.
WEB-Fortunata-e-Jacinta-IV	Era tia non me da que dus reiaus entath cafè.
WEB-Fortunata-e-Jacinta-IV	Diu, quina desesperacion!
WEB-Fortunata-e-Jacinta-IV	Se me cales era idia dera justícia, idia logica, idia logica, perfèctament logica, per qué non m’autreges es mieis entà hèr- la efectiua?…
WEB-Fortunata-e-Jacinta-IV	Veder-lo expirar voludant-se ena sua sang; non auer-li cap pietat…
WEB-Fortunata-e-Jacinta-IV	Que non ac poga veir jo aquerò, Diu!…
WEB-Fortunata-e-Jacinta-IV	Dempús de recórrer eth carrèr Barrionuevo e era Plaza del Progreso, era parelha cuelhec peth carrèr de San Pedro Mártir cercant era via mens concorruda.
WEB-Fortunata-e-Jacinta-IV	A!, pòrc, lairon d’aunors, assassin…
WEB-Fortunata-e-Jacinta-IV	Era justícia queirà sus tu bèth còp, se non aué, deman.
WEB-Fortunata-e-Jacinta-IV	Çò que me sap degrèu ei que non sigue pera mia man”.
WEB-Fortunata-e-Jacinta-IV	Les seguie sense deishar-les de uelh, mès a ua cèrta distància… “Me hèn mau es còps que recebí aquera net, coma se les venguessa de recéber ara…
WEB-Fortunata-e-Jacinta-IV	Perdut, covàrd, que te metes damb es fèbles de còs, damb es malauts que non se pòden tier… a tu se t’a de respóner damb ua bala… plaf!
WEB-Fortunata-e-Jacinta-IV	En arribar en carrèr der Ave Maria, Rubin se passèc en aute trepader e se metec ara demora ena catoada deth carrèr de San Simón, ena ombra.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’ère prudenta aguesta indicacion, e eth galant se didec adiu en tot sarrar- li es mans.
WEB-Fortunata-e-Jacinta-IV	Maxi lo vedec pujar entath carrèr dera Magdalena, e sentie vams de cridar e calar-se ath sòn dessús: “Panaire deth mèn aunor e de toti es aunors… ara qu’ac vas a pagar tot”.
WEB-Fortunata-e-Jacinta-IV	Que se l’ahilauen es ungles en tot convertir-se coma garres de tigre.
WEB-Fortunata-e-Jacinta-IV	En un alend s’estèc de non quèir Maxi sus era presa.
WEB-Fortunata-e-Jacinta-IV	Era logica lo sauvèc.
WEB-Fortunata-e-Jacinta-IV	Un revolvèr, un rifle ei çò que me cau”.
WEB-Fortunata-e-Jacinta-IV	Quan es aimants despareisheren dera sua vista, Rubin entrèc ena sua casa.
WEB-Fortunata-e-Jacinta-IV	Çò de mès estranh siguec qu’era idia dera sua hemna s’esbugassèc dera sua ment pendent aqueth eveniment, o dilhèu personificaue en Aurora era totalitat des infidelitats e traïcions femenines.
WEB-Fortunata-e-Jacinta-IV	Ja solet en sòn quarto siguec escometut per un dobte terrible.
WEB-Fortunata-e-Jacinta-IV	Sai qu’entrè, sai que queiguí en lhet, sai que dormí, e ara me trapi damb aguesta impression espaventosa en mèn cervèth.
WEB-Fortunata-e-Jacinta-IV	Ei vertat que les è vist, ar infame e ada era, o ac è soniat?
WEB-Fortunata-e-Jacinta-IV	Que jo è auut un sopor brèu e prigond, qu’ei indobtable…
WEB-Fortunata-e-Jacinta-IV	Donques jo me creigui qu’a estat un sòmi…
WEB-Fortunata-e-Jacinta-IV	Òc, qu’a estat un sòmi…
WEB-Fortunata-e-Jacinta-IV	Aurora qu’ei aunèsta.
WEB-Fortunata-e-Jacinta-IV	Vai damb es causes que sónie un…
WEB-Fortunata-e-Jacinta-IV	Mès, non, Diu, qu’ac vedí, qu’encara lo veigui, e è estampades aciu es dues figures…!
WEB-Fortunata-e-Jacinta-IV	Tot eth dia a vier s’estèc damb era madeisha confusion ena sua ment.
WEB-Fortunata-e-Jacinta-IV	Ac auie vist o ac auie soniat?
WEB-Fortunata-e-Jacinta-IV	Eth Dimercles Sant lo manèc era sua tia damb un encargue entara casa des Samaniego, e dempús d’estar-se aquiu pendent ua longa estona, entenent tocar era pèça, vedec que dòna Casta parlaue plan viuament damb Aurora.
WEB-Fortunata-e-Jacinta-IV	Vai, hilha, qu’aué mos as hèt demorar un pilèr.
WEB-Fortunata-e-Jacinta-IV	Tres ores en tot demorar-te!…
WEB-Fortunata-e-Jacinta-IV	Tà qué te cau anar aué en obrador s’aué non se trabalhe?…
WEB-Fortunata-e-Jacinta-IV	Madeish que Dimenge d’Arrams…
WEB-Fortunata-e-Jacinta-IV	Tota era tarde en obrador, e dempús vie Pepe e me ditz que ne as campat per aquiu ne aguest ei eth camin.
WEB-Fortunata-e-Jacinta-IV	A on sigueres?
WEB-Fortunata-e-Jacinta-IV	Ena casa des Reoyos!
WEB-Fortunata-e-Jacinta-IV	Qu’ac è de saber…
WEB-Fortunata-e-Jacinta-IV	Aurora se defenie damb adretia e fòrça, coma aqueth que se’n sap de qué ei màger d’edat e de qué pòt, quan vò, lançar per tèrra era autoritat mairau.
WEB-Fortunata-e-Jacinta-IV	Mès que non arribèc eth cas entà hè’c atau.
WEB-Fortunata-e-Jacinta-IV	Maxi, hènt veir que botaue es cinc sentits ena pèça que tocaue Olimpia, seguie d’aurelha aquera domestica peleja.
WEB-Fortunata-e-Jacinta-IV	Sòrt qu’er ahèr arribèc quan era gojata auie entre es sòns dits er andante cantabile molto expresivo, pr’amor que s’arribe a coïncidir damb er allegro agitato, ne Diu pèsque ua letra de çò qu’era hilha e era mair parlèren.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	E me pensè qu’ac auia soniat…!, Be ne sò de pèc!.
WEB-Fortunata-e-Jacinta-IV	Ua dada cuelhuda dera existéncia positiua que m’a trèt toti es dobtes.
WEB-Fortunata-e-Jacinta-IV	Ara que non ei pro damb era logica, me cau veir quauquarren mès… e ac veirè.
WEB-Fortunata-e-Jacinta-IV	Quina leçon entara mia hemna!
WEB-Fortunata-e-Jacinta-IV	Ò!, mon Diu, ara m’assaute un aute dobte terrible.
WEB-Fortunata-e-Jacinta-IV	Se l’aucisqui que non i aurà leçon.
WEB-Fortunata-e-Jacinta-IV	Era ensenhança qu’ei mès cristiana qu’era mòrt, dilhèu mès crudèu, e solide mès logica…
WEB-Fortunata-e-Jacinta-IV	Que visque entà que patisque e patint aprengue…
WEB-Fortunata-e-Jacinta-IV	Mès ada eth me cau aucir-lo… ada eth òc!”.
WEB-Fortunata-e-Jacinta-IV	Entenent eth rambalhós finau dera pèça, li venguec coma un sopor de miei menuta, e gessec d’eth assautat per aguesta idia que lo secodie: “Non, aucir non.
WEB-Fortunata-e-Jacinta-IV	Era sua mauvestat qu’ei de besonh entad aguesta grana leçon.
WEB-Fortunata-e-Jacinta-IV	Era vida ei çò que hè mau e çò qu’ensenhe…
WEB-Fortunata-e-Jacinta-IV	Era mòrt entàs bravi… entàs pervèrsi, logica, logica”.
WEB-Fortunata-e-Jacinta-IV	A penes s’auie acabat era tocata entrèc dòna Casta tà dider-li: “Maxi, era senhora de Quevedo m’a cridat pera hièstra deth pati entà dider-me que vos demane a vos pujar un moment.
WEB-Fortunata-e-Jacinta-IV	Que l’a de manar un encargue a Lupe”.
WEB-Fortunata-e-Jacinta-IV	Pugèc eth praube gojat, e dòna Desdémona lo hec demorar ua estona, donques qu’ère en tot ajudar ath sòn marit a despolhar-se.
WEB-Fortunata-e-Jacinta-IV	Venguie d’entrar, fòrça fatigat; lo cridèren tàs dotze e enquiad aquera ora non auie pogut tornar en casa.
WEB-Fortunata-e-Jacinta-IV	Maxi se gratèc ua aurelha, e treiguent dera sua amna entà sòns pòts un arridolet estranh, qu’eth sòn significat non podec compréner era senhora de Quevedo, “era audèra dolenta, didec damb accent de mainatge mimat, mostratz-la-me vos… e eth poric… mostratz-lo-me tanben”.
WEB-Fortunata-e-Jacinta-IV	Ja les veiratz deman…
WEB-Fortunata-e-Jacinta-IV	Anatz ara a dider-l’ac ara vòsta tia.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	V.- Er interès que dòna Lupe demoraue notícies dera audèra dolenta, e de se treiguie ben o non eth poric, que non poirà èster comprenut sense auer en compde es granes idies qu’en aqueri dies pistauen en cap dera insigna senhora.
WEB-Fortunata-e-Jacinta-IV	Era sua intelligéncia excelsa li suggerie decisions entà toti es casi, e mieis entà armonizar es hèts damb es principis, ena mesura de çò possible.
WEB-Fortunata-e-Jacinta-IV	Eth sòn lèma qu’ère començar tostemp partint dera realitat des causes, e sacrificar çò de milhor a çò de bon, e çò de bon a çò de possible.
WEB-Fortunata-e-Jacinta-IV	Aquerò ac auie aprenut ena experiéncia des negòcis, era quau s’aplique damb capitada as ahèrs moraus, dera madeisha manèra qu’es exercicis de matematiques e era agilitat gimnastica que balhen ara intelligéncia, faciliten er estudi dera filosofia.
WEB-Fortunata-e-Jacinta-IV	Pensant, donc, ena sua neboda, venguec a botar cèrtes bases que discutic damb era madeisha, en tot balhar-les a tot darrèr per indestructibles, ei a díder: qu’aquerò non auie remèdi, qu’èth desaunor ère inevitable, encara que non queiguie sus era pròpria Lupe, pr’amor que toti se’n sabien de qué non ahisquèc ne favoric jamès es delèris de Fortunata.
WEB-Fortunata-e-Jacinta-IV	Aquerò ac sabien enquia e tot es gossets deth carrèr.
WEB-Fortunata-e-Jacinta-IV	Per tant, pro que podie era senhora èster tranquilla sus aguest ahèr.
WEB-Fortunata-e-Jacinta-IV	Dusau punt: Fortunata serie tot çò de dolenta que se volesse, mès auie pertanhut ara familha, e era persona mès importanta d’aguesta non podie mens que hèr ua guardada ara perduda joena entà saber-se’n des sòns passi, e sajar d’empedir que lancèsse sus era familha Rubin ignomíneis mès granes.
WEB-Fortunata-e-Jacinta-IV	Que i auie un problèma gran, e era sua solucion non ère ena man des enteniments vulgari.
WEB-Fortunata-e-Jacinta-IV	Aqueth petit que s’anaue a presentar en mon ère, per lei dera natura, des Santa Cruz, solet eretèr dirècte de poderosa e rica familha.
WEB-Fortunata-e-Jacinta-IV	Qu’ei vertat que per lei escrita aqueth mainatge ère un Rubin; mès era fòrça dera sang e es circonstàncies auien de prevaler as ficcions dera lei, e s’eth senhoret de Santa Cruz non s’esdegaue a portar-se coma pair efectiu, cercant era manèra de transmeter- li ath sòn eretèr part deth benèster opulent qu’eth gaudie, ère precís autrejar-li eth titol de monstre.
WEB-Fortunata-e-Jacinta-IV	Pro ne sò jo entad aguestes causes!…
WEB-Fortunata-e-Jacinta-IV	A!, donques s’aguesta me hesse cabau a jo, e se deishèsse amiar…!
WEB-Fortunata-e-Jacinta-IV	Ara madeish, jo vos asseguri qu’es sòns dus o tres mil duros de pension non les ac treirie arrés…
WEB-Fortunata-e-Jacinta-IV	Çò prumèr que jo haria serie calar-me en casa de dòna Bárbara e lieger-li era carta plan ben liejuda….
WEB-Fortunata-e-Jacinta-IV	E ac vau a hèr, ac vau a hèr, encara qu’aguesta pèga non volgue.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	E me hè pietat çò que va a néisher, pr’amor qu’ei dolorós que visque praube vient d’a on vie.
WEB-Fortunata-e-Jacinta-IV	Pr’amor qu’eth dia de deman (supausem que sigue varon) quan creishe e li calgue desliurar-lo deth servici militar, qué harà aguesta malerosa?
WEB-Fortunata-e-Jacinta-IV	Non, aquerò que non pòt quedar atau… prauba creatura!
WEB-Fortunata-e-Jacinta-IV	Mos cau her bèra causa, e vaquí se com ua ei caritatiua quan mens se demore…
WEB-Fortunata-e-Jacinta-IV	Non, jo que non me vau a carar, vau a veir a dòna Bárbara e damb aguesta blaga que jo è e damb çò de ben que boti es punts, li harè veir era asenada de qué eth sòn arrèhilh sigue pejor qu’un mainatge trobat… perque de qué va a víuer?
WEB-Fortunata-e-Jacinta-IV	Es accions deth Banc se les minjaràn hilh e mair en un parelh d’ans, e damb eth revengut des trenta mil reiaus non n’an ne entara sopa.
WEB-Fortunata-e-Jacinta-IV	Per part de Maxi que non veiràn un sò horadat, d’aquerò ne responi jo, pr’amor que ja serie er arràs der escarni e dera pegaria…
WEB-Fortunata-e-Jacinta-IV	Arren, arren; que vau a dar era campanada, s’ei qu’eth senhoret aguest non l’establisque era retribucion en tèrme d’un mes.
WEB-Fortunata-e-Jacinta-IV	Pro que la vau a dar era campanada…
WEB-Fortunata-e-Jacinta-IV	Me boti eth mèn abric de velot, era mia capòta, es mèns gants e, au!…
WEB-Fortunata-e-Jacinta-IV	Ara se m’acodís que me cau començar per hèr-li ua possadeta ara mia amiga Guillermina, que pro se n’encuedarà dera justíca deth cas…
WEB-Fortunata-e-Jacinta-IV	Òc, magnifica idia!
WEB-Fortunata-e-Jacinta-IV	Guillermina parlarà damb era auta e…
WEB-Fortunata-e-Jacinta-IV	Ara, ara comprenerà aguesta alhocardida era diferéncia que i a entre obrar era peth sòn compde e auer-me a jo per conselhèra e directora.
WEB-Fortunata-e-Jacinta-IV	Apostem a qu’era, s’er aute non balhe un sò, se dèishe anar damb era sua santa indoléncia, sense atrevir-se ad arren, avalant hèu e morint-se de hame?
WEB-Fortunata-e-Jacinta-IV	Mès jo, quan hèsqui eth ben, ac hèsqui contra tot e contra toti, e les ac boti en morro des persones temardudes e inèptes que non saben hèr arren per eres madeishes”.
WEB-Fortunata-e-Jacinta-IV	Aguestes idies, que fermentèren en cervèth d’aquera gran diplomatica e ministra pendent tot eth mes de mars, determinèren es petiti encargues que li manèc a Fortunata damb Ballester, er encargue que li hec a Quevedo d’assistir-la quan arribèsse eth cas, non trantalhant en dider-li ath lèg e adreit professor d’obstetricia qu’es sòns onoraris non se perderien.
WEB-Fortunata-e-Jacinta-IV	Que la desconcertèc un shinhau Maxi eth dia que li mostrèc que se’n sabie deth secret, pr’amor qu’era senhora, entà hèr toti aqueri projèctes benefics en interès deth hilh de Santa Cruz, partie deth principi de qué eth sòn nebot desconeishie totafèt era vertat.
WEB-Fortunata-e-Jacinta-IV	Que s’alegraue fòrça de veder-lo tan seren; mès la desgahonaue eth hèt de pensar que se tornarie rasonable enquiath punt de cuélher pietat dera sua hemna e autrejar-li ua petita renda entà que non demanèsse caritat o se hesse dera vida.
WEB-Fortunata-e-Jacinta-IV	Non, er aute, eth qu’auie trincat es veires, qu’ère qui les auie de pagar.
WEB-Fortunata-e-Jacinta-IV	En aguesta nautada èren es sues cavilacions, quan Maxi venguec damb era notícia que l’auie dat dòna Desdémona.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Dempús de repetir ath pè dera letra er encargue, higec: “Qu’a estat aguest maitin.
WEB-Fortunata-e-Jacinta-IV	D. Francisco venguie d’arribar e ère en tot ajaçar-se”.
WEB-Fortunata-e-Jacinta-IV	Dòna Lupe non gessec deth sòn estonament.
WEB-Fortunata-e-Jacinta-IV	Que vau mès atau.
WEB-Fortunata-e-Jacinta-IV	Serà çò que diden filosofia.
WEB-Fortunata-e-Jacinta-IV	Que Diu mos age, se dempús li balhe pera filosofia contrària”.
WEB-Fortunata-e-Jacinta-IV	Jo?…
WEB-Fortunata-e-Jacinta-IV	Veigui qu’ei inutil hèr comèdia damb tu.
WEB-Fortunata-e-Jacinta-IV	Damb aguest talent que mòstres, arren se t’escape…
WEB-Fortunata-e-Jacinta-IV	Veder-la jo!
WEB-Fortunata-e-Jacinta-IV	Sonque per curiosèr è sabut çò que sabi…
WEB-Fortunata-e-Jacinta-IV	D’ara endauant, coma se non existisse.
WEB-Fortunata-e-Jacinta-IV	Non penses madeish tu?
WEB-Fortunata-e-Jacinta-IV	Exactament madeish…
WEB-Fortunata-e-Jacinta-IV	Vedetz se guaire hered e seren me trapi?
WEB-Fortunata-e-Jacinta-IV	Fòrça ben.
WEB-Fortunata-e-Jacinta-IV	Aquerò ei èster filosòf en tota era extension dera paraula, e lheuar-se sus es misèries umanes, didec era veuda damb crebacòr vertadèr o faus.
WEB-Fortunata-e-Jacinta-IV	Non tornes a brembar-te’n mès deth sant deth sòn nòm…
WEB-Fortunata-e-Jacinta-IV	E encara que m’en brembèssa, tia, encara que me’n brembèssa…
WEB-Fortunata-e-Jacinta-IV	Entà qué?…
WEB-Fortunata-e-Jacinta-IV	Tu non l’as de veir.
WEB-Fortunata-e-Jacinta-IV	E encara que la vedessa, tia, encara que la vedessa…
WEB-Fortunata-e-Jacinta-IV	Dòna Lupe s’enquimerèc un shinhau en enténer aguesta frasa, dita damb un cèrt sentit de tenacitat maniatica.
WEB-Fortunata-e-Jacinta-IV	Mès Maximiliano s’esdeguèc a padegar-la damb un aute argument: “Mès qu’ei que non vedetz se guaire senat me trapi?
WEB-Fortunata-e-Jacinta-IV	S’ei que jamès me sò vist atau, ne enes mèns milhors tempsi…
WEB-Fortunata-e-Jacinta-IV	Era senhora cuelhèc aguest darrèr argument entà sajar de cambiar era convèrsa: “Plan que òc.
WEB-Fortunata-e-Jacinta-IV	Sabes qu’eth tòn frair Juan Pablo me semble a jo que non ei guaire ben dera tèsta?
WEB-Fortunata-e-Jacinta-IV	Aué a estat un aute cap a dar-me eth mau de cap…
WEB-Fortunata-e-Jacinta-IV	Donques que o li hèsqui eth prèst o se fot un tret.
WEB-Fortunata-e-Jacinta-IV	Coma non s’aucisque eth!
WEB-Fortunata-e-Jacinta-IV	Qu’ei er egoïsme en persona.
WEB-Fortunata-e-Jacinta-IV	Quin atreviment.
WEB-Fortunata-e-Jacinta-IV	Demanar- me sòs un òme que, quan deu, non i a manèra de trèir-li un sò, e se shorde s’ua reclame çò qu’ei sòn.
WEB-Fortunata-e-Jacinta-IV	Ditz que lo van a hèr secretari d’un govèrn de província, e sabi pas qué…
WEB-Fortunata-e-Jacinta-IV	Tu t’ac cres?
WEB-Fortunata-e-Jacinta-IV	En aqueth dusau atac desesperat que balhèc Juan Pablo ara sua tia, gessec dera casa eth praube òme mès mòrt que viu.
WEB-Fortunata-e-Jacinta-IV	Era sua tia non ère ja ua hemna simplament dolenta; qu’ère un monstre, ua furia, un dragon mitologic.
WEB-Fortunata-e-Jacinta-IV	Aqueth tret qu’eth se menaçaue ada eth madeish, guaire milhor emplegat serie contra era!
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Que non veigui cap auta solucion.
WEB-Fortunata-e-Jacinta-IV	Òc, çò qu’ei eth tret me lo vau a fóter; pro que me lo vau a fóter…
WEB-Fortunata-e-Jacinta-IV	Mès era causa ei que non è revolvèr…
WEB-Fortunata-e-Jacinta-IV	Me semble qu’a tot darrèr non me vau a fóter eth tret.
WEB-Fortunata-e-Jacinta-IV	Un qu’ei atau, tan deishat d’anar, que non se decidís…
WEB-Fortunata-e-Jacinta-IV	Que ja veigui qu’ua causa ei díder un que s’aucís, e ua auta causa ei hè’c…
WEB-Fortunata-e-Jacinta-IV	Mès, en fin, seguisqui en mèn pensament, e a tot darrèr, me calerà foter-lo-me, non aurè mès remedi”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	VI.- Siguec de plan mala encolia toti eth Dijaus e Diuendres Sants.
WEB-Fortunata-e-Jacinta-IV	Eth dissabte, dempús d’entrar ena oficina, lo cridèc Villalonga en sòn gabinet.
WEB-Fortunata-e-Jacinta-IV	Rubin se filèc entada eth bategant d’emocion.
WEB-Fortunata-e-Jacinta-IV	Tè, que se non ei entad aquerò jo non me tengui mès!
WEB-Fortunata-e-Jacinta-IV	Tanlèu gèsca deth gabinet deth cap, me lhèui eth cervèth, coma i a Diu.
WEB-Fortunata-e-Jacinta-IV	Eth mau ei que non è revolvèr…
WEB-Fortunata-e-Jacinta-IV	Me lançarè peth balcon…
WEB-Fortunata-e-Jacinta-IV	Non, aquerò non, m’estronharia en solèr!…
WEB-Fortunata-e-Jacinta-IV	Au, qu’eth còr m’anóncie secretaria…
WEB-Fortunata-e-Jacinta-IV	Fòrça gràcies, senhor D. Jacinto.
WEB-Fortunata-e-Jacinta-IV	Ja sabetz que sò as vòstes ordes.
WEB-Fortunata-e-Jacinta-IV	Donques vos vau a dar ua gran suspresa.
WEB-Fortunata-e-Jacinta-IV	Jo qu’è besonh d’un òme.
WEB-Fortunata-e-Jacinta-IV	E coma que me pensi que vos saberatz desvolopar-vos en destin plan delicat que vos pensi balhar…
WEB-Fortunata-e-Jacinta-IV	Era secretaria de…
WEB-Fortunata-e-Jacinta-IV	Non, amic; qu’ei mès.
WEB-Fortunata-e-Jacinta-IV	Jo, quan trapi a ua persona que me què ben, e me servís, digui copo, e la cuelhi entà que me servisque a jo.
WEB-Fortunata-e-Jacinta-IV	Vos juri que me convenetz, amic.
WEB-Fortunata-e-Jacinta-IV	Vaquí era bomba.
WEB-Fortunata-e-Jacinta-IV	Vatz a èster Governador d’ua província de tresau classa.
WEB-Fortunata-e-Jacinta-IV	Rubin non podec díder arren.
WEB-Fortunata-e-Jacinta-IV	Que voi veir se com apraii aquerò.
WEB-Fortunata-e-Jacinta-IV	Eth Ministre me deishe hèr çò que volga”.
WEB-Fortunata-e-Jacinta-IV	Senhor director, gasulhèc Rubin, que sò ara vòsta disposicion.
WEB-Fortunata-e-Jacinta-IV	Donques seratz includit ena combinacion que va deman tara signatura deth Rei.
WEB-Fortunata-e-Jacinta-IV	Ja ne parlaram e vos condarè se com ei tot aquerò.
WEB-Fortunata-e-Jacinta-IV	Me semble qu’anaram ben.
WEB-Fortunata-e-Jacinta-IV	Dempús se humèren un cigar, e parlèren un shinhau der estat dera província, en tot estudiar er ahèr.
WEB-Fortunata-e-Jacinta-IV	Comencèc a entrar gent en gabinet, e Rubin se retirèc entà començar es sòns preparatius.
WEB-Fortunata-e-Jacinta-IV	Qu’ère er òme que non sabie se qué l’arribaue; credie soniar… se fotie pecics entà veir s’ère desvelhat, caminèc pendent un temps peth carrèr coma un insensat…
WEB-Fortunata-e-Jacinta-IV	Arrie solet… li vengueren talents de crompar un revolvèr entà tirar trets ar aire…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	A!, çò qu’aurie de hèr ei meter-li un parelh de bales en còs de dòna Lupe… òc, per dolenta, per aganida…
WEB-Fortunata-e-Jacinta-IV	Mès non, non; perdonar a toti…
WEB-Fortunata-e-Jacinta-IV	Era vida ei polida, e governar un tròç de país qu’ei eth milhor des deleits.
WEB-Fortunata-e-Jacinta-IV	As individús d’Orden Público o dera Guardia Civil qu’anaue trapant, les guardaue ja coma subaltèrns, e a mand siguec de manar-les qu’agarrèssen ara sua tia e a Torquemada.
WEB-Fortunata-e-Jacinta-IV	En cafè, aquera net, que i auec era gran scèna.
WEB-Fortunata-e-Jacinta-IV	Ara prumeria non didec arren, demorant balhar era suspresa de còp; mès es sòns amics vederen que non ère eth madeish òme.
WEB-Fortunata-e-Jacinta-IV	Daue un sabi pas qué d’autoritat as sues paraules, les mesuraue fòrça, prenie eth cafè damb mès pausa que de costum, e en cada moment deishaue anar ua petita frasa de proteccion.
WEB-Fortunata-e-Jacinta-IV	D. Basilio m’a de balhar ues dades que n’è besonh sus era recaudacion dera província X…
WEB-Fortunata-e-Jacinta-IV	Escotatz, Relimpio, non vos esdeguetz a presentar era memòria, pr’amor qu’era situacion se tarde.
WEB-Fortunata-e-Jacinta-IV	Cánovas que n’a entà ua bona estona.
WEB-Fortunata-e-Jacinta-IV	Qu’ei òme que se’n sap de marejar ara gent”.
WEB-Fortunata-e-Jacinta-IV	E coma arribèsse un debat politic des mès grèus, Rubin se botèc deth costat des que defenien era tèsi mès rasonabla, conciliadora e templada.
WEB-Fortunata-e-Jacinta-IV	Siguem practics, senhors, siguem practics, e non confonem es bandes de politicaires damb eth vertadèr país”.
WEB-Fortunata-e-Jacinta-IV	E alavetz arribèc La Correspondencia, e as prumèrs còps de uelh eminents que lancèc sus es sues colomnes eth brave D. Basilio, estramunquèc damb era combinacion de governadors, e fotent un bram de suspresa, se hereguèc es uelhs pensant-se que liegie mau.
WEB-Fortunata-e-Jacinta-IV	Mès tanlèu se convencèc de qué non ère un error, deishèc anar ua auta exclamacion mès fòrta e de seguit se’n saberen toti, e Juan Pablo siguec objècte d’aclamacions e felicitacions, ues sincères, d’autes damb un shinhau de dissimulada enveja.
WEB-Fortunata-e-Jacinta-IV	Mès qu’ac amiaues ben carat!
WEB-Fortunata-e-Jacinta-IV	De toti es costats dera cramba… voi díder deth cafè, venguec gent a felicitar ath governador, e eth crambèr, que Juan Pablo li deuiue era consumacion de cinc mesi, e bèra causa mès, se botèc mès content que se l’auesse tocat era lotaria; e enquia e tot eth patron der establiment venguec a sarrar-li es mans ath sòn client, en tot dider-li se podie plaçar enes oficines dera província a un nebodet sòn qu’auie plan bona letra.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Que ja veiram.
WEB-Fortunata-e-Jacinta-IV	Qu’è un pilèr de compromisi…
WEB-Fortunata-e-Jacinta-IV	Mès ja sabetz que harè tot çò que poga per servir-vos…
WEB-Fortunata-e-Jacinta-IV	Vos me manatz”.
WEB-Fortunata-e-Jacinta-IV	Er òme compensèc damb eth gòi d’aquera net toti es patiments e tristeses de tanti mesi.
WEB-Fortunata-e-Jacinta-IV	Tota era gent qu’ère pròcha lo guardaue damb ua cèrta expression d’estonament e respècte, coma se guarde a qui ei, a estat o va a èster quauquarren en mon.
WEB-Fortunata-e-Jacinta-IV	En toti es ahèrs que se tractèren aquera net en grop, Rubin hec veir es idies mès senades.
WEB-Fortunata-e-Jacinta-IV	Que li calie moralizar era administracion provinciau, despatriar abusi; sustot en aquerò deth despatriament des abusi persutèc fòrça.
WEB-Fortunata-e-Jacinta-IV	Eth sòn plan de conducta qu’ère plan politic… transigir, transigirr mentre se podesse, escurar enquia baish er esperit conciliador; e quan li sobrèsse era rason, lheuar eth pau e amalugar a tot aqueth que se depassèsse…
WEB-Fortunata-e-Jacinta-IV	Fòrça respècte as institucions que sus eres repause er orde sociau.
WEB-Fortunata-e-Jacinta-IV	Quan va campant eth materialisme corruptor, mos cau encoratjar era fe e apuar as conciéncies aunèstes.
WEB-Fortunata-e-Jacinta-IV	Per çò que hè ara sua província, ja se pauparien era ròba es revolucionaris d’ofici qu’anèssen a predicar cèrtes idies.
WEB-Fortunata-e-Jacinta-IV	Pro n’ère eth!…
WEB-Fortunata-e-Jacinta-IV	En fin, qu’eth pòble espanhòu non ei ben educat e mos cau empedir que quate brigands enganhen as innocents…
WEB-Fortunata-e-Jacinta-IV	Era màger part dera gent qu’ei brava; mès que i a fòrça pèc, fòrça innocent, e eth Govèrn li cau velhar pes pècs entà que non siguen enganhadi…
WEB-Fortunata-e-Jacinta-IV	Per çò dera moralitat administratiua, que non ne cau parlar.
WEB-Fortunata-e-Jacinta-IV	Eth non passaue ne passarie per cèrtes causes.
WEB-Fortunata-e-Jacinta-IV	Ja l’auie dit a Villalonga qu’acceptaue damb era condicion de qué non li metessen trebucs ena persecucion e castig des brigands… “A molti des que panen ara, les è d’enviar code damb code ena preson deth districte…
WEB-Fortunata-e-Jacinta-IV	Jo que sò atau, o me cuelhes o me dèishes”.
WEB-Fortunata-e-Jacinta-IV	D. Basilio qu’ère des que sincèrament s’alegraue deth còp de sòrt qu’auie auut Juan Pablo.
WEB-Fortunata-e-Jacinta-IV	Aqueth destin non ère deth sòn ram e per tant, non l’envejaue.
WEB-Fortunata-e-Jacinta-IV	Se s’auesse tractat dera direccion economica d’ua província, D. Basilio qu’aurie sentut tristesa deth ben autrú.
WEB-Fortunata-e-Jacinta-IV	Mès que non lo treiguessen ada eth des sòns numèros…
WEB-Fortunata-e-Jacinta-IV	Per cèrt, eth Ministre l’auie encargat un trabalh que l’amiaue de cap… projècte de reglament entath crubament deth subsidi industriau…” Tostemp me quèn a jo aguesti torroms.
WEB-Fortunata-e-Jacinta-IV	Se passe qu’en secretaria non se’n saben des antecedents de tau o quau causa…
WEB-Fortunata-e-Jacinta-IV	A!, eth Caña se’n deu saber.
WEB-Fortunata-e-Jacinta-IV	Demanen en Congrés ua nòta der estat que se trape era codificacion de Hacienda.
WEB-Fortunata-e-Jacinta-IV	Qu’un embolh!
WEB-Fortunata-e-Jacinta-IV	Arrés ne sap ua soleta paraula…
WEB-Fortunata-e-Jacinta-IV	A!, a veir… eth Caña.
WEB-Fortunata-e-Jacinta-IV	E eth Caña les trè deth trebuc.
WEB-Fortunata-e-Jacinta-IV	Que vò saber-se’n eth Ministre des trabalhs hèti per establiment de Registro fiscal, qu’ei eth gran miei entà desnishar era riquesa amagada…
WEB-Fortunata-e-Jacinta-IV	Donques tota era casa endrabada; cerca per aciu, cerca per aquiu.
WEB-Fortunata-e-Jacinta-IV	Enquia qu’a un se l’acodís díder…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	En resumit, que se per malastre arribaue a mancar D. Basilio deth Ministerio de Hacienda aguest s’esbauçaue de pic coma un edifici que li manque fondament.
WEB-Fortunata-e-Jacinta-IV	Leopoldo Montes aspiraue a que Rubin l’amièsse de secretari; mès aquerò non ère aisit.
WEB-Fortunata-e-Jacinta-IV	Me semble qu’eth secretari ja me lo dan hèt…
WEB-Fortunata-e-Jacinta-IV	A veir se te posqui plaçar d’inspector de policia”.
WEB-Fortunata-e-Jacinta-IV	D’auti assistents sentien enveja, e encara que felicitauen e vantauen ar afavorit, ath còp hègen pronostics des dificultats qu’aurie en govèrn dera insula.
WEB-Fortunata-e-Jacinta-IV	Mès aquerò ei pr’amor qu’era vantaria e era enveja, era cobesença ambiciosa, eth curiosèr e era novelaria aumentauen considerablament eth personau dera reünion en temps que se passèc entre era nominacion e era gessuda de Rubin entath sòn destin.
WEB-Fortunata-e-Jacinta-IV	Plan rambalh auec aqueri dies entà apraiar es sòns ahèrs e aprovedir-se de ròba.
WEB-Fortunata-e-Jacinta-IV	E non deishèren de shordar-lo tanben e dificultar-lo cèrtes disencions domestiques, pr’amor que Refugio, que se les daue de governadora e ja s’auie dit adiu des sues amigues damb aufriment de proteccion a tot eth gènre uman, se quedèc gelada quan eth sòn senhor li didec que non se la podie hèr a vier…
WEB-Fortunata-e-Jacinta-IV	Somics, plors, apostròfs, planhs, sorriscles… “Mès, hilha dera mia amna, encueda-te’n des causes, non sigues atau.
WEB-Fortunata-e-Jacinta-IV	Non comprenes que non me posqui presentar ena mia capitau de província damb ua hemna que non ei era mia hemna?
WEB-Fortunata-e-Jacinta-IV	Qué diderie era nauta societat e era petita societat tanben, e era borgesia!…
WEB-Fortunata-e-Jacinta-IV	Aquerò que non pòt èster.
WEB-Fortunata-e-Jacinta-IV	Que non serie bon qu’un governador que li cau velhar sus era morau publica, balhèsse tau exemple.
WEB-Fortunata-e-Jacinta-IV	Er encargat de hèr respectar totes es leis, mancant as leis mès elementaus!…
WEB-Fortunata-e-Jacinta-IV	Polida anarie era societat s’eth representant der Estat prediquèsse practicament eth concubinat!
WEB-Fortunata-e-Jacinta-IV	Ne que siguéssem entre sauvatges…
WEB-Fortunata-e-Jacinta-IV	Te cau convéncer de qué non pòs vier.
WEB-Fortunata-e-Jacinta-IV	Tu te quedes aciu e jo te manarè tot çò qu’ages de besonh…
WEB-Fortunata-e-Jacinta-IV	Mès aquiu delà non me botes es pès… pr’amor que s’ac hesses, eth tòn chachito se veirie ena obligacion de cuelher-te… ja te’n sabes deth mèn caractèr… de cuelher-te e manar-te entà aciu a trauèrs dera Guardia civil”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata entenec sorrolh ena pòrta e aguesta votz: “Se pòt passar?”.
WEB-Fortunata-e-Jacinta-IV	E entrèc eth tau, damb era cara alègra e actitud oficiosa, coma de persona que se pense èster utila.
WEB-Fortunata-e-Jacinta-IV	Qu’ère era joena incorporada en sòn lhet, damb blòda e mocador en cap.
WEB-Fortunata-e-Jacinta-IV	Que sò mòrta de pòur, e pes nets sónii que vie quauquarrés a panar-lo-me.
WEB-Fortunata-e-Jacinta-IV	Ath sòn costat ère, dormint damb doç sòn, eth nauèth vengut personatge, qu’es sues precòces gràcies volie mostrar ath sòn amic.
WEB-Fortunata-e-Jacinta-IV	Qu’ac hec atau damb mès orgulh que vergonha, e hec enlà es linçòs, deishant veir era careta rosada e es punhs barradi deth trende mainatge.
WEB-Fortunata-e-Jacinta-IV	Qu’a a qui gésser autant per un costat que per aute.
WEB-Fortunata-e-Jacinta-IV	Hè dues ores qu’ei adormit.
WEB-Fortunata-e-Jacinta-IV	Quin àngel!
WEB-Fortunata-e-Jacinta-IV	E se vedéssetz se guaire escarrabilhat ei, e com avale!
WEB-Fortunata-e-Jacinta-IV	Que ven entà dar-se ua bona vida.
WEB-Fortunata-e-Jacinta-IV	Se lo vedéssetz quan se bote a guardar-me…
WEB-Fortunata-e-Jacinta-IV	Praubet!
WEB-Fortunata-e-Jacinta-IV	M’estime fòrça.
WEB-Fortunata-e-Jacinta-IV	Se’n sap de qué jo l’estimi mès qu’ara mia vida, e qu’ei entà jo eth mon sancer.
WEB-Fortunata-e-Jacinta-IV	Ja sabetz çò qu’acordèrem.
WEB-Fortunata-e-Jacinta-IV	Serè pairin de Sa Excelléncia.
WEB-Fortunata-e-Jacinta-IV	Òc, òc, non hèsqui repè.
WEB-Fortunata-e-Jacinta-IV	Vos seratz eth pairin.
WEB-Fortunata-e-Jacinta-IV	Qué vos semble?
WEB-Fortunata-e-Jacinta-IV	Fòrça ben.
WEB-Fortunata-e-Jacinta-IV	Se cridarà Juan, dempús Evaristo, e dempús Segismundo.
WEB-Fortunata-e-Jacinta-IV	Ambdús arriren.
WEB-Fortunata-e-Jacinta-IV	Ballester s’auie seigut en ua cagira ath cant deth lhet e non deishaue de uelh ad aquera hemna que li semblaue alavetz mès beròia que jamès.
WEB-Fortunata-e-Jacinta-IV	Dempús comencèc a dar notícies dera familha e des amics, que Fortunata seguie d’aurelha damb gran curiosèr.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Defècte!…
WEB-Fortunata-e-Jacinta-IV	S’ei ua preciositat.
WEB-Fortunata-e-Jacinta-IV	Mès perfècte qu’es perfeccions.
WEB-Fortunata-e-Jacinta-IV	Vo’lo vau a mostrar despolhat tà que veigatz quina beresa de hilh.
WEB-Fortunata-e-Jacinta-IV	Que sò hòla damb eth.
WEB-Fortunata-e-Jacinta-IV	Me semble qu’an de vier a trèir-lo-me.
WEB-Fortunata-e-Jacinta-IV	E non vos pensetz, qu’ei que i a tanta envejosa…!
WEB-Fortunata-e-Jacinta-IV	Deishant que passèsse eth moment der entosiasme mairau, Ballester contunhèc atau: “Mès çò que vos estonarà ei saber qu’er amic Maxi ei tan milhorat, mès tan milhorat, que se lo vedetz non lo coneishetz”.
WEB-Fortunata-e-Jacinta-IV	Mès ei de vertat?…
WEB-Fortunata-e-Jacinta-IV	Bè, trufaries vòstes.
WEB-Fortunata-e-Jacinta-IV	Non, hilha.
WEB-Fortunata-e-Jacinta-IV	Tostemp que i a ena casa o en vesiat bèra causa entà resòlver, lo consulten ada eth.
WEB-Fortunata-e-Jacinta-IV	Qu’ei tot un Salomón.
WEB-Fortunata-e-Jacinta-IV	Dòna Desdémona, quan trape bèra dificultat ena sua republica d’audèths, lo cride, e çò qu’eth ditz, se hè.
WEB-Fortunata-e-Jacinta-IV	Vai, qu’aué èm inspirats.
WEB-Fortunata-e-Jacinta-IV	Pro que siguesse vertat çò que didetz.
WEB-Fortunata-e-Jacinta-IV	Jo me n’alegraria fòrça, damb era condicion de qué non se’n brembèsse de jo entad arren, ne se’n sabesse que sò viua.
WEB-Fortunata-e-Jacinta-IV	Donques aquerò plan que non ac auetz artenhut…
WEB-Fortunata-e-Jacinta-IV	Qu’ac sap tot.
WEB-Fortunata-e-Jacinta-IV	Ai, non m’ac digatz, per Diu!
WEB-Fortunata-e-Jacinta-IV	Non sabetz era pòur que m’a arribat.
WEB-Fortunata-e-Jacinta-IV	Que ja non aurè ua menuta de tranquillitat.
WEB-Fortunata-e-Jacinta-IV	Mès ei vertat aquerò?
WEB-Fortunata-e-Jacinta-IV	Non vos esvaguetz damb jo, Ballester; guardatz que sò en tot tremolar de pòur.
WEB-Fortunata-e-Jacinta-IV	Pòur de qué?
WEB-Fortunata-e-Jacinta-IV	Està fòrçá senat e mès tranquil que jamès.
WEB-Fortunata-e-Jacinta-IV	Totes es sues idies son idies de benvolença e tolerància.
WEB-Fortunata-e-Jacinta-IV	Que parle pòc, e dilhèu se despenge dident causes fòrça bones.
WEB-Fortunata-e-Jacinta-IV	Que non vos ditz ua asenada ne peth mau de morir.
WEB-Fortunata-e-Jacinta-IV	E per çò que tanh a vos, me pensi qu’eth sentiment qu’a ei d’indiferéncia, s’ei qu’era indiferéncia se pòt cridar sentiment.
WEB-Fortunata-e-Jacinta-IV	Era convèrsa passèc de Maximiliano as Samaniegas, mostrant Fortunata gran estonament de qué Aurora non se’n brembèsse d’era.
WEB-Fortunata-e-Jacinta-IV	E se non volie vier era, non l’aurie costat bric enviar a ua oficiala a preguntar se sò viua o mòrta.
WEB-Fortunata-e-Jacinta-IV	Ballester responec damb ua gran alendada, qu’era sua interlocutora non sabec interpretar d’ua manèra convenenta.
WEB-Fortunata-e-Jacinta-IV	De pic eth farmaceutic cambièc eth tèma: “A!, me desbrembaua de çò de milhor.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qui m’ac podie díder!
WEB-Fortunata-e-Jacinta-IV	Autant coma l’auia en òdi!
WEB-Fortunata-e-Jacinta-IV	Donques veiratz.
WEB-Fortunata-e-Jacinta-IV	Padillita lo metec un dia ena farmacia, e jo comencè a hèr trufaria des sues critiques en tot dider-li que me shautauen fòrça.
WEB-Fortunata-e-Jacinta-IV	Donques se passe qu’ei plan modèst e que s’espaurís quan li vanten çò qu’escriu.
WEB-Fortunata-e-Jacinta-IV	De man en man auem anat intimant, e tota era rancura que l’auia s’a esbugassat.
WEB-Fortunata-e-Jacinta-IV	Ei tant aunèst eth praube Ponce, que tot aquerò qu’escriu ei de consciéncia, e enquia quan vantèc eth dramon aqueth qu’a jo me capviraue ac hec pr’amor que li gessie deth laguens.
WEB-Fortunata-e-Jacinta-IV	E encara que li paguen tard, mau o jamès, eth s’està tan confòrme damb eth son sacerdòci; s’ac cuelh seriosament, e li semble qu’arrés a d’auer opinion sus es òbres s’eth non la balhe.
WEB-Fortunata-e-Jacinta-IV	Qu’a hèt ua oposicion a ua plaça deth Tribunal de Cuentas e l’a guanhada.
WEB-Fortunata-e-Jacinta-IV	Qué vos pensatz?
WEB-Fortunata-e-Jacinta-IV	Eth malerós li cau mantier a sa mair, qu’ei malauta; e jo, dès que me condèc era sua istòria, non li crubi arren pes medecines.
WEB-Fortunata-e-Jacinta-IV	Li hèm trufaries sus Olimpia e era pèça que tòque en tot dider-li qu’era sua adorada ei plan romantica e que non age pòur de maridar-se, perque non minge.
WEB-Fortunata-e-Jacinta-IV	Non an besonh de codinèra, ne de codina, ne tansevolh de tistèr entara crompa.
WEB-Fortunata-e-Jacinta-IV	Jo li digui qu’abandone eth sacerdòci e que dèishe as autors e ath public tà que s’apraien coma volguen.
WEB-Fortunata-e-Jacinta-IV	Qu’ei d’acòrd damb jo, e ara fin m’a revelat un secret: qu’a escrit un drama e l’a en Español; e se bèth dia se represente, era capitada ei segura.
WEB-Fortunata-e-Jacinta-IV	Era net dera estrea i pensi anar damb toti es mèns amics entà armar rambalh e cridar ar autor tà que gesque ena scèna aumens quaranta viatges.
WEB-Fortunata-e-Jacinta-IV	Me vò liéger era òbra e jo l’è dit que me la dèishe aquiu.
WEB-Fortunata-e-Jacinta-IV	Sense lieger-la, li diderè qu’ei magnifica, e un amic mèn jornalista botarà un petit escrit damb aquerò de qué enes cercles literaris se parle fòrça… eca…
WEB-Fortunata-e-Jacinta-IV	Vos digui que m’interèsse fòrça aguest malerós, e que se podessa haria jo bèra causa per eth.
WEB-Fortunata-e-Jacinta-IV	En baume tranquil l’è autrejat ja mès de miei quartet, e er extrait de belladona se lo hè a vier en quantitat, pr’amor que çò qu’a era mama ei reüma.
WEB-Fortunata-e-Jacinta-IV	Tanben l’è hèt un emplastre entara cintura que vau un sòs.
WEB-Fortunata-e-Jacinta-IV	Jo que sò atau; ath que me què ben, li balhi enquia era camisa.
WEB-Fortunata-e-Jacinta-IV	E se vedéssetz era afècte que m’a cuelhut Ponce!
WEB-Fortunata-e-Jacinta-IV	Parlam fòrça sus er art realista e sus er ideau, e sus era emocion estetica, e tot çò que digui, encara que sigue ua grana asenada pr’amor qu’ena mia vida me n’è vist de mès verdes, ac escote coma se siguesse er Evangèli, e jo me balhi damb eth un lustre que non veigues.
WEB-Fortunata-e-Jacinta-IV	Dehòra d’aguestes pegaries dera critica, qu’ei ua amna de Diu, plan arregraït, plan delicat, sense mès feblesa qu’era d’estimar a Olimpia e imaginar-se qu’un òme de talent se pòt maridar damb semblabla inutilitat.
WEB-Fortunata-e-Jacinta-IV	Jo me sò prepausat de trèir-l’ac deth cap e me semble qu’ac vau artenhent.
WEB-Fortunata-e-Jacinta-IV	Pr’amor que jo li digui: “Com vos vatz a mantier?
WEB-Fortunata-e-Jacinta-IV	Damb era pèça?”.
WEB-Fortunata-e-Jacinta-IV	Se se maride, que seràn quate ena familha; eth matrimòni e era mama d’eth, malauta, e ua fraieta que, sivans m’a condat Ponce deu auer ua hame de lop.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Olimpia me treirie es uelhs se se’n sabesse des causes que li digui ath sòn nòvi.
WEB-Fortunata-e-Jacinta-IV	Mès que m’ei parièr.
WEB-Fortunata-e-Jacinta-IV	Ja l’è coneishut sèt ossi, e per çò que hè ad aguest non lo pescarà tanpòc.
WEB-Fortunata-e-Jacinta-IV	Que l’è cuelhut jos era mia proteccion e l’è de sauvar.
WEB-Fortunata-e-Jacinta-IV	Quin arrir damb vos!
WEB-Fortunata-e-Jacinta-IV	Praube Ponce!
WEB-Fortunata-e-Jacinta-IV	A!, de quina se n’escapèc!
WEB-Fortunata-e-Jacinta-IV	Me sauvi era fatidica gema entà un aute, òc, entà un aute, qu’en eth quèn ara toti es mèns òdis.
WEB-Fortunata-e-Jacinta-IV	Non me preguntetz se qui ei, pr’amor que non vos ac vau a díder…
WEB-Fortunata-e-Jacinta-IV	Vos ac diderè dempús de qué s’ac age avalat pr’amor que se l’a d’avalar, coma que i a mon.
WEB-Fortunata-e-Jacinta-IV	Alavetz, eth bronit de votzes, que sonaue ena saleta pròcha aumentèc considerablament e enes aurelhes de Ballester arribauen aguestes paraules: rampèl ara petita, órdago as parelhs.
WEB-Fortunata-e-Jacinta-IV	Li mani que vengue aciu entà que m’acompanhe tant que sò en lhet, pr’amor qu’è fòrça pòur, e entà que non s’engüege, mani que li hèsquen a vier ua botelha de cervesa, e li permeti que vengue eth sòn amic tà hèr-li companhia”.
WEB-Fortunata-e-Jacinta-IV	Ballester pistèc pera pòrta miei barrada entà veir ara parelha.
WEB-Fortunata-e-Jacinta-IV	Non coneishie a cap des dus; mès era cara d’Ido del Sagrario non ère naua entada eth, e credie auer-la vist en bèth lòc, encara que non se’n brembaue d’a on ne quan.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	II.- Eth prumèr còp que Ballester vedec a Izquierdo e ath sòn sabent amic, non les didec que quauques paraules de bona educacion; mès eth dusau còp s’escambièren entre eri taus balestades de compliments, aufriments, e confiances, que non s’auie de tardar era amistat a amassar-les as tres damb fòrt ligam.
WEB-Fortunata-e-Jacinta-IV	Dera sua cramba estant, a on seguie ajaçada, Fortunata se n’arrie des badinades de Segismundo en tot cercar-li era lengua a Platón e a Ido del Sagrario, que lo solie cridar mèstre.
WEB-Fortunata-e-Jacinta-IV	Tostemp que venguie pes nets eth farmaceutic, les trapaue infaliblament e se divertie damb eri fòrça.
WEB-Fortunata-e-Jacinta-IV	Qu’arregraïe fòrça era malerosa joena aqueres visites.
WEB-Fortunata-e-Jacinta-IV	Ballester qu’ère eth còr mès aunèst e generós deth mon, e se vantaue de cuélher sus eth, eth compliment des dèuers que corresponien a uns auti e qu’aguesti desbrembauen.
WEB-Fortunata-e-Jacinta-IV	E encara qu’auesse aspiracions, per çò que tanh ara senhora de Rubin, de pretensions amoroses a long tèrme, non per aquerò deishauen d’èster purs e desinteresadi es sòns actes de caritat, e aurie hèt madeish en cas qu’era sua amiga non auesse cap atractiu personau.
WEB-Fortunata-e-Jacinta-IV	Fortunata anaue aquerint confiança en eth, e li revelaue es sòns pensaments sus diuèrses causes.
WEB-Fortunata-e-Jacinta-IV	Ça que la, i auie ua causa que non gosaue manifestar-li, pr’amor que non n’ère segura de qué serie ben comprenuda.
WEB-Fortunata-e-Jacinta-IV	Ne Segunda ne José Izquierdo ac comprenerien tanpòc.
WEB-Fortunata-e-Jacinta-IV	E coma qu’ère de besonh hèr dehòra aqueres idies, pr’amor que non li cabien ena sua ment e la desbordauen, se les auie de díder ada era madeisha entà non estofar-se.
WEB-Fortunata-e-Jacinta-IV	Entre era e jo, quina diferéncia!.
WEB-Fortunata-e-Jacinta-IV	Jo sò mair deth solet hilh dera casa, sò mair, qu’ei fòrça clar, e non i a mès arrèhilh de D. Baldomero qu’aguest rei deth mon qu’è jo aciu…
WEB-Fortunata-e-Jacinta-IV	Qui m’ac pòt remir?
WEB-Fortunata-e-Jacinta-IV	Era vertadèra lei qu’ei era dera sang, o coma ditz Juan Pablo, era Natura, e jo pera Natura l’è trèt ara mona deth Ceù eth lòc qu’era m’auie trèt a jo…
WEB-Fortunata-e-Jacinta-IV	Ara que voleria auer-la dauant entà dider-li quate causes e mostrar-li ad aguest hilh…
WEB-Fortunata-e-Jacinta-IV	Be n’aurà d’enveja quan se’n sàpie!…
WEB-Fortunata-e-Jacinta-IV	Qué rabioseta se meterà!
WEB-Fortunata-e-Jacinta-IV	Que me vengue ara damb leis e ja veirà se com li responi…
WEB-Fortunata-e-Jacinta-IV	Mès que non, non l’è rancura; ara que jo è guanhat eth plaid e era ei dejós, la perdoni; que sò atau”.
WEB-Fortunata-e-Jacinta-IV	Que non pensi guaire en aquerò, mon Diu!
WEB-Fortunata-e-Jacinta-IV	Eth serà un brigand, un ingrat; mès çò qu’ei ath sòn mainatge que l’a d’estimar.
WEB-Fortunata-e-Jacinta-IV	Que se tornarà hòl per eth.
WEB-Fortunata-e-Jacinta-IV	E quan veigui qu’ei eth sòn viu retrait, Crist!, donques digui, se dòna Bárbara lo vedesse…!
WEB-Fortunata-e-Jacinta-IV	E lo veirà, tè, lo veirà… coma i a Diu que se torne hòla.
WEB-Fortunata-e-Jacinta-IV	Be ne sò de contenta, Senhor, be ne sò de contenta!
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aguesta ei era mia idia, era idia que vengui elevant aciu, de hè tant de temps, en tot coar- la enquia qu’a gessut, coma ges er audèth deth ueu…
WEB-Fortunata-e-Jacinta-IV	Pro se’n sap Diu de qué aquerò que pensi non ei peth mèn interès.
WEB-Fortunata-e-Jacinta-IV	Entad arren voi jo es sòs d’aguesta gent, ne me hèn ua bèra manca: çò que jo voi ei que cònste… òc, senhora dòna Bárbara, qu’ètz vos era mia soèra per dessús deth cap de Crist Noste Pair e vos podetz gésser per a on volgatz, mès jo sò era mama deth vòste arrèhilh, der unenc vòste arrèhilh.
WEB-Fortunata-e-Jacinta-IV	Dempús d’exprimir aguestes arrogantes afirmacions se demoraue plan convençuda, e era satisfaccion li costaue tau alegria, que se botaue a cantar en votz baisha, bailinant ath sòn hilh; e quan aguest dormie, seguie rondinant coma era audèra en sòn nin.
WEB-Fortunata-e-Jacinta-IV	Eth gòi, quauques nets, non la deishaue dormir, e se passaue longues estones jogant damb era idia ja realizada, en tot sautar-la coma Feijoo eth bilboquet.
WEB-Fortunata-e-Jacinta-IV	Quevedo venguie a veder-la cada dia, e encara que la trapaue fòrça ben, li manaue que non se lheuèsse.
WEB-Fortunata-e-Jacinta-IV	Quin engüeg estar-se pendent tant de temps presoèra!
WEB-Fortunata-e-Jacinta-IV	Sòrt que damb eth sòn petitet s’entretenguie.
WEB-Fortunata-e-Jacinta-IV	De nets l’ajudaue Segunda a botar-li es pelhòts e netejar-lo; e de dia, Encarnacion, qu’ère plan escarrabilhada e se tornaue lhòca de plaser quan era sua patrona la deishaue tier eth mainatget en braça pendent quauqui menutes.
WEB-Fortunata-e-Jacinta-IV	Enes sues estones d’alegria deliranta, Fortunata se’n brembaue fòrça d’Estupinhan.
WEB-Fortunata-e-Jacinta-IV	Didetz-li que vengue, que l’è de parlar”.
WEB-Fortunata-e-Jacinta-IV	Segunda li responie que non un, senon vint còps se l’auie trapat; mès que totes es insinuacions que l’auie hèt entà que pugèsse auien estat coma s’arren.
WEB-Fortunata-e-Jacinta-IV	E ager me didec: hètz-vos enlà, malapèça, recaptaira; a vos e ara auta fanfarrona, vos vau a dar eth viatge”.
WEB-Fortunata-e-Jacinta-IV	Ja s’adondarà.
WEB-Fortunata-e-Jacinta-IV	Qué te jògues que s’adonde?, didie era joena arrint.
WEB-Fortunata-e-Jacinta-IV	Autant hèc Segunda e tant embolh armèc, qu’Estupinhan entrèc un dia, repotegant e hènt veir qu’ère de mala encolia e que li calie tier-se entà frenar era sua indignacion.
WEB-Fortunata-e-Jacinta-IV	A tot aquerò que li didie Segunda e sa frair, responie damb alendades; e s’era senhora Izquierdo non l’agarre deth braç, solide que se met a córrer escales enjós.
WEB-Fortunata-e-Jacinta-IV	Que sigue en mala ora”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Segunda lo botèc leu ara fòrça ena cramba.
WEB-Fortunata-e-Jacinta-IV	En tot aubedir a un instint impulsiu, Estupinhan se treiguec eth chapèu en moment que sentie es sorriscles der eretèr de Santa Cruz qu’ère en tot demanar era popa tu per tu.
WEB-Fortunata-e-Jacinta-IV	En veir qu’eth parlaire descoaue eth sòn cap, Fortunata sentec qu’era sua amna se negaue d’alegria, e se didec: “Atau, saluda ath tòn petit patron.
WEB-Fortunata-e-Jacinta-IV	Eth te protegirà coma t’an protegit es sòns pairins e sa pair”.
WEB-Fortunata-e-Jacinta-IV	Plácido?, didec era mair radianta de gòi.
WEB-Fortunata-e-Jacinta-IV	Tè, non li balhatz un punet?…
WEB-Fortunata-e-Jacinta-IV	Tranquil, qu’era beresa non s’encomane…
WEB-Fortunata-e-Jacinta-IV	Sabetz ua causa D. Plácido?
WEB-Fortunata-e-Jacinta-IV	Me semble que vos l’estimaratz… e eth a vos tanben.
WEB-Fortunata-e-Jacinta-IV	Eth blagaire gasulhaue quauquarren que non se podie enténer ben.
WEB-Fortunata-e-Jacinta-IV	S’estèc un moment indecís, coma entre eth furor e era suavitat.
WEB-Fortunata-e-Jacinta-IV	Dempús s’estarnèc a parlar damb Segunda sus s’aguesta botaue o non eth calaish en San Isidro aqueth an, e se retirèc, a tot darrèr, en tot dider-se adiu d’ua manèra que podie semblar conciliadora.
WEB-Fortunata-e-Jacinta-IV	Fortunata ère plan contenta, e se didie: “Solide qu’ara madeish va damb eth conde.
WEB-Fortunata-e-Jacinta-IV	Qu’ei çò que voi, que les hèsque a vier era petòfia”.
WEB-Fortunata-e-Jacinta-IV	Encadiant idies, pensaue en gust qu’aurie de veir a Guillermina, pensant ath còp que quan la vedesse aurie fòrça vergonha.
WEB-Fortunata-e-Jacinta-IV	Solide que m’escauharà es aurelhes; mès que m’ei parier, damb era condicion de qué veiga era cara que bote dauant d’aguest hilh.
WEB-Fortunata-e-Jacinta-IV	A veir qué diderà dera mia idia.
WEB-Fortunata-e-Jacinta-IV	Qué se l’acodirà?
WEB-Fortunata-e-Jacinta-IV	Bèra causa que jo non comprenerè ne comprenerà arrés…
WEB-Fortunata-e-Jacinta-IV	Digue çò que digue e qu’ac cuelhe per a on ac cuelhe, Diu non pòt hèr repè de çò qu’a hèt; e encara qu’eth mon s’esbauce, aguest hilh ei eth vertadèr arrèhilh naturau d’aguesti senhors, D. Baldomero e dòna Bárbara… e era auta, damb tot eth sòn àngel, non a part en negòci, non a part en negòci… qu’ei çò que jo digui.
WEB-Fortunata-e-Jacinta-IV	Que me’n presente a un coma aguest…
WEB-Fortunata-e-Jacinta-IV	Non ac harà, non.
WEB-Fortunata-e-Jacinta-IV	Pr’amor que Diu me didec a jo: “tu haràs negòci e ada era non l’a dit tau causa.
WEB-Fortunata-e-Jacinta-IV	E se dòna Bárbara se capvirèc peth Pituso faus, com non se capvirarà per aguest d’aur de lei!
WEB-Fortunata-e-Jacinta-IV	De tan contenta que sò, me semble que me vau a botar malauta…
WEB-Fortunata-e-Jacinta-IV	E solide qu’Estupinhan les amie eth conde.
WEB-Fortunata-e-Jacinta-IV	Aquera que jo voi que se’n sàpie prumèr ei era mia amiga era avesca.
WEB-Fortunata-e-Jacinta-IV	Apostam a que me vie a veir?
WEB-Fortunata-e-Jacinta-IV	Ja… que non li quedarà en còs eth sermon que me tie premanit.
WEB-Fortunata-e-Jacinta-IV	Que venguen es sermons!
WEB-Fortunata-e-Jacinta-IV	Que m’ei parièr, milhor.
WEB-Fortunata-e-Jacinta-IV	Aguesta visita l’auie coma infalibla, pr’amor qu’era santa ère fòrça amiga de méter repotecs e amiar dretes as que cometien pecats gròssi.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	III.- Eth batièg se hec damb modestia grana en San Ginés, un maitin d’abriu, e li botèren ath gojat es nòms de Juan Evaristo Segismundo e quauqui uns mès.
WEB-Fortunata-e-Jacinta-IV	Ballester s’entestèc aqueth dia a convidar a Izquierdo e a Ido del Sagrario en cafè de Levante.
WEB-Fortunata-e-Jacinta-IV	Ahisquèc fòrça ath mèstre tà que se mingèsse un bistec; mès D. José lo refusèc, encara que pro que n’auie de talents de minjar-lo-se.
WEB-Fortunata-e-Jacinta-IV	Mès sonque flairar era carn e era sang d’era e eth greish ena sièta des sòns amics, li semblaue que se capviraue.
WEB-Fortunata-e-Jacinta-IV	Eth sòn esdejoar siguec un cafè damb mieja còca.
WEB-Fortunata-e-Jacinta-IV	Dempús deth cafè vengueren es incitantes copes, e tanben les hec hàstic eth professor; mès non atau eth modèl, que s’aumplic eth còs de ròm enquia que ja non podie mès, sense que per aquerò se trebolèsse eth sòn cap que deuie èster un alambic.
WEB-Fortunata-e-Jacinta-IV	Tant que minjauen, vederen passar a Maximiliano Rubin, que gessie deth cafè; mès coma qu’eth semblaue que non les auie vist, non li dideren arren.
WEB-Fortunata-e-Jacinta-IV	Tad aquerò dera ua, Ballester se n’anèc entara sua farmacia e es dus Josés entara casa dera Cava.
WEB-Fortunata-e-Jacinta-IV	Qu’ère dimenge e degun des dus auie arren a hèr.
WEB-Fortunata-e-Jacinta-IV	Izquierdo manèc a Encarnacion entà que se hesse a vier ua grana de cervesa, e treiguent d’ua caisha plan lorda un jòc de dominò, escampilhèc e barregèc es pèces entà començar ua partideta.
WEB-Fortunata-e-Jacinta-IV	E conden es croniques platoniques, qu’abans d’arribar ena mitat deth dusau jòc, es praubes pèces se quedèren soletes.
WEB-Fortunata-e-Jacinta-IV	Ido s’auie lheuat e passejaue pera sala.
WEB-Fortunata-e-Jacinta-IV	Izquierdo se deishèc quèir sus eth sofà de Vitoria e dormie coma un vertadèr animau, eth chapèu sus es uelhs, era boca dubèrta e es quate pautes estirades.
WEB-Fortunata-e-Jacinta-IV	Era senhora Segunda se hec a vier a Encarnacion ena plaça, pr’amor qu’era net abans i auie auut huec enes dus o tres lòcs de venda pròches ath d’era, e se passèc eth maitin ajudant as sues companhes a plaçar es trastes que s’auien trèt, e a apraiar çò que se pòdie apraiar.
WEB-Fortunata-e-Jacinta-IV	Fortunata siguec aqueth dia plan engüejada, damb fòrça talents de lheuar- se.
WEB-Fortunata-e-Jacinta-IV	Per respècte as ordes deth senhor Quevedo, seguie en lhet, mès que ja non poirie tier aquera preson anujosa dus dies mès.
WEB-Fortunata-e-Jacinta-IV	Juan Evaristo Segismundo, dempús que se lo heren a vier de San Ginés, ère tan beròi e satisfèt, coma s’auesse consciéncia deth sòn erós ingrès ena familha cristiana; e entà celebrà’c, tanlèu arribèc ath cant de sa mair, cerquèc era popa e se botèc eth còs que non li cabie ua goteta mès de lèit.
WEB-Fortunata-e-Jacinta-IV	Entenie Fortunata es roncaments deth venerable Platon, coma se siguesse un monològ d’un porcèth, e entenie tanben es passegi d’Ido, e quauque monosilab inintiligible, alendades que se retirauen a ais de pena o invocacions poètiques; e quan eth professor arribaue ena sua ambulacion febrila ena pòrta dera cramba, credie distinguir es sues mans o ua part deth sòn braç que pujauen enquia apròp deth tet.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	D. José venguec a daurir.
WEB-Fortunata-e-Jacinta-IV	Fortunata se penssèc qu’ère Encarnacion que tornaue dera placeta; mès s’enganhaue.
WEB-Fortunata-e-Jacinta-IV	Non se tardèc a enténer mormolhs ena pòrta.
WEB-Fortunata-e-Jacinta-IV	Qui deuie èster?
WEB-Fortunata-e-Jacinta-IV	Dempús entenec passi e un carrinclar de bòtes que la heren estrementir, e se quedèc muda de terror en veir ena pòrta a Maximiliano.
WEB-Fortunata-e-Jacinta-IV	Qu’ère eth; atau ac afirmèc dampús de trantalhar un moment.
WEB-Fortunata-e-Jacinta-IV	Er espant que sentie a penes li permetec hèr un sorriscle, e eth sòn prumèr movement siguec botar-li es mans ath mainatge, decidida a minjar a nhacades a qui gosèsse hèr-li mau o treir-lo-se.
WEB-Fortunata-e-Jacinta-IV	Rubin s’estèc mès d’ua menuta sense hèr un pas, pauhicat ena pòrta e destacant-se en marc d’era coma se siguesse un quadre.
WEB-Fortunata-e-Jacinta-IV	Causa estranha!
WEB-Fortunata-e-Jacinta-IV	Cap senhau d’enemistat se vedie ena sua cara ne en sòn anament.
WEB-Fortunata-e-Jacinta-IV	Guardaue ara sua hemna seriosament, mès sense duretat, e quan hec es prumèri passi entà apressar- se en lhet, era sua expression qu’ère lèu indulgenta.
WEB-Fortunata-e-Jacinta-IV	Mès era que no les auie totes, e lo guardèc coma premanint-se entà ua defensa energica.
WEB-Fortunata-e-Jacinta-IV	Encarnacion…”.
WEB-Fortunata-e-Jacinta-IV	Coma que ne Izquierdo ne era sirventa responeren, volec cridar ad aqueth espavental que se passejaue peth quarto.
WEB-Fortunata-e-Jacinta-IV	Mès en voler prononciar eth sòn nòm se l’esfacèc dera memòria.
WEB-Fortunata-e-Jacinta-IV	Vos, vietz aciu…
WEB-Fortunata-e-Jacinta-IV	A!, ja me’n brembi.
WEB-Fortunata-e-Jacinta-IV	Senhor Sagrario, desvelhatz se vos platz ath mèn oncle”.
WEB-Fortunata-e-Jacinta-IV	Mès ne er oncle se desvelhaue, ne D. José se n’encuedaue de qué lo cridauen.
WEB-Fortunata-e-Jacinta-IV	Que non te me vau a minjar.
WEB-Fortunata-e-Jacinta-IV	Qu’ès enganhada se te penses que vengui de mala encolia.
WEB-Fortunata-e-Jacinta-IV	Que non se tracte ja d’aucir-te ne d’aucir ad arrés…
WEB-Fortunata-e-Jacinta-IV	En díder aquerò se seiguec en ua cagira, e treiguent-se eth chapèu lo botèc sus eth lhet.
WEB-Fortunata-e-Jacinta-IV	Fortunata lo trapèc mès prim; era calvicia semblaue màger, e es sues guardades auien cèrta tranquillitat que la padeguèc.
WEB-Fortunata-e-Jacinta-IV	Pr’amor que jo perdí era rason, pro que te’n sabes.
WEB-Fortunata-e-Jacinta-IV	Mès dempús l’è recuperada.
WEB-Fortunata-e-Jacinta-IV	Diu me la treiguec e me la tornèc a dar tan complèta, qu’en aguest moment sò mès senat que tu e que tota era familha.
WEB-Fortunata-e-Jacinta-IV	Non t’espaurisques, hilha, que pro t’en saberàs per çò que te vau a díder de qué eth mèn cap està ben, tan ben coma jamès n’a estat.
WEB-Fortunata-e-Jacinta-IV	Fortunata non sabie se credè’c o non.
WEB-Fortunata-e-Jacinta-IV	Era sua pòur non s’auie amortat e demoraue que dempús d’aqueres paraules tranquilles, n’arribarien d’autes airoses e sense pès ne cap.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Maxi non semblaue fixar-se en mainatge.
WEB-Fortunata-e-Jacinta-IV	Damb grana serenitat parlèc atau:
WEB-Fortunata-e-Jacinta-IV	Ja, entre tu e jo, non i pòt auer arren.
WEB-Fortunata-e-Jacinta-IV	Mos maridèrem per feblesa tua e enganha mia.
WEB-Fortunata-e-Jacinta-IV	Jo t’adoraua.
WEB-Fortunata-e-Jacinta-IV	Tu a jo non.
WEB-Fortunata-e-Jacinta-IV	Matrimòni impossible.
WEB-Fortunata-e-Jacinta-IV	Qu’ère de besonh qu’arribèsse eth divòrci, e eth divòrci a arribat.
WEB-Fortunata-e-Jacinta-IV	Jo me capvirè, e tu t’emancipères.
WEB-Fortunata-e-Jacinta-IV	Es asenades qu’auíem hèt les apraièc era Natura.
WEB-Fortunata-e-Jacinta-IV	Era Natura que non se pòt protestar”.
WEB-Fortunata-e-Jacinta-IV	Praube mainatge!
WEB-Fortunata-e-Jacinta-IV	Diu non a volgut que sigue mèn.
WEB-Fortunata-e-Jacinta-IV	Se ne siguesse, m’estimaries un shinhau.
WEB-Fortunata-e-Jacinta-IV	Mès que non n’ei, toti se’n saben e jo m’en sai tanben…
WEB-Fortunata-e-Jacinta-IV	Divòrci consomat.
WEB-Fortunata-e-Jacinta-IV	Que vau mès atau.
WEB-Fortunata-e-Jacinta-IV	Jo non m’auia d’auer maridat damb tu.
WEB-Fortunata-e-Jacinta-IV	Pro qu’ac paguè perdent era rason.
WEB-Fortunata-e-Jacinta-IV	Qué me cau hèr ara que l’è recuperada?
WEB-Fortunata-e-Jacinta-IV	Donques guardar es causes de naut de tot, e acceptar es hèts, e observar es terribles leçons que Diu balhe as creatures…
WEB-Fortunata-e-Jacinta-IV	Abans me les hec a jo… ara a tu.
WEB-Fortunata-e-Jacinta-IV	Premanis-te.
WEB-Fortunata-e-Jacinta-IV	Mès aguest òme, se didie Fortunata, ei senat o ei mès lhòco qu’abans?
WEB-Fortunata-e-Jacinta-IV	Bon mau de cap me balhe; mès se non passe d’aquiu, lo posqui tier.
WEB-Fortunata-e-Jacinta-IV	Que volec díder quauquarren en votz nauta; mès eth non la deishaue badar boca, e coma s’amièsse un discurs aprenut e non volesse deishar de prononciar cap des sues parts, seguic parlant rapidament: “Te’n brembes de quan jo èra lhòco?
WEB-Fortunata-e-Jacinta-IV	Es moments que te balhè que te les auies meritat pro ben, pr’amor que de vertat te portaues fòrça mau damb jo.
WEB-Fortunata-e-Jacinta-IV	Era tua infidelitat se m’auie calat ath mèn laguens encara que non auia cap dada entà basar-me; mès eth convencement d’aguesta infidelitat non lo podia hèr enlà.
WEB-Fortunata-e-Jacinta-IV	Sabi pas se soniè qu’anaues a èster mair, o se m’inspirèc aguesta idia era gelosia que patia.
WEB-Fortunata-e-Jacinta-IV	Pr’amor qu’auia ua gelosia, ai!, que non me deishaue víuer.
WEB-Fortunata-e-Jacinta-IV	Era mia hemna m’enganhe, didia jo, non a mès remèdi qu’enganhar- me, que non pòt èster de ua auta manèra.
WEB-Fortunata-e-Jacinta-IV	E per çò de molt que t’estimaua jo non trapaua ath tòn pecat mès solucion qu’era mòrt, vaquí se per qué me venguec en cap, madeish que neish era mossa enes troncs, aguesta idia dera liberacion.
WEB-Fortunata-e-Jacinta-IV	Desencuses e embolhs dera ment entà justificar er assassinat e eth suicidi.
WEB-Fortunata-e-Jacinta-IV	Qu’ère aquerò un reflèx des idies comunes, eth pensament generau modificat e adulterat peth mèn cervèth malaut.
WEB-Fortunata-e-Jacinta-IV	Vai, pro que me’n botè de malaut!
WEB-Fortunata-e-Jacinta-IV	Te digui que quan endonviè aqueth sistema filosofic ridicul, èra en pejor moment.
WEB-Fortunata-e-Jacinta-IV	Non me’n voi rebrembar.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata responec que òc damb eth cap.
WEB-Fortunata-e-Jacinta-IV	Non lo deishaue de uelh, seguint atentiuament es sòns movements entà veir se se descompausaue, e èster premanida contra quinsevolh agression.
WEB-Fortunata-e-Jacinta-IV	Qu’ère tanben ua modificacion cerebrau dera gelosia.
WEB-Fortunata-e-Jacinta-IV	Eth Mesies… eth tòn hilh, eth hilh d’un pair que non ère eth tòn marit!
WEB-Fortunata-e-Jacinta-IV	Ara prumeria se m’acodic que jo t’auia d’aucir a tu e ara tua descendéncia, e dempús aguesta idia borie e se descompausaue coma un substància botada en huec e entre era esgluma gorgotaue aquera causa absurda deth Mesies.
WEB-Fortunata-e-Jacinta-IV	Guarda-lo ben, e veiràs que tot ère gelosia, gelosia fermentada e en putrefaccion.
WEB-Fortunata-e-Jacinta-IV	Ai, hilha, be n’ei de dolent èster lhòco!
WEB-Fortunata-e-Jacinta-IV	Guaire milhor ei èster senat, encara qu’un, en recuperar eth sen, se trape qu’ei amortat eth hornèu des afeccions, tota era vida deth còr mòrta, e limitat a hèr ua vida logica, hereda e un shinhau trista”.
WEB-Fortunata-e-Jacinta-IV	En enténer aquerò, que Maxi ac exprimic damb eloqüéncia, Fortunata tornèc a enquimerar-se, e cridèc de nauèth ath sòn oncle que seguie balhant era sua roncadissa coma responsa.
WEB-Fortunata-e-Jacinta-IV	Eth madeish resultat aueren es votzes de “Senhor Sagrario, senhor Sagrario…vietz se vos platz”.
WEB-Fortunata-e-Jacinta-IV	D. José pistèc pera pòrta, en tot calar ena parelha ua guardada de mèstre d’escòla qu’inspeccione era aula qu’en era estúdien es sòns alumnes, e tornèc a passejar sense hèr-ne cabau d’arren.
WEB-Fortunata-e-Jacinta-IV	Rubin apressèc mès era cagira, e Fortunata auec mès pòur: “Mès tot aquerò dera liberacion e deth Mesies volèc.
WEB-Fortunata-e-Jacinta-IV	Es hèts reaus substituiren es figuracions deth mèn cervèth…
WEB-Fortunata-e-Jacinta-IV	Diu m’entornèc era mia rason, e me l’entornèc corregida e aumentada.
WEB-Fortunata-e-Jacinta-IV	Damb era vedí es hèts; damb era desnishè çò que m’amagaue era mia familha; damb era tornè a bastir eth mèn èsser, qu’auie passat per tanti bataclams; damb era me penetrè ben deth nòste divòrci e hi enlà enquia dus o tres còps era idia d’omicidi; damb era podí arribar a considerar-te hemna estranha, mair de hilhs que jo non podia auer, e damb era me sò revestit de serenitat e conformitat.
WEB-Fortunata-e-Jacinta-IV	Non t’estones de veder-me tau que sò ara?
WEB-Fortunata-e-Jacinta-IV	Encara t’estonaries mès se podéssetz veir eth mèn pensament, e compréner aguesta elevacion que jo guardi ara es causes, era cauma que te veigui a tu, era indiferéncia que veigui ath tòn hilh…
WEB-Fortunata-e-Jacinta-IV	Un èsser mès en mon!
WEB-Fortunata-e-Jacinta-IV	Quan a vengut que deu auer es sues rasons.
WEB-Fortunata-e-Jacinta-IV	Que non n’è cap dret de destorbar-li era vida.
WEB-Fortunata-e-Jacinta-IV	E quin dret n’è jo de treir-te- la a tu pr’amor que l’ac as balhat?
WEB-Fortunata-e-Jacinta-IV	Guarda ben: qu’ei plan grèu aquerò de díder: “ tau o quau persona non aurie d’auer neishut”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Mon Diu!, exclamèc entada era Fortunata.
WEB-Fortunata-e-Jacinta-IV	Mès aguest òme està ben o com està?
WEB-Fortunata-e-Jacinta-IV	Aquerò que ditz ei rason, o ei era màger des asenades qu’è entenut ena mia vida?…
WEB-Fortunata-e-Jacinta-IV	Jo pregunti, higec Maxi apressant-se mès.
WEB-Fortunata-e-Jacinta-IV	Eth dret a néisher, non ei eth mès sagrat de toti es drets?
WEB-Fortunata-e-Jacinta-IV	Com posqui jo èster un trebuc entà cap neishement?
WEB-Fortunata-e-Jacinta-IV	Qu’estarie ben…
WEB-Fortunata-e-Jacinta-IV	Que neishen e que viuen, que viuent apreneràn.
WEB-Fortunata-e-Jacinta-IV	Semble que m’ages pòur, li didec eth, tostemp seren e tranquil.
WEB-Fortunata-e-Jacinta-IV	Que ja auràs vist qu’a rasonable non me guanhe arrés.
WEB-Fortunata-e-Jacinta-IV	Òc, ei vertat, mès…
WEB-Fortunata-e-Jacinta-IV	Mès qué?…
WEB-Fortunata-e-Jacinta-IV	Tu dideràs que gat escaudat hug dera aigua hereda (arrint leugèrament, per prumèr còp en aquera convèrsa).
WEB-Fortunata-e-Jacinta-IV	Ua auta causa: mòstra- me ath tòn hilh.
WEB-Fortunata-e-Jacinta-IV	Fortunata tornèc a sénter terror, e en veir que Maxi estiraue es mans entà a on ère eth petit, les ac desseparèc damb es sues, dident: “Ja lo veiràs un aute dia…
WEB-Fortunata-e-Jacinta-IV	Dèisha-lo… qu’ei adormit e me lo vas a desvelhar”.
WEB-Fortunata-e-Jacinta-IV	Be n’as de manies!…
WEB-Fortunata-e-Jacinta-IV	Jo me pensè que dempús d’auer-me entenut, t’auries convençut de qué era mia rason ei coma un relòtge e qu’ath delà m’a entrat ua grana intelligéncia.
WEB-Fortunata-e-Jacinta-IV	Qué as vist en jo que te semble sospechós?Arren en absolut.
WEB-Fortunata-e-Jacinta-IV	Es mèns sentiments son de patz; era darrèra idia dolenta que l’auí hè ja dies; mès l’arrinquè e sò ara net de ràbia e d’òdi.
WEB-Fortunata-e-Jacinta-IV	E entà dider-t’ac tot en ua soleta paraula: Fortunata, que sò un sant.
WEB-Fortunata-e-Jacinta-IV	Non ei ua vantaira, qu’ei era vertat…
WEB-Fortunata-e-Jacinta-IV	Te penses que li vau a hèr mau ath tòn hilh?
WEB-Fortunata-e-Jacinta-IV	Hèr mau a ua creatura!.
WEB-Fortunata-e-Jacinta-IV	Aquerò que non i cap en çò d’uman.
WEB-Fortunata-e-Jacinta-IV	Dèisha-lo-me veir, e te diderè quauquarren que te serà de profit.
WEB-Fortunata-e-Jacinta-IV	Fortunata, a tot darrèr, en tot sospechar qu’era contrarietat lo podie anujar, li permetec veir ath mainatge, sense apressar-se guaire, protegint-lo damb es sues mans.
WEB-Fortunata-e-Jacinta-IV	Non didec arren tant que lo guardaue.
WEB-Fortunata-e-Jacinta-IV	Dempús tornèc en sòn sèti e s’estèc ua estona damb era guardada perduda entre es diboishi dera vana, damb es celhes leugèrament arroncilhades.
WEB-Fortunata-e-Jacinta-IV	Çò dolent que non perís jamès.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	IV.- “Oncle, per Diu, desvelhatz-vos”, tornèc a cridar Fortunata, e coma que campèsse ena pòrta era arraulida e caronculosa figura d’Ido del Sagrario, era joena li didec: “Mès, se qué hètz que non desvelhatz ath mèn oncle?…
WEB-Fortunata-e-Jacinta-IV	Be m’en deishatz de soleta aciu!, e aguesta gojata que non vie!”.
WEB-Fortunata-e-Jacinta-IV	Ido mormolhèc quauquarren que Fortunata non podec enténer.
WEB-Fortunata-e-Jacinta-IV	Guardant ath professor damb pietat, Maxi li didec ara sua esposa: “Aguest brave senhor qu’ei un shinhau tocat.
WEB-Fortunata-e-Jacinta-IV	Me hè fòrça dò pr’amor que me’n sai de çò qu’ei èster mau deth cap.
WEB-Fortunata-e-Jacinta-IV	E en votz nauta, vedent ath malerós Ido arribar un aute còp ena pòrta dera cramba e guardar entath laguens damb es uelhs d’estupid: “Senhort D. José, padegatz-vos, e aprenetz a veir era vida tau qu’ei…
WEB-Fortunata-e-Jacinta-IV	Qu’ei ua pegaria creir qu’es causes son tau que les imaginam e non coma eres vòlen èster.
WEB-Fortunata-e-Jacinta-IV	Ar Amor non se li dicten leis.
WEB-Fortunata-e-Jacinta-IV	S’era hemna peque, divòrci e pro, e deishar qu’actue era logica, donques qu’era castigue sense pau ne pèira”.
WEB-Fortunata-e-Jacinta-IV	E Fortunata se senhaue, plia d’admiracion, en tot dider-se: “Mès serà vertat, mon Diu, qu’ath mèn marit l’a agarrat un gran còp d’èsme, o aguestes causes que ditz son comèdia entà tapar ua mala idia?
WEB-Fortunata-e-Jacinta-IV	Qué posqui hèr entà que se’n vage lèu?
WEB-Fortunata-e-Jacinta-IV	Pr’amor que dilhèu me ges per malaguenhes, e me balhe eth gran espant”.
WEB-Fortunata-e-Jacinta-IV	Qu’ei un malastre entada eth.
WEB-Fortunata-e-Jacinta-IV	E s’ena moralitat trè era raça, pejor encara.
WEB-Fortunata-e-Jacinta-IV	Eth mainatge innocent non ei colpable des colpes deth pair, mès erete es males inclinacions.
WEB-Fortunata-e-Jacinta-IV	Praube mainatge!
WEB-Fortunata-e-Jacinta-IV	Qu’è pietat d’eth.
WEB-Fortunata-e-Jacinta-IV	Se se te morís t’as d’alegrar, pr’amor que se viu te balharà fòrça desengusti”.
WEB-Fortunata-e-Jacinta-IV	A Fortunata l’indignèc tau idia, mès que non gosèc contradider-la.
WEB-Fortunata-e-Jacinta-IV	Que didesse tot çò que volesse.
WEB-Fortunata-e-Jacinta-IV	Eth sòn plan qu’ère non responer-li arren, a veir s’atau s’engüejaue e se n’anaue lèu.
WEB-Fortunata-e-Jacinta-IV	Sa pair qu’ei d’aur…
WEB-Fortunata-e-Jacinta-IV	Non te cau dider-me que non te hè cabau…
WEB-Fortunata-e-Jacinta-IV	Pro que me’n sai.
WEB-Fortunata-e-Jacinta-IV	Ne tansevolh aurà vengut a veder-lo…
WEB-Fortunata-e-Jacinta-IV	Que tanben m’ac pensi.
WEB-Fortunata-e-Jacinta-IV	Te torni a díder que non vierà…
WEB-Fortunata-e-Jacinta-IV	Qu’è es mies rasons entà assegurà’c.
WEB-Fortunata-e-Jacinta-IV	Plan… tà qué li cau vier!…
WEB-Fortunata-e-Jacinta-IV	Non me hè ua bèra manca.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’ac dides ben; ne ua bèra manca.
WEB-Fortunata-e-Jacinta-IV	Aguest òme qu’a ara d’auti entreteniments.
WEB-Fortunata-e-Jacinta-IV	Fortunata sentec qu’era sang li borie, e se rogic tota.
WEB-Fortunata-e-Jacinta-IV	Rubin estirèc eth code sus eth lhet, en tot apuar-se en eth damb ua actitud guiterosa, semblabla ara que cuelhie ena farmacia quan liegie.
WEB-Fortunata-e-Jacinta-IV	Que t’ac cau saber, tornèc a díder Maxi damb ua cèrta heredor implacabla, pròpria der òme avedat ar assassinat.
WEB-Fortunata-e-Jacinta-IV	Eth tòn borrèu non se’n brembe ja de tu entad arren, e ara qu’a amors damb ua auta hemna.
WEB-Fortunata-e-Jacinta-IV	Damb ua auta hemna!, didec era, repetint era frasa coma un estriuet, qu’ada eth non se li trè cap sentit.
WEB-Fortunata-e-Jacinta-IV	Es sues guardades vagauen pes diboishi dera vana.
WEB-Fortunata-e-Jacinta-IV	Òc, damb ua auta hemna, que tu coneishes.
WEB-Fortunata-e-Jacinta-IV	Er assassin l’anaue deishant anar ara victima es paraules a petites dòsis, e la guardaue observant er efècte que li costauen.
WEB-Fortunata-e-Jacinta-IV	Fortunata volec padegar-se d’aqueth suplici, e voludant era sua esperluada cabeladura, coma entà aluenhar e espaurir ua conviccion que volie calar-se en era, li didec: “Quines istòries vies a condar-me ara?…
WEB-Fortunata-e-Jacinta-IV	Aquerò que te condi non ei un embolh; ei vertat.
WEB-Fortunata-e-Jacinta-IV	Aguest òme ei encamardat de ua auta hemna, e tu la coneishes.
WEB-Fortunata-e-Jacinta-IV	Apren, donc.
WEB-Fortunata-e-Jacinta-IV	Vaquí era meravilhosa arma dera logica umana, que damb era te herisqui entà guarir- te.
WEB-Fortunata-e-Jacinta-IV	Que vau mès morir aprenent, que víuer ignorant.
WEB-Fortunata-e-Jacinta-IV	Aguesta terribla leçon te pòt amiar entara santetat, qu’ei er estat que jo me trapi.
WEB-Fortunata-e-Jacinta-IV	E qui m’a amiat a jo enquia aguest benedit estat?
WEB-Fortunata-e-Jacinta-IV	Donques ua leçon, ua simpla leçon.
WEB-Fortunata-e-Jacinta-IV	Guarda, Fortunata, benedit sigue eth guinhauet que guarís.
WEB-Fortunata-e-Jacinta-IV	T’ac poiràs creir o non, dera madeisha manèra qu’un malaut se pòt préner o non era medecina que li balhe eth mètge.
WEB-Fortunata-e-Jacinta-IV	Pr’amor qu’aquerò ei era medecina dera tua consciéncia.
WEB-Fortunata-e-Jacinta-IV	Ne vòs ua auta?
WEB-Fortunata-e-Jacinta-IV	Vòs eth nòm dera que t’a panat çò que tu panères?
WEB-Fortunata-e-Jacinta-IV	Donques t’ac vau a díder.
WEB-Fortunata-e-Jacinta-IV	Fortunata sentec coma ua malagana, e en incorporar-se se l’anaue eth cap, e era cramba viraue ath sòn entorn.
WEB-Fortunata-e-Jacinta-IV	E hènt-se a vier era man enes uelhs, li didec ath sòn marit:
WEB-Fortunata-e-Jacinta-IV	Qu’ei ua amiga tua.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Amiga mia!
WEB-Fortunata-e-Jacinta-IV	Òc, e eth sòn nom comence per A.
WEB-Fortunata-e-Jacinta-IV	Aurora, qu’ei Aurora!, exclamèc era joena hent un bot en sòn lhet, e guardant ath sòn marit coma guarden es persones d’aunor qu’an recebut ua boetada.
WEB-Fortunata-e-Jacinta-IV	Qu’ei era.
WEB-Fortunata-e-Jacinta-IV	Ne sò tan segur d’aquerò qu’afirmi, que ja non ne posqui èster mès.
WEB-Fortunata-e-Jacinta-IV	Tu m’enganhes, tu m’enganhes, repliquèc era joena en actitud de Dolorosa.
WEB-Fortunata-e-Jacinta-IV	Tu me vòs aucir, e en sòrta de meter-me un tret, me vies damb aguesta istòria.
WEB-Fortunata-e-Jacinta-IV	Aurora!…
WEB-Fortunata-e-Jacinta-IV	Aurora!…
WEB-Fortunata-e-Jacinta-IV	Mon Diu!, quina idia tan marrida…!
WEB-Fortunata-e-Jacinta-IV	Mès que non pòt èster.
WEB-Fortunata-e-Jacinta-IV	Aguest òme ei hòl e non sap se qué ditz.
WEB-Fortunata-e-Jacinta-IV	Que sò hòl?…
WEB-Fortunata-e-Jacinta-IV	Plan, donc, defen-te damb aquerò.
WEB-Fortunata-e-Jacinta-IV	Mès tu queiràs, tu te convenceràs.
WEB-Fortunata-e-Jacinta-IV	Que non as cap auta gessuda.
WEB-Fortunata-e-Jacinta-IV	Era vertat s’impause.
WEB-Fortunata-e-Jacinta-IV	Vaquí un tret que non manque jamès.
WEB-Fortunata-e-Jacinta-IV	Vòs mes dades?
WEB-Fortunata-e-Jacinta-IV	Quan Aurora ges deth sòn obrador, eth la demore en carrèr de Santo Tomás e van amassa enquiath der Ave Maria.
WEB-Fortunata-e-Jacinta-IV	Es dimenges, Aurora ditz ena sua casa que va tar obrador, e tà on va ei…
WEB-Fortunata-e-Jacinta-IV	Cara!
WEB-Fortunata-e-Jacinta-IV	Qu’ès un mentidèr un calomniador.
WEB-Fortunata-e-Jacinta-IV	Donques qué te pensaues…?
WEB-Fortunata-e-Jacinta-IV	Hilha, mos cau èster as verdes e as madures.
WEB-Fortunata-e-Jacinta-IV	Qué volies?
WEB-Fortunata-e-Jacinta-IV	Herir e que non te herissen?
WEB-Fortunata-e-Jacinta-IV	Aucir e que non t’aucissen?
WEB-Fortunata-e-Jacinta-IV	Eth mon qu’ei atau.
WEB-Fortunata-e-Jacinta-IV	Aué lances tu era balestada, e deman ès tu qui la recep…
WEB-Fortunata-e-Jacinta-IV	Encara trantalhes?
WEB-Fortunata-e-Jacinta-IV	Era victima non didec arren.
WEB-Fortunata-e-Jacinta-IV	Que non trantalhaue, non; Aquerò denonciat per aqueth òme, qu’a viatges semblaue dement, a viatges non, revestie es aparences d’un hèt certan.
WEB-Fortunata-e-Jacinta-IV	Quauquarren auie era malerosa hemna en sòn cap que l’ac confirmaue, en tot negar-la de lum.
WEB-Fortunata-e-Jacinta-IV	Rebrembèc frases e accions, estaquèc ligams, e… arren, qu’ère vertat, coma i a Diu.
WEB-Fortunata-e-Jacinta-IV	Eth malerós gojat estarie tot çò de malaut que se volesse; mès çò que didie, qu’ère vertat.
WEB-Fortunata-e-Jacinta-IV	Sabi pas, sabi pas…
WEB-Fortunata-e-Jacinta-IV	E se t’as enganhat?…
WEB-Fortunata-e-Jacinta-IV	Sabi pas se qué pensar…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Te juri que s’ei vertat, aguesta hemna, aguesta ipocrita, aguesta pògavergonha que me venie era sua amistat, non se n’a d’arrir de jo.
WEB-Fortunata-e-Jacinta-IV	Te juri que li pataquègi era amna mès lèu lèu que dit (voludant-se en lhet).
WEB-Fortunata-e-Jacinta-IV	Aquerò non pòt quedar atau.
WEB-Fortunata-e-Jacinta-IV	L’aucisqui, li treigui es uelhs, l’arrinqui eth còr…
WEB-Fortunata-e-Jacinta-IV	Que me hèsquen a vier era mia ròba.
WEB-Fortunata-e-Jacinta-IV	Oncle, gojateta; que me voi lheuar.
WEB-Fortunata-e-Jacinta-IV	Mès, be me’n tien d’abandonada!
WEB-Fortunata-e-Jacinta-IV	Compreni que t’agarre tan fòrt.
WEB-Fortunata-e-Jacinta-IV	Atau me passèc a jo; mès dempús me sò tornat estoic.
WEB-Fortunata-e-Jacinta-IV	Apren de jo.
WEB-Fortunata-e-Jacinta-IV	Non ves se guaire seren me trapi?
WEB-Fortunata-e-Jacinta-IV	Qu’è passat per totes es crisis dera ira, dera ràbia e dera lhocaria…
WEB-Fortunata-e-Jacinta-IV	Qu’ei qu’es leçons m’an servit.
WEB-Fortunata-e-Jacinta-IV	Plan; pr’amor qu’ès un sant…
WEB-Fortunata-e-Jacinta-IV	Jo non ne sò de santa, ne ne voi èster.
WEB-Fortunata-e-Jacinta-IV	E per qué non ne podies èster tu tanben (cuelhent-li es mans e sajant de contier damb doçor es sòns movements d’ira).
WEB-Fortunata-e-Jacinta-IV	Per qué non pòs aspirar ar estat que jo me trapi?
WEB-Fortunata-e-Jacinta-IV	È arribat ada eth passant pera ràbia, pera holia…
WEB-Fortunata-e-Jacinta-IV	Ara madeish, non hè guaire, quan vedí ad aguest diable d’òme cometent ua naua infamia, sentí un aute còp era feblesa d’esperit que me pensaua vençuda… me vengueren talents de meter-li un tret, entà desliurar ara umanitat de semblable monstre…
WEB-Fortunata-e-Jacinta-IV	Mès dempús è sabut vencer-me e è dit: “Milhor castigue ua seqüéncia logica qu’un punhau.
WEB-Fortunata-e-Jacinta-IV	Non me quedè tan tranquil…
WEB-Fortunata-e-Jacinta-IV	Me capvirè fòrça; mès dempús venguec era reflexion.
WEB-Fortunata-e-Jacinta-IV	Çò d’important, me didí, non ei qu’eth morisque, senon qu’era aprengue.
WEB-Fortunata-e-Jacinta-IV	E tu as aprenut.
WEB-Fortunata-e-Jacinta-IV	Donques se les arribi a veir jo…!
WEB-Fortunata-e-Jacinta-IV	Se les arribes a veir, bremba-te’n de jo.
WEB-Fortunata-e-Jacinta-IV	Hè-te santa coma jo…
WEB-Fortunata-e-Jacinta-IV	Tu que non ès òme…
WEB-Fortunata-e-Jacinta-IV	Tu non ès arren, exclamèc era joena damb mesprètz.
WEB-Fortunata-e-Jacinta-IV	Ada era, ad aguesta briganta ei a qui jo voleria apraiar.
WEB-Fortunata-e-Jacinta-IV	Se l’agarri, non ac conde.
WEB-Fortunata-e-Jacinta-IV	Infama, traïdora, indecenta, enganhar-me atau!
WEB-Fortunata-e-Jacinta-IV	Ep, guarda ben se n’as eth dret de tractar-la d’aguesta manèra.
WEB-Fortunata-e-Jacinta-IV	Plan que l’è eth dret!
WEB-Fortunata-e-Jacinta-IV	Que m’a trèt çò qu’ère mèn.
WEB-Fortunata-e-Jacinta-IV	Serè dolenta, mès era que n’ei mès, fòrça mès.
WEB-Fortunata-e-Jacinta-IV	Compreni era tua exaltacion.
WEB-Fortunata-e-Jacinta-IV	Jo non auia mès motiu qu’era justícia quan les vedí, mès quan me convencí de qué pecauen, me pensi que s’auessa auut un revolvèr, les auria deishat anar es sies trets pera esquia.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Plan, plan, didec era esposa damb ferocitat.
WEB-Fortunata-e-Jacinta-IV	Per qué non ac heres?
WEB-Fortunata-e-Jacinta-IV	Qu’ès un pèc… encara que dempús m’auries aucit a jo tanben.
WEB-Fortunata-e-Jacinta-IV	Que n’as tot eth dret.
WEB-Fortunata-e-Jacinta-IV	Les vedí entrar en aquera casa…
WEB-Fortunata-e-Jacinta-IV	Fortunata daurie es uehs damb espant.
WEB-Fortunata-e-Jacinta-IV	Carrèr tau, numèro tant.
WEB-Fortunata-e-Jacinta-IV	Jo te’n cromparè un…
WEB-Fortunata-e-Jacinta-IV	Aué madeish, ara madeish (voludant-se en lhet, cuelhent ath sòn hilh, tornant-lo a deishar, desnishant-se eth pitrau, caperant-lo-se e sense saber se qué hèr).
WEB-Fortunata-e-Jacinta-IV	Aucir!…
WEB-Fortunata-e-Jacinta-IV	Leçon entada era?
WEB-Fortunata-e-Jacinta-IV	E era tua?
WEB-Fortunata-e-Jacinta-IV	Era mia, era mia?
WEB-Fortunata-e-Jacinta-IV	Que ja l’è, pèc.
WEB-Fortunata-e-Jacinta-IV	Encara vòs mès leçon?
WEB-Fortunata-e-Jacinta-IV	Qu’anaràs ena preson s’aucisses.
WEB-Fortunata-e-Jacinta-IV	Donques i anarè contenta.
WEB-Fortunata-e-Jacinta-IV	E eth tòn hilhet?
WEB-Fortunata-e-Jacinta-IV	Era mair ploraue, eth mainatge tanben, e eth gran Ido campèc un aute còp ena pòrta sense díder arren, contemplant a marit e hemna damb guardades semblables as des estatues de ges o de marme, donques que semblaue que non auie vistons enes uelhs.
WEB-Fortunata-e-Jacinta-IV	E gràcies ara entrada de Segunda se botèc punt e finau ara situacion; e madeish siguec veir a Rubin, qu’alugar-se deishant anar grapauds e sèrps e balhant eth tòrt de tot a sa frair e ath galapian e inutil d’Ido, que, en veder-se escarnit, ena sua pensada sense cap motiu, hège contraccions lèu inversemblables damb es muscles dera cara, amassant un uelh damb era boca, pujant er aute enquiara arraïc deth peu.
WEB-Fortunata-e-Jacinta-IV	Vai damb era senhora, quina ràbia amie!
WEB-Fortunata-e-Jacinta-IV	Non sabetz se qui sò?
WEB-Fortunata-e-Jacinta-IV	Donques sò Josef… er Idumèu… professor en jasilhes… intellectuaus.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Que siguec ua òbra de romans desvelhar a Platón; fin finau, era sua fraia l’estirèc ua cama, tant qu’Encarnacion l’estiraue era auta, e eth còs deth modèl, esguitlant-se sus eth sofà, queiguec damb sorrolh sus eth solèr.
WEB-Fortunata-e-Jacinta-IV	S’estèc ua estona estirant-se, e heregant-se es uelhs damb es mans, e escopint mès osties que paraules.
WEB-Fortunata-e-Jacinta-IV	Eth lenguatge de Segunda que non ère guaire desparièr deth de sa frair ne per çò dera finesa ne per çò dera alistada des paraules, causa que desagradaue extraordinariament a Ido.
WEB-Fortunata-e-Jacinta-IV	Maxi gessec ena saleta, e José Izquierdo se li metec ath dauant ganholant atau: “A!, qu’èretz vos.
WEB-Fortunata-e-Jacinta-IV	Ara madeish entath carrèr….
WEB-Fortunata-e-Jacinta-IV	Sense mostrar cap temor, Maximiliano arrie.
WEB-Fortunata-e-Jacinta-IV	Se formèc tau sarabat, que li calec intervier a Ido damb frases de concòrdia, e Segunda voludaue es mans, balhant tot eth tòrt ath hemneta de sa frair, e aguest repotegaue a Encarnacion, e era gojata bramaue ath sòn torn contra Maxi; e siguec tau eth rambalh que li calec vier ena pòrta, qu’ère dubèrta, a Estupinhan, e entrèc ena casa damb gèsti policièrs, hènt carar a toti e menaçant damb cridar a ua parelha.
WEB-Fortunata-e-Jacinta-IV	Se n’anèc repotegant, e en escurir, quan ja Ido e Maxi se n’auien anat, e es frairs Izquierdo èren en tot sopar, tornèc a pujar, damb baston de comandament, e didec despoticament: “Orde, orde e eth prumèr que hèsque rambalh se’n va tara preson”.
WEB-Fortunata-e-Jacinta-IV	Plan, donc, D. Plácido, qu’ei que va a vier eth Viatic?
WEB-Fortunata-e-Jacinta-IV	Lèu lèu, repliquèc eth blagaire en tot entrar sense demanar permís e filar-se de cap ara cramba.
WEB-Fortunata-e-Jacinta-IV	Que vierà era patrona, era senhora casalèra.
WEB-Fortunata-e-Jacinta-IV	Fòrça orde, senhors, fòrça formalitat.
WEB-Fortunata-e-Jacinta-IV	Madeish siguec enténer Platón que venguie era senhora de Pacheco, qu’eth temor de veder-la l’enquimerèc e ja non auec tranquillitat.
WEB-Fortunata-e-Jacinta-IV	S’avalèc eth minjar, en tot esdegar-se a gésser tath carrèr.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Des d’era entrevista damb eth sòn marit, Fortunata se metec tant inquieta, que Segunda s’auec d’enrabiar entà empedir que se lheuèsse, donques qu’ac volie hèr tu per tu.
WEB-Fortunata-e-Jacinta-IV	Eth mainatget que deuie notar quauquarren nau per çò que hège ar aprovediment de boca, pr’amor qu’ère de mala encolia, coma se tanben volesse lançar-se en carrèr, coma senhau de protèsta.
WEB-Fortunata-e-Jacinta-IV	Er avís dera visita dera santa padeguèc fòrça a sa mair; mès que non ath hilh, qu’encara non comprenie arren de santetats.
WEB-Fortunata-e-Jacinta-IV	Se presentèc era dauna tàs nau, acompanhada d’Estupinhan; e dempús de saludar a Segunda, coma se siguesse aguesta era hemna mès importanta, passèc, e abans de dider-li arren ara qu’auie estat era sua amiga, examinèc ben a Juan Evaristo Segismundo.
WEB-Fortunata-e-Jacinta-IV	Segunda apressaue ua candèla entà qu’era dauna podesse veir es traits deth mainatge, que non semblaue entosiasmat, ne plan mens, damb era inspeccion tant impertinenta, ne damb era vivacitat dera lum, tan pròcha as sòns uelhets.
WEB-Fortunata-e-Jacinta-IV	Que siguec Guillermina plan sòbria en salutacions e demostracions d’afeccion, e dempús, quan se demorèren soletes era Rubin e era santa, aguesta non didec arren de religion, ne mentèc era vertut, ne eth pecat, ne arren qu’auesse a veir damb er orde morau.
WEB-Fortunata-e-Jacinta-IV	Parlèc de s’era joena mair auie o non molta lèit, e de se sentie aguest o aqueth anuèg, amassa damb d’autes causes restacades damb er estat que se trapaue.
WEB-Fortunata-e-Jacinta-IV	Fortunata notèc en ròstre tranquil dera fondadora cèrta severitat estudiada, e entà trincar aqueth gèu, didec çò que seguís, que dera sua oportunitat se poirie dobtar: “Aguest plan qu’ei eth Pituso legitim, eth dera pròpria tia Javiera, vertat senhora?
WEB-Fortunata-e-Jacinta-IV	A!, non sabetz?
WEB-Fortunata-e-Jacinta-IV	Tanlèu eth mèn oncle José entenec que venguíetz, gessec ara prèssa, coma amna que se hèr a vier eth diable”.
WEB-Fortunata-e-Jacinta-IV	Per çò dera pòur que m’a.
WEB-Fortunata-e-Jacinta-IV	Que mo’la hèta bona…
WEB-Fortunata-e-Jacinta-IV	E quan era mair botèc ath mainatge ath sòn costat, ja assadorat e dormit, Guillermina lo tornèc a guardar atentiuament, en tot observar es sòns traits dera madeisha manèra qu’eth numismatic obsèrve eth trebol perfil e es inscripcions d’ua monèda anciana entà saber-se’n de s’ei autentica o faussa.
WEB-Fortunata-e-Jacinta-IV	E ambdues s’estèren carades pendent ua estona, guardant-se.
WEB-Fortunata-e-Jacinta-IV	Me cau demanar-vos perdon…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	A jo!
WEB-Fortunata-e-Jacinta-IV	Perdon de qué?…
WEB-Fortunata-e-Jacinta-IV	Des pegaries que hi, des barbàries que didí aqueth maitin ena vòsta casa.
WEB-Fortunata-e-Jacinta-IV	Tanben ada era li demanaria perdon se la vedessa…
WEB-Fortunata-e-Jacinta-IV	Que me portè mau, ac reconeishi.
WEB-Fortunata-e-Jacinta-IV	Jo non sauvi rancura ad arrés… voi díder, que no li sauvi rancura ada era, perque…
WEB-Fortunata-e-Jacinta-IV	Ai, senhora, vos non sabetz se qué se passe, vos non sabetz que mos enganhe as dues… e pro me’n sai de qui ei era que l’entretie, ua serpent, ua ipocrita, que me venie a jo era sua amistat…!
WEB-Fortunata-e-Jacinta-IV	Aquerò que non quedarà atau, senhora, non quedarà atau…
WEB-Fortunata-e-Jacinta-IV	Non me vengatz a jo damb condes, que non me hèn ne hered ne calor (damb repotec graciós).
WEB-Fortunata-e-Jacinta-IV	Ara çò que vos conven ei tranquillitat, que ja aurà tamps entà passar compdes passadi…
WEB-Fortunata-e-Jacinta-IV	E tornèc a guardar ath mainatge, en tot recrear-se silenciosament ena sua beresa e vigor.
WEB-Fortunata-e-Jacinta-IV	Fortunata l’avalaue ada era es guardades, en tot vantar-se d’endonviar-li eth pensament, que pro poirie èster aguest: “Se Jacinta lo vedesse…!”.
WEB-Fortunata-e-Jacinta-IV	Mès com l’auie de veir?
WEB-Fortunata-e-Jacinta-IV	Aquerò plan qu’ère impossible.
WEB-Fortunata-e-Jacinta-IV	Mès guaire patirie era praubeta, se lo vedesse!
WEB-Fortunata-e-Jacinta-IV	E poirie èster que se l’acodisse…
WEB-Fortunata-e-Jacinta-IV	Òc, que non sò tà pegaries…
WEB-Fortunata-e-Jacinta-IV	Amiga mia, auer-les, auer-les…
WEB-Fortunata-e-Jacinta-IV	Aguesta li condarà se com ei; li diderà: “qu’a era boca atau, es uelhs d’aguesta manèra, e en aquerò se retire a sa pair e en çò d’aute a sa mair.
WEB-Fortunata-e-Jacinta-IV	Creatura mès perfècta que non a lançat Diu en mon”.
WEB-Fortunata-e-Jacinta-IV	Jo qu’è ua idia…
WEB-Fortunata-e-Jacinta-IV	Non solet vos n’auetz d’idies; sonque qu’es mies non son dolentes, aumens jo non les è per taus.
WEB-Fortunata-e-Jacinta-IV	E entà acabar per aué, vos cau bèra causa?
WEB-Fortunata-e-Jacinta-IV	Se non lo podetz aleitar, non vos preocupetz, li botaram ua hilhuquèra ad aguest cavalieret, que me semble que non li desagradarie.
WEB-Fortunata-e-Jacinta-IV	Que mos cau aleitar-lo ben”.
WEB-Fortunata-e-Jacinta-IV	Que jo posqui, jo posqui… vai!, repliquec era auta contrariada.
WEB-Fortunata-e-Jacinta-IV	Sò plan fòrta.
WEB-Fortunata-e-Jacinta-IV	Eth mèn hilh non l’elèite arrés senon jo.
WEB-Fortunata-e-Jacinta-IV	Donques a alimentar-se ben (recuperant eth sòn ton doçament autoritari) e compde damb hèr asenades.
WEB-Fortunata-e-Jacinta-IV	Aubedir ath mètge…
WEB-Fortunata-e-Jacinta-IV	Arren d’emmaliciar-se, ne foteses.
WEB-Fortunata-e-Jacinta-IV	A!, jo dobti de qué vos pogatz…
WEB-Fortunata-e-Jacinta-IV	Òc, brava gojata, non vos espaurigatz ne me botetz aguesti uelhs.
WEB-Fortunata-e-Jacinta-IV	Era sua mair qu’ètz vos, jo è sus eth ua part d’autoritat.
WEB-Fortunata-e-Jacinta-IV	Diu me l’a autrejada.
WEB-Fortunata-e-Jacinta-IV	Se sa mair li manquèsse, jo m’encargaria de balhar-ne-li ua auta e ua mairia.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Deishatz-me que lo torna a veir, que non me cansi de guardar-lo.
WEB-Fortunata-e-Jacinta-IV	Me lo voi hèr a vier laguens des mèns uelhs.
WEB-Fortunata-e-Jacinta-IV	Vèrge deth Carmen!…
WEB-Fortunata-e-Jacinta-IV	Qu’a a qui retirar-se.
WEB-Fortunata-e-Jacinta-IV	Adishatz, adishatz”.
WEB-Fortunata-e-Jacinta-IV	Gessec acompanhada d’Estupinhan, dident a manèra de pregària: “Acceptem era volontat de Diu…
WEB-Fortunata-e-Jacinta-IV	Eth se’n saberà de per qué a manat aciu ad aguest angelet.
WEB-Fortunata-e-Jacinta-IV	Jacinta, furiosa, ditz que Diu està repapiaire, que non hè qu’asenades…
WEB-Fortunata-e-Jacinta-IV	Praubeta!…
WEB-Fortunata-e-Jacinta-IV	Be n’ei de limitada era nòsta intelligéncia!
WEB-Fortunata-e-Jacinta-IV	Que non comprenem arren, mès arren, de çò qu’Eth hè, e mos aclapam eth cervèth entà endonviar eth sentit de cèrtes causes que passen, e coma mès torns li hèm, mens ac comprenem.
WEB-Fortunata-e-Jacinta-IV	Plan per aquerò jo non voi pensar, e totes es mies matematiques s’estan a díder: “Que se complisque era volontat deth Senhor”.
WEB-Fortunata-e-Jacinta-IV	Fortunata sonièc aquera net qu’entrauen Aurora, Guillermina e Jacinta, armades de punhaus e damb caretes neres, e menaçant-la damb aucir-la, li panauen ath sòn hilh.
WEB-Fortunata-e-Jacinta-IV	Dempús ère Aurora soleta era que cometie eth nefast crim, entrant de puntetes ena cramba, e hènt-li flairar un mocador banhat en bèth liquid dera farmacia, e deishant-la coma adormida, sense movement, mès damb era capacitat d’encuedar-se’n de çò que se passaue.
WEB-Fortunata-e-Jacinta-IV	Aurora cuelhie ath mainatget e se lo hège a vier, sense que sa mair ac podesse empedir, ne tansevolh cridar.
WEB-Fortunata-e-Jacinta-IV	Se desvelhèc plan aclapada.
WEB-Fortunata-e-Jacinta-IV	Se sentie mau, prèsta a lhocaries dera ment tanlèu s’esclipsaue, e damb fòrça set.
WEB-Fortunata-e-Jacinta-IV	Aguesta set venguec a èster tan fòrta, qu’en non poder desvelhar ara sua tia damb copets de punh en tenhat, li calec lheuar-se ara cèrca d’aigua.
WEB-Fortunata-e-Jacinta-IV	En tornar-se ajaçar sentec hered, e damb aguestes alternatiues de hered e de calor arribèc enquiath maitin.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	VI.- Ballester venguec d’ora, e ada era li manquèc temps entà parlar-li dera visita de Maxi e dera istòria qu’aguest l’auie portat.
WEB-Fortunata-e-Jacinta-IV	Que s’incomodèc força eth regent en saber-se’n d’aquerò, e damb estranha seriositat e calor li calec remir çò qu’eth sòn amic l’auie condat dera Samaniega.
WEB-Fortunata-e-Jacinta-IV	Vos non parlatz jamès atau; e quan vos metetz seriós non didetz que mentides.
WEB-Fortunata-e-Jacinta-IV	Çò que voletz ei que jo me padega.
WEB-Fortunata-e-Jacinta-IV	Vos ac arregraïsqui; mès que non pòt èster.
WEB-Fortunata-e-Jacinta-IV	E per çò que tanh ara franceseta hastigosa non se n’arrirà de jo”.
WEB-Fortunata-e-Jacinta-IV	Esgotèc eth brave amic tota era sua logica entà arrincar-li aquera idia, sense auançar bric.
WEB-Fortunata-e-Jacinta-IV	Ai, qué romantiques e qué impetuoses… èm!
WEB-Fortunata-e-Jacinta-IV	Eth men amic Rubin, damb aguest anament qu’ara tie d’òme de sen, qu’ei mès tocat que jamès.Tot ac ditz ath revés e er aute dia tenguie que dòna Desdémona ei ua hemna beròia.
WEB-Fortunata-e-Jacinta-IV	Que non l’afectèren a Fortunata aguetes badinades.
WEB-Fortunata-e-Jacinta-IV	Eth la campaue damb ua atencion seriosa, encuedant-se de qué ua idia plan sinistra e tenaça la senhorejaue, e que non ère ausit trèir-la deth sòn cap.
WEB-Fortunata-e-Jacinta-IV	Cranhec qu’aquest estat d’animositat l’anèsse mau entara sua salut, e entà previer-lo li metec pòur.
WEB-Fortunata-e-Jacinta-IV	Quinsevolh asenada que podéssetz hèr poirie èster fatau.
WEB-Fortunata-e-Jacinta-IV	Plan, donc, hilha mia (cuelhent-li es mans), fòrça compde.
WEB-Fortunata-e-Jacinta-IV	Que non vos digui qu’ac hescatz per jo.
WEB-Fortunata-e-Jacinta-IV	Dilhèu ne hètz cabau d’aguest praube farmaceutic?
WEB-Fortunata-e-Jacinta-IV	Plan que non, e damb rason, pr’amor que jo entà vos non sò arren…
WEB-Fortunata-e-Jacinta-IV	Semblaue convençuda, e Ballester se n’anèc damb era conviccion de qué auie capitat.
WEB-Fortunata-e-Jacinta-IV	Que s’estèc tranquilla tot eth maitin; mès entà meddia, en desvelhar-se d’un sòn brèu, se sentec tan viuament escometuda pes talents de gésser en carrèr, que non se podec tier ad aguest cèc impuls.
WEB-Fortunata-e-Jacinta-IV	Se lheuec, damb gran estonament d’Encarnacion, era soleta persona qu’ère ena sala, se pientèc rapidament e se botèc era sua pelha de merinòs escur, mocador de crespon nere, un aute de color en cap, mitanes ròies, es sues bòtes de cana clara, e…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Lo convencèc era en tot balhar-li tot çò que volie o qu’auie, e er angelet se quedèc adormit ena sua cunhèra de vimes.
WEB-Fortunata-e-Jacinta-IV	Que serè dehòra pòc de temps, pr’amor que cuelherè un coche e harè eth prètzhèt en mieja ora.
WEB-Fortunata-e-Jacinta-IV	Tu non te dessepares d’eth, e se se desvelhe, l’amanhagues e lo brèces, e li dides que jo vierè de seguit…
WEB-Fortunata-e-Jacinta-IV	Compde que non te dessepares d’eth.
WEB-Fortunata-e-Jacinta-IV	Escota, mentre jo siga dehòra non daurisques ad arrés…
WEB-Fortunata-e-Jacinta-IV	Que serà milhor ua auta causa; jo vau a barrar damb dus torns e m’amii era clau.
WEB-Fortunata-e-Jacinta-IV	Se vie Segunda, que se demore ena escala”.
WEB-Fortunata-e-Jacinta-IV	Li balhèc fòrça punets ath sòn hilh, que d’eth se desseparaue per prumèr viatge, e gessec, barrant era pòrta e hènt-se a vier era clau.
WEB-Fortunata-e-Jacinta-IV	Non, non me lo treiràn; mès qu’a viatges s’a passat.
WEB-Fortunata-e-Jacinta-IV	Aguest àngel mèn, veigui qu’a fòrça golards.
WEB-Fortunata-e-Jacinta-IV	E mès que mès aguesta envejosa de Jacinta ei era que me hè mès pòur.
WEB-Fortunata-e-Jacinta-IV	Dera cabeladura qu’a li van a gésser mès peublancs, e se botarà coma un hiu de hèr de prima.
WEB-Fortunata-e-Jacinta-IV	Mès que non a mès remèdi que conformar-se…
WEB-Fortunata-e-Jacinta-IV	Pro qu’è patit jo…
WEB-Fortunata-e-Jacinta-IV	Que patisque ara era.
WEB-Fortunata-e-Jacinta-IV	A!, enteni passi.
WEB-Fortunata-e-Jacinta-IV	Francament, voleria que non me vedesse arrés, pr’amor que començarien a díder que gesqui o non gesqui, e non me shauten es referéncies.
WEB-Fortunata-e-Jacinta-IV	Me semble qu’ei D. Plácido qui puge.
WEB-Fortunata-e-Jacinta-IV	Me demorarè un shinhau enquia qu’entre ena sua casa…
WEB-Fortunata-e-Jacinta-IV	Que ja arribe, daurís era pòrta.
WEB-Fortunata-e-Jacinta-IV	Ara me’n vau, e que Diu m’acompanhe.
WEB-Fortunata-e-Jacinta-IV	Que me calerie amiar quauquarren que podesse costar dolor…
WEB-Fortunata-e-Jacinta-IV	A!, era clau.
WEB-Fortunata-e-Jacinta-IV	Qu’ei milhor qu’era man de mortèr.
WEB-Fortunata-e-Jacinta-IV	Cuelhec un coche e tanlèu entrèc en eth se trapèc tan marejada, per çò deth movement e dera sua pròpria feblesa, que li calec barrar es uelhs e inclinar eth cap entà non veir virar es causes ath sòn entorn.
WEB-Fortunata-e-Jacinta-IV	Mès que ja non posqui hèr repè.
WEB-Fortunata-e-Jacinta-IV	En fin, aquerò se passarà”.
WEB-Fortunata-e-Jacinta-IV	Que se passèc reaument, e çò prumèr que hec en remeter-se siguec cambiar era orde que l’auie dat ath menaire.
WEB-Fortunata-e-Jacinta-IV	L’auie dit Ave Maria 18, mès qu’auec ua idia e didec Cabeza 10, en tot trèir eth sòn cap pera hièstra, alongant eth braç e tocant damb era clau qu’amiaue ena sua man, coma se siguesse ua arma, eth braç deth menaire.
WEB-Fortunata-e-Jacinta-IV	Ena casa darrèrament assignada s’estèc coma ua mieja ora, e quan baishèc entà cuélher de nauèth eth coche, era sua cara esblancossida auie transparéncies de cera, es pòts non auien color… “Tà on anem, senhora?”, li preguntèc eth menaire, en veir que non li balhaue cap orde.
WEB-Fortunata-e-Jacinta-IV	E dit aquerò, e en rodar eth coche, li balhèc torns ad aguest pensament: “Plan, çò que jo didí.
WEB-Fortunata-e-Jacinta-IV	Era Visitacion a jo que non m’ac auie d’amagar.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’a mès rason e mès talent que toti es senadi amassa…
WEB-Fortunata-e-Jacinta-IV	Non s’a enganhat bric.
WEB-Fortunata-e-Jacinta-IV	Vint duros l’è balhat a Visitacion pera sua relacion…
WEB-Fortunata-e-Jacinta-IV	Plan que òc, a jo que non m’ac podie remir…” E a compdar d’aguesta idia, tornaue ara madeisha, cent e cent còps, en tot descríuer eth dolorós cercle.
WEB-Fortunata-e-Jacinta-IV	Baishèc deth coche ena pujada de Santa Cruz, pugèc en obrador de Samaniego, entrant peth portau, qu’ère en carrèr de Vicario Viejo.
WEB-Fortunata-e-Jacinta-IV	Anaue tan decidida, que non trantalhèc ne un solet instant.
WEB-Fortunata-e-Jacinta-IV	Era pòrta der entresòl auie paravent de cauchó, qu’en daurir-se hège sonar un timbre.
WEB-Fortunata-e-Jacinta-IV	Fortunata auie estat aquiu enes dies que precediren era inauguracion dera botiga, e se’n brembaue perfèctament de tot.
WEB-Fortunata-e-Jacinta-IV	Que non auie de picar, pr’amor que possant eth paravent, sonaue un plin plan fòrt, e ja ère laguens.
WEB-Fortunata-e-Jacinta-IV	Atau ac hec aqueth dia, e a penes recorrec eth cuert correder qu’amiaue entara estança principau, s’acarèc damb Aurora qu’en aqueth moment anaue deth centre, a on ère era taula, entà ua des hièstres, amiant teles ena man.
WEB-Fortunata-e-Jacinta-IV	Ar entorn dera taula vedec Fortunata ues sies o sèt oficiales, cosent, e en un sofà, ath cant dera hièstra ampla que daue tath carrèr, i auie dues senhores, en tot examinar ara lum dentèles e teles.
WEB-Fortunata-e-Jacinta-IV	Aurora, en veder-la, se quedèc tan parada, que non sabec se qué díder ne quina cara botar.
WEB-Fortunata-e-Jacinta-IV	Guaire temps…!”.
WEB-Fortunata-e-Jacinta-IV	Ara imprevista cuelhec un ton de sequetat.
WEB-Fortunata-e-Jacinta-IV	Que sò ocupada.
WEB-Fortunata-e-Jacinta-IV	Se vòs vier en un aute moment…”.
WEB-Fortunata-e-Jacinta-IV	Mès de seguic cambièc de registre.
WEB-Fortunata-e-Jacinta-IV	E tu, com te va?…
WEB-Fortunata-e-Jacinta-IV	Fin finau se dirigic as senhores qu’èren aquiu; mès que non sabec se qué dider-les.
WEB-Fortunata-e-Jacinta-IV	Fortunata se li botèc dauant quan tornaue tara taula centrau.
WEB-Fortunata-e-Jacinta-IV	Coma que non se te ve…
WEB-Fortunata-e-Jacinta-IV	Ai, quines amigues aguestes, ua que se pòt morir sense que li diguen arren!”.
WEB-Fortunata-e-Jacinta-IV	Aurora se padegaue un shinhau damb aguest lenguatge, e arrint, responec: “Hilha, damb tantes ocupacions, que non auia temps entà visites.
WEB-Fortunata-e-Jacinta-IV	Pensè vier a tier-te ua visita…
WEB-Fortunata-e-Jacinta-IV	Mès sè-te”.
WEB-Fortunata-e-Jacinta-IV	Que sò ben atau…
WEB-Fortunata-e-Jacinta-IV	Qu’acabi lèu.
WEB-Fortunata-e-Jacinta-IV	Aurora s’apressèc un aute còp as senhores, e quan se viraue, era sua amiga li toquèc un braç.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’èra en tot morir-me per verder-te.
WEB-Fortunata-e-Jacinta-IV	Ingrata!
WEB-Fortunata-e-Jacinta-IV	Qu’as rason, didec era auta en tot tornar a enquimerar-se, donques qu’ena cara dera sua amiga avertic quauquarren que la botèc ara demora.
WEB-Fortunata-e-Jacinta-IV	Cada dia pensaua vier…
WEB-Fortunata-e-Jacinta-IV	Sabent que t’estimi tant…
WEB-Fortunata-e-Jacinta-IV	E jo a tu…
WEB-Fortunata-e-Jacinta-IV	Mès, per qué non te sès?
WEB-Fortunata-e-Jacinta-IV	Non…
WEB-Fortunata-e-Jacinta-IV	Me’n vau de seguit.
WEB-Fortunata-e-Jacinta-IV	Sonque è vengut a portar-te ua causa…
WEB-Fortunata-e-Jacinta-IV	A portar-me ua causa… a jo!
WEB-Fortunata-e-Jacinta-IV	Òc, veiràs.
WEB-Fortunata-e-Jacinta-IV	E en tot díder veiràs, hec damb eth braç dret un rapid e energic movement, e li fotèc tan de plen era man sus era cara, qu’era auta non podec resistir er impuls, e hènt un sorriscle, queiguec en solèr.
WEB-Fortunata-e-Jacinta-IV	Boetada tan sonora e tremenda que non s’a dat jamès.
WEB-Fortunata-e-Jacinta-IV	Totes es oficiales correren en ajuda dera sua patrona; mès, per mès lèu qu’acodiren, non siguec possible empedir que Fortunata agarrant era clau damb era man dreta, li fotèsse ara auta un fòrt còp en front; e dempús, damb indicibla rapiditat e coratge, l’agarrèc damb dues mans deth peu e estirèc damb tota era sua fòrça.
WEB-Fortunata-e-Jacinta-IV	Es sorriscles d’Aurora s’entenien deth carrèr estant.
WEB-Fortunata-e-Jacinta-IV	Es dues senhores aqueres gesseren en carrèr demanant ajuda.
WEB-Fortunata-e-Jacinta-IV	Gràcies a qu’és oficiales tengueren ara fèra en moment que clauaue es sues garres en peu dera victima, que se non, aquiu acabe damb era.
WEB-Fortunata-e-Jacinta-IV	Agarrada per tantes mans, Fortunata hec esfòrci entà desligar-se e seguir era garrolha; mes, fin finau, eth numèro, que non eth valor, vencèc era sua incredibla fortalesa.
WEB-Fortunata-e-Jacinta-IV	A ua des modistetes la metec de pautes ensús d’un còp de man; ara auta li botèc un uelh coma ua tomata.
WEB-Fortunata-e-Jacinta-IV	Alendant, esblancossida e sudorosa, es uelhs deishant anar bualhs, Fortunata seguie damb era sua lengua era tragica òbra qu’es sues mans non podien realizar.
WEB-Fortunata-e-Jacinta-IV	Mentidèra, enganhaira, comedianta, qu’ès capabla d’enganhar ath madeish Verb Divin.
WEB-Fortunata-e-Jacinta-IV	Malastre dera aigua deth baptisme que te lancèren!
WEB-Fortunata-e-Jacinta-IV	Trichaira, puta…
WEB-Fortunata-e-Jacinta-IV	Te pernegi era cara encara qu’es sòles des mies bòtes s’enlordisquen.”.
WEB-Fortunata-e-Jacinta-IV	E tau esfòrç hec entà desliurar-se, qu’a mand siguec d’artenhè’c.
WEB-Fortunata-e-Jacinta-IV	Dues d’eres auien acodit a lheuar a Aurora que seguie hènt sorriscles de dolor.
WEB-Fortunata-e-Jacinta-IV	Se non s’auessen presentat Pepe Samaniego e un dependent, Diu s’en sap quina s’aurie armat aquiu.
WEB-Fortunata-e-Jacinta-IV	Qué s’a passat aciu?
WEB-Fortunata-e-Jacinta-IV	Qui ètz vos?
WEB-Fortunata-e-Jacinta-IV	Se qui sò!…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Òc, que ja se ve…
WEB-Fortunata-e-Jacinta-IV	Aurora, per Diu!
WEB-Fortunata-e-Jacinta-IV	Qué ei aquerò?
WEB-Fortunata-e-Jacinta-IV	E tanben ei calomniadora.
WEB-Fortunata-e-Jacinta-IV	Caratz-vos, e anatz-vo’n d’aciu…
WEB-Fortunata-e-Jacinta-IV	Mès, se qué ei aquerò, Aurora?…
WEB-Fortunata-e-Jacinta-IV	Jesús!, sang en cap.
WEB-Fortunata-e-Jacinta-IV	Ua herida…
WEB-Fortunata-e-Jacinta-IV	Escotatz, hemnòta, ara madeish que vatz tara preson…
WEB-Fortunata-e-Jacinta-IV	Ep!, cridatz a ua parelha.
WEB-Fortunata-e-Jacinta-IV	Era qu’anarà ena preson serà era, cridèc era agressora, frenetica, remetuda un aute còp de ressabuda enes condicions dera sua origina, hemna de pòble, damb tota era passion e grossieretat qu’eth tracte sociau auie dissimulat en era.
WEB-Fortunata-e-Jacinta-IV	Jo que non è fautat.
WEB-Fortunata-e-Jacinta-IV	A jo plan que m’an fautat…
WEB-Fortunata-e-Jacinta-IV	Aguesta briganta m’a enganhat, mos a enganhat as dues, donques qu’èm dues es escarnides, dues, e vos ac auetz de saber…
WEB-Fortunata-e-Jacinta-IV	Aquera, qu’ei un àngel, jo un aute àngel, voi díder, jo non…
WEB-Fortunata-e-Jacinta-IV	Mès auem auut un hilh; eth hilh dera casa, e aguesta ei ua furgaria, lèja, tinhosa e sense vergonha que me l’a de pagar, me l’a de pagar.
WEB-Fortunata-e-Jacinta-IV	Se non vos caratz…!, didec Samaniego, en tot apressar-se ada era damb in menaçaire.
WEB-Fortunata-e-Jacinta-IV	Tè, que se non siguéssetz ua hemna vos foteria ua repassada.
WEB-Fortunata-e-Jacinta-IV	A jo?…
WEB-Fortunata-e-Jacinta-IV	Vos digui que se non vos caratz…
WEB-Fortunata-e-Jacinta-IV	Non me posqui tier…
WEB-Fortunata-e-Jacinta-IV	Era scèna cuelhec encara pejor caractèr damb era aparicion de dòna Casta que li calec vier ena botiga en aqueth moment, e en saber-se’n deth sarabat, pugèc coishejant e entrèc en dramatic teatre d’aqueth eveniment, en tot cridar: “Hilha dera mia amna!…
WEB-Fortunata-e-Jacinta-IV	Mès qué…!
WEB-Fortunata-e-Jacinta-IV	Que l’an aucit!…
WEB-Fortunata-e-Jacinta-IV	Sang!…
WEB-Fortunata-e-Jacinta-IV	Ai, mon Diu!
WEB-Fortunata-e-Jacinta-IV	Aurora…
WEB-Fortunata-e-Jacinta-IV	Aurora…!
WEB-Fortunata-e-Jacinta-IV	Mès qui a estat?…
WEB-Fortunata-e-Jacinta-IV	Òc, òc, è estat jo, li didec Fortunata, deth cornèr estant a on l’auien acornerada.
WEB-Fortunata-e-Jacinta-IV	Que vos valerie mès, bruisha, non èster eth caperadèr des brigantaries dera vòsta mainada…
WEB-Fortunata-e-Jacinta-IV	Dòna Casta, en tot apressar-se ara sua hilha, non se n’encuedaue des flors qu’era auta li lançaue.
WEB-Fortunata-e-Jacinta-IV	Aurora se remetec exalant gemiments.
WEB-Fortunata-e-Jacinta-IV	Non vos espaurigatz…
WEB-Fortunata-e-Jacinta-IV	Ua leugèra contusion, e er espant corresponent…
WEB-Fortunata-e-Jacinta-IV	Mès encara non care aguesta sauvatja?…
WEB-Fortunata-e-Jacinta-IV	Deishatz-la; que se’n vage… gasulhèc Aurora damb es uelhs barradi.
WEB-Fortunata-e-Jacinta-IV	Tath croton, cridaue raucosa dòna Casta.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Non, tath croton non, didec era victima, hènt veir generositat…
WEB-Fortunata-e-Jacinta-IV	Pepe, non li hèsques arren.
WEB-Fortunata-e-Jacinta-IV	Non, s’ei que jo non la pataquegi…
WEB-Fortunata-e-Jacinta-IV	Ja s’aprairà eth jutge damb era.
WEB-Fortunata-e-Jacinta-IV	Non, jutge non, jutge non, didie era Fenelon fòrça aclapada.
WEB-Fortunata-e-Jacinta-IV	La perdoni.
WEB-Fortunata-e-Jacinta-IV	Deishatz-la; que s’en vage, que se’n vage lèu; que non la voi veir.
WEB-Fortunata-e-Jacinta-IV	Fortunata implacabla, non volie carar-se, e entre es qu’enrodauen ara victima se dividiren es opinions sus aquerò que s’auie de hèr damb era agressora.
WEB-Fortunata-e-Jacinta-IV	Pugèc mès gent, e er obrador, damb tants crits e es caushigades des qu’entrauen e gessien, se retiraue a un lunfèrn.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	VII.- Era prumèra qu’arribèec ena casa dera Cava, pendent era abséncia dera Pitusa, siguec Guillermina.
WEB-Fortunata-e-Jacinta-IV	Dempús de picar dus còps, era votz d’Encarnacion li responec a trauèrs des traucs dera placa: “Era senhoreta a gessut.
WEB-Fortunata-e-Jacinta-IV	M’a deishat embarrada.
WEB-Fortunata-e-Jacinta-IV	A gessut!
WEB-Fortunata-e-Jacinta-IV	Diu mos age!…
WEB-Fortunata-e-Jacinta-IV	Non, senhora, que non i é. Didec que tornarie lèu.
WEB-Fortunata-e-Jacinta-IV	E eth mainatge?
WEB-Fortunata-e-Jacinta-IV	Qu’encara dormís.
WEB-Fortunata-e-Jacinta-IV	Demorarè ua estona, didec era santa alendant; e cansada d’èster de pès se seiguec en gradon mès naut dera escala.
WEB-Fortunata-e-Jacinta-IV	Se retiraue a ua prauba que demore que se daurisque era pòrta entà demanar aumòina.
WEB-Fortunata-e-Jacinta-IV	Mès a on aurà anat aguesta hòla?…
WEB-Fortunata-e-Jacinta-IV	Çò que jo digui: ad aguesta non la tie arrés.
WEB-Fortunata-e-Jacinta-IV	Que non poirà aleitar ath sòn hilh.
WEB-Fortunata-e-Jacinta-IV	Dilhèu age bères pensades eroses; mès quan mens t’ac demores te la fot…
WEB-Fortunata-e-Jacinta-IV	Bèth dia dilhèu abandone ath sòn hilh o lo cale en ospici…
WEB-Fortunata-e-Jacinta-IV	Non, aquerò plan que non ac vam a perméter.
WEB-Fortunata-e-Jacinta-IV	S’eth praubet a ua mair descastada non li mancarà qui s’estongue per eth.
WEB-Fortunata-e-Jacinta-IV	Quan pensaue tot aquerò entenec pujar a ua auta persona.
WEB-Fortunata-e-Jacinta-IV	Qu’ère Ballester, qu’en veder-la, se quedèc parat.
WEB-Fortunata-e-Jacinta-IV	Donques cuelhetz paciéncia, er audèth volèc.
WEB-Fortunata-e-Jacinta-IV	Era senhora aguesta se n’a anat tath carrèr.
WEB-Fortunata-e-Jacinta-IV	Laguens i son eth mainatge e era mossa; mès coma que se hec a vier era clau, non podem entrar.
WEB-Fortunata-e-Jacinta-IV	Mès, s’ei que l’auíem enebit que gessesse!
WEB-Fortunata-e-Jacinta-IV	Anet, sivans me didec D. Francisco de Quevedo, ère un shinhau excitada.
WEB-Fortunata-e-Jacinta-IV	Plan per aquerò jo venguia a veir…
WEB-Fortunata-e-Jacinta-IV	Quina asenada a hèt!
WEB-Fortunata-e-Jacinta-IV	Plan que òc qu’ei ua asenada!
WEB-Fortunata-e-Jacinta-IV	E vos non sospechatz a on pòt èster?
WEB-Fortunata-e-Jacinta-IV	Jo… arren.
WEB-Fortunata-e-Jacinta-IV	En fin, vam a demorar.
WEB-Fortunata-e-Jacinta-IV	Se seiguec eth regent dus gradons mès entà baish, e era santa guinhèc es uelhs entà guardar-lo.
WEB-Fortunata-e-Jacinta-IV	Coma que non se tenguie bric quan credie de besonh interrogar a ua persona, de ressabuda escometèc a Ballester d’aguesta manèra: “Didetz-me cavalièr, e desencusatz-me pera confiança.
WEB-Fortunata-e-Jacinta-IV	Jo, senhora… influéncia non me pensi que n’aja…
WEB-Fortunata-e-Jacinta-IV	Que sò eth sòn amic; m’interèssi un shinhau per era.
WEB-Fortunata-e-Jacinta-IV	Que non sagi jo que me digatz quina sòrta d’amistat ei aguesta…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Es relacions mès pures…
WEB-Fortunata-e-Jacinta-IV	Qué, non vos ac credetz?
WEB-Fortunata-e-Jacinta-IV	Plan que òc, jo m’ac creigui tot.
WEB-Fortunata-e-Jacinta-IV	Precisament, jo è fòrça fe (arric damb gràcia); mès que non se tracte ara d’aquerò.
WEB-Fortunata-e-Jacinta-IV	A jo que m’ei parièr.
WEB-Fortunata-e-Jacinta-IV	Çò que jo voi díder ei se vos auetz bèra influéncia sus era, l’auríetz de conselhar que…
WEB-Fortunata-e-Jacinta-IV	Pr’amor qu’eth dia mens pensat, aguesta hemna torne ara sua, e se cansarà d’aleitar ath sòn mainatget.
WEB-Fortunata-e-Jacinta-IV	Çò milhor serie que se li botesse ua hilhuquèra, en tot autrejar-lo-se a persones que l’aleitarien milhor qu’era.
WEB-Fortunata-e-Jacinta-IV	Conselhatz-li aquerò se vos platz.
WEB-Fortunata-e-Jacinta-IV	Se qué voletz que vos diga… me pensi que non l’abandonarà.
WEB-Fortunata-e-Jacinta-IV	Qu’ei fòrça entosiasmada damb eth mainatge.
WEB-Fortunata-e-Jacinta-IV	Òc; bon entosiasme mos balhe Diu.
WEB-Fortunata-e-Jacinta-IV	Guardatz qu’aguesta…!
WEB-Fortunata-e-Jacinta-IV	Anar- se’n de passeg!, be n’auie de talents de caushigar eth carrèr!
WEB-Fortunata-e-Jacinta-IV	E non sai se com er angelet se tie tanta estona sense popar…
WEB-Fortunata-e-Jacinta-IV	Non ac auie acabat de díder, quan enteneren es sorriscles deth praube mainatge.
WEB-Fortunata-e-Jacinta-IV	En non poder tier-se, Guillermina se lheuèc e venguec entara placa traucada, e per aquiu lancèc aguestes veementes expressions: “Hilh mèn, aguesta hòla que non vie!…
WEB-Fortunata-e-Jacinta-IV	Tie-te un shinhalet, un shinhalet”.
WEB-Fortunata-e-Jacinta-IV	Cridèc entà que venguesse ena pòrta era gojata e li didec: “escota, gojata, a veir se com lo pòs entretier un moment, qu’era tua patrona non se pòt tardar.
WEB-Fortunata-e-Jacinta-IV	Brèça-lo ena sua cunhèra, canta-li bèra causa, alapa”.
WEB-Fortunata-e-Jacinta-IV	E entornant en gradon, parlèc damb eth sòn companh de demora: “Quina amna de hemna!…
WEB-Fortunata-e-Jacinta-IV	Ai, qu’è eth gèni tan viu, que trincaria era pòrta, cuelheria ath mainatge e me lo haria a vier entà que li balhèssen era popa…
WEB-Fortunata-e-Jacinta-IV	Non, senhora, que sò farmaceutic.
WEB-Fortunata-e-Jacinta-IV	Se carèc pr’amor qu’enteneren passi, plan près, coma d’ua persona que pujaue damb cautèla, e guardèren entath soleret deth miei, demorant a qu’eth que pujaue hesse era virada.
WEB-Fortunata-e-Jacinta-IV	Era aparicion d’aquera persona les deishèc ambdús fòrça estonadi.
WEB-Fortunata-e-Jacinta-IV	Qu’ère Maximiliano, qu’en veir a Guillermina e a Segismundo seigudi ena escala, se hec aguest rasonament: “Dues persones que demoren e se sèn cansades.
WEB-Fortunata-e-Jacinta-IV	Per tant, hè ja temps que demoren, e era casa ei barrada”.
WEB-Fortunata-e-Jacinta-IV	Eth regent arrie e Guillermina lo guardaue damb gràcia.
WEB-Fortunata-e-Jacinta-IV	Clau jo?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Era clau deth camp, didec Ballester de mala encolia, en tot pensar que non hège ua bèra manca era preséncia de Maxi aquiu.
WEB-Fortunata-e-Jacinta-IV	Que vau mès que vo n’anetz, amic Rubin, e tornetz dempús, pr’amor qu’aquerò se va a tardar.
WEB-Fortunata-e-Jacinta-IV	Ballester.
WEB-Fortunata-e-Jacinta-IV	E tornèren a entener-se es desesperadi crits deth Pituso, e Guillermina non dissimulaue era sua impaciéncia e inquietud.
WEB-Fortunata-e-Jacinta-IV	Guarda que lheuar-se abans deth temps e calar-se en carrèr!…
WEB-Fortunata-e-Jacinta-IV	Donques que vam ben, higec era.
WEB-Fortunata-e-Jacinta-IV	Que ja èm tres.
WEB-Fortunata-e-Jacinta-IV	Enteni passi.
WEB-Fortunata-e-Jacinta-IV	A veir se serà fin finau aguesta viroleta…
WEB-Fortunata-e-Jacinta-IV	Es passi non semblauen de hemna.
WEB-Fortunata-e-Jacinta-IV	Qui serie?
WEB-Fortunata-e-Jacinta-IV	Qu’aurie, eth, balhat quinsevolh causa per auer bèth lòc a on calar-se.
WEB-Fortunata-e-Jacinta-IV	Era santa se n’arrie ath sòn laguens, e ara fin li didec: “ Non vos cau pòur, senhor de Platón…
WEB-Fortunata-e-Jacinta-IV	Per qué ètz vos tant espaurit?
WEB-Fortunata-e-Jacinta-IV	Que jo non me mingi ara gent.
WEB-Fortunata-e-Jacinta-IV	Plan, òme, que ja ac sai.
WEB-Fortunata-e-Jacinta-IV	E aquera grana enganha que mos botèretz ja ei aigua passada…
WEB-Fortunata-e-Jacinta-IV	Donques se vedéssetz vos se guaire beròi ei eth Pituso!
WEB-Fortunata-e-Jacinta-IV	De vertat?
WEB-Fortunata-e-Jacinta-IV	Ai!, praube poric des mies entralhes!
WEB-Fortunata-e-Jacinta-IV	Òc; que s’eduque perfèctament.
WEB-Fortunata-e-Jacinta-IV	Ai!, com se li ve era sang de sa mair, que remoiguie miei mon.
WEB-Fortunata-e-Jacinta-IV	Tè, que…
WEB-Fortunata-e-Jacinta-IV	Que mos defenem, senhora…
WEB-Fortunata-e-Jacinta-IV	S’era senhora vò, non guardem entà darrèr.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’ei que non ei guardar entà darrèr, aquerò…
WEB-Fortunata-e-Jacinta-IV	Tè, que s’ara vos siguéssetz mau de sòs, pro poiríetz sajar un aute negòci coma aqueth… e non damb moneda faussa, senon damb era legitima.
WEB-Fortunata-e-Jacinta-IV	Ballester arrie e Maximiliano ère seriós, que d’aquerò se n’encuedèc era fondadora, en tot esdegar-se a díder: “Se non siguesse per aguestes badinades, com passaríem er orrible temps de demora qu’amiam?
WEB-Fortunata-e-Jacinta-IV	Se tornèc a enténer era planhosa cançoneta de Juan Evaristo, e Guillermina tirèc dera campaneta entà dider-li ara mossa: “Hemna, entretie-lo; ditz-li causetes.
WEB-Fortunata-e-Jacinta-IV	Que sembles pèga…
WEB-Fortunata-e-Jacinta-IV	Hilh mèn, que ja vie, ja vie!…
WEB-Fortunata-e-Jacinta-IV	Veiràs quin repotec li vau a fóter quan arribe, per çò d’auer-te atau tan solet, mòrt de hame…
WEB-Fortunata-e-Jacinta-IV	Senhors (en tornar en sòn gradon), m’auetz de desencusar, e se bèth un se canse, que non s’estongue aciu entà hèr-me companhia.
WEB-Fortunata-e-Jacinta-IV	Que l’aurà arribat bèra causa ad aguesta hemna, pr’amor que se tarde massa.
WEB-Fortunata-e-Jacinta-IV	Prepausi que se nomente ua comission tà que vage a hèr un reconeishement en carrèr e desnishe a on pòt èster”.
WEB-Fortunata-e-Jacinta-IV	En díder aquerò, guardaue a Maxi, hènt a veir que siguesse eth dera mentada comission.
WEB-Fortunata-e-Jacinta-IV	Eth joen non hec cap gèst qu’indiquèsse era sua intencion de botjar-se, e ena madeisha actitud guiterosa qu’ère, guardant de reuelh as sòns companhs de demora, didec atau: “Hè coma uns cinc quarts d’ora anaue peth carrèr Atocha en un coche… entrèc peth carrer de Cañizares…
WEB-Fortunata-e-Jacinta-IV	Hè coma uns tres quarts d’ora, vedí eth madeish coche trauessar era plaça de Santa Cruz entath carrèr d’Esparteros…
WEB-Fortunata-e-Jacinta-IV	Ballester e Guillermina se guardèren espauridi.
WEB-Fortunata-e-Jacinta-IV	Non, senhora…
WEB-Fortunata-e-Jacinta-IV	Jo me pensè qu’eth coche venguie entà aciu, pr’amor qu’encara qu’eth camin mès dret deth carrèr Atocha ei era Plaza Mayor, Ciudad Rodrigo e Cava, coma qu’ena entrada dera Plaza, per Atocha, son en tot empeirar e non se pòt passar, didí jo: “Qu’ei qu’eth menaire va a cuélher eth carrèr Mayor”.
WEB-Fortunata-e-Jacinta-IV	Mès per çò que veigui non a vengut aciu.
WEB-Fortunata-e-Jacinta-IV	Per tant, se n’aurà anat entà bèth aute lòc.
WEB-Fortunata-e-Jacinta-IV	Dilhèu age anat a visitar a a quauqua amiga: Aurora, per exemple…
WEB-Fortunata-e-Jacinta-IV	Ballester e era santa se tornèren a guardar damb inquietud.
WEB-Fortunata-e-Jacinta-IV	S’enteneren passi un aute còp; mès qu’èren fòrça pesadi e les acompanhaue un carrincleg e bohada de persona grana, per çò qu’arrés se pensèc que siguese Fortunata era qu’arribaue.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Izquierdo abans de veder-la, e non s’enganhèc.
WEB-Fortunata-e-Jacinta-IV	Era venedora se botèc damb es braci crotzadi en veir era escalonada reünion que i auie aquiu, e quan vedec qui ère seiguda en gradon mès naut, dauric era boca, en tot exprimir era sua admiracion d’aguesta sòrta: “Laudat sigue Diu!
WEB-Fortunata-e-Jacinta-IV	Era patrona dera casa seiguda ena escala, coma ua prauba que demore era parva sobrèra!
WEB-Fortunata-e-Jacinta-IV	Mès, qué!
WEB-Fortunata-e-Jacinta-IV	Non i é aguesta diabla?
WEB-Fortunata-e-Jacinta-IV	Que s’aurà escapat entath carrèr!
WEB-Fortunata-e-Jacinta-IV	M’ac pensaua!
WEB-Fortunata-e-Jacinta-IV	Quin cap!
WEB-Fortunata-e-Jacinta-IV	Qu’ei qu’anet ère fòrça desgahonada…!
WEB-Fortunata-e-Jacinta-IV	Mès senhora, per qué non passatz ena casa de D. Plácido?
WEB-Fortunata-e-Jacinta-IV	Hètz-me eth favor de picar en tresau e veir se i é Plácido.
WEB-Fortunata-e-Jacinta-IV	Segunda piquèc, e Plácido non i ère.
WEB-Fortunata-e-Jacinta-IV	Jo i anarè, didec Ballester, que non podie trèir-se deth cap era idia de qué en obrador de Samaniego li balharien rason dera hujitiua.
WEB-Fortunata-e-Jacinta-IV	Mès encara ère en tot parlar damb Guillermina en votz baisha, quan Segunda, qu’auie baishat ara cèrca d’ua clau o un crochet entà daurir era pòrta, cridèc deth principau estant: “Qu’ei ja aciu, ei ja aciu”.
WEB-Fortunata-e-Jacinta-IV	Gràcies a Diu!…
WEB-Fortunata-e-Jacinta-IV	Ja a apareishut era perduda.
WEB-Fortunata-e-Jacinta-IV	Veiram com va.
WEB-Fortunata-e-Jacinta-IV	Be n’ei aguesta hemna!…
WEB-Fortunata-e-Jacinta-IV	Toti se lheuèren mens Maximiliano, que seguic seigut apaticament enquia que campèc era sua esposa.
WEB-Fortunata-e-Jacinta-IV	Aguesta pujaue panteishant, plan sufocada, netejant-se damb un mocador era sudor deth front, e quilhant-se es pèlhes entà non caushigar-les.
WEB-Fortunata-e-Jacinta-IV	Ena man amiaue era clau dera casa.
WEB-Fortunata-e-Jacinta-IV	S’è vengut de seguit.
WEB-Fortunata-e-Jacinta-IV	Acabè eth mèn prètzhèt en un virament de uelhs…
WEB-Fortunata-e-Jacinta-IV	A!, dòna Guillermina tanben aciu.
WEB-Fortunata-e-Jacinta-IV	Hilha, jo me pensè qu’acabaria lèu lèu…
WEB-Fortunata-e-Jacinta-IV	E eth mèn rei qu’a hame… ja l’enteni plorar…
WEB-Fortunata-e-Jacinta-IV	Que vau, que vau, hilh des mies entralhes…
WEB-Fortunata-e-Jacinta-IV	Ai!, me pensaua que non me deishauen tornar.
WEB-Fortunata-e-Jacinta-IV	Dauritz, dauritz lèu… li didec Guillermina en tot possar-la, calinhaira, cabiròl.
WEB-Fortunata-e-Jacinta-IV	Qu’ei clar; que non servitz entà èster mair…
WEB-Fortunata-e-Jacinta-IV	Àngel de Diu!, que hè dues ores que ràbie…
WEB-Fortunata-e-Jacinta-IV	Se non vos corregitz, mos calerà velhar per eth.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Dauric e entrèren toti ara prèssa; Fortunata dauant, Guillermina agarrada ada era, e darrèr Ballester, Maxi, Izquierdo e Segunda.
WEB-Fortunata-e-Jacinta-IV	Era mair correc de dret entara cramba a on i auie eth petit ena sua cunhèra, en tot hèr crits qu’atrendien ath shivau de bronze de Felip III; “que sò aciu, estimadet, qu’ei aciu era tua esclaua… vene, vene, cèu dera mia vida; cuelh era popeta, tè…
WEB-Fortunata-e-Jacinta-IV	Ai!, be n’a de hame!…
WEB-Fortunata-e-Jacinta-IV	E jo desgahonada per vier.
WEB-Fortunata-e-Jacinta-IV	Qué content se bote eth mèn mainatge!…
WEB-Fortunata-e-Jacinta-IV	Que ja non plore mès, vertat?
WEB-Fortunata-e-Jacinta-IV	Sense trèir-se eth mantèl, auie cuelhut ath mainatge, en tot prestar-se a padegar eth sòn gran besonh.
WEB-Fortunata-e-Jacinta-IV	Se seiguec en lheth, pr’amor de deishar a Guillermina era soleta cagira que i auie ena cramba.
WEB-Fortunata-e-Jacinta-IV	Era santa non atenguie qu’ath mainatget, en tot observar s’era ansia que popaue anaue acompanhada de satisfaccion: “Cranhi que damb aguestes escometudes vos quedetz sense lèit”.
WEB-Fortunata-e-Jacinta-IV	Bè, senhora!…
WEB-Fortunata-e-Jacinta-IV	Guardatz, que n’è de sòbra.
WEB-Fortunata-e-Jacinta-IV	Ath contrari, me semble que se non m’esvagui me quèdi seca.
WEB-Fortunata-e-Jacinta-IV	Qu’èra jo anet, que non podia mès.
WEB-Fortunata-e-Jacinta-IV	Que m’ère tan de besonh resvenjar-me coma alendar e minjar.
WEB-Fortunata-e-Jacinta-IV	Guardatz… dempús de foter-li un boet, que se deuec enténer de Tetuan, li botè un còp damb era clau, e l’escalabrè… dempús l’agarrè des peus…
WEB-Fortunata-e-Jacinta-IV	Caratz-vos, per Diu, que me hè orror d’entener-vos.
WEB-Fortunata-e-Jacinta-IV	Me volien amiar entara preson e s’estèren près d’ua ora entà veir se me i amiauen o non.
WEB-Fortunata-e-Jacinta-IV	Vengueren dus policièrs, e jo les didí qu’èra en tot aleitar.
WEB-Fortunata-e-Jacinta-IV	Totau, qu’a tot darrèr me deishèren anar, e venguí entà aciu ath mès córrer.
WEB-Fortunata-e-Jacinta-IV	Qu’ei que s’ua non ei atau non la respècten!
WEB-Fortunata-e-Jacinta-IV	Se non auessen estat aquiu es condemnades modistes, me passegi per dessús deth sòn còs coma per aguesta sala.
WEB-Fortunata-e-Jacinta-IV	Pr’amor que guardatz vos se n’ei de dolenta: enganhar a dues, a dues, senhora, a jo e ara auta, qu’ei un àngel, sivans diden toti!
WEB-Fortunata-e-Jacinta-IV	Didetz-li qu’eth sòn compde damb era Samaniega ei ja liquidat.
WEB-Fortunata-e-Jacinta-IV	Me semble qu’ètz vos fòrça capvirada…
WEB-Fortunata-e-Jacinta-IV	Que ja m’i tengui senhora.
WEB-Fortunata-e-Jacinta-IV	Qu’ei que non me vedetz?…
WEB-Fortunata-e-Jacinta-IV	Hilh, glòria de ta mair, emperaire deth mon…
WEB-Fortunata-e-Jacinta-IV	Ai!, podetz creir que s’aqueri gossets non m’auessen deishat vier a balhar era popa ath mèn hilh, sabi pas se que m’aurie arribat…
WEB-Fortunata-e-Jacinta-IV	Eth madeish Samaniego siguec qui me deishèc anar, dident: “Que se’n vage en mala ora”.
WEB-Fortunata-e-Jacinta-IV	Plan, donc, senhora, que sò contenta.
WEB-Fortunata-e-Jacinta-IV	E pensatz que non me n’alègri per interès… entà qué voi jo es sòs?
WEB-Fortunata-e-Jacinta-IV	Entad arren.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Ne damb latins ne sense latins me lo van a trèir.
WEB-Fortunata-e-Jacinta-IV	Vertat, senhora?
WEB-Fortunata-e-Jacinta-IV	Vos qu’ètz ara deth mèn costat.
WEB-Fortunata-e-Jacinta-IV	E era tanben ei ara deth mèn costat, vertat?
WEB-Fortunata-e-Jacinta-IV	Quan digui jo que non ètz ben deth cap… (pro espaurida).
WEB-Fortunata-e-Jacinta-IV	Barratz era boca.
WEB-Fortunata-e-Jacinta-IV	Ajam formalitat (en tot hèr-li copets de man ena espatla), pr’amor que se non l’aleitatz ben, li botaram ua hilhuquèra; e en darrèr cas, enquia e tot lo cuelheram entà auer-lo damb nosates.
WEB-Fortunata-e-Jacinta-IV	Bè!…
WEB-Fortunata-e-Jacinta-IV	Que jo non lo dèishi anar (damb grana excitación e vessant d’alegria).
WEB-Fortunata-e-Jacinta-IV	Be ne sò de contenta!…
WEB-Fortunata-e-Jacinta-IV	Vos m’estimaratz, senhora, vertat?
WEB-Fortunata-e-Jacinta-IV	M’estimaratz vos?
WEB-Fortunata-e-Jacinta-IV	Pr’amor que jo è de besonh de qué quauquarrés m’estime de vertat.
WEB-Fortunata-e-Jacinta-IV	Ja veiratz se guaire ben me vau a portat ara.
WEB-Fortunata-e-Jacinta-IV	Òmes?, ne guardar-les.
WEB-Fortunata-e-Jacinta-IV	Que non voi tractes damb degun.
WEB-Fortunata-e-Jacinta-IV	Eth mèn hilhet e arren mès.
WEB-Fortunata-e-Jacinta-IV	Òc… qui t’entene que te crompe.
WEB-Fortunata-e-Jacinta-IV	A!, vos non me coneishetz, senhora…
WEB-Fortunata-e-Jacinta-IV	Vos pensatz que… a, a, a!…
WEB-Fortunata-e-Jacinta-IV	Eth mèn hilhet, e aciu patz…
WEB-Fortunata-e-Jacinta-IV	Guardatz; mos haram ara idia de qué ei hilh des tres, e aurà tres mairs en sòrta d’ua…
WEB-Fortunata-e-Jacinta-IV	Ara santa li hec gràcia aquera estranha idia.
WEB-Fortunata-e-Jacinta-IV	Pr’amor que jo sò autant coma era, aumens…
WEB-Fortunata-e-Jacinta-IV	Se non ei que siga mès.
WEB-Fortunata-e-Jacinta-IV	Mès supausem que sò madeish.
WEB-Fortunata-e-Jacinta-IV	Non li sauvi rancura, e se me pressatz massa, enquia e tot l’aurè estimacion…
WEB-Fortunata-e-Jacinta-IV	Es autes pèrsones qu’auien vengut ena casa èren ena sala sense gosar passar mentre s’estèsse aqueth animat collòqui entre era diabla e era santa, qu’eth sòn luenhant rom rom entenien.
WEB-Fortunata-e-Jacinta-IV	Guillermina passèc ena saleta ara cerca de Ballester, qu’ère fòrça preocupat ath cant des veires dera hièstra, guardant tara plaça, e li didec: “Qu’ei aguesta hemna fòrça excitata e cranhi que se seque…
WEB-Fortunata-e-Jacinta-IV	Didetz qu’ei fòrça excitada?
WEB-Fortunata-e-Jacinta-IV	Fòrça!…
WEB-Fortunata-e-Jacinta-IV	Eth cap capvirat, ditz mil asenades.
WEB-Fortunata-e-Jacinta-IV	Entratz.
WEB-Fortunata-e-Jacinta-IV	Quan Ballester li prepausèc que prenesse era medecina, repliquèc era joena: “Çò que jo voi ei aigua.
WEB-Fortunata-e-Jacinta-IV	Qu’è ua set terribla… era boca coma èsca”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Beuec damb ansia e mentretant, era fondadora se hège a vier a despart a Ballester e li didie:
WEB-Fortunata-e-Jacinta-IV	Escotatz.
WEB-Fortunata-e-Jacinta-IV	E eth sòn marit, aguest praube òme, qué vie a cercar aciu?
WEB-Fortunata-e-Jacinta-IV	Qué hè?
WEB-Fortunata-e-Jacinta-IV	Qué ditz?
WEB-Fortunata-e-Jacinta-IV	Com s’a cuelhut aquerò?
WEB-Fortunata-e-Jacinta-IV	Senhora, repliquèc eth regent trantalhant entre era seriositat e er arrir.
WEB-Fortunata-e-Jacinta-IV	Vos non ac comprenetz?…
WEB-Fortunata-e-Jacinta-IV	Eth sòn anament qu’ei timid.
WEB-Fortunata-e-Jacinta-IV	Plan per aquerò, quan veigui que se cale a parlar damb persones que non son de confiança, m’espaurisqui.
WEB-Fortunata-e-Jacinta-IV	De hè bèth temps tot aquerò que ditz aguest gojat ei tan senat, qu’ac poirien tier coma sòn es sèt sabents de Grécia.
WEB-Fortunata-e-Jacinta-IV	Mès, non ei…?
WEB-Fortunata-e-Jacinta-IV	Ve-te’n a saber…
WEB-Fortunata-e-Jacinta-IV	Que siguec eth que li venguec damb eth conde deth tau damb era quau, voi díder, damb era Fenelona.
WEB-Fortunata-e-Jacinta-IV	Jo me mesfidi deth sen d’aguest cavalièret, e tostemp que lo cuelhi a man, l’escorcolhi, a veir s’amie bèra arma.
WEB-Fortunata-e-Jacinta-IV	Que non me shaute bric veder-lo aciu.
WEB-Fortunata-e-Jacinta-IV	Rubin e Izquierdo, qu’èren seigudi en sofà dera sala, ambús silenciosi, Fortunata cridèc a Ballester e a Platón entà condar-les çò qu’auie hèt, e mentretant Guillermina venguec a sèir-se ath costat de Maximiliano, en tot campar ath sòn dauant damb un arridolet de benignitat.
WEB-Fortunata-e-Jacinta-IV	Que volec era dauna parlar-li, e non podec badar boca, pr’amor qu’enquia e tot damb eth sòn talent e e era sua practica non endonviaue damb era clau des idies que dauant d’aqueth òme, per çò dera sua situacion, auie de desvolopar.
WEB-Fortunata-e-Jacinta-IV	Qué li didirie?
WEB-Fortunata-e-Jacinta-IV	Aquerò plan que n’ère de problematic!
WEB-Fortunata-e-Jacinta-IV	Quin ton auie de tier?
WEB-Fortunata-e-Jacinta-IV	Ere o non senat eth tau?
WEB-Fortunata-e-Jacinta-IV	Pr’amor que s’auie dificultats en tot considerar-lo dement, tractant-lo coma san es dificultats èren taus que tocauen çò impossible.
WEB-Fortunata-e-Jacinta-IV	Li parlarie deth mainatge?…
WEB-Fortunata-e-Jacinta-IV	Jesús, quina asenada!
WEB-Fortunata-e-Jacinta-IV	Li diderie qu’era sua hemna ère ua jòia?
WEB-Fortunata-e-Jacinta-IV	Quina auta asenada!
WEB-Fortunata-e-Jacinta-IV	Escometerie er estat reau des causes?
WEB-Fortunata-e-Jacinta-IV	Ne peth mau de morir.
WEB-Fortunata-e-Jacinta-IV	Ac cuelherie peth costat religiós e dera resisgnacion?
WEB-Fortunata-e-Jacinta-IV	Tanpòc.
WEB-Fortunata-e-Jacinta-IV	Peth costat mondan?
WEB-Fortunata-e-Jacinta-IV	Jamès s’auie trapat era senhora dauant d’un problèma de sciéncia sociau tant endrabat e perilhós.
WEB-Fortunata-e-Jacinta-IV	Aqueth enigma superaue a toti es enigmes qu’era auie vist pendent era sua vida infatigabla.
WEB-Fortunata-e-Jacinta-IV	Qu’ei çò de milhor, e aguest sistèma tostemp m’a balhat boni resultats.
WEB-Fortunata-e-Jacinta-IV	Senhora…
WEB-Fortunata-e-Jacinta-IV	E aciu se travèc eth dialòg, pr’amor qu’era santa non gosaue seguir endauant.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’ètz vos ua santa, e quan mos morigatz, vos canonizaram e vos botaram enes autars”.
WEB-Fortunata-e-Jacinta-IV	Gràcies; qu’ei un favor (didec damb gràcia).
WEB-Fortunata-e-Jacinta-IV	Jo… (sense estonar-se’n guaire dera vantaria).
WEB-Fortunata-e-Jacinta-IV	Mès entre vos e jo que i a ua grana diferéncia.
WEB-Fortunata-e-Jacinta-IV	Qu’ei vertat que jo è guanhat quauques batalhetes damb es passions; mès que non è arribat, ne plan mens, ath grad de perfeccion que vos.
WEB-Fortunata-e-Jacinta-IV	Sò a ua grana distància encara.
WEB-Fortunata-e-Jacinta-IV	Se damb eth patiment se i arribèsse, que ja seria en cimalh, donques que jo è patit fòrça, senhora.
WEB-Fortunata-e-Jacinta-IV	Que deuetz èster estonada dera serenitat que vedetz en jo.
WEB-Fortunata-e-Jacinta-IV	Toti s’estonen, e non ei entà mens.
WEB-Fortunata-e-Jacinta-IV	Pr’amor qu’aciu a on me vedetz, è estat lhòco, lhòco perdut…
WEB-Fortunata-e-Jacinta-IV	Qu’ac sai, ac sai…
WEB-Fortunata-e-Jacinta-IV	Ai, quin dolor!
WEB-Fortunata-e-Jacinta-IV	E è anat passant per aguest e per aute grad.
WEB-Fortunata-e-Jacinta-IV	Prumèr auí eth deliri persecutòri, dempús eth deliri de graneses…
WEB-Fortunata-e-Jacinta-IV	Endonviè religions, me credí cap d’ua sècta qu’auie de transformar eth mon.
WEB-Fortunata-e-Jacinta-IV	Patí tanben furor d’omicidi, e lèu lèu aucisqui ara mia tia e a Papitos.
WEB-Fortunata-e-Jacinta-IV	Arriberen dempús depressions orribles, talents de morir-me, mania religiosa, ansies d’anacoreta, e eth deliri dera abnegacion e deth destacament…
WEB-Fortunata-e-Jacinta-IV	Mès Diu volec guarir-me, e de man en man aqueri estats anèren passant, e era rason, qu’ère mòrta, comencèc a néisher, prumèr petiteta, e dempús creishec tant, tant, que se me formèc un nau cervèth, e siguí un aute òme, senhora.
WEB-Fortunata-e-Jacinta-IV	E me trapè alavetz damb era nauetat d’un gran talent, desencusatz- me era immodestia, damb ua grana aptitud entà jutjar totes es causes…
WEB-Fortunata-e-Jacinta-IV	Guillermina ère estonada e non se l’acodie arren entà opausar ad aqueres rasons.
WEB-Fortunata-e-Jacinta-IV	Que s’exprimie eth damb ua serenitat admirabla e damb aisida e enquia e tot engenhosa paraula, sense estramuncar ne trantalhar un solet moment, es traits repausats, tot cortesia e tranquillitat.
WEB-Fortunata-e-Jacinta-IV	Aquerò, didia jo, que semblèc tan gran, ac vedia d’aquiu estant tan petitet.
WEB-Fortunata-e-Jacinta-IV	M’en sabí de tot çò que s’auie passat pendent era mia malautia, que mèsalèu auie semblat un sòmi, e vedí era infidelitat d’aguesta malerosa, vedí tanben qu’auie un mainatge e era claretat d’aquera rason naua e robusta que jo auie lançat, me hec veir un cas d’aplicación dera justícia, e me pensè qu’ère eth mèn déuer contribuir ara exterminacion deth mau dera umanitat, aucint ad aguesta malerosa, que damb aquerò la redimia, pr’amor que jo è dit tostemp: “Benauradi es que van entath cadafalc, pr’amor qu’eri, en sòn patiment se n’empenaïssen, e en tot empenaïr-se se sauven”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Guillermina anaue a respóner quauquarren ad aquerò.
WEB-Fortunata-e-Jacinta-IV	Pensaua jo se com realizaria aqueth acte de justícia, quan er edart, que serie milhor díder era Providéncia, m’autregèc ua solucion milhor e mès cristiana qu’era mòrt.
WEB-Fortunata-e-Jacinta-IV	Aguesta prauba hemna non li calie era mia justícia.
WEB-Fortunata-e-Jacinta-IV	Diu madeish a dispausat eth sòn castig e ua leçon tremenda.
WEB-Fortunata-e-Jacinta-IV	Qué auia de hèr jo?
WEB-Fortunata-e-Jacinta-IV	Deishar que la herisse era leçon.
WEB-Fortunata-e-Jacinta-IV	Era infidelitat castigue ara infidelitat.
WEB-Fortunata-e-Jacinta-IV	I a quauquarren mès logic qu’aquerò?
WEB-Fortunata-e-Jacinta-IV	Jo auia de deishar qu’actuèsse era logica.
WEB-Fortunata-e-Jacinta-IV	Li balhè es gràcies a Diu per aquera lum que me hec a vier.
WEB-Fortunata-e-Jacinta-IV	Diu ei eth solet que castigue, vertat, senhora?
WEB-Fortunata-e-Jacinta-IV	E pro ben qu’ac sap hèr!
WEB-Fortunata-e-Jacinta-IV	Entà qué, donc, trèir-li es sues foncions?
WEB-Fortunata-e-Jacinta-IV	Diu, hènt justícia mejançant es eveniments, logicament, ei er espectacle mès admirable que pòden aufrir eth mon e era istòria.
WEB-Fortunata-e-Jacinta-IV	Atau, donc, jo me laui es mans, e dèishi qu’era leçon naturau se produsisque e que se complisque era justícia.
WEB-Fortunata-e-Jacinta-IV	Ei aquerò rasonable?
WEB-Fortunata-e-Jacinta-IV	Que hec era pregunta en tot crotzar-se de braci, e Guillermina, dempús de trantalhar, li didec: “Pro que n’ei.
WEB-Fortunata-e-Jacinta-IV	E Crist mos ensenhe que non mos auem de cuélher era justícia damb era nòsta man, donques que Diu castigue sense pau e sense pèira, e Eth li da a cada creatura çò que li conven.
WEB-Fortunata-e-Jacinta-IV	Quan bèra injustíca mos enròde, per çò des coquinaries des òmes, çò que mos cau hèr ei tier-mos, crotzar-mos de braci e díder: “Que venguen es còps, coma mès m’umilien, mès me lheuarè dempús.
WEB-Fortunata-e-Jacinta-IV	Mentre mès me foetegen aciu, mès salut aurè aquiu naut”.
WEB-Fortunata-e-Jacinta-IV	Aquerò madeish pensi jo.
WEB-Fortunata-e-Jacinta-IV	Es rancures que i auie en mèn còr, les è anat deishant enlà…
WEB-Fortunata-e-Jacinta-IV	Era idia d’aucir la considèri jo ineficaça e absurda, coma un medicament confonut.
WEB-Fortunata-e-Jacinta-IV	Solet Diu aucís, e Eth ei qui tostemp ensenhe.
WEB-Fortunata-e-Jacinta-IV	Jo è auut ua gelosia orribla, jo è auut ues rancures arderoses.
WEB-Fortunata-e-Jacinta-IV	Ça que la, totes aguestes mauvestats van queiguent jos era destrau dera rason…
WEB-Fortunata-e-Jacinta-IV	Rason e arren mès que rason.
WEB-Fortunata-e-Jacinta-IV	Que ja non pensi en aucir ad arrés, ne tansevolh ad aqueri qu’autant odiè.
WEB-Fortunata-e-Jacinta-IV	Veigui es admirables ensenhaments de Diu, veigui as dolents recéber eth sòn castig, e sagi jo de non meritar-lo- me…
WEB-Fortunata-e-Jacinta-IV	Aguest qu’ei eth mèn sistèma, aguesta qu’ei era mia vida.
WEB-Fortunata-e-Jacinta-IV	Segismundo auie cridat a Guillermina dera pòrta dera cramba estant.
WEB-Fortunata-e-Jacinta-IV	Que non les auetz totes…
WEB-Fortunata-e-Jacinta-IV	Madeish me passe a jo.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	IX.- Izquierdo entrèc damb ua botelha de cervesa e ath sòn darrèr eth mosso deth cafè Gallo damb ua gran botelha de citron, un recipient e copes.
WEB-Fortunata-e-Jacinta-IV	Ne peth mau de morir!, repliquèc era dauna.
WEB-Fortunata-e-Jacinta-IV	Vos arregraïsqui…
WEB-Fortunata-e-Jacinta-IV	A Fortunata la convidèren tanben; mès que tanpòc era ac volec tastar, e demanèc lèit.
WEB-Fortunata-e-Jacinta-IV	Ballester, prèst a èster amable, manèc a Encarnacion a cercar lèit, e Guillermina se didec adiu en moment qu’entraue Plácido, qu’auie pujat ara prèssa e plen d’oficialitat entà botar-se jos es sues ordes.
WEB-Fortunata-e-Jacinta-IV	Segismundo observaue ara sua amiga, e era vertat, que non li semblaue eth sòn anament guaire catolic.
WEB-Fortunata-e-Jacinta-IV	Eth faus gòi que la hège arrir cada moment non ère un bon senhau, e s’aurie estimat mès, eth, que parlèsse mens.
WEB-Fortunata-e-Jacinta-IV	Mès que tornaue a condar er ahèr damb Aurora, en tot dar-li proposicions tragiques, e un còp acabat eth raconde, tornaue a començar, en tot hèr veir contra era que siguec era sua amiga ua ràbia implacabla.
WEB-Fortunata-e-Jacinta-IV	Ballester la contradidie suaument, en tot recomanar-li prudéncia, tolerància e eth perdon des escarnis.
WEB-Fortunata-e-Jacinta-IV	E non sabent ja se qué dider-li, li treiguec er exemple de Maximiliano, qu’amiaue damb tan cristiana mansuetud eth cargament des sòns escarnis.
WEB-Fortunata-e-Jacinta-IV	Era diabla, en enténer aquerò, se n’arrie mès encara, dident qu’eth sòn marit ère un sant, un vertadèr sant, e que se lo canonizauen e lo botauen enes autars, era li pregarie e l’escopirie.
WEB-Fortunata-e-Jacinta-IV	Aquerò non ac entenec Rubin, qu’en aqueth moment ère en tot hèr ath damièr damb Izquierdo.
WEB-Fortunata-e-Jacinta-IV	Portèren era lèit, e quan Encarnacion l’ac mestraue ara sua patrona, aguesta vedec que i auien queigut dues mosques; l’entrèc fòrça hàstic e botèc ara gojata coma de naut en baish, en tot cridar-la pòrca e negligenta.
WEB-Fortunata-e-Jacinta-IV	Eth regent manèc portar mès lèit, e didec qu’era des mosques se la beuerie eth, donques que non li hège bric de hàstic.
WEB-Fortunata-e-Jacinta-IV	Treiguec es insèctes damb eth dit ponin, e era sua amiga li critiquèc aguesta accion, en tot cridar-lo lord e tractar-lo secament.
WEB-Fortunata-e-Jacinta-IV	Portèren era lèit ben caperada entà que non i queiguessen mosques, e tant que Fortunata se la beuie, Ballester se prenec era auta, en tot hèr badinades e trufaries, que damb eres non artenhie a hèr desparéisher era nera tristesa qu’en era auie queigut era joena dempús dera rambalhosa alegria.
WEB-Fortunata-e-Jacinta-IV	Li manèc que s’ajacèsse, e mentretant, passèc eth farmaceutic ena sala, hènt veir que se fixaue en jòc de damièr.
WEB-Fortunata-e-Jacinta-IV	Que non podie auer tranquillitat mentre Maxi siguesse aquiu e non se fidaue des sues aparences resignades e filosofiques.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Mès qu’arren trapèc en sòn dissimulat escorcolh.
WEB-Fortunata-e-Jacinta-IV	A maugrat de tot, non volie Ballester anar-se’n sense qu’anèsse peth sòn dauant, e autant pelegec damb eth, qu’ac artenhèc.
WEB-Fortunata-e-Jacinta-IV	Gessec, donc, eth regent, damb eth prepaus de tornar, donques qu’era sua amiga l’auie botat ara demora.
WEB-Fortunata-e-Jacinta-IV	Platón se n’anèc tanben en escurir, mès tàs nau tornèc alugant lum ena sala.
WEB-Fortunata-e-Jacinta-IV	Non èren es nau e quart, quan Fortunata, qu’auie començat a adormir- se, sentec passi, e vedec qu’un òme entraue ena cramba.
WEB-Fortunata-e-Jacinta-IV	A!, qu’ès tu, Maxi, non t’auia arreconeishut.
WEB-Fortunata-e-Jacinta-IV	Era tos de gosset deth sòn oncle la padeguèc, en tot dider-li que non ère soleta.
WEB-Fortunata-e-Jacinta-IV	Manèc ara gojata que se hesse a vier lum, pr’amor que ja non auie dromilhon, e José, atentiu a susvelhar-la, pistaue en cada moment pera pòrta.
WEB-Fortunata-e-Jacinta-IV	Se seiguec Maximiliano ath cant deth lhet coma eth dia anterior, e bontadosament li didec: “Aguesta tarde que i auie aciu molta gent e non podí parlar-te.
WEB-Fortunata-e-Jacinta-IV	Plan per aquerò è tornat.
WEB-Fortunata-e-Jacinta-IV	Que ja sai que tu e Aurora vos pelegéretz.
WEB-Fortunata-e-Jacinta-IV	Dòna Casta ei emmaliciada, e era mia tia, non te pòs imaginar se com està contra tu.
WEB-Fortunata-e-Jacinta-IV	Sus aguest eveniment d’aué se m’acodís a jo ua causa que te voi comunicar”.
WEB-Fortunata-e-Jacinta-IV	Ditz-la-me, ditz-la-me de seguit, indiquèc era, que sense saber se per qué, demoraue d’aqueth òme, qu’apreciaue tan pòc, idies estranhes e dilhèu tranquillizantes.
WEB-Fortunata-e-Jacinta-IV	Donques que çò qu’as hèt aguesta tarde afavorís ara tua enemiga, afirmèc Rubin damb severitat de mètge, demorant er efècte que taus paraules auien de hèr en era.
WEB-Fortunata-e-Jacinta-IV	Òc, afavorís ara tua enemiga.
WEB-Fortunata-e-Jacinta-IV	Tu qu’ès pèga e non coneishes era natura umana.
WEB-Fortunata-e-Jacinta-IV	Jo, dès qu’entrè en aguesta crisi dera rason, qu’ac veigui tot clar, e era natura umana non a cap secret entà jo.
WEB-Fortunata-e-Jacinta-IV	Fortunata non comprenie.
WEB-Fortunata-e-Jacinta-IV	Que voi díder qu’en mautractar ara tua rivau l’as autrejat era sua victòria sus tu.
WEB-Fortunata-e-Jacinta-IV	Er òme qu’estimatz es dues, dilhèu podec auer trantalhat abans d’alistar ara que definitiuament auie de meritar eth sòn amor.
WEB-Fortunata-e-Jacinta-IV	Ara non trantalharà.
WEB-Fortunata-e-Jacinta-IV	Entre ua que se desgahone e hè es brutalitats que tu heres e era auta que patís e ei mautractada, er amor qu’a d’estimar-se mès ara victima.
WEB-Fortunata-e-Jacinta-IV	Totes es victimes son, per eres madeishes, interessantes.
WEB-Fortunata-e-Jacinta-IV	Tot borrèu qu’ei, en eth madeish, odiós.
WEB-Fortunata-e-Jacinta-IV	En un plaid d’amor, era victima guanhe tostemp.
WEB-Fortunata-e-Jacinta-IV	Aguesta qu’ei ua vertat qu’ei escrita en còr uman coma en un libre, e jo liegi en eth tan clar coma liegem ua notícia en El Imparcial.
WEB-Fortunata-e-Jacinta-IV	Jo qu’ac sai tot; non se m’amague arren.
WEB-Fortunata-e-Jacinta-IV	Pro que n’as de pròves d’aquerò”.
WEB-Fortunata-e-Jacinta-IV	A Fortunata li hec aquerò tan mala impression, qu’auec talents de cuélher era candèla e lançar-la en sòn cap.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	E ara l’estimarà tant, higec Maxi impassible e hered, l’estimarà tant, qu’es aimants de Teruel seràn palha ath sòn costat.
WEB-Fortunata-e-Jacinta-IV	L’estimarà pr’amor qu’a estat desquilhada, e es victimes tostemp inspiren amor.
WEB-Fortunata-e-Jacinta-IV	Cre-t’ac, pr’amor que t’ac digui jo, qu’ac sai tot.
WEB-Fortunata-e-Jacinta-IV	L’estimarà damb lhocaria, mès qu’a tu, mès qu’ara sua hemna; e harà damb era çò que non a hèt damb deguna.
WEB-Fortunata-e-Jacinta-IV	Abandonarà ara sua hemna e as sòns pairs entà víuer liurament damb era…
WEB-Fortunata-e-Jacinta-IV	E seràn erosi e auràn fòrça hilhs.
WEB-Fortunata-e-Jacinta-IV	Çò que diguec era Rubin non siguec qu’un bram.
WEB-Fortunata-e-Jacinta-IV	Dempús se caperèc era cara damb era man.
WEB-Fortunata-e-Jacinta-IV	Atau, atau ei coma aprenes.
WEB-Fortunata-e-Jacinta-IV	Polit ensenhament, vertat?
WEB-Fortunata-e-Jacinta-IV	Qu’ei vertat que hè dolor e hè sang; mès patir e apréner qu’ei madeish.
WEB-Fortunata-e-Jacinta-IV	Qu’ei entath tòn ben.
WEB-Fortunata-e-Jacinta-IV	Era tua consciéncia se purificarà, e pro que te morisses damb aguesta pena, pr’amor qu’anaries de dret entath Cèu”.
WEB-Fortunata-e-Jacinta-IV	Era joena ploraue damb angónia, e eth non semblaue auer-li pietat.
WEB-Fortunata-e-Jacinta-IV	Çò que t’è dit a estat tostemp vertat.
WEB-Fortunata-e-Jacinta-IV	Jo qu’ac sai tot, e era mia rason me presente era vida coma un panorama dauant des mèns uelhs.
WEB-Fortunata-e-Jacinta-IV	Qu’ei un don que recebí de Diu.
WEB-Fortunata-e-Jacinta-IV	Quan èra hòl, endonviaua per inspiracion, pr’amor que t’en sabes e te’n brembaràs que t’anonciè tot çò que s’anaue a passar…
WEB-Fortunata-e-Jacinta-IV	Era vertat venguie alavetz entà jo estropada en ua sòrta de simbolisme, coma es vertats revelades as pòbles d’Orient.
WEB-Fortunata-e-Jacinta-IV	Mès dempús entrè ena epòca dera rason, e era vertat se m’aufrís ara clara e nuda, e nuda e clara te la digui.
WEB-Fortunata-e-Jacinta-IV	Endonviè en trapar-te quan toti me didien que t’auies mòrt?
WEB-Fortunata-e-Jacinta-IV	Endonviè en desnhishar çò d’Aurora damb es detalhs dera casa, dera ora que se trapauen, eca…?
WEB-Fortunata-e-Jacinta-IV	Donques ja ves.
WEB-Fortunata-e-Jacinta-IV	Arren se m’amague, e çò que vengui de dider-te qu’ei er Evangèli.
WEB-Fortunata-e-Jacinta-IV	Que l’as dat era victòria ara tua enemiga…
WEB-Fortunata-e-Jacinta-IV	Tie ara eth còp.
WEB-Fortunata-e-Jacinta-IV	Era tua victima e eth tòn borrèu seràn erosi e auràn fòrça hilhs”.
WEB-Fortunata-e-Jacinta-IV	Cara-te, cara-te o ja veiràs… didec Fortunata en tot menaçar-lo damb eth punh e sajant de véncer er terror suggestiu e supersticiós qu’eth sòn marit l’inspiraue.
WEB-Fortunata-e-Jacinta-IV	Jo tanben sai vertats e te’n vau a díder ua.
WEB-Fortunata-e-Jacinta-IV	Ditz-la-me lèu, donques.
WEB-Fortunata-e-Jacinta-IV	Digui qu’ès un òme sense aunor…
WEB-Fortunata-e-Jacinta-IV	Maximiliano s’estrementic leugèrament, mès arren mès, seguie escotant.
WEB-Fortunata-e-Jacinta-IV	Te semble pòc?, seguic era diabla, que d’emmaliciada qu’ère, auie esgluma de saliuèra enes pòts.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Ja te’n sabes, donc.
WEB-Fortunata-e-Jacinta-IV	Dèisha-me en patz.
WEB-Fortunata-e-Jacinta-IV	Que non te voi veir mès.
WEB-Fortunata-e-Jacinta-IV	Uns diden qu’ès senat e d’auti qu’ès hòl.
WEB-Fortunata-e-Jacinta-IV	Jo pensi qu’ès senat, mès que non ès un òme; qu’as perdut era condicion d’òme, e non as… poiríem díder, amor pròpri ne dignitat…
WEB-Fortunata-e-Jacinta-IV	Vaquí, donc, era tua leçon.
WEB-Fortunata-e-Jacinta-IV	Tie-la e ve-te’n a cercar-ne ua auta.
WEB-Fortunata-e-Jacinta-IV	Qué te pensaues?, que jo auia de patir es tues leçon e jo non t’anaua a dar es mies?
WEB-Fortunata-e-Jacinta-IV	Çò que dides (damb glaciau estoïcisme) qu’ei pròpri d’ua creatura plia de debilitats e d’impuretats, qu’en era era rason s’està en estat embrionari e que parle e òbre tostemp a impuls des passions e deth vici.
WEB-Fortunata-e-Jacinta-IV	Teologies!, cridèc Fortunata exaltant-se e botjant es braci coma ua actritz en plia accion.
WEB-Fortunata-e-Jacinta-IV	Se tu auesses auut un shinhau de dignitat, m’auries fotut un tret…
WEB-Fortunata-e-Jacinta-IV	Que non ac as hèt.
WEB-Fortunata-e-Jacinta-IV	Milhor entà jo.
WEB-Fortunata-e-Jacinta-IV	E ua auta causa te digui.
WEB-Fortunata-e-Jacinta-IV	S’auesses auut un shinhau de sang d’òme, quan vederes ad aguest e ad aguesta, les auries fotut sies trets, en tot deishar-les secs as dus.
WEB-Fortunata-e-Jacinta-IV	Mès tu que non as sang.
WEB-Fortunata-e-Jacinta-IV	Aguesta santetat e aguesta cristiantat e aguesta mania dera rason son era orjada qu’amies enes venes.
WEB-Fortunata-e-Jacinta-IV	Izquierdo qu’escotaue dera pòrta estant, s’espauric, en tot creir oportun evitar aquera convèrsa que tan mau aspècte cuelhie: “Au, didec entrant, que ja auetz parlat pro.
WEB-Fortunata-e-Jacinta-IV	Lo cuelhie d’un braç sense qu’eth hesse cap resisténcia.
WEB-Fortunata-e-Jacinta-IV	Rubin ère un shinhau trebolat, coma s’analisèsse e descompausèsse ena sua ment es acusacions dera sua hemna abans d’autrejar-les era responsa que meritauen.
WEB-Fortunata-e-Jacinta-IV	De ressabuda, coma botjada per un impuls epileptic, Fortunata s’incorporèc en lhet, lancèc es braci entà dauant, clauèc es dits d’ua man ena espatla deth sòn marit damb tanta fòrça que lo tenguec agarrat, e en tot minjar-lo- se damb es uelhs li cridèc d’aguesta manera: “Marit mèn, vòs que t’estima jo?, vòs que t’estima damb tota era mia amna e vida?…
WEB-Fortunata-e-Jacinta-IV	Ditz-me se vòs…
WEB-Fortunata-e-Jacinta-IV	Jo me sò portat mau damb tu; mès ara, se hès çò que te demani, me portarè ben.
WEB-Fortunata-e-Jacinta-IV	Que serè ua santa coma tu…
WEB-Fortunata-e-Jacinta-IV	Maxi l’interrogaue damb era sua guardada luminosa.
WEB-Fortunata-e-Jacinta-IV	Veiràs com jo complisqui.
WEB-Fortunata-e-Jacinta-IV	Que serè ua hemna modèl, e auram hilhs tu e jo…
WEB-Fortunata-e-Jacinta-IV	Mès que te cau hèr çò que te digui.
WEB-Fortunata-e-Jacinta-IV	Jo te juri que non hare repè, e t’estimarè.
WEB-Fortunata-e-Jacinta-IV	Tu que non sabes se qué ei ua hemna que se morís per un òme.
WEB-Fortunata-e-Jacinta-IV	Praubet, aguesta mèu que non l’as tastat jamès!…
WEB-Fortunata-e-Jacinta-IV	Non balharies tu quauquarren entà que jo t’estimèssa coma tu m’estimaues a jo?…
WEB-Fortunata-e-Jacinta-IV	Te’n brembes de quan m’adoraues, te’n brembes?…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Maximiliano comencèc a immutar-se…
WEB-Fortunata-e-Jacinta-IV	Era masca hereda e estoica semblaue des.hèir-se coma era cera damb era calor, es uelhs revelauen emocion que creishie per moments, coma ua ondada qu’auance en tot hèr- se cada còp mès grana.
WEB-Fortunata-e-Jacinta-IV	Dèisha- te de santetats e hèm es patzes e estimem-mos…
WEB-Fortunata-e-Jacinta-IV	Tu que non ac as tastat jamès.
WEB-Fortunata-e-Jacinta-IV	Non sabes se qué ei èster estimat…
WEB-Fortunata-e-Jacinta-IV	Veiràs…
WEB-Fortunata-e-Jacinta-IV	Mès qu’a d’èster damb ua condicion…
WEB-Fortunata-e-Jacinta-IV	Que hèsques çò qu’auies d’auer hèt, aucir ad aguesta indigna, aucir-la… pr’amor que s’ac merite…
WEB-Fortunata-e-Jacinta-IV	Es sues mans se botgèren tremoloses jos eth coishin cercant eth monedèr.
WEB-Fortunata-e-Jacinta-IV	D’eth treiguec un bilhet de Banc.
WEB-Fortunata-e-Jacinta-IV	Crompa eth revolvèr… ben segur… mès ben segur… la demores e plim… la dèishes seca…
WEB-Fortunata-e-Jacinta-IV	Escota ua auta causa: entà que se te treiguen es gelosies, e complisques damb eth tòn aunor coma un cavalièr, les aucisses as dus, sabes?, ada era e ada eth, que tanben s’ac merite, e dempús de mòrts (damb sauvatge sarcasme), dempús de mòrts, qu’agen es hilhs en aute mon…!
WEB-Fortunata-e-Jacinta-IV	Ac vas a hèr?
WEB-Fortunata-e-Jacinta-IV	Hè’c per jo, e pera sua praubeta hemna, qu’ei un àngel… es dues èm angels, cada ua ara sua manèra…
WEB-Fortunata-e-Jacinta-IV	Ditz-me qu’ac haràs… e dempús jo t’estimarè tant…!
WEB-Fortunata-e-Jacinta-IV	Non viuerè qu’entà tu…
WEB-Fortunata-e-Jacinta-IV	Maxi, pèc e mut, la guardaue, e a tot darrèr es sòns uelhs s’umidifiquèren…
WEB-Fortunata-e-Jacinta-IV	Se desgelaue.
WEB-Fortunata-e-Jacinta-IV	Volec parlar e non podec…
WEB-Fortunata-e-Jacinta-IV	Era votz li tremolaue.
WEB-Fortunata-e-Jacinta-IV	Sabi pas se per qué trantalhes.
WEB-Fortunata-e-Jacinta-IV	A!, non me coneishes… non sabes de qué sò capabla… dèisha-te de teologies…
WEB-Fortunata-e-Jacinta-IV	Er amor!
WEB-Fortunata-e-Jacinta-IV	Tè!, quines leçons son aguestes?, exclamèc Izquierdo, tirassant a Rubin d’un braç.
WEB-Fortunata-e-Jacinta-IV	Que ja n’a pro de musica…
WEB-Fortunata-e-Jacinta-IV	Tath carrèr, qu’aguesta gojata ei fòrça malauta.
WEB-Fortunata-e-Jacinta-IV	Oncle, deishatz-lo, deishatz-lo…
WEB-Fortunata-e-Jacinta-IV	Vai!…
WEB-Fortunata-e-Jacinta-IV	Maxi se deishaue lheuar deth sèti coma se siguesse un sac.
WEB-Fortunata-e-Jacinta-IV	Que s’auie demorat sense movement.
WEB-Fortunata-e-Jacinta-IV	De pic, quauquarren i auec en sòn esperit que poirie semblar-se a un cambiament sobte, e eth movement de causes que, virant sus eres madeishes, èren dejós e s’auien botat naut.
WEB-Fortunata-e-Jacinta-IV	Es mans li tremolauen, es sòns uelhs lancèren bualhs, e quan didec aucir-les, aucir- les, era sua votz sonèc en falset coma en aquera net funèsta, dempus dera escometuda que siguec victima en Cuatro Caminos.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Maxi estirèc era man e cuelhec eth bilhet, qu’ère encara sus era vana.
WEB-Fortunata-e-Jacinta-IV	E en moment qu’Izquierdo lo treiguie, sonèc era votz de Juan Evaristo, damb un timbre agudent, e entraue Segismundo, en tot estonar-se fòrça en veir ath filosòf un aute còp aquiu.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	X.- “Dimònis de gojat!, li didec a Izquierdo quan tornaue d’acompanhar enquiara pòrta ath senhor de Rubin.
WEB-Fortunata-e-Jacinta-IV	Mos cau auer fòrça compde damb eth e non deishar-lo de uelh quan entre aciu.
WEB-Fortunata-e-Jacinta-IV	E era, qué tau?…
WEB-Fortunata-e-Jacinta-IV	Era joena non responie.
WEB-Fortunata-e-Jacinta-IV	Qu’ère coma estavordida.
WEB-Fortunata-e-Jacinta-IV	Mès eth mainatge seguic cridant, e dauant dera sua crida, era mair dauric es uelhs, e cuelhent- lo enes sòns braci, l’apressèc ara popa.
WEB-Fortunata-e-Jacinta-IV	Ballester manèc ara mossa que treiguesse era lum, pr’amor qu’escauahue fòrça era cramba, e se seiguec a on abans auie estat Maxi.
WEB-Fortunata-e-Jacinta-IV	Dempús treiguec ua caisheta de medecines e ua botelheta de siròp.
WEB-Fortunata-e-Jacinta-IV	Que l’è hèt jo madeish, e amii tanben eth perclorur de hèr e era ergotina, per s’un cas…
WEB-Fortunata-e-Jacinta-IV	Fòrça compde, hilha mia, e fòrça repaus.
WEB-Fortunata-e-Jacinta-IV	Pr’amor qu’es emocions e es asenades d’aué mos pòden portar un trebuc.
WEB-Fortunata-e-Jacinta-IV	Ne sò solide fòrça de qué Maxi a vengut a condar-vos bèra pegaria.
WEB-Fortunata-e-Jacinta-IV	Que mos cau enebir-li era entrada”.
WEB-Fortunata-e-Jacinta-IV	Fortunata auie tornat a barrar es uelhs.
WEB-Fortunata-e-Jacinta-IV	Be n’ei de beròia!…
WEB-Fortunata-e-Jacinta-IV	Li balharia un parelh de punets… damb era intencion mès blossa deth mon…
WEB-Fortunata-e-Jacinta-IV	Vaquí ua hemna qu’aué non a cap de valor, moraument, e que valerie fòrça se crebèsse aguest maudit Santa Cruz, que la tie embadoquida…
WEB-Fortunata-e-Jacinta-IV	Malastre de còr lançat as gossets…!”.
WEB-Fortunata-e-Jacinta-IV	Non espaurir-se.
WEB-Fortunata-e-Jacinta-IV	Qu’ei accidentau.
WEB-Fortunata-e-Jacinta-IV	Sajatz de dormir…
WEB-Fortunata-e-Jacinta-IV	Pegaria non, vertats…
WEB-Fortunata-e-Jacinta-IV	Vertats!…
WEB-Fortunata-e-Jacinta-IV	E com vo’n sabetz de qué son vertats?
WEB-Fortunata-e-Jacinta-IV	Qu’ei qu’eth mèn marit non ei lhòco…
WEB-Fortunata-e-Jacinta-IV	Qu’a ara fòrça talent.
WEB-Fortunata-e-Jacinta-IV	Juan Evaristo tornèc a carar, en tot calar-se en cimeron damb sauvatge in.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	L’è premanida entà vos…
WEB-Fortunata-e-Jacinta-IV	Qu’està deliciosa.
WEB-Fortunata-e-Jacinta-IV	Qu’auem d’èster fòrça amics.
WEB-Fortunata-e-Jacinta-IV	Amics òc, pr’amor que çò qu’ei estimar…
WEB-Fortunata-e-Jacinta-IV	Que non torni jo a estimar ja a cap aute òme, coma non sigue eth mèn marit, tostemp que hèsque aquerò que l’è manat.
WEB-Fortunata-e-Jacinta-IV	Eth vòste marit!
WEB-Fortunata-e-Jacinta-IV	E ara qu’ei hèt tot un sant…
WEB-Fortunata-e-Jacinta-IV	Sant non… quines pegaries didetz!
WEB-Fortunata-e-Jacinta-IV	Sant; atau coma sone.
WEB-Fortunata-e-Jacinta-IV	De sòrta que tanben vos seratz santa…
WEB-Fortunata-e-Jacinta-IV	Atau, donc, jo serè eth vòste disciple.
WEB-Fortunata-e-Jacinta-IV	Partiram es tres entà un desèrt entà hèr peniténcia e minjar èrba.
WEB-Fortunata-e-Jacinta-IV	Caratz-vos.
WEB-Fortunata-e-Jacinta-IV	Qu’ètz vos qui s’a de carar… a veir se vos esclipsatz e se vos padeguen es nèrvis.
WEB-Fortunata-e-Jacinta-IV	Era gessuda d’aué que non aurà conseqüéncies.
WEB-Fortunata-e-Jacinta-IV	Sabetz se qué pensaua?
WEB-Fortunata-e-Jacinta-IV	Donques que se trapaua mau ara brava gojata, me demoraria aciu aguesta net.
WEB-Fortunata-e-Jacinta-IV	E quan gessí de casa, li didí ara mia mair que dilhèu non tornaria.
WEB-Fortunata-e-Jacinta-IV	Arren, que sò decidit a suenhar-vos coma se siguéssetz era mia mitat estimada.
WEB-Fortunata-e-Jacinta-IV	Non; que non cau que vos shordetz.
WEB-Fortunata-e-Jacinta-IV	Anet, sabetz?, qu’èra pejor.
WEB-Fortunata-e-Jacinta-IV	Donques me demorarè enquias dotze o era ua.
WEB-Fortunata-e-Jacinta-IV	Me meterè a liéger La Correspondencia o a hèr ath tute damb eth senhor Izquierdo.
WEB-Fortunata-e-Jacinta-IV	E se vos veigui tranquilla e dormida, me retirarè.
WEB-Fortunata-e-Jacinta-IV	Se non, aciu que sò de sentinèla.
WEB-Fortunata-e-Jacinta-IV	Atau ac hec, e en non auer vist enquiara mieja net arren de particular, gessec de puntetes, en tot balhar-li ara mossa instruccions per s’un cas era mama o eth mainatge auien quauqua nauetat pendent era net.
WEB-Fortunata-e-Jacinta-IV	Eth modèl se n’anèc tanben, e Segunda se metec en sòn quarto; mès sonque auer hèt eth prumèr sòn, la cridèc Encarnacion de part dera senhoreta, que se sentie mau.
WEB-Fortunata-e-Jacinta-IV	Eth mainatge deishaue anar toti es registres dera sua votz e non auie manèra de hèr-lo carar.
WEB-Fortunata-e-Jacinta-IV	Agotèc sa mair toti es recursi e Encarnacion es sòns, qu’èren cuelher-lo en braça e dar-li un pas entà dauant e un aute entà darrèr, coma se barèsse, sajant de convencer-lo damb paraules coraus de qué es mainatges les cau èster caradets.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Donques se te seques, li responec era sua tia, qu’enquia e tot entà padegar ère repotegaira e desagradiua, donques se te seques, macareu!, milhor, botam ua hilhuquèra, e a víuer…
WEB-Fortunata-e-Jacinta-IV	Didetz-me, tia, a vengut eth mèn marit?
WEB-Fortunata-e-Jacinta-IV	Segunda la guardèc estonada.
WEB-Fortunata-e-Jacinta-IV	Que l’auia de parlar…
WEB-Fortunata-e-Jacinta-IV	Sant Crist de Burgos, aguesta que ne vau quate!…
WEB-Fortunata-e-Jacinta-IV	A bones ores mos entre era finesa…
WEB-Fortunata-e-Jacinta-IV	Qui t’entene que te crompe, gojata, ara crides peth tòn marit!
WEB-Fortunata-e-Jacinta-IV	Coma se t’auesse de servir entad arren, que vau mès que non campe per aciu en mil ans.
WEB-Fortunata-e-Jacinta-IV	Qu’ei que l’auia de parlar.
WEB-Fortunata-e-Jacinta-IV	Non a estat aciu d’anet.
WEB-Fortunata-e-Jacinta-IV	Segunda la tornèc a guardar, en tot estarnar-se d’arrir damb mespredosa grossièretat.
WEB-Fortunata-e-Jacinta-IV	A!, a estat aguesta net?
WEB-Fortunata-e-Jacinta-IV	Qu’ei que confoni jo es nets…
WEB-Fortunata-e-Jacinta-IV	Me pensaua qu’auie auut un dia entremiei.
WEB-Fortunata-e-Jacinta-IV	Quan ua ei en lhet, se li’n va era idia deth temps…
WEB-Fortunata-e-Jacinta-IV	Era creatura seguie hènt rambalh, e sa mair se planhie d’un lagui que non podie explicar.
WEB-Fortunata-e-Jacinta-IV	Eth me balharie bèra causa, o aumens, me diderie qu’aquerò non ei arren, e jo m’ac creiria.” Segunda prepausèc anar a cridar-lo; mès Fortunata non volec, pr’amor qu’ua net, didec, se passe de quinsevolh manèra.
WEB-Fortunata-e-Jacinta-IV	E atau siguec, e era vertat siguec que la passèren toti fòrça mau, autanplan Encarnacion, que se dormie de pès.
WEB-Fortunata-e-Jacinta-IV	A londeman pugèc Estupinhan entà preguntar per tota era familha damb un interès que d’eth Segunda ne sabie trèir partit.
WEB-Fortunata-e-Jacinta-IV	E eth mainatge, qué tau?
WEB-Fortunata-e-Jacinta-IV	Que ja me n’è sabut der article des hilhuquères, e è notícies de tres de fòrça bones, era ua pasiega, era auta de Santa Maria de Nieva e era tresau dera part d’Asturies, damb cada braguèr coma eth d’ua vaca soissa.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Era casalèra e er administrador blaguèren ua auta estona, e eth resultat d’aguesta darrèra convèrsa siguec que Rossini tornèc a pujar ara prèssa e auec ua auta charrada damb Segunda ena pòrta.
WEB-Fortunata-e-Jacinta-IV	E eth mainatge pope o no pope”.
WEB-Fortunata-e-Jacinta-IV	Semble que dormissen”.
WEB-Fortunata-e-Jacinta-IV	Tietz compde de qué non i age bronit ena casa…
WEB-Fortunata-e-Jacinta-IV	Jo, ja veiratz, coma gesquen es mainatges deth lhaunèr e formen rambalh ena escala, les estronhi”.
WEB-Fortunata-e-Jacinta-IV	E torna a baishar e a pujar de nauèth damb un messatge.
WEB-Fortunata-e-Jacinta-IV	Braves hemnes, e non an pretensions de crubar massa.
WEB-Fortunata-e-Jacinta-IV	Per çò que hè ara lèit, senhora Segunda, me pensi qu’era asturiana mos balharà mès bon resultat qu’es autes.
WEB-Fortunata-e-Jacinta-IV	Qu’è jo un còp de uelh…
WEB-Fortunata-e-Jacinta-IV	E tornèc a baishar damb tota era sua oficiositat e diligéncia, prèst a pujar cent còps se siguesse de besonh.
WEB-Fortunata-e-Jacinta-IV	Guillermina s’estèc encara ua estona ena casa deth sòn amic, qu’ère plan erós de veir era sua casa aunorada damb tant eminenta persona.
WEB-Fortunata-e-Jacinta-IV	Que s’aurie hèt a vier, s’auesse pogut, de San Ginés, eth tron dera Virgen del Rosario, tà que se seiguesse.
WEB-Fortunata-e-Jacinta-IV	Digui, donc, que quan piquèren ena pòrta e venguec a daurir, e vedec ath sòn dauant era simpatica figura de Jacinta, credec er òme que tota era cort celestiau entraue ena sua casa.
WEB-Fortunata-e-Jacinta-IV	Que non didec arren era senhoreta; non hec qu’arrir d’ua manèra que significaue: “Be n’ei d’estranh veder-me aciu!” Guillermina lheuèc era votz dera sala estant, dident: “Passa, que sò aciu…” Estupinhan, tostemp discrèt, se desseparèc entà deishar-les parlar soletes.
WEB-Fortunata-e-Jacinta-IV	Semblaue qu’era santa repotegaue mairaument ara auta: “Que ja t’è dit qu’ac dèishes deth mèn compde.
WEB-Fortunata-e-Jacinta-IV	Jo m’en sai.
WEB-Fortunata-e-Jacinta-IV	Se t’entèstes en calar era culherada, ac meteràs tot a pèrder…
WEB-Fortunata-e-Jacinta-IV	Non, non te dèishi pujar…
WEB-Fortunata-e-Jacinta-IV	Te semble aisit entrar a veder-lo sense que se n’encuede sa mair?
WEB-Fortunata-e-Jacinta-IV	Be te n’as tornat d’atrevideta…
WEB-Fortunata-e-Jacinta-IV	Que lo baishen aciu?
WEB-Fortunata-e-Jacinta-IV	Tè, quines causes se t’acodissen…!
WEB-Fortunata-e-Jacinta-IV	Que ja auràs temps entà veder-lo.
WEB-Fortunata-e-Jacinta-IV	Se començam a hèr asenades e a portar-mos coma dues intrigantes que se calen a on non les demanen, mos meritam que mos cuelhe Ido coma personatges des sues novèles.
WEB-Fortunata-e-Jacinta-IV	Anem-mo’n ara entà San Ginés, e dempús mo’n saberam dera opinion deth senhor Quevedo.
WEB-Fortunata-e-Jacinta-IV	Gesseren e Plácido venguec damb eres ena glèisa, pr’amor qu’encara que ja i auie estat, l’agradaue força acompanhar as senhores en missa.
WEB-Fortunata-e-Jacinta-IV	Assistiren a dues misses e abans de gésser, seigudes en un banc, era Delfina li didec ara sua amiga: “Sabetz que non è pogut enténer es misses damb devocion, en tot brembar-me’n d’aguesta hemna?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	E çò de pejor ei que çò que hec ager me semble fòrça ben hèt.
WEB-Fortunata-e-Jacinta-IV	Que Diu me perdone aguesta asenada que vau a díder: creigui que damb er acte de justícia d’ager, aguesta coquina a redimit bona part des sues colpes.
WEB-Fortunata-e-Jacinta-IV	Era serà tot çò de dolenta que se volgue, mès valenta pro que n’ei.
WEB-Fortunata-e-Jacinta-IV	Era santa non responec, pr’amor que laguens dera glèisa non volie tractar cèrts ahèr de reconeishuda profanitat; mès quan gessien peth pati que da tath carrèr Arenal, cuelhec deth braç ara sua amigueta, en tot dider- li: “Que siguec bon er eveniment, bon.
WEB-Fortunata-e-Jacinta-IV	Credetz-me que jo me n’alegraua fòrça quan ac entení condar!…
WEB-Fortunata-e-Jacinta-IV	Qu’auria balhat çò que siguesse entà auer pogut èster presenta en aquera tragèdia…
WEB-Fortunata-e-Jacinta-IV	Bè… qu’ei repugnant…
WEB-Fortunata-e-Jacinta-IV	Dues hemnes pataquejant-se…
WEB-Fortunata-e-Jacinta-IV	Çò que volgatz; mès d’eth moment que m’ac condèren, era anciana briganta a creishut dauant des mèns uelhs e me semble mens arrossegada qu’era briganta d’ara.
WEB-Fortunata-e-Jacinta-IV	Aguest mon, hilha mia, qu’ei plen de maleses.
WEB-Fortunata-e-Jacinta-IV	A on que sigue qu’ua guarde, non ve que pecats, e pecats cada viatge mès gròssi, pr’amor qu’era umanitat semble que se torne cada dia mès descarada e mens temerosa de Diu…
WEB-Fortunata-e-Jacinta-IV	Qui mos auie de díder qu’aguesta gojata, aguesta Aurorita, que semblaue tan brava, tant escarrabilhada… ¡ Non, d’escarrabilhada que ja n’ei; encara qu’era auta n’a estat mès…
WEB-Fortunata-e-Jacinta-IV	E qué ditz Bárbara?, qu’ère encantada damb era, e cada dia anaue entar obrador pr’amor de veder-la trabalhar…
WEB-Fortunata-e-Jacinta-IV	Mès, cara-te, qu’aciu vie era tua senhora soèra…
WEB-Fortunata-e-Jacinta-IV	Barbarita e era parelha se trapèren.
WEB-Fortunata-e-Jacinta-IV	Qu’ei que non m’an deishat gésser en tot eth maitin…
WEB-Fortunata-e-Jacinta-IV	Guarda, Jacinta, aquiu qu’as ath tòn marit, cride que te cride…
WEB-Fortunata-e-Jacinta-IV	Entrè e… “Que a on ères tu.
WEB-Fortunata-e-Jacinta-IV	Que qué auies de hèr tu en carrèr tan d’ora”.
WEB-Fortunata-e-Jacinta-IV	Esdega-te, donc.
WEB-Fortunata-e-Jacinta-IV	Que se demore…
WEB-Fortunata-e-Jacinta-IV	Qu’age paciéncia que tanben l’an es auti.
WEB-Fortunata-e-Jacinta-IV	E vosates, d’a on vietz?
WEB-Fortunata-e-Jacinta-IV	Nosates?
WEB-Fortunata-e-Jacinta-IV	De veir hilhuquères, didec era santa arrint.
WEB-Fortunata-e-Jacinta-IV	Hilhuquères!…
WEB-Fortunata-e-Jacinta-IV	Òc, que non ei cap badinada, hilhuquères, hilhuquères.
WEB-Fortunata-e-Jacinta-IV	Barbarita se metec a arrir damb gràcia.
WEB-Fortunata-e-Jacinta-IV	Be n’ès de graciosa aué!…
WEB-Fortunata-e-Jacinta-IV	Tè, donc, non t’a dit aguesta pèga qu’auem trapat a un aute Pituso?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Plan que non; ara non.
WEB-Fortunata-e-Jacinta-IV	Escota… guarda (didec Guillermina en tot cridar-la).
WEB-Fortunata-e-Jacinta-IV	Quan gesques hè un torn pes botigues.
WEB-Fortunata-e-Jacinta-IV	Aquiu qu’as ath tòn representant, Estupinhan el Grande, escota; crompa-te ua bona cunhèra….
WEB-Fortunata-e-Jacinta-IV	Era dauna arrie; totes arrien.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	XI.- Era opinion de Quevedo non siguec alarmanta per çò que hège ara mair; mès per çò deth mainatge li balhèc eth lheuador males notícies, en tot anonciar-li que se demoraue sense aprovediment.
WEB-Fortunata-e-Jacinta-IV	Pera tarde, Plácido li comuniquèc ara senhora qu’era hemna aquera se remie a botar ath sòn hilh enes popes de neuriça, encara qu’aguesta siguesse baishada deth Cèu; persutaue qu’auie lèit; eth mainatge bramaue, en tot hèr veir que sa mair non didie era vertat… “En fin, senhora, higec Estupinhan damb eth mestièr aprenut; qu’aguesta hemna s’a d’aucir.
WEB-Fortunata-e-Jacinta-IV	Ei mès dolenta qu’eth diable, e çò qu’era vò ei qu’eth mainatge se morisque”…
WEB-Fortunata-e-Jacinta-IV	Venguec aquiu era fondadora, e se n’alegrèc de trapar a Ballester ena sala.
WEB-Fortunata-e-Jacinta-IV	Era prauba, coma qu’a eth cap un shinhau fèble e capvirat, se pense que li van a trèir ath sòn hilh…
WEB-Fortunata-e-Jacinta-IV	E non ei aquerò, non ei aquerò…
WEB-Fortunata-e-Jacinta-IV	Que ja l’ac è dit…
WEB-Fortunata-e-Jacinta-IV	Lèu è tengut es madeishes paraules, senhora…
WEB-Fortunata-e-Jacinta-IV	Mès se vedéssetz…
WEB-Fortunata-e-Jacinta-IV	Qu’ei aué en un estat d’apatia e tristesa que non me hè cap gràcia.
WEB-Fortunata-e-Jacinta-IV	Que non i a manèra de trèir-li cap responsa ad arren de çò que se li ditz.
WEB-Fortunata-e-Jacinta-IV	Amie en braça ath mainatge e quan li parlen de hilhuquères o de qué era ei en tot secar-se, lo sarre, lo sarre autant contra era que cranhi que bèth moment l’estofe.
WEB-Fortunata-e-Jacinta-IV	Tot sigue per Diu…
WEB-Fortunata-e-Jacinta-IV	Entrarè a veir ara fèra, e sajaram de padegar-la.
WEB-Fortunata-e-Jacinta-IV	Sense deishar aquera actitud de mesfidança e pòur, Fortunata semblèc que se n’alegraue de veir a Guillermina, que la saludèc damb grana amabilitat en tot demostrar un gran interès per era e peth sòn mainatge.
WEB-Fortunata-e-Jacinta-IV	Donques didetz-la-me ja, pr’amor que me’n vau de seguit.
WEB-Fortunata-e-Jacinta-IV	Didetz-me se me lo voletz trèir…
WEB-Fortunata-e-Jacinta-IV	Çò que me digatz me creirè”.
WEB-Fortunata-e-Jacinta-IV	Fòrça gràcies, amiga mia…
WEB-Fortunata-e-Jacinta-IV	Non sabia jo que sò bruisha.
WEB-Fortunata-e-Jacinta-IV	Non; qu’ei que, veiratz.
WEB-Fortunata-e-Jacinta-IV	Jo me pensaua que me l’anauen a trèir, per çò de dolenta qu’è estat.
WEB-Fortunata-e-Jacinta-IV	Mès aquerò que non a arren a veir, vertat?
WEB-Fortunata-e-Jacinta-IV	Donques ara, encara sò plan mès dolenta.
WEB-Fortunata-e-Jacinta-IV	Ai, senhora, qu’è cometut un pecat tan gran, tan gran, que me pensi que Diu non me perdonarà.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Ai, senhora, pro que ne siguesse ua pegaria!…
WEB-Fortunata-e-Jacinta-IV	Vos ac vau a díder…
WEB-Fortunata-e-Jacinta-IV	Mès non me pelegetz massa… donques, anet siguec aciu eth mèn marit, parlèrem, e li balhè vint duros entà que crompèsse un revolvèr.
WEB-Fortunata-e-Jacinta-IV	Eth revolvèr qu’ei entà aucir ad aguest e ad aguesta… sustot ara francesòta, infama, traïdora…
WEB-Fortunata-e-Jacinta-IV	Guillermina recebec ua fòrta impression damb aguestes paraules; mès se tenguec pr’amor de hèr veir que non perdie era cauma.
WEB-Fortunata-e-Jacinta-IV	Mès eth vòste marit non harà arren.
WEB-Fortunata-e-Jacinta-IV	Qu’è parlat damb eth e m’a semblat plan rasonable”.
WEB-Fortunata-e-Jacinta-IV	Era rason qu’ei eth sòn tèma… mès non mo’n podem fidar…
WEB-Fortunata-e-Jacinta-IV	Çò qu’ei es trets, credetz-me que non se l’escapen.
WEB-Fortunata-e-Jacinta-IV	Jo l’escauhè ben eth cap…
WEB-Fortunata-e-Jacinta-IV	Tota aquera sabença qu’a ara, l’ac treiguí damb es causes que li didí…
WEB-Fortunata-e-Jacinta-IV	Se capvirèc un aute còp, senhora; prometí estimar-lo coma eth m’estimèc a jo, e credetz-me que hi era promesa de bon voler.
WEB-Fortunata-e-Jacinta-IV	Que me hètz tremolar (en tot enquimerar-se).
WEB-Fortunata-e-Jacinta-IV	Tè, qu’aguest pecat ei de çò mès atròç que i pòt auer.
WEB-Fortunata-e-Jacinta-IV	Eth, se les aucís, que peque mens que vos, pr’amor que vos l’auetz manat qu’ac hesse, en tot enventir-lo damb es vòstes promeses.
WEB-Fortunata-e-Jacinta-IV	Se vos arreconeishetz qu’auetz obrat mau, e li demanatz perdon a Diu dera vòsta mala intencion e sajatz de limpiar-vos d’era, Diu qu’aurà pietat dera pecadora.
WEB-Fortunata-e-Jacinta-IV	Qu’ei que… veiratz… ne sò empenaïda solet a mieges.
WEB-Fortunata-e-Jacinta-IV	Aucir ada eth!, aquerò que me hè dò.
WEB-Fortunata-e-Jacinta-IV	Non, non, que non l’aucisque…
WEB-Fortunata-e-Jacinta-IV	Mès ad aguesta briganta, trufaira, mentidèra…
WEB-Fortunata-e-Jacinta-IV	Donques non a era pòca vergonha era pensada de qué aurà hilhs?…
WEB-Fortunata-e-Jacinta-IV	Hilhs d’era!…
WEB-Fortunata-e-Jacinta-IV	Didetz-me, qué se pèrd se se’n va entar aute mon un traste coma aguest?
WEB-Fortunata-e-Jacinta-IV	Aquerò ac didie damb tanta naturalitat, que Guillermina, per un moment, non sabec s’emmaliciar-se o cuelher-s’ac a arrir.
WEB-Fortunata-e-Jacinta-IV	M’imagini que marit e hemna se’n van entà aquiu… d’ua manèra intelligenta.
WEB-Fortunata-e-Jacinta-IV	Se vos non vos desdidetz de seguit de totes aguestes asenades m’en vau e non me tornaratz a veir bric mès.
WEB-Fortunata-e-Jacinta-IV	Atau, donc, ad aguesta tia monstre non se l’a de balhar un castig?…
WEB-Fortunata-e-Jacinta-IV	Aquerò plan qu’està ben.
WEB-Fortunata-e-Jacinta-IV	E se n’arrirà de nosates…
WEB-Fortunata-e-Jacinta-IV	Non ac compreni.
WEB-Fortunata-e-Jacinta-IV	Qu’ei Diu qui castigue, nosati aprenem.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Ambdues carèren, en tot guardar-se.
WEB-Fortunata-e-Jacinta-IV	Que non ètz bona ne de còs ne d’amna.
WEB-Fortunata-e-Jacinta-IV	Pr’amor que, que Diu non ac volgue, se vos arribe era mòrt en moment mens pensat, e vos cuelh atau, vos toquèc era lotaria”.
WEB-Fortunata-e-Jacinta-IV	Ua auta asenada.
WEB-Fortunata-e-Jacinta-IV	Aué qu’ètz inspirada.
WEB-Fortunata-e-Jacinta-IV	Qu’ei que non ei mèn?, non l’è dat jo era vida?
WEB-Fortunata-e-Jacinta-IV	Com!…
WEB-Fortunata-e-Jacinta-IV	Hilha, be n’auetz de pretensions!
WEB-Fortunata-e-Jacinta-IV	Tanben vos voletz méter a competir damb eth Creador deth mon e de totes es causes…
WEB-Fortunata-e-Jacinta-IV	Vai, qu’ei milhor que me meta a arrir…
WEB-Fortunata-e-Jacinta-IV	En fin, qu’èm aciu coma dues pègues, e mos cau botar es causes en sòn lòc.
WEB-Fortunata-e-Jacinta-IV	Auetz de cridar ath vòste marit e dider-li qu’entà estimar-lo coma Diu mane ei de besonh que non aucisque ad arrés, absoludament ad arrés.
WEB-Fortunata-e-Jacinta-IV	Ac haratz?
WEB-Fortunata-e-Jacinta-IV	Se vos m’ac manatz, plan…
WEB-Fortunata-e-Jacinta-IV	Ai!, jo me pensaua qu’aucir ad aqueth que mos enganhe, ath que mos ven, non ei pecat… vai, que non ère un pecat guaire gran, que m’a vengut eth hèu en cap.
WEB-Fortunata-e-Jacinta-IV	Me hè tanta ràbia aguesta…!
WEB-Fortunata-e-Jacinta-IV	Me pensi que se deu poder auer ràbia a ua auta persona, desirar que l’aucissen, e ça que la non èster dolenta.
WEB-Fortunata-e-Jacinta-IV	S’incorporèc entà exprimir damb gèsti mès solids un argument que se l’auie acodit e que credie de gran fòrça: “A veir, senhora.
WEB-Fortunata-e-Jacinta-IV	Quin?
WEB-Fortunata-e-Jacinta-IV	Aguest argument.
WEB-Fortunata-e-Jacinta-IV	Vam a veir.
WEB-Fortunata-e-Jacinta-IV	Era senhoreta Jacinta ei, coma qui ditz, un àngel…
WEB-Fortunata-e-Jacinta-IV	Toti la criden atau…
WEB-Fortunata-e-Jacinta-IV	Plan, donc; damb tot eth sòn merit e era sua santificacion, non se n’alegrarie de qué me treiguessen a jo d’eth miei?
WEB-Fortunata-e-Jacinta-IV	Se tornèc a ajaçar entre es coishinères, satisfèta, demorant era responsa, damb era seguretat de qué era santa non aurie mès remèdi que mentir entà non balhar-li era rason.
WEB-Fortunata-e-Jacinta-IV	Donques vau a díder ua auta causa (en tot retirar-se ena dusau parallèla dempús de refusada era prumèra) Non se n’alegrarà era senhoreta de qué me morisca?…
WEB-Fortunata-e-Jacinta-IV	Alegrar-se… de qué vos morigatz… de qué se vos hèsque a vier Diu?…
WEB-Fortunata-e-Jacinta-IV	Tanpòc, tanpòc….
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Jacinta non a rancura… ne se’n brembe de vos entad arren…
WEB-Fortunata-e-Jacinta-IV	Damb un a, a, a, melancolic exprimic Fortunata era sua incredulitat.
WEB-Fortunata-e-Jacinta-IV	Que me vò ben a jo!…
WEB-Fortunata-e-Jacinta-IV	Qu’a gràcia.
WEB-Fortunata-e-Jacinta-IV	Mès, que me guarde damb boni uelhs…
WEB-Fortunata-e-Jacinta-IV	Donques sonque mancarie que vos estimèsse a vos coma m’estime a jo…
WEB-Fortunata-e-Jacinta-IV	Per cèrt, qu’auetz hèt merits entad aquerò.
WEB-Fortunata-e-Jacinta-IV	Sonque damb eth perdon que vos balhe podetz tier-vos per satisfèta…
WEB-Fortunata-e-Jacinta-IV	E me perdone de vertat…?, de vertat?
WEB-Fortunata-e-Jacinta-IV	Plan que òc.
WEB-Fortunata-e-Jacinta-IV	Diu, ne arren, que non ac comprenetz.
WEB-Fortunata-e-Jacinta-IV	E poirie èster era mia amiga?…
WEB-Fortunata-e-Jacinta-IV	Hilha, autant coma amiga…
WEB-Fortunata-e-Jacinta-IV	Aquerò que ja ei massa (non podent tier er arrir).
WEB-Fortunata-e-Jacinta-IV	Vai, que non demanatz pòc…
WEB-Fortunata-e-Jacinta-IV	Ara voletz que dempús de tot çò que s’a passat sigatz amigues intimes….
WEB-Fortunata-e-Jacinta-IV	Amigues!…
WEB-Fortunata-e-Jacinta-IV	Per mès que digatz, era vertat ei que non me pòt veir, e mès que mès ara qu’è auut un hilh e era non…
WEB-Fortunata-e-Jacinta-IV	E en aguest moment que ja l’a, qu’ei clar…
WEB-Fortunata-e-Jacinta-IV	Non li balhetz mès torns.
WEB-Fortunata-e-Jacinta-IV	Coma que Ballester s’auie apressat ena pòrta dera cramba en enténer arrir ara santa, aguesta li didec: “Entratz, s’ei que voletz divertir-vos, donques qu’aquerò ei ua comèdia.
WEB-Fortunata-e-Jacinta-IV	Era vòsta amiga qu’ei coma jamès.
WEB-Fortunata-e-Jacinta-IV	Quines idies qu’a!
WEB-Fortunata-e-Jacinta-IV	Per cèrt que li vau a hèr a vier ath Pair Nones.
WEB-Fortunata-e-Jacinta-IV	Que mos cau netejar-la ben.
WEB-Fortunata-e-Jacinta-IV	Treiguetz-me d’eth”.
WEB-Fortunata-e-Jacinta-IV	A veir aguest dobte… ua auta asenada.
WEB-Fortunata-e-Jacinta-IV	Ai, quin cap!
WEB-Fortunata-e-Jacinta-IV	Seiguetz un moment, que vos vau a hèr ua auta pregunta.
WEB-Fortunata-e-Jacinta-IV	Caratz-vos, caratz-vos o vos pataquegi…
WEB-Fortunata-e-Jacinta-IV	Ave Maria!…
WEB-Fortunata-e-Jacinta-IV	Damb aqueth que se moric còp sec…
WEB-Fortunata-e-Jacinta-IV	Non, qu’ei que jo ja non m’ac creigui.
WEB-Fortunata-e-Jacinta-IV	M’ac credia; mès coma que siguec era indecenta d’Aurora qui m’ac didec, ja è deishat de creder- m’ac… solet qu’auia un shinhau de dobte.
WEB-Fortunata-e-Jacinta-IV	Aguesta…?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’ei çò de mès dolent…
WEB-Fortunata-e-Jacinta-IV	Non podetz imaginar-vos se guaire dolenta ei (damb era màger bona fe).
WEB-Fortunata-e-Jacinta-IV	Aciu a on me vedetz, jo, ath sòn costat, que sò un àngel.
WEB-Fortunata-e-Jacinta-IV	M’ac creigui (arrint).
WEB-Fortunata-e-Jacinta-IV	Non mos tengam ad aguestes misèries.
WEB-Fortunata-e-Jacinta-IV	Jacinta fautar!
WEB-Fortunata-e-Jacinta-IV	Aguestes pecadores incorregibles se pensen que totes son coma eres…
WEB-Fortunata-e-Jacinta-IV	Non, que jo non m’ac creigui, senhora, que non m’ac credí (fòrça aclapada) Que siguec era qu’ac didec e s’ac credie…
WEB-Fortunata-e-Jacinta-IV	Sabetz ua causa?
WEB-Fortunata-e-Jacinta-IV	Credetz-me aquerò que vos vau a díder…
WEB-Fortunata-e-Jacinta-IV	Un des motius que per eth la pataquegè siguec pr’amor qu’auie dit aquerò, pr’amor que m’auie hèt avalar era messorga de qué Jacinta ère coma nosates… e didetz-me, non se meritaue era tumada que li fotí damb era clau per çò d’escarnir ara nòsta amigueta…?
WEB-Fortunata-e-Jacinta-IV	Non s’ac meritaue?
WEB-Fortunata-e-Jacinta-IV	Plan que òc…
WEB-Fortunata-e-Jacinta-IV	Guillermina ère confonuda.
WEB-Fortunata-e-Jacinta-IV	Hilhuquèra, non… entà qué?
WEB-Fortunata-e-Jacinta-IV	Se posqui…
WEB-Fortunata-e-Jacinta-IV	Non auetz vist guaire satisfèt ei eth rei dera casa?
WEB-Fortunata-e-Jacinta-IV	Non ei vertat, estimadet, que non te hèn ua bèra manca es hilhuquères?
WEB-Fortunata-e-Jacinta-IV	Era sua mair, era sua mair li balhe ath mainatge çò que vò.
WEB-Fortunata-e-Jacinta-IV	Eth senhor Quevedo que sap mès que vos…
WEB-Fortunata-e-Jacinta-IV	Aciu non se hè senon çò que jo mani, declarèc era santa damb aqueth gèst e ton autoritaris qu’arrés gosaue contradíder.
WEB-Fortunata-e-Jacinta-IV	Se d’aciu tà deman Quevedo non càmbie de pensada, que vierà era hilhuquèra.
WEB-Fortunata-e-Jacinta-IV	Vos, caratz e aubeditz…
WEB-Fortunata-e-Jacinta-IV	Jo pagui e ordeni.
WEB-Fortunata-e-Jacinta-IV	A suenhar-se, donc, e ja ne parlaram.
WEB-Fortunata-e-Jacinta-IV	Eth plan excellent senhor Ballester quede encargat dera execucion deth present decret.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Pera tarde arribèc dòna Lupe fòrça espaurida, cercant a Maximilinao, que se pensaue qu’ère aquiu.
WEB-Fortunata-e-Jacinta-IV	No passèc dera sala, ne volec veir a Fortunata, que d’era didec que la planhie, mès que non volie auer cap sòrta de relacion damb era.
WEB-Fortunata-e-Jacinta-IV	Ena sala blaguèc era ministra damb Segismondo en tot condar-li tot çò que s’auie passat.
WEB-Fortunata-e-Jacinta-IV	Que non ère pòc: Maximiliano auie crompat un revolvèr… mès qui dimònis l’autregèc es sòs?
WEB-Fortunata-e-Jacinta-IV	Qu’ac desnishèc era senhora per edart…
WEB-Fortunata-e-Jacinta-IV	Qu’ac sospechèc en veder-lo entrar en casa damb un paquet, mès que non l’ac podec trèir.
WEB-Fortunata-e-Jacinta-IV	Gessec ath mès córrer dera casa, e ath cap d’ua estona es deth haure der embaish vengueren en tot dider-me que l’auien vist ena Ronda, en tot fotent trets contra era paret dera fabrica deth Gas, coma entà entraïnar-se…
WEB-Fortunata-e-Jacinta-IV	Tota aquera sabença logica, qu’eth praube gojat amiaue en cap, se l’auie convertit en hum, plan.
WEB-Fortunata-e-Jacinta-IV	E çò de pejor ere que non auie vengut a dinar, ne se sabie a on paraue… “Que mos cau avisar ara policia, pr’amor d’evitar que hèsque bèra asenada.
WEB-Fortunata-e-Jacinta-IV	Jo me pensè qu’aurie vengut aciu, e è vengut preocupada…
WEB-Fortunata-e-Jacinta-IV	A on dimònis deu èster?
WEB-Fortunata-e-Jacinta-IV	Ballester, per Diu, sabetz-vo’n e treiguetz-me d’aguest embolh.
WEB-Fortunata-e-Jacinta-IV	Vos qu’ètz era soleta persona que lo domine quan se bote atau…
WEB-Fortunata-e-Jacinta-IV	Anatz a veir se lo trapatz, se vos platz”.
WEB-Fortunata-e-Jacinta-IV	Ad aquerò repliquèc eth brave farmaceutic que non podie trinhonar e anar, ath còp, ena processon.
WEB-Fortunata-e-Jacinta-IV	Se n'anèc era de Jáuregui plan desconsolada, damb era intencion de veir ath senhor de Torquemada, halha luminosa que li senhalaue eth pòrt en totes es tormentes dera sua vida.
WEB-Fortunata-e-Jacinta-IV	A!, que non entre… que non la posqui veir.
WEB-Fortunata-e-Jacinta-IV	E deth mèn marit, se qué didec?
WEB-Fortunata-e-Jacinta-IV	Ne lo mentèc.
WEB-Fortunata-e-Jacinta-IV	Donques tanpòc a Maxi lo voi veir…
WEB-Fortunata-e-Jacinta-IV	Non sabetz guaire mau me hè veder-lo e parlar damb eth…
WEB-Fortunata-e-Jacinta-IV	Que me capvire.
WEB-Fortunata-e-Jacinta-IV	Non les deishetz passar.
WEB-Fortunata-e-Jacinta-IV	Que se’n vagen tath Lunfèrn.
WEB-Fortunata-e-Jacinta-IV	Be ne sò de tranquilla aciu soleta damb eth mèn hilh e damb es amics que me protegissen!…
WEB-Fortunata-e-Jacinta-IV	Que non vengue, per Diu!
WEB-Fortunata-e-Jacinta-IV	Me prometetz que non vieràn?
WEB-Fortunata-e-Jacinta-IV	L’ac demanaue damb terror suplicant.
WEB-Fortunata-e-Jacinta-IV	Ballester, alugant-se en demostracions de cavalièr protector e de noblesa frairau, li didec qu’es Rubin grani e petits, atau es de carn e uas coma es qu’auien pitraus de coton, non entrarien en aquera cramba senon peth dessús deth sòn cadavre.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Tota aquera tarde s’estèc era joena damb era idia fixa de çò d’antipatics qu’èren es Rubin, e que harie tot çò que siguesse entà non veder-les.
WEB-Fortunata-e-Jacinta-IV	Eth brave Segismundo s’esdegaue entà tranquillizar-la sus aguest ahèr, e en auer observat qu’eth rebrembe de d’autes persones alugaue e excitaue era sua animositat favorablament, li parlèc de dòna Guillermina e dera sua beròia vida.
WEB-Fortunata-e-Jacinta-IV	Donques que se voletz quauquarren mentre jo non siga aciu, avisatz a D. Plácido, qu’ada eth l’a encomanat que se bote as vòstes ordes se n’auéssetz besonh”.
WEB-Fortunata-e-Jacinta-IV	Plan, didec Fortunata tota capinauta; coma que Plácido ei tot dera casa, e des de petit non hè qu’amiar encargues des senhors, e servir-les en mil menudalhes.
WEB-Fortunata-e-Jacinta-IV	Qu’ei un brave òme, e jo l’estimi fòrça…
WEB-Fortunata-e-Jacinta-IV	E a dòna Bárbara, la coneishetz?
WEB-Fortunata-e-Jacinta-IV	Jo tanpòc…
WEB-Fortunata-e-Jacinta-IV	Mès quan Jacinta e jo sigam amigues, tanben ne serè de dòna Bárbara…
WEB-Fortunata-e-Jacinta-IV	De vertat, que sò admirada dera afeccion que l’è ara, ara mona deth Cèu, quan en d’auti tempsi, sonque de pensar en era me botaua malauta.
WEB-Fortunata-e-Jacinta-IV	Era vertat ei que non acabaua d’auer-la en òdi, voi díder, que l’auia en òdi e ath còp me shautaue… causa estranha, vertat?
WEB-Fortunata-e-Jacinta-IV	Ara seram amigues, vos ac podetz creir…
WEB-Fortunata-e-Jacinta-IV	N’auetz bèth dobte?
WEB-Fortunata-e-Jacinta-IV	Com è d’auer cap dobte d’aquerò, creatura?
WEB-Fortunata-e-Jacinta-IV	Que vedetz visions.
WEB-Fortunata-e-Jacinta-IV	Plan vatz…
WEB-Fortunata-e-Jacinta-IV	Donques encara que vo’n burletz, seram amigues… e arrés aurà arren a díder de jo ne d’aquerò, sabetz-vo’n.
WEB-Fortunata-e-Jacinta-IV	Pr’amor que me vau a portar…
WEB-Fortunata-e-Jacinta-IV	Crist, com me vau a portar ara!
WEB-Fortunata-e-Jacinta-IV	Eth mèn hilh, eth mèn hilh e arren mès…
WEB-Fortunata-e-Jacinta-IV	Vai, me tieratz ara qua ja non vo n’arritz?
WEB-Fortunata-e-Jacinta-IV	Òc; mès qu’ei de satisfaccion, per çò de veder-vos tan regenerada…
WEB-Fortunata-e-Jacinta-IV	Qué se vos pòt díder ara qu’ètz en relacion damb persones dera cort celestiau…!
WEB-Fortunata-e-Jacinta-IV	Plan que òc…
WEB-Fortunata-e-Jacinta-IV	Qué vos pensàuetz?
WEB-Fortunata-e-Jacinta-IV	Se sufocaue tant, qu’eth farmaceutic credec convenent amiar era convèrsa entà un aute terren mès insignificant; mès Fortunata tornaue ara madeisha, a qu’era e era Delfina serien amigues, e qu’era sua conducta a compdar d’ara serie coma era de qui ei en escòla de serafins.
WEB-Fortunata-e-Jacinta-IV	Que tot s’està en predar-s’i… e ei causa fòrça simpla.
WEB-Fortunata-e-Jacinta-IV	Aumens a jo me semble que non me costarà bric.
WEB-Fortunata-e-Jacinta-IV	Qu’ac senti jo aciu ath mèn laguens.
WEB-Fortunata-e-Jacinta-IV	Que depen tanben des persones qu’un s’amasse, li didec eth sòn amic plan seriós.
WEB-Fortunata-e-Jacinta-IV	Parlem ara de ua auta causa.
WEB-Fortunata-e-Jacinta-IV	De cèrts atreviments que jo auia, e è respècte a vos, que non voi díder arren, donques que vatz a hèr-vos santa…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Mès, en fin, que viri era huelha.
WEB-Fortunata-e-Jacinta-IV	Sabetz que lèu è perdut eth mèn emplèc ena farmacia de Samaniego?
WEB-Fortunata-e-Jacinta-IV	Se dòna Casta se’n sap d’aguestes abséncies mies entà tier-li ua visita ara que li hec ua bona repassada ara sua hilha, de seguit me balhe eth viatge.
WEB-Fortunata-e-Jacinta-IV	Plan per aquerò non posqui abusar guaire, e aguesta net non vierè.
WEB-Fortunata-e-Jacinta-IV	Me cau demorar de garda.
WEB-Fortunata-e-Jacinta-IV	Jo trincaria damb tot, se non siguesse pr’amor que me serie dificil trapar un emplèc de seguit, e credetz-me, qu’un periòde de vacances m’anarie ben…
WEB-Fortunata-e-Jacinta-IV	A jo que non m’importarie; mès era mia mair e era mia fraia que non voi que hèsquen dejun.
WEB-Fortunata-e-Jacinta-IV	Eth praube pensaire, eth mèn illustre cunhat, qu’ei mau d’interèssi, e se jo non estiri deth car, es ais e es planhs demanant pan s’entenerien d’Algeciras estant.
WEB-Fortunata-e-Jacinta-IV	Non sigatz pèc, didec Fortunata damb aquera escometuda de generositat, qu’ère tan normau en era.
WEB-Fortunata-e-Jacinta-IV	Jo qu’è sòs.
WEB-Fortunata-e-Jacinta-IV	Se voletz amiar as Samaniegas de passeg amiatz-les.
WEB-Fortunata-e-Jacinta-IV	Que se shorden, que s’arroïnen, que mingen pèires…
WEB-Fortunata-e-Jacinta-IV	Jo vos autregi çò qu’ajatz de besonh entara vòsta mair e entath pensaire, enquia que trapetz ua auta farmacia.
WEB-Fortunata-e-Jacinta-IV	Fidatz-vo’n de jo.
WEB-Fortunata-e-Jacinta-IV	O èm o non èm.
WEB-Fortunata-e-Jacinta-IV	Ballester ère tan delicat, que sonque d’enténer tau proposicion, se rogic tot, e s’excusèc damb expressions de gratitud.
WEB-Fortunata-e-Jacinta-IV	Pòc dempús d’escurir se retirèc en tot balhar es ordes mès rigoroses as frairs Izquierdo per çò que hège as visites.
WEB-Fortunata-e-Jacinta-IV	Se beth Rubin, siguesse qui siguesse, se presentaue, non daurir.
WEB-Fortunata-e-Jacinta-IV	Deishèc sus era taula un pilèr de medicaments e a Fortunata li recomanèc tranquillitat, e que barrèsse era pòrta a tota idia trista que se presentèsse.
WEB-Fortunata-e-Jacinta-IV	Izquierdo se fotèc de sentinèla ena sala, acompanhat d’ua botelha grana de cervesa, e s’aquerò non ère pro entà passar era net, se’n hec a vier ua auta de petita.
WEB-Fortunata-e-Jacinta-IV	Segunda tornèc tàs dètz, dempús dera oreta de reünion que solie auer en lòc dera carn, e en veir ara sua neboda tant escarrabilhada, li balhèc un shinau de blaga: “Sabes a qui è vist?, ara tia aguesta, era des Piòcs.
WEB-Fortunata-e-Jacinta-IV	Venguec a trapar-me en lòc de venda, plan ofensada pr’amor que Ballester non la deishèc entrar tà veder-te.
WEB-Fortunata-e-Jacinta-IV	Que va darrèr deth nebot, que se l’a escapat aguest maitin, e encara non a apareishut.
WEB-Fortunata-e-Jacinta-IV	Sabes se qué me didec?
WEB-Fortunata-e-Jacinta-IV	T’ac vau a condar entà que te n’arrisques.
WEB-Fortunata-e-Jacinta-IV	Ditz qu’es Samaniegas son plan emmaliciades damb tu, e qu’aquera vielhòta, dòna Casta, non pararà enquia que te veigue en croton.
WEB-Fortunata-e-Jacinta-IV	Quina comèdia!
WEB-Fortunata-e-Jacinta-IV	Arris-te’n, qu’aquerò ei enveja.
WEB-Fortunata-e-Jacinta-IV	Donques veiràs, era tia aguesta indecenta, era Fenelona, francesòta, mès dolenta qu’eth non minjar, ditz qu’aguest hilh qu’as non ei hilh de qui ei, senon de D. Segismundo.
WEB-Fortunata-e-Jacinta-IV	Era gojata non badèc boca; mès pro se vedie qu’aqueres paraules auien costat en sòn esperit un efècte desastrós.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Era ràbia surgentèc terribla ena sua amna, e sense encuedar-se’n de çò que hège s’incorporèc en lhet, estirant es mans entara pèrga pr’amor de cuélher era sua ròba… “Ara madeish, ara madeish i vau, e damb aguesta sabata la pataquegi era cara enquia trincar-li eth nas… traste, indecenta.
WEB-Fortunata-e-Jacinta-IV	Díder aquerò…!, ua mentida tan grana!
WEB-Fortunata-e-Jacinta-IV	Mès quina ora ei?
WEB-Fortunata-e-Jacinta-IV	Sigue era ora que sigue, vau a gésser, que non me posqui tier…
WEB-Fortunata-e-Jacinta-IV	Vau, entri ena sua casa, l’arrossegui deth lhet, me passegi peth dessús dera sua amna…
WEB-Fortunata-e-Jacinta-IV	Díder aquerò, díder aquerò…!, sense creder-s’ac, pr’amor qu’era non s’ac cre.
WEB-Fortunata-e-Jacinta-IV	Qu’ac ditz sonque entà desonorar-me!
WEB-Fortunata-e-Jacinta-IV	Abans calomnièc a Jacinta, e ara me calómnie a jo”.
WEB-Fortunata-e-Jacinta-IV	Se seiguec en lhet, aubirant, a maugrat dera escurina deth sòn esperit, es dificultats der ahèr.
WEB-Fortunata-e-Jacinta-IV	Se non ac hesqui, mon Diu, que me serà impossible èster àngel, e non poirè auer santetat.
WEB-Fortunata-e-Jacinta-IV	Se non hèsqui aquerò, aurè de tornar a èster dolenta; qu’ac veigui”.
WEB-Fortunata-e-Jacinta-IV	E tan lèu se botaue ua pèça de ròba coma se la trieguie, trantalhant orriblament, passant des escometudes formidables deth sòn desir ath sentiment dera impossiblitat.
WEB-Fortunata-e-Jacinta-IV	A tot darrèr se vestic, e gessent ena sala, vedec ath sòn oncle adormit, de capenjós sus era taula, ath cant dera lum, era botelha grana ath sòn costat, miei ueda.
WEB-Fortunata-e-Jacinta-IV	En veir ath sòn hilh, era ahlama dera sua ràbia se l’aluguèc mès.
WEB-Fortunata-e-Jacinta-IV	Quina infamia!
WEB-Fortunata-e-Jacinta-IV	L’esbocinaria sense cap de pietat.
WEB-Fortunata-e-Jacinta-IV	Innocent!, tan petitet e ja lo vòlen desonorar!
WEB-Fortunata-e-Jacinta-IV	Mès que non ac haràn, non, pr’amor qu’aciu ei sa mair entà defener-lo; e ad aqueth que me digue qu’aguest non ei hilh dera casa, li treigui es uelhs.
WEB-Fortunata-e-Jacinta-IV	Eth que non ac a pogut díder.
WEB-Fortunata-e-Jacinta-IV	A jo m’ac deishèc anar, mès que siguec atau coma de trufaria.
WEB-Fortunata-e-Jacinta-IV	Eth non ac a pogut díder, e se jo sabessa qu’ac a dit, juri per aguesta crotz (agarrant-la damb es dits e punant-la), per aguesta crotz qu’en era t’auciren, Crist mèn, juri que l’è d’aborrir… mès aborrir-lo deth tot, non de mentida…
WEB-Fortunata-e-Jacinta-IV	Ai, mon Diu!
WEB-Fortunata-e-Jacinta-IV	Que porie èster…
WEB-Fortunata-e-Jacinta-IV	Tot çò qu’ei dolent se cre, e çò dolent que se digue de jo, encara se cre mès…
WEB-Fortunata-e-Jacinta-IV	Mès que non, non s’ac creiràn…
WEB-Fortunata-e-Jacinta-IV	Qu’ei massa grana era mentida.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	E se bèth un ac credesse, eth ac remirie; ne sò segura.
WEB-Fortunata-e-Jacinta-IV	Jo non è fautat, jo non è fautat (lheuant era votz) e qui digue que jo è fautat, mentís, e se merite que se l’arrinque era lengua damb ues estialhes de hèr rosent.
WEB-Fortunata-e-Jacinta-IV	Que vòlen que me perda; mès, per mès que hèsquen aguesti gossets, non me treiràn, mon Diu, que jo posca èster tant àngel coma ua auta quinsevolh.
WEB-Fortunata-e-Jacinta-IV	Que s’enràbien que s’enràbien, pr’amor que jo ne serè”.
WEB-Fortunata-e-Jacinta-IV	Qu’ère fòrça inquieta, hènt torns en lhet.
WEB-Fortunata-e-Jacinta-IV	Eth hilhet demanèc e cuelhec era popa; mès que non deuie trapar plan abondós er aprovediment, pr’amor qu’en cada moment desseparaue era boca, sorrisclant desesperadament.
WEB-Fortunata-e-Jacinta-IV	Dauant des sòns crits de hame e d’afliccion, i auie es de sa mair, que didie: “Hilh dera mia amna… qué, non i a arren?…
WEB-Fortunata-e-Jacinta-IV	Aguesta, aguesta bruisha ratèra n’a eth tòrt; era t’ac a trèt.
WEB-Fortunata-e-Jacinta-IV	Ja veiràs se com l’apraie mama… praubet, tan petitet e ja te vòlen desonorar…
WEB-Fortunata-e-Jacinta-IV	E eth mèn hilh ei eth rei d’Espanha, e arren a a veir damb Ballester, qu’ei eth sòn amiguec e arren mès…
WEB-Fortunata-e-Jacinta-IV	E eth mèn mainatge ei de qui ei, e non n’a un aute ena casa, ne l’aurà, vertat?…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	XIII.- Tot qu’ère plan polit e plan trende; mès era lèit non apareishie, per çò que Juan Evaristo non se daue per satisfèt damb aqueres expressions de tan pòc valor ena practica.
WEB-Fortunata-e-Jacinta-IV	Es sorriscles que hègen era mair e eth hilh, cadun en sòn registre, non desvelhèren a José Izquierdo, donques qu’aguest en cuélher ua peta, non lo desvelhaue ne un canon.
WEB-Fortunata-e-Jacinta-IV	Mès plan que treigueren deth sòn a Segunda, que venguec tà veir se qué se passaue, e en trapar ara sua neboda miei vestida, s’enventic e lèu lèu li fot.
WEB-Fortunata-e-Jacinta-IV	Erosament, entre totes es causes que deishèc Ballester en previson de quinsevolh contratemps, i auie un biberon plan polit.
WEB-Fortunata-e-Jacinta-IV	Segunda, damb ua determinacion rapida, l’aumplic de lèit, (que per edart n’auie un parelh de copes) e sagèc de balhar-l’ac ath mainatge.
WEB-Fortunata-e-Jacinta-IV	Aguest a prumeria, l’estranhaue era duretat e era heredor d’aqueth popet, que li calauen ena sua boca.
WEB-Fortunata-e-Jacinta-IV	Hec quauqui hastics, mès, fin finau podec mès era hame qu’es hastics, e agarrèc era popa articifiau.
WEB-Fortunata-e-Jacinta-IV	Qu’ei un solei…!
WEB-Fortunata-e-Jacinta-IV	Estimat!…
WEB-Fortunata-e-Jacinta-IV	Qu’as fèbre…
WEB-Fortunata-e-Jacinta-IV	Aquerò ei per calar-te a pensar en aquerò que non te cau.
WEB-Fortunata-e-Jacinta-IV	Se me hesses cabau a jo, ara que vas a èster era reina deth mon…!
WEB-Fortunata-e-Jacinta-IV	Pr’amor que çò que hè ara tua sodada mensuau te la van a autrejar.
WEB-Fortunata-e-Jacinta-IV	D’aquerò que ja ne parlèrem era des Piòcs e jo…
WEB-Fortunata-e-Jacinta-IV	Vai, que non seràs ara tu pòca senhora…!
WEB-Fortunata-e-Jacinta-IV	Gojata, gojata, non te hèsques de mèu; lhèua eth cap.
WEB-Fortunata-e-Jacinta-IV	Aire!…
WEB-Fortunata-e-Jacinta-IV	Qu’ei que non ves qu’es senhorones aguestes t’amien en paumet?
WEB-Fortunata-e-Jacinta-IV	Be ne seria jo ath tòn lòc, non pararia enquia qu’aguesta Jacinta venguesse a punar-te es simbosses.
WEB-Fortunata-e-Jacinta-IV	Qué te penses?…
WEB-Fortunata-e-Jacinta-IV	Que ja lo tirarà era sang, e tanlèu veigue aguest retrait sòn, li queirà era baua… e… gojata, cre-me, enquia e tot coche vam a auer… quina comèdia!.
WEB-Fortunata-e-Jacinta-IV	Pro digui jo que viueram coma reines!
WEB-Fortunata-e-Jacinta-IV	Vierà eth, vierà, e t’asseguri que se se tarde quate dies ja ei molt tardar-se.
WEB-Fortunata-e-Jacinta-IV	Non ves qu’aguesta familha non a un mainatge que les alègre?…
WEB-Fortunata-e-Jacinta-IV	Tu, trabalha-ac ben, que mos a vengut a veir Diu damb aguest hilh des nostes entralhes…
WEB-Fortunata-e-Jacinta-IV	Jo ne sò capinauta, pr’amor qu’ei Santa Cruz, coma i a Diu; encara qu’eth sòn shinhalet d’Izquierdo non l’ac trè arrés.
WEB-Fortunata-e-Jacinta-IV	Es dues familhes son d’en ora bona…
WEB-Fortunata-e-Jacinta-IV	Que ja è començat jo a trèir-me es piudes deth dessús, e aguesta tarde li fotí ua ponchadeta a Plácido entà que mos balhe era casa a gratis…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qué te penses?…
WEB-Fortunata-e-Jacinta-IV	S’ei que son es Santa Cruz damb eth sòn hilh coma mainatges damb sabates naues…
WEB-Fortunata-e-Jacinta-IV	Te vau a díder ua causa que non sabes.
WEB-Fortunata-e-Jacinta-IV	Ager siguec era Jacinta ena casa de Plácido…
WEB-Fortunata-e-Jacinta-IV	Que volie pujar a veder-lo; mès aguesta auta, era santa, li didec que un aute dia, entà veir se tu te remeties…
WEB-Fortunata-e-Jacinta-IV	Sabe-te’n, donc.
WEB-Fortunata-e-Jacinta-IV	Vai, qui m’ac auie de díder!…
WEB-Fortunata-e-Jacinta-IV	Encara me veirè jo agarrada deth braç de don Baldomero, hènt torns pera Castellana… e pro que vau a hèr-me a veir…!
WEB-Fortunata-e-Jacinta-IV	S’ei qu’ei ua comèdia…
WEB-Fortunata-e-Jacinta-IV	Tu, esdega-te, non sigues pèga… que s’ac sabem profitar, d’aguesta hèta que vam entà marqueses”.
WEB-Fortunata-e-Jacinta-IV	Fortunata, dès qu’era sua tia comencèc a parlar, ploraue damb totes es lèrmes des sòns uelhs; mès, en enténer aquerò de qué anauen a èster marqueses, li passèc un arrai d’alegria peth dessús dera ondada de tristesa, e era joena s’estarnèc d’arrir damb era cara negada de lèrmes.
WEB-Fortunata-e-Jacinta-IV	T’asseguri que s’aué vie era Jacinta, pujarà…
WEB-Fortunata-e-Jacinta-IV	E ja veiràs se guaire lèu vie er aute…
WEB-Fortunata-e-Jacinta-IV	Plan, quan non i sigue aciu era sua hemna…
WEB-Fortunata-e-Jacinta-IV	Me semble qu’era sua hemna, d’aguesta hèta se n’aurà d’anar a ahocar es crabes.
WEB-Fortunata-e-Jacinta-IV	Qu’ès tu, tu, era que pujarà en tron ara, s’ei que i a justícia ena tèrra…
WEB-Fortunata-e-Jacinta-IV	E que non diguen qu’ès maridada e qu’eth tòn hilh s’a de cridar Rubin…
WEB-Fortunata-e-Jacinta-IV	Quina pegaria!
WEB-Fortunata-e-Jacinta-IV	Tu qu’ès mès que mès veuda e liura, pr’amor qu’ath tòn marit li semble qu’ei ena gloria…
WEB-Fortunata-e-Jacinta-IV	Fortunata non arric mès, ne Segunda didec arren que l’ahisquèsse era ilaritad.
WEB-Fortunata-e-Jacinta-IV	Enquiara maitiada s’estèc era tia acompanhant-la, e en veder-la relatiuament tranquilla, se n’anèc tà hèr ua dormideta abans de baishar entath mercat.
WEB-Fortunata-e-Jacinta-IV	Ath cap d’ua estona de demorar-se soleta, era joena sentec ath sòn laguens ua causa estranha.
WEB-Fortunata-e-Jacinta-IV	Se l’embromèren es uelhs, e se li despenjaue quauquarren ath laguens, coma quan venguec en mon Juan Evaristo; sonque qu’ère sense cap dolor.
WEB-Fortunata-e-Jacinta-IV	Non podec encuedar-se’n guaire d’aqueth fenomèn, pr’amor que se demorèc estavordida.
WEB-Fortunata-e-Jacinta-IV	En remeter-se vedec que ja ère de dia, e entenec eth piuladís des auderets qu’auien eth sòn quartèr generau enes arbes dera Plaza Mayor e enes peus de bronze deth shivau de Felip III.
WEB-Fortunata-e-Jacinta-IV	Anèc a cuélher en braça ath sòn mainatge, e a penes podie.
WEB-Fortunata-e-Jacinta-IV	Que li mancauen fòrces, mès de quina manèra!, e enquia e tot era vista semblaue que se l’amendrie, pr’amor que vedie es objèctes desfiguradi e s’enganhaue en cada moment vedent causes que non existien.
WEB-Fortunata-e-Jacinta-IV	S’espauric fòrça e cridèc; mès arrés venguec ena sua ajuda.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Hèc bèri copets damb es dits en tenhat; mès a tot darrèr era sua man se li quedèc coma se siguesse de coton; daue copets damb era e es còps non sonauen.
WEB-Fortunata-e-Jacinta-IV	Que tanben poirie èster que sonèssen e qu’era non les entenesse.
WEB-Fortunata-e-Jacinta-IV	Mès, com ère que no les entenie Segunda qu’ère en aute costat deth tenhat?
WEB-Fortunata-e-Jacinta-IV	Dempús, eth braç se li quedèc coma carn mòrta, en tot resistir-se a botjar-se.
WEB-Fortunata-e-Jacinta-IV	Mès que podec veir pòques causes aquiu, donques qu’er interior ère ena escurina o fantasticament illuminat.
WEB-Fortunata-e-Jacinta-IV	Totes es sues idies patiren capviraments mès o mens febrius, es imatges se desguisauen, coma se siguessen masques, cuelhent cara o aparença d’aquerò que non èren, e era soleta sensacion dominanta damb bèra claretat en aqueth desòrdre siguec era d’èster immobila e regda, damb es movements involontaris suspenudi e es volontaris desaubedint ath desir.
WEB-Fortunata-e-Jacinta-IV	Ena sua pensada non alendaue; era audida e era vista li balhauen de quan en quan un arrai fugaç dera vida exteriora; mès aguestes impressions èren coma quauquarren que passaue, tostemp de quèrra a dreta.
WEB-Fortunata-e-Jacinta-IV	Credec enténer a Segunda que parlaue damb Encarnacion; mès parlauen ara prèssa, coma èssers endemoniadi, passant e perdent-se en un tèrme vague que queiguie entara man dreta.
WEB-Fortunata-e-Jacinta-IV	Eth piuladís des auderets tanben se calaue en aqueth ombriu lòc, e es sorriscles que damb eri demanaue Juan Evarsito eth sòn biberon.
WEB-Fortunata-e-Jacinta-IV	Ath cap d’ua estona, indeterminada entada era, se remetec e podec botjar- se en tot apreciar aisidament era realitat.
WEB-Fortunata-e-Jacinta-IV	A!, que ja te coneishi…
WEB-Fortunata-e-Jacinta-IV	Be ne sò de pèga!
WEB-Fortunata-e-Jacinta-IV	Non i é era mia tia?”.
WEB-Fortunata-e-Jacinta-IV	Li didec era gojata qu’era senhora Segunda auie baishat en mercat, e que pugèc damb era lèit entath mainatge, e dempús s’en tornèc a anar.
WEB-Fortunata-e-Jacinta-IV	Treiguec Fortunata d’aqueth estavaniment ua conviccion que s’assolidaue ena sua amna coma es idies primàries, era conviccion de qué s’anaue a morir aqueth maitin.
WEB-Fortunata-e-Jacinta-IV	Que sentie era herida aquiu laguens, sense saber a on, herida o descomposicion irremediables, qu’era consciéncia fisiologica revelaue damb un diagnostic infalible, retirant-se a ua inspiracion o numen profetic.
WEB-Fortunata-e-Jacinta-IV	Eth cap se l’auie padegat; era respiracion ère aisida encara que braca; er aflaquiment creishie atròçament enes extremitats.
WEB-Fortunata-e-Jacinta-IV	Mès tant qu’era personalitat fisica s’amortaue, era morau, en tot concentrar-se en ua soleta idia, apareishie damb gran vigor e fortalesa.
WEB-Fortunata-e-Jacinta-IV	En aquera idia uedaue, coma en un motle, tot çò de bon qu’era podie pensar e sénter; en aquera idia estampaue damb ua formula simpla eth perfil mès beròi e dilhèu mens uman deth sòn caractèr, entà deishar ath sòn darrèr ua impression clara e energica d’eth.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Lèu, lèu, qu’era vida se m’en va…” En tot cridar a Encarnacion, li didec: “Gojata, ve-te’n de seguit entath quarto de baish, e li ditz a D. Plácido qu’è besonh d’eth… m’entenes?, que n’è besonh, que puge…
WEB-Fortunata-e-Jacinta-IV	Au, esdega-te.
WEB-Fortunata-e-Jacinta-IV	Que ja deu èster aquiu, en tornar dera glèisa, e se deu préner eth sòn chicolate delit…
WEB-Fortunata-e-Jacinta-IV	Lèu, lèu, hilha, t’ac arregraïrè fòrça”.
WEB-Fortunata-e-Jacinta-IV	Eth temps que siguec dehòra Encarnacion, era diabla non hec que balhar- li ath sòn hilh fòrça punets, en tot dider-li mil trendeses.
WEB-Fortunata-e-Jacinta-IV	Eth mainatge ère desvelhat, e carat, la guardaue, e encara que non didie arren, ada era li semblèc que li parlaue…”Estaràs tan ben, estimadet mèn…
WEB-Fortunata-e-Jacinta-IV	Non t’estimaràn autant coma jo, mès òc un shinhalet mens…
WEB-Fortunata-e-Jacinta-IV	Que sò en tot morir-me… sabi pas se qué è…
WEB-Fortunata-e-Jacinta-IV	Aguesta medecina… jo me la preneria… a on deu èster?…
WEB-Fortunata-e-Jacinta-IV	Encarnacion!…
WEB-Fortunata-e-Jacinta-IV	Mès s’ei que se n’a anat tà baish…
WEB-Fortunata-e-Jacinta-IV	Me semble que pèrdi era sang…
WEB-Fortunata-e-Jacinta-IV	Hilh mèn, Diu me vò desseparar de tu, e aquerò serà entath tòn ben…
WEB-Fortunata-e-Jacinta-IV	Me morisqui.
WEB-Fortunata-e-Jacinta-IV	Era vida se me’n va, coma er arriu que se’n va entath mar.
WEB-Fortunata-e-Jacinta-IV	Que sò viua encara per çò d’aguesta idia qu’è…
WEB-Fortunata-e-Jacinta-IV	A!, quina idia tan repreciosa…
WEB-Fortunata-e-Jacinta-IV	Damb era que non me cau es Sacraments.
WEB-Fortunata-e-Jacinta-IV	Plan, que m’ac an dit de naut estant.
WEB-Fortunata-e-Jacinta-IV	Que senti jo aciu en mèn còr era votz der àngel que m’ac ditz.
WEB-Fortunata-e-Jacinta-IV	Auí aguesta idia quan me trapaua sense poder parlar, e en desvelhar-me m’agarrè ada era…
WEB-Fortunata-e-Jacinta-IV	Qu’ei era clau dera pòrta deth Cèu…
WEB-Fortunata-e-Jacinta-IV	Hilh mèn, esta-te caradet, e non sorriscles, pr’amor que s’era tua mama se’n va ei perque Diu l’ac mane…
WEB-Fortunata-e-Jacinta-IV	Qué desiratz?
WEB-Fortunata-e-Jacinta-IV	Era senhora m’a encargat…
WEB-Fortunata-e-Jacinta-IV	Amic, hètz-me a vier pluma e papèr, se vos platz…
WEB-Fortunata-e-Jacinta-IV	Demoratz; balhatz-me era medecina, aguesti povassi auriolencs, sabi pas quini…
WEB-Fortunata-e-Jacinta-IV	Mès deishatz-ac, deishatz-ac, que m’auetz d’escríuer ua carta.
WEB-Fortunata-e-Jacinta-IV	Ua carta!…
WEB-Fortunata-e-Jacinta-IV	Mès abans… (remenant ena tauleta de net).
WEB-Fortunata-e-Jacinta-IV	Degun, entà qué ja…
WEB-Fortunata-e-Jacinta-IV	Esdegatz-vos, que me’n vau, que me morisqui.
WEB-Fortunata-e-Jacinta-IV	Que vos moritz!
WEB-Fortunata-e-Jacinta-IV	Tè… non digatz badinades.
WEB-Fortunata-e-Jacinta-IV	D. Plácido, se non me servitz entad aquerò, cridarè a ua auta persona.
WEB-Fortunata-e-Jacinta-IV	Se podessa demorar a Ballester; mès non, que non è ja temps…
WEB-Fortunata-e-Jacinta-IV	Que non hilha, que non vos cau aclapar.
WEB-Fortunata-e-Jacinta-IV	Vau a cercar eth tintèr; e non se tardèc ne cinc menutes en tornar, e en entrar de nauèth ena cramba, quan vedec que Fortunata s’auie incorporat en sòn lhet damb eth mainatge en braça, e que dempús, era e Encarnacion, lo botauen ben abrigadet ena sua cunhèra de vimes, que se retiraue a un gran tistèr.
WEB-Fortunata-e-Jacinta-IV	Li botèren un biberon entre es sues mans entà que non cridèsse, en tot caperar-lo damb un mocador plan fin de seda.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aciu non i a cap taula.
WEB-Fortunata-e-Jacinta-IV	Gojata, hè-te a vier eth taulèr d’escacs.
WEB-Fortunata-e-Jacinta-IV	Dèisha-te de medecines… entà qué ja?
WEB-Fortunata-e-Jacinta-IV	Au, D. Plácido, premanitz-vos; ja veiratz quin còp…
WEB-Fortunata-e-Jacinta-IV	Que se m’acodic ua idia, hè pòc de temps, quan non podia parlar, ath còp que m’entraue tanben era idia dera mia mòrt.
WEB-Fortunata-e-Jacinta-IV	Escriuetz aciu çò que jo vos diga: “Senhora dòna Jacinta.
WEB-Fortunata-e-Jacinta-IV	Jo… repetic Plácido.
WEB-Fortunata-e-Jacinta-IV	Non; que mos cau començar de ua auta manèra…
WEB-Fortunata-e-Jacinta-IV	Non me ven en cap.
WEB-Fortunata-e-Jacinta-IV	Be ne sò de pèga!
WEB-Fortunata-e-Jacinta-IV	A!, òc, escriuetz.
WEB-Fortunata-e-Jacinta-IV	Va ben atau?
WEB-Fortunata-e-Jacinta-IV	Non, Plácido, atau non, qu’està fòrça mau aquerò… pr’amor que jo l’auí… jo, e ada era non se l’a panat arren.
WEB-Fortunata-e-Jacinta-IV	Çò que se passe ei que jo l’ac voi autrejar pr’amor que m’en sai de qué l’estimarà, e pr’amor qu’ei era mia amiga…
WEB-Fortunata-e-Jacinta-IV	Escriuetz.
WEB-Fortunata-e-Jacinta-IV	Aguest non ei faus, ei legitim e naturau, coma poiratz veir encara.
WEB-Fortunata-e-Jacinta-IV	Vos escriuetz-ac fòrça clar, D. Plácido; jo vos balhi era idia.
WEB-Fortunata-e-Jacinta-IV	E manatz ara vòsta sirventa e amiga, que pune era vòsta man…” Qué tau?
WEB-Fortunata-e-Jacinta-IV	Ei hèt damb finesa?…
WEB-Fortunata-e-Jacinta-IV	Ara veiram se posqui botar eth mèn nòm…
WEB-Fortunata-e-Jacinta-IV	Que me tremole eth pos…
WEB-Fortunata-e-Jacinta-IV	Balhatz-me era pluma…
WEB-Fortunata-e-Jacinta-IV	Metec un chimarratge, e dempús manèc a Estupinhan que daurisse era comòda e treiguesse era inscripcion des accions deth Banc.
WEB-Fortunata-e-Jacinta-IV	Dempús d’escorcolhar fòrça, trapèc eth document.
WEB-Fortunata-e-Jacinta-IV	Sense qué?
WEB-Fortunata-e-Jacinta-IV	Sense ua transferéncia coma cau.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Pegaries.
WEB-Fortunata-e-Jacinta-IV	Qu’ei mèn e jo lo posqui autrejar a qui volga.
WEB-Fortunata-e-Jacinta-IV	Cuelhetz era pluma, e botatz qu’ei era mia volontat qu’aquestes accions siguen entà dòna Guillermina Pacheco.
WEB-Fortunata-e-Jacinta-IV	Ja li meterè fòrça signatures ath dejós e ja veiratz se com vau.
WEB-Fortunata-e-Jacinta-IV	Ara, amic, didec era, en tot pèrder de man en man er usatge dera paraula, cuelhetz ath mèn hilh e hètz-lo-vos a vier… ai!, deishatz-lo-me punar un aute còp…
WEB-Fortunata-e-Jacinta-IV	Demoratz enquiath moment que me morisca…
WEB-Fortunata-e-Jacinta-IV	Non, hètz-lo-vos a vier abans de qué vengue era mia tia, o eth mèn marit, o dòna Lupe… mala gent.
WEB-Fortunata-e-Jacinta-IV	Que poirien vier, e ja vedetz quin compromís…
WEB-Fortunata-e-Jacinta-IV	Que non me deisharien hèr çò que jo voi, m’alugaria e non me moriria santament… coma me voi morir.
WEB-Fortunata-e-Jacinta-IV	Que non didec arren mès.
WEB-Fortunata-e-Jacinta-IV	Plácido, en tot apressar-te entà contemplar-la s’espauric extraordinariament.
WEB-Fortunata-e-Jacinta-IV	Se pensèc qu’ère mòrta o que li mancaue pòc entà morir-se.
WEB-Fortunata-e-Jacinta-IV	Manèc a Encarnacion a cercar a Segunda e a José Izquierdo, e cuelhent eth gran tistèr que dormie Juan Evaristo, lo botèc ena sala.
WEB-Fortunata-e-Jacinta-IV	Mès, ath còp, s’aguestes bèsties m’empedissen hèr-lo-me a vier…
WEB-Fortunata-e-Jacinta-IV	A!, non; jo lo cuelhi, e que gesquen per a on volguen”.
WEB-Fortunata-e-Jacinta-IV	Cuelhec eth tistèr, e baishant-lo entara sua casa, damb era rapiditat que li permetien es sues cames non guaire fòrtes, aclapat coma un panaire o coma un contrabandista, tornèc a pujar e s’apressèc ara malauta, en tot guardar-la tan d’apròp, que lèu li tocaue era cara.
WEB-Fortunata-e-Jacinta-IV	Pitusa”, mormolhèc apressant era votz ara aurelha dera joena.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	XIV.- “Macareu!, aguesta hemna se’n va…
WEB-Fortunata-e-Jacinta-IV	E jo solet aciu damb era!
WEB-Fortunata-e-Jacinta-IV	E eth mainatge aquiu baish.
WEB-Fortunata-e-Jacinta-IV	Se pensaràn que l’è panat.
WEB-Fortunata-e-Jacinta-IV	Tè, qu’es panaires seràn eri.
WEB-Fortunata-e-Jacinta-IV	Que diguen çò que volguen, a jo que m’ei parièr.
WEB-Fortunata-e-Jacinta-IV	Les mòstri eth paperet signat per era, e ei tot.
WEB-Fortunata-e-Jacinta-IV	Prauba hemna!
WEB-Fortunata-e-Jacinta-IV	Mès aguesta gentassa, com ei que l’abandone atau?
WEB-Fortunata-e-Jacinta-IV	Qu’ei que non vederen eth perilh?
WEB-Fortunata-e-Jacinta-IV	E aguest mètge, en qué deu pensar?…
WEB-Fortunata-e-Jacinta-IV	Quin compromís!
WEB-Fortunata-e-Jacinta-IV	E qué li dideria jo?…
WEB-Fortunata-e-Jacinta-IV	Aciu que i a medecines, les ac vau a balhar.
WEB-Fortunata-e-Jacinta-IV	Mès, e se m’enganhi?
WEB-Fortunata-e-Jacinta-IV	Compde damb es drògues, Plácido, non hèsques ua asenada.
WEB-Fortunata-e-Jacinta-IV	Demoraram.
WEB-Fortunata-e-Jacinta-IV	Mès qué…
WEB-Fortunata-e-Jacinta-IV	S’ei que quan arriben ja serà en aute mon.
WEB-Fortunata-e-Jacinta-IV	Que Diu la perdone e li balhe çò que mès li convengue…
WEB-Fortunata-e-Jacinta-IV	Vau a sajar d’encoratjar-la… (en tot parlar-li ena aurelha).
WEB-Fortunata-e-Jacinta-IV	Fortunata, Fortunadeta, dauritz es uelhs, non vos morigatz atau tan pègament…
WEB-Fortunata-e-Jacinta-IV	Vos harè a vier eth Viatic, aumens era Extremoncion….
WEB-Fortunata-e-Jacinta-IV	Ep!, hilha, gojata…
WEB-Fortunata-e-Jacinta-IV	Bè, que non se n’encuede…
WEB-Fortunata-e-Jacinta-IV	Aquerò qu’ei ja perdut.
WEB-Fortunata-e-Jacinta-IV	Hilha mia, pensatz en Diu e ena plan Santa Vèrge; invocatz-les en aguesta ora terribla e vos ajudaràn…
WEB-Fortunata-e-Jacinta-IV	Arren, coma se li parlèssa en grec; non enten, o ei qu’ei tant aganchada ara malesa que non vò que se li parle de religion.
WEB-Fortunata-e-Jacinta-IV	Vau a sajar bèra auta causa (damb malícia).
WEB-Fortunata-e-Jacinta-IV	Fortunata, brava gojata, guardatz se qui ei aciu… desvelhatz-vos e veiratz…
WEB-Fortunata-e-Jacinta-IV	Non lo coneishetz?
WEB-Fortunata-e-Jacinta-IV	Qu’ei aqueth tipe, eth senhor D. Juanito que vie a veir ara sua… dauna…
WEB-Fortunata-e-Jacinta-IV	Guardatz-lo, guardatz-lo, be n’ei d’aclapat de veder-vos a vos malauteta.
WEB-Fortunata-e-Jacinta-IV	Parlant entada eth).
WEB-Fortunata-e-Jacinta-IV	Com arrís era brigantonha!
WEB-Fortunata-e-Jacinta-IV	A!, qu’ei herida enquiath moth.
WEB-Fortunata-e-Jacinta-IV	Daurís es uelhs e lo cerque damb era guardada.
WEB-Fortunata-e-Jacinta-IV	Qu’ei coma es embriacs, qu’encara que siguen en tot expirar, se les nomenten eth vin, semble que ressusciten…
WEB-Fortunata-e-Jacinta-IV	Se non se guarís aguesta, anarà de cap entath lunfèrn… guardatz quina manèra d’empenaïr-se.
WEB-Fortunata-e-Jacinta-IV	Li nomenti ath nòste Divin Redemptor e ara plan Santa Maria deth Carmen, e coma s’arren…
WEB-Fortunata-e-Jacinta-IV	Sorda coma ua paret.
WEB-Fortunata-e-Jacinta-IV	Mès li nomenti ath senhoret, e ja l’auetz tant escarrabilhada, volent víuer, plan que òc damb intencions de pecar.
WEB-Fortunata-e-Jacinta-IV	A!, quinsevolh dia se guarís aguesta…
WEB-Fortunata-e-Jacinta-IV	Me semble que ja puge era tia.
WEB-Fortunata-e-Jacinta-IV	Qu’enteni es sues bohades coma es d’ua loba marina… que ja vien (gessent en correder e parlant damb Segunda, que pujaue plan sufocada precedida d’Encarnacion).
WEB-Fortunata-e-Jacinta-IV	Vai, quina tranquillitat qu’auetz!
WEB-Fortunata-e-Jacinta-IV	S’a botat fòrça mau, fòrça mau”.
WEB-Fortunata-e-Jacinta-IV	Tanlèu entrèc ena cramba, Segunda comencèc a sorrisclar.
WEB-Fortunata-e-Jacinta-IV	Ai, quin masèl!, com està…!
WEB-Fortunata-e-Jacinta-IV	Que me l’an aucit…
WEB-Fortunata-e-Jacinta-IV	E eth mainatge?
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Tietz-vos ena vòsta neboda, e a veir se la podetz sauvar, didec Estupinhan en tot cuelher-la d’un braç, e deishatz-vos d’assassinats e de panatòris de mainatges, e non sigatz tan pèga.
WEB-Fortunata-e-Jacinta-IV	Mainada dera mia amna, mès qué?
WEB-Fortunata-e-Jacinta-IV	Fortunata… t’an aucit, o qué ei aquerò?
WEB-Fortunata-e-Jacinta-IV	A veir, anheret, as herides?
WEB-Fortunata-e-Jacinta-IV	Semble que t’agen fotut cent punhalades…
WEB-Fortunata-e-Jacinta-IV	Mès qu’ès viua.
WEB-Fortunata-e-Jacinta-IV	Ditz-me com s’a passat?
WEB-Fortunata-e-Jacinta-IV	Qui a estat?
WEB-Fortunata-e-Jacinta-IV	E eth tòn mainatge, eth nòste mainatge, a on ei?
WEB-Fortunata-e-Jacinta-IV	Te lo panèren?…
WEB-Fortunata-e-Jacinta-IV	Cridatz ath mètge, didec D. Plácido damb ira.
WEB-Fortunata-e-Jacinta-IV	A on s’està?
WEB-Fortunata-e-Jacinta-IV	Que ja l’avisarè jo…
WEB-Fortunata-e-Jacinta-IV	E non vos preocupetz deth mainatge, qu’està milhor de çò que vò, e non li manque arren.
WEB-Fortunata-e-Jacinta-IV	Mès, a on ei?…
WEB-Fortunata-e-Jacinta-IV	D. Plácido, D. Plácido, exclamèc Segunda, desgahonada e furiosa; me semble qu’anaratz entath croton…
WEB-Fortunata-e-Jacinta-IV	Vau a avisar ara justícia.
WEB-Fortunata-e-Jacinta-IV	Vos qu’ètz un maufactor, òc senhor, que non hèsqui repè…
WEB-Fortunata-e-Jacinta-IV	Mos auetz panat ara creatura.
WEB-Fortunata-e-Jacinta-IV	Macareu!…
WEB-Fortunata-e-Jacinta-IV	Mès, hemna de Barrabàs (hènt repè per pòur de qué Segunda li treiguesse es uelhs) Voletz carar?
WEB-Fortunata-e-Jacinta-IV	Qu’ei que non vedetz qu’era vòsta neboda se morís?
WEB-Fortunata-e-Jacinta-IV	Pr’amor que vos me l’auetz aucit, borrèu, bèstia, vos, vos.
WEB-Fortunata-e-Jacinta-IV	Vai damb era musica…
WEB-Fortunata-e-Jacinta-IV	Que l’auram de botar un amàs.
WEB-Fortunata-e-Jacinta-IV	Tath croton… ei a on auetz d’anar vos.
WEB-Fortunata-e-Jacinta-IV	En aqueth moment entrèc Izquierdo qu’era sua fraia volec ahiscar entà qu’escometèsse ath brave d’Estupinhan.
WEB-Fortunata-e-Jacinta-IV	Platón trantalhaue e non daue a Segunda eth credit qu’aguesta volie auer.
WEB-Fortunata-e-Jacinta-IV	Eth gojat ei a on a d’èster, e pro sabetz que non mentisqui.
WEB-Fortunata-e-Jacinta-IV	E se non, preguntatz-l’ac a sa mair”.
WEB-Fortunata-e-Jacinta-IV	Hilha dera mia vida, exclamaue Segunda, abraçant e punant ara sua neboda, que se non ère ja un cadavre s’i retiraue fòrça.
WEB-Fortunata-e-Jacinta-IV	Ditz-mos se qué t’an hèt, ditz-m’ac, còr.
WEB-Fortunata-e-Jacinta-IV	Ai, quin dolor de hilha!…
WEB-Fortunata-e-Jacinta-IV	Vos, didec Plácido a Izquierdo de manèra autoritària, corretz a cridar ad aguest farmaceutic que vie per aciu, aguest que la protegís ara.
WEB-Fortunata-e-Jacinta-IV	Jo avisarè a ua auta persona, e ara prèssa, pr’amor qu’era mòrt mos cuelh era corsèra.
WEB-Fortunata-e-Jacinta-IV	Se n’anèc sense demorar era opìnion de Segunda.
WEB-Fortunata-e-Jacinta-IV	Platón, comprenent per instint abans que per critèri, qu’es ordes d’Estupinhan èren mès practiques qu’es dera venedora, gessec e anèc, ath mès córrer, entath carrèr der Ave Maria.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Era prumèra persona qu’arribèc ena casa siguec Guillermina, que Plácido l’informèc rapidament de guaire s’auie passat.
WEB-Fortunata-e-Jacinta-IV	Pujant era escala, era santa li didec ath sòn sacristan: “Entratz ena vòsta casa entà demorar a Jacinta qu’arribarà de seguit.
WEB-Fortunata-e-Jacinta-IV	Didetz-li que non voi que puge.
WEB-Fortunata-e-Jacinta-IV	Tanlèu posca baisharè jo.
WEB-Fortunata-e-Jacinta-IV	Quan era fondadora entrèc, era malauta seguie en madeish estat.
WEB-Fortunata-e-Jacinta-IV	Segunta, espaurida, non parlaue ja d’assassinat, e encara que non venguie de compréner eth panatòri deth mainatge, non gosèc mentar-lo dauant dera senhora casalèra.
WEB-Fortunata-e-Jacinta-IV	Qu’auie sajat de hèr-li préner a Fortunata fòrtes dòsis de ergotina; mès que non ac podec arténher.
WEB-Fortunata-e-Jacinta-IV	Sarraue es dents e non i auie manèra d’amiar-la en soquèr.
WEB-Fortunata-e-Jacinta-IV	Guillermina auec mès sòrt e metec en execucion metòdes milhors, donques qu’artenhèc hèr-li a béuer un shinhau d’aqueth eficaç medicament.
WEB-Fortunata-e-Jacinta-IV	I auec un gran rambalh, aplicacion precipitada de remèdis desparièrs, extèrns e intèrns.
WEB-Fortunata-e-Jacinta-IV	Era santa e era venedora, parières en afogadura, trabalhèren entà arturar era vida que se n’anaue; mès era vida non volie arturar-se, e dauant dera ineficàcia des sòns esfòrci es dues hemnes se posèren agotades e desconsolades.
WEB-Fortunata-e-Jacinta-IV	Fortunata guardaue damb expression de gratitud ara sua amiga, e quan aguesta li cuelhie era man, sajaue de parlar-li; mès a penes podie articular ua paraula.
WEB-Fortunata-e-Jacinta-IV	Carades, se parlèren en tot guardar-se.
WEB-Fortunata-e-Jacinta-IV	Premanitz-vos, hilha mia, botant eth vòste pensament en Noste Senhor Jesucrist; e se li demanatz perdon des vòsti pecats damb vertadèra contricion, vo l’autrejarà.
WEB-Fortunata-e-Jacinta-IV	Fortunata didec que òc damb eth cap.
WEB-Fortunata-e-Jacinta-IV	Qu’a estat un gèst erós e cristian”.
WEB-Fortunata-e-Jacinta-IV	Ena broma qu’embaranaue eth sòn pensament, era malerosa joena, en enténer aquerò deth gèst, se’n brembèc de Feijoo e des sues proïbicions; mès aguest rebrembe non la hec empenaïr-se dera sua accion.
WEB-Fortunata-e-Jacinta-IV	Non vos sauve cap rancura.
WEB-Fortunata-e-Jacinta-IV	Ath contrari; vos auetz sabut apraiar entà deishar bona memòria de vos.
WEB-Fortunata-e-Jacinta-IV	Ath delà, era, qu’ei des pòques persones que saben perdonar.
WEB-Fortunata-e-Jacinta-IV	Imitatz- la vos ara, que non vos anarie mau en aguesti moments sufocar es vòstes passions, estimar as vòsti enemics e hèr eth ben ad aqueri que vos an en òdi.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aguest perdon plan qu’ère des durs.
WEB-Fortunata-e-Jacinta-IV	Se carèc era santa en tot guardar ara diabla intranquilla.
WEB-Fortunata-e-Jacinta-IV	Aguesta qu’auie eth cap inclinat entà darrèr en tot botjar-lo sus eth coishin damb ua cèrta inquietud, e era sua guardada vagaue peth solèr de naut.
WEB-Fortunata-e-Jacinta-IV	Donques Diu, entà perdonar-mos, li cau saber se perdonam nosati abans.
WEB-Fortunata-e-Jacinta-IV	Entà qué voletz vos ara aguest òdi mesquin?
WEB-Fortunata-e-Jacinta-IV	De qué vos servís?
WEB-Fortunata-e-Jacinta-IV	Qu’ei un pes entà empedir-vos era entrada en Cèu.
WEB-Fortunata-e-Jacinta-IV	Vos cau lançar aguest plomb (en tot abraçar-la damb mès afeccion) Amigueta, hètz- ac per jo, peth mono deth Cèu, que s’a de demorar aciu entornejat de benediccions, non de maledicions”.
WEB-Fortunata-e-Jacinta-IV	Fortunata s’estrementic de cap a pès…
WEB-Fortunata-e-Jacinta-IV	Era sua respiracion fatigada indicaue er in de véncer es resisténcies fisiques que l’empedien era votz.
WEB-Fortunata-e-Jacinta-IV	Perdonatz a Aurora…?” Era moribonda botgèc eth cap d’ua manèra que poirie èster coma afirmatiua, mès damb pòc accent, coma se non tota era amna, senon ua part d’era ac afirmèsse.
WEB-Fortunata-e-Jacinta-IV	Fortunata accentuèc un shinhalet mès, e es sòns uelhs s’umidifiquèren.
WEB-Fortunata-e-Jacinta-IV	Alavetz ludic ena cara dera malerosa senhora Rubin quauquarren que se retiraue a inspiracion poètica o religiós extasi, e vençuda meravilhosament era postracion que se trapaue, auec vams e paraules entà díder aquerò: “Jo tanben… non vo’n sabetz?…
WEB-Fortunata-e-Jacinta-IV	E bèra causa mès exprimic; mès es paraules tornèren a èster ininteligibles, e ena cara li restèc ua expression inefabla e repausada.
WEB-Fortunata-e-Jacinta-IV	Era santa s’estèc ua estona sense saber quina actitud cuélher.
WEB-Fortunata-e-Jacinta-IV	Estimada amiga, qu’ei de besonh premanir-se damb formalitat.
WEB-Fortunata-e-Jacinta-IV	Eth Pair Nones va a vier, e eth vos autrejarà consolacions que jo non vos posqui aufrir…
WEB-Fortunata-e-Jacinta-IV	Ara m’en brembi de qué vos auíetz ua idia maligna, origina de fòrça pecats.
WEB-Fortunata-e-Jacinta-IV	Que vos cau lançar-la e caushigar-la…
WEB-Fortunata-e-Jacinta-IV	Cercatz, cercatz ben en vòste esperit e ja veiratz se com la trapatz; qu’ei aquera asenada de qué eth matrimòni, quan non i a hilhs non vau, e de qué vos, per çò d’auer-les, èretz era vertadèra esposa de …
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Guardatz que se vo’la hètz a vier damb vos serà un trebuc aquiu delà”.
WEB-Fortunata-e-Jacinta-IV	Era Pitusa non exprimie arren, per çò qu’era sua ferventa amiga l’escometie damb mès vam e passion.
WEB-Fortunata-e-Jacinta-IV	Aquerò que non servís aquiu delà, se non ei que li servisque ath dimòni entà hèr-ne des sues…
WEB-Fortunata-e-Jacinta-IV	L’arrincatz, òc o non?
WEB-Fortunata-e-Jacinta-IV	Fortunata tornèc a auer era ahlama enes sòns uelhs, madeish qu’un reflèx d’illuminacion cerebrau, e en sòn còs vibracions de gòi, coma se l’entrèsse en era un esperit benigne.
WEB-Fortunata-e-Jacinta-IV	Àngel, òc; plan, aguesta conviccion me shaute (damb inquietud).
WEB-Fortunata-e-Jacinta-IV	Mès que jo voleria…
WEB-Fortunata-e-Jacinta-IV	Interrompec ara senhora era aparicion deth Pair Nones, que non passaue pera pòrta, e li calec inclinar-se entà poder entrar.
WEB-Fortunata-e-Jacinta-IV	Tota era estança se neguèc d’ua neror trista e sevèra.
WEB-Fortunata-e-Jacinta-IV	Quauquarren gasulhèren es dus abans de qué era se retirèsse.
WEB-Fortunata-e-Jacinta-IV	Nones li parlèc coraument ara malauta, que lo guardaue damb uelhs umidi, sense dar-li deguna responsa as sues paraules…
WEB-Fortunata-e-Jacinta-IV	Fin finau deishèc anar ua votz que semblaue mainadenca, ua votz planhosa e dolorida, era d’ua trenda creatura herida.
WEB-Fortunata-e-Jacinta-IV	Çò que Nones credec entèner entre aqueres articulacions d’indefinible sentiment siguec aquerò: “ Non vo’n sabetz?…
WEB-Fortunata-e-Jacinta-IV	E en votz nauta: “Àngel, òc; mès que vos cau, hilha mia, cohessar era fe de Crist, consagrar ada era es nòsti darrèrs sentiments e demanar-li damb eth còr que mos perdone.
WEB-Fortunata-e-Jacinta-IV	Qu’ei tan brave, tan brave, que non remís era sua empara a cap pecador que vengue ada Eth per mès endurit que sigue…
WEB-Fortunata-e-Jacinta-IV	La guardèc espaurit.
WEB-Fortunata-e-Jacinta-IV	Auie dit bèra causa?
WEB-Fortunata-e-Jacinta-IV	Òc, mès que Nones non podec encuedar-se’n.
WEB-Fortunata-e-Jacinta-IV	Que siguec, plan, aqueth sò àngel, e dempús abaishèc eth cap coma aqueth que s’adormís.
WEB-Fortunata-e-Jacinta-IV	Eth prèire la guardèc d’apròp, e en votz nauta didec: “Mèstra, mèstra, vietz”.
WEB-Fortunata-e-Jacinta-IV	Entrèc Guillermina e ambdús se guardèren.
WEB-Fortunata-e-Jacinta-IV	Non s’a pogut cohessar…
WEB-Fortunata-e-Jacinta-IV	Praubeta!
WEB-Fortunata-e-Jacinta-IV	Ditz qu’ei àngel…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Era mèstra e eth prèire se botèren a pregar en votz nauta.
WEB-Fortunata-e-Jacinta-IV	Segunda comencèc a sorrisclar, e en aqueth moment arribaue Segismundo, qu’en saber-se’n ena escala de çò que se passaue, entrèc ena casa e ena cramba mès mòrt que viu.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	XV.- Tant que siguec aquiu eth Pair Nones, Ballester se tenguec en ua acitud trebolada, contemplant eth malerós quadre damb eth respècte que còsten es mòrts, e embarrant eth sòn dolor en ua actitud qu’auie cèrta correccion.
WEB-Fortunata-e-Jacinta-IV	Mès quan non demorèren aquiu mès testimònis qu’era santa e Segunda, eth brave farmaceutic credec que non li calie tier era ondada impetuosa que li gessie deth còr, e apressant-se en còs encara caud dera sua malerosa amiga, l’abracèc, e l’estampèc fòrça punets en sòn front e enes sues caròles.
WEB-Fortunata-e-Jacinta-IV	Qu’ei que jo l’estimaua fòrça… qu’ère era mia amiga… anaue a èster era mia aimanta… voi díder… non, desencusatz-me, qu’èrem amics…
WEB-Fortunata-e-Jacinta-IV	Vos non la coneishíetz ben; jo plan…
WEB-Fortunata-e-Jacinta-IV	Ère un àngel… voi díder, ac aiuie d’èster, ac poirie èster; desencusatz-me senhora, sabi pas se qué digui; qu’ei qu’aguest malastre m’a arribat ena amna.
WEB-Fortunata-e-Jacinta-IV	Non lo demoraua…
WEB-Fortunata-e-Jacinta-IV	Qu’a estat un descuet.
WEB-Fortunata-e-Jacinta-IV	Era madeisha, damb es asenades que hège… pr’amor qu’ère d’aguesti angels que hèn fòrça asenades… me comprenetz?…
WEB-Fortunata-e-Jacinta-IV	Prauba hemna!…
WEB-Fortunata-e-Jacinta-IV	Era emorragia l’a vengut solide per non auer-se efectuat pro ben era involucion…
WEB-Fortunata-e-Jacinta-IV	M’ac cranhia…
WEB-Fortunata-e-Jacinta-IV	Era gessuda abans de temps, era agitacion morau…
WEB-Fortunata-e-Jacinta-IV	Que i podetz ahíger, ath delà, descuets, manca d’assisténcia, de vigilància e d’ua autoritat que l’auie d’auer impausat.
WEB-Fortunata-e-Jacinta-IV	A!, s’auessa estat jo aciu.
WEB-Fortunata-e-Jacinta-IV	Mès que non podia, non podia.
WEB-Fortunata-e-Jacinta-IV	Es mies obligacions…
WEB-Fortunata-e-Jacinta-IV	A!, senhora, credetz qu’è eth còr esbauçat, e que tardarè en consolar-me d’aguesta pena…
WEB-Fortunata-e-Jacinta-IV	L’auia cuelhut tant d’afeccion, que pensaua en era a totes ores.
WEB-Fortunata-e-Jacinta-IV	Eth mèn destin m’estacaue ada era, e auríem estat fòrça erosi, òc, erosi, credetz-ac…
WEB-Fortunata-e-Jacinta-IV	Mo n’auríem anat entà un aute país, entà un país luenhant, fòrça luenhant.
WEB-Fortunata-e-Jacinta-IV	Damb eth vòste permís la vau a punar un aute còp.
WEB-Fortunata-e-Jacinta-IV	Non l’auia punat jamès.
WEB-Fortunata-e-Jacinta-IV	Guillermina sentie autant d’estonament coma de pietat dauant es demostracions d’aqueth brave òme que s’exprimie damb tanta franquesa.
WEB-Fortunata-e-Jacinta-IV	De man en man, anec cuelhent eth dolor de Segismundo accents mès tranquils, e seigut en cabeç deth lhet mortuari parlèc damb era santa d’un ahèr que de besonh e pera fòrça dera realitat s’impausaue.
WEB-Fortunata-e-Jacinta-IV	Es despenes der acogament les pagui jo.
WEB-Fortunata-e-Jacinta-IV	Que voi auer aguesta satisfaccion.
WEB-Fortunata-e-Jacinta-IV	Mès, hilh, repliquèc era fondadora, s’ei que vos ètz un praube.
WEB-Fortunata-e-Jacinta-IV	Quin besonh n’auetz d’aguesta despena?
WEB-Fortunata-e-Jacinta-IV	Se non i auesse mès remèdi, plan sant e plan brave.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Aguesta obligacion la pagarà qui l’a de pagar, e non digui mès: que ja ac comprenetz…
WEB-Fortunata-e-Jacinta-IV	En non dar-se per vençut, Ballester persutèc ena sua idia: mès Guillermina persutèc autant, qu’a tot darrèr l’ac treiguec deth cap.
WEB-Fortunata-e-Jacinta-IV	Segunda e es sues dues companhes de mercat enlençolèren ara malerosa senhora de Rubin e mentretant eth farmaceutic se tenguie damb incansabla activitat as preparatius der acogament, que deuie èster a londeman.
WEB-Fortunata-e-Jacinta-IV	E pendent tot aqueth dia non abandonèc era casa mortuaria.
WEB-Fortunata-e-Jacinta-IV	Tath meddia ère solet en era, e eth còs de Fortunata, damb eth sòn abit des Dolores, jadie en lhet.
WEB-Fortunata-e-Jacinta-IV	Ballester non se cansaue de contemplar-la, observant era serenitat d’aqueri traits qu’era mòrt auie cuelhut ja coma sòns, mès qu’encara non s’auie avalat.
WEB-Fortunata-e-Jacinta-IV	Qu’ère eth ròstre coma d’evòri, plapat de taques vinoses en uet des uelhs e enes pòts, e es celhes semblauen encara mès fines, subergessentes e neres de çò qu’èren en vida.
WEB-Fortunata-e-Jacinta-IV	Dues o tres mosques s’auien posat sus aqueri passidi traits.
WEB-Fortunata-e-Jacinta-IV	Segismundo sentec de nauèth desirs de punar ara sua amiga.
WEB-Fortunata-e-Jacinta-IV	Que l’ère parièr ada eth eth mosques.
WEB-Fortunata-e-Jacinta-IV	Qu’ère coma quan queiguien ena lèit.
WEB-Fortunata-e-Jacinta-IV	Les treiguie e dempús beuie coma s’arren.
WEB-Fortunata-e-Jacinta-IV	E mosques hugeren quan era cara viua s’inclinèc sus era defuntada, e en retirar-se s’i tornèren a posar.
WEB-Fortunata-e-Jacinta-IV	Alavetz Ballester caperèc eth ròstre dera sua amiga damb un mocador plan fin.
WEB-Fortunata-e-Jacinta-IV	Guillermina tornèc mès tard.
WEB-Fortunata-e-Jacinta-IV	Pujaue deth quarto de Plácido entà dider-li a Ballester quauquarren restacat damb er acogament.
WEB-Fortunata-e-Jacinta-IV	Blaguèren pendent ua estona, e coma qu’era se mostraue mesfidosa de qué eth marit dera defuntada campèsse per aquiu e formèsse un rambalh, eth farmaceutic la tranquillizèc en tot dider-li: “Non cranhetz arren.
WEB-Fortunata-e-Jacinta-IV	Aguest maitin auem artenhut embarrar-lo.
WEB-Fortunata-e-Jacinta-IV	Qu’ei furiós eth maleròs, e mos costèc fòrça treir-li eth revolvèr qu’a crompat e que damb eth vò fusilhar as Samaniegas e a ua auta persona que sòl passejar peth barri.
WEB-Fortunata-e-Jacinta-IV	Era famosa dòna Lupe qu’ère damb er ai en còr.
WEB-Fortunata-e-Jacinta-IV	Acodírem Padilla e jo e damb fòrça trabalh podérem desarmar ath filosòf e embarrar-lo en sòn quarto, se demorèc fotent còps de cap contra es parets e crits que s’entenien deth carrèr estant”.
WEB-Fortunata-e-Jacinta-IV	Que ja ac didí jo.
WEB-Fortunata-e-Jacinta-IV	Tanta e tanta logica qu’auie de parar en aquerò…
WEB-Fortunata-e-Jacinta-IV	Atau, donc, sabetz-vo’n, tàs dètz i aurà missa e respons en cementèri.
WEB-Fortunata-e-Jacinta-IV	E s’a decidit, per aqueth que li cau hè’c, qu’er enterrament serà de prumèra, de luxe damb sies shivaus; vieràn es mainatges der Ospici…
WEB-Fortunata-e-Jacinta-IV	Vos dideratz qu’aguesta ostentacion non vie ath cas.
WEB-Fortunata-e-Jacinta-IV	Non, jo non digui arren.
WEB-Fortunata-e-Jacinta-IV	Que serie normau qu’ac didéssetz, pr’amor qu’a prumèr còp de uelh semble absurd.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Vaquí se per qué jo tengui eth principi de qué non mo n’auem d’arrir d’arren, e que tot çò que se passe, peth solet hèt de passar, ja merite un respècte.
WEB-Fortunata-e-Jacinta-IV	Comprenetz?
WEB-Fortunata-e-Jacinta-IV	Qu’anaue a díder bèra auta causa; mès arribèc Plácido, damb eth chapèu ena man, e damb ua cèrta mina d’ajudant de camp anoncièc ara generala qu’auie arribat dòna Bárbara.
WEB-Fortunata-e-Jacinta-IV	Baishèc, donc, era santa, e trapèc ara sua amiga un shinhau morruda, en tot observar es coraus extrèms de Jacinta damb aqueth canari de gàbia qu’ère en sòn poder, coma se se l’auesse trapat en carrèr o l’ac auessen botat en un tistèr ena pòrta dera sua casa.
WEB-Fortunata-e-Jacinta-IV	Que tanben li didien quauquarren es traits deth petitet ara senhora de Santa Cruz; mès, escalabrada e prevesenta, se tenguie per çò de non calar-se en ridicul d’ua mauparada semblabla ara anteriora.
WEB-Fortunata-e-Jacinta-IV	Qu’ère, donc, era senhora, trantalhanta, sense decidir-se a afogar-se; e es rasons que Guillermina li balhèc entà convencer-la, non la treigueren d’aquera actitud reservada e mesfisanta.
WEB-Fortunata-e-Jacinta-IV	Es afeccions que se desbordauen deth còr dera Delfina èren ua combinacion armoniosa d’alegria e de pena, per çò des circonstàncies qu’aquera creatura auie arribat enes sues mans.
WEB-Fortunata-e-Jacinta-IV	Que non podie hèr enlà eth sòn pensament dera persona qu’un shinhau mès amont, ena madeisha casa, auie deishat d’existir aqueth maitin, e se meravilhaue de notar en sòn còr sentiments qu’èren quauquarren mès que pietat per ua hemna sense sòrt, pr’amor que dilhèu amiauen tanben un shinhau de companherisme, fraternitat basada en malastres comuns.
WEB-Fortunata-e-Jacinta-IV	Rebrembaue, òc, qu’era defuntada auie estat era sua màger enemiga; mès es darrères etapes dera sua enemistat e eth cas incredible der eretatge deth Pituso, amagauen, sense qu’era intelligéncia podesse desnishar aguest enigma, ua reconciliacion.
WEB-Fortunata-e-Jacinta-IV	Damb era mòrt peth miei, era ua ena vida visibla e era auta ena invisibla, pro poirie èster qu’es dues hemnes se guardèssen d’aurèra en aurèra, damb intencion e desirs de balhar-se ua abraçada.
WEB-Fortunata-e-Jacinta-IV	Es tres senhores dideren ath còp: “e qué haram ara?” S’entamenèc ua discussion brèu sus eth punt qu’amiarien aquera aquisicion preciosa.
WEB-Fortunata-e-Jacinta-IV	Guillermina acabèc damb es dificultats, en tot prepausar que lo hessen a vier ena sua casa.
WEB-Fortunata-e-Jacinta-IV	Li balhèren ordes a Estupinhan entà que siguessen amiades tanben entath domicili dera santa es tres hemnes, qu’entre eres, serie alistada a tota consciéncia, era qu’auie d’aleitar ath mono deth Cèu.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Qu’auie fautat grèument, en tot ofensar ara sua hemna legitima, abandonar dempús ara sua compliça, e hèr ad aguesta, digna de pietat e enquia de simpatia, per çò d’ua sòrta de hèts que n’ère eth exclusiuament responsable.
WEB-Fortunata-e-Jacinta-IV	Fin finau, Santa Cruz, sajant de reméter eth sòn amor pròpri esbauçat, remic ues causes, e d’autes, es mès amargantes, les adocic e les confic admirablament, entà hèr-les avalar, en tot acabar per afirmar qu’eth mainatge ère sòn e plan sòn, e qu’atau ac reconeishie e acceptaue, damb er in d’estimar-lo coma se l’auesse vengut dera sua legitima esposa.
WEB-Fortunata-e-Jacinta-IV	Quan se quedèren solets es Delfins, Jacinta se deishèc anar a gust damb eth sòn marit, e tan cargada de rason ère e tan fèrma e valerosa, qu’a penes podec eth responer-li, e es sues desencuses sigueren armes impotentes e ridicules contra era vertat que pistaue des pòts dera ofensada esposa.
WEB-Fortunata-e-Jacinta-IV	Aguesta lo hège tremolar damb es sòns acertats judicis, e ja non ère aisit qu’er adreit cavalièr capitèsse en aquera amna trenda, qu’era sua dialectica s’anaue aflaquint per çò dera fòrça dera afeccion.
WEB-Fortunata-e-Jacinta-IV	Alavetz se vedec qu’es patiments contunhs auien esbauçat en Jacinta era estimacion ath sòn marit, e era roïna dera estimacion s’auie hèt a vier damb era, part der amor, en tot trapar-se fin finau redusit a tan praubes proporcions, que lèu non se lo vedie.
WEB-Fortunata-e-Jacinta-IV	Era situacion desdenhosa qu’aquerò lo botaue, alugaue mès e mès er orgulh de Santa Cruz, e dauant deth mesprètz non dissimulat, senon reau e efectiu, que li mostraue era sua hemna, eth praube òme patie orriblament, pr’amor qu’ère entada eth fòrça trist, qu’ara victima non la herissen ja es còps que recebie.
WEB-Fortunata-e-Jacinta-IV	Non èster arren en preséncia dera sua hemna, non trapar aquiu aqueth refugi que periodicament ère acostumat, lo botaue de fòrça mala encolia.
WEB-Fortunata-e-Jacinta-IV	E ère tau era sua confiança ena seguretat d’aqueth refugi, qu’en perder-lo, experimentèc per prumèr viatge aguesta sensacion plan trista des irreparables pèrtes e deth uet dera vida, sensacion qu’en plia joenessa ei madeish qu’envielhir, e en plia família ei madeish que demorar- se solet, e mèrque era ora qu’en era çò milhor dera existéncia ac cau cercar ja entà darrèr, quedant ena esquia es orizons qu’abans èren dauant.
WEB-Fortunata-e-Jacinta-IV	Clarament l’ac didec era, damb ua expressiua sinceritat enes uelhs, que jamès enganhauen.
WEB-Fortunata-e-Jacinta-IV	Ès liure coma er aire.
WEB-Fortunata-e-Jacinta-IV	Es tues aventures non m’afècten bric”.
WEB-Fortunata-e-Jacinta-IV	Aquerò non ère barjadissa, e enes pròves dera vida reau, vedec eth Delfin qu’aguest còp ère vertat.
WEB-Fortunata-e-Jacinta-IV	Pendent bèth temps, eth Delfinito seguic ena casa de Guillermina, a on i auie era hilhuquèra, enquia qu’informèren de tot a D. Baldomero, e poderen hèr-lo-se a vier ena casa patrimoniau.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Soleta damb eth, era dauna s’entretenguie fabricant en sòn pensament edificis de hum damb tors d’aire e copòles mès fragiles encara, per çò d’èster pura idia.
WEB-Fortunata-e-Jacinta-IV	Es traits der eretat mainatge non èren es dera auta, qu’èren es sòns.
WEB-Fortunata-e-Jacinta-IV	E autant podie era imaginacion, qu’era mair putatiua arribaue a embelinar-se en artificiós rebrembe d’auer amiat enes sues entralhes aqueth preciós hilh, e a estrementir-se damb era suposicion des dolors patidi en hèr-lo a vier en mon.
WEB-Fortunata-e-Jacinta-IV	E dempús d’aguesti jòcs dera imaginacion coquina, venguie eth pensament sus çò de mau qu’anauen es causes en mon.
WEB-Fortunata-e-Jacinta-IV	Tanben era auie era sua idia sus es ligams establidi pera lei, e les trincaue damb eth pensament, en tot realizar era impossible òbra de tornar entà darrèr, de cambiar es qualitats des persones, botant en aguest eth còr d’aqueth, e en aute eth cap deth de mès enlà, en tot hèr, fin finau, ues correccions tan extravagantes ara òbra totau deth mon, que Diu se n’arririe d’eres, se les sabesse, e tanben eth sòn vicari damb pelha, Guillermina Pacheco.
WEB-Fortunata-e-Jacinta-IV	Jacinta hège virar tot aguest ciclon de pensaments e correccions ar entorn deth cap angelicau de Juan Evaristo; recompausaue es traits d’aguest, en tot autrejar-li es sòns pròpris, barrejadi e confonudi damb es d’un èsser ideau, que pro poirie auer era cara de Santa Cruz, mès qu’eth sòn còr deuie èster, solide, eth de Moreno… aqueth còr que l’adoraue e que se morie per era…
WEB-Fortunata-e-Jacinta-IV	Pr’amor que pro qu’aurie pogut èster Moreno eth sòn marit… víuer encara… non èster rosigat ne malaut e auer era madeisha cara qu’auie eth Delfin, aguest faus, mala persona… “E encara que non l’auesse, tè, encara que non l’auesse…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	En enterrament dera senhora de Rubin contrastaue eth luxe deth car funèbre damb era braca acompanhada de coches, donques que solet n’auie dus o tres.
WEB-Fortunata-e-Jacinta-IV	En aqueth qu’ère ath cap i anaue Ballester, e que per çò de non vier solet s’auie hèt acompanhar deth sòn amic eth critic.
WEB-Fortunata-e-Jacinta-IV	En long trajècte dera Cava tath cementèri, qu’ère un des deth Sud, Segismundo li condèc ath brave Ponce tot çò que sabie dera istòria de Fortunata, que non ère pòc, sense ométer çò darrèr, qu’ère, plan, çò de milhor; ad aquerò didec er insigne critic d’òbres literàries, que i auie aquiu elements entà un drama o ua novèla, encara qu’ena sua pensada, eth teishut artistic non resultarie atrasent sense introdusir-i cèrtes referéncies, totafèt de besonh, entà qu’era vulgaritat dera vida convertisse en matèria estetica.
WEB-Fortunata-e-Jacinta-IV	Que non toleraue eth, qu’era vida se botèsse en art tau qu’ei, senon apraiada, amanida damb saboroses espècies e dempús botada en huec enquia coder-se ben.
WEB-Fortunata-e-Jacinta-IV	Segismundo non ère cossent damb aquera opinion, e sigueren en tot discutir sus aquerò damb bones rasons per un e per un aute costat, en tot demorar-se cadun damb es sues idies e conviccions, en tot passar a tot darrèr qu’era fruta crua ben madura ei causa fòrça bona, e que tanben ne son es compòstes, s’eth pastissèr se’n sap de çò qu’amie entre mans.
WEB-Fortunata-e-Jacinta-IV	Alavetz arribèren e acoguèren eth còs dera senhora de Rubin, dauant des quate o cinc persones acompanhantes, qu’èren Segismundo e eth critic, Estupinhan, José Izquierdo e eth marit d’ua des venedores dera plaça, amiga de Segunda.
WEB-Fortunata-e-Jacinta-IV	Ballester, plan aclapat, dissimulaue tant que podie eth sòn anim, e se retirèc eth darrèr.
WEB-Fortunata-e-Jacinta-IV	En tornar tà Madrid en coche, amiaue fresca ena sua ment era imatge d’aquera que ja non ère arren.
WEB-Fortunata-e-Jacinta-IV	Aguesta presompcion d’un desbrembe possible, enquia e tot supausant-lo luenhant, me balhe mès tristesa per tot aquerò que vengui de veir.
WEB-Fortunata-e-Jacinta-IV	Mès cau que i age desbrembe, dera madeisha manèra que cau que i age era mòrt.
WEB-Fortunata-e-Jacinta-IV	Sense desbrembe, que non i aurie tohut entàs idies e es sentiments naui.
WEB-Fortunata-e-Jacinta-IV	E mès endauant: “Guardatz, amic Ponce, jo que sò inconsolable; mès non desconeishi que, en tot atier ar egoïsme sociau, era mòrt d’aguesta hemna ei un ben entà jo (bens e maus que vien tostemps aparelhadi ena vida); pr’amor que, credetz-me, jo èra a mand de hèr fòrça asenades per aguesta bona gojata; que ja les hèja, e Diu sap enquia a on auria arribat… ja vedetz quina atraccion exercie sus jo!
WEB-Fortunata-e-Jacinta-IV	Jo sò que sò un òme de sen, e ça que la, me n’anaua de dret entar abisme.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	E autanplan ara, l’è aciu fixa e clara…
WEB-Fortunata-e-Jacinta-IV	Serà un deliri, ua aberracion, mès aciu laguens i é era idia, e era mia màger pena ei que ja non posqui, per tòrt dera sua mòrt, demostrar-me qu’ei vertadèra…
WEB-Fortunata-e-Jacinta-IV	Era setmana a vier, Ballester deishèc era botiga de Samaniego, pr’amor que dòna Casta se’n sabec des sues relacions (qu’entada era èren immoraus) damb era infama que tan grossièrament auie atacat a Aurora, e non volec auer mès compdes damb eth.
WEB-Fortunata-e-Jacinta-IV	Dòna Lupe li preguèc diuèrsi còps qu’anèsse a veir a Maximiliano, que seguie embarrat en sòn quarto, e li balhauen eth minjar a trauèrs d’ua lucana, non gosant entrar ne era senhora ne Papitos, pr’amor qu’es idòls que hège eth malerós èren senhau d’agitacion malsana e perilhosa.
WEB-Fortunata-e-Jacinta-IV	Segismundo siguec eth prumèr qu’entrèc ena sua estança, sense cap pòur e vedec a Maxi en un cornèr, hèt un camishèth, damb mès aparença de pegaria que de fúria, transformat eth ròstre, e era ròba en desòrdre.
WEB-Fortunata-e-Jacinta-IV	Se passe ja aquerò?…
WEB-Fortunata-e-Jacinta-IV	Coma que hè dus dies mos voléretz nhacar, quan vos treiguérem eth vòste revolvèr, e mos mossegàuetz e pernejàuetz, e volíetz aucir eth gènre uman, mos calec embarrar-vos.
WEB-Fortunata-e-Jacinta-IV	Qu’ei un castig just entara pegaria…
WEB-Fortunata-e-Jacinta-IV	Qué?
WEB-Fortunata-e-Jacinta-IV	Auetz perdut er usatge dera paraula?
WEB-Fortunata-e-Jacinta-IV	Guardatz-me de cara e non hescatz mimaròtes, que vos botatz plan lèg.
WEB-Fortunata-e-Jacinta-IV	Non m’arreconeishetz?
WEB-Fortunata-e-Jacinta-IV	Eth madeish, e qué?…
WEB-Fortunata-e-Jacinta-IV	Voletz que vos balha notícies deth mon?
WEB-Fortunata-e-Jacinta-IV	Donques prometetz-me auer sen.
WEB-Fortunata-e-Jacinta-IV	Sen?…
WEB-Fortunata-e-Jacinta-IV	Que ja l’è.
WEB-Fortunata-e-Jacinta-IV	Dilhèu è perdut bèth shinhalet deth mèn sen?
WEB-Fortunata-e-Jacinta-IV	Arren, gràcies a Diu.
WEB-Fortunata-e-Jacinta-IV	Pèrder eth sen vos!
WEB-Fortunata-e-Jacinta-IV	Qu’estarie ben…
WEB-Fortunata-e-Jacinta-IV	Se passe que m’è adormit, amic Ballester, didec Rubin damb relatiua serenitat tant que se lheuaue…
WEB-Fortunata-e-Jacinta-IV	Çò que rebrembi ara ei que jo èra senat, mès senat qu’arrés, e de pic m’entrèc era frenesia d’aucir.
WEB-Fortunata-e-Jacinta-IV	Per qué, per qué siguec?
WEB-Fortunata-e-Jacinta-IV	Aquerò, gratatz-vos eth cap a veir se vo’n brembatz… que siguec pr’amor qu’èm plan pècs.
WEB-Fortunata-e-Jacinta-IV	Qu’èretz vos eth miralh des filosòfi, e ja anàuetz entà sant, quan de ressabuda vos dèc per crompar-vos un revolvèr…
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	A!, òc (daurint espaurit es sòns uelhs) siguec pr’amor qu’era mia hemna me didec que m’estimarie damb vertadèr amor, damb deliri, sabetz?, coma era sap estimar.
WEB-Fortunata-e-Jacinta-IV	Plan ben.
WEB-Fortunata-e-Jacinta-IV	E ara li voletz dar eth tòrt ara auta prauba.
WEB-Fortunata-e-Jacinta-IV	Era, òc, que siguec era.
WEB-Fortunata-e-Jacinta-IV	Me cuelhec… e cuelhut que sò.
WEB-Fortunata-e-Jacinta-IV	Qu’è ath mèn laguens er esperit deth mau… e a penes me rèste un rebrembe vague d’aqueth estat de vertut que me trapaua.
WEB-Fortunata-e-Jacinta-IV	Quin malastre, hilh, quin malastre!
WEB-Fortunata-e-Jacinta-IV	Qu’ei çò de milhor entàr possar vertut e filosofia.
WEB-Fortunata-e-Jacinta-IV	Tornarè, didec Maxi damb gran gravetat, quan aja complit era promesa que li hi ara mia hemna.
WEB-Fortunata-e-Jacinta-IV	Aucirè, gaudirè dempús d’aqueth amor inefable, infinit, que non è tastat jamès e qu’era m’aufric a cambi deth sacrifici que li hi dera mia rason, e dempús mos consagraram era e jo a hèr peniténcia e a demanar perdon a Diu dera nòsta colpa.
WEB-Fortunata-e-Jacinta-IV	Polit programa, òc, senhor, polit contracte.
WEB-Fortunata-e-Jacinta-IV	Quina part?
WEB-Fortunata-e-Jacinta-IV	Era que botaue er amor, aguest amor tan sublim e… delirant.
WEB-Fortunata-e-Jacinta-IV	Òc, era vòsta hemna ja non existís.
WEB-Fortunata-e-Jacinta-IV	En didè’c, s’esmoiguec extraordinariament, en tot trantalhar-li era votz.
WEB-Fortunata-e-Jacinta-IV	Maxi s’estarnèc en un arrir desentonat.
WEB-Fortunata-e-Jacinta-IV	Mès ara, coma alavetz, que non me l’avali, Ballester…
WEB-Fortunata-e-Jacinta-IV	Qué vos apostatz que damb era mia logica torni a desnishar a on ei?
WEB-Fortunata-e-Jacinta-IV	Ai, mon Diu!, que ja senti era logica invadint eth mèn cap damb ua fòrça admirabla, e me torne eth talent… òc, me torne, qu’ei aciu, l’enteni entrar.
WEB-Fortunata-e-Jacinta-IV	Dòna Lupe, que seguie d’aurelha aguesta convèrsa, deth correder estant, anèc perdent era pòur en entèner era votz serena deth sòn nebot, e dauric era pòrta un shinhau, en tot deishar veir era sua cara intelligenta e observadora.
WEB-Fortunata-e-Jacinta-IV	Que ja està ben.
WEB-Fortunata-e-Jacinta-IV	Passèc era escometuda.
WEB-Fortunata-e-Jacinta-IV	Mès que non vò creir qu’auem perdut ara sua esposa.
WEB-Fortunata-e-Jacinta-IV	Plan, coma qu’er aute viatge l’enganhèrem…
WEB-Fortunata-e-Jacinta-IV	E ara tanben, ara tanben, afirmèc Rubin damb maniaca insisténcia.
WEB-Fortunata-e-Jacinta-IV	Començarè de seguit es mèns trabalhs d’observacion e de calcul.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Donques non vos calerà escauhar-vos guaire eth cap, pr’amor que jo vos ac vau a demostrar… jo vos demostrarè çò qu’è dit.
WEB-Fortunata-e-Jacinta-IV	Dòna Lupe, hètz-li a vier era sua ròba se vos platz, pr’amor que non a de gésser en carrèr damb aguesta mina.
WEB-Fortunata-e-Jacinta-IV	Mès entà on lo vatz a amiar?
WEB-Fortunata-e-Jacinta-IV	Deishatz-me a jo, ministra.
WEB-Fortunata-e-Jacinta-IV	Que sai se qué hèr.
WEB-Fortunata-e-Jacinta-IV	Ara fin se hec çò que Ballester demanaue; Maxi se vestic e gesseren; en correder, Segismundo li comuniquèc eth sòn pensament a dòna Lupe.
WEB-Fortunata-e-Jacinta-IV	De ròses… que vos ei parièr a vos… (usclant-se).
WEB-Fortunata-e-Jacinta-IV	Dilhèu l’auetz de pagar vos?…
WEB-Fortunata-e-Jacinta-IV	Jo auria volut hèr-la de marme; mès que non è damb qué… e ei de pèira de Novelda; tribut modèst e afectuós d’ua amistat blossa…
WEB-Fortunata-e-Jacinta-IV	Qu’ère un àngel…
WEB-Fortunata-e-Jacinta-IV	Òc, non hèsqui repè, encara que vo n’arrigatz.
WEB-Fortunata-e-Jacinta-IV	Non, que non me n’arrisqui.
WEB-Fortunata-e-Jacinta-IV	Sonque mancarie aquerò.
WEB-Fortunata-e-Jacinta-IV	Un àngel ara sua manèra.
WEB-Fortunata-e-Jacinta-IV	En fin, deishem açò e anem entad aquerò.
WEB-Fortunata-e-Jacinta-IV	Coma qu’a d’influir fòrça en estat mentau d’aguest praube gojat eth hèt de convencer-se de qué era sua hemna non viu, me lo voi hèr a vier… entà qu’ac veigue, senhora, entà qu’ac veigue.
WEB-Fortunata-e-Jacinta-IV	Ac aprobèc dòna Lupe e es dus farmaceutics gesseren e cuelheren un coche.
WEB-Fortunata-e-Jacinta-IV	Peth camin anaue Maxi cogitós, e era aproximacion ath cementèri lo trebolaue, dominant era sua animositat damb era gravetat qu’amie en aquerò era idia dera mòrt.
WEB-Fortunata-e-Jacinta-IV	Trauessèren un gran pati plen de mausolèus de mès o mens luxe, dempús un aute pati qu’èren tot cavòts; passèren en un tresau qu’en eth i auie sepultures dubèrtes, nauèth ocupades, e se posèren dauant d’ua qu’en era i auie encara paredèrs, que venguien de botar ua lausa e recuelhien es utisi.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Maximiliano se quedèc parat tachadi es uelhs ena lausa…
WEB-Fortunata-e-Jacinta-IV	Qu’ac didie ben clar eth panèl!
WEB-Fortunata-e-Jacinta-IV	E ath nòm e ath cognom dera sua hemna se higie de Rubin.
WEB-Fortunata-e-Jacinta-IV	Ambdús carèren; mès eth baticòr de Maxi ère mès viu e dificil de dominar qu’eth deth sòn amic.
WEB-Fortunata-e-Jacinta-IV	E ath cap d’ua estona, ues lèrmes tranquilles, expression de vertadèr dolor e sense esperança de remèdi, surgentauen des sòns uelhs en un cabal que semblaue inagotable.
WEB-Fortunata-e-Jacinta-IV	Ballester se lo hec a vier non sense trabalh, pr’amor qu’encara volie quedar-se aquiu pendent mès temps e plorar damb totes es lèrmes des sòns uelhs.
WEB-Fortunata-e-Jacinta-IV	Quan gessien deth cementèri, entraue un acogament damb fòrça acompanhada.
WEB-Fortunata-e-Jacinta-IV	Qu’ère eth de D. Evaristo Feijoo.
WEB-Fortunata-e-Jacinta-IV	Mès es dus farmaceutics non se n’encuedèren.
WEB-Fortunata-e-Jacinta-IV	En coche, Maximiliano, damb votz tranquilla e dolorosa, exprimic ath sòn amic aguestes idies:
WEB-Fortunata-e-Jacinta-IV	Hi d’era er objècte mès important dera mia vida, e era non responec as mèns desirs.
WEB-Fortunata-e-Jacinta-IV	Non m’estimaue…
WEB-Fortunata-e-Jacinta-IV	Que podem veir es causes de mès naut: non me podie estimar.
WEB-Fortunata-e-Jacinta-IV	Jo m’enganhè e era tanben s’enganhèc.
WEB-Fortunata-e-Jacinta-IV	Que non siguí jo solet er enganhat, era tanben ne siguec.
WEB-Fortunata-e-Jacinta-IV	Es dus mos enganhèrem reciprocament.
WEB-Fortunata-e-Jacinta-IV	Non compdérem damb era Natura, qu’ei era gran mair mèstra que rectifique es errors des sòns hilhs hòraviadi.
WEB-Fortunata-e-Jacinta-IV	Nosati hèm mil asenades, e era Natura mo’les corregís.
WEB-Fortunata-e-Jacinta-IV	Protestam contra es sues leçons admirables que non comprenem, e quan volem que mos aubedisque, mos agarre e mos estronhe, dera madeisha manèra qu’eth mar estronhe as que lo vòlen governar.
WEB-Fortunata-e-Jacinta-IV	Aquerò m’ac ditz era mia rason, amic Ballester, era mia rason, qu’aué, gràcies a Diu, torne a illuminar-me coma un fanau esplendid.
WEB-Fortunata-e-Jacinta-IV	Non ac vedetz…?
WEB-Fortunata-e-Jacinta-IV	Non ac vedetz…?
WEB-Fortunata-e-Jacinta-IV	Tranquil, amic, tranquil (damb bontat).
WEB-Fortunata-e-Jacinta-IV	Arrés vos contraditz.
WEB-Fortunata-e-Jacinta-IV	Pr’amor que jo veigui ara toti es conflictes, toti es problèmes dera mia vida damb ua claretat que non pòt vier que dera rason.
WEB-Fortunata-e-Jacinta-IV	E entà qu’atau conste jo juri dauant de Diu e des òmes, que perdoni damb tot eth mèn còr ad aguesta malerosa qu’estimè mès qu’ara mia vida, e que me hec tant de mau; jo la perdoni e hèsqui enlà de jo tota idia rancurosa, e netegi eth mèn esperit de tota malesa, e non voi auer cap pensament que non vage entath ben e entara vertut… eth mon s’a acabat entà jo.
WEB-Fortunata-e-Jacinta-IV	È estat un martir e un lhòco.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	E entà que non li quede ad arrés eth mendre dobte per çò que hè ath mèn estat de sen, declari qu’estimi ara mia hemna madeish qu’eth dia que la coneishí; adòri en era çò d’ideau, çò d’etèrn, e la veigui, non coma ère, senon tau que jo la soniaua e la vedia ena mia amna; la veigui ornada des atributs mès beròis dera divinitat, en tot reflectir-se en era coma en un miralh; l’adòri, pr’amor que non auríem cap manèra de sénter er amor de Diu, se Diu non mo’lo balhèsse a coneisher hènt veir qu’es sòns atributs se transmeten a un èsser dera nòsta raça.
WEB-Fortunata-e-Jacinta-IV	Ara que ja non viu, la contempli liura des transformacions qu’eth mon e eth contacte deth mau l’imprimien; ara non cranhi era infidelitat, qu’ei ua heregada damb es fòrces dera Natura que passen peth nòste costat; ara non cranhi es traïcions, que son projeccions d’ombra per còssi opaqui que s’aprèssen; ara tot qu’ei libertat, lum; despareisheren es porcaries dera realitat, e viui damb era mia idòla ena mia idia, e mos adoram damb puretat e santetat sublimes en talamus incorruptible deth mèn pensament.
WEB-Fortunata-e-Jacinta-IV	Ère un àngel, cridèc Maxi en tot calar-se un fòrt còp de punh en jolh.
WEB-Fortunata-e-Jacinta-IV	E eth miserable que m’ac remisque o ac mete en dobte se les aurà damb jo…
WEB-Fortunata-e-Jacinta-IV	E damb jo!, repetic Ballester, en encuedar-se’n de qué non l’auie de contrariar.
WEB-Fortunata-e-Jacinta-IV	L’estimaram es dus coma s’estimen as angels.
WEB-Fortunata-e-Jacinta-IV	Erosi aqueri que se solatgen atau!
WEB-Fortunata-e-Jacinta-IV	Erosi mil còps, amic mèn!, exclamèc Rubin damb entosiasme, aqueri qu’an arribat, coma jo, en aguest grad de serenitat en pensament.
WEB-Fortunata-e-Jacinta-IV	Vos qu’ètz encara estacat as incongruitats dera vida.
WEB-Fortunata-e-Jacinta-IV	Jo me desliurè, e viui ena pura idia.
WEB-Fortunata-e-Jacinta-IV	Felicitatz-me amic dera mia amna, e balhatz-me ua abraçada, atau, atau, mès sarrada; mès, mès, pr’amor que me senti plan erós, plan erós.
WEB-Fortunata-e-Jacinta-IV	En entrar ena sua casa, çò prumèr que li didec a dòna Lupe siguec aquerò: “Tia dera mia amna, que me voi retirar deth mon, e entrar en un convent a on posca víuer solet damb es mies idies”.
WEB-Fortunata-e-Jacinta-IV	Que vedec eth Cèu dubert era de Jáuregui en entener-lo exprimir-se atau, e responec: “Ai, hilh mèn, qu’ei que ja t’auia jo premanida era entrada en un monastèri plan retirat e polit que i a aciu, près de Madrid!
WEB-Fortunata-e-Jacinta-IV	Ja veiràs com n’estaràs de ben.
WEB-Fortunata-e-Jacinta-IV	Que i a en eth uns senhor monges plan simpatics que non hèn que pensar en Diu e enes causes divines.
WEB-Fortunata-e-Jacinta-IV	Guaire me n’alègri de qué ages cuelhut aguesta decision!
WEB-Fortunata-e-Jacinta-IV	En tot auançar-me ath tòn desir, premania jo era ròba que te calerà amiar”.
WEB-Fortunata-e-Jacinta-IV	Fortunata e Jacinta Libre 4 pag.
WEB-Fortunata-e-Jacinta-IV	Maxi i anaue plan content e non hec cap resisténcia.
WEB-Fortunata-e-Jacinta-IV	Mès en arribar, didie damb votz nauta, coma se parlèsse damb un èsser invisible: “Que deuen pensar aguesti pècs que m’enganhen!
WEB-Fortunata-e-Jacinta-IV	Aquerò ei Leganés.
WEB-Fortunata-e-Jacinta-IV	Ac accepti, ac accepti e me cari, coma pròva dera somission absoluda dera mia volontat a çò qu’eth mon volgue hèr dera mia persona.
WEB-Fortunata-e-Jacinta-IV	Que non embarraràn entre muralhes eth mèn pensament.
WEB-Fortunata-e-Jacinta-IV	Demori enes esteles.
WEB-Fortunata-e-Jacinta-IV	Botatz ath cridat Maximiliano Rubin en un palai o en un hiemèr… qu’ei parièr”.
WEB-Fortunata-e-Jacinta-IV	Fortunata e Jacinta Libre 4 pag.
KARAMAZOV-IV-WEB	Libre dètzau.
KARAMAZOV-IV-WEB	Principis de noveme.
KARAMAZOV-IV-WEB	Qu'auíem arribat ena nòsta ciutat as onze grads dejos de zèro e, damb eri, era tèrra totafèt gelada.
KARAMAZOV-IV-WEB	Pera net auie queigut un shinhau de nhèu seca sus era tèrra congelada e eth vent "sec e penetrant" la voludaue pes engüegius carrèrs dera nòsta ciutat e, sustot, pera plaça de véner.
KARAMAZOV-IV-WEB	Eth maitin ère gris, mès auie deishat de nheuar.
KARAMAZOV-IV-WEB	Apròp dera plaça, enes entorns dera botiga des Plotnikov, i auie era petita casa, plan neta peth laguens e peth dehòra, dera veuda deth foncionari Krasotkin.
KARAMAZOV-IV-WEB	Eth secretari provinciau Krasotkin auie mòrt hège temps, lèu catorze ans abantes, mès era sua veuda, ua dauna qu'a penes depassaue es trenta, plan beròia encara, s'estaue en casalon, en tot tier-se "damb eth sòn pròpi capitau".
KARAMAZOV-IV-WEB	Viuie aunorada e temerosaments, ère de caractèr doç, màs plan alègra.
KARAMAZOV-IV-WEB	Qu'auie perdut ath sòn marit as dètz-e-ueit ans, quan solet amiauen un an amassa e sonque en auer-li balhat un hilh.
KARAMAZOV-IV-WEB	D'alavetz ençà, dès eth madeish dia dera sua mòrt, s'auie predat ara educacion deth sòn tresaur, deth sòn Kolia, e, encara que l'auie estimat damb lhocaria pendent catorze ans, qu'auie coneishut per tòrt sòn, plan, considerablaments mès patiments qu'alegries, e tremolaue e se morie de pòur lèu cada dia en tot pensar que podie emmalautir, constipar-se, hèr bèra coquinaria, pujar en un cagira e quèir e d'autes causes atau.
KARAMAZOV-IV-WEB	Quan Kolia comencèc a vier ena escòla, e dempús enes prumèrs cursi deth nòste collègi, ara mair que li manquèc temps d'estudiar totes es sciéncies damb er in d'ajudar-lo e repassar damb eth es leçons, e entà conéisher as mèstres e as sus hemnes; autanplan tractaue corauments as companhs de Kolia, as escolans, e les vantaue entà que non lo toquèssen, non se burlèssen d'eth, non lo tumèssen.
KARAMAZOV-IV-WEB	Era causa arribèc enquiath punt qu'es gojats, de hèt, comencèren a burlar-se d'eth en tot cridar- lo mainatjon de mama.
KARAMAZOV-IV-WEB	Eth gojat, totun, que se sabec deféner.
KARAMAZOV-IV-WEB	Qu'ère un gojat valent e "terriblaments fòrt", tau qu'asseguraue un rumor que s'estenec pera classa e leù-lèu se confirmèc; ère adreit, de caractèr tenaç e esperit audaciós e entrepreneire.
KARAMAZOV-IV-WEB	Ère un bon estudiant e quitament se didie qu'en aritmetica e en istòria universau superaue ath madeish professor Dardanelov.
KARAMAZOV-IV-WEB	Mès eth gojat, encara que guardaue a toti peth dessús des espatles, damb eth front plan naut, qu'ère un bon companh e non se hège a veir.
KARAMAZOV-IV-WEB	Eth respècte des auti escolans l'acceptaue coma quauquarren meritat, mès se comportaue amistosaments.
KARAMAZOV-IV-WEB	Çò de mès important ei qu'auie eth sens dera mesura, sabie tier-se en cas de besonh e ena sua relacion damb es sòns superiors jamès auie depassat aguesta darrèra linha senhada que mès enlà d'era ja non se perdonen es transgressions, senon que se tien coma desordes, revòutes o illegalitats.
KARAMAZOV-IV-WEB	Qu'auie, sustot, fòrça orgulh.
KARAMAZOV-IV-WEB	Auie artenhut, autanplan, sométer a sa mair, en tot tier-se coma un despòta damb era.
KARAMAZOV-IV-WEB	Era que s'auie sometut, ò!, òc, hège temps que s'auie sometut, e era soleta causa que non podie tier ère era idia de qué eth sòn mainatge "non l'estimaue pro".
KARAMAZOV-IV-WEB	Qu'auie era contunha sensacion de qué Kolia se mostraue "insensible" damb era, e i auie moments que, des.hèta en lèrmes isteriques, li repotegaue era sua heredor.
KARAMAZOV-IV-WEB	Ath gojat aquerò que non li shautaue, e coma mès manifestacions d'amor li demanaue, mès intractable se tornaue, coma de bon voler.
KARAMAZOV-IV-WEB	Mès que non ac hège de bon voler, ac hège sense voler: qu'atau ère eth sòn caractèr.
KARAMAZOV-IV-WEB	Era sua mair ère enganhada: eth que l'estimaue fòrça, sonque que non li shautauen es "bassesses", coma didie eth, damb eth sòn vocabulari d'escolan.
KARAMAZOV-IV-WEB	Auie eretat de sa pair un armari qu'en eth se sauvauen uns quants libres; a Kolia l'agradaue lièger e ja se n'auie liejut quauqui uns.
KARAMAZOV-IV-WEB	A sa mair aquerò que non la preocupaue, a maugrat de qué a viatges se demoraue estranhada de qué eth gojat, en sòrta d'anar a jogar, se passèsse es ores mòrtes damb un libre ath ras der armari.
KARAMAZOV-IV-WEB	Atau, Kolia liegec causes que non l'aurie calut liéger ara sua edat.
KARAMAZOV-IV-WEB	Totun aquerò, encara qu'eth gojat contunhèsse sense voler depassar era famosa linha enes sues coquinaries, a tot darrèr aquestes auien començat a espaurir seriosaments a sa mair: qu'ei vertat que non èren actes immoraus, mès òc temeraris, asenadi.
KARAMAZOV-IV-WEB	Precisaments aguest madeish ostiu, en junhsèga, pendent es vacances, se passèc qu'era mama e eth sòn hilh vengueren ua setmana en un aute districte, a setanta verstas, entà visitar a ua parenta luenhana qu'eth sòn marit trabalhaue ena estacion deth camin de hèr (aguesta qu'ère era estacion pròcha ara nòsta ciutat d'a on Ivan Fiódorovich Karamazov partirie entà Moscòu un mes dempús).
KARAMAZOV-IV-WEB	Aquiu Kolia comencèc a examinar peth menut eth camin de hèr, a estudiar eth sòn foncionament, en tot auer comprenut que, quan entornèsse entà casa, poirie destacar pes sòns naui coneishements entre es companhs dera escòla.
KARAMAZOV-IV-WEB	Mès precisaments coïncidic damb diuèrsi mainatges que damb eri s'entenec.
KARAMAZOV-IV-WEB	Un d'eri viuie ena estacion, d'auti viuien près d'aquiu, en totau qu'èren sies o sèt gojats d'entre dotze e quinze ans, dus d'eri dera nòsta ciutat.
KARAMAZOV-IV-WEB	Es gojats jogauen amassa e hègen quauqua coquinaria, enquia que, quan amièren quate o cinc dies en tot veder-se ena estacion, aguesti estabordidi gojats s'apostèren dus robles dera forma mès asenada: en resumit, Kolia, qu'ère lèu eth mès petit de toti e per aquerò patie un cèrt mensprètz des grani, s'aufric, sigue per orgulh sigue coma ua conseqüéncia d'ua gaujaria insolenta, a ajaçar-se capenjós entre es ralhs quan s'apressaue eth tren des onze dera net e demorar-se aquiu quiet tant qu'eth tren passaue per dessús d'eth.
KARAMAZOV-IV-WEB	Qu'ei vertat qu'auie hèt un estudi prealable e auie concludic que, plan, ère possible ajaçar-se entre es ralhs e estener-se ath long ben sarrat en solèr e qu'eth tren, naturauments, passèsse sense heregar ath que s'estèsse estirat; mès, ça que la, a veir se qui ère eth tipa que s'ajacèsse!
KARAMAZOV-IV-WEB	Kolia que non se hec endarrèr, e assegurèc qu'eth ac harie.
KARAMAZOV-IV-WEB	Comencèren a arrir-se'n d'eth, lo cridèren mentidor, vantariòu, mès atau l'ahisquèren encara mès.
KARAMAZOV-IV-WEB	Çò de mès important ère qu'aguesti joeni de quinze ans s'auien hèt a veir fòrça dauant d'eth e ara prumeria ne tansevolhe l'auien volut considerar "un companh", per èster petit, quauquarren que li resultaue insuportablaments ofensant.
KARAMAZOV-IV-WEB	S'amassèren es gojats.
KARAMAZOV-IV-WEB	Qu'ère ua net sense lua, non ja escura, senon lèu nera.
KARAMAZOV-IV-WEB	Ara ora acordada, Kolia s'estenec entre es ralhs.
KARAMAZOV-IV-WEB	Es auti cinc qu'auien acceptat era apòsta demorauen, damb eth còr sarrat, e a tot darrèr espauridi e empenaïdi, ath pè deth terralh, en uns arbilhons ath cant des vies.
KARAMAZOV-IV-WEB	Fin finau eth tren sonèc ena luenhor tant que gessie dera estacion.
KARAMAZOV-IV-WEB	Ena escurina luderen dus fanaus ròis, eth monstre ressonaue en apressar-se.
KARAMAZOV-IV-WEB	Es gojats se lancèren sus Kolia, que jadie immobil.
KARAMAZOV-IV-WEB	Comencèren a estirassar-lo, e a sajar de lheuar-lo.
KARAMAZOV-IV-WEB	Kolia se lheuèc còp sec e baishèc deth terralh en silenci.
KARAMAZOV-IV-WEB	Les didec alavetz que s'auie demorat ajaçat coma sense sens, de bon voler, entà espaurir-les, mès era vertat ère qu'auie perdut eth sens reauments, tau qu'ac arreconeisherie ara sua mair plan temps dempús.
KARAMAZOV-IV-WEB	E atau siguec se com li venguec era fama de "temerari" entà tostemp.
KARAMAZOV-IV-WEB	Tornèc tara sua casa ena estacion damb era sang dera cara perduda.
KARAMAZOV-IV-WEB	Ath londemant queiguec malaut, damb leugèrs caudheireds nerviosi, mès damb animositat fòrça erosa, alègre e content.
KARAMAZOV-IV-WEB	Er ahèr non se coneishec de seguit, senon ja ena nòsta ciutat: s'escampilhèc peth collègi e arribèc ena audida dera direccion.
KARAMAZOV-IV-WEB	Mès de ressabuda era mair de Kolia correc a suplicar peth sòn hilh, e artenhec qu'eth respectat e influent professor Dardanelov lo defenesse e intercedisse per eth, atau que se desbrembèc er ahèr, tau que se jamès s'auesse passat.
KARAMAZOV-IV-WEB	Dardanelov, un òme celibatari e encara joen, amiaue fòrça ans hòlaments encamardat dera senhora Krasotkina, e hège causa d'un an, dera manèra mès respectuosa e paralisat de pòur e delicadesa, auie gausat demanar-li era man; era que se remic categoricaments, convençuda de qué, s'acceptaue, tradirie ath sòn hilh, encara que Dardanelov, per bères senhaus misterioses, se sentie, dilhèu, damb bèth dret a soniar que non li desagradaue deth tot ara embelinaira mès en excès casta e fragila veuda.
KARAMAZOV-IV-WEB	Era lhocaria de Kolia semblaue auer trincat eth gèu e, en escambi dera sua intercesion, eth joen professor obtenguec ua insinuacion d'esperança, encara que luenhana, mès eth madeish Dardanelov ère un ensems de puretat e delicadesa e solet damb aquerò n'auie pro entà vier pliaments erós.
KARAMAZOV-IV-WEB	S'estimaue ath mainatge, encara qu'aurie considerat umiliant eth hèt de vantar-lo, e ena classa lo tractaue damb severitat e exigéncia.
KARAMAZOV-IV-WEB	Tanben Kolia sauvaue ua respectuosa distància, se premanie plan ben es leçons, ère eth dusau escolan dera classa, se dirigie ada eth damb heredor e toti es sòns companhs credien fèrmaments qu'estaue tan fòrt en istòria universau que podie "véncer" ath madeish Dardanelov.
KARAMAZOV-IV-WEB	E, plan, Kolia li demanèc en ua escadença: "Qui fondèc Troia"?, ara quau causa Dardanelov responec damb generalitats sus es pòbles, es sòns desplaçaments e migracions, sus era Antiquitat, era mitologia, mès exactaments se qui auie fondat Troia, ei a díder, quines persones en concret, aquerò non ac podec respóner, e autanplan, trapèc era pregunta, per bèra rason, ueda e mancada d'importància.
KARAMAZOV-IV-WEB	Mès es gojats se demorèren convençudi de qué Dardanelov non sabie se qui auie fondat Troia.
KARAMAZOV-IV-WEB	Ça que la, Kolia auie liejut sus es fondadors de Troia en Smaragdov que se sauvaue en armari damb libres qu'auie eretat de sa pair.
KARAMAZOV-IV-WEB	Dempús der ahèr damb eth camin de hèr, era relacion entre Kolia e sa mair patic ua cèrta transformacion.
KARAMAZOV-IV-WEB	Quan Anna Fiodorovna (era veuda de Krasotkin) s'en sabec dera hèta deth sòn hilh, lèu se torne hòla der orror.
KARAMAZOV-IV-WEB	Li vengueren uns atacs d'istéria que se prolonguèren, encara que damb intervaus, pendent diuèrsi dies e que sigueren tan terribles que Kolia, reauments espaurit, li balhèc era sua nòbla e sincera paraula d'aunor de qué taus coquinaries non les tornarie a repetir.
KARAMAZOV-IV-WEB	Jurèc de jolhs dauant d'ua icòna e jurèc pera memòria de sa pair, tau que l'ac exigic era senhora Krasotkina; ath delà eth "valerós" Kolia se metec a plorar coma un mainatge de sies ans, possat pes "sentiments", e mair e hilh se passèren tot eth dia en tot lançar-se era un sus es braci der aute e plorant tremolosi.
KARAMAZOV-IV-WEB	Ath londemant Kolia se desvelhèc tant "insensible" coma abantes; totun, se tornèc mès carat e timid, mès sevèr e reflexiu.
KARAMAZOV-IV-WEB	Qu'ei cèrt qu'un mes e miei mès tard ja s'auie calat en ua auta coquinaria e qu'eth sòn nòm venguec a èster coneishut quitament peth nòste jutge de patz, mès que siguec ja ua coquinaria de un aute estil, ua causa pèga e divertida, e ath delà se passèc que non l'auie hèt eth personauments, senon que s'auie endrabat en era.
KARAMAZOV-IV-WEB	Mès ja ne parlaram sus aquerò mès tard.
KARAMAZOV-IV-WEB	Era sua mair contunhaue en tot tremolar e patir, e a mida que creishien es sues inquietuds tanben ac hègen es esperances de Dardanelov.
KARAMAZOV-IV-WEB	Que me cau díder que Kolia ja auie desnishat e comprenie aguesta facieta de Dardanelov e, plan que òc, lo menspredaue pes "sòns sentiments"; abantes auie autanplan era pòca delicadesa d'amuishar aguest mensprètz dauant de sa mair, en tot insinuar-li indirèctaments que comprenie se quines èren es intencions deth sòn professor.
KARAMAZOV-IV-WEB	Mès dempús der ahèr en camin de hèr tanben cambièc d'actitud en aguest sentit: que ja non se permetec mès insinuacions, ne tansevolhe es mès vagues, e en preséncia de sa mair comencèc a parlar damb mès respècte de Dardanelov, quauquarren que de seguit comprenec era delicada Anna Fiodorovna damb infinita gratitud en sòn còr; totun aquerò, dauant era mès mendra paraula sus eth mèstre, encara que siguesse puraments inavertida, de quauque visitaire ocasionau en preséncia de Koila, se rogie tota de vergonha coma ua ròsa.
KARAMAZOV-IV-WEB	En aqueri moments Kolia guardaue damb es celhes rufades pera hièstra o campaue s'es sues bòtes auien besonh de bèth apraiament, o cridau damb fòrça a Parezvon, un gosset tinhós, pelut e plan gran que s'auie trapat hège un mes, se l'auie hèt a vier en çò de sòn e que per bèth motiu lo tenguie amagat enes crambes, sense mostrar-lo-se a degun des sòns companhs.
KARAMAZOV-IV-WEB	Lo tiranizaue terriblaments, en tot ensenhar-li tota sòrta de triches e gràcies, enquiath punt qu'eth gosset ganholaue quan eth s'absentaue entà anar tà estudi, mès, quan tornaue, idolaue afogat, sautaue coma lhòco, se quilhaue sus es sues pautes deth darrèr, se lançaue en tèrra e se hège eth mòrt, e causes atau; en resumit, que hège toti es triches qu'eth l'auie ensenhat, mès que ja non pr'amor que l'ac exigissen, senon peth pròpi impuls des sòns sentiments afogadi e deth sòn arregraït còr.
KARAMAZOV-IV-WEB	Sneguiriov, punchèc damb un cotelon en ua anca en gésser en defensa de sa pair, cridat "er fregador" pes escolans.
KARAMAZOV-IV-WEB	Atau, donc, aqueth maitin gelat e umit de noveme Kolia Krasotkin ère en çò de sòn.
KARAMAZOV-IV-WEB	Ère dimenge e non i auie estudi.
KARAMAZOV-IV-WEB	Ja auien tocat es onze e non auie mès remèdi que gésser "per un ahèr plan important", mès s'auie demorat solet en casa e, ath delà, li calie tier compde d'era, pr'amor que s'auie passat que toti es abitants adults s'auien absentat per ua circonstància urgenta e peculiara.
KARAMAZOV-IV-WEB	Ena casa dera veuda Krasotkina, a trauèrs deth vestibul deth sòn pròpi abitatge s'entraue en ua auta casa, logada, de dues petites crambes, qu'ocupauen era hemna d'un mètge e es sòn dus hilhs de cuerta edat.
KARAMAZOV-IV-WEB	Aguesta hemna auie es madeishi ans qu'Anna Fiodorovna e ère ua plan grana amiga sua.
KARAMAZOV-IV-WEB	Que hège apuprètz un an qu'eth mètge se n'auie anat, prumèr entà Orenburg e dempús entà Taskent, e ja amiaue miei an sense notícies d'eth, per çò que, s'era amistat damb era senhora non auesse padegat un shinhau era pena dera esposa abandonada, solide s'aurie consumit en plòrs.
KARAMAZOV-IV-WEB	E, coma acabament de totes es mauvestats deth destin, era net deth dissabte ath dimenge Katerina, era soleta sirventa dera hemna deth mètge, comuniquèc ara suspresa ara sua senhora qu'ère a mand d'amainadar ath londeman.
KARAMAZOV-IV-WEB	Se com s'ac auie apraiat entà qu'arrés se n'auesse encuedat enquia aguest moment qu'ère lèu un mistèri.
KARAMAZOV-IV-WEB	Era estonada hemna deth mètge decidic manar a Katerina, tant que siguesse a temps, en un establiment avient entad aguestes situacions qu'auie premanit ua lheuador ena nòsta ciutat.
KARAMAZOV-IV-WEB	Coma que s'estimaue fòrça ara sirventa, hec lèu-lèu, l'amièc entà aquiu e, ath delà, se demorèc damb era.
KARAMAZOV-IV-WEB	Ja peth maitin siguec tanben de besonh, per bèra rason, era colaboracion amistosa dera senhora Krasotkina, qu'en aguest cas podie demanar bèth favor e proporcionar bèth emparament.
KARAMAZOV-IV-WEB	D'aguesta sòrta, ambdues senhores èren dehòra, tant qu'era sirventa dera senhora Krasotkina, Agafia, auie anat entath mercat e Kolia s'auie demorat solet ua estona a cargue dera vigilància e suenh des "porics", ei a díder, deth mainatge e era mainada dera hemna deth mètge, que s'auien demorat solets.
KARAMAZOV-IV-WEB	A Kolia que non li hège pòur susvelhar era casa, ath delà auie a Perezvon, que l'auie manat que se tenguesse ajaçat, "sense botjar-se", jos eth banc dera neira e que, plan per açò, cada viatge que Kolia, enes sòns va-e-veni pes abitacions, pistaue ena entrada, botjaue eth cap e flocaue damb era coa dus còps fòrts e contondents contra eth solèr; mès, ai!, que non s'entenie ne un fiulet que l'aperèsse.
KARAMAZOV-IV-WEB	Kolia guardaue menaçaire ath praube gosset e aguest tornaue a quedar-se paralisat ena sua aubedienta rigiditat.
KARAMAZOV-IV-WEB	Mès se quauquarren trebolaue a Kolia èren solet "es porics".
KARAMAZOV-IV-WEB	Era sobta aventura de Katerina la campaue, plan, damb eth mès prigond des mensprètzs, mès s'estimaue fòrça as orfanèls e ja s'auie hèt a vier bèth libre mainadenc.
KARAMAZOV-IV-WEB	Nastia, era màger, de ueit ans, sabie liéger e, ath mendre des porics, eth petit Kostia, de sèt ans, li shautaue fòrça que Nastia li liegesse.
KARAMAZOV-IV-WEB	Plan que òc, Krasotkin podie auer-les entretengut d'ua forma mès divertida, per exemple, en tot hèr damb eri as soldats o ara amagadèra per tota era casa.
KARAMAZOV-IV-WEB	Es dus "porics" l'adorauen, mès aqueth dia eth que non ère entà jogalhes.
KARAMAZOV-IV-WEB	Qu'auie peth dauant un ahèr plan important, e per çò que semble lèu secret, tant qu'eth temps se passaue e Agafia, que damb era poirie deishar as mainatges, contunhaue sense entornar deth mercat.
KARAMAZOV-IV-WEB	Ja auie crotzat diuèrsi viatges eth vestibul, daurit era pòrta des sòns logataris e calat inquiet un còp de uelh sus es "porics", que, en tot seguir es sues ordes, liegien e, cada viatge que daurie era pòrta, lo recebien damb un ample arridolet, damb era esperança de qué entrèsse e hesse bèra causa polida e divertida.
KARAMAZOV-IV-WEB	Mès Kolia qu'ère inquiet e non entraue.
KARAMAZOV-IV-WEB	A tot darrèr sonèren es onze e decidic fèrma e contondentament que, s'ath cap de dètz menutes era "maudita" Agafia non auie tornat, partirie sense demorar-la; plan que, abantes, les harie prométer as mainatges que non s'espauririen sense eth, que non harien coquinaries ne plorarien de pòur.
KARAMAZOV-IV-WEB	Damb aguesta idia comencèc a calar-se er abric d'iuèrn, emborrat e damb cothèr de pèth de fòca, se pengèc era bossa ena espatla e, a maugrat des contunhi prècs prealables de sa mair entà que non gessesse en carrèr "damb tant de hered" sense botar-se es esclòps, les campec damb mensprètz en crotzar era neira e gessec solet damb es bòtes.
KARAMAZOV-IV-WEB	En veder-lo vestit, Perezvon comencèc a flocar còps fòrts en solèr damb era coa, en tot botar tot eth còs en tension, e enquia comencèc e hèr bèth idòl planhós, mès Kolia, en observar era apassionada impaciéncia deth sòn gosset, arribèc ena conclusion de qué aquerò podie relaxar era sua disciplina e lo deishèc un shinhau mès dejós eth banc, e solet quan auec daurit era pòrta deth vestibul li fiulèc.
KARAMAZOV-IV-WEB	Eth gosset se lancèc coma lhòco e comencèc a sautar d'emocion ath sòn dauant.
KARAMAZOV-IV-WEB	Koilia crotzèc eth vestibul e dauric era pòrta des "porics".
KARAMAZOV-IV-WEB	Es dus èren ena taula, madeish qu'abantes, mès que ja non liegien, senon que discutien acaloradaments.
KARAMAZOV-IV-WEB	Es mainatges discutien soent de tota sòrta de qüestions polemiques dera vida vidanta, encara que Nastia, era màger, tostemp s'en gessie damb era sua; Kostia, dera sua part, se non ère cossent damb era, normauments apelaue ath critèri de Kolia Krasotkin, e çò qu'aguest decidie ac acceptauen coma veredicte definitiu per ambdues parts.
KARAMAZOV-IV-WEB	Aguest còp era discusion des "porics" atirèc un shinhau er interès de Krasotkin, que se demorèc seguint d'aurelha dès era pòrta.
KARAMAZOV-IV-WEB	Es mainatges lo campèren e aquerò les amièc a contunhar era discusion damb mès passion.
KARAMAZOV-IV-WEB	Jamès, jamès me poirè creir, gasulhaue Nastia, alugada, aquerò de qué es jasentes se trapen as mainatjons en uart, entre es regons des caulets.
KARAMAZOV-IV-WEB	Que ja èm en iuèrn e non i a ne un solet regon e era jasenta non aurie podut hèr-li a vier ua mainada a Katerina.
KARAMAZOV-IV-WEB	Tè!, fiulèc Kolia entada eth.
KARAMAZOV-IV-WEB	O dilhèu ei que se les hèn a vier de bèth lòc, mès solet entàs que son maridades.
KARAMAZOV-IV-WEB	Nastia ère terriblaments agitada.
KARAMAZOV-IV-WEB	De vertat tie eth marit ena preson?, preguntèc grèuments Kostia, tostemp seriós.
KARAMAZOV-IV-WEB	Ò, guarda, l'interrompec Nastia ath córrer, en tot deishar de cornèr e debrembar-se totafèt dera sua prumèra teoria, que non a marit, aquiu que tu as rason, mès se vò maridar e comencèc a pensar en se com maridar-se e non hège que pensar-i e pensar-i e ac a pensat autant que, en sòrta de tier un marit, a tengut un hilh.
KARAMAZOV-IV-WEB	Porics, que sò en un embolh (comencèc Krasotkin en tot dar-se importància) e vosati que m'auetz d'ajudar; Agafia s'aurà trincat ua cama pr'amor qu'encara non a campat, qu'ei plan clar, jo me cau partir sense manca.
KARAMAZOV-IV-WEB	Me deishatz que me retira?
KARAMAZOV-IV-WEB	Es mainatges escambièren guardades d'inquietud, es sues cares arridolentes comencèren a exprimir preocupacion.
KARAMAZOV-IV-WEB	Per çò d'aute, que non auien comprenut pro ben se qué se demoraue d'eri.
KARAMAZOV-IV-WEB	Mentre que non i siga, que non vatz a hèr coquinaries, vertat?
KARAMAZOV-IV-WEB	Era portadura des mainatges exprimie ua angonia terribla.
KARAMAZOV-IV-WEB	Es cares des mainatges s'aluguèren de seguit.
KARAMAZOV-IV-WEB	Mòstra-mos eth canonet, didec Kostia radiant.
KARAMAZOV-IV-WEB	Plan ben, ja vo' lo mòstri!…
KARAMAZOV-IV-WEB	Se cargue damb plomb de caça e tire.
KARAMAZOV-IV-WEB	E pòt aucir?
KARAMAZOV-IV-WEB	Que pòt aucir a quinsevolh, solet li cau afustar.
KARAMAZOV-IV-WEB	E Krasotkin les expliquèc peth menut a on méter era povora, a on hicar eth plomb de caça, les mostrèc eth petit trauc entara amòrsa e les condèc qu'auie arreculada.
KARAMAZOV-IV-WEB	Es mainatges lo guardauen damb gran curiosèr.
KARAMAZOV-IV-WEB	Era sua imaginacion s'aluguèc mès que mès damb era idia dera arreculada.
KARAMAZOV-IV-WEB	Auetz povora?, preguntèc Nastia.
KARAMAZOV-IV-WEB	Krasotkin tornèc a cercar ena bossa e treiguec un saler petit plen de povora autentica, e en un papèr revlincat i auie uns pòqui plombs de caça.
KARAMAZOV-IV-WEB	Autanplan les dauric eth saler e se botèc un shinhau de povora ena man.
KARAMAZOV-IV-WEB	Mès a Kostia que li shautèren mès es plombs de caça.
KARAMAZOV-IV-WEB	E es plombs de caça non usclen?
KARAMAZOV-IV-WEB	Non, es plombs de caça que non usclen.
KARAMAZOV-IV-WEB	Autreja-me'n quauqui uns, didec damb ua votz suplicanta.
KARAMAZOV-IV-WEB	Te'n balharè quauqui uns, tè, mès que non les hèsques a veir ara tua mair enquia que jo torna, pr'amor que se pensarà qu'ei povora e se morirà der espant, e a vosati vos estovarà era codena.
KARAMAZOV-IV-WEB	Mama jamès mos estòve era codena, li didec Nastia de seguit.
KARAMAZOV-IV-WEB	Ja ac sabi, solet ac è dit pr'amor que quedaue polit.
KARAMAZOV-IV-WEB	E vosati jamès mentigatz ara vòsta mair, sonque aguest còp, e enquia que jo torna.
KARAMAZOV-IV-WEB	Alavetz, porics, me'n posqui anar o non?
KARAMAZOV-IV-WEB	Ploraratz de pòur sense jo?
KARAMAZOV-IV-WEB	Va…vam…a plorar…gemegaue Kostia, a punt de meter-se a plorar.
KARAMAZOV-IV-WEB	Vai!, mainatges, mainatges, be n'ei de perilhosa era vòsta edat!
KARAMAZOV-IV-WEB	Que non i a arren a hèr, petiti cadèths, que me calerà demorar damb vosati vè-te'n a saber enquia quan.
KARAMAZOV-IV-WEB	E ja ei era ora, ja ei era ora, of!
KARAMAZOV-IV-WEB	Didetz-li a Perezvon que se hèsque eth mòrt, li demanèc Kostia.
KARAMAZOV-IV-WEB	Qué i vam a hèr, mos calerà acodir a Perezvon.
KARAMAZOV-IV-WEB	Ici, Perezvon!
KARAMAZOV-IV-WEB	Qu'ère un gosset pelut dera mida d'un can normau deth carrèr, damb eth peu un shinhau lila-gris.
KARAMAZOV-IV-WEB	Ère guèrch deth uelh dret e auie un talh ena aurelha quèrra, vè- te'n a saber per qué.
KARAMAZOV-IV-WEB	Ganholaue e sautaue, se quilhaue sus es pautes deth darrèr, caminaue sus eres, s'ajaçaue damb es quate pautes ensús e se demoraue quiet, coma mòrt.
KARAMAZOV-IV-WEB	Mentre que hège aguesta darrèra tricha se dauric era pòrta e Agafia, era gròssa sirventa dera senhora Krasotkina, ua hemna d'uns quaranta ans, damb era cara gravada, campèc en portau, en tot tornar dera plaça de véner damb un cornet plen de viures.
KARAMAZOV-IV-WEB	Se demorèc quieta e, en tot tier eth cornet damb era man quèrra, se calèc a guardar ath gosset.
KARAMAZOV-IV-WEB	Kolia, a maugrat de qué auie demorat a Agafia, non interrompec era representacion, se tenguec eth temps de besonh entà Perezvon e, fin finau li fiulèc: eth gosset se lheuèc ara prèssa e comencèc a sautar d'alegria per auer complit eth sòn déuer.
KARAMAZOV-IV-WEB	Macareu damb eth gosset, didec Agafia en ton sentenciós.
KARAMAZOV-IV-WEB	E tu, hemna, se com ei que vies tan tard?, preguntèc Krasotkin, en ton menaçaire.
KARAMAZOV-IV-WEB	Hemna, valent narigós!
KARAMAZOV-IV-WEB	Narigós?
KARAMAZOV-IV-WEB	Òc, narigós.
KARAMAZOV-IV-WEB	Qué te cau, s'arribi tard?
KARAMAZOV-IV-WEB	Escota, vielha frivòla (comencèc Krasotkin en tot lheuar-se deth divan), me pòs jurar peth tot çò de sagrat d'aguest mon, e per quauquarren mès, que susvelharàs de contunh as porics ena mia abséncia?
KARAMAZOV-IV-WEB	Que me cau gésser.
KARAMAZOV-IV-WEB	E per qué me cau jurar-te arren?, arrie Agafia.
KARAMAZOV-IV-WEB	Non, qu'ac as de jurar pera sauvacion etèrna dera tua amna.
KARAMAZOV-IV-WEB	Donques non t'en vages.
KARAMAZOV-IV-WEB	Porics, (Kolia se dirigic as mainatges), aguesta hemna se demorarà damb vosati enquia que jo torna o enquia que torne era vòsta mair, pr'amor qu'era tanben li calie auer tornat hè estona.
KARAMAZOV-IV-WEB	E, mès que mès, vos balharà quauquarren de minjar.
KARAMAZOV-IV-WEB	Ac haràs, Agafia?
KARAMAZOV-IV-WEB	Qu'ei possible.
KARAMAZOV-IV-WEB	Enquia dempús, petiti cadeths, me'n vau damb eth còr tranquil.
KARAMAZOV-IV-WEB	E tu, mairia, didec damb mieja votz e damb gravetat en passar ath ras d'Agafia, demori que non comences a condar es tues absurdes messorgues de tostemp sus Katerina, tie pietat dera edat mainadenca.
KARAMAZOV-IV-WEB	Ici, Perezvon!
KARAMAZOV-IV-WEB	Que non te voi veir!, l'idolèc Agafia, aguest còp emmaliciada.
KARAMAZOV-IV-WEB	Se pòt tier aquerò?
KARAMAZOV-IV-WEB	Que li calerie batanar-lo per parlar atau.
KARAMAZOV-IV-WEB	III.ER ESCOLAN.
KARAMAZOV-IV-WEB	Mès Kolia ja non l'entenie.
KARAMAZOV-IV-WEB	A tot darrèr podie anar-se'n.
KARAMAZOV-IV-WEB	En gésser en carrèr, guardèc ath sòn entorn, rufèc es espatles e, en tot díder: "Fòrça hered, bè!".
KARAMAZOV-IV-WEB	Baishèc tot dret eth carrèr e dempús torcèc entara dreta per un carreron enquiara plaça de véner.
KARAMAZOV-IV-WEB	En arribar ena darrèra casa abantes dera plaça, s'arturèc ath costat deth portau, treiguec dera pòcha un fiulet e fiulèc damb totes es sues fòrces coma en tot hèr un senhau convengut.
KARAMAZOV-IV-WEB	Que non li calec demorar ne ua menuta, ara suspresa gessec ath córrer deth brescat un gojat de caròles ròies, d'uns onze ans, vestit tanben damb un abric celh, net e enquia elegant.
KARAMAZOV-IV-WEB	Qu'ère Smurov, que s'estaue en cors preparatòri (Kolia Krasotkin ère dus corsi peth dessús), hilh d'un foncionari acomodat e que, per çò que semble, sa pairs non li permetien amassar-se damb Krasotkin, damb aquera fama de coquin temerari, atau qu'ère evident que Smurov auie gessut d'amagat.
KARAMAZOV-IV-WEB	Aguest Smuroz, ère, per s'un cas ac a desbrembat eth liegeire, un des deth grop de gojats que dus mesi abantes l'auien lançat pèires peth dessús d'ua trencada a Iliusha, que sus eth parlèc dempús a Aliosha Karamazov.
KARAMAZOV-IV-WEB	Que m'an entretengut, responec Krasotkin.
KARAMAZOV-IV-WEB	Es circonstàncies.
KARAMAZOV-IV-WEB	Ben, qu'ei pro, se quan m'an repassat a jo?
KARAMAZOV-IV-WEB	Vie tanben Perezvon?
KARAMAZOV-IV-WEB	Òc, tanben vie!
KARAMAZOV-IV-WEB	E tanben l'amiatz entà aquiu?
KARAMAZOV-IV-WEB	Òc, tanben l'amii.
KARAMAZOV-IV-WEB	Ai!, pro que i estèsse Zhuchka.
KARAMAZOV-IV-WEB	Aquerò qu'ei impossible.
KARAMAZOV-IV-WEB	Zhuchka non existís.
KARAMAZOV-IV-WEB	Ai, e non poiríem…?, Smuroz se talhèc còp sec.
KARAMAZOV-IV-WEB	Iliusha ditz que Zhuchka ère tanben pelut e que tanben ère gris coma eth hum, madeish que Perezvon, non li poiríem díder qu'aguest ei Zhuchka?
KARAMAZOV-IV-WEB	Madeish s'ac cre.
KARAMAZOV-IV-WEB	E, mès important, demori que non ages dit arren de qué i vau.
KARAMAZOV-IV-WEB	Diu m'en liure, que jo sai se qué hèsqui.
KARAMAZOV-IV-WEB	Perezvon, alendèc Smurov.
KARAMAZOV-IV-WEB	Sabes ua causa?
KARAMAZOV-IV-WEB	Sa pair, eth capitan, eth deth fregador, mos a dit qu'aué li harà a vier un petit cadèth, un mastin autentic de morro nere; se pense qu'atau solatjarà a Iliusha, mès que jo non m'ac pensi.
KARAMAZOV-IV-WEB	E se com s'està eth, Iliusha?
KARAMAZOV-IV-WEB	Ai, mau, mau!
KARAMAZOV-IV-WEB	Me semble que patís tisis.
KARAMAZOV-IV-WEB	Qu'ei conscient mès alende atau-atau, que non alende guaire ben.
KARAMAZOV-IV-WEB	Er aute dia demanèc hèr un passèg, li meteren es bòtes, comencèc a caminar e queiguec.
KARAMAZOV-IV-WEB	Que ja t'auie dit, papa, qu'aguestes bòtes mies son dolentes, qu'estan vielhes, abantes tanben me costaue caminar damb eres".
KARAMAZOV-IV-WEB	Aquerò ei çò qu'eth se pense, que queiguec per tòrt des bòtes, mès que siguec per èster fèble.
KARAMAZOV-IV-WEB	Que non passarà ua setmana.
KARAMAZOV-IV-WEB	Lo tracte eth doctor Herzenstube.
KARAMAZOV-IV-WEB	Un aute còp son rics, qu'an fòrça sòs.
KARAMAZOV-IV-WEB	Pògavergonhes!
KARAMAZOV-IV-WEB	Qui?
KARAMAZOV-IV-WEB	Es mètges, tota aguesta canalharia medicau, en tot parlar en generau e, plan, en particular.
KARAMAZOV-IV-WEB	Que refusi era medecina.
KARAMAZOV-IV-WEB	Ei ua institucion inutila.
KARAMAZOV-IV-WEB	Ça que la, vau a investigar tot aquerò.
KARAMAZOV-IV-WEB	E, se qué ei aguest sentimentalisme que vos a invadit a toti?
KARAMAZOV-IV-WEB	Qu'è entenut que vatz toti es dera classa a visitar-lo.
KARAMAZOV-IV-WEB	Toti non, cada dia i anam uns dètz de nosati.
KARAMAZOV-IV-WEB	Que non a cap importància.
KARAMAZOV-IV-WEB	M'estone eth papèr d'Aleksei Karamazov en tot aquerò: deman o dempús deman jutjaràn ath sòn frair per aqueth crim, e eth encara a temps entad aguestes sensiblaries de mainatges.
KARAMAZOV-IV-WEB	Aciu que non i a cap sensiblaria.
KARAMAZOV-IV-WEB	Hèr es patzes?
KARAMAZOV-IV-WEB	Quina expression mès ridicula.
KARAMAZOV-IV-WEB	Iliusha.
KARAMAZOV-IV-WEB	Be s'alegrarà Iliusha quan te veigue!
KARAMAZOV-IV-WEB	Que non s'imagine que vies.
KARAMAZOV-IV-WEB	Estimat mainatge, aquerò qu'ei un ahèr entà jo, non entà tu.
KARAMAZOV-IV-WEB	Jo que i vau per iniciatiua pròpia, pr'amor qu'aguesta ei era mia volentat, e a toti vosati vos a arrossegat Aleksei Karamazov, que non ei çò de madeish.
KARAMAZOV-IV-WEB	Ath delà, com ac sabes?
KARAMAZOV-IV-WEB	Que pòt èster que non i vaja entà hèr es patzes.
KARAMAZOV-IV-WEB	Quina expression mès pèga.
KARAMAZOV-IV-WEB	Que non a estat Karamazov, en absolut a estat eth.
KARAMAZOV-IV-WEB	Simplaments quauqui uns comencèrem a anar-i peth nòste compde, ara prumeria damb Karamazov, plan que òc.
KARAMAZOV-IV-WEB	Mès que non i a auut arren d'açò, deguna d'aguestes pegaries.
KARAMAZOV-IV-WEB	Prumèr siguec era un, dempús er aute.
KARAMAZOV-IV-WEB	Sa pair se botaue plan content en veder-mos.
KARAMAZOV-IV-WEB	Sabes?, que se capvirarà s'Iliusha se morís.
KARAMAZOV-IV-WEB	Ve que se morirà.
KARAMAZOV-IV-WEB	E per aquerò s'alègre de qué ajam hèt es patzes damb Iliusha.
KARAMAZOV-IV-WEB	Iliusha qu'a demanat per tu, e non a dit arren mès.
KARAMAZOV-IV-WEB	Solet pregunte e dempús care.
KARAMAZOV-IV-WEB	E sa pair se tornarà hòl o se penjarà.
KARAMAZOV-IV-WEB	Ja abantes non auie un anament guaire normau.
KARAMAZOV-IV-WEB	Aqueth parricida qu'a era colpa de tot, per batanar-lo.
KARAMAZOV-IV-WEB	Totun aquerò, Karamazov qu'ei un mistèri entà jo.
KARAMAZOV-IV-WEB	Lo podia auer coneishut hè ja temps, mès en bèri casi que me shaute èster capinaut.
KARAMAZOV-IV-WEB	Ath delà, m'è hèt cèrta opinion d'eth qu'encara me cau confirmar e esclarir.
KARAMAZOV-IV-WEB	Kolia carèc, plan seriós.
KARAMAZOV-IV-WEB	Tanben Smurov.
KARAMAZOV-IV-WEB	Aguest, plan que òc, veneraue a Kolia Krasotkin e non gausaue ne a pensar a comparar-se damb eth.
KARAMAZOV-IV-WEB	En aguest moment qu'auie fòrça curiosèr, pr'amor que Kolia auie dit que i anaue "per iniciatiua pròpia", de sòrta que li calie auer un mistèri en hèt de qué de ressabuda se l'auesse acodit vier justaments aguest dia.
KARAMAZOV-IV-WEB	Caminauen pera plaça de véner, a on aguest viatge i auie fòrça cars vengudi de dehòra e fòrça audèths entara venda.
KARAMAZOV-IV-WEB	Dejós es tendolets hemnes dera ciutat venien cocons de pan, hius e çò d'aute.
KARAMAZOV-IV-WEB	Ena nòsta ciutat, aguestes amassades deth dimenge les criden ingenuaments hèires, e i a un pilèr de hèires coma aguestes ath long der an.
KARAMAZOV-IV-WEB	Perezvon que s'ac passaue pro ben, en tot córrer e hèr-se enlà tara dreta e tara quèrra entà flairar quinsevolh causa.
KARAMAZOV-IV-WEB	Quan se trapaue damb d'auti gossets, les auloraue damb fòrça talents, en tot seguir totes es normes des gossets.
KARAMAZOV-IV-WEB	Me shaute campar eth realisme, Smuroz, didec Kolia de suspresa.
KARAMAZOV-IV-WEB	T'as fixat se com se saluden e se flairen es gossets?
KARAMAZOV-IV-WEB	Qu'ei coma ua lei comuna dera sua natura.
KARAMAZOV-IV-WEB	Òc, qu'ei graciós.
KARAMAZOV-IV-WEB	Non ei graciós, en aquerò que t'enganhes.
KARAMAZOV-IV-WEB	Ena natura non i a arren graciós, per mès que l'ac semble ar òme damb es sòns partits presi.
KARAMAZOV-IV-WEB	S'es gossets podessen rasonar e criticar, solide traparien tantes causes gracioses entada eri, se non fòrça mès, enes relacions sociaus des persones, des sòns patrons…se non fòrça mès, ac torni a díder, pr'amor que sò convençut de qué nosati hèm plan mès pegaries.
KARAMAZOV-IV-WEB	Aguesta qu'ei ua idia de Rakitin, ua idia admirabla.
KARAMAZOV-IV-WEB	Jo que sò socialista, Smuroz.
KARAMAZOV-IV-WEB	Qué ei aquerò de socialista?, preguntèc Smuroz.
KARAMAZOV-IV-WEB	Aquerò ei que toti èm parièrs, era propietat ei de toti en comun, non i a maridatges, e cadun tie era religion e totes es leis que li semblen ben, e atau damb tot.
KARAMAZOV-IV-WEB	Tu qu'encara ès petit entad açò, ei massa lèu entà tu.
KARAMAZOV-IV-WEB	Que hè hered, per cèrt.
KARAMAZOV-IV-WEB	Òc, mens dotze grads.
KARAMAZOV-IV-WEB	Hè pas guaire eth mèn pair a campat eth termomètre.
KARAMAZOV-IV-WEB	E, t'as encuedat, Smurov, de qué ena picada der iuèrn, damb quinze e autanplan damb dètz-e-ueit grads (dejós zèro), semble que non hè tant de hered coma per exemple ara, ara prumeria, quan què ua gibrada ara suspresa, sense avisar, e baisham enquias dotze grads coma ara, qu'encara i a pòga nhèu?
KARAMAZOV-IV-WEB	Aquerò vò díder qu'era gent encara non s'i a acostumat.
KARAMAZOV-IV-WEB	Entara gent que tot ei causa de costum, tot, quitament es relacions politiques e estataus.
KARAMAZOV-IV-WEB	Eth costum qu'ei eth principau motor.
KARAMAZOV-IV-WEB	Quin tipa tan graciós, plan.
KARAMAZOV-IV-WEB	Kolia senhalaue a un campanhard naut damb ua jarga longa de pèth de oelha, de ròstre bondadós, qu'ère ath costat deth sòn car en tot hèr cops de mans entà combàter eth hered, damb es mans emboishades en mofles.
KARAMAZOV-IV-WEB	Era sua longa barba qu'ère tota caperada d'arrosada.
KARAMAZOV-IV-WEB	Non l'ahisques, didec Smurov.
KARAMAZOV-IV-WEB	Que non se passe arren, non s'emmaliciarà, ei bona persona.
KARAMAZOV-IV-WEB	Adishatz, Matvei.
KARAMAZOV-IV-WEB	Adishatz.
KARAMAZOV-IV-WEB	De vertat se cride Matvei?
KARAMAZOV-IV-WEB	Òc, non ac sabies?
KARAMAZOV-IV-WEB	Non, ac è dit per edart.
KARAMAZOV-IV-WEB	Guarda tu, se quines causes.
KARAMAZOV-IV-WEB	Qu'ètz escolans, plan.
KARAMAZOV-IV-WEB	E qué se passe?
KARAMAZOV-IV-WEB	T'estòven ben?
KARAMAZOV-IV-WEB	Pas guaire.
KARAMAZOV-IV-WEB	A viatges.
KARAMAZOV-IV-WEB	Hè mau?
KARAMAZOV-IV-WEB	Plan que òc!
KARAMAZOV-IV-WEB	Ai, quina vida aguesta!, alendèc eth campanhard de tot còr.
KARAMAZOV-IV-WEB	Adishatz, Macvei.
KARAMAZOV-IV-WEB	Adishatz, qu'ès un bon gojat, ja ac sabes.
KARAMAZOV-IV-WEB	Es mainatges heren eth sòn camin.
KARAMAZOV-IV-WEB	Qu'ei un bon òme, li didec Kolia a Smurov.
KARAMAZOV-IV-WEB	Per qué l'as mentit damb çò de qué mos estòven?, preguntèc Smurov.
KARAMAZOV-IV-WEB	Que lo calie padegar.
KARAMAZOV-IV-WEB	E com?
KARAMAZOV-IV-WEB	Guarda, Smuroz, que non m'agrade que me hèsquen tantes preguntes quan non se comprenen es causes ara prumèra.
KARAMAZOV-IV-WEB	I a causes que non se pòden explicar.
KARAMAZOV-IV-WEB	Aguest campanhard se pense qu'as escolans les estòven e que li cau èster atau: quina sòrta d'escolan ei un se non l'estòven?
KARAMAZOV-IV-WEB	E, se jo li digui que non mos estòven, se demorarà trist.
KARAMAZOV-IV-WEB	Mès, plan, tu que non ac comprenes.
KARAMAZOV-IV-WEB	Mos cau saber parlar damb eth pòble.
KARAMAZOV-IV-WEB	Mès non l'ahisques, se te platz, o tieram ua auta istòria coma era d'aquera auca.
KARAMAZOV-IV-WEB	Qu'ei que te cau pòur?
KARAMAZOV-IV-WEB	Non arrisques, Kolia, plan que me cau pòur, per Diu.
KARAMAZOV-IV-WEB	Que tengui totafèt enebit amassar-me damb tu.
KARAMAZOV-IV-WEB	Non te'n hèsques, aguest còp non se passarà arren.
KARAMAZOV-IV-WEB	Mès se qué didetz de Natasha?
KARAMAZOV-IV-WEB	Plan ben que sigues Maria, adishatz!
KARAMAZOV-IV-WEB	Vè-te'n, dimoniet, que non posses un pam deth solèr.
KARAMAZOV-IV-WEB	Que non è temps, non è temps ara entà ocupar-me de tu, ja m'ac condaràs eth pròplèu dimenge.
KARAMAZOV-IV-WEB	Kolia hec un gèst menspredós damb era man, tau que se siguesse era hemna que l'auie shordat e non ath revés).
KARAMAZOV-IV-WEB	Com que ja t'ac condarè eth dimenge?
KARAMAZOV-IV-WEB	Qu'as començat tu, non jo, malapèsta, se desgahonaue Maria, que t'aurien de fóter ua bona repassada, be n'ès de mauparlat.
KARAMAZOV-IV-WEB	Se comencèren a enténer risetes entre es vendeires des lòcs pròches ath de Maria.
KARAMAZOV-IV-WEB	De ressabuda, e sense vier a compde, dera galaria a on i auie es lòcs municipaus gessec un òme fòrça anutjat; semblaue un botiguèr, mès que non ère un vendeire dera ciutat, senon un de dehòra; vestie un caftan blu damb hauda longa e casqueta de visièra, ère joen, damb cargolhs castanhs e escurs e cara alongada, palla, un shinhau gravada.
KARAMAZOV-IV-WEB	Qu'ère cuelhut d'ua agitacion estupida e de còp comencèc a menaçar a Kolia damb eth punh.
KARAMAZOV-IV-WEB	Que sabi se qui ès!, sorrisclèc anutjat.
KARAMAZOV-IV-WEB	Sabi se qui ès!
KARAMAZOV-IV-WEB	Kolia li tachèc es vistons.
KARAMAZOV-IV-WEB	Non se'n podie rebrembar s'auie auut ua peleja damb aguest òme.
KARAMAZOV-IV-WEB	Que non èren pòques es peleges qu'auie auut en carrèr, ère impossible rebrembar-les totes.
KARAMAZOV-IV-WEB	Ac sabes?, li demanèc ironic.
KARAMAZOV-IV-WEB	Sabi se qui ès!
KARAMAZOV-IV-WEB	Sabi se qui ès!, hège tu per tu coma un pèc eth comerçant.
KARAMAZOV-IV-WEB	Mielhor entà tu.
KARAMAZOV-IV-WEB	Ben, que non è temps, adishatz!
KARAMAZOV-IV-WEB	Ja comences damb es tues coquinaries?, comencèc a cridar eth comerçant.
KARAMAZOV-IV-WEB	Un aute còp damb es tues coquinaries?
KARAMAZOV-IV-WEB	Que te coneishi!
KARAMAZOV-IV-WEB	Un aute còp damb es tues coquinaries?
KARAMAZOV-IV-WEB	Com que non ei causa mia?
KARAMAZOV-IV-WEB	Non, non n'ei.
KARAMAZOV-IV-WEB	E de qui, è?
KARAMAZOV-IV-WEB	De qui?
KARAMAZOV-IV-WEB	Tè, de qui ei?
KARAMAZOV-IV-WEB	Frair, ara qu'ei causa de Trifon Nikitich, e non tua.
KARAMAZOV-IV-WEB	Quin Trifon Nikitich?
KARAMAZOV-IV-WEB	Kolia, plan seriós lo mesurèc damb era guardada.
KARAMAZOV-IV-WEB	As anat entara Ascension?, li preguntèc de pic, sevèr e decidit.
KARAMAZOV-IV-WEB	A quina Ascension?
KARAMAZOV-IV-WEB	Entà qué?
KARAMAZOV-IV-WEB	Non, que non i sò anat.
KARAMAZOV-IV-WEB	Coneishes a Sabaneiev?, contunhèc Kolia, encara mès sevèr e decidit.
KARAMAZOV-IV-WEB	Quin Sabaneiev?
KARAMAZOV-IV-WEB	Non, que non lo coneishi.
KARAMAZOV-IV-WEB	Vè-te'n a pèishe, alavetz!, talhèc de pic eth gojat e, virant entara dreta bruscaments, contunhèc ara prèssa eth sòn camin tau que se menspredèsse parlar damb quauquarrés tan rude que ne tansevolhe coneishie a Sabaneiev.
KARAMAZOV-IV-WEB	Tè, demora!
KARAMAZOV-IV-WEB	Se qui ei aguest Sabaneiev?, eth joen reagic e començaue a alterar-se de nauèth.
KARAMAZOV-IV-WEB	De qui parle?, se dirigic as vendeires en tot campar-les damb mina estupida.
KARAMAZOV-IV-WEB	Es hemnes s'estarnèren d'arrir.
KARAMAZOV-IV-WEB	Un gojat endrabat, didec ua.
KARAMAZOV-IV-WEB	Eth joen la campèc damb expression sauvatja.
KARAMAZOV-IV-WEB	Des Kuzmichov?, repetic ua auta hemna.
KARAMAZOV-IV-WEB	Mès qu'aguest non ei Trifon.
KARAMAZOV-IV-WEB	Guarda, non ei ne Trifon ne Sabaneiev, qu'ei Chizhov, senhalèc de pic ua tresau que seguie d'aurelha en silenci, mès atentiua, Aleksei Ivanovich se cride, Aleksei Ivanovich Chizhov.
KARAMAZOV-IV-WEB	Qu'ei aguest, òc, Chizhov, confirmèc ua quatau.
KARAMAZOV-IV-WEB	Mès, braves hemnes, entà qué m'ac a demanat?
KARAMAZOV-IV-WEB	Entà qué?, exclamaue ja lèu damb desesperacion.
KARAMAZOV-IV-WEB	Vè-te'n a saber se qui dimònis ei aguest Sabaneiev!
KARAMAZOV-IV-WEB	Mès, que n'ès de pèc!
KARAMAZOV-IV-WEB	Qu'ei que non te diden que non ei Sabaneiev, senon Chizhov, Aleksei Ivanovich Chizhov?
KARAMAZOV-IV-WEB	Aguest ei!, li didec damb un crit imponent ua des vendeires.
KARAMAZOV-IV-WEB	Quin Chizhov?
KARAMAZOV-IV-WEB	Qui ei?
KARAMAZOV-IV-WEB	Ditz-m'ac se te'n sabes.
KARAMAZOV-IV-WEB	Mès, braves hemnes, entà que caralh è besonh jo d'aguest Chizhov?
KARAMAZOV-IV-WEB	E se com vòs que sàpia entà qué as besonh tu de Chizhov?
KARAMAZOV-IV-WEB	Aciu qu'arrés sap entà qué, intervenguec ua auta hemna; tu saberàs entà qué n'as de besonh, ja que formes tant de rambalh.
KARAMAZOV-IV-WEB	Ath delà, que t'ac a dit a tu, non a nosates; be n'ès de pèc!
KARAMAZOV-IV-WEB	Mès de vertat que non lo coneishes?
KARAMAZOV-IV-WEB	A qui?
KARAMAZOV-IV-WEB	A Chizhov.
KARAMAZOV-IV-WEB	Ath diable damb eth vòste Chizhov, e damb eth!
KARAMAZOV-IV-WEB	Que se n'a trufat de jo!
KARAMAZOV-IV-WEB	Vas a balhar-li un batan a Chizhov?
KARAMAZOV-IV-WEB	Que te lo balharà eth a tu!
KARAMAZOV-IV-WEB	Que n'ès de pèc!
KARAMAZOV-IV-WEB	Non, non, a Chizhov non; quina hemna mès dolenta e damnatjosa!
KARAMAZOV-IV-WEB	Ad aguest gojat l'ac vau a balhar, tè.
KARAMAZOV-IV-WEB	Hètz-lo-me a vier, hètz-lo-me a vier aciu, que s'a burlat de jo!
KARAMAZOV-IV-WEB	Es hemnes que s'estarnauen d'arrir.
KARAMAZOV-IV-WEB	Mès Kolia ja ère luenh, en tot caminar ara pressa damb eth ròstre victoriós.
KARAMAZOV-IV-WEB	Smurov anaue ath sòn costat, de quan en quan se viraue entà veir ath grop que cridaue ja luenh.
KARAMAZOV-IV-WEB	Eth que tanben s'auie divertit fòrça, encara que cranhie que Kolia se podesse méter en un aute ramblah.
KARAMAZOV-IV-WEB	Se per qué Sabaneiev, l'as demanat?, li didec a Kolia, en tot saber ja era responsa.
KARAMAZOV-IV-WEB	Qué me sabi!
KARAMAZOV-IV-WEB	Ara que cridaràn tota era tarde.
KARAMAZOV-IV-WEB	Me shaute bassacar as pècs de totes es capes dera societat.
KARAMAZOV-IV-WEB	Guarda, qu'aciu auem a un aute pòcvau, aguest campanhard.
KARAMAZOV-IV-WEB	Tie compde, diden que non i a "arren mès pèc qu'un francés pèc", mès tanben era fesomia russa revèle fòrça causes.
KARAMAZOV-IV-WEB	O ei qu'aguest campanhard non amie escrit ena cara qu'èi un pòcvau, è?
KARAMAZOV-IV-WEB	Dèisha-lo tranquil, Kolia, passem de long.
KARAMAZOV-IV-WEB	Ne peth mau de morir lo voi deishar, ara qu'è començat.
KARAMAZOV-IV-WEB	Eth robust campanhard que passaue tot doç ath sòn costat e que, plan que òc, ja auie begut, de cara redona e simpla e barba peublanca, quilhèc eth cap e campèc ath gojat.
KARAMAZOV-IV-WEB	Bon dia, s'ei que non ès de trufaria, li responec sense prèssa.
KARAMAZOV-IV-WEB	E se sò de trufaria?, Kolia se metec a arrir.
KARAMAZOV-IV-WEB	Donques s'ès de trufaria, ès de trufaria, que Diu t'ac age.
KARAMAZOV-IV-WEB	Tostemp ei possible èster de trufaria.
KARAMAZOV-IV-WEB	Desencusa-me, frair, qu'èra de trufaria.
KARAMAZOV-IV-WEB	Ben, Diu te perdonarà.
KARAMAZOV-IV-WEB	E tu non me perdones?
KARAMAZOV-IV-WEB	Que non te'n sabes se guaire te perdoni.
KARAMAZOV-IV-WEB	E ara vè-te'n.
KARAMAZOV-IV-WEB	Vaquí, que semble qu'ès un campanard intelligent.
KARAMAZOV-IV-WEB	Non m'ac pensi, Kolia se demorèc un shinhau perplèx.
KARAMAZOV-IV-WEB	Te digui era vertat.
KARAMAZOV-IV-WEB	Qu'ei posible.
KARAMAZOV-IV-WEB	Plan que òc, frair.
KARAMAZOV-IV-WEB	Adishatz, brave òme.
KARAMAZOV-IV-WEB	Adishatz.
KARAMAZOV-IV-WEB	Que i a campanhards e campanhards, li comentèc Kolia a Smurov dempús d'un moment de silenci.
KARAMAZOV-IV-WEB	Se com podia saber-me'n que me traparia damb un tant esdegat?
KARAMAZOV-IV-WEB	Que tostemp sò prèst a adméter era intelligéncia en pòble.
KARAMAZOV-IV-WEB	Luenh, eth relòtge dera catedrau sonèc es onze e mieja.
KARAMAZOV-IV-WEB	Es gojats s'esdeguèren e era rèsta deth camin, encara long, que les mancaue enquiara casa deth capitan assistent lo heren de prèssa e lèu sense parlar.
KARAMAZOV-IV-WEB	A vint canes dera casa, Kolia s'arturèc e li manèc a Smurov que s'auancèsse e li didesse a Karamazov que gessesse.
KARAMAZOV-IV-WEB	Que mos cau flairar-mos prealablaments, li didec.
KARAMAZOV-IV-WEB	Mès, per qué vòs que gèsque?, Smurov comencèc a méter trebucs.
KARAMAZOV-IV-WEB	Passa e ja i é, que s'alegraràn fòrça de veder-te.
KARAMAZOV-IV-WEB	Se qué vò díder aquerò de coneisher-se aciu dehòra damb tant de hered?
KARAMAZOV-IV-WEB	Jo que sabi pro ben entà qué è besoonh de qué sigue atau, damb eth hered, l'interrompec despotic Kolia (que l'encantaue hèr aquerò damb es "petits"), e Smurov correc a complir çò de manat.
KARAMAZOV-IV-WEB	Damb mina seriosa, Kolia s'emparèc ena barralha e se premanic a demorar era arribada d'Aliosha.
KARAMAZOV-IV-WEB	Òc, que ja hège temps que lo volie conéisher.
KARAMAZOV-IV-WEB	Auie entenut a parlar fòrça sus eth as gojats, mès enquia ara tostemp auie mostrat ua mina d'indiferéncia menspredanta cada còp que li parlauen d'Aliosha, e autanplan lo "criticaue" tant qu'escotaue çò que li condauen.
KARAMAZOV-IV-WEB	Mès ath sòn laguens auie fòrça talents, fòrça talents de coneisher-lo: qu'auie quauquarren de simpatic e atrasent en toti es racondes qu'auie entenut sus Aliosha.
KARAMAZOV-IV-WEB	Atau qu'aqueth ère un moment important; prumèr, li calie amuishar era sua mielhor cara, demostrar independéncia: "se non se pensarà qu'è tretze ans e me cuelherà per un mainatge mès.
KARAMAZOV-IV-WEB	Mès se qué camparà eth en aguesti mainatges?
KARAMAZOV-IV-WEB	Que l'ac demanarè quan mos ajam coneishut.
KARAMAZOV-IV-WEB	Tuzikov ei mès joen que jo, e me trè miei cap.
KARAMAZOV-IV-WEB	Totun aquerò, qu'è cara d'intelligent; non sò beròi, ja ac sabi, qu'è ua cara desagradiua, mès intelligenta.
KARAMAZOV-IV-WEB	Que tanpòc me cau èster guaire expansiu, perque, se comenci damb es abraçades, se pensarà…
KARAMAZOV-IV-WEB	Of!, quin hàstic se se pense…!"
KARAMAZOV-IV-WEB	Atau d'inquiet ère Kolia tant que sajaue damb totes es sues fòrces de hèr veir independéncia.
KARAMAZOV-IV-WEB	Çò que mès lo tormentaue qu'ère era sua estatura, non tant era sua cara "desagradiua" coma era sua estatura.
KARAMAZOV-IV-WEB	En çò de sòn, en un cornèr, qu'auie un senhau de creion ena paret hèt er an anterior, que damb eth auie mercat era sua nautada; d'alavetz ençà, cada dus mesi se tornaue a mesurar nerviós: guaire aurè creishut?
KARAMAZOV-IV-WEB	Mès ai!, qu'auie creishut plan pòc, çò que li costaue a viatges ua vertadèra desesperacion.
KARAMAZOV-IV-WEB	Per çò dera sua cara, en absolut ère "desagradiua", ath contrari, qu'ère fòrça agraciada, blanca, palla, damb pigues.
KARAMAZOV-IV-WEB	Es sòns uelhs grisi, petiti mès viui, guardauen damb valentia e soent ludien esmoigudi.
KARAMAZOV-IV-WEB	Qu'auie es pometes un shinhau amples, es pòts petiti, non guaire celhs mès plan ròis; eth nas petit e decididaments revertegat: "Totafèt camús!
KARAMAZOV-IV-WEB	Totafèt camús!".
KARAMAZOV-IV-WEB	Gasulhaue entada eth Kolia quan se guardaue en miralh, e tostemp se desesparaue d'eth damb anug.
KARAMAZOV-IV-WEB	Per çò d'aute, que non mos cau supausar qu'era preocupacion pera sua cara e era sua estatura shurlèsse tota era sua amna.
KARAMAZOV-IV-WEB	Ath contrari, per mès escodents que siguessen aguesti moments dauant deth miralh, que se'n desbrembaue d'eri de seguit e entà fòrça temps, "totafèt dat as idies e ara vida reau", coma eth madeish definie es sues activitats.
KARAMAZOV-IV-WEB	Aliosha campèc de seguit e s'apressèc entà Kolia ara prèssa; ja a pògui passi aguest podec veir qu'era cara d'Aliosha ère de complèta alegria.
KARAMAZOV-IV-WEB	Que senhalaram aciu, plan, qu'Aliosha auie cambiat fòrça dès eth moment que lo deishèrem: s'auie trèt er abit e ara amiaue ua levita plan ben hèta, un chapèu mofle redon e eth peu plan cuert.
KARAMAZOV-IV-WEB	Tot aquerò que lo favorie fòrça e se lo vedie plan beròi.
KARAMAZOV-IV-WEB	Era sua encatadora cara qu'ère tostemp alègra, mès qu'ère ua alegria serena e tranquilla.
KARAMAZOV-IV-WEB	Entara suspresa de Kolia, Aliosha gessec a veder-lo tau que s'estaue ath laguens dera casa, sense abric; qu'ère evident qu'auie gessut ath mès córrer.
KARAMAZOV-IV-WEB	L'estenec era man a Kolia.
KARAMAZOV-IV-WEB	A tot darrèr qu'ètz aciu, guaire vos auem demorat toti.
KARAMAZOV-IV-WEB	Qu'auia es mèns motius e ara vo'n saberatz.
KARAMAZOV-IV-WEB	En quinsevolh cas, m'alègri de coneisher-vos.
KARAMAZOV-IV-WEB	Hège temps que demoraua aguest moment, è entenut a parlar fòrça de vos, gasulhèc Kolia en tot estofar-se un shinhau.
KARAMAZOV-IV-WEB	Didetz-me, se com li va?
KARAMAZOV-IV-WEB	Iliusha qu'ei plan mau, se morirà sense remèdi.
KARAMAZOV-IV-WEB	Qué me didetz!
KARAMAZOV-IV-WEB	Iliusha vos mente soent, plan soent, quitament en sòmnis, sabetz?, quan delire.
KARAMAZOV-IV-WEB	Qu'està clar qu'abantes vos estimaue fòrça…abantes der incident…damb eth cotelon.
KARAMAZOV-IV-WEB	Que i deu auer bèth aute motiu…
KARAMAZOV-IV-WEB	Didetz-me, aguest gosset ei vòste?
KARAMAZOV-IV-WEB	Òc, Perezvon.
KARAMAZOV-IV-WEB	Non serà Zhuchka?
KARAMAZOV-IV-WEB	Aliosha guardèc damb pena a Kolia enes uelhs).
KARAMAZOV-IV-WEB	Be me'n sabi qu'a toti les aurie shautat que siguesse Zhuchka, è entenut tota era istòria, senhor.
KARAMAZOV-IV-WEB	Kolia arric enigmaticaments).
KARAMAZOV-IV-WEB	Guardatz, Karamazov, que vos vau a explicar tot eth cas; precisaments entad açò è vengut e vos è cridat, entà explicar-vos per auança era situacion abantes d'entrar, comencèc coratjosament.
KARAMAZOV-IV-WEB	Veiratz, Karamazov, ena primauèra Iliusha comencèc eth cors preparatòri.
KARAMAZOV-IV-WEB	Ben, ja vo'n sabetz se qué ei eth nòste preparatòri: mainatges, mainajades.
KARAMAZOV-IV-WEB	De seguit comencèren a shordar a Iliusha.
KARAMAZOV-IV-WEB	Jo que sò dus corsi peth dessús e, plan, tot aquerò ac veigui ena distància, deth dehòra.
KARAMAZOV-IV-WEB	Veigui qu'ei un mainatge petit, aflaquit, mès que non se somet, autanplan se pelege damb eri, ei capinaut, es uelhs li luden.
KARAMAZOV-IV-WEB	Que me shaute era gent atau.
KARAMAZOV-IV-WEB	Mès eri que van a mès.
KARAMAZOV-IV-WEB	Çò de pejor ei qu'alavetz solet amiaue un vestit lèg, es pantalons li quedauen cuerts e es bòtes demanuen a crits un apraiament.
KARAMAZOV-IV-WEB	Tanben se metien damb eth per açò.
KARAMAZOV-IV-WEB	L'umiliauen.
KARAMAZOV-IV-WEB	Non, aquerò que ja non me shaute, intervenguí de seguit, les didí un parelh de causes plan ben dites.
KARAMAZOV-IV-WEB	Jo que les tusti, e eri m'adoren, vo'n sabíetz, Karamazov?, se vantèc efusiuaments.
KARAMAZOV-IV-WEB	En generau que me shauten es mainatges.
KARAMAZOV-IV-WEB	En çò de mèn tostemp è dus porics pujadi ath mèn dessús, aué madeish m'an entretengut.
KARAMAZOV-IV-WEB	D'aguesta sòrta, deishèren de picar a Iliusha e jo lo cuelhí jos era mia proteccion.
KARAMAZOV-IV-WEB	Vedia qu'ère un gojat capinaut, de vertat vos ac digui, ère capinaut, mès que venguec de someter- se coma un esclau, aubedie era mès petita des mies ordes, me credie coma a un diu, sajaue d'imitar-me.
KARAMAZOV-IV-WEB	Ena pòsa entre classa e classa venguie ath córrer a veder- me e hègem un passèg amassa.
KARAMAZOV-IV-WEB	Tanben es dimenges.
KARAMAZOV-IV-WEB	En nòste collègi se n'arrissen quan un des grani se hè amic d'un de petit.
KARAMAZOV-IV-WEB	Mès aquerò qu'ei un partit pres.
KARAMAZOV-IV-WEB	A jo m'agradaue e punt, non ei vertat?
KARAMAZOV-IV-WEB	Jo l'ensenhaua, hèja que se desvolopèsse…
KARAMAZOV-IV-WEB	Didetz-me, se per qué non podia procurar eth sòn desvolopament s'eth gojat me shautaue?
KARAMAZOV-IV-WEB	Vos, per exemple, Karamazov, vos auetz hèt amic de toti aguesti mainatges, e aquerò vò díder que voletz influir ena generacion joena, contribusir ath sòn desvolopament, èster-ne util entada eri.
KARAMAZOV-IV-WEB	E arreconeishi qu'aguesta tralha deth vòste caractèr, que me'n sabi d'aurelha, ei çò que mès m'a interessat.
KARAMAZOV-IV-WEB	Plan, vam ath hèt: que me n'encuedaua qu'en gojat se l'anaue desvolopant ua cèrta sensiblaria, un cèrt sentimentalisme e, sabetz?, sò un enemic declarat de quinsevolh aviliment ja dès que neishí.
KARAMAZOV-IV-WEB	E ath delà vedia es sues contradiccions: ère capinaut mès ère dat a jo coma un esclau; ère dat coma un esclau, mès, ara imprevista, es uelhs li començauen a lúder e se remie en redon a botar-se d'acòrd damb jo, non hège que discutir, s'enventie.
KARAMAZOV-IV-WEB	En resumit, qu'entà que madurèsse, coma mès coraue ère eth, mès hered me tornaua jo, qu'ac hèja de bon voler, èra convençut qu'ère çò de mielhor.
KARAMAZOV-IV-WEB	Qu'auia era intencion de disciplinar eth sòn caractèr, emmotlar-lo, hargar un òme…e, plan…solide que vos cuelhetz era idia.
KARAMAZOV-IV-WEB	De còp, verifiqui qu'un dia e un aute e un tresau s'està confús, aclapat, e que ja non ei pes mòstres d'afècte, senon per quauquarren desparièr, mès fòrt, superior.
KARAMAZOV-IV-WEB	Me digui: quina tragèdia ei aguesta?
KARAMAZOV-IV-WEB	L'aculi a preguntes enquia que me'n sabi dera istòria: qu'auie coneishut, sabi pas se com, ath vailet deth vòste defuntat pair (qu'encara ère viu alavetz), a Smerdiakov, e aguest l'auie ensenhat ua badinada estupida, en realitat ua badinada brutau, ignòbla; se tracte d'agarrar un tròç de pan, de mora, tachar-li ua esplinga e lançar-la a bèth can, a un d'aguesti tant ahaimadi que s'avalen çò que sigue sense mastegar, e veir se qué se passe.
KARAMAZOV-IV-WEB	En resumit, que premaniren un d'aguesti bocins de pan e l'ac lancèren a Zhuchka, aguest gosset pelut qu'ara parlen, un gosset de bòrda que s'estaue en ua casa a on non li balhauen minjar e se passaue tot eth dia en tot lairar-li ath vent.
KARAMAZOV-IV-WEB	Vos shauten aguesti idòls estupids, Karamazov?
KARAMAZOV-IV-WEB	Jo que non posqui tier-les.
KARAMAZOV-IV-WEB	Plan, donques que l'ac lancèren, eth gossec se l'avalèc e se botèc a idolar, e comencèc a hèr torns e córrer, enquia que despareishec; atau m'ac didec eth pròpi Iliusha.
KARAMAZOV-IV-WEB	Sivans m'ac condaue, que non hège que plorar, m'abraçaue tremolant: "idolaue e corrie, idolaue e corrie", repetie un e un aute viatge; que me tustèc fòrça aquera imatge.
KARAMAZOV-IV-WEB	Ben, que me n'encuedè qu'auie racacòr.
KARAMAZOV-IV-WEB	E m'ac cuelhí seriosaments.
KARAMAZOV-IV-WEB	Çò d'important ei que jo ja lo volia corregir per çò d'abantes, atau que arreconeishi qu'acodí ara astúcia e hi a veir ua indignacion que solide non sentia: "Qu'as cometut ua baishesa, ès un brigand, li didí.
KARAMAZOV-IV-WEB	Plan que òc que non l'ac vau a condar ad arrés, mès de moment trinqui era mia relacion damb tu.
KARAMAZOV-IV-WEB	Que me vau a pensar ben aguest ahèr e te'n saberàs per Smurov (aguest gojat que venguie damb jo e que tostemps m'a estat fidèu), se, a compdar d'ara, contunham en tot èster amics o trinqui damb tu entà tostemp per brigand".
KARAMAZOV-IV-WEB	Se demorèc plan hissat.
KARAMAZOV-IV-WEB	Cohèssi que ja alavetz auí era impression d'èster dilhèu massa sevèr, mès qué podia hèr, atau pensaua jo alavetz.
KARAMAZOV-IV-WEB	Ath londeman l'amii a Smurov e li comuniqui que "ja non l'amassi": qu'ei çò que didem quan dus amics dèishen d'èster-ne.
KARAMAZOV-IV-WEB	Eth secret ère que jo lo volia mantier exilhat solet uns pògui dies e dempús, en veder-lo empenaït, tornar a estener-li era man.
KARAMAZOV-IV-WEB	Aguest qu'ère eth mèn fèrm prepaus.
KARAMAZOV-IV-WEB	E qué vos pensatz que se passèc?
KARAMAZOV-IV-WEB	Donques qu'en enténer a Smurov es uelhs li comencèren a lúder: "Ditz-li, se metec a cridar, dera mia part a Krasotkin qu'ara li vau a lançar bocins de pan damb esplingues a toti es gossets, a toti!, a toti!".
KARAMAZOV-IV-WEB	Que s'a botat a caminar un esperit liure, me calerà padegar-lo", e comencè a amuishar-li eth mèn mensprètz, a virar-me d'esponera cada viatge que lo vedia o a hèr-li un arridolet ironic.
KARAMAZOV-IV-WEB	E alavetz venguec er incident damb sa pair, vo'n brembatz?, çò deth fregador.
KARAMAZOV-IV-WEB	Comprenetz qu'eth ja ère prèst a irritar-se d'ua manèra terribla.
KARAMAZOV-IV-WEB	Es gojats, en tot veir que jo l'auia deishat de cornèr, se li lancèren ath dessús, lo shordauen: "Fregador, fregador!".
KARAMAZOV-IV-WEB	E comencèren aqueres peleges entre eri, que me planhi, pr'amor que me pensi qu'alavetz li heren fòrça mau.
KARAMAZOV-IV-WEB	Aguest còp jo qu'èra a dètz canes e me demoré guardant-lo.
KARAMAZOV-IV-WEB	Juri que non me'n brembi d'auer-me'n arrit d'eth, ath contrari, que me hec pena, fòrça pena: ua segonda mès e auria gessut a defener-lo.
KARAMAZOV-IV-WEB	Mès era sua guardada se crotzèc damb era mia, sabi pas se qué se pensarie, solet que cuelhec eth cotelon, se lancèc sus jo e me lo tachèc ena anca, just aciu, ena cama dreta.
KARAMAZOV-IV-WEB	Jo que non me botgè, cohèssi qu'a viatges sò valent, Karamazov, me limitè a guardar-lo damb mensprètz coma se li didessa damb era guardada: "Non voleràs punchar-me un aute còp en agraïment dera mia amistat?
KARAMAZOV-IV-WEB	Que sò ath tòn servici".
KARAMAZOV-IV-WEB	Mès non me lo tornèc a tachar, non lo tenguec, s'espauric, lancèc eth cotelon, s'estarnèc de plorar sorrolhosaments e se calèc a córrer.
KARAMAZOV-IV-WEB	Jo, plan que òc, non lo denonciè e manè a toti que sauvèssen silenci entà que non venguesse ena audida dera direccion, e solet l'ac didí ara mia mair quan era herida ja s'auie guarit; ath delà, que non ère arren, a penes ua engarrapada.
KARAMAZOV-IV-WEB	Dempús entení qu'aqueth madeish dia auie estat en tot lançar pèires e que vos mosseguèc a vos, mès, comprenetz en quin estat se trapaue!
KARAMAZOV-IV-WEB	Qué i vau a hèr, qu'è estat un pèc: quan s'emmalautic non venguí a perdonar-lo, voi díder, a hèr es patzes, e ara me hè dò.
KARAMAZOV-IV-WEB	Mès ara qu'è un objectiu especiau.
KARAMAZOV-IV-WEB	E vaquí tota era istòria…me pensi qu'è estat un pèc…
KARAMAZOV-IV-WEB	Ò!, qu'ei ua pena (sorrisclèc Aliosha esmoigut) non auer-me'n sabut abantes dera vòsta amistat, pr'amor qu'alavetz jo madeish auria vengut hè temps a demanar-vos que venguéssetz damb jo.
KARAMAZOV-IV-WEB	Credetz-me, en cors dera sua malautia, quan auie fèbre, deliraue damb vos.
KARAMAZOV-IV-WEB	Jo non sabia se guaire vos aprècie.
KARAMAZOV-IV-WEB	E, de vertat, de vertat, non auetz trapat a Zhuchka?
KARAMAZOV-IV-WEB	Eth pair e toti es gojats que l'an cercat per tota era ciutat.
KARAMAZOV-IV-WEB	Ac credatz o non, malaut, hèt un mar de lèrmes, tres viatge l'a dit a sa pair ena mia preséncia: "Qu'ei per aquerò que sò malaut, papa, per auer aucit a Zhuchka, Diu m'a castigat".
KARAMAZOV-IV-WEB	Que non i a manèra de trèir-li aguesta idia deth cap!
KARAMAZOV-IV-WEB	E, s'auessa trapat ath gosset e podessa demostrar que Zhuchka non ei mòrt, senon viu, me pensi que revierie d'alegria.
KARAMAZOV-IV-WEB	Qu'auíem botat es nòstes esperances en vos.
KARAMAZOV-IV-WEB	Didetz-me, e damb quin fondament demoràuetz que jo trapèssa a Zhuchka?
KARAMAZOV-IV-WEB	Ei a díder, se per qué jo precisaments?, preguntèc Kolia damb extraordinari curiosèr.
KARAMAZOV-IV-WEB	Per qué compdàuetz precisaments damb jo e non damb un aute?
KARAMAZOV-IV-WEB	Se didie que vos lo cercàuetz e lo haríetz a vier tan lèu lo trapèssetz.
KARAMAZOV-IV-WEB	Smurov didec quauquarren semblable.
KARAMAZOV-IV-WEB	Çò d'important ei que mos esdeguèrem a hèr-li a veir que Zhuchka ère viu, que quauquarrés l'auie vist.
KARAMAZOV-IV-WEB	Es gojats li heren a vier ua lèbe viua, mès, sonque veder-la, arric un shinhau e demanèc que la deishèssen anar en camp.
KARAMAZOV-IV-WEB	E atau ac hérem.
KARAMAZOV-IV-WEB	Sa pair ven de tornar e l'a hèt a vier un cadèth de mastin, tanben l'a artenhut per aquiu, se pensaue qu'atau lo solatjarie, mès que semble qu'a estat pejor…
KARAMAZOV-IV-WEB	Didetz-me ua causa, Karamazov: se com ei sa pair?
KARAMAZOV-IV-WEB	Ei un bofon, un palhassa?
KARAMAZOV-IV-WEB	A, non, que i a gent prigondaments sensibla, encara que s'estongue coma ablasigada.
KARAMAZOV-IV-WEB	Credetz-me Krasotkin, qu'aguesta sòrta de bofonades a viatges son extrèmaments tragiques.
KARAMAZOV-IV-WEB	Ara tot çò que tie, tot çò que i a en mon s'està centrat en Iliusha e, s'Iliusha morís, se capvirarà o se treirà era vida.
KARAMAZOV-IV-WEB	Cada còp que lo guardi ne sò mès convençut.
KARAMAZOV-IV-WEB	En veder-vos damb un gosset me pensè que podie èster Zhuchka.
KARAMAZOV-IV-WEB	Demoratz, Karamazov, dilhèu encara lo poiram trapar, mès aguest qu'ei Perezvon.
KARAMAZOV-IV-WEB	Ara lo harè entrar ena cramba, dilhèu Iliusha s'encoratge mès que damb eth gosset mastin.
KARAMAZOV-IV-WEB	Demoratz, Karamazov, ara desnisharatz quauquarren.
KARAMAZOV-IV-WEB	Ai, Diu mèn, com se m'acodís de retier-vos aciu!, de pic cridèc Kolia ara valenta.
KARAMAZOV-IV-WEB	Que vos entretengui damb aguest hered e solet amiatz ua levita.
KARAMAZOV-IV-WEB	Ac vedetz?
KARAMAZOV-IV-WEB	Que sò un egoïsta!
KARAMAZOV-IV-WEB	Ai, toti èm egoïstes, Karamazov!
KARAMAZOV-IV-WEB	Non vo'n hescatz, que hè hered, ei vertat, mès que non sòli constipar-me.
KARAMAZOV-IV-WEB	Per cèrt, com vos cridatz?
KARAMAZOV-IV-WEB	Kolia e qué mès?
KARAMAZOV-IV-WEB	Nikolai, Nikolai Ivanov Krasotkin; o, coma se ditz en lengüatge oficiau, Krasotkin hilh.
KARAMAZOV-IV-WEB	Kolia arric de quauquarren, mès dempús higec: plan que òc, è en òdi eth nòm de Nikolai.
KARAMAZOV-IV-WEB	E aquerò se per qué?
KARAMAZOV-IV-WEB	Qu'ei triviau, burocratic…
KARAMAZOV-IV-WEB	Auetz tretze ans?, preguntèc Aliosha.
KARAMAZOV-IV-WEB	En realitat catorze, en dues setmanes ne complirè catorze, plan lèu.
KARAMAZOV-IV-WEB	Vos cohessarè per auança ua debilitat, Karamazov, vo'la cohèssi solet a vos entà que mos anem coneishent, entà que dès era prumeria pogatz veir tota era mia natura: qu'è en òdi que me demanen era edat, ei mès qu'òdi…e a tot darrèr…que cor per aquiu delà ua calomnia sus jo: diden qu'era setmana passada hi as bandits damb es deth preparatòri.
KARAMAZOV-IV-WEB	Que i joguè, ei vertat, mès pensar que jo jogaue entà jo, entara mia diversion, qu'ei ua calomnia.
KARAMAZOV-IV-WEB	Qu'è fondaments entà pensar qu'a arribat enes vòstes aurelhes, mès jo non jogaua entà jo, senon entàs petits, pr'amor que sense jo non les venguie arren entath cap.
KARAMAZOV-IV-WEB	Mès dempùs tostemp s'escampilhen aguestes pegaries.
KARAMAZOV-IV-WEB	Aguesta qu'ei era ciutat des chismes, vos ac asseguri.
KARAMAZOV-IV-WEB	E, encara qu'auéssetz jogat, entà divertir-vos vos, qué se passe?
KARAMAZOV-IV-WEB	Entà divertir-me?
KARAMAZOV-IV-WEB	Qu'ei que vos hètz as shivalons?
KARAMAZOV-IV-WEB	Vedetz-ac d'aguesta sòrta, arric Aliosha, es adults vien, per exemple, en teatre, e en teatre se representen aventures de personatges de tot tipe, a viatges tanben damb bandits e guèrres, dilhèu aquerò non ei çò de madeish, solet que, plan, ara sua manèra?
KARAMAZOV-IV-WEB	Mès aquerò ei normau.
KARAMAZOV-IV-WEB	Atau ac credetz?
KARAMAZOV-IV-WEB	N'ètz convençut?
KARAMAZOV-IV-WEB	Kolia lo guardaue fixaments).
KARAMAZOV-IV-WEB	Sabetz?, qu'auetz exprimit ua idia plan curiosa, dempús vierè en çò de mèn e me harè eth cervèth brigalhs en tot pensar-i.
KARAMAZOV-IV-WEB	Arreconeishi qu'auia botat fòrça esperances d'apréner quauquarren de vos.
KARAMAZOV-IV-WEB	Qu'è vengut a apréner de vos, Karamazov, concludic Kolia damb votz sentuda e efusiua.
KARAMAZOV-IV-WEB	E jo de vos, arric Aliosha en tot sarrar-li era man.
KARAMAZOV-IV-WEB	Kolia ère extraordinariaments content damb Aliosha.
KARAMAZOV-IV-WEB	L'auie estonat que lo tractèsse damb totes es conseqüéncies coma a un egal e que li parlèsse tau que parlarie damb "ua persona adulta".
KARAMAZOV-IV-WEB	Vam a passar prumèr aquiu ara quèrra, a on viuen es casalères; toti es vòsti companhs qu'an deishat aquiu er abric, pr'amor qu'ena cramba non i a guaire lòc e hè calor.
KARAMAZOV-IV-WEB	Ò, solet serà un moment, que non me cau trèir er abric.
KARAMAZOV-IV-WEB	Perezvon se demorarà aciu en vestibul, en tot hèr-se eth mòrt: "Ici, Perezvon, en solèr e quiet!".
KARAMAZOV-IV-WEB	Ac vedetz?
KARAMAZOV-IV-WEB	Que ja ei mòrt.
KARAMAZOV-IV-WEB	Prumèr entrarè, camparè era situacion e dempús, quan sigue de besonh, harè un fiulet: !Ici, Perezvon!
KARAMAZOV-IV-WEB	Solet mos cau que Smurov non se'n desbrembe de daurir era pòrta en aguest moment.
KARAMAZOV-IV-WEB	Ac premanirè tot e ja veiratz quina tricha…
KARAMAZOV-IV-WEB	Ena cramba que ja coneishem, a on s'estaue era familha deth capitan assistent ena resèrva Sneguiriov, que tanben coneishem, en aguest moment auie un ambient estofant e pòc espaci per tòrt deth nombrós public amassat.
KARAMAZOV-IV-WEB	Diuèrsi gojats se trapauen damb Iliusha en aguesta escadença e encara que toti eri èren prèsti a remir, coma Smurov, qu'ère Aliosha que les auie reconciliat e arremassat damb Iliusha, aguesta qu'ère era realitat.
KARAMAZOV-IV-WEB	Tota era sua adretia qu'auie estat en aguest cas en hèr-les a vier un ath darrèr der aute a veir a Iliusha sense aviliments, senon coma sens voler, per edart.
KARAMAZOV-IV-WEB	Aquerò que padeguèc enòrmaments eth patiment d'Iliusha.
KARAMAZOV-IV-WEB	En veir era amistat, lèu era trendesa, e era simpatia de toti aguesti gojats, abantes es sòns enemics, se sentec esmoigut.
KARAMAZOV-IV-WEB	Totun, li mancaue Krasotkin e aguesta abséncia qu'ère ua carga terribla entath sòn còr.
KARAMAZOV-IV-WEB	S'enes sòns rebrembes mès amargants n'auie bèth un d'especiauments amargant, qu'ère precisaments tot er episòdi damb Krasotkin, eth sòn ancian e solet amic e defensor que sus eth s'auie lançat damb eth sòn cotelet.
KARAMAZOV-IV-WEB	Atau ac credie tanben er intelligent Smurov, qu'auie estat eth prumèr a hèr es patzes damb Iliusha.
KARAMAZOV-IV-WEB	Aquerò s'auie passat dues setmanes abantes d'aguest dimenge.
KARAMAZOV-IV-WEB	Per aquerò Aliosha non l'anèc a veir, tau qu'ère era sua intencion.
KARAMAZOV-IV-WEB	Ça que la, encara que se demorèc un shinhau, manèc a Smurov a veir a Krasotkin un dusau viatge e un tresau.
KARAMAZOV-IV-WEB	Mès ambdús còps Krasotkin li responec damb ua negatiua madeish d'impacienta e brusca, en tot transméter a Aliosha que, se l'anaue a cercar, alavetz non vierie jamès a veir a Iliusha e que non lo shordèssen mès.
KARAMAZOV-IV-WEB	Ne tansevolhe Smurov se'n sabec enquiath darrèr dia que Kolia auie decidit vier a veir a Iliusha aguest maitin, e solet era vesilha, en dider- se adiu pera tarde, de pic li didec bruscaments que lo demorèsse en casa eth dia a vier entà anar amassa a veir a Sneguiriov, mès que non gausèsse informar ad arrés dera sua intencion, pr'amor que volie campar ara imprevista.
KARAMAZOV-IV-WEB	Smurov l'aubedic.
KARAMAZOV-IV-WEB	Per çò dera sua esperança de hèr a vier ath gosset despareishut, Zhuchka, qu'ère emparada en ues paraules qu'auie deishat quèir un viatge: "Se non son capables de trapar un gosset, e aguest gosset ei viu, qu'ei que son toti uns saumets".
KARAMAZOV-IV-WEB	Mès quan Smurov, bèth temps dempús, l'insinuèc timidaments çò que sospechaue sus eth gosset, Krasotkin s'embestièc terriblaments: "Quina sòrta de saumet te penses que sò jo entà cercar gossets des auti per tota era ciutat en tot tier ja a Perezvon?
KARAMAZOV-IV-WEB	Com se pòt soniar qu'un gosset que s'a avalat ua esplinga contunhe viu?
KARAMAZOV-IV-WEB	Que non son que aviliments"!
KARAMAZOV-IV-WEB	Mentretant hège lèu dues setmanes qu'Iliusha non se botjaue deth sòn lhet en cornèr des icònes.
KARAMAZOV-IV-WEB	Non venguie a classa dès er incident damb Aliosha, quan li mosseguèc eth dit.
KARAMAZOV-IV-WEB	Plan mès, se botèc mau aguest madeish dia, a maugrat que pendent un mes podec caminar mielhor o pejor pera cramba e eth vestibul, es pògui moments que se lheuaue deth lhet.
KARAMAZOV-IV-WEB	A tot darrèr se demorèc sense fòrces e ja non se podie moir sense era ajuda de sa pair.
KARAMAZOV-IV-WEB	Aguest tremolaue per eth, auie deishat de béuer completaments, lèu auie perdut eth sen per temor qu'eth sòn hilh podesse morir e soent, sustot dempús d'amiar-lo deth braç pera cramba e de botar-lo en lhet de nau, gessie ath córrer entath vestibul e en un cornèr escur, damb eth front emparat ena paret, s'estarnaue de plorar damb uns plors copats, que lo bassacauen deth tot, en tot estofar eth bronit, entà qu'Iliusha non l'entenesse.
KARAMAZOV-IV-WEB	En tornar ena cramba, generauments començaue a distrèir e a padegar ath sòn estimat mainatge, li condaue condes, anecdòtes gracioses o parodiaue a diuèrses persones gracioses qu'auie coneishut, autanplan imitaue a animaus, damb es sòns divertidi idòls e crits.
KARAMAZOV-IV-WEB	Mès a Iliusha non li shautaue bric que sa pair hesse potèles e se presentèsse coma un bofon.
KARAMAZOV-IV-WEB	Eth gojat hège veir que li shautaue, mès ère conscient, damb dolor en còr, de qué sa pair ère umiliat sociauments e tostemp, de forma obsesiua, li venguie entath cap eth "fregador" e aqueth "fatidic dia".
KARAMAZOV-IV-WEB	Qu'ère era soleta causa que la padegaue, era rèsta deth temps repotegaue e se planhie de contunh de qué toti l'auien desbrembat, de qué arrés la respectaue, de qué l'ofensauen, eca, eca…
KARAMAZOV-IV-WEB	Mès es darrèrs dies semblaue auer patit un cambi.
KARAMAZOV-IV-WEB	Soent guardaue entath cornèr d'Iliusha e se demoraue cogitosa.
KARAMAZOV-IV-WEB	S'auie tornat mès carada, mès tranquilla e, se se metie a plorar, ac hège en silenci entà que non l'entenessen.
KARAMAZOV-IV-WEB	Eth capitan assistent, damb amarganta perplexitat, se n'encuedèc deth cambi.
KARAMAZOV-IV-WEB	Ara prumeria es visites des gojats non li shautauen e solet artenhien emmaliciar-la, mès dempús es sòns crits e racondes alègres comencèren a entretier-la e fin finau l'agradèren autant que, s'auessen deishat de vier, les aurie trapat mens.
KARAMAZOV-IV-WEB	Quan condauen quauquarren o se metien a jogar, era qu'arrie e picaue de mans.
KARAMAZOV-IV-WEB	A bèri uns les demanaue que s'apressèssen entà hèr-les un punet.
KARAMAZOV-IV-WEB	Apreciaue especiauments a Smurov.
KARAMAZOV-IV-WEB	Per çò deth capitan assistent, dès era prumeria era preséncia ena casa d'aqueri mainatges que venguien a divertir a Iliusha aumplic era sua amna d'alegria e entosiasme e autanplan li bohèc era esperança de qué Iliusha deisharie d'estar trist e atau, qué me sabi, se guaririe abantes.
KARAMAZOV-IV-WEB	A maugrat dera sua pòur per Iliusha, en cap moment, enquiath finau, sauvèc eth mendre dobte de qué eth sòn hilh se guaririe de ressabuda.
KARAMAZOV-IV-WEB	Recebie as petiti òstes damb veneracion, s'ocupaue d'eri e les mestraue; qu'ère prèst a amiar-les a shivalon, e de hèt, les comencèc a amiar, mès a Iliusha aguesti jòcs non li shautauen e les deishèren.
KARAMAZOV-IV-WEB	Comencèc a crompar-les boniqueries, prianiki1, fruts secs, les premanie tè, les hège entrelescades.
KARAMAZOV-IV-WEB	Que mos cau díder que pendent tot aguest temps es sòs non les manquèren.
KARAMAZOV-IV-WEB	Eth capitan assistent auie acabat en tot acceptar aqueri dus cents robles de Katerina Ivanovna, sivans auie predit Aliosha.
KARAMAZOV-IV-WEB	E dempús Katerina Ivanovna, en conéisher peth menut era sua situacion e era malautia d'Iliusha, visitèc personauments era casa, coneishec a tota era familha e artenhec autanplan embelinar ara capvirada capitana.
KARAMAZOV-IV-WEB	D'alavetz ençà era sua generositat non auie cessat, e eth capitan assistent, aclapat per orror de pensar qu'eth sòn hilh podie morir-se, s'en desbrembèc deth sòn vielh aunor e acceptè, sometut, es dons.
KARAMAZOV-IV-WEB	Tot aguest temps eth doctor Herzenstube, a demana de Katerina Ivanovna, venguie a tier-li ua visita ath malaut regular e puntuauments cada dus dies, mès es sues visites a penes servien d'ajuda e solet hège qu'assadorar de medecines ath gojat.
KARAMAZOV-IV-WEB	Totun, aguest dia, ei a díder, eth dimenge peth maitin, en çò deth capitan assistent se demoraue a un aute mètge, vengut de Moscòu, a on se lo consideraue ua eminéncia.
KARAMAZOV-IV-WEB	Que l'auie escrit e convidat personauments Katerina Ivanovna a cambi de fòrça sòs, non entà tractar a Iliushechka, senon damb un aute objectiu que ne parlaram mès endauant, en moment avient; mès, donques qu'ère vengut, li demanèc que visitèsse tanben a Iliushechka, que sus aquerò l'auie informat prealablaments ath capitan assistent.
KARAMAZOV-IV-WEB	Ça que la, dera arribada de Kolia Krasotkin non n'auie era mendre presentida, encara que ja hège temps que desiraue que venguesse aqueth gojat que per eth tant patie Iliushechka.
KARAMAZOV-IV-WEB	Mès, encara qu'Iliusha, que se n'auie sabut tres dies abantes de qué li harien coma present un gosset e non un quinsevolh, senon un mastin (quauquarren plan important, plan), mostraue per delicadesa e prudéncia era sua alegria peth present, toti, madeish eth pair qu'es gojats, vedien claraments qu'eth gosset nau dilhèu solet auie servit entà remòir damb mès fòrça en sòn còr er arrebrembe deth malerós Zhuchka, qu'auie martirizat.
KARAMAZOV-IV-WEB	Eth cadèth se voludaue en solèr ajaçat ath sòn costat tant qu'eth, damb un arridolet dolorós, l'amorassaue damb era sua man aflaquida, esblancossida, seca; autanplan se vedie qu'eth gosset li shautaue, mès…
KARAMAZOV-IV-WEB	Zhuchka contunhaue despareishut, aqueth que non ère Zhuchka; ça que la, se podesse arténher a Zhuchka e ath petit cadèth amassa, era sua felicitat que serie plia!
KARAMAZOV-IV-WEB	Krasotkin!, sorrisclèc còp sec un des gojats, eth prumèr que vedec entrar a Kolia.
KARAMAZOV-IV-WEB	Que i auec ua agitacion visibla, es gojats se heren enlà e se placèren en ambdús costats deth lhet, en tot deishar a Iliushechka ara vista.
KARAMAZOV-IV-WEB	Eth capitan assistent se lheuèc ath córrer entà recéber a Kolia.
KARAMAZOV-IV-WEB	Se vos platz, se vos platz…estimat òste!, gasulhaue.
KARAMAZOV-IV-WEB	Krasotkin qu'a vengut a veder-te…
KARAMAZOV-IV-WEB	Mès Krasotkin, en balhar-li era man ath mès córrer, mostrèc de seguit eth sòn extraordinari coneishement des normes d'etiqueta.
KARAMAZOV-IV-WEB	Se dirigic prumèr ara esposa deth capitan assistent, qu'ère en sòn fautulh (e que precisaments en aguest moment ère terriblaments descontenta e repoteguaue pr'amor qu'es gojats li caperauen eth lhet d'Iliusha e non li deishauen veir eth gosset nau), e junhèc es talons dauant d'era damb extrèma cortesia, ara seguida se virèc entà Ninochka e, tau qu'a ua dauna, li hec madeisha salutacion.
KARAMAZOV-IV-WEB	Aguest anament cortés costèc ena dauna malauta ua impression singularaments agradiua.
KARAMAZOV-IV-WEB	Donques qu'entren atau.
KARAMAZOV-IV-WEB	Aquiu en vestibul se boten es uns ath dessús des auti e entren atau a veir a ua familha respectabla, a shivau.
KARAMAZOV-IV-WEB	Quina sòrta de visites son aguestes?
KARAMAZOV-IV-WEB	Mès qui, mama, qui a entrat atau?
KARAMAZOV-IV-WEB	Mès Kolia que ja ère ath costat deth lhet d'Iliusha.
KARAMAZOV-IV-WEB	Eth malaut que s'auie esblancossit visiblaments.
KARAMAZOV-IV-WEB	S'auie incorporat e calaue es vistons fixa e intensaments en Kolia.
KARAMAZOV-IV-WEB	Damb dolorós estonament percebie era respiracion prigonda e accelerada d'Iliusha, es sòns pòts secs.
KARAMAZOV-IV-WEB	Hec un pas entada eth, l'estenec era man e, lèu totafèt estamordit, didec:
KARAMAZOV-IV-WEB	Ben, vielh…com te va?
KARAMAZOV-IV-WEB	Mès era votz se li copèc, que li manquèc resolucion, era cara se li tirèc de pic e era comissura des pòts li comencèc a tremolar.
KARAMAZOV-IV-WEB	Iliusha li hec un arridolet penós, encara sense fòrces entà parlar.
KARAMAZOV-IV-WEB	Còp sec Kolia lheuèc era man e, sens saber se per qué, la passèc peth peu d'Iliusha.
KARAMAZOV-IV-WEB	Que non se passe arren, gasulhèc en votz baisha, dilhèu entà encoratjar-lo, encara que de vertat non sabie se per qué ac auie dit.
KARAMAZOV-IV-WEB	Tornèren a sauvar silenci.
KARAMAZOV-IV-WEB	Se qué ei aquerò?
KARAMAZOV-IV-WEB	As un cadèth nau?, preguntèc Kolia damb votz complètaments indiferenta.
KARAMAZOV-IV-WEB	Òc, òoc!
KARAMAZOV-IV-WEB	Iliusha responec damb un fiulet long, en tot estofar-se.
KARAMAZOV-IV-WEB	Qu'a eth morro nere, atau, donc, qu'ei des herotges, lèu (indiquèc Kolia damb gravetat e fermetat, coma se solet l'importèsse eth cadèth e eth sòn morre nere.
KARAMAZOV-IV-WEB	Mès çò de mès important ère que sajaue a tot pèrder de tier es sòns sentiments entà non plorar "coma un mainatge petit", encara que non ac artenhie), quan creishe, que lo calerà encadiar, aquerò que ja ac sai.
KARAMAZOV-IV-WEB	Que serà enòrme!, exclamèc un des gojats deth grop.
KARAMAZOV-IV-WEB	Ja sabem qu'es mastins son enòrmes, d'aguesta portadura, coma un vedèth, se lheuèren de pic diuèrses votzes.
KARAMAZOV-IV-WEB	Coma un vedèth, coma un autentic vedèth (intervenguec eth capitan assistent).
KARAMAZOV-IV-WEB	Que n'è cercat de bon voler un atau, un des mès herotges, sa pairs tanben son enòrmes e plan herotges, que quilhen tot aquerò deth solèr…
KARAMAZOV-IV-WEB	Seiguetz-vos, senhor, aciu madeish sus eth lhet, ath cant d'Iliusha, o aciu en banc.
KARAMAZOV-IV-WEB	Se vos platz, estimat òste, tant de temps demorat…
KARAMAZOV-IV-WEB	Auetz vengut damb Aleksei Fiódorovich, senhor?
KARAMAZOV-IV-WEB	Krasotkin se seiguec en lhet as pès d'Iliusha.
KARAMAZOV-IV-WEB	Encara qu'ei possible que s'auesse premanit peth camin entà començar damb assopliment era convèrsa, ara qu'auie perdut complètaments eth hiu.
KARAMAZOV-IV-WEB	Non… damb Perezvon…
KARAMAZOV-IV-WEB	Ara qu'è un gosset, Perezvon.
KARAMAZOV-IV-WEB	Un nòm eslau.
KARAMAZOV-IV-WEB	Qu'ei aquiu en tot demorar…
KARAMAZOV-IV-WEB	Quan li fiula, vierà ath mès córrer.
KARAMAZOV-IV-WEB	Jo tanben è un gosset (de pic se dirigic a Iliusha), te'n brembes, vielh, de Zhuchka?
KARAMAZOV-IV-WEB	A Iliusha se li descarèc eth ròstre.
KARAMAZOV-IV-WEB	Guardaue damb patiment a Kolia.
KARAMAZOV-IV-WEB	Aliosha, pauhicat ena pòrta, rufèc es celhes e li hec damb eth cap un gèst dissimulat a Kolia entà que non mentèsse a Zhuchka, mès eth gojat non se n'encuedèc o non volec encuedar-se'n.
KARAMAZOV-IV-WEB	E a on ei…
KARAMAZOV-IV-WEB	Zhuchka?, preguntèc Iliusha damb votz copada.
KARAMAZOV-IV-WEB	Ben, frair, eth tòn Zhuchka…of!
KARAMAZOV-IV-WEB	Eth tòn Ahuchka qu'a despareishut!
KARAMAZOV-IV-WEB	Iliusha non didec arren, mès un aute còp campèc fixaments a Kolia.
KARAMAZOV-IV-WEB	Aliosha en tot veir era guardada d'aguest, li tornèc a hèr senhaus energics damb eth cap, mès Kolia virèc de nauèth es uelhs, en tot hèr veir que non auie notat arren.
KARAMAZOV-IV-WEB	Que gessec ath córrer e despareishec.
KARAMAZOV-IV-WEB	E com non, dempús un mòs atau?, deishèc anar sense pietat Kolia, mès tanben ada eth semblaue que li mancaue er aire.
KARAMAZOV-IV-WEB	Mès qu'è a Perezvon…
KARAMAZOV-IV-WEB	Un nòm eslau…
KARAMAZOV-IV-WEB	Te l'è hèt a vier…
KARAMAZOV-IV-WEB	Que non cau!, didec Iliushechka.
KARAMAZOV-IV-WEB	Òc, òc, que te cau veder-lo sense manca…
KARAMAZOV-IV-WEB	Te divertiràs.
KARAMAZOV-IV-WEB	Que l'è hèt a vier de bon voler…
KARAMAZOV-IV-WEB	Ei tan pelut coma er aute…
KARAMAZOV-IV-WEB	Me permetetz, senhora, que crida ath mèn gosset?
KARAMAZOV-IV-WEB	Non, que non cau!, sorrisclèc Iliusha damb ua votz esquiçada de pena.
KARAMAZOV-IV-WEB	Es sòns uelhs ludien damb repotec.
KARAMAZOV-IV-WEB	Dilhèu, senhor, (eth capitan assistent se lheuèc bruscaments dera mala ajustada ena paret qu'en era venguie de seir-se), dilhèu, vos… en ua auta ocasion…gasulhaue, mès Kolia, sense qu'arrés l'ac podesse empedir, tornèc ara sua e, lèu-lèu, li cridèc de ressabuda a Smurov: "Smurov, daurís era pòrta!
KARAMAZOV-IV-WEB	Perezvon entrèc ena cramba precipitadaments.
KARAMAZOV-IV-WEB	Sauta, Perezvon!, a dues pautes!
KARAMAZOV-IV-WEB	A dues pautes!, comencèc a cridar Kolia, en tot meter-se de pès en un bot; eth gosset, quilhat sus es sues pautes deth darrèr, s'estirèc just dauant deth lhet d'Iliusha.
KARAMAZOV-IV-WEB	E se passèc quauquarren qu'arrés se demoraue pas: Iliusha s'estrementic e de ressabuda se botgèc damb fòrça entà dauant, s'inclinèc entà Perezvon e se demorèc guardant-lo coma de pèira.
KARAMAZOV-IV-WEB	Qu'ei…
KARAMAZOV-IV-WEB	E qui te pensaues qu'ère?, cridec damb totes es sues fòrces, damb votz sonora, erós, Krasotkin; dempús, en tot inclinar-se entath gosset, lo cuelhèc en braça e se l'apressèc a Iliusha.
KARAMAZOV-IV-WEB	Guarda, vielh, lo ves?
KARAMAZOV-IV-WEB	Un uelh guèrch e era aurelha quèrra damb un talh, exactaments es mèrques que me dideres.
KARAMAZOV-IV-WEB	Que lo trapè per aguestes mèrques!
KARAMAZOV-IV-WEB	Lo trapè just alavetz, ath cap de pòc.
KARAMAZOV-IV-WEB	Non ère d'arrés, que non ère d'arrés!, explicaue en tot virar-se ara prèssa entath capitan assistent, era sua esposa, Aliosha e dempús un aute còp entà Iliusha.
KARAMAZOV-IV-WEB	Qu'ère en pati deth darrèr des Fedotov, e aquiu s'i auie calat, mès que non li balhauen minjar; ei un gosset fugitiu, s'auie escapat d'un bordalat…
KARAMAZOV-IV-WEB	E l'è trapat…
KARAMAZOV-IV-WEB	Ac ves, vielh?
KARAMAZOV-IV-WEB	Aquerò vò díder qu'aqueth viatge non s'avalèc eth tòn pan.
KARAMAZOV-IV-WEB	Se se l'auesse avalat, plan que s'aurie mòrt, plan que òc!
KARAMAZOV-IV-WEB	De sòrta qu'auec eth temps entà escopi-lo, pr'amor qu'ei viu.
KARAMAZOV-IV-WEB	E tu non te n'encuederes de qué l'auie escopit.
KARAMAZOV-IV-WEB	L'escopic, mès totun aquerò se punchèc era lengua e per aquerò idolaue.
KARAMAZOV-IV-WEB	Que li calec idolar fòrça pr'amor qu'es gossets tien era pèth dera boca plan delicada…mès delicada qu'es persones, plan mès!, sorrisclèc frenetic Kolia, damb era cara alugada e radiant d'entosiasme.
KARAMAZOV-IV-WEB	Iliusha non podie ne parlar.
KARAMAZOV-IV-WEB	Guardaue a Kolia damb es sòns uelhs grani e extrèmaments desorbitadi, damb era boca badada e era sang dera cara perduda.
KARAMAZOV-IV-WEB	E, se Krasotkin, que non sospechaue arren, se n'auesse sabut de quina forma tant atròç e mortau podie influir aguest moment ena salut deth malaut, ne peth mau de morir aurie gausat a hèr era tricha qu'auie hèt.
KARAMAZOV-IV-WEB	Mès, de tota era cramba, dilhèu solet Aliosha ac comprenie.
KARAMAZOV-IV-WEB	Per çò que tanh ath capitan assistent, qu'ère coma se s'auesse transformat en un mainatge petit.
KARAMAZOV-IV-WEB	Zhuchka!
KARAMAZOV-IV-WEB	Alavetz, ei Zhuchka?, cridaue erós.
KARAMAZOV-IV-WEB	Zhuchka!
KARAMAZOV-IV-WEB	Mama, ei Zhuchka!.
KARAMAZOV-IV-WEB	Qu'ère a mand de meter-se a plorar.
KARAMAZOV-IV-WEB	E jo que non me n'auia encuedat!, sorrisclèc Smurov damb pena.
KARAMAZOV-IV-WEB	Krasotkin!
KARAMAZOV-IV-WEB	Didec que traparie a Zhuchka, e l'a trapat!
KARAMAZOV-IV-WEB	L'a trapat!, repetic quaquarrés alègraments.
KARAMAZOV-IV-WEB	Òsca per Krasotkin!, s'entenec ua tresau votz.
KARAMAZOV-IV-WEB	Òsca per Krasotkin!, comencèren a cridar e a picar de mans toti es gojats.
KARAMAZOV-IV-WEB	Un moment, un moment!
KARAMAZOV-IV-WEB	Krasotkin sajaue de cridar mès fòrt qu'es auti).
KARAMAZOV-IV-WEB	Que vos vau a condar se com se passèc, era gràcia ei en se com se passèc e non en ua auta causa!
KARAMAZOV-IV-WEB	Eth cas ei que lo trapè, me lo hi a vier entà casa e l'amaguè, lo tenguí en casa barrat damb clau e non l'ac mostrè ad arrés enquiath darrèr moment.
KARAMAZOV-IV-WEB	Smurov siguec eth solet que se'n sabec hè dues setmanes, mès que lo convencí de qué ère Perezvon e non se n'encuedèc; mentretant l'è ensenhat a Zhuchka totes es leçons: ara veiratz, ara veiratz se guaires causes sap hèr!
KARAMAZOV-IV-WEB	Entad açò les ac è ensenhat, entà her-lo-te a vier adondat e polit, vielh.
KARAMAZOV-IV-WEB	Ja veiràs, vielh, se com ei Zhuchka ara!
KARAMAZOV-IV-WEB	Non auratz un bocinet de carn?
KARAMAZOV-IV-WEB	Que vos va a hèr un numeret que vos estarnaratz d'arrir.
KARAMAZOV-IV-WEB	Un bocinet de carn, de vertat que non l'auetz?
KARAMAZOV-IV-WEB	Eth capitan assistent trauessèc ath córrer eth vestibul e anèc enquias crambes des casalères, a on premanien tanben eth minjar dera sua familha.
KARAMAZOV-IV-WEB	Mentretant Kolia, damb ues prèsses desesperades entà non pèrder un temps valuós, li cridèc a Perezvon: "Mòrt!".
KARAMAZOV-IV-WEB	E er animau se virèc, s'ajacèc e se demorèc immobil damb es quate pautes en cèu.
KARAMAZOV-IV-WEB	Es gojats arrien, Iliusha lo guardaue damb eth madeish arridolet dolorós d'abantes, mès a qui mès li shautèc era mòrt de Perezvon siguec ara "mama".
KARAMAZOV-IV-WEB	S'estarnèc d'arrir en veir ath gosset e comencèc a hèr petar es dits entà cridar-lo.
KARAMAZOV-IV-WEB	Perezvon, Perezvon!
KARAMAZOV-IV-WEB	Que non se lheuarà ne peth mau de morir, cridaue Kolia trionfant, capinaut justaments, encara que lo criden toti; totun, se lo cridi jo, que se lheuarà en un virament de uelhs.
KARAMAZOV-IV-WEB	Ici, Perezvon!
KARAMAZOV-IV-WEB	Eth gosset se lheuèc e comencèc a hèr bots, ganholant d'alegria.
KARAMAZOV-IV-WEB	Non serà cauda?
KARAMAZOV-IV-WEB	Kolia s'informèc, esdegat e diligent, tant qu'agarraue eth tròç) Non, que non i é, qu'ei qu'as gossets non les shaute eth minjar caud.
KARAMAZOV-IV-WEB	Guardatz toti, Iliushechka, guarda, mès guarda, vielh, se per qué non guardes?
KARAMAZOV-IV-WEB	L'ac hèsqui a vier e non lo guarde!
KARAMAZOV-IV-WEB	Eth nau numèro consistie qu'eth gosset se demorèsse de pè, quiet e damb eth muset entà naut, en tot tier eth deliciós tròç de carn just ena punta deth muset.
KARAMAZOV-IV-WEB	Eth malerós animau li calie tier eth trocet sus eth muset tant que volesse eth patron, sense botjar-se, sense voludar-se, encara que siguesse mieja ora.
KARAMAZOV-IV-WEB	Mès a Perezvon solec lo tengueren atau un moment.
KARAMAZOV-IV-WEB	Agarra-lo!, cridèc Kolia, e, en un virament de uelhs eth tròç volèc deth muset enquiara boca de Perezvon.
KARAMAZOV-IV-WEB	E òc ma hè, eth public exprimic eth sòn estonament afogat.
KARAMAZOV-IV-WEB	Plan per aquerò, cridèc Kolia damb era màger ingenuitat.
KARAMAZOV-IV-WEB	Perezvon, Perezvon!, Iliusha comencèc a hèr petar es dits entà atirar ath gosset.
KARAMAZOV-IV-WEB	Entà qué?
KARAMAZOV-IV-WEB	Que bote eth solet sus eth tòn lhet.
KARAMAZOV-IV-WEB	Ici, Perezvon.
KARAMAZOV-IV-WEB	Kolia floquèc un còp de man ena cama e Perezvon volèc coma ua flècha entà Iliusha.
KARAMAZOV-IV-WEB	Aguest l'abracèc eth cap damb es dues mans e ara seguida Perezvon li lequèc es caròles.
KARAMAZOV-IV-WEB	Iliushechka se sarrèc ada eth, s'estenec en lhet e amaguèc era cara entre eth sòn peu esperluat.
KARAMAZOV-IV-WEB	Senhor, Senhor!, exclamaue eth capitan assistent.
KARAMAZOV-IV-WEB	Kolia se tornèc a sèir en lhet.
KARAMAZOV-IV-WEB	Iliusha, encara te posqui mostrar ua auta causa.
KARAMAZOV-IV-WEB	Que t'è hèt a vier eth canonet.
KARAMAZOV-IV-WEB	Te'n brembes?
KARAMAZOV-IV-WEB	Que ja te parlè d'eth, e tu dideres: "Ai, se com me shautarie de veder-lo jo tanben".
KARAMAZOV-IV-WEB	Ben, donques ara que te l'è hèt a vier.
KARAMAZOV-IV-WEB	E ara prèssa treiguec dera bossa eth canonet de coeire.
KARAMAZOV-IV-WEB	S'esdegaue tant pr'amor qu'ère plan erós: en un aute temps que s'aurie demorat a que se passèsse er efècte costat per Perezvon, mès ara que se pressaue en tot menspredar tot travader: "Ètz erosi?, donques aciu qu'auetz mès felicitat!"
KARAMAZOV-IV-WEB	Eth madeish qu'ère extasiat.
KARAMAZOV-IV-WEB	Hè temps que l'auia tachat es uelhs ad aguesta causilhòta en çò deth foncionari Morozov; entà tu, vielh, entà tu.
KARAMAZOV-IV-WEB	Que non la volie entad arren, l'auie eretat d'un frair; l'ac escambiè per un libre der armari deth mèn pair, Eth parent de Mahoma o Ua pegaria guaridora.
KARAMAZOV-IV-WEB	Ei un libre libertin, a cent ans, lo publiquèren en Moscòu quan encara non i auie censura, e Morozov qu'ei aficionat ad aguestes causes.
KARAMAZOV-IV-WEB	Ath delà encara me balhèc es gràcies…
KARAMAZOV-IV-WEB	Kolia tiège eth canonet dauant de toti entà que lo podessen veir e gaudir.
KARAMAZOV-IV-WEB	Er efècte venguec en sòn grad maximala quan Kolia declarèc que tanben auie povora e que se podie hèr huec de seguit "tostemp que non shòrde as daunes".
KARAMAZOV-IV-WEB	De seguit "mama" demanèc que li deishèssen veir era jogalha mès d'apròp, causa que se complic de ressabuda.
KARAMAZOV-IV-WEB	Eth canonet de coeire damb arròdes li shautèc plan molt e se botèc a hèr-lo a rodar sus es jolhs.
KARAMAZOV-IV-WEB	Que balhèc eth sòn consentiment ara demana de hèr huec, encara que sense saber-se'n se qué l'auien preguntat.
KARAMAZOV-IV-WEB	Kolia mostrèc era povora e era municion.
KARAMAZOV-IV-WEB	Eth capitan assistent, coma ancian militar, s'ocupèc dera carga, en tot vessar ua quantitat de povora plan petita, e didec que deishèssen eth plomb de caça entà ua auta escadença.
KARAMAZOV-IV-WEB	Placèren eth canonet en solèr, damb era punta acarada entà un lòc uet, meteren ena amòrsa tres graets de povora e alugèren un aluquet.
KARAMAZOV-IV-WEB	Que i auec un tir esplendorós.
KARAMAZOV-IV-WEB	Era mair tremolèc un shinhau, mès de seguit se metec a arrir de contenta.
KARAMAZOV-IV-WEB	Es gojats guardauen damb mina de trionf silenciós, mès qui se sentie totafèt erós contemplant a Iliusha ère eth capitan.
KARAMAZOV-IV-WEB	Kolia cuelhec eth canonet e de pic l'ac regalèc a Iliusha, amassa damb era municion e era povora.
KARAMAZOV-IV-WEB	Qu'ei entà tu, entà tu!
KARAMAZOV-IV-WEB	Ai, regala-lo-me a jo!
KARAMAZOV-IV-WEB	Òc, mielhor regala-lo-me a jo aguest canonet!, comencèc a suplicar de pic era mair, tau que siguesse ua mainada petita.
KARAMAZOV-IV-WEB	Era sua cara exprimie ua trista preocupacion dauant eth temor de qué non l'ac regalèssen.
KARAMAZOV-IV-WEB	Kolia se demorèc trebolat.
KARAMAZOV-IV-WEB	Eth capitan assistent comencèc a voludar-se inquiet.
KARAMAZOV-IV-WEB	Mama, mama!
KARAMAZOV-IV-WEB	Eth canon qu'ei tòn, tòn, mès deisha que lo tengue Iliusha, pr'amor que l'ac an regalat ada eth, ça que la, qu'ei tòn, Iliushechka tostemp te deisharà jogar; que sigue des dus, des dus…
KARAMAZOV-IV-WEB	Mama, sauva-lo-te, sauva-lo-te!, sorrisclèc de pic Iliusha.
KARAMAZOV-IV-WEB	Krasotkin, l'ac posqui regalar ara mia mair?, se dirigic damb mina suplicanta a Krasotkin, tau que se cranhesse qu'aguest s'ofenssèsse per çò de balhar-li eth present a un aute.
KARAMAZOV-IV-WEB	Plan que òc!, afirmèc Krasotkin e, en tot agarrar eth canonet des mans d'Iliusha, eth madeish l'ac autregèc damb era mès educada reveréncia ara mair.
KARAMAZOV-IV-WEB	Aguesta autanplan se metec a plorar atrendida.
KARAMAZOV-IV-WEB	Iliushechka, estimat, tu òc qu'estimes a ta mair!, sorrisclèc damb trendesa e de seguit se botèc un aute còp a hèr a rodar eth canon pes jolhs.
KARAMAZOV-IV-WEB	E qui ei eth joen mès simpatic?
KARAMAZOV-IV-WEB	Te harè a vier tota era povora que volgues, Iliusha.
KARAMAZOV-IV-WEB	Ara que la hem nosati era povora.
KARAMAZOV-IV-WEB	Com que non ei autentica?
KARAMAZOV-IV-WEB	Kolia se rogic tot).
KARAMAZOV-IV-WEB	S'ahlame…totun, non sai…
KARAMAZOV-IV-WEB	Non, senhor, que jo non è dit aquerò, senhor (intervenguec còp sec eth capitan assistent damb mina de colpabilitat).
KARAMAZOV-IV-WEB	Çò que jo è dit ei qu'era povora autentica non se hè atau, mès que non se passe arren, senhor, tanben se pòt hèr atau, senhor.
KARAMAZOV-IV-WEB	Sabi pas, vos qu'ac deuetz saber mielhor.
KARAMAZOV-IV-WEB	Nosati l'aluguèrem en un saler d'engüents d'argila, e usclèc pro ben, se consomic sancera, solet i demorèc ua rèsta de soja.
KARAMAZOV-IV-WEB	Mès aquerò ère solet ua pasta, tant que se se crivèle damb era pèth…
KARAMAZOV-IV-WEB	Ath delà, vos qu'ac saberatz mielhor que jo, jo non ac sabi…
KARAMAZOV-IV-WEB	A Bulkin l'estovèc era codena sa pair per tòrt dera povora, t'ac an condat?, se dirigic de pic a Iliusha.
KARAMAZOV-IV-WEB	Òc, responec aguest.
KARAMAZOV-IV-WEB	Escotaue a Kolia damb plaser e interès infiniti).
KARAMAZOV-IV-WEB	Ne premanírem ua botelha sancera e eth la sauvèc dejós eth sòn lhet.
KARAMAZOV-IV-WEB	Sa pair la vedec.
KARAMAZOV-IV-WEB	Que pòt crevar, didec.
KARAMAZOV-IV-WEB	E li hec ua repassada sense pensar-s'ac dus viatges.
KARAMAZOV-IV-WEB	Volie planher-se de jo en collègi.
KARAMAZOV-IV-WEB	E ara non lo dèishe amassar-se damb jo, non dèishen ad arrés vier damb jo.
KARAMAZOV-IV-WEB	A Smurov tanpòc, qu'è mala fama; diden que sò un "temerari".
KARAMAZOV-IV-WEB	Kolia arric damb mensprètz.
KARAMAZOV-IV-WEB	Tot comencèc damb çò deth camin de hèr.
KARAMAZOV-IV-WEB	A!, nosati tanben entenérem a parlar d'aguesta hèta vòsta, exclamèc eth capitan assistent.
KARAMAZOV-IV-WEB	Se com siguec que vos ajacèretz aquiu?
KARAMAZOV-IV-WEB	E serà possible que non vos espauríssetz bric tant qu'eth tren vos passaue peth dessús?
KARAMAZOV-IV-WEB	Non vos calec pòur?
KARAMAZOV-IV-WEB	Eth capitan assistent vantaue terriblaments a Kolia.
KARAMAZOV-IV-WEB	Non…non especiauments!, responec desdenhós Kolia.
KARAMAZOV-IV-WEB	Çò que òc que li costèc ua mala passada ara mia reputacion siguec aqueth maudit auc (tornèc a dirigir-se a Iliusha, e, encara que sajaue de hèr veir despreocupacion entà condà'c, non se tenguie a dominar-se e contunhèc tau que se non auesse escuelhut eth ton avient.
KARAMAZOV-IV-WEB	A!, tanben è entenut çò der auc!
KARAMAZOV-IV-WEB	Iliusha se metec a arrir, ère radiant).
KARAMAZOV-IV-WEB	Un shinhau de hanga de nonarren, que d'açò bastiren tota ua montanha, tau que se sòl passar (comencèc Kolia damb assopliment).
KARAMAZOV-IV-WEB	Un dia qu'anaua jo pera plaça e just venguien de portar uns aucs.
KARAMAZOV-IV-WEB	M'arturè e me botè a guardar-les.
KARAMAZOV-IV-WEB	De còp un vailet d'aciu, Vishniakov, un qu'ara hè encargues entàs Plotnikov, se demore en tot guardar-me, e me ditz: "Se qué hès en tot guardar es aucs?".
KARAMAZOV-IV-WEB	E jo tachi es uelhs en eth: ua cara estupida, redona, un gojat de vint ans; jo, ja vo'n sabetz, jamès refusi ath pòble.
KARAMAZOV-IV-WEB	Que me shaute èster damb eth pòble…
KARAMAZOV-IV-WEB	Mos auem demorat a trigòssa deth pòble, açò qu'ei un axiòma…
KARAMAZOV-IV-WEB	Me pensi que vo n'arritz, Karamazov.
KARAMAZOV-IV-WEB	Era mia teoria, Karamazov, qu'ei clara e simpla (que tornaue a alugar-se çò de mès content).
KARAMAZOV-IV-WEB	Jo que creigui en pòble e tostemp m'alègri de qué se li hège justícia, mès sense mimar-lo en absolut, ei a díder, sine qua…
KARAMAZOV-IV-WEB	Mès que parlaua der auc.
KARAMAZOV-IV-WEB	En resumit, que me dirigisqui ad aguest pèc e li responi: "Qu'èra en tot pensar en çò que pense un auc".
KARAMAZOV-IV-WEB	Me guarde, ja totafèt, empeguit: "E en qué pense?
KARAMAZOV-IV-WEB	Qu'ei que vèsse uerdi d'ua saca e er auc a estirat eth còth e l'a botat peth dejós dera arròda entà picar eth gran, ac ves"?.
KARAMAZOV-IV-WEB	E que non mos tardèc guaire era operacion: eth se placèc ath cant des brides sense èster vist e jo en un costat entà dirigir ar auc.
KARAMAZOV-IV-WEB	En aguest moment eth campanhard ère distrèt, en tot parlar damb quauquarrés, atau que non me calec ne dirigir ar auc: eth solet qu'alonguèc eth còth cercant eth uerdi jos era telega, just ath dejós dera arròda.
KARAMAZOV-IV-WEB	Li guinhè eth uelh ath vailet, eth que hec ua tirassada des brides e…crac!
KARAMAZOV-IV-WEB	Era arròda li passèc peth dessús deth còth, just pera mitat!
KARAMAZOV-IV-WEB	Mès, guarda tu, en aguest madeish moment toti es campanhards mos vederen e comecèren a cridar amassa: "Ac an hèt de bon voler!".
KARAMAZOV-IV-WEB	E cridauen: "Ath jutge de patz!".
KARAMAZOV-IV-WEB	Taben m'agarrèren a jo, didien: "Tu tanben ères aciu, que l'as ajudat, e a tu tot eth mercat te coneish!".
KARAMAZOV-IV-WEB	Plan que òc, per bèth motiu tot eth mercat me coneish, higec Kolia damb orgulh.
KARAMAZOV-IV-WEB	Atau que venguérem toti a veir ath jutge de patz, tanben se heren a vier ar auc.
KARAMAZOV-IV-WEB	Guardi e veigui qu'eth vailet s'auie acovardat e se metec a plorar, de vertat, que ploraue coma ua hemna.
KARAMAZOV-IV-WEB	Eth pastor des aucs cridaue: "Atau qu'un pòt estronhar toti es aucs que volgue!".
KARAMAZOV-IV-WEB	Auie testimònis, plan que oc.
KARAMAZOV-IV-WEB	Eth jutge de patz acabèc en un virament de uelhs: que li balhen un roble ath pastor, e eth vailet que se demore damb er auc.
KARAMAZOV-IV-WEB	E en avier que non se permete hèr aguestes trufaries.
KARAMAZOV-IV-WEB	E eth vailet que bramaue coma ua hemna: "Que non è estat jo, didie, eth m'a en.hiscat", e me senhalaue a jo.
KARAMAZOV-IV-WEB	Li responí complètaments seren que jo non l'auia ahiscat entad arren, que jo sonque auia exprimit era idia principau e l'auia parlat d'un projècte.
KARAMAZOV-IV-WEB	Eth jutge Nefiodov arric, mès dempús s'emmalicièc damb eth madeish per auer arrit: "Ara madeish, me ditz, manarè un infòrme as vòsti superiors entà qu'en futur non tornètz a dedicar-vos ad aguesti projèctes en sòrta d'estar-vos seigut dauant d'un libre estudiant es leçons."
KARAMAZOV-IV-WEB	Que non informèc as superiors, ère ua trufaria, mès era notícia s'espargec e arribèc enes sues audides, e aciu n'auem que tien ua bona audida!
KARAMAZOV-IV-WEB	Eth que mès s'embestièc siguec eth professor de classiques, Kolgasikov, mès Dardanelov me defenec un aute viatge.
KARAMAZOV-IV-WEB	E Kolgasikov ei ara furiós damb toti nosati, coma un saumet vert.
KARAMAZOV-IV-WEB	Iliusha, sabes que s'a maridat?
KARAMAZOV-IV-WEB	Qu'a artehut des Mijailov ua dòt de mil robles; ara plan, era nòvia qu'ei un espantaudèths de mil dimònis.
KARAMAZOV-IV-WEB	Es de tresau de seguit heren u epigrama:
KARAMAZOV-IV-WEB	De Dardanelov que non digui arren, ei un òme de coneishements, de coneishements inqüestionables.
KARAMAZOV-IV-WEB	Ara gent coma eth que la respècti, e non pr'amor que m'age defenut…
KARAMAZOV-IV-WEB	Mès que tu li balhèretz ua bona leçon damb aquerò dera fondacion de Troia!, apuntèc Smurov, decididaments capinaut de Krasotkin en aguest moment.
KARAMAZOV-IV-WEB	Que l'auie shautat fòrça era istòria der auc.
KARAMAZOV-IV-WEB	De vertat li balhèretz ua leçon, senhor?, preguntèc trufaire eth capitan.
KARAMAZOV-IV-WEB	Vos referitz ad aquerò de se qui fondèc Troia, senhor?
KARAMAZOV-IV-WEB	Que ja mo'n sabíem que l'auíetz metut en un trebuc, senhor.
KARAMAZOV-IV-WEB	Ja alavetz m'ac condèc Iliushechka…
KARAMAZOV-IV-WEB	Papa, eth qu'ac sap tot, se'n sap mès qu'arrés!, intervenguec taben Iliusha.
KARAMAZOV-IV-WEB	Iliusha campaue a Kolia damb ua felicitat immensa.
KARAMAZOV-IV-WEB	Aquerò de Troia qu'ei ua pegaria, non ei arren.
KARAMAZOV-IV-WEB	Jo madeish me pensi qu'aguesta qüestion non a cap importància, intervenguec Kolia damb ua orgulhosa modestia.
KARAMAZOV-IV-WEB	Qu'auie trapat eth ton just, encara qu'ère un shinhau preocupat.
KARAMAZOV-IV-WEB	Sentie qu'ère plan excitat e qu'era istòria der auc, per exemple, l'auie condat damb massa sentiment, tant qu'Aliosha auie sauvat silenci pendent tot eth raconde e s'estaue seriós, e ath capinaut gojat de man en man li comencèc a rosigar eth còr: "Non serà qu'ei carat pr'amor que me mensprède en tot pensar que cèrqui es sues vantades?
KARAMAZOV-IV-WEB	En aguest cas se gause a pensar aquerò, alavetz jo…" Me pensi qu'aguest ahèr non a cap importància, persutèc damb orgulh.
KARAMAZOV-IV-WEB	Donques jo que sabi se qui fondèc Troia, didec còp sec e de forma totafèt inesperada un gojat qu'enquia alavetz lèu non auie badat boca, carat e aparentaments timid; qu'ère plan beròi, auie uns onze ans e se cridaue Kartashov.
KARAMAZOV-IV-WEB	Ère seigut just ath ras dera pòrta.
KARAMAZOV-IV-WEB	Kolia lo guardèc damb suspresa e gravetat.
KARAMAZOV-IV-WEB	Eth cas ei qu'er ahèr de se qui auie fondat Troia exactaments, s'auie convertit en un mistèri en totes es classes e entà desnishar-lo les calie liéger a Smaragdov.
KARAMAZOV-IV-WEB	Mès, ath delà de Kolia, arrés auie aguest libre.
KARAMAZOV-IV-WEB	E se passèc que Kartashov, d'amagat, en ua escadença que Kolia s'auie virat d'esponera, dauric ara prèssa eth Smaragdov, qu'ère entre es sòns libres, e se calec dirèctaments en passatge a on se parlaue des fondadors de Troia.
KARAMAZOV-IV-WEB	Aquerò s'auie passat hège temps, mès eth s'auie demorat un shinhau trebolat e non s'auie decidit a cohessar publicaments que sabie se qui auie fondat Troia, pr'amor que cranhie que non li servirie d'arren e que Kolia lo harie a sénter incomòde.
KARAMAZOV-IV-WEB	Mès en aguest moment, per bèra rason, non se podec tier e ac didec.
KARAMAZOV-IV-WEB	Que hège ja temps qu'ac volie hèr.
KARAMAZOV-IV-WEB	Plan, e qui siguec?
KARAMAZOV-IV-WEB	Kolia se virèc entada eth, capinaut e presumit, en tot endonviar pera sua expression que plan qu'ac sabie e en tot premanir-se de seguit a hèr-li a pagar es conseqüéncies.
KARAMAZOV-IV-WEB	Troia siguec fondada per Treuco, Dardano, Ilio e Tros, didec de pic eth mainatge en tot rogir-se tant que hège pena veder-lo.
KARAMAZOV-IV-WEB	Mès toti es gojats lo guardauen fixaments, lo guardèren ua menuta sancera e dempús toti aguesti uelhs se tachèren ar unison entà Kolia.
KARAMAZOV-IV-WEB	Aguest, desdenhós e hered, cotunhaue mesurant damb era guardada ad aqueth gojat shordaire.
KARAMAZOV-IV-WEB	E se qué ei aquerò de qué la fondèren?, se dignèc parlar ara fin.
KARAMAZOV-IV-WEB	Qué signifique, en generau, fondar ua ciutat o un estat?
KARAMAZOV-IV-WEB	Qué heren?
KARAMAZOV-IV-WEB	Vengueren aquiu e cadun metec un tòcho?
KARAMAZOV-IV-WEB	S'enteneren risetes.
KARAMAZOV-IV-WEB	Eth gojat colpable passèc deth ròsa ath ròi viu.
KARAMAZOV-IV-WEB	Kolia lo tenguec atau ua menuta mès.
KARAMAZOV-IV-WEB	Entà parlar d'eveniments istorics coma era fondacion d'ua nacion, prumèr que s'a de compréner çò qu'aquerò signifique, soslinhèc damb severitat.
KARAMAZOV-IV-WEB	Jo, totun, que non balhi importància a toti aguesti condes de vielhes, en generau que non è guaire respècte pera istòria universau, ahigec còp sec damb mensprètz, en tot dirigir-se ja a toti.
KARAMAZOV-IV-WEB	Pera istòria universau?, preguntèc, un shinhau espaurit, eth capitan assistent.
KARAMAZOV-IV-WEB	Òc, pera istòria universau.
KARAMAZOV-IV-WEB	Er estudi d'ua sòrta de pegaries umanes, arren mès.
KARAMAZOV-IV-WEB	Solet è respècte pes matematiques e es sciéncies naturaus (se vantèc Kolia en tot guardar rapidaments a Aliosha: era sua pensada ère era soleta que cranhie en aguest moment.
KARAMAZOV-IV-WEB	Mès Aliosha contunhaue carat e s'estaue madeish de seriós qu'abantes.
KARAMAZOV-IV-WEB	S'auesse dit quauquarren, er ahèr s'aurie balhat per acabat de seguit, mès Aliosha sauvaue silenci e "eth sòn silenci porie èster desdenhós", atau que Kolia veguec d'anujar-se).
KARAMAZOV-IV-WEB	E ath delà qu'auem es lengues classiques: simplaments ua holia, arren mès…
KARAMAZOV-IV-WEB	Veigui que de nauèth non ètz d'acòrd damb jo, Karamazov.
KARAMAZOV-IV-WEB	Que non ne sò.
KARAMAZOV-IV-WEB	Aliosha arric discrètaments.
KARAMAZOV-IV-WEB	Es lengues classiques, se voletz enténer era mia pensada, que son ua mesura policièra, s'an introdusit solet entad açò (pòga pòc l'anaue mancant er aire), s'an introdusit pr'amor que son engüegiues e pr'amor qu'emboten es facultats.
KARAMAZOV-IV-WEB	Que ja ère engüegiu, atau donc, qué hèr entà que ne siguesse encara mès?
KARAMAZOV-IV-WEB	Que ja ère absurd, atau donc, qué hèr entà que ne siguesse encara mès?
KARAMAZOV-IV-WEB	Donques s'endovièren es lengues classiques.
KARAMAZOV-IV-WEB	Aguesta ei era mia opinion sus eres e demori non cambiar- la jamès, acabèc bruscaments Kolia.
KARAMAZOV-IV-WEB	L'auien vengut enes caròles uns piquets ròis de vergonha.
KARAMAZOV-IV-WEB	Mès s'ei eth mielhor en latin!, cridèc un gojat deth grop.
KARAMAZOV-IV-WEB	Òc, papa, parle atau, mès qu'ei eth mielhor dera classa en latin, confirmèc Iliusha.
KARAMAZOV-IV-WEB	E qué?
KARAMAZOV-IV-WEB	Qu'apreni eth latin pr'amor que me cau hè'c, pr'amor que li prometí ara mia mair acabar eth cors e, ena mia pensada, hèsque çò que hèsque un, li cau hè'c ben, mès ath laguens dera mia amna mensprèdi eth classicisme e totes aguestes pegaries…
KARAMAZOV-IV-WEB	Non n'èstz d'acòrd, Karamazov?
KARAMAZOV-IV-WEB	Mès, quines "pegaries"?, Aliosha tornèc a diboishar un arridolet.
KARAMAZOV-IV-WEB	Se vos platz, qu'ei que toti es classics son arreviradi a toti es idiòmes; per tant, eth latin non l'auem de besonh entà estudiar as classics, senon solet coma mesura policièra e entà embotar es nòstes facultats.
KARAMAZOV-IV-WEB	Com non se pòt veir aciu ua pegaria?
KARAMAZOV-IV-WEB	E qui vos a ensenhat tot aquerò?, exclamèc Aliosha a tot darrèr, estonat.
KARAMAZOV-IV-WEB	Prumèr, sò dable entà comprener-lo jo solet, sense que m'ac ensenhen, e dusau, vos cau saber qu'aquerò que vengui de díder sus es classics arreviradi, ac didec en votz nauta entà tota era classa de tresau eth professor Kolbasikov…
KARAMAZOV-IV-WEB	Qu'a arribat eth mètge!, sorrisclèc de pic Ninochka, carada enquia alavetz.
KARAMAZOV-IV-WEB	Efectiuaments, ena pòrta des coches dera casa qu'auie arribat eth car dera sehora Jojlakova.
KARAMAZOV-IV-WEB	Eth capitan assistent, que s'estaue tot eth maitin demorant ath mètge, gessec de tira de cap ara pòrta entà receber-lo.
KARAMAZOV-IV-WEB	Era mair s'apraièc e cuelhec un aire d'importància.
KARAMAZOV-IV-WEB	Aliosha s'apressèc a Iliusha e comecèc a apraiar-li eth coishin.
KARAMAZOV-IV-WEB	Ninochka campaue intraquilla de sòn fautulh estant se com l'apraiaue eth lhet.
KARAMAZOV-IV-WEB	Es gojats comencèren a dider-se adiu precipitadaments, quauqui uns prometeren tornar a passar pera tarde.
KARAMAZOV-IV-WEB	Kolia cridèc a Perezvon, que sautèc deth lhet.
KARAMAZOV-IV-WEB	Jo non me'n vau, non me'n vau!, li didec a Iliusha ara prèssa.
KARAMAZOV-IV-WEB	Me demorarè en vestibul e vierè quan eth mètge age partit, harè a vier a Perezvon.
KARAMAZOV-IV-WEB	Eth mètge que ja entraue, ua figura majestuosa damb un abric de pèth d'os, longues pursères escures e barba lustradaments arrasada.
KARAMAZOV-IV-WEB	En trauessar era neira, s'arturèc còp sec, coma confús, solide s'imaginaue que s'auie enganhat de lòc: "Qué ei aquerò?
KARAMAZOV-IV-WEB	A on sò"?, gasulhèc sense trèir-se er abric des espatles ne era casqueta de pèth de fòca damb ussa d'identica pèth deth cap.
KARAMAZOV-IV-WEB	Era gentada, era prauvetat dera estança, era ròba penjada en un cornèr l'auien desconcertat.
KARAMAZOV-IV-WEB	Eth capitan s'inclinèc dauant d'eth, lèu enquiath solèr.
KARAMAZOV-IV-WEB	Sne-gui-riov?, prononcièc eth mètge en votz nauta e majestuosa.
KARAMAZOV-IV-WEB	Òc, senhor.
KARAMAZOV-IV-WEB	Eth mètge tornèc a examinar era cramba damb apreension e se treiguec er abric.
KARAMAZOV-IV-WEB	Toti demorèren enludernadi pera importanta decoracion qu'amiaue en còth.
KARAMAZOV-IV-WEB	Eth capitan agarrèc ath vòl er abric tant qu'eth mètge se treiguie era casqueta.
KARAMAZOV-IV-WEB	A on ei eth pacient?, preguntèc en ton naut e imperiós.
KARAMAZOV-IV-WEB	Qué vos pensatz que li diderà eth mètge?, didec Kolia precipitadaments.
KARAMAZOV-IV-WEB	Que non supòrti era medecina!
KARAMAZOV-IV-WEB	Iliusha se morís.
KARAMAZOV-IV-WEB	Me semble qu'aquerò ei segur, responec Aliosha tristaments.
KARAMAZOV-IV-WEB	Engusaires!
KARAMAZOV-IV-WEB	Era medecina ei ua engusa!
KARAMAZOV-IV-WEB	Mès que m'alègri d'auer-vos coneishut, Karamazov, hège fòrça temps que volia coneisher-vos.
KARAMAZOV-IV-WEB	Solet qu'ei ua pena qu'ajam coïncidt en un moment tan trist…
KARAMAZOV-IV-WEB	Kolia auie talents de díder quauquarren encara mès intens, mès expansiu, mès ère coma se quauquarren l'ac empedisse.
KARAMAZOV-IV-WEB	Aliosha se n'encuedèc, li hec un arridolet e li sarrèc era man.
KARAMAZOV-IV-WEB	Que hè temps qu'aprení a estimar ara persona singulara qu'ètz vos, tornèc a gasulhar Kolia, desconcertat e incomòde.
KARAMAZOV-IV-WEB	È entenut a díder qu'ètz un mistic e qu'auetz estat en un monastèri.
KARAMAZOV-IV-WEB	Me'n sabi qu'ètz un mistic, mès…aquerò non m'a arturat.
KARAMAZOV-IV-WEB	Eth contacte damb era realitat vos guarirà…
KARAMAZOV-IV-WEB	Damb ua natura coma era vòsta que non pòt èster de ua auta manèra.
KARAMAZOV-IV-WEB	Qué entenetz per mistic?
KARAMAZOV-IV-WEB	Guarir-me de qué?, Aliosha ère un shinhau estonat.
KARAMAZOV-IV-WEB	Plan, de Diu e d'aguestes causes.
KARAMAZOV-IV-WEB	Mès de vertat non credetz vos en Diu?
KARAMAZOV-IV-WEB	Ath contrari, que non è arren en contra de Diu.
KARAMAZOV-IV-WEB	Plan que òc que Diu ei solet ua ipotèsi…mès…arreconeishi qu'ei de besonh, entar orde…entar orde der univèrs e tot aquerò…e se non existisse que mos calerie endoviar-lo, higec Kolia que começaue a botar-se vermelh.
KARAMAZOV-IV-WEB	De ressabuda s'auie pensat qu'Aliosha pensarie d'eth que volie amuishar es sues coneishences e demostrar çò de "màger" qu'ère.
KARAMAZOV-IV-WEB	E de pic se sentec terriblaments desengustat.
KARAMAZOV-IV-WEB	Cohessi que non posqui participar en totes aguestes peleges, acabèc, e me pensi que se pòt estimar ara umanitat sense creir en Diu, qué ne pensatz vos?
KARAMAZOV-IV-WEB	Voltaire non credie en Diu mès estimaue ara umanitat, non?
KARAMAZOV-IV-WEB	Un aute còp!
KARAMAZOV-IV-WEB	Voltaire credie en Diu, encara que semble que non guaire, e per çò que semble tanpòc estimaue guaire ara umanitat, didec Aliosha tranquil, reservat e damb tota naturalitat, coma se parlèsse damb ua persona dera sua madeisha edat o autanplan màger qu'eth.
KARAMAZOV-IV-WEB	Precisaments a Kolia l'estonaue aguesta sòrta d'inseguretat d'Aliosha en opinar sus Voltaire e que l'entornèsse era pregunta ada eth, ath petit Kolia, entà que la resolvesse.
KARAMAZOV-IV-WEB	Auetz liejut a Voltaire?
KARAMAZOV-IV-WEB	Concludic Aliosha.
KARAMAZOV-IV-WEB	Non, que non se pòt díder que l'aja liejut…
KARAMAZOV-IV-WEB	E ac auetz comprenut?
KARAMAZOV-IV-WEB	Plan, òc, tot…ei a díder…per qué vos pensatz que podia non auer-lo comprenut?
KARAMAZOV-IV-WEB	Tanplan que i a causes indecentes…
KARAMAZOV-IV-WEB	Plan que òc que sò en condicions de compréner qu'ei ua novèla filosofica e que s'a escrit entà exprimir ua idia…(Kolia ja s'auie embolhat deth tot).
KARAMAZOV-IV-WEB	Jo que sò socialista, Karamazov, sò un socialista incorregible, concludic sense vier a compde.
KARAMAZOV-IV-WEB	Socialista?, Aliosha s'estarnèc d'arrir.
KARAMAZOV-IV-WEB	Kolia se revoltèc.
KARAMAZOV-IV-WEB	En prumèr lòc, non son tretze, senon catorze, en dues setmanes n'aurè catorze (s'aluguec), e, en dusau lòc, que non compreni bric se qué a a veir era mia edad aciu.
KARAMAZOV-IV-WEB	Que parlam des mies conviccions, e non des ans qu'è, o non?
KARAMAZOV-IV-WEB	Quan ajatz mès ans, veiràtz vos madeish era importància dera edat entàs conviccions.
KARAMAZOV-IV-WEB	Tanben m'a semblat que non parlatz damb paraules pròpies, responec Aliosha modesta e tranquillaments, mès Kolia l'interrompec acalorat.
KARAMAZOV-IV-WEB	Que ja ac veigui, vos que voletz aubediéncia e misticisme.
KARAMAZOV-IV-WEB	Seràtz cossent damb jo que, per exemple, era fe crestiana solet a servit entà que rics e nòbles tenguen oprimida ara classa baisha, o non?
KARAMAZOV-IV-WEB	Aliosha.
KARAMAZOV-IV-WEB	Vai, se per qué m'ac a calut lieger?
KARAMAZOV-IV-WEB	E arrés en absolut m'ac a ensenhat.
KARAMAZOV-IV-WEB	Que posqui jo solet…
KARAMAZOV-IV-WEB	E, se voletz, non sò en contra de Crist.
KARAMAZOV-IV-WEB	Ei ua personalitat pliaments umana e, se siguesse viu enes nòsti dies, s'amassarie as revolucionaris e enquia e tot n'aurie un papèr destacat….Qu'ei segur.
KARAMAZOV-IV-WEB	Ben, mès d'a on auetz trèt tot açò?
KARAMAZOV-IV-WEB	Aliosha.
KARAMAZOV-IV-WEB	Ja vedetz, que non se pòt amagar era vertat.
KARAMAZOV-IV-WEB	Jo, naturauments, parli soent damb eth senhor Rakitin per bèth motiu, mes…
KARAMAZOV-IV-WEB	Que ja ac didec eth vielh Belinski, sivans diden.
KARAMAZOV-IV-WEB	Belinski?
KARAMAZOV-IV-WEB	Non me'n brembi, aquerò non ac escriuec enlòc.
KARAMAZOV-IV-WEB	Donques se non ac escriuec, diden qu'ac didec.
KARAMAZOV-IV-WEB	E auetz liejut a Belinski?
KARAMAZOV-IV-WEB	Que non partic damb Oneguin?
KARAMAZOV-IV-WEB	Dilhèu vos ja…comprenetz aquerò?
KARAMAZOV-IV-WEB	Per amor de Diu!, semble que m'ajatz cuelhut peth petit Smurov.
KARAMAZOV-IV-WEB	Kolia arric irritat).
KARAMAZOV-IV-WEB	Ath delà, non vos pensetz qu'è tant de revolucionari, se vos platz.
KARAMAZOV-IV-WEB	Que soent non sò d'acòrd damb eth senhor Rakitin.
KARAMAZOV-IV-WEB	Se parlam de Tatiana, que non sò pera emancipacion dera hemna.
KARAMAZOV-IV-WEB	Considèri qu'era hemna ei ua creatura subordinada e li cau creir.
KARAMAZOV-IV-WEB	Les femmes tricotent, coma didec Napoleon (per bèra rason, Kolia arric), e aumens en aquerò òc que compartisqui deth tot es conviccions d'aguest pseudo gran òme.
KARAMAZOV-IV-WEB	Per exemple, tanben me pensi que deishar era patria de cap a America ei ignòble, mès qu'ignòble, qu'ei estupid.
KARAMAZOV-IV-WEB	Per qué partir entà America quan aciu podem èster de grana utilitat entara umanitat?
KARAMAZOV-IV-WEB	Mès que mès ara.
KARAMAZOV-IV-WEB	Que i a ua quantitat enòrma d'activitats fructifères.
KARAMAZOV-IV-WEB	Atau responí jo.
KARAMAZOV-IV-WEB	Com que responéretz?
KARAMAZOV-IV-WEB	A qui?
KARAMAZOV-IV-WEB	America?
KARAMAZOV-IV-WEB	Me cau díder que m'ac an suggerit, mès jo me remí.
KARAMAZOV-IV-WEB	Que demore entre nosati, Karamazov, ne ua soleta paraula ad arrés.
KARAMAZOV-IV-WEB	Solet vos ac è dit a vos.
KARAMAZOV-IV-WEB	Que non è talents de vier enes urpes dera Tresau Seccion e recéber leçons ath cant deth Pont des Cadies:
KARAMAZOV-IV-WEB	Qu'ei magnific!
KARAMAZOV-IV-WEB	Se per qué arritz?
KARAMAZOV-IV-WEB	Of!, non, que non arrisqui ne creigui en absolut que me condatz messorgues.
KARAMAZOV-IV-WEB	Aquerò ei precisaments çò que se passe, que non vos creigui pr'amor que tot aquerò, ai, ei era pura vertat!
KARAMAZOV-IV-WEB	Mès, didetz-me, a Pushkin, alavetz, l'auetz liejut?
KARAMAZOV-IV-WEB	Auetz liejut er Oneguin?
KARAMAZOV-IV-WEB	Coma qu'auetz parlat de Tatiana…
KARAMAZOV-IV-WEB	Non, encara non, mès que lo voi liéger.
KARAMAZOV-IV-WEB	Que non è partits presi, Karamazov.
KARAMAZOV-IV-WEB	Per qué m'ac demanatz?
KARAMAZOV-IV-WEB	Per arren.
KARAMAZOV-IV-WEB	Didetz-me, Karamazov, vos me menspredatz fòrça, non?, lo copèc Kolia en tot quilhar-se dauant d'Aliosha tau que se merquèsse era sua posicion.
KARAMAZOV-IV-WEB	Se vos platz, didetz-m'ac sense trebucs.
KARAMAZOV-IV-WEB	Que jo vos mensprèdi?
KARAMAZOV-IV-WEB	Aliosha lo guardaue estonat).
KARAMAZOV-IV-WEB	E se per qué?
KARAMAZOV-IV-WEB	Simplaments que me hè dò qu'ua natura tant encantadora coma era vòsta e qu'encara non a començat a víuer sigue ja pervertida per totes aguestes pegaries.
KARAMAZOV-IV-WEB	Vo n'auetz arrit e me sò pensat que…
KARAMAZOV-IV-WEB	A!, que me n'è arrit per ua auta causa.
KARAMAZOV-IV-WEB	Guardatz se per qué arria: hè pòc liegí era pensada d'un estrangèr, d'un aleman, qu'a viscut en Russia, sus es nòsti joeni estudiants d'aué: "Mostratz-li, escriu, a un escolan rus, un mapa deth cèu estelat qu'enquia aguest moment non n'auie era mendre idia e ath londeman vo l'entornarà corregit".
KARAMAZOV-IV-WEB	Zèro coneishement e ua vantaria sense limits, aquerò ei çò que volie díder er aleman sus es escolans russi.
KARAMAZOV-IV-WEB	A, qu'ei totafèt cèrt!, Kolia s'estarnèc d'arrir, plan cèrt!, punt per punt!
KARAMAZOV-IV-WEB	Òsca, aleman!
KARAMAZOV-IV-WEB	Mès qu'aguest teuton non a sabut veir era part positiua, vos qué ne pensatz?
KARAMAZOV-IV-WEB	Era vantaria, d'acòrd, qu'ei pera edat, que se pòt corregir se siguesse de besonh, mès, ça que la, que i a er esperit independent lèu dès era madeisha mainadesa, era audàcia de pensament e de conviccions e non aguest esperit sòn de servilisme dauant es autoritats…
KARAMAZOV-IV-WEB	Mès, totun aquerò, qué ben a parlat er aleman!
KARAMAZOV-IV-WEB	Òsca, aleman!
KARAMAZOV-IV-WEB	Mès, que mos cau estronhar as alemans.
KARAMAZOV-IV-WEB	D'acòrd qu'aquiu son boni en sciéncies, mès totun mos cau estronhar-les…
KARAMAZOV-IV-WEB	Estronhar-les?, se per qué?
KARAMAZOV-IV-WEB	Aliosha arric).
KARAMAZOV-IV-WEB	Plan, dilhèu sigue ua asenada, d'acòrd.
KARAMAZOV-IV-WEB	A viatges que sò un mainatge terrible e, quan m'alègri per bèra rason, que sò incapable de tier-me e non hèsqui que deishar anar pegaries.
KARAMAZOV-IV-WEB	Escotatz, vos e jo, totun, qu'èm aciu en tot parlar de foteses e aguest mètge amie ja ua estona embarrat aquiu laguens.
KARAMAZOV-IV-WEB	Encara que, dilhèu sigue tanben en tot examinar a "mama" e ara espeada Ninochka.
KARAMAZOV-IV-WEB	Sabetz?
KARAMAZOV-IV-WEB	Me shaute aguesta Ninochka.
KARAMAZOV-IV-WEB	De ressabuda m'a gasulhat mentre gessia: "Per qué non auetz vengut abantes?"
KARAMAZOV-IV-WEB	E damb quina votz, tau qu'un repotec!
KARAMAZOV-IV-WEB	Me semble qu'ei fòrça brava e digna de pietat…
KARAMAZOV-IV-WEB	Òc, òc!
KARAMAZOV-IV-WEB	Se vietz per aciu ja vo'n saberatz se quina sòrta de creatura ei.
KARAMAZOV-IV-WEB	Que vos anarà pro ben conéisher a taus creatures entà saber avalorar fòrça autes causes que desnisharatz precisaments en tot coneisher-les (observèc Aliosha damb afogadura).
KARAMAZOV-IV-WEB	Aquerò vos harà cambiar mès que quauqua auta causa.
KARAMAZOV-IV-WEB	Òc, qu'ei penible.
KARAMAZOV-IV-WEB	Guaire s'aurà consumit ena demora!
KARAMAZOV-IV-WEB	Non m'ac digatz!
KARAMAZOV-IV-WEB	Que me nafratz era herida damb escodentiua.
KARAMAZOV-IV-WEB	Ath delà, que m'ac meriti: se non sò vengut, qu'a estat per amor pròpi, per un amor pròpi egoïsta e per un despotisme vil que non me n'è podut desliurar en tota era vida a maugrat de qué è sajat de cambiar.
KARAMAZOV-IV-WEB	Ara me n'encuedi de qué sò un brigand en fòrça aspèctes, Karamazov.
KARAMAZOV-IV-WEB	E vos me didetz aquerò a jo!, cridèc Kolia.
KARAMAZOV-IV-WEB	Imaginatz-vos, e jo que me pensaua (en temps que m'è estat aciu ac è pensat diuèrsi viatges!
KARAMAZOV-IV-WEB	Se vos sabéssetz se com avalori era vòsta opinion!
KARAMAZOV-IV-WEB	Mès, autant mesfisant ètz vos?
KARAMAZOV-IV-WEB	Ara vòsta edat!
KARAMAZOV-IV-WEB	Aquerò auetz pensat?
KARAMAZOV-IV-WEB	Moria, quin còp de uelh qu'auetz, tè.
KARAMAZOV-IV-WEB	Solide qu'a estat quan condaua aquerò der auc.
KARAMAZOV-IV-WEB	Precisaments en aguest instant è pensat que me menspredàuetz prigondaments per aguesti talents mèns d'èster protagonista, autanplan sentí e comencè a díder causes absurdes.
KARAMAZOV-IV-WEB	Dempús m'è imaginat (aquerò ja a estat ara madeish, aciu), quan didia: "Se Diu non existisse mos calerie endonviar-lo", qu'auia massa talents de mostrar-vos era mia illustracion, mès que mès pr'amor qu'aguesta frasa l'è liejuda en un libre.
KARAMAZOV-IV-WEB	Mès vos juri qu'es talents d'exibir-me non èren costadi per supèrbia, senon…ben, sabi pas per qué, per alegria, qu'ei aquerò, per alegria…encara qu'ei ua tralha prigondaments vergonhosa qu'un vage per aquiu en tot shordar a toti per alegria.
KARAMAZOV-IV-WEB	Aquerò que ja ac sabi.
KARAMAZOV-IV-WEB	Mès ara, totun, sò convençut que vos non me menspredatz, senon que son imaginacions mies.
KARAMAZOV-IV-WEB	Ai, Karamazov, sò tan malerós!
KARAMAZOV-IV-WEB	A viatges me pensi, Diu se'n saberà, que toti, toti, s'arrissen de jo, e en aguesti moments sò prèst a esbauçar tot er orde des causes.
KARAMAZOV-IV-WEB	E hètz a patir as que vos entornegen, arric Aliosha.
KARAMAZOV-IV-WEB	E hèsqui a patir as que m'entornegen, sustot ara mia mair.
KARAMAZOV-IV-WEB	Non pensetz aquerò!
KARAMAZOV-IV-WEB	Non ac pensetz en absolut!, sorrisclèc Aliosha.
KARAMAZOV-IV-WEB	Ath delà, se qué ei hèr eth ridicul?
KARAMAZOV-IV-WEB	Aué en dia lèu totes es persones damb talent an ua pòur terribla a hèr eth ridicul e per aquerò son tan malerosi.
KARAMAZOV-IV-WEB	Que non pòt deishar d'estonar-me qu'ajatz començat a senter-vos atau tan lèu, encara que, per çò d'aute, hè temps que me n'encuedi e non solet en vos.
KARAMAZOV-IV-WEB	Aué en dia enquia e tot es mainatges an començat a patir per açò.
KARAMAZOV-IV-WEB	Qu'ei coma ua lhocaria.
KARAMAZOV-IV-WEB	Eth diable s'a encarnat en aguest amor pròpi e s'i a calat en tota ua generacion; precisaments eth diable, higec Aliosha sense arrir en absolut, a maugrat de çò qu'auie estat a punt de pensar Kolia, que lo guardaue fixaments.
KARAMAZOV-IV-WEB	Vos qu'ètz coma toti, concludic Aliosha, o coma molti; simplaments non sigatz coma toti e ja i é.
KARAMAZOV-IV-WEB	A maugrat de qué toti siguen atau?
KARAMAZOV-IV-WEB	Òc, a maugrat de qué toti siguen atau.
KARAMAZOV-IV-WEB	Sigatz vos eth solet desparièr.
KARAMAZOV-IV-WEB	En realitat, vos que non ètz coma toti, per exemple, ara non auetz auut vergonha de cohessar quauquarren pèc e enquia ridicul.
KARAMAZOV-IV-WEB	E enes nòsti dies, qui mès ac aurie hèt?
KARAMAZOV-IV-WEB	Arrés, autanplan an deishat de considerar de besonh censurar-se ada eri madeishi.
KARAMAZOV-IV-WEB	Atau, donc, non sigatz coma toti, encara que sigatz vos eth solet diferent, non sigatz coma toti.
KARAMAZOV-IV-WEB	Magnific!
KARAMAZOV-IV-WEB	Que non m'è enganhat damb vos.
KARAMAZOV-IV-WEB	Ètz capable de solatjar.
KARAMAZOV-IV-WEB	Ò, guaire desiraua coneisher-vos, Karamazov!
KARAMAZOV-IV-WEB	Hège tant de temps que cercaua aguest encontre!
KARAMAZOV-IV-WEB	De vertat vos tanben pensàuetz en jo?
KARAMAZOV-IV-WEB	Adès auetz dit que tanben pensàuetz en jo.
KARAMAZOV-IV-WEB	Sabetz ua causa, Karamazov?
KARAMAZOV-IV-WEB	Es nòstes declaracions se semblen fòrça a ua declaracion d'amor, didec Kolia damb votz fèbla e avergonhada.
KARAMAZOV-IV-WEB	Aquerò que non serà quauquarren ridicul, vertat?
KARAMAZOV-IV-WEB	Mès, Karamazov, admeteratz qu'ara ètz un shinhau avergonhat d'èster damb jo…
KARAMAZOV-IV-WEB	Ac campi enes vòsti uelhs.
KARAMAZOV-IV-WEB	Kolia diboishèc un arridolet maliciós, mès tanben lèu de felicitat).
KARAMAZOV-IV-WEB	Avergonhat?
KARAMAZOV-IV-WEB	Se per qué?
KARAMAZOV-IV-WEB	Alavetz, per que vos auetz rogit?
KARAMAZOV-IV-WEB	Vos auetz hèt que me rogisca!
KARAMAZOV-IV-WEB	Aliosha se metec a arrir e, plan, se rogic deth tot).
KARAMAZOV-IV-WEB	Ben, òc, un shinhau avergonhat òc.
KARAMAZOV-IV-WEB	Diu que saberà se per qué., jo que non ac sabi…gasulhèc lèu desconcertat.
KARAMAZOV-IV-WEB	Ò, guaire vos estimi e vos aprècii en aguest moment precisaments per aquerò, pr'amor que vos sentetz avergonhat d'èster damb jo!
KARAMAZOV-IV-WEB	Pr'amor que vos ètz coma jo!, sorrisclèc Kolia totafèt extasiat.
KARAMAZOV-IV-WEB	Es caròles l'usclauen, es uelhs li ludien.
KARAMAZOV-IV-WEB	Aliosha sense saber guaire ben per qué.
KARAMAZOV-IV-WEB	Qu'ac sabi, ac sabi.
KARAMAZOV-IV-WEB	Mès, totun aquerò, benediratz era vida en sòn ensems.
KARAMAZOV-IV-WEB	Exactaments!
KARAMAZOV-IV-WEB	Òsca!
KARAMAZOV-IV-WEB	Qu'ètz un profèta!
KARAMAZOV-IV-WEB	Ò, que mos vam a enténer, Karamazov.
KARAMAZOV-IV-WEB	Sabetz?, tot aguest darrèr mes me didia: "O mos hèm amics de patac e entà tostemp o ara prumèra mos desseparam coma enemics enquiara hòssa!"
KARAMAZOV-IV-WEB	E, en tot díder açò, vos que ja m'estimàuetz, plan que òc.
KARAMAZOV-IV-WEB	Vos estimaua, vos estimaua terriblaments, vos estimaua e soniaua damb vos!
KARAMAZOV-IV-WEB	Mès com vo'n sabíetz de tot açò per auança?
KARAMAZOV-IV-WEB	Vai, aciu qu'ei eth mètge.
KARAMAZOV-IV-WEB	Senhor, que va a díder quauquarren, guardatz se quina portadura tie!
KARAMAZOV-IV-WEB	VII.
KARAMAZOV-IV-WEB	Eth mètge gessie dera estança caperat de nauèth damb er abric de pèth e damb era casqueta en cap.
KARAMAZOV-IV-WEB	Qu'auie era cara lèu emmaliciada e apreension, coma se cranhesse mascarar-se damb quauquarren.
KARAMAZOV-IV-WEB	Hec un còp de uelh peth vestibul e guardèc damb severitat a Aliosha e a Kolia.
KARAMAZOV-IV-WEB	Dera pòrta estant Aliosha li hec un gèst damb era man ath menaire e eth car qu'auie amiat ath mètge s'apressèc enquiara entrada.
KARAMAZOV-IV-WEB	Eth capitan assistent gesset ath mès córrer darrèr deth mètge e, en tot inclinar-se, lèu ajocar-se, l'arturèc entà ua darrèra paraula.
KARAMAZOV-IV-WEB	Era cara deth praube òme qu'ère esbauçada, era guardada espaurida:
KARAMAZOV-IV-WEB	Excelléncia, excelléncia…de vertat?…comencèc, mès que non venguec de parlar, solet junhec es mans damb desesperacion, encara que contunhaue en tot guardar ath mètge en un darrèr prèc, coma se de vertat damb ua paraula sua se podesse cambiar eth veredicte sus eth praube mainatge.
KARAMAZOV-IV-WEB	Doctor…
KARAMAZOV-IV-WEB	Excelléncia…e serà lèu, ne serà?
KARAMAZOV-IV-WEB	Excelléncia, per amor de Diu!, lo tornèc a arturar espaurit eth capitan.
KARAMAZOV-IV-WEB	Excelléncia!…
KARAMAZOV-IV-WEB	Alavetz, ja arren, de vertat que ja arren lo pòt sauvar?…
KARAMAZOV-IV-WEB	Ara que non de-pen de jo, didec eth mètge damb impaciéncia, ça que la…vai, (s'arturèc còp sec), se vos podéssetz, per exemple, manar…ath pacient…ara madeish e sense pèrder un moment, (es paraules "ara madeish e sense pèrder un moment", eth mètge les prononcièc ja en un ton sevèr, senon lèu furiós, autant, qu'eth capitan assistent lèu s'estrementic), entà Siracusa, dilhèu…gràcies a ues condicions climatiques naues e avientes…poirie… dilhèu… passar…
KARAMAZOV-IV-WEB	A Siracusa!, sorrisclèc eth capitan assistent tau que se non comprenesse arren.
KARAMAZOV-IV-WEB	Siracusa qu'ei en Sicilia, intervenguec en votz nauta Kolia entà hèr-l'ac a saber.
KARAMAZOV-IV-WEB	Eth mètge lo guardèc.
KARAMAZOV-IV-WEB	Entà Sicilia!, batiushka, excelléncia, eth capitan assistent ère desconcertat, mès vos ac auetz vist!
KARAMAZOV-IV-WEB	Senhalèc damb es dues mans tot çò que l'entornejaue entà indicar es circonstàncies.
KARAMAZOV-IV-WEB	E qué hèsqui damb mama, qué hèsqui damb era familha?
KARAMAZOV-IV-WEB	Non, era vòsta familha que non li cau vier en Sicilia, enviatz ara vòsta familha en Caucàs en vier era primauèra…
KARAMAZOV-IV-WEB	Enviatz ara vòsta hilha entath Caucàs, e ara vòsta esposa…
KARAMAZOV-IV-WEB	Se hesse ua cura d'aigues en Caucàs per çò deth sòn reumatisme…e just dempús l'amièssetz entà París, ena clinica deth doctor psiquiatre Le Peletier…jo que vos poiria balhar ua nòta entada eth, alavetz…poirie, dilhèu, se passar…
KARAMAZOV-IV-WEB	Doctor, doctor!
KARAMAZOV-IV-WEB	Mès que ja ac vedetz!
KARAMAZOV-IV-WEB	Aquerò que ja non me tanh a jo, arric eth mètge, jo solet vos è dit çò qu'era sciéncia podie respóner ara vòsta demana sus es darrèrs mejans, çò d'aute…me hè dò…
KARAMAZOV-IV-WEB	Non vo'n hescatz, galen, eth mèn gosset que non vos mossegarà (deishèc anar en votz nauta Kolia en encuedar-se'n dera guardada un shinhau inquieta deth mètge a Perezvon, qu'ère en vestibul.
KARAMAZOV-IV-WEB	Que se podie enténer ua nòta de ràbia ena sua votz.
KARAMAZOV-IV-WEB	Auie dit "galen" en sòrta de mètge "de bon voler"; "ac didí entà ofensar-lo", explicarie mès tard).
KARAMAZOV-IV-WEB	Se qué vò díder aquerò?
KARAMAZOV-IV-WEB	Qui ei aguest?, li preguntèc ara suspresa a Aliosha, tau que se li demanèsse compdes.
KARAMAZOV-IV-WEB	Que sò eth patron de Perezvon, galen, non vo'n hescatz de jo, afirmèc Kolia.
KARAMAZOV-IV-WEB	Zvon?, repetic eth mètge, sense compréner se qué ère aquerò de "Perezvon".
KARAMAZOV-IV-WEB	Que parlatz sense sen, galen, mos veiram en Siracusa.
KARAMAZOV-IV-WEB	Se qui ei aguest?
KARAMAZOV-IV-WEB	Qui?
KARAMAZOV-IV-WEB	Qui?, eth mètge còp sec, s'embestièc terriblaments.
KARAMAZOV-IV-WEB	Qu'ei un escolan de per aciu, doctor, un gojatz coquin, non vo'n hescatz, didec Aliosha estramuncadaments en tot rufar es celhes.
KARAMAZOV-IV-WEB	Kolia, caratz-vos!
KARAMAZOV-IV-WEB	Li cridèc a Krasotkin.
KARAMAZOV-IV-WEB	Que non vos cau hèr cabau, doctor, repetic ja un shinhau despacientat.
KARAMAZOV-IV-WEB	Ua repassada, aquerò ei çò que li cau, ua repassada.
KARAMAZOV-IV-WEB	Ici, Perezvon!
KARAMAZOV-IV-WEB	Adishatz!
KARAMAZOV-IV-WEB	Gessec ath mès córrer e, dempús de daurir era pòrta, entrèc ena cramba.
KARAMAZOV-IV-WEB	Perezvon venguec ath sòn darrèr.
KARAMAZOV-IV-WEB	Eth mètge se demorèc uns cinc segondes estonat en tot guardar a Aliosha, ara seguida escopic e se n'anèc de seguit entath car en tot repetir en votz nauta: "Aquerò, aquerò, aquerò…sabi pas se qué ei aquerò!".
KARAMAZOV-IV-WEB	Eth capitan correc entà ajudar-lo a pujar.
KARAMAZOV-IV-WEB	Aliosha entrèc ena cramba en tot seguir a Kolia.
KARAMAZOV-IV-WEB	Aguest que ja ère en lhet d'Iliusha.
KARAMAZOV-IV-WEB	Iliusha li cuelhie era man e cridaue a sa pair.
KARAMAZOV-IV-WEB	Ua menuta dempús acodic eth capitan assistent.
KARAMAZOV-IV-WEB	Eth capitan comencèc a tremolar entre somics estofadi e a Kolia li tremolauen es pòts e era maishèra.
KARAMAZOV-IV-WEB	Papa, papa!
KARAMAZOV-IV-WEB	Que me hè dò per tu, papa!, Iliusha gemicaue amaraments.
KARAMAZOV-IV-WEB	Iliushechka…còr mèn…eth mètge a dit…
KARAMAZOV-IV-WEB	Te vas a méter ben…
KARAMAZOV-IV-WEB	Seram erosi…
KARAMAZOV-IV-WEB	Eth mètge…comencèc a díder eth capitan assistent.
KARAMAZOV-IV-WEB	Ai, papa!
KARAMAZOV-IV-WEB	Que sai çò que t'a dit eth mètge nau…
KARAMAZOV-IV-WEB	Qu'ac è vist!, sorrisclèc Iliusha e tornèc a sarrar as dus damb totes es sues fòrces, en tot amagar era cara ena espatla de sa pair.
KARAMAZOV-IV-WEB	Papa, non plores…e, quan me morisca, cèrca a un bon mainatge, a un aute…
KARAMAZOV-IV-WEB	Alista a un d'eri, a un de brave, crida-lo Iliusha e estima-lo ada eth, ath mèn lòc…
KARAMAZOV-IV-WEB	Que non digues arren, vielh, te vas a guarir!, cridèc Krasotkin, semblaue furiós.
KARAMAZOV-IV-WEB	E non me desbrembes jamès, papa, contunhaue Iliusha, vene a visitar-me ena hòssa…
KARAMAZOV-IV-WEB	Papa, acòga-me ath ras dera nòsta arròca grana, qu'en era anàuem a passejar tu e jo, vene a visitar-me damb Krasotkin, pes tardes…
KARAMAZOV-IV-WEB	E Perezvon…jo vos demorarè…
KARAMAZOV-IV-WEB	Papa, papa!
KARAMAZOV-IV-WEB	Iliushechka, Iliushechka!, didie.
KARAMAZOV-IV-WEB	Krasotkin se desliurèc der abraç d'Iliusa.
KARAMAZOV-IV-WEB	Adishatz, vielh, me demore era mia mair entà dinar, didec precipitadaments.
KARAMAZOV-IV-WEB	Qu'ei ua pena de non auer-la avertit.
KARAMAZOV-IV-WEB	Qu'estarà plan preocupada…
KARAMAZOV-IV-WEB	Mès dempús de dinar vierè de seguit a veder-te, tot eth dia, tota era tarde, e te condarè fòrça causes, força!
KARAMAZOV-IV-WEB	E me harè a vier a Perezvon, ara me l'empòrti pr'amor que, se jo non i sò, començarà a ganholar e te shordarà.
KARAMAZOV-IV-WEB	Entà dempús!
KARAMAZOV-IV-WEB	E gessec ath córrer entath vestibul.
KARAMAZOV-IV-WEB	E d'aguesta sòrta se lo trapèc Aliosha.
KARAMAZOV-IV-WEB	Iliusha s'ablasugarà fòrça, didec Aliosha en ton persutant.
KARAMAZOV-IV-WEB	Ac harè!
KARAMAZOV-IV-WEB	Ò, guaire me maudigui per non auer vengut abantes, gasulhèc Kolia plorant e ja sense trebolar-se de hè'c.
KARAMAZOV-IV-WEB	En aguest moment eth capitan gessec coma volant dera cramba e còp sec barrèc era pòrta.
KARAMAZOV-IV-WEB	Qu'auie eth ròstre exaltat, es pòts li tremolauen.
KARAMAZOV-IV-WEB	Dauant des dus joens supliquèc damb es dues mans.
KARAMAZOV-IV-WEB	Que non voi un aute mainatge!
KARAMAZOV-IV-WEB	Non voi un aute mainatge!, gasulhèc violentaments, li carrinclauen es dents.
KARAMAZOV-IV-WEB	Jerusalem, se jo de tu me'n desbrembi, que se mete…
KARAMAZOV-IV-WEB	Non venguec de parlar, s'estofaue, s'ajulhèc sense fòrces dauat eth banc de husta.
KARAMAZOV-IV-WEB	Kolia gessec en carrèr.
KARAMAZOV-IV-WEB	Adishatz, Karamazov!
KARAMAZOV-IV-WEB	Aguesta tarde que i serè segur.
KARAMAZOV-IV-WEB	Aquerò qu'a dit eth sus Jerusalem… se qué ère?
KARAMAZOV-IV-WEB	Compreni, qu'ei pro!
KARAMAZOV-IV-WEB	Venguetz vos tanben!
KARAMAZOV-IV-WEB	Libre onzau.
KARAMAZOV-IV-WEB	Aliosha s'endralhèc de cap ara plaça dera Catedrau, entara casa dera comerçanta Morozova, entà veir a Grushenka.
KARAMAZOV-IV-WEB	Aguesta, a prumèra ora deth maitin, l'auie manat a Fenia damb eth prèc de qué l'anèsse a veir.
KARAMAZOV-IV-WEB	En tot interrogar a Fenia, Aliosha se'n sabec qu'era sua senhora ère cuelhuda, ja dès era vesilha, d'ua enòrma e desacostumada preocupacion.
KARAMAZOV-IV-WEB	Enes dus mesi dempús era detencion deth sòn frair, Aliosha auie visitat soent era casa de Mozorova, autant pera sua pròpia iniciatiua coma per encargue de Mitia.
KARAMAZOV-IV-WEB	Tàs tres dies dera sua detencion, Grushenka auie emmalautit grèuments, era sua malautia se prolonguèc lèu cinc setmanes.
KARAMAZOV-IV-WEB	Ua d'aguestes cinc setmanes la passèc inconscienta.
KARAMAZOV-IV-WEB	Que l'auie cambiat enòrmaments era cara, s'auie amagrit e s'auie metut auriòla, a maugrat de qué ja lèu hège dues setmanes que podie gèsser en carrèr.
KARAMAZOV-IV-WEB	Mès, en opinion d'Aliosha, eth sòn ròstre auie vengut encara mès atrasent, e li shautae trapar-se damb era sua guardada quan entraue a veder-la.
KARAMAZOV-IV-WEB	Quauquarren en aquera guardada semblaue ara mès senat, mès rasonable.
KARAMAZOV-IV-WEB	S'amuishaue ua cèrta transformacion animica, s'anaue remetent era sua capacitat de decision fèrma encara qu'umila, doça e irrevocabla ath còp.
KARAMAZOV-IV-WEB	En front, entre es celhes, qu'auie campat ua petita rufa verticau que balhaue ath simpatic ròstre ua mina cogitosa, concentrat en eth madeish, lèu sevèr a prumèr còp de uelh.
KARAMAZOV-IV-WEB	Dera frivolitat anteriora, per exemple, non ne restaue arren.
KARAMAZOV-IV-WEB	Tanben li semblaue estranh a Aliosha que, a maugrat des malurs patidi per aquera prauba hemna, prometuda d'un òme detengut per un crim atròç practicaments en madeish moment que se hègen nòvios, a maugrat dera malautia que li venguec dempús e dera menaca d'ua condemna lèu inevitabla, non auesse perdut Grushenka era sua alegria jovenila.
KARAMAZOV-IV-WEB	Enes sòns uelhs, abantes capinauts, ludie ara cèrta doçor, encara que…tanben ei vertat qu'es sòns uelhs se tornauen a alugar, a viatges damb ua bua maliciosa, cada còp que romaue ara joena ua anciana inquietud que non solet non s'auie amortat senon qu'autanplan auie creishut en sòn còr.
KARAMAZOV-IV-WEB	Er objècte d'aguesta inquietud qu'ère eth madeish: Katerina Ivanovna, que d'era Grushenka, quan jadie encara malauta, se'n brembaue enquia e tot en sòmnis.
KARAMAZOV-IV-WEB	Aliosha ère conscient de qué era sentie ua gelosia terribla d'aguesta hemna per tòrt de Mitia, de Mitia eth presoèr, a maugrat de qué Katerina non auie vengut a tier-li ua visita ena preson ne un solet viatge, quauquarren qu'aurie podut hèr s'ac auesse volut.
KARAMAZOV-IV-WEB	Tot aquerò l'auie creat un delicat problèma a Aliosha, pr'amor que solet ada eth li daurie eth còr Grushenka e li demanaue tu per tu conselh; a viatges, totun, eth que non ère en condicions de dider-li absoludaments arren.
KARAMAZOV-IV-WEB	Aliosha arribèc preocupat en çò de Grushenka.
KARAMAZOV-IV-WEB	Auie ues cartes sus era taula, repartides ja entà hèr ath pèc.
KARAMAZOV-IV-WEB	En un divan de cuer, en aute costat dera taula, auien premanit un lhet qu'en eth ère miei ajaçat Maksimov, en batin e damb ua casqueta de dormir de coton; se lo vedie malaut e fèble, a maugrat dera sua doça arridalha.
KARAMAZOV-IV-WEB	Quan entornèc de Mokroie, en compahia de Grushenka, hège dus mesi, aqueth ancian gandiaire s'auie installat ena casa dera joena e aquiu s'estaue dès alavetz.
KARAMAZOV-IV-WEB	Quan venguec damb era, entre era ploja e era hanga, calat enquias uassi e espaurit, se seiguec en divan e se demorèc en tot guardar-la en silenci, damb ua timida e suplicanta arridalha.
KARAMAZOV-IV-WEB	Grushenka aclapada per ua pena terribla e damb ua fèbre que començaue, e en tot auer-se desbrembat lèu deth tot d'eth pendent era prumèra mieja ora dempús era sua arribada, tant que atenguie d'auti ahèrs, de còp lo guardèc fixaments: Maksimov li responec damb un arridolet trist e desconcertat.
KARAMAZOV-IV-WEB	Grushenka cridèc a Fenia e li manèc que li balhèsse minjar.
KARAMAZOV-IV-WEB	Tot aqueth dia lo passèc Maksimov seigut en madeish lòc, sense a penes botjar-se; quan hec net e barrèren es pòrtes, Fenia preguntèc ara sua senhora:
KARAMAZOV-IV-WEB	Didetz-me, senhora, se demorarà eth senhor a passar era net aciu?
KARAMAZOV-IV-WEB	Òc, hè-li eth lhet en divan, responec Grushenka.
KARAMAZOV-IV-WEB	En tot interrogar-lo mès peth menut, era joena se'n sabec que Maksimov reauments non auie a on meter-se e que "eth senhor Kalganov, eth mèn benfactor, m'a dit claraments que non pense acuelher-me mès, e m'a balhat cinc robles".
KARAMAZOV-IV-WEB	Aqueth arridolet esmoiguec ath vielh, e es pòts li tremolèren en un plor arregraït.
KARAMAZOV-IV-WEB	Atau qu'a compdar d'alavetz aqueth passapaís se demorèc ena sua casa.
KARAMAZOV-IV-WEB	E ne tansevolhe partic quan era queiguec malauta.
KARAMAZOV-IV-WEB	Fenia e sa mair, era codinèra de Grushenka, non lo heren enlà, senon que contunhèren en tot balhar-li minjar e hèr-li eth lhet en divan.
KARAMAZOV-IV-WEB	Dempús Grushenka autaplan s'avedèc ara sua preséncia, e cada còp que tornaue de veir a Mitia (que comencèc a visitar tan lèu se mielhorèc un shinhau, encara que sense èster deth tot remetuda), entà solatjar era sua pena se seiguie e començaue a parlar damb "Maksimushka" de tota sòrta de foteses per çò de non pensar ena sua angónia.
KARAMAZOV-IV-WEB	Se passe qu'ath vielhet non se li hège mau de condar quauqua istòria de quan en quan, atau que fin fiau a Grushenka se li hège indispensable.
KARAMAZOV-IV-WEB	A despart d'Aliosha, que totun, tanpòc se passaue a veder-la cada dia, e jamès s'i demoraue guaire temps, Grushenka practicaments non recebie ad arrés.
KARAMAZOV-IV-WEB	Per çò que tanh ath vielh mercadèr, eth sòn protector, que ja ère alavetz grèuments malaut, "enes darrères", coma didien ena ciutat, e efectiuaments moric ua setmana dempús que se celebrèsse eth judici de Mitia.
KARAMAZOV-IV-WEB	Tres setmanes abantes dera sua mòrt, en sénter pròche era fin, manèc a cridar, fin finau, as sòns hilhs, damb es sues hemnes es es sòns arrèhilhs, e les manèc que non se desseparèssen ja deth sòn costat.
KARAMAZOV-IV-WEB	Dès aguest madeish moment, dèc orde sevèra as sòns vailets de non perméter era entrada de Grushenka, e de dider-li, s'un cas se presentèsse: "Ditz que vos desire ua vida longa e alègra, e que vos desbrembetz d'eth entà tostemp".
KARAMAZOV-IV-WEB	Grushenka, ça que la, lèu cada dia manaue a quauquarrés entà saber-se'n dera salut deth vielh.
KARAMAZOV-IV-WEB	Fin finau as vengut!, sorrisclèc en tot deishar es cartes e saludar alègraments a Aliosha.
KARAMAZOV-IV-WEB	Maksimushka que m'auie espaurit en tot dider-me que dilhèu ja non vieríetz.
KARAMAZOV-IV-WEB	Ai!, se com n'è besonh de tu!
KARAMAZOV-IV-WEB	Vene, sè-te.
KARAMAZOV-IV-WEB	Qué te cau?
KARAMAZOV-IV-WEB	Un cafè?
KARAMAZOV-IV-WEB	Plan que òc, didec Aliosha, en tot sèir-se ena taula.
KARAMAZOV-IV-WEB	Qu'è hame.
KARAMAZOV-IV-WEB	Vai, vai, Fenia, eth cafè!, cridèc Grushenka.
KARAMAZOV-IV-WEB	Que ja hè ua estona que borís, te demore; hè-te a vier tanben uns pastissi, mès guarda que siguen cauds.
KARAMAZOV-IV-WEB	Demora, Aliosha, damb aguesti pastissi que l'auem hèta bona aué.
KARAMAZOV-IV-WEB	Les ac è amiat ena preson e eth, non t'ac vas a creir, mes les a refusat, que non se les a volut minjar.
KARAMAZOV-IV-WEB	Un pastís l'a lançat en solèr e l'a caushigat.
KARAMAZOV-IV-WEB	Jo li è dit: "Les ac dèishi ath susvelhant; se non te les minges d'aciu enquiara net, ei que te neurisses dera tua verinosa mauvestat", e me n'è anat.
KARAMAZOV-IV-WEB	Que ja mos auem tornat a pelejar, t'ac pòs creir?
KARAMAZOV-IV-WEB	Non i a cap viatge que lo vaja a veir que non mos pelegem.
KARAMAZOV-IV-WEB	Grushenka condèc tot aquerò de tira, plan agitada.
KARAMAZOV-IV-WEB	Mès aguest viatge, se per qué vos auetz pelejat?, preguntèc Aliosha.
KARAMAZOV-IV-WEB	Jamès m'ac auria demorat!
KARAMAZOV-IV-WEB	Guarda, qu'ei gelós der "anterior".
KARAMAZOV-IV-WEB	Atau qu'ara t'a dat per matier-lo?".
KARAMAZOV-IV-WEB	Tostemp ei gelós, tostemp ei gelós de jo!
KARAMAZOV-IV-WEB	Enquia minjant e dormint ei gelós.
KARAMAZOV-IV-WEB	Un còp, era setmana passada, enquia se botèc gelós per tòrt de Kuzma.
KARAMAZOV-IV-WEB	Mès qu'ei que non se'n sabie de çò der "anterior"?
KARAMAZOV-IV-WEB	Qué vos que te diga?
KARAMAZOV-IV-WEB	Qu'ac a sabut dès eth prumèr dia, mès aué, còp sec, s'a botat a insultar-me.
KARAMAZOV-IV-WEB	Me hè vergonha repetir çò que didec.
KARAMAZOV-IV-WEB	Que n'ei de pèc!.
KARAMAZOV-IV-WEB	Sonque gésser jo, qu'a entrat Rakitka.
KARAMAZOV-IV-WEB	Non se passarà que Rakitka l'està maumetet contra jo?
KARAMAZOV-IV-WEB	Tu qué ne penses?, higec, coma abstreiguda.
KARAMAZOV-IV-WEB	Eth que t'estime, aquerò ei çò que se passe, t'estime fòrça.
KARAMAZOV-IV-WEB	Plan que òc, deman lo jutgen.
KARAMAZOV-IV-WEB	Qu'è vengut a parlar damb eth sus çò de deman, pr'amor qu'a jo, Aliosha, me hè pòur solet de pensar en çò que pòt arribar deman.
KARAMAZOV-IV-WEB	Dides qu'ei preocupat, donques que jo ne sò encara mès!
KARAMAZOV-IV-WEB	E eth va e ges damb eth polac!
KARAMAZOV-IV-WEB	Ja solet li manque auer gelosia de Maksimushka.
KARAMAZOV-IV-WEB	Era mia hemna tostemp ère gelosa de jo, deishèc anar era sua votz Maksimov.
KARAMAZOV-IV-WEB	De tu?
KARAMAZOV-IV-WEB	Solide?, Grushenka, sens poder evità'c, se metec a arrir.
KARAMAZOV-IV-WEB	E per tòrt de qui?
KARAMAZOV-IV-WEB	Per tòrt des sirventes.
KARAMAZOV-IV-WEB	Tè, cara, Maksimushka, que non sò entà badinades, qu'ei mès, me boten de mala encólia.
KARAMAZOV-IV-WEB	E non guardes tant es pastissi, que non son entà tu, te hèn mau, e de baume tanpòc t'en vau a balhar.
KARAMAZOV-IV-WEB	Ja ac ves, me cau anar tostemp darrèr d'eth; aquerò qu'ei coma amiar un asil, era vertat, didec entre arridolets.
KARAMAZOV-IV-WEB	Maksimov damb era sua votz lermosa.
KARAMAZOV-IV-WEB	Mès valerie que fovoríssetz damb es vòstes bones òbres a d'autes persones mès de besonh que jo.
KARAMAZOV-IV-WEB	Èp, que toti èm de besonh, Maksimushka, vè-te'n a saber se qui ei mès de besonh e qui mens.
KARAMAZOV-IV-WEB	Pro que non siguesse aciu aguest polac, Aliosha; ja ves, aué se l'a acodit meter-se malaut, aguesta que ne vau quate!
KARAMAZOV-IV-WEB	Tanben lo sò vist.
KARAMAZOV-IV-WEB	E ara qu'è volut amiar-li uns pastissi; non les ac auia enviat, mès Mitia m'acusèc d'auè'c hèt, per çò qu'ara les ac voi enviar de bon voler, de bon voler!
KARAMAZOV-IV-WEB	A!, aciu que i é Fenia damb ua carta!
KARAMAZOV-IV-WEB	Vai, çò que me pensaua, un aute còp es polacs, un aute còp demanant sòs!
KARAMAZOV-IV-WEB	Pan Musialowitz, efectiuament, l'auie manat ua carta fòrça longa e complicada, coma ère costum en eth, qu'en era li demanaue que li prestèsse tres robles.
KARAMAZOV-IV-WEB	Junhie ara carta un recebut, ath delà d'ua nòta que se comprometie a pagar aguesta quantitat en tèrme de tres mesi; jos era sua signatura campaue ath delà era deth pan Wroblewski.
KARAMAZOV-IV-WEB	A Grushenka li n'auie arribat ja fòrça de semblables der "anterior", damb recebuts d'aguesta sòrta.
KARAMAZOV-IV-WEB	Era causa qu'auie començat damb eth restabliment de Grushenka, hège un parelh de setmanes.
KARAMAZOV-IV-WEB	Era s'en sabie, totun, de qué es dus panowie, tant qu'auie estat malauta, auien acodit soent entà interessar-se pera sua salut.
KARAMAZOV-IV-WEB	Era prumèra carta que recebec Grushenka qu'ère ua carta longa, escrita en ua huelha de corrèus de grana mida, sagerada damb un gran sagèth familhar, terriblaments escura e ampolosa, autant que, Grushenka se limitèc a lieger-ne era mitat e la deishèc sense auer entenut arren d'arren.
KARAMAZOV-IV-WEB	Ath delà, en aqueri moments que non ère per cartes.
KARAMAZOV-IV-WEB	Dempús d'aguesta prumèra carta ne venguec ua dusau, ath londeman, qu'en era pan Musialowitz li demanaue un prèst de dus mil robles a tornar en un tèrme brèu.
KARAMAZOV-IV-WEB	Tanben aguesta carta la deishèc Grushenka sense responsa.
KARAMAZOV-IV-WEB	Venguec dempús tota ua sòrta de cartes, ua cada dia, totes madeish de grèus e ampoloses, mès qu'era soma sollicitada en eres anaue baishant de man en man, en tot arribar en cent robles, en vint-e-cinc, en dètz, enquia qu'a tot darrèr, Grushenka recebec ua carta qu'es dus panowie li demanauen solet un roble e juhien un recebut signat pes dus.
KARAMAZOV-IV-WEB	Alavetz Grushenka li hec pena e era madeisha, en persona, acodic en escurir ena casa deth pan.
KARAMAZOV-IV-WEB	Trapèc as dus polaqui ena mès terribla prauvetat, practicaments ena indigéncia, sense biòca, sense lenha, sense cigarretes, aganchats pera sua patrona.
KARAMAZOV-IV-WEB	Es dus cents robles guanhadi a Mitia en Mokroie non s'auien tardat guaire a desparéisher.
KARAMAZOV-IV-WEB	Grushenka, totun, s'estonèc en veir se com aqueri dus panowie la recebien damb arroganta pompa e aires d'independéncia, damb extraordinària educacion, damb pomposi discursi.
KARAMAZOV-IV-WEB	Grushenka simplaments se metec a arrir e l'autregèc ar "anterior" dètz robles.
KARAMAZOV-IV-WEB	Alavetz, entre arridalhes, l'ac condèc a Mitia, que de cap manèra se botèc gelós.
KARAMAZOV-IV-WEB	Mès enes dies a vier es panowie s'agarrèren a Grushenka e la bombardauen diadèraments damb cartes que li demanauen sòs, e era cada viatge les enviaue ua petita quantitat.
KARAMAZOV-IV-WEB	Mès vaquí, qu'aqueth dia Mitia l'auie dat per amuishar ua gelosia furibonda.
KARAMAZOV-IV-WEB	Mitia, entre arridalhes: "Guarda, li digui, ad aguest polac mèn non l'a vengut arren mès entath cap que cuélher era guitarra e començar a cantar-me vielhes cançons, en tot pensar qu'atau madeish m'atrendie e que anaue a hèr que tornèssa damb eth".
KARAMAZOV-IV-WEB	E Mitia hec un bot capvirat e se met a insultar-me…
KARAMAZOV-IV-WEB	Donques arren, que les vau a enviar es pastissi as panowie!
KARAMAZOV-IV-WEB	Fenia, an manat ara madeisha mainada?
KARAMAZOV-IV-WEB	Tè, balha-li aguesti tres robles e estropa-li ath delà ua dotzena de pastissi damb un tròç de papèr e ditz-li que les ac amie, e tu, Aliosha, non dèishes de condar-li a Mitia que les è enviat es pastissi.
KARAMAZOV-IV-WEB	Que non ac pensi hèr ne peth mau de morir, repliquèc Aliosha en tot arrir.
KARAMAZOV-IV-WEB	Com que de bon voler?, preguntèc Aliosha.
KARAMAZOV-IV-WEB	Que sembles pèc, Alioshenka, tè, tant intelligent qu'ès e non comprenes arren d'açò, aquerò ei çò que se passe.
KARAMAZOV-IV-WEB	A jo non me shorde qu'age gelosia de jo, en tot saber se com sò; çò que me shordarie ei que non n'auesse.
KARAMAZOV-IV-WEB	Atau que sò jo.
KARAMAZOV-IV-WEB	Era gelosia non m'ofense, jo taben sò dura de còr, jo tanben sò gelosa.
KARAMAZOV-IV-WEB	Non, çò que me hè dò ei qu'eth non m'estime bric e ara s'amuishe gelós de bon voler, qu'ei aquerò.
KARAMAZOV-IV-WEB	Dilhèu sò cèga e non veigui se qué se passe?
KARAMAZOV-IV-WEB	Ara, de ressabuda, l'a balhat per parlar-me dera auta, de Katia: que mos cau veir se com ei, que s'açò, que s'açò aute, que s'a escrit a un mètge de Moscòu entà qu'assistisque ath judici, qu'aguest mètge lo va a sauvar, e que tanben a escrit a un avocat, un de prumèra, que sap mès qu'arrés.
KARAMAZOV-IV-WEB	S'a començat a laudar-la d'aguesta manèra dauant de jo, qu'ei pr'amor que l'estime, eth malapèsta!
KARAMAZOV-IV-WEB	Que se sent colpable dauant de jo, e per aquerò l'agarre damb jo, entà presentar-me coma era prumèra colpabla e hèr que jo carga damb tota era colpa: "Tu, vie a díder, ja ères damb eth polac abantes de coneisher-me; atau que jo è eth dret a hèr madeish damb Katia".
KARAMAZOV-IV-WEB	Aquerò ei çò que se passe!
KARAMAZOV-IV-WEB	Que me vò cargar a jo tota era colpa.
KARAMAZOV-IV-WEB	S'a metut contra jo de bon voler, que t'ac digui jo, solet que jo…
KARAMAZOV-IV-WEB	Que non estime a Katerina Ivanovna, didec Aliosha damb fermetat.
KARAMAZOV-IV-WEB	Ben, lèu ac desnisharè jo madeisha se l'estime o non l'estime, assegurèc Grushenka, damb ua sòrta de menaça ena sua votz, en tot trèir-se eth mocador des uelhs.
KARAMAZOV-IV-WEB	Era cara se l'auie transvestit.
KARAMAZOV-IV-WEB	Aliosha vedec damb amarum se com eth sòn ròstre moish e doçaments alègre auie aquerit ua mina maligna e ombriua.
KARAMAZOV-IV-WEB	Mès, pro de pegaries!, exclamèc bruscaments.
KARAMAZOV-IV-WEB	Que non t'è cridat entad açò.
KARAMAZOV-IV-WEB	Aliosha, estimat, e deman, se qué passarà deman?
KARAMAZOV-IV-WEB	Aquerò ei çò que me tormente!
KARAMAZOV-IV-WEB	E me tormente solet a jo!
KARAMAZOV-IV-WEB	Guardi a toti, arrés pense en aquerò, ad arrés l'impòrte, que non ei ahèr d'arrés.
KARAMAZOV-IV-WEB	Penses en aquerò aumens tu?
KARAMAZOV-IV-WEB	Deman que lo jutgen!
KARAMAZOV-IV-WEB	Ditz-me: com van a jutjar-lo?
KARAMAZOV-IV-WEB	Pr'amor qu'a estat eth lacai, eth lacai l'a aucit, eth lacai!
KARAMAZOV-IV-WEB	Senhor!
KARAMAZOV-IV-WEB	Ne tansevolhe an shordat ad aguest lacai, non ei vertat?
KARAMAZOV-IV-WEB	L'an interrogat damb rigor, repliquèc Aliosha cogitós, mès toti an arribat ara conclusion de qué non a estat eth.
KARAMAZOV-IV-WEB	Ara qu'ei fòrça malaut.
KARAMAZOV-IV-WEB	Ei malaut dès qu'auec aqueth atac de mau dera tèrra.
KARAMAZOV-IV-WEB	Malaut de vertat, higec Aliosha.
KARAMAZOV-IV-WEB	Diden qu'a costat tres mil robles hèr-lo a vier de Sant Petersburg.
KARAMAZOV-IV-WEB	Qu'auem metut toti aguesti sòs entre es tres: eth mèn frair Ivan, Katerina Ivanovna e jo, e ath mètge de Moscòu l'a hèt a vier era soleta, per dus mil.
KARAMAZOV-IV-WEB	Er avocat Fetiukovich n'auie demanat mès, mès aguest cas a auut fòrça resson en tota Russia, en toti es jornaus e revistes se'n parle, atau que Fetiukovich a acceptat vier mès que mès pera fama, pr'amor qu'eth cas s'a hèt plan famós.
KARAMAZOV-IV-WEB	Ager lo vedí.
KARAMAZOV-IV-WEB	E qué?
KARAMAZOV-IV-WEB	Parlères damb eth?, s'esdeguèc a preguntar Grushenka.
KARAMAZOV-IV-WEB	M'escotèc e non didec arren.
KARAMAZOV-IV-WEB	Didec que se n'auie hèt ua opinion.
KARAMAZOV-IV-WEB	Qué ei aquerò de qué les cuelherie en consideracion!
KARAMAZOV-IV-WEB	Seràn pògavergonhes!
KARAMAZOV-IV-WEB	Que li van a arroïnar era vida!
KARAMAZOV-IV-WEB	Ben, e ad aguest mètge, ath mètge entà qué l'an hèt a vier?
KARAMAZOV-IV-WEB	Coma expèrt.
KARAMAZOV-IV-WEB	Vòlen demostrar qu'eth mèn frair ère hòl e aucic a sa pair en ua escometuda de holia, sens saber se qué hège, Aliosha arric doçaments, mès eth mèn frair que non i serà d'acòrd.
KARAMAZOV-IV-WEB	A!, mès aquerò serie vertat se l'auesse aucit eth!, sorrisclèc Grushenka.
KARAMAZOV-IV-WEB	Eth en aqueth moment ère hòl, complètaments hòl, e jo, que sò ua miserabla, n'auí tota era colpa!
KARAMAZOV-IV-WEB	Mès eth non l'aucic, non l'aucic!
KARAMAZOV-IV-WEB	E toti diden qu'eth l'aucic, tota era ciutat.
KARAMAZOV-IV-WEB	Autanplan era madeisha Fenia a declarat que tot hè a pensar que siguec eth.
KARAMAZOV-IV-WEB	E es qu'èren ena botiga, e eth foncionari aqueth, e es que l'auien entenut anterioraments ena tauèrna!
KARAMAZOV-IV-WEB	Toti son contra eth, toti l'acusen a crits.
KARAMAZOV-IV-WEB	E dempús Grigori, Grigori Vasilich, persutant a díder qu'era pòrta ère dubèrta, e qu'eth ac vedec; e qu'ei encaborniat en açò.
KARAMAZOV-IV-WEB	Guarda que jo l'e anat a veir e è parlat damb eth.
KARAMAZOV-IV-WEB	Ath delà, encara t'escridasse!
KARAMAZOV-IV-WEB	Òc, dilhèu ei era declaracion mès fòrta contra eth mèn frair, didec Aliosha.
KARAMAZOV-IV-WEB	Per çò que tanh a que Mitia està hòl, aquerò ei precisaments çò que semble ara, comencèc de pic Grushenka, damb un aire d'especiau preocupacion e mistèri.
KARAMAZOV-IV-WEB	Sabes, Aliosha?
KARAMAZOV-IV-WEB	Que hè ja temps que te volia parlar d'ua causa: cada dia vau a veder-lo e non dèishi d'estonar-me.
KARAMAZOV-IV-WEB	Ditz-me se qué ne penses: perqué l'a balhat per parlar darrèraments?
KARAMAZOV-IV-WEB	Per aguest mainatge ara que me calerà anar entà Siberia; jo que non è aucit ad arrés, mès me cau anar entà Siberia!".
KARAMAZOV-IV-WEB	A qué se referís?
KARAMAZOV-IV-WEB	Qui ei aguest mainatge?
KARAMAZOV-IV-WEB	Que non è comprenut arren d'arren.
KARAMAZOV-IV-WEB	Mès, tant que me parlaue, non è parat de plorar, pr'amor que parlaue tan ben, e tanben ploraue, e alavetz jo m'è metut a plorar, e eth de ressabuda m'a punat e m'a senhat.
KARAMAZOV-IV-WEB	Qué ei tota aguesta istòria, Aliosha?
KARAMAZOV-IV-WEB	Ditz-me, quin "mainatge" ei aguest?
KARAMAZOV-IV-WEB	Jo ager non l'anè a veir, aué i anarè.
KARAMAZOV-IV-WEB	Non, que non ei causa de Rakitka, qu'ei eth sòn frair Ivan Fiódorovich que lo hè vier hòl, ara que va a veder-lo, ei aquerò que se passe…didec Grushenka, e de còp se demorèc talhada.
KARAMAZOV-IV-WEB	Aliosha la guardèc perplèx.
KARAMAZOV-IV-WEB	Qué ei aquerò de qué va veder-lo?
KARAMAZOV-IV-WEB	De vertat l'a anat a veir?
KARAMAZOV-IV-WEB	Vai, vai, qu'ac è embolhat tot!
KARAMAZOV-IV-WEB	M'è deishat anar dera lengua!, sorrisclèc Grushenka, trebolada, en tot rogir tota.
KARAMAZOV-IV-WEB	Demora, Aliosha, non digues arren, que non i podem hèr arren, ja se m'a escapat, te condarè tota era vertat: l'a vengut a veir dus viatges; era prumèra siguec sonque arribar…pr'amor que venguec ath mès córrer de Moscòu, jo alavetz encara non auia vengut malauta; e eth dusau viatge siguec era setmana passada.
KARAMAZOV-IV-WEB	A Mitia li manèc que non didesse arren d'aquerò, ne peth mau de morir, e que non l'ac didesse ad arrés, pr'amor qu'auie vengut en secret.
KARAMAZOV-IV-WEB	Aliosha qu'ère prigondaments cogitós, en tot hèr-li torns a quauquarren.
KARAMAZOV-IV-WEB	Evidentaments era naua l'auie deishat atupit.
KARAMAZOV-IV-WEB	Eth mèn frair Ivan non parle damb jo der ahèr de Mitia, didec tot doç, e, en generau, aguesti dus mesi a penes a parlat damb jo e, cada viatge que l'anaua a veir, tostemp semblaue descontent damb era mia visita; per açò hè tres setmanes que non lo vau a veir.
KARAMAZOV-IV-WEB	Moria…
KARAMAZOV-IV-WEB	S'a vengut a veir a Mitia era setmana passada, alavetz…aguesta setmana, en Mitia, reauments s'a produsit un cambi…
KARAMAZOV-IV-WEB	Un cambi, un cambi!, Grushenka repetic es sues paraules.
KARAMAZOV-IV-WEB	Un secret, qu'an un secret!
KARAMAZOV-IV-WEB	Eth pròpi Mitia m'a dit qu'an un secret e, sabes?, ei un secret tau, que Mitia non artenh a tranquillizar-se.
KARAMAZOV-IV-WEB	Abantes qu'estaue alègre, e ara tanben, mès sabes?, cada viatge que comence a botjar eth cap e hèr torns pera cramba, e a chinar-se es peus des possi damb aguest dit dera man dreta, alavetz jo me'n sabi que quauquarren li tormente era amna…qu'ac sai!…
KARAMAZOV-IV-WEB	Mès non as dit qu'ère preocupat?
KARAMAZOV-IV-WEB	Plan que òc, ei preocupat, mès tanben alègre.
KARAMAZOV-IV-WEB	Se lo ve plan preocupat, mès solet un moment, e dempús s'està alègre, e de pic un aute viatge preocupat.
KARAMAZOV-IV-WEB	E, sabes, Aliosha?, que non dèishe d'estonar-me: ei tant orrible çò que lo demore, e a viatges se n'arrís a arridalhades per vertadères pegaries, coma un mainatge.
KARAMAZOV-IV-WEB	E ei vertat que t'a manat que non me didesses arren d'Ivan?
KARAMAZOV-IV-WEB	Atau: non li digues arren.
KARAMAZOV-IV-WEB	Qu'ei a tu, mès que mès, que li cau pòur…a Mitia, me referisqui.
KARAMAZOV-IV-WEB	Pr'amor qu'aciu i a un secret, eth madeish a dit que i a un secret…
KARAMAZOV-IV-WEB	Aliosha, estimat, vè-te'n a tier-li ua visita e saja de desnishar se quin secret ei aguest, e dempús vene a condar-lo-me (Grushenka de ressabuda se metec a suplicar), trè-me d'aguest dobte, prauba de jo, e que me'n sàpia dera maudita sòrt que me demore!
KARAMAZOV-IV-WEB	Qu'ei per açò que t'è cridat.
KARAMAZOV-IV-WEB	Cres qu'ei quauquarren qu'a a veir damb tu?
KARAMAZOV-IV-WEB	Sabi pas.
KARAMAZOV-IV-WEB	Dilhèu me vò díder quauquarren e non gause.
KARAMAZOV-IV-WEB	Que m'avise.
KARAMAZOV-IV-WEB	E tu qué cres que pòt èster?
KARAMAZOV-IV-WEB	Qué creigui jo?
KARAMAZOV-IV-WEB	Que m'a arribat era fin, aquerò ei çò que creigui.
KARAMAZOV-IV-WEB	Entre es tres m'an premanit era fin, pr'amor que Katka tanben ei calada en aquerò.
KARAMAZOV-IV-WEB	Tot ei causa de Katka, era qu'ei ath darrèr.
KARAMAZOV-IV-WEB	Que me suggerís quauquarren, m'avertís per auança.
KARAMAZOV-IV-WEB	Qu'a pensat de deishar-me, aguest ei tot eth secret!
KARAMAZOV-IV-WEB	Qu'ac an premanit entre es tres: Mitka, Katka e Ivan Fiódorovich.
KARAMAZOV-IV-WEB	Aliosha, hè ja temps que te volia preguntar ua causa: era setmana passada me desnishèc, de pic, qu'Ivan ei encamardat de Katka, pr'amor que la visite soent.
KARAMAZOV-IV-WEB	Aquerò que m'a dit ei vertat?
KARAMAZOV-IV-WEB	Sigues sincèr, encara que m'esmieges era amna.
KARAMAZOV-IV-WEB	Non te vau a mentir.
KARAMAZOV-IV-WEB	Guarda, aquerò madeish me pensè jo alavetz!
KARAMAZOV-IV-WEB	Me mentís, eth pògavergonha, ja ac ves!
KARAMAZOV-IV-WEB	E ara hè veir qu'ei gelós de jo, entà cargar-me tota era colpa dempús.
KARAMAZOV-IV-WEB	Ei un simplet, e ne tansevolhe sap dissimular, que se li ve era tricha…
KARAMAZOV-IV-WEB	Mès ja veirà, ja veirà!
KARAMAZOV-IV-WEB	E m'ac ditz a jo, a jo!
KARAMAZOV-IV-WEB	Que m'ac ditz a jo ena cara!
KARAMAZOV-IV-WEB	Que Diu l'ac age!
KARAMAZOV-IV-WEB	Tu demora-te, be se'n saberà aguesta Katka de se qui sò jo en judici!
KARAMAZOV-IV-WEB	Qu'è quauques causes entà dider-li…
KARAMAZOV-IV-WEB	Non me pensi carar!
KARAMAZOV-IV-WEB	E un aute còp se botèc a plorar amaraments.
KARAMAZOV-IV-WEB	Aquerò ei solet çò que te posqui díder damb claretat, Grushenka, didec Aliosha en tot lheuar-se deth sèti; en prumèr lòc, que t'estime, t'estime mès qu'arrés en mon, e solet a tu, me pòs creir.
KARAMAZOV-IV-WEB	Ac sabi.
KARAMAZOV-IV-WEB	Ac sabi plan ben.
KARAMAZOV-IV-WEB	En dusau lòc, te diderè que non voi arrincar-li eth secret, mès, s'eth madeish me lo conde aué, li diderè sense embolhs que t'è prometut revelar-lo-te.
KARAMAZOV-IV-WEB	Alavetz, aué madeish vierè a veder-te e te lo condarè.
KARAMAZOV-IV-WEB	Mès, çampar…que Katerina Ivanovna no a arren a veir en tot aquerò, e qu'aguest secret tracte de ua auta causa.
KARAMAZOV-IV-WEB	Qu'ei çò de mès problable.
KARAMAZOV-IV-WEB	Que non a cap mina de qué sauve cap relacion damb Katerina Ivanovna, me semble a jo.
KARAMAZOV-IV-WEB	E ara, adishatz!
KARAMAZOV-IV-WEB	Aliosha li sarrèc era man.
KARAMAZOV-IV-WEB	Grushenka encara ploraue.
KARAMAZOV-IV-WEB	Eth vedie qu'era joena auie plan pòca confiança enes sues paraules de consolaçon, mès qu'aumens l'auie anat ben deishar anar era sua pena e liurar-se'n.
KARAMAZOV-IV-WEB	Li hège dò de deishar-la en aqueth estat, mès qu'auie prèssa.
KARAMAZOV-IV-WEB	Encara li restaue fòrça causes entà hèr.
KARAMAZOV-IV-WEB	PÈ HOLAT.
KARAMAZOV-IV-WEB	Era prumèra des sues ocupacions l'amiaue entà çò dera senhora Jojlakova, e de cap aquiu s'endralhèc ath mès córrer, entà acabar çò de mès lèu possible e non vier tard a veir a Mitia.
KARAMAZOV-IV-WEB	Que hège ja tres setmanes qu'era senhora Jojlakova ère miei malauta: se l'auie holat un pè, non se sabie perqué, e, encara que non s'estaue en lhet, se passaue es dies ajaçada en un divan en sòn cabinet d'atrencadura, vestida damb un deshabillé atrasent mès decent.
KARAMAZOV-IV-WEB	Aliosha, damb un arridolet candid, ja se n'auie encuedat ath sòn moment de qué ara senhora Jojlakova, a maugrat dera sua doléncia, l'auie dat per meter-se pro eleganta (auie començat a lúder tota sòrta de tòques, lacets e brosetes), e ja s'imaginaue se per qué ère, a maugrat que hec enlà deth sòn cap aguesta sòrta de pensaments ociosi.
KARAMAZOV-IV-WEB	Enes darrèrs dus mesi, entre d'auti convidadi sòns, eth joen Perjotin auie començat a visitar ara senhora Jojlakova.
KARAMAZOV-IV-WEB	Aliosha amiaue quate dies sense campar per aquiu e, en entrar ena casa, volec anar dirèctaments a veir a Liza, pr'amor qu'auie ua causa entà tractar damb era, donques qu'era vesilha era madeisha Liza l'auie manat ara puncèla damb era demana urgenta de qué acodisse a veder-la çò de mès lèu possible "per ua circonstància plan importanta", çò que, per diuèrsi motius, auie desvelhat er interès d'Aliosha.
KARAMAZOV-IV-WEB	Mès, tant qu'era puncèla anaue a anonciar era sua preséncia a Liza, era senhora Jojlakova ja auie estat informada dera sua arribada, e de seguit li manèc er encargue de qué venguesse a veder-la "solet un moment".
KARAMAZOV-IV-WEB	Aliosha pensèc que serie mielhor satisfèr en prumèr lòc era demana dera mama, donques que, autaments, anarie shordant de contuh a Liza tant qu'eth siguesse ena sua companhia.
KARAMAZOV-IV-WEB	Era senhora Jojlakova ère ajaçada en divan, mudada, mès qu'en d'autes escadences, e en un evident estat d'extrèma agitacion nerviosa.
KARAMAZOV-IV-WEB	Recebec a Aliosha damb crits d'entosiasme.
KARAMAZOV-IV-WEB	Qu'amiaua sègles, sègles, sègles sancers sense veder-vos!
KARAMAZOV-IV-WEB	Tota ua setmana, com ei possible; a, non, qu'ei vertat que siguéretz vos aciu hè quate dies solet, eth dimèrcles.
KARAMAZOV-IV-WEB	Que ja anàuetz a veir a Lise, sò convençuda de qué pensàuetz entrar a veder-la dirèctaments, de puntetes, entà que non vos entenessa jo.
KARAMAZOV-IV-WEB	Estimat, estimat Aleksei Fiódorovich, se sabéssetz guaire me preocupe aguesta gojata!
KARAMAZOV-IV-WEB	Mès que ja ne parlaram d'açò.
KARAMAZOV-IV-WEB	Encara qu'ei çò de mès important, ja ne parlaram dempús.
KARAMAZOV-IV-WEB	Estimat mèn Aleksei Fiódorovich, que vos fidi ara mia Liza sense resèrves.
KARAMAZOV-IV-WEB	Dempús dera mòrt deth starets Zosima, que Diu l'age ena sua glòria!
KARAMAZOV-IV-WEB	A on auetz trapat un sarte tan bon per aciu?
KARAMAZOV-IV-WEB	Mès, non, non, aquerò non ei çò d'important, ja ne parlaram d'açò mès tard.
KARAMAZOV-IV-WEB	Desencusatz-me se vos cridi de quan en quan, Aliosha, jo que ja sò ua vielha, tot que m'ei permetut (arric, cocarèla), mès tanben d'aquerò ne parlaram dempús.
KARAMAZOV-IV-WEB	Çò d'important, que non voi desbremar-me'n de çò mès important.
KARAMAZOV-IV-WEB	Se vos platz, non deishetz de rebrembar-m'ac se parli massa; que vos cau dider-me: "E çò de mès important?".
KARAMAZOV-IV-WEB	A!, e com sai jo ara se qué ei çò de mès important?
KARAMAZOV-IV-WEB	Dès que Lise vos a retirat era sua promesa…era promesa d'ua mainada, Aleksei Fiódorovich, de maridar-se damb vos, vos qu'auetz comprenut, plan, qu'aquerò non ère qu'ua fantasia mainadenca, ua fantasia capriciosa, pròpia d'ua mainada malauta que s'auie passat massa temps immobilizada en un fautulh…
KARAMAZOV-IV-WEB	Gràcies a Diu, ara que ja a tornat a caminar.
KARAMAZOV-IV-WEB	Aguest nau mètge, que Katia s'a hèt a vier de Moscòu entà aguest malerós frair vòste que deman…
KARAMAZOV-IV-WEB	Mès entà qué vam a parlar de deman!
KARAMAZOV-IV-WEB	Me morisqui solet de pensar-i!
KARAMAZOV-IV-WEB	Mès que mès de curiosèr…
KARAMAZOV-IV-WEB	En ua paraula, aguest mètge siguec ager aciu entà examinar a Lise…
KARAMAZOV-IV-WEB	Li paguè cinquanta robles pera visita.
KARAMAZOV-IV-WEB	Mès non, tanpòc me referia ad açò…
KARAMAZOV-IV-WEB	Ac vedetz?
KARAMAZOV-IV-WEB	Ara que ja è perdut eth hiu de tot.
KARAMAZOV-IV-WEB	M'estramunqui.
KARAMAZOV-IV-WEB	Se per qué m'estramunqui?
KARAMAZOV-IV-WEB	Sabi pas.
KARAMAZOV-IV-WEB	Qu'ei terrible, cada viatge me'n sai mens.
KARAMAZOV-IV-WEB	Tot ac confoni e ac embolhi.
KARAMAZOV-IV-WEB	Me hè pòur que gescatz ath mès córrer deth mèn costat per engüeg, e bona net cargolhs.
KARAMAZOV-IV-WEB	Ai, Diu mèn.
KARAMAZOV-IV-WEB	Mès qu'èm aciu de parlòta, e çò de prumèr ei eth cafè, Yulia, Glafira, eth cafè!
KARAMAZOV-IV-WEB	A on?
KARAMAZOV-IV-WEB	Ena casa…ena casa d'aguesta hemna!
KARAMAZOV-IV-WEB	A!, qu'ei era que vos a arroïnat era vida a toti, mès, que non sai, diden qu'ara ei ua santa, mès que ja ei tard.
KARAMAZOV-IV-WEB	Mielhor aurie estat abantes, quan li calie, mès ara, de qué servís?
KARAMAZOV-IV-WEB	Caratz, caratz, Aleksei Fiódorovich, pr'amor que i a tantes causes que vos voi condar que me semble qu'ara fin non poirè díder arren.
KARAMAZOV-IV-WEB	Aguest orrible procés…jo que i vau a anar sense manca, me sò en tot premanir, m'amiaràn en ua cagira; ath delà, que posqui èster seiguda, que i aurà gent damb jo, e ja vo'n sabetz que figuri entre es testimònis.
KARAMAZOV-IV-WEB	Com parlarè, com parlarè?
KARAMAZOV-IV-WEB	Sabi pas se qué diderè.
KARAMAZOV-IV-WEB	Me calerà prestar jurament, vertat, vertat?
KARAMAZOV-IV-WEB	Òc, mès non creigui que vos pogatz presentar.
KARAMAZOV-IV-WEB	Posqui èster seiguda; a, que me confonetz!
KARAMAZOV-IV-WEB	Aguest procés, aguest acte sauvatge, e dempús toti van entà Siberia, quauqui uns se mariden, e tot aquerò lèu, lèu, e tot càmbie, e a tot darrèr non i a arren, toti vien uns vielhs e an un pè ena hòssa.
KARAMAZOV-IV-WEB	Plan, qu'ei parièr, jo sò espisada.
KARAMAZOV-IV-WEB	Aguesta Katia, cette charmante personne, qu'a arroïnat totes es mies esperances, ara vierà entà Siberia en tot seguir a un des vòsti frairs, e er aute frair, Aleksei Fiódorovich, la seguirà ada era e s'estarà en ua ciutat vesia, e se tormentaràn es uns as auti.
KARAMAZOV-IV-WEB	A jo aquerò que me hèr vier lhòca; damb tota aguesta publicitat, ath delà: en toti es jornaus de Sant Petersburg e de Moscòu an escrit sus eth cas un milion de viatges.
KARAMAZOV-IV-WEB	Non pot èster!
KARAMAZOV-IV-WEB	Mès a on ac an escrit?
KARAMAZOV-IV-WEB	E com?
KARAMAZOV-IV-WEB	Ara que vos ac mòstri.
KARAMAZOV-IV-WEB	Ac recebí ager e ac liegí ager.
KARAMAZOV-IV-WEB	Aciu que i é, en jornau Rumors, de Sant Petersburg.
KARAMAZOV-IV-WEB	Aguest Rumors s'a començat a publicar aguest an, e a jo m'apassionen es rumors, atau que m'è soscrit, mès ara que m'è hèt a vier çò que me calie: ara veiratz se quina sòrta de rumors son aguesti.
KARAMAZOV-IV-WEB	Aciu, en aguest lòc, liegetz.
KARAMAZOV-IV-WEB	E l'aufric a Aliosha ua huelha deth jornau qu'auie dejós era coishinèra.
KARAMAZOV-IV-WEB	Non ei que siguesse desengustada, senon mèsalèu aclapada, e ei possible que, plan, ac tenguesse tot confonut e embolhat ena sua tèsta.
KARAMAZOV-IV-WEB	Era notícia deth diari ère plan caracteristica e, plan que òc, l'auie degut costar un efècte plan delicat, mès era senhora Jojlakova, dilhèu entara sua sòrt, non ère capabla en aguest moment de concentrar-se en un solet punt, per çò qu'ath cap d'ua menuta s'en podie desbrembar enquia deth diari e cambiar radicauments de tèma.
KARAMAZOV-IV-WEB	Per çò que tanh ara fama deth terrible procés auie arribat ja enquiath darrèr cornèr de Russia, qu'ère causa sabuda per Aliosha dès hège temps, e que calie veir se quina sòrta d'informacions e croniques tant asenades, Diu mèn, auie auut era escadença de liéger pendent aqueri dus mesi, entre d'autes notícies mès ponderades, sus eth sòn frair, sus es Karamazov en generau, e enquia sus eth madeish.
KARAMAZOV-IV-WEB	En un jornau se didie autanplan qu'Aliosha, esglasiat peth crim de sa frair, auie ingressat en un convent, a on s'estaue enclaustrat; en un aute desmentien aguesta notícia e escriuien, ath contrari, qu'auie panat era caisha deth convent en companhia deth starets Zosima, e es dus "auien hujut".
KARAMAZOV-IV-WEB	Era presenta notícia deth jornau Rumors amiaue aguest titolar: "De Skotoprigonievsk (ai, atau se cride era nòsta petita ciutat, qu'amiaue fòrça temps en tot amagar eth sòn nom), ath torn deth procés de Karamazov".
KARAMAZOV-IV-WEB	Ère un article brèu, e en eth non se mentaue ara senhora Jojlakovna, e en generau toti es nòms venguien amagadi.
KARAMAZOV-IV-WEB	S'informaue solet de qué eth criminau, que damb tant de bronit se dispausauen a jutjar, ère un capitan retirat der exèrcit, de portadura insolenta, feniant e contrari ara liberacion des sirvents, que se tenguie as amors leugèrs e auie ua especiau influéncia en quauques "daunes que s'alangorien ena solitud".
KARAMAZOV-IV-WEB	Ua d'aguestes daunes, "ua veudeta alangorida", que se hège joena a maugrat de qué auie ja ua hilha grana, s'encamardèc d'eth enquiath punt que solet dues ores abantes deth crim l'aufric tres mil robles damb era condicion de qué hugesse damb era sense demora entàs mines d'aur.
KARAMAZOV-IV-WEB	Mès eth malapèsta s'estimèc mès assassinar a sa pair e panar-li precisaments tres mil robles, en tot pensar-se qu'ac harie impunidaments, que partir entà Siberia en companhia des encantaments quarantens dera sua alangorida dauna.
KARAMAZOV-IV-WEB	Aguesta divertida cronica acabaue, coma ei de besonh, en tot exprimir ua nòbla indignacion contra era immoralitat deth parricida e contra er ancian regim de servitud.
KARAMAZOV-IV-WEB	Dempús d'auer-la liejut damb curiosèr, Aliosha revlinquèc era huelha e l'ac entornèc ara senhora Jojlakovna.
KARAMAZOV-IV-WEB	Plan, com vau a èster jo?, comencèc a gasulhar de nauèth.
KARAMAZOV-IV-WEB	S'ei que siguí jo, jo, era que lèu ua ora abantes li prepausè çò des mines d'aur, e dempús, en un virament de uelhs, aguesti encantaments "quarantens"!
KARAMAZOV-IV-WEB	Dilhèu ac hi damb aguesta intencion?
KARAMAZOV-IV-WEB	Qu'ac a escrit de bon voler!
KARAMAZOV-IV-WEB	Que li perdone eth jutge etèrn per çò des encantaments quarantens, tau que jo lo perdoni, mès aguest…
KARAMAZOV-IV-WEB	Vo'n sabetz se qui ei?
KARAMAZOV-IV-WEB	Eth vòste amic Rakitin.
KARAMAZOV-IV-WEB	Pòt èster, didec Aliosha, mès que jo non è entenut arren.
KARAMAZOV-IV-WEB	Òc, òc, qu'ei eth, arren de "pòt èster"!
KARAMAZOV-IV-WEB	Jo lo hi enlà d'aguesta casa…
KARAMAZOV-IV-WEB	Ei a díder, que l'ac autez entenut a condar ada eth!
KARAMAZOV-IV-WEB	E qué, se hique damb jo?
KARAMAZOV-IV-WEB	Òc, mès que se hique damb toti.
KARAMAZOV-IV-WEB	Mès çò que non l'è entenut a condar, ne tansevolhe ada eth, ei se per qué l'auetz barrat vos es pòrtes dera vòsta casa.
KARAMAZOV-IV-WEB	Totun, que mos vedem pòc.
KARAMAZOV-IV-WEB	Non èm amics.
KARAMAZOV-IV-WEB	Plan ben, vos ac condarè tot e, coma que non i a mès remèdi, me calerà mostrar- me empenaïda, pr'amor que i a un punt que, possiblaments siga jo era colpabla.
KARAMAZOV-IV-WEB	Qu'ei solet un punt petit, plan petit, autant, que dilhèu non existisque.
KARAMAZOV-IV-WEB	Veiratz, estimat amic (era senhora Jojlakovna cuelhec de pic ua sòrta d'aire divertit, e se diboishèc enes sòns pòts un arridolet encantador, més enigmatic), veiratz, jo sospechi…que m'auratz de perdonar, Aliosha, vos parli coma ua mair…ò, non, non, ath contrari, que me dirigisqui ara a vos coma ath mèn pair…pr'amor qu'ua mair aciu non encaishe…
KARAMAZOV-IV-WEB	Ben, madeish que li parlaria ath starets Zosima en confession, e aquerò ei çò de mès ben trapat, aquerò s'ajuste ara perfeccion: hè un moment vos è cridat ascèta…eth cas ei qu'aguest praube joen, eth vòste amic Rakitin (ò, Diu mèn, mès se sò incapabla d'emmaliciar-me damb eth!
KARAMAZOV-IV-WEB	Jo que ja me n'encuedè dempús, atau, de ressabuda, mès ara prumeria, ei a díder, harà causa d'un mes, eth comencèc a visitar-me mès soent, lèu cada dia, e aquerò que ja mos coneishíem d'abantes.
KARAMAZOV-IV-WEB	E jo sense saber arren…enquia que còp sec siguec coma ua illuminacion e, entara mia suspresa, comencè a avertir-lo.
KARAMAZOV-IV-WEB	Coma sabetz, hè dus mesi comencè a recéber a Piotr Ilich Perjotin, aguest joen modèst, encantador e respectable, qu'ei destinat ena nòsta ciutat.
KARAMAZOV-IV-WEB	Vos que ja lo coneishetz plan.
KARAMAZOV-IV-WEB	Vertat qu'ei seriós, respectable?
KARAMAZOV-IV-WEB	Vie un còp cada tres dies, que non vie cada dia (e encara que venguesse cada dia), e tostemp tan ben enjargat, e en generau me shauten es joeni, Aliosha, damb talent, modèsti, atau, coma vos; e aguest joen a lèu mentalitat d'estadista, que hè gòi entener-lo parlar, e pensi intercedir ath sòn favor, plan que òc.
KARAMAZOV-IV-WEB	Qu'a husta de diplomatic.
KARAMAZOV-IV-WEB	Aqueth orrible dia lèu me sauvèc dera mòrt, en vier a visitar-me de nets.
KARAMAZOV-IV-WEB	Sonque sarrar-me era man comencèc a hèr-me mau eth pè.
KARAMAZOV-IV-WEB	Ja auie vist abantes a Piotr Ilich ena mia casa e, credetz-me, tostem lo punchaue, be que lo punchaue, que l'auie cuelhut damb eth per bèra rason.
KARAMAZOV-IV-WEB	Jo me limitaua a campar-les as dus entà veir se com se les apraiauen, e me n'arria ath mèn laguens.
KARAMAZOV-IV-WEB	Se passe qu'un dia jo èra aciu soleta, seiguda, o non, mielhor, jo ja qu'èra ajaçada; atau que jo èra aciu soleta, ajaçada, quan apareish Mijail Ivanovich e, imaginatz- vos, me hè a vier uns versets, uns de plan cuerts, sus eth mèn pè holat; ei a díder, qu'auie escrit en vèrs eth mèn pè adolorit.
KARAMAZOV-IV-WEB	Demoratz, se com ère aquerò?
KARAMAZOV-IV-WEB	Ben, jo, plan que òc, li balhè es gràcies, e eth, çampar, se sentec vantat.
KARAMAZOV-IV-WEB	A penes auia vengut jo d'arregraïr-l'ac, quan de pic entrèc Piotr Ilich, e Mijail Ivanovich, sobtaments, botèc un ròstre foreno coma era net.
KARAMAZOV-IV-WEB	Jo me n'encuedaua de qué Piotr Ilich lo destorbaue, pr'amor que Mijail Ivanovich, plan, me volie díder quauquarren dempús des vèrsi; jo ja n'auia auut era presentida, mès eth cas ei que Piotr Ilich entrèc.
KARAMAZOV-IV-WEB	Jo, sense demora, li mostrè es vèrsi, mès sense dider-li se qui les auie compausat.
KARAMAZOV-IV-WEB	Mès sò convençuda, convençuda, de qué ac endonvièc de seguit, encara qu'enquia eth moment non ac a volut arreconeísher, remís qu'ac auesse endonviat; mès aquerò qu'ac ditz damb tota era intencion.
KARAMAZOV-IV-WEB	Piotr Ilich s'estarnèc d'arrir de seguit e comencèc a criticar: "quina pena de vèrsi!, didec.
KARAMAZOV-IV-WEB	Que les aurà escrit bèth seminarista"; e non sabetz damb quina passion ac didec, damb quina passion!
KARAMAZOV-IV-WEB	Alavetz eth vòste amic, en sòrta d'arrir, se botèc naut de tot dera cresta…
KARAMAZOV-IV-WEB	Ai, Senhor!, jo que ja me pensaua que s'anauen a estovar: "Que les è escrit jo, ditz.
KARAMAZOV-IV-WEB	Les è escrit de trufaria, pr'amor que considèri ua baishesa escríuer vèrsi…
KARAMAZOV-IV-WEB	Es solets vèrsi bons que son es mèns.
KARAMAZOV-IV-WEB	Vòlen lheuar-li un monument ath vòste Pushkin per auer cantat a uns pès de hemna, es mèns vèrsi, ça que la, qu'an ua intencion; e vos, li ditz, ètz partidari dera servitud; vos que non auetz umanitat, ditz, vos non compartitz cap des sentiments illustradi actuaus, eth progrés non vos concernís, vos, ditz, ètz un foncionari e acceptatz subornacions!".
KARAMAZOV-IV-WEB	Arribadi en aguest punt, comencè a cridar-les e a suplicar-les.
KARAMAZOV-IV-WEB	E Piotr Ilich, vos que ja lo coneishetz, non ei des que s'acobarden, e còp sec cuelhec un ton çò de mès respectuós: "Non ac sabia, didec.
KARAMAZOV-IV-WEB	S'ac auessa sabut, non ac auria dit, les auria laudat…
KARAMAZOV-IV-WEB	Es poètes, didec, son toti tan irritables"…
KARAMAZOV-IV-WEB	En resumit, un pialèr de burles, dites en ton mès respectuós.
KARAMAZOV-IV-WEB	Eth madeish m'expliquèc dempús qu'aquerò non èren que burles, mès jo me pensè que parlaue seriosaments.
KARAMAZOV-IV-WEB	Eth cas ei que jo èra ajaçada, tau qu'ara dauant de vos, e pensè: "Serie un acte nòble hèr enlà còp sec a Mijail Ivanovich, per auer-li cridat, ena mia pròpia casa, a un convidat mèn de forma descortèsa"?
KARAMAZOV-IV-WEB	Ua votz me didie: crida, e ua auta me didie: non, non crides!
KARAMAZOV-IV-WEB	E siguec dider-me aquerò era dusau votz e jo de ressabuda, me botè a cridar e me venguec ua malagana.
KARAMAZOV-IV-WEB	E, plan, coma ei naturau, se lheuèc un rambalh.
KARAMAZOV-IV-WEB	Còp sec me lheuè e li didí a Mijail Ivanovich: "Me hè dò auer d'anonciar-vos que non vos voi tornar a recéber en aguesta casa".
KARAMAZOV-IV-WEB	Atau, que lo hi enlà.
KARAMAZOV-IV-WEB	Ai, Aleksei Fiódorovich!
KARAMAZOV-IV-WEB	Jo ja sabi que siguec ua causa mau hèta, que tot ère mentida, jo non èra emmaliciada damb eth, mès de pic, e aquerò ei çò de mès important, de pic me semblèc qu'aquera scèna podie demorar autan ben… eth cas, encara que non vos ac creigatz, ei qu'aquera scèna resultèc çò de mès normau, pr'amor qu'autanplan me metí a plorar e, dempús d'aquerò, plorè pendent diuersi dies, enquia qu'un dia, dempús de dinar, me'n desbrembè de tot.
KARAMAZOV-IV-WEB	Atau que deishèc de vier, hè ja dues setmanes, e en bèth moment me demanè: serà vertat que non tornarà?
KARAMAZOV-IV-WEB	Aquerò siguec ager, e se passe que pera tarde me hèn a vier aguesti Rumors.
KARAMAZOV-IV-WEB	Ac liegí e me demorè de pèira; mès, qui a escrit açò?, açò ac a escrit eth: aqueth dia tornèc en çò de sòn, se seiguec e se botèc a escríuer; ac envièc e l'ac an publicat.
KARAMAZOV-IV-WEB	Aquerò se passèc hè dues setmanes.
KARAMAZOV-IV-WEB	Ai, Aliosha, ei terrible çò que parli, e aquerò que non parli en absolut de çò que me calerie parlar.
KARAMAZOV-IV-WEB	Ai, s'ei que me ges solet!
KARAMAZOV-IV-WEB	Qu'ei açò, qu'ei açò!
KARAMAZOV-IV-WEB	Acabatz de rebrembar-m'ac!
KARAMAZOV-IV-WEB	Quina sòrta de cambiament sobte?
KARAMAZOV-IV-WEB	Aliosha s'estonèc.
KARAMAZOV-IV-WEB	Un cambiament sobte penau.
KARAMAZOV-IV-WEB	Un cambiament sobte que per eth tot se perdone.
KARAMAZOV-IV-WEB	Qu'ei parièr çò qu'un age hèt, se lo perdone còp sec.
KARAMAZOV-IV-WEB	Mès, a qué vos referitz?
KARAMAZOV-IV-WEB	Guardatz: aguesta Katia…
KARAMAZOV-IV-WEB	A, ei ua creatura encantadora, encantadora, mès que sò incapabla de desnishar de qui ei encamardada.
KARAMAZOV-IV-WEB	Hè pòc siguec aciu, e non artenhí trèir-li arren.
KARAMAZOV-IV-WEB	Sustot, pr'amor que darrèraments l'a balhat per parlar-me solet de causes superficiaus; en ua paraula, tostemp me demane pera mia salut, e arren mès, e ath delà, tie ua tau portadura que m'è dit a jo madeisha: donques arren, que Diu l'ac age…
KARAMAZOV-IV-WEB	A, òc, veiratz, er cambiament sobte: qu'a vengut eth mètge aqueth.
KARAMAZOV-IV-WEB	Sabíetz qu'a vengut eth mètge?
KARAMAZOV-IV-WEB	Plan, plan qu'ac deuetz saber, qu'ei aqueth que arreconeish as capviradi, se vos madeish lo héretz a vier, voi díder, non vos, senon Katia.
KARAMAZOV-IV-WEB	Tostemp Katia!
KARAMAZOV-IV-WEB	Plan, donques guardatz: imaginatz-vos que i a un individú que non ei hòl en absolut, solet que de pic li vie un cambiament sobte.
KARAMAZOV-IV-WEB	Qu'ei conscient e sap se qué hè, mès, ath madeish temps, patís un cambiament sobte.
KARAMAZOV-IV-WEB	Tant lèu s'establiren es naui tribunaus, de seguit se descurbic aquerò der cambiament sobte.
KARAMAZOV-IV-WEB	Ei un favor des naui tribunaus.
KARAMAZOV-IV-WEB	Aguest mètge a estat aciu e m'a demanat per çò que se passèc aquera tarde, ben, per çò des mines d'aur: "E eth?, m'a preguntat.
KARAMAZOV-IV-WEB	Se com estaue eth, alavetz?".
KARAMAZOV-IV-WEB	Precisaments per aquerò lo van a perdonar, pr'amor que sagèc de resistir-se, encara que l'aucisse dempús.
KARAMAZOV-IV-WEB	Mès, qu'ei qu'eth non l'aucic (l'interrompec Aliosha damb cèrta brusquetat.
KARAMAZOV-IV-WEB	Ja sai que siguec aqueth vielh, Grigori, que l'aucic…
KARAMAZOV-IV-WEB	Com?
KARAMAZOV-IV-WEB	Grigori?, sorrisclèc Aliosha.
KARAMAZOV-IV-WEB	Òc, eth , eth, Grigori.
KARAMAZOV-IV-WEB	Dmitri Fiódorovich li dèc un patac, e lo deishèc aquiu en solèr, mès dempús se lheuèc, vedec qu'era pòrta ère dubèrta, entrèc e aucic a Fiódor Pávlovich.
KARAMAZOV-IV-WEB	Mès, per qué?, per qué?
KARAMAZOV-IV-WEB	Perque patie un cambiament sobte.
KARAMAZOV-IV-WEB	Dmitri Fiódorovich li dèc ua patacada ena tèsta, mès dempús se remetec e li venguec eth cambiament sobte, e alavetz venguec e l'aucic.
KARAMAZOV-IV-WEB	E, se ditz qu'eth non l'aucic, qu'ei possible que non se'n brembe.
KARAMAZOV-IV-WEB	Mès guardatz, serie mielhor, plan mielhor s'auesse estat Dmitri Fiódorovich er assassin.
KARAMAZOV-IV-WEB	E atau se passèc, encara que jo diga qu'a estat Grigori, seguraments siguec Dmitri Fiódorovich, aquerò ei mielhor, plan mielhor!
KARAMAZOV-IV-WEB	A, mès que non ei que sigue mielhor pr'amor qu'eth hilh age aucit ath pair, que non laudi açò, ath contrari, es hilhs les cau respectar as pairs; mès, ça que la, òc que serie mielhor qu'auesse estat eth, pr'amor qu'en aguest cas non i aurie motius entà plorar, pr'amor qu'eth l'aurie aucit sense èster-ne conscient o, mielhor, en tot èster pliaments conscient de tot mès sense compréner se qué ère çò que se passaue.
KARAMAZOV-IV-WEB	Plan, donc, que lo perdonen; aquerò qu'ei çò de mès uman, e que veigam toti era bondat des naui tribunaus; jo ne tansevolhe me n'auia sabut, mès diden que ja hè temps qu'existissen, e ager, quan me'n sabí, me demorè tant estonada que de seguit volí manar-vos a cridar; e dempús, se lo perdonen, que vingue a dinar aciu en casa, dirèctaments dès eth tribunau, que jo ja convidarè as mèns coneishudi, e brindaram pes naui tribunaus.
KARAMAZOV-IV-WEB	Non me pensi que sigue perilhós, ath delà, pensi cridar a fòrça convidadi.
KARAMAZOV-IV-WEB	De sòrta que tostemp lo poiram trèir d'aciu se se l'acodís hèr bèra causa, e dempús poirà èster jutge de patz en ua auta ciutat o quauqua causa d'aguestes, pr'amor qu'es qu'an patit malastres son es que mielhor pòden jutjar as auti.
KARAMAZOV-IV-WEB	E, sustot, qui ei liure en aguesti tempsi de patir un cambiament sobte?
KARAMAZOV-IV-WEB	Vos, jo, toti patim bèth cambiament sobte, d'exemples que non ne manque: un òme ei en tot cantar ua romança, de ressabuda i a quauquarren que non li shaute, agarre ua pistòla e aucís ath prumèr que passe, e dempús toti l'ac perdonen.
KARAMAZOV-IV-WEB	Qu'ac è liejut non hè guaire, e toti es mètges ac confirmèren.
KARAMAZOV-IV-WEB	Aué en dia es mètges confirmen çò que calgue.
KARAMAZOV-IV-WEB	Ja vedetz, era mia Lise patís un cambiament sobte, ager me hec plorar, delàger tanben, mès aué me n'è encuedat que non ei qu'un cambiament sobte.
KARAMAZOV-IV-WEB	Ai!, Lise me tie tan preocupada!
KARAMAZOV-IV-WEB	Per qué vos a cridat a vos?
KARAMAZOV-IV-WEB	Vos a cridat era o auetz decidit vier a veder-la?
KARAMAZOV-IV-WEB	Òc, que m'a cridat era, e ara anaua a veder-la, Aliosha se lheuèc damb decision.
KARAMAZOV-IV-WEB	Ai, estimat, estimat Aleksei Fiódorovich, dilhèu sigue aquerò çò de mès important, exclamèc era senhora Jojlakovna, en tot estarnar-se de pic a plorar.
KARAMAZOV-IV-WEB	Diu se'n sap que jo a vos vos fidi sincèraments a Lise, e non è cap importància que vos age cridat sense sabè'c sa mair.
KARAMAZOV-IV-WEB	Mès per çò que tanh a Ivan Fiódorovich, eth vòste frair, desencusatz-me, mès que non li posqui fidar ara mia hilha damb era madeisha tranquillitat, a maugrat de qué contunhi en tot tier-lo coma eth mès cavalerós des joeni.
KARAMAZOV-IV-WEB	Imaginatz-vos, se presentèc còp sec a veir a Lise sense que sabessa arren der ahèr.
KARAMAZOV-IV-WEB	Com?
KARAMAZOV-IV-WEB	Qué s'a passat?
KARAMAZOV-IV-WEB	Quan?, Aliosha se demorèc estonat.
KARAMAZOV-IV-WEB	Ja non tornèc a sèir-se, e contunhèc escotant de pès.
KARAMAZOV-IV-WEB	Vos ac vau a condar, qu'ei possible que vos aja manat a cridar per aguest motiu, pr'amor que jo ja non sai ne entà qué vos è cridat.
KARAMAZOV-IV-WEB	Donques veiratz: Ivan Fiódorovich m'a vengut a veir solet dus viatges dès era sua arribada de Moscòu; eth prumèr venguec de visita, coma coneishut, e eth dusau còp, hè ja pòc, venguec pr'amor que Katia ère en casa e eth se n'auie sabut d'açò.
KARAMAZOV-IV-WEB	Jo, plan que òc, non pretenia que me visitèsse soent, en tot saber-me'n des molti copacaps qu'a actuauments, vous comprenez, cette affair et la mòrt terrible de votre papa, mès de pic m'en sabí de qué auie vengut un aute còp, mès non entà veder-me a jo, senon a Lise, e d'açò hè uns sies dies; venguec, s'estèc cinc menutes e partic.
KARAMAZOV-IV-WEB	E me'n sabí tres dies dempús, per Galfira, e me demorè bòrnia.
KARAMAZOV-IV-WEB	Cridi de seguit a Lise, e arrís: "Eth se pensaue, me ditz, que vos dormíetz e entrèc a preguntar-me pera vòsta salut."
KARAMAZOV-IV-WEB	Atau siguec, plan.
KARAMAZOV-IV-WEB	Mès aguesta Lise, aguesta Lise…
KARAMAZOV-IV-WEB	Diu mèn, que me tie plan preocupada!
KARAMAZOV-IV-WEB	Guardatz, ua net, de ressabuda…siguec hè solet quate dies, just dempús dera vòsta darrèra visita; eth cas ei que de pic aquera net patís un atac, fòrça cridar e sorrisclar, coma ua isterica.
KARAMAZOV-IV-WEB	Per qué deu èster qu'a jo jamès me vien aguesti atacs?
KARAMAZOV-IV-WEB	Londeman, un aute atac, e madeish eth tresau dia, e ager; e dempús, ager, aqueth cambiament sobte.
KARAMAZOV-IV-WEB	E me cride de pic: "È en òdi a Ivan Fiódorovich; vos exigisque que non lo recebatz bric mès, que l'enebigatz entrar en aguesta casa!".
KARAMAZOV-IV-WEB	Me demorè capvirada dera suspresa, e responí: "A truca de qué me cau remir era entrada a un joen tan digne, damb tant de coneishements ath delà, e tan malerós?
KARAMAZOV-IV-WEB	Pr'amor qu'en quinsevolh cas, totes aguestes istòries son un malastre, e non un gòi, non te semble?"
KARAMAZOV-IV-WEB	En enténer es mies paraules se metec a arrir, e d'ua manèra ofensanta, sabetz?.
KARAMAZOV-IV-WEB	Ben, jo que ja èra contenta en tot pensar que l'auia hèr arrir e que se li passarien es atacs, pr'amor que, ath delà, jo tanben volia remir-li era entrada a Ivan Fiódorovich per tòrt des sues estranhes visites sense eth mèn consentiment, e pensaua demanar-li ua explicacion.
KARAMAZOV-IV-WEB	Mès de ressabuda aguest madeish maitin Lise s'a desvelhat e s'a emmaliciat damb Yulia e, guardatz, l'a flocat un lampit.
KARAMAZOV-IV-WEB	Aquerò qu'ei quauquarren monstruós, jo as mies puncèles les tracti de vos.
KARAMAZOV-IV-WEB	E ua ora mès tard vie e abrace a Yulia e li pune es pès.
KARAMAZOV-IV-WEB	Ara, estimat Aleksei Fiódorovich, totes es mies esperances les boti en vos e, plan que òc, eth destin de tota era mia vida ei enes vòstes mans.
KARAMAZOV-IV-WEB	Era soleta causa que vos demani ei que vengatz a veir a Lise, que desnishètz tot çò que li passe coma solet vos ac sabetz hèr, e que vengatz a condar-lo-me, a jo, a sa mair, pr'amor que, coma compreneratz, me vau a morir, me vau a morir sense mès se tot contunhe atau, o me n'aurè d'anar d'aguesta casa.
KARAMAZOV-IV-WEB	Que non posqui tier mès, jo è paciéncia, mès que la posqui pèrder, e alavetz…e alavetz arribaràn causes terribles.
KARAMAZOV-IV-WEB	Ai, Diu mèn, ara fin a arribat Piotr Illich!, sorrisclèc era senhora Jojlakovna, tota radianta còp sec, en veir entrar a Piotr Ilich Perjotin.
KARAMAZOV-IV-WEB	Qu'arribatz tard, arribatz tard!
KARAMAZOV-IV-WEB	Ben, seiguetz- vos, condatz, deciditz era mia sòrt, se qué auem d'aguest avocat?
KARAMAZOV-IV-WEB	Mès, a on anatz, Aleksei Fiódorovich?
KARAMAZOV-IV-WEB	A veir a Lise.
KARAMAZOV-IV-WEB	A!, òc.
KARAMAZOV-IV-WEB	Rebrembatz-vo'n, rebrembatz-vo'n de çò que vos è demanat.
KARAMAZOV-IV-WEB	Non, vietz, vietz sense manca, deishatz-vos de: "Tostemp que sigue possible", se non, me morirè!, cridèc era senhora Jojlakovna, en tot seguir a Aliosha damb era guardada, mès aguest ja auie gessut dera cramba.
KARAMAZOV-IV-WEB	En entrar ena cramba de Liza, la trapèc ajaçada en sòn ancian fautulh, aqueth que l'a transportauen quan encara non podie caminar.
KARAMAZOV-IV-WEB	Era gojata non hec eth mendre senhau de vier ath sòn encontre, encara que li tachèc es sòns vistons agudents e penetrants.
KARAMAZOV-IV-WEB	Qu'auie es uelhs un shinhau holadi, era cara esblancossida e auriòla.
KARAMAZOV-IV-WEB	Aliosha se susprenec en verificar se com auie cambiat en tres dies, quitament ère mès amagrida.
KARAMAZOV-IV-WEB	Liza non l'aufric era man.
KARAMAZOV-IV-WEB	Siguec eth pròpi Aliosha que hereguèc es dits fini e longui, qu'èren immobils ath dessús deth sòn vestit; dempús se seiguec dauant d'era, en silenci.
KARAMAZOV-IV-WEB	Sai qu'anatz de cap ara preson e qu'auetz prèssa, didec bruscaments Liza, e que mama vos a retengut un parelh d'ores; hè un moment vos parlaue de Yulia e de jo.
KARAMAZOV-IV-WEB	Com vo n'auetz sabut?, preguntèc Aliosha.
KARAMAZOV-IV-WEB	Qu'è estat en tot escotar.
KARAMAZOV-IV-WEB	Per qué me guardatz d'aguesta sòrta?
KARAMAZOV-IV-WEB	Non vau a demanar perdon.
KARAMAZOV-IV-WEB	I a quauquarren que vos age desengustat?
KARAMAZOV-IV-WEB	Ath contrari, que sò plan contenta.
KARAMAZOV-IV-WEB	Adès reflexionaua, per trentau viatge, e pensaua qu'è agit ben en refusar-vos a vos e remir-me a èster era vòsta hemna.
KARAMAZOV-IV-WEB	Que non seríetz vos un bon marit: en tot supausar que me maridèssa damb vos e vos autregèssa de pic ua nòta entà que l'amièssetz a quauquarrés que jo m'auessa encamardat un còp maridada, vos que la cuelheríetz e l'ac amiaríetz sense manca, e ath delà d'açò me haríetz a vier era responsa.
KARAMAZOV-IV-WEB	Compliríetz vos quaranta ans, e encara contunharíetz amiant aguestes nòtes mies.
KARAMAZOV-IV-WEB	Còp se se botec a arrir.
KARAMAZOV-IV-WEB	Que i a en vos quauquarren maligne e ingenú ath còp, Aliosha arric.
KARAMAZOV-IV-WEB	Çò que i a d'ingenú ei que jo non m'avergonhi dauant de vos.
KARAMAZOV-IV-WEB	Non solet non m'avergonhi, senon que tanpòc voi avergonhar-me, mès que mès dauant de vos, sustot de vos.
KARAMAZOV-IV-WEB	Aliosha, per qué serà que non è respècte per vos?
KARAMAZOV-IV-WEB	Vos estimi fòrça, mès non vos respècti.
KARAMAZOV-IV-WEB	Se vos respectèssa, non parlaria sense avergonhar-me, non credetz?
KARAMAZOV-IV-WEB	E credetz que non m'avergonhi dauant de vos?
KARAMAZOV-IV-WEB	Non, non ac creigui.
KARAMAZOV-IV-WEB	Liza tornèc a arrir nerviosaments; parlaue ara prèssa, precipitadaments.
KARAMAZOV-IV-WEB	Que l'è enviat bonbons, ena preson, ath vòste frair Dmitri Fiódorovich.
KARAMAZOV-IV-WEB	Aliosha, qu'ètz un encant!
KARAMAZOV-IV-WEB	Vos vau a estimar enòrmaments per auer-me permetut tan lèu que dèishi d'estimar-vos.
KARAMAZOV-IV-WEB	Entà qué m'auetz cridat aué, Lise?
KARAMAZOV-IV-WEB	Que volia transmeter-vos un desir mèn.
KARAMAZOV-IV-WEB	Voi que quauquarrés me torture: que se maride damb jo e dempús me torture, m'enganhe, se'n vage e m'abandone.
KARAMAZOV-IV-WEB	Jo que non voi èster erosa!
KARAMAZOV-IV-WEB	Auetz aprenut a estimar eth desorde?
KARAMAZOV-IV-WEB	A, jo qu'estimi eth desorde.
KARAMAZOV-IV-WEB	Tostemp desiri calar huec ara casa.
KARAMAZOV-IV-WEB	M'imagini en tot apressar-me d'amagat, li cau que sigue d'amagat, e calar-li huec ara casa.
KARAMAZOV-IV-WEB	Sajarien d'amortar-lo, mès era casa usclarie.
KARAMAZOV-IV-WEB	E jo carada, en tot saber çò que s'auie passat.
KARAMAZOV-IV-WEB	Ai, quines pegaries!
KARAMAZOV-IV-WEB	E qué engüegiu!
KARAMAZOV-IV-WEB	Hec un gèst de desengust damb era man.
KARAMAZOV-IV-WEB	Vos que viuetz plan ben, didec Aliosha en votz baisha.
KARAMAZOV-IV-WEB	Dilhèu ei mielhor èster praube?
KARAMAZOV-IV-WEB	Òc, ei mielhor.
KARAMAZOV-IV-WEB	Aquerò que son condes deth vòste defuntat monge.
KARAMAZOV-IV-WEB	Non ei vertat.
KARAMAZOV-IV-WEB	A, non digatz arren, arren (secodic era man, a maugrat de qué Aliosha non auie badat boca), que ja m'auetz parlat vos abantes de tot aquerò, m'ac sai de memòria.
KARAMAZOV-IV-WEB	Ei un engüeg.
KARAMAZOV-IV-WEB	Se vengui a èster prauba, aucirè a bèth un…plan que, se sò rica, dilhèu tanben.
KARAMAZOV-IV-WEB	Arren de demorar-se quiets!
KARAMAZOV-IV-WEB	Sabetz ua causa?
KARAMAZOV-IV-WEB	Çò que jo voi ei segar, segar horment.
KARAMAZOV-IV-WEB	Me maridarè damb vos, vos que vieratz campanhard, un campanhard de vertat, elevaram un polin, voletz?
KARAMAZOV-IV-WEB	Coneishetz a Kalganov?
KARAMAZOV-IV-WEB	Non hè que caminar e soniar.
KARAMAZOV-IV-WEB	Ditz: entà qué viuer de vertat; qu'ei mielhor soniar.
KARAMAZOV-IV-WEB	Un pòt soniar es causes mès alègres, mès víuer qu'ei engüegiu.
KARAMAZOV-IV-WEB	E aquerò que non se tardarà a maridar-se, se m'a declarat enquia e tot a jo.
KARAMAZOV-IV-WEB	Sabetz vos hèr ara gaudrofa?
KARAMAZOV-IV-WEB	Donques eth qu'ei coma ua gaudrofa: que li cau saber hèr-li a hèr torns, deishar-la, e secodir, secodir e secodir damb eth slagèth; me maridarè damb eth, e lo tierè hènt torns tota era vida.
KARAMAZOV-IV-WEB	Non vos hè vergonha d'èster aciu damb jo?
KARAMAZOV-IV-WEB	Non.
KARAMAZOV-IV-WEB	Vos qu'ètz terriblaments embestiat pr'amor de qué non parli de causes senhades.
KARAMAZOV-IV-WEB	Jo non voi èster ua santa.
KARAMAZOV-IV-WEB	Qué te còsten en aute mon peth mès grèu des pecats?
KARAMAZOV-IV-WEB	Vos que vos calerie sabè'c damb exactitud.
KARAMAZOV-IV-WEB	Diu vos condamnarà, Aliosha la guardèc fixaments.
KARAMAZOV-IV-WEB	Donques aquerò ei çò que jo voi.
KARAMAZOV-IV-WEB	Arribaria, me condamnarien, e de ressabuda me meteria a arrir daunt dera cara de toti.
KARAMAZOV-IV-WEB	Qu'è uns talents enòrmes d'usclar era casa, Aliosha, era nòsta casa, encara non me credetz?
KARAMAZOV-IV-WEB	Per qué non?
KARAMAZOV-IV-WEB	Qu'ei ua mena de malautia.
KARAMAZOV-IV-WEB	Vòs, a tot darrèr, me menspredatz!
KARAMAZOV-IV-WEB	Per qué voletz hèr eth mau?
KARAMAZOV-IV-WEB	Entà que non rèste arren enlòc.
KARAMAZOV-IV-WEB	A, que serie bon que non restèsse arren!
KARAMAZOV-IV-WEB	Sapiatz, Aliosha, qu'a viatges me apetisse hèr un modelhon enòrme de mauvestats, tota sòrta d'abusi, hè'c d'amagat pendent fòrça temps, enquia qu'ara imprevista se desnishesse.
KARAMAZOV-IV-WEB	Toti m'entornejarien e me senhalarien damb eth dit, e jo me demoraria en tot guardar-les a toti.
KARAMAZOV-IV-WEB	Qu'ei quauquarren plan agradiu.
KARAMAZOV-IV-WEB	Per qué ei tant agradiu, Aliosha?
KARAMAZOV-IV-WEB	Ja ac veigui.
KARAMAZOV-IV-WEB	Se tracte deth besonh d'estronhar quauquarren bon o, tau que didíetz vos, de calar-li huec.
KARAMAZOV-IV-WEB	Aquerò que tanben se passe.
KARAMAZOV-IV-WEB	Non ei qu'ac aja dit, ei qu'ac vau a hèr.
KARAMAZOV-IV-WEB	Vos creigui.
KARAMAZOV-IV-WEB	Ai, com vos estimi per çò que didetz: vos creigui.
KARAMAZOV-IV-WEB	Pr'amor que vos jamès mentitz, jamès.
KARAMAZOV-IV-WEB	O dilhèu vos pensatz que vos digui tot aquerò damb era soleta intencion d'irritar-vos?
KARAMAZOV-IV-WEB	Que i a quauquarren d'açò.
KARAMAZOV-IV-WEB	Çò que mès impressionaue a Aliosha ère era sua seriositat: en aguest instant non i auie en ròstre dera gojata ne ua ombra de trufaria o de burla, a maugrat de qué abantes era alegria e eth bon umor non l'abandonauen ne enes estones de màger "seriositat".
KARAMAZOV-IV-WEB	I a moments qu'es òmes estimen eth crim, didec Aliosha cogitós.
KARAMAZOV-IV-WEB	Òc, òc!
KARAMAZOV-IV-WEB	Que m'auetz liejut eth pensament: l'estimen, toti l'estimen e tostemp l'estimen, e non solet en determinadi "moments".
KARAMAZOV-IV-WEB	Sabetz?, sus aquerò se passe coma se toti s'auessen metut d'acòrd entà mentir e dès alavetz non s'arturèssen de hè'c.
KARAMAZOV-IV-WEB	Toti diden qu'an en òdi ath mau, mès ath hons l'estimen.
KARAMAZOV-IV-WEB	Contunhatz vos en tot liéger, coma abantes, libres dolents?
KARAMAZOV-IV-WEB	Mama les lieg e les amague jos era coishinèra, mès jo que les ac cuelhi.
KARAMAZOV-IV-WEB	E non vos hè vergonha esbauçar-vos?
KARAMAZOV-IV-WEB	Jo que voi esbauçar-me.
KARAMAZOV-IV-WEB	Auem aciu a un gojat que se tenguec ajaçat entre es ralhs deth camin de hèr tant qu'es vagons li passauen peth dessús.
KARAMAZOV-IV-WEB	Quina sòrt!
KARAMAZOV-IV-WEB	Escotatz, ara ath vòste frair lo van a jutjar per auer aucit a sa pair, e a toti les encante qu'age hèt aquerò.
KARAMAZOV-IV-WEB	Les encante qu'age aucit a sa pair?
KARAMAZOV-IV-WEB	Òc, les encante, a toti les encante!
KARAMAZOV-IV-WEB	E jo era prumèra.
KARAMAZOV-IV-WEB	Aliosha doçaments.
KARAMAZOV-IV-WEB	A, mès quines idies auetz!, Liza deishèc anar un sorriscle, afogada.
KARAMAZOV-IV-WEB	E ac ditz un monge!
KARAMAZOV-IV-WEB	Non vos creiríetz se guaire vos respècti, Aliosha, per non mentir jamès.
KARAMAZOV-IV-WEB	S'aprèssen, s'aprèssen, ja son a mand d'agarrar-me.
KARAMAZOV-IV-WEB	Mès de pic me senhi, e toti arreculen, s'espaurissen, mès non vien d'anar-se'n, e s'estan aquiu ena pòrta e per toti es cornèrs, demorant.
KARAMAZOV-IV-WEB	Alavetz me vien uns talents enòrmes d'insultar a Diu en votz nauta, atau que comenci a insultar-lo, e eri un aute còp s'aprèssen toti amassa, e jo me torni a senhar, e eri arreculen.
KARAMAZOV-IV-WEB	Qu'ei plan divertit, se me cope er alend.
KARAMAZOV-IV-WEB	Jo tanben è auut a viatges aguest madeish sòmni, didec Aliosha de suspresa.
KARAMAZOV-IV-WEB	De vertat?, sorrisclèc Liza estonada.
KARAMAZOV-IV-WEB	Escotatz, Aliosha, non hescatz burla, aquerò qu'ei fòrça important: de vertat ei possible que dues persones desparières agen eth madeish sòmni?
KARAMAZOV-IV-WEB	Plan qu'ei possible.
KARAMAZOV-IV-WEB	Aliosha, vos digui qu'ei fòrça important, contunhèc Liza, damb ua suspresa un shinhau exagerada.
KARAMAZOV-IV-WEB	Çò d'important que non ei eth sòmni, senon que vos ajatz podut auer eth madeish sòmni que jo.
KARAMAZOV-IV-WEB	Vos jamès mentitz, atau, donc, non me mentigatz ara tanpòc.
KARAMAZOV-IV-WEB	Ei vertat çò que didetz?
KARAMAZOV-IV-WEB	Non vo'n burlatz de jo?
KARAMAZOV-IV-WEB	Ei vertat.
KARAMAZOV-IV-WEB	Liza, per bèra rason, ère terriblaments impressionada, e amudic mieja menuta.
KARAMAZOV-IV-WEB	Jo tostemp vos vierè a veir, tota era mia vida, responec Aliosha damb fermetat.
KARAMAZOV-IV-WEB	Solet a vos, digui aguestes causes, tornèc a començar Liza.
KARAMAZOV-IV-WEB	Solet a jo madeisha e a vos.
KARAMAZOV-IV-WEB	Solet a vos en tot eth mon.
KARAMAZOV-IV-WEB	E damb mès talents que quan m'ac digui a jo madeisha.
KARAMAZOV-IV-WEB	E damb vos que non è cap vergonha.
KARAMAZOV-IV-WEB	Aliosha, se com ei que non è deguna vergonha en tot estar-me damb vos?
KARAMAZOV-IV-WEB	Aliosha, ei vertat qu'es judius, pera Pasca, panen mainatges e les esgòrgen?
KARAMAZOV-IV-WEB	Sabi pas.
KARAMAZOV-IV-WEB	Donques jo qu'è un libre qu'en eth liegí quauquarren sus un judici que se hec sabi pas a on, e qu'un judiu li talhèc prumèr toti es ditets des dues mans a un mainatge de quate ans e dempús lo crucifiquèc en ua paret, lo clauèc damb uns claus e lo crucifiquèc, e mès tard declarèc en judici qu'eth mainatge auie mòrt rapid, as quate ores.
KARAMAZOV-IV-WEB	Donques, que n'ei de rapid!
KARAMAZOV-IV-WEB	Diden que gemegaue e gemegaue, tant qu'er aute ère ath sòn costat, en tot gaudir der espectacle.
KARAMAZOV-IV-WEB	Aquerò qu'està ben!
KARAMAZOV-IV-WEB	Ben?
KARAMAZOV-IV-WEB	Òc, ben.
KARAMAZOV-IV-WEB	A viatges me pensi qu'è estat jo que l'a crucificat.
KARAMAZOV-IV-WEB	Eth mainatge ei aquiu penjat, gemegant, e jo seigui ath dauant e me prengui ua marmelada d'ananàs.
KARAMAZOV-IV-WEB	M'encante era marmelada d'ananàs.
KARAMAZOV-IV-WEB	E a vos?, Aliosha la contemplaue en silenci.
KARAMAZOV-IV-WEB	Eth ròstre esblancossit, auriò de Liza s'alterèc de ressabuda, es uelhs li usclèren.
KARAMAZOV-IV-WEB	Sabetz?
KARAMAZOV-IV-WEB	M'imaginaua ath mainatge cridant e gemegant (pr'amor qu'es mainatges de quate ans ja comprenen çò que se passe), mès aguesta imatge dera marmelada non se n'anaue deth mèn cap.
KARAMAZOV-IV-WEB	Peth maitin l'enviè ua carta a cèrta persona, en tot dider-li que venguesse a veder-me sense manca.
KARAMAZOV-IV-WEB	Venguec e, de pic, li condè çò deth mainatge e çò dera marmelada, l'ac condè tot, tot, e didí "qu'estaue ben".
KARAMAZOV-IV-WEB	Alavetz eth se metec a arrir e didec que, plan que òc, estaue ben.
KARAMAZOV-IV-WEB	Dempús se lheuèc e se n'anèc.
KARAMAZOV-IV-WEB	Non i estèc mès de cinc menutes.
KARAMAZOV-IV-WEB	Me menspredèc?
KARAMAZOV-IV-WEB	Qué credetz vos?
KARAMAZOV-IV-WEB	Didetz-me, Aliosha, didetz-me, me menspredèc aguest òme o non me menspredèc?, Liza se lheuèc deth fautulh, es uelhs li ludien.
KARAMAZOV-IV-WEB	Didetz-me, didec Aliosha agitat, auíetz cridat vos madeisha ad aguesta persona?
KARAMAZOV-IV-WEB	Òc, jo madeisha.
KARAMAZOV-IV-WEB	L'enviéretz ua carta?
KARAMAZOV-IV-WEB	Entà preguntar-li precisaments per aquerò, per aquerò deth mainatge?
KARAMAZOV-IV-WEB	Non, que non ère entad aquerò, plan que non.
KARAMAZOV-IV-WEB	Mès, sonque arribar, l'ac preguntè.
KARAMAZOV-IV-WEB	Eth me responec, se metec a arrir, se lheuèc e se n'anèc.
KARAMAZOV-IV-WEB	Aguest òme siguec aunorat damb vos, didec Aliosha doçaments.
KARAMAZOV-IV-WEB	E non me menspredèc?
KARAMAZOV-IV-WEB	Non se burlèc de jo?
KARAMAZOV-IV-WEB	Non, pr'amor qu'ei possible qu'eth tanben creigue ena marmelada d'ananàs.
KARAMAZOV-IV-WEB	Tanben eth ei ara plan malaut, Lise.
KARAMAZOV-IV-WEB	Òc, cre en era!
KARAMAZOV-IV-WEB	A Liza li luderen es uelhs.
KARAMAZOV-IV-WEB	Non mensprède ad arrés, contunhèc Aliosha.
KARAMAZOV-IV-WEB	E plan, se non cre, naturauments, mensprède.
KARAMAZOV-IV-WEB	Alavetz, tanben a jo?
KARAMAZOV-IV-WEB	A jo?
KARAMAZOV-IV-WEB	Tanben a vos.
KARAMAZOV-IV-WEB	Aquerò està ben.
KARAMAZOV-IV-WEB	A Liza li carrinclèren es dents).
KARAMAZOV-IV-WEB	Quan aqueth òme partic entre arridolets, sentí qu'estaue ben que la menspredèssen a ua.
KARAMAZOV-IV-WEB	Està ben çò deth mainatge damb es dits talhats, està ben que la mensprèden a ua… (e arric duant era cara d'Aliosha, damb malícia e rancura).
KARAMAZOV-IV-WEB	Sabetz, Aliosha, sabetz, jo voleria…
KARAMAZOV-IV-WEB	Aliosha, sauvatz-me!
KARAMAZOV-IV-WEB	Sauvatz-me, didec, lèu en un panteish.
KARAMAZOV-IV-WEB	Dilhèu li dideria ad arrés en mon çò que vos digui a vos?
KARAMAZOV-IV-WEB	E, totun, non è dit qu'era vertat, era vertat, era vertat!
KARAMAZOV-IV-WEB	Que me vau a aucir, pr'amor que tot m'ei hastigós!
KARAMAZOV-IV-WEB	Non voi víuer, pr'amor que tot m'ei hastigós!
KARAMAZOV-IV-WEB	Tot qu'ei hastigós, hastigós!
KARAMAZOV-IV-WEB	Aliosha, per qué, per qué non m'estimatz bric, concludic dehòra de se.
KARAMAZOV-IV-WEB	Òc, òc que vos estimi!, responec Aliosha damb veeméncia.
KARAMAZOV-IV-WEB	E ploraratz per jo?
KARAMAZOV-IV-WEB	Gràcies!
KARAMAZOV-IV-WEB	Era soleta causa qu'è de besoh son es vòstes lèrmes.
KARAMAZOV-IV-WEB	Es auti que me pòden condamnar e caushigar-me, toti eri, toti, sense excepcion!
KARAMAZOV-IV-WEB	Pr'amor que jo non estimi ad arrés.
KARAMAZOV-IV-WEB	M'auetz entenut?
KARAMAZOV-IV-WEB	Ad arrés!
KARAMAZOV-IV-WEB	Ath contrari, que les è en òdi!
KARAMAZOV-IV-WEB	Anatz-vo'n, Aliosha, que ja ei ora de qué vengatz a veir ath vòste frair!
KARAMAZOV-IV-WEB	De ressabuda se desseparèc d'eth.
KARAMAZOV-IV-WEB	E com vos vau a deishar atau?, didec Aliosha lèu espaurit.
KARAMAZOV-IV-WEB	Balhatz-li un punet a Mitia.
KARAMAZOV-IV-WEB	Anatz-vo'n, anatz-vo'n!
KARAMAZOV-IV-WEB	E lo possèc lèu enquiara pòrta ara fòrça.
KARAMAZOV-IV-WEB	Aliosha la guardaue damb amarganta perplexitat quan, còp sec, notèc ua carta ena sua man dreta, ua carta petita, plan ben revlincada e sagerada.
KARAMAZOV-IV-WEB	Li hec un còp de uelh e en ua segonda liegec era adreça: "Entà Ivan Fiódorovich Karamazov".
KARAMAZOV-IV-WEB	Virèc ara pressa es sòns uelhs entà Liza.
KARAMAZOV-IV-WEB	Eth sòn ròstre s'auie tornat lèu menaçaire.
KARAMAZOV-IV-WEB	Balhatz-l'ac, balhatz-l'ac sense manca!, li manèc freneticamnts, tremolant tota.
KARAMAZOV-IV-WEB	Aué madeish, aué madeish!
KARAMAZOV-IV-WEB	Se non, m'empodoï!
KARAMAZOV-IV-WEB	Per aquerò vos è cridat!
KARAMAZOV-IV-WEB	E barrèc d'un còp era pòrta.
KARAMAZOV-IV-WEB	S'entenec eth croishit deth flastièth.
KARAMAZOV-IV-WEB	Aliosha se sauvèc era carta ena pòcha e anec dret de cap ara escala, sense passar a veir ara senhora Jojlakovna, qu'autanplan se n'auie desbrembat.
KARAMAZOV-IV-WEB	Mentretant, Liza, sonque gésser Aliosha, treiguec de seguit eth flastièth, miei dauric era pòrta, metec un dit ena henuda e, en tot barrar d'un còp, se l'estronhèc damb totes es sues fòrces.
KARAMAZOV-IV-WEB	Ues dues segondes dempús, desliurada ja era man, se filèc en silenci, tot doç, entara sua cagira, se seiguec damb eth còs quilhat, e se demorèc damb es vistons tachadi en ditet ennerit e era sang que rajaue de dejós era ungla.
KARAMAZOV-IV-WEB	Es pòts li tremolauen e lèu, plan lèu, se didec en un mormolh:
KARAMAZOV-IV-WEB	Dolenta, dolenta, dolenta, dolenta!
KARAMAZOV-IV-WEB	Qu'ère ja plan tard (mès com ei de long un dia de noveme?
KARAMAZOV-IV-WEB	Hège nets.
KARAMAZOV-IV-WEB	Aliosha, ça que la, sabie que non li meterien trebucs entà veir a Mitia.
KARAMAZOV-IV-WEB	Aguestes causes se passen aciu, ena nòsta petita ciutat, coma se passen pertot.
KARAMAZOV-IV-WEB	Enquia tau punt qu'en escadences es entrevistes damb eth presoèr ena sala destinada ad aguesta fin se hègen practicaments solets.
KARAMAZOV-IV-WEB	Totun aquerò, aguestes persones qu'èren pògues: solet Grushenka, Aliosha e Rakitin.
KARAMAZOV-IV-WEB	Mès Grushenka gaudie deth favor deth madeish ispravnik Mijail Makarovich.
KARAMAZOV-IV-WEB	Ath vielh que li hège dò auer- la cridat d'aquera manèra en Mokroie.
KARAMAZOV-IV-WEB	Mès tard, quan se'n sabec der ahèr ath hons, cambièc completaments era sua opinon sus era.
KARAMAZOV-IV-WEB	E, causa estranha, encara qu'ère fèrmaments convençut que Mitia ère er autor deth crim, dès eth moment deth sòn ingrès ena preson l'anèc vedent de man en man damb mens severitat: "qu'ei possible que siguesse un òme de bon còr, mès se perdèc, coma un suec, pera beuenda e eth desorde!".
KARAMAZOV-IV-WEB	Er orror des prumèrs moments anèc deishant pati ena sua amna a ua cèrta pietat.
KARAMAZOV-IV-WEB	Per çò d'Aliosha, eth spravnik l'apreciaue fòrça e lo coneishie hège temps, e Rakitin, que darrèraments acodie plan soent a visitar ath presoèr, qu'auie ua relacion plan estreta damb es "senhoretes deth spravnik", coma eth les cridaue, e se deishaue veir cada dia pera sua casa.
KARAMAZOV-IV-WEB	Ath delà, daue leçons en çò der inspector dera preson, un ancian bravàs, encara que tanben un servidor estricte dera lei.
KARAMAZOV-IV-WEB	Tanben Aliosha ère un vielh e apreciat coneishut der inspector, que gaudie parlant damb eth de "tèmes sabents" en generau.
KARAMAZOV-IV-WEB	A Ivan Fiódorovich, per exemple, er inspector non ei que lo respectèsse, senon qu'autanplan l'auie pòur, mès que mès, pes sòns judicis, a maugrat d'èster eth madeish un gran filosòf que, plan que òc, "podie vier plan luenh damb eth sòn pròpi coneishement".
KARAMAZOV-IV-WEB	Mès per Aliosha sentie ua simpatia invencibla.
KARAMAZOV-IV-WEB	Eth darrèr an ar ancian l'auie dat pera lectura des evangèlis apocrifi e li comunicaue de contunh es sues impressions ath sòn joen amic.
KARAMAZOV-IV-WEB	Abantes, autanplan l'anaue a veir en monastèri e se passaue ores sanceres parlant damb eth e damb es ieromonges.
KARAMAZOV-IV-WEB	En resumit, Aliosha, encara qu'arribèsse tard ena preson, non li calie qu'acodir ar inspector, e eth problèma tostemp se solucionaue.
KARAMAZOV-IV-WEB	Ath delà, tot eth personau dera preson, enquiath darrèr gaita, ère acostumat ara preséncia d'Aliosha.
KARAMAZOV-IV-WEB	Eth gaita, plan, non botaue cap de trebuc, en cas de qué s'amièsse eth permís dera direccion.
KARAMAZOV-IV-WEB	Cada viatge que lo cridauen, Mitia baishaue dera sua cèla entath lòc des entrevistes.
KARAMAZOV-IV-WEB	En entrar ena sala, Aliosha se trapèc precisaments damb Rakitin, que ja se n'anaue dempús d'auer visitat a Mitia.
KARAMAZOV-IV-WEB	Autant Rakitin que Mitia parlauen en votz nauta.
KARAMAZOV-IV-WEB	Tant que se didie adiu deth sòn amic, Mitia non hège qu'arrir-se'n de quauquarren, e Rakitin semblaue repotegar.
KARAMAZOV-IV-WEB	A Rakitin, sustot enes darrèri tempsi, non li hège gràcia trapar-se damb Aliosha, a penes escambiauen paraules e enquia e tot entà saludar-lo li calie hèr un esfòrç.
KARAMAZOV-IV-WEB	Aguest còp, en veder-lo entrar, arroncilhèc es celhes çò de mès e virèc es uelhs, coma se siguesse plan ocupat en tot cordar-se eth sòn gran abric, plan caud, damb cothet de pèth.
KARAMAZOV-IV-WEB	Ara seguida se botèc a cercar eth paraigües.
KARAMAZOV-IV-WEB	Rakitin gessec ara imprevista:
KARAMAZOV-IV-WEB	Quin can t'a lairat?
KARAMAZOV-IV-WEB	Solet hèja badinades!, exclamèc Mitia.
KARAMAZOV-IV-WEB	Con, dimòni!
KARAMAZOV-IV-WEB	Atau son toti, se dirigic a Aliosha, en tot senhalar damb eth cap a Rakitin, que se n'anaue ath mès córrer; aguest qu'a estat aciu arrint, tan content, e ara suspresa s'a botat hèt ua furia.
KARAMAZOV-IV-WEB	A tu que ne tansevolhe t'a guardat.
KARAMAZOV-IV-WEB	Se qué vos a passat?
KARAMAZOV-IV-WEB	Vos auetz pelejat?
KARAMAZOV-IV-WEB	E tu, com ei que vies tan tard?
KARAMAZOV-IV-WEB	È estat tot eth maitin, mès que demorant- te, desirant era tua visita.
KARAMAZOV-IV-WEB	Ben, non se passe arren.
KARAMAZOV-IV-WEB	Podem recuperar eth temps perdut.
KARAMAZOV-IV-WEB	Com ei que l'a dat per vier tan soent?
KARAMAZOV-IV-WEB	Qu'ei que vos auetz hèt amics?, preguntèc Aliosha, en tot senhalar tanben damb eth cap era pòrta que venguie de gésser Rakitin.
KARAMAZOV-IV-WEB	Que se m'è hèt amic de Mijail?
KARAMAZOV-IV-WEB	Non, era vertat.
KARAMAZOV-IV-WEB	Entà qué.
KARAMAZOV-IV-WEB	Quin porcèth!
KARAMAZOV-IV-WEB	A jo me considère un brigand…
KARAMAZOV-IV-WEB	Non compren ne ua soleta badinada, aquerò qu'ei çò de pejor.
KARAMAZOV-IV-WEB	Aguesta gent jamès compren ua badinada.
KARAMAZOV-IV-WEB	Que tien era amna seca, lisa e seca: atau vedia jo aqueth dia, quan me heren a vier aciu, es paredaus dera preson.
KARAMAZOV-IV-WEB	Mès qu'ei un òme intelligent, plan intelligent.
KARAMAZOV-IV-WEB	Ben, Aleksei, que ja posqui balhar per perdut eth cap!
KARAMAZOV-IV-WEB	Se seiguec en un banc e convidèc a Aliosha a sèir-se ath sòn costat.
KARAMAZOV-IV-WEB	Òc, deman ei eth judici.
KARAMAZOV-IV-WEB	A qué te referisses?, Mitia lo guardèc damb cèrta vaguetat.
KARAMAZOV-IV-WEB	A!, òc, eth judici!
KARAMAZOV-IV-WEB	Ath diable!
KARAMAZOV-IV-WEB	Enquia ara, tu e jo solet auem parlat de pegaries, tostemp restacades ad aguest judici, e de çò mès important non t'è dit arren.
KARAMAZOV-IV-WEB	Donques òc, deman ei eth judici, mès que se t'è dit que daua eth cap per perdut non a estat pensant en judici.
KARAMAZOV-IV-WEB	Que non ei que pèrda eth cap, senon çò que i é ath sòn laguens.
KARAMAZOV-IV-WEB	Per qué me guardes damb aguesta mina de critica?
KARAMAZOV-IV-WEB	De qué me parles, Mitia?
KARAMAZOV-IV-WEB	Es idies, es idies, d'aquerò se tracte.
KARAMAZOV-IV-WEB	Era etica.
KARAMAZOV-IV-WEB	Se qué ei era etica?
KARAMAZOV-IV-WEB	Era etica?, Aliosha s'estonèc.
KARAMAZOV-IV-WEB	Òc, non ei ua sòrta de sciéncia?
KARAMAZOV-IV-WEB	Rakitin ac sap.
KARAMAZOV-IV-WEB	Que sap fòrça causes Rakitin, que se l'amie eth diable!
KARAMAZOV-IV-WEB	Non pense vier monge.
KARAMAZOV-IV-WEB	Vò anar entà Sant Petersburg.
KARAMAZOV-IV-WEB	Aquiu, sivans diden, se balharà ara critica, mès damb ua orientacion nòbla.
KARAMAZOV-IV-WEB	Per qué non?
KARAMAZOV-IV-WEB	Que pòt hèr quauquarren util e laurar-se ua carrèra.
KARAMAZOV-IV-WEB	Be ne son de mèstres aguesti entà laurar-se ua carrèra!
KARAMAZOV-IV-WEB	Ath diable damb era etica!
KARAMAZOV-IV-WEB	Mès jo que sò perdut, Aleksei, jo òc que sò perdut, òme de Diu!
KARAMAZOV-IV-WEB	A tu que t'estimi mès qu'ad arrés.
KARAMAZOV-IV-WEB	Qui ei Carl Bernard?
KARAMAZOV-IV-WEB	Carl Bernard?, Aliosha se tornèc a suspréner.
KARAMAZOV-IV-WEB	Non, Carl non, demora, me sò confonut: Claude Bernard.
KARAMAZOV-IV-WEB	A qué se tie?
KARAMAZOV-IV-WEB	Que deu èster un scientific, responec Aliosha, mès te cohèssi que non sai dider-te guaire sus eth.
KARAMAZOV-IV-WEB	È entenut a díder, solet, qu'ei un scientific, mès non sai de quina classa.
KARAMAZOV-IV-WEB	Ben, ath diable damb eth, tanpòc jo ac sabi, maudidec Mitia.
KARAMAZOV-IV-WEB	Que serà bèth brigand, qu'ei çò de mès problable, toti son uns brigands.
KARAMAZOV-IV-WEB	Mès Rakitin arribarà luenh, Rakitin ei des que profiten quinsevolhe henerecla entà colar-se, ei un aute Bernard.
KARAMAZOV-IV-WEB	Of!, es Bernard!
KARAMAZOV-IV-WEB	Com se multipliquen!
KARAMAZOV-IV-WEB	Ben, mès a tu qué te cau?, preguntèc Aliosha, que non balhaue eth braç a pèrder.
KARAMAZOV-IV-WEB	Que vò escríuer un article sus jo, sus eth mèn cas, entà començar d'aguesta manèra era sua carrèra literària; ei per açò que me vie a veir, eth madeish m'ac a dit.
KARAMAZOV-IV-WEB	Vò quauquarren damb ua determinada orientacion: "Non podie deishar d'aucir, qu'ère ua victima deth sòn ambient", e aguesta sòrta de causes; atau m'ac a explicat.
KARAMAZOV-IV-WEB	Qu'aurà un matís socialista, ditz.
KARAMAZOV-IV-WEB	Ben, ath diable damb eth, qu'age eth matís que volgue, a jo que m'ei parièr.
KARAMAZOV-IV-WEB	Ath nòste frair Ivan non l'estime, l'a en òdi, a tu tanpòc te tie guaire afècte.
KARAMAZOV-IV-WEB	Jo non lo hèsqui enlà pr'amor qu'ei un òme intelligent.
KARAMAZOV-IV-WEB	Mès qu'ei massa capinaut.
KARAMAZOV-IV-WEB	Hè ua estona li didia: "Es Karamazov non èm uns brigands, senon uns filosòfi, pr'amor que toti es russi autentics èm filosòfi; mès tu ja pòs auer estudiat que non ès un filosòf, senon un mosso".
KARAMAZOV-IV-WEB	Se n'a arrit, encara que de mala encólia.
KARAMAZOV-IV-WEB	Atau que l'è dit: De myslibus non est disputandum, bon remoquet, vertat?
KARAMAZOV-IV-WEB	Aumens jo tanben m'è somat ath classicisme (Mitia, còp sec, s'estarnèc d'arrir).
KARAMAZOV-IV-WEB	Per qué auies d'èster perdut?
KARAMAZOV-IV-WEB	Aliosha.
KARAMAZOV-IV-WEB	Per qué sò perdut?
KARAMAZOV-IV-WEB	Com que te hè pena per Diu?
KARAMAZOV-IV-WEB	Guarda: tot qu'ei aquiu, enes nèrvis, ena tèsta, ei a díder, aguesti nèrvis que son en cervèth (ben, ath diable damb eri!
KARAMAZOV-IV-WEB	Aguesta sciéncia, Aliosha, ei quauquarren grandós!
KARAMAZOV-IV-WEB	Un nau òme va a gésser, aquerò òc qu'ac compreni…
KARAMAZOV-IV-WEB	Mès totun açò, Diu que me hè pena!
KARAMAZOV-IV-WEB	Ben, tanpòc està mau, didec Aliosha.
KARAMAZOV-IV-WEB	Que me hèsque pena Diu?
KARAMAZOV-IV-WEB	Era quimica, frair, era quimica!
KARAMAZOV-IV-WEB	Que non i a arren a hèr, reverend pair, hètz-vos un shinhau enlà, arribe era quimica!
KARAMAZOV-IV-WEB	E Rakitin non estime a Diu, tè, non l'estime!
KARAMAZOV-IV-WEB	Aguest qu'ei eth mau punt de tota aguesta gent.
KARAMAZOV-IV-WEB	Mès qu'ac amaguen.
KARAMAZOV-IV-WEB	Mentissen.
KARAMAZOV-IV-WEB	Dissimulen.
KARAMAZOV-IV-WEB	Aquerò vò díder qu'ara tot ei permetut, qu'un pòt hèr quinsevolh causa?"
KARAMAZOV-IV-WEB	Arrís.
KARAMAZOV-IV-WEB	Un òme intelligent sap pescar cranques; tu, ça que la, me ditz, aucires e queigueres en param, e ara t'apoiridisses ena preson!".
KARAMAZOV-IV-WEB	Aquerò me ditz.
KARAMAZOV-IV-WEB	Un autentic porcèth!
KARAMAZOV-IV-WEB	Jo, abantes, as tipes coma eth les hèja enlà a còps de pè, e ara, ja ves, les escoti.
KARAMAZOV-IV-WEB	Encara que tanben ditz fòrça causes senades.
KARAMAZOV-IV-WEB	E escriu damb intelligéncia.
KARAMAZOV-IV-WEB	Hè coma ua sethmana me comencèc a liéger un article; ne volí copiar tres linhes; demora aciu que les auem.
KARAMAZOV-IV-WEB	Ara prèssa Mitia se treiguec dera pòcha deth justet un papèr e liegec: "Entà resòlver aguesta qüestion, ei de besonh prumèr plaçar era pròpia personalitat en conflicte damb çò qu'un ei reauments".
KARAMAZOV-IV-WEB	Ac comprenes?
KARAMAZOV-IV-WEB	Non, non ac compreni, didec Aliosha.
KARAMAZOV-IV-WEB	Guardaue e escotaue a Mitia damb curiosèr.
KARAMAZOV-IV-WEB	Donques jo tanpòc ac compreni.
KARAMAZOV-IV-WEB	Ei escur e confús, mès intelligent.
KARAMAZOV-IV-WEB	Tanben escriu vèrsi, eth brigand.
KARAMAZOV-IV-WEB	A cantat ath pè dera senhora Jojlakovna, hu, hu, hu!
KARAMAZOV-IV-WEB	Ja ac auia entenut, didec Aliosha.
KARAMAZOV-IV-WEB	Ac auies entenut?
KARAMAZOV-IV-WEB	E es versets les as entenudi?
KARAMAZOV-IV-WEB	Non.
KARAMAZOV-IV-WEB	Aciu que son, guarda, te les vau a liéger.
KARAMAZOV-IV-WEB	Tu que non ac sabes, non t'ac è condat, ei tota ua istòria.
KARAMAZOV-IV-WEB	Quin audèth!
KARAMAZOV-IV-WEB	Hè tres setmanes decidic hèr-me emmaliciar: "Guarda, me ditz, tu qu'as queigut en param coma un pèc per tres mil robles, e jo me'n meterè ena pòcha cent cinquanta mil: que vau a maridar-me damb ua veudeta e me vau a crompar ua casa de pèira en Sant Petersburg".
KARAMAZOV-IV-WEB	E me condèc que hestejaue ara senhora Jojlakovna, e qu'aguesta, que de joena non ère precisaments intelligenta, as sòns quaranta ans estaue coma ua craba.
KARAMAZOV-IV-WEB	Me maridi damb era, me la hèsqui a vier entà Sant Petersburg e aquiu començarè a trèir un jornau".
KARAMAZOV-IV-WEB	E auie enes sòns pòts ua hastigosa baua de luxúria, mès que non bauejaue per era, senon pes cent cinquanta mil.
KARAMAZOV-IV-WEB	E me convencec, me convencec; viege a veder-me cada dia: "Qu'ei a punt de render-se", me didie.
KARAMAZOV-IV-WEB	Ère radiant d'alegria.
KARAMAZOV-IV-WEB	Voi díder, de boni talents li balharia un punet ad aguesta pòcvau per auer-lo hèt enlà dera sua casa!
KARAMAZOV-IV-WEB	Atau que quan venguie tan soent a veder-me compausèc aqueri vèrsi.
KARAMAZOV-IV-WEB	Se me hèsqui a vier eth capitau d'aguesta capvirada, que poirè aportar un benefici ara ciutadania".
KARAMAZOV-IV-WEB	Aguesta gent justifique quinsevolh infàmia en tot aperar ath benefici deth ciutadan!
KARAMAZOV-IV-WEB	Çò que ditz de Pushkin, era vertat, ac compreni.
KARAMAZOV-IV-WEB	Ça que la, solide que serie un òme plan dable, mès solet escriuec de pès!
KARAMAZOV-IV-WEB	Be n'ère de capinaut des sòns vèrsi!
KARAMAZOV-IV-WEB	Guaira vantaria i é en aguesta gent, guaira vantaria!
KARAMAZOV-IV-WEB	Ai, guarda aguest polit, doç pè, se com se hole, se bote malautet!
KARAMAZOV-IV-WEB	E reauments s'i a calat era qüestion "ciutadana".
KARAMAZOV-IV-WEB	Mès, com s'enforismèc quan lo heren enlà!
KARAMAZOV-IV-WEB	Li carrinclauen es dents!
KARAMAZOV-IV-WEB	Que ja s'a resvenjat, didec Aliosha.
KARAMAZOV-IV-WEB	Jojlakovna.
KARAMAZOV-IV-WEB	E Aliosha li condèc bracaments çò der article en jornau Rumors.
KARAMAZOV-IV-WEB	A estat eth!, a estat eth!, confirmèc Mitia en tot rufar es celhes.
KARAMAZOV-IV-WEB	A estat eth!
KARAMAZOV-IV-WEB	Aguestes croniques…ja me'n sabi…voi díder, guaires baisheses s'an escrit ja, de Grusha, sense vier mès luenh!…
KARAMAZOV-IV-WEB	E tanben dera auta, de Katia…
KARAMAZOV-IV-WEB	Moria!
KARAMAZOV-IV-WEB	Comencèc a hèr torns pera estança, preocupat.
KARAMAZOV-IV-WEB	Deman qu'ei un dia terrible e memorable entà tu: eth judici divin se complirà en tu…e m'estone que vages hènt torns, en sòrta d'anar entara qüestion, me parles Diu se'n sap de qué.
KARAMAZOV-IV-WEB	Non te'n hèsques, l'interrompec Mitia damb afogadura.
KARAMAZOV-IV-WEB	Me calerie dilhèu parlar d'aguest gosset pudesenc?
KARAMAZOV-IV-WEB	Der assassin?
KARAMAZOV-IV-WEB	Que ja n'auem parlat pro d'aguest ahèr.
KARAMAZOV-IV-WEB	Que non voi tornar a parlar d'aguest pudesenc, eth hilh dera Pudesenca!
KARAMAZOV-IV-WEB	Diu l'aucirà, ja ac veiràs, e cara!
KARAMAZOV-IV-WEB	Es uelhs li ludien).
KARAMAZOV-IV-WEB	Rakitin aquerò que non ac comprenerie, comencèc a díder, lèu damb extasi, mès tu qu'ac compreneràs tot.
KARAMAZOV-IV-WEB	Plan per açò èra ansiós de veder-te.
KARAMAZOV-IV-WEB	Guarda, hè ja temps que volia condar-te fòrça causes aciu, entre aguesti paredaus descrostadi, mès non didia ua soleta paraula de çò mès important: qu'ère coma s'encara non auesse arribat era ora.
KARAMAZOV-IV-WEB	Me sò demorat enquia ara, enquiara fin deth termini, entà daurir-te era mia amna.
KARAMAZOV-IV-WEB	Frair, en aguesti dus darrèrs mesi è sentut que i auie un nau òme en jo, qu'un òme nau auie resuscitat en jo!
KARAMAZOV-IV-WEB	Qu'ère embarrat ath mèn laguens, mès, se non auesse estat per aguest pericle, jamès aurie campat.
KARAMAZOV-IV-WEB	Ei terrible!
KARAMAZOV-IV-WEB	Que m'ei parièr que me calgui passar vint ans enes mines arrincant eth minerau damb un martèth, non me cau pòur; i a ua auta causa que m'espaurís ara: qu'aguest òme resuscitat s'aluenhe de jo!
KARAMAZOV-IV-WEB	Quitament aquiu, enes mines, enes entralhes dera tèrra, ei possible trapar a un còr uman en presoèr, en assasin qu'as ath tòn costat, e senter-te sarrat ada eth, pr'amor qu'aquiu tanben ei possible víuer, e estimar, e patir!
KARAMAZOV-IV-WEB	Qu'ei possible hèr que tornesse nèisher, que resuscite eth còr gelat d'aguest convicte, ei possible suenhar-lo pendent ans e hèr que dera tuta gesque ara lutz ua amna nauta, ua consciéncia adolorida, qu'ei possible que torne a nèisher un àngel, que resuscite un eròi!
KARAMAZOV-IV-WEB	E çò de cèrt ei que son fòrça, centenats, e toti nosati èm colpables per eri!
KARAMAZOV-IV-WEB	Per qué soniè alavetz, en un moment coma aguest, damb aqueth "mainatge"?
KARAMAZOV-IV-WEB	Siguec ua profecia entà jo en aqueth moment!
KARAMAZOV-IV-WEB	Vierè entad aguest "mainatge".
KARAMAZOV-IV-WEB	Pr'amor que toti èm colpables per toti.
KARAMAZOV-IV-WEB	Per toti es "mainatges", pr'amor que i a mainatges petits e mainatges grani.
KARAMAZOV-IV-WEB	Toti èm "mainatges".
KARAMAZOV-IV-WEB	Vierè entà toti, pr'amor qu'ei de besonh que quauquarrés vage entà toti.
KARAMAZOV-IV-WEB	Jo non è aucit ath nòste pair, mès m'i cau anar.
KARAMAZOV-IV-WEB	Ac accèpti!
KARAMAZOV-IV-WEB	Tot aquerò m'a arribat aciu… entre aguesti paredaus descrostadi.
KARAMAZOV-IV-WEB	E çò de cèrt ei que son molti, que son centenats, e se trapen dejós era tèrra damb un martèth ena man.
KARAMAZOV-IV-WEB	Ò, plan, seram encadiats, e non auram libertat, mès alavetz, ath miei deth nòste immens dolor, resuscitaram de nauèth entara alegria, que sense era er òme non pòt víuer, ne pòt existir Diu, pr'amor que Diu balhe era alegria, aguest qu'ei eth sòn privilègi, un privilègi immens…
KARAMAZOV-IV-WEB	Senhor, qu'er òme se dissòlve ena pregària!
KARAMAZOV-IV-WEB	Com auia jo de víuer jos era tèrra sense Diu?
KARAMAZOV-IV-WEB	Rakitin mentís: se hèn enlà a Diu dera tèrra, nosati lo traparam dejós era tèrra!
KARAMAZOV-IV-WEB	Ath presoèr l'ei impossible de víuer sense Diu, mès impossible encara qu'ar òme qu'ei dehòra dera preson.
KARAMAZOV-IV-WEB	Alavetz, dès es entralhes dera tèrra, es òmes des prigondors lheuaram un tragic imne a Diu, hònt de tota alegria.
KARAMAZOV-IV-WEB	Glòria a Diu e ara sua alegria!
KARAMAZOV-IV-WEB	L'estimi!
KARAMAZOV-IV-WEB	S'esblancossic, es pòts li tremolauen, es lèrmes li gessien des uelhs).
KARAMAZOV-IV-WEB	Non te'n saberies, Aleksei, enquia quin punt voi víuer ara, quina ànsia d'existir e de compréner a surgentat en jo precisaments entre aguesti paredaus descrostadi!
KARAMAZOV-IV-WEB	Rakitin non ac compren, ada eth era soleta causa que lo preocupe ei bastir ua casa e méter en era logataris, mès jo te demoraua a tu.
KARAMAZOV-IV-WEB	Ath delà, se qué ei eth patiment?
KARAMAZOV-IV-WEB	A jo non me cau pòur, abantes òc que lo cranhia.
KARAMAZOV-IV-WEB	Sabes?, qu'ei possible que ne tansevolhe respona en judici…
KARAMAZOV-IV-WEB	E me semble que i a ara tanta fòrça en jo que sò capable de tiè'c tot, toti es patiments, solet entà poder-me díder a jo madeish e repetir-me en cada moment: sò jo!
KARAMAZOV-IV-WEB	En un milenat de torments, que sò; retortilhant-me ena tortura, mès que sò!
KARAMAZOV-IV-WEB	Embarrat en ua tor, mès que contunharè existint; camparè eth solei, e se non lo veigui me'n saberè qu'existís.
KARAMAZOV-IV-WEB	Mès, saber qu'eth solei existís, aquerò que ja ei tota era vida.
KARAMAZOV-IV-WEB	Aliosha, eth mèn querubin, totes aguestes filosofies m'aucissen, ath diable damb eres!
KARAMAZOV-IV-WEB	Eth nòste frair Ivan…
KARAMAZOV-IV-WEB	Veiràs, jo abantes non auia cap d'aguesti dobtes, mès èren toti amagadi ath mèn laguens.
KARAMAZOV-IV-WEB	Dilhèu, se m'embriagaua, se me pelejaua, se m'embestiaua, ère pr'amor qu'aguestes idies desconeishudes s'agitauen ath mèn laguens.
KARAMAZOV-IV-WEB	Me pelejaua entà estofar-les en jo, entà someter-les, entà estronhar-les.
KARAMAZOV-IV-WEB	Eth nòste frair Ivan non ei Rakitin, eth qu'amague era sua idia.
KARAMAZOV-IV-WEB	Eth nòste frair Ivan qu'ei ua esfinx: care, tostemp care.
KARAMAZOV-IV-WEB	E a jo Diu me tormente.
KARAMAZOV-IV-WEB	Aquerò ei era soleta causa que me tormente.
KARAMAZOV-IV-WEB	E se se passe que non existís?
KARAMAZOV-IV-WEB	E se Rakitin a rason, e ei ua idia artificiau des òmes?
KARAMAZOV-IV-WEB	Alavetz, se de vertat non existís, er òme ei eth senhor dera tèrra, der univèrs.
KARAMAZOV-IV-WEB	Fantastic!
KARAMAZOV-IV-WEB	Mès, com pòt èster vertuós sense Diu?
KARAMAZOV-IV-WEB	Bona pregunta!
KARAMAZOV-IV-WEB	Non hè que balhar-li torns.
KARAMAZOV-IV-WEB	Pr'amor que, en aguest cas, a qui estimarà er òme?
KARAMAZOV-IV-WEB	De qui estarà arregaït?
KARAMAZOV-IV-WEB	A qui entonarà un imne?
KARAMAZOV-IV-WEB	Rakitin se n'arrís.
KARAMAZOV-IV-WEB	Rakitin ditz qu'ei possible estimar ara umanitat encara que Diu non existisque.
KARAMAZOV-IV-WEB	Ben, aguest pòcvau pòt afirmar çò que volgue, mès jo sò incapable de comprenè'c.
KARAMAZOV-IV-WEB	A Rakitin que l'ei aisit de víuer: "Mès vau que te preocupes, me ditz aué, de qué s'espargen es drets ciutadans dera gent o de qué non puge eth prètz dera carn; d'aguesta sòrta, eth tòn amor ara umanitat serà mès simple e mès immediat que damb aguestes filosofies".
KARAMAZOV-IV-WEB	Ara quau causa è replicat: "Mès per çò que tanh a tu, li digui, se non i a Diu, solide que holes eth prètz dera carn en un virament de uelhs, e te'n très un roble per kopek".
KARAMAZOV-IV-WEB	S'a embestiat.
KARAMAZOV-IV-WEB	Pr'amor que, ditz-me, Aliosha, qué ei era vertut?
KARAMAZOV-IV-WEB	Entà jo era vertut qu'ei ua causa, entà un chinés ua auta desparièra; de manèra qu'ei quauquarren relatiu.
KARAMAZOV-IV-WEB	O non?
KARAMAZOV-IV-WEB	O non ei quauquarren relatiu?
KARAMAZOV-IV-WEB	Ei ua pregunta insidiosa!
KARAMAZOV-IV-WEB	Non te n'arrisques se te digui qu'è passat dues nets sense clucar un uelh per aguest motiu.
KARAMAZOV-IV-WEB	Non dèishe d'estonar-me qu'era gent posque víuer sense pensar en aguestes causes.
KARAMAZOV-IV-WEB	Vanitat!
KARAMAZOV-IV-WEB	Ivan non a un Diu.
KARAMAZOV-IV-WEB	Qu'a ua idia.
KARAMAZOV-IV-WEB	Aquerò me depasse.
KARAMAZOV-IV-WEB	Mès eth care.
KARAMAZOV-IV-WEB	Me pensi qu'ei maçon.
KARAMAZOV-IV-WEB	L'ac è demanat, e care.
KARAMAZOV-IV-WEB	Jo que volia béuer aigua dera sua hònt, e eth care.
KARAMAZOV-IV-WEB	Solet un viatge me didec quauquarren.
KARAMAZOV-IV-WEB	Qué te didec?, s'esdeguèc a preguntar Aliosha.
KARAMAZOV-IV-WEB	Li digui: "Alavetz, tot qu'ei permetut, non ei aquerò"?.
KARAMAZOV-IV-WEB	Eth rufèc es celhes: "Fiódor Pávlovich, didec, eth nòste pair, ère un porcèth, mès eth sòn rasonament qu'ère corrècte".
KARAMAZOV-IV-WEB	Aquerò siguec çò que me responec.
KARAMAZOV-IV-WEB	Non didec arren mès.
KARAMAZOV-IV-WEB	Encara que ja ei mès clar que çò de Rakitin.
KARAMAZOV-IV-WEB	Òc, assentic amaraments Aliosha.
KARAMAZOV-IV-WEB	Quan a vengut?
KARAMAZOV-IV-WEB	Dempús parlaram d'açò, ara que voi comentar-te ua auta causa.
KARAMAZOV-IV-WEB	D'Ivan lèu non te n'auia parlat enquia aué.
KARAMAZOV-IV-WEB	Qu'ac è deishat entath finau.
KARAMAZOV-IV-WEB	Quan acabe aciu aguest ahèr mèn e dicten senténcia, alavetz ja te condarè cèrtes causes, t'ac condarè tot.
KARAMAZOV-IV-WEB	Aciu que i a quauquarren terrible…
KARAMAZOV-IV-WEB	E en açò tu seràs eth mèn jutge.
KARAMAZOV-IV-WEB	Mès de moment non comences damb aquerò; de moment ne ua soleta paraula.
KARAMAZOV-IV-WEB	Me parlaues de çò de deman, deth judici, e, era vertat, que non sai arren d'açò.
KARAMAZOV-IV-WEB	As parlat damb aqueth avocat?
KARAMAZOV-IV-WEB	Valent avocat!
KARAMAZOV-IV-WEB	L'ac è condat tot.
KARAMAZOV-IV-WEB	Qu'ei un brigand des fini, d'aguesti dera capitau.
KARAMAZOV-IV-WEB	Un Bernard!
KARAMAZOV-IV-WEB	Non se cre un sò horadat de çò que jo li digui.
KARAMAZOV-IV-WEB	Qu'ei convençut de qué l'è aucit jo, guarda; que me n'encuedi.
KARAMAZOV-IV-WEB	Ne cas.
KARAMAZOV-IV-WEB	Tanben a hèt a vier un mètge, vòlen demostrar que sò hòl.
KARAMAZOV-IV-WEB	Non ac pensi perméter!
KARAMAZOV-IV-WEB	Katerina Ivanovna vò complir damb eth "sòn déuer" enquiath finau.
KARAMAZOV-IV-WEB	Guaire esfòrç!, Mitia arric amaraments.
KARAMAZOV-IV-WEB	Qu'ei ua gata!
KARAMAZOV-IV-WEB	Tie un còr de pèira!
KARAMAZOV-IV-WEB	E se'n sap de çò que didí d'era alavetz en Mokroie, qu'ei ua hemna "immensaments colerica".
KARAMAZOV-IV-WEB	L'an anat damb eth conde.
KARAMAZOV-IV-WEB	Òc, es declaracions s'an multiplicat coma eth sable dera mar!
KARAMAZOV-IV-WEB	Grigori non balhe eth sòn braç a tòrcer.
KARAMAZOV-IV-WEB	Grigori qu'ei aunorat, mès ei pèc.
KARAMAZOV-IV-WEB	Fòrça gent ei aunorada gràcies a qu'ei pèga.
KARAMAZOV-IV-WEB	Atau ac ve Rakitin.
KARAMAZOV-IV-WEB	Grigori ei eth mèn enemic.
KARAMAZOV-IV-WEB	A bèri uns qu'ei mielhor d'auer-les d'enemics que d'amics.
KARAMAZOV-IV-WEB	Ac digui per Katerina Ivanovna.
KARAMAZOV-IV-WEB	Me hè pòur, ò!, òc, me hè pòur que parle en judici dera sua reveréncia enquiath solèr quan aquerò des quate mil cinc cents robles!
KARAMAZOV-IV-WEB	Que se volerà crubar eth compde enquiath finau, enquiath darrèr sò.
KARAMAZOV-IV-WEB	Non voi jo eth sòn sacrifici!
KARAMAZOV-IV-WEB	M'avergonharàn en judici!
KARAMAZOV-IV-WEB	Me calerà tiè'c coma sigue.
KARAMAZOV-IV-WEB	Vè-te'n a veder-la, Aliosha, demana-li que non parle d'açò en judici.
KARAMAZOV-IV-WEB	O dilhèu ei impossible?
KARAMAZOV-IV-WEB	Ath diable!, qu'ei parièr, ac tierè!
KARAMAZOV-IV-WEB	Era non me hè pena.
KARAMAZOV-IV-WEB	Ac desire.
KARAMAZOV-IV-WEB	Eth qu'ac a hèt qu'ac pague.
KARAMAZOV-IV-WEB	Jo, Aleksei, deisharè anar eth mèn discurs (tornèc a arrir amaraments).
KARAMAZOV-IV-WEB	Solet…solet que Grushka, Grushka, Senhor!
KARAMAZOV-IV-WEB	Se per qué li cau tier ada era autant de suplici?, exclamèc de pic entre lèrmes.
KARAMAZOV-IV-WEB	Grusha que m'aucís, pensar en era que m'aucís, m'aucís!
KARAMAZOV-IV-WEB	Aué madeish m'a vengut a veir…
KARAMAZOV-IV-WEB	M'ac a condat.
KARAMAZOV-IV-WEB	Aué qu'ère plan desengustada damb tu.
KARAMAZOV-IV-WEB	Ja ac sabi.
KARAMAZOV-IV-WEB	Qu'eth diable me hèsque a vier peth mèn mau caractèr.
KARAMAZOV-IV-WEB	M'è metut gelós!
KARAMAZOV-IV-WEB	En dider-me adiu d'era, me n'è empanaït, l'è punada.
KARAMAZOV-IV-WEB	Mès que non l'è demanat perdon.
KARAMAZOV-IV-WEB	Per qué non l'ac as demanat?, exclamèc Aliosha.
KARAMAZOV-IV-WEB	Mitia, còp sec, se metec a arrir, lèu content.
KARAMAZOV-IV-WEB	Diu t'ac age, bon gojat, de demanar jamès perdon pes tues fautes ara hemna aimada!
KARAMAZOV-IV-WEB	Mès que mès ara aimada, ne se t'acodisque, sigue quina sigue era tua fauta!
KARAMAZOV-IV-WEB	Pr'amor qu'es hemnes…solet eth diable se'n sap se com son es hemnes, e t'ac digui jo, que de hemnes, aumens, ne sai quauquarren!
KARAMAZOV-IV-WEB	Tu saja d'arreconéisher era tua colpa dauant d'era: "Perdona, ditz-li, me hè dò, eth tòrt qu'ei mèn"; e ja veiràs eth bategat de repotecs que te què ath dessús!
KARAMAZOV-IV-WEB	Per arren deth mon te perdonarà simpla e planaments; prumèr t'umilie enquia deishar-te coma un liròt, trè a lúder causes que ne tansevolhe s'an passat, tot que t'ac tie en compde, non se'n desbrembe d'arren, dempús hig bèra causa mès dera sua cuelheta, e alavetz, e solet alavetz, te perdone.
KARAMAZOV-IV-WEB	E aquerò era mielhor, era mielhor de totes!
KARAMAZOV-IV-WEB	Que t'arrincarà era pèth a rengades e te la botarà tota sus era tèsta; atau son de herotges totes eres, dera prumèra enquiara darrèra., que t'ac digui jo, atau son aguesti angels que sense eri non podem víuer!
KARAMAZOV-IV-WEB	Guarda, estimat, t'ac vau a díder francaments, entà que se comprene: tot òme decent li cau estar jos era sòla d'ua hemna.
KARAMAZOV-IV-WEB	Aguesta ei era mia conviccion; non ei ua conviccion senon un sentiment.
KARAMAZOV-IV-WEB	Er òme li cau èster magnanim, e aquerò non taque era sua reputacion.
KARAMAZOV-IV-WEB	Ne que sigue un eròi!, ne ath madeish Cesar!
KARAMAZOV-IV-WEB	Mès, totun, tu non demanes perdon, jamès, per arren deth mon.
KARAMAZOV-IV-WEB	Non desbrembes aguesta règla que te balhe eth tòn frair Mitia, que les hemnes l'an amiat entara sua perdicion.
KARAMAZOV-IV-WEB	Non, mès me vau reabilitar-me dauant de Grusha de ua auta manèra, sense demanar-li perdon.
KARAMAZOV-IV-WEB	Jo que l'adori, Aleksei, l'adori!
KARAMAZOV-IV-WEB	Mès era non ac ve, non, entada era que contunhe a èster pòc amor.
KARAMAZOV-IV-WEB	E me hè patir, me hè patir damb eth sòn amor.
KARAMAZOV-IV-WEB	Çò d'abantes non ère arren!
KARAMAZOV-IV-WEB	Abantes se limitaue a hèr-me a patir damb es sòns va-e-veni infernaus, mès ara qu'è cuelhut tota era sua amna ena mia amna, e a trauèrs d'era m'è convertit en un òme.
KARAMAZOV-IV-WEB	Mos deisharàn maridar?
KARAMAZOV-IV-WEB	Se non ei atau, me morirè de gelosia.
KARAMAZOV-IV-WEB	Toti es dies sónii quauquarren atau…
KARAMAZOV-IV-WEB	Qué t'a dit de jo?
KARAMAZOV-IV-WEB	Aliosha li repetic tot çò que Grushenka l'auie dit aqueth dia.
KARAMAZOV-IV-WEB	Atau que non ei embestiada pera mia gelosia, sorrisclèc.
KARAMAZOV-IV-WEB	Tota ua hemna!
KARAMAZOV-IV-WEB	Of, me shauten es que son coma era, dures de còr, mès non tengui que me venguen damb gelosies, non ac tengui!
KARAMAZOV-IV-WEB	Solide que mos pelejaram.
KARAMAZOV-IV-WEB	Mès estimar-la…la vau a estimar etèrnaments.
KARAMAZOV-IV-WEB	Mos deisharàn maridar?
KARAMAZOV-IV-WEB	Dèishen maridar-se as presoèrs?
KARAMAZOV-IV-WEB	Bona pregunta.
KARAMAZOV-IV-WEB	E sense era jo non posqui víuer…(Mitia hec uns passi pera estança damb es celhes rufades.
KARAMAZOV-IV-WEB	Ère lèu escur.
KARAMAZOV-IV-WEB	Còp sec se mostrèc prigondaments preocupat).
KARAMAZOV-IV-WEB	Un secret, atau que ditz que i a un secret?
KARAMAZOV-IV-WEB	Qu'entre es tres shamam quauquarren contra era, e que "Katka", sivans ditz, ei implicada?
KARAMAZOV-IV-WEB	Non, Grushenka, vielha amiga, que non se tracte d'açò.
KARAMAZOV-IV-WEB	Que non ac as endonviat, tau qu'ei pròpi d'ua estupida hemna!
KARAMAZOV-IV-WEB	Aliosha, estimat, per qué non?
KARAMAZOV-IV-WEB	Te condarè eth nòste secret!
KARAMAZOV-IV-WEB	Vau a revelar-te tot eth nòste secret!, gasulhèc Mitia ath mès córrer.
KARAMAZOV-IV-WEB	Te lo volia díder dempús, pr'amor que, qué podia decidir jo sense tu?
KARAMAZOV-IV-WEB	Tu qu'ac ès tot entà jo.
KARAMAZOV-IV-WEB	Encara que diga qu'Ivan ei peth dessús de nosati, tu ès eth mèn querubin.
KARAMAZOV-IV-WEB	Era tua decision ei çò que compde.
KARAMAZOV-IV-WEB	Dilhèu ès tu, en sòrta d'Ivan, qu'ei peth dessús.
KARAMAZOV-IV-WEB	Guarda, qu'ei ua qüestion de consciéncia, dera mès nauta consciéncia: eth secret ei tant important que jo solet non me posqui acarar damb eth, e ac auia ajornat tot enquia parlar damb tu.
KARAMAZOV-IV-WEB	Mès, totun açò, ara qu'encara ei lèu entà decidir, mos cau demorar era senténcia: quan se dicte era senténcia, alavetz tu decidiràs eth mèn destin.
KARAMAZOV-IV-WEB	De moment, pòt te cau cuéher cap decision: escota çò que te vau a díder, mès non decidisques arren.
KARAMAZOV-IV-WEB	Demora e cara.
KARAMAZOV-IV-WEB	Que non t'ac vau a condar tot.
KARAMAZOV-IV-WEB	Me vau a limitar a condar-te era idia, sense entrar peth menut; tu non digues arren.
KARAMAZOV-IV-WEB	Ne ua pregunta, ne un movement, d'acòrd?
KARAMAZOV-IV-WEB	Mès, ai, Senhor!
KARAMAZOV-IV-WEB	Qué me cau hèr damb es tòns uelhs?
KARAMAZOV-IV-WEB	Cranhi qu'es tòns uelhs parlen per tu, per mès que tu sauves eth silenci.
KARAMAZOV-IV-WEB	Ai, aquerò me cau pòur!
KARAMAZOV-IV-WEB	Escota, Aliosha: eth nòste frair Ivan me suggerís que huja.
KARAMAZOV-IV-WEB	Non vau a balhar-te mès detalhs: tot ei previst, tot se pòt apraiar.
KARAMAZOV-IV-WEB	Cara, non decidisques.
KARAMAZOV-IV-WEB	Entà America, damb Grusha.
KARAMAZOV-IV-WEB	Pr'amor que sense Grusha, que non posqui víuer!
KARAMAZOV-IV-WEB	E se non li permeten amassar-se damb jo aquiu?
KARAMAZOV-IV-WEB	Dèishen maridar-se as presoèrs?
KARAMAZOV-IV-WEB	Eth nòste frair Ivan ditz que non.
KARAMAZOV-IV-WEB	E sense Grusha, qué hèsqui aquiu jos era tèrra damb un martèth?
KARAMAZOV-IV-WEB	Çò que harè serà daurir-me eth cap damb eth!
KARAMAZOV-IV-WEB	Mès, ça que la, e era consciéncia?
KARAMAZOV-IV-WEB	Que hugiria deth patiment!
KARAMAZOV-IV-WEB	I auie un senhau, e l'è ignorat; i auie un camin de purificacion, e è virat entara quèrra.
KARAMAZOV-IV-WEB	Ditz Ivan qu'en America, "damb bones inclinacions", un que pòt èster mes util que dejós de tèrra.
KARAMAZOV-IV-WEB	Òc, mès a on entonaram eth nòste imne enes prigondors?
KARAMAZOV-IV-WEB	Dèisha-te d'America, America que non ei que vanitat!
KARAMAZOV-IV-WEB	E m'imagini que tanben en America i aurà fòrça coquinaria.
KARAMAZOV-IV-WEB	Húger dera mia crucifixion!
KARAMAZOV-IV-WEB	Per aquerò te digui, Aleksei, que tu ès eth solet qu'ac pòt compréner, e arrés mès; entàs auti tot aquerò que son pegaries, deleris: tot aquerò que t'è dit der imne.
KARAMAZOV-IV-WEB	Dideràn: s'a tornat hòl, o ei un pèc.
KARAMAZOV-IV-WEB	E jo non m'è tornat hòl, ne sò un pèc.
KARAMAZOV-IV-WEB	Tanben Ivan compren çò der imne, pro qu'ac compren, mès que non ditz arren, se demore carat.
KARAMAZOV-IV-WEB	Que non cre en imne.
KARAMAZOV-IV-WEB	Pòt digues arren, pòt digues arren!
KARAMAZOV-IV-WEB	Non decidisques, tie pietat de jo, sense Grusha jo que non posqui víuer, demora ath judici, acabèc Mitia, en un estat de frenesia.
KARAMAZOV-IV-WEB	Damb es dues mans, tenguie a Aliosha pes muscles, e ère concentrat enes sòns uelhs, damb ua guardada ansiosa e febriu.
KARAMAZOV-IV-WEB	Dèishen maridar-se as presoèrs?, repetic per tresau viatge, damb votz suplicanta.
KARAMAZOV-IV-WEB	Aliosha escotaue extrèmaments susprenut e prigondaments impressionat.
KARAMAZOV-IV-WEB	Ditz-me ua causa, preguntèc, a persutat fòrça Ivan?
KARAMAZOV-IV-WEB	E de qui siguec era idia?
KARAMAZOV-IV-WEB	Sua, era idia que siguec sua, e persute en era!
KARAMAZOV-IV-WEB	Jamès me venguie a veir, e de ressabuda venguec hè ua setmana e comencèc damb aquerò sense mès.
KARAMAZOV-IV-WEB	Que hè tu per tu sense pòsa.
KARAMAZOV-IV-WEB	Eth non demane, ordene.
KARAMAZOV-IV-WEB	Que non tie cap dobte dera mia aubediéncia, encara que l'è daurit eth còr, madeish qu'a tu, e l'è parlat der imne.
KARAMAZOV-IV-WEB	M'a condat se com poirie organizà'c, a arremassat tota era informacion, mès ja t'en parlarè dempús d'aquerò.
KARAMAZOV-IV-WEB	Ac desire d'ua forma isterica.
KARAMAZOV-IV-WEB	Çò de principau qu'ei es sòs: "Dètz mil entara tua hujuda, ditz, e vint mil entà America; damb dètz mil robles, ditz, podem organizar ua hujuda memorabla".
KARAMAZOV-IV-WEB	Aliosha.
KARAMAZOV-IV-WEB	Ad arrés, ne peth mau de morir, mès a tu mens qu'ad arrés: a tu ne peth mau de morir!
KARAMAZOV-IV-WEB	Solide li cau pòur que te lhèues dauant de jo coma era mia pròpia consciéncia.
KARAMAZOV-IV-WEB	Pòt li digues que t'ac è condat.
KARAMAZOV-IV-WEB	Of, pòt l'ac digues!
KARAMAZOV-IV-WEB	Qu'as rason, admetec Aliosha, ei impossible decidir abantes dera senténcia deth tribunau.
KARAMAZOV-IV-WEB	Dempús deth judici, decidiràs tu madeish; alavetz traparàs en tu un òme nau, eth serà qui decidisque.
KARAMAZOV-IV-WEB	A un òme nau o a un Bernard, que decidirà ar estil des Bernard!
KARAMAZOV-IV-WEB	Mès, serà possible, frair, serà possible que non ages cap esperança de justificar-te?
KARAMAZOV-IV-WEB	Mitia rufèc es espatles convulsiuaments e remic damb eth cap.
KARAMAZOV-IV-WEB	Aliosha, estimat, que ja ei era ora!
KARAMAZOV-IV-WEB	Còp sec li venguec era prèssa.
KARAMAZOV-IV-WEB	Er inspector a hèt un crit en pati, vierà aciu de seguit.
KARAMAZOV-IV-WEB	Que ja ei tard entà nosati, èm en tot alterar er orde.
KARAMAZOV-IV-WEB	Abraça-me, lèu, balha-me un punet, senha-me, estimat, e hè sus jo era crotz de deman…
KARAMAZOV-IV-WEB	S'abracèren e se punèren.
KARAMAZOV-IV-WEB	Ivan, didec còp sec Mitia, m'a proposat que huja, aquerò ei pr'amor que cre que jo l'è aucit!
KARAMAZOV-IV-WEB	Un arridolet trist se diboishèc enes sòns pòts.
KARAMAZOV-IV-WEB	Tu l'as demanat s'ac cre o non?, preguntèc Aliosha.
KARAMAZOV-IV-WEB	Non, non l'ac è demanat.
KARAMAZOV-IV-WEB	Mès ei parièr, me'n sabi pes sòns uelhs.
KARAMAZOV-IV-WEB	Ben, adishatz.
KARAMAZOV-IV-WEB	Demora-te aquiu dauant de jo, atau.
KARAMAZOV-IV-WEB	E, damb es dues mans, tornèc a agarrar a Aliosha des espatles, en tot hèr fòrça.
KARAMAZOV-IV-WEB	En un instant eth sòn ròstre s'esblancossic, enquiath punt que ressautaue terriblaments ena escurina.
KARAMAZOV-IV-WEB	Se li tirèren es pòts, tachèc es vistons en Aliosha.
KARAMAZOV-IV-WEB	Aliosha, ditz-me tota era vertat, coma dauant de Diu Nòste Sénher: cres o non cres que l'aucí?
KARAMAZOV-IV-WEB	Tu, e solet tu, ac cres o non?
KARAMAZOV-IV-WEB	Tota era vertat, non mentisques!, li cridèc damb frenesia.
KARAMAZOV-IV-WEB	Qu'ei pro, quines causes dides…gasulhèc coma desconcertat.
KARAMAZOV-IV-WEB	Tota era vertat, tota, non mentisques!, repetic Mitia.
KARAMAZOV-IV-WEB	Ne un solet moment è creigut que siguesses tu er assassin, didec còp sec Aliosha, damb votz tremolosa, tau que se l'auesse rajat deth piech, e lheuèc era man dreta, coma botant a Diu de testimòni pes sues paraules.
KARAMAZOV-IV-WEB	Ua expression de beatitud illuminèc de pic tota era fàcia de Mitia.
KARAMAZOV-IV-WEB	Te balhi es gràcies!, didec tot doç, tau que se deishèsse anar un alend dempús un estavaniment.
KARAMAZOV-IV-WEB	Que m'as tornat de mòrt en vida…
KARAMAZOV-IV-WEB	Encara que, non te penses, enquia ara me calie pòur de demanar-t'ac, e a tu, a tu!.
KARAMAZOV-IV-WEB	Ben, ve-te'n, ve-te'n.
KARAMAZOV-IV-WEB	Que m'as balhat fòrces entà deman.
KARAMAZOV-IV-WEB	Que Diu te benedisque!
KARAMAZOV-IV-WEB	Au, ve-te'n, estima a Ivan!, sigueren es darrères paraules que gesseren de Mitia.
KARAMAZOV-IV-WEB	Aliosha gessec hèt un mar de lèrmes.
KARAMAZOV-IV-WEB	Ère tau eth grad d'inseguretat de Mitia, ère tau eth sòn grad de maufidança, qu'Aliosha auie desnishat de ressabuda un abisme d'amarum invencible e de desesperacion ena amna deth sòn malerós frair, un abisme qu'era sua existéncia non auie ne tansevolhe sospechat enquia alavetz.
KARAMAZOV-IV-WEB	Ua pietat prigonda, infinita, lo recuelhèc en un virament de uelhs.
KARAMAZOV-IV-WEB	Eth sòn còr, estarnat, li hège mau d'ua forma atròça.
KARAMAZOV-IV-WEB	S'endralhaue precisaments de cap a veir a Ivan.
KARAMAZOV-IV-WEB	Dès eth maitin qu'auie un besonh enòrme de veir a Ivan.
KARAMAZOV-IV-WEB	Ivan li preocupaue autant que Mitia, e ara, dempús dera entrevista damb eth sòn frair, encara mès.
KARAMAZOV-IV-WEB	V. TU QUE NON SIGUERES!, TU QUE NON SIGUERES!
KARAMAZOV-IV-WEB	En tot vier a veir a Ivan, li calèc passar près dera casa que residie Katerina Ivanovna.
KARAMAZOV-IV-WEB	Auie lum enes hièstres.
KARAMAZOV-IV-WEB	S'arturèc de suspresa e se decidic a entrar.
KARAMAZOV-IV-WEB	Hège mès d'ua setmana que non vedie a Katerina Ivanovna.
KARAMAZOV-IV-WEB	Mès en aguest moment se n'encuedèc de qué Ivan poirie èster damb era, mès que mès ena vesilha d'un dia semblable.
KARAMAZOV-IV-WEB	Dempús de trucar, e tant que pujaue pes escales, fèblaments illuminades per un fanau chinés, vedec baishar a un òme qu'en eth arreconeishec, en arribar ara sua nautada, a sa frair.
KARAMAZOV-IV-WEB	Atau, donc, aguest gessie de veir a Katerina Ivanovna.
KARAMAZOV-IV-WEB	A, solet ès tu, didec Ivan bracamants.
KARAMAZOV-IV-WEB	Plan ben, adishatz.
KARAMAZOV-IV-WEB	Vies a veder-la?
KARAMAZOV-IV-WEB	Non t'ac arrecomani, qu'ei "alterada" e tu la vas a méter encara mès nerviosa.
KARAMAZOV-IV-WEB	Non, non, cridèc ua votz de naut estant.
KARAMAZOV-IV-WEB	Aleksei Fiódorovich, vietz solet?
KARAMAZOV-IV-WEB	Òc, qu'è estat damb eth.
KARAMAZOV-IV-WEB	Vos a balhat bèth encargue entà jo?
KARAMAZOV-IV-WEB	M'entenetz?
KARAMAZOV-IV-WEB	Ressonaue ena votz de Katia ua nòta tant imperiosa qu'Ivan Fiódorovich, dempús d'un moment de thrantalhar, se decidic, a maugrat de tot, a pujar un aute còp en compania d'Aliosha.
KARAMAZOV-IV-WEB	Qu'èra en tot escotar!, gasulhèc entada eth damb irritacion, encara qu'Aliosha non lo podec enténer.
KARAMAZOV-IV-WEB	Permetetz que me dèisha botat er abric, didec Ivan Fiódorovich en entrar ena sala.
KARAMAZOV-IV-WEB	Que non me vau a sèir.
KARAMAZOV-IV-WEB	Vau a demorar-me solet ua menuta.
KARAMAZOV-IV-WEB	Seiguetz, Aleksei Fiódorovich, didec Katerina Ivanovna, tant qu'èra se demoraue de pès.
KARAMAZOV-IV-WEB	A penes auie cambiat en aguest temps, mès es sòns uelhs escurs ludien damb un fulgor maligne.
KARAMAZOV-IV-WEB	Mès tard Aliosha rebrembarie qu'en aqueri moments l'auie semblat extraordiàriaments beròia.
KARAMAZOV-IV-WEB	Qué vos a demanat que me didéssetz?
KARAMAZOV-IV-WEB	Solet ua causa, didec Aliosha, en tot guardar-la dirèctaments ena cara; que vos planhetz de vos madeisha e non declaretz arren en judici sus…(se trebolèc un shinhau) çò que se passèc entre vosati…quan vos coneishéretz per prumèr viatge…en aquera ciutat…
KARAMAZOV-IV-WEB	A, se referís ara mia prigonda reveréncia pes sòs aqueri!, li didec, en tot arrir amaraments.
KARAMAZOV-IV-WEB	E qué?
KARAMAZOV-IV-WEB	Qu'ei que li cau pòur per eth o per jo?
KARAMAZOV-IV-WEB	Vos a dit que me planha, mès de qui?
KARAMAZOV-IV-WEB	D'eth o de jo?
KARAMAZOV-IV-WEB	Didetz-me, Aleksei Fiódorovich.
KARAMAZOV-IV-WEB	Aliosha la guardaue atentaments, en tot hèr un esfòrç entà comprener-la.
KARAMAZOV-IV-WEB	De vos madeisha e d'eth, didec doçaments.
KARAMAZOV-IV-WEB	Ja ac veigui, didec damb ua cèrta malícia, e còp sec se rogic.
KARAMAZOV-IV-WEB	Vos qu'encara non me coneishetz, Aliosha, didec en ton menaçaire, e jo tanpòc me coneishi encara.
KARAMAZOV-IV-WEB	Se poirie passar que, dempús er interrogatòri de deman, sentéssetz vos talents de caushigar-me.
KARAMAZOV-IV-WEB	Es hemnes non tostemp èm aunorades.
KARAMAZOV-IV-WEB	Li carrinclèren es dents).
KARAMAZOV-IV-WEB	Hè solet ua ora pensaua qu' auria terror d'apressar-me ad aguest monstre…coma un reptil…mès era vertat ei que non, que contunhe estant un òme entà jo!
KARAMAZOV-IV-WEB	Ath delà, l'a aucit eth?
KARAMAZOV-IV-WEB	A estat eth que l'a aucit?, sorrisclèc cuelhuda d'ua istèria sobta, en tot virar-se ara prèssa entà Ivan Fiódorovich.
KARAMAZOV-IV-WEB	Aliosha non se tardèc a compréner qu'aguesta madeisha pregunta ja se l'auie hèt a sa frair, dilhèu quitament just abantes dera sua arribada, e que non l'ac auie hèt un solet viatge, senon cent viatges, e auien acabat discutint.
KARAMAZOV-IV-WEB	Qu'è anat a veir a Smerdiakov…
KARAMAZOV-IV-WEB	As estat tu, tu as estat qui m'a convençut de qué ei un parricida.
KARAMAZOV-IV-WEB	Jo solet te credia a tu!, contunhèc, sense deishar de dirigir- se a Ivan Fiódorovich.
KARAMAZOV-IV-WEB	Aguest s'esforçaue entà arrir.
KARAMAZOV-IV-WEB	Aliosha s'estrementic en enténer aqueth tu.
KARAMAZOV-IV-WEB	Jamès auie sospechat que i auesse tanta fidança entre eri.
KARAMAZOV-IV-WEB	Ben, en tot cas, qu'ei pro, talhèc Ivan.
KARAMAZOV-IV-WEB	Me'n vau.
KARAMAZOV-IV-WEB	Vierè deman.
KARAMAZOV-IV-WEB	E, en tot virar en redon, gessec dera estança e se filèc de cap ara escala.
KARAMAZOV-IV-WEB	Còp sec, Katerina Ivanovna, damb un gèst imperiós, agarrèc a Aliosha des dues mans.
KARAMAZOV-IV-WEB	Anatz ath sòn darrèr!
KARAMAZOV-IV-WEB	Atrapatz-lo!
KARAMAZOV-IV-WEB	Non lo deishetz solet ne ua menuta, li mormolhèc ara prèssa.
KARAMAZOV-IV-WEB	Qu'està hòl.
KARAMAZOV-IV-WEB	Non vo'n sabíetz que s'a tornat hòl?
KARAMAZOV-IV-WEB	Qu'a fèbre, ua fèbre nerviosa!
KARAMAZOV-IV-WEB	M'ac a dit eth mètge, anatz, corretz ath sòn darrèr…
KARAMAZOV-IV-WEB	Aliosha se metec a córrer e se dirigic entath darrèr d'Ivan Fiódorovich.
KARAMAZOV-IV-WEB	Qué voletz?, (en veir qu'Aliosha l'atrapaue, se virèc de pic entada eth); t'a manat que corres ath mèn darrèr pr'amor que sò hòl.
KARAMAZOV-IV-WEB	Que m'ac sai de memòria, higec irritat.
KARAMAZOV-IV-WEB	Plan qu'ei enganhada, mès a rason quan ditz qu'ès malaut, didec Aliosha.
KARAMAZOV-IV-WEB	Hè un moment, en èster damb era, m'è fixat ena tua cara; qu'as era cara d'èster malaut, Ivan, plan malaut!
KARAMAZOV-IV-WEB	Ivan contunhèc caminant, sense arturar-se.
KARAMAZOV-IV-WEB	Aliosha anaue ath sòn darrèr.
KARAMAZOV-IV-WEB	E sabes tu, Aleksei Fiódorovich, se com se torne un hòl?, preguntèc Ivan damb ua votz sobtaments tranquilla, sense era mendre irritacion, qu'en era se podie enténer un curiosèr de çò mès ingenú.
KARAMAZOV-IV-WEB	Non, non ac sai; supausi que i a fòrça classes de holia.
KARAMAZOV-IV-WEB	E pòt un madeish campar se com se torne hòl?
KARAMAZOV-IV-WEB	Ivan s'estèc carat mieja menuta.
KARAMAZOV-IV-WEB	Se vòs parlar damb jo de çò que sigue, càmbia de tèma, se te platz, didec còp sec.
KARAMAZOV-IV-WEB	Guarda, non sigue que me'n desbremba, qu'è ua carta entà tu, didec Aliosha timidaments e, en tot treir-se era carta de Liza dera pòcha, l'ac balhèc.
KARAMAZOV-IV-WEB	Precisaments s'auien apropat en un fanau.
KARAMAZOV-IV-WEB	Ivan arreconeishec era letra de seguit.
KARAMAZOV-IV-WEB	A!, qu'ei d'aqueth diablet!
KARAMAZOV-IV-WEB	Arric maliciosaments e, sense daurir era envolòpa, trinquèc era carta a bocins e les lancèc ath vent.
KARAMAZOV-IV-WEB	Es fragments de papèr s'espargeren.
KARAMAZOV-IV-WEB	Non a encara setze ans, semble, e ja s'aufrís!, didec damb mensprètz, en tot meter-se a caminar de nauèth.
KARAMAZOV-IV-WEB	Com que s'aufrís?, exclamèc Aliosha.
KARAMAZOV-IV-WEB	Que ja mo'n sabem, tau que s'aufrissen es hemnes depravades.
KARAMAZOV-IV-WEB	Se qué ditz, Ivan, qué ditz!, protestèc Aliosha amara e veementaments.
KARAMAZOV-IV-WEB	Non ei qu'ua creatura, qu'ès en tot ofensar a ua creatura!
KARAMAZOV-IV-WEB	Ei malauta, ei plan malauta; qu'ei possible qu'era tanben se torne hòla…
KARAMAZOV-IV-WEB	Jo non auia mès remèdi que balhar-te era sua carta…
KARAMAZOV-IV-WEB	Ça que la, demoraua escotar quauquarren de tu…que la podesse sauvar.
KARAMAZOV-IV-WEB	De jo non vas a enténer arren.
KARAMAZOV-IV-WEB	S'ei ua mainada jo non sò era sua hilhuquèra.
KARAMAZOV-IV-WEB	Aleksei, non contunhes.
KARAMAZOV-IV-WEB	Ne tansevolhe pensi en aguest ahèr.
KARAMAZOV-IV-WEB	S'esteren coma dues menutes en silenci.
KARAMAZOV-IV-WEB	Te referisses… a Katerina Ivanovna?
KARAMAZOV-IV-WEB	Òc, qué li cau hèr?
KARAMAZOV-IV-WEB	Sauvar a Mitenka o costar-li era sua perdicion?
KARAMAZOV-IV-WEB	Pregarà entà qu'era sua amna s'illumine.
KARAMAZOV-IV-WEB	Ja ves, encara non sap se qué hèr, non a auut temps entà premanir-se.
KARAMAZOV-IV-WEB	Tanben era me cuelh per ua hilhuquèra, que vò que la brèça!
KARAMAZOV-IV-WEB	Katerina Ivanovna t'estime, frair, didec Aliosha damb un sentiment de tristor.
KARAMAZOV-IV-WEB	Que pòt èster.
KARAMAZOV-IV-WEB	Mès era a jo non m'interèsse.
KARAMAZOV-IV-WEB	Patís.
KARAMAZOV-IV-WEB	Per qué, alavetz, li dides…a viatges…cèrtes causes que la hèn a tier esperances?, contunhèc dident Aliosha, damb un timid repotec.
KARAMAZOV-IV-WEB	Pr'amor que jo me'n sabi que tu l'as balhat esperances; desencusa-me que te parli d'aguesta manèra, higec.
KARAMAZOV-IV-WEB	Ara madeish que non posqui actuar coma me calerie: non posqui trincar damb era e dider-l'ac ara valenta, repliquèc Ivan, irritat.
KARAMAZOV-IV-WEB	Que mos cau demorar a que condemnen ar assassin.
KARAMAZOV-IV-WEB	Se trinqui ara damb era, deman, entà resvenjar-se de jo, esbauçarà ad aguest malerós en judici, pr'amor que l'a en òdi, e sap que l'a en òdi.
KARAMAZOV-IV-WEB	Aciu tot ei mentida.
KARAMAZOV-IV-WEB	Ua mentida darrèr ua auta!
KARAMAZOV-IV-WEB	Mès, de moment, tant que jo non trinca damb era e es sues esperances siguen intactes, s'abstierà de en.honsar ad aguest monstre, en saber-se'n que jo desiri evitar era sua perdicion.
KARAMAZOV-IV-WEB	A veir quan se dicte aguesta maudita senténcia!
KARAMAZOV-IV-WEB	Es paraules "assassin" e "monstre" ressonèren dolorosaments en còr d'Aliosha.
KARAMAZOV-IV-WEB	E quini mejans tie aguesta hemna entà en.honsar ath nòste frair?, preguntèc, en tot pensar enes paraules d'Ivan.
KARAMAZOV-IV-WEB	Qué pòt declarar que signifique era perdicion de Mitia?
KARAMAZOV-IV-WEB	Tu qu'encara non ac sabes.
KARAMAZOV-IV-WEB	Tie enes sues mans un document, escrit per Mitenka, deth sòn punh e letra, que demòstre matematicaments qu'eth aucic a Fiódor Pávlovich.
KARAMAZOV-IV-WEB	Non pòt èster!, sorrisclèc Aliosha.
KARAMAZOV-IV-WEB	Com que non?
KARAMAZOV-IV-WEB	Jo que l'è liejut.
KARAMAZOV-IV-WEB	Tau document non pòt existir!, persutèc Aliosha damb veeméncia.
KARAMAZOV-IV-WEB	Que non pòt existir pr'amor qu'eth non a estat er assassin.
KARAMAZOV-IV-WEB	Non a estat eth qui a aucit ath nòste pair, non a estat eth!
KARAMAZOV-IV-WEB	Ivan Fiódorovich s'arturèc còp sec.
KARAMAZOV-IV-WEB	Tu ja sabes se qui, didec Aliosha doçaments e damb emocion.
KARAMAZOV-IV-WEB	Qui?
KARAMAZOV-IV-WEB	Te referisses ad aguesta fabula que tracte d'un pèc lhòco e epileptic?
KARAMAZOV-IV-WEB	Smerdiakov?
KARAMAZOV-IV-WEB	Aliosha sentec de ressabuda que li tremolaue tot eth còs.
KARAMAZOV-IV-WEB	Tu sabes qui, deishèc anar sense talents.
KARAMAZOV-IV-WEB	Li mancaue er alend.
KARAMAZOV-IV-WEB	A veir, qui, qui?, cridèc Ivan, lèu furiós.
KARAMAZOV-IV-WEB	Tota era sua reserva s'auie esbugassat.
KARAMAZOV-IV-WEB	Jo solet sai ua causa, didec Aliosha, lèu en un mormolh, coma abantes.
KARAMAZOV-IV-WEB	Eth qu'aucic ath nòste pair non sigueres tu.
KARAMAZOV-IV-WEB	Se qué vòs díder damb aquerò?, Ivan se demorèc de pèira.
KARAMAZOV-IV-WEB	Eth silenci se tardèc lèu mieja menuta.
KARAMAZOV-IV-WEB	Pro que sai que non è estat jo, ès en tot delirar?, didec Ivan damb un arridolet palle e forçat.
KARAMAZOV-IV-WEB	Auie es vistons tachadi en Aliosha.
KARAMAZOV-IV-WEB	Un aute còp se trapauen ath pè d'un fanau.
KARAMAZOV-IV-WEB	Non, Ivan; en mès d'ua escadença t'as dit a tu madeish que tu ères er assassin.
KARAMAZOV-IV-WEB	Quan ac è dit?…
KARAMAZOV-IV-WEB	Jo èra en Moscòu…
KARAMAZOV-IV-WEB	Que t'ac as dit a tu madeish fòrça viatges, quan te demoraues solet en aguesti dus mesi terribles, contunhèc dident Aliosha, parlant, coma abantes, damb doçor e claretat.
KARAMAZOV-IV-WEB	Mès que parlaue ja tau que se non siguesse causa sua, tau que s'actuèsse ath marge dera sua volentat, sometut a un mandat imprecís.
KARAMAZOV-IV-WEB	Te colpaues e te cohessaues que tu e arrés mès que tu ères er assassin.
KARAMAZOV-IV-WEB	Mès tu que non as aucit ad arrés, t'enganhes, non ès tu er assassin, m'entenes?
KARAMAZOV-IV-WEB	Diu m'a enviat entà que t'ac diga.
KARAMAZOV-IV-WEB	Es dus carèren.
KARAMAZOV-IV-WEB	Eth silenci se tardèc ua menuta sancera.
KARAMAZOV-IV-WEB	Es dus èren paradi, guardant-se mutuaments es uelhs.
KARAMAZOV-IV-WEB	Es dus èren palles.
KARAMAZOV-IV-WEB	Còp sec, Ivan s'estrementic e agarrèc damb fòrça a Aliosha d'ua espatla.
KARAMAZOV-IV-WEB	Ères en çò de mèn!, didec en un mormolh carrisclant.
KARAMAZOV-IV-WEB	Cohèssa'c…
KARAMAZOV-IV-WEB	Lo vederes?
KARAMAZOV-IV-WEB	Lo vederes?
KARAMAZOV-IV-WEB	A qui te referisses?…
KARAMAZOV-IV-WEB	A Mitia?, preguntèc perplèx Aliosha.
KARAMAZOV-IV-WEB	Non, que non me referisqui a Mitia, ath diable, aguest monstre!, cridèc Ivan, enforismat.
KARAMAZOV-IV-WEB	De vertat te'n sabes qu'eth me vie a veir?
KARAMAZOV-IV-WEB	Com te n'as sabut?
KARAMAZOV-IV-WEB	Ditz- m'ac!
KARAMAZOV-IV-WEB	Qui ei?
KARAMAZOV-IV-WEB	Sabi pas de qui me parles, gasulhèc Aliosha, que començaue a espaurir-se.
KARAMAZOV-IV-WEB	Òc, òc que te'n sabes…
KARAMAZOV-IV-WEB	Autaments, com auries podut…?
KARAMAZOV-IV-WEB	Mès, de pic, semblèc tier-se.
KARAMAZOV-IV-WEB	Ère parat, coma balhant-li torns a quauquarren.
KARAMAZOV-IV-WEB	Que t'è dit aguestes paraules entà tota era vida: non sigueres tu!
KARAMAZOV-IV-WEB	M'as entenut?
KARAMAZOV-IV-WEB	Entà tota era vida.
KARAMAZOV-IV-WEB	Diu m'a inspirat entà que t'ac didessa, a maugrat de qué a compdar d'ara m'ages en òdi etèrnaments…
KARAMAZOV-IV-WEB	Ivan Fiódorovich, per çò que semble, ja auie artenhut a tier-se deth tot.
KARAMAZOV-IV-WEB	Aleksei Fiódorovich, didec damb un arridolet hered, que non posqui tier ne as profetes ne as epileptics, e mens encara as enviadi de Diu, aquerò qua'ac sabetz pro ben.
KARAMAZOV-IV-WEB	Dès aguest moment, trinqui damb vos, e me pensi qu'entà tostemp.
KARAMAZOV-IV-WEB	Vos prègui qu'en aguest madeish instant, en aguest horcalh, me deishetz.
KARAMAZOV-IV-WEB	Per aguest carreron que podetz vier ena vòsta casa.
KARAMAZOV-IV-WEB	Sauvatz-vos especiauments de vier a veder-me aué!
KARAMAZOV-IV-WEB	M'entenetz?
KARAMAZOV-IV-WEB	Mès Ivan non responec.
KARAMAZOV-IV-WEB	Aliosha se demorèc en horcalh, ath pè deth fanau, tant qu'eth sòn frair se perdèc ena escurina.
KARAMAZOV-IV-WEB	Alavetz se virèc e s'endralhèc tot doç entara sua casa peth carreron.
KARAMAZOV-IV-WEB	Ivan Fiódorovich e eth viuien desseparadi, en desparières residéncies: degun des dus s'auie volut demorar ena casa de Fiódor Pávlovich, ara desèrta.
KARAMAZOV-IV-WEB	Aliosha auie logat ua cramba a ua familha de menestraus; per çò d'Ivan Fiódorovich, s'estaue pro luenh d'eth: ocupaue ues estances amples e plan confortables en ua ala d'ua bona casa, qu'apertiège ara veuda acomododada d'un foncionari.
KARAMAZOV-IV-WEB	Mès era soleta sirventa qu'atenguie tota era ala ère un vielha anciana, sorda coma ua paret, que patie reumatisme, que se calaue en lhet tàs sies dera tarde e se lheuaue tàs sies deth maitin.
KARAMAZOV-IV-WEB	En aqueri dus mesi Ivan Fiódorovich que s'auie tornat plan pòc exigent e costaue estranhesa e l'encantaue demorar-se complètaments solet.
KARAMAZOV-IV-WEB	Autanplan limpiaue eth madeish eth quarto qu'ocupaue, a penes entraue enes autes pèces deth sòn alotjament.
KARAMAZOV-IV-WEB	En auer arribat en portau dera sua casa, e damb era man ja premanida entà tirar dera campaneta, s'arturèc.
KARAMAZOV-IV-WEB	Notèc que tot eth sòn còs encara li tremolaue de rabia.
KARAMAZOV-IV-WEB	Deishèc era campaneta, escopic, se virèc en redon e se filèc de cap ara auta punta dera ciutat, a un parelh de verstas dera sua casa, entara ua diminuta e destrantalhada caseta de socs qu'en era viuie Maria Kondratievna, aquera vesia de Fiódor Pávlovich que solie acodir ena codina d'aguest ara cèrca d'ua sieta de sopa e que Smerdiakov, alavetz, li cantaue cançons e li tocaue era guitarra.
KARAMAZOV-IV-WEB	Auie venut era sua anciana casa e ara s'estaue damb sa mair en ua sòrta d'isba, a on, dempús era mòrt de Fiódor Pávlovich, s'auie installat Smerdiakov, malaut, lèu agonizant.
KARAMAZOV-IV-WEB	Precisaments, Ivan Fiódorovich venguie a veder-lo ada eth, possat per ua consideracion sobta e irresistibla.
KARAMAZOV-IV-WEB	VI.PRUMÈRA ENTREVISTA DAMB SMERDIAKOV.
KARAMAZOV-IV-WEB	Qu'ère ja eth tresau viatge que, dempús de tornar de Moscòu, venguie Ivan Fiódorovich a parlar damb Smerdiakov.
KARAMAZOV-IV-WEB	Que l'auie vist e auie parlat damb eth dempús dera catastròfa, eth madeish dia dera sua arribada; dues setmanes mès tard l'auie tornat a visitar.
KARAMAZOV-IV-WEB	Mès, après aguest dusau viatge, auie interromput es sues entrevistes, de sòrta qu'amiaue ja mès d'un mes sense veder-lo, e a penes auie entenut arren sus eth.
KARAMAZOV-IV-WEB	Ivan Fiódorovich auie tornat de Moscòu solet tath cincau dia dempús era mòrt de sa pair, pr'amor que ne tansevolhe podec veir eth taüt: er acogaments s'auie celebrat just era vesilha dera sua arribada.
KARAMAZOV-IV-WEB	Eth perqué dera sua demora s'estaue en qué Aliosha, que desconeishie era sua adreça exacta en Moscòu, auie acodit a Katerina Ivanovna entà enviar-li un telegrama, mès, coma qu'èra tanpòc se'n sabie dera sua vertadera adreça, telegrafièc ara sua fraia e ara sua tia, en tot pensar qu'Ivan Fiódorovich vierie a tier-les ua visita sonque arribar en Moscòu.
KARAMAZOV-IV-WEB	Mès non les anèc a visitar enquiath quatau dia, encara que, plan que òc, sonque liéger eth telegrama s'entornèc entà aciu ath mès córrer.
KARAMAZOV-IV-WEB	Un còp aciu, a qui visitèc prumèr siguec a Aliosha, encara que, dempús de parlar damb eth, se demorèc plan estonat en veir que se remie autanplan a sospechar de Mitia e afustaue dirèctaments entà Smerdiakov coma er assassin, en dubèrta oposicion a totes es autes opinions qu'auie ena nòsta ciutat.
KARAMAZOV-IV-WEB	Mès tard, dempús d'auer parlat damb er ispravnik e damb eth fiscau e d'auer- se'n sabut des detalhs dera acusacion e dera detencion, se susprenec encara mès d'Aliosha, e atribuic era sua pensada solet a un sentiment frairau ennautit enquiar extrèm e ara sua pietat per Mitia, que, coma plan ben se'n sabie Ivan, autant estimaue Aliosha.
KARAMAZOV-IV-WEB	Rebrembem sus aguest ahèr, e d'un viatge per toti, solet un parelh de paraules sus es sentiments d'Ivan per sòn frair Dmitri Fiódorovich: decididaments non l'apreciaue, e çò que solet sentic per eth siguec ua ocasionau pietat, barrejada, autanplan, damb un prigond mensprètz qu'arribaue enquiara repugnància.
KARAMAZOV-IV-WEB	Tot en Mitia, en tot començar peth sòn fisic, li resultaue extrèmaments antipatic.
KARAMAZOV-IV-WEB	Ivan guardaue damb indignacion er amor que Katerina Ivanovna sentie per eth.
KARAMAZOV-IV-WEB	Ça que la, eth madeish dia dera sua arribada tanben auie anat a veir a Mitia ena preson, e aguesta entrevista non solet non auie aflaquit era sua conviccion de qué eth sòn frair ère colpable, senon qu'autanplan l'auie reafirmat.
KARAMAZOV-IV-WEB	En aguesta escadença trapèc a Mitia plan intranquil, cuelhut per ua agitacion malautissa.
KARAMAZOV-IV-WEB	Aguest se mostrèc fòrça charraire, mès distrèt e dispersat, parlaue damb fòrça brusquetat, acusaue a Smerdiakov e non hège que confoner-se.
KARAMAZOV-IV-WEB	Se referie de contunh as tres mil robles qu'eth defuntat l'auie "panat".
KARAMAZOV-IV-WEB	A penes discutie es indicis que i auie contra eth e, s'interpretaue es hèts a favor sòn, ac hège, un viatge mès, de manèra inconscienta e absurda, coma se non sagèsse de justificar-se ne dauant d'Ivan ne dauant d'arrés; ath contrari, s'emmaliciaue, menspredaue capinaut es acusacions, insultaue e se metie hèt ua fúria.
KARAMAZOV-IV-WEB	Se limitaue a burlar-se desdenhosaments deth testimòni de Grigori restacat ara pòrta dubèrta, e asseguraue que "l'auie daurit eth diable".
KARAMAZOV-IV-WEB	Mès qu'ère incapable d'aufrir ua explicacion coerenta d'aguest hèt.
KARAMAZOV-IV-WEB	En generau, en aquera ocasion se mostrèc fòrça pòc amistós damb sa frair.
KARAMAZOV-IV-WEB	Just dempús d'aguesta entrevista damb Mitia, Ivan Fiódorovich se n'anèc a veir a Smerdiakov.
KARAMAZOV-IV-WEB	Ja en vagon deth tren, en vier precipitadaments de Moscòu, non auie deishat de pensar en Smerdiakov e ena darrèra convèrsa qu'auie auut damb eth era vesilha dera sua partida.
KARAMAZOV-IV-WEB	Qu'auie fòrça causes que lo desconcertauen, fòrça que li semblauen sospechoses.
KARAMAZOV-IV-WEB	Mès, en prestar declaracion dauant deth jutge d'instruccion, Ivan Fiódorovich non auie mentat aquera convèrsa, e de moment contunhaue sense hè'c.
KARAMAZOV-IV-WEB	Qu'ac auie ajornat tot enquia que s'entrevistèsse damb Smerdiakov.
KARAMAZOV-IV-WEB	En aqueri moments, aguest se trapaue ingressat en espitau locau.
KARAMAZOV-IV-WEB	Eth doctor Herzenstube e eth doctor Varvinski, que recebec a Ivan Fiódorovich en espitau, assegurèren damb rotonditat, dauant des persutantes preguntes d'aguest, qu'era crisi de mau dera tèrra non admetie dobtes e quitament s'estonèren de qué les demanèsse se podie auer estat dissimulant eth dia dera catastròfa.
KARAMAZOV-IV-WEB	Li hèren a saber qu'er atac auie depassat çò d'abituau, en tot prolongar-se e repetir-se ath long de diuèrsi dies, de sòrta qu'era vida deth pacient auie estat en un grèu perilh, e solet alavetz, dempús des mesures adoptades, se podie afirmar damb rotonditat qu'eth malaut s'en gesserie, encara qu'ère fòrça possible (higec eth doctor Herzenstube) qu'es sues facultats demorèssen un shinhau amendrides, "se non entà tostemp, òc pendent un long periòde".
KARAMAZOV-IV-WEB	Ara persutanta pregunta d'Ivan Fiódorovich, que volie saber s'en aqueri moments ère hòl, era responsa siguec.
KARAMAZOV-IV-WEB	Ivan Fiódorovich se prepausèc verificar per eth madeish se quina sòrta d'anomalies èren aqueres.
KARAMAZOV-IV-WEB	En espitau, de seguit li permeteren visitar-lo.
KARAMAZOV-IV-WEB	Smerdiakov s'estaue en ua estança desseparada, ajaçat en ua jaça.
KARAMAZOV-IV-WEB	Just ath sòn costat, en ua auta jaça, s'estaue un menestrau dera ciutat, lèu enes darrères, tot holat pera idropesia, que semblaue cridat a morir en un dia o dus; que non podie èster cap trebuc entara conversacion.
KARAMAZOV-IV-WEB	Smerdiakov botèc ua cara maufidada en veir a Ivan Fiódorovich, e ara prumeria se lo notaue un shinhau espaurit.
KARAMAZOV-IV-WEB	Aguesta impression, aumens, li costèc a Ivan Fiódorovich.
KARAMAZOV-IV-WEB	Mès a penes siguec un instant; era rèsta deth temps, peth contrari, mèsalèu li susprenec era tranquillitat de Smerdiakov.
KARAMAZOV-IV-WEB	Ivan Fiódorovich que n'auec pro damb ua guardada entà convencer-se pliaments de qué Smerdiakov ère, de vertat, plan malaut: se sentie plan fèble, parlaue tot doç e coma s'auesse problèmes entà mòir era lengua; qu'ère plan escanaulit e auriò.
KARAMAZOV-IV-WEB	Enes vint menutes d'entrevista non hec que planher-se de mau de cap e dolor en toti es sòns membres.
KARAMAZOV-IV-WEB	Eth ròstre sec de skopets semblaue auer-se tornat plan petit, se li retortilhaue eth peu sus es possi e, en sòrta de tufa, qu'auie un fin manat d'escassi peus.
KARAMAZOV-IV-WEB	Mès eth uelh quèrre, miei clucat e coma senhalant a quauquarren, tradie ath Smerdiakov de tostemp "Qu'ei un plaser parlar damb ua persona intelligenta", rebrembec de seguit Ivan Fiódorovich.
KARAMAZOV-IV-WEB	Se seiguec en un escabèl, as pès deth jaç.
KARAMAZOV-IV-WEB	Smerdiakov cambièc de postura penosaments, mès que non volec entamenar era convèrsa; caraue, e ja non semblaue campar damb guaire curiosèr.
KARAMAZOV-IV-WEB	Pòs parlar damb jo?, preguntèc Ivan Fiódorovich.
KARAMAZOV-IV-WEB	Que non te vau a espisar guaire.
KARAMAZOV-IV-WEB	Plan que posqui, senhor, gasulhèc Smerdiakov damb votz fèbla.
KARAMAZOV-IV-WEB	Hè guaire qu'auetz arribat, senhor?, higec condescendent, tau que se sagèsse d'encoratjar ath visitaire trebolat.
KARAMAZOV-IV-WEB	Aué madeish…
KARAMAZOV-IV-WEB	Que vengui a veir se ne trèigui tarlat de çò qu'auetz montat aciu.
KARAMAZOV-IV-WEB	A qué vien aguesti alends?
KARAMAZOV-IV-WEB	Smerdiakov alendèc.
KARAMAZOV-IV-WEB	Smerdiakov s'estèc ua estona en silenci.
KARAMAZOV-IV-WEB	Com non me n'auia de saber, senhor?
KARAMAZOV-IV-WEB	Que se vedie a vier.
KARAMAZOV-IV-WEB	Qu'acabarie atau, dèisha-te de triches!
KARAMAZOV-IV-WEB	Que dideres claraments çò deth sosterranh.
KARAMAZOV-IV-WEB	Ja ac auetz declarat en interrogatòri?, s'interessèc Smerdiakov tranquillaments.
KARAMAZOV-IV-WEB	Ivan Fiódorovich s'embestièc ara imprevista.
KARAMAZOV-IV-WEB	Non, encara non ac è declarat, mès qu'ac harè sense manca.
KARAMAZOV-IV-WEB	Ara me cau que m'expliques fòrça causes, frair; e as de saber, estimat, que non vau a deishar que jògues damb jo!
KARAMAZOV-IV-WEB	E, entà qué auria jo de voler aguest jòc, senhor, se tota era mia esperança l'è botada en vos, tau que siguéssetz Diu Nòste Sénher?, didec Smerdiakov, tostemp damb era madeisha cauma, dempús de clucar es uelhs un moment.
KARAMAZOV-IV-WEB	De prumèr, comencèc Ivan Fiódorovich, sabi qu'es atacs de mau dera tèrra non se pòden predíder per auança.
KARAMAZOV-IV-WEB	Que me sò informat, non te hèsques eth lhòco.
KARAMAZOV-IV-WEB	Eth dia e era ora que non se pòden predíder.
KARAMAZOV-IV-WEB	Com m'anoncières eth dia e era ora, damb eth sosterranh ath delà?
KARAMAZOV-IV-WEB	Com poderes saber d'auança que patiries un atac precisaments en aguest sosterranh, s'ei que non lo hesses a veir de bon voler?
KARAMAZOV-IV-WEB	En sosterranh, senhor, que m'i calie baishar sense manca, e diuèrsi còps ath dia, senhor, didec Smerdiakov sense prèssa.
KARAMAZOV-IV-WEB	Atau siguec com queiguí hè un an deth humarau.
KARAMAZOV-IV-WEB	Ei vertat, senhor, que non i a manèra de predíder per auança eth dia e era ora d'un atac, mès que tostemp ei possible auer-ne era presentida.
KARAMAZOV-IV-WEB	Mès tu predideres eth dia e era ora!
KARAMAZOV-IV-WEB	Per çò que hè ara mia malautia, senhor, çò de mielhor ei que vos informetz pes mètges d'aciu: se siguec vertat o non siguec vertat, e d'aguest ahèr jo que non è arren mès a díder.
KARAMAZOV-IV-WEB	E eth sosterranh?
KARAMAZOV-IV-WEB	Com endonvieres çò deth sosterranh?
KARAMAZOV-IV-WEB	Que vos a balhat per çò deth sosterranh, senhor!
KARAMAZOV-IV-WEB	Alavetz, quan baishè en sosterranh, qu'èra espaurit e sense saber se qué hèr; mès que mès espaurit, pr'amor qu'èra sense vos e non demoraua qu'arrés mès me defenesse en mon sancer.
KARAMAZOV-IV-WEB	Tot aquerò, ath delà dera convèrsa qu'auia auut era vesilha damb vos, en hèr-se nets, ath cant deth portau, quan vos parlè des mies cranhences e vos condè çò deth sosterranh, senhor…tot aquerò l'ac è explicat peth menut ath senhor doctor Herzenstube e ath jutge d'instruccion Nikolai Parfionovich, e eth que ja ac a anotat tot ena atestacion.
KARAMAZOV-IV-WEB	E eth mètge d'aciu, eth senhor Varvinski, a persutat dauant de toti eri que siguec precisaments de tant pensà'c, o sigue, dera madeisha inseguretat: "Qué se passarà?
KARAMAZOV-IV-WEB	Queirè o non?"
KARAMAZOV-IV-WEB	Enquia que me venguec er atac.
KARAMAZOV-IV-WEB	Aquerò ei çò qu'an metut, senhor, que li calec passar d'aguesta sòrta, per tòrt, solet, dera mia pròpia pòur.
KARAMAZOV-IV-WEB	As explicat tot açò ena tua declaracion?, preguntèc Ivan Fiódorovich, un shinhau desconcertat.
KARAMAZOV-IV-WEB	Çò que pretenguie ère hèr-li pòur en dider-li que anaue a informar dera convèrsa qu'auien auut alavetz, mès que se passaue qu'eth madeish Smerdiakov ja ac auie declarat.
KARAMAZOV-IV-WEB	Qué podie crànher de jo?
KARAMAZOV-IV-WEB	E les as condat cada paraula dera convèrsa qu'auérem ath cant deth portau?
KARAMAZOV-IV-WEB	Non, que non les è condat cada paraula, senhor.
KARAMAZOV-IV-WEB	Non, aquerò tanpòc les ac è dit, senhor.
KARAMAZOV-IV-WEB	Ara ditz-me se per qué me volies amiar alavetz entà Chermashnia.
KARAMAZOV-IV-WEB	Vos ac didia solet pera amistat que vos tengui e pera mia sincera fidelitat, en tot presentir bèth malastre ena casa e en tot tier pietat de vos.
KARAMAZOV-IV-WEB	Solet qu'encara me planhia mès de jo.
KARAMAZOV-IV-WEB	Per aquerò vos didia: aluenhatz-vos deth mau, entà que comprenéssetz qu'es causes vierien lèges ena casa e atau vos demorèssetz entà deféner ath vòste pair.
KARAMAZOV-IV-WEB	Coma ac podia díder mès clar?
KARAMAZOV-IV-WEB	Era pòur, e solet era pòur, parlaue per jo; e vos, ath delà, podíetz emmaliciar-vos.
KARAMAZOV-IV-WEB	Dmitri Fiódorovich formèsse un rambalh e se hesse a vier aguesti sòs, que, en tot cas, les consideraue sòns, mès qui podie imaginar-se qu'es causes acabarien damb aguest assassinat?
KARAMAZOV-IV-WEB	Me pensè que solet se harie a vier es tres mil robles qu'eth senhor auie dejós eth matalàs, en aquera envolòpa, mès fin finau l'aucic.
KARAMAZOV-IV-WEB	Ne tansevolhe vos, ac auríetz endonviat.
KARAMAZOV-IV-WEB	Com ac auia d'endonviar, senhor?
KARAMAZOV-IV-WEB	Mès, se tu madeish dides qu'ère impossible d'endonvià'c, com podia jo supausar quauquarren e demorar-me?
KARAMAZOV-IV-WEB	Quini endrabaments ties entre mans?, didec Ivan Fiódorovich, en pensar-s'ac un shinhau.
KARAMAZOV-IV-WEB	E que n'auia jo de trèir d'aquiu?
KARAMAZOV-IV-WEB	Smerdiakov semblaue agotat, e tornèc a carar ua menuta.
KARAMAZOV-IV-WEB	Vos podíetz auer imaginat, senhor, que se vos persutaua tà qu'anèssetz entà Chermashnia, mielhor qu'entà Moscòu, aquerò ère pr'amor que jo vos volia tier apròp, e Moscòu ei plan luenh, e Dmitri Fiódorovich, en saber-se'n que vos èretz apròp, non s'encoratjarie tant.
KARAMAZOV-IV-WEB	E, se se passaue quauquarren, tostemp poiríetz vos vier mès rapid e defener-me, pr'amor que ja se vos auie comentat, ath delà, çò dera malautia de Grigori Vasilich, e era mia pòur a tier un atac.
KARAMAZOV-IV-WEB	E, coma ja vos auia explicat çò des còps que li calie balhar entà poder entrar ena casa deth defunt, e vos auia dit que Dmitri Fiódorovich les coneishie gràcies a jo, me pensè que madeish vos endonviaríetz qu'eth ère dispausat a sajar quinsevolh causa e, en sòrta de viatjar entà Chermashnia, decidiríetz demorar-vos aciu, a tot darrèr.
KARAMAZOV-IV-WEB	Que jògues damb jo!
KARAMAZOV-IV-WEB	Ve-te'n ath lunfèrn!, sorrisclèc furiós.
KARAMAZOV-IV-WEB	Ben, senhor, jo qu'ei que me pensè qu'ac auíetz endonviat tot e que per aquerò auíetz partit ara prèssa, en tot húger deth mau, e qu'auíetz botat tèrra entre miei entà espaurir es vòsti temors.
KARAMAZOV-IV-WEB	Credies que toti son tan covards coma tu?
KARAMAZOV-IV-WEB	Desencusatz-me, senhor, çò que pensè ei que vos òc qu'èretz coma jo.
KARAMAZOV-IV-WEB	Plan que òc, qu'ac auia d'auer endonviat, Ivan s'enquimerèc, e de hèt jo ja me flairaua bèra baishesa dera vòsta part…
KARAMAZOV-IV-WEB	Mès que mentisses, mentisses un aute viatge, cridèc en encuedar-se'n de quauquarren.
KARAMAZOV-IV-WEB	Donques que me vantères, ères content dera mia partida, o non?
KARAMAZOV-IV-WEB	Smerdiakov non paraue d'alendar.
KARAMAZOV-IV-WEB	De çò que solet n'èra content, didec, en tot estofar-se un shinhau, ère de qué auéssetz acceptat anar entà Chermashnia, en sòrta de Moscòu.
KARAMAZOV-IV-WEB	Pr'amor que, a maugrat de tot, ei mès apròp; e aqueres paraules non vo'les didí coma ua vantaria, senhor, senon coma un repotec.
KARAMAZOV-IV-WEB	Que non ac comprenéretz ben, senhor.
KARAMAZOV-IV-WEB	Un repotec per qué?
KARAMAZOV-IV-WEB	Pr'amor que, en tot auer era presentida de semblable malastre, quitèssetz ath vòste pròpi pair e non voléssetz defener-mos, per çò qu'a jo tostemp me podien acusar d'auer panat aguesti tres mil robles.
KARAMAZOV-IV-WEB	Ve-te'n ath diable!, tornèc a maudíder Ivan.
KARAMAZOV-IV-WEB	Les ac è condat tot.
KARAMAZOV-IV-WEB	Ivan Fiódorovich se tornèc a suspréner ath sòn laguens.
KARAMAZOV-IV-WEB	S'un cas pensè en quauquarren alavetz, comencèc a díder, siguec solet en bèra baishesa dera tua part.
KARAMAZOV-IV-WEB	Dmitri qu'ère capable d'aucir, mès panar…non credia alavetz jo en aguesta possibilitat…
KARAMAZOV-IV-WEB	Mès dera tua part que m'auria demorat quinsevolh baishesa.
KARAMAZOV-IV-WEB	Tu madeish me dideres que sabies simular ua crisi, se per qué dideres aquerò?
KARAMAZOV-IV-WEB	Solet per ingenuitat.
KARAMAZOV-IV-WEB	Mès que jamès ena vida simulè eth mau dera tèrra, ac didí solet entà hèr-me a veir dauant de vos.
KARAMAZOV-IV-WEB	Siguec ua estupiditat, senhor.
KARAMAZOV-IV-WEB	Jo alavetz vos apreciaua fòrça e vos tractaua damb tota naturalitat.
KARAMAZOV-IV-WEB	Eth mèn frair t'acuse dubèrtaments d'auer aucit e panat ath mèn pair.
KARAMAZOV-IV-WEB	E qué mès pòt hèr?, Smerdiakov diboishèc un arridolet amargant.
KARAMAZOV-IV-WEB	Qui l'auie de creir damb totes aguestes proves?
KARAMAZOV-IV-WEB	Era pòrta la vedec dubèrta Grigori Vasilevich, senhor; qu'ei tot dit, senhor.
KARAMAZOV-IV-WEB	Donques plan, que Diu l'age!
KARAMAZOV-IV-WEB	Tremole, en tot sajar de sauvar-se… (s'estèc un moments carat, quiet, e de pic higec, coma se se n'auesse encuedat de quauquarren): eth cas ei, senhor, qu'a tornat as sues: que vò que pague jo eth tòrt, en tot hèr veir qu'a estat causa mia; ja ac è entenut a díder, senhor; mès guardatz, sense vier mès luenh, en aquerò de qué sò un mèstre en simular eth mau dera tèrra: vos auria dit per auança que sai simular-lo se de vertat siguessa en tot shamar quauquarren contra eth vòste pair?
KARAMAZOV-IV-WEB	Se siguessa en tot shamar semblable assassinat, seria tant estupid entà aufrir per auança ua pròva coma aguesta en contra mèn?
KARAMAZOV-IV-WEB	E dider-l'ac ath sòn pròpi hilh?
KARAMAZOV-IV-WEB	Per amor de Diu!
KARAMAZOV-IV-WEB	Quauquarrés se pòt creir açò?
KARAMAZOV-IV-WEB	Coma se podesse passar quauquarren atau, senhor; ath contrari, jamès ena vida.
KARAMAZOV-IV-WEB	Parfionovich, poiríetz alavetz defener-me ara fin, senhor, pr'amor que quina sòrta de malapèsta se mòstre d'auança tant ingenú?
KARAMAZOV-IV-WEB	Qu'ac poirien tier plan en compde.
KARAMAZOV-IV-WEB	Escota (Ivan Fiódorovich se lheuèc, hissat per aguest darrèr argument de Smerdiakov, e en tot balhar per acabada era convèrsa), jo que non sospechi de tu en absolut e enquia e tot consideri ridicul acusar-te…ath contrari, t'arregraïsqui que m'ages tranquillizat.
KARAMAZOV-IV-WEB	Ara me'n vau, mès ja tornarè.
KARAMAZOV-IV-WEB	Enquia alavetz, adishatz.
KARAMAZOV-IV-WEB	Te cau bèra causa?
KARAMAZOV-IV-WEB	Gràcies per tot, senhor.
KARAMAZOV-IV-WEB	Marfa Ignatievna non s'en desbrembe de jo, senhor, e m'ajude en tot açò qu'è de besonh, damb era sua bondat de tostemp.
KARAMAZOV-IV-WEB	Cada dia me visiten braves persones.
KARAMAZOV-IV-WEB	Entà ua auta.
KARAMAZOV-IV-WEB	Qu'ac compreni plan ben, senhor.
KARAMAZOV-IV-WEB	Çò que se passèc ara seguida siguec qu'Ivan Fiódorovich gessec ath mès córrer, e sonque quan ja auie recorrut mieja dotzena de passi peth correder, pensèc de pic qu'era darrèra frasa de Smerdiakov auie un cèrt sentit ofensant.
KARAMAZOV-IV-WEB	Siguec a mand de virar-se en redon, mès solet siguec un impuls transitòri e, dempús de díder: "Pegaries!
KARAMAZOV-IV-WEB	Qu'auie era sensacion, sustot, d'èstar reauments tranquil, e precisaments pera circonstància de qué eth colpable non ère Smerdiakov, senon eth sòn frair Mitia, encara que semblèsse que l'auie calut èster ath revés.
KARAMAZOV-IV-WEB	Non volec analisar en aqueth moment a qué aubedie, e enquia li costaue repugnància aprigondir enes sues sensacions.
KARAMAZOV-IV-WEB	Que desiraue desbrembar quauquarren çò de mès lèu possible.
KARAMAZOV-IV-WEB	Enes dies a vier venguec de convencer-se dera colpabilitat de Mitia, a mida qu'auec era escadença de conéisher mès d'apròp e damb mès fondament es pròves concludentes contra eth.
KARAMAZOV-IV-WEB	Que i auie es declaracions dera gent de çò mès insignificanta, mès que resultauen lèu espaventoses, coma ère eth cas de Fenia e sa mair.
KARAMAZOV-IV-WEB	Per non parlar de Perjotin, dera tauèrna, dera botiga des Plotnikov o des testimònis de Mokroie.
KARAMAZOV-IV-WEB	Es detalhs, mès que mès, qu'èren aclapanti.
KARAMAZOV-IV-WEB	Es notícies des "còps secrets" hissèren ath jutge d'instruccion e ath fiscau lèu ena madeisha manèra qu'eth testimòni de Grigori sus era pòrta dubèrta.
KARAMAZOV-IV-WEB	Era hemna de Grigori, Marfa Ignatievna, a ua pregunta d'Ivan Fiódorovich responec sense embuts que Smerdiakov auie estat tota era net ajaçat en aute costat deth tenhat, "a mens de tres canes deth nòste lhet", e que, a maugrat qu'era dormie coma un soc, s'auie desvelhat diuèrsi viatges, en tot enténer es planhs deth malaut: "Que se planhie tota era estona, non hège que planher-se".
KARAMAZOV-IV-WEB	Quan parlèc damb Herzenstube e li transmetec era sua impression de qué Smerdiakov non li semblaue bric capvirat, senon solet aflaquit, sonque desvelhèc un fin arridolet en vielh: "Vo'n sabetz a qué se tie ara en particular?, li preguntèc Ivan Fiódorovich.
KARAMAZOV-IV-WEB	Que s'apren de còr mots francesi; sauve un quasèrn jos era coishinèra e quauquarrés l'a anotat paraules franceses escrites damb caractèrs russi, hu, hu, hu!".
KARAMAZOV-IV-WEB	Que ja non ère capable de pensar en sa frair Dmitri sense rancónia.
KARAMAZOV-IV-WEB	Solet i auie ua causa estranha: qu'Aliosha contunhèsse persutant, tu per tu, que non l'auie assassinat Dmitri, senon damb tota "probabilitat", Smerdiakov.
KARAMAZOV-IV-WEB	Ivan tostemp auie avalorat fòrça era opinion d'Aliosha, plan per açò ère ara tan desconcertat.
KARAMAZOV-IV-WEB	Tanben ère estranh qu'Aliosha non sagèsse de parlar damb eth sus Mitia, e jamès prepausèsse personauments er ahèr, en tot limitar-se a respóner es preguntes d'Ivan.
KARAMAZOV-IV-WEB	Qu'ère quauquarren que l'atiraue fòrça era atencion a Ivan Fiódorovich.
KARAMAZOV-IV-WEB	Çò de certan ei que, alavetz, eth qu'ère shurlat per ua circonstància dehòra deth cas: en tornar de Moscòu, dès es prumèrs dies s'auie tengut complètaments ara sua passion afogada e asenada per Katerina Ivanovna.
KARAMAZOV-IV-WEB	Que non ei aciu eth lòc entà començar a condar aguest nau amor d'Ivan Fiódorovich, qu'afectarie dempús a tota era sua vida: que poirie servir de basa entà un aute raconde, un aute roman que sabi pas se dilhèu escriuerè bèth temps.
KARAMAZOV-IV-WEB	Ça que la, ne tansevolhe ara posqui deishar de cornèr un hèt: quan Ivan Fiódorovich, en tot vier de nets damb Aliosha, tau que ja è condat, dempús d'auer estat toti dus en çò de Katerina Ivanovna, li didec.
KARAMAZOV-IV-WEB	Que l'estimaue damb holia, encara que, en escadences, l'auie en òdi enquiath punt que l'aurie podut aucir.
KARAMAZOV-IV-WEB	Aciu que s'amassauen diuèrses causes: prigondaments esmoiguda per çò que s'auie passat damb Mitia, se lancèc enes braci d'Ivan Fiódorovich, que tornaue de nauèth ath sòn costat, e l'acuelhec tau que siguesse eth sòn salvador.
KARAMAZOV-IV-WEB	Se sentie ofensada, insultada, umiliada enes sòns sentiments.
KARAMAZOV-IV-WEB	E vaquí qu'apareish de nau un òme que ja l'auie estimat (ò, plan qu'ac sabie era), qu'era sua intelligéncia e còr tostemp auie botat Katerina Ivanovna peth dessús des sòns.
KARAMAZOV-IV-WEB	Mès era estricta joena non se sacrifiquèc deth tot, a maugrat deth vam karamazovian des desirs deth sòn enamorat e de tota era fascinacion qu'en era costaue.
KARAMAZOV-IV-WEB	Ath madeish temps, a Katerina Ivanovna la tormentaue de contunh eth racacòr per auer tradit a Mitia e, enes orribles moments (e n'auie fòrça) que pelejaue damb Ivan l'ac condaue sense embuts.
KARAMAZOV-IV-WEB	Aquerò ère, precisaments, çò qu'aguest auie cridat, parlant damb Aliosha, "ua mentida darrèr dera auta".
KARAMAZOV-IV-WEB	Plan que òc, i auie aciu fòrça mentida, aquerò ère eth çòp que mès embestiaue a Ivan Fiódorovich…mès d'aquerò mo n'ocuparam mès endauant.
KARAMAZOV-IV-WEB	En resumit, pendent un temps lèu se n'auie desbrembat de Smerdiakov.
KARAMAZOV-IV-WEB	E totun, dues setmanes dempús d'auer-lo visitat per prumèr viatge, comencèren a tormentar-lo de nauèth es madeishi estranhs pensaments d'abantes.
KARAMAZOV-IV-WEB	Qu'ei pro se didem que se preguntaue un e un aute còp se per qué alavetz, era darrèra net que s'auie estat en çò de Fiódor Pávlovich abantes dera sua partida, auie pistat cautosaments pera escala, coma un lairon, auie parat era aurelha entà saber se qué hège sa pair en estatge de baish.
KARAMAZOV-IV-WEB	Per qué, mès tard, auie rebrembat tot aquerò damb repugnància, per qué ath londeman, ja de camin, auie sentut de pic aquera angónia, en arribar en Moscòu, s'auie dit: "Que sò un miserable!?".
KARAMAZOV-IV-WEB	Enquia qu'un dia se l'acodic pensar que, per tòrt d'aguestes idies atròces, ère prèst, possiblaments, a desbrembar-se'n enquia de Katerina Ivanovna: Damb tanta fòrça auien tornat aqueres idies a apoderar-se d'eth!
KARAMAZOV-IV-WEB	Venguie de pensà'c quan, precisaments, se trapèc a Aliosha en carrèr.
KARAMAZOV-IV-WEB	L'arturèc de seguit, e de ressabuda, li preguntèc:
KARAMAZOV-IV-WEB	Te'n brembes d'aqueth còp, dempús de dinar, quan Dmitri entrèc ena casa e tustèc ath nòste pair?
KARAMAZOV-IV-WEB	Dempús, en pati, te didí que me sauvaua eth "dret a desirar".
KARAMAZOV-IV-WEB	Ditz- me, te pensères alavetz que çò que desiraua ère era mòrt de pair?
KARAMAZOV-IV-WEB	Òc, ac pensè, responec Aliosha en votz baisha.
KARAMAZOV-IV-WEB	Atau ère, plan; aquiu que non auie guaira causa entà endonviar.
KARAMAZOV-IV-WEB	Mès, ath delà d'açò, non se t'acodic pensar alavetz que çò que jo desiraua ère, precisaments, que "un reptil s'avalèsse a un aute reptil", ei a díder, que Dmitri, e non un aute, aucisse a sa pair, e ath delà çò de mès lèu possible… que jo non èra en contra de facilità'c?
KARAMAZOV-IV-WEB	Aliosha s'esblancossic leugèraments e guardèc en silenci a sa frair enes uelhs.
KARAMAZOV-IV-WEB	Mès, parla!, sorrisclèc Ivan.
KARAMAZOV-IV-WEB	Que voi saber damb tota era fòrça deth morir se qué pensères alavetz.
KARAMAZOV-IV-WEB	Que m'ac cau saber!
KARAMAZOV-IV-WEB	Alendaue damb dificultat, en tot guardar a Aliosha damb cèrt racacòr auançat.
KARAMAZOV-IV-WEB	Gràcies!, didec Ivan damb brusquetat e, deishant a Aliosha, contunhèc ara prèssa eth sòn camin.
KARAMAZOV-IV-WEB	A compdar d'alavetz, Aliosha avertic qu'eth sòn frair Ivan auie començat abruptaments a desseparar-se d'eth e que semblaue autanplan que l'auie cuelhut antipatia, de sòrta qu'enes dies a vier eth madeish deishèc de vier a veder- lo.
KARAMAZOV-IV-WEB	Mès aqueth còp, just dempús deth sòn encontre damb eth, Ivan Fiódorovich, en sòrta de tornar entà casa, se filèc de nauèth de cap a visitar a Smerdiakov.
KARAMAZOV-IV-WEB	VII.
KARAMAZOV-IV-WEB	En aqueri dies, Smerdiakov ja l'auien dat eth bulletin de gessuda en espitau.
KARAMAZOV-IV-WEB	Ivan Fiódorovich coneishie era sua naua casa: qu'ère precisaments aquera petita casa de troncs, inclinada, formada per dues pèces dividides per un vestibul.
KARAMAZOV-IV-WEB	En ua des pèces s'auie installat Maria Kondratievna damb era sua mair; ena auta Smerdiakov, peth sòn compde.
KARAMAZOV-IV-WEB	Diu se'n sap en quines condicions s'alotjaue: s'estaue aquiu gratis o pagaue un loguer?
KARAMAZOV-IV-WEB	Mès tard se sabec que s'auie installat aquiu en qualitat de prometut de Maria Kondratievna e que, de moment, non pagaue arren.
KARAMAZOV-IV-WEB	Autant era mair qu'era hilha lo respectauen fòrça e lo guardauen coma quauquarrés qu'ère peth dessús d'eres.
KARAMAZOV-IV-WEB	Dempús de trucar, Ivan Fiódorovich entrèc en vestibul e, en tot seguir es indicacions de Maria Kondratievna, se dirigic entara quèrra, entara "estança blanca", ocupada per Smerdiakov.
KARAMAZOV-IV-WEB	Qu'auie un fornet de rajòles en aguesta cramba, qu'ère plan ben escauhada.
KARAMAZOV-IV-WEB	Es parets èren apolidides damb papèr pintat blu, tanben ei vertat qu'un shinhau esbocinat, e peth dejós deth papèr, enes henerecles, es escrauats auriòs abondauen d'ua manèra espaventosa, atau que s'entenie un rom-rom incessant.
KARAMAZOV-IV-WEB	Mès era taula, encara que simpla, de husta, ère caperada damb un cubertaula damb diboishi roiencs.
KARAMAZOV-IV-WEB	En cadun des dus hiestrons qu'auie ua maceta damb geranis.
KARAMAZOV-IV-WEB	En cornèr i auie era urna des icònes.
KARAMAZOV-IV-WEB	Sus era taula i auie un petit samovar de coeire, tot bonhut, e ua plata damb dues tasses.
KARAMAZOV-IV-WEB	Mès Smerdiakov ja s'auie acabat eth sòn tè, e eth samovar s'auie heredat…
KARAMAZOV-IV-WEB	Ère seigut ena taula, en un banc, e, damb era guardada calada en un quasèrn, hège ues règues damb ua ploma.
KARAMAZOV-IV-WEB	Auie ath sòn costat un tintèr, atau coma un candelabre de hèr colat, damb ua candèla d'estearina, per cèrt.
KARAMAZOV-IV-WEB	Solet en guardar-li era cara, Ivan Fiódorovich comprenec de seguit que s'auie remetut complètaments dera sua malautia.
KARAMAZOV-IV-WEB	Ère ua cara mès frèsca, mès plia, damb era tufa quilhada e es possi pientadi.
KARAMAZOV-IV-WEB	Amiaue ua bata de colors alègres, encara que plan rosigada.
KARAMAZOV-IV-WEB	Deth nas li penjauen uns mericles qu'Ivan Fiódorovich jamès l'auie vist.
KARAMAZOV-IV-WEB	Còp sec, aguesta circonstància triviau semblèc que l'irritaue doblaments: "Aguesta mala bèstia, e ath delà damb mericles!".
KARAMAZOV-IV-WEB	Smerdiakov lheuèc doçaments era tèsta e guardèc fixaments, a trauèrs des mericles, ath nauèth vengut; dempús se les treiguec damb fòrça cauma e se quilhèc en banc, mès damb mès guitèra que respècte, damb era soleta fin de sauvar era cortesia mès elementau, que sense era ei impossible de manejar-se.
KARAMAZOV-IV-WEB	Tot aquerò ac vedec de ressabuda Ivan, que non se tardèc a captà'c e a averti'c, mès que mès era guardada de Smerdiakov, decididaments maliciosa, ostil e autanplan capinauta: "Qué hès per aguesti endrets?, semblaue díder.
KARAMAZOV-IV-WEB	Que ja mos metérem d'acòrd er aute viatge, entà qué as tornat?".
KARAMAZOV-IV-WEB	Ivan Fiódorovich a penes podec tier-se:
KARAMAZOV-IV-WEB	Que hè calor aciu, didec, encara de pès, e se descordèc er abric.
KARAMAZOV-IV-WEB	Treiguetz-lo-vos, senhor, assentic Smerdiakov.
KARAMAZOV-IV-WEB	Ivan Fiódorovich se treiguec er abric e lo placèc sus un banc; cuelhec ua cagira damb es mans tremoloses, l'apressèc rapidaments ena taula e se seiguec.
KARAMAZOV-IV-WEB	Entà alavetz, Smerdiakov ja l'auie dat temps d'aprair-se en banc.
KARAMAZOV-IV-WEB	Prumèr, èm solets?, preguntèc Ivan Fiódorovich, en ton sevèr e impetuós.
KARAMAZOV-IV-WEB	Arrés entenerà arren, senhor.
KARAMAZOV-IV-WEB	Vos que ja ac auetz vist: i a eth vestibul.
KARAMAZOV-IV-WEB	Escota, amic: quina pegaria siguec açò que deishères anar er aute dia, quan gessia de veder-te en espitau, en tot díder que se jo caraua çò de qué tu ès un mèstre en tot simular atacs de mau dera tèrra, tu tanpòc li condaries ath jutge d'instruccion tota era nòsta convèrsa ath costat deth portau?
KARAMAZOV-IV-WEB	Com que tota?
KARAMAZOV-IV-WEB	A qué te referies?
KARAMAZOV-IV-WEB	Me menaçaues, dilheu?
KARAMAZOV-IV-WEB	Qu'ei que me sò associat damb tu de bèra manèra?
KARAMAZOV-IV-WEB	O te penses que me cau pòur?
KARAMAZOV-IV-WEB	Ivan Fiódorovich didec aquerò plan furiós, en tot hèr a veir claraments e damb tota era intencion que menspredaue tota sòrta de torns e desencuses, e jogaue damb es cartes capensús.
KARAMAZOV-IV-WEB	A Smerdiakov li luderen es uelhs maliciosaments, eth uelh quèrre li comencèc a parpelejar e de seguit, encara que damb era resèrva e mesura acostumades, li balhèc era su responsa coma dident: "Voletz neteja?
KARAMAZOV-IV-WEB	Donques aciu que l'auetz".
KARAMAZOV-IV-WEB	Çò que me referia jo alavetz, e per aquerò didí çò que didí, ère que vos, en tot saber per auança qu'anauen a aucir ath vòste pair, lo deishèretz aquiu sense defensa; atau que, pr'amor de qu'era gent non pensèsse dempús arren dolent sus es vòsti sentiments, e dilhèu de d'autes causes, prometí alavetz non informar as autoritats.
KARAMAZOV-IV-WEB	Encara que Smerdiakov didec aquerò sense prèssa e, aparentaments, sense pèrder eth domèni d'eth madeish, se vedie ena sua votz ua nòta dura e pressanta, maliciosa e descarada.
KARAMAZOV-IV-WEB	Guardèc damb insoléncia a Ivan Fiódorovich, que, en un prumèr moment se l'embromèc era vista:
KARAMAZOV-IV-WEB	Com?
KARAMAZOV-IV-WEB	Qué?
KARAMAZOV-IV-WEB	As perdut eth sen?
KARAMAZOV-IV-WEB	Complètaments, senhor.
KARAMAZOV-IV-WEB	Com que jo sabia que l'anauen a aucir?, cridèc ara fin Ivan Fiódorovich, en tot balhar un fòrt còp de punh sus era taula.
KARAMAZOV-IV-WEB	Se qué vò díder aquerò de: "e dilhèu de d'autes causes"?.
KARAMAZOV-IV-WEB	Parla, brigand!
KARAMAZOV-IV-WEB	Smerdiakov caraue e non deishaue de campar a Ivan Fiódorovich damb era guardada insolenta).
KARAMAZOV-IV-WEB	Parla, brigand pudesenc, de quines autes causes parles"?, contunhèc cridant.
KARAMAZOV-IV-WEB	Ivan Fiódorovich se lheuèc en un bot e damb totes es sues fòrces li fotèc un còp de punh en un muscle, en tot lançar-lo contra era paret.
KARAMAZOV-IV-WEB	En un virament de uelhs, Smerdiakov auie era cara banhada en lèrmes, e dident: "Que vos aurie de hèr vergonha, senhor, pataquejar a un òme fèble!
KARAMAZOV-IV-WEB	Se passèc coma ua menuta.
KARAMAZOV-IV-WEB	Qu'ei pro!
KARAMAZOV-IV-WEB	Dèisha'c ja!, didec fin finau Ivan Fiódorovich, en ton imperiós, e se tornèc a sèir ena cagira.
KARAMAZOV-IV-WEB	Non hèsques que se m'acabe era paciéncia!
KARAMAZOV-IV-WEB	Smerdiakov se treiguec eth mocador dera cara.
KARAMAZOV-IV-WEB	Enquiara mès petita règa deth sòn ròstre contrèt exprimie era ofensa nauèth patida).
KARAMAZOV-IV-WEB	Atau, donc, miserable, te pensaues que m'auia metut d'acòrd damb Dmitri e volia aucir ath mèn pair?
KARAMAZOV-IV-WEB	Jo non sabia se qué pensàuetz vos alavetz, senhor, didec Smerdiakov, ofensat, e per aquerò vos arturè aqueth viatge, quan arribèretz vos en portau, pr'amor de hèr- vos a temptar en aguest punt, senhor.
KARAMAZOV-IV-WEB	Entà hèr-me a temptar?
KARAMAZOV-IV-WEB	E qué volies saber?
KARAMAZOV-IV-WEB	Tu l'aucires!, exclamèc de pic Ivan.
KARAMAZOV-IV-WEB	Smerdiakov arric desdenhosaments.
KARAMAZOV-IV-WEB	Que jo non l'aucí ac sabetz vos plan ben.
KARAMAZOV-IV-WEB	Mès, per qué, per qué aueres alavetz aquera sospecha de jo?
KARAMAZOV-IV-WEB	Coma ja vo'n sabetz, que siguec solet per pòur, senhor.
KARAMAZOV-IV-WEB	Pr'amor que jo èra alavetz en un estat tau, tremolant de pòur, que sospechaua de toti.
KARAMAZOV-IV-WEB	Ath delà, decidí her-vos a temptar pr'amor que se vos, atau pensaua jo, desiràuetz çò madeish qu'eth vòste frair, alavetz era qüestion qu'ère pro clara, e jo queiria de passa, coma ua mosca.
KARAMAZOV-IV-WEB	Escota.
KARAMAZOV-IV-WEB	Hè dues setmanes non didies çò de madeish.
KARAMAZOV-IV-WEB	Qu'ei era madeisha causa qu'auia en cap en espitau, quan parlè damb vos, mès me pensè que vos ac compreneríetz damb mieges paraules, e que non voleríetz que vos ac didessa claraments, en èster vos tant intelligent coma ètz, senhor.
KARAMAZOV-IV-WEB	Vai!
KARAMAZOV-IV-WEB	E ac dides atau, tan tranquil!
KARAMAZOV-IV-WEB	Per qué auia de voler jo aquerò?
KARAMAZOV-IV-WEB	Pr'amor de qué?
KARAMAZOV-IV-WEB	Com que pr'amor de qué?
KARAMAZOV-IV-WEB	Qué se passe damb er eretatge, senhor, (repliquèc Smerdiakov, en ton verinós e venjatiu).
KARAMAZOV-IV-WEB	Dempús dera mòrt deth vòste pair, cadun de vosati, des tres frairs, se podie auer hèt a vier aumens quaranta mil robles, o dilhèu mès, senhor, tant que, se s'auesse maridat Fiódor Pávlovich damb Agrafiona Aleksandrovna, aguesta, ath londeman, ja aurie botat ath sòn nòm tot eth capitau, pr'amor qu'aguesta non tie un peu de pèga, senhor, de sòrta que vosati tres vos auríetz demorat sense un sò horadat.
KARAMAZOV-IV-WEB	E dilhèu mancaue guaire alavetz entàs nòces?
KARAMAZOV-IV-WEB	Arren, senhor, ne un brigalh: aguesta senhora non li calie que hèr atau damb eth dit ponin ath vòste pair, e eth qu'aurie vengut ath mès córrer darrèr d'era enquiara glèisa, damb era lengua dehòra.
KARAMAZOV-IV-WEB	Ivan Fiódorovich hège un gran esfòrç entà tier-se.
KARAMAZOV-IV-WEB	Plan ben, didec a tot darrèr, ja ves que non me sò alugat, non t'è baldat a còps, non t'è aucit.
KARAMAZOV-IV-WEB	Ditz-me ua auta causa: sivans tu, pensaua jo per auança qu'ac harie eth mèn frair Dmitri?
KARAMAZOV-IV-WEB	Entà jo, serie eth?
KARAMAZOV-IV-WEB	Plan que vos pensàuetz que serie eth, senhor.
KARAMAZOV-IV-WEB	Se l'aucie, perdie toti es sòns drets de noblesa, se demoraue sense reng e sense bens, e, ath delà, lo deportauen, senhor.
KARAMAZOV-IV-WEB	En aguest cas, era part que li corresponie dempús era mòrt de sa pair que vo l'auríetz repartit entre vos e eth vòste frair Aleksei Fiódorovich, atau, donc, ja non èren quaranta, senon seixanta mil robles entà cada un.
KARAMAZOV-IV-WEB	Pro que compdàuetz alavetz que siguesse Dmitri Fiódorovich!
KARAMAZOV-IV-WEB	Puta bòrnia!
KARAMAZOV-IV-WEB	Escota, malerós: s'auessa supausat jo alavetz que bèth un podie hèr quauquarrés, qu'auria pensat en tu, e non en Dmitri, e juri qu'auí era presentida de qué haries bèra fantonejada…alavetz…que me'n brembi dera impression qu'auí!
KARAMAZOV-IV-WEB	Donques jo, per un moment, pensè çò de madeish alavetz, que vos tanben compdàuetz qu'ac haria jo (Smerdiakov hec ua potèla burlesca), atau que, entà jo, demorèretz vos encara mès en evidéncia, pr'amor que, s'auíetz aguesta presentida, mès, alavetz, partíetz d'aciu, ère madeish que s'auessetz dit: que pòs aucir ath mèn pair, non t'ac vau a empedir.
KARAMAZOV-IV-WEB	Brigand!
KARAMAZOV-IV-WEB	Atau qu'ac enteneres d'aguesta sòrta!
KARAMAZOV-IV-WEB	E tot per aguesta maudida Chermashnia, senhor.
KARAMAZOV-IV-WEB	Per amor de Diu!
KARAMAZOV-IV-WEB	Vos qu'auíetz era intencion d'anar entà Moscòu, senhor, e cada viatge qu'eth vòste pair vos demanaue vier entà Chermashnia li didíetz que non.
KARAMAZOV-IV-WEB	E solet per ua pegaria que vos didí jo, vatz e acceptatz!
KARAMAZOV-IV-WEB	Per qué acceptèretz anar entà Chermashnia?
KARAMAZOV-IV-WEB	Se, en sòrta d'anar entà Moscòu, auíetz decidit anar entà Chermashnia sense mès motiu qu'ua paraula mia, aquerò ei que demoràuetz quauquarren de jo.
KARAMAZOV-IV-WEB	Non, non, juri que non!, cridèc Ivan en tot hèr carrinclar es dents.
KARAMAZOV-IV-WEB	Com que non, senhor?
KARAMAZOV-IV-WEB	Donques guardatz, alavetz, çò prumèr que vos calie auer hèt, coma hilh deth vòste pair, ère hèr-me a vier entà comissariat e baldar-me a còps, senhor…o aumens, auer-me trincat era cara, mès vos, ath revés, sense alterar-vos bric, de manèra amistosa, senhor, héretz punt per punt çò que suggerí quan vos didí aquera pegaria, senhor, e partíretz, quauquarren totafèt absurd, senhor, pr'amor que çò que calie auer hèt ère demorar-vos entà deféner era vida deth vòste pair…
KARAMAZOV-IV-WEB	Se qué volíetz que pensèssa?
KARAMAZOV-IV-WEB	Donques òc, qu'ei ua pena que non te trinquèssa era cara, arric amaraments.
KARAMAZOV-IV-WEB	En comissariat, en aqueth moment, com t'i podia amiar: qui me creirie e com podia balhar espròves d'arren, mès çò de trincar-te era cara…
KARAMAZOV-IV-WEB	A, quin malastre que non se m'auesse acodit; encara qu'es bohetades siguen enebides, que t'auria estronhat aguesta cara tan lèja.
KARAMAZOV-IV-WEB	Smerdiakov lo guardaue lèu damb plaser.
KARAMAZOV-IV-WEB	Enes situacions dera vida vidanta, didec en aqueth ton capinaut e doctrinaire que cuelhie a viatges entà debàter qüestions de fe damb Grigori Vasilievich e hèr-li pèrder er oremus, quan mestrauen era taula de Fiódor Pávlovich, enes situacions dera vida vidanta, qu'ei vertat qu'es bohetades son enebides per lei e toti an deishat de tumar, senhor, mès en bèri casi excepcionaus, non solet entre nosati, senon pertot, enquia ena mès grana republica francesa, encara se contunhe tumant, tau qu'enes tempsi d'Adan e Eva, senhor, e tostemp serà atau, e vos, en ua situacion tant especiau coma aquera, non gausèretz, senhor.
KARAMAZOV-IV-WEB	Guarda, monstre (a Ivan li luderen es uelhs, tant que s'estrementie de cap a pès), non m'espaurissen es tues acusacions, declara contra jo çò que volgues e, s'ara madeish non t'aucisqui a còps, ei solet pr'amor que sospechi qu'as estat tu er autor deth crim e t'amiarè per justícia.
KARAMAZOV-IV-WEB	Encara pensi meter-te en evidéncia!
KARAMAZOV-IV-WEB	Ena mia pensada, que vau mès que vos demoretz carat, senhor.
KARAMAZOV-IV-WEB	Pr'amor que, se qué podetz declarar contra jo, se sò totauments innocent?
KARAMAZOV-IV-WEB	E, ath delà, qui vos creirie?
KARAMAZOV-IV-WEB	E, se començatz vos, donques jo tanben ac condi tot, senhor, coma vau a deishar de defener-me?
KARAMAZOV-IV-WEB	Te penses qu'ara me cau pòur?
KARAMAZOV-IV-WEB	Qu'ac auetz endonviat, senhor.
KARAMAZOV-IV-WEB	Sigatz, donc, intelligent, senhor.
KARAMAZOV-IV-WEB	Ivan Fiódorovich se lheuèc, tremolant tot d'indignacion, se calèc er abric e, sense tornar a replicar a Smerdiakov, sense ne tan solet guardar-lo, gessec ara pressa dera isba.
KARAMAZOV-IV-WEB	Er aire frescolenc dera serada l'escarrabilhèc.
KARAMAZOV-IV-WEB	Era lua ludie claraments en cèu.
KARAMAZOV-IV-WEB	Un orrible mausòn d'idies e sensacions li borie ena amna.
KARAMAZOV-IV-WEB	Mès, denonciar-lo per qué?
KARAMAZOV-IV-WEB	Ath contrari, que m'acusarie eth a jo.
KARAMAZOV-IV-WEB	Qu'ei vertat, damb quina intencion gessí alavetz entà Chermashnia?
KARAMAZOV-IV-WEB	Òc, damb quina intencion?
KARAMAZOV-IV-WEB	Damb quina intencion?, se preguntaue Ivan Fiódorovich.
KARAMAZOV-IV-WEB	Òc, plan que òc, jo demoraua quauquarren, qu'a rason…" E tornèc a rebrembar, per ennan viatge, se com era darrèra net que s'estèc en çò de sa pair espiaue çò que hège, dès era escala, mès ac rebrembaue ara damb tanta pena que li calec arturar-se a sec, coma fulminat: "Òc, alavetz jo me demoraua quauquarren atau, ei vertat!
KARAMAZOV-IV-WEB	Jo volia que l'aucissen, qu'ère justaments çò que volia!
KARAMAZOV-IV-WEB	Que s'a d'aucir a Smerdiakov!…
KARAMAZOV-IV-WEB	Se non gausi ara a aucir a Smerdiakov, que non s'ac vau de víuer!
KARAMAZOV-IV-WEB	Ivan Fiódorovich, sense passar per casa, anèc de dret a veir a Katerina Ivanovna, e era s'espauric en veder-lo: qu'ère coma capvirat.
KARAMAZOV-IV-WEB	Li condèc tota era convèrsa que venguie de tier damb Smerdiakov, peth menut.
KARAMAZOV-IV-WEB	Que non se podie padegar, per mès qu'era sagèsse de convencer-lo; non deishaue de hèr torns pera cramba e parlaue de manèra entrebracada e estranha.
KARAMAZOV-IV-WEB	A tot darrèr se seiguec, calèc es codes sus era taula, emparèc era sua tèsta enes mans e formulèc un estranh aforisme:
KARAMAZOV-IV-WEB	Se non l'aucic Dmitri, senon Smerdiakov, qu'ei evident que ne sò complice jo, pr'amor que jo l'ahisquè.
KARAMAZOV-IV-WEB	Se l'ahisquè o non, encara non ac sai.
KARAMAZOV-IV-WEB	Mès, se se passe que l'aucic eth, en sòrta de Dmitri, alavetz, plan que òc, jo tanben sò un assassin.
KARAMAZOV-IV-WEB	En entener-lo, Katerina Ivanovna se lheuèc deth sòn sèti sense díder arren, anèc de cap ath sòn escriptòri, dauric ua caisheta qu'ère ath dessús, treiguec un papèr e l'ac botèc ath dauant d'Ivan.
KARAMAZOV-IV-WEB	Se tractaue d'ua carta de Mitia, dirigida a Katerina Ivanovna, escrita en estat d'embriaguesa, era madeisha net que se trapèc en camp damb Aliosha, tant qu'eth tornaue entath monastèri dempús d'aquera scèna en çò de Katerina Ivanovna, quan Grushenka l'auie ofensat.
KARAMAZOV-IV-WEB	En aquera escadença, en desseparar-se d'Aliosha, Mitia correc ara cèrca de Grushenka; que non se sap s'artenhec a veder-la, mès aquera madeisha tarde se trapaue ena tauèrna Ciutat Capitau, a on beuec fòrça.
KARAMAZOV-IV-WEB	Embriac, demanèc papèr e pluma e gredèc un document important contra eth madeish.
KARAMAZOV-IV-WEB	Qu'ère ua carta exaltada, espessa e incoerenta, era carta d'un embriac, ara fin.
KARAMAZOV-IV-WEB	Semblaue un d'aguesti embriacs que, en tornar entara sua casa, damb ua veeméncia insolita, comence a condar-li ara sua hemna o a quauqu'un dera casa se com vien d'insultar-lo, guaire brigand ei eth sòn ofensor, non coma eth, qu'ei ua persona fantastica, e com li va a dar çò que se merite ad aguest miserable; e tot aquerò ac conde peth menut, de forma inconnexa e plan excitat, entre còps de punh ena taula e lèrmes d'embriac.
KARAMAZOV-IV-WEB	Eth papèr que li balhèren ena tauèrna qu'ère un tròç lord de papèr de carta normau, de baisha qualitat, e auie un compde anotat en revèrs.
KARAMAZOV-IV-WEB	Çampar, entara sua parlòta d'embriac que non auie pro d'espaci, e Mitia non solet profitèc es marges, senon qu'autanplan es darrères règues les escriuec de trauèrs, sus çò que ja ère escrit.
KARAMAZOV-IV-WEB	Eth contengut dera carta qu'ei aguest:
KARAMAZOV-IV-WEB	Fatidica Katia!
KARAMAZOV-IV-WEB	Deman artenherè es sòs e te harè a vier es tòns tres mil; e, adishatz, hemna airosa, mès adishatz, tanben, amor mèn!
KARAMAZOV-IV-WEB	Acabem!
KARAMAZOV-IV-WEB	Deman sajarè de demanar sòs a toti, mès, s'arrés me lo prèste, te balhi era mia paraula d'aunor que vierè a veir ath mèn pair e li daurirè eth cap e les ac agarrarè de dessús deth coishin, tostemp que se n'age anat Ivan.
KARAMAZOV-IV-WEB	Me condamnaràn a trabalhs forçadi, mès aguesti tres mil te les entornarè.
KARAMAZOV-IV-WEB	E adishatz a tu.
KARAMAZOV-IV-WEB	M'inclini enquiath solèr, pr'amor que dauant de tu sò un brigand.
KARAMAZOV-IV-WEB	Perdona-me.
KARAMAZOV-IV-WEB	Non, mielhor que non me perdones: atau serà mès aisit entàs dus!
KARAMAZOV-IV-WEB	Qu'ei mielhor era condemnacion qu'eth tòn amor, pr'amor qu'estimi a ua auta, e aué te n'as sabut massa sus era, com m'auies de perdonar?
KARAMAZOV-IV-WEB	Aucirè ar òme que m'a panat!
KARAMAZOV-IV-WEB	M'aluenharè de toti, me n'anarè entar est, a on non coneisha a degun.
KARAMAZOV-IV-WEB	M'aluenharè tanben d'era, pr'amor que non ès tu eth mèn solet borrèu, tanben era n'ei.
KARAMAZOV-IV-WEB	Adishatz.
KARAMAZOV-IV-WEB	P.S.
KARAMAZOV-IV-WEB	Aquerò qu'escriui qu'ei ua malediccion, mès t'adori!
KARAMAZOV-IV-WEB	Ac escoti en mèn piech.
KARAMAZOV-IV-WEB	Qu'a restat ua còrda e encara ressone.
KARAMAZOV-IV-WEB	Voleria qu'eth còr se m'esmiegèsse en dus!
KARAMAZOV-IV-WEB	M'aucirè, mès abantes aucirè ad aguest can.
KARAMAZOV-IV-WEB	L'arrincarè es tres mil e te les lançarè.
KARAMAZOV-IV-WEB	Que pòt èster que siga un brigand dauant des tòns uelhs, mès que non sò un panaire!
KARAMAZOV-IV-WEB	Tie es tres mil.
KARAMAZOV-IV-WEB	Es tie aguest can, dejós eth matalàs, damb ua cinta ròsa.
KARAMAZOV-IV-WEB	Katia, non guardes damb mensprètz: Dmitri que non ei un panaire, senon assassin!
KARAMAZOV-IV-WEB	Aucic a sa pair e arroïnèc era sua vida entà tier-se de pès e non auer de sostier eth sòn orgulh.
KARAMAZOV-IV-WEB	E entà non auer d'estimar-te.
KARAMAZOV-IV-WEB	P.S.
KARAMAZOV-IV-WEB	Puni es tòns pès, adishatz!
KARAMAZOV-IV-WEB	P.S.
KARAMAZOV-IV-WEB	Katia, prèga a Diu pr'amor qu'era gent me balhe es sòs.
KARAMAZOV-IV-WEB	Aucis-me!
KARAMAZOV-IV-WEB	D. KARAMAZOV.
KARAMAZOV-IV-WEB	En vier de liéger eth "document", Ivan se lheuèc convençut.. atau, donc, sa frair l'auie aucit, non Smerdiakov.
KARAMAZOV-IV-WEB	Se non auie estat Smerdiakov, alavetz eth, Ivan, tanpòc auie estat.
KARAMAZOV-IV-WEB	Dauant des sòns uelhs aquera carta aqueric còp sec un sens matematic.
KARAMAZOV-IV-WEB	Entada eth, ja non i podie auer cap dobte dera colpabilitat de Mitia.
KARAMAZOV-IV-WEB	Per cèrt, Ivan jamès auec era sospecha de qué Mitia l'auesse podut aucir d'acòrd damb Smerdiakov, pr'amor qu'açò, ath delà, tanpòc se corresponie damb es hèts.
KARAMAZOV-IV-WEB	Ivan se demorèc totauments tranquil.
KARAMAZOV-IV-WEB	Ath londeman, se'n brembaue de Smerdiakov e des sues burles solet damb mensprètz.
KARAMAZOV-IV-WEB	Uns dies dempús enquia e tot s'estonaue de qué es sues sospeches l'auessen podut ofensar d'ua manèra tan terribla.
KARAMAZOV-IV-WEB	Decidic menspredar-lo e desbrembar-se'n d'eth.
KARAMAZOV-IV-WEB	Se passèc atau un mes.
KARAMAZOV-IV-WEB	Non tornèc a preguntar ad arrés per Smerdiakov, mès entenec a díder un parelh de viatges, de passa, qu'ère plan malaut e un shinhau capvirat.
KARAMAZOV-IV-WEB	Pendent era darrèra setmana d'aqueth mes, eth pròpi Ivan comencèc a senter-se plan mau.
KARAMAZOV-IV-WEB	Ja auie anat a consultar ath mètge de Moscòu, cridat per Katerina Ivanovna, qu'auie vengut enes vesilhes deth judici.
KARAMAZOV-IV-WEB	E just alavetz es sues relacions damb Katerina Ivanovna se meteren plan tibades.
KARAMAZOV-IV-WEB	Qu'èren coma dus enemics enamoradi er un der aute.
KARAMAZOV-IV-WEB	Cada viatge que Katerina Ivanovna tornaue a rebrembar a Mitia, de manèra fugaça, mès intensa, Ivan se botaue ath cap dera cresta.
KARAMAZOV-IV-WEB	Ère estranh que, enquia que se produsic aquera darrèra scèna en çò de Katerina Ivanovna, que ja auem descrit, quan se presentèc Aliosha dempús d'auer estat damb Mitia, Ivan non l'auesse entenut ara joena, en tot un mes, amuishar ne un solet dobte restacat damb era colpabilitat de Mitia, a maugrat des sues "tornades" ada eth, que tant odioses li resultauen ath pròpi Ivan.
KARAMAZOV-IV-WEB	Tanben ère causa de saber qu'aguest, en tot sénter que cada dia que se passaue auie en òdi a Mitia mès e mès, comprenie ath madeish temps que non l'auie en òdi per aqueres "tornades" de Katia entada eth, senon, precisaments, per auer aucit a sa pair!
KARAMAZOV-IV-WEB	Eth madeish se n'encuedaue e n'ère pliaments conscient d'aquerò.
KARAMAZOV-IV-WEB	Ça que la, uns dètz dies abantes dera celebracion deth judici, venguec a visitar a Mitia e l'expausèc un plan d'evasion, un plan que, evidentaments, auie concebut hège temps.
KARAMAZOV-IV-WEB	Ath delà dera rason principau que l'auie amiat a hèr aqueth pas, tanben auie contribusic ad açò era petita herida en sòn còr, qu'encara non s'auie cicatrizat, costada per aquera allusion de Smerdiakov, sivans era quau ada eth li convenguie que condamnèssen ath sòn frair, pr'amor qu'en aguest cas era soma qu'eretarien deth pair, autant eth qu'Aliosha, passarie de quaranta a seishanta mil robles.
KARAMAZOV-IV-WEB	Quauquarren plan luenhant, mès usclant, li nafraue era amna.
KARAMAZOV-IV-WEB	Çò de mès important ère qu'en tot aqueth mes eth sòn orgulh auie patit d'ua forma atròça, mès d'aquerò ja ne parlaram mès tard…
KARAMAZOV-IV-WEB	En moment qu'estenec era man entà tirar dera campaneta dera sua casa dempús dera convèrsa damb Aliosha e decidic de ressabuda vier a veir a Smerdiakov, Ivan Fiódorovich aubedie a un sentiment especiau d'indignacion que l'auie crebat sobtaments en piech.
KARAMAZOV-IV-WEB	Se'n brembèc, còp sec, de qué Katerina Ivanovna venguie d'exclamar en preséncia d'Aliosha: "Qu'as estat tu, tu m'as hèt a creir qu'ei un assassin!
KARAMAZOV-IV-WEB	En rebrembà'c, Ivan se demorèc de pèira: jamès ena vida l'auie assegurat ada era qu'er assassin ère Mitia; ath contrari, aqueth còp, quan tornèc de veir a Smerdiakov, auie manifestat dauant d'era es sospeches qu'auie d'eth madeish.
KARAMAZOV-IV-WEB	Ath revés, qu'auie estat era, precisaments era, que l'auie botat ath dauant aqueth "document" e l'auie desnishat era colpa de sa frair!
KARAMAZOV-IV-WEB	E de ressabuda auie exclamat: "Que sò anat a veir a Smerdiakov!"
KARAMAZOV-IV-WEB	Quan i auie anat?
KARAMAZOV-IV-WEB	Ivan non sabie arren sus era qüestion.
KARAMAZOV-IV-WEB	Ei a díder, qu'era tanpòc n'ère tan convençuda dera colpabilitat de Mitia!
KARAMAZOV-IV-WEB	E qué l'auie podut díder Smerdiakov?
KARAMAZOV-IV-WEB	Qué l'auie dit exactaments?
KARAMAZOV-IV-WEB	Ua furia terribla ahlamèc eth sòn còr.
KARAMAZOV-IV-WEB	Non comprenie se com mieja ora abantes auie podut passar de long per aqueres paraules e non s'auie botat a cridar de seguit.
KARAMAZOV-IV-WEB	Deishèc era campaneta e s'endralhèc de cap a veir a Smerdiakov.
KARAMAZOV-IV-WEB	VIII.
KARAMAZOV-IV-WEB	Ère a miei camin quan se virèc un vent sec e penetrant (madeish que s'auie passat aqueth maitin, a prumèra ora), qu'espargie ua nhèu menuda, densa e seca.
KARAMAZOV-IV-WEB	Era nhèu queiguie en solèr sense quedar apegada en tèrra, eth vent l'arremassaue, e lèu s'arribèc ua vertadèra ventolèra.
KARAMAZOV-IV-WEB	Ena part dera ciutat que viuie Smerdiakov a penes auie fanaus.
KARAMAZOV-IV-WEB	Ivan Fiódorovich auançaue ena escurina, sense hèr cabau dera ventolèra, en tot seguir eth camin per instint.
KARAMAZOV-IV-WEB	Li hège mau eth cap e sentie ues punchades atròces enes possi.
KARAMAZOV-IV-WEB	Notaue rampilhades enes mans.
KARAMAZOV-IV-WEB	A ua cèrta distància deth casalon de Maria Kondratievna, Ivan Fiódorovich se crotzèc de suspresa damb un embriac solitari, un campanhard menut, damb un modèst caftan recosut, que hège esses, renegant e blasfemant, enquia que de pic deishaue de blasfemar e començaue a cantar damb votz aigardentosa:
KARAMAZOV-IV-WEB	Hège ja ua estona qu'Ivan Fiódorovich detestaue espaventosaments ad aqueth embriac, sense encuedar-se'n, e còp sec avertic era sua preséncia.
KARAMAZOV-IV-WEB	De seguit li vengueren uns talents irresistibles d'amorrar en solèr en un còp de punh ath campanhard.
KARAMAZOV-IV-WEB	En aqueth madeish instant se crotzèren, e er embriac, ara suspresa, hec ua estramuncada e li queiguec ath dessús, damb tot eth sòn pes.
KARAMAZOV-IV-WEB	Ivan lo refusèc damb fòrça.
KARAMAZOV-IV-WEB	Er omenet gessec lançat e queiguec coma un soc ena tèrra gelada, en tot deishar anar un unenc gemèc de dolor: "uuuuh!".
KARAMAZOV-IV-WEB	E s'estèc carat.
KARAMAZOV-IV-WEB	Ivan s'apressèc entada eth.
KARAMAZOV-IV-WEB	Jadie d'esquia, completaments immobil, sense sen. "Se congelarà!
KARAMAZOV-IV-WEB	Ja en vestibul de Maria Kondratievna, aguesta, qu'auie gessut ath mès córrer a daurir-lo damb ua candèla ena man, li didec en votz baisha que Pavel Fiódorovich (ei a díder, Smerdiakov) ère plan malaut; que non ei que s'estèsse en lhet, mès non semblaue guaire senat e quitament auie manat que se hessen a vier eth tè, non l'auie tastat.
KARAMAZOV-IV-WEB	Qué se passe?
KARAMAZOV-IV-WEB	Fiódorovich.
KARAMAZOV-IV-WEB	Ivan Fiódorovich dauric era pòrta e entrec ena estança.
KARAMAZOV-IV-WEB	Ère cauda, coma er aute viatge, mès se notauen quauqui cambis: s'auien hèt a vier un des bancs lateraus e ena sua plaça se vedie un vielh divan gran de coer e husta, d'imitacion caoba.
KARAMAZOV-IV-WEB	Qu'auien hèt eth lhet en divan, damb ues coishinères blanques pro netes.
KARAMAZOV-IV-WEB	Aquiu s'estaue seigut Smerdiakov, damb era sua bata de costum.
KARAMAZOV-IV-WEB	Auien plaçat era taula ath dauant deth divan, de manèra que restaue plan pòc espaci liure ena cramba.
KARAMAZOV-IV-WEB	Sus era taula i auie un libre celh de cobèrtes auriòles, mès Smerdiakov non liegie: simplaments ère aquiu seigut, sense hèr arren, çampar.
KARAMAZOV-IV-WEB	Recebec a Ivan Fiódorovich damb ua guardada longa e silenciosa; per çò que semble, era sua visita non li costaue eth mendre estonament.
KARAMAZOV-IV-WEB	Qu'ère plan cambiat, s'auie amagrit fòrça e auie era cara auriòla, es uelhs en.honsadi e es bosses des uelhs bluenques.
KARAMAZOV-IV-WEB	Atau qu'ès reauments malaut?, Ivan Fiódorovich s'arturèc.
KARAMAZOV-IV-WEB	Que non te vau a entretier guaire, ne tansevolhe me treirè er abric.
KARAMAZOV-IV-WEB	A on me posqui sèir?
KARAMAZOV-IV-WEB	Entornegèc era taulat, apressèc ua cagira ena taula e se seiguec.
KARAMAZOV-IV-WEB	Per qué me guardes tan carat?
KARAMAZOV-IV-WEB	Qu'è vengut solet entà hèr-te un pregunta, e te juri que non me n'anarè d'aciu sense ua responsa: a estat aciu era senhora Katerina Ivanovna?
KARAMAZOV-IV-WEB	Smerdiakov s'estèc ua estona sense badar boca, en tot guardar damb cauma a Ivan, coma abantes, mès de ressabuda hec un gèst desdenhós damb era man e virèc eth cap.
KARAMAZOV-IV-WEB	Qué te cau?, didec Ivan.
KARAMAZOV-IV-WEB	Arren.
KARAMAZOV-IV-WEB	Com qu'arren?
KARAMAZOV-IV-WEB	Ben, òc, qu'ei estada aciu, e a vos que vos ei parièr.
KARAMAZOV-IV-WEB	Deishatz-me ja, senhor.
KARAMAZOV-IV-WEB	Non, que non te dèishi!
KARAMAZOV-IV-WEB	Ditz-me: quan ei venguda?
KARAMAZOV-IV-WEB	Ja ne me'n brembi.
KARAMAZOV-IV-WEB	Smerdiakov arric damb mensprètz e, còp sec, en tot virar de nauèth era cara entà Ivan tachèc en eth ua guardada furiosa, ua guardada d'òdi, coma era que l'auie dirigit pendent era auta entrevista, hège un mes).
KARAMAZOV-IV-WEB	Tanben vos semblatz malaut, que cau veir se guaire auetz amagrit, qu'auetz plan mala cara, li didec a Ivan.
KARAMAZOV-IV-WEB	Desbremba-te'n dera mia salut, respon ad açò que t'è demanat.
KARAMAZOV-IV-WEB	E com ei que se vos an botat es uelhs auriós?
KARAMAZOV-IV-WEB	Qu'ei que patitz fòrça?
KARAMAZOV-IV-WEB	Ivan, cuelhut per ua terribla irritacion.
KARAMAZOV-IV-WEB	Per qué vos metetz atau damb jo, senhor?
KARAMAZOV-IV-WEB	Èp, diable!
KARAMAZOV-IV-WEB	Qu'era causa non va damb tu.
KARAMAZOV-IV-WEB	Smerdiakov lanhat.
KARAMAZOV-IV-WEB	Que non è arren a dider-vos!, Smerdiakov tornèc a virar es uelhs.
KARAMAZOV-IV-WEB	T'asseguri que te vau a obligar a respóner!
KARAMAZOV-IV-WEB	Per qué ètz tan preocupat?
KARAMAZOV-IV-WEB	De còp Smerdiakov lo guardèc, non solet ja damb mensprètz, senon lèu damb ua cèrta repugnància.
KARAMAZOV-IV-WEB	Ei pr'amor que deman comence eth judici?
KARAMAZOV-IV-WEB	A vos que non vos arribarà arren, convencetz-vo'n a tot darrèr!
KARAMAZOV-IV-WEB	Anatz- vo'n entà casa, ajaçatz-vos tranquillaments, que non auetz arren a crànher.
KARAMAZOV-IV-WEB	Non te compreni…se qué podia jo crànher deman?, didec Ivan estonat, e de ressabuda, plan que òc, ua sòrta de temor li gelèc era amna.
KARAMAZOV-IV-WEB	Smerdiakov lo mesurèc damb era guardada.
KARAMAZOV-IV-WEB	Com…que…non comprenetz?, didec en tot arrossegar es paraules, en ton de repotec.
KARAMAZOV-IV-WEB	Be n'auetz de talents entà representar aguesta comèdia, en tot tractar-se d'un òme intelligent!
KARAMAZOV-IV-WEB	Ivan lo guardaue en silenci.
KARAMAZOV-IV-WEB	Aqueth ton inesperat, d'ua vantaria inaudita, que damb era se li dirigie eth sòn ancian lacai, que resultèc insolit en eth madeish.
KARAMAZOV-IV-WEB	Ne tansevolhe eth viatge anterior l'auie parlat en aguest ton.
KARAMAZOV-IV-WEB	Vos digui que non auetz arren a crànher.
KARAMAZOV-IV-WEB	Que non vau a declarar contra vos, non i a pròves.
KARAMAZOV-IV-WEB	Guarda se com vos tremòlen es mans.
KARAMAZOV-IV-WEB	Anatz-vo'n entà casa, vos que non l'aucíretz.
KARAMAZOV-IV-WEB	Ivan s'estrementic, se n'auie brembat d'Aliosha.
KARAMAZOV-IV-WEB	Be me'n sabi que non siguí jo…mormolhèc.
KARAMAZOV-IV-WEB	Vo'n sa-betz?, Smerdiakov se tornèc a hèr resson des sues paraules.
KARAMAZOV-IV-WEB	Ivan se lheuèc en un bot e l'agarrèc des espatles:
KARAMAZOV-IV-WEB	Ditz-ac tot, vèrme!.
KARAMAZOV-IV-WEB	Ditz-ac tot!
KARAMAZOV-IV-WEB	Smerdiakov ne s'alterèc.
KARAMAZOV-IV-WEB	Ben, donques vos que l'aucíretz, ja que i èm, gasulhèc damb ràbia.
KARAMAZOV-IV-WEB	Ivan se deishèc quèir ena cagira, tau que s'auesse arribat en bèra conclusion.
KARAMAZOV-IV-WEB	Arric maliciosaments.
KARAMAZOV-IV-WEB	Contunhes referint-te ad aquerò?
KARAMAZOV-IV-WEB	Madeish qu'er aute viatge?
KARAMAZOV-IV-WEB	Era soleta causa que compreni ei qu'ès hòl.
KARAMAZOV-IV-WEB	Que ja i èm!
KARAMAZOV-IV-WEB	Èm aciu solets, pr'amor de qué, digui jo, mos vam marejant er un ar aute damb aguesta comèdia?
KARAMAZOV-IV-WEB	O ei qu'encara pretenetz hèr-me a cargar a jo tota era colpa, e ma'c didetz ena cara?
KARAMAZOV-IV-WEB	Vos que l'aucíretz, vos qu'ètz eth principau assassin, e jo non siguí qu'eth vòste complice, eth vòste fidèu mosso Licharda, e actuè en tot atier-me as vòstes paraules.
KARAMAZOV-IV-WEB	Actuères?
KARAMAZOV-IV-WEB	Mès, de vertat l'aucires tu?
KARAMAZOV-IV-WEB	Ivan se demorèc gelat).
KARAMAZOV-IV-WEB	Qu'ère coma s'auesse patit ua commocion en cervèth, e comencèc a tremolar tot eth, damb bassacades petites e heredes.
KARAMAZOV-IV-WEB	Ara qu'ère Smerdiakov que lo guardaue estonat: probablaments, ère era sinceritat der espant d'Ivan çò que, a tot darrèr, l'auie impressionat.
KARAMAZOV-IV-WEB	Còp sec ressonèc ath sòn cap:
KARAMAZOV-IV-WEB	Sabes ua causa?
KARAMAZOV-IV-WEB	Sens dobte ei aciu ara aqueth tresau, entre nosati dus.
KARAMAZOV-IV-WEB	Qui?
KARAMAZOV-IV-WEB	Qui ei aciu?
KARAMAZOV-IV-WEB	Qui ei aguest tresau?, didec espaurit Ivan Fiódorovich, en tot guardar ath sòn entorn e cercar ara prèssa damb era guardada per toti es cornèrs, entà veir se i auie quauquarrés.
KARAMAZOV-IV-WEB	Qu'as mentit en díder que tu l'aucires!, cridèc damb furia Ivan.
KARAMAZOV-IV-WEB	Smerdiakov, sense hèr-se'n guaire, madeish qu'abantes, non lo deishaue de uelh damb curiosèr.
KARAMAZOV-IV-WEB	Encara non auie podut superar era sua maufidança: qu'ère convençut de qué Ivan "ac sabie tot", e solet dissimulaue entà "hèr que carguèsse eth damb tota era colpa".
KARAMAZOV-IV-WEB	Demoratz, didec fin finau damb votz fèbla, e de còp, en tot trèir era cama quèrra de dejós era taula, comencèc a rebussar-se es pantalons.
KARAMAZOV-IV-WEB	Amiaue un long debàs blanc e cauçaue ues simbosses.
KARAMAZOV-IV-WEB	Tot doç, Smerdiakov se treiguec eth debàs blanc e calec ath hons es dits per dejós eth debàs.
KARAMAZOV-IV-WEB	Ivan Fiódorovich lo guardaue, e de suspresa se metec a tremolar, damb un terror convulsiu.
KARAMAZOV-IV-WEB	Lhòco!, bramèc e, en tot lheuar-se en un bot, se hec entà darrèr damb tanta fòrça que tustèc damb era esquia contra era paret, en tot demorar-se coma apegat ada era, totafèt redge.
KARAMAZOV-IV-WEB	Guardaue a Smerdiakov damb un terror irracionau.
KARAMAZOV-IV-WEB	Aguest, sense immutar-se bric dauant deth sòn terror, contunhaue cercant en debàs, coma se sagèsse de trèir tu per tu bèra causa d'aquiu, en tot tirassar damb es dits.
KARAMAZOV-IV-WEB	A tot darrèr l'agarrèc e comencèc a tirar d'era.
KARAMAZOV-IV-WEB	Ivan Fiódorovich vedec que se tractaue d'uns papèrs o d'ua sòrta de paquet.
KARAMAZOV-IV-WEB	Smerdiakov venguec de trèir aquerò e lo botèc ath dessús dera taula.
KARAMAZOV-IV-WEB	Aciu que l'auetz, senhor!, didec en votz baisha.
KARAMAZOV-IV-WEB	Qué ei?, responec Ivan, tremolant.
KARAMAZOV-IV-WEB	Guardatz-lo, se vos platz, higec Smerdiakov, madeish de baish.
KARAMAZOV-IV-WEB	Es dits non paren de tremolar-vos, senhor; que vos a vengut ua rampilhada, avertic Smerdiakov, e eth madeish, tot doç, desenvoliquèc eth paquet.
KARAMAZOV-IV-WEB	Dejós eth cubertader campèren tres hèishi de bilhets de cent robles.
KARAMAZOV-IV-WEB	Aciu que i é tot, senhor, es tres mil robles, que non cau que les compdetz.
KARAMAZOV-IV-WEB	Cuelhetz, senhor, convidèc a Ivan, en tot senhalar es sòs damb eth cap.
KARAMAZOV-IV-WEB	Ivan s'esbaucèc ena cagira.
KARAMAZOV-IV-WEB	Auie era sang dera cara perduda.
KARAMAZOV-IV-WEB	Que m'auies espaurit… damb aguest debàs…didec, en tot èr un arridolet estranh.
KARAMAZOV-IV-WEB	Non, que non ac sabia.
KARAMAZOV-IV-WEB	Contunhaua pensant qu'auie estat Dmitri.
KARAMAZOV-IV-WEB	Frair!
KARAMAZOV-IV-WEB	Frair!
KARAMAZOV-IV-WEB	A!, de pic, s'agarrèc era tèsta damb es mans.
KARAMAZOV-IV-WEB	Escota: l'aucires tu solet?
KARAMAZOV-IV-WEB	Sense eth mèn frair o damb eth mèn frair?
KARAMAZOV-IV-WEB	Plan ben… plan ben…
KARAMAZOV-IV-WEB	De jo que ja ne parlaram dempús.
KARAMAZOV-IV-WEB	Sò incapable de prononciar ua soleta paraula.
KARAMAZOV-IV-WEB	Alavetz òc que n'èretz de valent, senhor, "tot qu'ei permetut", didíetz, e ara que mos cau veir se com vos auetz espaurit!, mormolhèc Smerdiakov, estonat.
KARAMAZOV-IV-WEB	Voletz ua limonada?
KARAMAZOV-IV-WEB	Ara madeish digui que vo'la hèsquen a vier, senhor.
KARAMAZOV-IV-WEB	Veiratz se com vos refresque.
KARAMAZOV-IV-WEB	Mes abantes mos calerie amagar açò, senhor.
KARAMAZOV-IV-WEB	E tornèc a senhalar es hèishi damb eth cap.
KARAMAZOV-IV-WEB	Se lheuèc entà apressar-se ena pòrta, damb era intencion de cridar a Maria Kondratievna e demanar-li que premanisse ua limonada e se la hesse a vier; totun, en cercar quauquarren tà curbir es sòs, pr'amor de qué era non les podesse veir, se treiguec prumèr eth mocador dera pòcha, mès, coma tanben en aguest cas ère plan lord, cuelhec eth solet libre qu'auie sus era taula, un celh volume auriò qu'en eth auie tachat es uelhs Ivan en entrar, e lo placèc ath dessús des sòs, sarrant-les.
KARAMAZOV-IV-WEB	Eth libre se didie Sermons deth nòste sant pair Isaac de Siria.
KARAMAZOV-IV-WEB	A Ivan Fiódorovich l'auie dat temps entà liéger maquinauments eth titol.
KARAMAZOV-IV-WEB	Non voi limonada, didec.
KARAMAZOV-IV-WEB	Ja parlaram dempús de jo.
KARAMAZOV-IV-WEB	Conda-m'ac tot…
KARAMAZOV-IV-WEB	Vos auríetz de trèir er abric, senhor; se non voletz sudar a tot pèrder.
KARAMAZOV-IV-WEB	Mès, parla, se te platz, parla!
KARAMAZOV-IV-WEB	Semblaue que s'auie padegat.
KARAMAZOV-IV-WEB	Voletz que vos condi se com se passèc aquerò, senhor?, Smerdiakov alendèc.
KARAMAZOV-IV-WEB	Ja parlaram dempús des mies paraules, l'interrompec un aute viatge Ivan, mès ja sense cridar coma abantes, prononciant damb fermetat, coma tient-se ja complètaments.
KARAMAZOV-IV-WEB	Limita-te a condar peth menut se com ac heres.
KARAMAZOV-IV-WEB	Per orde.
KARAMAZOV-IV-WEB	Non t'en desbrembes d'arren.
KARAMAZOV-IV-WEB	Es detalhs, çò de principau son es detalhs.
KARAMAZOV-IV-WEB	Se te platz.
KARAMAZOV-IV-WEB	Vos partíretz, e jo alavetz queiguí en sosterranh, senhor…
KARAMAZOV-IV-WEB	Siguec un atac o ac heres veir?
KARAMAZOV-IV-WEB	Naturauments ac hi veir, senhor.
KARAMAZOV-IV-WEB	Ac simulè tot.
KARAMAZOV-IV-WEB	E tant que me treiguien d'aquiu non paraua de botjar-me.
KARAMAZOV-IV-WEB	Un moment!
KARAMAZOV-IV-WEB	Tot eth temps, tanben mès tard, en espitau, ères simulant?
KARAMAZOV-IV-WEB	Plan que non.
KARAMAZOV-IV-WEB	Ath londeman, abantes quitament de qué m'amièssen en espitau, me venguec un atac de vertat, e plan fòrt, coma non m'auie vengut en fòrça ans.
KARAMAZOV-IV-WEB	Que siguí inconscient pendent dus dies.
KARAMAZOV-IV-WEB	Plan ben, plan ben.
KARAMAZOV-IV-WEB	Contunha.
KARAMAZOV-IV-WEB	M'ajacèren en aqueth jaç, senhor, jo ja sabia que serie en aqueth qu'ei ar aute costat deth tenhat, pr'amor que Marfa Ignatievna, cada viatge qu'èra malaut, tostemp me metie ena sua estança, darrèr deth tenhat, senhor, entà passar era net.
KARAMAZOV-IV-WEB	Tostemp a estat plan amorosa damb jo, dès que neishí, senhor.
KARAMAZOV-IV-WEB	Pendent era net, contunhè planhent-me, senhor, mès ja mès hloish, senhor.
KARAMAZOV-IV-WEB	Demoraua que venguesse Dmitri Fiódorovich.
KARAMAZOV-IV-WEB	Qué demoraues?
KARAMAZOV-IV-WEB	Que venguesse a veder-te?
KARAMAZOV-IV-WEB	A jo?
KARAMAZOV-IV-WEB	Entà qué?
KARAMAZOV-IV-WEB	Demoraua que venguesse ena casa, pr'amor que jo ja non auia cap de dobte de qué vierie aquera net, perque, sense era mia ajuda e ja sense cap sòrta de notícies, de besonh li calie entrar peth sòn compde ena casa, en tot sautar peth dessús dera barralha, causa que sabie hèr, e amiar a tèrme es sòns plans.
KARAMAZOV-IV-WEB	E se non s'auesse presentat?
KARAMAZOV-IV-WEB	Alavetz non s'aurie passat arren.
KARAMAZOV-IV-WEB	Sense eth, que non m'auria decidit.
KARAMAZOV-IV-WEB	Plan ben, plan ben…
KARAMAZOV-IV-WEB	Demoraua qu'aucisse eth a Fiódor Pávlovich, senhor…
KARAMAZOV-IV-WEB	Qu'ère çò de mès probable, senhor.
KARAMAZOV-IV-WEB	Pr'amor que jo ja ac auia premanit…es dies prealables, senhor…sus tot ja ère ath pas de çò des senhaus.
KARAMAZOV-IV-WEB	Damb era maufidança e era ràbia qu'auie arremassat aqueri dies, qu'ère clar que s'introdusirie ena casa, senhor, en tot hèr a servir es senhaus.
KARAMAZOV-IV-WEB	Plan que òc.
KARAMAZOV-IV-WEB	Atau ei que lo demoraua, senhor.
KARAMAZOV-IV-WEB	Un moment, l'interrompec Ivan; s'eth l'auesse aucit, aurie agarrat es sòs e se les aurie hèt a vier; non ac pensères atau precisaments?.
KARAMAZOV-IV-WEB	Qué t'aurie restat a tu alavetz?
KARAMAZOV-IV-WEB	Non ac veigui.
KARAMAZOV-IV-WEB	Çò que se passe ei qu'eth non aurie trapat jamès es sòs, senhor.
KARAMAZOV-IV-WEB	Qu'èra jo que l'auie convençut de qué es sòs èren amagadi dejós eth matalàs.
KARAMAZOV-IV-WEB	Mès qu'ère mentida, senhor.
KARAMAZOV-IV-WEB	Prumèr s'estauen amagadi en un petit còfre, senhor.
KARAMAZOV-IV-WEB	Mès dempús convencí a Fiódor Pávlovich, que non se fidaue d'arrés senon de jo en tot eth mon, de qué amaguèsse era envolòpa damb es sòs en un cornèr, darrèr des icònes, pr'amor que jamès arrés endonviarie que se trapaue aquiu, e mens quauquarrés qu'anèsse ara prèssa.
KARAMAZOV-IV-WEB	Atau qu'era envolòpa la metec aquiu, darrèr des icònes, senhor.
KARAMAZOV-IV-WEB	Qu'aurie estat ridicul meter-lo jos eth matalàs; en còfre, aumens, ère tancat damb clau.
KARAMAZOV-IV-WEB	Mès aciu toti s'an creigut que l'auie amagat dejós eth matalàs.
KARAMAZOV-IV-WEB	Atau, donc, se Dmitri Fiódorovich auesse cometut eth crim, alavetz, en non trapar arren, o aurie hujut ath mès córrer, en tot sajar de non hèr bronit, coma hèn tostemps es assassins, senhor, o l'aurien detengut, senhor.
KARAMAZOV-IV-WEB	De sòrta que jo tostemp auria podut, senhor, ja siguesse eth dia a vier o autanplan aquera madeisha net, furgar peth darrèr des icònes e hèr-me a vier es sòs, e totes es sospeches aurien queigut sus Dmitri Fiódorovich.
KARAMAZOV-IV-WEB	Damb aquerò tostemp i podia compdar.
KARAMAZOV-IV-WEB	Ja, e se s'auesse limitat a tustar-lo, sense arribar a aucir-lo?
KARAMAZOV-IV-WEB	Se non l'auesse aucit, jo, plan, non auria gosat cuélher es sòs e tot aquerò aurie estat inutil.
KARAMAZOV-IV-WEB	Mès tanben compdaua damb era possibilitat de qué lo deishèsse inconscient, e alavetz jo auria auut temps entà hèr-me a vier es sòs, e dempús l'auria hèt a saber a Fiódor Pávlovich qu'auie estat Dmitri Fiódorovich, e non un aute, que, dempús de tustar-li, l'auie panat es sòs.
KARAMAZOV-IV-WEB	Demora…que me pèrdi.
KARAMAZOV-IV-WEB	Non, que non siguec eth que l'aucic, senhor.
KARAMAZOV-IV-WEB	Guardatz, jo ara vos auria podut díder que siguec eth er assassin…mès ara que non voi mentir-vos, pr'amor que…en tot adméter quitament que vos, coma veigui, non vo n'auíetz encuedat d'arren enquia ara, e non simulàuetz dauant de jo entà hèr-me a vier era vòsta colpa, qu'ei çò de mès evidenta, autanplan en adméter açò, vos contunhatz a èster eth colpable de tot, senhor, pr'amor que vos sabíetz que s'anaue a cométer un crim, senhor, e m'encomanèretz que l'aucissa, senhor, e en tot saber tot aquerò partíretz.
KARAMAZOV-IV-WEB	Per aquerò, çò que voi demostrar-vos aguesta net, ara cara, ei qu'eth principau assassin en tota era istòria non ètz que vos, senhor, e non jo, encara que siguessa jo qui l'aucic.
KARAMAZOV-IV-WEB	Er autentic assassin qu'ètz vos!
KARAMAZOV-IV-WEB	Per qué, per qué sò jo er assassin?
KARAMAZOV-IV-WEB	Ò, Diu!
KARAMAZOV-IV-WEB	Ivan ja non podec tier-se, en tot desbrembar-se'n de qué auie decidit non parlar d'eth madeish enquiath finau dera convèrsa).
KARAMAZOV-IV-WEB	Veigui que contunhes persutant en çò de Chermashnia.
KARAMAZOV-IV-WEB	Demora un shinhau.
KARAMAZOV-IV-WEB	Ditz-me, quin besonh n'auies tu deth mèn consentiment, en tot supausar que cuelhesses çò de Chermashnia coma ua mòstra de consentiment?
KARAMAZOV-IV-WEB	Com m'expliques aquerò ara?
KARAMAZOV-IV-WEB	Se compdaua damb eth vòste consentiment, jo sabia que vos, en tornar, non formaríetz cap de ramblah per aguesti tres mil robles, s'ei qu'es autoritats, pera causa que siguesse, sospechèssen de jo en sòrta de sospechar de Dmitri Fiódorovich, o me cuelhien per complice sòn; ath contrari, vos que m'auríetz protegit des auti…
KARAMAZOV-IV-WEB	E mès tard, en recéber er eretatge, poiríetz autanplan compensar-me pendent tota era mia vida, en tot tier en compde que, a tot darrèr, s'auie artenhut aguest eretatge gràcies a jo; se non, damb aqueth maridatge damb Agrafiona Aleksandrovna, vos auríetz demorat vos damb un pam de nas.
KARAMAZOV-IV-WEB	A!, atau qu'auies era intencion de contunhar torturant-me dempús, pendent tota era mia vida!, idolèc Ivan.
KARAMAZOV-IV-WEB	E qué ei çò que podíetz denonciar?
KARAMAZOV-IV-WEB	Qu'auia sajat de convencer-vos de qué anèssetz entà Chermashnia?
KARAMAZOV-IV-WEB	Quina pegaria, senhor.
KARAMAZOV-IV-WEB	Ath delà, dempús dera nòsta conversacion, vos que podíetz partir o demorar-vos.
KARAMAZOV-IV-WEB	Se vos demoràuetz, non s'aurie passat arren, jo que me n'auria sabut d'aguesta sòrta que vos non volíetz arren d'açò, e jo non auria sajat arren.
KARAMAZOV-IV-WEB	Mès, se vos partíetz, aquerò ère que m'asseguràuetz que non gosaríetz denonciar-me ara justícia e que me perdonàuetz aguesti tres mil robles.
KARAMAZOV-IV-WEB	E dempús ja non me poiríetz acaçar de cap manèra, pr'amor qu'en aguest cas jo ac auria denonciat tot dauant dera justícia, voi díder, non que jo auia panat o aucit, aquerò que non ac auria dit, senon qu'auíetz estat vos que m'auíetz ahiscat a panar e aucir, a maugrat de qué jo non n'auia estat d'acòrd.
KARAMAZOV-IV-WEB	Plan per açò auia jo besonh alavetz deth vòste consentiment, entà que non podéssetz vos meter-me en un rambalh, senhor, revelant se com desiràuetz vos era mòrt deth vòste pair, e vos juri qu'eth public m'aurie creigut a jo e vos vos auríetz curbit de vergonha entà tota era vòsta vida.
KARAMAZOV-IV-WEB	Autant desiraua jo aguesta mòrt, autant?, tornèc a idolar Ivan.
KARAMAZOV-IV-WEB	Plan que òc, senhor, e damb eth vòste silenci vos me balhèretz eth permís alavetz entà actuar, senhor.
KARAMAZOV-IV-WEB	Smerdiakov guardèc fixaments a Ivan.
KARAMAZOV-IV-WEB	Ère plan aflaquit e parlaue baish, damb votz cansada, mès ua fòrça ath laguens, amagada, l'encoratjaue; evidentaments, actuaue damb bèth prepaus.
KARAMAZOV-IV-WEB	Ivan ac presentie.
KARAMAZOV-IV-WEB	Contunha, li didec, contunha explicant çò d'aquera net.
KARAMAZOV-IV-WEB	Plan ben, senhor, contunharè.
KARAMAZOV-IV-WEB	Jo èra aquiu ajaçat quan me semblèc enténer qu'eth senhor deishaue anar un crit.
KARAMAZOV-IV-WEB	E abantes d'aquerò Grigori Vasilich s'auie lheuat ara suspresa e auie gessut, e de ressabuda se metec a cridar, dempús tot se quedèc en silenci, e escur.
KARAMAZOV-IV-WEB	Jo contunhaua ajaçat, demorant, eth còr me batanaue damb fòrça, non me podia tier.
KARAMAZOV-IV-WEB	Me lheui ara fin e pisti; veigui qu'era hièstra dera quèrra deth quarto deth senhor ei dubèrta, e balhi uns passi en aguesta direccion, entà escotar se contunhe viu aquiu laguens, e l'enteni botjar-se e planher-se, de sòrta que li calie èster viu, senhor.
KARAMAZOV-IV-WEB	Vai!, me didí.
KARAMAZOV-IV-WEB	M'apressè ara hièstra e li cridè: "Sò jo".
KARAMAZOV-IV-WEB	E eth me respon: "Qu'a estat aciu, a estat aciu, a hujut!".
KARAMAZOV-IV-WEB	Ei a díder, que Dmitri Fiódorovich auie estat aquiu, senhor.
KARAMAZOV-IV-WEB	Anè a hèr un còp de uelh en aqueth cornèr e ath costat dera barralha me trapè damb Grigori Vasilevich, estirat en solèr, ère curbit de sang, inconscient.
KARAMAZOV-IV-WEB	Solet i auie un risque, e ère que de pic se desvelhèsse Marfa Ignatievna.
KARAMAZOV-IV-WEB	Me n'encuedè en aguest madeish instant, mès era cobesença s'auie apoderat de jo de tau manèra qu'enquia me mancaue er aire.
KARAMAZOV-IV-WEB	S'estrementic coma ua creatura: "Aciu, mès a on, a on?
KARAMAZOV-IV-WEB	Me guardèc a trauèrs dera hièstra e non sabie se creder-s'ac, li hège pòur daurir: "Que li cau pòur de jo", pensè.
KARAMAZOV-IV-WEB	Resultaue enquia e tot comic: còp sec se m'acodic hèr en marc dera hièstra es trucs que servien coma senhau de qué Grushenka auie vengut, e ac hi dauant deth sòn nas: que non se'n deuie fidar des mies paraules, mès, en hèr eth senhau, gessec ath mès córrer a daurir era pòrta.
KARAMAZOV-IV-WEB	La dauric.
KARAMAZOV-IV-WEB	Jo volia entrar, mès qu'eth non se botjaue, m'empachaue eth pas damb eth sòn còs.
KARAMAZOV-IV-WEB	Me guardaue tremolant.
KARAMAZOV-IV-WEB	E en aqueth moment es cames non m'artenhien, pera pòur de qué non me deishèsse entrar o se metesse a cridar, o autanplan de qué Marfa Ignatievna acodisse ath córrer o non sai se qué mès, que ja ne me'n brembi, mès solide qu'èra aquiu esblancossit ath sòn dauant.
KARAMAZOV-IV-WEB	Li gasulhi: "Mès s'ei aquiu madeish, ath pè dera hièstra, qu'ei que non l'auetz vist"?.
KARAMAZOV-IV-WEB	Corrent, s'apressèc ara hièstra, botèc ua candèla ath costat.
KARAMAZOV-IV-WEB	Eth la cridaue, mès non volie pistar pera hièstra, non volie aluenhar-se de jo, pr'amor qu'ère plan espaurit, qu'auie fòrça pòur e per aquerò non gosaue hèr-se enlà.
KARAMAZOV-IV-WEB	De ressabuda me credec, comencèc a tremolar, de tant encamardat qu'ère, senhor, e pistèc pera hièstra damb tot eth còs dehòra.
KARAMAZOV-IV-WEB	En aqueth moment, agarrè aqueth piejapapèrs de hèr colat qu'auie sus era taula, sabi pas se vo'n brembatz, senhor, deu pesar ues tres liures, lheuè eth braç e lo tumè peth darrèr, de cuic, en tota era coroneta.
KARAMAZOV-IV-WEB	Non deishèc anar ne un solet crit.
KARAMAZOV-IV-WEB	S'anèc eslissant entà baish, tant que jo li flocaua un aute patac e un tresau.
KARAMAZOV-IV-WEB	Ath tresau patac me n'encuedè que l'auia trincat eth cap.
KARAMAZOV-IV-WEB	S'esbaucèc ara fin d'esquia, capensús, tot curbit de sang.
KARAMAZOV-IV-WEB	Me guardè ben: non èra tacat de sang, non m'auia esposcat, netegè eth piejapapèrs, lo placè ath sòn lòc, m'apressè en cornèr des icònes, treiguí es sòs dera envolòpa e la lancè en solèr, e ath costat lancè era cinta ròsa.
KARAMAZOV-IV-WEB	Gessí en uart, tremolant de cap a pès.
KARAMAZOV-IV-WEB	M'endralhè entad aguest pomèr que tie un tohut, ja vo'n sabetz se quin tohut ei, que ja hège fòrça qu'auia tachat es vistons en eth, qu'auia metut ath sòn laguens un liròt e papèrs, ac auia premanit hège temps; estropè toti es sòs en papèr, dempús en liròt e lo botè ath hons de tot.
KARAMAZOV-IV-WEB	Aquiu s'estèc mès de dues setmanes, me referisqui as sòs, senhor; dempús, en gèsser der espitau, lo treiguí.
KARAMAZOV-IV-WEB	Me'n tornè entath lhet, m'ajacè e pensè, mòrt de pòur: "S'ei vertat qu'a aucit a Grigori Vasilevich, aquerò que pòt acabar plan mau, mès, se non l'a aucit e se remet, tot anarà ben, pr'amor que serà testimòni de qué Dmitri Fiódorovich a estat aciu e, per tant, qu'eth ei er autor deth crim e s'a hèt a vier es sòs".
KARAMAZOV-IV-WEB	Cuelhut pes dobtes e era impaciéncia, comencè a gemegar, entà desvelhar çò de mès lèu possible a Marfa Ignatievna.
KARAMAZOV-IV-WEB	Comencèc alavetz eth rambalh de tota era net, senhor, mès que jo ja èra plan tranquil.
KARAMAZOV-IV-WEB	Eth narrador s'arturèc.
KARAMAZOV-IV-WEB	Ivan l'auie seguit d'aurelha tota era estona ath miei d'un silenci sepulcrau, sense botjar-se, sense deishar-lo de uelh.
KARAMAZOV-IV-WEB	Ça que la, Smerdiakov, tant qu'ac condaue, solet de quan en quan l'auie hèt un còp de uelh, mès lèu tostemp campaue entà un costat.
KARAMAZOV-IV-WEB	Ara fin deth sòn raconde se trapaue claraments alterat e li costaue alendar.
KARAMAZOV-IV-WEB	Qu'auie eth ròstre banhat de shudor.
KARAMAZOV-IV-WEB	Totun, ère impossible endonviar se sentie o non penaïment.
KARAMAZOV-IV-WEB	Demora, didec Ivan reflexionant.
KARAMAZOV-IV-WEB	Qué se passe damb era pòrta?
KARAMAZOV-IV-WEB	Se te dauric era pòrta precipitadaments a tu, com podec, abantes d'açò, auer-la vist dubèrta Grigori?
KARAMAZOV-IV-WEB	Pr'amor que Grigori auie vist era pòrta dubèrta abantes que tu, non ei atau?
KARAMAZOV-IV-WEB	Curiosaments, Ivan l'ac demanèc damb ua votz totauments tranquilla, quitament damb un ton plan desparièr, en absolut rancunós, de sòrta que, se bèth un auesse daurit era pòrta en aguest moment e les auesse observat dès eth portau, aurie vengut ena conclusion de què ère aquiu parlant pacificaments sus un ahèr ordinari, encara que d'interès.
KARAMAZOV-IV-WEB	Per çò que hè ad aguesta pòrta e a se Grigori la vedec dubèrta o non, aquerò non siguec que frut dera sua imaginacion.
KARAMAZOV-IV-WEB	Smerdiakov forcèc un arridolet).
KARAMAZOV-IV-WEB	Aquerò que non ei un òme, vos ac digui jo, èi mès testud qu'ua mula, senhor: que non a vist arren d'açò, mès s'imagine qu'ac a vist, e d'aciu que non i a arrés que lo hèsque a baishar, senhor.
KARAMAZOV-IV-WEB	Qu'a estat ua sòrt entàs dus que s'age imaginat açò, pr'amor qu'atau ja non i a dobte de qué, a tot darrèr, condamnaràn a Dmitri Fiódorovich.
KARAMAZOV-IV-WEB	Escota, didec Ivan Fiódorovich, coma se comencèsse un aute còp a perder-se e s'esdeguèsse a compréner bèra causa, escota…
KARAMAZOV-IV-WEB	Encara te voleria preguntar fòrça mès causes, mès que me n'è desbrembat…
KARAMAZOV-IV-WEB	Tot qu'ac desbrembi e ac confoni…
KARAMAZOV-IV-WEB	Òc!, ditz-me ua causa, aumens: per qué daurires era envolòpa e la deishères aquiu madeish, en solèr?
KARAMAZOV-IV-WEB	Per qué non te la heres a vier atau, damb envolòpa e tot?
KARAMAZOV-IV-WEB	Quan m'ac as condat, m'a semblat enténer, en relacion damb era envolòpa, qu'aquerò ère çò que calie hèr…mès que non vengui de compréner se per qué…
KARAMAZOV-IV-WEB	Donques ac hi atau per ua rason, senhor.
KARAMAZOV-IV-WEB	Pr'amor que, se se tractaue d'un òme qu'ère ath pas de tot e familiarizat damb era casa, quauqu'un coma jo, per exemple, que ja auie vist abantes es sòs, que dilhèu les auie metut personauments laguens aguesta envolòpa e auie vist damb es pròpis uelhs se com lo sagerauen e escriuien quauquarren ath dessús, aguest òme, se se passaue qu'ère eth que l'aucie, se per qué li calie daurir era envolòpa dempús der assassinat, e mens encara damb aqueres prèsses, en tot saber de cèrt qu'es sòs les calie èster ath laguens dera envolòpa?
KARAMAZOV-IV-WEB	Tot eth contrari, senhor, s'eth lairon ère quauquarrés coma jo, per exemple, s'aurie predat a sauvar-se era envolòpa ena pòcha, sense pèrder temps entà daurir-la, e aurie gessut corrent çò de mès lèu possible, senhor.
KARAMAZOV-IV-WEB	Dmitri Fiódorovich qu'ei totafèt desparièr: eth se'n sabie dera existéncia dera envolòpa solet per referéncies, e non l'auie vist personauments; se l'auesse trapat, digam, dejós eth matalàs, que l'aurie dubèrta de seguit entà verificar se de vertat èren ath laguens es sòs.
KARAMAZOV-IV-WEB	E era envolòpa l'aurie lançada aquiu madeish, sense parar- se a pensar qu'aquerò dempús poirie èster ua pròva contra eth, pr'amor que non se tractaue d'un lairon experimentat, senhor, e jamès auie panat de forma manifèsta, pr'amor qu'ère nòble de neishença, senhor, e se s'auie decidit a panar non se tractaue precisaments d'un panatòri, senon qu'auie vengut a recuperar aquerò qu'ère sòn, causa que ja se n'auie encargat d'aurejar prealablaments per tota era ciutat, e autanplan s'auie vantat per auança dauant de toti, en tot díder plan naut que pensaue vier en çò de Fiódor Pávlovich a recuélher çò que l'apertenguie.
KARAMAZOV-IV-WEB	Quan m'interroguèren, aquerò madeish li didí ath fiscau, sense hèr-li a veir dubèrtaments era idia, senon mejançant allusions, senhor, tau que se jo madeish non me n'encuedèssa de çò que didia e tau que se se l'auesse acodit ada eth solet, sense que jo l'ac auessa suggerit, senhor; eth cas ei qu'ath senhor fiscau enquia e tot se li hège era boca aigua damb aquera allusion mia…
KARAMAZOV-IV-WEB	Mès, com ei possible qu'alavetz se t'acodisse tot aquerò, atau, coma s'arren?, exclamèc Ivan Fiódorovich, que non gessie deth sòn estonament.
KARAMAZOV-IV-WEB	Tornèc a guardar a Smerdiakov espaurit.
KARAMAZOV-IV-WEB	Per amor de Diu!, com podia pensar tot aquerò damb aqueres prèsses, senhor?
KARAMAZOV-IV-WEB	Qu'ac amiaua tot pensat per auança.
KARAMAZOV-IV-WEB	Vai, vai…se ve que t'ajudèc eth madeish diable!, tornèc a sorrisclar Ivan Fiódorovich.
KARAMAZOV-IV-WEB	Non, tu que non ès pèc, qu'ès plan mès escarrabilhat de çò que m'auia pensat…
KARAMAZOV-IV-WEB	Se lheuèc damb era evidenta intencion de passejar-se pera cramba.
KARAMAZOV-IV-WEB	Sentie ua angónia terribla.
KARAMAZOV-IV-WEB	Mès, coma qu'era taula li barraue eth pas e a penes auie espaci entà calar-se entre era taula e era paret, se limitèc a virar-se en madeish lòc e se seiguec de nauèth.
KARAMAZOV-IV-WEB	Non poder passejar, possiblaments l'enventic, atau que, lèu damb era madeisha furia qu'abantes, còp sec cridèc:
KARAMAZOV-IV-WEB	Escota, malerós, òme menspredable!
KARAMAZOV-IV-WEB	Qu'ei que non comprenes que se non t'è aucit encara, ei solet pr'amor de qué te resèrvi entà que deman respones dauant deth tribunau?
KARAMAZOV-IV-WEB	Diu se'n sap (Ivan lheuèc era man) que jo, dilhèu, tanben ne siguessa colpable; dilhèu sauvaua eth desir secret de qué…morisse eth mèn pair, mès te juri que non siguí tant colpable coma te penses, e enquia e tot ei possible que jo non t'ahisquèssa en absolut.
KARAMAZOV-IV-WEB	Non, non, jo que non t'ahisquè!
KARAMAZOV-IV-WEB	Mès ei parièr, deman madeish declararè contra jo en judici, ja ne sò decidit!
KARAMAZOV-IV-WEB	E ac condarè tot, tot.
KARAMAZOV-IV-WEB	Mès vieram amassa, toti dus!
KARAMAZOV-IV-WEB	E digues çò que digues contra jo en aguest judici, sigue quin que sigue eth tòn testimòni, l'accèpti sense temor: jo madeish lo confirmarè!
KARAMAZOV-IV-WEB	Mès tu tanben te calerà cohessar dauant deth tribunau!
KARAMAZOV-IV-WEB	Ac as de hèr, ac as de hèr, i anaram amassa!
KARAMAZOV-IV-WEB	Atau serà!
KARAMAZOV-IV-WEB	Qu'estatz malaut, ac veigui, senhor, plan malaut, senhor.
KARAMAZOV-IV-WEB	I anaram amassa!, repetic Ivan.
KARAMAZOV-IV-WEB	E se non vies, qu'ei parièr, cohessarè, ça que la.
KARAMAZOV-IV-WEB	Smerdiakov carèc pendent un moment, coma pensant.
KARAMAZOV-IV-WEB	Tu que non me coneishes!, cridèc Ivan, en tot repotergar-lo.
KARAMAZOV-IV-WEB	Que serà ua vergonha enòrma entà vos, senhor, s'ac cohessatz tot.
KARAMAZOV-IV-WEB	E ath delà que serà en bades, complètaments en bades, senhor, pr'amor que pensi declarar dubèrtaments que jamès vos è dit quauquarren semblable, e que o ben èretz malaut (e plan qu'ac semble, senhor), o ben vos hège tanta pena eth vòste frair qu'auetz decidit sacrificar-vos, e vos auetz endonviat tot aquerò contra jo pr'amor que, a tot darrèr, tota era vida m'auetz considerat ua mosca, non un òme.
KARAMAZOV-IV-WEB	E qui vos creirà?
KARAMAZOV-IV-WEB	Quines pròves n'auetz, encara que sigue ua de soleta?
KARAMAZOV-IV-WEB	Escota, aguesti sòs que m'as amuishat, sense dobte, entà convencer-me…
KARAMAZOV-IV-WEB	Cuelhetz aguesti sòs, senhor, e hètz-les-vos a vier, alendèc Smerdiakov.
KARAMAZOV-IV-WEB	Plan que òc!
KARAMAZOV-IV-WEB	Mès, per qué me les balhes ara s'aucires per aguesti sòs?
KARAMAZOV-IV-WEB	Jo que non n'è besonh entad arren, senhor, didec Smerdiakov damb era votz tremolosa, en tot hèr un gèst desdenhós damb era man.
KARAMAZOV-IV-WEB	Ara prumeria auia era idia, senhor, de començar ua naua vida damb aguesti sòs, en Moscòu o encara mielhor en estrangèr; aguest qu'ere eth mèn sòmni, senhor, mès que mès pr'amor que "tot ei permetut".
KARAMAZOV-IV-WEB	Plan, que siguéretz vos que me m'ac ensenhèretz, pr'amor qu'alavetz m'ac didéretz fòrça viatges: se non i a un Diu infinit, tanpòc i a cap vertut, ne mos hè ua bèra manca.
KARAMAZOV-IV-WEB	Siguéretz vos, de vertat.
KARAMAZOV-IV-WEB	E atau rasonè jo.
KARAMAZOV-IV-WEB	Se t'acodic a tu solet?, Ivan forcèc un arridolet.
KARAMAZOV-IV-WEB	Damb era vòsta guida, senhor.
KARAMAZOV-IV-WEB	Alavetz, ara cres en Diu, pr'amor qu'entornes es sòs?
KARAMAZOV-IV-WEB	Non, senhor, non creigui en Diu, senhor, gasulhèc Smerdiakov.
KARAMAZOV-IV-WEB	E per qué les entornes?
KARAMAZOV-IV-WEB	Qu'ei pro…qu'ei parièr, senhor!
KARAMAZOV-IV-WEB	Smerdiakov tornèc a hèr un gèst desdenhós damb era man).
KARAMAZOV-IV-WEB	Alavetz vos non paràuetz de díder que tot ei permetut, e ara, se com ei qu'ètz tant alarmat, senhor?
KARAMAZOV-IV-WEB	Que voletz autanplan vier a declarar contra vos madeish…
KARAMAZOV-IV-WEB	Solet qu'açò non se passarà!
KARAMAZOV-IV-WEB	Ja ac veiràs, didec Ivan.
KARAMAZOV-IV-WEB	Que non pòt èster.
KARAMAZOV-IV-WEB	Ètz vos massa intelligent, senhor.
KARAMAZOV-IV-WEB	Que vos shauten es sòs, aquerò qu'ac sabi, senhor; tanben vos shauten es aunors, pr'amor qu'ètz plan capinaut; vos shauten çò de mès es encantamens deth sèxe femenin; e, mès que mès, vos shaute víuer en serena abondor, sense auer besonh d'inclinar-vos dauant d'arrés, senhor, sustot aquerò.
KARAMAZOV-IV-WEB	Que non voleratz arroïnar-vos era vida en tot cargar damb tanta vergonha en judici.
KARAMAZOV-IV-WEB	Qu'ètz coma Fiódor Pávlovich: de toti es hilhs, senhor, vos qu'ètz eth que mès se li retire, qu'auetz era madeisha amna qu'eth vòste pair, senhor.
KARAMAZOV-IV-WEB	Tu non ès estupid, didec Ivan, coma ablasigat; era sang li pugèc ena cara; jo abantes me pensaua qu'ères estupid.
KARAMAZOV-IV-WEB	Be n'ès de seriós ara!, observèc, coma se de ressabuda guardèsse a Smerdiakov d'ua manèra naua.
KARAMAZOV-IV-WEB	Qu'ère eth vòste orgulh çò que vos hège pensar qu'èra estupid.
KARAMAZOV-IV-WEB	Deman les amuisharè en judici, didec.
KARAMAZOV-IV-WEB	Ivan se lheuèc deth sèti.
KARAMAZOV-IV-WEB	Donques aucitz-me, senhor.
KARAMAZOV-IV-WEB	Aucitz-me ara, didec còp sec Smerdiakov d'ua manèra estranha, en tot guardar a Ivan d'ua manèra estranha.
KARAMAZOV-IV-WEB	Tanpòc ad açò gausaratz, senhor, higec, en tot arrir amaraments, que non gausaratz a hèr arren, e tant coratjós qu'èretz!
KARAMAZOV-IV-WEB	Enquia deman!, cridèc Ivan, e se premanic a gésser.
KARAMAZOV-IV-WEB	Demoratz…amuishatz-les-me un aute còp.
KARAMAZOV-IV-WEB	Ivan treiguec es bilhets e les ac mostrèc.
KARAMAZOV-IV-WEB	Qué vòs?, Ivan se virec, sense arturar-se.
KARAMAZOV-IV-WEB	Adishatz, senhor!
KARAMAZOV-IV-WEB	Entà deman!, tornèc a cridar Ivan, e gessec dera isba.
KARAMAZOV-IV-WEB	Eth temperi que non auie cessat.
KARAMAZOV-IV-WEB	Qu'ère coma s'ua sòrta d'alegria devarèsse entara sua amna.
KARAMAZOV-IV-WEB	Sentie ath sòn laguens ua fermetat infinita: ère era fin de toti es sòns dobtes, que tant orriblaments l'auien martirizat enes darrèri tempsi!
KARAMAZOV-IV-WEB	Era decision que ja ère cuelhuda, "e ja non va a cambiar", pensèc erós.
KARAMAZOV-IV-WEB	En aguest moment estramunquèc de pic damb quauquarren e siguec a mand de quèir en solèr.
KARAMAZOV-IV-WEB	S'arturèc e desnishèc as sòns pès ath petit campanhard qu'auie hèt quèir abantes, que contunhaue estirat en madeish lòc, immobil e sense sentit.
KARAMAZOV-IV-WEB	Era nhèu ja lèu l'auie caperat tota era cara.
KARAMAZOV-IV-WEB	Ivan, còp sec, l'agarrèc e se lo metec enes espatles.
KARAMAZOV-IV-WEB	En tot veir lum en ua casalon qu'ère ara sua dreta, s'apressèc enquia aquiu, truquèc en picapòrt e ath menestrau que pistèc en enténer es sòns còps, eth patron dera casa, li demanèc ajuda entà amiar ath campanhard entath comissariat, en tot prometer-li a cambi que li balharie tres robles.
KARAMAZOV-IV-WEB	Eth menestrau se premanic e gessec.
KARAMAZOV-IV-WEB	Que non vau a descríuer peth menut se com se les apraièc Ivan Fiódorovich entà arténher eth sòn objectiu, en tot deishar ath campanhard en comissariat e arténher de ressabuda que lo vedesse un mètge, ath temps que provedie damb man generosa "entàs despenes".
KARAMAZOV-IV-WEB	Solet diderè qu'aquerò li tardèc lèu ua ora sancera.
KARAMAZOV-IV-WEB	Mès Ivan Fiódorovich se demorèc plan content.
KARAMAZOV-IV-WEB	Eth sòn pensament s'espargie e foncionaue.
KARAMAZOV-IV-WEB	Ara, totun, que sò dable entà campar çò que hèsqui (pensèc en aguest instant, encara damb mès satisfaccion), e solide qu'auràn pensat que m'è tornat lhòco!"
KARAMAZOV-IV-WEB	Près ja dera sua casa, un dobte sobte lo hec a arturar-se: "Non auria de presentar-me dauant deth fiscau ara madeish e condar-l'ac tot?"
KARAMAZOV-IV-WEB	Que ressolvec eth dilèma en tot repréner era marcha entà çò de sòn: "Deman, tot ath còp!
KARAMAZOV-IV-WEB	Quan entrèc ena sua cramba, ua sensacion glaciau li hereguèc de pic eth còr: qu'ère coma eth rebrembe o, mèsalèu, eth recordatòri de quauquarren dolorós e hastigós que se trapaue en aguesta madeisha estança en aqueri moments, mès que ja auie estat abantes aquiu.
KARAMAZOV-IV-WEB	Se deishèc quèir, cansat, en divan.
KARAMAZOV-IV-WEB	Era vielha sirventa li hec a vier eth samovar, eth madeish se premanic eth tè, mès non lo tastèc; li didec ara vielha que podie retirar-se enquiath londeman.
KARAMAZOV-IV-WEB	Seigut en divan, notaue se com eth cap li hège torns.
KARAMAZOV-IV-WEB	Se sentie malaut e sense fòrces.
KARAMAZOV-IV-WEB	Comencèc a esclipsar-se, mès se lheuèc intranquil e comencèc a hèr torns peth quarto, entà forabandir es sòmnis.
KARAMAZOV-IV-WEB	Per moments qu'auie era sensacion d'èster en tot delirar.
KARAMAZOV-IV-WEB	Mès non ère era malautia çò que mès lo preocupaue; se tornèc a sèir, e comencèc a guardar de quan en quan ath sòn entorn, tau que se cerquèsse quauquarren.
KARAMAZOV-IV-WEB	Atau se passèc diuèrsi viatges.
KARAMAZOV-IV-WEB	Fin finau era sua guardada se calèc fixa en un punt.
KARAMAZOV-IV-WEB	Ivan arric, mès eth sòn ròstre se rogic d'ira.
KARAMAZOV-IV-WEB	S'estèc fòrça temps seigut en sòn sèti, en tot sarrar-se eth cap damb es dues mans, mès sense deishar de campar d'arreuelh ath madeish punt d'abantes, ath divan ajustat ena paret deth dauant.
KARAMAZOV-IV-WEB	DIABLE.
KARAMAZOV-IV-WEB	Que non sò mètge, mès creigui, totun, que, arribadi en aguest punt, ei imprescindible qu'explica ath liegeire, encara que sigue a granes règues, era natura dera malautia d'Ivan Fiódorovich.
KARAMAZOV-IV-WEB	En tot auançar-me ath raconde, sonque diderè que, aqueth ser, se trapaue just ath cant d'un collapse nerviós e qu'aguest, a tot darrèr, cuelhec complètaments eth sòn organisme, alterat hège ja temps mès encaborniat fòrtaments entà resistir.
KARAMAZOV-IV-WEB	A maugrat de non saber arren de medecina, gosarè a díder que, de hèt, damb un gran esfòrç de volentat, auie artenhut a aluenhar era doléncia pendent un temps, damb era esperança, plan, de qué vierie de superar-la deth tot.
KARAMAZOV-IV-WEB	Se'n sabie qu'ère malaut, mès que refusaue èster-ne just alavetz, en aqueth moment decisiu entara sua vida, quan li calie èster present, exprimir era sua opinion valenta e decididaments e "justificar-se dauant d'eth madeish".
KARAMAZOV-IV-WEB	Totun aquerò, auie anat a veir ath nau mètge vengut de Moscòu, qu'auie hèt vier Katerina Ivanovna per tòrt d'ua fantasia sua que ja me n'è referit abantes.
KARAMAZOV-IV-WEB	Eth mètge, dempús d'auer-lo escotat e examinat, concludic que, efectiuaments, patie ua sòrta de capvirament cerebrau, entà didè'c atau, e non se susprenec bric de cèrta confession qu'Ivan Fiódorovich li hec, encara qu'a racacòr.
KARAMAZOV-IV-WEB	En quinsevolh cas, que vos cau començar un tractament rigorós sense pèrder ua menuta o, se non, que pòt empejorar".
KARAMAZOV-IV-WEB	Mès, en deishar ath mètge, Ivan Fiódorovich non seguic aguest senat conselh e non auie volut considerar era idia deth tractament: "Qu'encara me posqui tier, encara non m'an abandonat es fòrces; se m'esbaucèssa que serie diferent, alavetz, que me suenhe qui que sigue", decidic, en tot rufar es espatles.
KARAMAZOV-IV-WEB	Atau donc, qu'ère seigut aquiu en aqueth moment, lèu conscient de qué deliraue e, coma ja è dit, guardant fixaments quauquarren qu'auie en divan sarrat ara paret deth dauant.
KARAMAZOV-IV-WEB	Se passèc, de pic, que i auie quauquarrés aquiu seigut, encara que Diu se'n sap se com auie entrat, pr'amor que non ère ena cramba quan Ivan Fiódorovich tornèc dera sua visita a Smerdiakov.
KARAMAZOV-IV-WEB	Qu'ère un cavalièr, o mielhor dit, d'ua sòrta de gentleman rus, de mieja edat, qui frisait la cinquantaine, coma diden es francesi, damb a penes peublancs ena cabeladura escura, pro longa e encara abondiua e damb ua barba punchenta.
KARAMAZOV-IV-WEB	Vestie ua sòrta de giqueta ròia, a prumèr còp de uelh de plan bon talh mès ja rosigada, confeccionada mès o mens tres ans abantes e complètaments passada de mòda, en desuetud entre es òmes de bona posicion dès hège aumens dus ans.
KARAMAZOV-IV-WEB	Era camisa de lin, era longa cravata a manèra de tapaboques, tota era jarga semblaue pròpia d'un cavalièr elegant, mès, d'aprop, era camisa se vedie un shinhau lorda e er ample tapaboques, plan rosigat.
KARAMAZOV-IV-WEB	Es pantalons a quadres l'estauen ath visitaire plan ben, mès qu'èren tanben massa clars e tanben massa estrets, d'un estil que ja non se tenguie, tau qu'eth chapèu blanc de feutre blanc qu'amiaue, totauments dehòra de tempsada.
KARAMAZOV-IV-WEB	Aqueth cavalièr hège era impression d'apertier ara classa des ancians propietaris ociosi qu'auien prosperat jos eth regim dera servitud; qu'ère evident qu'auie viatjat e frequentat era nauta societat, qu'auie estat ben relacionat e dilhèu encara n'ère, mès, passades es alegries dera sua joenesa e dempús era abolicion dera servitud, s'auie anat demorant de man en man sense recursi enquia vier a èster ua sòrta de parasit de bon ton, per didè'c de bèra manèra, que se deishaue quèir pes cases des sòns coneishudi d'abantes e qu'ère recebut per aguesti gràcies ath sòn caractèr complasent e afable, e tanben pr'amor que, a maugrat de tot, ère un òme decent, que quitament se podie sèir ena taula en preséncia de quinsevolh, mès en tot assignar-li, plan, ua posicion modesta.
KARAMAZOV-IV-WEB	Aguesti cercadinars, aguesti cavalièrs agradius que saben condar quauques anecdòtes e jogar ua partida de cartes, e que les desagrade fòrça que les encomanen quinsevolh prètzhèt, que sòlen èster òmes solitaris, sigue fadrins o veudes, e, se tien hilhs, es sòns hilhs s'eleven tostemp en un lòc luenhant, ena casa d'ues ties que lèu jamès les menten en societat, coma se s'avergonhèssen de bèra manèra d'aguesti parents; de man en man, se van desseparant totafèt des sòns hilhs, e ja solet de quan en quan, tath sòn aniversari o tath Nadau, receben d'eri cartes qu'a viatges responen.
KARAMAZOV-IV-WEB	Era fesomia der inesperat òste non ère autant bondadosa, coma afabla e prèsta a adoptar, sivans es circonstàncies, era expression mès corau.
KARAMAZOV-IV-WEB	Non amiaue relòtge, mès òc uns mericles de colors penjadi d'ua cinta nera.
KARAMAZOV-IV-WEB	En dit centrau dera man dreta ludie un anèth d'aur massís damb ua pèira d'escàs valor.
KARAMAZOV-IV-WEB	Ivan Fiódorovich caraue maliciosaments e non volie gésser de parlar.
KARAMAZOV-IV-WEB	Eth visitaire se demoraue seigut, madeish que harie un parasit que venguesse de baishar dera cramba qu'auesse assignada entà hèr-li companhia ath patron dera casa, ara ora deth tè, mès que, en veir ath sòn anfitrion preocupat e pensant en quauquarren damb es celhes rufades, s'auesse demorat umilaments carat, mès prèst a participar en quinsevolh amigabla convèrsa tan lèu er anfitrion la comencèsse.
KARAMAZOV-IV-WEB	De ressabuda, apareishec en sòn ròstre era ombra d'ua sobta preocupacion.
KARAMAZOV-IV-WEB	Escota, s'arrinquèc, en tot dirigir-se a Ivan Fiódorovich, desencusa-me, solet te voi rebrembar ua causa: non anères a veir a Smerdiakov entà interrogar-lo sus Katerina Ivanovna?
KARAMAZOV-IV-WEB	Donques que te n'as anat sense saber arren d'era, solide te'n desbrembères…
KARAMAZOV-IV-WEB	À, òc!, exclamèc de suspresa Ivan, e era cara se li botèc ombriua.
KARAMAZOV-IV-WEB	Òc, me'n desbrembè…
KARAMAZOV-IV-WEB	Totun, qu'ei parièr, que ja tot ei parièr enquia deman, mormolhèc entada eth.
KARAMAZOV-IV-WEB	Per çò de tu, se virèc irritat entath visitaire, qu'ac auria rebrembat de seguit, pr'amor qu'ère precisaments çò que me tiege tant angoishat!
KARAMAZOV-IV-WEB	Per qué t'a calut trèir eth tèma?
KARAMAZOV-IV-WEB	Te penses que me creirè que m'ac as suggerit tu e non qu'ac è rebrembat jo?
KARAMAZOV-IV-WEB	Non ac creigues, alavetz (eth gentleman arric damb doçor), de qué vau creir s'ei ara valenta?
KARAMAZOV-IV-WEB	Ath delà, es pròves que non ajuden ara fe, mès que mès es pròves materiaus.
KARAMAZOV-IV-WEB	Tomàs non credec per auer vist a Crist ressuscitat, senon pr'amor que ja abantes de veder-lo volie creir.
KARAMAZOV-IV-WEB	Aquerò, sivans eri, ei ua pròva materiau, entà didè'c atau, de qué existís un aute mon.
KARAMAZOV-IV-WEB	Er aute mon e pròves materiaus, pegaries!
KARAMAZOV-IV-WEB	E, a tot darrèr, qui pòt saber qu'era existéncia deth diable demòstre qu'existís Diu?
KARAMAZOV-IV-WEB	Me shautarie inscriuer-me en ua societat d'idealistes e formar un grop d'oposicion intèrna: "Sò un realista, les dideria, non un materialista", hu, hu!
KARAMAZOV-IV-WEB	Escota.
KARAMAZOV-IV-WEB	Ivan Fiódorovich se lheuèc de ressabuda dera taula).
KARAMAZOV-IV-WEB	Ara qu'ei coma se siguessa en tot delirar…
KARAMAZOV-IV-WEB	E, plan que òc, sò en tot delirar…
KARAMAZOV-IV-WEB	Mentís tant que volgues, que m'ei parièr!.
KARAMAZOV-IV-WEB	Non artenheràs a meter-me furiós, coma eth darrèr viatge.
KARAMAZOV-IV-WEB	Solet que me sentí avergonhat e non sai se per qué…
KARAMAZOV-IV-WEB	Qu'è vams de hèr torns pera cramba…
KARAMAZOV-IV-WEB	A viatges non te veigui e ne tansevolhe enteni era tua votz, coma eth darrèr viatge, mès que tostemps endónvii es tues mesorgues, perque sò jo que parle!, jo madeish, e non tu!
KARAMAZOV-IV-WEB	Solet que non sai s'er aute viatge èra adormit o de vertat te vedí.
KARAMAZOV-IV-WEB	Que serà mielhor que banha ua tovalhòla damb aigua hereda e me la bota en cap, a veir se d'aguesta sòrta t'esbugasses.
KARAMAZOV-IV-WEB	Ivan Fiódorovich se dirigic entà un cornèr, agarrèc ua tovalhòla, hec çò que venguie de díder e, damb era tovalhòla banhada en cap, se metec a caminar d'un a un aute costat deth quarto.
KARAMAZOV-IV-WEB	Pèc, arric Ivan, se qué te penses, que te vau a tractar de vos o qué?
KARAMAZOV-IV-WEB	Que ja me trapi mielhor, ja solet me hè mau es possi…e era coroneta…
KARAMAZOV-IV-WEB	Era soleta causa, se te platz, non comences a filosofar coma eth darrèr viatge.
KARAMAZOV-IV-WEB	Se non vas a desparéisher, conda aumens mentides divertides.
KARAMAZOV-IV-WEB	Petófia; donques qu'ès un parasit, petófia.
KARAMAZOV-IV-WEB	Per qué non me poirè desliurar d'aguesta mala jadilha!
KARAMAZOV-IV-WEB	Mès que non me cau pòur.
KARAMAZOV-IV-WEB	Te vencerè.
KARAMAZOV-IV-WEB	Non me haràn a vier entar espitau de malauts mentaus!
KARAMAZOV-IV-WEB	C'est charmant: parasit!
KARAMAZOV-IV-WEB	Òc, plan que òc, qu'è mina d'açò.
KARAMAZOV-IV-WEB	Qué sò jo ena Tèrra senon un parasit?
KARAMAZOV-IV-WEB	Ça que la, que sò un shinhau susprenut d'escotar-te: t'ac juri, semble que comences a cuelher-me reauments per quauquarren reau e non solet producte dera tua fantasia, tau que sostieges, ara valenta, eth darrèr viatge…
KARAMAZOV-IV-WEB	Ne peth mau de morir te sò considerat ua vertat reau, cridèc Ivan antanplan damb un punt de furor.
KARAMAZOV-IV-WEB	Tu qu'ès ua mentida, era mia malautia, un espèctre, solet que non sai cap se com destrusir-te e veigui que pendent un temps me calerà cargar damb tu.
KARAMAZOV-IV-WEB	Qu'ès ua allucinacion mia.
KARAMAZOV-IV-WEB	Ès era encarnacion de jo madeish, mès solet d'ua part; des mèns pensaments e sentiments, mès sonque des mès repugnants e estupids.
KARAMAZOV-IV-WEB	Dès aguest punt d'enguarda, que poiries resultar quitament interessant, s'ei qu'auessa temps entà ocupar-me de tu…
KARAMAZOV-IV-WEB	Desencusa-me, mès te vau a méter en un trebuc: abantes, ath cant deth fanau, quan te botères ath dessús d'Aliosha e li cridères: "Te n'as sabut per eth!
KARAMAZOV-IV-WEB	Com as sabut qu'eth vie a veder-me"?.
KARAMAZOV-IV-WEB	Te referies a jo.
KARAMAZOV-IV-WEB	Aquerò signifique que per un brèu instant as creigut que jo reauments existisqui, ac as creigut…, didec eth gentleman arrint doçament.
KARAMAZOV-IV-WEB	Òc, aquerò qu'a estat un lapsus…mès ne tansevolhe atau credia en tu.
KARAMAZOV-IV-WEB	Sabi pas s'eth còp passat èra adormit o non.
KARAMAZOV-IV-WEB	Dilhèu te vedí solet en sòmnis e de cap manèra estant desvelhat.
KARAMAZOV-IV-WEB	E per qué as estat aué tan dur damb eth, damb Aliosha, voi díder?
KARAMAZOV-IV-WEB	Non parles d'Aliosha!
KARAMAZOV-IV-WEB	Com gauses, lacai!, Ivan arric un aute viatge.
KARAMAZOV-IV-WEB	M'escarnisses, mès ath còp te n'arrisses: bon senhau.
KARAMAZOV-IV-WEB	Non parles dera mia decision!, cridèc Ivan hèt ua fúria.
KARAMAZOV-IV-WEB	C'est chevaleresque.
KARAMAZOV-IV-WEB	Bada era boca o te pataquègi!
KARAMAZOV-IV-WEB	Aquerò, en part, que me shautarie, pr'amor qu'alavetz auria artenhut eth mèn objectiu: s'arribèsses as mans, volerie díder que me cres autentic, pr'amor qu'a un hantauma non se lo pataquège.
KARAMAZOV-IV-WEB	Trufaries a part: que m'ei parièr, escarnissa-me, se te shaute, encara que tostemp ei mielhor èster un shinhau mès educat, quitament damb jo.
KARAMAZOV-IV-WEB	Pèc, lacai…
KARAMAZOV-IV-WEB	Quines manères son aguestes?
KARAMAZOV-IV-WEB	En tot escarnissar-te a tu qu'ac hèsqui damb jo madeish!, Ivan arric un aute còp.
KARAMAZOV-IV-WEB	Tu qu'ès jo, jo madeish, solet que damb ua auta cara.
KARAMAZOV-IV-WEB	Tu que dides paraula per paraula çò que jo pensi…e non i a arren de nau que me pogues díder!
KARAMAZOV-IV-WEB	Tu tostemp alistes es mèns pejors pensaments e, d'entre eri, es mès estupids.
KARAMAZOV-IV-WEB	Ès terriblaments estupid.
KARAMAZOV-IV-WEB	Que non posqui tier-te!, idolèc Ivan.
KARAMAZOV-IV-WEB	Amic mèn, totun, jo que voi èster un gentleman e que me cuelhen per tau (contunhèc eth visitaire, en ton esdegat e d'auança conciliador deth cercadinars qu'ambicione balhar eth còp).
KARAMAZOV-IV-WEB	Que sò praube, mès…non diderè que plan aunorat, mès…normauments, ena societat s'accèpte coma un axiòma que sò un àngel queigut.
KARAMAZOV-IV-WEB	S'ac siguí, que ja hè temps que non è era colpa d'auè'c desbrembat.
KARAMAZOV-IV-WEB	Aué ja solet m'interèsse tier ua bona reputacion e tirar entà dauant coma poga, en sajar d'èster agradiu.
KARAMAZOV-IV-WEB	Qu'estimi de vertat as òmes, be se n'a dit de calomnies sus jo!
KARAMAZOV-IV-WEB	Aciu, quan vengui temporauments entre vosati, era mia vida se passe tau que siguesse reau, entà didè'c de bèra manèra, e aquerò me shaute çò de mès.
KARAMAZOV-IV-WEB	Perque, madeish que tu, jo tanben è era tendéncia a soniar, e per aquerò m'encante eth vòste realisme terrenau.
KARAMAZOV-IV-WEB	Aciu que tot ei termejat, aciu auetz formules, auetz geometria, tant qu'entre nosati tot son eqüacions indeterminades!
KARAMAZOV-IV-WEB	Aciu passegi e sónii, m'encante soniar.
KARAMAZOV-IV-WEB	De un aute costat, ena Tèrra vengui a èster supersticiós; non arrisques, se te platz: aquerò ei en realitat çò que me shaute, que vengui a èster superticiós.
KARAMAZOV-IV-WEB	Que me fiule cuélher un banh de bugàs en companhia de botiguèrs e popes.
KARAMAZOV-IV-WEB	Eth mèn sòmni ei encarnar-me, mès de manèra definitiua, irreversibla, ena gròssa esposa d'un botiguèr, ua que pese sèt pudy, e creir en tot çò qu'era cre.
KARAMAZOV-IV-WEB	Eth mèn ideau ei entrar en ua glèisa e alugar ua candèla de tot còr: t'ac juri.
KARAMAZOV-IV-WEB	Aquerò acabarie damb es mèns patiments.
KARAMAZOV-IV-WEB	Tanben è cuelhut aficion pes tractaments medicaus: ena primauèra i auec ua epidémia de picòta, atau qu'anè entar espitau e me hi a vacunar.
KARAMAZOV-IV-WEB	Se sabesses se com de content èra aqueth dia: que balhè dètz robles entàs nòsti frairs eslaus…!
KARAMAZOV-IV-WEB	Que non m'escotes.
KARAMAZOV-IV-WEB	Sabes?
KARAMAZOV-IV-WEB	Aguesta net non te veigui guaire concentrat.
KARAMAZOV-IV-WEB	Se demorèc carat un instant).
KARAMAZOV-IV-WEB	Sai qu'ager anères a veir ad aqueth mètge…
KARAMAZOV-IV-WEB	Ben, com te trapèc?
KARAMAZOV-IV-WEB	Qué te didec?
KARAMAZOV-IV-WEB	Pòcvau!, bramèc Ivan.
KARAMAZOV-IV-WEB	Ça que la, tu òc que n'ès d'intelligent!
KARAMAZOV-IV-WEB	Un aute còp m'escridasses?
KARAMAZOV-IV-WEB	Qu'è preguntat per preguntar, non ei que m'interèsse guaire.
KARAMAZOV-IV-WEB	Non cau que me respones.
KARAMAZOV-IV-WEB	E, ath delà, un aute viatge aqueth reumatisme…
KARAMAZOV-IV-WEB	Pòcvau!, repetic Ivan.
KARAMAZOV-IV-WEB	Tu, que hès tu per tu…
KARAMAZOV-IV-WEB	Eth diable, damb reuma?
KARAMAZOV-IV-WEB	Per qué non, s'a viatges m'encarni?
KARAMAZOV-IV-WEB	Satanàs sum et nihil humanum a me alienum puto.
KARAMAZOV-IV-WEB	Com as dit?
KARAMAZOV-IV-WEB	Satanàs sum et nihil humanum…
KARAMAZOV-IV-WEB	M'agrade auer-te balhat gost ara fin.
KARAMAZOV-IV-WEB	C'est de nouveau, n'est-ce pas?
KARAMAZOV-IV-WEB	Aguest viatge serè aunorat e t'ac explicarè.
KARAMAZOV-IV-WEB	Escota: enes sòmnis, sustot enes mausòns, digam que per tòrt d'ua indigestion o per quinsevolh auta causa, un òme ve a viatges scènes tant artistiques, ua realitat tan complèxa e vertadèra, taus eveniments, o autanplan un mon sancer d'eveniments que formen ua trama tan rica en detalhs susprenents, dès es manifgestacions mès nautes enquiath darrèr boton dera camisa, que te juri que ne eth madeish Lev Tolstoi poirie endonviar-les; e, per cèrt, es que tien de quan en quan aguesti sòmnis non son escrivans, senon persones çò de mès normaus, foncionaris, periodistes, popes…
KARAMAZOV-IV-WEB	Aguesta qüestion còste bèth qu'aute problèma: un ministre de govèrn m'a arribat a cohessar que totes es sues mielhores idies se l'acodissen quan dormís.
KARAMAZOV-IV-WEB	E aquerò ei çò que se passe ara.
KARAMAZOV-IV-WEB	Encara que sò ua allucinacion tua, que digui, coma en un mausòn, causes originaus qu'enquia ara non auies pensat, de sòrta que non repetisqui ne plan mens es tòns pensaments, a maugrat d'èster solet eth tòn mausòn e arren mès.
KARAMAZOV-IV-WEB	Mentida.
KARAMAZOV-IV-WEB	Eth tòn objectiu consistís precisaments a convencer-me de qué existisses per tu madeish e non coma un mausòn, e ara, de ressabuda, vies e assegures qu'ès un sòmni.
KARAMAZOV-IV-WEB	Amic mèn, aué qu'è causit un metòde especiau, dempús t'ac explicarè.
KARAMAZOV-IV-WEB	A, òc: eth cas ei que me constipè, mès non aciu, senon aquiu…
KARAMAZOV-IV-WEB	Aquiu, a on?
KARAMAZOV-IV-WEB	Ditz-me, te vas a demorar guaira estona?
KARAMAZOV-IV-WEB	Non poiries anar-te'n ja?, exclamèc Ivan ja ath cap dera desesperacion.
KARAMAZOV-IV-WEB	Deishèc de passejar-se, se seiguec en divan, tornèc a sarrar es codes sus era taula e s'ajustèc eth cap damb es dues mans.
KARAMAZOV-IV-WEB	S'arrinquèc deth dessús era tovalhòla banhada e la lancèc damb anug: qu'ère evident que non l'auie servit entad arren.
KARAMAZOV-IV-WEB	Estàs plan alterat, observèc eth gentleman, damb ua mina desdenhosaments familiara ath còp que perfèctaments amistosa, t'embèsties damb jo enquia e tot per dider-te qu'è cuelhut hered, e aquerò que se passe dera forma mès normau en mon.
KARAMAZOV-IV-WEB	Aqueth dia que venguia damb retard a ua cauhada diplomatica en çò d'ua dauna petersburguesa deth mès naut reng.
KARAMAZOV-IV-WEB	Qu'ambicionaue un ministèri.
KARAMAZOV-IV-WEB	Ja sabes, frac, corbatin blanc, gants…e èra encara Diu sap a on, e entà vier ena Tèrra encara me calie crotzar er espaci…
KARAMAZOV-IV-WEB	Naturauments, non se i està guaire, mès enquia e tot a un arrai de solei li tarde ueit menutes, e, imagina-te, jo damb frac e justet dubèrt: es esperits non se gèlen, mès quan un s'encarne…
KARAMAZOV-IV-WEB	En resumit, siguí un inconscient e me lancè de cap, e en aguesti espacis, ei a díder, en etèr, en aguestes aigües deth dessús deth firmament, que hè hered…que ne tansevolhe se pòt cridar hered, plan, imagina-te: cent cinquanta grads dejós de zèro!
KARAMAZOV-IV-WEB	Be que deus saber se com ac hèn es gojates de pòble entà divertir-se: quan s'arribe a trenta grads jos zèro, li demanen a bèth ingenú que passe era lengua per ua halha; era lengua se li demore apegada en un virament de uelhs, e eth pòcvau non a mès remèdi que desapegar-la d'ua tirassada e deishar-se un tròç de pèth sanguinosa; e aquerò ei a trenta jos zèro, a cent cinquanta m'imagini que solet damb heregar un shinhau era halha te demoraries sense dit, tostemp que…tostemp que i podesse auer ua halha.
KARAMAZOV-IV-WEB	E poirie auer aquiu ua halha?, l'interrompec de pic Ivan Fiódorovich, miei absent e hastigat.
KARAMAZOV-IV-WEB	Se resistie damb totes es sues fòrces a creir en sòn deliri e quèir definitiuaments ena holia.
KARAMAZOV-IV-WEB	Ua halha?, repetic eth visitaire, estonat.
KARAMAZOV-IV-WEB	Qué l'arribarie a ua halha en espaci?
KARAMAZOV-IV-WEB	Quelle idée!
KARAMAZOV-IV-WEB	Se venguesse pro luenh, supausi que començarie a hèr torns ara Tèrra, sense saber per qué, coma un satellit.
KARAMAZOV-IV-WEB	Es astronòms calcularien es fases de gessuda e dera còga dera halha, Gattsuk les includirie en sòn Almanac, e pro.
KARAMAZOV-IV-WEB	Qué n'ès d'estupid, qué terriblaments estupid!, didec plan temardut Ivan.
KARAMAZOV-IV-WEB	Mentís damb mès engenh, o deisharè d'escotar-te.
KARAMAZOV-IV-WEB	Non ac artenheràs!
KARAMAZOV-IV-WEB	Qu'ei que non mentisqui, tot çò que digui ei vertat; malerosaments, era vertat lèu jamès ei engenhosa.
KARAMAZOV-IV-WEB	Ja veigui que demores de jo quauquarren gran, dilhèu quitament beròi.
KARAMAZOV-IV-WEB	Qu'ei un malastre, pr'amor que jo solet balhi çò que posqui.
KARAMAZOV-IV-WEB	Dèisha de filosofar, saumet!
KARAMAZOV-IV-WEB	Be ne sò jo entà filosofar!, qu'è eth costat dret holat e panteishi e brami de dolor!
KARAMAZOV-IV-WEB	Que non m'è deishat un solet mètge sense consultar: saben diagnosticar fantasticaments, explicar-te peth menut tot çò que te passe, mès que non te saben guarir.
KARAMAZOV-IV-WEB	Auí era escadença de parlar damb un estudiant de medecina plan afogat: "Dilhèu morigatz, me didec, mès aumens auratz ua coneishença totau dera malautia que vos a aucit!".
KARAMAZOV-IV-WEB	E dempús, aguesta obsession entà enviar-te tàs specialistes: "Nosati vos haram un diagnostic, te diden, dempús anatz a veir tau especialista o tau aute e eri vos tractaràn".
KARAMAZOV-IV-WEB	Eth mètge de tota era vida que te guarie toti es maus qu'a despareishut per complèt, t'ac digui jo, ara non i a qu'especialistes que s'anóncien de contunh enes jornaus.
KARAMAZOV-IV-WEB	Se te hè mau eth nas, te manen entà París: aquiu que i a un especialista europèu en nassi.
KARAMAZOV-IV-WEB	Arribes en Paris, t'examine: "Solet vos posqui guarir era hòssa nassau dreta, te ditz, que non me tengui as hòsses nassaus quèrres, non ei era mia especialitat; anatz entà Viena dempús de veder-me a jo, aquiu que i a un especialista que se n'encuedarà de guarir-vos era hòssa nassau quèrra".
KARAMAZOV-IV-WEB	Qué pòt hèr un?.
KARAMAZOV-IV-WEB	È acodit as remèdis tradicionaus: un mètge aleman me recomanèc que me hereguèssa, dempús deth banh, damb mèu barrejada damb sau.
KARAMAZOV-IV-WEB	Ac hi, solet peth plaser d'acodir un viatge mès enes banhs: me untè plan untat, e arren.
KARAMAZOV-IV-WEB	Desesperat, escriuí ath Comde Mattei, de Milan; me manèc un libre e ues gotes, que Diu l'ac age!.
KARAMAZOV-IV-WEB	E guarda: er extracte de malta de Hoff ei çò qu'a tot darrèr m'a solatjat!
KARAMAZOV-IV-WEB	Lo crompè per edart, ne prení ua tassa e mieja e me sentí coma entà vier a dançar: me despareisheren toti es dolors.
KARAMAZOV-IV-WEB	Èra decidit a arregraïr-l'ac publicaments enes jornaus, me sobraue gratitud, mès, guarda, alavetz me trapè damb un aute problèma: ne un solet editor s'avenguec a publicà'c!
KARAMAZOV-IV-WEB	Me conselhèren qu'escriuessa ua carta anonima.
KARAMAZOV-IV-WEB	Mès quin sentit tie un "gràcies" se non se sap de qui vie?
KARAMAZOV-IV-WEB	Hi trufaria damb es emplegats: "Çò qu'ei depassat, aué en dia, qu'ei creir en Diu; mès jo sò eth diable, creir en jo òc qu'ei possible".
KARAMAZOV-IV-WEB	Mès totun aquerò, non mos ac podem perméter, harie mau ara nòsta linha editoriau.
KARAMAZOV-IV-WEB	Dilhèu a manèra de trufaria… "Ben, me pensè, a manèra de trufaria que non aurie guaira gràcia.
KARAMAZOV-IV-WEB	Atau que non ac an publicat.
KARAMAZOV-IV-WEB	E, te cau saber que m'a deishat un cèrt racacòr ena amna.
KARAMAZOV-IV-WEB	Es mielhors sentiments, coma eth dera gratitud, que me son enebidi de bon voler solet a causa dera mia posicion sociau.
KARAMAZOV-IV-WEB	Un aute viatge ath ras dera filosofia!, bramèc Ivan damb òdi.
KARAMAZOV-IV-WEB	Diu m'ac age, mès a viatges que m'ei impossible non planher-me.
KARAMAZOV-IV-WEB	Tu madeish, soent, me dèishes anar que sò estupid.
KARAMAZOV-IV-WEB	En aquerò se ve çò de joen qu'ès.
KARAMAZOV-IV-WEB	Amic mèn, que non tot ei qüestion d'intelligéncia!
KARAMAZOV-IV-WEB	Per natura, qu'è un còr brave e alègre, "pr'amor que jo es vodebils"…
KARAMAZOV-IV-WEB	Semble que m'ages cuelhut per ua sòrta de peublanc Jlestakov e, ça que la, eth mèn destin ei plan mès seriós.
KARAMAZOV-IV-WEB	Sabi pas se per quin designi immemoriau, que jamès è podut desnishar, me cau tier a "remir" a maugrat de non auer cap aptitud entad açò e d'èster sinceraments brave.
KARAMAZOV-IV-WEB	E, sense critica non aurie que "hosannas".
KARAMAZOV-IV-WEB	Mès que non se pòt víuer solet de hosannas, mos cau hèr a passar aguesti hosannas peth sedaç deth dobte", eca, eca.
KARAMAZOV-IV-WEB	En quinsevolh cas, jo en tot aquerò non m'i cali, non ac è creat jo ne posqui balhar-li ua responsa.
KARAMAZOV-IV-WEB	Eth cas ei qu'alistèren un boc expiatòri, me manèren escríuer ena seccion de critica e aciu que sò.
KARAMAZOV-IV-WEB	Tu e jo comprenem aguesta comèdia: jo, per exemple, exigisqui simplaments èster esbauçat.
KARAMAZOV-IV-WEB	Non, me diden, viu, pr'amor que sense tu non i aurà arren d'arren.
KARAMAZOV-IV-WEB	S'ena Tèrra tot siguesse rasonable, non se passarie arren.
KARAMAZOV-IV-WEB	Sense tu, non aurie eveniments, e mos cau que i siguen.
KARAMAZOV-IV-WEB	Atau que hèsqui eth mèn prètzhèt de mala encólia entà que i age eveniments e hèsqui a gésser era irracionalitat per decret.
KARAMAZOV-IV-WEB	Era gent se tie seriosaments ad aguesta comèdia, a maugrat dera sua indiscutibla intelligéncia.
KARAMAZOV-IV-WEB	En aquerò s'està era sua tragèdia, ben, que patissen, plan, mès… a cambi viuen, viuen reauments, non d'ua manèra imaginària; pr'amor qu'eth patiment ei era sau dera vida.
KARAMAZOV-IV-WEB	Quina satisfaccion i aurie en víuer se non se patisse?
KARAMAZOV-IV-WEB	Tot se convertirie en un inacabable ofici religiós: divin, mès un shinhau engüegiu.
KARAMAZOV-IV-WEB	Mès e jo?
KARAMAZOV-IV-WEB	Jo patisqui e, totun, non viui.
KARAMAZOV-IV-WEB	Que sò era ixa d'ua eqüacion indeterminada.
KARAMAZOV-IV-WEB	Sò ua sòrta d'espèctre dera vida qu'a perdut tot principi e fin, e enquia me n'è desbrembat com me cridi.
KARAMAZOV-IV-WEB	Ten'arrisses…
KARAMAZOV-IV-WEB	Non, non te n'arrisses, ja tornes a èster embestiat.
KARAMAZOV-IV-WEB	Te passes era vida embestiat, solet t'interèssen es rasonaments, mès te torni a díder que de boni talents balharia tota era mia vida siderau, toti es mèns titols e dignitats, per çò de poder encarnar-me ena amna dera esposa d'un botiguèr de sèt pudy e botar-li candèles a Diu.
KARAMAZOV-IV-WEB	Atau qu'alavetz non cres en Diu…
KARAMAZOV-IV-WEB	Ivan arric damb ironia.
KARAMAZOV-IV-WEB	Guarda, com t'ac poiria explicar?…
KARAMAZOV-IV-WEB	S'ei que parles seriosaments…
KARAMAZOV-IV-WEB	Existís Diu o non?, tornèc a cridar Ivan damb furiosa insisténcia.
KARAMAZOV-IV-WEB	A!, atau que va seriosaments?
KARAMAZOV-IV-WEB	Ves a Diu e non ac sabes?
KARAMAZOV-IV-WEB	Ès lordères, ès era mia fantasia!
KARAMAZOV-IV-WEB	Digam, se te semble, que tu e jo compartim ua madeisha filosofia, aquerò qu'ei vertat.
KARAMAZOV-IV-WEB	En resumit, m'esdegui a acabar, pr'amor qu'as er aspècte de lheuar- te en un bot e començar a batanar-me.
KARAMAZOV-IV-WEB	Conda-me, mielhor, ua anecdòta pintoresca!, didec Ivan, en tot queishar-se.
KARAMAZOV-IV-WEB	Precisaments, me'n sabi d'ua sus aguest tèma nòste; ei a díder, non ua anecdòta, senon mèsalèu ua legenda.
KARAMAZOV-IV-WEB	Me repotegues que non creiga: "Ves e non cres".
KARAMAZOV-IV-WEB	Mès, amic mèn, que non sò eth solet des nòsti que les passe açò, aquiu toti van revoutats, e tot ei per tòrt dera vòsta sciéncia.
KARAMAZOV-IV-WEB	Tant que non se tractaue mès que des atòms, des cinc sentits, des quate elements, ben, tot que contunhaue estant mès o mens coma tostemp; que ja se parlaue d'atòms en mon ancian.
KARAMAZOV-IV-WEB	Mès quan mo'n sabérem qu'auíetz descubèrt era "molecula quimica", eth "protoplasma" e eth diable se'n sap se guaires causes mès, mos demorèren damb era coa entre es cames.
KARAMAZOV-IV-WEB	Arribèc un autentic caòs: mès que mès, supersticions, parlòtes (entre nosati i a tantes parlòtes coma entre vosati, o autanplan mès) e, a tot darrèr, delacions (tanben nosati auem cèrt departament que se recep aguesta sòrta d'"informes").
KARAMAZOV-IV-WEB	Plan, donc, aguesta insolita legenda s'esten enquiara nòsta Edat Mejana (non era vòsta, era nòsta) e arrés se la cre exceptat des botiguères de sèt pudy: que voi díder, un aute còp, es nòstes, non es vòstes.
KARAMAZOV-IV-WEB	Tot çò qu'auetz, ac auem nosati tanben; ei un secret que te hèsqui a saber solet per amistat, encara que mos an proïbit de hè'c.
KARAMAZOV-IV-WEB	Aguesta legenda tracte deth paradís.
KARAMAZOV-IV-WEB	Se conde que, aciu ena Tèrra, i auec bèth viatge un pensaire e filosòf qu'ac "remie tot, leis, consciéncia, fe" e, especiauments era vida etèrna.
KARAMAZOV-IV-WEB	Moric en tot creir que despareisherie enes tenebres e en non-arren, mès non: vaquí que se trapèc ath dauant dera vida etèrna.
KARAMAZOV-IV-WEB	Ère estonat e indignat: "Aquerò, didec, va en contra des mies conviccions".
KARAMAZOV-IV-WEB	E per aguestes paraules lo condemnèren…(ben, perdona-me, jo solet te condi çò qu'è entenut a díder, non ei qu'ua legenda) lo condemnèren a recórrer enes tenebres quate trilions de quilomètres (tanben tiem es quilomètres ara); e, un còp acabèsse eth recorrut, li dauririen es pòrtes deth paradís e li perdonarien totes es sues fautes.
KARAMAZOV-IV-WEB	Quini auti torments?
KARAMAZOV-IV-WEB	A!, ne m'ac demanes!
KARAMAZOV-IV-WEB	Abantes que les auie de tota sòrta, mès solet s'amien es de tipe morau "racacòrs de consciéncia" e totes aguestes foteses.
KARAMAZOV-IV-WEB	Aquerò tanben mos a vengut de vosati, der aleugeriment des vòstes costums.
KARAMAZOV-IV-WEB	E qui te penses que n'a gessut guanhant?
KARAMAZOV-IV-WEB	Donques es pògavergonhes, pr'amor que se qué ei un racacòr de consciéncia entà quauqu'un que ne tansevolhe a consciéncia?
KARAMAZOV-IV-WEB	Aqueri que n'an gessut perdent, an estat, ça que la, es persones decentes, aqueres que non an perdut encara era consciéncia e er aunor…
KARAMAZOV-IV-WEB	Se meteren en marcha reformes sense premanir eth terren, copiades ath delà d'institucions estrangères, e aquiu qu'as eth resultat: un complèt desastre!
KARAMAZOV-IV-WEB	Plan mielhor ua bona caudèra des d'abantes.
KARAMAZOV-IV-WEB	Contunhi: er òme condamnat a quate trilions de quilomètres se demorèc parat en un virament de uelhs, campèc ath sòn entorn e dempús se calèc de trauèrs en camin: "Que non voi caminar, me remisqui a caminar per principi!"
KARAMAZOV-IV-WEB	Mès sus qué podec ajaçar-se?
KARAMAZOV-IV-WEB	Ben, que i aurie quauquarren aquiu.
KARAMAZOV-IV-WEB	O ei que te'n trufes?
KARAMAZOV-IV-WEB	Òsca!, (cridèc Ivan, damb era madeisha estranha vivacitat.
KARAMAZOV-IV-WEB	E alavetz encara contunhe aquiu ajaçat?
KARAMAZOV-IV-WEB	Quin saumet!, exclamèc Ivan damb un arridolet nerviós, coma se se predèsse a rebrembar quauquarren.
KARAMAZOV-IV-WEB	Non ei madeish estar-se etèrnaments ajaçat que caminar quate trilions de quilomètres?
KARAMAZOV-IV-WEB	Que deu èster coma un bilion d'ans de camin!
KARAMAZOV-IV-WEB	Plan mès encara.
KARAMAZOV-IV-WEB	S'auéssem creion e papèr, qu'ac poiríem calcular.
KARAMAZOV-IV-WEB	Com qu'arribèc!
KARAMAZOV-IV-WEB	Mès d'a on treiguec un bilion d'ans?
KARAMAZOV-IV-WEB	Tu que ties critèris dera Tèrra actuau!
KARAMAZOV-IV-WEB	Mès era Tèrra actuau dilhèu s'a repetit un bilion de viatges; expirèc, entà didè'c atau, se demorèc caperada de gèu, s'esbocinèc, se des.hec enes sòns elements primitiui, es aigües tornèren a curbir eth firmament, dempús campèc de nauèth un cometa, un aute còp eth solei, deth solei un aute còp era Tèrra…
KARAMAZOV-IV-WEB	Tot aguest procés dilhèu s'a repetit ja un nombre infinit de viatges, e tostemp dera madeisha manèra, enquiath darrèr detalh.
KARAMAZOV-IV-WEB	Un engüeg totafèt indescriptible…
KARAMAZOV-IV-WEB	Contunha.
KARAMAZOV-IV-WEB	Qué se passèc dempús qu'arribèsse?
KARAMAZOV-IV-WEB	Sonque daurir-li es pòrtes deth paradís e entrar en eth, e abantes de qué s'auesse estat aquiu dues segondes (ei a díder, damb eth relòtge ena man, damb eth relòtge ena man…encara qu'eth relòtge, me pensi jo, l'aurie calut descompausar-se ena pòcha plan abantes, pendent eth recorrut), abantes de qué s'auesse passat aquiu dues segondes, sorrisclèc que per aqueri dues segondes s'ac valie caminar non ja quate trilions de quilomètres, senon quate mil trilions e elevat enquiara infinita poténcia!
KARAMAZOV-IV-WEB	En resumit, cantèc hosanna e exagerèc era nòta enquiath punt que quauqui uns des d'aquiu, es d'idies mès nòbles, ara prumeria li remiren quitament era salutacion: que s'auie passat ath costat conservador damb excessiua precipitacion.
KARAMAZOV-IV-WEB	Eth temperament rus.
KARAMAZOV-IV-WEB	Torni a díder: se tracte d'ua legenda.
KARAMAZOV-IV-WEB	Aprècia- la en tot çò que vau.
KARAMAZOV-IV-WEB	Aguesta ei era sòrta d'idies que circule entre nosati sus totes aguestes qüestions.
KARAMAZOV-IV-WEB	T'è aganchat!, cridèc Ivan damb ua alegria lèu mainadenca, coma s'a tot darrèr se n'auesse brembat de quauquarren.
KARAMAZOV-IV-WEB	Aguesta anecdòta sus quate trilions l'endonviè jo!
KARAMAZOV-IV-WEB	Siguec tàs dètz-e-sèt ans, quan anaua en collègi…
KARAMAZOV-IV-WEB	M'endonvié aguesta istòria alavetz e l'ac condè a un amic mèn que se cridaue Korovkin, siguec en Moscòu…
KARAMAZOV-IV-WEB	Ei ua anecdòta tan caracteristica que non la podí trèir de cap lòc.
KARAMAZOV-IV-WEB	Dera madeisha manèra qu'un se'n brembe, a viatges, de milèrs de causes inconscientaments, autanplan quan l'amien en cadafalc…
KARAMAZOV-IV-WEB	Ac è rebrembat en sòmnis.
KARAMAZOV-IV-WEB	Tu qu'ès eth mèn sòn!
KARAMAZOV-IV-WEB	Ès un sòn, non existisses!
KARAMAZOV-IV-WEB	Ne peth mau de morir!
KARAMAZOV-IV-WEB	Non creigui en tu ne en ua centena part!
KARAMAZOV-IV-WEB	Mès òc en ua milena part.
KARAMAZOV-IV-WEB	Es dosis omeopatiques son, dilhèu, es mès fòrtes.
KARAMAZOV-IV-WEB	Admet que cres, aumens, en ua dètz milena part…
KARAMAZOV-IV-WEB	Ne per un instant!, cridèc Ivan dehòra de se.
KARAMAZOV-IV-WEB	Vai!
KARAMAZOV-IV-WEB	Tota ua confession, plan que òc!
KARAMAZOV-IV-WEB	Mès, coma que sò brave, tanben en aguest cas te vau a ajudar.
KARAMAZOV-IV-WEB	Escota: que sò estat jo que t'a embolhat a tu, e non ath revés!
KARAMAZOV-IV-WEB	Que t'è condat de bon voler era tua anecdòta, qu'auies desbrembat, entà que, a tot darrèr, pèrdes era fe en jo.
KARAMAZOV-IV-WEB	Mentida!
KARAMAZOV-IV-WEB	Er objectiu dera tua aparicion ei entà convencer-me de qué existisses.
KARAMAZOV-IV-WEB	Precisaments.
KARAMAZOV-IV-WEB	Mès es dobtes, era inquietud, era luta entre era fe e era incredulitat, tot aquerò a viatges constitusís ua tortura tan grana entà un òme de consciéncia, coma tu, que s'estimarie mès penjar-se.
KARAMAZOV-IV-WEB	Precisaments pr'amor que sabia que credies en jo un shinhau, semiè en tu ua maufidança definitiua en tot condar-te aguesta anecdòta.
KARAMAZOV-IV-WEB	Que t'amii alternatiuaments dera fe entara incredulitat, e è es mèns motius entà obrar atau.
KARAMAZOV-IV-WEB	Ei un metòde nau, senhor mèn.
KARAMAZOV-IV-WEB	Quan vengues de convencer-te de qué non existisqui, de seguit començaràs a assegurar dauant des mèns pròpis uelhs que non sò un sòmni senon ua realitat: que te vau coneishent; e alavetz aurè complit eth mèn objectiu.
KARAMAZOV-IV-WEB	Un laudable objectiu, plan que òc.
KARAMAZOV-IV-WEB	Que calarè en tu, solet un minuscul sème de fe e d'eth neisherà un casse; e un casse tau que tu, botat en eth, te voleràs júnher as "pairs deth desèrt e as castes hemnes", pr'amor que, secretaments, aquerò ei çò que desires damb màger veeméncia; te neuriràs de sautarèths deth camp, vieràs a cercar era tua sauvacion en desèrt.
KARAMAZOV-IV-WEB	Atau, donc, miserable, procures era sauvacion dera mia amna?
KARAMAZOV-IV-WEB	Que mos cau hèr ua bona òbra de quan en quan.
KARAMAZOV-IV-WEB	Bofon!
KARAMAZOV-IV-WEB	E dilhèu as hèt a temptar bèth còp ad aguesti que se neurissen de sauterèths des camps e se passen dètz-e-sètz ans pregant en arid desèrt e hiemant hloridor?
KARAMAZOV-IV-WEB	Estimat, que non è hèt ua auta causa.
KARAMAZOV-IV-WEB	Un s'en desbrembe deth mon e de toti es mons quan s'agarre a ua d'aguestes amnes, pr'amor qu'un diamant atau ei massa valuós; a viatges ua soleta d'eres vau per tota ua constellacion (qu'auem era nòsta pròpia aritmetica).
KARAMAZOV-IV-WEB	Ei ua victòria impagabla!
KARAMAZOV-IV-WEB	E qué?
KARAMAZOV-IV-WEB	T'as demorat damb un pam de nas?
KARAMAZOV-IV-WEB	Amic mèn, didec eth visitaire sentenciosaments, a viatges qu'ei mielhor demorar- se damb un pam de nas que demorar-se sense nas, tau que l'entení a díder non hè guaire a un aclapat marqués (qu'ei de supausar que l'auie tractat bèth especialista) en cohessar-se damb eth sòn pair espirituau, un jesuïta.
KARAMAZOV-IV-WEB	Jo i èra present: siguec deliciós.
KARAMAZOV-IV-WEB	S'un crudèu destin t'a privat de nas, eth tòn benfici ei que ja en tota era vida arrés gausarà dider-te que t'as demorat damb un pam de nas".
KARAMAZOV-IV-WEB	Ath contrari, jo que seria encantat de demorar-me tota era vida damb un pam de nas, tant que l'auessa ath sòn lòc.
KARAMAZOV-IV-WEB	Bè!, quina estupiditat!, cridèc Ivan.
KARAMAZOV-IV-WEB	Solet sajaua de hèr-te a arrir, mès t'asseguri qu'ei un sofisma jesuïtic vertadèr e que tot se passèc ath pè dera letra tau que t'ac è condat.
KARAMAZOV-IV-WEB	Qu'ei quauquarren encara nauèth, e me balhèc fòrça copacaps.
KARAMAZOV-IV-WEB	Aquera madeisha net, eth malerós joen, en tornar en çò de sòn, se metec un tir; non me hi enlà deth sòn costat enquiath darrèr instant…
KARAMAZOV-IV-WEB	Per çò d'aqueres petites garites qu'es jesuites cohèssen en eres, que son de vertat eth mèn esvagament preferit enes moments d'aclapament.
KARAMAZOV-IV-WEB	Te vau a condar un aute cas, que se passèc hè uns dies.
KARAMAZOV-IV-WEB	Ua gojata va a cohessar-se damb un ancian prèire, ua ròsa de Normandia, d'uns vint ans: beròia, exuberanta, damb un còs que se hè era boca aigua.
KARAMAZOV-IV-WEB	S'ajulhe e li gasulhe ath pair, pera reisheta, eth sòn pecat.
KARAMAZOV-IV-WEB	Ò, Sancta Maria, qué enteni?
KARAMAZOV-IV-WEB	Aguest còp damb un aute?
KARAMAZOV-IV-WEB	Enquia quan durarà açò?
KARAMAZOV-IV-WEB	Quina vergonha!".
KARAMAZOV-IV-WEB	Guarda quina responsa!
KARAMAZOV-IV-WEB	Dauant de quauquarren atau, enquia jo me botè en retirada: qu'ère eth madeish aperament dera natura, que, se vos, ei mielhor encara qu'era innocéncia.
KARAMAZOV-IV-WEB	Perdonè eth sòn pecat de seguit e ja èra per anar-me'n, mès que me vedí obligat a entornar-me'n: entení se com eth caperan, a trauèrs dera reisheta, apraiaue ua cita damb era, entad aquera net.
KARAMAZOV-IV-WEB	Qu'ère era natura, era vertat dera natura, en tot reclamar çò qu'ei sòn!
KARAMAZOV-IV-WEB	Qué?
KARAMAZOV-IV-WEB	Un aute còp metes mala cara, un aute còp t'anuges?
KARAMAZOV-IV-WEB	Que ja non sai se qué condar-te entà hèr-te content…
KARAMAZOV-IV-WEB	Dèisha-me, non pares de tumar en mèn cervèth coma ua mala jadilha obsessiua, gemeguèc Ivan dolorosaments, vençut pera sua allucinacion.
KARAMAZOV-IV-WEB	Que m'engüeges, ei insoportable, agonic!
KARAMAZOV-IV-WEB	Sabi pas se qué haria entà desliurar-me de tu!
KARAMAZOV-IV-WEB	T'ac torni a díder: modèra es tues exigéncies, non me demanes "tot çò de gran e polit", e ja veiràs se com mos tiem ben, didec eth gentleman, en ton solemne.
KARAMAZOV-IV-WEB	En realitat, çò que shòrde ei que non aja campat dauant tòn entre bualhs vermelhs, entre "arrais e trons", damb es ales sorrostides, e qu'aja campat, peth contrari, damb ua portadura tan modèsta.
KARAMAZOV-IV-WEB	Aquerò herís, en prumèr lòc, era tua consciéncia estetica e, en dusau lòc, eth tòn orgulh: com ei possible qu'a un òme coma tu lo visite un diable tan vulgar?
KARAMAZOV-IV-WEB	Òc, que i a en tu aguesta vena romantica que tant se n'a burlat Belinski.
KARAMAZOV-IV-WEB	Qué li vam a hèr, gojat.
KARAMAZOV-IV-WEB	Aguesta tarde, tant que me premania entà visitar-te, se m'acodic hèr-te ua trufaria e presentar-me jos era forma d'un Conselhèr d'Estat retirat qu'auesse servit en Caucàs, damb era estela deth Leon e deth Solei aganchada en frac, mès que non è gausat, francaments, pr'amor que m'auries flocat ua repassada peth solet hèt de gausar meter-me eth Leon e eth Solei e non, aumens, era Estela Polara o Sirio.
KARAMAZOV-IV-WEB	E tu, repetint que sò un estupid.
KARAMAZOV-IV-WEB	Mès, Diu mèn, jo que non gòsi comparar-me damb tu en intelligéncia.
KARAMAZOV-IV-WEB	Mefistofoles, en presentar-se a Fausto, ditz sus eth madeish que desire eth mau, mès que non hè ua auta causa qu'eth ben.
KARAMAZOV-IV-WEB	Ben, que se'n vage a pèisher; a jo que me passe tot eth contrari.
KARAMAZOV-IV-WEB	Jo sò, dilhèu, eth solet òme en tot er univèrs qu'estime era vertat e desire sincèraments eth ben.
KARAMAZOV-IV-WEB	Jo qu'èra present quan eth Verb, mòrt ena crotz, ascenec entath cèu amiant damb eth era amna deth lairon crucificat ara sua dèstra, entení es alègres crits des querubins que cantauen e cridauen "hosanna" e eth sorrolhós bronit der extasi des serafins, que ressonèc en cèu e en tot er univèrs.
KARAMAZOV-IV-WEB	E jo, ac juri per çò de mès sagrat, me volia somar ath còr e cridar "hosanna" coma toti.
KARAMAZOV-IV-WEB	Qu'auia eth crit ena punta dera lengua, ère a mand de gesser-me deth piech (òc, sò plan impressionable e sensible a tot çò d'artistic), mès eth sen (ai, era qualitat mès malerosa dera mia natura) me tenguec enes limits que calie, tanben en aguest cas, e deishè passar era escadença!
KARAMAZOV-IV-WEB	Pr'amor que (me pensè en aqueth instant), qué s'aurie passat dempús deth mèn "hosanna"?
KARAMAZOV-IV-WEB	Tot que s'aurie acabat de ressabuda e non aurie auut mès eveniments en mon.
KARAMAZOV-IV-WEB	E atau, solet pes déuers deth mèn cargue e pera mia posicion sociau, me vedí obligat estofar eth mèn impuls e a contunhar damb es mies baisheses.
KARAMAZOV-IV-WEB	Que i a quauquarrés que se hè a vier toti es aunors e qu'a jo solet me dèishe eth jòc lord…
KARAMAZOV-IV-WEB	Mès que non engüegi er aunor de víuer deth conde, non sò ambiciós.
KARAMAZOV-IV-WEB	Per qué, de toti es èssers que viuen en mon, sò jo eth solet condamnat as malediccions de totes es persones decents e enquia e tot as sòns còps de pè, pr'amor que, quan m'encarni, autanplan aquerò me cau tier a viatges?
KARAMAZOV-IV-WEB	Sai que, a tot darrèr, me reconciliarè, que tanben jo completarè es mèns quate trilions e me deisharàn saber-me'n deth secret.
KARAMAZOV-IV-WEB	Mès, tant qu'aquerò se passe, repotegui e, a racacòr, complisqui eth mèn déuer: destrusir a milèrs entà qu'un se posque sauvar.
KARAMAZOV-IV-WEB	Sens vier mès enlà, guaires amnes les calec èster destrusides e guaires aunorades reputacions caperar-les de vergonha entà obtier un solet just coma Job, que tengueren d'èsca enes vielhs tempsi entà hèr-me ua mala passada!
KARAMAZOV-IV-WEB	Òc, enquia qu'eth secret sigue revelat, existissen dues vertats: era d'aquiu, era sua, que per ara m'ei totauments desconeishuda, e era mia.
KARAMAZOV-IV-WEB	E qui sap se quina ei era mielhor…
KARAMAZOV-IV-WEB	T'as esclipsat?
KARAMAZOV-IV-WEB	Ac sagi, gemeguéc Ivan damb ràbia.
KARAMAZOV-IV-WEB	Tot çò que i é ena mia natura d'estupid, de caduc, de pensat mil còps e deishat coma carrònha, m'ac aufrisses ara tau que se siguesse ua nauetat!
KARAMAZOV-IV-WEB	Un aute còp desengustat!
KARAMAZOV-IV-WEB	E jo que me demoraua autanplan embelinar-te damb un raconde tan literari: aguest "hosanna" en cèu que non m'a gessut malament deth tot, vertat?
KARAMAZOV-IV-WEB	E dempús, aguest ton sarcastic, coma Heine, è?
KARAMAZOV-IV-WEB	Non, jo jamès sò estat un lacai atau!
KARAMAZOV-IV-WEB	Amic mèn, coneishi a un joen cavalièr rus çò de mès encantador e simpatic: un pensaire, un gran afeccionat ara literatura e a d'autes causes esquistes, autor d'un prometedor poèma titolat Eth gran inquisidor…
KARAMAZOV-IV-WEB	Qu'en eth me sò inspirat.
KARAMAZOV-IV-WEB	Te proïbisqui parlar de Eth gran inquisidor, cridèc Ivan, rogit de vergonha.
KARAMAZOV-IV-WEB	Ben, e eth Cataclisme geologic?
KARAMAZOV-IV-WEB	T'en brembes?
KARAMAZOV-IV-WEB	Quin poèma!
KARAMAZOV-IV-WEB	Cara o t'aucisqui!
KARAMAZOV-IV-WEB	Aucir-me?
KARAMAZOV-IV-WEB	Non, me hè dò, vas a deishar qu'acaba.
KARAMAZOV-IV-WEB	Qu'è vengut entà balhar-me aguest caprici.
KARAMAZOV-IV-WEB	Jo adori es sòmnis des mèns amics: afogats, joeni, desirosi de set de víuer!
KARAMAZOV-IV-WEB	Pècs, se m'auessen preguntat abantes!
KARAMAZOV-IV-WEB	Ena mia pensada, que non ei de besonh destrusir arren, solet mos cau trèir deth cap ara umanitat era idia de Diu qu'ei per aquiu que mos cau méter mans ara òbra!
KARAMAZOV-IV-WEB	Mos cau començar per aquiu, per aquiu, ò!, òrbs, que non comprenen arren!
KARAMAZOV-IV-WEB	Tanlèu era umanitat age renonciat a Diu (e me pensi que, madeish qu'es ères geologiques, aguesta èra arribarà), era vielha manèra d'enténer eth mon e, sustot, era anciana morau s'esbauçaràn per se solets, sense besonh d'antropofágia, e tot se renauirà.
KARAMAZOV-IV-WEB	Es èssers umans s'amassaràn entà espremir dera vida tot çò qu'aguesta posque balhar, mès, plan que òc, solet entà arténher era felicitat e era alegria en aguest mon.
KARAMAZOV-IV-WEB	Er òme s'aumplirà damb er esperit d'un divin, titanic orgulh, e surgentarà er òme-diu.
KARAMAZOV-IV-WEB	Cada un se saberà mortau en còs e amna, sense resurreccion possibla, e acceptarà era mòrt orgulhosa e tranquillaments, coma un diu.
KARAMAZOV-IV-WEB	Damb orgulh comprenerà que non s'a de plànher dera fugacitat dera existéncia, estimarà ath sòn pròche sense demorar arren a cambi.
KARAMAZOV-IV-WEB	Er amor durarà solet çò que dure era vida, mès era soleta consciéncia dera sua brevetat harà mès poderós eth sòn huec, dera madeisha manèra qu'abantes s'esbugasaue enes esperances d'un amor etèrn, mès enlà dera mòrt…" Ben, e atau contunhaua, en aguest sentit.
KARAMAZOV-IV-WEB	Fantastic!
KARAMAZOV-IV-WEB	Ivan ère seigut, en tot tapar-se es aurelhes damb es mans e guardar en solèr; tot eth còs li comencèc a tremolar.
KARAMAZOV-IV-WEB	Era votz contunhèc: "Era qüestion, corsilhèc eth mèn joen pensaire, ei, s'ei possible que semblabla èra arribe o non, bèth còp.
KARAMAZOV-IV-WEB	S'arribe, alavetz tot que serà resolvut e era umanitat prosperarà, fin finau.
KARAMAZOV-IV-WEB	Mès, coma que se passe qu'era estupiditat umana ei contumaça, aquerò pòt èster que non arribe ne en mil ans, toti es qu'ara an consciéncia dera vertat qu'an eth dret de víuer coma volguen sivans es naui principis.
KARAMAZOV-IV-WEB	En aguest sens, entada eth "tot qu'ei permetut".
KARAMAZOV-IV-WEB	Encara mès: donques que, en quinsevolh cas, Diu e era immortalitat non existissen, quitament encara que jamès arribèsse aguesta èra, arren l'empedís ath nau òme convertir-se en òme-diu, a maugrat de qué siguesse er unenc a hè'c en tot eth mon, e plan que òc, dès aguest reng, sautar alègraments peth dessús de quinsevolh ancian trebuc morau der ancian òme-esclau, s'ei de besonh.
KARAMAZOV-IV-WEB	Entà Diu, era lei que non existís!
KARAMAZOV-IV-WEB	Aquiu a on ei Diu, aguest lòc qu'ei divin!
KARAMAZOV-IV-WEB	A on siga jo, aguest serà de ressabuda eth lòc principau…"Tot ei permetut", e pro!
KARAMAZOV-IV-WEB	Tot s'està plan ben, solet que, se vòs hèr çò que volgues, pr'amor de qué, me demani, as besonh d'acòrd o de permís?
KARAMAZOV-IV-WEB	Mès atau ei er omenet rus modèrn: se non li balhen permís, non gause a sautar-se es règles, enquia tau punt vò que l'apròven…
KARAMAZOV-IV-WEB	Eth visitaire, obviaments alugat pera sua pròpia eloqüéncia, parlaue cada còp mès naut e mès naut, sense deishar de guardar d'arreuelh ath sòn anfitrion; mès que non artenhec acabar: Ivan agarrèc de còp un veire dera taula e lo lancèc contra er orador.
KARAMAZOV-IV-WEB	Ah, mais c'est bête enfin!, (sorrisclèc aguest, en tot lheuar-se en un bot deth divan e secodint-se deth dejós es espòsqui de tè).
KARAMAZOV-IV-WEB	Se n'a brembat deth tintèr de Luter!
KARAMAZOV-IV-WEB	Me considère un sòmni, e a un sòmni se li lance veires!
KARAMAZOV-IV-WEB	Madeish qu'a ua hemna!
KARAMAZOV-IV-WEB	Ja sabia jo que solet simulaues que te tapaues es aurelhes e qu'en realitat ères en tot parar era aurelha…
KARAMAZOV-IV-WEB	Ara imprevista ressonèren uns còps fèrms e persutants en marc dera hièstra.
KARAMAZOV-IV-WEB	Fiódorovich sautèc deth divan.
KARAMAZOV-IV-WEB	Que serà mielhor que daurisques!, cridèc eth visitaire.
KARAMAZOV-IV-WEB	Mès daurís ja, dauris-li!
KARAMAZOV-IV-WEB	Dehòra que i a un torbeg de nhèu, e ei eth tòn frair.
KARAMAZOV-IV-WEB	Monsieur, sait-il le temps qu'il fait?
KARAMAZOV-IV-WEB	C'est a ne pas mettre un chien dehors…
KARAMAZOV-IV-WEB	Contunhauen trucant.
KARAMAZOV-IV-WEB	Ivan volie córrer entara hièstra; mès qu'ère coma se còp sec quauquarren l'auesse estacat de pès e mans.
KARAMAZOV-IV-WEB	S'esdegaue coma podie entà trincar es sòns ligams, mès en bades.
KARAMAZOV-IV-WEB	Es còps ena hièstra se heren mès fòrts e sonors.
KARAMAZOV-IV-WEB	Fin finau es ligams se trinquèren e Ivan Fiódorovich se lheuèc bruscaments en divan.
KARAMAZOV-IV-WEB	Campèc estalamordit ath sòn entorn.
KARAMAZOV-IV-WEB	Es dus candèles lèu s'auien consumit, eth veire que venguie de lançar-li ath visitaire ère sus era taula e en aute divan non i auie arrés.
KARAMAZOV-IV-WEB	Es còps contra era hièstra, encara que contunhauen sonant damb persisténcia, non èren ne plan mens tan fòrts coma venguie d'imaginar-les-se en sòmnis; ath contrari, qu'èren plan mesuradi.
KARAMAZOV-IV-WEB	Que non a estat un sòmni!
KARAMAZOV-IV-WEB	Non, juri que non a estat un sòmni, tot que s'a passat de vertat!, exclamèc Ivan Fiódorovich, e correc a daurir era hièstra.
KARAMAZOV-IV-WEB	Aliosha, te didí que non venguesses!, li cridèc furiós ath sòn frair.
KARAMAZOV-IV-WEB	Ditz-me en dues paraules: qué vòs?
KARAMAZOV-IV-WEB	En dues paraules, m'entenes?
KARAMAZOV-IV-WEB	Que hè ua ora que s'a penjat Smerdiakov, li responec Aliosha deth pati estant.
KARAMAZOV-IV-WEB	En entrar, Aliosha li condèc a Ivan Fiódorovich que, pòc mès d'ua ora abantes, Maria Kondratievna s'auie apressat ath mès córrer entara sua casa pr'amor d'anonciar- li que Smerdiakov s'auie trèt era vida: "Entrè ena sua cramba entà retirar eth samovar e me lo trapè penjat d'un clau dera paret".
KARAMAZOV-IV-WEB	En preguntar-li Aliosha s'ac auie botat en coneishement dera autoritat competenta, responec que non l'ac auie dit ad arrés: "Qu'è vengut ath mès córrer entà dider-vos-ac a vos prumèr".
KARAMAZOV-IV-WEB	Ère coma capvirada, contunhèc Aliosha, e tremolaue de cap a pès coma ua huelha.
KARAMAZOV-IV-WEB	Quan Aliosha tornèc damb era, ara prèssa, ena isba, trapèc a Smerdiakov penjat.
KARAMAZOV-IV-WEB	Qu'auie ua nòta sus era taula: "Acabi damb era mia vida pera mia pròpia volentat e desir, non acusetz ad arrés".
KARAMAZOV-IV-WEB	Aliosha deishèc era nòta sus era taula e se filèc de dret a veir ar ispravnik, que lo botèc ath pas de tot, "e d'aquiu, dirèctaments entà aciu", concludic, en tot guardar a Ivan fixaments.
KARAMAZOV-IV-WEB	Non l'auie deishat de uelh tant que parlaue, coma se quauquarren ena sua expression l'impressionèsse.
KARAMAZOV-IV-WEB	Frair, exclamèc còp sec, que deus èster plan malaut!
KARAMAZOV-IV-WEB	Jo que ja sabia que s'auie penjat.
KARAMAZOV-IV-WEB	Qui t'ac a dit?
KARAMAZOV-IV-WEB	Sabi pas.
KARAMAZOV-IV-WEB	Mès qu'ac sabia.
KARAMAZOV-IV-WEB	Ac sabia?
KARAMAZOV-IV-WEB	Òc, eth m'ac a dit.
KARAMAZOV-IV-WEB	Vie de condar-m'ac…
KARAMAZOV-IV-WEB	Qui ei eth?, preguntèc Aliosha, en tot guardar de ressabuda ath sòn entorn.
KARAMAZOV-IV-WEB	S'a esbugassat.
KARAMAZOV-IV-WEB	Ivan lheuèc era vista e arric amablaments.
KARAMAZOV-IV-WEB	Que li cau pòur de tu, de tu, d'ua paloma.
KARAMAZOV-IV-WEB	Tu ès un "querubin blos".
KARAMAZOV-IV-WEB	Dmitri te cride querubin.
KARAMAZOV-IV-WEB	Un querubin…
KARAMAZOV-IV-WEB	Eth tarabastós clamor d'extasi des serafins!
KARAMAZOV-IV-WEB	Qué ei un serafin?
KARAMAZOV-IV-WEB	Dilhèu tota ua constellacion.
KARAMAZOV-IV-WEB	E dilhèu era constellacion ei solet ua molecula quimica…
KARAMAZOV-IV-WEB	Que i a ua constellacion deth Leon e deth Solei, ac sabies?
KARAMAZOV-IV-WEB	Frair, sè-te!, didec Aliosha espaurit.
KARAMAZOV-IV-WEB	Sè-te en divan, per amor de Diu.
KARAMAZOV-IV-WEB	Qu'ès en tot delirar, ajaça-te sus era coishinèra, atau.
KARAMAZOV-IV-WEB	Vòs que te bota ua tovalhòla banhada ena tèsta?
KARAMAZOV-IV-WEB	Non t'anarie ben?
KARAMAZOV-IV-WEB	Balha-me aguesta tovalhòla, era dera cagira, que vengui de lançar-la aquiu.
KARAMAZOV-IV-WEB	Aquiu non i é. Demora, ja la veigui; aciu que i é, didec Aliosha, en tot hèr-la a vier der aute cornèr deth quarto, ath cant deth vestiari, era tovalhòla neta, encara revlincada e sense usar.
KARAMAZOV-IV-WEB	Ivan campèc era tovalhòla damb estranhesa; li semblaue que recuperaue era memòria ara suspresa.
KARAMAZOV-IV-WEB	Demora, s'incorporèc un shinhau, harà causa d'ua ora agarrè aguesta madeisha tovalhòla e la chaupè.
KARAMAZOV-IV-WEB	Me la botè en cap e mès tard la lancè aquiu…
KARAMAZOV-IV-WEB	Com ei qu'està seca?
KARAMAZOV-IV-WEB	Que non n'è ua auta.
KARAMAZOV-IV-WEB	Te botères era tovalhóla en cap?, preguntèc Aliosha.
KARAMAZOV-IV-WEB	Òc, e me passegè pera cramba, hè ua ora…
KARAMAZOV-IV-WEB	Per qué s'an gastat tant es candèles?
KARAMAZOV-IV-WEB	Quina ora ei?
KARAMAZOV-IV-WEB	Lèu es dotze.
KARAMAZOV-IV-WEB	Non, non, non, se metec a cridar Ivan.
KARAMAZOV-IV-WEB	Que non a estat un sòmni!
KARAMAZOV-IV-WEB	Qu'a estat aciu, seigut aciu, en aguest divan.
KARAMAZOV-IV-WEB	Quan truquères ena hièstra, li lancè un veire…
KARAMAZOV-IV-WEB	Guarda, aguest…
KARAMAZOV-IV-WEB	Abantes èra adormit, mès aguest sòmni non ei un sòmni.
KARAMAZOV-IV-WEB	Que ja m'a passat abantes.
KARAMAZOV-IV-WEB	Darrèraments, Aliosha, è uns sòmnis…
KARAMAZOV-IV-WEB	Mès que non son sòmnis, senon realitat: camini, parli veigui…encara que sò esclipsat.
KARAMAZOV-IV-WEB	Mès eth qu'a estat aciu seigut, a vengut, ère en divan…
KARAMAZOV-IV-WEB	Qu'ei estupid, Aliosha, terriblaments estupid, de pic Ivan se metec a arrir e comencèc a passejar-se pera cramba.
KARAMAZOV-IV-WEB	Qui ei estupid?
KARAMAZOV-IV-WEB	De qui parles, frair?, tornèc a preguntar Aliosha, atristat.
KARAMAZOV-IV-WEB	Eth diable!
KARAMAZOV-IV-WEB	Se tie a visitar-me.
KARAMAZOV-IV-WEB	Qu'a estat aciu dus viatges, ben, lèu tres.
KARAMAZOV-IV-WEB	Satan damb es ales sorrostides, entornejat d'arrais e trons.
KARAMAZOV-IV-WEB	Mès non ei Satan, mentís.
KARAMAZOV-IV-WEB	Ei un impostor.
KARAMAZOV-IV-WEB	Ei solet un diable, un praube diable de pòga importància.
KARAMAZOV-IV-WEB	Frequente es banhs publics.
KARAMAZOV-IV-WEB	Se lo despolhes li traparàs sens dobte era coa, longa e lisa coma era d'un gran danés, de un arshin de longada, grisenca…
KARAMAZOV-IV-WEB	Aliosha, qu'ès en tot tremolar, as estat fòrça estona jos era nhèu, vòs un tè?
KARAMAZOV-IV-WEB	Qué?
KARAMAZOV-IV-WEB	Ei hered?
KARAMAZOV-IV-WEB	Vòs que lo mana escauhar?
KARAMAZOV-IV-WEB	C'est a ne pas mettre un chien dehors…
KARAMAZOV-IV-WEB	Se seiguec ath sòn costat.
KARAMAZOV-IV-WEB	Qué me didies aué de Liza?, contunhèc Ivan, cada viatge mès parlaire.
KARAMAZOV-IV-WEB	Liza que me shaute.
KARAMAZOV-IV-WEB	Abantes te didí quauquarren desagradiu sus era.
KARAMAZOV-IV-WEB	Ère mentida, me shaute…
KARAMAZOV-IV-WEB	Me cau pòur de çò que se pòt passar deman per Katia, qu'ei çò que mès cranhi.
KARAMAZOV-IV-WEB	Per çò deth futur.
KARAMAZOV-IV-WEB	Deman m'abandonarà e me caushigarà.
KARAMAZOV-IV-WEB	Cre que vau a destrusir a Mitia per gelosia, per tòrt d'era!
KARAMAZOV-IV-WEB	Òc, qu'ei aquerò çò que se pense!
KARAMAZOV-IV-WEB	Mès, que non serà atau!
KARAMAZOV-IV-WEB	Deman serà era crotz mès non eth cadafalc.
KARAMAZOV-IV-WEB	Non, jo non me penjarè.
KARAMAZOV-IV-WEB	Sabes, Aliosha, jamès seria capable de trèir-me era vida!
KARAMAZOV-IV-WEB	Serà per baishesa, dilhèu?
KARAMAZOV-IV-WEB	Non sò un covard.
KARAMAZOV-IV-WEB	Pera set de víuer!
KARAMAZOV-IV-WEB	Com sabia jo que Smerdiakov s'auie penjat?
KARAMAZOV-IV-WEB	Pr'amor qu'eth m'ac didec…
KARAMAZOV-IV-WEB	Aliosha.
KARAMAZOV-IV-WEB	En aguest divan deth cornèr.
KARAMAZOV-IV-WEB	Tu l'auries hèt enla.
KARAMAZOV-IV-WEB	E de hèt l'as hèt enlà: qu'a despareishut quan arribères tu.
KARAMAZOV-IV-WEB	Adòri era tua cara, Aliosha.
KARAMAZOV-IV-WEB	Sabies qu'adòri era tua cara?
KARAMAZOV-IV-WEB	E eth…sò jo, Aliosha, jo madeish.
KARAMAZOV-IV-WEB	Tot çò que i é de baish, de menspredable e de vil en jo!
KARAMAZOV-IV-WEB	Òc, sò un "romantic", eth qu'ac a sabut…encara qu'ei ua calomnia.
KARAMAZOV-IV-WEB	Ei terriblaments estupid, mès que se'n tie d'açò.
KARAMAZOV-IV-WEB	Ei astut, astut coma un cocut, sabie se com hèr-me emmaliciar.
KARAMAZOV-IV-WEB	Non a parat de provocar-me en tot dider-me que creigui en eth e obligar-me atau a escotar-lo.
KARAMAZOV-IV-WEB	Que m'a prenut eth peu coma a un mainatge.
KARAMAZOV-IV-WEB	Totun aquerò, a dit fòrça causes de jo que son cèrtes e que jamès auria gosat cohessar.
KARAMAZOV-IV-WEB	Sabes, Aliosha, sabes?, higec Ivan plan seriós e en ton confidenciau, pro qu'eth, de vertat siguesse eth e non jo!
KARAMAZOV-IV-WEB	T'a tormentat, didec Aliosha, guardant damb pietat a sa frair.
KARAMAZOV-IV-WEB	M'a hèt enrabiar!
KARAMAZOV-IV-WEB	E, sabes?, damb fòrça amabilitat, fòrça: "Era consciéncia!
KARAMAZOV-IV-WEB	Qué ei era consciéncia?
KARAMAZOV-IV-WEB	Qu'ei ua invencion mia.
KARAMAZOV-IV-WEB	Per qué me tormenti, alavetz?
KARAMAZOV-IV-WEB	Pera fòrça deth costum.
KARAMAZOV-IV-WEB	Per un costum universau qu'a er òme dès hè sèt mil ans.
KARAMAZOV-IV-WEB	Deishem anar aguest costum e seram dius!"
KARAMAZOV-IV-WEB	Ac a dit eth, ac a dit eth!
KARAMAZOV-IV-WEB	E non as estat tu, non as estat tu!, somiquèc Aliosha sense poder-se tier, en tot dirigir ua luminosa guardada ath sòn frair.
KARAMAZOV-IV-WEB	Atau que non li hèsques cabau, mana-lo a ahocar es crabes e desbremba-te'n d'eth!
KARAMAZOV-IV-WEB	Que se hèsque a vier tot çò qu'ara tu maudides e que non torne bric mès!
KARAMAZOV-IV-WEB	Òc, mès qu'ei un malapèsta!
KARAMAZOV-IV-WEB	Se n'arric de jo.
KARAMAZOV-IV-WEB	Siguec un insolent, Aliosha (didec Ivan embestiat pera ofensa patida).
KARAMAZOV-IV-WEB	Me calomnièc, me calomnièc grèuments.
KARAMAZOV-IV-WEB	Frair, l'interrompec Aliosha, pòsa-te: tu que non l'aucires.
KARAMAZOV-IV-WEB	Aquerò non ei vertat!
KARAMAZOV-IV-WEB	Qu'ei eth qu'ac ditz, eth, e eth ac sap: "Te premanisses a realizar un acte vertuós, mès ne tansevolhe cres ena vertut: aquerò ei çò que t'irrite e te tormente, per aquerò ès tan venjatiu".
KARAMAZOV-IV-WEB	M'ac a dit ara cara, e sap çò que ditz…
KARAMAZOV-IV-WEB	Qu'ès tu qu'ac ditz e non eth!, didec Aliosha damb racacòr.
KARAMAZOV-IV-WEB	Non, eth sap se qué ditz.
KARAMAZOV-IV-WEB	Vieràs moigut peth tòn orgulh, ditz, te botaràs de pès e declararàs: "Jo l'aucí, e vosati, a qué vien aguestes cares d'orror?
KARAMAZOV-IV-WEB	Mentitz!
KARAMAZOV-IV-WEB	Mensprèdi era vòsta opinion, mensprèdi eth vòste orror".
KARAMAZOV-IV-WEB	Aquerò a dit de jo, e còp sec a hijut: " E sabes?, çò que tu cèrques ei que te vanten: qu'ès un criminau, un assassin, mès quini sentiments mès nòbles es tòns; entà sauvar a sa frair a cohessat!".
KARAMAZOV-IV-WEB	Mès aquerò ei mentida, Aliosha!, cridèc sobtaments Ivan damb es uelhs ludents.
KARAMAZOV-IV-WEB	Jo que non voi qu'aguesta pudesenta chorma me vante.
KARAMAZOV-IV-WEB	En aquerò qu'a mentit, Aliosha, t'ac juri!
KARAMAZOV-IV-WEB	Per açò l'è lançat eth veire e l'ac è trincat enes sòns orribles morres.
KARAMAZOV-IV-WEB	Frair, pòsa-te, para ja!, li supliquèc Aliosha.
KARAMAZOV-IV-WEB	Que sap torturar, ei crudèu, contunhèc Ivan sense hèr-li cabau.
KARAMAZOV-IV-WEB	Tostemp è auut era presentida de se per qué venguie.
KARAMAZOV-IV-WEB	E, en didè'c, se'n arrie!, e de qué quauqui uns autaplan te laudèssen.
KARAMAZOV-IV-WEB	Mès Smerdiakov ei mòrt, s'a penjat, atau que qui va a creder-te en judici ara qu'ès solet?
KARAMAZOV-IV-WEB	Mès que i anaràs, i anaràs, a maugrat de tot, qu'as decidit anar-i.
KARAMAZOV-IV-WEB	Mès, en aguest cas, entà qué i vas?"
KARAMAZOV-IV-WEB	Qui gause formular-les-me!
KARAMAZOV-IV-WEB	Frair, (l'interrompec Aliosha, gelat d'espant, mès coma se demorèsse encara hèr tier es pès en caucer a Ivan), com t'a podut parlar dera mòrt de Smerdiakov abantes dera mia arribada, s'arrés se'n sabie encara d'era ne auie auut temps entà qu'arrés se'n sabesse?
KARAMAZOV-IV-WEB	Eth ac a dit, didec fèrmaments Ivan, sense adméter cap de dobte.
KARAMAZOV-IV-WEB	Qu'ei dera soleta causa que m'a parlat, en realitat: "Encara se poirie compréner, didec, se credesses ena vertut: qu'ei parièr que non me creiguen, i vau per fidelitat as mèns principis.
KARAMAZOV-IV-WEB	Mès tu qu'ès un porcèth, coma Fiódor Pávlovich, qué t'impòrte a tu era vertut?
KARAMAZOV-IV-WEB	Entà qué vas a arrossegar-te aquiu s'eth tòn sacrifici non servirà entada arren?
KARAMAZOV-IV-WEB	Ne tu madeish sabes entà qué i vas!
KARAMAZOV-IV-WEB	Ò, guaire balharies entà sabè'c!
KARAMAZOV-IV-WEB	E cres que ja t'as decidit?
KARAMAZOV-IV-WEB	Non, encara non as decidit arren.
KARAMAZOV-IV-WEB	Mès, ça que la, i anaràs, e te'n sabes que i anaràs, te'n sabes qu'ei parièr çò de molt que t'esfòrces entà decidir ua o ua auta causa, pr'amor qu'era decision ja non depen de tu.
KARAMAZOV-IV-WEB	I anaràs pr'amor que non gauses non anar-i.
KARAMAZOV-IV-WEB	Per qué non gauses, endonvia'c tu madeish, te dèishi qu'endónvies aguesta endonvieta!"
KARAMAZOV-IV-WEB	Se lheuèc e se n'anèc.
KARAMAZOV-IV-WEB	Arribères tu e eth se n'anèc.
KARAMAZOV-IV-WEB	Me cridèc covard, Aliosha!
KARAMAZOV-IV-WEB	Le mot de l'enigme ei que sò un covard!
KARAMAZOV-IV-WEB	A hijut aquerò, ac a hijut!
KARAMAZOV-IV-WEB	E Smerdiakov didec çò de madeish.
KARAMAZOV-IV-WEB	Li cau aucir-lo!
KARAMAZOV-IV-WEB	Katia me mensprède, qu'ac veigui hè ja un mes, e Liza lèu començarà a menspredar-me tanben!
KARAMAZOV-IV-WEB	E tu tanben me mensprèdes, Aliosha.
KARAMAZOV-IV-WEB	Ara que torni a auer-te en òdi.
KARAMAZOV-IV-WEB	Tanben è en òdi ath monstre, tanben è en òdi ath monstre!
KARAMAZOV-IV-WEB	Que non voi sauvar ath monstre, que se poirisque ena preson!
KARAMAZOV-IV-WEB	A començat a cantar un imne!
KARAMAZOV-IV-WEB	Ò, deman i anarè, me presentarè ath sòn dauant e les escopirè a toti ena cara!
KARAMAZOV-IV-WEB	Se lheuèc frenetic, lancèc un aute còp era tovalhòla e se botèc a hèr calamades pera cramba.
KARAMAZOV-IV-WEB	Aliosha rebrembèc çò qu'auie dit sa frair: "Qu'ei coma se siguessa desvelhat tant que dormisqui…
KARAMAZOV-IV-WEB	Camini, parli e veigui, mès que sò esclipsat".
KARAMAZOV-IV-WEB	Aquerò ère ja justaments çò que se passaue ara.
KARAMAZOV-IV-WEB	Aliosha se demorèc damb eth.
KARAMAZOV-IV-WEB	Per un moment se l'acodic era idia de vier a cercar a un mètge, mès cranhie deishar solet a sa frair: non auie arrés a qui fidar-lo.
KARAMAZOV-IV-WEB	A tot darrèr, Ivan anèc perdent consciéncia des sòns actes de man en man.
KARAMAZOV-IV-WEB	Contunhaue parlant, parlaue de contunh, mès sense cap illacion.
KARAMAZOV-IV-WEB	Enquia prononciaue mau es paraules, e de ressabuda trantalhèc, mès Aliosha artenhec a tier-lo.
KARAMAZOV-IV-WEB	Ivan se deishèc amiar enquiath lhet; Aliosha lo despolhèc coma podec e l'ajacèc.
KARAMAZOV-IV-WEB	Se demorèc ath sòn costat un parelh d'ores mès.
KARAMAZOV-IV-WEB	Eth malaut s'esclipsèc de seguit, sense botjar-se, en tot alendar leugèraments.
KARAMAZOV-IV-WEB	Aliosha cuelhec un coishin e s'ajacèc en divan sense despolhar-se.
KARAMAZOV-IV-WEB	Abantes de demorar-se esclipsat, preguèc per Mitia e per Ivan.
KARAMAZOV-IV-WEB	Començaue a compréner era malautia d'Ivan: "Es torments d'ua decision capinauta, d'ua prigonda consciéncia".
KARAMAZOV-IV-WEB	Diu, qu'en eth non i credie, e era sua vertat anauen vencent ath còr, qu'encara non volie someter-se.
KARAMAZOV-IV-WEB	Aliosha arric doçament: "Diu trionfarà!, pensèc.
KARAMAZOV-IV-WEB	Reneisherà ara lum dera vertat o…perirà en òdi, en tot resvenjar-se ada eth madeish e a toti per auer servit a ua causa qu'en era non cre", higec Aliosha damb amarum, e tornèc a pregar per Ivan.
KARAMAZOV-IV-WEB	Libre dotzau.
KARAMAZOV-IV-WEB	Diderè quauquarren per auança, e persutarè en açò: que non sò dable, ne plan mens, de transméter tot açò que se passèc en judici, e non solet d'ua manèra complèta, senon ne tansevolhe en orde degut.
KARAMAZOV-IV-WEB	Qu'è era impression de qué, s'ac auessa de rebrembar tot e explicà'c tot com cau, mos calerie un libre sancer, e un de fòrça celh.
KARAMAZOV-IV-WEB	Per açò demori non auer queishes per limitar-me a transcríuer aquerò que m'esmoiguec personauments e que me quedèc especiauments gravat.
KARAMAZOV-IV-WEB	Que dilhèu s' a podut passar de cuélher çò qu'ère segondari per aquerò qu'ère mès important, e autanplan deishar de costat tralhes mès destacades e imprescindibles…
KARAMAZOV-IV-WEB	Ça que la, me semble qu'ei mielhor non dar desencuses.
KARAMAZOV-IV-WEB	Ac harè çò de mielhor que poga, e es liegeires compreneràn qu'ac è hèt çò de mielhor qu'è podut.
KARAMAZOV-IV-WEB	Prumèr, e abantes de qué entrem ena sala deth jutjat, mentarè quauquarren qu'aguest dia m'atirèc era atencion especiauments.
KARAMAZOV-IV-WEB	Per cèrt, que non m'atirèc era atencion solet a jo, senon a toti, coma dempús se veirie.
KARAMAZOV-IV-WEB	Concretaments, mo'n sabíem qu'aguest procés auie atrèt er interès de fòrça gent, que toti se consumien d'impaciéncia tà qué eth judici comencèsse, qu'ena nòsta societat s'auie dit, supausat, cridat e soniat fòrça causes ath long de dus mesi sancers.
KARAMAZOV-IV-WEB	Se sabie tanben qu'er ahèr auie auut resson en tota Russia, mès totun açò, arrés s'auie podut imaginar que commocionèsse a toti (non solet ena nòsta ciutat, senon pertot) d'ua manèra tant intensa, tant irritanta, coma se vedec aqueth dia en judici.
KARAMAZOV-IV-WEB	Entad aguest dia s'auien concentrat ena ciutat visitaires non solet dera nòsta capitau de província, senon de d'autes ciutats de Russia e, autanplan, de Moscòu e Sant Petersburg.
KARAMAZOV-IV-WEB	Qu'auien vengut juristes, auien vengut quitament persones illustres e daunes tanben.
KARAMAZOV-IV-WEB	Es salconduits s'acabèren en un virament de uelhs.
KARAMAZOV-IV-WEB	As visitaires especiauments aunorables e illustres se les assignèc un lòc totafèt insolit, darrèr dera taula deth tribunau: aquiu apareisheren tota ua hilèra de fautulhs ocupadi per diuèrses persones, quauquarren que jamès s'auie permetut.
KARAMAZOV-IV-WEB	Tanben se presentèren fòrça daunes, dera nòsta ciutat e forastères; me pensi qu'èren, aumens, era mitat deth public.
KARAMAZOV-IV-WEB	Solet es juristes, vengudi de pertot, èren autants que ja non sabien a on plaçar-les, pr'amor que ja toti es salconduits auien estat distribuidi, sollicitadi e imploradi hège temps.
KARAMAZOV-IV-WEB	Quauques ues des daunes, mès que mès es forastères, se presentèren ena galaria dera sala extremadaments apolidides, mès era majoritat enquia se despreocupèc dera manèra de vestir-se.
KARAMAZOV-IV-WEB	Es sòns ròstres mostrauen un curiosèr isteric, ansiós, lèu morbid.
KARAMAZOV-IV-WEB	Ua des particularitats mès caracteristica de tota aguesta societat arremassada ena sala que mos cau senhalar ère que, tau que confirmarien diuèrsi testimònis dempús, lèu totes es daunes, o aumens ua grana majoritat d'eres, defenien a Mitia e era sua absolucion.
KARAMAZOV-IV-WEB	Mès que mès, dilhèu, pr'amor que s'auie creat ua imatge d'eth coma conquistador de còrs femenins.
KARAMAZOV-IV-WEB	Se sabie que camparien es dues hemnes rivaus.
KARAMAZOV-IV-WEB	Era ua, Katerina Ivanovna, tirèc especiauments era atencion de toti; que s'auien condat fòrça causes extraordinàries sus era; s'auien condat istòries incredibles dera sua passion entà Mitia, a maugrat autanplan deth crim.
KARAMAZOV-IV-WEB	Se parlaue sustot deth sòn orgulh (non auie visitat lèu ad arrés ena nòsta ciutat), des sòns "ligams aristocratics".
KARAMAZOV-IV-WEB	Didien qu'auie era intencion de demanar ath govèrn que li permetessen acompanhar ath criminau ena sua condemnacion e maridar-se damb eth en bèra ua des mines, jos era tèrra.
KARAMAZOV-IV-WEB	Damb eth madeish baticòr se demoraue era aparicion en jutjat de Grushenka, era rivau de Katerina Ivanovna.
KARAMAZOV-IV-WEB	Damb atròç curiosèr demorauen era trobada dauant deth tribunau des dus rivaus: era capinauta joena aristocratica e era cortesana; Grushenka, per cèrt, ère plan mès coneishuda entres es daunes que Katerina Ivanovna.
KARAMAZOV-IV-WEB	Ara prumèra, "qu'auie amiat entara perdicion a Fiódor Pávlovich e ath sòn malerós hilh", ja l'auien vist abantes es nòstes daunes, e totes, de forma lèu unanime, èren estonades de qué pair e hilh s'auessen podut encamardar enquia tau punt d'ua "menestrala russa çò de mès vulgar, que ne tansevolhe ère beròia".
KARAMAZOV-IV-WEB	En resumit, qu'abondauen es comentaris.
KARAMAZOV-IV-WEB	Sai positiuaments qu'ena nòsta ciutat se produsiren diuèrses peleges familhars per tòrt de Mitia.
KARAMAZOV-IV-WEB	Fòrça daunes auien discutit acaloradaments damb es sòns marits pera sua diferéncia d'opinion en aguest terrible ahèr e, plan que òc, toti es marits d'aguestes daunes se calèren ena sala deth judici ja non indispausadi, senon autanplan furiosi contra er acusat.
KARAMAZOV-IV-WEB	En generau, se poirie díder que, contrariaments as daunes, toti es òmes èren ostils ar acusat.
KARAMAZOV-IV-WEB	Se campauen cares forenes, arroncilhades, plies de ràbia, e aguestes èren era majoritat.
KARAMAZOV-IV-WEB	Qu'ei vertat que Mitia se les auie apraiat entà ofensar personauments a un gran nombre d'eri pendent era sua estança entre nosati.
KARAMAZOV-IV-WEB	Naturauments, quauqui uns des visitaires èren lèu divertidi e sentien grana indiferéncia peth destin personau de Mitia, mès non atau peth cas que s'examinaue; toti èren interessadi pera sua solucion e era majoritat des òmes volie decididaments que se castiguèsse ath criminau, exceptat dilhèu des juristes, que les importaue non tant er aspècte morau der ahèr, senon solet eth plan juridic contemporanèu, entà didè'c atau.
KARAMAZOV-IV-WEB	Ad arrés deishèc indiferent era arribada deth famós Fetiukovich.
KARAMAZOV-IV-WEB	Eth sòn talent qu'ère universauments coneishut e non ère eth prumèr còp que se desplaçaue entà províncies pr'amor de deféner ua causa criminau de fòrça ressonància.
KARAMAZOV-IV-WEB	A compdar dera sua defensa, taus causes tostemp s'acabanuen coneishent en tota Russia e se rebrembauen pendent fòrça temps.
KARAMAZOV-IV-WEB	Tanben circulèren diuèrses anecdòtes sus eth nòste fiscau e sus eth president deth tribunau.
KARAMAZOV-IV-WEB	Per çò que tanhie a taus temors, es opinions non èren deth tot justes.
KARAMAZOV-IV-WEB	Eth nòste fiscau non ère des que s'espaurissen dauant deth perilh: ath contrari, ère d'aqueri qu'eth sòn amor pròpi creish e cuelh enventida a mida qu'aumente eth risque.
KARAMAZOV-IV-WEB	En generau, mos cau senhalar qu'eth nòste fiscau ère massa impulsiu e malautissaments mausapiós.
KARAMAZOV-IV-WEB	En bèth cas s'auie deishat era amna e auie actuat tau que se dera sua senténcia depenesse tot eth sòn destin e tota era sua fortuna.
KARAMAZOV-IV-WEB	En mon judiciau se n'auien arrit un shinhau d'eth, pr'amor que gràcies ad aguesta qualitat eth nòste fiscau s'auie guanhat cèrta fama, ua fama que non ère cap universau mès qu'ère pro mès grana de çò que se poirie supausar en tot tier en compde eth sòn modèst lòc en nòste jutjat.
KARAMAZOV-IV-WEB	Se n'arrien mès que mès pera sua passion pera psicologia.
KARAMAZOV-IV-WEB	Ena mia pensada, qu'èren enganhadi: eth nòste fiscau, coma òme e coma caractèr, qu'ère pro mès seriós de çò que molti se pensauaen, çampar.
KARAMAZOV-IV-WEB	Eth cas ei qu'aguest òme malautís non auie artenhut hèr-se a vier un respècte dès es prumèrs passi dera sua carrèra, e atau s'auie passat tota era vida.
KARAMAZOV-IV-WEB	Per çò deth president deth tribunau, sonque se pòt díder d'eth qu'ère un òme culte, uman, damb ua coneishença practica deth sòn mestièr e d'idies modèrnes.
KARAMAZOV-IV-WEB	Qu'auie fòrça amor pròpi, mès non se preocupaue dera sua carrèra.
KARAMAZOV-IV-WEB	Er objectiu principau dera sua vida ère èster un òme auançat.
KARAMAZOV-IV-WEB	Per çò d'aute, qu'auie contactes e fortuna.
KARAMAZOV-IV-WEB	Contemplaue eth cas des Karamazov, coma se veirie dempús, damb pro passion, mès solet en un sens generau.
KARAMAZOV-IV-WEB	L'interessaue eth fenomèn, era sua classificacion, era sua interpretacion coma un producte des nòsti principis sociaus, coma ua caracteristica der element rus, eca, eca.
KARAMAZOV-IV-WEB	Mès que se referie damb pro indiferéncia e abstracccion ath caractèr personau deth cas, ara sua tragèdia, madeish qu'ara personalitat des implicadi, començant per acusat, coma, probablaments, li calie èster.
KARAMAZOV-IV-WEB	Plan abantes de qué apareishesse eth tribunau, era sala ère ja atapida.
KARAMAZOV-IV-WEB	Qu'ère era mielhor sala deth jutjat, espaciosa, nauta, damb bona sonoritat.
KARAMAZOV-IV-WEB	Ara dreta des membres deth tribunau, plaçadi en un estrat, s'auien dispausat ua taula e dues hilères de cagires entath jurat.
KARAMAZOV-IV-WEB	Ara quèrra i auie eth banquet der acusat e deth sòn avocat.
KARAMAZOV-IV-WEB	A ua cèrta distància, entath hons dera sala, començauen es sètis deth public, mès dauant dera balustrada i auie diuèrses cagires entad aqueri testimònis que, en auer ja prestat eth sòn testimoniatge, s'anauen a demorar ena sala.
KARAMAZOV-IV-WEB	Tàs dètz entrèc eth tribunau, format peth president, un aute membre e un jutge de patz onorari.
KARAMAZOV-IV-WEB	Plan que òc, eth fiscau apareishec de seguit.
KARAMAZOV-IV-WEB	Eth president qu'ère un òme fòrt, rabassòt, d'estatura inferiora ara mieja, damb cara emorroïdau, d'uns cinquanta ans, peu brun damb peublancs, plan cuert, damb ua banda ròia, ja non me'n brembi de quina ordre.
KARAMAZOV-IV-WEB	Per çò que hè ath fiscau, me semblèc, a jo e a toti, qu'ère un shinhau palle, lèu damb era cara verda; pera rason que siguesse, semblaue que s'auie amagrit ara imprevista, dilhèu en ua soleta net, pr'amor que jo l'auia vist dus dies abantes damb ua portadura plan desparièra.
KARAMAZOV-IV-WEB	Eth president comencèc preguntant ath secretari judiciau s'èren presents toti es membres deth jurat…
KARAMAZOV-IV-WEB	Veigui, totun, que non posqui contunhar atau, encara que solet sigue perque i auec fòrça causes que non entení pro ben, de d'autes non ne hi cabau, d'autes les sò desbrembat, mès sustot perque, coma ja è dit abantes, literauments me mancarie temps e espaci entà rebrembar tot çò que se didec e tot çò que se passèc.
KARAMAZOV-IV-WEB	Solet sai que deguna des dues parts, ei a díder, er avocat defensor e eth fiscau, refusèc a guairi membres deth jurat.
KARAMAZOV-IV-WEB	Mès òc que me'n brembi de qué entre es dotze membres deth jurat n'auie quate qu'èren foncionaris locaus, dus mercadèrs e sies campanhards e menestraus dera ciutat.
KARAMAZOV-IV-WEB	Me'n brembi que plan abantes deth judici i auie gent, sustot daunes, que se demanauen damb un cèrt estupor: "Serà possible qu'un ahèr tan subtil, complèxe e psicologic li calgue someter-se ara fatidica decision d'uns foncionaris e, mès encara, d'uns campanhards?
KARAMAZOV-IV-WEB	Se qué pòt compréner d'açò un foncionari d'aguesti, e ja non digam un campanhard?".
KARAMAZOV-IV-WEB	En efècte, es quate foncionaris que formauen part deth jurat èren gent mediòcre, de baish reng, de peu gris (solet un d'eri ère un shinhau mès joen), escassaments coneishudi ena nòsta societat, que mauviuien damb un modèst salari e que probablaments auien hemnes granes, d'aguestes, per tant, que non se pòden mostrar, e un pilèr de hilhs, dilhèu enquia descauci, qu'en mielhor des casi en sòn temps de léser se divertien en tot hèr per aquiu as cartes e que, naturauments, non auien liejut un libre ena sua vida.
KARAMAZOV-IV-WEB	Encara qu'es dus mercadèrs amiauen ua mina grèu, qu'èren extranhaments silenciosi e immobils; un d'eri s'auie arrasat era barba e vestie ara alemana; er aute de barba peublanca, amiaue en còth ua midalha en ua cinta vermelha.
KARAMAZOV-IV-WEB	Des menestraus e campanhards que non i a arren a díder.
KARAMAZOV-IV-WEB	Es menestraus de Skotoprigonievsk son lèu madeish qu'es campanhards, quitament trabalhen era tèrra.
KARAMAZOV-IV-WEB	Dus d'eri tanben vestien ara alemana e dilhèu per aquerò auien un aspècte mès lord e miserable qu'es auti quate.
KARAMAZOV-IV-WEB	De sòrta que, plan, mos calie pensar, coma me pensè jo madeish, tan lèu les vedí: "Qué poirà compréner aguesta gent de tot aguest ahèr?"
KARAMAZOV-IV-WEB	Totun, era sua portadura costaue ua impression estranhaments impotenta e lèu menaçanta, s'estauen seriosi e damb es celhes arroncilhades.
KARAMAZOV-IV-WEB	Ar ussièr de justícia se li manèc que hesse entrar ar acusat, e en aguest moment apareishec Mitia.
KARAMAZOV-IV-WEB	Era sala sauvèc silenci, que s'aurie podut enténer eth vòl d'ua mosca.
KARAMAZOV-IV-WEB	Sabi pas se qué pensarien es auti, mès a jo Mitia me costèc ua impression plan desagradiua.
KARAMAZOV-IV-WEB	Mès que mès, pr'amor que se presentèc coma un petimetre espaventós damb era sua flambanta levita.
KARAMAZOV-IV-WEB	Me'n sabí alavetz qu'auie encomanat exprèssaments entad aguest dia ua levita en Moscòu, ath sòn ancian sarte, que se sauvaue es sues mesures.
KARAMAZOV-IV-WEB	Amiaue uns gants neres naui de pèth de crabòt e ua camisa plan vistosa.
KARAMAZOV-IV-WEB	Auancèc a granes camalhardades d'un arshin, en tot guardar fixaments tath dauant, e cuelhec sèti damb un aire plan coratjós.
KARAMAZOV-IV-WEB	Ara seguida campèc eth sòn avocat, eth famós Fetiukovich, e un rumor a penes perceptible recorrec era sala.
KARAMAZOV-IV-WEB	Qu'ère un òme long, sec, de cames fines e longues, dits extraordinariaments longui, palles e fini, cara arrasada, peu cuert e pientat damb modèstia, pòts fini que plan de quan en quan diboishauen quauquarren que non ère ne ua potèla ne un arridolet.
KARAMAZOV-IV-WEB	Aparentaue uns quaranta ans.
KARAMAZOV-IV-WEB	Eth sòn ròstre aurie resultat agradiu se non auesse estat pes sòn uelhs: petiti, inexpressiui estranhaments apegadi er un ar aute, de manèra que solet les desseparaue eth petit uasset deth sòn fin e alongat nas.
KARAMAZOV-IV-WEB	En resumit, era sua fesomia auie ua mina tan mercada d'audèth qu'impressionaue.
KARAMAZOV-IV-WEB	Vestie de frac e corvata blanca.
KARAMAZOV-IV-WEB	Rebrembi es prumères preguntes deth president a Mitia, ei a díder, eth sòn nòm, estat sociau, aguesta sòrta de causes.
KARAMAZOV-IV-WEB	Mitia responec damb brusquetat, mès damb un ton de votz inesperadaments naut, autant qu'eth president remic damb eth cap e lo guardèc lèu estonat.
KARAMAZOV-IV-WEB	Ara seguida se liegec era lista de persones citades entath procés, ei a díder, testimònis e perits.
KARAMAZOV-IV-WEB	Era lista ère longa; quate des testimònis non se presentèren: Miusov, qu'en aguest moment ja ère en París, mès qu'era sua declaracion constaue ena instruccion deth somari, era senhora Jojlakova e eth propietari Maksimov per malautia, e Smerdiakov per tòrt dera mòrt sobta, que d'era se presentèc un certificat dera policia.
KARAMAZOV-IV-WEB	Era notícia sus Smerdiakov costèc ua fòrta commocion e mormolhs ena sala.
KARAMAZOV-IV-WEB	Coma ei naturau, fòrça gent deth public encara non sabie arren deth sobtat suicidi.
KARAMAZOV-IV-WEB	Mès çò de mès estonant siguec era inesperada reaccion de Mitia; sonque notificar-li çò que s'auie passat dam Smerdiakov, de ressabuda exclamèc dès eth sòn sèti, en tot dirigir-se a tota era sala:
KARAMAZOV-IV-WEB	Entath can, mòrt de can!
KARAMAZOV-IV-WEB	Me'n brembi se com se lancèc eth sòn defensor entada eth e com eth president lo menacèc de cuélher mesures sevères se tornaue a repetir un sorriscle parièr.
KARAMAZOV-IV-WEB	Mitia, de forma entrebracada e en tot assentir damb eth cap, mès coma se non se n'mpenaïsse en absolut, li repetie a mieja votz ath sòn avocat:
KARAMAZOV-IV-WEB	Non ac harè, non ac harè!
KARAMAZOV-IV-WEB	Qu'a estat sense voler!
KARAMAZOV-IV-WEB	Non ac harè bric mès!
KARAMAZOV-IV-WEB	Mès aguest episòdi, plan, non anèc a favor sòn ena opinion deth jurat e deth public.
KARAMAZOV-IV-WEB	Eth sòn caractèr s'auie hèt a veir e auie parlat per eth madeish.
KARAMAZOV-IV-WEB	Jos aquera impression eth secretari deth jutjat liegec era acta dera acusacion.
KARAMAZOV-IV-WEB	Ère pro brèu mès plan peth menut.
KARAMAZOV-IV-WEB	Totun açò, m'impressionèc prigondaments.
KARAMAZOV-IV-WEB	Eth secretari liegie naut e clar, damb precision.
KARAMAZOV-IV-WEB	Tota era tragèdia tornèc a vier dauant de nosati damb tot eth relèu, concentricaments, illuminada per ua lum fatidica, implacabla.
KARAMAZOV-IV-WEB	Me'n brembi que just dempús dera lectura eth president li preguntèc a Mitia en votz nauta e imponenta:
KARAMAZOV-IV-WEB	Acusat, vos declaratz colpable?
KARAMAZOV-IV-WEB	Mitia se lheuèc deth sèti:
KARAMAZOV-IV-WEB	Me declari colpable d'alcoolisme e libertinatge (exclamèc de nauèth damb votz brusca, lèu exaltada), de guitèra e d'escandal.
KARAMAZOV-IV-WEB	Que m'anaua a convertir en un òme aunorat en madeish instant qu'eth destin m'esbaucèc!
KARAMAZOV-IV-WEB	Mès dera mòrt deth vielh, eth mèn pair e enemic, non ne sò colpable!
KARAMAZOV-IV-WEB	Tanpòc sò colpable deth panatòri, non, que non ne sò ne poiria èster-ne: Dmitri Karamazov ei un brigand, mès que non ei un panaire!
KARAMAZOV-IV-WEB	Dempús de cridar tot aquerò, se seiguec tremolant visiblaments.
KARAMAZOV-IV-WEB	Eth president se tornèc a dirigir ada eth, damb ua brèu mès edificanta exortacion, entà que se limitèsse a respóner as preguntes e non se perdesse en exclamacions accessòries e exaltades.
KARAMAZOV-IV-WEB	Ara seguida manèc que comencèsse era fasa provatòria.
KARAMAZOV-IV-WEB	Heren a entrar a toti es testimònis entath jurament.
KARAMAZOV-IV-WEB	Alavetz les podí veir a toti amassa.
KARAMAZOV-IV-WEB	Per cèrt, as frairs der acusat se les permetec testificar sense prestar jurament.
KARAMAZOV-IV-WEB	Après era amonestacion d'un prèire e deth president, se heren a vier as testimònis e les acomodèren per separat, ena mida que podien.
KARAMAZOV-IV-WEB	Dempús comencèren a cridar-les un a un.
KARAMAZOV-IV-WEB	Sabi pas s'es testimònis deth fiscau e deth defensor auien estat repartidi de bèra manèra en grops peth president ne en quin orde precís se supausaue que les calie èster cridats.
KARAMAZOV-IV-WEB	Mès que se deuec passar quauquarren d'açò.
KARAMAZOV-IV-WEB	Sonque sai que prumèr cridèren as testimònis dera fiscalia.
KARAMAZOV-IV-WEB	Torni a díder que non vau a descríuer toti es interrogatòris pas a pas.
KARAMAZOV-IV-WEB	Ath delà, era mia descripcion serie a viatges sobrèra, pr'amor qu'enes paraules deth fiscau e der avocat, quan comencèren es sues allegacions, eth desvolopament e eth sentit de toti es testimònis presentadi e entenudi se redusiren a un solet punt ludent e caracteristic; e aguesti dus magnifics discursi jo que les è anotat peth menut, aumens quauques ues de sues parts, e les reprodusirè ath sòn moment, atau qu'un episòdi extraordinari e complètaments inesperat deth procés que se descadièc de ressabuda, abantes autanplan des allegacions, e que, sense dobte, influic en fatidic e terrible resultat.
KARAMAZOV-IV-WEB	Solet senhalarè que dès es prumères menutes deth judici siguec plan evident cèrta caracteristica especiau d'aguest "cas", percebuda per toti: era extraordinària fòrça dera acusacion en comparèr damb es mejans que dispausaue era defensa.
KARAMAZOV-IV-WEB	Que toti auérem clar ja dès es prumèrs passi qu'èrem dauant un cas inqüestionable, que non i auie dobtes e que, en realitat, es allegacions non èren de besonh, qu'es allegacions se hègen solet entà sauvar es formes, mès qu'eth criminau ère colpable, manifèstaments colpable, definitiuaments colpable.
KARAMAZOV-IV-WEB	Me pensi qu'enquia e tot es daunes, totes e cada ua d'eres, qu'auien demorat damb tanta impaciéncia era absolucion der interessant acusat, èren en aguest moment complètaments convençudes dera sua totau colpabilitat.
KARAMAZOV-IV-WEB	Mès encara, me semble qu'autanplan s'aurien sentut decebudes s'era sua colpabilitat non auesse demorat tant inequivocaments demostrada, pr'amor qu'en aguest cas non costarie tant efècte era resolucion, quan er acusat siguesse absolvut: "Ei colpable, mès l'absoveràn per umanitat, pes naues idies, es naui sentiments qu'abonden ara", eca, eca.
KARAMAZOV-IV-WEB	Qu'ei per açò qu'auien vengut aciu damb tanta impaciéncia.
KARAMAZOV-IV-WEB	Es òmes èren mès interessadi ena peleja entre eth fiscau e eth famós Fetiukovich.
KARAMAZOV-IV-WEB	Toti èren estonadi e se demanauen se qué podie hèr damb un cas tan perdut, a on lèu non i auie arren a hèr, quitament entà bèth un deth sòn talent, e per aquerò seguien era actuacion pas a pas e damb tensa atencion.
KARAMAZOV-IV-WEB	Mès Fetiukovich, enquiath madeish finau, enquiath sòn darrèr discurs, contunhèc estant un mistèri entà toti.
KARAMAZOV-IV-WEB	Era gent damb mès experiéncia auie era presentida qu'amaiaue un sistèma, qu'auie premanit quauquarren, qu'auie un objectiu ara vista, mès qu'ère practicaments impossible desnishar quin.
KARAMAZOV-IV-WEB	Ça que la, era sua seguretat e autosuficiéncia òc que se hègen a veir.
KARAMAZOV-IV-WEB	Ath delà, toti avertiren damb plaser qu'en pòc temps qu'amiaue entre nosati, dilhèu a penes tres dies, auie estat capable de familiarizar-se susprenentaments damb eth cas e d'"examinar-lo peth menut".
KARAMAZOV-IV-WEB	Mès tard era gent condarie damb gòi se com, per exemple, auie sabut "confóner" avientaments a toti es testimònis deth fiscau, desconcertadi ena mida de çò possible e, sustot, entelar leugèraments era sua reputacion morau e, per tant, eth sòn pròpi testimòni.
KARAMAZOV-IV-WEB	Mos cau supausar, totun, qu'actuaue atau, mès que mès, a manèra d'un jòc, entà mostrar, digam, cèrta ludentor juridica, entà non passar de long cap des recursi de costum des avocats, pr'amor que toti èren convençudi de qué non poirie obtier cap benefici substanciau e definitiu d'aqueri "entelaments" e probablaments eth ac comprenie mielhor qu'arrés e per aquerò se sauvarie bèra idia amagada, ua arma de defensa encara amagada que pensaue trèir ara suspresa, quan siguesse eth moment.
KARAMAZOV-IV-WEB	E mentre tant, conscient dera sua fòrça, semblaue jogar e divertir-se.
KARAMAZOV-IV-WEB	Atau se passèc, per exemple, pendent era declaracion de Grigori Vasiliev, er ancian ajudant de cramba de Fiódor Pávlovich, qu'auie aufrit aqueth testimoniatge capitau, que sivans eth "ère dubèrta era pòrta que daue entath uart": er avocat s'acarnissèc damb eth quan l'arribèc eth torn de preguntar-li.
KARAMAZOV-IV-WEB	Mos cau díder que Grigori Vasiliev se presentèc ena sala damb mina tranquilla e lèu solemna, sense hèr-se'n bric pera majestuositat deth tribunau ne pera preséncia deth nombrós public que l'escotaue.
KARAMAZOV-IV-WEB	Declarèc damb tanta seguretat coma se siguesse parlant solet damb Marfa Ignatievna, dilhèu damb mès respècte.
KARAMAZOV-IV-WEB	Que siguec impossible desconcertar-lo.
KARAMAZOV-IV-WEB	Ara prumeria eth fiscau l'interroguèc ua bona estona sus es detalhs dera família Karamazov.
KARAMAZOV-IV-WEB	Eth quadre familhar s'anèc perfilant damb claretat.
KARAMAZOV-IV-WEB	Se podec enténer e veir qu'eth testimòni ère ingenú e imparciau.
KARAMAZOV-IV-WEB	De petit, se non auesse estat per jo, que se l'aurien avalat es pedolhs (higec tant que condaue era mainadesa de Mitia).
KARAMAZOV-IV-WEB	Tanpòc actuèc ben eth pair per çò de privar ath hilh deth patrimòni dera mair".
KARAMAZOV-IV-WEB	Ara pregunta deth fiscau sus es rasons entà afirmar que Fiódor Pávlovich auie enganhat ath sòn hilh damb es compdes, Grigori Vasilievich, entà suspresa de toti, non balhèc cap donada solida, mès totun açò, persutèc qu'es compdes damb eth hilh auien estat "incorrèctes" e que, sens dobte, "l'auie de pagar uns quants milèrs mès".
KARAMAZOV-IV-WEB	Senhalarè, per cèrt, qu'era pregunta de se, efectiuaments, Fiódor Pávlovich auie deishat de pagar bèra quantitat a Mitia l'ac harie dempús eth fiscau damb fòrça insisténcia a toti es testimònis que podec, sense excludir ne a Aliosha ne a Ivan Fiódorovich, mès que de degun d'eri ne treiguec informacion concreta.
KARAMAZOV-IV-WEB	Toti ac confirmauen, mès arrés podie aportar ua pròva minimaments clara.
KARAMAZOV-IV-WEB	Dempús de qué Grigori descriuesse era scèna deth minjador, quan Dmitri Fiódorovich entrèc e pataquegèc a sa pair en tot menaçar-lo damb tornar entà aucir-lo, ua impression ombriua recorrec tota era sala, mès que mès pr'amor qu'eth vielh vailet ac condèc damb cauma, sense paraules de mès, damb era sua particulara manèra de parlar, e resultèc fòrça eloqüenta.
KARAMAZOV-IV-WEB	Per çò dera ofensa costada per Mitia en tumar-li era cara e her-lo a quèir, senhalèc que non ère embestiat e que hège fòrça temps que l'auie perdonat.
KARAMAZOV-IV-WEB	Sus eth defuntat Smerdiakov didec, en tot senhar-se, qu'eth gojat auie auut aptituds, mès qu'ère un estupid e viuie tormentat pera sua malautia, e ath delà ère un descresent, e qu'aguesta descresença l'ac auie ensenhat Fiódor Pávolovich e eth sòn hilh màger.
KARAMAZOV-IV-WEB	Mès confirmèc era aunorabilitat de Smerdiakov lèu damb afogadura e de seguit condèc qu'un dia Smerdiakov auie trapat uns sòs que l'auien queigut ath senhor, mès que non les amaguèc, senon que les hec a vier ath senhor e per aquerò eth li "regalèc ua moneda d'aur" e, en avier, comencèc a fidar en eth entà tot.
KARAMAZOV-IV-WEB	Confirmèc damb insisténcia pertinaça qu'era pòrta que daue tath uart ère dubèrta.
KARAMAZOV-IV-WEB	En quinsevolh cas, li preguntèren tantes causes que non les posqui rebrembar totes.
KARAMAZOV-IV-WEB	A tot darrèr eth torn des preguntes passèc ath defensor, e aguest prumèr volec saber-se'n dera envolòpa qu'en era, çampar, Fiódor Pávlovich auie amagat tres mil robles entà "cèrta persona".
KARAMAZOV-IV-WEB	Grigori responec que non l'auie vist, e que tanpòc n'auie entenut a parlar ad arrés d'aguesti sòs "enquia ara madeish, quan toti an començat a parlar-ne".
KARAMAZOV-IV-WEB	Aguesta pregunta restacada ara envolòpa l'ac formulèc Fetiukovich a toti es testimònis que podec interrogar, damb era madeisha insisténcia qu'eth fiscau preguntèc sus eth repartiment des tèrres, e de toti eri recebec era madeisha responsa: qu'arrés auie vist era envolòpa, encara que molti n'auien entenut a parlar.
KARAMAZOV-IV-WEB	Dès era prumeria toti se n'encuedèren dera insisténcia der avocat sus aguest tèma.
KARAMAZOV-IV-WEB	Ara me vau a dirigir a vos damb ua auta pregunta, se m'ac permetetz, didec Fetiukovich de forma complètaments inesperada.
KARAMAZOV-IV-WEB	De qué ère compausat eth rasim de sèrp o, didem-ac atau, era tintura que damb era vos aquera net, abantes de dormir, tau qu'ac sabem pes diligéncies prealables, vos hereguèretz era vòsta maumetuda cintura damb era esperança de guarir-vos?
KARAMAZOV-IV-WEB	Auia sàlvia.
KARAMAZOV-IV-WEB	Solet sàlvia?
KARAMAZOV-IV-WEB	Non rebrembatz bèra auta causa?
KARAMAZOV-IV-WEB	Tanben plantatge.
KARAMAZOV-IV-WEB	E pebe, dilhèu?, s'interessèc Fetiukovich.
KARAMAZOV-IV-WEB	Òc, tanben.
KARAMAZOV-IV-WEB	E causes atau.
KARAMAZOV-IV-WEB	E tot aquerò, chaupat en vodka?
KARAMAZOV-IV-WEB	En alcoòl.
KARAMAZOV-IV-WEB	Uns arridolets recorreren era sala.
KARAMAZOV-IV-WEB	Ja ac vedetz, arren mens qu'en alcoòl.
KARAMAZOV-IV-WEB	E, un còp heregada era espatla, çò que demoraue ena botelha, damb ua pregària pietosa solet coneishuda pera vòsta esposa, vo'lo beuéretz, ei atau?
KARAMAZOV-IV-WEB	Jo que non sò un gosset d'apartament, bramèc Grigori.
KARAMAZOV-IV-WEB	En aguest cas, jo òc que ne sò,!, cridèc Mitia.
KARAMAZOV-IV-WEB	Se vos auetz podut sénter ofensat, qu'assumisqui era colpa, e vos demani perdon.
KARAMAZOV-IV-WEB	Qu'è estat ua bèstia crudèu damb eth!
KARAMAZOV-IV-WEB	Damb Esopo, tanben siguí crudèu.
KARAMAZOV-IV-WEB	Damb quin Esopo?, didec un aute còp sevèr eth president.
KARAMAZOV-IV-WEB	Ben, damb Pierrot…damb eth mèn pair, damb Fiódor Pávlovich.
KARAMAZOV-IV-WEB	Er avocat actuèc damb era madeisha adretia pendent er interrogatòri deth testimòni Rakitin.
KARAMAZOV-IV-WEB	Senhalarè que Rakitin ère un des testimònis mès importants e, sense dobte, des mès avalorats peth fiscau.
KARAMAZOV-IV-WEB	Se passèc qu'eth ac sabie tot, susprenentaments sabie fòrça causes, qu'auie estat pertot, ac auie vist tot, auie parlat damb toti, coneishie enquiath darrèr detalh dera biografia de Fiódor Pávlovich e de toti es Karamazov.
KARAMAZOV-IV-WEB	Ei cèrt que dera existéncia dera envolòpa des tres mil robles non n'auie entenut a parlar qu'ath pròpi Mitia.
KARAMAZOV-IV-WEB	Totun, descriuec peth menut es hètes de Mitia ena tauèrna Ciutat Capitau, totes es paraules e gèsti compremetedors d'aguest, e condèc era istòria deth "fregador" deth capitan assistent Sneguiriov.
KARAMAZOV-IV-WEB	Per çò der aute punt especiau de se Fiódor Pávlovich encara li deuie quauquarren a Mitia pes compdes des propietats, ne tansevolhe Rakitin podec confirmar arren e se limitèc a ua sòrta de lòcs comuns de caractèr menspredós: "Qui poirie aclarar se quin d'eri ei colpable e calcular qui deu a qui en tot aguest tarrabastèri que son es Karamazov, a on arrés a estat capable de compréner ne de definir arren"?
KARAMAZOV-IV-WEB	En ua paraula, deishèren que s'exprimisse dubèrtaments.
KARAMAZOV-IV-WEB	Siguec en aguest procés quan eth senhor Rakitin se hec a veir per prumèr viatge e comencèc a destacar; eth fiscau sabie qu'eth testimòni premanie un article entà ua revista sus eth present crim, e mès tard, ja en sòn discurs (ac veiram dempús), mentèc quauques idies d'aguest article, çò que vò díder que ja ère familiarizat damb eth.
KARAMAZOV-IV-WEB	Eth quadre pintat peth testimòni ère tenebrós e fatidic e refortilhaue de grana manèra era "acusacion".
KARAMAZOV-IV-WEB	En generau, era exposicion de Rakitin aganchèc ath public pera sua independéncia de critèri e era sua insolita nautada de guardada.
KARAMAZOV-IV-WEB	S'enteneren autanplan dus o tres assagi d'aplaudiments espontanèus, concretaments enes moments que se parlèc deth regim de servitud e deth patiment de Russia per tòrt deth desorde.
KARAMAZOV-IV-WEB	Mès Rakitin, òme joen, a tot darrèr, patic un petit lapsus qu'immediataments sabec profitar eth defensor.
KARAMAZOV-IV-WEB	En tot respóner a cèrtes preguntes sus Grushenka, Rakitin, en tot deishar-se amiar pera sua capitada, que d'era, plan que òc, n'ère plan conscient, e pera nautada morau que se sentie transportat, se permetec hèr referéncia a Grushenka damb un cèrt mensprètz, coma "era mantenguda deth mercadèr Samsonov".
KARAMAZOV-IV-WEB	Mès tard aurie balhat quinsevolh causa entà poder esfaçar aguestes paraules, pr'amor que per aquiu l'aganchèc de pic Fetiukovich.
KARAMAZOV-IV-WEB	E solet pr'amor que Rakitin non auie compdat qu'en un espaci de temps tan brèu, er avocat s'auesse podut familiarizar damb eth cas enquias detalhs mès intims.
KARAMAZOV-IV-WEB	Permetetz-me saber, comencèc eth defensor damb un arridolet mès amable e enquia respectuos, quan l'arribèc eth torn de hèr preguntes, s'ètz vos eth madeish Rakitin qu'eth sòn huelheton Vida deth defuntat starets pair Zosima, editat pes autoritats diocesanes, plen d'idies prigondes e religioses e damb ua excellenta e pietosa dedicatòria ath plan illustre evesque, è liejut nauèraments damb plaser.
KARAMAZOV-IV-WEB	Ò, qu'ei magnific!
KARAMAZOV-IV-WEB	Un pensaire coma vos pòt e autanplan li cau tractar ampliaments quinsevolhe fenomèn sociau.
KARAMAZOV-IV-WEB	Eth vòste plan util huelheton se distribusic damb era empara de sa Illustrissima e a estat relatiuaments beneficiós…
KARAMAZOV-IV-WEB	Mès, sustot, çò que jo volia saber de vos qu'ei aquerò: vietz de declaràr que coneishíetz ben ara senhoreta Svetlova?
KARAMAZOV-IV-WEB	Nota bene: se passe qu'eth cognòm de Grushenka ère Svetlova.
KARAMAZOV-IV-WEB	Ac entení per prumèr viatge en aguest procés).
KARAMAZOV-IV-WEB	Que non posqui respòner per toti es mèns coneishudi…
KARAMAZOV-IV-WEB	Ac compreni, ac compreni plan ben!, didec Fetiukovich coma s'eth tanben siguesse confús e ausse prèssa entà desencusar-se.
KARAMAZOV-IV-WEB	Aquerò, coma ei sabut, auec lòc justaments era tarde d'aqueth dia qu'acabèc ena trista catastròfa qu'ei era basa dera presenta causa.
KARAMAZOV-IV-WEB	Vos amièretz a Aleksei Karamazov a veir ara senhor Svetlova e recebéretz alavetz es vint-e-cinc robles de recompensa des mans de Svetlova?
KARAMAZOV-IV-WEB	Aquerò ei çò que voleria saber de vos.
KARAMAZOV-IV-WEB	Qu'ère ua trufaria…
KARAMAZOV-IV-WEB	Sabi pas se quin interès pòt auer entà vos.
KARAMAZOV-IV-WEB	Per tant, les cuelhéretz.
KARAMAZOV-IV-WEB	Mès enquia ara non les ac auetz entornat…o òc?
KARAMAZOV-IV-WEB	Plan que òc que les ac entornarè.
KARAMAZOV-IV-WEB	Eth president intervenguec, mès eth defensor anoncièc que non auie mès preguntes entath senhor Rakitin.
KARAMAZOV-IV-WEB	Aguest se retirèc dera scèna un shinhau desacreditat.
KARAMAZOV-IV-WEB	Era impression dera nautada noblesa deth sòn discurs s'auie hèt a pèrder e Fetiukovich, que lo seguie de uelh, semblaue dider-li ath public: "Vai, damb es nòstes nòbles acusadors!".
KARAMAZOV-IV-WEB	Me'n brembi que tanpòc se liurèc d'un incident damb Mitia: enrabiat damb eth ton que Rakitin s'auie referit a Grushenka, de suspresa li cridèc dès eth sòn sèti: "Bernard!"
KARAMAZOV-IV-WEB	Quan eth president, un viatge acabat er interrogatòri a Rakitin, se dirigic ar acusat per se volie hèr bèra declaracion, Mitia cridèc damb votz cridaira:
KARAMAZOV-IV-WEB	En èster ja processat, qu'a vengut a demanar-me sòs prestadi!
KARAMAZOV-IV-WEB	A Mitia, plan, li calec cridar-lo un aute còp ar orde pera violéncia des sues declaracions, mès eth senhor Rakitin ère ja acabat.
KARAMAZOV-IV-WEB	Tanpòc siguec afortunat eth testimòni deth capitan assistent Sneguiriov, mès per motius plan desparièrs.
KARAMAZOV-IV-WEB	Campèc damb era ròba rosigada e lorda, damb es bòtes tanben lordes e, a maugrat de totes es mesures de precaucion e der "examen" prealable, se passèc qu'ère complètaments begut.
KARAMAZOV-IV-WEB	Preguntat per escarni que l'auie sometut Mitia, còp sec se remic a respóner:
KARAMAZOV-IV-WEB	Que Diu vos age, senhor: Iliushechka non m'ac permet.
KARAMAZOV-IV-WEB	Diu m'ac premiarà.
KARAMAZOV-IV-WEB	Qui ei que non vos permet declarar?
KARAMAZOV-IV-WEB	A qui vos referitz?
KARAMAZOV-IV-WEB	Iliushechka, eth mèn hilhet: "Papa, papa, com t'a umiliat!"
KARAMAZOV-IV-WEB	Ena ròca ac didec.
KARAMAZOV-IV-WEB	Ara que se morís, senhor…
KARAMAZOV-IV-WEB	Eth capitant assistent de pic comencèc a somicar e s'en.honsèc as pès deth president.
KARAMAZOV-IV-WEB	Se lo heren a vier rapidaments entre es arridolets deth public.
KARAMAZOV-IV-WEB	Eth fiscau non artenhec costar era impression qu'auie cercat.
KARAMAZOV-IV-WEB	Er avocat contunhaue en tot profitar totes es possibilitats e cada còp mos susprenie mès damb eth sòn coneishement deth cas enquiath mès petit detalh.
KARAMAZOV-IV-WEB	Calculèc damb precision, practicaments damb es dits, que Mitia, ena sua prumèra estança en Mokroie, lèu un mes abantes dera catastròfa, li calec despéner non mens de tres mil robles, "s'un cas un shinalet mens.
KARAMAZOV-IV-WEB	Pro ne degalharie solet damb es cingares!
KARAMAZOV-IV-WEB	As campanhards polhosi non ei ja que les lancèsse poltiny en carrèr", senhor, senon que les anaue balhant bilhets de vint robles, ne un solet de mens.
KARAMAZOV-IV-WEB	Ath delà de tot çò que li panèren, senhor!
KARAMAZOV-IV-WEB	Pr'amor qu'es panaires non deishèren esclaus, non, ve-te'n a cercar tu ara ath lairon quan eth pròpi Mitia degalhèc a mans plies.
KARAMAZOV-IV-WEB	S'ei qu'auem un pòble de bandits, non se preocupen dera sua amna.
KARAMAZOV-IV-WEB	E es gojates…ve-te'n a saber se guaire se gastèc damb es gojates deth pòble!
KARAMAZOV-IV-WEB	Dès alavetz que toti son rics, senhor, aquerò ei çò que se passe, senhor, pr'amor qu'abantes non auie que praubetat".
KARAMAZOV-IV-WEB	En ua paraula, rebrembèc totes es despenes e ne treiguec eth compde tau que s'auesse un abac.
KARAMAZOV-IV-WEB	D'aguesta manèra, era suposicion de qué solet se n'auie gastat mil cinc cents e qu'era rèsta se l'auie sauvat en escapolari venguec a vier inconcebibla.
KARAMAZOV-IV-WEB	Mès quan er interrogatòri passèc ath defensor, aguest, sense sajar de refusar eth testimòni, de ressabuda comencèc a rebrembar qu'en aquera prumèra orgia en Mokroie, un mes abantes dera detencion, eth menaire Timofei e un aute campanhard, Akim, auien recuelhut deth solèr deth vestibul cent robles que les auie perdut Mitia ena sua embriaguesa e se les auien hèt a vier a Trifon Borisovich, que les auie balhat un roble a cadun.
KARAMAZOV-IV-WEB	Trifon Borisovich sagèc d'evitar era qüestion, mès, un còp s'aueren interrogat as campanhards, li calec reconéisher qu'auien apareishut aguesti cent robles e se tenguec a díder qu'auie entornat toti aguesti sòs religiosaments ath sòn patron e qu'ac auie hèt per "pura aunestetat, pr'amor que per çò que tanhie ath pròpi Dmitri Fiódorovich, qu'ère complètaments embriac, de mau hèr se'n podie brembar".
KARAMAZOV-IV-WEB	Mès, coma qu'abantes de qué cridèssen a testificar as campanhards auie remit era trobalha des cent robles, era sua declaracion sus era devolucion des sòs ar embriac Mitia siguec cuelhuda, plan, damb maufidança.
KARAMAZOV-IV-WEB	D'aguesta sòrta un des testimònis mès perilhosi presentadi pera fiscalia se retirèc jos sospecha e damb era reputacion fòrtaments maumetuda.
KARAMAZOV-IV-WEB	Madeish se passèc damb es polacs: aguesti campèren damb mina capinauta e independenta.
KARAMAZOV-IV-WEB	Declarèren en votz nauta que, en prumèr lòc, ambdús "servien ara corona", que "pan Mitia" les auie aufrit tres mil robles entà crompar eth sòn aunor e qu'auien vist fòrça sòs enes sues mans.
KARAMAZOV-IV-WEB	Pan Musialowicz i calèc plan moltes paraules polaques enes sues frases e en veir qu'aquerò l'ennautie as uelhs deth president e deth fiscau, a tot darrèr cuelhec mès coratge e se metec a parlar solet en polac.
KARAMAZOV-IV-WEB	Mès Fetiukovich tanben les aganchèc enes sòns hilats; per mès torns que li volec balhar Trifon Borisovich, que de nauèth l'auien cridat, fin finau li calec arreconéisher que pan Wroblewski auie escambiat era sua baralha de cartes per ua de pròpia e que pan Musialowicz, en tot amiar era banca, auie hèt triches.
KARAMAZOV-IV-WEB	E se passec madeish damb toti es testimònis mès perilhosi.
KARAMAZOV-IV-WEB	Fetiukovich sabec esbauçar morauments a cadun d'eri e hèr que se n'anèssen dempús damb era coa entre es cames.
KARAMAZOV-IV-WEB	Es afeccionadi e es juristes qu'èren estonadi, encara que contunhauen sense compréner se tot aquerò poirie servir d'arren, pr'amor que torni a díder que toti èren convençudi de qué era acusacion, que creishie cada viatge mès, e se hège mès tragica, ère irrefusabla.
KARAMAZOV-IV-WEB	Mès, en veir era seguretat d'aqueth "gran mague", se n'encuedauen de qué eth ère tranquil e se'n fidauen: un "òme atau" non aurie vengut de Sant Petersburg en bades, que non ère aqueth un òme des que se n'entornen damb es mans uedes.
KARAMAZOV-IV-WEB	Er infòrme medicau periciau tanpòc ajudèc guaire ar acusat.
KARAMAZOV-IV-WEB	Semblaue qu'eth madeish Fetiukovich non compdaue guaire damb eth, coma se vedec mès tard.
KARAMAZOV-IV-WEB	Originariaments s'auie hèt a demana de Katerina Ivanovna, qu'auie hèt a vier exprèssaments a un mètge de fama de Moscòu.
KARAMAZOV-IV-WEB	Era defensa, plan, non auie arren a pèrder e, en mielhor des casi, òc que podie guanhar bèra causa.
KARAMAZOV-IV-WEB	Totun, se passèc ua situacion plan comica, per tòrt precisaments de cèrta divergéncia entre es mètges.
KARAMAZOV-IV-WEB	Es expèrts èren eth famós doctor vengut de Moscòu, eth nòste doctor Herzenstube e, finauments, eth joen doctor Varvinski.
KARAMAZOV-IV-WEB	Aguesti dus darrèrs èren tanben simples testimònis dera fiscalia.
KARAMAZOV-IV-WEB	Eth prumèr interrogat en qualitat d'expèrt siguec eth doctor Herzenstube, un septenari peublanc, fòrça calvet, de talha mejana e complexion fòrta.
KARAMAZOV-IV-WEB	Ena ciutat se l'avaloraue e respectaue fòrça.
KARAMAZOV-IV-WEB	Qu'ère un mètge conscienciós, un òme brave e devòt, ua sòrta de Herrnhuter2 o "frair morava", sabi pas de cèrt.
KARAMAZOV-IV-WEB	S'estaue ena nòsta ciutat dès hège fòrça temps e se comportaue damb extraordinària dignitat.
KARAMAZOV-IV-WEB	Ère bondadós e filantròp, tractaue as malauts praubi e as campanhards a gratis, les visitaue enes sues tutes e isbes e les deishaue sòs entàs medecines, encara que tanben ère testud coma ua mula.
KARAMAZOV-IV-WEB	Se se l'acodie quauquarren en cap, qu'ère impossible hèr-li cambiar d'idia.
KARAMAZOV-IV-WEB	Per cèrt, que ja lèu tota era ciutat se'n sabie de qué eth famós mètge forastèr, en a penes es dus o tres dies que s'auie estat entre nosati, s'auie permetut cèrts comentaris plan ofensants respècte as capacitats deth doctor Herzenstube.
KARAMAZOV-IV-WEB	Eth cas ère que, a maugrat qu'eth mètge moscovita demanaue non mens de vint-e-cinc robles per visita, quauqui uns dera ciutat s'alegrèren dera sua preséncia, non s'estauvièren es sòs e vengueren a demanar-li conselh.
KARAMAZOV-IV-WEB	A toti aguesti les auie tractat abantes eth doctor Herzenstube, plan, e en totes es ocasions eth mètge famós criticaue damb excessiua brusquetat es sòns tractaments.
KARAMAZOV-IV-WEB	A tot darrèr, en aparéisher un malaut, li preguntaue dirèctaments: "Ben, qui vos a espatlat atau, Herzenstube?, hu, hu…" Eth doctor Herzenstube se'n sabec de tot açò, plan que òc.
KARAMAZOV-IV-WEB	Atau donc, aguesti tres mètges auien de comparéisher era un darrèr er aute entà èster interrogadi.
KARAMAZOV-IV-WEB	Eth doctor Herzenstube declarèc dubèrtaments que "era anomalia des facultats mentaus der acusat se percep per era soleta".
KARAMAZOV-IV-WEB	Ara seguida, en expausar es sues consideracions, que 2 membre d'un movement religiós protestant.
KARAMAZOV-IV-WEB	Mos cau díder que parlaue rus soent, de boni talents, e es frases li gessien ara manèra alemana, quauquarren que, plan que òc, jamès li shordèc, pr'amor que tota era sua vida auie auut era debilitat de considerar eth sòn rus coma modelic, "mielhor, autanplan, qu'eth des russi", e li shautaue fòrça acodir as arrepervèris russi, en tot assegurar tostemps qu'es arrepervèris russi èren es mielhors e mès expressius de toti es arrepervèris deth mon.
KARAMAZOV-IV-WEB	Senhalarè tanben que, quan parlaue, probablaments per ua sòrta de distraccion, soent desbrembaue es paraules mès abituaus, que les coneishie perfèctaments, mès que de pic se l'anauen dera memòria sense saber per qué.
KARAMAZOV-IV-WEB	De un aute costat, li solie passar çò de madeish quan parlaue aleman e alavetz tostemp volegaue es mans pera sua cara, tau que se cerquèsse trapar era paraula perduda, e ja arrés li podie hèr contunhar era frasa començada enquia que trapèsse era paraula despareishuda.
KARAMAZOV-IV-WEB	Era sua observacion qu'er acusat, en entrar, auie d'auer guardat as daunes, arrinquèc un mormolh divertit entre eth public.
KARAMAZOV-IV-WEB	Totes es daunes estimauen fòrça ath vielh; tanben sabien qu'eth, un celibatari de tota era vida, devòt e cast, contemplaue as hemnes coma èssers superiors e ideaus.
KARAMAZOV-IV-WEB	Per aquerò a toti les estranhèc enòrmaments aguesta inesperada observacion.
KARAMAZOV-IV-WEB	Eth mètge moscovita, interrogat ath sòn torn, confirmèc braca e insistentaments que considerau anormau er estat mentau der acusat, "autanplan en grad maximal".
KARAMAZOV-IV-WEB	Parlèc fòrça e sabentaments deth "cambiament sobte" e era "mania" e concludic que, sivans totes es donades arremassades, er acusat, ja diuèrsi dies abantes dera sua detencion, se trapaue en un estat evident de cambiament malautís e, se cometèc un crim, encara qu'auie consciéncia de çò que hège, actuèc de forma practicaments involontària, sense cap fòrça entà tier-se de cara ara malautissa inclinacion morau que l'auie cuelhut.
KARAMAZOV-IV-WEB	Ath delà deth cambiament sobte, eth mètge auie detectat en eth ua mania que pronosticaue, sivans es sues paraules, un camin dret entara demencia complèta.
KARAMAZOV-IV-WEB	N.B.
KARAMAZOV-IV-WEB	Que non parli de çò que non è vist, ei a díder, deth crim e de tota aguesta catastròfa, mès autanplan delàger, tant que parlaue damb jo, era sua guardada ère inexplicabla e immobila.
KARAMAZOV-IV-WEB	Risetes sobtes quan non èren de besonh.
KARAMAZOV-IV-WEB	Irritacion contunha e incomprensibla, paraules estranhes, que se "Bernard", que se "etica", e autes non de besonh."
KARAMAZOV-IV-WEB	Finauments, sivans es infòrmes, auie estat tostemp atau, cada viatge que se li hège referéncia as tres mil robles semblaue tornar-se frenetic, mès qu'ath madeish temps non mancauen testimònis de qué ère desinteressat e generós.
KARAMAZOV-IV-WEB	Eth mètge exprimic era sua pensada damb decision e insisténcia.
KARAMAZOV-IV-WEB	Ara discordància entre aguesti docti expèrts higec ua nòta d'umor era inesperada conclusion de Varvinski, eth darrèr mètge en èster interrogat.
KARAMAZOV-IV-WEB	Ena sua opinion, er acusat autant ara coma abantes ère complètaments normau e encara que, plan, just abantes dera sua detencion se trapaue nerviós e singularaments agitat, era origina d'aguest estat que se podie trapar en causes plan evidentes.
KARAMAZOV-IV-WEB	Era gelosia, era ira, eth sòn contunhat estat d'embriaguesa, eca.
KARAMAZOV-IV-WEB	Mès aguest nerviosisme non embarraue cap sòrta de "cambiament sobte" especiau, coma s'auie dit.
KARAMAZOV-IV-WEB	Per çò de s'er acusat li calie guardar tara dreta o tara quèrra en entrar ena sala "sivans era sua modèsta opinion", er acusat li calie guardar just entà dauant, tau qu'auie hèt, pr'amor que just ath sòn dauant èren seigudi eth president e es membres deth jurat, que d'eri depenie tota era sua sòrt, "atau que, en guardar entà dauant, a demostrat er estat complètaments normau deth sòn sen en aguest moment", concludic damb afogadura era sua "modèsta" declaracion eth joen mètge.
KARAMAZOV-IV-WEB	Òsca, galen!, cridèc Mitia.
KARAMAZOV-IV-WEB	Qu'ei atau!
KARAMAZOV-IV-WEB	A Mitia, plan que òc, li parèren es pès, mès era opinion deth joen mètge auec ua influéncia decissiua autant en tribunau qu'en public, pr'amor que toti vengueren d'acòrd damb eth, coma se veirie dempús.
KARAMAZOV-IV-WEB	De un aute costat, eth doctor Herzenstube, interrogat ja coma testimòni, intervenguec, de forma totauments inesperada, en benefici de Mitia.
KARAMAZOV-IV-WEB	Coma vielh vesin dera ciutat que coneishie dès hège temps ara familha Karamazov, hec quauques declaracions plan interessantes entara "acusacion", e de ressabuda, coma se se n'auesse encuedat de quauquarren, higec:
KARAMAZOV-IV-WEB	E, totun, aguest praube joen aurie podut tier un destin incomparablaments mielhor, pr'amor que autant ena sua mainadesa coma dempús, qu'auec bon còr, aquerò qu'ac sai.
KARAMAZOV-IV-WEB	Ath vielht li shautaue hèr trufaries).
KARAMAZOV-IV-WEB	A, òc, òc, aquerò ei çò que digui, contunhèc temardut, qu'un cap està ben, mès que dus, plan mielhor.
KARAMAZOV-IV-WEB	Mès ada eth non lo venguec a veir un aute damb cap, e eth li manèc era sua…
KARAMAZOV-IV-WEB	Com se ditz çò que hec?
KARAMAZOV-IV-WEB	Aguesta paraula…çò que li manèc a hèr ath sòn cap, que me n'è desbrembat (didie, en tot hèr a virar ua man dauant des sòns uelhs), a, òc, spazieren.
KARAMAZOV-IV-WEB	Passejar?
KARAMAZOV-IV-WEB	Passejar, çò que didia.
KARAMAZOV-IV-WEB	Ben, donques que manèc eth sòn cap a passejar e arribèc en un lòc plan prigond e se horavièc.
KARAMAZOV-IV-WEB	Totun, siguec un joen nòble e sensible, ò, qu'ac rebrembi pro ben quan ère atau de petit, abandonat per sa pair en pati deth darrèr, corrie per tèrra sense bòtetes e damb uns pantalonets tengudi per un solet boton.
KARAMAZOV-IV-WEB	Se vedie un cèrt ton sensible e emocionat ena votz der aunorable vielh.
KARAMAZOV-IV-WEB	Fetiukovich semblèc estrementir-se, tau que s'auesse auut era presentida de quauquarren, e de seguit l'aganchèc.
KARAMAZOV-IV-WEB	Of, òc, jo èra joen alavetz…
KARAMAZOV-IV-WEB	Auia, òc, auia quaranta cinc ans, venguia d'arribar aciu.
KARAMAZOV-IV-WEB	Eth mainatge me hec pena e me preguntè se per qué non crompar-li ua liura…
KARAMAZOV-IV-WEB	Vai, de qué ère era liura?
KARAMAZOV-IV-WEB	Que non me'n brembi se com se cride…ua liura d'querò que tant les shaute as mainatges.
KARAMAZOV-IV-WEB	Com se ditz?
KARAMAZOV-IV-WEB	A veir, se com ère…(eth mètge comencèc a voludar es mans un aute còp), que posse enes arbes, e les recuelhen e les ac regalen a toti…
KARAMAZOV-IV-WEB	Pomes?
KARAMAZOV-IV-WEB	Non, noon!
KARAMAZOV-IV-WEB	Ua liura!, es pomes se venen per desenes, non per liures…
KARAMAZOV-IV-WEB	Nòdes?
KARAMAZOV-IV-WEB	Òc, nòdes, çò que jo vos didia (confirmèc eth mètge damb tota tranquillitat, coma se non auesse estat cercant era paraula), li hi a vier ua liura de nòdes, pr'amor que jamès abantes l'auien hèt a vier encara nòdes entath mainatge, jo lheuè un dit didí: "Mainatge!
KARAMAZOV-IV-WEB	Gott der Vater, eth se metec a arrir e didec: "Gott der Vater".
KARAMAZOV-IV-WEB	Tornèc a arrir e mormolhèc: "Gott der Sonh".
KARAMAZOV-IV-WEB	E me n'anè.
KARAMAZOV-IV-WEB	Dus dies dempús passi per aquiu e eth me cride: "Senhor, Gott der Vater, Gott der Sonh", solet se'n desbrembèc de "Gott der heilige Geist", mès que jo l'ac rebrembè.
KARAMAZOV-IV-WEB	E un aute còp me hec pena.
KARAMAZOV-IV-WEB	Mès se lo heren a vier.
KARAMAZOV-IV-WEB	Non lo vedí mès.
KARAMAZOV-IV-WEB	E vaquí que se passen vint-e-tres ans e en tot èster un maitin en mèn burèu, ja damb eth peu blanc, de pic entre un joen exuberant que non arreconeishí, mès eth lheuèc un dit e didec arrint: Gott der Vater, Gott der Sonh, Gott der heilige Geist!
KARAMAZOV-IV-WEB	Que vengui d'arribar e è vengut a balhar-vos es gràcies pera liura de nòdes, pr'amor que jamès arrés m'auie crompat nòdes e vos siguéretz eth solet qu'ac hec."
KARAMAZOV-IV-WEB	L'abracè e lo benedí.
KARAMAZOV-IV-WEB	E m'estarnè de plorar.
KARAMAZOV-IV-WEB	Eth arrie, mès tanben ploraue…pr'amor que soent es russi arrissen quan les cau plorar.
KARAMAZOV-IV-WEB	Mès eth ploraue, jo ac vedí.
KARAMAZOV-IV-WEB	E ara, ai!…
KARAMAZOV-IV-WEB	Tanben ara plori, aleman, tanben ara plori, qu'ès un òme de Diu!
KARAMAZOV-IV-WEB	Sigue coma sigue, era anecdòta costèc en public ua impression favorabla.
KARAMAZOV-IV-WEB	Mès eth principau efècte a favor de Mitia lo costèc eth testimòni de Katerina Ivanovna, qu'ara condarè.
KARAMAZOV-IV-WEB	En generau, quan comencèren es testimònis a décharge, ei a díder, es citadi per avocat defensor, eth destin semblaue arrir a Mitia de vertat e, çò qu'ei mès notable, de forma inesperada autanplan entara defensa.
KARAMAZOV-IV-WEB	Abantes de Katerina Ivanovna auie estat interrogat Aliosha, que de pic auie rebrembat un hèt que semblaue quitament un testimòni positiu en contra d'un des punts mès importants dera acusacion.
KARAMAZOV-IV-WEB	Se passèc de forma totauments inesperada autanplan entath madeish Aliosha.
KARAMAZOV-IV-WEB	Qu'auie estat citat sense prestar jurament e me'n brembi que, ja dès es sues prumères paraules, totes es parts se dirigiren ada eth damb fòrça doçor e simpatia.
KARAMAZOV-IV-WEB	Qu'ère evident que lo precedie era sua bona reputacion.
KARAMAZOV-IV-WEB	Aliosha se mostrèc discret e contengut, mès enes sues declaracions claraments se daurie camin ua cauda simpatia peth sòn malerós frair.
KARAMAZOV-IV-WEB	En responsa a ua des preguntes, diboishèc eth caractèr d'aguest coma un òme lèu violent e dominat pes passions, mès tanben nòble, capinaut e magnanim, prèst autanplan a sacrificar-se se l'ac exigien.
KARAMAZOV-IV-WEB	Arreconeishec, totun, qu'enes darrèrs dies se trapaue en ua situacion insoportabla per tòrt dera sua passion per Grushenka e pera rivalitat damb sa pair.
KARAMAZOV-IV-WEB	Mès que refusèc indignat era suggeréncia de qué eth sòn frair auesse podut aucir damb era intencion de panar, mès òc qu'arreconeishec qu'aguesti tres mil robles s'auien convertit lèu en ua mania entada eth, que les consideraue part der eretatge que se les auien escamotejat per enganh de sa pair e, encara que non ère bric avariciós, ère incapable de parlar d'aguesti tres mil robles sense exaltar-se e enrabiar-se.
KARAMAZOV-IV-WEB	Sus era rivalitat d'aqueres dues "persones", tau que s'exprimic eth fiscau, ei a díder, Grushenka e Katia, responec damb evasiues e se remic en redon a respóner a ua o dus preguntes.
KARAMAZOV-IV-WEB	De forma dirècta, non, responec Aliosha.
KARAMAZOV-IV-WEB	Alavetz, indirèctaments?
KARAMAZOV-IV-WEB	E, en entener-lo, vos lo credéretz?
KARAMAZOV-IV-WEB	Me cau pòur díder que lo credí.
KARAMAZOV-IV-WEB	Mès tostemp sò estat segur de qué un sentiment superior lo sauvarie en aguest moment fatidic, coma se passèc reauments, pr'amor qu'eth non aucic ath mèn pair, concludic Aliosha damb fermetat e en votz nauta, entà tota era sala.
KARAMAZOV-IV-WEB	Eth fiscau s'estrementic, tau qu'un shivau ena batalha quan enten eth son dera trompeta.
KARAMAZOV-IV-WEB	Ajatz era certitud de qué creigui totauments ena plia sinceritat dera vòsta conviccion, sense condicionar-la en absolut ne identificar-la damb eth vòste amor peth vòste malerós frair.
KARAMAZOV-IV-WEB	Era vòsta originau manèra de veir tot aguest episòdi tragic que s'a passat ena vòsta familha que ja mo'n sabem peth somari.
KARAMAZOV-IV-WEB	Non vos vau a amagar qu'ei peculiara en grad maximala e contrària a toti es auti testimònis recuelhudi pera fiscalia.
KARAMAZOV-IV-WEB	Qu'ei per aquerò que consideri de besonh persutar-vos: quines donades precises an guidat era vòsta idia e l'an dirigit enquiara conclusion de qué eth vòste frair ei innocent e de qué, peth contrari, eth colpable ei ua auta persona, que ja se senhalèc dirèctamnts en cors dera instruccion?
KARAMAZOV-IV-WEB	Totun aquerò, lo senhalèretz?
KARAMAZOV-IV-WEB	Lo senhalè per ues paraules deth mèn frair Dmitri.
KARAMAZOV-IV-WEB	Abantes de qué m'interroguèssen, m'auien parlat de çò que se passèc pendent era detencion, quan declarèc contra Smerdiakov.
KARAMAZOV-IV-WEB	Mès creigui fèrmaments qu'eth mèn frair ei innocent.
KARAMAZOV-IV-WEB	E, s'eth non l'aucic, alavetz…
KARAMAZOV-IV-WEB	Smerdiakov?
KARAMAZOV-IV-WEB	Se per qué Smerdiakov, precisaments?
KARAMAZOV-IV-WEB	Que non posqui deishar de creir en mèn frair.
KARAMAZOV-IV-WEB	Sai qu'eth non me mentirie.
KARAMAZOV-IV-WEB	Solet ena sua cara?
KARAMAZOV-IV-WEB	Aguestes son totes es vòstes pròves?
KARAMAZOV-IV-WEB	Que non n'è mès.
KARAMAZOV-IV-WEB	Non, que non è cap auta pròva.
KARAMAZOV-IV-WEB	Damb aquerò eth fiscau acabèc es sues preguntes.
KARAMAZOV-IV-WEB	Es responses d'Aliosha auien costat ua impression decebeira en public.
KARAMAZOV-IV-WEB	Abantes deth judici ja s'auie parlat de Smerdiakov, quauquarrés auie entenut bèra causa, quauquarrés auie indicat quauquarren, se parlaue d'Aliosha, de qué auie arremassat ues pròves extraordinàries a favor de sa frair e dera colpabilitat deth lacai, e ara se passaue que non sabie arren, cap de pròva exceptat deth convenciment morau, quauquarren tan naturau en tot èster eth frair der acusat.
KARAMAZOV-IV-WEB	Mès Fetiukovich ja auie començat a preguntar.
KARAMAZOV-IV-WEB	Ara pregunta de quan exactaments l'auie dit er acusat qu'auie en òdi a sa pair e que poirie aucir-lo e que s'aquerò l'ac auie entenut, per exemple, en sòn darrèr encontre abantes dera tragèdia, Aliosha de suspresa s'estrementic tant que responie, coma se solet alavetz auesse rebrembat e comprenut quauquarren:
KARAMAZOV-IV-WEB	E Aliosha, encoratjat, pr'amor que per çò que semble solet en aqueth moment se n'auie encuedat, rebrembèc qu'eth darrèr viatge que vedec a Mitia, tath ser, ath cant der arbe, de camin entath monastèri, sa frair, tant que se trucaue eth piech, "era part superiora deth piech", li repetic diuèrsi viatges qu'auie un mejan entà reparar eth sòn aunor, qu'aqueth mejan ère aquiu, just aquiu, en sòn piech…
KARAMAZOV-IV-WEB	Alavetz me pensè que, en trucar-se eth piech, parlaue deth sòn còr (contunhèc Aliosha), de qué en sòn còr poirie trapar fòrces entà gésser d'ua terribla vergonha que li ère ara demora e que ne tansevolhe gausaue cohessar-me a jo.
KARAMAZOV-IV-WEB	Admeti qu'alavetz me pensè que parlaue de pair e que s'estrementie, coma avergonhat, pera idia de vier en çò de sòn e cométer quauque acte de violéncia, mès just en aguest moment se senhalaue quauquarren en piech, e me'n brembi auer pensat fugaçaments qu'eth còr non ei en aguesta part deth piech, senon mès abaish, e eth se tustaue plan mès amont, aquiu, just dejós eth còth, que non deishaue de senhalar-se aguest punt.
KARAMAZOV-IV-WEB	Aguesta idia me semblèc alavetz pèga, mès dilhèu siguesse en tot senhalar es escapolari qu'en eth auie cosut es mil cinc cents robles!…
KARAMAZOV-IV-WEB	Just!, cridèc Mitia.
KARAMAZOV-IV-WEB	Qu'ei atau, Aliosha, ac pataquejaua damb eth punh!.
KARAMAZOV-IV-WEB	Fetiukovich se precipitèc entada eth en tot implorar-li que se padeguèsse, e ath madeish temps se concentrèc en Aliosha.
KARAMAZOV-IV-WEB	Aguest, afogat per çò que venguie de rebrembar, expausèc damb ardor era sua suposicion de qué aquera vergonha aubedie, damb tota probabilitat, a que, en tot tier ath dessús mil cinc cents robles qu'aurie podut entornar a Katerina Ivanovna, era mitat deth sòn déute damb era, auie decidit, ça que la, non entornar-les-ac e tier-les entà aua auta causa, ei a díder, entà partir damb Grushenka, s'ei qu'era accedisse…
KARAMAZOV-IV-WEB	Qu'ei aquerò, ei aquerò (sorrisclèc Aliosha damb inesperada agitacion), eth mèn frai, precisaments, non deishaue d'exclamar que poirie des.heir-se en quinsevolh moment dera mitat, dera mitat dera sua vergonha; ac didec diuèrsi viatges: era mitat!…
KARAMAZOV-IV-WEB	Mès qu'ère tan malerós pera sua feblesa de caractèr que non ac harie…
KARAMAZOV-IV-WEB	Que sabie per auança que non podie e que non auie fòrces entà hè'c!
KARAMAZOV-IV-WEB	Per aquerò m'a vengut entath cap ara!
KARAMAZOV-IV-WEB	Com è podut desbrembà'c?
KARAMAZOV-IV-WEB	Precisaments ère en tot senhalar er escapolari, hent a veir qu'auie es mejans, mès que non entornarie aguesti mil cinc cents.
KARAMAZOV-IV-WEB	E quan lo detengueren en Mokroie cridèc (ac sai pr'amor que m'ac an condat) qu'era màger vergonha dera sua vida auia estat que, en tot auer es mejans entà entornar-li era mitat (era mitat!
KARAMAZOV-IV-WEB	Guaire patie, guaire patie, per tòrt d'aguest deute!, exclamèc Aliosha coma conclusion.
KARAMAZOV-IV-WEB	Naturauments tanben intervenguec eth fiscau.
KARAMAZOV-IV-WEB	Li demanèc a Aliosha que descriuesse un aute còp se com s'auie passat tot, e preguntèc tu per tu s'ère exacte qu'er acusat, en pataquejar-se eth piech, semblaue senhalar quauquarren.
KARAMAZOV-IV-WEB	Non serie simplaments que se metie còps de piech damb eth punh?
KARAMAZOV-IV-WEB	Qu'ei que non ère damb eth punh!, sorrisclèc Aliosha.
KARAMAZOV-IV-WEB	Com è podut desbrembà'c?
KARAMAZOV-IV-WEB	Eth president li preguntèc a Mitia se qué podie díder a prepaus d'aguest testimòni.
KARAMAZOV-IV-WEB	Mitia confirmèc qu'auie estat exactaments atau, qu'eth auie senhalat es mil cinc cents robles qu'amiaue en piech, just dejós eth còth e que, plan que òc, ère ua vergonha, "ua vergonha", que non ac vau a remir, era accion mès vergonhosa de tota era mia vida!, cridèc.
KARAMAZOV-IV-WEB	Les podia auer entornat e non ac hi.
KARAMAZOV-IV-WEB	M'estimè mès contunhar estant un panaire dauant es sòn uelhs, non les entornè, e çò de mès vergonhós ei que sabia per auança que non les entornaria.
KARAMAZOV-IV-WEB	Aliosha qu'a rason!
KARAMAZOV-IV-WEB	Gràcies, Aliosha!
KARAMAZOV-IV-WEB	E atau acabèc er interrogatòri d'Aliosha.
KARAMAZOV-IV-WEB	Çò d'important, çò de significatiu auie estat, precisaments, era circonstància de qué aumens auie campat ua donada, aumens ua, ua pròva, per petita que siguesse, a penes un indici de pròva, mès que confirmaue minimaments qu'aguest escapolari auie existit de vertat, qu'en eth auie auut mil cinc cents robles e qu'er acusat non auie mentit pendent era instruccion deth somari, quan auie declarat en Mokroie qu'es mil cinc cents "èren mèns".
KARAMAZOV-IV-WEB	Aliosha ère content; se dirigit, rogit tot, entath lòc que l'auien indicat.
KARAMAZOV-IV-WEB	E pendent ua bona estona contunhèc repetint-se: "Com ac è podut desbrembar?
KARAMAZOV-IV-WEB	Mès com ac è podut desbrembar?
KARAMAZOV-IV-WEB	E que non se m'age acodit enquia ara!
KARAMAZOV-IV-WEB	Comencèc er interrogatòri a Katerina Ivanovna.
KARAMAZOV-IV-WEB	Tant lèu apareishec, quauquarren extraordinari se passèc ena sala.
KARAMAZOV-IV-WEB	Es daunes recuelheren es sòns alongavistes e lunetes, quauqui òmes comencèren a voludar-se, d'auti s'estirauen en sèti entà veder-i mielhor.
KARAMAZOV-IV-WEB	Toti assegurarien dempús que Mitia s'esblancossic "coma un mocador" quan era entrèc.
KARAMAZOV-IV-WEB	Tota de nere, damb modèstia e lèu damb timiditat s'apressèc ath lòc que l'indicauen.
KARAMAZOV-IV-WEB	Qu'ère impossible endonviar pera cara s'ère inquieta, mès amiaue ua ludentor de resolucion ena sua guardada escura, ombriua.
KARAMAZOV-IV-WEB	Me cau senhalar que molti afirmarien dempús qu'en aguest moment estaue incrediblaments beròia.
KARAMAZOV-IV-WEB	Comencèc a parlar doçaments mès damb claretat, entà tota era sala.
KARAMAZOV-IV-WEB	Eth president comencèc es sues preguntes damb cautèla, damb un respècte extraordinari, tau que se cranhesse tocar "determinades tilhes" e respectèsse er enòrme malastre.
KARAMAZOV-IV-WEB	Mès ja enes sues prumères paraules era pròpia Katerina Ivanovna reconeishec damb fermetat dauant d'ua des preguntes formulades qu'auie estat era prometuda formau der acusat "enquiath moment qu'eth m'abandonèc…", higec serena.
KARAMAZOV-IV-WEB	Quan li preguntèren sus es tres mil robles fidadi a Mitia entàth sòn enviament per corrèu as sòns familhars, didec sense trantalhar:
KARAMAZOV-IV-WEB	Que non les ac balhè entà que les envièsse dirèctaments, alavetz auia era presentida de qué auie besonh de sòs…en aqueth moment.
KARAMAZOV-IV-WEB	Li balhè es tres mil robles damb era condicion de que les envièsse, se volie, en tèrme d'un mes.
KARAMAZOV-IV-WEB	Que s'a torturat en vaganaut per aguest deute…
KARAMAZOV-IV-WEB	Qu'èra compètaments segura de qué artenherie enviar agueri tres mil robles tan lèu les obtenguesse de sa pair, contunhèc, en tot respóner as preguntes.
KARAMAZOV-IV-WEB	Tostemp siguí solide fòrça deth sòn desinterès e dera sua aunestetat…dera sua grana aunestetat…en qüestions de sòs.
KARAMAZOV-IV-WEB	Eth ère complètaments segur de qué obtierie es tres mil robles de sa pair e diuèrsi viatges me parlèc d'aquerò.
KARAMAZOV-IV-WEB	Jo m'en sabia de qué auie ua peleja damb sa pair e tostemp siguí convençuda, e encara ne sò, de qué sa pair l'auie ofensat.
KARAMAZOV-IV-WEB	Non me'n brembi de cap menaça contra sa pair pera sua part.
KARAMAZOV-IV-WEB	Aumens ena mia preséncia non didec arren, cap menaça.
KARAMAZOV-IV-WEB	Se m'auesse vengut a veir, de seguit l'auria tranquillizat per çò que tanh ad aguesti tres mil nefasti robles que me deuie, mès que ja non tornèc…e jo…jo me trapè en tau situacion…que non li podia demanar que venguesse…
KARAMAZOV-IV-WEB	Ath delà, non auia cap de dret a exigir-li arren peth deute (higec còp sec, e quauquarren resolutiu ressonèc ena sua votz), en ua escadença jo madeisha recebí d'eth un favor monetari per ua quantitat superiora as tres mil robles, e les acceptè a maugrat de qué non podia preveir quan seria en condicions de poder pagar eth deute.
KARAMAZOV-IV-WEB	En ton dera sua votz se podie veir un cèrt desfiament.
KARAMAZOV-IV-WEB	Aquerò non se passèc aciu, senon ara prumeria dera vòsta relacion, non?, Fetiukovich contunhèc per aguest camin, en tot auançar damb cautèla, donques qu'auie era presentida de qué podie afavorir-les.
KARAMAZOV-IV-WEB	Senhalarè entre parentèsi que, a maugrat qu'auie vengut de Sant Petersburg en part per iniciatiua dera pròpia Katerina Ivanovna, eth non se'n sabie arren der episòdi des cinc mil robles que Mitia l'auie balhat ena auta ciutat, ne dera "reveréncia enquiath solèr".
KARAMAZOV-IV-WEB	Que non l'ac auie condat, l'ac auie amagat!
KARAMAZOV-IV-WEB	Çò qu'ère estonant.
KARAMAZOV-IV-WEB	Qu'ei mès que probable qu'enquiath darrèr moment ne tansevolhe era madeisha sabesse s'anaue a condar aguest episòdi en judici e que dilhèu demorèsse bèra sòrta d'inspiracion).
KARAMAZOV-IV-WEB	Jamès poirè desbrembar aqueri moments!
KARAMAZOV-IV-WEB	Aquerò ac amaguèc damb generositat e non auec vergonha de hèr a veir qu'era, era madeisha, auie anat ath mès córrer en çò d'un joen oficiau, en un cambiament sobte, en tot fidar en quauquarren…entà obtier d'eth sòs.
KARAMAZOV-IV-WEB	Que siguec quauquarren esmovent.
KARAMAZOV-IV-WEB	Jo sentí caudheireds en entener-la, era sala ère immobila, seguint d'aurelha cada paraula damb aviditat.
KARAMAZOV-IV-WEB	Qu'ère quauquarren inaudit, arrés s'aurie demorat d'ua joena tant autoritària e desdenhosaments capinauta, coma era, un testimòni tant extremadaments sincer, tau sacrifici, tau immolacion.
KARAMAZOV-IV-WEB	E entà qué?
KARAMAZOV-IV-WEB	Entà qui?
KARAMAZOV-IV-WEB	Entà sauvar a qui l'auie tradit e ofensat, entà contribusir encara que siguesse minimaments ara sua sauvacion, entà balhar ua bona impression d'eth.
KARAMAZOV-IV-WEB	E, plan, era imatge der oficiau autrejant es sòns darrèrs cinc mil robles (tot çò que li restaue ena vida) e en tot hèr ua respectuosa reveréncia dauant d'ua gojata innocenta resultaue simpatica e encantadora, mès…eth còr se me sarrèc dolorosaments!
KARAMAZOV-IV-WEB	Sentia que çò que podie sorgir mès tard (e sorgic, plan que sorgic!
KARAMAZOV-IV-WEB	Comentarien dempús per tota era ciutat, entre risetes malicioses, que dilhèu eth raconde non auie estat deth tot exacte, concretaments en punt qu'er oficiau auie deishat qu'era senhoreta se n'anèsse, "solet, çampar, damb ua respectuosa reveréncia".
KARAMAZOV-IV-WEB	S'insinuaue qu'aquiu s'auie "ometut" quauquarren.
KARAMAZOV-IV-WEB	De vertat Katerina Ivanovna, damb era sua intelligéncia, damb era sua perspicàcia malautissa, non auie presentit que diderien aguestes causes?
KARAMAZOV-IV-WEB	Plan que òc, mès decidic condà'c tot.
KARAMAZOV-IV-WEB	Encara que, toti aqueri dobtes lordi sus era veracitat deth raconde non comencèren enquia mès tard, pr'amor qu'en prumèr moment toti èren esmoigudi.
KARAMAZOV-IV-WEB	Per çò des membres deth tribunau, escotèren a Katerina Ivanovna en un silenci reverenciau, entà didè'c atau, lèu pudorós.
KARAMAZOV-IV-WEB	Eth fiscau non se permetec ne ua pregunta mès sus eth tèma.
KARAMAZOV-IV-WEB	Fetiukovich s'inclinèc prigondaments dauant d'era.
KARAMAZOV-IV-WEB	Ò!, que ja ère lèu en tot celebrà'c!
KARAMAZOV-IV-WEB	Auie artenhut fòrça: un òme autrège en un nòble impuls es sòns darrèrs cinc mil robles e aguest madeish òme aucís dempús a sa pair ua net entà panar-li tres mil?
KARAMAZOV-IV-WEB	Qu'ère en part incongrú.
KARAMAZOV-IV-WEB	Ara Fetiukovich, coma minim, podie descartar eth panatòri.
KARAMAZOV-IV-WEB	De ressabuda, era "causa" semblaue negada per ua naua lum.
KARAMAZOV-IV-WEB	Ua cèrta simpatia s'estenec rapidaments en favor de Mitia.
KARAMAZOV-IV-WEB	Per çò que tanh ada eth…d'eth condèren que, pendent eth testimòni de Katerina Ivanovna, se lheuèc un parelh de viatges de pic deth sòn sèti entà tornar a quèir en banquet e curbir-se era cara damb es mans.
KARAMAZOV-IV-WEB	Mès, quan era acabèc, ara suspresa exclamèc damb votz aclapada, en tot estener-li es mans:
KARAMAZOV-IV-WEB	Katia, se per qué m'as destrusit?
KARAMAZOV-IV-WEB	E petèc en somics violents.
KARAMAZOV-IV-WEB	Ça que la, se revenguec de pic e tornèc a cridar:
KARAMAZOV-IV-WEB	Ara que sò condamnat!
KARAMAZOV-IV-WEB	Katerina Ivanovna s'estèc ena sala en ua cagira que l'indiquèren.
KARAMAZOV-IV-WEB	Ère esblancossida e damb eth cap clin.
KARAMAZOV-IV-WEB	Es qu'èren apròp d'era condèren que siguec ua bona estona en tot tremolar, coma s'auesse fèbre.
KARAMAZOV-IV-WEB	Apareishec Grushenka tà declarar.
KARAMAZOV-IV-WEB	Que m'apressi entara catastròfa que, en desencadiar-se de ressabuda, podec amiar, de hèt, era roïna de Mitia.
KARAMAZOV-IV-WEB	Pr'amor que sò convençut, coma toti, e tanben es juristes ac diderien dempús, que, se non auesse estat per aguest episòdi, aumens aurien estat mès indulgenti damb eth criminau.
KARAMAZOV-IV-WEB	Mès de seguit parlarè d'aquerò.
KARAMAZOV-IV-WEB	Prumèr dues paraules sus Grushenka.
KARAMAZOV-IV-WEB	Se presentèc ena sala vestida de nere, damb eth sòn polit chal nere sus es sues espatles.
KARAMAZOV-IV-WEB	Doçaments, damb es sòns passi inaudibles, damb un leugèr balançatge, tau que caminen a viatges es hemnes gròsses, s'apressèc ara balustrada en tot campar atentiuaments ath president e sense hèr cap guardada tara quèrra o tara dreta.
KARAMAZOV-IV-WEB	Ena mia pensada, qu'ère plan beròia en aguest moment, en absolut palla, coma afirmarien dempús es daunes.
KARAMAZOV-IV-WEB	Tanben dideren qu'era sua expression ère maligna e que semblaue concentrada en quauquarren.
KARAMAZOV-IV-WEB	Jo me pensi simplaments qu'ère anujada e que sentie penosaments sus era es guardades entre desdenhoses e curioses deth nòste public avid d'escandals.
KARAMAZOV-IV-WEB	Qu'auie un caractèc capinaut, non tenguie eth mensprètz; ère d'aguestes persones que, tan lèu comencen a sospechar que bèth un les mensprède, s'aluguen damb fúria e talents de resvenja.
KARAMAZOV-IV-WEB	Ad aquerò, plan, se li somaue era timiditat, e era vergonha intima per èster timida, de manèra que non ei estranh qu'era sua forma de parlar siguesse cambianta, a viatges airosa, d'auti desdenhosa e mercadaments grossièra, e d'auti, còp sec, damb ua nòta sincera e corau d'acusacion e condemna d'era madeisha.
KARAMAZOV-IV-WEB	Mès a viatges parlaue madeish que se se precipitèsse en un garguilh: "Que m'ei parièr çò que se passe, ac diderè de totes manères…" Sus era sua relacion damb Fiódor Pávlovich comentèc bruscaments: "Tot aquerò que son pegaries, quina colpa n'è jo de qué s'encamardèsse de jo?"
KARAMAZOV-IV-WEB	Mès ua menuta dempús higec: "Que jo n'è eth tòrt de tot, me burlè der un e der aute, deth vielh e d'aguest, jo les amiè entath desastre.
KARAMAZOV-IV-WEB	Tot s'a passat per tòrt mèn".
KARAMAZOV-IV-WEB	De bèra manèra, gessec eth tèma de Samsonov: "Aquerò que non l'impòrte ad arrés (se revoutèc en un ton d'insolent desfiament), siguec eth mèn benfactor, me recuehhec quan anaua descauça, quan es mèns parents me heren enlà dera isba."
KARAMAZOV-IV-WEB	Eth president, plan educadaments, per cèrt, li rebrembèc que li calie respóner as preguntes sense entrar en detalh superflús.
KARAMAZOV-IV-WEB	Grushenka se rogic, es uelhs li luderen.
KARAMAZOV-IV-WEB	A qui vos referitz damb açò deth "marrit"?, s'interessèc eth fiscau.
KARAMAZOV-IV-WEB	Ath lacai, a Smerdiakov, eth qu'aucic ath sòn senhor e se pengèc ager.
KARAMAZOV-IV-WEB	Atau m'ac didec Dmitri Fiódorovich, que lo podetz creir.
KARAMAZOV-IV-WEB	Aguesta hemna que s'a endrabat entre nosati ei era que l'a amiat entara roïna, aquerò ei, era ei era causa de tot, aquerò ei (higec Grushenka tremolant d'òdi, e ua nòta de mauvestat comencèc a ressonar ena sua votz.
KARAMAZOV-IV-WEB	Que voleren saber a qui se referie aguest còp:
KARAMAZOV-IV-WEB	Ara senhoreta, ad aguesta d'aquiu, a Katerina Ivanovna.
KARAMAZOV-IV-WEB	Me cridèc entà que venguessa a veder-la, me mestrèc chicolate, que volie embolhar-me.
KARAMAZOV-IV-WEB	De vertat qu'ei ua pògavergonha, aquerò ei…
KARAMAZOV-IV-WEB	En aguest moment eth president l'interrompec damb severitat e li demanèc que mesurèsse es sues paraules.
KARAMAZOV-IV-WEB	Mès eth còr dera gelosa hemna ja s'auie desgahonat, qu'ère prèsta a lançar-se en peridèr…
KARAMAZOV-IV-WEB	En moment dera detencion en Mokroie, preguntèc eth fiscau en tot hèr memòria, toti vos vederen e vos enteneren cridar, tant que vos gessíetz de un aute quarto: "Jo qu'è eth tòrt de tot, compliram amassa era pena!".
KARAMAZOV-IV-WEB	Per tant, auíetz ja era conviccion en aguest moment de qué eth ère un parricida?
KARAMAZOV-IV-WEB	Que non m'en brembi des mèns sentiments d'alavetz, responec Grushenka, toti cridauen qu'eth auie aucit a sa pair e jo sentí qu'auie estat peth mèn tòrt, que l'auie aucit per jo.
KARAMAZOV-IV-WEB	Mès, tan lèu didec qu'ère innocent, lo credí, contunhi credent-lo e lo creirè tostemp: que non ei un òme des que mentissen.
KARAMAZOV-IV-WEB	Ère eth torn des preguntes de Fetiukovich.
KARAMAZOV-IV-WEB	Me'n brembi que li demanèc per Rakitin e es vint-e-cinc robles "per auer hèt a vier ena sua casa a Aliosha Fiódorovich Karamazov".
KARAMAZOV-IV-WEB	Que non ei estranh qu'acceptèsse es sòs, Grushenka arric damb dolenteria e mensprètz, tostemp venguie plorant a demanar-me sòs, me solie trèir uns trenta ath mes, sustot entà capricis: entà minjar e béuer non m'auie de besonh.
KARAMAZOV-IV-WEB	Se passe qu'ei eth mèn cosin.
KARAMAZOV-IV-WEB	Era mia mair e sa mair son fraies.
KARAMAZOV-IV-WEB	Aguest nau hèt deishèc estonadi a toti, arrés ena ciutat s'en sabie enquia alavetz, ne en monastèri, ne eth madeish Mitia.
KARAMAZOV-IV-WEB	Condauen que Rakitin se rogit tot de vergonha en sòn sèti.
KARAMAZOV-IV-WEB	Grushenka, abantes d'entrar ena sala, per bèra rason se n'auie sabut de qué Rakitin auie declarat en contra de Mitia e s'embestièc.
KARAMAZOV-IV-WEB	Tot er anterior discurs deth senhor Rakitin, tota era sua noblesa, es sues pensades sus eth regim de servitud, sus eth desorde civil de Russia, tot aquerò auie demorat definitiuaments anullat e suprimit ena opinion generau.
KARAMAZOV-IV-WEB	Fetiukovich qu'ère satisfèt, s'auie trapat un aute present vengut deth cèu.
KARAMAZOV-IV-WEB	Mès, en generau, non s'estèren guaira estona interrogant a Grushenka e, plan que òc, non podie condar arren especiauments nau.
KARAMAZOV-IV-WEB	Deishèc en public ua impression plan desagradiua.
KARAMAZOV-IV-WEB	Katerina Ivanovna.
KARAMAZOV-IV-WEB	Pendent er interrogatòri, Mitia sauvèc silenci, guardant fixaments en solèr, coma petrificat.
KARAMAZOV-IV-WEB	Compareishec eth testimòni Ivan Fiódorovich.
KARAMAZOV-IV-WEB	Me cau senhalar que l'auien citat abantes qu'a Aliosha.
KARAMAZOV-IV-WEB	Mès eth secretari judiciau informèc ath president de qué, per tòrt d'ua indisposicion sobta o bèra sòrta de problèma, eth testimòni non podie comparéisher en aqueth moment, mès que, tan lèu se remetesse, serie dispausat a balhar testimoniatge a quinsevolh ora.
KARAMAZOV-IV-WEB	Aquerò non ac entenec arrés, que mo'n saberíem mès tard.
KARAMAZOV-IV-WEB	Ara prumeria era sua preséncia non siguec percebuda: es principaus testimònis, mès que mès es dues rivaus, ja auien estat interrogades; de moment eth curiosèr qu'ère ja satisfèt.
KARAMAZOV-IV-WEB	En public se notaue enquia e tot cansament.
KARAMAZOV-IV-WEB	Encara les calie escotar a diuèrsi testimònis que probablaments ja non poirien condar arren d'especiau pr'amor que ja s'auie dit tot.
KARAMAZOV-IV-WEB	Eth temps se passaue.
KARAMAZOV-IV-WEB	Ivan Fiódorovich s'apressèc extraordinariaments a plaser, sense guardar ad arrés e autanplan damb eth cap clin, tau que se siguesse repotegant, pensant en quauquarren.
KARAMAZOV-IV-WEB	Anaue impecablaments vestit mès era sua portadura transmetie ua impression, aumens entà jo, malautissa: aqueth ròstre semblaue èster tocat pera tèrra, que semblaue era cara d'un moribond.
KARAMAZOV-IV-WEB	Amiaue es uelhs trebles, les lheuèc e recorrec era sala doçaments.
KARAMAZOV-IV-WEB	Aliosha siguec a mand de lheuar-se dera cagira e gemeguèc, ai!.
KARAMAZOV-IV-WEB	Jo me'n brembi, mès sigueren pògui es que l'enteneren.
KARAMAZOV-IV-WEB	Eth president comencèc damb aquerò de qué ère un testimòni sense jurament, que podie testificar o sauvar silenci, mès que tot çò que didesse, plan, ac auie de díder a consciéncia, eca, eca.
KARAMAZOV-IV-WEB	Ivan Fiódorovich escotaue e lo guardaue confús, mès de pic en sòn ròstre comencèc a formar-se un arridolet e quan eth president, que lo guardaue estonat, acabèc de parlar, eth se metec a arrir.
KARAMAZOV-IV-WEB	Quauquarren mès?, preguntèc en votz nauta.
KARAMAZOV-IV-WEB	Tota era sala sauvèc silenci tau que se presentisse quauquarren.
KARAMAZOV-IV-WEB	Non… que non l'è, que non è arren d'especiau.
KARAMAZOV-IV-WEB	Comencèren a hèr-li preguntes.
KARAMAZOV-IV-WEB	Responie a totes sense vam, brèuments, autanplan damb ua repugnància que s'anaue aumentant, encara que, per çò d'aute, ac hège de manèra senada.
KARAMAZOV-IV-WEB	Fòrça viatges alleguèc desconeishença.
KARAMAZOV-IV-WEB	Non sabie arren des compdes de sa pair damb Dmitri Fiódorovich.
KARAMAZOV-IV-WEB	Qu'auie entenut ar acusat menaçar damb aucir a sa pair.
KARAMAZOV-IV-WEB	Per çò deth paquet de sòs se'n sabie per Smerdiakov…
KARAMAZOV-IV-WEB	Començaue a guardar as parts, ath fiscau e ar avocat defensor, entà veir se considerauen de besonh prepausar quauqua quëstion, quan Ivan Fiódorovich demanèc damb votz inanimada:
KARAMAZOV-IV-WEB	Deishatz que me'n vaja, senhoria, que non me trapi guaire ben.
KARAMAZOV-IV-WEB	Damb aguestes paraules e sense demorar era autorizacion, se virèc en redon e anaue a gésser dera sala, mès dempús de hèr quate passi s'arturèc, coma s'ac auesse estat en tot hèr-li torns a quauquarren, arric en silenci e tornèc ath sòn lòc.
KARAMAZOV-IV-WEB	Jo, senhoria, que sò coma ua gojata campanharda…com ère açò…"Se voi, sauti; se voi, non sauti".
KARAMAZOV-IV-WEB	La van a cercar damb un sarafan3 o ua paniova4 entà que saute, entà estacar-la e amiar-la entas sues nòces, e era ditz: "Se voi, sauti; se voi, non sauti"…
KARAMAZOV-IV-WEB	Qu'ei quauquarren deth nòste caractèr nacionau…
KARAMAZOV-IV-WEB	Qué voletz díder damb aquerò?, preguntèc eth president plan seriós.
KARAMAZOV-IV-WEB	Qu'ei aciu (còp sec Ivan Fiódorovich treiguec un paquetet de sòs), aciu qu'ei es sòs…es qu'èren ena auta envolòpa (senhalèc era taula damb es pròves materiaus), que per eri auciren a ma pair.
KARAMAZOV-IV-WEB	A on les dèishi?
KARAMAZOV-IV-WEB	Senhor secretari judiciau, balhatz- les-ac.
KARAMAZOV-IV-WEB	Eth secretari judiciau cuelhec era paquet e l'ac balhèc ath president.
KARAMAZOV-IV-WEB	E com vos auetz hèt a vier vos damb aguesti sòs?…
KARAMAZOV-IV-WEB	Que les recebí de mans de Smerdiakov, der assassin, ager.
KARAMAZOV-IV-WEB	Que siguí damb eth abantes de qué se pengèsse.
KARAMAZOV-IV-WEB	Eth aucic a ma pair e non eth mèn frair.
KARAMAZOV-IV-WEB	Eth l'aucic e jo l'ensenhè a aucir…
KARAMAZOV-IV-WEB	Qui non desire era mòrt de sa pair?…
KARAMAZOV-IV-WEB	Ètz san e en bona santat?, se l'escapèc sense voler ath president.
KARAMAZOV-IV-WEB	Donques plan que sò san e en bona santat…en ua santat infama, ena madeisha que vos e toti aguesti…pògavergonhes!, se virèc entath public.
KARAMAZOV-IV-WEB	Que se hèn gèsti es uns as auti, ipocrites!
KARAMAZOV-IV-WEB	Toti desiren era mòrt de sa pair.
KARAMAZOV-IV-WEB	Un reptil s'avalarà a un aute reptil…
KARAMAZOV-IV-WEB	Se non auesse auut un parricidi toti que s'aurien emmaliciat e se n'aurien anat shordadi…
KARAMAZOV-IV-WEB	Un circ!
KARAMAZOV-IV-WEB	Pan e circ!
KARAMAZOV-IV-WEB	Plan que tanben qui ac ditz…
KARAMAZOV-IV-WEB	Auetz aigua?
KARAMAZOV-IV-WEB	Balhatz-me aigua, per amor de Diu!, còp sec se metec es mans en cap.
KARAMAZOV-IV-WEB	Eth secretari s'apressèc ada eth ara prèssa.
KARAMAZOV-IV-WEB	Aliosha se metec de pès en un bot e comencèc a cridar: "Qu'ei malaut, non lo creigatz, que patís un delirium tremens!"
KARAMAZOV-IV-WEB	Katerina Ivanovna se lheuèc ath mès córrer e, immobila, per espant, guardaue a Ivan Fiódorovich.
KARAMAZOV-IV-WEB	Mitia s'estirèc e damb un arridolet torçat e ua guardada sauvatge, escotaue ansiós ath sòn frair.
KARAMAZOV-IV-WEB	Padegatz-vos!
KARAMAZOV-IV-WEB	Que non sò lhòco, sonque sò un assassin!, Ivan tornèc a començar.
KARAMAZOV-IV-WEB	Que non se l'a de demanar eloqüéncia a un assassin…higec, se qui sap perqué e s'estarnèc d'arrir descompausat.
KARAMAZOV-IV-WEB	Eth fiscau s'inclinèc sus eth president visiblaments confús.
KARAMAZOV-IV-WEB	Es membres deth tribunau mormolhauen agitadi.
KARAMAZOV-IV-WEB	Fetiukovich qu'ère tot aurelhes.
KARAMAZOV-IV-WEB	Era sala demoraue estonada.
KARAMAZOV-IV-WEB	Eth president se remetec.
KARAMAZOV-IV-WEB	Testimòni, es vòstes paraules que non inintelligibles e inadmisibles aciu.
KARAMAZOV-IV-WEB	Solatjatz-vos, se podetz, e condatz-mos…se de vertat auetz quauquarren entà condar-mos.
KARAMAZOV-IV-WEB	Com podetz confirmar aguesta confession?…
KARAMAZOV-IV-WEB	S'ei que non ètz en tot delirar.
KARAMAZOV-IV-WEB	Qu'ei aquerò que se passe, que non è testimònis.
KARAMAZOV-IV-WEB	Eth maudit Smerdiakov que non vos enviarà ua declaracion dès er aute mon…en ua envolòpa.
KARAMAZOV-IV-WEB	Vos shautarie auer mès envolòpes, mès damb ua qu'ei pro.
KARAMAZOV-IV-WEB	Non è testimònis…
KARAMAZOV-IV-WEB	Exceptat, dilhèu, d'un, arric cogitós.
KARAMAZOV-IV-WEB	Qui ei eth vòste testimòni?
KARAMAZOV-IV-WEB	Que tie coa, senhoria, non serà avient!
KARAMAZOV-IV-WEB	Le diable n'existe point!
KARAMAZOV-IV-WEB	Non li hescatz cabau, ei un diable dolentet, insignificant, (higec, en tot deishar d'arrir e en ton semiconfidenciau), solide qu'ei per aquiu, aquiu dejós era taula damb es pròves materiaus, dilhèu non ei eth mielhor lòc entada eth?
KARAMAZOV-IV-WEB	Ac vedetz?
KARAMAZOV-IV-WEB	Escotatz-me, jo li didí: non voi carar, mès eth didie quauquarren sus un cataclisme geologic…pegaries!
KARAMAZOV-IV-WEB	En fin, desliuratz ath monstre…a entonat un imne, qu'a estat pr'amor que se trape ben.
KARAMAZOV-IV-WEB	Qu'ei madeish qu'er embriac brigand que desentone "Venka se n'a anat entà Piter" e per dues segondes d'alegria aurie balhat un quatrilion de quatrilions.
KARAMAZOV-IV-WEB	Vos que non me coneishetz!
KARAMAZOV-IV-WEB	Qué n'ei d'absurd tot çò qu'auetz aciu!
KARAMAZOV-IV-WEB	Hètz-me a vier a jo ath sòn lòc!
KARAMAZOV-IV-WEB	Que sò vengut entà quauquarren, non?
KARAMAZOV-IV-WEB	Per qué?
KARAMAZOV-IV-WEB	Per qué tot, sigue çò que sigue, ei tant absurd?…
KARAMAZOV-IV-WEB	E de nauèth comencèc a campar era sala tot doç, tau que se siguesse en tot cogitar.
KARAMAZOV-IV-WEB	Mès ja toti èren alteradi.
KARAMAZOV-IV-WEB	Aliosha ère a mand de córrer entada eth, mès eth secretari judiciau ja tenguie a Ivan Fiódorovich deth braç.
KARAMAZOV-IV-WEB	Eth garda arribèc a temps, l'agarrèren e eth deishèc anar un planh frenetic.
KARAMAZOV-IV-WEB	E, tant que se lo hègen a vier, se planhie e cridaue causes incoerentes.
KARAMAZOV-IV-WEB	I auec un gran tarrabastòri.
KARAMAZOV-IV-WEB	Non ac rebrembarè per orde, pr'amor que jo madeish èra alterat e non ac podí seguir tot.
KARAMAZOV-IV-WEB	Solet sai que dempús, quan venguec era cauma e toti comprenérem se qué s'auie passat, ath secretari judiciau li queiguec ua repassada, encara qu'aguest argumentèc ara autoritat qu'eth testimòni auie estat ben hège ua estona, que l'auie vist un mètge ua ora abantes, que li venguec era malagana, mès qu'abantes d'entrar ena sala parlaue damb coeréncia, atau qu'aurie estat impossible predíder arren, e qu'eth, ath delà, auie persutat que volie testificar.
KARAMAZOV-IV-WEB	E abantes de vier ne tansevolhe de padegar-mos un shinhau e de remeter-mos dera scèna, se'n descadièc ua auta: Katerina Ivanovna venguec isterica.
KARAMAZOV-IV-WEB	S'estarnèc de plorar entre idòls, mès non se'n volie anar, se soltaue, suplicaue que non se la hessen a vier e, de ressabuda, li cridèc ath president:
KARAMAZOV-IV-WEB	Que me cau prestar un aute testimoniatge, de seguit…de seguit!
KARAMAZOV-IV-WEB	Aciu qu'auetz aguest papèr, ua carta…cuelhetz-la!
KARAMAZOV-IV-WEB	Liegetz-la ara prèssa, ara prèssa!
KARAMAZOV-IV-WEB	Qu'ei ua carta d'aguest monstre, d'aguest!, d'aguest!, senhalaue a Mitia.
KARAMAZOV-IV-WEB	Eth aucic a sa pair, ja ac veiratz; qu'escriu se com aucirie a sa pair!
KARAMAZOV-IV-WEB	E er aute ei malaut, malaut, patís un delirium tremens!
KARAMAZOV-IV-WEB	Que s'està atau hè tres dies.
KARAMAZOV-IV-WEB	Cridaue dehòra de se.
KARAMAZOV-IV-WEB	Eth secretari cuelhec eth papèr qu'era l'estenie ath president.
KARAMAZOV-IV-WEB	Katerina Ivanovna s'esbaucèc ena cagira e en silenci, convulsiuaments, comencèc a somicar tremolant e estofant eth mès mendre gemèc per pòur que la hessen enlà dera sala.
KARAMAZOV-IV-WEB	Eth papèr qu'auie balhat ère era carta de Mitia dès era tauèrna Ciutat Capitau, qu'Ivan Fiódorovich auie qualificat de document d'importància "matematica".
KARAMAZOV-IV-WEB	Ai!, precisaments l'acceptèren damb exactitud matematica e se non auesse estat per aguesta carta dilhèu Mitia non aurie queigut o, aumens, non damb tant d'orror.
KARAMAZOV-IV-WEB	Torni a díder qu'ei dificil seguir es detalhs.
KARAMAZOV-IV-WEB	Encara ara se me hè coma un rambalh.
KARAMAZOV-IV-WEB	Probablaments eth president informèc deth nauèth document ath tribunau, ath fiscau, ar avocat defensor e ath jurat.
KARAMAZOV-IV-WEB	Solet me'n brembi que comencèren a preguntar ath testimòni.
KARAMAZOV-IV-WEB	Ara demana de se s'auie padegat, que li dirigic doçaments eth president, Katerina Ivanovna responec precipitadaments:
KARAMAZOV-IV-WEB	Que sò prèsta, sò prèsta!
KARAMAZOV-IV-WEB	Sò en condicions de responer-vos (higec dempús, per çò que semble contunhaue cranhent que non l'escotèssen.
KARAMAZOV-IV-WEB	Li demanèren qu'expliquèsse mès peth menut se quina carta ère aguesta e en quines condicions l'auie recebut).
KARAMAZOV-IV-WEB	Que la recebí era vesilha deth crim e eth l'auie escrit un dia abantes ena tauèrna, per tant dus dies abantes deth crim, guardatz, qu'ei escrita en un compde!, cridèc damb er alend copat.
KARAMAZOV-IV-WEB	Alavetz eth m'auie en òdi pr'amor que s'auie comportat coma un brigand e se n'auie anat darrèr d'aguesta creatura…e pr'amor que, ath delà, me deuie tres mil robles…
KARAMAZOV-IV-WEB	Òc, se sentie avergonhat per aguesti tres mil e pera sua pròpia mesquinaria.
KARAMAZOV-IV-WEB	Aquerò ei çò que se passèc damb aguesti tres mil robles, vos demani, vos supliqui, que m'escotetz: tres setmanes abantes d'aucir a sa pair, venguec a veder-me un maitin.
KARAMAZOV-IV-WEB	Sabia que m'auie tradit que me volie deishar, e jo, jo madeisha, li balhè es sòs, jo madeisha les ac aufrí tau que se siguesse entara mia fraia en Moscòu.
KARAMAZOV-IV-WEB	Tant que les ac autrejaua, li guardè era cara e li didí que les podie enviar quan volesse, "autanplan en un mes".
KARAMAZOV-IV-WEB	Mès com, com non podec compréner çò que li didia ena cara?
KARAMAZOV-IV-WEB	Que lo volia hèr a temptar e, qué se passèc?
KARAMAZOV-IV-WEB	Que les agarrèc, òc, les agarrèc e se n'anèc e se les degalhèc aquiu damb aguesta hemnòta, en ua soleta net…
KARAMAZOV-IV-WEB	Mès ac comprenec, comprenec que jo ac sabia, vos asseguri qu'alavetz comprenec tanben que, en balhar-li es sòs, solet lo hèja a temptar: serie tan mesquin coma entà cuélher es sòs?
KARAMAZOV-IV-WEB	Jo li guardaua es uelhs, e eth a jo, e ac comprenec, ac comprenec e les agarrèc, e partic damb es mèns sòs!
KARAMAZOV-IV-WEB	Qu'ei vertat, Katia!
KARAMAZOV-IV-WEB	Mitia comencèc a cridar.
KARAMAZOV-IV-WEB	Te guardè as uelhs e comprení que m'umiliaues, mès, totun açò, agarrè es tòns sòs!
KARAMAZOV-IV-WEB	Menspredatz ad aguest brigand, menspredatz-lo toti!
KARAMAZOV-IV-WEB	Que s'ac merite!
KARAMAZOV-IV-WEB	Acusat, exclamèc eth president, ua paraula mès e harè que vos hègen entà dehòra.
KARAMAZOV-IV-WEB	Aguesti sòs lo tormentauen, contunhèc Katia damb prèssa convulsiua, eth que me les volie entornar, ei vertat que volie, mès tanben auie besonh des sòs entad aguesta.
KARAMAZOV-IV-WEB	E alavetz aucic a sa pair, mès totun açò non m'entornèc es sòs, se n'anèc, damb era, entad aguest bordalat a on lo trapèren.
KARAMAZOV-IV-WEB	De nauèth entà degalhar es sòs que l'auie panat a sa pair, assassinat.
KARAMAZOV-IV-WEB	E un dia abantes d'aucir a sa pair m'escriuec aguesta carta, l'escriuèc embriac, ja me n'encuedè alavetz, l'escriuec per mauvestat e sabent, solide qu'ac sabie, que jo jamès la mostraria ad arrés, autanplan s'eth aucie.
KARAMAZOV-IV-WEB	Se non, non l'aurie escrit.
KARAMAZOV-IV-WEB	Que sabie que jo non me voleria resvenjar e esbauçar-lo!
KARAMAZOV-IV-WEB	Mès, liegetz-la, liegetz-la atentiuaments.
KARAMAZOV-IV-WEB	Damb mès atencion, se vos platz.
KARAMAZOV-IV-WEB	E veiratz qu'en era ac ditz tot abantes de temps: se com aucirà a sa pair e a on sauve aguest es sòs.
KARAMAZOV-IV-WEB	Guardatz aguesta frasa, non vo'la perdatz, se vos platz: "L'aucirè tan lèu Ivan se'n vage".
KARAMAZOV-IV-WEB	Ei a díder, qu'auie estat en tot dar-li torns e com hè'c (li suggeric Katerina Ivanovna ath tribunau damb marrida alegria, verinosa.
KARAMAZOV-IV-WEB	Qu'ère clar qu'auie liejut era fatidica carta peth menut e qu'auie estudiat cada letra).
KARAMAZOV-IV-WEB	Se non auesse estat embriac, non m'aurie escrit, mès guardatz, aquiu qu'ei tot escrit per auança, punt per punt, e atau aucic dempús a sa pair, qu'ei tot un plan!
KARAMAZOV-IV-WEB	Parlaue dehòra de se e, plan, desfisant totes es conseqüéncies, encara que ja les auie previst dilhèu un mes abantes, pr'amor que ja alavetz auie soniat tremolant de ràbia: "Non aurie de liéger un jutge aguesta carta?"
KARAMAZOV-IV-WEB	E ara semblaue volar pala enjós.
KARAMAZOV-IV-WEB	Me semble rebrembar qu'era carta siguec liejuda en votz nauta peth secretari e que costèc ua impression espaventosa.
KARAMAZOV-IV-WEB	Li preguntèren a Mitia:
KARAMAZOV-IV-WEB	Arreconeishetz aguesta carta?
KARAMAZOV-IV-WEB	Qu'ei mia, mia!, sorrisclèc Mitia.
KARAMAZOV-IV-WEB	Mos auem auut en òdi per fòrça causes, Katia, mès te juri, te juri que t'estimaua quan t'auia en òdi, e tu a jo non!
KARAMAZOV-IV-WEB	S'esbaucèc retortilhant-se es braci desesperat.
KARAMAZOV-IV-WEB	Eth fiscau e er avocat comencèren a caushigar-se es preguntes tostemp en aguest sens: "Qué vos a amiat a amagar aguest document enquia aguest moment e a declarar en un ton e esperit tan desparièr?"
KARAMAZOV-IV-WEB	Òc, òc, abantes è mentit, ère tot mentida, en contra deth mèn aunor e era mia consciéncia, mès qu'abantes lo volia sauvar per auer-me en òdi e menspredar-me atau, didie Katia coma capvirada.
KARAMAZOV-IV-WEB	Ò!, que m'a menspredat fòrça, tostemp m'a menspredat e, sabetz?, m'a menspredat dès eth moment que m'ajulhè as sòns pès per aguesti sòs.
KARAMAZOV-IV-WEB	Qu'ac podí veir…
KARAMAZOV-IV-WEB	Ja alavetz me'n sabí, mès que non m'ac volí creir.
KARAMAZOV-IV-WEB	Guairi viatges aurè liejut enes sòns uelhs: "Tu soleta vengueres entà jo".
KARAMAZOV-IV-WEB	Ai!, eth que non ac comprenec, non comprenec bric entà qué venguí a veder-lo alavetz, solet ei capable de sospechar baisheses!
KARAMAZOV-IV-WEB	Me mesurèc sivans era sua mesura, se pense que toti èm coma eth (didec, li carrinclauen es dents de ràbia, qu'ère completaments exaltada).
KARAMAZOV-IV-WEB	E solet volie maridar-se damb jo peth mèn eretatge, solet per aquerò!
KARAMAZOV-IV-WEB	Tostemp m'è pensat qu'ère per açò!
KARAMAZOV-IV-WEB	Ò!, aguest animau!
KARAMAZOV-IV-WEB	Tostemp a pensat que tremolaria tota era vida de vergonha pr'amor qu'alavetz venguí a veder-lo, e que me podie menspredar etèrnaments per açò e auer poder sus jo, per aquerò volie maridar-se damb jo!
KARAMAZOV-IV-WEB	Atau ei, atau ei!
KARAMAZOV-IV-WEB	Sagè de vencer-lo damb eth mèn amor, damb eth mèn amor sense fin, autanplan decidí trèir era sua traïcion mès eth que non comprenec arren, arren!
KARAMAZOV-IV-WEB	Mès, dilhèu ei capable de compréner quauquarren?
KARAMAZOV-IV-WEB	Ei un monstre!
KARAMAZOV-IV-WEB	Recebí era carta solet ath dia a vier, tath ser, me la heren a vier dera tauèrna.
KARAMAZOV-IV-WEB	Encara aguest madeish maitin volia perdonar-l'ac tot, quitament era sua traïcion.
KARAMAZOV-IV-WEB	Eth president e eth fiscau la tranquilizèren.
KARAMAZOV-IV-WEB	Sò segur que les incomodaue profitar-se deth sòn estat de nèrvis e escotar taus confessions.
KARAMAZOV-IV-WEB	Entení que didien: "Comprenem çò de mau hèr qu'ei entà vos, credetz-mos, qu'èm capables de comprenè'c" e d'autes causes semblables, mès, totun açò, li treigueren era declaracion a ua hemna capvirada e isterica.
KARAMAZOV-IV-WEB	A tot darrèr Katerina Ivanovna descriuec damb era excepcionau claretat que soent, encara que sigue per un instant, surgente en moments tan tensi, qu'Ivan Fiódorovich lèu s'auie capvirat en aguesti darrèri mesi per sajar de sauvar ad "aguest monstre e assassin", ath sòn frair.
KARAMAZOV-IV-WEB	Que s'a torturat, exclamèc, solet volie padegar era sua colpa en tot cohessar-me qu'eth tanpòc estimaue a sa pair e que dilhèu auie desirat era sua mòrt.
KARAMAZOV-IV-WEB	Ai, aguesta consciéncia prigonda, prigonda!
KARAMAZOV-IV-WEB	Era consciéncia lo torturaue.
KARAMAZOV-IV-WEB	M'ac condèc tot, tot, venguie a veder-me cada dia e parlaua damb eth coma eth sòn solet amic.
KARAMAZOV-IV-WEB	Qu'è er aunor d'èster eth sòn solet amic!, sorrisclèc desfisanta còp sec e damb era guardada ludenta.
KARAMAZOV-IV-WEB	Anèc dus viatges a veir a Smerdiakov.
KARAMAZOV-IV-WEB	En ua escadença venguec a veder-me e didec.
KARAMAZOV-IV-WEB	Que non podie acceptar qu'eth sòn frair siguesse un parricida!
KARAMAZOV-IV-WEB	E non hè ne ua setmana que lo vedí quèir malaut.
KARAMAZOV-IV-WEB	Es darrèrs dies, ena mia casa, deliraue.
KARAMAZOV-IV-WEB	Que vedia se com perdie eth cap.
KARAMAZOV-IV-WEB	Caminaue e deliraue, l'an vist peth carrèr.
KARAMAZOV-IV-WEB	Eth mètge que venguec ara mia demana l'examinèc delàger e me didec qu'ei près dera fèbre cerebrau, tot per eth, per tòrt d'aguest monstre!
KARAMAZOV-IV-WEB	E ager se'n sabec que Smerdiakov auie mòrt…
KARAMAZOV-IV-WEB	Se demorèc tant aclapat que venguec hòl…e tot per tòrt d'aguest monstre, tot per sauvar ad aguest monstre!
KARAMAZOV-IV-WEB	Sense dobte parlar e cohessar atau solet ei possible un còp ena vida, en moment de morir, per exemple, camin deth cadafalc.
KARAMAZOV-IV-WEB	Mès eth caractèr de Katia ère atau, tanben en aguest moment.
KARAMAZOV-IV-WEB	Era impetuosa Katia que correc entara casa d'un joen immorau entà sauvar a sa pair; era madeisha Katia que pòc abantes, dauant d'aguest public, capinauta e casta, s'auie aufrit en sacrifici ada era madeisha auie comprometut eth sòn pudor de puncèla en parlar deth "nòble anament de Mitia" entà padegar encara que siguesse un shinhau era sòrt que lo demoraue.
KARAMAZOV-IV-WEB	E vaquí qu'ara tornaue a aufrir-se en sacrifici, mès ara ère per aute, pr'amor que dilhèu solet ara, solet en aguest moment, per prumèr viatge sentesse e comprenesse de vertat se guaire estimaue ad aguest aute.
KARAMAZOV-IV-WEB	Que s'auie immolat espaurida per eth, pr'amor que comprenie que se destrusie en declarar qu'ère eth qu'auie aucit a sa pair e non eth sòn frair.
KARAMAZOV-IV-WEB	Era s'auie immolat entà sauvar-li ada eth, eth sòn bon nòm, era sua reputacion.
KARAMAZOV-IV-WEB	Totun, apareishec quauquarren terrible, ua pregunta: "auie difamat a Mitia en descríuer era sua anciana relacion damb eth?
KARAMAZOV-IV-WEB	Non, non, era que non l'auie calomniat de bon voler quan cridaue que Mitia la menspredaue pera sua reveréncia enquiath solèr.
KARAMAZOV-IV-WEB	Era credie (n'ère complètaments convençuda, dilhèu dès era reveréncia) qu'eth simplet de Mitia, qu'alavetz l'idolatraue, se burlaue d'era e la menspredaue.
KARAMAZOV-IV-WEB	E solet dès er orgulh sentec per eth un amor isteric e dolorós, dès eth sòn orgulh herit, aguest amor non semblaue amor, senon resvenja.
KARAMAZOV-IV-WEB	Ai, dilhèu d'aguest amor dolorós n'aurie sorgit un d'autentic, dilhèu.
KARAMAZOV-IV-WEB	Katia non desiraue ua auta causa, mès Mitia l'ofensèc damb era sua traïcion enquiath mès prigond dera sua amna, e era amna non perdone.
KARAMAZOV-IV-WEB	Eth moment dera resvenja auie despareishut de ressabuda, mès tot çò que s'auie apilerat longa e dolorosaments en piech dera hemna ofensada crevèc tanben inesperadaments.
KARAMAZOV-IV-WEB	Qu'auie tradit a Mitia, mès tanben s'auie tradit ada era madeisha!
KARAMAZOV-IV-WEB	E, plan, tan lèu artenhec a exprimir-se, era tension cessèc e sentec qu'era vergonha la cachaue.
KARAMAZOV-IV-WEB	Tornèren es atacs de nèrvis, s'esbaucèc entre crits e somics.
KARAMAZOV-IV-WEB	Se la heren a vier.
KARAMAZOV-IV-WEB	Tant que l'amiauen entà dehòra, Grushenka se lancèc sus Mitia damb un planh, que non i auec temps entà tier-la.
KARAMAZOV-IV-WEB	Mitia, idolaue, aguesta vibòra que t'a esbauçat!
KARAMAZOV-IV-WEB	Que mos cau veir se com s'a metut en evidéncia!, cridaue ath tribunau, tremolant de ràbia.
KARAMAZOV-IV-WEB	A un senhau deth president l'agarrèren e se premaniren a trèir-la dera sala.
KARAMAZOV-IV-WEB	Era que non se deishèc, se revlincaue e se liberaue entà tornar damb Mitia.
KARAMAZOV-IV-WEB	Aguest comencèc a cridar e tanben se n'anèc entada era.
KARAMAZOV-IV-WEB	Les tengueren.
KARAMAZOV-IV-WEB	Dempús me'n brembi que venguec eth mètge vengut de Moscòu.
KARAMAZOV-IV-WEB	Semble qu'abantes de tot açò eth president auie manat ath secretari que se balhèsse assisténcia a Ivan Fiódorovich.
KARAMAZOV-IV-WEB	Eth mètge informèc ath tribunau qu'eth malaut auie un accès plan perilhós de fébre e qu'ère de besonh desplaçar-lo de seguit.
KARAMAZOV-IV-WEB	A demana deth fiscau e der avocat defensor, confirmèc qu'eth pacient l'auie vengut a veir dus dies abantes e que ja alavetz l'auie pronosticat fèbres imminentes, mès que non s'auie volut tractar.
KARAMAZOV-IV-WEB	Dempús d'aguesta declaracion, eth famós mètge se retirèc.
KARAMAZOV-IV-WEB	Era carta presentada per Katerina Ivanovna siguec incorporada as pròves materiaus.
KARAMAZOV-IV-WEB	Après ua deliberacion, eth tribunau dispausèc contunhar damb era fasa probatòria e includir en acte es dus inesperadi testimoniatges, eth de Katerina Ivanovna e eth d'Ivan Fiódorovich.
KARAMAZOV-IV-WEB	Mès que ja non vau a descríuer es posteriores instruccions.
KARAMAZOV-IV-WEB	Ath delà, es testimoniatges des auti testimònis solet repetiren e confirmèren es anteriors, mès que cadun damb es sues particularitats.
KARAMAZOV-IV-WEB	Ça que la, persuti que tot se redusirie a un solet punt ena intervencion deth fiscau, qu'ada era passarè ara.
KARAMAZOV-IV-WEB	Toti èrem agitadi, toti èrem electrizadi pera darrèra catastròfa e damb afogada impaciéncia demoràuem era resolucion çò de mès lèu possible, es conclusions d'ambdues parts e era senténcia.
KARAMAZOV-IV-WEB	Fetiukovich qu'ère visiblaments esmoigut peth testimoniatge de Katerina Ivanovna.
KARAMAZOV-IV-WEB	Eth fiscau, dera sua part, se sentie guanhador.
KARAMAZOV-IV-WEB	Quan s'auec acabat era fasa probatòria, se declarèc ua pòsa ena session que s'alonguèc lèu ua ora.
KARAMAZOV-IV-WEB	Fin finau eth president comencèc es allegacions.
KARAMAZOV-IV-WEB	Me pensi qu'èren es ueit en punt deth ser quan eth nòste fiscau Ippolit Kirillovich comencèc eth sòn discurs incolpatòri.
KARAMAZOV-IV-WEB	Ippolit Kirillovich comencèc eth sòn discurs incolpatòri hissat per ua tremolor nerviosa, damb sudor hered prumèr e dempús malautís en front e enes possi, en tot sénter qu'eth hered e eth calor s'alternauen en sòn còs.
KARAMAZOV-IV-WEB	Eth madeish ac condarie dempús.
KARAMAZOV-IV-WEB	Consideraue aguest discurs eth sòn chef d'oeuvre, le chef d'oeuvre dera sua vida, eth sòn cant deth cigne.
KARAMAZOV-IV-WEB	Çò de cèrt ei que moric nau mesi dempús per tòrt d'ua terribla tisi, atau que, plan que òc, aurie auut eth dret de se comparar damb un cigne en tot entonar eth sòn darrèr cant s'auesse presentit eth sòn finau.
KARAMAZOV-IV-WEB	Que metec en aguest discurs tot eth sòn còr e tot çò qu'auie en cap, e inesperadaments demostrèc qu'en eth s'amagauen bèth sentiment civic e qüestions "maudites", aumens ena mida qu'eth nòste praube Ippolit Kirillovich auie estat capable de meter-les aciu laguens.
KARAMAZOV-IV-WEB	Çò de mès important ei qu'es sues paraules sigueren sincères: credie sincèraments ena colpabilitat der acusat, non l'acusaue solet d'ofici, entà complir damb eth sòn déuer e, tant qu'exigie puniment, vibraue per in de "sauvar ara societat".
KARAMAZOV-IV-WEB	Comencèc damb votz rangolhosa, trincada, mès se remetec de seguit e ressonèc per tota era sala, e ja siguec atau enquiath finau.
KARAMAZOV-IV-WEB	Mès, sonque acabar, lèu cuelh ua malagana.
KARAMAZOV-IV-WEB	Senhors membres deth jurat, comencèc, eth present cas a recorrut tota Russia.
KARAMAZOV-IV-WEB	Mès, qué tie d'estonant?
KARAMAZOV-IV-WEB	Per qué a costat tant d'espant?
KARAMAZOV-IV-WEB	E per qué especiauments a nosati?
KARAMAZOV-IV-WEB	S'ei qu'èm plan acostumadi a tot aquerò!
KARAMAZOV-IV-WEB	Aquiu que i é er orror: que casi tan tenebrosi lèu agen deishat d'èster terribles entà nosati.
KARAMAZOV-IV-WEB	D'aquerò mos cau espaurir, deth nòste costum, e non deth crim en particular d'un o de un aute individú.
KARAMAZOV-IV-WEB	A on son es causes dera nòsta indiferéncia, dera nòsta relacion lèu teba damb aguesti casi, damb aguesti senhaus deth temps que mos profetizen un avier pòc envejable?
KARAMAZOV-IV-WEB	En nòste cinisme, en agotament abantes d'ora dera intelligéncia e dera imaginacion dera nòsta societat, encara tan joena, mès tan prematuraments caduca?
KARAMAZOV-IV-WEB	Enes nòsti principis moraus esbauçadi enquias fondaments o que dilhèu ne tansevolhe auem aguesti principis moraus?
KARAMAZOV-IV-WEB	Que non vau a solucionar aguestes qüestions; totun, son doloroses e toti e cadun des ciutadans non solet mos cau, senon qu'èm obligadi a patir per eres.
KARAMAZOV-IV-WEB	Era nòsta premsa nauèth neishuda e encara timida qu'a prestat ja, ça que la, diuèrsi servicis ara societat, pr'amor que sense era jamès mo n'auríem sabut, de bèra manèra, des orrors d'ua volentat licenciosa e dera decadéncia morau que de contunh transmeten es sues planes entà tot eth mon, non solet as que freqüenten es sales deth nau judici public qu'aué en dia mos a autrejat eth tsar.
KARAMAZOV-IV-WEB	E qué podem liéger lèu cada dia?
KARAMAZOV-IV-WEB	Ò!, a cada menuta causes que hèn esblancossir eth nòste cas e que lo convertissen en quauquarren lèu normau.
KARAMAZOV-IV-WEB	Mès çò de mès important ei que fòrça des procèssi criminaus russi, nacionaus, hèn a veir precisaments quauquarren generau, ua tragèdia comuna que damb era èm familiarizadi e contra era ja ei dificil de combàter, madeish que contra eth mau comun.
KARAMAZOV-IV-WEB	Aciu qu'auem ad aguest joen e brilhant oficiau dera nauta societat que, a penes començada era sua vida e era sua carrèra, vilaments, damb cauma, sense cap racacòr de consciéncia, guinhauetegèc a un foncionari de baish reng, qu'auie estat en part eth sòn benfactor, e ara sua sirventa entà panar-li eth recebut deth sòn deute damb eth, atau que toti es sòs.
KARAMAZOV-IV-WEB	Dempús de ginhauetejar-les, se n'anèc non sense auer plaçat abantes un coishin jos eth cap des dus mòrts.
KARAMAZOV-IV-WEB	Dempús auem a un joen eròi que se hè a veir pes nombroses crotzes dera sua valentia, mès que, coma un bandit, en ua carretèra principau, aucís ara mair deth sòn patron e benfactor e, ahiscant as sòns companhs, les assegure "qu'era l'estime coma a un hilh e per açò seguís toti es sòns conselhs e non cuelherà cap mesura de cautèla".
KARAMAZOV-IV-WEB	Son uns monstres, mès ara, ena nòsta epòca, que ja non gausi a díder que son es solets monstres.
KARAMAZOV-IV-WEB	Dilhèu d'autes persones non guinhauetègen, mès pensen e senten exactaments madeish qu'eri, ena sua amna i é era madeisha manca d'aunestetat.
KARAMAZOV-IV-WEB	En un moment de cauma, solets damb era sua consciéncia, dilhèu aguestes persones se demanen: "Qué ei er aunor?
KARAMAZOV-IV-WEB	Non ei era sang un prejudici?".
KARAMAZOV-IV-WEB	Qu'ac hèsquen, òc, Diu mèn, jo que seria eth prumèr d'alegrar-me'n!
KARAMAZOV-IV-WEB	A!, non me creigatz, cuelhetz-me per un malaut, mès totun açò, rebrembatz es mies paraules: se solet ei vertat un desenat o un vintenat de totes es mies paraules que ja ei terrible!
KARAMAZOV-IV-WEB	Guardatz, senhors se com es nòsti joeni se calen tirs, ai, sense era mès minima pregunta hamletiana, ath delà, sus "Qué i aurà mès enlà?
KARAMAZOV-IV-WEB	Guardatz, fin finau, eth nòste libertinatge, es nòsti luxuriosi.
KARAMAZOV-IV-WEB	Fiódor Pávlovich, era malerosa victima d'aguest procès, qu'ei lèu un mainatge innocent en comparèr damb bèth un d'eri.
KARAMAZOV-IV-WEB	E toti lo coneishíem, "viuie entre nosati"…
KARAMAZOV-IV-WEB	Òc, que pòt èster que bèth còp ments privilegiades, nòstes e europèes, se tenguen ara psicologia deth crim, pr'amor qu'eth tèma s'ac vau.
KARAMAZOV-IV-WEB	Mès aguest estudi s'amiarà a tèrme mès endauant, en temps de léser, e quan tota era tragica catèrva deth moment actuau age passat entà un aute costat, mès luenh, de manèra que lo posque escométer gent mès intelligenta e imparciau que, per exemple, jo.
KARAMAZOV-IV-WEB	Ara o ben mos espaurim o hèm a veir que mos espaurim tant que saboram er espectacle coma aimants des emocions fòrtes, extravagantes, qu'encoratgen eth nòste léser cinic e indolent; o tau que mainatges petiti espaurim damb es mans es hantaumes terribles e amagam eth cap jos era coishinèra enquia que se passe era terribla vision, pr'amor de desbrembar-la pòc dempús entre diversions e jòcs.
KARAMAZOV-IV-WEB	Mès en bèth moment tanben nosati mos calerà començar a víuer damb sen e reflexion, tanben nosati mos calerà dirigir era guardada entà nosati madeishi coma societat, tanben nosati mos calerà compréner, un shinhau, era nòsta causa publica o, aumens, establir es inicis entara sua comprension.
KARAMAZOV-IV-WEB	Un gran escrivan de ua auta epòca, ath finau dera mès grana des sues òbres, en representar a tota Russia coma ua audaciosa troika corrent entà un objectiu desconeishut, exclame: "Ai, troika, troika alada, qui t'a endonviat!
KARAMAZOV-IV-WEB	Atau, senhors, deishem que se hèsquen enlà, damb respècte o non, mès, sivans era mia pecadora pensada, eth geniau artista acabèc atau era sua òbra, o ben en un arrancament de mentalitat ben intencionada, mainadenca e innocenta, o ben simplaments cranhie era censura d'alavetz.
KARAMAZOV-IV-WEB	Pr'amor que, s'ad aguesta troika aganches solet as eròis dera sua novèla, as Sobakevich, Nozdriov e Chichikov, qu'ei parièr a qui cales de menaire, aguesti shivaus non t'amiaràn entad arren de bon!
KARAMAZOV-IV-WEB	E aguesti qu'èren es shivaus d'abantes, qué se passarie s'aganchèssem as d'ara?…
KARAMAZOV-IV-WEB	En aguest punt eth discurs d'Ippolit Kirillovich demorèc interromput per bèri aplaudiments.
KARAMAZOV-IV-WEB	Eth liberalisme dera imatge dera troika russa qu'auie agradat.
KARAMAZOV-IV-WEB	Qu'ei vertat que solet s'escapèren dus o tres aplaudiments, per çò qu'eth president non li calec dirigir-se ath public damb era menaça de "uedar era sala" e solet guardèc sevèraments entath costat des afogadi.
KARAMAZOV-IV-WEB	Mès Ippolit Kirillovich s'encoratgèc: ère eth prumèr viatge que l'aplaudien!
KARAMAZOV-IV-WEB	Pendent tanti ans arrés auie volut escotar ara sua persona e ara qu'auie era possibilitat d'intervier entà tota Russia!
KARAMAZOV-IV-WEB	En realitat, contunhèc, d'a on ges aguesta raça des Karamazov que de ressabuda a capitat èster tristaments coneishuda per tota Russia?
KARAMAZOV-IV-WEB	Dilhèu exagèri un shinhau, mès a jo me semble qu'ena imatge d'aguesta familha i son presents cèrti elements basics e generaus dera nòsta societat intellectuau contemporanèa, ò!, non toti es elements, e ath delà solet de manèra microscopica, "coma eth solei en ua petita gota d'aigua", mès totun açò, quauquarren s'i miralhe, quauquarren s'i hè a veir.
KARAMAZOV-IV-WEB	Guardatz ad aguest ancian malerós, desfrenat e immorau, aguest "pair de familha" qu'acabèc era sua existéncia de forma tan trista.
KARAMAZOV-IV-WEB	Un nòble de neishença que comencèc era sua carrèra coma un praube menjapan e que, a trauèrs d'un maridatge imprevist e sobte, se hec damb eth petit capitau d'ua dòt: ara prumeria siguec un tafurèl insignificant e un bofon vantaire damb un seme de facultats mentaus pro fòrt, plan, e, sustot, un usurèr.
KARAMAZOV-IV-WEB	Enes ans a vier, ei a díder, damb er aument deth sòn petit capitau, que se va encoratjant.
KARAMAZOV-IV-WEB	Despareishen era vantaria e era umiliacion, demoren solet eth cinic bofon e eth maudit e luxuriós.
KARAMAZOV-IV-WEB	Era sua part espirituau qu'ei complètaments esfaçada e era sua set de vida ei excepcionau.
KARAMAZOV-IV-WEB	Tot se redusic a que non vedie ena vida que plasers vuluptuosi, e atau elevèc as sòns hilhs.
KARAMAZOV-IV-WEB	Que non auie cap obligacion espirituau coma pair.
KARAMAZOV-IV-WEB	Se burle d'eri, elève as sòns hilhs petits en pati deth darrèr e s'alègre de qué se les hèsquen a vier.
KARAMAZOV-IV-WEB	Autanplan se'n desbrembe complètaments d'eri.
KARAMAZOV-IV-WEB	Totes es normes moraus deth vielh son après moi le déluge.
KARAMAZOV-IV-WEB	Tot ath revés dera nocion de ciutadan, s'isòle deth tot, enquia damb ostilitat, dera societat: "Que ja pòt usclar eth mon, tant qu'a jo me vage ben".
KARAMAZOV-IV-WEB	E li va ben, ei totafèt satisfèt, demore víuer uns auti vint o trenta ans.
KARAMAZOV-IV-WEB	Panotège ath sòn pròpi hilh damb er eretatge de sa mair, donques que non l'ac vò balhar, e li trè ad aguest, ath sòn pròpi hilh, era aimanta.
KARAMAZOV-IV-WEB	Non, que non vos voi deishar era defensa der acusat a un avocat de gran talent vengut de Sant Petersburg.
KARAMAZOV-IV-WEB	Jo madeish diderè era vertat, pr'amor que jo tanben compreni era grana indignacion qu'eth pair alimentèc en còr deth sòn hilh.
KARAMAZOV-IV-WEB	Mès qu'ei pro, ei pro ja de parlar deth malerós vielh, eth que ja auec era sua recompensa.
KARAMAZOV-IV-WEB	Rebrembem, totun, qu'ère un pair, un des classics pairs d'aué.
KARAMAZOV-IV-WEB	Ofensarè ara societat se digui qu'ei un des molti pairs d'aué?
KARAMAZOV-IV-WEB	Ò!, çò que se passe ei que fòrça d'aguesti pairs non amuishen era sua opinion damb tant de cinisme coma aguest, donques que son mès educadi, mès instruidi, mès, en esséncia, era filosofia qu'ei era madeisha.
KARAMAZOV-IV-WEB	Dilhèu ara siga pessimista, dilhèu òc.
KARAMAZOV-IV-WEB	Mès ja auíem acordat que me perdonaríetz.
KARAMAZOV-IV-WEB	Arribem a un convengut: non me creigatz, non me creigatz, jo que vau a parlar, mès non me creigatz.
KARAMAZOV-IV-WEB	Totun, deishatz-me exprimir, mès demoratz-vos damb bèra ua des mies paraules.
KARAMAZOV-IV-WEB	Mès aciu que son es hilhs deth vielh, d'aguesta raça: un qu'ei ath dauant vòste en banquet des acusadi, a compdar d'ara tot eth mèn discurs serà sus eth.
KARAMAZOV-IV-WEB	Des auti solet ne parlarè peth dessús.
KARAMAZOV-IV-WEB	D'aguesti auti, eth màger ei un d'aguesti joeni d'ara damb ua educacion brilhanta, d'intelligéncia plan potenta e que, ça que la, ja non cre en arren, que ja a renegat de fòrça causes ena sua vida, e les a delit, massa, madeish que sa pair.
KARAMAZOV-IV-WEB	Toti l'auem entenut, que siguec recebut damb afeccion en nòste mon.
KARAMAZOV-IV-WEB	Ager moric aciu (se suicidèc enes entorns dera ciutat) un pèc malaut plan estacat ad aguesta causa; qu'auie estat eth vailet de Fiódor Pávlovich e, dilhèu, eth sòn hilh illegitim: Smerdiakov.
KARAMAZOV-IV-WEB	Pendent era instruccion prealabla me condèc, entre lèrmes isteriques, qu'eth joen Karamazov, Ivan Fiódorovich, l'auie orrificat damb era sua incontinéncia espirituau.
KARAMAZOV-IV-WEB	Semble qu'eth pèc, per tòrt d'aguestes tèsis que l'ensenhèren, se tornèc definitiuaments lhòco, encara que, plan, en aguest desorde mentau tanben i contribusic eth sòn mau dera tèrra e tota era catastròfa que s'auie descadiat ena casa.
KARAMAZOV-IV-WEB	Mès aguest pèc deishèc anar ua observacion plan curiosa, qu'aunorarie a un observaire mès intelligent qu'eth, e per aquerò la menti: "Se i a un hilh que, per caractèr, se semble mès a Fiódor Pávlovich, aguest ei Ivan Fiódorovich".
KARAMAZOV-IV-WEB	E damb aguesta observacion interrompi era descripcion iniciada, pr'amor que me pensi que non està ben contunhar.
KARAMAZOV-IV-WEB	Ò!, que non voi trèir mès conclusions e, coma un audèth de mala ombra, endonviar solet malastres en sòn joen destin.
KARAMAZOV-IV-WEB	Aué qu'auem vist aciu, ena sala, qu'era fòrça espontanèa dera vertat encara viu en sòn joen còr, qu'es sentiments d'estacament familhau encara non s'an estenhutt per tòrt dera sua manca de fe e eth sòn cinisme morau, aquerit aguest, mès per eretatge que per patiment autentic des sues idies.
KARAMAZOV-IV-WEB	Dempús auem ar aute hilh, ò!, encara ei un mainatge, pietós e umil, en oposicion ara concepcion deth mon ombriua e corrompuda de sa frair, e que cèrque agarrar-se, entà didè'c atau, as "principis nacionaus" o ad açò que se nomente damb ua paraula complicada en determinadi cornèrs teorics dera nòsta classa pensaira.
KARAMAZOV-IV-WEB	Ja ac auem vist, s'agarrèc ath monastèri, que siguec a mand de cuélher es abits.
KARAMAZOV-IV-WEB	Me semble qu'en eth s'a manifestat, coma inconscientaments e plan d'ora, aguesta timida desesperacion qu'ara molti ena nòsta prauba societat, espauridi peth sòn cinisme e era sua depravacion e atribusint erronèaments tot eth mau ara illustracion europèa, se lancen "en terren natau", coma diden eri, en ua abraçada mairau, didem-ac atau, damb era tèrra natau, coma mainatges espauridi per hantaumes que desiren demorar-se tranquillaments adormidi en pitrau sec dera sua aflaquida mair e, quitament, dormir tota era sua vida pr'amor de non veir es orrors que les espaurissen.
KARAMAZOV-IV-WEB	Dera mia part, jo que li desiri tot çò de mielhor ad aguest joen brave e talentós, desiri qu'era sua joena bondat e era sua aspiracion as principis deth pòble non venguen a èster mès tard, coma soent se passe, un ombriu misticisme, per çò que tanh ara morau, e un malastrós chovinisme peth costat civic, dues qualitats que dilhèu siguen ua menaça mès grana entara nacion autanplan qu'era primairenca corrupcion per tòrt de çò erronèaments comprenut e aquerit en vaganaut dera illustracion europèa, qu'ei çò que li passe ath sòn frair màger.
KARAMAZOV-IV-WEB	Eth misticisme e eth chovinisme tornèren a arrincar aplaudiments.
KARAMAZOV-IV-WEB	E, plan, Ippolit Kirillovich ère afogat, encara que tot aquerò non auesse arren a veir damb eth cas, per non díder tanben qu'ère fòrça confús, mès aguest òme tisic e enrabiat qu'auie massa talents d'exprimir-se aumens un còp ena sua vida.
KARAMAZOV-IV-WEB	Mès que non sai s'ei possible trèir aguesta conclusion.
KARAMAZOV-IV-WEB	En quinsevolh cas, tot açò qu'auie estat eth preambul: ara seguida, era allegacion siguec mès dirècta e estacada ath tèma.
KARAMAZOV-IV-WEB	E aciu qu'auem ath tresau hilh d'un pair d'ua familha actuau (contunhèc Ippolit Kirillovich), en banquet des acusadi, dauant de nosati.
KARAMAZOV-IV-WEB	Que tanben son dauant de nosati es sues hètes, era sua vida e es sues òbres: eth moment qu'ei arribat, tot s'ei desplegat, tot s'ei desnishat.
KARAMAZOV-IV-WEB	En oposicion ar "europeïsme" e as "principis nacionaus" des sòns frairs, eth semble representar ara Russia tau qu'ei, pas tot, pas tota, que Diu mo n'age se siguesse tota!
KARAMAZOV-IV-WEB	E, totun, aciu qu'ei era, era nósta Russia, que se pòt flairar, se pòt sénter, mair!
KARAMAZOV-IV-WEB	Ai, nosati èm espontanèus, qu'auem eth ben e eth mau susprenentaments barrejadi, èm uns apassionadi dera Illustracion e de Schiller e, ath còp, hèm rambalh pes tauèrnes e arrincam era barba as embriacs, as nòsti companhs de botelha.
KARAMAZOV-IV-WEB	Òc, solem èster bravi e meravilhosi, mès solet quan mos va ben a nosati madeishi.
KARAMAZOV-IV-WEB	Peth contrari, qu'èm lèu possedidi, òc, possedidi, pes mès nòbles ideaus, mès solet damb era condicion de qué venguen solets, de qué campen sus era taula coma queigudi deth cèu e, çò de mès important, que siguen gratis, gratis, que non mos calgue pagar arren per eri.
KARAMAZOV-IV-WEB	Que non mos shaute pagar, mès òc que mos shaute plan crubar, e atau damb tot.
KARAMAZOV-IV-WEB	A, balhatz-mos toti es bens possibles dera vida (exactaments toti es possibles, que non mos resignam a mens) e, sustot, non vos opausètz ne peth mau de morir as mèns costums e, alavetz, vos demostraram que podem èster bravi e meravilhosi.
KARAMAZOV-IV-WEB	Que non èm aganidi, non: totun, balhatz-mos sòs, mès, plan mès, toti es que siguen possibles, e veiratz se damb quina generositat, damb quin mensprètz deth vil metau lo degalham en ua soleta net de hèsta vertiginosa.
KARAMAZOV-IV-WEB	E, se non mos balhen es sòs, vos haram a veir se com les podem arténher quan les desiram fòrça.
KARAMAZOV-IV-WEB	Mès que ja ne parlaram d'aquerò, hèm pam a pam.
KARAMAZOV-IV-WEB	Prumèr, qu'auem ath dauant a un praube mainatge abandonat, ai, "sense bòtes en pati deth darrèr", tau qu'a dit adès eth nòste aunorat e estimat conciutadan de procedència estrangèra.
KARAMAZOV-IV-WEB	Ac torni a díder: non vau a deishar-li ad arrés era defensa der acusat!
KARAMAZOV-IV-WEB	Serè fiscau e avocat.
KARAMAZOV-IV-WEB	Òc, senhor, nosati tanben èm persones, èm umans, e sabem avalorar se guaire pòt influir en caractèr es prumères impressions dera mainadesa e deth larèr familhar.
KARAMAZOV-IV-WEB	E alavetz eth mainatge que ja a creishut, ei un joen, un oficiau que despàtrien entà ua luenhana ciutat dera frontèra dera nòsta benedita Russia pera sua conducta violenta e per bater-se en un düèl.
KARAMAZOV-IV-WEB	Aquiu servís, se'n va de hèsta e, ja ac sabem, a grani arrius, grani ponts.
KARAMAZOV-IV-WEB	Qu'auem besonh de recursi, sustot de recursi, e alavetz, dempús de longues peleges, sa pair e eth, acòrden es darrèri sies mil robles que li son enviadi.
KARAMAZOV-IV-WEB	Guardatz qu'eth redigís un document e qu'existís ua carta sua qu'en era practicaments renóncie ara rèsta e damb aguesti sies mil s'acabe era peleja damb sa pair per eretatge.
KARAMAZOV-IV-WEB	Alavetz coneish a ua joena de gran caractèr e educacion.
KARAMAZOV-IV-WEB	Ai, que non gausi repetir es detalhs, les acabatz d'escotar, i que i a aunor, que i a esperit de sacrifici, atau, donc, jo sauvarè silenci.
KARAMAZOV-IV-WEB	Mès just dempús, en aguesta madeisha sala deth jutjat, de ressabuda campèc eth revèrs dera midalha.
KARAMAZOV-IV-WEB	De nauèth non gausi hèr suposicions e m'abstierè d'analisar se per qué s'a produsit.
KARAMAZOV-IV-WEB	Que i auec rasons entà que se passèsse.
KARAMAZOV-IV-WEB	Era madeisha persona, plorant per ua indignacion longaments amagada, mos ditz qu'eth madeish d'abantes l'a menspredat peth sòn anament imprudent, irresistible, mès a maugrat de tot sublim e generós.
KARAMAZOV-IV-WEB	En saber-se'n qu'eth ja l'auie tradit (l'auie tradit convençut de qué en avier ada era li calie demorar quinsevolh causa d'eth, quitament era traïcion), en saber-se'n d'açò, era l'aufrís exprèssaments tres mil robles e claraments, massa claraments li hè a veir que l'aufrís es sòs entà que la tradisque: "Qué haràs, les acceptaràs?
KARAMAZOV-IV-WEB	Vas a èster tan cinic?
KARAMAZOV-IV-WEB	Eth la guarde, compren de seguit era sua idia (eth madeish ac a reconeishut aciu qu'ac auie comprenut) e se hè a vier sense reserves es tres mil e, les degalhe en dus dies damb era sua naua aimanta!
KARAMAZOV-IV-WEB	Qué mos cau creir?
KARAMAZOV-IV-WEB	Era prumèra legenda, era arrincada de sublima noblesa qu'autrege es sòns darrèrs mejans de vida e s'incline dauant era vertut, o eth revèrs dera midalha, tan detestabla?
KARAMAZOV-IV-WEB	Normauments, ena vida, dauant des dus extrèms dera vertat, mos cau cercar eth centre; en aguest cas non ei atau.
KARAMAZOV-IV-WEB	Çò de mès probable ei qu'en prumèr cas eth siguesse sincèraments nòble, e en dusau mesquin, tanben sincèraments.
KARAMAZOV-IV-WEB	Per qué?
KARAMAZOV-IV-WEB	Pr'amor qu'èm de natura destibada, èm Karamazov, aciu ei a on voi vier, capables d'auer toti es extrèms possibles e de contemplar ath còp dus abismes, un ath dessús de nosati, er abisme des grani ideaus, e un aute ath dejós, er abisme dera decadéncia mès vulgar e pudesenca.
KARAMAZOV-IV-WEB	Rebrembatz era brilhant idia exprimida adès per un observaire joen qu'a examinat d'apròp e en prigondor a tota era familha Karamazov, eth senhor Rakitin: "Era sensacion de decadéncia vulgar qu'ei madeish d'imprescindibla entad aguestes natures desfrenades, impetuoses, coma era sensacion de grana noblesa", e ei vertat: eri an de besonh contunhaments d'aguest pilho-malho pòc naturau.
KARAMAZOV-IV-WEB	Dus abismes, senhors, dus abismes e en madeish moment, sense eri qu'èm malerosi e mos sentim insatisfèti, era nòsta existéncia ei incomplèta.
KARAMAZOV-IV-WEB	Qu'èm amples, amples tau qu'era nòsta mair Russia, ac abraçam tot e viuem en armonia damb tot.
KARAMAZOV-IV-WEB	Per cèrt, senhors deth jurat, mos auem referit as tres mil robles e vau a permeter-me auançar-me un shinhau.
KARAMAZOV-IV-WEB	Imaginatz per un moment qu'aguesta persona que ja a artenhut es sòs, ath delà de quina manèra, damb quina vergonha, mejançant era màger umiliacion, ben, donques imaginatz-vos qu'aguest madeish dia siguec en condicions de hèr-ne enlà era mitat, coser-la en un escapolari e dempús pendent un mes tier era fòrça d'amiar-les en còth, a maugrat de totes es tentacions e excessiui besonhs!
KARAMAZOV-IV-WEB	Ne enes sues embriagueses pes tauèrnes, ne quan li calec partir dera ciutat entà arténher, vè-te'n a saber de qui, es sòs que tan n'auie de besonh entà arrincar ara sua estimada des tentacions deth sòn rivau, sa pair, eth non gòse tocar aguest escapolari.
KARAMAZOV-IV-WEB	Mès non, eth que non tòque aguest talisman, damb quina finalitat?
KARAMAZOV-IV-WEB	Era prumèra finalitat, ja ac auem vist, ère tier sòs entà anar-se'n quan li didessen: "Sò tua, hè-me a vier entà a on volgues".
KARAMAZOV-IV-WEB	Mès aguesta prumèra finalitat, sivans es pròpies paraules der acusat, s'esbugassèc dauant dera dusau.
KARAMAZOV-IV-WEB	Tant qu'amiae ath dessús es sòs "sò un brigand, non un panaire", ditz, pr'amor que tostemp posqui vier a veir ara mia nòvia, qu'è ofensat, mostrar-li era mitat dera soma que m'è hèt a vier de mala fe e dider-li: "Ac ves?
KARAMAZOV-IV-WEB	Sò estat de hèsta damb era mitat des tòns sòs e atau t'è amuishat que sò un òme fèble e immorau e, se vòs, un brigand (entà didè'c damb es paraules der acusat), mès encara que sò un brigand, que non sò un panaire, pr'amor que, se siguessa un panaire, non te haria a vier es sòs que me rèsten, senon que me les auria quedat, coma era auta mitat".
KARAMAZOV-IV-WEB	Aguest madeish òme embestiat, mès fèble, que non podec evitar era temptacion d'acceptar tres mil robles damb tanta vergonha, aguest madeish òme sent de pic tau fermetat estoïca e amie en còth milèrs de robles sense gausar tocar-les!
KARAMAZOV-IV-WEB	Coïncidís aquerò de bèra manèra damb eth caractèr qu'auem examinat?
KARAMAZOV-IV-WEB	Non, e vau a permeter-me condar-vos se com aurie actuat en aguesta escadença er autentic Dmitri Karamazov, se de vertat s'auesse decidit a cóser es sòs en escapolari.
KARAMAZOV-IV-WEB	Dauant dera prumèra temptacion, entà hestejar de nauèth ara sua naua estimada, que damb era degalhèc era prumèra mitat des sòs, aurie descosut er escapolari e desseparat, sabi pas, digam que prumèr solet cent robles, pr'amor que tanpòc ei indispensable tornar-ne era mitat, ei a díder, mil cinc cents, qu'i pro damb mil quate cents; encara podie díder: "Sò un brigand, mès non un panaire, pr'amor que t'è hèt a vier mil quate cents robles, e un panaire s'aurie demorat damb tot e non t'aurie hèt a vier arren".
KARAMAZOV-IV-WEB	Dempús, passat un temps, que tornarie a descóser er escapolari e a trèir uns dusaus cent robles, dempús uns tresaus, uns quataus e entà finaus de mes ja treirie es abansdarrèrs cent; li restarien aumens cent, e totun açò poirie díder: "Sò un brigand, non un panaire.
KARAMAZOV-IV-WEB	È despenut vint-e- nau bilhets de cent, mès te n'è entornat un, un panaire non ac aurie hèt.
KARAMAZOV-IV-WEB	A tot darrèr, en degalhar aguesti abansdarrèrs cent, guardarie es darrèrs e diderie: "En realitat, que non s'ac vau d'entornar-li solet cent, vam a degalhar-les!"
KARAMAZOV-IV-WEB	Atau aurie actuat er autentic Dmitri Karamazov, eth que coneishem.
KARAMAZOV-IV-WEB	Qu'ei impossible imaginar-se quauquarren mès contradictòri damb era realitat qu'era istòria der escapolari.
KARAMAZOV-IV-WEB	Ei possible pensar quinsevolh causa, mens aquerò.
KARAMAZOV-IV-WEB	Mès que ja i tornaram sus aguesta qüestion.
KARAMAZOV-IV-WEB	Dempús de remercar per orde tot çò que s'auie coneishut en cors deth judici sus es peleges patrimoniaus e es relacions familiares entre pair e hilh e soslinhant un còp mès que, sivans es donades coneishudes, non auie era mès mendre possibilitat de determinar eth repartiment der eretatge, se qui auie condat de mès e qui de mens, Ippolit Kirillovich mentèc as expèrts medicaus a prepaus des tres mil robles caladi en cap de Mitia coma ua idia fixa.
KARAMAZOV-IV-WEB	VII.
KARAMAZOV-IV-WEB	Es expèrts medicaus s'an esdegat a demostrar-mos qu'er acusat non ei en sòn sen normau e qu'ei un maniac.
KARAMAZOV-IV-WEB	Jo digui que òc qu'ei en sen normau, e çò de pejor: se non i auesse estat, qu'aurie estat plan mès intelligent.
KARAMAZOV-IV-WEB	Per çò de qué sigue un maniac, que i seria cossent, mès solet en un punt, aqueth qu'es expèrts an senhalat era vision der acusat restacada as tres mil robles que per çò que semble sa pair non li paguèc.
KARAMAZOV-IV-WEB	Totun, dilhèu se pogue trapar un punt d'enguarda plan mès immediat, entà explicar era exaltacion constanta der acusat per tòrt d'aguesti sòs, qu'era sua disposicion ara holia.
KARAMAZOV-IV-WEB	Jo, que coïncidisqui pliaments damb era pensada deth joen mètge, que considère qu'er acusat gaudís e a gaudit de plies e normaus facultats mentaus, e que solet ère irritat e rabiós.
KARAMAZOV-IV-WEB	Qu'ei aguest eth cas: non son es tres mil robles, non ère era quantitat er objècte dera sua ràbia contunha e frenetica, senon qu'existie ua causa especiau que desvelhèc era sua ira: era gelosia!
KARAMAZOV-IV-WEB	Aquiu Ippolit Kirillovich desvolopèc amplaments eth quadre dera fatidica passion der acusat per Grushenka.
KARAMAZOV-IV-WEB	Comencèc dès eth madeish moment qu'er acusat se dirigic a veir a ua "persona joena" entà "batanar-la", expliquèc Ippolit Kirillovich en tot tier es paraules d'eth, "mès en sòrta de batanar-la se demorèc as sòns pès, e atau comencèc eth sòn amor.
KARAMAZOV-IV-WEB	Ath madeish temps eth vielh, eth pair der acusat, tache es sòns vistons en aguesta madeisha persona, ua coïncidéncia estonanta e funesta, pr'amor que ambdús còrs s'aluguèren ath còp, a maugrat de qué autant era un coma er aute ja coneishien e auien vist ad aguesta persona, mès ambdús còrs s'aluguèren damb ua passion irrefrenabla, damb era passion pròpia des Karamazov.
KARAMAZOV-IV-WEB	Qu'auem era confession d'era: "Jo me burlaua des dus".
KARAMAZOV-IV-WEB	Òc, còp sec, era volec trufar-se'n des dus, abantes non, mès de ressabuda se li calec en cap aguest prepaus, e tot acabèc en qué ambdús queigueren rendudi dauant d'era.
KARAMAZOV-IV-WEB	Eth vielh, qu'adoraue es sòs coma a un diu, de seguit dispause tres mil robles solet entà qu'èra visite era sua casa, mès pòc temps dempús vie en un punt que poirie trapar era felicitat en hèt de botar as pès d'era eth sòn nòm e tota era sua fortuna, pr'amor de qué accedisque a convertir-se ena sua legitima esposa.
KARAMAZOV-IV-WEB	Qu'auem testimònis solids d'querò.
KARAMAZOV-IV-WEB	Per çò que tanh ar acusat, era sua tragèdia ei evidenta, qu'ei dauant de nosati.
KARAMAZOV-IV-WEB	Mès aguest ère eth "jòc" dera joena.
KARAMAZOV-IV-WEB	Ath malerós joen era embelinaira non li balhe esperances, pr'amor que solet les ac balhèc en darrèr moment, quan eth, de jolhs dauant era sua torturaira, l'estenec ues mans que ja èren tacades damb era sang de sa pair e rivau: just en aguesta posicion siguec detengut.
KARAMAZOV-IV-WEB	Jo que l'è amiat entad açò!
KARAMAZOV-IV-WEB	Jo que sò era màger colpabla!
KARAMAZOV-IV-WEB	En sòn còr joen, que dilhèu embarre fòrça causes bones, s'i refugièc era ira massa d'ora.
KARAMAZOV-IV-WEB	Se formèc ua persona cautelosa, qu'apileraue capitau.
KARAMAZOV-IV-WEB	Se formèc era burla marrida e es talents de resvenjar-se dera societat".
KARAMAZOV-IV-WEB	Dempús d'aguesta descripcion, qu'ei clar qu'era siguec dabla entà burlar-se d'ambdús solet coma un jòc, coma un jòc rabiós.
KARAMAZOV-IV-WEB	E en aguest mes d'amor desesperat, de decadéncies moraus, de tradir ara sua nòvia e hèr-se a vier uns sòs de d'auti fisadi ath sòn aunor, er acusat vie lèu enquiara istèria, enquiara holia, per tòrt dera sua persistenta gelosia, de qui?.
KARAMAZOV-IV-WEB	Deth sòn pròpi pair!
KARAMAZOV-IV-WEB	Ath delà, eth vielh asenat hè a temptar e sedusís ar objècte dera sua passion damb es tres mil robles qu'eth considère eth sòn auviatge, er eretatge de sa mair, pera quau causa censure a sa pair.
KARAMAZOV-IV-WEB	Que i sò d'acòrd, siguec dur de tier!
KARAMAZOV-IV-WEB	Ei possible que campèsse era mania.
KARAMAZOV-IV-WEB	Mès que non se tractaue des sòs, senon que per tòrt d'aguesti sòs e per un cinisme tan repugnant s'esbauçaue era sua felicitat!
KARAMAZOV-IV-WEB	Ara prumeria solet cridèrem pes tauèrnes, pendent un mes cridèrem.
KARAMAZOV-IV-WEB	Ai, que mos shaute estar damb gent e informar-la de tot, autanplan des nòstes idies mès infernaus e perilhoses, mos shaute blagar damb era gent e, sabi pas se per qué, de seguit exigim qu'era gent mos respone damb plia simpatia, que s'identifique damb es nóstes preocupacions e inquituds, que mos hèsque rondèu e non s'opause as nòsti costums.
KARAMAZOV-IV-WEB	O mos embestiaram e destrusiram era tauèrna.
KARAMAZOV-IV-WEB	E contunhèc damb eth raconde deth capitan assistent Sneguiriov).
KARAMAZOV-IV-WEB	Es que vederen e enteneren ar acusat aguest mes acabèren auent era sensacion de qué dilhèu ja non se tractaue solet de cridar e menaçar a sa pair, senon que dauant ua tau frenesia qu'ère possible que des menaces se passèsse as hèts.
KARAMAZOV-IV-WEB	E eth fiscau descriuec era trobada familhar en monastèri, es convèrses damb Aliosha e era scèna escandalosa e violenta quan er acusat entrèc en çò de sa pair dempús de dinar).
KARAMAZOV-IV-WEB	Que non gausi assegurar, didec Ippolit Kirillovich, qu'abantes d'aguesta scèna er acusat ja auesse decidit deliberada e intenciondaments acabar damb sa pair.
KARAMAZOV-IV-WEB	Totun, era idia l'auie vengut entath cap diuèrsi viatges e eth l'auie dat diuèrsi torns, e auem donades entad aguest ahèr, testimònis e era sua confession.
KARAMAZOV-IV-WEB	Senhors deth jurat, me cau cohessar-vos, higec Ippolit Kirillovich, qu'enquia aué auia trantalhat en presupausar ar acusat ua premeditacion plia e conscienta deth sòn crim.
KARAMAZOV-IV-WEB	Qu'èra fèrmaments convençut qu'era sua amna auie considerat diuèrsi còps eth moment fatidic, mès que solet ac auie considerat, s'ac auie imaginat coma ua possibilitat, mès encara non auie calculat ne eth moment dera sua realizacion ne es circonstàncies.
KARAMAZOV-IV-WEB	Mès è trantalhat enquia aué, enquia que sò vist eth fatau document presentat ath tribunau pera senhoreta Verjovtseva.
KARAMAZOV-IV-WEB	Vosati madeish auetz podut enténer era sua expression: "Qu'ei un plan, ei eth programa der assassinat!
KARAMAZOV-IV-WEB	E, plan que òc, aguesta carta supause un plan, supause premeditacion.
KARAMAZOV-IV-WEB	Escotatz: "talèu Ivan partisse", atau que ja ère tot plan ben pensat, es circonstàncies avalorades e, plan, dempús tot se passèc coma en escrit!
KARAMAZOV-IV-WEB	Era premeditacion e era deliberacion que son indobtables, eth crim li calie cometer-se entà hèr-se a vier es sòs, qu'ei anonciat, ei escrit e signat.
KARAMAZOV-IV-WEB	Er acusat a reconeishut era sua signatura.
KARAMAZOV-IV-WEB	Vos dideratz: ac escriuec embriac.
KARAMAZOV-IV-WEB	Mès aquerò que non li trè importància, qu'ei mès, escriuec en estat d'embriaguesa çò qu'auie shamat sòbri.
KARAMAZOV-IV-WEB	Se non ac auesse shamat sòbri, que non ac aurie escrit embriac.
KARAMAZOV-IV-WEB	Dilhèu dideratz: entà qué auie de proclamar es sues intencions pes tauèrnes?
KARAMAZOV-IV-WEB	Eth qu'a decidit un ahèr atau, premeditadaments, sauve silenci e dissimule.
KARAMAZOV-IV-WEB	Qu'ei cèrt, mès ac proclamaue quan encara non ère un plan ne quauquarren premeditat, senon solet un desir, un prepaus que maduraue.
KARAMAZOV-IV-WEB	Dempús ja cridaue mens.
KARAMAZOV-IV-WEB	Eth ser qu'escriuec era carta ena tauèrna Ciutat Capitau, en contra d'açò qu'acostumaue, s'estèc carat, non hec ath bilhard, se seiguec a despart, non parlèc damb arrés e solet hec enlà deth locau a un botiguèr, mès que siguec lèu inconscientaments, per tòrt d'aguesta mania sua de pelejar-se que d'era non podie passar-se'n quan ère ena tauèrna.
KARAMAZOV-IV-WEB	Plan que, amassa damb era decision definitiua, ar acusat tanben li deuec vier entath cap eth temor d'auè'c proclamat excessiauaments pera ciutat e qu'aquerò poirie servir coma pròva entà acusar-lo quan complisse çò qu'auie shamat.
KARAMAZOV-IV-WEB	Mès qué i podie hèr, ja ac auie escampilhat, que non se podie des.hèir e, s'enquia alavetz ac auie deishat tot ar edart, ara tanben.
KARAMAZOV-IV-WEB	Fidàuem ena vòsta estela, senhors!
KARAMAZOV-IV-WEB	Me cau, ath delà, arreconéisher que hec fòrça causes entà evitar eth moment fatidic, que s'esforcèc entà non vier ena solucion sagnanta.
KARAMAZOV-IV-WEB	De nauèth escrit en estat d'embriaguesa e de nauèth executat ja sòbri, seguint çò qu'auie escrit!
KARAMAZOV-IV-WEB	Comencèc atau Ippolit Kirillovich ua descripcion peth menut de toti es esfòrci de Mitia entà hèr-se a vier sòs e evitar autau eth crim.
KARAMAZOV-IV-WEB	Descriuec es sues aventures damb Samsonov, eth sòn viatge entà veir a Liagavy, tot sivans era documentacion.
KARAMAZOV-IV-WEB	Agotat, ridiculizat, ahamiat, en tot auer venut un relòtge entath viatge (encara que semble qu'amiaue ath dessús mil cinc cent robles, çampar!
KARAMAZOV-IV-WEB	Gràcies a Diu!
KARAMAZOV-IV-WEB	Era non auie estat damb Fiódor Pávlovich.
KARAMAZOV-IV-WEB	L'acompanhe en çò de Samsonov, eth sòn protector.
KARAMAZOV-IV-WEB	Ara seguida, cor entath sòn lòc de vigilància en "pati deth darrèr" e aciu s'en sap de qué a Smerdiakov l'a balhat un atac, de qué er aute mosso ei malaut: eth camin ei liure e coneish es "senhaus", quina temptacion!
KARAMAZOV-IV-WEB	Totun, se resistís; se'n va a veir a ua residenta temporau dera ciutat plan respectada per toti, era senhora Jojlakova.
KARAMAZOV-IV-WEB	Aguesta dauna, qu'a auut pietat deth sòn destin, l'aufrís un conselh plan senat:
KARAMAZOV-IV-WEB	Dempús de descríuer eth desvolopament d'aguesta convèrsa e eth moment qu'er acusat recebec era notícia de qué Grushenka non ère en çò de Samsonov, en descríuer era frenesia instantanèa d'ua persona malerosa, gelosa e damb es nèrvis esbocinats dauant era idia de qué era l'auie enganhat e que just en aguest moment ère en çò de Fiódor Pávlovich, Ippolit Kirillovich acabèc en tot cridar era atencion sus eth fatau significat d'un hèt:
KARAMAZOV-IV-WEB	Se l'auesse dit era sirventa qu'era sua estimada ère en Mokroie damb er "anterior" e "indiscutible", arren s'aurie passat.
KARAMAZOV-IV-WEB	Mès ada era la confonec era pòur, solet juraue e imploraue, e se l'acusat non l'aucic aquiu madeish siguec pr'amor que partic ath mès córrer ara recèrca dera tradidora.
KARAMAZOV-IV-WEB	Mès guardatz que, a maugrat d'èster dehòra de se, se hec a vier eth pilador de coeire.
KARAMAZOV-IV-WEB	Per qué aguest pilador?
KARAMAZOV-IV-WEB	Per qué non ua auta arma?
KARAMAZOV-IV-WEB	S'auem estat un mes sancer en tot campar era scèna e en tot premanir-mos entada era, tanlèu aubiram quauquarren semblable a ua arma, mo'lo hèm a vier.
KARAMAZOV-IV-WEB	Tot un mes auem estat imaginant que quinsevolh objècte pòt servir d'arma.
KARAMAZOV-IV-WEB	Per aquerò, de ressabuda, sense dobtar, ac auem reconeishut coma un arma.
KARAMAZOV-IV-WEB	Per aquerò non siguec de manèra inconscienta, non siguec sense voler que se hesse a vier aguest pilador fatidic.
KARAMAZOV-IV-WEB	Que l'auem en jardin de sa pair, eth camin ei liure, non i a testimònis, ei tard, escurina e gelosia.
KARAMAZOV-IV-WEB	Era sospecha de qué era ei aquiu, de qué se burle d'eth, s'a apoderat dera sua amna.
KARAMAZOV-IV-WEB	E non ei ua simpla sospecha: que ja non vau cap sospecha, er enganh qu'ei clar, evident, era qu'ei aquiu, en aguesta cramba enlumenada, era qu'ei aquiu damb eth, darrèr des paravents…
KARAMAZOV-IV-WEB	Alavetz eth malerós s'aprèsse d'amagat entara hièstra, campe a trauèrs d'era damb respècte, se resigne mesurat e se'n va prudentaments, s'aluenhe coma mès lèu mielhor deth malastre, entà que non se passe arren dangerós ne immorau.
KARAMAZOV-IV-WEB	E vòlen convencer-mos d'aquerò a nosati, a nosati, que coneishem era natura der acusat, que sabem en quin estat se trapaue, en un estat que coneishem pes hèts e, çò de mès important, quan eth coneishie es senhaus que podien hèr-lo entrar ena casa!
KARAMAZOV-IV-WEB	Aciu, damb motiu des "senhaus", Ippolit Kirillovich se'n desbrembèc per un moment dera acusacion e trapèc indispensable espandir-se sus Smerdiakov entà barrar definitiuamnts eth parentèsi sus era ipotèsi de qué Smerdiakov siguesse eth colpable der assassinat e acabar damb semblabla idia de còp.
KARAMAZOV-IV-WEB	Ac hec ath hons e toti comprenérem que, a maugrat qu'auie exprimit eth sòn mensprètz per aguesta suposicion, la consideraue plan importanta.
KARAMAZOV-IV-WEB	VIII.
KARAMAZOV-IV-WEB	En prumèr lòc, d'a on a gessut aguesta suposicion?, comencèc preguntant Ippolit Kirillovich.
KARAMAZOV-IV-WEB	Eth prumèr a proclamar que Smerdiakov ère er assassin siguec eth madeish acusat en moment dera sua detencion e, totun, dès aqueth prumèr crit enquia aguest moment, en judici, non a presentat ne ua soleta pròva que confirmèsse tau acusacion.
KARAMAZOV-IV-WEB	Que non i a pròves ne indicis de pròves en aguest sens.
KARAMAZOV-IV-WEB	Dempús an assolidat aguesta acusacion tres persones: es dus frairs der acusat e era senhoreta Svetlova.
KARAMAZOV-IV-WEB	Er ainat mos a informat des sues sospeches aué, malaut, damb un accès de deliri indiscutible e fèbre, mès enes dus mesi anteriors, coma pro sabem, compartie era opinion de qué eth sòn frair ère colpable, ne tansevolhe sagèc d'opausar-se ara idia.
KARAMAZOV-IV-WEB	Mès que ja mo n'ocuparam d'aquerò mè endauant.
KARAMAZOV-IV-WEB	Ath delà, eth frair mendre der acusat vie d'expausar que non a cap de pròva, ne era mès minima, qu'assolide era sua idia sus era colpabilitat de Smerdiakov, e qu'ac dedusiís des pròpies paraules der acusat e dera "expression dera sua cara", òc, aguesta colossau pròva a estat prononciada dus viatges peth frair.
KARAMAZOV-IV-WEB	Era expression exprimida pera senhoreta Svetlova qu'a estat encara mès colossau: "Credetz çò que digue er acusat, que non ei un òme des que mentissen."
KARAMAZOV-IV-WEB	E aguestes son totes es pròves de hèt que tien contra Smerdiakov aguestes tres persones, massa interessades en destin der acusat.
KARAMAZOV-IV-WEB	Mentretant, era acusacion se propagaue e se mantenguie, e encara se mantie, mès ei credibla?
KARAMAZOV-IV-WEB	Ei concebibla?
KARAMAZOV-IV-WEB	Ippolit Kirillovich auec besonh de diboishar leugèraments eth caractèr deth defuntat Smerdiakov, "qu'auie metut fin ara sua vida en ua escometuda de deliri malautís e de holia".
KARAMAZOV-IV-WEB	Lo presentèc coma a un òme de pòca intelligéncia, damb rudiments de cèrta educacion confusa, aclapat per idies filosofiques que non èren a posita dera sua intelligéncia e espaurit per quauques teories contemporanèes sus eth déuer e era obligacion que l'auien explicat de forma practica, (damb era vida desordenada deth defuntat senhor e, dilhèu, sa pair, Fiódor Pávlovich) e teorica (en desparières e estranhes conversacions filosofiques damb eth hilh màger deth senhor, Ivan Fiódorovich, que de boni talents se permetie aguestes distraccions, probablaments per engüeg o peth besonh de burlar-se'n, e non trapèc a un aute mielhor entà arrir-se'n.
KARAMAZOV-IV-WEB	Eth, personauments, me parlèc deth sòn estat espirituau enes darrèri dies d'estança en casa deth sòn senhor (expliquèc Ippolit Kirillovich), e que d'auti tanben certifiquen: er acusat, eth frair d'aguest e autanplan eth mosso Grigori, ei a díder, toti es que lo coneishien pro ben.
KARAMAZOV-IV-WEB	Ath delà, aclapat peth mau dera tèrra, Smerdiakov ère "covard coma ua garia".
KARAMAZOV-IV-WEB	E ei ad aguest qu'er acusat, tau qu'eth ac a confirmat, aliste entà òme de confiança, e l'espaurís autant qu'accedís a hèr d'espion e de transmissor entada eth.
KARAMAZOV-IV-WEB	Aguestes sigueren es sues paraules, jo cuelhia es nòtes e me demorèren gravades.
KARAMAZOV-IV-WEB	En èster un joen de natura aunèsta e en auer-se guanhat per aquerò era confiança deth sòn senhor, qu'auie premiat era sua aunorabilitat quan l'entornèc uns sòs qu'auie perdut, qu'ei plan possible qu'eth malerós Smerdiakov patisse terriblaments, empenaït pera traïcion ath sòn senhor, que tant estimau per auer estat eth sòn benfactor.
KARAMAZOV-IV-WEB	Es que patissen de mau dera tèrra, sivans diden es principaus psiquiatres, que se tien a inculpar-se de contunh e de forma malautissa.
KARAMAZOV-IV-WEB	Patissen per tota sòrta de "colpabilitat", se tormenten pes racacòrs soent sense cap fondament, exagèren e autanplan endónvien diuèrses fautes e crims.
KARAMAZOV-IV-WEB	E ua persona atau se convertic reauments en colpabla e criminau per tòrt dera pòur e dera intimidacion.
KARAMAZOV-IV-WEB	Ath delà, auie era presentida de qué arren de bon se podie passar, sivans era mina qu'amiauen es circonstàncies.
KARAMAZOV-IV-WEB	Quan eth hilh màger de Fiódor Pávlovich, Ivan Fiódorovich, partie entà Moscòu just abantes dera catastròfa, Smerdiakov li demanèc que se demorèsse, sense gausar a condar-li clara e categoricaments, per tòrt dera sua abituau covardia, es sòns temors.
KARAMAZOV-IV-WEB	Se limitèc a hèr allusions, mès arrés les comprenec.
KARAMAZOV-IV-WEB	Mos cau senhalar qu'eth vedie a Ivan Fiódorovich coma ua defensa, un gatge de qué, tant que eth s'estèsse en casa, non vierie cap de malur.
KARAMAZOV-IV-WEB	Rebrembatz era expression ena cara "embriaga" de Dmitri Fiódorovich: "Aucirè ath vielh tanlèu se'n vage Ivan"; ei a díder, qu'era preséncia d'Ivan Fiódorovich les semblaue a toti un gatge de tranquillitat e orde ena casa.
KARAMAZOV-IV-WEB	E alavetz Ivan Fiódorovich partic e lèu ath madeish temps, ua ora dempús dera marcha deth joen senhor, Smerdiakov patís un atac.
KARAMAZOV-IV-WEB	Qu'ei totafèt comprensible.
KARAMAZOV-IV-WEB	Mos cau rebrembar qu'enes darrèri dies, aclapat pera pòur e desesperat, auie sentut especiauments era possibilitat de qué s'apressèsse un atac, tau que l'auie ja passat abantes en moments de tension morau e de commocion.
KARAMAZOV-IV-WEB	Plan que non se pòt endonviar eth dia e era ora d'aguesti atacs, mès era disposion ada eri òc que la pòt percéber per auança un epileptic.
KARAMAZOV-IV-WEB	Aquerò ditz era medecina.
KARAMAZOV-IV-WEB	Atau que, sonque partir Ivan Fiódorovich, Smerdiakov, jos era impression d'èster òrfanèl, entà didè'c atau, e deth sòn abandon, va entath sosterranh a hèr es sòns prètzhèts, baishe pes escales e pense: "Me vierà o non me vierà un atac?
KARAMAZOV-IV-WEB	E se me vie ara?".
KARAMAZOV-IV-WEB	E precisaments per aguesta disposicion, per aguesta apreension, per aguestes preguntes, li vie un espasme ena gòrja, que precedís tostemp ara epilèpsia, e ges lançat sense coneishement entath hons der sosterranh.
KARAMAZOV-IV-WEB	E en aguest edart naturau se les apraien entà veir quauquarren sospechós, quauque testimoniatge, quauque indici de qué auie simulat qu'ère malaut, de bon voler!
KARAMAZOV-IV-WEB	Mès, se siguec de bon voler, alavetz ges era pregunta: entà qué?
KARAMAZOV-IV-WEB	Compdant damb qué?
KARAMAZOV-IV-WEB	Entà quina fin?
KARAMAZOV-IV-WEB	Mès responetz-me ad aguesta pregunta: entà qué li calie simular?
KARAMAZOV-IV-WEB	Entà, en auer shamat un assassinat, atrèir damb er atac lèu-lèu era atencion sus era casa?
KARAMAZOV-IV-WEB	Guardatz, senhors deth jurat, en çò de Fiódor Pávlovich, era net deth crim i auec cinc persones: prumèr, eth pròpi Fiódor Pávlovich, mès eth que non s'aucic ada eth madeish, qu'ei clar; dusau, eth sòn mosso Grigori, que lèu aucissen; tresau, era hemna de Grigori, era sirventa Marfa Ignatievna, mès imaginar-la-se aucint ath sòn senhor qu'ei simplaments vergonhós.
KARAMAZOV-IV-WEB	Ne rèste, per tant, dus: era acusat e Smerdiakov.
KARAMAZOV-IV-WEB	Mès, pr'amor qu'er acusat assegure qu'eth non l'aucic, alavetz li calec èster a Smerdiakov, que non i a ua auta opcion, donques que non s'a trapat ad arrés mès, que ja non vam a alistar a un aute assassin.
KARAMAZOV-IV-WEB	Probablaments d'aciu vie aguesta acusacion "astuta" e colossau contra eth malerós pèc qu'ager se suicidèc.
KARAMAZOV-IV-WEB	Pr'amor que ja non auie arrés mès.
KARAMAZOV-IV-WEB	S'auesse auut bèra ombra, ua sospecha de un aute, d'ua siesau persona, sò convençut de qué enquia er acusat senterie vergonha d'auer senhalat a Smerdiakov e senhalarie ad aguesta auta persona, pr'amor qu'acusar a Smerdiakov d'aguest assassinat ei totafèt absurd.
KARAMAZOV-IV-WEB	Siguec Smerdiakov, mès com?
KARAMAZOV-IV-WEB	Solet o damb ajuda der acusat?
KARAMAZOV-IV-WEB	Comencem en tot examinar era prumèra suposicion, ei a díder, qu'ac hec Smerdiakov solet.
KARAMAZOV-IV-WEB	Plan ben, se l'aucic, que serie per bèra rason, per bèth benefici.
KARAMAZOV-IV-WEB	Mès, sense auer ne ombra des motius entar assassinat tau que les a er acusat, ei a díder, òdi, gelosia, eca, eca, Smerdiakov solet poirie auer aucit per sòs, entà hèr-se a vier aguesti tres mil robles, qu'auie campat que se sauvauen ena envolòpa.
KARAMAZOV-IV-WEB	En shamar er assassinat, li conde a ua auta persona (ath màger interessat, ath delà, ar acusat) totes es circonstàncies des sòs e es senhaus: a on ei era envolòpa, qué tie escrit, damb qué ei estropat es sòs e, çò de mès important, li conde es "senhaus" que damb eri se pòt entrar ena casa.
KARAMAZOV-IV-WEB	Per qué ac hè?
KARAMAZOV-IV-WEB	Entà denonciar-se?
KARAMAZOV-IV-WEB	O entà cercar a un rivau que tanben vò entrar e hèr-se a vier era envolòpa?
KARAMAZOV-IV-WEB	Ara me dideratz que l'ac condèc per pòur.
KARAMAZOV-IV-WEB	Mès, com ei aquerò?
KARAMAZOV-IV-WEB	Ua persona que non a parpelejat en shamar quauquarren tant audaç e atròç e en amiar-lo a tèrme, dempús va e conde ua informacion que solet eth coneish e qu'arrés en mon aurie endonviat jamès s'eth auesse carat?
KARAMAZOV-IV-WEB	Non, per mès covard que sigue, s'auesse shamat quauquarren atau, non l'ac aurie condat ad arrés çò dera envolòpa e es senhaus, pr'amor qu'açò aurie estat denonciar-se.
KARAMAZOV-IV-WEB	S'aurie endonviat ua auta causa, aurie condat quauqua mentida en cas que l'auessen exigit informacion, mès aquerò que s'ac aurie carat!
KARAMAZOV-IV-WEB	Ça que la, torni a díder, s'aurie carat aumens çò des sòs, e dempús d'aucir se les aurie hèt a vier, arrés l'aurie podut acusar jamès d'auer assassinat entà panar, pr'amor qu'arrés, exceptat d'eth, aurie vist aguesti sòs, arrés se'n sabie de qué èren ena casa.
KARAMAZOV-IV-WEB	E autanplan se l'acusauen, les calerie considerar bèth aute motiu entar assassinat.
KARAMAZOV-IV-WEB	Smerdiakov aurie aucit e panat, mès se colparie ath sòn hilh.
KARAMAZOV-IV-WEB	Non serie aquerò beneficiós entath Smerdiakov assassin?
KARAMAZOV-IV-WEB	Donques totun açò, Smerdiakov, en tot auer shamat er assassinat, li parle ath hilh, a Dmitri, des sòs, dera envolòpa e des senhaus, qué logic, qué evident!
KARAMAZOV-IV-WEB	A, clar, prumèr entà qu'eth mosso Grigori, qu'auie premanida era garison, en veir que non auie arrés entà suenhar era casa, dilhèu ajorne era garison e se mete a vigilar.
KARAMAZOV-IV-WEB	Dusau, entà qu'eth senhor, en veir qu'arrés vigile, e cranhent fòrça que vengue eth sòn hilh (quauquarren que non a amagat) aumente era sua maufidança e era sua cautèla.
KARAMAZOV-IV-WEB	E fin finau çò de mès important: entà qu'ada eth, entà Smerdiakov, hissat per atac, lo trasladen dera codina, a on dormie tostemp desseparat des auti e a on auie era sua entrada e gessuda de costum, entar aute extrèm deth pabalhon, enes estances de Grigori, damb es dus en aute costat deth tenhat, a tres canes deth sòn lhet, tau que s'auie hèt de tostemp quan patie un atac, en tot seguir es indicacions deth senhor e dera pietosa Marfa Ignatievna.
KARAMAZOV-IV-WEB	Aciu, entà simular qu'ère encara mès malaut, probablaments començarie a gemegar darrèr deth tenhat, ei a díder, les tierie desvelhadi tota era net (e atau siguec sivans eth testimoniatge de Grigori e dera sua hemna), e tot entà lheuar-se mès aisidaments e aucir ath sòn senhor!
KARAMAZOV-IV-WEB	Plan, a aucir un aute còp ath senhor e hèr-se a vier es sòs que ja s'an hèt a vier.
KARAMAZOV-IV-WEB	Senhors, vo n'arritz?
KARAMAZOV-IV-WEB	Que me hè vergonha hèr aguestes suposicions, mès imaginatz-vos, aquerò precisaments ei çò qu'afirme er acusat: dempús que jo gessessa dera casa, ditz, en hèr quèir a Grigori e costar era alarma, Smerdiakov se lheuèc, aucic e panèc.
KARAMAZOV-IV-WEB	E ja non vau a parlar de se com Smerdiakov podec calcular tot aquerò per auança, preveir damb exactitud qu'eth hilh anujat e rabiós vierie solet a campar pera hièstra damb respècte e, a maugrat de conéisher es senhaus, se retirarie entà deishar ada eth, a Smerdiakov, tot eth butin.
KARAMAZOV-IV-WEB	Senhors, vos ac demani seriosaments: en quin moment Smerdiakov podec cométer eth crim?
KARAMAZOV-IV-WEB	Senhalatz-me aguest moment, pr'amor que sense eth qu'ei impossible acusar-lo.
KARAMAZOV-IV-WEB	Eth malaut revie de pic, enten crits e ges", ben, atau que hè ua lucada e se ditz: e se vau a aucir ath senhor?
KARAMAZOV-IV-WEB	E com sabie se qué auie passat, s'enquia aguest moment ère inconscient?
KARAMAZOV-IV-WEB	Per çò d'aute senhors, enquia e tot era fantasia qu'a un limit.
KARAMAZOV-IV-WEB	Que serie interessant conéisher es motius qu'ambdús complices endonvièren un plan tant asenat.
KARAMAZOV-IV-WEB	Mès dilhèu non i auie ua cooperacion activa per part de Smerdiakov, senon passiua e dolorosa, entà didè'c atau: dilhèu er espaurit Smerdiakov solet s'avenguesse a non opausar-se ar assassinat e, en tot presentir que lo podien acusar d'auer permetut era mòrt deth sòn senhor per non cridar, per non opausar resisténcia, s'assegurèc eth permís de Dmitri Karamazov entà demorar-se en lhet per un supausat atac "e tu aucís-lo coma te vengue ben, aquerò qu'ei causa tua".
KARAMAZOV-IV-WEB	Mès, s'auesse estat atau, er atac costarie subersaut ena casa e, en tot preveder-lo, Dmitri Karamazov jamès aurie estat d'acòrd damb aguesta condicion.
KARAMAZOV-IV-WEB	Mès que vau a acceptar que i siguesse d'acòrd: totun aquerò, se passe que Dmitri Karamazov ei er assassin, er assassin e instigador, tant que Smerdiakov ei solet un participant passiu, dilhèu ne tansevolhe participant, senon solet consentent per pòur e en contra dera sa volentat, çò qu'eth tribunau poirie distinguir perfèctaments.
KARAMAZOV-IV-WEB	Atau, donc, qué ei çò qu'auem?
KARAMAZOV-IV-WEB	Sonque en èster detengut, er acusat l'ac cargue tot a Smerdiakov e lo colpe solet ada eth: ac a hèt eth, ditz, eth a assassinat e panat, qu'ei causa sua!
KARAMAZOV-IV-WEB	Mès quina sòrta de complices son aguesti que de seguit comencen a parlar er un der aute?
KARAMAZOV-IV-WEB	Aquerò que non se passe jamès.
KARAMAZOV-IV-WEB	E guardatz eth risque entà Karamazov: eth ei eth principau assassin, er aute non, er aute solet ei un consentent que dormís darrèr eth tenhat, e eth va e l'ac cargue tot ath malaut.
KARAMAZOV-IV-WEB	Pr'amor qu'eth malaut se pòt embestiar e, per instint de suberviuença, arreconéisher era pura vertat: ambdús i participèrem, mès jo que non l'aucí, solet ac permetí, ac consentí per pòur.
KARAMAZOV-IV-WEB	Pr'amor que Smerdiakov podie compréner qu'un tribunau distinguirie de seguit eth sòn grad de colpabilitat e, per tant, podie compdar que, se lo castigauen, serien plan mens durs que damb eth principau assassin que sage de colpar-lo de tot.
KARAMAZOV-IV-WEB	E alavetz segur qu'aurie cohessat.
KARAMAZOV-IV-WEB	Totun, aquerò non s'a passat.
KARAMAZOV-IV-WEB	Smerdiakov non a dit ne ua soleta paraula d'ua collaboracion, a maugrat de qué er assassin a persutat en acusar-lo e de contunh lo senhlalaue coma eth solet assassin.
KARAMAZOV-IV-WEB	Qu'ei mès, en cors deth somari siguec Smerdiakov que revelèc qu'eth auie parlat damb er acusat sus era envolòpa damb es sòs e sus es senhaus que sense eth jamès ac aurie desnishat.
KARAMAZOV-IV-WEB	Se de vertat siguesse complice e colpable, aurie condat tant aisidaments en somari que siguec eth qu'informèc ar acusat?
KARAMAZOV-IV-WEB	Ath contrari, aurie començat a remí'c, a capvirar es hèts, e a padegar-les.
KARAMAZOV-IV-WEB	Mès ne capvirèc ne padeguèc.
KARAMAZOV-IV-WEB	E aquerò solet ac pòt hèr un innocent que non cranh que l'acusen de complicitat.
KARAMAZOV-IV-WEB	Vaquí qu'ager eth, en un atac de malenconia malautissa per tòrt deth sòn mau dera tèrra e de tota era catastròfa descadiada, se pengèc.
KARAMAZOV-IV-WEB	E deishèc ua nòta escrita damb un estil particular: "Me destrusisqui per volentat e desir pròpi, que non s'acuse ad arrés".
KARAMAZOV-IV-WEB	Qué l'aurie costat higer ena nòta: jo sò er assassin e non Karamazov?
KARAMAZOV-IV-WEB	Hè pòc l'an hèt a vier sòs ath tribunau, tres mil robles, "es madeishi qu'èren ena envolòpa dera taula damb es pròves materiaus; les recebí ager de Smerdiakov", an dit.
KARAMAZOV-IV-WEB	Mès vos, senhors deth jutjat, solide que rebrembatz era trista scèna.
KARAMAZOV-IV-WEB	Non vau a reprodusir es detalhs, mès òc que me vau a preméter un parelh de consideracions alistades d'entre aqueres mens importantes, precisaments pr'amor que en èster insignificantes non toti les auem en compde e podem desbrembar-les.
KARAMAZOV-IV-WEB	En prumèr lòc, e un còp mès, Smerdiakov entornèc es sòs ager e se pengèc per racacòr de consciéncia.
KARAMAZOV-IV-WEB	Ben, a cohessat, e jo posqui tornar a díder: per qué non mos condèc tota era sua vertat ena nòta en saber-se'n qu'eth dia a vier serà jutjat un acusat innocent?
KARAMAZOV-IV-WEB	Pr'amor qu'es sòs solets non son ua pròva.
KARAMAZOV-IV-WEB	Per exemple, hè ua setmana dues persones mès d'aguesta sala e jo mo'n sabérem de forma totauments per edart d'un hèt, e ei precisaments qu'Ivan Fiódorovich Karamazov manèc escambiar ena capitau dera província dus titols de cinc mil robles ath cinc per cent, en totau dètz mil.
KARAMAZOV-IV-WEB	Solet voi díder que toti podem auer sòs en un moment determinat e que, se bèth un a tres mil robles, aquerò non demòstre que siguen es madeishi sòs d'un determinat calaish o envolòpa.
KARAMAZOV-IV-WEB	Fin finau, Ivan Karamazov, en recéber ager ua informacion tant importanta sus er autentic assassin, se demore tan tranquil.
KARAMAZOV-IV-WEB	Per qué non declarà'c immediataments?
KARAMAZOV-IV-WEB	Per qué ac dèishe enquiath londeman?
KARAMAZOV-IV-WEB	Vau a supausar qu'è eth dret a endonviar eth perqué: ja amie ua setmana damb era santat maumetuda, eth madeish a arreconeishut ath mètge e as deth sòn entorn qu'a visions, que ve a gent ja mòrta; era vesilha deth delirium tremens qu'aué l'a atacat, en saber-se'n dera mòrt de Smerdiakov, bastís eth següent rasonament: "Er òme qu'ei mòrt, posqui acusar-lo ada eth e sauvar ath mèn frair.
KARAMAZOV-IV-WEB	È sòs, ne cuelherè un hèish e diderè que Smerdiakov me lo balhèc abantes de morir".
KARAMAZOV-IV-WEB	Vos dideretz qu'ei desleiau; qu'encara que sigue sus un mòrt, ei desleiau mentir autanplan entà sauvar a un frair.
KARAMAZOV-IV-WEB	Mès, e s'eth a mentit inconscientament?
KARAMAZOV-IV-WEB	E s'eth s'imagine que de vertat a estat atau, damb eth sen definitiuaments afectat pera notícia dera mòrt sobta deth vailet?
KARAMAZOV-IV-WEB	Vos qu'auetz vist era nauèra scèna, auetz vist er estat que se trapaue.
KARAMAZOV-IV-WEB	Se tenguie de pès e parlaue, mès a on ère eth sòn cap?
KARAMAZOV-IV-WEB	Ad aguest testimoniatge d'un febriu l'a seguit un document, ua carta der acusat ara senhora Verjovtseva, redigida dus dies abantes deth crim e damb un detalhat plan d'execusion.
KARAMAZOV-IV-WEB	Alavetz, qué hèm en tot cercar un aute plan e as sòns autors?
KARAMAZOV-IV-WEB	Eth crim se cometec en tot seguir paraula per paraula aguest plan e non siguec cometut per cap aute que per sòn autor.
KARAMAZOV-IV-WEB	Òc, senhors deth jurat, "se cometec sivans er escrit!".
KARAMAZOV-IV-WEB	E non, non mos aluenham ath córrer damb respècte e temor dera hièstra deth pair, mès que mès se n'èm fèrmaments segurs de qué era nòsta estimada ère damb eth.
KARAMAZOV-IV-WEB	Non, qu'ei absurd e inversemblable.
KARAMAZOV-IV-WEB	Eth entrèc…e acabèc er ahèr.
KARAMAZOV-IV-WEB	Vos demanarè, ath delà, que tachetz es uelhs en ua circonstància entà jo plan significatiua.
KARAMAZOV-IV-WEB	S'auesse estat un assassin experimentat o un assassin que solet volesse panar, aurie deishat era envolòpa en solèr, a on se trapèc ath costat deth cadavre?
KARAMAZOV-IV-WEB	Per exemple, s'auesse estat Smerdiakov, qu'a cometut er assassinat entà panar, simplaments s'aurie hèt a vier era envolòpa sancera, sense preocupar-se de daurir-la just sus eth cadavre dera sua victima.
KARAMAZOV-IV-WEB	Eth que sabie damb certitud qu'en aguesta envolòpa i auie es sòs (que l'auie sauvac e sagerat ena sua preséncia), e se se lo hesse a vier arrés se'n saberie que s'auie cometut un panatòri.
KARAMAZOV-IV-WEB	E jo vos demani, senhors deth jurat, aurie actuat atau Smerdiakov, s'aurie deishat era envolòpa en solèr?
KARAMAZOV-IV-WEB	Non, atau actue precisaments un assassin exaltat que non rasone ben, un assassin que non ei un panaire e que enquia alavetz jamès auie panat, qu'autanplan en aguest moment que trè es sòs deth dejós deth lhet non ei un lairon panant, senon quauquarrés que li trè ua causa pròpia ath lairon que l'ac panèc, pr'amor qu'aquerò ère çò que pensaue Dmitri Fiódorovich des tres mil robles, vengudi en ua mania entada eth.
KARAMAZOV-IV-WEB	Atau que, en hèr-se damb ua envolòpa que non auie campat abantes, la trinque entà assegurar-se'n de qué son es sòs, dempús ges damb es sòs ena pòcha, enquia se'n desbrembe de qué a deishat en solèr ua enòrma acusacion contra eth en forma d'envolòpa trincada.
KARAMAZOV-IV-WEB	Tot pr'amor qu'ei Karamazov, non Smerdiakov, eth que non pense, non compren, entà qué?
KARAMAZOV-IV-WEB	Ges en tot húger, enten eth gemèc deth mosso que l'a susprenut, eth mosso l'artenh, s'arture e què amorrat en solèr peth pilador de coeire.
KARAMAZOV-IV-WEB	Er acusat baishe en un bot entà veder-lo, per pietat.
KARAMAZOV-IV-WEB	Imaginatz-vos, de ressabuda assegure que baishèc per pena, per pietat, entà veir se podie ajudar-lo.
KARAMAZOV-IV-WEB	Vai!, quin moment entà exprimir tau pietat!
KARAMAZOV-IV-WEB	Non, baishèc entà assegurar-se de s'ère viu eth solet testimòni dera sua mauvestat.
KARAMAZOV-IV-WEB	Quinsevolh aute sentiment, quinsevolh aute motiu que non serie normau!
KARAMAZOV-IV-WEB	Guardatz que li balhe temps a Grigori, li netège eth cap damb un mocador e, en veir que non ère mòrt, tot tacat de sang e com estalabordit vie un aute còp en çò dera sua aimada, com non pensèc qu'ère tacat de sang e que de seguit lo denonciarien?
KARAMAZOV-IV-WEB	Er acusat mos assegure que ne tansevolhe hec atencion ara sang.
KARAMAZOV-IV-WEB	Qu'ac podem adméter, ei possible, les sòl passar as criminaus.
KARAMAZOV-IV-WEB	Un calcul infernau entà quauques causes, e d'autes non vien de comprener-les.
KARAMAZOV-IV-WEB	E eth, en aguest moment, solet pensaue en a on s'estaue era.
KARAMAZOV-IV-WEB	Qu'auie besonh de saber çò de mès lèu pòssible a on ère, atau que vie ath mès córrer entara sua casa e se'n sap d'ua notícia inesperada e colossau: era a partit entà Mokroie damb eth sòn "anterior", damb er "indiscutible"!.
KARAMAZOV-IV-WEB	IX.PSICOLOGIA A TOTA MAQUINA, ERA TROIKA ATH GALAUP.
KARAMAZOV-IV-WEB	En arribar en aguest moment dera sua allegacion, Ippolit Kirillovich, que claraments auie causit eth metòde istoric dera exposicion, que tant les shaute recórrer as oradors nerviosi ara cèrca d'uns limits rigorosaments establidi entà reprimir era sua pròpia afogadura impacienta, s'estenec especiauments en "anterior" e "indiscutible" e exprimic sus aguest tèma diuèrses idies entretengudes ara sua manèra.
KARAMAZOV-IV-WEB	Karamazov, que se tornaue lhòco de gelosia per toti, de ressabuda semble quèir e desparéisher dauant er "anterior" e "indicutible".
KARAMAZOV-IV-WEB	E, aumens, ei estranh que lèu non auesse parat era aurelha ad aguest nau perilh qu'ère ara demora en forma de rivau inesperat.
KARAMAZOV-IV-WEB	Mès tostemp auie pensat qu'ère luenh e Karamazov tostemp viu en present.
KARAMAZOV-IV-WEB	Qu'ei probable qu'enquia lo considerèsse ua ficcion.
KARAMAZOV-IV-WEB	Eth sòn còr malerós comprenec de seguit que dilhèu per açò era hemna l'auie amagat ath nau rivau, que per aquerò l'auie mentit pòc abantes, qu'eth rivau nauèth vengut non ère entada era ne fantasia ne ficcion, senon tot, totes es sues expectatiues ena vida; en auer comprenut aquerò, eth que se resignèc.
KARAMAZOV-IV-WEB	Ben, senhors deth jurat, non posqui deishar de cornèr aguest sobte aspècte dera amna der acusat, que semblaue non èster capable de manifestar quauquarren atau e que, còp sec, balhe mòstres d'un implacable besonh de vertat, de respècte ara hemna, d'acceptar es dictats deth sòn còr, en quin moment!
KARAMAZOV-IV-WEB	En moment que s'a tacat es mans damb era sang deth sòn pròpi pair!
KARAMAZOV-IV-WEB	Qu'ei vertat qu'era sang vessada ja clamaue resvenja, pr'amor qu'eth, que ja auie destrusit era sua amna e tot eth sòn destin ena tèrra, sense voler li calie sénter e demanar-se en aqueth moment se qué significaue eth e se qué podie significar eth ja entada era, era creatura qu'estimaue mès qu'ara sua pròpia amna, en comparèr damb er "anterior" e "indiscutible", que se n'auie empenaït e auie tornat ath cant dera hemna qu'un viatge destrusic damb un amor nau, damb proposicions aunestes, damb era promesa d'ua vida naua e erosa.
KARAMAZOV-IV-WEB	Tant qu'eth, malerós, qué li podie balhar eth ara?
KARAMAZOV-IV-WEB	Qué li podie aufrir?
KARAMAZOV-IV-WEB	Karamazov ac comprenec, comprenec qu'eth sòn crim l'auie barrat toti es camins e que solet ère un criminau condamnat a mòrt e non un òme qu'anèsse a víuer.
KARAMAZOV-IV-WEB	Aguesta idia l'estronhèc e l'esbaucèc.
KARAMAZOV-IV-WEB	E de pic se concentre en un plan frenetic que, cossent damb eth caractèr de Karamazov, li venguec coma era soleta e fatau gessuda dera sua terribla situacion.
KARAMAZOV-IV-WEB	Aguesta gessuda qu'ère eth suicidi.
KARAMAZOV-IV-WEB	Cor a hèr-se a vier es pistòles qu'auie empenhat ath foncionari Perjotin, e peth camin, ath mès córrer, trè dera pòcha toti es sòs que damb eri s'a esposcat es mans damb era sang pairau.
KARAMAZOV-IV-WEB	Ò!, es sòs ei çò que mès a de besonh ara: Karamazov va a morir, Karamazov va a meter-se un tir, e toti les cau rebrembà'c!
KARAMAZOV-IV-WEB	Que per aquerò èm poètes, per aquerò auem consomit era nòsta vida coma ua candèla, pes dus extrèms.
KARAMAZOV-IV-WEB	Entre crits sauvatges, hòles cançons e dances gitanes brindaram e felicitaram ara hemna adorada pera sua naua felicitat e, dempús, aquiu madeish, as sòns pès mos crebaram eth crani e mos castigaram!
KARAMAZOV-IV-WEB	Bèth dia se'n brembarà de Mitia Karamazov!
KARAMAZOV-IV-WEB	Fòrça scènes pintoresques, fòrça frenesia novelèsca, sauvatge vam karamazovian e sentimentalisme, mès tanben quauquarren mès, senhors deth jurat, quauquarren mès que cride ena sua amna, que pataquège era sua tèsta incansablaments e empodoe eth sòn còr en tot amiar-lo entara mòrt.
KARAMAZOV-IV-WEB	Aguest quauquarren ei era consciéncia, senhors deth jurat, qu'ei eth sòn sen, son es terribles racacòrs!
KARAMAZOV-IV-WEB	Mès era pistòla qu'ac apraiarà tot, era pistòla ei era soleta gessuda, non n'i a cap auta, e aquiu…
KARAMAZOV-IV-WEB	Sabi pas se Karamazov pensaue qué i aurà mès enlà ne se Karamazov podie pensar, coma Hamlet, qué i aurà mès aquiu delà.
KARAMAZOV-IV-WEB	Non, senhors deth jurat, uns tien a Hamlets, mès nosati, de moment, sonque auem Karamazovs!
KARAMAZOV-IV-WEB	Ippolit Kirillovich desvolopèc un quadre plan detalhat des preparatius de Mitia, era scèna en çò de Perjotin, ena botiga, damb es caishes.
KARAMAZOV-IV-WEB	Reprodusic un modelhon de paraules, senténcies e gèsti confirmadi pes testimònis, e aguest quadre influic terriblament ena opinion des audidors.
KARAMAZOV-IV-WEB	Çò de mès important ei qu'influic en ensems des hèts.
KARAMAZOV-IV-WEB	Era colpabilitat d'aguest tempestuós exaltat que ja ne se'encuedaue d'eth, ère irrefusabla.
KARAMAZOV-IV-WEB	Ja non auie arren entà suenhar-se (didie Ippolit Kirillovich), dus o tres viatges siguec a mand de cohessà'c tot, ac hège a veir mès que non arribèc a didè'c (mentèc alavetz es testimoniatges des testimònis).
KARAMAZOV-IV-WEB	Autanplan peth camin li cridèc ath menaire: "Sabes?
KARAMAZOV-IV-WEB	Qu'ès en tot amiar a un assassin!".
KARAMAZOV-IV-WEB	Mès non ac podie condar, prumèr li calie arribar en Mokroie e ja aquiu acabarie eth poèma.
KARAMAZOV-IV-WEB	Totun, se qué ei çò que demoraue ar acusat?
KARAMAZOV-IV-WEB	Eth cas ei que lèu dès eth prumèr moment, en arribar en Mokroie, sent, entà dempús comprenè'c deth tot, qu'eth rivau "indiscutible" dilhèu non ei tant indiscutible e que non desiren ne accèpten d'eth ne felicitacions pera naua felicitat ne brindis.
KARAMAZOV-IV-WEB	Mès que ja coneishetz es hèts, senhors deth jurat, peth somari.
KARAMAZOV-IV-WEB	Eth capitada de Karamazov sus eth sòn adversari resultèc incontestabla e alavetz, donques qu'alavetz s'inicièc ena sua amna ua naua fasa, dilhèu era fasa mès terribla de totes es qu'a patit e contunhe patint aguesta amna!
KARAMAZOV-IV-WEB	Senhors deth jurat, que se pòt reconéisher positiuaments (exclamèc Ippolit Kirillovich) qu'era sua natura ofensada e eth sòn còr criminau ja èren resvenjaires de quinsevolh justícia terrenau.
KARAMAZOV-IV-WEB	Qu'ei mès: era justícia e eth castig terrenau dilhèu, enquia e tot, solatgen eth castig dera natura, en aguesti moments son imprescindibles entara amna deth criminau, entà sauvar-la dera desesperacion, pr'amor que ne me posqui imaginar er orror e es patiments moraus de Karamazov quan se'n sabec qu'era l'estimaue, que per eth renonciaue ar "anterior" e "indiscutible", qu'ère ada eth, a Mitia, que convidaue ara sua vida renauida, que li prometie era felicitat.
KARAMAZOV-IV-WEB	Mès en quin moment?
KARAMAZOV-IV-WEB	Quan ja tot s'auie acabat entada eth e ja arren ère possible!
KARAMAZOV-IV-WEB	Per cèrt, que harè un brèu comentari plan interessant entà nosati pr'amor d'esclarir era esséncia autentica dera situacion der acusat en aguest moment: aguesta hemna, aguest amor sòn, contunhèc en tot èster entada eth, enquiara darrèra menuta, enquiath madeish instant dera detencion, ua creatura dehòra man que desiraue damb passion, mès qu'ère inaccessibla.
KARAMAZOV-IV-WEB	Precisaments aguesta set apassionada d'amor e era esperança d'assadorar-la en aqueth moment l'ac empachèren.
KARAMAZOV-IV-WEB	Embriac pera taulejada, se sarrèc ara sua estimada, que hestejaue ath sòn costat mès embelinaira e seductora que jamès; eth non se dessepare d'era, l'admire, s'esbugasse ena sua preséncia.
KARAMAZOV-IV-WEB	Aguesta set apassionada que podec reprimir pendent un instant non solet era pòur a èster detengut, senon enquia e tot es racacòrs de consciéncia!
KARAMAZOV-IV-WEB	Per un instant, ai, solet per un instant!
KARAMAZOV-IV-WEB	M'imagini er estat en aguest moment dera amna deth criminau sometuda indiscutibla e serviuments per tres elements que l'estronhauen complètaments: en prumèr lòc, era embriaguesa, era embriaguesa e eth hestau, eth movement de pès des dances, es sorriscles des cançons e era, era, rogida peth vin, cantant e dançant, embriaga e arrint entada eth.
KARAMAZOV-IV-WEB	En dusau lòc, eth sòmni luenhant e encoratjant de qué eth sòn fatidic finau encara ère luenh, aumens non ère près, s'un cas ath dia a vier, coma molt vierien a cercar-lo peth maitin.
KARAMAZOV-IV-WEB	Per tant encara li restauen diuèrses ores, e aquerò ei molt, plan molt!
KARAMAZOV-IV-WEB	En diuèrses ores que se pòden passar fòrça causes.
KARAMAZOV-IV-WEB	M'imagini que succedís quauquarren semblable quan un criminau ei amiat entath cadafalc: encara mos cau recórrer un long carrèr, plan long, e ath delà a plaser, acompanhat per milèrs de persones, dempús tòrcer per un aute carrèr e solet ara fin d'aguest carrèr i é era terribla plaça.
KARAMAZOV-IV-WEB	Me semble qu'ath principi deth camin eth condemnat, ath dessús der ofensant car, que deu auer precisaments era sensacion de qué li rèste peth dauant ua vida infinita.
KARAMAZOV-IV-WEB	Mès vaquí qu'es cases van passant, eth car va auançant, ben, non se passe arren, encara ei luenh eth torn dera cantoada, eth contunhe guardant coratjós a dreta e quèrra e ad aguestes persones curioses mès indiferentes que tachen era sua guardada en eth, e encara se pense qu'ei semblable ada eri, qu'ei ua persona.
KARAMAZOV-IV-WEB	Mès era virada dera cantoada qu'ei ja aciu, ò, que non se passe arren, ei un carrèr sancer.
KARAMAZOV-IV-WEB	E qu'ei madeish se guaires cases se passen, eth pense: "encara rèsten fòrça cases".
KARAMAZOV-IV-WEB	E atau enquiath finau, enquiara plaça.
KARAMAZOV-IV-WEB	E m'imagini que siguec açò que li passèc a Karamazov.
KARAMAZOV-IV-WEB	Que i a angoisha e pòur ena sua amna, mès artenh a desseparar era mitat des sòs e amagar-les en bèth lòc; se non, non m'expliqui com podec desparéisher era mitat des tres mil que venguie de panar-li a sa pair deth dejós dera coishinèra.
KARAMAZOV-IV-WEB	Non ère eth prumèr còp que venguie en Mokrie, i auie estat de hèsta pendent dus dies.
KARAMAZOV-IV-WEB	Coneishie aguesta casa de husta vielha e grana, es sòns cubèrts e galaries.
KARAMAZOV-IV-WEB	Supausi qu'amaguèc ua part des sòs alavetz, en aguesta casa, pòc abantes d'èster detengut, en bèra clatenera, en ua henerecla, dejós bèra taula, en un cornèr, dejós era cubèrta, entà qué?
KARAMAZOV-IV-WEB	Com que, entà qué?
KARAMAZOV-IV-WEB	Era catastròfa podie arribar de seguit, e encara non auem pensat se com receber-la, non auem temps entad açò, pr'amor que mos paqueguege eth cap, e ath delà era mos cride, mès e es sòs?
KARAMAZOV-IV-WEB	Es sòs que son imprescindibles entà quinsevolh situacion!
KARAMAZOV-IV-WEB	Un òme damb sòs qu'ei un òme pertot.
KARAMAZOV-IV-WEB	Dilhèu non vos semble naturau aguesta prudéncia en un moment atau?
KARAMAZOV-IV-WEB	Qu'ei mès, quan mès tard assegurèc ath jutge instructor qu'auie desseparat mil cinc cents robles en escapolari (çò que jamès se passèc), ei possible que s'endonvièsse çò der escapolari en aguest instant precisaments pr'amor que dues ores abantes auie desseparat era mitat des sòs e les auie amagat en Mokroie, per s'un cas, enquiath londeman, entà non amiar-lo ath dessús, per ua pensada que li venguec de pic.
KARAMAZOV-IV-WEB	Dus abismes, senhors deth jurat, rebrembatz que Karamazov pòt contemplar dus abismes, e es dus ath còp!
KARAMAZOV-IV-WEB	Que les auem cercat pera casa, mès non les auem trapat.
KARAMAZOV-IV-WEB	Ei possible qu'es sòs siguen aquiu, mès ei possible qu'ath londeman despareishessen e ara se les sauvi er acusat.
KARAMAZOV-IV-WEB	En quinsevolh cas, lo detengueren ath costat d'era, ajulhat dauant d'era.
KARAMAZOV-IV-WEB	Era qu'ère estirada en lhet e eth l'estenie es mans, e enquia tau punt se n'auie desbrembat de tot, que non entenec se com s'apressauen es que l'anauen a detier.
KARAMAZOV-IV-WEB	Encara non auie auut temps de premanir-se mentauments entàs responses.
KARAMAZOV-IV-WEB	Autant eth qu'era sua tèsta sigueren aganchadi de ressabuda.
KARAMAZOV-IV-WEB	Senhors deth jurat, i a moments que, per tòrt des nòstes obligacions, auem pòur dauant d'ua persona, e pòur per aguesta persona!
KARAMAZOV-IV-WEB	Qu'ei eth moment de contemplar era pòur animau, quan eth criminau se'n sap que tot ei perdut, mès totun açò pelege, totun açò a era intencion de lutar contra vosati.
KARAMAZOV-IV-WEB	Qu'ei eth moment que toti es instints de suberviuença se lheuen ath còp e, entà sauvar-se, vos dirigís ua guardada penetranta, interroganta e patidoira, vos aganche e vos estúdie, a vosati, as vòstes cares, as vòstes idies, demore veir per quin costat lo vatz a tumar, e en sòn cap tremolós còp sec se formen immediataments milèrs de plans, a maugrat qu'age pòur de parlar, cranh deishar-se d'anar dera lengua!
KARAMAZOV-IV-WEB	Aguesti moments umiliants dera amna umana, aguest calvari, aguesta set animau pera pròpia sauvacion, son terribles e a viatges produsissen temors e pietat peth criminau, autanplan en jutge instructor.
KARAMAZOV-IV-WEB	Plan, nosati n'auem estat testimònis de tot aquerò.
KARAMAZOV-IV-WEB	Ara prumeria, qu'ère aclapat, possat per orror, se l'escapèren diuèrses paraules que lo comprometien grèuments: "Sang!
KARAMAZOV-IV-WEB	M'ac meriti!".
KARAMAZOV-IV-WEB	Mès se tenguec de seguit.
KARAMAZOV-IV-WEB	Se qué díder, se qué respóner, encara non ac auie premanit, solet auie premanit ua negacion sense fondament: "Que non sò colpable dera mòrt deth mèn pair!"
KARAMAZOV-IV-WEB	De moment aguesta ei era nòsta barralha e dilhèu pogam quilhar quauquarren mès darrèr dera barralha, ua barricada.
KARAMAZOV-IV-WEB	En tot auançar-se as nòstes preguntes, s'esdegue a explicar aguestes prumères declaracions comprometudes que damb eres se considere colpable dera mòrt deth mosso Grigori.
KARAMAZOV-IV-WEB	Qui mès lo podec aucir se non sò estat jo?.
KARAMAZOV-IV-WEB	Ac auetz entenut?
KARAMAZOV-IV-WEB	Mos ac demane a nosati, a nosati, qu'auem vengut entà hèr-li aguesta madeisha pregunta!
KARAMAZOV-IV-WEB	E auetz entenut aguesta parauleta que s'a auançat?
KARAMAZOV-IV-WEB	Ai, aguesta estratagèma, aguesta innocéncia e aguesta impaciéncia karamazoviana.
KARAMAZOV-IV-WEB	Jo que non l'è aucit, ne se vos acodisque pensar que sò estat jo:
KARAMAZOV-IV-WEB	Mos concedís que lo volie aucir, vedetz se guaire sincèr que sò?, semble voler díder, atau que vos cau creir que jo non l'è aucit.
KARAMAZOV-IV-WEB	Ai, en aguesti casi eth criminau a viatges se torne incrediblaments irreflexiu e credul.
KARAMAZOV-IV-WEB	E vaquí que coma per edart, ena instruccion se li demane ua causa çò de mès ingenua: "Non l'aurà aucit Smerdiakov"?
KARAMAZOV-IV-WEB	E se passèc çò que demoràuem: s'emmalicièc terriblaments pr'amor que mos auíem auançat e l'auíem agarrat ara suspresa quan encara non auie auut temps de premanir-se, de causir e de trapar eth moment mès avient entà trèir a Smerdiakov.
KARAMAZOV-IV-WEB	Per sòn anament, de seguit se lancèc entà un extrèm e comencèc a assegurar-mos damb totes es sues fòrces que Smerdiakov non podie aucir, que non ère capable d'aucir.
KARAMAZOV-IV-WEB	Mès non lo credatz, ei pura estratagèma: non a renonciat per complèt a Smerdiakov, ath contrari, que lo tornarà a trèir, pr'amor qu'a qui mès pòt trèir se non ei ada eth, mès ac harà en ua auta escadença pr'amor que de moment aguest plan s'a hèt a pèrder.
KARAMAZOV-IV-WEB	Lo treirà dilhèu ath londeman o dilhèu quan agen passat quauqui dies, un còp age trapat eth moment de cridar-mos: "Ja vedetz, jo remí que siguesse Smerdiakov mès que vos, vo'n brembatz?, mès ara sò convençut que siguec eth que l'aucit, qui se non?.
KARAMAZOV-IV-WEB	Mès, de moment, mos contraditz ombriu e irritat; era impaciéncia e era ira li suggerissen, ça que la, ua explicacion çò de mès pòcvau e inversembabla sus com auie vist a sa pair a trauèrs dera hièstra e s'auie aluenhat d'aquiu respectuosaments.
KARAMAZOV-IV-WEB	Çò de mès important ei qu'encara non coneish es circonstàncies, eth valor des declaracions de Grigori, que s'a remetut.
KARAMAZOV-IV-WEB	Començam a examinar-lo e a escorcolhar-lo.
KARAMAZOV-IV-WEB	Er escorcolh l'enforisme mès tanben l'encoratge: non trapam es tres mil robles, solet ne trapam mil cinc cents.
KARAMAZOV-IV-WEB	E, plan, en aguest moment de silenci coleric e de negacion per prumèr còp li vie entath cap era idia deth escapolari.
KARAMAZOV-IV-WEB	Sense dobte, ei conscient dera pòga credibilitat dera sua invencion, e se torture, se torture terriblaments, pr'amor de hèr-la mès credibla, entà compausar-la de manèra que resulte ua novèla vertadèra e versemblabla.
KARAMAZOV-IV-WEB	En aguesti casi, çò de prumèr, eth principau prètzhèt dera instruccion ei non perméter es preparatius, aganchar descuedat ath criminau entà qu'exprimisque es sues idies amagades damb tota simplicitat, damb forma inversemblabla e contradictòria.
KARAMAZOV-IV-WEB	Solet se pòt hèr a parlar a un criminau en tot comunicar-li ara suspresa e coma per edart quauque hèt nau, quauqua circonstància deth cas que sigue colossau peth sòn significat, mès qu'enquia alavetz eth non auie supausat ne auie previst.
KARAMAZOV-IV-WEB	Nosati qu'auíem premanida aguesta circonstància, òc, l'auíem premanida dès hège temps: ère eth testimoniatge deth mosso Grigori, ja remetut, sus era pòrta dubèrta pera que gessec ath mès córrer er acusat.
KARAMAZOV-IV-WEB	Eth se n'auie desbrembat complètaments dera pòrta e se pensaue que Grigori non l'auie vist.
KARAMAZOV-IV-WEB	Er efècte siguec colossau.
KARAMAZOV-IV-WEB	Se botèc de pès en un bot e comencèc a cridar: "Siguec Smerdiakov, Smerdiakov!
KARAMAZOV-IV-WEB	Eth mèn collaborador, eth nòste aunorable e agudent Nikolai Parfionovich, me condèc dempús qu'en aguest instant sentec tanta pena per eth que lèu se met a plorar.
KARAMAZOV-IV-WEB	E ei en aguest instant, entà apraiar er ahèr, quan eth comence ara prèssa a parlar-mos deth famós escapolari: plan ben, semble díder, donques ara escotatz aguesta istòria!
KARAMAZOV-IV-WEB	Senhors deth jurat, ja vos è explicat se per qué considèri tota aguesta pensada sus es sòs sauvadi un mes abantes en escapolari non solet coma quauquarren absurd, senon tanben ua invencion tan inversembabla que solet la podem demorar en un cas coma eth que mos ocupe.
KARAMAZOV-IV-WEB	Autanplan s'entà ua escomesa voléssem díder o imaginar quauquarren mès inversembable, non poiríem trapar arren de pejor.
KARAMAZOV-IV-WEB	Aciu çò de mès important ei que se pòt travar e redusir ad arren ath novelista damb es detalhs, damb aguesti detalhs qu'ei tan rica era realitat e que tostemp, tau que siguesse ua fotesa insignificanta e non de besonh, son menspredadi per aguesti malerosi condaires involuntaris que jamès pensen en eri.
KARAMAZOV-IV-WEB	Ò!, en aguesti moments non son entad aguestes causes, eth sòn cap solet cree un tot enòrme e alavetz vie quauquarrés e gause demanar-li per aguestes foteses!
KARAMAZOV-IV-WEB	E ei aquiu quan se les aganche!
KARAMAZOV-IV-WEB	Li pregunten ar acusat: "Ben, e d'a on treiguéretz eth materiau entar escapolari, qui vo'lo cosec?"
KARAMAZOV-IV-WEB	Er acusat s'ofense, ac considère ua fotesa ofensiua e, credetz-me, credetz-me, ei sincèr, sincèr!
KARAMAZOV-IV-WEB	Que toti son atau.
KARAMAZOV-IV-WEB	E comprenetz, senhors deth jurat, que s'aumens auéssem trapat era camisa (e com non l'auíem de trapar ena sua maleta o ena comòda s'era camisa auesse existit de vertat), qu'auríem auut ua pròva, ua pròva paupabla a favor dera legitimitat e deth sòn testimoniatge.
KARAMAZOV-IV-WEB	Mès aquerò eth que non ac compren: "Non m'en brembi, dilhèu non siguesse ua camisa, lo cosí d'ua còfia dera mestressa".
KARAMAZOV-IV-WEB	Enes moments mès terribles d'un òme, coma quan ei amiat entath cadafalc, son aguestes foteses es que se demoren gravades.
KARAMAZOV-IV-WEB	E eth se n'a desbrembat de tot, exceptat de cèrt losat verd que vedec peth camin o ben ua gralha en ua crotz, aquerò òc qu'ac rebrembe.
KARAMAZOV-IV-WEB	Pr'amor que, se tant que cosie er escapolari s'amaguèc des sòns, que li calerie brembar-se'n de com patic umiliat pera pòur de qué quauquarrés entrèsse e l'agarrèsse damb ua agulha enes mans, de com ath prumèr bronit hec un guimbet e correc darrèr eth tenhat (en sòn pis i a un tenhat)…
KARAMAZOV-IV-WEB	Mès, senhors deth jurat, per qué vos condi tot aquerò, toti aguesti detalhs, foteses?, exclamèc còp sec Ippolit Kirillovich.
KARAMAZOV-IV-WEB	Donques precisaments pr'amor qu'er acusat contunhe encaborniat en aguesta asenada!
KARAMAZOV-IV-WEB	Pendent aguesti dus mesi, dès era madeisha fatidica net, non a esclarit arren, non a hijut ne ua soleta circonstància explicatiua e reau ath sòn fantasiós testimoniatge prealable; tot aquerò que son pegaries, ditz, credetz en mèn aunor!
KARAMAZOV-IV-WEB	Ò!, mos alegram de creir, desiram creir, autanplan peth sòn aunor!
KARAMAZOV-IV-WEB	Balhatz-mos, mostratz-mos aumens un hèt a favor der acusat e mos alegraram, mès un hèt paupable, reau, e non era deduccion pera expression dera cara der acusat qu'a hèt sa frair o era indicacion de qué, en tot tustar-se eth piech, sens dobte se tustaue er escapolari…de nets, ath dessús.
KARAMAZOV-IV-WEB	Mos alegraram se i a un hèt nau, seram es prumèrs a renonciar as acusacions, mos esdegaram a renonciar.
KARAMAZOV-IV-WEB	Ara qu'ei era justícia que clame e nosati persutam, non podem renonciar ad arren.
KARAMAZOV-IV-WEB	Ippolit Kirillovich passèc ara conclusion.
KARAMAZOV-IV-WEB	Semblaue qu'auie fèbre, clamaue pera sang vessada, pera sang d'un pair assassinat peth sòn hilh "damb eth nefast objectiu de panar".
KARAMAZOV-IV-WEB	Senhalaue damb fermetat eth tragic e indignant emsems de hèts.
KARAMAZOV-IV-WEB	Çò que sigue qu'escotetz der avocat der acusat, famós peth sòn talent (Ippolit Kirillovich non ac podec evitar), per eloquentes e esmoventes que siguen es sues paraules qu'apelaràn ara vòsta sensibilitat, rebrembatz qu'en aguest moment vosati ètz eth santuari dera nòsta justícia.
KARAMAZOV-IV-WEB	Rebrembatz qu'ètz es defensors dera vertat, es defensors dera nòsta sagrada Russia, des sòns fondaments, dera sua familha, de tot çò de sant que i é en era!
KARAMAZOV-IV-WEB	Òc, en aguesti moments vosati representatz a Russia, e era vòsta senténcia s'entenerà non solet en aguesta sala, senon en tota Russia, e tota Russia vos escotarà coma as sòns defensors e jutges e se senterà encoratjada o aclapada damb era senténcia.
KARAMAZOV-IV-WEB	Non torturetz a Russia e es sues esperançes, era nòsta troika cor a tota maquina dilhèu entara roïna.
KARAMAZOV-IV-WEB	E ja hè fòrça temps qu'en tota Russia se quilhen es braci e demanen que s'arture aguesta carrèra frenetica e desvegonhada.
KARAMAZOV-IV-WEB	E, se d'auti pòbles encara se desseparen dera troika que saute coma lhòca dilhèu non sigue per respècte, coma desiraue eth poèta, senon solet per pòur, tenguetz aquerò en compde.
KARAMAZOV-IV-WEB	Per pòur e dilhèu tanben per aversion, atau serà bon que vos hescatz enlà, pr'amor que pòt èster que se deishatz de hèr-vos enlà e vos convertitz en un solid mur dauant de semblabla precipitacion e siguen eri es qu'arturen era carrèra alhocardida e dementa entà sauvar-se, entà instruir-se e illustrar-se!
KARAMAZOV-IV-WEB	Que ja auem entenut votzes alarmades en Euròpa.
KARAMAZOV-IV-WEB	Ja an començat a lheuar-se.
KARAMAZOV-IV-WEB	Non les hèscatz temptar, non hescatz qu'apilèren eth sòn òdi en aument damb ua senténcia qu'absòlve er assassinat d'un pair a mans deth sòn pròpi hilh!…
KARAMAZOV-IV-WEB	En resumit, Ippolit Kirillovich s'auie apassionat fòrça e, encara qu'acabèc d'aguesta sòrta patetica, era impression que costèc siguec extraordinària.
KARAMAZOV-IV-WEB	En acabar eth sòn discurs, gessec ara prèssa e, ac torni a díder, lèu li vie ua malagana en aute quarto.
KARAMAZOV-IV-WEB	Era sala non aplaudic, mès es persones formaus èren contentes.
KARAMAZOV-IV-WEB	Non èren tan contents es daunes, mès, ça que la, les shautec fòrça era sua eloquéncia, mès que mès pr'amor que non cranhien es conseqüéncies e contunhauen a tier totes es sues esperances en Fetiukovich: "Fin finau va a parlar, guanharà, plan que òc!".
KARAMAZOV-IV-WEB	Toti guardauen a Mitia; pendent eth discurs deth fiscau s'estaue seigut en silenci damb es mans nervioses, es dents sarradi, era guardada baisha.
KARAMAZOV-IV-WEB	Solet en bèri moments lheuèc eth cap e parèc era aurelha.
KARAMAZOV-IV-WEB	Sustot quan comencèren a parlar de Grushenka.
KARAMAZOV-IV-WEB	Quan eth fiscau reprodusic era opinion de Rakitin sus era, en sòn ròstre campèc un arridolet de mensprètz e colèra e didec de forma pro audibla: "Bernard!"
KARAMAZOV-IV-WEB	En un punt deth discurs semblèc autanplan que volie lheuar-se e cridar quauquarren; totun, se tenguec e solet rufèc es espatles damb mensprètz.
KARAMAZOV-IV-WEB	Dera fin dera allegacion, justaments des hètes deth fiscau en Mokroie pendent er interrogatòri deth criminau, se'n parlarie dempús ena ciutat en tot hèr burla d'Ippolit Kirillovich: "Er òme non se podec tier e se vantèc des sues aptituds".
KARAMAZOV-IV-WEB	Era session s'interrompec, mès per pòc de temps, un quart d'ora, vint menutes ath mès poder.
KARAMAZOV-IV-WEB	Entre eth public s'enteneren convèrses e exclamacions.
KARAMAZOV-IV-WEB	Ne rebrembi quauques ues:
KARAMAZOV-IV-WEB	Un discurs seriós!, senhalèc damb es celhes rufades un senhor en un rondèu.
KARAMAZOV-IV-WEB	Que s'a embolhat fòrça damb era psicologia, s'entenec ua auta votz.
KARAMAZOV-IV-WEB	Mès, qu'ei que tot ei vertat, ei ua vertat irrefusabla!
KARAMAZOV-IV-WEB	Òc, ei un mèstre.
KARAMAZOV-IV-WEB	A hèt un resumit en tot generalizar.
KARAMAZOV-IV-WEB	E ath finau tanben.
KARAMAZOV-IV-WEB	Solet qu'aciu a mentit.
KARAMAZOV-IV-WEB	E ath delà non a estat clar.
KARAMAZOV-IV-WEB	S'a afogat un shinhau.
KARAMAZOV-IV-WEB	Aquerò qu'ei injust, injust.
KARAMAZOV-IV-WEB	Donques non, autanplan atau a estat adreit.
KARAMAZOV-IV-WEB	E qué diderà er avocat?
KARAMAZOV-IV-WEB	En un aute rondèu:
KARAMAZOV-IV-WEB	Òc, qu'a estat inoportun.
KARAMAZOV-IV-WEB	S'a esdegat massa.
KARAMAZOV-IV-WEB	Qu'ei un òme nerviós.
KARAMAZOV-IV-WEB	Aquiu nosati mo n'arrim, mès com estarà er acusat?
KARAMAZOV-IV-WEB	Òc, com estarà Mitenka?
KARAMAZOV-IV-WEB	Diderà quauquarren er avocat?
KARAMAZOV-IV-WEB	En un tresau rondèu:
KARAMAZOV-IV-WEB	Qui ei aguesta senhora?
KARAMAZOV-IV-WEB	Era gròssa damb ornaments qu'ei seiguda en un costat.
KARAMAZOV-IV-WEB	Ua generala, divorciada, la coneishi.
KARAMAZOV-IV-WEB	Per aquerò çò des ornaments.
KARAMAZOV-IV-WEB	Non ei ua grana causa.
KARAMAZOV-IV-WEB	Vai, non, qu'ei embelinaira.
KARAMAZOV-IV-WEB	Dus sèti mès enlà que i é ua ròssa, ei mielhor.
KARAMAZOV-IV-WEB	L'aganchèren damb assopliment en Mokroie, vertat?
KARAMAZOV-IV-WEB	Plan.
KARAMAZOV-IV-WEB	Ac a tornat a condar.
KARAMAZOV-IV-WEB	En guaires cases ac aurà condat ja.
KARAMAZOV-IV-WEB	E ara non s'a podut tier, er amor pròpi.
KARAMAZOV-IV-WEB	Qu'ei un òme ofensat, hu, hu.
KARAMAZOV-IV-WEB	E mausapiós.
KARAMAZOV-IV-WEB	Damb fòrça retorica.
KARAMAZOV-IV-WEB	Es sues frases son longues.
KARAMAZOV-IV-WEB	E sage d'espaurir-mos, guardatz, espaurir-mos.
KARAMAZOV-IV-WEB	Rebrembatz era troika?
KARAMAZOV-IV-WEB	Qu'ère entà vantar ath liberalisme.
KARAMAZOV-IV-WEB	Li cau pòur.
KARAMAZOV-IV-WEB	E tanben ar avocat.
KARAMAZOV-IV-WEB	Òc, e qué diderà eth senhor Fetiukovich?
KARAMAZOV-IV-WEB	Ben, sigue çò que sigue, non calarà enes nòsti campanhards.
KARAMAZOV-IV-WEB	Vos ac pensatz?
KARAMAZOV-IV-WEB	En un quatau rondèu:
KARAMAZOV-IV-WEB	Çò dera troika l'a demorat plan ben, quan parlaue des pòbles.
KARAMAZOV-IV-WEB	Donques ei vertat çò que ditz de qué es pòbles non van a demorar, ac rebrembatz?
KARAMAZOV-IV-WEB	Un membre deth Parlament anglés se metec de pès era setmana passada a prepaus des nihilistes e preguntèc ath Ministèri se non ère ja ora d'intervier ena nacion barbara entà educar-mos.
KARAMAZOV-IV-WEB	Ippolit se referie ad açò, ac sabi, qu'ère açò.
KARAMAZOV-IV-WEB	Ja lo condèc era setmana passada.
KARAMAZOV-IV-WEB	Moria, be que les demore causes.
KARAMAZOV-IV-WEB	A qui?
KARAMAZOV-IV-WEB	Per qué?
KARAMAZOV-IV-WEB	Barraram Kronstadt e non les balharam pan.
KARAMAZOV-IV-WEB	D'a on lo treiràn?
KARAMAZOV-IV-WEB	D'America?
KARAMAZOV-IV-WEB	Ara que lo trèn d'aquiu delà.
KARAMAZOV-IV-WEB	Mentida.
KARAMAZOV-IV-WEB	Mès sonèc era campaneta e toti correren entath sòn sèti.
KARAMAZOV-IV-WEB	ALLEGACION DER AVOCAT DEFENSOR.
KARAMAZOV-IV-WEB	Tot cessèc tanlèu s'enteneren es prumères paraules deth famós orador.
KARAMAZOV-IV-WEB	Era sala sancèra tachèc es sòns vistons en eth.
KARAMAZOV-IV-WEB	Comencèc plan dirècte, damb simplicitat e conviccion, mès sense era mès mendre arrogància.
KARAMAZOV-IV-WEB	Ne eth mès mendre assag d'eloqüéncia, de nòtes patetiques, de paraules que remoiguessen sentiments.
KARAMAZOV-IV-WEB	Qu'ère un òme parlant entà un cercle intim de simpatizants.
KARAMAZOV-IV-WEB	Era sua votz ère polida, fòrta e encantadora, autanplan ena madeisha votz se podie notar quauquarren de sincèr e simple.
KARAMAZOV-IV-WEB	Mès de seguit toti mo n'encuedèrem de qué podie lheuar-se de pic entà çò reauments patetic e "batanar es còrs damb ua fòrça desconeishuda".
KARAMAZOV-IV-WEB	Dilhèu parlaue pejor qu'Ippolit Kirillovich, mès sense frases longues e damb màger precision.
KARAMAZOV-IV-WEB	Solet ua causa non les shautèc as daunes: estaue un shinhau acorbaishat, sustot ath principi deth discurs, non coma se siguesse en tot hèr ua reveréncia, senon que semblaue lançar-se e volar entàs sòns audidors; ath delà, semblaue inclinar-se just pera mitat dera sua longa esquia, tau que s'en centre d'aguesta esquia longa e fina i auesse installada ua relheta e aguesta se podesse plegar lèu en angle rècte.
KARAMAZOV-IV-WEB	Ath principi deth discurs parlèc coma dispersat, coma se non auesse un sistèma, en tot estacar es hèts damb fragments, mès a tot darrèr compausèc un ensems.
KARAMAZOV-IV-WEB	Eth sòn discurs se podie dividir en dues parts: era prumèra mitat ère era critica, era refutacion dera acusacion, a còps pervèrsa e satirica.
KARAMAZOV-IV-WEB	Mès ena dusau part de ressabuda cambièc eth ton e quitament eth metòde e pugèc còp sec entath patetisme.
KARAMAZOV-IV-WEB	Era sala semblaue qu'ac auie estat en tot demorar e se metec a tremolar afogada.
KARAMAZOV-IV-WEB	S'apressèc dirècte ath tèma e comencèc a díder que, encara qu'eth sòn camp d'accion ère Sant Petersburg, non ère eth prumèr viatge qu'acodie a ciutats de Russia entà deféner a acusadi, mès solet ad aqueri qu'ère convençut dera sua innocéncia o que podie presentir-la per auança.
KARAMAZOV-IV-WEB	Madeish m'arribat en cas actuau, expliquèc.
KARAMAZOV-IV-WEB	Solet damb es informes iniciaus des jornaus ja vedí quauquarren que me hissèc fòrça e me metec a favor der acusat.
KARAMAZOV-IV-WEB	En ua paraula, mès que mès me cridèc era atencion cèrta situacion juridica que se repetís soent ena practica judiciau, mès jamès, me pensi, damb ua tau plenitud e damb tantes particularitats caracteristiques coma en present cas.
KARAMAZOV-IV-WEB	Aguest hèt que non me calerà formular-lo enquiath finau dera mia allegacion, quan acaba eth mèn discurs; totun, vau a amuishar era mia pensada ja en començar, pr'amor qu'è era debilitat de vier dirèctaments ad açò qu'ei important sense amagar efèctes ne estauviar impressions.
KARAMAZOV-IV-WEB	Dilhèu non serà guaire practic dera mia part, mès qu'ei sincèr.
KARAMAZOV-IV-WEB	Era mia idia, era mia formula, qu'ei aguesta: existís un aclapant ensems de hèts en contra der acusat e, ath madeish temps, ne un solet d'aguesti hèts resistís eth mendre analisi examinat de forma individuau, un a un.
KARAMAZOV-IV-WEB	En tot seguir dempús es rumors e es jornaus anè confirmant cada viatge mès era mia idia e, de ressabuda, recebí des familhars der acusat ua peticion entà defener-lo.
KARAMAZOV-IV-WEB	En aguest moment m'esdegué a vier aciu, a on me convencí definitiuaments.
KARAMAZOV-IV-WEB	Atau qu'entà refusar aguest terrible ensems de hèts e expausar era inconsisténcia e era irrealitat de cada hèt acusatòri m'encargué de deféner aguest cas.
KARAMAZOV-IV-WEB	Atau comencèc er avocat e de pic proclamèc:
KARAMAZOV-IV-WEB	Senhors deth jurat, que sò nau aciu.
KARAMAZOV-IV-WEB	Er acusat, de caractèr impetuós e desfrenat, non m'ofensèc ara imprevista, coma dilhèu a un centenat de persones en aguesta ciutat, per çò que molti m'auien prevengut contra eth.
KARAMAZOV-IV-WEB	Plan que òc, reconeishi qu'era morau dera societat locau ei suslheuada justaments en contra sòn: er acusat qu'ei impetuós e desfrenat.
KARAMAZOV-IV-WEB	Totun, ère recebut pera societat locau, autanplan era familha deth plan talentós fiscau l'aumplic d'atencions.
KARAMAZOV-IV-WEB	Nota bene: dauant d'aguestes paraules s'enteneren dues o tres arridalhes entre eth public, lèu-lèu reprimides mès notades per toti.
KARAMAZOV-IV-WEB	Qu'ère sabut qu'eth fiscau auie admetut en çò de sòn a Mitia en contra dera sua volentat, solet pr'amor qu'era sua hemna l'auie trapat interessant: qu'ère ua dauna vertuosa e respectable çò de mès, mès fantasiosa, capriciosa e qu'en bèri casi, principauments enes mès pichons, li shautaue amiar era contraria ath sòn marit.
KARAMAZOV-IV-WEB	Per çò d'aute, Mitia auie estat ena sua casa plan pògui viatges).
KARAMAZOV-IV-WEB	Totun, vau a gosar adméter (contunhèc er avocat) qu'autanplan en un cap independent e en un caractèr just coma eth deth mèn opausant age nidat un cèrt prejudici erronèu.
KARAMAZOV-IV-WEB	Ò!, qu'ei quauquarren normau: eth malerós s'a meritat massa que lo tracten damb prejudicis.
KARAMAZOV-IV-WEB	Eth sentiment morau otratjat e, sustot, er estetic a viatges son implacables.
KARAMAZOV-IV-WEB	Plan que, ena allegacion dera acusacion, hèta damb gran talent, toti auem entenut un sevèr analisi deth caractèr e des actes der acusat, ua actitud sevèra e critica dauant eth cas e, mès que mès, s'an presentat tantes prigondors psicologiques entà explicar-mos era esséncia der ahèr que calar-se en aguestes prigondors non poirie auer-se hèt de cap des manères damb ua actitud premeditada e maliciosaments tendenciosa contra era personalitat der acusat.
KARAMAZOV-IV-WEB	Mès que i a causes que son encara pejors, autanplan mès damnajoses en aguesti casi qu'era actitud mes maliciosa e intencionada dauant d'un cas.
KARAMAZOV-IV-WEB	Qu'ei que de nosati, per exemple, s'apodère cèrta ludentor artistica, diguem-ac atau, un besonh de creacion artistica, de crear ua novèla, sustot en tier aguesta riquesa d'engenh psicologic damb eth que Diu a ornat es nòstes capacitats.
KARAMAZOV-IV-WEB	Ja en Sant Petersburg, tanlèu me premaní entà vier aciu, siguí prevengut, encara que jo ja me'n sabia abantes de qué me prevenguessen, de qué aciu traparia en mèn opausant a un psicològ prigond e plan perspicaç que hè fòrça temps que, per aguesta qualitat, a meritat ua singulara fama en nòste encara joen mon judiciau.
KARAMAZOV-IV-WEB	Mès, qu'ei qu'era psicologia, senhors, a maugrat que sigue quauquarren plan prigond, se semble a ua daga de dues lames.
KARAMAZOV-IV-WEB	Ò!, plan, perdonatz aguesta comparança triviau, que non sò cap un mèstre en parlar damb tanta eloqüéncia.
KARAMAZOV-IV-WEB	Totun, aciu qu'auem un exemple: agarrarè çò de prumèr que se m'acodisque deth discurs deth fiscau.
KARAMAZOV-IV-WEB	Er acusat, de nets en jardin, tant que saute ara prèssa era barralha, abat damb eth pilador de coeire ath mosso que s'a aganchat ara sua cama.
KARAMAZOV-IV-WEB	Ara seguida saute entà tornar ath jardin e s'està cinc menutes suenhant ath queigut, en tot sajar d'endonviar se l'a aucit o non.
KARAMAZOV-IV-WEB	Aquerò ei psicologia.
KARAMAZOV-IV-WEB	Mès agarrem aguesta madeisha psicologia e apliquem-la ath cas, encara qu'aguest viatge tieram era auta lama, e vierà quauquarren non mens versemblable.
KARAMAZOV-IV-WEB	Er assassin baishe en un bot per cautèla, per assegurar-se de s'ei viu o non eth testimòni; mentretant vie de deishar en burèu de sa pair, qu'a assassinat, ua pròva colossau, sivans eth testimòni deth pròpi fiscau, en forma d'ua envolòpa trincada, qu'en era ère escrit que i auie tres mil robles.
KARAMAZOV-IV-WEB	Aguesta qu'ei era maxima dera acusacion.
KARAMAZOV-IV-WEB	Atau que ja vedetz, entà ua causa ar òme li manquèc precaucion, s'estabordic, s'espauric e hugec en tot deishar en solèr ua pròva, e solet dues menutes dempús pataquège e aucís a ua auta persona, mès ara ja mòstre un sentiment mauvat e calculador de cautèla dauant eth nòste vailet.
KARAMAZOV-IV-WEB	Plan, ben, que siguec atau: aquiu s'està era subtilitat dera psicologia, que dauant de taus circonstàncies sò sanguinari e vigilant coma ua agla deth Caucàs e, ena menuta a vier, òrb e trantalhant coma ua insignificanta bohèra.
KARAMAZOV-IV-WEB	Mès se sò tan sanguinari e crudèuments calculador que, dempús d'aucir baishi de nauèth entà veir s'ei viu un testimòni, entà qué atier ara naua victima pendent cinc menutes e crear-me, atau, dilhèu, naui testimònis?
KARAMAZOV-IV-WEB	Entà qué chaupar un mocador netejant era sang deth cap der abatut e qu'aguest mocador servisque dempús de pròva contra jo?
KARAMAZOV-IV-WEB	Non, (s'èm tan calculadors e durs de còr), non aurie estat mielhor sautar e simplaments abàter damb eth pilador de coeire ath mosso queigut damb mès còps en cap entà aucir-lo definitiuaments e, en auer acabat damb eth testimòni, eliminar tota inquietud deth nòste còr?
KARAMAZOV-IV-WEB	E, entà acabar, sauti entà verificar s'ei viu o non eth mèn testimòni, mès ath delà dèishi en camin a un aute testimòni, eth pilador de coeire que me hi a vier dera casa des dues hemnes: es dues pòden tostemp arreconéisher aguest objècte coma sòn e testificar que jo me lo hi a vier dera sua casa.
KARAMAZOV-IV-WEB	E non ei que lo desbrembèssem en camin, mos queiguesse per distraccion o estabordiment, non, mos auem des.hèt dera arma de bon voler, pr'amor que la trapèrem a uns quinze passi deth lòc a on siguec abatut Grigori.
KARAMAZOV-IV-WEB	Atau que mos cau demanar: entà qué ac hérem?
KARAMAZOV-IV-WEB	Donques precisaments ac hérem pr'amor que mos hège dò auer aucit a un òme, ath vielh mosso, e per aquerò embestiadi, maudident, mos des.hèm deth pilador de coeire, dera arma deth crim, que non podie èster de ua auta manèra; se non, per qué lançar-la damb tanta fòrça?
KARAMAZOV-IV-WEB	Se podíem sénter dolor e pena per auer aucit a un òme ei, plan que òc, pr'amor que non auíem aucit ath nòste pair: s'ac auéssem hèt, que non auríem sautat per pietat a veir ad aguest aute queigut, s'aurie dat un aute sentiment, que non auríem estat entà pietats, senon entà sauvar-mos a nosati, aquerò qu'ei clar.
KARAMAZOV-IV-WEB	Plan ath contrari, ac torni a díder, l'auríem estronhat era tèsta decididaments en sòrta d'ocupar-mos d'eth pendent cinc menutes.
KARAMAZOV-IV-WEB	S'auec lòc entara pietat e es boni sentiments ei precisaments pr'amor qu'auíem era consciéncia neta.
KARAMAZOV-IV-WEB	Per tant, auem ua auta psicologia.
KARAMAZOV-IV-WEB	Senhors deth jurat, qu'è tengut a prepaus era psicologia entà demostrar de forma evidenta que d'era se pòt dedusir çò que se volgue.
KARAMAZOV-IV-WEB	Tot depen des mans que s'estongue.
KARAMAZOV-IV-WEB	Que parli dera psicologia superflua, senhors deth jurat, deth mau usatge que se hè d'era.
KARAMAZOV-IV-WEB	De nauèth se poderen enténer risetes d'aprobacion entre eth public, tostemp dirigides entath fiscau.
KARAMAZOV-IV-WEB	Non vau a reprodusir peth menut tota era allegacion der avocat defensor, alistarè solet quauqui fragments, quauqui punts plan importanti.
KARAMAZOV-IV-WEB	NE SÒS.
KARAMAZOV-IV-WEB	Que i auec un punt ena allegacion der avocat que mos deishèc a toti estonadi, e siguec precisaments era negacion totau dera existéncia des fatidics tres mil robles e, per tant, era possibilitat de qué siguessen panadi.
KARAMAZOV-IV-WEB	Senhors deth jurat, comencèc, en present cas a quinsevolh òme nau e imparciau l'estone ua particularitat plan caracteristica: era acusacion de panatòri e, ath còp, era complèta impossibilitat de senhalar se qué siguec panat.
KARAMAZOV-IV-WEB	Diden que s'a panat sòs, tres mil robles entà èster exactes, mès arrés sap se de vertat existiren.
KARAMAZOV-IV-WEB	Pensatz- ac ben: prumèr, com mo n'auem sabut de qué existien e qui les vedec?
KARAMAZOV-IV-WEB	Solet ua persona les a vist e mos a indicat que s'auieen metut en ua envolòpa damb ua instruccion: eth vailet Smerdiakov.
KARAMAZOV-IV-WEB	Ja abantes dera catastròfa informèc dera sua existéncia ar acusat e ath sòn frair Ivan Fiódorovich.
KARAMAZOV-IV-WEB	Tanben siguec informada era senhoreta Svetlova.
KARAMAZOV-IV-WEB	Totun, cap des tres les an vist personauments, solet les a vist Smerdiakov, e alavetz era pregunta que ven per era soleta: s'ei vertat qu'existiren e que Smerdiakov les vedec, quan les vedec per darrèr viatge?
KARAMAZOV-IV-WEB	E s'eth senhor treiguec es sòs deth lhet e les tornèc a méter ena caisha sense dider-l'ac?
KARAMAZOV-IV-WEB	Guardatz que, sivans es paraules de Smerdiakov, es sòs èren dejós eth lhet, dejós eth matalàs, er acusat les aurie d'auer trèt de dejós eth matalàs; totun, eth lhet non ei arropit, çò qu'ei avientaments registrat ena declaracion.
KARAMAZOV-IV-WEB	Com podec er acusat non arropir bric eth lhet e, ath delà, non tacar damb es mans encara sanguinoses era fina ròba deth lhet, metuda de bon voler entad aguesta escadença?
KARAMAZOV-IV-WEB	E vosati me demanaratz: alavetz, era envolòpa en solèr?
KARAMAZOV-IV-WEB	Ben, que s'ac vau que parlem d'aguesta envolòpa.
KARAMAZOV-IV-WEB	Adès, enquia e tot me sò susprenut un shinhau: eth nòste fiscau de gran talent, en començar a parlar d'aguesta envolòpa, de ressabuda, eth (tietz compde, eth madeish) a dit precisaments en senhalar çò d'absurda qu'ei era suposicion de qué Smerdiakov ei er assassin: "Se non auesse estat pera envolòpa, se non auesse demorat en solèr coma pròva, se se l'auesse hèt a vier eth panaire, arrés en mon se n'aurie sabut de qué existie tau envolòpa e qu'en era i auie sòs e, per tant, qu'es sòs auien estat panadi per acusat".
KARAMAZOV-IV-WEB	Atau que solet aguest tròç de papèr damb ua inscripcion, sivans a reconeishut eth pròpi fiscau, ei era pròva de qué a servit entà colpar ar acusat de panatòri: "Se non, arrés se n'aurie sabut de qué se cometec un panatòri e, dilhèu, qu'auie auut sòs".
KARAMAZOV-IV-WEB	Mès ei possible que solet un tròç de papèr lançat en solèr pròve qu'ath sòn interior i auie sòs e qu'aguesti sòs sigueren panadi?
KARAMAZOV-IV-WEB	Mès, quan, quan vedec es robles per darrèr viatge?
KARAMAZOV-IV-WEB	Qu'ei aquerò que vos demani.
KARAMAZOV-IV-WEB	Jo è parlat damb Smerdiakov e eth me didec que les vedec dus dies abantes dera catastròfa.
KARAMAZOV-IV-WEB	Alavetz, per qué non posqui jo prepausar, per exemple, ua situacion qu'en era eth vielh Fiódor Pávlovich, embarrat ena sua casa, en tot demorar impacient e isteric ara sua aimada, se l'acosisse, entà passar eth temps, trèir era envolòpa e daurir-la?
KARAMAZOV-IV-WEB	E trinque era envolòpa, trè es sòs e lance era envolòpa en solèr damb era man decidida tau que li cau a un senhor e sense crànher, plan, deishar pròves.
KARAMAZOV-IV-WEB	Guardatz, senhors deth jurat, non son mès possibles aguesta prepausa e aguest hèt?
KARAMAZOV-IV-WEB	Per qué non son possibles?
KARAMAZOV-IV-WEB	Qu'ei que, se s'a podut passar quauquarren atau, era acusacion de panatòri despareish en un virament de uelhs: non auie sòs, per tant, non auec panatòri.
KARAMAZOV-IV-WEB	S'era envolòpa en solèr ei ua pròva de qué i auie sòs, per qué non posqui afirmar jo çò de contrari, ei a díder, qu'era envolòpa s'estaue en solèr precisaments pr'amor que non auie sòs en era, pr'amor qu'eth sòn patron les auie agarrat prealablaments?
KARAMAZOV-IV-WEB	En escorcolhar era casa non se trapèren".
KARAMAZOV-IV-WEB	En prumèr lòc, ena caisha s'a trapat ua part des sòs, e, en segon lòc, que les podec trèir ath maitin, autanplan era vesilha, e tier-les de ua auta forma, dar-les, enviar- les, ei a díder, cambiar d'idia, cambiar eth sòn plan d'accion dès era madeisha basa sense que li calesse informar prealablaments a Smerdiakov.
KARAMAZOV-IV-WEB	E, s'aguesta proposicion existís, encara que sigue solet coma ua possibilitat, alavetz com se pòt colpar tu per tu e damb tanta seguretat ar acusat d'auer cometut un assassinat pr'amor de panar e de qué efectiuaments existic eth panatòri?
KARAMAZOV-IV-WEB	Pr'amor que d'aguesta sòrta mos metem en terren des novèles.
KARAMAZOV-IV-WEB	Perque, s'afirmam qu'ua causa a estat panada, ei indispensable mostrar aguesta causa o, aumens, demostrar sense discusion qu'existic.
KARAMAZOV-IV-WEB	Mès se passe qu'arrés ac a vist.
KARAMAZOV-IV-WEB	Nauèraments, en Sant Petersburg un joen, lèu un mainatge, de dètz-e-ueit ans, un vendeire ambulant entrèc a plen dia damb ua destrau en ua casa d'escambi e damb grana temeritat, caracteristica, aucic ath patron deth locau e se hec a vier mil cinc cents robles trica truquec.
KARAMAZOV-IV-WEB	Siguec detengut cinc ores dempús.
KARAMAZOV-IV-WEB	Mens quinze robles que ja s'auie despenut, li trapèren ath dessús es mil cinc cents.
KARAMAZOV-IV-WEB	Ath delà, quan entornèc ena botiga dempús er assassinat, eth vendeire informèc ara policia non solet dera quantitat panada, senon deth tipe de sòs qu'ère exactaments, ei a díder, guairi bilhets de cent, guairi de blus e guairi de vermelhs, guaires monedes d'aur e de quin valor, e ar assassin detengut li trapèren aguesti bilhets e aguestes monedes.
KARAMAZOV-IV-WEB	Ath delà, tot aquerò venguec seguit d'ua confession complèta e sincèra der assassin de qué auie aucit e s'auie hèt a vier es sòs.
KARAMAZOV-IV-WEB	Aquerò, senhors deth jurat, ei çò que jo ne digui pròves!
KARAMAZOV-IV-WEB	Coneishi, veigui, paupi es sòs e non posqui díder que non existissen o que non agen existit.
KARAMAZOV-IV-WEB	Ei atau en cas que mos ocupe?
KARAMAZOV-IV-WEB	Pr'amor qu'èm en un cas de vida o mòrt, deth destin d'un òme.
KARAMAZOV-IV-WEB	D'a on les treiguec?"
KARAMAZOV-IV-WEB	Donques precisaments pr'amor que solet se li trapèren mil cinc cents, e era auta mitat dera quantitat non auec manèra de trapar-la ne de desnishar-la, se demòstre qu'aguesti sòs pòt èster que non siguen es madeishi, que jamès sigueren en cap envolòpa.
KARAMAZOV-IV-WEB	Sivans eth calcul (de çò mès estricte) deth temps estudiat e demostrat pera instruccion, dempús de parlar damb era sirventa e gésser ath córrer entara casa de Perjotin, non passèc ne pera sua casa ne per cap aute lòc, e dempús s'estèc en public en tot moment, per tant, non podec desseparar era mitat des tres mil e amagar-la en bèth punt dera ciutat.
KARAMAZOV-IV-WEB	Precisaments aguesta situacion a estat era basa dera proposicion deth fiscau de qué es sòs son amagadi en quauqua clatenera en bordalat de Mokroie.
KARAMAZOV-IV-WEB	E non serà enes sosterranhs deth castèth d'Udolf, senhors?
KARAMAZOV-IV-WEB	Non ei ua suposicion fantastica, de novèla?
KARAMAZOV-IV-WEB	E guardatz qu'ei pro que despareishe aguesta suposicion, ei a díder, que son amagadi en Mokroie, entà que tota era acusacion de panatòri se des.heigue a bocins, pr'amor que, a on son, a on s'an metut es mil cinc cents robles?
KARAMAZOV-IV-WEB	Per quin miracle an podut desparéisher se s'a demostrat qu'er acusat non entrèc en nunlòc?
KARAMAZOV-IV-WEB	E per aguestes istòries novelesques èm premanidi a estronhar a un òme!
KARAMAZOV-IV-WEB	E dideratz: "Totun aquerò, non a estat capable d'explicar d'a on a trèt es mil cinc cents robles que se li trapèren ath dessús, e toti se'n saben qu'enquia aquera net non auie sòs".
KARAMAZOV-IV-WEB	Didetz-me, qui ac sabie?
KARAMAZOV-IV-WEB	Pr'amor qu'er acusat a aufrit un testimoniatge clar e fèrm sus d'a on auie trèt es sòs e, s'atau ac voletz, senhors deth jurat, s'atau ac voletz, jamès s'a podut ne se poderà dar arren mès versemblable qu'aguest testimoniatge, ne mès junhut ath caractèr e ara amna der acusat.
KARAMAZOV-IV-WEB	Mès ara acusacion que l'agrade era sua novèla: un òme de volentat fèbla qu'a decidit acceptar es tres mil robles que l'aufrís era sua nòvia, ath delà de forma tan vergonhosa entada eth, non pòt desseparar-ne era mitat e coser-la en un escapolari, ei mès, se les auesse cosut, les aurie descosut cada dus dies e aurie oishinat en eri entà anar-les treiguent de cent en cent e, d'aguesta manèra, les aurie consomit en un mes.
KARAMAZOV-IV-WEB	Rebrembatz que tot aquerò siguec amuishat en un tot que non admetie cap pregunta.
KARAMAZOV-IV-WEB	Ben, mès…e se non siguec atau?
KARAMAZOV-IV-WEB	E s'an creat ua novèla e en era non i a ua auta persona?
KARAMAZOV-IV-WEB	Pr'amor que vaquí eth quid, que vosati auetz creat ua auta persona!
KARAMAZOV-IV-WEB	Dilhèu bèth un digue: "I a testimònis de qué, un mes abantes dera catastròfa, se degalhèc en Mokroie es tres mil robles dera senhoreta Verjovtseva de còp, enquiath darrèr kopek, per tant non ne podec desseparar era mitat".
KARAMAZOV-IV-WEB	Mès qui son aguesti testimònis?
KARAMAZOV-IV-WEB	Eth grad de credibilitat d'aguesti testimònis s'a hèt a veir en judici.
KARAMAZOV-IV-WEB	E, ja ac sabem, era garia dera mia vesia hè mès ueus qu'era mia.
KARAMAZOV-IV-WEB	Entà acabar, cap testimòni compdèc personauments es sòs, simplaments les avalorèren a còp de uelh.
KARAMAZOV-IV-WEB	Ath testimòni Maksimov li semblèc qu'er acusat auie vint mil robles.
KARAMAZOV-IV-WEB	Ja vedetz, senhors deth jurat, donques que ja vos parlè des dues lames dera psicologia, permetetz-me que ne hija ara era dusau, a veir se qué ne ges.
KARAMAZOV-IV-WEB	Mès eth hèt de qué era testimònia declarèsse en faus pendent eth sòn prumèr testimoniatge mos balhe eth dret a concludir qu'eth sòn dusau testimoniatge tanben podec èster faus.
KARAMAZOV-IV-WEB	Eth fiscau "que non vò, non gause" (paraules sues) a referir-se ad aguesta novèla.
KARAMAZOV-IV-WEB	Plan, donc, que sigue atau, jo tanpòc ac vau a hèr; totun, òc que me vau a perméter senhalar que s'ua persona pura e de grana morau coma ei sense cap de dobte era plan respectada senhoreta Verjovtseva, s'ua persona atau, digui, se permet de ressabuda, de ressabuda, modificar eth sòn prumèr testimoniatge en un judici damb er in clar de destrusir ar acusat, alavetz qu'ei clar qu'aguest testimoniatge non siguec prestat de forma imparciau, damb serenitat.
KARAMAZOV-IV-WEB	Ei possible que se mos prive deth dret a conclusir qu'ua hemna que cèrque resvenja posque auer exagerat fòrça causes?
KARAMAZOV-IV-WEB	Òc, exagerar precisaments aguesta vergonha e umiliacion quan se l'aufric es sòs.
KARAMAZOV-IV-WEB	Ath contrari, li sigueren aufridi precisaments pr'amor qu'encara ère possible acceptar-les, sustot entà ua persona tant impensada coma eth nòste acusat.
KARAMAZOV-IV-WEB	Çò de mès important ei que, en aguest moment, eth auie en cap era rapida obtencion des tres mil robles que, sivans es compdes, sa pair li deuie.
KARAMAZOV-IV-WEB	Qu'ei impensat, mès precisaments pera sua irreflexion ère plan solide fòrça de qué aqueth se les autrejarie e, per tant, tostemp poirie enviar per corrèu es sòs que l'auie fidat era senhoreta Verjovtseva e trèir-se deth dessús eth sòn deute.
KARAMAZOV-IV-WEB	Mès eth fiscau se remís a adméter qu'en aguest dia, eth dia des hèts, er acusat podec desseparar era mitat des sòs recebudi e coser- les en escapolari: "Eth que non ei atau, ditz, que non podec auer aguesti sentiments".
KARAMAZOV-IV-WEB	Mès ei era acusacion qu'a afirmat damb votz plan nauta que Karamazov ei espandit, ei era acusacion qu'a cridat sus es dus abismes extrèms que Karamazov pòt contemplar.
KARAMAZOV-IV-WEB	Karamazov ei justaments aguesta natura damb dues lames, damb dus abismes, qu'en besonh mès imperiós de sarabat se pòt arturar se quauquarren lo suspren dès er aute costat.
KARAMAZOV-IV-WEB	E aguest aute costat ei er amor, aguest amor nau que començaue alavetz a ahlamar-se coma era povora, e entad aguest amor li ère de besonh es sòs, plan de besonh, ai, pro mès qu'entàs sarabats damb era estimada.
KARAMAZOV-IV-WEB	Era li diderie.
KARAMAZOV-IV-WEB	Aquerò qu'ei mès important qu'eth sarabat.
KARAMAZOV-IV-WEB	Com non podie compréner aquerò Karamazov?
KARAMAZOV-IV-WEB	Se precisaments emmalautic per tòrt d'açò, per aguest copacap, com pòt èster inversembable que desseparèsse aguesti sòs e les amaguésse per s'un cas?
KARAMAZOV-IV-WEB	Totun, eth temps se passe e Fiódor Pávlovich non l'autrege ar acusat es tres mil, ath contrari, se ditz que les a destinat entà temptar damb eri ara sua enamorada.
KARAMAZOV-IV-WEB	E alavetz ges era idia de qué vierà e aguesti mil cinc cents qu'amie en sòn escapolari les meterà ath dauant dera senhoreta Verjovtseva e li diderà: "Sò un brigand, mès non un panaire".
KARAMAZOV-IV-WEB	Atau qu'a dobla rason entà sauvar mil cinc cents, coma as vistons des sòns uelhs, e deguna entà descóser e anar treiguent-les de cent en cent.
KARAMAZOV-IV-WEB	Per qué li remissen ar acusat eth sentit der aunor?
KARAMAZOV-IV-WEB	Mès vaquí qu'er ahèr se complique, eth suplici dera gelosia artenh eth sòn grad maximal, mès, totun atau, es dues qüestions anteriores contunhen en tot hèr-se a veir cada viatge damb mès dolor en cervèth holat der acusat: "Se les ac entorni a Katerina Ivanovna, com me poirè hèr a vier a Grushenka?"
KARAMAZOV-IV-WEB	Se cometec lhocaries, se beuec e rabièc pes tauèrnes tot un mes, dilhèu siguec precisaments per pena, per non poder tier-les.
KARAMAZOV-IV-WEB	Aguestes dues qüestions vengueren d'agreujar-se autant, que l'amièren entara desesperacion.
KARAMAZOV-IV-WEB	Volie manar a sa frair petit que li demanèsse ath pair per darrèr viatge es tres mil robles, mès, sense demorar era responsa, entrèc sobtaments e tot acabèc violentaments pataquejant ath vielh dauant de testimònis.
KARAMAZOV-IV-WEB	Dempús d'aquerò ja non receberie sòs d'arrés, eth pair pataquejat non les ac balharie.
KARAMAZOV-IV-WEB	Aguest madeish dia pera tarde se tume eth piech, era part superiora deth piech, a on ei er escapolari, e li jure a sa frair qu'a ua manèra de non èster un brigand, mès que, totun atau, contunharà en èster-ne, pr'amor que pense que non tierà aguest mejan, que li manque fòrça morau, que li manque caractèr.
KARAMAZOV-IV-WEB	Per qué, per qué era acusacion non cre eth testimoniatge d'Aleksei Karamazov hèt damb tanta puretat, sinceritat, sense premanir e tan versemblable?
KARAMAZOV-IV-WEB	Per qué, peth contrari, m'obligue a creir en uns sòs que son en sabi pas quina henerecla des sosterranhs deth castèth d'Udolf?
KARAMAZOV-IV-WEB	Aquera madeisha serada, dempús de parlar damb sa frair, er acusat escriu aguesta funèsta carta e ei aguesta carta era principau pròva, era mès colossau, de qué er acusat panèc: "Vau a demanar a toti, se non me les balhen, aucirè ath mèn pair e les ac treirè deth dejós eth matalàs, dera evolòpa damb era cinteta vermelha, quan se'n vage Ivan"; qu'ei eth plan complèt der assassinat, com non a d'èster eth?
KARAMAZOV-IV-WEB	Mès, prumèr, qu'ei era carta d'un embriac e siguec escrita en un moment de terribla irritacion; dusau, torne a parlar dera envolòpa damb es paraules de Smerdiakov pr'amor qu'eth non a vist personauments aguesta envolòpa e, tresau, çò qu'ei escrit, qu'ei escrit, mès quina pròva i a de qué se cometesse sivans er escrit?
KARAMAZOV-IV-WEB	Treiguec er acusat era envolòpa deth dejós dera coishinèra?
KARAMAZOV-IV-WEB	Trapèc es sòs?
KARAMAZOV-IV-WEB	Existiren de vertat?
KARAMAZOV-IV-WEB	Se passe qu'er acusat se metec a córrer ara cèrca des sòs?
KARAMAZOV-IV-WEB	Brembatz-vo'n, brembatz-vo'n!
KARAMAZOV-IV-WEB	Corrie desesperat non entà panar, senon entà saber se a on ère era, era hemna que l'auie destrusit, e non seguint un plan, per tant, non se metec a córrer sivans er escrit, non entà un panatòri ben pensat, senon que se metec a córrer ara imprevista, sense cap intencion, per holia gelosa!
KARAMAZOV-IV-WEB	Ben, mès l'aucic eth o non, en realitat?
KARAMAZOV-IV-WEB	Era acusacion deth panatòri la refusi damb indignacion: que non se pòt acusar de panatòri se non se pòt díder damb exactitud çò que s'a panat, qu'ei un axiòma!
KARAMAZOV-IV-WEB	Mès, l'aucic eth?
KARAMAZOV-IV-WEB	Autanplan sense panatòri, ei eth er assassin?
KARAMAZOV-IV-WEB	S'a demostrat?
KARAMAZOV-IV-WEB	Non serà tanben ua novèla?
KARAMAZOV-IV-WEB	XII.
KARAMAZOV-IV-WEB	Damb eth vòste permís, senhors deth jurat, que parlam dera vida d'un òme e mos cau èster mès prudents.
KARAMAZOV-IV-WEB	Qu'auem entenut ath madeish fiscau declarar qu'enquiath darrèr dia, enquia aué, enquiath dia deth judici, a trantalhat en imputar ar acusat un assassinat damb totau e complèta premeditacion; qu'a trantalhat enquia aguesta fatidica carta "embriaga" presentada aué en tribunau.
KARAMAZOV-IV-WEB	Mès torni a díder: eth se metec a córrer darrèr de Grushenka, en tot cercar-la, solet volie saber se a on paraue.
KARAMAZOV-IV-WEB	Aguest hèt qu'ei indiscutible.
KARAMAZOV-IV-WEB	S'auesse estat era ena casa, eth non aurie anat entà nunlòc, s'aurie demorat ath sòn costat e non aurie complit çò qu'escriuec ena carta.
KARAMAZOV-IV-WEB	Se metec a córrer sense cap intencion, ara imprevista, e dilhèu alavetz non se'n brembaue entad arren dera sua carta "embriaga".
KARAMAZOV-IV-WEB	Rebrembatz que mos an aufrit tota ua teoria psicologica basada en aguest pilador de mortèr: per qué l'auie de reconéisher coma arma, hèr-la-se a vier coma arma, eca, eca.
KARAMAZOV-IV-WEB	Ara me ven entath cap ua idia çò de mès vulgara: e s'aguest pilador non auesse estat ara vista, ena estatgèra que se la hec a vier er acusat, senon sauvada en armari?
KARAMAZOV-IV-WEB	Pr'amor qu'alavetz ar acusat non l'aurie vengut entàs uelhs e aurie gessut ath córrer sense arma, damb es mans uedes e, dilhèu, non aurie aucit.
KARAMAZOV-IV-WEB	Com posqui concludir qu'eth pilador de mortèr ei ua pròva de premeditacion e de desir de hèr-se damb ua arma?
KARAMAZOV-IV-WEB	Òc, que cridaue pes tauèrnes qu'aucirie a sa pair e dus dies abantes, era tarde qu'escriuec era carta embriaga, s'estèc tranquil e se pelegèc solet damb un botiguèr "pr'amor que Karamazov non pòt estar- se sense discutir".
KARAMAZOV-IV-WEB	Donques ad aquerò responi jo que, s'auesse shamat er assassinat, ath delà damb un plan escrit, solide ne aurie discutit damb eth botiguèr ne, dilhèu, aurie passat pera tauèrna, perque era sua amna, en auer shamat un ahèr semblable, cercarie era pòsa e era cauma, cercarie desparéisher entà que non lo vedessen, non l'entenessen.
KARAMAZOV-IV-WEB	Senhors deth jurat, era psicologia qu'a dues lames e nosati tanben sabem compréner era psicologia.
KARAMAZOV-IV-WEB	Per çò des crits d'aguest mes enes tauèrnes, be se criden e pelegen es mainatges e es sarabataires embriacs en gésser des tauèrnes: "Que t'aucirè!
KARAMAZOV-IV-WEB	E era carta fatidica non dèishe d'ester un embestiament d'embriac, un crit en gésser dera tauèrna: "Vos aucirè, ditz, vos aucirè a toti!"
KARAMAZOV-IV-WEB	Per qué non, per qué non podec èster atau?
KARAMAZOV-IV-WEB	Per qué aguesta carta fatidica non pòt èster de trufaria?
KARAMAZOV-IV-WEB	Donques perque se trapèc eth cadavre de sa pair mòrt, perque un testimòni vedec ar acusat en jardin, armat e hugent, e eth madeish testimòni siguec abatut per acusat, atau que tot se cometec sivans siguec escrit e per aquerò era carta non ei de trufaria, senon fatidica.
KARAMAZOV-IV-WEB	Gràcies a Diu, auem arribat en punt de "s'ère en jardin, signifique qu'a aucit".
KARAMAZOV-IV-WEB	En aguestes dues paraules, s'ère alavetz damb tota seguretat signifique, se tie tota era acusacion: "ère, atau que signifique" E se non signifique, encara que òc que i siguesse?
KARAMAZOV-IV-WEB	Ò!, que sò d'acòrd qu'er ensems des hèts, era coïncidéncia des hèts ei, plan que òc, fòrça significatiua.
KARAMAZOV-IV-WEB	Mès campatz toti aguesti hèts un a un sense includir-les en un ensems: per qué, per exemple, era acusacion non vò adméter era veracitat deth testimoniatge der acusat de qué s'aluenhèc dera hièstra?
KARAMAZOV-IV-WEB	E se de vertat i auec quauquarren semblable?
KARAMAZOV-IV-WEB	Ei a díder, dilhèu non un sentiment de respècte mès òc de pietat.
KARAMAZOV-IV-WEB	Mès per qué non?
KARAMAZOV-IV-WEB	Era hièstra se dauric dauant es senhaus hètes per acusat.
KARAMAZOV-IV-WEB	Fiódor Pávlovich podec auer prononciat quauqua paraula, se le podec escapar bèth crit, e er acusat auec era certitud de qué Svetlova non ère aquiu.
KARAMAZOV-IV-WEB	Per qué mos cau adméter es causes tau coma nosati mo'les imaginam, coma auem decidit de mo'les imaginar.
KARAMAZOV-IV-WEB	Ena realitat se pòden passar milèrs de causes que s'escapen dera vigilància deth novelista mès subtil.
KARAMAZOV-IV-WEB	Sus aguesta pòrta dubèrta, senhors deth jurat…
KARAMAZOV-IV-WEB	Guardatz, solet ua persona a balhat testimoniatge de qué era pòrta ère dubèrta e, plan, aguesta persona qu'ère en un estat que…
KARAMAZOV-IV-WEB	Mès d'acòrd, acceptem qu'era pòrta ère dubèrta: er acusat la dauric, mentic per un sentiment de defensa pròpia tan comprensible ena sua situacion, se calèc ena casa, siguec ath laguens, e qué?
KARAMAZOV-IV-WEB	Per qué èster signifique aucir?
KARAMAZOV-IV-WEB	Podec entrar sobataments, recórrer es crambes, hèr enlà violentaments a sa pair, autanplan tustar-lo, mès, en assegurar-se de qué Svetlova non ère aquiu, gésser ath mès córrer erós perque non i siguesse e per auer-se'n anat sense aucir a sa pair.
KARAMAZOV-IV-WEB	Precisaments dilhèu per aquerò, ara seguida, sautèsse pera barralha entà examinar a Grigori, qu'auie hèt quèir en un moment d'afogadura: qu'ère en condicions d'experimentar un sentiment pur, un sentiment de compassion e pietat, auie hujut dera temptacion d'aucir a sa pair, auie percebut en sòn interior un còr pur e alegria per non auer aucit a sa pair.
KARAMAZOV-IV-WEB	Era acusacion mos a descrit damb mercada eloqüéncia eth terrible estat der acusat en bordalat de Mokroie, quan er amor se li tornèc a revelar en tot convidar-lo a ua vida naua, quan entada eth ja ère impossible estimar pr'amor qu'auie deishat ath darrèr eth còs sanguinós de sa pair e eth puniment per aguest còs.
KARAMAZOV-IV-WEB	Totun, era acusacion a admetut er amor, que tanben a explicat damb era ajuda dera sua psicologia: "Estat d'embriaguesa, amien a un criminau entath cadafalc, encara se pòt demorar, eca, eca…" Mès, senhor fiscau, vos torni a demanar: qu'ei que non vos auetz endonviat vos a ua auta persona?
KARAMAZOV-IV-WEB	Tan grossièr e insensible serie er acusat entà pensar en aguest moment en amor e en desencuses de cara a un judici se de vertat siguesse curbit damb era sang de sa pair?
KARAMAZOV-IV-WEB	Non, non e non!
KARAMAZOV-IV-WEB	Ven de desnishar qu'era l'estime, que lo cride ath sòn costat, lo demore ua naua felicitat, ò!, vos juri qu'alavetz senterie eth doble, eth triple!, de besonh d'aucir-se, e s'aurie aucit sens dobte s'auesse deishat ath darrèr eth còs de sa pair!
KARAMAZOV-IV-WEB	Que non se n'aurie desbrembat a on èren es pistòles!
KARAMAZOV-IV-WEB	Que s'aurie aucit, plan solide; non s'aucit precisaments perque "sa mair preguèc per eth" e eth sòn còr ère innocent dera sang de sa pair.
KARAMAZOV-IV-WEB	Aquera net en Mokroie patie, penaue per auer abatut ath vielh Grigori e pregaue a Diu entà qu'eth vielh se lheuèsse e se remetesse, entà qu'eth còp non auesse estat mortau e evitar atau eth puniment.
KARAMAZOV-IV-WEB	Per qué non acceptar aguesta interpretacion des hèts?
KARAMAZOV-IV-WEB	E ara tornaràn a senhalar-mos eth còr de sa pair: eth gessec ath mès córrer, eth non l'aucic, alavetz qui aucic ath vielh?
KARAMAZOV-IV-WEB	Que non i a arrés que pogam méter en sòn lòc, ditz.
KARAMAZOV-IV-WEB	Senhors deth jutjat, ei atau?
KARAMAZOV-IV-WEB	De vertat non i a arrés entà méter?
KARAMAZOV-IV-WEB	Auem entenut ara acusacion compdar damb es dits a toti es qu'aguesta net sigueren e visitèren era casa.
KARAMAZOV-IV-WEB	Èren cinc.
KARAMAZOV-IV-WEB	Tres d'eri, en aquerò i sò d'acòrd, non son responsables: eth pròpi mòrt, eth vielh Grigori e era sua hemna.
KARAMAZOV-IV-WEB	Rèsten, donc, er acusat e Smerdiakov.
KARAMAZOV-IV-WEB	E vaquí qu'era acusacion exclame damb enfasi qu'er acusat senhale a Smerdiakov pr'amor de qué non i a arrés mès que senhalar, que s'auesse ua siesau persona, autanplan era ombra d'un siesau, er acusat de seguit deisharie d'acusar a Smerdiakov, avergonhat, e senhalarie ad aguest siesau.
KARAMAZOV-IV-WEB	Mès, senhors deth jurat, per qué non se pòt concludir d'ua forma complètaments opausada?
KARAMAZOV-IV-WEB	Ne rèste dus: er acusat e Smerdiakov, per qué non posqui díder jo que vosati acusatz ath mèn client solet perque non auetz ad arrés mès qu'acusar?
KARAMAZOV-IV-WEB	E non auetz ad arrés mès pr'amor qu'auetz excludit a Smerdiakov de quinsevolh sospecha de forma totauments preconcebuda e abantes de temps.
KARAMAZOV-IV-WEB	Òc, ei cèrt, solet senhalen a Smerdiakov er acusat, es sòns dus frairs e Svetlova, arrés mès.
KARAMAZOV-IV-WEB	Mès qu'ei qu'auem a quauquarrés mès entre es qu'an declarat: cèrta agitacion, encara que pòc clara, ena societat sus aguesta qüestion, ua sospecha, rumors pòc clars, que se pòt veir era expectacion.
KARAMAZOV-IV-WEB	Fin finau tanben s'a mostrat un cèrt acarament enes hèts plan caracteristic, encara que confús, ac reconeishi: en prumèr lòc, aqueth atac de mau dera tèrra precisaments eth dia dera catastròfa, er atac que, sabi pas per qué, damb tant de in s'a vist obligat a deféner e a sostier eth fiscau.
KARAMAZOV-IV-WEB	Ara seguida, er inesperat suicidi de Smerdiakov era vesilha deth judici.
KARAMAZOV-IV-WEB	Dempús eth non mens inesperat testimoniatge deth frair màger der acusat, aué en judici, qu'enquia ara auie creigut ena colpabilitat de sa frair e que de ressabuda apareish damb es sòs e tanben proclame a Smerdiakov coma assassin.
KARAMAZOV-IV-WEB	Ò!, madeish qu'eth tribunau e era fiscalia, sò pliaments convençut de qué Ivan Karamazov ei malaut e patís fèbres, de qué eth sòn testimoniatge, plan, poirie èster un assag desesperat, shamat ath delà dès eth deliri, entà sauvar ath sòn frair en tot cargar-li era colpa a un mòrt.
KARAMAZOV-IV-WEB	Totun, de nauèth s'a prononciat eth nòm de Smerdiakov, de nauèth semble entener-se quauquarren misteriós.
KARAMAZOV-IV-WEB	Qu'ei coma se quauquarren non s'auesse dit, senhors deth jurat, non s'auesse acabat.
KARAMAZOV-IV-WEB	E dilhèu se vengue de díder.
KARAMAZOV-IV-WEB	Mès de moment vam a deishar aquerò, ja ac veiram dempús.
KARAMAZOV-IV-WEB	Adès eth tribunau decidic contunhar damb era session e, tant que demoraua, que me n'è podut encuedar de cèrtes causes sus, per exemple, era caracterizacion deth defuntat Smerdiakov diboishada pera acusacion tant peth menut e damb tant de talent.
KARAMAZOV-IV-WEB	Mès, quitament susprenut peth talent, non posqui èster totafèt d'acòrd damb era esséncia d'aguesta caracterizacion.
KARAMAZOV-IV-WEB	Jo siguí damb Smerdiakov, lo vedí e parlè damb eth, e me costèc ua impression complètaments desparièra.
KARAMAZOV-IV-WEB	Era sua santat qu'ère fèbla, plan, mès eth sòn caractèr, eth sòn còr, a!, non, que non ère entad arren aguest òme fèble que ditz era acusacion.
KARAMAZOV-IV-WEB	Mès que mès, non trapè en eth timiditat, aguesta timiditat tan caracteristica que mos a descrit eth fiscau.
KARAMAZOV-IV-WEB	Ai!, era acusacion siguec massa simple en considerar-lo mancat de sen. Me costèc ua impresion plan definida: gessí d'aquiu convençut de qué aquera persona ère decididaments marrida, fòrça ambiciosa, venjatiua e intensaments envejosa.
KARAMAZOV-IV-WEB	Qu'è arremassat quauques donades: auie en òdi es sues origines, s'avergonhaue d'eres e rebrembaue en tot sarrar es dents que "provenguie dera Pudesenca".
KARAMAZOV-IV-WEB	Ère irrespectuós damb eth mosso Grigori e era sua hemna, es sòns benfactors ena sua mainadesa.
KARAMAZOV-IV-WEB	Maudidie a Russia e se'n trufaue d'era.
KARAMAZOV-IV-WEB	Soniaue anar-se'n entà França, vier a èster francés.
KARAMAZOV-IV-WEB	Soent auie explicat que li mancaue es mejans entad açò.
KARAMAZOV-IV-WEB	Me semble que non estimaue ad arrés, exceptat d'eth madeish, que se tenguie en ua plan nauta estima.
KARAMAZOV-IV-WEB	Entada eth, èster educat ère auer bona ròba, camisetes netes e bòtes ludentes.
KARAMAZOV-IV-WEB	Coma que se credie (e i a pròves entad açò) eth hilh illegitim de Fiódor Pávlovich, dilhèu auesse en òdi era sua situacion en comparèr damb era des hilhs legitims deth sòn senhor: eri qu'ac tien tot, didie, e jo arren, entada eri son es drets, er eretatge, e jo solet sò eth codinèr.
KARAMAZOV-IV-WEB	Me condèc que Fiódor Pávlovich e eth auien metut amassa es sòs ena envolòpa.
KARAMAZOV-IV-WEB	Eth destin d'aguesta quantitat, ua quantitat que damb era eth podie hèr carrèra, li resultaue odiós.
KARAMAZOV-IV-WEB	Ath delà, vedec tres mil robles en bilhets de cent nauèths (li preguntè de bon voler sus aquerò).
KARAMAZOV-IV-WEB	Ò!, jamès l'amuishetz de còp ua grana quantitat de sòs a ua persona envejosa e capinauta.
KARAMAZOV-IV-WEB	Qu'ère eth prumèr viatge que vedie tanti sòs enes mans d'ua soleta persona.
KARAMAZOV-IV-WEB	Era impression deth hèish de bilhets podec influir malerosaments ena sua imaginacion, ara prumeria sense conseqüéncies.
KARAMAZOV-IV-WEB	Eth fiscau, damb eth sòn gran talent, mos a diboishat damb exceptionau subtilitat toti es pro e contra dera ipotèsi de colpar a Smerdiakov der assassinat e se demanaue especiauments: entà qué li calie simular er atac?
KARAMAZOV-IV-WEB	Ben, qu'ei possible que non simulèsse bric, er atac li podec arribar d'ua forma naturau, mès que tanben lo podec deishar d'ua forma naturau e eth malaut podec auer-se remetut.
KARAMAZOV-IV-WEB	Supausem que non se guarís, mès, totun açò, en bèth moment se revie e se remet, tau que se passe en mau dera tèrra.
KARAMAZOV-IV-WEB	Era acusacion pregunte: en quin moment cometec Smerdiakov er assassinat?
KARAMAZOV-IV-WEB	Senhalar aguest moment qu'ei plan aisit.
KARAMAZOV-IV-WEB	Que podec remeter-se e lheuar-se deth sòn prigond sòmni (pr'amor que simplaments ère en tot dormir: dempús des atacs de mau dera tèrra tostemp què en un sòmni prigond) precisaments en instant qu'eth vielh Grigori, agarrant dera cama ar acusat que hugie sautant era barralha, idolèc entà que l'entenessen pertot: "Parricida!"
KARAMAZOV-IV-WEB	Que siguec un crit excepcionau ath pic dera cauma dera net, e podec desvelhar a Smerdiakov, qu'eth sòn saunei podie èster ja alavetz non guaire prigond (plan que tanben s'aurie podut començar a desvelhar ua ora abantes).
KARAMAZOV-IV-WEB	Se lhèue deth lhet, se'n va lèu sense coneishement e sense cap intencion entara direccion deth crit, a veir se qué se passe.
KARAMAZOV-IV-WEB	En sòn cap i a embriaguesa malautissa, eth sòn entendement encara dormís, mès eth qu'ei en uart, s'aprèsse enes hièstres illuminades e escote era terribla nauetat de boca deth sòn senhor, que, plan que òc, s'alègre de veder-lo.
KARAMAZOV-IV-WEB	Er entendement s'alugue de pic ena sua tèsta.
KARAMAZOV-IV-WEB	Peth sòn espaurit senhor se'n sap de toti es detalhs.
KARAMAZOV-IV-WEB	E vaquí que pòga pòc en sòn cervèth desordenat e malautís se va formant ua idia, terribla, mès sedusenta e plan logica: aucir-lo, hèr-se a vier es tres mil robles e cargar- l'ac tot ath senhoret, a qui podien acusar senon ath senhoret?
KARAMAZOV-IV-WEB	Era terribla ansia de sòs, de hèr-se damb eth butin, se podec apoderar d'eth ath còp que d'un sentiment d'impunitat.
KARAMAZOV-IV-WEB	Ai, aguestes escometudes sobtes e irresistibles se passen tan soent quan ei de besonh e, mès que mès, se passen còp sec en assassins qu'ua menuta abantes non sabien que volien assassinar!
KARAMAZOV-IV-WEB	Atau que Smerdiakov podec entrar a veir ath sòn senhor e executar eth sòn plan.
KARAMAZOV-IV-WEB	Com?
KARAMAZOV-IV-WEB	Damb quina arma?
KARAMAZOV-IV-WEB	Donques damb era prumèra pèira que cuelhesse en jardin.
KARAMAZOV-IV-WEB	È entà qué?
KARAMAZOV-IV-WEB	Damb quina fin?
KARAMAZOV-IV-WEB	Es tres mil robles, tota ua carrèra.
KARAMAZOV-IV-WEB	A, non, non me contradigui: es sòs que poderen auer existit.
KARAMAZOV-IV-WEB	Enquia pòt èster que Smerdiakov siguesse eth solet que sabesse a on trapar-les, en quin lòc dera cramba deth senhor èren.
KARAMAZOV-IV-WEB	Adès, en parlar d'aguesta envolòpa, era acusacion a expausat aguesta consideracion tan subtila sus que solet un lairon non acostumat podie auer-lo deishat en solèr, precisaments un coma Karamazov e non coma Smerdiakov, que jamès aurie deishat ua tau pròva ena sua contra.
KARAMAZOV-IV-WEB	Hè pòc, senhors deth jurat, tant qu'escotaua m'a semblat enténer quauquarren que m'ère plan coneishut.
KARAMAZOV-IV-WEB	Imaginatz-vos, aguesta madeisha consideracion, aguesta suposicion sus com li calerie auer actuat a Karamazov damb era envolòpa l'ac auia entenut exactaments dus dies abantes a Smerdiakov, ei mès, me deishèc estonat damb era: me semblaue que se hège er ingenú, que s'auançaue, que m'impausaue aguesta idia entà que jo ne treiguessa aguesta madeisha conclusion, que semblaue que la suggerie.
KARAMAZOV-IV-WEB	Non l'aurà suggerit tanben pendent era instruccion?
KARAMAZOV-IV-WEB	Non l'ac aurà impausat tanben ath brilhant fiscau?
KARAMAZOV-IV-WEB	Ara dideratz: e era vielha, era hemna de Grigori?
KARAMAZOV-IV-WEB	Pr'amor qu'entenec ath malaut gemegar tota era net.
KARAMAZOV-IV-WEB	Òc, l'entenec, mès aguesta opinion qu'ei fòrça inconsistenta.
KARAMAZOV-IV-WEB	Coneishí a ua dauna que se planhie amaraments de qué un gosset deth carrèr l'auie desvelhat e non la deishèc dormir en tota era net.
KARAMAZOV-IV-WEB	Totun, dempús se sabec qu'eth praube gosset solet auie ganholat dus o tres viatges en tota era net.
KARAMAZOV-IV-WEB	Qu'ei naturau, ua persona ei en tot dormir, enten un gemec, se desvelhe anujada pr'amor que l'an desvelhat, mès de seguit torne a demorar-se adormida.
KARAMAZOV-IV-WEB	Dues ores dempús un aute gemec, se torne a desvelhar e a dormir-se, a tot darrèr un aute gemec de nauèth ath cap de dues ores, en totau tres còps en tota era net.
KARAMAZOV-IV-WEB	Peth maitin eth dorment se lhèue e se planh de qué quauquarrés a estat gemegant tota era net e que lo desvelhaue de contunh.
KARAMAZOV-IV-WEB	E solide que siguec aquerò que li semblèc: qu'a dormit a intervaus de sòn de dues ores mès non ac rebrembe, solet se'n brembe des moments que se desvelhaue, per açò li semble qu'a estat tota era net de velha.
KARAMAZOV-IV-WEB	Mès "per qué, per qué, exclame era acusacion, non a cohessat ena sua nòta postuma?
KARAMAZOV-IV-WEB	Entà ua causa auec consciéncia e entà ua auta non", ditz.
KARAMAZOV-IV-WEB	Mès permetetz-me: era consciéncia qu'ei empenaïment, e pòt èster que non i auesse empenaïment en suicida, senon solet desesperacion.
KARAMAZOV-IV-WEB	Desesperacion e empenaïment que son dues causes totafèt desparières.
KARAMAZOV-IV-WEB	Era desesperacion pòt èster maudita e despietada, e eth suicida, tant que se trè era vida, pòt auer en òdi doblaments ad aqueri que tostemp a envejat.
KARAMAZOV-IV-WEB	Senhors deth jutjat, sauvatz-vos d'ua errança judiciau!
KARAMAZOV-IV-WEB	Qué a d'inversemblable tot çò que vos sò presentat e descrit?
KARAMAZOV-IV-WEB	Cercatz ua errança ena mia exposicion, cercatz quauquarren impossible o absurd.
KARAMAZOV-IV-WEB	Mès, se i a encara que sigue ua ombra de possibilitat, encara que sigue ua ombra de realitat, abstietz-vos de condamnar-lo.
KARAMAZOV-IV-WEB	Totun, dilhèu ei solet ua ombra?
KARAMAZOV-IV-WEB	E çò de mès important, çò de mès important ei que tostemp me desconcèrte e me shòrde era madeisha idia, que de tot eth volume de hèts apileradi peth fiscau sus er acusat non n'age ne un de solet que sigue minimaments precís e irrefusable, e que se va a destrusir a un malerós solet per un ensems de hèts.
KARAMAZOV-IV-WEB	Òc, er ensems qu'ei terrible: era sang, era sang que cor pes dits, era ròba blanca sanguinosa, era net escura negada per un clamor: "Parricida!
KARAMAZOV-IV-WEB	Ò!, aquerò influís autant, pòt persuadir autant era conviccion… mès era vòsta, senhors deth jurat, era vòsta conviccion se pòt persuadir?
KARAMAZOV-IV-WEB	Rebrembatz: que vos a estat autrejat un poder inabordable, eth poder d'estacar e decidir.
KARAMAZOV-IV-WEB	Mès, coma mès fòrt sigue eth poder, mès terribla ei era sua aplicacion!
KARAMAZOV-IV-WEB	Que non retirarè ne ua soleta virgula de çò qu'è dit ara, mès digam qu'ei atau, digam que per ua menuta sò cossent damb era acusacion qu'eth mèn malerós client s'a tacat es mans damb era sang de sa pair.
KARAMAZOV-IV-WEB	Qu'ei solet ua suposicion, vos torni a díder que non è dobtat ne per un instant dera sua innocéncia, mès que sigue atau: vau a supausar qu'eth mèn acusat ei colpable de parricidi, mès compde damb es mies paraules autanplan quan me permeti aguesta suposicion.
KARAMAZOV-IV-WEB	Era mia consciéncia m'amie a dider-vos quauquarren mès, pr'amor qu'è era presentida de qué auetz ua grana luta en vòste còr e cap…
KARAMAZOV-IV-WEB	Desencusatz-me aguestes paraules, senhors membres deth jurat, sus eth vòste còr e eth vòste cap.
KARAMAZOV-IV-WEB	Mès que voi èster franc e sincèr enquiath finau.
KARAMAZOV-IV-WEB	Sigam toti sincèrs!…
KARAMAZOV-IV-WEB	En aguest punt er avocat siguec interromput per aplaudiments pro fòrts.
KARAMAZOV-IV-WEB	Es darrères paraules les auie prononciat en un ton qu'auie sonat tan sincèr que toti se pensèren que, dilhèu, efectiuaments auie quauquarren a díder e qu'aguest quauquarren qu'anaue a díder ara, ère çò de mès important.
KARAMAZOV-IV-WEB	Mès eth president, en enténer es aplaudiments, menacèc en votz nauta damb "desnidar" era sala deth tribunau se se tornaue a passar "un incident semblable".
KARAMAZOV-IV-WEB	Toti se padeguèren e Fetiukovich comencèc a parlar damb votz naua, penetranta: que non ère bric era votz qu'auie parlat enquia alavetz.
KARAMAZOV-IV-WEB	XIII.
KARAMAZOV-IV-WEB	UN SOFISTA.
KARAMAZOV-IV-WEB	Que non ei solet un ensems de hèts çò que destrusís ath mèn client, senhors deth jurat, proclamèc, non, ath mèn client lo destrusís en realitat un unenc hèt: eth còs deth sòn vielh pair!
KARAMAZOV-IV-WEB	S'auesse estat un simple assassinat, vosati auríetz refusat era acusacion dauant era insignificança, dauant era manca de pròves, dauant era fantasiositat des hètz; se les examinam un a un e non en sòn ensems, aumens dobtaríetz a destrusir eth destin d'un òme solet per prejudicis en contra sòn, ben meritadi, ai!
KARAMAZOV-IV-WEB	Mès que non ei un simple assassinat, senon un parricidi!
KARAMAZOV-IV-WEB	Pr'amor que, com absòlver a un acusat atau?
KARAMAZOV-IV-WEB	E s'ei er assassin e demore impune?
KARAMAZOV-IV-WEB	Qu'ei aquerò que toti sentetz en vòste còr lèu involontariaments, per instint.
KARAMAZOV-IV-WEB	Òc, qu'ei terrible vessar era sang pairau, era sang deth que m'a engendrat, era sang deth que m'estimèc, era sang deth qu'ena sua vida non estauvièc per jo, de qui se preocupèc dès es mèns prumèrs ans pes mies malauties, deth que patic tota era vida pera mia felicitat e solet viuec pes mies alegries e es mies capitades.
KARAMAZOV-IV-WEB	A!, aucir a un pair atau ei quauquarren que non se pòt ne pensar!
KARAMAZOV-IV-WEB	Senhors deth jurat, qué ei un pair, un pair de vertat?
KARAMAZOV-IV-WEB	Qué signifique aguesta grana paraula?
KARAMAZOV-IV-WEB	Quina idia tan terriblaments grana nomentam atau?
KARAMAZOV-IV-WEB	Ara solet auem senhalat en part se qué ei e se qué li cau èster un autentic pair.
KARAMAZOV-IV-WEB	En cas que mos ocupe, que hè patir as nóstes amnes, en present cas, eth defuntat Fiódor Pávlovich Karamazov que non s'apressaue bric ad aguesta idia de pair que ven de reflectir-se en nòste còr.
KARAMAZOV-IV-WEB	Qu'ei un malastre.
KARAMAZOV-IV-WEB	Òc, plan que òc, quauqui pairs son coma un malastre.
KARAMAZOV-IV-WEB	Examinem aguest malastre mès d'apròp, que non mos cau crànher, senhors deth jurat, s'auem en compde era importància dera imminenta decision.
KARAMAZOV-IV-WEB	Sustot non mos cau crànher ara e, entà didè'c atau, húger d'ua determinada idia, tau que mainatges o hemnes paurugues, sivans era afortunada expression deth brilhant fiscau.
KARAMAZOV-IV-WEB	Mès en sòn afogat discurs eth mèn adversari (adversari ja abantes de qué jo didessa era mia prumèra paraula) a sorrisclat diuèrsi viatges: "non, non vau a deishar qu'arrés defene ar acusat, non vau a cedir era sua defensa ar avocat vengut de Sant Petersburg.
KARAMAZOV-IV-WEB	Jo que sò er acusador e tanben eth defensor!"
KARAMAZOV-IV-WEB	Ac a dit diuèrsi viatges e, totun, se n'a desbrembat de mentar que, se pendent vint-e-tres ans er orrible acusat s'estèc tant arregraït per ua simpla liura de nòdes que recebec dera soleta persona que li mostrèc amor ena casa pairau, alavetz tanben aguest òme ère obligat a rebrembar se com correc descauç pendent vint-e-tres ans, "en pati deth darrèr, sense bòtes e vestit damb un pantalonets tengudi per un solet boton", sivans era expression der umanitari doctor Herzenstube.
KARAMAZOV-IV-WEB	Ai, senhors deth jurat, entà qué volem examinar mès d'apròp aguesta "tragèdia" e tornar a díder çò que toti ja saben?
KARAMAZOV-IV-WEB	Qué trapèc eth mèn client quan venguec en çò de sa pair?
KARAMAZOV-IV-WEB	E entà qué, entà qué presentar ath mèn client coma un insensible, un egoïsta, un monstre?
KARAMAZOV-IV-WEB	Qu'ei impetuós, ei sauvatge e furiós, e per aquerò ara lo jutjam, mès qui ei eth colpable deth sòn destin?
KARAMAZOV-IV-WEB	Qui ei eth colpable de qué era sua bona disposicion, eth sòn còr sensible e arregraït recebessen ua educacion tant asenada?
KARAMAZOV-IV-WEB	Quauquarrés l'ensenhèc bon sen, l'illustrèc enes sciéncies?
KARAMAZOV-IV-WEB	Qui l'estimèc encara que siguesse un shinhau ena sua mainadesa?
KARAMAZOV-IV-WEB	Eth mèn client deishat de cornèr, ei a díder, coma ua fèra sauvatge.
KARAMAZOV-IV-WEB	Dilhèu auie talents de veir a sa pair dempús fòrça ans de separacion; dilhèu milèrs de còps, en rebrembar en sòmnis era sua mainadesa, auesse hèt enlà es visions repulsiues que soniaue de petit e qu'auesse delit de tot còr d'absòlver e abraçar a sa pair.
KARAMAZOV-IV-WEB	E qué se passèc?
KARAMAZOV-IV-WEB	Lo receben damb burles ciniques, damb maufidança e embolhs a compde des sòs en litigi; solet enten parlòtes e ve un anament que li lhèue er estomac, toti es dies damb un "conhac" e, fin finau, ve a un pair que li pren era aimada, ada eth, ath hilh, e damb es sòs deth hilh.
KARAMAZOV-IV-WEB	Ai, senhors deth jurat, qu'ei detestable e crudèu!
KARAMAZOV-IV-WEB	Senhors deth jurat, es amnes, es persones aparentaments inumanes, furioses e impetuoses coma eth mèn client sòlen èster era majoritat des viatges incrediblaments mòfles de còr, solet que non ac exprimissen.
KARAMAZOV-IV-WEB	Non vo n'arrigatz, non vo n'arrigatz dera mia idia!
KARAMAZOV-IV-WEB	Adès, eth brilhant fiscau se n'a arrit crudèuments deth mèn client en tot díder que li shautaue Schiller, que li shaute çò de "bèth e naut".
KARAMAZOV-IV-WEB	Jo que non me n'auria arrit s'auesse estat en sòn lòc, en lòc deth fiscau!
KARAMAZOV-IV-WEB	Òc, aguesti còrs (deishatz-me que defena aguesti còrs plan pòc comprenudi e tostemp injustaments), aguesti còrs que sòlen desirar çò de trende, çò de bèth e just, precisaments per èster un contrast damb eri madeishi, damb era sua fúria, damb era sua crudeutat, ac desiren inconscientaments, mès ac desiren.
KARAMAZOV-IV-WEB	Afogadi e crudèus per dehòra, son capables d'estimar dolorosaments a ua hemna, per exemple, e tostemp damb amor espirituau e suprèm.
KARAMAZOV-IV-WEB	Non vo n'arrigatz de jo un aute còp: qu'ei aquerò qu'era majoritat des viatges les passe ada eri!
KARAMAZOV-IV-WEB	Que non pòden amagar es sues passions, de còps ordinàries, e aquerò les estone, qu'ei açò que vedem, mès non vedem er interior dera persona.
KARAMAZOV-IV-WEB	Peth contrari, toti es sues passions se padeguen ara prèssa, mès près d'ua creatura beròia, arregraïda, aguest òme çampar crudèu e ordinari cèrque eth renauiment, cèrque era possibilitat de remeter-se, d'èster mielhor, de vier educat e aunorat, "educat e bèth", per mès ridicula que sigue era paraula.
KARAMAZOV-IV-WEB	Adès è dit que non me permeteria tocar es amoretes deth mèn client damb era senhoreta Verjovtseva.
KARAMAZOV-IV-WEB	Totun, posqui dider-ne mieja paraula: auem entenut non ua declaracion, senon es crits d'ua hemna exaltada ara recèrca de resvenja, e non ei era, ò!, que non ei era que pòt repotegar traïcions, pr'amor qu'era madeisha a tradit!
KARAMAZOV-IV-WEB	S'auesse auut bèth temps entà reflexionar, non s'aurie permetut aguest testimoniatge.
KARAMAZOV-IV-WEB	Non la credatz, non, eth "monstre" non ei eth mèn client, coma era l'a cridat.
KARAMAZOV-IV-WEB	Un filantròp crucificat didec camin dera crotz: "Jo sò eth bon pastor.
KARAMAZOV-IV-WEB	Eth bon pastor da era vida pes sues oelhes, e ne ua de soleta se perderà."
KARAMAZOV-IV-WEB	Non esbaucem nosati ua amna umana!
KARAMAZOV-IV-WEB	Vos è demanat se qué ère un pair e pronocié aguesta grana paraula, aguesta valuosa denominacion.
KARAMAZOV-IV-WEB	Mès, senhors deth jurat, mos cau èster sincèrs damb era paraula, e me vau a perméter cridar er objècte peth sòn nòm, pera sua pròpia denominacion: un pair coma eth vielh assassinat Karamazov non pòt e non ei digne de cridar-se pair.
KARAMAZOV-IV-WEB	Estimar a un pair que non s'a mostrat digne d'èster pair, qu'ei absurd, ei impossible.
KARAMAZOV-IV-WEB	Non se pòt engendrar amor dès eth non-arren, solet Diu pòt crear deth non-arren.
KARAMAZOV-IV-WEB	Non menti aguestes paraules santes entath mèn client, senon que les ac rebrembi a toti es pairs.
KARAMAZOV-IV-WEB	Qui m'a balhat eth poder d'ensenhar as pairs?
KARAMAZOV-IV-WEB	Arrés.
KARAMAZOV-IV-WEB	Mès coma persona e ciutadan vos invòqui; vivos voco!
KARAMAZOV-IV-WEB	Qu'èm pòc de temps ena tèrra, hèm fòrça causes dolentes e didem paraules dolentes.
KARAMAZOV-IV-WEB	E per aquerò vam toti ara cèrca d'un moment avient entà comunicar-mos, entà dider-mos bones paraules es uns as auti.
KARAMAZOV-IV-WEB	Tau que jo: mentretant que sigua aciu, profiti eth mèn moment.
KARAMAZOV-IV-WEB	Non en bades ua volentat suprèma mos a autrejat aguesta tribuna: d'era estant que mos enten tota Russia.
KARAMAZOV-IV-WEB	Non parli solet entàs pairs d'aciu, senon que les digui a toti es pairs: "Pairs, non aclapetz as vòsti hilhes!"
KARAMAZOV-IV-WEB	Se non, que non èm pairs, senon enemics des nòsti hilhs, e eri non son es nòsti hilhs, senon es nòsti enemics, e èm nosati que les auem convertit en enemics!
KARAMAZOV-IV-WEB	Com colpar as hilhs s'eri mos mesuren damb era nòsta mesura?
KARAMAZOV-IV-WEB	Hè pòc de temps, en Finlandia, ua joena, ua sirventa, siguec sospechosa d'auer amainadat en secret.
KARAMAZOV-IV-WEB	Comencèren a seguir-la e en humarau dera casa, en un cornèr darrèr d'uns tòchos, trapèren ua mala qu'arrés ne sabie arren, la dauriren e d'aquiu ne treigueren eth petit còs deth nauèth neishut qu'era auie aucit.
KARAMAZOV-IV-WEB	Ena madeisha mala i trapèren dues esquelètes d'uns auti dus mainajons qu'auie amainadat e aucit en néisher, tau qu'era cohessèc.
KARAMAZOV-IV-WEB	Senhors deth jurat, ei aquerò ua mair?
KARAMAZOV-IV-WEB	Òc, era les amainadèc, mès siguec ua mair entada eri?
KARAMAZOV-IV-WEB	Gausarà quauqu'un de vosati autrejar-li eth sagrat nòm de mair?
KARAMAZOV-IV-WEB	Sigam coratjosi, senhors deth jurat, sigam valents autanplan, qu'èm obligadi a èster-ne en moment present e a non auer pòur de d'autes paraules e idies, coma es mercadères moscovites qu'an pòur deth "metau" e deth "sofre".
KARAMAZOV-IV-WEB	Non, demostraram peth contrari qu'eth progrès des darrèri ans tanben a arribat ath nòste desvolopaments e dideram: eth qu'a engendrat encara non ei pair, pair n'ei eth qu'a engendrat e s'ac a meritat.
KARAMAZOV-IV-WEB	Ò, plan, que i a un aute significat, ua auta interpretacion dera paraula "pair" que reivindique qu'eth mèn pair, encara que sigue un monstre, encara que sigue dolent damb es sòns hilhs, sigue en tot èster eth mèn pair pr'amor que m'a engendrat.
KARAMAZOV-IV-WEB	Mès aguest qu'ei ja un significat mistic, entà didè'c atau, e ja non lo compreni damb era ment, solet ac posqui acceptar damb era fe o, mielhor dit, pera fe, madeish que fòrça d'autes causes que non compreni mès qu'era religion me mane creir.
KARAMAZOV-IV-WEB	Mès, en tau cas, que se demore dehòra dera esfèra dera vida reau.
KARAMAZOV-IV-WEB	Ena esfèra dera vida reau, qu'a non solet es sòns pròpis drets, senon que cargue damb granes responsabilitats, en aguesta esfèra, se volem èster umans, crestians, mos cau e èm obligadi a actuar per conviccions justificades pera rason e era experiéncia, qu'agen passat peth sedaç des analisis, en resumit, qu'èm obligadi a obrar senadaments e non holaments, tau qu'en sòmnis o delirant, entà non costar mau a un òme, entà non tormentar ne destrusir a un òme.
KARAMAZOV-IV-WEB	Aguest serà alavetz er autentic prèzthèt crestian, non solet mistic, senon tanben un prètzhèt senat e ja vertadèraments filantropic…
KARAMAZOV-IV-WEB	En aguest punt s'estarnèren fòrts aplaudiments en diuèrsi lòcs dera sala, mès Fetiukovich lheuèc es braci coma implorant que non l'interrompessen e lo deishèssen parlar.
KARAMAZOV-IV-WEB	En un virament de uelhs era sala se padeguèc.
KARAMAZOV-IV-WEB	Er orador contunhèc:
KARAMAZOV-IV-WEB	Senhors deth jurat, pensatz qu'aguestes qüestions se pòden escapar des uelhs des nòsti hilhs, digam ja joeni, que ja, entà didè'c atau, comencen a rasonar?
KARAMAZOV-IV-WEB	Non, que non pòden, e non les vam a exigir ua moderacion impossibla!
KARAMAZOV-IV-WEB	Li responen damb foteses ad aguestes preguntes: "Que t'a engendrat, ès era sua sang e per aquerò te lo cau estimar".
KARAMAZOV-IV-WEB	Eth joen reflexione involuntàriaments: "Per edart eth m'estimaue quan m'engendrèc?, se demane cada còp mès estonat.
KARAMAZOV-IV-WEB	Dilhèu eth m'engendrèc entà jo?
KARAMAZOV-IV-WEB	Non me coneishie, ne sabie eth mèn sèxe en aqueth moment, en aqueth moment de passion dilhèu ahiscada peth vin, e pòt èster que solet m'age transmetut era tendéncia ara beuenda, aguesta ei tota era sua òbra…
KARAMAZOV-IV-WEB	Per qué me cau estimar-lo?
KARAMAZOV-IV-WEB	Solet perque m'age engendrat entà dempús non estimar-me ena sua vida?"
KARAMAZOV-IV-WEB	Ò!, que pòt èster qu'a vosati aguestes preguntes vos semblen grossières, crudèus, mès non exigigatz moderacion impossibla a un cap joen: "Se hès enlà ara tua natura pera pòrta, que tornarà a entrar volant pera hièstra"…mès, çò de principau ei que non vam a auer pòur deth "metau" e deth "sofre" e decidiram era qüestion tau qu'ac prescriuen era rason e era filantropia, e non coma ac prescriuen es idies mistiques.
KARAMAZOV-IV-WEB	Com decidir-la, alavetz?
KARAMAZOV-IV-WEB	Donques atau: Qu'eth hilh se presente dauant de sa pair e li demane conscientaments: "Pair, ditz-me: per qué me cau estimar-te?
KARAMAZOV-IV-WEB	Pair, demostra-me que me cau estimar-te", e s'aguest pair ei capable e ei en condicions de responer-li e de demostrar-l'ac, qu'auram ua familha autentica e normau, que non se tie sus prejudicis mistics senon sus fondaments senadi, que se poguen revisar e estrictaments umanitaris.
KARAMAZOV-IV-WEB	En cas contrari, s'eth pair non ac demostrèsse, serie era fin dera familha: non ei un pair entada eth, eth hilh artenh era libertat e eth dret de considerar, en avier, a sa pair, coma un estranh e enquia un enemic.
KARAMAZOV-IV-WEB	Era vòsta tribuna, senhors deth jurat, li cau èster escòla dera vertat e des idies senades!
KARAMAZOV-IV-WEB	Er orador siguec interromput per aplaudiments impetuosi, lèu exaltadi.
KARAMAZOV-IV-WEB	Plan que, tota era sala non aplaudie, mès òc era mitat.
KARAMAZOV-IV-WEB	Aplaudien pairs e mairs.
KARAMAZOV-IV-WEB	Naut, a on s'estauen es daunes, s'entenien somics e crits.
KARAMAZOV-IV-WEB	Voludauen es mocadors.
KARAMAZOV-IV-WEB	Eth president comencèc a tocar era campaneta ara valenta.
KARAMAZOV-IV-WEB	Qu'ère visiblaments embestiat per anament dera sala, mès que non gausaue "uedar-la", tau qu'auie menaçat pòc abantes; aplaudien ar orador e voludauen mocadors enquia e tot es venerables persones seigudes ath sòn darrèr en cagires desseparades, vielhets damb esteles en frac, atau que, quan eth tapatge s'acabèc, eth president se contentèc solet damb era promesa sevèra d'abantes, de "uedar" era sala, e Fetiukovich, trionfant e esmoigut, se premanic a contunhar damb eth sòn discurs:
KARAMAZOV-IV-WEB	Senhors deth jurat, rebrembatz aquera net que tant s'a parlat aué aciu, quan eth hilh, sautant era barralha, entrèc en çò de sa pair e ara fin se metec de cara damb eth sòn enemic e ofensaire, que l'auie engendrat?
KARAMAZOV-IV-WEB	Persuti damb totes es mies fòrces: que non venguec ara prèssa entà cercar sòs, era acusacion de panatòri qu'ei absurda, tau que ja è dit abantes.
KARAMAZOV-IV-WEB	E tanpòc entrèc aquiu entà aucir, plan.
KARAMAZOV-IV-WEB	S'auesse auut aguesta intencion premeditada, s'aurie hèt a vier aumens ua arma, mentre qu'eth pilador de coeire lo cuelhec per instint, sense saber per qué.
KARAMAZOV-IV-WEB	Senhors deth jurat, vos juri peth tot çò de mès senhat que, se non auesse estat aguest sa pair, senon un ofensaire estranh, dempús de recórrer totes es crambes e de saber-se'n de qué era hemna non ère ena casa, se n'aurie anat ath mès córrer sense costar cap mau ath sòn rivau, dilhèu l'aurie balhat un còp, l'aurie empossat, mès solet açò, pr'amor que non ère entad aguestes causes, non auie temps, qu'auie besonh de saber a on ère era.
KARAMAZOV-IV-WEB	Mès sa pair, sa pair!, ai, tot çò que hège era simpla vision de sa pair, aborrit dès era mainadesa, eth sòn enemic, eth sòn ofensaire e ara…un rivau monstruós!
KARAMAZOV-IV-WEB	Un sentiment d'òdi s'apoderèc sense voler d'eth, qu'ère un sentiment irrefrenable, se hège impossible rasonar: tot se botgèc ara imprevista!
KARAMAZOV-IV-WEB	Qu'ère un atac asenat de holia, mès tanben un atac dera natura en tot resvenjar-se impetuosaments e inconscientaments (coma tot ena natura) pes sues leis etèrnes.
KARAMAZOV-IV-WEB	Mès er assassin tanpòc aucic alavetz, ac afirmi, ac cridi, non, solet lheuèc era man deth mortèr damb repugnanta indignacion, sense eth desir d'aucir, sense saber qu'aucirie.
KARAMAZOV-IV-WEB	Se non auesse auut aguest fatidic pilador, dilhèu solet aurie tustat a sa pair, mès que non l'aurie aucit.
KARAMAZOV-IV-WEB	Quan gessec ath mès córrer, non sabie s'eth vielh queigut ère mòrt.
KARAMAZOV-IV-WEB	Un assassinat atau que non ei un assassinat.
KARAMAZOV-IV-WEB	Un assassinat atau non ei un parricidi.
KARAMAZOV-IV-WEB	Non, assassinar a un pair atau que non se pòt qualificar de parricidi.
KARAMAZOV-IV-WEB	Un assassinat atau se pòt qualificar de parricidi solet per prejudici?
KARAMAZOV-IV-WEB	Mès, auec assassinat, l'auec en realitat?, vos demani de nauèth, e de nauèth dès çò de mès prigond dera mia amna.
KARAMAZOV-IV-WEB	Senhors deth jurat, lo condamnaram e eth se diderà ada eth madeish: "Aguesta gent non a hèt arren peth mèn destin, pera mia educacion, per mia instruccion, per hèr-me mielhor, per hèr de jo ua persona.
KARAMAZOV-IV-WEB	Aguesta gent non me balhèc minjar ne béuer, e quan siguí ena preson, despolhat, non me visitèren, mès que m'an enviat a trabalhs forçadi.
KARAMAZOV-IV-WEB	Qu'èm en patz, ara non les deui arren e non li deui arren ad arrés pes sègles des sègles.
KARAMAZOV-IV-WEB	Son marridi, jo tanben ne vau a èster.
KARAMAZOV-IV-WEB	Son crudèus, jo tanben ne vau a èster".
KARAMAZOV-IV-WEB	Aquerò ei çò qu'eth diderà, senhors deth jurat!
KARAMAZOV-IV-WEB	Vos ac juri: en tot colpar-lo, solet lo padegaratz, padegaratz era sua consciéncia, maudiderà era sang qu'a vessat en sòrta de planher-se d'era.
KARAMAZOV-IV-WEB	Ath madeish temps destrusiratz eth possible òme qu'encara demore en eth, pr'amor que contunharà a èster marrit e òrb ja entà tostemp.
KARAMAZOV-IV-WEB	Mès, voletz castigar-lo orribla, sevèraments, damb eth màger des puniments imaginables e, atau, sauvar e resuscitar era sua amna entà tostemp?
KARAMAZOV-IV-WEB	S'ei atau, aclapatz-lo damb era vòsta misericòrdia!
KARAMAZOV-IV-WEB	Veiratz, enteneratz se com era sua amna tremòle e s'espaurís: "Que me cau tier era vòsta cleméncia, tant d'amor, que non ne sò digne", aquerò ei çò que diderà!
KARAMAZOV-IV-WEB	Ò!, lo coneishi, coneishi aguest còr, senhors deth jurat, aguest còr sauvatge mès generós que s'inclinarà dauant era sua hèta, volerà un gran acte d'amor, usclarà e resuscitarà entà tostemp.
KARAMAZOV-IV-WEB	Que i a amnes qu'ena sua limitacion, acusen a toti.
KARAMAZOV-IV-WEB	Mès aclapatz ad aguesta amna damb misericòrdia, balhatz-li amor e era maudiderà es sues òbres, pr'amor qu'a fòrça escuralhes de bondat.
KARAMAZOV-IV-WEB	Era amna s'espandís e desnishe que Diu ei misericordiós e qu'era gent ei beròia e justa.
KARAMAZOV-IV-WEB	L'espauriràn, l'aclaparàn er empenaïment e eth deute infinit que lo demoren a compdar d'ara.
KARAMAZOV-IV-WEB	Ja non diderà: "Èm en patz", senon que diderà: "Sò colpable dauant de toti e sò eth mès indigne de toti".
KARAMAZOV-IV-WEB	Ò!, qu'ei plan aisit de hè'c, qu'ei un acte de misericòrdia, pr'amor que dauant era abséncia de pròves que siguen versemblables, les tardarà fòrça prononciar: "Òc, ei colpable".
KARAMAZOV-IV-WEB	Qu'ei mielhor desliurar a dètz colpables que castigar a un innocent, ac vedetz?
KARAMAZOV-IV-WEB	Entenetz era votz majestuosa deth sègle passat dera nòsta gloriosa istòria?
KARAMAZOV-IV-WEB	Me cau a jo, un shinhau de hanga de nonarren, rebrembar-vos qu'era justícia russa non ei solet puniment, senon tanben sauvacion entà un òme esbauçat?
KARAMAZOV-IV-WEB	Deishem entà uns auti pòbles que sigue literauments puniment, entà nosati qu'ei esperit e rason, sauvacion e reneishement des destrusidi.
KARAMAZOV-IV-WEB	E, s'ei atau, s'efectiuaments Russia e era sua justícia son atau, alavetz…entà dauant Russia!
KARAMAZOV-IV-WEB	E que non mos espaurisquen damb es sues troikes desbocades qu'ath sòn dauant toti es pòbles dera tèrra se hèn enlà damb repugnància!
KARAMAZOV-IV-WEB	E non ua troika desbocada, senon ua majestuosa carròça russa vierà entath sòn objectiu solemna e tranquillaments.
KARAMAZOV-IV-WEB	Enes vòstes mans ei eth destin deth mèn client, enes vòstes mans tanben eth destin dera vertat russa.
KARAMAZOV-IV-WEB	Vosati la sauvaratz, vosati la defeneratz, vosati demostraratz que i a qui la respècte, qu'ei en bones mans!
KARAMAZOV-IV-WEB	XIV.
KARAMAZOV-IV-WEB	Atau concludic Fetiukovich, e era afogadura que se desliguèc alavetz entre es audidors siguec imparabla coma ua tempèsta.
KARAMAZOV-IV-WEB	Ère impensable tier-la: es hemnes plorauen e tanben plorauen fòrça òmes, enquia e tot dus nauts dignataris vessèren lèrmes.
KARAMAZOV-IV-WEB	Eth president se resignèc e non s'apressèc a tocar era campana.
KARAMAZOV-IV-WEB	Eth madeish orador ère sincèraments esmoigut.
KARAMAZOV-IV-WEB	E vaquí qu'en aguest moment eth nòste Ippolit Kirillovich se metec de pès un aute còp entà "escambiar quauques objeccions".
KARAMAZOV-IV-WEB	Lo campèren damb òdi: "Còm?
KARAMAZOV-IV-WEB	Qué ei aquerò?
KARAMAZOV-IV-WEB	Encara gause replicar?
KARAMAZOV-IV-WEB	Mès encara qu'auessen mormolhat totes es daunes deth mon, autanplan damb era madeisha fiscala, era hemna d'Ippolit Kirillovich, ath dauant, que non l'aurien podut arturar en aguest moment.
KARAMAZOV-IV-WEB	Ère esblancossit, tremolaue dera emocion; es prumères paraules, es prumères frases que prononcièc sigueren enquia incomprensibles; s'estofaue, prononciaue mau, s'embolhaue.
KARAMAZOV-IV-WEB	Mès se remetec de seguit.
KARAMAZOV-IV-WEB	D'aguest dusau discurs solet mentarè ues pòques frases.
KARAMAZOV-IV-WEB	Mos repoteguen que mos auem dedicat a endonviar novèles.
KARAMAZOV-IV-WEB	E qué a hèt er avocat defensor, senon ua novèla darrèr era auta?
KARAMAZOV-IV-WEB	Era soleta causa qu'a mancat a estat quauque vèrs.
KARAMAZOV-IV-WEB	Tant que demore ara sua aimada, Fiódor Pávlovich trinque era envolòpa e la lance en solèr.
KARAMAZOV-IV-WEB	S'a mentat enquia e tot çò que didec en aguesta situacion susprenenta.
KARAMAZOV-IV-WEB	Dilhèu non ei aquerò un poèma?
KARAMAZOV-IV-WEB	E a on ei era pròva de qué treiguec es sòs?
KARAMAZOV-IV-WEB	Qui entenec çò que didec?
KARAMAZOV-IV-WEB	E eth hilh qu'entre ena casa deth pair, que l'aucís mès ath madeish temps non l'aucís, aquerò ja non ei ua novèla ne un poèma, qu'ei era esfinx proposant endonvietes que ne era madeisha, plan, pòt resòlver.
KARAMAZOV-IV-WEB	Se l'aucic, l'aucic, qué ei aquerò de qué l'aucic mès non l'aucic?
KARAMAZOV-IV-WEB	Qui ac pòt compréner?
KARAMAZOV-IV-WEB	E dempús mos hèn a veir qu'era nòsta tribuna ei era tribuna dera vertat e des idies senades, mès vaquí que dès aguesta tribuna de "idies senades" se proclame damb un jurament er axiòma de qué cridar parricidi ar assassinat d'un pair non ei qu'un prejudici.
KARAMAZOV-IV-WEB	Mès, s'eth parricidi ei un prejudici e se toti es mainatges li preguntaràn a sa pair: "Pair, per qué me cau estimar-te", "qué serà de nosati?
KARAMAZOV-IV-WEB	Qué serà des fondaments dera societat?
KARAMAZOV-IV-WEB	A on acabarà era familha?
KARAMAZOV-IV-WEB	Eth parricidi, ja ac vedetz, ei solet eth "sofre" des mercadères moscovites.
KARAMAZOV-IV-WEB	Es precèptes mès valuosi, mès sagrats entath destin e eth futur des tribunaus russi se presenten capviradi e de forma frivòla, solet entà arténher ua fin, entà arténher era absolucion de quauquarren que non pòt èster absolvut.
KARAMAZOV-IV-WEB	Non aurà estat massa modèst eth defensor reclamant solet era absolucion der acusat?
KARAMAZOV-IV-WEB	Per qué non reclamar era institucion d'ua borsa damb eth nòm deth parricida entà perpetuar era sua hèta entre es nòsti descendents e ena generacion mès joena?
KARAMAZOV-IV-WEB	Se corregís er Evangèli e era religion: tot açò ei mistica, se ditz, eth nòste ei eth solet cristianisme vertadèr, verificat mejançant era analisi dera rason e es idies senades.
KARAMAZOV-IV-WEB	E vaquí que se lhèue ath nòste dauant ua imatge fausa de Crist" Damb era mesura que mesuretz vos mesurarà, ditz eth defensor e en aguest madeish instant concludís que Crist mos ensenhe a mesurar damb era mesura que mos van a mesurar a nosati, e aquerò ac ditz dès era tribuna dera vertat e des idies senades!
KARAMAZOV-IV-WEB	Qu'auem hèt un còp de uelh ar Evangèli era vesilha des nòsti discursi solet entà poder brilhar damb eth nòste coneishement d'ua òbra, pro originau en quinsevolh cas, que mos pòt èster utila e servir-mos entà crear bèth efècte ena mida que sigue de besonh, tot ena mida que sigue de besonh!
KARAMAZOV-IV-WEB	Mès çò que Crist mos mane, precisaments, ei non obrar atau, evitar obrar atau, pr'amor qu'atau ei coma òbre eth mon inofensiu, tant que nosati mos cau perdonar e méter er aute carilhon e non mesurar damb era madeisha mesura que mos an mesurat es nòsti ofensaires.
KARAMAZOV-IV-WEB	Qu'ei aquerò çò que mos a ensenhat eth nòste Diu e non qu'ei un prejudici enebir as hilhs aucir as sòns pairs.
KARAMAZOV-IV-WEB	Aquiu eth president intervenguec e arturèc ar exaltat orador, en tot demanar-li que non exagerèsse, que non gessesse des limits degudi, eca, eca, çò que sòlen díder es presidents en aguesti casi.
KARAMAZOV-IV-WEB	Era sala tanben ère inquieta.
KARAMAZOV-IV-WEB	Eth public s'agitaue, enquia e tot lançaue exclamacions d'indignacion.
KARAMAZOV-IV-WEB	Se tornèc a referir, leugèraments e en ton burlesc, as "novèles" e ara "psicologia" e en bèth moment endonvièc a híger oportunaments: "T'embèsties, Jupiter; atau, donc, non as rason", çò qu'arrinquèc nombroses risetes d'aprobacion entre eth public, pr'amor qu'Ippolit Kirillovich non se semblaue bric a Jupiter.
KARAMAZOV-IV-WEB	Dempús Fetiukovich indiquèc damb prigonda dignitat que non replicarie ara acusacion de qué suposadaments balhaue permís ara joena generacion entà aucir as sòns pairs.
KARAMAZOV-IV-WEB	Per çò dera "fausa imatge de Crist" e ad açò que non auie cridat Diu a Crist, senon solet "filantròp crucificat", çò qu'ei "contrari ara ortodòxia e non se pòt formular dès era tribuna dera vertat e des idies senades", Fetiukovich hec referéncia a ua "insinuacion" e didec que, quan se premanie a vier ena nòsta ciutat, auie compdat aumens qu'en aguesta tribuna estarie protegit d'acusacions "perilhoses entà jo coma ciutadan e coma subdit leiau…" Mès, en enténer aguestes paraules, eth president tanben l'interrompec e Fetiukovich, damb ua reveréncia, concludic era sua replica, acompanhat d'un mormolh generau d'aprobacion ena sala.
KARAMAZOV-IV-WEB	Ippolit Kirillovich, ena pensada des nòstes daunes, ère "estronhat entà tostemp".
KARAMAZOV-IV-WEB	Dempús se l'autregèc era paraula ar acusat.
KARAMAZOV-IV-WEB	Mitia se lheuèc, mès a penes parlèc.
KARAMAZOV-IV-WEB	Qu'ère terriblaments espisat, de còs e amna.
KARAMAZOV-IV-WEB	Er portadura d'independéncia e fòrça que s'auie presentat ena sala ath maitin, lèu auie despareishut.
KARAMAZOV-IV-WEB	Qu'ère coma s'en aguest dia auesse experimentat quauquarren entà tota era sua vida, quauquarren que l'auie ensenhat e l'auie hèt a compréner ua causa plan importanta qu'abantes non auie comprenut.
KARAMAZOV-IV-WEB	Era sua votz s'auie aflaquit, ja non cridaue.
KARAMAZOV-IV-WEB	Enes sues paraules se percebie quauquarren nau, resignat, vençut e sometut..
KARAMAZOV-IV-WEB	Qué posqui díder, senhors deth jurat?
KARAMAZOV-IV-WEB	A arribat eth mèn judici, senti era dèstra de Diu sus jo.
KARAMAZOV-IV-WEB	Era fin d'un libertin!
KARAMAZOV-IV-WEB	Mès, tau que se me cohessèssa dauant de Diu, vos diderè: "Sò innocent dera sang deth mèn pair".
KARAMAZOV-IV-WEB	E torni a díder per darrèr viatge: "Jo que non l'aucí".
KARAMAZOV-IV-WEB	Sò estat un libertin, mès estimaua eth ben.
KARAMAZOV-IV-WEB	A cada instant desiraua corregir-me, mès viuia madeish qu'ua bèstia sauvatge.
KARAMAZOV-IV-WEB	Li balhi es gràcies ath fiscau, m'a dit fòrça causes de jo que jo non coneishia, mès que non ei vertat qu'aja aucit ath mèn pair, que non l'ac calie supausar.
KARAMAZOV-IV-WEB	E non credatz as mètges, sò en mèn san judici, solet era mia amna ei aclapada.
KARAMAZOV-IV-WEB	S'auetz pietat de jo, se me deishatz liure, pregarè per vosati.
KARAMAZOV-IV-WEB	Serè mielhor, vos ac juri, dauant de Diu vos ac juri.
KARAMAZOV-IV-WEB	E, se me condamnatz, jo madeish trincarè era espada sus eth mèn cap e punarè dempús es trocets!
KARAMAZOV-IV-WEB	Mès ajatz pietat de jo, non me privetz de Diu, que me coneishi, me suslheuarè.
KARAMAZOV-IV-WEB	Era mia amna ei aclapada, senhors…
KARAMAZOV-IV-WEB	Ajatz pietat!
KARAMAZOV-IV-WEB	Lèu queiguec sus era cagira, era votz se li copèc, era darrèra frasa lèu non la podec prononciar.
KARAMAZOV-IV-WEB	Dempús eth tribunau procedic a méter qüestions e a demanar es sues conclusions as parts.
KARAMAZOV-IV-WEB	Mès que non vau a descríuer es detalhs, a tot darrèr eth jurat se lheuèc entà retirar-se a deliberar.
KARAMAZOV-IV-WEB	Eth president ère agotat e per aquerò era sua allocucion finau siguec plan fèbla: "Sigatz imparciaus, non vos deishetz influir pes eloquentes paraules dera defensa, mès consideratz-les, brembatz-vo'n que què sus vosati ua grana responsabilitat", eca, eca…
KARAMAZOV-IV-WEB	Eth jurat se retirèc e i auec ua pòsa ena session.
KARAMAZOV-IV-WEB	Qu'ère plan tard, lèu era ua dera maitiada, mès arrés se n'anèc.
KARAMAZOV-IV-WEB	Toti èren plan tibadi e sense vams entà repausar.
KARAMAZOV-IV-WEB	Demorauen damb eth còr gelat, encara que dilhèu eth còr non se les auie gelat a toti.
KARAMAZOV-IV-WEB	Es hemnes solet èren impacientes e isteriques, mès eth sòn còr ère tranquil: "Era absolucion qu'ère inevitabla".
KARAMAZOV-IV-WEB	Totes eres se premanien entath moment dramatic d'entosiasme generau.
KARAMAZOV-IV-WEB	Reconeishi qu'ena mitat masculina dera sala tanben n'auie fòrça qu'èren convençudi dera inevitabla absolucion.
KARAMAZOV-IV-WEB	Es uns s'alegrauen, d'auti arroncilhauen es celhes e d'auti simplaments èren descoratjadi: que non volien que l'absolvèssen!
KARAMAZOV-IV-WEB	Eth pròpi Fetiukovich ère fèrmaments fidat ena sua capitada.
KARAMAZOV-IV-WEB	Auie fòrça gent ath sòn entorn, lo felicitauen, se deishaue vantar.
KARAMAZOV-IV-WEB	Que i a, didec en un rondèu, sivans se condèc dempús, que i a uns laci invisibles que junhen ath defensor damb eth jurat.
KARAMAZOV-IV-WEB	Comencen a formar-se e se pòden presentir ja pendent era allegacion.
KARAMAZOV-IV-WEB	Jo les è percebut, qu'existissen.
KARAMAZOV-IV-WEB	Era causa qu'ei guanhada, demoratz tranquils.
KARAMAZOV-IV-WEB	E qué dideràn ara es campanhards?, didec un senhor gròs, damb era cara gravada e es celhes rufades, un gran propietari des entorns, en tot apressar-se a un grop de cavalièrs que blagauen.
KARAMAZOV-IV-WEB	Non toti son campanhards.
KARAMAZOV-IV-WEB	Tanben i a quate foncionaris.
KARAMAZOV-IV-WEB	Per qué?
KARAMAZOV-IV-WEB	Qu'ei un potz de sabença.
KARAMAZOV-IV-WEB	Mès tostemp s'està carat.
KARAMAZOV-IV-WEB	Ei plan carat, òc, mès qu'ei mielhor atau.
KARAMAZOV-IV-WEB	Un de Sant Petersburg non l'a d'ensenhar, eth solet que pòt ensenhar a tot Sant Petersburg.
KARAMAZOV-IV-WEB	Qu'a dotze hilhz, guardatz!
KARAMAZOV-IV-WEB	Solide que l'absòlven, s'entenec ua votz decidida.
KARAMAZOV-IV-WEB	Que serie ua vergonha, ua ignominia, que non l'absolvessen!, exclamèc eth foncionari.
KARAMAZOV-IV-WEB	Supausem que l'aucic, mès que i a pairs e pairs!
KARAMAZOV-IV-WEB	E, ath delà, ère tant exaltat…
KARAMAZOV-IV-WEB	Li podec auer tustat damb eth tisson de mortèr, plan, e qu'er aute s'esbaucèsse.
KARAMAZOV-IV-WEB	Encara qu'està mau qu'agen metut ath vailet en aquerò.
KARAMAZOV-IV-WEB	Ei un episòdi ridicul.
KARAMAZOV-IV-WEB	S'auessa estat en lòc der avocat, jo auria dit dirèctaments: l'aucic mès non ei colpable, e "ath diable damb tot!"
KARAMAZOV-IV-WEB	Non, Mijail Semionych, practicaments ac a dit, s'i somèc ua tresau votz.
KARAMAZOV-IV-WEB	Mès que se passe que non l'ac copèc deth tot.
KARAMAZOV-IV-WEB	Qu'ei parièr, ei parièr!
KARAMAZOV-IV-WEB	Auie començat a talhar!
KARAMAZOV-IV-WEB	E aquerò qu'a dit sus es hilhs?
KARAMAZOV-IV-WEB	A estat magnific!
KARAMAZOV-IV-WEB	Magnific!
KARAMAZOV-IV-WEB	Ben, e qué me didetz dera mistica, è?
KARAMAZOV-IV-WEB	Qué me didetz de çò dera mistica?
KARAMAZOV-IV-WEB	Qu'ei pro damb tanta mistica, cridèc bèth aute, guardatz a Ippolit, ath destin que lo demore a compdar d'ara.
KARAMAZOV-IV-WEB	Pr'amor que deman madeish era fiscala li treirà es uelhs per tòrt de Mitia.
KARAMAZOV-IV-WEB	Ei era aquiu?
KARAMAZOV-IV-WEB	Non i é!
KARAMAZOV-IV-WEB	Se i auesse estat, aciu madeish que les ac aurie trèt.
KARAMAZOV-IV-WEB	Hu, hu, hu!
KARAMAZOV-IV-WEB	En un tresau rondèu.
KARAMAZOV-IV-WEB	Donques qu'ei possible qu'absòlven a Mitia.
KARAMAZOV-IV-WEB	Qué dimònis!
KARAMAZOV-IV-WEB	Senhors, digam qu'a estat eloqüent.
KARAMAZOV-IV-WEB	Se non, a on anaram a parar?
KARAMAZOV-IV-WEB	Vo'n brembatz de çò dera carròça?
KARAMAZOV-IV-WEB	Vo'n brembatz?
KARAMAZOV-IV-WEB	Òc, d'ua telega qu'a hèt ua carròça.
KARAMAZOV-IV-WEB	Era gent s'a tornat plan escarrabilhada.
KARAMAZOV-IV-WEB	Mès comencèc a sonar era campana.
KARAMAZOV-IV-WEB	Eth jurat auie deliberat just ua ora, ne mès, ne mens.
KARAMAZOV-IV-WEB	Se hec un prigond silenci tanlèu eth public cuelhec sèti.
KARAMAZOV-IV-WEB	Rebrembi ath jurat en tot entrar ena sala.
KARAMAZOV-IV-WEB	Ara fin!
KARAMAZOV-IV-WEB	Non vau a reprodusir punt per punt es preguntes, a despart de qué ja les è desbrembat.
KARAMAZOV-IV-WEB	Solet me'n brembi dera responsa ara prumèra, e fondamentau, pregunta deth president, ei a díder, "s'aucic premeditadaments damb era fin de panar" (non me'n brembi deth tèxt).
KARAMAZOV-IV-WEB	Tot se demorèc en suspens.
KARAMAZOV-IV-WEB	Òc, colpable!
KARAMAZOV-IV-WEB	E dempús se passèc madeish en toti es auti punts: colpable, òc, colpable, sense era mendre indulgéncia!
KARAMAZOV-IV-WEB	Arrés s'ac auie demorat, lèu toti èren convençudi de qué i aurie, aumens, ua cèrta indulgéncia.
KARAMAZOV-IV-WEB	Eth silenci sepulcrau dera sala non se trinquèc, qu'ère coma se toti s'estèssen literauments petrificadi.
KARAMAZOV-IV-WEB	Mès solet es prumères menutes.
KARAMAZOV-IV-WEB	Dempús arribèc un terrible caòs.
KARAMAZOV-IV-WEB	Entre eth pùblic masculin fòrça èren reauments contents.
KARAMAZOV-IV-WEB	Quauqui uns enquia se heregauen es mans sense dissimular era sua alegria.
KARAMAZOV-IV-WEB	Es descontents èren coma ablasigadi, rufauen es espatles, mormolhauen, coma se non venguessen de creder-s'ac.
KARAMAZOV-IV-WEB	Mès, Diu mèn, qué se pasèc damb es daunes!
KARAMAZOV-IV-WEB	Me pensè qu'anauen a formar ua revòuta.
KARAMAZOV-IV-WEB	Ara prumeria semblaue que non s'ac credien.
KARAMAZOV-IV-WEB	E, còp sec, comencèren a entener-se exclamacions en tota era sala: "Mès, qué ei aquerò?
KARAMAZOV-IV-WEB	Qué ei tot aquerò?".
KARAMAZOV-IV-WEB	Se meteren de pès, seguraments se pensauen que tot aquerò se poirie tornar a cambiar e reméter de seguit.
KARAMAZOV-IV-WEB	E en aguest moment Mitia se lheuèc e lancèc un sorriscle ponhent, en tot esténer es braci:
KARAMAZOV-IV-WEB	Juri per Diu e peth sòn Judici Finau que non sò colpable dera sang deth mèn pair!
KARAMAZOV-IV-WEB	Katia, te perdoni!
KARAMAZOV-IV-WEB	Frairs, amics, cuelhetz pietat dera auta!
KARAMAZOV-IV-WEB	Non acabèc de parlar, petèc en somics violents que s'entenien per tota era sala, de forma estranha, damb ua votz que non semblaue era sua, senon ua votz desparièra, inesperada, Diu saberà se d'a on l'auie vengut en aguest moment.
KARAMAZOV-IV-WEB	Naut, en cornèr mès desseparat dera galaria, ressonèc un idòl penetrant de hemna: ère Grushenka.
KARAMAZOV-IV-WEB	Hège pòc que l'auie suplicat a quauquarrés e l'auien permetut de tornar ena sala just abantes des allegacions.
KARAMAZOV-IV-WEB	Se heren a vier a Mitia.
KARAMAZOV-IV-WEB	Era lectura dera senténcia s'ajornèc enquiath dia a vier.
KARAMAZOV-IV-WEB	Tota era sala se lheuèc trebolada, mès jo ja non me demorè a escotar.
KARAMAZOV-IV-WEB	Solet me'n brembi de bères exclamacions ja en pòrge, ena gessuda.
KARAMAZOV-IV-WEB	Li queiràn vint ans enes mines.
KARAMAZOV-IV-WEB	Mens non.
KARAMAZOV-IV-WEB	Òc, es nòsti campanhards que non s'an plegat.
KARAMAZOV-IV-WEB	E an acabat damb eth nòste Mitenka!
KARAMAZOV-IV-WEB	DERA QUATAU E DARRÈRA PART.
KARAMAZOV-IV-WEB	Cinc dies dempús eth judici de Mitia, a prumèra ora deth maitin, passades es ueit, Aliosha s'apressèc en çò de Katerina Ivanovna entà hèr un convengut definitiu sus un ahèr important entàs dus e, mès que mès, entà hèr-li a vier un encargue.
KARAMAZOV-IV-WEB	Parlèren ena madeisha sala qu'era, hège ja temps auie recebut a Grushenka; près, en ua auta cramba jadie damb fèbre e sense coneishement Ivan Fiódorovich.
KARAMAZOV-IV-WEB	Just dempús er episòdi en judici, Katerina Ivanovna manèc desplaçar entara sua casa a un Ivan malaut e inconscient, menspredant es inevitables parlòtes futures e era censura dera societat.
KARAMAZOV-IV-WEB	Ua des ties que viuie damb era se n'anèc entà Moscòu ara seguida der episòdi deth judici, era auta se demorèc.
KARAMAZOV-IV-WEB	Mès, encara qu'auessen partit es dues, Katerina Ivanovna non aurie cambiat d'opinion e aurie contunhat suenhant ath malaut e velhant per eth dia e net.
KARAMAZOV-IV-WEB	Lo tractauen Varvinski e Herzenstube; eth mètge moscovita auie tornat entà Moscòu dempús de remir-se a exprimir era sua pensada sus eth possible desvolopament dera malautia.
KARAMAZOV-IV-WEB	E ère evident qu'es auti dus mètges, a maugrat d'auer encoratjat a Katerina Ivanovna e a Aliosha, encara non podien aufrir esperances assolidades.
KARAMAZOV-IV-WEB	Aliosha venguie a tier-li ua visita a sa frair dus còps ath dia.
KARAMAZOV-IV-WEB	Mès aguest viatge venguie entà tractar un ahèr especiau, reauments complicat, e auie era presentida de qué serie de mau hèr parlar sus eth; ath delà, qu'auie fòrça prèssa: aguest madeish maitin auie un aute ahèr inajornable en un aute lòc e li calie esdegar- se.
KARAMAZOV-IV-WEB	Amiauen parlant un quart d'ora.
KARAMAZOV-IV-WEB	Katerina Ivanovna ère esblancossida, agotada e, ath madeish temps, malautissaments agitada: presentie entà qué, entre d'autes causes, auie vengut a veder-la Aliosha.
KARAMAZOV-IV-WEB	Non vos preocupetz pera sua decision, li didec a Aliosha damb fèrma insisténcia.
KARAMAZOV-IV-WEB	D'ua o ua auta manèra qu'arribarà en aguesta conclusion; que li cau húger!
KARAMAZOV-IV-WEB	Aguest malerós, aguest eròi der aunor e dera consciéncia…non eth, non Dmityri Fiódorovich, senon eth que jatz darrèr aguesta pòrta, eth que se sacrifiquèc per sa frair (higec Katia damb uelhs ludents), hè fòrça temps que m'informèc de tot eth plan de hujuda.
KARAMAZOV-IV-WEB	Sabetz?, ja auie entrat en tractes…
KARAMAZOV-IV-WEB	Ja vos condè bèra causa…
KARAMAZOV-IV-WEB	Guardatz, damb tota probabilitat serà ena tresau etapa a compdar d'aciu, quan amien entà Siberia ath grop de deportadi.
KARAMAZOV-IV-WEB	Ò, qu'encara rèste entad açò.
KARAMAZOV-IV-WEB	Ivan Fiódorovich ja auie vengut a veir ath capmèstre dera tresau etapa.
KARAMAZOV-IV-WEB	Era soleta causa que non se sap ei se qui va a èster eth capmèstre deth grop, que non se pòt saber damb tanta antelacion.
KARAMAZOV-IV-WEB	Dilhèu deman vos mostrarè toti es detalhs deth plan que me deishèc Ivan Fiódorovich era vesilha deth judici per s'un cas se passaue quauquarren…
KARAMAZOV-IV-WEB	Siguec aquera tarde que mos trapèretz discutint, vo'n brembatz?
KARAMAZOV-IV-WEB	Sabetz de qué discutíem alavetz?
KARAMAZOV-IV-WEB	Non, non ac sabi, didec Aliosha.
KARAMAZOV-IV-WEB	Plan, eth alavetz vos ac amaguèc: donques precisaments sus eth plan de hujuda.
KARAMAZOV-IV-WEB	Tres dies abantes m'auie desnishat toti es detalhs importants, e alavetz comencèrem a discutir, amiàuem tres dies embestiadi.
KARAMAZOV-IV-WEB	Mos pelegèrem quan m'anoncièc que, en cas que condemnèssen a Dmitri Fiódorovich, aguest hugirie entar estrangèr damb aguesta hemnòta; de ressabuda jo me metí furiosa, non posqui dider-vos per qué, jo madeisha non ac sai…
KARAMAZOV-IV-WEB	Ò, plan, per aguesta hemnòta, me metí furiosa per tòrt d'aguesta hemnòta, pr'amor qu'era tanben hugirà entar estrangèr, damb Dmitri!, sorrisclèc còp sec Katerina Ivanovna; es pòts li tremolauen de ràbia.
KARAMAZOV-IV-WEB	Tan lèu Ivan Fiódorovich vedec que me metia furiosa per tòrt d'aguesta hemnòta, de seguit se pensèc qu'auia gelosia d'era, per Dmitri, e que, per tant, contunhaua estimant a Dmitri.
KARAMAZOV-IV-WEB	E alavetz auérem era prumèra peleja.
KARAMAZOV-IV-WEB	Que non li volí balhar explicacions, non podia demanar-li perdon; me hège dò qu'un òme atau podesse sospechar que contunhèssa estimant ad aguest…
KARAMAZOV-IV-WEB	E aquerò a maugrat que plan abantes jo madeisha l'auia dit que non estimaua a Dmitri, que l'estimaua solet ada eth!
KARAMAZOV-IV-WEB	M'embestiè damb eth sonque pera ràbia que me hè aguesta hemnòta!
KARAMAZOV-IV-WEB	Tres dies dempús, era tarde que venguéretz vos, Ivan me hec a vier ua envolòpa sagerada entà que la duarissa s'ada eth l'arribaue quauquarren.
KARAMAZOV-IV-WEB	Ai, qu'auie presentit era sua malautia!
KARAMAZOV-IV-WEB	Me revelèc qu'era envolòpa contenguie es detalhs dera hujuda entà que, en cas de qué eth morisse o emmalautisse grèuments, jo me n'encuedèssa de sauvar a Mitia.
KARAMAZOV-IV-WEB	Tanben me deishèc sòs, lèu dètz mil robles, es madeishi qu'eth fiscau, que se n'auie sabut de qué auie balhat era orde de hèr-les efectius, mentèc en sòn discurs.
KARAMAZOV-IV-WEB	M'estonèc terriblaments qu'Ivan Fiódorovich, encara gelós per jo e convençut de qué jo estimaua a Mitia, non auesse, a maugrat de tot, abandonat era idia de sauvar ath sòn frair e me fidèsse a jo, a jo!, eth prètzhèt de sauvar-lo.
KARAMAZOV-IV-WEB	Ò, aquerò qu'ère un sacrifici!
KARAMAZOV-IV-WEB	Non, vos que non ac podetz compréner ena sua plenitud aguest esperit de sacrifici, Aleksei Fiódorovich.
KARAMAZOV-IV-WEB	Que siguí a mand de lançar-me as sòns pès en senhau de veneracion, mès me pensè de pic qu'eth se pensarie qu'ère un senhau d'alegria per sauvar a Mitia (segur que s'ac aurie pensat!
KARAMAZOV-IV-WEB	Qué malerosa que sò!
KARAMAZOV-IV-WEB	Atau ei eth mèn caractèr, un caractèr terrible, malerós.
KARAMAZOV-IV-WEB	Ò, ja ac veiratz, acabarè per artenhè'c, l'amiarè enquia un punt qu'eth me deisharà per ua auta hemna que damb era sigue mès aisit de víuer, tau que hec Dmitri, mès alavetz…
KARAMAZOV-IV-WEB	Non, que ja non ac poderè tier, m'aucirè!
KARAMAZOV-IV-WEB	Aqueth viatge, quan vos entrèretz e jo lo pelegè, e dempús li manè ada eth que tornèsse, eth entrèc damb vos e enquia tau punt s'apoderèc de jo era ràbia pera expression d'òdi e mensprètz que me guardèc que jo, vo'n brembatz?, comencè a cridar qu'eth, qu'eth ère eth solet que m'auie assegurat qu'eth sòn frair Dmitri ère er assassin!
KARAMAZOV-IV-WEB	Lo calomniè de bon voler, entà herir-lo un aute còp, pr'amor qu'eth jamès, jamès, auie sajat de convencer-me de qué eth sòn frair siguesse er assassin, ath contrari, qu'èra jo que sajaue de convencer-lo ada eth!
KARAMAZOV-IV-WEB	Ò, era mia ràbia qu'a era colpa de tot!, de tot!
KARAMAZOV-IV-WEB	Que siguí jo, siguí jo que costèc aguesta maudita scèna en judici.
KARAMAZOV-IV-WEB	E se presentèc en judici…
KARAMAZOV-IV-WEB	Jo n'è eth tòrt de tot!
KARAMAZOV-IV-WEB	Jo sò era soleta colpabla!
KARAMAZOV-IV-WEB	Jamès l'auie hèt Katia taus confessions a Aliosha e aguest sentec que just alavetz era auie artenhut aqueth grad de patiment insuportable qu'enquia eth còr mès capinaut anequile dolorosaments eth sòn orgulh e què vençut pera pena.
KARAMAZOV-IV-WEB	Ai, Aliosha se'n sabie de ua auta terribla rason deth sòn patiment, a maugrat qu'era l'ac auesse amagat toti aguesti dies, dès era condemna de Mitia; mès, per bèra rason, aurie estat plan dolorós entada eth s'en aguest moment era auesse resolvut rebaishar-se autant coma entà començar a parlar damb eth sus aguesta rason.
KARAMAZOV-IV-WEB	Katia patie pera sua "traïcion" en judici, e Aliosha aubiraue qu'era consciéncia l'arrossegaue a reconeisher-se colpabla precisaments ath sòn dauant, dauant d'Aliosha, entre lèrmes e crits, damb un atac d'istèria, en tot hèr còps en solèr.
KARAMAZOV-IV-WEB	Mès eth cranhie aguest moment e l'ac volie estauviar ad aquera hemna que patie.
KARAMAZOV-IV-WEB	Aquerò hège encara mès dur er encargue que l'auie amiat enquia aquiu.
KARAMAZOV-IV-WEB	Comencèc a parlar de Mitia un aute còp.
KARAMAZOV-IV-WEB	Non vos preocupetz, non vos preocupetz, non cranhetz per eth!
KARAMAZOV-IV-WEB	Que podetz èster tranquil, serà d'acòrd damb era hujuda.
KARAMAZOV-IV-WEB	E, sustot, non serà ara madeish, encara a temps entà cuélher era decision.
KARAMAZOV-IV-WEB	Entà alavetz Ivan Fiódorovich ja s'aurà guarit e se n'ocuparà de tot, atau que jo non me calerà hèr arren.
KARAMAZOV-IV-WEB	Non vos preocupetz, serà d'acòrd ena hujuda.
KARAMAZOV-IV-WEB	En realitat, que ja n'ei d'acòrd: dilhèu pòt deishar aciu ad aguesta hemnòta?
KARAMAZOV-IV-WEB	Pr'amor que non li permeteràn que l'acompanhe ena sua condemna, atau donc, com va a renonciar a húger?
KARAMAZOV-IV-WEB	Çò de principau ei que li cau pòur de vos, pòur de qué non aprovètz era hujuda dès un punt d'enguarda morau, mès qu'a vos vos cau èster magnanim e permeter-l'ac, donques qu'eth vòste permís ei indispensable, ahigec Katia damb podom.
KARAMAZOV-IV-WEB	Se demorèc carada un instant e arric maliciosaments.
KARAMAZOV-IV-WEB	Tostemp parle d'uns imnes, dera crotz que li cau cargar, d'un deute; me'n brembi qu'Ivan Fiódorovich ja me condèc fòrça causes sus aquerò, e se vo'n sabéssetz se qué didie…(sorrisclèc còp sec damb un sentiment irrefrenable).
KARAMAZOV-IV-WEB	Se sabéssetz se guaire estimaue ad aguest malerós tant que me parlaue d'eth e, dilhèu guaire l'auie en òdi ath còp!
KARAMAZOV-IV-WEB	Mès jo, ò!, jo qu'escotaua eth sòn raconde e es sues lèrmes damb un arridolet arrogant.
KARAMAZOV-IV-WEB	Ai!, hemnòta!
KARAMAZOV-IV-WEB	Que jo sò era hemnòta, jo!
KARAMAZOV-IV-WEB	Jo li costè era fèbre!
KARAMAZOV-IV-WEB	E aqueth, eth condemnat, dilhèu ei eth premanit entath patiment?, concludic Katia damb racacòr.
KARAMAZOV-IV-WEB	Dilhèu pòt patir?
KARAMAZOV-IV-WEB	Aguesta sòrta de gent jamès patís!
KARAMAZOV-IV-WEB	Un cèrt sentiment d'òdi e de mensprètz acompanhèc aguestes paraules.
KARAMAZOV-IV-WEB	A tot darrèr, era que l'auie tradit.
KARAMAZOV-IV-WEB	Desiraue que siguesse solet "a viatges".
KARAMAZOV-IV-WEB	Qu'auie percebut un desfiament enes darrères paraules de Katia, mès non l'acceptèc.
KARAMAZOV-IV-WEB	Qu'ei per açò que vos è cridat aué, entà que me prometatz que lo vatz a convéncer.
KARAMAZOV-IV-WEB	Se non ei que vos creigatz que húger ei un desaunor, que non ei quauquarren eroïc o…com didè'c?, crestian, higec Katia encara desfisanta.
KARAMAZOV-IV-WEB	Non, plan que non.
KARAMAZOV-IV-WEB	L'ac diderè, gasulhèc Aliosha.
KARAMAZOV-IV-WEB	Era s'estrementic e se hec entà darrèr en divan, en tot desseparar-se d'eth.
KARAMAZOV-IV-WEB	Jo?…
KARAMAZOV-IV-WEB	Mès de vertat ei possible?, mormolhèc esblancossida.
KARAMAZOV-IV-WEB	Qu'ei possible e de besonh!, persutèc Aliosha, en tot senter-se mès encoratjat.
KARAMAZOV-IV-WEB	Qu'a besonh de vos, precisaments de vos.
KARAMAZOV-IV-WEB	Non vos dideria arren ne vos haria patir abantes d'ora se non siguesse de besonh.
KARAMAZOV-IV-WEB	Qu'ei malaut, ei coma lhòco, non hè que cridar-vos.
KARAMAZOV-IV-WEB	Non vos cride entà reconciliar-se, mès aumens anatz-i e pistatz peth lumedar.
KARAMAZOV-IV-WEB	Que l'an arribat fòrça causes dès aqueth dia.
KARAMAZOV-IV-WEB	Compren çò d'infinitaments colpable qu'ei dauant de vos.
KARAMAZOV-IV-WEB	Non vò eth vòste perdon: "Ei impossible perdonar- me", ditz, mès sonque que vos pistèssetz peth lumedar…
KARAMAZOV-IV-WEB	Sabia que me cridarie!…
KARAMAZOV-IV-WEB	Qu'ei impossible!
KARAMAZOV-IV-WEB	Encara que sigue impossible, hètz-ac.
KARAMAZOV-IV-WEB	Pensatz que per prumer còp se sent hissat per auer-vos ofensat, per prumèr còp ena sua vida, jamès ac auie comprenut damb tanta plenitud!
KARAMAZOV-IV-WEB	Se vos remitz, ditz, "serè malerós pendent tota era mia vida".
KARAMAZOV-IV-WEB	Vo n'encuedatz?
KARAMAZOV-IV-WEB	Vint ans de trabalhs forçadi e encara a era intencion d'èster erós, non vos hè dò?
KARAMAZOV-IV-WEB	Pensatz-ac, vatz a visitar a un innocent qu'an destrusit, deishèc anar Aliosha desfisant, es sues mans estàn netes, que non i a sang en eres!
KARAMAZOV-IV-WEB	Tietz-li ua visita ara peth sòn infinit patiment futur!
KARAMAZOV-IV-WEB	Vietz, guidatz-lo ena escurina…
KARAMAZOV-IV-WEB	Demoratz-vos en lumedar e solet…
KARAMAZOV-IV-WEB	Pr'amor que vos cau, vos cau hè'c!, concludic Aliosha soslinhant damb grana fòrça era paraula "cau".
KARAMAZOV-IV-WEB	Ja ac sai, mès… non posqui (Katia gemegaue).
KARAMAZOV-IV-WEB	Me guardarà…non posqui.
KARAMAZOV-IV-WEB	Es vòstes guardades les cau trapar-se.
KARAMAZOV-IV-WEB	Qu'ei mielhor patir tota era vida.
KARAMAZOV-IV-WEB	Vos cau anar-i, vos cau anar-i, tornèc a soslinhar Aliosha, sense pòsa.
KARAMAZOV-IV-WEB	Mès per qué aué?
KARAMAZOV-IV-WEB	Per qué ara?…
KARAMAZOV-IV-WEB	Que non posqui deishar solet ath malaut…
KARAMAZOV-IV-WEB	Ua menuta òc que podetz, solet serà ua menuta.
KARAMAZOV-IV-WEB	Sabetz que non vos mentisqui, ajatz pietat d'eth!
KARAMAZOV-IV-WEB	Ajatz pietat de jo, li repoteguèc amaraments Katia e s'estarnèc de plorar.
KARAMAZOV-IV-WEB	Alavetz, i anaratz!, didec Aliosha damb fermetat en veir es sues lèrmes.
KARAMAZOV-IV-WEB	Non!
KARAMAZOV-IV-WEB	Non l'ac digatz ne peth mau de morir!, cridèc Katia espaurida.
KARAMAZOV-IV-WEB	Encara non sai se…
KARAMAZOV-IV-WEB	Se li copèc era votz.
KARAMAZOV-IV-WEB	Li tardaue alendar.
KARAMAZOV-IV-WEB	Aliosha se lheuèc entà partir.
KARAMAZOV-IV-WEB	Per aquerò li cau èster ara, pr'amor de qué non vos trapètz damb arrés.
KARAMAZOV-IV-WEB	Vos ac digui de vertat, que non i aurà arrés.
KARAMAZOV-IV-WEB	Vos demoraram, persutèc, e gessec dera sala.
KARAMAZOV-IV-WEB	S'esdeguèc entà arribar en espitau a on ère ara Mitia.
KARAMAZOV-IV-WEB	Dus dies dempús dera decision deth tribunau emmalautic de fèbre nerviosa e siguec enviat entar espitau dera ciutat, ena seccion de presoèrs.
KARAMAZOV-IV-WEB	Mès eth doctor Varvisnski, a demana d'Aliosha e de fòrça persones mès (Jojlakova, Liza e d'autes), non installèc a Mitia damb es auti presoèrs, senon a despart, en madeish crambòt a on abantes auie estat Smerdiakov.
KARAMAZOV-IV-WEB	Qu'ei vertat qu'ath finau deth correder i auie un gaita e es hièstres auien rièges, per çò que Varvinski podie èster tranquil en relacion ara sua indulgéncia, non massa legau, mès qu'ère un joen brave e compassiu.
KARAMAZOV-IV-WEB	Comprenie çò de dur qu'ère entà quauquarrés coma Mitia passar còp sec entath grop d'assassins e panaires, e sabie que prumèr auie besonh d'acostumar-se.
KARAMAZOV-IV-WEB	Es visites de familhars e amics qu'èren autorizades peth mètge, peth gaita e enquia per ispravnik, tostemp estacat.
KARAMAZOV-IV-WEB	En aguesti dies solet Aliosha e Grushenka auien visitat a Mitia.
KARAMAZOV-IV-WEB	Rakitin sagèc de veder-lo dus còps, mès Mitia li demanèc tu per tu a Varvinski que non li permetesse entrar.
KARAMAZOV-IV-WEB	Aliosha lo trapèc seigut en jaç, damb era bata der espitau; auie un shinhau de fèbre e l'auien estropat eth cap damb ua tovalhòla chaupada d'aigua e vinagre.
KARAMAZOV-IV-WEB	Calèc ua guardada indefinida a Aliosha, mès totun aquerò ena sua guardada ludec un cèrt temor.
KARAMAZOV-IV-WEB	En generau, dès eth dia deth judici s'auie tornat terriblaments cogitós, a viatges se demoraue carat mieja ora, semblaue que reflexionaue intensa e dolorosaments, en tot desbrembar-se'n des presents.
KARAMAZOV-IV-WEB	Se gessie des sues soscades e començaue a parlar, tostemp ac hège d'ua manèra sobtada e invariablaments didie quauquarren desparièr de çò qu'en realitat li calie díder.
KARAMAZOV-IV-WEB	A viatges campaue damb patiment ath sòn frair.
KARAMAZOV-IV-WEB	Damb Grushenka l'ère mès aisit que damb Aliosha.
KARAMAZOV-IV-WEB	Qu'ei vertat que damb era tanpòc parlaue guaire, mès, quan entraue, era sua cara s'illuminaue d'alegria.
KARAMAZOV-IV-WEB	Aliosha se seiguec en silenci ath sòn costat, en jaç.
KARAMAZOV-IV-WEB	Aguest còp Mitia auie estat en tot demorar damb angoisha a sa frair, mès non gausèc demanar-li arren.
KARAMAZOV-IV-WEB	Li semblaue inconcebible que Katia s'avenguesse a tier-li ua visita e ath còp sentie que, se non venguie, serie quauquarren intolerable entada eth.
KARAMAZOV-IV-WEB	Aliosha comprenie es sòns sentiments.
KARAMAZOV-IV-WEB	Aguest Trifon (Mitia comencèc a parlar agitat), ei a díder, Borisych, a metut tota era sua aubèrja de pautes ensús, sivans diden: a lheuat es estrades, arrincant hustes, per çò que semble a hèt brigalhs tota era "galaria"… qu'ei en tot cercar un tresaur, es sòs aqueri, es mil cinc cents robles qu'eth fiscau didec que jo auia amagat aquiu.
KARAMAZOV-IV-WEB	Diden que, sonque tornar ena aubèrja, comencèc a hèr asenades.
KARAMAZOV-IV-WEB	Que l'està ben, per pògavergonha!
KARAMAZOV-IV-WEB	M'ac condèc ager un gaita, qu'ei d'aquiu.
KARAMAZOV-IV-WEB	Mitia s'estrementic, volie díder quauquarren, mès se demorèc carat.
KARAMAZOV-IV-WEB	Era naua lo hissèc fòrtaments.
KARAMAZOV-IV-WEB	Qu'ère evident que desiraue damb afogadura conéisher es detalhs dera convèrsa, mès un viatge mès auie pòur de preguntar: quinsevolh senhau de crudeutat o mensprètz per part de Katia aurie estat coma ua punhalada en aguesti moments.
KARAMAZOV-IV-WEB	Guarda se qué m'a dit, per cèrt: que me cau padegar era tua consciéncia sense manca per çò dera hujuda.
KARAMAZOV-IV-WEB	S'entà alavetz Ivan non s'a remetut, era madeisha se n'encuedarà de tot.
KARAMAZOV-IV-WEB	Que ja m'ac auies condat, observèc Mitia cogitós.
KARAMAZOV-IV-WEB	E tu ja auies informat a Grushenka, senhalècAliosha.
KARAMAZOV-IV-WEB	Òc, confirmèc Mitia.
KARAMAZOV-IV-WEB	Non vierà aguest maitin, guardèc a sa frair damb timiditat.
KARAMAZOV-IV-WEB	Non vierà enquiara tarde, ager, quan li didí que se n'ocuparie Katia, s'estèc carada; mès arroncilhèc es celhes.
KARAMAZOV-IV-WEB	Se limitèc a gasulhar: "Que se n'ocupe!".
KARAMAZOV-IV-WEB	A comprenut qu'ei quauquarren important.
KARAMAZOV-IV-WEB	Ara, a tot darrèr, semble compréner qu'era auta non m'estime a jo, senon a Ivan.
KARAMAZOV-IV-WEB	Solide?, se l'escapèc a Aliosha.
KARAMAZOV-IV-WEB	Non deth tot.
KARAMAZOV-IV-WEB	Mès aguest maitin non vierà, tornèc a díder Mitia.
KARAMAZOV-IV-WEB	Li è manat un encargue…
KARAMAZOV-IV-WEB	Escota, eth nòste frair Ivan que mos depassarà a toti.
KARAMAZOV-IV-WEB	Eth òc que viuerà, non nosati.
KARAMAZOV-IV-WEB	Se remeterà.
KARAMAZOV-IV-WEB	Aquerò ei pr'amor qu'ei convençuda de qué se morirà.
KARAMAZOV-IV-WEB	Eth nòste frair ei de constitucion fòrta.
KARAMAZOV-IV-WEB	Aliosha damb angoisha.
KARAMAZOV-IV-WEB	Òc, que se meterà ben.
KARAMAZOV-IV-WEB	Mès era ei segura de qué se morirà.
KARAMAZOV-IV-WEB	Patís tant…
KARAMAZOV-IV-WEB	Se hec silenci.
KARAMAZOV-IV-WEB	Quauquarren mès important tormentaue a Mitia.
KARAMAZOV-IV-WEB	Que non permeteràn que vage aquiu damb tu.
KARAMAZOV-IV-WEB	E i a ua auta causa que te volia díder, contunhèc Mitia damb ua votz sobtaments trantalhanta; se comencen a tustar-me peth camin o ja un còp aquiu , non les ac vau a consentir, aucirè a quauquarrés, e alavetz me meteràn un tir.
KARAMAZOV-IV-WEB	Qu'ei que son vint ans!
KARAMAZOV-IV-WEB	Aciu ja an començat a tractar-me de tu.
KARAMAZOV-IV-WEB	Es gaites me tracten de tu.
KARAMAZOV-IV-WEB	M'è passat tota era net avalorant-me: que non sò prèst!
KARAMAZOV-IV-WEB	Non è fòrces entà tier-lo!
KARAMAZOV-IV-WEB	Volia entonar un "imne" e non sò capable d'assimilar eth tutejament des gaites!
KARAMAZOV-IV-WEB	Grusha ac tieria tot, tot… exceptat es còps, plan…
KARAMAZOV-IV-WEB	Mès que non deisharàn que vage aquiu.
KARAMAZOV-IV-WEB	Aliosha arric en silenci.
KARAMAZOV-IV-WEB	Frair, escota d'un còp entà tostemp, didec, çò que pensi sus aquerò.
KARAMAZOV-IV-WEB	E sabes que non te vau a mentir.
KARAMAZOV-IV-WEB	Escota-me: non ès prèst, e aguesta crotz non ei entà tu.
KARAMAZOV-IV-WEB	Qu'ei mès: en non èster premanit, non te cau aguesta grana grotz de martir.
KARAMAZOV-IV-WEB	S'auesses aucit a pair, me planheria de qué refusèsses era tua crotz.
KARAMAZOV-IV-WEB	Mès ès innocent e aguesta crotz ei excessiua entà tu.
KARAMAZOV-IV-WEB	Vòs hèr a néisher en tu a un òme nau a trauèrs deth torment; ena mia pensada, qu'ei pro damb que rebrembes tostemp, tota era tua vida e a onsevolhe que huges, ad aguest aute òme, e aquerò serà pro.
KARAMAZOV-IV-WEB	Non acceptes eth gran patiment dera crotz, servirà entà que sentes ath tòn laguens un deute encara màger e, damb aguest permanent sentiment, en futur, pendent tota era tua vida, contribusiràs ath tòn renaishement dilhèu en màger mesura que s'auesses anat entà aquiu.
KARAMAZOV-IV-WEB	Pr'amor que se vas aquiu non ac tieràs, te revoutaràs e dilhèu digues a tot darrèr: "È pagat eth mèn deute".
KARAMAZOV-IV-WEB	En aguest cas er avocat a dit era vertat.
KARAMAZOV-IV-WEB	Es cargues pesantes que non son entà toti, entà quauqui uns son insuportables…
KARAMAZOV-IV-WEB	Aquerò ei çò que pensi, donques que tant as besonh de sabè'c.
KARAMAZOV-IV-WEB	Se d'auti (oficiaus, soldats) les calesse respóner per tua hujuda, non te permeteria húger.
KARAMAZOV-IV-WEB	Aliosha arric).
KARAMAZOV-IV-WEB	Mès mos an dit e assegurat (eth capmèstre d'etapa en persona l'ac didec a Ivan) que, se se hè damb suenh, ei possible que non age sancions grèus e que s'en gesquen damb pòga causa.
KARAMAZOV-IV-WEB	Naturaument, era subornacion non ei quauquarren aunorat, ne tansevolhe en aguest cas, mès per arren deth mon me vau a méter a jutjar pr'amor que, de vertat, s'Ivan e Katia m'auessen demanat que m'ocupèsse d'aguest ahèr entà tu, sai qu'auria acodit ara subornacion; que me cau dider-te tota era vertat.
KARAMAZOV-IV-WEB	E per aquerò non vau a jutjar-te pes tues accions.
KARAMAZOV-IV-WEB	Mès te cau saber que jamès te condemnarè.
KARAMAZOV-IV-WEB	Ath delà, serie estranh que jo siguessa eth tòn jutge en aguest ahèr.
KARAMAZOV-IV-WEB	Ben, me pensi que ja ac è dit tot.
KARAMAZOV-IV-WEB	Totun, jo òc que me condemni!, sorrisclèc Mitia.
KARAMAZOV-IV-WEB	Hugerè, aquerò que ja ère decidit sense tu: com non hugirie Mitka Karamazov?
KARAMAZOV-IV-WEB	Ça que la, jo òc que me condemni e aquiu harè peniténcia pes mèns pecats pes sègles des sègles!
KARAMAZOV-IV-WEB	Atau ei coma parlen es jesuïtes, non?
KARAMAZOV-IV-WEB	Madeish que tu e jo ara, vertat?
KARAMAZOV-IV-WEB	Òc, Aliosha arric doçaments.
KARAMAZOV-IV-WEB	T'estimi pr'amor que tostemp dides tota era vertat e non amagues arren, exclamèc Mitia damb ua arridalha alègra.
KARAMAZOV-IV-WEB	Atau qu'è desnishat a un jesuïta en mèn Aliosha!
KARAMAZOV-IV-WEB	Que t'auria de curbir de punets per açò, ja ac ves!
KARAMAZOV-IV-WEB	Ben, e ara escota era rèsta, t'amuisharè tanben era auta mitat dera mia amna.
KARAMAZOV-IV-WEB	Aquerò ei çò qu'è pensat e decidit: se hugi, autanplan damb sòs e un passapòrt, autanplan s'arribi enquia America, encara me balharà in era idia de qué non hugi entara felicitat, senon reauments entà ua auta preson, dilhèu pas guaire desparièra d'aguesta!
KARAMAZOV-IV-WEB	Non massa desparièra, Aleksei, de vertat t'ac digui, non massa desparièra.
KARAMAZOV-IV-WEB	America, ath diable damb era!
KARAMAZOV-IV-WEB	Encara que Grusha sigue damb jo; tu guarda-la: qué tie era d'americana?
KARAMAZOV-IV-WEB	Qu'ei russa, russa enquiath medoth, traparà mens era sua tèrra natau, e a cada ora jo camparè se com era s'engüege per tòrt mèn, qu'a cargat aguesta crotz per jo, e quina colpa n'a era?
KARAMAZOV-IV-WEB	E jo, serè jo capable de tier as pòcvaus d'aquiu, a maugrat que siguen toti sense excepcion mès braves que jo?
KARAMAZOV-IV-WEB	Que ja è en òdi a America!
KARAMAZOV-IV-WEB	E ja pòden èster toti sense excepcion uns maquinistes incredibles o çò que siguen, ath diable damb eri: aquera non ei era mia gent, non l'amii ena amna!
KARAMAZOV-IV-WEB	Estimi a Russia, Aleksei, estimi ath Diu rus, encara que jo siga un brigand.
KARAMAZOV-IV-WEB	Mès aquiu virarè eth uelh!, exclamèc de pic damb es uelhs lermosi.
KARAMAZOV-IV-WEB	Era votz se li trincaue pes somics.
KARAMAZOV-IV-WEB	E vaquí çò qu'è decidit, Aleksei, escota-me!
KARAMAZOV-IV-WEB	Pr'amor que solide qu'aquiu traparam bèt lòc luenhant!
KARAMAZOV-IV-WEB	Diden qu'aquiu encara i a pèths ròies, a on comence eth pè deth cèu; atau qu'anaram entad aguesta tèrra, era des darrèrs mohicans.
KARAMAZOV-IV-WEB	E Grusha e jo mos meteram de seguit damb era gramatica.
KARAMAZOV-IV-WEB	Trabalh e gramatica, e atau uns tres ans.
KARAMAZOV-IV-WEB	En tres ans apreneram anglés coma eth mielhor des anglesi.
KARAMAZOV-IV-WEB	Quan l'ajam aprenut, adishatz, America!
KARAMAZOV-IV-WEB	Vieram ath mès córrer entà Russia coma ciutadans americans.
KARAMAZOV-IV-WEB	Non te'n hèsques que non vieram en aguesta ciutat.
KARAMAZOV-IV-WEB	Mos amagaram en bèth lòc luenhant, en nòrd o en sud.
KARAMAZOV-IV-WEB	Entà alavetz qu'aurè cambiat, era tanben, un mètge en America m'aurà metut ua vorruga faussa ena cara, be son mecanics!, non?
KARAMAZOV-IV-WEB	O, se non, mielhor me ponchi un uelh, me dèishi créisher era barba, ua barba peuplanca (que me gesseràn peusblanqui pensant en Russia), dilhèu non me reconeisheràn.
KARAMAZOV-IV-WEB	E, s'ac hèn, que me depòrten, qu'ei parièr, serà causa deth destin!
KARAMAZOV-IV-WEB	Aciu tanben lauraram era tèrra en bèth lòc perdut e tota era mia vida me harè a veir coma un american.
KARAMAZOV-IV-WEB	Mès morirè en mèn país.
KARAMAZOV-IV-WEB	Aguest ei eth mèn plan, e non i a mès crabes entà mólher.
KARAMAZOV-IV-WEB	Li balhes era tua aprobacion?
KARAMAZOV-IV-WEB	Li balhi era mia aprobacion, didec Aliosha, que non desiraue tier-li era contrària.
KARAMAZOV-IV-WEB	Mitia carèc ua estona e ara suspresa didec:
KARAMAZOV-IV-WEB	Com me fotèren en judici!
KARAMAZOV-IV-WEB	Pro que me la fotèren!
KARAMAZOV-IV-WEB	Se demorèren caradi un aute còp.
KARAMAZOV-IV-WEB	Qué a dit?
KARAMAZOV-IV-WEB	Com ac a dit?
KARAMAZOV-IV-WEB	Aliosha, tacha-me ja eth punhau!, exclamèc Mitia còp sec.
KARAMAZOV-IV-WEB	Vierà o non?
KARAMAZOV-IV-WEB	Didec que vierie, mès que sabi pas s'aué.
KARAMAZOV-IV-WEB	Plan que òc!
KARAMAZOV-IV-WEB	Plan que li còste!
KARAMAZOV-IV-WEB	Aliosha, que me tornarè lhòco.
KARAMAZOV-IV-WEB	Grusha non hè que guardar-me.
KARAMAZOV-IV-WEB	Que se n'encuede.
KARAMAZOV-IV-WEB	Diu mèn, hètz que me resigna: qué ei çò que demani?
KARAMAZOV-IV-WEB	A Katia!
KARAMAZOV-IV-WEB	Sò conscient de çò que demani?
KARAMAZOV-IV-WEB	Non, que non sò capable de patir!
KARAMAZOV-IV-WEB	Sò un brigand, qu'ei tot.
KARAMAZOV-IV-WEB	Qu'ei aquiu!, exclamèc Aliosha.
KARAMAZOV-IV-WEB	En aguest instant Katia campèc en lumedar.
KARAMAZOV-IV-WEB	S'arturèc un moment en tot contemplar a Mitia damb era guardada perduda.
KARAMAZOV-IV-WEB	Aguest se metec de pès ath mès córrer, qu'auie pòur en sòn ròstre, auie perdut era sang dera cara, mès ath còp un arridolet timid, suplicant, se diboishèc enes sòns pòts e de pic, sense poder tier-se, l'estenec es braci a Katia.
KARAMAZOV-IV-WEB	En veder-lo, era se lancèc entada eth sense pensar-s'ac.
KARAMAZOV-IV-WEB	Li cuelhec es mans e lèu ara fòrça hec que se seiguesse en lhet; se seiguec ath sòn costat e, sense deishar-li es mans, les ac sarrèc damb fermetat, convulsiauments.
KARAMAZOV-IV-WEB	Diuèrsi viatges es dus sagèren de parlar, mès s'arturauen entà tornar a guardar-se en silenci, fixaments, coma immobilizadi, arrint estranhaments; e atau se passèren dues menutes.
KARAMAZOV-IV-WEB	M'as perdonat?, gasulhèc Mitia ara fin e, de còp, se virèc entà Aliosha e li cridèc damb era cara descompausada d'alegria: As entenut çò qu'è preguntat?
KARAMAZOV-IV-WEB	Ac as entenut?
KARAMAZOV-IV-WEB	Per aquerò t'estimaua, peth tòn còr generós (se l'escapèc de pic a Katia).
KARAMAZOV-IV-WEB	Tu que non as besonh deth mèn perdon, senon jo deth tòn; qu'ei parièr se me perdones, tostemp serà ena mia amna coma ua herida, e jo ena tua, atau li cau èster…
KARAMAZOV-IV-WEB	S'arturèc entà cuélher aire.
KARAMAZOV-IV-WEB	Entà qué è vengut?, tornec a díder accelerada e freneticaments.
KARAMAZOV-IV-WEB	Entà abraçar es tòns pès, sarrar es tues mans, atau, enquia que te hèsquen mau, tau qu'ac hi en Moscòu, te'n brembes?, entà dider-te un aute còp qu'ès eth mèn Diu, era mia alegria, enta dider-te que t'estimi damb lhocaria.
KARAMAZOV-IV-WEB	Que semblaue panteishar de dolor e, còp sec, se hec a vier enes pòts era sua man damb angoisha.
KARAMAZOV-IV-WEB	Li vengueren es lèrmes.
KARAMAZOV-IV-WEB	Aliosha qu'ère mud e desconcertat; jamès s'aurie demorat çò que vedie.
KARAMAZOV-IV-WEB	Er amor se passèc, Mitia,!, Katia tornèc a començar.
KARAMAZOV-IV-WEB	Mès avalòri çò que s'a passat enquiath dolor.
KARAMAZOV-IV-WEB	Que te cau sabè'c entà tostemp.
KARAMAZOV-IV-WEB	Mès ara, per un moment, deishem que sigue çò qu'auie podut èster (mormolhèc damb un arridolet torçat, en tot guardar-lo alègraments enes uelhs).
KARAMAZOV-IV-WEB	Ara tu qu'estimes a ua auta e jo a un aute, totun açò t'estimarè etèrnaments e tu a jo, ac sabies?
KARAMAZOV-IV-WEB	Escota-me, estima-me, estima-me tota era vida!, sorrisclèc damb ua tremolor lèu menaçaira ena votz.
KARAMAZOV-IV-WEB	T'estimarè e… sabes, Katia?
KARAMAZOV-IV-WEB	Mitia parlaue cuelhent aire en cada paraula) Sabes?
KARAMAZOV-IV-WEB	Jo t'estimaua, hè cinc dies, aquera tarde…
KARAMAZOV-IV-WEB	Quan t'esbaucères e te heren a vier…
KARAMAZOV-IV-WEB	Tota era vida!
KARAMAZOV-IV-WEB	Atau serà, atau serà etèrnaments…
KARAMAZOV-IV-WEB	Katia, exclamèc de pic Mitia, cres que jo l'aucí?
KARAMAZOV-IV-WEB	Ei possible…ei possible qu'ac credesses?
KARAMAZOV-IV-WEB	Tanpoc alavetz ac credia!
KARAMAZOV-IV-WEB	Jamès ac è creigut!
KARAMAZOV-IV-WEB	T'auia en òdi e me convencí a jo madeisha, just en aguest instant…
KARAMAZOV-IV-WEB	Quan declarè…me convencí a jo madeisha e ac credí…mès talèu auí declarat, en aguest moment deishè de credè'c.
KARAMAZOV-IV-WEB	T'ac cau saber.
KARAMAZOV-IV-WEB	Que ja m'auia desbrembat de qué auia vengut a castigar-me!, didec damb ua expression totafèt naua, bric semblabla ara anteriora, as nauèths mormolhs d'amor.
KARAMAZOV-IV-WEB	Dèisha que me'n vaja, gasulhèc era, vierè en ua auta escadença, ara qu'ei tan dur!…
KARAMAZOV-IV-WEB	Se botèc de pès, ara imprevista, cridèc damb fòrça e se hec entà darrèr.
KARAMAZOV-IV-WEB	De ressabuda, mès sense hèr cap bronit, Grushenka auie entrat ena cramba.
KARAMAZOV-IV-WEB	Arrés la demoraue.
KARAMAZOV-IV-WEB	Katia s'endralhèc precipitadaments de cap ara pòrta mès, en arribar ena nautada de Grushenka, s'arturèc, blanca coma era greda, e li didec damb un panteish fèble, lèu en un mormolh:
KARAMAZOV-IV-WEB	Perdonatz-me!
KARAMAZOV-IV-WEB	Tu e jo, hemna, qu'èm dolentes.
KARAMAZOV-IV-WEB	Es dues!
KARAMAZOV-IV-WEB	Com vòs que mos perdonem?
KARAMAZOV-IV-WEB	Que non la vòs perdonar!, li cridèc Mitia a Grushenka damb un repotec asenat.
KARAMAZOV-IV-WEB	Se te desliure, que l'ac perdonarè tot…
KARAMAZOV-IV-WEB	Se carèc coma s'ausse reprimit quauquarren ena sua amna.
KARAMAZOV-IV-WEB	Non ère capable de remeter-se.
KARAMAZOV-IV-WEB	Auie entrat, tau que se sabec dempús, per pur edart, sense sospechar arren en absolut ne demorar trapar-se çò que se trapèc.
KARAMAZOV-IV-WEB	Aliosha, ve-te'n ath sòn darrèr!, Mitia se dirigic ath sòn frair, en tot pressar-lo.
KARAMAZOV-IV-WEB	Ditz-li…sabi pas…
KARAMAZOV-IV-WEB	Non dèishes que se'n vage atau!
KARAMAZOV-IV-WEB	Vierè a veder-te aguesta tarde!, cridèc Aliosha e gessec ath mès córrer darrèr de Katia.
KARAMAZOV-IV-WEB	L'artenhec ja en brescat der espitau.
KARAMAZOV-IV-WEB	Hège lèu, lèu, mès sonque artenher-la Aliosha, li didec:
KARAMAZOV-IV-WEB	Non, que non me posqui castigar dauant d'aguesta!
KARAMAZOV-IV-WEB	L'è dit "perdona-me", pr'amor que volia castigar-me enquiath finau.
KARAMAZOV-IV-WEB	Non m'a perdonat…
KARAMAZOV-IV-WEB	Per aquerò l'estimi!, higec Katia damb era votz alterada, e es uelhs li luderen damb ràbia sauvatge.
KARAMAZOV-IV-WEB	Plan que òc.
KARAMAZOV-IV-WEB	Deishem-ac, l'interrompec era.
KARAMAZOV-IV-WEB	Escotatz-me: non posqui ara vier damb vos en acogament.
KARAMAZOV-IV-WEB	Les è manat flors entath taüt.
KARAMAZOV-IV-WEB	Me pensi qu'encara an sòs.
KARAMAZOV-IV-WEB	S'ei de besonh, didetz-les qu'en futur non les vau a abandonar…
KARAMAZOV-IV-WEB	Mès ara deishatz- me, deishatz-me, se vos platz.
KARAMAZOV-IV-WEB	Vos que ja ètz en retard, que criden ja entà missa…
KARAMAZOV-IV-WEB	Deishatz-me, se vos platz!
KARAMAZOV-IV-WEB	III.
KARAMAZOV-IV-WEB	ER ACOGAMENT D'ILIUSHECHKA.
KARAMAZOV-IV-WEB	RÒCA.
KARAMAZOV-IV-WEB	Plan que òc, arribaue tard.
KARAMAZOV-IV-WEB	Que l'auien estat en tot demorar e ja auien decidit desplaçar, sense eth, entara glèisa eth taüt ornat damb flors.
KARAMAZOV-IV-WEB	Qu'ère eth taüt d'Iliusha, eth praube mainatge.
KARAMAZOV-IV-WEB	S'auie mòrt dus dies dempús dera senténcia de Mitia.
KARAMAZOV-IV-WEB	Ja en madeish lumedar Aliosha siguec recebut pes crits des mainatges, des companhs d'Iliusha.
KARAMAZOV-IV-WEB	Toti lo demorauen impacients e s'alegrauen de qué, fin finau, auesse arribat.
KARAMAZOV-IV-WEB	En totau qu'èren dotze, toti amiauen es sòns morralets e bosses de man penjadi ena esquia.
KARAMAZOV-IV-WEB	Ath cap de tot i auie Kolia Krasotkin.
KARAMAZOV-IV-WEB	Que sò plan content de qué ajatz vengut, Karamazov!, sorrisclèc aguest en tot sarrar-li era man a Aliosha.
KARAMAZOV-IV-WEB	Aquerò qu'ei orrible.
KARAMAZOV-IV-WEB	Qu'ei vertat, ei dur de vedè'c.
KARAMAZOV-IV-WEB	Sneguiriov non ei begut, sabem de segur qu'aué non a begut arren, mès qu'ei coma s'auesse begut…
KARAMAZOV-IV-WEB	Jo tostemp sò fòrt, mès açò qu'ei òrre.
KARAMAZOV-IV-WEB	Karamazov, se non vos entretengui, me shautarie hèr-vos ua pregunta abantes d'entrar.
KARAMAZOV-IV-WEB	De qué se tracte, Kolia?, Aliosha s'arturèc.
KARAMAZOV-IV-WEB	Eth vòste frair ei innocent?
KARAMAZOV-IV-WEB	Aucic eth a sa pair o siguec eth vailet?
KARAMAZOV-IV-WEB	Hè quate nets que non dormisqui pensant en aquerò.
KARAMAZOV-IV-WEB	Siguec eth vailet, eth mèn frair ei innocent, responec Aliosha.
KARAMAZOV-IV-WEB	Qu'ei çò que jo didia!, cridèc còp sec Smurov.
KARAMAZOV-IV-WEB	Kolia.
KARAMAZOV-IV-WEB	Encara que se destrusisque, serà erós!
KARAMAZOV-IV-WEB	Sò dispausat a envejar-lo!
KARAMAZOV-IV-WEB	Mès qué didetz?, com ei possible?, entà qué?, exclamèc Aliosha estonat.
KARAMAZOV-IV-WEB	Aliosha.
KARAMAZOV-IV-WEB	Plan…
KARAMAZOV-IV-WEB	Respècti ath vòste frair!
KARAMAZOV-IV-WEB	E jo tanben!, sorrisclèc de còp e de forma totafèt inesperada eth madeish gojat qu'ath sòn moment auie declarat que sabie se qui auie fondat Tròia.
KARAMAZOV-IV-WEB	Aliosha entrèc ena casa.
KARAMAZOV-IV-WEB	Damb es braci crotzadi e es uelhs clucadi, Iliusha jadie en un taüt blu ornat damb tul blanc.
KARAMAZOV-IV-WEB	Es tralhes dera sua aflaquida cara lèu non auien cambiat e, causa estranha, eth còs lèu non hège pudor.
KARAMAZOV-IV-WEB	Era sua portadura qu'ère seriosa e coma cogitosa.
KARAMAZOV-IV-WEB	Especiauments beròis èren es braci, crotzadi sus eth piech, que semblaue escultadi en marme.
KARAMAZOV-IV-WEB	L'auien botat ues flors enes mans e tot eth taüt ère ornat peth laguens e peth dehòra damb flors enviades per Liza Jojlakova en trincar era auba.
KARAMAZOV-IV-WEB	Tanben auien arribat flors de part de Katerina Ivanovna e, quan Aliosha dauric era pòrta, eth capitan assistent, damb un flòc de flors enes mans tremoloses, les escampilhaue sus eth sòn estimat hilh.
KARAMAZOV-IV-WEB	A penes se fixèc en Aliosha quan entrèc, que non volie guardar ad arrés, ne tansevolhe ara sua hemna capvirada e plorosa, ara sua "mami", que non hège que sajar de lheuar-se sus es sues cames malautes entà guardar mès d'apròp ath sòn hilh mòrt.
KARAMAZOV-IV-WEB	A Ninochka es mainatges l'auien quilhat en fautulh e l'auien apressat ath taüt.
KARAMAZOV-IV-WEB	Ploraue en silenci damb eth cap emparat sus eth.
KARAMAZOV-IV-WEB	Eth ròstre de Sneguiriov semblaue animat, mès desconcertat e, ath còp, se lo vedie deseimat.
KARAMAZOV-IV-WEB	Es sòns gèsti, es paraules que se l'escapauen, qu'auien quauquarren de lhocaria.
KARAMAZOV-IV-WEB	Quan aguest encara ère viu auie eth costum de dider-li corauments: "Batiushka, estimat batiushka!
KARAMAZOV-IV-WEB	Papa, balha-me ues flors, agarra-les des sues mans, aguesta blanqueta, balha-la- me!, demanèc capvirada "mami" somicant.
KARAMAZOV-IV-WEB	Ja siguesse pr'amor que l'auie shautat fòrça era ròsa petita e blanca qu'ère entre es mans d'Iliusha, o pr'amor que se la volie sauvar coma rembrembe, comencèc tota era a estornejar-se en tot esténer es mans entà cuélher era flor.
KARAMAZOV-IV-WEB	Non les balhi ad arrés!
KARAMAZOV-IV-WEB	Son es sues flors, non es tues. Totes son d'eth, deguna n'ei tua!.
KARAMAZOV-IV-WEB	Papa, balha-li a mama ua flor.
KARAMAZOV-IV-WEB	Non, que non les vau a balhar ad arrés, e mens ada era!
KARAMAZOV-IV-WEB	Era que non l'estimaue.
KARAMAZOV-IV-WEB	L'agarrèc eth canonet, e eth l'ac re-ga-lèc (idolèc entre crits eth capitan assistent en rebrembar se com Iliusha l'auie cedit eth canonet a sa mair).
KARAMAZOV-IV-WEB	Era prauba capvirada comencèc a plorar en silenci en tot caperar-se era cara damb es mans.
KARAMAZOV-IV-WEB	A tot darrèr es mainatges, en encuedar-se'n de qué eth pair non volie qu'eth taüt gessesse d'aquiu, e ja ère ora de partir, l'entornegèren en tot hèr un rondèu barrat e comencèren a quilhar-lo.
KARAMAZOV-IV-WEB	Que non lo voi acogar entre rièges!, cridèc de còp Sneguiriov, l'acogarè ath cant dera ròca, ath cant dera nòsta ròca!
KARAMAZOV-IV-WEB	Atau m'ac manèc Iliusha.
KARAMAZOV-IV-WEB	Que non deisharè que vo'lo hescatz a vier!
KARAMAZOV-IV-WEB	Krasotkin, era casalèra, era sua fraia, toti es mainatges, toti intervengueren.
KARAMAZOV-IV-WEB	Guarda çò que se l'a acodit, acogar-lo ath costat d'ua ròca impura coma se siguesse un penjat quinsevolh, auie dit damb severitat era vielha casalèra.
KARAMAZOV-IV-WEB	Aquiu en cementèri era tèrra qu'ei senhada.
KARAMAZOV-IV-WEB	Aquiu pregaram per eth.
KARAMAZOV-IV-WEB	Se pòden enténer es cants dera glèisa e eth diacon lieg tan ben e tan clar que tostemp arribarà entada eth, madeish que se li liegessen ath cant dera hòssa.
KARAMAZOV-IV-WEB	Fin finau eth capitan assistent comencèc a bolegar es mans: "Hètz-lo-vos a vier entà on volgatz!"
KARAMAZOV-IV-WEB	Es mainatges lheuèren eth taüt mès, en passar peth dauant de sa mair, s'arturèren un instant e lo baishèren entà que se podesse díder adiu d'Iliusha.
KARAMAZOV-IV-WEB	Mès, de ressabuda, en veir d'apròp aquera careta estimada qu'en aqueri dies solet auie podut campar a ua cèrta distància, comencèc a tremolar e botjar eth cap entà dauant e entà darrèr, isterica, damb eth cap gris peth dessús deth taüt.
KARAMAZOV-IV-WEB	Mama, senha-lo, beneditz-lo, balha-li un punet, li cridèc Ninochka.
KARAMAZOV-IV-WEB	Mès era, coma ua automata, contunhaue botjant eth cap e, en silenci, damb era cara contreiguda pera tristor, comencèc a balhar-se còps de piech.
KARAMAZOV-IV-WEB	Contunhèren entà dauant damb eth taüt.
KARAMAZOV-IV-WEB	Ninochka punèc ath sòn defuntat frair per darrèr viatge quan passèren ath sòn costat.
KARAMAZOV-IV-WEB	Aliosha, abantes de gésser dera casa, s'anaue a dirigir ara casalèra entà demanar-li que suenhèsse as que se demorauen, mès era que non lo deishèc acabar: Ja ac sai, ja ac sai, que vierè a tier-les visites, toti èm crestians, didec era vielha tant que ploraue.
KARAMAZOV-IV-WEB	Eth desplaçament enquiara glèisa siguec cuert, auie uns tres cents passi coma molt.
KARAMAZOV-IV-WEB	Eth dia qu'ère clar, tranquil; eth hered non ère guaire intens.
KARAMAZOV-IV-WEB	Contunhauen trinhonant es campanes.
KARAMAZOV-IV-WEB	Cridant a missa.
KARAMAZOV-IV-WEB	Sneguiriov corrie darrèr eth taüt agitat e confús, solet damb un abric d'entretemps, esquiçat, cuert, damb eth cap descubèrt e un vielh chapèu flexible d'ala ampla enes mans.
KARAMAZOV-IV-WEB	Semblaue patir ua inquietud irresolubla, tan lèu alongaue es braci entà tier era capçalèra deth taüt, que damb aquerò solet artenhie shordar as portaires, coma que començaue a córrer entà un costat e cercaue un lòc a on meter-se.
KARAMAZOV-IV-WEB	Ua des flors queiguec sus era nhèu e se lancèc a arremassar-la coma se dera pèrta d'aguesta flor depenesse Diu sap qué.
KARAMAZOV-IV-WEB	Era crospa de pan, que mo n'auem desbrembat dera crospa de pan, exclamèc de ressabuda terriblaments espaurit.
KARAMAZOV-IV-WEB	Mès de seguit es gojats li rebrembèren que hège un moment auie recuelhut era crospa de pan e l'amiaue ena pòcha.
KARAMAZOV-IV-WEB	Ara imprevista la treiguec dera pòcha e, en assegurar-se'n ben, se padeguèc.
KARAMAZOV-IV-WEB	Iliushechka m'ac demanèc; qu'ère ajaçat ua net Iliushechka (l'expliquèc a Aliosha) e jo èra seigut ath sòn costat e de pic me demanèc: "Papa, quan agen caperat era mia hòssa, lança trocets de crospes de pan ath dessús entà qu'es parratets venguen e jo posca enténer qu'an vengut, e m'alegrarè per non èster solet".
KARAMAZOV-IV-WEB	Aquerò qu'està plan ben, didec Aliosha.
KARAMAZOV-IV-WEB	Mos calerà amiar-ne soent.
KARAMAZOV-IV-WEB	Toti es dies, toti es dies!, mormolhèc eth capitan assistent coma se revenguesse.
KARAMAZOV-IV-WEB	Fin finau arriberen ena glèisa e placèren eth taüt ath miei.
KARAMAZOV-IV-WEB	Era glèisa ère plan vielha e pro prauba, fòrça icònes non auien cubèrta, mès, totun, en aguestes glèises qu'ei a on se prègue mielhor.
KARAMAZOV-IV-WEB	Pendent era missa, Sneguiriov se solatgèc un shinhau, mès en escadences ua preocupacion inconscienta e coma confusa li venguie: s'apressaue ath taüt entà aprariar eth mantèu, era cinta deth front; un còp se queiguec ua espelma deth candelabre, e se botèc a encaishar-la de nauèth e s'estèc ua estona endrabat.
KARAMAZOV-IV-WEB	Dempús se padeguèc e se demorèc de pès ath costat deth cabeç, solatjat, damb ua cara d'obtussa preocupacion e coma se non comprenesse arren.
KARAMAZOV-IV-WEB	Dempús der Apostòl li gasulhèc a Aliosha, qu'ère ath sòn costat, qu'er Apostòl non se liegie atau, mès que non aclaric a qué se referie.
KARAMAZOV-IV-WEB	Pendent eth Cant des Querubins comencèc a acompanhar, mès non acabèc: s'ajulhèc, sarrèc eth front en solèr de pèira dera glèisa e s'estèc atau fòrça temps.
KARAMAZOV-IV-WEB	A tot darrèr venguec eth rite des adius, repartiren es candèles.
KARAMAZOV-IV-WEB	Eth pair, capvirat, comencèc un aute còp a estornejar-se, e eth cant funèbre emocinant e esmovent desvelhèc e bassaquèc era sua amna: de ressabuda se hec un camishèth e s'estarnèc a plorar de contunh e entrebracadaments, prumèr dissimulant mès, fin finau, plorant damb totes es lèrmes des sòns uelhs.
KARAMAZOV-IV-WEB	Quan comencèren a dider-se adiu e a campar eth taüt, l'entornegèc damb es sòns braci, coma se non volesse que caperèssen a Iliusha e sense hèr-se enlà, accelerat e angoishat, se metec a punar era boca deth sòn hilh mòrt.
KARAMAZOV-IV-WEB	Ara fin artenheren convencer-lo e ja l'auien hèt a baishar un gradon quan, còp sec, alonguèc impetuós un braç e agarrèc diuèrses flors deth taüt.
KARAMAZOV-IV-WEB	Les guardaue e siguec coma se se l'auesse acodit ua naua idia e, de moment se'n desbrembèc de çò de mès important.
KARAMAZOV-IV-WEB	Pòga pòc anèc queiguent enes sues meditacions e ja non s'i opausèc quan quilhèren eth taüt e l'amièren entara hòssa.
KARAMAZOV-IV-WEB	Qu'ère pròcha, en amàs, ath cant dera glèisa, ère ua hòssa de naut prètz, l'auie pagat Katerina Ivanovna.
KARAMAZOV-IV-WEB	Dempús dera ceremònia de costum es acogaires baishèren eth taüt.
KARAMAZOV-IV-WEB	Sneguiriov, damb es flors enes mans, s'inclinèc autant sus era hòssa dubèrta qu'es mainatges, espauridi, lo tengueren der abric e comencèren a tirar d'eth.
KARAMAZOV-IV-WEB	Que non comprenie ben çò que se passaue.
KARAMAZOV-IV-WEB	Quan comencèren a curbir era hòssa, se metec a senhalar damb preocupacion era tèrra que queiguie e autanplan didec quauquarren, mès qu'arrés podec desnishar arren e eth solet se carèc ara imprevista.
KARAMAZOV-IV-WEB	Alavetz li brembèren que li calie brigalhar eth pan e s'enquimerèc fòrça, treiguec era crospa e la comencèc a pecigar e a espàrger es trocets pera hòssa: "Vietz, auderèths!, vietz auderèths!
KARAMAZOV-IV-WEB	Un des mainatges li hec a saber que damb es flors ena man non ère comòde pecigar eth pan e qu'eth se les podie tier mentretant.
KARAMAZOV-IV-WEB	Mès que non les ac balhèc, enquia e tot s'espauric pes flors, coma se les ac volessen trèir e, dempús de verificar era hòssa e assegurar-se de qué ja tot ère hèt, qu'auie esmorat eth pan, se virèc de ressabuda e tranquillaments e comencèc a caminar lentaments entà çò de sòn.
KARAMAZOV-IV-WEB	Es sòns passi, totun, vengueren mès intensi, rapids, se pressaue, lèu corrie.
KARAMAZOV-IV-WEB	Es mainatges e Aliosha lo seguien d'apròp.
KARAMAZOV-IV-WEB	Es flors entà mami, es flors entà mami.
KARAMAZOV-IV-WEB	Qu'auem ofensat a mami, sorrisclaue.
KARAMAZOV-IV-WEB	Quauquarrès li didec que se calèsse eth chapèu o cuelherie hered mès, en entener- lo, lancèc damb ràbia eth chapèu ena nhèu e comencèc a repetir: "Non voi eth chapèu, que non voi eth chapèu!".
KARAMAZOV-IV-WEB	Smurov lo cuelhèc e l'ac hec a vier.
KARAMAZOV-IV-WEB	Smurov, damb eth chapèu deth capitan ena man, tanben ploraue desconsoladaments, mès totun açò auec temps entà hèr-se, practicaments ath mès córrer, damb un tròç ròi de malon, que subergessie sus era nhèu deth camin, entà lançar-lo a ua volada de parrats que passaue volant.
KARAMAZOV-IV-WEB	Plan que òc, non hec capitada e contunhèc corrent e plorant.
KARAMAZOV-IV-WEB	Ena mitat deth camin Sneguiriov s'arturèc, se demorèc parat mieja menuta coma susprenut per quauquarren e, còp sec, en tot virar-se en redon de cap ara glèisa, comencèc a córrer entara hòssa abandonada.
KARAMAZOV-IV-WEB	Mès es mainatges l'artenheren de seguit e lo tengueren per toti es costats.
KARAMAZOV-IV-WEB	Eth, impotent, aclapat, queiguec sus era nhèu e, en tot pataquejar-se, cridant e idolant, comencèc a cridar: "Batiushka, Iliushechka, batiushka estimat!".
KARAMAZOV-IV-WEB	Aliosha e Kolia sagèren de lheuar-lo, li suplicauen e sajauen de convencer-lo.
KARAMAZOV-IV-WEB	Capitan, qu'ei pro, un òme valent li cau comportar-se, gasulhaue Kolia.
KARAMAZOV-IV-WEB	Que maumeteratz es flors, li didie Aliosha, e era vòsta "mami" les demore, qu'ei ena casa en tot plorar pr'amor qu'abantes non l'auetz balhat es flors d'Iliushechka.
KARAMAZOV-IV-WEB	Qu'encara ei aquiu eth lhet d'Iliusha…
KARAMAZOV-IV-WEB	Òc, òc, me cau vier damb mami!, se'n brembèc Sneguiriov.
KARAMAZOV-IV-WEB	Se van a hèr a vier eth lhetet d'Iliusha, se lo van a hèr a vier!, higec en tot crànher que se lo hessen a vier de vertat, se metec de pès en un bot e comencèc a córrer entà çò de sòn.
KARAMAZOV-IV-WEB	Mès que ja non èren luenh e arribèren toti amassa.
KARAMAZOV-IV-WEB	Sneguiriov dauric era pòrta ara prèssa e li cridèc ara sua hemna, que damb era s'auie pelejat damb tanta crudeutat: Mami, estimada, Iliushechka te hè a vier aguestes flors, entàs tòns pès malauts!, cridèc autrejant-li eth flòc de flors, gelades e esbocinades de quan s'auie lançat ena nhèu.
KARAMAZOV-IV-WEB	Mès en aguest moment vedec dauant deth lhet d'Iliusha, en un cornèr, era ua ath cant dera auta, es bòtes deth sòn hilh nauèth plaçades pera mestresa dera casa, es bòtes vielhetes, roienques, endurides, damb pedaci.
KARAMAZOV-IV-WEB	En veder-les, quilhèc es braci e se lancèc sus eres, queiguec de jolhs, ne cuelhec ua e, en hèr-la-se a vier enes pòts, comencèc a punar-la ansiós tant que cridaue: Batiushka, Iliushechka, batiushka estimat, a on son es tòns pès?
KARAMAZOV-IV-WEB	A on te l'as hèt a vier?
KARAMAZOV-IV-WEB	A on te l'as hèt a vier?, idolèc era capvirada damb votz ponhenta.
KARAMAZOV-IV-WEB	Tanben Ninochka comencèc a somicar.
KARAMAZOV-IV-WEB	Kolia gessec ara prèssa deth quarto, darrèr sòn gesseren es mainatges.
KARAMAZOV-IV-WEB	Darrèr de toti gessec Aliosha.
KARAMAZOV-IV-WEB	Deishem que ploren, li didec a Kolia, qu'ei impossible solatjar-les, plan.
KARAMAZOV-IV-WEB	Òc, impossible.
KARAMAZOV-IV-WEB	Qu'ei orrible, confirmèc Kolia.
KARAMAZOV-IV-WEB	Karamazov, sabetz?
KARAMAZOV-IV-WEB	Ai!, jo tanben, didec Aliosha.
KARAMAZOV-IV-WEB	Vos qué credetz, Karamazov?
KARAMAZOV-IV-WEB	Mos calerie vier aguesta tarde?
KARAMAZOV-IV-WEB	Dilhèu s'embriague.
KARAMAZOV-IV-WEB	Vam a vier vos e jo, es dus solets, qu'ei pro entà passar ua ora damb eri, damb era mair e damb Ninochka; se viem toti amassa, que haram que se'n bremben d'eth, conselhèc Aliosha.
KARAMAZOV-IV-WEB	Era casalèra qu'ei en tot premanir era taula, ei eth minjar de funeralhas, non?
KARAMAZOV-IV-WEB	Sens dobte.
KARAMAZOV-IV-WEB	Tanben i aurà saumon, senhalèc damb votz nauta eth mainatge de Tròia.
KARAMAZOV-IV-WEB	Kartashov, de vertat vos demani que non tornetz a interrómper damb es vòstes pegaries, mès que mès quan arrés parle damb vos e ad arrés l'interèsse saber s'existitz, lo talhèc Kolia irritat.
KARAMAZOV-IV-WEB	Eth mainatge se rogic tot, mès non gausèc respóner.
KARAMAZOV-IV-WEB	Mentretant, toti caminauen a plaser peth caminòu e, còp sec, Smurov exclamèc:
KARAMAZOV-IV-WEB	Aguesta ei era ròca d'Iliusha, que dejós era volie èster acogat!
KARAMAZOV-IV-WEB	Toti s'arturèren en silenci ath cant d'ua ròca grana.
KARAMAZOV-IV-WEB	Aliosha guardèc e tot eth quadre que Sneguiriov l'auie condat hège temps sus Iliushechka (com aguest, plorant e abraçant a sa pair exclamèc: "Papi, papi, com t'a umiliat!"
KARAMAZOV-IV-WEB	Quauquarren bassaquèc era sua emna.
KARAMAZOV-IV-WEB	Damb mina seriosa e grèu estropèc damb era sua guardada totes es cares ludentes, estimades, des escolans, des companhs d'Iliusha, e les didec:
KARAMAZOV-IV-WEB	Senhors, que me shautarie dider-vos ues paraules aciu, en aguest lòc.
KARAMAZOV-IV-WEB	Senhors, que mos vam a díder adiu lèu-lèu.
KARAMAZOV-IV-WEB	De moment me demorarè pendent un temps damb es mèns dus frair, qu'un d'eri se va entath despatriament e er aute ei ath cant dera mòrt.
KARAMAZOV-IV-WEB	Mès lèu abandonarè aguesta ciutat, dilhèu entà fòrça temps.
KARAMAZOV-IV-WEB	Atau que me cau díder adiu, senhors.
KARAMAZOV-IV-WEB	Decidam aciu, ath costat dera ròca d'Iliusha, que jamès mo'n desbrembaram d'Iliushechka, en prumèr lòc e, en dusau, es uns des auti.
KARAMAZOV-IV-WEB	Sigue çò que sigue que mos arribe ena vida, encara que sigam vint ans sense veder-mos, totun mo'n brembaram qu'auem acogat a un praube mainatge qu'un viatge li lancèrem pèires, vo'n brembatz?, aquiu delà, ath cant dera palanca, e que dempús toti l'estimèrem.
KARAMAZOV-IV-WEB	Qu'ère un brave mainatge, un mainatge valent e bondadós, sentec er aunor e era amara ofensa a sa pair, e per era se revoutèc.
KARAMAZOV-IV-WEB	Alavetz, en prumèr lòc, lo vam a rebrembar tota era vida, senhors.
KARAMAZOV-IV-WEB	E a maugrat de qué siguéssem ocupadi pes ahèrs mès importants, artenham aunors o queigam en mès gran des malastres, totun açò non desbrembaram jamès se guaire ben siguérem aciu, toti amassa junhudi per un sentiment tan beròi e bon e que, en aguesti moments d'amor peth praube mainatge, dilhèu mos age hèt mielhors de çò qu'en realitat èm.
KARAMAZOV-IV-WEB	Estimats mainatges, dilhèu non comprenetz çò que vos digui, pr'amor qu'acostumi a parlar d'ua forma pas guaire comprensibla, mès totun açò rebrembaratz e en bèth moment seratz d'acòrd damb es mies paraules.
KARAMAZOV-IV-WEB	Vos cau saber que non i a arren mès naut, mès fòrt, mès san e mès util ena vida qu'un bon rebrembe especiauments eth que se sauve ja ena mainadesa, ena casa pairau.
KARAMAZOV-IV-WEB	Que vos an parlat fòrça sus era educacion, mès quinsevolh rebrembe polit, sagrat, sauvat dès era mainadesa, pòt èster era mielhor educacion qu'existisque.
KARAMAZOV-IV-WEB	E, autanplan s'eth nòste còr solet sauve un solet rebrembe bon, aguest que mos pòt sauvar en bèth moment.
KARAMAZOV-IV-WEB	Dilhèu mos tornaram dolents, quitament pòt èster que non ajam fòrces enta tier-mos damb fermetat dauant ua mala accion, que mo n'arrissem des lèrmes des òmes e des persones que diguen, just çò que vie de díder Kolia: "voi patir per totes es persones", dilhèu nosati vengam a burlar-mos d'aguestes persones damb dolenteria.
KARAMAZOV-IV-WEB	Enquia e tot, ei parièr çò de dolents que sigam, que Diu non ac volgue, donques, en moment que rebrembem se com acoguèrem a Iliusha, guaire l'auem estimat enes sòns darrèrs dies e com èm en tot parlar aciu ena ròca, tant amigablaments e toti amassa, eth mès crudèu de nosati e eth mès trufaire, s'ei que mos convertim en açò, ja non gausarà arrir-se'n ath sòn laguens de com un viatge siguec brave e beròi.
KARAMAZOV-IV-WEB	Qu'ei mès, dilhèu precisaments aguest solet rebrembe lo dessepare d'un gran mau e que reflexione e digue: "Òc, alavetz èra brave, valent e aunorat".
KARAMAZOV-IV-WEB	Se se n'arrís d'açò, non se passe arren, er òme se'n burle soent de çò de bon e çò de beròi, solet ei per manca de reflexion; mès, senhors, vos asseguri que, tan lèu se n'arrisque, eth sòn còr li diderà: "Qu'è hèt mau d'arrir-me'n, pr'amor que un non s'a de burlar d'aguestes causes!
KARAMAZOV-IV-WEB	Plan que serà atau, Karamazov, jo que vos compreni, Karamazov!, sorrisclèc Kolia damb es uelhs ludents.
KARAMAZOV-IV-WEB	Es mainatges comencèren a esmòir-se e tanben volien parlar, mès que se tengueren e, esmoigudi, guardèren atentiuaments ar orador.
KARAMAZOV-IV-WEB	Aquerò qu'ac digui dauant deth temor de qué venguéssem a èster dolents, contunhèc Aliosha, mès entà qué mos volem tornar dolents, senhors?
KARAMAZOV-IV-WEB	Que seram, en prumèr lòc e dauant de tot, bravi, dempús aunorats e, dempús, que non vam a desbrembar-mos es uns des auti.
KARAMAZOV-IV-WEB	Ac torni a díder.
KARAMAZOV-IV-WEB	E, dera mia part, vos balhi era paraula de qué non vau a desbrembar a degun de vosati; me'n brembarè de toti es ròstres qu'ara me guarden encara que se passen trenta ans.
KARAMAZOV-IV-WEB	Adès Kolia l'a dit a Kartashov que non volíem lèu ne saber "qu'existís".
KARAMAZOV-IV-WEB	Mès dilhèu posqui desbrembar-me'n de qué Kartashov exitís e qu'ei aquiu, tan rogit coma quan mos parlèc de Tròia, e de qué me guarde damb uelhs bravi, bondadosi, alègri?
KARAMAZOV-IV-WEB	Senhors, estimats senhors mèns, vam a èster toti generosi e valents coma Iliushechka, intelligents, valents e generosi coma Kolia (mès que serà pro mès intelligent quan creishe), e vam a èster tan vergonhosi, mès, intelligents e doci coma Kartashov.
KARAMAZOV-IV-WEB	Mès qué hèsqui parlant d'eri dus?
KARAMAZOV-IV-WEB	Ben, e qui mos junhèc en aqueth sentiment brave e beròi que ja tostemp, tota era nòsta vida, vam a rebrembar e qu'auem era intencion de rebrembà'c?
KARAMAZOV-IV-WEB	Qui se non Iliusha?
KARAMAZOV-IV-WEB	Un mainatge brave, un mainatge doç, eth nòste mainatge estimat pes sègles des sègles!
KARAMAZOV-IV-WEB	Jamès lo desbrembaram!
KARAMAZOV-IV-WEB	Eth sòn rebrembe etèrn e polit s'estarà en nòste còr dès ara e entà tostemp!
KARAMAZOV-IV-WEB	Que mo'n brembaram dera sua cara, dera sua ròba, des sues praubes bòtes, deth sòn taüt e deth sòn malerós pair, e com se revoutèc contra tota era classa entà defener-lo.
KARAMAZOV-IV-WEB	Òc, mo'n brembaram!, cridèren de nauèth es mainatges.
KARAMAZOV-IV-WEB	Qu'ère valent, ère brave.
KARAMAZOV-IV-WEB	Ai!, guaire l'estimaua!, didec Kolia.
KARAMAZOV-IV-WEB	Ai!, mainatges, ai, es mèns estimats mainatges, non cranhetz era vida!
KARAMAZOV-IV-WEB	Òc, òc, tornèren a díder es mainatges damb afogadura.
KARAMAZOV-IV-WEB	Karamazov, vos estimam, exclamèc ua votz impetuosa, era de Kratshkov, çampar.
KARAMAZOV-IV-WEB	Òc, vos estimam, dideren toti.
KARAMAZOV-IV-WEB	A fòrça d'eri les ludien es uelhs pes lèrmes.
KARAMAZOV-IV-WEB	Òsca per Karamazov!, cridèc Kolia afogat.
KARAMAZOV-IV-WEB	E etèrn rebrembe ath mainatge mòrt, higec Aliosha damb sentiment.
KARAMAZOV-IV-WEB	Rebrembe etèrn!, repetiren es mainatges.
KARAMAZOV-IV-WEB	Karamazov, cridèc Kolia, dilhèu de vertat ditz era religion que toti nosati mos lheuaram d'entre es mòrts e resuscitaram e mos veiram de nauèth toti, tanben damb Iliushechka?
KARAMAZOV-IV-WEB	Ai!, qué ben!, se l'escapèc a Kolia.
KARAMAZOV-IV-WEB	Ben, e ara deishem de parlar e anem entath repaish des funeralhas.
KARAMAZOV-IV-WEB	Que non vos confone eth hèt de qué i age bliny.
KARAMAZOV-IV-WEB	Qu'ei quauquarren ancian, etèrn, e i a quauquarren de bon en aquerò.
KARAMAZOV-IV-WEB	Aliosha se metec a arrir).
KARAMAZOV-IV-WEB	Mès, ben, anem!
KARAMAZOV-IV-WEB	Anem ara cuelhudi dera man, amassa.
KARAMAZOV-IV-WEB	E tostemp atau!
KARAMAZOV-IV-WEB	Tota era vida dera man!
Fortunata-e-Jacinta-I-TA-WEB	Juanito Santa Cruz I.- Es notícies mès luenhanes qu’è dera persona qu’amie aguest nòm me les a autrejat Jacinto Maria Villalonga, e artenhen eth temps qu’aguest amic mèn e er aute e eth de mès enlà, Zalamero, Joaquinito Pez, Alejandro Miquis, anauen enes aules dera Universitat.
Fortunata-e-Jacinta-I-TA-WEB	Non hègen toti eth madeish curs, e encara que s’amassauen toti ena cadièra de Camús, se desseparauen ena de Dret Roman: eth gojat de Santa Cruz qu’ère alumne de Novar, e Villalonga de Coronado.
Fortunata-e-Jacinta-I-TA-WEB	E tanpòc auien toti eth madeish grad d’interès: Zalamero, senat e circonspècte coma pòqui, qu’ère d’aqueri que se placen ena prumèra hilèra de bancs, guardant damb ròstre complasut ath professor mentre explicaue, e hènt damb eth cap discrèts senhaus d’aprobacion a tot aquerò que didie.
Fortunata-e-Jacinta-I-TA-WEB	Ça que la, Santa Cruz e Villalonga se botauen tostemps ena hilèra mès luenhana, caperadi damb es sues capes e mès semblables a conspiradors qu’a estudiants.
Fortunata-e-Jacinta-I-TA-WEB	Aquiu s’estauen ua estona blagant en votz baisha, liegent novèles, diboishant caricatures o bohant-se reciprocament era leçon quan eth professor les preguntaue.
Fortunata-e-Jacinta-I-TA-WEB	Juanito Santa Cruz e Miquis se heren a vier un dia ua padena (sabi pas s’ena classa de Novar o ena d’Uribe, qu’explicaue Metafisica) e padenèren un parelh de ueus.
Fortunata-e-Jacinta-I-TA-WEB	D’autes moltes pegaries d’aguesta sòrta conde Villalonga, que non menti entà non alongar aguest raconde.
Fortunata-e-Jacinta-I-TA-WEB	Toti eri, exceptat de Miquis que se moric en 64 soniant damb era glòria de Schiller, meteren un infernau rambalh en celèbre tarrabast dera net de San Daniel.
Fortunata-e-Jacinta-I-TA-WEB	Enquia e tot eth serioset Zalamero se desgahonèc en aquera rambalhosa escadença, en tot hèr fiulets e sorrisclant coma un sauvatge, que damb aquerò se hec a vier dus boets d’un garda veteran, sense mès conseqüéncies.
Fortunata-e-Jacinta-I-TA-WEB	Mès Villalonga e Santa Cruz s’ac passèren pejor, pr’amor qu’eth prumèr recebec un còp d’espada ena espatla que lo tenguec dehòra de lòc pendent dus longui mesi, e eth dusau siguec agarrat ena cantoada deth Teatro Real e amiat entath croton en ua cordiòla de presoèrs, formada per duèrsi estudiants decents e quauqui coquins de plan mau peu.
Fortunata-e-Jacinta-I-TA-WEB	En croton s’estèren pendent vint e tantes ores, e encara s’aurie tardat mès eth sòn captivèri se non l’auesse trèt eth dia 11 sa pair, subjècte plan respectable e damb plan bones relacions.
Fortunata-e-Jacinta-I-TA-WEB	Ai!, er espant que se heren a vier D. Baldomero Santa Cruz e Barbarita que non se pòt condar.
Fortunata-e-Jacinta-I-TA-WEB	Be ne siguec d’angoniosa era net deth 10 ar 11!
Fortunata-e-Jacinta-I-TA-WEB	Ambdús se pensauen non tornar a veir ath sòn adorat mainatge, qu’en eth, per çò d’èster solet hilh, se guardauen e recreauen damb inefables gòis de pairs rapapiaires, encara que non èren vielhs.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Er insigne Santa Cruz, que s’auie enriquit aunèstament en comèrç de teles, figuraue damb timiditat en ancian partit progressista; mès que non ère sòci dera rambalhosa Tertulia, pr’amor qu’es inclinacions antidinastiques d’Olozaga e Prim li hègen plan pòca gràcia.
Fortunata-e-Jacinta-I-TA-WEB	Eth sòn club ère eth salon d’un amic e parent, qu’anaue lèu totes es nets D. Manuel Cantero, D. Cirilo Alvarez e D. Joaquin Aguirre, e bèth còp D. Pascual Madoz.
Fortunata-e-Jacinta-I-TA-WEB	Que non podie èster, donc, D. Baldomero, per çò d’afinitats personaus, sospechós entath poder.
Fortunata-e-Jacinta-I-TA-WEB	Me pensi que siguec Cantero que l’acompanhèc entà Governacion pr’amor de veir a González Bravo, e aguest dèc era orde entà que siguesse botat en libertat eth revolucionari, er anarquista, eth descamisat Juanito.
Fortunata-e-Jacinta-I-TA-WEB	Quan eth joen estudiaue es darrèrs ans dera sua carrera, se costèc en eth un d’aguesti cambiaments critics que tan comuns son ena edat jovenila.
Fortunata-e-Jacinta-I-TA-WEB	De coquin e rambalhós se tornèc tan senat, qu’ath madeish Zalamero li daue mil torns.
Fortunata-e-Jacinta-I-TA-WEB	L’entrèc eth delèri de complir religiosaments es sòns déuers escolastics e enquia e tot instruir-se peth sòn compde damb lectures sense limit e damb exercicis de controvèrsia e capacitat declamatòria entre es amiguets.
Fortunata-e-Jacinta-I-TA-WEB	Non solet anaue en classa plan puntuau e cargat d’anotacions, senon que se calaue ena prumèra hilèra pr’amor de campar ath profesor damb cara de profitament, sense deishar-lo de uelh, tau que siguesse ua nòvia, e aprovar damb movements de cap era sua explicacion, coma dident: “jo tanben me sai aquerò e quauquarren mès”.
Fortunata-e-Jacinta-I-TA-WEB	En acabar era classa, qu’ère des que li braquen eth pas ath professor damb era fin de consultar-li un punt que l’auie quedat escur, o entà que li resolvesse bèth dobte.
Fortunata-e-Jacinta-I-TA-WEB	Que damb aguesti dobtes mòstren aguesti individús era sua furibonda aplicación.
Fortunata-e-Jacinta-I-TA-WEB	Dehòra dera Universitat, era fèbre dera sciéncia l’amiaue desgahonat.
Fortunata-e-Jacinta-I-TA-WEB	En aqueri tempsi non ère encara costum de qué venguessen en Atenèu es sabents de pièch que son encara popant era lèit dera coneishença.
Fortunata-e-Jacinta-I-TA-WEB	Juanito s’amassaue damb d’auti cadèths ena casa deth mainatge de Telleria (Gustavito) e aquiu formauen granes discussions.
Fortunata-e-Jacinta-I-TA-WEB	Es tèmes mès subtils de Filosofia dera Istòria e deth Dret, de Metafisica e de d’autes sciéncies especulatiues (coma qu’encara non èren de mòda es estudis experimentaus, ne eth transformisme, ne Darwin, ne Haeckel, èren entada eri çò qu’entà d’auti era gaudrofa o es sèrps volaires de papèr.
Fortunata-e-Jacinta-I-TA-WEB	Quin gran progrès enes divertiments dera mainadesa!
Fortunata-e-Jacinta-I-TA-WEB	Quan un pense qu’aqueri madeishi mainatges, s’auessen viscut en edats remòtes, s’aurien passat eth temps lecant-se es dits, o hènt o dident tota sòrta de pegaries!…
Fortunata-e-Jacinta-I-TA-WEB	Toti es sòs que sa pair l’autrejaue, les deishaue Juanito ena casa de Bailly-Ballière, a compde des libres qu’anaue cuelhent.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era bontadosa e angelicau senhora volie botar un fren de modèstia ara expression dera sua vanitat mairau.
Fortunata-e-Jacinta-I-TA-WEB	S’imaginaue qu’ofensaue as auti, en hèr veir era supremacía deth sòn hilh entre toti es hilhs neishuts e encara non neishuts.
Fortunata-e-Jacinta-I-TA-WEB	Que tanpòc volie profanar, en tot hè’c public, aqueth encantament intim, aqueth imne dera consciéncia que podem cridar es mistèris gaujosi de Barbarita.
Fortunata-e-Jacinta-I-TA-WEB	Sonque bèth còp deishaue anar, coma sense voler, aguestes entrebracades rasons: “Ai, quin gojat!…
Fortunata-e-Jacinta-I-TA-WEB	Guaire lieg!
Fortunata-e-Jacinta-I-TA-WEB	Jo digui qu’aguesti caps an quauquarren, quauquarren, òc senhor, que non an es auti…
Fortunata-e-Jacinta-I-TA-WEB	Plan, donc, que vau mès que s’ac cuelhe per aquiu”.
Fortunata-e-Jacinta-I-TA-WEB	Acabèc Santa Cruz era carrèra de Dret, e ath delà era de Filosofia e Letres.
Fortunata-e-Jacinta-I-TA-WEB	Es sòns pairs qu’èren fòrça rics e non volien qu’eth mainatge siguesse comerçant, ne calie que ne siguesse, pr’amor qu’eri tanpòc n’èren ja.
Fortunata-e-Jacinta-I-TA-WEB	A penes acabadi es estudis academics, se costèc en Juanito un aute cambiament, ua dusau crisi de creishuda, d’aguestes que mèrquen eth misteriós pas o transicion d’edats en desvolopament individuau.
Fortunata-e-Jacinta-I-TA-WEB	Perdec de ressabuda era afeccion ad aqueres furioses discusions, per quinsevolh causa, de Filosofia o d’Istòria; comencèc a creir ridiculs es afogaments que s’auie cuelhut entà provar qu’enes civilizacions d’Orient eth poder des castes sacerdotaus ère un shinhau mès limitat qu’eth des reis, en contra dera opinion de Gustavito Telleria, que tenguie, fotent còps de punh sus era taula, que n’ère un shinhalet mens.
Fortunata-e-Jacinta-I-TA-WEB	Tanben arribèc ena conclusion de qué non l’importaue bric qu’era consciéncia siguesse era intimitat totau der èsser racionau damb eth madeish, o ben ua auta causa parièra, coma volie demostrar, en tot holar-se de conviccion airosa, Joaquinito Pez.
Fortunata-e-Jacinta-I-TA-WEB	Non se tardèc, donc, a hloishar era còrda ara mania des lectures, enquia arribar a non liéger absoludament arren.
Fortunata-e-Jacinta-I-TA-WEB	Barbarita se pensaue de bona fe qu’eth sòn hilh non liegie ja pr’amor qu’auie agotat eth potz dera sciéncia.
Fortunata-e-Jacinta-I-TA-WEB	Qu’auie Juanito alavetz vint-e-quate ans.
Fortunata-e-Jacinta-I-TA-WEB	Lo coneishí bèth dia ena casa de Federico Cimarra en un dinar qu’aguest balhèc as sòns amics.
Fortunata-e-Jacinta-I-TA-WEB	Me n’è desbrembat dera data exacta; mès que deuec èster aquerò tath 69, donques que me’n brembi que se parlèc fòrça de Figuerola, dera capitacion e der esbauçament dera tor dera glèisa de Santa Cruz.
Fortunata-e-Jacinta-I-TA-WEB	Qu’ère eth hilh de Baldomero de bon pòrt e, ath delà, fòrça simpatic, d’aqueri òmes que se recomanen damb era sua figura abans de captivar damb eth sòn tracte, d’aqueri qu’en ua ora de convèrsa guanhen mès amics que d’auti repartint favors positius.
Fortunata-e-Jacinta-I-TA-WEB	Pera beresa coma didie es causes e era gràcia des sòns judicis, semblaue saber mès de çò que sabie, e ena sua boca es contradiccions èren mès beròies qu’es vertats.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era sua instrucción e eth sòn plan agudent engenh lo hègen depassar as auti dera partida, e encara qu’ath prumèr còp de uelh auie ua cèrta semblança damb Joaquinito Pez, en tractar-lo se vedie prigondes diferéncies entre eri, pr’amor qu’eth gojat de Pez, per çò deth sòn caractèr leugèr e era turpitud deth sòn enteniment, ère un vertadèr inèpte.
Fortunata-e-Jacinta-I-TA-WEB	Barbarita ère hòla damb eth sòn hilh; mès qu’ère tan discreta e delicada, que non gausaue vantar-lo dauant des sues amigues, sospechant que totes es autes senhores aurien gelosia d’era.
Fortunata-e-Jacinta-I-TA-WEB	S’aguesta passion de mair balhaue a Barbarita inefables alegries, tanben èren era encausa de fòrça inquietuds e preocupacions.
Fortunata-e-Jacinta-I-TA-WEB	Cranhie que Diu la castiguèsse peth sòn orgulh; cranhie qu’er adorat hilh emmalautisse còp sec e se morisse coma fòrça d’auti damb mens merit fisic e morau.
Fortunata-e-Jacinta-I-TA-WEB	Pr’amor que non auie de pensar qu’eth merit siguesse ua immunitat.
Fortunata-e-Jacinta-I-TA-WEB	Ath contrari, es mès bèsties, es mès lègi e es pervèrsi son es que se cansen de víuer, e semble qu’era madeisha mòrt non vò arren damb eri.
Fortunata-e-Jacinta-I-TA-WEB	Deth torment qu’aguestes idies balhauen ara sua amna se defenie Barbarita damb era sua arderosa fe religiosa.
Fortunata-e-Jacinta-I-TA-WEB	Tant que pregaue, ua votz interiora, li gasulhaue doçament embolhs coma portadi per Angel dera Garda, e li didie qu’eth sòn hilh se moririe abans qu’era.
Fortunata-e-Jacinta-I-TA-WEB	Es suenhs que li prodigaue ath gojat qu’èren plan delicadi; mès que non auie aquera brava senhora es pegaries melicoses de quauques mairs, que hèn deth sòn amor ua mania insuportabla entad aqueri que la contemplen e corruptora entàs creatures que son objècte d’era.
Fortunata-e-Jacinta-I-TA-WEB	Non tractaue ath sòn hilh damb amanhagada.
Fortunata-e-Jacinta-I-TA-WEB	Era sua trendesa sabie èster intelligenta e revestir-se a viatges d’ua severitat doça.
Fortunata-e-Jacinta-I-TA-WEB	E per qué lo cridauen toti e lo criden encara lèu unanimament Juanito Santa Cruz?
Fortunata-e-Jacinta-I-TA-WEB	Aquerò òc que non ac sai.
Fortunata-e-Jacinta-I-TA-WEB	Que i a en Madrid fòrça casi d’aguesta aplicación deth diminutiu o dera formula familhau deth nòm, enquia e tot tractant-se de persones qu’an entrat ena maduretat dera vida.
Fortunata-e-Jacinta-I-TA-WEB	Enquia hè pòqui ans, ar autor cent còps illustre de Pepita Jimenez, lo cridauen es sòns amics e aqueri que non n’èren, Juanito Valera.
Fortunata-e-Jacinta-I-TA-WEB	Ena societat madrilenha, era mès alègra deth mon pr’amor qu’a sabut combinar era cortesia damb era confiança, i a quauqui Pepes, Manolitos e Pacos que, autanplan dempús d’auer conquistat era celebritat per diuèrsi concèptes, seguissen cridadi damb aguesta familiaritat democratica que demòstre era simplicitat espontanèa deth caractèr espanhòu.
Fortunata-e-Jacinta-I-TA-WEB	Era origina d’aquerò mos calerà cercar-la dilhèu en trendeses domestiques o en costums de servitud que transcendissen, sense saber com, ena vida sociau.
Fortunata-e-Jacinta-I-TA-WEB	En quauques persones, se pòt relacionar eth diminutiu damb eth destin.
Fortunata-e-Jacinta-I-TA-WEB	Que i a, plan que òc, Manueles que neisheren predestinadi entà èster Manolos tota era sua vida.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Coneishuda era persona e es sues eroses circonstàncies, se comprenerà aisidament era direccion que cuelheren es idies deth joen Santa Cruz en veder-se enes pòrtes deth mon damb tantes probabilitats de capitada.
Fortunata-e-Jacinta-I-TA-WEB	Ne serà estranh entad arrés qu’un gojat beròi, dominador der art d’agradar e der art de vestir, solet hilh de pairs rics, intelligent, instruït, de frase sedusenta ena convèrsa, rapid enes sues responses, agudent e ocurrent enes judicis, un gojat, a tot darrèr, que se li poirie botar era etiqueta sociau de brilhant, considerèsse ociós e ridicul eth hèt de meter-se a desnishar se i auec o non un idiòma unenc primitiu, s’Egipte siguec ua colònia bracmanica, s’era China ei absoludament independenta de tau o quau civilizacion asiatica, amassa damb d’autes causes qu’ans abans li treiguien eth sòn, mès qu’ara ja non l’importauen bric, mès que mès pr’amor que pensaue que çò qu’eth non desnishèsse bèth aute ac poirie hèr… “E fin finau, didie, supausem que non se desnishe jamès.
Fortunata-e-Jacinta-I-TA-WEB	E qué?…” Eth mon que se tòque e se taste lo sedusie mès qu’es incomplets coneishement de vida que s’aubiren en fugaç resplendor des ideis trètes ara fòrça, bualhs obtengudi en nòste cervèth pera percussion dera volontat, qu’ei çò que constituís er estudi.
Fortunata-e-Jacinta-I-TA-WEB	Juanito acabèc per declarar-se ada eth madeish que vau mès eth que viu sense voler saber qu’eth que vò saber sense víuer, ei a díder, aprenent enes libres e enes sales d’estudi.
Fortunata-e-Jacinta-I-TA-WEB	Víuer qu’ei relacionar-se, gaudir e patir, desirar, aborrir e estimar.
Fortunata-e-Jacinta-I-TA-WEB	Era lectura ei vida artificiau e prestada, er usufrut, mejançant ua foncion cerebrau, des idies e foncions des auti, era aquisicion de tresaurs dera vertat umana per crompa o per barataria, non peth trabalh.
Fortunata-e-Jacinta-I-TA-WEB	Que non s’arturauen aciu es filosofies de Juanito, e hège ua comparaçon que non ei mancada d’exactitud.
Fortunata-e-Jacinta-I-TA-WEB	Didie qu’entre aguestes dues manères de víuer, observaue eth era diferéncia que i a entre minjar-se ua costelha e que li venguen a condar, a un, se com e quan se l’a minjat un aute, en tot hèr eth conde de forma plan viua, plan, e descríuer era cara que botaue, eth gust que li daue era masticacion, eth talent qu’avalaue e eth repaus que digerie.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Comencèc alavetz entà Barbarita ua naua epòca de subersauts.
Fortunata-e-Jacinta-I-TA-WEB	S’abans es sues oracions èren paratrons botadi sus eth cap de Juanito pr’amor de hèr enlà, d’eth, eth tifus e era picòta, dempús sajauen de desliurar-lo de d’auti enemics non mens atròci.
Fortunata-e-Jacinta-I-TA-WEB	Cranhie es escandals que còsten conductes personaus, es passions qu’esbaucen era salut e envilissen era amna, es degalhades de sòs, eth desorde morau, fisic e economic.
Fortunata-e-Jacinta-I-TA-WEB	Se decidic era insigna senhora a auer caractèr e a susvelhar ath sòn hilh.
Fortunata-e-Jacinta-I-TA-WEB	Se hec, contròtlaira, desfisanta, entremeteira, e uns còps damb doçor e d’auti damb aspror que li costaue fòrça dissimular, cuelhie rason de toti es actes deth joen, en tot aclapar-lo a preguntes: “Tà on vas damb aguest còs?…
Fortunata-e-Jacinta-I-TA-WEB	D’a on vies ara?…
Fortunata-e-Jacinta-I-TA-WEB	Per qué entrères anet tàs tres dera maitiada?…
Fortunata-e-Jacinta-I-TA-WEB	En qué as despenut es mil reiaus que te balhè ager?…
Fortunata-e-Jacinta-I-TA-WEB	A veir, qué vò díder aguest perhum que t’as calat ena cara?…” Responie eth delinqüent coma podie, en tot fatigar era sua imaginacion pr’amor de hèr-se damb pròves qu’auessen aparença de logica, encara qu’aguestes siguessen coma eth bualh d’un relampit.
Fortunata-e-Jacinta-I-TA-WEB	Que ne botaue ua de hereda e ua auta de cauda, barrejant es responses categoriques damb amorasses e hèstes.
Fortunata-e-Jacinta-I-TA-WEB	Pro que se’n sabie de quin ère eth costat fèble der enemic.
Fortunata-e-Jacinta-I-TA-WEB	Mès Barbarita, hemna de tant esperit coma de còr, s’i hège pro ben e sabie defener-se.
Fortunata-e-Jacinta-I-TA-WEB	En quauques escadences ère tan fòrta era escometuda des amorassetes, qu’era mama ère a punt de render-se, fatigada, dera sua fermetat disciplinària.
Fortunata-e-Jacinta-I-TA-WEB	Mès, que non, que non se rendie!
Fortunata-e-Jacinta-I-TA-WEB	De vertat, de vertat, me cau dider-vos qu’es lhocaries de Juanito non èren cap causa der aute mon.
Fortunata-e-Jacinta-I-TA-WEB	En aquerò, coma en tot çò de dolent, auem progressat de tau sòrta, qu’es coquinaries d’aqueth joen beròi de hè quinze ans, mos semblarien aué timiditats e enquia e tot actes d’exemplaritat relatiua.
Fortunata-e-Jacinta-I-TA-WEB	Se li presentèc en aqueri dies ath simpatic joen era escadença de hèr eth sòn prumèr viatge entà París, a on i anauen Villalonga e Federico Ruiz comissionadi peth Govèrn, er un entà crompar maquines tara agricultura, e er aute entà aquerir aparelhs d’astronomia.
Fortunata-e-Jacinta-I-TA-WEB	A D. Baldomero li semblèc fòrça ben eth viatge deth gojat, pr’amor de qué vedesse mon; e Barbarita non s’i opausèc, encara que la mortificaue fòrça era idia de qué eth sòn hilh patirie ena capitau de França temporaus mès fòrts qu’es de Madrid.
Fortunata-e-Jacinta-I-TA-WEB	Ara pena de non veder-lo s’i amassaue eth temor de qué lo cuelhessen aqueri franchimands e franchimandes, tant adreits entà desplumar ath forastèr e pervertir as joeni mès senadi.
Fortunata-e-Jacinta-I-TA-WEB	Pro que sabie era qu’aquiu hilauen plan fin en aquerò d’espleitar es febleses umanes, e que Madrid ère, en comparèr deth París de França, en aguesta matèria, un lòc d’abstinéncia e mortificacion.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Tan trista se botèc un dia en tot pensar en aguestes causes e tan viuament se li presentaue era pròcha perdicion deth sòn estimat hilh e es hilats que queirie inexpèrt, que gessec dera sua casa prèsta a implorar era misericòrdia divina dera manera mès solemna, d’acòrd damb es grani mieis dera sua fortuna.
Fortunata-e-Jacinta-I-TA-WEB	Prumèr se l’acodic encargar fòrça misses ath prèire de San Ginés, e, en non semblar-li aquerò pro, decidic manar que se botèsse expausat era Divina Majestat tot eth temps qu’eth gojat siguesse en París.
Fortunata-e-Jacinta-I-TA-WEB	Ja laguens dera glèisa, pensèc que çò dera exposicion ère un luxe dehòra de mida e dilhèu, per aquerò, un shinhau irreverent.
Fortunata-e-Jacinta-I-TA-WEB	Non, se sauvarie eth recurs gran entàs casi de malautia grèu o perilh de mòrt.
Fortunata-e-Jacinta-I-TA-WEB	Mès en aquerò des misses plan que non hec repè, e n’encarguec un molon, repartint, ath delà, aquera setmana fòrça mès caritat que de costum.
Fortunata-e-Jacinta-I-TA-WEB	Quan li comunicaue es sòns temors a D. Baldomero, aguest se metie a arrir e didie: “Eth gojat qu’ei de bona pasta.
Fortunata-e-Jacinta-I-TA-WEB	Dèisha-lo que se divertisque e que s’esdegue.
Fortunata-e-Jacinta-I-TA-WEB	Es joeni d’aué en dia qu’an besonh d’escarrabilhar-se e de veir mon.
Fortunata-e-Jacinta-I-TA-WEB	Que non son aguesti tempsi coma es mèns, qu’en eri non se divertie cap gojat deth comèrç, e mos auien a toti caladi en un punh enquia que mos maridauen.
Fortunata-e-Jacinta-I-TA-WEB	Be n’èren de desparièrs aqueri costums damb es d’ara!
Fortunata-e-Jacinta-I-TA-WEB	Era civilizacion, hilha, qu’ei ua comèdia.
Fortunata-e-Jacinta-I-TA-WEB	Quin pair li foterie aué un parelh de boets a un hilh de vint ans per çò d’auer-se botat es bòtes naues en un dia de cada dia?
Fortunata-e-Jacinta-I-TA-WEB	Ne com gausaries aué proposar-li a un gojatòt d’aguesti que prègue eth rosari damb era familha?
Fortunata-e-Jacinta-I-TA-WEB	Aué es joeni disfruten d’ua libertat e d’ua iniciatiua entà divertir-se que non auien es d’abans.
Fortunata-e-Jacinta-I-TA-WEB	Non te penses, non te penses que per aquerò son pejors.
Fortunata-e-Jacinta-I-TA-WEB	Enquia e tot, te diderè qu’ei convenent qu’es gojats non siguen tan timidi coma es d’abans.
Fortunata-e-Jacinta-I-TA-WEB	Que me’n brembi de quan jo èra un poric.
Fortunata-e-Jacinta-I-TA-WEB	Mon Diu!, Be n’èra d’alap!
Fortunata-e-Jacinta-I-TA-WEB	Jo auia vint-e- cinc ans, e non li sabia díder a ua hemna o senhora senon que vostè s’ac passe ben, e d’aquiu non me treiguie arrés.
Fortunata-e-Jacinta-I-TA-WEB	Coma que m’auia passat ena botiga e en magasèm tota era mainadesa e tot çò de milhor dera mia joenessa!
Fortunata-e-Jacinta-I-TA-WEB	Eth mèn pair qu’ère ua fèra; non me perdonaue arren.
Fortunata-e-Jacinta-I-TA-WEB	Atau m’elevè, atau gessí jo, damb ues idies de rectitud e ua abitud de trabalh que ja, ja…
Fortunata-e-Jacinta-I-TA-WEB	Plan per aquerò benedisqui aué es còps que me fotèren en cap e que sigueren es mèns mèstres.
Fortunata-e-Jacinta-I-TA-WEB	Mès per çò que tanh a societat, jo qu’èra un sauvatge.
Fortunata-e-Jacinta-I-TA-WEB	Coma qu’es mèns pairs non me permetien mès companhia qu’era de d’auti gojatòts tan pècs coma jo, non m’en sabia de cap tipe de coquinaria, ne auia vist a ua hemna que pera folradura, ne me’n sabia de cap tipe de jòc, ne podia parlar d’arren que siguesse mondan e corrent.
Fortunata-e-Jacinta-I-TA-WEB	Es dimenges, era mia mair m’auie de botar era corbata e calar-me eth chapèu pr’amor que toti es vestits de mudar semblauen que volessen escapar-se deth mèn còs.
Fortunata-e-Jacinta-I-TA-WEB	Pro que te’n brembes tu.
Fortunata-e-Jacinta-I-TA-WEB	Tè, que tanben te n’as arrit de jo.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Encara me’n brembi dera pòur que t’auia.
Fortunata-e-Jacinta-I-TA-WEB	Es nòsti pairs mos autregeren aquerò pastat e codut.
Fortunata-e-Jacinta-I-TA-WEB	Mos maridèren coma se maride a dus gats, e pro.
Fortunata-e-Jacinta-I-TA-WEB	Que gessec ben; mès que i a fòrça casi qu’aguesta sòrta de formar familhes ges fòrça mau…
Fortunata-e-Jacinta-I-TA-WEB	Quin arrir!
Fortunata-e-Jacinta-I-TA-WEB	Çò que me hège mès pòur quan era mia mair me parlèc de maridar-me, siguec eth compromís d’auer de parlar damb tu…
Fortunata-e-Jacinta-I-TA-WEB	Que non auia mès remèdi que dider-te quauquarren…
Fortunata-e-Jacinta-I-TA-WEB	Macareu, be ne passè de sudors!
Fortunata-e-Jacinta-I-TA-WEB	Mès jo, se qué li vau a díder, s’era soleta causa que sai ei que vostè s’ac passe ben, e dehòra d’açò que sò òme perdut…?
Fortunata-e-Jacinta-I-TA-WEB	Ja t’è condat mil viatges era saliuèra amarganta qu’avalua, ai mon Diu!, quan era mia mair me manaue botar-me era levita de tela nera pr’amor de hèr-me a vier ena tua casa.
Fortunata-e-Jacinta-I-TA-WEB	Pro que te’n brembes dera mia famosa levita, de çò de mau que m’estaue e de çò de maujargat qu’èra jo ena tua preséncia, pr’amor que non me’n gessia de díder ua paraula senon ei que quauquarrés m’ajudèsse.
Fortunata-e-Jacinta-I-TA-WEB	Es prumèrs dies me costaues vertadèr terror, e me passaua es ores pensant en com auia d’entrar e quines causes auia de díder, e endonviar-me bèra estratagèma entà hèr mens ridicula era mia pegaria…
Fortunata-e-Jacinta-I-TA-WEB	Que se digue çò que se volgue, hilha, aquera educacion non ère bona.
Fortunata-e-Jacinta-I-TA-WEB	Aué non se pòt abalir as hilhs d’aguesta manèra.
Fortunata-e-Jacinta-I-TA-WEB	Jo, qué vòs que te diga!, me pensi qu’en aquerò d’essenciau Juanito non mos a de mancar.
Fortunata-e-Jacinta-I-TA-WEB	Qu’ei de casta aunèsta, a era formalitat ena massa dera sang.
Fortunata-e-Jacinta-I-TA-WEB	Non, se çò que mens li manque ath mèn hilh ei aquerir bones manères, donques que les a dès qu’ère ua creatura…
Fortunata-e-Jacinta-I-TA-WEB	Que non ei aquerò.
Fortunata-e-Jacinta-I-TA-WEB	Non se tracte aciu de bones formes, senon de qué me lo mingen aguestes brigantes….
Fortunata-e-Jacinta-I-TA-WEB	Guarda, hemna.
Fortunata-e-Jacinta-I-TA-WEB	Entà qu’es joeni aquerisquen energia contra eth vici, ei de besonh que lo coneishen, òc, hilha, que lo tasten.
Fortunata-e-Jacinta-I-TA-WEB	Que non i a pejor situacion entà un òme que passar-se era mitat dera vida rabiant entà tastar- lo e non podè’c arténher, sigue per timiditat, sigue per esclavitud.
Fortunata-e-Jacinta-I-TA-WEB	Que non i a guairi casi coma jo, pro que te’n sabes; ne d’aguesti tipes que jamès, ne abans ne dempús de maridadi, aueren martingales, que se pòden compdar damb es dits dera man.
Fortunata-e-Jacinta-I-TA-WEB	Cadun ena sua epòca.
Fortunata-e-Jacinta-I-TA-WEB	Juanito ena sua, non pòt èster milhor de çò qu’ei, e se t’entestes a hèr d’eth un anacronisme o ua causa estranha, coma sa pair, pòt èster que lo lances a pèrder.
Fortunata-e-Jacinta-I-TA-WEB	Aguestes rasons non convencien a Barbarita, que contunhaue damb tota era sua amna tachada enes perilhs e malhs dera Babilonia parisenca, pr’amor qu’auie entenut condar orrors de çò qu’aquiu se passaue.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Mès quan se les vedie e entenie d’apròp, resultauen èster hemnes relaxades, minjaires, embriagues e avides de sòs, que desplumauen e ressecauen ath praubet que queiguie enes sues pautes.
Fortunata-e-Jacinta-I-TA-WEB	Li condaue aguestes causes eth marqués de Casa-Muñoz que lèu toti es ostius anaue entar estrangèr.
Fortunata-e-Jacinta-I-TA-WEB	Es inquietuds d’aquera incomparabla senhora acabèren damb era tornada de Juanito.
Fortunata-e-Jacinta-I-TA-WEB	E qui ac diderie!
Fortunata-e-Jacinta-I-TA-WEB	Tornèc fòrça mielhor qu’auie partit.
Fortunata-e-Jacinta-I-TA-WEB	Tant parlar de París, e quan Barbarita se pensaue veir entrar ath sòn hilh hèt un malastre, tot escanaulit e anemic, lo ve mès gras e ludent qu’abans, damb mielhor color e es uelhs mès viui, fòrça mès alègre, mès òme a tot darrèr, e damb ua amplitud d’idies e ua abiletat enes judicis qu’a toti deishaue embadoquidi.
Fortunata-e-Jacinta-I-TA-WEB	Vai damb París…!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Santa Cruz e Arnaiz.
Fortunata-e-Jacinta-I-TA-WEB	Còp de uelh istoric sus eth comèrç madrilenh.
Fortunata-e-Jacinta-I-TA-WEB	I.- D. Baldomero Santa Cruz ère hilh de un aute D. Baldomero Santa Cruz qu’en sègle passat auec ja ua botiga de teishuts deth Reino en carrèr dera Sal, en madeish locau que dempús ocupèc D. Mauro Requejo.
Fortunata-e-Jacinta-I-TA-WEB	Qu’auie començat eth pair pera mès umila jerarquia comerciau, e a truca de trabalh, constància e orde, er emplegat de 1796 auie, tàs ans deth 10 ath 15, un des mès famosi establiments dera Cort en ròba nacionau e estrangèra.
Fortunata-e-Jacinta-I-TA-WEB	D. Baldomero II, qu’atau mos cau cridar-lo entà distinguir-lo deth fondador dera dinastia, heretèc en 1848 er abondós magasèm, eth solid credit e era plan respectabla signatura de D. Baldomero I, e seguint es tradicions dera casa pendent vint ans mès, se retirèc des negòcis damb un capitau san e net de quinze milions de reiaus, dempús d’auer trespassat era casa a dus gojats que servien en era, er un parent sòn e er aute dera sua hemna.
Fortunata-e-Jacinta-I-TA-WEB	Era casa se nomentèc d’alavetz ençà Sobrinos de Santa Cruz, e ad aguesti nebots, D. Baldomero e Barbarita les cridauen familhaument es Gojats.
Fortunata-e-Jacinta-I-TA-WEB	En reinatge de D. Baldomero I, ei a díder dempús era origina enquia 1848, era casa trabalhèc mès en genres deth país qu’enes estrangèrs.
Fortunata-e-Jacinta-I-TA-WEB	Escaray e Pradoluengola aprovedien de teles, Brihuega de baietes, Antequera de mocadors de lan.
Fortunata-e-Jacinta-I-TA-WEB	Enes darreries d’aqueth regnat siguec quan era casa comencèc a trabalhar damb genres de dehòra, e era reforma arancelària de 1849 lancèc a D. Baldomero II a màger empreses.
Fortunata-e-Jacinta-I-TA-WEB	Non solet hec contractes damb es fabriques de Bejar e Alcoi entà dar milhor gessuda as productes nacionaus, senon qu’introdusic es famosi Sedanes entà levites, e es teishuts que tant se tengueren deth 49 enquiath 55, aqueri teishuts de teles especiaus d’importacion e ròba de dessenh qu’illustren era meravilhosa istòria deth mestièr de sarte modèrn.
Fortunata-e-Jacinta-I-TA-WEB	Mès d’aquerò que ne treiguec mès profit era casa siguec dera branca de capòts e unifòrmes entara Armada e Milicia Nacional, sense deishar d’auer importància eth benefici qu’obtenguec der article entà capes, er abric pròpriament espanhòu que resistís a totes es mòdes de vestir, coma eth cede resistís a totes es mòdes deth minjar.
Fortunata-e-Jacinta-I-TA-WEB	Santa Cruz, Bringas e Arnaiz eth gròs, monopolizauen tot eth comèrç de teishuts de Madrid e aprovedien as botiguèrs deth carrèr d’Atocha, dera Cruz e Toledo.
Fortunata-e-Jacinta-I-TA-WEB	Enes comandes de vestimenta entara Armada e Milicia Nacional, ne Santa Cruz, ne Arnaiz, ne tanpòc Bringas dauen era cara.
Fortunata-e-Jacinta-I-TA-WEB	Campaue coma adjudicatari un tau Albert, d’origina belga, qu’auie començat en tot introdusir teles estrangères damb mala fortuna.
Fortunata-e-Jacinta-I-TA-WEB	Aguest Albert qu’ère un òme plan avient entath cas, actiu, escarrabilhat, segur enes sòns tractes encara que non siguessen escrits.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Casarredonda enes sues valuoses comandes de ròba galèga entara tropa.
Fortunata-e-Jacinta-I-TA-WEB	Eth pantalon blanc des soldats de hè quaranta ans a estat era origina de granes riqueses.
Fortunata-e-Jacinta-I-TA-WEB	Es hardèus de Coruñas e Viveros balhèren a Casarredona e ath tau Albert mès sòs qu’as Santa Cruz e as Bringas es capòts e levites militares de Béjar, encara que de bona vertat aguesti comerçants non auien de qué planher-se.
Fortunata-e-Jacinta-I-TA-WEB	Albert moric eth 55, deishant ua gran fortuna qu’eretèc era sua hilha maridada damb eth successor de Muñoz, eth dera immemoriau herretaria deth carrèr de Tintoretos.
Fortunata-e-Jacinta-I-TA-WEB	En reinatge de D. Baldomero II, es practiques e procediments comerciaus se desseparèren plan pòc dera rotina eretada.
Fortunata-e-Jacinta-I-TA-WEB	Aquiu non se sabec jamès çò qu’ère ua anoncia en Jornau, ne se tengueren viatjants entà esténer pes províncies limitròfes eth negòci.
Fortunata-e-Jacinta-I-TA-WEB	Er arrepervèri de era bona tela ena arca se ven qu’ère ua vertat coma un temple en aqueth solid e ben reputat comèrç.
Fortunata-e-Jacinta-I-TA-WEB	Es detalhaires non auien besonh de qué se les cridèsse a son d’esquera ne que se les embolhèsse damb arts charlatanes.
Fortunata-e-Jacinta-I-TA-WEB	Pro se’n sabien toti deth camin dera casa, e des metodics e aunèsti costums d’aguesta, era fixitat des prètzi, es descompdes que se hègen peth dèute paga, es tèrmes que se balhauen, e tot çò d’aute tanhent ara bona intelligéncia entre venedor e client.
Fortunata-e-Jacinta-I-TA-WEB	Er escritòri non alterèc jamès cèrtes tradicions venerables deth laboriós reinatge de D. Baldomero I. Aquiu non se tengueren jamès aguesti copiadors de cartes que son ua aplicación dera imprimaria ara caligrafia.
Fortunata-e-Jacinta-I-TA-WEB	Era correspondéncia se copiaue a man per un emplegat que siguec pendent quaranta ans seigut ena madeisha cagira dauant deth madeish pupitre, e que per efècte deth costum copiaue era carta matritz deth sòn principau lèu sense guardar-la.
Fortunata-e-Jacinta-I-TA-WEB	Enquia que D. Baldomero realizèc eth trespàs, non se sabec en aquera casa çò qu’ère un mètre, ne se li treigueren ara branca de Burgos es sòns fòrs seculars.
Fortunata-e-Jacinta-I-TA-WEB	Enquia pòc abans deth trespàs non tenguec Santa Cruz es envolòpes entàs cartes, e aguestes se barrauen sus eres madeishes.
Fortunata-e-Jacinta-I-TA-WEB	Que non significauen taus rotines testudaria e manca de lums.
Fortunata-e-Jacinta-I-TA-WEB	Ath contrari, era clara intelligéncia deth dusau Santa Cruz e era sua coneishença des negòcis, li suggerien era idia de qué cada òme pertanh ara sua epòca e ara sua esfèra pròpria, e que li cau actuar exclusiuament laguens d’eres.
Fortunata-e-Jacinta-I-TA-WEB	Pro que comprenec qu’eth comèrç anaue a patir ua prigonda transformacion, e que non ère eth er encargat de dirigir-lo a trauèrs des naui e ampli camins que se li daurien.
Fortunata-e-Jacinta-I-TA-WEB	Plan per aquerò, e pr’amor que desiraue retirar-se e repausar, trespassèc eth sòn establiment as Gojats qu’auien estat emplegats e depenents sòns pendent vint ans.
Fortunata-e-Jacinta-I-TA-WEB	Ambdús èren trebalhadors e plan intelligents.
Fortunata-e-Jacinta-I-TA-WEB	S’alternauen enes sòns viatges entar estrangèr entà cercar e hèr-se a vier es nauetats, amna deth trafic de teishuts.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Coma que es Gojats auien entrat tanben en comèrç de teles fines, teles merines, teles leugères entàs vestits de senhora, pelharia, confeccions e d’auti articles d’usatge femenin, e ath delà dauriren botiga tà véner ath detalh e a mesurar damb verga, les calec passar per inconvenent des morositats e insolvabilitats que tan damnatgen eth comèrç.
Fortunata-e-Jacinta-I-TA-WEB	Erosament entada eri, era casa auie un immens credit.
Fortunata-e-Jacinta-I-TA-WEB	Era casa deth gròs Arnaiz ère relatiaument modèrna.
Fortunata-e-Jacinta-I-TA-WEB	Que s’auie hèt telaire pr’amor que li calec quedar-se damb es existéncies d’Albert, pr’amor d’indeminizar-se d’un prèst que li hec en 1843.
Fortunata-e-Jacinta-I-TA-WEB	Trabalhaue exclusiuament en genre estrangèr; mès quan Santa Cruz hec eth trespàs as Gojats, tanben Arnaiz s’inclinaue a hèr madeish, donques qu’ère ja plan ric, plan gras, pro vielh e non volie trabalhar.
Fortunata-e-Jacinta-I-TA-WEB	Daue e cuelhie letres de cambi restacades damb Londres e representaue a dues companhies d’assegurances.
Fortunata-e-Jacinta-I-TA-WEB	Damb aquerò que n’auie pro entà non engüejar-se.
Fortunata-e-Jacinta-I-TA-WEB	Qu’ère òme que quan se metie a tossir hège tremolar er edifici a on s’estaue; persona excellenta, liurecambista rabiós, angloman e celibatari.
Fortunata-e-Jacinta-I-TA-WEB	Entre es cases de Santa Cruz e Arnaiz que non i auec jamès rivalitats, mèsalèu s’ajudauen tot çò que podien.
Fortunata-e-Jacinta-I-TA-WEB	Eth gròs e D. Baldomero se tractèren tostemp coma frairs ena vida sociau e coma companhs plan estimadi ena comerciau, exceptat de bèra discussion agra sus tèmes arancelaris, pr’amor qu’Arnaiz l’auie hèt era gràcia de lieger-li a Bastiat e concorrie as meetings dera Borsa, non precisament entà escotar e carar, senon entà hèr discursi que lèu tostemp acabauen en ua tos estofanta.
Fortunata-e-Jacinta-I-TA-WEB	Protestaue contra quinsevolh taxa que non signifiquèsse un simple recurs fiscau, mentre que D. Baldomero, qu’en tot ère templat, pretenie que se concilièssen es interèssi deth comèrç damb es dera indústria espanhòla.
Fortunata-e-Jacinta-I-TA-WEB	Tè, que ja a campat aquerò, responie D. Baldomero.
Fortunata-e-Jacinta-I-TA-WEB	Que non solie demostrar arren, ne tanpòc er aute, en tot demorar-se cadun damb era sua opinion; mès damb aguestes saboroses discussions passauen eth temps.
Fortunata-e-Jacinta-I-TA-WEB	Tanben i auie entre aguesti dus respectables subjèctes parentiu d’afinitat, pr’amor que dòna Bárbara, esposa de Santa Cruz, ère cosia deth gròs, hilha de Bonifaci Arnaiz, comerçant en pelhataria dera China.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que non m’ac inventi jo; qu’ei escrit en un document de proprietats qu’è ena mia casa.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	II.- Neishec Barbarita Arnaiz en carrèr de Postas, cantoada deth carreron de San Cristóbal, en un d’aqueri sarradi edificis que semblen estugs o cases de pipes.
Fortunata-e-Jacinta-I-TA-WEB	Es losats s’agarrauen des mans; es escales les calie pujar damb eth credo ena boca, e es crambes semblauen destinades ara premeditacion de bèth crim.
Fortunata-e-Jacinta-I-TA-WEB	Qu’auie cases d’aguestes qu’en eres s’entraue pera codina.
Fortunata-e-Jacinta-I-TA-WEB	D’autes auien es estatges inclinadi, e en totes eres s’entenie er alend des vesins.
Fortunata-e-Jacinta-I-TA-WEB	En quauques ues se vedien mesquini arcs d’òbra entà sostier er parafuèlh des escales, e eth ges ère tant abondiu ena construccion coma n’ère de mancada de hèr e de husta.
Fortunata-e-Jacinta-I-TA-WEB	Èren normaus es pòrtes de plafons, es rajòles plies de povàs, es barrulhs impossibles de manejar e es veirines plombades.
Fortunata-e-Jacinta-I-TA-WEB	Fòrça d’aguestes causes an despareishut enes renauïments d’aguesti darrèrs vint ans; mès era estretesa des habitatges contunhe.
Fortunata-e-Jacinta-I-TA-WEB	Creishec Bárbara en ua atmosfèra saturada de flaira de santal, e es fragàncies orientaus, amassa damb es viui colors des teishuts chinesi, li dèren un accent poderós as impressions dera sua mainadesa.
Fortunata-e-Jacinta-I-TA-WEB	Tau que se rebremben as persones mès estimades dera familha, atau viueren e viuen tostemp damb doça memòria ena ment de Barbarita es dus manequins de mida naturau vestidi de mandarin que i auie ena botiga e qu’en eri es sòns uelhs apreneren a veir.
Fortunata-e-Jacinta-I-TA-WEB	Era prumèra causa que tirèc era atencion neishenta dera mainada, quan encara ère enes braci dera sua hilhuquèra, sigueren aguesti dus badòcs de semblable pegaria e desafeccion, e es sòns magnifics vestits porporats.
Fortunata-e-Jacinta-I-TA-WEB	Tanben i auie per aquiu ua persona qu’era mainada guardaue fòrça, e que la guardaue ada era damb doci uelhs e banhadi de candor chinés.
Fortunata-e-Jacinta-I-TA-WEB	Qu’ère eth retrait d’Ayun, de còs sancer e mida naturau, diboishat e pintat damb duretat, mès damb gran expression.
Fortunata-e-Jacinta-I-TA-WEB	Qu’ei mau coneishut en Espanha eth nòm d’aguest pelegrin artista, encara qu’es sues òbres an estat e son ara vista de toti, e mos son familhaus coma se siguessen òbra nòsta.
Fortunata-e-Jacinta-I-TA-WEB	Qu’ei er engenh brodador des mocadors de Manila, er inventor des tipes de rebrodats mès atrasents e elegants, eth poèta fecond d’aguesti madrigals de crespon hèti damb flors e rimadi damb audèths.
Fortunata-e-Jacinta-I-TA-WEB	Ad aguest illustre chinés li deuen es espanhòles eth beròi e caracteristic chal que tant afavorís era sua beresa, eth mantèl de Manila, ath còp senhoriau e popular, donques que l’an amiat enes sues espatles era gran senhora e era gitana.
Fortunata-e-Jacinta-I-TA-WEB	Estropar-se en eth qu’ei coma vestir-se damb un quadre.
Fortunata-e-Jacinta-I-TA-WEB	Era indústria modèrna non endonviarà jamès arren qu’egale ara ingenua poesia deth mantèl, esposcat de flors, flexible, pegadís e mat, damb aquera franja qu’a quauquarren des embolhs deth saunei e aquera ludentor de color qu’illuminaue es multituds enes tempsi qu’eth sòn usatge ère generau.
Fortunata-e-Jacinta-I-TA-WEB	Aguesta pèça polida se va despatriant, e solet eth pòble la sauve damb admirable instint.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Eth mantèl serie ua pèça vulgara s’auesse era sciéncia deth dessenh; que non n’ei per çò de sauvar eth caractèr des arts primitues e populares; qu’ei coma era legenda, coma es condes dera mainadesa, candorós e ric en color, facilament comprensible e refractari as cambiaments dera mòda.
Fortunata-e-Jacinta-I-TA-WEB	Aguesta pèça, donc, aguesta nacionau òbra d’art, tan nòsta coma es tamborins e es taures, non ei en realitat nòsta se non per usatge; que l’ac deuem a un artista neishut en aute costat deth mon, a un tau Ayun, que consagrèc entà nosati tota era sua vida e es sòns talhèrs.
Fortunata-e-Jacinta-I-TA-WEB	E tant arregraït ère eth tau òme ath comèrç espanhòu, que manaue as d’aciu eth sòn retrait e eth des sues catorze hemnes, ues senhores regdes e esblancossides coma es que se ven pintades enes taces, damb es pès incredibles entàs gojats e es ungles incredibles tanben per çò dera sua longada.
Fortunata-e-Jacinta-I-TA-WEB	Es facultats de Barbarita se desvolopauen associades ara contemplacion d’aguestes causes, e entre es prumères conquistes des sòns sentits, deguna tan segura coma era impression qu’aqueres flors brodades damb luminosi hius de seda, e tan fresques que semblaue que se calhaue en eres era arrosada.
Fortunata-e-Jacinta-I-TA-WEB	En dies de grana venda, quan i auie fòrça senhores ena botiga e es emplegats desplegauen sus eth taulèr centenats de mocadors, era escura botiga se retiraue a un jardin.
Fortunata-e-Jacinta-I-TA-WEB	Barbarita se pensaue que se poirien cuélher flors a sarpats, hèr florets o garlandes, aumplir tistèrs e ornar-se eth peu.
Fortunata-e-Jacinta-I-TA-WEB	Se pensaue que se poirien des.huelhar e tanben qu’auien aulor.
Fortunata-e-Jacinta-I-TA-WEB	Aquerò qu’ère vertat, pr’amor que deishauen anar aguesta flaira des embalatges asiatics, barreja de santal e de resines exotiques que mos hè a vier ena ment es mistèris budistes.
Fortunata-e-Jacinta-I-TA-WEB	Mès endauant, podec era mainada apreciar era beresa e varietat des ventalhs que i auie ena casa, e qu’èren ua des principaus riqueses d’era.
Fortunata-e-Jacinta-I-TA-WEB	Se demoraue estonada quan vedie es dits dera sua mair en tot trèir-les des perhumades caishes e daurir-les coma les saben daurir es que comèrcen damb aguest article, ei a díder, damb ua adretia rapida que non les maumet e que hè veir ath public era leugeresa dera pèça e eth blanc heregament des verguetes.
Fortunata-e-Jacinta-I-TA-WEB	Barbarita daurie cada uelh coma es d’un vedèth, quan era sua mair, en sèir-la sus eth taulèr, li mostraue ventalhs sense deishar-les-ac tocar; e s’embadoquie contemplant aqueres figures tan polides, que non li semblauen persones, senon chinesi, damb es cares redones e regdes coma huelhes de ròsa, toti eri alègres e estupids, encara que plan polidi, madeish qu’aqueres cases dubèrtes per toti es costats e aqueri arbes que semblauen plantes d’alfabrega…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ocupèren mès endauant eth prumèr lòc en trende còr dera hilha de D. Bonifaci Arnaiz e enes sòn sauneis innocents, d’autes preciositats qu’era mama solie mostrar-li de quan en quan, prealable er avís de non tocar-les; objèctes escultadi en evòri e que deuien èster es jogalhes qu’es angels se divertien en Cèu.
Fortunata-e-Jacinta-I-TA-WEB	Qu’èren ara manèra de tors de fòrça estages, vaishèths damb es veles desplegades e fòrça rems per un e un aute costat; tanben petiti estugs, caishes entà gants e jòies, botons e jòcs plan polidi d’escacs.
Fortunata-e-Jacinta-I-TA-WEB	Per çò deth respècte que sa mair les cuelhie e les sauvaue, credie Barbarita que contenguien quauquarren atau coma eth Viatic entàs malauts, o aquerò que s’autrege as persones ena glèisa quan comunien.
Fortunata-e-Jacinta-I-TA-WEB	Fòrça nets s’ajaçaue damb fèbre pr’amor que non l’auien deishat satisfèr eth sòn desir de cuélher entada era aqueres bereses.
Fortunata-e-Jacinta-I-TA-WEB	Que s’aurie acontentat era, en veir era proïbicion tant absoluda, d’apressar era punta deth dit en pic d’ua des tors; mès, ne tan solet aquerò…
Fortunata-e-Jacinta-I-TA-WEB	Era soleta causa que se li permetie ère botar sus eth taulèr d’escacs qu’ère en mòble dera hièstra enreishada (alavetz non i auie veirines) totes es pèces d’un jòc, non des mès fins, en un costat es blanques, en aute es ròies.
Fortunata-e-Jacinta-I-TA-WEB	Barbarita e eth sòn frair Gumersindo, màger qu’era, qu’èren es solets hilhs de D. Bonifaci Arnaiz e dera senhora Asuncion Trujillo.
Fortunata-e-Jacinta-I-TA-WEB	Quan auec era edat entad aquerò, anèc ena escòla d’ua tau senhora Calixta, plaçada en carrèr Imperial, ena madeisha casa a on ère eth Fiel Contraste.
Fortunata-e-Jacinta-I-TA-WEB	Es mainades que damb eres se hège ben era d’Arnaiz, èren dues dera sua madeisha edat e vesies d’aqueri barris, era ua dera familha de Moreno, deth patron dera drogaria deth carrèr de Carretas, era auta de Muñoz, eth comerçant de hèrs deth carrèr de Tintoretos.
Fortunata-e-Jacinta-I-TA-WEB	Eulalia Muñoz qu’ère fòrça vanitosa, e didie que non i auie casa coma era sua e qu’ère plan agradiu veder-la tota plia d’uns bocins de hèr fòrça grani, dera mida dera lata dera senhora Calixta, e tan pesadi, tan pesadi que ne quate cents òmes la podien lheuar.
Fortunata-e-Jacinta-I-TA-WEB	Dempús i auie un revolum de martèths, ganchos, veires de metau fòrça grani, fòrça grani… “mès amples qu’aguest quarto”.
Fortunata-e-Jacinta-I-TA-WEB	E es paquets de claus?
Fortunata-e-Jacinta-I-TA-WEB	Quina causa i auie mès polida?
Fortunata-e-Jacinta-I-TA-WEB	E es claus que semblauen d’argent, e es hèrs d’alissar, e es hornèus, e d’autes causes plan polides?
Fortunata-e-Jacinta-I-TA-WEB	Tenguie qu’era non auie besonh que sa pairs li crompèssen pipes pr’amor que les hège damb un martèth, en tot vestir-lo damb ua tovalhòla.
Fortunata-e-Jacinta-I-TA-WEB	E es agulhes que i auie ena sua casa?
Fortunata-e-Jacinta-I-TA-WEB	Que non se podien compdar.
Fortunata-e-Jacinta-I-TA-WEB	Que tot Madrid venguie a crompar-les, e sa pair auie correspondéncia damb eth fabricant…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Amiaue tostemp es pòches claufides de foteses, que mostraue entà deishar estonades as sues amigues.
Fortunata-e-Jacinta-I-TA-WEB	Qu’èren claus de cap daurat, gahèts, anèths pavonadi, fibèles, bocins de papèr de veire, rèstes de mostraris e de causes trincades o espatracades.
Fortunata-e-Jacinta-I-TA-WEB	Çò qu’auie en mès estimacion, e plan per aquerò non ac treiguie senon en determinadi dies, ère era sua collecion d’etiquetes, trocets de papèr verd, rebracadi des paquets inservibles, e qu’amiauen eth famós escut anglés, damb eth leopard e er unicòrn.
Fortunata-e-Jacinta-I-TA-WEB	En totes eres se liegie: Birmingham.
Fortunata-e-Jacinta-I-TA-WEB	Era mainada de Moreno fondaue era sua vanitat en amiar paperets damb figuretes e letres de colors, qu’en eri se parlaue de gachets, de vernisi o d’ingredientes entà tintar-se eth peu.
Fortunata-e-Jacinta-I-TA-WEB	Les mostraue d’un en un, deishant entath finau eth gran efècte, que s’estaue en trèir còp sec eth mocador e botar-lo enes nassi des sues amigues, en tot dider-les: flairatz.
Fortunata-e-Jacinta-I-TA-WEB	Plan que òc, s’estauen es autes miei esblancossides damb era fòrta aulor d’aigua de Colònia o des sèt lairons, qu’auie eth mocador.
Fortunata-e-Jacinta-I-TA-WEB	Pendent un moment er estonament les hège amudir; mès pòc a pòc s’anauen remetent, e Eulalia, qu’eth sòn orgulh jamès se daue per vençut, treiguie un avitz daurat sense cap, o un tròç de talc, que damb eth didie qu’anaue a hèr un miralh.
Fortunata-e-Jacinta-I-TA-WEB	Qu’ère de mau hèr esfaçar era grata impression e era capitada deth perhum.
Fortunata-e-Jacinta-I-TA-WEB	Era herrèra, un shinhau depassada, li calie sauvar es utisi, dempús d’enténer comentaris vertadèrament injusti.
Fortunata-e-Jacinta-I-TA-WEB	A londeman, Barbarita, que non volie dar a tòrcer eth sòn braç, se hège a vier uns paperets fòrça estranhs de pasta, toti plei de diboishi chinesi.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Barbarita non ère per prodigar eth sòn tresaur, e a penes apressaue eth papèr as quilhadi nassi des autes lo tornaue a retirar damb un movement de cautèla e avarícia, cranhent qu’era fragáncia se n’anèsse pes horats deth nas des sues amigues, tau que s’escape eth hum peth canon d’ua humeneja.
Fortunata-e-Jacinta-I-TA-WEB	Era tirada d’aqueres flaires qu’ère tremenda.
Fortunata-e-Jacinta-I-TA-WEB	Fin finau, es dues amiguetes e d’autes que s’apressèren ahiscades de curiosèr, e enquia e tot era pròpria Calixta, que solie baishar ara familiaritat damb es alumnes riques, arreconeishien, peth dessús de tot sentiment envejós, que cap mainada auie causes tan polides coma es dera botiga de Filipines.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aguesta mainada e d’autes deth barri, fòrça apraiades pes sues repectiues mairs, pientades ar estil de maja, damb pientòla e flors en cap, e sus es espatles mocadors de Manila d’aqueri que criden ben hèti, s’amassauen en un portau deth carrèr de Postas pr’amor de demanar eth quartet entara Cruz de Mayo, eth tres d’aguest mes, en tot repicar en ua plata d’argent, ath costat d’ua tauleta folrada de damasc ròi.
Fortunata-e-Jacinta-I-TA-WEB	Es patrons dera casa cridada eth portau dera Vèrge, celebrauen aqueth dia ua simpatica hèsta e botauen aquiu, ath cant deth talhèr de culhères e molinets qu’encara existís, un autar damb era crotz enramada, fòrça candèles e quauqua figura de neishement.
Fortunata-e-Jacinta-I-TA-WEB	Ara Vèrge, qu’encara se venère aquiu, l’enramauen tanben damb èrbes flairoses, e eth fabricant de culhères, qu’ère galhec, se botaue era gòrra e eth justet ròi.
Fortunata-e-Jacinta-I-TA-WEB	Es petites, s’es grani se despistauen, trincauen era consigna e se lançauen en carrèr, en competéncia damb d’autes mainades que demanauen, corrent d’un trepader en aute, arturant as senhors que passauen e assetjant-les enquia qu’obtenguien es centimets.
Fortunata-e-Jacinta-I-TA-WEB	Qu’auem entenut condar ara pròpria Barbarita qu’entada era non i auie màger gòi que demanar pendent era Cruz de Mayo, e qu’es cavalièrs d’alavetz èren en aquerò fòrça mès galants qu’es d’ara, donques que non ofensauen a cap mainada ben vestida que se les pengèsse des pantalons.
Fortunata-e-Jacinta-I-TA-WEB	Ja auie acabat era hilha d’Arnaiz era sua formacion (qu’ère fòrça simpla en aqueri tempsi e que s’estaue en liéger sense accent, escríuer sense ortografia, condar en tot hèr potèles damb era boca, e brodar damb punt de mèrca eth modèu), quan perdec a sa pair.
Fortunata-e-Jacinta-I-TA-WEB	Serioses ocupacions vengueren alavetz a arrefortir eth sòn esperit e a arredondir eth sòn caractèr.
Fortunata-e-Jacinta-I-TA-WEB	Era sua mair e eth sòn frair, ajudadi deth gròs Arnaiz, entamenèren er inventari dera casa, qu’en era i auie quauque desorde.
Fortunata-e-Jacinta-I-TA-WEB	Sus es existéncies dera telaria non se trapèren dades certanes enes libres dera botiga, e en compdar-les ne campèc mès de çò que se pensauen.
Fortunata-e-Jacinta-I-TA-WEB	Enes sosterranhs i auie, mòrts d’arrir, diuèrsi hardèus de caishes que non auien estat daurides.
Fortunata-e-Jacinta-I-TA-WEB	Ath delà d’aquerò, es cases importadores de Cadiz, Cuesta e Rubio, anonciauen dus enviaments considerables qu’èren ja en camin.
Fortunata-e-Jacinta-I-TA-WEB	Que non auie mès remèdi que cargar damb tot aqueth excès de genre, çò que reauments ère ua contrarietat comerciau enes tempsi que semblaue començar era generalizacion d’abrics confeccionadi, en tot veder-se, ath delà, ena classa populara tendéncies a vestir-se coma era classa mieja.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Es ereuèrs d’Arnaiz, en tot inventariar es riqueses dera casa, que solet en aqueth article non baishauen de cinquanta mil duros, compreneren que s’apressaue ua crisi.
Fortunata-e-Jacinta-I-TA-WEB	Tres o quate mesi se tengueren a classificar, ordenar, méter prètzi, confrontar es nòtes de D. Bonifaci damb era correspondéncia e es factures vengudes dirèctament de Canton o remetudes pes cases de Cadiz.
Fortunata-e-Jacinta-I-TA-WEB	Plan que òc, eth defuntat Arnaiz non i auie vist guaire clar en moment de hèr aguestes encomanes; s’aluguèc per ua cèrta allucinacion mercantila; dilhèu sentec massa er amor ar article e siguec mès artista que comerçant.
Fortunata-e-Jacinta-I-TA-WEB	Qu’auie estat emplegat e sòci dera Compañia de Filipinas, liquidada en 1833, e en començar per eth madeish eth negòci dera telaria de Canton, se pensaue que lo coneishie mielhor qu’arrés.
Fortunata-e-Jacinta-I-TA-WEB	De vertat qu’ac coneishie; mès qu’auie ua fe imprudenta ena perpetuitat d’aquera pèça, e quauques idies supersticioses sus era afinitat deth pòble espanhòu damb es esplendids crespons garnidi de rames de mil colors.
Fortunata-e-Jacinta-I-TA-WEB	En tot aquerò campèc en Orient extrèm un nau artista, un gèni que venguec a capvirar a D. Bonifaci.
Fortunata-e-Jacinta-I-TA-WEB	Aguest innovaire siguec Senquà, que d’eth se pòt díder que representaue damb respècte a Ayun, en aqueth art budista, çò qu’ena musica representaue Beethoven respècte a Mozart.
Fortunata-e-Jacinta-I-TA-WEB	Senquà modifiquèc er estil d’Ayun, en tot dar-li mès amplitud, modificant mès es tons, hènt, fin finau, d’aqueres sonates gracioses, poetiques e elegantes, sinfonies poderoses damb degalhament de vida, naues combinacions e gausardaries admirables.
Fortunata-e-Jacinta-I-TA-WEB	Veir D. Bonifaci es prumères mòstres der estil de Senquà e afogar-se totafèt, que siguec tot ua soleta causa.
Fortunata-e-Jacinta-I-TA-WEB	Er inventari de ventalhs, tela fina, tela fòrta de seda, teishuts de Madràs e objèctes d’evòri tanben lançauen chifres plan nautes, e se hec peth menut.
Fortunata-e-Jacinta-I-TA-WEB	Alavetz passèren pes mans de Barbarita totes es preciositats qu’ena sua mainadesa li semblauen jogalhes e que l’auien costat fèbre.
Fortunata-e-Jacinta-I-TA-WEB	A maugrat dera edat e deth sen aquerit damb era, non vedec jamès damb indiferéncia taus bagatèles, e encara aué declare que quan què enes sues mans quauqu’un d’aqueri delicadi campanaus d’evòri, li vien talents de sauvar-lo-se ena hauda e començar a córrer.
Fortunata-e-Jacinta-I-TA-WEB	Complidi es quinze ans, qu’ère Barbarita ua gojata beròia, redoneta, fresca e rosada, de caractèr alègre, inquiet e un shinhau ironic.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Diuèrsi abelhards romauen ath sòn entorn, sense capitada.
Fortunata-e-Jacinta-I-TA-WEB	Era mama qu’auie es sòns projèctes, e començaue a tirar acertades linhes entà realizar-les.
Fortunata-e-Jacinta-I-TA-WEB	Es familhes de Santa Cruz e Arnaiz se tractauen damb ua amistat lèu intima, e ath delà vedien vincles de parentiu damb es Trujillos.
Fortunata-e-Jacinta-I-TA-WEB	Era hemna de D. Baldomero I e era deth defuntat Arnaiz qu’èren cosies segones, florides arrames d’aqueth nudós tronc, d’aqueth bastièr deth carrèr de Toledo, qu’era sua istòria sabie tan ben eth gròs Arnaiz.
Fortunata-e-Jacinta-I-TA-WEB	Es dues cosies qu’aueren un pensament erós, se lo comuniquèren era ua ara auta, en tot estonar-se de qué se les auesse acodit as dues era madeisha causa… “ja vedetz, ère tan naturau…” e en tot aplaudir-se mutuaument, decidiren convertir-lo en realitat erosa.
Fortunata-e-Jacinta-I-TA-WEB	Toti es descendents der extremenh aqueth des bardes des animaus se distinguien tostemp peth sòn costum de diboishar ua linha plan cuerta e plan dreta entre era idia e eth hèt.
Fortunata-e-Jacinta-I-TA-WEB	Era idia qu’ère maridar a Barbarita damb Baldomerito.
Fortunata-e-Jacinta-I-TA-WEB	Fòrça còps auie vist era hilha d’Arnaiz ath gojat de Santa Cruz; mès jamès l’auie passat peth cap que serie eth sòn marit, pr’amor qu’aguest, non solet non l’auie jamès dit ne mieja paraula d’amors, senon que ne tansevolh la guardaue coma guarden es que pretenen èster guardadi.
Fortunata-e-Jacinta-I-TA-WEB	Baldomero qu’ère senat, de bon pòrt, fòrt e de bona color, plan cuert d’engenh, alap coma ua coja, e de tan pòques paraules que se podien compdar tostemp que parlaue.
Fortunata-e-Jacinta-I-TA-WEB	Era sua timiditat non hège guaire damb era sua corpuléncia.
Fortunata-e-Jacinta-I-TA-WEB	Qu’auie ua guardada leiau e amorosa, coma era d’un gran gosset d’aigües.
Fortunata-e-Jacinta-I-TA-WEB	Qu’ère coma era aunestetat madeisha, anaue a missa cada dia qu’ac manaue era glèisa, pregaue eth rosari damb era familha, trabalhaue dètz ores ath dia o mès en escritòri sense lheuar eth cap, e non despenie es sòs que l’autrejauen es sòns pairs.
Fortunata-e-Jacinta-I-TA-WEB	A maugrat d’aguestes estranhes dòts, Barbarita, se bèth còp lo trapaue en carrèr o ena botiga d’Arnaiz o ena casa, çò que non se passaue guaire soent, lo guardaue damb eth madeish interès que se pòt guardar a ua saca de carbon o a un hardèu de teishuts.
Fortunata-e-Jacinta-I-TA-WEB	Atau ei que se demorèc coma eth que ve visions quan sa mair, un dia de precèpte, en tornar dera glèisa de Santa Cruz, a on ambdues se cohessèren e comunièren, li prepausèc eth maridatge damb Baldomerito.
Fortunata-e-Jacinta-I-TA-WEB	E non tenguec entad aquerò paraules complicades ne diplomàcies de paraula, senon que venguec dirèctament entar ahèr damb estil planèr e decidit.
Fortunata-e-Jacinta-I-TA-WEB	A, era linha dreta des Trujillos…!
Fortunata-e-Jacinta-I-TA-WEB	Encara que Barbarita ère desinvòlta enes sues opinions, prèsta a respóner, e sabie hèr enlà a ua mosca que la shordèsse, en aguest cas tan grèu se demorèc estabordida e auec vergonha de dider-li a sa mair que non estimaue bric ath gojat de Santa Cruz…
Fortunata-e-Jacinta-I-TA-WEB	Qu’ère a man de didè’c; mès era cara de sa mair li semblèc de husta.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Pro se’n sabie de qué sa mair se botarie coma ua leona, s’era gessie damb era innocentada d’estimar mès o mens.
Fortunata-e-Jacinta-I-TA-WEB	Carèc, donc, coma en missa, e a guaire sa mair li didec aqueth dia e enes dies a vier sus eth madeish tèma deth maridatge, responie damb senhaus e paraules d’umil consentiment.
Fortunata-e-Jacinta-I-TA-WEB	Non deishaue de sondejar eth sòn pròpri còr, qu’en eth trapaue ath còp pena e consolacion.
Fortunata-e-Jacinta-I-TA-WEB	Non sabie se qué ère er amor, sonque ac sospechaue.
Fortunata-e-Jacinta-I-TA-WEB	Qu’ei vertat que non estimaue ath sòn nòvi; mès tanpòc n’estimaue a cap aute.
Fortunata-e-Jacinta-I-TA-WEB	En cas d’estimar-ne a bèth un, aguest bèth un que poirie èster aqueth.
Fortunata-e-Jacinta-I-TA-WEB	Çò de mès especiau ère que Baldomero, dempús de concertada era nòça, e quan vedie regularament ara sua nòvia, non li didie de causes d’amor ne un solet mot, encara qu’es brèus abséncies de sa mair, que solie deishar-les solets ua estona, li dèssen era escadença de luder-se coma galan.
Fortunata-e-Jacinta-I-TA-WEB	Mès, qu’arren…
Fortunata-e-Jacinta-I-TA-WEB	Aqueth gojatòt beròi e alap non sabie gésser ena sua convèrsa des rutines mès triviaus.
Fortunata-e-Jacinta-I-TA-WEB	Era sua timiditat ère tan ceremoniosa coma era sua levita de tela nera, deth milhor Sedan, e que se retiraue, tenguda per eth, a ua publicitat deth bon genre dera casa.
Fortunata-e-Jacinta-I-TA-WEB	Parlaue des fanaus qu’auie botat eth marqués de Pontejos, deth colèra der an anterior, dera esgorjada des fraires, e des moltes causes magnifiques que s’anauen a bastir enes solèrs des esbauçadi convents.
Fortunata-e-Jacinta-I-TA-WEB	Tot aquerò qu’ère plan polit entà didè’c ena reünion d’ua botiga; mès que sonaue a esquerada en còr d’ua puncèla, que sense èster enamorada, auie talents d’estar-ne.
Fortunata-e-Jacinta-I-TA-WEB	Tanben pensaue Barbarita, en enténer ath sòn nòvi, qu’eth problèma anaue peth laguens e qu’eth praube gojat, a maugrat d’èster tan grandàs, non auie amna entà treir-lo dehòra.
Fortunata-e-Jacinta-I-TA-WEB	Lèu auec de sospechar que se Baldomerito non li parlaue d’amor explicitament, ère per pura peguesa e non per non saber se com arrincar-se; mès qu’ère enamorat enquiath hons deth sòn èsser, redusint-se a declarà’c damb delicateses, complasènces e puntualitats plan expressiues.
Fortunata-e-Jacinta-I-TA-WEB	Plan que òc er amor mès sublim ei eth mès discrèt, e es boques mès eloqüentes aqueres qu’en eres non i pòt entrar ne ua mosca.
Fortunata-e-Jacinta-I-TA-WEB	Mès que non se padegaue era joena pensant atau, e eth subersaut e era incertitud non la deishauen víuer.
Fortunata-e-Jacinta-I-TA-WEB	Ò, non!
Fortunata-e-Jacinta-I-TA-WEB	En interrogar-se e responer-se damb tota leiautat, se passaue que non l’estimaue bric.
Fortunata-e-Jacinta-I-TA-WEB	Qu’ei vertat que tanpòc l’auie en òdi, e pòc a pòc s’anaue guanhant quauquarren.
Fortunata-e-Jacinta-I-TA-WEB	En aguest plan alap noviatge se passèren quauqui mesi, e ath cap des quaus Baldomero se deishèc anar e s’esdeguèc un shinhau.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Paraula darrèr de paraula, anèc deishant anar es castanhes, aqueres idies elaborades e sauvades damb religiosa maternitat, dera madeisha manèra qu’amague era Natura es sues òbres en gestacion.
Fortunata-e-Jacinta-I-TA-WEB	Arribèc a tot darrèr eth dia senhalat entara nòça, que siguec eth 3 de mars de 1835, e se maridèren en Santa Cruz, sense ostentacion, en tot installar-se ena casa der espós, qu’ère ua des melhores deth barri ena placeta de Leña.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	IV.- Tàs dus mesi de maridadi, e dempús d’un temps que Barbarita estèc un shinhau distrèta, melancolica e coma damb talents de plorar, en tot enquimerar fòrça a sa mair, comencèc a notar-se en aqueth matrimòni, hèt en tan maus condicions, simptòmes d’idili.
Fortunata-e-Jacinta-I-TA-WEB	Baldomero semblaue un aute.
Fortunata-e-Jacinta-I-TA-WEB	En escritòri cantarrejaue, e cercaue desencuses entà gésser, pujar ena casa e dider-li ua parauleta ara sua hemna, cuelhent-la enes correders o en quinsevolh aute lòc que se trapèsse.
Fortunata-e-Jacinta-I-TA-WEB	Tanben solie enganhar-se en assentar ua partida, e quan signaue era correspondéncia, autrejaue as traits dera tradicionau rubrica dera casa ua amplitud de trait reaument grandosa, acabant eth trait finau entà naut coma se siguesse ua invocacion de gratitud dirigida entath Cèu.
Fortunata-e-Jacinta-I-TA-WEB	Gessie pòc, e les didie as sòns amics intims que non se cambiarie per un Rei, ne peth sòn omonim Espartero, pr’amor que non auie felicitat mès grana qu’era sua.
Fortunata-e-Jacinta-I-TA-WEB	Barbara li manifestaue a sa mair damb un gòi discrèt, que Baldomero non li daue eth mendre desengust; qu’es dus caractèrs s’anauen armonizant perfèctament, qu’eth ère brave coma eth pan e qu’auie fòrça talent, un talent que se desnishaue a on e quan s’a de desnishar, enes escadences.
Fortunata-e-Jacinta-I-TA-WEB	Er idili s’accentuaue cada dia, enquiath punt de qué sa mair de Barbarita, dissimulant era sua satisfaccion, li didie ad aguesta: “Mès, hilha, vatz a deishar petits as Amantes de Teruel.” Es esposi gessien a passejar amassa totes es tardes.
Fortunata-e-Jacinta-I-TA-WEB	Jamès s’a vist a D. Baldomero II en un teatre sense amiar ath costat ara sua hemna.
Fortunata-e-Jacinta-I-TA-WEB	Cada dia, cada mes e cada an, èren mès colomets, e s’estimauen e aimauen mès.
Fortunata-e-Jacinta-I-TA-WEB	Fòrça ans dempús de maridadi, semblaue qu’èren encara ena lua de mèu.
Fortunata-e-Jacinta-I-TA-WEB	Eth marit a guardat tostemp ara sua hemna coma a ua creatura sagrada, e Barbarita a vist tostemp en sòn espós ar òme mès complèt e digne d’èster estimat qu’existís en mon.
Fortunata-e-Jacinta-I-TA-WEB	Com es dus caractèrs se compenetrèren, com se formèc era conjoncion inaudida d’aqueres dues amnes, que serie long de condar.
Fortunata-e-Jacinta-I-TA-WEB	Eth senhor e era senhora Santa Cruz, qu’encara viuen e pro que viuessen mil ans, son eth matrimòni mès erós e mès admirable deth present sègle.
Fortunata-e-Jacinta-I-TA-WEB	Que s’aurien d’escríuer aguesti nòms damb letres d’aur enes antipatics salons dera Vicaria, entar etèrn exemple des generacions futures, e s’aurie de manar qu’es prèires, en liéger era epistòla de Sant Pau, includissen bèth paragraf, en latin o en castelhan, restacat ad aguesti excèlsi maridadi.
Fortunata-e-Jacinta-I-TA-WEB	Dòna Asuncion Trujillo, que moric en 1841 en un dia trist de Madrid, eth dia que fusilhèren ath generau Leon, gessec d’aguest mon damb eth gausat pensament de qué entà arténher era benaurança non li calie allegar qu’eth titol d’autora d’aqueth cristian maridatge.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ne es ans, ne es menudalhes dera vida an aflaquit jamès eth plan prigond amor d’aguesti benedidi conjonchs.
Fortunata-e-Jacinta-I-TA-WEB	Que ja amiauen peusblanqui es caps d’ambdús, e D. Baldomero li didie a tot aqueth que volie entener-lo qu’estimaue ara sua hemna coma eth prumèr dia.
Fortunata-e-Jacinta-I-TA-WEB	Amassa tostemp enes passejades, amassa en teatre, donques qu’a cap des dus li shaute era foncion se non la ve tanben er aute.
Fortunata-e-Jacinta-I-TA-WEB	En totes es donades que rebremben quauquarren erós entara familha, se hègen mutuauments es sòns presents, e ad arrás dera felicitat, ambdús gaudissen d’ua santat esplendida.
Fortunata-e-Jacinta-I-TA-WEB	Eth desir finau deth senhor Santa Cruz ei qu’ambdús se morisquen amassa, eth madeish dia e ara madeisha ora, en madeish lhet noviau qu’an dormit tota era sua vida.
Fortunata-e-Jacinta-I-TA-WEB	Les coneishí en 1870.
Fortunata-e-Jacinta-I-TA-WEB	Baldomero auie ja seishanta ans, Barbarita cinquanta dus.
Fortunata-e-Jacinta-I-TA-WEB	Eth qu’ère un senhor de bon pòrt, eth peu un shinhau peublanc, tot afaitat, ròi, fresc, mès joen que fòrça òmes de quaranta damb tot eth dentat complèt e san, agil e ben dispausat, seren e hestiu, era guardada doça, tostemp era guardada aquera de gosset de Terranova.
Fortunata-e-Jacinta-I-TA-WEB	Era sua esposa me semblèc, entà didè’c d’un còp, ua hemna beròia, lèu sò a man de díder plan beròia.
Fortunata-e-Jacinta-I-TA-WEB	Era sua cara auie era frescor des ròses cuelhudes, mès non passides encara, non tenguie mès coloreta qu’era aigua clara.
Fortunata-e-Jacinta-I-TA-WEB	Sauvaue un dentat ideau e un còs, qu’enquia e tot sense corset, daue fòrça torns a fòrça hantaumòtes exprimides que van per aquiu.
Fortunata-e-Jacinta-I-TA-WEB	Eth sòn peu s’auie botat ja deth tot blanc, que la favorie mès que quan l’auie miei peublanc.
Fortunata-e-Jacinta-I-TA-WEB	Que semblaue peu empovassat ar estil Pompadour, e coma que l’amiaue tan retortilhat e tan ben esmiejat sus eth front, molti tenguien qu’aquiu non i auie peublanqui ne arren que s’i semblèsse.
Fortunata-e-Jacinta-I-TA-WEB	Se Barbarita auesse estat presumida, qu’aurie pogut rebracar fòrça ben es cinquanta dus ans en tot calar-se enes trenta ueit, sense qu’ad arrés l’estranhèsse, donques qu’era fesomia e era expression èren de joenessa e gràcia, illuminades per un arridolet qu’ère pura mèu…
Fortunata-e-Jacinta-I-TA-WEB	Pr’amor que s’auesse volgut presumir damb malícia, digui!…
Fortunata-e-Jacinta-I-TA-WEB	E Juanito?
Fortunata-e-Jacinta-I-TA-WEB	Donques Juanito siguec demorat deth prumèr an d’aqueth maridatge damb fòrça vams.
Fortunata-e-Jacinta-I-TA-WEB	Es erosi esposi compdauen damb eth aqueth mes, eth que ven e er aute, e èren en tot veder-lo vier e desirar coma es judius ath Messies.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Se tard o d’ora auie de vier… qu’ère qüestion de paciéncia.
Fortunata-e-Jacinta-I-TA-WEB	E eth plan coquin hec a temptar as sòns pairs, donques que s’entretenguec dètz ans per aquiu, hènt-les rabiar.
Fortunata-e-Jacinta-I-TA-WEB	Non se deishaue veir de Barbarita senon en sòmis, en diuèrses formes mainadenques, ja minjant-se es sòns punhs sarradi, era cara laguens d’ua gòrra damb fòrça ornaments, ja grandàs, damb era sua escopeta ena espatla e fòrça sagacitat enes uelhs.
Fortunata-e-Jacinta-I-TA-WEB	Ara fin Diu les ac manèc en carn mortau, quan es esposi comencèren a planher-se dera Providéncia e a díder que les auie enganhat.
Fortunata-e-Jacinta-I-TA-WEB	Dia de jòia siguec aqueth de seteme de 1845 que venguec a ocupar eth sòn lòc en mès erós des ostaus Juanito Santa Cruz.
Fortunata-e-Jacinta-I-TA-WEB	Que siguec pairin deth mainatge eth gròs Arnaiz, que li didec a Barbarita: “A jo que non m’enganhes.
Fortunata-e-Jacinta-I-TA-WEB	Aciu qu’a auut frauda.
Fortunata-e-Jacinta-I-TA-WEB	Aguest vedèth te l’as hèt a vier dera Casa de Beneficéncia entà enganhar-mos…
Fortunata-e-Jacinta-I-TA-WEB	A!, aguesti proteccionistes non son que contrabandèrs desguisadi”.
Fortunata-e-Jacinta-I-TA-WEB	L’eduquèren damb suenhs esquists e damb comoditats, mès sense amanhagada.
Fortunata-e-Jacinta-I-TA-WEB	D. Baldomero non auie caractèr entà botar un fren ath sòn estrepitós amor pairau, ne entà meter-se en severitats d’educacion e formar ath mainatge coma l’auien format ada eth.
Fortunata-e-Jacinta-I-TA-WEB	S’era sua hemna ac auesse permetut, qu’aurie amiat Santa Cruz era sua indulgéncia enquia consentir qu’eth mainatge hesse tot çò que volesse.
Fortunata-e-Jacinta-I-TA-WEB	Per qué se passaue qu’en auer estat eth educat tan rigorosament per D. Baldomero I, ère tan mofle damb eth sòn hilh?
Fortunata-e-Jacinta-I-TA-WEB	Conseqüéncies dera evolucion educatiua, parallèla ara evolucion politica!
Fortunata-e-Jacinta-I-TA-WEB	Santa Cruz auie plan presentes es ferocitats disciplinàries de sa pair, es castigs que l’impausaue e es privacions que l’auie hèt a patir.
Fortunata-e-Jacinta-I-TA-WEB	Totes es nets der an l’obligaue a pregar eth rosari damb es emplegats dera casa; enquia que complic es vint-e-cinc jamès anèc de passeg solet, senon amassa damb es mentadi emplegats; eth teatre non lo tastaue senon eth dia de Pasca e li hègen un vestit nau cada an, que non se botaue qu’es dimenges.
Fortunata-e-Jacinta-I-TA-WEB	Lo tenguien trabalhant en escritòri o en magasèm des d’es nau deth maitin enquias ueit dera tarde, e li calie hèr de tot, madeish botjar un hardèu qu’escríuer cartes.
Fortunata-e-Jacinta-I-TA-WEB	En escurir, solie sa pair manar-li alugar eth fanau de quate candèles abans qu’era escurina siguesse era patrona complèta deth locau.
Fortunata-e-Jacinta-I-TA-WEB	Per çò que tanh as jòcs, non se’n sabec jamès que deth mus, e es sues pòches non saberen çò qu’ère un quart enquia fòrça temps dempús que comencèsse a afaitar-se.
Fortunata-e-Jacinta-I-TA-WEB	Tot que siguec rigor, trabalh, sordidesa.
Fortunata-e-Jacinta-I-TA-WEB	Mès çò de mès particular ei qu’en creir D. Baldomero que tau sistèma auie estat plan eficaç entà formar-lo ada eth, l’auie coma deplorable en tractar-se deth sòn hilh.
Fortunata-e-Jacinta-I-TA-WEB	Aquerò que non ère ua manca de logica, senon era consagracion practica dera idia mair d’aqueri tempsi, eth progrès.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Qu’auie entenut fòrça còps as economistes qu’anauen de reünion ena casa de Cantero, era celèbra frasa de laissez aller, laissez passer…
Fortunata-e-Jacinta-I-TA-WEB	Eth gròs Arnaiz e eth sòn amic Pastor, er economista, tenguien que toti es grani problèmes se resòlven per eri madeishi, e D. Pedro Mata opinaue dera madeisha manèra, aplicant ara societat e ara politica eth sistèma dera medecina expectanta.
Fortunata-e-Jacinta-I-TA-WEB	Era natura se guarís soleta; sonque cau deishar-la.
Fortunata-e-Jacinta-I-TA-WEB	Es fòrces de reparacion qu’ac hèn tot, ajudades der aire.
Fortunata-e-Jacinta-I-TA-WEB	Er òme s’eduque solet per çò des suscepcions constantes que determine en sòn esperit era consciéncia, ajudada der ambient sociau.
Fortunata-e-Jacinta-I-TA-WEB	D. Baldomero non ac didie atau, mès es sues vagues idies sus er ahèr se condensauen en ua expression de mòda e plan tenguda: “eth mon marche”.
Fortunata-e-Jacinta-I-TA-WEB	Erosament entà Juanito, i auie aquiu sa mair, qu’en era s’equilibrauen meravilhosament eth còr e era intelligéncia.
Fortunata-e-Jacinta-I-TA-WEB	Sabie cuélher es disciplines quan ère de besonh, e sabie èster indulgenta ath còp.
Fortunata-e-Jacinta-I-TA-WEB	Se non li passèc jamès peth cap obligar a pregar eth rosari a un mainatge qu’anaue ara Universitat e entraue ena cadièra de Salmeron, ça que la, non lo dispensèc jamès deth compliment des déuers religiosi mès elementaus.
Fortunata-e-Jacinta-I-TA-WEB	Pro sabie eth gojat que se non complie ena missa des dimenges, non anarie entath teatre pera tarde, e que se non treiguie bones nòtes en junh, non i aurie sòs entara pòcha, ne toros, ne excursions peth camp damb Estupinhan (dempús parlarè d’aguest tipe) entà cuélher audèths damb hilat o pega, ne es auti divertiments que se recompensaue era sua aplicación.
Fortunata-e-Jacinta-I-TA-WEB	Tant qu’estudièc eth dusau ensenhament en collègi de Masarnau, ère a mieja pension, era sua mair li repassaue es leçons totes es nets, les i calaue en sòn cervèth a sarpats e a empossades, coma se met era lan en un coshin.
Fortunata-e-Jacinta-I-TA-WEB	Vaquí se com aquera senhora se convertic en sibilla, interprèta de tota era sciéncia umana, donques que li desnishaue ath mainatge es punts escurs que i auie enes libres, e l’esclarie toti es dobtes, dera manèra que Diu li daue a compréner.
Fortunata-e-Jacinta-I-TA-WEB	Entà mostrar enquia a on arribaue era sabença enciclopedica de dòna Barbara, ahiscada per amor mairau, qu’ei pro díder que tanben l’arreviraue es temes de latin, encara qu’ena sua vida auie sabut, era, arren d’aguesta lengua.
Fortunata-e-Jacinta-I-TA-WEB	Qu’ei vertat qu’ère ua traduccion liura, mielhor dit, liberau, lèu demagogica.
Fortunata-e-Jacinta-I-TA-WEB	Mès Fedro e Ciceron non s’aurien emmaliciat s’auessen seguit d’aurelha ara mèstra, que treiguie immens partit de çò de pòc qu’er alumne sabie.
Fortunata-e-Jacinta-I-TA-WEB	Tanben li cultivaue era memòria, en tot descargar- la de bagatges inutils, e li hège veir clars es problèmes d’aritmetica elementau, servint-se de cedes e mongetes, pr’amor que de ua auta manèra non ère era guaire a gust per aqueri endrets.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	En resumit: que quan Juan se hec bachelièr en Arts, Barbarita declaraue arrint que damb aguesti va-e-veni s’auie convertit, sense saber-se’n, en ua dòna Beatriz Galindo entath latin e en ua professora universau.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	V.- En aguest interessant periòde dera educacion der ereu, deth 45 enquia aciu, patic era casa de Santa Cruz era transformacion impausada pes tempsi, e que siguec purament extèrna, contunhant inalterada en çò d’essenciau.
Fortunata-e-Jacinta-I-TA-WEB	En escritòri e en magasèm apareisheren es prumèrs briquets de gas tar an 49, e eth famós fanau de quate lums recebec tan terribla bohetada dera man dura deth progrès, que non se lo tornèc a veir mès en nunlòc.
Fortunata-e-Jacinta-I-TA-WEB	Ena caisha auien entrat ja es prumèrs bilhets deth Banco de San Fernando, que solet se tenguien entath pagament de letres, pr’amor qu’era gent les guardaue encara damb maus uelhs.
Fortunata-e-Jacinta-I-TA-WEB	Se parlaue encara de sacs, e era operación de compdar quinsevolh quantitat ère òbra entà que la realizèsse Pitagoras o un aute gran aritmetician, donques que damb es doblons e ueitaus, es pesssetes catalanes, es duros espanhòus, es de vint-e-un e quartans, es onzes, es pessetes colomnàries e es monèdes estampades manuaument, se formaue un embolh espaventós.
Fortunata-e-Jacinta-I-TA-WEB	Encara non se coneishie eth sagèth de corrèus, ne es envolòpes ne d’autes conquistes deth mentat progrès.
Fortunata-e-Jacinta-I-TA-WEB	Mès que ja es emplegats auien començat a secodir-se es cadies; que ja non èren aqueri pàries deth temps de Baldomero I, que non se les permetie gésser senon es dimenges e toti amassa, e qu’eth sòn vestit se confeccionaue per un unenc patron, pr’amor de qué resultèssen uniformadi coma collegiaus o presoèrs.
Fortunata-e-Jacinta-I-TA-WEB	Se les deishaue accedir as balhs de Villahermosa o as de fanau, sivans es afeccions de cadun.
Fortunata-e-Jacinta-I-TA-WEB	Mès en aquerò que non i auec variacion siguec en aqueth pietós atavisme de hèr-les pregar eth rosari totes es nets.
Fortunata-e-Jacinta-I-TA-WEB	Aquerò non passèc ara istòria enquiara epòca recenta deth transferiment as Gojats.
Fortunata-e-Jacinta-I-TA-WEB	Tant que siguec Baldomero eth cap dera casa, aguesta non se desvièc en çò d’essenciau des èishi diamantins que sus eri l’auie montat sa pair, que poiríem cridar D. Baldomero el Grande.
Fortunata-e-Jacinta-I-TA-WEB	Entà qu’eth progrès botèsse era sua man ena òbra d’aqueth òme extraordinari, qu’eth sòn retrait, pintat per D. Vicente López, auem contemplat damb satisfaccion ena sala des sòns illustres descendents, siguec de besonh que tot Madrid se transformèsse; qu’era desamortizacion bastisse ua ciutat naua sus es pardies des convents; qu’eth Marqués de Montejos emberisse aguest lòc; qu’es reformes arancelàries deth 49 e deth 68, botèssen pautes ensús tot eth comèrç madrilenh; qu’eth gran engenh de Salamanca endonvièsse es prumèrs camins de hèr; que Madrid se placèsse, per art dera máquina de vapor, a quaranta ores de París, e fin finau, qu’auesse fòrça guèrres e revolucions e grani cambiaments ena riquesa individuau.
Fortunata-e-Jacinta-I-TA-WEB	Tanben era casa de Gumersindo Arnaiz, frair de Barbarita, a passat per granes crisis e cambis dès que moric D. Bonifaci.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Comprometut aguest, deth 40 ath 45, pes darrèrs errors deth defuntat Arnaiz, se defenec damb es cotons, aqueres teles leugères e fresques que tant se tengueren enquiath 54.
Fortunata-e-Jacinta-I-TA-WEB	Eth genre de China dequeiguie visiblament.
Fortunata-e-Jacinta-I-TA-WEB	Es galères accelerades se hègen a vier entà Madrid es nauetats parisenques, e s’aubiraue era invasion lenta e tiranica des mieis colors, que vòlen èster senhau de cultura.
Fortunata-e-Jacinta-I-TA-WEB	Era societat espanhòla començaue a presumir de seriosa, ei a díder, a vestir-se lugubrament, e er alègre empèri des colorets s’esbauçaue d’ua manèra indobtabla.
Fortunata-e-Jacinta-I-TA-WEB	Tau que se n’auien anat es capes ròies, se n’anèren es mocadors de Manila.
Fortunata-e-Jacinta-I-TA-WEB	Era aristocràcia les autrejaue damb mesprètz ara classa mieja, e aguesta, que tanben volie èster aristocrata, les ac autrejaue ath pòble, darrèr e fidèu adèpte des nuances viues.
Fortunata-e-Jacinta-I-TA-WEB	Aqueth encantament des uelhs, aqueth prodigi de color, remèdi dera natura arridolenta, alugada peth solei de Meddia, comencèc a pèrder terren, encara qu’eth pòble, damb instint de colorista e poèta, defenie era pèça espanhòla coma defenec eth parc de Monteleon e es reduchs de Saragossa.
Fortunata-e-Jacinta-I-TA-WEB	Pòc a pòc anaue queiguent eth chal des espatles des hemnes beròies, pr’amor qu’era societat s’entestaue e semblar grèu, e entà èster grèu arren mielhor qu’estropar-se en tintes de tristesa.
Fortunata-e-Jacinta-I-TA-WEB	Qu’èm jos era influéncia deth Nòrd d’Euròpa, e aguest maudit Nòrd mos impause es grisi que cuelh deth sòn ennerit cèu.
Fortunata-e-Jacinta-I-TA-WEB	Eth chapèu de copa da fòrça respectabilitat ara fesomia, e ei estranh er òme que non se cre important sonque per amiar en sòn cap un canon de humeneja.
Fortunata-e-Jacinta-I-TA-WEB	Es senhores non se tien coma taus se non van vestides de color de soja, cendre, rapè, verd botelha o pansa de corint.
Fortunata-e-Jacinta-I-TA-WEB	Es tons viui les rebaishen, donques qu’eth pòble estime eth ròi vermelhon, er auriò telh, eth cadmi e eth verd ferratge; e ei tant arraïzat ena plèba eth sentiment deth color, qu’era seriositat non a pogut establir eth sòn empèri senon transigint.
Fortunata-e-Jacinta-I-TA-WEB	Eth pòble a acceptat era escuretat des capes, impausant eth ròi des virades; a consentit es capòts, sauvant es mantilhes e es mocadors cridaires entath cap; a transigit damb es gabans e enquia e tot damb eth pof, a cambi des mocadors de gama clara, qu’en eri domine eth blau, eth ròsa e er auriò de Napols.
Fortunata-e-Jacinta-I-TA-WEB	Eth crespon ei çò qu’a estat descreishent de 1840, non sonque per çò dera mentada evolucion dera seriositat europèa, senon per causes economiques que d’eres non mos podíem escapar.
Fortunata-e-Jacinta-I-TA-WEB	Es comunicacions rapides mos hèren a vier messatgèrs dera potent indústria belga, francesa e anglesa, qu’auien besonh de mercats.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	D’auti messatgèrs saquejauen es nòstes glèises e es nòsti palais, en tot hèr-se a vier es brocats istorics de casubles e frontaus, eth teishut de seda e es velots damb brodats e aplicacions, e d’autes mòstres plan riques dera indústria espanhòla.
Fortunata-e-Jacinta-I-TA-WEB	Ath madeish temps se hègen damb es esplendids mocadors de Manila, qu’auien anat baishant enquias gitanes.
Fortunata-e-Jacinta-I-TA-WEB	Tanben se vedec aciu, coma pertot, er efècte de un aute fenomèn comerciau, hilh deth progrès.
Fortunata-e-Jacinta-I-TA-WEB	Me referisqui as grani acaparraments deth comèrç anglés, per çò deth desvolopament dera sua marina immensa.
Fortunata-e-Jacinta-I-TA-WEB	Aguesta influéncia se vedec plan d’ora en aqueri umils cornèrs deth carrèr de Postas per çò dera depreciacion sobta deth genre dera China.
Fortunata-e-Jacinta-I-TA-WEB	Arren mès simple qu’aguesta depreciacion.
Fortunata-e-Jacinta-I-TA-WEB	En fondar es anglesi eth gran depaus comerciau de Singapore, monopolizèren eth trafic d’Asia e arroïnèren eth comèrç que hègem a trauèrs de Cadiz e deth Cap de Bona Esperança damb aqueres luenhanes regions.
Fortunata-e-Jacinta-I-TA-WEB	Ayun e Senquà deishèren d’èster es nòsti milhors amics, e se heren amics des anglesi.
Fortunata-e-Jacinta-I-TA-WEB	Eth successor d’aguesti artistes, eth fecond e inspirat King- Cheong, s’escàmbie correspondéncia damb es nòsti comerçants en anglés e mòstre es sòns prètzi en liures esterlines.
Fortunata-e-Jacinta-I-TA-WEB	Dès que Singapore campèc ena geografia practica, eth genre de Canton e Shangai deishèc de vier en aqueres pesades fragates des armadors de Cadiz, des Fernandez de Castro, des Cuesta, des Rubio; e era dilatada trauersada deth Cap passèc ara istòria coma apendix des fabulosi trabalhs de Vasco de Gama e d’Alburquerque.
Fortunata-e-Jacinta-I-TA-WEB	Era naua via la diboishèren es vaishèths de vapor anglesi combinadi damb es camins de hèr de Suez.
Fortunata-e-Jacinta-I-TA-WEB	Ja en 1840 es cases que se hègen a vier directament eth genre de Canton non podien rivalizar damb aqueres que l’encargauen en Liverpool.
Fortunata-e-Jacinta-I-TA-WEB	Quinsevolh quincalhèr deth carrèr de Postas s’aprovedie d’aguest article sense vier a cuelher-lo enes dus o tres depausi que i auie en Madrid.
Fortunata-e-Jacinta-I-TA-WEB	Dempús es corrents an cambiat un aute còp, e ath cap de fòrça ans a tornat a portar Espanha, dirèctament, es òbres de King-Cheong; mès entad aquerò a calut qu’arribèsse eth gran refortiment deth comèrç dempús deth 68 e era fortalesa des capitaus des nòsti dies.
Fortunata-e-Jacinta-I-TA-WEB	Er establiment de Gumersindo Arnaiz se vedec menaçat de falhita, pr’amor qu’es tres o quate cases qu’era sua especialitat ère coma un eretatge o transferiment dera Companhia de Filipines non podien contunhar monopolizant era telaria e es autes arts chineses.
Fortunata-e-Jacinta-I-TA-WEB	Madrid se negaue de genre a prètz mès baish qu’eth des factures de D. Bonifaci Arnaiz, e ère de besonh crubar-les de quinsevolh manèra.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Sense saber arren de geografia, comprenie que i auie un Singapore e un istme de Suez.
Fortunata-e-Jacinta-I-TA-WEB	Endonviaue eth fenomèn comerciau, sense arténher balhar-li un nòm, e en sòrta de maudíder as anglesi, coma hège eth sòn marit, se tenguec a pensar eth milhor remèdi.
Fortunata-e-Jacinta-I-TA-WEB	Quini corrents seguirien?
Fortunata-e-Jacinta-I-TA-WEB	Eth mès mercat qu’ère eth des nauetats, eth dera influéncia dera fabricacion belga e francesa, per aquerò d’aquera lei des grisi deth Nòrd, invadint, conquistant e anullant eth nòste èsser colorista e novelesc.
Fortunata-e-Jacinta-I-TA-WEB	Eth vestir s’auançaue ath pensar e quan encara es vèrsi non auien estat despatriadi pera pròsa, ja era lan auie hèt brigalhs ara seda.
Fortunata-e-Jacinta-I-TA-WEB	Qu’ère, ath delà, era epòca qu’era classa mieja entraue a tot plen en exercici des sues foncions, arrambant toti es emplecs creadi peth nau sistèma politic e administratiu, crompant a tèrmes totes es pròprietats qu’auien estat dera Glèisa, en tot constituir-se en proprietària deth solèr e en usufrutuària deth presupòst, absorbint a tot darrèr es dèishes der absolutisme e deth clergat, e fondant er empèri dera levita.
Fortunata-e-Jacinta-I-TA-WEB	Plan qu’era levita ei eth simbòl; mès çò de mès interessant d’aguest empèri s’està ena manèra de vestir des senhores, origina d’energies poderoses, que dera vida privada gessen ena publica e determinen grani hètes.
Fortunata-e-Jacinta-I-TA-WEB	Es pelhòts, ai!
Fortunata-e-Jacinta-I-TA-WEB	Qui non ve en eri ua des principaus energies dera vida modèrna, dilhèu ua causa generadora de movement e de vida?
Fortunata-e-Jacinta-I-TA-WEB	Pensatz un shinhau en çò que representen, en çò que valen, ena riquesa e er engenh que consagre a produsir-les ara ciutat mès industriosa deth mon, e sense voler, era vòsta ment vos presentarà entre es plegs des teles de mòda tot eth nòste organisme mesocratic, immensa piramida qu’en sòn cimalh i a un chapèu de copa; tota era maquina politica e administratiua, eth deute public e es camins de hèr, eth presupòst e es rendes, er Estat tutelar e eth parlamentarisme socialista.
Fortunata-e-Jacinta-I-TA-WEB	Mès Gumersindo e Isabel auien arribat un shinhau tard, pr’amor qu’es nauetats èren en mans de mercadèrs escarrabilhadi que sabien ja eth camin de París.
Fortunata-e-Jacinta-I-TA-WEB	Arnaiz siguec tanben aquiu; mès que non ère òme de gust e se hec a vier ues causes tant extravagantes que non aueren cap acceptacion.
Fortunata-e-Jacinta-I-TA-WEB	Era Cordero, ça que la, non se descoratjaue.
Fortunata-e-Jacinta-I-TA-WEB	Eth sòn marit començaue a empeguir-se; era a veir clar.
Fortunata-e-Jacinta-I-TA-WEB	Vedec qu’es costums de Madrid cambiauen rapidament, qu’aguesta orgulhosa Cort passarie en pòc de temps dera condicion de bordalat indecent ara de capitau civilizada.
Fortunata-e-Jacinta-I-TA-WEB	Pr’amor que Madrid non auie de metropòli qu’eth nòm e era vanitat ridicula.
Fortunata-e-Jacinta-I-TA-WEB	Qu’ère un paio damb casaca de gentilòme e era camisa estarnada e lorda.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Isabel Cordero, que s’auançaue ara sua epòca, auec era presentida dera amiada d’aigua deth Lozoya, en aqueri ostius arderosi qu’en eri er Ajuntament refrescaue e neurie es hònts deth Berro e dera Teja damb cistèrnes d’aigua trèta des potzi; en aqueri tempsi qu’es portaus èren sentines e qu’es vesins anauen d’un quarto en aute damb un topinet ena man, demanant per favor un shinhau d’aigua entà afaitar-se.
Fortunata-e-Jacinta-I-TA-WEB	Era perspicaça hemna vedec er avier, entenec a parlar deth gran projècte de Bravo Murillo, coma d’ua causa qu’era auie sentut ena sua amna.
Fortunata-e-Jacinta-I-TA-WEB	Ara fin Madrid, ath cap de quauqui ans, aurie delavacis d’aigua distribuidi enes carrèrs e places, e aqueririe eth costum de lauar-se, aumens, era cara e es mans.
Fortunata-e-Jacinta-I-TA-WEB	Lauades aguestes parts, se lauarie dempús es autes.
Fortunata-e-Jacinta-I-TA-WEB	Aguest Madrid, qu’alavetz ère futur, se li representèc damb visions de camises netes en totes es classes, de hemnes acostumades a mudar-se cada dia, e de senhors qu’èren era madeisha netetat.
Fortunata-e-Jacinta-I-TA-WEB	D’aciu neishec era idia de dedicar era casa ath genre blanc, e arraïzada fòrtament era idia, pòc a pòc s’anèc hènt realitat.
Fortunata-e-Jacinta-I-TA-WEB	Ajudat per D. Baldomero e Arnaiz, Gumersindo comencèc a portar batistes plan fines d’Anglatèrra, teles fines de lin, teles d’Irlanda e teles blanques de coton, e cretones d’Alsàcia, e era casa s’anèc lheuant, non sense trabalh, deth sòn abatement enquia vier a aquerir ua prosperitat relatiua.
Fortunata-e-Jacinta-I-TA-WEB	Complement d’aguest negòci en blanc, sigueren era damassaria gròssa, es aucassins entà matalassi e es jòcs de taula de Courtray que venguec a èster especialitat dera casa, coma ac didie ua anotacion ahigida ath panèu ancian dera botiga.
Fortunata-e-Jacinta-I-TA-WEB	Es dentèles e es assemblatges mecanics vengueren mès tard, en èster tan granes es comandes d’Arnaiz, qu’ua fabrica de Soïssa trabalhaue solet entada eth.
Fortunata-e-Jacinta-I-TA-WEB	E fin finau, es crinolines autregeren ar establiment boni beneficis.
Fortunata-e-Jacinta-I-TA-WEB	Isabel Cordero, qu’auie auut era presentida deth Canau deth Lozoya, auec tanben era presentida des crinolines; qu’es francesi cridauen Malakoff, invencion absurda que semblaue gessuda d’un cervèth malaut de tant pensar ena direccion des glòbs.
Fortunata-e-Jacinta-I-TA-WEB	Dera telaria e articles asiatics, sonque restauen ena casa, tàs ans 50-60, tradicions religiosament sauvades.
Fortunata-e-Jacinta-I-TA-WEB	Encara i auie bèra petita tor d’evòri, e ua bona porcion de mantèls rics, de naut prètz, enes caishes delicades.
Fortunata-e-Jacinta-I-TA-WEB	Qu’ère dilhèu Gumersindo era persona qu’en Madrid auie mès adretia entà plegar- les, pr’amor que cau saber que plegar un crespon ei un prètzhèt tan de mau hèr coma hèr era causa mès dificila deth mon.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Tanben se sauvauen ena botiga es dus manequins vestidi de mandarins.
Fortunata-e-Jacinta-I-TA-WEB	Se pensèc en retirar-les, pr’amor qu’estauen, es praubi, un shinhau deterioradi; mès Barbarita s’i opausèc, pr’amor que deishar de verder-les aquiu hènt jòc damb era fesomia pèga e aunèsta deth senhor Ayun, ère coma s’acoguèssen a bèth un dera familha; e assegurèc que s’eth sòn frair s’entestaue en trèir-les, era se les harie a vier ena sua casa pr’amor de botar-les en minjador, hènt jòc damb es veirines.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	VI.- Aquera gran hemna, Isabel Cordero Arnaiz, dotada de totes es adreties deth traficant e de totes es estratagèmes dera patrona de govèrn, siguec agraciada ath delà, peth Cèu, damb ua feconditat prodigiosa.
Fortunata-e-Jacinta-I-TA-WEB	En 1845, quan neishec Juanito, ja n’auie auut era cinc, e seguic amainadant damb era puntualitat des vegetaus que dan frut cada an.
Fortunata-e-Jacinta-I-TA-WEB	Sus aqueri cinc ne cau apuntar dotze mès en compde; totau dètz-e-sèt jasilhes, que rebrembaue en tot associar-les a dates celèbres deth regnat d’Isabel II.
Fortunata-e-Jacinta-I-TA-WEB	Era mia Jacinta neishec quan se maridèc era Reina, damb pòqui dies de diferéncia.
Fortunata-e-Jacinta-I-TA-WEB	Era mia Isabelita venguec en mon eth madeish dia qu’eth prèire Merino li fotèc era ganhiuetada a Sa Majestat, e auí a Rupertino eth dia de Sant Joan deth 58, eth madeish dia que s’inaugurèc era amiada d’aigües”.
Fortunata-e-Jacinta-I-TA-WEB	En veir era estreta casa, se l’acodie a un pensar qu’era lei d’impenetrabilitat des còssi siguec era desencusa que cuelhec era mòrt entà amendrir aqueth biblic ramat.
Fortunata-e-Jacinta-I-TA-WEB	S’es dètz-e-sèt mainatges auessen viscut, les aurie calut botar enes balcons coma as tèsti, o penjadi de gàbies de mascles de perditz.
Fortunata-e-Jacinta-I-TA-WEB	Era diftèria e era escarlatina anèren treiguent aquera cuelheta sarrada, e en 1870 non ne restaue ja que nau.
Fortunata-e-Jacinta-I-TA-WEB	Es dus prumèrs volèren pòc dempùs d’auer neishut.
Fortunata-e-Jacinta-I-TA-WEB	De quan en quan se’n morie quauqu’un, e s’esclarien es hilades.
Fortunata-e-Jacinta-I-TA-WEB	Sabi pas en quin an, se’n moric tres en un intervau de quate mesi.
Fortunata-e-Jacinta-I-TA-WEB	Es que depassèren es dètz ans, s’anauen elevant regularament.
Fortunata-e-Jacinta-I-TA-WEB	È dit qu’èren nau.
Fortunata-e-Jacinta-I-TA-WEB	Manque senhalar que d’aguestes nau chifres, sèt corresponien ath sèxe femenin.
Fortunata-e-Jacinta-I-TA-WEB	Guardatz quina plaga l’auie queigut ath brave de Gumersindo!
Fortunata-e-Jacinta-I-TA-WEB	Qué hès damb sèt mainades?
Fortunata-e-Jacinta-I-TA-WEB	Entà sauvar-les quan siguessen granes li calie un còs d’armada.
Fortunata-e-Jacinta-I-TA-WEB	E com maridar-les ben a totes?
Fortunata-e-Jacinta-I-TA-WEB	D’a on podien gésser sèt marits bravi?
Fortunata-e-Jacinta-I-TA-WEB	Gumersindo, tostemp que se li parlaue d’aquerò, s’ac metie darrèr dera aurelha, fidant ena bona man qu’era sua hemna auie entà tot.
Fortunata-e-Jacinta-I-TA-WEB	Quan parlaue d’aquerò damb era sua cunhada Barbarita, se planhie d’amainadar hemnes coma se siguesse era sua responsabilitat.
Fortunata-e-Jacinta-I-TA-WEB	Pendent era sua campanha prolifica, deth 38 enquiath 60, se passaue que tàs quate o cinc mesi d’auer amainadat, ja ère un aute còp prenhs.
Fortunata-e-Jacinta-I-TA-WEB	Barbarita non se cuelhie eth trabalh de demanar-l’ac, e ja ac daue coma causa hèta.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Es beneficis der establiment que non èren escassi; mès es esposi Arnaiz non podien cridar-se rics, pr’amor que damb tant de jasilha e tant d’acogament de hilhs e aquera familha de hemnes, era casa non acabaue de florir coma calie.
Fortunata-e-Jacinta-I-TA-WEB	Encara qu’Isabel hège miracles d’apraiament e d’economia, era considerabla despena diadèra treiguie ar establiment fòrça saba.
Fortunata-e-Jacinta-I-TA-WEB	Mès jamès deishèc de complir Gumersindo es sòns compromisi comerciaus, e s’eth sòn capitau non ère gran, tanpòc auie deutes.
Fortunata-e-Jacinta-I-TA-WEB	Eth quid s’estaue en plaçar ben as sèt gojates, pr’amor que mentre aguesta terribla campanha de maridatges non siguesse ben coronada damb ua ludenta capitada, ena casa non i poirie auer grani estauvis.
Fortunata-e-Jacinta-I-TA-WEB	Isabel Cordero ère, de vint ans ençà, ua hemna desmilhorada, esblancossida, deformada de figura, coma aguestes persones que semble que son en tot estropiar-se e que non an es parts deth còs en sòn vertadèr lòc.
Fortunata-e-Jacinta-I-TA-WEB	A penes se notaue qu’auie estat beròia.
Fortunata-e-Jacinta-I-TA-WEB	Es que la tractauen non podien imaginar-la-se en un estat desparièr d’aqueth que se cride interessant, pr’amor qu’eth vrentàs semblaue en era ua causa normau, coma eth color dera cara o era forma deth nas.
Fortunata-e-Jacinta-I-TA-WEB	En tau situacion e enes pòqui moments qu’auie liures, era sua activitat ère tostemp era madeisha, donques qu’enquia e tot en dia que queiguie malauta ère sus un pè, atient incansabla eth complicat govèrn d’aquera casa.
Fortunata-e-Jacinta-I-TA-WEB	Madeish actuaue ena codina qu’en escritòri, en sonque acabar de méter era enòrma padena de sopes entà sopar o eth caudèr de truhes, passaue ena botiga entà qu’eth sòn marit l’informèsse des factures que venguie de recéber o des avisi de letres.
Fortunata-e-Jacinta-I-TA-WEB	Auie compde, mès que mès, de qué es sues mainades non s’estèssen ocioses.
Fortunata-e-Jacinta-I-TA-WEB	Es mès petites e es mainatgets anauen ena escòla; es mès granes trabalhauen en gabinet dera casa, ajudant a sa mair ena revision dera ròba, o en acomodar enes còssi des varons es pèces deishades per sa pair.
Fortunata-e-Jacinta-I-TA-WEB	Bèra ua d’eres se daue traça d’alisar; solien tanben lauar ena gran pastèra dera codina, e sorgir e hèr un pedaç.
Fortunata-e-Jacinta-I-TA-WEB	Mès en aquerò que mès subergessien totes ère en art d’apraiar es sues pròpries causetes.
Fortunata-e-Jacinta-I-TA-WEB	Es dimenges, quan sa mair les treiguie de passeg, en longa procession, anauen tan ben apraiadetes que daue gust de veder-les.
Fortunata-e-Jacinta-I-TA-WEB	Quan anauen tà missa, desfilauen entre era admiracion des fidèus; pr’amor que mos cau díder qu’èren fòrça beròies.
Fortunata-e-Jacinta-I-TA-WEB	Des dues mès granes qu’èren ja hemnes, enquiara darrèra, qu’ère ua miniatureta, formauen un ramat plan interessant que cridaue era atencion per çò deth nombre e dera escala graduau des talhes.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E be n’èren de grani es trebucs entà gésser airosa en aqueth immens papèr!
Fortunata-e-Jacinta-I-TA-WEB	A Barbarita li hège normaument confidéncies: “Guarda, hilha, bèri mesi me veigui tant angoishada que sai pas se qué hèr.
Fortunata-e-Jacinta-I-TA-WEB	Diu me protegís, que se non…
Fortunata-e-Jacinta-I-TA-WEB	Tu non sabes se qué ei vestir a sèt hilhes.
Fortunata-e-Jacinta-I-TA-WEB	Es varons, damb es rèstes dera ròba de sa pair que jo les apraii, que van tirant.
Fortunata-e-Jacinta-I-TA-WEB	Mès es mainades…!
Fortunata-e-Jacinta-I-TA-WEB	E damb aguestes mòdes d’ara!…
Fortunata-e-Jacinta-I-TA-WEB	Vederes era pèça de merinòs blau?, donques que non siguec pro e me calec hèr-ne-me a vier dètz vergues mès.
Fortunata-e-Jacinta-I-TA-WEB	Que non te voi díder arren de çò des sabates!
Fortunata-e-Jacinta-I-TA-WEB	Sòrt qu’era que se bote un aute caucèr laguens de casa que non siguen es espardelhes de canam, ja me tie hèta ua leona.
Fortunata-e-Jacinta-I-TA-WEB	Entà aumplir-les er estomac, me defeni damb es truhes e es sopes.
Fortunata-e-Jacinta-I-TA-WEB	Aguest an è suprimit es aguisats.
Fortunata-e-Jacinta-I-TA-WEB	Ja sai qu’es emplegats repoteguen, mès que m’ei parièr.
Fortunata-e-Jacinta-I-TA-WEB	Que se’n vagen entà un aute lòc que les tracten mielhor.
Fortunata-e-Jacinta-I-TA-WEB	Vos te creir qu’un quintau de carbon despareish coma ua bohada?
Fortunata-e-Jacinta-I-TA-WEB	Me hèsqui a vier entà casa dues arròbes d’òli, e ath cap de pòcs dies… pif!, semble que se l’agen churlat es chots.
Fortunata-e-Jacinta-I-TA-WEB	L’encargui a Estupinhan dus o tres quintaus de truhes, hilha, e coma se non portèssen arren”.
Fortunata-e-Jacinta-I-TA-WEB	Ena casa i auie dus taules.
Fortunata-e-Jacinta-I-TA-WEB	Ena prumèra minjauen eth principau e era sua senhora, es mainades, er emplegat mès ancian e quauque parent, coma Primitivo Cordero quan venguie entà Madrid dera sua proprietat de Toledo, a on demoraue.
Fortunata-e-Jacinta-I-TA-WEB	Ena dusau se seiguien es emplegats mens importants e es dus hilhs, qu’un d’eri hège eth sòn aprendissatge ena botiga de blondes de Segundo Cordero.
Fortunata-e-Jacinta-I-TA-WEB	Qu’ère un totau de dètz-e-sèt o dètz-e- ueit boques.
Fortunata-e-Jacinta-I-TA-WEB	Eth govèrn de tau casa, qu’aurie abatut a quinsevolh hemna, non fatigaue visiblament a Isabel.
Fortunata-e-Jacinta-I-TA-WEB	A mida qu’es mainades anauen creishent, amendrie entada era part deth trabalh materiau; mès eth repaus se compensaue damb er excès de vigilància entà susvelhar eth ramat, cada còp mès acaçat per lops e expausat a infiniti params.
Fortunata-e-Jacinta-I-TA-WEB	Es gojates non èren dolentes, mès èren joenetes, e ne Crist Pair podie evitar es nhaus peth balcon dera casa o peth hiestron que daue tath carreron de San Cristobal.
Fortunata-e-Jacinta-I-TA-WEB	Començauen a entrar ena casa cartetes, e desvolopar-se aguestes estratagèmes innocentes que son jòcs d’amor, pr’amor que non er amor vertadèr.
Fortunata-e-Jacinta-I-TA-WEB	Isabel ère tostemp damb cada uelh coma un fanau e non les deishaue de uelh ne un solet moment.
Fortunata-e-Jacinta-I-TA-WEB	Ad aguesta fatiga ruda der espionatge mairau se i amassaue eth trabalh d’exibir e airejar es mòstres de teishuts, pr’amor de veir se queiguie quauque parroquian, o un aute òme, coma marit.
Fortunata-e-Jacinta-I-TA-WEB	Qu’ère forçós hèr conéisher er article e aquera gran hemna, negocianta en hilhes, non auie mès remèdi que vestir-se e acodir damb eth sòn genre a tau o quau reünion d’amigues, donques que se non ac hège, botauen es mainades un morro que non se les podie tier.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Sense èster vielha, qu’ac semblaue.
Fortunata-e-Jacinta-I-TA-WEB	Diu, fin finau, en tot apreciar es merits d’aquera eroïna, que non se desseparaue un solet punt deth sòn combat sociau, lancèc ua guardada de benvolença sus er ensems de mòstres e dempús lo benedic.
Fortunata-e-Jacinta-I-TA-WEB	Era prumèra gojata que se maridèc siguec era dusau, cridada Candelaria, e per çò dera vertat, non siguec guaire ludut aqueth maridatge.
Fortunata-e-Jacinta-I-TA-WEB	Qu’ère eth nòvi un bon gojat, emplegat ena camisaria dera veuda d’Aparisi.
Fortunata-e-Jacinta-I-TA-WEB	Se cridaue Pepe Samaniego e non auie mès fortuna qu’es sòns desirs de trabalhar e era sua aunestetat provada.
Fortunata-e-Jacinta-I-TA-WEB	Eth sòn cognòm se vedie fòrça enes panèus deth petit comèrç.
Fortunata-e-Jacinta-I-TA-WEB	Un oncle sòn qu’ère potecari en carrèr der Ave Maria.
Fortunata-e-Jacinta-I-TA-WEB	Auie un cosin peishonèr, un aute botiguèr de capes en carrèr dera Cruz, un aute prestamista, e es auti, madeish qu’es sòns frairs, qu’èren toti pòga causa.
Fortunata-e-Jacinta-I-TA-WEB	Pensèren prumèr es d’Arnaiz opausar-se ad aquera union; mès lèu se hèren aguest pensament: “Que non son es tempsi entà hilar prim en aquerò des marits.
Fortunata-e-Jacinta-I-TA-WEB	Mos cau cuélher tot çò que se presente, donques que son sèt entà acasar.
Fortunata-e-Jacinta-I-TA-WEB	Dempús se maridèc era màger, cridada Benigna en memòria deth sòn pairin, er eròi de Boteros.
Fortunata-e-Jacinta-I-TA-WEB	Aguesta òc que siguec ua bona nòça.
Fortunata-e-Jacinta-I-TA-WEB	Eth nòvi ère Ramon Villuendas, hilh màger deth celèbre cambista deth carrèr de Toledo; grana casa, fortuna solida.
Fortunata-e-Jacinta-I-TA-WEB	Qu’ère ja veude damb dus mainatges, e era sua parentèla aufrie varietat chocanta per çò que hè ara riquesa.
Fortunata-e-Jacinta-I-TA-WEB	Eth sòn oncle D. Cayetano Villuendas ère maridat damb Eulalia, era fraia deth marqués de Casa-Muñoz, e auie fòrça milions; ça que la, i auie un Villuendas tabernèr e un aute qu’auie ua botigòta de percalas e baietes cridat El Buen Gusto.
Fortunata-e-Jacinta-I-TA-WEB	Era parentalha des Villuendas praubi damb es rics non se vedie guaire clara; mès parents, pro que n’èren, e fòrça d’eri se tractauen e se tutejauen.
Fortunata-e-Jacinta-I-TA-WEB	Era tresau des gojates, cridada Jacinta, pesquèc marit er an a vier.
Fortunata-e-Jacinta-I-TA-WEB	E quin marit!…
Fortunata-e-Jacinta-I-TA-WEB	Mès en arribar aciu, me veigui obligat a talhar aguest hiu, e vau a racondar cèrtes causes qu’an de precedir ara nòça de Jacinta.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Estupinhan I.- Ena botiga d’Arnaiz, ath cant deth brescat que da tath carrèr de San Cristobal, i a actuaument tres cagires de husta corba de Viena, que succediren hè ans a un banc sense dorsièr folrat de tela impermeatibilizada nera, e aguest banc auec coma predecessor a ua arca o caisha ueda.
Fortunata-e-Jacinta-I-TA-WEB	Aquera qu’ère era sedença des immemoriaus reünions dera casa.
Fortunata-e-Jacinta-I-TA-WEB	Que non i auie botiga sense reünions, coma non i podie èster sense taulatge e sant tutelar.
Fortunata-e-Jacinta-I-TA-WEB	Qu’ère aquerò un servici suplementari qu’eth comèrç prestaue ara societat enes tempsi que non existien es casinòs, pr’amor que, encara que i auesse societats secretes e clubs e cafès mès o mens patriotics, era majoritat de ciutadans pacifiquics non i anauen, estimant-se mès blagar enes botigues.
Fortunata-e-Jacinta-I-TA-WEB	Barbarita qu’a encara reminiscéncies vagues d’aguestes reünions enes tempsi dera sua mainadesa.
Fortunata-e-Jacinta-I-TA-WEB	Venguie un fraire plan flac qu’ère eth paire Aleli; un senhor petit damb lunetes, qu’ère eth papa d’Isabel e quauqui militars e d’auti tipes que se confonien ena sua ment damb es figures des mandarins.
Fortunata-e-Jacinta-I-TA-WEB	E non solet se parlaue d’ahèrs politiquics e dera guèrra civiu, senon de causes deth comèrç.
Fortunata-e-Jacinta-I-TA-WEB	Se’n brembe era senhora d’auer entenut quauquarren sus es prumèrs aluquets qu’arribèren en mercat, e enquia e tot d’auer-les vist.
Fortunata-e-Jacinta-I-TA-WEB	Qu’ère coma ua botelheta qu’en era se botaue er aluquet, e gessie hènt lum.
Fortunata-e-Jacinta-I-TA-WEB	Tanben entenec a parlar des prumèrs tapissi de moqueta, des prumèrs matalassi de ressòrts, e des prumèrs camins de hèr, que quauqu’un dera reünion auie vist en estrangèr, donques qu’aciu encara non i auie ne tralha d’eri.
Fortunata-e-Jacinta-I-TA-WEB	Quauquarren se didec aquiu des bilhets de Banc, qu’en Madrid non siguec papèr-monèda correnta enquia quauqui ans dempús, e que solet se tenguie alavetz entà pagaments fòrts dera banca.
Fortunata-e-Jacinta-I-TA-WEB	Era senhora Bárbara se’n brembe d’auer vist eth prumèr bilhet qu’arribèc ena botiga coma un objècte de curiosèr, e toti sigueren d’acòrd qu’ère mielhor ua onça.
Fortunata-e-Jacinta-I-TA-WEB	Eth gas siguec plan posterior ad aquerò.
Fortunata-e-Jacinta-I-TA-WEB	Era botiga se transformaue; era reünion ère tostemp era madeisha en curs lent des ans.
Fortunata-e-Jacinta-I-TA-WEB	Uns blagaires se n’anauen e d’auti venguien.
Fortunata-e-Jacinta-I-TA-WEB	Non sabem a quina epòca exacta se referirien aguesti paragrafs desgatjats que cuelhie ath vòl Barbarita quan, ja maridada, entraue ena botiga pr’amor de repausar un shinhau, quan tornaue de passeg o de crompes.
Fortunata-e-Jacinta-I-TA-WEB	Anaue damb Linaje e damb San Miguel”…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Eth cridat Estupinhan deuie èster indispensable enes reünions de botigues, pr’amor que quan non anaue ena d’Arnaiz, tot qu’ère preguntar: “E Plácido, com li va?” Quan entraue lo recebien damb exclamacions d’alegria, pr’amor que damb era sua soleta preséncia animaue era convèrsa.
Fortunata-e-Jacinta-I-TA-WEB	En 1871 coneishí ad aguest òme, que basaue era sua vanitat en auer vist tota era istòria d’Espanha en present sègle.
Fortunata-e-Jacinta-I-TA-WEB	Qu’auie vengut en mon en 1803 e se cridaue frair de data de Mesonero Romanos, per çò d’auer neishut, coma aguest, eth dètz-e-nau de junhsèga deth mentat an.
Fortunata-e-Jacinta-I-TA-WEB	Ua soleta frasa sua demostrarà eth sòn immens saber en aguesta istòria viua que s’apren damb es uelhs: “Vedí a José I coma vos veigui a vos ara.” E semblaue que se lecaue de gust quan li preguntauen: “Vedec vosté ath Duc d’Angulema, a lord Wellington?…” “Plan que òc”.
Fortunata-e-Jacinta-I-TA-WEB	Era sua responsa qu’ère tostemp era madeisha: “Coma vos veigui a vos ara”.
Fortunata-e-Jacinta-I-TA-WEB	Enquia e tot arribaue a embestiar-se quan se l’interrogaue en ton dubitatiu.
Fortunata-e-Jacinta-I-TA-WEB	Tè, qu’aquerò ei d’ager…” Entà completar era sua erudicion oculara, parlaue der aspècte que presentaue Madrid eth 1èr de seteme de 1840, coma se siguesse causa dera setmana passada.
Fortunata-e-Jacinta-I-TA-WEB	Qu’auie vist morir a Canterac; executar a Merino, “arren mès que sus eth pròpri cadafalc” per çò d’èster, eth, frair dera Paz y Caridad; auie vist aucir a Chico…, precisament veder-lo non, mès qu’auie entenut es trets, en trapar- se en carrèr des Velas; auie vist a Fernando VII eth 7 de junhsèga quan gessec en balcon tà díder as milicians que pataquegèssen as dera Garnison; auie vist a Rodil e ath sergent Garcia arengant de un aute balcon estant, er an 36; auie vist a O’Donnell e a Espartero abraçant-se, a Espartero solet saludant ath pòble, a O’Donnell solet, tot aquerò en un balcon, e fin finau, en un balcon auie vist tanben, non hège guaire, a un aute personatge dident a crits que s’auien acabat es reis.
Fortunata-e-Jacinta-I-TA-WEB	Era istòria qu’Estupinhan sabie qu’ère escrita enes balcons.
Fortunata-e-Jacinta-I-TA-WEB	Era biografia mercantila d’aguest òme qu’ei tan curiosa coma simpla.
Fortunata-e-Jacinta-I-TA-WEB	Ère plan joen quan entrèc d’emplegat mendre ena casa d’Arnaiz, e aquiu servic pendent fòrça ans, tostemp ben vist der emplegat principau pera sua aunestetat depurada e eth plan gran interès que guardaue tot çò que tanhie ar establiment.
Fortunata-e-Jacinta-I-TA-WEB	A maugrat de taus qualitats, Estupinhan non ère un bon emplegat.
Fortunata-e-Jacinta-I-TA-WEB	Quan servie entretenguie massa as clients, e se lo manauen entà un encargue o comission ena Doana, s’estaue tant a tornar, que fòrça còps se pensèc D. Bonifacio que se l’auien hèt a vier presoèr.
Fortunata-e-Jacinta-I-TA-WEB	Era singularitat de qué, en tot auer Plácido aguestes traces, non podessen es patrons dera botiga deishar-lo de costat, s’explique pera confiança cèga qu’inspiraue, donques qu’en tot tier compde dera botiga e dera caisha, ja podien Arnaiz e era sua familha botar-se a dormir.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Plan per aquerò sentec fòrça Arnaiz qu’Estupinhan deishèsse era casa en 1837, quan s’entestèc en establir-se damb es sòs d’un petit eretatge.
Fortunata-e-Jacinta-I-TA-WEB	Eth sòn principau, que lo coneishie ben, hège lugubres profecies sus er avier comerciau de Plácido, en tot trabalhar peth sòn compde.
Fortunata-e-Jacinta-I-TA-WEB	Que se pensaue que l’anarie fòrça ben ena botiga de baietes e pelhòts deth Reino qu’establic ena Plaza Mayor, ath costat dera hornaria.
Fortunata-e-Jacinta-I-TA-WEB	Non botèc cap dependent, pr’amor qu’era petitesa deth negòci non l’ac permetie, mès era sua reünion siguec era mès animada e blagaira de tot eth barri.
Fortunata-e-Jacinta-I-TA-WEB	E vaquí eth secret de çò de pòc que balhèc er establiment e era justificacion des previsions de D. Bonifacio.
Fortunata-e-Jacinta-I-TA-WEB	Estupinhan qu’auie un vici ereditari e cronic, que contra eth èren impotentes totes es autes energies dera sua amna; vici tan dominador e terrible coma mès inofensiu semblaue.
Fortunata-e-Jacinta-I-TA-WEB	Que non ère era beuenda, non ère er amor, ne eth jòc ne eth luxe; qu’ère era convèrsa.
Fortunata-e-Jacinta-I-TA-WEB	Per ua estona de blagar ère Estupinhan capable de deishar que se hessen a vier es dimònis eth mielhor negòci deth mon.
Fortunata-e-Jacinta-I-TA-WEB	S’eth se calaue en hiu dera convèrsa damb talents, ja podie quèir eth cèu entà baish, abans li talharien era lengua qu’eth hiu dera convèrsa.
Fortunata-e-Jacinta-I-TA-WEB	Ena sua botiga venguien es blagaires mès frenetics, donques qu’eth vici cride ath vici.
Fortunata-e-Jacinta-I-TA-WEB	S’en çò de milhor dera charrada entraue bèth un a crompar, Estupinhan li botaue era cara que se bote as que vien a dar còps de sabre.
Fortunata-e-Jacinta-I-TA-WEB	S’eth genre demanat ère sus eth taulèr, lo mostraue damb gest rapid, desirant que s’acabèsse lèu era interrupcion; mès s’ère naut de tot dera estatgèra, lançaue entà naut ua guardada de fatiga, coma aqueth que li demane a Diu paciéncia, dident: “Baieta auriòla?
Fortunata-e-Jacinta-I-TA-WEB	Guardatz-la vos.
Fortunata-e-Jacinta-I-TA-WEB	Que me semble qu’ei estreta entà çò que voletz.” D’auti còps dobtaue o hège veir que dobtaue s’auie aquerò que li demanauen.
Fortunata-e-Jacinta-I-TA-WEB	Les voletz vos de visèra de tela impermeabla?…
Fortunata-e-Jacinta-I-TA-WEB	S’ère en tot hèr ath tute o ath mus, solets jòcs que sabie e qu’en eri n’ère mèstre, abans s’en.honsaue eth mon que hèr enlà, eth, era sua atencion as cartes.
Fortunata-e-Jacinta-I-TA-WEB	Qu’ère tan fòrt eth vam de blagar e de tracte sociau, l’ac demanaue eth còs e era amna damb tau veeméncia, que se non venguien blagaires ena botiga e non podie tier eth vam deth vici, clauaue era pòrta, se metie era clau ena pòcha e se n’anaue entà ua auta botiga ara cèrca d’aqueth licor charraire que damb eth s’embriagaue.
Fortunata-e-Jacinta-I-TA-WEB	Tà Nadau, quan se començauen a montar es taulatges dera Plaça, eth praube botiguèr non auie fòrça entà estar-se laguens d’aquera crambòta escura.
Fortunata-e-Jacinta-I-TA-WEB	Eth son dera votz umana, era lum e eth rumor deth carrèr l’èren tan de besonh entara sua existéncia coma n’ère er aire.
Fortunata-e-Jacinta-I-TA-WEB	Barraue, e se n’anaue a balhar convèrsa as hemnes des taulatges.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Pertanhie, donc, Estupinhan, ad aquera raça de botiguèrs, que d’era ne rèsten ja pòqui exemplars, qu’eth sòn papèr en mon comerciau semble èster eth padegament des maus costadi pes excèssi dera ofèrta impertinenta, e descoratjar ath consumidor dera mausana inclinacion a despéner sòs.
Fortunata-e-Jacinta-I-TA-WEB	Plácido, auetz pana blua”?
Fortunata-e-Jacinta-I-TA-WEB	Plan que n’è; mès qu’ei massa cara entà tu.” “Mostratz-la-me… e a veir se m’ac apraiatz un shinhau…” Alavetz hège er òme un gran esfòrç, coma qui sacrifique eth déuer as sòns sentiments e gusti mès estimadi, e baishaue era pèça de tela”.
Fortunata-e-Jacinta-I-TA-WEB	Se non l’as de crompar, se tot ei talents de mòler, entà qué la vòs veir?
Fortunata-e-Jacinta-I-TA-WEB	Te penses que jo non è arren a hèr?” “Qu’ei aquerò, aguestes hemnes maregen a Crist.
Fortunata-e-Jacinta-I-TA-WEB	Que i a ua auta classa, òc, senhora.
Fortunata-e-Jacinta-I-TA-WEB	La crompes o non?
Fortunata-e-Jacinta-I-TA-WEB	A vint-e-dus reiaus, ne un quart mens.” “Mès deishatz-me-la veir…
Fortunata-e-Jacinta-I-TA-WEB	Vai, quin òme!
Fortunata-e-Jacinta-I-TA-WEB	Qu’ère plan fin damb es senhores de naut standing.
Fortunata-e-Jacinta-I-TA-WEB	Era sua afabilitat auie tons coma aguest: “Ròba de desenh?
Fortunata-e-Jacinta-I-TA-WEB	Plan que n’è.
Fortunata-e-Jacinta-I-TA-WEB	Vedetz era pèça aquiu naut?
Fortunata-e-Jacinta-I-TA-WEB	Mès, me semble, senhora, que non ei çò que cercatz… vai, me semble.
Fortunata-e-Jacinta-I-TA-WEB	Non ei que me volga calar…
Fortunata-e-Jacinta-I-TA-WEB	Ara s’estile era ròba ralhadeta: d’aquerò non n’è.
Fortunata-e-Jacinta-I-TA-WEB	Ne demori ua comanda entath mes a vier.
Fortunata-e-Jacinta-I-TA-WEB	Ager vedí as mainades damb eth senhor D. Candido.
Fortunata-e-Jacinta-I-TA-WEB	Vai, que ja son creishudetes.
Fortunata-e-Jacinta-I-TA-WEB	E com li va ath senhor màger?
Fortunata-e-Jacinta-I-TA-WEB	Non l’è vist dès qu’anàuem amassa ena vòuta de San Ginés!…” Damb aguesta manèra de véner, as quate ans de comèrç se podien compdar es persones qu’ath cap dera setmana passauen eth lumedan dera botiga.
Fortunata-e-Jacinta-I-TA-WEB	Ath cap de sies ans non entrauen aquiu ne es mosques.
Fortunata-e-Jacinta-I-TA-WEB	Estupinhan daurie toti es maitins, escampaue e adaiguaue eth trepader, se botaue es manges verdes e se seiguie darrèr deth taulèr a liéger eth Diario de Avisos.
Fortunata-e-Jacinta-I-TA-WEB	Pòc a pòc anauen arribant es amics, aqueri frairs dera sua amna, qu’ena solitud que Plácido se trapaue li semblauen quauquarren atau coma ua paloma dera arca, pr’amor que li hègen a vier en bèc quauquarren mès qu’ua arrama d’olivèr, li hègen a vier era paraula, eth plan saborós frut e era flor dera vida, er alcoòl dera amna, que damb eth peishie eth sòn vici…
Fortunata-e-Jacinta-I-TA-WEB	Se passaue tot eth dia racondant anecdòtes, comentant eveniments politics, tractant de tu a Mendizabal, a Calatrava, a Maria Cristina e ath madeish Diu, diboishant damb eth dit plans de campanha sus eth taulèr en forma d’extravagantes linhes tactiques; demostrant qu’Espartero auie d’anar de besonh per aciu e Villarreal per aquiu; referint tanben eveniments deth comèrç, arribades de tau o quau genre; istorietes de Glèisa e de milícia e de hemnes e dera cort, amassa damb tot aquerò que què jos eth domèni dera petòfia umana.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E coma se passauen mesi e mesi sense que se renauisse eth genre, e aquiu non i auie senon encastres e vielheses, eth patac siguec gròs e sobte.
Fortunata-e-Jacinta-I-TA-WEB	Un dia l’embarguèren tot, e Estupinhan gessec dera botiga damb tanta pena coma dignitat.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	II.- Aqueth gran filosòf non s’autregèc ara desesperacion.
Fortunata-e-Jacinta-I-TA-WEB	Es sòns amics lo vederen tranquil e resignat.
Fortunata-e-Jacinta-I-TA-WEB	En sòn aspècte e ena tranquillitat deth sòn ròstre i auie quauquarren de Socrates, en adméter que Socrates siguesse un òme prèst a estar-se sèt ores seguides damb era paraula ena boca.
Fortunata-e-Jacinta-I-TA-WEB	Plácido qu’auie sauvat er aunor, qu’ère çò d’important, pagant religiosament a toti damb es existéncies.
Fortunata-e-Jacinta-I-TA-WEB	S’auie demorat damb çò qu’amiaue ath dessús e sense ua soleta taca.
Fortunata-e-Jacinta-I-TA-WEB	Non sauvèc mès mòble qu’era verga de mesurar.
Fortunata-e-Jacinta-I-TA-WEB	Li calie, donc, cercar bèra manèra de guanhar-se era vida.
Fortunata-e-Jacinta-I-TA-WEB	A qué se tierie?
Fortunata-e-Jacinta-I-TA-WEB	En quina branca deth comèrç emplegarie es sues granes qualitats?
Fortunata-e-Jacinta-I-TA-WEB	En tot anar pensant en aquerò, venguec a desnishar qu’ath miei dera sua grana praubetat sauvaue un capitau que solide l’envejarien molti: es sues relacions.
Fortunata-e-Jacinta-I-TA-WEB	Coneishie a guairi magazinèrs e botiguèrs i auie en Madrid; qu’auie totes es pòrtes dubèrtes, e pertot li botauen bona cara per çò dera sua aunestetat, es sues bones manères e mès que mès per aquera benedida retorica que Diu l’auie dat.
Fortunata-e-Jacinta-I-TA-WEB	Es sues relacions e aguesta aptitud li suggeriren, donc, era idia de tier-se a representant de genres.
Fortunata-e-Jacinta-I-TA-WEB	D. Baldomero Santa Cruz, eth gròs Arnaiz, Bringas, Moreno, Labiano e d’auti magazinèrs de teles, pelhòts e nauetats, li dauen pèces pr’amor que les anèsse mostrant de botiga en botiga.
Fortunata-e-Jacinta-I-TA-WEB	Guanhaue eth dus per cent de comission de çò que venie.
Fortunata-e-Jacinta-I-TA-WEB	Santa Mair de Diu!, quina vida mès deliciosa e qué ben hec en cuelher-la, donques que causa mès avienta damb eth sòn temperament non se podie imaginar.
Fortunata-e-Jacinta-I-TA-WEB	Aqueth córrer seguit, aqueth entrar per diuèrses pòrtes, aqueth saludar en carrèr a cinquanta persones e preguntar-les pera sua familha, qu’ère era sua vida, e tot çò d’autú qu’ère era mòrt.
Fortunata-e-Jacinta-I-TA-WEB	Plácido non auie neishut entath croton d’ua botiga.
Fortunata-e-Jacinta-I-TA-WEB	Eth sòn element ère eth carrèr, er aire liure, era discussion, era contractacion, er encargue, es va-e-veni, preguntar, qüestionar, passant galhardament dera seriositat entara trufaria.
Fortunata-e-Jacinta-I-TA-WEB	Que i auie maitins que se botaue ena espatla tot eth carrèr de Toledo de punta a punta, e era Concepción Jerónima, Atocha e Carretas.
Fortunata-e-Jacinta-I-TA-WEB	Atau se passèren quauqui ans.
Fortunata-e-Jacinta-I-TA-WEB	Coma qu’es sòns besonhs èren plan bracs, pr’amor que non auie familha tà mantier ne cap aute vici coma non siguesse eth de despéner saliuèra, l’ère pro entà víuer çò que li dauen es comissions.
Fortunata-e-Jacinta-I-TA-WEB	Ath delà, fòrça comerçants rics lo protegien.
Fortunata-e-Jacinta-I-TA-WEB	Un, dilhèu, li regalaue ua capa; un aute un vestit; aqueth un chapèu o ben aliments e lecaries.
Fortunata-e-Jacinta-I-TA-WEB	Familhes de mès categoria deth comèrç lo seiguien ena sua taula, non solet per amistat senon per egoïsme, donques qu’ère un divertiment entener-li condar tan diuèrses causes damb aquera exactitud pintoresca e aqueth suenh de detalhs qu’encantaue.
Fortunata-e-Jacinta-I-TA-WEB	Era sua entretenguda parlòta auie dues caracteristiques principaus: que jamès se declaraue ignorant de quauqua causa, e que jamès parlèc mau d’arrés.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Pr’amor que Estupinhan, ath delà de representant, ère contrabandèr.
Fortunata-e-Jacinta-I-TA-WEB	Es pèces de Hamburgo de 26 hius que passèc peth pòrt de Gilimon, en tot servir-se d’engenhoses traces, que non son entà racondar-les.
Fortunata-e-Jacinta-I-TA-WEB	Que non n’auie un aute coma eth entà trauessar de nets cèrts carrèrs damb ua bonha jos era capa, en tot hèr veir qu’ère un mendicant damb un mainatge en braça.
Fortunata-e-Jacinta-I-TA-WEB	Degun coma eth possedie er art d’esguitlar un duro ena man der emplegat fiscau, en moments de perilh, e s’entenie tan ben damb eri entad aguestes causes, qu’es principaus cases acodien ada eth entà desligar es sòns embolhs damb eth Tesoro Público.
Fortunata-e-Jacinta-I-TA-WEB	Que non i a manèra d’escríuer en Decalòg es delictes fiscaus.
Fortunata-e-Jacinta-I-TA-WEB	Era morau deth pòble se rebellaue, mès alavetz qu’ara, de considerar es fraudaries ath Tesoro Público coma vertadèrs pecats, e cossent damb aguest critèri, Estupinhan, non sentie tarrabastalh ena sua consciéncia quan botaue un finau erós a bèra ua d’aqueres causes.
Fortunata-e-Jacinta-I-TA-WEB	Segontes eth, çò qu’eth Tesoro Público cride sòn non ei sòn, senon dera nacion, ei a díder, de Juan Particular e enganhar ath Tesoro Público ei entornar a Juan Particular çò que li pertanh.
Fortunata-e-Jacinta-I-TA-WEB	Aguesta idia, tenguda peth pòble damb turbulenta fe, qu’a auut tanben es sòns eròis e es sòns martirs.
Fortunata-e-Jacinta-I-TA-WEB	Plácido la professaue damb non mens afogadura que quinsevolh cavalièr andalús, sonque qu’ère d’infantaria, e ath delà non li treiguie era vida ad arrés.
Fortunata-e-Jacinta-I-TA-WEB	Era sua consciéncia, estropada en orribles bromes per çò que tanh ath fisc, se mostraue blossa e luminosa en aquerò que tanhie ara proprietat privada.
Fortunata-e-Jacinta-I-TA-WEB	Qu’ère un òme qu’abans de despéner un sò que non siguesse sòn, s’aurie estat carat pendent un mes.
Fortunata-e-Jacinta-I-TA-WEB	Barbarita l’estimaue fòrça.
Fortunata-e-Jacinta-I-TA-WEB	Que l’auie vist ena sua casa dès qu’auie era gràcia de veir e apreciar es causes; coneishie ben, per çò dera opinion de sa pair e per experiéncia pròpria, es excellentes qualitats e leiautat deth blagaire.
Fortunata-e-Jacinta-I-TA-WEB	En èster mainada, Estupinhan l’amiaue ena escòla dera cantoada deth carrèr Imperial, e tà Nadau anaue damb eth tà veir es grípies e es lòcs dera plaça de Santa Cruz.
Fortunata-e-Jacinta-I-TA-WEB	Quan D. Bonifacio Arnaiz emmalautic entà morir-se, Plácido non se desseparèc d’eth, ne malaut ne defuntat, enquia que lo deishèc ena sepultura.
Fortunata-e-Jacinta-I-TA-WEB	En totes es penes e alegries dera casa ère tostemp eth participant mès sincèr.
Fortunata-e-Jacinta-I-TA-WEB	Era sua posicion ath cant de tan nòbla familha ère entre amistat e servitud, pr’amor que se Barbarita lo seiguie ena sua taula fòrça dies, era magèr part der an lo tenguie entà encargues e comissions qu’eth sabie desvolopar damb grana exactitud.
Fortunata-e-Jacinta-I-TA-WEB	Ja anaue ena plaça dera Cebada ara cèrca de quauqua ortalécia doriua, ja ena Cava Baja pr’amor d’entener-se damb es ordinaris que se hègen a vier encargues, o ben entà Maravillas, a on demorauen era alisaira e era dentelièra dera casa.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Damb eth temps, e quan ja Estupinhan anaue tà vielh e non hège corratatge ne contraband, se tenguec ena casa de Santa Cruz a un cargue plan delicat.
Fortunata-e-Jacinta-I-TA-WEB	Coma qu’ère persona de tanta confiança e tan cègament adicte ara familha, Barbarita li fidaue a Juanito entà que l’amièsse entath collègi de Massarnau e l’entornèsse tà casa, o l’amièsse a passejar es dimenges e dies de hèsta.
Fortunata-e-Jacinta-I-TA-WEB	Que n’ère tan segura era mama dera vigilància de Plácido coma era de sa pair, e pro sabie que s’aurie deishat aucir mil còps abans de consentir que quauquarrés toquèsse ath Delfin (atau lo solie cridar) era punta deth peu.
Fortunata-e-Jacinta-I-TA-WEB	Que ja ère aguest un poret damb es vams d’òme quan Estupinhan l’amiaue enes toros, en tot iniciar-lo enes mistèris der art, que se vantaue d’enténer coma bon madrilenh.
Fortunata-e-Jacinta-I-TA-WEB	Eth mainatge e eth vielh s’afogauen madeish en barbar e pintoresc espectacle, e ara gessuda Plácido li condaue es sues hètes tauromaquiques, pr’amor que tanben, aquiu ena joenessa, auie hèt es sues fintes e es sòns passi de muleta, e auie un vestit complèt damb lustrines, e torejaue vedèths damb adretia, sense desbrembar cap règla…
Fortunata-e-Jacinta-I-TA-WEB	Coma que Juanito li mostraue es sòns desirs de veir eth vestit, Plácido li responec que hège fòrça ans era sua fraia, era sartressa (que Diu l’age en cèu) l’auie convertit en tunica d’un Nazareno, qu’ei ena glèisa de Daganzo de Abajo.
Fortunata-e-Jacinta-I-TA-WEB	Dehòra de blagar, Estupinhan non auie cap vici, ne s’amassèc jamès damb persones ordinàries e de baisha classa.
Fortunata-e-Jacinta-I-TA-WEB	Un solet còp ena sua vida li calec veder-se damb gent de mala casta, per çò d’ues batialhes d’un mainatge nebot sòn, qu’ère maridat damb ua trichaira.
Fortunata-e-Jacinta-I-TA-WEB	Alavetz l’arribèc un hèt desagradiu que d’eth se’n brembèc e avergonhèc tota era sua vida; e siguec qu’eth coquin deth nebodet, cossent damb es sòns amigòts.
Fortunata-e-Jacinta-I-TA-WEB	Que siguec ua peta estupida, era prumèra e era darrèra dera sua vida; e eth rebrembe dera degradacion d’aquera net l’entristie tostemp qu’acodie ena sua memòria.
Fortunata-e-Jacinta-I-TA-WEB	Infames, enganhar atau ad aqueth qu’ère era sobrietat madeisha!
Fortunata-e-Jacinta-I-TA-WEB	Li heren a béuer damb enganha aqueres abominables copes, e dempús non trantalhèren d’escarnir-lo damb tanta crudeutat coma grossièretat.
Fortunata-e-Jacinta-I-TA-WEB	Li demanèren que cantèsse era Pitita, e i a motius entà pensar que la cantèc, encara qu’eth ac remís en redon.
Fortunata-e-Jacinta-I-TA-WEB	Ath miei deth desconcèrt des sòns sentits, se n’encuedèc der estat que l’auien botat, e eth bon sen li suggeric era idia dera hujuda.
Fortunata-e-Jacinta-I-TA-WEB	Se n’anèc dehòra deth locau en pensar qu’er aire dera net l’esclaririe eth cap; mès, encara que sentec bèth aleujament, es sues facultats e sentits seguien estacadi as mès colossaus errors.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Se pensèc qu’ère eth Viatic, e ajulhant- se e descaperant-se, sivans eth sòn costum, preguèc ua cuerta oracion e didec: “que Diu li balhe çò de milhor que li convengue.” Es arradilhades des sòns grossièrs trufaires, que l’auien seguit, l’entornèren ena realitat, e coneishut eth sòn error, se calèc ara prèssa ena sua casa, qu’ère a dus passi.
Fortunata-e-Jacinta-I-TA-WEB	Dormic, e londeman coma s’arren.
Fortunata-e-Jacinta-I-TA-WEB	Encara que sentie un racacòr plan viu que pendent bèth temps lo hège alendar e demorar cogitós.
Fortunata-e-Jacinta-I-TA-WEB	Arren aclapaue tant ath sòn aunèst còr coma era idia de qué Barbarita s’en sabèsse d’aquera contrarietat deth Viatic.
Fortunata-e-Jacinta-I-TA-WEB	Erosament, o non se’n sabec, o se s’en sabec non se dèc jamès per assabentada.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	III.- Quan coneishí personaument ad aguest insigne hilh de Madrid, qu’ère ja ath ras des seishanta ans; mès que les amiaue pro ben.
Fortunata-e-Jacinta-I-TA-WEB	Qu’ere d’estatura mens que mejana, grasset e un shinhau inclinat entà dauant.
Fortunata-e-Jacinta-I-TA-WEB	Es que volguen conéisher eth sòn ròstre, que guarden ath de Rossini, ja vielh, tau que mo l’an transmetut es estampes e fotografies deth gran musician, e poiràn díder qu’an ath sòn dauant ath divin Estupinhan.
Fortunata-e-Jacinta-I-TA-WEB	Era forma deth cap, er arridolet, eth perfil mès que mès, eth nas corbat, era boca en.honsada, es uelhs picaresqui, qu’èren eth reflèx fidèu d’aquera beresa un shinhau burlesca, que damb era accentuacion des linhes ena vielhesa s’apressaue quauquarren ara imatge deth mariòta.
Fortunata-e-Jacinta-I-TA-WEB	Era edat l’anaue autrejant ath perfil de Estupinhan un cèrt parentat damb es des parroquets.
Fortunata-e-Jacinta-I-TA-WEB	Enes darrèri tempsi, deth 70 endauant, vestie damb ua cèrta originalitat, non precisaments per misèria, donques qu’es de Santa Cruz se n’encuedauen de qué non li manquèsse arren, senon per esperit de tradicion, e per repugnància d’introdusir nauetats en sòn armari.
Fortunata-e-Jacinta-I-TA-WEB	Usaue un chapèu camús, de copa plan baisha e damb es ales planes, que pertanhie a ua epòca que s’auie esfaçat ja dera memòria des chapèus, e ua capa de tela verda, que non li queiguie des espatles senon en çò que va de junhsèga a seteme.
Fortunata-e-Jacinta-I-TA-WEB	Auie plan pòc de peu, lèu se poirie díder que cap; mès que non tenguie perruca.
Fortunata-e-Jacinta-I-TA-WEB	Entà desliurar ara sua testa des corrents hereds dera glèisa, amiaue ena pòcha ua gòrra nera, e se la calaue en entrar.
Fortunata-e-Jacinta-I-TA-WEB	Qu’ère gran maitiaire, e peth maitin damb era fresca se n’anaue tà Santa Cruz, dempús tà San Tomás e fin finau tà San Ginés.
Fortunata-e-Jacinta-I-TA-WEB	Dempús d’assistir a diuèrses misses en cadua d’aguestes glèises, calada era gòrra enquias aurelhes, e de hèr ua charradeta damb beati o sacristans, anaue de capèra en capèra pregant diuèrses oracions.
Fortunata-e-Jacinta-I-TA-WEB	En dider-se adiu, saludaue damb era man as imatges, coma se salude a un amic qu’ei en balcon, e dempús cuelhie era aigua senhada, se treiguie era gòrra, e de cap ath carrèr.
Fortunata-e-Jacinta-I-TA-WEB	Ne er audèth que destrusissen en sòn nin, ne er òme que hèn enlà dera casa que neishec, boten era cara mès aclapada qu’era que botaue eth, en veir quèir entre bromes de povàs es bocins de reblatges.
Fortunata-e-Jacinta-I-TA-WEB	Per çò d’èster òme non ploraue.
Fortunata-e-Jacinta-I-TA-WEB	Barbarita, que s’auie educat ara ombra dera venerabla tor, se non ploraue en veir tan sacrilèg espectacle ère pr’amor qu’ère enventida, e era ira non li permetie vessar lèrmes.
Fortunata-e-Jacinta-I-TA-WEB	Ne tanpòc endonviaue explicar-se se per qué eth sòn marit didie que D. Nicolás Rivero ère ua gran persona.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que non ere des caractèrs cambiants qu’arreconeishen es hèts consumadi.
Fortunata-e-Jacinta-I-TA-WEB	Entada eth era glèisa ère tostemp aquiu, e cada còp qu’aguest òme passaue per dauant deth punt que corresponie ath lumedan dera pòrta, se senhaue e se treiguie eth chapèu.
Fortunata-e-Jacinta-I-TA-WEB	Qu’ère Plácido frair dera Paz y Caridad, confraria qu’eth sòn domicili siguec ena esbauçada parròquia.
Fortunata-e-Jacinta-I-TA-WEB	Anaue, donc, a ajudar as condemnats a mòrt ena capèra e a dar-les convèrsa ena ora terribla, en parlar-les de çò de pèga qu’ei era vida, de çò de bon qu’ei Diu e dera erosa manèra que serien aquiu ena glòria.
Fortunata-e-Jacinta-I-TA-WEB	Qué serie des praubets condemnats a mòrt se non auessen qui les balhèsse un shinhau de siròp de bèc abans d’autrejar eth sòn còth ath borrèu!
Fortunata-e-Jacinta-I-TA-WEB	Tàs dètz deth maitin acabaue Estupinhan invariablament çò que poiríem díder era sua jornada religiosa.
Fortunata-e-Jacinta-I-TA-WEB	Passada aguesta ora, despareishie deth sòn ròstre rossinian era seriositat tetrica qu’auie ena glèisa, e tornaue a èster er òme afable, blagaire e divertit des reünions de botiga.
Fortunata-e-Jacinta-I-TA-WEB	Esdejoaue ena casa des Santa Cruz o ena de Villanueva o ena d’Arnaiz, e se Barbarita non auie arren entà manar-li, començaue eth sòn trabalh entà deféner eth cede, pr’amor que tostemp hège eth papèr d’aqueth que trabalhe coma un nere.
Fortunata-e-Jacinta-I-TA-WEB	Era sua afectada ocupacion en aquera epòca qu’ère eth corratatge de dependents, e simulaue que les plaçaue mejançant ua retribucion.
Fortunata-e-Jacinta-I-TA-WEB	Que hège quauquarren, plan, mès ère en ua grana part pura enganha; e quan li demanauen s’anauen ben es negòcis, responie en ton deth comerçant ladin que non vò deishar veir es sòns boni ganhs: “Òme, mos vam defenent; non me posqui plànher…
Fortunata-e-Jacinta-I-TA-WEB	Demoraue Plácido ena Cava de San Miguel.
Fortunata-e-Jacinta-I-TA-WEB	Era sua casa qu’ère ua des que formauen eth costat occidentau dera Plaza Mayor, e coma era basa d’eres ei plan mès baisha qu’eth solèr dera Plaza, an ua nautada imponenta e un contrafòrt formidable, a manèra d’ua fortalesa.
Fortunata-e-Jacinta-I-TA-WEB	Er estatge que demoraue qu’ère quatau pera Plaza e setau pera Cava.
Fortunata-e-Jacinta-I-TA-WEB	Que non i a en Madrid nautades mès granes, e entà vencer-les li calie avalar cent vint gradons, toti de pèira, coma didie Plácido capinaut, en non poder avalorar ua auta causa en sòn domicili.
Fortunata-e-Jacinta-I-TA-WEB	Er èster toti de pèira, des dera Cava enquias humaraus, da as escales d’aqueres cases un aspècte lugubre e monumentau, coma de castèth de legendes, e Estupinhan non podie desbrembar aguesta circonstància que lo hège interessant de bèra manèra, donques que non ei madeish pujar ena sua casa per ua escala coma es der Escorial, que pujar per vils gradons de pau, coma toti.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Eth patron d’ua sabataria dera Plaza, cridat Dámaso Trujillo, li permetie passar pera sua botiga, qu’eth sòn pannèu ère El ramo de azucenas.
Fortunata-e-Jacinta-I-TA-WEB	Qu’auie pòrta entara escala dera Cava, e tient aguesta pòrta Plácido s’estauviaue trenta gradons.
Fortunata-e-Jacinta-I-TA-WEB	Eth domicili deth blagaire qu’ère un mistèri entà toti, pr’amor que jamès arrés auie vengut a veder-lo, pera simpla rason de qué Plácido non ère ena sua casa senon quan dormie.
Fortunata-e-Jacinta-I-TA-WEB	Jamès auie auut cap malautia que l’empedisse gésser pendent eth dia.
Fortunata-e-Jacinta-I-TA-WEB	Ère er òme mès san deth mon.
Fortunata-e-Jacinta-I-TA-WEB	Mès era vielhessa non podie enganhar-se, e un dia de deseme deth 69 siguec notada era manca deth gran òme enes cercles a on solie vier.
Fortunata-e-Jacinta-I-TA-WEB	Lèu correc era votz de qué ère malaut, e guairi lo coneishien senteren fòrça interès per eth.
Fortunata-e-Jacinta-I-TA-WEB	Molti emplegats de botigues se calèren per aqueri gradons de pèira ara cèrca de notícies deth simpatic malaut, que patie un rèuma agudent ena cama dreta.
Fortunata-e-Jacinta-I-TA-WEB	Barbarita li hec a vier de seguit ath sòn mètge, e non satisfèta damb aquerò, manèc a Juanito qu’anèsse a tier-li ua visita, çò qu’eth Delfin hec de bon voler.
Fortunata-e-Jacinta-I-TA-WEB	E ges a lúder aciu aquera visita deth Delfin ar ancian servidor e amic dera sua casa, pr’amor que se Juanito Santa Cruz non auesse hèt aquera visita, aguesta istòria non s’aurie escrit.
Fortunata-e-Jacinta-I-TA-WEB	Se n’aurie escrit ua auta, plan, pr’amor que per on que sigue qu’er òme vage amie damb eth era sua novèla; mès aguesta non.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	IV.- Juanito arreconeishec eth numèro 11 ena pòrta d’ua botiga d’audèths e ueus.
Fortunata-e-Jacinta-I-TA-WEB	Per aquiu s’auie d’entrar, plan que òc, caushigant plumes e estronhant clòsques.
Fortunata-e-Jacinta-I-TA-WEB	Preguntèc as dues hemnes que desplumauen garies e porics, e li responeren, senhalant un paravent, qu’aquera ère era entrada dera escala der 11.
Fortunata-e-Jacinta-I-TA-WEB	Portau e botiga qu’èren ua madeisha causa en aqueth edifici caracteristic deth Madrid primitiu.
Fortunata-e-Jacinta-I-TA-WEB	Comprenec Juanito eth perqué amiaue, fòrça còps, Estupinhan, pegades as bòtes, plumes de diuèrsi audèths.
Fortunata-e-Jacinta-I-TA-WEB	Que les cuelhie en gésser, coma l’auie arribat ada eth, per mès compde qu’auec d’evitar es lòcs que i auie plumes e quauquarren de sang.
Fortunata-e-Jacinta-I-TA-WEB	Que hège dò veir es anatomies d’aqueri praubi animaus, qu’a penes desplumadi èren penjadi peth cap, sauvant era coa coma un sarcasme deth sòn miserable destin.
Fortunata-e-Jacinta-I-TA-WEB	Ara quèrra dera entrada vedec eth Delfin calaishi plei de ueus, apilament d’aqueth comèrç.
Fortunata-e-Jacinta-I-TA-WEB	Era voracitat der òme non a limits, e sacrifique ath sòn apetís non sonque es presentes senon es futures generacions de garies.
Fortunata-e-Jacinta-I-TA-WEB	Ara dreta, ena prolongacion d’aqueth corrau tenebrós, un sicari tacat de sang balhaue còps de baston as audèths.
Fortunata-e-Jacinta-I-TA-WEB	Retortilhaue es còthi damb aquera adretia e forma que da eth costum, e a penes soltaue ua victima e l’autrejaue agonizanta as desplumadores, ne cuelhie ua auta pr’amor de hèr-li era madeisha amorassa.
Fortunata-e-Jacinta-I-TA-WEB	I auie gabiòles enòrmes pertot, plies de porics e poths, que deishauen veir eth cap ròi per entre es lates, assedegadi e fatigadi, entà alendar un shinhau d’aire, e enquia e tot aquiu es malerosi presoèrs se fotien picades per aquerò de qué se tu treigueres mès bèc que jo… òc ara sò jo que li cau trèir eth còth.
Fortunata-e-Jacinta-I-TA-WEB	En tot auer campat aguest espectacle tan pòc agradiu, era flaira de corrau qu’aquiu se sentie, e eth bronit d’ales, picades e clocades de tanta victima, Juanito comencèc a pujar es famosi gradons de granit, neri ja e rosigadi.
Fortunata-e-Jacinta-I-TA-WEB	Plan que òc, semblaue era pujada a un castèth o a ua preson der Estat.
Fortunata-e-Jacinta-I-TA-WEB	Eth parament ère de fabrica caperada de ges e aguest de linhes e inscripcions grossières o pègues.
Fortunata-e-Jacinta-I-TA-WEB	Pera part mès pròcha ath carrèr, fòrts brescats de hèr completauen er aspècte feudau der edifici.
Fortunata-e-Jacinta-I-TA-WEB	En passar peth costat d’ua pòrta des crambes der entresòl, Juanito la vedec dubèrta e, coma ei naturau, guardèc entath laguens, pr’amor que toti es accidents d’aqueth recinte desvelhauen ath mès poder eth sòn curiosèr.
Fortunata-e-Jacinta-I-TA-WEB	Se pensèc non veir arren e vedec quauquarren que de pic l’impressionèc, ua hemna beròia, joena, nauta…
Fortunata-e-Jacinta-I-TA-WEB	Semblaue èster ara demora, ahiscada d’un curiosèr semblable ath de Santa Cruz, desirant saber qui diables pujaue ad aqueres ores per aquera retortilhada escala.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Juanito que non pecaue de cuert, e en veir ara gojata e observar çò de beròia qu’ère e çò de ben cauçada qu’anaue, li vengueren talents de cuélher confiança damb era.
Fortunata-e-Jacinta-I-TA-WEB	Demore aciu, li preguntèc, eth senhor Estupinhan?
Fortunata-e-Jacinta-I-TA-WEB	Plácido?…
Fortunata-e-Jacinta-I-TA-WEB	E Juanito pensèc: “Tu gesses entà que te veiga eth pè.
Fortunata-e-Jacinta-I-TA-WEB	Bona bòta”…
Fortunata-e-Jacinta-I-TA-WEB	E pensant aquerò, se n’encuedèc de qué era gojata treiguie deth chal ua man damb gant ròi e se la hège a vier ena boca.
Fortunata-e-Jacinta-I-TA-WEB	Era confiança li desbordaue deth pièch deth joen Santa Cruz, e non podec mens de díder:
Fortunata-e-Jacinta-I-TA-WEB	Qué minge vostè, creatura?
Fortunata-e-Jacinta-I-TA-WEB	Non ac ve vostè?, repliquèc en tot mostrar-l’ac.
Fortunata-e-Jacinta-I-TA-WEB	Un ueu.
Fortunata-e-Jacinta-I-TA-WEB	Un ueu cru!
Fortunata-e-Jacinta-I-TA-WEB	Santa Cruz, non trapant ua milhor manèra d’entamenar era convèrsa.
Fortunata-e-Jacinta-I-TA-WEB	Milhor que fregides.
Fortunata-e-Jacinta-I-TA-WEB	Delfin çò que restaue ena clòsca.
Fortunata-e-Jacinta-I-TA-WEB	Entre es dits dera gojata s’esguitlauen aqueres baues gelatinoses e transparentes.
Fortunata-e-Jacinta-I-TA-WEB	Qu’auec Juanito temptacions d’acceptar era aufèrta; mès non; li repugnauen es ueus crus.
Fortunata-e-Jacinta-I-TA-WEB	Non, gràcies.
Fortunata-e-Jacinta-I-TA-WEB	Era alavetz acabèc de shurlar-lo, e lancèc era clòsca, que se fotèc contra era paret deth tram inferior.
Fortunata-e-Jacinta-I-TA-WEB	Se netejaue es dits damb eth mocador, e Juanito pensaue com contunharie era convèrsa, quan sonèc en embaish ua votz terribla que didec: Fortunataaaa!
Fortunata-e-Jacinta-I-TA-WEB	Alavetz era gojata s’inclinèc ena parabanda e deishèc anar un ja vau damb un crit tan penetrant que Juanito credec que se l’estarnaue eth timpan.
Fortunata-e-Jacinta-I-TA-WEB	Eth ja, mès que mès, sonèc coma era vibracion agudenta de ua huelha de hèr quan s’esguitle sus ua auta.
Fortunata-e-Jacinta-I-TA-WEB	E en deishar anar aqueth son, digne cant de tau audèth, era gojata se lancèc ath mès córrer escales enjós, e semblaue rodar per eres.
Fortunata-e-Jacinta-I-TA-WEB	Juanito la vedec desparéisher, entenie eth bronit dera sua ròba foetejant es gradons de pèira e credec que s’aucie.
Fortunata-e-Jacinta-I-TA-WEB	Tot demorèc fin finau en silenci, e de nauèth entamenèc eth joen era sua pujada penibla.
Fortunata-e-Jacinta-I-TA-WEB	Ena escala non tornèc a trapar ad arrés mès, ne ua soleta mosca, ne entenec mès bronit qu’eth des sòns pròpris passi.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Quan Estupinhan lo vedec entrar sentec tanta alegria, que siguec a mand de meter-se ben de seguit pera soleta vertut dera alegria.
Fortunata-e-Jacinta-I-TA-WEB	Que non ère, eth blagaire, en lhet, senon en un fautulh, pr’amor qu’eth lhet lo shordaue, e era mitat inferiora deth sòn còs non se vedie pr’amor qu’ère estropat coma es mòmies en hlaçades e liròts diferents.
Fortunata-e-Jacinta-I-TA-WEB	Curbie eth sòn cap, aurelhes includides, era gòrra nera de tela que tenguie laguens dera glèisa.
Fortunata-e-Jacinta-I-TA-WEB	Mès qu’es dolors reumatics, çò que shordaue ath malaut ère eth non poder parlar damb arrés, pr’amor qu’era hemna que lo mestraue, ua tau senhora Brigida, patrona o majordòma, ère plan maugraciosa e de pòques paraules.
Fortunata-e-Jacinta-I-TA-WEB	Que non auie Estupinhan cap libre, donques que non n’auie de besonh entà instruir- se.
Fortunata-e-Jacinta-I-TA-WEB	Era sua bibliotèca ère era societat e es sòns tèxtes es paraules caudes des viui.
Fortunata-e-Jacinta-I-TA-WEB	Era sua sciéncia ère era sua fe religiosa, e ne entà pregar li calie breviaris ne florilègis, pr’amor que totes es oracions se les sabie de memòria.
Fortunata-e-Jacinta-I-TA-WEB	Çò d’imprimit qu’ère entada eth musica, chimarratges que non servissen entad arren.
Fortunata-e-Jacinta-I-TA-WEB	Un des òmes que mens admiraue Plácido ère Guttemberg.
Fortunata-e-Jacinta-I-TA-WEB	Mès er engüeg dera sua malautia li hec desirar era companhia de quauqu’un d’aguesti blagaires muts que cridam libres.
Fortunata-e-Jacinta-I-TA-WEB	Cerque entà aciu e entà aquiu delà e non trape cap causa imprimida.
Fortunata-e-Jacinta-I-TA-WEB	Fin finau, ena polsosa arca trapèc era senhora Brigida un libròt pertanhent a un exclaustrat que demorèc en aquera madeisha casa tàs ans 40.
Fortunata-e-Jacinta-I-TA-WEB	Lo dauric Estupinhan damb respècte, e qué ère?
Fortunata-e-Jacinta-I-TA-WEB	Eth volum onzau deth Boletin Eclesiastico de la Diócesis de Lugo.
Fortunata-e-Jacinta-I-TA-WEB	Se calèc, donc, en aquerò, donques que non i auie arren mès.
Fortunata-e-Jacinta-I-TA-WEB	E se l’avalèc tot, de cap a pès, sense deishar-se ua letra, articulant corrèctament es sillabes en votz baisha ara manèra d’ua pregària.
Fortunata-e-Jacinta-I-TA-WEB	Cap estramuncada l’arturaue ena sua lectura, pr’amor que quan li gessie ar encontre un latin long e escur, li calaue eth nhac sense trantalhar.
Fortunata-e-Jacinta-I-TA-WEB	Es pastorales, sinodales, bulles e d’autes causes entretengudes qu’auie en libre sigueren eth solet remèdi ara sua solitud trista, e çò de milhor deth cas ei que li cuelhec eth gust ad aguest repais tant alap, e quauqui paragrafs se les avalaue dus còps, masculhant es paraules damb un arridolet, qu’a quinsevolh observaire mau assabentat l’aurie hèt a creir qu’eth volumòt ère de Paul de Kock.
Fortunata-e-Jacinta-I-TA-WEB	E ère tant arregraït dera visita deth Delfin, que non hège que guardar-lo, recreant era sua vista ena sua beresa, ena sua joenessa e elegància.
Fortunata-e-Jacinta-I-TA-WEB	S’auesse estat vint còps hilh sòn, non l’aurie contemplat damb mès amor.
Fortunata-e-Jacinta-I-TA-WEB	Li flocaue paumades enes jolhs, e l’interrogaue peth menut per toti es dera familha, des de Barbarita, qu’ère eth numèro un, enquiath gat.
Fortunata-e-Jacinta-I-TA-WEB	Eth Delfin, dempús de satisfèr eth curiosèr deth sòn amic, li hec, ath sòn torn, preguntes sus eth vesiat d’aquera casa que s’estaue.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era bastissa pertanh ath senhor Montero Isla, e pòt èster que l’administra jo er an que ven.
Fortunata-e-Jacinta-I-TA-WEB	Eth qu’ac vò; ja me’n parlèc d’aquerò era tua mair e è responut que sò as sues ordes…
Fortunata-e-Jacinta-I-TA-WEB	Bona proprietat damb uns fondaments de pèira qu’ei ua glòria… escala de pèira, que ja ac auràs vist; Solet qu’ei un shinhau longa.
Fortunata-e-Jacinta-I-TA-WEB	Quan tornes, se vòs escuerçar trenta gradons, entra per El ramo de azucenas, era sabataria qu’ei ena Plaza.
Fortunata-e-Jacinta-I-TA-WEB	Tu coneishes a Dámaso Trujillo.
Fortunata-e-Jacinta-I-TA-WEB	E se non lo coneishes, solet dident-li “vau a veir a Plácido” te deisharà passar.
Fortunata-e-Jacinta-I-TA-WEB	Estupinhan seguic encara mès d’ua setmana sense gésser de casa, e eth Delfin venguie cada dia a veder-lo, cada dia!, que plan per aquerò, ère eth mèn òme mès content qu’ues Pasques, mès en sòrta d’entrar pera sabataria, Juanito, que solide non li cansaue era escala, entraue tostemp per establiment de ueus dera Cava.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Perdicion e sauvament deth Delfin I.- Dempús de quauqui dies, quan ja Estupinhan anaue per aquiu remetut, encara qu’un shinhau coish, Barbarita comencèc a notar en sòn hilh inclinacions naues e quauques accions que non l’agradèren.
Fortunata-e-Jacinta-I-TA-WEB	Observèc qu’eth Delfin, qu’era sua edat s’apressaue as vint-e-cinc ans, auie ores d’alegria infantila e dies de tristesa e recuelhement ombrius.
Fortunata-e-Jacinta-I-TA-WEB	E non parèren aciu es nauetats.
Fortunata-e-Jacinta-I-TA-WEB	Era perspicàcia dera mair credec desnishar un notable cambi enes costums e enes companhies deth joen dehòra de casa, e ac descurbic damb donades observades en certanes inflexions fòrça particulares dera sua votz e deth sòn lenguatge.
Fortunata-e-Jacinta-I-TA-WEB	Que daue ara, ara dobla èla, eth ton arrossegat qu’era gent baisha da ara y consonanta; e se l’auien pegat modismes pintoresqui e expressions grossières qu’ara mama non li hègen bric de gràcia.
Fortunata-e-Jacinta-I-TA-WEB	Qu’aurie dat quinsevolh causa per poder seguir-lo de nets e veir damb quina sòrta de gent s’amassaue.
Fortunata-e-Jacinta-I-TA-WEB	Qu’aguesta non ère fina, se coneishie a uelhs vedents.
Fortunata-e-Jacinta-I-TA-WEB	E çò que Barbarita non dobtaue en qualificar d’aviliment, se comencèc a mostrar en vestit.
Fortunata-e-Jacinta-I-TA-WEB	Eth Delfín se calèc ua capeta cuerta damb fòrça galons, fòrça sotaches e passamaneries.
Fortunata-e-Jacinta-I-TA-WEB	Se botaue pes nets eth chapèu cordovès, que, entà didè’c atau, l’estaue plan ben, e se pientaue damb es guinses de peu retortilhadi sus eth front.
Fortunata-e-Jacinta-I-TA-WEB	Un dia venguec en casa un sarte damb mina de sacristan, qu’ère des que hèn ròba ajustada entà toreros, chulos e matachines; mès Barbarita non li deishèc trèir era cinta de mesurar, e pòc manquèc entà qu’eth praube òme baishèsse rodant pes escales.
Fortunata-e-Jacinta-I-TA-WEB	Eth arrie, cercant era manèra d’evitar era qüestion; mès era inflexibla mama li talhaue era retirada damb preguntes contundentes.
Fortunata-e-Jacinta-I-TA-WEB	A on anaue pes nets?
Fortunata-e-Jacinta-I-TA-WEB	Qui èren es sòns amics?
Fortunata-e-Jacinta-I-TA-WEB	Eth responie qu’es de tostemp, çò que non ère vertat, pr’amor que exceptat de Villalonga, que gessie damb eth tanben plan calat en capa cuerta e chapèu de cordovès, es ancians condisciples non campauen ja pera casa.
Fortunata-e-Jacinta-I-TA-WEB	E Barbarita mentaue a Zalamero, a Pez, ath gojat de Telleria.
Fortunata-e-Jacinta-I-TA-WEB	Com non hèr comparances?
Fortunata-e-Jacinta-I-TA-WEB	Zalamero, tàs vint-e-sèt ans, ère ja deputat e subsecretari de Governacion, e se didie que Rivero volie dar a Joaquinito Pez un Govèrn de província.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E ad arràs de tot aquerò, en aquera epòca deth 70 se li desvolopèc de tau manèra ath Delfin era passion pes toros, que non se perdie cap corrida, ne deishaue d’anar enes resèrves cap dia e a viatges se calaue enes prats comunaus.
Fortunata-e-Jacinta-I-TA-WEB	Dòna Bárbara viuie ena màger intranquillitat, e quan quauquarrés li condaue qu’auie vist ath sòn hilh en companhia d’un individú der art dera tauromaquia, se filaue pes parets… “Guarda, Juan, me pensi que tu e jo vam a pèrder es amistats.
Fortunata-e-Jacinta-I-TA-WEB	Coma te hèsques a vier en casa a un d’aguesti galapians de pantalons ajustadi, giqueta cuerta e cauçons de cana clara, te pataquegi, òc, harè çò que non è hèt jamès, cuelhi ua escampa e ambdús gessetz ath mès córrer”…
Fortunata-e-Jacinta-I-TA-WEB	Aguestes peleges solien acabar damb arridalhes, punets, promeses d’esmenda e reconciliacions amoroses, pr’amor que Juanito se les sabie totes entà padegar a sa mair.
Fortunata-e-Jacinta-I-TA-WEB	Quan s’en sabec un dia era dauna qu’eth sòn hilh freqüentaue es barris de Puerta Cerrada, carrèr de Cuchilleros e Cava de San Miguel, l'encarguèc a Estupinhan que lo vigilèsse, e aguest ac hec de bon voler, en tot hèr-li a vier istorietes, contades en votz baisha e melodramatica: “Anet sopèc ena pastissaria deth nebot de Botin, en carrèr de Cuchilleros… sabetz, senhora?
Fortunata-e-Jacinta-I-TA-WEB	Que tanben i ère eth senhor de Villalonga e un aute que non coneishi, un tipe atau… coma ac poiria díder?, d’aguesti de chapèu redon e capa de galons.
Fortunata-e-Jacinta-I-TA-WEB	Hemnes…?, preguntèc damb ansietat Barbarita.
Fortunata-e-Jacinta-I-TA-WEB	Dues, senhora, dues, didec Plácido assegurant damb madeish nombre de dits plan estiradi çò qu’era votz denonciaue.
Fortunata-e-Jacinta-I-TA-WEB	Que les podí veir eth ròstre.
Fortunata-e-Jacinta-I-TA-WEB	Èren d’aguestes de mantèl gris, devantau blu, bona bòta e mocador en cap…
Fortunata-e-Jacinta-I-TA-WEB	En fin, un parelh de vedères plan braves.
Fortunata-e-Jacinta-I-TA-WEB	Qué?
Fortunata-e-Jacinta-I-TA-WEB	Ager e delàger entrèc eth gojat en ua botiga dera Concepción Jerónima, a on venen filigranes e coraus d’aqueri que tien es hilhuquères…
Fortunata-e-Jacinta-I-TA-WEB	E qué?
Fortunata-e-Jacinta-I-TA-WEB	Que s’està aquiu longues ores dera tarde e dera net.
Fortunata-e-Jacinta-I-TA-WEB	M’en sai per Pepe Vallejo eth dera cordaria deth dauant, que l’è encargat que cale ben eth uelh.
Fortunata-e-Jacinta-I-TA-WEB	Botiga de filigranes e de coraus?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Òc, senhora; ua d’aguestes argentaries de mèrda, que tot çò qu’an non vau un sò horadat.
Fortunata-e-Jacinta-I-TA-WEB	Non la coneishi; l’an dubèrt hè pòc; mès que ja m’en saberè.
Fortunata-e-Jacinta-I-TA-WEB	Aspècte de praubetat.
Fortunata-e-Jacinta-I-TA-WEB	S’entre per ua pòrta de veire que tanben ei era entrada deth portau, e en veire i an botat un panèu que ditz: especialitat en presents entà hilhuquères…
Fortunata-e-Jacinta-I-TA-WEB	Abans i auie aquiu un relotgèr cridat Bravo, que moric de colica miserere.
Fortunata-e-Jacinta-I-TA-WEB	De pic es condes d’Estupinhan cessèren.
Fortunata-e-Jacinta-I-TA-WEB	Barbarita non hège que preguntar e mès preguntar, e er erós blagaire non sabie arren.
Fortunata-e-Jacinta-I-TA-WEB	E be n’auie de merit era discrecion d’aqueth òme, pr’amor qu’ère eth màger des sòns sacrificis; entada eth ère madeish que talhar-se era lengua en auer de díder: “non sai arren, absoludament arren.” A viatges semblaue qu’es sues insignificantes e insegures revelacions volien amagar era vertat en sòrta d’esclarir-la.
Fortunata-e-Jacinta-I-TA-WEB	Anaue damb Villalonga… arrien fòrça es dus… de quauquarren que les hège gràcia…” E totes es denóncies èren coma aguestes, foteses, desencuses, evasiues…
Fortunata-e-Jacinta-I-TA-WEB	Ua de dues: o Estupinhan non sabie arren, o s’ac sabie non ac volie díder per çò de non desengustar ara senhora.
Fortunata-e-Jacinta-I-TA-WEB	Dètz mesi se passèren d’aguesta sòrta, Barbarita interrogant a Estupinhan, e aguest non volent o non auent se qué respóner, enquia que tath mes de mai deth 70, Juanito comencèc a abandonar aqueri madeishi costums grossièrs qu’autant desengustauen a sa mair.
Fortunata-e-Jacinta-I-TA-WEB	Aguesta, que l’observaue atentiuament, notèc es simptòmes deth lent e erós cambi en multitud d’accidents dera vida deth joen.
Fortunata-e-Jacinta-I-TA-WEB	Guaire se n’alegraue era senhora d’aquerò, que non mos ac cau díder.
Fortunata-e-Jacinta-I-TA-WEB	E encara que tot aquerò ère inexplicable arribèc un moment que Barbarita deishèc d’èster curiosa, e non se’n hège bric d’ignorar es desvaris deth sòn hilh damb era condicion de qué se reformèsse.
Fortunata-e-Jacinta-I-TA-WEB	Pòc a pòc, donc, recuperaue eth Delfin era sua personalitat normau.
Fortunata-e-Jacinta-I-TA-WEB	Dempús d’ua net que venguec tard e alugat, e auec mau de cap e vòmits, eth cambi semblèc mès accentuat.
Fortunata-e-Jacinta-I-TA-WEB	Era mama aubiraue en aquera ignorada pagina dera existéncia deth sòn ereu, amors un tant libertins, orgies de mau gust, trufaries e peleges dilhèu; mès qu’ac perdonaue tot, tot, absoludament tot, damb era condicion de qué aqueth capvirament passèsse, coma passen es indispensables crisis des edats.
Fortunata-e-Jacinta-I-TA-WEB	Se n’encuedèc tanben de qué eth Delfin s’enquimeraue fòrça de cèrts encargues o cartetes que hègen a vier ena casa entada eth, en tot mostrar-se mèsalèu temerós de receber-les que desirós d’eri.
Fortunata-e-Jacinta-I-TA-WEB	Soent daue as vailets era orde de qué les refusèssen e non admetessen cap carta ne encargue.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aquerò va ben.” Parlant d’aquerò damb eth sòn marit, D. Baldomero, qu’en eth çò de progressista non treiguie çò d’autoritari (emblema des tempsi), proposèc un plan defensiu que meritèc era aprobacion d’era.
Fortunata-e-Jacinta-I-TA-WEB	Milhor qu’aguest plan ère eth que se l’auie acodit ara senhora.
Fortunata-e-Jacinta-I-TA-WEB	Qu’auien ua casa en Plencia pr’amor de passar era tempsada d’ostiu, fixant era data de partida tath 8 o 10 de junhsèga.
Fortunata-e-Jacinta-I-TA-WEB	En didè’c, guardèc era cara que botèc.
Fortunata-e-Jacinta-I-TA-WEB	Çò de prumèr qu’exprimic eth Delfin siguec alegria.
Fortunata-e-Jacinta-I-TA-WEB	E dempús se demorèc cogitós.
Fortunata-e-Jacinta-I-TA-WEB	Quini ahèrs as tu, hilh?
Fortunata-e-Jacinta-I-TA-WEB	Musica, musica.
Fortunata-e-Jacinta-I-TA-WEB	Atau dit atau hèt.
Fortunata-e-Jacinta-I-TA-WEB	Pairs e hilh gesseren entath Nord eth dia de Sant Pèir.
Fortunata-e-Jacinta-I-TA-WEB	Barbarita anaue fòrça contenta en creder-se ja vencedora, e se didie peth camin: “Ara li vau a botar ath mèn poric ua anèra entà que non se m’escape mès.” S’installèren ena sua residéncia d’ostiu, qu’ère coma un palai, e non è paraules entà mesurar guaire contents e saludables se trapauen toti.
Fortunata-e-Jacinta-I-TA-WEB	Eth Delfin, que i anèc un shinhau desmilhorat, non se tardèc a remeter-se, en tot cuéher eth sòn bon color, era sua paraula alègra e era plenitud des sues carns.
Fortunata-e-Jacinta-I-TA-WEB	Era mama qu’ère ara demora.
Fortunata-e-Jacinta-I-TA-WEB	Demoraue era escadença avienta, e tanlèu aguesta arribèc, entamenèc era empresa aquera dera anèra, coma persona escarrabilhada e coneishedora des manères der audèth que li calie estacar.
Fortunata-e-Jacinta-I-TA-WEB	Diu l’ajudaue, plan que òc, pr’amor qu’eth poric non semblaue guaire prèst ara resisténcia.
Fortunata-e-Jacinta-I-TA-WEB	Te cau maridar-te.
Fortunata-e-Jacinta-I-TA-WEB	Que ja t’è cercat ara hemna.
Fortunata-e-Jacinta-I-TA-WEB	Ès un gojatet, e t’ac cau dar tot hèt.
Fortunata-e-Jacinta-I-TA-WEB	Qué serà de tu eth dia que jo te manca!
Fortunata-e-Jacinta-I-TA-WEB	Plan per aquerò voi deishar-te en bones mans…
Fortunata-e-Jacinta-I-TA-WEB	Non arrisques, non… qu’ei era vertat, a jo me cau tier compde de tot, madeish de coser-te eth boton que t’à queigut, que d’alistar- te ara qu’a d’èster era companha de tota era tua vida, era que t’a de mimar quan jo me morisca.
Fortunata-e-Jacinta-I-TA-WEB	Te penses que vau a proposar-te ua causa que non te convengue?…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Sabi pas quin instint auem es mairs, bères ues voi díder.
Fortunata-e-Jacinta-I-TA-WEB	Era esposa que Barbarita proposaue ath sòn hilh qu’ère Jacinta, era sua cosia, era tresau des hilhes de Gumersindo Arnaiz.
Fortunata-e-Jacinta-I-TA-WEB	E quin edart!
Fortunata-e-Jacinta-I-TA-WEB	Londeman dera conferéncia citada arribauen en Plencia Gumersindo e Isabel Cordero damb tota era sua catèrva menuda.
Fortunata-e-Jacinta-I-TA-WEB	Candelaria non gessie de Madrid, e Benigna auie anat entà Laredo.
Fortunata-e-Jacinta-I-TA-WEB	Juan non didec ne sò ne arri.
Fortunata-e-Jacinta-I-TA-WEB	Se limitèc a respóner damb era formula de qué ja s’ac pensarie; mès ua votz ath laguens li didie qu’aquera gran hemna e mair auie tractes damb er Esperit Sant, e qu’eth sòn projècte ère un vertadèr cas d’infalibilitat.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	II.- Pr’amor que Jacinta ère ua gojata de qualitats excellentes, modèsta, delicada, amorosa e ath delà plan beròia.
Fortunata-e-Jacinta-I-TA-WEB	Es sòns polidi uelhs èren ja en tot declarar er estat madur dera sua amna o eth punt que criden a encamardar- se e encamardar.
Fortunata-e-Jacinta-I-TA-WEB	Barbarita estimaue fòrça a totes es sues nebodes; mès a Jacinta l’adoraue; l’auie lèu tostemp damb era e li dedicaue mil atencions e consideracions, sense qu’arrés, ne tansevolh era pròpria mair de Jacinta, podesse sospechar que la suenhaue entà èster era ireua.
Fortunata-e-Jacinta-I-TA-WEB	Toti es parents supausauen qu’era familha Santa Cruz auien es sòns uelhs caladi en quauqua ua des gojates de Casa-Muñoz, de Casa-Trujillo o de ua auta familha rica e titolada.
Fortunata-e-Jacinta-I-TA-WEB	Mès Barbarita non pensaue en tau causa.
Fortunata-e-Jacinta-I-TA-WEB	Quan li revelèc es sòns plans a D. Baldomero, aguest s’alegrèc, pr’amor que tanben ada eth se l’auie acodit çò de madeish.
Fortunata-e-Jacinta-I-TA-WEB	Ja didí qu’eth Delfin prometec pensar-s’ac; mès aquerò volie díder, plan, eth besonh que sentem toti de non aparéisher sense volontat pròpria enes casi grèus; en d’autes paraules, eth sòn amor pròpri, que lo governaue mès qu’era consciéncia, l’exigie, se non ua eleccion liura aumens un simulacre d’era.
Fortunata-e-Jacinta-I-TA-WEB	Plan per aquerò Juanito non solet ac didie, senon que hège veir que pensaue, en tot vier a passejar-se solet per aqueri endrets, e s’enganhaue ada eth madeish dident-se: “be ne sò de cogitós!” Pr’amor qu’aguestes causes son plan serioses, tè!, e s’an de resòlver en cervèth.
Fortunata-e-Jacinta-I-TA-WEB	Tot aquerò qu’ère comèdia, e voler tier-se coma un òme reflexiu.
Fortunata-e-Jacinta-I-TA-WEB	Sa mair auie recuperat sus eth aquera influéncia totau qu’auec abans des rambalhs que demoren anotadi, e coma eth hilh prodig qu’es còps li hèn veir guaire mau li hè eth pensar e obrar per compde pròpri, descansaue des sues funèstes aventures pensant e obrant damb eth cap e era volontat de sa mair.
Fortunata-e-Jacinta-I-TA-WEB	Çò de pejor deth cas ei que jamès l’auie passat peth cap maridar-se damb Jacinta, que tostemps l’auie guardat mès coma fraia que coma cosia.
Fortunata-e-Jacinta-I-TA-WEB	En èster ambdús de cuerta edat (era auie un an e mesi mens qu’eth) auien dormit amassa, e auien vessat lèrmes acusant-se mutuaument d’auer sequestrat, eth, es pipes d’era, e auer lançat en huec, era, es soldadets de plomb d’eth, entà que se honessen.
Fortunata-e-Jacinta-I-TA-WEB	Juan la hège rabiar, en tot des.hèir-li era casa des pipes, tè!, e Jacinta se resvenjaue lançant en un gibrelh d’aigua es shivaus de Juan entà que s’estofèssen.. tè!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que ja auien es dus era edat qu’un misteriós respècte les empedie dar-se punets, e se tractauen damb viu amor frairau.
Fortunata-e-Jacinta-I-TA-WEB	Jacinta anaue cada dimars e diuendres a passar eth dia sancer ena casa de Barbarita, e aguesta non auie cap inconvenent de deishar solets pendent longues estones ath sòn hilh e ara sua neboda; pr’amor que se cadun d’eri auie eth desvolopament morau pròpri des sòns vint ans, er un dauant der aute seguien ena adolescéncia, fòrça luenh de sospechar qu’eth sòn destin les apressarie quan mens s’ac pensèssen.
Fortunata-e-Jacinta-I-TA-WEB	Eth pas d’aguesta situacion frairau ara d’aimants non li semblaue ath joen Santa Cruz ua causa aisida.
Fortunata-e-Jacinta-I-TA-WEB	Eth, que tan valent ère luenh deth larèr pairau, se sentie acovardat dauant d’aquera flor elevada ena sua pròpria casa, e tenguie coma impossible qu’es lhets d’ambús, amassadi, se convertissen en lhet conjugau.
Fortunata-e-Jacinta-I-TA-WEB	Mès qu’auem remèdi entà tot mens entara mòrt, e Juanito vedec estonat, pòc dempús de sajar era metamorfòsi, qu’es dificultats se des.heiguien coma sau ena aigua; qu’aquerò qu’ada eth li semblaue ua montanha ère coma eth paumet dera man, e qu’eth pas dera fraternitat ar enamorament se hège coma ua seda.
Fortunata-e-Jacinta-I-TA-WEB	Era cosineta, en hèr-se tanben era susprenuda enes prumèri moments e enquia e tot era vergonhosa, didec tanben qu’aquerò s’ac auie de pensar.
Fortunata-e-Jacinta-I-TA-WEB	Que i a motius entà creir que Barbarita l’ac auie hèt pensar ja.
Fortunata-e-Jacinta-I-TA-WEB	Sigue çò que sigue, eth cas ei qu’as quate dies de trincar-se eth gèu ja non auien d’ensenhar-les arren de noviatge.
Fortunata-e-Jacinta-I-TA-WEB	Poirie creder-se que non auien hèt ena sua vida ua auta causa que picotejar tot eth sant dia.
Fortunata-e-Jacinta-I-TA-WEB	Eth país e er ambient qu’èren avients tad aguesta naua vida.
Fortunata-e-Jacinta-I-TA-WEB	Arròques formidables, ondades, plages damb cargolhets, prats verds, romegassi, carrerons plei d’arbilhons, hereishos e liquens, caminòus qu’eth sòn finau non se vedie, caserons rustics qu’en quèir era tarde deishauen anar des sòns bonhuts losats humades blues, cèus grisi, arrais de solei daurant eth sable, veles de pescaires crotzant era immensitat deth mar, ja blu, ja verdós, un dia net, er aute embaranat, un bugàs en orizon tintant eth cèu damb eth sòn hum, un batarràs ena montanha e d’auti accidents d’aqueth admirable hons poetic, afavorien as aimants, en tot balhar-les en cada moment un exemple nau entad aquera grana lei de Natura qu’èren en tot complir.
Fortunata-e-Jacinta-I-TA-WEB	Jacinta ère d’estatura mejana, damb mès gràcia que beresa, çò que se cride en lenguatge corrent ua hemna polideta.
Fortunata-e-Jacinta-I-TA-WEB	Era sua pèth plan fina e es sòns uelhs que deishauen anar alegria e sentiment compausauen un ròstre fòrça agradiu.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era estretesa relatiua que viuie era nombrosa familha Arnaiz, non li permetie variar es sues gales; mès que sabie trèir capitada der embeliment damb er art, e quinsevolh fotesa anonciaue en era a ua hemna que, s’ac volie, ère cridada a èster plan eleganta.
Fortunata-e-Jacinta-I-TA-WEB	Dempús ac veiram.
Fortunata-e-Jacinta-I-TA-WEB	Pera sua cintura delicada e era sua figura e cara porcelanesca, revelaue èster ua d’aguestes bereses qu’era Natura autrege pòc temps d’esplendor, e que se passissen lèu, tanlèu les arribe era prumèra pena dera vida o era maternitat.
Fortunata-e-Jacinta-I-TA-WEB	Barbarita, que l’auie educat, coneshie ben es sues qualitats moraus, es tresaurs deth sòn còr amorós, que pagaue tostemp largament er amor que se l’auie, e per tot aquerò ère capinauta dera sua eleccion.
Fortunata-e-Jacinta-I-TA-WEB	Enquia e tot certanes tenacitats de caractèr qu’ena mainadesa èren un defècte, l’agradauen quan Jacinta venguec hemna pr’amor que non ei bon qu’es hemnes siguen tot mèu, e conven que sauven ua resèrva d’energia entà certanes escadences dificiles.
Fortunata-e-Jacinta-I-TA-WEB	Era notícia deth maridatge de Juanito queiguec ena familha Arnaiz coma ua bomba que crèbe e esparg, non desastres e mòrt, senon esperances e alegries.
Fortunata-e-Jacinta-I-TA-WEB	Pr’amor que mos cau tier en compde qu’eth Delfin, pera sua fortuna, pes sues qualitats, peth sòn talent, ère considerat coma un èsser baishat deth cèu.
Fortunata-e-Jacinta-I-TA-WEB	Gumersindo Arnaiz non sabie se qué l’arribaue; ac vedie e encara li semblaue mentida; e en èster er enamorament des nòvis pro apegalós, ada eth li semblaue qu’encara se demorauen bracs e que les calie aganchar-se fòrça mès.
Fortunata-e-Jacinta-I-TA-WEB	Isabel ère tant erosa que, entornada ja tà Madrid, didie qu’anaue a cuélher quauquarren, e que solide era sua apraubida natura non poirie suportar tanta felicitat.
Fortunata-e-Jacinta-I-TA-WEB	Aqueth matrimòni auie estat era illusion dera sua vida pendent es darrèrs ans, illusion que per çò de tan beròi non encaishaue ena realitat.
Fortunata-e-Jacinta-I-TA-WEB	Non auie gausat jamès a parlar d’aquerò ara sua cunhada; per pòur de semblar excessiuament ambiciosa e gausada.
Fortunata-e-Jacinta-I-TA-WEB	Que li mancaue temps ara bona senhora entà hèr a saber as sues amigues er erós eveniment; que non sabie parlar de ua auta causa, e encara que desgansolada ja e sense fòrça per çò deth trabalh e des amainadaments, cuelhie naues fòrces entà autrejar-se damb deliranta activitat as preparatius dera nòça, ar equipament e a d’autes causes.
Fortunata-e-Jacinta-I-TA-WEB	Quini projèctes hège, quines causes endonviaue, quina prevision era sua!
Fortunata-e-Jacinta-I-TA-WEB	Mès ath miei dera sua immensa faena, non deishaue d’auer presentides pesimistes, e exclamaue damb tristesa: “Qu’ei que me semble mentida!…
Fortunata-e-Jacinta-I-TA-WEB	Se jo non ac veirè!…” E aguesta presentida, per èster de causa dolenta, venguec a complir-se a tot darrèr, pr’amor qu’era alegria inquieta siguec coma ua combustion amagada qu’avalèc era pòca vida qu’aquiu li restaue.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Escometuda d’un violent atac cerebrau, se moric aquera madeisha net, enrodada deth sòn marit e des sòns consternadi e aimants hilhs.
Fortunata-e-Jacinta-I-TA-WEB	Non recuperèc eth coneishement dempús der atac, non badèc boca, ne se planhec.
Fortunata-e-Jacinta-I-TA-WEB	Era sua mòrt siguec d’aguestes que vulgarament se comparen damb era d’un auderet.
Fortunata-e-Jacinta-I-TA-WEB	Didien es vesins e amics qu’auie crebat de gust.
Fortunata-e-Jacinta-I-TA-WEB	Aquera gran hemna, eroïna e martir deth déuer, autora de dètz-e-sèt espanhòus, se neguèc de felicitat sonque damb era sua flaira, e peric ena sua prumèra embriaguesa.
Fortunata-e-Jacinta-I-TA-WEB	Ena sua mòrt l’acaçauen es dates celèbres, coma l’auien acaçat enes sues jasilhes, coma s’era istòria la rondèsse desirant auer quauquarren damb era.
Fortunata-e-Jacinta-I-TA-WEB	Isabel Cordero e Juan Prim expirèren damb pòques ores de diferéncia.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Lua de mèu I.- Era nòça se hec en mai deth 71.
Fortunata-e-Jacinta-I-TA-WEB	Didec D. Baldomero damb plan bon sen que, donques qu’ère costum de partir es nòvis, acabada de recéber era benediccion, a gaudir per aguesti mons, non comprenie que siguesse avient eth passeg per França o per Italia, en auer en Espanha tanti lòcs digni d’èster visti.
Fortunata-e-Jacinta-I-TA-WEB	Eth e Barbarita non auien anat ne tansevolh a Chamberi, pr’amor qu’enes sòns tempsi es nòvis se demorauen aquiu a on s’estauen, eth solet espanhòu que se permetie viatjar ère eth duc d’Osuna, D. Pedro.
Fortunata-e-Jacinta-I-TA-WEB	Quini tempsi mès desparièrs!..
Fortunata-e-Jacinta-I-TA-WEB	E ara, enquia e tot Periquito Redondo, eth qu’a eth bazar de corbates en aire liure ena cantoada dera Casa de Correos auie hèt eth sòn viatget entà París…
Fortunata-e-Jacinta-I-TA-WEB	Juanito se mostrèc totafèt d’acòrd damb sa pair, e recebuda era benediccion noviau, realizat eth dinar en familha sense cap ludiment per çò deth dòu, sense cap causa notabla coma non siguesse un assag de brinde d’Estupinhan, qu’era sua boca tapèc Barbarita ara prumèra paraula; hèti es adius, damb es lèrmes e punets corresponents, marit e hemna partiren entara gara.
Fortunata-e-Jacinta-I-TA-WEB	Era prumèra etapa deth sòn viatge siguec Burgos, a on arribèren tàs tres deth maitin, erosi e blagaires, arrint-se’n de tot, deth hered e dera escurina.
Fortunata-e-Jacinta-I-TA-WEB	Ena amna de Jacinta, totun, es alegries non excludien ua cèrta pòur, qu’a viatges ère terror.
Fortunata-e-Jacinta-I-TA-WEB	Eth bronit der omnibus sus er inegal solèr deth carrèr, era pujada ena pension pera estreta escala, era cramba e es sòns mòbles de mau gust, barreja de dèishes dera ciutat e de luxes de pòble, aumentèren aqueth hered invencible e aquera espaventosa expectacion que la hègen estrementir.
Fortunata-e-Jacinta-I-TA-WEB	E guaire estimaue ath sòn marit…!
Fortunata-e-Jacinta-I-TA-WEB	Com combinar dus desirs tan desparièrs; qu’eth sòn marit se hesse enlà d’era e que siguesse apròp?
Fortunata-e-Jacinta-I-TA-WEB	Pr’amor qu’era idia de qué podesse partir, deishant-la soleta, ère coma era mòrt, e era auta de qué se l’apressaue e la cuelhie en braça damb apassionada afogadura tanben la botaue tremolosa e espaurida.
Fortunata-e-Jacinta-I-TA-WEB	Qu’aurie volut que non se desseparèsse d’era, mès que s’estèsse paradet.
Fortunata-e-Jacinta-I-TA-WEB	Londeman, quan anèren tara catedrau, ja pro tard, sabie Jacinta ua sòrta d’expressions amoroses e d’intima confiança d’amor que enquia alavetz non auie prononciat jamès, coma non siguesse ena vaguetat discreta deth pensament que cranh desnishar-se ada eth madeish.
Fortunata-e-Jacinta-I-TA-WEB	Que non li costaue vergonha dider-li ar aute que l’idolatraue, atau, atau, clar… ath pan pan e ath vin vin… ne preguntar-li en cada moment s’ère vertat qu’eth tanben ère hèt un idolatra e que ne serie enquiath dia deth Judici Finau.
Fortunata-e-Jacinta-I-TA-WEB	E a tau pregunteta, qu’auie vengut a èster tan freqüenta coma eth parpelejar, eth que li tocaue responie Shi, en tot dar-li ad aguesta sillaba un ton de prononciacion mainadenca.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ena madeisha catedrau, quan les deishaue de uelh eth sacristan que les mostraue aquera capèra o aquera preciositat reservada, es esposi profitauen aqueth moment entà hèr-se punets ara prèssa e d’amagat, dauant dera santetat des autars consagradi o darrèr dera estatua jasenta d’un sepulcre.
Fortunata-e-Jacinta-I-TA-WEB	Qu’ei que Juanito ère un coquin, e un golard e un gausat.
Fortunata-e-Jacinta-I-TA-WEB	A Jacinta li costaue pòur aqueres profanacions; mès les consentie e toleraue, botant eth sòn pensament en Diu e fidant qu’Aguest, en veder-les, virarie eth cap damb aquera indulgéncia pròpria deth qu’ei era hònt de tot amor.
Fortunata-e-Jacinta-I-TA-WEB	Tot qu’ère entada eri motiu de felicitat.
Fortunata-e-Jacinta-I-TA-WEB	Contemplar ua meravilha der art les afogaue e de pura afogadura arrien, madeish que de quinsevolh contrarietat.
Fortunata-e-Jacinta-I-TA-WEB	S’eth minjar ère dolent, arridolets; s’eth coche que les amiaue entara Cartuja anaue dançant enes clòts deth camin, arridolets; s’eth sacristan des Huelgas les condaue mil istòries, dident qu’era senhora abadessa se botaue mitra e governaue as prèires, arridolets.
Fortunata-e-Jacinta-I-TA-WEB	E ath delà d’aquerò, tot çò que didie Jacinta, encara que siguesse era causa mès seriosa deth mon, li hège a Juanito ua gràcia extraordinària.
Fortunata-e-Jacinta-I-TA-WEB	Per quinsevolh pegaria qu’aguest didesse, era sua hemna deishaue anar ua arridalhada.
Fortunata-e-Jacinta-I-TA-WEB	Es cruditges d’estil popular e aflamencat que Santa Cruz didie bèth còp, la divertien mès qu’arren e les repetie en tot sajar de retier-les ena memòria.
Fortunata-e-Jacinta-I-TA-WEB	Quan non son guaire grossières, aguestes formules de parlar que hèn gràcia coma caricatures que son deth lenguatge.
Fortunata-e-Jacinta-I-TA-WEB	Eth temps se passe rapidament entad aqueri que son en extasi e entàs enamorats.
Fortunata-e-Jacinta-I-TA-WEB	Ne Jacinta ne eth sòn espós se n’encuedauen pro deth cors des fugaces ores.
Fortunata-e-Jacinta-I-TA-WEB	Era, mès que mès, li calie pensar un shinhau entà averiguar se tau dia ère eth tresau o eth quatau de tant erosa existéncia.
Fortunata-e-Jacinta-I-TA-WEB	Mès encara que non sàpie apreciar ben era succession des dies, er amor aspire a dominar en temps coma en tot, e quan se sent victoriós en present, desire hèr-se patron deth passat, investigant es eveniments entà veir se li son favorables, donques que no les pòt esbauçar e hèr que siguen mentida.
Fortunata-e-Jacinta-I-TA-WEB	Segura ena consciéncia deth sòn trionf present, Jacinta comencèc a sénter era desconsolacion de non sométer tanben eth passat deth sòn marit, en tot hèr- se patrona de guaire aguest auie sentut e pensat abans de maridar-se.
Fortunata-e-Jacinta-I-TA-WEB	Coma que d’aquera accion preterita sonque auie leugèrs indicis, se desvelhèren en era curiosèrs que l’enquimerauen.
Fortunata-e-Jacinta-I-TA-WEB	Damb es mutuaus amorasses creishie era confiança, que comence per èster innocenta e va aquerint pòc a pòc era libertat d’investigar e eth valor des revelacions.
Fortunata-e-Jacinta-I-TA-WEB	Santa Cruz non ère en aguesta situacion de qué lo mortifiquèsse eth curiosèr, pr’amor que Jacinta ère era puretat madeisha.
Fortunata-e-Jacinta-I-TA-WEB	Ne tansevolh auie auut un nòvi d’aguesti que non hèn que guardar e botar era cara aclapada.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Mans ara òbra.
Fortunata-e-Jacinta-I-TA-WEB	Que non a d’auer secrets entre es esposi.
Fortunata-e-Jacinta-I-TA-WEB	Aguesta ei era prumèra lei que promulgue eth curiosèr abans de meter-se a actuar d’inquisidor.
Fortunata-e-Jacinta-I-TA-WEB	Per çò que Jacinta hesse era prumèra pregunta cridant ath sòn marit mainatget (coma eth l’auie ensenhat), non deishèc aguest de senter-se un shinhau shordat.
Fortunata-e-Jacinta-I-TA-WEB	Qu’anauen pes avengudes de pibos que i a en Burgos, dretes e inacabables, coma corsères de mausòns.
Fortunata-e-Jacinta-I-TA-WEB	Era responsa siguec amorosa, encara qu’evasiua.
Fortunata-e-Jacinta-I-TA-WEB	Se çò qu’era mainadeta desiraue saber ère uns amorets, ua pegaria!…
Fortunata-e-Jacinta-I-TA-WEB	Era educacion der òme des nòsti dies non pòt èster complèta s’aguest non tracte damb tota sòrta de gent, se non hè un còp de uelh a totes es situacions possibles dera vida, se non hè a temptar a totes es passions.
Fortunata-e-Jacinta-I-TA-WEB	Pur estudi e educacion pura…
Fortunata-e-Jacinta-I-TA-WEB	Que non se tractaue d’amor, pr’amor que çò qu’ei amor, pro qu’ac podie díder, eth non l’auie sentut jamès enquia que li hec gòi era qu’ara ère era sua hemna.
Fortunata-e-Jacinta-I-TA-WEB	Jacinta credie aquerò; mès ua causa ei era fe e ua auta eth curiosèr.
Fortunata-e-Jacinta-I-TA-WEB	Que non auie cap de dobte der amor deth sòn marit; mès volie saber, òc senhor, volie saber-se’n de cèrtes aventuretes.
Fortunata-e-Jacinta-I-TA-WEB	Entre esposi cau que i age tostemp era màger confiança, non ei atau?
Fortunata-e-Jacinta-I-TA-WEB	Quan i a secrets, adiu ara patz deth matrimòni.
Fortunata-e-Jacinta-I-TA-WEB	Plan, donc; era volie liéger de cap a pès cèrtes paginetes dera vida deth sòn espós abans que se maridèsse.
Fortunata-e-Jacinta-I-TA-WEB	Coma qu’aguestes istorietes ajuden pro ara educacion matrimoniau!
Fortunata-e-Jacinta-I-TA-WEB	En tot saber-les de memòria, es hemnes viuen mès prudentes, e sonque qu’es sòns marits s’esguitlen un shinhalet… plaf!, que son cuelhudi.
Fortunata-e-Jacinta-I-TA-WEB	En paisatge vedie Juanito ua imatge dera sua consciéncia.
Fortunata-e-Jacinta-I-TA-WEB	Era via que lo trauessaue, desnishant es ombres agitades, qu’ère era investigacion intelligenta de Jacinta.
Fortunata-e-Jacinta-I-TA-WEB	Eth plan coquin se n’arrie, prometent, aquerò òc, condà’c tot; mès era vertat ère que non condaue arren de substantiu.
Fortunata-e-Jacinta-I-TA-WEB	Que vies en bon lòc…
Fortunata-e-Jacinta-I-TA-WEB	Sabi mès de çò que te penses.
Fortunata-e-Jacinta-I-TA-WEB	Jo me’n brembi pro ben de cèrtes causes que vedí e entení.
Fortunata-e-Jacinta-I-TA-WEB	Eth marit seguie embarrat ena sua prudéncia; mès non per aquerò se shordaue Jacinta.
Fortunata-e-Jacinta-I-TA-WEB	Pro que li didie era sua sagacitat femenina qu’era obstinacion impertinenta còste efèctes contraris ad aqueri que se vò arténher.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Entrant en un tunèl dera Rioja, didec atau:
Fortunata-e-Jacinta-I-TA-WEB	E ena gessuda deth tunèl, er enamorat espós, dempús de sarrar-la damb un braç d’ua manèra teatrau e d’auer barrejat er esclafit des sòns punets damb eth fiulet dera maquina humanta, cridaue:
Fortunata-e-Jacinta-I-TA-WEB	Que te mingi; guarda que te mingi.
Fortunata-e-Jacinta-I-TA-WEB	Curiosòta, nasejaira, liejòta!
Fortunata-e-Jacinta-I-TA-WEB	Tu ac vòs saber?
Fortunata-e-Jacinta-I-TA-WEB	Mès?
Fortunata-e-Jacinta-I-TA-WEB	Quina gràcia!
Fortunata-e-Jacinta-I-TA-WEB	Aquerò plan qu’ei dificil.
Fortunata-e-Jacinta-I-TA-WEB	Demora-te a qu’arribem en Saragossa.
Fortunata-e-Jacinta-I-TA-WEB	Non, ara.
Fortunata-e-Jacinta-I-TA-WEB	Ara madeish?
Fortunata-e-Jacinta-I-TA-WEB	Shi.
Fortunata-e-Jacinta-I-TA-WEB	Non… en Saragossa.
Fortunata-e-Jacinta-I-TA-WEB	Guarda qu’ei ua istòria longa a hastigosa.
Fortunata-e-Jacinta-I-TA-WEB	Milhor…
Fortunata-e-Jacinta-I-TA-WEB	Conda-la-me ara e dempús ja veiram.
Fortunata-e-Jacinta-I-TA-WEB	Que te’n vas a arrir de jo.
Fortunata-e-Jacinta-I-TA-WEB	Ves?, ja te n’arrisses.
Fortunata-e-Jacinta-I-TA-WEB	Que non arrisqui, que sò mès seriosa qu’eth Papamoscas.
Fortunata-e-Jacinta-I-TA-WEB	Plan, donc, que i vau… coma te didia, coneishí a ua hemna…
Fortunata-e-Jacinta-I-TA-WEB	Causes de gojats.
Fortunata-e-Jacinta-I-TA-WEB	Mès dèisha-me que comença peth principi.
Fortunata-e-Jacinta-I-TA-WEB	Se passèc un còp… qu’un cavalièr ancian que se retiraue fòrça a ua agaça, que se cridaue Estupinhan, queiguec malaut… e causa naturau, es sòns amics vengueren a tier-li ua visita… e un d’aguesti amics, en pujar era escala de pèira, trapèc a ua gojata que se minjaue un ueu cru…
Fortunata-e-Jacinta-I-TA-WEB	Com va?…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Un ueu cru… qué hastigós!, exclamèc Jacinta deishant anar era saliuèra.
Fortunata-e-Jacinta-I-TA-WEB	Qué se pòt demorar d’un que s’enamore d’ua hemna que minge ueus crus?…
Fortunata-e-Jacinta-I-TA-WEB	Parlant aciu damb imparcialitat, te diderè qu’ère beròia.
Fortunata-e-Jacinta-I-TA-WEB	T’anuges?
Fortunata-e-Jacinta-I-TA-WEB	Que non m’anugi, òme!
Fortunata-e-Jacinta-I-TA-WEB	Seguís…
Fortunata-e-Jacinta-I-TA-WEB	Non, aqueth dia que non se passèc arren.
Fortunata-e-Jacinta-I-TA-WEB	Tè, que li heres gràcia e te demoraue.
Fortunata-e-Jacinta-I-TA-WEB	Que non volie eth Delfin èster guaire explicit, e condaue a grani traits, padegant asprós e passant coma pes brases es passatges de perilh.
Fortunata-e-Jacinta-I-TA-WEB	Mès Jacinta auie un art instintiu entà manejar eth gancho, e treiguie tostemp quauquarren de çò que volie saber.
Fortunata-e-Jacinta-I-TA-WEB	Aquiu gessec a lúder ua part de çò que Barbarita sajaue de descurbir inutilament…
Fortunata-e-Jacinta-I-TA-WEB	Qui ère era deth ueu?…
Fortunata-e-Jacinta-I-TA-WEB	Donques ua gojata orfanèla que s’estaue damb era sua tia, qu’ère ueuèra e galinaira ena Cava de San Miguel.
Fortunata-e-Jacinta-I-TA-WEB	Segunda Izquierdo!…
Fortunata-e-Jacinta-I-TA-WEB	Ère veuda, e s’estaue endrabada, atau se ditz, damb un picador.
Fortunata-e-Jacinta-I-TA-WEB	Ara tia?.
Fortunata-e-Jacinta-I-TA-WEB	Non, hemna, ara neboda.
Fortunata-e-Jacinta-I-TA-WEB	Era tia venguie de repassar-la, e encara s’entenien en embaish es bohades dera fèra…
Fortunata-e-Jacinta-I-TA-WEB	Padeguè ara prauba gojata damb quate parauletes e me seiguí ath sòn cant en gradon.
Fortunata-e-Jacinta-I-TA-WEB	Quina pòca vergonha!
Fortunata-e-Jacinta-I-TA-WEB	Comencèrem a parlar.
Fortunata-e-Jacinta-I-TA-WEB	Non pujaue ne baishaue arrés.
Fortunata-e-Jacinta-I-TA-WEB	Era gojata ère confiada, innocenta, d’aqueres que diden tot çò que senten, autant çò de bon coma çò de dolent.
Fortunata-e-Jacinta-I-TA-WEB	Contunhem.
Fortunata-e-Jacinta-I-TA-WEB	Donques senhor… ath tresau dia me la trapè en carrèr.
Fortunata-e-Jacinta-I-TA-WEB	De luenh ja vedí qu’arrie en veder-me.
Fortunata-e-Jacinta-I-TA-WEB	Escambièrem quate paraules solet; e tornè e me calè ena casa; e me hi amic dera tia e parlérem; e ua tarde gessec eth picador d’entre un pilèr de tistèrs a on auie dormit era meddiada, tot plen de plumes, e apressant-se entà jo me balhèc era pauta, voi díder, me dèc era man e jo non l’ac cuelhí, me convidèc a ues copes, e acceptè e beuérem.
Fortunata-e-Jacinta-I-TA-WEB	Que non mos tardèrem Villalonga e jo a hèr-mos amics des amics d’aquera gent…
Fortunata-e-Jacinta-I-TA-WEB	Non te n’arrisques…
Fortunata-e-Jacinta-I-TA-WEB	T’asseguri que Villalonga m’arrossegaue entad aquera vida, pr’amor que s’encamardèc de ua auta gojata deth barri, tau que jo dera neboda de Segunda.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E quina ère mès beròia?
Fortunata-e-Jacinta-I-TA-WEB	Era mia!, repliquèc còp sec eth Delfin, deishant entreveir era fòrça deth sòn amor pròpri, era mia… un animalet fòrça polit, ua sauvatja que non sabie liéger ne escríuer.
Fortunata-e-Jacinta-I-TA-WEB	Guarda, quina educacion!
Fortunata-e-Jacinta-I-TA-WEB	Praube pòble!, e dempús parlam des sues passions brutaus, quan èm nosati que n’auem eth tòrt…
Fortunata-e-Jacinta-I-TA-WEB	Aguestes causes s’an de veir d’apròp…
Fortunata-e-Jacinta-I-TA-WEB	Òc, hilha mia, cau botar era man sus eth còr deth pòble, qu’ei san… òc, mès a viatges es sòns batècs non son batècs, senon còps de pè…
Fortunata-e-Jacinta-I-TA-WEB	Aquera malerosa gojata!…
Fortunata-e-Jacinta-I-TA-WEB	Coma te digui, un animau; mès un còr brave, un còr brave… prauba mainada!
Fortunata-e-Jacinta-I-TA-WEB	Era auie eretat er usatge dera parauleta, que ja la desengustaue per èster coma es dèishes d’ua passion anteriora, un vestit o jòia enlordidi per usatge; e exprimic eth sòn desengust en tot dar-li ath coquin de Juanito un boet, qu’entà èster de hemna e de trufaria ressonèc pro.
Fortunata-e-Jacinta-I-TA-WEB	Ves?, ja ès emmaliciada.
Fortunata-e-Jacinta-I-TA-WEB	E sense cap motiu.
Fortunata-e-Jacinta-I-TA-WEB	Non, non.
Fortunata-e-Jacinta-I-TA-WEB	Que non me shòrdi.
Fortunata-e-Jacinta-I-TA-WEB	Seguís, o te tusti un aute còp.
Fortunata-e-Jacinta-I-TA-WEB	Que non voi…
Fortunata-e-Jacinta-I-TA-WEB	Se çò que jo voi ei esfaçar un passat que considèri infamant; s’ei que non voi tier ne memòria d’eth…
Fortunata-e-Jacinta-I-TA-WEB	Ei un episòdi qu’a es sòns costats ridiculs e es sòns costats vergonhosi.
Fortunata-e-Jacinta-I-TA-WEB	Es pòqui ans desencusen cèrtes deméncies, quan d’eres se’n trè er aunor pur e eth còr san.
Fortunata-e-Jacinta-I-TA-WEB	Per qué m’obligues a repetir çò que voi desbrembar, se sonque de brembar-me’n me semble que no meriti aguest ben qu’è, a tu, mainada mia?
Fortunata-e-Jacinta-I-TA-WEB	Qu’ès desencusat, didec era esposa, apraiant-se eth peu que Santa Cruz l’auie esperluat en accentuar d’ua manèra materiau aqueres expressions tan sabentes coma apassionades.
Fortunata-e-Jacinta-I-TA-WEB	Que non sò impertinenta, non exigisqui impossibles.
Fortunata-e-Jacinta-I-TA-WEB	Pro que me’n sai de qué es òmes l’an de córrer abans de maridar-se.
Fortunata-e-Jacinta-I-TA-WEB	T’avisi de qué serè plan gelosa se me balhes motiu entà estar-ne; mès gelosia retrospectiua que non n’aurè jamès.
Fortunata-e-Jacinta-I-TA-WEB	Aquerò serie tot çò de rasonable e discret que se volgue, mès eth curiosèr non amendrie, mèsalèu aumentaue.
Fortunata-e-Jacinta-I-TA-WEB	Reviuec damb fòrça en Saragossa, dempús qu’es esposi vengueren dera missa deth Pilar e visitèren era Seo.
Fortunata-e-Jacinta-I-TA-WEB	Santa Cruz botèc mala cara.
Fortunata-e-Jacinta-I-TA-WEB	S’ei qu’ac voi saber entà arrir-me’n, sonque entà arrir-me’n.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ai, pegonh!…
Fortunata-e-Jacinta-I-TA-WEB	Non, qu’ei que me hèn gràcia es tues holies.
Fortunata-e-Jacinta-I-TA-WEB	Qu’an un chic.
Fortunata-e-Jacinta-I-TA-WEB	Anet pensè en eres, e enquia e tot soniè un shinhau ena deth ueu cru e era tia e eth pèc der oncle.
Fortunata-e-Jacinta-I-TA-WEB	Non, que non me shordaua; me divertia en veder-te entre aguesta aristocràcia, hèt un cavalièr, ua persona decenta, tè, damb eth peuet sus era aurelha.
Fortunata-e-Jacinta-I-TA-WEB	E ara te vau a auançar era continuacion dera istòria.
Fortunata-e-Jacinta-I-TA-WEB	Donques senhor… li heres er amor finament, e era l’admetec de manèra rusta.
Fortunata-e-Jacinta-I-TA-WEB	Juanito tachèc es uelhs ena sua hemna e dempús se metec a arrir.
Fortunata-e-Jacinta-I-TA-WEB	Aquerò que non ère endonviament de Jacinta.
Fortunata-e-Jacinta-I-TA-WEB	Qu’aurie entenut quauquarren, plan, aumens eth nòm deth carrèr.
Fortunata-e-Jacinta-I-TA-WEB	Pensant que li calie seguir eth ton trufaire, didec atau:
Fortunata-e-Jacinta-I-TA-WEB	Seguís damb era tua conquista.
Fortunata-e-Jacinta-I-TA-WEB	Donques senhor…
Fortunata-e-Jacinta-I-TA-WEB	Causa de pòqui dies.
Fortunata-e-Jacinta-I-TA-WEB	En pòble, hilha mia, es procediments que son brèus.
Fortunata-e-Jacinta-I-TA-WEB	Ja ves se com s’aucissen.
Fortunata-e-Jacinta-I-TA-WEB	Donques madeish se passe damb er amor.
Fortunata-e-Jacinta-I-TA-WEB	Un dia li didí: “Se vos demostrar-me que m’estimes, hug dera tua casa damb jo.” Jo me pensè que me diderie que non.
Fortunata-e-Jacinta-I-TA-WEB	Que penseres mau… mès que mès s’ena sua casa i auie… lenha.
Fortunata-e-Jacinta-I-TA-WEB	Era responsa siguec cuélher eth mantèl, e dider-me, anem.
Fortunata-e-Jacinta-I-TA-WEB	Que non podia gésser pera Cava.
Fortunata-e-Jacinta-I-TA-WEB	Gessérem pera sabataria que se cride El ramo de azucenas.
Fortunata-e-Jacinta-I-TA-WEB	De vertat; eth pòble ei atau, extrèmament executiu e enemic de formalitats.
Fortunata-e-Jacinta-I-TA-WEB	Jacinta guardaue ath solèr mès qu’ath sòn marit.
Fortunata-e-Jacinta-I-TA-WEB	Encara que Jacinta non coneishie personaument a cap victima des paraules de maridatge, qu’auie ua idia clara d’aguesti acòrds diabolics per çò que d’eri auie vist enes drames, enes pèces cuertes e enquia e tot enes opères, presentadi coma recurs teatrau, uns còps entà hèr plorar ath public e d’auti entà hèr-les arrir.
Fortunata-e-Jacinta-I-TA-WEB	Tornèc a guardar ath sòn marit, e notant en eth coma un arridolet d’òme de mon, li hec ua pessigada acompanhada d’aguesti concèptes, un shinhau irritadi:
Fortunata-e-Jacinta-I-TA-WEB	Quini òmes!…
Fortunata-e-Jacinta-I-TA-WEB	Dempús diden…
Fortunata-e-Jacinta-I-TA-WEB	E aguesta pèga non te treiguec es uelhs quan se vedec enganhada?…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	S’auesses estat tu, tanpòc m’auries trèt es uelhs.
Fortunata-e-Jacinta-I-TA-WEB	Plan que òc… coquin… coquinet.
Fortunata-e-Jacinta-I-TA-WEB	Tà qué preguntes, donc?
Fortunata-e-Jacinta-I-TA-WEB	Se te digui que non l’estimaua, t’anuges damb jo e cuelhs partit per era… e se te didessa que l’estimaua, qu’ath cap de pòc temps de trèir-la dera sua casa se m’acodie era pegaria de complir era paraula de maridatge que l’autregè?
Fortunata-e-Jacinta-I-TA-WEB	A, coquin!, exclamèc Jacinta damb ira comica, encara que non totafèt comica.
Fortunata-e-Jacinta-I-TA-WEB	Qu’as sòrt de qué èm en carrèr, que se non, ara madeish te fotia un parelh de repassades e damb cada còp me haria a vier ua guinsa de peu…
Fortunata-e-Jacinta-I-TA-WEB	Atau que maridar-te… e m’ac dides a jo!…
Fortunata-e-Jacinta-I-TA-WEB	Era arridalhada lançada per Santa Cruz ressonèc ena cavitat dera placeta silenciosa e desèrta, damb ressons tant estranhs, qu’es dus esposi s’estonèren d’entener-la.
Fortunata-e-Jacinta-I-TA-WEB	Formauen era cantoada vielhs casalons de tòcho modelat ar estil mudéjar, enes pòrtes gigantes o sauvatges de pèira damb era maça ena espatla, enes cornisses trabalhades de husta, d’un color de povàs unifòrme e plan trist.
Fortunata-e-Jacinta-I-TA-WEB	Non se vedien senhaus de cap amna viuenta en nunlòc.
Fortunata-e-Jacinta-I-TA-WEB	Darrèr des brescats rolhadi non apareishie cap sòrta de hustes miei barrades que per eres se podesse filtrar ua guardada umana.
Fortunata-e-Jacinta-I-TA-WEB	Juanito corrie.
Fortunata-e-Jacinta-I-TA-WEB	Jacinta venguec ath sòn darrèr damb era ombrèla quilhada.
Fortunata-e-Jacinta-I-TA-WEB	Fin finau, pum!, li fotèc un còp d’ombrèla, e quan Juanito se rascaue, ambdús se posèren alendant, sufocadi peth risolèr.
Fortunata-e-Jacinta-I-TA-WEB	E quan passauen per aqueth tunèl, qu’ath sòn finau se vedie ua auta placeta tan solitària coma era anteriora, es aimants, sense badar boca, s’abracèren e s’estèren estretament junhudi, hent-se punets pendent ua longa menuta e dident-se ara aurelha es paraules mès trendes.
Fortunata-e-Jacinta-I-TA-WEB	Se mos vedesse quauquarrés… gasulhèc Jacinta rogida, pr’amor que de vertat, aqueth cornèr de Saragossa podie èster tot çò de solitari que se volguesse, mès que non ère ua cramba.
Fortunata-e-Jacinta-I-TA-WEB	Milhor… se mos ven, milhor…
Fortunata-e-Jacinta-I-TA-WEB	Que se’n vagen ath caralh.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E tornèren as abraçades e as paraules de mèu.
Fortunata-e-Jacinta-I-TA-WEB	Per aciu non passe ne ua amna… didec eth.
Fortunata-e-Jacinta-I-TA-WEB	Qu’ei mès, me pensi que per aciu non a passat jamès arrés.
Fortunata-e-Jacinta-I-TA-WEB	Aumens hè dus sègles que non a corrut per aguestes parets ua guardada umana…
Fortunata-e-Jacinta-I-TA-WEB	Cara, me semble qu’enteni passi.
Fortunata-e-Jacinta-I-TA-WEB	Passi… a veir?…
Fortunata-e-Jacinta-I-TA-WEB	Òc, passi.
Fortunata-e-Jacinta-I-TA-WEB	Plan, que venguie quauquarrés.
Fortunata-e-Jacinta-I-TA-WEB	S’entenec sense poder endonviar per a on, un arrossegar de pès sus es calhaus deth solèr.
Fortunata-e-Jacinta-I-TA-WEB	Entre dues cases apareishec de pic ua figura nera.
Fortunata-e-Jacinta-I-TA-WEB	Qu’ère un prèire vielh.
Fortunata-e-Jacinta-I-TA-WEB	S’agarrèren deth braç es esposi e auancèren hènt veir es màger bones formes.
Fortunata-e-Jacinta-I-TA-WEB	Eth clèrgue, en passar ath sòn costat, les guardèc fòrça.
Fortunata-e-Jacinta-I-TA-WEB	Qué mos a coneishut?
Fortunata-e-Jacinta-I-TA-WEB	Qu’èrem… en tot peguejar.
Fortunata-e-Jacinta-I-TA-WEB	Bè!…
Fortunata-e-Jacinta-I-TA-WEB	Que m’ei parièr.
Fortunata-e-Jacinta-I-TA-WEB	Que non voi saber arren mès.
Fortunata-e-Jacinta-I-TA-WEB	Punt e finau.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Cap mès…
Fortunata-e-Jacinta-I-TA-WEB	Pro me n’è arrit ja dera tua pegaria.
Fortunata-e-Jacinta-I-TA-WEB	De vertat, jo me pensaua qu’ères mès escarrabilhat…
Fortunata-e-Jacinta-I-TA-WEB	Ath delà, tot çò que me pòs condar, ja m’ac imagini.
Fortunata-e-Jacinta-I-TA-WEB	Que t’engüegères lèu.
Fortunata-e-Jacinta-I-TA-WEB	Ei normau…
Fortunata-e-Jacinta-I-TA-WEB	Er òme ben educat e era hemna ordinària non hèn guaire.
Fortunata-e-Jacinta-I-TA-WEB	Se passe era illusion, e dempús qué arribe?.
Fortunata-e-Jacinta-I-TA-WEB	Qu’era flaire a ceba e ditz paraules lèges…
Fortunata-e-Jacinta-I-TA-WEB	Ada eth… coma s’ac vedessa… se li lhèue er estomac, e comencen es ahèrs.
Fortunata-e-Jacinta-I-TA-WEB	Eth pòble ei lord, era hemna de classa baisha, per mès que se laue era careta, tostemp ei pòble.
Fortunata-e-Jacinta-I-TA-WEB	Non i a mès que veir es cases peth laguens.
Fortunata-e-Jacinta-I-TA-WEB	Donques madeish son es benedidi còssi.
Fortunata-e-Jacinta-I-TA-WEB	Aquera madeisha tarde, dempús de guardar era pòrta deth Carmen e es eloqüents murs de Santa Engracia que vederen çò qu’arrés tornarà a veir, passejauen pes arberalhes de Torrero.
Fortunata-e-Jacinta-I-TA-WEB	Jacinta, pesant fòrça sus eth braç deth sòn marit, pr’amor que de vertat ère plan cansada, li didec:
Fortunata-e-Jacinta-I-TA-WEB	Dempús boca barrada.
Fortunata-e-Jacinta-I-TA-WEB	Mès, hilha, qué te cau?…
Fortunata-e-Jacinta-I-TA-WEB	Plan, t’ac vau a díder.
Fortunata-e-Jacinta-I-TA-WEB	Que non a arren de particular.
Fortunata-e-Jacinta-I-TA-WEB	Donques senhor… demoraue en aquera casa un oncle dera tau, frair dera venedora de ueus, bon tipe, eth màger perdut e er animau mès gran qu’è vist ena mia vida; un òme qu’a estat de tot, presoèr, revolucionari de barralhes, torero d’iuèrn e mercadèr de bestiar.
Fortunata-e-Jacinta-I-TA-WEB	José Izquierdo…!
Fortunata-e-Jacinta-I-TA-WEB	Aguest tau li chuquèc eth cervèth a ua prauba hemna, veuda d’un argentèr e se maridèc damb era.
Fortunata-e-Jacinta-I-TA-WEB	Cadun ath sòn estil, aquera parelha valie un empèri.
Fortunata-e-Jacinta-I-TA-WEB	Tot eth sant dia èren en tot pelejar-se, de bèc se compren…
Fortunata-e-Jacinta-I-TA-WEB	E quina botiga, hilha, quin desorde, quines scènes!
Fortunata-e-Jacinta-I-TA-WEB	Prumèr cuelhie ua peta eth solet, dempús es dus ath còp.
Fortunata-e-Jacinta-I-TA-WEB	Pregunta-li a Villalonga, qu’ei eth qui conde aquerò de meravilha e referís eth rambalh que se formaue aquiu.
Fortunata-e-Jacinta-I-TA-WEB	Me semble mentida que jo me divertissa damb taus escandals.
Fortunata-e-Jacinta-I-TA-WEB	Be n’ei er òme!
Fortunata-e-Jacinta-I-TA-WEB	Mès jo qu’èra cèc; qu’auia alavetz era tissa de çò de popular.
Fortunata-e-Jacinta-I-TA-WEB	Ara prumeria òc… te diderè… repliquèc eth Delfin cercant es corsères d’ua explicacion un shinhau anujosa.
Fortunata-e-Jacinta-I-TA-WEB	Encara que, mès que per çò der desaunor s’emmaliciaue pera hujuda.
Fortunata-e-Jacinta-I-TA-WEB	Era que volie auer ena sua casa ara prauba gojata, qu’ère era sua assistenta.
Fortunata-e-Jacinta-I-TA-WEB	Aguesta gent deth pòble qu’ei atròç.
Fortunata-e-Jacinta-I-TA-WEB	Be n’ei d’estranha era sua morau!, mielhor dit, que non a bric de morau.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Concepción Jerónima, e formar un rambalh ath sòn frair e ara sua cunhada.
Fortunata-e-Jacinta-I-TA-WEB	A quina degradacion arribe un quan se dèishe anar atau!
Fortunata-e-Jacinta-I-TA-WEB	Qu’èra jo tan pèc, que me semblaue qu’auia de víuer tostemp entre semblabla racalha.
Fortunata-e-Jacinta-I-TA-WEB	Donques non te voi díder, hilha dera mia amna… un dia que se metec aquiu eth picador, er aimantonh de Segunda.
Fortunata-e-Jacinta-I-TA-WEB	Aguest cavalièr e eth mèn amic Izquierdo que non se podien veir… çò que se dideren aquiu!…
Fortunata-e-Jacinta-I-TA-WEB	Sabi pas se com te divertie tanta sauvatjaria.
Fortunata-e-Jacinta-I-TA-WEB	Ne jo tanpòc me’n sai.
Fortunata-e-Jacinta-I-TA-WEB	Me semble que venguí a èster un aute desparièr deth qu’èra.
Fortunata-e-Jacinta-I-TA-WEB	Que siguec coma un parentèsi dera mia vida.
Fortunata-e-Jacinta-I-TA-WEB	E arren, hilha dera mia amna, que siguec eth maudit caprici per aquera hemna de pòble, sabi pas quina afogadura artistica, quina deméncia ocasionau que non sai explicar.
Fortunata-e-Jacinta-I-TA-WEB	Sabes se qué desiri ara?, didec de ressabuda Jacinta.
Fortunata-e-Jacinta-I-TA-WEB	Que te cares, tè, que te cares.
Fortunata-e-Jacinta-I-TA-WEB	Me repugne aquerò.
Fortunata-e-Jacinta-I-TA-WEB	Sagi d’imaginar-me se com ères e non ac posqui arténher.
Fortunata-e-Jacinta-I-TA-WEB	Estimar-te jo e èster tu coma tu madeish te pintes son dues causes que non posqui amassar.
Fortunata-e-Jacinta-I-TA-WEB	Que dides ben, estima-me fòrça, e çò de passat, passat.
Fortunata-e-Jacinta-I-TA-WEB	Mès, demora un shinhau: entà deishar redon eth conde, me cau ahíger ua causa que t’estonarà.
Fortunata-e-Jacinta-I-TA-WEB	Tàs dues setmanes d’aqueri va-e-veni, de tanta peleja e de tant escandal entre es frairs Izquierdo, e entre Izquierdo e eth picador, e tia e neboda, heren es patzes toti, e s’acabèren es peleges e non auec mès que fineses e sarrades de mans.
Fortunata-e-Jacinta-I-TA-WEB	Be n’ei d’especiau!
Fortunata-e-Jacinta-I-TA-WEB	Quina gent!
Fortunata-e-Jacinta-I-TA-WEB	Eth pòble non coneish era dignitat.
Fortunata-e-Jacinta-I-TA-WEB	Solet lo possen es sues passions o er interès.
Fortunata-e-Jacinta-I-TA-WEB	Coma que Villalonga e jo auíem sòs entà tantarres e cerveses, es uns e es auti cuelheren eth gust as nòstes pòches e lèu arribèc eth dia qu’aquiu non se hège que béuer, picar de mans, tocar era guitarra, minjar camalhon.
Fortunata-e-Jacinta-I-TA-WEB	Qu’ère ua tantarra contunha.
Fortunata-e-Jacinta-I-TA-WEB	Ena botiga non se venie, en cap des dues cases se trabalhaue.
Fortunata-e-Jacinta-I-TA-WEB	Eth dia que non auie un dinar en camp, auie un sopar ena casa enquiara maitiada.
Fortunata-e-Jacinta-I-TA-WEB	Es vesins èren escandalizadi.
Fortunata-e-Jacinta-I-TA-WEB	Era policia romaue.
Fortunata-e-Jacinta-I-TA-WEB	Villalonga e jo, coma dus asenadi…
Fortunata-e-Jacinta-I-TA-WEB	Vai, quin parelh d’elements!…
Fortunata-e-Jacinta-I-TA-WEB	Ves?…
Fortunata-e-Jacinta-I-TA-WEB	Lèu, lèu, que mos banham.
Fortunata-e-Jacinta-I-TA-WEB	Eth temps se botèc fòrça mau, e en tot eth trajècte enquia Barcelona non cessèc de plòir.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Quan eth trèn s’arturaue, se sentien es gotes d’aigua qu’es tets des coches lançauen sus es estrius.
Fortunata-e-Jacinta-I-TA-WEB	Hège hered, e encara que non ne hesse, es viatjaires n’aurien auut per çò de veir es estacions negades, es emplegadi chaupadi e es campanhards que venguien a cuélher eth trèn damb ua saca en cap.
Fortunata-e-Jacinta-I-TA-WEB	Es locomotores rajauen aigua e huec ath còp, e enes teles de caochó deth trèn de merces se formauen bosses plies d’aigua, petiti lacs a on aurien pogut béuer es audèths, s’es audèths auessen auut set aqueth dia.
Fortunata-e-Jacinta-I-TA-WEB	Jacinta ère contenta, e eth sòn marit tanben, maugrat era malenconia ploraira deth paisatge; coma que i auie d’auti viatjaires en vagon, es nauèth maridadi non podien entretier eth sòn temps damb punets e pegaries d’amor.
Fortunata-e-Jacinta-I-TA-WEB	En arribar, es dus se n’arrien dera formalitat qu’auien hèt aqueth viatge, pr’amor qu’era preséncia de persones estranhes non les deishèc botar-se melosi.
Fortunata-e-Jacinta-I-TA-WEB	En Barcelona s’estèc Jacinta plan distrèta damb era animacion e fecond rambalh d’aqueth gran brunhon d’òmes.
Fortunata-e-Jacinta-I-TA-WEB	Passèren estones plan erosi visitant es supèrbes fabriques de Batlló e de Sert, e admirant de contunh, de talhèr en talhèr, es meravilhoses armes qu’a pensat er òme entà sométer ara Natura.
Fortunata-e-Jacinta-I-TA-WEB	Pendent tres dies, era istòria aquera deth ueu cru, dera hemna sedusida e dera familha d’asenadi que se padegauen damb tantarres, quedèc totafèt desbrembada o perduda en un laberint de maquines rambalhoses e humades, o en tric-trac des telèrs.
Fortunata-e-Jacinta-I-TA-WEB	Es de Jacquard damb es sòns incomprensibles jòcs de cartons horadadi tenguien ocupada e suspenuda era imaginacion de Jacinta, que vedie aqueth prodigi e non s’ac volie creir.
Fortunata-e-Jacinta-I-TA-WEB	Causa formidabla!
Fortunata-e-Jacinta-I-TA-WEB	Qu’èm tan pècs, qu’en veir a ua oelha non pensam qu’en era son es nòsti abrics.
Fortunata-e-Jacinta-I-TA-WEB	E qui diderie qu’es blòdes e combinacions an gessut d’un arbe?
Fortunata-e-Jacinta-I-TA-WEB	Tè, eth coton!
Fortunata-e-Jacinta-I-TA-WEB	E, donc, es tintes?
Fortunata-e-Jacinta-I-TA-WEB	Eth carmin qu’a estat un animalonh, e eth nere ua iranja agra, e es verds e blus carbon de pèira.
Fortunata-e-Jacinta-I-TA-WEB	Mès çò de mès estranh ei que quan vedem a un saumet, çò de mens que pensam ei que d’eth gessen es tambors.
Fortunata-e-Jacinta-I-TA-WEB	E non s’arrestaue aciu era observadora.
Fortunata-e-Jacinta-I-TA-WEB	En aquera excursion peth camp instructiu dera indústria, eth sòn generós còr se desbordaue en sentiments filantropics, e eth sòn clar sen sabie guardar cara a cara es problèmes sociaus.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Be n’està de filosofica era mia hemneta.
Fortunata-e-Jacinta-I-TA-WEB	Vai… que pòs díder que non me sò ludut…
Fortunata-e-Jacinta-I-TA-WEB	Ditz-me se m’estimes, òc o non… mès lèu, lèu.
Fortunata-e-Jacinta-I-TA-WEB	Londeman, enes nautades deth Tibidabo, en veir as sòns pès era immensa ciutat estenuda ena planhèra, deishant anar per mil humeneges eth nere hum que declare era sua fogosa activitat, Jacinta se deishèc anar deth costat deth sòn marit e li didec:
Fortunata-e-Jacinta-I-TA-WEB	Se trapèsse ua forma delicada de hèr era pregunta!…
Fortunata-e-Jacinta-I-TA-WEB	Escorcolhèc ena sua ment tot çò que sabie e non trapaue cap formula qu’anèsse ben ena sua boca.
Fortunata-e-Jacinta-I-TA-WEB	E era causa qu’ère fòrça naturau.
Fortunata-e-Jacinta-I-TA-WEB	O ac auie pensat o ac auie soniat era net anteriora; d’aquerò non n’ère segura, mès qu’ère ua conseqüéncia qu’a quinsevolh se li pòt acodir.
Fortunata-e-Jacinta-I-TA-WEB	Er orde des sòns judicis qu’ère eth següent: er endrabament deth mèn marit damb aguesta hemna?, non ac sai.
Fortunata-e-Jacinta-I-TA-WEB	Mès se tardèsse mès o se tardèsse mens, pro que se poirie passar que… auesse neishut bèth mainatjon.” Aguesta qu’ère era paraula de mau hèr tà prononciar, mainatjon!, Jacinta non gausaue, e encara que sagèc de cambiar-la per familha, succession, tanpòc gessie.
Fortunata-e-Jacinta-I-TA-WEB	Non, que non ère arren.
Fortunata-e-Jacinta-I-TA-WEB	Tu as dit que m’anaues a preguntar sabi pas qué.
Fortunata-e-Jacinta-I-TA-WEB	Qu’ère ua pegaria; non ne hèsques cabau.
Fortunata-e-Jacinta-I-TA-WEB	Que non i a arren que me shòrde mès qu’aquerò… dider-li a un que li van a preguntar quauquarren e dempús non preguntar.
Fortunata-e-Jacinta-I-TA-WEB	Un que se demore confús e hènt mil calculs.
Fortunata-e-Jacinta-I-TA-WEB	Aquerò, aquerò.
Fortunata-e-Jacinta-I-TA-WEB	Sauva-lo ben…
Fortunata-e-Jacinta-I-TA-WEB	Non li queiràn mosques.
Fortunata-e-Jacinta-I-TA-WEB	Guarda, hilha dera mia amna, quan non s’a de tirar, non s’a d’afustar.
Fortunata-e-Jacinta-I-TA-WEB	Que ja tirarè… qu’auem temps, hilhet.
Fortunata-e-Jacinta-I-TA-WEB	Ditz-m’ac ara…
Fortunata-e-Jacinta-I-TA-WEB	Qué serà, qué non serà?
Fortunata-e-Jacinta-I-TA-WEB	Arren… que non ère arren.
Fortunata-e-Jacinta-I-TA-WEB	Eth la guardaue e se botaue seriós.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Se guardauen, se n’arrien, e arren mès.
Fortunata-e-Jacinta-I-TA-WEB	Entath sòn laguens didec era esposa: “Era higa que madure damb eth temps.
Fortunata-e-Jacinta-I-TA-WEB	Vieràn dies de màger confiança, e parlaram… e me’n saberè de se i a o non un ueuet per aquiu.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	IV.- Jacinta non auie cap sòrta d’erudicion.
Fortunata-e-Jacinta-I-TA-WEB	Qu’auie liejut plan pòqui libres.
Fortunata-e-Jacinta-I-TA-WEB	Ère complètament ignoranta en qüestions de geografia artistica; e ça que la, apreciaue era poesia d’aquera region costèra mediterranèa que campèc dauant des sòns uelhs en vier de Barcelona tà Valencia.
Fortunata-e-Jacinta-I-TA-WEB	Es bordalats marins desfilauen ara quèrra dera via, plaçadi entre eth mar blu e ua vegetacion esplendida.
Fortunata-e-Jacinta-I-TA-WEB	A tròci, eth paisatge ère blu damb era platejada huelha des olivèrs; mès enlà, es vinhes l’alegrauen damb era verda gala deth pàmpol.
Fortunata-e-Jacinta-I-TA-WEB	Era vela triangulara des embarcacions, es casetes baishes e blanques, era abséncia de losats punchucs e eth predomini dera linha orizontau enes construccions, hègen a vier en pensament de Santa Cruz idies d’art e de natura elenica.
Fortunata-e-Jacinta-I-TA-WEB	Seguint es rutines que se tien es qu’an liejut quauqui libres, parlèc tanben de Constantin, de Grécia, des barres d’Aragon e des peishets que les amiauen pintades en lomb.
Fortunata-e-Jacinta-I-TA-WEB	Qu’ère clar que s’auie de trèir a relúder es colonies fenicies, causa que d’era Jacinta non n’auie ne idia, ne li hège ua bèra manca.
Fortunata-e-Jacinta-I-TA-WEB	Dempús vengueren Procida e es Vespres Sicilianes, D. Jaime de Aragon, Roger de Flor e er Emperi d’Orient, eth duc d’Osuna e Napols, Venecia e eth marqués de Bedmar, Massanielo, es Borgias, Lepant, D. Juan de Austria, es galères e es pirates, Cervantes e es Padres de la Merced.
Fortunata-e-Jacinta-I-TA-WEB	Entretenguda Jacinta enes comentaris qu’er aute botaue ara rapida vision dera còsta mediterranèa, resumie era sua sciéncia en aguestes o semblables expressions: “E era gent que s’està aciu, serà erosa o serà tan malerosa coma es campanhards der interior, que jamès an auut arren a veir damb eth Gran Turc ne damb era capitania de D. Juan de Austria?
Fortunata-e-Jacinta-I-TA-WEB	Que passèren un dia fòrça agradiu, en veir er alègre país que campaue dauant des sòns uelhs, eth cabalós Ebro, es aiguamògs deth sòn delta, e fin finau, era meravilha dera region valenciana, que s’anoncièc damb grops de carrobièrs, que de pertot semblauen acodir dançant ar encontre deth trèn.
Fortunata-e-Jacinta-I-TA-WEB	A Jacinta li daue romadís de cap quan les guardaue atentiuament.
Fortunata-e-Jacinta-I-TA-WEB	Ja s’apressauen entà tocar damb eth sòn espés huelham era hiestreta; ja s’aluenhauen entà naut de tot d’un ticolet; ja s’amagauen darrèr d’un tucò entà reaparéisher hènt passi e figures de minuet o jogant ara amagadèra damb es paus deth telegraf.
Fortunata-e-Jacinta-I-TA-WEB	Eth temps, que non les auie estat guaire favorable en Saragossa e Barcelona, milhorèc aqueth dia.
Fortunata-e-Jacinta-I-TA-WEB	Un esplendid solei dauraue es camps.
Fortunata-e-Jacinta-I-TA-WEB	Tota era lum deth cèu semblaue que se calaue laguens deth còr des esposi.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Pro ne son de coquins!
Fortunata-e-Jacinta-I-TA-WEB	Guarda ara es hius.
Fortunata-e-Jacinta-I-TA-WEB	Que sòn madeish qu’eth pentagrama d’un papèr de musica.
Fortunata-e-Jacinta-I-TA-WEB	Guarda com puge, guarda com baishe.
Fortunata-e-Jacinta-I-TA-WEB	Es cinc linhes semble que son gravades damb tinta nera sus eth blu deth cèu, e qu’eth cèu ei çò que se botge coma ua cortina de teatre non acabada de penjar.
Fortunata-e-Jacinta-I-TA-WEB	Çò que jo digui, exprimic Jacinta arrint.
Fortunata-e-Jacinta-I-TA-WEB	Fòrça poesia, fòrça causa polida e naua; mès pòc entà minjar.
Fortunata-e-Jacinta-I-TA-WEB	T’ac cohèssi, marit dera mia amna, qu’è ua hame de lop.
Fortunata-e-Jacinta-I-TA-WEB	Era maitiada e aguest frescolenc camp, m’an dubèrt era hame de land en land.
Fortunata-e-Jacinta-I-TA-WEB	Jo non volia parlar d’aquerò entà non descoratjar-te.
Fortunata-e-Jacinta-I-TA-WEB	Lèu arribaram en ua estacion de pension.
Fortunata-e-Jacinta-I-TA-WEB	Se non, cromparam encara que sigue ues rosquilhes o pan sec…
Fortunata-e-Jacinta-I-TA-WEB	Eth hèt de viatjar qu’a aguesti inconvenents.
Fortunata-e-Jacinta-I-TA-WEB	Coratge, gojata, e hè-me un punet, qu’era hame damb amor ei mendre.
Fortunata-e-Jacinta-I-TA-WEB	Sabes se qué me minjaria jo ara?
Fortunata-e-Jacinta-I-TA-WEB	Un bistèc?
Fortunata-e-Jacinta-I-TA-WEB	Non.
Fortunata-e-Jacinta-I-TA-WEB	Donques qué?
Fortunata-e-Jacinta-I-TA-WEB	Un e miei.
Fortunata-e-Jacinta-I-TA-WEB	Pro que t’auràs d’acontentar damb ua iranja e mieja.
Fortunata-e-Jacinta-I-TA-WEB	Passauen es estacions, e era pension non apareishie.
Fortunata-e-Jacinta-I-TA-WEB	Fin finau, en sabi pas quina, apareishec ua hemna qu’auie ath dauant ua tauleta damb licors, rosquilhes, pastissi ornadi damb hormigues e uns…
Fortunata-e-Jacinta-I-TA-WEB	Qué ère aquerò?
Fortunata-e-Jacinta-I-TA-WEB	Hè-te’n a vier ua dotzena…
Fortunata-e-Jacinta-I-TA-WEB	E un aute còp eth trèn en marcha.
Fortunata-e-Jacinta-I-TA-WEB	Ambdús se placèren jolhs damb jolhs, botant ath miei eth papèr greishós qu’auie aqueth molon de cadavres fregidi, e comencèren a minjar damb era prèssa qu’era sua hame les daue.
Fortunata-e-Jacinta-I-TA-WEB	Guarda quin pit…
Fortunata-e-Jacinta-I-TA-WEB	Non, entà tu, entà tu.
Fortunata-e-Jacinta-I-TA-WEB	Era man d’era qu’ère forquilha entara boca d’eth, e ath revés.
Fortunata-e-Jacinta-I-TA-WEB	Jacinta didie qu’ena sua vida auie hèt un repais mès a gust.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E tot entà que nosati mos regalèssem aué.
Fortunata-e-Jacinta-I-TA-WEB	E òc ma hè que ne son de boni.
Fortunata-e-Jacinta-I-TA-WEB	Que m’a agradat aguest esdejoar.
Fortunata-e-Jacinta-I-TA-WEB	E a jo.
Fortunata-e-Jacinta-I-TA-WEB	Ara vam a veir aguesti pastissi.
Fortunata-e-Jacinta-I-TA-WEB	Que son plan boni.
Fortunata-e-Jacinta-I-TA-WEB	Er acid qué…?
Fortunata-e-Jacinta-I-TA-WEB	Es hormigues, gojata.
Fortunata-e-Jacinta-I-TA-WEB	Non te’n hèsques, e entà laguens.
Fortunata-e-Jacinta-I-TA-WEB	Remetudes es fòrces, era alegria se desbordaue d’aqueres amnes.
Fortunata-e-Jacinta-I-TA-WEB	Guarda quines cases, quines trelhes!
Fortunata-e-Jacinta-I-TA-WEB	Anauen solets.
Fortunata-e-Jacinta-I-TA-WEB	Quina felicitat, tostemp solets!
Fortunata-e-Jacinta-I-TA-WEB	Juan se seiguec ath cant dera hiestreta e Jacinta sus es sòns jolhs.
Fortunata-e-Jacinta-I-TA-WEB	Eth l’enrodaue era cintura damb eth braç.
Fortunata-e-Jacinta-I-TA-WEB	A còps parlauen, en tot hèr, era, observacions innocentes sus tot aquerò que vedie.
Fortunata-e-Jacinta-I-TA-WEB	Mès dempús se passauen quauques estones sense qu’arrés badèsse boca.
Fortunata-e-Jacinta-I-TA-WEB	De ressabuda se virèc Jacinta entath sòn marit, e en tot botar-li un braç ar entorn deth còth, li deishèc anar aguesta:
Fortunata-e-Jacinta-I-TA-WEB	Qui?, preguntèc Santa Cruz un shinhau estonat.
Fortunata-e-Jacinta-I-TA-WEB	Eth tòn adorat torment, eth tòn…
Fortunata-e-Jacinta-I-TA-WEB	Com se cridaue o com se cride…
Fortunata-e-Jacinta-I-TA-WEB	Sabi pas… ne m’impòrte.
Fortunata-e-Jacinta-I-TA-WEB	Vai, damb qué gesses ara.
Fortunata-e-Jacinta-I-TA-WEB	Qu’ei que hè ua estona me venguec eth pensar en era.
Fortunata-e-Jacinta-I-TA-WEB	Se m’acodic còp sec.
Fortunata-e-Jacinta-I-TA-WEB	Sabes com?
Fortunata-e-Jacinta-I-TA-WEB	Que vedí uns cotilhons ròis metudi a secar en un arbilhon.
Fortunata-e-Jacinta-I-TA-WEB	Tu dideràs se qué a a veir…
Fortunata-e-Jacinta-I-TA-WEB	Plan, arren.
Fortunata-e-Jacinta-I-TA-WEB	Mès vé-te’n a saber com s’estaquen en pensament es idies.
Fortunata-e-Jacinta-I-TA-WEB	Aguest maitin me’n brembè de çò madeish quan passauen fiulant es cariòts cargadi d’equipatges.
Fortunata-e-Jacinta-I-TA-WEB	Anet me venguec en cap, quan te semble?.
Fortunata-e-Jacinta-I-TA-WEB	Quan amortères era lum.
Fortunata-e-Jacinta-I-TA-WEB	Me semblèc qu’era ahlama ère ua hemna que didie ai!
Fortunata-e-Jacinta-I-TA-WEB	Ja sai que son pegaries, mès en cervèth se passen causes plan particulares.
Fortunata-e-Jacinta-I-TA-WEB	Atau, donc, mainatget, desnishes aquerò, òc o non?
Fortunata-e-Jacinta-I-TA-WEB	Qué?
Fortunata-e-Jacinta-I-TA-WEB	Eth nòm.
Fortunata-e-Jacinta-I-TA-WEB	Dèisha-me a jo de nòms.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Qué pòc amable ei aguest senhor!, didec abraçant-lo.
Fortunata-e-Jacinta-I-TA-WEB	Plan, sauva-te eth secretet, òme, e desencusa-me.
Fortunata-e-Jacinta-I-TA-WEB	Tie compde que non te panen aguesta preciositat.
Fortunata-e-Jacinta-I-TA-WEB	Qu’ei aquerò, qu’ei aquerò, o èm reservadi o non.
Fortunata-e-Jacinta-I-TA-WEB	Jo me demori madeish qu’èra.
Fortunata-e-Jacinta-I-TA-WEB	Non te penses qu’auia un gran interès entà saber-me’n.
Fortunata-e-Jacinta-I-TA-WEB	Qué guanhi jo sabent un nòm mès?
Fortunata-e-Jacinta-I-TA-WEB	Qu’ei un nòm plan lèg…
Fortunata-e-Jacinta-I-TA-WEB	Non me hèsques pensar en aquerò que voi desbrembar, repliquèc Santa Cruz damb engüeg.
Fortunata-e-Jacinta-I-TA-WEB	Non te digui ne ua soleta paraula, sabes?
Fortunata-e-Jacinta-I-TA-WEB	Gràcies, estimat pòble…
Fortunata-e-Jacinta-I-TA-WEB	Donques guarda, se te penses que vau a auer gelosia, t’enganhes fòrça.
Fortunata-e-Jacinta-I-TA-WEB	Pro que voleries tu aquerò entà dar-te importància.
Fortunata-e-Jacinta-I-TA-WEB	Que non n’è, ne è motius entà auer-ne.
Fortunata-e-Jacinta-I-TA-WEB	Sabi pas se qué vederen que les distreiguec d’aquera convèrsa.
Fortunata-e-Jacinta-I-TA-WEB	Eth paisatge ère cada còp mès polit, e eth camp, vient a èster un jardin, revelaue es refinaments dera civilizacion agricòla.
Fortunata-e-Jacinta-I-TA-WEB	Tot qu’ère aquiu noblesa, ei a díder irangèrs, es arbes de huelha perenna e ludenta, de flors odoroses e de frutes d’aur, arbe illustre qu’a estat un des mès tenguts estriuets des poètes, e qu’ena region valenciana ei peth solèr, voi díder, que n’a tants qu’enquia e tot es poètes les guarden ja coma se siguessen cardets.
Fortunata-e-Jacinta-I-TA-WEB	Es tèrres laurades encanten ara vista damb era correccion accentuada des sues linhes.
Fortunata-e-Jacinta-I-TA-WEB	Es ortalisses bròden es socs e diboishen eth solèr, qu’en quauqui lòc se retire a un canabàs.
Fortunata-e-Jacinta-I-TA-WEB	Es diuèrsi verds, mès semble que les a hèt er art damb ua bròssa, que non era Natura damb eth sòn trabalh invisible.
Fortunata-e-Jacinta-I-TA-WEB	E per tot, flors, arbilhons trendes; enes estacions càcies gigantesques qu’estenen es sues rames sus era via; es òmes damb calçons e mocador estacat en cap, costum morisc; es hemnes fresques e gracioses, vestides d’indiana e pientades damb guinses de peu sus es possi.
Fortunata-e-Jacinta-I-TA-WEB	Valencia s’apressaue ja.
Fortunata-e-Jacinta-I-TA-WEB	En vagon entrèren quauques persones; mès es esposi non deishèren era hiestreta.
Fortunata-e-Jacinta-I-TA-WEB	A viatges se vedie eth mar, tan blu, tan blu, qu’era retina patie era enganha de veir verd eth cèu.
Fortunata-e-Jacinta-I-TA-WEB	Sagunto!, ai, quin nòm!, quan se lo ve escrit en letres naues e dilhèu torçades de bèra estacion, que semble trufaria.
Fortunata-e-Jacinta-I-TA-WEB	Non se passe cada dia que se posque veir estropades en hum des locomotòres es inscripcions mès subergessentes dera istòria umana.
Fortunata-e-Jacinta-I-TA-WEB	Juanito que profitaue es escadences d’èster sabent sentimentau, s’estonèc mès deth compde dera aparicion d’aqueth panèu.
Fortunata-e-Jacinta-I-TA-WEB	A!, Sagunto, ja… un nòm.
Fortunata-e-Jacinta-I-TA-WEB	Solide que se passèc aciu bèth rambalh.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Non t’afogues, hilh, cuelh-t’ac damb tranquillitat.
Fortunata-e-Jacinta-I-TA-WEB	A qué vie aguest a!, ò!…?
Fortunata-e-Jacinta-I-TA-WEB	Gojata, se qué dides?
Fortunata-e-Jacinta-I-TA-WEB	Òc, hilh dera mia amna, pr’amor qu’aqueri bèsties… que non hèsqui repè… heren ua asenada.
Fortunata-e-Jacinta-I-TA-WEB	Plan, crida-les eròis se vòs, e barra aguesta boca que te me retires ath Papamoscas de Burgos.
Fortunata-e-Jacinta-I-TA-WEB	Tornèren a contemplar eth jardin agricòla qu’ena sua verdor se destacauen es cabanes de palha damb ua crotz naut de tot deth tet.
Fortunata-e-Jacinta-I-TA-WEB	Enes bartassi vedec Jacinta ues plantes plan estranhes de brots escassi e huelhes enòrmes, que cridèren era sua atencion.
Fortunata-e-Jacinta-I-TA-WEB	Non, hilha mia, es higues de Barbaria les da aguesta auta planta baisha, compausada d’ues arrames eriçades de pues.
Fortunata-e-Jacinta-I-TA-WEB	Aquerò d’aute qu’ei era agave, que da coma frut es còrdes.
Fortunata-e-Jacinta-I-TA-WEB	E er espart a on ei?
Fortunata-e-Jacinta-I-TA-WEB	Enquia aquiu non arribe era mia sabença.
Fortunata-e-Jacinta-I-TA-WEB	Que deu èster per aquiu.
Fortunata-e-Jacinta-I-TA-WEB	Eth trèn hège ua ampla corba.
Fortunata-e-Jacinta-I-TA-WEB	Es viatjaires vederen ua grana massa d’edificis qu’era sua blancor subergessie entre eth verd.
Fortunata-e-Jacinta-I-TA-WEB	Es grops d’arbes la tapauen a tròci; dempús la descurbien.
Fortunata-e-Jacinta-I-TA-WEB	Valencia qu’ère era ciutat mès ben plaçada deth mon, sivans didec un agudent observador, per çò d’èster bastida ath miei deth camp.
Fortunata-e-Jacinta-I-TA-WEB	Ara seguida, es esposi, empaquetadi laguens d’ua carriòla, se calauen pes estrets carrèrs dera ciutat campèstra.
Fortunata-e-Jacinta-I-TA-WEB	S’aquerò semble un paravent…
Fortunata-e-Jacinta-I-TA-WEB	Tara mieja net, quan se retirèren fatigadi en sòn domicili dempús d’auer passejat pes carrèrs e entenut mieja Africana en teatre dera Princesa, Jacinta sentec que còp sec, sense saber com ne perqué, l’ahiscaue en cervèth aqueth petit verme, era idia persecutora, era peneta desguisada de curiosèr.
Fortunata-e-Jacinta-I-TA-WEB	Juan se resistic a satisfèr-la, aufrint diuèrses rasons.
Fortunata-e-Jacinta-I-TA-WEB	Mès eth nòm, mainatget, eth nòm e arren mès.
Fortunata-e-Jacinta-I-TA-WEB	Non te penses que te vau a repotegar, pegonh.
Fortunata-e-Jacinta-I-TA-WEB	Parlant atau se treiguie eth chapèu, dempús er abric, dempús eth còs deth vestit, era pelha, eth pof, e ac anaue botant tot damb orde enes fautulhs e cagires dera cramba.
Fortunata-e-Jacinta-I-TA-WEB	Qu’ère renduda e non vedie es santes ores de botar es sues fatigades carns en lhet.
Fortunata-e-Jacinta-I-TA-WEB	Er espós tanben anaue deishant anar era ròba.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Semblaue de bon umor; mès eth curiosèr de Juanita lo shordaue ja.
Fortunata-e-Jacinta-I-TA-WEB	A tot darrèr, en non poder resistir-se as gràcies dera sua hemna non auec mès remèdi que decidir-se.
Fortunata-e-Jacinta-I-TA-WEB	Ja èren es caps sus es coishins, quan Santa Cruz deishèc anar guiterós aguestes paraules dera sua boca:
Fortunata-e-Jacinta-I-TA-WEB	Gràcies a Diu, òme.
Fortunata-e-Jacinta-I-TA-WEB	Li costaue fòrça trabalh de didè’c.
Fortunata-e-Jacinta-I-TA-WEB	Era auta l’ajudaue.
Fortunata-e-Jacinta-I-TA-WEB	Se cride For…
Fortunata-e-Jacinta-I-TA-WEB	For…narina.
Fortunata-e-Jacinta-I-TA-WEB	Non, For…tuna…
Fortunata-e-Jacinta-I-TA-WEB	Fortunata.
Fortunata-e-Jacinta-I-TA-WEB	Aquerò…
Fortunata-e-Jacinta-I-TA-WEB	Au, que ja deus èster satisfèta.
Fortunata-e-Jacinta-I-TA-WEB	Arren mès.
Fortunata-e-Jacinta-I-TA-WEB	Qu’està plan ben, as estat amable.
Fortunata-e-Jacinta-I-TA-WEB	Atau ei coma te voi jo.
Fortunata-e-Jacinta-I-TA-WEB	Ath cap d’ua estona, dormie coma un àngel… dormien es dus.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	V.- “Sabes qué se m’a acodit?, didec Santa Cruz ara sua hemna dus dies dempús ena estacion de Valencia.
Fortunata-e-Jacinta-I-TA-WEB	Que me semble ua pegaria que tornem tan lèu entà Madrid.
Fortunata-e-Jacinta-I-TA-WEB	Anaram entà Sevilla.
Fortunata-e-Jacinta-I-TA-WEB	Ara prumeria Jacinta s’entristic.
Fortunata-e-Jacinta-I-TA-WEB	Que ja auie desirs de veir as sues fraies, a sa pair e as sòns oncles e soèrs.
Fortunata-e-Jacinta-I-TA-WEB	Mès era idia de prolongar un shinhau aqueth viatge tan divertit, conquistèc lèu lèu era sua amna.
Fortunata-e-Jacinta-I-TA-WEB	Vier atau, amiadi enes ales deth trèn qu’a tostemp quauquarren de dragon de fabula entàs amnes joenes, ère tan doç, tant entretengut…!
Fortunata-e-Jacinta-I-TA-WEB	Vederen era opulenta ribèra deth Júcar, passèren per Alcira, caperada de flors d’irangèr, per Játiva era alègra; dempús venguec Montesa, de feudau aspècte, e dempús Almansa en territòri hered e nud.
Fortunata-e-Jacinta-I-TA-WEB	Es camps de vinhes qu’èren cada còp mens freqüents, enquia qu’era severitat deth terren les didec que ja èren ena dura Castilla.
Fortunata-e-Jacinta-I-TA-WEB	Eth trèn se lançaue per aqueth camp trist, coma un immens lebrèr, flairant era via e ganholant ara net tardiua, qu’anaue queiguent lentament sus era planhèra sense fin.
Fortunata-e-Jacinta-I-TA-WEB	Monotonia, paus de telegraf, crabes, basses, matarrassi, tèrra grisa, immensitat orizontau que sus era semble auer estat es mars hè pòc de temps; eth hum dera maquina aluenhant-se en bohades majestuoses entar orizont; es gardabarrères damb era bandèra verda senhalant eth pas liure, que semble eth camin der infinit; volades d’audèths que vòlen baish, e estacions que se hègen demorar fòrça, coma s’auessen quauquarren bon…
Fortunata-e-Jacinta-I-TA-WEB	Jacinta s’adormic e Juanito tanben.
Fortunata-e-Jacinta-I-TA-WEB	Aquera maudida Mancha qu’ère un narcotic.
Fortunata-e-Jacinta-I-TA-WEB	Ara fin baishèren en Alcázar de San Juan, tara mieja net, arraulidi de hered.
Fortunata-e-Jacinta-I-TA-WEB	Aquiu demorèren eth trèn d’Andalucia, preneren chicolate, e a tornar a romar pera zòna manchèga, era mès illustra de totes, era Argamasillesca.
Fortunata-e-Jacinta-I-TA-WEB	Passèren es esposi ua mala net per aquera estèpa, en tot aucir eth hered plan amassadets jos es plecs d’ua soleta hlaçada, e fin finau arribèren en Cordoba, a on descansèren e visiteren era Mezquita, non auent pro temps damb un dia entà ambdues causes.
Fortunata-e-Jacinta-I-TA-WEB	Usclauen en desirs de veder-se ena desparièra Sevilla…
Fortunata-e-Jacinta-I-TA-WEB	Un aute còp en trèn.
Fortunata-e-Jacinta-I-TA-WEB	Que serien es nau dera net quan se trapèren laguens dera romantica e alègra ciutat, ath miei d’aqueth idiòma blessejaire e des gràcies e facècies dera gent andalusa.
Fortunata-e-Jacinta-I-TA-WEB	S’estèren aquiu, sivans me pensi, ueit o dètz dies, encantadi, sense engüejar-se ne un solet moment, vedent es meravilhes dera arquitectura e dera Natura, participant deth bon umor qu’aquiu s’alende damb er aire e se recuelh a trauèrs des guardades des caminaires.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Tanben l’agradaue a Jacinta veir que totes es hemnes, enquia e tot es vielhes que demanen caritat, amien era sua flor en cap.
Fortunata-e-Jacinta-I-TA-WEB	Era que non a flor se bote entre es peus quinsevolh huelha verda e va per aqueri carrèrs venent vides.
Fortunata-e-Jacinta-I-TA-WEB	Ua tarde anèren a dinar en ua tauèrna de Triana, pr’amor que didie Juanito qu’ère de besonh conéisher totes es causes d’apròp e tractar-se d’egal a egal damb aqueth plan originau pòble, artista nat, poèta que semble pintar çò que ditz, e que recebec deth Cèu eth don d’ua filosofia plan practica, que s’està en cuelher-se totes es causes peth costat umoristic, e atau era vida, un còp convertida en trufaria, se hè mès aisida d’amiar.
Fortunata-e-Jacinta-I-TA-WEB	Beuec eth Delfin fòrça bières, donques qu’opinaue damb gran sentit practic qu’entà assimilar-se a Andalucia e senter-la ben ath laguens, li calie introdusir en còs tota era manzanilla qu’aguest posque contier.
Fortunata-e-Jacinta-I-TA-WEB	Jacinta non hège que tastar-la e la trapaue aspra e acida, sense arténher apreciar era flaireta ath frut pero de Ronda que diden qu’a aquera beuenda.
Fortunata-e-Jacinta-I-TA-WEB	Se retirèren de plan bon umor ena aubèrja, e en arribar en era vederen qu’en minjador i auie fòrça gent.
Fortunata-e-Jacinta-I-TA-WEB	Qu’ère ua taulejada de nòça.
Fortunata-e-Jacinta-I-TA-WEB	Es nòvis èren espanhòus anglicanizadi de Gibraltar.
Fortunata-e-Jacinta-I-TA-WEB	Es esposi Santa Cruz sigueren convidadi a préner quauquarren, mès ac refusèren; solet beueren un shinhau de Champanha, tà non quedar mau.
Fortunata-e-Jacinta-I-TA-WEB	Dempús un anglés fòrça pesat, que mauparlaue eth castelhan damb era boca arroncilhada e es dents sarrades, coma se volesse mastulhar es paraules, s’entestèc que les calie préner ues bières.
Fortunata-e-Jacinta-I-TA-WEB	Non auec Santa Cruz mès remèdi que cedir ara exigéncia d’aqueth maudit anglés, e cuelhent era copa des sues mans, didie a mieja votz: “Bona peta qu’amies tu”.
Fortunata-e-Jacinta-I-TA-WEB	Mès er anglés non ac comprenie…
Fortunata-e-Jacinta-I-TA-WEB	Jacinta vedec qu’aquerò acabarie mau.
Fortunata-e-Jacinta-I-TA-WEB	Er anglés cridaue ar orde, dident as mès joeni damb era sua boqueta sarrada qu’auessen fondamenta.
Fortunata-e-Jacinta-I-TA-WEB	Ad arrés li calie autant coma ada eth que se lo cridèsse ar orde, e mès que mès, çò que mès li calie ère que li rebraquèssen era beuenda, pr’amor qu’aquerò non ère ja boca, qu’ère un embut.
Fortunata-e-Jacinta-I-TA-WEB	Jacinta auec era presentida deth rambalh e cuelhent ua decision sobta, tirassèc deth braç a Juanito e se lo hec a vier, en punt qu’aguest començaue a burlar-se’n der anglés.
Fortunata-e-Jacinta-I-TA-WEB	Se m’i estongui ua menuta mès, li cali un parelh de tustades…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Entrèren en sòn quarto, e seigudi un dauant der aute, passèren ua estona rebrembant es diuèrsi tipes qu’èren en minjador e es expressions equivòques qu’aquiu se didien.
Fortunata-e-Jacinta-I-TA-WEB	Juan parlaue pòc e semblaue un shinhau inquiet.
Fortunata-e-Jacinta-I-TA-WEB	De pic l’entrèc talents de tornar entà baish.
Fortunata-e-Jacinta-I-TA-WEB	Era sua hemna s’i opausaue.
Fortunata-e-Jacinta-I-TA-WEB	Discutiren.
Fortunata-e-Jacinta-I-TA-WEB	Ara fin Jacinta li calèc clauar era pòrta.
Fortunata-e-Jacinta-I-TA-WEB	Que vau mès que me demora aciu… pr’amor que se baishi, e torne eth mister damb es sues fineses, lo pataquegi…
Fortunata-e-Jacinta-I-TA-WEB	Te cau calar-te en lhet, li didec.
Fortunata-e-Jacinta-I-TA-WEB	Qu’ei d’ora… mos estaram aciu de cauhada… òc… tu non as dromilhon?
Fortunata-e-Jacinta-I-TA-WEB	Jo tanpòc.
Fortunata-e-Jacinta-I-TA-WEB	Acompanharè ara mia estimada mitat.
Fortunata-e-Jacinta-I-TA-WEB	Aguest qu’ei eth mèn déuer, e saberè complir-lo, òc senhora.
Fortunata-e-Jacinta-I-TA-WEB	Pr’amor que jo sò esclau deth déuer…
Fortunata-e-Jacinta-I-TA-WEB	Jacinta s’auie trèt eth chapèu e er abric.
Fortunata-e-Jacinta-I-TA-WEB	Juanito la seiguec sus es sòns jolhs e comencèc a hèr-la sautar coma as mainatges quan se les hè eth shivau.
Fortunata-e-Jacinta-I-TA-WEB	E vai damb er estriuet de qué eth ère er esclau deth sòn déuer, e de qué çò prumèr de tot ei era familha.
Fortunata-e-Jacinta-I-TA-WEB	Eth tròt long que l’amiaue eth sòn marit comencèc a shordar a Jacinta, que desmontèc e se n’anec entara cagira qu’ère abans.
Fortunata-e-Jacinta-I-TA-WEB	Eth alavetz se metec a hèr torns rapids pera cramba.
Fortunata-e-Jacinta-I-TA-WEB	Eth mèn màger gust qu’ei èster ath costat dera mia adorada mainada, didie sense guardar-la.
Fortunata-e-Jacinta-I-TA-WEB	T’estimi damb delèri coma se ditz enes drames.
Fortunata-e-Jacinta-I-TA-WEB	Benedida sigue era mia maireta… que me maridèc damb tu…
Fortunata-e-Jacinta-I-TA-WEB	S’ajulhèc dauant e li punèc es mans.
Fortunata-e-Jacinta-I-TA-WEB	Jacinta lo campaue damb actitud mesfisanta, sense clucar un uelh, volent arrir mès sense artenhè’c.
Fortunata-e-Jacinta-I-TA-WEB	Santa Cruz cuelhec un ton plan planhós entà dider-li:
Fortunata-e-Jacinta-I-TA-WEB	Ò, perdon, perdon…
Fortunata-e-Jacinta-I-TA-WEB	Qu’èra cèc, envilit; qu’èra jo plan cañí… aquerò que vò díder gitano, vida mia.
Fortunata-e-Jacinta-I-TA-WEB	Eth vici e era grossièretat auien botat ua crosta en mèn còr…
Fortunata-e-Jacinta-I-TA-WEB	Cridem-li garlochint…
Fortunata-e-Jacinta-I-TA-WEB	Jacinteta, non me guardes atau.
Fortunata-e-Jacinta-I-TA-WEB	Aquerò que te digui ei era pura vertat.
Fortunata-e-Jacinta-I-TA-WEB	Se te mentisqui, que demora jo aciu, mòrt, ara madeish.
Fortunata-e-Jacinta-I-TA-WEB	Totes es mies colpes les veigui clares aguesta net.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ajaçar-me jo, jo… quan encara t’è de condar tantes causes, gojateta!, higec Santa Cruz, que cansat ja d’èster de jolhs auie agarrat ua banqueta entà sèir-se as pès dera sua hemna.
Fortunata-e-Jacinta-I-TA-WEB	Desencusa que non aja estat franc damb tu.
Fortunata-e-Jacinta-I-TA-WEB	Que me hège vergonha de revelar-te cèrtes causes.
Fortunata-e-Jacinta-I-TA-WEB	Mès ja non posqui mès: era mia consciéncia se vèsse coma ua urna plia que què… atau, atau; e ara dehòra tot…
Fortunata-e-Jacinta-I-TA-WEB	Tu que m’absolveràs quan m’entenes, vertat?
Fortunata-e-Jacinta-I-TA-WEB	Ditz que òc…
Fortunata-e-Jacinta-I-TA-WEB	Que i a moments ena vida des pòbles, voi díder, ena vida der òme, moments terribles, amna mia.
Fortunata-e-Jacinta-I-TA-WEB	Tu ac comprenes…
Fortunata-e-Jacinta-I-TA-WEB	Jo non te coneishia alavetz.
Fortunata-e-Jacinta-I-TA-WEB	Qu’ère coma era umanitat abans de vier eth Messies, ena escurina, amortat eth gas… òc.
Fortunata-e-Jacinta-I-TA-WEB	Non me condemnes, non, non, non me condemnes sense entener-me…
Fortunata-e-Jacinta-I-TA-WEB	Jacinta non sabie se qué hèr.
Fortunata-e-Jacinta-I-TA-WEB	Er un e er aute sigueren en tot guardar-se pendent ua estona, es uelhs tachadi enes uelhs, enquia que Juan didec en votz hloisha:
Fortunata-e-Jacinta-I-TA-WEB	Fortunata auie es uelhs coma dues esteles, plan semblables as dera Virgen del Carmen qu’abans èren en Santo Tomàs e ara en San Ginés.
Fortunata-e-Jacinta-I-TA-WEB	Pregunta-l’ac a Estupinhan, pregunta-l’ac se n’as bèth dobte… a veir…
Fortunata-e-Jacinta-I-TA-WEB	Fortunata auie es mans rustes de tant trabalhar, eth còr plen d’innocéncia…
Fortunata-e-Jacinta-I-TA-WEB	Fortunata non auie educacion; aquera boca tan beròia se minjaue fòrça letres e en d’autes s’enganhaue.
Fortunata-e-Jacinta-I-TA-WEB	Didie induligencias, golver, asin.
Fortunata-e-Jacinta-I-TA-WEB	Passèc era sua mainadesa suenhant eth bestiar.
Fortunata-e-Jacinta-I-TA-WEB	Sabes quina sòrta de bestiar?
Fortunata-e-Jacinta-I-TA-WEB	Es garies.
Fortunata-e-Jacinta-I-TA-WEB	Dempús elevaue es coloms enes sòns pièchs.
Fortunata-e-Jacinta-I-TA-WEB	Coma qu’es coloms non mingen senon en bèc dera sua mair, Fortunata se les botaue ena hauda, e se vedesses tu quina hauda mès polida!, sonque qu’auie fòrça gratades que li hègen es coloms damb es ungles des sues pautes.
Fortunata-e-Jacinta-I-TA-WEB	Dempús agarraue ena boca un glòp d’aigua e quauqui grans de carróbia, e calant-se eth bèc ena boca… les daue de minjar…
Fortunata-e-Jacinta-I-TA-WEB	Qu’ère era paloma mair des trendi colomets…
Fortunata-e-Jacinta-I-TA-WEB	Dempús les autrejaue eth sòn calor naturau… les roconaue, les hège rorroooó, les cantaue cançons de hilhuquèra…
Fortunata-e-Jacinta-I-TA-WEB	Prauba Fortunata, prauba Pitusa!…
Fortunata-e-Jacinta-I-TA-WEB	T’è dit que la cridauen Pitusa?
Fortunata-e-Jacinta-I-TA-WEB	Non?…
Fortunata-e-Jacinta-I-TA-WEB	Que sàpies que jo la hi a pèrder… òc la hi a pèrder; ei de besonh que cadun cargue damb era sua responsabilitat…
Fortunata-e-Jacinta-I-TA-WEB	Jo la hi a pèrder, l’enganhè, li didí mil mentides, la hi creir que me maridaria damb era.
Fortunata-e-Jacinta-I-TA-WEB	Ac as vist?
Fortunata-e-Jacinta-I-TA-WEB	Be ne sò de coquin!…
Fortunata-e-Jacinta-I-TA-WEB	Dèisha-me que me n’arrisca un shinhau…
Fortunata-e-Jacinta-I-TA-WEB	Òc, totes es bajanades que jo li didia se les avalaue…
Fortunata-e-Jacinta-I-TA-WEB	Eth pòble ei plan innocent, qu’ei pèc totafèt, que s’ac cre tot se li diden es causes damb paraules fines…
Fortunata-e-Jacinta-I-TA-WEB	L’enganhè, li garfiñé eth sòn aunor, e tan tranquil.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Non me botes aguesta cara, vida mia.
Fortunata-e-Jacinta-I-TA-WEB	Compreni qu’as tota era rason; sò un infame, meriti eth tòn mesprètz; pr’amor que… çò que tu dideràs, ua hemna ei tostemp ua creatura de Diu, vertat?…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Jacinta ère plan espaurida, miei mòrta de pòur e de dolor.
Fortunata-e-Jacinta-I-TA-WEB	Non sabie se qué hèr ne se qué díder.
Fortunata-e-Jacinta-I-TA-WEB	Padega-te, pera plan Santa Maria.
Fortunata-e-Jacinta-I-TA-WEB	Qu’ès en tot delirar”.
Fortunata-e-Jacinta-I-TA-WEB	Non, non, aquerò que non ei deliri, qu’ei empenaïment, higec Santa Cruz, que, en botjar-se lèu què e li calec apuar es mans en solèr.
Fortunata-e-Jacinta-I-TA-WEB	Te penses dilhèu qu’eth vin…?
Fortunata-e-Jacinta-I-TA-WEB	Ò, non, hilha mia, non me hèsques aguest desfavor.
Fortunata-e-Jacinta-I-TA-WEB	Qu’ei qu’era consciéncia m’a pujat aciu en còth, en cap, e me pese tant, que non posqui sauvar ben er equilibri…
Fortunata-e-Jacinta-I-TA-WEB	Dèisha-me que m’umilia dauant de tu e que bota as tòns pès totes es mies colpes entà que les perdones…
Fortunata-e-Jacinta-I-TA-WEB	Non te botges, non me dèishes solet, per Diu…
Fortunata-e-Jacinta-I-TA-WEB	Tà on vas?
Fortunata-e-Jacinta-I-TA-WEB	Non ves era mia afliccion?
Fortunata-e-Jacinta-I-TA-WEB	Çò que veigui…
Fortunata-e-Jacinta-I-TA-WEB	Ò, mon Diu!
Fortunata-e-Jacinta-I-TA-WEB	Ajaça-te.
Fortunata-e-Jacinta-I-TA-WEB	Jo te harè ua taça de tè.
Fortunata-e-Jacinta-I-TA-WEB	E entà qué voi jo tè, malerosa!…
Fortunata-e-Jacinta-I-TA-WEB	Tè!, çò que jo voi ei eth tòn perdon, eth perdon dera umanitat, qu’è ofensat, otratjat e caushigat.
Fortunata-e-Jacinta-I-TA-WEB	Ditz que òc…
Fortunata-e-Jacinta-I-TA-WEB	Que i a moments ena vida des pòbles, voi díder, ena vida des òmes, qu’un li cau auer mil boques entà, damb totes eres ath còp… exprimir era, era, era…
Fortunata-e-Jacinta-I-TA-WEB	Que serie un còr… aquerò, aquerò…
Fortunata-e-Jacinta-I-TA-WEB	Pr’amor que jo è estat dolent, non me digues que non, non m’ac digues…
Fortunata-e-Jacinta-I-TA-WEB	Jacinta avertic qu’eth sòn marit somicaue.
Fortunata-e-Jacinta-I-TA-WEB	Non, gojata dera mia amna, repliquèc eth, seigut en solèr sense desnishar eth ròstre, qu’auie entre es mans.
Fortunata-e-Jacinta-I-TA-WEB	Non ves que plori?
Fortunata-e-Jacinta-I-TA-WEB	Ages pietat d’aguest malerós…
Fortunata-e-Jacinta-I-TA-WEB	Que sò estat un pervèrs…
Fortunata-e-Jacinta-I-TA-WEB	Pr’amor qu’era Pitusa m’idolatraue…
Fortunata-e-Jacinta-I-TA-WEB	Sigam sincèrs.
Fortunata-e-Jacinta-I-TA-WEB	Lheuèc alavetz eth cap, e cuelhec un aire mès tranquil.
Fortunata-e-Jacinta-I-TA-WEB	Sigam sincèrs; era vertat abans qu’arren… m’idolatraue.
Fortunata-e-Jacinta-I-TA-WEB	Se pensaue que jo non èra coma es auti, qu’èra era cavalierositat, era decéncia, era noblesa en persona, er arràs des òmes…
Fortunata-e-Jacinta-I-TA-WEB	Noblesa, quin sarcasme!
Fortunata-e-Jacinta-I-TA-WEB	Noblesa ena mentida; digui que non pòt èster, que non, que non.
Fortunata-e-Jacinta-I-TA-WEB	Decéncia pr’amor que s’amie ua ròba que criden levita!…
Fortunata-e-Jacinta-I-TA-WEB	Quina umanitat tant ipocrita!
Fortunata-e-Jacinta-I-TA-WEB	Eth praube tostemp dejós; eth ric hè çò que vò.
Fortunata-e-Jacinta-I-TA-WEB	Jo sò ric… ditz-me que sò inconstant…
Fortunata-e-Jacinta-I-TA-WEB	Era illusion de çò pintoresc s’anaue passant.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era piquèra der alh me repugnaue.
Fortunata-e-Jacinta-I-TA-WEB	Desirè, me pòs creir, qu’era Pitusa siguesse dolenta entà dar-li eth viatge…
Fortunata-e-Jacinta-I-TA-WEB	Mès, tè, ne aquerò…
Fortunata-e-Jacinta-I-TA-WEB	Dolenta era?, ne peth mau de morir…
Fortunata-e-Jacinta-I-TA-WEB	Se li mani que se lance en huec per jo, tath huec de cap!
Fortunata-e-Jacinta-I-TA-WEB	Cada dia rambalh ena casa.
Fortunata-e-Jacinta-I-TA-WEB	Aué acabaue ben, deman non…
Fortunata-e-Jacinta-I-TA-WEB	Cants, guitarres…
Fortunata-e-Jacinta-I-TA-WEB	José Izquierdo, que criden Platon pr’amor que minjaue en un plat coma un gibrelh, lançaue calhauets ath picador…
Fortunata-e-Jacinta-I-TA-WEB	Villalonga e jo les hègem pelejar o les reconciliàuem quan mos convenguie…
Fortunata-e-Jacinta-I-TA-WEB	Era Pitusa tremolaue de veder-les alègres e de veder-les emmaliciadi…
Fortunata-e-Jacinta-I-TA-WEB	Sabes se qué se m’acodie?
Fortunata-e-Jacinta-I-TA-WEB	Non tornar a hèr hangues en aquera maudida casa…
Fortunata-e-Jacinta-I-TA-WEB	Fin finau decidírem Villalonga e jo partir damb vent frescolenc e non tornar mès.
Fortunata-e-Jacinta-I-TA-WEB	Ua net se formèc tau sarabat, qu’enquia e tot es guinhauets gesseren e lèu nadèrem toti en un mar de sang…
Fortunata-e-Jacinta-I-TA-WEB	Me semble qu’enteni aqueres fineses: “indecent, cornut, najabao, randa, murcia…!
Fortunata-e-Jacinta-I-TA-WEB	Que non ère possible aguesta vida.
Fortunata-e-Jacinta-I-TA-WEB	Ditz que non.
Fortunata-e-Jacinta-I-TA-WEB	Eth hastic qu’ère ja irressistible.
Fortunata-e-Jacinta-I-TA-WEB	Era madeisha Pitusa m’ère odiosa, coma es paraules immundes…
Fortunata-e-Jacinta-I-TA-WEB	Un dia didí torni, e non tornè mès…
Fortunata-e-Jacinta-I-TA-WEB	Çò que didie Villalonga, talhar d’arraïc…
Fortunata-e-Jacinta-I-TA-WEB	Jo auia quauquarren ena mia consciéncia, un petit hiu que tirassaue entà aquiu…
Fortunata-e-Jacinta-I-TA-WEB	Lo talhè…
Fortunata-e-Jacinta-I-TA-WEB	Fortunata me perseguic; me calec hèr ara amagadera.
Fortunata-e-Jacinta-I-TA-WEB	Era per aciu, jo per aquiu delà…
Fortunata-e-Jacinta-I-TA-WEB	Jo m’esguitlaua coma ua anguila.
Fortunata-e-Jacinta-I-TA-WEB	Non m’agarraue, non.
Fortunata-e-Jacinta-I-TA-WEB	Eth darrèr que vedí siguec Izquierdo; lo trapè un dia pujant era escala dera mia casa.
Fortunata-e-Jacinta-I-TA-WEB	Me menacèc; me didec qu’era Pitusa ère prenhs de cinc mesi…
Fortunata-e-Jacinta-I-TA-WEB	Prenhs de cinc mesi!…
Fortunata-e-Jacinta-I-TA-WEB	Quilhè es espatles…
Fortunata-e-Jacinta-I-TA-WEB	Dues paraules eth, dues paraules jo… estirè aguest braç e plaf…
Fortunata-e-Jacinta-I-TA-WEB	Izquierdo baishèc còp sec un tram sancer…
Fortunata-e-Jacinta-I-TA-WEB	Ua auta estirada, e plaf… d’un saut eth dusau tram… e damb eth cap clin…
Fortunata-e-Jacinta-I-TA-WEB	Aquerò darrèr ac didec totafèt desgahonat.
Fortunata-e-Jacinta-I-TA-WEB	Seguie seigut en solèr, es cames estirades, apuat un braç en dorsièr dera cagira.
Fortunata-e-Jacinta-I-TA-WEB	Jacinta tremolaue.
Fortunata-e-Jacinta-I-TA-WEB	L’auie vengut un hered mortau, e croishie es dents.
Fortunata-e-Jacinta-I-TA-WEB	S’estaue de pès ath miei dera cramba, coma ua estatua, contemplant era figura plan malerosa deth sòn marit, sense gausar preguntar-li arren ne demanar-li ua explicacion sus es estranhes causes que revelaue.
Fortunata-e-Jacinta-I-TA-WEB	Cau que t’ajaces e sages de dormir.
Fortunata-e-Jacinta-I-TA-WEB	Cara-te ja”.
Fortunata-e-Jacinta-I-TA-WEB	Que me cara…!
Fortunata-e-Jacinta-I-TA-WEB	A, esposa mia, esposa adorada, àngel dera mia sauvacion…
Fortunata-e-Jacinta-I-TA-WEB	Messies mèn…
Fortunata-e-Jacinta-I-TA-WEB	Vertat que me perdones?…
Fortunata-e-Jacinta-I-TA-WEB	Se lheuèc en un bot e sagèc de caminar…
Fortunata-e-Jacinta-I-TA-WEB	Que non podie.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Vençut fin finau pera sua pròpria excitación, eth cerveth deth Delfin queiguie en estupid enlordiment.
Fortunata-e-Jacinta-I-TA-WEB	E es sòns nèrvis, qu’auien començat a padegar-se, lutauen contra era sedacion.
Fortunata-e-Jacinta-I-TA-WEB	De ressabuda tot se botjaue coma se sautèsse quauquarren en eth e prononciaue quauques sillabes.
Fortunata-e-Jacinta-I-TA-WEB	Mès era sedacion vencie, e a tot darrèr se demorèc prigondament esclipsat.
Fortunata-e-Jacinta-I-TA-WEB	Tara mieja net podec Jacinta, non sense esfòrç, her-lo a vier en lhet e ajaçar-lo.
Fortunata-e-Jacinta-I-TA-WEB	Queiguec en un sòn coma en un potz, e era sua hemna passèc plan mala net, tormentada peth desagradiu rebrembe de çò qu’auie vist e entenut.
Fortunata-e-Jacinta-I-TA-WEB	Londeman Santa Cruz ère coma avergonhat.
Fortunata-e-Jacinta-I-TA-WEB	Qu’auie ua vaga consciéncia des asenades qu’auie hèt era net anteriora, e eth sòn amor pròpri patie orriblament damb era idia d’auer estat ridicul.
Fortunata-e-Jacinta-I-TA-WEB	Non gausaue parlar ara sua hemna de çò que s’auie passat, e aquesta, qu’ère era prudéncia en persona, ath delà de non badar boca, se mostraue tant afabla e afectuosa coma de costum.
Fortunata-e-Jacinta-I-TA-WEB	Fin finau, non podec eth mèn òme resistir eth vam d’explicar-se, e premanint eth terren damb un pilèr d’amanhagades, li didec:
Fortunata-e-Jacinta-I-TA-WEB	Que me deuí botar plan pesadet…
Fortunata-e-Jacinta-I-TA-WEB	Be n’èra de mau!
Fortunata-e-Jacinta-I-TA-WEB	Jamès m’a arribat ua causa parièra.
Fortunata-e-Jacinta-I-TA-WEB	Ai, que sigueren fòrça, fòrça…
Fortunata-e-Jacinta-I-TA-WEB	Sòrt que non i auie mès public que jo.
Fortunata-e-Jacinta-I-TA-WEB	Au, damb franquesa… que siguí insostenible.
Fortunata-e-Jacinta-I-TA-WEB	Tu qu’ac as dit…
Fortunata-e-Jacinta-I-TA-WEB	Qu’ei que non sai…
Fortunata-e-Jacinta-I-TA-WEB	Jamès, t’ac pòs creir, e cuelhut ua peta coma era que cuelhí anet.
Fortunata-e-Jacinta-I-TA-WEB	Eth maudit anglés n’auec eth tòrt e me l’a de pagar.
Fortunata-e-Jacinta-I-TA-WEB	Mon Diu, com me botè…!
Fortunata-e-Jacinta-I-TA-WEB	E qué didí, qué didí?…
Fortunata-e-Jacinta-I-TA-WEB	Non ne hèsques cabau, vida mia, pr’amor que solide didí mil causes que non son vertat.
Fortunata-e-Jacinta-I-TA-WEB	Quina vergonha!
Fortunata-e-Jacinta-I-TA-WEB	Ès emmaliciada?
Fortunata-e-Jacinta-I-TA-WEB	Au, que non i a perqué…
Fortunata-e-Jacinta-I-TA-WEB	Qu’ei vertat.
Fortunata-e-Jacinta-I-TA-WEB	Com ères de…
Fortunata-e-Jacinta-I-TA-WEB	Jacinta non gausèc díder “embriac”.
Fortunata-e-Jacinta-I-TA-WEB	Era paraula orribla se remie a gésser dera sua boca.
Fortunata-e-Jacinta-I-TA-WEB	Ditz-ac, hilha.
Fortunata-e-Jacinta-I-TA-WEB	Mès qué, se m’escapèc bèra paraula que podesse ofensar?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Non; sonque mieja dotzena de votzes elegantes, d’aqueres que tie era nauta societat.
Fortunata-e-Jacinta-I-TA-WEB	Non les comprení pro ben.
Fortunata-e-Jacinta-I-TA-WEB	Çò d’aute qu’ère plan clar, massa clar.
Fortunata-e-Jacinta-I-TA-WEB	Plorères pera Pitusa dera tua amna, e te cridaues miserable per auer-la abandonat.
Fortunata-e-Jacinta-I-TA-WEB	Cre-me, te botères que non sabia per a on agarrar-te.
Fortunata-e-Jacinta-I-TA-WEB	Se n’anèren de passeg per Delicias enjós, e seigudi en un solitari banc, viradi de cap ar arriu, blaguèren ua estona.
Fortunata-e-Jacinta-I-TA-WEB	Jacinta se volie minjar damb es sòns uelhs ath sòn marit en tot endonviar-li es paraules abans que les didesse, e comparant-les damb era expression des uelhs tà veir s’èren sincères.
Fortunata-e-Jacinta-I-TA-WEB	Parlèc Juan damb vertat?
Fortunata-e-Jacinta-I-TA-WEB	Que i auec de tot.
Fortunata-e-Jacinta-I-TA-WEB	Es sues declaracions èren ua vertat refonuda coma es comèdies ancianes.
Fortunata-e-Jacinta-I-TA-WEB	Eth sòn orgulh non li permetie era reproduccion fidèu des hèts.
Fortunata-e-Jacinta-I-TA-WEB	Donques… en tornar de Plencia ja comprometut a maridar-se e enamorat dera sua nòvia, volec saber qué l’arribèc a Fortunata, que d’era non auie auut notícies en tant de temps.
Fortunata-e-Jacinta-I-TA-WEB	Non lo botjaue cap sentiment de trendesa, senon era compassion e eth desir d’ajudar-la se se vedie en un mau moment.
Fortunata-e-Jacinta-I-TA-WEB	Platon ère dehòra de Madrid e era sua hemna en aute mon.
Fortunata-e-Jacinta-I-TA-WEB	Tanpòc se sabie a on caralh auie anat a parar eth picador; mès Segunda auie trespassat era ueuaria e auie ena madeisha Cava, un shinhau mès enjós, près ja dera escaleta, ua tuta que li daue eth nòm d’establiment.
Fortunata-e-Jacinta-I-TA-WEB	En aquera tuta demoraue e hège eth café que venie peth maitin ara gent deth mercat.
Fortunata-e-Jacinta-I-TA-WEB	Quate trastes, dues cagires e ua taula formauen eth sòn parament dera casa.
Fortunata-e-Jacinta-I-TA-WEB	Pendent era rèsta deth dia prestaue es sòns servicis ena tauèrna deth pulpitillo.
Fortunata-e-Jacinta-I-TA-WEB	Qu’auie amendrit tant en çò de fisic e en çò d’economic, qu’ath sòn ancian client li costèc trabalh arreconeisher- la.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	VII.- Santa Cruz se tardèc bèth temps tà dar era deguda responsa.
Fortunata-e-Jacinta-I-TA-WEB	Fin finau s’exprimic atau:
Fortunata-e-Jacinta-I-TA-WEB	Ath Delfin se l’anèc un gran pes deth dessús.
Fortunata-e-Jacinta-I-TA-WEB	Mès qué, non t’ac cres?
Fortunata-e-Jacinta-I-TA-WEB	Dempús non me podí ocupar d’arren.
Fortunata-e-Jacinta-I-TA-WEB	Arribèc era mòrt dera tua mair.
Fortunata-e-Jacinta-I-TA-WEB	Se passèc bèth temps sense que jo pensèssa en semblabla causa, e non voi amagar-te que sentia un cèrt racacòr aciu ena consciéncia…
Fortunata-e-Jacinta-I-TA-WEB	Tà gèr d’aguest an, quan me premania entà hèr diligéncies, ua amiga de Segunda me didec qu’era Pitusa se n’auie anat de Madrid.
Fortunata-e-Jacinta-I-TA-WEB	Tà on?
Fortunata-e-Jacinta-I-TA-WEB	Damb qui?
Fortunata-e-Jacinta-I-TA-WEB	Ne alavetz me’n sabí ne me n’è sabut dempús.
Fortunata-e-Jacinta-I-TA-WEB	E ara te juri que non l’è tornat a veir mès ne è auut notícies d’era”.
Fortunata-e-Jacinta-I-TA-WEB	Era esposa alendèc prigondament.
Fortunata-e-Jacinta-I-TA-WEB	Non sabie eth perquè; mès qu’auie sus era sua amna ua cèrta pesantor, e ena sua bontat cuelhie entada era part dera responsabilitat deth sòn marit en aquera fauta; pr’amor que fauta n’auie, plan que òc.
Fortunata-e-Jacinta-I-TA-WEB	Jacinta non podie considerar de ua auta manèra eth hèt der abandonament, encara qu’aguest signifiquèsse eth trionf der amor legitim sus eth criminau, e deth maridatge sus er concubinatge…
Fortunata-e-Jacinta-I-TA-WEB	Que non podien entretier-se mès en parlòtes vanes, pr’amor que pensauen anar-se’n entà Cadiz aquera tarde e les calie premanir er equipatge e crompar quauques causetes.
Fortunata-e-Jacinta-I-TA-WEB	De cada poblacion s’auien de hèr a vier entà Madrid petiti presents entà toti.
Fortunata-e-Jacinta-I-TA-WEB	Damb era activitat pròpria d’un dia de viatge, es crompes e quauqui adius, se distreigueren ambdús d’aqueri desagradius pensaments, e pera tarde aguesti ja s’auien esbugassat.
Fortunata-e-Jacinta-I-TA-WEB	Enquia tres dies dempús non tornèc a borir ena ment de Jacinta aqueth verme.
Fortunata-e-Jacinta-I-TA-WEB	Que siguec ua causa sobta, costada sabi pas perqué, per aguestes misterioses iniciatiues dera memòria que non sabem d’a on gessen.
Fortunata-e-Jacinta-I-TA-WEB	Qu’ei qu’un se’n brembe des causes contra tota logica, e a viatges er encadenament des idies ei ua extravagància e enquia e tot un ridicul.
Fortunata-e-Jacinta-I-TA-WEB	Qui creirie que Jacinta se’n brembèc de Fortunata en enténer pregonar es bocas de la Isla?
Fortunata-e-Jacinta-I-TA-WEB	Pr’amor que, diderà eth curiós, e damb rason, que qué an a veir es boques damb aquera hemna.
Fortunata-e-Jacinta-I-TA-WEB	Arren, absoludament arren.
Fortunata-e-Jacinta-I-TA-WEB	Tornauen es esposi de Cadiz en trèn corrèu.
Fortunata-e-Jacinta-I-TA-WEB	Non pensauen arturar-se ja en nunlòc, e arribarien en Madrid d’ua seguida.
Fortunata-e-Jacinta-I-TA-WEB	Anauen plan alègres, desirant veir ara familha, e balhar-li a cadun eth sòn present.
Fortunata-e-Jacinta-I-TA-WEB	Jacinta, encara que hissada peth verme aqueth, auie decidit non tornar a parlar der ahèr, deishant-lo acogat ena memòria enquia qu’eth temps lo delisse tà tostemp.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Mès en arribar ena estacion de Jerez, se passèc quauquarren que hec revíuer còp sec çò qu’ambdús volien desbrembar.
Fortunata-e-Jacinta-I-TA-WEB	Donques ben… dera tauèrna dera estacion vederen gésser ath condemnat anglés dera net en qüestion, que les arreconeishec de seguit e venguec a saludar-les, plan fin e galant, e a aufrir-les ues bières.
Fortunata-e-Jacinta-I-TA-WEB	Quan se vederen liures d’eth, Santa Crutz li lancèc mil pèstes, e didec que bèth dia aurie era escadença de foter-li eth parelh de boets que s’auie guanhat.
Fortunata-e-Jacinta-I-TA-WEB	Mès aciu comencèc a endrabar-se era convèrsa, enquia requèir un aute còp en punt nere.
Fortunata-e-Jacinta-I-TA-WEB	Jacinta non volie que li quedèsse ena amna ua idia qu’auie, e ara prumèra escadença la treiguec dehòra.
Fortunata-e-Jacinta-I-TA-WEB	Hilha mia, mos cau jutjar es causes damb compde, examinar es circonstàncies…veir eth miei ambient… didec Santa Cruz premanint toti es utisi d’aguesta dialectica convencionau que damb era se pròve tot çò que se vò.
Fortunata-e-Jacinta-I-TA-WEB	Jacinta se deishèc amorassar.
Fortunata-e-Jacinta-I-TA-WEB	Que non ère emmaliciada.
Fortunata-e-Jacinta-I-TA-WEB	Mès en sòn esperit i auie un fenomèn plan nau entada era.
Fortunata-e-Jacinta-I-TA-WEB	Dus sentiments desparièrs se barrejauen ena sua amna, en tot suberpausar-se er un ar aute alternatiuament.
Fortunata-e-Jacinta-I-TA-WEB	Coma qu’adoraue ath sòn marit, se sentie capinauta de qué aguest auesse menspredat a ua auta entà cuelher-la ada era.
Fortunata-e-Jacinta-I-TA-WEB	Aguest orgulh ei primordiau e existirà tostemp enquia e tot enes èssers mès perfècti.
Fortunata-e-Jacinta-I-TA-WEB	Er aute sentiment venguie deth hons dera rectitud que sauvaue aquera amna nòbla e l’inspiraue ua protèsta contra er otratge e eth despietadós abandonament dera desconeishuda.
Fortunata-e-Jacinta-I-TA-WEB	Per mès qu’eth Delfin l’amendrisse, auie otratjat ara umanitat.
Fortunata-e-Jacinta-I-TA-WEB	Jacinta non s’ac podie amagar ada era madeisha.
Fortunata-e-Jacinta-I-TA-WEB	Era capitada deth sòn amor pròpri non l’empedie veir que dejós deth trofèu dera sua victoria i auie ua victima estronhada.
Fortunata-e-Jacinta-I-TA-WEB	Dilhèu era victima s’ac meritaue; mès era vencedora non auie arren a veir damb que s’ac meritèsse o non, e en autar dera sua amna li botaue ara tau victima ua petita lum de pietat.
Fortunata-e-Jacinta-I-TA-WEB	Santa Cruz, ena sua perspicàcia, ac comprenec, e sajaue de desliurar ara sua esposa deth trabalh de complàder ara que sens dobte non s’ac meritaue.
Fortunata-e-Jacinta-I-TA-WEB	Entad aquerò metie en foncions tota era maquinaria, mès ludenta que solida, deth sòn rasonament, aprenut en comèrç des leugereses umanes e en rapides lectures.
Fortunata-e-Jacinta-I-TA-WEB	Que i a dus mons, eth que se ve e eth que non se ve.
Fortunata-e-Jacinta-I-TA-WEB	Era societat non se govèrne damb es idies pures.
Fortunata-e-Jacinta-I-TA-WEB	Qu’anaríem prèsti alavetz, tè…
Fortunata-e-Jacinta-I-TA-WEB	Que non sò tan colpable coma semble a prumèr còp de uelh…
Fortunata-e-Jacinta-I-TA-WEB	Guarda ben.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aquerò non ac ditz eth Decalòg; ac ditz era realitat.
Fortunata-e-Jacinta-I-TA-WEB	Era conducta sociau qu’a es sues leis que non son escrites en nunlòc; mès que se senten e non se pòden transgredir.
Fortunata-e-Jacinta-I-TA-WEB	Fautes ne cometí, plan que òc, imagina-te qu’auessa seguit entre aquera gent, qu’auessa complit es mèns compromisi damb era Pitusa…
Fortunata-e-Jacinta-I-TA-WEB	Que non voi dider-te arren mès.
Fortunata-e-Jacinta-I-TA-WEB	Ja veigui que te n’arrisses.
Fortunata-e-Jacinta-I-TA-WEB	Aquerò me demòstre qu’aurie estat un absurd, ua holia recórrer çò que, vist d’aquiu estant, semblaue eth camin dret.
Fortunata-e-Jacinta-I-TA-WEB	Mès vist d’aciu estant, que ja ei ua auta causa.
Fortunata-e-Jacinta-I-TA-WEB	En causes de morau, çò dret e çò torçut depen de com se guarde.
Fortunata-e-Jacinta-I-TA-WEB	Que non auie, donc, mès remèdi que hèr çò que hi, e sauvar-me…
Fortunata-e-Jacinta-I-TA-WEB	Quèigue qui quèigue.
Fortunata-e-Jacinta-I-TA-WEB	Eth mon ei atau.
Fortunata-e-Jacinta-I-TA-WEB	M’auia jo de sauvar, òc o non?
Fortunata-e-Jacinta-I-TA-WEB	Donques en auer de sauvar-me non auia mès remèdi que lançar-me dehòra deth vaishèth que s’en.honsaue.
Fortunata-e-Jacinta-I-TA-WEB	Enes naufragis tostemp i a quauquarrés que s’estofe…
Fortunata-e-Jacinta-I-TA-WEB	E en cas concret der abandonament, que i a tanben fòrça causes a díder.
Fortunata-e-Jacinta-I-TA-WEB	Cèrtes paraules non vòlen díder arren per eres madeishes.
Fortunata-e-Jacinta-I-TA-WEB	Cau veir es hèts… jo la cerquè entà ajudar-la; era non volec campar.
Fortunata-e-Jacinta-I-TA-WEB	Cadun qu’a eth sòn destin.
Fortunata-e-Jacinta-I-TA-WEB	Arrés diderie qu’er òme qu’atau rasonaue damb art tan subtil e paradoxau, ère eth madeish que nets abans, jos era influéncia dera beguda esperitosa, auie uedat era sua amna damb aguesta sinceritat brutau e asenada que sonque se pòt comparar ath vòmit fisic, costat per un vomitiu plan fòrt.
Fortunata-e-Jacinta-I-TA-WEB	E dempús quan eth desvelhament deth sòn cervèth lo hège patron de totes es sues estratagèmes d’òme liejut e mondan, non tornèc a gèsser des sòns pòts ne un solet mot grossièr, ne ua soleta espontaneitat d’aqueres que i auie ath sòn laguens, coma es liròts tintats en bèth cornèr dera casa d’aqueth qu’a estat comic, encara que sonque n’age estat d’afeccion.
Fortunata-e-Jacinta-I-TA-WEB	Tot qu’ère convencionalisme e frasa engenhosa en aqueth òme que s’auie ordenat intellectuament, talhant-se ua levita entàs idies e alisant-li es cothèrs ath lenguatge.
Fortunata-e-Jacinta-I-TA-WEB	Jacinta, qu’encara auie pòc mon, se deishaue enludernar damb es dòts seductors deth sòn marit.
Fortunata-e-Jacinta-I-TA-WEB	E l’estimaue tant, dilhèu per aqueres madeishes dòts e per d’autes, que non li calie hèr cap esfòrç entà creir tot çò que li didie, encara que credie mès per fe, qu’ei sentiment, que per conviccion.
Fortunata-e-Jacinta-I-TA-WEB	Parlèren fòrça estona, barrejant es discussions damb es bailines discrètes (pr’amor qu’en Sevilla entrèc gent en coche e non les calie pensar enes punets) e quan hec nets sus Espanha, qu’eth sòn radi anauen recorrent, s’esclipsèren aquiu per Despeñaperros, sonièren damb çò de molt que s’estimauen, e se desvelhèren, ara fin, en Alcazar damb era idia agradiua d’arribar lèu en Madrid, de veir ara familha, de condar totes es aventures deth viatge (exceptat era sceneta d’aquera net) e de repartir es presents.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Mès e mès detalhs referents ad aguesta illustra familha.
Fortunata-e-Jacinta-I-TA-WEB	I.- Passauen mesi, passauen ans, e en aquera erosa casa tot qu’ère patz e armonia.
Fortunata-e-Jacinta-I-TA-WEB	Que non s’a coneishut en Madrid familha melhor avenguda qu’era de Santa Cruz, compausada de dues parelhes; ne ei possible imaginar ua compatibilitat de caractèrs coma era que i auie entre Barbarita e Jacinta.
Fortunata-e-Jacinta-I-TA-WEB	Qu’è vist amassa fòrça còps ara soèra e ara ireua, e per Diu que se vedie plan pòc en eres era diferéncia d’edats.
Fortunata-e-Jacinta-I-TA-WEB	Barbarita sauvaue, tàs cinquanta e tres ans, ua frescor meravilhosa, er aspècte perfècte e eth dentat susprenent.
Fortunata-e-Jacinta-I-TA-WEB	Qu’ei vertat qu’auie eth peu lèu totafèt blanc; que mès semblaue empovassat ar estil Pompadour, qu’emblanquit per çò dera edat.
Fortunata-e-Jacinta-I-TA-WEB	Mès çò que la hège mès joena ère era sua afabilitat constanta, aqueth arrir graciós e benevòl qu’illuminaue eth sòn ròstre.
Fortunata-e-Jacinta-I-TA-WEB	De vertat que non auien de qué planher-se aqueres quate persones.
Fortunata-e-Jacinta-I-TA-WEB	Se dan casi d’individús e de familhes que Diu non les deu arren; e totun aquerò, demanen e demanen.
Fortunata-e-Jacinta-I-TA-WEB	Qu’ei que i a ena natura umana un vici de mendicitat; aquerò qu’ei clar.
Fortunata-e-Jacinta-I-TA-WEB	Exemple es de Santa Cruz, que gaudien de bona santat, èren rics, estimadi per toti e s’estimauen eri prigondament.
Fortunata-e-Jacinta-I-TA-WEB	Qué les hège manca?
Fortunata-e-Jacinta-I-TA-WEB	Semble qu’arren.
Fortunata-e-Jacinta-I-TA-WEB	Donques quauqu’un des quate mendicaue.
Fortunata-e-Jacinta-I-TA-WEB	Qu’ei que quan un ensems de circonstàncies favorables bote enes mans der òme ua grana quantitat de bens, en to privar-lo d’un de solet, era fatalitat dera nòsta natura o eth principi de maucontentament que i a ena nòsta hanga qu’em formadi, lo possen a desirar precisament çò de poquet que non se l’a autrejat.
Fortunata-e-Jacinta-I-TA-WEB	Salut, amor, riquesa, patz e d’autes auantatges non satisfègen era amna de Jacinta; e, tar an de maridada, encara tàs dus ans, desiraue ardentament çò que non auie.
Fortunata-e-Jacinta-I-TA-WEB	Prauba joena!
Fortunata-e-Jacinta-I-TA-WEB	Qu’ac auie tot, mens mainatges.
Fortunata-e-Jacinta-I-TA-WEB	Aguesta pena, qu’ara prumeria siguec preocupacion insignificanta, solet impaciéncia, se convertic lèu en dolorosa idia de uet.
Fortunata-e-Jacinta-I-TA-WEB	Qu’ère pòc crestian, sivans Barbarita, desesperar-se pera manca de succession.
Fortunata-e-Jacinta-I-TA-WEB	Diu, que les autregèc tanti bens, les auie privat d’aqueth.
Fortunata-e-Jacinta-I-TA-WEB	Non auie mès remèdi que resignar-se, laudant era man deth que madeish mòstre omnipoténcia balhant que treiguent.
Fortunata-e-Jacinta-I-TA-WEB	D’aguesta manèra padegaue ara sua ireua, que mès li semblaue hilha; mès aquiu ath sòn laguens, desiraue autant coma Jacinta era aparicion d’un mainatge que perpetuèsse era raça e les alegrèsse a toti.
Fortunata-e-Jacinta-I-TA-WEB	Se caraue aguest ardent desir entà non aumentar era pena dera auta; mès atenguie damb ansia tot çò que podesse èster simptòma d’esperances de succession.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Passaue un an, dus e arren; ne tansevolh aguestes presompcions vagues que hèn bategar eth còr des que sónien damb era maternitat, e a viatges les hèn a díder e a hèr fòrça pegaries.
Fortunata-e-Jacinta-I-TA-WEB	Qu’ès plan joena.
Fortunata-e-Jacinta-I-TA-WEB	Non te’n hèsques per çò des mainatges, que ja les auràs, te cargaràs de familha, t‘engüejaràs coma s’engüegèc ta mair, e li demanaràs a Diu que non t’en balhe mès.
Fortunata-e-Jacinta-I-TA-WEB	Sabes ua causa?
Fortunata-e-Jacinta-I-TA-WEB	Qu’èm milhor atau.
Fortunata-e-Jacinta-I-TA-WEB	Es mainatges ac desordenen tot e non dan que desengusti.
Fortunata-e-Jacinta-I-TA-WEB	Eth sarrampiu, era diftèria…
Fortunata-e-Jacinta-I-TA-WEB	E arren te voi díder des hilhuquères!…
Fortunata-e-Jacinta-I-TA-WEB	Dempús que vies a èster ua esclaua…
Fortunata-e-Jacinta-I-TA-WEB	Que se mingen, que se les hè mau eth minjar, que se quèn e se daurissen eth cap.
Fortunata-e-Jacinta-I-TA-WEB	Dempús arriben es inclinacions que se hèn a vier.
Fortunata-e-Jacinta-I-TA-WEB	Jacinta non se convencie.
Fortunata-e-Jacinta-I-TA-WEB	Que volie canaris de cramba tu per tu, encara que gessessen raquitics e lègi; encara que siguessen dolents, nocejaires; encara que, ja d’òmes, l’aucissen a desengusti.
Fortunata-e-Jacinta-I-TA-WEB	Es sues dues fraies majores amainadauen cada an, coma sa mair.
Fortunata-e-Jacinta-I-TA-WEB	E era arren, ne esperances.
Fortunata-e-Jacinta-I-TA-WEB	Entà màger contrasentit, Candelaria, qu’ère maridada damb un praube, n’auie auut dus de còp.
Fortunata-e-Jacinta-I-TA-WEB	E era, qu’ère rica, non n’auie ne tansevolh miei!…
Fortunata-e-Jacinta-I-TA-WEB	Diu qu’ère ja repapiaire, solide.
Fortunata-e-Jacinta-I-TA-WEB	Anem ara entà ua auta causa.
Fortunata-e-Jacinta-I-TA-WEB	Es de Santa Cruz, coma familha plan respectabla e rica, èren fòrça ben relacionadi e auien amics en totes es esfères, dera mès nauta enquiara mès baisha.
Fortunata-e-Jacinta-I-TA-WEB	Qu’ei curiós observar se com eth nòste temps, malerós per çò de d’autes causes, mos presente ua erosa barreja de totes es classes, milhor dit, era concòrdia e reconciliacion de totes eres.
Fortunata-e-Jacinta-I-TA-WEB	En aquerò auantatge eth nòste país as auti, a on son pendents de senténcia es grèus plaids istorics dera egalitat.
Fortunata-e-Jacinta-I-TA-WEB	Aciu s’a resolvut eth problèma simpla e pacificament, gràcies ath temple democratic des espanhòus e ara escassa veeméncia des preocupacions nobiliàries.
Fortunata-e-Jacinta-I-TA-WEB	Un gran defècte nacionau, eth delèri pes cargues publics, qu’a tanben era sua part en aguesta conquista.
Fortunata-e-Jacinta-I-TA-WEB	Es burèus an estat eth tronc qu’en eth s’an inserit es arrames istoriques, e d’eres an gessut amics; eth nòble arroïnat e eth plebèu capinaut, lèu an vengut a èster parents.
Fortunata-e-Jacinta-I-TA-WEB	Aguesta barreja qu’ei un ben, e gràcies ada era non mos espaurís eth contagi dera guèrra sociau, pr’amor qu’auem ja ena massa dera sang un socialisme atenuat e inofensiu.
Fortunata-e-Jacinta-I-TA-WEB	Sense voler, damb era ajuda dera burocràcia, dera praubetat e dera educacion academica que receben toti es espanhòus, s’an anant compenetrant totes es classes, e es sòns membres se calen d’ua en auta, teishent un hilat espés qu’estaque e solidifique era massa nacionau.
Fortunata-e-Jacinta-I-TA-WEB	Era neishença que non vò díder arren entre nosati, e tot çò que se ditz des pergamins ei convèrsa.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era auta determinacion positiua de classes, es sòs, qu’ei basada en principis economics tant immudables coma es madeishes leis fisiques, e voler empedir-la vie a èster coma sajar de beuer- se era aigua deth mar.
Fortunata-e-Jacinta-I-TA-WEB	Es amistats e parentats des familhes de Santa Cruz e Arnaiz pòt èster exemple d’aqueth erós revolum des classes sociaus; mès, qui ei eth valent que gause formar estadistica des arrames de tan dilatat e laberintic arbe, que mèsalèu semble arrominguèra, qu’es sòns borrons se crotzen, pugen, baishen e se pèrden enes uets d’un huelham plan dens?
Fortunata-e-Jacinta-I-TA-WEB	Solet se pòt sajar tau empresa damb era ajuda d’Estupinhan, que se sap de memòria era istòria de totes es familhes comerciaus de Madrid, e toti es maridatges que s’an hèt en miei sègle.
Fortunata-e-Jacinta-I-TA-WEB	Arnaiz eth gròs tanben a er in de parlar de linatges e de cercar parentats, investigant origines umiles de fortunes orgulhoses e persutant ena inegalitat de cèrts matrimònis, as quaus, entà díder era vertat, se deu era formacion deth terren democratic que sus eth s’assiete era societat espanhòla.
Fortunata-e-Jacinta-I-TA-WEB	D’ua convèrsa entre Arnaiz e Estupinhan an gessut es següentes notícies:
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	II.- Ja sabem qu’era mair de D. Baldomero Santa Cruz e era de Gumersindo e Barbarita Arnaiz èren parentes e venguien deth Trujillo estremenh e bastièr.
Fortunata-e-Jacinta-I-TA-WEB	Era actuau casa de banca Trujillo y Fernandez, d’un respècte e ua soliditat irreprochabla, ven deth madeish tronc.
Fortunata-e-Jacinta-I-TA-WEB	Barbarita ei, donc, parenta deth cap d’aquera casa, encara qu’eth sòn parentat resulte un shinhau luenhant.
Fortunata-e-Jacinta-I-TA-WEB	Eth prumèr comde de Trujillo ei maridat damb ua des hilhes deth famós negociant Casarredonda, que hec ua colossau fortuna venent paquets de Coruñas y Viveros pr’amor de vestir ara tropa e ara Milicia Nacional.
Fortunata-e-Jacinta-I-TA-WEB	Ua auta des hilhes deth marqués de Casarredonda qu’ère era duquessa de Gravelinas.
Fortunata-e-Jacinta-I-TA-WEB	Ja auem aciu, perfèctament aganchades, ara aristocràcia anciana e ath comèrç modèrn.
Fortunata-e-Jacinta-I-TA-WEB	Mès i a en Cadiz ua anciana e opulenta familha comerciau que servic coma cap auta entà endrabar mès era madèisha sociau.
Fortunata-e-Jacinta-I-TA-WEB	Es hilhes deth famós Bonilla, importador de genre de mocadors e dempús banquèr e extractor de vins, se maridèren: era ua damb Sanchez Botin, proprietari, que d’eth venguec era generala Minio, era marquessa de Telleria e Alejandro Sanchez Botin, era auta damb un des Morenos de Madrid, co-fondador des Cinco Gremios e deth Banco de San Fernando, era tresau damb eth duc de Trastamara, d’a on venguec Pepito Trastamara.
Fortunata-e-Jacinta-I-TA-WEB	Eth solet hilh de Bonilla se maridèc damb ua Trujillo.
Fortunata-e-Jacinta-I-TA-WEB	Passem ara entàs Morenos, procedents dera val de Mena, ua des familhes mès dilatades e qu’aufrissen mès inegalitats e contrasti enes sòns infinits e escampilhadi membres.
Fortunata-e-Jacinta-I-TA-WEB	Arnaiz e Estupinhan discutissen, sense arribar a un acòrd, sus s’eth tronc des Morenos siguec en ua drogaria o en ua pelataria.
Fortunata-e-Jacinta-I-TA-WEB	En aquerò que i a ua cèrta escuretat, que non s’esbugassarà tant que non vengue un d’aguesti investigadors tan fanatics que son capables de compdar-li a Noé es peus qu’auie en cap e eth nombre de esses que hec quan cuelhec era prumèra peta qu’a notícia era istòria.
Fortunata-e-Jacinta-I-TA-WEB	Çò que sabem ei qu’un Moreno se maridèc damb ua Isla-Bonilla a començament deth sègle, vient d’aciu era Casa postau que deth 19 tath 35 siguec ena pujada de Santa Cruz ath cant dera glèisa, e dempús ena placeta de Pontejos.
Fortunata-e-Jacinta-I-TA-WEB	Entad aguesta madeisha epòca trapam a un Moreno ena Magistratura, un aute ena Armada, un aute en Exercit e un aute ena glèisa.
Fortunata-e-Jacinta-I-TA-WEB	Era Casa de Banca non ère ja Moreno en 1870, senon Ruiz-Ochoa y Compañía, encara qu’un des sòns principaus sòcis ère D. Manuel Moreno-Isla.
Fortunata-e-Jacinta-I-TA-WEB	Qu’auem desparièrs linhatges deth tronc plan remòt des Morenos.
Fortunata-e-Jacinta-I-TA-WEB	Que i a es de Moreno-Isla, es Moreno- Vallejo e es Moreno-Rubio, ei a díder es Morenos rics e es Morenos praubi, ja tan luenhants es uns des auti que fòrça d’eri ja non se tracten ne se considèren parents.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Se maridèc damb un farmaceutic dera interminabla familha des Samaniego, que tanben an eth sòn lòc aciu.
Fortunata-e-Jacinta-I-TA-WEB	Ua joena pertanhenta as Morenos rics se maridèc damb un Pacheco, aristocrata de segona categoria, frair deth duc de Gravelinas, e d’aguesta union venguec Guillermina Pacheco que coneisheram dempús.
Fortunata-e-Jacinta-I-TA-WEB	Vaquí ara se com ua arrama des Morenos se cale entre eth huelham des Gravelinas, a on ja s’aganche tanben era arrama des Trujillo, que venguie ja endrabada damb es Arnaiz de Madrid e damb es Bonillas de Cadiz, formant un revolum qu’es sòns hius non ei possible seguir damb era vista.
Fortunata-e-Jacinta-I-TA-WEB	Qu’encara i a mès.
Fortunata-e-Jacinta-I-TA-WEB	D. Pascual Muñoz, patron d’un plan acreditat establiment de hèrs en carrèr de Tintoreros, progresista d’immens prestigi enes barris deth Sud, vertadèra poténcia electorau e politica en Madrid, se maridèc damb ua Moreno de non sai pas quina arrama, emparentada damb Mendizabal e damb Bonilla, de Cadiz.
Fortunata-e-Jacinta-I-TA-WEB	Eth sòn hilh, que dempús siguec marqués de Casa-Muñoz, se maridèc damb era hilha d’Albert, eth que daue era cara enes contractes de ròbes e teles damb eth Govèrn.
Fortunata-e-Jacinta-I-TA-WEB	Eulalia Moreno, hilha tanben de D. Pascual e fraia der actuau marqués, se maridèc damb D. Cayetano Villuendas, ric proprietari de cases, progressista ranci.
Fortunata-e-Jacinta-I-TA-WEB	Vam a deishar apartats aguesti caps de còrda entà cuelher-les mès endauant.
Fortunata-e-Jacinta-I-TA-WEB	Es Samaniegos, originaris, coma es Morenos, deth país de Mena tanben son, de long, mès de cent.
Fortunata-e-Jacinta-I-TA-WEB	Ja sabem qu’era hilha segona de Gumersindo Arnaiz, fraia de Jacinta, se maridèc damb Pepe Samaniego, hilh d’un droguista arroïnat de Concepción Jerónima…
Fortunata-e-Jacinta-I-TA-WEB	Que i a fòrça Samaniegos en petit comèrç, e liegent er instructiu libre des panèus des botigues, se trape era Farmacia de Samaniego en carrèr der Ave Maria (qu’eth sòn patron ère eth marit de Castita Moreno), e era Carniceria de Samaniego ena des Maldonadas.
Fortunata-e-Jacinta-I-TA-WEB	Sense panèu i a un Samaniego prestamista e miei cortesan, un aute crubador deth Banc, un aute qu’a ua botiga de cedes en carrèr de Botoneras e, fin finau, diuèrsi que son dependents en diuèrses botigues.
Fortunata-e-Jacinta-I-TA-WEB	Eth Samaniego agent de Borsa qu’ei cosin d’aguesti.
Fortunata-e-Jacinta-I-TA-WEB	Era hilha màger de Gumersindo Arnaiz se maridèc damb Ramon Villuendas, ja veude e damb dus hilhs, famós cambista deth carrèr Toledo, era casa de Madrid que mès trabalhe en negòci dera moneda.
Fortunata-e-Jacinta-I-TA-WEB	Un frair d’aguest se maridèc damb era hilha dera veuda d’Aparisi, patron dera carnissaria qu’en era siguec emplegat Pepe Samaniego.
Fortunata-e-Jacinta-I-TA-WEB	Er oncle d’ambdús, D. Cayetano Villuendas, plan progressista e plan ric casalèr, ère er espós d’Eulalia Muñoz, e era sua gran fortuna provenguie deth negòci de pèths en ua epòca anteriora ara de Céspedes.
Fortunata-e-Jacinta-I-TA-WEB	Que ja s’a estacat eth cap de còrda que demorèc pendent adés.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ara se mos presenten quauques arrames que semblen desgatjades e non ne son.
Fortunata-e-Jacinta-I-TA-WEB	Mès qui poirà desnishar eth sòn misteriós ligam damb es barrejadi e crotzadi descendents d’aguesta colossau arrominguèra?
Fortunata-e-Jacinta-I-TA-WEB	Qui pòt investigar se Dámaso Trujillo, eth que botèc ena Plaza Mayor era sabataria El ramo de azucenas, tanh ar autentic linhatge des Trujillos abans mentadi?
Fortunata-e-Jacinta-I-TA-WEB	Quin serà er investigador que sàpie méter en clar s’eth patron de El Buen Gusto, ua botigòta de hlaçades deth carrèr dera Encomienda, ei parent segur des Villuendas rics?
Fortunata-e-Jacinta-I-TA-WEB	I a qui ditz que Pepe Moreno Vallejo, eth cordaire de Concepción Jerónima, ei cosin de D. Manuel Moreno-Isla, un des Morenos qu’estaquen gossets damb sausissa; e se ditz qu’un Arnaiz, emplegat de pòca sodada, ei parent de Barbarita.
Fortunata-e-Jacinta-I-TA-WEB	Que i a un Muñoz e un Aparisi, tripièr enes entorns deth Rastro, que se supause cosin dusau deth marqués de Casa-Muñoz e dera sua fraia era veuda d’Aparisi; e fin finau, mos cau hèr constar qu’un cèrt Trujillo, jesuita, reclame un lòc ena nòsta arrominguèra, e tanben l’ac cau autrejar ath plan Illustre Bisbe de Plasencia, frai Luis Moreno-Isla y Bonilla.
Fortunata-e-Jacinta-I-TA-WEB	Atau madeish amie en sòn arbe eth nòm de Trujillo, era hemna de Zalamero, subsecretari de Governacion; mès eth sòn prumèr cognòm ei Ruiz Ochoa e ei hilha dera distinguida persona qu’aué ei ath cap dera Banca de Moreno.
Fortunata-e-Jacinta-I-TA-WEB	Barbarita non se hège damb toti es individús qu’apareishen en aguesta complicada arrominguera.
Fortunata-e-Jacinta-I-TA-WEB	A molti les esquivaue per trapar-se en lòcs massa nauts; a d’auti a penes les distinguie per trapar-se massa baish.
Fortunata-e-Jacinta-I-TA-WEB	Es sues amistats vertadères, coma es parentats arreconeishudi, non èren en gran nombre, encara que òc abastauen un cercle plan extens, qu’en eth se barrejauen totes es jerarquies.
Fortunata-e-Jacinta-I-TA-WEB	En un madeish dia, en gésser de passeg o de crompes, escambiaue salutacions mès o mens afectuoses damb era de Ruiz Ochoa, damb era generala Minio, damb Adela Trujillo, damb un Villuendas ric, damb un Villuendas praube, damb eth venedor de peish parent de Samaniego, damb era duquessa de Gravelinas, damb un Moreno Vallejo magistrat, damb un Moreno Rubio mètge, damb un Moreno Jáuregui venedor de chapèus, damb un Aparisi canonge, damb diuèrsi dependents de botigues, damb gent tan desparièra, en fin, que ua auta persona de mens abiletat aurie cambiat es nòms e es tractaments.
Fortunata-e-Jacinta-I-TA-WEB	Era ment mès segura que non ei capabla de seguir en sòn laberintic endrabament es direccions des descendents d’aguest colossau arbe de linhatges madrilenhs.
Fortunata-e-Jacinta-I-TA-WEB	Es hius se crotzen, se pèrden e reapareishen a on mens te penses.
Fortunata-e-Jacinta-I-TA-WEB	Ath cap de mil torns entà naut e autrestanti entà baish, s’amassen, se desseparen, e dera sua connexion o horcalhada gessen naues madèishes e naui endrabaments.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	III.- Es de Santa Cruz s’estauen ena sua pròpria casa deth carrèr de Pontejos, dauant dera placeta deth madeish nòm; proprietat crompada ath defuntat Aparisi, un des sòcis dera Compañía de Filipinas.
Fortunata-e-Jacinta-I-TA-WEB	Ocupauen es patrons er estatge principau, qu’ère immens, damb dotze balcons entath carrèr e fòrça comoditat en interior.
Fortunata-e-Jacinta-I-TA-WEB	Que non lo cambiarie Barbarita damb cap aute des modèrns otèls, a on tot son escales e ath delà dubèrts as quate vents.
Fortunata-e-Jacinta-I-TA-WEB	Qu’auien aquiu pro numèro de crambes, totes en un solet estatge deth salon enquiara codina.
Fortunata-e-Jacinta-I-TA-WEB	Ne cambiarie tanpòc eth sòn barri, aqueth arnelh de Madrid qu’auie neishut, per cap des casalons modèrns qu’an era fama d’èster plan ventilats e alègres.
Fortunata-e-Jacinta-I-TA-WEB	Per mès que didessen, eth barri de Salamanca qu’ei camp…
Fortunata-e-Jacinta-I-TA-WEB	Tant apegada ère era brava senhora ath terràs deth sòn barri nadiu, qu’entada era non demoraue en Madrid qui non entenèsse pes maitins eth ramblah tohut des ferrats des aiguadors ena hònt de Pontejos; qui non entenesse peth maitin e pera tarde eth sarabat que formen es coches de corrèus; qui non recebesse a totes ores er alend botiguèr deth carrèr de Postas e non escotèsse tà Nadau es bramauts e tamborins ena placeta de Santa Cruz; qui non entenesse es campanades deth relòtge dera Casa de Correos, tan clares coma se siguessen laguens de casa; qui non vedesse passar as crubaires deth Banc cargadi de sòs e as cartèrs gésser en processon.
Fortunata-e-Jacinta-I-TA-WEB	Barbarita s’auie acostumat as bronits deth vesiat, coma se siguessen amics, e non podie víuer sense eri.
Fortunata-e-Jacinta-I-TA-WEB	Era casa ère tan grana, qu’es dus matrimònis viuien en era comòdament e er espaci les ère sobrèr.
Fortunata-e-Jacinta-I-TA-WEB	Qu’auien un salon un shinhau arcaïc, damb tres balcons.
Fortunata-e-Jacinta-I-TA-WEB	Seguie pera quèrra eth gabinet de Barbarita, dempús ua auta abitacion, dempús era cramba.
Fortunata-e-Jacinta-I-TA-WEB	Ara dreta deth salon i auie eth burèu de Juanito, atau cridat non pr’amor que i auesse cap causa tà servir, senon pr’amor que i auie taula e tintèr e dues polides estatgères.
Fortunata-e-Jacinta-I-TA-WEB	Qu’ère ua abitacion plan moblada e comòda.
Fortunata-e-Jacinta-I-TA-WEB	Eth gabinetet de Jacinta, ara seguida d’aguesta peça, ère era estança mès beròia e eleganta dera casa e era soleta tapissada en tela; totes es autes n’èren en papèr, d’un art dobtós, dominant es grisi e color tortora damb aur.
Fortunata-e-Jacinta-I-TA-WEB	Se vedien en aguesta pèça quauques aquarèles fòrça polides crompades per Juanito, e dus o tres òlis leugèrs, tot selècte e de reconeishudes firmes, donques que Santa Cruz auie bon gust laguens deth gust vigent.
Fortunata-e-Jacinta-I-TA-WEB	Es mòbles èren de satin o de pelussa e seda combinades sivans era mòda, en èster de notar que çò qu’aquiu se vedie non chocaue per çò d’originau ne tanpòc per rutinari.
Fortunata-e-Jacinta-I-TA-WEB	Venguie dempús era cramba deth matrimòni joen, que se distinguie dera pairau principaument en qué en aguesta i auie lhet comun e ena des joeni lhets separadi.
Fortunata-e-Jacinta-I-TA-WEB	Es dus lhets de husta de caquièr èren fòrça elegants, damb penjals de seda blua.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era cramba des porics se comunicaue damb crambes de servici, e la seguien dues granes pèces que Jacinta auie destinat tàs mainatges… quan Diu les ne dèsse.
Fortunata-e-Jacinta-I-TA-WEB	Èren moblades damb aquerò que sobraue des abitacions que s’apriauen de nauèth, e eth sòn aspècte ère, plan, eterogenèu.
Fortunata-e-Jacinta-I-TA-WEB	Mès er apraiament definitiu d’aguestes abitacions vancantes existie complèt ena ment de Jacinta, qu’auie ja previst enquia es darrèrs detalhs de tot çò que s’auie de méter aquiu quan arribèsse eth cas.
Fortunata-e-Jacinta-I-TA-WEB	Eth minjador ère interior, damb tres hièstres tath pati, era sua grana taula e veirines de noguèr plies de fina vaishèra de China, eth sabut jòc de cagires de cuèr clauetejat, e enes parets papèr imitant eth casse, listons clauetejadi tanben, e es pintures ar òli, non dolentes, damb er invariable talh de melon d’aigua, eth conilh mòrt e uns talhs de merluça que de tan ben pintadi semblaue que flairauen mau.
Fortunata-e-Jacinta-I-TA-WEB	Atau madeish ère interior eth burèu de D. Baldomero.
Fortunata-e-Jacinta-I-TA-WEB	Qu’èren abonadi es de Santa Cruz a un coche de shivaus.
Fortunata-e-Jacinta-I-TA-WEB	Se les vedie enes passegi; mès eth sòn anament ère eth d’aqueri que non criden era atencion.
Fortunata-e-Jacinta-I-TA-WEB	Juan solie auer per tempsades un coche faeton o un tilburi, que menaue fòrça ben, e tanben auie shivau de sera; mès l’ahiscaue autant era varietat que dempús de montar un shivau, ja li començaue a trapar defèctes e se lo volie véner pr’amor de crompar-ne un aute.
Fortunata-e-Jacinta-I-TA-WEB	Es dus matrimònis se dauen bona vida; mès sense presumir, hugent tostemps de hèr-se veir e de qué es jornaus les cridèssen anfitrions.
Fortunata-e-Jacinta-I-TA-WEB	Minjauen ben; ena sua casa i auie plan pòca etiqueta e un cèrt patriarcalisme, pr’amor qu’a viatges se seiguien ena taula persones de classa umila e d’autes plan decentes qu’auien vengut a mens.
Fortunata-e-Jacinta-I-TA-WEB	Non auien codinèr d’aqueri de gòrra blanca, senon ua codinèra anciana plan ben ensenhada, que podie mesurar es sòns talents damb quinsevolh chef; e l’ajudauen dues mosses de codina, que mèsalèu èren alumnes.
Fortunata-e-Jacinta-I-TA-WEB	Toti es prumèrs de mes recebie Barbarita, deth sòn espós, mil durets.
Fortunata-e-Jacinta-I-TA-WEB	D. Baldomero gaudie d’ua renda de vint-e-cinc mil pesi, part des loguèrs des sues cases, part d’accions deth Banc d’Espanha e era rèsta dera participacion que sauvaue en sòn ancian magasèm.
Fortunata-e-Jacinta-I-TA-WEB	Autrejaue, ath delà, ath sòn hilh dus mil duros cada trimesadèr entàs sues despenes particulares, e en diferentes escadences l’aufric un petit capitau pr’amor de qué comencèsse negòcis eth madeish; mès ath mainatge l’anaue ben damb era sua daurada indoléncia e non volie copacaps.
Fortunata-e-Jacinta-I-TA-WEB	Era rèsta dera sua renda la capitalizaue D. Baldomero, ben aquerint mès accions cada an, ben estauviant entà hèr-se damb ua casa mès.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Deth govèrn domestic se n’encuedauen es dues, encara que mès particularament era soèra, que mostraue cèrtes tendéncies ath despotisme illustrat.
Fortunata-e-Jacinta-I-TA-WEB	Era ireua auie eth delicat talent de respectar aquerò, e quan vedie que bèra disposicion sua ère derogada pera autocrata, se mostraue confòrme.
Fortunata-e-Jacinta-I-TA-WEB	Barbarita ère administradora generau de pòrtes tà laguens, e eth madeish marit sòn, dempús que religiosament l’autrejaue es sòs, non li calie pensar en arren dera casa, coma non siguesse enes viatges d’ostiu.
Fortunata-e-Jacinta-I-TA-WEB	Era senhora ac pagaue tot, deth loguèr deth coche enquiara peseta de El Imparcial, sense que li calèsse amiar compdes per tan complicada distribucion, ne anotar cap chifra.
Fortunata-e-Jacinta-I-TA-WEB	Ère tant admirabla era sua precision aritmetica, que ne un solet viatge passèc mès enlà dera indecisa linha que tan facilament depassen es rics; arribaue eth fin de mes e tostemp i auie un superavit que damb eth ajudaue a certanes empreses caritatiues que ne parlaram mèn endauant.
Fortunata-e-Jacinta-I-TA-WEB	Jacinta despenie tostemp plan mens de çò qu’era sua soèra li daue entà menudalhes; que non ère inclinada a estrear soent, ne a enriquir as modisti.
Fortunata-e-Jacinta-I-TA-WEB	Es abits d’economica aqueridi ena sua mainadesa èren ta arraïzadi que, encara que jamès li manquèc sòs, se hège a vier en casa a ua coseira pr’amor de hèr trabalhets de ròba e apraiaments de vestits que d’autes senhores mens riques sòlen encargar dehòra.
Fortunata-e-Jacinta-I-TA-WEB	E entara sua alegria, non li calie escauhar-se eth cap entà pensar en empleg de çò que li sobraue, donques qu’aquiu ère era sua fraia Candelaria, qu’ère prauba e s’anaue cargant de familha.
Fortunata-e-Jacinta-I-TA-WEB	Es sues frairetes celibatàries tanben recebien d’era freqüentes donades; ja es chapèus de mòda, ja eth mocador o era mantilha, e enquia e tot vestits complèts acabadi de vier de París.
Fortunata-e-Jacinta-I-TA-WEB	Er abonament que cuelheren deth Reiau tà un lòc de lòtja principau siguec idia de D. Baldomero que non auie cap talent d’enténer opèra, mès que volie que Barbarita i anèsse entà que li condèsse, en ajaçar-se e dempús d’ajaçadi, tot çò qu’auie vist en Regio Coliseo.
Fortunata-e-Jacinta-I-TA-WEB	Se passèc qu’a Barbarita non li tiraue guaire eth Reiau; mès acceptèc damb gòi que i anèsse Jacinta.
Fortunata-e-Jacinta-I-TA-WEB	Aguesta, ath sòn torn, non auie en realitat guaire talents de teatre; mès que s’alegrèc fòrça de poder hèr-se a vier en Reiau as sues frairetes celibatàries, pr’amor qu’es praubetes, se non siguesse atau, non lo tastarien jamès.
Fortunata-e-Jacinta-I-TA-WEB	Juan, qu’ère plan afeccionat ara musica, ère abonat diadèrament, damb sies amics, en ua lòtja nauta de proscèni.
Fortunata-e-Jacinta-I-TA-WEB	Es de Santa Cruz non tirauen era atencion en teatre, e se bèra guardada queiguie sus era lòtja ère entàs porics plaçadi dauant de tot damb simetria de veirina.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Es dues fraies maridades, Candelaria e Benigna, i anauen de quan en quan, Jacinta lèu tostemp; encara que se divertie plan pòc.
Fortunata-e-Jacinta-I-TA-WEB	Aquera hemna mimada per Diu, que la botèc enrodada de trendesa e benaurances en lòc mès san, beròi e tranquil d’aguesta val de lèrmes, solie díder en un ton planhós que non auie gust entad arren.
Fortunata-e-Jacinta-I-TA-WEB	Era envejada de toti, envejaue a quinsevolh hemna prauba e descauça que passèsse peth carrèr damb un mainatjon en braça estropat en liròts.
Fortunata-e-Jacinta-I-TA-WEB	Se l’anauen es uelhs darrèr dera mainadesa de quinsevolh manèra que se presentèsse, ja siguessen mainatges rics, vestidi de marinèrs e amiadi per hilhuquères angleses, ja mecosi praubi, estropadi en baieta auriòla, lordi, damb caspa en cap e ena man un tròç de pan rosigat.
Fortunata-e-Jacinta-I-TA-WEB	Que non desiraue era auer-ne un de solet, senon que volie veder-se enrodada d’ua seria, dès eth coquin de cinc ans, blagaire e actiu, enquiath bebé de mesi que non hè qu’arrir coma un pèc, avalar leit e sarrar es punhs.
Fortunata-e-Jacinta-I-TA-WEB	Era sua angónia se mostraue en cada moment, ja sigue quan trapaue ua corriòla qu’anaue tath collègi, damb es sues lòses ena espatla e eth revolum de libres plei de greish, ja quan li gessie ath pas quauque precòç mendicant caperat de liròts, mostrant, entà excitar era compasion es sues carns sense abric e es pès descauci, plei de sidoles.
Fortunata-e-Jacinta-I-TA-WEB	Atau, donc, quan vedie as alumnes dera Escuela Pia, damb eth sòn unifòrme galonat e es sòns gants, tan nets e ben plaçadi que semblauen petiti cavalièrs, se les minjaue damb es uelhs.
Fortunata-e-Jacinta-I-TA-WEB	Es mainades vestides de ròsa o de blu celèst que hèn ara arròda en Prado e que semblen flors viues qu’an queigut des arbes; es praubetes qu’estropen eth cap damb ua tòca traucada; es que hèn es prumèrs palpejaments ena pòrta d’ua botiga apuant-se ena paret; es que shurlen es sens de sa mair guardant pera coa deth uelh ara persona que s’aprèsse a guardar; es coquins que enrèden enes carrèrs o enes patis uets en tot lançar-se pèires e esbocinar-se era ròba dauant deth desespèr des sues mairs; es mainades qu’en Carnavau se desguisen de chulas e se contornegen damb era man clauada ena cintura; es que demanen entara Cruz de Mayo; es espigadi que tien ja eth baston e guanhen prèmis enes collègis, e es qu’enes foncions de teatre pera tarde dèishen anar eth crit ena scèna mès interessanta, distreiguent as actors e enforismant ath public… toti, en resumit, l’interessauen madeish.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	IV.- E de tau manèra s’anaue senhorejant dera sua amna eth vam dera maternitat, que lèu comencèc a amendrir en era era facultat d’apreciar es auantatges que disfrutaue.
Fortunata-e-Jacinta-I-TA-WEB	Aguesti vengueren a èster entada era invisibles, coma n’ei entà toti es èssers eth miei fondamentau dera nòsta vida, era atmosfèra.
Fortunata-e-Jacinta-I-TA-WEB	Mès qué hège Diu que non li manaue aumens un des mainatges qu’en nombre infinit i a per aquiu?
Fortunata-e-Jacinta-I-TA-WEB	En qué pensaue era sua Divina Majestat?
Fortunata-e-Jacinta-I-TA-WEB	E Candelaria, qu’a penes auie damb qué víuer, un cada an!…
Fortunata-e-Jacinta-I-TA-WEB	Que diguen alavetz que i a equitat en Cèu…
Fortunata-e-Jacinta-I-TA-WEB	Òc; que non ei dolenta era justícia de naut… òc… ja ac vedem…
Fortunata-e-Jacinta-I-TA-WEB	De tant pensar en aquerò, semblaue a viatges monomaniaca, e li calie apelar ath sòn bon sen entà non hèr veir era bajanada deth sòn esperit, que lèu lèu tocaue eth ridicul.
Fortunata-e-Jacinta-I-TA-WEB	E se l’acodien causes tant estranhes…!
Fortunata-e-Jacinta-I-TA-WEB	Era sua pena auie es intermiténcies mès estranhes, e dempús de longui periòdes de tranquillitat se presentaue impetuosa e agudenta, coma un mau cronic qu’ei tostemp ara demora entà escométer quan mens se lo demore.
Fortunata-e-Jacinta-I-TA-WEB	A viatges, ua paraula insignificanta qu’entenie en carrèr o ena sua casa o era vista de quinsevolh objècte l’alugaue ena ment era ahlama d’aqueth tèma en tot costar-li opressions en pièch e un subersaut inexplicable.
Fortunata-e-Jacinta-I-TA-WEB	Se distreiguie suenhant e mimant as mainatges des sues fraies, qu’estimaue prigondament; mès tostemp i auie entre era e es sòns nebodets ua distància que non podie aumplir.
Fortunata-e-Jacinta-I-TA-WEB	Que non èren sòns, non les auie auut era, non se les sentie junhudi ada era per un hiu misteriós.
Fortunata-e-Jacinta-I-TA-WEB	Es qu’èren reaument junhudi non existien qu’en sòn pensament, e li calie alugar e revíuer aguest, coma ua harga, entà hargar-se es alegries vertadères dera maternitat.
Fortunata-e-Jacinta-I-TA-WEB	Ua net gessec dera casa de Candelaria pr’amor d’entornar ena sua, pòc abans dera ora de sopar.
Fortunata-e-Jacinta-I-TA-WEB	Era e era sua fraia s’auien botat de punta per ua pegaria, pr’amor que Jacinta mimaue massa a Pepito, mainatge de tres ans, eth primogenit de Samaniego.
Fortunata-e-Jacinta-I-TA-WEB	Li crompaue joguets cars, li botaue ena man, entà que les trinquèsse es figures de china dera sala e li permetie minjar mil lecaries.
Fortunata-e-Jacinta-I-TA-WEB	A tu qué t’impòrte?” “A jo arren.
Fortunata-e-Jacinta-I-TA-WEB	Desencusa, hilha, quin gèni!”.
Fortunata-e-Jacinta-I-TA-WEB	Aguesta o d’autes pegaries non auien cap conseqüéncia, e ath cap d’un quart d’ora se botauen a arrir, e pro.
Fortunata-e-Jacinta-I-TA-WEB	Mès aquera net, en retirar-se, sentie era Delfina talents de plorar.
Fortunata-e-Jacinta-I-TA-WEB	Jamès s’auie mostrat ena sua amna d’ua manèra tant imperiosa eth desir d’auer hilhs.
Fortunata-e-Jacinta-I-TA-WEB	Era sua fraia l’auie umiliat, era sua fraia s’emmaliciaue de qué estimèsse tant ath sòn nebodet.
Fortunata-e-Jacinta-I-TA-WEB	E aquerò se qué ère senon gelosia?…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Recorrec er espaci deth carrèr des Hileras enquiath de Pontejos, extraordinàriament excitada, sense veir ad arrés.
Fortunata-e-Jacinta-I-TA-WEB	Ploiguie un shinhau e ne tansevolh s’en brembèc de daurir eth paraigües.
Fortunata-e-Jacinta-I-TA-WEB	Eth gas des veirines ère ja alugat, mès Jacinta, qu’acostumaue a posar-se tà veir es nauetats, non s’arturèc en nunlòc.
Fortunata-e-Jacinta-I-TA-WEB	En arribar ena cantoada dera placeta de Pontejos, e quan anaue a trauessar eth carrèr pr’amor d’entrar en lumedan dera sua casa, qu’ère ath dauant, entenec quauquarren que l’arturèc.
Fortunata-e-Jacinta-I-TA-WEB	Li correc un hered talhant per tot eth còs; se quedèc parada, seguint d’aurelha un rumor que per çò que semble venguie deth solèr, d’entre es madeishes pèires deth carrèr.
Fortunata-e-Jacinta-I-TA-WEB	Qu’ère un panteish, ua votz dera natura animau demanant ajuda e defensa contra er abandonament e era mòrt.
Fortunata-e-Jacinta-I-TA-WEB	Eth panteish ère tan penetrant, tant afilat e agudent, que mès que votz d’un èsser viu semblaue eth son dera còrda prima deth violin botjada teunhament en çò mès naut dera escala.
Fortunata-e-Jacinta-I-TA-WEB	Sonaue d’aguesta manèra: miiiii…
Fortunata-e-Jacinta-I-TA-WEB	Jacinta guardaue eth solèr; pr’amor que sense cap de dobte eth panteish venguie dera prigondor dera tèrra.
Fortunata-e-Jacinta-I-TA-WEB	Enes sues desconsolades entralhes lo sentie penetrar, trauessant-li coma ua agulha eth còr.
Fortunata-e-Jacinta-I-TA-WEB	Cercant per aquiu, cercant per enlà, vedec fin finau en trepader, ena part dera plaça, ua d’aguestes henudes hètes en rengada, que se criden escolaments en lenguatge municipau, e que servissen entà dar entrada en escolader ara aigua des carrèrs.
Fortunata-e-Jacinta-I-TA-WEB	D’aquiu, òc, d’aquiu venguien aqueri planhs que capvirauen era amna dera Delfina, en tot costar-li dolor, ua efusion de pietat qu’ad arren se pòt comparar.
Fortunata-e-Jacinta-I-TA-WEB	Tot aquerò qu’en era existie de presompcion mairau, tota era trendesa qu’es extasis de mair soniaira auien anat apilerant ena sua amna, se heren fòrça actius entà respóner ath miiii sosterranh damb un aute miiii dit ara sua manèra.
Fortunata-e-Jacinta-I-TA-WEB	A qui demanarie ajuda?
Fortunata-e-Jacinta-I-TA-WEB	Erosament eth portièr ère ena cantoada deth carrèr dera Paz parlant damb un conductor deth coche- corrèu e de seguit entenec era votz dera sua senhoreta.
Fortunata-e-Jacinta-I-TA-WEB	En quate calamades se botèc ath sòn costat.
Fortunata-e-Jacinta-I-TA-WEB	Gatets!…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Jacinta s’inclinèc pr’amor d’enténer milhor.
Fortunata-e-Jacinta-I-TA-WEB	Eth miiii sonaue ja tan prigond qu’a penes s’aubiraue.
Fortunata-e-Jacinta-I-TA-WEB	Deogracias se tornèc a botar de quate pautes, se rebussèc eth braç e lo metec per aqueth uet.
Fortunata-e-Jacinta-I-TA-WEB	Jacinta non podie veir en sòn ròstre era expression d’incredulitat, lèu de burla.
Fortunata-e-Jacinta-I-TA-WEB	Ploiguie mès, e per escolament començaue a entrar era aigua, rajant entath laguens damb un bronit de fregidora qu’a penes permetie enténer eth fèble miiii.
Fortunata-e-Jacinta-I-TA-WEB	Totun aquerò, era Delfina l’entenie tostemp fòrça clar.
Fortunata-e-Jacinta-I-TA-WEB	Eth portièr tornèc entà naut, coma invocant ath Cèu, era sua cara estupida, e didec arrint:
Fortunata-e-Jacinta-I-TA-WEB	Aguesta rajòla?, repetic Deogracias, botant-se de pès e guardant ara sua patrona coma se guarde a ua persona que dera sua rason se dobte.
Fortunata-e-Jacinta-I-TA-WEB	Per poder-se… avisant ar Ajuntament…
Fortunata-e-Jacinta-I-TA-WEB	Eth tenent d’alcalde senhor Aparisi, qu’ei vesin de casa…
Fortunata-e-Jacinta-I-TA-WEB	Mès…
Fortunata-e-Jacinta-I-TA-WEB	Ambdús avedauen era sua aurelha.
Fortunata-e-Jacinta-I-TA-WEB	Deogracias, botant-se encara mès estupid.
Fortunata-e-Jacinta-I-TA-WEB	Non sabie eth plan bèstia era punhalada que daue ara sua patrona damb aguestes paraules.
Fortunata-e-Jacinta-I-TA-WEB	Jacinta, totun, credie enténer eth gemiment ena prigondor.
Fortunata-e-Jacinta-I-TA-WEB	Mès aquerò non podie seguir.
Fortunata-e-Jacinta-I-TA-WEB	Comencèc a veir era immensa desproporcion que i auie entre era granor dera sua pietat e era petitesa der objècte que l’ac consagraue.
Fortunata-e-Jacinta-I-TA-WEB	S’aumentèc era ploja, er escolament avalaue ja ua ondada gròssa que hège gorjades e inquietuds en tumar contra es parets d’aquera gòrja…
Fortunata-e-Jacinta-I-TA-WEB	Jacinta se metec a córrer entara casa e pugèc.
Fortunata-e-Jacinta-I-TA-WEB	Es nèrvis se li botèren tan desgansoladi e eth còr tan sarrat, qu’es sòns soèrs e eth sòn marit la crederen malauta; e patic tota era net eth mau indecible d’enténer de contunh eth miiii der escolament.
Fortunata-e-Jacinta-I-TA-WEB	De vertat qu’aquerò ère ua pegaria, dilhèu desorde nerviós; mès que non podie botà’i remèdi.
Fortunata-e-Jacinta-I-TA-WEB	S’era sua soèra se’n sabie per Deogracias qué s’auie passat en carrèr, guaire se’n burlarie!
Fortunata-e-Jacinta-I-TA-WEB	Sonque ath sòn marit, jos era paraula de secret, li condèc er ahèr des gatets.
Fortunata-e-Jacinta-I-TA-WEB	Jacinta non podie amagar-li arren, e auie un gust particular en hèr-li fidança enquia e tot des mès vanes pegaries que passauen peth sòn cap restacades damb aqueth tema dera maternitat.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	S’aventuraue era a condar-li tot çò que l’arribaue, e fòrça causes qu’ara lum deth dia non gausaue díder, les didie ena intimitat e solitud conjugaus, pr’amor qu’aquiu venguien coma de mòtle, pr’amor qu’aquiu se didien sense cap esfòrç coma se se didessen soletes, pr’amor que, a tot darrèr, es comentaris sus era succession auien coma ua basa ena renovacion des probabilitats d’era.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	V.- Que hège mau Barbarita, fòrça mau, de burlar-se’n dera tissa dera sua hilha.
Fortunata-e-Jacinta-I-TA-WEB	Coma s’era non auesse tanben era sua tissa, e bona!
Fortunata-e-Jacinta-I-TA-WEB	Per cèrt que l’amiaue a Jacinta eth gran auantatge de poder-se satisfèr e dar realitat ath sòn pensament.
Fortunata-e-Jacinta-I-TA-WEB	Qu’ère ua viciosa que se hartaue des gòis desiradi, tant qu’era ireua patie orriblament per çò de non auer jamès çò que desiraue.
Fortunata-e-Jacinta-I-TA-WEB	Era satisfaccion deth desir afogaue ara ua, autant coma ara auta era privacion deth madeish.
Fortunata-e-Jacinta-I-TA-WEB	Barbarita qu’auie era afogadura des crompes.
Fortunata-e-Jacinta-I-TA-WEB	Cultivaue er art peth art, ei a díder, era crompa pera crompa.
Fortunata-e-Jacinta-I-TA-WEB	Aquerie peth simple plaser d’aquerir, e entada era non auie màger gust que hèr ua excursion pes botigues e entrar dempús ena casa cargada de causes que, encara que non sobrèssen, tanpòc èren d’un besonh absolut.
Fortunata-e-Jacinta-I-TA-WEB	Mès que non gessie jamès deth limit que li mercauen es sòns mieis de fortuna, e en aquerò s’estaue precisament eth sòn art magistrau de comerçanta rica.
Fortunata-e-Jacinta-I-TA-WEB	Aqueth vici qu’auie es sues depravacions, pr’amor qu’era senhora de Santa Cruz non solet anaue as botigues de luxe, senon as mercats, e recorrie de punta a punta es taulatges dera placeta de San Miguel, es botigues de porics deth carrèr dera Caza e es lòcs de vedera fina ena placeta de Santiago.
Fortunata-e-Jacinta-I-TA-WEB	Ère tan coneishuda dòna Barbarita en aguest airau, qu’es hemnes dera plaça se la disputauen e armauen entre eres grani rambalhs pera preferéncia d’ua tant illustra parroquiana.
Fortunata-e-Jacinta-I-TA-WEB	Madeish enes mercats qu’enes botigues auie un auxiliar inestimable, un cercaire que cuelhie aqueres causes coma s’en aquerò l’anèsse era sauvacion dera amna.
Fortunata-e-Jacinta-I-TA-WEB	Aguest qu’ère Plácido Estupinhan.
Fortunata-e-Jacinta-I-TA-WEB	Coma que demoraue ena Cava de San Miguel, dès que se lheuaue, a punta de dia, calaue ua guardada d’agla sus es taulatges dera plaça.
Fortunata-e-Jacinta-I-TA-WEB	Baishaue quan encara era gent hège era maitiada enes tauèrnes e enes cafés ambulants, e daue un còp de uelh enes lòcs, en tot saber-se’n deth caire deth mercat e des cotizacions.
Fortunata-e-Jacinta-I-TA-WEB	Dempús, ben estropat ena capa, se n’anaue tà San Ginés, a on arribaue bèri còps abans qu’eth sacristan daurisse era pòrta.
Fortunata-e-Jacinta-I-TA-WEB	Hège ua charrada damb es beates que l’auien cuelhut era avangarda, que quauqu’ua d’eres amiaue era sua chicolatèra e codineta, e esdejoaue en madeish portau dera glèisa.
Fortunata-e-Jacinta-I-TA-WEB	Dubèrta aguesta, se calauen toti laguens, damb tanta prèssa coma s’anèssen a cuélher sèti en ua foncion de molta gent, e començauen es misses.
Fortunata-e-Jacinta-I-TA-WEB	Enquiara tresau o era quatau non arribaue Barbarita, e tanlèu la vedie entrar, Estupinhan corrie doçament entada era, esguiltlant-se de banc en banc coma ua ombra, e se botaue ath sòn costat.
Fortunata-e-Jacinta-I-TA-WEB	Era senhora pregaue en votz baisha botjant es pòts.
Fortunata-e-Jacinta-I-TA-WEB	Plácido l’auie de díder fòrça causes e entrebracaue es sòns prècs pr’amor de anar-les treiguent.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aué receben congre ena casa de Martinez; m’an mostrat es burèus de Laredo… plia ès de gràcia; eth senhor ei damb tu… caulets non n’a pr’amor que non an vengut es mulatèrs de Villaviciosa pr’amor qu’es camins son maumetudi…
Fortunata-e-Jacinta-I-TA-WEB	Damb aguestes maudides aigües!…
Fortunata-e-Jacinta-I-TA-WEB	I auie moments a viatges que ne er un ne er aute badauen boca, era en un extrèm deth banc, eth a cèrta distància, darrèr, ja de jolhs, ja seigudi.
Fortunata-e-Jacinta-I-TA-WEB	Estupinhan s’engüejaue bèth còp encara que non ac didesse, e l’agradaue que bèra beata arreculada e beat vantariòu li preguntèsse pera missa: “s’artenh aguesta?” Estupinhan responie que òc o que non dera manèra mès educada, ahigent tostemp en cas de responsa negatiua quauquarren que padeguèsse ar interrogador: “Mès estatz-vos tranquil; que va a gésser de seguit era deth pair Quesada, qu’ei un povora…” Çò qu’eth volie ère veir se sautaue era convèrsa.
Fortunata-e-Jacinta-I-TA-WEB	Per qué, senhora?
Fortunata-e-Jacinta-I-TA-WEB	Pr’amor que te didí que l’encarguèsses miei filet, e sabes se qué me manèc?, un tròç enòrme de carn palpuda e un bocin d’espatla, plen de pèths e tendons…
Fortunata-e-Jacinta-I-TA-WEB	Guarda quina manèra de comportar-se damb es clients.
Fortunata-e-Jacinta-I-TA-WEB	Bric mès li cromparè arren.
Fortunata-e-Jacinta-I-TA-WEB	Eth tòrt qu’ei tòn…
Fortunata-e-Jacinta-I-TA-WEB	Vaquí çò que son es tòns protegidi….
Fortunata-e-Jacinta-I-TA-WEB	Dit aquerò, Barbarita contunhaue pregant e Plácido se hège mau sang mentaument contra eth Sordo, un venedor qu’eth… non lo protegie; se passaue que l’auie recomanat.
Fortunata-e-Jacinta-I-TA-WEB	Mès que ja li cantarie, eth, es quaranta ath tau Sordo.
Fortunata-e-Jacinta-I-TA-WEB	D’autes familhes que tanben les auie recomanat, se planhèren de qué les auie dat carn d’esquera, ei a díder, cogòt, qu’ei era pejor carn, en sòrta d’ua bona carn de vedèra.
Fortunata-e-Jacinta-I-TA-WEB	En aguesti tempsi tan sense morau que ja non se pòt recomanar ad arrés.
Fortunata-e-Jacinta-I-TA-WEB	D’auti maitins venguie damb aguesta istorieta: “Com està aué eth mercat de caça!
Fortunata-e-Jacinta-I-TA-WEB	Quines perditzes, senhora!
Fortunata-e-Jacinta-I-TA-WEB	Non mès perditz.
Fortunata-e-Jacinta-I-TA-WEB	Aué mos cau veir se Pantaleon a boni crabòts.
Fortunata-e-Jacinta-I-TA-WEB	Tanben voleria ua bona lengua de vaca, cargada, e veir se i a vedèra fina.
Fortunata-e-Jacinta-I-TA-WEB	Que l’a tan fina, senhora, que semble taument merluça.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Plan, donc, que me manen un bon filet e costelhes dera arnelhada.
Fortunata-e-Jacinta-I-TA-WEB	Ja sabes; non vages a gésser damb es pegaries der aute dia.
Fortunata-e-Jacinta-I-TA-WEB	Damb jo que non se jògue.
Fortunata-e-Jacinta-I-TA-WEB	Non vo’n hescatz…
Fortunata-e-Jacinta-I-TA-WEB	Auetz convidadi deman?
Fortunata-e-Jacinta-I-TA-WEB	Òc; e de peish qué i a?
Fortunata-e-Jacinta-I-TA-WEB	È comprometut eth salmon per s’un cas arribe deman…
Fortunata-e-Jacinta-I-TA-WEB	E acabades es misses, se n’anauen carrèr Major enjós ara cèrca d’emocions pures, innocentes, artenhudes damb er ofici amable d’un e es sòs abondosi dera auta.
Fortunata-e-Jacinta-I-TA-WEB	Non tostemp se tenguien as causes de minjar.
Fortunata-e-Jacinta-I-TA-WEB	Diuèrsi còps amièc Estupinhan condes coma aguest:
Fortunata-e-Jacinta-I-TA-WEB	Òc, e damb còps d’aur.
Fortunata-e-Jacinta-I-TA-WEB	Aguesti ensenhauen a Barbarita, ath delà des cretones, satins de coton florejadi qu’èren era grana nauetat deth dia; e ara viciosa li mancaue temps entà crompar-li un vestit ara sua ireua, que lo solie passar a quauqu’ua des sues fraies.
Fortunata-e-Jacinta-I-TA-WEB	Ua auta embaishada: “Senhora, senhora, aquerò que ja non s’artenh; mès, lèu va a gésser era deth nebot deth senhor prèire, qu’ei un aute pair Fuguilla per çò de rapid que se la trè deth dessús.
Fortunata-e-Jacinta-I-TA-WEB	Ara e ena ora dera nòsta mòrt… òc, ja…
Fortunata-e-Jacinta-I-TA-WEB	Qu’ei que son coma ues rosquilhes que me heres crompar er aute dia e que flairauen a ranci…!
Fortunata-e-Jacinta-I-TA-WEB	Que semblauen dera nòça de San Isidro.
Fortunata-e-Jacinta-I-TA-WEB	A maugrat d’aguesti repotecs, en gésser anauen ena casa de Pla damb er in de non crompar que dues liures de panses de Corint entà hèr un pastís anglés, e era senhora s’anaue enredant, enredant, enquia deishar-se ena botiga valor de ueit cents o nau cents reiaus.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	A cada moment didie Barbarita que pro, e dempús d’ua colleccion de purès entà sopes, venguien es pèrles deth Nizan, eth gluten dera estela, es sausses angleses, eth bolhon de carn de tortuga de mar, era dotzena de botelhes de Saint-Emilion, que tant li shautaue a Juanito, eth pòt de misharnons extra, qu’agradauen a D. Baldomero, era lhauna d’anchòies, es truhes neres e d’autes menudalhes.
Fortunata-e-Jacinta-I-TA-WEB	Deth portamoneda de Barbarita, tostemps ben aprovedit, gessie er impòrt, e coma que i auesse un pic ena soma, se cuelhie era libertat de suprimir-lo per çò deth deute paga.
Fortunata-e-Jacinta-I-TA-WEB	Tè, que Diu vos age, didie dòna Barbarita, lheuant-se dera cagira ath punt qu’apareishie eth principau pera pòrta dera rèirebotiga, e saludaue damb mil afeccions ara sua parroquiana, en tot trèir-se era gòrra de seda.
Fortunata-e-Jacinta-I-TA-WEB	Anem passant hilh…
Fortunata-e-Jacinta-I-TA-WEB	Ai, quin laironici eth d’aguesta casa!…
Fortunata-e-Jacinta-I-TA-WEB	Adishatz, adishatz.
Fortunata-e-Jacinta-I-TA-WEB	Enquia deman, senhora.
Fortunata-e-Jacinta-I-TA-WEB	As vòstes pès…
Fortunata-e-Jacinta-I-TA-WEB	Tantes causes tà D.
Fortunata-e-Jacinta-I-TA-WEB	Baldomero…
Fortunata-e-Jacinta-I-TA-WEB	Plácido, que Diu t’age.
Fortunata-e-Jacinta-I-TA-WEB	Mèstre… qu’ajatz salut.
Fortunata-e-Jacinta-I-TA-WEB	Quauqui articles se crompauen tostemp ar en gròs, e s’ère possible de prumèra man.
Fortunata-e-Jacinta-I-TA-WEB	Barbarita qu’auie en moth deth uas era fibra comerçanta, e se delie per trèir eth genre apraiat.
Fortunata-e-Jacinta-I-TA-WEB	Mès, guaire luenh dera realitat s’aurien demorat aguesti assagi sense era ajuda der exemple de viatjant comerciau, Estupinhan eth Gran!
Fortunata-e-Jacinta-I-TA-WEB	Be ne hège de camin aqueth òme entà trapar ueus fresqui en grana quantitat…!
Fortunata-e-Jacinta-I-TA-WEB	Toti es venedors de porics dera Cava l’amiauen en paumet, e eth se daue non pòca importància, en tot dider-les: “o auem formalitat o non auem formalitat.
Fortunata-e-Jacinta-I-TA-WEB	Examinem er article, e dempús se discutirà… pòs-te, òme, pòs-te”.
Fortunata-e-Jacinta-I-TA-WEB	E aquiu s’estaue, eth guardar eth ueu a contralum, eth sospesar-les e eth hèr mil comentaris sus era sua probabla antiquitat.
Fortunata-e-Jacinta-I-TA-WEB	Se bèth un d’aqueri tipes l’enganhaue, ja podie encomanar-se a Diu, pr’amor qu’arribaue Estupinhan coma ua fèra menaçant-lo damb eth tinent d’alcalde, damb era inspeccion munipau e enquia e tot damb era horca.
Fortunata-e-Jacinta-I-TA-WEB	Entath vin, Plácido s’entenie damb es vinataires dera Cava Baja, que van a hèr es sues crompes en Arganda, Tarancon o ena Sagra, e se metie d’acòrd damb un mesurador entà que li cuelhesse ua partida de tanti o quanti recipients, e la remetèsse mejançant ua via de transpòrt ja coneishuda.
Fortunata-e-Jacinta-I-TA-WEB	Aquerò auie d’èster genre de confiança, taument vin.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Crompaue eth cacau superior, eth sucre e era canèla en çò de Gallo, e ac amiaue tot a espatles d’un mosso sense deishar-lo de uelh, enquiara casa a on se hège eth trabalh.
Fortunata-e-Jacinta-I-TA-WEB	Es de Santa Cruz non transigien damb es chicolates industriaus, e eth que cuelhien auie d’èster hèt a man.
Fortunata-e-Jacinta-I-TA-WEB	Tant qu’eth chicolatèr trabalhaue, Estupinhan se convertie en mosca, voi díder que s’estaue tot eth dia romant ath torn deth prètzhèt entà veir se se hege a tota consciéncia, pr’amor qu’en aguestes causes cau èster damb eth uelh atentiu.
Fortunata-e-Jacinta-I-TA-WEB	Que i auie dies de crompes granes e d’autes de menudalhes; mès dies sense crompar que non les auec jamès.
Fortunata-e-Jacinta-I-TA-WEB	A manca d’ua causa màger, era viciosa non entraue jamès ena sua casa sense eth parelh de gants, er imperdible, eth povàs entà netejar metaus, eth paquet d’agulhes de gancho o quinsevolh pegaria des bazars de tot a reiau.
Fortunata-e-Jacinta-I-TA-WEB	Ath sòn hilh li hège a vier presents de contunh, corbates que non usaue, ròba que non se botaue jamès.
Fortunata-e-Jacinta-I-TA-WEB	Jacinta recebie damb gòi aquerò qu’era sua soèra se hege a vier entada era, e ac anaue autrejant as sues fraies celibatàries o maridades, exceptat de certanes causes qu’eth sòn trespàs non ère avient.
Fortunata-e-Jacinta-I-TA-WEB	Per çò dera ròba blanca e dera mantelaria qu’auie era senhora Santa Cruz vertadèra passion.
Fortunata-e-Jacinta-I-TA-WEB	Dera botiga deth sòn frair se hège a vier pèces sanceres de olanda plan fina, de batistes e madapolams.
Fortunata-e-Jacinta-I-TA-WEB	D. Baldomero II e D. Juan I qu’auien ròba entà un sègle.
Fortunata-e-Jacinta-I-TA-WEB	As dus les aprovedie de cigars era pròpria Barbarita.
Fortunata-e-Jacinta-I-TA-WEB	Eth prumèr humaue cigars, eth dusau papèr.
Fortunata-e-Jacinta-I-TA-WEB	Estupinhan s’encargaue de amiar aguesti perilhosi articles dera casa d’un pòcvau que les venie d’ocultis, e quan trauessaue es carrèrs de Madrid damb es caishes jos era sua capa verda, eth còr li bategaue de gòi, en considerar era malahèta que li jogaue ara Hacienda Pública e rebrembant es sòns boni tempsi juvenils.
Fortunata-e-Jacinta-I-TA-WEB	Mès enes liberaus ans deth 71 e 72 que ja ère ua auta causa…
Fortunata-e-Jacinta-I-TA-WEB	Era policia fiscau non se metie en guairi ahèrs.
Fortunata-e-Jacinta-I-TA-WEB	Eth temerari contrabandèr, totun, aurie desirat auer un mau encontre entà demostrar ath mon sancer qu’ère òme capable d’arroïnar ara Renda se s’ac proposaue.
Fortunata-e-Jacinta-I-TA-WEB	Barbarita examinaue es caishes e es sues mèrques, les regatejaue, flairaue eth tabac, escuelhie eth que li semblaue milhor e pagaue plan ben.
Fortunata-e-Jacinta-I-TA-WEB	Qu’auie D. Baldomero un assortit tan variat coma excellent, e eth brave senhor sauvaue, entre cèrts costums tenaci der ancian dependent, eth de reservar es cigars milhors entàs dimenges.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Guillermina, vèrge e fondadora.
Fortunata-e-Jacinta-I-TA-WEB	I.- De guaires persones entrauen en aquera casa, era mès complimentada per tota era familha de Santa Cruz qu’ère Guillermina Pacheco, que demoraue enes entorns, tia de Moreno Isla e cosia de Ruiz-Ochoa, es dus sòcis principaus dera anciana banca de Moreno.
Fortunata-e-Jacinta-I-TA-WEB	Es guardadèrs des dues cases èren tan pròches, que per eri se comunicaue dòna Bárbara damb era sua amiga, e ua tumadeta enes veires ère pro entà establir era correspondéncia.
Fortunata-e-Jacinta-I-TA-WEB	Guillermina entraue en aquera casa coma ena sua, sense cap etiqueta ne compliment.
Fortunata-e-Jacinta-I-TA-WEB	Que ja auie eth sòn lòc fix en gabinet de Barbarita, ua cagira baisha; e madeish ère sèir-se que començar a hèr punt de tricòt o a cóser.
Fortunata-e-Jacinta-I-TA-WEB	Amiaue tostemp damb era un gran revolum o tistèr de labor, se calaue es lunetes, cuelhie es utisi, e ja non paraue en tota era net.
Fortunata-e-Jacinta-I-TA-WEB	I auesse o non enes autes crambes gent de compromís, era non se botjaue d’aquiu ne auie de veir ad arrés.
Fortunata-e-Jacinta-I-TA-WEB	Es amics assidús dera casa, coma eth marqués de Casa- Muñoz, Aparisi o Federico Ruiz, la guardauen ja coma se guarde aquerò que tostemp ei en un madeish lòc e non pòt èster en cap aute.
Fortunata-e-Jacinta-I-TA-WEB	Es de dehòra e es de laguens tractauen damb respècte, lèu damb veneracion, ara illustra senhora, qu’ère coma ua figureta deth gripiau, menuda e polida, eth cap damb fòrça peublanc, encara que non tant coma Barbarita, es caròles rogides, era boca arridolenta, eth parlar tranquil e graciós, e eth vestit plan umil.
Fortunata-e-Jacinta-I-TA-WEB	Quauqui dies venguie a dinar aquiu, ei a díder, a sèir-se ena taula.
Fortunata-e-Jacinta-I-TA-WEB	Prenie un shinhau de sopa, en tot çò d’aute non hège que picassar.
Fortunata-e-Jacinta-I-TA-WEB	D. Baldomero solie shordar-se e li didie: “Hilha dera mia amna, quan volgues hèr peniténcia non vengues ena mia casa.
Fortunata-e-Jacinta-I-TA-WEB	Veigui que non tastes aquerò que mès t’agrade.
Fortunata-e-Jacinta-I-TA-WEB	Non me vengues a jo damb istorietes.
Fortunata-e-Jacinta-I-TA-WEB	Que jo è bona memòria.
Fortunata-e-Jacinta-I-TA-WEB	T’entení díder fòrça còps en çò deth mèn pair que t’agradauen es catles, e ara les as aciu e non les tastes.
Fortunata-e-Jacinta-I-TA-WEB	Que non as hame…!
Fortunata-e-Jacinta-I-TA-WEB	Entad aquerò tostemp que i a hame.
Fortunata-e-Jacinta-I-TA-WEB	E veigui que non tòques eth pan…
Fortunata-e-Jacinta-I-TA-WEB	Barbarita, que coneishie pro ben ara sua amiga, non la pelejaue coma D. Baldomero, deishant-la minjar çò que volesse o non minjar arren.
Fortunata-e-Jacinta-I-TA-WEB	Se per edart ère ena taula eth gròs d’Arnaiz, se permetie quauques facècies de bon genre sus aqueri plan ancians estils de santetat, que s’estauen en non minjar.
Fortunata-e-Jacinta-I-TA-WEB	Qu’ac a dit Sant Francesc de Sales, arren mens.” Era de Pacheco qu’ère plan escarrabilhada, non s’estaue carada, e responie damb desinvoltura a totes es galejades sense anujar-se jamès.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Jacinta se botaue ath sòn costat e cuelhie soent part d’aqueres faenes, tan simpatiques entath sòn còr.
Fortunata-e-Jacinta-I-TA-WEB	Guillermina hège camisetes, calçons e chals entàs sòns cent e escag de hilhs d’ambdús sèxes.
Fortunata-e-Jacinta-I-TA-WEB	Çò que tanh ad aguesta insigna dauna qu’ac sap milhor qu’arrés Zalamero, qu’ei maridat damb ua des hilhes de Ruiz-Ochoa.
Fortunata-e-Jacinta-I-TA-WEB	Mos a permetut escríuer era biografia dera sua excèlsa parenta quan se morisque, e mentretant non a cap trebuc d’autrejar guaire donades se li demane, ne de corregir a sciéncia cèrta es versions qu’eth critèri vulgar a escampilhat sus es causes que determinèren en Guillermina, hè vint-e-cinc ans, era passion dera benfasença.
Fortunata-e-Jacinta-I-TA-WEB	Quauquarrés a dit qu’amors malerosi la possèren tara devocion prumèr, e tara caritat propagandistica e militanta dempús.
Fortunata-e-Jacinta-I-TA-WEB	Mès Zalamero assegure qu’aguesta opinion ei tan pèga coma faussa.
Fortunata-e-Jacinta-I-TA-WEB	Guillermina, que siguec beròia, e enquia e tot presumida, jamès auec amors, e se les auec non se sap absoludament arren d’eri.
Fortunata-e-Jacinta-I-TA-WEB	Qu’ei un secret sauvat damb sepulcrau resèrva en sòn còr.
Fortunata-e-Jacinta-I-TA-WEB	Çò qu’era familha admet ei qu’era mòrt dera sua mair l’impressionèc tan viuament, que li calec proposar-se, coma er aute, non servir a mès senhors que se li podessen morir.
Fortunata-e-Jacinta-I-TA-WEB	Que non neishec aquera singulara hemna entara vida contemplatiua.
Fortunata-e-Jacinta-I-TA-WEB	Ère un temperament soniaire, actiu e trabalhador; un esperit damb idies pròpries e damb iniciatiues viriles.
Fortunata-e-Jacinta-I-TA-WEB	Non se li hège pala ensús era disciplina en terren espirituau; mès en materiau òc, per çò que non pensèc jamès afiliar-se a cap des ordes religioses mès o mens sevères que i a en orbe catolic.
Fortunata-e-Jacinta-I-TA-WEB	Que non se vedie damb pro paciénta entà èster embarrada e badalhar tot eth sant dia eth gori gori, ne entà èster soldat enes coratjosi esquadrons des Hermanas de la Caridad.
Fortunata-e-Jacinta-I-TA-WEB	Era ahlama plan viua qu’usclaue en sòn pièch non l’inspiraue era somission passiua, senon activitats que li calie desvolopar ena libertat.
Fortunata-e-Jacinta-I-TA-WEB	Qu’auie un caractèr inflexible e un tresaur de dòts de comandament e de facultats d’organización que ja volerien entada eri quauqui uns des òmes que dirigissen es destins deth mon.
Fortunata-e-Jacinta-I-TA-WEB	Qu’ère ua hemna que quan se proposaue quauquarren anaue entath sòn fin dreta coma ua bala, damb gran perseverància sense tòrcer-se jamès ne descoratjar-se un solet moment, inflexibla e serena.
Fortunata-e-Jacinta-I-TA-WEB	S’en camin dret i trapaue espies, les caushigaue e tà daunt, damb es pès sagnosi.
Fortunata-e-Jacinta-I-TA-WEB	Comencèc per amassar-se damb ues quantes senhores nòbles amigues sues qu’auien establit associacions entà ajudes domiciliàries, e ath cap de pòc temps Guillermina depassèc a totes es sues companhes.
Fortunata-e-Jacinta-I-TA-WEB	Aguestes qu’ac hègen per vanitat, a viatges de mala encolia; aquera trabalhaue damb ardenta energia, e en aquerò se l’anèc era mitat dera sua legitima.
Fortunata-e-Jacinta-I-TA-WEB	Tàs dus ans de víuer atau, se la vedec renonciar complètament a vestir-se e a ornar- se coma mane era mòda que se ornen es senhores.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Tau auie d’èster era sua prestància tara rèsta des sòns dies.
Fortunata-e-Jacinta-I-TA-WEB	Era associacion benefica que pertanhie non s’acomodaue ar anim emprenedor de Guillermina, donques qu’èra volie picar mès naut, sajant causes vertadèrament dificiles e tengudes per impossibles.
Fortunata-e-Jacinta-I-TA-WEB	Es sòns talents de fondadora se mostrèren alavetz espaurint a tot aqueth senhoratge que non sabie gésser de cèrtes rotines.
Fortunata-e-Jacinta-I-TA-WEB	Quauques amigues sues assegurèren qu’ère hòla, donques que deméncia ère eth hèt de pensar ena fondacion d’un asil entà orfanèls, e màger holia dotar-lo de recursi permanents.
Fortunata-e-Jacinta-I-TA-WEB	Mès era infatigabla entrepreneira non se descoratjaue, e er asil siguec hèt, en tot mantier-se pendent es prumèrs tres ans dera sua existéncia damb ua part dera renda de Guillermina, e damb es dons des sòns parents rics.
Fortunata-e-Jacinta-I-TA-WEB	Mès ara imprevista era institucion comencèc a créisher; se holaue e s’espargie coma es misèries umanes, e es sòns besonhs pujauen en ua proporcion espauridora.
Fortunata-e-Jacinta-I-TA-WEB	Era dauna empenhèc era rèsta dera sua legitima; dempús li calèc vener-la.
Fortunata-e-Jacinta-I-TA-WEB	Gràcies as sòns parents, non se vedec en bolegadís fatau d’auer de botar en carrèr as asiliats entà que demanèssen caritat entada eri e entara sua fondadora.
Fortunata-e-Jacinta-I-TA-WEB	E ath madeish temps repartie periodicament fòrça aumòines entre era gent prauba des districtes dera Inclusa y Hospital; vestie a fòrça mainatges, daue ròba as vielhs, medecines as malauts, viures e ajudes diuèrses entà toti.
Fortunata-e-Jacinta-I-TA-WEB	Pr’amor de non suspéner aguestes ajudes e sostier er asil, qu’ère de besonh cercar naui recursi.
Fortunata-e-Jacinta-I-TA-WEB	A on e com?
Fortunata-e-Jacinta-I-TA-WEB	Ja les amistats e parents èren tant espleitats, que se tiraue un shinhau mès dera còrda, se podie trincar aisidament.
Fortunata-e-Jacinta-I-TA-WEB	Es mès generosi començauen a botar mala cara, e es ronhosi, quan se venguie a crubar era quòta, didien que non èren en casa.
Fortunata-e-Jacinta-I-TA-WEB	Arribèc aqueth dia, e es vint-e-tres mainatgets de Diu que jo auia recuelhut e qu’èren en un casòta baisha e umida deth carrèr Zarzal, plaçadi coma conilhs, non auien arren entà minjar.
Fortunata-e-Jacinta-I-TA-WEB	Tirant d’aciu e d’enlà, poirien passar aqueth dia; mès e londeman?
Fortunata-e-Jacinta-I-TA-WEB	Jo que non auia ja un sò horadat ne arrés que me l’autregèsse.
Fortunata-e-Jacinta-I-TA-WEB	Que deuia ja sabi pas guaires quilòs de mongetes, dotze dotzenes d’espardenhes, plan moltes arròves d’òli; non me restaue arren entà empenhar o entà véner mès qu’eth rosari.
Fortunata-e-Jacinta-I-TA-WEB	Es cosins, que me treiguien de tanti compromisi, ja auien hèt çò d’impossible…
Fortunata-e-Jacinta-I-TA-WEB	Mè hège vergonha tornar a demanar-les.
Fortunata-e-Jacinta-I-TA-WEB	Eth mèn nebot Manolo, que solie èster eth mèn mocador de lèrmes, ère en Londres.
Fortunata-e-Jacinta-I-TA-WEB	E supausant qu’eth mèn cosin Valeriano me caperèsse es mies vint-e-tres boques (e era mia vint-e-quate) pendent uns quants dies, com m’apraiaria dempús?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Qu’ère un diuendres de Dolors, e es sèt espades, senhors mèns, èren clauades aciu…
Fortunata-e-Jacinta-I-TA-WEB	Me passauen coma uns arrais peth front.
Fortunata-e-Jacinta-I-TA-WEB	Ua idia ère çò que me calie, e mès qu’ua idia, valor, òc, valor entà lançar-me…
Fortunata-e-Jacinta-I-TA-WEB	De pic notè qu’aqueth valor tan desirat entraue en jo, mès un valor terrible, coma eth des soldats quan se lancen sus es canons enemics…
Fortunata-e-Jacinta-I-TA-WEB	Cuelhí era mantilha e gessí en carrèr.
Fortunata-e-Jacinta-I-TA-WEB	Que ja èra decidida, e guarda, alègra coma ues Pasques, donques que sabia se qué auia de hèr.
Fortunata-e-Jacinta-I-TA-WEB	Enquia alavetz jo auia demanat as amics; a compdar d’aqueth moment demanaria a tot èsser viu, vieria de pòrta en pòrta damb era man atau…
Fortunata-e-Jacinta-I-TA-WEB	En un virament de uelhs me botè ena pòrta d’ua duquessa estrangèra, que non auia vist ena mia vida.
Fortunata-e-Jacinta-I-TA-WEB	Me recebec damb cèrta maufidança; me cuelhec per ua embolhaira; mès a jo qué m’importaue?
Fortunata-e-Jacinta-I-TA-WEB	Me balhèc era aumòina e, de seguit, entà encoratjar-me e escurar eth calitz deth tot, siguí dus dies sense parar pujant escales e tirant des campanetes.
Fortunata-e-Jacinta-I-TA-WEB	Ua familha me recomanaue a un auta, e non voi dider-vos es umiliacions, es còps de pòrta e es mesprètzi que recebí.
Fortunata-e-Jacinta-I-TA-WEB	Mès er erós mannà anaue queiguent de gota en gota…
Fortunata-e-Jacinta-I-TA-WEB	Ath cap de pòc temps vedí qu’eth negòci anaue milhor de çò que me demoraua.
Fortunata-e-Jacinta-I-TA-WEB	Quauqui uns me recebien lèu damb pali; mès era màger part se demorauen hereds, masculhant desencuses e cercant motius entà non autrejar-me un sò.
Fortunata-e-Jacinta-I-TA-WEB	Mès jo tan tranquilla.
Fortunata-e-Jacinta-I-TA-WEB	A!, senhors, aguest mestièr qu’a fòrça falhites.
Fortunata-e-Jacinta-I-TA-WEB	Un dia pugè en un quatau estatge que m’auie recomant sabi pas qui.
Fortunata-e-Jacinta-I-TA-WEB	Era tau recomanacion siguec ua facècia estupida.
Fortunata-e-Jacinta-I-TA-WEB	Donques, senhors, truqui, entri, e me gessen tres o quate vipères…
Fortunata-e-Jacinta-I-TA-WEB	Ai, mon Diu, aguestes hemnes dera vida…!
Fortunata-e-Jacinta-I-TA-WEB	Jo, que veigui aquerò… çò de prumèr que me venguec en cap siguec meter-me a córrer.
Fortunata-e-Jacinta-I-TA-WEB	Vam a veir se les treigui quauquarren.” Hilha, m’aumpliren d’injúries, e ua d’eres anèc entà laguens e tornèc damb ua escampa pr’amor de pataquejar-me.
Fortunata-e-Jacinta-I-TA-WEB	Qué vos pensatz que hi?
Fortunata-e-Jacinta-I-TA-WEB	Acovardar-me?
Fortunata-e-Jacinta-I-TA-WEB	Que non.
Fortunata-e-Jacinta-I-TA-WEB	Me calè mès entà laguens e les didí quate fresques… mès plan ben dites… be n’è jo de gèni!…
Fortunata-e-Jacinta-I-TA-WEB	Mès, crederatz que les treiguí sòs?
Fortunata-e-Jacinta-I-TA-WEB	Guardatz, guardatz… era mès desvergohada, era que me gessec damb era escampa venguec ath cap de dus dies ena mia casa tà hèr-me a vier un napoleon.
Fortunata-e-Jacinta-I-TA-WEB	Eth costum de demanar m’a autrejat pòc a pòc aguesta benedida cara de vaqueta qu’è ara.
Fortunata-e-Jacinta-I-TA-WEB	Damb jo que non valen es mesprètzi, ne me’n sai ja se qué son rogiments.
Fortunata-e-Jacinta-I-TA-WEB	Qu’è perdut era vergonha.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era mia pèth non sap ja se qué ei rogir-se, ne es mies aurelhes s’escandalizen per ua paraula mès o mens fina.
Fortunata-e-Jacinta-I-TA-WEB	Ja me pòden díder perra judia; madeish que se me cridèssen era perla de oriente; tot que m’ei parièr…
Fortunata-e-Jacinta-I-TA-WEB	Non veigui qu’eth mèn objectiu, e m’en vau de dret entada eth sense hèr-ne cabau d’arren.
Fortunata-e-Jacinta-I-TA-WEB	Aquerò m’encoratge autant que sò prèsta a tot.
Fortunata-e-Jacinta-I-TA-WEB	Madeish li demani ath Rei qu’ath darrèr des obrèrs.
Fortunata-e-Jacinta-I-TA-WEB	Escotatz aguest còp: un dia didí: “Vau a veir a D. Amadeo”.
Fortunata-e-Jacinta-I-TA-WEB	Demani era mia audiéncia, arribi, entri, me receb plan seriós.
Fortunata-e-Jacinta-I-TA-WEB	Jo imperturbabla, li parlè deth mèn asil e li didí que demoraua quauqua ajuda dera sua reiau munificéncia.
Fortunata-e-Jacinta-I-TA-WEB	Me guardaue damb afabilitat.
Fortunata-e-Jacinta-I-TA-WEB	Quin òme!, quina bocassa!
Fortunata-e-Jacinta-I-TA-WEB	Manèc que m’autregèssen sies mil reiaus…
Fortunata-e-Jacinta-I-TA-WEB	Dempús vedí a dòna Maria Victoria, quina excellenta senhora!
Fortunata-e-Jacinta-I-TA-WEB	Me hec sèir ath sòn costat; me tractaue d’egal a egal; me calèc balhar-li mil notícies der asil, explicar-l’ac tot…
Fortunata-e-Jacinta-I-TA-WEB	Volie saber se qué minjauen es petits, quina ròba les botaua…
Fortunata-e-Jacinta-I-TA-WEB	Era setmana a vier me manèc molons de ròba, pèces de tela e soscriuec as sòns mainatges per ua quantitat mensuau.
Fortunata-e-Jacinta-I-TA-WEB	Era soscripcion fixa creishec autant, qu’ar an a vier podí cuélher era casa deth carrèr Alburquerque, qu’a un gran pati e fòrça amplitud.
Fortunata-e-Jacinta-I-TA-WEB	È botat ua sabataria entà qu’es mainatges mès grani trabalhen, e dues escòles entà qu’aprenguen.
Fortunata-e-Jacinta-I-TA-WEB	Est an passat èren setanta e ara ja son cent dètz.
Fortunata-e-Jacinta-I-TA-WEB	Que se passen copacaps; mès anem tirant.
Fortunata-e-Jacinta-I-TA-WEB	Un dia vam mau e er aute arriben viures.
Fortunata-e-Jacinta-I-TA-WEB	Quan guardi era recodina ueda, me lanci en carrèr, coma diden es revolucionaris, e de nets ja arribe en casa era parva entà tantes boques.
Fortunata-e-Jacinta-I-TA-WEB	E enquia e tot i a dies que non les manque eth sòn extra, qué vos pensàuetz?
Fortunata-e-Jacinta-I-TA-WEB	Aué les è dat un arròs damb lèit que non se lo mingen milhor es que m’escoten.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ad… hoc, òc senhor, repetic Guillermina, accentuant es dues paraules latines.
Fortunata-e-Jacinta-I-TA-WEB	Donques qu’ètz vos auançat de notícies.
Fortunata-e-Jacinta-I-TA-WEB	Qu’ei que non sabetz que ja è es terrens e es plans, e que ja son en tot hèr-me es fondaments?
Fortunata-e-Jacinta-I-TA-WEB	Sabetz eth lòc?, entà baish d’aqueth qu’ocupen es Micaelas, aguestes que recuelhen e corregissen as hemnes perdudes.
Fortunata-e-Jacinta-I-TA-WEB	Er arquitècte e es delinhants me trabalhen a gratis.
Fortunata-e-Jacinta-I-TA-WEB	Ara non demani solet sòs, senon tòchos e teules.
Fortunata-e-Jacinta-I-TA-WEB	Atau, donc…
Fortunata-e-Jacinta-I-TA-WEB	Aparisi, qu’ère un òme fòrt en negòci de pèira granitica.
Fortunata-e-Jacinta-I-TA-WEB	Òc, senhor.
Fortunata-e-Jacinta-I-TA-WEB	Me voletz dar quauquarren?
Fortunata-e-Jacinta-I-TA-WEB	Vos balhi a vos, didec Aparisi, acompanhant era sua generositat damb un gèst imperiau, era fotesa de seishanta mètres cubics de pèira carrèu qu’è ena Guindalera.
Fortunata-e-Jacinta-I-TA-WEB	Ad arren… era pèira qu’ei vòsta.
Fortunata-e-Jacinta-I-TA-WEB	Gràcies, que Diu vos ac age.
Fortunata-e-Jacinta-I-TA-WEB	E eth marqués qué m’autrejarà?
Fortunata-e-Jacinta-I-TA-WEB	Donques jo…
Fortunata-e-Jacinta-I-TA-WEB	Donques non les è de voler?
Fortunata-e-Jacinta-I-TA-WEB	Jo qu’ac cuelhi tot, enquia e tot ua clau vielha, entà quan s’acabe er edifici.
Fortunata-e-Jacinta-I-TA-WEB	Sabetz çò que me hi a vier ager en casa?
Fortunata-e-Jacinta-I-TA-WEB	Quate rajòles de codina, ua shèta e tres paquetets d’anères gròsses de metau.
Fortunata-e-Jacinta-I-TA-WEB	Que tot vau, amics.
Fortunata-e-Jacinta-I-TA-WEB	S’en bèra teularia me dan quate tòchos, les accèpti e ara òbra damb eri.
Fortunata-e-Jacinta-I-TA-WEB	Vedetz se com hèn es audèths es sòns nins?
Fortunata-e-Jacinta-I-TA-WEB	Donques jo bastirè eth mèn palai d’orfanèls cuelhent aciu ua palheta aquiu ua auta.
Fortunata-e-Jacinta-I-TA-WEB	Que ja l’ac è dit a Bárbara, non a de lançar ne un punta, encara que sigue tòrta, ne ua taula encara que sigue trincada.
Fortunata-e-Jacinta-I-TA-WEB	Es sagèths de corrèus se venen, es caishes d’aluquets tanben…
Fortunata-e-Jacinta-I-TA-WEB	Damb qué vos pensatz qu’è crompat jo eth gran lavabo qu’auem en asil?
Fortunata-e-Jacinta-I-TA-WEB	Donques amassant caps de candèla e venent-les a pes.
Fortunata-e-Jacinta-I-TA-WEB	Er aute dia m’aufriren un pòrtacigarretes de cuèr de Russia.
Fortunata-e-Jacinta-I-TA-WEB	Donques me servic entà hèr un present a un des delinhants que trabalhen en projècte…
Fortunata-e-Jacinta-I-TA-WEB	Vedetz ad aguest marqués de Casa-Muñoz, que me seguís d’aurelha e m’a aufrit dues bigues de dobla T?
Fortunata-e-Jacinta-I-TA-WEB	Plan, donc; guaire apostatz a qué li trèigui quauquarren mès?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Qué didí jo?
Fortunata-e-Jacinta-I-TA-WEB	Plan.
Fortunata-e-Jacinta-I-TA-WEB	E aguest senhor de Ruiz, qué harà per jo?
Fortunata-e-Jacinta-I-TA-WEB	Hilha dera mia amna, jo que non è ne un clau ne ua estèra, mès vos juri pera sauvacion qu’un dimenge vau entàs entorns e pani ua teula entà hèr-la-vos a vier… ne panarè dues, tres, ua dotzena de teules…
Fortunata-e-Jacinta-I-TA-WEB	E i a mès causes.
Fortunata-e-Jacinta-I-TA-WEB	Se voletz vos es mies dues comèdies, es mèns huelhetons sus era Unión Ibérica e sus era Organización de los bomberos en Suiza, era mia òbra des Castillos, tot qu’ei ara vòsta disposicion.
Fortunata-e-Jacinta-I-TA-WEB	Dètz exemplars de cada causa entà que ne hèsquen lòts en ua hèira.
Fortunata-e-Jacinta-I-TA-WEB	Ac vedetz?
Fortunata-e-Jacinta-I-TA-WEB	Que què eth mannà, que què.
Fortunata-e-Jacinta-I-TA-WEB	S’ei qu’en aguestes causes sonque cau meter-se en eres…
Fortunata-e-Jacinta-I-TA-WEB	Eth mèn amic Baldomero tanben darà quauquarren.
Fortunata-e-Jacinta-I-TA-WEB	Es campanes, didec er insigne comerçant, e se me pressatz, eth paratrons e es viroletes.
Fortunata-e-Jacinta-I-TA-WEB	Que voi acabar er edifici, donques qu’er amic Aparisi lo vò començar.
Fortunata-e-Jacinta-I-TA-WEB	Quauquarren mès autrejaram, vertat Baldomero?
Fortunata-e-Jacinta-I-TA-WEB	Tot çò que volgues, hilha.
Fortunata-e-Jacinta-I-TA-WEB	E aquerò qu’es Micaelas mos an trèt un pic.
Fortunata-e-Jacinta-I-TA-WEB	Que les auem hèt lèu era mitat der edifici.
Fortunata-e-Jacinta-I-TA-WEB	Mès ara que li tòque a Guillermina.
Fortunata-e-Jacinta-I-TA-WEB	Que ja sap era a on demoram.
Fortunata-e-Jacinta-I-TA-WEB	Eth grop qu’enrodaue ara fondadora s’anèc dissòlent.
Fortunata-e-Jacinta-I-TA-WEB	Quauqui uns, credent, plan, qu’aquerò qu’aquiu se tractaue ère mès facècia que ua auta causa, se n’anèren entath salon tà parlar seriosament de politica e negòcis.
Fortunata-e-Jacinta-I-TA-WEB	D. Baldomero, que desiraue hèr aquera net ua partida de mus, eth jòc classic e tradicionau des comerçants de Madrid, demorèc a qu’entrèsse Pepe Samaniego, que n’ère mèstre consumat, entà formar era partida.
Fortunata-e-Jacinta-I-TA-WEB	Pendent ua longa estona non s’entenie en salon mès que envido a la chica… envido a los pares…órdago.
Fortunata-e-Jacinta-I-TA-WEB	Es tres senhores s’estèren un moment soletes, parlant d’aqueth projècte de Guillermina, que seguie cos que coseràs, ajudada per Jacinta.
Fortunata-e-Jacinta-I-TA-WEB	Que hège bèth temps qu’ad aguesta se l’auie desvelhat un viu entosiasme pes empreses dera Pacheco, e a mès de reservar-li toti es sòs que podie, se picaue es dits cosent entada era pendent longues ores.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ja auie hèt dues visites ar asil deth carrèr d’Alburquerque e auie acompanhat un còp a Guillermina enes sues excursions entàs miserables tutes a on viuien es praubi dera Inclusa y Hospital.
Fortunata-e-Jacinta-I-TA-WEB	Que se la auie d’enténer quan tornèc ad aquera sua prumèra visita enes barris deth Sud.
Fortunata-e-Jacinta-I-TA-WEB	Uns tant e es auti tan pòc.
Fortunata-e-Jacinta-I-TA-WEB	Que manque equilibri e eth mon semble que què.
Fortunata-e-Jacinta-I-TA-WEB	Tot s’apraiarie s’es qu’an fòrça dèssen çò que les ei sobrèr ad aqueri que non an arren.
Fortunata-e-Jacinta-I-TA-WEB	Mès qué ei çò que sobre…?
Fortunata-e-Jacinta-I-TA-WEB	Vè-te’n a saber.” Guillermina asseguraue que cau fòrça fe entà non acorvardar-se dauant des espectacles qu’aufrís era misèria.
Fortunata-e-Jacinta-I-TA-WEB	Era manca d’educacion qu’ei entath praube un desauantatge màger qu’era praubetat.
Fortunata-e-Jacinta-I-TA-WEB	Dempús era pròpria misèria les ataque eth còr a molti e les ac corromp.
Fortunata-e-Jacinta-I-TA-WEB	A jo m’an insultat; m’an lançat sarpats de hièms e bocins de caulet; m’an cridat tia bruisha…
Fortunata-e-Jacinta-I-TA-WEB	A Barbarita li daue aquera net per parlar d’arquitectura e non perdie eth hiu.
Fortunata-e-Jacinta-I-TA-WEB	Entrèc en aqueth moment Moreno Isla, e lo receberen damb exclamacions d’alegria.
Fortunata-e-Jacinta-I-TA-WEB	Es tres se n’arrien en veir era suspresa e confusion de Moreno, qu’ère ua excellenta persona, coma de quaranta e cinc ans, fadrin e plan ric, d’afeccions tant angleses que se passaue en Londres era màger part der an; naut, prim e de plan mau color pr’amor qu’ère fòrça delicat de salut.
Fortunata-e-Jacinta-I-TA-WEB	Vos responetz e non hescatz coma es galhecs, que quan se les hè ua pregunta ne hèn ua auta.
Fortunata-e-Jacinta-I-TA-WEB	Donques qu’ètz d’esbauçaments, auetz reblatge, òc o non?
Fortunata-e-Jacinta-I-TA-WEB	Òc que l’è… e magnifica pèira de huec.
Fortunata-e-Jacinta-I-TA-WEB	A seishanta reiaus eth car, tot çò que volgatz.
Fortunata-e-Jacinta-I-TA-WEB	Eth reblatge a ueit reiaus…
Fortunata-e-Jacinta-I-TA-WEB	A, pèc de jo!
Fortunata-e-Jacinta-I-TA-WEB	Ja sai de qué va.
Fortunata-e-Jacinta-I-TA-WEB	Era beata ei en tot alugar-vos damb es imaginacions der asil que va a bastir…
Fortunata-e-Jacinta-I-TA-WEB	Compde, fòrça compde damb es enganhes.
Fortunata-e-Jacinta-I-TA-WEB	Abans de qué bote era prumèra pèira mos amiarà a toti entà San Bernardino.
Fortunata-e-Jacinta-I-TA-WEB	Cara-te, que se’n saben toti de çò d’avariciós qu’ès.
Fortunata-e-Jacinta-I-TA-WEB	Sauva-te es tòns cars de pèira de huec que ja te les botaràn ena balança eth dia deth Judici Finau, ja sabes, quan sonen es trompetes aqueres, òc, e alavetz, quan veigues qu’era balança què deth costat dera avaricia, dideràs:
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Non me hèsques amorassades, nebodet.
Fortunata-e-Jacinta-I-TA-WEB	Se cres qu’aquerò ei pro entà tu, gran miserable, usurèr, reborit en sòs, repetic Guillermina en un ton e un arridolet de burla benevòla.
Fortunata-e-Jacinta-I-TA-WEB	Vai, quini òmes!
Fortunata-e-Jacinta-I-TA-WEB	Encara vòs mès, e ès en tot esbauçar aguesta ièrla de cases vielhes entà hèr cases de dimenjada e treir- les es entranlhes as praubi.
Fortunata-e-Jacinta-I-TA-WEB	Non ne hescatz cabau d’aguest arrat gleisèr, indiquéc Moreno, en sèir-se entre Barbarita e Jacinta.
Fortunata-e-Jacinta-I-TA-WEB	Qu’ei en tot arroïnar-me.
Fortunata-e-Jacinta-I-TA-WEB	Me calerà anar- me’n deth pòble pr’amor que non me dèishe víuer.
Fortunata-e-Jacinta-I-TA-WEB	Qu’ei que non posqui negligir-me.
Fortunata-e-Jacinta-I-TA-WEB	Sò en casa vestint-me… enteni un bronit, quauquarren atau coma passi de lairons; guardi, veigui ua siloeta, hèsqui un sorriscle…
Fortunata-e-Jacinta-I-TA-WEB	Qu’ei era, er arrat qu’a entrat e va esguitlant-se entre es mòbles.
Fortunata-e-Jacinta-I-TA-WEB	Arren; per mès lèu qu’acodisqui, ja era mia tia m’a escorcolhat era ròba qu’è en pèrga e s’a hèt a vier tot çò qu’auie ena pòcha deth justet.
Fortunata-e-Jacinta-I-TA-WEB	Mès, vene entà aciu, coquin, didec shugant-se es lèrmes qu’era arridalhada l’auien hèt brotar des sòns uelhs, s’ei que damb tu non valen es bones manères.
Fortunata-e-Jacinta-I-TA-WEB	Au, hilh, eth que te pane a tu… ja sabes er arrepervèri… eth que te pane a tu va tath Cèu de dret.
Fortunata-e-Jacinta-I-TA-WEB	A on tu vas a vier, ei ena Modelo.
Fortunata-e-Jacinta-I-TA-WEB	Cara era boca, pegonh, e non me denóncies, que t’anarà pejor…
Fortunata-e-Jacinta-I-TA-WEB	Non seguic aguest dialòg, que prometie dar fòrça jòc, pr’amor que deth salon cridèren a Moreno tu per tu.
Fortunata-e-Jacinta-I-TA-WEB	S’entenie deth gabinet estant rumor d’un parlar viu e era barrejada agitacion de diuèrses votzes, entre eres se distinguien clarament es de Juan, Villalonga e Zalamero, que venguien d’entrar.
Fortunata-e-Jacinta-I-TA-WEB	I anèc e tornèc damb aguest conde:
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Qué dides, hemna!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	III.- “Ena Borsa non se sabec arren.
Fortunata-e-Jacinta-I-TA-WEB	Jo me’n sabí en Borsin tàs dètz, didec Villalonga.
Fortunata-e-Jacinta-I-TA-WEB	Anè tath casinò pr’amor de dar era notícia.
Fortunata-e-Jacinta-I-TA-WEB	Quan entornè en Borsin, se hège eth consolidat a 20.
Fortunata-e-Jacinta-I-TA-WEB	Desencusatz-me amic, rectifiquèc Moreno Isla.
Fortunata-e-Jacinta-I-TA-WEB	Qu’ei a 172 e se voletz crompar-me es mies a 170, ara madeish lès dèishi anar.
Fortunata-e-Jacinta-I-TA-WEB	Que non voi mès papèr dera estimada patria.
Fortunata-e-Jacinta-I-TA-WEB	Deman torni entà Londres.
Fortunata-e-Jacinta-I-TA-WEB	Senhors, non sigam impressionables, indiquèc eth marqués de Casa- Muñoz, que li shautaue dominar es situacions damb era tèsta nauta.
Fortunata-e-Jacinta-I-TA-WEB	Aguest brave senhor, que s’a cansat; que non n’auie tà mens; a dit: “aciu qu’auetz aquerò”.
Fortunata-e-Jacinta-I-TA-WEB	Jo, ath sòn torn, qu’auria hèt madeish.
Fortunata-e-Jacinta-I-TA-WEB	Qu’auram bèth inconvenent; que i aurà eth sòn shinhau de Republica; mès ja vo’n sabetz de qué es nacions non morissen.
Fortunata-e-Jacinta-I-TA-WEB	Eth patac que ven de dehòra, manifestèc Aparisi.
Fortunata-e-Jacinta-I-TA-WEB	França…
Fortunata-e-Jacinta-I-TA-WEB	Non embolhem es causes, senhors, didec Casa-Muñoz botant ua cara plan parlamentària.
Fortunata-e-Jacinta-I-TA-WEB	E se me cau parlar ingenuament, vos diderè qu’a jo non m’espaurís era Republica, çò que m’espaurís ei eth republicanisme.
Fortunata-e-Jacinta-I-TA-WEB	Guardèc a toti pr’amor de veir se com auie queigut aguesta frasa.
Fortunata-e-Jacinta-I-TA-WEB	E qué a a veir ua causa damb era auta?…
Fortunata-e-Jacinta-I-TA-WEB	Non embolhetz es qüestions.
Fortunata-e-Jacinta-I-TA-WEB	Aparisi, proprietari e còsso d’ofici, ère un òme que se predaue de botar es punts sus es is: mès damb eth marqués de Casa-Muñoz non li servie era sua sufisença, donques qu’aguest non toleraue imposicions e ère capable de botar punts sus es achas.
Fortunata-e-Jacinta-I-TA-WEB	Qu’auie entre es dus ua rivalitat tacita, que se manifestaue ena emulacion entà lançar observacions sintetiques sus totes es causes.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Villalonga, qu’ère observador plan picaresc, asseguraue auer desnishat entre Aparisi e Casa-Muñoz un antagonisme o competéncia ena emission de paraules escuelhudes.
Fortunata-e-Jacinta-I-TA-WEB	Se desfisauen a veir qui des dus parlaue mès fin, e s’eth marqués daue fòrça torns ar implicare, ar ad hoc, ath sui generis e a d’auti tèrmes latins, de seguit se vedie ar aute botant a actuar eth cervèth entà obtier frases mès selèctes coma era concatenacion des idies.
Fortunata-e-Jacinta-I-TA-WEB	A viatges semblaue trionfar Aparisi, dident que tau o quau causa ère eth beròi ideau des pòbles; mès Casa-Muñoz cuelhie enventida e dident eth desideratum, estronhaue ath sòn rivau.
Fortunata-e-Jacinta-I-TA-WEB	Conde Villalonga que hè uns ans parlaue Casa-Muñoz de forma asenada, e tie e jure auer-li entenut díder, quan encara non ère marqués, qu’es pòrtes èren ermeticament dubèrtes; mès aquerò non s’a arribat a demostrar.
Fortunata-e-Jacinta-I-TA-WEB	Deishant de cornèr es facècies, mos cau díder qu’ère eth marqués persona plan apreciada, plan normau, plan afabla en sòn tracte, excellent entara sua familha e es sòns amics.
Fortunata-e-Jacinta-I-TA-WEB	Qu’auie era madeisha edat que D. Baldomero; mès non amiaue tan ben es ans.
Fortunata-e-Jacinta-I-TA-WEB	Eth sòn dentat ère artificau e es sues pursères tintades auien ua mina carminada, que contrastaue damb eth cap sense tintar.
Fortunata-e-Jacinta-I-TA-WEB	Aparisi ère plan mès joen, òme que presumie de pè petit e de mans polides, era cara rogida, era mostacha castanha queiguent ar estil chinés, es uelhs grani, e en cap ua d’aguestes calvicies que son entàs sòns possedidors un diplòma de talent.
Fortunata-e-Jacinta-I-TA-WEB	Çò de mès caracteristic en còsso perpetuau ère era expression deth sòn ròstre, que se retire a ua persona qu’ei en tot flairar quauquarren desagradiu, causa que venguie de cèrta contraccion des musculs nassaus e deth pòt superior.
Fortunata-e-Jacinta-I-TA-WEB	Per çò d’aute, bona persona, que non li deuie arren ad arrés.
Fortunata-e-Jacinta-I-TA-WEB	Auie auut magasèm de hustes, e se didie qu’en cèrta epòca les botèc es punts sus es is as pinedes de Balsain.
Fortunata-e-Jacinta-I-TA-WEB	Qu’ère òme sense instrucción… e … çò que se passe… per çò de non auer-la li shautaue de pareisher-la.
Fortunata-e-Jacinta-I-TA-WEB	Conde er escarrabilhat de Villalonga que hè ans tenguie Aparisi aquerò de e pur se muove, de Galileo; mès eth praubet non li daue era interpretacion vertadèra, e se pensaue qu’aquera celèbra dita significaue per s’un cas.
Fortunata-e-Jacinta-I-TA-WEB	Non, hilha, que non i a arren.
Fortunata-e-Jacinta-I-TA-WEB	Padega-te.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Non tornaràs a gésser aguesta net?…
Fortunata-e-Jacinta-I-TA-WEB	Donques non gesserè…
Fortunata-e-Jacinta-I-TA-WEB	Qué… qué cerques?
Fortunata-e-Jacinta-I-TA-WEB	Ai, t’anaua a trèir eth monedèr sense que te n’encuedesses…
Fortunata-e-Jacinta-I-TA-WEB	Vai, damb era laironeta…
Fortunata-e-Jacinta-I-TA-WEB	Tè!, se non sai…
Fortunata-e-Jacinta-I-TA-WEB	Aquerò qui ac hè ben ei Guillermina que li trè a Manolo Moreno es pessetes dera pòcha deth justet sense que se’n sàpie…
Fortunata-e-Jacinta-I-TA-WEB	A veir…
Fortunata-e-Jacinta-I-TA-WEB	Jacinta, ja damb eth pòrtamoneda ena man, lo dauric.
Fortunata-e-Jacinta-I-TA-WEB	T’anujaries se te treiguessa aguest bilhet de vint duros?
Fortunata-e-Jacinta-I-TA-WEB	Plan que non.
Fortunata-e-Jacinta-I-TA-WEB	Cuelh çò que volgues.
Fortunata-e-Jacinta-I-TA-WEB	Qu’ei entà Guillermina.
Fortunata-e-Jacinta-I-TA-WEB	Tanlèu Guillermina pesquèc aquerò que li mancaue entà completar era sua quantitat, deishèc era cosedura e se botèc eth mantèl.
Fortunata-e-Jacinta-I-TA-WEB	Dident-se adiu brèument des dues senhores, trauessèc eth salon ara prèssa.
Fortunata-e-Jacinta-I-TA-WEB	Cavalièrs, guardatz se vos manque eth relòtge.
Fortunata-e-Jacinta-I-TA-WEB	Bárbara, que dejós deth mantèl der arrat gleisèr veigui ua bonha…
Fortunata-e-Jacinta-I-TA-WEB	Ath miei der alègre rambalh que costauen aguestes facècies, gessec Guillermina, escampilhant entà toti eth sòn arridolet inefable que semblaue ua benediccion.
Fortunata-e-Jacinta-I-TA-WEB	De seguit, se calèren toti damb furia en tèma suculent dera partida deth Rei e cadun expausaue es sues opinions damb infula de profecia, coma s’ena sua vida auessen hèt ua auta causa que vaticinar endonviant.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Eth madeish Aparisi e Federico Ruiz profetizèren dempús en un solet sentit…
Fortunata-e-Jacinta-I-TA-WEB	Qué dimònis!
Fortunata-e-Jacinta-I-TA-WEB	Eri non s’espaurien dera Repubñlica.
Fortunata-e-Jacinta-I-TA-WEB	Coma s’ac vedessen… que non se passarie arren.
Fortunata-e-Jacinta-I-TA-WEB	Qu’ei qu’aciu èm fòrça impressionables, e per quinsevolh contratemps mos semble que mos què eth Cèu ath dessús.
Fortunata-e-Jacinta-I-TA-WEB	Que non auetz idia de çò qu’ei eth pòble espanhòu…
Fortunata-e-Jacinta-I-TA-WEB	Jo responi d’eth, que gausi respóner damb eth cap, vai…” Moreno non vaticinaue; non hège que díder: “Per s’un cas, me’n vau deman entà Londres.” Aqueth ricòt fadrin se vantaue de non auer cap sentiment de patria, e ère tant estrangerizat qu’arren que siguesse espanhòu li semblaue bon.
Fortunata-e-Jacinta-I-TA-WEB	Es autors dramatics madeish qu’es minjars, es trèns madeish qu’es industries petites, tot li semblaue d’ua inferioritat lamentabla.
Fortunata-e-Jacinta-I-TA-WEB	Solie díder qu’aciu es botiguèrs non saben estropar en un papèr ua liura de quinsevolh causa.
Fortunata-e-Jacinta-I-TA-WEB	D. Baldomero didie damb accent de tristesa ua causa plan senada: “Se D. Juan Prim viuesse…!
Fortunata-e-Jacinta-I-TA-WEB	Juan e Samaniego se heren enlà deth rondèu e blagauen damb Jacinta e Barbarita, sajant de trèir-les era pòur.
Fortunata-e-Jacinta-I-TA-WEB	Que non i aurie trets, ne sarabat… non serie de besonh hèr provisions…
Fortunata-e-Jacinta-I-TA-WEB	A!, Barbarita soniaue ja damb hèr provisions.
Fortunata-e-Jacinta-I-TA-WEB	A londeman, se non i auie barralhes, era e Estupinhan se tierien ad aquerò.
Fortunata-e-Jacinta-I-TA-WEB	Pòc a pòc anèren desfilant.
Fortunata-e-Jacinta-I-TA-WEB	Qu’èren es dotze.
Fortunata-e-Jacinta-I-TA-WEB	Aparisi e Casa-Muñoz anèren entath Borsin entà saber naues, non sense qu’abans de partir hessen ua demostracion dera sua rivalitat.
Fortunata-e-Jacinta-I-TA-WEB	Eth còsso d’ofici ère ja tant excitat, qu’era contraccion deth sòn morro s’accentuaue, coma s’era flaira aquera imaginària siguesse era dera aigua fetida.
Fortunata-e-Jacinta-I-TA-WEB	Zalamero, qu’anaue tà Governacion, volec hèr-se a vier ath Delfin; mès aguest, qu’era sua hemna tenguie agarrat peth braç, se remic a gésser… “Era mia hemna non me dèishe”.
Fortunata-e-Jacinta-I-TA-WEB	Fin finau se demorèren solets es de casa.
Fortunata-e-Jacinta-I-TA-WEB	D. Baldomero e Barbarita punèren as sòns hilhs e se n’anèren a ajaçar-se.
Fortunata-e-Jacinta-I-TA-WEB	Aquerò madeish heren Jacinta e eth sòn marit.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Scènes dera vida intima I.- Pòc dempús d’ajaçar-se notèc Jacinta qu’eth sòn marit dormie prigondament.
Fortunata-e-Jacinta-I-TA-WEB	L’observaue desvelhada, tachant ua guardada tenaça d’un lhet en aute.
Fortunata-e-Jacinta-I-TA-WEB	Pensèc que parlaue en sòns… mès non; qu’ère solet un panteish sense articulacion qu’acostumaue a hèr quan dormie, dilhèu per tòrt d’ua mala postura.
Fortunata-e-Jacinta-I-TA-WEB	Es pensaments politics neishudi des convèrses d’aquera net, hugeren lèu dera ment de Jacinta.
Fortunata-e-Jacinta-I-TA-WEB	Que l’ère parièr ada era que i auesse Republica o Monarquia, e que D. Amadeo se n’anèsse o se demorèsse.
Fortunata-e-Jacinta-I-TA-WEB	L’importaue mès era conducta d’aqueth desarregraït que dormie ath sòn costat tan tranquil.
Fortunata-e-Jacinta-I-TA-WEB	Pr’amor que n’ère segura que Juan anaue un shinhau distrèt, e aquerò non ac podien notar es sòns pairs pera simpla rason de qué eri non lo vedien tant d’apròp coma era.
Fortunata-e-Jacinta-I-TA-WEB	Eth perfid sauvaue tan ben es aparences, qu’arren hège ne didie en familha que non hesse veir ua conducta regulara e plan corrècta.
Fortunata-e-Jacinta-I-TA-WEB	Tractaue ara sua hemna damb tau afeccion, que… tè, que se lo cuelherie per enamorat.
Fortunata-e-Jacinta-I-TA-WEB	Solet aquiu, d’aquera pòrta tà laguens, se desnishauen es males accions; solet era, basant-se en donades negatiues, podie esbauçar eth baran qu’era gent e era familha botauen ath gloriós Delfin.
Fortunata-e-Jacinta-I-TA-WEB	Sa mair didie qu’ère eth marit modèu.
Fortunata-e-Jacinta-I-TA-WEB	Pro n’ère de coquin!
Fortunata-e-Jacinta-I-TA-WEB	E era esposa non podie respóner ara sua soèra quan li venguie damb aqueres istòries…
Fortunata-e-Jacinta-I-TA-WEB	Pensant en aquerò, passèc Jacinta part d’aquera net, estacant caps, coma didie era, pr’amor de veir s’es hèts isoladi li dauen tarlat de bèra causa segura.
Fortunata-e-Jacinta-I-TA-WEB	Aguesti hèts, entà didè’c atau, non lançauen guaira lum sus aquerò qu’era se volie demostrar.
Fortunata-e-Jacinta-I-TA-WEB	Tau dia e tau ora Juan auie gessut ara imprevista, dempús d’auer estat ua estona cogitós, fòrça cogitós.
Fortunata-e-Jacinta-I-TA-WEB	Tau dia e tau ora Juan auie recebut ua carta, que l’auie botat de mala encolia.
Fortunata-e-Jacinta-I-TA-WEB	Per mès qu’era hec, non la podec trapar.
Fortunata-e-Jacinta-I-TA-WEB	Tau dia e tau ora, vient era e Barbarita peth carrèr de Preciados, se trapèren a Juan que venguie ara prèssa e fòrça meditatiu.
Fortunata-e-Jacinta-I-TA-WEB	En veder-les, se quedèc un shinhau talhat; mès que sabie dominar-se lèu lèu.
Fortunata-e-Jacinta-I-TA-WEB	Cap d’aguestes donades provaue arren; mès que non i auie cap de dobte: eth sòn marit l’enganhaue.
Fortunata-e-Jacinta-I-TA-WEB	De quan en quan aguestes soscades cessauen, pr’amor que Juan sabie apraiar-se-les de sòrta qu’era sua hemna non venguesse a cargar-se de motius entà èster maucontenta.
Fortunata-e-Jacinta-I-TA-WEB	Coma era herida que se li bote baume fresc, era pena de Jacinta se padegaue.
Fortunata-e-Jacinta-I-TA-WEB	Mès es dies e es nets, sense saber com, l’amiauen doçament de nauèth ena madeisha situacion penibla.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Qu’ère Jacinta observadora, prudenta e sagaça.
Fortunata-e-Jacinta-I-TA-WEB	Es mès insignificants gèsti deth sòn marit, es inflexions dera sua votz, tot ac observaue damb innocéncia, arrint quan mès atentiua ère, amagant damb mil bailinades era sua vigilància, tau qu’es naturalistes amaguen e dissimulen era lent que damb era obsèrven eth trabalh des abelhes.
Fortunata-e-Jacinta-I-TA-WEB	Que sabie hèr preguntes capcioses, vertadèrs params caperadi de huelhatge.
Fortunata-e-Jacinta-I-TA-WEB	Mès be n’ère er aute entà deishar-se cuélher!
Fortunata-e-Jacinta-I-TA-WEB	E entà tot auie er engenhós colpable paraules polides: “era lua de mèu perpetuala qu’ei un contrasentit, qu’ei… enquia ridicula.
Fortunata-e-Jacinta-I-TA-WEB	Era afogadura ei un estat mainadenc impròpri de persones normaus.
Fortunata-e-Jacinta-I-TA-WEB	Eth marit pense enes sòns negòcis, era hemna enes causes dera casa, e un e er aute se tracten coma amics mès que coma aimants.
Fortunata-e-Jacinta-I-TA-WEB	Autanplan es palomes, hilha mia, autanplan es palomes, quan depassen ua cèrta edat, se hen amorasses atau… d’ua manèra senada”.
Fortunata-e-Jacinta-I-TA-WEB	Jacinta se n’arrie damb aquerò; mès que non admetie taus arguments.
Fortunata-e-Jacinta-I-TA-WEB	Çò de mès graciós ère qu’eth se vantaue d’èster un òme ocupat.
Fortunata-e-Jacinta-I-TA-WEB	Eth malapèsta!
Fortunata-e-Jacinta-I-TA-WEB	S’ei que non auie arren a hèr senon passejar e divertir-se!…
Fortunata-e-Jacinta-I-TA-WEB	Sa pair auie trabalhat tota era sua vida coma un nere pr’amor d’assegurar era pigresa erosa deth prince dera casa…
Fortunata-e-Jacinta-I-TA-WEB	Plan, donc, siguesse çò que siguesse, Jacinta se proposaue non abandonar jamès era sua actitud d’umilitat e discrecion.
Fortunata-e-Jacinta-I-TA-WEB	Credie fèrmament que Juan non darie jamès escandals, e en non auer escandals, es causes s’anarien passant atau.
Fortunata-e-Jacinta-I-TA-WEB	Que non i a existéncia sense verme, un parasit interior que la rosigue e que viu ath sòn cargue, e era n’auie dus: es apartaments deth sòn marit e era afliccion de non èster mair.
Fortunata-e-Jacinta-I-TA-WEB	Amiarie es dues causes damb paciéncia, se non ei que gessesse quauquarren mès fòrt.
Fortunata-e-Jacinta-I-TA-WEB	Per respècte ada era madeisha, jamès n’auie parlat d’aquerò damb arrés, ne damb eth madeish Delfin.
Fortunata-e-Jacinta-I-TA-WEB	Mès ua net ère aguest tan comunicatiu, tan galejaire, tan coquin, qu’a Jacinta se l’aumplic era boca de sinceritat, e paraula darrèr de paraula, li dèc gessuda a tot aquerò que pensaue.
Fortunata-e-Jacinta-I-TA-WEB	Era prumèra responsa de Santa Cruz siguec estarnar-se a arrir.
Fortunata-e-Jacinta-I-TA-WEB	Era sua hemna li tapaue era boca pr’amor de qué non hesse rambalh.
Fortunata-e-Jacinta-I-TA-WEB	Dempús eth plan coquin comencèc a rasonar es sues explicacions, revestint-les de formes seductores.
Fortunata-e-Jacinta-I-TA-WEB	Mès be li semblèren de uedes a Jacinta, qu’ena dialectica deth còr ère mès mèstra qu’eth, per çò de saber estimar de vertat!
Fortunata-e-Jacinta-I-TA-WEB	E ada era li toquèc arrir dempús e hèr miques tan leugèrs arguments…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E vaquí se qué son es causes, Juan se corregic, o aumens semblèc corregir-se.
Fortunata-e-Jacinta-I-TA-WEB	Qu’auie Santa Cruz en un plan naut grad es martingales der artista dera vida, que sap apraiar es causes dera milhor manèra possibla entà sistematizar e refinar es sues alegries.
Fortunata-e-Jacinta-I-TA-WEB	Treiguie auantatge de tot, distribusint es gòis e ajustant-les ad aguestes misterioses marèes der apetit uman que, quan s’accentuen, signifiquen ua organización viciosa.
Fortunata-e-Jacinta-I-TA-WEB	Ath hons dera natura umana i a tanben, coma ena superfícia sociau, ua succession de mòdes, periòdes qu’en eri cau cambiar d’apetits.
Fortunata-e-Jacinta-I-TA-WEB	Juan qu’auie tempsades.
Fortunata-e-Jacinta-I-TA-WEB	En epòques periodiques e lèu fixes se hastigaue des sues aventures, e alavetz era sua hemna, tan beròia e amorosa, li hège illusion coma se siguesse era hemna de un aute.
Fortunata-e-Jacinta-I-TA-WEB	Atau çò mès ancian e coneishut vie a èster nau.
Fortunata-e-Jacinta-I-TA-WEB	Un tèxte menspredat per massa sabut, que torne a interessar quan era memòria comence a perder-lo e eth curiosèr s’estimule.
Fortunata-e-Jacinta-I-TA-WEB	Qu’ajudaue ad aquerò eth plan trende amor que Jacinta l’auie, donques qu’aquiu òc que non i auie enganha, ne vil interès ne estudi.
Fortunata-e-Jacinta-I-TA-WEB	Qu’ère, donc, entath Delfín ua felicitat vertadèra e lèu naua entornar en sòn pòrt dempús de mil tormentes.
Fortunata-e-Jacinta-I-TA-WEB	Semblaue que se restauraue damb ua afeccion tan pura, tan leiau e tan sua, pr’amor qu’arrés en mon l’ac podie disputar.
Fortunata-e-Jacinta-I-TA-WEB	En aunor dera vertat, mos cau díder que Santa Cruz estimaue ara sua hemna.
Fortunata-e-Jacinta-I-TA-WEB	Ne enquia e tot enes dies que mès viua ère era marèa dera infidelitat, deishèc d’auer entà Jacinta un lòc de preferéncia en aqueth còr qu’auie tants cornèrs e carrerons.
Fortunata-e-Jacinta-I-TA-WEB	Ne era varietat d’afeccions e capricis excludie un sentiment inamovible entara sua companha per lei e per religion.
Fortunata-e-Jacinta-I-TA-WEB	En saber-se’n perfèctament dera sua valor morau, admiraue en era es vertuts qu’eth non auie, e que segontes eth sòn critèri, tanpòc li hègen ua bèra manca.
Fortunata-e-Jacinta-I-TA-WEB	Per aguesta darrèra rason non entraue ena umilitat de cohessar- se indigne de tau jòia, donques qu’eth sòn amor pròpri anaue tostemps dauant de tot, e s’auie ada eth madeish coma meritant de guairi bens gaudie o podesse gaudir en baish mon.
Fortunata-e-Jacinta-I-TA-WEB	Viciós e discrèt, sibarita e òme de talent, aspirant ara erudicion de toti es plasers e damb fòrça bon gust entà espiritualizar es causes materiaus, non podie contentar-se en tastar sonque era beresa crompada o conquistada, era gràcia, era finesa, era extravagància; volie tastar tanben era vertut, non precisament vençuda, que dèishe d’estar-ne, senon era pura, qu’ena sua puretat madeisha, auie entada eth era sua atraccion.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Per tot aquerò qu’auem dit s’aurà comprenut qu’eth Delfín ère un òme totafèt desocupat.
Fortunata-e-Jacinta-I-TA-WEB	Quan se maridèc, li hec proposicions D. Baldomero entà que cuelhesse quauqui milenats e negocièsse damb eri, ja jogant en Borsa, ja en ua auta especulacion quinsevolh.
Fortunata-e-Jacinta-I-TA-WEB	Acceptèc eth joen, mès que non l’agradèc er assag, e renoncièc totafèt a calar-se en negòcis que se hèn a vier fòrça incertituds e insòmnis.
Fortunata-e-Jacinta-I-TA-WEB	D. Baldomero non auie pogut escapar-se d’aguesta preocupacion tant espanhòla de qué es pairs trabalhen entà qu’es hilhs repausen e gaudisquen.
Fortunata-e-Jacinta-I-TA-WEB	Se recreaue aqueth brave senhor ena ociositat deth sòn hilh tau qu’un artesan se recree ena sua òbra e l’admire mès coma mès adolorides e fatigades li queden es mans que damb eres l’a hèt.
Fortunata-e-Jacinta-I-TA-WEB	Mos cau díder tanben qu’aqueth joen non ère degalhaire.
Fortunata-e-Jacinta-I-TA-WEB	Despenie, òc, mès damb sen e mesura, e es sòns plasers deishauen d’èster-ne quan començauen a exigir-li un shinhau de dissipacion.
Fortunata-e-Jacinta-I-TA-WEB	En taus casi ère quan era vertut li mostraue eth ròstre tranquil e seductor.
Fortunata-e-Jacinta-I-TA-WEB	Qu’auie un cèrt respècte congenit ara pòcha, e se podie crompar ua causa damb dues pessetes, non ne daue tres.
Fortunata-e-Jacinta-I-TA-WEB	En totes es escadences, eth hèt de despener-se d’ua grana quantitat li costaue tostemp bèth trabalh, ath contrari des degalhaires que quan dan semble que se les trè un pes deth dessús.
Fortunata-e-Jacinta-I-TA-WEB	E coma que coneishie tan ben eth valor dera moneda la sabie tier ena aquisicion des sòns plasers d’ua manera prudenta e lèu mercantila.
Fortunata-e-Jacinta-I-TA-WEB	Arrés sabie coma eth trèir eth shuc a un bilhet de cinc duros o de vint.
Fortunata-e-Jacinta-I-TA-WEB	Dera quantitat que quinsevolh pòcvau se hè a vier un plaser, Juanito Santz Cruz ne sabie trèir tostemp dus.
Fortunata-e-Jacinta-I-TA-WEB	A truca d’abil financèr, sabie passar per generós quan li calie.
Fortunata-e-Jacinta-I-TA-WEB	Jamès hec lhocaries, e se bèri còps es sòns apetits l’amiauen entà cèrtes penents, se sabec agarrar a temps entà evitar ua eslissada.
Fortunata-e-Jacinta-I-TA-WEB	Ua des mès pures satisfaccions des senhors de Santa Cruz ère saber de segur qu’eth sòn hilh non auie param, coma era majoritat des hilhs de familha d’aguesti depravadi tempsi.
Fortunata-e-Jacinta-I-TA-WEB	Un shinhau l’aurie agradat a D. Baldomero qu’eth Delfín dèsse a conéisher es sòns grani talents tara politica.
Fortunata-e-Jacinta-I-TA-WEB	Ò!, s’eth se lancèsse, solide que se destacarie.
Fortunata-e-Jacinta-I-TA-WEB	Mès Barbarita lo descoratjaue.
Fortunata-e-Jacinta-I-TA-WEB	Era politica!
Fortunata-e-Jacinta-I-TA-WEB	Donques qu’ei que non vedem çò qu’ei?
Fortunata-e-Jacinta-I-TA-WEB	Ua comèdia.
Fortunata-e-Jacinta-I-TA-WEB	Tot se torne parlòta e non hè arren de profit…” Çò que hège soscar un shinhau a D. Baldomero II ère qu’eth sòn hilh non auesse era fermetat d’idies qu’auie eth, pr’amor qu’eth pensaue en 73 es madeishes idies qu’auie pensat en 45; ei a díder, qu’a d’auer fòrça libertat e fòrça garròt, qu’era libertat hè bones manères damb era religion, e que conven perseguir e escalabrar a toti aqueri que van entara politica pr’amor de hèr tricharies.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Pr’amor que Juan ère era inconsisténcia en persona.
Fortunata-e-Jacinta-I-TA-WEB	Enes tempsi de Prim, se mostrèc afogat pera candidatura deth duc de Montpensier.
Fortunata-e-Jacinta-I-TA-WEB	Diden qu’eth país non ei premanit entara Republica; donques que lo premanisquen.
Fortunata-e-Jacinta-I-TA-WEB	Qu’ei coma se se volesse qu’un òme sabesse nadar sense decidir-se a entrar ena aigua.
Fortunata-e-Jacinta-I-TA-WEB	Non i a mès remèdi que béuer un shinhau de vinagre… eth malastre ensenhe… e se non, guardatz aguesta França, aguesta prosperitat, aguesta intelligéncia, aguest patriotisme… aguesta manèra de pagar es cinc mil milions…” Donques senhor, arribèc er 11 de hereuèr e ara prumeria li semblèc a Juan que tot se passaue ben.
Fortunata-e-Jacinta-I-TA-WEB	Era Euròpa ei estonada.
Fortunata-e-Jacinta-I-TA-WEB	Diguen çò que volguen, eth pòble espanhòu qu’a un gran sentit.” Mès, ath cap de dus mesi, es idies pesimistes auien guanhat ja complètament eth sòn anim.
Fortunata-e-Jacinta-I-TA-WEB	Cada país a eth Govèrn que se merite, e aciu non pòt governar qu’un òme que sigue tostemps damb un soriac ena man.” Pòc a pòc, Juanito arribèc a deféner damb afogadura era idia alfonsina.
Fortunata-e-Jacinta-I-TA-WEB	Barbarita se botaue deth costat deth despatriat prince, e coma qu’eth sentiment a tanta part ena sòrt des pòbles, totes es hemnes apuauen ath prince e lo defenien damb arguments trèts deth còr.
Fortunata-e-Jacinta-I-TA-WEB	Jacinta deishaue plan entà darrèr as mès afogades per D. Alfonso.
Fortunata-e-Jacinta-I-TA-WEB	E non daue cap auta rason.
Fortunata-e-Jacinta-I-TA-WEB	Se sentie ada eth madeish, er ereu de Santa Cruz, coma ua gran persona.
Fortunata-e-Jacinta-I-TA-WEB	Ère satisfèt, coma se s’auesse creat e vist qu’ère bon.
Fortunata-e-Jacinta-I-TA-WEB	Pr’amor que jo, didie en tot esforçar-se en aliar era vertat damb era modestia, non sò çò de pejor dera umanitat.
Fortunata-e-Jacinta-I-TA-WEB	Ja sai que i a èssers superiors a jo, per exemple, era mia hemna; mès, be n’a d’inferiors!” Es sòns atractius fisics èren reaument grani, e eth madeish ac declaraue enes sòns solilòquis intims: “Be ne sò de beròi!
Fortunata-e-Jacinta-I-TA-WEB	Que ditz ben era mia hemna que non n’a cap aute de mès salat.
Fortunata-e-Jacinta-I-TA-WEB	Era praubeta que m’estime damb delèri… e jo ada era madeish, coma ei just.
Fortunata-e-Jacinta-I-TA-WEB	È era gran figura, vestisqui pro ben, e en manères e tracte me semble… qu’èm quauquarren.” Ena casa non auie mès opinion qu’era sua; ère er oracul dera familha e les captivaue a toti non solet per çò de molt que l’estimauen e mimauen, senon peth sortilègi dera sua imaginacion, per aquera benedida parlòta sua e era sua manèra d’insinuar-se.
Fortunata-e-Jacinta-I-TA-WEB	Era mès subjugada qu’ère Jacinta, que non aurie gausat a sostier dauant dera familha que çò de blanc ei blanc, s’eth sòn estimat espós tenguie qu’ère nere.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Per çò des perfeccions moraus que tota era familha declaraue en Juan, Jacinta qu’auie es sòns dobtes.
Fortunata-e-Jacinta-I-TA-WEB	Pro que les auie.
Fortunata-e-Jacinta-I-TA-WEB	Mès, en veder-se soleta en aguest terren dera incertitud, s’aumplie de tristesa e didie: “Dilhèu me planhi per vici?
Fortunata-e-Jacinta-I-TA-WEB	Damb aguestes consideracions foetaue e mortificaue era sua inquietud entà padegar-la coma es penitents foeten era carn entà redusir-la ara aubediéncia der esperit.
Fortunata-e-Jacinta-I-TA-WEB	Damb aquerò que non se conformaue ère damb non auer hilhs.
Fortunata-e-Jacinta-I-TA-WEB	Se jo auessa un mainatge, m’entretieria fòrça damb eth, e non pensaria en cèrtes causes.” De tant pensar en aquerò era sua ment patie allucinacions e desvaris.
Fortunata-e-Jacinta-I-TA-WEB	Quauques nets, en prumèr periòde deth saunei, sentie sus es sòns pitraus un contacte caud e ua boca que la shurlaue.
Fortunata-e-Jacinta-I-TA-WEB	Es lecades la desvelhauen espaurida, e damb era trista impression de qué tot aquerò ère mentida, deishaue anar un ai!
Fortunata-e-Jacinta-I-TA-WEB	Es correders dera sua gran casa li semblauen lugubres, sonque pr’amor que non sonaue en eri eth tarrabast des pautadetes mainadenques.
Fortunata-e-Jacinta-I-TA-WEB	Es crambes inservibles destinades as mainatges, quan n’auesse, autrejauen tan grana tristesa, qu’es dies que se sentie plan tocada peth delèri, non passaue per eres.
Fortunata-e-Jacinta-I-TA-WEB	Ua net venguec en teatre de plan mala encolia.
Fortunata-e-Jacinta-I-TA-WEB	Qu’auie estat tot eth dia e tota era net ena casa de Candelaria, qu’auie malauta ara mainada petita.
Fortunata-e-Jacinta-I-TA-WEB	De mala encolia, e miei adormida, desiraue qu’era opèra s’acabèsse lèu; mès malerosament, era òbra, coma de Wagner, ère plan longa, musica excellenta sivans Juan e totes es persones de gust, mès qu’ada era non li hège ua maudida gràcia.
Fortunata-e-Jacinta-I-TA-WEB	Non la comprenie, tè.
Fortunata-e-Jacinta-I-TA-WEB	Entada era non auie mès musica qu’era italiana, coma mès clareta e mès òrgue de maneta milhor.
Fortunata-e-Jacinta-I-TA-WEB	Botèc es sues causes ena prumèra hilada, e se placèc ena darrèra cagira deth darrèr.
Fortunata-e-Jacinta-I-TA-WEB	Es tres poretons, Barbarita II, Isabel e Andrea, èren plan alègres, en senter-se tachades per gojatets dera garièra e des lòtges de cagires.
Fortunata-e-Jacinta-I-TA-WEB	Tanben des fautulhs venguie quauque còp d’alongavistes bon.
Fortunata-e-Jacinta-I-TA-WEB	Dòna Bárbara non i ère.
Fortunata-e-Jacinta-I-TA-WEB	En arribar en quatau acte, Jacinta sentec engüeg.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Guardaue fòrça entara lòtja deth sòn marit e non lo vedie.
Fortunata-e-Jacinta-I-TA-WEB	A on ère?
Fortunata-e-Jacinta-I-TA-WEB	Pensant en aquerò, hec ua cortesia de respècte ath gran Wagner, inclinant doçament era graciosa tèsta sus eth pièch.
Fortunata-e-Jacinta-I-TA-WEB	Era darrèra causa qu’entenec siguec un tròç descriptiu qu’era orquestra hège un rumor semblable as des trompetes des mosquits que divertissen ar òme enes nets d’ostiu.
Fortunata-e-Jacinta-I-TA-WEB	Ath roconament d’aguesta musica, queiguec era dauna en un sòn prigond, un d’aguesti sòns intensi e brèus qu’en eth eth cervèth simule era realitat coma un relèu e un istrionisme admirables.
Fortunata-e-Jacinta-I-TA-WEB	Era impression que dèishen aguestes letargies sòl èster mès prigonda qu’era que mos rèste de fòrça fenomèns extrèrns e apreciadi pes sentits.
Fortunata-e-Jacinta-I-TA-WEB	Se trapaue Jacinta en un lòc qu’ère era sua casa e que non ère era sua casa… qu’ère folrat damb un satin blanc damb flors qu’eth dia anterior auien vist, era e Barbarita, ena casa de Sobrino…
Fortunata-e-Jacinta-I-TA-WEB	Qu’ère seiguda en un puff e pes jolhs li pujaue un gojatet plan beròi, que prumèr li cuelhie era cara, dempús li botaue era man en pièch.
Fortunata-e-Jacinta-I-TA-WEB	Non auie qu’era camisa de plan fina olanda, e es sues carns fines s’esguitlauen sus era seda dera blòda de sa mair.
Fortunata-e-Jacinta-I-TA-WEB	Ère ua blòda color blu gendarme que setmanes abans auie regalat ara sua fraia Candelaria… “Non, non, aquerò non… trè… caca…” E eth, tu per tu, pesadet, plan polit.
Fortunata-e-Jacinta-I-TA-WEB	Que volie desbotoar era blòda e méter era man.
Fortunata-e-Jacinta-I-TA-WEB	Dempús dèc còps de cap contra eth pièch.
Fortunata-e-Jacinta-I-TA-WEB	En veir que non artenhie arren, se botèc seriós, tant extrèmadament seriós que semblaue un òme.
Fortunata-e-Jacinta-I-TA-WEB	Era guardada damb es sòns uelhs viui e umidi, exprimint en eri e ena boca tota era pena que posque auer ena umanitat.
Fortunata-e-Jacinta-I-TA-WEB	Adam, hèt enlà deth Paradís, non guardarie de ua auta manèra eth ben que perdie.
Fortunata-e-Jacinta-I-TA-WEB	Jacinta volie arrir, mès non podie, pr’amor qu’eth petit li tachaue era sua cauda guardada ena amna.
Fortunata-e-Jacinta-I-TA-WEB	Passaue fòrça temps atau, eth mainatge-òme guardant a sa mair, e delint pòc a pòc era fermetat d’era damb er arrai des sòns uelhs.
Fortunata-e-Jacinta-I-TA-WEB	Jacinta sentie que se l’anaue quauquarren enes sues entralhes.
Fortunata-e-Jacinta-I-TA-WEB	Sense saber se qué hège desbotoèc un boton… dempús un aute.
Fortunata-e-Jacinta-I-TA-WEB	Mès era cara deth mainatge non perdie era sua severitat.
Fortunata-e-Jacinta-I-TA-WEB	Sa mair s’alarmaue e… dehòra eth tresau boton…
Fortunata-e-Jacinta-I-TA-WEB	Arren, era cara e era guardada deth mainatge tostemp esquiues, damb ua gravetat beròia, qu’anaue estant terribla…
Fortunata-e-Jacinta-I-TA-WEB	Eth quatau boton, eth cincau, toti es botons gesseren des traucs en tot hèr panteishar era tela.
Fortunata-e-Jacinta-I-TA-WEB	Perdec eth compde des botons que deishaue anar.
Fortunata-e-Jacinta-I-TA-WEB	Sigueren cent, dilhèu mil…
Fortunata-e-Jacinta-I-TA-WEB	E arren…
Fortunata-e-Jacinta-I-TA-WEB	Era cara anaue cuelhent ua immobilitat sospechosa.
Fortunata-e-Jacinta-I-TA-WEB	Jacinta, a tot darrèr, botèc era man en sòn pitrau, treiguec aquerò que desiraue eth gojat, guardèc segura de qué se desenferonarie quan vedesse ua causa tan saborosa e tan polida…
Fortunata-e-Jacinta-I-TA-WEB	Arren; cuelhec alavetz eth cap deth gojat, se lo hec a vier entada era, e volgues o non l’ac metec ena boca…
Fortunata-e-Jacinta-I-TA-WEB	Mès era boca ère insensibla, e es pòts non se botjauen.
Fortunata-e-Jacinta-I-TA-WEB	Tota era cara semblaue ua estatua.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era estrementida qu’aqueth contacte li costèc la deishec ua moment estonada, dempús dauric es uelhs, e se n’encuedèc de qué èren aciu es sues fraies; vedec es cortines pintades dera boca deth teatre, era sarrada concurréncia de costats dera garièra.
Fortunata-e-Jacinta-I-TA-WEB	S’estèc ua estona en encuedar-se’n d’a on ère e des asenades qu’auie soniat, e se metec era man en pitrau damb un movement de pudor e de pòur.
Fortunata-e-Jacinta-I-TA-WEB	Entenec era orquestra, que seguie imitant as mosquits, e en guardar era lòtja deth sòn marit, vedec a Federico Ruiz, eth gran meloman, damb eth cap botat entà darrèr, era boca mieidubèrta, entenent e gustant damb gòi immens era deliciosa musica des violins damb sordina.
Fortunata-e-Jacinta-I-TA-WEB	Semblaue que li queiguie laguens dera boca un hiu deth vin purificat mès fin e doç que se podesse imaginar.
Fortunata-e-Jacinta-I-TA-WEB	Qu’ère er òme en pur extasi.
Fortunata-e-Jacinta-I-TA-WEB	D’auti melomans furiosi vedec era dauna ena lòtja, mès que ja s’auie acabat eth quatau acte e Juan non apareishie.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	III.- Se tot aquerò que les arribe as persones superiores meritèsse ua efemerida, ei aisit qu’en ua huelha de calendari american corresponent ath deseme deth 73, se trapèsse aguest petit paragraf: “Dia tau: fòrt raumàs de Juanito Santa Cruz.
Fortunata-e-Jacinta-I-TA-WEB	Era impossibilitat de gésser de casa lo bote d’ua mala encolia de mil dimònis”.
Fortunata-e-Jacinta-I-TA-WEB	Ère seigut ath cant dera humeneja, estropat dera cintura tà baish damb ua hlaçada que semblaue era pèth d’un tigre, gòrra calada enquias aurelhes, ena man un jornau, ena cagira pròcha tres, quate, fòrça jornaus.
Fortunata-e-Jacinta-I-TA-WEB	Jacinta li hège facècies per çò dera sua forçada esclavitud, e eth, cuelhent distraccion damb aqueres facècies, hec coma que la pataquejaue, la cuelhec d’un braç, l’agarrèc era maishèra damb es dits, li secodic eth cap, dempús li dèc boetades, dempús fòrça còps en diferentes parts deth còs, e granes punchades o estocades damb eth dit guinhauire plan regde.
Fortunata-e-Jacinta-I-TA-WEB	Dempús de ben cosuda a punhalades, li talhèc eth cap segant-li eth baticòth, e coma s’encara non siguesse pro, la crivilhèc damb plan crudèus e inumanes gatalhèues, en tot acompanhar es sòns còps damb aguestes herotges paraules: “Be se n’a tornat de trufaireta era mia mainada…!
Fortunata-e-Jacinta-I-TA-WEB	Jacinta se desgahonaue d’arrir, e eth Delfín parlant damb un shinhau de seriositat, seguic: “Pro que sabes que non sò calinhaire…
Fortunata-e-Jacinta-I-TA-WEB	E òc ma hè que te pòs queishar.
Fortunata-e-Jacinta-I-TA-WEB	Que coneishi marits que tanlèu boten eth pè en carrèr, de tira s’estan tres dies sense campar per casa.
Fortunata-e-Jacinta-I-TA-WEB	Galineta, da-te importància, repliquèc Jacinta treient-se es lèrmes qu’era riseta e es gatalhèues l’auien hèt vessar.
Fortunata-e-Jacinta-I-TA-WEB	Ja sai que n’a d’auti de pejors; mès que non boti jo era mia man en huec de qué sigues eth numèro un.
Fortunata-e-Jacinta-I-TA-WEB	Juan botgèc eth cap en senhau de menaça.
Fortunata-e-Jacinta-I-TA-WEB	Jacinta hec ua potèla graciosa damb arroncilhament de celhes e pòts, que volie díder: “Non voi meter-me en discussions damb tu, pr’amor que gesseria damb es mans en cap”.
Fortunata-e-Jacinta-I-TA-WEB	E ère vertat, pr’amor qu’eth Delfín hège es prestidigitacions deth rasonament damb fòrça abiletat.
Fortunata-e-Jacinta-I-TA-WEB	Deishem-mos de pegaries.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aquerò madeish venguia jo a saber-me’n, didec dòna Bárbara, apareishent ena pòrta.
Fortunata-e-Jacinta-I-TA-WEB	Dinaràs çò que volgues; mès te cau saber, entath tòn govèrn, que m’è hèt a vier ues calandres plan bones.
Fortunata-e-Jacinta-I-TA-WEB	Divinitats, coma ditz Estupinhan.
Fortunata-e-Jacinta-I-TA-WEB	Quan gesseren es dues daunes, Santa Cruz pensèc ua estona ena sua hemna, formulant un panegiric mentau.
Fortunata-e-Jacinta-I-TA-WEB	Quin àngel!
Fortunata-e-Jacinta-I-TA-WEB	Encara non auie acabat eth de cométer ua fauta, e ja ère era en tot perdonar-la-se.
Fortunata-e-Jacinta-I-TA-WEB	Enes dies abans deth raumàs, se trapaue eth mèn òme en ua d’aqueres etapes o marèes dera sua inconstanta natura, que, aluenhant-lo des aventures, l'apropauen ara sua hemna.
Fortunata-e-Jacinta-I-TA-WEB	Es persones mès hètes ara vida illegau senten en escadences un desir viu de botar-se jos era lei, pendent pòc de temps.
Fortunata-e-Jacinta-I-TA-WEB	Era lei les tempte dera madeisha manèra que les tempte eth caprici.
Fortunata-e-Jacinta-I-TA-WEB	Quan Juan se trapaue en aguesta situacion, arribaue enquia e tot a desirar estar-se permanentament en era; qu’ei mès, arribaue a creir que seguirie.
Fortunata-e-Jacinta-I-TA-WEB	E era Delfina ère contenta.
Fortunata-e-Jacinta-I-TA-WEB	S’era bona conducta se tardèsse!…
Fortunata-e-Jacinta-I-TA-WEB	D. Baldomero entrèc a veir ath sòn hilh abans de passar en minjador: “Qué se passe, gojat?
Fortunata-e-Jacinta-I-TA-WEB	Qu’ei çò que jo digui, non t’abrigues.
Fortunata-e-Jacinta-I-TA-WEB	Quines causes auetz tu e Villalonga!
Fortunata-e-Jacinta-I-TA-WEB	Arturar-se a parlar tàs dètz dera net ena cantoada deth Ministerio de la Gobernacion, qu’ei ua auta manèra de cuélher un raumàs!
Fortunata-e-Jacinta-I-TA-WEB	Te vedí.
Fortunata-e-Jacinta-I-TA-WEB	Jo venguia damb Cantero dera junta deth Banc.
Fortunata-e-Jacinta-I-TA-WEB	Pèr cèrt, qu’èm desorientadi.
Fortunata-e-Jacinta-I-TA-WEB	Non se sap a on anarà a parar aguesta anarquia.
Fortunata-e-Jacinta-I-TA-WEB	Es accions a 138!…
Fortunata-e-Jacinta-I-TA-WEB	Passatz vos, Aparisi…
Fortunata-e-Jacinta-I-TA-WEB	Eth còsso entrèc e saludèc as dus Santa Cruz.
Fortunata-e-Jacinta-I-TA-WEB	Quini jornaus as liejut?, preguntèc eth papa calant-se es lunetes, que solet tenguie entà liéger.
Fortunata-e-Jacinta-I-TA-WEB	Cuelh La Época e da-me El Imparcial…
Fortunata-e-Jacinta-I-TA-WEB	Ben, que va ben aquerò.
Fortunata-e-Jacinta-I-TA-WEB	Prauba Espanha!
Fortunata-e-Jacinta-I-TA-WEB	Es accions a 138… eth consolidat a 13.
Fortunata-e-Jacinta-I-TA-WEB	Qué 13?…
Fortunata-e-Jacinta-I-TA-WEB	Aquerò qu’ei eth deluvi.
Fortunata-e-Jacinta-I-TA-WEB	E accentuant d’ua manèra notabla aquera expression de flairar ua causa plan dolenta, higec que tot çò que se passaue ja ac auie previst eth, e qu’es eveniments non s’aluenhauen un shinhau de çò que dia a dia eth auie anat profetizant.
Fortunata-e-Jacinta-I-TA-WEB	Sense hèr-ne guaire cabau deth sòn amic, D. Baldomero liegec en votz nauta era notícia o estriuet de cada dia: “Era partida tau entrèc en tau pòble, usclèc er archiu municipau, s’aprovedic, e tornèc a gésser…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	En aguest moment entrèc Blas, eth vailet de Juan damb era tauleta, ja parada, qu’en era i auie eth dinar deth malaut.
Fortunata-e-Jacinta-I-TA-WEB	Ara seguida campèc Jacinta hènt-se a vier siètes.
Fortunata-e-Jacinta-I-TA-WEB	Dempús de saludar-la, Aparisi li didec:
Fortunata-e-Jacinta-I-TA-WEB	Aué que non i a odisea filantropica ena parròquia dera cime, donques que va ara cèrca de malon de teularia entàs fondaments.
Fortunata-e-Jacinta-I-TA-WEB	Que ja tie hèt tot eth uedat der edifici… e per pòc de sòs.
Fortunata-e-Jacinta-I-TA-WEB	Uns cars trabalhant a prètz hèt, uns autes d’aumòina, aqueth qu’ajude miei dia, er aute que i va un parelh d’ores, eth cas ei que non li ges eth mètre cubic ne a cinc reiaus.
Fortunata-e-Jacinta-I-TA-WEB	Sabi pas se qué a aguesta hemna.
Fortunata-e-Jacinta-I-TA-WEB	Quan va a examinar es òbres, semble qu’autaplan es mules des cars la coneishen e tiren mès fòrt entà dar-li gust…
Fortunata-e-Jacinta-I-TA-WEB	Francament, jo que tostemp me pensè qu’eth tau edifici non ère factible, vau vedent…
Fortunata-e-Jacinta-I-TA-WEB	E tu?, preguntèc Juan ara sua hemna en demorar-se solets…
Fortunata-e-Jacinta-I-TA-WEB	Vòs que dina aciu?
Fortunata-e-Jacinta-I-TA-WEB	Dinarè enes dus lòcs.
Fortunata-e-Jacinta-I-TA-WEB	Dempús de minjar-lo-se, era Delfina correc entath minjador.
Fortunata-e-Jacinta-I-TA-WEB	Be n’ei d’alègre eth temps!
Fortunata-e-Jacinta-I-TA-WEB	Qué an dit?.
Fortunata-e-Jacinta-I-TA-WEB	Juan s’estarnèc en ua arridalhada.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Minja en silenci, meditant era resvenja.
Fortunata-e-Jacinta-I-TA-WEB	Vòs merluça?
Fortunata-e-Jacinta-I-TA-WEB	Vòs bistec?
Fortunata-e-Jacinta-I-TA-WEB	Hè-me a vier çò que volgues, mès torna lèu.
Fortunata-e-Jacinta-I-TA-WEB	E non se tardèc a tornar, hent-se a vier ua sieta de peish.
Fortunata-e-Jacinta-I-TA-WEB	Qui?
Fortunata-e-Jacinta-I-TA-WEB	Eth marqués a Aparisi… lo deishèc ben tocat.
Fortunata-e-Jacinta-I-TA-WEB	Conda, conda.
Fortunata-e-Jacinta-I-TA-WEB	Donques prumèr de tot, li deishèc anar ath sòn enemic un delirium tremens a usclar pèth, e dempús, sense autrejar-li temps a alendar, un mane tegel fare.
Fortunata-e-Jacinta-I-TA-WEB	Er aute s'a demorat coma empeguit peth còp.
Fortunata-e-Jacinta-I-TA-WEB	Veiram damb qué ges.
Fortunata-e-Jacinta-I-TA-WEB	Qué celèbre!
Fortunata-e-Jacinta-I-TA-WEB	Cuelheram cafè amassa, didec Santa Cruz.
Fortunata-e-Jacinta-I-TA-WEB	Be n’estàs de rogida!…
Fortunata-e-Jacinta-I-TA-WEB	Qu’ei de tant arrir.
Fortunata-e-Jacinta-I-TA-WEB	Quan digui que me hès tilin…
Fortunata-e-Jacinta-I-TA-WEB	Ara torni…
Fortunata-e-Jacinta-I-TA-WEB	Que vau a veir se qué saute per aquiu.
Fortunata-e-Jacinta-I-TA-WEB	Aparisi ei emmaliciat damb Castelar, e ditz que çò que li passe a Salmeron ei pr’amor que non a seguit es sòns conselhs…
Fortunata-e-Jacinta-I-TA-WEB	Es conselhs d’Aparisi!
Fortunata-e-Jacinta-I-TA-WEB	Praube Muñoz!
Fortunata-e-Jacinta-I-TA-WEB	Er aute s’a remetut e li dèishe anar ues delicadeses…
Fortunata-e-Jacinta-I-TA-WEB	Guarda.
Fortunata-e-Jacinta-I-TA-WEB	Ara qu’ei en tot racondar qu’a vist un projectil des que tiren es reaccionaris, e eth fusilh Berdan… non ditz horats, senon orificis.
Fortunata-e-Jacinta-I-TA-WEB	Qu’em exclaustradi?…
Fortunata-e-Jacinta-I-TA-WEB	E qué te cau?…
Fortunata-e-Jacinta-I-TA-WEB	Aquerò qu’ei bon, e quan era mucosa age besonh d’eliminar, qu’elimine…
Fortunata-e-Jacinta-I-TA-WEB	En fin, jo me…”, anaue a díder me dongui eth viatge; mès en veir entrar a Aparisi (atau s’ac pensèren Jacinta e eth sòn marit), didec: “m’absenti”.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Tàs tres, marit e hemna èren solets en burèu, eth en fautulh liegent jornaus, era apraiant era cramba qu’ère un shinhau desordenada.
Fortunata-e-Jacinta-I-TA-WEB	Barbarita auie gessut a crompar.
Fortunata-e-Jacinta-I-TA-WEB	Eth vailet anoncièc a un òme que volie parlar damb eth senhor joen.
Fortunata-e-Jacinta-I-TA-WEB	Ja sabes que non recep, didec era senhoreta, e cuelhent des mans de Blas ua carta qu’aguest amiaue liegec: José Ido del Sagrario, representant de publicacions nacionaus e estrangères.
Fortunata-e-Jacinta-I-TA-WEB	Qu’entre, qu’entre de seguit, ordenèc Santa Cruz, hent un guimbet en sòn fautulh.
Fortunata-e-Jacinta-I-TA-WEB	Qu’ei eth hòl mès divertit que te pòs imaginar.
Fortunata-e-Jacinta-I-TA-WEB	Veiràs se com arrim…
Fortunata-e-Jacinta-I-TA-WEB	Quan mos cansem d’entener-lo, li damb eth viatge.
Fortunata-e-Jacinta-I-TA-WEB	Tipe plan celèbre!…
Fortunata-e-Jacinta-I-TA-WEB	Lo vedí hè dus dies en çò de Pez, e mos hèc morir d’arrir.
Fortunata-e-Jacinta-I-TA-WEB	Ara seguida entrèc en burèu un òme plan prim, de cara malautissa e plia de lobuls e excrescéncies, es peus ròis e quilhadi, coma crins de bròssa, era ròba preistorica e plan rosigada, corbata ròia e des.hilada, es bòtes mòrtes d’arrir.
Fortunata-e-Jacinta-I-TA-WEB	En ua man amiaue eth chapèu qu’ère un claque der an qu’aguesta pèça s’endonvièc, eth primogenit des claques sens cap de dobte, e ena auta un revolum de cartes-prospèctes entà hèr subscripcions a libres de luxe, es quaus èren tan lipotejadi, qu’eth greish non deishaue veir es daurats dera pasta.
Fortunata-e-Jacinta-I-TA-WEB	Impressionèc peniblament ara pietosa Jacinta aquera estampa de misèria en vestit de persona decenta, e mès pietat auec quan lo vedec saludar damb educacion e sense timiditat, coma òme plan hèt ath tracte sociau.
Fortunata-e-Jacinta-I-TA-WEB	Damb eth vòste permís…
Fortunata-e-Jacinta-I-TA-WEB	Voletz Mujeres célebres?
Fortunata-e-Jacinta-I-TA-WEB	Jacinta e eth sòn marit se guardèren.
Fortunata-e-Jacinta-I-TA-WEB	O Mujeres de la Biblia, seguic Ido, mostrant es cartères.
Fortunata-e-Jacinta-I-TA-WEB	Coma qu’eth senhor Santa Cruz me didec er aute dia en çò deth senhor Pez que desiraue conéisher es publicacions des cases de Barcelona qu’è er aunor de representar…
Fortunata-e-Jacinta-I-TA-WEB	O dilhèu voletz Cortesanas célebres, Persecuciones religiosas, Hijos del Trabajo, Grandes inventos, Dioses del Paganismo…?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	IV.- Qu’ei pro, qu’ei pro, non mentetz mès òbres ne me mostretz mès cartères.
Fortunata-e-Jacinta-I-TA-WEB	Ja vos didí que non me shauten es libres per subscripcion.
Fortunata-e-Jacinta-I-TA-WEB	Se pèrden es liurasons, e ei tornar-se hòl…
Fortunata-e-Jacinta-I-TA-WEB	Que m’estimi mès cuélher ua òbra complèta.
Fortunata-e-Jacinta-I-TA-WEB	Mès non ajatz prèssa.
Fortunata-e-Jacinta-I-TA-WEB	Que deuetz èster cansat de tan córrer per aquiu.
Fortunata-e-Jacinta-I-TA-WEB	Voletz préner ua copeta?
Fortunata-e-Jacinta-I-TA-WEB	Fòrça gràcies.
Fortunata-e-Jacinta-I-TA-WEB	Jamès beui.
Fortunata-e-Jacinta-I-TA-WEB	Non?
Fortunata-e-Jacinta-I-TA-WEB	Desencusatz-me, senhor de Santa Cruz, repliquèc Ido avergonhat.
Fortunata-e-Jacinta-I-TA-WEB	Jo que non m’embriagui; jamès me sò embriagat.
Fortunata-e-Jacinta-I-TA-WEB	Quauqui viatges, sense saber com ne perqué, me ven cèrta agitacion e me boti atau, nerviós e treiguent huec des caishaus… que me boti electric.
Fortunata-e-Jacinta-I-TA-WEB	Vedetz…?
Fortunata-e-Jacinta-I-TA-WEB	Guardatz, senhor D. Juan, e observatz se com se me botgen era paupeta quèrra e eth muscle aguest dera maishèra en madeish costat.
Fortunata-e-Jacinta-I-TA-WEB	Ac vedetz…?, que ja l’auem armada.
Fortunata-e-Jacinta-I-TA-WEB	Francament, atau non se pòt víuer.
Fortunata-e-Jacinta-I-TA-WEB	Es mètges me diden que minja carn.
Fortunata-e-Jacinta-I-TA-WEB	Mingi carn e me boti pejor.
Fortunata-e-Jacinta-I-TA-WEB	Tè, que ja sò coma un ressòrt de relòtge…
Fortunata-e-Jacinta-I-TA-WEB	Se me datz eth vòste permís me retiri…
Fortunata-e-Jacinta-I-TA-WEB	Òme, non, repausatz un shinhau.
Fortunata-e-Jacinta-I-TA-WEB	Aquerò se passarà.
Fortunata-e-Jacinta-I-TA-WEB	Jacinta sentec que non lo deishèsse partir, pr’amor qu’era idia de qué aqueth òme anaue a quèir aquiu damb ua rabieta l’inspiraue repugnància e pòur.
Fortunata-e-Jacinta-I-TA-WEB	A veir, senhor Ido, didec era dauna, vos minjaríetz ua costelha?
Fortunata-e-Jacinta-I-TA-WEB	D. José responec tacitament, damb era expression d’ua incredulitat prigonda.
Fortunata-e-Jacinta-I-TA-WEB	Cada còp semblaue mès estranha era sua guardada e mès accentuada era tremor dera paupeta e dera maishèra.
Fortunata-e-Jacinta-I-TA-WEB	Desencusatz-me, senhora.
Fortunata-e-Jacinta-I-TA-WEB	Vos, auetz dit que se me minjaria jo ua…
Fortunata-e-Jacinta-I-TA-WEB	Costelha.
Fortunata-e-Jacinta-I-TA-WEB	Eth mèn cap que non pòt apreciar ben… me cuelhen desbrembes des nòms e des causes.
Fortunata-e-Jacinta-I-TA-WEB	Qué voletz díder, vos, damb ua costelha?, higec, en hèr- se a vier es mans enes quilhades crines, per a on se l’escapaue era memòria e l’entraue era electricitat…
Fortunata-e-Jacinta-I-TA-WEB	Dilhèu çò que vos cridatz… sabi pas com, ei un bocin de carn damb ua coeta qu’ei de uas?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Qu’ei aquerò.
Fortunata-e-Jacinta-I-TA-WEB	Vau a a cridar tà que vo’la hèsquen a vier.
Fortunata-e-Jacinta-I-TA-WEB	Non vo’n hescatz, senhora.
Fortunata-e-Jacinta-I-TA-WEB	Jo cridarè.
Fortunata-e-Jacinta-I-TA-WEB	Jacinta gessec, e tant que siguec dehòra Ido parlaue dera sua mala sòrt.
Fortunata-e-Jacinta-I-TA-WEB	Aquerò qu’ei atau.
Fortunata-e-Jacinta-I-TA-WEB	Jacinta entrèc damb ua sièta ena man.
Fortunata-e-Jacinta-I-TA-WEB	Darrèr d’era venguec Blas damb era madeisha tauleta qu’auie dinat eth senhoret, un cubèrt, tovalhon, un panet, copa e botelha de vin.
Fortunata-e-Jacinta-I-TA-WEB	Campèc aguestes causes Ido damb estupor famelic, non ben dissimulat pera cortesia, e l’entrèc un arridolet nerviós, senhau de trapar-se pròche ara plenitud d’aqueth estat que cridaue electric.
Fortunata-e-Jacinta-I-TA-WEB	Era Delfina se tornèc a sèir ath cant deth sòn marit e guardaue entre espaurida e pietosa ath malerós D. José.
Fortunata-e-Jacinta-I-TA-WEB	Aguest deishèc en solèr es cartères e eth chapèu, que non se barraue jamès, e queiguec sus es costelhes coma un tigre…
Fortunata-e-Jacinta-I-TA-WEB	Entre es nhacades gessien dera sua boca paraules e frases desordenades: “Plan arregraït…
Fortunata-e-Jacinta-I-TA-WEB	Francament, qu’aurie estat ua manca d’educacion menspredar…
Fortunata-e-Jacinta-I-TA-WEB	Que non ei qu’aja hame, plan…
Fortunata-e-Jacinta-I-TA-WEB	È esdejoat fòrt… mès com menspredar?
Fortunata-e-Jacinta-I-TA-WEB	Veigui ua causa, estimat D. José, didec Santa Cruz.
Fortunata-e-Jacinta-I-TA-WEB	Qué?
Fortunata-e-Jacinta-I-TA-WEB	Que non mastulhatz çò que minjatz.
Fortunata-e-Jacinta-I-TA-WEB	Ò!, voletz que vos mastulha?
Fortunata-e-Jacinta-I-TA-WEB	Non, a jo non.
Fortunata-e-Jacinta-I-TA-WEB	Qu’ei que non è caishaus… mingi coma es piòcs.
Fortunata-e-Jacinta-I-TA-WEB	Naturaument…
Fortunata-e-Jacinta-I-TA-WEB	E non beuetz?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Sonque mieja copeta…
Fortunata-e-Jacinta-I-TA-WEB	E a mida qu’anaue minjant li dançauen mès era paupeta e era maishèra, que semblauen ja totafèt declaradi en cauma.
Fortunata-e-Jacinta-I-TA-WEB	Se notaue enes sòns braci e en sòn còs estrementides plan brusques, coma se li hessen gatalhèues.
Fortunata-e-Jacinta-I-TA-WEB	De vertat?
Fortunata-e-Jacinta-I-TA-WEB	Òc, que non se la merite.
Fortunata-e-Jacinta-I-TA-WEB	Ja ves qu’eth ei lèg que hè pòur.
Fortunata-e-Jacinta-I-TA-WEB	Era mia hemna…
Fortunata-e-Jacinta-I-TA-WEB	Qu’è talents de conéisher ad aguesta beresa famosa… afirmèc Juan.
Fortunata-e-Jacinta-I-TA-WEB	D. José non auie deishat arren ena sièta senon eth uas.
Fortunata-e-Jacinta-I-TA-WEB	Dempús alendèc prigondament, e hènt-se a vier era man en pièch, deishèc anar damb ronca votz aguestes paraules:
Fortunata-e-Jacinta-I-TA-WEB	Era sua guardada costèc tant de terror en Jacinta, que li didec damb senhaus ath sòn marit que lo deishèsse gésser.
Fortunata-e-Jacinta-I-TA-WEB	Mès er aute, en voler divertir-se ua estona, ahisquèc era deméncia d’aqueth praube òme entà que sautèsse.
Fortunata-e-Jacinta-I-TA-WEB	Ua santa!, ua santa!, repetic Ido, damb era barba apegada en pièch e lançant ath Delfin ua guardada qu’en ua auta cara aurie estat herotja.
Fortunata-e-Jacinta-I-TA-WEB	Plan ben, senhor mèn.
Fortunata-e-Jacinta-I-TA-WEB	E vos en qué vos basatz entà assegurà’c sense pròves?
Fortunata-e-Jacinta-I-TA-WEB	Qu’ei era votz publica qu’ac ditz.
Fortunata-e-Jacinta-I-TA-WEB	Era votz publica non sap se qué se pesque.
Fortunata-e-Jacinta-I-TA-WEB	Mès padegatz-vos, praube òme, gausèc díder Jacinta.
Fortunata-e-Jacinta-I-TA-WEB	Que vos ei parièr…!, repetic Ido damb intonacion tragica d’actor dera lengua.
Fortunata-e-Jacinta-I-TA-WEB	Ja sai qu’aguestes causes ad arrés l’impòrten senon a jo, ar espós otratjat, ar òme que sap botar eth sòn aunor per dessús de tot.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E qu’a er gèni mòfle aguest senhor Ido.
Fortunata-e-Jacinta-I-TA-WEB	E entà que vos, senhora, higec eth malerós, guardant a Jacinta d’ua manèra que la hec estrementir-se, pogatz apreciar era justa indignacion d’un òme d’aunor, sabetz-vo’n de qué era mia esposa ei… aduuuultèra!
Fortunata-e-Jacinta-I-TA-WEB	Didec aguesta paraula damb un sorriscle espaventós, lheuant-se dera cagira e estenent ambdús braci coma sòlen hèr es baishi dera opèra quan lancen ua malediccion.
Fortunata-e-Jacinta-I-TA-WEB	Jacinta se metec es mans en cap.
Fortunata-e-Jacinta-I-TA-WEB	Que ja non podie tier mès aqueth desagradiu espectacle.
Fortunata-e-Jacinta-I-TA-WEB	Cridèc ath vailet entà qu’acompanhèsse ath malerós representant d’òbres literàries.
Fortunata-e-Jacinta-I-TA-WEB	Juan, en voler divertir-se mès, sajaue de padegar-lo.
Fortunata-e-Jacinta-I-TA-WEB	Damb paciéncia, damb paciencia!, exclamèc Ido, qu’en sòn estat electric repetie tostemp era darrèra frasa que se li didie, coma se la mastulhèsse, a maugrat de non auer caishaus.
Fortunata-e-Jacinta-I-TA-WEB	Òc, òme; aguestes glopades non i a mès remèdi qu’anar-les avalant.
Fortunata-e-Jacinta-I-TA-WEB	Qu’ei béuer vinagre; mès a tot darrèr, er òme, coma se sòl díder, se va remetent.
Fortunata-e-Jacinta-I-TA-WEB	Se va remetent!
Fortunata-e-Jacinta-I-TA-WEB	E er aunor, senhor de Santa Cruz?…
Fortunata-e-Jacinta-I-TA-WEB	E un aute còp calaue era barba en pièch, guardant damb es uelhs miei amagadi en cap, e barrant-les còp sec, coma es taures que baishen eth cap entà escométer.
Fortunata-e-Jacinta-I-TA-WEB	Es excrescéncies deth còth se li holauen de tau sòrta, que lèu eclipsauen eth ròi dera corbata.
Fortunata-e-Jacinta-I-TA-WEB	Se retiraue a un piòc quan era excitación dera luta damb un aute piòc lo convertís en animau herotge.
Fortunata-e-Jacinta-I-TA-WEB	Er aunor, exprimic Juan.
Fortunata-e-Jacinta-I-TA-WEB	Ido s’apressèc pas a pas entà Santa Cruz e lo toquèc ena espatla leugèrament, tachant en eth es sòns uelhs de piòc espaurit.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	N’ètz segur de çò que didetz?
Fortunata-e-Jacinta-I-TA-WEB	Be ne sò de segur!…
Fortunata-e-Jacinta-I-TA-WEB	Qu’ac è vist, ac è vist.
Fortunata-e-Jacinta-I-TA-WEB	E vos, senhor D. José dera mia amna, didec Santa cruz hènt a veir qu’ère non ja seriós senon consternat, qué hètz que non demanatz ua satisfaccion ath duc?
Fortunata-e-Jacinta-I-TA-WEB	Desfiaments… desfiaments a jo!, repliquèc Idi damb sarcasme.
Fortunata-e-Jacinta-I-TA-WEB	Aquerò qu’ei entàs pècs.
Fortunata-e-Jacinta-I-TA-WEB	Aguestes causes s’apraien de ua auta manèra.
Fortunata-e-Jacinta-I-TA-WEB	E tornèc a començar en votz baisha, entà acabar a crits: “Jo harè justícia, vos ac juri…
Fortunata-e-Jacinta-I-TA-WEB	Demori agarrar-les in fraganti un aute còp, in fraganti, senhor D. Juan.
Fortunata-e-Jacinta-I-TA-WEB	Alavetz apareisheràn es dus cadavres trauessadi per ua soleta espada…
Fortunata-e-Jacinta-I-TA-WEB	Aguesta qu’ei era resvenja, aguesta qu’ei era lei… per ua soleta espada…
Fortunata-e-Jacinta-I-TA-WEB	E me demorarè tan tranquil, coma s’arren.
Fortunata-e-Jacinta-I-TA-WEB	E poirè gésser per aquiu mostrant es mies mans tacades dera sang des adultèrs e díder a crits: “Aprenetz de jo, marits, a deféner eth vòste aunor.
Fortunata-e-Jacinta-I-TA-WEB	Vaquí aguestes mans justicières, vedetz-les e punatz-les…” E vieràn toti… toti a punar-me es mans.
Fortunata-e-Jacinta-I-TA-WEB	En arribar enquiad aguest grad de malerós accès, eth desgraciat Ido ja non auie ligam.
Fortunata-e-Jacinta-I-TA-WEB	Gesticulaue ath miei dera cramba, anaue d’un lòc en aute, se posaue dauant des esposi sense cap mòstra de respècte, hège rapids torns sus un talon e auie totes es traces d’un òme complètament irresponsable de çò que ditz e çò que hè.
Fortunata-e-Jacinta-I-TA-WEB	Eth vailet s’estaue ena pòrta arrint, demorant qu’es sòns patrons li manèssen botar en carrèr ad aqueth espaurigant.
Fortunata-e-Jacinta-I-TA-WEB	A tot darrèr, Juan, hec un senhau a Blas; e ara sua hemna li didec en votz baisha: “autreja-li un parelh de duros.
Fortunata-e-Jacinta-I-TA-WEB	Se deishèc amiar enquiara pòrta eth praube D. José sense badar boca ne dider-se adiu.
Fortunata-e-Jacinta-I-TA-WEB	Blas li botèc en cap eth primogenit de toti es chapèus, en ua man es greishoses cartères, ena auta es dus duros qu’entad aqueró li balhèc era senhora; era pòrta se barrèc e s’entenec eth pesant e incèrt pas d’un òme enventit escales enjós.
Fortunata-e-Jacinta-I-TA-WEB	A jo non me hè gràcia aquerò, opinèc Jacinta.
Fortunata-e-Jacinta-I-TA-WEB	Me cau pòur.
Fortunata-e-Jacinta-I-TA-WEB	Era misèria, eth non minjar l’auràn botat atau.
Fortunata-e-Jacinta-I-TA-WEB	Qu’ei çò de mès inofensiu que te posques imaginar.
Fortunata-e-Jacinta-I-TA-WEB	Tostemp que vie ena casa de Joaquin, l’ahiscam entà que parle dera sua aduuuuultèra.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Dehòra d’aquerò, ei rasonable e plan verai en tot aquerò que ditz.
Fortunata-e-Jacinta-I-TA-WEB	De qué vierà aquerò, mon Diu?
Fortunata-e-Jacinta-I-TA-WEB	Çò que tu dides, d’eth non minjar.
Fortunata-e-Jacinta-I-TA-WEB	Aguest òme a estat tanben autor de novèles, e d’escríuer tant sus adultèri, en non minjar que mongetes, se li moflèc eth cervèth.
Fortunata-e-Jacinta-I-TA-WEB	E non se parlèc mès deth lhòco.
Fortunata-e-Jacinta-I-TA-WEB	Pera net venguec Guillermina, e Jacinta, que sauvaue era greishosa carta damb es donades d’Ido, l’ac autregèc ara sua amiga pr’amor qu’enes sues excursions l’ajudèsse.
Fortunata-e-Jacinta-I-TA-WEB	Plan que òc, era familha deth representant d’òbres (Mira el Rio 12), meritaue que quauquarrés s’interessèsse per era.
Fortunata-e-Jacinta-I-TA-WEB	Guillermina coneishie era casa e auie en era fòrça parroquians.
Fortunata-e-Jacinta-I-TA-WEB	Dempús de tier-li ua visita, li hec ara sua amiga ua pintura plan patetica dera misèria qu’ena tuta des Idos regnaue.
Fortunata-e-Jacinta-I-TA-WEB	Era esposa qu’ère ua malerosa hemna, martir deth trabalh e dera inanicion, umila, plan rosigada, lèja d’encargue, mau jargada.
Fortunata-e-Jacinta-I-TA-WEB	Eth guanhaue pòc, lèu arren.
Fortunata-e-Jacinta-I-TA-WEB	Viuie era familha de çò que guanhaue eth hilh màger, tipograf, e era hilha, gojateta de bon veir qu’aprenie de perruquèra.
Fortunata-e-Jacinta-I-TA-WEB	Un maitin, dus dies dempús dera visita d’Ido, Blas avisèc qu’en recebedor i auie aqueth òme des peus quilhadi.
Fortunata-e-Jacinta-I-TA-WEB	Que volie parlar damb era senhoreta.
Fortunata-e-Jacinta-I-TA-WEB	Venguie plan pacific.
Fortunata-e-Jacinta-I-TA-WEB	Jacinta venguec aquiu, e abans d’arribar ja ère en tot daurir eth sòn pòrtamoneda.
Fortunata-e-Jacinta-I-TA-WEB	Senhora, li didec Ido en cuélher çò que se li daue, que sò plan arregraït dera vòsta bontat; mès, ai!, era senhora non sap que sò nud… voi díder, qu’aguesta ròba qu’amii s’estarne sus es mies carns…
Fortunata-e-Jacinta-I-TA-WEB	E plan, s’era senhora auesse uns pantalonets deishadi de cornèr deth senhor D. Juan…
Fortunata-e-Jacinta-I-TA-WEB	A!, òc, ac vau a veir.
Fortunata-e-Jacinta-I-TA-WEB	Tornatz un aute còp.
Fortunata-e-Jacinta-I-TA-WEB	Pr’amor qu’era senhora Guillermina, qu’ei tan brava, mos ajudèc damb bons de carn e pan e a Nicanora l’autregèc ua ahlaçada, que mos va coma ua benediccion de Diu, pr’amor qu’en lhet mos abrigam damb tota era mia ròba e era sua, botada sus es linçòs…
Fortunata-e-Jacinta-I-TA-WEB	Qu’auetz era madeisha estatura qu’eth men marit.
Fortunata-e-Jacinta-I-TA-WEB	Qu’ei un aunor…
Fortunata-e-Jacinta-I-TA-WEB	Plan arregraït, senhora; mès credetz-me, senhora, vos ac digui damb era man en còr: mès me valerie ròba de mainatge que ròba d’òme, pr’amor que m’ei parièr èster nud s’es mèns mainatges son vestidi.
Fortunata-e-Jacinta-I-TA-WEB	Jo non è qu’ua camisa, que Nicanora, plan, me laue cèrtes e determinades nets mentre jo dormisqui, pr’amor de qué me la posca botar londeman… mès que m’ei parièr.
Fortunata-e-Jacinta-I-TA-WEB	Vagen es mèns mainatges abrigats, e a jo que m’aucisque ua pneumonia.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Se meravilhaue Jacinta de çò de rasonable qu’ère eth representant d’òbres literàries.
Fortunata-e-Jacinta-I-TA-WEB	Non vedec cap indici en eth des extravagàncies pròpries dera manca de sen.
Fortunata-e-Jacinta-I-TA-WEB	Quin malastre!, exclamèc Ido.
Fortunata-e-Jacinta-I-TA-WEB	Diu non sap se qué hè…
Fortunata-e-Jacinta-I-TA-WEB	E jo pregunti: s’era senhora non a hilhs, entà qui son es hilhs?
Fortunata-e-Jacinta-I-TA-WEB	Çò que digui…
Fortunata-e-Jacinta-I-TA-WEB	Mil e mil quatrilions de gràcies, senhora.
Fortunata-e-Jacinta-I-TA-WEB	Quauques pèces d’abric, coma es que repartic er aute dia dòna Guillermina as mainatges des mèns vesins, que non mos anarien mau.
Fortunata-e-Jacinta-I-TA-WEB	Dòna Guillermina repartic entàs vesins e a vos non?…
Fortunata-e-Jacinta-I-TA-WEB	A!, tè.
Fortunata-e-Jacinta-I-TA-WEB	Ahiscat per aguesta pròva de benvolença, Ido comencèc a cuélher confiança.
Fortunata-e-Jacinta-I-TA-WEB	Auancèc quauqui passi entà laguens deth recebedor, e damb votz baisha li didec ara senhoreta:
Fortunata-e-Jacinta-I-TA-WEB	Aquerò milhor siguec entàs mainatges dera senhora Joaquina e entath Pitusin, eth mainatge aguest… sap era senhora?, aguest mainatget qu’a, damb eth, eth mèn vesin.
Fortunata-e-Jacinta-I-TA-WEB	Pepe Izquierdo… un òme de ben, tan malerós coma jo…
Fortunata-e-Jacinta-I-TA-WEB	Que non li voi trèir ath Pitusin era preferéncia.
Fortunata-e-Jacinta-I-TA-WEB	Compreni que çò de milhor l’a de quèir ada eth per èster dera familha.
Fortunata-e-Jacinta-I-TA-WEB	Qué didetz, òme?
Fortunata-e-Jacinta-I-TA-WEB	E plan, credec notar simptòmes de tremor ena paupeta.
Fortunata-e-Jacinta-I-TA-WEB	Jo la vedí un viatge, un solet viatge.
Fortunata-e-Jacinta-I-TA-WEB	Plan beròia, mès fòrça hòla.
Fortunata-e-Jacinta-I-TA-WEB	Eth mèn vesin me n’a hèt a saber de tot…
Fortunata-e-Jacinta-I-TA-WEB	Donques coma vos didia, eth praube Pitusin ei fòrça graciós… mès escarrabilhat que Cachucha e mès dolent…!
Fortunata-e-Jacinta-I-TA-WEB	Qu’amie alugat a tot eth vesiat.
Fortunata-e-Jacinta-I-TA-WEB	Jo l’estime coma as mèns hilhs.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Jacinta ère embadoquida, coma s’auesse recebut un fòrt patac en cap.
Fortunata-e-Jacinta-I-TA-WEB	Seguie d’aurelha es paraules d’Ido sense decidir-se a hèr-li preguntes concretes.
Fortunata-e-Jacinta-I-TA-WEB	Fortunata, eth Pitusin!…
Fortunata-e-Jacinta-I-TA-WEB	Non serie aquerò ua naua extravagància d’aqueth cervèth novelesc?
Fortunata-e-Jacinta-I-TA-WEB	Tot aquerò que me condatz, ei vertat o ei lhocaria vòsta?…
Fortunata-e-Jacinta-I-TA-WEB	Jo li juri ara senhora que çò qu’è dit ei eth Sant Evangèli, repliquèc Ido botant era man sus eth pièch.
Fortunata-e-Jacinta-I-TA-WEB	José Izquierdo qu’ei persona formau.
Fortunata-e-Jacinta-I-TA-WEB	Sabi pas s’era senhora lo deu conéisher.
Fortunata-e-Jacinta-I-TA-WEB	Qu’auec ua botiga d’argent en Concepción Jerónima, un gran establiment… especialitat en presents entà patrones…
Fortunata-e-Jacinta-I-TA-WEB	Sabi pas se siguec aquiu a on neishec eth Pitusin; çò que sai ei que, plan que òc, ei hilh deth vòste espós, eth senhor D. Juanito Santa Cruz.
Fortunata-e-Jacinta-I-TA-WEB	Vos qu’ètz un mentidèr…
Fortunata-e-Jacinta-I-TA-WEB	Anatz-vo’n.
Fortunata-e-Jacinta-I-TA-WEB	Lo possèc entara pòrta guardant entà toti es costats per s’auie, en recebedor o enes correders, quauquarrés qu’auesse pogut enténer taus bestieses.
Fortunata-e-Jacinta-I-TA-WEB	Que non i auie arrés.
Fortunata-e-Jacinta-I-TA-WEB	D. José se des.heiguec en reveréncies; mès que non se trebolèc per çò de qué lo cridèssen lhòco.
Fortunata-e-Jacinta-I-TA-WEB	Anatz-vo’n”.
Fortunata-e-Jacinta-I-TA-WEB	Jacinta lo retenguec alavetz.
Fortunata-e-Jacinta-I-TA-WEB	Volie que parlèsse mès.
Fortunata-e-Jacinta-I-TA-WEB	Mès que non m’en voi saber d’arren.
Fortunata-e-Jacinta-I-TA-WEB	Ido auie trauessat ja eth lumedan dera pòrta, e Jacinta barrèc còp sec, ath punt qu’eth daurie era boca entà híger dilhèu quauque detalh interessant as sues revelacions.
Fortunata-e-Jacinta-I-TA-WEB	Qu’auec era dauna intencions de cridar-lo.
Fortunata-e-Jacinta-I-TA-WEB	Se pensaue qu’ath trauèrs dera husta, coma s’aguesta siguesse un veire, vedie era paupeta tremolosa d’Ido e era sua cara de piòc, que ja l’ère odiosa coma era d’un animau dolent.
Fortunata-e-Jacinta-I-TA-WEB	Qu’ei un serpiu…
Fortunata-e-Jacinta-I-TA-WEB	Quin òme!
Fortunata-e-Jacinta-I-TA-WEB	Simule èster lhòco pr’amor qu’agen pietat d’eth e l’autregen sòs.” Quan l’entenec baishar es escales tornèc a sénter vams d’auer mès explicacions.
Fortunata-e-Jacinta-I-TA-WEB	En aqueth madeish instant pujauen Barbarita e Estupinhan cargadi de paquets de crompes.
Fortunata-e-Jacinta-I-TA-WEB	Jacinta les vedec peth hiestron e hugec espaurida entar interior dera casa, cranhent que l’endonvièssen ena cara eth desgahonament qu’aqueth condemnat òme auie costat ena sua amna.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	V.- Com s’estèc aqueth dia era praubeta!
Fortunata-e-Jacinta-I-TA-WEB	Non se n’encuedaue de çò que li didien, non vedie ne entenie arren.
Fortunata-e-Jacinta-I-TA-WEB	Qu’ère coma ua ceguetat e sordèra morau, lèu fisica.
Fortunata-e-Jacinta-I-TA-WEB	Era sèrp que se l’auie cargolhat laguens, deth pièch enquiath cervèth, li minjaue toti es pensaments e totes es sensacions, e lèu l’embolhaue era vida exteriora.
Fortunata-e-Jacinta-I-TA-WEB	Volie plorar, mès qué diderie era familha en veder-la hèta un mar de lèrmes?
Fortunata-e-Jacinta-I-TA-WEB	Aurie de díder eth motiu…
Fortunata-e-Jacinta-I-TA-WEB	Es reaccions fòrtes e temporaus de tota pena non li mancauen, e quan aquera marèa de consolacion venguie, sentie un brèu aleujament.
Fortunata-e-Jacinta-I-TA-WEB	S’ei que tot ère ua enganha, s’ei qu’aqueth òme ère hòl!…
Fortunata-e-Jacinta-I-TA-WEB	Ère autor de novèles de bròssa gròssa e en non poder ja escriuer-les entath public, sajaue d’amiar entara vida reau es productes dera sua imaginacion plia de tuberculòsi.
Fortunata-e-Jacinta-I-TA-WEB	Òc, òc, òc: que non podie èster ua auta causa: tisi dera fantasia.
Fortunata-e-Jacinta-I-TA-WEB	Solet enes novèles dolentes se ven aguesti hilhs de susprèsa que gessen quan s’a besonh de complicar er argument.
Fortunata-e-Jacinta-I-TA-WEB	Mès se çò revelat podie èster ua bajanada, tanben podie èster que non ne siguesse, e vaquí acabada era reaccion d’aleujament.
Fortunata-e-Jacinta-I-TA-WEB	Era sèrp alavetz, en sòrta de descargolhar-se, sarraue encara mès es sòns durs anèths.
Fortunata-e-Jacinta-I-TA-WEB	Aqueth dia, eth dimòni ac hec, qu’ère Juan plan pejor en sòn raumàs.
Fortunata-e-Jacinta-I-TA-WEB	Ère eth malaut mès impertinent e sensible que se podesse imaginar.
Fortunata-e-Jacinta-I-TA-WEB	Volie qu’era sua hemna non se desseparèsse d’eth, e notant en era ua tristesa dehòra de çò abituau, li didie damb anuèg: “Mès, qué te cau, qué te passe, hilha?
Fortunata-e-Jacinta-I-TA-WEB	Vai, donques qu’està ben…
Fortunata-e-Jacinta-I-TA-WEB	Sò jo aciu hèt ua còca, engüejat e passant es de Cain, e me vies tu damb aguesta cara de jutge.
Fortunata-e-Jacinta-I-TA-WEB	Arris-te’n, per amor de Diu”.
Fortunata-e-Jacinta-I-TA-WEB	E Jacinta ère tan brava, qu’ara fin hège un esfòrç entà semblar contenta.
Fortunata-e-Jacinta-I-TA-WEB	Eth Delfin non auie paciéncia entà tier es molèsties d’un simple raumàs, e se desesperaue quan l’arribaue un d’aguesti rosaris d’esternuts que non s’acaben jamès.
Fortunata-e-Jacinta-I-TA-WEB	S’entestaue a esclarir eth sòn cap dera pesada fluxion mocant-se damb tarrabast e colèra.
Fortunata-e-Jacinta-I-TA-WEB	Donques meter-me un trèt, mama.
Fortunata-e-Jacinta-I-TA-WEB	Jo non posqui tier aquerò.
Fortunata-e-Jacinta-I-TA-WEB	Coma mès me moqui mès aclapat ei eth mèn cap.
Fortunata-e-Jacinta-I-TA-WEB	Que sò hart de béuer aigües.
Fortunata-e-Jacinta-I-TA-WEB	Diable damb es aigües!
Fortunata-e-Jacinta-I-TA-WEB	Non voi mès infusions.
Fortunata-e-Jacinta-I-TA-WEB	Qu’è er estomac coma ua bassa.
Fortunata-e-Jacinta-I-TA-WEB	E me diden qu’aja paciéncia!
Fortunata-e-Jacinta-I-TA-WEB	Quinsevolh dia è jo paciéncia.
Fortunata-e-Jacinta-I-TA-WEB	Deman me’n vau tath carrèr.
Fortunata-e-Jacinta-I-TA-WEB	Aquerò serà se te deisham.
Fortunata-e-Jacinta-I-TA-WEB	Aumens arritz, condatz-me quauquarren, distreiguetz-me.
Fortunata-e-Jacinta-I-TA-WEB	Guarda-me.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que ja te guardi.
Fortunata-e-Jacinta-I-TA-WEB	Burla-te’n; milhor.
Fortunata-e-Jacinta-I-TA-WEB	Aquerò me shaute… pro que te passaria jo eth mèn raumàs.
Fortunata-e-Jacinta-I-TA-WEB	Non, se non voi mès caramèus.
Fortunata-e-Jacinta-I-TA-WEB	Damb es tòns caramèus m’as botat eth còs coma ua pastissaria.
Fortunata-e-Jacinta-I-TA-WEB	Mama…
Fortunata-e-Jacinta-I-TA-WEB	Qué?
Fortunata-e-Jacinta-I-TA-WEB	Estarè ben deman?
Fortunata-e-Jacinta-I-TA-WEB	Per Diu, ajatz pietat de jo, hètz-me suportabla aguesta vida.
Fortunata-e-Jacinta-I-TA-WEB	Que sò en un cavalet de tortura.
Fortunata-e-Jacinta-I-TA-WEB	Me cargue era sudor.
Fortunata-e-Jacinta-I-TA-WEB	Se me desabrigui, tosssisqui; se m’abrigui, sudi era tira…
Fortunata-e-Jacinta-I-TA-WEB	Mama, Jacinta, distreiguetz-me; hètz-me a vier a Estupinhan pr’amor d’arrir-me’n ua estona damb eth.
Fortunata-e-Jacinta-I-TA-WEB	Jacinta, en trapar-se un aute còp soleta damb eth sòn marit, entornèc enes sòns pensaments.
Fortunata-e-Jacinta-I-TA-WEB	Lo guardèc peth darrèr deth fautulh qu’ère seigut.
Fortunata-e-Jacinta-I-TA-WEB	Es indobtables divinacions deth còr uman li didien qu’era desagradiua istòria deth Pitusin ère cèrta.
Fortunata-e-Jacinta-I-TA-WEB	Que i a causes que son forçosament cèrtes, mès que mès se son causes dolentes.
Fortunata-e-Jacinta-I-TA-WEB	L’entrèc de ressabuda ara praubeta esposa ua ràbia…!
Fortunata-e-Jacinta-I-TA-WEB	Qu’ère coma era colèra des palomes quan se boten a pelejar.
Fortunata-e-Jacinta-I-TA-WEB	En veir plan apròp d’era eth cap deth sòn marit, sentec vams de tirassar-li eth peu que gessie entre es virades deth mocador de seda.
Fortunata-e-Jacinta-I-TA-WEB	Auer un hilh e abandonar-lo atau!”…
Fortunata-e-Jacinta-I-TA-WEB	S’avuglèc; ac vedec tot nere.
Fortunata-e-Jacinta-I-TA-WEB	Semblaue que l’arribauen convulsions.
Fortunata-e-Jacinta-I-TA-WEB	Aqueth Pitusin desconeishut e misteriós, aquera accion deth sòn marit, sense que siguesse, coma calie, accion sua tanben, ère era vertadèra sèrp que se cargolhaue en sòn interior… “Mès quin tòrt n’a eth praube mainatge?…, pensèc dempús transformant-se per çò dera pietat.
Fortunata-e-Jacinta-I-TA-WEB	Aguest, aguest brigand…!” Guardaue eth cap, e quini talents auie d’arrincar-li ua guinsa de peu, e foter-li un patac!…
Fortunata-e-Jacinta-I-TA-WEB	Çò que digui, aué semble qu’ès pèga.
Fortunata-e-Jacinta-I-TA-WEB	Vene aciu, hilha”.
Fortunata-e-Jacinta-I-TA-WEB	Que vòs?
Fortunata-e-Jacinta-I-TA-WEB	Mainada dera mia vida, hètz-me un petit favor.
Fortunata-e-Jacinta-I-TA-WEB	Ahloishèc es dents e hec eth torn enquia meter-se dauant.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Jacinta anèc a cercar era ahlaçada.
Fortunata-e-Jacinta-I-TA-WEB	Peth camin se didie ada era madeisha: “En Sevilla me condèc qu’auie hèt diligéncies entà ajudar-la.
Fortunata-e-Jacinta-I-TA-WEB	La volec veir e non podec.
Fortunata-e-Jacinta-I-TA-WEB	Moric mama, passèc temps; non sabec arren mès d’era…
Fortunata-e-Jacinta-I-TA-WEB	Quan li botèc era ahlaçada li didec: “Abriga-te ben, infame”; e a Juanito non se l’amaguèc era seriositat qu’ac didie.
Fortunata-e-Jacinta-I-TA-WEB	Ath cap d’ua estona tornèc a cuélher er accent afectuós:
Fortunata-e-Jacinta-I-TA-WEB	M’alegri que t’arreconeishes.
Fortunata-e-Jacinta-I-TA-WEB	Qué vòs?
Fortunata-e-Jacinta-I-TA-WEB	Que m’estimes e me hèsques fòrça bailines.
Fortunata-e-Jacinta-I-TA-WEB	Jo que sò atau.
Fortunata-e-Jacinta-I-TA-WEB	Ja sai que non se me pòt tier.
Fortunata-e-Jacinta-I-TA-WEB	Guarda, hètz-me a vier aigua ensucrada… templadeta, sabes?
Fortunata-e-Jacinta-I-TA-WEB	Qu’è set.
Fortunata-e-Jacinta-I-TA-WEB	En autrejar-li era aigua, Jacinta li toquèc eth front e es mans.
Fortunata-e-Jacinta-I-TA-WEB	De poric rostit.
Fortunata-e-Jacinta-I-TA-WEB	Non as qu’impertinéncies.
Fortunata-e-Jacinta-I-TA-WEB	Guarda, hilheta, anheret; quan arribe La correspondencia, me la liegeràs.
Fortunata-e-Jacinta-I-TA-WEB	Qu’è talents de veir se com se desvolòpe Salmeron.
Fortunata-e-Jacinta-I-TA-WEB	Dempús me liegeràs La Epoca.
Fortunata-e-Jacinta-I-TA-WEB	Be n’ès de brava!
Fortunata-e-Jacinta-I-TA-WEB	Te guardi e me semble mentida qu’aja jo coma hemna a un serafin coma tu.
Fortunata-e-Jacinta-I-TA-WEB	Qué serie de jo sense tu… malaut, aclapat…!
Fortunata-e-Jacinta-I-TA-WEB	Vai, quina malautia!
Fortunata-e-Jacinta-I-TA-WEB	Òc; per çò de planher-te que non quedarà…
Fortunata-e-Jacinta-I-TA-WEB	Plan, mama, que me’n vaue entath lhet.
Fortunata-e-Jacinta-I-TA-WEB	S’ei que jo non digui arren, s’ei que non hèsqui qu’aubedir as mies tiranes…
Fortunata-e-Jacinta-I-TA-WEB	S’ei que sò ua malva.
Fortunata-e-Jacinta-I-TA-WEB	Blas, Blas…, mès a on se bote aguest condemnat òme?
Fortunata-e-Jacinta-I-TA-WEB	Mair de Diu, era que les calec armar entà ajaçar-lo.
Fortunata-e-Jacinta-I-TA-WEB	Era sòrt entada eres ère que s’ac cuelhien a trufaria.
Fortunata-e-Jacinta-I-TA-WEB	Gojata, non sarres tant que m’estofes…
Fortunata-e-Jacinta-I-TA-WEB	Tè, tè!, que tu non sabes.
Fortunata-e-Jacinta-I-TA-WEB	Mama, bota-me tu eth mocador…
Fortunata-e-Jacinta-I-TA-WEB	Non, treiguetz-lo-me; deguna des dues sap ligar un mocador.
Fortunata-e-Jacinta-I-TA-WEB	Ua estona dempús.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Non, hilh.
Fortunata-e-Jacinta-I-TA-WEB	Non te desabrigues.
Fortunata-e-Jacinta-I-TA-WEB	Capera aguesti braci.
Fortunata-e-Jacinta-I-TA-WEB	Plan ben, que ja son caperadi es braci.
Fortunata-e-Jacinta-I-TA-WEB	Les boti encara mès tà laguens?
Fortunata-e-Jacinta-I-TA-WEB	Qu’ei aquerò, s’entèsten en qué m’estofa.
Fortunata-e-Jacinta-I-TA-WEB	Que m’an botat ua mala ath dessús.
Fortunata-e-Jacinta-I-TA-WEB	Jacinta, trè ròba, qu’eth pes m’aclape…
Fortunata-e-Jacinta-I-TA-WEB	Mès, gojata, pas tant; puja mès entà naut er plumon… qu’è eth cogòt gelat.
Fortunata-e-Jacinta-I-TA-WEB	Mama… çò que digui, que hèn es causes de mala encolia.
Fortunata-e-Jacinta-I-TA-WEB	Atau non me boti jamès ben.
Fortunata-e-Jacinta-I-TA-WEB	E ara se’n van a sopar.
Fortunata-e-Jacinta-I-TA-WEB	E me vau a demorar solet damb Blas?
Fortunata-e-Jacinta-I-TA-WEB	Non, pèc, Jacinta que soparà aciu damb tu.
Fortunata-e-Jacinta-I-TA-WEB	Tant qu’era sua hemna sopaue, ne un solet moment deishèc de shordar-la: “Tu non minges, tu qu’ès destalentada; a tu te passe quauquarren; tu dissimules bèra causa…
Fortunata-e-Jacinta-I-TA-WEB	A jo non m’enganhes tu.
Fortunata-e-Jacinta-I-TA-WEB	Francament, jamès pòt èster un tranquil… pensant tostemp se te meteràs malauta.
Fortunata-e-Jacinta-I-TA-WEB	Donques que te cau minjar; hè un esfòrç…
Fortunata-e-Jacinta-I-TA-WEB	Qu’ei que non minges entà hèr-me rabiar?…
Fortunata-e-Jacinta-I-TA-WEB	Vene aciu, pegonha, met eth capet aciu.
Fortunata-e-Jacinta-I-TA-WEB	Se non m’anugi, s’ei que t’estimi mès qu’ara mia vida, s’ei qu’entà veder-te contenta, signaria jo ara madeish un contracte de raumàs vitalici…
Fortunata-e-Jacinta-I-TA-WEB	Balha-me un shinhau d’aguesta poma…
Fortunata-e-Jacinta-I-TA-WEB	Be n’ei de bona!
Fortunata-e-Jacinta-I-TA-WEB	Anauen arribant es amics dera casa que solien vier quauqui sers.
Fortunata-e-Jacinta-I-TA-WEB	Qu’ei causa hèta qu’ara tot a d’èster evident… evident per naut, evident per baish.
Fortunata-e-Jacinta-I-TA-WEB	Vai, non digues pegaries.
Fortunata-e-Jacinta-I-TA-WEB	Qui a entrat ara?…
Fortunata-e-Jacinta-I-TA-WEB	A!, me semble qu’ei Guillermina.
Fortunata-e-Jacinta-I-TA-WEB	Tanpòc la voi veir.
Fortunata-e-Jacinta-I-TA-WEB	Que me va a engüejar damb eth sòn edifici.
Fortunata-e-Jacinta-I-TA-WEB	Be n’ei de grana aguesta holia!
Fortunata-e-Jacinta-I-TA-WEB	Aguesta hemna qu’ei hòla.
Fortunata-e-Jacinta-I-TA-WEB	Anet me balhèc eth gran mau de cap, damb aquerò de qué se treiguec es hustes de sies a trenta ueit reiaus, e es carregs de pè e quart a dètz-e-sèt reiaus eth pè.
Fortunata-e-Jacinta-I-TA-WEB	Me formèc un rambalh de pès que me deishèc eth cap pataquejat.
Fortunata-e-Jacinta-I-TA-WEB	Non me la hescatz entrar.
Fortunata-e-Jacinta-I-TA-WEB	Que m’ei parièr saber a quin prètz valen es malons e es hustes primes…
Fortunata-e-Jacinta-I-TA-WEB	Mama, met-te de sentinèla e qu’aciu non entre senon Estupinhan.
Fortunata-e-Jacinta-I-TA-WEB	Que vengue Placidito, que me conde es sues glòries, quan anaue entara traucada de Gilimon a hèr contraband, e ena vòuta de San Ginés entà daurir-se es carns damb soriac…
Fortunata-e-Jacinta-I-TA-WEB	Que vengue entà que li posca díder.
Fortunata-e-Jacinta-I-TA-WEB	Be n’ès d’impertinent!
Fortunata-e-Jacinta-I-TA-WEB	Ja sabes qu’eth praube Plácido s’ajace entre nau e dètz.
Fortunata-e-Jacinta-I-TA-WEB	Que li cau èster lheuat tàs cinc deth maitin.
Fortunata-e-Jacinta-I-TA-WEB	Pr’amor que va a desvelhar ath sacristan de San Ginés, qu’a un sòn plan prigond.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E pr’amor qu’eth sacristan de San Ginés sigue un dormidor, me cau shordar a jo?
Fortunata-e-Jacinta-I-TA-WEB	Qu’entre Estupinhan e me balhe convèrsa.
Fortunata-e-Jacinta-I-TA-WEB	Qu’ei era soleta persona que me divertís.
Fortunata-e-Jacinta-I-TA-WEB	Hilh, per amor de Diu, met laguens aguesti braci.
Fortunata-e-Jacinta-I-TA-WEB	Té, donc, se non vie Rossini non les meti e trèigui tot eth còs dehòra.
Fortunata-e-Jacinta-I-TA-WEB	E entraue Plácido e li condaue mil causes divertides, que me hè dò de non poder reprodusir aciu.
Fortunata-e-Jacinta-I-TA-WEB	Non content damb aquerò, se volie divertir a cargue d’eth, e rebrembant un passatge dera vida d’Estupinhan que l’auie condat, li didie:
Fortunata-e-Jacinta-I-TA-WEB	En enténer aquerò, eth bontadós e blagaire ancian se desgahonaue.
Fortunata-e-Jacinta-I-TA-WEB	Barbarita, que tant apreciaue ath sòn amic, ère, coma se sòl díder, ara demora d’aguestes facècies que tant li shordauen.
Fortunata-e-Jacinta-I-TA-WEB	Jacinta, mentretant, auie gessut ua estona dera cramba.
Fortunata-e-Jacinta-I-TA-WEB	En salon vedec a diuèrses persones, Casa-Muñoz, Ramon Villuendas, D. Valeriano Ruiz- Ochoa e quauquarrés mès, parlant de politica damb tau expression de terror, que mèsalèu semblauen conspiradors.
Fortunata-e-Jacinta-I-TA-WEB	En gabinet de Barbarita e en cornèr de costum trapèc a Guillermina hènt trabalh de micha damb hiu cru.
Fortunata-e-Jacinta-I-TA-WEB	Ena estoneta que siguec soleta damb era, li condèc eth plan qu’auie entath maitin a vier.
Fortunata-e-Jacinta-I-TA-WEB	Vierien amassa en carrèr de Mira el Rio, donques que Jacinta auie un interès particular en ajudar ara familha d’aqueth badòc que hè es subscripcions.
Fortunata-e-Jacinta-I-TA-WEB	Ambdues sigueren de mormolh un bon quart d’ora, enquia que vederen campar a Barbarita.
Fortunata-e-Jacinta-I-TA-WEB	Hè ua estona qu’ei en tot cridar-te.
Fortunata-e-Jacinta-I-TA-WEB	Vaquí quina manèra de suenhar-lo a un.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Hilh dera mia amna, se te deishè damb Plácido e ta mair…
Fortunata-e-Jacinta-I-TA-WEB	Desencusa-me, que ja sò aciu.
Fortunata-e-Jacinta-I-TA-WEB	Jacinta semblaue alègra, Diu s’en saberie deth perqué…
Fortunata-e-Jacinta-I-TA-WEB	S’inclinèc sus eth jaç e comencèc a hèr-li bailines ath sòn marit, coma les ac poirie hèr a un mainatge de tres ans.
Fortunata-e-Jacinta-I-TA-WEB	Ai!, qué biaishudet s’a tornat aguest mainatge…!
Fortunata-e-Jacinta-I-TA-WEB	Te vau a balhar copets…
Fortunata-e-Jacinta-I-TA-WEB	Tè, aguest per ta mama, aguest per ta papa e aguest gran… pera tua parenta…
Fortunata-e-Jacinta-I-TA-WEB	Beròia!
Fortunata-e-Jacinta-I-TA-WEB	Qu’ei que non m’estimes bric.
Fortunata-e-Jacinta-I-TA-WEB	Au, flatosa… qui non m’estime bric ès tu.
Fortunata-e-Jacinta-I-TA-WEB	Arren en gràcia de Diu.
Fortunata-e-Jacinta-I-TA-WEB	Guaire m’estimes?
Fortunata-e-Jacinta-I-TA-WEB	Atau coma aquerò.
Fortunata-e-Jacinta-I-TA-WEB	Qu’ei pòc.
Fortunata-e-Jacinta-I-TA-WEB	Donques coma d’aciu enquiara Cibeles… non, enquiath Cèu…
Fortunata-e-Jacinta-I-TA-WEB	Chi.
Fortunata-e-Jacinta-I-TA-WEB	Jacinta se botèc seriosa.
Fortunata-e-Jacinta-I-TA-WEB	Atau?
Fortunata-e-Jacinta-I-TA-WEB	Non, mès nauta.
Fortunata-e-Jacinta-I-TA-WEB	Estàs ben?
Fortunata-e-Jacinta-I-TA-WEB	Non, mès baisheta… magnific.
Fortunata-e-Jacinta-I-TA-WEB	Ara, rasca-me aciu ena espatla.
Fortunata-e-Jacinta-I-TA-WEB	Aciu?
Fortunata-e-Jacinta-I-TA-WEB	Mès baishet… mès naut… aquiu… fòrt.
Fortunata-e-Jacinta-I-TA-WEB	Quina felicitat era mia d’auer-te…
Fortunata-e-Jacinta-I-TA-WEB	Òc, que sò un coquin…
Fortunata-e-Jacinta-I-TA-WEB	Pica-me.
Fortunata-e-Jacinta-I-TA-WEB	Tè, tè.
Fortunata-e-Jacinta-I-TA-WEB	Minja-me…
Fortunata-e-Jacinta-I-TA-WEB	Òc, que te mingi, e t’arrinqui d’un mossec…
Fortunata-e-Jacinta-I-TA-WEB	Ai, ai!, non tant, caralh.
Fortunata-e-Jacinta-I-TA-WEB	Se mos vedesse quauquarrés…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aguestes pegaries que non son entà que les veigue arrés…
Fortunata-e-Jacinta-I-TA-WEB	Cluques es uelhs?
Fortunata-e-Jacinta-I-TA-WEB	Dormís, a… mainatjon.
Fortunata-e-Jacinta-I-TA-WEB	Qu’ei aquerò, vos que m’esclipsa entà meter-te a córrer pr’amor de dar-li còrda ad aguesta capvirada de Guillermina.
Fortunata-e-Jacinta-I-TA-WEB	Tu que n’as eth tòrt de qué se capvire complètament, pr’amor que l’ahisques en tema der edifici…
Fortunata-e-Jacinta-I-TA-WEB	Ja desires que barra jo es uelhs entà anar-te’n.
Fortunata-e-Jacinta-I-TA-WEB	Mès qu’estar-te damb jo çò que t’agrade ei era parlòta.
Fortunata-e-Jacinta-I-TA-WEB	Sabes se qué te digui?
Fortunata-e-Jacinta-I-TA-WEB	Que se m’adormisqui, t’as de demorar aciu, de sentinèla, tà encuedar-te’n de qué non me desabriga…
Fortunata-e-Jacinta-I-TA-WEB	Plan, òme, plan; m’i estarè.
Fortunata-e-Jacinta-I-TA-WEB	Se quedèc assopit; mès de seguit dauric es uelhs, e çò prumèr que vedec sigueren es de Jacinta, tachadi en eth damb atencion amorosa.
Fortunata-e-Jacinta-I-TA-WEB	Quan s’esclipsèc de vertat, eth sentinèla abandonèc eth sòn lòc pr’amor de córrer ath costat de Guillermina que damb era auie pendent ua plan interessanta convèrsa.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ua visita ath Quatau Estat I.- Londeman, eth Delfín estaue pòc mès o mens madeish.
Fortunata-e-Jacinta-I-TA-WEB	Peth maitin, mentre Barbarita e Plácido anauen per aguesti carrèrs de botiga en botiga, autrejadi ath gòi des crompes des hèstes de Nadau, Jacinta gessec acompanhada de Guillermina.
Fortunata-e-Jacinta-I-TA-WEB	Auie deishat ath sòn espós damb Villalonga, dempús de colar-li era mentideta de qué anaue ena Virgen de la Paloma tà assistir a ua missa qu’auie prometut.
Fortunata-e-Jacinta-I-TA-WEB	Era vestimenta des dues hemnes ère tan desparièra, que semblauen patrona e mossa.
Fortunata-e-Jacinta-I-TA-WEB	Jacinta se botèc un abric, casaca o pardessús color de pansa, e Guillermina amiaue eth vestit plan modèst de costum.
Fortunata-e-Jacinta-I-TA-WEB	Anaue Jacinta tan cogitosa, qu’eth rambalh deth carrèr de Toledo non la distreiguec dera atencion qu’ath sòn pròpri laguens prestaue.
Fortunata-e-Jacinta-I-TA-WEB	Es taulatges a miei armar en tot eth trepader, des portaus enquia San Isidro, es foteses, es tamborins, era vaishèra ordinària, es dentèles, eth coeire d’Alcaraz e es vint mil trastes que campauen laguens d’aqueres cavitats de mau clauades hustes e de teles encara mès mau dispausades, passauen dauant des sòns uelhs sense causar-li ua apreciacion exacta de çò qu’ère.
Fortunata-e-Jacinta-I-TA-WEB	Recebie solet era imatge trebla des objectius diuèrsi qu’anauen passant, e ac digui atau, pr’amor qu’ère coma s’era siguesse parada e era pintoresca via corresse dauant d’era coma ua cortina.
Fortunata-e-Jacinta-I-TA-WEB	En aquera cortina i auie arradims de datils penjadi d’ua pèrga; dentèles longues que queiguien d’un pau long, en ondades, coma es huelhes d’ua arrominguera, molons de higues passades, en blòcs, torrom a bocins coma pèires que venguien d’èster amiades d’ua peirèra; olives en barrils ad arràs; ua hemna botada sus ua cagira e dauant d’ua gabiòla, mostrant es auderets adondadi, e dempús molons d’aur, iranges en caishetes o amolonades en arriuet.
Fortunata-e-Jacinta-I-TA-WEB	Eth solèr impracticable botaue trebucs sense fin, molons de cantres e de gèrres, dauant des pès dera gentada pressada, e era vibracion des calades ath pas des cars semblaue hèr a dançar a persones e utisi.
Fortunata-e-Jacinta-I-TA-WEB	Òmes damb sòrtes de mocadors de desparièrs colors se botauen dauant des passejaires coma s’anèssen a torejar-les.
Fortunata-e-Jacinta-I-TA-WEB	Hemnes cridaires traucauen era aurelha damb pregons enfatics, assetjant ath public e botant-lo ena alternatiua de crompar o morir.
Fortunata-e-Jacinta-I-TA-WEB	Jacinta vedie es pèces de tela desplegades en ondades ath long de totes es parets, percales blus, ròis e verds, estenudi de pòrta a pòrta, e era sua marejada vista l’exageraue es corbes d’aqueres signatures de liròt.
Fortunata-e-Jacinta-I-TA-WEB	D’eres penjauen, aganchades damb agulhes, mocadors de còth de colors viui e elementaus que shauten as sauvatges.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Es boques des botigues, dubèrtes entre tant de pelhòt, deishauen veir er interior d’eres tan barrejat coma era part de dehòra, es dependents de bocadents en taulatge, o mesurant teles, o charrant.
Fortunata-e-Jacinta-I-TA-WEB	Quauqui uns botjauen es braci, coma se nadèssen en un mar de mocadors.
Fortunata-e-Jacinta-I-TA-WEB	Eth sentiment pintoresc d’aqueri botiguèrs se ve en tot.
Fortunata-e-Jacinta-I-TA-WEB	Se i a bèra colomna ena botiga la revestissen de corsets vermelhs, neri e blancs, e damb es pelhòts hèn gracioses combinacions decoratiues.
Fortunata-e-Jacinta-I-TA-WEB	Tumèc Jacinta de cara damb diferentes persones plan ceremonioses.
Fortunata-e-Jacinta-I-TA-WEB	Qu’ère manequís vestidi de senhora damb terribles pofi, o de cavalièr damb trio complèt de laneta.
Fortunata-e-Jacinta-I-TA-WEB	Dempús gòrres, fòrça gòrres, botades e alinhades en pèrgues dera longada de tota ua casa; giquetes conflades damb un pau, pelisses e d’autes pèces que bèra causa, òc, auien d’èssers umans sense cames ne cap.
Fortunata-e-Jacinta-I-TA-WEB	Jacinta, a tot darrèr, non guardaue arren; sonque se fixèc en uns òmes auriòsi, que penjadi d’ues horques se balançauen possadi per aire.
Fortunata-e-Jacinta-I-TA-WEB	Qu’èren jòcs de cauçotet e camisa de baieta, cosuda ua pèça en auta, e qu’atau, a prumèr còp de uelh, se retirauen a personatges de sofre.
Fortunata-e-Jacinta-I-TA-WEB	Que n’auie tanben de ròis.
Fortunata-e-Jacinta-I-TA-WEB	Ò!, eth ròi ère tant abondiu, qu’aquerò semblaue un pòble qu’a era religion dera sang.
Fortunata-e-Jacinta-I-TA-WEB	Teles ròies, cintes ròies, colarets e frontaus ròis damb arbocet arabesc.
Fortunata-e-Jacinta-I-TA-WEB	Es pòrtes des tauèrnes tanben de color de sang, e que non èren ne ua ne dues, Jacinta s’espaurie de veder-ne tantes, e Guillermina non podec mens d’exclamar: “Guaira perdicion!, ua pòrta òc e era auta non, tauèrna.
Fortunata-e-Jacinta-I-TA-WEB	Quan se trapèc apròp dera fin deth sòn viatge, era Delfina tachaue exclusiuament era sua atencion enes mainatges qu’anaue trapant.
Fortunata-e-Jacinta-I-TA-WEB	S’estonaue era senhora de Santa Cruz de qué auesse tanta mair per aqueri barris, donques qu’a cada pas ne trapaue ua, damb eth sòn mainatge en braça, plan ben suenhat jos era ala deth mantèu.
Fortunata-e-Jacinta-I-TA-WEB	A toti aguesti ciutadans der avier non se les vedie qu’eth cap per dejós des espatles dera sua mair.
Fortunata-e-Jacinta-I-TA-WEB	Quauqui uns anauen viradi entà darrèr, mostrant era careta redona laguens deth cercle dera gòrra e es uelhets viui, e arrien damb es caminaires.
Fortunata-e-Jacinta-I-TA-WEB	D’auti amiauen ua portadura de plan mala encolia, coma persones que ja se senten enganhades en començament dera vida umana.
Fortunata-e-Jacinta-I-TA-WEB	Tanben ne vedec Jacinta, non un, senon dus e enquia tres, camin deth cementèri.
Fortunata-e-Jacinta-I-TA-WEB	Se les imaginaue fòrça tranquils e de color de cera laguens d’aquera caisha que se hège a vier un tipe quinsevolh ena espatla, tau que se pòrte ua escopeta.
Fortunata-e-Jacinta-I-TA-WEB	Non tardèren a trapar-se laguens d’un pati quarrat.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	En pati, qu’ère lèu tot de tèrra, empeirat sonque a tròci, i auie mainatges des dus sèxes e de diferentes edats.
Fortunata-e-Jacinta-I-TA-WEB	Ua gojatòta amiaue en cap mocador ròi damb traucs, o damb orificis, coma diderie Aparisi; ua auta, mocador blanc, e ua auta ère plan esperluada.
Fortunata-e-Jacinta-I-TA-WEB	Aguesta amiaue sabatetes d’òrle, e aquera bòtetes fines de cana blanca, mès ja rosigades e damb eth talon torçat.
Fortunata-e-Jacinta-I-TA-WEB	Es mainatges èren de diuèrsi tipes.
Fortunata-e-Jacinta-I-TA-WEB	Que i ère eth que va tara escòla damb era sua cartèra d’estudi, e eth coquin descauç que non hè que vagar.
Fortunata-e-Jacinta-I-TA-WEB	Per çò deth vestit se diferenciauen pòc, e mens encara per çò deth lenguatge, qu’ère dur e damb inflexions deishades d’anar.
Fortunata-e-Jacinta-I-TA-WEB	Ves aguesta pretensiosa?
Fortunata-e-Jacinta-I-TA-WEB	Aguesta, aguesta qu’ei en tot hèr guimbets coma un sautarèth…
Fortunata-e-Jacinta-I-TA-WEB	Ep, gojateta…
Fortunata-e-Jacinta-I-TA-WEB	Que non escoten… vene aciu.
Fortunata-e-Jacinta-I-TA-WEB	Toti es mainatges, varons e hemnes, se meteren a guardar as dues senhores, e carauen entre trufandèrs e respectuosi, sense gausar apressar-se.
Fortunata-e-Jacinta-I-TA-WEB	Es que s’apressauen pas a pas èren sies o ueit palomes grises damb reflèxi eriçadi en còth; plan polides, gròsses.
Fortunata-e-Jacinta-I-TA-WEB	Venguien plan confiades botjant eth còs coma es chulos, picotejant en solèr çò que trapauen, e èren tan moishetes qu’arribèren sense espaurir-se enquia plan près des senhores.
Fortunata-e-Jacinta-I-TA-WEB	De pic lheuèren eth vòl e se calèren en losat.
Fortunata-e-Jacinta-I-TA-WEB	En bères pòrtes i auie hemnes que treiguien tapissi tà que s’auregèssen, e cagires e taules.
Fortunata-e-Jacinta-I-TA-WEB	En d’autes gessie coma ua humadissa: qu’ère eth povàs dera escampada.
Fortunata-e-Jacinta-I-TA-WEB	I auie vesies qu’èren en tot pientar-se es trenes neres e greishoses, o es cabeladures ròies, e auien tot aqueth matarràs lançat sus era cara coma un vel.
Fortunata-e-Jacinta-I-TA-WEB	D’autes gessien arrossegant pantofles per aqueri empeirats de Diu, e en veir as forastères corrien entàs sues tutes pr’amor de cridar a d’autes vesies, e era notícia s’escampilhaue, e campauen pes grasilhades hièstres caps pientats o a miei pientar.
Fortunata-e-Jacinta-I-TA-WEB	Quauqui uns, mès decidits, damb es mans ena esquia, guardauen as dues daunes de manèra mès insolenta.
Fortunata-e-Jacinta-I-TA-WEB	Un d’eri, que plan que òc auie instints de cavalièr, se treiguec deth cap un pelhòt que hège eth papèr de gòrra e les preguntèc a qui cercauen.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era gojata responec que òc, e d’alavetz se convertic en agent d’Orden Público.
Fortunata-e-Jacinta-I-TA-WEB	Que non deishaue apressar-se ad arrés; volie que toti es coquins se hessen enlà e èster era soleta qui amièsse as dues hemnes enquia naut.
Fortunata-e-Jacinta-I-TA-WEB	Que vòlen calar eth nas en totes es causes…
Fortunata-e-Jacinta-I-TA-WEB	Tà darrèr, lairons, tà darrèr…
Fortunata-e-Jacinta-I-TA-WEB	Eth sòn desir qu’ère anar dauant.
Fortunata-e-Jacinta-I-TA-WEB	Aurie desirat auer ua campaneta entà anar tocant per aqueri correders, pr’amor de qué se’n sabessen toti de quina gran visita venguie en casa.
Fortunata-e-Jacinta-I-TA-WEB	Mès era camalonga non ne hège cabau.
Fortunata-e-Jacinta-I-TA-WEB	En prumèr gradon dera escala i auie seiguda ua hemna que venie higues madures en ua caisheta, e lèu lèu li cale era pantofla ath miei dera cara.
Fortunata-e-Jacinta-I-TA-WEB	E tot pr’amor que non se hège enlà d’un saut entà deishar eth pas liure… “Vai, a on vos auetz de calar, tia bruisha!…
Fortunata-e-Jacinta-I-TA-WEB	Pugèren, non sense qu’a Jacinta li quedèssen talents d’examinar ben tota era coquinaria que restaue en pati.
Fortunata-e-Jacinta-I-TA-WEB	Aquiu, ath hons, auie vist a dus mainatges e a ua mainada.
Fortunata-e-Jacinta-I-TA-WEB	Un d’eri ère ròi e coma de tres ans.
Fortunata-e-Jacinta-I-TA-WEB	Qu’èren en tot jogar damb era hanga, qu’ei era jogalha de mès bon prètz que se coneish.
Fortunata-e-Jacinta-I-TA-WEB	La prestien entà hèr còques dera mida de gossets grani.
Fortunata-e-Jacinta-I-TA-WEB	Era mainada, qu’ère de mès edat, auie bastit un hornet damb bocins de malon, e ara sua dreta i auie un molon de pans, pastissi e còques, tot dera madeisha massa qu’ère tant abondiua aquiu.
Fortunata-e-Jacinta-I-TA-WEB	Era senhora de Santa Cruz observèc ad aguest grop de luenh.
Fortunata-e-Jacinta-I-TA-WEB	Serie un d’aqueri?
Fortunata-e-Jacinta-I-TA-WEB	Eth còr li batanaue en pièch e non gausaue preguntar ara camalonga.
Fortunata-e-Jacinta-I-TA-WEB	En darrèr gradon dera escala i trapèren un aute obstacle: dues gojatetes e tres mainatges, un d’aguesti en borrasseta, empedien eth pas.
Fortunata-e-Jacinta-I-TA-WEB	Qu’èren en tot jogar damb era arena fina de heregar, damb es cames e es mans ar aire, cridant, sense qu’arrés ne hesse cabau.
Fortunata-e-Jacinta-I-TA-WEB	Es dues mainades auien estenut era arena sus eth solèr, e de tròç en tròç auien botat diferents petits paus damb còrdes e liròts.
Fortunata-e-Jacinta-I-TA-WEB	Qu’ère er estenedor de ròba des Injurias, perfèctament imitat.
Fortunata-e-Jacinta-I-TA-WEB	Guarda a on s’an de méter…
Fortunata-e-Jacinta-I-TA-WEB	Dehòra, dehòra!…
Fortunata-e-Jacinta-I-TA-WEB	E tu, pitoja, recuelh ath tòn frairet, que lo vam a estronhar.” Aguestes amonestacions d’ua autoritat tan gelosa sigueren entenudes damb eth mès insolent mesprètz.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Vai, damb aguesta mainadalha…!” e seguic entà dauant decidida a destrusir quinsevolh obstacle que se metesse ath pas.
Fortunata-e-Jacinta-I-TA-WEB	Es autes gojatetes recuelheren as mecosi, coma s’auessen estat ues pipes, e botant-se-les enes anques, volèren per aqueri correders.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	II.- Auancèren peth correder, e a cada pas un obstacle.
Fortunata-e-Jacinta-I-TA-WEB	Ja ère un brasèr qu’ère en tot alugar-se, damb eth tuèu sus es brases entà hèr tirada, ja un cantre d’aigua.
Fortunata-e-Jacinta-I-TA-WEB	De totes es pòrtes dubèrtes e des hiestrons gessien votzes o de peleja, o de sarabat hestiu.
Fortunata-e-Jacinta-I-TA-WEB	Vedien es codines damb es topins armadi sus es brases, es aiguassèrs de lauar ath cant dera pòrta e aquiu ena testèra des cuertes estances era indispensabla comòda damb era tela impermeabilizada, era halha damb era pantalha verda e ena paret ua sòrta d’autaròt format per diuèrses estampes, bèra huelha ath cròm de prospèctes e publicacions satiriques, e fòrça fotografies.
Fortunata-e-Jacinta-I-TA-WEB	Passauen per un domicili qu’ère talhèr de sabataria, e es còps qu’es sabatèrs dauen sus es sòles, amassa damb es sòns cants, formauen un tapatge de mil dimònis.
Fortunata-e-Jacinta-I-TA-WEB	Mès enlà sonaue eth tiquitiqui d’ua maquina de cóser, e acodien enes hièstres busti e cares de hemnes curioses.
Fortunata-e-Jacinta-I-TA-WEB	Per aciu se vedie un malaut estirat en ua jaça, mès enlà un matrimòni que discutie a crits.
Fortunata-e-Jacinta-I-TA-WEB	Quauques vesies arreconeisheren a Guillermina e la saludauen damb respècte.
Fortunata-e-Jacinta-I-TA-WEB	En d’auti cercles costaue admiracion era preséncia eleganta de Jacinta.
Fortunata-e-Jacinta-I-TA-WEB	Un shinhau mès enlà crotzèren d’ua pòrta en auta observacions piquentes e irrespectuoses.
Fortunata-e-Jacinta-I-TA-WEB	Guillermina se posèc, guardant ara sua amiga: aguestes burles que non van damb jo.
Fortunata-e-Jacinta-I-TA-WEB	Jacinta qu’ère un shinhau deishada d’anar; mès tanben arrie.
Fortunata-e-Jacinta-I-TA-WEB	Non, la veirè un aute dia.
Fortunata-e-Jacinta-I-TA-WEB	Dempús de recórrer dus costats deth correder principau, entrèren en ua sòrta de tunèu que tanben i auie pòrtes numerotades; pugèren coma uns sies gradons, precedides tostemp pera camalonga, e se trapèren en correder der aute pati, plan mès lèg, lord e trist qu’er anterior.
Fortunata-e-Jacinta-I-TA-WEB	En comparèr damb eth dusau, eth prumèr qu’auie quauquarren d’aristocratic e poirie passar coma aubèrja de familhes distinguides.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Entre es dus patis, qu’èren deth madeish patron e plan per aquerò èren junhudi, i auie un gradon sociau, era distància entre aquerò que se cride capes.
Fortunata-e-Jacinta-I-TA-WEB	Es abitatges, en aquera dusau capa, qu’èren mès estrets e miserables qu’ena prumèra; eth perbocat queiguie a tròci, e es escarranhades costades damb un clau enes parets semblauen hètes damb mès ràbia, es vèrsi escrits damb creion en bères pòrtes mès pècs e grossièrs, es hustes mès despintades e rosigades, er aire mès viciat, eth bugàs que gessie pes pòrtes e hièstres mès espés e repugnant.
Fortunata-e-Jacinta-I-TA-WEB	Jacinta, qu’auie visitat quauques cases de correder, non n’auie vist cap tant ombriua ne tan pudensenca.
Fortunata-e-Jacinta-I-TA-WEB	Donques qué te pensaues, qu’aquerò ère eth Teatro Real o era casa de Fernan-Núñez?
Fortunata-e-Jacinta-I-TA-WEB	Coratge.
Fortunata-e-Jacinta-I-TA-WEB	Tachant ua guardada entà naut de tot deth losat, vedec era Delfina que per dessús d’aguest se podie veir ua botigueta qu’en era i auie fòrça cuèrs, tripes e d’autes despolhes, botadi tà secar.
Fortunata-e-Jacinta-I-TA-WEB	D’aqueth airau venguie, arrossegat pes ondades d’aire, ua flaira pudesenca.
Fortunata-e-Jacinta-I-TA-WEB	Pes desparièrs losats se passejauen gats d’aspècte herotge, magri, dambs es maishères anguloses, es uelhs dormeires, eth peu quilhat.
Fortunata-e-Jacinta-I-TA-WEB	D’auti baishauen enes correders e s’estirauen ath solei; mès es pròpriament sauvatges, demorauen e enquia e tot s’elevauen naut, acaçant ath saborós arrat des secadèrs.
Fortunata-e-Jacinta-I-TA-WEB	Passèren ath cant des dues daunes figures rosigades, cècs qu’anauen fotent còps de pau en solèr, espeadi damb casqueta de peu, pantalon de soldat, orribles cares.
Fortunata-e-Jacinta-I-TA-WEB	Jacinta se sarraue contra era paret pr’amor de balhar pas liure.
Fortunata-e-Jacinta-I-TA-WEB	Trapauen hemnes damb mocador en cap e mantèl gris, caperant- se era boca damb era man estropada en un plec deth madeish mantèl.
Fortunata-e-Jacinta-I-TA-WEB	Que semblauen arabes que se les vedie un uelh e ua part deth nas.
Fortunata-e-Jacinta-I-TA-WEB	Quauques ues qu’èren beròies; mès era majoritat èren primes, esblancossides, ventrudes e envielhides abans de temps.
Fortunata-e-Jacinta-I-TA-WEB	Pes hiestrons dubèrti gessie, damb era flaira a fregits e er ambient onerós, mormolhs de convèrses damb accent, arrossegant grossièrament es sillabes finaus.
Fortunata-e-Jacinta-I-TA-WEB	Aguesta manèra de parlar dera tèrra qu’a neishut en Madrid d’ua barreja entre er accent andalús, metut de mòda pes soldats, e er accent aragonés, que se hèn a vier toti aqueri que se vòlen hèr a veir coma virils.
Fortunata-e-Jacinta-I-TA-WEB	Ua naua barralha de mainatges les braquèc eth pas.
Fortunata-e-Jacinta-I-TA-WEB	En veder-les, Jacinta, e enquia e tot Guillermina, a maugrat deth sòn costum de veir causes estranhes, se quedèren estonades, e les aurie costat espant çò que guardauen, s’es arridolets d’eri non auessen esbugassat tota sòrta de temors.
Fortunata-e-Jacinta-I-TA-WEB	Qu’ère un grop de sauvatges, format per dus galapians coma de dètz e dotze ans, ua mainada mès petita, e uns auti dus gojatets, qu’era sua edat e sèxe non se podien saber.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Un s’auie pintat linhes en ròstre, un aute lunetes, aqueth mostacha, celhes e pursères damb tan mala traça, que tota era cara semblaue barrejada damb escuralhes de tintèr.
Fortunata-e-Jacinta-I-TA-WEB	Es petits que non semblauen pertànher ara raça umana, e damb aquera maudida suèja estenuda e rebocada pera cara e pes mans se retirauen a monards, a petits diables o a èssers infernaus.
Fortunata-e-Jacinta-I-TA-WEB	En nòm deth Pair… exclamèc Guillermina senhant-se.
Fortunata-e-Jacinta-I-TA-WEB	Contemplauen eri as daunes, muts e damb grana emocion, gaudint ath sòn laguens dera suspresa e deth terror qu’es sues espaventoses cares costauen en aqueres senhoretes tan finetes.
Fortunata-e-Jacinta-I-TA-WEB	Non mos toquetz…
Fortunata-e-Jacinta-I-TA-WEB	Eth tòrt que non ei vòste, senon des vòstes mairs, que vos consentissen aquerò…
Fortunata-e-Jacinta-I-TA-WEB	Es dus mentadi, mostrant en arrir es sòns dents blancs coma era lèit e es sòns pòts mès ròis que cerides entre eth nere que les entornejaue, responeren que òc damb es sòns caps de sauvatge.
Fortunata-e-Jacinta-I-TA-WEB	Comencèren a senter-se avergonhadi e non sabien cap a on tirar.
Fortunata-e-Jacinta-I-TA-WEB	En madeish instant gessec ua hemnòta dera pòrta mès pròcha, e agarrant a ua des mainades empastissades, li quilhèc era pelha e comencèc a foter-li tau sòlfa en cu, qu’es patatcs s’entenien dès eth prumèr pati.
Fortunata-e-Jacinta-I-TA-WEB	Non se tardèc a aparéisher ua auta mair furiosa, que mès que hemna semblaue ua loba, e se metec damb un aute des coquins a boetada lorda, sense pòur de tacar-se era tanben.
Fortunata-e-Jacinta-I-TA-WEB	Era que s’armèc!
Fortunata-e-Jacinta-I-TA-WEB	Lèu se vederen lèrmes baishant sus eth betum, plors que de seguit se tornèren neri.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ua des hemnes que mès cridauen se padeguèc en veir as dues daunes.
Fortunata-e-Jacinta-I-TA-WEB	Qu’ère era senhora d’Ido deth Sagrari, qu’amiaue ena cara ombratges e taques d’aqueth madeish betum des gojats, e es mans totafèt neres.
Fortunata-e-Jacinta-I-TA-WEB	Se trebolèc un shinhau dauant dera visita: “ Que passen es senhores…
Fortunata-e-Jacinta-I-TA-WEB	Guillermina e Jacinta entrèren ena casa d’Ido, qu’ère formada per ua saleta estreta e dues crambes interiores mès estretes e ombriues encara, que dauen eth qui i é aquiu ath que pistaue en eres.
Fortunata-e-Jacinta-I-TA-WEB	Non mancaue aquiu era comòda e era huelha deth Crist deth Gran Poder, ne es fotografies descolorades d’individús dera familha e des mainatges mòrts.
Fortunata-e-Jacinta-I-TA-WEB	Era codina qu’ère ua tuta hereda a on i auie fòrça cendre, topins viradi, gèrles trincades e eth polader plen de liròts secs e de povàs.
Fortunata-e-Jacinta-I-TA-WEB	Ena saleta, es malons sonauen jos es pès.
Fortunata-e-Jacinta-I-TA-WEB	Es parets èren coma d’ua carbonaria, e en bèri lòcs auien recebut boetades de caudea, per çò que resultaue un clar-escur plan fantastic.
Fortunata-e-Jacinta-I-TA-WEB	Se poirie creir qu’anauen hantaumes per aquiu, o aumens ombres de lantèrna magica.
Fortunata-e-Jacinta-I-TA-WEB	Eth fautulh de Vitoria qu’ère un des mòbles mès enquimerants que se posque imaginar.
Fortunata-e-Jacinta-I-TA-WEB	Non calie que veder-lo entà compréner que non responie dera seguretat deth qu’en eth se seiguesse.
Fortunata-e-Jacinta-I-TA-WEB	Es dues o tres cagires qu’èren tanben plan sospechoses.
Fortunata-e-Jacinta-I-TA-WEB	Era que semblaue milhor, solide te la pegaue.
Fortunata-e-Jacinta-I-TA-WEB	Vedec Jacinta, barrejadi per aqueri fantastics murs, panèus de publicacions illustrades, de librets de papèr de humar e cartons d’almanacs americans que ja non auien huelhes.
Fortunata-e-Jacinta-I-TA-WEB	Qu’èren ans mòrts.
Fortunata-e-Jacinta-I-TA-WEB	Mès çò que mès ahisquèc eth sòn curiosèr siguec un gran taulatge qu’ère en centre dera estança, ocupant-la lèu tota; armada sus bancs coma era que tien es tapissèrs, e ath dessús d’era grani paquets o plecs de papèr fin d’escríuer.
Fortunata-e-Jacinta-I-TA-WEB	En un cornèr es petiti quadèrns amolonadi formauen compactes rames de papèr blanques; en un aute es rames madeishes ja damb cantoades neres, convertides en papèr de dòu.
Fortunata-e-Jacinta-I-TA-WEB	Ido estenie sus eth taulatge es plecs deth papèr dubèrts.
Fortunata-e-Jacinta-I-TA-WEB	Ua gojata, que deuie èster Rosita, compdaue es plecs ja endoladi e formaue es quadèrns.
Fortunata-e-Jacinta-I-TA-WEB	Nicanora demanèc permís as senhores entà seguir trabalhant.
Fortunata-e-Jacinta-I-TA-WEB	Qu’ère ua hemna mès envielhida que vielha, e pro se vedie que jamès auie estat beròia.
Fortunata-e-Jacinta-I-TA-WEB	Que deuec auer en d’auti tempsi bones carns, mès ja eth sòn còs ère plen de plecs de bonhes coma un morralet uet.
Fortunata-e-Jacinta-I-TA-WEB	Aquiu, de vertat, non se sabie se qué ère pièch, ne se qué ère ventre.
Fortunata-e-Jacinta-I-TA-WEB	Era cara ère morruda e desagradiua.
Fortunata-e-Jacinta-I-TA-WEB	Se bèra causa exprimie qu’ère ua plan mala encolia e un caractèr de vinagre; mès en aquerò enganhaue aqueth ròstre coma fòrça d’auti que hèn veir çò que non ei.
Fortunata-e-Jacinta-I-TA-WEB	Qu’ère Nicanora ua malerosa hemna, de mès bontat qu’intelligéncia, avedada enes lutes dera vida, qu’auie estat entada era ua batalha sense victòries ne cap alend.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era Venus de Médicis qu’auie es paupetes malautes, ròies e tostemps umides, privades de pestanhes, que per çò didien d’era que damb un uelh ploraue a sa pair e damb er aute a sa mair.
Fortunata-e-Jacinta-I-TA-WEB	Jacinta non sabie a qui plànher mès, s’a Nicanora per èster coma ère, o ath sòn marit per creder-la Venus quan s’electrizaue.
Fortunata-e-Jacinta-I-TA-WEB	Ido ère plan intimidat dauant des dues hemnes.
Fortunata-e-Jacinta-I-TA-WEB	Coma qu’era cagira que Guillermina se seiguec comencèsse a deishar anar quauqui planhs, anonciant dilhèu qu’anaue a des.heir-se, D. José gessec ath mès córrer entà hèr-se’n a vier ua deth vesiat.
Fortunata-e-Jacinta-I-TA-WEB	Rosita qu’ère graciosa, mès arraulida e clorada, de color d’evòri.
Fortunata-e-Jacinta-I-TA-WEB	Cridaue era atencion eth sòn pientat en cargolhets, batut, engomat e botat damb plan molt atractiu.
Fortunata-e-Jacinta-I-TA-WEB	Guillermina a Nicanora.
Fortunata-e-Jacinta-I-TA-WEB	Que sò lutèra.
Fortunata-e-Jacinta-I-TA-WEB	Èm luterans, didec Ido arrint, plan satisfèt per auer era escadença de deishar anar aquera facècia qu’ère vielha e auie estat deishada anar un nombre incompdable de viatges.
Fortunata-e-Jacinta-I-TA-WEB	Qué ditz aguest òme?, exclamèc era fondadora orrificada.
Fortunata-e-Jacinta-I-TA-WEB	Cara-te tu e non digues asenades, repliquec Nicanora.
Fortunata-e-Jacinta-I-TA-WEB	Jo que sò lutèra, que vò díder, pinti papèrs de dòu.
Fortunata-e-Jacinta-I-TA-WEB	Quan non è un aute trabalh me hèsqui a vier en casa ues quantes rames de papèr, e les endoli dera manèra que ven es senhores.
Fortunata-e-Jacinta-I-TA-WEB	Eth magasemista pague un reiau per rama.
Fortunata-e-Jacinta-I-TA-WEB	Jo boti era tintada, e trabalhant tot eth dia, me demoren sies o sèt reiaus.
Fortunata-e-Jacinta-I-TA-WEB	Mès es tempsi que son dolents, e i a pòc papèr entà tintar.
Fortunata-e-Jacinta-I-TA-WEB	Totes es lutères son en caumatge, senhora… pr’amor que, plan que òc, o se morís pòca gent o non les boten es papèrs…
Fortunata-e-Jacinta-I-TA-WEB	Òme, li didec ath sòn marit en tot hèr-lo estrementir, qué ès aquiu damb era boca dubèrta?
Fortunata-e-Jacinta-I-TA-WEB	Desmentís.
Fortunata-e-Jacinta-I-TA-WEB	Ido, qu’ère en tot enténer ara sua hemna, coma s’enten a un orador brilhant, se desvelhèc deth sòn extasi e se metec a desmentir.
Fortunata-e-Jacinta-I-TA-WEB	Que criden atau ar acte de plaçar es plècs de papèr es uns sus es auti, escalonadi, deishant descubèrt en toti ua faisheta egala, qu’ei çò que se tinte.
Fortunata-e-Jacinta-I-TA-WEB	Coma que Jacinta observaue atentiuament eth trabalh de D. José, aguest s’esdeguèc entà hèr-lo damb perfeccion e leugeresa.
Fortunata-e-Jacinta-I-TA-WEB	Que daue gust veir aqueri cantons, que per çò dera sua egalitat semblaue que s’auie hèt damb compàs.
Fortunata-e-Jacinta-I-TA-WEB	Rosita apileraue plècs e rames de papèr sense badar boca.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Dempús comencèc a passar ara prèssa era bròssa sus eth papèr, coma se hè damb es diboishi.
Fortunata-e-Jacinta-I-TA-WEB	Ido dauric era boca entà deishar anar ua rapida e senada responsa ad aguesta pregunta; mès era sua hemna cuelhec ath mès córrer era paraula, demorant-se, eth, pendent ua bona estona damb era boca dubèrta.
Fortunata-e-Jacinta-I-TA-WEB	Es subscripcions, declarèc era Venus de Medicis, que son un malastre.
Fortunata-e-Jacinta-I-TA-WEB	Aciu José qu’a pòca sòrt… ei molt aunèst e l’enganhe quinsevolh.
Fortunata-e-Jacinta-I-TA-WEB	Era gent qu’ei dolenta, senhores, e i a subscriptors que non paguen encara que les arrosseguen.
Fortunata-e-Jacinta-I-TA-WEB	Dempús, coma qu’eth mes passat perdec aciu (aguest aciu qu’ère D. José) un bilhet de quate cents reiaus, er encargat des òbres l’ac va crubant cada mes, en tot descompdar-li es primes que li pertòquen.
Fortunata-e-Jacinta-I-TA-WEB	Plan per aquerò, mos auem arreculat tant, e çò de pòc que se posque sauvar l’ac pane eth hostalèr.
Fortunata-e-Jacinta-I-TA-WEB	Ido, dès que se didec aquerò deth bilhet perdut, non tornèc a lheuar es uelhs deth sòn trabalh.
Fortunata-e-Jacinta-I-TA-WEB	Aqueth descuet qu’auec l’avergonhaue coma s’auesse estat un delicte.
Fortunata-e-Jacinta-I-TA-WEB	Qu’ei parièr.
Fortunata-e-Jacinta-I-TA-WEB	Eth màger, guanhe quauquarren?
Fortunata-e-Jacinta-I-TA-WEB	Me guanhe cinc reiaus en ua imprimaria.
Fortunata-e-Jacinta-I-TA-WEB	Mès que non a formalitat.
Fortunata-e-Jacinta-I-TA-WEB	Quan li semble dèishe eth trabalh e se’n va entàs vederades de Getafe o de Leganés, e non apareish en tres dies.
Fortunata-e-Jacinta-I-TA-WEB	Que vò èster torero e mos amie crucificadi.
Fortunata-e-Jacinta-I-TA-WEB	Se’n va entar aucidèr pendent es tardes, quan esgòrgen, e en casa, en sòmis, parle de qué se li botèc es banderilhes, de jolhs, dauant deth taure…
Fortunata-e-Jacinta-I-TA-WEB	E vos, preguntèc Jacinta a Rosita, a qué vos tietz?
Fortunata-e-Jacinta-I-TA-WEB	Rosita se rogic tota.
Fortunata-e-Jacinta-I-TA-WEB	Que ja a quauques clientes.
Fortunata-e-Jacinta-I-TA-WEB	Mès que non li paguen, plan…
Fortunata-e-Jacinta-I-TA-WEB	Ei ua pòcvau, e coma non li boten es sòs ena man, arren.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Guillermina dempús de trèir diuèrsi bons, coma bilhets de teatre, e autrejar ara malerosa familha çò qu’auie de besonh entà aprovedir-se de cedes, pan e carn entà mieja setmana, didec que se n’anaue.
Fortunata-e-Jacinta-I-TA-WEB	Mès Jacinta non se conformèc de gésser tan lèu.
Fortunata-e-Jacinta-I-TA-WEB	Qu’auie vengut aciu damb ua fin determinada, e ne peth mau de morir se retirarie sense sajar aumens de realizar-la.
Fortunata-e-Jacinta-I-TA-WEB	Diuèrsi còps li venguec era paraula ena boca entà hèr-li ua pregunta a D. José, e aguest la guardaue coma dident: “Qu’è fòrça talents de qué me preguntetz peth Pituso.” Fin finau, se decidic era dauna a trincar eth silenci sus aguest punt tan capitau, e lheuant-se hèc uns passi entà on ère Ido.
Fortunata-e-Jacinta-I-TA-WEB	Aguest non li calec que veder-la vier, e gessent ara prèssa deth quarto, tornèc ara seguida damb ua creatura dera man.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	III.- “Eth Doç Nòm!…” exclamèc Pacheco en veir entrar ad aqueth espantaudèths, e toti es auti lancèren ua exclamacion semblabla en guardar ath mainatge, damb era cara tan complètament pintada de nere que non se vedie eth color dera sua carn per nunlòc.
Fortunata-e-Jacinta-I-TA-WEB	Es sues mans regolejauen betum, e en vestit s’auien netejat es sues hastigoses mans es auti gojats.
Fortunata-e-Jacinta-I-TA-WEB	Eth Pitusin qu’auie eth peu nere.
Fortunata-e-Jacinta-I-TA-WEB	Es sòns pòts ròis sus aqueth quitran depassauen eth corau mès blos.
Fortunata-e-Jacinta-I-TA-WEB	Es dentetes li ludien coma se siguessen de cristau.
Fortunata-e-Jacinta-I-TA-WEB	Era lengua que treiguie, per auer era credença de qué tot neret, entà èster un neret, li cau estirar era lengua çò de mès posible, semblaue ua huelha de ròsa.
Fortunata-e-Jacinta-I-TA-WEB	A!, brigands…
Fortunata-e-Jacinta-I-TA-WEB	Benedit sigue Diu!, com l’an botat!…
Fortunata-e-Jacinta-I-TA-WEB	Tè, be n’ès d’apraiat!…
Fortunata-e-Jacinta-I-TA-WEB	Jacinta ère estonada e apenada.
Fortunata-e-Jacinta-I-TA-WEB	Li passèren pera ment idies estranhes; era taca deth pecat ère tau, qu’enquia e tot ara madeisha innocéncia l’estenie era sua ombra; e eth maudit se n’arrie darrèr dera sua infernau masca, gaujós de qué toti s’ocupèssen d’eth, encara que siguesse entà escarnir-lo.
Fortunata-e-Jacinta-I-TA-WEB	Nicanora deishèc es sues pintures entà córrer darrèr des bergants e dera camalonga, que tanben deuie auer-ne bèra part en aquera bestiesa.
Fortunata-e-Jacinta-I-TA-WEB	Era gaujardaria deth neret que non auie limits, e estenec es sues mans enlardades entad aquera senhora tan brava que lo guardaue tant.
Fortunata-e-Jacinta-I-TA-WEB	En veir que non li deishauen tocar ad arrés, e qu’era sua mina costaue arridalhes, eth gojat daue còps de pè ath miei deth rondèu, treiguent era lengua e presentant es sòns dètz dits coma garres.
Fortunata-e-Jacinta-I-TA-WEB	D’aguesta sòrta auie, sivans eth, er aspècte d’ua bèstia plan dolenta que se minjaue ara gent, o aumens se la volie minjar.
Fortunata-e-Jacinta-I-TA-WEB	S’entenec eth pè dera repassada que Nicanora, hèta un podom, li fotie as sòns hilhs, e eth gemiment d’aguesti.
Fortunata-e-Jacinta-I-TA-WEB	Eth Pituso comencèc a cansar-se lèu deth sòn papèr de monard, pr’amor qu’aquerò de non poder pegar-se ad arrés auie pòca gràcia.
Fortunata-e-Jacinta-I-TA-WEB	Çò de milhor que podie hèr ena sua situacion menspredosa, qu’ère meter-se es dits ena boca; mès, ère tan dolent eth gust d’aqueth endiablat potatge nere, que lèu li calec treir-les.
Fortunata-e-Jacinta-I-TA-WEB	Pro n’estàs de polit, Juanin, li didec Ido.
Fortunata-e-Jacinta-I-TA-WEB	Damb er in de tocar-lo, era Delfina l’agarrèc ua guinsa de peu, era soleta causa a on non i auie pintura.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Juanin talents de plorar.
Fortunata-e-Jacinta-I-TA-WEB	Que ja non ensenhaue era lengua; çò que hège ère alendar.
Fortunata-e-Jacinta-I-TA-WEB	Jo me cau parlar damb eth.
Fortunata-e-Jacinta-I-TA-WEB	Donques que lo voi veir, que voi parlar damb eth.
Fortunata-e-Jacinta-I-TA-WEB	Au, anem-mo’n, qu’ei tard, didec impacienta Guillermina.
Fortunata-e-Jacinta-I-TA-WEB	Òc, tornaram…
Fortunata-e-Jacinta-I-TA-WEB	Mès que lo lauen… praube mainatge!
Fortunata-e-Jacinta-I-TA-WEB	Que deu èster en un martiri òrre damb aguest emplastre ena cara.
Fortunata-e-Jacinta-I-TA-WEB	Ditz, pegonh, vos que te lauen?
Fortunata-e-Jacinta-I-TA-WEB	Eth Pituso didec òc damb eth cap.
Fortunata-e-Jacinta-I-TA-WEB	Era sua afliccion creishie, e pòc li mancaue entà estarnar-se a plorar.
Fortunata-e-Jacinta-I-TA-WEB	Totes es vesies arreconeisheren eth besonh de lauar-lo; mès quauques ues non auien aigua e d’autes non la volien despéner en aguest ahèr.
Fortunata-e-Jacinta-I-TA-WEB	A tot darrèr ua hemna agitanada e damb pèlhes de percala ramejada, era estatura plan baisha, un mocador sus es espatles, eth peu passit e eth ròstre gròs e de color d’arguila dura, campèc per aquiu ara imprevista e volec dar as vesies ua leçon dauant des dues senhores, dident qu’era auie pro aigua entà despercudir e chovelar ad aqueth àngel.
Fortunata-e-Jacinta-I-TA-WEB	Se lo heren a vier en burlesca processon, eth dauant, isolat pera sua pròpria soja, e ja damb era dignitat tan per tèrra, que començaue a dar sorriscles; es gojats darrèr armant un ramblah infernau, e era fèra aquera deth peu passit menaçant-les damb repassar-les era codena se non se hègen enlà.
Fortunata-e-Jacinta-I-TA-WEB	Despareishec era comparsa per ua plan pòrca e estreta escala que gessie der angle deth correder.
Fortunata-e-Jacinta-I-TA-WEB	Jacinta aurie volut pujar tanben; mès Guillermina la sufocaue damb es sues prèsses.
Fortunata-e-Jacinta-I-TA-WEB	Per çò que hè a jo que ja sò en tot caminar”, didie era auta sense botjar-se deth correder, guardant entath solèr de naut, qu’en eth non i vedie ua auta causa qu’es òrres engenhs que d’eri penjauen es cuèrs botadi a secar.
Fortunata-e-Jacinta-I-TA-WEB	Mentretant, era fondadora, a maugrat dera prèssa qu’amiaue, entamentaue ua rapida convèrsa damb D. José.
Fortunata-e-Jacinta-I-TA-WEB	Absoludament arren, senhora.
Fortunata-e-Jacinta-I-TA-WEB	Que volia jo ara vier a hèr un torn e cuélher er aire.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que vos conven fòrça er exercici… plan que òc.
Fortunata-e-Jacinta-I-TA-WEB	Escotatz, donc.
Fortunata-e-Jacinta-I-TA-WEB	Que sò ara disposicion dera senhora.
Fortunata-e-Jacinta-I-TA-WEB	Se gessetz entara Ronda… tiratz entà baish, deishant ara quèrra era fabrica deth gas.
Fortunata-e-Jacinta-I-TA-WEB	Me comprenetz ben…?
Fortunata-e-Jacinta-I-TA-WEB	Coneishetz era estacion des Pulgas?
Fortunata-e-Jacinta-I-TA-WEB	Plan, donc, abans d’arribar en era i a ua casa en construccion…
Fortunata-e-Jacinta-I-TA-WEB	Qu’ei acabada era òbra de fabrica e ara son en tot armar ua humeneja fòrça longa, donques que li cau èster ressèga mecanica…
Fortunata-e-Jacinta-I-TA-WEB	Auetz comprenut?
Fortunata-e-Jacinta-I-TA-WEB	Que non i a pèrta.
Fortunata-e-Jacinta-I-TA-WEB	Donques entratz vos e preguntatz peth garda dera òbra, que se cride Pacheco… madeish que jo.
Fortunata-e-Jacinta-I-TA-WEB	Vos li didetz: “Que vengui per çò des malons de dòna Guillermina”.
Fortunata-e-Jacinta-I-TA-WEB	Ido repetic, coma es mainatges qu’aprenen ua leçon:
Fortunata-e-Jacinta-I-TA-WEB	Eth patron d’aguesta casa m’a autrejat uns setanta malons, era soleta causa que li sobre… pòga causa, mès qu’a jo tot me servís…
Fortunata-e-Jacinta-I-TA-WEB	Plan; cuelhetz es malons e me les hètz a vier ena òbra… que son entara mia òbra.
Fortunata-e-Jacinta-I-TA-WEB	Entara òbra?…
Fortunata-e-Jacinta-I-TA-WEB	Quina òbra?
Fortunata-e-Jacinta-I-TA-WEB	Òme, en Chamberí… eth mèn asil…
Fortunata-e-Jacinta-I-TA-WEB	Ètz pèc?
Fortunata-e-Jacinta-I-TA-WEB	Se non podetz d’un viatge, tietz-ne dus.
Fortunata-e-Jacinta-I-TA-WEB	O tres, o quate… e damb fòrça plaser…
Fortunata-e-Jacinta-I-TA-WEB	E se me hètz ben er encargue, compdatz damb un chapèu bolet lèu nau…
Fortunata-e-Jacinta-I-TA-WEB	Me l’an autrejat ager en ua casa, e lo sauvi entàs amics que m’ajuden…
Fortunata-e-Jacinta-I-TA-WEB	Plan, donc, ac haratz atau?
Fortunata-e-Jacinta-I-TA-WEB	Aué per jo e deman per tu.
Fortunata-e-Jacinta-I-TA-WEB	Vai, adishatz, adishatz.
Fortunata-e-Jacinta-I-TA-WEB	Ido e era sua hemna se des.heiguien en compliments e vengueren acompanhant as senhores enquiara pòrta deth carrèr.
Fortunata-e-Jacinta-I-TA-WEB	En carrèr de Toledo cuelheren eres un coche entà guanhar temps, e eth brave Ido se n’anèc a complir er encargue que l’auie hèt era fondadora.
Fortunata-e-Jacinta-I-TA-WEB	Que non ère ua mission delicada, plan que òc, coma ada eth l’aurie agradat; mès eth principi de caritat qu’amiaue aqueth acte lo transformaue de vulgar en sublim.
Fortunata-e-Jacinta-I-TA-WEB	Tota era santa tarde siguec eth mèn òme ocupat en transpòrt des malons, e auec era satisfaccion de qué ne un de solet des setanta se li trinquèsse peth camin.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Non botèc eth era moneda ena pòcha deth sòn justet, a on l’aurie desnishat Nicanora, senon ena cinta, plan ben amagada en ua faisha qu’auie apegada ena carn pr’amor d’abrigar- se era boca der estomac.
Fortunata-e-Jacinta-I-TA-WEB	Pr’amor que mos cau fixar ben es causes… aqueth duro, autrejat a despart, luenh des guardades ahaimades dera rèsta dera familha, ère exclusiuament entada eth.
Fortunata-e-Jacinta-I-TA-WEB	Tau auie estat era intencion dera senhoreta, e D. José aurie creigut ofensar ara sua benfactora s’ac auesse interpretat de ua auta manèra.
Fortunata-e-Jacinta-I-TA-WEB	Sauvarie, donc, eth sòn tresaur, e se valerie de totes es traces deth sòn engenh entà defener-lo des guardades e des ungles de Nicanora… pr’amor que s’aguesta ac desnishèsse, Sant Crist des Gardes!…
Fortunata-e-Jacinta-I-TA-WEB	Passèc era net en ua grana intranquillitat.
Fortunata-e-Jacinta-I-TA-WEB	Cranhie qu’era sua hemna desnishèsse damb uelh perpicaç era contrabanda qu’eth se sauvaue ena sua cinta.
Fortunata-e-Jacinta-I-TA-WEB	Era maudida semblaue que flairaue er argent.
Fortunata-e-Jacinta-I-TA-WEB	Plan per aquerò ère tan trebolat e non se sentie segur en cap posicion, pensant qu’a trauèrs dera ròba li veirie era moneda.
Fortunata-e-Jacinta-I-TA-WEB	Pendent eth sopar sigueren toti fòrça alègres; que hege temps que non sopauen tan ben.
Fortunata-e-Jacinta-I-TA-WEB	Mès, en ajaçar-se tornèc Ido a èster tormentat pes sòns temors, e non auec mès remèdi qu’estar-se tota era net coma un camishèth, damb es mans sarrades sus era cintura, pr’amor que s’en bèra virada qu’ambdús hègen sus eth matalàs era hemna arribaue a tocar eth duro, l’ac treiguie solide, coma tres e dus son cinc.
Fortunata-e-Jacinta-I-TA-WEB	Dormic, donc, tan mau, qu’en realitat dormie damb un uelh e velhaue damb er aute, prèst tostemp a deféner era sua contrabanda.
Fortunata-e-Jacinta-I-TA-WEB	Çò de pejor siguec que en veder-lo era sua hemna tan retortilhat e hèt tot coma ua èssa, se pensèc qu’auie eth dolor espasmodic que solie auer; e coma eth milhor remèdi entad aquerò èren es heiregades, Nicanora li prepausèc balhar-les-ac, e en enténer tau proposicion, li tremolèren a Ido es carns, en veder-se descubèrt e perdut.
Fortunata-e-Jacinta-I-TA-WEB	Mès eth sòn talent li suggeric era responsa, e didec que non auie bric de dolor, senon hered, e sense mès explicacions se virèc entara paret, sarrant-se ada era coma era pega, e hènt veir que dormie.
Fortunata-e-Jacinta-I-TA-WEB	Arribèc fin finau eth dia e damb eth era cauma ath còr d’Ido, que s’apraièc e se lauèc lèu tota era cara, botant-se era corbata ròia damb ua cèrta sufisença.
Fortunata-e-Jacinta-I-TA-WEB	Qu’èren ja es dètz deth maitin, pr’amor que damb aquerò de lauar-se ben se l’auie anat fòrça temps.
Fortunata-e-Jacinta-I-TA-WEB	Rosita se tardèc fòrça temps a hèr-se a vier era aigua, e Nicanora s’auie autrejat era immensa satisfaccion d’anar de crompes.
Fortunata-e-Jacinta-I-TA-WEB	Toti es individús dera familha, quan se trapauen er un dauant der aute, se metien a arrir, e eth mès alègre ère D. José, pr’amor que… se s’en sabessen…!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Se calec eth mèn òme en carrèr, e tirèc peth de Mira el Rio Baja, qu’eth sòn arribent ei tan quilhat que s’a besonh de hèr quauquarren de virolets entà non vier rodant de cap per aqueth peiregalh.
Fortunata-e-Jacinta-I-TA-WEB	Ido lo baishèc, madeish qu’ac hèn es mainatges, d’ua alendada, e un còp ena esplanada que criden eth Mundo Nuevo, eth sòn esperit s’aleugeric, coma audèth lançat en aire.
Fortunata-e-Jacinta-I-TA-WEB	Comencèc a hèr bohades, coma se volesse méter enes sòns paumons mès aire qu’eth que i cabie, e secodic eth còs coma es garies.
Fortunata-e-Jacinta-I-TA-WEB	Era piquèra deth solei li shautaue, e era contemplacion d’aqueth cèu blu, d’incomparabla netedat e diafanitat, daue ales ara sua amna voladora.
Fortunata-e-Jacinta-I-TA-WEB	Candorós e impressionable, D. José ère coma es mainatges o coma es poètes de vertat, e es sensacions èren, en eth, tostemp plan viues, es imatges d’un relèu extraordinari.
Fortunata-e-Jacinta-I-TA-WEB	Tot ac vedie agranit iperbolicament o apetitit, segontes eth cas.
Fortunata-e-Jacinta-I-TA-WEB	Quan ère alègre, es objectes se revestien as sòns uelhs de meravilhosa beresa; tot l’arridolaue, segontes era expression comuna que li shautaue tier soent.
Fortunata-e-Jacinta-I-TA-WEB	Ça que la, quan ère trist, qu’ère çò mès freqüent, es causes mès beròies s’enlaidien vient a èster neres, e se caperauen d’un vel… li semblaue mès avient díder d’un susari.
Fortunata-e-Jacinta-I-TA-WEB	Aqueth dia qu’ère er òme content, e era excitación dera alegria lo hège mès mainatge e mès poèta que d’auti viatges.
Fortunata-e-Jacinta-I-TA-WEB	Plan per aquerò eth camp deth Mundo Nuevo, qu’ei eth lòc mès solitari e mès lèg dera tèrra, li semblèc ua polida plaça.
Fortunata-e-Jacinta-I-TA-WEB	Gessec ena Ronda e lancéc guardades d’artista entà un e un aute lòc.
Fortunata-e-Jacinta-I-TA-WEB	Aquiu era pòrta de Toledo, quina supèrba arquitectura!
Fortunata-e-Jacinta-I-TA-WEB	En aute costat era fabrica deth gas…
Fortunata-e-Jacinta-I-TA-WEB	Ò, prodigis dera indústria!…
Fortunata-e-Jacinta-I-TA-WEB	Dempús eth cèu esplendid e aquera luenhor de Carabanchel, perdent-se ena immensitat, damb imitacions e enquia e tot damb mormolhs d’Ocean…
Fortunata-e-Jacinta-I-TA-WEB	Bereses dera Natura!…
Fortunata-e-Jacinta-I-TA-WEB	Caminant, caminant, lo cuelhec ara imprevista un in tan veement per çò dera instrucción publica, que li manquèc pòc entà quèir d’esquia dauant des estupids panèus que vedie pertot.
Fortunata-e-Jacinta-I-TA-WEB	Enebit esténer era rròba, e ne clauar claus, didie en ua paret, e D. José sorrisclèc: “Vai, quina asenada!…
Fortunata-e-Jacinta-I-TA-WEB	Ignorants!…
Fortunata-e-Jacinta-I-TA-WEB	Tier dues conjoncions copulatiues!
Fortunata-e-Jacinta-I-TA-WEB	Mès, caps d’animau, non vedetz qu’era prumèra, plan que òc, amasse es votzes o clausules en concèpte afirmatiu e era dusau en concèpte negatiu?…
Fortunata-e-Jacinta-I-TA-WEB	E que non age tà minjar un òme que poirie ensenhar era Gramatica a tot Madrid e corregir aguesti delictes deth lenguatge…!
Fortunata-e-Jacinta-I-TA-WEB	Per qué non m’auie de dar eth Govèrn, vam a veir, per qué non m’auie de dar er encargue, mejançant proporcionadi emoluments, de susvelhar es panèus?…
Fortunata-e-Jacinta-I-TA-WEB	Pècs, quines multas vos foteria!…
Fortunata-e-Jacinta-I-TA-WEB	Donques tanben tu estàs ben: se lòguen qartos… plan ben, senhor mèn.
Fortunata-e-Jacinta-I-TA-WEB	Vos shauten a vos tant es us que vo’les minjatz damb arròs?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Tè, un aute de parièr: se probís…
Fortunata-e-Jacinta-I-TA-WEB	Se trapaue en çò de mès entrengut d’aquera critica literària, tan pròpria deth sòn mestièr, quan vedec que venguien entada eth tres individús de pantalon sarrat, bòtes de tija, giqueta cuerta, gòrra, eth peu botadet entà dauant, cares de pògavergonha.
Fortunata-e-Jacinta-I-TA-WEB	Qu’èren es taus tipes plan madrilenhs e tanhien ara corporacion des randas.
Fortunata-e-Jacinta-I-TA-WEB	Er un qu’ère er encargat de distrèir, er aute er encargat de panar, e eth tresau recebie çò panat ara victima.
Fortunata-e-Jacinta-I-TA-WEB	Ido les coneishie, pr’amor que demorauen en sòn pati, tostemp que non èren logataris des de Salamero, e non li shautaue tractar a semblables persones.
Fortunata-e-Jacinta-I-TA-WEB	De boni talents les aurie fotut un còp de pè en cu; mès que non gausaue.
Fortunata-e-Jacinta-I-TA-WEB	Ua causa ère reformar era ortografia publica, e ua auta aplicar cèrts correctius ara espècia umana; “Aquiu que van es bons dies”, li dideren es chulos alègrament, e a Ido se li botèc era pèth de garia, donques que se’n brembèc deth duro e cranhèc que l’ac riflèssen s’entraue en convèrsa damb eri.
Fortunata-e-Jacinta-I-TA-WEB	Passant de long, les didec damb fòrça cortesia: “Diu vos age, cavalièrs…
Fortunata-e-Jacinta-I-TA-WEB	Suenhatz-vos” e pressèc era marcha.
Fortunata-e-Jacinta-I-TA-WEB	Non l’entornèc era amna en còs enquia que les auec deishat de uelh.
Fortunata-e-Jacinta-I-TA-WEB	Près dera pòrta de Toledo se trapèc damb un venedor de mèu d’Alcarria que paraue ena sua madeisha casa.
Fortunata-e-Jacinta-I-TA-WEB	Ère en tot parlar, quan passèc un pintor de tamborins, tanben vesin, e ambdús lo convidèren a ues copes.
Fortunata-e-Jacinta-I-TA-WEB	Caminant un shinhau mès vedec un ostalòt en trepader dret dera Ronda…
Fortunata-e-Jacinta-I-TA-WEB	Ua estona s’estèc Ido del Sagrario dauant der establiment de El Tartera, qu’ataue se cridaue, guardant es dus tèsti de bonibus plei de povàs, es insignes des actuacions de teatre e des palets de jòc, era man nera damb eth dit regde senhalant era pòrta, e non se decidie a aubedir era indicacion d’aqueth dit.
Fortunata-e-Jacinta-I-TA-WEB	L’anaue tan mau era carn…!
Fortunata-e-Jacinta-I-TA-WEB	Dempús que se la minjaue l’entraue aqueth mau tant estranh e se pensaue estupidament que Nicanora ère era Venus de Medicis.
Fortunata-e-Jacinta-I-TA-WEB	S’en brembèc, totun, de qué eth mètge li receptaue tostemp minjar carn, e coma mès crua milhor.
Fortunata-e-Jacinta-I-TA-WEB	De çò mès prigond des sòns fondaments li gessie un bram que li demanaue carn, carn, carn!
Fortunata-e-Jacinta-I-TA-WEB	Qu’ère ua votz, ua piquèra irresistibla, un imperiós besonh organic, coma et que senten es embriacs quan son privadi deth huec e dera piquèra der alcoòl.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fin finau non se podec tier, se calèc laguens der ostalòt, e cuelhent sèti ath cant d’ua d’aqueres despintades taules, comencèc a picar de mans entà que venguesse un crambèr, qu’ère eth madeish Tartera, un òme plan gròs, damb justet de Bayona e devantau de lan verda ralhada de nere.
Fortunata-e-Jacinta-I-TA-WEB	Non guaire luenh d’a on s’estaue Ido i auie un caliu de brases laguens d’un brasèr enòrme, e ath dessús ua gresilha lèu tan grana coma era reisha d’ua hièstra.
Fortunata-e-Jacinta-I-TA-WEB	Aquiu se padenauen es costelhes de vedera, que damb eth rossiment en tan viua lum, deishauen anar ua flaira saborosa.
Fortunata-e-Jacinta-I-TA-WEB	Se seiguec sense cap ceremònia eth tau e, botant es codes sus era taula, guardèc fixament ath sòn omonim.
Fortunata-e-Jacinta-I-TA-WEB	O es guardades non exprimien arren, o era d’aqueth individú ère un memoriau demanant que se lo convidèsse.
Fortunata-e-Jacinta-I-TA-WEB	Ido ère tan cavalièr que li manquèc temps entà hèr era invitacion, higent ua frasa plan prudenta: “Mès, omonim mèn, vos cau saber que non è qu’un duro…
Fortunata-e-Jacinta-I-TA-WEB	Atau, donc, non vos passetz massa…” Que hec er aute un gèst tranquillizador e quan eth Tartera botèc eth servici, se se pòt cridar servici a un parelh de guinhauets damb mange de còrna, tovalhon lord e salèr, e demanèc ordes per çò deth vin, li didec: “Auderet jo?…
Fortunata-e-Jacinta-I-TA-WEB	A tot aquerò assentic Ido del Sagrario, e seguic contemplant ath sòn amic, que se retiraue a un gran òme engüejat, caractèr agre per çò des lutes contunhes umanes.
Fortunata-e-Jacinta-I-TA-WEB	José Izquierdo representaue cinquanta ans, e ère de bona portadura.
Fortunata-e-Jacinta-I-TA-WEB	Pòqui còps se ve un cap tan polit coma eth d’eth e ua guardada tan nòbla e virila.
Fortunata-e-Jacinta-I-TA-WEB	Semblaue mèsalèu italian qu’espanhòu, e non ei meravilha qu’age estat, en epòca posteriora ath 73, en plia Restauracion, eth modèl predilècte des nòsti pintors mès famosi.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ido comencèc a avalar en tot minjar-se grani bocins sense mastulhar-les.
Fortunata-e-Jacinta-I-TA-WEB	Pendent ua estona, ambdús sauvèren silenci.
Fortunata-e-Jacinta-I-TA-WEB	Izquierdo lo triquèc hènt un fòrt còp ena taula damb eth mange deth guinhauet, e dident:
Fortunata-e-Jacinta-I-TA-WEB	Vai, quina porcaria!” Ido assentic damb eth cap.
Fortunata-e-Jacinta-I-TA-WEB	Non plaçar-me a jo, a jo, que sò er individú que mès trebalhèc pera República en aguesta judiua tèrra…
Fortunata-e-Jacinta-I-TA-WEB	Qu’ei aquerò que se ditz: eleva corbassi…
Fortunata-e-Jacinta-I-TA-WEB	A!, senhor de Martos, senhor de Figueras, senhor de Pi… a compde de qué, ara, non coneishen ad aguest praubet d’Izquierdo, pr’amor que lo ven maujargat… mès abans, quan Izquierdo auie per eth madeish es afluéncies dera Inclusa e quan Bicerra lo venie a veir per çò de hèr-mos gésser en carrèr, alavetz…
Fortunata-e-Jacinta-I-TA-WEB	Ostia!.
Fortunata-e-Jacinta-I-TA-WEB	Qu’auem vengut a mens.
Fortunata-e-Jacinta-I-TA-WEB	Mès, se per bèra escadença venguéssem a mès, jo les juri ad aguesti fanfarrons qu’auram ua leçon.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	V.- Ido seguie assentint, encara que non auie comprenut aquerò dera leçon, ne ac comprenie arrés.
Fortunata-e-Jacinta-I-TA-WEB	Damb tau paraula Izquierdo exprimie ua collision sagnosa, un sarabat o quauquarren atau.
Fortunata-e-Jacinta-I-TA-WEB	Beuie un veire darrèr der aute sense qu’era sua tèsta s’afectèsse, per èster plan resistent.
Fortunata-e-Jacinta-I-TA-WEB	E jo digui que damb fòrça aunor, re-ostia!
Fortunata-e-Jacinta-I-TA-WEB	Aquiu que i èrem es vertadèrs liberaus.
Fortunata-e-Jacinta-I-TA-WEB	E guarda que jo, omonim mèn, tota era mia vida non è hèt que vessar era mia sang pera fotuda libertat.
Fortunata-e-Jacinta-I-TA-WEB	Eth 54, qué hi?, lutar enes barralhes coma ua persona decenta.
Fortunata-e-Jacinta-I-TA-WEB	Que l’ac demanen ath defuntat D. Pascual Muñoz, eth dera botiga de hèrs, pair deth marqués de Casa-Muñoz, qu’ère er òme de mès influéncies en aguesti barris, e me didec atau aqueth dia: “Amic Platon, sarra-me era man.” E jo anè dempús damb eth pròpri D. Pascual en Palai, e D. Pascual pugèc a parlar damb era Reina e lèu baishèc damb aqueth papèr signat pera Reina qu’en eth se daue eth gran còp de pè as moderadi.
Fortunata-e-Jacinta-I-TA-WEB	D. Pascual me didec que botèssa un mocador blanc ena punta d'un pau e qu’anèssa dauant dident: “haut eth huec, haut eth huec…” Eth 56, qu’èra jo tinent de melicians, e O’Donnell me cuelhec pòur, e quan li parlèc ara tropa li didec: “se non i a bèth un que me cuelhe a Izquierdo, que non auram hèt arren.” Eth 66, quan era des artilhèrs, eth mèn compaire Socorro e jo siguérem fotent trets ena cantoada deth carrèr de Leganitos…
Fortunata-e-Jacinta-I-TA-WEB	Eth 68, quan era dera plan santa, siguí en tot hèr era garda en Banc, pr’amor de qué non panèssen, e vos digui a vos que s’auesse arribat a campar per aquiu quauque randa, lo suicidi…
Fortunata-e-Jacinta-I-TA-WEB	Plan, donc, arribe eth moment des recompenses, e a Pucheta me lo hèn garda dera Casa de Campo, a Mochila deth Pardo… e a jo un còp de pè.
Fortunata-e-Jacinta-I-TA-WEB	Alavetz demanè jo sonque un trist destin entà amiar eth corrèu entà quinsevolh lòc, e arren…
Fortunata-e-Jacinta-I-TA-WEB	Vau a veir a Bicerra, e te penses que me coneishec?, ne peth mau de morir…
Fortunata-e-Jacinta-I-TA-WEB	Li digui que sò Izquierdo, per fausnòm Platon, e botge eth cap.
Fortunata-e-Jacinta-I-TA-WEB	Qu’ei çò que se passe, non se’n bremben deth fotut gradon dempús que ja son naut de tot…
Fortunata-e-Jacinta-I-TA-WEB	Dempús me maridè e anèrem viuent tau quau.
Fortunata-e-Jacinta-I-TA-WEB	Mès quan arribèc era fotuda Republica, se m’auie mòrt era mia Dimetria, e jo non auia tà minjar e anè a veir ath senhor de Pi e li didí: “senhor de Pi, que vengui aciu per çò d’un lòc de trabalh…
Fortunata-e-Jacinta-I-TA-WEB	Ne peth mau de morir!
Fortunata-e-Jacinta-I-TA-WEB	Me pensi qu’er òme me deuie auer tissa, pr’amor que s’enventic e didec qu’eth non auie lòcs de trabalh.
Fortunata-e-Jacinta-I-TA-WEB	E un fotut portièr me botèc en carrèr.
Fortunata-e-Jacinta-I-TA-WEB	Re-contra-ostia!, si viuesse Calvo Asensio!, aqueth plan qu’ère un individú que sabie çò que convenguie, e eth tractament des persones vertadères.
Fortunata-e-Jacinta-I-TA-WEB	Vai, quin amic que me perdí!
Fortunata-e-Jacinta-I-TA-WEB	Tota era Inclusa qu’ère nòsta, e en temps electorau, ne Diu mos tossie, ne Diu, ostia!…
Fortunata-e-Jacinta-I-TA-WEB	Aqueth òc, aqueth òc!…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Mès aguesti d’ara?…
Fortunata-e-Jacinta-I-TA-WEB	Guardatz ad aguest Pi… un pòcvau.
Fortunata-e-Jacinta-I-TA-WEB	E Castelar?, un aute pòcvau.
Fortunata-e-Jacinta-I-TA-WEB	E Salmeron?
Fortunata-e-Jacinta-I-TA-WEB	Roque Barcia?, madeish.
Fortunata-e-Jacinta-I-TA-WEB	Dempús, s’arribe eth cas vieràn a demanar que les ajudem, mès jo… que non me pensi botjar.
Fortunata-e-Jacinta-I-TA-WEB	Qu’ei pro de leçons.
Fortunata-e-Jacinta-I-TA-WEB	Uedec de nauèth eth veire, e er aute José admiraue madeish era sua parlòta e era sua capacitat de béuer.
Fortunata-e-Jacinta-I-TA-WEB	Izquierdo deishèc anar dempús ua arridalhada sarcastica, contunhant atau:
Fortunata-e-Jacinta-I-TA-WEB	Mancarie mès!
Fortunata-e-Jacinta-I-TA-WEB	Per jo que ja lo pòden hèr a vier.
Fortunata-e-Jacinta-I-TA-WEB	Que serie madeish que se de vertat se hessen a vier ath Terso.
Fortunata-e-Jacinta-I-TA-WEB	Qu’ei çò que se ditz: entà jo, madeish ei blanc que nere.
Fortunata-e-Jacinta-I-TA-WEB	Escotatz çò de milhor: Est an passat, en èster en Alcoy, es reaccionaris m’embelinèren.
Fortunata-e-Jacinta-I-TA-WEB	Me corrí tota era partida de Callosa de Ensarria, e me tirè fòrça trets ara Guardia Civil.
Fortunata-e-Jacinta-I-TA-WEB	Quina leçon!
Fortunata-e-Jacinta-I-TA-WEB	Sauta per aciu, sauta per aquiu.
Fortunata-e-Jacinta-I-TA-WEB	Mès que lèu me hi eth pèc pr’amor que m’auien hèt contracte de miei duro diadèr, e es gitanos non campauen en absolut.
Fortunata-e-Jacinta-I-TA-WEB	Jo didí: “José mèn, torna-te liberau, que çò de reaccionari non s’ac vau”.
Fortunata-e-Jacinta-I-TA-WEB	Ua net m’esguitlè, e de tira me n’anè entà Barcelona, a on era hame siguec tan grana, mèstre, que per pòc balhi es darrères bohades.
Fortunata-e-Jacinta-I-TA-WEB	Ai!, omonim mèn, se non auesse estat pr’amor que me trapè aquiu damb era mia neboda Fortunata, non ac condaria.
Fortunata-e-Jacinta-I-TA-WEB	Que cercaue Ido era novèla, laguens d’aquera blagaira pagina contemporanèa; mès Izquierdo, coma òme mès senat, menspredaue era novèla entà tornar ena grèu istòria.
Fortunata-e-Jacinta-I-TA-WEB	Se n’arrien de jo!…
Fortunata-e-Jacinta-I-TA-WEB	Com n’èren de venudi as moderats…!
Fortunata-e-Jacinta-I-TA-WEB	Sabetz, omonim mèn, damb quin fausnòm me cridauen aqueri pòcvaus?
Fortunata-e-Jacinta-I-TA-WEB	Donques arren; coma que jo non sai lièger ne escríuer: que non ei vertat deth tot, ostia!, pr’amor que liéger ne sai, encara que non tot ara seguida que cau.
Fortunata-e-Jacinta-I-TA-WEB	E escríuer non escriui pr’amor que se me taque eth dit de tinta…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ido s’estèc bèth temps en aprovar aquerò, per çò d’èster qui ère; mès Izquierdo li sarrèc et braç damb tanta fòrça, que non auec mès remèdi qu’assentir damb un movement de cap, en tot hèr era reserva mentau de qué sonque pera violéncia daue eth sòn autorizat vòt a tau asenada.
Fortunata-e-Jacinta-I-TA-WEB	Ai, quina vida aquera!
Fortunata-e-Jacinta-I-TA-WEB	Re-ostia!
Fortunata-e-Jacinta-I-TA-WEB	A jo me volien hèr ministre dera Governacion; mès que didí que ne peth mau de morir.
Fortunata-e-Jacinta-I-TA-WEB	Que non me shauten es suposicions.
Fortunata-e-Jacinta-I-TA-WEB	Alavetz gessérem damb es vaishèths per aqueri mars dera mia amna.
Fortunata-e-Jacinta-I-TA-WEB	E alavetz, volgues o non, m’asceneren a tinent de vaishèth e èra autanplan as ordes deth generau Contreras, que me tractaue de tu.
Fortunata-e-Jacinta-I-TA-WEB	Ai, quin òme e quin bon anament eth sòn!
Fortunata-e-Jacinta-I-TA-WEB	Semblaue de vertat eth gran turc damb era sua gòrra ròia.
Fortunata-e-Jacinta-I-TA-WEB	Aquerò qu’ère ua glòria.
Fortunata-e-Jacinta-I-TA-WEB	Alicante, Aguilas!
Fortunata-e-Jacinta-I-TA-WEB	Bastonada va, bastonada ven.
Fortunata-e-Jacinta-I-TA-WEB	Se mos auessen deishat, omonim mèn, mos auríem minjat ath plan sant mon e ac acornerèrem tot…
Fortunata-e-Jacinta-I-TA-WEB	Oran!
Fortunata-e-Jacinta-I-TA-WEB	Ai, quina mala ombra qu’a Oran e aqueth fotut vu des francesi que non i a cristian qu’ac comprene!…
Fortunata-e-Jacinta-I-TA-WEB	M’en vau d’aquiu, torni entara mia Espanheta, entri en Madriz plan caradet, tan fresc… a jo que m’ei parièr… e me presenti ad aguesti teològs, pòcvaus e les digui: “Que sò aciu, aciu qu’auetz ara personalitat der individú vertadèr que se passèc tota era sua santa vida lutant coma un gat pautes ensús pes fotudes libertats…
Fortunata-e-Jacinta-I-TA-WEB	Aucitz- me, ostia, aucitz-me; pr’amor que non me voletz plaçar…” Vos me héretz cabau?
Fortunata-e-Jacinta-I-TA-WEB	Donques eri tanpòc.
Fortunata-e-Jacinta-I-TA-WEB	Discutís que discutiràs enes Corts, e eth plan sant pòble que s’esbodere.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	VI.- Didec aquerò de per moderats enquia sies còps, pujant pòc a pòc eth ton e era darrèra repeticion se deuec enténer en pont de Toledo.
Fortunata-e-Jacinta-I-TA-WEB	Er aute José qu’ère plan trebolat damb era asenada charrada deth gran òme, eth mès malerós des eròis e eth mès desconeishut des martirs.
Fortunata-e-Jacinta-I-TA-WEB	Era sua masca de misantropia e aquera manca de gèni perseguit qu’ère era naturau conseqüéncia d’auer arribat ath miei sègle sense trapar eth sòn lòc, pr’amor que trenta ans d’assagi e de fracassi son entà esbauçar era animositat mès sancera.
Fortunata-e-Jacinta-I-TA-WEB	Izquierdo qu’auie estat firaire, tractant de horments, revolucionari, cap d’escabòts, industriau, fabricant de veles, cargue important en ua casa de jòcs e enquia patron d’un ostau de jòcs; s’auie maridat dus còps damb hemnes riques, e en cap d’aguesti desparièrs estats e escadences cuelhec es valors dera volubla sòrt.
Fortunata-e-Jacinta-I-TA-WEB	D’ua manèra e de ua auta, maridat e celibatari, trabalhant peth sòn compde o per d’autú, tostemp mau, tostemp mau, ostia!
Fortunata-e-Jacinta-I-TA-WEB	Era vida inquieta, es sobtes aparicions e desaparicions que hège, e eth hèt d’auer estat en galères quauques tempsadetes enrodèren de mistèri era sua vida, en tot balhar-li ua reputacion deplorabla.
Fortunata-e-Jacinta-I-TA-WEB	Se condaue d’eth orrors.
Fortunata-e-Jacinta-I-TA-WEB	Didien qu’auie aucit a Demetria, era sua dusau hemna, e qu’auie cometut d’auti abominables crims, violéncies e excèssi.
Fortunata-e-Jacinta-I-TA-WEB	Tot ère mentida.
Fortunata-e-Jacinta-I-TA-WEB	Mos cau díder que part dera sua mala reputacion ère deguda as sues fanfarronadas e a tota aquera humadissa revolucionària qu’amiaue en cap.
Fortunata-e-Jacinta-I-TA-WEB	Era màger part des sues hètes politiques qu’èren endonviades, e solet les credien ja plan pòcs auditors, qu’entre eri Ido del Sagrario ère eth de màger gorjada.
Fortunata-e-Jacinta-I-TA-WEB	Entà completar eth sòn retrait, s’a de saber que non auie estat en Cartagena.
Fortunata-e-Jacinta-I-TA-WEB	De tant pensar en maudit territòri, solide arribèc a imaginar-se que i auie estat, parlant de longa d’aqueres terribles leçons e balhant detalhs qu’enganhauen a fòrça lops.
Fortunata-e-Jacinta-I-TA-WEB	Çò dera partida de Callosa òc que semble qu’ère cèrt.
Fortunata-e-Jacinta-I-TA-WEB	Tanben se pòt assegurar, sense crànher que cap donada istorica demòstre çò de contrari, que Platon non ère valent, e que, a maugrat de tanta fanfarronada, era sua reputacion de valentia començaue a quèir coma totes es glòries de fondament insegur.
Fortunata-e-Jacinta-I-TA-WEB	Enes tempsi que me referisqui, eth descredit ère tau qu’era pròpria vanitat platonica ère ja per tèrra.
Fortunata-e-Jacinta-I-TA-WEB	Començaue a creder-se qu’ère ua nullitat, e aquiu enes sòns solilòquis desesperadi, quan li gessie mau quauqu’ua des baisheses que damb eres se procuraue sòs, s’escarnie sincèrament, dident: “que sò pejor qu’un animau; sò mès pèc qu’un barrolh; non servisqui absoludament entad arren”.
Fortunata-e-Jacinta-I-TA-WEB	Eth hèt de considerar qu’auie arribat as cinquanta ans sense saber hèr anar era pluma, e liegent solet coma deglutint, lo hège formar dera sua persona era idia mès desauantatjosa.
Fortunata-e-Jacinta-I-TA-WEB	Que non amagaue eth sòn dolor per aquerò, e aqueth dia l’ac exprimic ath sòn omonim damb sentuda ingenuitat:
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ostia!, se jo sabessa…
Fortunata-e-Jacinta-I-TA-WEB	D. José non li responec.
Fortunata-e-Jacinta-I-TA-WEB	Qu’ère doblat pera cintura, pr’amor qu’eth hèt de digerir aqueres dues enòrmes costelhes que s’auie avalat, non se presentaue coma un problèma de facila solucion.
Fortunata-e-Jacinta-I-TA-WEB	Izquierdo non se n’encuedèc de qué ath sòn amic li tremolaue orriblament era paupeta, e qu’es caroncules deth còth e es vorrugues dera cara, holades e regdes, semblauen pròches a crebar.
Fortunata-e-Jacinta-I-TA-WEB	Tanpòc se fixèc ena inquietud de D. José, que se botjaue ena cagira coma s’aguesta auesse espies; e en tornar a planher-se deth sòn destin, se deishèc díder: “Pr’amor que non hèn absoludament cap estimacion des vertadèrs òmes de merit.
Fortunata-e-Jacinta-I-TA-WEB	Tan pòcvau plaçat, e a nosati, omonim mèn, ad aguesti dus òmes de qualitat, arrés les ennautís.
Fortunata-e-Jacinta-I-TA-WEB	Era vanitat de Platon queiguec de pic quan mès se remontaue, e en non trapar aplicación avienta entara sua personalitat, se fotèc contra era consciéncia dera sua simplesa.
Fortunata-e-Jacinta-I-TA-WEB	Dempús deishèc anar era virila e galharda tèsta sus eth pièch e s’estèc en tot meditar ua estona sus eth perqué dera sua mala sòrt.
Fortunata-e-Jacinta-I-TA-WEB	Ido seguic totafèt insensible ara vantaria que l’auie deishat anar eth sòn amic, e auie era imaginacion submergida en ombriu lac de tristums, dobtes, temors e maufidances.
Fortunata-e-Jacinta-I-TA-WEB	A Izquierdo lo rosigaue eth pesimisme.
Fortunata-e-Jacinta-I-TA-WEB	Era carga dera beuenda en sòn estomac que non auec pòca colpa en aqueth descoratjament òrre, pendent eth quau vedec desfilar dauant dera sua ment es trenta ans de fracassi que formauen era sua istòria actiua…
Fortunata-e-Jacinta-I-TA-WEB	Çò de mès especiau siguec qu’ena sua tristesa sentie ua doça votz que li bohaue ath laguens: “Tu que servisses entà quauquarren… non t’amolones…” Mès que non se convencie, non.
Fortunata-e-Jacinta-I-TA-WEB	Quauqui uns se morissen e non i arriben jamès; Izquierdo auie d’arribar, tàs cinquanta un ans, en lòc qu’era Providéncia l’auie assignat en mon, e que pro poiríem cridar gloriós.
Fortunata-e-Jacinta-I-TA-WEB	Un an dempús de çò qu’ara se conde ère ja aqueth planeta errant, ac posqui díder damb seguretat, en sòn lòc cosmic.
Fortunata-e-Jacinta-I-TA-WEB	Platon descurbic fin finau era lei deth sòn destin, aquerò tà que servie exclussiua e absoludament.
Fortunata-e-Jacinta-I-TA-WEB	E auec tranquillitat e pan, siguec util e desvolopèc un gran papèr, e enquia e tot se hec celèbre e se lo disputauen e l’amiauen ena pauma dera man.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que mos cau veir era noblessa e era arrogància dera sua figura quan me li calen ua armadura fina, o robetes e vestits de satin, e me lo boten hènt eth duc de Gandia, quan sentie era presentida de hèr-se sant, o eth marqués de Bedmar dauant deth Conselh de Venecia, o Juan de Lanuza en cadafalc, o eth gran Alba botant-les es causes dificiles as flamencs.
Fortunata-e-Jacinta-I-TA-WEB	Çò de mès curiós ei qu’aquera cavalaria, tot ignorància e rudesa, auie un notable instint dera postura, sentie prigondament era mina deth personatge, e la sabie interpretar damb eth gèst e era expression deth sòn admirable ròstre.
Fortunata-e-Jacinta-I-TA-WEB	Mès en aqueth moment, tot aquerò ère futur e sonque se li presentaue ena ment enlordida de Platon coma ua presentida incèrta de glòries e capitades.
Fortunata-e-Jacinta-I-TA-WEB	Er eròi alendèc, e eth poèta responec damb ua auta alendada encara mès tempestuosa.
Fortunata-e-Jacinta-I-TA-WEB	Guardant cara a cara ath sòn amic, Ido tossic dus o tres còps, e damb ua votz que sonaue metallicament, li didec, botant-li era man ena espatla:
Fortunata-e-Jacinta-I-TA-WEB	Pr’amor que tot se pòt tier, didec Ido baishant era votz lugubrament, mens era infidelitat conjugau.
Fortunata-e-Jacinta-I-TA-WEB	Qu’ei terrible parlar d’aquerò, estimat omonim, e qu’aguesta desaunorada boca pregone era mia pròpria ignominia… mès que i a moments, plan, qu’un non pòt carar.
Fortunata-e-Jacinta-I-TA-WEB	Eth silenci qu’ei delicte, òc senhor…
Fortunata-e-Jacinta-I-TA-WEB	Per qué a de lançar sus jo era societat aguesta burla, sense èster colpable?
Fortunata-e-Jacinta-I-TA-WEB	Qu’ei que non sò jo modèl d’esposi e pairs de familha?
Fortunata-e-Jacinta-I-TA-WEB	Quan, donc, sò estat jo adultèr?, quan?…
Fortunata-e-Jacinta-I-TA-WEB	Ara imprevista, hènt un guimbet coma se siguesse de goma, er òme electric se lheuèc…
Fortunata-e-Jacinta-I-TA-WEB	Sentie ua angoisha que l’estofaue, ua ràbia que li botaue es peus quilhadi.
Fortunata-e-Jacinta-I-TA-WEB	En aguest excepcionau desconcèrt non se’n desbrembèc de pagar, e autrejant eth sòn duro ath Tartera, recuelhec eth canvi.
Fortunata-e-Jacinta-I-TA-WEB	Qu’avalòri es vòsti aufriments d’ajuda.
Fortunata-e-Jacinta-I-TA-WEB	Mès me cau partir solet, complètament solet, òc senhor; les cuelherè in fraganti…
Fortunata-e-Jacinta-I-TA-WEB	Silenci!…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E gessec ath mès córrer, coma ua flècha.
Fortunata-e-Jacinta-I-TA-WEB	En veder-lo córrer, se n’arrien Izquierdo e eth Tartera.
Fortunata-e-Jacinta-I-TA-WEB	Eth malerós Ido anaue dret peth sòn camin sense hèr-ne cabau de cap trebuc.
Fortunata-e-Jacinta-I-TA-WEB	Lèu tume damb un cèc, e li virèc a ua hemna eth tistèr des cacauetes e pinhons.
Fortunata-e-Jacinta-I-TA-WEB	Trauessèc era Ronca, eth Mundo Nuevo e entrèc en carrèr de Mira el Rio, eth sòn arribent l’agarrèc sense alendar.
Fortunata-e-Jacinta-I-TA-WEB	Anaue desgahonat, hènt mimaròtes, es uelhs de huec, eth pòt inferior plan botat entà dehòra.
Fortunata-e-Jacinta-I-TA-WEB	Sense fixar-se en arrés ne en arren, entrèc ena casa, pugèc es escales, e passant d’un correder en aute, arribèc lèu ena sua pòrta.
Fortunata-e-Jacinta-I-TA-WEB	Qu’ère barrada sense clau.
Fortunata-e-Jacinta-I-TA-WEB	S’estèc ara demora, era aurelha clauada en horat dera clau, e possant, de ressabuda, la dauric damb tarrabast, e lancèc ua crit plan esglasiant.
Fortunata-e-Jacinta-I-TA-WEB	Aduuuultera!
Fortunata-e-Jacinta-I-TA-WEB	D. José entrèc a longues camalhardades, damb gessudes intempestiues de comic amateur; es uelhs li sautauen dera orbita; e repetie damb un ton cavernós era esglasianta paraula: aduuuuultera!
Fortunata-e-Jacinta-I-TA-WEB	Òme de Diu, didec era malerosa hemna, deishant de cornèr eth trabalh, qu’aqueth dia non ère pintura senon cosedura, tu qu’as minjat, vertat?…
Fortunata-e-Jacinta-I-TA-WEB	Aguesta que ne vau quate!…
Fortunata-e-Jacinta-I-TA-WEB	Còr mèn, com te va aué!
Fortunata-e-Jacinta-I-TA-WEB	Trè-te deth cap aguesti embolhs.
Fortunata-e-Jacinta-I-TA-WEB	La hec enlà, eth, damb energic gèst, e seguic dant aqueri passi tragicomics sense nèrvi ne nhac.
Fortunata-e-Jacinta-I-TA-WEB	Semblaue escorcolhar era casa; pistaue enes pudesenques crambes, daue virades sus un talon, paupaue es parets, guardaue dejós des cagires, virant es uelhs damb feresa e hènt ues minganèles que harien arrir fòrça s’era pietat non ac empedisse.
Fortunata-e-Jacinta-I-TA-WEB	Eth vesiat, que se divertie fòrça damb eth dengue deth brave Ido, comencèc a congregar-se en correder.
Fortunata-e-Jacinta-I-TA-WEB	Mos cau díder que ne en çò de mès fòrt der accès ère brutau.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	A qui as vist, còr mèn?…
Fortunata-e-Jacinta-I-TA-WEB	A, òc, ath duc.
Fortunata-e-Jacinta-I-TA-WEB	Picaro duc, que te vò treir aguesta recondemnada jòia tua.
Fortunata-e-Jacinta-I-TA-WEB	Des.hèt des mans dera sua hemna, que lo tenguien coma estialhes, Ido entornèc as sues mimiques, e Nicanora, sabent que non i auie cap auta manèra de padegar-lo que deishar anar era sua mania entà qu’er atac acabèsse mès lèu, li botèc ena man un bastonet de tambor qu’auien deishat aquiu es mainatges, e possant-lo pera esquia… “Ja pòs marinar-mos, li didec, au, va; qu’èm aciu, en gabinet, tant amorassadets…
Fortunata-e-Jacinta-I-TA-WEB	Estramuncant, entrèc Ido en ua des crambes, e emparant eth jolh ena jaça que i auie aquiu comencèc a dar còps damb eth bastonet, prononciant sapastrament aguestes paraules; “Adultèrs, expiatz eth vòste crim”.
Fortunata-e-Jacinta-I-TA-WEB	Es cames li penjauen dehòra, era cara se sarraue contra eth coishin, e en aguesta postura gasulhaue expresions escures que s’amortauen damb era sua roncadera.
Fortunata-e-Jacinta-I-TA-WEB	Nicanora lo botèc capensús tà que respirèsse ben, li metec es cames laguens deth lhet, en tot manejar-lo coma a un mòrt, e li treiguec dera man eth bastonet.
Fortunata-e-Jacinta-I-TA-WEB	L’apraièc era coshinèra e li destibèc era ròba.
Fortunata-e-Jacinta-I-TA-WEB	Qu’auie entrat en dusau periòde, qu’ère eth comatic, e encara que seguie delirant, non botjaue ne un solet dit, e sarraue fòrtament es paupetes, temorós dera lum.
Fortunata-e-Jacinta-I-TA-WEB	Que dormie era monina de carn.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	VII.- Qu’auie presenciat part dera scèna e ère espaurida.
Fortunata-e-Jacinta-I-TA-WEB	Un fòrt atac…
Fortunata-e-Jacinta-I-TA-WEB	Mès que non hè mau.
Fortunata-e-Jacinta-I-TA-WEB	Praube àngel!
Fortunata-e-Jacinta-I-TA-WEB	Quina causa tant estranha!, didec Jacinta entrant.
Fortunata-e-Jacinta-I-TA-WEB	Quan minge carn…
Fortunata-e-Jacinta-I-TA-WEB	Òc senhora.
Fortunata-e-Jacinta-I-TA-WEB	Que ditz eth mètge qu’a eth cervèth coma gelat, pr’amor que pendent fòrça temps siguec en tot escríuer causes de hemnes dolentes, sense minjar arren mès qu’es condemnades mongetes…
Fortunata-e-Jacinta-I-TA-WEB	Era misèria, senhora, aguesta vida de gossets.
Fortunata-e-Jacinta-I-TA-WEB	E be n’ei de bon òme!..
Fortunata-e-Jacinta-I-TA-WEB	Quan ei tranquil non hè ua soleta causa dolenta ne ditz ua mentida…
Fortunata-e-Jacinta-I-TA-WEB	Incapable d’aucir ua mosca.
Fortunata-e-Jacinta-I-TA-WEB	S’estarà dus dies sense tastar eth pan pr’amor de qué n’agen es sòns hilhs.
Fortunata-e-Jacinta-I-TA-WEB	Ja vedetz senhora se guaire malerosa sò.
Fortunata-e-Jacinta-I-TA-WEB	Hè dus ans que José comencèc damb aguestes causes.
Fortunata-e-Jacinta-I-TA-WEB	Se passaue es nets sense clucar un uelh, treiguent deth sòn cap ues fabulacions…!, tot restacat a daunes infidèus, beròies, que se n’anauen de hèsta damb ducs plan adultèrs… e es marits sorrisclant…
Fortunata-e-Jacinta-I-TA-WEB	Quines causes endonviaue!
Fortunata-e-Jacinta-I-TA-WEB	E peth maitin ac botaue damb eth tèxt definitiu en papèr de marca major en ua letra que hège gòi veder-la.
Fortunata-e-Jacinta-I-TA-WEB	Dempùs cuelhec eth tifus, e se botèc tan mau que siguec extremonciat e mos pensàuem que se n’anaue e li quedèren aguestes febrades en cervèth, aguest dengue que lo cuelh tostemp que pren substància.
Fortunata-e-Jacinta-I-TA-WEB	Qu’a tempsades, senhora; a viatges er atac ei plan leugèr, e d’auti se met tant enventit que solet de passar per dauant der Aucidèr li bare era paupeta e comence a díder asenades.
Fortunata-e-Jacinta-I-TA-WEB	Plan ben diden, senhora, qu’era carn ei un des enemics dera amna…
Fortunata-e-Jacinta-I-TA-WEB	Guarda damb qué ges…
Fortunata-e-Jacinta-I-TA-WEB	Que jo sò ua adultèra, que l’enganhi damb un duc…!
Fortunata-e-Jacinta-I-TA-WEB	Tè, jo damb aguesta mina…
Fortunata-e-Jacinta-I-TA-WEB	Que non l’interessaue a Jacinta aguest trist raconde autant coma se pensaue Nicanora, e en veir qu’aquerò non s’acabaue, li calèc talhar-lo ara dauna.
Fortunata-e-Jacinta-I-TA-WEB	Que voleria parlar damb aqueth senhor que criden Don…
Fortunata-e-Jacinta-I-TA-WEB	Entà servir a vòsta excelléncia, didec ua votz ena pòrta, e en guardar, se trapèc Jacinta damb era plan arroganta figura de Platon, que non li semblèc tan fèr coma l’ac auien pintat.
Fortunata-e-Jacinta-I-TA-WEB	Li didec era Delfina que desiraue parlar-li, e eth la convidèc damb tota era cortesia qu’ère capable a passar ena sua cramba.
Fortunata-e-Jacinta-I-TA-WEB	Patrona e mossa se meteren en marcha entath 17, qu’ère er abitatge d’Izquierdo.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Izquierdo campèc entath pati a on jogauen diuèrsi mainatges, e en non veder-lo per nunlòc, deishèc anar un idòl.
Fortunata-e-Jacinta-I-TA-WEB	Près deth 17, en un des angles deth correder i auie un grop de cinc o sies persones, entre grans e petits, qu’ath sòn centre i auie un mainatge coma de dètz ans, cèc, seigut en ua banqueta e tocant era guitarra.
Fortunata-e-Jacinta-I-TA-WEB	Eth sòn braç ère massa petit entà arténher er extrèm deth mange.
Fortunata-e-Jacinta-I-TA-WEB	Tocaue ath revés, caushigant es còrdes damb era dèxta e tocant damb era quèrra, botada era guitarra sus es jolhs.
Fortunata-e-Jacinta-I-TA-WEB	Era man petita e polida deth petit cèc herie damb gràcia es còrdes, treiguent d’eres arpègis e aguesti punçaments grèus que tan ben exprimissen eth sentiment prigond e rude dera plèba.
Fortunata-e-Jacinta-I-TA-WEB	Eth cap deth music oscillaue coma eth d’aguesti pipòts qu’an coma còth ua espirau d’acèr, e botjaue d’un costat en aute es globuls mòrts des sòns uelhs calhadi, sense repausar un solet instant.
Fortunata-e-Jacinta-I-TA-WEB	Dempús de plan e plan tocar e punçar, trinquèc damb votz cridaira eth cant: A Pepa la gitane…e…e…
Fortunata-e-Jacinta-I-TA-WEB	Aqueth eee que non s’acabaue jamès daue torns entà naut e entà baish coma ua rubrica traçada damb eth son.
Fortunata-e-Jacinta-I-TA-WEB	Ja les mancaue er alend as auditors quan eth cèc decidic botar-se ath finau dera frasa…
Fortunata-e-Jacinta-I-TA-WEB	Expectacion, tant qu’eth music lançaue deth hons deth pièch uns ais e idòls coma un gosset que li peciguen era coa.
Fortunata-e-Jacinta-I-TA-WEB	Ai, ai, ai!…
Fortunata-e-Jacinta-I-TA-WEB	Fin finau acabèc:
Fortunata-e-Jacinta-I-TA-WEB	Arridalhes, sarabat, còps de pè… ath costat deth mainatge cantaire i auie un aute cèc, vielh e bronzat, era cara coma un siure, gòrra de pèu calada ath hons e eth còs estropat en capa terrosa damb mès cosedures que tela.
Fortunata-e-Jacinta-I-TA-WEB	Era sua riseta de sufisença lo denonciaue coma autor dera celebrada estròfa.
Fortunata-e-Jacinta-I-TA-WEB	Qu’ère tanben mèstre, e dilhèu pair, deth mainatge cèc e l’ensenhaue eth mestièr.
Fortunata-e-Jacinta-I-TA-WEB	Jacinta tachèc era guardada en tot aqueth espectacle, e entre es respectables persones que formauen eth rotlèu, ne vedec a ua qu’era sua preséncia la hèc estrementir.
Fortunata-e-Jacinta-I-TA-WEB	Qu’ère eth Pituso, que pistant entre eth cèc gran e eth petit, ère atentiu ara musica damb tota era sua amna, botada ua man ena cintura e era auta ena boca.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Juanito Santa Cruz, en guardar-la ath naturau, era retirada s’auie esbugassat.
Fortunata-e-Jacinta-I-TA-WEB	Conden Jacinta e era sua mossa qu’en veder-se laguens dera redusida e solitària cramba, e en campar qu’eth cridat Platon barraue era pòrta, les cuelhec ua pòur tan grana qu’ambdues se les acodic gésser en hiestron entà demanar ajuda.
Fortunata-e-Jacinta-I-TA-WEB	Guardèc era senhora de reuelh ara mossa, pr’amor de veir s’aguesta mostraue fermetat ena animositat; mès Rafaela qu’ère mès mòrta que viua.
Fortunata-e-Jacinta-I-TA-WEB	Izquierdo les aufric es dues cagires que i auie ena estança, e eth se seiguec sus ua mala, botant ath Pituso sus es sòns jolhs.
Fortunata-e-Jacinta-I-TA-WEB	Rafaela conde qu’en aqueth moment se l’acodic un plan infalible tà defener-se deth monstre, per s’un cas les atacaue.
Fortunata-e-Jacinta-I-TA-WEB	En moment que lo vedesse hèr un movement ostil, era se li penjarie enes barbes.
Fortunata-e-Jacinta-I-TA-WEB	S’en madeish moment, e de ressabuda, era sua senhora auie era abiletat sufisenta entà cuélher ua padena qu’ère plan près dera sua man e botar-la’c enes uelhs, era causa qu’ère hèta.
Fortunata-e-Jacinta-I-TA-WEB	Que non i auie aquiu mès mòbles qu’es dues cagires e era mala.
Fortunata-e-Jacinta-I-TA-WEB	Ne comòda, ne lhet, ne arren.
Fortunata-e-Jacinta-I-TA-WEB	Ena cramba escura que deuie auer bèra jaça.
Fortunata-e-Jacinta-I-TA-WEB	Dera paret penjaue ua grana e polida huelha qu’ath sòn darrèr se vedien dues trenes neres de peu, plan polides, retortilhades ara manèra de sèrps, e entre eres ua cinta de seda damb aguestes letres: Hilha mia!
Fortunata-e-Jacinta-I-TA-WEB	E era joena que li pertanhie aguest peu a on ei?
Fortunata-e-Jacinta-I-TA-WEB	Jacinta examinèc ath petit Pituso e… causa estranha, tornèc a veir ua retirada damb eth gran Pituso.
Fortunata-e-Jacinta-I-TA-WEB	Lo guardèc mès, e coma mès lo guardaue mès retirada i trapaue.
Fortunata-e-Jacinta-I-TA-WEB	Sant Diu!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Qu’ère coma espaurit e tachaue ena senhora es esteles des sòns uelhs.
Fortunata-e-Jacinta-I-TA-WEB	Jacinta n’auie vist de uelhs beròis, mès coma aqueri non les auie vist jamès.
Fortunata-e-Jacinta-I-TA-WEB	Qu’èren coma es deth Mainatge Jesús pintat per Murillo.
Fortunata-e-Jacinta-I-TA-WEB	E eth, tan seriós, damb es caròles alugades pera vergonha mainadenca, que tant aisidament se torne descarament.
Fortunata-e-Jacinta-I-TA-WEB	Qu’ei tot un cavalièr formau, declarèc era senhoreta balhant-li un punet ena sua lorda cara qu’encara flairaue a pintura.
Fortunata-e-Jacinta-I-TA-WEB	Com ei qu’ès aué tan seriós e ager arries tant e me mostraues era tua lengüeta?
Fortunata-e-Jacinta-I-TA-WEB	Aguestes paraules trinquèren eth sagèth ara seriositat de Juanin, pr’amor que madeish siguec entener-les e desplegar era sua boca damb un arridolet angelicau.
Fortunata-e-Jacinta-I-TA-WEB	Arric tanben Jacinta; mès eth sòn còr sentec un còp sobte, e es uelhs se l’aumpliren de lèrmes.
Fortunata-e-Jacinta-I-TA-WEB	Damb er arridolet deth graciós mainatget tornaue d’ua manèra extraordinària era retirada qu’era dauna credie trapar en eth.
Fortunata-e-Jacinta-I-TA-WEB	S’imaginèc qu’era raça de Santa Cruz li gessie ena cara coma pòc abans l’auie gessut eth carmin dera rojor infantila.
Fortunata-e-Jacinta-I-TA-WEB	Que vedie en era es traits qu’estimaue; mès aquiu n’auie, ath delà, d’auti desconeishudi.
Fortunata-e-Jacinta-I-TA-WEB	L’entrèc alavetz ua d’aqueres rabietes que de quan en quan trebolauen era tranquillitat dera sua amna, e es sòns uelhs, illuminadi per aqueri racacòrs, volien interpretar en ròstre innocent deth mainatge es odiades e colpables bereses dera mair.
Fortunata-e-Jacinta-I-TA-WEB	Parlèc, e eth son dera sua votz cambièc complètament.
Fortunata-e-Jacinta-I-TA-WEB	S’Izquierdo auesse responut que òc, com s’aurie lançat Jacinta sus eth!
Fortunata-e-Jacinta-I-TA-WEB	Mès que non i auie tau retrait, e valie mes atau.
Fortunata-e-Jacinta-I-TA-WEB	Pendent ua estona s’estèc era dauna silenciosa, sentent que se li nudaue era gòrja, simptòma infalible des granes penes.
Fortunata-e-Jacinta-I-TA-WEB	Mentretant, eth Pituso auançaue rapidament en camin dera confiança.
Fortunata-e-Jacinta-I-TA-WEB	Comencèc per tocar timidament damb es dits un braçalet de monedes ancianes qu’amiaue Jacinta, e en veir que non lo repoteguauen per aguesta accion, senon qu’aquera senhora tan beròia lo sarraue contra era, se decidic a examinar era agulha, es plecs deth mantèl e sustot era manja, aquera causa de peus leugèrs damb un trauc, a on se botaue era man e s’estaue tan caud.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Un examen rapid sus eth sòn vestit li tornèc a costar era pena.
Fortunata-e-Jacinta-I-TA-WEB	Qu’eth hilh deth sòn marit siguesse damb es carns ar aire, es pès lèu nudi…!
Fortunata-e-Jacinta-I-TA-WEB	Li passèc era man sus eth cap, en tot hèr prepausi ena sua nòbla consciéncia d’estimar ath hilh dera auta coma se siguesse sòn.
Fortunata-e-Jacinta-I-TA-WEB	Eth gojat tachaue era sua atencion de sauvatge enes gants dera senhora.
Fortunata-e-Jacinta-I-TA-WEB	Que non auie eth, ne era mès mendre idia de qué existien aqueres mans de mentida, qu’ath sòn laguens i auie es mans vertadères.
Fortunata-e-Jacinta-I-TA-WEB	Qu’auie ua espatla en aire, e ua des anques ère tanben ath descubèrt.
Fortunata-e-Jacinta-I-TA-WEB	Damb guaire amor passèc era man per aqueres plan fines carns, que d’eres pensèc que jamès auien coneishut eth calor d’ua man mairau, e qu’èren tan gelades de net coma de dia!
Fortunata-e-Jacinta-I-TA-WEB	Que non me vòlen plaçar… per decent…
Fortunata-e-Jacinta-I-TA-WEB	Volie deishar anar es sues penes politiques; mès Jacinta non ne hèc cabau.
Fortunata-e-Jacinta-I-TA-WEB	Juanin, qu’era sua audàcia creishie per moments, gausaue ja arren mens qu’a botar-li era man ena cara, damb plan molt respècte, aquerò òc.
Fortunata-e-Jacinta-I-TA-WEB	Eth gojat lheuèc un pè.
Fortunata-e-Jacinta-I-TA-WEB	E quin pè!
Fortunata-e-Jacinta-I-TA-WEB	Que valerie mès que non lo vedesse cap cristian.
Fortunata-e-Jacinta-I-TA-WEB	Qu’ère ua massa d’espart mau hèt e de liròt hastigós, plia de hanga e damb un gran trauc, que per eth pistauen es ditets rosadi.
Fortunata-e-Jacinta-I-TA-WEB	Absoludament.
Fortunata-e-Jacinta-I-TA-WEB	Te vau a botar mès beròi…!
Fortunata-e-Jacinta-I-TA-WEB	Comprenent aquerò, eth plan escarrabilhat mainatge daurie es dus uelhs…!
Fortunata-e-Jacinta-I-TA-WEB	De totes es flaqueses umanes, era prumèra que campe en mainatge, anonciant ar òme, qu’ei era sufisença.
Fortunata-e-Jacinta-I-TA-WEB	Juanin comprenec que l’anaue a botar beròi e deishèc anar ua arridalhada.
Fortunata-e-Jacinta-I-TA-WEB	Mès es idies e es sensacions sòlen cambiar rapidament en aguesta edat, e còp sec, eth Pituso balhèc uns còps de man e alendèc.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Jacinta lo retenguec ara fòrça.
Fortunata-e-Jacinta-I-TA-WEB	Vam a veir, senhor Izquierdo, didec era dauna, en tot expressar decididament era qüestion.
Fortunata-e-Jacinta-I-TA-WEB	Jo me’n sai peth vòste vesin se qui ei era mair d’aguest mainatge.
Fortunata-e-Jacinta-I-TA-WEB	Que ja se ve que vos non podetz suenhar ne educar.
Fortunata-e-Jacinta-I-TA-WEB	Jo me lo hèsqui a vier.
Fortunata-e-Jacinta-I-TA-WEB	Izquierdo se premanic era responsa.
Fortunata-e-Jacinta-I-TA-WEB	Li diderè ara senhora… jo… reaument que l’è afeccion.
Fortunata-e-Jacinta-I-TA-WEB	L’estimi, se voletz, coma un hilh…
Fortunata-e-Jacinta-I-TA-WEB	Que l’ajude era senhora, per èster dera casta qu’ei; plaçatz-me a jo, e jo lo suenharè.
Fortunata-e-Jacinta-I-TA-WEB	Non, aguesti tractes non me me convien.
Fortunata-e-Jacinta-I-TA-WEB	Seram amics; mès damb era condicion de qué me hèsca a vier ad aguest praube àngel ena mia casa.
Fortunata-e-Jacinta-I-TA-WEB	Entà qué lo voletz vos?
Fortunata-e-Jacinta-I-TA-WEB	Entà que s’eduque en aguesti patis mausans, entre coquins…?
Fortunata-e-Jacinta-I-TA-WEB	Jo vos protegirè a vos, qué voletz?, un destin?, ua quantitat?
Fortunata-e-Jacinta-I-TA-WEB	A veir, quina causa.
Fortunata-e-Jacinta-I-TA-WEB	Deishatz-me a jo de pi e de pa…
Fortunata-e-Jacinta-I-TA-WEB	Donques se non me dan era administracion deth Pardo, eth hilh se demore aciu… ostia!, didec Izquierdo damb era màger aspresa, tant que se lheuaue.
Fortunata-e-Jacinta-I-TA-WEB	Semblaue respóner damb era exibicion dera sua galharda estatura mès que damb es paraules.
Fortunata-e-Jacinta-I-TA-WEB	Era administracion deth Pardo, arren mens.
Fortunata-e-Jacinta-I-TA-WEB	Òc, qu’ère entà vos.
Fortunata-e-Jacinta-I-TA-WEB	Parlarè damb eth mèn espós, qu’arreconeisherà a Juanin e lo reclamarà per justícia, donques que sa mair l’a abandonat.
Fortunata-e-Jacinta-I-TA-WEB	Rafaela conde qu’en enténer aquerò, se desgahonèc un shinhau Platon.
Fortunata-e-Jacinta-I-TA-WEB	Mès que non se dèc per vençut, e cuelhent en braça ath mainatge li hèc amorasses ara sua manèra: “Qui t’estime a tu, churumbé…?
Fortunata-e-Jacinta-I-TA-WEB	A qui estimes tu, poric mèn?”.
Fortunata-e-Jacinta-I-TA-WEB	Eth mainatge li botèc es braci en còth.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Izquierdo s’adocic un shinhau.
Fortunata-e-Jacinta-I-TA-WEB	Que non sai tractar damb aguesta sòrta de gent.
Fortunata-e-Jacinta-I-TA-WEB	Deman tornarè damb Guillermina e alavetz… ja veiram com va. Entà vos, didec dempús en votz nauta, çò de mihor serie ua quantitat.
Fortunata-e-Jacinta-I-TA-WEB	Me semble qu’era patria non ei tà guaires causes.” Izquierdo alendèc e botèc ath mainatge en solèr.
Fortunata-e-Jacinta-I-TA-WEB	Mès, òme de Diu, encara les voletz, vos, mès liures?
Fortunata-e-Jacinta-I-TA-WEB	Non… qu’ei aquerò que diden… eleva corbassi…
Fortunata-e-Jacinta-I-TA-WEB	Bicerra, Castelar e d’auti pòcvaus, tot çò que son m’ac deuen a jo.
Fortunata-e-Jacinta-I-TA-WEB	Quina causa mès interessanta.
Fortunata-e-Jacinta-I-TA-WEB	Quin malastre!
Fortunata-e-Jacinta-I-TA-WEB	Guarda que non auer tu un tambor…!
Fortunata-e-Jacinta-I-TA-WEB	Me hès un punet?
Fortunata-e-Jacinta-I-TA-WEB	Que non se tardèc bric eth Pituso.
Fortunata-e-Jacinta-I-TA-WEB	Començaue a èster descarat.
Fortunata-e-Jacinta-I-TA-WEB	Jacinta treiguec un petit paquet de lecaries, e eth, damb aqueth instint des golards, se lancèc a veir se qué era senhora treiguie d’aqueri papèrs.
Fortunata-e-Jacinta-I-TA-WEB	Quan Jacinta li botèc un mochet ena boca, Juanin arrie a gust.
Fortunata-e-Jacinta-I-TA-WEB	Jacinta lo tornèc a cuélher en braça e lo guardèc.
Fortunata-e-Jacinta-I-TA-WEB	Un aute còp li semblèc qu’era retirada s’esbugassaue.
Fortunata-e-Jacinta-I-TA-WEB	Se non serie…!
Fortunata-e-Jacinta-I-TA-WEB	Que li calie saber-se’n e non actuar damb precipitacion.
Fortunata-e-Jacinta-I-TA-WEB	Guillermina tierie compde d’aquerò.
Fortunata-e-Jacinta-I-TA-WEB	Còp sec, eth plan coquin la guardèc, e treiguent-se eth mochet dera boca, se l’aufric entà que lo lequèsse era.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Patrona e mossa s’estarnèren d’arrir e Juanin deishèc anar ua arridalhada plan graciosa, repetint era expression, e balhant còps de mans coma entà aplaudir-se.
Fortunata-e-Jacinta-I-TA-WEB	Quines causes l’ensenhatz, vos…!
Fortunata-e-Jacinta-I-TA-WEB	Tè, hilh, non digues exprissions…
Fortunata-e-Jacinta-I-TA-WEB	M’estimes?, li didec era Delfina sarrant-lo contra era.
Fortunata-e-Jacinta-I-TA-WEB	Eth gojat tachèc es uelhs en Izquierdo.
Fortunata-e-Jacinta-I-TA-WEB	E gesseren.
Fortunata-e-Jacinta-I-TA-WEB	Izquierdo, qu’encara que se tenguesse per animau, se vantaue d’èster cavalièr, gessec a dider-les adiu ena pòrta deth carrèr, damb eth petit en braça.
Fortunata-e-Jacinta-I-TA-WEB	E li botjaue era maneta entà hèr-lo saludar as dues hemnes enquia que virèren era cantoada deth carrèr deth Bastero.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	VIII.- Tàs nau de londeman ja èren aquiu un aute còp dauna e mossa, demorant a Guillermina, qu’acordèc amassar-se ara sua amiga tanlèu alestisse cèrti ahèrs qu’auie ena estacion des Pulgas.
Fortunata-e-Jacinta-I-TA-WEB	Qu’auie recebut dus vagons de pèires e obtengut deth director dera Compañía del Norte que li hessen era desgarga a gratis damb es grues dera empresa…
Fortunata-e-Jacinta-I-TA-WEB	Be n’i calèc de balhar passi entad aquerò!
Fortunata-e-Jacinta-I-TA-WEB	Mès, a tot darrèr, se’n gessec, e ath delà volie que deth transpòrt se n’encarguèsse era madeisha empresa, que pro sòs guanhaue, e pro que podie dar as orfanèls uns quants viatges de camions.
Fortunata-e-Jacinta-I-TA-WEB	Tanlèu entrèren Jacinta e Rafaela vederen a Juanin jogant en pati.
Fortunata-e-Jacinta-I-TA-WEB	Lo cridèren e non volec vier.
Fortunata-e-Jacinta-I-TA-WEB	Les guardaue de luenh estant, arrint, damb mieja man calada laguens dera boca; mès en moment que li mostrèren eth tambor qu’amiauen, tau que se mòstren ath taure es banderilhes que l’an de clauar, venguec ath mès córrer.
Fortunata-e-Jacinta-I-TA-WEB	Era sua alegria ère tau que semblaue que l’arribarie ua perturbacion, e ère tant inquiet, qu’a Jacinta li costèc fòrça trabalh penjar-li eth tambor.
Fortunata-e-Jacinta-I-TA-WEB	Agarradi es bastonets un en cada man, comencèc a dar còps sus eth tambor, corrent per aqueri muladèrs, e sense tier-se a ua auta causa qu’a méter rambalh.
Fortunata-e-Jacinta-I-TA-WEB	Jacinta e Rafaela pugèren.
Fortunata-e-Jacinta-I-TA-WEB	Era mossa amiaue un revolum de causes, presents qu’era senhora amiaue entad aqueri que n’auien de besonh d’aqueth plan praube vesiat.
Fortunata-e-Jacinta-I-TA-WEB	Es hemnes gessien des sues pòrtes ahiscades de curiosèr; començauen es petòfies, e ara seguida, enes mormolhs des rotlèus que se formauen, circulauen notícies e comentaris: “Ara senhora Nicanora l’an het a vier un mantèl d’anhèth, ar concle Dido un chapèu e un justet de Bayona, e a Rosa l’an botat ena man cinc duros coma cinc soleis…” “Ara baldada deth numèro 9 l’an portat ua ahlaçada taht lhet, e ara senhora Encarnacion un chapèu de franèla entath rèuma, e ar oncle Manjacavas un enguent en un saler long que lo criden pitofufito… sabetz?, aquerò que li botè ara mia mainada est an passat, çò que non l’evitèc de morir-se-me…” “Que ja veigui a Manjavacas empenhant eth saler e escambiant-lo per gotes d’aiguardent…”.
Fortunata-e-Jacinta-I-TA-WEB	Jacinta començaue a despacientar-se perque non arribaue era sua amiga, e mentretant, tres o quate hemnes, parlant ath còp, l’expausauen es sòns besonhs damb ipervolic estil.
Fortunata-e-Jacinta-I-TA-WEB	Aguesta amiaue as sòns dus mainatges descauci; era auta non les auie ne descauci ne cauçadi, pr’amor que se li morien toti e ada era l’auie quedat ua angoisha en pièch que didien qu’ère un aneurisma.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que non podie vier en tau estat ena Fabrica de Tabacos, per çò qu’era sua familha ère en tot passar ua bona croishida.
Fortunata-e-Jacinta-I-TA-WEB	Eth parent d’aguesta auta non trabalhaue, pr’amor qu’auie queigut d’un empontament e hège tres mesi qu’ère ena jaça damb ua bonha en pièch e fòrça dolors, deishant anar sang pera boca.
Fortunata-e-Jacinta-I-TA-WEB	Tanti e tanti malastres sarrauen eth còr de Jacinta, hent-se a vier ena sua ment idies plan granes sus era extension dera misèria umana.
Fortunata-e-Jacinta-I-TA-WEB	En sen dera prosperitat qu’era s’estaue, non podec encuedar-se’n jamès de çò de gran qu’ère er emperi dera praubetat, e ara vedie que, per mès que s’explore, non s’arribe jamès as confinhs d’aguest dilatat continent.
Fortunata-e-Jacinta-I-TA-WEB	A totes les encoratjaue e les prometie ajudar-les ena mida des sues possibilitats, que, encara que non èren pòques, dilhèu non èren pro entà acodir a tant e tant de besonh.
Fortunata-e-Jacinta-I-TA-WEB	Eth cercle que l’enrodaue s’anaue sarrant, e era dauna començaue a sufocar-se.
Fortunata-e-Jacinta-I-TA-WEB	Hèc quauqui passi; mès de cadua des sues caushigades brotoaue ua compasion naua; dauant dera sua caritat luminosa s’anauen quilhant malastres umans, e reclamant eth dret ara misericòrdia.
Fortunata-e-Jacinta-I-TA-WEB	Dempús de visitar diuèrses cases, gessent d’eres damb eth còr esbocinat, se trapaue un aute còp en correder, ja fòrça intranquilla peth retard dera sua amiga, quan sentec que la tirassauen leugèrament deth caishmir.
Fortunata-e-Jacinta-I-TA-WEB	Se virèc e vedec a ua mainada coma de cinc o sies ans, plan polida, plan neta, damb ua huelha de bonibus en peu.
Fortunata-e-Jacinta-I-TA-WEB	De qui ès?
Fortunata-e-Jacinta-I-TA-WEB	Com te crides?
Fortunata-e-Jacinta-I-TA-WEB	Adoracion.
Fortunata-e-Jacinta-I-TA-WEB	Be n’ès de beròia e de simpatica!
Fortunata-e-Jacinta-I-TA-WEB	Aguesta mainada, didec ua des vesies, qu’ei hilha d’ua hemna plan dolenta que la criden Mauricia la Dura.
Fortunata-e-Jacinta-I-TA-WEB	A demorat aciu dus còps, pr’amor que la botèren enes Arrecogidas, e s’escapèc, e ara non se sap a on pare.
Fortunata-e-Jacinta-I-TA-WEB	Prauba mainada!…
Fortunata-e-Jacinta-I-TA-WEB	Era sua mair non l’estime.
Fortunata-e-Jacinta-I-TA-WEB	Non coneish era senhora ara Severiana?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Qu’è entenut a parlar d’era ara mia amiga.
Fortunata-e-Jacinta-I-TA-WEB	Òc, era senhoreta Guillermina l’estime fòrça…
Fortunata-e-Jacinta-I-TA-WEB	Coma qu’era e Mauricia son hilhes dera planchadora dera casa…
Fortunata-e-Jacinta-I-TA-WEB	Severiana!…
Fortunata-e-Jacinta-I-TA-WEB	A on ei aguesta hemna?
Fortunata-e-Jacinta-I-TA-WEB	Qu’ei en tot hèr era crompa, repliquèc Adoracion.
Fortunata-e-Jacinta-I-TA-WEB	Vai, qu’ès ua senhoreta.
Fortunata-e-Jacinta-I-TA-WEB	Era auta, que s’entenec cridar senhoreta, ère tota satisfèta.
Fortunata-e-Jacinta-I-TA-WEB	Tu non…
Fortunata-e-Jacinta-I-TA-WEB	Que ja m’en sabia.
Fortunata-e-Jacinta-I-TA-WEB	Qu’ès plan endreçada.
Fortunata-e-Jacinta-I-TA-WEB	Non, non me pintè, repetic accentuant tan fòrt eth non damb eth cap, que semblaue que se li trincaue eth cogòt.
Fortunata-e-Jacinta-I-TA-WEB	Aguesti porcèths me volien pintar, mès que non volí.
Fortunata-e-Jacinta-I-TA-WEB	Jacinta e Rafaela qu’èren embelinades.
Fortunata-e-Jacinta-I-TA-WEB	Non auien vist ua mainada tan polida, tant educada que se les calèsse enes uelhs coma aquera.
Fortunata-e-Jacinta-I-TA-WEB	Que daue gust veir era netetat dera sua ròba.
Fortunata-e-Jacinta-I-TA-WEB	Era pelha l’auie recosuda, mès plan endreçada; es sabates èren vielhes, mès ben portades, e eth devantau ua òbra mèstra de netetat.
Fortunata-e-Jacinta-I-TA-WEB	Alavetz arribèc era tia e mair adoptiua d’Adoracion.
Fortunata-e-Jacinta-I-TA-WEB	Qu’ère beròia, nauta e de bon pòrt, hemna d’un paperèr, e era logatària mès ordenada, o se se vò, mès amonedada d’aqueth brunhon.
Fortunata-e-Jacinta-I-TA-WEB	S’estaue en ua des crambes milhores deth prumèr pati e non auie hilhs pròpris, un motiu mès entà que Jacinta simpatizèsse damb era.
Fortunata-e-Jacinta-I-TA-WEB	Tanlèu se vederen se compreneren.
Fortunata-e-Jacinta-I-TA-WEB	Severiana estimèc en çò que valien es bontats dera dauna entara petita; la hec entrar ena sua casa, e l’aufric ua cagira d’aqueres que criden de Viena, mòble qu’en aqueres tutes li semblèc a Jacinta er arràs dera opuléncia.
Fortunata-e-Jacinta-I-TA-WEB	Ja sai que ven ara cada dia.
Fortunata-e-Jacinta-I-TA-WEB	Vos non me coneishetz?
Fortunata-e-Jacinta-I-TA-WEB	Qu’è entenut a parlar de vosates a Guillermina…
Fortunata-e-Jacinta-I-TA-WEB	Severiana deishèc eth tistèr dera crompa, qu’amiaue fòrça plen, se treiguec mantèl e mocador, e non podec tier un impuls de vanitat.
Fortunata-e-Jacinta-I-TA-WEB	Entre es abitants des cases des entorns ei plan soent qu’era que ven deth mercat damb eth tistèr dera crompa l’expause ara admiracion e ara enveja des vesies.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Severiana la mostrèc coma un trofèu, crebant d’orgulh.
Fortunata-e-Jacinta-I-TA-WEB	Jacinta credec qu’era cortesia l’obligaue a vantar ara patrona dera casa, guardant damb plan fòrça interès es viures e laudant era sua qualitat e baish prètz.
Fortunata-e-Jacinta-I-TA-WEB	Severiana comencèc a condar:
Fortunata-e-Jacinta-I-TA-WEB	Era senhora botèc enes Micaelas ara mia fraia, mès aguesta hugec, en tot enfilar-se per ua tapia; e ara èm en tot cercar-la pr’amor de tornar-la embarrar aquiu”.
Fortunata-e-Jacinta-I-TA-WEB	Coneishi pro ben aguesta Ordre, didec era de Santa Cruz, e sò plan amiga des mairs Micaelas.
Fortunata-e-Jacinta-I-TA-WEB	Aquiu li haràn tier es pès en caucèr…
Fortunata-e-Jacinta-I-TA-WEB	Credetz- me, que hèn miracles…
Fortunata-e-Jacinta-I-TA-WEB	Mès, qu’ei fòrça dolenta, senhora, fòrça dolenta, repliquèc Severiana alendand.
Fortunata-e-Jacinta-I-TA-WEB	Aciu me deishèc aguest escrit, e non mos pese, pr’amor que me tire dera amna coma se l’auessa amainadat… que toti es mèns m’an neishut mòrts; e eth mèn Juan Antonio l’a cuelhut tau afeccion ara mainada, que non pòt estar-se sense era.
Fortunata-e-Jacinta-I-TA-WEB	Qu’ei ua presumida, aquerò plan, e m’enrede fòrça.
Fortunata-e-Jacinta-I-TA-WEB	Coma que neishec e s’eduquèc entre hemnes dolentes, que l’ensenhèren a soniar e meter-se povàs ena cara.
Fortunata-e-Jacinta-I-TA-WEB	Quan va peth carrèr, hè uns movements damb eth còs que… jo li digui que li vau a repassar era codena se non se trè aguest costum…
Fortunata-e-Jacinta-I-TA-WEB	A!, ja veiràs, ja veiràs berganta!
Fortunata-e-Jacinta-I-TA-WEB	Çò de bon que tie ei que non m’enlorde era ròba e li shaute lauar-se mans, pòts, braci e enquia eth còs, senhora, enquia eth còs.
Fortunata-e-Jacinta-I-TA-WEB	Se cuelh un bocin de sabon d’aulor, lèu lo despen.
Fortunata-e-Jacinta-I-TA-WEB	E eth pientar-se?
Fortunata-e-Jacinta-I-TA-WEB	Que ja m’a trincat tres miralhs, e un dia… qué se pensarà era senhora que hège?…
Fortunata-e-Jacinta-I-TA-WEB	Tà menestraus, atau, atau.
Fortunata-e-Jacinta-I-TA-WEB	Ja sap era senhoreta qu’ei ara vòsta disposicion.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Eth mèn marit qu’ei brave coma es pans de Diu.
Fortunata-e-Jacinta-I-TA-WEB	Me guanhe catorze reiaus e non a cap vici.
Fortunata-e-Jacinta-I-TA-WEB	Que viuem tan ricament.
Fortunata-e-Jacinta-I-TA-WEB	Jacinta admirèc era comòda, ludenta de tan heregar-la, e er autar que sus era formauen mil menudalhes, e es fòtos de gent de tropa, damb es pantalons pintadi de ròi e es botons d’auriò.
Fortunata-e-Jacinta-I-TA-WEB	Eth Cristo del Gran Poder e era Virgen de la Paloma, qu’èren aquiu dus beròis quadres; i auie un gran pegasolet damb era Numancia, navigant en un mar de mossa, e un aute petit quadre brodat damb dus còrs aimants, hèti ar estil de còpia, amassadi damb ua cinta.
Fortunata-e-Jacinta-I-TA-WEB	Se hège tard e Jacinta non ère tranquilla.
Fortunata-e-Jacinta-I-TA-WEB	Fin finau, gessent en correder, vedec vier ara sua amiga ara prèssa, acalorada… “Non me peleges, hilha; non sabes se com m’an entretengut aguesti pòcvaus ena estacion de Pulgas.
Fortunata-e-Jacinta-I-TA-WEB	Que non pòden hèr arren sense era orde exprèssa deth Conselh.
Fortunata-e-Jacinta-I-TA-WEB	Non n’an hèt cabau dera carta que me hi a vier, e m’i cau tornar aguesta tarde, e es pèires aquiu mòrtes d’arrir, e era òbra parada…
Fortunata-e-Jacinta-I-TA-WEB	Mès, tè, anem ath nòste ahèr.
Fortunata-e-Jacinta-I-TA-WEB	A on ei aguest que se minge ara gent?
Fortunata-e-Jacinta-I-TA-WEB	Adishatz, Severiana…
Fortunata-e-Jacinta-I-TA-WEB	Ara que non me posqui entretier damb tu.
Fortunata-e-Jacinta-I-TA-WEB	Auancèren ara cèrca dera tuta d’Izquierdo, tostemp entornejades de vesies.
Fortunata-e-Jacinta-I-TA-WEB	Adoracion anaue darrèr, agarrada ara pelha de Jacinta, coma es pages qu’amien era coa des reis, e dauant, daurint pati, coma un mautaire, era camalonga, qu’aqueth dia semblaue auer es traits mès desvolopadi e es guinses mès destacades.
Fortunata-e-Jacinta-I-TA-WEB	Jacinta l’auie portat ues bòtes, e ère era gojata mès incomodada pr’amor que sa mair non les ac deishaue botar enquiath dimenge.
Fortunata-e-Jacinta-I-TA-WEB	Vederen miei barrada era pòrta deth 17, e Guillermina la possèc.
Fortunata-e-Jacinta-I-TA-WEB	Que siguec grana era sua suspresa en veir de cara, non ath senhor Platon que demoraue trapar aquiu, senon a ua hemnòta plan nauta e lèja, vestida de colorets, era cintura plan baisha, era cara coma tintada de rovilh, eth peu greishós e d’un nere que semblaue blu.
Fortunata-e-Jacinta-I-TA-WEB	Se metec a arrir aqueth espantaudèths, mostrant uns dents qu’era sua blancor se podie comparar damb era dera nhèu, e didec as senhores que Don Pepe non i ère, mès que de seguit arribarie.
Fortunata-e-Jacinta-I-TA-WEB	Qu’ère era vesia deth humarau, cridada vulgarament era galinaira, per çò d’auer lòc de venda de garies e fricòts ena cantoada dera Arganzuela.
Fortunata-e-Jacinta-I-TA-WEB	Que solie prestar servicis domestics ath decadent senhor d’aqueth domicili, escampar-li eth quarto un còp ath mes, apraiar-li era jaça, e balhar-li ua man de heregades ath Pituso, quan era lordera li botaue ua crospa massa espessa en sòn angelicau ròstre.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Non se tardèc Izquierdo, e se n’anèc aquera espantaudèths agitanada, que Rafaela guardaue tota espaurida, pregant mentaument un Parenòste tà que se n’anèsse lèu.
Fortunata-e-Jacinta-I-TA-WEB	Que venguie eth barbar alendand, coma se lo vencèsse era fatiga de tanti negòcis qu’amiaue entre mans, e lançant eth sòn chapèu cordovés en cornèr e netejant-se damb un mocador en forma de bòla eth sudor deth front, deishèc anar aguest idòl: “Que vengui de çò de Bicerra…
Fortunata-e-Jacinta-I-TA-WEB	Me recebéretz vos?
Fortunata-e-Jacinta-I-TA-WEB	Donques eth tanpòc… eth plan capinaut, eth plan…!
Fortunata-e-Jacinta-I-TA-WEB	Eth tòrt qu’ei mèn per rebaishar-me damb taus individús”.
Fortunata-e-Jacinta-I-TA-WEB	Coma que non i auie que dues cagires, Rafaela li calec sèir-se ena mala e eth gran òme non comprenut, se demorèc de pès; mès dempús cuelhec un tistèr uet que i auie aquiu, lo botèc capenjós e acomodèc era sua respectabla persona en eth.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	IX.- Dempus que s’escambièren es prumères paraules d’aquera convèrsa, que non è cap de dobte de cridar memorabla, se n’encuedèc Izquierdo de qué se les auie d’auer damb un diplomatic plan mès fòrt qu’eth.
Fortunata-e-Jacinta-I-TA-WEB	Era tau dòna Guillermina, damb tota era sua opinion de santa e careta de Pasca, se li trauessaue.
Fortunata-e-Jacinta-I-TA-WEB	Que ja ère segur de qué lo tornarie lhòco damb es sues teologies pr’amor qu’aquera senhora deuie èster plan ultra, e eth, de vertat, non sabie hèr-se damb es ultres.
Fortunata-e-Jacinta-I-TA-WEB	Ostia, damb era tia bruisha aguesta!, didec ath sòn laguens Platon, barrejant es paraules damb idòls; e dempús en votz nauta: donques coma li didí ara senhora, s’era senhora vò ath Pituso, que se mete en tractes damb Castelar…
Fortunata-e-Jacinta-I-TA-WEB	Aguesta que ne vau quate!
Fortunata-e-Jacinta-I-TA-WEB	Senhor Izquierdo, non gescatz damb pegaries.
Fortunata-e-Jacinta-I-TA-WEB	Vos pensatz qu’èm pègues?
Fortunata-e-Jacinta-I-TA-WEB	A bon lòc vos sarratz…
Fortunata-e-Jacinta-I-TA-WEB	Vos que non podetz desvolopar cap destin, donques que non sabetz liéger.
Fortunata-e-Jacinta-I-TA-WEB	Recebec Izquierdo tan terrible còp ena sua vanitat, que non badèc boca.
Fortunata-e-Jacinta-I-TA-WEB	Ath delà mos menspredatz pr’amor qu’èm praubi.
Fortunata-e-Jacinta-I-TA-WEB	Non n’ei, plan que òc; mès que tanpòc ei cap aunor, vertat?
Fortunata-e-Jacinta-I-TA-WEB	Jo que sò tot decéncia… d’acòrd?
Fortunata-e-Jacinta-I-TA-WEB	A!, plan…
Fortunata-e-Jacinta-I-TA-WEB	Toti mos cridam persones decentes; mès que non ei aisit de demostrar.
Fortunata-e-Jacinta-I-TA-WEB	Vam a veir.
Fortunata-e-Jacinta-I-TA-WEB	Com auetz passat vos era vida?
Fortunata-e-Jacinta-I-TA-WEB	Venent saumets e shivaus, dempús conspirant e armant barralhes…
Fortunata-e-Jacinta-I-TA-WEB	E plan orgulhós, plan orgulhós…!
Fortunata-e-Jacinta-I-TA-WEB	Vai damb aguestes ties!…
Fortunata-e-Jacinta-I-TA-WEB	Jacinta tumaue dent contra dent.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	E vos pensatz que mos vam a emmaliciar pera flor que mos lançatz?
Fortunata-e-Jacinta-I-TA-WEB	Que non; jo sò plan acostumada ad aguestes fineses.
Fortunata-e-Jacinta-I-TA-WEB	Pejores causes li dideren a Crist.
Fortunata-e-Jacinta-I-TA-WEB	Mès mos tiem nosates.
Fortunata-e-Jacinta-I-TA-WEB	Jo que sò un individú… tau e com…
Fortunata-e-Jacinta-I-TA-WEB	Çò que vos ètz, pro que mo’n sabem: un guiterós e un bèstia…
Fortunata-e-Jacinta-I-TA-WEB	Òc òme… non me desdigui…
Fortunata-e-Jacinta-I-TA-WEB	Vos pensatz que me cau pòur?
Fortunata-e-Jacinta-I-TA-WEB	A veir; treiguetz lèu aguesta guinhaueta…
Fortunata-e-Jacinta-I-TA-WEB	Que non la tengui entàs hemnes.
Fortunata-e-Jacinta-I-TA-WEB	Ne entàs òmes…
Fortunata-e-Jacinta-I-TA-WEB	Que se deu creir aguest pòcvau que mos va a intimidar perque amie aguesta portadura…
Fortunata-e-Jacinta-I-TA-WEB	Seiguetz-vos e non hescatz mimaròtes, qu’aquerò servirà entà espaurir a mainatges, mès non a jo.
Fortunata-e-Jacinta-I-TA-WEB	Ath delà de bèstia qu’ètz vos un mentidèr, pr’amor que ne auetz estat en Cartagena ne aguest ei eth camin, e tot aquerò que condatz des revolucions qu’ei talents de parlar.
Fortunata-e-Jacinta-I-TA-WEB	A jo m’a informat qui vos coneish fòrça ben…
Fortunata-e-Jacinta-I-TA-WEB	A!, praube òme, se qué mos inspiratz?, donques pietat, ua pietat que non se pòt mesurar, per çò de grana qu’ei…
Fortunata-e-Jacinta-I-TA-WEB	Complètament assopit, coma se l’auessen descargat ua garrotada sus eth còth, Izquierdo se seiguec sus eth tistèr, e escampilhèc es sues guardades sus eth solèr.
Fortunata-e-Jacinta-I-TA-WEB	Rafaela e Jacinta alendèren, estonades per çò dera valentia dera sua amiga, que vedien coma ua creatura subernaturau.
Fortunata-e-Jacinta-I-TA-WEB	Vam a veir, donc, seguic aguesta guinhant es uelhs, coma tostemp qu’expausaue un ahèr important.
Fortunata-e-Jacinta-I-TA-WEB	Nosates mos hèm a vier ath mainatget, e vos autrejam a vos ua quantitat tà que vos suenhetz…
Fortunata-e-Jacinta-I-TA-WEB	E qué hèsqui jo damb un trist estipendi?
Fortunata-e-Jacinta-I-TA-WEB	Vos pensatz que jo me veni?
Fortunata-e-Jacinta-I-TA-WEB	Ai, be ne son de delicadi aguesti tempsi!…
Fortunata-e-Jacinta-I-TA-WEB	Vos, per qué vos auetz de véner?
Fortunata-e-Jacinta-I-TA-WEB	Que calerie trapar a bèth un que vos crompèsse.
Fortunata-e-Jacinta-I-TA-WEB	E aquerò non ei cap crompa, senon ua ajuda.
Fortunata-e-Jacinta-I-TA-WEB	Non me digatz que non n’auetz besonh…
Fortunata-e-Jacinta-I-TA-WEB	Ua quantitat e punt…
Fortunata-e-Jacinta-I-TA-WEB	Que non voi, ne peth mau de morir!
Fortunata-e-Jacinta-I-TA-WEB	Plan, plan, non cridetz tant, que non èm sordes.
Fortunata-e-Jacinta-I-TA-WEB	E non sigatz tan fin, que taus fineses non son pròpries d’un senhor revolucionari tan… herotge.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Vos que me hètz borir eth sang…
Fortunata-e-Jacinta-I-TA-WEB	Atau, donc, damb destin, e se non non?
Fortunata-e-Jacinta-I-TA-WEB	Be n’ètz de temardut.
Fortunata-e-Jacinta-I-TA-WEB	E òc ma hè qu’er òme ei a mida entà administrador.
Fortunata-e-Jacinta-I-TA-WEB	Senhor Izquierdo, deishem a part es facècies; me hè dò de vos; pr’amor que, ac digui damb sinceritat, non me semblatz tan mala persona coma se pense era gent.
Fortunata-e-Jacinta-I-TA-WEB	Voletz que vos diga era vertat?
Fortunata-e-Jacinta-I-TA-WEB	Donques vos qu’ètz un malerós que non a auut part en cap crim ne ena invencion dera povora.
Fortunata-e-Jacinta-I-TA-WEB	Izquierdo quilhèc era vista deth solèr e guardèc a Guillermina sense racacòr.
Fortunata-e-Jacinta-I-TA-WEB	Semblaue confirmar damb ua guardada de sinceritat çò que declaraue era fondadora.
Fortunata-e-Jacinta-I-TA-WEB	Diden per aquiu que vos assassinèretz ara vòsta dusau hemna…
Fortunata-e-Jacinta-I-TA-WEB	Mentida!
Fortunata-e-Jacinta-I-TA-WEB	Diden que vos auetz panat enes camins…
Fortunata-e-Jacinta-I-TA-WEB	Mentida!
Fortunata-e-Jacinta-I-TA-WEB	Diden per aquiu que vos auetz dat fòrça trabucades enes barralhes…
Fortunata-e-Jacinta-I-TA-WEB	Parola, parola, parola, gasulhèc Izquierso damb amarum.
Fortunata-e-Jacinta-I-TA-WEB	Vos, que vos auetz passatz era vida lutant pera parva e non sabent jamès véncer.
Fortunata-e-Jacinta-I-TA-WEB	Que non a estat possible…
Fortunata-e-Jacinta-I-TA-WEB	Era vertat, aguest fanfarron qu’ei òme de pòca disposicion: non sap arren, non trabalhe, non a engenh qu’entà exprimir fanfarronades e díder que se minge es mainatges crus.
Fortunata-e-Jacinta-I-TA-WEB	Fòrça parlar dera República e des cantons, e er òme non servís ne entàs mestièrs mès grossièrs…
Fortunata-e-Jacinta-I-TA-WEB	Tè, m’enganhi?
Fortunata-e-Jacinta-I-TA-WEB	Ei aguest eth vòste retrait, òc o non?…
Fortunata-e-Jacinta-I-TA-WEB	Platon non didie arren, e passèc e repassèc era sua beròia guardada pes malons deth pis, coma se les volesse escampar damb era.
Fortunata-e-Jacinta-I-TA-WEB	Es paraules de Guillermina ressonauen ena sua amna damb er accent d’aguestes vertats etèrnes que contra eres arren se pòt hèr damb es argucies umanes.
Fortunata-e-Jacinta-I-TA-WEB	Guillermina non lo deishaue de uelh, que damb es sues guinhades se tornauen picaresqui.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Semble mentida, mès que non n’ei, que dempús de ua auta pausa solemna, didec era Pacheco aguestes paraules:
Fortunata-e-Jacinta-I-TA-WEB	Qu’ac didetz entà embolhar a Ido e a d’auti pècs coma eth…
Fortunata-e-Jacinta-I-TA-WEB	E quin destin li van a dar a un òme que signe damb ua crotz?
Fortunata-e-Jacinta-I-TA-WEB	Vos que vos vantatz d’auer hèt tantes revolucions e de qué mos auetz hèt a vier era maladida Republica, e de qué auetz fondat eth canton de Cartagena… atau a gessut eth!…
Fortunata-e-Jacinta-I-TA-WEB	A Izquierdo li vibrèc eth còr, e aguest movement dera amna siguec tan clarament avertit per Guillermina, que se metec a arrir, e tocant-li eth jolh damb era man, repetic:
Fortunata-e-Jacinta-I-TA-WEB	Es uelhs deth firaire s’illuminèren.
Fortunata-e-Jacinta-I-TA-WEB	Non, hilh, non tant…
Fortunata-e-Jacinta-I-TA-WEB	Espanhòu auie d’èster.
Fortunata-e-Jacinta-I-TA-WEB	Que parli d’ua portaria de casa particulara.
Fortunata-e-Jacinta-I-TA-WEB	Izquierdo arroncilhèc es celhes.
Fortunata-e-Jacinta-I-TA-WEB	Çò qu’eth volie ère botar-se unifòrme damb galons.
Fortunata-e-Jacinta-I-TA-WEB	Tornèc a negar-se en ua cabussada ena sua consciéncia, e aquiu hec viroletes ath torn dera portaria de casa particulara.
Fortunata-e-Jacinta-I-TA-WEB	Eth, ac auie dit, ère ja hart de tant lutar pera maudida existéncia.
Fortunata-e-Jacinta-I-TA-WEB	Quina milhor pòsa podie desirar que çò que l’aufrie aquera tia, que deuie èster era neboda dera plan Santa Vèrge?…
Fortunata-e-Jacinta-I-TA-WEB	Pr’amor que ja començaue a èster vielh e non ère tà guaires badinades.
Fortunata-e-Jacinta-I-TA-WEB	Er aufriment significaue pitança segura, pòc trabalh; e s’era portaria ère de casa grana, er unifòrme non l’ac treiguie arrés…
Fortunata-e-Jacinta-I-TA-WEB	Ja auie era boca dubèrta entà deishar anar un d’acòrd mès gran qu’era casa que serie portièr, quan er amor pròpri, qu’ère eth sòn màger enemic, se li mutinèc, e era fanfarronaria cultivada ena sua ment li fotèc un tapatge espaventós.
Fortunata-e-Jacinta-I-TA-WEB	Òme perdut.
Fortunata-e-Jacinta-I-TA-WEB	Comencèc a botjar eth cap damb manca de vam, e lançant guardades de mesprètz d’un costat en aute, didec: “Ua portaria!…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Veigui qu’entre vos e D. José Ido, un aute que tau, poiríetz endonviar polides novèles.
Fortunata-e-Jacinta-I-TA-WEB	A!, era misèria, eth mau minjar, com hèn desvariar ad aguesti praubi cervèths!…
Fortunata-e-Jacinta-I-TA-WEB	En resumit, senhor Izquierdo…
Fortunata-e-Jacinta-I-TA-WEB	Qu’ei çò que se ditz: voleria, mès que non pòt èster, non pòt èster.
Fortunata-e-Jacinta-I-TA-WEB	Laudat sigue Diu!
Fortunata-e-Jacinta-I-TA-WEB	Fin finau arribèrem ena quantitat…
Fortunata-e-Jacinta-I-TA-WEB	Jacinta vedie eth cèu dubèrt… mès aguest cèu s’emborrasèc quan eth barbar, d’un cornèr estant, a on era sua votz hege ressons sinistres, deishèc anar aguestes fatidiques paraules:
Fortunata-e-Jacinta-I-TA-WEB	Mil duros!, sorrisclèc Guillermina.
Fortunata-e-Jacinta-I-TA-WEB	Tostemp serà un shinhau mens.
Fortunata-e-Jacinta-I-TA-WEB	Ne un sò mens!
Fortunata-e-Jacinta-I-TA-WEB	Jacinta pensaue ja com se les apraiarie entà recuélher mil duros, qu’ara prumeria li semblèc ua soma plan grana, dempús petita, e atau s’estèc ua estona valorant damb diuèrsi critèris de quantitat era chifra.
Fortunata-e-Jacinta-I-TA-WEB	Aquerò, aquerò, cuelhem enventida…
Fortunata-e-Jacinta-I-TA-WEB	Donques be n’auetz de pretensions!
Fortunata-e-Jacinta-I-TA-WEB	Ne vos damb tota era vòsta casta valetz mil quartos, guaire mens mil duros…
Fortunata-e-Jacinta-I-TA-WEB	Vai, voletz dus mil reiaus?
Fortunata-e-Jacinta-I-TA-WEB	Izquierdo hec un gèst de mesprètz.
Fortunata-e-Jacinta-I-TA-WEB	Donques arren, demoratz-vos damb eth vòste angelet.
Fortunata-e-Jacinta-I-TA-WEB	Donques qué s’aurà imaginat eth plan pèc, que mos avalàuem era messorga de qué eth Pituso ei hilh der espós dera senhora?
Fortunata-e-Jacinta-I-TA-WEB	Jo que non è arren a veir en aquerò… qu’ei clar qu’ei eth pair naturau, repliquèc Izquierdo damb mala encolia, pair naturau deth hilh dera mia neboda, vèrb e gràcia, Juanin.
Fortunata-e-Jacinta-I-TA-WEB	Auetz vos era partida de baptisme?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Rafaela.
Fortunata-e-Jacinta-I-TA-WEB	Non, non treiguetz papèrs, que tanpòc demòstren arren.
Fortunata-e-Jacinta-I-TA-WEB	Per çò dera paternitat naturau, coma didetz vos, serà o non serà.
Fortunata-e-Jacinta-I-TA-WEB	Demanaram infòrmes ad aqueth que mo’les posque autrejar.
Fortunata-e-Jacinta-I-TA-WEB	Izquierdo se grataue eth front, coma hotjant entà trèir d’aquiu ua idia.
Fortunata-e-Jacinta-I-TA-WEB	Era allusion a Juanito li hec rebrembar, plan, quan redolèc ignominiosament pera escala dera casa de Santa Cruz.
Fortunata-e-Jacinta-I-TA-WEB	Jacinta, mentretant, volie arribar a un acòrd aufrint era mitat; mès Guillermina, qu’endonvièc en sòn ròstre eth desir de conciliacion, l’impausèc silenci, e lheuant-se, didec:
Fortunata-e-Jacinta-I-TA-WEB	Senhora…
Fortunata-e-Jacinta-I-TA-WEB	Ostia!, jo que sò un òme de ben, e a jo non me hè quedar mau cap ultra, ei clar?, repliquèc damb aquera ràbia superficiau que non passaue des paraules.
Fortunata-e-Jacinta-I-TA-WEB	Qu’ètz plan amable…
Fortunata-e-Jacinta-I-TA-WEB	Damb es fineses que vos gastatz non ei possible que mos arribem a enténer.
Fortunata-e-Jacinta-I-TA-WEB	Dilhèu vos auratz pensat qu’aguesta senhora auie un gran interès entà apropriar-se deth mainatge!
Fortunata-e-Jacinta-I-TA-WEB	Qu’ei un caprici, arren mès qu’un caprici.
Fortunata-e-Jacinta-I-TA-WEB	Aguesta simpla que s’a entestat en auer mainatges… mania pèga, pr’amor que quan Diu non les ac vò dar, Eth se’n saberà deth perqué…
Fortunata-e-Jacinta-I-TA-WEB	Vedec ath Pituso, l’auec pietat, li shautèc… qu’ei massa de naut prètz er animalet.
Fortunata-e-Jacinta-I-TA-WEB	En aguesti dus patis que les autregen per arren, a escuélher… per arren, òc, amna de Diu, e ath delà damb arregraïment…
Fortunata-e-Jacinta-I-TA-WEB	Qué te pensaues, que sonque i é eth tòn poric?…
Fortunata-e-Jacinta-I-TA-WEB	Aquiu que i é aguesta mainada plan preciosa que criden Adoracion…
Fortunata-e-Jacinta-I-TA-WEB	Donques mo’la haram a vier quan volgam, pr’amor qu’era volontat dera Severiana ei era mia…
Fortunata-e-Jacinta-I-TA-WEB	Atau, donc, abur…
Fortunata-e-Jacinta-I-TA-WEB	Qué te cau díder?
Fortunata-e-Jacinta-I-TA-WEB	Que ja te veigui vier: qu’eth Pituso ei era pròpria sang des senhors de Santa Cruz.
Fortunata-e-Jacinta-I-TA-WEB	Que poirie èster, e que poirie non èster…
Fortunata-e-Jacinta-I-TA-WEB	Ara madeish mo’n vam a condar-li eth cas ath marit dera mia amiga, qu’ei òme de fòrça influéncia e se tuteje damb Pi e esdejoe damb Castelar e ei frair de lèit de Salmeron…
Fortunata-e-Jacinta-I-TA-WEB	Eth veirà se qué se pòt hèr.
Fortunata-e-Jacinta-I-TA-WEB	S’eth mainatge ei sòn, te lo treirà; e se non n’ei, qué te penses?.
Fortunata-e-Jacinta-I-TA-WEB	En aguest cas, tròç d’animau, ne sòs, ne portaria, ne arren.
Fortunata-e-Jacinta-I-TA-WEB	Izquierdo ère coma estabordit damb aguesta rajada de paraules viues e contundentes.
Fortunata-e-Jacinta-I-TA-WEB	Guillermina, en aqueres granes crisis oratòries, tutejaue a toti…
Fortunata-e-Jacinta-I-TA-WEB	Dempús de possar entara pòrta a Jacinta e a Rafaela, se virèc entath malerós, que non badaue boca, e metent-se a arrir damb angelica bontat, li parlèc d’aguesta sòrta:
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que sò atau.
Fortunata-e-Jacinta-I-TA-WEB	E non te penses que sò enrabiada.
Fortunata-e-Jacinta-I-TA-WEB	Mès que non voi partir sense balhar-te ua aumòina e un conselh.
Fortunata-e-Jacinta-I-TA-WEB	Era aumòina aciu que l’as.
Fortunata-e-Jacinta-I-TA-WEB	Que non vaus absoludament entad arren.
Fortunata-e-Jacinta-I-TA-WEB	Non sabes cap mestièr, ne tansevolh eth de manòbra, pr’amor qu’ès pigre e non te shaute cargar pesi.
Fortunata-e-Jacinta-I-TA-WEB	Que non servisses ne entà escampar es carrèrs, ne tansevolh entà amiar un panèu damb anóncies…
Fortunata-e-Jacinta-I-TA-WEB	E totun aquerò, malerós, non i a cap creatura de Diu que non age eth sòn entà qué en aguest talhèr admirable deth trabalh universau; tu qu’as neishut entà un gran mestièr, qu’en eth pòs arténher fòrça glòria e eth pan de cada dia.
Fortunata-e-Jacinta-I-TA-WEB	Pegonh, non te n’as encuedat d’aquerò?…
Fortunata-e-Jacinta-I-TA-WEB	Ès tan bèstia!…
Fortunata-e-Jacinta-I-TA-WEB	Mès, ditz, non t’as guardat en miralh bèth còp?
Fortunata-e-Jacinta-I-TA-WEB	Non se t’a acodit?…
Fortunata-e-Jacinta-I-TA-WEB	Sembles pèc…
Fortunata-e-Jacinta-I-TA-WEB	Donques t’ac vau a díder: entà çò que tu servisses ei entà modèl de pintors… non comprenes?
Fortunata-e-Jacinta-I-TA-WEB	Pr’amor qu’eri te boten vestit de sant, o de cavalièr, o de Pair Etèrn, e te trèn eth retrait… pr’amor qu’as era gran figura.
Fortunata-e-Jacinta-I-TA-WEB	Cara, còs, expression, tot aquerò que non ei dera tua amna, qu’ei en tu nòble e beròi; amies ena tua persona un tresaur, un vertadèr tresaur de linhes…
Fortunata-e-Jacinta-I-TA-WEB	Era vanitat aumentèc era trebolesa que s’estaue eth brave d’Izquierdo.
Fortunata-e-Jacinta-I-TA-WEB	Presumpcions de glòria li passèren peth cap coma arrais de huec…
Fortunata-e-Jacinta-I-TA-WEB	E aquerò se pagaue!
Fortunata-e-Jacinta-I-TA-WEB	E se guanhauen sòs per vestir-se, botar-se e a!…
Fortunata-e-Jacinta-I-TA-WEB	Platon se guardèc en veire deth quarto des trenes, mès non se vedie ben…
Fortunata-e-Jacinta-I-TA-WEB	Presenta-te en quinsevolh estudi, e seràs un òme.
Fortunata-e-Jacinta-I-TA-WEB	Damb eth poric en braça, que series eth San Cristobal mès polit que se poirie veir.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Mès scènes dera vida intima.
Fortunata-e-Jacinta-I-TA-WEB	I.- Gessent pes correders, li didie Guillermina ara sua amiga: “Qu’ès plan innocenta… tu non sabes tractar damb aguesta gent.
Fortunata-e-Jacinta-I-TA-WEB	Dèisha- me a jo, e està-te tranquilla, qu’eth Pituso ei tòn.
Fortunata-e-Jacinta-I-TA-WEB	Jo que me’n sai.
Fortunata-e-Jacinta-I-TA-WEB	S’aguest brigand te cuelh peth sòn compde, te trè mès de çò que valen toti es mainatges dera Inclusa amassa damb es sòns pairs respectius.
Fortunata-e-Jacinta-I-TA-WEB	Qué pensaues aufrir-li?
Fortunata-e-Jacinta-I-TA-WEB	Dètz mil reiaus?
Fortunata-e-Jacinta-I-TA-WEB	Dempús de parlar ua estona damb Severiana ena saleta d’aguesta, gesseren acompanhades de diuèrsi còssi e seccions dera coquinaria des dus patis.
Fortunata-e-Jacinta-I-TA-WEB	A Juanin, per mès que Jacinta e Rafaela se desgahonauen cercant-lo, non lo vederen per nunlòc.
Fortunata-e-Jacinta-I-TA-WEB	Aqueth dia, qu’ère eth 22, empejorèc eth Delfin per çò dera sua impaciéncia e per aqueri vams de voler auançar-se ara natura, en tot trèir-li ad aguesta es mieis dera sua pròpria reparacion.
Fortunata-e-Jacinta-I-TA-WEB	Ath cap d’ua estona de lheuar-se li calec botar-se en lhet un aute còp, planhent-se de molèsties e dolors purament illusòris.
Fortunata-e-Jacinta-I-TA-WEB	Era sua familha, que se’n sabie pro ben des sues argucies, non s’enquimeraue, e Barbarita li receptaue de contunh linçòs e resignacion.
Fortunata-e-Jacinta-I-TA-WEB	Passèc era net inquiet; mès dormic tot eth maitin deth 23, per çò que podec Jacinta hèr un aute guimbet, acompanhada de Rafaela, en carrèr de Mira el Rio.
Fortunata-e-Jacinta-I-TA-WEB	Aguesta visita siguec tan pòc utila, qu’era dauna entornèc plan trista entà casa.
Fortunata-e-Jacinta-I-TA-WEB	Non vedec ath Pituso ne ath senhor Izquierdo.
Fortunata-e-Jacinta-I-TA-WEB	Severiana li didec que Guillermina i auie estat abans e auie auut ua longa convèrsa damb er individú, qu’amiaue ath mainatge quilhat ena espatla, assajant, plan que òc, entà hèr eth San Cristobal.
Fortunata-e-Jacinta-I-TA-WEB	Era soleta causa que ne treiguec Jacinta dera excursion d’aqueth dia siguec un nau testimòni dera popularitat que començaue a arténher en aqueres cases.
Fortunata-e-Jacinta-I-TA-WEB	Òmes e hemnes l’enrodauen e lèu lèu l’amièren en aire.
Fortunata-e-Jacinta-I-TA-WEB	S’entenec ua votz que cridaue: “visca era simpatia!”, e li lancèren còbles de gust dobtós, encara que de plan bona intencion.
Fortunata-e-Jacinta-I-TA-WEB	Es d’Ido amiauen era votz cantanta en aguest concèrt de laudances, e daue gòi veir a D. José tant alègre, damb era ròba de bon usatge que Jacinta l’auie dat, e eth sòn chapèu lèu nau de color café.
Fortunata-e-Jacinta-I-TA-WEB	Eth primogenit des chapèus siguec objècte d’ua sòrta de transaccions e revendes de firaire, enquia que l’aqueric per dus sòs un cèrt vesin dera casa, qu’auie er in de hèr de higuí 1 enes carnavaus.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Adoracion se sarraue a dòna Jacinta tanlèu la vedie entrar.
Fortunata-e-Jacinta-I-TA-WEB	Qu’ère coma ua idolatria era afeccion d’aquera gojateta.
Fortunata-e-Jacinta-I-TA-WEB	Se quedaue parada e embadoquida dauant dera senhoreta, avalant-se-la damb es sòns uelhs, e s’aguesta li tocaue era cara o li hège un punet, era prauba mainada tremolaue d’emocion e semblaue que li venguie fèbre.
Fortunata-e-Jacinta-I-TA-WEB	Era manèra d’exprimir çò que sentie qu’ère balhar còps de cap contra eth còs dera sua idòla, botant eth cap entre es plecs deth mantèl e sarrant coma se volesse daurir damb eth un uet.
Fortunata-e-Jacinta-I-TA-WEB	Veir anar-se’n a dòna Jacinta qu’ère demorar-se Adoracion sense amna, e Severiana li calie botar-se seriosa entà hèr-la entrar en rason.
Fortunata-e-Jacinta-I-TA-WEB	Aqueth dia li hec a vier era dauna ues bòtetes plan polides, prometec hèr-li a vier d’autes pèces, plendengues e un anèth damb un diamant fin dera mida d'un cede; mès gran, encara; dera mida d’un aueràs.
Fortunata-e-Jacinta-I-TA-WEB	En tornar ena sua casa, qu’auie era Delfina viui desirs de saber se Guillermina auie hèt bèra causa.
Fortunata-e-Jacinta-I-TA-WEB	La cridèc deth balcon estant; mès era fondadora non i ère.
Fortunata-e-Jacinta-I-TA-WEB	Probablament, sivans didec era mossa, non tornarie enquiara net pr’amor que l’auie calut anar per tresau viatge ena estacion de Pulgas, ena òbra e en asil deth carrèr d’Alburquerque.
Fortunata-e-Jacinta-I-TA-WEB	Aqueth dia se passèc en çò de Santa Cruz un eveniment erós.
Fortunata-e-Jacinta-I-TA-WEB	Entrèc D. Baldomero deth carrèr quan ja èren a punt de sèir-se ena taula, e didec damb era màger naturalitat deth mon que l’auie tocat era lotaria.
Fortunata-e-Jacinta-I-TA-WEB	Entenec Barbarita era notícia damb tranquillitat, lèu damb tristesa, pr’amor qu’eth caprici dera sòrt hòla non li hège guaira gràcia.
Fortunata-e-Jacinta-I-TA-WEB	Era Providéncia non auie estat en aquerò guaire esdegada, pr’amor qu’eri non auien besonh dera lotaria entad arren, e enquia e tot semblaue que les shordaue un prèmi que, en bona logica, auie d’èster entàs malerosi que jòguen entà milhorar era sua fortuna.
Fortunata-e-Jacinta-I-TA-WEB	E be n’auie de persones aqueth dia que s’autrejauen ath diable per çò de non auer trèt ne tansevolh ua trista reintegracion!
Fortunata-e-Jacinta-I-TA-WEB	Eth 23, ara ora dera lista grana, Madrid semblaue eth país des desillusions, perque… causa estranha!, ad arrés li tocaue.
Fortunata-e-Jacinta-I-TA-WEB	Que cau que li tòque a un entà creir que i a afavoridi.
Fortunata-e-Jacinta-I-TA-WEB	D. Baldomero ère plan seren, e eth còp de sòrt non li hège ne calor ne hered.
Fortunata-e-Jacinta-I-TA-WEB	Cada an crompaue un bilhet sancer, per costum o per vici, dilhèu per obligacion, coma se cuelh era cedula de vesiat o un aute document qu’acredite era condicion d’espanhòu net, sense que jamès li toquèsse que foteses, quauqua reintegracion o prèmis fòrça petits.
Fortunata-e-Jacinta-I-TA-WEB	Aqueth an li toquèren dus cent cinquanta mil reiaus.
Fortunata-e-Jacinta-I-TA-WEB	Qu’auie hèt, coma tostemp, fòrça participacions, per çò qu’es dotze mil cinc cents duros se repartien entre un revolum de persones de diuèrsa posicion e fortuna; pr’amor que se bèri rics cuelhien bona quantitat, tanben fòrça praubi pecigauen quauquarren.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Se l’entenie coma s’enten as mainatges deth Colegio de San Ildefonso que trèn e canten es numèros en moment dera extraccion.
Fortunata-e-Jacinta-I-TA-WEB	Villalonga un desen: vint-e-cinc mil.
Fortunata-e-Jacinta-I-TA-WEB	Pepe Samaniego campèc ena pòrta ath punt que D. Baldomero pregonaue eth sòn nòm e eth sòm prèmi, e er afavorit non podec tier era sua alegria e comencèc a abraçar a toti es presents, autanplan as vailets.
Fortunata-e-Jacinta-I-TA-WEB	Benignita, miei desen: dotze mil cinc cents reiaus.
Fortunata-e-Jacinta-I-TA-WEB	Federico Ruiz, dus duros: cinc mil reiaus.
Fortunata-e-Jacinta-I-TA-WEB	Ara ven tota era menudalha.
Fortunata-e-Jacinta-I-TA-WEB	Deogracias, Rafaela e Blas an jogat dètz reiaus cadun.
Fortunata-e-Jacinta-I-TA-WEB	Eth carboèr metec dètz reiaus; Juana, era nòsta insigna codinèra, vint, eth carnissèr quinze…
Fortunata-e-Jacinta-I-TA-WEB	A veir, a veir: Pepa era ajudanta cinc reiaus, e era sua fraia uns auti cinc.
Fortunata-e-Jacinta-I-TA-WEB	Ad aguestes les tòque sies cents cinquanta reiaus.
Fortunata-e-Jacinta-I-TA-WEB	Quina misèria!
Fortunata-e-Jacinta-I-TA-WEB	Hilha, que non ac digui jo, ac ditz era aritmetica.
Fortunata-e-Jacinta-I-TA-WEB	Es participants anauen arribant en casa atiradi pera aulor dera notícia, que s’estenèc rapidament, e era codinèra, es mosses e d’autes persones deth servici gausauen trincar era etiqueta, apressant-se ena pòrta deth minjador e mostrant es sues cares alègres pr’amor d’enténer cantar ath senhor era chifra d’aqueri sòs que les queiguien.
Fortunata-e-Jacinta-I-TA-WEB	Era senhoreta Jacinta siguec qui prumèr les hec a vier es felicitacions ena codina, e era ajudanta cuelhec ua malagana per çò d’imaginar-se que damb aquerò des cinc tristi reiaus l’auie tocat auments tres milions.
Fortunata-e-Jacinta-I-TA-WEB	Estupinhan, tanlèu se’n sabec de çò que se passaue, gessec ath mès córrer per aguesti carrèrs ara cèrca des afortunadi pr’amor de balhar-les era notícia.
Fortunata-e-Jacinta-I-TA-WEB	Que siguec eth qui dèc es felicitacions a Samaniego, e quan ja non trapèc cap interessat, li daue era notícia a toti es coneishudi que trapaue.
Fortunata-e-Jacinta-I-TA-WEB	E eth non s’auie trèt arren!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Mès hilha, que jo non n’è eth tòrt…
Fortunata-e-Jacinta-I-TA-WEB	Te’n brembaràs que s’estèc damb eth miei duro ena man, aufrint-lo e retirant-lo, enquia qu’ara fin era sua avaricia podec mès qu’era ambicion, e didec: “Entad aquerò que jo n’è de trèir, que vau mès que tenga eth mèn escudet en anisi…” Tè, anisi!
Fortunata-e-Jacinta-I-TA-WEB	Praubet!, mete-lo ena lista.
Fortunata-e-Jacinta-I-TA-WEB	D. Baldomero guardèc ara sua esposa damb ua cèrta severitat.
Fortunata-e-Jacinta-I-TA-WEB	Quan era senhora guardaue d’aquera manèra non auie mès remèdi que carar-se.
Fortunata-e-Jacinta-I-TA-WEB	Mès se jo… gasulhèc un aute còp Estupinhan qu’en sòn esperit es nocions de justícia èren tostemp fòrça clares, tostemp que non siguesse de contrabanda.
Fortunata-e-Jacinta-I-TA-WEB	M’imagini qu’Estupinhan arribèc a creir totafèt qu’auie balhat er escut.
Fortunata-e-Jacinta-I-TA-WEB	Coma polit… higec Estupinhan, que non i a cap de dobte de que n’ei.
Fortunata-e-Jacinta-I-TA-WEB	Qu’ei qu’auie de gésser, pro qu’ac vedia jo, afirmèc Samaniego damb aguesta conviccion qu’ei eth resultat dera alegria.
Fortunata-e-Jacinta-I-TA-WEB	Tres quates seguits, dempús un zèro, e acabar damb un ueit…!
Fortunata-e-Jacinta-I-TA-WEB	Qu’auie de gésser.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Eth madeish Samaniego siguec qui pensèc hestejar damb còps de tamborin e nadales eth faust eveniment, e Estupinhan proposèc qu’anèssen toti es agraciadi ena codina pr’amor de hèr tapatge damb es caceròles.
Fortunata-e-Jacinta-I-TA-WEB	Mès Barbarita enebic tot çò que siguesse tapatge, e vedent entrar a Federico Ruiz, a Eulalia Muñoz e a un des Gojats, Ricardo Santa Cruz manèc destapar mieja dotzèna de botelhes de champanha.
Fortunata-e-Jacinta-I-TA-WEB	Tot aguest rambalh arribaue enquiara cramba de Juan, que s’entretenguie entenent a condar ara sua hemna e ath sòn vailet çò que se passaue, e mès que mès eth miracle deth prèmi d’Estupinhan.
Fortunata-e-Jacinta-I-TA-WEB	Be se n’arric d’aquerò!
Fortunata-e-Jacinta-I-TA-WEB	Era preson qu’en era s’estaue tan desengustat lo tornèc lèu ara sua mala encolia e botant-se plan pelejaire li didie ara sua hemna: “Aquerò, aquerò, dèisha- me solet un aute còp entà anar-te’n a divertir-te damb eth rambalh d’aguesti pècs.
Fortunata-e-Jacinta-I-TA-WEB	Era lotaria!, quin endarreriment mès gran!
Fortunata-e-Jacinta-I-TA-WEB	Qu’ei des causes que calerie suprimir-les; aucís er estauvi; ei era Providéncia des guiterosi.
Fortunata-e-Jacinta-I-TA-WEB	Damb era lotaria que non i pòt auer prosperitat publica…
Fortunata-e-Jacinta-I-TA-WEB	Qué?
Fortunata-e-Jacinta-I-TA-WEB	Te’n vas un aute còp?
Fortunata-e-Jacinta-I-TA-WEB	Polida forma de suenhar a un malaut!
Fortunata-e-Jacinta-I-TA-WEB	E vam a veir, qué dimonis te cau hèr tu per aguesti carrèrs tot eth maitin?
Fortunata-e-Jacinta-I-TA-WEB	A veir, explica-me, qu’ac voi saber; pr’amor qu’ei ja cada dia”.
Fortunata-e-Jacinta-I-TA-WEB	Jacinta balhaue es sues desencuses alègra e tranquilla.
Fortunata-e-Jacinta-I-TA-WEB	Mès que li calec deishar anar ua petita mentida.
Fortunata-e-Jacinta-I-TA-WEB	Qu’auie gessut peth maitin a crompar gripiaus, candeletes de color e lecadures entàs mainatges de Candelaria.
Fortunata-e-Jacinta-I-TA-WEB	Eth rambalh des premiats, qu’anaue amendrint un shinhau, aumentèc damb era arribada de Guillermina, que se’n sabec dera sua casa estant dera notícia e entrèc cridant a votzes: “Cadun m’a de dar eth vint-e-cinc per cent entara mia òbra…
Fortunata-e-Jacinta-I-TA-WEB	Eth vint-e-cinc per cent qu’ei molt entara gent menuda, didec D.
Fortunata-e-Jacinta-I-TA-WEB	Baldomero.
Fortunata-e-Jacinta-I-TA-WEB	Demana-l’ac a San José e veiràs se com me da era rason.
Fortunata-e-Jacinta-I-TA-WEB	Eretge…!, repliquèc era dauna, hènt veir qu’ère emmaliciada, eretjòt… dempús que shurles es sòs dera nacion, que son es sòs dera Glèisa, ara vòs remir era tua ajuda ara mia òbra, as praubi…
Fortunata-e-Jacinta-I-TA-WEB	Eth vint-e-cinc per cent e tu eth cinquanta per cent…
Fortunata-e-Jacinta-I-TA-WEB	E punt finau.
Fortunata-e-Jacinta-I-TA-WEB	Se non, ac despeneràs tot en potecaris.
Fortunata-e-Jacinta-I-TA-WEB	Atau, donc, escuelh.
Fortunata-e-Jacinta-I-TA-WEB	Non, hilha mia; per jo t’ac darè tot…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Donques non haràs arren mès de çò que te cau hèr, aganit.
Fortunata-e-Jacinta-I-TA-WEB	Que ja se boten ben es causes, òc ma hè…
Fortunata-e-Jacinta-I-TA-WEB	Eth centenat de tòchos, qu’ère era setmana passada a dètz reiaus, ara me lo vòlen crubar a onze e miei.
Fortunata-e-Jacinta-I-TA-WEB	Que sò capvirada.
Fortunata-e-Jacinta-I-TA-WEB	Es materiaus pes bromes…
Fortunata-e-Jacinta-I-TA-WEB	Samaniego s’entestèc qu’era santa li calie préner ua copa de champanha.
Fortunata-e-Jacinta-I-TA-WEB	Jo bèuer aguestes porcaries!…
Fortunata-e-Jacinta-I-TA-WEB	Quan crubes?, deman?
Fortunata-e-Jacinta-I-TA-WEB	Donques premanis-te.
Fortunata-e-Jacinta-I-TA-WEB	Aquiu me veiràs coma era massa de Fraga2.
Fortunata-e-Jacinta-I-TA-WEB	Eth Pituso qu’ei tòn.
Fortunata-e-Jacinta-I-TA-WEB	È barrat eth tracte aguesta tarde.
Fortunata-e-Jacinta-I-TA-WEB	Non pòs imaginar-te com me calèc pelejar damb aqueth Iscariote.
Fortunata-e-Jacinta-I-TA-WEB	Perdí eth compde des osties que me lancèc aqueth blasfèm.
Fortunata-e-Jacinta-I-TA-WEB	Aquiu, me treiguec dera mala era partida de baptisme, un paperòt que pudie.
Fortunata-e-Jacinta-I-TA-WEB	Aguest document non demòstre arren.
Fortunata-e-Jacinta-I-TA-WEB	Eth mainatge serà o non serà… qui ac pòt saber!
Fortunata-e-Jacinta-I-TA-WEB	Mès, donques qu’as aguest caprici de ricassa mimosa, aquiu tu damb Diu…
Fortunata-e-Jacinta-I-TA-WEB	Tot aquerò me semble irregular.
Fortunata-e-Jacinta-I-TA-WEB	Çò de prumèr aurie d’auer estat parlar-li ath tòn marit deth cas.
Fortunata-e-Jacinta-I-TA-WEB	Mès tu cerques era suspreseta e er efècte teatrau.
Fortunata-e-Jacinta-I-TA-WEB	Aquiu mos veiram…
Fortunata-e-Jacinta-I-TA-WEB	Ja sabes, hilha, eth tracte ei eth tracte.
Fortunata-e-Jacinta-I-TA-WEB	Que m’a costat Diu e ajuda hèr entrar en rason ath senhor Izquierdo.
Fortunata-e-Jacinta-I-TA-WEB	Fin finau se contente damb sies mil cinc cents reiaus.
Fortunata-e-Jacinta-I-TA-WEB	Çò que sobre des dètz mil reiaus ei entà jo, que pro que m’ac è sabut guanhar…
Fortunata-e-Jacinta-I-TA-WEB	Atau, donc, deman, jo i anarè dempús de meddia; vene tu tanben damb es santi sòs.
Fortunata-e-Jacinta-I-TA-WEB	Se botèc Jacinta plan contenta.
Fortunata-e-Jacinta-I-TA-WEB	Qu’auie realizat eth sòn caprici; que ja auie era sua jogalha.
Fortunata-e-Jacinta-I-TA-WEB	Aquerò poirie èster plan ben ua fantonada; mès era qu’auie es sues rasons entà obrar atau.
Fortunata-e-Jacinta-I-TA-WEB	Eth plan que concebic entà presentar ath Pituso ara familha e introdusir-lo en era, revelaue cèrta astúcia.
Fortunata-e-Jacinta-I-TA-WEB	Pensèc que de moment non l’auie de díder arren ath Delfin.
Fortunata-e-Jacinta-I-TA-WEB	Deisharie era sua trobalha ena casa dera sua fraia Candelaria enquia botar-lo presentable.
Fortunata-e-Jacinta-I-TA-WEB	Dempús diderie qu’ère un orfanèl abandonat enes carrèrs, recuelhut per era… ne ua soleta paraula tanhenta a qui podie èster era mama e mens eth papa de tau pipòt.
Fortunata-e-Jacinta-I-TA-WEB	Tot s’estaue en observar era cara que botarie Juan en veder-lo.
Fortunata-e-Jacinta-I-TA-WEB	Li diderie quauquarren era votz misteriosa dera sang?
Fortunata-e-Jacinta-I-TA-WEB	Arreconeisherie enes traits deth praube mainatge es de…?
Fortunata-e-Jacinta-I-TA-WEB	Ar interès dramatic d’aguesta situacion dificila sacrificaue Jacinta era convenença des procediments pròpris de tau ahèr.
Fortunata-e-Jacinta-I-TA-WEB	Se sauvaue en Fraga.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Quan venguec en quarto deth Delfin, Barbarita li hec préner ad aguest ua tassa de tè damb conhac.
Fortunata-e-Jacinta-I-TA-WEB	En minjador seguie eth rambalh; mès era animositat ère mès serena; “Ara, didec era mama, an junhut eth hiu damb era politica.
Fortunata-e-Jacinta-I-TA-WEB	Que ditz Samaniego qu’enquia que non talhen dus cents o tres cents caps, non i aurà patz.
Fortunata-e-Jacinta-I-TA-WEB	Eth marqués que non ei per çò deth vessament de sang, e Estupinhan li preguntaue se per qué non auie acceptat era diputacion que l’aufriren…
Fortunata-e-Jacinta-I-TA-WEB	Se botèc madeish qu’un piòc, e didec qu’eth non volier calar-se en…
Fortunata-e-Jacinta-I-TA-WEB	Que non didec aquerò, mama.
Fortunata-e-Jacinta-I-TA-WEB	Mès hilh, qu’ac è entenut jo madeisha.
Fortunata-e-Jacinta-I-TA-WEB	Encara qu’ac ages entenut, t’asseguri que non podec díder aquerò…
Fortunata-e-Jacinta-I-TA-WEB	Plan, donc.
Fortunata-e-Jacinta-I-TA-WEB	Pro m’en sai de com parlen es persones fines.
Fortunata-e-Jacinta-I-TA-WEB	Barbarita se metec a arrir.
Fortunata-e-Jacinta-I-TA-WEB	Ac ves?…
Fortunata-e-Jacinta-I-TA-WEB	Jacinta.
Fortunata-e-Jacinta-I-TA-WEB	Se qué vòs, mainatge lanfiós?
Fortunata-e-Jacinta-I-TA-WEB	Mana-li un encargue a Aparisi.
Fortunata-e-Jacinta-I-TA-WEB	Que vengue de seguit.
Fortunata-e-Jacinta-I-TA-WEB	Entà qué?
Fortunata-e-Jacinta-I-TA-WEB	Sabes era ora qu’ei?
Fortunata-e-Jacinta-I-TA-WEB	Tanlèu se’n sàpie deth motiu, se cale aciu en un bot.
Fortunata-e-Jacinta-I-TA-WEB	Mès entà qué?
Fortunata-e-Jacinta-I-TA-WEB	Aguesta que ne vau quate!
Fortunata-e-Jacinta-I-TA-WEB	Jo que voi saber-me’n de com se secodís aguesta mosca…
Fortunata-e-Jacinta-I-TA-WEB	Es dues daunes celebrèren aquera badinada tant que l’apraiauen eth lhet.
Fortunata-e-Jacinta-I-TA-WEB	Guillermina auie gessut de casa sense dider-se adiu, e ara seguida anèren partint es auti.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aguest semblaue qu’ère prigondament adormit, e era sua esposa s’ajacèc sense dromilhon, damb er in mès dispausat ara garda qu’ath repaus.
Fortunata-e-Jacinta-I-TA-WEB	Non s’auie passat ua ora, que Juan se desvelhèc intranquil, gessent de parlar d’ua manèra un shinhau descompausada.
Fortunata-e-Jacinta-I-TA-WEB	Se pensèc Jacinta que deliraue, e s’incorporèc en sòn lhet; mès que non ère deliri, senon inquietud damb quauquarren d’impertinéncia.
Fortunata-e-Jacinta-I-TA-WEB	Sagèc de padegar-lo damb paraules amoroses; mès eth, que non ère per aquerò.
Fortunata-e-Jacinta-I-TA-WEB	Qu’ei que sò nerviós.
Fortunata-e-Jacinta-I-TA-WEB	Se me n’a anat eth sòn.
Fortunata-e-Jacinta-I-TA-WEB	Qu’ei clar; tot eth dia en aguest potz d’engüeg.
Fortunata-e-Jacinta-I-TA-WEB	Jacinta se calèc ath dessús era blòda, e correc a sèir-se ath cant deth lhet deth sòn marit.
Fortunata-e-Jacinta-I-TA-WEB	Li semblèc qu’auie un shinhau de fèbre.
Fortunata-e-Jacinta-I-TA-WEB	Çò de pejor ère que treiguie es braci e retiraue es hlaçades.
Fortunata-e-Jacinta-I-TA-WEB	Cranhent que se heredèsse, tenguec totes es rasons entà padegar-lo, e en veir que non podie, se treiguec era blòda e se botèc, damb eth, en lhet, prèsta a passar era net en tot abrigar-lo ara fòrça coma se siguesse un mainatge, e amanhagant-lo entà que s’esclipsèsse.
Fortunata-e-Jacinta-I-TA-WEB	E era vertat ei que damb aquerò se solatgèc un shinhau, pr’amor que li shautauen es amorasses e que s’esdeguessen per eth, e que li balhèssen convèrsa quan ère desvelhat.
Fortunata-e-Jacinta-I-TA-WEB	E be se’n hège de mainatge quan era sua hemna, damb deliciosa gentilesa mairau, lo cuelhie enes sòns braci e lo sarraue contra era entà amorassar-lo, en tot prestar-li eth sòn pròpri calor!
Fortunata-e-Jacinta-I-TA-WEB	Non se tardèc Juan en endormiscar-se damb era vertut d’aguesti cocons.
Fortunata-e-Jacinta-I-TA-WEB	Jacinta non lo deishaue de uelh, observant atentiuament se s’esclipsaue, se gasulhaue bèra quèisha, se sudaue.
Fortunata-e-Jacinta-I-TA-WEB	En aguesta situacion entenec clarament tocar era ua, era ua e mieja, es dues pera campana dera Puerta del Sol damb tan clar son, que semblauen sonar laguens de casa.
Fortunata-e-Jacinta-I-TA-WEB	Ena cramba i auie ua lum doça, que se calaue per un paralum de porcelana.
Fortunata-e-Jacinta-I-TA-WEB	E quan passaue ua estona sense qu’eth se botgèsse, Jacinta s’autrejaue as sues reflexions.
Fortunata-e-Jacinta-I-TA-WEB	Treiguie es sues idies dera ment, tau qu’er aganit trè es monedes, quan arrés lo ve, e se botaue a compdar-les e examinar-les e campar s’entre eres n’auie bèra ua de faussa.
Fortunata-e-Jacinta-I-TA-WEB	De ressabuda se’n brembaue dera jogalha qu’auie premanida entath sòn marit, e era sua amna s’estrementie damb eth plaser dera sua mainadenca resvenja.
Fortunata-e-Jacinta-I-TA-WEB	Eth Pituso se li calaue de seguit tu per tu.
Fortunata-e-Jacinta-I-TA-WEB	Coma se lo vedesse!
Fortunata-e-Jacinta-I-TA-WEB	Era contemplacion ideau de çò qu’aqueri traits auien de desconeishut, era còpia des traits dera mair, qu’ère çò que mès capviraue a Jacinta, trebolant era sua pietosa alegria.
Fortunata-e-Jacinta-I-TA-WEB	Alavetz sentie es gatalhèues, donques que non meriten un aute nòm, es gatalhèues d’aquera mainadenca ràbia que solie escometer-la, sentent ath delà enes sòns braci un cèrt vam de sarrar e sarrar fòrt pr’amor de hèr-li a sénter ar infidèu era ràbia dera paloma que la dominaue.
Fortunata-e-Jacinta-I-TA-WEB	Mès era vertat ère que non sarraue bric, per pòur de trincar-li eth sòn.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Quan panteishaue o alendaue fòrt, l’amorassaue balhant-li leugèrs còps de paumet ena esquia, e entà non desseparar es sues mans d’aquera obligacion, tostemp que volie saber se sudaue o non, apressaue eth sòn nas o era sua caròla en front d’eth.
Fortunata-e-Jacinta-I-TA-WEB	Serien es tres quan eth Delfin dauric es uelhs, desvelhant-se complètament, e guardèc ara sua hemna, qu’era sua cara non s’alunhaue dera sua er espaci de dus o tres nassi.
Fortunata-e-Jacinta-I-TA-WEB	Sò en tot sudar; que ja non è hered.
Fortunata-e-Jacinta-I-TA-WEB	E tu non dormisses?
Fortunata-e-Jacinta-I-TA-WEB	Era gran lotaria qu’ei era que m’a tocat a jo.
Fortunata-e-Jacinta-I-TA-WEB	Tu qu’ès eth mèn prèmi gròs.
Fortunata-e-Jacinta-I-TA-WEB	Te hè mau eth cap?
Fortunata-e-Jacinta-I-TA-WEB	Non è mau de cap.
Fortunata-e-Jacinta-I-TA-WEB	Que sò ben; mès que me sò desvelhat; non è dromilhon.
Fortunata-e-Jacinta-I-TA-WEB	Se tu tanpòc n’as, conda-me quauquarren.
Fortunata-e-Jacinta-I-TA-WEB	A veir, ditz-me a on anères aguest maitin.
Fortunata-e-Jacinta-I-TA-WEB	A compdar es fraires, pr’amor que se n’a perdut un.
Fortunata-e-Jacinta-I-TA-WEB	Respon-me sense trebucs.
Fortunata-e-Jacinta-I-TA-WEB	A on sigueres?
Fortunata-e-Jacinta-I-TA-WEB	Que me n’arrisqui de tu.
Fortunata-e-Jacinta-I-TA-WEB	Be ne son de curiosi aguesti òmes!
Fortunata-e-Jacinta-I-TA-WEB	Diu!, tot qu’ac vòlen saber.
Fortunata-e-Jacinta-I-TA-WEB	Plan, qu’ei que n’auem eth dret.
Fortunata-e-Jacinta-I-TA-WEB	Non pòt ua gésser de crompes…
Fortunata-e-Jacinta-I-TA-WEB	Un aute còp es botigues.
Fortunata-e-Jacinta-I-TA-WEB	Tu que non as anat de crompes.
Fortunata-e-Jacinta-I-TA-WEB	Plan que òc.
Fortunata-e-Jacinta-I-TA-WEB	E qué as crompat?
Fortunata-e-Jacinta-I-TA-WEB	Tela.
Fortunata-e-Jacinta-I-TA-WEB	Entà camises tà jo?
Fortunata-e-Jacinta-I-TA-WEB	Entà camises tues, òc; mès que te les hèsqui petitetes.
Fortunata-e-Jacinta-I-TA-WEB	Petitetes!
Fortunata-e-Jacinta-I-TA-WEB	Òc, e tanben te hèsqui uns bavarèls plan polidi.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	A jo, bavarèls a jo!
Fortunata-e-Jacinta-I-TA-WEB	Òc, pèc; per s’un cas te què era baua.
Fortunata-e-Jacinta-I-TA-WEB	Jacinta!…
Fortunata-e-Jacinta-I-TA-WEB	Tè, e se n’arrís eth plan pèc.
Fortunata-e-Jacinta-I-TA-WEB	Ja veiràs quines camises!
Fortunata-e-Jacinta-I-TA-WEB	De vertat que tu…
Fortunata-e-Jacinta-I-TA-WEB	A veir, bota-te seriosa…
Fortunata-e-Jacinta-I-TA-WEB	Ves se guaire seriosa me boti?…
Fortunata-e-Jacinta-I-TA-WEB	Qu’ei que me hès arrir tu…
Fortunata-e-Jacinta-I-TA-WEB	Que sò en tot hèr ues borrasses.
Fortunata-e-Jacinta-I-TA-WEB	Tè, que non voi entener-te…
Fortunata-e-Jacinta-I-TA-WEB	Be n’ès de trufaira!
Fortunata-e-Jacinta-I-TA-WEB	Qu’ei vertat.
Fortunata-e-Jacinta-I-TA-WEB	Mès, t’ac digui?
Fortunata-e-Jacinta-I-TA-WEB	Ditz-me se t’ac digui.
Fortunata-e-Jacinta-I-TA-WEB	Se passèc ua estona en tot guardar-se.
Fortunata-e-Jacinta-I-TA-WEB	Be n’ès de pesada!…
Fortunata-e-Jacinta-I-TA-WEB	Ditz lèu…
Fortunata-e-Jacinta-I-TA-WEB	Plan, donc…
Fortunata-e-Jacinta-I-TA-WEB	Que vau a auer un hilh.
Fortunata-e-Jacinta-I-TA-WEB	Jacinta!
Fortunata-e-Jacinta-I-TA-WEB	Qué me condes?…
Fortunata-e-Jacinta-I-TA-WEB	Aguestes causes que non son entà facècies, didec Santa Cruz damb tau alegria, qu’era sua hemna li calec meter-li es peus en caucèr.
Fortunata-e-Jacinta-I-TA-WEB	Ep!, formalitat.
Fortunata-e-Jacinta-I-TA-WEB	Se te destapes me cari.
Fortunata-e-Jacinta-I-TA-WEB	Tu que te’n burles…
Fortunata-e-Jacinta-I-TA-WEB	Pr’amor que se siguesse aquerò vertat, pro qu’ac auries cantat… damb es talents que n’as!
Fortunata-e-Jacinta-I-TA-WEB	Que ja ac saberien es pèires.
Fortunata-e-Jacinta-I-TA-WEB	Mès ditz-me, mama se’n sap?
Fortunata-e-Jacinta-I-TA-WEB	Non, que non ac sap arrés encara.
Fortunata-e-Jacinta-I-TA-WEB	Mès, hemna…
Fortunata-e-Jacinta-I-TA-WEB	Dèisha-me, vau a tirassar era campaneta.
Fortunata-e-Jacinta-I-TA-WEB	Pèc, lhòco… pòs-te o te tusti.
Fortunata-e-Jacinta-I-TA-WEB	Que se lheuen toti ena casa pr’amor de qué s’en sàpien…
Fortunata-e-Jacinta-I-TA-WEB	Òc, que t’ac veigui enes uelhs.
Fortunata-e-Jacinta-I-TA-WEB	Se non te pòses, non te digui arren mès…
Fortunata-e-Jacinta-I-TA-WEB	Plan, donc, vau a posar-me…
Fortunata-e-Jacinta-I-TA-WEB	Mès contesta, ei invencion tua o…?
Fortunata-e-Jacinta-I-TA-WEB	Qu’ei cèrt.
Fortunata-e-Jacinta-I-TA-WEB	N’ès segura?
Fortunata-e-Jacinta-I-TA-WEB	Tan segura coma se lo vedessa córrer pes correders…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ave Maria!, quina precocitat!
Fortunata-e-Jacinta-I-TA-WEB	Era Delfina non podie arrestar-se d’arrir.
Fortunata-e-Jacinta-I-TA-WEB	Tan sarradi èren er un damb er aute, que semblaue que Jacinta arrie damb es pòts deth sòn marit, e qu’aguest sudaue pes pòres des possi dera sua hemna.
Fortunata-e-Jacinta-I-TA-WEB	Te n’alegres?
Fortunata-e-Jacinta-I-TA-WEB	Donques non me’n vau a alegrar?
Fortunata-e-Jacinta-I-TA-WEB	Se siguesse vertat, ara madeish botaria de pès a tota era familha entà que se’n sabessen; solide que papa se calaue eth chapèu ath hons e se lançaue en carrèr, esdegat, tà crompar un gripiau.
Fortunata-e-Jacinta-I-TA-WEB	Mès, a veir, explica-te, quan serà aquerò?
Fortunata-e-Jacinta-I-TA-WEB	Lèu.
Fortunata-e-Jacinta-I-TA-WEB	En sies mesi?
Fortunata-e-Jacinta-I-TA-WEB	En cinc?
Fortunata-e-Jacinta-I-TA-WEB	Mès lèu.
Fortunata-e-Jacinta-I-TA-WEB	En tres mesi?
Fortunata-e-Jacinta-I-TA-WEB	Plan mès lèu…
Fortunata-e-Jacinta-I-TA-WEB	Qu’està tà quèir, tà quèir.
Fortunata-e-Jacinta-I-TA-WEB	Bè!…
Fortunata-e-Jacinta-I-TA-WEB	Guarda, aguestes facècies que son impertinentes.
Fortunata-e-Jacinta-I-TA-WEB	Donques arren, que non se te ve.
Fortunata-e-Jacinta-I-TA-WEB	Pr’amor qu’ac dissimuli.
Fortunata-e-Jacinta-I-TA-WEB	Òc; pro que dissimularies tu.
Fortunata-e-Jacinta-I-TA-WEB	Çò que tu haries, damb eth talent qu’as d’auer mainatges, serie gésser damb eth tòn vrente tà que te vedessen toti, e manar a Rossini damb un comunicat tà La Correspondencia.
Fortunata-e-Jacinta-I-TA-WEB	Donques que te digui que pòt èster quinsevolh dia.
Fortunata-e-Jacinta-I-TA-WEB	Mès a qui è de veir?
Fortunata-e-Jacinta-I-TA-WEB	Ath… ath tòn hilhet, ath tòn mainatjon dera tua amna.
Fortunata-e-Jacinta-I-TA-WEB	Te digui que m’auplisses de confusion, pr’amor que se siguèsse facècia, me semble qu’ès plan insistenta; e se siguesse vertat, non ac auries auut tan sauvat enquia ara.
Fortunata-e-Jacinta-I-TA-WEB	En compréner Jacinta que non podie tier mès temps era facècia, volec hèr repè, e l’ahisquèc entà que s’adormisse, pr’amor qu’era afogada convèrsa li podie hèr mau.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	A veir se t’esclipses…
Fortunata-e-Jacinta-I-TA-WEB	Cluca es uelhs.
Fortunata-e-Jacinta-I-TA-WEB	Vertat que m’estimes?
Fortunata-e-Jacinta-I-TA-WEB	Mès qu’ara mia vida.
Fortunata-e-Jacinta-I-TA-WEB	Mès hilha dera mia amna, be n’as de fòrça!
Fortunata-e-Jacinta-I-TA-WEB	Com sarres!
Fortunata-e-Jacinta-I-TA-WEB	Se m’enganhes t’agarri e… atau, atau…
Fortunata-e-Jacinta-I-TA-WEB	Te des.heigui coma un bescuèit.
Fortunata-e-Jacinta-I-TA-WEB	Qué ben!
Fortunata-e-Jacinta-I-TA-WEB	E ara a drimir…
Fortunata-e-Jacinta-I-TA-WEB	Aguest e d’auti tèrmes que se diden as mainatges les hègen arrir cada viatge que les prononciauen; era confiança e era solitud dauen encantament a cèrtes expressions qu’aurien estat ridicules a plen dia e dauant de gent.
Fortunata-e-Jacinta-I-TA-WEB	Ath cap d’ua estona, Juan dauric es uelhs, dident en ton d’òme:
Fortunata-e-Jacinta-I-TA-WEB	Chi… e a drimir… ro…ro…
Fortunata-e-Jacinta-I-TA-WEB	Qué?
Fortunata-e-Jacinta-I-TA-WEB	Era popa.
Fortunata-e-Jacinta-I-TA-WEB	Jacinta estofèc ua arridalhada.
Fortunata-e-Jacinta-I-TA-WEB	Ara non…
Fortunata-e-Jacinta-I-TA-WEB	Popa, caca… causa lèja…
Fortunata-e-Jacinta-I-TA-WEB	Ambdús se divertien damb aguestes simplicitats.
Fortunata-e-Jacinta-I-TA-WEB	Tè popa, li didec Jacinta botant-li un dit ena boca; e eth lo lecaue dident qu’ère fòrça bona, amassa damb fòrça d’autes pegaries, justificades solet pera escadença, era net e era doça intimitat.
Fortunata-e-Jacinta-I-TA-WEB	Se bèth un mos entenesse, com se n’arririe de nosati!
Fortunata-e-Jacinta-I-TA-WEB	Mès, coma que non mos enten arrés…
Fortunata-e-Jacinta-I-TA-WEB	Es quate!, be n’ei de tard!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Qu’ei d’ora te cau díder.
Fortunata-e-Jacinta-I-TA-WEB	Be n’aurà de hered!…
Fortunata-e-Jacinta-I-TA-WEB	Fòrça milhor èm nosati aciu, plan abrigadets!
Fortunata-e-Jacinta-I-TA-WEB	Me semble que d’aguesta sòrta m’esclipsi, vida.
Fortunata-e-Jacinta-I-TA-WEB	E jo tanben, còr.
Fortunata-e-Jacinta-I-TA-WEB	S’esclipsèren coma dus angels, caròla damb caròla.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	III.- 24 de deseme.
Fortunata-e-Jacinta-I-TA-WEB	Peth maitin l’encarguèc Barbarita a Jacinta quauqui ahèrs domestics que la contrarièren; mès era madeisha retencion ena casa l’aufric era escadença ara joena de balhar un pas que tostemp l’auie inspirat inquietud.
Fortunata-e-Jacinta-I-TA-WEB	Li didec Barbarita que non gessesse pendent tot eth dia, e coma que li calie gésser tu per tu, non auec mès remèdi que revelar ara sua soèra er ahèr qu’auie entre mans.
Fortunata-e-Jacinta-I-TA-WEB	Li demanèc perdon per non auer-li fidat aqueth secret, e se n’encuedèc damb fòrça pena qu’era sua soèra non s’entosiasmaue damb era idia d’auer a Juanin.
Fortunata-e-Jacinta-I-TA-WEB	E quines pròves n’auem de qué sigue tau hilh?…
Fortunata-e-Jacinta-I-TA-WEB	Non serà que t’an volut enganhar?
Fortunata-e-Jacinta-I-TA-WEB	E tu cres que s’i retire reaument?
Fortunata-e-Jacinta-I-TA-WEB	Non serà ua illusion tua?…
Fortunata-e-Jacinta-I-TA-WEB	Pr’amor que tot aquerò ei molt imprecís…
Fortunata-e-Jacinta-I-TA-WEB	Era Delfina se descoratgèc fòrça.
Fortunata-e-Jacinta-I-TA-WEB	Demoraue ua explossion d’alegria ena sua mama politica.
Fortunata-e-Jacinta-I-TA-WEB	Mès que non siguec atau.
Fortunata-e-Jacinta-I-TA-WEB	Barbarita, arroncilhades es celhes e preocupada, li didec damb heredor: “Sabi pas se qué pensar de tu; mès te lo hès a vier e l’amagues enquia veir… era causa qu’ei fòrça grèu.
Fortunata-e-Jacinta-I-TA-WEB	Li diderè ath tòn marit que Benigna ei malauta e que t’a calut vier a tier-li ua visita”.
Fortunata-e-Jacinta-I-TA-WEB	Dempús d’aguesta convèrsa, anèc Jacinta ena casa dera sua fraia que tanben li didec eth sòn secret, acordant damb era deishar ath mainatge aquiu enquia que Juan e D. Baldomero se’n sabessen.
Fortunata-e-Jacinta-I-TA-WEB	Qu’ère Jacinta aquera tarde dehòra de se.
Fortunata-e-Jacinta-I-TA-WEB	Vedie ath Pituso coma se l’auesse amainadat e s’auie acostumat tant ara idia d’auer-lo, que s’anujaue de qué era sua soèra non pensèsse madeish qu’era.
Fortunata-e-Jacinta-I-TA-WEB	S’amassèc Rafaela damb era sua patrona ena casa de Benigna, e aciu que les auetz peth carrèr de Toledo enjós.
Fortunata-e-Jacinta-I-TA-WEB	Amiauen argent menut entà repartir- lo entàs praubi, e quauques lecaries, entre eres er anèth qu’era senhoreta l’auie prometut a Adoracion.
Fortunata-e-Jacinta-I-TA-WEB	Qu’ère ua excellenta jòia, crompada aqueth maitin per Rafaela enes bazars de Liquidacion por rebajas, a real y medio la pieza, e auie un diamant tan gran e ben talhat, qu’ath madeish Regente lo deisharie bòrni damb es arrais des sues lutzes.
Fortunata-e-Jacinta-I-TA-WEB	Ena fabricacion d’aguesta supèrba pèira s’auie tengut eth casco mès valorós d’un hons de veire.
Fortunata-e-Jacinta-I-TA-WEB	Tanlèu arribèren enes correders deth prumèr pati, se vederen entornejades per molons de hemnes e gojats, e entà evitar peleges e gelosies, Jacinta li calèc botar quauquarren en totes es mans.
Fortunata-e-Jacinta-I-TA-WEB	Qui agarraue era pesseta, qui eth duro o eth miei duro.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	D’auti non se dauen per satisfèts damb aquerò que recebien.
Fortunata-e-Jacinta-I-TA-WEB	A toti les preguntaue Jacinta se qué auien entad aquera net.
Fortunata-e-Jacinta-I-TA-WEB	Bères ues entrauen damb eth pagèl cuelhut pes gaunhes; d’autes non auien pogut portar que porcaria.
Fortunata-e-Jacinta-I-TA-WEB	Ne vedec a moltes pujar damb era gèrla dera lèit d’amelhes, que les autregeren en cafè des Naranjos e lèu de totes es codines gessie flaira de fregits e era campanejada des mortèrs.
Fortunata-e-Jacinta-I-TA-WEB	Aguesta punaue eth duro qu’era senhoreta les daue, aquera lo lançaue en aire entà tornar a cuelher-lo damb alegria, dident: “Aire, aire, ena plaça!” E gessien per aqueres escales enjós camin dera botiga.
Fortunata-e-Jacinta-I-TA-WEB	N’auie que premanie era sua taulejada damb un morro damb gautes, ua liura de carn deth còth, o d’autes menspredables parts dera bèstia bovina, o ben damb hereishures, veishigues de porcèth, sang hereda e menudalhes encara pejores.
Fortunata-e-Jacinta-I-TA-WEB	Es mès opulents se dauen importància damb un tròç de torrom d’aqueth que se trinque damb martèth, e era qu’auie portat ua miugrana hège tà que la vedessen.
Fortunata-e-Jacinta-I-TA-WEB	Mès cap abitant d’aqueres regions de misèria ère tant erós coma Adoracion, ne ahiscaue tant era enveja entre es amigues, donques qu’era rica jòia que cenhie eth sòn dit e que mostraue damb eth punh barrat, qu’ère fina e de lei e auie costat fòrça sòs.
Fortunata-e-Jacinta-I-TA-WEB	Enquia e tot es petites que cauçauen sabates naues, per çò dera caritat de dòna Jacinta, les aurien escambiat per aquera monstruosa e reludenta pèira.
Fortunata-e-Jacinta-I-TA-WEB	Era sua possessora recorrec ambdús correders mostrant-la, e se sarrèc un aute còp ara senhoreta, heregant-se eth lomb contra era coma es gats.
Fortunata-e-Jacinta-I-TA-WEB	En ambdús patis i auie tau rambalh de tambors, que calie lheuar era votz entà hèr-se enténer.
Fortunata-e-Jacinta-I-TA-WEB	Quan as còps de tambor s’ahigie eth sarabat des lhaunes de petròli, semblaue que s’esbauçauen es fragiles cases.
Fortunata-e-Jacinta-I-TA-WEB	Enes brèus moments que s’arturaue era sonata, s’entenie eth cant d’ua mèrla fiulant era frasa der imne de Riego, era soleta causa que de tau imne quede ja.
Fortunata-e-Jacinta-I-TA-WEB	En carrèr de Mira del Rio tocaue un pianet mecanic, e en carrèr deth Bastero un aute, en tot armar entre es dus un tapatge musicau, coma s’es dues pèces s’engarrapèssen en herotja peleja damb es ungles des sues nòtes.
Fortunata-e-Jacinta-I-TA-WEB	Qu’èren ua polka e un andante patetic, aganchadi coma dus gats furibonds.
Fortunata-e-Jacinta-I-TA-WEB	Aquerò e es tambors, e es crits dera vielha que venie higues, e eth clamor de tot aqueth vesiat afogat, e es arridalhes des mainatges, e eth ganholar des gossets, li botèren a Jacinta eth cap coma ua sala de grilhs.
Fortunata-e-Jacinta-I-TA-WEB	Repartides es aumòines, se n’anèc entath 17, a on ja i ère Guillermina, despacientada pera sua tardança.
Fortunata-e-Jacinta-I-TA-WEB	Izquierdo e eth Pituso i èren tanben; eth prumèr simulant èster plan aclapat per çò dera separacion deth mainatge.
Fortunata-e-Jacinta-I-TA-WEB	Que ja era fondadora auie autrejat era trista remuneracion.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Vòs vier damb jo?
Fortunata-e-Jacinta-I-TA-WEB	Que li hè ua bona manca de…
Fortunata-e-Jacinta-I-TA-WEB	Tè, anem-mo’n.
Fortunata-e-Jacinta-I-TA-WEB	Juanin botèc bèra resisténcia; mès fin finau se deishèc amiar, sedusit pera promesa de qué l’anauen a crompar ua grípia de Nadau e fòrça causes bones tà minjar-se-les totes.
Fortunata-e-Jacinta-I-TA-WEB	Vai…
Fortunata-e-Jacinta-I-TA-WEB	Se didec adiu d’eres eth futur modèl damb tota era educacion qu’en eth ère possibla, e gesseren.
Fortunata-e-Jacinta-I-TA-WEB	Rafaela amiaue en braça ath mainatge.
Fortunata-e-Jacinta-I-TA-WEB	Coma que tà finau de deseme es dies son tan cuerts, quan gesseren de casa ja barraue era net.
Fortunata-e-Jacinta-I-TA-WEB	Eth hered qu’ère intens, penetrant e traïdor coma de gelada, jos un cèu ludent, immensament nud e damb es esteles tan desemparades, qu’es estrementides dera sua lum semblauen caudheireds.
Fortunata-e-Jacinta-I-TA-WEB	En carrèr deth Bastero se revoutèc eth Pituso.
Fortunata-e-Jacinta-I-TA-WEB	Qué t’impòrte a tu eth tòn papa Pepe?
Fortunata-e-Jacinta-I-TA-WEB	Vòs un rebèc?
Fortunata-e-Jacinta-I-TA-WEB	Voi olives, repliquèc alongant eth morret.
Fortunata-e-Jacinta-I-TA-WEB	Non, olives non, un peish.
Fortunata-e-Jacinta-I-TA-WEB	Un peish?…
Fortunata-e-Jacinta-I-TA-WEB	En carrèr de Toledo tornèren a sonar es cansadi pianets mecanics, e tanben aquiu s’embranquèren es dues pèces, ua tonadeta dera Mascota e era sintonia de Semiramis.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	A tot darrèr vencec Semiramis, que ressonaue capinauta mostrant es sòns nòbles accents tant que s’amortauen es nòtes deth sòn rivau, gemegant cada còp mès luenh e barrejades damb eth revolum deth carrèr.
Fortunata-e-Jacinta-I-TA-WEB	Que les ère plan dificil as tres hemnes caminar de prèssa, per çò dera fòrça gent que venguie carrèr enjós, caminant pressada per voler arribar ena casa ja pròcha.
Fortunata-e-Jacinta-I-TA-WEB	Es obrèrs amiauen eth petit sac damb eth jornau; es hemnes quauqua minjalha nauèth crompada; es mainatges, damb es sòns tapaboques cargolhadi en còth, rebècs, grípies de Nadau d’ua grossièretat preistorica o tambors que ja venguien plan baguetejadi abans d’arribar en casa.
Fortunata-e-Jacinta-I-TA-WEB	Es mainades anauen en grops de dues o de tres, estropat eth cap en mocadors, charrant cada ua per sèt.
Fortunata-e-Jacinta-I-TA-WEB	Quauqu’ua amiaue ua botelha de vin, d’autes eth jèrla de lèit d’amelha; n’auie que gessien des botigues de comestibles hènt guimbets o s’arturauen tà veir es taulatges de tamborins, en tot hèr-les dissimuladament un copet tà que sonèssen.
Fortunata-e-Jacinta-I-TA-WEB	Enes lòcs de peish es abitants dera Magataria netejauen es pagèls, lançant es escaumes sus es caminaires, tant qu’un grossièr vestit damb calçons neri e eth devantau verd ralhat bramaue dehòra dera pòrta.
Fortunata-e-Jacinta-I-TA-WEB	Un enòrme fanau damb es veires plan nets illuminaue es molons de palaigues, sardines e pagèls e es tistèrs de clauisses.
Fortunata-e-Jacinta-I-TA-WEB	Enes carnisseries sonauen es còps de guinhauet damb sorda trepidacion, e es plates des balances, pujant e baishnt de contunh, hègen contra eth marme deth taulatge es sorrolhs mès estranhs, nòtes de misteriosa alegria.
Fortunata-e-Jacinta-I-TA-WEB	En aqueri barris quauqui botiguèrs se vanten de possedir, ath delà de genres esquisti, ua imaginacion exuberanta, e entà arturar ath que passe e atirar a compradors, tien recursi teatraus e fantastics.
Fortunata-e-Jacinta-I-TA-WEB	Plan per aquerò vedec Jacinta de pòrtes tà dehòra piramides de barriles d’olives qu’arribauen enquiath prumèr estatge, autars hèti damb caishes de massapan, trofèus de panses e arcs trionfaus ornadi damb escobilhes de datils.
Fortunata-e-Jacinta-I-TA-WEB	Per dessús e per dejós, bandères espanhòles damb poetiques inscripcions que didien: “eth Diluvio en mazapan, o eth Turron del Paraiso terrenal…
Fortunata-e-Jacinta-I-TA-WEB	Mès enlà Mantecadas de Astorga bendecidas por Su Santidad Pio IX.
Fortunata-e-Jacinta-I-TA-WEB	Ena madeisha pòrta, un o dus dependents vestidi ridiculament de frac, damb chapèu de copa bonhat, es mans lordes e era cara mascarada, cridauen damb totes es sues fòrces ponderant eth genre e dant-lo a tastar a toti es que passauen.
Fortunata-e-Jacinta-I-TA-WEB	Un venedor ambulant de torrom s’auie endonviat un panèu pr’amor d’anequelir as sòns competidors, es plan orgulhosi botiguèrs d’establiment.
Fortunata-e-Jacinta-I-TA-WEB	Qué i didie?
Fortunata-e-Jacinta-I-TA-WEB	Pr’amor que díder qu’eth genre ère plan bon non significaue arren.
Fortunata-e-Jacinta-I-TA-WEB	Aguest òme auie clauat ena part mès grana d’aqueth amelhat ua bandereta que didie: Turron higiénico.
Fortunata-e-Jacinta-I-TA-WEB	Atau, donc, ja ac vedie eth public… er aute torrom podie èster plan saborós, mès que non ère higiénico.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Guarda, li didie Rafaela.
Fortunata-e-Jacinta-I-TA-WEB	Pai Pepe…, repetic eth mainatge plorant.
Fortunata-e-Jacinta-I-TA-WEB	Vòs un tamborin?…
Fortunata-e-Jacinta-I-TA-WEB	Es tres hègen esfòrci entà padegar-lo, en tot aufrir-li tot çò qu’auie entà aufrir.
Fortunata-e-Jacinta-I-TA-WEB	Dempús d’auer crompat eth tamborin, eth mainatge didec que volie ua iranja.
Fortunata-e-Jacinta-I-TA-WEB	Li crompèren tanben iranges.
Fortunata-e-Jacinta-I-TA-WEB	Era net auançaue, e eth pas se hège de mau hèr peth trepader estret, resquilhós e umid, estramuncant en cada moment damb era gent que l’invadie.
Fortunata-e-Jacinta-I-TA-WEB	E quini mainatges mès beròis!
Fortunata-e-Jacinta-I-TA-WEB	Gran, gran!
Fortunata-e-Jacinta-I-TA-WEB	A estones se padegaue, mès en un virament de uelhs l’arribaue era enrabiadura e se metie a calar còps de pè en aire.
Fortunata-e-Jacinta-I-TA-WEB	Rafaela, qu’ère ua hemna de plan pòques fòrces, ja non podie mès.
Fortunata-e-Jacinta-I-TA-WEB	Guillermina l’ac treiguec des braci dident:
Fortunata-e-Jacinta-I-TA-WEB	Balha-lo-me… que ja non pòs damb era tua amna…
Fortunata-e-Jacinta-I-TA-WEB	Eth Pituso li fotèc un còp en cap.
Fortunata-e-Jacinta-I-TA-WEB	Que voi un baton… ostia!
Fortunata-e-Jacinta-I-TA-WEB	Un baston?…
Fortunata-e-Jacinta-I-TA-WEB	D’aguesta sòrta arribèren enes portaus e ena casa de Villuendas, ja barrada era net.
Fortunata-e-Jacinta-I-TA-WEB	Entrèren pera botiga, e ena rèirebotiga Jacinta se deishèc quèir plan fatigada sus un sac de monedes de cinc duros.
Fortunata-e-Jacinta-I-TA-WEB	Ath Pituso lo botèc Guillermina sus un voluminós hardèu que contenguie… mil onces!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	IV.- Es dependents qu’èren en tot hèr eth recompde e eth balanç, botauen enes arques de hèr es cartuches d’aur e es paquets de bilhets de Banc, estacadi damb un elastic.
Fortunata-e-Jacinta-I-TA-WEB	Un aute compdaue sus era taula pessetes rosigades e les cuelhie dempús damb ua pala coma se siguessen lentilhes.
Fortunata-e-Jacinta-I-TA-WEB	Manejauen eth genre damb absoluda indiferéncia, coma s’es sacs de monedes ne siguessen de truhes, e es rames de bilhets de papèr, papèr d’estraça.
Fortunata-e-Jacinta-I-TA-WEB	A Jacinta li hège pour veir aquerò, e entraue tostemp aquiu damb un cèrt respècte semblable ath que l’inspiraue era glèisa, pr’amor qu’eth temor de hèr-se a vier quauque bilhet de quate mil reiaus apegat ena ròba la botaue nerviosa.
Fortunata-e-Jacinta-I-TA-WEB	Ramon Villuendas non i ère; mès Benigna baishèc de seguit, e çò que hèc prumèr siguec contemplar atentiuament era cara lorda d’aquera estrea que li hège a vier era sua fraia.
Fortunata-e-Jacinta-I-TA-WEB	Non li trapes ua retirada?”, li didec Jacinta un shinhau issada.
Fortunata-e-Jacinta-I-TA-WEB	Era vertat, hilha, sabi pas se qué díder…
Fortunata-e-Jacinta-I-TA-WEB	Que poirie èster…
Fortunata-e-Jacinta-I-TA-WEB	Guillermina se didec adiu demanant as dependents que l’escambièssen per bilhets tres monedes d’aur qu’amiaue.
Fortunata-e-Jacinta-I-TA-WEB	Ua pesseta de prèmi per cadua.
Fortunata-e-Jacinta-I-TA-WEB	Com va pujant!…
Fortunata-e-Jacinta-I-TA-WEB	Vos que mos amiatz entar aucidèr.
Fortunata-e-Jacinta-I-TA-WEB	Qu’ei çò que vos meritatz, publicans.
Fortunata-e-Jacinta-I-TA-WEB	Gràcies.
Fortunata-e-Jacinta-I-TA-WEB	Ja sabia jo que vos…
Fortunata-e-Jacinta-I-TA-WEB	A veir, dòna Guillermina, demoratz ua estona, higec Ramon.
Fortunata-e-Jacinta-I-TA-WEB	Ei vertat çò que m’an condat, que vos, quan non què pro sòs ena soscripcion pera òbra, li penjatz a Sant Jusèp un tòcho en còth entà que cerque sòs?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Eth senhor Sant Jusèp que non a besonh de qué li pengem arren, donques que tostemp hè çò que mos conven…
Fortunata-e-Jacinta-I-TA-WEB	Atau, donc, bona net; aciu qu’auetz ad aguest cavalieret.
Fortunata-e-Jacinta-I-TA-WEB	Çò de prumèr que vos cau hèr ei botar-lo a trempar entà que s’estòve era lordèra.
Fortunata-e-Jacinta-I-TA-WEB	Ramon guardèc ath Pituso.
Fortunata-e-Jacinta-I-TA-WEB	Eth sòn ròstre non exprimie tanpòc un convencement guaire prigond per çò dera retirada.
Fortunata-e-Jacinta-I-TA-WEB	Arrie Benigna, e se non auesse estat per consideracion ara sua estimada fraia, l’aurie dit ath Pituso aquerò de qué es monedes non sonauen ben: Ei faus, o aumens, ei escarcanhat.
Fortunata-e-Jacinta-I-TA-WEB	Que non se deisharà, indiquèc Jacinta.
Fortunata-e-Jacinta-I-TA-WEB	Au, tà naut.
Fortunata-e-Jacinta-I-TA-WEB	Lo pugèren, e de bon o mau voler, li treigueren es pelhòts que vestie e se heren a vier un gran gibrèu d’aigua.
Fortunata-e-Jacinta-I-TA-WEB	Jacinta banhaue es sòns dits en era dident damb temor: “serà hereda?, serà cauda?
Fortunata-e-Jacinta-I-TA-WEB	Praube àngel, quin mau tracte l’arribarà!” Benigna que non ère entà pegaries, e pataplum!, lo cabussèc laguens, agarrant-lo de braci e cames.
Fortunata-e-Jacinta-I-TA-WEB	Crist!
Fortunata-e-Jacinta-I-TA-WEB	Es sorriscles deth Pituso s’entenien dera Plaza Mayor estant.
Fortunata-e-Jacinta-I-TA-WEB	Lo sabonèren e lo hereguèren sense cap consideracion, hènt tant de cas des sòns sorriscles coma se siguessen expressions d’alegria.
Fortunata-e-Jacinta-I-TA-WEB	Solet Jacinta, mès pietosa, agitaue era aigua en voler hèr-li creir qu’aquerò ère plan divertit.
Fortunata-e-Jacinta-I-TA-WEB	Trèt fin finau d’aqueth suplici e ben estropat en un linçò, Jacinta lo sarrèc contra eth sòn sen dident-li qu’ara òc qu’estaue beròi.
Fortunata-e-Jacinta-I-TA-WEB	Era calor padegaue era irritacion des sòns sorriscles, escambiant-les en somics, e era reaccion, amassa damb era neteja, l’animèc era cara, en tot tintar-la damb aqueth color rosat e celestiau qu’an es mainatges en gésser dera aigua.
Fortunata-e-Jacinta-I-TA-WEB	Lo heregauen entà secar- lo e es sòns braci plegadi, era sua fina cara e eth plan polit còs costauen en cada instant exclamacions d’admiracion.
Fortunata-e-Jacinta-I-TA-WEB	Dempús comencèren a vestir-lo.
Fortunata-e-Jacinta-I-TA-WEB	Ua li botaue es miches, ua auta li hège entrar ua camisa plan fina.
Fortunata-e-Jacinta-I-TA-WEB	En sénter er anuèg deth vestir se botèc de mala encolia, e li hèren a vier un miralh entà que se guardèsse, tà veir s’er amor pròpri e era sufisença padegauen era sua manca de vam.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Truhes!, cridèc damb enventida ahaimada.
Fortunata-e-Jacinta-I-TA-WEB	Qué truhes, òme?
Fortunata-e-Jacinta-I-TA-WEB	Massapan, sopa d’amelha…
Fortunata-e-Jacinta-I-TA-WEB	Truhes, ostia!, repetic dant còps de pè.
Fortunata-e-Jacinta-I-TA-WEB	Plan, donc, truhetes, tot çò que volgues.
Fortunata-e-Jacinta-I-TA-WEB	Que ja ère vestit.
Fortunata-e-Jacinta-I-TA-WEB	Era bona ròba l’estaue tan ben que semblaue que l’auie tengut tota era sua vida.
Fortunata-e-Jacinta-I-TA-WEB	Que non siguec sarabat çò que formèren es mainatges de Villuendas quan lo vederen entrar en quarto a on auien era sua grípia de Nadau.
Fortunata-e-Jacinta-I-TA-WEB	Ara prumeria s’estonèren en massa, dempús semblaue que se n’alegrauen; fin finau se determinèren es sentiments de mensfidança.
Fortunata-e-Jacinta-I-TA-WEB	Era familha menuda d’aquera casa se compausaue de cinc caps, dues mainades granetes, hilhes dera prumèra hemna de Ramon, e es tres hilhs de Benigna, dus des quaus èren varons.
Fortunata-e-Jacinta-I-TA-WEB	Juanin se quedèc estonat e embadoquit dauant dera grípia de Nadau.
Fortunata-e-Jacinta-I-TA-WEB	Era prumèra manifestacion que hec des sues idies sus era libertat umana e era proprietat collectiua siguec méter man enes candèles de colors.
Fortunata-e-Jacinta-I-TA-WEB	Ua des mainades s’ac cuelhec tan mau aquera manca de respècte, que balhèc un sorriscle tan fòrt que lèu lèu s’arme aquiu era de San Quintin.
Fortunata-e-Jacinta-I-TA-WEB	Jo li cromparè entada eth fòrça candèles, afirmèc Jacinta.
Fortunata-e-Jacinta-I-TA-WEB	Çò que volie mès que mès ère que l’auplissen er estomac, donques que tornèc a hèr aqueri badalhs que esmiejauen era amna.
Fortunata-e-Jacinta-I-TA-WEB	E les hec a vier dauant d’un aprovediment de piòc.
Fortunata-e-Jacinta-I-TA-WEB	Eth repais qu’ère ja prèst entàs mainatges, pr’amor qu’es pairs soparien aquera net ena casa der oncle Cayetano.
Fortunata-e-Jacinta-I-TA-WEB	Jacinta se n’auie desbrembat de tot, enquia d’anar-se’n entà casa, e non sabec apreciar eth temps, tant que se tardaue era operación de lauar e vestir ath Pituso.
Fortunata-e-Jacinta-I-TA-WEB	En encuedar-se’n qu’ère ja molt tard, se botèc ara prèssa eth mantèl, e se didec adiu deth Pituso, que li balhèc fòrça punets.
Fortunata-e-Jacinta-I-TA-WEB	E enquia cèrt punt qu’auie rason, pr’amor qu’a Jacinta li mancaue pòc entà estarnar-se a plorar.
Fortunata-e-Jacinta-I-TA-WEB	E Barbarita, qué auie hèt eth maitin d’queth dia 24?
Fortunata-e-Jacinta-I-TA-WEB	Ac vam a veir.
Fortunata-e-Jacinta-I-TA-WEB	Des de qu’entrèc en San Ginés, correc entada era Estupinhan coma un gosset de caça qu’escomet, e li didec heregant-se es mans: “Qu’arribèren es ustres galhègues.
Fortunata-e-Jacinta-I-TA-WEB	Eth salmon que m’a dat un bon espant!
Fortunata-e-Jacinta-I-TA-WEB	Anet non dormí cap.
Fortunata-e-Jacinta-I-TA-WEB	Mès que l’auem ja de segur.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Encara qu’eth gran Rossini tengue qu’aqueth dia entenec era missa damb devocion, jo que non m’ac creigui.
Fortunata-e-Jacinta-I-TA-WEB	Qu’ei mès; se pòt assegurar que ne tansevolh quan eth prèire lheuaue enes sòns dis ath Diu sacramentat, siguec Plácido tan devòt coma d’auti viatges, ne es còps de pièch que se dèc sonauen tant coma en d’auti dies, ena caisha toracica.
Fortunata-e-Jacinta-I-TA-WEB	Eth pensament se l’anaue entara banalitat des crompes, e era missa li semblèc longa, tan longa, qu’aurie gausat dider-li ath prèire, en confiança, que s’esdeguèsse mès.
Fortunata-e-Jacinta-I-TA-WEB	Fin finau gesseren era senhora e eth sòn amic.
Fortunata-e-Jacinta-I-TA-WEB	Eth sajaue de dar gust as aparences deth compliment d’un déuer penible.
Fortunata-e-Jacinta-I-TA-WEB	S’esdegaue per tot, exagerant es dificultats.
Fortunata-e-Jacinta-I-TA-WEB	En gésser aué de casa les è pesat un a un, e francament, ena mia pensada serà milhor que les ac crompem a González.
Fortunata-e-Jacinta-I-TA-WEB	Es capons d’aguest son plan boni…
Fortunata-e-Jacinta-I-TA-WEB	Tanben les pesè.
Fortunata-e-Jacinta-I-TA-WEB	Dues ores s’estèren en carrèr de Cuchilleros, agarrant e deishant anar animaus, escometudi pes venedors, que Plácido tractaue rudament.
Fortunata-e-Jacinta-I-TA-WEB	Se les daue eth d’auer un pos tan fin entà saber-se’n deth pes, que non se l’escapaue ua soleta onça.
Fortunata-e-Jacinta-I-TA-WEB	Dempús de deishar-se aquiu fòrça sòs, se filèren entà un aute costat.
Fortunata-e-Jacinta-I-TA-WEB	Anèren en çò de Ranero pr’amor d’alistar uns pastissi deth legitim massapan de Labrador, e encara aueren matèria entà ua ora mès.
Fortunata-e-Jacinta-I-TA-WEB	Tornèren en casa tàs dètz e mieja, pr’amor que Barbarita volie saber-se’n de com auie passat era net eth sòn hilh, quan Jacinta revelèc çò deth Pituso ara sua mama politica, demorant-se aguesta tant estonada coma pòc afogada, sivans auem dit ja abans.
Fortunata-e-Jacinta-I-TA-WEB	Sense cap de suenh per çò de Juan, qu’estaue aqueth dia fòrça milhor, dòna Bárbara se botèc un aute còp en carrèr damb eth sòn escudèr e cancelhèr.
Fortunata-e-Jacinta-I-TA-WEB	Encara mancauen quauques causetes, era màger part d’eres entà regalar as parents e amics dera familha.
Fortunata-e-Jacinta-I-TA-WEB	Deth pensament dera gran senhora non s’aluenhaue aquerò qu’era sua ireua l’auie dit.
Fortunata-e-Jacinta-I-TA-WEB	Quina casta d’arrèhilh ère aqueth?
Fortunata-e-Jacinta-I-TA-WEB	Pr’amor qu’era causa ère grèu…
Fortunata-e-Jacinta-I-TA-WEB	Un hilh deth Delfin!
Fortunata-e-Jacinta-I-TA-WEB	Serie vertat?
Fortunata-e-Jacinta-I-TA-WEB	Vèrge plan Santa!, quina nauetat tant formidabla!
Fortunata-e-Jacinta-I-TA-WEB	Un arrèhilh hèt per darrèr dera Glèisa!
Fortunata-e-Jacinta-I-TA-WEB	A!, eth resultat des amorets de tempsi passadi…
Fortunata-e-Jacinta-I-TA-WEB	Era que s’ac cranhie…
Fortunata-e-Jacinta-I-TA-WEB	Mès, e se tot ère producte dera imaginacion exaltada de Jacinta e deth sòn angelicau còr?
Fortunata-e-Jacinta-I-TA-WEB	Arren, arren, aquera madeisha net, en calar-se en lhet, l’ac auie de condar tot a Baldomero.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Naues crompes sigueren realizades pendent aquera dusau part deth maitin, e quan tornauen, cargadi ambdús de paquets, Barbarita s’arturèc ena placeta de Santa Cruz, guardant damb atencion de crompadora es grípies.
Fortunata-e-Jacinta-I-TA-WEB	Estupinhan se metie a pensar, non comprenie se per qué era senhora examinaue damb tant d’interès es taulatges, en tot auer ja toti es mainatges dera parentèla de Santa Cruz aqueth article.
Fortunata-e-Jacinta-I-TA-WEB	S’aumentèc er estonament de Plácido quan vedec qu’era senhora, dempùs de tractar coma de badinada ua grípia des mès polides, la crompèc.
Fortunata-e-Jacinta-I-TA-WEB	Era confusion e eth curiosèr der ancian arribèren ar arràs quan Barbarita, en pujar era escala dera casa, li didec damb un cèrt mistèri: “Balha-me aguesti paquets, e bota-te aguest traste dejós dera capa.
Fortunata-e-Jacinta-I-TA-WEB	Qu’arrés lo veigue quan entrem.” Qué significauen aguesti embolhs?
Fortunata-e-Jacinta-I-TA-WEB	Introdusir ua gripia coma se siguesse contrabanda!
Fortunata-e-Jacinta-I-TA-WEB	E coma plan expèrt contrabandèr, hec Plácido eth sòn encargue damb admirabla netedat.
Fortunata-e-Jacinta-I-TA-WEB	Era senhora lo cuelhec des sues mans, e en hèr-lo-se a vier ena sua cramba damb fòrça precaucions pr’amor de qué non lo vedesse arrés, l’amaguèc, ben caperat damb un mocador, ena estatgèra superiora d’un armari de lua.
Fortunata-e-Jacinta-I-TA-WEB	Tota era rèsta deth dia siguec era insigna dauna plan ocupada, e Estupinhan gessent e entrant, donques que quan se pensaue que ja non mancaue arren, gessie damb que s’auie desbrembat de çò de mès important.
Fortunata-e-Jacinta-I-TA-WEB	En escurir, enquimerèc a Barbarita era tardança de Jacinta, e quan la vedec entrar plan fatigada, eth vestit banhat e tota era hèta un malastre, s’embarrèc un instant damb era, tant que se cambiaue, e li didec damb severitat:
Fortunata-e-Jacinta-I-TA-WEB	Vai, per a on t’a dat… per hèr-me a vier arrèilhs ena casa…
Fortunata-e-Jacinta-I-TA-WEB	Aguesta tarde auí era paraula ena boca pr’amor de condar-li a Baldomero era tua lhocaria; mès que non gausè.
Fortunata-e-Jacinta-I-TA-WEB	Qu’ère crudeltat exprimir-se atau, e deuie pensar era mia senhora dòna Bárbara qu’aquiu se n’anauen crompes damb crompes e manies damb manies.
Fortunata-e-Jacinta-I-TA-WEB	E non parèc aciu era causa, pr’amor qu’ara seguida li hec aguesta observacion, que deishèc gelada ara malerosa Jacinta: “Admeti qu’aguest pipòt sigue eth mèn arrèilh.
Fortunata-e-Jacinta-I-TA-WEB	Òc, fida-te’n d’aquerò…
Fortunata-e-Jacinta-I-TA-WEB	Qu’ès ua innocenta.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Donques se lo reclame, non l’ac balharè, manifestèc Jacinta damb ua decision qu’auie quauquarren de feresa.
Fortunata-e-Jacinta-I-TA-WEB	Diderè qu’ei hilh mèn, que l’è amainadat jo, e que demòstren çò de contrari… a veir, qu’ac demòstren.
Fortunata-e-Jacinta-I-TA-WEB	Exaltada e dehòra de se, Jacinta, que se vestie ath mès córrer, deishèc anar era ròba pr’amor de calar-se còps en pièch e en vrente.
Fortunata-e-Jacinta-I-TA-WEB	Barbarita volec botar-se seriosa, mès que non podec.
Fortunata-e-Jacinta-I-TA-WEB	Ai, mama!, didec era ireua atrendint-se.
Fortunata-e-Jacinta-I-TA-WEB	Se lo vedéssetz…!
Fortunata-e-Jacinta-I-TA-WEB	Barbarita, que ja auie era man en picapòrt dera pòrta entà anar-se’n, hec repè ath cant dera sua ireua entà dider-li: “Mès, se li retire?…
Fortunata-e-Jacinta-I-TA-WEB	Lo voletz veir?, òc o non.
Fortunata-e-Jacinta-I-TA-WEB	Plan ben, hilha, li daram ua guardada…
Fortunata-e-Jacinta-I-TA-WEB	Non ei que jo me pensa…
Fortunata-e-Jacinta-I-TA-WEB	Que me calen pròves; mès pròves plan clares…
Fortunata-e-Jacinta-I-TA-WEB	Non me fidi jo d’ua retirada que pòt èster illusòria, e tant que Juan non me trèigue de dobtes seguirè pensant qu’a on li cau anar ath tòn Pituso ei ena Inclusa.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	V.- Excellent e alègre sopar eth d’aquera net en casa des opulents senhors de Santa Cruz!
Fortunata-e-Jacinta-I-TA-WEB	Reaument non ère sopar senon dinar arreculat, donques que non li shautaue ara familha velhar, e per tant, s’estaue laguens dera jurisdiccion dera vesilha mès rigorosa.
Fortunata-e-Jacinta-I-TA-WEB	Es piòcs e capons qu’èren entàs dies a vier, e aquera net guaire se mestrèc ena taula pertanhie ath reiaume de Neptuno.
Fortunata-e-Jacinta-I-TA-WEB	Sonque se mestrèc carn a Juan, qu’estaue ja milhor e podec vier ena taula.
Fortunata-e-Jacinta-I-TA-WEB	Que siguec ua vertadèra taulejada de cardenaus, damb desmesurada abondor de peish, cauquilhum e de tot aquerò qu’elève era mar, tot damb tanta finesa e tan ben amanit e mestrat qu’ère ua glòria.
Fortunata-e-Jacinta-I-TA-WEB	Vint- e-cinc persones i auie ena taula, e mos cau díder qu’er ensems des convidadi aufrie perfècta representacion de totes es classes sociaus.
Fortunata-e-Jacinta-I-TA-WEB	Era arrominguèra que ne parlè abans auie hèt a vier aquiu as sues branques mès diuèrses.
Fortunata-e-Jacinta-I-TA-WEB	Que i èren eth marqués de Casa-Muñoz, dera aristrocràcia monedaria, e un Alvarez de Toledo, frair deth duc de Gravelinas, dera anciana aristocràcia, maridat damb un Trujillo.
Fortunata-e-Jacinta-I-TA-WEB	Que veguie a èster ua ironica armonia era conjuncion aquera des dus nòbles, oriund er un deth gran Alba, e er aute successor de Pascual Muñoz, plan digne quincalhèr deth carrèr de Tintoreros.
Fortunata-e-Jacinta-I-TA-WEB	De un aute costat mos trapam a Samaniego, qu’ère lèu un dependent, plan près de Ruiz-Ochoa, ei a díder dera nauta Banca.
Fortunata-e-Jacinta-I-TA-WEB	Villalonga representaue ath Parlament, Aparisi ath Municipi, Joaquin Pez ath Foro, e Federico Ruiz representaue fòrça causes ar ensems: era Premsa, es Letres, era Filosofia, era Critica musicau, eth Còs de Pompièrs, es Societats economiques, era Arqueologia e es Adòbs quimics.
Fortunata-e-Jacinta-I-TA-WEB	E Estupinhan, damb era sua levita naua de tela fina, qué representaue?
Fortunata-e-Jacinta-I-TA-WEB	Eth comèrç ancian, plan que òc, es tradicions deth carrèr de Postas, era contrabanda, dilhèu era religion des nòsti pair-sénhers per èster òme tan sincèraments pietòs.
Fortunata-e-Jacinta-I-TA-WEB	D. Manuel Moreno Isla non venguec aquera net; mès òc Arnaiz eth gròs, e Gumersindo Arnaiz, damb es sues tres poretes, Barbarita II, Andrea e Isabel; mès Jacinta eclipsaue as sues tres fraies, pr’amor qu’estaue plan beròia, damb un vestit simple de raies neres e blanques sus hons ròi.
Fortunata-e-Jacinta-I-TA-WEB	Tanben Barbarita estaue de bon veir.
Fortunata-e-Jacinta-I-TA-WEB	De sòn sèti estant en extrèm dera taula, Estupinhan la tachaue damb es sues guardades, tostemp que corrien de boca en boca elògis d’aqueri plats tan saborosi e dera varietat inaudida de peish.
Fortunata-e-Jacinta-I-TA-WEB	Eth gran Rossini, quan non guardaue ara sua idòla, blagaue sense pòsa e en votz baisha damb es sòns vesins, virant entà un costat e un aute eth sòn perfil d’agaça.
Fortunata-e-Jacinta-I-TA-WEB	Arren se passèc en sopar, digne de condar-se.
Fortunata-e-Jacinta-I-TA-WEB	Tot siguec alegria sense badinades, e bona hame sense cap preocupacion.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aparisi, tostemp que se botau embriac, mostraue ua afogadura exaltada pes glòries nacionaus.
Fortunata-e-Jacinta-I-TA-WEB	Es sues petes qu’èren tostemp ua fòrta emersion de lèrmes patriotiques, donques que tot ac didie plorant.
Fortunata-e-Jacinta-I-TA-WEB	Aquiu brindèc pes eròis de Trafalgar, pes eròis deth Callao e per d’auti eròis maritims; mès qu’ère er òme tant esmoigut e auie es muscles olfactius tan quilhadi, que se crederie que Churruca e Méndez Núñez èren es sòns pairs e que flairauen plan mau.
Fortunata-e-Jacinta-I-TA-WEB	A Ruiz tanben li daue peth patriotisme e pes eròis; mès inclinant- se entà çò de terrestre e tient un cèrt ton de feresa.
Fortunata-e-Jacinta-I-TA-WEB	Aquiu treiguec a Tetuan e a Zaragoza botant ar estrangèr verd, dident, finaument, qu’eth nòste avier ei en Africa, e qu’er Estret ei un arriuet espanhòu.
Fortunata-e-Jacinta-I-TA-WEB	Còp sec se lheuèc Estupinhan eth gran, damb era copa ena man, e non podetz auer ne idia dera expectacion e solemne silenci que precediren ath sòn brèu discurs.
Fortunata-e-Jacinta-I-TA-WEB	Esmoigut e lèu plorant, encara que non ère embriac, brindèc pera nòbla companhia, pes nòbles senhors dera casa e per… aciu ua pausa d’emocion e ua afectiua guardada a Jacinta… e perque era nòbla familha auesse lèu succession, tau qu’eth demoraue… e sospechaue… e credie.
Fortunata-e-Jacinta-I-TA-WEB	Jacinta se rogic tota, e toti, toti es presents, enquia e tot eth Delfín, celebrèren fòrça era gràcia.
Fortunata-e-Jacinta-I-TA-WEB	Dempùs i auec ua grana reünion en salon; mès pòc dempús des dotze ja s’auien retirat toti.
Fortunata-e-Jacinta-I-TA-WEB	Dormic Jacinta inquieta, e a londeman, quan encara eth sòn marit non s’auie desvelhat, gessec entà vier en missa.
Fortunata-e-Jacinta-I-TA-WEB	I anèc en San Ginés e dempús anèc ena casa de Benigna, a on se trapèc damb scènes de desolacion.
Fortunata-e-Jacinta-I-TA-WEB	Toti es nebodets èren tarabastadi, inconsolables, e tanlèu la vederen entrar correren entada era demanant justícia.
Fortunata-e-Jacinta-I-TA-WEB	Tè, com s’auie comportat Juanin…!
Fortunata-e-Jacinta-I-TA-WEB	Que Diu l’age!
Fortunata-e-Jacinta-I-TA-WEB	Comencèc arrincant-les es caps as figures dera gripia… e çò de pejor ère qu’en hè’c se n’arrie, coma se siguesse ua gràcia.
Fortunata-e-Jacinta-I-TA-WEB	Quina gràcia!
Fortunata-e-Jacinta-I-TA-WEB	Qu’ère un pògavergonha, un brigand, un assassin.
Fortunata-e-Jacinta-I-TA-WEB	Atau ac didien Isabel, Paquito e es auti, parlant confusa e precipitadament, pr’amor qu’era indignacion non les permetie exprimir-se de ua auta manèra.
Fortunata-e-Jacinta-I-TA-WEB	Se disputauen era paraula e s’agarrauen ara tieta, en tot quilhar-se sus es puntes des pès.
Fortunata-e-Jacinta-I-TA-WEB	Mès, a on ère eth plan brigand?
Fortunata-e-Jacinta-I-TA-WEB	Jacinta veiguec campar era sua cara intelligenta e burlesca.
Fortunata-e-Jacinta-I-TA-WEB	Quan eth la vedec, se demorèc un shinhau trebolat, e se sarrèc ena paret.
Fortunata-e-Jacinta-I-TA-WEB	Se l’apressèc Jacinta, mostrant-li severitat e tient-se er arrir… li demanèc compde des sòns òrres crims.
Fortunata-e-Jacinta-I-TA-WEB	Arrincar eth cap as figures!…
Fortunata-e-Jacinta-I-TA-WEB	Amagaue eth Pituso era cara plan avergonhat, e se calaue eth dit en nas…
Fortunata-e-Jacinta-I-TA-WEB	Era mama adoptiua non auie pogut obtier d’eth ua responsa, e es acusacions arribauen damb frenesia.
Fortunata-e-Jacinta-I-TA-WEB	Se l’imputauen es delictes mès execrables, e se hège burla d’eth e des sòns costums grossièrs.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aqueth maitin Juanin ère ena codina rosigant pèths de truha.
Fortunata-e-Jacinta-I-TA-WEB	Tota era ròba ère madeish de lorda.
Fortunata-e-Jacinta-I-TA-WEB	Tieta, li didec Isabelita en tot hèr-se era ofensada.
Fortunata-e-Jacinta-I-TA-WEB	S’ac vedesses…
Fortunata-e-Jacinta-I-TA-WEB	Non hè qu’arrossegar-se peth solèr e dar còps de pè coma es saumets.
Fortunata-e-Jacinta-I-TA-WEB	Se’n va enes lordères e agarre punhats de cendre pr’amor de lançar-les ena nòsta cara…
Fortunata-e-Jacinta-I-TA-WEB	Melhor.
Fortunata-e-Jacinta-I-TA-WEB	Atau l’adondaram.
Fortunata-e-Jacinta-I-TA-WEB	Be ne ditz de paraulòtes!…
Fortunata-e-Jacinta-I-TA-WEB	Ramon se n’a arrit mès…!
Fortunata-e-Jacinta-I-TA-WEB	Non sabes quina gràcia li hè era sua lengua de mulatèr.
Fortunata-e-Jacinta-I-TA-WEB	Anet mos dèc maus moments, pr’amor que cridaue a sa Pai Pepe e se’n brembaue dera tuta qu’a viscut…
Fortunata-e-Jacinta-I-TA-WEB	Praubet!
Fortunata-e-Jacinta-I-TA-WEB	Aguest maitin se pishèc ena sala.
Fortunata-e-Jacinta-I-TA-WEB	Arribè jo e me lo trapè damb es jupons quilhadi…
Fortunata-e-Jacinta-I-TA-WEB	Sòrt que non se l’acodic hè’c sus eth puff… ac hèc ena carboèra…
Fortunata-e-Jacinta-I-TA-WEB	M’a calut barrar era sala, pr’amor que m’ac trincaue tot.
Fortunata-e-Jacinta-I-TA-WEB	As vist se com a botat era grípia?
Fortunata-e-Jacinta-I-TA-WEB	A Ramon li hec fòrça gràcia… e gessec a crompar mès figures; pr’amor que se non, qui tie ad aguest mainatjum?
Fortunata-e-Jacinta-I-TA-WEB	Non te pòs imaginar era que s’armèc aciu anet.
Fortunata-e-Jacinta-I-TA-WEB	Toti plorant a còr, e er aute agarrant figures e lançant-les contra eth solèr.
Fortunata-e-Jacinta-I-TA-WEB	Praubet!, exclamèc Jacinta autrejant amorasses ath sòn hilh adoptiu e a toti es auti, damb era fin d’evitar ua tempèsta de gelosia.
Fortunata-e-Jacinta-I-TA-WEB	Mès qu’ei que non vedetz qu’eth s’a educat d’ua manèra diferenta dera vòsta?
Fortunata-e-Jacinta-I-TA-WEB	Que ja anarà aprenent a èster fin.
Fortunata-e-Jacinta-I-TA-WEB	Vertat, hilh mèn?
Fortunata-e-Jacinta-I-TA-WEB	Juan didie òc damb eth cap e examinaue ua plendenga de Jacinta…) Òc, mès non m’arrinques era aurelha…
Fortunata-e-Jacinta-I-TA-WEB	Que vos cau èster toti boni amics… e que vos amietz coma frairs.
Fortunata-e-Jacinta-I-TA-WEB	Vertat, Juan, que non tornaràs a trincar es figures?…
Fortunata-e-Jacinta-I-TA-WEB	Vertat que non?
Fortunata-e-Jacinta-I-TA-WEB	Vai, eth qu’ei formau, Ramoncita, tu qu’ès era màger, ensenha-lo en sòrta de pelejar-lo.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Es candèles non se mingen, non.
Fortunata-e-Jacinta-I-TA-WEB	Que son entà alugar-les…
Fortunata-e-Jacinta-I-TA-WEB	Qu’ei fòrça escarrabilhat.
Fortunata-e-Jacinta-I-TA-WEB	Benigna arrint.
Fortunata-e-Jacinta-I-TA-WEB	Mès hemna, com vòs que sàpie…?
Fortunata-e-Jacinta-I-TA-WEB	S’ei que non a campat ena sua vida ua forquilha…
Fortunata-e-Jacinta-I-TA-WEB	Mès ja n’aprenerà…
Fortunata-e-Jacinta-I-TA-WEB	Non ves se guaire escarrabilhat ei?
Fortunata-e-Jacinta-I-TA-WEB	Villuendas entrèc damb es figures.
Fortunata-e-Jacinta-I-TA-WEB	Les guardaue eth Pituso arrint damb malícia, e es auti mainatges s’apoderèren d’eres, cuelhent tota sòrta de precaucions tà desliurar-les des mans destructores deth sauvatge que non se desseparaue dera sua mair adoptiua.
Fortunata-e-Jacinta-I-TA-WEB	Er instint, fòrt e precòç enes creatures coma enes animalets, lo possaue a sarrar-se a Jacinta e a non desseparar-se d’era tant que siguesse ena casa…
Fortunata-e-Jacinta-I-TA-WEB	Que se credie Jacinta mair, e en tot sénter un plaser immens enes sues entralhes, ère prèsta a estimar ad aqueth praube mainatge damb tota era sua amna.
Fortunata-e-Jacinta-I-TA-WEB	Qu’ei vertat qu’ère hilh de ua auta.
Fortunata-e-Jacinta-I-TA-WEB	Mès aguesta idia que s’interpausaue entre era felicitat e Juanin, anaue perdent pòc a pòc era sua valor.
Fortunata-e-Jacinta-I-TA-WEB	Qué l’importaue que siguesse hilh de ua auta?
Fortunata-e-Jacinta-I-TA-WEB	Aguesta auta dilhèu ère mòrta, e se viuie qu’ère madeish, pr’amor que l’auie abandonat.
Fortunata-e-Jacinta-I-TA-WEB	Que l’ère pro a Jacinta que siguesse hilh deth sòn marit pr’amor d’estimar-lo cègament.
Fortunata-e-Jacinta-I-TA-WEB	Qu’ei que non estimaue Benigna as hilhs dera prumèra hemna deth sòn marit coma se siguessen hilhs sòns?
Fortunata-e-Jacinta-I-TA-WEB	Donques era estimaue a Juanin coma se l’auesse amiat enes sues entralhes.
Fortunata-e-Jacinta-I-TA-WEB	E qu’ère pro!
Fortunata-e-Jacinta-I-TA-WEB	Desbrembe de tot, e arren de gelosia retrospectiua.
Fortunata-e-Jacinta-I-TA-WEB	Ena excitación dera sua afeccion, era dauna amorassaue ena sua ment un plan un shinhau gausat.
Fortunata-e-Jacinta-I-TA-WEB	Era m’ac apraiarà, e haram un document damb tota règla…
Fortunata-e-Jacinta-I-TA-WEB	Que seram ues falsàries e Diu benediderà era nòsta fraudaria”.
Fortunata-e-Jacinta-I-TA-WEB	Li dèc fòrça punets, en tot recomanar-li que siguesse brave, e non hesse porcaries.
Fortunata-e-Jacinta-I-TA-WEB	A penes se vedec Juanin en solèr, agarrèc eth baston de Villuendas e se n’anèc dret de cap ara grípia ena actitud mès alarmanta.
Fortunata-e-Jacinta-I-TA-WEB	Villuendas se n’arrie sense empedir-li arren, cridant: “Adishatz, es mèns sòs!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Un sorriscle unanime d’espant e desolacion aumplic era casa.
Fortunata-e-Jacinta-I-TA-WEB	Ua causa shautaue fòrça ara joena.
Fortunata-e-Jacinta-I-TA-WEB	Juanin non aubedie ad arrés senon ada era.
Fortunata-e-Jacinta-I-TA-WEB	Mès que l’aubedie a mieges, guardant-la damb malícia, e arturant eth sòn movement d’atac.
Fortunata-e-Jacinta-I-TA-WEB	Çò de mès interessant siguec que quan se didec adiu, eth Pituso volie vier damb era.
Fortunata-e-Jacinta-I-TA-WEB	Vedetz se com m’estime?, ac vedetz?…
Fortunata-e-Jacinta-I-TA-WEB	Atau, donc, portatz-vos ben toti, e non lo pelegetz.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	VI.- Que non ère tranquilla Barbarita enquia padegar eth sòn curiosèr, vedent ad aquera jòia que l’auie crompat era sua hilha, un arrèhilh.
Fortunata-e-Jacinta-I-TA-WEB	Siguesse aguest apocrif o vertadèr, era senhora volie coneisher-lo e examinar-lo; e tanlèu auèc Juan companhia, cerquèren soèra e ireua ua desencusa entà gésser, e se filèren de cap ara casa de Benigna.
Fortunata-e-Jacinta-I-TA-WEB	Peth camin, Jacinta explorèc un aute còp era animositat dera sua tia, demorant que s’auessen esbugassat es sues prevencions; que vedec damb fòrça desengust que Barbarita seguie tan sevèra e mesfisanta coma eth dia precedent.
Fortunata-e-Jacinta-I-TA-WEB	Quan entrèc ena casa e vedec ath Pituso, era severitat, luenh d’amendrir, semblaue mès accentuada.
Fortunata-e-Jacinta-I-TA-WEB	Contemplèc Barbarita sense badar boca ath que se presentaue coma arrèhilh, e dempús guardèc ara sua ireua, qu’ère usclant, damb un nud ena gòrja.
Fortunata-e-Jacinta-I-TA-WEB	Mès, de pic, e quan Jacinta ère a punt d’enténer denegacions categoriques, era mairia deishèc anar ua fòrta exclamacion d’alegria, dident atau:
Fortunata-e-Jacinta-I-TA-WEB	Que se li retire!, observèc Barbarita avalant-lo damb es uelhs.
Fortunata-e-Jacinta-I-TA-WEB	Qu’ei clauat, hilha, clauat…
Fortunata-e-Jacinta-I-TA-WEB	Mès quin dobte i a?
Fortunata-e-Jacinta-I-TA-WEB	Me semble que sò en tot guardar a Juan quan auie quate ans.
Fortunata-e-Jacinta-I-TA-WEB	Jacinta se metec a plorar, “E per çò que hè ad aguesta hantaumòta… higec Barbarita examinant mès es traits deth mainatge, pro que se li coneish en aguest miralh qu’ei beròia…
Fortunata-e-Jacinta-I-TA-WEB	E tornèc a abraçar-lo e hèr-li punets.
Fortunata-e-Jacinta-I-TA-WEB	Jacinta non desiraue ua auta causa.
Fortunata-e-Jacinta-I-TA-WEB	Mès Barbarita corregic de seguit era sua pròpria esponteneitat, dident: “Non… non mos esdeguem massa.
Fortunata-e-Jacinta-I-TA-WEB	Li cau parlar abans ath tòn marit.
Fortunata-e-Jacinta-I-TA-WEB	Aguesta net sense manca l’ac dides tu, e jo m’encargui de tornar a sondar a Baldomero…
Fortunata-e-Jacinta-I-TA-WEB	E vos que dobtàuetz!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Se qué vòs…
Fortunata-e-Jacinta-I-TA-WEB	Que calie dobtar, pr’amor qu’aguestes causes son plan delicades.
Fortunata-e-Jacinta-I-TA-WEB	Mès era processon que m’anaue peth laguens.
Fortunata-e-Jacinta-I-TA-WEB	Vos te creir qu’anet soniè damb aguest pipòt?
Fortunata-e-Jacinta-I-TA-WEB	Ager, sense saber se qué hèja crompè ua grípia.
Fortunata-e-Jacinta-I-TA-WEB	La crompè maquinaument, per efècte d’un sabi pas qué… eth mèn vici de crompes botjat peth pensament que me senhorejaue.
Fortunata-e-Jacinta-I-TA-WEB	Pro me’n sabia jo que vos tanlèu lo vedéssetz…
Fortunata-e-Jacinta-I-TA-WEB	Mon Diu!
Fortunata-e-Jacinta-I-TA-WEB	E es botigues barrades aué!, exclamèc Barbarita en ton de consternacion.
Fortunata-e-Jacinta-I-TA-WEB	Se siguessen dubèrtes, ara madeish li crompaua un vestidet de marinèr damb era sua gòrra que digue: Numancia.
Fortunata-e-Jacinta-I-TA-WEB	Qué ben l’estarà!
Fortunata-e-Jacinta-I-TA-WEB	Hilh deth mèn còr, vene aciu…
Fortunata-e-Jacinta-I-TA-WEB	Non te m’escapes; qu’ei que t’estimi fòrça, que sò era tua mairia…!
Fortunata-e-Jacinta-I-TA-WEB	Me diden aguesti pècs qu’as trincat es camèls deth Rei nere.
Fortunata-e-Jacinta-I-TA-WEB	Plan, vida, mia, qu’ei ben trincat.
Fortunata-e-Jacinta-I-TA-WEB	Ja li cromparè jo ath mèn mainatge un molon de camèls e de reis neri, blancs e de toti es colors.
Fortunata-e-Jacinta-I-TA-WEB	Jacinta qu’auie ja gelosia.
Fortunata-e-Jacinta-I-TA-WEB	Mès se padegaue d’era en veir que Juanin non volie estar-se ena hauda dera sua mairia e s’esguitlaue des sòns braci pr’amor de cercar es dera sua mama vertadèra.
Fortunata-e-Jacinta-I-TA-WEB	En aqueth punt dera scèna que se descriu, comencèren de nauèth es acusacions e ua sòrta d’infòrmes sus es desparièrs actes de barbaria consomadi per Juanin.
Fortunata-e-Jacinta-I-TA-WEB	Es cinc fiscaus s’arremolinauen ar entorn des dues daunes, formulant cadun era sua quèisha enes tèrmes mès difamatòris.
Fortunata-e-Jacinta-I-TA-WEB	Valguem Diu se qué auie hèt!
Fortunata-e-Jacinta-I-TA-WEB	Auie agarrat ua bòta d’Isabelita e l’auie lançat laguens d’ua caceròla plia d’aigua pr’amor de qué nadèsse coma se siguesse un lit.
Fortunata-e-Jacinta-I-TA-WEB	Dempùs s’auie trèt eth sòn pròpri caucèr, pr’amor qu’ère un porcèth que li shautaue anar descauç damb es pautes sus eth solèr.
Fortunata-e-Jacinta-I-TA-WEB	Plan per aquerò ère tant emmaliciat er animalet…
Fortunata-e-Jacinta-I-TA-WEB	Pr’amor que mos cau crompar-li ròba, fòrça ròba…
Fortunata-e-Jacinta-I-TA-WEB	Que i a ena casa de Sobrino ues mesures de colors e uns vestidets de tela que son ua preciositat…
Fortunata-e-Jacinta-I-TA-WEB	Àngel, vene, vene, damb era tua mairia…
Fortunata-e-Jacinta-I-TA-WEB	Plan que òc… indiquèc Jacinta damb orgulh.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	En retirar-se, anauen peth carrèr tan desgahonades era ua coma era auta.
Fortunata-e-Jacinta-I-TA-WEB	Qu’ère acabat: aquera madeisha net parlarien es dues as sòns respectius marits.
Fortunata-e-Jacinta-I-TA-WEB	Aqueth dia, que siguec eth 25, i auec un gran dinar, e Juanito se n’anèc lèu dera taula plan fatigat e damb mau de cap.
Fortunata-e-Jacinta-I-TA-WEB	Era sua hemna non gausèc dider-li arren, en tot deishà’c tot entà londeman.
Fortunata-e-Jacinta-I-TA-WEB	Qu’auie plan ben premanit eth sòn discurs, qu’auie era esperança de prononciar-lo tot sancer sense era mendre estramuncada e sense trebolar-se.
Fortunata-e-Jacinta-I-TA-WEB	Eth 26 peth maitin entrèc D. Baldomero en quarto deth sòn hilh quan aguest venguie de lheuar-se, e ambdús sigueren aquiu embarradi coma ua mieja ora.
Fortunata-e-Jacinta-I-TA-WEB	Es dues daunes demorauen ansioses en burèu eth resultat dera conferéncia, e es impressions de Barbarita non auien arren de satisfasentes: “Hilha, Baldomero que non se presente guaire favorable.
Fortunata-e-Jacinta-I-TA-WEB	Ditz qu’ei de besonh de provà’c… ja ves tu, provà’c; e qu’aquerò dera retirada que pòt èster illusion nòsta…
Fortunata-e-Jacinta-I-TA-WEB	Tan desiroses èren es dues que s’apressèren ena pòrta dera cramba pr’amor de veir se pescauen quauqua sillaba de çò qu’eth pair e eth hilh parlauen.
Fortunata-e-Jacinta-I-TA-WEB	Mès que non se n’encuedèren d’arren.
Fortunata-e-Jacinta-I-TA-WEB	Era convèrsa qu’ère tranquilla, e a viatges semblaue que Juan arrie.
Fortunata-e-Jacinta-I-TA-WEB	Mès qu’ère volentat de Diu que non podessen gésser d’aqueth crudèu dobte tan lèu coma desirauen.
Fortunata-e-Jacinta-I-TA-WEB	Semblèc qu’ac hec eth madeish dimòni, pr’amor qu’en moment de gésser D. Baldomero deth quarto deth sòn hilh, vaquí que se presenten en burèu Villalonga e Federico Ruiz.
Fortunata-e-Jacinta-I-TA-WEB	Eth prumèr queiguec sus Santa Cruz pr’amor de parlar-li sus es prèsti ath Tresaur que hège damb sòs pròpris e d’autrú, en tot guanhar eth cent per cent en pòqui mesi, e eth dusau se metec de seguit en quarto deth Delfín.
Fortunata-e-Jacinta-I-TA-WEB	Jacinta non podec parlar damb aguest; mès s’estonèc fòrça de veder-lo alègre e dera guardada maliciosa e un shinhau burlèsca que li tachèc eth sòn marit.
Fortunata-e-Jacinta-I-TA-WEB	Anèren toti a esdejoar e eth mistèri seguie.
Fortunata-e-Jacinta-I-TA-WEB	Conde Jacinta que jamès coma en aquera escadença sentec talents de balhar-li boetades a ua auta persona e estronhar-la contra eth solèr.
Fortunata-e-Jacinta-I-TA-WEB	Qu’aurie esbauçat a Federico Ruiz, qu’era sua charrada insubstanciau e marejanta, coma bronziment d’abelhard, s’interpausaue entre era e eth sòn marit.
Fortunata-e-Jacinta-I-TA-WEB	Eth maudit qu’auie en aquera epòca era lhocaria des castèths; ère en tot investigar sus toti aqueri qu’en Espanha existissen mès o mens roïnosi, pr’amor d’escríuer ua grana òbra eraldica, arqueologica e d’estudi sentimentau de castèths, qu’encara que siguesse ben hèta non auie de servir entad arren.
Fortunata-e-Jacinta-I-TA-WEB	Marejaue a Crist damb es sòns exageradi gèsti per se taus o quaus pardies èren bizantines, mudejares o lombardes damb influéncia mozaraba e perfils romanics.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	A!, eth Bierzo!…
Fortunata-e-Jacinta-I-TA-WEB	Dempús se passaue qu’era tau riquesa ère de murs esbauçadi, de bigues poirides e de bastions que queiguien pèira a pèira.
Fortunata-e-Jacinta-I-TA-WEB	Botaue es uelhs en blanc, es mans en crotz e es espatles ara nautada des aurelhes entà díder: “que i a un hièstra en castèth de Ponferrada que… tè… que non posqui exprimir çò qu’ei aquerò…” Un se pensarie que pera tau hièstra se veirie ath Pair Etèrn e a tota era Cort Celestiau.
Fortunata-e-Jacinta-I-TA-WEB	Qu’ei escandalós…
Fortunata-e-Jacinta-I-TA-WEB	Praube país!…
Fortunata-e-Jacinta-I-TA-WEB	Pendent un instant se vederen solets Juanito e era sua hemna, e poderen dider-se quate paraules.
Fortunata-e-Jacinta-I-TA-WEB	Jacinta li volec hèr ua pregunta qu’auie premanida; mès s’auancèc deishant-la regda damb aguesta plan crudèu frasa, dita en ton amorós: “mainada, vene aciu; atau, donc, qu’auem hilhets”.
Fortunata-e-Jacinta-I-TA-WEB	E non ere possible explicar-se mès, pr’amor qu’era reünion s’embolhèc e vengueren d’auti amics que comencèren a arrir e a hèr facècies, en tot burlar-se’n de Federico Ruiz damb aquerò des castèths e preguntar-li damb seriositat se les auie estudiat toti sense que se n’escapèsse cap deth sòn compde.
Fortunata-e-Jacinta-I-TA-WEB	Dempús era convèrsa queiguec sus era politica.
Fortunata-e-Jacinta-I-TA-WEB	Pera net, convidadi un aute còp, e dempús reünion e fòrça gent.
Fortunata-e-Jacinta-I-TA-WEB	Fin finau se n’anèren toti un a un.
Fortunata-e-Jacinta-I-TA-WEB	Jacinta les aurie dat eth viatge, daurint es hièstres e secodint-les damb un tovalhon, coma se hè damb es mosques.
Fortunata-e-Jacinta-I-TA-WEB	Quan eth sòn marit e era se demorèren solets, li semblaue era casa un paradís; mès era sua ansietat ère tan grana que non podie soborejar eth doç isolament.
Fortunata-e-Jacinta-I-TA-WEB	Solets ena cramba!
Fortunata-e-Jacinta-I-TA-WEB	Ara fin…
Fortunata-e-Jacinta-I-TA-WEB	Juan cuelhec ara sua hemna coma se siguesse ua pipa, e li didec:
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Se deth principi auesses parlat damb jo… higec eth Delfín plan amorós…
Fortunata-e-Jacinta-I-TA-WEB	Mès aciu qu’as eth resultat des tòns embolhs…
Fortunata-e-Jacinta-I-TA-WEB	A, es hemnes!, totes eres qu’an ua novèla ena tèsta, e quan çò qu’imaginen non campe ena vida, qu’ei çò de mès soent, trèn era sua petita composicion.
Fortunata-e-Jacinta-I-TA-WEB	Qu’ei un brigand.
Fortunata-e-Jacinta-I-TA-WEB	Que t’a enganhat dera manèra mès divertida…
Fortunata-e-Jacinta-I-TA-WEB	Sonque tu, qu’ès era innocéncia en persona podie quèir en hilats tan mau traçadi…
Fortunata-e-Jacinta-I-TA-WEB	Çò que m’espaurís ei qu’Izquierdo age pogut auer idies…
Fortunata-e-Jacinta-I-TA-WEB	Ei tan bèstia; mès tan bèstia, qu’en aqueth cap non i cap ua invencion d’aguesta sòrta.
Fortunata-e-Jacinta-I-TA-WEB	De tan bèstia qu’ei, semble aunèst sense èstèr-ne.
Fortunata-e-Jacinta-I-TA-WEB	Non, que non endonvièc eth tan graciosa enganha.
Fortunata-e-Jacinta-I-TA-WEB	O m’enganhi fòrça, o aquerò gessec deth cap d’un novelista que se neurís damb mongetes.
Fortunata-e-Jacinta-I-TA-WEB	Eth praube Ido qu’ei incapable…
Fortunata-e-Jacinta-I-TA-WEB	D’enganhar de bon voler, aquerò òc.
Fortunata-e-Jacinta-I-TA-WEB	Mès non ages cap de dobte.
Fortunata-e-Jacinta-I-TA-WEB	Era primitiua idia de qué aguest mainatge ei eth mèn hilh que deuec èster d’eth.
Fortunata-e-Jacinta-I-TA-WEB	La tierie coma sospecha, coma inspiracion artistica-flatulenta, e er aute se didec: “Plan, donc, aciu qu’as un negòci”.
Fortunata-e-Jacinta-I-TA-WEB	Per çò que hè a Platon que non se li pòt acodir; d’aquerò ne sò solide fòrça.
Fortunata-e-Jacinta-I-TA-WEB	Jacinta, aclapada, volie deféner eth sòn tèma tu per tu.
Fortunata-e-Jacinta-I-TA-WEB	Te juri que non…
Fortunata-e-Jacinta-I-TA-WEB	Com vòs que t’ac juri?…
Fortunata-e-Jacinta-I-TA-WEB	Ai, mon Diu!, ara se m’acodís qu’aguest mainatge ei eth hilh dera hilhastra d’Izquierso.
Fortunata-e-Jacinta-I-TA-WEB	Prauba Nicolasa!
Fortunata-e-Jacinta-I-TA-WEB	Que moric de jasilha.
Fortunata-e-Jacinta-I-TA-WEB	Ère ua excellenta gojata.
Fortunata-e-Jacinta-I-TA-WEB	Eth sòn mainatge qu’a, damb diferéncia de tres mesi, era madeisha edat qu’aurie eth mèn se visquesse.
Fortunata-e-Jacinta-I-TA-WEB	Se visquesse!
Fortunata-e-Jacinta-I-TA-WEB	Se visquesse… òc…
Fortunata-e-Jacinta-I-TA-WEB	Ja ves se com te canti clar.
Fortunata-e-Jacinta-I-TA-WEB	Que non m’as parlat jamès d’aquerò, declarèc sevèrament Jacinta.
Fortunata-e-Jacinta-I-TA-WEB	Era darrèra causa que condères siguec… jo qué me sai… non me shaute rebrembar taus causes.
Fortunata-e-Jacinta-I-TA-WEB	Mès que me vien en pensament sense voler.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Òc, e ei era vertat, era pura vertat.
Fortunata-e-Jacinta-I-TA-WEB	Mès, mès endauant que i a un aute episòdi, que d’eth non te n’è parlat jamès, pr’amor que non n’auíem eth perqué.
Fortunata-e-Jacinta-I-TA-WEB	Quan se passèc, hège ja un an qu’èrem maridadi; que viuíem ena milhor armonia…
Fortunata-e-Jacinta-I-TA-WEB	Que i a cèrtes causes que non s’an de díder a ua esposa.
Fortunata-e-Jacinta-I-TA-WEB	Per discrèta e prudenta que sigue ua hemna, e tu n’ès fòrça, tostemps còste tarrabastòri en taus casi; que non se n’encuede des circonstàncies, ne se fixe enes mobils des accions.
Fortunata-e-Jacinta-I-TA-WEB	Alavetz carè, e me pensi que hi ben en carar.
Fortunata-e-Jacinta-I-TA-WEB	Çò que se passèc non ei desfavorable entà jo.
Fortunata-e-Jacinta-I-TA-WEB	T’ac auria pogut díder; mès, e s’ac auesses interpretat mau?
Fortunata-e-Jacinta-I-TA-WEB	Ara qu’a arribat era ocasión entà condar-t’ac, e vam a veir quin judici ne très.
Fortunata-e-Jacinta-I-TA-WEB	Çò que òc te posqui assegurar ei que non i a arren mès.
Fortunata-e-Jacinta-I-TA-WEB	Aquerò que te vau a díder ei eth darrèr paragraf d’ua istòria que t’e condat per remeses.
Fortunata-e-Jacinta-I-TA-WEB	E s’acabèc.
Fortunata-e-Jacinta-I-TA-WEB	Er ahèr qu’ei agotat…
Fortunata-e-Jacinta-I-TA-WEB	Mès aguesta tarde, hilha mia, mos ajaçaram, dormiram e deman…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	VII.- “Non, non, non, cridèc Jacinta mèslèu emmaliciada qu’intranquilla.
Fortunata-e-Jacinta-I-TA-WEB	Donques per çò que hè a jo, gojateta, me’n vau entath lhet, didec eth Delfín, en tot premanir-se entà hè’c.
Fortunata-e-Jacinta-I-TA-WEB	Dilhèu te penses que te vau a revelar quauquarren que te va e méter es peus quilhadi.
Fortunata-e-Jacinta-I-TA-WEB	Que non ei arren…!, t’ac vau a condar pr’amor qu’ei era pròva de qué t’an enganhat.
Fortunata-e-Jacinta-I-TA-WEB	Veigui que botes ua cara espaventosa.
Fortunata-e-Jacinta-I-TA-WEB	Donques se non siguesse pr’amor qu’er ahèr ei fòrça trist te dideria qu’arrisses…
Fortunata-e-Jacinta-I-TA-WEB	Que te cau demorar mès convençuda…!
Fortunata-e-Jacinta-I-TA-WEB	E non te’n hèsques per çò dera cofa, hilha.
Fortunata-e-Jacinta-I-TA-WEB	Vaquí çò que trèn es persones per èster massa braves.
Fortunata-e-Jacinta-I-TA-WEB	Es angels, coma que son acostumadi a volar, non saben caminar pera tèrra sense estramuncar a cada pas.
Fortunata-e-Jacinta-I-TA-WEB	S’auie acostumat Jacinta de tau manèra ara idia de hèr-se sòn a Juanin, de suenhar-lo e educar-lo coma hilh, que li hège dò senter-lo arrincat d’era per çò d’ua pròva, per un argument qu’en eth intervenguie era odiada hemna aquera qu’eth sòn nòm volie desbrembar.
Fortunata-e-Jacinta-I-TA-WEB	Mès era vertat ère que seguie estimant ath Pituso, e qu’era sua afeccion e eth sòn amor pròpri se revoutauen contra era idia de deishar-lo en carrèr.
Fortunata-e-Jacinta-I-TA-WEB	Non l’abandonarie ja, encara qu’eth sòn marit, era sua soèra e toti se n’arrissen d’era e l’auessen per lhòca e ridicula.
Fortunata-e-Jacinta-I-TA-WEB	Guarda, donc…
Fortunata-e-Jacinta-I-TA-WEB	Siguec que se n’auie anat de Madrid e que non poderes saber entà on.
Fortunata-e-Jacinta-I-TA-WEB	Aquerò m’ac condères en Sevilla.
Fortunata-e-Jacinta-I-TA-WEB	Be n’as de memòria!
Fortunata-e-Jacinta-I-TA-WEB	Donques se passèc un temps, e tar an de maridadi, un dia, de ressabuda, plaf… entres tu en mèn quarto e m’autreges ua carta.
Fortunata-e-Jacinta-I-TA-WEB	Òc, ua petita carta que heren a vier entà jo.
Fortunata-e-Jacinta-I-TA-WEB	La daurisqui, me demori atau un shinhau coma empeguit…
Fortunata-e-Jacinta-I-TA-WEB	Me demanes se qué ei, e te digui: "Arren, qu’ei era mair deth praube Valledor que me demane ua recomanacion entar alcalde…” Cuelhi eth mèn chapèu e tath carrèr.
Fortunata-e-Jacinta-I-TA-WEB	Ei a díder, hège que m’escriuessen, perque era praubeta non sap… “Donques senhor, que non i a mès remèdi que vier aquiu delà”.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Non te pòs imaginar se guaire li shordaue era resurreccion d’ua causa que credie ja mòrta e despareishuda entà tostemp.
Fortunata-e-Jacinta-I-TA-WEB	Aguest pensament me cargaue.
Fortunata-e-Jacinta-I-TA-WEB	Qu’ère ua casa deth carrèr Hortaleza, per çò que semble d’òstes.
Fortunata-e-Jacinta-I-TA-WEB	En embaish que i a ua botiga de taüts.
Fortunata-e-Jacinta-I-TA-WEB	E qué se passaue?, qu’era malerosa auie vengut a Madrid damb eth sòn hilh, damb eth mèn hilh, per qué non didè’c clar, e damb un òme, qu’ère fòrça mau de sòs, causa que non vò díder arren…
Fortunata-e-Jacinta-I-TA-WEB	Arribar e meter-se malaut eth praube mainatge que siguec tot ua causa.
Fortunata-e-Jacinta-I-TA-WEB	Se vedec era prauba en un bolegadís plan complicat.
Fortunata-e-Jacinta-I-TA-WEB	A qui acodir?
Fortunata-e-Jacinta-I-TA-WEB	Qu’ère normau: a jo.
Fortunata-e-Jacinta-I-TA-WEB	Jo l’ac didí.
Fortunata-e-Jacinta-I-TA-WEB	Çò que jo li didia en veder-la hèta un mar de lèrmes: “Per qué non m’avisères abans?” Plan, jo m’auria hèt a vier un o dus mètges e qui sap, qui sap se l’auríem sauvat.
Fortunata-e-Jacinta-I-TA-WEB	Jacinta caraue.
Fortunata-e-Jacinta-I-TA-WEB	Eth terror non la deishaue badar boca.
Fortunata-e-Jacinta-I-TA-WEB	T’asseguri que passè ua estona… ai, quina estona!
Fortunata-e-Jacinta-I-TA-WEB	E auer de dissimular en casa dauant de tu!
Fortunata-e-Jacinta-I-TA-WEB	Aquera net anaues tu tath Reiau.
Fortunata-e-Jacinta-I-TA-WEB	Jo i anè tanben; mès te juri qu’ena mia vida è sentut, coma en aquera net, era tristesa sarrada ena mia amna.
Fortunata-e-Jacinta-I-TA-WEB	Tu non te’n brembaràs…
Fortunata-e-Jacinta-I-TA-WEB	Non sabies arren.
Fortunata-e-Jacinta-I-TA-WEB	E arren mès.
Fortunata-e-Jacinta-I-TA-WEB	Li crompè era caisheta blua mès polida qu’auie ena botiga der embaish, e se lo heren a vier entath cementèri en un car de luxe damb dus shivaus emplumachadi, sense mès companhia qu’era der òme de Fortunata e eth marit, o çò que siguesse, dera patrona.
Fortunata-e-Jacinta-I-TA-WEB	Ena Red de San Luis, guarda com son es causes, me trapè a mama…
Fortunata-e-Jacinta-I-TA-WEB	Me didec: “Be n’ès d’esblancossit”.
Fortunata-e-Jacinta-I-TA-WEB	Tant que didia aquerò, vedí desparéisher peth carrèr dera Montera enjós eth car damb era caisheta blua…
Fortunata-e-Jacinta-I-TA-WEB	Causes deth mon!
Fortunata-e-Jacinta-I-TA-WEB	Vam a veir: se jo t’auessa condat aquerò, non t’aurien vengut fòrça desengusti, gelosies e d’autes qüestions?
Fortunata-e-Jacinta-I-TA-WEB	Dilhèu non, didec era esposa alendant prigondament.
Fortunata-e-Jacinta-I-TA-WEB	Qué se passèc dempús?
Fortunata-e-Jacinta-I-TA-WEB	Tot aquerò que seguís que non a cap importància.
Fortunata-e-Jacinta-I-TA-WEB	Dès que s’acoguèc ath petit, jo non auia un aute desir que veir ara mair fotent eth camp.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Era soleta causa que sentia ère pietat pes sòns malastres, e non ère petit eth malastre de víuer damb aqueth barbar, un tipe grossièr que la tractaue fòrça mau e non la deishaue ne alendar.
Fortunata-e-Jacinta-I-TA-WEB	Prauba hemna!
Fortunata-e-Jacinta-I-TA-WEB	Jo li didí, tant qu’èth ère en cementèri: “Com ei que t’estàs damb aguesta bèstia e lo supòrtes?” E me responec: “Que non è mès empara qu’aguesta fèra.
Fortunata-e-Jacinta-I-TA-WEB	Non lo posqui veir; mès er arregraïment…”.
Fortunata-e-Jacinta-I-TA-WEB	Qu’ei plan trist víuer d’aguesta manèra, auent en òdi e arregraïnt.
Fortunata-e-Jacinta-I-TA-WEB	Ja ves guaire malastre, guaira misèria i a en aguest mon, mainada mia…
Fortunata-e-Jacinta-I-TA-WEB	Plan, donc, seguisqui dident-te qu’aquera malerosa parelha me dèc grans maus de cap.
Fortunata-e-Jacinta-I-TA-WEB	Eth tipe, qu’ère quincalhèr, d’aqueri que boten taulatges enes hèires, volie ua plaça de comptador dera tresauraria d’un pòble.
Fortunata-e-Jacinta-I-TA-WEB	Be n’ei de bèstia!
Fortunata-e-Jacinta-I-TA-WEB	M’aclapaue damb es sues exigéncies, e enquia e tot damb menaces, e non tardè a compréner que çò que volie ère trèir-me sòs.
Fortunata-e-Jacinta-I-TA-WEB	Era prauba Fortunata non me didie arren.
Fortunata-e-Jacinta-I-TA-WEB	Aqueth bèstia non li permetie que me vedesse e me parlèsse sense èster eth present, e era, dauant d’eth, a penes lheuaue deth solèr era vista; tant espaurida la tenguie.
Fortunata-e-Jacinta-I-TA-WEB	Ua net, sivans me condèc era patrona, la volec aucir, eth plan animau.
Fortunata-e-Jacinta-I-TA-WEB	Sabes perqué?, perque m’auie guardat.
Fortunata-e-Jacinta-I-TA-WEB	Atau ac didie eth…
Fortunata-e-Jacinta-I-TA-WEB	Que me pòs creir, coma qu’era net ei net, que Fortunata non m’inspiraue que pietat.
Fortunata-e-Jacinta-I-TA-WEB	S’auie deteriorat fòrça per çò que hè ath fisic, e en çò d’espirituau non auie guanhat arren.
Fortunata-e-Jacinta-I-TA-WEB	Estaue magra, lorda, vestie damb pelhòts que flairauen mau, e era praubetat, era vida de gossets e era companhia d’aqueth sauvatge l’auien trèt grana part des sòns atractius.
Fortunata-e-Jacinta-I-TA-WEB	Tàs tres dies se me hèren ja insuportables es exigéncies dera fèra, e m’avenguí a tot.
Fortunata-e-Jacinta-I-TA-WEB	Que non auí mès remèdi que díder: “Tar enemic que hug, pònt d’argent”.
Fortunata-e-Jacinta-I-TA-WEB	E damb es talents de veder-les partir, que m’ère parièr era estocada que balhessen.
Fortunata-e-Jacinta-I-TA-WEB	Les autregè es sòs damb era condicion de qué se n’auien d’anar de seguit.
Fortunata-e-Jacinta-I-TA-WEB	E aciu patz e dempús glòria.
Fortunata-e-Jacinta-I-TA-WEB	E s’acabèc eth mèn conde, mainada dera mia vida, pr’amor que non me n’è tornat a saber ua soleta paraula d’aqueth respectable tronc, çò que m’aumplís d’alegria.
Fortunata-e-Jacinta-I-TA-WEB	Jacinta auie era sua guardada tachada enes diboishi dera vana.
Fortunata-e-Jacinta-I-TA-WEB	Eth sòn marit li cuelhec ua man e se la sarrèc fòrça.
Fortunata-e-Jacinta-I-TA-WEB	Era non didie arren mès que “praube Pituso praube Juanin!”.
Fortunata-e-Jacinta-I-TA-WEB	De ressabuda ua idia heric era sua ment coma un còp de foet, en tot trèir-la d’aqueth aclapament qu’ère.
Fortunata-e-Jacinta-I-TA-WEB	Qu’ère era conviccion darrèra que se revoutaue furiosa enes agonies dera derròta.
Fortunata-e-Jacinta-I-TA-WEB	Que non i a arren que se resigne a morir, e er error ei dilhèu çò que damb mès valentia se defen dera mòrt.
Fortunata-e-Jacinta-I-TA-WEB	Quan er error se ve menaçat d’aguest ridicul qu’eth lenguatge corrent cride cofa, hè esfòrci desesperadi, ahiscat per amor pròpri, entà alongar era sua existéncia.
Fortunata-e-Jacinta-I-TA-WEB	Des pardies des sues illusions des.hètes treiguec, donc, Jacinta eth darrèr argument, eth darrèr; mès lo tenguec damb fòrça, dilhèu pr’amor que ja non auie arren mès.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Madeish siguec enténer aquerò eth Delfín qu’estarnar-se d’arrir.
Fortunata-e-Jacinta-I-TA-WEB	Que non i a tau retirada, ne la pòt auer.
Fortunata-e-Jacinta-I-TA-WEB	Solet existís ena tua imaginacion.
Fortunata-e-Jacinta-I-TA-WEB	Es mainatges d’aguesta edat se retiren tostemp ad aqueth que vò eth que les guarde.
Fortunata-e-Jacinta-I-TA-WEB	Observa-lo ben ara, examina-li es traits damb imparcialitat, mès damb imparcialitat e consciéncia, sabes?…
Fortunata-e-Jacinta-I-TA-WEB	Ena desesperacion dera sua inevitabla derròta, trapèc encara era dauna un aute argument.
Fortunata-e-Jacinta-I-TA-WEB	Pr’amor que tu l’escauhères era tèsta.
Fortunata-e-Jacinta-I-TA-WEB	Tu e mama qu’ètz dues bones maniaques.
Fortunata-e-Jacinta-I-TA-WEB	Jo me’n sai de qué en aguesta casa i manque un mainatget.
Fortunata-e-Jacinta-I-TA-WEB	Tanben jo lo desiri autant coma vosates; aquerò, hilha dera mia amna, non se pòt anar a cercar enes botigues, ne ac pòt hèr a vier Estupinhan dejós dera capa, coma es caishes de cigars.
Fortunata-e-Jacinta-I-TA-WEB	Era retirada, convenç-te pegonha, non ei senon era exaltacion deth tòn pensament per tòrt d’aguesta maudida novèla deth mainatge trapat.
Fortunata-e-Jacinta-I-TA-WEB	E t’ac pòs creir, se coma istòria eth cas ei faus, coma novèla ei ridicul.
Fortunata-e-Jacinta-I-TA-WEB	Se non, guarda as persones que t’an ajudat a desvolopar era tua òbra: Ido del Sagrario, un pudesenc; José Izquierdo, un lhòco dera classe de cavalaria; Guillermina, ua hòla santa, mès hòla, a tot darrèr.
Fortunata-e-Jacinta-I-TA-WEB	Dempús ven mama, qu’en veder-te a tu afogada, s’afogue tanben.
Fortunata-e-Jacinta-I-TA-WEB	Era sua bontat l’escurís era sua rason, coma a tu, pr’amor qu’ètz tan braves qu’a viatges, cre-me, vos cau estacar.
Fortunata-e-Jacinta-I-TA-WEB	Non, non arrisques; as persones que son plan braves, plan braves, arribe un moment que non i a mès remèdi qu’estacar-les.
Fortunata-e-Jacinta-I-TA-WEB	Jacinta arrie damb tristesa e eth sòn marit li hec fòrça amorasses, esdegant-se per padegar-la.
Fortunata-e-Jacinta-I-TA-WEB	Autant li demanèc que se calèsse en lhet, que fin finau accedit.
Fortunata-e-Jacinta-I-TA-WEB	A qui, ath mainatge de Nicolasa?…
Fortunata-e-Jacinta-I-TA-WEB	Encara que non sigue mès que per curiosèr…
Fortunata-e-Jacinta-I-TA-WEB	Considera’c coma ua crompa qu’auem hèt es dues maniaques.
Fortunata-e-Jacinta-I-TA-WEB	Se crompèssem un gosset, non voleries veder-lo?
Fortunata-e-Jacinta-I-TA-WEB	Plan, donc, vierè.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	S’ajacèc Jacinta en sòn lhet, e ath cap d’ua estona vedec qu’eth sòn marit ja dormie.
Fortunata-e-Jacinta-I-TA-WEB	Era que non auie dromilhon e pensaue en çò que venguie d’enténer.
Fortunata-e-Jacinta-I-TA-WEB	Quin quadre mès trist e quina vision aquera dera misèria umana!
Fortunata-e-Jacinta-I-TA-WEB	Tanben pensèc fòrça en Pituso.
Fortunata-e-Jacinta-I-TA-WEB	Praubet, tan polit, tan beròi e non retirar-se…!
Fortunata-e-Jacinta-I-TA-WEB	Mès qu’ei que jo ne sò segura de qué se li retire…
Fortunata-e-Jacinta-I-TA-WEB	Illusion!
Fortunata-e-Jacinta-I-TA-WEB	Com a d’èster illusion?
Fortunata-e-Jacinta-I-TA-WEB	Que non me venguen a condar condes.
Fortunata-e-Jacinta-I-TA-WEB	Aqueri petiti plècs deth nas quan arrís… aqueres entrecelhes…” E atau s’estèc enquia fòrça tard.
Fortunata-e-Jacinta-I-TA-WEB	Eth 28 peth maitin, dempús de missa, entrèc Barbarita ena cramba deth matrimòni joen tà dider-les que hège plan bon dia, e qu’eth malaut podie gésser, ben abrigat.
Fortunata-e-Jacinta-I-TA-WEB	Jacinta non desiraue ua auta causa, ne tanpòc eth Delfín.
Fortunata-e-Jacinta-I-TA-WEB	Solet qu’en sòrta de vier en Retiro, vengueren ena casa de Ramon Villuendas.
Fortunata-e-Jacinta-I-TA-WEB	Se trapaue aguest en burèu; mès quan les vedec entrar pugèc damb eri, desirant presenciar era scèna deth reconeishement que demoraue siguesse patetica e teatrau.
Fortunata-e-Jacinta-I-TA-WEB	Fòrça s’estonèren eth e Benigna de qué Juan vedesse ath petit damb tranquilla indiferéncia, sense hèr cap demostracion d’amor pairau.
Fortunata-e-Jacinta-I-TA-WEB	Pro que n’ei de beròi.
Fortunata-e-Jacinta-I-TA-WEB	Malastre que non sigue nòste…
Fortunata-e-Jacinta-I-TA-WEB	Benigna e Ramon guardauen a Jacinta.
Fortunata-e-Jacinta-I-TA-WEB	Silenci.
Fortunata-e-Jacinta-I-TA-WEB	Lo trinquèc Benigna entà díder: “Vertadèrament… jo… jamès i trapè tau retirada.
Fortunata-e-Jacinta-I-TA-WEB	E tu?, li preguntèc Juan a Ramon.
Fortunata-e-Jacinta-I-TA-WEB	Jo… donques digui madeish que Benigna.
Fortunata-e-Jacinta-I-TA-WEB	Jacinta non sabie dissimular eth sòn trebolament.
Fortunata-e-Jacinta-I-TA-WEB	A, aquerò non!, e que li cau èster un gran tafurèl.
Fortunata-e-Jacinta-I-TA-WEB	Qu’a a qui gésser.
Fortunata-e-Jacinta-I-TA-WEB	Sa pair siguec prumèr emplegat deth gas; dempús punt important ena casa de jòc deth pulpitillo.
Fortunata-e-Jacinta-I-TA-WEB	Punt important!
Fortunata-e-Jacinta-I-TA-WEB	E qué ei aquerò?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aquerò, aquerò non, didec Jacinta damb ràbia.
Fortunata-e-Jacinta-I-TA-WEB	Tanben tu vòs difamar ath mèn mainatge?
Fortunata-e-Jacinta-I-TA-WEB	Balha-lo-me…
Fortunata-e-Jacinta-I-TA-WEB	Non ei vertat, hilh, que ta papa non…?
Fortunata-e-Jacinta-I-TA-WEB	Toti se meteren a arrir.
Fortunata-e-Jacinta-I-TA-WEB	Qu’ei mèn”.
Fortunata-e-Jacinta-I-TA-WEB	Coma que t’a costat es tòns sòs.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	VIII.- Eth mainatge li botèc es mans en còth e guardèc as auti damb rancura, coma indignat dera nòta difamanta que se volie lançar sus era sua familha.
Fortunata-e-Jacinta-I-TA-WEB	Es auti mainatges se lo heren a vier entà jogar, non sense qu’abans Jacinta li hesse fòrça amorasses, per çò que li didec Benigna que non s’ac auie de cuélher tan fòrtament.
Fortunata-e-Jacinta-I-TA-WEB	Que digui que non l’abandoni.
Fortunata-e-Jacinta-I-TA-WEB	Ès hòla?, insinuèc eth Delfín damb severitat.
Fortunata-e-Jacinta-I-TA-WEB	Non, que sò pro senada.
Fortunata-e-Jacinta-I-TA-WEB	Au, tie discrecion…
Fortunata-e-Jacinta-I-TA-WEB	En Ospici!, exclamèc Jacinta damb era cara plan alugada, entà que me lo manen tàs entèrraments… e l’autregen aqueres pochòines entà minjar!…
Fortunata-e-Jacinta-I-TA-WEB	Mès tu qué te penses?
Fortunata-e-Jacinta-I-TA-WEB	Qu’ès ua creatura.
Fortunata-e-Jacinta-I-TA-WEB	Gojata, gojata, qu’ès en plen romanticisme.
Fortunata-e-Jacinta-I-TA-WEB	Qu’a estat ua sòrt entada eth auer queigut enes nòstes mans desliurant-lo des d’Izquierdo.
Fortunata-e-Jacinta-I-TA-WEB	Mès non embolhem es causes.
Fortunata-e-Jacinta-I-TA-WEB	Ua causa ei protegir-lo e ua auta hèr-lo-mos a vier en casa.
Fortunata-e-Jacinta-I-TA-WEB	Encara que jo volessa, sabi pas s’eth mèn pair ac consentirie.
Fortunata-e-Jacinta-I-TA-WEB	Es tòns boni sentiments que te hèn delirar, vertat Benigna?
Fortunata-e-Jacinta-I-TA-WEB	Jo l’è dit qu’as persones plan braves, plan braves, que cau estacar-les bèri còps.
Fortunata-e-Jacinta-I-TA-WEB	Aguesta qu’ei un àngel, e es angels quèn ena pegaria de creir qu’eth mon ei eth cèu.
Fortunata-e-Jacinta-I-TA-WEB	Eth mon que non ei eth cèu, vertat Ramon?, e es nòstes accions non pòden èster basades en critèris angelicaus.
Fortunata-e-Jacinta-I-TA-WEB	Se tot aquerò que pensen e senten es angels, coma era mia hemna, s’amièsse ena practica, era vida serie impossibla, absoludament impossibla.
Fortunata-e-Jacinta-I-TA-WEB	Es nòstes idies cau que s’inspiren enes idies generaus, que son er ambient morau que viuem.
Fortunata-e-Jacinta-I-TA-WEB	Pro que me’n sai que mos cau aspirar ara perfeccion; mès non balhant còps de pè ara armonia deth mon, qu’estarie ben!…
Fortunata-e-Jacinta-I-TA-WEB	Vam a veir, t’é convençut, òc o non?
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Jacinta auie ua idia tan nauta des talents e des sabentes lectures deth Delfín, que lèu jamès deishaue de plegar-se dauant d’eres, encara qu’ath sòn laguens se sauvèsse quauqui judicis independents qu’era modestia e era subordinacion non li permetien manifestar.
Fortunata-e-Jacinta-I-TA-WEB	Non s’auien passat dètz segondes dempús d’aqueth atau, atau, quan s’entenec ua grana cridadissa.
Fortunata-e-Jacinta-I-TA-WEB	Atau ac comprenec Benigna, corrent espaurida entath minjador d’a on venguie eth cranhut rambalh.
Fortunata-e-Jacinta-I-TA-WEB	Òsca pes mainatges valents!, didec Santa Cruz, ath còp que Ramon Villuendas se didie adiu entà baishar en burèu.
Fortunata-e-Jacinta-I-TA-WEB	Jacinta correc entath minjador, e de seguic tornèc espaurida.
Fortunata-e-Jacinta-I-TA-WEB	Que i auie en minjador ua plata d’arròs damb lèit.
Fortunata-e-Jacinta-I-TA-WEB	S’entenec era votz de Benigna, hèta ua furia: “Te vau a aucir… indecent!, bèstia!” Es auti mainatges apareisheren cridant.
Fortunata-e-Jacinta-I-TA-WEB	Jacinta les pelegèc: “Mès vosati, pècs, non vedíetz se qué hège?
Fortunata-e-Jacinta-I-TA-WEB	Per qué non avisèretz?
Fortunata-e-Jacinta-I-TA-WEB	Hemna, hè-te a vier, hè-te a vier ja d’aguesta casa aguest bocin de tigre, didec Benigna, entrant plan enventida.
Fortunata-e-Jacinta-I-TA-WEB	Vèrge deth Carme, era mia plata d’arròs damb lèit!
Fortunata-e-Jacinta-I-TA-WEB	Es mainatges de Villuendas sautauen d’alegria.
Fortunata-e-Jacinta-I-TA-WEB	Plan, hemna, que ja les lauarè.
Fortunata-e-Jacinta-I-TA-WEB	Non te’n hèsques.
Fortunata-e-Jacinta-I-TA-WEB	E vestir-lo damb ròba neta.
Fortunata-e-Jacinta-I-TA-WEB	Jo non posqui.
Fortunata-e-Jacinta-I-TA-WEB	E arren mès.
Fortunata-e-Jacinta-I-TA-WEB	Tè, non crides tant, que tot aquerò ei pòga causa.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Te vau a aucir, coquin, li didec sa mair adoptiua ajulhant-se dauant d’eth e tient-se er arrir.
Fortunata-e-Jacinta-I-TA-WEB	Que t’as metut polit… ja veiràs quina sabonada te haràs a vier.
Fortunata-e-Jacinta-I-TA-WEB	Tant que se tardèc eth lavatge, es Villuendas hilhs s’amolonauen ath torn deth sòn oncle, en tot meter-se sus es sòns jolhs e penjar-se des braci pr’amor de condar-li es granes gorrinaries que hège eth bèstia de Juanin.
Fortunata-e-Jacinta-I-TA-WEB	Non candèles senon que lecaue es plats, e dempús… lançaue es forquilhes en tèrra.
Fortunata-e-Jacinta-I-TA-WEB	Quan sa pair Ramon lo pelejaue, l’ensenhaue era lengua dident osties e d’autes expressions lèges, e dempús… hège ua auta causa mès indecenta, vai!, qu’ère lheuar-se eth vestit peth darrèr, hèr mieja virada metent-se a arrir e ensenhar eth cu.
Fortunata-e-Jacinta-I-TA-WEB	Santa Cruz non podie estar-se seriós.
Fortunata-e-Jacinta-I-TA-WEB	Tornèc ara fin Jacinta, hènt-se a vier dera man ath delinqüent ja lauat e mudat, e ara seguida entrèc Benigna, complètament padegada, e tient-se de cara damb eth sòn cunhat, li didec damb era màger severitat: “As aciu un duro?
Fortunata-e-Jacinta-I-TA-WEB	Que non è monedalha”.
Fortunata-e-Jacinta-I-TA-WEB	Juan s’esdeguèc a trèir eth duro, e en madeish moment que lo botaue ena man de Benigna, Jacinta e es gojats s’estarnèren a arrir.
Fortunata-e-Jacinta-I-TA-WEB	Santa Cruz baishèc deth sòn saumet.
Fortunata-e-Jacinta-I-TA-WEB	Non m’en brembaua qu’aué ei eth dia des Innocents.
Fortunata-e-Jacinta-I-TA-WEB	Bona, qu’a estat bona.
Fortunata-e-Jacinta-I-TA-WEB	A jo non, repliquèc Benigna.
Fortunata-e-Jacinta-I-TA-WEB	Aciu qu’auem parlat fòrça d’aquerò, e era vertat, eth que poirie èster autentic; mès aquerò dera retirada non la trapàuem.
Fortunata-e-Jacinta-I-TA-WEB	E donques se passe qu’aguesta fèreta non ei dera familha… jo me n’alégri, e demani que me hesquen eth favor de trèir-la-me de casa.
Fortunata-e-Jacinta-I-TA-WEB	Pro maus de cap qu’è damb es mies.
Fortunata-e-Jacinta-I-TA-WEB	Jacinta e eth sòn marit li demanèren en retirar-se que l’auesse un dia mès.
Fortunata-e-Jacinta-I-TA-WEB	Que decidirien.
Fortunata-e-Jacinta-I-TA-WEB	Causes fòrça crudèus auie d’enténer Jacinta pendent aqueth dia, mès de tot aquerò qu’entenec arren li costèc tant estonament e descoratjament coma aguestes paraules que Barbarita li didec ena aurelha:
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Juan li parlèc clar.
Fortunata-e-Jacinta-I-TA-WEB	Que non i a tau hilh ne a cent mil lègues.
Fortunata-e-Jacinta-I-TA-WEB	Era vertat, tu te precipitères; e per çò dera retirada…
Fortunata-e-Jacinta-I-TA-WEB	Qu’ère çò que li restaue d’enténer a Jacinta.
Fortunata-e-Jacinta-I-TA-WEB	Qu’ei que se m’apeguèren es tues illusions, repliquèc era soèra desencusant-se dera sua errada.
Fortunata-e-Jacinta-I-TA-WEB	Juan ditz qu’ei mania; jo lo cridi illusion; e es illusions s’apèguen coma era veròla.
Fortunata-e-Jacinta-I-TA-WEB	Es idies fixes que son contagioses.
Fortunata-e-Jacinta-I-TA-WEB	Plan per aquerò, guarda, plan per aquerò è tanta pòur des lhòcos e m’espaurisqui de veder-me ath sòn costat.
Fortunata-e-Jacinta-I-TA-WEB	Qu’ei que quan quauqu’un ei apròp de jo e se met a hèr moninades me boti jo a hèr madeish.
Fortunata-e-Jacinta-I-TA-WEB	Qu’èm monards d’imitacion…
Fortunata-e-Jacinta-I-TA-WEB	Plan, donc, te cau convéncer, çò dera retirada ei ua illusion, e es dues… ac diderè hloishet, es dues auem queigut en ua grana cofa.
Fortunata-e-Jacinta-I-TA-WEB	E ara, se qué hèr?
Fortunata-e-Jacinta-I-TA-WEB	Non se t’acodisque hèr-lo a vier aciu.
Fortunata-e-Jacinta-I-TA-WEB	Baldomero non ac consentís, e a fòrça rason.
Fortunata-e-Jacinta-I-TA-WEB	Jo… se t’è de díder era vertat, l’è cuelhut afeccion.
Fortunata-e-Jacinta-I-TA-WEB	Ai!, es sues sauvatjaries me divertissen.
Fortunata-e-Jacinta-I-TA-WEB	Ei tan polit!
Fortunata-e-Jacinta-I-TA-WEB	Quini uelhets aqueri!, e donc, es plècs deth nas?…
Fortunata-e-Jacinta-I-TA-WEB	Vene e veiràs era grípia de Nadau que li crompè.
Fortunata-e-Jacinta-I-TA-WEB	Se hec a vier a Jacinta en sòn quarto e dempús de mostrar-li era grípia, li didec: “Aciu que i a mès contrabanda.
Fortunata-e-Jacinta-I-TA-WEB	Guarda.
Fortunata-e-Jacinta-I-TA-WEB	Aguest maitin anè enes botigues e… vaquí: miches de color, un vestit de punt, blu, ar estil anglés.
Fortunata-e-Jacinta-I-TA-WEB	Guarda era gòrra que ditz Numancia.
Fortunata-e-Jacinta-I-TA-WEB	Aguest qu’ei un caprici que jo auia.
Fortunata-e-Jacinta-I-TA-WEB	Qu’estarà plan polit.
Fortunata-e-Jacinta-I-TA-WEB	Jacinta escotèc e vedec aquerò damb malenconia.
Fortunata-e-Jacinta-I-TA-WEB	Ai, mon Diu, be n’ei de graciós!..
Fortunata-e-Jacinta-I-TA-WEB	Qu’està tà minjar-lo-se…
Fortunata-e-Jacinta-I-TA-WEB	Jo, te digui era vertat, me lo haria a vier en casa se non siguesse que Baldomero e Juan non vòlen aguesti embolhs…
Fortunata-e-Jacinta-I-TA-WEB	Ai, que t’ac digui de vertat.
Fortunata-e-Jacinta-I-TA-WEB	Que non pòt ua víuer sense auer a bèth èsser petitet qu’adorar.
Fortunata-e-Jacinta-I-TA-WEB	Hilha dera mia amna!, qu’ei un gran malastre entà toti que tu non mos autreges quauquarren.
Fortunata-e-Jacinta-I-TA-WEB	A Jacinta se li clauèc aguesta frasa en còr, e s’estèc tremolant ua estona agranint era herida, coma se passe damb es flèches que non s’an clauat ben.
Fortunata-e-Jacinta-I-TA-WEB	Li manque ua creatura que cride e hèsque rambalh, que hèsque coquinaries, que mos marège a toti.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Donques que coma Benigna ja non lo vò tier, didec Jacinta, ne tanpòc ei possible tier-lo aciu, lo botaram en casa de Candelaria.
Fortunata-e-Jacinta-I-TA-WEB	Ja li passarè un tant ath mes ara mia fraia tà qu’er òste non sigue ua carga pesanta…
Fortunata-e-Jacinta-I-TA-WEB	Me semble plan ben pensat; mès plan ben pensat.
Fortunata-e-Jacinta-I-TA-WEB	E quin remèdi auem?…
Fortunata-e-Jacinta-I-TA-WEB	Pr’amor que çò der Ospici que non va. Aquerò que non ac pensen…
Fortunata-e-Jacinta-I-TA-WEB	Quines causes se l’acodissen ath mèn marit!
Fortunata-e-Jacinta-I-TA-WEB	Plan, coma qu’ada eth non l’an hèt anar jamès as enterraments, caushigant hangues, arrapant era ploja e eth hered, li semble plan naturau qu’er aute praubet s’elève entre taüts…
Fortunata-e-Jacinta-I-TA-WEB	Òc, sonque mancarie!
Fortunata-e-Jacinta-I-TA-WEB	Jo m’encargui de pagar-li era pension en casa de Candelaria, didec Barbarita, gasulhant-li ara sua hilha coma es mainatges qu’acòrden ua coquinaria.
Fortunata-e-Jacinta-I-TA-WEB	Me semble que me cau començar crompant-li un petit lhet.
Fortunata-e-Jacinta-I-TA-WEB	Qué te semble?
Fortunata-e-Jacinta-I-TA-WEB	Responec era auta que li semblaue plan ben e se padeguèc fòrça damb aguesta convèrsa, calant-se a imaginar plans e gòis mairaus.
Fortunata-e-Jacinta-I-TA-WEB	Mès que volec era sua mala sòrt qu’aqueth madeish dia o eth pròche talhèsse eth vel dera sua ment D. Baldomero, que la cridèc ath sòn burèu pr’amor de hèr-li aguest sermon:
Fortunata-e-Jacinta-I-TA-WEB	Non te’n hèsques; tot s’apraiarà.
Fortunata-e-Jacinta-I-TA-WEB	Peth hèt de qué tu t’ofusquères, non lo vam a lançar en carrèr.
Fortunata-e-Jacinta-I-TA-WEB	Entà un aute viatge, que serà bon non deishar-te portar deth tòn brave còr… tant a pas d’animau de carga, pr’amor que tot s’a de moderar, hilha, enquia es impulsi sublims…
Fortunata-e-Jacinta-I-TA-WEB	Ditz Juan, e ei en çò mès just, qu’es procediments angelicaus capviren ara societat.
Fortunata-e-Jacinta-I-TA-WEB	Coma mos entestem toti a èster perfèctes, non mos poiram tier es uns as auti, a auríem d'anar a còp de punh…
Fortunata-e-Jacinta-I-TA-WEB	Que non ère Jacinta conforme damb aguestes idies mès eth respècte que sa pair politic l’inspiraue li treiguec er alend, en tot empedir-li exprimir çò de molt e bon que se l’acodie.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que non cau arroncilhar es celhes.
Fortunata-e-Jacinta-I-TA-WEB	Aquiu s’estarà coma ena glòria.
Fortunata-e-Jacinta-I-TA-WEB	Ja è parlat damb era santa.
Fortunata-e-Jacinta-I-TA-WEB	Jo ac pagarè tot, entà que se li balhe ua bona educacion e un elevatge convenent.
Fortunata-e-Jacinta-I-TA-WEB	Aprenerà un mestièr, e qui ac sap, qui ac sap, dilhèu ua carrèra.
Fortunata-e-Jacinta-I-TA-WEB	Tot s’està en qu’age disposicion.
Fortunata-e-Jacinta-I-TA-WEB	Me semble que non t’entosiasme era mia idia.
Fortunata-e-Jacinta-I-TA-WEB	Mès pensa un shinhau e veiràs que non rèste cap aute camin…
Fortunata-e-Jacinta-I-TA-WEB	Aquiu s’estarà fòrça ben, ben minjat, ben abrigat…
Fortunata-e-Jacinta-I-TA-WEB	Ager li balhè a Guillermina quate pèces de tela deth Reino pr’amor de qué se les hèsque giquetes.
Fortunata-e-Jacinta-I-TA-WEB	Ja veiràs guaire beròis les va a botar.
Fortunata-e-Jacinta-I-TA-WEB	E pro que les aumplissen eth vrente bon Diu!
Fortunata-e-Jacinta-I-TA-WEB	Guarda, se non, es lampits qu’an, e aqueri colors de poma.
Fortunata-e-Jacinta-I-TA-WEB	Quan Bárbara m’ac didec, n’ère tan creiguda de qué ère eth mèn arrèhilh que jo tanben m’ac avalè.
Fortunata-e-Jacinta-I-TA-WEB	Qu’ei vertat qu’exigí pròves… mès tant que venguien aguestes pròves, me capvirè… causes de vielh!, e siguí tot aqueth dia hènt catalògs.
Fortunata-e-Jacinta-I-TA-WEB	Pensaua autrejar-lo-se quan venguesse en casa…
Fortunata-e-Jacinta-I-TA-WEB	Cuelhent er acordeon pes dues tapes, comencèc a estirar-lo e a arropir-lo, en tot hèr flin flan diuèrsi còps.
Fortunata-e-Jacinta-I-TA-WEB	Jacinta arrie e ath madeish temps se l’escapèren dues lèrmes.
Fortunata-e-Jacinta-I-TA-WEB	Entrèc alavetz, de ressabuda, Barbarita, dident: “quina musica ei aguesta?…
Fortunata-e-Jacinta-I-TA-WEB	Arren, estimada, declarèc eth brave senhor en tot desencusar-se francament.
Fortunata-e-Jacinta-I-TA-WEB	Que jo tanben me capvirè.
Fortunata-e-Jacinta-I-TA-WEB	Non ac volia díder.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	A veir, vene aciu, indiquèc Barbarita plan contenta, desirosa de tocar eth mainadenc esturment.
Fortunata-e-Jacinta-I-TA-WEB	A!, brigand, atau me despenes es sòs en vicis.
Fortunata-e-Jacinta-I-TA-WEB	Balha-lo-me… lo tocarè jo… flin flan…
Fortunata-e-Jacinta-I-TA-WEB	Ai!, sabi pas qué tie aquerò… qu’ei un gust entener-lo!
Fortunata-e-Jacinta-I-TA-WEB	Semble qu’alègre tota era casa.
Fortunata-e-Jacinta-I-TA-WEB	E gessec tocant pes correders e dident-li a Jacinta: “polida jogalha… vertat?
Fortunata-e-Jacinta-I-TA-WEB	Bota-te era mantilha, qu’ara madeish l’ac vam a autrejar, flin flan…
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	I.- Qui mane, mane.
Fortunata-e-Jacinta-I-TA-WEB	Se resolvec er ahèr deth Pituso cossent damb açò dispausat per D. Baldomero, e era madeisha Guillermina se lo hec a vier un maitin entath sòn asil, a on quedèc installat.
Fortunata-e-Jacinta-I-TA-WEB	Venguie Jacinta a veder-lo plan soent, e era sua soèra l’acompanhaue lèu tostemp.
Fortunata-e-Jacinta-I-TA-WEB	Eth mainatge ère tan mimat, qu’era fondadora der establiment li calec cuélher cartes en ahèr, pelejant sevèrament as sues amigues e barrant-les era pòrta fòrça còps.
Fortunata-e-Jacinta-I-TA-WEB	Enes darrèrs dies d’aqueth malastrat an, l’entrèren a Jacinta malenconies, e non ère tà mens, pr’amor qu’eth desdenhat e comic acabament dera novèla Pitusiana aurie aclapat ath mès valent.
Fortunata-e-Jacinta-I-TA-WEB	Qu’arribèren dempús d’autes causetes, menudalhes se se vò, mès coma que queiguien ja sus un esperit trincat, costauen mès pena dera qu’en realitat auien.
Fortunata-e-Jacinta-I-TA-WEB	Pr’amor que Juan, tanlèu se metec ben e cuelhec eth carrèr, deishèc d’èster tant expansiu, paupaire e lanfiós coma enes dies deth sòn embarrament, e s’acabèren aqueres scènes nueitiues qu’en eres era confiança imitaue eth lenguatge dera innocéncia.
Fortunata-e-Jacinta-I-TA-WEB	Eth Delfin mostraue ua gravetat e un sen pròpris deth sòn talent e reputacion; mès accentuaue autant era sua postura, que semblaue voler desbrembar damb ua conducta senada es mainatjums deth sòn periòde catarrau.
Fortunata-e-Jacinta-I-TA-WEB	Damb era sua hemna se mostraue tostemps afable e atentiu, mès hered, e a viatges un shinhau menspredós.
Fortunata-e-Jacinta-I-TA-WEB	Jacinta s’avalaue aguesti aloès sense dider-li arren ad arrés.
Fortunata-e-Jacinta-I-TA-WEB	Es sòns temors de fautes començauen a condensar-se, e estacant puntes e observant detalhs, sajaue de personalizar es distraccions deth sòn marit.
Fortunata-e-Jacinta-I-TA-WEB	Pensaue prumèr de tot ena hilhuquèra des mainades de Casa-Muñoz, per certanes causetes qu’auie vist per edart, e dues o tres frases, caçades ath vòl, d’ua convèrsa de Juan damb eth sòn confident Villalonga.
Fortunata-e-Jacinta-I-TA-WEB	Dempús tenguec aquerò coma ua asenada e se fixèc en ua amiga sua, maridada damb Moreno Vallejo, botiguèr de nauetats de plan redusit capitau.
Fortunata-e-Jacinta-I-TA-WEB	Aguesta senhora amiaue un luxe tarabastós, balhant fòrça que parlar.
Fortunata-e-Jacinta-I-TA-WEB	Que i auie, donc, un aimant.
Fortunata-e-Jacinta-I-TA-WEB	A Jacinta li venguec en cap qu’aguest ère eth sòn Delfín, e anaue impacientada darrèr d’ua frasa, un accent, un detalh quinsevolh que l’ac confirmèsse.
Fortunata-e-Jacinta-I-TA-WEB	Mès d’un còp sentec es gatalhèues d’aquera rabieta mainadenca que l’entraue còp sec, e daue còps de pè en solèr e li calie refrenar-se fòrça entà non anar-se’n entada eth e tirassar-li eth peu, dident-li: coquin… comediant, damb tot çò d’aute qu’enes peleges matrimoniaus s’acostume.
Fortunata-e-Jacinta-I-TA-WEB	Çò que mès la tormentaue ère que l’estimaue mès quan eth se botaue tan senat en tot hèr eth papèr d’ua persona que s’està ena societat entà dar exemple de moderacion e bon critèri.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que vengueren dies mercadi ena istòria patria per eveniments ressonants, e aquera familha erosa discutie aqueri eveniments coma les discutim toti.
Fortunata-e-Jacinta-I-TA-WEB	Eth 3 de gèr de 1874!…
Fortunata-e-Jacinta-I-TA-WEB	Eth còp d’Estat de Pavia!
Fortunata-e-Jacinta-I-TA-WEB	Que non se parlaue de ua auta causa, ne auie arren milhor de qué parlar.
Fortunata-e-Jacinta-I-TA-WEB	Qu’ère agradiu ath temperament un canvi teatrau d’institucions, e virar ua situacion coma se vire un topin electorau.
Fortunata-e-Jacinta-I-TA-WEB	Qu’auie estat admirablament hèt, sivans D. Baldomero, e era armada auie sauvat un còp mès ara malerosa nacion espanhòla.
Fortunata-e-Jacinta-I-TA-WEB	Eth cosolidat auie arribat a 11 e es accions deth Banc a 138.
Fortunata-e-Jacinta-I-TA-WEB	Eth crèdit qu’ère en.honsat.
Fortunata-e-Jacinta-I-TA-WEB	Era guèrra e era anarquia non s’acabauen; auíem arribat en periòde mès naut der encendi, coma didie Aparisi, e lèu, plan lèu, aqueth qu’a ua pesseta la mostrarie coma ua causa estranha.
Fortunata-e-Jacinta-I-TA-WEB	Desirauen toti que venguesse Villalonga en casa tà que les condèsse era memorabla session dera net deth 2 ath 3, pr’amor que l’auie presenciat enes sètis ròis.
Fortunata-e-Jacinta-I-TA-WEB	Mès eth representant deth país non venguie per aquiu.
Fortunata-e-Jacinta-I-TA-WEB	Ara fin venguec eth dia de Reis peth maitin.
Fortunata-e-Jacinta-I-TA-WEB	Passaue Jacinta peth recebedor, quan er amic dera casa entrèc.
Fortunata-e-Jacinta-I-TA-WEB	E eth monstre s’a lheuat ja?” Jacinta que non podie veir ath dit omonim.
Fortunata-e-Jacinta-I-TA-WEB	S’estaue aguesta antipatia ena credença de qué Villalonga ère eth corruptor deth sòn marit e qui l’arrossegaue entara infidelitat.
Fortunata-e-Jacinta-I-TA-WEB	Guaire se’n harà de non veder- vos tà que li condetz aquerò…!
Fortunata-e-Jacinta-I-TA-WEB	Auéretz fòrça pòur?
Fortunata-e-Jacinta-I-TA-WEB	Vai, quina gràcia!
Fortunata-e-Jacinta-I-TA-WEB	A gessut tanben Juan?
Fortunata-e-Jacinta-I-TA-WEB	Non, qu’ei en tot vestir-se.
Fortunata-e-Jacinta-I-TA-WEB	Passatz.
Fortunata-e-Jacinta-I-TA-WEB	E venguec ath sòn darrèr, pr’amor que tostemp qu’es dus amics s’embarrauen, hège era tot çò que podie pr’amor de seguir d’aurelha çò que didien, escotant en espaci dera mau barrada pòrta.
Fortunata-e-Jacinta-I-TA-WEB	Jacinto se demorèc en burèu, e era sua omonima entrèc entà anonciar-lo.
Fortunata-e-Jacinta-I-TA-WEB	Òc, simpatic… que sò aciu.
Fortunata-e-Jacinta-I-TA-WEB	Passa, dançaire…
Fortunata-e-Jacinta-I-TA-WEB	Erosi es uelhs!…
Fortunata-e-Jacinta-I-TA-WEB	Er amiguet entrèc: Jacinta notaue enes uelhs d’aguest quauquarren d’intencion picaresca.
Fortunata-e-Jacinta-I-TA-WEB	De boni talents s’amagarie darrèr des ridèus pr’amor de panar-les es sòns secrets ad aqueth parelh de brigands.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Mès que harie un petit torn, e sajarie de pescar quauquarren…
Fortunata-e-Jacinta-I-TA-WEB	Qu’èrem en tot rabiar per veder-te.” E Villalonga comencèc eth sòn raconde dauant de Jacinta; mès, tanlèu aguesta se n’anèc, eth ròstre de condaire se neguèc de malícia.
Fortunata-e-Jacinta-I-TA-WEB	Guardèren ambdus ara pòrta; s’assegurèc eth companh de qué era esposa s’auie retirat, e virant-se entath Delfín, li didec damb era votz pauruga que tien es conspiradors domestics:
Fortunata-e-Jacinta-I-TA-WEB	Parla ja.
Fortunata-e-Jacinta-I-TA-WEB	Donques que sò vist a qui mens te pòs imaginar…
Fortunata-e-Jacinta-I-TA-WEB	Qu’ei aciu.
Fortunata-e-Jacinta-I-TA-WEB	Qui?
Fortunata-e-Jacinta-I-TA-WEB	Fortunata… mès que non as idia dera sua transformacion.
Fortunata-e-Jacinta-I-TA-WEB	Vai, quin cambiament!
Fortunata-e-Jacinta-I-TA-WEB	Qu’està plan beròia, plan eleganta.
Fortunata-e-Jacinta-I-TA-WEB	Gojat, que me quedè capvirat quan la vedí.
Fortunata-e-Jacinta-I-TA-WEB	S’enteneren es passi de Jacinta.
Fortunata-e-Jacinta-I-TA-WEB	Quan apareishec quilhant eth ridèu, Villalonga hec un sobte cambiament ath sòn discurs: “Non, òme, que non ac as entenut ben; era session comencèc pera tarde e s’acabèc tas ueit.
Fortunata-e-Jacinta-I-TA-WEB	Pendent era suspension se sagèc d’arribar a un acòrd.
Fortunata-e-Jacinta-I-TA-WEB	Jo m’apressaua a toti es grops en flairar aqueth aguisat… uf!, mau, mau; eth ministèri Palanca s’anaue codent, codent…
Fortunata-e-Jacinta-I-TA-WEB	A tot aquerò… guarda se n’estarien de cècs aqueri òmes!…
Fortunata-e-Jacinta-I-TA-WEB	Zalamero e jo gessíem e entràuem per torns pr’amor de hèr a vier noticies a ua casa deth carrèr dera Greda, a on èren Serrano, Topete e d’auti.
Fortunata-e-Jacinta-I-TA-WEB	Generau, que non s’entenen.
Fortunata-e-Jacinta-I-TA-WEB	Aquerò qu’ei ua bassa d’òli… borint.
Fortunata-e-Jacinta-I-TA-WEB	Hèn quèir a Castelar.
Fortunata-e-Jacinta-I-TA-WEB	En fin, ja veiram ara.
Fortunata-e-Jacinta-I-TA-WEB	Vietz aquiu.
Fortunata-e-Jacinta-I-TA-WEB	I aurà votacion?
Fortunata-e-Jacinta-I-TA-WEB	Me pensi que òc.
Fortunata-e-Jacinta-I-TA-WEB	Castelar.
Fortunata-e-Jacinta-I-TA-WEB	Ditz-me ua causa.
Fortunata-e-Jacinta-I-TA-WEB	E s’auesse estat favorable?
Fortunata-e-Jacinta-I-TA-WEB	Que non s’aurie hèt arren.
Fortunata-e-Jacinta-I-TA-WEB	Qu’ei segur.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Que non mos va a enténer…
Fortunata-e-Jacinta-I-TA-WEB	Be te n’as tornat de mesfisant!
Fortunata-e-Jacinta-I-TA-WEB	Donques anet… siguí en Suizo enquiàs dètz.
Fortunata-e-Jacinta-I-TA-WEB	Dempús me n’anè ua estona en Reiau, e en gésser se m’acodic passar per Praga a veir s’ère aquiu Joaquin Pez, que l’auia de díder ua causa.
Fortunata-e-Jacinta-I-TA-WEB	Entri e çò prumèr que veigui ei ua parelha… enes taules dera dreta…
Fortunata-e-Jacinta-I-TA-WEB	Me demorè guardant coma un pèc…
Fortunata-e-Jacinta-I-TA-WEB	Qu’èren un senhor e ua senhora vestida damb ua elegància… com t’ac vau a díder?, damb ua elegància improvisada.
Fortunata-e-Jacinta-I-TA-WEB	E de seguit me n’encuedè…
Fortunata-e-Jacinta-I-TA-WEB	Mès s’ei aguesta condemnada de Fortunata!” Per mès que te diga, non te pòs hèr ua idia dera sua metamorfòsi…
Fortunata-e-Jacinta-I-TA-WEB	Que l’auries de veir damb es tòns pròpris uelhs.
Fortunata-e-Jacinta-I-TA-WEB	Qu’ei encantadora.
Fortunata-e-Jacinta-I-TA-WEB	Solide qu’a estat en París, pr’amor que sense passar per aquiu non se pòden hèr cèrtes transformacions.
Fortunata-e-Jacinta-I-TA-WEB	Me botè çò de mès pròche possible, demorant entener-la parlar.
Fortunata-e-Jacinta-I-TA-WEB	Pr’amor qu’era cintura e era cotilha, quan ath laguens i a qualitat, les apraien es modisti aisidament; mès çò que tanh ath lenguatge…
Fortunata-e-Jacinta-I-TA-WEB	Tè, que l’auries de veir e te quedaries pèc, coma jo.
Fortunata-e-Jacinta-I-TA-WEB	Dideries qu’era sua elegància ei d’ocasion e que non a mina de senhora…
Fortunata-e-Jacinta-I-TA-WEB	D’acòrd; que non a mina de senhora; ne li hè ua bèra manca…
Fortunata-e-Jacinta-I-TA-WEB	Mès aquerò non trè qu’age ua mina seductora, capabla de…
Fortunata-e-Jacinta-I-TA-WEB	Vai, que se la ves, lances pèires.
Fortunata-e-Jacinta-I-TA-WEB	T’en brembaràs d’aqueth còs sense parièr, d’aqueth bust estatuari, d’aqueri que se dan en pòble e morissen ena escurina quan era civilizacion non les cerque e les presente.
Fortunata-e-Jacinta-I-TA-WEB	Guaire viatges ac didérem: "S'aguest bust sabesse espleitar-se…!” Donques tè, que ja l’as en plia espleitacion.
Fortunata-e-Jacinta-I-TA-WEB	Te’n brembes de çò que didies?…”Eth pòble ei era peirèra.
Fortunata-e-Jacinta-I-TA-WEB	D’eth gessen es granes idies e es granes bereses.
Fortunata-e-Jacinta-I-TA-WEB	Dempús ven era intelligéncia, er art, era man d’òbra, que trè eth blòc e lo talhe”…
Fortunata-e-Jacinta-I-TA-WEB	Plan, donc, gojat, aciu que l’as ben escultada…
Fortunata-e-Jacinta-I-TA-WEB	Quines linhes mès delicades!…
Fortunata-e-Jacinta-I-TA-WEB	Plan que òc, parlant, solide que met era pauta.
Fortunata-e-Jacinta-I-TA-WEB	Jo m’apressaua damb compde.
Fortunata-e-Jacinta-I-TA-WEB	Comprení que m’auie coneishut e qu’es mies guardades l’intimidauen…
Fortunata-e-Jacinta-I-TA-WEB	Praubeta!
Fortunata-e-Jacinta-I-TA-WEB	Çò d’elegant que non li trè çò d’ordinari, aqueth sabi pas qué de pòble, cèrta timiditat que se barrege, sabi pas com, damb eth cinisme, era consciéncia de valer plan pòc, mès plan pòc, morau e intellectuament, junhuda ara seguretat de tiranisar… a!, brigantes!, ad aqueri que valem mès qu’eres… digui, non gausi afirmar que valguem mès, se non ei pera forma…
Fortunata-e-Jacinta-I-TA-WEB	En resumit, gojat, aguesta qu’uscle.
Fortunata-e-Jacinta-I-TA-WEB	Jo pensaua ena quantitat d’aigua qu’auie precedit ara transformacion.
Fortunata-e-Jacinta-I-TA-WEB	Mès, a!, es hemnes qu’aprenen aquerò lèu lèu.
Fortunata-e-Jacinta-I-TA-WEB	Que son eth madeish dimòni entà assimilar-se tot çò qu’ei eth regne dera toilette.
Fortunata-e-Jacinta-I-TA-WEB	Ça que la, jo apostaria que non a aprenut a liéger…
Fortunata-e-Jacinta-I-TA-WEB	Que son atau; dempús diden que se les pervertim.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Aigua, manequins, er aisit costum d’ornar-se; dempús seda, velot, eth chapèu…
Fortunata-e-Jacinta-I-TA-WEB	Chapèu!, exclamèc Juan ad arràs dera estupefaccion.
Fortunata-e-Jacinta-I-TA-WEB	Òc; e non te pòs imaginar çò de ben que l’està.
Fortunata-e-Jacinta-I-TA-WEB	Semble que l’age amiat tota era vida…
Fortunata-e-Jacinta-I-TA-WEB	T’en brembes deth mocadoret en cap damb eth pic entà naut e era laçada?…
Fortunata-e-Jacinta-I-TA-WEB	Qui ac diderie!
Fortunata-e-Jacinta-I-TA-WEB	Quines transformacions!…
Fortunata-e-Jacinta-I-TA-WEB	Çò que te digui…
Fortunata-e-Jacinta-I-TA-WEB	Es qu’an gèni, aprenen en un virament de uelhs.
Fortunata-e-Jacinta-I-TA-WEB	Era raça espanhòla qu’ei terribla, gojat, entà assimilar tot çò que pertanh ara forma…
Fortunata-e-Jacinta-I-TA-WEB	Mès que l’auries de veir!…
Fortunata-e-Jacinta-I-TA-WEB	Jo, t’ac cohèssi, èra estonat, capvirat, empeguit…
Fortunata-e-Jacinta-I-TA-WEB	Eth discurs de Salmeron siguec admirable… de çò mès admirable…
Fortunata-e-Jacinta-I-TA-WEB	Encara me semble que veigui aquera cara de hilh deth desèrt, e aqueth movement orizontau des uelhs e era galhardia des gèsti.
Fortunata-e-Jacinta-I-TA-WEB	Gran òme; mès jo pensaua: que non te valen es tues filosofies; que l’as hèta bona, e ja veiràs era qu’as armat.
Fortunata-e-Jacinta-I-TA-WEB	Parlèc dempus Castelar.
Fortunata-e-Jacinta-I-TA-WEB	Quin tròç de discurs!, quin valor d’òme!, com se quilhaue!
Fortunata-e-Jacinta-I-TA-WEB	Me semblaue que tocaue eth tet.
Fortunata-e-Jacinta-I-TA-WEB	Jacinta tornèc a gésser sense díder arren.
Fortunata-e-Jacinta-I-TA-WEB	Sospechaue dilhèu qu’ena sua abséncia es brigands parlauen de un aute ahèr, e s’aluenhèc damb er in de tornar e apressar-se cautosa.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	II.- Te vau a díder… dès que lo vedí, me didí: “Jo coneishi aguesta cara”.
Fortunata-e-Jacinta-I-TA-WEB	Mès que non queiguí en qui ère.
Fortunata-e-Jacinta-I-TA-WEB	Entrèc Pez e parlèrem…
Fortunata-e-Jacinta-I-TA-WEB	Eth tanben se pensaue que lo coneishie.
Fortunata-e-Jacinta-I-TA-WEB	Mos hègem brigalhs eth cervèth.
Fortunata-e-Jacinta-I-TA-WEB	A tot darrèr mo n’encuedérem de qué auíem vist ad aqueth individú uns dies abans en burèu deth director deth Tesoro.
Fortunata-e-Jacinta-I-TA-WEB	Me pensi que parlaue damb aguest sus eth pagament d’uns fusilhs encargadi a Anglatèrra.
Fortunata-e-Jacinta-I-TA-WEB	Qu’auie accent catalan, damb mostacha e barbeta… cinquanta ans… pro antipatic.
Fortunata-e-Jacinta-I-TA-WEB	Plan, donc; coma que Joaquin e jo lo guardàuem tant, eth tipe aqueth s’espantaue.
Fortunata-e-Jacinta-I-TA-WEB	Era non hège era cocarèla… semblaue coma avergonhada… e be n’ère de beròia damb era sua vergohna!
Fortunata-e-Jacinta-I-TA-WEB	Te’n brembes d’aquera careta descolorida damb puntes neres?
Fortunata-e-Jacinta-I-TA-WEB	Donques qu’a milhorat fòrça, pr’amor qu’està mès gròssa, mès plia de cara e de còs.
Fortunata-e-Jacinta-I-TA-WEB	Santa Cruz ère aclapat.
Fortunata-e-Jacinta-I-TA-WEB	As vòstes pès, Barbarita…
Fortunata-e-Jacinta-I-TA-WEB	Jo ben, e vos?
Fortunata-e-Jacinta-I-TA-WEB	Aciu qu’èra en tot condar…
Fortunata-e-Jacinta-I-TA-WEB	Entath carrèr dera Greda.
Fortunata-e-Jacinta-I-TA-WEB	Non, es amics s’auien desplaçat en ua casa deth carrèr d’Alcalá, era de Casa-Irujo, qu’a hièstres entath parc deth ministèri dera Guèrra…
Fortunata-e-Jacinta-I-TA-WEB	Pugi e me les trapi plan descoratjadi.
Fortunata-e-Jacinta-I-TA-WEB	Pistè damb eri pes hièstres que dan tà Buenavista, e non vedí arren… “Mès a qui demoren?
Fortunata-e-Jacinta-I-TA-WEB	En qué pensen?…” Francament, jo me pensè qu’eth còp s’auie acabat e que Pavia non gausaue a trèir es tropes en carrèr.
Fortunata-e-Jacinta-I-TA-WEB	Serrano, impacient, netejaue es veires enteladi, entà guardar, e ath dejós non se vedie arren.
Fortunata-e-Jacinta-I-TA-WEB	Guardatz, non serà ua hilèra d’òmes?”.
Fortunata-e-Jacinta-I-TA-WEB	Que semble ua sèrp qu’entornege tot er edifici e qu’ara se desavitze…
Fortunata-e-Jacinta-I-TA-WEB	Ac vedetz vos?…
Fortunata-e-Jacinta-I-TA-WEB	Mès encara rèste per votar era mitat deth Congrés…” Angoisha en totes es cares…
Fortunata-e-Jacinta-I-TA-WEB	A jo me tocaue anar alavetz aquiu, pr’amor de hèr-me a vier eth resultat finau dera votacion…
Fortunata-e-Jacinta-I-TA-WEB	Pam, pam, cuelhi eth mèn carrèr de Turco, e en tot entrar en Congrès, me trapè a un jornalista que gessie: “Era proposicion qu’amie dètz vòts d’auantatge.
Fortunata-e-Jacinta-I-TA-WEB	Qu’auram ministèri Palanca”.
Fortunata-e-Jacinta-I-TA-WEB	Praube Emilio!…
Fortunata-e-Jacinta-I-TA-WEB	Entrè.
Fortunata-e-Jacinta-I-TA-WEB	En salon èren en tot votar es hilères de naut.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Hi eth torn pera corba, pensant en aquerò que venguia de veir en Buenavista, era cinta nera enrodant er edifici…
Fortunata-e-Jacinta-I-TA-WEB	Figueras gessec pera escaleta deth relòtge, e me didec: “Credetz que i aurà tapatge aguesta net?” E li responí: “Estatz-vos tranquil, mèstre, que non se passarà arren…”.
Fortunata-e-Jacinta-I-TA-WEB	Jo arrí, e ara seguida passe un portièr e me ditz damb era màger tranquillitat deth mon, que peth carrèr deth Florin i auie tropa.
Fortunata-e-Jacinta-I-TA-WEB	Que son imaginacions vòstes.
Fortunata-e-Jacinta-I-TA-WEB	Qué tropa ne qué puta bòrnia!” Jo hèja veir que non me n’encuedaua.
Fortunata-e-Jacinta-I-TA-WEB	Gaitè era cara pera pòrta deth relòtge.
Fortunata-e-Jacinta-I-TA-WEB	Ara veiratz çò qu’ei bon…" Qu’èren en tot liéger eth resultat dera votacion.
Fortunata-e-Jacinta-I-TA-WEB	Liegien es nòms de toti es votants sense ometer-ne degun.
Fortunata-e-Jacinta-I-TA-WEB	De ressabuda campen pera pòrta dera cantoada de Fernando el Católico diuèrsi soldats comandadi per un oficiau, e se calen dauant dera escala dera taula.
Fortunata-e-Jacinta-I-TA-WEB	Que se retirauen a comparses de teatre.
Fortunata-e-Jacinta-I-TA-WEB	Pera auta pòrta entrèc un coronèl vielh dera Guardia Civil.
Fortunata-e-Jacinta-I-TA-WEB	De bona s’escapèc eth país…
Fortunata-e-Jacinta-I-TA-WEB	Plan que òc, didec eth Delfín.
Fortunata-e-Jacinta-I-TA-WEB	Barbarita e Jacinta gesseren.
Fortunata-e-Jacinta-I-TA-WEB	Jo botè tota era mia atencion en Castelar, e lo vedí hent-se a vier era man enes uelhs e díder: quina ignomínia!
Fortunata-e-Jacinta-I-TA-WEB	Ena taula se formèc un rambalh espaventós… crits, protèstes.
Fortunata-e-Jacinta-I-TA-WEB	Deth relòtge estant vedí un revolum de gent, toti de pès…
Fortunata-e-Jacinta-I-TA-WEB	Non vedia ath president.
Fortunata-e-Jacinta-I-TA-WEB	Es soldats immobils…
Fortunata-e-Jacinta-I-TA-WEB	Còp sec, pum!, sonèc un tret en correder…
Fortunata-e-Jacinta-I-TA-WEB	E comencèc era desbandada…
Fortunata-e-Jacinta-I-TA-WEB	Mès ditz-me ua auta causa, gojat.
Fortunata-e-Jacinta-I-TA-WEB	Didies qu’amiaue chapèu?
Fortunata-e-Jacinta-I-TA-WEB	Qui?
Fortunata-e-Jacinta-I-TA-WEB	A, aquera!
Fortunata-e-Jacinta-I-TA-WEB	Òc, chapèu, e de plan bon gust, didec eth companhon damb tant de vams coma se seguisse racondant eth hèt istoric, e vestit blu plan elegant e abric de velot…
Fortunata-e-Jacinta-I-TA-WEB	Qu’ès de trufaria?
Fortunata-e-Jacinta-I-TA-WEB	Abric de velot.
Fortunata-e-Jacinta-I-TA-WEB	Vai… e damb pèths, un abric supèrb.
Fortunata-e-Jacinta-I-TA-WEB	L’estaue tan ben… que…
Fortunata-e-Jacinta-I-TA-WEB	Entrèc Jacinta sense anonciar-se ne sense bronit de passi ne de cap auta causa.
Fortunata-e-Jacinta-I-TA-WEB	Villalonga virèc sus eth darrèr concèpte coma ua sèrp volaira de papèr possada per ua fòrta corrent d’aire.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Quan vos caléretz dejós deth banc.
Fortunata-e-Jacinta-I-TA-WEB	Jo que non me calè dejós de cap banc, omonima.
Fortunata-e-Jacinta-I-TA-WEB	Guarda, guarda, estimada esposa, didec Santa Cruz, mostrant-li ara sua hemna eth justet, que se treiguec a penes botat.
Fortunata-e-Jacinta-I-TA-WEB	Guarda se com penge aguest darrèr boton de baish.
Fortunata-e-Jacinta-I-TA-WEB	Hètz-me eth favor de coser-lo o de dider-li a Rafaela que lo cose, o en darrèr lòc cridar ath coronèl Iglesias.
Fortunata-e-Jacinta-I-TA-WEB	Vam a veir, didec Jacinta damb mala ecolia, gessent un aute còp.
Fortunata-e-Jacinta-I-TA-WEB	Que me veiguia en un bon trebuc, amiguet, didec Villalonga tient-se er arrir.
Fortunata-e-Jacinta-I-TA-WEB	Se n’aura sabut?
Fortunata-e-Jacinta-I-TA-WEB	Tè, donc, un aute detalh.
Fortunata-e-Jacinta-I-TA-WEB	Amiaue ues plendengues de turquesa, qu’èren era gràcia divina sus aqueth cutis brun palle.
Fortunata-e-Jacinta-I-TA-WEB	Ai, quines aurelhetes de Diu e quines turqueses!
Fortunata-e-Jacinta-I-TA-WEB	Que te les auries minjat.
Fortunata-e-Jacinta-I-TA-WEB	Quan les vedérem lheuar-se, mos proposèrem seguir ara parelha entà saber-mo’n a on s’estaue.
Fortunata-e-Jacinta-I-TA-WEB	Toti es qu’èren en Praga la guardauen, e era mèsalèu semblaue avergonhada qu’orgulhosa.
Fortunata-e-Jacinta-I-TA-WEB	Gessérem… pam, pam… peth carrèr d’Alcalá, Peligros, Caballero de Gracia, eri dauant, nosati darrèr.
Fortunata-e-Jacinta-I-TA-WEB	Fin finau se posèren en carrèr deth Colmillo.
Fortunata-e-Jacinta-I-TA-WEB	Cridèren ath susvelhant, les dauric, e entrèren.
Fortunata-e-Jacinta-I-TA-WEB	Entrèc Jacinta damb eth justet.
Fortunata-e-Jacinta-I-TA-WEB	Tè, a veir…
Fortunata-e-Jacinta-I-TA-WEB	Mane usia ua auta causa?
Fortunata-e-Jacinta-I-TA-WEB	Arren mès, hilheta; fòrça gràcies.
Fortunata-e-Jacinta-I-TA-WEB	Mès pòur de qué?…
Fortunata-e-Jacinta-I-TA-WEB	S’ei que jo èra ath miei de tot…
Fortunata-e-Jacinta-I-TA-WEB	Vos diderè eth darrèr detalh entà que vos estonetz.
Fortunata-e-Jacinta-I-TA-WEB	Es canons que botèc Pavia enes carrerons qu’èren descargadi.
Fortunata-e-Jacinta-I-TA-WEB	E ja vedetz se qué passec ath laguens.
Fortunata-e-Jacinta-I-TA-WEB	Dus trets en aire, e madeish que se desbanden es audèths caladi en un arbe quan hètz dejós dues paumades, atau se desbandèc era assemblada dera Republica.
Fortunata-e-Jacinta-I-TA-WEB	Eth dinar qu’ei ja ena taula.
Fortunata-e-Jacinta-I-TA-WEB	Estomacs, a defener-se!
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Quauques paraules auie cuelhut era Delfina ath vòl, que non auien, çampar, cap relacion damb aquerò des Corts, eth coronèl Iglesias e eth ministèri Palanca.
Fortunata-e-Jacinta-I-TA-WEB	Plan que òc, i auie bèra causa sospechosa.
Fortunata-e-Jacinta-I-TA-WEB	Li calie desnishar, acaçar e anequelir ath corsari tu per tu.
Fortunata-e-Jacinta-I-TA-WEB	Ena taula era convèrsa siguec sus eth madeish ahèr, e Villalonga, dempús de tornar a condar eth cas damb peus e senhaus pr’amor de qué l’entenesse D. Baldomero, higec diuèrsi detalhs que dauen color ara istòria.
Fortunata-e-Jacinta-I-TA-WEB	A!, Castelar qu’auec còps admirables.
Fortunata-e-Jacinta-I-TA-WEB	Fòrça ben dit.
Fortunata-e-Jacinta-I-TA-WEB	Eth solet que se resistie a deishar eth locau siguec Diaz Quintero, que comencèc a cridar e a pelejar-se damb es guardias civiles…
Fortunata-e-Jacinta-I-TA-WEB	Es deputadi e eth president abandonèren eth salon pera pòrta deth relòtge e se demorèren ena bibliotèca tà que les deishèssen gésser.
Fortunata-e-Jacinta-I-TA-WEB	Castelar se n’anèc damb dus amics peth carrèr deth Florin e se retirèc en çò de sòn a on auec un fòrt atac de bila.
Fortunata-e-Jacinta-I-TA-WEB	Aguestes referéncies o notícies separades qu’èren en aquera trista istòria coma es graets desgaspadi que queden ath hons deth tistèr dempús de trèir es arradims.
Fortunata-e-Jacinta-I-TA-WEB	Qu’èren es mès madurs e dilhèu per aquerò es mès saborosi.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	III.- Enes dies a vier, era observadora e mespredosa Jacinta notèc qu’eth sòn marit entraue en casa cansat, coma un òme qu’a caminat fòrça.
Fortunata-e-Jacinta-I-TA-WEB	Qu’ère era perfècta imatge deth corredor que va e ven e puge escales e recor carrèrs sense trapar eth negòci que cerque.
Fortunata-e-Jacinta-I-TA-WEB	Qu’ère damb eth cap clin coma es que pèrden sòs, coma eth caçador impotent que se trinque es cames de monte en monte sense veir passar cap animau caçable; coma er artista desmemoriat que se l’escape deth hiu der enteniment era idia erosa o era imatge que vau entada eth tot un mon.
Fortunata-e-Jacinta-I-TA-WEB	Era sua hemna sajaue de reconeisher-lo, calant en eth era sonda deth curiosèr qu’eth sòn plomb ère era gelosia; mès eth Delfin sauvaue es sòns pensaments plan ath hons e tanlèu vedie assagi de sondatge, se n’anaue encara mès entà baish.
Fortunata-e-Jacinta-I-TA-WEB	Qu’ère eth praube Juanito Santa Cruz sometut ar òrre suplici dera idia fixa.
Fortunata-e-Jacinta-I-TA-WEB	Gessec, investiguèc, recerquèc, e era hemna aquera, imatge pòc credibla qu’auie capvirat a Villalonga, non campaue per nunlòc.
Fortunata-e-Jacinta-I-TA-WEB	Serie sòmi, o vana ficcion des sentits deth sòn amic?
Fortunata-e-Jacinta-I-TA-WEB	Era portièra dera casa senhalada per Jacinto se prestèc tà balhar guaires notícies se l’exigisse, mès era soleta causa de profit que treiguec Juan dera sua indiscrecion complasenta siguec qu’ena casa d’òstes deth dusau i auie demorat un senhor e ua senhora “beroiòta era”, sonque pendent dus dies.
Fortunata-e-Jacinta-I-TA-WEB	Dempús auien despareishut…
Fortunata-e-Jacinta-I-TA-WEB	Era portièra declaraue damb notòria finesa que, ena sua pensada, eth senhor se n’auie anat en tren, e era individua, senhora… o çò que siguesse… s’estaue per Madrid.
Fortunata-e-Jacinta-I-TA-WEB	Mès a on dimònis ère?
Fortunata-e-Jacinta-I-TA-WEB	Aquerò ère çò que calie descurbir.
Fortunata-e-Jacinta-I-TA-WEB	Damb tot eth sòn talent non podie Juan autrejar-se cap explicacion satisfactòria der interès, deth curiosèr o afogadura amorosa que desvelhaue en eth ua persona que dus ans abans auie vist damb indiferéncia e enquia damb repulsion.
Fortunata-e-Jacinta-I-TA-WEB	Era forma, era astuta forma, amna deth mon, que n’auie eth tòrt.
Fortunata-e-Jacinta-I-TA-WEB	Qu’auie estat pro qu’era malerosa joena abandonada, miserabla e dilhèu pudesenca s’escambièsse en aventurèra, eleganta, neta e seductora, entà qu’eth mesprètz der òme deth sègle, que autrege culte ar art personau, se cambièssen en un in arderós d’apreciar per eth madeish aquera transformacion admirabla, prodigi d’aguesta nòsta edat de seda.
Fortunata-e-Jacinta-I-TA-WEB	Solide quan la veiga me demorarè coma s’arren; mès que la voi veir, la voi veir tu per tu… e tant que non la veiga non creirè ena metamorfòsi”.
Fortunata-e-Jacinta-I-TA-WEB	E aguesta idia lo senhorejaue de tau sòrta, qu’era ineficàcia des sues investigacions li costauen un dolor indicible, e s’anèc enventint, e a tot darrèr li semblaue qu’auie sus eth un gran e irreparable malastre.
Fortunata-e-Jacinta-I-TA-WEB	Entà acabar d’engüejar-lo e capvirar-lo, un dia venguec Villalonga damb naui condes.
Fortunata-e-Jacinta-I-TA-WEB	Que ja non ei en Madrid.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Mès era…
Fortunata-e-Jacinta-I-TA-WEB	Ada era l’a vist ager Joaquin Pez…
Fortunata-e-Jacinta-I-TA-WEB	A on dides?
Fortunata-e-Jacinta-I-TA-WEB	Donques que non sai en quin carrèr.
Fortunata-e-Jacinta-I-TA-WEB	Eth carrèr qu’ei parièr.
Fortunata-e-Jacinta-I-TA-WEB	Anaue vestida damb era màger umilitat…
Fortunata-e-Jacinta-I-TA-WEB	Tu dideràs coma jo, e er abric de velot?…
Fortunata-e-Jacinta-I-TA-WEB	Çampar, me didec Joaquin qu’encara amiaue es turqueses…
Fortunata-e-Jacinta-I-TA-WEB	Non, non, que non didec aquerò, pr’amor que se les auesse amiat, non les aurie vist.
Fortunata-e-Jacinta-I-TA-WEB	Qu’anaue damb un mocador en cap, plan ben estacat dejós dera barba, e damb un mantèl nere fòrça rosigat, e un gran hardèu de ròba ena man…
Fortunata-e-Jacinta-I-TA-WEB	T’expliques aquerò?
Fortunata-e-Jacinta-I-TA-WEB	Non?
Fortunata-e-Jacinta-I-TA-WEB	Donques jo òc… en hardèu i ère er abric, e dilhèu ues autes pèces de ròba…
Fortunata-e-Jacinta-I-TA-WEB	Coma se la vedessa, didec Juanito damb rapid discerniment.
Fortunata-e-Jacinta-I-TA-WEB	Òme, be n’ès d’escarrabilhat!…
Fortunata-e-Jacinta-I-TA-WEB	Qu’ei evident…
Fortunata-e-Jacinta-I-TA-WEB	Aquerò te tocaue a tu…
Fortunata-e-Jacinta-I-TA-WEB	Tanben eth ac aurie hèt.
Fortunata-e-Jacinta-I-TA-WEB	Mès, considèra, amna cristiana, que Joaquinito ei dera Junta de Aranceles y Valoraciones, e precisament i auie conselh aquera tarde, e eth nòste amic anaue entath ministèri damb era puntualitat d’un Pez.
Fortunata-e-Jacinta-I-TA-WEB	Se demorèc Juan damb aguesta notícia mès cogitós e mès de mala encolia, en tot sénter aumentar es simptòmes deth mau que patie, e que sustot s’estaue ena sua imaginacion, mau d’animositat damb ua barreja de desbordament nerviós accentuat pera contrarietat.
Fortunata-e-Jacinta-I-TA-WEB	Per qué la menspredèc quan l’auec tau qu’ère, e la sollicitaue quan se transformèc en plan desparièra de coma auie estat?…
Fortunata-e-Jacinta-I-TA-WEB	Er escarrabilhat ideau, ai!, er etèrn com serà?
Fortunata-e-Jacinta-I-TA-WEB	E era prauba Jacinta, mentretant, desgahonant-se pr’amor de saber qué dimònis de caprici o mania embargaue er anim deth sòn intelligent espós.
Fortunata-e-Jacinta-I-TA-WEB	Aguest se mostraue tostemp considerat e afectuós damb era; que non li volie dar cap motiu de queisha; mès entà artenhè’c, li calie apelar ara sua pròpria imaginacion herida, revestir ara sua hemna de formes que non auie, e imaginar-la-se d’espalles mès amples, mès nauta, mès hemna, mès esblancossida… e damb es turqueses aqueres enes aurelhes…
Fortunata-e-Jacinta-I-TA-WEB	Se Jacinta s’en sap d’aguest secret plan amagat dera amna de Juanito Santa Cruz, solide demane eth divòrci.
Fortunata-e-Jacinta-I-TA-WEB	Mès aguestes causes èren fòrça ath laguens, en tutes mès prigondes qu’eth hons dera mar, e non arribaue en eth era sonda de Jacinta ne enquia e tot damb tot eth plomb deth mon.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Cada dia mès senhorejat damb era sua frenesia investigadora, visitèc Santa Cruz diuèrses cases, es ues de pejor fama qu’es autes, misterioses aqueres, a posita de tot eth public aguestes.
Fortunata-e-Jacinta-I-TA-WEB	En non trapar çò que cercaue en çò que semblaue mès naut, baishèc de gradon en gradon, visitèc lòcs a on auie estat en bères escadences e d’auti que non i auie estat jamès.
Fortunata-e-Jacinta-I-TA-WEB	Que trapèc aquiu cares coneishudes e amigues, cares desconeishudes e repugnantes, e a totes les demanèc notícies, cercant remèdi ath tifus de curiosèr que lo consumie.
Fortunata-e-Jacinta-I-TA-WEB	Non deishèc de picar en cap pòrta qu’ath sòn darrèr se podesse amagar era vergonha perduda o era perdicion vergonhosa.
Fortunata-e-Jacinta-I-TA-WEB	Es sues explicacions semblauen aquerò que non èren per çò deth lardor que les practicaue e eth caractèr umanitari que les revestie.
Fortunata-e-Jacinta-I-TA-WEB	Semblaue un pair, un frair que desalat cerque ara penhora estimada qu’a queigut enes laberints tenebrosi deth vici.
Fortunata-e-Jacinta-I-TA-WEB	E volie acompanhar era sua inquietud damb rasons filantropiques e enquia e tot cristianes que treiguie dera sua ment rica en rasonaments sofisticats.
Fortunata-e-Jacinta-I-TA-WEB	Non posqui consentir que quèigue ena misèria ne ena abjeccion, en èster-ne, coma ne sò, responsable….
Fortunata-e-Jacinta-I-TA-WEB	Tostemp qu’anaue de nets pes carrèrs, quinsevolh siloeta nera o grisa se l’acodie qu’ère aquerò que cercaue.
Fortunata-e-Jacinta-I-TA-WEB	Corrie…
Fortunata-e-Jacinta-I-TA-WEB	Guardaue d’apròp… e non ère.
Fortunata-e-Jacinta-I-TA-WEB	A viatges li semblaue distinguir-la de luenh e era forma se perdie entre eth revolum de gent coma ua gota ena aigua.
Fortunata-e-Jacinta-I-TA-WEB	Es siloetes umanes qu’en clar- escur dera bolegadissa multitud semblen perdudes pes cantoades e pes portaus, lo deishauen descompausat e excitat.
Fortunata-e-Jacinta-I-TA-WEB	Hemnes que ne vedec fòrça, ena escurina o illuminades pera claror des botigues; mès era sua non apareishie.
Fortunata-e-Jacinta-I-TA-WEB	Entraue en toti es cafés, autanplan en quauques tauèrnes, a còps solet, d’auti acompanhat de Villalonga.
Fortunata-e-Jacinta-I-TA-WEB	Anaue damb era certitud de trapar- la en tau o quau lòc; mès en arribar, era imatge qu’amiaue en eth, coma hèta pes sòns pròpris uelhs, s’esbugassaue ena realitat.
Fortunata-e-Jacinta-I-TA-WEB	Aguesta astuta imaginacion…
Fortunata-e-Jacinta-I-TA-WEB	Qu’ei coma tu quan te botaues malaut e delirant demorant veir gésser ua carta que non gessie jamès.
Fortunata-e-Jacinta-I-TA-WEB	Francament, jo me credia mès fòrt contra aguesta orribla neuròsi dera carta que non ges”.
Fortunata-e-Jacinta-I-TA-WEB	Fortunata e Jacinta Libre 1 pag.
Fortunata-e-Jacinta-I-TA-WEB	Ua net que hège fòrça hered, entrèc eth Delfín ena sua casa non guaire tard, en un estat lamentable.
Fortunata-e-Jacinta-I-TA-WEB	Que se sentie mau, sense poder precisar çò que li passaue.
Fortunata-e-Jacinta-I-TA-WEB	Se deishèc quèir en un fautulh e s’inclinèc entà un costat damb mòstres de gran dolor.
Fortunata-e-Jacinta-I-TA-WEB	Acodic ada eth era sua aimanta esposa, fòrça espaurida en veder-lo atau e enténer es ais planhosi que s’escapauen des sòns pòts, ath delà d’ua expression lèja que se desencuse aisidament as òmes que patissen.
Fortunata-e-Jacinta-I-TA-WEB	Ara prumeria Jacinta se pensaue que l’auien calat ua punhalada.
Fortunata-e-Jacinta-I-TA-WEB	Sorrisclèc…
Fortunata-e-Jacinta-I-TA-WEB	Guardèc; non i auie sang…
Fortunata-e-Jacinta-I-TA-WEB	Praubet mainatge!
Fortunata-e-Jacinta-I-TA-WEB	Aquerò que deu èster eth hered…
Fortunata-e-Jacinta-I-TA-WEB	Entrèc Barbarita e guardèc espaurida ath sòn hilh, mès abans de cuélher ua decision, li clauèc ua bona repassada per çò de non protegir-se deth crudèu vent sec deth Nòrd qu’en aqueri dies regnaue.
Fortunata-e-Jacinta-I-TA-WEB	Juan alavetz se metec a tremolar.
Fortunata-e-Jacinta-I-TA-WEB	Eth hered que l’escometèc siguec tant intens qu’es paraules de queisha gessien des sòns pòts coma bugàs.
Fortunata-e-Jacinta-I-TA-WEB	Era mair e era esposa se guardèren damb terror en tot consultar-se mutuaument en silenci sus era gravetat d’aqueri simptòmes…
Fortunata-e-Jacinta-I-TA-WEB	Qu’ei fòrça Madrid aquest.
Fortunata-e-Jacinta-I-TA-WEB	Ges de cacilha un cristian per aguesti carrèrs, ua net darrèr dera auta.
Fortunata-e-Jacinta-I-TA-WEB	A on s’estarà era presa?
Fortunata-e-Jacinta-I-TA-WEB	Tire per aciu, tire per aquiu, e arren.
Fortunata-e-Jacinta-I-TA-WEB	Era presa que non què.
Fortunata-e-Jacinta-I-TA-WEB	E quan mès distrèt ei eth caçador, arribe caradeta peth darrèr ua pneumonia des fines, l’afuste, tire, e me lo dèishe sec.
Fortunata-e-Jacinta-I-TA-WEB	Fortunata e Jacinta Libre 1 pag.
WEB-CONDES-CANTERBURY	Es leugères ploges d’abriu s’an calat en çò mès prigond dera sequèra de mars e an shaupat toti es veires damb pro umiditat entà generar era flor; eth delicat alend de Cefire a possat enes bòsqui e enes camps es trendes borrons e eth joen solei a recorrut era mitat deth sòn camin en signe d’Aries; es auderets que dormissen tota era net damb es uelhs dubèrts, an començat a hèr trilhes, pr’amor qu’era natura les desvelhe es instints.
WEB-CONDES-CANTERBURY	Pendent aguesta epòca era gent sent er in de hèr romieuatge, e es pietosi viatjaires desiren visitar tèrres e santuaris luenhants en païsi estrangèrs; mès que mès, des lòcs mès aluenhadi des comdats anglesi, arriben en Canterbury entà visitar ath benaurat e sant martir que les ajudèc quan èren malauts.
WEB-CONDES-CANTERBURY	Un dia, tad aqueres dades der an, ena aubèrja de “Eth Tabardo”, de Southwark, a on me lotjaua prèst a començar eth mèn devòt romieuatge entà Canterbury, arribèc, en escurir, un grop de 29 persones.
WEB-CONDES-CANTERBURY	Tanhien a diuèrses classes, s’auien amassat per edart, e se filauen de cap a Canterbury.
WEB-CONDES-CANTERBURY	Es crambes e es estables qu’èren comòdes e toti recebérem eth suenh mès esquist.
WEB-CONDES-CANTERBURY	En resumit, en escurir ja auia parlat damb toti eri e m’auien acceptat en grop.
WEB-CONDES-CANTERBURY	Acordèrem lheuar-mos lèu entà començar eth viatge que vos vau a condar.
WEB-CONDES-CANTERBURY	Ça que la, me semble important, abans de seguir era istòria, descríuer, ara qu’è temps e era ocasión, com ère cadun d’eri segontes era mia pensada, qui èren, de quina classa sociau e com anauen vestidi.
WEB-CONDES-CANTERBURY	Començarè peth Cavalièr.
WEB-CONDES-CANTERBURY	Eth Cavalièr qu’ère un òme distinguit.
WEB-CONDES-CANTERBURY	Dès era prumeria dera sua carrèra auie estimat era cavalaria, era leiautat, era onorabilitat, era generositat e es bones formes.
WEB-CONDES-CANTERBURY	Qu’auie pelejat damb valentia ath servici deth sòn rei.
WEB-CONDES-CANTERBURY	Ath delà, auie viatjat mès luenh qu’era majoritat des òmes de tèrres paganes e cristianes.
WEB-CONDES-CANTERBURY	Pertot se l’onoraue per çò dera sua valentia.
WEB-CONDES-CANTERBURY	Auie estat ena queiguda d’Alexandria.
WEB-CONDES-CANTERBURY	Lèu tostemp se l’autregèc eth lòc d’aunor, per dauant des cavalièrs de totes es autes nacions quan siguec en Russia.
WEB-CONDES-CANTERBURY	Cap aute cavalièr cristian dera sua categoria auie participat mès còps enes incursions per Lituania e Russia.
WEB-CONDES-CANTERBURY	Tanben auie estat en sètge d’Algeciras en Granada, pelejant en Benmarin e cuelhent Ayar e Atalia, e enes expedicions peth Mediterranèu orientau.
WEB-CONDES-CANTERBURY	Qu’auie gessut viu de 15 mortifères batalhes e auie combatut en Trasimeno, entà deféner era fe, en tres düèls, e tostemp auie aucit ath sòn rivau.
WEB-CONDES-CANTERBURY	Aguest distinguit Cavalièr auie assistit ath rei de Palacia enes sues lutes contra un enemic pagan en Turquia.
WEB-CONDES-CANTERBURY	E tostemp artenhèc ua grana reputacion.
WEB-CONDES-CANTERBURY	Encara que subergessie, ère prudent e se comportaue damb era modestia d’ua puncèla.
WEB-CONDES-CANTERBURY	Jamès se dirigic damb males manères ad arrés.
WEB-CONDES-CANTERBURY	Entà didè’c atau, qu’ère un perfècte cavalièr.
WEB-CONDES-CANTERBURY	Per çò que hège ara sua portadura, es sues montures èren excellentes, mès que non amiaue vestits cridaires.
WEB-CONDES-CANTERBURY	Vestie un abric de coton celh tacat damb eth rovilh deth sòn corset de malhes.
WEB-CONDES-CANTERBURY	Venguie d’arribar des sues expedicions e se premanie a hèr eth romieuatge.
WEB-CONDES-CANTERBURY	L’acompanhaue eth sòn hilh, qu’ère un joen Escudèr, aprendís de Cavalièr e s’enamoraue aisidament, damb es peus cargolhats coma s’acabèsse de trèir-se es rolèus.
WEB-CONDES-CANTERBURY	Que deuie auer, çampar, uns vint ans.
WEB-CONDES-CANTERBURY	Ère de mejana estatura, plen de vida e fòrça.
WEB-CONDES-CANTERBURY	Auie intervengut enes gessudes de cavalaria en Flandes, Artois, e Picardia.
WEB-CONDES-CANTERBURY	Pendent aguest temps s’auie comportat excellentament e demoraue obtier eth favor dera sua dauna.
WEB-CONDES-CANTERBURY	Anaue ornat coma ua pradèra plia de flors fresques, ròies e blanques.
WEB-CONDES-CANTERBURY	Tot eth dia tocaue era flaüta o cantaue e ère alègre coma eth mes de mai.
WEB-CONDES-CANTERBURY	Era tunica ère cuerta e d’amples e longues manges.
WEB-CONDES-CANTERBURY	Ère un bon cavalièr e sabie dominar ath sòn shivau.
WEB-CONDES-CANTERBURY	Podie compausar era musica e era letra des sues cançons, pelejar en tornegi, barar, diboishar ben e escríuer.
WEB-CONDES-CANTERBURY	Qu’ère un aimant tant apassionat, que de nets non dormie mès qu’un rossinhòl.
WEB-CONDES-CANTERBURY	Ère educat, modèst, serviciau e talhaue era carn entà sa pair enes minjars.
WEB-CONDES-CANTERBURY	Er Assistent qu’ère eth solet vailet qu’acompanhaue ath Cavalièr en aquera escadença: qu’ac auie volgut atau.
WEB-CONDES-CANTERBURY	Anaue vestit de verd, gipon e capucha, damb un hèish de flèches agudentes acabades damb plumes ludentes de piòc qu’amiaue a man en bandolèra.
WEB-CONDES-CANTERBURY	Premanie, coma eth milhor, toti es aparelhs deth sòn grad: es flèches jamès deishauen d’arténher eth blanc per çò de qué es sues plumes non siguessen ben premanides.
WEB-CONDES-CANTERBURY	Ena man amiaue un arc potent.
WEB-CONDES-CANTERBURY	Era sua cara ère morèa, eth peu bracat ar arràs e ère adreit en tot aquerò restacat damb eth trabalh de husta.
WEB-CONDES-CANTERBURY	Amiaue eth braç protegit damb ua pèça de cuèr, e en un costat, era espada e er escut; en aute, ua daga de bona montura, agudenta coma era punta d’ua espada; sus es pièch, ua midalha de Sant Cristòfol d’argent ludent.
WEB-CONDES-CANTERBURY	D’ua cinta verda, en bandolèra, li penjaue era còrna.
WEB-CONDES-CANTERBURY	Qu’ère un vertadèr òme des bòsqui.
WEB-CONDES-CANTERBURY	Tanben i auie ua Monja, ua Priòra qu’arrie de forma naturau e tranquilla; eth sòn màger renec qu’ère: “Per Sant Eligi!”.
WEB-CONDES-CANTERBURY	Se cridaue senhora Eglantine.
WEB-CONDES-CANTERBURY	Cantaue d’ua forma beròia es ores liturgiques, mès entonades en votz nassau.
WEB-CONDES-CANTERBURY	Parlaue un bon francés e elegant, sivans era escòla de Strafford at Bow, pr’amor que desconeishie eth francés de París.
WEB-CONDES-CANTERBURY	Ena taula mostraue en tot, era sua bona educacion.
WEB-CONDES-CANTERBURY	Dera sua boca jamès gessie ua mora o se banhaue es dits per çò de meter-les cobejosament ena saussa.
WEB-CONDES-CANTERBURY	Quan se hège a vier eth minjar ena boca auie suenh de non vessar ua soleta gota sus era sua tòca.
WEB-CONDES-CANTERBURY	Mostraue gran interès pera bona educacion.
WEB-CONDES-CANTERBURY	Se secaue eth pòt superior damb tant de suenh, que non deishaue eth mendre senhau de grèish en bòrd dera copa dempús d’auer begut.
WEB-CONDES-CANTERBURY	Quan minjaue cuelhie es aliments damb delicadesa.
WEB-CONDES-CANTERBURY	Ère fòrça alègra, agradiua e amistosa.
WEB-CONDES-CANTERBURY	Sajaue d’imitar era conducta cortesana e hèr veir ua portadura digna, de manèra que se la considerèsse persona meritanta de respècte.
WEB-CONDES-CANTERBURY	Ère tan sensibla e de còr tan delicat e plen de pietat que ploraue se vedie un arrat agarrat, mès que mès, se sagnaue e ère mòrt.
WEB-CONDES-CANTERBURY	Tenguie compde d’uns gossets, que neurie damb carn fregida, lèit e pan dera màger qualitat.
WEB-CONDES-CANTERBURY	Se bèth un d’eri se morie o quauquarrés cuelhie un pau entà menaçar-les, ploraue amarament.
WEB-CONDES-CANTERBURY	Qu’ère tot sensibilitat e trendesa de còr.
WEB-CONDES-CANTERBURY	Amiaue era sua tòca avientament plegada.
WEB-CONDES-CANTERBURY	Eth sòn nas qu’ère ben format; es sòns uelhs grisi coma eth veire; era sua boca, petita, mès suau e roienca.
WEB-CONDES-CANTERBURY	Eth sòn front, totun, ère ample; dilhèu aurie un pam d’amplada.
WEB-CONDES-CANTERBURY	Plan que òc, qu’ère fòrça desvolopada.
WEB-CONDES-CANTERBURY	Es sòns vestits èren, ena mia pensada, elegants.
WEB-CONDES-CANTERBURY	Amiaue en braç un rosari de petiti comptes de corau, intercaladi damb d’auti grani e verdi; d’eth penjaue ua agulha de pièch daurada e ludenta qu’amiaue escrita ua A coronada e dejós un lèma: Amor vincit omnia.
WEB-CONDES-CANTERBURY	Coma secretària e ajudanta l’acompanhaue ua auta Monja, eth sòn capelhan e tres prèires.
WEB-CONDES-CANTERBURY	I auie tanben un Monge de bon aspècte, administrador des proprietats deth convent e aimant dera caça; un òme cabau damb qualitats entà convertir-se en abad.
WEB-CONDES-CANTERBURY	Sauvaue molti e polidi shivaus en estable.
WEB-CONDES-CANTERBURY	Tant que cavaucaue, se podie enténer a plen vent fiulant eth trinhonar des campanetes damb era madeisha claretat e fòrça qu’eth dera campana dera capèra deth convent filiau que d’eth n’ère prior.
WEB-CONDES-CANTERBURY	Sant Mauro o era de Sant Benedicte li resultaue arcaïca e massa estricta ad aguest monge, descuedaue es nòrmes passades de mòda e se guidaue per d’autes mès modèrnes e mondanes.
WEB-CONDES-CANTERBURY	Non ne hège cabau des tèxtes a on s’afirmaue qu’es caçaires non pòden èster sants; o qu’eth monge non sauve era clausura, ei a díder, monge dehòra deth convent, ei coma un peish dehòra dera aigua; Entada eth tot qu’èren pegaries.
WEB-CONDES-CANTERBURY	Era sua opinion me semblaue corrècta.
WEB-CONDES-CANTERBURY	Per qué li calie estudiar e despèner eth sòn talent en libres de convent, o tier-se ath trabalh manuau e trabalhar coma ac manèc Sant Agustin?
WEB-CONDES-CANTERBURY	Que se demore Sant Agustin damb eth sòn trabalh manuau.
WEB-CONDES-CANTERBURY	Plan per aquerò ère un caçaire consagrat a shivau.
WEB-CONDES-CANTERBURY	Auie gossets conilhèrs rapids coma audèths.
WEB-CONDES-CANTERBURY	Tot eth sòn plaser s’estaue a acaçar e cuélher lèbes, sense tier en compde es despenes.
WEB-CONDES-CANTERBURY	Vedí qu’es sues manges èren cimossades damb pèths, grises e de naut prètz, es melhores deth pais.
WEB-CONDES-CANTERBURY	Li tenguie era capucha ua agulha d’aur, acabada damb un complicat laç per dejós dera barbeta.
WEB-CONDES-CANTERBURY	Auie ua cauvicia ludenta coma era bòla de cristau, madeish qu’era cara; semblaue que l’auessen unhut.
WEB-CONDES-CANTERBURY	Ère rabassòt e gras.
WEB-CONDES-CANTERBURY	Es sòns uelhs, gessudi e inquieti, ludien coma brases jos eth caudèr.
WEB-CONDES-CANTERBURY	Amiaue ues bòtes flexibles e eth sòn shivau ère perfècte.
WEB-CONDES-CANTERBURY	Mès se retiraue a un atrasent prelat qu’a un descolorit esperit.
WEB-CONDES-CANTERBURY	Eth sòn plat preferit qu’ère eth piòc gras rostit.
WEB-CONDES-CANTERBURY	Eth shivau de color castanh baiard.
WEB-CONDES-CANTERBURY	Mos acompanhaue tanben un Fraire mendicant, ua hestiua e alègra persona de districte d’aspècte solemne.
WEB-CONDES-CANTERBURY	Que non i auie enes quate Ordres mendicantes arrés que lo depassèsse en adulacion e pachaca.
WEB-CONDES-CANTERBURY	Qu’auie financiat eth maridatge de nombroses joenes.
WEB-CONDES-CANTERBURY	Qu’ère ua fèrma colomna dera sua Ordre.
WEB-CONDES-CANTERBURY	Se l’auie en grana consideracion e recebie eth tracte familhau des rics de tot eth parçan, atau coma des senhores riques dera ciutat.
WEB-CONDES-CANTERBURY	Auie mès poder d’absolucion qu’un simple capelhan: qu’ère licenciat dera sua Ordre.
WEB-CONDES-CANTERBURY	Escotaue es confessions damb doçor e absolvie damb gust, s’ei que n’ère segur d’obtier-ne un bon repais.
WEB-CONDES-CANTERBURY	Era generositat damb ua Ordre mendicanta ère, entada eth, eth milhor senhau d’ua bona confession.
WEB-CONDES-CANTERBURY	Dauant dera donacion se vantaue de conéisher er empenaïment d’un òme.
WEB-CONDES-CANTERBURY	Qu’an tan dur eth còr, que fòrça gent, enquia e tot damb racacòr sincèr, non pòt plorar.
WEB-CONDES-CANTERBURY	Plan per aquerò, es oracions e es lèrmes pòden èster substituides per autrejament de sòs as praubi fraires.
WEB-CONDES-CANTERBURY	Amiaue tostemp era capucha cargada de guinhauets e agulhes entàs hemnes beròies.
WEB-CONDES-CANTERBURY	Be n’ère d’agradiua era sua votz!
WEB-CONDES-CANTERBURY	Podie cantar e tocar eth violin ara perfeccion e entonaue es balades coma eth milhor.
WEB-CONDES-CANTERBURY	Eth sòn còth, blanc coma un liri, amagaue era fòrça d’un lutaire.
WEB-CONDES-CANTERBURY	S‘en sabie des tauèrnes, des logatèrs e mosses d’aubèrja milhor que des leprosi e vagabonds.
WEB-CONDES-CANTERBURY	Que non l’ère avient a un òme de tan distinguida posicion hèr- se damb malauts leprosi ne l’ère convenent ne lucratiu tractar damb aguesta porcalha; mès plan que òc damb mercadèrs e rics.
WEB-CONDES-CANTERBURY	Ad aguesti les aufrie amabla e umilament es sòns servicis, donques que podie trèir-ne beneficis.
WEB-CONDES-CANTERBURY	Qu’ère eth qu’auie mès assopliment de toti e eth mès efectiu mendicant dera sua comunautat.
WEB-CONDES-CANTERBURY	Pagaue ua quantitat fixa entà auer eth territòri a on mendicaue; cap membre dera sua fraternitat “trabalhaue” furtiuament enes sòns domènis.
WEB-CONDES-CANTERBURY	Encara que se trapèsse a ua veuda sense sabates, tan persuasiu ère eth sòn In Principio, que tostemp li treiguie bèra causa abans de partir.
WEB-CONDES-CANTERBURY	Çò qu’arremassaue superaue longament es sòns ingrèssi legaus.
WEB-CONDES-CANTERBURY	Enes dies que s’auie d’apraiar garrolhes domestiques qu’ère de grana ajuda.
WEB-CONDES-CANTERBURY	Auie ua mina de mèstre o de Papa, non era d’un monge damb abit rosigat coma eth d’un estudiant.
WEB-CONDES-CANTERBURY	Era sua capa ère dobla, redona coma campana nauèth gessuda deth motle.
WEB-CONDES-CANTERBURY	Quequejaue un shinhau, damb ua cèrta forma entà hèr eth sòn anglés mès atrasent.
WEB-CONDES-CANTERBURY	Quan tocaue era arpa e acabaue era sua cançon li ludien es uelhs jos es celhes coma esteles en ua net gelada.
WEB-CONDES-CANTERBURY	Aguest singular fraire se cridaue Hubert.
WEB-CONDES-CANTERBURY	Que i auie tanben un Mercadèr de barba partida, de vestit de colors, montat en sera nauta, bòtes damb beròies e netes fivèles.
WEB-CONDES-CANTERBURY	Sus eth cap un chapèu flamenc de castor.
WEB-CONDES-CANTERBURY	Parlaue damb vantaria des nombrosi beneficis qu’obtenguie.
WEB-CONDES-CANTERBURY	Desiraue qu’es mars entre Middelburg e Orwe siguessen navigables a quinsevolh prètz.
WEB-CONDES-CANTERBURY	Qu’ère un expèrt en escambi d’escuts.
WEB-CONDES-CANTERBURY	Aguest distinguit Mercadèr tenguie eth sòn cervèth en sòn pròpri profit.
WEB-CONDES-CANTERBURY	Toti ignorauen qu’ère endeutat (autant dignament executaue es sues transaccions e demanes de credit).
WEB-CONDES-CANTERBURY	Ere un personatge notable, mès, de vertat, non m’en brembi deth sòn nòm.
WEB-CONDES-CANTERBURY	Tanben i auie un Erudit d’Oxford qu’amiaue fòrça tamps en tot estudiar logica.
WEB-CONDES-CANTERBURY	Eth sòn shivau ère prim coma un pau e plan que òc eth non ère mès gras.
WEB-CONDES-CANTERBURY	Qu’auie ua mina arraulida e temperada.
WEB-CONDES-CANTERBURY	Se curbie damb ua capa cuerta fòrça rosigada.
WEB-CONDES-CANTERBURY	Non auie trapat encara subvencion e ère massa pòc mondan entà exercir un mestièr.
WEB-CONDES-CANTERBURY	S’estimaue mès auer en cabeç deth sòn lhet es vint libres d’Aristoteles encuadernadi en nere e en ròi que vestits luxuosi, eth violin e eth psaltèri.
WEB-CONDES-CANTERBURY	A maugrat de tota era sua sabença, sauvaue pòqui sòs ena caisha.
WEB-CONDES-CANTERBURY	Despenie en libres e en erudicion tot aquerò que podie arténher des sòns amics, e coma pagament pregaue actiuament pes amnes d’aqueri que li facilitauen sòs entara sua formacion.
WEB-CONDES-CANTERBURY	Tenguie tota era sua atencion e suenh en estudi.
WEB-CONDES-CANTERBURY	Jamès prononciaue paraules non de besonh e parlaue tostemp damb circonspeccion, brevetat e concision, e damb un selècte vocabulari.
WEB-CONDES-CANTERBURY	Es sues paraules possauen entàs vertuts moraus.
WEB-CONDES-CANTERBURY	Gaudie estudiant e ensenhant.
WEB-CONDES-CANTERBURY	Non mancaue tanpòc un Magistrat, prudent e adreit, que frequentaue es pòrges, e ère plan coneishut, discret e distinguit; o aumens atau ac semblaue; es sues paraules vessauen sabença.
WEB-CONDES-CANTERBURY	Auie actuat coma jutge enes procèssi per reiau decret e auie plia jurisdiccion entà jutjar toti es casi; per çò dera sua sabença e reputacion s’auie hèt creditor de fòrça presents e vestits.
WEB-CONDES-CANTERBURY	Jamès arrés auie crompat pròprietats per tan pòc; es ahèrs mès embolhadi les clarificaue e les deishaue liures de carga.
WEB-CONDES-CANTERBURY	Qu’ère eth mès ocupat des mortaus e, ça que la, encara semblaue que n’ère mès de çò qu’en realitat n’ère.
WEB-CONDES-CANTERBURY	Se’n sabie de toti es casi legaus e des decisions que s’auien dictaminat enes procèssi deth temps de Guilhem eth Conquistador.
WEB-CONDES-CANTERBURY	Se sabie es leis de memòria.
WEB-CONDES-CANTERBURY	I auie tanben en grop un Proprietari, de barba blanca coma petals de margarida.
WEB-CONDES-CANTERBURY	Qu’ère de temperament sanguini.
WEB-CONDES-CANTERBURY	Pes maitins li venguie de gust eth pan banhat en vin.
WEB-CONDES-CANTERBURY	S’Epicur tenguie qu’era plenitud dera felicitat s’estaue en delèit perfècte, eth nòste proprietari qu’ère vertadèr hilh sòn.
WEB-CONDES-CANTERBURY	Ena sua casa exercie era ospitalitat en grana mida.
WEB-CONDES-CANTERBURY	Qu’ère eth Sant Julian deth sòn parçant.
WEB-CONDES-CANTERBURY	Eth sòn pan e era sua cervesa, èren de grana qualitat.
WEB-CONDES-CANTERBURY	Eth sòn cerèr ère plen de vins selèctes.
WEB-CONDES-CANTERBURY	Negaue era casa d’aliments e beuendes damb toti es rafinaments qu’un se pòt imaginar e variaue es plats e es minjars cossent damb es desparières sasons der an.
WEB-CONDES-CANTERBURY	Possedie fòrça perditzes, ben elevades, en petites gabiòles, e dera madeisha manèra es peishi d’aigua doça, pagèls e lucis, en un estanh.
WEB-CONDES-CANTERBURY	Ai deth codinèr que non condimentaue era saussa fòrça e piquenta e non ère premanit entà quinsevolh contingéncia!
WEB-CONDES-CANTERBURY	Eth sòn minjador tostemp ère prèst entà acuélher possibles convidadi.
WEB-CONDES-CANTERBURY	Presidie soent es sessions des jutges de patz e soent auie estat alistat coma representant en sòn comdat.
WEB-CONDES-CANTERBURY	Dera sua cinta penjaue ua petita daga e ua borsa blanca coma era lèit nauèth rebastada.
WEB-CONDES-CANTERBURY	Qu’auie exercit tanben eth cargue de cherif de supervisor en pagament de taxes.
WEB-CONDES-CANTERBURY	En resumit, qu’ère un plan respectat proprietari.
WEB-CONDES-CANTERBURY	Entre es auti s’i trapaue un Mercèr, un Hustèr, un Teishèire, un Tintaire e un Tapissèr, toti vestidi damb librea unifòrma, pertanhent a ua corporacion poderosa e onorabla.
WEB-CONDES-CANTERBURY	Era sua vestimenta ère naua e nauèth repassada; es sues dagues non acabauen en laton senon qu’èren delicadament montades damb argent hargat en tot hèr jòc damb es sòns cinturons e borses.
WEB-CONDES-CANTERBURY	Cada un se retiraue a un autentic ciutadan de borg, digne d’auer un lòc ena estrada dera casa der ajuntament e auie bona capacitat e bon sen, ath delà de fòrça possessions e ingrèssi, entà ostentar eth cargue de còsso.
WEB-CONDES-CANTERBURY	Entad aquerò toti eri compdarien damb er afogat consentiment des sues hemnes, e se non siguesse atau, taus senhores se meritarien ua reprovacion totau.
WEB-CONDES-CANTERBURY	Pr’amor qu’ei fòrça agradiu èster cridada “dauna” e desfilar en prumèr lòc enes hèstes dera Glèisa que l’amien a ua eth mantèl damb grana pompa.
WEB-CONDES-CANTERBURY	Qu’auie amiat damb eri, entà tau escadença, a un Codinèr que se demoraue solet quan borie poret damb uassi de medoth, en tot especiar-lo damb pebe e espècies.
WEB-CONDES-CANTERBURY	E be se’n sabie deth gust dera cervesa de Londres!
WEB-CONDES-CANTERBURY	Que sabie fregir, códer, borir, torrar, hèr aguisats e pastissi.
WEB-CONDES-CANTERBURY	Mès qu’ère un vertadèr malastre qu’auesse ua nafra supurada ena cara, o aumens aquerò pensaua jo, donques que hège poding d’arròs condimentat damb saussa blanca damb es exemplars de poret mès selèctes.
WEB-CONDES-CANTERBURY	Se trapaue, ath delà, en grop, un Marinèr que demoraue ena part occidentau deth país; m’imagini que procedie de Dartmouth; Cavaucaue çò milhor que podie montat sus un shivau de granja e vestie ua tunica de tela grossièra que l’arribaue enquiàs jolhs.
WEB-CONDES-CANTERBURY	Dejós deth braç amiaue ua daga penjada d’ua correja que l’entornejaue eth còth.
WEB-CONDES-CANTERBURY	Eth calorós ostiu l’auie torrat era sua pèth; qu’ère tot un tafurèl, capable de hèr-se passar per erbèr quinsevolh quantitat de vin de Bordèus quan es mercadèrs dormien.
WEB-CONDES-CANTERBURY	Que non auie escrupuls de cap sòrta: se pelejaue e vencie, lançaue as sòns presoèrs pera bòrda e les manaue entà casa per mar, siguessen d’a on siguessen.
WEB-CONDES-CANTERBURY	Des d’Hull enquia Cartagena non i auie qui lo depassèsse en coneishements marins entà calcular marèes, corrents e calibrar es perilhs que l’enrodauen; o tanben en experiéncia de pòrts, navigacion e cambis dera Lua.
WEB-CONDES-CANTERBURY	Qu’ère un aventurèr intrepid e astut; era sua barba auie recebut era escometuda de fòrça tormentes e ventades.
WEB-CONDES-CANTERBURY	Coneishie toti es pòrts que i auie entre Gottland (Suècia) e eth cap de Finisterre e totes es cales de Bretanha e Espanha.
WEB-CONDES-CANTERBURY	Eth sòn vaishèth se cridaue Madalena.
WEB-CONDES-CANTERBURY	Mos acompanhaue un Doctor en Medecina.
WEB-CONDES-CANTERBURY	Que non auie rivau en qúestions de medecina e cirurgia, donques qu’auie boni fondaments en astrologia.
WEB-CONDES-CANTERBURY	Aguesti coneishements li permetien alistar era ora mès avienta entà administrar remèdis as sòns pacients; e auie un gran assopliment entà calcular eth moment mès avient tà fabricar talismans as sòns clients.
WEB-CONDES-CANTERBURY	Sabie diagnosticar tota sòrta de malauties e díder quin organ o quin des quate umors (eth caud, eth hered, er umid o eth sec) n’auie eth tòrt dera malautia.
WEB-CONDES-CANTERBURY	Qu’ère un mètge modèu.
WEB-CONDES-CANTERBURY	D’aguesta sòrta cadun actuaue en benefici der aute (era sua associacion non ère recenta).
WEB-CONDES-CANTERBURY	Eth Doctor se’n sabie fòrça des autors ancians dera classa medicau: Esculapi, Dioscondes, Rufo, Hall, Galeno, Serapio, Rhazes, Avicena, Averroes, Damasceno, Constantin, Bernard, Gaddesden e Gilbert.
WEB-CONDES-CANTERBURY	Ère moderat ena sua pròpria dièta: non contenguie arren de superflú, senon sonque aquerò qu’ère nutritiu e disgestiu.
WEB-CONDES-CANTERBURY	Rarament se lo vedie damb era Biblia entre es mans.
WEB-CONDES-CANTERBURY	Vestie ròba de color ròi sang e blau gris, folrada de seda e tafatàs; ça que la, non ère un maujargat, senon qu’estauviaue tot aquerò que guanhaue gràcies ara pèsta.
WEB-CONDES-CANTERBURY	Ena medecina er aur qu’ei un gran reconstituent; e plan per aquerò l’auie ua afeccion especiau.
WEB-CONDES-CANTERBURY	Entre nosati se trapaue ua digna Comaire que venguie des entorns dera ciutat de Bath; malerosament, ère un shinhau sorda.
WEB-CONDES-CANTERBURY	En ahèr de téisher depassaue enquia e tot as famosi teisheires de Ypres e Gante.
WEB-CONDES-CANTERBURY	Cap hemna dera sua parròquia gausaue auançar-la quan se filaue de cap ar ofertòri; donques que si bèra ua gausaue, s’emmaliciaue enquia pèrder eth contròtle.
WEB-CONDES-CANTERBURY	Es sòns mocadors èren dera tela mès fina; e gausaria díder qu’eth qu’amiaue es dimenges en cap pesaue dètz liures.
WEB-CONDES-CANTERBURY	Es sues miches èren deth color escarlata mès polit e les amiaue tibades; cauçaue sabates ludentes naues; eth sòn ròstre qu’ère beròi; era sua expression, capinauta, e eth sòn anament, graciós.
WEB-CONDES-CANTERBURY	Tota era sua vida auie estat ua hemna respectabla.
WEB-CONDES-CANTERBURY	S’auie maridat consecutiuament pera glèisa damb cinc marits, sense compdar es sòns diuèrsi amors de joenessa, que d’eri non me cau parlar-ne ara.
WEB-CONDES-CANTERBURY	Auie visitat Jerusalem tres còps e crotzat fòrça arrius en estrangèr; auie estat en Roma, en Boulogne, ena catedrau de Santiago de Compostela e en Colonia, per çò que sabie fòrça causes de viatges.
WEB-CONDES-CANTERBURY	Per cèrt, auie es dents separadi.
WEB-CONDES-CANTERBURY	Montaue aisidament sus un shivau lent e curbie eth sòn cap damb ua tòca e un chapèu que mès lèu semblaue un escut o ua coirassa.
WEB-CONDES-CANTERBURY	Ua pelha exteriora caperaue es sues amples anques, tant qu’enes talons amiaue un parelh de ponchucs esperons.
WEB-CONDES-CANTERBURY	Quan auie companhia, arrie damb granes arridalhades.
WEB-CONDES-CANTERBURY	Plan que òc se’n sabie de toti es remèdis entar amor, donques qu’en aguest ahèr auie estat mèstra.
WEB-CONDES-CANTERBURY	Mos acompanhaue tanben un òme religiós e brave, Capelhan d’ua ciutat, praube en sòs, encara que ric en òbres santes e pensaments.
WEB-CONDES-CANTERBURY	Qu’ère, ath delà, un òme culte, un erudit que predicaue er Evangèli de Jesucrist e ensenhaue damb devocion as sòns parroquians.
WEB-CONDES-CANTERBURY	De caractèr tranquil e bravàs, bon trabalhador e pacient ena adversitat (donques que soent auie estat sometut a dures pròves), se sentie contrari a excomunicar ad aqueri que deishauen de pagar eth dèume.
WEB-CONDES-CANTERBURY	Mos ac cau díder, solie repartir entre es praubi dera sua parròquia tot aquerò que l’auien dat es rics, o aquerò qu’auie deth sòn pròpri trabalh, donques que s’apraiaue ben entà víuer damb pòca causa.
WEB-CONDES-CANTERBURY	A maugrat de regentar ua parròquia extensa, damb pòques cases e fòrça desseparades entre eres, ne era ploja ne era tronada, ne era malautia ne es malastres l’empachauen visitar a pè, damb era verga ena man, as sòns parroquians mès aluenhadi, autant s’èren de nauta coma de baisha condicion.
WEB-CONDES-CANTERBURY	Ath sòn ramat l’autrejaue eth polit exemple de practicar, dempús predicar.
WEB-CONDES-CANTERBURY	Qu’ère un precèpte qu’auie trèt der Evangèli, qu’ada eth l’ahigie aguesta dita: “S’er aur se pòt rolhar, qué ei çò que harà eth hèr?” Donques s’eth prèire que mo’n fidam ei corromput, arrés s’a d’estonar de qué er òme corrent ne sigue tanben.
WEB-CONDES-CANTERBURY	Que cuelhen nòta es prèires!
WEB-CONDES-CANTERBURY	Non ei ua vergonha qu’eth pastor se trape caperat de hièms tant qu’es sues oelhes son netes?
WEB-CONDES-CANTERBURY	Ath prèire li tòque dar exemple ara sua vegada damb ua vida blossa e sense taca.
WEB-CONDES-CANTERBURY	Qu’ère un pastor de oelhes, non un prèire mercenari.
WEB-CONDES-CANTERBURY	Mès, a maugrat dera sua vertut, non menspredaue ath pecador.
WEB-CONDES-CANTERBURY	Era sua manèra de parlar non ère distanta ne sevèra, ath revés, se mostraue considerat e benigne quan impartie es sòns ensenhaments.
WEB-CONDES-CANTERBURY	S’esforçaue a guanhar adèptes entath cèu mejançant er exemple d’ua vida modèla.
WEB-CONDES-CANTERBURY	Totun, se quauquarrés (sense hèr-se’n dera sua condicion) s’entestadie a èster obstinat, jamès dobtaue de repotegar-lo sevèrament.
WEB-CONDES-CANTERBURY	Gausaria díder que non i a cap aute prèire milhor en nunlòc.
WEB-CONDES-CANTERBURY	Jamès cercaue èster objècte de ceremònies e de cap especiau deferéncia, e era sua consciéncia non ère excessiuament escrupulosa.
WEB-CONDES-CANTERBURY	Qu’ensenhaue, ei vertat, er Evangèli de Crist e des sòns dotze apostòls; mès eth ère eth prumèr de complir-lo ath pè dera letra.
WEB-CONDES-CANTERBURY	Venguie, damb eth, sa frair, un Laurador.
WEB-CONDES-CANTERBURY	Be n’ère de grana era carga de hièms qu’auie amiat en car aguest brave e fidèu trabalhador!
WEB-CONDES-CANTERBURY	Viuie en patz e armonia damb toti.
WEB-CONDES-CANTERBURY	Prumèr de tot, estimaue a Diu damb tot eth sòn còr, autant enes males escadences coma enes bones, dempús estimaue ath sòn pròche coma ada eth madeish.
WEB-CONDES-CANTERBURY	Escariaue, cavaue e daurie trencades e, per amor de Jesucrist, quan es sòns cabaus l’ac permetien hège madeish damb quinsevolh persona prauba sense percéber cap gratificacion.
WEB-CONDES-CANTERBURY	Pagaue eth just dèume, autant pes sues cuelhetes coma per aument deth sòn bestiar, sense estauviar arren.
WEB-CONDES-CANTERBURY	Cavaucaue umilament sus ua ègua e vestie ua ampla camisa de pagés.
WEB-CONDES-CANTERBURY	E fin finau, i auie un Administrador, un Molinèr, un Agent municipau, un Bullaire, un Intendent e, eth darrèr de toti, jo.
WEB-CONDES-CANTERBURY	Eth Molinèr qu’ère un individú naut e fòrt, de gran ossamenta e poderosi muscles que se tenguie fantasticament as jòcs de luta d’un extrèm en aute deth país, donques qu’en toti aguesti jòcs se hège a vier eth prèmi.
WEB-CONDES-CANTERBURY	Ère gròs, cairat e musculós; non i auie cap pòrta que non podesse trèir des sues relhes e hèr-la quèir en tot picar-la damb eth cap.
WEB-CONDES-CANTERBURY	Era sua barba ère ròia coma eth peu d’un vop o es peus d’ua truja, e per çò dera sua amplada, qu’ère semblable a ua aishada.
WEB-CONDES-CANTERBURY	En costat dret dera punta deth nas auie ua vorruga que d’era gessie un flòc de peus ròis semblables as peus dera aurelha d’un porcèth.
WEB-CONDES-CANTERBURY	Es sues hòsses nasaus èren immenses e neres.
WEB-CONDES-CANTERBURY	Cenhie ua espada en bandolèra e un escut.
WEB-CONDES-CANTERBURY	Auie ua boca ampla coma era pòrta d’un hornèu e era sua blaga ère generaument obscèna e piquenta.
WEB-CONDES-CANTERBURY	Condaue galejades irreverentes e ère tot un blagaire vagabond.
WEB-CONDES-CANTERBURY	E cau saber se com dominaue es trucs deth sòn mestièr, coma riflar eth gran e crubar tres còps eth just valor; ça que la, ère pro aunèst entà èster molinèr.
WEB-CONDES-CANTERBURY	Vestie ua giqueta blanca e ua capucha blaua e mos treiguec dera ciutat ath son alègre dera cabreta.
WEB-CONDES-CANTERBURY	Un aute personatge ère Intendent d’un des Collégis d’Avocats, que podie auer servit de modèu a toti es provedidors per çò dera sua astúcia en crompar viures; pr’amor que, autant se pagaue a truca truquet coma se crompaue a credit, susvelhaue es prètzi deth moment, que per aquerò ère eth prumèr d’entrar e hèr ua bona crompa.
WEB-CONDES-CANTERBURY	Ara ben, non ei un notable exemple dera gràcia de Diu qu’er engenh d’un òme sense educacion, coma aguest, depasse era sabença d’un grop d’òmes cultes?
WEB-CONDES-CANTERBURY	Es sòns superiors qu’èren mès de trenta, e toti eri eruditi e expèrti en questions legaus.
WEB-CONDES-CANTERBURY	N’auie ua dotzea d’eri en Collègi capables de manejar es rendes e es tèrres de quinsevolh par d’Anglatèrra de sòrta que, se non ei qu’aguest siguesse un lhòco damb era man traucada, poirie víuer onorablament e liure de deutes damb es sòns ingrèssi, o, aumens, dera manèra simpla que li shautèsse; capables tanben d’assessorar a tot un comdat sus quinsevolh plaid que surgentèsse.
WEB-CONDES-CANTERBURY	A maugrat de tot aquerò, aguest tau administrador podie enganhar a toti eri amassa.
WEB-CONDES-CANTERBURY	Qu’ère un òme prim e coleric.
WEB-CONDES-CANTERBURY	Sarraue er afaitat dera sua barba ath maxim e rebracaue es peus ath torn des sues aurelhes en tot deishar-les plan cuerts; era part nauta deth cap l’amiaue tonuda peth dauant coma se siguesse era d’un prèire.
WEB-CONDES-CANTERBURY	Tenguie compde damb assopliment des arques e des granèrs; cap contròtlaire podie damb eth.
WEB-CONDES-CANTERBURY	En tot observar era sequèra e es precipitacions dera ploja podie saber damb pro precision eth rendement des sòns semes e grans.
WEB-CONDES-CANTERBURY	Tot eth bestiar deth sòn patron, autant oelhes coma vaques, porcèths e shivaus, era produccion de lèit e es audèths de corrau, èren ath cargue d’aguest òme, que l’auie calut rénder compdes dès qu’eth sòn patron complic es vint ans.
WEB-CONDES-CANTERBURY	Arrés podie mostrar qu’anaue arreculat enes pagaments.
WEB-CONDES-CANTERBURY	Qu’ère ath pas de toti es trucs e enganhes realizadi pes administradors, vaquèrs e trabalhadors dera granja, per çò que lo cranhien coma ara pèsta.
WEB-CONDES-CANTERBURY	Demoraue en ua polida casa ombrejada per espèssi arbes e enrodada per un prat.
WEB-CONDES-CANTERBURY	Sabie crompar milhor qu’eth sòn patron e auie estat capable d’emmagazinar bens secretament.
WEB-CONDES-CANTERBURY	Qu’ère fòrça escarrabilhat entà obsequiar ath sòn patron damb presents que ja li pertanhien, per çò que, ath còp qu’artenhie guanhar era sua consideracion, obtenguie er obsèqui d’un vestit o d’un chapèu.
WEB-CONDES-CANTERBURY	De joen auie aprenut un bon mestièr qu’en eth ère fòrça adreit: eth de hustèr.
WEB-CONDES-CANTERBURY	Montaue ua robusta ègua de color gris, motejada, que se cridaue “Escocessa”.
WEB-CONDES-CANTERBURY	Vestie un long abric blau, dera sua cintura penjaue ua espada rovilhada.
WEB-CONDES-CANTERBURY	Procedie des entorns dera ciutat de Bawdeswell, en Norfolk.
WEB-CONDES-CANTERBURY	Amiaue er abric recuelhut damb ua cencha, ar estil des fraires, e tostemp ère eth qui barraue era acompanhada quan cavaucàuem.
WEB-CONDES-CANTERBURY	Ena aubèrja, entre nosati, i auie un Agent municipau de uelhs petits e ròstre alugat coma eth d’un querubin, totaument caperat de grans.
WEB-CONDES-CANTERBURY	Qu’ère divertit e lasciu coma un parrat.
WEB-CONDES-CANTERBURY	Es mainatges s’espaurien en veir era sua cara e era sua barba.
WEB-CONDES-CANTERBURY	Ne eth mercuri, eth blanc de plomb, eth sofre, eth boràs, era cerusa, eth cremor tartar ne d’autes enguents que netegen e cremen lo podien desliurar des blanques pustules o des botons granosi qu’aumplien es sues caròles.
WEB-CONDES-CANTERBURY	Qu’auie ua grana passion pes alhs, cebes e pòrres e per béuer un fòrt vin nere, ròi coma era sang de taure, que lo hègen bramar e blagar coma se siguesse capvirat; quan ère reaument embriac de vin non parlaue qu’en latin.
WEB-CONDES-CANTERBURY	S’en sabie de dus o tres tèrmes legaus qu’auie aprenut de bèth edicte, causa que non ei estranha, donques qu’entenie latin pendent tot eth dia, pr’amor que, coma sabem, quinsevolh individú li pòt ensenhar a ua gralha a prononciar wat madeish qu’eth Sant Pair.
WEB-CONDES-CANTERBURY	Ça que la, se se hurgaue mès en eth, se vedie qu’ère pòc prigond.
WEB-CONDES-CANTERBURY	Tot çò que sabie hèr ère repetir coma un papagai questio quid juns un e un aute còp.
WEB-CONDES-CANTERBURY	Qu’ère un tipe sense vergonha e plan alègre, tan brave coma vos pogatz imaginar.
WEB-CONDES-CANTERBURY	Per un litre escàs de vin permetie a quinsevolh camarada conservar era sua concubina pendent un an e, ath delà, lo perdonaue.
WEB-CONDES-CANTERBURY	Qu’ère tanben fòrça capable de sedusir a ua hemna.
WEB-CONDES-CANTERBURY	Se bèth còp trapaue a bèth tipe encamardat damb ua gojata, li solie díder que non se preocupèsse dera excomunion der Arcedian per aquerò, se non ei que se pensèsse qu’era sua borsa se trapaue en lòc dera sua amna, donques qu’ère precisament ena borsa que serie castigat.
WEB-CONDES-CANTERBURY	Mès ne sò segur que mentie coma un brigand; es culpables que deuen crànher eth significavit pr’amor que destruís era amna dera madeisha manèra que la sauve era absolucion, e, per tant, tanben deuie tier compde deth mandat judiciau que les metie ena preson.
WEB-CONDES-CANTERBURY	Totes es prostitutes joenes deth bisbat èren totafèt jos eth sòn domèni, pr’amor qu’ère eth sòn confident e solet assessor e conselhèr.
WEB-CONDES-CANTERBURY	Aguest agent municipau auie botat sus eth sòn cap ua garlanda tan grana coma es que pengen enes façades des cerveseries.
WEB-CONDES-CANTERBURY	Amiaue un escut redon coma ua còca.
WEB-CONDES-CANTERBURY	Damb eth cavaucaue un digne Bullaire de Rouncibal, eth sòn amic e companh d’amna, qu’auie vengut dirèctament deth Vatican de Roma.
WEB-CONDES-CANTERBURY	Cantussejaue en votz nauta “Aprèssa-te amor”, tant qu’er agent entonaue era part baisha damb mès estridéncia qu’ua tropeta.
WEB-CONDES-CANTERBURY	Se sentie mès comòde quan caminaue sense chapèu, qu’amiaue botat en un fardèu.
WEB-CONDES-CANTERBURY	Per çò d’amiar era cabeladura sòlta e sense caperar, exceptat d’un petit solidèu, se pensaue qu’ère ara darrèra mòda.
WEB-CONDES-CANTERBURY	Auie uns grani uelhs gessudi, coma es d’un conilh.
WEB-CONDES-CANTERBURY	Ena part interiora deth solidèu amiaue cosuda ua petita reproduccion deth teishut dera Veronica.
WEB-CONDES-CANTERBURY	Era sua cartèra, qu’apuaue sus era sua hauda, ère plia a crebar d’indulgéncies, encara calentetes, procedentes de Roma.
WEB-CONDES-CANTERBURY	Auie ua votz prima coma de craba e eth sòn ròstre non mostraue ne eth mendre senhau de barba, que semblaue que non auie talents de créisher; era sua pèth ère tan fina coma se siguesse acabada d’afaitar.
WEB-CONDES-CANTERBURY	Lo cuelhí coma crestat o gai.
WEB-CONDES-CANTERBURY	Mès per çò deth sòn mestièr, des de Berwick a Ware non auie bullaire que l’arribèsse ena sòla dera sabata, pr’amor qu’ena sua borsa sauvaue ua cobèrta de coishin que, sivans eth didie, ère hèta deth vel de Nòsta Senhora.
WEB-CONDES-CANTERBURY	Asseguraue possedir un fragment dera vela dera barca de Sant Pèire quan sagèc caminar sus es aigües e Jesucrist lo tenguec.
WEB-CONDES-CANTERBURY	Auie ua crotz de laton montada a trocets e un relicari de veire plen de uassi de porcèth.
WEB-CONDES-CANTERBURY	Totun, quan estramuncaue damb un praube clèrgue campanhard sabie hèr mès sòs en un dia damb aqueres reliquies qu’eth clèrgue en dus mesi.
WEB-CONDES-CANTERBURY	Ei a díder, mejançant ua descarada adulacion e un shinhau de passi e potèles se botaue ath clèrgue e ara sua gent ena pòcha.
WEB-CONDES-CANTERBURY	Se volem èster justi damb eth, ena glèisa ère, de toti es punts d’enguarda, un bon gleisèr.
WEB-CONDES-CANTERBURY	Liegie ara perfeccion un fragment o ua parabòla, mès subergessie en imne der ofertòri, pr’amor que dempús d’auer-lo cantat, conscient de qué li calie predicar, sabie pro ben se com trèir-les es sòs as fidèus damb era sua blaga melicosa.
WEB-CONDES-CANTERBURY	Plan per aquerò cantaue tostemp damb grana fòrça e alegria.
WEB-CONDES-CANTERBURY	Enquia aciu vos sò descrit en pòques paraules era classa de gent, vestimenta e numèro que formaue eth nòste grop e era rason que per era s’amassèren en aguesta excellenta aubèrja de Southwark, “Eth Tabardo”, ath cant madeish dera “Campana”.
WEB-CONDES-CANTERBURY	Qu’a arribat eth moment de condar-vos era forma de comportar-mos pendent era net qu’arribèrem ena aubèrja; dempús vos parlarè deth nòste viatge e dera rèsta deth romieuatge.
WEB-CONDES-CANTERBURY	Mès, prumèr de tot, me cau demanar-vos desencuses per çò dera manca de rafinament se tengui aciu un lenguatge simple entà dar compde dera sua convèrsa e conducta e tengui es paraules exactes qu’empleguèren.
WEB-CONDES-CANTERBURY	Pr’amor ja vo’n sabetz milhor que jo que qui repetís ua istòria o un conde qu’a explicat un aute, ac a de hèr en tot reprodusir damb era màger fidelitat es paraules que se l’an fidat, encara que siguen grossières e descuedades; autrament serie faussificar eth conde o reinventar-lo o trapar naues paraules entà racondar-lo.
WEB-CONDES-CANTERBURY	Encara qu’er òme sigue eth sòn frair, non s’a de tier senon a utilisar es paraules qu’usèc, quinsevolhes que siguessen.
WEB-CONDES-CANTERBURY	Ena Biblia, eth lenguatge deth pròpri Jesucrist qu’ei clar e dirècte; mès, coma sabetz, aguesta condicion non constituís cap atemptat ath bon gust.
WEB-CONDES-CANTERBURY	Ath delà, Platon ditz (coma ac pòt comprobar per eth madeish quinsevolh que liege): “Es paraules s’an de correspóner ara accion”.
WEB-CONDES-CANTERBURY	Plan per aquerò vos prègui que me desencusetz s’en aguest raconde non boti era deguda atencion ara categoria des persones en orde que les calerie aparéisher.
WEB-CONDES-CANTERBURY	Que non sò tant intelligent coma vos podíetz pensar.
WEB-CONDES-CANTERBURY	Eth nòste Anfitrion mos recebec damb es braci dubèrts a toti e mos senhalèc immediatament es lòcs entà sopar.
WEB-CONDES-CANTERBURY	Mos mestrèc es milhores carns; eth vin ère fòrt e auíem talents de béuer.
WEB-CONDES-CANTERBURY	Qu’ère un individú d’aspècte susprenent, un avient mèstre de ceremònies entà quinsevolh sala.
WEB-CONDES-CANTERBURY	Ère corporent, es uelhs gessudi (que non i a cap ciutadan en Cheapsides damb milhor preséncia qu’eth), atrevit entà parlar, mès astut e educat; un òme de naut en baish.
WEB-CONDES-CANTERBURY	Daunes e cavalièrs: planvengudi.
WEB-CONDES-CANTERBURY	Vos balhi era mia paraula de qué non mentisqui se digui que non è vist companhia mès agradiua jos eth mèn tet pendent tot er an.
WEB-CONDES-CANTERBURY	Se vo’n sabéssetz com me shautarie hèr-vos a vier un divertiment…
WEB-CONDES-CANTERBURY	E ara ven d’acodir-se-me un jòc que vos divertirà e non vos costarà un sò horadat.
WEB-CONDES-CANTERBURY	Vosati que vatz tà Canterbury.
WEB-CONDES-CANTERBURY	Qu’ajatz un bon viatge e qu’eth Sant Martir vos recompense!
WEB-CONDES-CANTERBURY	Ça que la, podetz divertir-vos en tot condar condes pendent eth viatge.
WEB-CONDES-CANTERBURY	Qu’ei ua pegaria caminar amassa sense badar boca.
WEB-CONDES-CANTERBURY	Plan per aquerò, tau que vengui de dider-vos, pensarè en bèth jòc que vos autrege bèth divertiment.
WEB-CONDES-CANTERBURY	S’ac voletz, acceptatz era mia proposicion e hètz çò que vos diga quan partigatz deman.
WEB-CONDES-CANTERBURY	Vos juri pera amna deth mèn pair que me poiratz talhar eth cap se non vos ac passatz ben.
WEB-CONDES-CANTERBURY	Ne ua soleta paraula mès.
WEB-CONDES-CANTERBURY	Quilhatz toti era man!
WEB-CONDES-CANTERBURY	Que non mos tardèrem guaire a decidir-mos.
WEB-CONDES-CANTERBURY	Non vedérem cap auantatge de discutir era sua prepausa, per çò que l’acceptèrem sense badar boca e li preguèrem que mos dèsse es ordes avientes.
WEB-CONDES-CANTERBURY	Daunes e cavalièrs, comencèc er anfitrion, hètz-vos a vosati madeishi un favor e escotatz çò que vos vau a díder e non menspredetz es mies paraules.
WEB-CONDES-CANTERBURY	En resumit, vaquí era mia prepausa: cada un de vosati, entà qu’eth camin li sigue mès cuert, li calerà condar dus condes pendent eth viatge.
WEB-CONDES-CANTERBURY	Voi díder, dus condes ena anada e dus ena tornada.
WEB-CONDES-CANTERBURY	Condes ar estil de “se passec un còp…” Aqueth que raconde era sua istòria milhor, damb er argument mès edificant e divertit, serà obsequiat damb ua taulejada a cargue dera rèsta deth grop, aquiu, ena aubèrja e jos eth madeish tet, quan entornetz de Canterbury.
WEB-CONDES-CANTERBURY	E entà hè’c mès divertit, aurè eth plaser de cavaucar ath vòste costat e èster eth vòste guida.
WEB-CONDES-CANTERBURY	Aqueth que non se tengue ara mia decision li calerà pagar totes es despenes deth trajècte.
WEB-CONDES-CANTERBURY	Ara, s’ètz d’acòrd, didetz-m’ac de seguit, sense pòsa, e harè es preparatius corresponents.
WEB-CONDES-CANTERBURY	Era sua prepausa siguec acceptada.
WEB-CONDES-CANTERBURY	Alègrament li balhèrem era paraula e li demanèrem, tau coma auie manifestat, que siguesse eth nòste guida, jutge e arbit des nòsti racondes e que dispausèsse un sopar a un prètz fix per auança.
WEB-CONDES-CANTERBURY	Acceptèrem èster governadi pes sues decisions en tot, per çò que unanimament mos sometérem ath sòn bon judici.
WEB-CONDES-CANTERBURY	Alavetz manèc a cercar mès vin, e quan mo l’auérem begut, mo n’anèrem entath lhet sense demora.
WEB-CONDES-CANTERBURY	A londeman eth nòste anfitrion se lheuèc a punta de dia, mos desvelhèc e mos amassèc a toti en grop.
WEB-CONDES-CANTERBURY	Gessérem cavaucant mès rapid qu’ath tròt, enquia qu’arribèrem en beurader de Sant Tomàs, a on eth nòste anfitrion tirèc dera brida deth sòn shivau e didec:
WEB-CONDES-CANTERBURY	Daunes e cavalièrs, escotatz, se vos platz!
WEB-CONDES-CANTERBURY	Rebrembatz çò que prometéretz?
WEB-CONDES-CANTERBURY	S’aguest maitin ètz encara ena madeisha idia d’ager, vam a veir a qui li tòque condar eth prumèr conde.
WEB-CONDES-CANTERBURY	Aqueth que se rebèlle contra es mies disposicions li calerà pagar tot çò que despenem en camin; se non, que jamès beue ua soleta gota.
WEB-CONDES-CANTERBURY	Ara, abans de contunhar, hèm es sòrts.
WEB-CONDES-CANTERBURY	Senhor cavalièr, didec eth, voletz hèr es sòrts?, donques qu’aguesta ei era mia volontat.
WEB-CONDES-CANTERBURY	Apressatz-vos mès, era mia senhora priòra, e vos tanben, senhor erudit; deishatz de cornèr aguesta timiditat e actitud mesurada.
WEB-CONDES-CANTERBURY	Toti a hèr sòrts!
WEB-CONDES-CANTERBURY	Toti se meteren damb es mans ara òbra.
WEB-CONDES-CANTERBURY	Per cèrt que, ja sigue per edart, destin o fatalitat, era vertat ei que li toquèc era sòrt ath cavalièr, entara alegria de toti.
WEB-CONDES-CANTERBURY	Per tant, ara li tòque ada eth relatar era istòria, cossent damb aquerò acordat e descrit.
WEB-CONDES-CANTERBURY	Qué mès posqui díder jo?
WEB-CONDES-CANTERBURY	Quan eth brave òme vedec se com estauen es causes, damb gran sen complic era promesa qu’auie hèt liurament, e didec: Donques que me correspon a jo començar eth jòc, que sigue atau, per Diu!
WEB-CONDES-CANTERBURY	Ara seguim cavaucant e escotatz çò que vos vau a díder.
WEB-CONDES-CANTERBURY	Seguírem eth nòste viatge a shivau e de seguit comencèc eth sòn animat raconde damb aguestes paraules.
WEB-CONDES-CANTERBURY	Que non i auie alavetz conquistador mès poderós dejós eth solei.
WEB-CONDES-CANTERBURY	Auie conquistat fòrça reiaumes d’excepcionau riquesa e, per çò deth sòn lideratge e valentia cavaleresca, enquia e tot auie conquistat eth país d’Amazònes, qu’alavetz se cridaue Escitia, e s’auie maridat damb Hipolita, era sua reina.
WEB-CONDES-CANTERBURY	Se la hec a vier damb eth en sòn pròpri país, damb era màger pompa e esplendor, amassa damb Emilia, era fraia mendre d’aquera.
WEB-CONDES-CANTERBURY	E aciu dèishi ad aguest nòble duc e as sues fòrces armades cavaucant victoriosament e ath son dera musica entà Atenes.
WEB-CONDES-CANTERBURY	Se non siguesse massa long entà racondar, descriueria peth menut com siguec vençut per Teseo e es sòns cavalièrs eth país des Amazònes e, plan especiaument, era terribla batalha que tengueren es atenenci damb eres; com Hipolita, era herotja e beròia reina d’Escitia, siguec assetjada; era hèsta que se celebrèc quan era sua nòça e era tronada que les arribèc de camin entara sua patria.
WEB-CONDES-CANTERBURY	Mès, de moment, me cau ométer aguesti detalhs, donques que pro sap Diu qu’è fòrça camps entà laurar e que non è pro bòs entàd aguest ahèr.
WEB-CONDES-CANTERBURY	Era rèsta deth mèn raconde qu’ei pro long, e non voi panar eth temps as auti.
WEB-CONDES-CANTERBURY	Que cada un conde era sua istòria quan li tòque, e ja veiram se qui guanhe era taulejada.
WEB-CONDES-CANTERBURY	Vau, donc, a seguir era mia narracion a on la deishè.
WEB-CONDES-CANTERBURY	Eth duc que parlaua ère ja enes entorns dera ciutat quan, ath miei dera sua alegria e capitada, campèc pera coa deth uelh a un grop de hemnes vestides de nere, ajulhades de dues en dues, en hilèra, ath long deth camin.
WEB-CONDES-CANTERBURY	Es sòns plors e planhs èren tau que jamès creatura viuenta auie entenut arren de semblable; non cessèren enes sòns gemiments enquia qu’artenheren cuélher era brida e es retnes deth sòn shivau.
WEB-CONDES-CANTERBURY	Qui ètz qu’atau trebolatz era mia tornada en larèr e era alegria generau damb es vòsti planhs?, preguntèc Teseo.
WEB-CONDES-CANTERBURY	Per qué vos planhetz e queishatz atau?
WEB-CONDES-CANTERBURY	Dilhèu vos shòrde que receba aguesti aunors?
WEB-CONDES-CANTERBURY	O ei que quauquarrés vos a insultat e ofensat?
WEB-CONDES-CANTERBURY	Didetz-me çò que me cau endreçar e per quin motiu anatz atau vestides de nere?
WEB-CONDES-CANTERBURY	Lèu a punt d’ua malagana, damb un ròstre esblancossit coma era mòrt que trincaue eth còr, era dauna de mès edat comencèc a parlar:
WEB-CONDES-CANTERBURY	Senhor mèn, qu’era divessa Fortuna l’a autrejat era victòria e toti es aunors digni d’un conquistador, que non mos shòrden ne es vòsti laurèrs ne eth vòste trionf senon que vos demanam ajuda e gràcia.
WEB-CONDES-CANTERBURY	Ajatz pietat dera nòsta pena e deth nòste .malastre!
WEB-CONDES-CANTERBURY	Que dera noblesa deth vòste còr quèigue aumens ua gota de pietat sus nosates, praubes hemnes, pr’amor que, senhor mèn, non n’a cap de nosates qu’en passat non age estat duquessa o reina.
WEB-CONDES-CANTERBURY	Mès ara, coma podetz veir, èm es mès maleroses des hemnes, gràcies ara arròda tradidora dera divessa Fortuna que hè qu’ès nòsti ahèrs non mos siguen propicis.
WEB-CONDES-CANTERBURY	Credetz-mos, senhor mèn; qu’auem estat en tot demorar era vòsta arribada en temple dera divessa dera Pietat pendent dues setmanes sanceres.
WEB-CONDES-CANTERBURY	Ara, senhor, ajudatz-mos, donques qu’ac podetz hèr!
WEB-CONDES-CANTERBURY	Maudit sigue aqueth malerós dia!
WEB-CONDES-CANTERBURY	Totes es qu’aciu somicam, vestides de nere, perdérem as nòsti esposi pendent eth sètge dera ciutat.
WEB-CONDES-CANTERBURY	Ai de nosates!
WEB-CONDES-CANTERBURY	En díder aquerò queigueren de bocadents, cridant pietadosament: ajatz pietat de nosates, maleroses hemnes, e deishatz qu’eth nòste dolor entre en vòste còr.
WEB-CONDES-CANTERBURY	Quan eth duc les entenec parlar, baishèc deth shivau en un bot, damb eth còr plen de pietat en veir eth malastre e er abandonament d’aqueres hemnes qu’auien auut tan nauta categoria.
WEB-CONDES-CANTERBURY	Sentec tant intensa pietat, que semblaue qu’eth còr l’anaue a crebar.
WEB-CONDES-CANTERBURY	Lheuèc damb es sòns braci a cada ua d’eres e sagèc d’encoratjar-les, jurant pera sua condicion de cavalièr que tierie tot eth sòn poder entà resvenjar-les deth tiran, enquia que tota Grècia se’n sabesse dera forma que Teseo aucirie a Creon, donques que s’ac auie meritat.
WEB-CONDES-CANTERBURY	Alavetz, despleguèc de seguit un estendard entà arremassar as sòns òmes e se filèc contra Tebas damb tota era sua armada.
WEB-CONDES-CANTERBURY	Ne tansevolh s’apressèc mieja jormada en Atenas entà repausar, senon qu’aquera net hec jadilha en camin qu’amiaue entà Tebas.
WEB-CONDES-CANTERBURY	Manèc ara reina Hipolita e ara sua joena fraia Emilia entara ciutat d’Atenes entà que demorèssen aquiu mentre eth seguie cavaucant.
WEB-CONDES-CANTERBURY	Qué mès posqui dìder?
WEB-CONDES-CANTERBURY	Era ròia imatge de Mart, damb era sua lança e eth sòn escut ressautaue eth sòn gran estendard blanc enquiath punt qu’eth sòn reflèx ludic en toti es punts des camps que trauessèc; ath cant der estendard amiaue un penon d’aur, brodat damb era figura deth Minotaure, qu’auie conquistat en Creta.
WEB-CONDES-CANTERBURY	D’aguesta sòrta eth duc conquistador cavauquèc damb era sua armada (era flor dera cavalaria) enquia arribar en Tebas, a on se despleguèren en un perfècte orde de batalha.
WEB-CONDES-CANTERBURY	En resumit: Lutèc damb Creon, eth rei de Tebas, e l’aucic en nòble combat, coma li correspon a un valent cavalìer.
WEB-CONDES-CANTERBURY	Alavetz, dempús de derrotar as òmes de Creon, assautèc era ciutat, esbauçant muralhes, vigues e puntaus.
WEB-CONDES-CANTERBURY	Dempús, Teseo, restituic as hemnes es cadavres des sòns esposi entà que recebessen sepultura en tot seguir es rites funeraris de costum.
WEB-CONDES-CANTERBURY	Que me tardaria massa a descríuer era cridadissa des hemnes coma expression deth sòn dolor quan sigueren uscladi es rèstes des sòns esposi o en relatar era solemna ceremònia que damb era eth nòble conquistador Teseo les obsequièc en sòn adiu, donques que voi qu’eth mèn conde sigue çò de mès cuert possible.
WEB-CONDES-CANTERBURY	Après auer aucit a Creon, cuelhut Tebas e dominat tot eth reiaume, eth duc Teseo hec jadilha en campament ar aire liure.
WEB-CONDES-CANTERBURY	Ara seguida dispausèc de tot eth país ath sòn gust; es saquejaires se tengueren ath panatòri des cadavres, en tot deishar-les sense armes e ròba.
WEB-CONDES-CANTERBURY	Se passèc qu’entre es còssi apileradi trapèren a dus joens cavalièrs, que jadien er un ath costat der aute e qu’amiauen eth madeish escut d’armes.
WEB-CONDES-CANTERBURY	Es sues armadures, ricament elaborades, èren traucades per diuèrsi còps mortaus.
WEB-CONDES-CANTERBURY	Un des cavalièrs se cridaue Arcite; er aute, Palamon.
WEB-CONDES-CANTERBURY	Encara que se trapauen miei viui, o miei mòrti se voletz, es erauds les arreconeisheren, mès que mès per çò dera sua equipa e es sòns escuts d’armes, coma cosins e membres, ath còp, dera reiau casa de Tebas.
WEB-CONDES-CANTERBURY	Es saquejaires les heren enlà deth molon de cadavres e les transportèren suenhosament entara tenda de Teseo, que, refusant quinsevolh sòrta de rescat, les manèc immediatament entà Atenes condemnadi a perpetuitat.
WEB-CONDES-CANTERBURY	Dempús de dictar aguestes disposicions eth nòble duc e era armada partiren dirèctament entà casa, coronadi damb es laurèrs conquistadi aquiu e, non mos ac cau díder, viuec aunèst e content era rèsta dera sua vida.
WEB-CONDES-CANTERBURY	Mentretant, Palamon e eth sòn amic Arcite s’estauen embarradi a perpetuitat en ua tor, patint pena e opròbi.
WEB-CONDES-CANTERBURY	Damb deguna quantitat d’aur se podie crompar era sua libertat.
WEB-CONDES-CANTERBURY	Atau se passèren es dies e es ans.
WEB-CONDES-CANTERBURY	Es nets de mai que non son avientes entath saunei.
WEB-CONDES-CANTERBURY	En aguesta epòca der an es còrs nòbles s’agiten e gessen, ath sòn conjur, deth sòn sopor:
WEB-CONDES-CANTERBURY	Lheua-te e tie omenatge ara primauèra!
WEB-CONDES-CANTERBURY	Aquerò li hec a brembar a Emilia que s’auie de rénder as encantaments deth mes de mai e se lheuèc deth lhet.
WEB-CONDES-CANTERBURY	Imaginatz-la vestida damb ròba naua, damb era sua cabeladura ròia que li què pes espatles en forma de trena de lèu ua iarda de longada, vagant sense romb peth jardin a punta de dia entà recuélher flors blanques e ròies e téisher damb eres ua garlanda entara sua tèsta e cantant damb votz celestiau coma era d’un àngel.
WEB-CONDES-CANTERBURY	Ua tor enòrma, de gròssi e celhs murs, qu’en era èren embarradi es dus cavalièrs protagonistes deth mèn raconde, constituie eth croton mès important deth castèth e auie ua paret comuna damb eth mur qu’enrodaue eth jardin qu’en eth Emilia s’esvagaue.
WEB-CONDES-CANTERBURY	Eth solei ludie aqueth maitin damb tot eth sòn esplendor e eth praube captiu Palamon s’auie lheuat coma de costum.
WEB-CONDES-CANTERBURY	Per condescendéncia deth sòn carcerèr passejaue per ua cramba nauta que d’era se podie contemplar era beròia perspectiua dera ciutat e tanben eth verdós jardin qu’Emilia, tan radianta e fresca, se passejaue.
WEB-CONDES-CANTERBURY	Mentretant, eth captiu Palamon caminaue trist d’un extrèm en aute dera cramba, en tot planher-se d’eth madeish e queishar-se en votz nauta damb cèrta frequéncia: “Ai de jo!
WEB-CONDES-CANTERBURY	Per qué aurè neishut?” Siguesse per edart o pr’amor qu’eth destin ac auie dispausat atau, era sua guardada se tachèc en Emilia, a trauèrs d’ua hièstra fòrtament protegida damb barrons de hèr, cairadi e massissi coma se siguessen d’estaques de husta.
WEB-CONDES-CANTERBURY	Quan la vedec hec repè deishant anar un sorriscle que li gessec de çò mès prigond deth sòn còr.
WEB-CONDES-CANTERBURY	En enténer eth sorrolh, Arcite se metec de pès e preguntèc:
WEB-CONDES-CANTERBURY	Qué te cau, cosin?
WEB-CONDES-CANTERBURY	Per qué as era sang dera cara perduda?
WEB-CONDES-CANTERBURY	Per qué as cridat?
WEB-CONDES-CANTERBURY	Qué ei çò que t’a alterat d’aguesta sòrta?
WEB-CONDES-CANTERBURY	Per amor de Diu!, tie paciéncia damb eth nòste embarrament.
WEB-CONDES-CANTERBURY	Que non as cap auta alternatiua.
WEB-CONDES-CANTERBURY	Aguestes penes que son eth designe dera divessa Fortuna; quauqua disposicion dolenta de Saturn e des constelacions ac permet, a maugrat de tot çò que pogam hèr.
WEB-CONDES-CANTERBURY	Que ja ère escrit enes esteles quan neishérem; per dur que sigue, mos cau acceptar eth nòste destin.
WEB-CONDES-CANTERBURY	Palamon repliquèc:
WEB-CONDES-CANTERBURY	De vertat, cosin, qu’ès fòrça enganhat.
WEB-CONDES-CANTERBURY	Que non siguec aguesta preson çò que m’a hèt cridar senon eth mèn uelh qu’a estat herit per ua flècha que m’a arribat en còr e cranhi que sigue mortau.
WEB-CONDES-CANTERBURY	Era beresa dera dauna qu’è vist vagar peth jardin a estat era soleta encausa deth mèn sorriscle e deth mèn dolor.
WEB-CONDES-CANTERBURY	Non posqui saber se se tracte d’ua divessa o d’ua hemna, mès me semble que se tracte dera madeisha Venus.
WEB-CONDES-CANTERBURY	Alavetz queiguec de jolhs e didec:
WEB-CONDES-CANTERBURY	Venus, s’ei era tua volontat manifestar-te en aguest jardin a ua creatura tant apenada e malerosa coma jo, ajuda-mos a escapar d’aguesta preson; ça que la, s’eth mèn destin ei ja escrit irrevocablament e me cau morir en captivitat, tie pietat d’aguesta nòbla sang umiliada pera tirania.
WEB-CONDES-CANTERBURY	Mès mentre Palamon ère en tot parlar, es uelhs d’Arcite aubirèren tanben ara dauna que passejaue peth jardin.
WEB-CONDES-CANTERBURY	Damb tristesa didec:
WEB-CONDES-CANTERBURY	Era grana beresa d’aguesta gojata que passege per aquiu m’a fotut un còp tan brusc coma mortau; se non arribi a arténher era sua pietat e eth sòn favor entà qu’aumens la posca veir, que sò òme mòrt.
WEB-CONDES-CANTERBURY	Qu’ei tot çò que posqui díder.
WEB-CONDES-CANTERBURY	Quan Palamon entenec aguestes paraules, repliquèc secament:
WEB-CONDES-CANTERBURY	Dides aquerò de trufaria o seriosament?
WEB-CONDES-CANTERBURY	Seriosament e de bona fe, didec Arcite.
WEB-CONDES-CANTERBURY	Palamon arroncilhèc es celhes e responec:
WEB-CONDES-CANTERBURY	Que non serie cap aunor entà tu que me siguesses desleiau o me tradisses, s’ei que considères que non sonque sò eth tòn cosin, senon eth tòn frair per jurament.
WEB-CONDES-CANTERBURY	Qu’èm mutuaument unidi pes mès solemnes promeses enquia qu’era mòrt mos dessepare.
WEB-CONDES-CANTERBURY	Ne tansevolhe era mòrt per tortura a de perméter que degun de nosati estorbe ar aute en questions d’amor o de quinsevolh auta natura.
WEB-CONDES-CANTERBURY	Ath revés.
WEB-CONDES-CANTERBURY	Tu, estimat frair, as d’acodir ena mia ajuda fidèlament, dera madeisha manèra que jo me cau acodir ena tua.
WEB-CONDES-CANTERBURY	Aguesta siguec era promesa que mos jurèrem e me’n sai de qué non la remiràs.
WEB-CONDES-CANTERBURY	Plan per aquerò jo fidè complètmanent en tu; mès ara tu tractes d’ua manèra tradidora d’estimar ara dauna qu’è d’estimar e servir entà tostemp, enquia qu’eth mèn còr dèishe de bategar.
WEB-CONDES-CANTERBURY	Non, tu que non ac haràs, fallaciós Arcite, t’asseguri que non ac haràs!
WEB-CONDES-CANTERBURY	Jo siguí eth prumèr d’estimar-la; te comuniquè çò que me passaue pr’amor que, coma te didí, qu’ès eth confident des mèns secrets.
WEB-CONDES-CANTERBURY	Eth mèn frair jos jurament balhèc era sua paraula d’acodir a ajudar-me e, per tant, ei obligat, ena sua qualitat de cavalièr, a prestar-me tota era ajuda que me calgue.
WEB-CONDES-CANTERBURY	Autraments te cridarè perjuraire.
WEB-CONDES-CANTERBURY	Arcite lo repoteguèc mespredosament:
WEB-CONDES-CANTERBURY	Tu qu’ès, mès que jo, eth qu’a mès probabilitat de cométer perjuri.
WEB-CONDES-CANTERBURY	Tu plan qu’as mancat ara tua promesa, t’ac digui francament.
WEB-CONDES-CANTERBURY	Jo l’estimè damb vertadèra passion abans que tu.
WEB-CONDES-CANTERBURY	Qué dides ad aquerò?
WEB-CONDES-CANTERBURY	Enquia ara non sabies de cèrt s’ère hemna o divessa.
WEB-CONDES-CANTERBURY	Eth tòn amor qu’ei un efècte espirituau, tant qu’eth mèn ei er amor d’un èsser uman; plan per aquerò t’è condat çò que m’a passat coma cosin mèn e frair per jurament.
WEB-CONDES-CANTERBURY	Non as entenut jamès era vielha dita que ditz: “Qui pòt impausar era lei a un aimant?” T’asseguri pera mia amna qu’er amor ei ua lei mès poderosa que quinsevolh auta que sigue decretada per òmes mortaus.
WEB-CONDES-CANTERBURY	Per tant, totes es leis hètes pes òmes e toti es mandats semblables son trincadi cada dia per motius d’amor, per quinsevolh tipe de gent.
WEB-CONDES-CANTERBURY	Un òme estime contra tota rason.
WEB-CONDES-CANTERBURY	Encara que l’auesse de costar era vida non a escapatòria autant s’era ei puncèla, veuda o esposa.
WEB-CONDES-CANTERBURY	Totun aquerò, ei fòrça dificil qu’un des dus conquiste es sòns favors, pr’amor que, coma pro ben sabes, èm condemnadi a preson perpetua e non existís cap rescat que posque redimir-mos.
WEB-CONDES-CANTERBURY	Qu’èm en tot pelejar-mos coma aqueri dus gossets que se pelegèren tot eth dia per un uas e non l’auien artenhut; tant qu’eri se pelejauen venguec ua gaveta e se lo hec a vier dauant des sòns pròpris nassi.
WEB-CONDES-CANTERBURY	Plan per aquerò, frair mèn, coma ena nauta politica, que cadun lute per eth madeish.
WEB-CONDES-CANTERBURY	Qu’ei tot çò que se pòt hèr.
WEB-CONDES-CANTERBURY	Estimat frair, cada un de nosati li cau tier aguestes cadies e acceptar era sua sòrt.
WEB-CONDES-CANTERBURY	Qu’ei tot”.
WEB-CONDES-CANTERBURY	S’auessa temps descriueria peth menut era sua longa e afogada peleja, mès entà abreujar vos diderè que, fin finau, un nòble duc cridat Peroteo, qu’auie estat amic deth duc Teseo dès qu’èren mainatges, arribèc un dia en Atenes.
WEB-CONDES-CANTERBURY	Solie hèr aquerò entà cuelher-se ues vacances e tier-li ua visita ath sòn ancian companh de jòcs.
WEB-CONDES-CANTERBURY	Que non auie arrés en aguest mon qu’estimèsse mès, e Teseo, en justa correspondéncia, l’apreciaue damb era madeisha intensitat e trendesa.Tan grana ère era estimacion mutuau, qu’es ancians escrivans conden que quan un d’eri se moric, eth sòn amic venguec e lo baishèc a cercar enes lunfèrns.
WEB-CONDES-CANTERBURY	Mès aguesta qu’ei ua auta istòria.
WEB-CONDES-CANTERBURY	Eth duc Peroteo sentie ua gran afeccion per Arcite, pr’amor que pendent fòrça ans l’auie tractat en Tebas.
WEB-CONDES-CANTERBURY	Dempús de persutar fòrça, a instàncies de Peroteo, eth duc Teseo deishèc anar a Arcite dera preson sense pagar cap de rescat e damb era libertat d’anar entà on volèsse, damb ua condicion.
WEB-CONDES-CANTERBURY	En tèrmes simples, eth convengut entre Teseo e Arcite siguec aguest: s’Arcite ère cuelhut viu en quinsevolh ora deth dia o dera net enes domènis de Teseo, serie esgorjat; que non auie mès remèdi que dider-se adiu e, sense pòsa, entornar ena sua patria.
WEB-CONDES-CANTERBURY	Que li calie non desbrembar-se’n: eth prètz qu’ère eth sòn cap.
WEB-CONDES-CANTERBURY	Quina angonia patic alavetz Arcite!
WEB-CONDES-CANTERBURY	Sentec ara mòrt entrar en sòn còr; plorèc e se planhèc e deishèc anar gemiments, demorant secretament ua oportunitat entà suicidar- se.
WEB-CONDES-CANTERBURY	Maudit sigue eth dia que neishí!, cridaue, donques qu’ara era mia preson ei mès dura qu’abans.
WEB-CONDES-CANTERBURY	Que sò etèrnament condemnat a víuer, e non en purgatòri senon en lunfèrn.
WEB-CONDES-CANTERBURY	Ai de jo!
WEB-CONDES-CANTERBURY	Per qué coneishí a Peroteo?
WEB-CONDES-CANTERBURY	Se non auesse estat atau auria demorat damb Teseo, encadiat ena sua preson entà tostemp.
WEB-CONDES-CANTERBURY	Alavetz auria viscut ena felicitat e non ena desesperacion.
WEB-CONDES-CANTERBURY	Eth simple hèt de veir ara hemna qu’adòri aurie estat pro entà jo, encara que jamès arribèssa a conquistar eth sòn amor.
WEB-CONDES-CANTERBURY	Estimat cosin Palamon, seguic, en aguest cas que guanhes tu.
WEB-CONDES-CANTERBURY	Be n’ès d’erós de seguir ena preson!
WEB-CONDES-CANTERBURY	Qué digui?
WEB-CONDES-CANTERBURY	Preson?
WEB-CONDES-CANTERBURY	Paradís!
WEB-CONDES-CANTERBURY	E ei possible (donques que tu ès près d’era, e ès un cavalièr valent plen de recorsi) que tu, per edart, pr’amor qu’era fortuna ei velleitosa, tard o d’ora artenhes çò que desires.
WEB-CONDES-CANTERBURY	Per çò que hè a jo, exiliat e desaprovedit de tota esperança, me trapi en tau estat de desesperacion, que ne era tèrra, ne eth huec, ne era aigua, ne er aire, ne cap creatura hèta d’aguesti elements me pot balhar consolament o remèdi.
WEB-CONDES-CANTERBURY	Que posqui morir-me de desesperacion e de tristesa.
WEB-CONDES-CANTERBURY	Adishatz, vida, alegria e felicitat!
WEB-CONDES-CANTERBURY	Ai!, per qué era gent, en generau, se planh de çò que dispausen Diu e era Fortuna, que soent e de tan desparièra manèra apraien es eveniments milhor de çò qu’eri madeishi poirien imaginar?
WEB-CONDES-CANTERBURY	Un qu’a riqueses que li pòden costar era sua mòrt o era pèrta dera sua santat; un aute ei desliurat dera preson, solet entà morir jos eth guinhauet des sòns vailets en arribar en casa.
WEB-CONDES-CANTERBURY	Infinites calamitats provien d’aguesta manèra d’obrar: que non sabem se qué demanem enes oracions as dius aciu baish.
WEB-CONDES-CANTERBURY	Mos comportam coma un òme embriac: que se’n sap perfèctament de qué i a un lòc entà on filar-se, mès desconeish a on se trape.
WEB-CONDES-CANTERBURY	E er òme embriac camine per camins resquilhosi.
WEB-CONDES-CANTERBURY	Qu’ei atau coma nosati caminam peth mon, ara cèrca desesperada dera felicitat, mès, generaument, non se trape.
WEB-CONDES-CANTERBURY	Aquerò qu’ei cèrt entà toti nosati, mès sustot entà jo.
WEB-CONDES-CANTERBURY	Se non te posqui veir, Emilia, non sò milhor qu’un cadavre viuent; non i a cap solucion.
WEB-CONDES-CANTERBURY	Quan Palamon verifiquèc qu’Arcite se n’auie anat, hec taus sorriscles qu’era gran tor tremolèc damb es sues votzes descompassades.
WEB-CONDES-CANTERBURY	Es orsets qu’enrodauen e sòns holadi cauilhars demorèren umidificadi per çò des sues salades e amares lèrmes.
WEB-CONDES-CANTERBURY	Ò, cosin Arcite!, exclamèc, Diu se’n sap de qué as estat eth mès ben liurat ena nòsta luta.
WEB-CONDES-CANTERBURY	Ara que pòs caminar liurament per Tebas sense pensar en mèn malastre.
WEB-CONDES-CANTERBURY	En èster un òme astut e decidit, qu’as era escadença d’amassar ara nòsta gent e declarar contra Atenes ua guèrra tan herotja, que mejançant ua escometuda gausada o bèth convengut artenhes a Emilia coma dauna e esposa, (que per era jo me cau perir aciu).
WEB-CONDES-CANTERBURY	En tot comparar es nòstes possibilitats, era tua situacion ei fòrça superiora ara mia, pr’amor que jo seguisqui morint-me aciu engabiat.
WEB-CONDES-CANTERBURY	Tu qu’ès un prince que ja non ei ena preson, senon en libertat.
WEB-CONDES-CANTERBURY	Mès jo me cau plànher e plorar tota era mia vida eth malastre que còste eth hèt d’èster embarrat, ath delà des ponchades de dolor que produsís en jo er amor, çò que duplique eth mèn torment e era mia pena.
WEB-CONDES-CANTERBURY	Alavetz s’aluguèc en sòn pièch era ahlama dera gelosia e li cuelhec eth sòn còr damb tanta fòrça, qu’eth color dera sua pèth agarrèc eth color deth bois o eth des cendres d’un huec amortat, e cridèc:
WEB-CONDES-CANTERBURY	Ò, vosati, dius crudèus que governatz eth mon, senhorejant-lo damb es vòstes leis implacables e escriuent es vòstes decisions e decrets etèrns en taules diamantines!, com podetz preocupar-vos mès dera umanitat que des oelhes d’un ramat?
WEB-CONDES-CANTERBURY	Pr’amor qu’er òme se morís madeish que quinsevolh aute animau e, soent, patís castigs e preson o patís pèstes e adversitats sense auer-ne eth tòrt.
WEB-CONDES-CANTERBURY	Quina intencion i a ena vòsta presciéncia en tormentar ar innocent e ath que non a cap tòrt?
WEB-CONDES-CANTERBURY	E çò qu’aumente tota aguesta peniténcia ei qu’er òme se ve obligat a caminar sivans es leis de Diu e li cau reprimir es sòns desirs, tant qu’ua bèstia ei liura de hèr çò que volgue; un còp mòrta, non se’n sent de cap dolor; ça que la, dempús dera mòrt er òme a de plorar e patir encara qu’age patit fòrça en aguest mon.
WEB-CONDES-CANTERBURY	Plan que òc, tau que son es causes, se les a de deishar as teològs que balhen era responsa; mès d’ua causa ne sò segur: qu’aciu ena tèrra i a fòrça patiments.
WEB-CONDES-CANTERBURY	Ai!, que veigui a ua vibòra, a un panaire qu’a hèt mau a fòrça òmes bravi, demorar liure entà vier a on volgue tant que jo me cau alangorir ena preson pr’amor que Saturn e Juno, en sòn furor gelós, an esbauçat complètament era milhor sang de Tebas, qu’es sues fòrtes muralhes jaden ara esbauçades, e de un aute costat, Venus m’aucís de gelosia e temor per tòrt d’Arcite.
WEB-CONDES-CANTERBURY	Ara li vau a dar repaus a Palamon e lo vau a deishar ena preson, tant que boti eth mèn raconde sus Arcite.
WEB-CONDES-CANTERBURY	Passe er ostiu e es sues longues nets dobleguen es violents torments der aimant Arcite e deth presoèr Palamon.
WEB-CONDES-CANTERBURY	Sabi pas se quin des dus a de suportar mès dolor.
WEB-CONDES-CANTERBURY	En resumit, Palamon ei condemnat a perpetuitat, cargat de cadies e orsets enquia que se morisque.
WEB-CONDES-CANTERBURY	Arcite, totun, exiliat jos pena de mòrt, non pòirà veir jamès ara sua dauna enes domènis de Teseo.
WEB-CONDES-CANTERBURY	Ara, vosati qu’estimatz, deishatz-me que hèsca ua pregunta: qui patís mès per aquerò, Arcite o Palamon?
WEB-CONDES-CANTERBURY	Aqueth que ve ara sua dauna cada dia, mès ei embarrat entà tostemp, o aqueth qu’ei liure d’anar a on volgue mès non veirà jamès ara sua dauna?
WEB-CONDES-CANTERBURY	ACABE ERA PRUMÈRA PART E COMENCE ERA DUSAU Quan Arcite arribèc en Tebas, soent queiguie estavanit o se metie a cridar, pr’amor que bric mès poirie veir ara sua dauna.
WEB-CONDES-CANTERBURY	Era sua angónia ère tan grana, que dilhèu cap creatura viua a patit tant o posque patir mentre eth mon sigue mon.
WEB-CONDES-CANTERBURY	Privat deth saunei, der aliment e dera beuenda, Arcite se quedèc prim e sec coma un pau; es sòns uelhs s’en.honsèren enes sues orbites e aqueriren un aspècte cadaveric; era sua cara e era sua pèth s’anauen tornant auriòles e livides.
WEB-CONDES-CANTERBURY	Caminaue tostemp solet, planhent-se des sòns maus pendent tota era net e estarnant-se a plorar de manèra irrepressibla tanlèu percebie eth son dera musica o d’ua cançon.
WEB-CONDES-CANTERBURY	Eth sòn esperit s’aflaquic de tau sòrta e, eth madeish, patic un cambiament tan gran, qu’arrés arreconeishie era sua votz o era sua manèra de parlar.
WEB-CONDES-CANTERBURY	Per çò deth sòn anament, caminaue pertot coma se patisse non ua simpla nostalgia d’amor, senon ua vertadèra mania engendrada per bèth umor melancolic ath laguens deth sòn front, a on era imaginacion a eth sòn sèti.
WEB-CONDES-CANTERBURY	En resumit, eth comportament e eth caractèr deth prince Arcite, er angoishat aimant, auien cambiat complètament.
WEB-CONDES-CANTERBURY	Mès que non me cau passar tot eth dia mostrant es sòns sentiments.
WEB-CONDES-CANTERBURY	Qu’auie ja patit aguesta crudèu angónia e torment pendent un an o dus en Tebas (eth sòn país natau, coma didí).
WEB-CONDES-CANTERBURY	Ua net, tant que s’ajaçaue entà dormir, se pensèc veir ath sòn dauant er alat diu Mercuri que li parlaue pr’amor d’encoratjar-lo.
WEB-CONDES-CANTERBURY	Eth diu auie ena sua man, en posicion verticau, era verga que damb era distribusís eth dromilhon, e amiaue un casco sus eth sòn lustròs peu.
WEB-CONDES-CANTERBURY	Permetetz-me que vos hèsca observar aciu qu’eth diu anaue vestit coma quan adormic a Argos.
WEB-CONDES-CANTERBURY	Te cau partir entà Atenas.
WEB-CONDES-CANTERBURY	Aquiu s’acabaràn es tues afliccions.
WEB-CONDES-CANTERBURY	Dites aguestes paraules, Arcite se desvelhèc e se lheuèc.
WEB-CONDES-CANTERBURY	Vierè en Atenas de seguit, encara que sigue gran eth risc, didec.
WEB-CONDES-CANTERBURY	En tot díder aquerò, se guardèc en un gran miralh e se n’encuedèc de qué era sua color auie cambiat complètament e qu’eth sòn ròstre ère totafèt alterat.
WEB-CONDES-CANTERBURY	Alavetz li venguc ua idia.
WEB-CONDES-CANTERBURY	Eth sòn ròstre auie demorat tan desfigurat pera malautia, que poirie aisidament víuer en Atenas sense èster reconeishut e veir ara sua dauna lèu diadèrament, s’eth sòn comportament non desvelhaue cap sospecha.
WEB-CONDES-CANTERBURY	Ara seguida se cambièc es vestits, se desguisèc damb ròba d’umil trabalhador e cuelhec eth camin d’Atenas pera via mès rapida, acompanhat d’un escudèr que l’auie condat toti es sòns ahèrs, vestit tanben damb ròbes tan miserables coma es sues.
WEB-CONDES-CANTERBURY	Un dia s’apressèc en palai e aufric es sòns servicis ena pòrta entà hèr quinsevolh prètzhet dur que calesse.
WEB-CONDES-CANTERBURY	E vos diderè qu’artenhec trabalhar as ordes d’un camarlenc, que tanhie ara seguida d’Emilia: un individú astut que non deishaue de uelh a cap des sòns vailets, damb era fin de qué complissen eth sòn déuer.
WEB-CONDES-CANTERBURY	Coma qu’Arcite ère joen, naut, de bon pòrt e d’excepcionau fòrça, destaquèc talhant lenha damb era destrau e treiguent aigua deth potz, donques que sabie hèr quinsevolh causa que li manèssen.
WEB-CONDES-CANTERBURY	Jos eth supausat nòm de Filostrat passèc un an o dus ath servici dera beròia Emilia en qualitat de page de cramba, e arrés que tenguie eth madeish cargue ena cort ère era mitat d’apreciat qu’eth.
WEB-CONDES-CANTERBURY	Eth sòn caractèr ère tan nòble, que se hec famós en tot eth palai.
WEB-CONDES-CANTERBURY	Se reconeishie coma ua accion de merit eth hèt de qué Teseo l’auesse promoigut entà ua posicion mès digna tà que podesse exercir en era eth sòn talent.
WEB-CONDES-CANTERBURY	E atau, damb eth temps, era sua reputacion de cortesia e serviciau arribèc ena audida de Teseo, que l’alistèc entath sòn servici personau, en tot nomentar-lo escudèr de cramba e balhar-li sòs entà que podesse sostier era sua naua posicion.
WEB-CONDES-CANTERBURY	Ath delà d’aquerò, cada an se li manaue, secretament, sòs deth sòn pròpri país, que despenie damb tau prudéncia e discrecion, qu’arrés li preguntaue com l’artnehie.
WEB-CONDES-CANTERBURY	D’aguesta sòrta viuec tres ans, en tot comportar- se tan ben autant en temps de patz coma de guèrra, que se guanhèc coma arrés era estimacion de Teseo.
WEB-CONDES-CANTERBURY	Ara vau a deishar a Arcite en aguesta erosa situacion e parlarè de Palamon pendent ua estona.
WEB-CONDES-CANTERBURY	Palamon, consumit pera angoisha e era desesperacion, auie passat aguesti sèt ans ena òrra escurina dera sua preson.
WEB-CONDES-CANTERBURY	Qui sent dolor e pena mès grana senon Palamon, qu’er amor l’afligís de tau sòrta qu’ei a mand de pèrder eth sen per tant de malastre?
WEB-CONDES-CANTERBURY	Ath delà, se trape ena preson, non entà un an o mès, senon entà tostemp.
WEB-CONDES-CANTERBURY	Qui ei capable de descríuer en cristian ua idia justa deth sòn martiri?
WEB-CONDES-CANTERBURY	Plan que òc, jo non.
WEB-CONDES-CANTERBURY	E atau, donc, deisharè aquerò de cornèr.
WEB-CONDES-CANTERBURY	Sivans es ancians escrivans qu’expliquèren aguesta istòria mès peth menut, era tresau net deth mes de mai deth setau an deth sòn empresoament succedit (per edart o per fatalitat, donques qu’un còp bèra causa està escrita, li cau de besonh passar) que Palamon, ajudat per un amic, s’escapèc dera preson pòc dempús dera mieja net e hugec d’Atenes ath mès córrer.
WEB-CONDES-CANTERBURY	Entad aquerò l’auie dat a bèuer ath sòn carcerèr ua tassa d’un licor adobat damb espècies e mèu, compausat per un vin determinat, narcotics e rafinat òpi teban, per çò qu’eth carcerèr dormic era rèsta d’aquera net.
WEB-CONDES-CANTERBURY	Per mès que l’auessen secodit, arrés aurie estat capable de desvelhar-lo.
WEB-CONDES-CANTERBURY	E atau, Palamon s’escapèc a tota maquina.
WEB-CONDES-CANTERBURY	Coma qu’era net ère cuerta e s’apressaue ja era lum deth dia, Palamon li calec amagar- se, e entad aquerò se filèc d’amagat entà un arberatge pròche.
WEB-CONDES-CANTERBURY	En resumit, qu’auie era intencion d’amagar-se pendent eth dia e dempús caminar de nets entà Tebas pr’amor de, un còp aquiu, demanar as sòns amics ajuda entà declarar-li era guèrra a Teseo.
WEB-CONDES-CANTERBURY	Era sua intencion qu’ère, o perir, o conquistar a Emilia coma esposa.
WEB-CONDES-CANTERBURY	Ara tornem de nauèth entà Arcite, que pòc se pensaue qu’ère près d’un malastre.
WEB-CONDES-CANTERBURY	Era divessa Fortuna qu’ère a mand de parar-li uun param.
WEB-CONDES-CANTERBURY	Era bolegueta alausa, missatgèra dera lum deth dia, saludèc damb eth sòn alègre cant era auba deth dia, tant qu’er ardent Febo se lheuaue esplendorós.
WEB-CONDES-CANTERBURY	Tot er Orient s’alegrèc damb eth sòn embaishador e es sòns arrais sequèren es gotes d’arrosada que penjauen des huelhes des herèishes.
WEB-CONDES-CANTERBURY	Arcite, escudèr principau dera cort reiau de Teseo, se lheuèc e pera hièstra contemplèc er alègre dia.
WEB-CONDES-CANTERBURY	Entà rénder omenatge ath mes de mai (tant que pensaue tostemps en objècte deth sòn desir), e entà divertir-se, montèc un vigorós shivau e cavauquèc pera campanha en tot aluenhar-se un parelh de miles dera cort.
WEB-CONDES-CANTERBURY	Per edart, filèc ara sua montura entar arberatge que viem de mentar, pr’amor de fabricar-se ua garlanda damb huelhes d’argelats o maire-seuva.
WEB-CONDES-CANTERBURY	Damb ua votz plan fòrta cantèc ara lum deth solei:
WEB-CONDES-CANTERBURY	Sautèc content deth shivau e rapidament se filèc de cap ath uart.
WEB-CONDES-CANTERBURY	Entrèc en eth per un caminòu que recorrie eth matarràs qu’en eth Palamon, cranhent pera sua vida, s’auie amagat entà que non lo vedessen.
WEB-CONDES-CANTERBURY	Palamon non auie era mendre idia de qué se tractèsse d’Arcite.
WEB-CONDES-CANTERBURY	Eth se’n sap de qué dificilament se l’aurie pogut acodir semblabla idia.
WEB-CONDES-CANTERBURY	Mès era anciana dita ditz acertadament: “Es camps an uelhs, mès es sègues, aurelhes”.
WEB-CONDES-CANTERBURY	Mos cau non pèrder era serenitat, pr’amor que se trape tostemp ara gent quan un mens s’ac demore.
WEB-CONDES-CANTERBURY	Be n’ère de luenh Arcite d’imaginar qu’eth sòn amic, ajocat e immobil darrèr d’un arbilhon, ère pro apròp entà escotar totes es sues paraules!
WEB-CONDES-CANTERBURY	Cansat de vier d’un costat en aute, Arcite acabèc era sua alègra cançon.
WEB-CONDES-CANTERBURY	Alavetz, se metec a meditar prigondament.
WEB-CONDES-CANTERBURY	Aguest qu’ei er estranh costum des aimants, qu’eth sòn anament puge e baishe coma eth farrat en un potz: tanlèu se trape naut de tot des arbes, coma que s’en.honse en matarràs.
WEB-CONDES-CANTERBURY	De hèt, era capriciosa Venus capère de bromes eth còr des sòns seguidors exactament coma en un diuendres, que campe desembromat e dempús plò a còps de caudèr; e madeish qu’es diuendres son capriciosi, volubles e variables (pr’amor que diuendres ei eth dia de Venus), dera madeisha manèra era divessa càmbie d’anament (un diuendres pòqui viatges ei un dia coma es auti dera setmana).
WEB-CONDES-CANTERBURY	Tanlèu acabèc era sua cançon, Arcite comencèc a alendar e dempús se seiguec.
WEB-CONDES-CANTERBURY	Maudit sigue eth dia que neishí!, didec.
WEB-CONDES-CANTERBURY	Ò, despietada Juno!
WEB-CONDES-CANTERBURY	Guaire temps mès haràs era guèrra a Tebas?
WEB-CONDES-CANTERBURY	Ai!, era sang reiau de Cadmo e Anfion a estat esbauçada; Cadmo, que fondèc Tebas abans qu’existisse era ciutat e siguec eth prumèr rei coronat dera madeisha.
WEB-CONDES-CANTERBURY	Jo que sò dera sua sang, devari en linha dirècta dera familha reiau; e ara sò un esclau tan miserable e malerós, que servisqui de simple escudèr ath mèn mès mortau enemic.
WEB-CONDES-CANTERBURY	Ça que la, Juno encara m’aumplís de mès vergonha pr’amor que non gausi ne reconéisher eth mèn pròpri nòm (quan me cridauen Arcite, ara me criden Filostrat).
WEB-CONDES-CANTERBURY	Quina pegaria!
WEB-CONDES-CANTERBURY	Ò, implacable Mart!
WEB-CONDES-CANTERBURY	Ò Juno!
WEB-CONDES-CANTERBURY	Era vòsta colèra a esfaçat tota era mia familha dera tèrra exceptat de jo e deth praube Palamon, que Teseo martirize ena preson.
WEB-CONDES-CANTERBURY	E, ath delà, coma entà anequelir-me deth tot, Amor Cupido a lançat era sua flècha alugada, trauessant eth mèn pièch e usclant-lo de tau sòrta que semble coma se m’auesse premanit era mòrt d’abans deth mèn neishement.
WEB-CONDES-CANTERBURY	Ò, Emilia!, ua guardada des tòns uelhs que m’a esbauçat.
WEB-CONDES-CANTERBURY	Morisqui per tòrt tòn.
WEB-CONDES-CANTERBURY	Non prestaria era mendre atencion a deguna des mies afliccions se podessa hèr quauquarren que te shautèsse.
WEB-CONDES-CANTERBURY	Dempús d’aquerò queiguec en ua prigonda agitacion, lheuant-se dempús en un bot.
WEB-CONDES-CANTERBURY	Palamon, que semblaue que l’auien trauessat eth còr damb ua espada gelada, s’emmalicièc.
WEB-CONDES-CANTERBURY	Non podie tier-se ne un moment mès.
WEB-CONDES-CANTERBURY	Dempús d’escotar a Arcite enquiath finau, gessec des sègues, esblancossit coma un lhòco, cridant:
WEB-CONDES-CANTERBURY	Arcite, maudit traïdor!
WEB-CONDES-CANTERBURY	Que t’è.
WEB-CONDES-CANTERBURY	Tu qu’estimes ara dauna que per era patisqui e passi pena!
WEB-CONDES-CANTERBURY	Tu, frair de sang, eth mèn confident per jurament, coma t’ac è dit fòrça còps!
WEB-CONDES-CANTERBURY	Tu, que, d’amagat, as cambiat eth tòn nòm e as enganhat ath duc Teseo!
WEB-CONDES-CANTERBURY	Un des dus que li cau morir!
WEB-CONDES-CANTERBURY	Tu que non as d’estimar a Emilia, arrés exceptat de jo la pòt estimar, pr’amor que sò Palamon, eth tòn mortau enemic!
WEB-CONDES-CANTERBURY	Encara que non aja cap arma aciu, donques que solet è auut era sòrt d’escapar dera preson, qu’ei parièr: o morisses o dèishes d’estimar a Emilia.
WEB-CONDES-CANTERBURY	Escuelh, donques que non t’escaparàs.
WEB-CONDES-CANTERBURY	Tanlèu Arcite l’arreconeishec e escotèc es sues paraules, vessèc eth sòn còr de ràbia e mesprètz.
WEB-CONDES-CANTERBURY	Damb era ferocitat d’un leon, desgainèc era espada e exclamèc:
WEB-CONDES-CANTERBURY	Per Diu qu’ei en cèu!
WEB-CONDES-CANTERBURY	Se non siguesse pr’amor qu’er amor t’a shurlat eth cervèth e non as cap arma, t’asseguri qu’abans que gessésses des sègues moriries jos es mies mans, pr’amor que renegui des pactes que sivans tu è hèt damb tu.
WEB-CONDES-CANTERBURY	Tu, qu’ès un pèc!
WEB-CONDES-CANTERBURY	Met-te aquerò ena tèsta: er amor non a barralhes, e seguirè estimant-la a maugrat de çò que hèsques.
WEB-CONDES-CANTERBURY	Mès coma que tu ès un cavalièr aunèst, prèst a mantier en camp de batalha era tua pretension per era, de balhi era mia paraula d’aunor que deman vierè aciu, sense qu’arrés se’n sàpie, vestit de cavalièr e hènt-me a vier damb jo es armes e es coirasses entà tu, de sòrta que posques escuélher aqueres que te semblen milhor e me dèishes es mès dolentes entà jo.
WEB-CONDES-CANTERBURY	Aguesta net te harè a vier minjar e beuenda sufisentes, atau coma hlaçades entà que posques dormir.
WEB-CONDES-CANTERBURY	E deman, se guanhes era tua dauna e m’aucisses en aguesti matarrassi, alavetz, per çò que me tanh a jo, que serà tua.
WEB-CONDES-CANTERBURY	Palamon repliquèc:
WEB-CONDES-CANTERBURY	D’acòrd.
WEB-CONDES-CANTERBURY	E, dempús d’auer-se dat mutuaument era paraula se separèren enquia londeman.
WEB-CONDES-CANTERBURY	Inexorable Cupido qu’eth sòn emperi non admet rivau!
WEB-CONDES-CANTERBURY	Que ditz pro ben era dita: “Ne er amor ne eth poder tolèren amistat”, coma saben pro ben Palamon e Arcite.
WEB-CONDES-CANTERBURY	Aguest entornèc de seguit ena ciutat.
WEB-CONDES-CANTERBURY	Londeman, abans de trincar eth dia, premanic en secret dues equipes complètes d’armadura entà derimir entre es dus, e en batalha, era question pendenta.
WEB-CONDES-CANTERBURY	Eth solet transportèc aguestes armadures damb eth sòn shivau.
WEB-CONDES-CANTERBURY	En arberatge, en moment e lòc fixadi per auança, Arcite e Palamon s’acarèren.
WEB-CONDES-CANTERBURY	Es sòns ròstres comencèren a mudar de color dera madeisha manèra que càmbien eth ròstre es caçaires tracis que son de garda en un clar deth matarràs damb es sues lances, quan gessen a caçar ossi o leons, e entenen ara bèstia que lance a trauèrs des argelats, trincant arrames e huelhes, e pensen: “Aciu arribe eth mèn mortau enemic.
WEB-CONDES-CANTERBURY	Sigue coma sigue, a un de nosati li tòque morir: o l’aucisqui quan gesque deth matarràs, o era bèstia m’aucirà a jo se m’enganhi en bèra causa”.
WEB-CONDES-CANTERBURY	D’aguesta madeisha manèra es dus cavalièrs mudèren de color, en conéisher cada un eth valor e era adretia der adversari.
WEB-CONDES-CANTERBURY	Sense escambiar cap sòrta de salutacion, dirèctament e sense prononciar paraula, s’ajudèren mutuaument a botar-se era armadura, coma se siguessen frairs.
WEB-CONDES-CANTERBURY	Dempús s’escometèren damb es sues potentes e ahilades lances pendent ores.
WEB-CONDES-CANTERBURY	En veder-les lutar, quauquarrés aurie pensat que Palamon ère un furiós leon, e Arcite, un tigre implacable.
WEB-CONDES-CANTERBURY	Ena sua rabiosa furia, se lançauen er un contra er aute coma sauvatges sanglièrs damb era sua boca plia de esgluma, e era sang ja les arribaue enquia es cauilhars.
WEB-CONDES-CANTERBURY	Vam a deishar-les en aguesta fòrta luta e tornem a veir se qué hè Teseo mentretant.
WEB-CONDES-CANTERBURY	Tan fòrt ei eth Destin, ministre maximau, que complís pertot era providéncia que li dicte Diu, qu’eveniments que toti jurarien impossibles d’arribar, tard o d’ora acaben en tot complir-se, encara qu’aquerò se passe sonque un solet viatge en mil ans.
WEB-CONDES-CANTERBURY	Qu’ei vertat qu’es nòstes passions son governades per ua providéncia superiora, autant ena guèrra coma ena patz, autant en òdi coma en amor.
WEB-CONDES-CANTERBURY	Tot aquerò se pòt aplicar ath gran Teseo, caçador tant apassionat, mès que mès entara caça deth cèrvi en mes de mai, qu’era aubada jamès lo trapaue en lhet, senon ja vestit e prèst a partir damb es sòns caçaires, trompetes e canhades de gossets.
WEB-CONDES-CANTERBURY	Coma didí abans, ère un dia polit quan Teseo partic de cacèra alègrament damb era sua estimada esposa, era reina Hipolita, e damb Emilia, toti vestidi de verd e damb ornaments reiaus.
WEB-CONDES-CANTERBURY	Eth duc Teseo endralhèc ath sòn shivau entà un bòsc pròche, a on l’auien dit que s’amagaue un cèrvi.
WEB-CONDES-CANTERBURY	Se filèc de dret entà ua clariana, probable refugi deth cèrvi; sautèc un arriuet e seguic eth sòn camin.
WEB-CONDES-CANTERBURY	Eth duc demoraue córrer darrèr deth cèrvi un o dus còps damb es gossets qu’auie alistat dera canhada.
WEB-CONDES-CANTERBURY	Quan eth duc arribèc ena clariana e campèc ath sòn entorn, en tot protegir-se es uelhs dera lum deth solei, vedec a Arcite e Palamon que lutauen coma dus taures furiosi.
WEB-CONDES-CANTERBURY	Es reludentes espades henien er aire damb tau fòrça, qu’eth mendre des sòns còps semblaue pro entà esbauçar un casse.
WEB-CONDES-CANTERBURY	Non auie era mendre idia dera sua identitat.
WEB-CONDES-CANTERBURY	Eth duc esperonèc ath sòn shivau e en un bot se calèc entre es dus.
WEB-CONDES-CANTERBURY	Treiguent era espada, cridèc:
WEB-CONDES-CANTERBURY	Arturatz-vos!
WEB-CONDES-CANTERBURY	Non contunhetz, jos pena de mòrt!
WEB-CONDES-CANTERBURY	Peth poderós Mart, eth prumèr que veiga que fot un aute còp, morís aciu madeish.
WEB-CONDES-CANTERBURY	Mès, me voletz díder quina sòrta d’òmes ètz que pelejatz aciu damb tant acarniment sense jutge ne arbit, coma se siguesse un torneg reiau?
WEB-CONDES-CANTERBURY	Palamon se pressèc a respóner:
WEB-CONDES-CANTERBURY	Senhor, que non i a arren a díder.
WEB-CONDES-CANTERBURY	Ambdús mos meritam era mòrt.
WEB-CONDES-CANTERBURY	Qu’èm dus praubi malerosi, dus captius, qu’es sues vides representen es madeishes cargues entà cadun de nosati.
WEB-CONDES-CANTERBURY	Donques qu’ètz un prince e jutge just, non mos autregetz ne gràcia ne perdon.
WEB-CONDES-CANTERBURY	Per caritat, senhor, aucitz-me prumèr a jo e dempús ath mèn companh ath mèn costat, o prumèr aucitz-lo ada eth, pr’amor que non vo’n sabetz que se tracte deth vòste mortau enemic, Arcite, que l’auetz enebit entrar en vòste país jos era pena de mòrt; sonque per aquerò que ja se la merite.
WEB-CONDES-CANTERBURY	Eth qu’ei er òme que s’apressèc ena pòrta deth vòste palai en tot hèr-se cridar Filostrat.
WEB-CONDES-CANTERBURY	Toti aguesti ans vos a estat enganhant enquia que lo nomentéretz coma vòste escudèr principau e aguest qu’ei er òme qu’estime a Emilia.
WEB-CONDES-CANTERBURY	Ara qu’a arribat eth mèn darrèr dia, vos vau a daurir eth mèn còr: jo que sò eth malerós Palamon que, illegaument, s’escapèc dera vòsta preson.
WEB-CONDES-CANTERBURY	Que sò eth vòste mortau enemic.
WEB-CONDES-CANTERBURY	E sò tant encamardat dera beròia Emilia, que me trapi prèst a morir dauant des sòns uelhs en aguest madeish moment.
WEB-CONDES-CANTERBURY	Per tant, vos prègui entà jo era madeisha pena de mòrt.
WEB-CONDES-CANTERBURY	Mès aucitz ath mèn companh ath madeish temps, donques qu’ambdús mos ac meritam.
WEB-CONDES-CANTERBURY	Ad aquerò eth nòble duc responec immediatament:
WEB-CONDES-CANTERBURY	Era decision qu’ei rapida.
WEB-CONDES-CANTERBURY	Per çò d’aguesta confession, era vòsta boca vos a condemnat e jo confirmi era senténcia.
WEB-CONDES-CANTERBURY	Que non vos cau torturar entà que parletz.
WEB-CONDES-CANTERBURY	Peth poderós Mart, moritz!
WEB-CONDES-CANTERBURY	En aqueth moment s’estarnèc a plorar era reina, esmoiguda pera femenina pietat e madeish heren Emilia e totes es daunes dera acompanhada.
WEB-CONDES-CANTERBURY	Pensauen qu’ère un gran malastre que tau destin queiguesse sus eri, pr’amor qu’èren nòbles, de nauta condicion e solet er amor ère era encausa dera sua peleja.
WEB-CONDES-CANTERBURY	E quan eres vederen es sues sagnoses herides, prigondes e dubèrtes, totes ath còp cridèren:
WEB-CONDES-CANTERBURY	Senhor, per nosates, ajatz pietat!
WEB-CONDES-CANTERBURY	Encara que, de moment, tremolaue de ràbia, lèu reconsiderèc aquera transgression e era encausa que la costèc; e ath còp qu’era sua colèra hège veir era sua colpa, era sua rason trapaue desencuses entà desencusar-les a ambdús.
WEB-CONDES-CANTERBURY	Pensèc ath sòn laguens que quinsevolh enamorat sajarie escapar-se dera preson, se podesse.
WEB-CONDES-CANTERBURY	E eth sòn còr cuelhec pietat des hemnes que plorauen totes amassa; e ena sua magnanimitat, reflexionèc, dident entada eth.
WEB-CONDES-CANTERBURY	Un prince que non a guaire discerniment se non sap diferenciar en aguesti casi e hè passar ar orgulh peth madeish raser qu’ara umilitat”.
WEB-CONDES-CANTERBURY	Quan se li passèc eth sòn anuèg, lheuèc era vista animosament e didec en votz nauta:
WEB-CONDES-CANTERBURY	Be n’ei de gran e poderós senhor eth diu der Amor!
WEB-CONDES-CANTERBURY	Non i a cap obstacle que depasse era sua fòrça.
WEB-CONDES-CANTERBURY	Es sòns miracles lo faculten tà que se lo posque cridar diu, donques que, ara sua manèra, pòt modelar es còrs coma volgue.
WEB-CONDES-CANTERBURY	Guardatz aciu a Arcite e Palamon; liures dera mia preson, aurien pogut víuer en Tebas coma princes que son.
WEB-CONDES-CANTERBURY	Se’n saben de qué sò eth sòn mortau enemic e de qué es sues vides son enes mies mans.
WEB-CONDES-CANTERBURY	Ça que la, er amor les a amiat aciu damb es uelhs ben dubèrts entà morir en aguest lòc que mos trapam.
WEB-CONDES-CANTERBURY	Se pensatz ben en aquerò, non ei er arràs dera peguesa?
WEB-CONDES-CANTERBURY	I a màger pèc qu’un enamorat?
WEB-CONDES-CANTERBURY	Per Diu, enes cèus!
WEB-CONDES-CANTERBURY	Guardatz-les!
WEB-CONDES-CANTERBURY	Guardatz se com sagnen!
WEB-CONDES-CANTERBURY	Guardatz en quin estat mès malerós son!
WEB-CONDES-CANTERBURY	Atau ei coma eth sòn senhor, eth diu der Amor, pague era sua sodada e recompense es sòns servicis.
WEB-CONDES-CANTERBURY	E çò mès chocant e ridicul ei qu’era causanta de tot aguest espectacle non a mès rason entà arregraïr-les-ac qu’era que jo madeish è. Pes cèus benedidi!
WEB-CONDES-CANTERBURY	Era se’n sap tant d’aguesti furiosi eveniments coma ua lèbe o un cucut.
WEB-CONDES-CANTERBURY	Ça que la, tot ac cau demostrar bèth còp, sigue çò que sigue; un òme o ei un joen pèc o ei un pèc vielh.
WEB-CONDES-CANTERBURY	Aquerò ac desnishè jo madeish hè ja fòrça temps, pr’amor qu’enes mèns tempsi tanben jo siguí un des esclaus der Amor.
WEB-CONDES-CANTERBURY	E ei per aquerò (qui non a queigut soent en sòn param) que compreni se com son es herides der amor e de quina forma pòden afectar ar òme e que, coma m’ac demanen autant era reina, coma era mia estimada fraia Emilia, vos perdoni complètament eth vòste delicte.
WEB-CONDES-CANTERBURY	A cambi, ambdús vos cau jurar que non causaratz cap mau ath mèn país un aute còp, o que non me haratz era guèrra, senon que me demostraratz amistat de totes es manères que pogatz.
WEB-CONDES-CANTERBURY	Liurament, donc, vos perdoni era vòsta transgression.
WEB-CONDES-CANTERBURY	Ambdús jurèren çò qu’eth les auie demanat, en tot render-li omenatge ena forma deguda e demanant-li proteccion e gràcia, que Teseo, sense mès, les autregèc.
WEB-CONDES-CANTERBURY	Alavetz les didec:
WEB-CONDES-CANTERBURY	Encara qu’era siguesse reina o princessa, per çò que hè ara sang reiau, cada un de vosati ei apte entà aspirar a maridar-se damb era ath sòn temps.
WEB-CONDES-CANTERBURY	Que non i a cap auta opcion.
WEB-CONDES-CANTERBURY	En d’autes paraules, era non se pòt maridar damb es dus, per gelosi e anujadi que sigatz.
WEB-CONDES-CANTERBURY	Per tant, çò de milhor que posqui hèr ara ei apraiar es ahèrs de sòrta que cada un de vosati age eth destin que l’ei reservat.
WEB-CONDES-CANTERBURY	S’escotatz, vos ac explicarè.
WEB-CONDES-CANTERBURY	Qu’aguest ei eth vòste destin en apraiament que vos suggerisqui.
WEB-CONDES-CANTERBURY	E jo vos prometi solemnament, per mèn aunor de cavalièr, qu’aqueth que vence de vosati dus (ei a díder, autant s’aucís ath sòn contrari o lo dèishe dehòra dera luta damb era ajuda des cent cavalièrs que vengui de parlar-vos) l’autrejarè era man d’Emilia ad aqueth que Fortuna l’autrege es sòns favors.
WEB-CONDES-CANTERBURY	Jo bastirè es installacions entath torneg en aguest madeish lòc, e, que Diu m’ac age, demostrarè èster jutge vertadèr e just.
WEB-CONDES-CANTERBURY	Un de vosati li cau quèir mòrt o presoèr: cap auta resolucion me balharà satisfaccion.
WEB-CONDES-CANTERBURY	S’era mia prepausa vos semble ben, didetz-ac, consideratz-vos afortunadi.
WEB-CONDES-CANTERBURY	E aciu s’acabe era question entà vosati.
WEB-CONDES-CANTERBURY	Be se’n ve d’erós Palamon!
WEB-CONDES-CANTERBURY	Com saute Arcite d’alegria!
WEB-CONDES-CANTERBURY	Com poirè descríuer eth gòi de toti es presents per çò deth generós gèst de Teseo?
WEB-CONDES-CANTERBURY	Toti s’ajulhèren e li dèren es gràcies un e un aute còp dès eth hons des sòns còrs, mès que mès es des tebans.
WEB-CONDES-CANTERBURY	Alavetz, damb eth còr mès leugèr, plen d’esperança, se dideren adiu e cavauquèren entara sua pàtria, entàs ancianes e amples muralhes de Tebas.
WEB-CONDES-CANTERBURY	Supausi que me vatz a repotegar qu’ometessa descríuer era somptuosa magnificiéncia que damb era Teseo se metec a montar es lices reiaus.
WEB-CONDES-CANTERBURY	Gausi díder que non i auec terren mès somptuosament ornat en tot eth mon.
WEB-CONDES-CANTERBURY	Damb muralhes de pèira enrodades per dehòra per un hossat, eth circuit auie ua mila de radi.
WEB-CONDES-CANTERBURY	Ère de forma circulara, coma ua bosòla, damb gradons enquia ua nautada de setanta pès, de sòrta qu’un òme seigut en quinsevolh hilèra non empedisse era vista deth sòn vesin.
WEB-CONDES-CANTERBURY	Un portau de marme blanc se lheuaue en extrèm orientau; un aute de parièr se quilhaue en extrèm contrari, entà occident.
WEB-CONDES-CANTERBURY	De vertat, non i auie cap edifici coma aqueth, en tot considerar eth plan cuert espaci de temps tengut entà bastir-lo.
WEB-CONDES-CANTERBURY	Pr’amor qu’en país non i auec cap artesan coneisheire dera geometria o dera aritmetica, cap pintor o escultor que Teseo non li paguèsse era manutencion e sodada entara construccion e ornament deth terren de liça.
WEB-CONDES-CANTERBURY	Sus era pòrta orientau installèc un autar e un temple entath culte de Venus, divessa der amor, a on realizar es rites e sacrificis.
WEB-CONDES-CANTERBURY	Sus era pòrta occidentau se’n quilhèc un aute de parièr dedicat a Mart, que costèc lèu ua carretada d’aur.
WEB-CONDES-CANTERBURY	Tanben encarguèc ua meravilhosa capèra dedicada ara casta Diana, que hège gòi de contemplar.
WEB-CONDES-CANTERBURY	La hec bastir en alabastre blanc e corau ròi en ua petita tor sus era muralha septentrionau.
WEB-CONDES-CANTERBURY	Ja non m’en brembaua d’escríuer es esplendids baishi relèus, quadres, formes, ròstres e figures que se trapauen en aguesti temples.
WEB-CONDES-CANTERBURY	Toti es fenomèns der amor qu’è mentat o sò a punt de mentar èren pintadi en aguest orde enes murs, ath delà de fòrça d’auti que non posqui mentar.
WEB-CONDES-CANTERBURY	Per cèrt, que tota era montanha de Citerion, a onVenus a eth sòn tron principau, figurauen enes fresques damb toti es sòns jardins e tota era sua alegria.
WEB-CONDES-CANTERBURY	Non se’n desbrembèren dera Guitèra, dera portèra, e deth beròi Narcís des tempsi passadi; era pegaria deth rei Salomon; era enòrma fòrça de Hercules, es bruisheries de Medea e Circe, eth gran valor de Turnus e er opulent Creso ena desgràcia e cargat de cadies.
WEB-CONDES-CANTERBURY	Era fabula ère que ne era sabença, ne era riquesa, ne era beresa, ne era astúcia, ne era fòrça ne eth valor se pòden comparar damb Venus, que pòt governar eth mon coma volgue, donques que tota aguesta gent demorèc aganchada en sòn param enquia qu’ena sua agonia cridèren de nauèth.
WEB-CONDES-CANTERBURY	Un o dus exemples serviràn, encara que ne poiria condar un milèr.
WEB-CONDES-CANTERBURY	Que i auie ua beròia estatua de Venus nuda, flotant sus un mar sense arribes.
WEB-CONDES-CANTERBURY	Deth melic enquia baish demoraue amagada per verdes ondades que ludien coma eth cristau.
WEB-CONDES-CANTERBURY	Tenguie ua citara damb era man dreta.
WEB-CONDES-CANTERBURY	Ues palomes volatejauen sus ua beròia garlanda de ròses fresques e flairoses qu’amiaue en sòn cap.
WEB-CONDES-CANTERBURY	Cupido, eth sòn hilh, se trapaue de pès ath sòn dauant, alat e cèc (coma se represente normaument) portant un arc damb reludentes e agudentes flèches.
WEB-CONDES-CANTERBURY	Que poiria pro ben seguir en tot descríuer es fresques des murs deth temple dedicat a Mart.
WEB-CONDES-CANTERBURY	Qu’èren pintades en tota era sua longada e amplada, coma se passe en interior deth depriment edifici coneishut coma eth gran temple de Mart en Tracia (ua region hereda e gelada a on Mart a eth sòn principau palai).
WEB-CONDES-CANTERBURY	Era prumèra fresca qu’ère un bòsc desabitat d’òmes e de bèsties: un bòsc d’ancians arbes nudosi, desaprovedidi de huelhes e cussonats; d’ascladi e lègi anèths de cadia qu’ath sòn trauèrs corrie eth sonor bronit deth vent, coma s’ua galèrna anèsse trincant cada arrama.
WEB-CONDES-CANTERBURY	A miei camin d’un ticolet, ena mitat deth penent, dejós d’ua pala, se lheuaue eth temple de Mart Armi bastit totaument d’acèr brunit.
WEB-CONDES-CANTERBURY	Qu’auie ua entrada longa, estreta e tenebrosa, que d’era gessie un furiós arrai de vent que hège tremolar eth portau.
WEB-CONDES-CANTERBURY	Eth leugèr resplendor iuernau penetraue pes pòrtes, pr’amor que non i auie hièstres enes murs entà deishar passar era lum.
WEB-CONDES-CANTERBURY	Era pòrta ère hèta de dur e etèrn diamant, crotzat verticau e transversaument damb fòrts bolons de hèr.
WEB-CONDES-CANTERBURY	Entà dar-li mès fortalesa ath temple, cada un des pilars ère gròs coma un barril e bastit damb hèr reludent.
WEB-CONDES-CANTERBURY	Aquiu vedí, en prumèr lòc, es funèbres imatges dera Traïson e de totes es sues intrigues; era Ira crudèu, ròia coma es brases alugades; eth panaire e era esblancossida Pòur; eth d’alègre aspècte damb eth guinhauet jos era capa; nere hum quilhant-se d’estables en ahlames; eth traïdor assassinat en un lhet; era pudesenca Guèrra de herides sagnoses; era Discòrdia, damb eth guinhauet gotejant e guardades menaçadores.
WEB-CONDES-CANTERBURY	Un bronit fiuladís aumplie aguest òrre lòc.
WEB-CONDES-CANTERBURY	E aquiu se podie veir as suicides damb era sang deth sòn còr chaupant-les eth peu; eth cap esclipsat henut per un clau, e darrèr, redobtabla, era Mòrt damb era boca miei dubèrta.
WEB-CONDES-CANTERBURY	Damb eth ròstre trist e incomòdament seigut ath miei deth temple i auie eth Malastre.
WEB-CONDES-CANTERBURY	Se vedien vaishèths qu’arreculauen e usclauen en mar, eth caçaire esbocinat per ossi sauvatges, ara truja avalant-se ath sòn porcereth ena pròpria cunhèra; ath codinèr, escaudat enquias uassi a maugrat deth sòn long padelon; ath carretèr, estronhat pera arròda deth sòn car; non se desbrembèc cap aspècte dera mala sòrt que pòrte Mart.
WEB-CONDES-CANTERBURY	Tanben se representèc as que se trapen jos era influència de Mart: ath barbèr, ath carnissèr e ath hargue que hargue ahilades huelhes d’espada en sua harga.
WEB-CONDES-CANTERBURY	Naut de tot, pintada sus ua tor, vedí ara Conquista seiguda en un tron, damb ua ahilada espada penjant d’un fin hiu sus eth sòn cap.
WEB-CONDES-CANTERBURY	Que i auie tanben graficament representadi es assassinats de Juli Cesar, Neron e Antoni, encara que degun d’eri auie neishut encara; totun, es sues mòrts èren prefigurades en temple pes menaçaires profecies de Mart, mostrades en aqueres pintures dera madeisha manèra qu’exprimissen es esteles deth cèu qui va a èster assassinat e qui va a morir d’amor.
WEB-CONDES-CANTERBURY	Un exemple trèt dera legenda deuerie servir, encara que desiri non balhar-les toti.
WEB-CONDES-CANTERBURY	Era figura armada de Mart, damb eth sòn ròstre òrre e frenetic, se trapaue de pès, montada en un car de guèrra.
WEB-CONDES-CANTERBURY	Sus era sua tèsta ludien dues figures estelares, que se nomenten enes òbres ancianes d’astrologia e geomancia: ua era Puelha, e era auta, Rubeo.
WEB-CONDES-CANTERBURY	Eth diu dera guèrra ère representat acompanhat d’un lop que, damb es uelhs injectadi de sang, jadie as sòns pès, coma se siguesse prèst a avalar-se un òme.
WEB-CONDES-CANTERBURY	Tot aquerò ère diboishat damb fin pincèu en reveréncia ara glòria de Mart.
WEB-CONDES-CANTERBURY	Ara que vau a her ua rapida descripcion deth temple dera casta Diana.
WEB-CONDES-CANTERBURY	Es murs èren caperadi de scènes de caça e d’imatges de modestia e castetat.
WEB-CONDES-CANTERBURY	Se podie veir se com Calistopea ère transformada de hemna en ossa quan Diana s’emmalicièc damb era.
WEB-CONDES-CANTERBURY	Mès tard se convertic ena Ossa Polar.
WEB-CONDES-CANTERBURY	O atau ère representada: non posqui ahíger mès.
WEB-CONDES-CANTERBURY	Mès eth sòn hilh qu’ei tanben ua estela, coma podetz veir.
WEB-CONDES-CANTERBURY	I auie tanben Dana (non voi díder era divessa Diana, senon era hilha de Peneo, Dafne, que se convertic en arbe).
WEB-CONDES-CANTERBURY	Apareishie Acteon convertit en un polit cèrvi coma càstig per auer vist a Diana despolhada, e com siguec agarrat e avalat pera sua pròpria canhada de gossets, que non l’arreconeisheren.
WEB-CONDES-CANTERBURY	Un shinhau mès endauant i auie ua pintura d’Atlanta caçant sanglièrs damb Meleagro e fòrça d’auti.
WEB-CONDES-CANTERBURY	Diana l’acacèc per aquerò.
WEB-CONDES-CANTERBURY	I auie fòrça d’autes scènes meravilhoses que non me cau mentar.
WEB-CONDES-CANTERBURY	Era divessa ère seiguda sus eth lomb d’un cèrvi; uns gossets jogauen as sòns pès e dejós se trapaue ua lua que creishie e mermaue.
WEB-CONDES-CANTERBURY	Era estatua vestie ròbes verdes damb un arc ena man e un carcais plen de flèches, es uelhs jocadi en direccion deth tenebrós reiaume de Pluton.
WEB-CONDES-CANTERBURY	Dauant d’era, damb dolors de jasilha demanaue en sòn nòm a Lucina peth hilh non neishut, pr’amor que, a tot darrèr, podesse amainadar-lo.
WEB-CONDES-CANTERBURY	Eth pintor non siguec aganit damb es colors e lo pintèc dera manèra mès reau.
WEB-CONDES-CANTERBURY	Quan es lices sigueren ja a punt, Teseo, qu’auie equipat es temples e auie bastit tot eth terren damb grana ostentacion, se demorèc compladut damb eth resultat finau.
WEB-CONDES-CANTERBURY	S’apropaue eth dia qu’auien de tornar, cada un damb un centenat de cavalièrs entà decidir era batalha, segontes è explicat.
WEB-CONDES-CANTERBURY	Ambdús, fidèus ara sua promesa, se presentèren en Atenes damb un centenat de cavalièrs ben armats e premanidi entath combat.
WEB-CONDES-CANTERBURY	Plan que òc n’auec molti que pensèren que jamès per tèrra o per mar tan pòqui aurien constituit un grop tant impressionat d’esplendor cavaleresc, pr’amor que tot òme que sentie afeccion pera cavalaria e ère afogat de laurar-se un nòm aurie pregat que li permetessen cuélher partida ena competicion.
WEB-CONDES-CANTERBURY	Es alistadi qu’aueren sòrt: s’un torneg atau s’auesse de celebrar deman en Anglatèrra o en quinsevolh auta part, vos podetz imaginar que tot cavalièr e enamorat, capable d’aquerò, serie aquiu entà entrar en combat per ua dauna.
WEB-CONDES-CANTERBURY	Vos posqui assegurar que serie un espectacle digne d’èster contemplat.
WEB-CONDES-CANTERBURY	E aquerò siguec çò que se passèc damb es molti cavalièrs qu’acompanhauen a Palamon.
WEB-CONDES-CANTERBURY	Quauqui uns anauen caperadi damb còta de malha, damb coirasses pectoraus e guerrères, e cenhien armadures argentades; d’auti amiauen escuts prusians o ben protectors leugèrs; quauqui uns protegien es sues cames suenhosament damb metau e e amiauen ua destrau de batalha o ua maça de hèr (totes aguestes armes naues provien de modèus mès ancians).
WEB-CONDES-CANTERBURY	Toti anauen armadi dera milhor manèra possibla, tau coma è escrit.
WEB-CONDES-CANTERBURY	Cavaucant ath costat de Palamon auríetz vist era sua expression poderosa damb era sua nera barba de gran rei de Tracia, eth pròpri Liturgo.
WEB-CONDES-CANTERBURY	Es vistons des sòns uelhs ludien coma ua lum entre ròia e auriòla jos es sues neres e peludes celhes.
WEB-CONDES-CANTERBURY	Guardaue ath sòn entorn damb er aspècte d’ua shèta damb cap d’agla.
WEB-CONDES-CANTERBURY	Damb es sues enòrmes cames e braci, amples espatles e muscles fòrts e poderosi, se quilhaue imponent en un car de guèrra daurat, tirat per quate bòs blanqui damb ornaments ar estil deth sòn país.
WEB-CONDES-CANTERBURY	En sòrta d’ua camisa, amiaue sus era sua armadura era pèth d’un os, nera coma eth carbon per çò deth temps; es sues garres pintades ludien coma er aur.
WEB-CONDES-CANTERBURY	Eth sòn long peu, pientat entà darrèr, beluguejaue damb ua neror que hège esblancossir ara d’ua pluma de corbàs, jos ua plan pesanta corona d’aur, gròssa coma eth braç, e montada damb ludentes jòies, fini rubisi e diamants.
WEB-CONDES-CANTERBURY	Mès de vint gossets-lop blanqui seguien eth sòn car de guèrra, cada un d’eri tan gran coma un taure e entrainadi entara caça deth cèrvi e deth leon.
WEB-CONDES-CANTERBURY	Amiauen sarradi mussets o collarets dauradi damb traucs.
WEB-CONDES-CANTERBURY	Era sua acompanhada consistie en un centenat de nòbles de còr fòrt e ben armadi.
WEB-CONDES-CANTERBURY	Es legendes afirmen qu’Emetro, eth gran rei dera India, venguec damb Arcite cavaucant, coma eth diu dera guèrra, sus un shivau baiard revestit d’acèr, caperat damb ua tela d’aur primorosament brodada.
WEB-CONDES-CANTERBURY	Amiaue ua camisa de seda de Tartaria damb granes pèrles blanques e redones.
WEB-CONDES-CANTERBURY	Era sua sera ère d’aur nauèth batut e brunit.
WEB-CONDES-CANTERBURY	Des sues espatles queiguie un mantèl plen de ròis rubisi que brilhauen coma eth huec.
WEB-CONDES-CANTERBURY	Auriòsi e ludents coma eth solei, es sòns peus crespi èren pientadi en forma d’anèths.
WEB-CONDES-CANTERBURY	Damb eth sòn nas long e es sòns uelhs color limon, pòts carnosi, pèth roienca e ues pòques pigues neres e ròies esparjudes peth ròstre, quan lançaue guardades ath sòn entorn auie er aspècte d’un leon.
WEB-CONDES-CANTERBURY	Calculi era sua edat en uns vint-e-cinc ans.
WEB-CONDES-CANTERBURY	Era sua barba auie ja brotat e li tapaue era cara lèu complètament: era sua votz auie eth timbre metallic d’ua trompeta.
WEB-CONDES-CANTERBURY	Sus era sua tèsta amiaue ua garlanda de laurèr verd, nauèth talhat.
WEB-CONDES-CANTERBURY	Per aficion amiaue ua agla domesticada, blanca coma un liri, en punh.
WEB-CONDES-CANTERBURY	Ducs, comdes e reis s’auien amassat de bon voler, formant aguest nòble grop entà exaltar ara cavalaria.
WEB-CONDES-CANTERBURY	Fòrça leons e leopards amansidi romauen ar entorn deth rei.
WEB-CONDES-CANTERBURY	D’aguesta manèra arribèren amassa toti aguesti cavalièrs ena ciutat, tad aquerò des nau deth maitin deth dimenge e aquiu descavauquèren.
WEB-CONDES-CANTERBURY	Quan eth nòble duc Teseo les auec acompanhat enquiar interior dera ciutat e lotjat en era, cossent damb era sua categoria, se cuelhec tant interès en hestejar-les, complimentar-les e hèr-les es aunors, qu’era gent comente encara qu’arrés aurie pogut milhorar era sua recepcion o era sua ospitalitat.
WEB-CONDES-CANTERBURY	Non diderè arren sus es joglars, eth servici en taulatge, es presents autrejadi ara gent de categoria nauta e de categoria baisha, era rica decoracion deth palai de Teseo, er orde de precedéncia ena estrada, quina dauna ère era milhor dançaira o era mès beròia, o qui sabie cantar o barar damb màger veeméncia; quini falcons repausauen naut o quini gossets jadien en solèr.
WEB-CONDES-CANTERBURY	Non diderè arren de tot aquerò, mès parlarè de çò essenciau; me pensi qu’ei çò de milhor que posqui hèr.
WEB-CONDES-CANTERBURY	E arribam ja en moth dera qüestion.
WEB-CONDES-CANTERBURY	Escotatz se voletz.
WEB-CONDES-CANTERBURY	Dimenge pera net, abans de trincar era auba, Palamon entenec cantar ara lauseta, a manca de dues ores entà que hesse dia.
WEB-CONDES-CANTERBURY	Mès cantèc era lauseta, e tanben ac hec Palamon.
WEB-CONDES-CANTERBURY	Se lheuèc fòrça encoratjat entà hèr eth sòn romieuatge damb devòt còr entara benedida e clementa Citerea (voi díder Venus, era augusta e venerada).
WEB-CONDES-CANTERBURY	Ena ora qu’era impausèc se filèc caminant tot doç entath torneg, en lòc a on se quilhaue eth temple, e, damb umilitat, s’ajulhèc dident mès o mens:
WEB-CONDES-CANTERBURY	Beròia entre es beròies, hilha de Jupiter e nòvia de Vulcano, Dauna Venus, qu’amiatz era alegria ena montanha de Citerea: per aguest amor qu’auéretz per Adonia, ajatz pietat des mès ardentes e amares lèrmes e cuelhetz en vòste còr era mia umila pregària.
WEB-CONDES-CANTERBURY	Ai de jo!
WEB-CONDES-CANTERBURY	Non è paraules entà dar-vos ua idia deth lunfèrn que me tormente.
WEB-CONDES-CANTERBURY	Eth mèn còr non sap explicar eth sòn patiment.
WEB-CONDES-CANTERBURY	Sò tan confonut, que sonque sai díder: “Gràcies, alègra Senhora, per compréner es mèns pensaments e veir es herides que senti!”.
WEB-CONDES-CANTERBURY	Consideratz tot aguest dolor e ajatz pietat dera mia pena; a compdar d’ara, tant que sigue ena mia man, serè eth vòste fidèu servidor e harè tostemp guèrra contra era castetat.
WEB-CONDES-CANTERBURY	Vaquí eth mèn vòt, se m’ajudatz; non voi vantar-me de hètes guerrères, ne vos demani era victòria deman, ne guanhar fama ne quinsevolh tipe de renòm en aguest ahèr, ne qu’era mia aventura ena batalha sigue proclamada pertot a tòc de trompeta, senon solet auer a Emilia, e morir en voste servici; era manèra de decidí’c, que la dèishi enes vòstes mans.
WEB-CONDES-CANTERBURY	Autant se les venci coma se me vencen, non signifique arren entà jo, se posqui abraçar ara mia dauna entre es mèns braci.
WEB-CONDES-CANTERBURY	Encara que Mart sigue eth diu dera guèrra, eth vòste poder en cèu ei tant absolut, que jo posqui aisidament auer eth mèn amor s’atau ac desiratz.
WEB-CONDES-CANTERBURY	A compdar d’ara vos venerarè tostemp ena vòsta capèra; alugarè candèles e aufrirè sacrificis enes vòsti autars per a on sigue que vaja.
WEB-CONDES-CANTERBURY	Mès s’aguesta non ei era vòsta volontat, doça senhora, alavetz pregarè entà que deman Arcite posque trauessar damb era sua lança eth mèn còr.
WEB-CONDES-CANTERBURY	Se morisqui, non m’importarà qu’Arcite l’artenhe coma esposa.
WEB-CONDES-CANTERBURY	Aguesta ei tota era mia oracion: ò, estimada e benedida senhora, autrejatz-me eth mèn amor!
WEB-CONDES-CANTERBURY	Un còp Palamon auec acabat era sua pregària, hec umilament eth sacrifici damb era ceremònia avienta, encara que non descriuerè es sues devocions.
WEB-CONDES-CANTERBURY	Encara qu’eth senhau suggerie un endarreriment, comprenec perfèctament qu’era sua peticion l’auie estat acceptada.
WEB-CONDES-CANTERBURY	Plan per aquerò s’endralhèc de cap a casa damb eth còr alègre.
WEB-CONDES-CANTERBURY	Tres ores dempús de qué Palamon auesse dirigit es sòns passi entath temple de Venus, gessec eth solei e, damb eth, Emilia se lheuèc entà filar-se ara prèssa entath temple de Diana.
WEB-CONDES-CANTERBURY	Es puncèles que se hec a vier damb era amiauen huec degudament premanit, encens, vestimentes e tot çò de besonh entà un sacrifici: còrnes vessant idromèu, coma ère de costum, e tot çò d’aute.
WEB-CONDES-CANTERBURY	Eth hum der encens aumplic eth temple, que des sues parets penjauen esplendids tapissi.
WEB-CONDES-CANTERBURY	Damb eth còr enventit, Emilia lauèc eth sòn còs damb aigua deth potz, mès non gausi a descríuer peth menut se com efectuèc es rituaus, encara que poirie hèr gòi entenè’c.
WEB-CONDES-CANTERBURY	S’un ei òme de bona volontat, non ei damnatjós; ça que la, ei milhor deishà’c entara imaginacion de cada un.
WEB-CONDES-CANTERBURY	Era sua cabeladura ludenta ère pientada e sòlta, e ua corona de huelhes de casse tostemp verdes ornaue beròiament era sua tèsta.
WEB-CONDES-CANTERBURY	Comencèc per alugar dus huecs sus er autar e efectuèc es ceremònies que podetz liéger ena Tebiada, d’Estatio, e en d’auti libres ancians.
WEB-CONDES-CANTERBURY	Un còp alugat eth huec, comencèc a implorar a Diana damb aguestes paraules:
WEB-CONDES-CANTERBURY	Ò, casta divessa des bòsqui verds, que contemples eth cèu, era tèrra e eth mar; senhora deth tenebrós reiaume de Pluton enes prigondors deth mar; divessa de vèrges, que pendent tanti ans auetz comprenut eth mèn còr e sabetz se qué desire!
WEB-CONDES-CANTERBURY	Desliuratz-me des vòsti anuègi e deth terrible castig que li botéretz a Acteon.
WEB-CONDES-CANTERBURY	Casta divessa, coneishetz eth mèn desir de víuer vèrge e de non èster jamès esposa ne aimanta.
WEB-CONDES-CANTERBURY	Coma sabetz, encara pertanhi ara vòsta acompanhada; que sò ua vèrge caçaira qu’abans romaria pes bòsqui sauvatges que maridar-me e èster prenhs.
WEB-CONDES-CANTERBURY	Non desiri era companhia des òmes.
WEB-CONDES-CANTERBURY	Ara, senhora, ajudatz-me, donques qu’auetz eth poder e era coneishença enes tres aspèctes dera vòsta divinitat.
WEB-CONDES-CANTERBURY	Per çò que hè a Palamon, que sent tau atraccion per jo, e a Arcite, que m’estime damb tan gran desespèr, vos demani aguest solet favor: botatz patz e amistat entre es dus, desviatz eth sòn còr de jo, amortatz o dirigitz entà un aute lòc era sua arderosa passion e desir, tot eth sòn incessant e dolorós torment.
WEB-CONDES-CANTERBURY	Mès, se non m’autrejatz aguest favor, e un des dus a d’èster eth mèn destin, deishatz que sigue aqueth que mès me desire.
WEB-CONDES-CANTERBURY	Divessa dera castetat e dera puresa, contemplatz es lèrmes amares que regolegen pes mies caròles.
WEB-CONDES-CANTERBURY	Vèrge, gardiana de toti nosati, sauvatz-me era mia virginitat, que posca víuer coma vèrge ath vòste servici.
WEB-CONDES-CANTERBURY	Tant qu’Emilia pregaue, es huecs usclauen sus er autar.
WEB-CONDES-CANTERBURY	Mès, ara imprevista, vedec un fenomèn fòrça curiós: de pic, un des huecs s’amortèc e se tornèc alugar ara seguida; e dempús s’amortèc er aute totaument, e en amortar-se hec eth bronit fiulaire que hè eth huec d’arrames banhades quan uscle; quauquarren coma gotes de sang se condensèc en extrèm de cada hèish de lenha.
WEB-CONDES-CANTERBURY	Dauant d’aqueth espectacle, Emilia s’espauric tant, que lèu cuelhec ua malagana e se botèc a cridar, sense compréner çò qu’aquera mission significaue; espaurida, s’estarnèc a plorar sense consolacion.
WEB-CONDES-CANTERBURY	En aqueth moment se l’apareishec Diana damb er arc ena man e mina de caçadora, que li didec:
WEB-CONDES-CANTERBURY	Hilha, shuga es tues lèrmes; es dius an decidit enes nautors e an decretat que vos cau maridar damb un d’aguesti dus que son en tot passar tantes penes e patir tant pera vòsta causa, mès que non posqui díder damb quin d’eri.
WEB-CONDES-CANTERBURY	Dempús de parlar atau, tumèren e ressonèren es flèches en carcais dera divessa.
WEB-CONDES-CANTERBURY	Era hec un pas entà dauant e despareishec.
WEB-CONDES-CANTERBURY	Emilia preguntèc estonada:
WEB-CONDES-CANTERBURY	Qué vò díder tot aquerò?
WEB-CONDES-CANTERBURY	E partic entà casa peth camin mès cuert; aquerò siguec tot.
WEB-CONDES-CANTERBURY	Ara ora a vier, que tanhie a Mart, Arcite se filèc a granes camalhardades entath temple deth herotge diu dera guèrra pr’amor de hèr eth sòn sacrifici damb toti es rites dera sua fe pagana.
WEB-CONDES-CANTERBURY	Damb eth còr suplicant e devòt, preguèc atau a Mart:
WEB-CONDES-CANTERBURY	Ò, tu, diu fòrt, venerat ena hereda region de Tracia, d’a on ès senhor, tu qu’en toti es reiaumes e en toti es païsi maneges es retnes dera guèrra e càmbies ath tòn gust, es victòries, accèpta eth mèn umil sacrifici.
WEB-CONDES-CANTERBURY	Se per çò dera mia joenessa meriti es tòns favors, s’era mia fòrça ei pro entà servir-te coma un des tòns fidèus, te demani qu’ages pietat des mèns patiments, costadi pes torments e ahlames usclantes qu’en eres tu madeish t’usclères en desir quan era beresa de Venus, beròia, joena, alègra e liura, ère tua entà gaudir-la e l’auies enes tòns braci quan volies, encara que, malerosament, es causes non gesseren coma tu volies e Vulcano te cuelhec en sòn param e te trapèc jadent damb era sua esposa.
WEB-CONDES-CANTERBURY	Peth dolor e era passion qu’alavetz aueres, tie pietat des mèns patiments.
WEB-CONDES-CANTERBURY	Coma sabes, sò joen e ignorant, e, supausi, mès tormentat per amor que quinsevolh auta persona viuenta, pr’amor qu’ad aquera que me hè patir aguest torment, l’ei parièr se nadi o m’estofi.
WEB-CONDES-CANTERBURY	Ne sò solide fòrça de qué, abans qu’era m’autrege eth sòn amor, me cau vence pera fòrça en torneg.
WEB-CONDES-CANTERBURY	Pro que me’n sai de qué tota era mia fòrça non me servirà d’arren sense era tua ajuda e favor.
WEB-CONDES-CANTERBURY	Atau, donc, ajuda- me, senhor, ena batalha de deman, non solet per çò des ahlames que t’usclèren un còp, senon tanben per çò deth huec que me consumís ara, e hè que deman artenha era victòria.
WEB-CONDES-CANTERBURY	Dèisha que jo hèsca eth trabalh e tu ages era victòria.
WEB-CONDES-CANTERBURY	Venerarè tostemp eth tòn temple sobeiran mès qu’a toti es auti lòcs e enquia e tot me tierè a çò que mès t’agrade e as tues arts marciaus; en tòn temple penjarè eth mèn estandard e es armes des mèns companhs; mantierè huec ardent usclant etèrnament enes tòns autars enquiath dia que me morisca.
WEB-CONDES-CANTERBURY	Ath delà m’estaqui damb aguest vòt: a tu te dedicarè era mia barba e aguesti longui cargòlhs que me pengen e que non an tocat jamès ne raser ne estalhants e serè eth tòn servidor entara rèsta dera mia vida.
WEB-CONDES-CANTERBURY	Tie pietat, senhor, des mies pesades afliccions e autreja-me era victòria; non demani arren mès.
WEB-CONDES-CANTERBURY	Quan eth poderós Arcite auec acabat era sua pregària, es arcs que pengen dera pòrta deth temple e enquia e tot es pòrtes comencèren a hèr un bronit tarabastós e violent; Arcite cuelhec pòur.
WEB-CONDES-CANTERBURY	Es huecs der autar creisheren enquia illuminar tot eth temple, tant qu’ua doça flaira se despenie deth solèr.
WEB-CONDES-CANTERBURY	Alavetz Arcite lheuèc era sua man e lancèc en huec mès encens e realizèc d’autes ceremònies, enquia qu’era còta de malha que caperaue era estatua de Mart trinhonèc, e en aqueth bronit entenec coma un suau mormolh que didie: “Victòria!” Alavetz rendec compliment e omenatge a diu.
WEB-CONDES-CANTERBURY	Plen d’alegria e damb era esperança de qué tot anarie ben, Arcite entornèc en sòn lotjament, coma un audèth en plen dia.
WEB-CONDES-CANTERBURY	Mès naut de tot, enes cèus, s’estarnèc ua fòrta discussion entre Venus, era divessa der amor, e Mart, eth heròtge diu dera guèrra, sus era concession deth sòn favor.
WEB-CONDES-CANTERBURY	Jupiter li calec botar-se seriós sajant de botar patz, mès, a tot darrèr, eth palle Saturn, fòrça versat en ancianes estratagèmes, per çò dera sua longa experiéncia, se les apraièc entà dar ua solucion que satisfesse as dues parts.
WEB-CONDES-CANTERBURY	Coma ditz era dita: “Que sap mès eth diable per vielh que per diable”, possedís sabença e experiéncia que poden èster depassades, mès non burlades.
WEB-CONDES-CANTERBURY	Encara que non ei ena natura opausar-se as disensions e ara pòur, Saturn lèu trapèc era forma de solucionar era disputa.
WEB-CONDES-CANTERBURY	Estimada hilha Venus, didec Saturn, era mia qu’ei era trajectòria mès ampla ath torn deth Solei, e eth mèn poder ei màger de çò qu’es òmes se pensen; a jo me pertanh era mòrt per estofament en trist mar, er empresoament en escures vòutes, era estrangulacion e eth morir penjat, era revòuta e rebellion des masses, es quèishes, es empodoaments clandestins; quan sò en Leo, era resvenja e era indemnizacion que son mies; e mèns son tanben era roïna des nauti palais e er esbauçament de tors e murs entre minèrs e hustèrs; aucí a Samson en tot hèr quèir era colomna; e mies son es malauties mortaus, es neres traïsons e conspiracions.
WEB-CONDES-CANTERBURY	Eth mèn aspècte qu’engendre pestiléncia.
WEB-CONDES-CANTERBURY	Tè, dèisha de plorar: harè çò que posca entà qu’eth tòn cavalièr Palamon age era dauna coma prometeres, encara que Mart ajudarà ath sòn cavalièr.
WEB-CONDES-CANTERBURY	Totun, tard o d’ora aurà d’auer patz entre vosati, a maugrat deth vòste temperament tan desparièr, causa d’aguestes peleges diadères.
WEB-CONDES-CANTERBURY	Que sò eth vòste pairin, prèst a complir es vòsti desirs.
WEB-CONDES-CANTERBURY	Au, shuga es tues lèrmes, que vau a hèr çò que desires.
WEB-CONDES-CANTERBURY	Que valgue çò dit sus Mart, sus Venus, era divessa der amor, e es dius d’aquiu naut; e vau a arribar ja, e condar damb simplicitat, eth punt culminant dera mia istòria.
WEB-CONDES-CANTERBURY	Aqueth dia se celebrèc un gran festivau en Atenas.
WEB-CONDES-CANTERBURY	Ath delà, era alègra epòca de mai lheuèc era animositat de toti, de sòrta qu’aqueth deluns barèren pendent tot eth dia e celebrèren justes o passèren eth temps en distinguit servici de Venus.
WEB-CONDES-CANTERBURY	Mès coma que s’auien de lheuar lèu entà assistir ath gran torneg, tath vrespe se retirèren a repausar.
WEB-CONDES-CANTERBURY	Londeman, a trincar eth dia, sonèc eth resson des armadures e eth repiquet des cascos de shivau pes entorns de totes es aubèrges e ostaus: grops de nòbles cavaucauen sus fòrts shivaus e palafrés enquiath palai.
WEB-CONDES-CANTERBURY	Aquiu se podien veir estranhes armadures de riqui dessenhs, exemples magnifics d’orfebreria, harga e brodats; escuts, visères e arnesci ludents; cascos, còtes de malha e camises d’aur hargat; princes esplendidament equipadi sus es sòns shivaus; es cavalièrs dera acompanhada e es escudèrs fixant puntes de lança a paus de husta, cordant cascos e tient escuts damb correges de cuèr entrelaçades.
WEB-CONDES-CANTERBURY	Arrés s’estaue sense hèr arren donques qu’eth trabalh ère molt.
WEB-CONDES-CANTERBURY	Un didie ua causa, un aute quauquarren desparièr; quauqui uns apuauen a Barba Nera, d’auti a Cap Pelat, o ben a Peus d’Estopa.
WEB-CONDES-CANTERBURY	Quan arribèc era picada deth solei, aguest gran solei borie en conjectures.
WEB-CONDES-CANTERBURY	Eth gran Teseo, arrincat deth dromilhon pera musica e peth rambalh dera gent, s’estèc enes sues crambes enquia qu’es cavalièrs tebans (que receberen identic aunor) sigueren amiadi en palai.
WEB-CONDES-CANTERBURY	Seigut en un tron coma un diu, eth duc Teseo se trapaue ath cant d’ua hièstra.
WEB-CONDES-CANTERBURY	Rapidament era gent s’apressèc entà veder-lo, render-li omenatge e enténer es sues ordes.
WEB-CONDES-CANTERBURY	D’un cadafalc estant, un eraud manèc silenci enquia qu’eth bronit dera multitud cessèc.
WEB-CONDES-CANTERBURY	Quan s’aueren carat, anoncièc eth desir deth gran duc:
WEB-CONDES-CANTERBURY	Ena sua nauta discrecion, eth prince considère qu’era destruccion de sang nòble en aguest torneg serie massa grèu, s’era batalha se liurèsse enquiara mòrt.
WEB-CONDES-CANTERBURY	Plan per aquerò, desire modificar es sues condicions originaus damb era fin de sauvar vides.
WEB-CONDES-CANTERBURY	Quauquarrés que sigue derribat serà agarrat, non mòrt, e amiat entà ua estaca que i aurà en cada un des dus costats.
WEB-CONDES-CANTERBURY	Que li calerà èster amiat entà aquiu ara fòrça e estar-se ena estaca.
WEB-CONDES-CANTERBURY	S’eth cap d’un o un aute grop ei cuelhut o mòrt peth sòn contrari, eth torneg s’acabarà en aqueth moment.
WEB-CONDES-CANTERBURY	Ara, que Diu vos age.
WEB-CONDES-CANTERBURY	Tà dauant e a lutar damb fòrça.
WEB-CONDES-CANTERBURY	Satisfetz es vòsti desirs de luta damb espades e maces.
WEB-CONDES-CANTERBURY	Eth cèu ressonèc damb era alègra cridadissa dera multitud; Òsca peth brave duc, que non vò que se vèsse massa sang!
WEB-CONDES-CANTERBURY	Se lheuèren es trompetes entath cèu e sonèren en ua brilhanta floritura; toti es contendents se filèren entara luta damb eth degut comportament a trauèrs dera gran ciutat, garnida damb teles precioses.
WEB-CONDES-CANTERBURY	Eth nòble duc cavauquèc solemnament damb es dus tebans, un en cada costat, seguit pera reina e Emilia, e ath sòn darrèr, en un aute grop, venguien toti es auti, ordenadi segontes era sua categoria.
WEB-CONDES-CANTERBURY	Atau trauessèren era ciutat, enquia qu’arribèren en terren a on s’auien de celebrar de seguit es tornegi.
WEB-CONDES-CANTERBURY	Encara non èren es nau deth maitin quan Teseo cuelhec sèti en lòc d’aunor damb era reina Hipolita, Emilia e ath sòn entorn es autes daunes, sivans era sua categoria.
WEB-CONDES-CANTERBURY	Era multitud tanben se seiguec.
WEB-CONDES-CANTERBURY	Per extrèm occidentau, Arcite entrèc pera pòrta de Mart, damb un ròi penon e es cent cavalièrs deth sòn grop, tant qu’ath madeish temps Palamon, pes portaus de Venus, entrèc damb mina decidida per extrèm orientau, amiant un penon blanc.
WEB-CONDES-CANTERBURY	Que mos calerie recórrer tot eth mon sancer entà veir dues acompanhades tan parières qu’arrés podie díder quina semblaue auer mès valor, categoria o edat: damb aguesta egalitat auien estat seleccionadi.
WEB-CONDES-CANTERBURY	Se botèren en dues formacions impressionantes.
WEB-CONDES-CANTERBURY	Quan se passèc lista (non podie auer cap enganha per çò deth nombre respectiu), se barrèren es pòrtes e s’entenec en recinte:
WEB-CONDES-CANTERBURY	Joeni e capinauti cavalièrs, complitz damb eth vòste déuer!
WEB-CONDES-CANTERBURY	Es erauds se retiren e sonen es trompetes e es clarins.
WEB-CONDES-CANTERBURY	Sense mès preambuls, es lances de meten ath rèst damb seriositat mortau entar atac, e toti es contendents clauen es sòns esperons enes shivaus.
WEB-CONDES-CANTERBURY	Lèu se veirà si qui sap justar e cavaucar milhor.
WEB-CONDES-CANTERBURY	Es vergues vibren en tumar contra es gròssi escuts, e quauqu’un sent era possada d’ua lança que se claue en sòn costelam.
WEB-CONDES-CANTERBURY	Es lances sauten vint pès per aire; se desgainen es espades, que dèishen anar bualhs d’argent; es cascos son heridi e esbauçadi; era sang brotoe en forma d’arrius ròis e es uassi queden trincadi pes pesantes maces.
WEB-CONDES-CANTERBURY	Un òme sage de passar per aquiu a on ei mès densa era luta, a on enquia e tot es shivaus estramunquen; toti quèn en solèr; un aute què en solèr coma ua pilòta, se torne a botar de pès, posse damb era vara dera sua lança e hèr quèir a un aute cavalièr deth shivau; a un aute li trauèssen eth còs, ei cuelhut e amiat, en luta desesperada entara estaca a on, segons es normes, li cau estar- se; un aute deth costat contrari qu’ei cuelhut tanben dera madeisha manèra.
WEB-CONDES-CANTERBURY	De quan en quan, Teseo les hè repausar, refrescar-se e béuer quauquarren, s’ac desiren.
WEB-CONDES-CANTERBURY	Es dus tebans s’acarèren e heriren diuèrsi còps pendent eth cors deth dia.
WEB-CONDES-CANTERBURY	Dus còps cada un d’eri descavauquèc ar aute.
WEB-CONDES-CANTERBURY	Un tigre dera val de Gargafia, que l’auessen agarrat un canhòt, non atacarie ath caçador damb màger ràbia qu’ac hège Arcite a Palamon ena sua passion de gelosia; e cap leon caçant en Benmarin se mostrarie mès herotge e frenetic, ahaimat e damb set dera sang dera sua presa, que Palamon cercant aucir ath sòn enemic Arcite.
WEB-CONDES-CANTERBURY	Es garrotades que repartissen, plei de gelosia, henen es sòns cascos e brotoe era sang des sòs caps.
WEB-CONDES-CANTERBURY	Mès que tot a eth sòn finau.
WEB-CONDES-CANTERBURY	Abans qu’eth solei hesse còga, eth poderós rei Emetri cacèc a Palamon tant que lutaue damb Arcite.
WEB-CONDES-CANTERBURY	Era sua espada se calec prigondament ena sua carn e sigueren de besonh vint òmes entà arrossegar a Palamon, que non cedie, enquiara estaca.
WEB-CONDES-CANTERBURY	Eth poderós rei Licurgo, qu’acodie en ajuda de Palamon, queiguec en solèr.
WEB-CONDES-CANTERBURY	Mès abans d’èster cuelhut, Palamon li fotèc ath rei Emetri tau còp, que, a maugrat dera sua fòrça, lo manèc a ua iarda dera sua montura.
WEB-CONDES-CANTERBURY	Mès tot aquerò non servic d’arren.
WEB-CONDES-CANTERBURY	Palamon siguec amiat arrossegat entara estaca, a on eth sòn valor ja non podie servir d’arren: un còp cuelhut, li calie estar-se aquiu, obligat autant pera fòrça des armes coma pes nòrmes deth torneg.
WEB-CONDES-CANTERBURY	Palamon se sentie malerós en non poder pelejar de nauèth.
WEB-CONDES-CANTERBURY	Quan Teseo vedec çò que s’auie passat, ordenèc a toti es combatents:
WEB-CONDES-CANTERBURY	Arturatz-vos, qu’ei pro!
WEB-CONDES-CANTERBURY	Tot s’a acabat!
WEB-CONDES-CANTERBURY	Serè un jutge just e non cuelherè cap decision partidista: Emilia serà entà Arcite de Tebas qu’a auut era sòrt de guanhar-se-la netament.
WEB-CONDES-CANTERBURY	En enténer aquerò, era multitud s’estarnèc en un crit tan gran d’alegria que semblèc coma s’es murs dera encencha s’anèssen a esbauçar.
WEB-CONDES-CANTERBURY	Qué podie hèr ja era embelinaira Venus?
WEB-CONDES-CANTERBURY	Era reina der amor sonque podec estarnar-se en somics, decebuda, de sòrta qu’es lèrmes queigueren sus es lices.
WEB-CONDES-CANTERBURY	Exclamèc:
WEB-CONDES-CANTERBURY	Que sò descreditada sense remèdi.
WEB-CONDES-CANTERBURY	Mès Saturn li repliquèc:
WEB-CONDES-CANTERBURY	Silenci, hilha!
WEB-CONDES-CANTERBURY	Sonèren de nauèth es trompetes e era musica, e es erauds proclamèren e deishèren anar era sua satisfaccion per çò deth trionf deth prince Arcite.
WEB-CONDES-CANTERBURY	Mès tietz paciéncia damb jo e non vos despacientetz, pr’amor que lèu vo’n saberatz deth miracle qu’arribèc.
WEB-CONDES-CANTERBURY	Eth herotge Arcite se treiguec eth casco e cavauquèc ath long de tot eth camp de batalha entà mostrar eth sòn ròstre.
WEB-CONDES-CANTERBURY	Lheuèc es sòns uelhs entà Emilia, que l’entornèc era guardada damb doçor (pr’amor qu’es hemnes, normaument, senten inclinacion a seguir as afavoridi pera Fortuna).
WEB-CONDES-CANTERBURY	Era qu’ère eth delèit deth còr d’Arcite.
WEB-CONDES-CANTERBURY	Mès deth solèr gessec ua Furia infernau enviada per Pluton, a demana de Saturn, e eth shivau d’Arcite hec ua reguitnada, estramunquèc e queiguec, per çò qu’Arcite, abans de saber se qué se passaue, rodèc de cap e quedèc coma mòrt en terren de batalha, damb eth sòn pièch estronhat per arc dera sua montura.
WEB-CONDES-CANTERBURY	Aquiu quedèc en solèr, damb era sua cara ennerida en gésser era sang en era.
WEB-CONDES-CANTERBURY	Lo transportèren damb dificultat des camps de lices enquiath palai de Teseo a on li rebraquèren era armadura pr’amor de trèir-lo d’era e meter-lo de seguit en lhet, encara viu e conscient, tant que cridaue tu per tu a Emilia.
WEB-CONDES-CANTERBURY	Eth duc Teseo e era sua acompanhada entornèren ena ciutat d’Atenes damb alègra pompa.
WEB-CONDES-CANTERBURY	A maugrat d’aguest accident, non volec que s’estenessse eth pesimisme entre eri.
WEB-CONDES-CANTERBURY	Se didec qu’Arcite non moririe senon que se remeterie deth sòn accident.
WEB-CONDES-CANTERBURY	Ua auta causa que compladie a toti ère qu’arrés auie estat mòrt, encara que quauqui uns èren mauheridi, mès que mès er òme deth costelam trauessat pera lança.
WEB-CONDES-CANTERBURY	Coma remèdis entàs sues herides e braci trincadi, quauqui uns auien enguents; d’auti, encantaments e èrbes medicinaus, sustot un beuratge de sabents que se tenguie entà recuperar eth movement des extremitats.
WEB-CONDES-CANTERBURY	Plan per aquerò, eth duc, qu’auie gran assopliment entad aguestes causes, hec que toti se sentessen comòdes e les rendec aunors.
WEB-CONDES-CANTERBURY	Coma corresponie, siguec de hèsta damb es princes visitaires, pendent tota era net.
WEB-CONDES-CANTERBURY	Degun d’eri se sentec mès vençut que s’auesse estat en ua justa o en un torneg.
WEB-CONDES-CANTERBURY	De hèt, arrés patic descredit, donques qu’ua queiguda la pòt auer quinsevolh.
WEB-CONDES-CANTERBURY	Tanpòc ère vergonhós entà un òme que lute per eth madeish èster cuelhut per vint cavalièrs e arrossegat ara fòrça entara estaca, sense cedir bric, a maugrat des còps de pès e boets, mentre eth sòn shivau ei aluenhat a còps de pau per campanhards e gojats.
WEB-CONDES-CANTERBURY	Arrés pòt cridar covardia ad aquerò.
WEB-CONDES-CANTERBURY	Eth duc Teseo, entà acabar damb quinsevolh manifestacion de gelosia o de rancura, manèc proclamar qu’ambdús grops contendents ac auien hèt fòrça ben e qu’auien estat ara madeisha nautada, coma s’auessen estat frairs.
WEB-CONDES-CANTERBURY	Les autregèc presents cossent damb era sua categoria e posicion e celebrèc ua grana hèsta que se tardèc tres dies; dempús proporcionèc as cavalièrs ua aunorabla escota enquia dehòra dera ciutat pr’amor de dider-les adiu e desirar-les un bon viatge.
WEB-CONDES-CANTERBURY	Toti entornèren enes sues cases peth camin mès cuert: “Adishatz!” “Bona sòrt!”.
WEB-CONDES-CANTERBURY	E tot s’acabèc.
WEB-CONDES-CANTERBURY	Non vau a díder arren mès dera batalha, mès tornarè a referir-me a Palamon e a Arcite.
WEB-CONDES-CANTERBURY	Eth pièch d’Arcite se holèc, e era herida pròcha ath còr s’agreugèc cada còp mès.
WEB-CONDES-CANTERBURY	A maugrat de toti es esfòrci des doctors, era sang calhada s’anaue corrompent e nafraue eth sòn còs.
WEB-CONDES-CANTERBURY	Ne eth sagnat des venes, ne es tractaments damb èrbes servien d’arren.
WEB-CONDES-CANTERBURY	Era expulsion, o fòrça animau, cridada “naturau” per aguesta foncion, non podie desplaçar ne espelir eth podom que i auie ena sang vivificanta.
WEB-CONDES-CANTERBURY	Es venes deth paumon comencèren a holar-se.
WEB-CONDES-CANTERBURY	Eth podom e era gangrena li destruien es muscles deth pièch.
WEB-CONDES-CANTERBURY	Non auie cap benefici des lanxants ne des vomècs, encara qu’era sua vida depenie d’aquerò.
WEB-CONDES-CANTERBURY	En resumit, Arcite s’auie de morir, per çò que manèc cercar a Emilia e ath sòn cosin Palamon, qu’ada eri les parlèc d’aguesta sòrta:
WEB-CONDES-CANTERBURY	A vos, senhora, a qui mès estimi, er angoishat esperit que nide en mèn pièch non sap se com exprimir-vos ne ena mès petita mesura çò d’atròç dera mia pena.
WEB-CONDES-CANTERBURY	Mès, donques qu’era mia vida non pòt durar ja guaire, a vos, mès qu’a cap auta creatura viuenta, fidi eth servici deth mèn esperit.
WEB-CONDES-CANTERBURY	Ò!, era pena e eth dolor tan violents qu’è patit per vos pendent tant de temps!
WEB-CONDES-CANTERBURY	Ò, Mòrt!
WEB-CONDES-CANTERBURY	Ò, Emilia!
WEB-CONDES-CANTERBURY	Ò separacion!
WEB-CONDES-CANTERBURY	Ò, reina deth mèn còr, esposa mia, senhora deth mèn còr, era mia vida!
WEB-CONDES-CANTERBURY	Se qué ei aguest mon?
WEB-CONDES-CANTERBURY	Qué se desire auer?
WEB-CONDES-CANTERBURY	Un moment ès damb eth tòn amor; ara seguida, solet e sense amics ena hòssa hereda.
WEB-CONDES-CANTERBURY	Adishatz, Emilia, era mia doça enemiga.
WEB-CONDES-CANTERBURY	Cuelhetz-me doçament enes vòsti braci, per amor de Diu, e deishatz-me parlar.
WEB-CONDES-CANTERBURY	Mès qu’eth sabent Jupitèr dirigisque era mia amna entà parlar damb era vertat, coma a d’èster, der enamorat e des sòns atributs, ei a díder, vertat, aunor, cavalerositat, sabença, umilitat, categoria, sang nòbla e franquesa, e totes es causes que pertanhen ar amor, pr’amor que coma religion qu’en era Jupitèr protegic era mia amna, en aguest moment non coneishi en tot eth mon ad arrés mès digne d’amor que Palamon que vos servís e vos servirà tota era sua vida.
WEB-CONDES-CANTERBURY	E se bèth còp vos auéssetz de maridar, non vo’n desbrembetz d’aguest òme brave qu’ei Palamon.
WEB-CONDES-CANTERBURY	Venguie de prononciar aguestes paraules e li comencèc a mancar era votz.
WEB-CONDES-CANTERBURY	Er arranguilh dera mòrt li pugèc des pès enquiath pièch e lo vencec, tant qu’era fòrça vitau abandonaue es sòns braci e se perdie complètament.
WEB-CONDES-CANTERBURY	Lèu lèu, era rason que seguie soleta en sòn pièch malaut e mauherit li comencèc a mancar tanlèu era mòrt toquèc eth sòn còr.
WEB-CONDES-CANTERBURY	Es sòns uelhs perdèren ludentor e era sua respiracion comencèc a dequèir, mès encara seguie guardant ara sua dauna.
WEB-CONDES-CANTERBURY	Era sua darrèra frasa siguec:
WEB-CONDES-CANTERBURY	Pietat, Emilia!
WEB-CONDES-CANTERBURY	Era sua amna abandonèc era sua casa e se n’anèc entà on non sai pas díder, donques que jamès siguí aquiu; m’estimi mès carar.
WEB-CONDES-CANTERBURY	Es amnes non entren laguens deth tèma d’aguesta istòria e non voi discutir teories sus aguest ahèr, encara que s’agen escrit libres sus aguesta qüestion.
WEB-CONDES-CANTERBURY	Arcite qu’ei mòrt, que sigue Mart eth que suenhe era sua amna.
WEB-CONDES-CANTERBURY	Ara parlarè d’Emilia.
WEB-CONDES-CANTERBURY	Emilia hec un sorriscle; Palamon gemeguèc; Teseo se hec a vier ara sua fraia, a punt ja de cuélher ua malagana e l’amièc luenh deth cadavre d’Arcite.
WEB-CONDES-CANTERBURY	Non me cau alongar era istòria en tot explicat se com plorèc dia e net.
WEB-CONDES-CANTERBURY	En casi semblables, es hemnes qu’an perdut as sòns marits senten era vida mès prigonda, e era màger part d’eres o senten eth dòu d’aguesta manèra o quèn en ua pèrta d’apetís qu’enquia e tot les còste era mòrt.
WEB-CONDES-CANTERBURY	Per tota era ciutat non cessauen es lèrmes e es lamentacions de joeni e vielhs pera mòrt deth teban.
WEB-CONDES-CANTERBURY	Reaument es planhs que i auec quan Hector siguec amiat entà Troia, recent defuntat, non sigueren ne era mitat des que i auec per Arcite.
WEB-CONDES-CANTERBURY	Quini planhs sigueren aqueri!
WEB-CONDES-CANTERBURY	I auec qui se grataue es caròles e se chinaue es peus.
WEB-CONDES-CANTERBURY	Es hemnes cridèren:
WEB-CONDES-CANTERBURY	Per qué te calec morir?
WEB-CONDES-CANTERBURY	Qu’auies pro riquesa, e a Emilia!
WEB-CONDES-CANTERBURY	Arrés podec consolar a Teseo, exceptat eth sòn vielh pair, Egeo, que comprenie es cambiaments de fortuna d’aguest mon per auer vist es sòns va-e-veni: era alegria dempús dera pena e era pena dempús dera felicitat.
WEB-CONDES-CANTERBURY	Li balhèc exemples e illustracions.
WEB-CONDES-CANTERBURY	Dera madeisha manèra, li didec eth, qu’arrés morís sense auer viscut pendent un temps ena tèrra, dera madeisha manèra, arrés a viscut en aguest mon sense morir mès tard o mès d’ora.
WEB-CONDES-CANTERBURY	Eth mon non ei qu’un camin de penes que nosati, praubi pelegrins, vam recorrent d’un extrèm en aute.
WEB-CONDES-CANTERBURY	Era mòrt qu’ei eth finau de toti es nòsti problèmes terrenaus.
WEB-CONDES-CANTERBURY	Ath delà de dider-l’ac e repetir-l’ac fòrça còps, encoratgèc ara gent tà que se consolèsse.
WEB-CONDES-CANTERBURY	Eth duc Teseo pensèc de seguit en lòc mès avient entà bastir era hòssa deth brave amic Arcite e era manèra de hèr-la aunorabla e cossent damb era categoria deth mòrt.
WEB-CONDES-CANTERBURY	A tot darrèr arribèc ara conclusion de qué eth milhor plaçament ère aquiu a on Arcite e Palamon lutèren per prumèr còp entre eri peth sòn amor.
WEB-CONDES-CANTERBURY	En aqueth madeish petit bòsc, tan doç e trende, a on Arcite sentec era arderosa ahlama der amor e eth desir fisic e cantèc eth sòn planh, eth bastirie un lenhèr a on es funeralhas serien celebrades coma corresponie.
WEB-CONDES-CANTERBURY	Alavetz dèc ordes entà que s’arrinquèssen es vielhs casses e se braquèssen en forma de troncs e les botèren en hilèra a punt d’ahlamar.
WEB-CONDES-CANTERBURY	Es vailets se pressèren a complir es sues ordes.
WEB-CONDES-CANTERBURY	Dempús Teseo manèc cercar un taüt, que sus eth placèc es mès riques vestidures d’aur que possedie, e curbic a Arcite damb eres, li botèc gants blancs enes sues mans, ua corona de verd laurèr sus era sua tèsta, e entre es sues mans ua espada ahilada e ludenta.
WEB-CONDES-CANTERBURY	Lo placèc sus eth taüt damb eth ròstre descubèrt e, alavetz, s’esbaucèc e s’estarnèc a plorar.
WEB-CONDES-CANTERBURY	Londeman, tà que toti lo podessen veir, lo hec a vier en palai, que ressonèc damb plors e planhs.
WEB-CONDES-CANTERBURY	En aqueth moment arribèc eth teban Palamon damb eth còr trincat, era barba en desorde e es pèus cargolhadi e caperadi de cendre, vestit damb ròba nera esposcada de lèrmes; Emilia, plorant inconsolabla, qu’ère era persona mès trista de toti es presents.
WEB-CONDES-CANTERBURY	Entà dignificar e enriquir eth servici funèbre, eth duc Teseo manèc que se hessen a vier es tres shivaus ornadi damb reludentes arnesci, caperadi damb es armes deth prince Arcite.
WEB-CONDES-CANTERBURY	En cada un d’aguesti grani shivaus blancs cavaucaue un cavalièr: un amiaue er escut d’Arcite, un aute, era sua lança, e eth tresau eth sòn arc turc damb eth carcais e accessòris d’aur brunhit.
WEB-CONDES-CANTERBURY	S’endralhèren, cavaucant, entath petit bòsc damb es còrs en.honsadi ena tristesa.
WEB-CONDES-CANTERBURY	Es mès nòbles des grècs aquiu presents botèren eth taüt sus es sues espatles; dempús, damb es uelhs rogidi e umidi de lèrmes, l’amièren tot doç a trauèrs dera ciutat peth sòn carrèr principau, que se trapaue totafèt ornat damb teles neres; de toti es sòns nauti edificis penjauen ròbes d’aguesta sòrta.
WEB-CONDES-CANTERBURY	Er ancian Egeo caminaue pera man dreta, damb eth duc Teseo en aute costat, amiant enes sues mans gèrles der aur mès fin plies de mèu, lèit, sang e vin.
WEB-CONDES-CANTERBURY	Ara seguida venguie Palamon damb ua grana acompanhada, seguit dera malerosa Emilia, qu’amiaue eth huec entàs rites funèbres de costum.
WEB-CONDES-CANTERBURY	Es preparatius dera ceremònia funèbra e era ereccion deth lenhèr se revestiren de grana solemnitat.
WEB-CONDES-CANTERBURY	Eth punt mès naut deth lenhèr lèu tocaue en cèu, tant qu’era sua basa s’estenie vint codes.
WEB-CONDES-CANTERBURY	Damb eth temps, dempús d’auer passat quauqui ans, cessèren es lèrmes e eth dòu des grècs s’acabèc.
WEB-CONDES-CANTERBURY	Per çò que semble, damb acòrd mutuau, s’amassèren en parlament d’Atenes entà començar quauqui ahèrs pendents, un d’eri eth dera aliança damb certans païsi e era obtencion de plia leiautat per part des tebans.
WEB-CONDES-CANTERBURY	Plan per aquerò, Teseo, sense explicar-li eth motiu, manèc cercar a Palamon.
WEB-CONDES-CANTERBURY	En saber-se’n dera orde, se presentèc ath mès córrer, damb eth còr trist e vestit de nere.
WEB-CONDES-CANTERBURY	Alavetz Teseo manèc cercar a Emilia.
WEB-CONDES-CANTERBURY	Quan toti s’aueren seigut e se hec eth silenci en aqueth lòc, Teseo hec ua pausa e deishèc passejar es sòns uelhs pera assemblada abans de parlar damb era sabença deth sòn còr.
WEB-CONDES-CANTERBURY	Alendèc en silenci e dèc a conéisher eth sòn pensament damb expression seriosa:
WEB-CONDES-CANTERBURY	Quan eth prumèr motor e era prumèra causa creèren originaument era gran cadia d’amor en cèu, que siguec gran eth sòn prepaus e prigonda era sua conseqüéncia.
WEB-CONDES-CANTERBURY	Qu’entenec toti es perqués e es per tants quan Eth estaquèc damb era gran cadia der amor as quate elements: huec, aire, aigua e tèrra, pr’amor de qué non gessessen de certans limits.
WEB-CONDES-CANTERBURY	Aguest madeish prince e motor (seguic), establic aciu baish, en aguest miserable mon, ues tempsades e periòdes de duracion entà tot aquerò que s’engendrèsse sus era tèrra, mès enlà d’aquera data non podien durar, encara que plan pòden abreujar aisidament aguest periòde.
WEB-CONDES-CANTERBURY	Non me cau mentar a cap autoritat pr’amor qu’aquerò se pòt demostar pera experiéncia.
WEB-CONDES-CANTERBURY	Totun aquerò, que voi manifestar era mia pensada.
WEB-CONDES-CANTERBURY	Per çò d’aguesta lei resulte evident qu’aguest motor ei immudable e etèrn.
WEB-CONDES-CANTERBURY	E ei clar entà toti, exceptat entath pèc de solemnitat, que tota part provie d’un gran tot, pr’amor qu’era Natura non gessec de bèra porcion o fragment, senon d’ua immudabla perfeccion, devarant d’aquiu enquia aquerò qu’ei mès corruptible.
WEB-CONDES-CANTERBURY	E, per tant, era sua sabenta prevision auie ordenat es causes entà que totes es espècies e procèssi de semença e creishement seguisquen successiuament e non subervisquen etèrnament.
WEB-CONDES-CANTERBURY	Aguesta ei era vertat: que se pòt veir damb ua soleta guardada.
WEB-CONDES-CANTERBURY	Guardatz eth casse que creish tot doç dès que comence a germiar; coma sabetz, viu enquia ua edat fòrça auançada, mès fin finau que morís.
WEB-CONDES-CANTERBURY	Er ample arriu, quauqui còps, se seque; es granes ciutats se ven declinar e quèir.
WEB-CONDES-CANTERBURY	Qu’ei evident que totes es causes arriben ath sòn finau.
WEB-CONDES-CANTERBURY	Ei tanben evident que, en cas des òmes e des hemnes, plan que òc les cau morir en un des periòdes d’edat, ei a díder, ena joenessa o ena vielhesa, quauqui uns d’eri en lhet, d’auti enes prigondors deth mar e d’auti enes camps de batalha, coma sabetz; eth rei, madeish qu’eth page.
WEB-CONDES-CANTERBURY	Qu’ei ua causa que non a remèdi.
WEB-CONDES-CANTERBURY	Toti seguissen eth madeish camin.
WEB-CONDES-CANTERBURY	Per tant, digui que totes es causes an de morir.
WEB-CONDES-CANTERBURY	Contra aquerò non i a creatura viuenta que posque lutar.
WEB-CONDES-CANTERBURY	Non sonque ei inutil opausar-se, senon que serie un acte de revòuta contrariar ath que govèrne totes es causes.
WEB-CONDES-CANTERBURY	E plan que òc, er òme que se morís ena sua joenessa, segur deth sòn bon nòm, obtie eth maximau aunor, pr’amor qu’alavetz non avergonhe ne as sòns amics ne ada eth madeish.
WEB-CONDES-CANTERBURY	Es sòns amics an d’èster mès contents dera sua mòrt s’eth sòn darrèr alend l’a balhat damb aunor, que s’eth sòn nòm s’ausse amortat damb es ans e s’auessen desbrembat es sues hètes.
WEB-CONDES-CANTERBURY	Entà legar un bon nòm qu’ei milhor morir quan s’ei en cimalh dera fama.
WEB-CONDES-CANTERBURY	Per qué mos cau afligir o senter-mos damb eth còr trist de qué Arcite, flor e glòria dera cavalaria, s’age escapat dera preson dera vida damb veneracion e aunor?
WEB-CONDES-CANTERBURY	Per qué se l’a d’estauviar era felicitat autant ath sòn cosin coma ara sua esposa, aciu presents?
WEB-CONDES-CANTERBURY	Eth les estimaue.
WEB-CONDES-CANTERBURY	Les balharie ara es gràcies?
WEB-CONDES-CANTERBURY	Non, Diu se’n sap, de cap des manères.
WEB-CONDES-CANTERBURY	Ambdús ofenen autant eth sòn esperit coma ada eri madeishi, sense, totun, arténher màger felicittat entàs dus.
WEB-CONDES-CANTERBURY	E abans de que partim d’aguest lòc, voleria que de dues penes ne treiguéssem ua alegria que se tarde entà tostemp.
WEB-CONDES-CANTERBURY	Ara guardatz: aquiu a on trapem era pena mès prigonda, aquiu començaram era garison.
WEB-CONDES-CANTERBURY	Balhatz-me era man, donques qu’aguesta ei era nòsta decision.
WEB-CONDES-CANTERBURY	Ara, veigam era vòsta pietat femenina.
WEB-CONDES-CANTERBURY	A tot darrèr, qu’ei eth nebot d’un rei; mès, credetz-me, encara que non siguesse qu’un praube cavalièr fadrin, meritarie era vòsta consideracion pr’amor que vos a servit e a patit tan granes penalitats pendent tanti ans pera vòsta causa.
WEB-CONDES-CANTERBURY	Ua nòbla pietat que li cau depassar ara simpla justícia.
WEB-CONDES-CANTERBURY	Ara seguida parlèc a Palamon:
WEB-CONDES-CANTERBURY	Me pensi que non me cau persutar guaire entà obtier eth vòste consentiment.
WEB-CONDES-CANTERBURY	Apressatz-vos e cuelhetz ara vosta dauna dera man.
WEB-CONDES-CANTERBURY	Alavetz, eth Conselh amassat e es barons establiren entre eri era nomentada union o maridatge.
WEB-CONDES-CANTERBURY	D’aguesta sòrta Palamon convertic a Emilia ena sua esposa, entre musiques e alegria.
WEB-CONDES-CANTERBURY	Que Diu, qu’a creat er ample mon, les mane eth sòn amor; que se lo guanhèc meritosament.
WEB-CONDES-CANTERBURY	Que ja anaue tot ben entà Palamon: viuie ena riquesa, e felicitat.
WEB-CONDES-CANTERBURY	Emilia l’estimèc tan trendament e eth la servic damb tau devocion, que jamès i auec ua soleta paraula de gelosia o de contrarietat entre eri.
WEB-CONDES-CANTERBURY	Aciu acabe eth conde de Palamon e Emilia.
WEB-CONDES-CANTERBURY	Que Diu vos benedisque a toti!
WEB-CONDES-CANTERBURY	Amen.
WEB-CONDES-CANTERBURY	Eth nòste anfitrion comencèc a arrir e a comentar:
WEB-CONDES-CANTERBURY	Aquerò que ja va. Ja s’a trincat eth gèu.
WEB-CONDES-CANTERBURY	A veir qui suggerís ara un aute conde.
WEB-CONDES-CANTERBURY	Eth jòc qu’a auut un bon començament.
WEB-CONDES-CANTERBURY	Ara, senhor Monge, qui’ei eth vòste torn.
WEB-CONDES-CANTERBURY	Condatz-mos quauquarren que posque èster comparable damb eth relat deth cavalièr.
WEB-CONDES-CANTERBURY	Eth molinèr, esblancossit ena sua embriaguesa, que lèu non se tenguie ena montura ne se podie trèir eth chapèu e sauvar eth sòn anament, exclamèc damb votz de falset, deishant anar malediccions:
WEB-CONDES-CANTERBURY	Pes braci, pera sang e pes entralhes de Crist!
WEB-CONDES-CANTERBURY	En veir er anfitrion era peta qu’amiaue eth molinèr per tòrt dera cervesa, lo braquèc:
WEB-CONDES-CANTERBURY	Demora, estimat amic Rubin.
WEB-CONDES-CANTERBURY	Demora, vam a hèr es causes ben.
WEB-CONDES-CANTERBURY	Redena!, responec eth molinèr.
WEB-CONDES-CANTERBURY	Non demorarè.
WEB-CONDES-CANTERBURY	Eth nòste anfitrion li responec:
WEB-CONDES-CANTERBURY	Macareu!
WEB-CONDES-CANTERBURY	Non ès enes tòns cabaus.
WEB-CONDES-CANTERBURY	Qu’ès un pèc.
WEB-CONDES-CANTERBURY	As perdut eth sen.
WEB-CONDES-CANTERBURY	Escotatz toti e cada un de vosati, didec eth molinèr.
WEB-CONDES-CANTERBURY	En prumèr lòc, arreconeishi que sò embriac.
WEB-CONDES-CANTERBURY	Que m’en sai per çò dera votz.
WEB-CONDES-CANTERBURY	Per tant, balhatz eth tòrt ara cervesa de Southwark.
WEB-CONDES-CANTERBURY	Vos condarè eth conde e era vida d’un hustèr e dera sua esposa e era manèra qu’un estudiant s’en trufèc d’eri.
WEB-CONDES-CANTERBURY	Er adminstrador li responec dident-li:
WEB-CONDES-CANTERBURY	Barra era boca.
WEB-CONDES-CANTERBURY	Dèisha de cornèr era tua libidinosa embriaguesa.
WEB-CONDES-CANTERBURY	Qu’ei pecat e grana holia injuriar o difamar as òmes e as sues hemnes.
WEB-CONDES-CANTERBURY	Saja d’explicar-mos d’autes causes.
WEB-CONDES-CANTERBURY	Er embriagat molinèr contestèc rapidament:
WEB-CONDES-CANTERBURY	Estimat frair mèn Oswald, aqueth que non a esposa non pòt èster un cornut.
WEB-CONDES-CANTERBURY	Per tant, non digui que tu ne sigues.
WEB-CONDES-CANTERBURY	Que i a fòrça esposes fidèus.
WEB-CONDES-CANTERBURY	Mès de mil de braves per ua de dolenta.
WEB-CONDES-CANTERBURY	Aquerò que ja ac sabes, se non ei que sigues hòl.
WEB-CONDES-CANTERBURY	Per qué t’emmalícies ara damb eth mèn conde?
WEB-CONDES-CANTERBURY	Jo è esposa coma l’as tu, e plan per aquerò non me vau a considerar cornut.
WEB-CONDES-CANTERBURY	Peth mèn parelh de bòs que non me cau preocupar massa.
WEB-CONDES-CANTERBURY	Un marit non a d’investigar es interioritats de Diu e dera sua esposa.
WEB-CONDES-CANTERBURY	Que pòt trapar aquiu era plenitud divina.
WEB-CONDES-CANTERBURY	Dera rèsta, milhor non hèr- se’n guaire.
WEB-CONDES-CANTERBURY	Qué mès posqui díder: aguest molinèr non estauvièc paraules damb arrés e condèc eth sòn relat de manèra grossièra.
WEB-CONDES-CANTERBURY	Que me hè dò auè’c de repetir aciu.
WEB-CONDES-CANTERBURY	Desencusatz-me toti es gentils òmes.
WEB-CONDES-CANTERBURY	Per amor de Diu!
WEB-CONDES-CANTERBURY	Racondi toti es condes, bons o dolents.
WEB-CONDES-CANTERBURY	Autraments non seria fidèu testimòni des eveniments.
WEB-CONDES-CANTERBURY	Per tant, se non lo voletz escotar, viratz era plana e passatz entà un aute.
WEB-CONDES-CANTERBURY	Que n’auratz fòrça entà escuélher: condes longs e cuerts, de hons e de hèts cavaleresqui, moralizants e santi.
WEB-CONDES-CANTERBURY	Non me condemnetz s’alistatz mau.
WEB-CONDES-CANTERBURY	Eth molinèr qu’ei un brigand.
WEB-CONDES-CANTERBURY	Pro que vo’n sabetz.
WEB-CONDES-CANTERBURY	Atau n’èren tanben er administrador e d’auti.
WEB-CONDES-CANTERBURY	Eth sòn conde qu’ei luxuriós.
WEB-CONDES-CANTERBURY	Vos ac digui entà que non me balhetz eth tòrt.
WEB-CONDES-CANTERBURY	Ath delà, per qué cuélher ua actitud seriosa dauant d’un jòc?
WEB-CONDES-CANTERBURY	I auie un viatge un pagés ric, ja un shinhau vielh, que demoraue en Oxford.
WEB-CONDES-CANTERBURY	Qu’auie eth mestièr de hustèr e acceptaue òstes ena sua casa.
WEB-CONDES-CANTERBURY	S’estaue damb eth un estudiant praube, fòrça adreit en arts liberaus, que sentie ua irresistibla passion per estudi dera astrologia.
WEB-CONDES-CANTERBURY	Sabie calcular responses a diuèrsi problèmes; per exemple, un li podie preguntar quan es esteles mercauen ploja o sequèra, o vaticinar eveniments de quinsevolh sòrta.
WEB-CONDES-CANTERBURY	Non posqui, plan, relacionar-les toti.
WEB-CONDES-CANTERBURY	Aguest estudiant se cridaue Nicolàs er Escarrabilhat.
WEB-CONDES-CANTERBURY	Encara que se lo guardaues semblaue auer era mansuetud d’ua mainada, auie ua gràcia especiau entà secretes aventures e plasers der amor, donques qu’ère ath còp engenhós e extrèmament discret.
WEB-CONDES-CANTERBURY	En sòn lotjament ocupaue ua cramba privada, fòrça ben suenhada damb perhum d’èrbes.
WEB-CONDES-CANTERBURY	Eth madeish ère tan deliciós coma era regalècia o era valeriana.
WEB-CONDES-CANTERBURY	Eth sòn Almagesto e d’auti libres d’astrologia, grani e petits, e eth astrolabi e es taules de calcul qu’auie de besonh entara sua sciéncia èren plaçadi en estatgères en cabeç deth lhet.
WEB-CONDES-CANTERBURY	Ua grossièra tela ròia caperaue eth hèr de planchar vestits, e sus aguest auie un saltèri que tocaue cada net, aumplint era sua cramba d’agradiues melodies; solie entonar er Angelus dera Vèrge, en tot cantar ara seguida era Tonadeta deth Rei.
WEB-CONDES-CANTERBURY	Era gent vantaue soent era sua votz timbrada.
WEB-CONDES-CANTERBURY	D’aguesta sòrta passaue eth temps aguest simpatic estudiant, damb era ajuda des ingrèssi qu’auie e de çò qu’es sòns amics lo provedien.
WEB-CONDES-CANTERBURY	Eth hustèr s’auie maridat hège pòc damb ua hemna de dètz-e-ueit ans, qu’estimaue mès qu’ara sua pròpria vida.
WEB-CONDES-CANTERBURY	Coma qu’era ère joena e divertida e eth ère vielh, era gelosia lo botgèc a tier-la estretament confinada, pr’amor que ja s’auie imaginat cornut.
WEB-CONDES-CANTERBURY	Per çò dera sua deficienta educacion, jamès auie liejut eth conselh de Caton de qué un òme li cau maridar-se damb quauquarrés que se li retire.
WEB-CONDES-CANTERBURY	Es òmes les cau contrèir nòces damb hemnes de posicion e edat parièra, donques qu’era joenessa e era vielhesa, generaument, non s’acòrden: que son a aucir.
WEB-CONDES-CANTERBURY	Mès, en auer queigut en param, li calèc passar es sòns embolhs coma es auti.
WEB-CONDES-CANTERBURY	Qu’ère, era, ua hemna beròia e joena, damb un còs vibrant e flexible coma eth d’ua lueira.
WEB-CONDES-CANTERBURY	En tot entornejar-li era figura amiaue un devantau d’un blanc ludent, ua faisha de seda raiada e ua camisa blanca damb un cothèr brodat ath sòn entorn damb seda plan nera per laguens e per dehòra.
WEB-CONDES-CANTERBURY	S’ornaue damb ua còfa blanca damb cintes que hègen jòc damb eth cothèr dera camisa e ua ampla cinta de seda que li cenhie era part superiora deth cap.
WEB-CONDES-CANTERBURY	Jos es sues arquejades celhes, primes e neres coma agranhons, mostraue uns uelhs prigondament lascius.
WEB-CONDES-CANTERBURY	Qu’ère mès deliciosa de guardar qu’un perèr en flor e mès suau qu’era lana ath tacte.
WEB-CONDES-CANTERBURY	Ua borsa de cuèr damb bòles de seda e botons redons de metau li penjaue deth cinturon dera faisha.
WEB-CONDES-CANTERBURY	Qu’ère plan dificil poder soniar damb ua gojata coma aguesta o en ua semblabla preciositat.
WEB-CONDES-CANTERBURY	Eth sòn ròstre ludie mès qu’ua moneda d’aur nauèth estampada ena Tor; cantaue damb era alegria e era claretat d’ua arongleta botada en granèr; solie sautar e jogar coma ua crabeta o un vedèth que cor darrèr de sa mair; era sua boca ère doça coma era mèu o eth most cuèit, o coma ua poma botada sus eth hen; qu’ère divertida coma un polin, nauta coma un pau e dreta coma ua flècha.
WEB-CONDES-CANTERBURY	Dera part baisha deth còth penjaue ua agulha de pièch grana coma er acabament d’un escut; e es cordons des sues sabates les amiaue entrelaçadi, coma era rosassa de Sant Pau, peth bot dera cama, caperada damb miches ròies.
WEB-CONDES-CANTERBURY	Qu’ère un broton, un bombon entath lhet d’un prince o esposa digna de quauque pagés ric.
WEB-CONDES-CANTERBURY	Plan, donc, senhors, se passèc qu’un dia, quan eth sòn marit se trapaue en Oseney, Nicolàs, er Escarrabilhat, (aguesti estudiant que son uns tipes adreits e astuts), comencèc a hèr era cocarèla e badinades damb era joena.
WEB-CONDES-CANTERBURY	Coma sense voler li paupèc es sues parts e li didec:
WEB-CONDES-CANTERBURY	Estimada, se non dèishes que poga hèr era mia, me morirè d’amor.
WEB-CONDES-CANTERBURY	E seguic tant que l’abraçaue pes anques:
WEB-CONDES-CANTERBURY	Per amor de Diu, estimada, hèm er amor ara madeish, o me vau a morir.
WEB-CONDES-CANTERBURY	Era se retortilhaue coma un polin que son en tot herrar-lo e desseparèc eth sòn cap dident:
WEB-CONDES-CANTERBURY	Vè-te’n, non te punarè.
WEB-CONDES-CANTERBURY	Vè-te’n, Nicolàs, o cridarè demanant ajuda.
WEB-CONDES-CANTERBURY	Ei aquerò manèra de comportar-se?
WEB-CONDES-CANTERBURY	Mès Nicolàs comencèc a pregar-li, e ac hec damb tau veeméncia, que, fin finau, era se rendec e jurèc per Sant Tomàs de Canterbury que serie sua tanlèu coma ne trapèsse era escadença.
WEB-CONDES-CANTERBURY	Eth mèn marit ei tan rosigat pera gelosia que, se non demores tranquillament e vas damb fòrça suenh, ne sò segura que m’esbauçaràs, didec era.
WEB-CONDES-CANTERBURY	Plan per aquerò, mos ac cau sauvar en secret.
WEB-CONDES-CANTERBURY	Non te’n hèsques, didec Nicolàs.
WEB-CONDES-CANTERBURY	Plan per aquerò, coma didí abans, sigueren d’acòrd en demorar era ocasión avienta.
WEB-CONDES-CANTERBURY	Apraiat aquerò, Nicolàs li balhèc as muscles dera gojata ua bona repassada; dempùs la punèc doçament, cuelhec eth sòn saltèri e toquèc afogat ua polida melodia.
WEB-CONDES-CANTERBURY	Mès se passèc que, un bon dia, aguesta brava hemna acabèc era sua faena domestica, se lauèc era cara enquia reludir de neta e se filèc de cap ara glèisa dera sua parròquia pr’amor de practicar es sues devocions.
WEB-CONDES-CANTERBURY	Ara plan, en aquera glèisa i auie un sacristan cridat Absalon.
WEB-CONDES-CANTERBURY	Era sua cabeladura retortilhada ludie coma er aur e s’estenie coma un gran ventalh en cada costat dera rega que li recorrie eth centre deth cap.
WEB-CONDES-CANTERBURY	Auie un ròstre roienc, uelhs grisi d’auca e vestie damb gran estil, cauçant miches e sabates ròies damb diboishi tan fantastics coma era rosassa dera catedrau de Sant Pau.
WEB-CONDES-CANTERBURY	Era giqueta longa de color blau clar l’anaue fòrça ben: damb ornaments cimossadi, ère caperada per un vistós subrepelís de color blanc que semblaue un conjunt de rebrots en flor.
WEB-CONDES-CANTERBURY	E òc ma hè qu’ère tot un bon gojat.
WEB-CONDES-CANTERBURY	Sabie hèr de barbèr, sagnar e esténer documents legaus; sabie barar en vint estils desparièrs (encara que seguint era mòda d’aqueri dies procedents d’Oxford, damb es cames que gessien lançades entà un o un aute costat); cantaue damb un agudent falset en tot acompanhar-se damb un violin de dues còrdes.
WEB-CONDES-CANTERBURY	Tanben tocaue era guitarra.
WEB-CONDES-CANTERBURY	Que non i auie aubèrja o tauèrna dera ciutat que non auesse animat damb era sua preséncia, mès que mès aqueres qu’en eres i auie escarrabilhades gojates d’aubèrja.
WEB-CONDES-CANTERBURY	Mès, de vertat, ère un shinhau pesat: se fotie pets e auie ua convèrsa pesada.
WEB-CONDES-CANTERBURY	En aqueth dia festiu qu’ère de plan bon umor quan, en cuélher er encensèr, se metec a escorrunflar amorosament as hemnes dera parròquia mentre les encensaue; botaue ua atencion especiau quan guardaue ara hemna deth hustèr; qu’ère tan beròia, doça e apetissenta, que li semblaue que poirie passar-se tota era vida contemplant-la.
WEB-CONDES-CANTERBURY	Tan chalat ère eth trufaire sacristan, que non admetie dons des hemnes quan hège era collècta; era sua bona educacion l’ac empedie, segontes comentaue.
WEB-CONDES-CANTERBURY	Aquera net era Lua ludie intensament quan Absalon cuelhec era guitarra entà anar a hestejar.
WEB-CONDES-CANTERBURY	Tot afogat, gessec dera sua casa damb fòrça vams, enquia qu’arribèc ena casa deth hustèr dempús deth cant deth poth e se placèc apròp d’ua hièstra que subergessie dera paret.
WEB-CONDES-CANTERBURY	Alavetz cantèc damb votz baisha e suau, en tot acompanhar-se damb era sua guitarra:
WEB-CONDES-CANTERBURY	Plan estimada dauna, escota era mia pregària e ages pietat de jo, se te platz.
WEB-CONDES-CANTERBURY	Eth hustèr se desvelhèc e l’entenec.
WEB-CONDES-CANTERBURY	Era repliquèc:
WEB-CONDES-CANTERBURY	Òc, Joan; plan qu’enteni cada nòta.
WEB-CONDES-CANTERBURY	Es causes seguiren coma ja vos podetz imaginar.
WEB-CONDES-CANTERBURY	Er alègre Absalon venguec a hestejar- la cada dia, enquia que se botèc tan desconsolat, que non podie dormir ne de dia ne de nets.
WEB-CONDES-CANTERBURY	Se pientèc es sòns espessi retortilhs e s’apraièc, hestejant-la a trauèrs d’intermediaris, e prometec èster eth sòn esclau, li hège triolets coma un rossinhòl e li manaue vin, idromèu, cervesa especiau e pastissi nauèth gessudi deth horn; l’aufric sòs, pr’amor qu’era viuie en ua ciutat que i auie causes entà crompar.
WEB-CONDES-CANTERBURY	Quauques ues que pòden èster conquistades damb riqueses; d’autes, a còps, e d’autes, a tot darrèr, damb doçor e abiletat.
WEB-CONDES-CANTERBURY	En ua escadença, entà qu’era contemplèsse eth sòn talent e versatilitat, hec eth papèr de Heròdes en scenari.
WEB-CONDES-CANTERBURY	Mès, de qué li servic tot aquerò?
WEB-CONDES-CANTERBURY	Autant estimaue era a Nicolàs, qu’Absalon s’aurie pogut lançar en arriu; sonque recebie burles pes sòns desvelhaments.
WEB-CONDES-CANTERBURY	Per çò qu’era convertic a Absalon en un monard trufaire e era sua devocion en facècia.
WEB-CONDES-CANTERBURY	Vaquí ua grana dita que ditz grana vertat: “Se vòs auançar, apressa-te e dissimula.
WEB-CONDES-CANTERBURY	Un aimant absent non satisfè era sua gojardia”.
WEB-CONDES-CANTERBURY	Que ja podie Absalon fanfarronar e desvariar, que Nicolàs, sonque damb era sua preséncia, lo desbancaue sense cap esfòrç.
WEB-CONDES-CANTERBURY	Au, escarrabilhat Nicolàs, mòstra eth tòn valor e dèisha a Absalon damb eth sòns gemiments!
WEB-CONDES-CANTERBURY	Se passèc qu’un dissabte eth hustèr li calec vier en Oseney.
WEB-CONDES-CANTERBURY	Nicolàs e Alison convengueren qu’endonviarien bèra estratagèma entà enganhar ath praube espós gelós, de sòrta que, se tot gessie ben, era podesse dormir tota era net enes sòns braci, tau qu’es dus desirauen.
WEB-CONDES-CANTERBURY	Sense díder ua soleta paraula, Nicolàs, que ja non podie demorar mès, se hec a vier silenciosament ena sua cramba pro minjar e beuenda entà un o dus dies.
WEB-CONDES-CANTERBURY	Alavetz, Nicolàs li didec a Alison que quan eth sòn espós preguntèsse per eth, era li responesse que non l’auie vist en tot eth dia e que non sabie a on podie estar-se; encara que se pensaue que deuie èster malaut, pr'amor que quan era sirventa lo cridèc, eth non auie responut a maugrat des granes votzes que balhèc.
WEB-CONDES-CANTERBURY	Atau, Nicolàs se demorèc ena sua cramba, carat, pendent tot eth dissabte, minjant, dormint o hènt çò que volie enquia qu’escuric.
WEB-CONDES-CANTERBURY	Qu’ère era net de disabte a dimenge.
WEB-CONDES-CANTERBURY	Eth praube hustèr comencèc a preguntar-se qué dimònis l’auie pogut arribar a Nicolàs.
WEB-CONDES-CANTERBURY	Per Sant Tomàs, comenci a crànher que Nicolàs non se trape bric ben!
WEB-CONDES-CANTERBURY	Demori, mon Diu, que non s’age mòrt còp sec.
WEB-CONDES-CANTERBURY	Aguest qu’ei un mon pòc segur, de vertat: aué madeish è vist se com amiauen ena glèsia eth cadavre d’un òme qu’auia vist trabalhant aguest deluns.
WEB-CONDES-CANTERBURY	Alavetz li didec ath vailet que lo servie.
WEB-CONDES-CANTERBURY	Puja de seguit e crida ara sua pòrta o pica-la damb ua pèira.
WEB-CONDES-CANTERBURY	Eth vailet pugèc decidit es escales e cridèc e pataquegèc era pòrta dera cramba.
WEB-CONDES-CANTERBURY	Ep!, se qué hètz, mèstre Nicolàs?
WEB-CONDES-CANTERBURY	Com podetz dormir tot eth dia?
WEB-CONDES-CANTERBURY	Mès que non servic d’arren.
WEB-CONDES-CANTERBURY	Non auec responsa.
WEB-CONDES-CANTERBURY	Ça que la, en un des pannèus inferiors desnishèc un trauc, que servie de gatèra, e hec un còp de uelh en interior.
WEB-CONDES-CANTERBURY	Fin finau artenhèc veir a Nicolàs seigut fòrça regde e damb era boca dubèrta coma se s’auesse capvirat; per çò que baishèc ath mès córrer e l’expliquèc ath sòn patron er estat que l’auie trapat.
WEB-CONDES-CANTERBURY	Eth hustèr comencèc a senhar-se dident:
WEB-CONDES-CANTERBURY	Ajuda-mos, Santa Frideswide!
WEB-CONDES-CANTERBURY	Qui mos pòt predíder çò que mos prepare eth destin?
WEB-CONDES-CANTERBURY	Ad aguest individú l’a arribat ua sòrta d’escometuda damb aguest astrolabi sòn.
WEB-CONDES-CANTERBURY	Ja sabia jo que l’arribarie quauquarren!
WEB-CONDES-CANTERBURY	Era gent non a de méter eth nas enes secrets divins.
WEB-CONDES-CANTERBURY	Benedit sigue er òme que sonque sap eth Credo!
WEB-CONDES-CANTERBURY	Aquerò madeish ei çò que l’arribèc ad aqueth aute estudiant der astrolabi que gessec a caminar pes camps en tot contemplar es esteles e endonviar eth futur.
WEB-CONDES-CANTERBURY	Queiguec laguens d’ua trencada: quauquarren que non prevedec.
WEB-CONDES-CANTERBURY	Totun, per Sant Tomàs que me’n hèsqui per çò deth praube Nicolàs!
WEB-CONDES-CANTERBURY	Per Jesucrist, qu’ei en cèu, que lo vau a escalabrar des sòns estudis, s’ei que jo valgui entà bèra causa.
WEB-CONDES-CANTERBURY	Da- me ua barra, Robin; meterè un perpal ena pòrta tant que tu la quilhes.
WEB-CONDES-CANTERBURY	Aquerò meterà punt finau as sòns estudis, supausi.
WEB-CONDES-CANTERBURY	E se filèc de cap ara pòrta dera cramba.
WEB-CONDES-CANTERBURY	Eth vailet ère un gojat plan fòrt, e botèc era pòrta dehòra des sues relhes en un virament de uelhs.
WEB-CONDES-CANTERBURY	Era pòrta queiguec en solèr.
WEB-CONDES-CANTERBURY	Aquiu se trapaue Nicolàs seigut coma se siguesse de pèira damb era boca dubèrta avalant aire.
WEB-CONDES-CANTERBURY	Eth hustèr supausèc qu’ère en transit de desesperacion; lo cuelhec fòrtament pes espatles e lo secodic damb fòrça dident-li:
WEB-CONDES-CANTERBURY	Ep, Nicolàs!
WEB-CONDES-CANTERBURY	Baisha era vista!
WEB-CONDES-CANTERBURY	Desvelha-te!
WEB-CONDES-CANTERBURY	Jesucrist!
WEB-CONDES-CANTERBURY	Qu’eth signe dera crotz te protegisque de holets e d’esperits!
WEB-CONDES-CANTERBURY	Alavetz comencèc a gasulhar un encantament en cada un des quate costats dera casa e dera part exteriora deth lumendan dera pòrta: “Jesucrist, Sant Benet.
WEB-CONDES-CANTERBURY	Es maus esperits enebitz; esperits nueitius, hugetz deth Parenòste.
WEB-CONDES-CANTERBURY	Fraia de Sant Pèire, non abandones aguest servent vòste”.
WEB-CONDES-CANTERBURY	Dempús d’ua estona, Nicolàs er Escarrabilhat alendèc prigondament e didec:
WEB-CONDES-CANTERBURY	Ai, s’a d’acabar eth mon tan lèu?
WEB-CONDES-CANTERBURY	Eth hustèr preguntèc:
WEB-CONDES-CANTERBURY	Ad aquerò repliquèc Nicolàs:
WEB-CONDES-CANTERBURY	De qué parles?
WEB-CONDES-CANTERBURY	Hè-me a vier ua beuenda e te diderè (ena mès estricta confiança, t’ac avertisqui), quauquarren sus un ahèr que mos tanh as dus.
WEB-CONDES-CANTERBURY	T’asseguri que non l’ac diderè ad arrés mès.
WEB-CONDES-CANTERBURY	Eth hustèr baishèc e tornèc damb lèu un litre de bona cervesa.
WEB-CONDES-CANTERBURY	Quan cada un auec begut era sua part, Nicolàs barrèc era pòrta e hec sèir ath hustèr ath sòn costat, en tot dider-li:
WEB-CONDES-CANTERBURY	Estimat Joan, estimat anfitrion!, m’as de jurar aciu madeish e peth tòn aunor que non revelaràs jamès aguest secret ad arrés, donques que te vau a revelar eth secret de Jesucrist, e seràs perdut s’ac condes a ua auta amna.
WEB-CONDES-CANTERBURY	Pr’amor qu’aguest serà eth castig: se me tradisses te convertiràs en un hòl acabat.
WEB-CONDES-CANTERBURY	Que Jesucrist e era sua sang me protegisquen!, didec er ingenú hustèr.
WEB-CONDES-CANTERBURY	Que non sò cap blagaire, encara que non sigue ben qu’ac diga jo.
WEB-CONDES-CANTERBURY	Que pòs parlar liurament: per Jesucrist que baishèc enes lunfèrns: non ac vau a repetir a cap òme, hemna o mainatge.
WEB-CONDES-CANTERBURY	Plan, donc, Joan, didec Nicolàs.
WEB-CONDES-CANTERBURY	T’asseguri que non mentisqui: per çò des mèns estudis d’astrologia e es mies observacions dera Lua quan lutz en cèu, me n’è sabut que pendent era net deth pròplèu deluns, tad aquerò des nau, ploirà d’ua forma tan torrenciau e estonanta, qu’eth deluvi de Noé quedarà amendrit.
WEB-CONDES-CANTERBURY	Era aiguada serà tan tremenda, contunhèc, que toti s’estofaràn en mieja ora e era Umanitat perirà.
WEB-CONDES-CANTERBURY	En enténer aquerò eth hustèr exclamèc:
WEB-CONDES-CANTERBURY	Prauba esposa mia!
WEB-CONDES-CANTERBURY	S’estofarà tanben?
WEB-CONDES-CANTERBURY	Ai, prauba Alison!
WEB-CONDES-CANTERBURY	Quedèc tant impressionat que lèu cuelhec ua malagana.
WEB-CONDES-CANTERBURY	Non se pòt hèr arren?, preguntèc.
WEB-CONDES-CANTERBURY	Òc, plan que òc, didec Nicolàs; mès solet se te dèishes amiar per un conselh expèrt, en sòrta de seguir idies pròpries que te pòden semblar brilhantes.
WEB-CONDES-CANTERBURY	Coma pro ben ditz Salomon: “Non hèsques arren sense conselh, e te n’alegraràs d’aquerò”.
WEB-CONDES-CANTERBURY	Ara plan, s’actues en tot seguir eth mèn bon conselh, te prometi que mos sauvaram es tres, enquia e tot sense pau de vaishèth ne vela.
WEB-CONDES-CANTERBURY	Qu’ei que non sabes se com Noé siguec sauvat quan eth Senhor l’avertic per auança que toti peririen jos es aigües?
WEB-CONDES-CANTERBURY	Òc, didec eth hustèr, hè fòrça, plan fòrça temps.
WEB-CONDES-CANTERBURY	Non as entenut tanben, seguic Nicolàs, çò que li costèc a Noé e a toti es auti arténher qu’era sua esposa pugèsse a bord dera arca?
WEB-CONDES-CANTERBURY	Gausi assegurar que, en aqueri moments, aurie dat çò que siguesse entà qu’era auesse ua barca solet entada era.
WEB-CONDES-CANTERBURY	Sabes se qué poiríem hèr?
WEB-CONDES-CANTERBURY	Cor e hè-te a vier entà casa ua pastèra o ua gran dorna pòc prigonda entà cada un de nosati tres, e tier compde de qué siguen pro granes entà poder-les usar coma barques.
WEB-CONDES-CANTERBURY	Bota en eres aliments entà un dia, que non n’auem besonh de mès, pr’amor qu’es aigües arrecularàn e despareisheràn tad aquerò des nau deth maitin deth dia a vier.
WEB-CONDES-CANTERBURY	Mès eth tòn vailet Rubin non se n’a de saber d’arren de tot aquerò.
WEB-CONDES-CANTERBURY	Tanpòc posqui sauvar a Gillian, era mossa; non me preguntes eth perquè, pr’amor qu’encara que m’ac preguntèsses, non revelaria es secrets de Diu.
WEB-CONDES-CANTERBURY	Se non ei que sigues hòl, qu’aurie d’èster pro entà tu, peth hèt d’èster afavorit madeish qu’eth pròpri Noé.
WEB-CONDES-CANTERBURY	Non te’n hèsques, sauvarè ara tua hemna.
WEB-CONDES-CANTERBURY	Ara vè-te’n e cèrca ben.
WEB-CONDES-CANTERBURY	Quan ages hèt çò que t’è dit e ages plaçat es aliments en cada ua d’eres, non te’n desbrembes de cuélher ua destrau entà bracar era còrda e poder húger quan arribe era aigua, ne tanpòc de hèr ua dubertura ena part nauta deth tet peth costat que da tath jardín a on se trapen es estables, pr’amor que pogam passar per eth.
WEB-CONDES-CANTERBURY	Quan s’age acabat eth deluvi, t’asseguri que remaràs tant alegrament coma un piòc blanc darrèr dera sua parelha.
WEB-CONDES-CANTERBURY	Quan crida: “Ep, Alison!
WEB-CONDES-CANTERBURY	Ep, Joan!, alegratz-vos, es aigües que baishen”, tu responeràs: “Òla, mèstre Nicolàs.
WEB-CONDES-CANTERBURY	Bon dia.
WEB-CONDES-CANTERBURY	Que te veigui fòrça ben donques que ja ei de dia”.
WEB-CONDES-CANTERBURY	E alavetz seram es reis dera Creacion entara rèsta des nòstes vides, madeish que Noé e era sua hemna.
WEB-CONDES-CANTERBURY	Mès me cau dider-te ua causa: quan embarquem aguesta net, saja de que degun de nosati digue ua soleta paraula, o cride, donques que mos cau pregar entà complir es ordes divines.
WEB-CONDES-CANTERBURY	Tu e era tua hemna vos calerà èster çò de mès desseparadi que pogatz er un der aute, pr’amor de qué non age pecat entre vosati, ne ua soleta guardada, e plan mens er acte sexuau.
WEB-CONDES-CANTERBURY	Aguestes son es tues instruccions.
WEB-CONDES-CANTERBURY	Vè-te’n, e bona sòrt!
WEB-CONDES-CANTERBURY	Deman pera net, quan toti dormisquen, mos meteram enes nòstes pastères e mos estaram aquiu seigudi fidant que Diu mos desliure.
WEB-CONDES-CANTERBURY	Ara, vè-te’n.
WEB-CONDES-CANTERBURY	Non è temps entà seguir parlant d’aquerò.
WEB-CONDES-CANTERBURY	Era gent ditz: “Mana a un sabent e estauvia eth tòn alend”.
WEB-CONDES-CANTERBURY	Mès tu ès tant escarrabilhat, que non te cau qu’arrés t’ensenhe.
WEB-CONDES-CANTERBURY	Vè-te’n e sauva es nòstes vides.
WEB-CONDES-CANTERBURY	Er ingenú hustèr gessec planhent-se e li fidèc eth secret ara sua hemna que ja se’n sabie deth perquè de tot eth plan fòrça milhor qu’eth.
WEB-CONDES-CANTERBURY	Ça que la, hec veir qu’ère plan espaurida.
WEB-CONDES-CANTERBURY	Ai!, exclamèc, pressa-te e ajuda-mos a escapar, o moriram.
WEB-CONDES-CANTERBURY	Jo que sò era tua esposa vertadèra e legitima; plan per aquerò, estimat marit, vè-te’n e ajuda a sauvar es nòstes vides.
WEB-CONDES-CANTERBURY	Be n’a de poder era fantasia!
WEB-CONDES-CANTERBURY	Era gent ei tant impressionabla que se pòt morir d’imaginacion.
WEB-CONDES-CANTERBURY	Eth praube hustèr comencèc a tremolar; se pensaue reaument qu’anaue a veir se com eth deluvi de Noé arribaue arrossegant-ac tot entà estofar ara sua doça hemneta, Alison.
WEB-CONDES-CANTERBURY	Alendèc entrebracat, plorèc, se planhèc e se sentec fòrça malerós.
WEB-CONDES-CANTERBURY	Ara seguida, dempús d’auer trapat ua pastèra e un parelh de granes dornes, les metec subrepticiament en casa e, en secret, les pengèc naut deth tet.
WEB-CONDES-CANTERBURY	Damb es sues pròpries mans hec tres escales de man damb toti es sòns barrons entà poder arténher es dornes que penjauen des vigues.
WEB-CONDES-CANTERBURY	Dempús botèc viures, autant ena pastèra coma enes dues dornes: pan, hormatge e ua gèrla de cervesa, en pro quantitat entà tot eth dia.
WEB-CONDES-CANTERBURY	Deluns, quan s’apressaue era net, barrèc era pòrta sense alugar es candèles e comprobèc que tot ère com cau.
WEB-CONDES-CANTERBURY	Un moment mès tard, es tres pugèren enes sues dornes respectiues e se seigueren en eres, en tot restar quiets pendent ues menutes.
WEB-CONDES-CANTERBURY	Ara prèga eth parenòste, didec Nicolàs, e silenci!
WEB-CONDES-CANTERBURY	Silenci!, responec Joan.
WEB-CONDES-CANTERBURY	Silenci!, repetic Alison.
WEB-CONDES-CANTERBURY	Eth hustèr preguèc es sues oracions e se demorèc seigut en silenci; dempús preguèc de nauèth, avedant era aurelha entà veir se ploiguie.
WEB-CONDES-CANTERBURY	Dempús d’un dia tan fatigós e complicat, eth hustèr queiguec adormit coma un soc tad aquerò deth tòc de curbir eth huec o dilhèu un shinhau mès tard.
WEB-CONDES-CANTERBURY	Ua malajadilha hec que comencèsse a eméter sons planhosi.
WEB-CONDES-CANTERBURY	Mès coma qu’eth sòn cap non descansaue ben, lèu se metec a roncar sorrolhosament.
WEB-CONDES-CANTERBURY	Nicolàs baishèc silenciosament pera escala de man, atau coma Alison, que s’esguitlec sense hèr bronit.
WEB-CONDES-CANTERBURY	Sense badar boca se filèren de cap ath lhet que solie dormir eth hustèr.
WEB-CONDES-CANTERBURY	Tot siguec alegria e rambalh tant qu’Alison e Nicolas sigueren aquiu ajaçadi, tengudi a gaudir des plasers deth lhet, enquia qu’era campana comencèc a trinhonar tàs maities e es fraires comencèren a cantar en presbitèri.
WEB-CONDES-CANTERBURY	Aqueth deluns, Absalon, eth sacristan herit d’amor, alendant d’amor coma de costum, se divertie en Oseney damb un grop d’amics, quan, per edart, preguntèc a un des residents deth claustre sus Joan, eth hustèr.
WEB-CONDES-CANTERBURY	Er òme lo cuelhec a despart, dehòra dera glèisa, e li didec:
WEB-CONDES-CANTERBURY	Sabi pas; non l’è vist trabalhant aciu dès eth dissabte.
WEB-CONDES-CANTERBURY	Me pensi qu’aurà anat a cercar husta entar abad; per aguestes causes, soent s’absente e se demore ena granja un o dus dies.
WEB-CONDES-CANTERBURY	Dilhèu se n’aurà anat entà casa.
WEB-CONDES-CANTERBURY	Non sai de vertat a on se trape.
WEB-CONDES-CANTERBURY	Absalon pensèc entada eth damb gran delèit: “Aguesta net que non ei entà dormir; qu’ei cèrt, non l’è vist gésser de casa de trincar deth dia.
WEB-CONDES-CANTERBURY	Coma me cridi Absalon, quan cante eth poth vierè a picar ara hièstra deth sòn dormitòri e li declararè a Alison tot eth mèn amor.
WEB-CONDES-CANTERBURY	Demori que, aumens, la poirè punar; ça que la, e coma me cridi Absalon, ne sò solide fòrça de qué artenherè bèra satisfaccion.
WEB-CONDES-CANTERBURY	Era mia boca m’a hèt mau pendent tot eth dia: qu’ei un bon senhau de qué aué la punarè.
WEB-CONDES-CANTERBURY	Pensar qu’è estat en tot soniar pendent tota era net qu’èra en ua taulejada…
WEB-CONDES-CANTERBURY	Ath prumèr cant deth poth, aguest coratjós aimant se lheuèc e se vestic damb es sues milhores gales.
WEB-CONDES-CANTERBURY	Abans de pientar-se, mastulhèc cardamom e regalécia entà qu’eth sòn alend siguesse doç e se botèc ua huelha d’arrominguèra dejós dera lengua, en pensar-se qu’aquerò lo harie mès atrasent.
WEB-CONDES-CANTERBURY	Dempús s’endralhèc entara casa deth hustèr e, silenciosament, se placèc dejós deth hiestrau (qu’era sua parabanda ère tan baisha que l’arribaue ara nautada deth pièch) e en votz baisha e miei reprimida, didec:
WEB-CONDES-CANTERBURY	A on ès, doça Alison, polideta, camuseta, flor de canèla?
WEB-CONDES-CANTERBURY	Desvelha-te, amor mèn, parla-me!
WEB-CONDES-CANTERBURY	Non penses en mèn malastre; ça que la, me morisqui d’amor per tu, quan te desiri tant coma er anheret desire era popa dera sua mair.
WEB-CONDES-CANTERBURY	De vertat, amor mèn, sò tant encamardat de tu, qu’alendi per tu coma ua paloma enamorada e coma mens qu’ua gojateta.
WEB-CONDES-CANTERBURY	Vè-te’n dera hièstra pòcvau!, responec era.
WEB-CONDES-CANTERBURY	Per Diu que non auràs es mèns punets; que n’estimi a un aute (pèga seria se non l’estimèssa), un òme fòrça milhor que tu: Absalon.
WEB-CONDES-CANTERBURY	Per amor de Diu, ve-te’n ath diable e dèisha-me dormir; o te lançarè ua pèira!
WEB-CONDES-CANTERBURY	Macareu e macareu!, repliquèc Absalon.
WEB-CONDES-CANTERBURY	Jamès siguec er amor vertadèr tan mau recebut.
WEB-CONDES-CANTERBURY	Totun, donques que non posqui demorar arren milhor, puna-me per amor a Diu e per amor a jo.
WEB-CONDES-CANTERBURY	Me prometes anar-te’n, s’ac hèsqui?, li repliquèc era.
WEB-CONDES-CANTERBURY	Òc, plan que òc, amor mèn, responec Absalon.
WEB-CONDES-CANTERBURY	Alavetz, premanis-te, didec era.
WEB-CONDES-CANTERBURY	E li gasulhèc a Nicolàs:
WEB-CONDES-CANTERBURY	Non hèsques bronit, que te’n poiràs arrir a gust.
WEB-CONDES-CANTERBURY	Ò, amor mèn, sigues brava, camuseta; sigues amabla damb jo.
WEB-CONDES-CANTERBURY	Ara prèssa era tirèc eth barrolh dera hièstra e didec:
WEB-CONDES-CANTERBURY	Tè, acabem d’un còp.
WEB-CONDES-CANTERBURY	E higec:
WEB-CONDES-CANTERBURY	Non t’entretengues, que non voi que te veigui quauque vesin.
WEB-CONDES-CANTERBURY	Absalon comencèc per secar-se es pòts.
WEB-CONDES-CANTERBURY	Era net ère escura coma era boca d’un lop, nera coma eth carbon, quan era treiguèc eth cu pera hièstra.
WEB-CONDES-CANTERBURY	E se passèc qu’Absalon, abans de comprobar se qué ère, li balhèc ath sòn nud cu un sorrolhós punet.
WEB-CONDES-CANTERBURY	Mès hec repè de seguit: que i auie ua causa que non concordaue ben, donques que notèc ua causa aspra e peluda, e sabie qu’es hemnes non an barba.
WEB-CONDES-CANTERBURY	Uf!, qué è hèt?
WEB-CONDES-CANTERBURY	A, a, a,!
WEB-CONDES-CANTERBURY	Ua barba!
WEB-CONDES-CANTERBURY	Eth praube Absalon entenec totes es paraules e se mosseguèc es pòts de ràbia.
WEB-CONDES-CANTERBURY	Se didec ada eth madeish:
WEB-CONDES-CANTERBURY	Me pagaràs per aquerò!
WEB-CONDES-CANTERBURY	Se vo’n sabéssetz com Absalon hereguèc e rehereguèc es pòts damb povàs, arena, palha, liròts e bren de ressega!
WEB-CONDES-CANTERBURY	Que se me hèsque a vier eth diable!
WEB-CONDES-CANTERBURY	Mès m’estimi mès resvenjar aguest escarni abans que possedir tota era ciutat, se repetie ada eth madeish.
WEB-CONDES-CANTERBURY	Ai!, s’aumens auessa arreculat!
WEB-CONDES-CANTERBURY	Eth sòn arderós amor s’auie heredat e amortat.
WEB-CONDES-CANTERBURY	Dempús eth moment que li punec eth cu, se li guaric era malautia.
WEB-CONDES-CANTERBURY	Non ère ja dispausat a dar un sò horadat per ua beròia hemna.
WEB-CONDES-CANTERBURY	Comencèc a deishar anar escarnis contra es hemnes alègres, plorant coma un mainatge qu’acaben de repotegar.
WEB-CONDES-CANTERBURY	Tot doç crotzèc eth carrèr entà tier-li ua visita a un haure amic sòn, mèstre Gervasi, que hège utisi de laurar ena sua harga.
WEB-CONDES-CANTERBURY	Qu’ère ocupat a ahilar arrastèths e rèishes, quan Absalon piquèc ena pòrta dident:
WEB-CONDES-CANTERBURY	Daurís, Gervasi, de prèssa, se te platz.
WEB-CONDES-CANTERBURY	Qué?
WEB-CONDES-CANTERBURY	Qui i a aquiu?
WEB-CONDES-CANTERBURY	Que sò jo, Absalon.
WEB-CONDES-CANTERBURY	Com, Absalon!
WEB-CONDES-CANTERBURY	Com ei qu’ès lheuat tan d’ora?
WEB-CONDES-CANTERBURY	Que Diu t’age!
WEB-CONDES-CANTERBURY	Qué t’a arribat?
WEB-CONDES-CANTERBURY	Bèra hemnóta que te hè dançar ath son qu’era vò, supausi.
WEB-CONDES-CANTERBURY	Per Sant Nedo!.
WEB-CONDES-CANTERBURY	Que sai se qué me vòs díder.
WEB-CONDES-CANTERBURY	Absalon non li hec cabau e non badèc boca, pr’amor qu’era qüestion ère mès complicada de çò que se pensaue Gervasi.
WEB-CONDES-CANTERBURY	Atau, donc, li didec:
WEB-CONDES-CANTERBURY	Ves aqueth arrastèth rosent qu’ei ath cant dera humeneja, amic?
WEB-CONDES-CANTERBURY	Te l’entornarè de seguit.
WEB-CONDES-CANTERBURY	Gervasi responec:
WEB-CONDES-CANTERBURY	Plan que òc que te lo dèishi.
WEB-CONDES-CANTERBURY	Entà qué lo vòs?
WEB-CONDES-CANTERBURY	Non te’n hèsques, repliquèc Absalon, quinsevolh dia t’ac explicarè.
WEB-CONDES-CANTERBURY	E cuelhec er arrastèth peth mange, qu’ère hered.
WEB-CONDES-CANTERBURY	Plan silenciosament gessec pera pòrta e se filèc de cap ath mur dera casa deth hustèr.
WEB-CONDES-CANTERBURY	Prumèr tossic e dempús cridèc ara hièstra, madeish qu’ac auie hèt abans.
WEB-CONDES-CANTERBURY	Alison responec:
WEB-CONDES-CANTERBURY	Qui cride?
WEB-CONDES-CANTERBURY	Solide qu’ei un panaire.
WEB-CONDES-CANTERBURY	Ò non!, didec Absalon.
WEB-CONDES-CANTERBURY	Eth cèu se’n sap, camuseta mia, qu’ei eth tòn Absalon que t’estime tant.
WEB-CONDES-CANTERBURY	Te hè hèt a vier un anèth d’aur que me balhèc era mia mair, que Diu l’age.
WEB-CONDES-CANTERBURY	Qu’ei fòrça polit e ei fòrça ben estampat.
WEB-CONDES-CANTERBURY	Te lo darè se me hès un aute punet.
WEB-CONDES-CANTERBURY	Nicolàs, que s’auie lheuat a pishar, pensèc completar era trufaria en tot hèr qu’Absalon li punèsse eth cu abans de partir.
WEB-CONDES-CANTERBURY	Dauric ara prèssa era hièstra e, silenciosament, treiguec es anques.
WEB-CONDES-CANTERBURY	Ad aquerò, Absalon didec:
WEB-CONDES-CANTERBURY	Parla, camuseta mia, que non sai a on te trapes.
WEB-CONDES-CANTERBURY	Alavetz Nicolàs deishec anar un fòrt pet, que ressonèc coma un pericle.
WEB-CONDES-CANTERBURY	Absalon se demorèc miei cèc per çò dera explossion; mès, coma qu’auie premanit eth hèr rosent, lo botèc en cu de Nicolàs.
WEB-CONDES-CANTERBURY	Eth rosent arrastèth l’usclèc era part deth darrèr, en tot hèr-li sautar era pèth en un cercle dera amplada d’ua man.
WEB-CONDES-CANTERBURY	Nicolàs credec morir de dolor e ena sua angónia comencèc a cridar freneticament dident:
WEB-CONDES-CANTERBURY	Ajuda!
WEB-CONDES-CANTERBURY	Aigua!
WEB-CONDES-CANTERBURY	Per amor de Diu, ajuda!
WEB-CONDES-CANTERBURY	Eth hustèr se desvelhèc espaurit.
WEB-CONDES-CANTERBURY	En enténer cridar a quauquarrés “aigua!” coma se siguesse hòl, pensec: “Ai, que ja arribe eth deluvi de Noé”; ara seguida se lheuèc e talhèc era còrda damb era destrau.
WEB-CONDES-CANTERBURY	Tot queiguec en solèr, sus es taulèrs deth terra, a on quedèc lèu sense sentit.
WEB-CONDES-CANTERBURY	Alison e Nicolàs se lheuèren en un bot e gesseren en carrèr cridant:
WEB-CONDES-CANTERBURY	Ajuda que mos vò aucir!
WEB-CONDES-CANTERBURY	Toti es vesins s’apressèren entà contemplar ar estonat hustèr, que seguie estirat per tèrra, era sang dera cara perduda.
WEB-CONDES-CANTERBURY	Pr’amor que, ath delà, ena queiguda s’auie trincat un braç.
WEB-CONDES-CANTERBURY	Expliquèren a toti qu’ère hòl coma ua craba: espaurit per un imaginari deluvi coma eth de Noé, auie crompat tres pastères e les auie penjat enes vigues, en tot pregar-les per amor de Diu que se seiguessen aquiu damb eth e li hessen companhia.
WEB-CONDES-CANTERBURY	Toti s’estarnèrem a arrir per çò des sues intencions, guardant embadoquidi entàs vigues de naut e burlant-se des sòns malatres.
WEB-CONDES-CANTERBURY	Qu’ère inutil tot çò que didesse eth hustèr: arrés lo podie cuélher seriosament.
WEB-CONDES-CANTERBURY	Jurèc e perjurèc enquia tau punt que tota era ciutat lo credec lhòco.
WEB-CONDES-CANTERBURY	Es ciutadans cultes, plan que òc, sigueren d’acòrd en qu’ère coma ua craba e toti arriren fòrça en aguest ahèr.
WEB-CONDES-CANTERBURY	E atau ei com, a maugrat de tota era sua gelosia e precaucions, era esposa deth hustèr siguec caucada, Absalon li punèc eth sòn polit cu e a Nicolàs li merquèren eth sòn damb un hèr rosent.
WEB-CONDES-CANTERBURY	Aciu acabe aguesta istòria, e que Diu vos age.
WEB-CONDES-CANTERBURY	Arrés s’emmalicièc, exceptat der Administrador, Oswold, pr’amor qu’ère hustèr de profession.
WEB-CONDES-CANTERBURY	Damb ràbia a penes contenguda, se planhèc e mormolhèc pendent ua estona:
WEB-CONDES-CANTERBURY	Per vida mia, pro que podessa entornar-te aguesta jogada.
WEB-CONDES-CANTERBURY	Plan que òc te poiria enludernar damb eth mèn relat.
WEB-CONDES-CANTERBURY	Mès era edat senila non ei mesquina.
WEB-CONDES-CANTERBURY	S’acabat er ostiu e arribe et torn der iuèrn.
WEB-CONDES-CANTERBURY	Es mèns peus blanqui, madeish qu’eth mèn còr, denóncien era mia edat.
WEB-CONDES-CANTERBURY	Mès m’arribe a jo çò que les arribe as nèsples.
WEB-CONDES-CANTERBURY	Madeish se passe damb es auançadi en ans: maduram quan envielhim; baram se sone era musica.
WEB-CONDES-CANTERBURY	Eth nòste desir se ve asombrat per ua crotz; qu’auem huelhes blanques e apendix verd, coma es pòrres.
WEB-CONDES-CANTERBURY	Encara qu’era nòsta vitalitat amendrisque, non èm mancadi de desirs luxuriosi.
WEB-CONDES-CANTERBURY	Parlam sus aquerò que non podem executar.
WEB-CONDES-CANTERBURY	Jos es nòstes cendres s’amaguen brases caudes.
WEB-CONDES-CANTERBURY	Encara qu’es nòsti membres siguen impossibilitadi, aguesti huecs seguissen actius.
WEB-CONDES-CANTERBURY	Jo qu’è dents de polin encara qu’a passat fòrça temps dès que comencè a gaudir dera vida.
WEB-CONDES-CANTERBURY	Des de que neishí, era mòrt a descaperat eth barril dera vida, e aguesta a rajat de contunh de sòrta qu’eth barril ei lèu uet.
WEB-CONDES-CANTERBURY	Eth mèn arriuet vitau ja sonque regolege peth bòrd.
WEB-CONDES-CANTERBURY	Era lengua flatosa pòt rebrembar “hètes” de tempsi passadi.
WEB-CONDES-CANTERBURY	Mès era vielhessa solet a repapiatge.
WEB-CONDES-CANTERBURY	Quan eth nòste anfitrion escotèc aguest exòrdi cuelhec era paraula damb majestatica reialesa:
WEB-CONDES-CANTERBURY	En qué se resumís tota aguesta sabença?
WEB-CONDES-CANTERBURY	En parlar pendent tot eth maitin sus es Escritures?
WEB-CONDES-CANTERBURY	Eth diable convertís administradors en predicadors?
WEB-CONDES-CANTERBURY	Ac poirie hèr madeish damb sabatèrs, marinèrs o mètges?
WEB-CONDES-CANTERBURY	Tà dauant damb eth tòn conde.
WEB-CONDES-CANTERBURY	Non pèrdes mès temps.
WEB-CONDES-CANTERBURY	Guarda; donques qu’èm en Deptford, e ja son es sèt e mieja deth maitin.
WEB-CONDES-CANTERBURY	Greenwich, patria de fòrça brigands, s’aubire ena luenhor.
WEB-CONDES-CANTERBURY	Que ja ei eth temps de qué comences.
WEB-CONDES-CANTERBURY	Escotatz, senhors, repliquèc er administrador: demori qu’arrés se queisharà se li foti ath molinèr ua bona repassada.
WEB-CONDES-CANTERBURY	Qu’ei quauquarren legitim: qui mau hèr mau acabe.
WEB-CONDES-CANTERBURY	Damb eth vòste permís me vau a resvenjar en tot tier es madeishi tèrmes grossièrs qu’eth.
WEB-CONDES-CANTERBURY	Li demani a Diu que li daurisque era sua dura tèsta.
WEB-CONDES-CANTERBURY	Que pòt veir era palha en mèn uelh sense veir era biga en sòn.
WEB-CONDES-CANTERBURY	En Trumpington, non luenh de Cambridge, serpentege un arriuet trauessat per un pònt.
WEB-CONDES-CANTERBURY	En ua arriba d’aguest arriuet se quilhe ua mòla a on (e vos condi era vertat) s’estèc un molinèr pendent fòrça ans.
WEB-CONDES-CANTERBURY	Qu’ère orgulhós e vantariòu coma un piòc; sabie tocar era cabreta, pescar, apraiar es hilats, fabricar padelons de husta en un torn, e lutar còs a còs.
WEB-CONDES-CANTERBURY	Penjat dera cintura amiaue tostemps ua longa espada de huelha ahilada, e ena sua pòcha sauvaue un punhau petit, plan polit, qu’ère un perilh entad aqueth que se l’apressèsse.
WEB-CONDES-CANTERBURY	Ath delà, enes sues miches amiaue amagat un long punhau de Sheffield.
WEB-CONDES-CANTERBURY	Cauvet coma eth cu d’un monard e damb ua cara redona de gosset pachon, qu’ère era perfècta figura d’un fanfarron de mercat.
WEB-CONDES-CANTERBURY	Arrés gausaue botar-li un dit ath dessús, donques qu’auie jurat que qui gausèsse ac pagarie car.
WEB-CONDES-CANTERBURY	Qu’ère, de vertat, un brigand fòrça astut.
WEB-CONDES-CANTERBURY	Solie panar horment e haria.
WEB-CONDES-CANTERBURY	Lo cridauen de fausnòm Fanfarron Simkin.
WEB-CONDES-CANTERBURY	Auie ua esposa de plan bona familha: sa pair ere eth prèire dera ciutat, que, entà arténher que Simkin l’acceptèsse l’auie auut de balhar ua dòt importanta.
WEB-CONDES-CANTERBURY	Era hemna auie estat educada en un collègi de monges, causa qu’entà Simkin ère molt important, pr’amor que, damb era fin de mantier era sua posicion de petit proprietari, didec que non cuelherie esposa, se non ei que siguesse ben educada e siguesse vèrge.
WEB-CONDES-CANTERBURY	Era hemna ère orgulhosa e escarrabilhada coma ua agaça.
WEB-CONDES-CANTERBURY	Qu’ère un espectacle veir ad aguesta parelha eth dimenge: eth la precedie peth carrèr damb eth cap caperat damb un capucha; era lo seguie, damb un vestit de color ròi, que hège jòc damb es miches d’eth.
WEB-CONDES-CANTERBURY	Arrés gausaue cridar-la o parlar damb era sense dider-li “senhora”, ne dider-li floretes peth carrèr, se non ei que desirèsse que Simkin l’esgorgèsse damb era espada, guinhauet o daga (es gelosi tostemp an estat individús perilhosi, o, aumens, aquerò ei çò que vòlen que creiguen es sues esposes.
WEB-CONDES-CANTERBURY	Coma qu’era sua reputacion non ère guaire clara, era hemna tenguie a distància ara gent (era aigua des paishères hè madeish), damb capinaut mesprètz.
WEB-CONDES-CANTERBURY	Credie que se li deuie respècte, autant per çò dera familha que venguie coma pera educacion recebuda en un collègi de monges.
WEB-CONDES-CANTERBURY	Aguesta parelha auie portat ath mon ua hilha, qu’auie uns vint ans; hilh, solet n’auien auut un qu’encara ère ena cunhèra, donques qu’auie sies mesi.
WEB-CONDES-CANTERBURY	Era gojata ère ben desvolopada e un shinhau grasseta, auie un nas rebussat, uelhs grisi, amples anques, pièchs redons, e cau reconéisher qu’era sua cabeladura ère plan beròia.
WEB-CONDES-CANTERBURY	Coma qu’ère tan polideta, eth prèire dera ciutat pensaue nomentar-la eretèra dera casa e des tèrres e botaue dificutats entà que se maridèsse, pr’amor que volie que hesse un bon maridatge damb quauquarrés que pertanhesse a ua digna familha de nòble linhatge.
WEB-CONDES-CANTERBURY	Es riqueses dera Santa Mair Glèisa auien de quèir en mans de quauquarrés qu’era sua sang venguesse d’era, per çò qu’eth auie era intencion d’aunorar era sang divina, encara qu’entada aquerò li calesse avalar-se ara Santa Mair Glèisa.
WEB-CONDES-CANTERBURY	Per cèrt, fòrça gent acodie ada eth damb eth horment e era civada de tot eth parçant der entorn.
WEB-CONDES-CANTERBURY	En particular, i auie un gran collègi en Cambridge cridat King’s Hall, qu’eth sòn horment e civada molie.
WEB-CONDES-CANTERBURY	Un dia se passèc qu’eth sòn administrador queiguec malaut e semblaue que s’anaue a morir sense remèdi.
WEB-CONDES-CANTERBURY	Plan per aquerò, eth molinèr comencèc a panar cent còps mès haria e horment qu’abans.
WEB-CONDES-CANTERBURY	Enquia alavetz eth s’auie contentat damb ua mesurada espoliacion, mès ara ère ja un panaire descarat.
WEB-CONDES-CANTERBURY	Eth director s’emmalicièc e formèc rambalh, mès eth molinèr non cedic ne un pas; deishèc anar menaces e remic era acusacion en redon.
WEB-CONDES-CANTERBURY	Plan, donc, en collègi que parli i auie dus estudiants joeni, uns tipes temarduts prèsti a quinsevolh causa.
WEB-CONDES-CANTERBURY	Sonque per desirs d’aventura demanèren permís ath director entà vier a veir se com molie eth gran deth collègi.
WEB-CONDES-CANTERBURY	Qu’èren prèsti a jogar-se eth còth a qu’eth molinèr non artenherie panar-les, pera fòrça o per frauda, ne miei cabàs de horment.
WEB-CONDES-CANTERBURY	A tot darrèr, eth director cedic e les balhèc eth permís.
WEB-CONDES-CANTERBURY	Un d’eri se cridaue Joan; er aute, Alano.
WEB-CONDES-CANTERBURY	Ambdús auien neishut ena madeisha ciutat, en un lòc cridat Strotherl, plaçat that nòrd deth país.
WEB-CONDES-CANTERBURY	Alano cuelhec totes es sues pertinéncies e carguèc un sac de gran sus eth shivau.
WEB-CONDES-CANTERBURY	Dempús, Joan e Alano partiren cada un damb era sua espada e escut ena cintura.
WEB-CONDES-CANTERBURY	Non les calec guida, donques que Joan coneishie eth camin.
WEB-CONDES-CANTERBURY	Quan arribèren ena mòla, botèren eth sac de gran en solèr.
WEB-CONDES-CANTERBURY	Alano parlèc en prumèr lòc:
WEB-CONDES-CANTERBURY	A, dera casa!
WEB-CONDES-CANTERBURY	Òla Simon!
WEB-CONDES-CANTERBURY	Com se trapen era tua esposa e era tua mainada?
WEB-CONDES-CANTERBURY	Planvengut Alano, dicec Simkin.
WEB-CONDES-CANTERBURY	Òc ma hè!
WEB-CONDES-CANTERBURY	Tanben ei aciu Joan!
WEB-CONDES-CANTERBURY	Com ei que vietz per aciu?
WEB-CONDES-CANTERBURY	Valguem Diu!
WEB-CONDES-CANTERBURY	Eth nòste administrador ei a mand de morir per çò d’un dolor de caishaus, e plan per aquerò sò vengut damb Alano tà que trisses eth nòste gran e mo’ lo pogam dempús hèr a vier entà casa.
WEB-CONDES-CANTERBURY	Demori que mos pogues alestir lèu.
WEB-CONDES-CANTERBURY	Ara madeish ac vau a hèr; ajatz confiança, didec Simkin.
WEB-CONDES-CANTERBURY	Jo me plaçarè ath cant dera tremuèja, didec Alano, e guardarè se com entre eth gran.
WEB-CONDES-CANTERBURY	Jamès è vist foncionar aguesta tremuèja tua.
WEB-CONDES-CANTERBURY	Hètz-ac, Joan, didec Alano, Jo me meterè dejós entà veir com era haria què en aguesta pastèra.
WEB-CONDES-CANTERBURY	Me pensi qu’ac harè ben, pr’amor que tu e jo mos retiram fòrça, Joan.
WEB-CONDES-CANTERBURY	Que sò tan mau molinèr coma tu.
WEB-CONDES-CANTERBURY	Eth molinèr arric entada eth e pensèc: “aquerò qu’ei solet ua desencusa: se pensen qu’arrés les pòt enganhar; mès, a maugrat dera sua intelligéncia e filosofia, a fe de molinèr qu’artenherè enganhar-les.
WEB-CONDES-CANTERBURY	Coma mès intelligents siguen es params que tenguen, mès les panarè ara fin.
WEB-CONDES-CANTERBURY	Enquia e tot les autrejarè segòl per haria.
WEB-CONDES-CANTERBURY	Tau que li didec era ègua ath lop, ‘es que mès saben non son es mès escarrabilhadi’.
WEB-CONDES-CANTERBURY	Me n’arrisqui jo de tot çò qu’an aprenut enes libres”.
WEB-CONDES-CANTERBURY	Quan li venguec era escadença, s’esguitlèc silenciosament pera pòrta e cerquèc eth shivau des estudiants enquia que lo trapèc estacat en un espés arbilhon, darrèr dera mòla.
WEB-CONDES-CANTERBURY	Venguec decididament entara montura e li treiguec era brida.
WEB-CONDES-CANTERBURY	Un còp desliurat er animau, caminèc enquiath pantan a on i auie ues ègües sauvatges en libertat e hènt ua endilhada les acacèc a trauèrs deth camp.
WEB-CONDES-CANTERBURY	Eth molinèr entornèc e non didec ua soleta paraula; seguic damb eth sòn trabalh hènt trufaria damb es estudiants enquia que tot eth gran siguec totafèt molut.
WEB-CONDES-CANTERBURY	Mès quan era haria siguec ena saca e Joan gessec e desnishèc qu’eth shivau non i ère, cridèc:
WEB-CONDES-CANTERBURY	Ajuda, Ajuda!
WEB-CONDES-CANTERBURY	Eth shivau s’a escapat.
WEB-CONDES-CANTERBURY	Per amor de Diu, Alano, botja-te.
WEB-CONDES-CANTERBURY	Qu’auem perdut eth palafrè deth director.
WEB-CONDES-CANTERBURY	Alano se’n desbrembèc dera haria, deth horment e de tot.
WEB-CONDES-CANTERBURY	Eth besonh de non deishar de uelh es causes s’esbugassèc coma per encantament.
WEB-CONDES-CANTERBURY	Com?
WEB-CONDES-CANTERBURY	A on a anat?, cridèc.
WEB-CONDES-CANTERBURY	Era hemna deth molinèr entrèc ath mès córrer e didec:
WEB-CONDES-CANTERBURY	Ai!, eth vòste shivau se n’a anat damb es ègües sauvatges deth pantan, galaupant tant ara prèssa coma podie.
WEB-CONDES-CANTERBURY	Era man que l’estaquèc que deuie èster inexpèrta.
WEB-CONDES-CANTERBURY	Qu’auries d’auer hèt un nud mès fòrt damb es retnes.
WEB-CONDES-CANTERBURY	Ai!, exclamèc Joan.
WEB-CONDES-CANTERBURY	Alano, desengaina era espada; jo harè madeish.
WEB-CONDES-CANTERBURY	Diu se’n sap de qué non valgui mès qu’un cabiròu, mès, per Diu!, non s’escaparà de nosati dus.
WEB-CONDES-CANTERBURY	Per qué non lo botères en estable?
WEB-CONDES-CANTERBURY	Qu’eth diable te hèsque a vier, Alano; tu qu’ès un pèc!
WEB-CONDES-CANTERBURY	E es dus simplets gesseren corrent entath pantan.
WEB-CONDES-CANTERBURY	Quan eth molinèr vedec que se n’auien anat, cuelhec dues arròves de haria e li didec ara sua hemna que damb eres hesse un pastís.
WEB-CONDES-CANTERBURY	T’asseguri que les vau a dar un espant ad aguesti estudiants, li didec.
WEB-CONDES-CANTERBURY	Un molinèr pòt rossir era barba d’un estudiant, a maugrat des libres qu’age liejut.
WEB-CONDES-CANTERBURY	Dèisha-les que corren.
WEB-CONDES-CANTERBURY	Guarda com se’n van.
WEB-CONDES-CANTERBURY	Que jòguen es mainatges!
WEB-CONDES-CANTERBURY	Que non lo van a recuperar aisidament, òc ma he!
WEB-CONDES-CANTERBURY	Es praubi estudiants corrien d’un costat en aute cridant.
WEB-CONDES-CANTERBURY	Uelh!
WEB-CONDES-CANTERBURY	Ep, ep, ep!
WEB-CONDES-CANTERBURY	Aquiu, guarda peth darrèr!
WEB-CONDES-CANTERBURY	Tu li fiules e jo l’agarri.
WEB-CONDES-CANTERBURY	En resumit, per mès qu’ac sageren, eth shivau corrie tant que non lo poderen cuèlher enquia quan, en escurir, l’embarrèren en ua trencada.
WEB-CONDES-CANTERBURY	Es praubi Joan e Alano entornèren sudadi e cansadi coma eth bestiar jos era ploja.
WEB-CONDES-CANTERBURY	Joan didie:
WEB-CONDES-CANTERBURY	Pro que non auessa neishut!
WEB-CONDES-CANTERBURY	Auem estat enganhadi.
WEB-CONDES-CANTERBURY	Se n’a arrit de nosati.
WEB-CONDES-CANTERBURY	A panat eth nòste gran e toti mos cridaràn pècs: eth director, es nòsti companhs e, çò pejor, enquia e tot eth molinèr.
WEB-CONDES-CANTERBURY	Atau repotegaue Joan caminant entara mòla amiant ath sòn shivau dera brida.
WEB-CONDES-CANTERBURY	Trapèren ath molinèr seiguc ath cant deth huec.
WEB-CONDES-CANTERBURY	Coma qu’ère de nets e non podien anar en cap aute lòc, li demanèren ath molinèr que, per amor de Diu, les balhèsse minjar e aubèrja a cambi de sòs.
WEB-CONDES-CANTERBURY	Didec eth molinèr:
WEB-CONDES-CANTERBURY	Se i a lòc, qu’auratz era vòsta part; mès era mia casa ei fòrça petita.
WEB-CONDES-CANTERBURY	Mès, coma que vosati auetz estudiat, saberatz apraiar-vos entà convertir un espaci de vint pès d’amplada en ua mila.
WEB-CONDES-CANTERBURY	Ara vam a veir s’er espaci vos conven.
WEB-CONDES-CANTERBURY	Tostemp lo poirètz hèr mès gran parlant, qu’ei era forma qu’apraiatz es causes es qu’ètz sabents.
WEB-CONDES-CANTERBURY	Escota, Simon, didec Joan, aciu que mos ties cuelhudi.
WEB-CONDES-CANTERBURY	Per Sant Cuzberto, non te burles de nosati.
WEB-CONDES-CANTERBURY	Que ja ditz era dita: “Un òme solet poirà auer ua d’aguestes dues causes: o aquerò que trape o aquerò qu’amie”.
WEB-CONDES-CANTERBURY	Brave òme, se te platz, acuelh-mos e da-mos minjar e beuenda, que te pagaram a truca truquet.
WEB-CONDES-CANTERBURY	Guarda; vaquí es nòstes monedes, prèstes entà despener-se.
WEB-CONDES-CANTERBURY	Eth molinèr les fregic ua auca e manèc ara sua hilha entara ciutat a quérrer pan e cervesa; estaquèc ath sòn shivau entà que non s’escapèsse de nauèth e les premanit un bon lhet damb linçòs e hlaçades ena sua pròpria cramba, a mens de dotze pès deth sòn pròpri lhet.
WEB-CONDES-CANTERBURY	Apròp d’aquiu, en madeish estatge, era sua hilha auie un lhet entada era soleta.
WEB-CONDES-CANTERBURY	Qu’ère aqueth eth milhor lòc que podien auer, pr’amor que non n’auie cap aute ena casa a on dormir.
WEB-CONDES-CANTERBURY	Sopèren, blaguèren, heren rambalh e beueren tota era cervesa que voleren, e tara mieja net se calèren en lhet.
WEB-CONDES-CANTERBURY	Eth molinèr s’auie embriagat ath hons, encara que’era beuenda non l’auie hèt pujar es colors, mèsalèu estaue esblancossit.
WEB-CONDES-CANTERBURY	Lo secodie eth sanglot e parlaue peth nas coma s’auesse asma o un raumàs de cap.
WEB-CONDES-CANTERBURY	S’ajacèc amassa damb era sua hemna; era qu’ère alègra coma un audèth, donques que tanben s’auie banhat era gòrja.
WEB-CONDES-CANTERBURY	Era cunhèra ère a pè deth lhet entà poder breçar ath mainatge e dar-li era popa.
WEB-CONDES-CANTERBURY	Quan aueren acabat era gèrla, era hilha se filèc directament entath lhet, seguida d’Alano e de Joan.
WEB-CONDES-CANTERBURY	Non quedèc ne ua soleta gota de vin, e non les calec cap pocion entà dormir.
WEB-CONDES-CANTERBURY	Eth molinèr auie cuelhut ua bona peta, donques que ronquèc coma un shivau mentre dormie, en tot hèr sorrolhosi idòls dempús de cada roncadissa; lèu era sua hemna l’acompanhèc en còr, en tot méter mes sorrolh qu’eth encara, Que se les podie enténer roncar a miei quilomètre de distància.
WEB-CONDES-CANTERBURY	Entà non deishar-les solets, era hilha tanben roncaue a plaser.
WEB-CONDES-CANTERBURY	Dempús d’escotar aguesta sonora melodia, Alano li metec un còp de code a Joan e li didec:
WEB-CONDES-CANTERBURY	Ès adormit?
WEB-CONDES-CANTERBURY	As entenut bèth còp idòls semblables?
WEB-CONDES-CANTERBURY	Vai quin concèrt!
WEB-CONDES-CANTERBURY	Atau les vengue era ronha.
WEB-CONDES-CANTERBURY	Qu’ei era causa mès orribla qu’è escotat jamès.
WEB-CONDES-CANTERBURY	E aquerò va de mau entà pejor.
WEB-CONDES-CANTERBURY	Ja veigui que non clucarè un uelh en tot era net; mès qu’ei parièr, tot serà entà ben, pr’amor que t’asseguri, Joan, que sajarè de trabalhar-me ad aguesta gojata, se posqui.
WEB-CONDES-CANTERBURY	Era lei mos permet bèra compensacion, Joan, donques que ja i a ua lei que ditz que s’un òme ei damnatjat de quauqua manèra, li cau èster compensat de ua auta.
WEB-CONDES-CANTERBURY	Qu’ei evident que mos panèren eth gran.
WEB-CONDES-CANTERBURY	Auem auut mala sòrt pendent tot eth dia; mès coma que se passe que non è auut satisfaccion per çò dera pèrta qu’è auut, me vau a cuélher ua compensacion.
WEB-CONDES-CANTERBURY	Per Diu que serà atau!
WEB-CONDES-CANTERBURY	Compde damb aquerò que vas a hèr, Alano, didec Joan.
WEB-CONDES-CANTERBURY	Ua piuda me hè mès pòur qu’eth, repliquèc Alano, que se lheuec e s’esguitlèc enquia a on se trapaue era gojata, qu’ère prigondament esclipsada vrente ensús, mès quan lo vedec, ère tant apròp, qu’ère ja tard entà cridar.
WEB-CONDES-CANTERBURY	En resumit, que lèu arribèren a un acòrd.
WEB-CONDES-CANTERBURY	Mès deishem a Alano divertint-se e parlem de Joan.
WEB-CONDES-CANTERBURY	Joan se demorèc a on ère pendent ues quantes menutes e comencèc a planher-se.
WEB-CONDES-CANTERBURY	Que non li veigui era diversion!, se didec.
WEB-CONDES-CANTERBURY	Sonque posqui díder que m’an près eth peu ath hons, sense que, coma eth mèn companh, obtenga arren a cambi.
WEB-CONDES-CANTERBURY	Eth, aumens, qu’a ara hilha deth molinèr entre es sòns braci.
WEB-CONDES-CANTERBURY	A provat fortuna e l’a gessut ben mentre que jo seguisqui ajaçat aciu coma un sac de truhes.
WEB-CONDES-CANTERBURY	E quan se conde aguesta aventura bèth dia, semblarà que sò estat en tot hèr eth pèc.
WEB-CONDES-CANTERBURY	M’apressarè a veir se posqui cuélher fortuna e que se passe çò que Diu volgue!, coma se sòl díder.
WEB-CONDES-CANTERBURY	Per tant, se lheuèc e, sense hèr bronit, s’apressèc ena cunhèra, la cuelhec e silenciosament se la hec a vier ath pè deth sòn pròpri lhet.
WEB-CONDES-CANTERBURY	Ara seguida, era hemna deth molinèr deishèc de roncar e se desvelhèc.
WEB-CONDES-CANTERBURY	Se n’anèc a pishar, tornèc e non trapèc era cunhèra.
WEB-CONDES-CANTERBURY	Ena escurina paupèc aciu e delà, mès que non la podec localizar.
WEB-CONDES-CANTERBURY	Lèu m’enganhi e me boti en lhet des estudiants.
WEB-CONDES-CANTERBURY	Que Diu m’age, donques que m’auria trapat en un bon rambalh”.
WEB-CONDES-CANTERBURY	E seguic cercant enquia que trapèc era cunhèra.
WEB-CONDES-CANTERBURY	Alavetz anec tocant es objèctes damb es mans, a paupes, enquia que trapèc eth lhet, pensant-se qu’ère eth sòn, pr’amor qu’era cunhèra ère ath cant deth sòn.
WEB-CONDES-CANTERBURY	En non saber exactament a on se trapaue, se calèc en lhet damb er estudiant.
WEB-CONDES-CANTERBURY	Se quedèc quieta, e s’aurie esclipsat se Joan, cobrant vida, non s’auesse botat ath dessús dera brava hemna.
WEB-CONDES-CANTERBURY	Aguesta passèc era milhor estona qu’auie gaudit pendent ans, donques qu’eth l’a voludèc coma un hòl, en tot entrar e gésser damb fòrça.
WEB-CONDES-CANTERBURY	Atau siguec se com es dus estudiants s’ac passèren tant erosament enquia ben auançada era auba.
WEB-CONDES-CANTERBURY	Peth maitin, Alano, comencèc a cansar-se deth trabalh nueitiu e gasulhèc: Adishatz, doça Molly; que ja arribe eth dia; non me posqui quedar mès.
WEB-CONDES-CANTERBURY	Mès, per vida mia, que mentre viua e alenda serè eth tòn òme, a on sigue que siga.
WEB-CONDES-CANTERBURY	Alavetz, vè-te’n, estimat, e adishatz, didec era.
WEB-CONDES-CANTERBURY	Mès te diderè ua causa abans de qué t’en vages: quan vo n’anetz entà casa, en passar per dauant dera mòla, darrèr dera pòrta, i traparatz un pastís hèt damb dues arròves dera vòsta haria, qu’ajudè ath mèn pair a panar-vos.
WEB-CONDES-CANTERBURY	Que Diu te benedisque e te protegisque, estimat!
WEB-CONDES-CANTERBURY	En díder aquerò lèu se met a plorar.
WEB-CONDES-CANTERBURY	Alano se lheuèc e pensèc: “M’esguitlarè laguens deth lhet deth mèn amic abans que trinque eth dia”.
WEB-CONDES-CANTERBURY	Mès era sua man estramunquèc damb era cunhèra e pensèc: “mon Diu, be ne sò d’enganhat.
WEB-CONDES-CANTERBURY	Eth mèn cap me hè torns dempús deth trabalh d’aguesta net, e plan per aquerò non sai caminar dret.
WEB-CONDES-CANTERBURY	Per çò dera cunhèra veigui que m’è enganhat de camin.
WEB-CONDES-CANTERBURY	Aciu dormissen eth molinèr e era sua hemna”.
WEB-CONDES-CANTERBURY	Atau volec eth diable qu’er estudiant se calesse en lhet que dormie eth molinèr.
WEB-CONDES-CANTERBURY	Pensant que se botau ath cant deth sòn amic Joan, se botèc ath cant deth molinèr, li metec eth braç ath torn deth còth e didec en votz baisha:
WEB-CONDES-CANTERBURY	Tè, Joan, pèc, desvelha-te, per Diu, e escota, per Santiago!.
WEB-CONDES-CANTERBURY	Aguesta net è caucat ara hilha deth molinèr tres còps tant que tu as estat aciu coma un flan, tremolant de hered.
WEB-CONDES-CANTERBURY	Qué as hèt, brigand?, cridèc eth molinèr.
WEB-CONDES-CANTERBURY	Com gauses desonorar ara mia hilha, era qu’ei de cunhèra tan nòbla?
WEB-CONDES-CANTERBURY	E cuelhec a Alano peth còth, qu’ath sòn torn se revoutèc e li fotèc un còp de punh en nas.
WEB-CONDES-CANTERBURY	Un arrai de sang li baishèc peth pitrau, e es dus se redolèren peth solèr coma dus porcèth en corrau, sagnant pera boca e peth nas, e se fotèren de bon voler enquia qu’eth molinèr estramunquèc damb ua pèira e queiguec d’espatles sus era sua hemna, que non se n’auie encuedat d’aguesta pèga peleja.
WEB-CONDES-CANTERBURY	Venguie de dormir-se enes braci de Joan, que l’auie retengut tota era net, mès era queiguda la desvelhèc en tot espaurir-la.
WEB-CONDES-CANTERBURY	Ajuda, Santa Crotz de Bromeholme!, sorrisclèc.
WEB-CONDES-CANTERBURY	M’encomani as tues mans, senhor.
WEB-CONDES-CANTERBURY	Desvelha-te, Simon!
WEB-CONDES-CANTERBURY	Qu’è un diable ath dessús.
WEB-CONDES-CANTERBURY	Eth mèn còr crèbe.
WEB-CONDES-CANTERBURY	Ajuda-me, que me morisqui!
WEB-CONDES-CANTERBURY	Qu’è a quauquarrés sus er estomac e sus eth mèn cap.
WEB-CONDES-CANTERBURY	Ajuda-me, Simkin!
WEB-CONDES-CANTERBURY	Aguesti maudits gojats que son en tot pelejar-se.
WEB-CONDES-CANTERBURY	Joan sautèc deth lhet en un bot e, a paupes, cerquèc un pau pera paret.
WEB-CONDES-CANTERBURY	Era hemna deth molinèr se lheuèc tanben e, en conéisher era cramba milhor que Joan, lèu ne trapèc un emparat ena paret.
WEB-CONDES-CANTERBURY	A trauèrs dera febla lum dera lua en passar pera henerecla dera pòrta, vedec ara parelha qu’ère en tot pelejar, mès sense poder saber se qui ère qui, enquia qu’era vista aubirèc quauquarren blanc.
WEB-CONDES-CANTERBURY	En supausar qu’aquerò blanc ère eth gòrro de dormir d’un des estudiants, s’apressèc damb eth pau damb er in de foter-li un bon còp a Alano, mès li fotèc ath sòn maric en plia cauvura que queiguec en solèr cridant:
WEB-CONDES-CANTERBURY	Secors!, m’an aucit!
WEB-CONDES-CANTERBURY	Es estudiants li fotèren ua bona repassada e lo deishèren estirat en solèr.
WEB-CONDES-CANTERBURY	Alavetz se vestiren, recuellheren eth sòn shivau e era haria e partiren, non sense abans arturar-se ena mòla entà recuperar eth pastís hèt damb dues arròves dera sua haria.
WEB-CONDES-CANTERBURY	D’aguesta manèra eth fanfarron molinèr recebec ua bona repassada, perdec era sua paga per mòler eth gran e li calec pagar tot çò que l’auie costat eth sopar d’Alano e de Joan e acabèc cornut e engorrotit.
WEB-CONDES-CANTERBURY	Li cauquèren ara hemna e ara hilha.
WEB-CONDES-CANTERBURY	Aguest qu’ei eth pagament que recebec per çò d’èster molinèr e lairon.
WEB-CONDES-CANTERBURY	Que ja ac ditz ben era dita: “Qui damb hèr aucís, damb hèr morís”.
WEB-CONDES-CANTERBURY	Es panotejaires, a tot darrèr, acaben en tot èster panats eri madeishi.
WEB-CONDES-CANTERBURY	E Diu, que se trape damb tota era sua Majestat en glòria, benedisque a toti es que m’an escotat.
WEB-CONDES-CANTERBURY	Atau è corresponut jo ath molinèr damb eth mèn conde.
WEB-CONDES-CANTERBURY	Tant que parlaue er administrador, eth codinèr de Londres s’estarnèc a arrir coma se l’auessen hèt gatalhèues ena esquia.
WEB-CONDES-CANTERBURY	A, a, a!, pera passion de Crist!
WEB-CONDES-CANTERBURY	Es rasonaments sus er lotjament l’an hèt a vier penibles conseqüéncies ad aguest molinèr.
WEB-CONDES-CANTERBURY	Que ja ac didec Salomon: “Compde damb qui acuelhes ena tua casa”.
WEB-CONDES-CANTERBURY	Qu’ei perilhós qu’un forastèr hèsque jadilha en casa autrú.
WEB-CONDES-CANTERBURY	Qui da aubèrja li cau èster conscient d’aguesti perilhs.
WEB-CONDES-CANTERBURY	Qu’eth Senhor m’autrege misèries e penes se, tau que me cridi Hodge de Ware, escotè cap aute relat sus un molinèr mès tonhut.
WEB-CONDES-CANTERBURY	Es estratagèmes nueitiues foncionèren ara perfeccion.
WEB-CONDES-CANTERBURY	Mès non mos permet parar-mos aciu.
WEB-CONDES-CANTERBURY	Se voletz escotar eth mèn conde, vos condarè çò que se passèc ena mia ciutat, dera milhor manèra possibla.
WEB-CONDES-CANTERBURY	Qu’as eth permís Roger.
WEB-CONDES-CANTERBURY	Saja de qué sigue bon.
WEB-CONDES-CANTERBURY	Qu’as rebaishat era sausa de fòrça aguisadi.
WEB-CONDES-CANTERBURY	As venut fòrça Jacks de Dover doblament rescaufadi e heredadi.
WEB-CONDES-CANTERBURY	Fòrça pelegrins t’an maudit pr’amor que patiren es efèctes des tòns joliverds quan tastèren es tòns vielhs piòcs plei de rastolhs.
WEB-CONDES-CANTERBURY	Fòrça mosques volategen pera tua codina.
WEB-CONDES-CANTERBURY	Comença eth tòn relat, estimat Roger.
WEB-CONDES-CANTERBURY	E non t’emmalicies se me’n burli de tu.
WEB-CONDES-CANTERBURY	De trufaria se pòden díder fòrça vertats.
WEB-CONDES-CANTERBURY	Per vida mia qu’as tota era rason, didec Roger.
WEB-CONDES-CANTERBURY	Es flamencs diden: “Ua trufaria de forma seriosa, qu’ei ua mala trufaria”.
WEB-CONDES-CANTERBURY	Per tant, Harry Bailey, non dèishes escapar eth tòn anuèg abans que mos desseparem s’eth mèn relat s’aprèsse ath d’un ostalèr.
WEB-CONDES-CANTERBURY	Ça que la, que non è era intencion de condà’c tot.
WEB-CONDES-CANTERBURY	Te pagarè abans que mos diguem adiu.
WEB-CONDES-CANTERBURY	Ara seguida comencèc a arrir-se’n e a hèr trufaria e condèc çò que vatz a escotar.
WEB-CONDES-CANTERBURY	Eth conde deth codinèr.
WEB-CONDES-CANTERBURY	I auie un aprendís que demoraue ena nòsta ciutat e que trabalhaue en un comèrç de comestibles.
WEB-CONDES-CANTERBURY	Qu’ère mès alègre qu’un audèth sòlt peth bòsc.
WEB-CONDES-CANTERBURY	Ère un gojatòt beròi, mès un shinhau baishet, fòrça brun e amiaue eth sòn peu nere elegantament pientat.
WEB-CONDES-CANTERBURY	Dançaue tan ben e tant animadament, que lo cridauen Jaranera Perkin.
WEB-CONDES-CANTERBURY	Tota gojata que s’amassaue damb eth qu’auie sòrt, pr’amor qu’eth ère plen d’amor e lascivitat coma un brunhon de mèu.
WEB-CONDES-CANTERBURY	Dançaue e cantaue en totes es nòces e l’auie mès afeccion ara tauèrna qu’ara botiga, donques que tostemp que i auie ua procession per Cheapside gessie ath mès córrer dera botiga darrèr d’era e non tornaue enquia qu’auie dançat fòrça e auie vist tot çò que s’auie de veir.
WEB-CONDES-CANTERBURY	Ath sòn entorn amassèc ua còla de tipes coma eth, entà dançar, cantar, e divertir-se.
WEB-CONDES-CANTERBURY	S’amassaue en un carrèr o en un aute entà hèr as dats, pr’amor que non i auie cap aprendís ena ciutat que lancèsse es dats mihor que Perkin.
WEB-CONDES-CANTERBURY	Ath delà, d’amagat, qu’ère un degalhaire.
WEB-CONDES-CANTERBURY	Aquerò ac desnishèc eth sòn patron a carga d’eth, pr’amor que fòrça còps se trapèc damb eth calaish des sòs uet.
WEB-CONDES-CANTERBURY	Que ja sabetz que quan un aprendís ac passe tan ben hènt as dats, jogant e damb hemnes, qu’ei eth patron dera botiga qui ac pague damb es sòns sòs, encara que non compartisque eth divertiment.
WEB-CONDES-CANTERBURY	Encara qu’er aprendís sàpie tocar eth violin e era guitarra, es sòns divertiments e jòcs les pague eth panatòri.
WEB-CONDES-CANTERBURY	Pr’amor que, coma podetz veir, era aunestetat e era bona vida tostemp van dissociats, quan se tracte de gent prauba.
WEB-CONDES-CANTERBURY	Encara que lo repotegauen de dia e de nets e quauqui còps ère amiat a uelhs vedents ena preson de Newgate, er alègre aprendís se quedèc damb eth sòn patron, enquia qu’acabèc eth sòn aprenedissatge.
WEB-CONDES-CANTERBURY	Mès, un dia, eth patron, revisant eth sòn contracte d’aprendís se’n brembèc dera dita que ditz: “Que vau mès lançar era poma poirida que deishar que poirisque as autes”.
WEB-CONDES-CANTERBURY	Madeish se passe damb eth vailet repotegaire: ei milhor deishar-lo partir que permeter-li que hèsque maubé as auti vailets dera casa.
WEB-CONDES-CANTERBURY	De sòrta qu’eth patron lo deishèc liure e li manèc que se n’anèsse, damb malediccions sus eth sòn cap.
WEB-CONDES-CANTERBURY	E atau siguec se com er alègre aprendís artenhec era sua libertat.
WEB-CONDES-CANTERBURY	Ara poirie formar rambalh tota era net, s’atau ac volie.
WEB-CONDES-CANTERBURY	Mès, coma que sigue que non i a panaire que non age un collèga que lo posse a saquejar e enganhar ath qu’a panat o enganhat, Perkin de seguic manèc eth sòn lhet e era rèsta deth noviatge ena casa d’un companh, inseparable, qu’ère tan afeccionat as dats, ath tapatge e ara dissipacion coma eth.
WEB-CONDES-CANTERBURY	Era esposa d’aguest amic inseparable auie ua botiga entà caperar es aparences, mès se guanhaue era vida traficant damb eth sòn còs.
WEB-CONDES-CANTERBURY	Er anfitrion se n’encuedèc de qué eth solei reludent auie recorrut era quatau part e un shinhau mès de mieja ora de sòn trajècte diürn.
WEB-CONDES-CANTERBURY	Encara que non massa coneisheire en sciéncia astronomica, sabie pro ben qu’ère eth 18 d’abriu, eth messatgèr de mai, e qu’era ombra des arbes medie exactament parièr qu’eri.
WEB-CONDES-CANTERBURY	De sòrta que, per çò des ombres, reconeishec que Febo, ludent e clar, auie remontat quaranta cinc grads ena sua corsa.
WEB-CONDES-CANTERBURY	Per çò deth dia e dera latitud, deuien èster es dètz deth maitin.
WEB-CONDES-CANTERBURY	Ad aguesta conclusion arribèc er ostalèr.
WEB-CONDES-CANTERBURY	Còp sec, arturèc era sua montura e didec:
WEB-CONDES-CANTERBURY	Senhors, vos avisi que s’a passat era quatua part deth dia.
WEB-CONDES-CANTERBURY	Per amor de Diu e de Sant Joan, non perdem mès temps.
WEB-CONDES-CANTERBURY	Aguest se consumís ara prèssa.
WEB-CONDES-CANTERBURY	Se mos escape sigillosament (ja sigam adormidi o desvelhadi), se non èm atentius.
WEB-CONDES-CANTERBURY	Eth temps qu’ei hugidís coma un corrent que jamès torne, senon que va dera montanha entara planhèra.
WEB-CONDES-CANTERBURY	Seneca e d’auti filosòfi se planhèren mès prigondament dera pèrta de temps que d’era der aur.
WEB-CONDES-CANTERBURY	Eth temps perdut que non se recupère.
WEB-CONDES-CANTERBURY	Er aur, òc, mo l’entornen.
WEB-CONDES-CANTERBURY	Eth temps non torne un còp passat, madeish qu’era virginitat de Molly, cuelhuda pera vida dissolvuda.
WEB-CONDES-CANTERBURY	Non queigam ena guitèra.
WEB-CONDES-CANTERBURY	Senhor magistrat, seguic dident, tau que demorèrem, que vengue era vòsta narracion.
WEB-CONDES-CANTERBURY	Liurament qu’auetz cuelhut aguesta responsabilitat.
WEB-CONDES-CANTERBURY	Ara que depenetz deth mèn judici.
WEB-CONDES-CANTERBURY	Complitz eth vòste déuer dera milhor manèra possibla.
WEB-CONDES-CANTERBURY	Ostalèr, repliquèc, per vida mia qu’ac vau a hèr.
WEB-CONDES-CANTERBURY	Que non è cap intencion de trincar aguest compromís.
WEB-CONDES-CANTERBURY	Çò prometut ei deute, e me prapausi mantier era mia paraula e entornar-vos er impòrt.
WEB-CONDES-CANTERBURY	Que non posqui díder ja mès.
WEB-CONDES-CANTERBURY	Es leis qu’un òme impause a un aute an d’èster respectades pes dus.
WEB-CONDES-CANTERBURY	Atau ditz eth tèxt.
WEB-CONDES-CANTERBURY	Mès en aguest moment non me’n brembi de cap conde interessant.
WEB-CONDES-CANTERBURY	Mès Chaucer, encara qu’a viatges utilize grossièrament era metrica e era rima, a narrat condes en tipe d’anglés qu’eth domine, toti ac sabem.
WEB-CONDES-CANTERBURY	Es sòns relats sus aimants depassen as ancianes e classiques Epistòles d’Ovidi.
WEB-CONDES-CANTERBURY	Per qué relatar ara çò que ja hè temps qu’a estat condat?
WEB-CONDES-CANTERBURY	Ena sua joenessa escriuec sus Ceix e Alcion.
WEB-CONDES-CANTERBURY	D’alavetz ençà a cantat ad aguestes nòbles hemnes e as sòns aimants tau coma descriueràn es qu’examinen eth sòn voluminós libre.
WEB-CONDES-CANTERBURY	Se titole Era Legenda des sants de Cupido.
WEB-CONDES-CANTERBURY	En eth poiratz veir se com Chaucer descriu es prigondes herides de Lucrecia e es dera babilonica Tisbea; era fidèu espada de Dido a causa dera fausa Aenea.
WEB-CONDES-CANTERBURY	Poiratz presenciar era mòrt de Filis, convertida en arbe per amor a Demofon.
WEB-CONDES-CANTERBURY	Es plòrs de Dianira e Hermion, o d’Ariadna e Hipsipilo; era ièrla estèrle enrodada peth mar; eth valerós Leando, estofat per amor a Fiero.
WEB-CONDES-CANTERBURY	Poiratz veir es lèrmes de Helena e eth malastre de Briseida e de Laodamia.
WEB-CONDES-CANTERBURY	Era crudeutat dera reina Medeal damb es sòns hilhets penjadi quan Jason les mespredèc.
WEB-CONDES-CANTERBURY	Ò, Hipimestra, Penelope, Alcestes!
WEB-CONDES-CANTERBURY	Com laude era vòsta feminitat!
WEB-CONDES-CANTERBURY	Mès, plan que òc, non escriu sus eth marrit exemple de Canacea, qu’estimèc ath sòn pròpri frair de forma pecadissa.
WEB-CONDES-CANTERBURY	Ath diable damb totes aguestes marrides istòries!
WEB-CONDES-CANTERBURY	Tanpòc conde arren sus Apolomo de Tiro e sus eth rei Antiòc, que li treiguec ara sua hilha era virginitat.
WEB-CONDES-CANTERBURY	Qu’ei un relat terrible.
WEB-CONDES-CANTERBURY	La lancèc en solèr ena sua depravada accion.
WEB-CONDES-CANTERBURY	Enes sòns escrits, Chaucer non condèc accions tant òrres.
WEB-CONDES-CANTERBURY	Per pòc que jo posca, que vau a hèr madeish.
WEB-CONDES-CANTERBURY	Qué vau a hèr jo damb eth men conde?
WEB-CONDES-CANTERBURY	Non me shautarie que me comparèssetz damb es naues Pierides.
WEB-CONDES-CANTERBURY	Es Metamorfosis relaten aquerò.
WEB-CONDES-CANTERBURY	Ça que la, que m’ei parièr se, en comparèr damb Chaucer, gessi mauparat.
WEB-CONDES-CANTERBURY	Jo que parli en pròsa.
WEB-CONDES-CANTERBURY	E, dites aguestes paraules, de forma sòbria comencèc eth relat tau que lo vatz a enténer.
WEB-CONDES-CANTERBURY	Be n’ei de malerós èster praube, o èster umiliat pera set, pera hame o peth hered, e avergonhar-se de demanar caritat!
WEB-CONDES-CANTERBURY	E se non se demane, era madeisha praubetat, a maugrat deth compde entà amagar-les, desnishe es amagades herides: indigéncia, panatòri, mendicitat e demanar prestacions.
WEB-CONDES-CANTERBURY	Criticatz a Crist e vos planhetz amarament de qué distribuisse es bens dera tèrra enganhosament.
WEB-CONDES-CANTERBURY	Acusatz ath vòste vesin de forma pecadissa pr’amor que didetz qu’eth a de tot e vosati a penes arren.
WEB-CONDES-CANTERBURY	Senterà es efèctes deth huec per non auer ajudat as qu’an de besonh.
WEB-CONDES-CANTERBURY	Escotatz es provèrbis des sabents: “Qu’ei milhor morir qu’èster indigent”.
WEB-CONDES-CANTERBURY	Ditz-te adiu dera consideracion s’ès praube.
WEB-CONDES-CANTERBURY	Considèra tanben aguesta frasa des sabents: “Es dies des òmes qu’an besonhs son marridi”.
WEB-CONDES-CANTERBURY	Saja, donc, de non arribar en aguesta situacion.
WEB-CONDES-CANTERBURY	S’ès praube eth tòn frair t’a en òdi.
WEB-CONDES-CANTERBURY	Es tòns amics s’amaguen.
WEB-CONDES-CANTERBURY	Quin malastre!
WEB-CONDES-CANTERBURY	Ò rics mercadèrs!
WEB-CONDES-CANTERBURY	Nòbles e prudentes gents!
WEB-CONDES-CANTERBURY	Be n’ètz d’afortunadi!
WEB-CONDES-CANTERBURY	Es vòstes borses non son plies de dobles asi, senon d’un cinc-sies que vos convertís en guanhadors.
WEB-CONDES-CANTERBURY	Eth Nadau vos balharà era desencusa entà barar.
WEB-CONDES-CANTERBURY	Escorcolhatz mar e tèrra entà aumentar es vòsti beneficis.
WEB-CONDES-CANTERBURY	Coma òmes sagaci, vo’n sabetz des diuèrses situacions politiques des vesins.
WEB-CONDES-CANTERBURY	Autrejatz notícies sus era patz e sus era guèrra.
WEB-CONDES-CANTERBURY	Se non siguesse per un mercadèr, ara que non auria cap conde entà condar.
WEB-CONDES-CANTERBURY	M’en brembi deth que me condèc hè fòrça temps.
WEB-CONDES-CANTERBURY	Que didie atau:
WEB-CONDES-CANTERBURY	Que i auie un còp en Siria ua rica companhia de mercadèrs, gent sòbria e aunèsta, qu’exportaue es sues espècies, teles d’aur e satins de viui colors, per tot eth mon.
WEB-CONDES-CANTERBURY	Tant originau e de bon prètz èren es sues mèrces, que toti èren prèsti a vener-les genre e hèr negòci damb eri.
WEB-CONDES-CANTERBURY	Se passèc un dia que quauqui mercadèrs decidiren vier en Roma, en tot lotjar-se en barri que les semblèc mès avient entàs sòns ahèrs.
WEB-CONDES-CANTERBURY	Aguesti mercadèrs passsèren ua tempsada ath sòn gust, ena ciutat, mès succedic qu’arribèc en cada ua des sues aurelhes ua notícia sus era excellenta fama dera hilha der emperaire, dauna Constança.
WEB-CONDES-CANTERBURY	Era informacion que receberen didie: “Nòste emperaire en Roma, qu’era sua vida sauve Diu fòrça ans, qu’a ua hilha; se somes era sua bontat ara sua beresa non n’a auut ua auta de parièra dès qu’eth mon ei mon.
WEB-CONDES-CANTERBURY	Que Diu protegisque eth sòn aunor; se merite èster reina de tota Euròpa.
WEB-CONDES-CANTERBURY	En era i a grana beresa sense vanitat, joenessa sense desmesura o caprici; era vertut guide totes es sues accions; damb era sua umilitat bote eth fren a tota arrogància; qu’ei eth miralh dera cortesia; eth sòn còr ei un exemple de santetat e era sua man ei generosa repartint caritat”.
WEB-CONDES-CANTERBURY	E tota aguesta informacion ei tan vertadèra coma Diu ei vertadèr.
WEB-CONDES-CANTERBURY	Mès, tornant ena istòria que sò en tot racondar, quan es mercadèrs vengueren de cargar es sòns vaishèths a aueren vist ara benedida puncèla, entornèren contents entara sua casa en Siria e seguiren es sòns negòcis coma abans.
WEB-CONDES-CANTERBURY	Non posqui dider-vos arren mès, senon que viueren prospèrament entà tostemp.
WEB-CONDES-CANTERBURY	Ara plan, se passaue qu’aguesti mercadèrs èren en bones relacions damb es sultans de Siria, per çò que tostemp que tornauen d’un país estranh, eth les recebie damb generosa ospitalitat e les interrogaue sus es diuèrsi païsi damb era fin d’èster ben informat de totes es meravilhes e causes extraordinàries que podessen auer vist o entenut.
WEB-CONDES-CANTERBURY	E, entre d’autes causes, es mercadèrs li parlèren particularament de dauna Constança e li facilitèren ua descripcion peth menut, sus era sua valor damb tau seriositat, qu’era sua imatge s’apoderèc dera ment deth sultan e s’obsessionèc totaument enquiath punt qu’eth sòn solet desir siguec eth d’estimar-la enquiara fin des sòns dies.
WEB-CONDES-CANTERBURY	Dilhèu ère escrit enes esteles deth dia deth sòn neishement, (aqueth gran libre qu’es òmes criden cèu), que serie malerós e moririe d’amor.
WEB-CONDES-CANTERBURY	Pr’amor qu’enes esteles ei escrita era mòrt de cada òme, damb màger claretat que se siguesse cristau, entad aqueri que saben liéger en eres.
WEB-CONDES-CANTERBURY	Fòrça ans abans de qué neishessen Hector, Aquiles, Pompèu e Juli Cesar, de qué auesse lòc era guèrra de Tebas e arribèssen es mòrts de Samson, Turnus e Socrates, tot aquerò ère escrit enes esteles.
WEB-CONDES-CANTERBURY	Mès era sabença umana ei tant embotada que arrés les sap interpretar coma cau.
WEB-CONDES-CANTERBURY	Eth sultan manèc a cercar ath sòn Conselh Privat e en pòques paraules les transmetec çò que passaue pera sua ment e les didec que, solide, moririe se non ei qu’auesse era sòrt de conquistar damb rapiditat eth còr de Constança.
WEB-CONDES-CANTERBURY	Plan per aquerò, les encomanèc, qu’ath mès córrer, pensessen bèth mejan entà sauvar-li era vida.
WEB-CONDES-CANTERBURY	Diuèrsi conselhèrs prepausèren desparières solucions e discutiren, en tot aportar fòrça nombroses e subtiles iniciatiues.
WEB-CONDES-CANTERBURY	Parlèren de magia e de conjurs, mès a tot darrèr arribèren ena conclusion de qué non i auie cap auantatge en aguestes manères e que çò de milhor ère era gessuda deth maridatge.
WEB-CONDES-CANTERBURY	Mès en aguesta solucion, per çò des arguments en contra, prevederen fòrça dificultats.
WEB-CONDES-CANTERBURY	Per çò dera diferéncia de credences enes dus païsi, dideren que credien que cap prince cristian permeterie de bon voler qu’era sua hilha se maridèsse cossent damb es leis que les auien estat ensenhades per Mahoma.
WEB-CONDES-CANTERBURY	Mès eth repliquèc:
WEB-CONDES-CANTERBURY	Vos asseguri que me batiarè abans que pèrder a Constança.
WEB-CONDES-CANTERBURY	Me cau èster sua.
WEB-CONDES-CANTERBURY	Non è mès remèdi.
WEB-CONDES-CANTERBURY	Se vos platz, deishatz ja de discutir.
WEB-CONDES-CANTERBURY	Sajatz de sauvar-me en tot arténher-me ara dauna qu’a era mia vida enes sues mans, mès que non poirè víuer guaire temps mès damb aguesta angónia.
WEB-CONDES-CANTERBURY	Non cau que m’alongui mès.
WEB-CONDES-CANTERBURY	Sonque diderè qu’a truca de tractats, embaishades e dera mediacion deth Papa, apuat per tota era Glèisa e era noblèsa, acceptèren abolir era idolatria e esténer era benedida lei ensenhada per Jesucrist.
WEB-CONDES-CANTERBURY	Cada ua des parts acceptèc, mejançant jurament, eth següent tractat: eth sultan, es sòns nòbles e toti es sòns subdits serien batiadi a cambi dera man de Constança, que serie autrejada en maridatge, amassa damb ua soma de sòs (sabi pas se quina quantitat), e pro garantida de qué aquerò se complirie.
WEB-CONDES-CANTERBURY	E ara, beròia Constança, que Diu Totpoderós sigue era tua guida!
WEB-CONDES-CANTERBURY	Supausi que quauqui uns demoraràn que les descriua toti es preparatius qu’er emperaire, en tota era sua magnificéncia, realizèc entara sua hilha, dauna Constança; mès ja vo’n sabetz de qué ei impossible relatar damb pòques paraules es complicadi apraiaments que se heren entà ua escadença tant importanta.
WEB-CONDES-CANTERBURY	Se nomentèren avesques, cavalièrs, daunes e famosi senhors, ath dela de fòrça d’auta gent, qu’era lista serie inacababla, entà que l’acompanhèssen.
WEB-CONDES-CANTERBURY	Se manèc a tota era gent dera ciutat que preguèsse devòtament a Jesucrist entà que benedidesse aguest maridatge e les autregèsse un prospèr viatge per mar.
WEB-CONDES-CANTERBURY	Arribèc eth dia dera partida: un dia fatau e melancolic.
WEB-CONDES-CANTERBURY	Que ja non podie arrecular-se mès, donques que toti es que formauen partida dera acompanhada èren ja prèsti entà embarcar.
WEB-CONDES-CANTERBURY	Esblancossida e cuelhuda de pena, Constança se lheuèc e se premanic entà partir, donques que vedie clarament que non auie cap auta alternatiua.
WEB-CONDES-CANTERBURY	Non mos auem de suspréner de qué plorèsse en desseparar-se des sòns amics, que, damb tant d’afeccion, l’auien suenhat, entà vier a víuer en un pòble estranh e veder-se sometuda a un òme qu’eth sòn caractèr l’ère totafèt desconeishut.
WEB-CONDES-CANTERBURY	Coma saben es esposes, toti es marits son bravi e tostemp n’an estat, per çò que non vau a díder arren mès.
WEB-CONDES-CANTERBURY	Pair, didec era, e tu, mair mia, era mia màger alegria sus totes es causes, exceptat de Jesucrist qu’ei en Cèu: era vòsta malerosa hilha Constança, qu’auetz elevat damb tant de suenh s’encomane un còp mès as vòsti còrs.
WEB-CONDES-CANTERBURY	Coma que me cau anar entà Siria, jamès vos tornarè ja a veir damb aguesti uelhs.
WEB-CONDES-CANTERBURY	A!, donques qu’ac desiratz, vierè en aguest pòble de barbars.
WEB-CONDES-CANTERBURY	Que Jesucrist, que moric pera nòsta sauvacion, m’autrege fòrces entà aubedir es sòns mandats!
WEB-CONDES-CANTERBURY	Que m’ei parièr que morisca, malerosa de jo!
WEB-CONDES-CANTERBURY	Es hemnes qu’auem neishut entà patir e èster sometudes ath domèni des òmes.
WEB-CONDES-CANTERBURY	Diderè que ne en Tròia, quan Pirro esbaucèc era muralha abans d’usclar Ilion, ne ena ciutat de Tebas, ne en Roma, assolada per Anibal, que pendent tres còps vencec as romans, s’entenec uns somics tant esquinçadors coma es que s’escotèren en aquera cramba quan era se didec adiu.
WEB-CONDES-CANTERBURY	Mès, plorèsse o non, li calie anar-se’n.
WEB-CONDES-CANTERBURY	Ara plan, enes començaments d’aguest òrre viatge, aguesta despietada esfèra, qu’eth sòn movement diurn pressione totes es causes, lançades dès er Est entar Oest, çò que normaument auie d’anar en direccion opausada, dispausèc eth cèu de tau sòrta qu’eth planèta Mart auie d’esbauçar eth maridatge.
WEB-CONDES-CANTERBURY	Qu’ei qu’aguest imprudent emperaire de Roma non auie cap astrològ en tota era ciutat?
WEB-CONDES-CANTERBURY	En aguestes escadences, dilhèu non a cap importància eth dia que se fixe entara partida?
WEB-CONDES-CANTERBURY	Qu’ei que non s’ac vau d’alistar astrologicament es dades avientes entà començar eth viatge per mar, mès que mès quan se trapen afectades persones de categoria e se coneish era ora deth sòn neishement?
WEB-CONDES-CANTERBURY	Era deishadesa e era ignorància que n’an eth tòrt.
WEB-CONDES-CANTERBURY	Damb pompa e circonspeccion, era beròia e malerosa gojata siguec amiada entath vaishèth.
WEB-CONDES-CANTERBURY	Que Jesucrist se demore damb vosati, didec era.
WEB-CONDES-CANTERBURY	E li responeren:
WEB-CONDES-CANTERBURY	Adishatz, beròia Constança.
WEB-CONDES-CANTERBURY	Aquerò siguec tot.
WEB-CONDES-CANTERBURY	Era hec çò que podec entà amagar era sua emocion.
WEB-CONDES-CANTERBURY	Mès la vau a deishar que se’n vage damb eth vaishèth, tant que repreni eth hiu deth mèn relat.
WEB-CONDES-CANTERBURY	Aqueth potz de mauvestat, era mair deth sultan, en encuedar-se’n der indiscutible prepaus deth sòn hilh de desbrembar es sòns costums sagrats, convoquèc de seguit as sòns conselhèrs.
WEB-CONDES-CANTERBURY	En trapar-se toti amassadi entà escotar çò que pensaue, era cuelhec sèti e didec:
WEB-CONDES-CANTERBURY	Senhors, toti vosati vo’n sabetz de qué eth mèn hilh ei a mand de renegar des sagrades leis deth Coran, autrejades per Mahoma, eth missatgèr d’Alà.
WEB-CONDES-CANTERBURY	Jo hèsqui vòts sonque per Alà Totpoderós: eth mèn còr deisharà de bategar abans qu’era lei de Mahoma sigue arrincada d’eth.
WEB-CONDES-CANTERBURY	Qué mos pòt amiar aguesta naua religion, senon patiment e esclavitud entàs nòsti còssi e dempús, er èster arrossegadi entath lunfèrn per auer renonciat ara nòsta credença de Mahoma?
WEB-CONDES-CANTERBURY	Mès, senhors, ètz prèsti a jurar e a hèr çò que jo diga e a acceptar eth mèn conselh?
WEB-CONDES-CANTERBURY	S’ac héssetz atau, vos prometi era etèrna sauvacion.
WEB-CONDES-CANTERBURY	Eri jurèren: cada un prometec apuar-la en vida e mòrt, e cada un, laguens des sues possibilitats, arremassèc amics entà que l’ajudèssen.
WEB-CONDES-CANTERBURY	Alavetz, era entamenèc eth plan que vau a descríuer e les ahisquèc atau:
WEB-CONDES-CANTERBURY	Prumèr de tot, mos cau simular era nòsta convèrsion ath cristianisme (era aigua hereda que non mos harà guaire mau), e premanirè ua taulejada entà ajustar compdes damb eth sultan.
WEB-CONDES-CANTERBURY	Per blanca qu’age estat batiada era esposa, li calerà aigua a còps de caudèr entà netejar tanta sang.
WEB-CONDES-CANTERBURY	Ò, sultana pervèrsa, hònt d’iniquitat, arpia, dusau Semiramis!
WEB-CONDES-CANTERBURY	Sèrp en forma de hemna, coma gessuda dera prigondor des lunfèrns!
WEB-CONDES-CANTERBURY	Hemna traïdora, nin maligne de tot vici nefast qu’en eth se crie tot aquerò que pòt confóner vertut e innocéncia!
WEB-CONDES-CANTERBURY	Ò, Satanàs, etèrn envejós dès que te lacèren des tòns domenis, com te’n sabes deth camin qu’amie entath còr des hemnes!
WEB-CONDES-CANTERBURY	Tu heres qu’Eva mos hesse a vier era esclavitud, e ara ès a mand d’esbauçar aguest matrimòni cristian.
WEB-CONDES-CANTERBURY	Quin malastre que quan volgues desviar-mos deth bon camin utilizes a hemnes coma esturment!
WEB-CONDES-CANTERBURY	Era sultana, objècte des mies malediccions, se didec adiu secretament des sòns conselhèrs.
WEB-CONDES-CANTERBURY	Entà qué prolongar era istòria?
WEB-CONDES-CANTERBURY	Didec qu’ère empenaïda d’auer estat pagana pendent tant de temps e li demanèc que li hesse er aunor de convidar as cristians a ua taulejada.
WEB-CONDES-CANTERBURY	Ad aquerò repliquèc eth sultan:
WEB-CONDES-CANTERBURY	Se harà coma ac demanes.
WEB-CONDES-CANTERBURY	Eth s’ajulhèc e l’arregraïc era peticion.
WEB-CONDES-CANTERBURY	Tan content ère, qu’a penes sabie se qué díder.
WEB-CONDES-CANTERBURY	Era punèc ath sòn hilh e entornèc entara sua casa.
WEB-CONDES-CANTERBURY	Es cristians arribèren e desembarquèren en Siria damb ua nombrosa e illustra acompanhada.
WEB-CONDES-CANTERBURY	Eth sultan de seguit desplacèc un messatgèr entà anonciar era arribada dera sua esposa, prumèr de tot a sa mair, e, dempús, a tot eth país.
WEB-CONDES-CANTERBURY	Entà aunorar eth regne, li preguèc ara sultana, sa mair, que gessesse a recéber ara reina.
WEB-CONDES-CANTERBURY	Es sirians e es romans se trapèren damb ua grana gentada prèsta damb extraordinària fastuositat.
WEB-CONDES-CANTERBURY	Era mair deth sultan, ricament vestida e damb un anament alègre, recebec a Constança damb era madeisha afeccion qu’ua mair aurie recebut ara sua hilha.
WEB-CONDES-CANTERBURY	Damb grana pompa cavauquèren lentament entara ciutat proxima.
WEB-CONDES-CANTERBURY	Non me pensi qu’eth trionf de César, que d’eth Lucanon se vante autant, auesse pogut èster mès magnific e milhor premanit qu’eth conjunt d’aquera arridolenta multitud.
WEB-CONDES-CANTERBURY	Ça que la, a maugrat de totes es vantaries, aguesta figura sadica e maligna, aguesta sultana de còr d’escorpiu, ère en tot premanir-se entà dar eth còp mortau.
WEB-CONDES-CANTERBURY	Ara seguida arribèc eth sultan damb ua esplendida acompanhada e li dèc era benvenguda a Constança damb toti es senhaus de felicititat e alegria.
WEB-CONDES-CANTERBURY	Aciu vos vau a deishar en tot gaudir.
WEB-CONDES-CANTERBURY	Solet m’interèsse explicar-vos eth finau dera istòria.
WEB-CONDES-CANTERBURY	En sòn moment se credec avient acabar era celebracion e cuelher-se un repaus.
WEB-CONDES-CANTERBURY	E arribèc eth moment qu’era sultana fixèc eth dia entara taulejada que vos è parlat.
WEB-CONDES-CANTERBURY	Toti es cristians, joeni e vielhs, se premaniren entath hestau.
WEB-CONDES-CANTERBURY	Que siguec un espectacle magnific, e gaudiren de mès parves delicioses qu’es que posqui descríuer; mès tot aquerò ac aueren de pagar fòrça car abans de lheuar-se dera taula.
WEB-CONDES-CANTERBURY	Eth dolor brusc que seguís tostemp ara felicitat terrenau, qu’ei de contunh semiada d’amarum, donques qu’era pena, resultat deth nòste gòi enes nòsti esfòrci terrenaus, s’està tostemp darrèr dera nòsta felicitat.
WEB-CONDES-CANTERBURY	Escotatz eth mèn conselh se voletz èster en lòc segur: en dia dera vòsta felicitat brembatz-vo’n de qué era pena o eth malastre sobtat vie tostemp ara seguida.
WEB-CONDES-CANTERBURY	En resumit: aqueth dia, eth sultan e toti es cristians, damb era soleta excepcion de Constança, sigueren escoteladi e esboderadi tant que se trapauen ena taula.
WEB-CONDES-CANTERBURY	Aguest hèt atròç siguec realizat per aguesta abominabla vielha comaira, era sultana, damb era ajuda des sòns amics.
WEB-CONDES-CANTERBURY	Era que volie governar eth país personaument.
WEB-CONDES-CANTERBURY	Ne un solet des sirians que s’auien convertit e auien era confiança deth sultan arribèc a lheuar-se dera taula: toti sigueren estrissadi.
WEB-CONDES-CANTERBURY	Es assautants de seguit agarrèren a Constança e la meteren a bord d’un vaishèths sense timon, en tot dider-li qu’aprenèsse a navegar de Siria enquia Italia, era sua patria.
WEB-CONDES-CANTERBURY	L’autregeren ua part deth tresaur qu’auie vengut damb era e (voi hèr-les justícia), ua grana quantitat de viures.
WEB-CONDES-CANTERBURY	Tanben amiaue vestits.
WEB-CONDES-CANTERBURY	Atau ei se com era sarpèc mar entà laguens.
WEB-CONDES-CANTERBURY	Ò, Constança, plia d’amabilitat e doçor, hilha estimada der emperaire, qu’eth Diu dera Fortuna sigue eth tòn guida!
WEB-CONDES-CANTERBURY	Se senhèc e preguèc ara crotz de Jesucrist damb votz planhosa:
WEB-CONDES-CANTERBURY	Ò, autar resplendent e benedit, Santa Crotz, tintada de sang compassiua der Anhèth que laue era anciana iniquitat deth mon, sauva-me deth diable e des sues garres, eth dia que m’estofa en aguest mar prigond!
WEB-CONDES-CANTERBURY	Arbe victoriós, proteccion des fidèus, que tu solet poderes sostier ath Rei herit des Cèus, ath blanc anhèth traspassat pera lança.
WEB-CONDES-CANTERBURY	Tu qu’as poder entà lançar as diables der òme e dera hemna, qu’ada eri les estenes es tòns benedidi braci.
WEB-CONDES-CANTERBURY	Sauva-me e da-me fòrces entà botar remèdi ara mia vida.
WEB-CONDES-CANTERBURY	Passèren es dies e se passèren es ans regant es mars de Grecia enquia qu’era sòrt les amièc enes estrets de Marròc; era minjaue pòc e fòrça còps cerquèc era mòrt, abans qu’es braves aigües la lancèssen en lòc qu’eth destin l’auie d’amiar.
WEB-CONDES-CANTERBURY	Era gent se preguntarà: “Per qué era non siguec esgorjada amassa damb es auti ena taulejada?
WEB-CONDES-CANTERBURY	Qui i auec aquiu entà sauvar-la?”.
WEB-CONDES-CANTERBURY	Ad aguestes preguntes responerè: Diu sauvèc a Daniel en aqueth terrible jaç qu’en eth, (amassa, patrons e esclaus) toti sigueren avaladi pes leons; toti, exceptat Daniel, pr’amor que ploraue a Diu en sòn còr.
WEB-CONDES-CANTERBURY	Mejançant era, Diu alistèc mostrar eth sòn poder miraculós entà qu’es auti podéssem veir es sues granes òbres.
WEB-CONDES-CANTERBURY	Es filosòfi saben que Jesucrist (qu’ei eth remèdi segur entà quinsevolh mau) tar enteniment uman.
WEB-CONDES-CANTERBURY	Era nòsta ignorància non pòt compréner era sua sabenta providéncia.
WEB-CONDES-CANTERBURY	Ça que la, coma que non siguec esgorjada ena taulejada, qui la sauvèc en tot evitar qu’es ondades l’estofèssen?
WEB-CONDES-CANTERBURY	Qui rescatèc a Jonàs deth vrente dera balèna, enquia que siguec lançat sus Ninive?
WEB-CONDES-CANTERBURY	Coma sabetz, eth madeish que sauvèc ath pòble ebrèu d’estofar-se quan trauessèc eth mar a pè sec.
WEB-CONDES-CANTERBURY	E qui mane as quate esperits dera tormenta e les da poder entà fustigar era tèrra sancera?
WEB-CONDES-CANTERBURY	Nòrd, Sud, Èst e Oèst, non botges era huelha, es ondades e era tèrra.
WEB-CONDES-CANTERBURY	Solide siguec eth qui manèc qu’aguesta hemna, autant adormida coma desvelhada, quedèsse protegida dera tormenta.
WEB-CONDES-CANTERBURY	A on podec era trapar aliments e beuenda e com se tardèren autant es sòns viures pendent mès de tres ans?
WEB-CONDES-CANTERBURY	Qui alimentèc a Maria d’Egipte en desèrt e ena tuta?
WEB-CONDES-CANTERBURY	Solide siguec Jesucrist.
WEB-CONDES-CANTERBURY	Que hèc un miracle tan gran coma quan neuric a cinc mil persones damb solet cinc pans e dus peishi.
WEB-CONDES-CANTERBURY	Diu li manèc era sua abondor quan n’auie de besonh.
WEB-CONDES-CANTERBURY	Siguec arrossegada pes furiosi mars deth nòste ocean enquia que es ondades la lancèren entà un castèth, qu’eth sòn nòm non ignori, en Northtumberland.
WEB-CONDES-CANTERBURY	Eth sòn vaishèth demorèc fèrmament aganchat peth sable, sense qu’era marèa lo podesse desliurar, en èster era volontat de Crist qu’era demorèsse aquiu.
WEB-CONDES-CANTERBURY	Eth garda deth castèth baishèc a veir es rèstes deth naufragi.
WEB-CONDES-CANTERBURY	Escorcolhèc peth menut eth vaishèth e trapèc ara hemna lèu agotada per çò des trebucs qu’auie passat.
WEB-CONDES-CANTERBURY	Tanben desnishèc eth tresaur qu’era amiaue damb era.
WEB-CONDES-CANTERBURY	Li demanèc ena sua pròpria lengua qu’auesse pietat d’era e li demanèc qu’acceptèsse era sua vida e la desliurèsse de tant malastre.
WEB-CONDES-CANTERBURY	Parlèc en ua sòrta de latin vulgar mès, totun, la comprenec perfèctament.
WEB-CONDES-CANTERBURY	Quan eth garda n'auec pro, se hec a vier ara hemna ena plaja.
WEB-CONDES-CANTERBURY	De jolhs, li balhèc gràcies a Diu pera sua ajuda (entà ben o entà mau) arrés la podie convéncer entà que didesse se qui ère.
WEB-CONDES-CANTERBURY	Eth sòn cap, didec, auie patit tant en mar, qu’auie perdut era memòria.
WEB-CONDES-CANTERBURY	E era siguec tan diligenta e incansabla entà servir, e complàder, que toti es que contemplauen eth sòn ròstre l’estimauen.
WEB-CONDES-CANTERBURY	Eth garda e era sua hemna, dauna Hermenegilda, qu’èren pagans, coma toti es auti abitants deth país.
WEB-CONDES-CANTERBURY	Totun, Hermenegilda arribèc a estimar a Constança damb tot eth sòn còr.
WEB-CONDES-CANTERBURY	Constança se demorèc aquiu pendent fòrça temps, e se tenguie a plorar e a pregar, enquia que, pera gràcia de Jesucrist, era esposa deth garda se convertic.
WEB-CONDES-CANTERBURY	En tot eth país non i auie cristian que gausèsse amassar-se damb d’auti entà practicar eth culte: toti es cristians auien hujut deth país quan es pagans conquistèren per tèrra e per mar totes es regions deth nòrd deth país.
WEB-CONDES-CANTERBURY	Eth cristianisme se n’auie anat damb es bretons (es ancians abitants des isles) entà Gales, a on auien trapat un refugi momentanèu.
WEB-CONDES-CANTERBURY	Ça que la, non auien despareishut toti es cristians bretons, e n’auie un quants qu’enganhauen as pagans e, secretament, venerauen a Jesucrist.
WEB-CONDES-CANTERBURY	Tres d’eri demorauen près deth castèth.
WEB-CONDES-CANTERBURY	Un d’eri ère cèc e non podie veir senon damb es uelhs dera ment, que damb eri es cècs pòden endonviar fòrça causes.
WEB-CONDES-CANTERBURY	Eth solei ludie aqueth dia d’ostiu, quan Constança, amassa damb eth garda e era sua hemna, cuelheren eth camin qu’amie dirèctament entath mar en tot pensar esvagar-se e passejar de naut en baish ath torn d’ua mila.
WEB-CONDES-CANTERBURY	Mès pendent aguest passeg se trapèren ad aguest òme vielh, cèc e acorbaishat, damb es uehs totafèt barradi.
WEB-CONDES-CANTERBURY	En enténer aquerò, era dauna s’espauric, cranhent qu’eth sòn espós l’aucirie per çò deth sòn amor a Jesucrist.
WEB-CONDES-CANTERBURY	Mès Constança l’ahisquèc en tot dider-li que hesse era volontat de Jesucrist coma ua hilha dera Glèisa.
WEB-CONDES-CANTERBURY	Desconcertat per tot aquerò que vedie eth garda, exclamèc: Qué vò díder tot aquerò?
WEB-CONDES-CANTERBURY	Constança li repliquèc:
WEB-CONDES-CANTERBURY	Senhor, qu’ei eth poder de Jesucrist qui sauve ara gent des garres deth dimòni.
WEB-CONDES-CANTERBURY	E comencèc a explicar era sua fe damb tau veeméncia e eloquéncia, qu’abans dera net eth garda ja s’auie convertit e credie ja en Jesucrist.
WEB-CONDES-CANTERBURY	Ara plan, eth garda que non ère qui manaue en aqueth lòc que trapèc a Constança.
WEB-CONDES-CANTERBURY	Eth lo sauvèc pendent fòrça ans jos eth poder d’Alla, rei de tota era Northumbria, que, coma sabetz, siguec er astut rei que frenèc as escocessi damb man de hèr.
WEB-CONDES-CANTERBURY	Mès deishatz que torna ena mia istòria.
WEB-CONDES-CANTERBURY	Satanàs, qu’ei tostemp amagat en tot demorar hèr-mos quèir en param, vedec guaire perfècta ère Constança, per çò que maquinèc era manèra de resvenjar-se d’era.
WEB-CONDES-CANTERBURY	Hec qu’un joen escudèr que viuie ena ciutat s’encamardèsse perdudament d’era, damb tau passion, que se pensèc que se moririe se non artenhie auer-la tard o d’ora.
WEB-CONDES-CANTERBURY	Mès quan la hestegèc non artenhec absoludament arren: era non se deishèc temptar.
WEB-CONDES-CANTERBURY	Ena sua ràbia, eth pensèc ena manèra de hèr-la morir de vergonha.
WEB-CONDES-CANTERBURY	Demorèc eth moment qu’eth condestable se trapaue de viatge, e ua net entrèc sigillosament ena cramba de Hermenegilda tant que dormien.
WEB-CONDES-CANTERBURY	Autant Constança coma Hermenegilda èren en tot dormir, cansades e fatigades de tant pregar e èster en velha.
WEB-CONDES-CANTERBURY	Deishèc eth guinhauet tacat de sang ath costat de Constança e se n’anèc.
WEB-CONDES-CANTERBURY	Que Diu lo maudide!
WEB-CONDES-CANTERBURY	Ara seguida, eth condestable entornèc ena sua casa damb Alla, eth rei deth país, e se trapèc qu’era sua esposa auie estat crudèument assassinada.
WEB-CONDES-CANTERBURY	Plorèc de pena e se retorcèc es mans, quan aquiu en lhet ath cant de Constança desnishèc eth guinhauet tacat de sang.
WEB-CONDES-CANTERBURY	Ai!, qué podie díder era s’era pena l’embargaue e non la deishaue pensar?.
WEB-CONDES-CANTERBURY	Ath rei Alla l’informèren d’aguest malastre e tanben deth moment e deth lòc e de d’autes circonstàncies qu’en eres dauna Constança auie estat trapada en vaishèth que d’eth ja n’auem entenut a parlar.
WEB-CONDES-CANTERBURY	Eth còr der rei s’esmoiguec de pietat en veir a ua creatura tan brava e gentila en aguesta tribulacion e angoisha.
WEB-CONDES-CANTERBURY	Coma un anhèth que se mane entar aucidèr, aguesta prauba innocenta ère de pès dauant deth rei, tant qu’er infame escudèr qu’auie cometut eth crim asseguraue fausament qu’ère era que l’auie cometut.
WEB-CONDES-CANTERBURY	Ça que la, era gent s’estarnèc en un gran clamor, en tot declarar que non podien imaginar-la-se capabla d’un acte tan monstruós, pr’amor que tostemp auien vist que s’auie portat ben e er amor que li professaue a Hermenegilda.
WEB-CONDES-CANTERBURY	Toti es dera casa, damb era soleta excepcion der escudèr qu’auie aucit a Hermenegilda damb eth sòn guinhauet, balhèren eth madeish testimoniatge.
WEB-CONDES-CANTERBURY	Totun, siguec aguest testimoniatge que facilitèc era tralha ath rei e li hec pensar qu’auie d’investigar mès ath hons entà desnishar era vertat.
WEB-CONDES-CANTERBURY	Ça que la, Constança non auie qui la defenesse, ne era ac podie hèr; mès Eth, que moric pera nòsta redempcion e vencec a Satanàs (qu’encara s’està a on queiguec), serie aguest dia eth sòn magnific avocat.
WEB-CONDES-CANTERBURY	Se non ei que Jesucrist hesse un miracle dauant de toti, a maugrat dera sua innocéncia, era gojata li calie èster executada de seguit.
WEB-CONDES-CANTERBURY	Era s’ajulhèc e preguèc:
WEB-CONDES-CANTERBURY	Diu immortau que sauvères a Susana des fauses acusacions, e tu, Vèrge Maria, hilha de Santa Anna, que dauant deth sòn hilh es angels canten Hosanna, ajuda- me se sò innocenta d’aguest crim; e se non ne sò, que morisca.
WEB-CONDES-CANTERBURY	Qui non a vis bèth còp un ròstre esblancossit entre era multitud, eth ròstre d’aqueth qu’ei amiat entara mòrt dempús d’auer-se-le refusat eth perdon?
WEB-CONDES-CANTERBURY	Tau ei eth color d’aqueth qu’ei en perilh, que podetz reconéisher eth sòn ròstre dera rèsta dera multitud.
WEB-CONDES-CANTERBURY	Aguest qu’ère er aspècte de Constança quan guardèc ath sòn entorn.
WEB-CONDES-CANTERBURY	Totes vosates, reines, duqueses e daunes que vos negatz ena prosperitat, ajatz pietat dera sua adversitat!
WEB-CONDES-CANTERBURY	Era hilha d’un emperaire qu’ei soleta sense arrés a qui acodir entà que l’ajude.
WEB-CONDES-CANTERBURY	Qu’ei era sua sang reiau que se trape compremetuda, es sòns amics se trapen luenh en aguest moment de besonh.
WEB-CONDES-CANTERBURY	Mès eth rei Alla, donques qu’es còrs nòbles tostemp son pietosi, cuelhec pietat d’era enquiath punt qu’es lèrmes gesseren des sòns uelhs.
WEB-CONDES-CANTERBURY	Se hec a vier un libre britanic qu’en eth figurauen es Evangelis.
WEB-CONDES-CANTERBURY	Er escudèr jurèc immediatament sus eth libre qu’era ère colpabla: e, còp sec, ara vista de toti es presents, ua man lo heric en còth, en tot quèir coma ua pèira, damb es sòns uelhs dehòra des orbites.
WEB-CONDES-CANTERBURY	Toti enteneren ua votz que didec:
WEB-CONDES-CANTERBURY	Tu as acusat a ua innocenta hilha dera Santa Glèisa en preséncia deth rei.
WEB-CONDES-CANTERBURY	Dauant d’aguest miracle era multitud se demorèc espaurida e toti, exceptat Constança, s’estèren coma espauridi, cranhent era resvenja des cèus.
WEB-CONDES-CANTERBURY	Toti es que, injustament, auien sospechat dera santa e innocenta Constança èren empenaïdi e temerosi.
WEB-CONDES-CANTERBURY	Per çò deth miracle e dera mediacion de Constança, fin finau, eth rei e fòrça d’auti des presents se convertiren, gràcies a Jesucrist.
WEB-CONDES-CANTERBURY	Alla sentencièc ar escudèr mentidèr a èster executat de seguit peth sòn perjuri; totun, Constança se planhèc prigondament dera sua mòrt.
WEB-CONDES-CANTERBURY	Alavetz, en vertut dera sua gràcia, Jesús hec qu’Alla se maridèsse damb aguesta beròia e santa puncèla damb ua solemna ceremònia.
WEB-CONDES-CANTERBURY	D’aguesta sòrta Jesucrist hec de Constança ua reina.
WEB-CONDES-CANTERBURY	Mès, entà díder era vertat, qui se sentec ofensada per çò d’aguest maridatge?
WEB-CONDES-CANTERBURY	Donques Doneguilda, era tiranica anciana mair deth rei.
WEB-CONDES-CANTERBURY	S’opausèc autant ara decision deth sòn hilh, que li semblèc qu’eth sòn maudit còr se l’anaue a partir en dus.
WEB-CONDES-CANTERBURY	Li semblaue un desaunor qu’eth sòn hilh, eth rei, cuelhesse coma esposa a ua hemna estrangèra.
WEB-CONDES-CANTERBURY	Que non voi passar mès temps entretengut en çò de superflú deth mèn relat, e vau entath hons.
WEB-CONDES-CANTERBURY	Per qué vos auia de condar era pompa que se celebrèc era nòça, er orde que se mestrèren es plats dera taulejada, qui toquèc era trompeta e qui era trompa?
WEB-CONDES-CANTERBURY	Tot se pòt resumir atau: mingèren, beueren, dancèren, cantèren e se divertiren.
WEB-CONDES-CANTERBURY	E se n’anèren entath lhet coma ère de besonh.
WEB-CONDES-CANTERBURY	Es esposes pòden èster santes creatures, mès de nets les cau tier pacientament toti es actes qu’autregen plaser as sòns marits, que se mariden damb anèths, e, de moment, les cau deishar de cornèr un shinhau era sua santetat.
WEB-CONDES-CANTERBURY	Que son causes inevitables.
WEB-CONDES-CANTERBURY	Damb eth temps era auec d’eth un hilh varon.
WEB-CONDES-CANTERBURY	Atau, quan auec d’anar a perseguir as sòns enemics en Escocia, fidec era sua esposa ath suenh deth sòn condestable e deth sòn avesque.
WEB-CONDES-CANTERBURY	Era doça e trenda Constança, qu’amiaue ja bèth temps prenhs, se demorèc tranquillament ena sua cramba e demorèc era volontat de Jesucrist.
WEB-CONDES-CANTERBURY	Alavetz amainadèc un mainatge que batièc damb eth nòm de Maurici.
WEB-CONDES-CANTERBURY	Eth condestable manèc cridar a un messatgèr e escriuec ath rei Alla entà dar-li era bona naua, ath delà de d’autes notícies qu’èren urgentes.
WEB-CONDES-CANTERBURY	Eth messatgèr cuelhec era carta e partic, mès en tot demorar milhorar es sòns pròpris interèssi, se filèc ara prèssa a visitar ara mair deth rei.
WEB-CONDES-CANTERBURY	En tot saludar-la educadament li didec, per pròpria iniciatiua:
WEB-CONDES-CANTERBURY	Senhora, vos cau alegrar-vos e balhar mil gràcies a Diu.
WEB-CONDES-CANTERBURY	Era mia Senhora, era reina, a amainadat un mainatge entara alegria e satisfaccion de tot eth país.
WEB-CONDES-CANTERBURY	Vaquí es cartes sagerades damb era naua que me cau amiar ath mès córrer.
WEB-CONDES-CANTERBURY	Que sò tostemp eth vòste servidor, s’ei que desiratz dider-li bèra causa ath rei, eth vòste hilh.
WEB-CONDES-CANTERBURY	Deman vos diderè çò que desiri.
WEB-CONDES-CANTERBURY	Eth messatgèr beuec cervesa e vin en abondor; tant qu’ère en tot dormir coma un porcèth, li panèren es cartes dera sua caisha e li fausifiquèren ua auta carta restacada damb er ahèr, dirigida ath rei coma se l’ac manèsse eth condestable, que sigillosa e engenhosament siguec botada ath sòn lòc damb tota era mala fe.
WEB-CONDES-CANTERBURY	Quan eth rei liegec aguesta carta, se demorèc fòrça enquimerat.
WEB-CONDES-CANTERBURY	Ça que la, non condèc ad arrés era sua pena.
WEB-CONDES-CANTERBURY	En sòrta d’aquerò escriuec damb era sua pròpria man ua responsa que didie atau: “Que tot çò que Jesucrist me mane sigue benvengut, ara que m’an ensenhat era sua doctrina.
WEB-CONDES-CANTERBURY	Senhor, que se hèsque era tua volontat e tot aquerò que Tu desires, sigue acceptat.
WEB-CONDES-CANTERBURY	Que placi toti es mèns desirs ara tua disposicion.
WEB-CONDES-CANTERBURY	Sauva ath mainatge, sigue monstre o non, e ara mia esposa enquia que torna en mèn larèr.
WEB-CONDES-CANTERBURY	Amagant es sues lèrmes sagerèc era carta, que siguec immediatament autrejada ath messatgèr, que partic sense demora.
WEB-CONDES-CANTERBURY	Quin messatgèr!
WEB-CONDES-CANTERBURY	Totafèt embriac, damb er alend fetid, eth caminar trantalhant, es sòns sentits embotadi, e parlant coma ua agaça, non ère en condicions de sauvar cap confidéncia que se li hesse.
WEB-CONDES-CANTERBURY	En quinsevolh companhia qu’en era sigue costum era embriaguesa, qu’ei impossible que cap secret sigue amagat.
WEB-CONDES-CANTERBURY	Per çò de Donegilda, non domini pro era mia lengua coma entà descríuer damb justícia era sua malicia e crudeutat, per çò qu’ac dèishi entath diable.
WEB-CONDES-CANTERBURY	Que sigue aguest qui celebre era sua traïcion!
WEB-CONDES-CANTERBURY	Eth sòn esperit ère tan pòc femenin (qué digui, mon Diu), tant diabolic, que vos juri que, encara que caminaue sus era tèrra, era sua amna ère enes lunfèrns.
WEB-CONDES-CANTERBURY	En tornar de veir ath rei, eth messsatgèr arribèc de nauèth ena cort de Donegilda, que l’acuelhec esplendidament.
WEB-CONDES-CANTERBURY	Eth messatgèr beuec, aumplic er estomac de vin enquia que non podec mès, e, dempús, dormic coma tostemp, en tot roncar tota era net, enquiara gessuda deth solei.
WEB-CONDES-CANTERBURY	De nauèth totes es cartes li sigueren panades e remplaçades per fausificacions que didien: “Eth rei mane ath sòn condestable, jos pena de mòrt, que de cap des manères li permete a Constança que s’estongue en sòn reiaume mès de tres dies e era quatau part d’ua marèa.
WEB-CONDES-CANTERBURY	Se la botarà ada era a ath sòn hilh e tot aquerò que li pertanhe en madeish vaishèth que se la trapèc e se la harà enlà deth país, en tot dider-li que non torne jamès”.
WEB-CONDES-CANTERBURY	Ja podie era amna de Constança sénter temor e soniar malajadilhes, tant que Donegilda tramaue aguesta orden!
WEB-CONDES-CANTERBURY	Quan eth messsatger se desvelhèc londeman, cuelhec eth camin mès cuert entath castèth e l’autregèc era carta ath condestable, qu’exclamèc un e un aute viatge, damb eth còr afligit, tant que liegie era crudèu carta:
WEB-CONDES-CANTERBURY	Senhor Jesucrist, didec, com pòt eth mon subervíuer se i a tanta marridesa enes sues creatures?
WEB-CONDES-CANTERBURY	Diu Totpoderós, s’ei aguesta era tua volontat, com, en tot èster Tu un jutge just, permetes que perisquen es innocents e es dolents regnen ena prosperitat?
WEB-CONDES-CANTERBURY	Guaire senti, brava Constança, auer d’èster eth tòn executor o ben morir de mòrt infamanta!
WEB-CONDES-CANTERBURY	Que non i a cap alternatiua.
WEB-CONDES-CANTERBURY	Toti es deth lòc, joeni e vielhs, plorauen per çò dera maudida carta manada peth rei.
WEB-CONDES-CANTERBURY	Ath quatau dia, damb eth ròstre caperat d’un palitge mortau, Constança se filèc de cap ath vaishèth.
WEB-CONDES-CANTERBURY	Damb grana submission acceptèc era volontat de Jesucrist.
WEB-CONDES-CANTERBURY	S’ajulhèc ena plaja e didec:
WEB-CONDES-CANTERBURY	Senhor, sigue tostemp planvengut tot çò que Tu me manes.
WEB-CONDES-CANTERBURY	Aqueth que me sauvèc des fauses acusacions tant qu’èra entre vosati en tèrra, me sauvarà de tot perilh e de tota vergonha en mar, encara que non sai com; mès Eth seguís estant tan poderós coma tostemp entà sauvar, pr’amor que fidi en Eth e ena sua estimada Mair, ambdús vela e timon dera mia amna.
WEB-CONDES-CANTERBURY	Eth sòn mainatjon ploraue entre es sòns braci.
WEB-CONDES-CANTERBURY	Encara de jolhs, li didec ath mainatjon damb grana trendesa:
WEB-CONDES-CANTERBURY	Cara-te, hilhet, que non te vau a hèr cap de mau.
WEB-CONDES-CANTERBURY	E alavetz, en tot cuélher eth mocador deth sòn cap, lo botèc sus es sòns uelhets e lo brecèc enes sòns braci.
WEB-CONDES-CANTERBURY	Lheuant es uelhs entath cèu, didec:
WEB-CONDES-CANTERBURY	Maria, doça Vèrge e Mair, encara que, per çò dera incitacion d’ua hemna se perdec e condemnèc tota era Umanitat ara mòrt etèrna e dempús eth tòn Hilh siguec crucificat, tanben ei vertat qu’es tòns uelhs contemplèren era sua agonia e non i pòt auer comparèr entre eth tòn dolor e et que patís quinsevolh èsser uman.
WEB-CONDES-CANTERBURY	Tu vederes damb es tòns pròpris uelhs se com auciren ath tòn Hilh.
WEB-CONDES-CANTERBURY	A jo encara me viu eth mèn.
WEB-CONDES-CANTERBURY	Doça Senhora, a qui preguen es que patissen, glòria dera feminitat, beròia Vèrge, refugi de pecadors, estela deth maitin, qu’ena tua doçor as pietat de toti es que meriten compassion laguens deth sòn malastre, ages pietat deth mèn hilh!
WEB-CONDES-CANTERBURY	Quin ei eth tòn tòrt?
WEB-CONDES-CANTERBURY	Per qué vò eth tòn crudèu pair que morisques?
WEB-CONDES-CANTERBURY	Ages pietat, condestable!
WEB-CONDES-CANTERBURY	Era alavetz guardèc de nauèth entà terra e didec: Adishatz, despietat espós!
WEB-CONDES-CANTERBURY	E, en tot lheuar-se, caminèc pera plaja entath vaishèth, en tot hèr carar ath mainatge, tant qu’era gent la seguie.
WEB-CONDES-CANTERBURY	Dempús se didec adiu.
WEB-CONDES-CANTERBURY	Se senhèc devòtament e pugèc en vaishèth.
WEB-CONDES-CANTERBURY	Non cranhetz, qu’auie viures en abondor entà que li durèssen fòrça temps e, laudat sigue Diu!, auie totes es autes causes de besonh que podessen hèr-li bèra manca.
WEB-CONDES-CANTERBURY	Que Diu Totpoderós modère eth vent e eth temps e l’entorne en sòn larèr!
WEB-CONDES-CANTERBURY	Era naveguèc pes mars…
WEB-CONDES-CANTERBURY	Que non digui arren mès.
WEB-CONDES-CANTERBURY	Non auie passat guaire temps quan eth rei Alla tornèc en sòn castèth e preguntèc pera sua esposa e eth sòn hilh.
WEB-CONDES-CANTERBURY	Eth còr deth condestable quedèc gelat, mès damb paraules simples li condèc totes es circonstàncies qu’auetz entenut e qu’è relatat çò milhor qu’è pogut.
WEB-CONDES-CANTERBURY	Li mostrèc ath rei era carta damb eth sagèth en tot dider-li:
WEB-CONDES-CANTERBURY	Senhor, è executat exactament çò que me manères jos pena de mort.
WEB-CONDES-CANTERBURY	Eth messatgèr siguec torturat enquia que mentèc toti es lòcs qu’auie pernoctat e ac cohessèc tot dera prumeria enquiath finau.
WEB-CONDES-CANTERBURY	D’aguesta sòrta, interrogat damb adretia e treiguent es oportunes deduccions, endonvièren era origina deth mau.
WEB-CONDES-CANTERBURY	Sabi pas se com ac heren, mès se desnishèc era man qu’auie escrit aquera carta e tot eth podom qu’auie vessat en era.
WEB-CONDES-CANTERBURY	A tot darrèr, coma poiratz liéger en quinsevolh aute lòc, Alla executèc ara sua mair coma castig ara sua traïson.
WEB-CONDES-CANTERBURY	Que siguec atau coma Donegilda acabèc mau.
WEB-CONDES-CANTERBURY	Que Diu la maudide!
WEB-CONDES-CANTERBURY	Non i a cap lengua capabla de condar era pena que consumic a Alla dia e net, en tot pensar ena sua hemna e en sòn hilh.
WEB-CONDES-CANTERBURY	Mès ara tornem entà Constança que, Jesucrist atau ac volec, naveguèc ara deriva pendent mès de cinc ans, plia de privacions e incomoditats enquia qu’eth vaishèth arribèc en tèrra fèrma.
WEB-CONDES-CANTERBURY	Fin finau, eth mar lancèc a Constança e ath sòn hilh enes entorns d’un castèth pagan, qu’eth sòn nòm non sai trapar ena mia documentacion.
WEB-CONDES-CANTERBURY	Que Diu Totpoderós que sauvèc ara umanitat, se’n brembe de Constança e deth sòn hilh, un aute còp en poder de pagans e un còp mès (coma lèu saberatz), a mand de morir!
WEB-CONDES-CANTERBURY	Fòrça persones baishèren deth castèth entà contemplar damb era boca dubèrta a Constança e ath vaishèth.
WEB-CONDES-CANTERBURY	Ua net, eth majordòm deth castèth (un traïdor e renegat, Diu lo maudide!
WEB-CONDES-CANTERBURY	Era malerosa hemna se trapaue en màger des trebucs.
WEB-CONDES-CANTERBURY	Eth sòn hilh s’estarnèc a plorar e era madeisha tanben vessèc ues lèrmes abondiues, era Vèrge acodic de seguit ena sua ajuda, donques qu’ena furiosa luta que se produsic, eth mauvat perdec er equilibri e queiguec peth bòrd deth vaishèth, en tot recéber un just castig, pr’amor que s’estofèc en mar.
WEB-CONDES-CANTERBURY	D’aguesta manèra Jesucrist sauvèc a Constança sense taca.
WEB-CONDES-CANTERBURY	Vaquí es efèctes mespredables dera lascivia, que non solet aflaquís era ment, senon qu’arribe a destruir eth còs.
WEB-CONDES-CANTERBURY	Eth resultat des desirs luxuriosi non ei senon eth malastre.
WEB-CONDES-CANTERBURY	A guairi se’n ve morir o que son destruidi, non per acte en eth madeish, senon pera intencion de cométer aguest pecat!
WEB-CONDES-CANTERBURY	A on podec trapar aguesta fèbla hemna es fòrces entà defener-se d’aguest renegat?
WEB-CONDES-CANTERBURY	A Goliat, damb era sua immensa estatura, com lo podec hèr quèir David?
WEB-CONDES-CANTERBURY	Tan joen e pòc armat, com gausèc guardar cara a cara a tan redobtable ròstre?
WEB-CONDES-CANTERBURY	Qu’ei evident que sonque pera gràcia de Diu.
WEB-CONDES-CANTERBURY	Qui autregèc a Judit eth valor e era valentia d’esgorjar a Holofernes ena sua tenda e atau desliurar deth desastre ath pòble escuelhut?
WEB-CONDES-CANTERBURY	Eth madeish qu’autregèc a Constança fòrça e valor.
WEB-CONDES-CANTERBURY	Eth sòn vaishèth trauessèc er estret que separe Gibraltar de Ceuta, e seguic navegant, a viatges entà Occident, a viatges entath Nòrd, Sud o er Èst, pendent longui dies, enquia qu’era Mair de Jesucrist (etèrnament benedida sigue!
WEB-CONDES-CANTERBURY	Mès deishem pendent ua estona a Constança e parlem der emperaire.
WEB-CONDES-CANTERBURY	Per cartes vengudes de Siria se’n sabèc deth carnalatge des cristians e deth desaunor costat per aquera serpiu amagada ena èrba (voi díder aquera marrida sultana qu’auie hèt aucir a toti es començaus dera taulejada).
WEB-CONDES-CANTERBURY	Plan per aquerò, er emperaire manèc ath sòn senador damb un gran nombre de d’auti senhors, fòrça ben equipadi, entà cuélher resvenja des sirians.
WEB-CONDES-CANTERBURY	Pendent fòrça dies usclèren, auciren e costèren grani tarrabastalhs, mès, a tot darrèr, meteren rumb entara sua patria e, sivans conden, navegauen ar estil principesc en sòn victoriós retorn en Roma, quan se trapèren damb eth vaishèth qu’anaue ara deriva damb era prauba Constança a bòrd.
WEB-CONDES-CANTERBURY	Se la hec a vier en Roma e botèc a Constança e ath sòn hilhet ath suenh dera sua hemna, damb era quau causa comencèren a víuer damb eth senador.
WEB-CONDES-CANTERBURY	Atau siguec se com Nòsta Senhora desliurèc a Constança (coma a fòrça d’auti) deth malastre.
WEB-CONDES-CANTERBURY	Aquiu qu’ère destinada a víuer pendent long temps ocupada tostemp a hèr bones òbres e, encara qu’era esposa deth senador ère era sua tia, non sabec reconéisher a Constança.
WEB-CONDES-CANTERBURY	Mès non me vau a entretier en aquerò e deisharè a Constança ath suenh deth senador, tant que torni a referir-me ath rei Alla qu’ei encara en tot pensar ena sua hemna.
WEB-CONDES-CANTERBURY	Entà abreujar aguesta longa istòria diderè qu’un dia eth rei Alla sentec tau racacòr per auer aucit a sa mair, que venguec en Roma a someter-se ara peniténcia qu’eth Papa li volesse impausar e a demanar perdon a Jesucrist peth mau qu'auie hèt.
WEB-CONDES-CANTERBURY	Es messatgèrs que s’auancèren ara acompanhada escampilhèren era naua (que lèu s’estenec per tota era ciutat de Roma) de qué eth rei Alla venguie de romieuatge.
WEB-CONDES-CANTERBURY	En saber-se’n d’aquerò, eth senador, coma solie, cavauquèc ath sòn encontre damb fòrça persones dera sua familha, autant entà costar-li impression pera sua magnificéncia, coma entà mostrar-li es sòns respèctes a un rei.
WEB-CONDES-CANTERBURY	Se non sò enganhat, eth hilh de Constança se trapaue entre es amassadi.
WEB-CONDES-CANTERBURY	Quauqui uns diden qu’eth senador se hec a vier ath mainatge ena taulejada a demana de Constança.
WEB-CONDES-CANTERBURY	Toti aguesti detalhs s’escapen deth mèn coneishement, mès eth cas ei qu’ère present.
WEB-CONDES-CANTERBURY	Era vertat ei qu’ère eth desir de sa mair qu’eth mainatge siguesse ena preséncia d’Alla e vedesse era cara deth rei pendent eth sopar.
WEB-CONDES-CANTERBURY	En veir ath mainatge, eth rei s’estonèc meravilhat e, mès tard, li preguntèc ath senador:
WEB-CONDES-CANTERBURY	Qui ei aguest beròi mainatge qu’ei aquiu?
WEB-CONDES-CANTERBURY	Per Diu e per Sant Joan, que non n’è era mendre idia, didec eth senador.
WEB-CONDES-CANTERBURY	E en pòques paraules li condèc a Alla se com auie estat trapat eth mainatge.
WEB-CONDES-CANTERBURY	E Diu se’n sap, seguic eth senador, que de totes es hemnes terrenaus, maridades o vèrges, jamès vedí o me’n sabí d’ua que siguesse mès vertuosa en tota era mia vida.
WEB-CONDES-CANTERBURY	Gausaria assegurar qu’abans s’estimarie mès qu’un guinhauet li trauessèsse eth pièch qu’èster ua pecadora.
WEB-CONDES-CANTERBURY	Que non i a òme que posque ahiscar- la a cométer pecat.
WEB-CONDES-CANTERBURY	Ara plan, aguest mainatge ère çò de mès semblable a Constança qu’un se pòt imaginar.
WEB-CONDES-CANTERBURY	Eth ròstre de Constança ère gravat ena memòria d’Alla e comencèc a preguntar-se se, per bèth edart afortunat, era mair deth mainatge podie èster era sua esposa.
WEB-CONDES-CANTERBURY	Alendant en secret partic dera taula tanlèu podec.
WEB-CONDES-CANTERBURY	Mès, ara seguida, se responec ada eth madeish:
WEB-CONDES-CANTERBURY	Com sai que Jesucrist non a pogut amiar ara mia esposa enquia aciu, a trauèrs deth mar, dera madeisha manèra qu’Eth l’amièc en mèn pròpri país d’a on venguec?
WEB-CONDES-CANTERBURY	E pera tarde Alla venguec ena casa deth senador entà veir s’aguesta miraculosa coïncidéncia podie èster cèrta.
WEB-CONDES-CANTERBURY	Eth senador li hec toti es aunors e manèc a cercar a Constança ath mès córrer.
WEB-CONDES-CANTERBURY	Quan Alla vedec ara sua hemna la saludèc damb cortesia, mès de seguit s’en.honsèc.
WEB-CONDES-CANTERBURY	Pr’amor que deth prumèr moment que la vedec, sabec qui ère reaument.
WEB-CONDES-CANTERBURY	Pera sua part, ada era era pena la deishèc clauada en solèr e sense poder parlar, eth sòn còr se l’auie arturat de tant dolor, donques que se’n brembèc dera sua crudeutat.
WEB-CONDES-CANTERBURY	Dus còps cuelhec ua malagana dauant des sòns uelhs, tant qu’eth ploraue e sajaue d’explicar-li entre somics:
WEB-CONDES-CANTERBURY	Que Diu e toti es sòns sants gloriosi agen pietat dera mia amna, didec, pr’amor que tant innocent sò deth mau que t’an hèt coma deth que l’an hèt a Maurici, eth mèn hilh, eth sòn ròstre ei era tua viua imatge; se non ei atau, qu’eth diable se me hèsque a vier.
WEB-CONDES-CANTERBURY	Es lèrmes e era angonia des dus non se padeguèren lèu, pr’amor qu’es sòns tristi còrs se tardèren encara fòrça a trapar aleugeriment.
WEB-CONDES-CANTERBURY	Trincaue era amna eth hèt de veder-les plorar, donques qu’es sues lèrmes aumentauen era pena.
WEB-CONDES-CANTERBURY	Me cau demanar-vos en aguest moment que me desencusetz deth mèn prètzhèt, pr’amor qu’è passat tot eth dia en tot descríuer era sua afliccion e ja sò cansat de descríuer aguestes scènes tan melancoliques.
WEB-CONDES-CANTERBURY	Mès, quan a tot darrèr se sabec era vertat, qu’Alla ère totafèt innocent de toti es patiments d’era, supausi que se deueren punar aumens cent còps.
WEB-CONDES-CANTERBURY	E entre eri i auec ua felicitat tau, coma jamès s’a vist dès que comencèc eth mon, exceptat era alegria etèrna.
WEB-CONDES-CANTERBURY	Era li preguèc ath sòn espós, plan umilamant, que, coma compensacion as sòns longui e dolorosi patiments, li manèsse ua invitacion especiau a sa pair, en tot demanar-li que l’autregèsse eth plan naut aunor de vier a sopar ena sua casa.
WEB-CONDES-CANTERBURY	Tanben li demanèc que de cap des manères li didesse ua soleta paraula a sa pair sus era.
WEB-CONDES-CANTERBURY	Que n’a qu’asseguren que siguec eth mainatge Maurici qu’autregèc eth messatge ar emperaire.
WEB-CONDES-CANTERBURY	Mès me pensi qu’Alla non siguec tant insensat coma entà manar a un mainatge entà ua persona de tan sobeiran aunor coma er emperaire, era glòria dera Cristiandat.
WEB-CONDES-CANTERBURY	Semble milhor que siguec eth madeish, en persona.
WEB-CONDES-CANTERBURY	Er emperaire auec era cortesia de consentir a vier a sopar, coma li demanauen.
WEB-CONDES-CANTERBURY	E è liejut que guardèc tu per tu ath mainatge e pensèc ena sua hilha.
WEB-CONDES-CANTERBURY	Quan Alla tornèc en sòn lotjament ordenèc tot çò de besonh entà premanir era taulejada.
WEB-CONDES-CANTERBURY	Arribat eth dia, Alla e era sua esposa se pimpalhèren e gesseren alègrament a recéber ar emperaire.
WEB-CONDES-CANTERBURY	Que siguec alavetz quan Constança vedec a sa pair en carrèr.
WEB-CONDES-CANTERBURY	Era baishèc deth shivau e se lancèc as sòns pès exclamant:
WEB-CONDES-CANTERBURY	Pair, qu’ei que te n’as desbrembat dera tua trenda hilha?
WEB-CONDES-CANTERBURY	Sò era tua hilha Constança, que manères entà Siria hè fòrça temps.
WEB-CONDES-CANTERBURY	Donques que sò jo, aquera que siguec manada a navegar e condemnada a perir.
WEB-CONDES-CANTERBURY	Ara, estimat pair, te demani ua gràcia: non me tornes a manar en un país pagan e arregraïs-li ad aguest, eth mèn marit, era amabilitat qu’a auut damb jo.
WEB-CONDES-CANTERBURY	Qui pòt èster capable de descríuer era alegria qu’embargaue as tres en amassar-se?
WEB-CONDES-CANTERBURY	Mès me cau acabar eth mèn relat; eth dia lèu ja s’acabe e non voi costar cap retard.
WEB-CONDES-CANTERBURY	Aguesta gent erosa se seiguec ena taulejada a on les deisharam contents e esvagadi, mil còps mès erosi de çò que jo posca díder.
WEB-CONDES-CANTERBURY	Eth sòn hilh Maurici, mès endauant, siguec hèt emperaire peth Papa.
WEB-CONDES-CANTERBURY	Amièc ua vida cristiana e aportèc fòrça glòria ara Glèisa.
WEB-CONDES-CANTERBURY	Era vida de Maurici la podetz trapar enes vielhes istòries romanes.
WEB-CONDES-CANTERBURY	Jo que l’è desbrembada.
WEB-CONDES-CANTERBURY	Eth rei Alla alistèc eth moment avient e entornèc entà Anglatèrra peth camin mès rapid, en tot her-se a vier damb eth ara sua doça e santa esposa Constança.
WEB-CONDES-CANTERBURY	Aquiu viueren en patz e felicitat.
WEB-CONDES-CANTERBURY	Ara plan, jo vos asseguri qu’era felicitat terrenau se tarde solet pòc de temps.
WEB-CONDES-CANTERBURY	Que càmbie coma era marèa, en tot passar dera net entath dia.
WEB-CONDES-CANTERBURY	Qui a viscut un dia sancer en complèta felicitat, sense veder-se secodit pera consciéncia, era ira, eth desir, era enveja, er orgulh, era passion eth mau o per bèra sòrta de temor?
WEB-CONDES-CANTERBURY	Sonque ac digui entà méter de relèu qu’era felicitat d’Alla damb Constança solet se tardèc ua tempsada en alegria e satisfaccion plies, pr’amor qu’era mòrt, qu’escuelh es sues victimes entre es poderosi e umils, se hec a vier ath rei Alla d’aguest mon en apruprètz un an.
WEB-CONDES-CANTERBURY	Constança sentec un gran desconsolament (que Diu la benedisque!
WEB-CONDES-CANTERBURY	Es sues aventures qu’auien ja acabat.
WEB-CONDES-CANTERBURY	Quan siguec dauant de sa pair, queiguec de jolhs en solèr plorant trendes lèrmes, mès damb eth còr plen de felicitat, laudant a Diu cent mil còps.
WEB-CONDES-CANTERBURY	Viueren pair e hilha vertuosament, hènt fòrça òbres de caritat, e non se separèren ja mès enquiara mòrt.
WEB-CONDES-CANTERBURY	Ara, adishatz, eth mèn relat s’a acabat.
WEB-CONDES-CANTERBURY	Que Jesucrist, qu’a poder entà manar alegria dempús des penes, mos tengue en gràcia de Diu e mos sauve a toti es qu’èm aciu!
WEB-CONDES-CANTERBURY	Atau sigue.
WEB-CONDES-CANTERBURY	Er ostalèr se lheuèc sus es estrius e exclamèc:
WEB-CONDES-CANTERBURY	Òmes de Diu, escotatz toti: Aguest qu’a estat un relat profitós e avient.
WEB-CONDES-CANTERBURY	Senhor prèire, pes uassi de Crist, condatz-mos quauquarren, tant que seguim eth nòste camin.
WEB-CONDES-CANTERBURY	Vosati es estudiosi qu’ètz plei de sabença, qu’ei auantatjosa e agradiua a Diu.
WEB-CONDES-CANTERBURY	Eth prèire responec:
WEB-CONDES-CANTERBURY	Er anfitrion li repliquèc:
WEB-CONDES-CANTERBURY	Sant Diu!
WEB-CONDES-CANTERBURY	Se per qué aguest òme renègue d’aguesta manèra tan pecadissa?
WEB-CONDES-CANTERBURY	Ès aciu Jenkin?
WEB-CONDES-CANTERBURY	Flairi un Lolardo en aire.
WEB-CONDES-CANTERBURY	Escotatz-me, òme de Diu, non hujatz, pera Passion de Crist.
WEB-CONDES-CANTERBURY	Qu’auem sermon.
WEB-CONDES-CANTERBURY	Aguest Lolardo mos vò sermonejar.
WEB-CONDES-CANTERBURY	Eth marinèr exclamèc:
WEB-CONDES-CANTERBURY	De cap manèra.
WEB-CONDES-CANTERBURY	Aguest non predicarà, non mos cansarà damb es sues explicacions sus er Evangèli.
WEB-CONDES-CANTERBURY	Aciu toti credem en Diu.
WEB-CONDES-CANTERBURY	Començarè damb relats eretics e a semiar arraja en nòste net horment.
WEB-CONDES-CANTERBURY	Per tant, ostalèr, t’avisi per auança: aguest insignificant jo, qu’a conde entà condar.
WEB-CONDES-CANTERBURY	Vos harè campanes tant alègres que desvelharè a tota era concurréncia.
WEB-CONDES-CANTERBURY	Que no vau a tractar sus tèmes filosofics, ne medicaus ne legaus.
WEB-CONDES-CANTERBURY	Ena mia parla traparatz plan pòc de latin.
WEB-CONDES-CANTERBURY	Se non i auesse cap libre que tractèsse deth tèma, era mia experiéncia personau me balharie eth dret a parlar des penes deth matrimòni; donques, senhores e cavalièrs, dempús es mèns dotze ans (laudat sigue Diu sempitèrn!
WEB-CONDES-CANTERBURY	Cada un des mèns marits siguec ua persona de categoria laguens dera sua pròpria esfèra.
WEB-CONDES-CANTERBURY	Plan que òc, non hè guaire me dideren que coma que Jesucrist sonque assistic un còp a ua nòça, en Canà de Galilea, damb tau precedent Eth me demostrèc que jo non auia d’auer-me maridat qu’un solet còp.
WEB-CONDES-CANTERBURY	Vos cau saber es dures paraules que Jesús, Diu e Òme, prononcièc en cèrta escadença ath cant d’un potz quan repoteguèc ara hemna de Samaria: “Tu qu’as auut cinc marits, e aqueth que damb eth ara demores non ei eth tòn marit”.
WEB-CONDES-CANTERBURY	De vertat, aguestes sigueren es sues paraules, mès non compreni eth significat qu’Eth volet dar a semblabla afirmacion.
WEB-CONDES-CANTERBURY	Sonque pregunti aquerò: per qué eth cincau òme non ère eth marit dera samaritana?
WEB-CONDES-CANTERBURY	Guairi ne podie auer era en matrimòni?
WEB-CONDES-CANTERBURY	Jamès ena mia vida è entenut que se concretizèsse era quantitat.
WEB-CONDES-CANTERBURY	Era gent pòt supausar e interpretar çò que volgue; tot çò que jo sai damb certitud ei que Diu mos manèc créisher e multiplicar- mos: un tèxt excellent que compreni perfèctament.
WEB-CONDES-CANTERBURY	E sai tanben fòrça ben qu’Eth afirmèc qu’eth mèn marit aurie de deishar pair e mair e cuelher-me.
WEB-CONDES-CANTERBURY	Mès sense mentar en absolut era quantitat, sigue de bigamia o octogamia; donques, per qué era gent a de parlar d’aquerò coma de quauquarren dolent?
WEB-CONDES-CANTERBURY	Guardatz, per exemple, ad aqueth rei tan sabent, Salomon; ne sò solide fòrça de qué auec mès d’ua hemna.
WEB-CONDES-CANTERBURY	Pro que Diu permetesse que siguesse legau entà jo divertir-me era mitat de còps qu’eth!
WEB-CONDES-CANTERBURY	Quin present celestiau les deu auer autrejat a cada ua des sues hemnes!
WEB-CONDES-CANTERBURY	Arrés enes nòsti tempsi a quauquarren que se li retire.
WEB-CONDES-CANTERBURY	Per çò que dedusisqui, Diu ac sap, qu’aguest nòble rei auec fòrça alègres batalhes damb cada ua d’eres ena prumèra net, tan plen de vida ère!
WEB-CONDES-CANTERBURY	Benedit sigue Diu, qu’a permetut que me maridèssa cinc còps!
WEB-CONDES-CANTERBURY	M’apoderè de çò de milhor qu’amiauen ath hons des sues borses e des sues caishes fòrtes; dera madeisha manèra qu’eth hèt de frequentar desparières escòles perfeccione ar erudit, e desparièrs prètzèts especializen ath trabalhador, a jo m’an entrenat cinc marits.
WEB-CONDES-CANTERBURY	Planvengut sigue eth siesau quan arribe!
WEB-CONDES-CANTERBURY	Era vertat ei que non desiri estar-me casta etèrnament.
WEB-CONDES-CANTERBURY	Tanlèu coma eth mèn marit se’n va d’aguest mon, un aute cristian li calerà maridar-se damb jo, pr’amor que, coma ditz er apostòl, sò liura de hè’c a on volga, en nòm de Diu.
WEB-CONDES-CANTERBURY	Non afirme qu’eth maridar-se sigue pecat, senon que vau mès maridar-se que usclar-se.
WEB-CONDES-CANTERBURY	Qu’ei parièr qu’era gent critique ad aqueth pervèrs Lamech e era sua bigàmia.
WEB-CONDES-CANTERBURY	Tot çò que sai ei qu’Abraham, madeish que Jacob, ère un òme sant.
WEB-CONDES-CANTERBURY	E ambdús (coma fòrça d’auti sants varons) aueren mès de dues esposes.
WEB-CONDES-CANTERBURY	Me podetz díder en quin lòc Diu Totpoderós a enebit eth matrimòni, bèth còp, de manèra explicita?
WEB-CONDES-CANTERBURY	Responetz-me se vos platz.
WEB-CONDES-CANTERBURY	O ben, a on a exigit era virginitat?
WEB-CONDES-CANTERBURY	Qu’ei parièr, vosati sabetz tan ben coma jo que quan er apostòl Pau parlèc de virginitat, didec que non auie cap precèpte entada era.
WEB-CONDES-CANTERBURY	A ua hemna se li pòt conselhar que se demore celibatària, mès un conselh non equivau a ua orde.
WEB-CONDES-CANTERBURY	Qu’ac deishèc ath nòste critèri, pr’amor que se Diu mos auesse exigit sauvar era virginitat, peth hèt de hè’c aurie condemnat eth matrimòni.
WEB-CONDES-CANTERBURY	E, cèrtament, se non se semièsse jamès un seme, d’a on vierie era virginitat?
WEB-CONDES-CANTERBURY	Que i a prèmi entad aqueth qu’escuelh era virginitat: que l’artenhe eth que pogue; ja veiram qui ei eth que cor milhor.
WEB-CONDES-CANTERBURY	Mès aguesta crida non ei entà toti, se sauve solet entad aqueth que Diu, en sòn poder, aliste autrejar-l’ac.
WEB-CONDES-CANTERBURY	Me’n sai qu’er apostòl ère vèrge; e encara que didec que desiraue que toti es òmes siguessen coma eth, aguesta siguec era soleta exortacion que hec dera virginitat.
WEB-CONDES-CANTERBURY	E me permetec que me convertissa en esposa, coma concession especiau, de sòrta que s’eth mèn marit morie, non siguesse pecat maridar-se damb jo, ne tansevolh bigamia.
WEB-CONDES-CANTERBURY	Ça que la, “non dèishe d’èster laudable entà un òme non tocar carnaument a ua hemna; eth sant volie díder en lhet o en jaça, donques qu’ei temerari amassar huec e lin.
WEB-CONDES-CANTERBURY	Ja comprenetz era metafòra.
WEB-CONDES-CANTERBURY	Plan, donc, a grani traits, eth tenguec qu’era virginitat ère milhor qu’eth matrimòni pr’amor qu’era carn ei febla (febla la cridi jo, se non ei que marit e hemna pensen víuer en continéncia pendent tota era sua vida matrimoniau).
WEB-CONDES-CANTERBURY	Qu’ei vertat aquerò: non me còste adméter qu’era virginat ei milhor qu’era bigamia.
WEB-CONDES-CANTERBURY	Que complatz a quauqui uns mantier-se purs de còs e d’amna; en mèn cas, jo non vau a vantar-me d’aquerò.
WEB-CONDES-CANTERBURY	Coma sabetz, eth patron dera casa non a toti es utisi d’aur; quauqui uns son de husta e, totun, an ua grana utilitat.
WEB-CONDES-CANTERBURY	Diu cride ara persona de manèra desparièra e cada un perceb de Diu eth sòn pròpri don particular (quauqui uns, ua causa; d’auti, ua auta, segontes es projèctes divins).
WEB-CONDES-CANTERBURY	Ena virginitat i a ua grana perfeccion e tanben i é ena devòta continéncia entre maridadi; mès Jesucrist, hònt de perfeccion, non didec a toti qu’anèssen a véner tot çò qu’auien e autrejar-lo as praubi, e seguir es sòns passi.
WEB-CONDES-CANTERBURY	Eth parlèc ad aqueri que desiren amiar ua vida de perfeccion.
WEB-CONDES-CANTERBURY	Jo, se non vos impòrte, senhores e cavalièrs, non sò ua d’eri.
WEB-CONDES-CANTERBURY	Pensi tier es milhors ans dera mia vida entà actes e compensacions que proporcione eth matrimòni.
WEB-CONDES-CANTERBURY	Didetz-me, entà qué sigueren hèts es organs reproductors e damb quina finalitat siguec creat er òme?
WEB-CONDES-CANTERBURY	Solide fòrça que non sigueren creats entad arren.
WEB-CONDES-CANTERBURY	Balhatz-li es torns que volgatz, discutitz pertot entà demostrar que sigueren hèts entà evacuar orina, qu’es nòstes petites diferéncies an coma soleta finalitat distinguir eth mascle dera femèla.
WEB-CONDES-CANTERBURY	Quauquarrés a dit non?
WEB-CONDES-CANTERBURY	Era experiéncia mos ensenhe que non ei atau.
WEB-CONDES-CANTERBURY	Entà non contrariar as erudits vau a afirmar çò que seguís: que sigueren creadi entàs dues finalitats, ei a díder, autant entara foncion coma entath plaser dera reproduccion, qu’en aquerò non desagradam a Diu.
WEB-CONDES-CANTERBURY	A veir, per quin aute motiu s’aurie d’auer deishat escrit enes libres qu’un òme “li cau pagar eth debit ara sua hemna?” E damb qué harie eth pagament sense tier eth sòn innocent esturment?
WEB-CONDES-CANTERBURY	D'aquerò se dedusís que s’autregèc a totes es creatures viuentes autant entara procreacion coma entà evacuar orina.
WEB-CONDES-CANTERBURY	Totun aquerò, non sò en tot afirmar que eth que sigue equipat entàs actes que m’è referit ac age d’utilizar entar acte dera procreacion.
WEB-CONDES-CANTERBURY	Se siguesse atau arrés se preocuparie dera castetat.
WEB-CONDES-CANTERBURY	Jesucrist, coma mès de un aute sant dès qu’eth mon ei mon, ère vèrge e ère configurat coma òme; totun, tostemps viuec en perfècta castetat.
WEB-CONDES-CANTERBURY	Que non è arren en contra dera virginitat.
WEB-CONDES-CANTERBURY	Qu’es vèrges siguen pans dera haria mès fina e cridatz-mos a nosates, es qu’èm esposes, pan de mesturet; ça que la, a maugrat tot, Sant Marc vos pòt explicar que Jesucrist alimentèc a milenats damb pan de mesturet.
WEB-CONDES-CANTERBURY	Jo perseverarè en estat que Diu m’a cridat; non sò guaire lanfiosa.
WEB-CONDES-CANTERBURY	Coma esposa tierè eth mèn esturment, damb era madeisha generositat qu’eth Creador me l’autregèc.
WEB-CONDES-CANTERBURY	Se siguessa reticenta, qu’eth Senhor me castigue!
WEB-CONDES-CANTERBURY	Eth mèn espós l’aurà dia e net, tostemp que lo volgue e vengue a “pagar-me” çò que me deu.
WEB-CONDES-CANTERBURY	Que non serè jo qui l’artura tu per tu.
WEB-CONDES-CANTERBURY	Mentretant siga viua, qu’ei a jo que s’autrege “eth poder deth sòn pròpri còs” e non ada eth.
WEB-CONDES-CANTERBURY	Aquerò ei çò qu’er apostòl Sant Pau m’expliquèc; e encomanèc as nòsti esposi que mos estimèssen ben.
WEB-CONDES-CANTERBURY	Que sò d’acòrd damb eth sòn punt d’enguarda…
WEB-CONDES-CANTERBURY	En enténer aguestes paraules, se lheuèc eth bullaire e didec:
WEB-CONDES-CANTERBURY	Plan, senhora, per Diu e per Sant Joan qu’ètz ua estupenda predicadora sus aguest tèma.
WEB-CONDES-CANTERBURY	Ai!, jo siguí a punt de maridar-me damb ua hemna, mès me preguntèc: per qué li cau ath mèn còs pagar semblable prètz?
WEB-CONDES-CANTERBURY	Lèu m’estimaria mès non maridar-me, de moment, damb cap hemna.
WEB-CONDES-CANTERBURY	Tu demora, responec era.
WEB-CONDES-CANTERBURY	Eth mèn relat encara non a començat.
WEB-CONDES-CANTERBURY	Plan, se tu vas a béuer de un aute barril abans que jo aja acabat, que non serà tan bon coma era cervesa.
WEB-CONDES-CANTERBURY	Quan aja acabat de condar-te es tribulacions deth matrimòni (qu’en aquerò sò ua expèrta de tota era vida, ei a díder, jo madeisha è sabut èster un flagèl), alavetz poiràs díder se vòs tastar eth barril que vau a daurir.
WEB-CONDES-CANTERBURY	Tie compde abans d’apressar-te ada eth, donques que te condarè mès d’ua dotzena de condes entà cuélher precaucions.
WEB-CONDES-CANTERBURY	Aguestes son es madeishes paraules de Ptolomèu, tau coma les poiràs trapar, se lieges era sua Amna.
WEB-CONDES-CANTERBURY	Senhora, didec eth bullaire, desencusatz-me se vos prègui qu’ajatz era amabilitat de seguir tau coma auetz començat: condatz eth vòste relat e non vo’n hescatz d’arren.
WEB-CONDES-CANTERBURY	Mostratz-mos as joeni es vòsti metòdes.
WEB-CONDES-CANTERBURY	Fòrça ben, alavetz, donques que semble que vos agrade.
WEB-CONDES-CANTERBURY	Solet demori qu’arrés des aciu presents s’ofene se digui çò que me passe peth cap, pr’amor qu’era soleta causa que voi ei divertir.
WEB-CONDES-CANTERBURY	Ara, senhors, vau a seguir eth mèn relat.
WEB-CONDES-CANTERBURY	Que jamès torna a béuer ne ua soleta gota de cerveza se mentisqui: tres des mèns esposi me gesseren boni, e dus, dolents.
WEB-CONDES-CANTERBURY	Es tres boni qu’èren vielhs e rics, a penes podien tier vigent eth contracte dera nòsta unión (ja comprenetz eth significat des mies paraules).
WEB-CONDES-CANTERBURY	Que Diu me perdone se me meti a arrir cada viatge que rebrembi guaire despiatadament les hèja trabalhar pes nets.
WEB-CONDES-CANTERBURY	Mès que non me n’encuedaua d’aquerò, ac juri.
WEB-CONDES-CANTERBURY	Eri m’auien autrejat es sues tèrres e eth sòn tresaur, per çò que non n’auia de shordar mès entà conquistar eth sòn amor e mostrar-les respècte.
WEB-CONDES-CANTERBURY	Diu mèn!
WEB-CONDES-CANTERBURY	M’estimauen tant que jo non li balhaua cap impòrtància ad aquerò..
WEB-CONDES-CANTERBURY	Alavetz, entà qué shordar-me tà complader-les se non ei que siguesse entara mia diversion e pròpri profit?
WEB-CONDES-CANTERBURY	Paraula d’aunor que les trabalhè ben (mès d’ua net les hi idolar).
WEB-CONDES-CANTERBURY	Non me pensi qu’agen guanhat era Dunmow Flitch, coma quauqui uns.
WEB-CONDES-CANTERBURY	Ça que la, les governè tan ben ath mèn gust, que cada un d’eri siguec totaument erós.
WEB-CONDES-CANTERBURY	Tostemp èren prèsti a hèr-me a vier causes polides dera hèira.
WEB-CONDES-CANTERBURY	Be n’èren de contenti quan les parlaua doçament!
WEB-CONDES-CANTERBURY	Donques que solet Diu se’n sap dera ràbia que les pelejaua.
WEB-CONDES-CANTERBURY	Ara escotatz vosates, sabentes esposes que sabetz a qué me referisqui, e vos condarè guaire ben me les apraiaua.
WEB-CONDES-CANTERBURY	Aguesta qu’ei era manèra de parlar-les e de hèr-les a sénter colpables.
WEB-CONDES-CANTERBURY	Pr’amor que non i a òme que sàpie mentir e perjurar ne era mitat de ben qu’ua hemna.
WEB-CONDES-CANTERBURY	Que non me referisqui as esposes escarrabilhades, senon ad aqueres que cometen errors.
WEB-CONDES-CANTERBURY	Mès escotatz eth sistèma que tenguia.
WEB-CONDES-CANTERBURY	Per qué ei era esposa deth mèn vesin tant eleganta e alègra?
WEB-CONDES-CANTERBURY	Era qu’ei respectada on sigue que vage, mentre qu’a jo me tòque demorar-me en casa; non è vestits digni entà botar-me.
WEB-CONDES-CANTERBURY	Qué ei çò que hès ena sua casa?
WEB-CONDES-CANTERBURY	Tan beròia ei?
WEB-CONDES-CANTERBURY	Tant encamardat n’ès?
WEB-CONDES-CANTERBURY	Qué li gasulhaues ara nòsta sirventa?
WEB-CONDES-CANTERBURY	Tu, vielh luxuriós, dèisha-te de pegaries!
WEB-CONDES-CANTERBURY	E tostemp que jo è ua innocenta charrada damb un amic o vau ena sua casa entà divertir-me un shinhau, tu te botes a idolar coma un diable.
WEB-CONDES-CANTERBURY	Vies en casa damb ua peta e te sès en tòn banc a sermonejar: pro que crebèsses.
WEB-CONDES-CANTERBURY	Vosati didetz qu’ei un gran malastre maridar-se damb ua hemna prauba per çò deth còst; mès s’era ei rica e mantie bones relacions, alavetz didetz qu’ei ua tortura tier-li eth sòn orgulh e es sues males encolies.
WEB-CONDES-CANTERBURY	Tu, pògavergonha!
WEB-CONDES-CANTERBURY	S’era ei polida, didetz que toti es luxuriosi vieràn darrèr d’era, e qu’era sua castetat non se tardarà ne ua menuta s’ei assetjada pertot.
WEB-CONDES-CANTERBURY	Un castèth assetjat pertot non pòt resistir massa temps (atau ac didetz).
WEB-CONDES-CANTERBURY	E s’era ei lèja, alavetz didetz que desire a quinsevolh òme que li bote era sua guardada ath dessús e va ath sòn darrèr coma un gosset enquia que trape a quauqu’un que volgue “comerciar” damb era.
WEB-CONDES-CANTERBURY	Segontes didetz, non i a cap auca en lac que sigue tan grisa e lèja que non trape ath sòn mascle.
WEB-CONDES-CANTERBURY	E dempús afirmatz qu’ei de mau hèr tier a ua gojata qu’arrés ei prèst a guardar.
WEB-CONDES-CANTERBURY	Malerós!
WEB-CONDES-CANTERBURY	Atau ei coma seguisses parlant quan vas entath lhet, gasulhant que cap òme en sòn sen li cau maridar-se, ne tanpòc sages de vier entath cèu.
WEB-CONDES-CANTERBURY	Qu’er arrai e eth tron trinque eth tòn arropit còth.
WEB-CONDES-CANTERBURY	Vosati didetz qu’un tet horadat, ua humeneja que dèishe anar hum e ua esposa repotegaira espaurissen ar òme deth sòn pròpri larèr.
WEB-CONDES-CANTERBURY	Ò, que Diu les benedisque a totes!
WEB-CONDES-CANTERBURY	Qué li hè mau ath vielh qu’atau repotègue?
WEB-CONDES-CANTERBURY	Abans comentaua que nosates, es hemnes, èm prèstes a amagar es nòsti defèctes enquia qu’eth nud deth matrimòni sigue ben estacat, e que dempús vo’les mostram; un provèrbi pervèrs a on n’age!
WEB-CONDES-CANTERBURY	Tu m’expliques que se pòden provar sense prèssa, bòs, ases, shivaus e gossets abans de crompar-les, atau coma tonèls, lauamans, culhères, escabèls e d’auti utisi domestics semblables, ath delà de topins, vestits e ròba; mès qu’arrés pròve a ua esposa abans de maridar-se.
WEB-CONDES-CANTERBURY	Praube pòcvau!
WEB-CONDES-CANTERBURY	E dempús, sivans afirmatz, deisham veir es nòsti defèctes.
WEB-CONDES-CANTERBURY	Tanben comentes que me shòrde que non digues de contunh çò de polida que sò, contemplant eth mèn ròstre o hènt-me compliments on que sigue que anem; o se te’n desbrembes de felicitar-me eth dia deth mèn aniversari, o se non ès cortès damb era mia patrona, era mia assistenta o era familha o amics deth mèn pair; aguesti son es tòns comentaris, vielh barril plen de mentides.
WEB-CONDES-CANTERBURY	Tu, enquia e tot as sospechat, enganhosament, deth nòste aprenent Jankin peth sòn retortilhat peu ròi e pera manèra que me tracte a on sigue que vaja.
WEB-CONDES-CANTERBURY	Non lo desiraria ne encara que te morisses deman.
WEB-CONDES-CANTERBURY	Mès, malerós, respon-me: qu’ei que non amagues de jo es claus deth tòn armari o comòda?
WEB-CONDES-CANTERBURY	Per amor de Diu!
WEB-CONDES-CANTERBURY	Sabes pro ben qu’ei autant dera mia proprietat coma dera tua.
WEB-CONDES-CANTERBURY	Qué?
WEB-CONDES-CANTERBURY	Vòs qu’era tua esposa passe per pèga?
WEB-CONDES-CANTERBURY	Qu’ei parièr çò que hèsques: te calerà prescindir d’un o der aute.
WEB-CONDES-CANTERBURY	E entà qué te servissen tota era tua vigilància e suenhs?
WEB-CONDES-CANTERBURY	Bèri còps me pensi que te shautarie sauvar-me embarrada ena tua caisha fòrta.
WEB-CONDES-CANTERBURY	Çò que m’auries de díder ei aquerò: “Estimada esposa, ve-te’n tà on volgues e divertis-te; non ne harè cabau des charradisses.
WEB-CONDES-CANTERBURY	Dauna Alicia, sai qu’ès ua esposa fidèu e leiau”.
WEB-CONDES-CANTERBURY	Nosates non podem estimar a un òme que tengue eth contròtle des nosti va-e-veni; mos cau èster liures.
WEB-CONDES-CANTERBURY	Qu’eth sabent filosòf Ptolomèu sigue benedit per dessús de toti es auti, pr’amor qu’eth escriuec aguest provèrbi en sòn Almagesto: “Eth mès sabent de toti ei eth que non se preocupe bric de qué quauquarrés sigue mès ric qu’eth”.
WEB-CONDES-CANTERBURY	D’aguest provèrbi auràs de dedusir que non s’a de plànher de çò de ben que viuen quauqui uns, se tu ja n’as pro entà tu.
WEB-CONDES-CANTERBURY	Donques, pèc, non te’n hèsques; qu’auràs pro plaser sexuau aguesta net s’ac vòs atau.
WEB-CONDES-CANTERBURY	Qu’ei que jamès a existit arrés tant aganit coma entà remir a d’auti alugar era sua candèla damb era sua lantèrna?
WEB-CONDES-CANTERBURY	Qu’ei qu’alugarà mens per aquerò?
WEB-CONDES-CANTERBURY	Per amor de Diu!
WEB-CONDES-CANTERBURY	Per qué te planhes, se ja n’as pro de tot?
WEB-CONDES-CANTERBURY	Dempús didetz qu’era nòsta castetat ei en perilh se mos apolidim damb vestits e jòies.
WEB-CONDES-CANTERBURY	E alavetz tu, pèc!, te cau emparar-te en aguest tèxt de Sant Pau: “Qu’es hemnes s’apolidisquen modestament, damb modestia e sobrietat, ditz er apostòl, e non damb trenes ne fines jòies, ne damb aur, pèrles o ornaments cars”.
WEB-CONDES-CANTERBURY	Plan, donc, harè cabau des tòns tèxti e dera tu cita coma se jo siguessa ua piuda.
WEB-CONDES-CANTERBURY	E un còp dideres que jo èra coma ua gata, que se li sharramostís era pèth, s’està en casa, mès tanlèu eth sòn peu ei polit e elegant non se demore ne miei dia ath laguens, senon que çò prumèr que hè peth maitin ei gésser a luder-lo e miaular coma se siguesse en zèl.
WEB-CONDES-CANTERBURY	Çò que vòs díder, pèc mèn, ei que se jo voi semblar eleganta ei solet pr’amor que voi escapar-me e lúder es mèns liròts.
WEB-CONDES-CANTERBURY	De qué te servís espiar-me?
WEB-CONDES-CANTERBURY	Autanplan se li preguessa a Argos que me sauvèsse çò de milhor possible, t’asseguri que non artenherie sauvar-me se non ei que jo ac volessa; qu’ac haria dauant des sòns nassi, atau t’ac è de cohessar.
WEB-CONDES-CANTERBURY	Tu tanben me dides que i a tres causes que trebòlen tota era tèrra e qu’arrés pòt suportar era quatau.
WEB-CONDES-CANTERBURY	Ò, eth mèn estimat pèc!
WEB-CONDES-CANTERBURY	Que Jesús t’abraque era vida!
WEB-CONDES-CANTERBURY	Que vas per aquiu anonciant qu’ua hemna odiosa ei un d’aguesti malastres.
WEB-CONDES-CANTERBURY	Qu’ei que non as d’auti comparèrs entà tier-les enes tues parabòles qu’eth hèt de plaçar en eres a ua esposa malerosa?
WEB-CONDES-CANTERBURY	Dempús compares er amor d’ua hemna damb eth lunfèrn, damb ua tèrra seca e èrma e damb nafra usclant; coma mès uscle, mès prèsta ei a consumir tot çò que sigue consumible.
WEB-CONDES-CANTERBURY	Dera madeisha manèra qu’es vèrmes esbaucen a un arbe, pòt esbauçar ath sòn marit.
WEB-CONDES-CANTERBURY	Toti es que son encadiadi a ua hemna ac saben.
WEB-CONDES-CANTERBURY	Qu’ei aquerò que didetz!
WEB-CONDES-CANTERBURY	Coma podetz veir, senhores e cavalièrs, atau ei coma hi creir as mèns ancians esposi, dehòra de tot dobte, que taus èren es mies paraules quan èren embriacs; tot qu’èren mentides, mès artenhí qu’era mia neboda e Jankin confirmèssen tot çò que didia.
WEB-CONDES-CANTERBURY	Ò, Diu!
WEB-CONDES-CANTERBURY	Guairi copacaps e trebucs les costè!
WEB-CONDES-CANTERBURY	E eri, praubets, èren totafèt innocents.
WEB-CONDES-CANTERBURY	Jo, coma un shivau, les mossegaua e de seguit endilhaua entà que m'amorassèssen.
WEB-CONDES-CANTERBURY	Jo les pelejaua, autanplan quan non auia rason; o dilhèu m’aurien aucit se non ac auessa hèt.
WEB-CONDES-CANTERBURY	Eri qu’èren mès que contents de trapar ua rapida desencusa per causes que jamès ena sua vida n’auien auut eth tòrt.
WEB-CONDES-CANTERBURY	Jo solia acusar ath mèn espós de hemnassièr, quan era vertat ei qu’ère ja tan malaut qu’a penes se tenguie de pè; ça que la, aquerò li costaue ues gatalhèues en còr, donques qu’atau li demostraua guaire l’estimaua.
WEB-CONDES-CANTERBURY	Quan jo gessia pes nets li juraua qu’ère entà vier a espiar as gojates que damb eres s’auie ajaçat, çò que m’autrejaue bona desencusa entà fòrça divertiments.
WEB-CONDES-CANTERBURY	Aguest engenh femenin que ven ja de neishement.
WEB-CONDES-CANTERBURY	Diu mos a autrejat que, per natura, totes es hemnes ajam lèrmes, mentides e capacitat d’embolhar es causes.
WEB-CONDES-CANTERBURY	D’ua causa me vanti: a tot darrèr tostemp guanhaua as mèns esposi de quinsevolh manèra, sigue pera fòrça, per astúcia o per quinsevolh aute remèdi, coma eth de repotegar-les de contunh.
WEB-CONDES-CANTERBURY	A on se les acabaue especiaument era sòrt ère en lhet; aquiu ère a on solia pelejar-lo e acabar damb era sua diversion.
WEB-CONDES-CANTERBURY	Quan jo me n’encuedaua de qué s’apressaue eth braç deth mèn marit, non me demoraua ne un solet moment en lhet, enquia qu’auesse pagat eth sòn pròpri rescat; alavetz li permetia jogar damb jo; e, per tant, aguest conde va dirigit a toti es òmes.
WEB-CONDES-CANTERBURY	Jo tostemp digui que tot a eth sòn prètz.
WEB-CONDES-CANTERBURY	Qui pòt atrèir a un falcon ena sua casa damb es mans uedes?
WEB-CONDES-CANTERBURY	Entà arténher çò que jo volia, solia tolerar tota era lascivitat e enquia e tot hèr veir qu’auia talents d’era, encara que, de vertat, jamès m’a agradat eth porcèth vielh.
WEB-CONDES-CANTERBURY	Qu’ère aquerò, reaument, çò que me hège repotegaira.
WEB-CONDES-CANTERBURY	Cèrtament non èra aganida enes mèns repotecs; enquia e tot quan èrem ena taula les entornaua cada un des sòns “favors” damb un repotec, vos ac asseguri.
WEB-CONDES-CANTERBURY	Que Diu me perdone, mès s’auessa de hèr era mia volontat e testament aciu e ara, vos asseguri que non i aurie paraula de repotec que les deuessa, que non les siguesse totaument pagada.
WEB-CONDES-CANTERBURY	M’ac apraiè tostemp damb tanta intelligéncia, qu’eri decidiren que çò de milhor ère deishà’c anar tot, pr’amor que se non jamès auríem auut repaus.
WEB-CONDES-CANTERBURY	Ja podie eth botar cara de leon enforismat, que non se’n gessie damb era sua.
WEB-CONDES-CANTERBURY	Jo li didia alavetz: “Estimat, guarda a Wilkin, eth nòste anhèth.
WEB-CONDES-CANTERBURY	Be n’ei de doç!
WEB-CONDES-CANTERBURY	Apressa-te, estimat, que te voi dar un punet ena caròla.
WEB-CONDES-CANTERBURY	Tu tanben te cau èster doç e pacient e auer ua consciéncia doça e escrupulosa, donques que tostemps ès en tot sermonejar sus era paciéncia de Job.
WEB-CONDES-CANTERBURY	Tie paciéncia; practica çò que prediques, pr’amor que se non ac hès, te mostrarè guaire milhor ei qu’era patz regne damb era tua hemna e age patz en casa.
WEB-CONDES-CANTERBURY	Qu’ei evident qu’un des dus li cau someter-se, e, coma qu’er òme ei mès rasonable qu’era hemna, te cau èster tu qui cedisque.
WEB-CONDES-CANTERBURY	Qué ei çò que te hè protestar e emmaliciar tant?
WEB-CONDES-CANTERBURY	Qu’ei que solet vòs qu’eth mèn con sigue solet entà tu?
WEB-CONDES-CANTERBURY	Plan, donc, cuelh-lo e gaudis-lo!
WEB-CONDES-CANTERBURY	Per Sant Pèire!
WEB-CONDES-CANTERBURY	Guarda guaire l’estimes.
WEB-CONDES-CANTERBURY	Non ves que se botèssa ara venda eth mèn “sèxe” poiria anar vestida coma ua princessa, mès que me lo sauvi solet entà tu?
WEB-CONDES-CANTERBURY	Eth cèu se’n sap de qué ès tu que n’a eth tòrt.
WEB-CONDES-CANTERBURY	Jo non hèsqui que dider-te era vertat.
WEB-CONDES-CANTERBURY	Atau ei coma es nòstes discusions solien acabar.
WEB-CONDES-CANTERBURY	Ara vos parlarè un shinhau deth mèn quatau espós.
WEB-CONDES-CANTERBURY	Eth mèn quatau marit qu’ère un nocejaire, ei a díder, auie ua aimanta; e jo èra joena e fòrça apassionada e turbulenta, fòrta, testuda e alègra coma ua agaça.
WEB-CONDES-CANTERBURY	Tanlèu auia begut un veire de vin doç, un laüt me hège barar e cantar coma un audèth.
WEB-CONDES-CANTERBURY	Aqueth hastigós brigand, Metelio, eth porcèth qu’aucic ara sua hemna d’ua repassada sonque pr’amor que beuie vin, non m’aurie dissuadit a jo de béuer s’auessa estat era sua esposa.
WEB-CONDES-CANTERBURY	Aumplitz a ua hemna de vin e se demore sense defenses, coma fòrça luxuriosi seductors saben per experiéncia.
WEB-CONDES-CANTERBURY	Ai, Jesucrist, mon Diu!
WEB-CONDES-CANTERBURY	Quan me’n brembi de tot e me’n brembi dera mia joenessa e alegria, es gatalhèues m’arriben ath hons de tot deth còr.
WEB-CONDES-CANTERBURY	Enquia aué li hè ben ath mèn còr rebrembar era fòrça dera mia joenessa.
WEB-CONDES-CANTERBURY	Mès era edat, ai!, qu’ac estropie tot, m’a despolhat dera mia beresa e dera mia fòrça.
WEB-CONDES-CANTERBURY	Adishatz!
WEB-CONDES-CANTERBURY	Que se’n vagen entath diable e qu’eth cargue damb eri!
WEB-CONDES-CANTERBURY	Qué posqui díder?
WEB-CONDES-CANTERBURY	Qu’è venut tota era haria e ara me calerà véner eth bren çò de milhor possible.
WEB-CONDES-CANTERBURY	Mès enquia e tot sajarè de passar-m’ac ben.
WEB-CONDES-CANTERBURY	Ara vos condarè deth mèn quatau espós.
WEB-CONDES-CANTERBURY	Vos didia qu’eth men còr s’irritaue de qué se n’anèsse damb quinsevolh auta hemna, mès per Diu e per Sant Judoco, que siguec ben servit!
WEB-CONDES-CANTERBURY	Li fabriquè ua crotz dera madeisha husta.
WEB-CONDES-CANTERBURY	Mès que non vergonhosament entath mèn còs, encara que me hèja damb es òmes de tau manèra que l’auia ada eth en brases, plen de ràbia e de gelosia.
WEB-CONDES-CANTERBURY	Per Diu que siguí eth sòn purgatòri ena tèrra!
WEB-CONDES-CANTERBURY	Ara deu èster en paradís, pr’amor que Diu sap qu’era sabata li hec fòrça mau.
WEB-CONDES-CANTERBURY	Arrés, exceptat Diu e eth, sap se guaire peniblament e de guaires formes lo tormentè.
WEB-CONDES-CANTERBURY	Moric quan entornè de Jerusalem e ara jatz enterrat en còr dera glèisa jos eth pedestau dera crotz, encara qu’era sua hòssa non se retire en arren ad aqueth sepulcre elaborat de Dario, tant esquistament trabalhat per Apeles.
WEB-CONDES-CANTERBURY	Qu’aurie estat un degalhatge dar-li tan rica sepultura.
WEB-CONDES-CANTERBURY	Que Diu l’acompanhe e li balhe eth repaus ara sua amna!
WEB-CONDES-CANTERBURY	Ara jatz ena sua hòssa e en sòn taüt.
WEB-CONDES-CANTERBURY	Vos parlarè, ara seguida, deth mèn cincau marit.
WEB-CONDES-CANTERBURY	Prègui a Diu que non permete qu’era sua amna se’n vage en lunfèrn.
WEB-CONDES-CANTERBURY	E, totun, entà jo que siguec eth pejor pògavergonha; qu’ac senti en cada ua des mies costelhes e ac senterè enquia que me morisca.
WEB-CONDES-CANTERBURY	Mès en lhet ère alègre e coratjós; mès que mès me vantaue quan desiraue tier-me.
WEB-CONDES-CANTERBURY	Encara que m’auesse fotut en toti es uassi deth còs, sabie reconquistar eth mèn amor en un instant.
WEB-CONDES-CANTERBURY	Me pensi que l’estimaua precisament perque ère moderat en sòn amor entà jo.
WEB-CONDES-CANTERBURY	Nosates es hemnes qu’auem idies estranhes sus aquerò e non vos mentisqui.
WEB-CONDES-CANTERBURY	Tot çò que mos còste d’artenher, mos passam tot eth dia plorant e demanant-ac.
WEB-CONDES-CANTERBURY	Enebitz-mos ua causa e, ara seguida, ja èm en tot desirar-la; perseguitz-mos e gessem ath mès córrer.
WEB-CONDES-CANTERBURY	Que non solem èster prèstes a expausar tot çò que’auem en venda; fòrça gent en mercat hè pujar eth prètz dera merça; s’aguest ei massa baish, era gent se pense (coma pro ben sap quinsevolh hemna senada) que non vau arren.
WEB-CONDES-CANTERBURY	Eth mèn cincau espós, que Diu benedisque era sua amna!, que cuelhí per amor e non per sòs, siguec pendent bèth temps un estudiós d’Oxford, mès deishèc era Facultat e se lotgèc ena casa dera mia milhor amiga, que s’estaue ena nòsta ciutat.
WEB-CONDES-CANTERBURY	Que Diu la benedisque!
WEB-CONDES-CANTERBURY	Se cridaue Alison.
WEB-CONDES-CANTERBURY	Per Diu, que coneishie eth mèn còr e toti es mèns pensaments secrets milhor qu’eth capelhan dera mia parròquia!
WEB-CONDES-CANTERBURY	L’ac fidaua tot.
WEB-CONDES-CANTERBURY	S’eth mèn espós auesse pishat en ua paret, anaua e l’ac condaua.
WEB-CONDES-CANTERBURY	S’auesse hèt eth mèn espós quauquarren que l’auesse pogut costar era vida, l’ac auria condat ada era, a bèra auta brava hemna e ara mia neboda tanben, donques que l’auia en fòrça estimacion.
WEB-CONDES-CANTERBURY	Les è condat toti e cada un des secrets deth mèn espós.
WEB-CONDES-CANTERBURY	Diu se’n sap de qué ac hèja soent e que, a viatges, eth mèn marit li calec rogir-se tot e avergonhar-se tant que se colpaue ada eth madeish per auer-me condat es sòns secrets mès intims.
WEB-CONDES-CANTERBURY	Eth marit siguec en Londres tot aqueth Quareme e auí mès temps liure entà esvagar-me e veir e èster vista per gent alègra.
WEB-CONDES-CANTERBURY	Com podia saber a on o en quin lòc cambiarie era mia sòrt?
WEB-CONDES-CANTERBURY	Plan per aquerò, anaua a hèstes nueitiues, processions, romieuatges, nòces e a veir aguestes foncions teatraus sus miracles.
WEB-CONDES-CANTERBURY	Tanben escotaua sermons, vestida enes mèns alègres ròbes de color escarlata.
WEB-CONDES-CANTERBURY	Credetz-me; ne ua soleta arla, vèrme o insècte auec era escadença d’avalar-les-se.
WEB-CONDES-CANTERBURY	Per qué?
WEB-CONDES-CANTERBURY	Donques pr’amor que les usaua de contunh.
WEB-CONDES-CANTERBURY	Ara vos condarè se qué m’arribèc.
WEB-CONDES-CANTERBURY	Coma didia, anàuem caminant peth camp aguest estudiós e jo, e tan ben mos avenguíem, que jo comencè a pensar en futur e didí que se siguessa veuda me maridaria damb eth.
WEB-CONDES-CANTERBURY	Cèrtament, non parli damb pretension, jamès me manquèc era prevision per çò que hè ath matrimòni e a d’auti ahèrs.
WEB-CONDES-CANTERBURY	Eth còr d’un arrat que solet a un jaç non vau un sò horadat, pr’amor que s’aguest manque, tot que s’a acabat.
WEB-CONDES-CANTERBURY	Li hi creir que m’auie embelinat (era mia mair m’ensenhèc aguest truc).
WEB-CONDES-CANTERBURY	Tanben li didí que de nets soniaua damb eth e qu’en sòmi eth sajaue d’aucir-me aquiu a on jadia e qu’eth lhet ère chaupat de sang.
WEB-CONDES-CANTERBURY	A maugrat d’aquerò, demoraua qu’eth me balhèsse sòrt, pr’amor qu’era sang signifique aur, o atau m’ac auien condat.
WEB-CONDES-CANTERBURY	E tot èren mentides.
WEB-CONDES-CANTERBURY	Non soniaua arren de parièr.
WEB-CONDES-CANTERBURY	Mès en aquerò coma en fòrça d’autes causes jo seguia, coma de costum, es ensenhaments dera mia mair.
WEB-CONDES-CANTERBURY	A veir: qué anaua a díder?
WEB-CONDES-CANTERBURY	Que ja ac sai.
WEB-CONDES-CANTERBURY	Qu’auia perdut eth hiu.
WEB-CONDES-CANTERBURY	Qu’ei parièr, quan eth mèn quatau marit jadie en taüt, plorè e hi veir qu’èra de dòu, coma les cau hèr as esposes (ei eth costum) e curbí eth mèn ròstre damb un mocador.
WEB-CONDES-CANTERBURY	Mès coma que ja èra aprovedida d’aimant, vos prometi que plorè plan pòc.
WEB-CONDES-CANTERBURY	A londeman eth mèn espós siguec amiat ena glèisa, seguit per ua acompanhada de vesins que vengueren a autrejar-li es darrèrs respèctes.
WEB-CONDES-CANTERBURY	Un d’eri qu’ère Jankin, er estudiós.
WEB-CONDES-CANTERBURY	Que Diu me perdone, mès, quan lo vedí caminar darrèr deth taüt, pensè: “Quin polit parelh de cames e de pès!” E tot eth mèn còr se n’anèc ath sòn darrèr.
WEB-CONDES-CANTERBURY	Me semble qu’eth auie vint ans, e jo, de vertat, ja n’auia quaranta.
WEB-CONDES-CANTERBURY	Mès, totun açò, encara sentia desirs lascius.
WEB-CONDES-CANTERBURY	Jo auia es dents separadi, mès m’estaue fòrça ben; qu’amiaua era mèrca de neishement de Venus.
WEB-CONDES-CANTERBURY	Que Diu me perdone, mès jo èra ua gojata alègra, polida e rica, joena e divertida; reaument, segontes auien dit es mèns esposi, auia eth milhor “aquerò” qu’un se pòt imaginar.
WEB-CONDES-CANTERBURY	Qu’ei vertat que Venus influís sus es mèns sentiments; Mart, influís en mèn coratge.
WEB-CONDES-CANTERBURY	Venus, era luxuria; Mart, era mia descarada gojardia.
WEB-CONDES-CANTERBURY	Tauro qu’ère en ascendent quan neishí e Mart se trapaue en eth.
WEB-CONDES-CANTERBURY	Ai, ai!, qu’er amor age d’èster pecat…
WEB-CONDES-CANTERBURY	Tostemp seguí es mies inclinacions, guidada pes esteles, que hèren que jamès podessa remir era mia cramba de Venus a quinsevolh gojat que la volesse.
WEB-CONDES-CANTERBURY	Ça que la, en mèn ròstre qu’è era mèrca de Mart e tanben en un aute lòc intim.
WEB-CONDES-CANTERBURY	Tan cèrt coma Diu ei era mia sauvacion: jamès utilizè era mesura en amor; tostemps seguí es mèns desirs, ja siguesse er òme brun o ròi, naut o baish.
WEB-CONDES-CANTERBURY	S’eth me shautaue, non hèja atencion ne ara praubetat ne ara sua categoria.
WEB-CONDES-CANTERBURY	Qué se pòt díder mès?
WEB-CONDES-CANTERBURY	Plan, a finaus d’aqueth mes, aguest beròi estudiós, eth graciós Jankin, s’auie maridat damb jo damb tota era deguda ceremònia, e jo l’autregè totes es tèrres e pròprietats que m’auien estat autrejades anteriorament.
WEB-CONDES-CANTERBURY	Eth non deishaue de hèr arren de tot aquerò que volie.
WEB-CONDES-CANTERBURY	Per Diu!
WEB-CONDES-CANTERBURY	Un viatge, per çò d’auer-li arrincat ua huelha d’un libre sòn, me fotèc tau boet ena aurelha que me demorè sorda de pic.
WEB-CONDES-CANTERBURY	Jo qu’èra temarduda coma ua leona e auia ua lengua fòrça carcanhaira e solia anar de casa en casa (coma auia hèt abans), encara qu’eth didesse que non ac auia de hèr.
WEB-CONDES-CANTERBURY	Plan per aquerò me sermonejaue e me condaue istòries dera vielha Roma, de com un tau Simplici Galo deishèc ara sua hemna e la repudièc entà tostemp, sonque perque un dia l’auie vist guaitant pera pòrta sense amiar botat eth chapèu.
WEB-CONDES-CANTERBURY	Tanben me parlaue de un aute individú, roman tanben, qu’auie abandonat ara sua hemna perque era auie assistit as jòcs d’ostiu sense qu’eth se’n sabesse.
WEB-CONDES-CANTERBURY	E dempús agarraue era Biblia e liegie aqueth provèrbi der Eclesiastic que proïbís as òmes, sense cap dobte e absoludament, que permeten as sues hemnes vagar per aquiu.
WEB-CONDES-CANTERBURY	Dempús, non cranhetz, tostemp me gessie damb era quarteta:
WEB-CONDES-CANTERBURY	Mès que non li servie d’arren: non prestaua era mendre atencion as sòn provèrbis o ara sua estròfa.
WEB-CONDES-CANTERBURY	Tanpòc me deisharia reformar per eth.
WEB-CONDES-CANTERBURY	Non posqui tier ar òme que me senhale es mèns defèctes ne tanpòc, Diu ac sap, a que d’auti les proclamen, exceptat a jo madeisha.
WEB-CONDES-CANTERBURY	Era mia actitut l’emmaliciaue e li hège borir era sang de ràbia contra jo, mès jo non cedia bric en cap punt.
WEB-CONDES-CANTERBURY	E ara, per Sant Tomàs, vos explicarè era vertadèra istòria de per qué arrinquè ua plana deth sòn libre e per qué aquerò hec que me fotèsse tan fòrt que me deishèc sorda.
WEB-CONDES-CANTERBURY	Eth qu’auie un volum que li shautaue liéger fòrça.
WEB-CONDES-CANTERBURY	Tostemp ère en tot lieger-lo, deth maitin enquiara net; se cridaue Valerioy Teofrasto e se passaue tota era estona arridalhant damb eth libre.
WEB-CONDES-CANTERBURY	I auie tanben un tèxt Contra jovinniano escrit per un òme culte que demoraue en Roma, un cardenau cridat Sant Jeronim; e libres de Tertuliano, Crisipo, Trotula e Eloïsa (aguesta darrèra ère ua abadessa que s’estaue non guaire luenh de París).
WEB-CONDES-CANTERBURY	Tanben possedie es Parabòles de Salomon e Er art d’estimar, d’Ovidi.
WEB-CONDES-CANTERBURY	Aguesti e fòrça d’auti qu’èren religadi en un solet volum.
WEB-CONDES-CANTERBURY	E autant pendent era net coma pendent eth dia, tostemps qu’auie temps liure en sòn trabalh, se tenguie a liéger sus es hemnes pervèrses que figuren en aguest libre, enquia qu’un dia sabec ja mès legendes e biografies de hemnes dolentes que des hemnes braves que parle era Biblia.
WEB-CONDES-CANTERBURY	Non queiguetz en error de creir ua auta causa; qu’ei impossible qu’un estudiós parle ben des hemnes, se non ei que se tracte de santes deth santorau; que non i a, plan, ua auta classa de hemnes.
WEB-CONDES-CANTERBURY	Qu’ei coma aqueth leon que li preguntèc ar individú que li mostraue un gravat d’un òme aucint a un leon: “Qui siguec eth pintor?” Didetz-me qui!
WEB-CONDES-CANTERBURY	Per Diu, s’es hemnes auessen escrit tantes istòries coma aguesti estudiosi enclastradi, aurien condat mès perversion per part des òmes que bones accions hètes pes hilhs d’Adan.
WEB-CONDES-CANTERBURY	Es estudiosi son hilhs de Mercuri, es hemnes n’èm de Venus, e ambdús an era tendéncia a opausar-se en tot aquerò que hèn.
WEB-CONDES-CANTERBURY	Pr’amor que Mercuri estime era sabença, mès Venus, era hèsta e eth degalhatge.
WEB-CONDES-CANTERBURY	En astrologia era exaltacion d’un represente er en.honsament der aute, per çò des sues desparières natures.
WEB-CONDES-CANTERBURY	Per tant, ua hemna jamès ei vantada per un erudit estudiós, pr’amor que quan aguest ei vielh e servís entà hèr er amor coma ua bòta vielha, alavetz er estudiós se sè a repotegar contra es hemnes que non saben mantier era sua paraula en matrimòni.
WEB-CONDES-CANTERBURY	Tornem ena question, vos condaua que me fotèc ua repassada per tòrt d’un libre.
WEB-CONDES-CANTERBURY	Ua net, Jankin, eth mèn marit, ère seigut liegent ath cant deth huec.
WEB-CONDES-CANTERBURY	Prumèr de tot liegec sus Eva, qu’era sua perfidia hec a vier eth malastre a tota era Umanitat, de sòrta qu’eth madeish Jesucrist, que mos redimic damb era sang deth sòn còr, siguec mòrt pera sua causa.
WEB-CONDES-CANTERBURY	Vaquí un tèxt que ditz de forma explicita qu’era hemna siguec era perdicion de toti es òmes.
WEB-CONDES-CANTERBURY	Ara seguida me liegec se com Samson perdec era sua cabeladura: era sua enamorada l’ac braquèc damb uns grani estalhants quan dormie, e, per çò dera sua traïson, perdec tanben es uelhs.
WEB-CONDES-CANTERBURY	E dempús (be n’ei de pesat!
WEB-CONDES-CANTERBURY	Non se’n desbrembèc de cap des penes e trebucs qu’auec Socrates damb es sues dues hemnes; de com Jantipa pishèc sus eth sòn cap e eth praube òme, seigut e immobil coma un cadavre, sequèc eth sòn cap sense gausar comentar qu’aquerò: “Abans de qué acabe eth tron, què era ploja”.
WEB-CONDES-CANTERBURY	Dempús tastèc era malesa ena istòria de Pasifae, era reina de Creta; mès malerosament ei massa terribla, per çò que non parlarè des sòn orribles desirs e maus delèits.
WEB-CONDES-CANTERBURY	Dempús liegec damb era màger complasença sus Clitemnestra, era que tradicionaument hec que morisse eth sòn espós entà poder satisfèr era sua luxuria.
WEB-CONDES-CANTERBURY	Me condèc tanben se com Anfiaro arribèc a pèrder era sua vida en Tebas.
WEB-CONDES-CANTERBURY	Eth mèn marit sabie un conde de com era esposa d’aqueth, Erifila, per çò d’ua fibèla d’aur, revelèc as grecs eth lòc a on et sòn espós s’auie amagat; per çò que pòc viuec en Tebas.
WEB-CONDES-CANTERBURY	Me parlèc tanben de Livia e Lucilia, pr’amor qu’es dues auien amiat as sòns marits entara mòrt: ua d’eres per amor, era auta per òdi.
WEB-CONDES-CANTERBURY	Livia empodoèc ath sòn espós ua net pr’amor que l’auie en òdi; tant qu’era concupiscenta Lucilia estimaue tant ath sòn espós que, entà qu’eth sonque pensèsse en era, li balhèc un afrodisiac tan fòrt que moric abans dera maitiada.
WEB-CONDES-CANTERBURY	Atau, donc, es marits, per un motiu o per aute, tostemp receben.
WEB-CONDES-CANTERBURY	Ara seguida me condèc qu’un tau Latimio se planhèc ath sòn amic Arrio d’un arbe que creishie en sòn jardin e qu’en eth es sues tres esposes s’auien penjat totafèt desesperades.
WEB-CONDES-CANTERBURY	Des esposes de temps recents, me liegec de quina manèra quauques ues auien assassinat as sòns pròpris marits enes sòns lhets e com es sòns aimants les auien possedit tant qu’eth cadavre jadie inèrt tota era net en solèr; tanben de com quauques ues auien tachat claus enes cervèths des sòns marits tant qu’aguesti dormien, en tot aucir-les d’aguesta sòrta; atau madeish, d’autes vessauen podoms enes sues beuendes.
WEB-CONDES-CANTERBURY	Eth còr non pòt concéber es mauvestats que condèc.
WEB-CONDES-CANTERBURY	Ath delà sabie mès provèrbis que hius d’èrba e potja i a en mon.
WEB-CONDES-CANTERBURY	Quauquarrés pòt concéber o imaginar-se eth dolor o torment que representèc entath mèn còr?
WEB-CONDES-CANTERBURY	Mès quan vedí qu’eth jamès acabarie de liéger aqueth maudit libre e que se passarie tot era net tu per tu, còp sec venguí e l’arrinquè tres planes tant qu’ère en tot lieger-lo e, ath còp, li fotí tau còp de punh ena maishèra que lo hi quèir entà darrèr, en huec.
WEB-CONDES-CANTERBURY	Alavetz eth hec un bot coma se siguesse ua bèstia sauvatja e me fotèc tau còp de man en cap que queiguí coma mòrta en solèr.
WEB-CONDES-CANTERBURY	Quan vedec se com de quieta èra cuelhec pòur, e s’aurie escapat se non m’auessa remetut.
WEB-CONDES-CANTERBURY	Que m’as aucit, hastigós brigand!, didí.
WEB-CONDES-CANTERBURY	Que m’as aucit per çò des mies tèrres!
WEB-CONDES-CANTERBURY	Plan, donc, abans de morir te vau a punar.
WEB-CONDES-CANTERBURY	Alavetz eth s’apressèc e s’ajulhèc doçament ath mèn costat e me didec:
WEB-CONDES-CANTERBURY	Alicia, amor mèn, per Diu te juri que non tornarè a batanar-te ena mia vida.
WEB-CONDES-CANTERBURY	Perdona-me, per amor de Diu!
WEB-CONDES-CANTERBURY	Mès jo li fotí un aute còp ena maishèra e li didí:
WEB-CONDES-CANTERBURY	Tè, lairon, ara que ja sò resvenjada!
WEB-CONDES-CANTERBURY	Non posqui dider-te arren mès.
WEB-CONDES-CANTERBURY	Mès, fin finau, dempús de peleges e lutes inacabables, venguec era patz entre nosati.
WEB-CONDES-CANTERBURY	Eth m’autregèc es retnes dera casa e jo auí eth govèrn dera nòsta casa e des nòstes tèrres, atau coma tanben dera sua lengua e deth sòn punh.
WEB-CONDES-CANTERBURY	Aquiu madeish li hi usclar eth libre.
WEB-CONDES-CANTERBURY	A compdar d’aguest moment, per çò d’auer jo eth domèni deth vencedor, l’auí as mies ordes e artenhí que didesse:
WEB-CONDES-CANTERBURY	D’aqueth moment ençà jamès auérem cap peleja.
WEB-CONDES-CANTERBURY	Que Diu me perdone, mès non i a cap hemna des de Dinamarca enquias Indies qu’auesse pogut èster mès amabla damb eth que jo, o mès fidèu (coma eth ne siguec damb jo).
WEB-CONDES-CANTERBURY	Li prègui a Diu qu’ei ena Glòria que, ena sua infinita bontat, benedisque era sua amna.
WEB-CONDES-CANTERBURY	E ara, escotatz, que vos vau a condar eth mèn relat.
WEB-CONDES-CANTERBURY	Tanlèu entenec aquerò, eth fraire s’estarnèc a arrir.
WEB-CONDES-CANTERBURY	Va, senhora.
WEB-CONDES-CANTERBURY	Mès er agent municipau intervenguec quan entenec ath fraire que començaue a sermonejar.
WEB-CONDES-CANTERBURY	Ep, amics!, exclamèc er agent.
WEB-CONDES-CANTERBURY	Vaquí es braci de Diu.
WEB-CONDES-CANTERBURY	Un fraire tostemp a de calar eth nas.
WEB-CONDES-CANTERBURY	Guardatz, amics, aguesti fraires son coma es mosques: tostemp quèn ena sièta que minge era gent e se calen en toti es sòns ahèrs.
WEB-CONDES-CANTERBURY	Qué ei çò que vòs díder a manèra de prològ?
WEB-CONDES-CANTERBURY	Donques camina, galaupa, o sè-te e cara!
WEB-CONDES-CANTERBURY	Damb es tues causes espatraques era diversion.
WEB-CONDES-CANTERBURY	Atau, donc, qu’ei çò que pensatz, senhor agent?, repliquèc eth fraire.
WEB-CONDES-CANTERBURY	Plan, abans d’anar-me’n, vos prometi que vos condarè ua o dues istòries sus un agent municipau que harà crebar d’arrir a toti es que son aciu.
WEB-CONDES-CANTERBURY	Ja ac veiram, fraire.
WEB-CONDES-CANTERBURY	Maudidi siguen es tòns uelhs!, didec er agent.
WEB-CONDES-CANTERBURY	Mès, que me condemna se, abans de qué arriba en Sittmgboume, non vos condi dus o tres istòries sus fraires, que te deisharàn lamentant-te per auer daurit era boca, donques que veigui que pèrdes es bones formes.
WEB-CONDES-CANTERBURY	Silenci!
WEB-CONDES-CANTERBURY	Caratz de seguit!, bramèc eth nòste anfitrion.
WEB-CONDES-CANTERBURY	Alavetz seguic: Deishatz qu’era senhora conde eth sòn relat.
WEB-CONDES-CANTERBURY	Vos comportatz coma s’auéssetz begut massa cervesa.
WEB-CONDES-CANTERBURY	Contunhatz, senhora; condatz eth conde.
WEB-CONDES-CANTERBURY	Serà çò de milhor.
WEB-CONDES-CANTERBURY	Que sò prèsta, senhor, responec era.
WEB-CONDES-CANTERBURY	Plan que òc, senhora, repliquèc aguest.
WEB-CONDES-CANTERBURY	Condatz, qu’escotarè.
WEB-CONDES-CANTERBURY	Era reina des Elfos e era sua alègra acompanhada dançaue soent pes prats verds.
WEB-CONDES-CANTERBURY	Segontes è liejut, aguesta qu’ei era vielha credença; parli de hè fòrça centenats d’ans; mès ara ja non se ven hades, pr’amor qu’actuaument es oracions e era abondosa caritat cristiana des bravi fraires aumplissen toti es cornèrs, tau qu’es motes de povàs luden en un arrai de solei, en tot benedir salons, crambes, codines e dormitòris; ciutats, pòbles, castèths e tors; granèrs, aubèrges e estables; aquerò a costat era desaparicion des hades.
WEB-CONDES-CANTERBURY	Enes lòcs que frequentauen es èlfi, ara i son es fraires, maitin e tarde, gasulhant es sues maitines e sants oficis mentre romen peth districte.
WEB-CONDES-CANTERBURY	Per çò que, actuaument, es hemnes pòden passejar tranquillament peth costat des arbilhons e des arbes; un fraire qu’ei eth solet satir que trapen, e tot çò qu’aguest hè ei trèir-les er aunor.
WEB-CONDES-CANTERBURY	Plan, donc, se passèc qu’ena cort deth rei Artur i auie un cavalièr joen e alègre.
WEB-CONDES-CANTERBURY	Un dia que, montat en sòn shivau, se filaue de cap a casa dempús d’auer estat tient-se ara falconaria ath costat der arriu, se trapèc per edart damb ua puncèla qu’anaue soleta e, a maugrat de qué era se defenec coma podec, l’arrinquèc era virginitat a viua fòrça.
WEB-CONDES-CANTERBURY	Aguesta violacion costèc un gran escandal.
WEB-CONDES-CANTERBURY	I auec fòrça peticions de justícia ath rei Artur, enquia que, peth cors dera lei, eth cavalièr siguec condemnat a mòrt.
WEB-CONDES-CANTERBURY	E aurie estat decapitat (aguesta ère, çampar, era lei en aqueri tempsi) s’era reina e fòrça d’autes daunes non auessen estat shordant ath rei demanant-li era sua gràcia, enquia qu’a tot darrèr eth li perdonèc era vida e lo botèc ath desir dera reina entà que siguesse era que decidisse, ath sòn critèri, s’auie d’èster decapitat o perdonat.
WEB-CONDES-CANTERBURY	Era reina l’exprimic ath rei eth sòn prigond arregraïment e, ath cap d’un o dus dies, auec era oportunitat de parlar damb eth cavalièr, ath quau li didec:
WEB-CONDES-CANTERBURY	Vos trapatz encara en ua situacion fòrça dificila, donques qu’era vòsta vida encara non ei dehòra de perilh; mès vos autrejarè era vida se me didetz se qué ei çò qu’es hemnes desiren damb màger veeméncia.
WEB-CONDES-CANTERBURY	Mès compde!
WEB-CONDES-CANTERBURY	Tietz fòrça compde.
WEB-CONDES-CANTERBURY	Sajatz de sauvar eth vòste còth der acèr dera destrau.
WEB-CONDES-CANTERBURY	Totun, se non podetz balhar era responsa de seguit, vos autrejarè eth permís d’anar-vo’n pendent un an e un dia entà trapar ua solucion satisfasenta entad aguest problèma.
WEB-CONDES-CANTERBURY	Abans que partigatz, me cau auer era certitud de qué vos presentaratz volontariament en aguest tribunau.
WEB-CONDES-CANTERBURY	Eth cavalièr ère trist e alendèc damb fòrça pena; ça que la, non auie cap auta alternatiua.
WEB-CONDES-CANTERBURY	A tot darrèr decidic partir e tornar ath cap d’un an e un dia damb ua responsa que Diu li volesse autrejar.
WEB-CONDES-CANTERBURY	Atau, donc, se didec adiu e se metec en marcha.
WEB-CONDES-CANTERBURY	Visitèc totes es cases e lòcs qu’en eri pensaue qu’aurie era sòrt de saber se quina ei era causa qu’es hemnes desiren mès, mès en cap país trapèc a dues persones que se metessen d’acòrd sus er ahèr.
WEB-CONDES-CANTERBURY	Quauqui uns didien que çò que mès desirauen es hemnes ère era riquesa; d’auti, era aunestetat; d’auti, eth hèt de passar-s’ac ben; d’auti, es rics ornaments; d’auti, didien que çò que s’estimarien mès èren es plasers deth lhet e vier veudes e tornar-se a maridar soent.
WEB-CONDES-CANTERBURY	Quauqui uns didien qu’es nòsti còrs se senten mès erosi quan se mos consentís e mos vanten, causa que me cau adméter qu’ei plan près dera vertat.
WEB-CONDES-CANTERBURY	Mès quauqui uns afirmauen que çò que mos agrade mès ei èster liures e hèr çò que volem e non auer ad arrés que critique es nòsti defèctes, senon que mos amorassen es aurelhes dident qu’èm senades e bric pègues; pr’amor que, de vertat, non n’a deguna de nosates que non li fotèsse pernades se quauquarrés la herisse en un lòc dolorós.
WEB-CONDES-CANTERBURY	Se non, sajatz de hè’c e ja ac veiratz; per mès dolentes que sigam peth laguens, tostemp volem que se pense de nosates qu’èm vertuoses e senades.
WEB-CONDES-CANTERBURY	Totun aquerò, d’auti pensen que mos shaute fòrça èster considerades discrètes, fisables e fèrmes en intencions, incapables de tradir arren de çò que se mos digue.
WEB-CONDES-CANTERBURY	Mès jo me pensi qu’aguesta idia non vau un sò horadat.
WEB-CONDES-CANTERBURY	Per amor de Diu!
WEB-CONDES-CANTERBURY	Nosates es hemnes èm incapables de sauvar arren en secret.
WEB-CONDES-CANTERBURY	Guarda, per exemple, eth cas de Midas.
WEB-CONDES-CANTERBURY	Vos agradarie entener era istòria?
WEB-CONDES-CANTERBURY	Ovidi, entre d’autes menudalhes, ditz que Midas auie amagades jos es sòns longui peus dues aurelhes de saumet que li gessien deth cap.
WEB-CONDES-CANTERBURY	Un defècte qu’eth amagaue suenhosament çò mihor que podie; solet era sua esposa lo coneishie.
WEB-CONDES-CANTERBURY	Eth l’idolatraue e l’auie grana confiança.
WEB-CONDES-CANTERBURY	Li preguèc que non condèsse a cap èsser viu qu’auie aguest defècte.
WEB-CONDES-CANTERBURY	Era jurèc e perjurèc que, per tot er aur deth mon, non li harie aguesta hèta ne li costarie cap mau, entà non enlordir eth sòn bon nòm.
WEB-CONDES-CANTERBURY	Encara que siguesse per pròpria vergonha, non ac harie.
WEB-CONDES-CANTERBURY	A maugrat d’aquerò credec morir se sauvaue aguest secret tant de temps; li semblèc que li creishie e se li holaue laguens deth sòn còr enquiath punt que non podec mès de dolor e auec era sensacion de qué li calie parlar o crebarie.
WEB-CONDES-CANTERBURY	Mès, ça que la, coma que non ac gausaue díder ad arrés, s’apressèc en un terren palunós pròche (eth sòn còr plen de huec enquia qu’arribèc aquiu) e botèc es sòns pòts sus era superfícia dera aigua, madeish qu’un bernadàs que se divertie ena hanga: “Aigua, non me tradisques damb eth tòn rumor, didec era.
WEB-CONDES-CANTERBURY	Que t’ac digui jo a tu e solet a tu: eth mèn marit a dues longues aurelhes de saumet.
WEB-CONDES-CANTERBURY	Ara que ja ac è deishat anar, non m’ac podia carar pendent mès temps, qu’ei aquerò”.
WEB-CONDES-CANTERBURY	Aquerò demòstre que nosates non sabem sauvar arren en secret; qu’ac podec carar pendent bèth temps, mès ara longa a de gésser.
WEB-CONDES-CANTERBURY	Se voletz escotar era rèsta deth conde, liegetz a Ovidi; tot ac traparatz aquiu.
WEB-CONDES-CANTERBURY	Mès tornem ath cavalièr dera mia istòria.
WEB-CONDES-CANTERBURY	Quan se n’encuedèc de qué non podie desnishà’c (voi díder çò qu’es hemnes volem per dessús de tot), sentec ua grana pena en sòn còr; mès, a maugrat de tot, se metec a caminar entà casa, pr’amor que ja non podie demorar mès.
WEB-CONDES-CANTERBURY	Qu’auie arribat eth dia que li calie tornar en larèr.
WEB-CONDES-CANTERBURY	Tant qu’anaue cavaucant plen de tristesa passèc peth costat d’un bòsc e vedec a vint-e- quate daunes o mès, que dançauen; s’apressèc per curiosèr demorant aumentar era sua sabença.
WEB-CONDES-CANTERBURY	Mès abans d’arribar a on èren aqueres daunes, per art de magica, despareisheren, sense qu’eth auesse era mendre idia d’entà on auien anat.
WEB-CONDES-CANTERBURY	Exceptat d’ua soleta anciana qu’ère aquiu seiguda sus era potja, non aubiraue un solet èsser viuent.
WEB-CONDES-CANTERBURY	Per cèrt, qu’aguesta anciana, qu’ ère era persona mès lèja qu’un se pòt imaginar, se lheuèc deth solèr quan se l’apressèc eth cavalièr e li didec:
WEB-CONDES-CANTERBURY	Senhor, non i a cap camin que seguisque a compdar d’aciu.
WEB-CONDES-CANTERBURY	Didetz-me çò que cercatz; probablament serà çò de milhor; nosates es ancianes sabem un pilèr de causes.
WEB-CONDES-CANTERBURY	Brava hemna, repliquèc eth cavalièr, era vertat ei que posqui considerar-me mòrt se non artenhi díder se qué ei çò qu’es hemnes desiren mès.
WEB-CONDES-CANTERBURY	Se m’ac podetz díder, vos recompensarè abondosament.
WEB-CONDES-CANTERBURY	Botatz era vòsta man ena mia e balhatz-me era vòsta paraula de qué haratz era prumèra causa que vos demana, s’ei qu’ei ena vòsta man, didec era, e abans de qué hège nets vos diderè de qué se tracte.
WEB-CONDES-CANTERBURY	D’acòrd, didec eth cavalièr.
WEB-CONDES-CANTERBURY	Auetz era mia paraula d’aunor.
WEB-CONDES-CANTERBURY	Alavetz, didec era, gausi assegurar qu’auetz sauvat era vida, donques que ne sò segura qu’era reina diderà çò madeish que jo.
WEB-CONDES-CANTERBURY	Mostratz-me ara mès orgulhosa d’eres, encara qu’amie eth pientat mès polit, e ja veiram se gause remir çò que vos diderè.
WEB-CONDES-CANTERBURY	Ara anem-mo’n e deishem-mos de parlòtes.
WEB-CONDES-CANTERBURY	Alavetz era li gasulhèc eth sòn messatge ena aurelha, en tot dider-li que s’animèsse e non auesse pòur.
WEB-CONDES-CANTERBURY	Quan tornèren ena cort, eth cavalièr anoncièc que, cossent damb çò prometut, auie entornat puntuaument e ère prèst a balhar era sua responsa.
WEB-CONDES-CANTERBURY	Mès d’ua nòbla patrona, mès d’ua puncèla, e fòrça veudes tanben (donques qu’an molta sabença), s’amassèren entà escotar era sua responsa, damb era madeisha reina seiguda en tron deth jutge.
WEB-CONDES-CANTERBURY	Alavetz hec cridar ath cavalièr ena sua preséncia.
WEB-CONDES-CANTERBURY	Se manèc que toti carèssen tant qu’eth cavalièr explicaue en publica audiéncia se qué ei çò qu’es hemnes desiren mès en aguest mon.
WEB-CONDES-CANTERBURY	Eth cavalièr, luenh de demorar-se carat coma un mòrt balhèc era sua responsa de seguit.
WEB-CONDES-CANTERBURY	Parlèc damb votz sonora entà que toti l’entenessen.
WEB-CONDES-CANTERBURY	Sobeirana e senhora mia, comencèc, en generau es hemnes desiren exercir autoritat autant sus es sòns esposi coma sus es sòns aimants e auer poder sus eri.
WEB-CONDES-CANTERBURY	Encara que damb aquerò responi damb era vida, aguest qu’ei eth sòn màger desir.
WEB-CONDES-CANTERBURY	Hètz çò que volgatz; que sò aciu tad aquerò que volgatz.
WEB-CONDES-CANTERBURY	Ne ua soleta matrona, puncèla o veuda en tot eth tribunau contradidec tau afirmacion.
WEB-CONDES-CANTERBURY	Totes declarèren que meritaue sauvar era vida.
WEB-CONDES-CANTERBURY	En aqueth moment, era anciana, qu’eth cavalièr auie vist seiguda ena potja, se botèc de pès en un bot e exclamèc:
WEB-CONDES-CANTERBURY	Gràcies sobeirana senhora!
WEB-CONDES-CANTERBURY	Jo li balhè era respona ath cavalièr, e a cambi d’açò eth m’autregèc era sua paraula de qué realizarie era prumèra causa que podesse e siguesse en sòn poder de hèr-la.
WEB-CONDES-CANTERBURY	Per tant, senhor cavalièr, vos prègui dauant de tot eth tribunau: cuelhetz-me per esposa, donques que pro vo’n sabetz de qué vos è desliurat dera mòrt.
WEB-CONDES-CANTERBURY	Se çò qu’afirmi ei faus, remitz-ac jos jurament.
WEB-CONDES-CANTERBURY	Ai de jo!, repliquèc eth cavalièr.
WEB-CONDES-CANTERBURY	Pro me’n sai de qué hi aguesta promesa.
WEB-CONDES-CANTERBURY	Per amor de Diu, demanatz-me ua auta causa: cuelhetz toti es mies pròprietats, mès deishatz-me eth mèn còs.
WEB-CONDES-CANTERBURY	De cap manèra, didec era.
WEB-CONDES-CANTERBURY	Que quèigue ua malediccion sus nosati dus se renóncii!
WEB-CONDES-CANTERBURY	Vielha, prauba e lèja coma sò, per tot er aur e per toti es mineraus que son enterradi jos era tèrra o se trapen ena sua superfícia, non voi arren que non sigue èster era tua esposa e tanben era tua aimanta.
WEB-CONDES-CANTERBURY	Era mia aimanta!, exclamèc eth.
WEB-CONDES-CANTERBURY	Tu çò que vòs ei era mia perdicion.
WEB-CONDES-CANTERBURY	Macareu!
WEB-CONDES-CANTERBURY	Qu’un deth mèn linhatge age de contrèir tan vila aliança.
WEB-CONDES-CANTERBURY	Mès que non i auec arren a hèr.
WEB-CONDES-CANTERBURY	A tot darrèr eth se vedec obligat a acceptar maridar-se damb era e hèr-se a vier ara anciana en sòn lhet.
WEB-CONDES-CANTERBURY	Era mia responsa serà brèu: non i auec ne alegria ne hèsta de nòça, arren, exceptat tristesa e desalend.
WEB-CONDES-CANTERBURY	A londeman eth se maridèc en secret e s’amaguèc coma un uhon pendent era rèsta deth dia.
WEB-CONDES-CANTERBURY	Be se’n sentie de malerós per çò dera lejor dera sua hemna!
WEB-CONDES-CANTERBURY	Eth cavalièr patic cèrta angonia mentau quan era sua hemna l’arrosseguèc entath lhet.
WEB-CONDES-CANTERBURY	Eth se virèc e se revirèc fòrça còps, tant qu’era sua anciana esposa lo guardaue arridolenta, ajaçada.
WEB-CONDES-CANTERBURY	Alavetz era didec:
WEB-CONDES-CANTERBURY	Beneditz-mos, estimat marit!
WEB-CONDES-CANTERBURY	Toti es cavalièrs se compòrten atau damb era sua esposa?
WEB-CONDES-CANTERBURY	Ei aguest eth costum ena cort deth rei Artur?
WEB-CONDES-CANTERBURY	Toti es sòns cavalièrs son tan pòc complasents?
WEB-CONDES-CANTERBURY	Que sò era tua esposa e tanben era tua enamorada: era que te sauvèc era vida.
WEB-CONDES-CANTERBURY	Plan que òc, enquia ara, non m’è portat mau damb tu.
WEB-CONDES-CANTERBURY	Per tant, per qué te comportes atau damb jo ena nòsta prumèra net?
WEB-CONDES-CANTERBURY	Te pòrtes coma un òme qu’a perdut eth sen. Qué ei çò qu’è hèt mau?
WEB-CONDES-CANTERBURY	Per amor de Diu!
WEB-CONDES-CANTERBURY	Ditz- m’ac e ac apraiarè se posqui!
WEB-CONDES-CANTERBURY	Apraià’c?, exclamèc eth cavalièr.
WEB-CONDES-CANTERBURY	Ai de jo!
WEB-CONDES-CANTERBURY	Aquerò jamès, jamès se poirà apraiar.
WEB-CONDES-CANTERBURY	Qu’ès orribla, vielha e, ath delà, de baish linhatge.
WEB-CONDES-CANTERBURY	Non te n’as de hèr de qué me revòuta.
WEB-CONDES-CANTERBURY	Pro volesse Diu qu’eth mèn còr crebèsse!
WEB-CONDES-CANTERBURY	Aguesta ei era encausa deth tòn lagui?, preguntèc era.
WEB-CONDES-CANTERBURY	Plan que òc!
WEB-CONDES-CANTERBURY	Non t’a d’estranhar, repliquèc eth.
WEB-CONDES-CANTERBURY	Plan, donc, senhor, repliquèc era.
WEB-CONDES-CANTERBURY	Er òme qu’ei tostemp vertuós, autant en public coma en privat, e que sage tostemp de hèr guairi actes nòbles pòt, ad aguest, òc, cuelh-lo coma eth mès gran entre es nòbles.
WEB-CONDES-CANTERBURY	Jesucrist vò qu’ajam era noblesa d’Eth e non era des nòsti pairs per çò dera sua riquesa ancestrau; plan, donc, encara que posquen autrejar-mos tot eth sòn eretatge (que gràcies ada eth podem èster de naut linatge), non pòt auer manèra de qué non dèishen en testament eth sòn vertuós sistèma de vida, qu’ei eth solet que reaument les permet poder-se cridar nòbles e que mos obligue damb eth sòn exemple.
WEB-CONDES-CANTERBURY	Sus aguest ahèr, Dante, eth sabent poèta florentin, ei particularament eloquent.
WEB-CONDES-CANTERBURY	Es vèrsi de Dante diden mès o mens atau:
WEB-CONDES-CANTERBURY	Se passe, donc, que nosati non podem exigir arren des nòsti ancessors, exceptat causes temporaus que pòden èster dolentes e damnatjoses entà nosati.
WEB-CONDES-CANTERBURY	Toti saben tan ben coma jo que s’era noblesa siguesse implantada per natura en quinsevolh familha, de sòrta que s’eretèsse tota era linha, alavetz jamès deisharien de realizar actes nòbles, autant en privat coma en public, e serien incapables de hèr eth mau e autrejar-se ath vici.
WEB-CONDES-CANTERBURY	Agarra huec, hè-lo-te a vier ena casa mès escura que sigue entre aciu e eth mon Caucas, dempús barra es pòrtes e vè-te’n.
WEB-CONDES-CANTERBURY	Plan, donc, eth huec s’alugarà e usclarà damb eth madeish treslús que se siguessen aquiu vint mil persones en tot contemplar-lo; aguest huec, me jògui era vida, seguirà realizant era sua foncion naturau enquia que s’amorte.
WEB-CONDES-CANTERBURY	Se pòt dedusir clarament d’aquerò qu’era noblesa non depen des proprietats, donques qu’era gent non tostemp s’ajuste ath modèu, tant qu’eth huec tostemp ei huec.
WEB-CONDES-CANTERBURY	Diu sap damb quina frequéncia se ve ath hilh d’un senhor comportar-se indigna e vergonhosament.
WEB-CONDES-CANTERBURY	Qui volgue èster respectat per çò dera sua categoria (per auer neishut en sen d’ua familha nòbla damb digni e vertuosi ancessors) non ei nòble, encara que sigue duc o comde, s’eth personaument non realize actes nòbles o sigue er exemple des sòns ancessors defuntadi: es accions dolentes e pervèrses son es que configuren a un pògavergonha.
WEB-CONDES-CANTERBURY	Era noblesa non ei qu’era fama des vòsti ancessors; eri la guanhèren pera sua bontat, causa que non a arren a veir damb tu; era sua noblesa les vie solet de Diu.
WEB-CONDES-CANTERBURY	Plan per aquerò era nòsta vertadèra noblesa mos arribe a trauèrs dera gràcia; non mos ei autrejada a gratis pera nòsta posicion.
WEB-CONDES-CANTERBURY	Pensatz guaire nòble (sivans ditz Valeri) siguec aguest Tulio Hostilio que se lheuèc dera praubetat enquiara categoria mès nauta.
WEB-CONDES-CANTERBURY	Liegetz a Seneca e Boecio tanben; en eri traparatz mentat en forma explicita, qu’un nòble ei, sense cap de dobte, un òme que realize hèts eroïcs.
WEB-CONDES-CANTERBURY	Plan per aquerò, estimat espós, acabi en tot díder ara qu’encara qu’es mèns ancessors agen estat d’umila cunhèra, Diu Totpoderós m’autrejarà era gràcia de víuer vertuosament.
WEB-CONDES-CANTERBURY	Sonque quan comenci a húger deth mau e víuer ena vertut, sò nòbla.
WEB-CONDES-CANTERBURY	Per çò dera praubetat que me repotegatz, eth Senhor qu’ei enes nautades (e qu’en Eth credem) alistèc volontariament víuer ua vida de praubetat.
WEB-CONDES-CANTERBURY	Me semble qu’ei evident entà tot òme, hemna e mainatge, que Jesús, eth rei des Cèus, jamès aurie escuelhut víuer un tipe de vida non avient.
WEB-CONDES-CANTERBURY	Era praubetat ei aunorabla quan s’accèpte de bon voler, coma Seneca e d’auti òmes sabents vos condaràn.
WEB-CONDES-CANTERBURY	Eth qu’ei content damb era sua praubetat, jo l’è per ric, encara que vage descamisat.
WEB-CONDES-CANTERBURY	Eth qu’a enveja des auti qu’ei un òme praube, pr’amor que vò aquerò que non pòt auer; aqueth que non a arren, ne ambicione arren, ei ric, encara que vos pensetz que non ei senon un campanhard.
WEB-CONDES-CANTERBURY	Juvena qu’a ua frasa erosa sus era praubetat: “Quan un òme praube ges de viatge, que se’n pòt arrir des panaires”.
WEB-CONDES-CANTERBURY	Jo dideria qu’era praubetat ei un ben odiós: ei ua grana estimulacion entàs esfòrci actius e un gran promotor de sabença entad aqueri que l’accèpten damb resignacion e paciéncia.
WEB-CONDES-CANTERBURY	Encara que semble dificil de suportar, era praubetat ei ua sòrta de riquesa qu’arrés sajarà de panar-te.
WEB-CONDES-CANTERBURY	S’un ei umil, era praubetat generaument l’autrege un bon coneishement de Diu e d’eth madeish.
WEB-CONDES-CANTERBURY	Era praubetat ei un prisma magic, çampar, qu’ath sòn trauèrs un pòt veir solet as vertadèrs amics.
WEB-CONDES-CANTERBURY	Per tant, senhor, donques que non vos ofensi en aquerò, non podetz repotegar-me que siga prauba.
WEB-CONDES-CANTERBURY	Dempús, senhor, me didetz que sò vielha.
WEB-CONDES-CANTERBURY	Mès, reaument, senhor, encara que non i auesse justificacion dera vielhesa enes libres, es cavalièrs aunorables coma vos diden qu’era gent a de respectar ar ancian e lo cridatz “senhor” en senhau de bona educacion.
WEB-CONDES-CANTERBURY	M’imagini que poiria trapar autoritats sus aquerò.
WEB-CONDES-CANTERBURY	Dempús didetz que sò vielha e lèja, mès, ça que la, non auetz pòur de qué vos hèsca cornut, donques que, coma viui e alendi, eth lorditge e era edat auançada son es milhores gardianes dera castetat.
WEB-CONDES-CANTERBURY	Mès que sai qué ei çò que vos agrade e satisfè es vòsti pècs delèris.
WEB-CONDES-CANTERBURY	Ara, escuelhetz.
WEB-CONDES-CANTERBURY	Escuelhetz ua d’aguestes dues causes: o m’auratz vielha e lèja pendent era rèsta dera mia vida, mès fidèu e aubedienta esposa; o ben m’auratz joena e beròia, e vos calerà expausar-vos a que toti es òmes venguen ena vòsta casa pera mia causa o dilhèu en bèth aute lòc.
WEB-CONDES-CANTERBURY	Eth cavalièr s’ac pensèc longament, alendant prigondament tota era estona.
WEB-CONDES-CANTERBURY	A tot darrèr, balhèc era responsa:
WEB-CONDES-CANTERBURY	Senhora mia, plan estimada esposa e amor mèn.
WEB-CONDES-CANTERBURY	Me fidi dera vòsta sabenta experiéncia, hètz vos madeisha çò que pensetz que sigue mès agradiu e aunèst entàs dus.
WEB-CONDES-CANTERBURY	Que m’ei parièr era causida que hescatz, pr’amor qu’aquera que vos shaute a vos me satisfarà a jo tanben.
WEB-CONDES-CANTERBURY	Non ei atau?
WEB-CONDES-CANTERBURY	Plan que òc, repliquèc eth.
WEB-CONDES-CANTERBURY	Me pensi qu’ei çò de milhor.
WEB-CONDES-CANTERBURY	Puna-me, responec era; non tornaram a pelejar-mos, pr’amor que vos asseguri peth mèn aunor que serè es dues (voi díder que serè beròia e tanben brava).
WEB-CONDES-CANTERBURY	Li demani a Diu que me mane holia e mòrt se non sò ua esposa brava e fidèu coma jamès s’a vist dès qu’eth mon ei mon.
WEB-CONDES-CANTERBURY	E deman peth maitin, se non sò mès beròia que cap auta senhora, reina o emperairitz entre Orient e Occident, alavetz dispausatz dera mia vida coma volgatz.
WEB-CONDES-CANTERBURY	Lheuatz era cortina e contemplatz.
WEB-CONDES-CANTERBURY	E quan eth cavalièr vedec qu’ère atau reaument, tan joena coma embelinaira, la cuelhec entre es sòns braci embargat d’alegria; eth sòn còr ère chaupat per un ocean de felicitat.
WEB-CONDES-CANTERBURY	La punèc mès de mil còps e era aubedic en tot aquerò que li podesse costar plaser o delèit.
WEB-CONDES-CANTERBURY	E atau viueren alègri e erosi pendent era rèsta dera sua vida.
WEB-CONDES-CANTERBURY	Que Jesucrist vos mane marits aubedients, joeni e coratjosi en lhet e que mos autrege era gràcia de subrevíuer ad aqueri que mos maridem.
WEB-CONDES-CANTERBURY	Tanben li demani a Jesús qu’abraque es dies d’aqueri que non vòlen èster governadi pes sues esposes; e per çò des espaventaus vielhs, repotegaires e aganidi, que Diu les confone!
WEB-CONDES-CANTERBURY	Per educacion se n’auie estat, enquia ara, d’insultar, mès a tot darrèr li deishèc anar ara hemna de Bath:
WEB-CONDES-CANTERBURY	Que Diu vos benedisque, senhora.
WEB-CONDES-CANTERBURY	Credetz-me: qu’auetz tocat un tèma fòrça dificil e discutit enes escòles.
WEB-CONDES-CANTERBURY	Me cau díder qu’auetz endonviat en fòrça punts, mès, senhora, que non cau comentar solet es tèmes mès leugèrs mentre hèm camin en tot cavaucar.
WEB-CONDES-CANTERBURY	Per amor de Diu, deishem es libres, es autoritats, es predicadors e es escòles de teologia.
WEB-CONDES-CANTERBURY	Mès s’es presents non an cap inconvenent, les condarè ua bona istòria sus un agent municipau (Diu se’n sap de qué solet prononciar eth sòn nòm non ne pòt gésser arren de bon d’eri!
WEB-CONDES-CANTERBURY	Un agent qu’ei un tipe que va per aquiu hènt proclamacions entà convocar a judici e receb repassades enes entors de toti es pòbles.
WEB-CONDES-CANTERBURY	Vai, senhor, intervenguec eth nòste anfitrion, un òme dera vòsta posicion qu’aurie d’ester mès cortés e educat.
WEB-CONDES-CANTERBURY	Non a d’auer peleges entre es presents.
WEB-CONDES-CANTERBURY	Condatz era vòsta istòria e deishatz ar agent en patz.
WEB-CONDES-CANTERBURY	Que m’ei parièr, responec er agent.
WEB-CONDES-CANTERBURY	Que me digue çò que volgue; quan arribe eth mèn torn, per Diu!, que m’ac pagarà enquiath darrèr centim.
WEB-CONDES-CANTERBURY	Ja li diderè jo se guaire aunorable ei èster quistaire amanhagador.
WEB-CONDES-CANTERBURY	Ja li diderè jo quina sòrta d’ocupacion a, non cranhetz.
WEB-CONDES-CANTERBURY	Caratz!, repliquèc eth nòste anfitrion.
WEB-CONDES-CANTERBURY	Qu’ei pro de tot aquerò!
WEB-CONDES-CANTERBURY	E, alavetz, virant-se entath fraire, li didec:
WEB-CONDES-CANTERBURY	Estimat senhor, començatz eth vòste conde.
WEB-CONDES-CANTERBURY	Ancianament, i auec un còp un arcedian, òme de nauta posicion e un sevèr executor de castigs per bruisheria, fornicacion, difamacion, adultèri, panatòris en glèises, trincaments de testaments e contractes, incompliment des sacraments, simonia e usura e fòrça d’auti tipes de delicte que non me cau mentar ara.
WEB-CONDES-CANTERBURY	A on deishaue anar damb màger fòrça eth pes dera sua justícia ère enes luxuriosi.
WEB-CONDES-CANTERBURY	Se les agarrauen les hège sorrisclar de dolor, e ad aqueri que non auien pagat complètament es sòns dèimes les repotegaue tanlèu quauquarrés se queishaue d’eri; jamès perdie era escadença de multar-les.
WEB-CONDES-CANTERBURY	S’es dèimes e ofrènes èren massa petiti hège qu’era gent cantèsse mès fòrt.
WEB-CONDES-CANTERBURY	Abans de qué eth bisbe les agarrèsse queiguien jos era jurisdiccion der arcedian, qu’auie poder entàr visitar-les e castigar-les.
WEB-CONDES-CANTERBURY	Qu’auie un agent municipau a man.
WEB-CONDES-CANTERBURY	Non n’auie un aute mès astut en tota Anglatèrra.
WEB-CONDES-CANTERBURY	Auie montat un engenhós hilat d’espies que l’informauen de quinsevolh causa que podesse èster auantatjosa entada eth.
WEB-CONDES-CANTERBURY	Perdonaue a un o dus traficants de prostitutes s’aguesti li hègen a vier un parelh de dotzenes mès.
WEB-CONDES-CANTERBURY	Que m’ei parièr qu’aciu er agent s’emmalície coma un gosset rabiós; non adocirè eth mèn relat dera sua brigandalha.
WEB-CONDES-CANTERBURY	Nosati es fraires èm dehòra der accés deth poder, non an jurisdiccion sus nosati ne l’auràn mentre visquen…
WEB-CONDES-CANTERBURY	Per Sant Pèire!
WEB-CONDES-CANTERBURY	Caratz ja, macareu!, cridèc eth nòste anfitrion.
WEB-CONDES-CANTERBURY	Deishatz-lo que seguisque damb era sua istòria.
WEB-CONDES-CANTERBURY	Seguitz, senhor, non vos caretz arren; non ne hescatz cabau des protèstes der agent.
WEB-CONDES-CANTERBURY	Aguest mentidèr e lairon, aguest tamborinaire, seguic eth fraire, qu’auie tostemp putes ara sua disposicion, coma èsca entà un falcon, que li condauen toti es secrets que desnishauen, donques qu’era sua amistat non ère pòc importanta.
WEB-CONDES-CANTERBURY	Qu’èren es sòns espions particulars e, a trauèrs d’eres, hège un bon negòci; eth sòn patron non sabie tostemp guaire artenhie.
WEB-CONDES-CANTERBURY	Podie requerir sense cap autorizacion a un pèc analfabèt jos pena d’excomunion, e aguest de bon voler se pressarie a aumplir-li es pòches o a convidar-lo a abondosi minjars ena cervesaria.
WEB-CONDES-CANTERBURY	Judes qu’ère un lairon e auie era borsa; atau de lairon ère eth, donques qu’eth sòn patron guanhaue mens dera mitat de çò que li tocaue.
WEB-CONDES-CANTERBURY	Hèm-li justícia: qu’ère un lairon, un rofian de putes a tot darrèr, en fin, un tamborinaire!
WEB-CONDES-CANTERBURY	E auie putes ena sua lista, per çò qu’autant s’eth reverend Robert coma eth reverend Hugo s’ajaçauen damb eres, o Diego, o Rafèl, o quinsevolh que siguesse, de seguit venguien a condar-l’ac.
WEB-CONDES-CANTERBURY	Qu’auie un convengut damb era gojata: eth artenhie ua citacion fausificada e les convocaue a ambdús tà comparéisher dauant deth capitol, a on tonie ar òme e deishaue anar ara gojata.
WEB-CONDES-CANTERBURY	Alavetz li didie: “Amic, en favor tòn te vau a trèir eth nòm dera gojata dera nòsta lista nera.
WEB-CONDES-CANTERBURY	Que sò eth tòn amic; harè tot çò que sigue per tu”.
WEB-CONDES-CANTERBURY	Sabie mès enguses qu’es que poiria condar, encara que siguessa en tot parlar pendent dus ans.
WEB-CONDES-CANTERBURY	Cap gosset de caça sap agarrar milhor a un cèrvi herit qu’aguest tamborinaire retortilhant a quinsevolh rofian, adultèr o hemna de vida licenciosa.
WEB-CONDES-CANTERBURY	E coma qu’aquerò ère çò que balhaue mès beneficis, botaue tota era sua fòrça en aquerò.
WEB-CONDES-CANTERBURY	Plan, donc, un dia se passèc qu’aguest tamborinaire, que, coma tostemp ère ara que gessie, venguec a shivau entà requerir a citacion a ua vielha hemna, ua veuda, damb era idia de panar-li damb quinsevolh desencusa.
WEB-CONDES-CANTERBURY	Vedec, cavaucant ath sòn dauant, ath cant deth limit deth bòsc, un campanhard fòrça ben vestit qu’amiaue un arc e un carcais damb reludentes flèches ahilades.
WEB-CONDES-CANTERBURY	Amiaue ua cuerta capa verda e un chapèu en cap damb un galon nere.
WEB-CONDES-CANTERBURY	Salutacions!, li didec er agent municipau.
WEB-CONDES-CANTERBURY	Que sigatz ben trapat.
WEB-CONDES-CANTERBURY	E benvengut sigatz vos e toti es òmes aunèsti, didec er aute.
WEB-CONDES-CANTERBURY	Non, didec er agent.
WEB-CONDES-CANTERBURY	Vatz fòrça luenh aué?
WEB-CONDES-CANTERBURY	Alavetz, ètz administrador?
WEB-CONDES-CANTERBURY	Òc, didec eth.
WEB-CONDES-CANTERBURY	Non gausaue adméter qu’ère un tamborinaire, per çò der opròbi e mala fama que pòrte aguest nòm.
WEB-CONDES-CANTERBURY	Que Diu vos benedisque, repliquèc eth ric campanhard.
WEB-CONDES-CANTERBURY	Estimat amic, jo tanben sò administrador.
WEB-CONDES-CANTERBURY	Me shautarie coneisher-vos, mès que sò forastèr per aguesti endrets; tanben voleria era vòsta amistat se voléssetz.
WEB-CONDES-CANTERBURY	Qu’è aur e argent estauviadi; se bèth còp se vos acodís visitar eth nòste comdat, ac meterè ara vòsta disposicion ena quantitat que volgatz.
WEB-CONDES-CANTERBURY	Fòrça gràcies, de vertat, exclamèc eth.
WEB-CONDES-CANTERBURY	Ambdús se sarrèren es mans e se comprometeren a èster frairs per jurament pendent era rèsta des sues vides.
WEB-CONDES-CANTERBURY	Dempús seguiren cavaucant e parlant alègrament.
WEB-CONDES-CANTERBURY	Aguest agent dera istòria auie tanta parlòta coma un voltor ràbia.
WEB-CONDES-CANTERBURY	Tostemp ère en tot preguntar causes.
WEB-CONDES-CANTERBURY	A on demoratz, frair?, preguntèc, per s’un cas un dia vengui a tier-vos ua visita.
WEB-CONDES-CANTERBURY	Luenh, en parçan deth Nòrd, amic mèn, a on demori veder-vos bèth dia.
WEB-CONDES-CANTERBURY	Vos vau a balhar instruccions tant peth menut, abans de qué mos separèssem, que non poiràtz mens que trapar era casa, li didec doçament eth ric campanhard.
WEB-CONDES-CANTERBURY	Fòrça ben, frair, didec er agent.
WEB-CONDES-CANTERBURY	Mentre vam cavaucant m’agradarie demanar-vos que me mostréssetz quauqu’un des vòsti trucs, e didetz-me francament se posqui trèir eth maximau profit deth mèn mestièr, donques qu’ètz administrador coma jo.
WEB-CONDES-CANTERBURY	Non deishetz que cap escrupul de consciéncia vos arture: d’amic a amic, didetz-me com vos apraiatz.
WEB-CONDES-CANTERBURY	Plan, en realitat amic mèn, repliquèc eth, se vos è de díder era vertat, me cau dider-vos qu’era mia sodada ei petita e fòrça ridicula; eth mèn patron ei un òme aganit e dur, e ath delà, eth mèn emplec ei fòrça pesat; per çò que me guanhi era vida damb extorsions.
WEB-CONDES-CANTERBURY	De hèt cuelhi tot çò que me balhen.
WEB-CONDES-CANTERBURY	Ça que la, d’ua manèra o de ua auta, artenhi curbir es despenes d’un an entar aute.
WEB-CONDES-CANTERBURY	Francament, aquerò ei tot çò que vos posqui díder.
WEB-CONDES-CANTERBURY	Ben, reaument, qu’ei çò que m’arribe a jo tanben, responec er agent.
WEB-CONDES-CANTERBURY	Diu se’n sap de qué sò prèst a cuélher tot çò que posca, tostemp que non sigue massa caud o pese massa.
WEB-CONDES-CANTERBURY	Se non siguesse pes mies extorsions, non poiria víuer.
WEB-CONDES-CANTERBURY	Aguesti trucs inofensius que non les digui ena confession.
WEB-CONDES-CANTERBURY	Non è consciéncia de cap sòrta, ne estomac de compasion.
WEB-CONDES-CANTERBURY	Qu’eth diable se hèsque a vier a toti es pairs confessors!
WEB-CONDES-CANTERBURY	Per Diu e per Santiago!
WEB-CONDES-CANTERBURY	Quina sòrt auer-vos trapat!
WEB-CONDES-CANTERBURY	Plan, ara didetz-me, frair mèn estimat, eth vòste nòm, didec er agent.
WEB-CONDES-CANTERBURY	Tant que parlaue, eth ric campanhard comencèc a arrir un shinhau.
WEB-CONDES-CANTERBURY	Amic mèn, didec, de vertat voletz que vos ac diga?
WEB-CONDES-CANTERBURY	Que sò un diable: demori en lunfèrn e è gessut a cavaucar per aquiu de negòcis, tà veir s’era gent m’autrege quauquarren.
WEB-CONDES-CANTERBURY	Era mia cuelheta son toti es mèns ingrèssi.
WEB-CONDES-CANTERBURY	Semble que vos cavaucatz damb era madeisha finalitat: trèir profit, coma sigue; madeish me passe a jo, donques qu’en aguest madeish moment anaria enquiara fin deth mon entà cuélher era mia presa.
WEB-CONDES-CANTERBURY	A!, s’estarnèc er agent.
WEB-CONDES-CANTERBURY	Que Diu vos benedisque.
WEB-CONDES-CANTERBURY	Qué didetz?
WEB-CONDES-CANTERBURY	Qu’auetz era mina d’un òme coma jo; auetz bèra forma fixa pròpria en lunfèrn, a on ètz en vòste estat naturau?
WEB-CONDES-CANTERBURY	Non, plan, que non auem cap forma aquiu, repliquèc er aute, mès ne podem cuélher ua quan volgam, o ben hèr-vos creir qu’auem formes, a viatges d’òme, a viatges de monard; autanplan posqui anar per aquiu baish jos era aparença d’un àngel.
WEB-CONDES-CANTERBURY	Non i a arren de meravilhós en aquerò: quinsevolh mague malerós vos pòt enganhar.
WEB-CONDES-CANTERBURY	E desencusatz-me, mès m’en sai dera tactica milhor qu’eri.
WEB-CONDES-CANTERBURY	E per qué vos cuelhetz tot aguest anuèg?
WEB-CONDES-CANTERBURY	Que i a fòrça rasons, estimat amic, didec eth diable; mès que i a temps entà tot; eth dia ei cuert, ja son mès des nau ara, e, de moment, non è agarrat arren aué.
WEB-CONDES-CANTERBURY	Se non vos impòrte me concentrarè enes mèns negòcis en lòc de comentar es nòsti coneishements.
WEB-CONDES-CANTERBURY	Totun, frair mèn, era vòsta intelligéncia ei massa petita entà comprener-les encara que vos ac expliquèssa.
WEB-CONDES-CANTERBURY	Mès, donques que preguntatz se per qué mos cuelhem toti aguesti trabalhs vos diderè qu’ei perque, a viatges, èm esturments de Diu e, quan Eth vò quauquarren, auem un miei d’amiar a tèrme es sues ordes sus es sues creatures en diuèrses manères e formes.
WEB-CONDES-CANTERBURY	Qu’ei vertat que non auem cap poder sense Eth, se volesse meter-se en contra nòsta.
WEB-CONDES-CANTERBURY	Quauqui còps, a demana nòsta, mos autrege eth permís de shordar eth còs sense hèr mau ara amna (per exemple, a Job, que lo tormentèrem); d’auti viatges qu’auem poder sus ambdús, ei a díder, autant sus era amna coma sus eth còs.
WEB-CONDES-CANTERBURY	D’auti còps se mos permet apressar-mos a un òme entà tormentar era sua amna, mès non eth sòn còs.
WEB-CONDES-CANTERBURY	Tot qu’ei entà çò de milhor: se resistís era nòsta temptacion, qu’ei causa dera sua sauvacion, a maugrat de qué eth nòste objectiu ei agarrar-lo, non que se sauve.
WEB-CONDES-CANTERBURY	Quauqui viatges èm ath servici der òme, coma en cas der arquebisbe de Sant Dunstan.
WEB-CONDES-CANTERBURY	Jo madeish siguí vailet des Apostòls.
WEB-CONDES-CANTERBURY	Ara didetz-me era vertat, didec eth.
WEB-CONDES-CANTERBURY	Non, didec eth diable.
WEB-CONDES-CANTERBURY	Soent les simulam; quauqui còps mos botam es còssi des mòrts de diuèrses manères e parlam damb era facilitat e claretat que Samuel li parlèc ara pìtonissa d’Endor (encara que i a gent que ditz que non siguec Samuel, mès que non è temps entara vòsta teologia).
WEB-CONDES-CANTERBURY	Facècies a despart, vos avertisqui ua causa (totun vatz a endonviar quina ei era nòsta vertadèra forma).
WEB-CONDES-CANTERBURY	A compdar d’ara, amic mèn, vieratz en un lòc a on non auratz cap besonh d’apréner de jo.
WEB-CONDES-CANTERBURY	Era vòsta pròpria experiéncia vos permeterà dar conferéncies sus era matèria coma un catedratic, milhor que quan viuie Virgili o Dante.
WEB-CONDES-CANTERBURY	Ara cavauquem de prèssa, pr’amor que me shautarie acompanhar-vos enquiath moment que m’abandonetz.
WEB-CONDES-CANTERBURY	Aquerò non se passarà jamès, didec er agent.
WEB-CONDES-CANTERBURY	Sò un proprietari ric, e fòrça coneishut; tostemp complisqui era mia paraula, coma en aguest cas.
WEB-CONDES-CANTERBURY	Encara que siguéssetz eth madeish Satanàs en persona seria fidèu ath mèn frair per jurament, donques qu’en aguest ahèr es dus auem jurat èster frairs er un der aute e ajudar- mos enes negòcis coma sòcis.
WEB-CONDES-CANTERBURY	Cuelhetz era vòsta part de çò que vos autrege era gent, e jo cuelherè era mia; ambdús mos guanharam era vida.
WEB-CONDES-CANTERBURY	E s’un de nosati guanhe mès qu’er aute, que sigue aunèst e ac compartisque damb eth sòn amic.
WEB-CONDES-CANTERBURY	D’acòrd, repliquèc eth diable.
WEB-CONDES-CANTERBURY	Vos balhi era mia paraula.
WEB-CONDES-CANTERBURY	E seguiren eth sòn camin a shivau.
WEB-CONDES-CANTERBURY	Mès precisament ena entrada deth pòble qu’er agent municipau pensaue anar vederen a un carretèr qu’amiaue un car plen de hen.
WEB-CONDES-CANTERBURY	Coma qu’era carretèra ère tot un hangàs, eth car se demorèc blocat; eth carretèr hège gèsti e cridaue coma un lhòco: “Arri, Broak!
WEB-CONDES-CANTERBURY	Au, Scott!
WEB-CONDES-CANTERBURY	Non ne hescatz cabau des pèires!
WEB-CONDES-CANTERBURY	Qu’eth diable vos hèsque a vier damb pèth e tot aquerò que neishéretz.
WEB-CONDES-CANTERBURY	Que ja m’auetz shordat pro!
WEB-CONDES-CANTERBURY	Que mos vam a divertir aciu, didec er agent.
WEB-CONDES-CANTERBURY	E dissimuladament s’apressèc ath diable e, coma s’aguest non se n’auesse encuedat d’arren, li gasulhèc ena aurelha:
WEB-CONDES-CANTERBURY	Entenéretz aquerò, frair?
WEB-CONDES-CANTERBURY	Escotatz!
WEB-CONDES-CANTERBURY	Non auetz entenut çò qu’a dit eth carretèr?
WEB-CONDES-CANTERBURY	Cuelhetz-lo, que vo l’a autrejat: hen, car e es tres rossins tanben.
WEB-CONDES-CANTERBURY	Ò, non.
WEB-CONDES-CANTERBURY	Ne ua menudalha, didec eth diable.
WEB-CONDES-CANTERBURY	Credetz-me: que non ei aquerò çò que vò díder.
WEB-CONDES-CANTERBURY	Preguntatz-li vos madeish se non me credetz, o, se non, demoratz un moment e veiratz.
WEB-CONDES-CANTERBURY	Eth carretèr foetèc es gropes des shivaus e aguesti comencèren a esforçar-se e estirar damb fòrça.
WEB-CONDES-CANTERBURY	Que Diu vos benedisque a vosati e a tota era sua òbra, grana o petita!
WEB-CONDES-CANTERBURY	Qu’estires ben tu, grisin!
WEB-CONDES-CANTERBURY	Aguest qu’ei eth mèn gojat!
WEB-CONDES-CANTERBURY	Que Diu e Sant Eloi te sauven!
WEB-CONDES-CANTERBURY	Gràcies a Diu eth mèn car a gessut deth hangàs!”.
WEB-CONDES-CANTERBURY	Vaquí, frair, didec eth diable.
WEB-CONDES-CANTERBURY	Qué te didí?
WEB-CONDES-CANTERBURY	Aquerò t’ensenharà: eth pèc didie ua causa, mès ne volie díder ua auta.
WEB-CONDES-CANTERBURY	Seguim eth nòste camin; non i a cap benefici entà jo aciu.
WEB-CONDES-CANTERBURY	Quan ja auien gessut un shinhau dera ciutat, er agent gasulhèc ath sòn amic:
WEB-CONDES-CANTERBURY	Frair, aciu demore ua vielhòta que lèu s’estimarie mès bracar-se eth còth que deishar anar un penny que li pertanhe.
WEB-CONDES-CANTERBURY	Jo pensi arrincar-li dotze pennys, encara qu’aquerò li hèsque pèrder er esme; se non posqui, la citarè entà que se presente en nòste tribunau, encara que, Diu se’n sap, non a cap vici.
WEB-CONDES-CANTERBURY	Mès coma que semble que tu non te sabes guanhar era vida per aguesti endrets, non me dèishes de uelh e te darè ua leçon.
WEB-CONDES-CANTERBURY	Er agent piquèc ena pòrta dera veuda.
WEB-CONDES-CANTERBURY	Ges dehòra, vielha bruisha!, cridèc.
WEB-CONDES-CANTERBURY	Qui cride?, exclamèc era hemna.
WEB-CONDES-CANTERBURY	Diu benedit!
WEB-CONDES-CANTERBURY	Diu vos sauve, senhor!
WEB-CONDES-CANTERBURY	Vaquí un mandat judiciau: jos pena d’excomunion, te cau presentar deman dauant der arcedian tà respóner de cèrti ahèrs dauant deth tribunau, didec er agent.
WEB-CONDES-CANTERBURY	Senhor, exclamèc era, que Jesucrist, Rei de Reis, m’ajude, donques que non posqui.
WEB-CONDES-CANTERBURY	Sò fòrça malauta hè dies, non posqui anar tan luenh.
WEB-CONDES-CANTERBURY	Que serie era mòrt entà jo: me hè tant de mau eth costat…
WEB-CONDES-CANTERBURY	Non poiria auer ua còpia deth mandat, brave senhor, e qu’eth mèn avocat responesse per çò que se m’acuse, sigue çò que sigue?
WEB-CONDES-CANTERBURY	Plan ben, responec eth.
WEB-CONDES-CANTERBURY	Paga de seguit.
WEB-CONDES-CANTERBURY	A veir: òc, dotze pennys que serà pro e t’exculparè.
WEB-CONDES-CANTERBURY	Non artenhi guaire damb aquerò, donques qu’ei eth mèn patron qui trè profit, non jo.
WEB-CONDES-CANTERBURY	Va, hètz-me-les a vier; que me cau partir de seguit.
WEB-CONDES-CANTERBURY	Balhatz-me dotze pennys!
WEB-CONDES-CANTERBURY	Non posqui estar-me aciu tot eth dia.
WEB-CONDES-CANTERBURY	Dotze pennys, exclamèc era.
WEB-CONDES-CANTERBURY	Que Nòsta Senhora era Vèrge me desliure de tota afliccion e pecat.
WEB-CONDES-CANTERBURY	Encara que m’auéssetz d’autrejar miei mon, non è dotze pennys ena mia pòcha.
WEB-CONDES-CANTERBURY	Qu’ei que non vedetz que sò vielha e prauba?
WEB-CONDES-CANTERBURY	Ajatz pietat d’ua prauba malerosa coma jo”!
WEB-CONDES-CANTERBURY	De cap manèra, repliquèc eth.
WEB-CONDES-CANTERBURY	Encara que sigue era tua roïna.
WEB-CONDES-CANTERBURY	Ai de jo!, exclamèc era.
WEB-CONDES-CANTERBURY	Diu sap que non è hèt cap mau.
WEB-CONDES-CANTERBURY	Paga!, o pera doça Santa Anna que me harè a vier eth tòn vestit nau coma pagament deth vielh deute que deues.
WEB-CONDES-CANTERBURY	Jo paguè era tua multa ath tribunau aqueth còp que li botères es còrnes ath tòn marit.
WEB-CONDES-CANTERBURY	Mentisses!, cridèc era.
WEB-CONDES-CANTERBURY	Pera mia sauvacion qu’enquia ara non è estat jamès citada a comparéisher dauant d’un tribunau en tota era mia vida, ne coma esposa ne coma veuda.
WEB-CONDES-CANTERBURY	Eth mèn còs a estat tostemp fidèu.
WEB-CONDES-CANTERBURY	Qu’eth nere diable te hèsque a vier a tu e ath mèn vestit!
WEB-CONDES-CANTERBURY	Quan eth diable l’entenec maudíder de jolhs damb aguesta veeméncia, li didec: Au, au, brava mair Mabel, n’ès segura de çò que dides?
WEB-CONDES-CANTERBURY	Non ei probable, vielha decrepita!, exclamèc er agent.
WEB-CONDES-CANTERBURY	Non è intencions d’empenaïr-me d’arren pera tua causa.
WEB-CONDES-CANTERBURY	Abans t’arrincaria era blòda e toti es vestits.
WEB-CONDES-CANTERBURY	Va, cuelh-t’ac damb tranquillitat, li didec eth diable.
WEB-CONDES-CANTERBURY	Eth tòn còs e aguest vestit que son mèns per dret; aguesta net vieràs damb jo en lunfèrn, a on apreneràs mès secrets nòsti que quinsevolh doctor en teologia.
WEB-CONDES-CANTERBURY	E, tant que didie aquerò, l’agarrèc damb fòrça e, en còs e amna, se n’anèc damb eth diable a ocupar eth lòc destinadi as agents municipaus.
WEB-CONDES-CANTERBURY	Volgue Diu, qu’a hèt as umans sivans era sua imatge e semblança, que mos guide e protegisque a toti e permete qu’es agents venguen a èster braves persones!
WEB-CONDES-CANTERBURY	Daunes e cavalièrs, seguic eth fraire: s’aguest agent aciu present me dèsse temps, vos auria condat, en tot basar-me en ensenhament de Jesucrist, Sant Pau, Sant Joan e fòrça d’auti mèstres nòsti, uns torments tant òrres qu’aumplirien de pòur es vòsti còrs.
WEB-CONDES-CANTERBURY	Mès, entà evitar anar en aguest maudit lòc, preguem demanant era gràcia de Jesús, entà que mos sauve deth temptador Satanàs.
WEB-CONDES-CANTERBURY	Escotatz aguest provèrbi e reflexionatz: “eth leon ei tostemp ara demora entà aucir ar innocent, se pòt”.
WEB-CONDES-CANTERBURY	Tietz alerta es vòsti còrs entà resistir ath diable, que tostemp amie era intencion de hèr-vos eth sòn esclau.
WEB-CONDES-CANTERBURY	Ada eth non se li permet provar-vos per dessús des vòstes fòrces, donques que Jesucrist serà eth vòste campion e eth vòste cavalièr.
WEB-CONDES-CANTERBURY	Preguem entà qu’aguesti balhen pròves d’empenaïment pes sues males òbres abans qu’eth diable les cace.
WEB-CONDES-CANTERBURY	Er agent se botèc de pès sus es estrius dera sua montura, cèc de ràbia contra eth fraire, estrementint-se d’ira coma ua huelha d’albar tremolant.
WEB-CONDES-CANTERBURY	Cavalièrs, didec eth; sonque vos demani un favor: ara que vietz d’escotar es mentides d’aguest fraire ipocrita, vos prègui que me permetatz condar-vos un conde.
WEB-CONDES-CANTERBURY	Eth fraire se vante de qué ac sap tot sus lunfèrn, e que Diu sap que non mos auem de meravilhar per aquerò, donques que i a pòga causa entà alistar entre fraires e diables.
WEB-CONDES-CANTERBURY	Redena!
WEB-CONDES-CANTERBURY	Me pensi qu’auratz escotat soent era istòria d’aqueth fraire qu’auec era vision de qué era sua amna siguec arrossegada entath lunfèrn; e quan er àngel l’amièc tà que vedesse toti es torments, non vedec un solet fraire en nunlòc, encara que vedec a d’auta gent que s’ac passaue fòrça mau.
WEB-CONDES-CANTERBURY	Per çò qu’eth fraire li didec ar àngel:
WEB-CONDES-CANTERBURY	Ath revés, didec er àngel.
WEB-CONDES-CANTERBURY	Que n’a milions d’eri.
WEB-CONDES-CANTERBURY	E se lo hec a vier baish entà visitar a Satanàs.
WEB-CONDES-CANTERBURY	Coma pòs veir, Satanàs a ua coa màger qu’era vela principau d’ua anticalha, afirmèc.
WEB-CONDES-CANTERBURY	Ep, tu, Satanàs!
WEB-CONDES-CANTERBURY	De seguit, coma un eishame d’abelhes d’un brunhon, s’escampilhèc ua còla de vint mil fraires deth cu deth dimòni e bronzinèren per tot eth lunfèrn abans de tornar ath mès córrer en cada ua des prigondors deth cu deth dimòni.
WEB-CONDES-CANTERBURY	Quan toti sigueren ath laguens barrèc damb era sua coa eth trauc e se demorèc quiet.
WEB-CONDES-CANTERBURY	Coma qu’eth fraire auie vist ja pro sus es torments que balhen en aqueth lòc, Diu, ena sua infinita bontat, l’entornèc era sua amna en còs e eth fraire se desvelhèc.
WEB-CONDES-CANTERBURY	Ça que la, enquia e tot alavetz tremolèc de terror, pr’amor que non se podie trèir deth cap quin ère eth larèr naturau de tota era sua tribú: eth cu deth dimòni.
WEB-CONDES-CANTERBURY	Que Diu vos protegisque, exceptat ad aguest maudit fraire.
WEB-CONDES-CANTERBURY	E atau acabi eth mèn prològ.
WEB-CONDES-CANTERBURY	Se passèc un dia qu’aguest fraire auie predicat en ua glèisa sivans eth sòn estil de costum.
WEB-CONDES-CANTERBURY	En sòn sermon exortèc mès que mès ara gent tà que, sustot, paguèsse misses pes mòrts e que, entà mès glòria de Diu, autregessen tot çò de besonh entath bastiment de convents a on se celebren oficis divins, en sòrta de degalhar es sòs en foteses o autrejar-lo ad aqueth que non n’a besonh, coma, per exemple, es clèrgues beneficiaris que, laudat sigue Diu!, pòden víuer ena comoditat e ena abondor.
WEB-CONDES-CANTERBURY	Es misses pes defuntats, didie eth, rescaten es amnes des vòsti amics, autant vielhs coma joeni, deth purgatòri.
WEB-CONDES-CANTERBURY	De vertat, encara que se celebren damb celeritat: que non se pense arrés qu’un fraire ei frivòl e aimant des plasers perque sonque digue ua missa ath dia.
WEB-CONDES-CANTERBURY	Ò, desliuratz de seguit ad aguestes praubes amnes!
WEB-CONDES-CANTERBURY	Be n’ei de terrible usclar-se, estarnar-se era carn damb ganchos, e èster escopidi coma se siguessen alzenes!
WEB-CONDES-CANTERBURY	Pressatz-vos, pressatz-vos, per amor de Diu!
WEB-CONDES-CANTERBURY	E quan eth auec tocat toti aguesti punts, eth fraire dèc era benediccion e seguic eth sòn camin.
WEB-CONDES-CANTERBURY	Quan es fidèus l’aueren autrejat çò que credient avient, se n’anèc sense demorar ua menuta mès.
WEB-CONDES-CANTERBURY	Eth seguic escorcolhant pès cases, rebussat damb era sua borsa e era sua cròça damb pomèla de còrna mendicant haria, hormatge o un shinhau de gran.
WEB-CONDES-CANTERBURY	Eth sòn companh amiaue un pau que d’eth penjaue ua còrna, un parelh de tauletes d’ivòri, entà escríuer e un creion elegantament polit, que damb eth anotaue es nòms de toti es que balhauen quauquarren, coma se volesse garantizar-les que pregarien per eri.
WEB-CONDES-CANTERBURY	Un robust gojat que mestraue as òstes ena sua aubèrja, tostemp anaue ath sòn darrèr amiant ua saca enes sues espatles, a on botauen totes es donacions.
WEB-CONDES-CANTERBURY	Un còp dehòra, esfaçauen toti es nòms que venguien d’escríuer enes tauletes; era soleta causa que les daue eth fraire èren fabules e parlòta.
WEB-CONDES-CANTERBURY	Aciu mentisses, tu, agent!, exclamèc eth fraire.
WEB-CONDES-CANTERBURY	Pera Santa Mair de Crist, caratz-vos, cridèc er anfitrion.
WEB-CONDES-CANTERBURY	Ajatz confiança, qu’atau ac harè.
WEB-CONDES-CANTERBURY	Atau, donc, seguic de casa en casa enquia qu’arribec en ua qu’en era solie èster milhor tractat qu’en quinsevolh auta.
WEB-CONDES-CANTERBURY	Eth patron dera casa, proprietari der immòble, jadie malaut, ajaçat sus un lhet.
WEB-CONDES-CANTERBURY	Eth Senhor sigue damb tu.
WEB-CONDES-CANTERBURY	Bon dia amic Tomàs, didec eth fraire damb votz doça e cortés.
WEB-CONDES-CANTERBURY	Que Diu vos recompense, Tomàs!
WEB-CONDES-CANTERBURY	Guairi còps en temps erosi sò estat en aguest banc: guairi minjars esplendids m’è avalat aciu!
WEB-CONDES-CANTERBURY	Espauric ath gat pr’amor de qué gessesse deth banc, e, deishant eth sòn baston, eth sòn chapèu e era borsa se placèc comòdament.
WEB-CONDES-CANTERBURY	Eth sòn companh se n’auie anat entara ciutat damb eth gojat de servici, pr’amor d’ostatjar-se ena aubèrja e hèr jadilha aquiu).
WEB-CONDES-CANTERBURY	Que ja amii mès de dues setmanes sense veder-vos.
WEB-CONDES-CANTERBURY	Diu sap que sò estat trabalhant dur, repliquèc eth.
WEB-CONDES-CANTERBURY	Qu’è estat pregant es mies milhores oracions entara vòsta sauvacion e era des auti amics nòsti.
WEB-CONDES-CANTERBURY	Que Diu les benedisque!
WEB-CONDES-CANTERBURY	Aué è estat ena vòsta glèisa entà díder missa e è predicat un sermon, çò milhor qu’è pogut damb es mies modèstes fòrces; non è seguit ath pè dera letra es tèxti des Sagrades Escritures, pr’amor que m’imagini que les traparíetz massa dificiles.
WEB-CONDES-CANTERBURY	Qu’ei aguest eth motiu d’interpretar-les entà toti vosati.
WEB-CONDES-CANTERBURY	Cèrtament qu’era interpretacion ei quauquarren esplendid.
WEB-CONDES-CANTERBURY	Les ensenhè a èster caritadosi e a despéner es sòns sòs senadament.
WEB-CONDES-CANTERBURY	E vedí ara vòsta brava senhora aquiu.
WEB-CONDES-CANTERBURY	Per cèrt, a on ei?
WEB-CONDES-CANTERBURY	Supausi que deu èster dehòra, en jardin, didec er òme.
WEB-CONDES-CANTERBURY	Ara vierà.
WEB-CONDES-CANTERBURY	A, mèstre!, planvengut sigatz.
WEB-CONDES-CANTERBURY	Per Sant Joan!, exclamèc era sua hemna.
WEB-CONDES-CANTERBURY	Eth fraire se lheuèc galantament e, botant-se de pès, li dèc ua fòrta abraçada e la punèc doçament, gargalhejant damb es sòns pòts coma un parrat.
WEB-CONDES-CANTERBURY	Coma jamès, senhora!
WEB-CONDES-CANTERBURY	Que sò ath vòste servici en tot.
WEB-CONDES-CANTERBURY	Laudat sigue Diu que vos autregèc amna e vida!
WEB-CONDES-CANTERBURY	Que Diu me perdone, mès non vedí aué ena glèisa hemna mès beròia que vos!
WEB-CONDES-CANTERBURY	Plan, que Diu corregisque es mèns defauts, didec era.
WEB-CONDES-CANTERBURY	De vertat!
WEB-CONDES-CANTERBURY	Un pilèr de gràcies, senhora; tostemp ne sò estat.
WEB-CONDES-CANTERBURY	Mès s’auessa era indulgéncia de perdonar-me (non vo n’anetz, vos ac prègui), me cau tier ua petita convèrsa damb Tomàs.
WEB-CONDES-CANTERBURY	Aguesti prèires son tan negligents en çò que tanh ar examen delicat dera consciéncia en confessionau…
WEB-CONDES-CANTERBURY	Mès era predicacion qu’ei çò milhor de jo, atau coma er estudi des paraules de Sant Pèire e Sant Pau.
WEB-CONDES-CANTERBURY	Jo vau per aquiu pescant amnes cristianes entà dar-li a Jesucrist çò que justament se merite; que non pensi en ua auta causa qu’en propagar eth sòn Evangèli.
WEB-CONDES-CANTERBURY	Alavetz, se non vos impòrte, estimat senhor, repliquèc era, repotegatz-lo ben, donques que, pera Plan Santa Trinitat, ei tan repotegaire coma un os, encara qu’a tot aquerò que pogue voler.
WEB-CONDES-CANTERBURY	A maugrat que lo caperi cada net e lo mantengui caud, e li boti eth braç o era cama ath dessús, non pare de gronhar coma un porcèth ena porcaria.
WEB-CONDES-CANTERBURY	Aguesta ei tota era diversion qu’artenhi d’eth; non i a manèra de complader-lo.
WEB-CONDES-CANTERBURY	Ò, Tomàs, je vous dis, Tomàs, Tomàs!
WEB-CONDES-CANTERBURY	Aquerò qu’ei eth diable que ne hè des sues; aquerò s’a d’apraiar.
WEB-CONDES-CANTERBURY	Era colèra qu’ei ua des causes que proïbís eth Totpoderós; vos aurè de díder ues paraules sus eth tèma.
WEB-CONDES-CANTERBURY	Plan, senhor, responec era hemna; abans que m’en vaja, qué voleríetz minjar?
WEB-CONDES-CANTERBURY	Precisament ara vau a preparà’c tot.
WEB-CONDES-CANTERBURY	Ben, senhora, didec eth, vos asseguri qu’un repais simple damb vos serie pro; mès se podessa minjar un shinhau de hitge de poth e ua lesca de pan, deth vòste trende pan, e dempús d’aquerò (sonque que non voleria qu’auéssetz d’aucir a un animau per tòrt mèn, demori) eth cap d’un porcèth rostit…
WEB-CONDES-CANTERBURY	Que non me cau guaira causa entà tier-me, donques qu’eth mèn esperit se neurís dera Biblia.
WEB-CONDES-CANTERBURY	Aguest praube còs mèn ei tant avedat ara vigilància e ara contemplacion qu’eth mèn estomac ei en tot esbauçar-se.
WEB-CONDES-CANTERBURY	Estimada senhora, voleria que non interpretéssetz mau eth hèt de qué me confie a vos damb tanta franquesa, peth Senhor!.
WEB-CONDES-CANTERBURY	Vos asseguri que non existissen guaires persones que les condi aguestes causes.
WEB-CONDES-CANTERBURY	Ò, senhor, afirmèc era, sonque ues paraules damb vos abans que me’n vaja.
WEB-CONDES-CANTERBURY	En aguestes dues setmanes, just de seguit que vo n’auéssetz anat dera ciutat, moric eth mèn hilh.
WEB-CONDES-CANTERBURY	Que vedí era sua mòrt en ua revelacion tant que me trapaua en nòste dormitòri en casa, repliquèc eth fraire.
WEB-CONDES-CANTERBURY	Coma que Diu ei eth mèn jutge, gausarè dider-vos que lo vedí entrar en cèu ara mieja ora d’auer passat a ua vida milhor.
WEB-CONDES-CANTERBURY	Madeish qu’ac heren eth nòste sacristan e eth nòste infermièr qu’amien cinquanta ans coma fraires: vient de celebrar eth sòn jubilèu; (que Diu sigue laudat per çò des sues moltes bontats), e ara pòden caminar sense companhia quan gessen deth convent.
WEB-CONDES-CANTERBURY	E jo me lheuè, dera madeisha manèra qu’ac hec era rèsta deth convent, sense cap bronit ne trinhonar de campanes; es lèrmes regolejauen pes mies caròles, e sonque cantèrem eth Tedeum (damb era excepción de qué jo l’aufrí ua oracion a Jesucrist en accion de gràcies pera sua revelacion).
WEB-CONDES-CANTERBURY	Credetz-me, estimat senhor e senhora: es nòstes oracions qu’an mès efectivitat qu’es des laïcs, encara que siguen reis, e vedem mès quantitat de secrets de Jesucrist.
WEB-CONDES-CANTERBURY	Nosati viuem ena praubetat e ena abstinéncia, mentre qu’era gent ordinària viu ben e despen enòrmes quantitats en aliments, beuendes e plasers impurs.
WEB-CONDES-CANTERBURY	Nosati mespredam toti es plasers qu’autrege eth mon.
WEB-CONDES-CANTERBURY	Eth que prègue li cau dejunar e mantier-se pur: alimente era amna, mès mantie eth còs prim.
WEB-CONDES-CANTERBURY	Nosati hèm çò que ditz er apostòl: aliments e vestits son mès que sufisents, encara que siguen praubi.
WEB-CONDES-CANTERBURY	Eth dejun e era puretat nòsta, des fraires, hèn que Jesucrist accèpte es nòstes oracions.
WEB-CONDES-CANTERBURY	Que siguec damb er estomac uet, dempús d’auer dejunat diuèrsi dies, coma recebec era lei escrita peth dit de Diu.
WEB-CONDES-CANTERBURY	Coma sabetz ben, Elies dejunèc e meditèc sus eth mon Horeb, fòrça temps abans de qué parlèsse damb Diu, eth sauvador des nòstes amnes.
WEB-CONDES-CANTERBURY	Aaron, qu’auie eth temple ath sòn cargue, atau coma as auti prèires, jamès volec béuer, de cap des manères: arren qu’embriaguèsse quan auie d’acodir en temple entà efectuar es sues celebracions e pregar pera gent.
WEB-CONDES-CANTERBURY	Ath revés, meditaue e anaue aquiu damb totau abstinéncia pr’amor de non perir.
WEB-CONDES-CANTERBURY	Cuelhetz nòta de çò que digui!
WEB-CONDES-CANTERBURY	Aumens, qu’es que prèguen pera gent siguen sòbris (guardatz ben çò que digui).
WEB-CONDES-CANTERBURY	Mès pro, que ja è dit pro causes.
WEB-CONDES-CANTERBURY	Per tant, nosati, es mendicants, nosati, simples fraires, èm maridadi damb era praubetat, damb era continéncia, damb era caritat, damb era umilitat e damb era frugalitat; qu’èm condemnadi a èster perseguidi per çò d’èster justi e aunèsti; e estacadi as lèrmes, ara pietat e ara puretat.
WEB-CONDES-CANTERBURY	Plan per aquerò, damb toti es nòsti hestaus ena taula, podetz veir qu’es nòstes oracions (me referisqui a nosati, es mendicants) resulten mès acceptables entath Totpoderós qu’es vòstes.
WEB-CONDES-CANTERBURY	Se non m’enganhi, siguec era golardia era que costèc era expulsion der òme deth Paradís.
WEB-CONDES-CANTERBURY	En Paradís damb tota seguretat, ère cast.
WEB-CONDES-CANTERBURY	Non posqui afirmar qu’aja un tèxt qu’ac confirme, mès se ve clar pes comentaris de Nòste Senhor Jesucrist que se referie especiaument as fraires quan didec: “Benauradi es praubi d’esperit”.
WEB-CONDES-CANTERBURY	Repassatz tot er Evangèli e guardatz se s’aprèsse mès as nòsti vòts o as des clègues beneficiats que se vanten des sues proprietats (quina vergonha, tota era sua cobesença e pompa!
WEB-CONDES-CANTERBURY	Les mesprèdi per çò dera sua ignorància.
WEB-CONDES-CANTERBURY	Me semble que son coma Joviniano: gròssi coma ua balena e caminant coma un cigne, tan plens de vin coma es botelhes d’un cerèr”.
WEB-CONDES-CANTERBURY	Ò, plan, son fòrça reverents quan prèguen!
WEB-CONDES-CANTERBURY	Cor meum eructavit.
WEB-CONDES-CANTERBURY	Qui seguís es passi de Crist e deth sòn Evangèli senon nosati es umils, casti e praubi, executors e non escotadors dera paraula de Diu?
WEB-CONDES-CANTERBURY	E dera madeisha manèra qu’un falcon vòle naut en aire quan puge coma ua flècha, dera madeisha manèra pugen coma ua flècha entàs aurelhes de Diu er oracions des caritatius, casti e activi fraires.
WEB-CONDES-CANTERBURY	Nosati pregam a Crist dia e net en nòste capitol entà que vos envie era santat, era fòrça e er usatge des vòstes extremitats.
WEB-CONDES-CANTERBURY	Diu sap que non nòti era mendre diferéncia, assegurèc eth malaut.
WEB-CONDES-CANTERBURY	Atau que pro que m’ajude Jesucrist; aguesti darrèrs ans amii despenudes liures e mès liures en tota sòrta de fraires e non è milhorat bric.
WEB-CONDES-CANTERBURY	È degalhat lèu toti es mèns recursi, aguesta qu’ei era vertat.
WEB-CONDES-CANTERBURY	Li posqui díder adiu ath mèn aur; que se n’a anat tot.
WEB-CONDES-CANTERBURY	Ò, Tomàs!, higec eth fraire, ei aquerò qu’auetz hèt?
WEB-CONDES-CANTERBURY	Quin besonh n’auietz de cercar “tota sòrta de fraires”?
WEB-CONDES-CANTERBURY	Quan un òme a eth milhor doctor ena ciutat, entà qué li cau cercar-ne un aute?
WEB-CONDES-CANTERBURY	Era vòsta inconstància qu’ei era vòsta roïna.
WEB-CONDES-CANTERBURY	Atau, donc, non consideratz pro que jo prèga per vos, ne eth mèn convent tanpòc?
WEB-CONDES-CANTERBURY	Tomàs, aquerò qu’ei massa.
WEB-CONDES-CANTERBURY	S’ètz malaut ei pr’amor que mos auetz autrejat massa pòc.
WEB-CONDES-CANTERBURY	Non, non, Tomàs, aquerò non està ben.
WEB-CONDES-CANTERBURY	Partís un sò en dotze parts e qué ei çò que vau?
WEB-CONDES-CANTERBURY	Guardatz; arren qu’ei complèt en eth madeish ei mès fòrt quan se dividís.
WEB-CONDES-CANTERBURY	Tomàs non artenheratz que vos vanta; çò que voletz vos ei tot eth nòste trabalh entad arren.
WEB-CONDES-CANTERBURY	Diu, Nòste Senhor, que hec tot eth mon, mos ensenhe qu’er obrèr se merite un jornau.
WEB-CONDES-CANTERBURY	Ara plan, Tomàs, per çò que hè a jo, non voi un penny des vòstes riqueses; sonque qu’eth convent prègue damb tanta devocion per vos e i a tanben tant de besonht de bastir tanben era glèisa de Crist…
WEB-CONDES-CANTERBURY	Tomàs, se voléssetz apréner a hèr bones òbres, poiríetz desnishar, pera vida de Sant Tomàs dera India, qu’eth bastir glèises ei ua bona òbra.
WEB-CONDES-CANTERBURY	Per tant, Tomàs (vos ac digui peth vòste pròpri ben, credetz-me), non vos pelegetz damb era vòsta esposa.
WEB-CONDES-CANTERBURY	Vos prègui qu’ajatz aguest provèrbi en compde (qu’ei çò qu’eth sabent ditz sus aguest ahèr): “Non sigatz un leon ena vòsta casa, ne oprimigatz as vòsti vailets, ne hescatz qu’es vòsti amics hugen de vosati”.
WEB-CONDES-CANTERBURY	Compde damb era sèrp d’agulhon subtil que serpège amagada ena èrba!
WEB-CONDES-CANTERBURY	Compde, hilh mèn!
WEB-CONDES-CANTERBURY	En quinsevolh cas, Tomàs, donques qu’auetz ua doça e santa hemna, quin besonh n’auetz de discutir?
WEB-CONDES-CANTERBURY	Era colèra qu’ei un pecat, un des sèt pecats capitaus abominable ath Diu des Cèus e destructiu entath pecador.
WEB-CONDES-CANTERBURY	Quinsevolh prèire o capelhan analfabèt vos explicarà qu’er omicidi neish dera ira; plan que òc, ei er agent actiu der orgulh.
WEB-CONDES-CANTERBURY	Per çò que li demani a Diu, net e dia, que non autrege poder a un òme plen d’ira.
WEB-CONDES-CANTERBURY	Qu’ei malerós e damnatjós plaçar a un òme plen d’ira en ua posicion de poder.
WEB-CONDES-CANTERBURY	Un dia, pendent eth sòn periòde d’exercici, dus cavalièrs gesseren amassa a cavaucar: Era fortuna hec qu’un tornèsse ena sua casa, mès er aute, non.
WEB-CONDES-CANTERBURY	Damb eth temps, eth cavalièr li calec comparéisher dauant deth jutge, que li didec: “Auetz aucit ath vòste companh; plan per aquerò vos condemni a mòrt”.
WEB-CONDES-CANTERBURY	E manèc a un aute cavalièr: “hetz-lo-vos a vier entà que morisque; aguestes son es mies ordes”.
WEB-CONDES-CANTERBURY	Mès, quan anauen peth camin entath lòc a on auie de morir eth condemnat, eth cavalièr que se supausaue mòrt campèc ara imprevista; per çò que se pensèc que çò mès avient ère amiar as dus entà que compareishessen un aute còp dauant deth jutge”.
WEB-CONDES-CANTERBURY	E dideren: “Senhor, eth cavalièr non aucic ath sòn companh; aciu que l’auetz, san e en bona santat.
WEB-CONDES-CANTERBURY	E damb aquerò non voi díder un o dus, senon es tres, repliquèc eth jutge”.
WEB-CONDES-CANTERBURY	Ath prumèr cavalièr li didec: “Jo vos è condemnat, vos cau morir de totes formes.
WEB-CONDES-CANTERBURY	Per çò que hè a vos, vos cau morir tanben, donques qu’ètz era encausa dera sua mòrt”.
WEB-CONDES-CANTERBURY	E ath tresau cavalièr li didec: “Non complíretz es ordes que vos balhè”.
WEB-CONDES-CANTERBURY	E hec aucir as tres.
WEB-CONDES-CANTERBURY	Un dia, un nòble dera sua acompanhada, qu’estimaue era vertut e era moralitat, parlèc damb eth en privat e li didec:
WEB-CONDES-CANTERBURY	S’un senhor ei un òme viciós, qu’ei perdut; e eth hèt d’èster un embriac ei ua plapa sus era reputacion de quinsevolh, mès que mès se se tracte dera d’un senhor: que i a fòrça uelhs e aurelhes que vigilen de contunh a un senhor, sense qu’aguest posque díder a on se trapen.
WEB-CONDES-CANTERBURY	Per amor de Diu!, tietz mès moderacion quan beuetz!
WEB-CONDES-CANTERBURY	De quina forma mès pèga hè eth vent qu’er òme pèrde eth controtle dera sua ment e deth sòn còs!
WEB-CONDES-CANTERBURY	Lèu veiratz qu’ei ath revés, repliquèc Cambisses.
WEB-CONDES-CANTERBURY	Era vòsta pròpria experiéncia afirme qu’eth vin non hè tant de mau ara gent.
WEB-CONDES-CANTERBURY	Me shautarie conéisher eth vin que me prive dera fermetat dera mia man o des mèns uelhs.
WEB-CONDES-CANTERBURY	Qué vos semble?
WEB-CONDES-CANTERBURY	Ei fèrma era mia man o non?, didec eth.
WEB-CONDES-CANTERBURY	M’a panat eth vin quauquarren dera mia vista?
WEB-CONDES-CANTERBURY	Eth sòn hilh qu’ère mòrt; qu’ère tot.
WEB-CONDES-CANTERBURY	Plan per aquerò, tietz compde quan tractetz damb es poderosi.
WEB-CONDES-CANTERBURY	Deishatz que “placebo” sigue eth vòste crit de guèrra, o ben “ac harè se posqui”, se non ei que sigue un òme praube aqueth que damb eth tractatz (era gent l’aurie de díder a un praube es sòns defauts, mès james a un senhor, encara qu’age d’anar tath lunfèrn).
WEB-CONDES-CANTERBURY	E se non, guardatz a Ciro, aqueth irat arquèr pèrsa que destrusic er arriu Gindes perque un des sòns shivaus s’estofèc en eth quan partic entara conquista de Babilonia.
WEB-CONDES-CANTERBURY	Eth rebaishèc aqueth arriu enquiath punt qu’es hemnes lo podien trauessar.
WEB-CONDES-CANTERBURY	E qué didec Salomon, eth gran mèstre?
WEB-CONDES-CANTERBURY	Que non vau a dider ua soleta paraula mès.
WEB-CONDES-CANTERBURY	Ara, Tomàs, eth mèn estimat frair, desbrembatz era vòsta ira.
WEB-CONDES-CANTERBURY	Veiratz que vos tracti justament.
WEB-CONDES-CANTERBURY	Non contunhetz damb eth punhau deth diable afustant ath vòste còr (era ira vos esdegue massa).
WEB-CONDES-CANTERBURY	Que vau mès que me hescatz ua confession totau”.
WEB-CONDES-CANTERBURY	Non, per Sant Simeon, exclamèc eth malaut.
WEB-CONDES-CANTERBURY	Aué ja me sò co.hessat damb eth mèn capelhan.
WEB-CONDES-CANTERBURY	L’ac condè tot.
WEB-CONDES-CANTERBURY	Per tant, non me cau co.hessar un aute còp, se non ei qu’ac hèsca per umilitat.
WEB-CONDES-CANTERBURY	Alavetz, autrejatz-me bèth sòs entà bastir eth claustre, didec eth fraire, donques qu’entà lheuar-lo eth nòste aliment a estat a basa de clauisses e ustres, mentre qu’es auti viuien placidament e comòdament.
WEB-CONDES-CANTERBURY	Autanplan ara, pro qu’ac sap Diu, a penes s’an completat es fondaments e non s’a botat ne ua soleta rajòla en solèr des nòsti edificis.
WEB-CONDES-CANTERBURY	Per Diu, que deuem quaranta e quate liures sonque en pèires!
WEB-CONDES-CANTERBURY	Ajuda-mos, Tomàs, per amor d’aqueth que hec creir ath madeish lunfèrn!
WEB-CONDES-CANTERBURY	Pr’amor que se non, mos calerà véner es nòsti libres.
WEB-CONDES-CANTERBURY	E se vosati non auetz es nòsti ensenhaments, tot anarà entara sua destruccion.
WEB-CONDES-CANTERBURY	Perdonatz-me, Tomàs, qui prive ath mon dera nòsta preséncia, prive ath mon deth solei.
WEB-CONDES-CANTERBURY	Pr’amor que, qui pòt ensenhar e trabalhar coma nosati?
WEB-CONDES-CANTERBURY	E aquerò non per un temps brac, didec eth, donques qu’è trapat escrits de qué es fraires, Diu sigue laudat!, an amiat es sues vides caritadoses dès tempsi d’Elias e Eliseo.
WEB-CONDES-CANTERBURY	Va, Tomàs, ajudatz-mos, per caritat!
WEB-CONDES-CANTERBURY	E queiguec de jolhs aquiu.
WEB-CONDES-CANTERBURY	Sonque vos posqui autrejar çò qu’è en mèn poder, e arren mès, higec.
WEB-CONDES-CANTERBURY	Plan que òc, repliquèc eth fraire.
WEB-CONDES-CANTERBURY	Ne podetz èster segur.
WEB-CONDES-CANTERBURY	Plan, donc, repliquèc eth malaut.
WEB-CONDES-CANTERBURY	Autrejarè quauquarren ath vòste sant convent mentre siga viu, e ac auratz ena vòsta man de seguit, mès damb aguesta condicion, ua soleta condicion, qu’ei, estimat frair, que la dividigatz de sòrta que cada fraire n’age ua part egala.
WEB-CONDES-CANTERBURY	Vos cau jurar hèr aquerò, sense enganha ne objeccions, pes vòts dera vòsta profession.
WEB-CONDES-CANTERBURY	Pera mia fe, ac juri, didec eth fraire botant era sua man ena der aute.
WEB-CONDES-CANTERBURY	Ara botatz era vòsta man en mèn cu, li didec eth malaut, e exploratz damb compde.
WEB-CONDES-CANTERBURY	Aquiu, dejós des mies anques traparatz quauquarren qu’è amagat en secret.
WEB-CONDES-CANTERBURY	Aquerò m’ac vau a quedar”.
WEB-CONDES-CANTERBURY	E metèc era sua man enquiara ranura plaçada entre es anques deth malaut, demorant trapar un don aquiu.
WEB-CONDES-CANTERBURY	Quan eth malaut notèc qu’eth fraire ère en tot paupar aquiu e delà peth sòn cu, se fotèc un pet (cap shivau d’aguesti qu’arrossèguen un car jamès deishèc anar quauquarren tan sorrolhós) ath miei madeish dera sua man.
WEB-CONDES-CANTERBURY	Eth fraire hec un bot coma eth d’ua fèra sauvatge.
WEB-CONDES-CANTERBURY	A, traïdor pèc!, exclamèc.
WEB-CONDES-CANTERBURY	Pagaràs per aguest pet!
WEB-CONDES-CANTERBURY	Ja m’ocuparè jo d’aquerò.
WEB-CONDES-CANTERBURY	En enténer era peleja, es vailets deth malaut acodiren ara prèssa e heren enlà ath fraire.
WEB-CONDES-CANTERBURY	Damb era cara rogida, gessec ara cèrca deth sòn companh e des sues causes, hènt endilhar es dents damb tanta ràbia que l’auríetz cuelhut per un sanglar.
WEB-CONDES-CANTERBURY	Damb pas brac seguic se filèc de cap a ua casa que s’estaue un òme fòrça important que d’eth n’auie estat confessor.
WEB-CONDES-CANTERBURY	Aguest digne credent qu’ère eth senhor dera casa.
WEB-CONDES-CANTERBURY	Ère seigut ena taula minjant quan entrèc eth fraire hèt ua furia, lèu incapable de prononciar paraula.
WEB-CONDES-CANTERBURY	Mès fin finau, damb dificultat, deishèc anar un “Diu te benedisque!”.
WEB-CONDES-CANTERBURY	Eth senhor deth casau lo guardèc fixament e li didec:
WEB-CONDES-CANTERBURY	Cèus, qu’ei çò que vos passe, fraire Joan?
WEB-CONDES-CANTERBURY	Qu’ei evident que quauquarren non va ben: semble coma s’eth bòsc siguesse plen de panaires.
WEB-CONDES-CANTERBURY	Au, seietz-vos e didetz- me qué ei çò que vos preocupe.
WEB-CONDES-CANTERBURY	Se posqui, ac apraiarè.
WEB-CONDES-CANTERBURY	Qu’ei un otratge!, exclamèc eth fraire.
WEB-CONDES-CANTERBURY	Aué, aquiu baish, en vòste pòble, (Diu vos recompense), eth gojat mès miserable dera tèrra s’aurie desengustat pera manèra que sò estat mautractat ena vòsta ciutat.
WEB-CONDES-CANTERBURY	Mès que non i a arren que me hèsque mès dòu qu’aqueth vielh estupid e pèc age ofensat ath nòste sant convent.
WEB-CONDES-CANTERBURY	Au, mèstre, didec eth senhor deth casau, Vos prègui…
WEB-CONDES-CANTERBURY	Non mèstre, senon vailet, senhor, didec eth fraire, encara qu’es escòles m’agen hèt tau aunor.
WEB-CONDES-CANTERBURY	Diu non vò que mos criden Rabbí ne en mercat ne ena vòsta grana casa.
WEB-CONDES-CANTERBURY	Deishatz aquerò, higec eth, e condatz-me totes es vòstes penes.
WEB-CONDES-CANTERBURY	Senhor, didec eth fraire, aué se m’a hèt ua odiosa ofensa autant ara mia orde coma a jo madeish, e, per tant, per consequens, a tota era ierarquia dera Glèisa Santa.
WEB-CONDES-CANTERBURY	Que Diu ac repari lèu!
WEB-CONDES-CANTERBURY	Vos sabetz qu’ei çò de milhor que se pòt hèr, senhor!, didec eth senhor deth casau.
WEB-CONDES-CANTERBURY	Non vos capviretz: vos qu’ètz eth mèn confessor, era sau e eth sabor dera tèrra.
WEB-CONDES-CANTERBURY	Per amor de Diu, padegatz-vos e condatz-me çò que vos capvire.
WEB-CONDES-CANTERBURY	Alavetz l’expliquèc çò qu’auetz entenut (plan, que ja vo’n sabetz pro de çò que se passèc).
WEB-CONDES-CANTERBURY	Era senhora dera casa sauvèc absolut silenci enquia qu’entenec qu’eth fraire auie gessut.
WEB-CONDES-CANTERBURY	Ai, Mair de Diu!, exclamèc era.
WEB-CONDES-CANTERBURY	Benedida Vèrge!
WEB-CONDES-CANTERBURY	Qué ne didetz d’aquerò, senhora?, preguntèc eth fraire.
WEB-CONDES-CANTERBURY	Que qué digui d’aquerò?
WEB-CONDES-CANTERBURY	Que Diu me perdone!
WEB-CONDES-CANTERBURY	Diderè qu’ei er acte mès vulgar d’un individú vulgar.
WEB-CONDES-CANTERBURY	Qué mès posqui díder?
WEB-CONDES-CANTERBURY	Que Diu l’auplisque de malastres!
WEB-CONDES-CANTERBURY	Eth sòn cap malaut qu’ei plen d’estupiditats.
WEB-CONDES-CANTERBURY	Supausi que deuec auer ua sòrta d’atac.
WEB-CONDES-CANTERBURY	Per Diu, senhora, didec eth.
WEB-CONDES-CANTERBURY	Se non m’enganhi, que posqui èster resvenjat de ua auta manèra; lo denigrarè per a on sigue que predica.
WEB-CONDES-CANTERBURY	Aguest mentidèr blasfemaire que me demanèc que dividissa en parts egales çò que non se pòt dividir.
WEB-CONDES-CANTERBURY	Que se lo hèsque a vier eth diable!
WEB-CONDES-CANTERBURY	Mès eth senhor deth casau s’estèc aquiu seigut en silenci, coma un òme en transit, romiant-t’ac tot ath hons deth sòn còr.
WEB-CONDES-CANTERBURY	Jamès auia entenut quauquarren de parièr.
WEB-CONDES-CANTERBURY	Ne sò segur qu’eth diable l’ac metec en cap.
WEB-CONDES-CANTERBURY	Jamès a auut ua endonvieta atau en tota era sciéncia aritmetica enquia ara.
WEB-CONDES-CANTERBURY	Un tipe vanitós e estupid.
WEB-CONDES-CANTERBURY	Maudidi siguen es sòns uelhs!
WEB-CONDES-CANTERBURY	Escotatz, cavalièrs, exclamèc eth senhor.
WEB-CONDES-CANTERBURY	Maudit sigue!
WEB-CONDES-CANTERBURY	Qui auie entenut abans semblabla causa?
WEB-CONDES-CANTERBURY	Ua pàrt justa entà cada un.
WEB-CONDES-CANTERBURY	Ja me dideratz com!
WEB-CONDES-CANTERBURY	Qu’ei impossible, non se pòt hèr.
WEB-CONDES-CANTERBURY	Vai, quin tipe tant estupid!
WEB-CONDES-CANTERBURY	Que Diu l’aumplisque de malastres!
WEB-CONDES-CANTERBURY	Coma toti es auti sons, eth bronit d’un pet non ei qu’ua reverberacion der aire que s’acabe graduaument.
WEB-CONDES-CANTERBURY	Paraula que degun poirie jutjar qu’a estat distribuit equitablament.
WEB-CONDES-CANTERBURY	E que sigue un deth mèn pòble qu’ac age prepausat!
WEB-CONDES-CANTERBURY	Totun, damb quina cara dura li parlèc aué ath mèn confessor.
WEB-CONDES-CANTERBURY	Entà jo qu’ei un capvirat.
WEB-CONDES-CANTERBURY	Tè, minjatz-vos era vòsta parva e deishatz ad aguest tipe en patz.
WEB-CONDES-CANTERBURY	Que se penge eth madeish e que se lo hèsque a vier eth diable!
WEB-CONDES-CANTERBURY	Mès er escudèr deth senhor, qu’ère en tot talhar era carn, de pès, ath cant dera taula, entenec cada paraula que se didec enes ahèrs qu’è condat.
WEB-CONDES-CANTERBURY	Desencusatz-me, senhor, didec eth, mès per un talh de tela que damb eth me posca hèr un vestit vos poiria díder se volessa, mèstre fraire, damb era condicion de qué non vos emmalicietz, se com un pet atau poirie èster distribuit equitablament en vòste convent.
WEB-CONDES-CANTERBURY	Didetz-ac e auratz eth vòste talh de tela en un virament de uelhs.
WEB-CONDES-CANTERBURY	Sant Joan!, repliquèc eth senhor deth casau.
WEB-CONDES-CANTERBURY	Senhor, comencèc er escudèr, tanlèu coma hèsque bon temps, quan non i age vent ne se botge er aire, hètz a vier ua arròda de car en aguesta casa, mès vedetz qu’age es dotze radis (qu’ei eth numèro normau qu’a ua arròda de car).
WEB-CONDES-CANTERBURY	Alavetz hètz-me a vier dotze fraires.
WEB-CONDES-CANTERBURY	E per qué?
WEB-CONDES-CANTERBURY	Tretze fraires hèn ja un convent, me pensi.
WEB-CONDES-CANTERBURY	Plan per aquerò, eth vòste confessor aciu present ei pro entà completar eth nombre.
WEB-CONDES-CANTERBURY	Alavetz que toti s’ajulhen amassa, cada fraire plaçant fixament eth sòn nas en extrèm de cada radi, atau.
WEB-CONDES-CANTERBURY	Eth vòste nòble confessor, que Diu lo sauve!, li cau méter eth sòn nas exactament dejós deth cub dera arròda, ei a díder, deth centre dera arròda.
WEB-CONDES-CANTERBURY	Dempús manatz portar ad aguest individú aciu damb era sua tripa regda e tivanta coma un tambor, plaçatz-lo exactament en èish dera arròda deth car e hètz-li que dèishe anar un pet.
WEB-CONDES-CANTERBURY	Dempús, m’i jògui era vida, veiratz era prova demostrabla de qué eth son e era mala aulor viatgen ara madeisha velocitat enquias extrèms des radis, exceptat aguest digne confessor vòste, que receberà es primautats coma li correspon a un òme de tan particulara eminéncia.
WEB-CONDES-CANTERBURY	Es fraires encara tien er excellent costum de servir ara gent importanta en prumèr lòc, e en cas deth vòste confessor, era distincion qu’ei cèrtament meritada.
WEB-CONDES-CANTERBURY	Aué mos a sermonejat tan ben dès era cadièra, que, per çò que hè a jo, l’autregi qu’age era primautat de flairar tres pets, e madeish opinaràn es auti deth sòn convent, ne sò solide fòrça, donques que se compòrte d’ua manèra tan magnificament santa.
WEB-CONDES-CANTERBURY	Eth senhor deth casau, era sua esposa e toti, damb era soleta excepcion deth fraire, sigueren d’acòrd que Jankin auie tractat er ahèr damb era adretia d’un Euclides o d’un Ptolomèu.
WEB-CONDES-CANTERBURY	Per çò que hè ar ancian malaut, toti sigueren d’acòrd que solet ua grana astúcia e intelligéncia poderen hèr-li parlar coma ac hec; plan que òc, non se tractaue d’un pèc o d’un lhòco.
WEB-CONDES-CANTERBURY	D’aguesta sòrta Jankin artenhèc eth sòn nau vestit.
WEB-CONDES-CANTERBURY	Aciu acabe eth conde.
WEB-CONDES-CANTERBURY	Lèu auem arribat ena ciutat.
WEB-CONDES-CANTERBURY	Prològ der erudit.
WEB-CONDES-CANTERBURY	Selvor, erudit d’Oxford, didec eth nòste anfitrion.
WEB-CONDES-CANTERBURY	Que vatz en tot hèr camin ena vòsta cavalcadura, trist e carat coma ua gojata nauèth maridada quan per prumèr còp se sè ena taula a minjar.
WEB-CONDES-CANTERBURY	Non è entenut en tot eth dia ua soleta paraula dera vòsta boca.
WEB-CONDES-CANTERBURY	Supausi que deuetz meditar en bèth problèma filosofic; mès, coma pro ben ditz Salomon, que i a un temps entà cada causa.
WEB-CONDES-CANTERBURY	Au, se vos platz, encoratjatz-vos.
WEB-CONDES-CANTERBURY	Aguesti tempsi que non son entà meditar.
WEB-CONDES-CANTERBURY	Tietz era vòsta promesa e condatz-mos bèth conde agradiu, pr’amor que toti es qu’auem entrat en jòc mos cau aubedir es nòrmes.
WEB-CONDES-CANTERBURY	Solet que non volem sermons ne que sagetz de hèr-mos plorar pes nòsti pecats coma acostume hèr un fraire en Quareme.
WEB-CONDES-CANTERBURY	E sajatz tanben de qué eth vòste relat non mos hèsque quèir adormidi.
WEB-CONDES-CANTERBURY	Condatz-mos un bon conde d’aventures e sauvatz-vos es vòstes flors de retorica e es vòstes figures de lenguatge enquia qu’ajatz besonh deth lenguatge de nautada qu’era gent importanta tie entà escríuer as reis e a d’auti d’elevada categoria.
WEB-CONDES-CANTERBURY	En aguesta escadença vos pregam que parletz simplament entà que pogam compréner çò que digatz.
WEB-CONDES-CANTERBURY	Anfitrion, repliquèc er erudit, de bona encolia, me trapi jos era vòsta bròca de manament; de moment ètz qui govèrne, per çò que me declari totafèt prèst a hèr çò que me manetz (s’ei rasonable, plan).
WEB-CONDES-CANTERBURY	Vos condarè un conde qu’entení en Padua d’un excellent erudit qu’ère fòrça respectat per tot çò que hège o didie.
WEB-CONDES-CANTERBURY	Ara que ja ei mòrt e acogat.
WEB-CONDES-CANTERBURY	Li demani a Diu repaus entara sua amna.
WEB-CONDES-CANTERBURY	Aguest erudit se cridaue Francés Petrarca, eth laurejat poèta, qu’era sua doça eloqüéncia illuminèc a tota Italia de poesia; dera madeisha manèra que Lignano ac hec damb era filosofia, eth dret e d’autes arrames especiaus deth saber.
WEB-CONDES-CANTERBURY	Mès era mòrt, que non mos permeterà que viuem en aguest mon ne pendent un virament de uelhs, se les hec a vier a ambdús.
WEB-CONDES-CANTERBURY	Toti nosati mos cau morir.
WEB-CONDES-CANTERBURY	Mès vam a seguir damb aquerò que didia sus aguest òme distinguit que me condèc aguesta istòria.
WEB-CONDES-CANTERBURY	Deishatz-me explicar qu’abans d’escríuer era part principau deth conde, compausèc un prològ d’estil retoric, qu’en eth hège ua descripcion deth Piamonte e dera region der entorn de Saluzzo.
WEB-CONDES-CANTERBURY	Tanben parlèc des Apenins, aqueri nauti ticòs que formen eth limit dera Lombardia occidentau e, mès que mès, deth monte Viso, qu’en eth er arriu Po a era sua origina, en tot començar per un petit potz e créisher dempús tant que baishe entar Èst, en direccion entà Emilia, Ferrara e Venecia.
WEB-CONDES-CANTERBURY	Tot aquerò serà fòrça long d’explicar peth menut, e reaument, ena mia pensada, non ei important exceptat entà introduir eth relat.
WEB-CONDES-CANTERBURY	Mès vaquí eth sòn conde, que podetz escotar, se voletz.
WEB-CONDES-CANTERBURY	Ena part occidentau d’Italia, ath pè deth nheuat monte Viso, se trape ua planhèra rica e fertila, esposcada de ciutats e castèths fondadi en tempsi des nòsti ancessors.
WEB-CONDES-CANTERBURY	D’autes fòrça polides vistes se pòden contemplar en aguesta polida region, cridada Saluzzo.
WEB-CONDES-CANTERBURY	Un marqués qu’ère eth patron deth parçan, coma es sòns ancessors ne sigueren abans qu’eth.
WEB-CONDES-CANTERBURY	Cada un des sòns abitants, siguesse ric o praube, aubedie es sòns mendre desirs.
WEB-CONDES-CANTERBURY	Atau, d’aguesta manèra, peth favor que l’autrejaue era Fortuna, viuec long temps en complèta felicitat, estimat e temut autant pes nòbles coma pes plebèus.
WEB-CONDES-CANTERBURY	Per çò que hè ath sòn linhatge, pertanhie ara mès nauta cunhèra en Lombardia; de bon pòrt, fòrt e plen de joenessa; qu’ère, ath delà, fòrça aunèst e cortés; atau coma prudent ena governacion deth sòn país, exceptat un parelh de causes qu’en eres non arribaue ara perfeccion.
WEB-CONDES-CANTERBURY	Aguest joen prince auie eth nòm de Walter: Mès se quauqua causa se li podie repotegar ère aquerò: non pensaue jamès en çò que podie passar en futur.
WEB-CONDES-CANTERBURY	Era sua ment se concentraue totaument en plaser deth moment, per exemple en caçar e ena practica dera falconaria per aqueth parçan.
WEB-CONDES-CANTERBURY	Practicament se desinteressaue de tota era rèsta de causes.
WEB-CONDES-CANTERBURY	E çò pejor de tot: passèsse çò que passèsse, non volie cuélher esposa.
WEB-CONDES-CANTERBURY	Ça que la, eth pòble se planhie tant d’aquerò, qu’un dia acodiren ada eth en massa, e un d’eri (qu’ère eth mès sabent e de mès experiéncia, ei a díder er òme que mès li podie prestar atencion eth prince, dilhèu pr’amor que sabie com expausar casi dificils coma aguest) parlèc atau ath marqués:
WEB-CONDES-CANTERBURY	Ò, nòble marqués; era vòsta umanitat mos balhe confiança, atau coma gausardaria, entà dider-vos çò que mos preocupe, tostemp que sigue de besonh.
WEB-CONDES-CANTERBURY	Ara que Vòsta Gràcia se digne permeter-mos qu’expausem era nòsta trista quèisha.
WEB-CONDES-CANTERBURY	Qu’es vòstes aurelhes non se remisquen a escotar era nòsta votz.
WEB-CONDES-CANTERBURY	Dempús, hètz, senhor, çò que consideretz milhor.
WEB-CONDES-CANTERBURY	Se vos platz, se vos decidíssetz a cuelher ua esposa, alavetz es còrs des vòsti subjèctes serien complètament tranquils.
WEB-CONDES-CANTERBURY	Dignatz-vos doblegar era vòsta nauta tèsta jos aguesta erosa joata qu’es òmes criden maridatge o matrimòni: qu’ei era joata de domèni, non d’esclavitud.
WEB-CONDES-CANTERBURY	Ath delà, senhor, consideratz, entre es vòsti pensaments mès selèctes, com es nòsti dies van passant d’ua o ua auta manèra; autant se dormim coma s’èm desvelhadi, se cavaucam per aquiu o romam per delà, eth temps tostemp hug e non demore ad arrés.
WEB-CONDES-CANTERBURY	Mentretant, era mòrt mos menace en totes es edats, esbauçant a òmes de tota classa e condicion: arrés s’escape; Donques, autant de segur coma qu’un s’a de morir, atau madeish ignore totaument eth dia que l’arribarà era mòrt.
WEB-CONDES-CANTERBURY	Per amor de Diu qu’ei naut de tot, desliuratz-mos d’aguesta perpetuau preocupacion cuelhent esposa.
WEB-CONDES-CANTERBURY	Per tant, vos pregam que vos maridetz tanlèu milhor.
WEB-CONDES-CANTERBURY	Aguesta umila demana e es sues guardades suplicantes arribèren en còr deth marqués.
WEB-CONDES-CANTERBURY	Estimat pòble mèn, vosati me voletz forçar a hèr quauquarren que jamès auia pensat hèr, didec eth.
WEB-CONDES-CANTERBURY	Jo gaudisqui damb era mia libertat, ua causa que pòqui viatges s’artenh quan s’ei maridat; mès encara qu’enquia ara sò estat liure, me cau ara hèr-me esclau.
WEB-CONDES-CANTERBURY	Veigui era sinceritat des vòstes intencions, e coma tostemp è hèt, me fidarè deth vòste bon sen.
WEB-CONDES-CANTERBURY	Per tant, liure e de bon voler, consentisqui en maridar-me çò mès lèu que poga.
WEB-CONDES-CANTERBURY	Mès en çò que tanh ara vòsta ofèrta d’aué d’alistar-me esposa, deishatz-me que vos desliura dera carga de tau eleccion.
WEB-CONDES-CANTERBURY	Vos prègui qu’abandonetz era vòsta idia.
WEB-CONDES-CANTERBURY	Fidi ena bontat de Diu, e, per tant, li fidi ada Eth eth mèn matrimòni, eth mèn linhatge, posicion e tranquillitat d’esperit: que se hèsque era sua volontat.
WEB-CONDES-CANTERBURY	Deishatz-me, donc, solet ena causida d’esposa, qu’accèpta aguesta responsabilitat.
WEB-CONDES-CANTERBURY	Mès vos prègui, pes vòstes vides vos ahisqui, que me prometatz que respectaratz ara esposa coma se siguesse era madeisha hilha der emperaire, de paraula e de hèts, autant aciu coma en quinsevolh auta part, mentre era sigue viua.
WEB-CONDES-CANTERBURY	E donques que, a demanda vòsta, renóncii ara mia libertat, vos ac asseguri tanben: en aquera que bota eth mèn còr, damb era me maridarè; e, se non acceptatz es mies condicions, me calerà demanar-vos que non me parletz mès d’aguest ahèr.
WEB-CONDES-CANTERBURY	A tot aquerò jurèren era sua conformitat de tot còr e per unanimitat.
WEB-CONDES-CANTERBURY	Sonque li demanèren, abans d’anar-se’n, qu’auesse era bontat de fixar, çò de mès lèu possible, ua data determinada entara nòça.
WEB-CONDES-CANTERBURY	Pr’amor qu’enquia e tot alavetz eth pòble cranhie, de bèra manèra, que, a tot darrèr, eth marqués non se maridèsse.
WEB-CONDES-CANTERBURY	Eth mentèc un dia que l’anaue ben e qu’en eth se maridarie sense manca.
WEB-CONDES-CANTERBURY	Higec que se fixaue era data ère pr’amor que l’ac auien demanat.
WEB-CONDES-CANTERBURY	Eri s’ajulhèren e damb grana umilitat e submission li balhèren es gràcies.
WEB-CONDES-CANTERBURY	Dempús, en auer artenhut eth sòn prepaus, entornèren enes sòns larèrs.
WEB-CONDES-CANTERBURY	Eth marqués manèc de seguit as sòns oficiaus que premanissen era celebracion dera nòça.
WEB-CONDES-CANTERBURY	Balhèc totes es ordes que credec de besonh as sòns cavalièrs e escudèrs personaus, que l’aubediren en tot hèr cada un çò possible entà aunorar era escadença.
WEB-CONDES-CANTERBURY	Entre aguesta gent viuie un òme que se consideraue mès praube encara qu’es auti (totun, eth Pair Celestiau se sap que manèc era sua gràcia a ua umila grèpia).
WEB-CONDES-CANTERBURY	Es campanhards lo cridauen Janicula.
WEB-CONDES-CANTERBURY	Aguest òme auie ua hilha fòrça beròia que li didien Griselda.
WEB-CONDES-CANTERBURY	Mès se me cau parlar dera beresa dera bontat, alavetz era ère era mès beròia qu’alugue eth solei.
WEB-CONDES-CANTERBURY	Coma qu’auie estat elevada ena praubetat, jamès un desir sensuau l’auie tacat eth còr; era sua beuenda venguie normaument deth potz mès que d’eth barril de vin; coma qu’estimaue era vertut, ère mès compenetrada damb eth trabalh pesant que damb era doça guitèra.
WEB-CONDES-CANTERBURY	Ça que la, a maugrat dera sua joenessa, eth sòn pièch vèrge auie ua grana fermetat e maduretat d’esperit.
WEB-CONDES-CANTERBURY	Suenhaue ath sòn praube pair, ja de cèrta edat, damb era magèr devocion e amor.
WEB-CONDES-CANTERBURY	Solie hilar ena sua filosa tant que susvelhaue com es sues pòques oelhes peishien en camp, e sonque descansaue quan dormie.
WEB-CONDES-CANTERBURY	Quan tornaue ena sua casa, soent amiaue arraïcs e d’autes èrbes que talhaue e borie entà minjar; dempús hège eth sòn lhet, ua dura jaça; e atau mantenguie viu a sa pair en tot mostrar-li tota era sua devocion e autrejar-li toti es suenhs que tot bon hilh balhe ath sòn pair.
WEB-CONDES-CANTERBURY	Eth marqués auie observat soent ad aguesta deseiretada creatura quan auie gessut a caçar montat ena sua cavaladura.
WEB-CONDES-CANTERBURY	Totun, quan per edart vedie a Griselda, non ère damb es luminosi uelhs de conquistador que la guardaue, senon que, soent, contemplaue era sua portadura damb un ròstre seriós, en tot apreciar ath hons deth sòn còr non solet era sua feminitat, senon tanben era sua grana bontat, qu’autant de hèt coma d’aparença depassaue era de quinsevolh auta persona tan joena.
WEB-CONDES-CANTERBURY	Encara qu’era gent normau non se n’encuede guaire dera vertut, eth podec estimar es sues qualitats ena sua justa mesura.
WEB-CONDES-CANTERBURY	Se didec entada eth, que se bèth còp se maridaue, se maridarie damb era e sonque damb era.
WEB-CONDES-CANTERBURY	Arribèc eth dia dera nòça, e arrés sabie qui serie era sua esposa.
WEB-CONDES-CANTERBURY	Fòrça gent s’estranhèc d’aguesta excentricitat e didien privadament entre eri: “Non aurà acabat encara eth nòste prince damb es sues pegaries?
WEB-CONDES-CANTERBURY	Qu’ei que, dempús de tot, non se va a maridar?
WEB-CONDES-CANTERBURY	Ai!, era pena d’aquerò ei que per qué mos enganhe e s’enganhe ada eth madeish?”.
WEB-CONDES-CANTERBURY	Ça que la, eth marqués auie encomanat entà Griselda uns ornaments e anèths damb jòies montades en aur e lazulita.
WEB-CONDES-CANTERBURY	Enquia e tot auie ordenat confeccionar un vestit ara mida d’era, qu’era sua talha s’auie cuelhut d’ua gojata dera sua madeisha estatura; ath delà, auie encargat toti es auti accessòris que corresponen a ua nòça de tau importància.
WEB-CONDES-CANTERBURY	Eth maitin deth dia dera nòça s’apressaue, e tot eth palai ère apolidit, eth salon dera taulejada e es crambes privades, cada ua en sòn estil avient, tant qu’es codines e es cerèrs èren plei ar arràs damb es mès delicioses parves que se pòt trapar ath long e ample d’Italia.
WEB-CONDES-CANTERBURY	Meravilhosament vestit, acompanhat per senhors e daunes qu’auie convidat ara nòça, pes joens cavalièrs dera sua acompanhada e precedit per sonors acòrds musicaus, eth marqués reiau cuelhec eth camin mès cuert entath pòble qu’è parlat abans.
WEB-CONDES-CANTERBURY	Griselda (eth Cèu sap qu’ère fòrça luenh de pensar que tota aquera pompa siguesse pera sua causa) se n’auie anat entath potz ara cèrca d’aigua.
WEB-CONDES-CANTERBURY	Tornaue entà casa ara prèssa, pr’amor qu’auie entenut qu’eth marqués pensaue maridar-se aqueth dia e demoraue poder veir quauquarren d’aqueth espectacle.
WEB-CONDES-CANTERBURY	En madeish moment que trauessaue era pòrta, arribèc eth marqués e la cridèc.
WEB-CONDES-CANTERBURY	Era, de seguit deishèc eth farrat dera aigua en solèr deth sòn estable entàs bòs qu’ère près deth lumedan dera mentada pòrta, queiguec de jolhs e aquiu se demorèc en aguesta posicion damb eth ròstre solemne, demorant, carada, qu’eth prince didesse çò que desiraue; damb eth ròstre pensatiu, eth marqués se dirigic ara gojata e li parlèc en un ton de grana gravetat:
WEB-CONDES-CANTERBURY	A on ei eth vòste pair, Griselda?, preguntèc.
WEB-CONDES-CANTERBURY	Qu’ei aciu e prèst, repliquèc era de forma umila e respectuosa.
WEB-CONDES-CANTERBURY	Sense pèrder un instant, se filèc a cercar a sa pair en interior dera casa entà hèr-lo-se a vier dauant deth marqués.
WEB-CONDES-CANTERBURY	Aguest cuelhec ar ancian dera man e, amiant-lo a despart, li didec: Canicula, non deui, non posqui amagar pendent mès temps eth desir mès fervent deth mèn còr.
WEB-CONDES-CANTERBURY	Se me l’autrejatz, passe çò que passe, abans de partir me harè a vier ara vòsta hilha entà que sigue era mia hemna enquia qu’era mòrt mos dessepare.
WEB-CONDES-CANTERBURY	Sò complètament segur dera vòsta leiautat, donques que neishéretz fidèu vassal mèn, e ne sò solide fòrça de qué aquerò qu’a jo me complade vos compladerà a vos tanben.
WEB-CONDES-CANTERBURY	Atau, donc, datz-me ua clara responsa ara prepausa que vengui de hèr-vos: m’acceptatz coma eth vòste gendre?
WEB-CONDES-CANTERBURY	Desconcertat e estonat per aguesta sobta ofèrta, er ancian se rogic e se quedèc aquiu de pès tremolant de naut en baish, per çò qu’a penes li restèc votz entà gasulhar:
WEB-CONDES-CANTERBURY	Senhor, es vòsti desirs que son es mèns desirs.
WEB-CONDES-CANTERBURY	Jamès me interpausaria en vòste camin; vos qu’ètz eth mèn estimat prince: dispausatz aguest ahèr exactament coma volgatz.
WEB-CONDES-CANTERBURY	Eth marqués responec doçament:
WEB-CONDES-CANTERBURY	Ça que la, voleria que vos e Griselda parléssetz privadament ena vòsta cramba per aguest motiu: li voi preguntar ada era s’ei dispausada a èster era mia esposa e someter-se as mèns desirs; e voi qu’aquerò se passe ena vòsta preséncia, donques que non voi díder arren que vos non entenatz.
WEB-CONDES-CANTERBURY	Mentre eri se trapauen ena cramba metent-se d’acòrd (ja vos ac condarè dempús), era gent que se trapaue dehòra se sarrèc ath torn dera casa en tot meravilhar-se dera forma atentiua e digna de laudança que damb era suenhaue ath sòn estimat pair.
WEB-CONDES-CANTERBURY	Mès Griselda, en non auer vist abans arren de semblable, dilhèu ère mès estonada qu’eri, ère sense paraula, causa que non ei d’estranhar, en auer a un visitaire tant important en aqueth lòc.
WEB-CONDES-CANTERBURY	Qu’auie perdut era sang dera cara.
WEB-CONDES-CANTERBURY	Era non ère acostumada a taus visitaires.
WEB-CONDES-CANTERBURY	Mès entà contunhar era istòria, aquerò ei çò qu’eth marqués didec ad aquera amabla gojata de còr brave:
WEB-CONDES-CANTERBURY	Griselda, vos cau compréner clarament qu’autant jo coma eth vòste pair mos ei satisfactòri que jo me marida damb vos; supausi qu’ètz tanben ben dispausada entad aquerò.
WEB-CONDES-CANTERBURY	Mès, totun, me cau formular-vos aguestes preguntes, donques que tot s’a de hèr tan rapid: consentitz, o dilhèu vos ac voleríetz pensar ben?.
WEB-CONDES-CANTERBURY	Vos pregunti s’ètz preparada a complàder toti es mens desirs sense demora; que jo aja era libertat de hèr çò que me semble milhor, autant s’aquerò vos autrege plaser o dolor; que vos jamès mormolharatz o protestaratz; que quan jo diga “òc”, vos non digatz “non” ne de paraula ne arroncilhant es celhes.
WEB-CONDES-CANTERBURY	Juratz aquerò e jo vos jurarè era nòsta aliança, aciu e ara.
WEB-CONDES-CANTERBURY	Senhor, repliquèc era, estabordida per aguestes paraules e tremolant de respècte, non sò digna, non meriti er aunor que m’aufritz; quinsevolh desir vòste qu’ei tanben eth mèn.
WEB-CONDES-CANTERBURY	E aciu madeish juri que jamès, volontariament, vos desaubedirè ne damb es hèts ne de paraula, encara qu’aquerò me còste era vida e non è eth mendre desir de morir.
WEB-CONDES-CANTERBURY	Griselda mia!
WEB-CONDES-CANTERBURY	Damb aquerò n’a pro, didec eth.
WEB-CONDES-CANTERBURY	Damb eth ròstre seriós caminèc entara pòrta seguit de Griselda.
WEB-CONDES-CANTERBURY	Alavetz se dirigic ath pòble:
WEB-CONDES-CANTERBURY	Aguesta qu’ei aciu ath mèn costat ei era mia esposa.
WEB-CONDES-CANTERBURY	Demani que tot aqueth que m’estime, l’estime e l’aunore tanben ada era.
WEB-CONDES-CANTERBURY	Aquerò ei tot çò que me cau díder.
WEB-CONDES-CANTERBURY	E pr’amor de qué era non se hesse a vier en palai arren des sòns anteriors vestits manèc as hemnes qu’aquiu madeish la despolhèssen.
WEB-CONDES-CANTERBURY	Es daunes non èren massa compladudes d’auer de tocar era ròba qu’era amaiue.
WEB-CONDES-CANTERBURY	Ça que la, vestiren ara puncèla de blanca pèth damb era naua ròba de cap a pès, pientant es sòns peus esperludadi e en desorde, botant ua garlanda sus eth sòn cap damb es sòns delicadi dits e caperant-la damb tota sòrta de jòies.
WEB-CONDES-CANTERBURY	Mès, entà qué me cau hèr era relacion des sòns ornaments?
WEB-CONDES-CANTERBURY	Quan era siguec transformada damb tota aguesta magnificéncia, era gent a penes la podie arreconéisher, per çò dera sua enludernanta beresa.
WEB-CONDES-CANTERBURY	Eth marqués se maridèc damb era damb un anèth portat exprèssament damb aguesta finalitat.
WEB-CONDES-CANTERBURY	Alavetz la botèc sus un shivau blanc coma era nhèu, de caminar lent e, sense mès demora, l’escortèc enquiath sòn palai.
WEB-CONDES-CANTERBURY	Alègres multituds gesseren entà aclamar-la e amiar-la aquiu; dempús passèren era rèsta deth dia en plia hèsta enquiara còga deth solei.
WEB-CONDES-CANTERBURY	Entà accelerar eth relat diderè que Diu favoric ara naua marquesa damb era sua gràcia de tau sòrta que semblaue impossible que podesse auer neishut e s’auesse pogut elevar rusticament en ua casòta o estable de bòs, senon que mèsalèu semblaue auer estat educada en palai deth sòn emperaire.
WEB-CONDES-CANTERBURY	Era arribèc a èster tant estimada e respectada per toti, qu’era gent deth sòn vilatge natau, que l’auien coneishut des de que neishec, dificilament aurien pensat, se non ac auessen sabut, qu’ère era hilha d’aqueth Janicula que vos parlè abans, pr’amor que se retiraue a ua creatura totafèt desparièra.
WEB-CONDES-CANTERBURY	Encara que tostemp auie estat vertuosa, es qualitats dera sua ment, braves per natura, calades coma èren en mès caritadós des còrs, lèu artenheren eth cimalh dera perfeccion.
WEB-CONDES-CANTERBURY	Qu’ère tostemp tan discrèta e amabla, era sua eloquéncia tant embelinaira e era madeisha inspiraue tau respècte, que podec guanhar-se es còrs de toti; toti es qu’arribèren a veir eth sòn ròstre, l’estimèren.
WEB-CONDES-CANTERBURY	Era sua bontat se hec famosa non sonque ena ciutat de Saluzzo, senon tanben enes parçans der entorn, pr’amor que tostemp que n’auie un que parlaue ben d’era, un aute ac confirmaue.
WEB-CONDES-CANTERBURY	E atau era fama dera sua meravilhosa bontat s’espargec enquia que i a auec un moment qu’òmes e hemnes, joeni e vielhs, viatjauen entà Saluzzo simplament entà veder-la.
WEB-CONDES-CANTERBURY	D’aguesta sòrta se maridèc Walter, encara qu’umilament (o mèsalèu esplendidament) e auec un matrimòni aunorable e plen de boni auspicis.
WEB-CONDES-CANTERBURY	Viuec comòdament ena sua casa damb era patz de Diu que l’enrodaue e era sua fama siguec grana entre era gent.
WEB-CONDES-CANTERBURY	E per çò qu’eth se n’auie encuedat de qué era vertut se lòtge soent enes de condicion umila, era gent l’auec per persona de grana sabença, que, per cèrt, non ei abondiua.
WEB-CONDES-CANTERBURY	Non sonque valie Griselda entà totes es arts domestiques, senon que quan era circonstància ac demanaue, sabie procurar eth ben generau.
WEB-CONDES-CANTERBURY	En tot eth país non i auec cap luta, rancura e ofensa qu’era, damb era sua sabença non podesse padegar.
WEB-CONDES-CANTERBURY	Autant s’èren es nòbles coma d’auta gent deth país es qu’èren enemigadi, era sabie reconciliar-les, enquia e tot quan eth sòn espós ère absent.
WEB-CONDES-CANTERBURY	Es sòns provèrbis èren tan sabents e tan ben pensadi, es sòns judicis tant equitables, qu’era gent credie qu’auie estat manada peth Cèu entà sauvar-les e des.hèr toti es afronts.
WEB-CONDES-CANTERBURY	Non guaire dempús deth maridatge de Griselda, aguesta amainadèc a ua mainada.
WEB-CONDES-CANTERBURY	Era s’aurie estimat mès un hilh baron; totun, eth marqués e eth pòble sigueren encantadi, pr’amor qu’era arribada d’ua mainada en prumèr lòc, demostraue que non ère estèrle, per çò qu’aurie era probabilitat d’auer un hilh baron.
WEB-CONDES-CANTERBURY	Tant qu’era mainada ère encara aleitada se passèc (coma se passe fòrça còps) qu’eth marqués sentec desirs de verificar era constància dera sua hemna.
WEB-CONDES-CANTERBURY	Non podie desliurar- se d’aguest extraordinari desir de méter a pròva ara sua hemna.
WEB-CONDES-CANTERBURY	Diu sap que non auie cap besonh de meter-la en aguest ahèr, pr’amor qu’ac auie provat abans soent e tostemp l’auie trapat pura; per çò que, quin besonh n’auie de someter-la a pròva un e un aute còp?
WEB-CONDES-CANTERBURY	Quauqui uns pòden aplaudir eth gèst per çò que represente d’astut.
WEB-CONDES-CANTERBURY	Dera mia part vos posqui díder que non està ben qu’un òme somete ara sua hemna a pròva e a angonies e temors que non son de besonh.
WEB-CONDES-CANTERBURY	Atau ei coma actuèc eth marqués.
WEB-CONDES-CANTERBURY	Ua net se n’anèc solet, damb ròstre grèu e es celhes arroncilhades, ena cramba qu’ère era e didec:
WEB-CONDES-CANTERBURY	Griselda!, supausi que non auratz desbrembat eth dia que vos rescatè dera praubetat e vos amiè enquiara vòsta nauta posicion actuau.
WEB-CONDES-CANTERBURY	Sonque digui, Griselda, que non me pensi qu’era dignitat actuau qu’en era vos è plaçat vos hèsque desbrembar eth hèt de qué vos trapè en ues condicions plan miserables.
WEB-CONDES-CANTERBURY	Quina felicitat podíetz auer cercat?
WEB-CONDES-CANTERBURY	Ara guardatz ben cada paraula que vos vau a díder: non i a arrés que mos posque seguir d’aurelha exceptat nosati dus.
WEB-CONDES-CANTERBURY	Vos madeisha sabetz perfèctament com siguec qu’arribéretz en aguesta casa, non hè guaire temps d’aquerò.
WEB-CONDES-CANTERBURY	Plan, donc, encara que mos estimi e vos aprècii fòrça, es mèns nòbles non vos ven d’aguesta manèra.
WEB-CONDES-CANTERBURY	Eri diden qu’ei un escandal e un malastre que vos deuen leiautat e èster sometudi a vos, ua simpla campanharda.
WEB-CONDES-CANTERBURY	Jo, coma tostemp, desiri víuer damb eri en patz e tranquillitat.
WEB-CONDES-CANTERBURY	En aguestes circonstàncies, non posqui córrer cap risc.
WEB-CONDES-CANTERBURY	Me cau desliurar dera nòsta hilha dera milhor manèra possibla (non coma jo voleria, senon coma vò eth mèn poble).
WEB-CONDES-CANTERBURY	Diu se’n sap de qué ei quauquarren que va contra es mèns desirs.
WEB-CONDES-CANTERBURY	Ça que la, non vau a hèr arren sense que vo’n sapiatz.
WEB-CONDES-CANTERBURY	Totun, voleria que siguéssetz d’acòrd en aquerò.
WEB-CONDES-CANTERBURY	Botatz ara era vòsta paciéncia a pròva, tau coma me jurèretz e prometéretz eth dia que mos maridèrem.
WEB-CONDES-CANTERBURY	Era escotèc tot aquerò sense que se costèsse era mendre alteracion en sòn ròstre, votz o manères.
WEB-CONDES-CANTERBURY	Segontes totes es aparences, non sentec cap racacòr, senon que repliquèc:
WEB-CONDES-CANTERBURY	Senhor mèn, totes es causes son ara vòsta disposicion.
WEB-CONDES-CANTERBURY	Era mia hilha e jo qu’èm totafèt vòstes a aubediram de bon voler.
WEB-CONDES-CANTERBURY	Çò qu’ei vòste ac podetz sauvar o distribuir; hètz çò que volgatz.
WEB-CONDES-CANTERBURY	Coma eth Cèu qu’ei era mia sauvacion, arren que vos complade me pòt desagradar a jo, ne i a arren que desira mès auer o cranha mès pèrder que vos solet.
WEB-CONDES-CANTERBURY	Aguest qu’ei e tostemp serà eth desir deth mèn còr.
WEB-CONDES-CANTERBURY	Ne eth temps ne era mòrt lo poiràn esfaçar o desviar eth mèn còr de vos.
WEB-CONDES-CANTERBURY	Encara qu’aguesta responsa hec erós ath marqués, aguest ac dissimulèc, pr’amor que, quan entornèc ena sua cramba, eth sòn anament e aspècte èren inexorables.
WEB-CONDES-CANTERBURY	Pòc dempús d’aquerò, (sonque un shinhau mès tard) revelèc era vertat confidenciaument a un individú que li manèc ara sua hemna.
WEB-CONDES-CANTERBURY	Aguest òme de confiança ère a mand d’èster ua sòrta d’assistent que s’auie mostrat fidable en ahèrs d’importància.
WEB-CONDES-CANTERBURY	Que se pòt fidar en aguesti individús entà que hèsquen es trabalhs lordi.
WEB-CONDES-CANTERBURY	Eth prince se n’encuedaue ben de qué aguest oficiau, ath còp que l’ère leiau, cranhie era sua colèra.
WEB-CONDES-CANTERBURY	Tanlèu aguest comprenec çò qu’eth sòn patron volie, se filèc ara prèssa entara cramba de Griselda a on entrèc.
WEB-CONDES-CANTERBURY	Senhora, didec.
WEB-CONDES-CANTERBURY	Desencusatz-me s’executi çò qu’ei eth mèn déuer efectuar.
WEB-CONDES-CANTERBURY	Vos sabetz perfèctament qu’es ordes d’un prince non pòden èster eludides, per mès que s’agen de lamentar o deplorar.
WEB-CONDES-CANTERBURY	Mès era gent a d’auberdir necessariament es sues ordes, e jo formi part d’aguesta gent.
WEB-CONDES-CANTERBURY	Qué li vam a hèr: se m’a ordenat que me hèsca a vier ad aguesta mainada.
WEB-CONDES-CANTERBURY	Aciu s’arturèc, agarrèc brutaument ara creatura e hec coma se l’anèsse a aucir aquiu madeish.
WEB-CONDES-CANTERBURY	Griselda (qu’auie de suportar tot çò qu’eth marqués desirèsse) s’estèc seiguda, carada e quieta coma un anhèth e deishèc qu’eth crudèu assistent hesse eth sòn trabalh.
WEB-CONDES-CANTERBURY	Qu’ère sinistra era mala reputacion d’aqueth òme, sinistre eth sòn ròstre, sinistre era sua manèra de parlar e sinistra era ora dera sua aparicion.
WEB-CONDES-CANTERBURY	Era prauba Griselda credec qu’aucirie aquiu ara hilha qu’estimaue tan trendament; totun, non plorèc ne alendèc, senon que se sometec de bon voler ath desir deth marqués.
WEB-CONDES-CANTERBURY	A tot darrèr, ça que la, parlèc.
WEB-CONDES-CANTERBURY	Umilament li preguèc ar assistent qu’auesse eth bon còr de permeter-li que punèsse ara sua hilha abans de qué morisse.
WEB-CONDES-CANTERBURY	Era sua cara ère plia de pena quan sarrèc ara sua creatureta contra eth sòn pièch.
WEB-CONDES-CANTERBURY	La brecèc enes sòns braci e la punèc; alavetz hec eth senhau dera crotz dident damb era sua votz doça:
WEB-CONDES-CANTERBURY	Adishatz, hilha mia; jamès te tornarè a veir; mès t’è senhat.
WEB-CONDES-CANTERBURY	Que Nòste Senhor en Cèu, que moric per nosati ena crotz de husta, te benedisque.
WEB-CONDES-CANTERBURY	Hilheta mia, fidi era tua amna ath sòn suenh, pr’amor qu’aguesta net moriràs per tòrt mèn.
WEB-CONDES-CANTERBURY	Enquia e tot entara sua hilhuquèra, ac juri, aqueth panorama aurie estat insuportable; damb fòrça mès rason auie motius ua mair entà plorar.
WEB-CONDES-CANTERBURY	Mès, totun, era s’estèc fèrma e impassibla, suportant tot aqueth malastre, e li didec doçament ar oficiau:
WEB-CONDES-CANTERBURY	Tornatz a cuélher ara punceleta.
WEB-CONDES-CANTERBURY	Ara ja podetz complir era orde deth vòste senhor, mès permetetz-me que vos demana un favor: se non ei qu’eth vòste senhor vos ac age enebit, acogatz aguest petit còs en bèth lòc a on es audèths e es animaus sauvatges non lo posquen esbocinar.
WEB-CONDES-CANTERBURY	Ad aguesta demanda er assistent non responec arren, senon que cuelhec ara mainada e se n’anèc.
WEB-CONDES-CANTERBURY	Er assistent tornèc a on ère eth senhor e li condèc brèument, encara que complètament, totes es paraules e comportament de Griselda e botèc enes sòns braci ara sua estimada hilheta.
WEB-CONDES-CANTERBURY	Eth prince semblaue auer quauqui racacòrs; mès, totun aquerò, persistic en sòn prepaus, coma sòlen hèr es princes quan vòlen gesser-se’n damb era sua.
WEB-CONDES-CANTERBURY	Li demanèc ad aqueth individú que se hesse a vier era mainada secretament, que la caperèsse suenhosament entà que podesse èster transportada en ua caisha e ben abrigada, en tot avertir-li que, se non ei que volesse morir decapitat, arrés auie de saber- se’n de çò que pretenie, ne d’a on venie ne a on anaue.
WEB-CONDES-CANTERBURY	Se l’auie de hèr a vier en Bolonia, ena casa dera fraia deth marqués (qu’alavetz ère comdessa de Panico), explicar-li es circonstàncies e demanar-li que hesse tot çò que podesse entà educar ara mainada coma ère avient ena sua nòbla condicion; mès li demanaue tu per tu que per cap motiu revelèsse ad arrés era sua identitat.
WEB-CONDES-CANTERBURY	Er oficiau partic e complic era sua mission.
WEB-CONDES-CANTERBURY	Mès tornem ara damb eth marqués.
WEB-CONDES-CANTERBURY	Aguest se trapaue ara demora, en tot preguntar-se se poirie veir bèth cambiament en er anament dera sua hemna entada eth o desnishar-lo per quauqua paraula d’era.
WEB-CONDES-CANTERBURY	Mès jamès la trapèc que non siguesse amabla e immutabla coma tostemp.
WEB-CONDES-CANTERBURY	De toti es punts d’enguarda, èra seguie en tot èster tan coratjosa e aubedienta e prèsta a servir-lo e a estimar-lo coma abans.
WEB-CONDES-CANTERBURY	Jamès gessec d’era ua soleta paraula sus era sua hilha.
WEB-CONDES-CANTERBURY	Eth malastre non l’auie cambiat bric, ne jamès hec mencion deth sòn nòm jos cap circonstància.
WEB-CONDES-CANTERBURY	Atau se passèren quate ans e quedèc de nauèth prenhs; mès aguest còp Diu volec qu’amainadèsse un beròi baron entà Walter.
WEB-CONDES-CANTERBURY	Quan l’ac didec ath pair, non solet eth, senon tot eth país, s’alegrèren damb era arribada deth mainatge, autrejant gràcies a Diu e laudant-lo.
WEB-CONDES-CANTERBURY	Mès un dia, quan eth mainatge auie ja dus ans e era hilhuquèra l’auie ja despopat, eth marqués auec eth caprici de méter a pròva ara sua esposa encara mès s’ère possible.
WEB-CONDES-CANTERBURY	Mès, be n’ère d’inutil meter-la a pròva un aute còp!
WEB-CONDES-CANTERBURY	Mès qu’ei qu’es òmes maridadi non coneishen limit quan trapen a ua hemna pacienta.
WEB-CONDES-CANTERBURY	Estimada esposa, didec eth marqués.
WEB-CONDES-CANTERBURY	Coma ja sabetz, eth mèn pòble a cuelhut fòrça mau eth nòste matrimòni, e ara, mès que mès dès que neishec eth nòste hilh, pejor que jamès.
WEB-CONDES-CANTERBURY	Es sues petòfies trauquen eth mèn còr; tan crudèus son es rumors que m’arriben enes aurelhes, qu’eth mèn esperit ei lèu esbauçat.
WEB-CONDES-CANTERBURY	Ara diden aquerò: “Quan Walter se’n vage, era familha de Junicula l’aurà de succedir e convertir-se en nòste patron, non auem cap auta causida”.
WEB-CONDES-CANTERBURY	Qu’ei clar qu’aquerò ei çò que se ditz per aquiu, e jo me cau tier en compde es mormolhs d’aguesta sòrta, pr’amor que, encara que non ac diguen clarament dauant de jo, reaument taus idies m’espaurissen.
WEB-CONDES-CANTERBURY	Voleria víuer en patz, se me dèishen, e, per tant, sò dispausat a desliurar-me deth mèn hilh en secret, madeish que me desliurè dera sua fraia aquera net.
WEB-CONDES-CANTERBURY	Vos ac digui entà que non vos capviretz còp sec per ua pena.
WEB-CONDES-CANTERBURY	Tietz paciéncia en aquerò, vos ac demani de tot còr.
WEB-CONDES-CANTERBURY	Qu’è dit e tostemp ac diderè, repliquèc era, que, de vertat, non desiri arren senon complader-vos a vos; non senti cap pena en absolut, encara qu’aucisquen ara mia hilha e ath mèn hilh (per manament vòste, clar).
WEB-CONDES-CANTERBURY	Que non è auut ua auta participacion enes mèns dus hilhs que prumèr er embaraç e dempús era pena.
WEB-CONDES-CANTERBURY	Vos qu’ètz eth nòste patron; hètz çò que volgatz damb aquerò qu’ei vòste; non me demanetz conselh, pr’amor que dera madeisha manèra que deishè tota era mia ròba en casa quan venguí aciu damb vos per prumèr viatge, dera madeisha manèra deishè era mia volontat e era mia libertat aquiu e acceptè es vòsti ornaments.
WEB-CONDES-CANTERBURY	Per tant, vos prègui que hescatz çò que desiretz, e jo aubedirè en tot çò que vos plade.
WEB-CONDES-CANTERBURY	Per cèrt, que se jo me podessa auançar as vòsti desirs e les sabessa abans de qué me didéssetz quin ei eth vòste caprici, non deisharia d’executar-lo.
WEB-CONDES-CANTERBURY	Mès ara que m’en sai de çò que voletz e de çò que desiratz que se complisque, serè constanta e fèrma en tot çò que voletz.
WEB-CONDES-CANTERBURY	E se sabessa qu’era mia mòrt vos auie de balhar tranquillitat, alavetz, entà complader-vos de bon voler moriria.
WEB-CONDES-CANTERBURY	Era mòrt non ei arren en comparèr damb eth nóste amor.
WEB-CONDES-CANTERBURY	En encuedar-se’n dera constància dera sua esposa, eth marqués sentec vergonha e abaishèc es uelhs.
WEB-CONDES-CANTERBURY	Quedèc estonat de çò qu’era podie suportar damb tanta fortalesa.
WEB-CONDES-CANTERBURY	Alavetz se n’anèc, damb ua clara expression en ròstre, encara qu’ath sòn laguens crebaue de felicitat.
WEB-CONDES-CANTERBURY	Eth sòn temible supòst se hec a vier ath sòn beròi hilh dera madeisha manèra que s’auie apoderat dera hilha, o encara damb màger crudeutat s’ei possible.
WEB-CONDES-CANTERBURY	Ça que la, era non mostrèc cap senhau de pena, tanta ère era sua paciéncia, mès punèc tanben ath sòn hilh e lo senhèc, demanant solet ad aqueth individú que, se podie, l’acoguèsse en solèr entà preservar es sues petites extremitats des audèths e des bèsties sauvatges.
WEB-CONDES-CANTERBURY	Mès que non obtenguec cap reponsa.
WEB-CONDES-CANTERBURY	Er òme partic coma s’aquerò non signifiquèsse arren entada eth; mès amièc damb fòrça suenh ath mainatge entà Bolonia.
WEB-CONDES-CANTERBURY	Coma mès pensaue en ahèr, mès se meravilhaue eth marqués dera sua paciéncia, e, se non auesse estat segur de guaire estimaue as sòns hilhs, aurie sospechat qu’era passaue per tot aquerò damb astúcia, malicia o duretat de còr.
WEB-CONDES-CANTERBURY	Ara les preguntarè as daunes presentes se non considèren que totes aguestes pròves son ja sufisentes.
WEB-CONDES-CANTERBURY	Qué mès podie endonviar aguest implacable marit entà verificar era fidelitat e constància entà ua persona tant inexorabla coma eth?
WEB-CONDES-CANTERBURY	Mès que i a un tipe de persones qu’un còp an decidit cuélher un determinat camin, non pòden ja resistir, senon que se tien ath sòn prepaus iniciau, coma un martir estacat en pau deth suplici.
WEB-CONDES-CANTERBURY	Qu’ère aguest eth cas deth marqués, que persutaue a méter a pròva ara sua hemna sivans eth sòn prepaus iniciau.
WEB-CONDES-CANTERBURY	Qu’ère tostemp atentiu a quinsevolh paraula o gèst que deishèsse veir qu’era auie cambiat un shinhau respècte ada eth.
WEB-CONDES-CANTERBURY	Mès non podec veir cap variacion: seguic damb eth madeish anament e comportament de tostemp; autanplan, damb es ans, se tornèc, se siguesse possible, encara mès fidèu e devòta.
WEB-CONDES-CANTERBURY	A tot darrèr semblèc coma que s’entre es dus i auie ua soleta volontat, donques que, siguesse quin siguesse eth desir de Walter, se convertie tanben en desir d’era, enquia que, gràcies ath Cèu, arribèc ara sua fin.
WEB-CONDES-CANTERBURY	Era demostrèc se com, a maugrat de totes es tribulacions, ua esposa non a d’auer d’auti desirs qu’es deth sòn marit.
WEB-CONDES-CANTERBURY	Ara plan, corrien istòries escandaloses, sus Walter, pertot: que se per çò d’auer-se maridat damb ua prauba, ena crudeutat deth sòn còr auie manat pervèrsa e secretament assassinar as sòns dus hilhs.
WEB-CONDES-CANTERBURY	Tau ère eth parlar dera gent.
WEB-CONDES-CANTERBURY	E non ère d’estranhar, pr’amor que non arribèc cap paraula enes aurelhes deth pòble de qué non auessen estat assassinadi.
WEB-CONDES-CANTERBURY	Plan per aquerò, se passèc que s’enquia alavetz auie estat estimat fòrça peth sòn pòble, er opròbi dera sua mala fama hec que l’arribèssen a auer en òdi.
WEB-CONDES-CANTERBURY	Ça que la, eth non cessèc enes sòns crudèus prepausi per cap motiu.
WEB-CONDES-CANTERBURY	Era sua ment qu’ère totaument ocupada en seguir metent a pròva ara sua hemna.
WEB-CONDES-CANTERBURY	Quan era sua hilha complic dotze ans d’edat, manèc ath sòn messatgèr ena cort de Roma (qu’ada era astutament l’auie mantengut informada des sues intencions) e les autregèc instruccións entà que fausifiquèssen es documents que siguesse de besonh entath sòn inuman projècte.
WEB-CONDES-CANTERBURY	Aguesti documents auien de díder qu’eth Papa, entà padegar era opinion deth sòn pòble, li demanaue que, se volie, se maridèsse de nauèth.
WEB-CONDES-CANTERBURY	Reaument arribèc a sollicitar-les que fausifiquèssen bulles papaus, que didessen qu’auie eth permís, per dispensa pontificia, de repudiar ara sua prumèra esposa, entà qu’era disension e mala volontat entre eth e eth sòn pòble despareishessen.
WEB-CONDES-CANTERBURY	Atau didie era bulla, que se publiquèc ena sua totalitat.
WEB-CONDES-CANTERBURY	Coma ère de demorar, era gent s’ac credec peth menut.
WEB-CONDES-CANTERBURY	Mès quan era notícia l’arribèc a Griselda, me pensi qu’eth sòn còr s’aumplic de pena.
WEB-CONDES-CANTERBURY	Totun, damb era fermetat acostumada, era decidic, prauba malerosa!, suportar es adversitats dera fortuna, tostemp procurant eth plaser d’aqueth qu’ada eth l’auie autrejat amna e còr, coma eth sòn vertadèr solaç terrenau.
WEB-CONDES-CANTERBURY	Entà non alongar mès era istòria, diderè qu’eth marqués escriuec ua carta especiau entà amiar a tèrme es sòns plans e la manèc secretament a Bolonia.
WEB-CONDES-CANTERBURY	Sollicitèc formaument ath comde de Panago (que s’auie maridat damb era sua fraia) que, publicament, l’amièsse en casa as sòns dus hilhs damb ua escòrta d’aunor.
WEB-CONDES-CANTERBURY	Ua causa l’exigic escrupulosament, e ère que se li preguntauen ath comde de qui èren hilhs non ac didesse ad arrés, mès que divulguèsse qu’era mainada s’anaue a maridar damb eth marqués de Saluzzo.
WEB-CONDES-CANTERBURY	Eth comde complic çò que se li demanèc, e eth dia previst se metec en marcha, camin de Saluzzo, damb ua grana acompanhada de nòbles ben premanidi entà balhar escòrta ara puncèla a ath sòn frair petit, que cavaucaue ath sòn costat.
WEB-CONDES-CANTERBURY	Era gojata anaue ornada entara nòça e caperada de reludentes jòies, tant qu’eth sòn frairet, de sèt ans, anaue esplendorosament vestit ath sòn pròpri estil.
WEB-CONDES-CANTERBURY	Atau cavauquèren dia e net camin de Saluzzo ath miei d’un gran esplendor e alegria.
WEB-CONDES-CANTERBURY	Un dia, pendent ua audiéncia publica, se dirigic ada era en votz nauta:
WEB-CONDES-CANTERBURY	Reaument, Griselda, a estat molt agradiu tier-te coma esposa, mès pera vòsta fidelitat e aubediéncia que pera vòsta riquesa e linhatge.
WEB-CONDES-CANTERBURY	Mès quan pensi en aquerò, cada còp ne sò mès convençut de qué coma mès nauta sigue era posicion d’un, màger ei era sua subjeccion ath servici.
WEB-CONDES-CANTERBURY	Un campanhard qu’a mès libertat de dar-se un gust que jo madeish, donques qu’eth pòble m’obligue damb eth sòn diadèr clamor a que cuelha ua auta esposa.
WEB-CONDES-CANTERBURY	E, ath delà, me cau dider-vos qu’eth Papa m’a autrejat eth sòn cosentiment entad aquerò damb era fin d’empedir que i auesse dissensions e mala volontat entre eth pòble.
WEB-CONDES-CANTERBURY	Per cèrt, que vos vau a díder aquerò: era mia naua esposa ei en camin entà aciu.
WEB-CONDES-CANTERBURY	Premanitz-vos entà deishar aguest lòc sense demora.
WEB-CONDES-CANTERBURY	Per çò deth dòt que vos me portéretz coma un favor especiau vos permeterè que vo’lo hescatz a vier damb vos.
WEB-CONDES-CANTERBURY	Entornatz ena casa deth vòste pair.
WEB-CONDES-CANTERBURY	Arrés pòt auer tanta sòrt tostemp.
WEB-CONDES-CANTERBURY	Seguitz eth mèn conselh e tietz es atacs dera fortuna damb imparcialitat.
WEB-CONDES-CANTERBURY	Li responec era, totun, damb fortalesa:
WEB-CONDES-CANTERBURY	Senhor, me’n sabí e tostemp me n’è sabut qu’arrés pòt de cap manèra comparar eth vòste esplendor damb era mia praubetat.
WEB-CONDES-CANTERBURY	Aquerò ei atau.
WEB-CONDES-CANTERBURY	Jamès me considerè digna d’èster era vòsta esposa.
WEB-CONDES-CANTERBURY	Non, ne tansevolh èster era vòsta puncèla de cramba.
WEB-CONDES-CANTERBURY	En aguesta casa qu’en era me héretz patrona boti a Diu per testimòni (qu’Eth balhe consolament ath mèn esperit) que jamès pensè qu’èra era senhora senon era umila mossa de vòsta senhoria, peth dessús des autes creatures terrenaus, e ne seguirè estant tant que se tarde era mia vida.
WEB-CONDES-CANTERBURY	Vos balhi es gràcies a vos e ath Cèu, ath que prègui entà que vos recompense, per çò deth temps que m’auetz aunorat damb era vòsta generositat e m’auetz exaltat enquia un lòc que d’eth non ne sò digna.
WEB-CONDES-CANTERBURY	Non diderè arren mès.
WEB-CONDES-CANTERBURY	Tornarè damb eth mèn pair gustosament e viuerè damb eth era rèsta dera mia vida.
WEB-CONDES-CANTERBURY	E aquiu a on m’elevè de mainada, viuerè e morirè coma veuda, neta de còs e d’amna e de totes es causes.
WEB-CONDES-CANTERBURY	Pr’amor que, dera madeisha manèra que vos autregè era mia virginitat e sò, sense cap de dobte, era vòsta fidèu esposa, Diu empedisque qu’era esposa d’un prince tan gran cuelhe coma espós e companh a un aute òme.
WEB-CONDES-CANTERBURY	Ara, senhor mèn, donques que desiratz que jo, qu’auí tostemp eth còr en vos, me’n vaja, partirè entà on volgatz.
WEB-CONDES-CANTERBURY	Ò, Diu benedit!
WEB-CONDES-CANTERBURY	Guaire nòble e amable me sembléretz en aspècte e paraula eth dia que mos maridèrem!
WEB-CONDES-CANTERBURY	Ça que la, se ditz e ei vertat (aumens jo atau m’ac pensi, donques qu’a resultat cèrt), “qu’er amor càmbie quan envielhís”.
WEB-CONDES-CANTERBURY	Mès vos asseguri, senhor mèn, que ne es penalitats ne era mòrt haràn que m’empenaïsca de paraula o de òbra d’auer-vos autrejat tot eth mèn còr.
WEB-CONDES-CANTERBURY	Qu’ei evident qu’era soleta causa que vos hi a vier siguec era mia fidelitat, era mia nudessa e era mia virginitat.
WEB-CONDES-CANTERBURY	Vos posqui assegurar qu’era rèsta des vòstes jòies son ena vòsta cramba.
WEB-CONDES-CANTERBURY	Despolhada arribè de casa deth mèn pair e despolhada me cau entornar en era.
WEB-CONDES-CANTERBURY	De bon voler me someterè a toti es vòsti desirs, mès demori que non ajatz era intencion de qué gesca deth vòste palai totaument nuda.
WEB-CONDES-CANTERBURY	Vos prègui sustot que non me hescatz caminar despolhada coma un vèrme peth camin.
WEB-CONDES-CANTERBURY	Estimat senhor mèn, brembatz-vo’n de qué siguí era vòsta esposa, encara qu’indigna, e que, per tant, era virginitat que vos hi a vier e qu’ara non me posqui emportar m’autorize a que m’autregetz poder tornar damb ua vestimenta coma era que solia amiar, pr’amor de qué posca amagar eth vrente dera que siguec un còp era vòsta esposa.
WEB-CONDES-CANTERBURY	E entà que non vos emmalicietz, senhor mèn, aciu me digui adiu de vos.
WEB-CONDES-CANTERBURY	Sauvatz-vos era vestimenta qu’amiatz, didec eth, e hètz-la-vos a vier damb vos.
WEB-CONDES-CANTERBURY	Totun, ada eth li costèc prononciar aguestes paraules per pietat e racacòr, mès se virèc d’esponèra.
WEB-CONDES-CANTERBURY	Era s’ac deishèc tot aquiu madeish dauant deth pòble e partic damb eth sòn vestit entara casa de sa pair, damb era tèsta nuda e damb es pès descauci.
WEB-CONDES-CANTERBURY	Eth pòble la seguic plorant, e mentre caminauen maudidien ara devesa Fortuna; mès era mantenguec es sòns uelhs secs de lèrmes e pendent tot eth camin non didec ne ua soleta paraula.
WEB-CONDES-CANTERBURY	Sa pair lèu se’n sabec dera notícia.
WEB-CONDES-CANTERBURY	Maudidec eth dia e era ora que neishec.
WEB-CONDES-CANTERBURY	Solide aguest praube ancian tostemp auie sentut ua cèrta apreension sus eth maridatge dera sua hilha.
WEB-CONDES-CANTERBURY	Dera prumèria sospechèc qu’un còp eth prince auesse satisfèt eth desir sexuau, senterie auer descreditat eth sòn linhatge per çò d’auer alistat tan baish e qu’alavetz se desliurarie d’era çò mès lèu possible.
WEB-CONDES-CANTERBURY	Eth clamor dera gent l’anoncièc era sua proximitat e se pressèc a gésser ar encontre dera sua hilha.
WEB-CONDES-CANTERBURY	Plorant amarament la curbic damb eth sòn vielh abric coma milhor podec, mès que non la podec caperar deth tot pr’amor qu’era ròba ère cuerta e fòrça mès vielha e rosigada qu’eth dia dera nòça.
WEB-CONDES-CANTERBURY	Atau, donc, aguesta flor d’esposa pacienta se demorèc bèth temps damb sa pair.
WEB-CONDES-CANTERBURY	Jamès demostrèc ne damb ua paraula ne damb ua guardada, ne en public ne en privat, que l’auesse hèt cap mau; eth sòn ròstre non revelaue tanpòc que rebrembèsse o trapèsse mens era sua nauta posicion perduda.
WEB-CONDES-CANTERBURY	Tanpòc aquerò podie meravilhar ne estranhar ad arrés, pr’amor que quan ère marquesa tostemp s’auie distinguit per ua actitud sense pretensions.
WEB-CONDES-CANTERBURY	Non sentie especiau predileccion pes minjars delicadi ne auie un esperit aimant des plasers; ath contrari, ère plia d’amabilitat pacienta, ère discreta, sense pretensions, tostemp aunorabla e, respècte ath sòn espós, constanta e aubedienta.
WEB-CONDES-CANTERBURY	Era gent parle de Job, e especiaument, dera sua umilitat; quan vòlen, es erudits sòlen èster pro eloqüents ath respècte (mès que mès dera umilitat enes òmes), mès encara qu’aqueri dediquen pòqui elògis ara hemna, era vertat ei que cap òme jamès arribe a èster ne era mitat d’umil e fidèu qu’ua hemna; e se non ei atau, ara me’n sai.
WEB-CONDES-CANTERBURY	Quan eth comde de Panago arribèc en Bolonia, era naua s’estenec pertot.
WEB-CONDES-CANTERBURY	Tanben arribèc ena audida de toti eth hèt que s’auie hèt a vier damb eth a ua naua marquesa damb tau pompa e esplendor, que per tota era Lombardia occidentau cap èsser uman auie contemplat jamès un espectacle de tanta magnificéncia.
WEB-CONDES-CANTERBURY	Abans dera arribada deth comde, eth marqués (que se’n sabie d’era, donques qu’ac auie planificat tot) manèc uns messatgèrs entà que li hessen a vier ara prauba e innocenta Griselda; e era, damb eth còr somés e eth ròstre erós, encara que non amièsse granes esperances en sòn pièch, acodit (ara prèssa) ath sòn requeriment.
WEB-CONDES-CANTERBURY	S’ajulhèc ath sòn dauant e lo saludèc respectuosament.
WEB-CONDES-CANTERBURY	Griselda, li didec eth, sò complètament decidit a qu’aguesta gojata que damb era me vau a maridar sigue recebuda deman ena mia casa coma se siguesse ua reina, e que toti siguen plaçadi e mestradi sivans eth sòn linhatge e complimentadi damb toti es aunors que poga autrejar-les.
WEB-CONDES-CANTERBURY	Plan que òc, non dispausi de cap hemna capabla d’ordenar e dispausar es crambes coma jo voleria; plan per aquerò seria fòrça content se vos podéssetz encuedar d’aquerò.
WEB-CONDES-CANTERBURY	Ath delà, que ja ètz acostumada as mèns gusti.
WEB-CONDES-CANTERBURY	Qu’ei parièr qu’es vòsti vestits siguen rosigadi e lègi: çò d’important ei que compligatz damb eth vòste prètzhèt dera milhor manèra possibla.
WEB-CONDES-CANTERBURY	Senhor mèn, responec era, non solet sò erosa de poder hèr çò que desiratz, senon qu’ei tanben eth mèn desir de servir-vos e complader-vos çò milhor que poga des d’eth mèn umil lòc, enquia que quèiga renduda; e tostemp serà atau.
WEB-CONDES-CANTERBURY	Pr’amor que jamès, ena felicitat o ena afliccion, era amna que se lòtge en mèn pièch vos deisharà d’estimar damb era màger e mès vertadèra leiautat.
WEB-CONDES-CANTERBURY	E, dempús de díder aquerò, comencèc a botar orde ena casa, premanint es taules e hènt es lhets.
WEB-CONDES-CANTERBURY	Non estauvièc esfòrci, en tot ahiscar as crambères a que, per Diu, se pressèssen, escampèssen e netegèssen, mentre era, mès ocupada qu’arrés, premanie eth salon dera taulejada e es crambes dera gent importanta.
WEB-CONDES-CANTERBURY	Eth comde venguec a miei maitin en tot hèr-se a vier as dus nòbles mainatges damb eth.
WEB-CONDES-CANTERBURY	Era gent gessec ath mès córrer tà veir aqueth gran espectacle; e ara, per prumer viatge, comencèren a comentar es uns damb es auti que Walter non ère un pèc.
WEB-CONDES-CANTERBURY	Se volie cambiar d’esposa, encara i gessie guanhant, donques que la vederen fòrça mès beròia que Griselda e fòrça mès joena; eth fruit deth matrimòni serie milhor, e, per çò dera nauta cunhèra dera naua esposa, mès acceptable qu’eth dera auta.
WEB-CONDES-CANTERBURY	E s’auie de veir era cara tan beroia qu’amiaue tanben eth sòn petit frair.
WEB-CONDES-CANTERBURY	Ambdús les semblèren ben ara multitud, e toti laudèren ara era conducta deth marqués.
WEB-CONDES-CANTERBURY	Tostemp cambianta, tostemp infidèu, inconstanta e variabla coma ua viroleta; tostemp alegrant-se damb es darrèrs rumors.
WEB-CONDES-CANTERBURY	Creishent e amendrint de contunh e tostemp plen de parlòtes e petòfies que non valen un sò horadat.
WEB-CONDES-CANTERBURY	S’enganhe enes sòns judicis, e era sua constància non resistís eth mendre atac.
WEB-CONDES-CANTERBURY	Aguesti èren es comentaris des ciutadans mès senadi tant qu’era multitud ac guardaue tot damb era boca dubèrta, erosa d’auer ua naua marquesa pera simpla nauetat qu’aquerò representaue.
WEB-CONDES-CANTERBURY	Non diderè arren mès sus aquerò, senon que vau a passar a parlar un aute còp de Griselda e dera sua paciéncia e laboriositat.
WEB-CONDES-CANTERBURY	Griselda s’ocupèc incansabla de tot çò que se referie ara hèsta dera nòça.
WEB-CONDES-CANTERBURY	Sense que se’n hesse bric deth sòn vestit rosigat e lèg gessec alègra ena pòrta damb es auti entà saludar ara marquesa, e dempús tornèc entath sòn trabalh.
WEB-CONDES-CANTERBURY	Recebec as convidadi damb tau animosa aptitud, cada un sivans eth sòn reng, qu’aguesti, luenh de trapar defèctes ena sua recepcion, se preguntauen meravilhadi se com ua hemna tan praubament vestida podie èster tan cortés e complidora.
WEB-CONDES-CANTERBURY	Toti laudèren meritosament era sua delicadesa.
WEB-CONDES-CANTERBURY	Mentretant, era jamès cessaue enes sues sincères laudances ara gojata e ath sòn frair, que li gessien deth sòn còr plen d’amabilitat e espontaneïtat.
WEB-CONDES-CANTERBURY	Arrés les podec laudar mès qu’era.
WEB-CONDES-CANTERBURY	Mès, fin finau, quan es nòbles entrèren entà ocupar es sòns lòcs ena taulejada, eth marqués ordenèc que venguesse Griselda:
WEB-CONDES-CANTERBURY	Qué ne penses dera beresa dera mia esposa?
WEB-CONDES-CANTERBURY	Que la trapi fòrça beròia, senhor, repliquèc era.
WEB-CONDES-CANTERBURY	Credetz-me, jamès è vist ua gojata mès beròia.
WEB-CONDES-CANTERBURY	Que Diu l’autrege era felicitat!
WEB-CONDES-CANTERBURY	Demori qu’Eth vos envie felicitat entàs dus pendent era rèsta des vòstes vides.
WEB-CONDES-CANTERBURY	Ua soleta causa vos demani (permetetz-me que vos ac avertisca): non hescatz damb aguesta doça gojata çò qu’auetz hèt damb d’autes: repudiar-les.
WEB-CONDES-CANTERBURY	Era a estat elevada e educada damb màger delicadesa, e non me pensi que podesse suportar es penalitats tan ben coma ua auta qu’auesse estat elevada ena praubetat.
WEB-CONDES-CANTERBURY	Quan Walter vedec ara era sua paciéncia, era sua animosa portadura que non auie bric de malícia, sense deishar d’èster tostemp fèrma coma ua tampa e sense cap racacòr a maugrat dera freqüéncia qu’eth l’auie tormentat, eth testut marqués sentec pietat en sòn còr per çò dera inviolabla constància dera sua esposa e exclamèc:
WEB-CONDES-CANTERBURY	Plan estimada Griselda!
WEB-CONDES-CANTERBURY	Damb aquerò que ja n’è pro.
WEB-CONDES-CANTERBURY	Non cranhes ne patisques mès.
WEB-CONDES-CANTERBURY	Qu’è botat a pròva era vòsta fidelitat e era bontat deth vòste còr, autant ena riquesa coma ena praubetat enquia a on jamès cap hemna siguec provada.
WEB-CONDES-CANTERBURY	Plan estimada esposa, ne sò segur dera vòsta constància.
WEB-CONDES-CANTERBURY	Dempús, en tot agarrar-la enes sòns braci, la punèc.
WEB-CONDES-CANTERBURY	Era ère tant estonada que non se n’encuedèc ne entenec çò que li didie; qu’ère coma se, de pic, l’auessen arrincat d’un sòmi.
WEB-CONDES-CANTERBURY	Mès, a tot darrèr, se remetec dera sua estupefaccion.
WEB-CONDES-CANTERBURY	Griselda, didec eth, per Jesucrist que moric per nosati, vos qu’ètz era mia esposa.
WEB-CONDES-CANTERBURY	Non è cap auta esposa ne n’aurè jamès cap auta.
WEB-CONDES-CANTERBURY	Tan cèrt coma que Diu sauvarà era mia amna.
WEB-CONDES-CANTERBURY	Aguesta qu’ei era vòsta hilha, aguesta que vos auetz pensat qu’ère era mia naua esposa; e aguest gojat serà solide eth mèn eretèr, coma tostemp è volgut que siguesse.
WEB-CONDES-CANTERBURY	Eth, qu’ei reaument eth hilh des vòstes entralhes.
WEB-CONDES-CANTERBURY	Les auia amagadi en Bolonia; recuperatz-les, pr’amor qu’ara non poiratz díder qu’auetz perdut a degun des vòsti dus hilhs.
WEB-CONDES-CANTERBURY	Podie Diu perméter qu’aucissa jo as mèns dus hilhs?
WEB-CONDES-CANTERBURY	Era mia intencion siguec tier-les amagadi enquia que ne siguessa segur dera vòsta resolucion e fòrça de volontat.
WEB-CONDES-CANTERBURY	Quan era entenec aquerò queiguec en solèr estavanida, damb eth còr esbauçat d’alegria.
WEB-CONDES-CANTERBURY	Quan se remetec cridèc as sòns dus hilhs entà que s’apressèssen e les sarrèc entre es sòns braci, plorant pateticament e punant-les trendament coma quinsevolh mair; eth sòn ròstre e es sòns peus èren chaupadi de salades lèrmes.
WEB-CONDES-CANTERBURY	Be ne siguec d’esmovent veder-la estavanir-se e entener-la díder damb votz febla:
WEB-CONDES-CANTERBURY	Mil còps gràcies, senhor mèn, per auer sauvat as mèns dus hilhs.
WEB-CONDES-CANTERBURY	Que m’ei parièr ja morir-me aciu e ara, damb era condicion de qué m’estimetz e aja eth vòste favor.
WEB-CONDES-CANTERBURY	Non m’impòrte ja era mòrt o qu’era mia amna m’abandone.
WEB-CONDES-CANTERBURY	Ò, hilhs mèns!
WEB-CONDES-CANTERBURY	Ò, hilhets dera mia amna.
WEB-CONDES-CANTERBURY	Era vòsta apenada mair tostemp pensèc qu’auíetz estat avaladi per crudèus gossets o per bèsties orribles, mès Diu ena sua bontat e eth vòste pair vos an sauvat sani e en bona santat.
WEB-CONDES-CANTERBURY	De ressabuda, e en aqueth madeish instant, s’esguitlèc contra eth solèr abraçada tan fòrtament as sòns dus hilhs, que les costèc grani esfòrci rescatar-les dera sua prumèra abraçada.
WEB-CONDES-CANTERBURY	Es lèrmes regolejauen pes ròstres contrits des presents, qu’a penes resistien seguir en aquera cramba.
WEB-CONDES-CANTERBURY	Walter la consolèc enquia qu’era sua pena prigonda se passèc.
WEB-CONDES-CANTERBURY	Quan se recuperèc deth sòn estavaniment, era sentec vergonha; mès toti la mimèren enquia que recuperèc era sua portadura.
WEB-CONDES-CANTERBURY	Alavetz, Walter, la tractèc damb corau sollicitud enquiath punt que hège gòi veir era felicitat que regnaue entre es dus, ara qu’èren amassa de nauèth.
WEB-CONDES-CANTERBURY	Quan es daunes n’aueren era escadença se la heren a vier ena sua cramba e li treigueren era rosigada ròba e la vestiren damb ua resplendenta tunica daurada e li botèren sus eth cap ua corona qu’en era i auie montades diuèrses pèires precioses.
WEB-CONDES-CANTERBURY	Dempús l’amièren entath salon dera taulejada, a on li renderen es milhors aunors.
WEB-CONDES-CANTERBURY	E atau acabèc erosament aguest dia esmovent, donques que toti es presents, òmes e hemnes, ac celebrèren de grana manèra e passèren tota era jornada damb alegria e gòi enquia qu’es esteles comencèren a lúder en firmament.
WEB-CONDES-CANTERBURY	A toti es presents les semblèc qu’aguesta taulejada ère mès somptuosa e magnifica qu’es celebracions dera nòça.
WEB-CONDES-CANTERBURY	Ambdús viueren prospèrament en patz e armonia pendent longui ans.
WEB-CONDES-CANTERBURY	Era sua hilha auec ues bones nòces, donques que se maridèc damb un des princes mès nòbles de tota Italia.
WEB-CONDES-CANTERBURY	Walter ordenèc qu’eth pair dera sua esposa venguesse a víuer damb eri ena cort, en pacifica retirada enquia qu’era sua amna abandonèc eth sòn còs terrenau.
WEB-CONDES-CANTERBURY	Quan l’arribèc era ora a Walter, eth sòn hilh lo succedic en patz e tranquillitat.
WEB-CONDES-CANTERBURY	Tanben auec sòrt en sòn matrimòni, encara que non hec patir ara sua hemna damb cap pròva.
WEB-CONDES-CANTERBURY	Eth mon ja non ei tan dur coma abans.
WEB-CONDES-CANTERBURY	Aquerò ei vertat.
WEB-CONDES-CANTERBURY	Ara escotatz çò qu’eth Petrarca li cau díder ath respècte:
WEB-CONDES-CANTERBURY	A de servir mèsalèu entà que toti, sigue quina sigue era sua condicion, s’estonguen tan constants coma Griselda ena adversitat”.
WEB-CONDES-CANTERBURY	Aguesta ei era rason que per era Petrarca condèc aguest conde, que compausèc en mès naut des estils.
WEB-CONDES-CANTERBURY	Pr’amor que s’ua hemna siguesse tan pacienta damb un simple mortau, damb quina màger rason auríem d’acceptar sense cap quèisha tot çò que Diu mos envie.
WEB-CONDES-CANTERBURY	Qu’ei rasonable qu’Eth bote a pròva a toti es qu’Eth madeish a creat.
WEB-CONDES-CANTERBURY	Ça que la, coma ditz Santiago ena sua Epistòla, jamès provarà enquia tau extrèm as qu’Eth a redimit.
WEB-CONDES-CANTERBURY	Plan que òc, ei tostemp en tot provar-mos.
WEB-CONDES-CANTERBURY	Entath nòste ben permet tostemp que sigam tormentadi de diuèrses manères peth foet crudèu dera adversitat, non perque volgue èster segur dera nòsta fòrça de volontat, donques que pro se’n sap de totes es nòstes debilitats des d’abans deth nòste neishement.
WEB-CONDES-CANTERBURY	Tot aquerò que dispause qu’ei tostemp entath nòste ben.
WEB-CONDES-CANTERBURY	Alavetz, viuem ena vertut e ena fortalesa.
WEB-CONDES-CANTERBURY	Mès, abans de qué me’n vaja, permetetz-me, senhors, que diga ues paraules.
WEB-CONDES-CANTERBURY	Actuaument serie dificil trapar tres Griseldes, o enquia e tot dues, en tota era ciutat.
WEB-CONDES-CANTERBURY	Er aur qu’eres representen ei adulterat damb lhauna, que s’actuaument se botèsse a pròva eth metau dera moneda (encara que semble qu’ei bona), probablament se trincarie en dus tròci abans que se dobleguèsse.
WEB-CONDES-CANTERBURY	Atau, donc, en aunor dera Comaire de Bath (volgue Diu mantier-la ada era e a tot eth sòn sèxe en lòc de comandament o es causes anarien massa mau), vos cantarè ua cançon que demori que vos encoratge, pr’amor que me senti premanit entà hè’c.
WEB-CONDES-CANTERBURY	Ara escotatz era mia cançon.
WEB-CONDES-CANTERBURY	La vaquí:
WEB-CONDES-CANTERBURY	DE CHAUCER Griselda moric, tanben era sua paciéncia, son mès mòrts qu’un clau d’un taüt; avertisqui as marits en audiéncia que non assauten en lauèg era paciéncia des sues hemnes, demorant trapar ua Griselda; solide que capvirarien eth sòn cervèth.
WEB-CONDES-CANTERBURY	Vosates, esposes de nauta cunhèra, famoses pera prudéncia.
WEB-CONDES-CANTERBURY	Compde que non vengue Chichevache e se vos avalèsse!
WEB-CONDES-CANTERBURY	Imitatz a Eco, qu’era sua pròpria votz non hè carar, era sua actitud qu’ei d’antifona; non sigatz insensats de tanta innocéncia.
WEB-CONDES-CANTERBURY	Botatz es pès en solèr, cuelhetz eth contròtle e fixatz aguesta leçon ena vòsta consciéncia; eth ben generau luderà entà toti coma eth solei, Vosates, suberesposes, lheuatz-vos ena vòsta pròpria defensa.
WEB-CONDES-CANTERBURY	Cada ua ei grana e fòrta coma un camèl.
WEB-CONDES-CANTERBURY	Com podetz perméter qu’un òme vos ofense?
WEB-CONDES-CANTERBURY	E vosates, esposes menores, encara que hloishes ena batalha, sigatz herotges coma tigres o diables.
WEB-CONDES-CANTERBURY	Eth fòrt rambalh, coma eth vent enes mòles, que non manque.
WEB-CONDES-CANTERBURY	Per qué vos cau crànher o hèr-les reveréncia?
WEB-CONDES-CANTERBURY	Pr’amor que s’eth vòste marit se capère de malha, es flèches afilades dera vòsta eloqüéncia trauessaràn era sua coirassa e era sua dura pantalha.
WEB-CONDES-CANTERBURY	Seguitz eth mèn conselh, sigatz geloses; non perdetz eth vam, e era vòsta preséncia les acovardarà.
WEB-CONDES-CANTERBURY	S’ètz polides e beròies, quan d’auti siguen presents, mostratz es vòstes gales e bereses.
WEB-CONDES-CANTERBURY	Se siguéssetz lèges, tietz era generositat de guanhar amics e èster ena sua ment.
WEB-CONDES-CANTERBURY	Sigatz alègres e leugères coma eth vent d’Orient, e deishatz entada eth que se planhe, preocupe, plore, se lamente.
WEB-CONDES-CANTERBURY	È ua esposa, era pejor que vos pogatz imaginar; se siguesse maridada damb eth diable, ac poiria jurar: lo depassarie.
WEB-CONDES-CANTERBURY	I a ua grana e prigonda diferéncia entre era gran paciéncia de Griselda e eth rancura e es desirs de resvenja que niden ena mia hemna.
WEB-CONDES-CANTERBURY	Ne peth mau de morir tornaria jo a quèir en param se siguessa liure!
WEB-CONDES-CANTERBURY	Nosati, es òmes maridadi, viuem tostemp angoishadi e afligidi.
WEB-CONDES-CANTERBURY	Tastatz-ac, plan, e veiratz que vos digui era vertat, per Sant Tomàs dera India!.
WEB-CONDES-CANTERBURY	Ai, brave mèstre anfitrion!, credetz-me, non amii maridat mès de dus mesi; totun, me pensi que cap celibatari de tota era vida poirie començar a relatar-vos quauquarren tan penible coma çò que jo poiria condar aciu restacat ara marridesa dera mia hemna.
WEB-CONDES-CANTERBURY	Non, encara que m’arrinquéssetz eth còr.
WEB-CONDES-CANTERBURY	Fòrça ben, que Diu vos benedisque, estimat mercadèr, didec er anfitrion; donques que vo’n sabetz tant der ahèr, vos demani se vos platz que mos condetz quauquarren d’aquerò.
WEB-CONDES-CANTERBURY	Eth conde deth mercadèr.- Hè ja temps, en Lombardia viuie un nòble cavalièr, neishut en Pavia, damb grana prosperitat.
WEB-CONDES-CANTERBURY	Auie estat celibatari pendent seishanta ans, padegant eth sòn còs damb es hemnes que l’agradauen, coma sòlen hèr aguesti insensati mondans.
WEB-CONDES-CANTERBURY	Ara, sigue per un accès de pietat o de vielhesa (sabi pas quin), en passar des seishanta, ath mentat cavalièr li vengueren uns talents irrepressibles de maridar-se e se passaue toti es dies e totes es nets cercant ara hemna des sòns sòmis.
WEB-CONDES-CANTERBURY	Preguèc a Diu que li permetesse tastar es delicies dera vida qu’artenhen marit e hemna quan demoren estacadi peth sagrat ligam que Diu junhèc a òme e hemna.
WEB-CONDES-CANTERBURY	Toti es auti sistèmes de vida non valen un sò horadat, didie eth.
WEB-CONDES-CANTERBURY	Atau parlèc er ancian cavalièr damb tota era sua sabença.
WEB-CONDES-CANTERBURY	E ei vertat, tan cèrt coma que Diu ei en Cèu, que maridar-se ei ua causa excellenta, mès que mès quan un òme ei vielh e a eth peu blanc, pr’amor qu’alavetz ua esposa constituís era sua mès preciosa possession.
WEB-CONDES-CANTERBURY	Per tant, decidic hèr-se damb ua esposa, joena e polida, entà que l’autregesse un eretèr e víuer damb era ua vida d’alegria e tranquillitat, e non hèr coma aguesti celibataris que gemeguen e se planhen quan patissen quinsevolh contrarietat amorosa; çò que les passe ei que non an hilhs.
WEB-CONDES-CANTERBURY	Qu’ei que, reaument, es celibataris se meten en rambalhs e passen males estones, donques que bastissen sus sables movedissi e trapen inestabilitat aquiu a on cèrquen seguretat.
WEB-CONDES-CANTERBURY	Es audèths e es bèsties viuen en complèta libertat, sense qu’arrén ne arrés les shòrde, mentre qu’er estat de maridat obligue ar òme a víuer ua vida erosa e ordenada, estacat ara joata deth matrimòni.
WEB-CONDES-CANTERBURY	E per qué eth sòn còr non a d’èster alègre e senter-se erós?
WEB-CONDES-CANTERBURY	Qui pòt èster tant aubedient coma ua esposa?
WEB-CONDES-CANTERBURY	Qui pòt, pregunti, èster mès fidèu e diligent entà suenhar-lo a un ena salut e ena malautia?
WEB-CONDES-CANTERBURY	Era non lo deisharà ne quan nade ena abondor ne quan l’afligisquen es penes, ne se cansarà d’estimar-lo e servir-lo, encara que quèigue malaut, enquiath dia dera sua mòrt.
WEB-CONDES-CANTERBURY	E, ça que la, quauqui òmes culti (Teofrasto ei un d’eri) diden que non ei atau.
WEB-CONDES-CANTERBURY	E qué se passe s’a Teofrasco l’auesse dat per mentir?
WEB-CONDES-CANTERBURY	Un vailet fidèu se preocuparà fòrça milhor de susvelhar es tues possessions qu’era tua pròpria hemna, qu’exigirà era mitat dera tua part tant que visque.
WEB-CONDES-CANTERBURY	E dempús, coma que Diu ei era mia sauvacion, se vies a èster malaut, es tòns vertadèrs amics o un vailet aunèst te suenharàn fòrça milhor qu’ua hemna qu’ei simplament en tot demorar eth moment d’apoderar-se des tòns bens.
WEB-CONDES-CANTERBURY	E se te hès a vier a ua esposa ena tua casa, lèu lèu te pòs convertir en un cornut”.
WEB-CONDES-CANTERBURY	Aguesti pensaments e un centenat de d’auti pejors, sigueren escrits per aguest individú, que Diu lo maudide!
WEB-CONDES-CANTERBURY	Ath caralh damb Teofrasco!
WEB-CONDES-CANTERBURY	Non hescatz atencion a taus pegaries, credetz-me.
WEB-CONDES-CANTERBURY	Reaument ua esposa qu’ei un don de Diu; totes es autes causes son bones (tèrres, rendes, peishèus, proprietats o valors mobiliaris), reaument son presents dera devesa Fortuna e tant efemèrs coma ua ombra projectada sus un mur.
WEB-CONDES-CANTERBURY	Mès non cranhetz cap: deishatz-me que vos diga que, francament, ua esposa ei un objècte durable e s’estarà ena vòsta casa fòrça mès temps deth que dilhèu pensàuetz.
WEB-CONDES-CANTERBURY	Eth matrimòni ei un sacrament cardinau; ena mia pensada un òme sense esposa ei mespredable.
WEB-CONDES-CANTERBURY	Era sua vida ei inutila e solitària.
WEB-CONDES-CANTERBURY	Que parli, plan que òc, des laïcs, e ac digui seriosament.
WEB-CONDES-CANTERBURY	Se m’escotatz, vos diderè per quin motiu era hemna a estat hèta entà ajudar ath sòn companh.
WEB-CONDES-CANTERBURY	E alavetz creèc a Eva.
WEB-CONDES-CANTERBURY	Plan per aquerò ei evident e ei ua pròva positiua de qué era hemna ei era ajuda e era comoditat der òme, ei eth sòn solaç e eth sòn Paradís ena tèrra.
WEB-CONDES-CANTERBURY	Aubedienta e vertuosa coma ei, non pòden ambdús qu’èster erosi viuent amassa.
WEB-CONDES-CANTERBURY	Que son ua soleta carn, e ua carn, sivans ac veigui jo, non a qu’un solet còr, venguen alegries o penes.
WEB-CONDES-CANTERBURY	Ua esposa!
WEB-CONDES-CANTERBURY	Santa Maria mos benedisque a toti!
WEB-CONDES-CANTERBURY	Quines penalitats li pòden arribar a un òme qu’age esposa?
WEB-CONDES-CANTERBURY	Reaument non posqui pensar quines.
WEB-CONDES-CANTERBURY	Deguna lengua pòt descríuer e degun còr pòt imaginar era felicitat que se gaudís entre dus.
WEB-CONDES-CANTERBURY	S’eth ei praube, era l’ajude en sòn trabalh; susvelhe es sòns bens, sense menspredar ua soleta mora; çò que li platz ar espós qu’ei ua delicia entada era; quan eth ditz “òc” era jamès respon “non”.
WEB-CONDES-CANTERBURY	Ò, be n’ei de benedida e inestimabla era condición deth matrimòni!
WEB-CONDES-CANTERBURY	Tant alègra e tanben tan vertuosa.
WEB-CONDES-CANTERBURY	Tan laudada e bona.
WEB-CONDES-CANTERBURY	Tot aqueth òme que non sigue un arrat s’aurie de passar era vida balhant gràcies a Diu, de jolhs, per autrejar-li ua esposa, o pregant-li entà que l’en autrege ua que li dure enquiath finau des sòns dies.
WEB-CONDES-CANTERBURY	Pr’amor qu’alavetz era sua vida se sè sus ua basa segura.
WEB-CONDES-CANTERBURY	Ena mia pensada, un òme jamès s’a d’enganhar, tostemp que seguisque eth conselh dera sua hemna.
WEB-CONDES-CANTERBURY	Que pòt amiar era tèsta pro nauta; donques que son tan senades coma fidèus (hètz tostemp çò qu’es hemnes conselhen se voletz seguir er exemple des òmes intelligents).
WEB-CONDES-CANTERBURY	Guardatz se com Jacòb, segontes es erudits, seguic era excellenta suggeréncia de sa mair Rebeca e nudèc era pèth d’ua oelha ar entorn deth sòn còth, artenhent atau era benediccion de sa pair.
WEB-CONDES-CANTERBURY	Era istòria tanben conde se com Judit sauvèc ath Pòble Escuelhut damb eth sòn sabent conselh e decapitèc a Olofernes mentre dormie.
WEB-CONDES-CANTERBURY	Pensatz en Abigail e com rescatèc ath sòn marit, Nabal, damb sabents conselhs quan ja ère a punt d’èster executat; o guardatz a Esther, qu’eth sòn acertat conselh desliurèc ath pôble Escuelhut de tribulacions e permetec que Mardoquèu siguesse aunorat per Asuèr.
WEB-CONDES-CANTERBURY	Coma ditz Seneca, non i a arren que depasse a ua esposa complasenta.
WEB-CONDES-CANTERBURY	Suportatz era lengua dera vòsta esposa, segontes recomane Caton.
WEB-CONDES-CANTERBURY	Era a de manar e eth ac a d’acceptar; mès, totun, coma favor, era t’aubedirà.
WEB-CONDES-CANTERBURY	Era tua hemna ei era patrona dera borsa domestica.
WEB-CONDES-CANTERBURY	Quan sigues malaut, non servís d’arren plorar e planher-se s’un non a ua esposa que susvelhe era casa.
WEB-CONDES-CANTERBURY	Se voletz actuar senadament, vos ahisqui a qu’estimetz as vòstes esposes dera madeisha manèra que Jesucrist estimèc ara sua Glèisa.
WEB-CONDES-CANTERBURY	Se vos estimatz a vosati madeishi, alavetz estimaratz ara vòsta esposa, donques qu’arrés a en òdi ara sua pròpria sang, senon que la suenhe e la protegís mentre li quede alend.
WEB-CONDES-CANTERBURY	Per tant, vos avertisqui, estimatz ara vòsta esposa o jamès prosperaratz.
WEB-CONDES-CANTERBURY	A maugrat des badinades que se hèn sus aquerò, eth marit e era sua hemna an alistat eth solet camin segur entara gent d’aguest mon; donques que son tant intimament junhudi, cap mau les pòt arrivar a degun d’eri, mès que mès ara hemna.
WEB-CONDES-CANTERBURY	Damb aguestes idies en cap, Gèr (eth cavalièr que vos parli) desiraue entara sua vielhesa aguesta vida de felicítat e vertuosa tranquilitat qu’ei eth doç matrimòni.
WEB-CONDES-CANTERBURY	Un dia se hec a vier as sòns amics entà dider-les es conclusions dera sua longa meditación.
WEB-CONDES-CANTERBURY	Damb eth ròstre prigondament seriós comencèc era sua parlòta:
WEB-CONDES-CANTERBURY	Amics mèns, sò vielh e è eth peu blanc, e Diu sap que ja sò damb un pè ena hòssa.
WEB-CONDES-CANTERBURY	Me cau pensar un shinhau ena mia amna.
WEB-CONDES-CANTERBURY	Qu’è rosigat insensatament eth mèn còs, mès, gràcies a Diu, ad aquerò s’i pòt botar remèdi.
WEB-CONDES-CANTERBURY	Donques qu’è decidit maridar-me çò de mès lèu posible.
WEB-CONDES-CANTERBURY	Per tant, hètz-me eth favor d’efectuar es preparatius entath mèn immediat matrimòni damb bèra gojata joena e polida.
WEB-CONDES-CANTERBURY	Pr’amor que ja non voi demorar mès.
WEB-CONDES-CANTERBURY	Dera mia part tierè es uelhs dubèrti, a veir se trapi a quauquarrés que damb era me posca maridar sense demora.
WEB-CONDES-CANTERBURY	Ça que la, coma que jo sò un e vosati diuèrsi, qu’ei plan mès probable que vosati trapetz ua gojata avienta entà jo abans que jo madeish, per çò qu’è decidit auer aliats.
WEB-CONDES-CANTERBURY	Un avertiment, totun, estimadi amics: arren m’amiarà a cuélher ua esposa d’edat.
WEB-CONDES-CANTERBURY	Era non a de depassar es setse ans.
WEB-CONDES-CANTERBURY	Aquerò non ei negociable.
WEB-CONDES-CANTERBURY	Eth mèn gust que pòt èster eth deth peish ben ben codut, mès era carn, joena; ua merluça será milhor qu’un merluça petita, mès era carn de vedèra joena ei milhor qu’era de bò.
WEB-CONDES-CANTERBURY	Non voi auer ua hemna de trenta ans (non son que ferratge, simpla palha), ferratge d’iuèrn.
WEB-CONDES-CANTERBURY	E, ath delà, Diu sap qu’aguestes vielhes veudes se’n saben de fòrça mès trucs que Lepe e pòden prebotjar tantes peleges coma volguen.
WEB-CONDES-CANTERBURY	Jamès viueria en patz damb deguna d’eres.
WEB-CONDES-CANTERBURY	Es desparières escòles hèn a un erudit mès senat.
WEB-CONDES-CANTERBURY	Madeish se passe damb ua hemna qu’a auut diuèrsi marits.
WEB-CONDES-CANTERBURY	En cambi, ua hemna joena pòt èster modelada, dera madeisha manèra qu’un ac pòt hèr damb ua cera cauda.
WEB-CONDES-CANTERBURY	En resumit, que non pensi cuélher a cap hemna auançada en ans, per aguesti motius.
WEB-CONDES-CANTERBURY	Alavetz me calerie passar era rèsta dera mia vida en contunh adultèri e anar-me’n tot dret entath lunfèrn en morir-me.
WEB-CONDES-CANTERBURY	Non poiria engendrar hilhs damb era, e, deishatz-me que vos ac diga, abans me deisharia minjar pes gossets que perméter qu’eth mèn eretatge anèsse a parar en mans estranhes.
WEB-CONDES-CANTERBURY	Que non digui pegaries.
WEB-CONDES-CANTERBURY	Me’n sai de per qué es òmes s’an de maridar.
WEB-CONDES-CANTERBURY	Ath delà me n’encuedi perfèctament de qué fòrça gent que parle deth matrimòni sap mens deth madeish qu’eth mosso des mèns estables des motius que me cau cuélher esposa.
WEB-CONDES-CANTERBURY	S’un òme non pòt víuer en castetat, alavetz li cau maridar-se, non pera simpla concupiscéncia o per amor, senon pera legitima procreación de hilhs, entà màger glòria de Diu.
WEB-CONDES-CANTERBURY	E atau, d’aguesta manèra, evitar era fornicación, pagant eth tribut quan correspone, cada un des conjonchs ajudant ar aute ena aflicción coma un frair ara sua fraia e, dempús, víuer en santa continéncia.
WEB-CONDES-CANTERBURY	Mès, senhors, jo non sò d’aguesta sòrta de gent, non vo’n hescatz.
WEB-CONDES-CANTERBURY	Me pensi que me posqui vantar de qué es mèns membres se senten fòrts e que posqui amiar a tèrme çò que quinsevolh òme a de hèr, pr’amor que jo sò eth milhor jutge en aquerò.
WEB-CONDES-CANTERBURY	E un arbe en flor non ei mòrt ne sec.
WEB-CONDES-CANTERBURY	Sonque ei eth mèn cap que se sent peublac; eth mèn còr e es mèns membres son verdi e frèsqui coma un laurèr pendent tote er an.
WEB-CONDES-CANTERBURY	Plan, ara qu’auetz entenut çò que vos volia díder, vos prègui que compligatz es mèns desirs.
WEB-CONDES-CANTERBURY	Diuèrses persones li condèren causes desparières sus eth matrimòni.
WEB-CONDES-CANTERBURY	Quauqui uns lo condemnauen, e d’auti, totun, lo laudauen; mès a tot darrèr (ja sabetz se com ges era controvèrsia pendent ua discusión entre amics) arribèc ua peleja entre es sòns dus frairs.
WEB-CONDES-CANTERBURY	Eth nòm d’un d’eri ère Placebo, er aute se cridaue Justino.
WEB-CONDES-CANTERBURY	Didie Placebo:
WEB-CONDES-CANTERBURY	Pr’amor que, frair, t’ac asseguri, è estat tota era vida cortesan e ja sabetz qu’è un gran prestigi (encara que siga indigne d’eth) entre es senhors de nauta ascendéncia; totun açò, jamès me sò pelejat damb degun.
WEB-CONDES-CANTERBURY	Era vertat ei que jamès les contradidí.
WEB-CONDES-CANTERBURY	Tostemp auí present qu’un senhor se’n sap des causes mès que jo, per çò que, digue çò que digue, per çò que hè a jo, afirmi madeish qu’eth o quauquarren semblable.
WEB-CONDES-CANTERBURY	Non i a cap saumet màger qu’un conselhèr ath servici de bèth gran senhor que gausi creir o autanplan supausar qu’eth sòn conselh ei milhor qu’es idies deth sòn patrón.
WEB-CONDES-CANTERBURY	Non, credetz-me: es senhors non son pècs.
WEB-CONDES-CANTERBURY	Tu madeish as desplegat aciu, aué madeish, un rasonament tan contondent, ua pietat e capacitat taus, que non posqui mens qu’èster d’acòrd damb era tua pensada e confirmar totes e cada ua des tues paraules.
WEB-CONDES-CANTERBURY	Que non i a òme en tota era ciutat, o, enquia e tot, se persutes, en tota Italia, qu’auesse pogut parlar milhor que tu aué.
WEB-CONDES-CANTERBURY	Eth madeish Jesucrist serie satisfèc d’entener- te.
WEB-CONDES-CANTERBURY	Reaument cau ua gran animositat entà qu’un òme dera tua edat cuelhe a ua joena coma esposa.
WEB-CONDES-CANTERBURY	Pera mia vida!
WEB-CONDES-CANTERBURY	Qu’auetz eth còr a on li correspon.
WEB-CONDES-CANTERBURY	Hètz exactament çò que voletz en aguest ahèr, mès me pensi que çò de milhor en aquerò ei: atau dit atau hèt.
WEB-CONDES-CANTERBURY	Justino, qu’auie escotat, seigut, çò que se didie, repliquèc a Placebo:
WEB-CONDES-CANTERBURY	Escota, frair, e se te platz, hètz-ac damb paciéncia.
WEB-CONDES-CANTERBURY	Plan, donc, se jo auessa d’anar damb fòrça suenh entà veir a qui li dèishi es mies proprietats, damb fòrça mès suenh aurè de susvelhar a qui l’autregi eth mèn còs entà tostemp.
WEB-CONDES-CANTERBURY	T’avertisque senadament: non ei jòc de mainatges escuélher esposa sense era mendre reflexión.
WEB-CONDES-CANTERBURY	Ena mia pensada, ei important saber s’ei discrèta, moderada o autrejada ara beuenda; se se tracte d’ua hemna cocarèla, o se, de bèra manera, ei ua arpia, ua rondinaira, ua mautraucada; s’ei rica, prauba o s’ei ua pòcvau.
WEB-CONDES-CANTERBURY	Ara plan, s’a besonh de temps entà desnishà’c.
WEB-CONDES-CANTERBURY	E è vessat mès d’ua lèrma en secret, pro qu’ac sap Diu, dès que cuelhí ua esposa.
WEB-CONDES-CANTERBURY	Quinsevolh que s’ac prepause pòt cantar elògis deth matrimòni, mès era vertat ei qu’en eth non trapi que trebucs, deuers e despenes totafèt desaprovedides de benediccions.
WEB-CONDES-CANTERBURY	Encara qu’es mèns vesins e mès que mès es hemnes, ar ensems, m’asseguren qu’è era esposa mès constanta e complasenta qu’alende.
WEB-CONDES-CANTERBURY	Mès jo sò eth que sap mihor a on me hè mau era sabata.
WEB-CONDES-CANTERBURY	Fida en çò que te digui: non l’autrejaràs plaser ada era pendent mès de tres ans coma molt.
WEB-CONDES-CANTERBURY	Es esposes requerissen tota sòrta d’atencions.
WEB-CONDES-CANTERBURY	E, se te platz, non t’anuges per çò que t’è dit.
WEB-CONDES-CANTERBURY	Fòrça ben, responec Gèr.
WEB-CONDES-CANTERBURY	As acabat?
WEB-CONDES-CANTERBURY	Ath caralh eth tòn Seneca e es tòns provèrbis; non ei que parlòta d’erudits que non vau un sò horadat.Vies d’escotar que gent mès senada que tu ei d’acòrd damb jo.
WEB-CONDES-CANTERBURY	Qué dides sus aquerò, Placebo?
WEB-CONDES-CANTERBURY	Jo sonque digui que solet un brigand meterie trebucs ath matrimòni.
WEB-CONDES-CANTERBURY	Non digui arren mès, responec eth.
WEB-CONDES-CANTERBURY	Ara seguida, e sense mès, se lheuèren, en tot èster toti d’acòrd de qué s’auie de maridar damb qui volesse e quan ac volesse.
WEB-CONDES-CANTERBURY	Un dia darrèr der aute, era amna de Gèr ère plia d’extraordinàries fantasies e complicades conjectures sus eth sòn matrimòni; net darrèr net, figures e ròstres embelinaires passauen pera sua ment, coma se quauquarrés auesse cuelhut un miralh polit e l’auesse botat ena plaça deth mercat entà contemplar era multitud de figures que passèssen ath sòn costat.
WEB-CONDES-CANTERBURY	D’aguesta sòrta, Gèr vedie ena sua ment as gojates que demorauen près d’eth.
WEB-CONDES-CANTERBURY	Non sabie per quina decidir-se.
WEB-CONDES-CANTERBURY	Pr’amor que s’ua auie un ròstre beròi, ua auta auie tau prestigi d’amabilitat e equanimitat entre era gent, que toti l’ac prepausauen.
WEB-CONDES-CANTERBURY	Quauques ues èren riques, mès qu’auien mala fama.
WEB-CONDES-CANTERBURY	A tot darrèr, miei seriosament, miei de badinada, escartèc deth sòn còr a totes es autes e se tachèc en ua qu’escuelhec entada eth.
WEB-CONDES-CANTERBURY	Er amor qu’ei tostemp cèc e non sap veir.
WEB-CONDES-CANTERBURY	Se l’imaginèc en sòn còr, quan ère a mand d’ajaçar-se: era sua alègra beresa, es sòns trendes ans, era sua diminuta cintura e es sòns braci prims e longui, eth sòn anament senat e era sua nòbla sang, era sua portadura femenina e es sòns gèsti pausadi.
WEB-CONDES-CANTERBURY	En auer-se decidit per era, pensèc que non podie auer escuelhut milhor.
WEB-CONDES-CANTERBURY	E un còp decidit, deishèc de creir en sen des auti.
WEB-CONDES-CANTERBURY	Non sabie veir era mendre objeccion o, aumens, atau s’enganhaue ada eth madeish.
WEB-CONDES-CANTERBURY	Alavetz manèc ua invitación as sòns amics en tot demanar-les eth plaser dera sua companhia çò de mès lèu posible, donques qu’auie era intencion d’abreujar eth trabalh qu’eri se cuelhien entath sòn benefici.
WEB-CONDES-CANTERBURY	Que ja non calie qu’eri anèssen a shivau d’un lòc en aute.
WEB-CONDES-CANTERBURY	Eth ja auie trapat eth sòn refugi.
WEB-CONDES-CANTERBURY	Lèu arribèren Placebo e es sòns amics.
WEB-CONDES-CANTERBURY	Çò prumèr que hec siguec demanar-les que, per favor, non li discutissen era decisión qu’auie cuelhut, pr’amor que damb era non solet compladie a Diu, expliquèc, senon que formaue era autentica basa dera sua felicitat personau.
WEB-CONDES-CANTERBURY	Que i auie, sivans didec, ua puncèla ena ciutat, famosa pera sua beresa, e encara que non ère de naut linhatge, entada eth, era sua joenessa e era sua beresa qu’èren pro.
WEB-CONDES-CANTERBURY	Declarèc que cuelherie ad aguesta puncèla coma esposa e viuerie comòdament e en santetat, e balhèc gràcies a Diu pr’amor que la tierie complètament, de sòrta que cap aute òme compartirie eth sòn delèit.
WEB-CONDES-CANTERBURY	Dempús les preguèc que l’ajudèssen entà qu’eth sòn prepaus non hesse falhita, e en aqueth moment eth sòn còr descansarie.
WEB-CONDES-CANTERBURY	Ara ja non è arren que me preocupe, declarèc, exceptat d’ua causa que tormente era mia consciéncia e que vos revelarè, donques qu’ètz toti aciu.
WEB-CONDES-CANTERBURY	Hè fòrça temps qu’entení díder qu’arrés pòt auer dus paradisi (voi díder un aciu ena tèrra e un aute aquiu en Cèu).
WEB-CONDES-CANTERBURY	Pr’amor que s’eth vertadèr Cèu s’artenh damb infinit patiment e grani copacaps, com poirè jo entrar ena benaurança etèrna ath costat de Crist, se viui en plaser coma toti es auti òmes damb es sues esposes?
WEB-CONDES-CANTERBURY	Aquerò ei çò que me preocupe, e vos demani a ambdús que resolvatz eth mèn dobte.
WEB-CONDES-CANTERBURY	Justino, que detestaue eth sòn necitge, li dèc ua responsa encoratjadora (encara que, entà abreujar, non la basèc en cites erudites).
WEB-CONDES-CANTERBURY	Senhor, didec eth, s’ei aguest eth solet obstacle, pòt èster que Diu, ena sua infinita bontat, dispause es causes de sòrta que te posques empenaïr dera vida de maridat qu’en era assegures que non i a ne penalitats ne preocupacions, enquia e tot abans de qué era Glèisa te maride.
WEB-CONDES-CANTERBURY	Per tant, senhor (ei eth milhor conselh que te posqui balhar), non te’n hèsques; tie en compde qu’era pòt resultar eth tòn purgatòri.
WEB-CONDES-CANTERBURY	Era pòt èster er esturment de Diu, eth foet de Diu, que damb eth era tua amna gesserà filada de cap ath Cèu de manèra mès rapida qu’ua flècha que ges deth sòn arc.
WEB-CONDES-CANTERBURY	Demori que posques verificar mès endauant, que non i a ne jamès i aurà pro felicitat en matrimòni qu’empedisque o sigue obstacle entara tua sauvacion.
WEB-CONDES-CANTERBURY	Plan que òc, damb era condicion de qué tu regules es plasers dera tua esposa ad açò que sigue convenent e rasonable, ei a díder, que non li balhes ada era massa satisfacción amatòria, e plan, que te mentengues desseparat des auti pecats.
WEB-CONDES-CANTERBURY	Qu’ei aquerò tot çò que me cau dider-te (sò ua persona plan estúpida), mès non te’n hèsques per aquerò, frair.
WEB-CONDES-CANTERBURY	Non parlem mès der ahèr.
WEB-CONDES-CANTERBURY	Era comaire de Bath, se l’as prestat atención, a expausat es sòn punts d’enguarda d’ua forma clara e concisa sus er ahèr en qüestion, ei a díder, eth matrimòni.
WEB-CONDES-CANTERBURY	Ara, demora en patz e que Diu t’age.
WEB-CONDES-CANTERBURY	D’aguesta sòrta se dideren adiu Justino e eth sòn frair.
WEB-CONDES-CANTERBURY	Quan eri vederen que non i auie arren a hèr, mejançant astúcia, apraièren es causes de tau sòrta qu’era gojata, que se cridaue Mai, se maridèsse damb Gèr çò de mès lèu possible.
WEB-CONDES-CANTERBURY	Mès me semble que serie pèrder eth temps s’auessa de hèr a veir peth menut toti es actes e documents que damb eri era recebec coma dòt es tèrres d’eth o explicar-vos eth sòn ric e somptuós noviatge.
WEB-CONDES-CANTERBURY	Fin finau, arribèc eth dia qu’ambdús vengueren ena glèisa entà recéber eth sant sacrament.
WEB-CONDES-CANTERBURY	Gessec eth prèire damb era estòla ath torn deth còth e li demanèc ada era que siguesse coma Sara e Rebeca en sabença e fidelitat dauant des vòts matrimoniaus.
WEB-CONDES-CANTERBURY	Alavetz preguèc es oracins de costum, les senhèc e demanèc era benediccion de Diu sus eri e efectuèc es sagradi rites que son prescriti.
WEB-CONDES-CANTERBURY	D’aguesta manera quedèren maridadi formaument e cuelheren sèti ath cant de d’autes personalitats ena estrada, en taulatge dera nòça.
WEB-CONDES-CANTERBURY	Eth palai de Gèr s’aumplic de música, alegría e diversión damb es milhores parves de tota Italia.
WEB-CONDES-CANTERBURY	Sonèren en aunor sòn esturments de sons mès doci que quinsevolh música tocada per Orfeo o per Amfion de Tebas.
WEB-CONDES-CANTERBURY	Cada plat siguec anonciat mejançant un floritura de clarins tocadi per joglars damb mès fòrça qu’es sons de trompeta de Joab e damb màger claretat qu’era trompa que toquèc Tiodamas en Tebas, quan era ciutat se trapaue en perilh.
WEB-CONDES-CANTERBURY	E atau dancèc era devesa damb ua tèda usclant ena su aman, dauant dera nòvia e de toti es qu’èren aquiu amassadi.
WEB-CONDES-CANTERBURY	Afirmarè enquia e tot que Himen, eth diu des nòces, jamès auie vist un nòvi tant erós.
WEB-CONDES-CANTERBURY	Cara era boca, tu, poèta Marcian; tu, qu’escriueres sus era alègra nòça entre Filologia e Mercuri e sus es cançons que cantèren es muses.
WEB-CONDES-CANTERBURY	Autant era tua lengua coma era tua ploma son massa palles e delicades entà retratar un matrimòni coma aguest.
WEB-CONDES-CANTERBURY	Quan era trenda joenessa se maride damb era acorbaishada vielhesa, era joata resistís tota descripción.
WEB-CONDES-CANTERBURY	Sajatz de hèr era descripción e veiratz se mentisqui.
WEB-CONDES-CANTERBURY	Qu’ère encantador veir seiguda aquiu a Mai.
WEB-CONDES-CANTERBURY	Contemplar-la qu’ère coma un conde de hades: era reina Ester jamès li dirigic ath rei Asuèr ua guardada atau o hec un gèst tant aunèst.
WEB-CONDES-CANTERBURY	Non saberè descríuer ne era mitat dera sua beresa, mès vos diderè aquerò: semblaue un clar maitin deth mes de mai plen de beresa e delícies.
WEB-CONDES-CANTERBURY	Cada còp que Gèr guardaue eth ròstre d’era queiguie coma embelinat, començant a gaudir per auança, ath sòn laguens, dera abraçada nueitiua qu’eth li darie fòrça mès sarrada qu’era de Pans a Helena.
WEB-CONDES-CANTERBURY	Totun, se sentie coma entristesit quan pensaue en aquerò que l’auie d’aufrir aquera net: “Ai, prauba creatura!
WEB-CONDES-CANTERBURY	Pro que Diu l’autrege fòrces entà suportar tota era mia luxúria; que senti taus ardors e taus desirs!
WEB-CONDES-CANTERBURY	Me hè pòur que non sàpies tier-lo.
WEB-CONDES-CANTERBURY	Per Diu, que harè tot çò que posca!
WEB-CONDES-CANTERBURY	Diu volgue qu’arribe era net e que se tarde etèrnament e que se’n vagen toti es presents!”.
WEB-CONDES-CANTERBURY	A tot darrèr hec tot çò que podec (sense èster grossièr) entà hèr-les enlà discrètament e se n’anèren dera taula.
WEB-CONDES-CANTERBURY	Quan, ath sòn temps, se lheuèren dera taula, toti dancèren e beueren fòrça e dempús s’escampilhèren per tota era casa en tot espàrger espècies perfumades.
WEB-CONDES-CANTERBURY	Toti se sentien erosi e fòrça animadi.
WEB-CONDES-CANTERBURY	Toti, exceptat un: un escudèr, Damian, que hège temps que talhaue e mestraue era carn ena taula deth cavalièr.
WEB-CONDES-CANTERBURY	Era sua senhora Mai l’amiaue tan capvirat que lèu perdec era rason, tau ère eth sòn dolor.
WEB-CONDES-CANTERBURY	En dançar damb era tèda ena man, Venus lo temptèc damb tanta crudeutat, que siguec a punt de cuélher ua malagana o morir-se aquiu madeish; per çò que se n’anèc ara prèssa entath lhet.
WEB-CONDES-CANTERBURY	De moment non diderè arren mès sus eth; sonque lo vau a deishar aquiu plorant e planhent-se, enquia qu’era arridolenta Mai cuelhec pietat d’eth.
WEB-CONDES-CANTERBURY	Ò, huec dangerós, aqueth que se neurís dera palha des lhets!
WEB-CONDES-CANTERBURY	Enemic domestic que simule servilisme!
WEB-CONDES-CANTERBURY	Ò, vailet traidor, domestic infidèu, coma astut e traïdor aspic en pièch!
WEB-CONDES-CANTERBURY	Que Diu mos evite coneisher-te!
WEB-CONDES-CANTERBURY	Ò, Gèr, embriac d’alegria per çò deth tòn matrimòni, guarda se com Damian, eth tòn pròpri escudèr, neishut servent tòn, premanís eth tòn desaunor!
WEB-CONDES-CANTERBURY	Diu volgue que desnishes ar enemic qu’ostatges ena tua casa!
WEB-CONDES-CANTERBURY	Donques que non existís plaga pejor en tot eth mon qu’un enemic laguens deth tòn larèr, tostemp present dauant tòn.
WEB-CONDES-CANTERBURY	En aguestes ores eth solei auie acabat eth sòn recorrut diadèr peth cèu e ère ja a punt d’amagar-se.
WEB-CONDES-CANTERBURY	Non podie estar-se mès temps per dessús der orizon en aquera latitud.
WEB-CONDES-CANTERBURY	Era net estenec eth sòn aspre mantèl escur sus er emisfèri.
WEB-CONDES-CANTERBURY	Atau, gràcies a totes aguestes accions, era alègra multitud comencèc a dider-se adiu de Gèr.
WEB-CONDES-CANTERBURY	Damb grana alegría cavauquèren entàs sues cases, a on se tengueren as sòn pròpris ahèrs tranquillament e, arribada era ora, s’anèren a ajaçar.
WEB-CONDES-CANTERBURY	Tanlèu se n’anèren, er impacient Gèr persutèc en anar entath lhet sense demorar mès.
WEB-CONDES-CANTERBURY	Gèr se l’avalèc sense era mendre vacillación.
WEB-CONDES-CANTERBURY	Per amor de Diu, pressatz-vos (les didec as sòns amics intims).
WEB-CONDES-CANTERBURY	Eri ac heren coma se les auie demanat.
WEB-CONDES-CANTERBURY	Se beuec un darrèr brinde, se correren es cortines e era nòvia siguec amiada entath lhet, carada coma ua mòrta.
WEB-CONDES-CANTERBURY	Dempús qu’eth prèire auesse benedit eth lhet e que toti se n’auessen anat dera cramba, Gèr sarrèc fòrtament ara sua preciosa Mai, eth sòn paradís, era sua mieja iranja, entre es sòns braci, amorassant-la e punant-la un e un aute còp, heregant era sua eriçada barba (qu’ère coma eth papèr de veire e ponhenta cama ua arrominguèra) contra era sua trenda pèth.
WEB-CONDES-CANTERBURY	Exclamèc:
WEB-CONDES-CANTERBURY	Ai, esposa mia!
WEB-CONDES-CANTERBURY	Me cau cuelher-me cèrtes libertats damb tu e ofensar-te grèument abans que me junha maritaument damb tu.
WEB-CONDES-CANTERBURY	Mès, totun aquerò, rebremba aquerò: non i a cap bon artesan que hèsque eth sòn prètzhèt ara prèssa; plan per aquerò, mos cau cuélher eth temps de besonh e mos ac cau hèr ben.
WEB-CONDES-CANTERBURY	Qu’ei parièr era estona que mos passem batalhant: es dus èm estacadi peth sagrat ligam deth matrimòni (benedida sigue aguesta joata!
WEB-CONDES-CANTERBURY	Un òme non pòt pecar damb era sua esposa, serie coma talhar-se damb era sua pròpria espada, donques qu’era lei permet es nòsti jòcs amorosi.
WEB-CONDES-CANTERBURY	Plan per aquerò, eth s’estèc “trabalhant” enquia punta de dia.
WEB-CONDES-CANTERBURY	Alavetz cuelhec un tròç de pan e lo chaupèc damb un vin qu’amiaue fòrça espècies.
WEB-CONDES-CANTERBURY	Dempús se seiguec tot regde en lhet e comencèc a cantar e bresilhar en votz nauta e clara; dempús punèc ara sua esposa e se tenguec ath jòc amorós.
WEB-CONDES-CANTERBURY	Galejaue coma un polin, gasulhaue coma ua garsa.
WEB-CONDES-CANTERBURY	Mentre cantaue e hège votz de falset, carrinclant coma quan se fregís ua troita, era arropida pèth deth sòn còth se botjaue flaccida entà baish e entà naut.
WEB-CONDES-CANTERBURY	Diu sap se qué pensarie Mai en contemplar-lo aquiu seigut damb eth sòn gòrro de dormir e eth sòn còth uassut.
WEB-CONDES-CANTERBURY	Non li shautauen bric toti es sòns jòcs e era sua brega.
WEB-CONDES-CANTERBURY	Fin finau, didec eth:
WEB-CONDES-CANTERBURY	Ara qu’ei punta de dia, m’adormirè.
WEB-CONDES-CANTERBURY	E, ajocant eth cap, dormic enquias nau.
WEB-CONDES-CANTERBURY	Dempús, quan siguec ora, Gèr se lheuèc e se vestic; mès era beròia Mai non se botgèc dera sua cramba enquiath quatau dia, qu’ei çò de milhor que pòden hèr es nauèth maridades (tot trabalhador li cau descansar de quan en quan), pr’amor que se non, non durarie guaire.
WEB-CONDES-CANTERBURY	E aquerò vau entà quinsevolh creatura viuenta, sigue audèth, animau o persona.
WEB-CONDES-CANTERBURY	Ara tornarè a referir-me ath malerós Damian e vos condarè se com patie d’amor.
WEB-CONDES-CANTERBURY	Mès aquerò ei çò que m’agradarie dider-li: “Ai, praube Damian!
WEB-CONDES-CANTERBURY	Respon-me se pòs: com penses declarar era tua passion ara tua senhora, era beròia Mai?
WEB-CONDES-CANTERBURY	Era non pòt hèr que refusar-te.
WEB-CONDES-CANTERBURY	Ath delà, se parles, era t’aurà de delatar.
WEB-CONDES-CANTERBURY	Er enamorat Damian s’usclaue enes ahlames de Venus enquia que lèu arribèc a perir de pur desir, per çò que, non podent seguir patint atau, s’ac joguèc tot a ua carta.
WEB-CONDES-CANTERBURY	Aguesta carta la botèc en ua petita borsa de seda que pengèc dejós dera sua camisa e la botèc près deth sòn còr.
WEB-CONDES-CANTERBURY	Era lua, que se trapaue en dusau grad de Tauro eth meddia que Gèr se maridèc damb era beròia Mai, auie corrut ja entath signe de Cancer, mès Mai seguie ena sua cramba, coma ère eth costum entre era gent importanta.
WEB-CONDES-CANTERBURY	Ua nòvia non auie jamès de minjar en salón des taulejades enquia passadi quate dies, o, aumens, tres.
WEB-CONDES-CANTERBURY	Alavetz podie ja minjar en public.
WEB-CONDES-CANTERBURY	En auer completat eth quatau dia, compdat de meddia a meddia, Gèr e Mai ocupèren es sòns sètis en salón des taulejades, dempús d’anar ara missa solemna.
WEB-CONDES-CANTERBURY	Ada era se la vedie tan galharda coma un beròi dia d’ostiu.
WEB-CONDES-CANTERBURY	E se passèc per edart qu’eth vielh cavalièr pensèc en Damian e exclamèc:
WEB-CONDES-CANTERBURY	Per Santa Maria!
WEB-CONDES-CANTERBURY	Com ei que Damian non ei de servici?
WEB-CONDES-CANTERBURY	Ei encara malaut?
WEB-CONDES-CANTERBURY	Es auti escudèrs, que se trapauen de pès ath sòn costat, lo desencusèren, en tot díder qu’ua malautia l’empedie complir damb es sues obligacions.
WEB-CONDES-CANTERBURY	Cap aute motiu lo podie aluenhar des sòns deuers.
WEB-CONDES-CANTERBURY	Me hè dò de sabè’c, didec Gèr, pr’amor que, pera mia amna, qu’ei un bon escudèr e se se morisse serie ua catastròfa.
WEB-CONDES-CANTERBURY	Ei tan senat, discrèt e fidable coma eth que mès dera sua categoría.
WEB-CONDES-CANTERBURY	Ath delà, ei un tipe plan viril, útil e fòrça capable.
WEB-CONDES-CANTERBURY	Vau a tier-li ua visita tanlèu posca dempús de dinar e me harè a vier a Mai damb jo entà encoratjar-lo çò de mès posible.
WEB-CONDES-CANTERBURY	Aquerò meritèc era aprobación generau des presents, per çò dera amabilitat e magnanimitat que mostraue en voler consolar ath sòn escudèr ena sua malautia.
WEB-CONDES-CANTERBURY	Toti pensèren que se tractaue d’un acte plan cavaleresc.
WEB-CONDES-CANTERBURY	Senhora, didec Gèr.
WEB-CONDES-CANTERBURY	Quan acabem de dinar, quan vo n’anetz deth salón damb es vòstes daunes, non vos desbrembetz de visitar totes a Damian.
WEB-CONDES-CANTERBURY	Esdegatz-lo, se tracte d’ua nòbla persona, e didetz-li que vierè a veder-lo tanlèu aja descansat un shinhau.
WEB-CONDES-CANTERBURY	Non vos tardetz, pr’amor que serè en tot demorar-vos tá que vengatz a dormir enes mèns braci.
WEB-CONDES-CANTERBURY	E en díder tot aquerò, cridèc ar escudèr qu’ère ath cargue deth salón e comencèc a dar-li diuèrses instruccions.
WEB-CONDES-CANTERBURY	Era beròia Mai, ajudada pes sues daunes, anèc de dret a veir a Damian e se seiguec ath cant deth sòn lhet entà encoratjar-lo çò milhor que sabec.
WEB-CONDES-CANTERBURY	Damian, en veir era sua oportunitat, sense cap aute senhau qu’un alend fòrça long e prigond, placèc subrepticiament ena man d’era era petita borsa que contenguie eth papèr qu’en eth auie depausat es sòns desirs.
WEB-CONDES-CANTERBURY	E, en votz baisha, mormolhèc:
WEB-CONDES-CANTERBURY	Pietat!
WEB-CONDES-CANTERBURY	Non me desnishetz, pr’amor que sò òme mòrt s’aquerò se sabesse.
WEB-CONDES-CANTERBURY	Era amaguèc era borsa en uet deth sòn pièch e partic; e aquerò ei tot çò qu’artenheratz de jo.
WEB-CONDES-CANTERBURY	Mès era entornèc ath cant de Gèr, qu’ère comòdament seigut ath costat deth lhet.
WEB-CONDES-CANTERBURY	Gèr la cuelhec entre es sòns braci, la caperèc tota de punets un e un aute còp e lèu se metec a dormir.
WEB-CONDES-CANTERBURY	Tanlèu era liegec era carta, l’esbocinèc e lancèc es tròci suenhosament en lavabo.
WEB-CONDES-CANTERBURY	Ara, quini pensaments èren mès rambalhosi qu’es dera beròia Mai?
WEB-CONDES-CANTERBURY	S’ajacèc ath cant deth vielh Gèr, que seguic en tot dormir enquia que lo desvelhèc era sua pròpria tos.
WEB-CONDES-CANTERBURY	Alavetz li demanèc que se despolhèsse deth tot, donques que volie divertir-se un shinhau e es vestits d’era l’ac empedien.
WEB-CONDES-CANTERBURY	De boni o mali talents, era aubedic.
WEB-CONDES-CANTERBURY	Non gausi a díder com se comportèc eth, ne s’ada era li semblèc aquerò un paradís o un lunfèrn, pr’amor que non voi ofensar es aurelhes des persones rafinades.
WEB-CONDES-CANTERBURY	Les deisharè ocupadi enquia que sonèc era campana de vrèspes e aueren de lheuar-se.
WEB-CONDES-CANTERBURY	Se siguec peth destin, per edart, pera Natura o pera influéncia des esteles; o s’es constellacions se trapauen en posición favorabla en firmament entà arténher qu’ua hemna joguèsse eth jòc de Venus, entà guanhar eth sòn amor (es estudiosi diden que i a un moment entà cada causa), que non ac saberia díder damb certitud; mès que sigue Diu (que sap aquiu enes nautades qu’arren se passe sense ua causa o motiu) eth jutge, donques que jo vau a sauvar silenci.
WEB-CONDES-CANTERBURY	Era vertat ei qu’aqueth dia Damian costèc fòrça bona impression ara pietosa e beròia Mai, que non se podec trèir deth còr era idia de hèr-lo erós.
WEB-CONDES-CANTERBURY	Damb quina rapiditat envasís era pietat es còrs nòbles!
WEB-CONDES-CANTERBURY	Aquerò demòstre era meravilhosa generositat des hemnes quan s’entestadissen en èster-ne.
WEB-CONDES-CANTERBURY	Quauques ues son ues tiranes, de còr de pèira, qu’aurien tolerat que Damian auesse mòrt aquiu madeish abans qu’autrejar-li es sòns favors, gaudint pendent tot eth temps dera sua orgulhosa crudeutat, sense hèr-ne cabau d’èster es sues assassines.
WEB-CONDES-CANTERBURY	Plia de pietat, era doça e comprensiua Mai l’escriuec de pròpria man ua carta qu’en era l’autrejaue tot eth sòn còr.
WEB-CONDES-CANTERBURY	Arren mancaue, exceptat era ora e eth lòc qu’era lo poirie satisfèr, donques qu’eth aurie tot çò que volesse.
WEB-CONDES-CANTERBURY	E un dia, tanlèu era vedec era escadença, Mai visitèc a Damian e, discrètament, esguitlèc era carta jos eth sòn coishin, pr’amor que la liegesse s’ac volie.
WEB-CONDES-CANTERBURY	En tot pregar-li que se remetesse, era lo cuelhec ada eth dera man e l’ac sarrèc damb fòrça, encara que damb tant de compde, qu’arrés se n’encuedèc.
WEB-CONDES-CANTERBURY	Mai entornèc a on ère Gèr, tanlèu eth la manèc cridar.
WEB-CONDES-CANTERBURY	Quan, a londeman, Damian se lheuèc, era sua malautia e desesperación auien despareishut.
WEB-CONDES-CANTERBURY	Dempús de pientar-se, aprair-se e apolidir-se, dempús d’auer hèt tot çò que podec entà èster atrasent as uelhs dera sua dauna, se presentèc a Gèr, coma eth gosset d’un caçaire, tot eth prèst ara aubediéncia.
WEB-CONDES-CANTERBURY	Se hec agradiu a toti (era vantaria ei era qu’artenh aquerò, se sabetz dosar-la) enquia que toti sigueren prèsti a parlar ben d’eth, gaudint atau deth favor dera sua dauna.
WEB-CONDES-CANTERBURY	Aciu deisharè ara a Damian tà que seguisque damb es sòns ahèrs e seguirè damb era mia istòria.
WEB-CONDES-CANTERBURY	Quauqui erudits pensen qu’era felicitat mès blossa se trape ena diversión.
WEB-CONDES-CANTERBURY	S’ei atau, er excellent Gèr cèrtament hec tot çò que podec entà amiar ua vida de luxe e víuer tau coma li correspon a un cavalièr.
WEB-CONDES-CANTERBURY	Era sua casa, es sòns mòbles e eth sòn tipe de vida èren cossent damb eth sòn reng, coma eth d’un rei.
WEB-CONDES-CANTERBURY	Entre d’autes causes polides, auie manat bastir un parc damb un perimètre muralhat, tot de pèira.
WEB-CONDES-CANTERBURY	Que non me’n sai de cap jardín mès polit qu’aqueth.
WEB-CONDES-CANTERBURY	Reaument me pensi qu’enquia e tot ar autor deth Roman dera Ròsa, li costarie descríuer eth sòn encantament; autanplan Priapo, encara qu’ei eth diu des jardins, non artenherie descríuer justament aguest jardín e eth sòn potz que se trapaue jos un laurèr, tostemp verd.
WEB-CONDES-CANTERBURY	Diden qu’en entorn d’aguest potz, Pluton e era sua reina Preserpina e era sua còla de hades solien divertir-se damb música e dances.
WEB-CONDES-CANTERBURY	Aguest ancian e digne cavalièr gaudie fòrça passejant e estant-se longues estones en sòn jardín.
WEB-CONDES-CANTERBURY	Non permetie ad arrés, exceptat ada eth madeish, que sauvèsse era clau.
WEB-CONDES-CANTERBURY	Plan per aquerò tostemp amiaue ua petita clau d’entrada que damb era daurie era sarralha dera rèisha, quan volie.
WEB-CONDES-CANTERBURY	E se, pendent er ostiu, li semblaue qu’auie d’exercir eth debit conjugau damb era sua embelinaira hemna, alavetz lo visitaue acompanhat de Mai, sense entrar arrés mès qu’eri dus, practicant aquiu fòrça milhor es causes que non auien hèt en lhet.
WEB-CONDES-CANTERBURY	Gèr e era sua hemna passèren atau fòrça dies erosi.
WEB-CONDES-CANTERBURY	Mès entà Gèr, coma entà toti es auti òmes, era felicitat terrenau non se pòt tardar etèrnament.
WEB-CONDES-CANTERBURY	Ò, imprevist edart!
WEB-CONDES-CANTERBURY	Ò, inestabla fortuna!
WEB-CONDES-CANTERBURY	Qu’es mentidoira coma er escorpiu, qu’era sua tèsta fascine ara presa que vò picar e qu’era sua coa verinosa signifique era mòrt.
WEB-CONDES-CANTERBURY	Ò, alegría insegura!
WEB-CONDES-CANTERBURY	Ò, doç e estranh podom!
WEB-CONDES-CANTERBURY	Era monstruosa Fortuna, subtilament, estauvie es sòns dons damb era desencusa dera estabilitat, enquia que toti quèn ena sua enganha.
WEB-CONDES-CANTERBURY	Per qué en tot auer estat gran amiga de Gèr l’enganhes atau?
WEB-CONDES-CANTERBURY	Ara que l’as trèt era vista des sòns dus uelhs, e ei tanta era sua pena que s’estimarie mès èster mòrt.
WEB-CONDES-CANTERBURY	Quin malstre entath nòble e generós Gèr!
WEB-CONDES-CANTERBURY	Ath miei dera sua felicitat e prosperitat se demorèc cec.
WEB-CONDES-CANTERBURY	Damb quini planhs se lamentèc e queishèc!
WEB-CONDES-CANTERBURY	E, entà mès malastre encara, eth huec dera gelosia l’usclaue eth còr (donques que cranhie qu’era sua esposa s’encamardèsse), e arribèc a desirar que quauquarrés les aucisse as dus, ada era e ada eth madeish.
WEB-CONDES-CANTERBURY	Viu o mòrt, non podie suportar era idia de qué era siguesse era aimanta o era esposa de un aute.
WEB-CONDES-CANTERBURY	Volie qu’era viuesse era rèsta dera sua vida, vestida complètament de nere coma se siguesse veuda e solitària coma ua colometa qu’auesse perdut ara sua parelha.
WEB-CONDES-CANTERBURY	Mès dempús d’un mes o dus era sua pena comencèc a amendrir.
WEB-CONDES-CANTERBURY	En veir que non i auie remèdi acceptèc eth sòn malastre damb paciéncia e resignación; mès que i auec quauquarren que non cedic, e ère era sua contunha gelosia.
WEB-CONDES-CANTERBURY	Aguesta ère tan dominanta que non permetie que Mai anèsse en nunlòc (era sua pròpria casa, es cases des auti, quinsevolh lòc, en resumit) sense auer era sua man botada sus era pendent tot eth temps.
WEB-CONDES-CANTERBURY	Era beròia Mai vessèc fòrça lèrmes per aquerò, pr’amor qu’estimaue a Damian damb tant d’amor, que pensaue que o ben l’auie d’auer coma desiraue, o que se moririe aquiu madeish de desir.
WEB-CONDES-CANTERBURY	Per çò que demoraue en cada moment qu’eth còr li crebèsse.
WEB-CONDES-CANTERBURY	E quan Damian se tornèc er òme mès trist que jamès s’age vist, pr’amor qu’en cap moment li podie díder ua paraula ara polida Mai sus arren que volesse, que non l’escotèsse Gèr, donques qu’era sua man ère tostemp sus era d’era.
WEB-CONDES-CANTERBURY	Ça que la, damb senhaus secrets e en tot escriuer-li nòtes, se podec comunicar damb Mai, e atau era artenhèc saber-se’n des maquinacions que li romauen peth cap.
WEB-CONDES-CANTERBURY	A, Gèr!
WEB-CONDES-CANTERBURY	De qué t’aurie servit poder veir enquiar orizon mès luenhan?
WEB-CONDES-CANTERBURY	Madeish ei èster cec e enganhat, qu’auer uelhs e, totun, èster tanben enganhat.
WEB-CONDES-CANTERBURY	Çò que voi díder ei: “Uelhs que non ven, còr que non sent”.
WEB-CONDES-CANTERBURY	Era beròia Mai, que d’era parlaua ara madeish, treiguec un mòtle de cera dera clau que Gèr amiaue dera porteta enreishada que per era solie entrar en jardín; e Damian, sabent exactament era idia qu’era auie ena sua ment, fabriquèc en secret, un duplicat dera clau.
WEB-CONDES-CANTERBURY	Que non me cau díder arren mès.
WEB-CONDES-CANTERBURY	Lèu lèu bèri eveniments notables aueren loc, restacadi damb aguesta porteta enreishada, que d’eri, se demoratz un shinhau, vo’n saberatz.
WEB-CONDES-CANTERBURY	Ò, nòble Ovidi, quina grana vertat dides quan afirmes que per engenhosa e elaborada que sigue era estratagèma, er amor tostemp trape era manèra de superar-la!
WEB-CONDES-CANTERBURY	Cuelhetz exemple de Piramo e Tisbe: encara qu’ambdús sigueren susvelhadi per toti es costats, arribèren a un acòrd gasulhant-se a trauèrs d’un mur.
WEB-CONDES-CANTERBURY	E plan, qui aurie pogut imaginar un truc semblable?
WEB-CONDES-CANTERBURY	Mès tornem entath relat.
WEB-CONDES-CANTERBURY	Pendent era prumèra setmana deth mes de junh se passèc que Gèr, ahiscat pera sua hemna, volec divertir-se solet damb era en jardín.
WEB-CONDES-CANTERBURY	Atau qu’un maitin li didec:
WEB-CONDES-CANTERBURY	Lhèua-te, esposa mia, dauna mia, amor mèn!
WEB-CONDES-CANTERBURY	Doça colometa, s’enten eth cant dera tortora, ja non ei iuèrn, s’an acabat ja es ploges!
WEB-CONDES-CANTERBURY	Vene damb jo, vene damb es tòns uelhs de colometa.
WEB-CONDES-CANTERBURY	Es tòns pitraus son mès doci qu’eth vin.
WEB-CONDES-CANTERBURY	Eth jardín ei complètament enrodat d’un mur.
WEB-CONDES-CANTERBURY	Vene, donc, nòvia mia, blanca coma era nhèu blanca.
WEB-CONDES-CANTERBURY	Que non trapi cap taca en tu.
WEB-CONDES-CANTERBURY	Vene, donc, e gaudim, donques qu’a tu t’escuelhí coma esposa entath mèn solaç.
WEB-CONDES-CANTERBURY	Aguestes sigueren es frases luxurioses que tenguec.
WEB-CONDES-CANTERBURY	Mail li hec senhaus a Damian entà que s’auancèsse damb era sua clau.
WEB-CONDES-CANTERBURY	Atau dit, atau hèt: Damian dauric damb era sua clau era porteta enreishada e se calèc laguens sense qu’arrés lo vedesse o l’entenesse.
WEB-CONDES-CANTERBURY	Un còp laguens, s’ajoquèc silenciosament dejós d’un arbilhon.Gèr, cec coma ua pèira, agarrèc a Mai pera man e se n’anèc solet damb era entath sòn jardín encantador.
WEB-CONDES-CANTERBURY	Rapidament barrèc era pòrta enreishada de còp e didec:
WEB-CONDES-CANTERBURY	Ara, esposa mia, aciu non i a arrés senon jo e tu, era creatura que mès estimi.
WEB-CONDES-CANTERBURY	Que boti a Diu coma testimòni: abans me clauaria un punhau jo madeish enquia morir qu’arribar a ofensar-te, estimada e fidèu esposa mia.
WEB-CONDES-CANTERBURY	Per amor de Diu, rebremba com siguec que t’escuelhí, cèrtament non per consideracions mercenàries, senon simplament per amor que t’auia.
WEB-CONDES-CANTERBURY	Sigues-me fidèu encara que siga vielh e cec, e te vau a díder eth perqué.
WEB-CONDES-CANTERBURY	Damb aquerò gesseràs guanhant tres causes: era prumèra, er amor de Crist; era dusau, er aunor e aunestetat entà tu; era tresau, es mies proprietats, ciutat e casteths serán tòns; redigís eth document coma volgues, e t’asseguri, coma que Diu ei eth mèn sauvador, que tot quedarà apraiat abans que deman se cògue eth solei.
WEB-CONDES-CANTERBURY	Mès, prumèr de tot, puna-me entà sagerar eth nòste pacte.
WEB-CONDES-CANTERBURY	Non me balhes eth tòrt d’èster gelós.
WEB-CONDES-CANTERBURY	Es mèns pensaments son tant estacadi a tu, que tostemp que pensi ena tua beresa (e dempús ena mia desagradiua edat auançada), encara que m’auessa de morir, reaument non poiria suportar estar-me sense era tua companhia.
WEB-CONDES-CANTERBURY	T’estimi tant…
WEB-CONDES-CANTERBURY	Aguesta qu’ei era pura vertat.
WEB-CONDES-CANTERBURY	Ara, estimada esposa mia, puna-me e caminem per aquiu.
WEB-CONDES-CANTERBURY	Ad aguestes paraules balhèc era beròia Mai ua responsa doça; mès abans s’estarnèc a plorar.
WEB-CONDES-CANTERBURY	Tanben jo è ua amna entà suenhar, e non parlem deth mèn aunor, aguest delicat capuret d’esposa que fidè as tues mans quan eth prèire junhec eth mèn còs ath tòn.
WEB-CONDES-CANTERBURY	Plan per aquerò, se non t’impòrte, estimat senhor mèn, aguesta qu’ei era mia responsa: Prègui a Diu entà que jamès arribe eth dia qu’avergonha ara mia familha e taque eth mèn nòm damb era infidelitat.
WEB-CONDES-CANTERBURY	Se non ei atau, hè-me patir ua mòrt mès terribla qu’era qu’age patit jamès cap auta hemna.
WEB-CONDES-CANTERBURY	Ei a díder, se bèth còp cometèssa aguest delicte, despolha-me, bota-me en ua saca e estofa-me en arriu mès pròche.
WEB-CONDES-CANTERBURY	Que sò ua dauna, non ua prostituta!
WEB-CONDES-CANTERBURY	Mès, per qué digui aquerò?
WEB-CONDES-CANTERBURY	Vosati, es òmes, auetz tostemp tan pòca confiança enes hemnes, que jamès deishatz de hèr-les repotecs.
WEB-CONDES-CANTERBURY	Qu’ei aquerò que hètz tostemp: maufidar e denigrar as hemnes.
WEB-CONDES-CANTERBURY	Tant que parlaue, era aubirèc a Damian ajocat darrèr der arbilhon.
WEB-CONDES-CANTERBURY	Tossic e li hec senhau de qué pugèsse en un arbe cargat de fruta: aquiu pugèc eth.
WEB-CONDES-CANTERBURY	L’entenie fòrça milhor, encara que siguesse estranh eth senhau que hesse, qu’eth sòn pròpri espós, Gèr, donques qu’era l’auie explicat en ua carta tot aquerò qu’auie de hèr.
WEB-CONDES-CANTERBURY	Aciu vau a deishar a Damian seigut sus un perèr, mentre Gèr e Mai caminen erosi per aquiu.
WEB-CONDES-CANTERBURY	Eth dia ère clar e eth cèu blu; Febo, que segontes es mèns compdes se trapaue alavetz en Geminis, non luenh dera sua maximala declinación septentrinau, Cancer, qu’ei era exaltación de Jupiter, manaue es sòns arrais dauradi entà animar damb era sua calor es flors.
WEB-CONDES-CANTERBURY	Se passec qu’aqueth clar maitin, Pluton, eth rei der Avèrn, acompanhat per fòrça daunes dera acompanhada dera sua esposa, era reina Proserpina, que l’auie agarrat der Etna mentre se trapaue recuelhent flors enes camps (podetz liéger en Claudian eth relat de com se la hec a vier en sòn òrre car), se trapaue seigut sus un banc ena verda potja en aute costat deth jardín parlant damb era sua reina.
WEB-CONDES-CANTERBURY	Estimada esposa, didie, arrés ac pòt remir: era experiéncia confirme cada dia es traïsons que vosates es hemnes les hètz as vòsti òmes.
WEB-CONDES-CANTERBURY	Que te posqui balhar ua dotzena des centenats de milèrs d’exemples destacadi dera vòsta fausetat e capricis.
WEB-CONDES-CANTERBURY	Ò, tu, sabent Salomon, ric entre es rics, plen de sabença e de glòria, be ne son de memorables es tòns provèrbis entà quinsevolh qu’age sen e intelligéncia!
WEB-CONDES-CANTERBURY	Pr’amor qu’atau laude era bontat des òmes: “A un òme trapè jo entre mil; mès a ua hemna non la posqui trapar entre totes”.
WEB-CONDES-CANTERBURY	Atau parlèc eth rei.
WEB-CONDES-CANTERBURY	E eth sabie pro ben era marridesa que i a en vosates, es hemnes.
WEB-CONDES-CANTERBURY	Tanpòc me pensi que Jesús, eth hilh de Serach, parle normaument des hemnes damb respècte.
WEB-CONDES-CANTERBURY	Non ves ad aguest aunèst cavalièr a punt de qué eth sòn escudèr li bote còrnes, sonque pr’amor qu’eth praube òme ei vielh e cec?
WEB-CONDES-CANTERBURY	Guarda ad aguest libertin pujat en arbe.
WEB-CONDES-CANTERBURY	Ara li vau a autrejar un favor reau: en moment qu’era sua hemna comence a enganhar-lo, er ancian cavalièr recuperarà era vista.
WEB-CONDES-CANTERBURY	Atau poirà veir clarament çò de puta qu’ei era: un repotec que se li pòt hèr ada era e a fòrça d’autes coma era.
WEB-CONDES-CANTERBURY	Ei aquerò, non?, didec Proserpina.
WEB-CONDES-CANTERBURY	Ne ua soleta perirà per manca de responsa.
WEB-CONDES-CANTERBURY	Encara qu’un òme ac veigue tot damb es dus uelhs, nosates es hemnes meteram ua cara tan gausaira, damb lèrmes, vòts e recriminacions engenhoses, que vosati, es òmes, semblaratz tant estupids coma auques.
WEB-CONDES-CANTERBURY	Jo veigui qu’aguest judiu, aguest Salomon que parles, se trapèc damb fòrça hemnes pègues; ça que la, encara que non trapèc cap bona hemna, que i a dotzenes de d’auti òmes que trapèren hemnes totafèt fidèus, braves e vertuoses, per exemple es qu’ara demoren en Cèu de Crist, en tot demostrar era sua constància enquiath martiri.
WEB-CONDES-CANTERBURY	Ath delà, era istòria de Roma mente a mès d’ua esposa fidèu e brava.
WEB-CONDES-CANTERBURY	Ara, senhor, non vos capviretz: encara que Salomon didesse reaument que non trapèc a cap hemna brava, se vos platz, consideratz aquerò que se referie er òme: eth volie díder qu’era bontat sobeirana sonque s’està en Diu, non en cap òme o hemna.
WEB-CONDES-CANTERBURY	Quina ei era importancia de qué bastisse un temple ath Senhor e de qué siguesse ric e gloriós?
WEB-CONDES-CANTERBURY	Tanben bastic temples entà faussi dius.
WEB-CONDES-CANTERBURY	Com podec hèr ua causa tan proïbida?
WEB-CONDES-CANTERBURY	Desecusa-me, tu pòs adorar era sua reputación tant coma volgues, mès que seguís en tot èster un libertin, un idolatra que desbrembèc ath sòn Diu vertadèr ena vielhesa.
WEB-CONDES-CANTERBURY	E se Diu non l’auesse sauvat, cossent damb era Biblia, per amor de sa pair, aurie perdut eth sòn regne abans de çò demorat.
WEB-CONDES-CANTERBURY	Totes aguestes calomnies que vosati, es òmes, escriuetz sus es hemnes non m’impòrten bric, mès auia de parlar o crebaua.
WEB-CONDES-CANTERBURY	Que sò ua hemna!
WEB-CONDES-CANTERBURY	Se se parle mau de nosates, es bones manères non m’empacharàn repotegar ar òme que sage de calomniar-mos.
WEB-CONDES-CANTERBURY	Padegatz-vos, senhora, didec Pluton.
WEB-CONDES-CANTERBURY	M’autregi.
WEB-CONDES-CANTERBURY	Mès tient en compde qu’afirmè jos jurament que l’entornaria era vista, me cau mantier era paraula.
WEB-CONDES-CANTERBURY	Que t’ac digui clarament: sò un rei, e non ei bon que jo mentisca.
WEB-CONDES-CANTERBURY	E jo sò era reina des hades!, repliquèc era.
WEB-CONDES-CANTERBURY	Era qu’aurà era sua responsa, t’ac asseguri.
WEB-CONDES-CANTERBURY	Reaument non voi seguir discutint mès damb tu.
WEB-CONDES-CANTERBURY	Ara entornem de nauèth ath cant de Gèr, qu’ei seigut en jardín damb era beròia Mai en tot cantar-li “t’estimarè tostemp e solet a tu”, damb era alegría d’un audèth.
WEB-CONDES-CANTERBURY	Eth passegèc longament pes camins deth jardín e, a tot darrèr, arribèc ath pè deth perèr que sus eth i auie Damian, seigut alègrament, entre es naues huelhes verdes.
WEB-CONDES-CANTERBURY	Era beròia Mai, en tot luder-li es uelhs e damb eth ròstre alugat, alendèc e didec:
WEB-CONDES-CANTERBURY	Ai de jo!
WEB-CONDES-CANTERBURY	Se passe çò que se passe, voi auer quauques ues d’aguestes pères que veigui aquiu naut.
WEB-CONDES-CANTERBURY	M’a vengut tau delèri de minjar-ne quauques ues d’aguestes peretes verdes, que me pensi que me morirè se non artenhi menjar-me-les.
WEB-CONDES-CANTERBURY	Per amor de Diu!
WEB-CONDES-CANTERBURY	Hès bèra causa!
WEB-CONDES-CANTERBURY	Dèisha que t’ac diga: ua hemna en mèn estat pòt auer un delèri tan gran de minjar fruita, que lèu se pòt morir se non ac artenh.
WEB-CONDES-CANTERBURY	Macareu!, responec eth.
WEB-CONDES-CANTERBURY	Qu’ei parièr, didec era.
WEB-CONDES-CANTERBURY	Se volésses abraçar eth perèr e me deishèsses (ja sai que non fides en jo), me serie aisit pujar se podessa apuar eth mèn pè ena tua esquia.
WEB-CONDES-CANTERBURY	Plan que òc, didec eth.
WEB-CONDES-CANTERBURY	Harè aquerò e mès: qu’auràs era sang deth mèn còr.
WEB-CONDES-CANTERBURY	Eth s’inclinèc doblegant-se e era podec pujar ena sua espatla, s’agarrèc en ua arrama e pugèc.
WEB-CONDES-CANTERBURY	Se vos platz non vos ofensetz, daunes: que sò un tipe rude e non sai díder es causes milhor.
WEB-CONDES-CANTERBURY	Damian non perdec eth temps: l’estirèc eth vestit entà naut e penetrèc en era.
WEB-CONDES-CANTERBURY	Quan Pluton vedec aguest otratge vergonhós, entornèc era vista a Gèr e li hec veir tan ben coma abans.
WEB-CONDES-CANTERBURY	Arrés se trapaue mès erós que Gèr en recuperar era vista.
WEB-CONDES-CANTERBURY	Mès es sòns pensaments èren tachadi encara ena sua hemna, per çò qu’en botar es sòns uelhs en arbe vedec que Damian auie botat ara sua esposa d’ua manera que m’ei imposible explicar sense èster grossièr.
WEB-CONDES-CANTERBURY	En aqueth moment deishèc anar un idòl, coma eth d’ua mair qu’eth sòn hilh se morís, (e cridèc):
WEB-CONDES-CANTERBURY	Ajuda!
WEB-CONDES-CANTERBURY	Qu’ei un crim!
WEB-CONDES-CANTERBURY	Agarratz ad aguest panaire!
WEB-CONDES-CANTERBURY	Qué ei çò que cèrques?
WEB-CONDES-CANTERBURY	Puta!
WEB-CONDES-CANTERBURY	Qu’ès ua puta!
WEB-CONDES-CANTERBURY	Pògavergonha!
WEB-CONDES-CANTERBURY	Qué t’a arribat, repliquèc era.
WEB-CONDES-CANTERBURY	Tie un shinhau de paciéncia e pensa.
WEB-CONDES-CANTERBURY	Qu’acabi de guarir era tua ceguetat.
WEB-CONDES-CANTERBURY	Pera mia amna te juri que non mentisqui.
WEB-CONDES-CANTERBURY	Me dideren que çò de milhor entà guarir es tòns uelhs e que tu tornesses a veir ère que me boleguèssa damb un òme naut de tot d’un arbe.
WEB-CONDES-CANTERBURY	Diu sap qu’es mies intencions èren bones.
WEB-CONDES-CANTERBURY	Bolegar-te?, cridèc eth.
WEB-CONDES-CANTERBURY	Aguesta que ne vau quate!
WEB-CONDES-CANTERBURY	Mès s’ei que arribèc a entrar!
WEB-CONDES-CANTERBURY	Que Diu vos mane ua mòrt vergonhosa!
WEB-CONDES-CANTERBURY	Eth te la metec.
WEB-CONDES-CANTERBURY	Qu’ac è vist damb es mèns pròpris uelhs.
WEB-CONDES-CANTERBURY	Que m’aucissen se non ac è vist!
WEB-CONDES-CANTERBURY	En aguest cas era mia medecina non foncione, didec era, pr’amor que se tu i podesses veir, non me parlaries atau.
WEB-CONDES-CANTERBURY	Sonques ves a ventades.
WEB-CONDES-CANTERBURY	Encara non i ves coma cau.
WEB-CONDES-CANTERBURY	E paraula d’aunor qu’ère aquerò çò que semblaue hèr damb tu.
WEB-CONDES-CANTERBURY	Qu’ès embriac, complètament embriac, estimat senhor mèn, didec era.
WEB-CONDES-CANTERBURY	Aguestes son es gràcies que me balhes per auer contribuit a que i vedesses?
WEB-CONDES-CANTERBURY	Pro que non auessa auut tan bon còr!
WEB-CONDES-CANTERBURY	Tè, au, estimada, didec eth, trè-te tot aquerò deth cap; baisha, estimada, e s’è parlat incorrectament, que Diu me perdone; que ja è estat pro castigat.
WEB-CONDES-CANTERBURY	Mès, pera amna deth mèn pair!, me pensé qu’auia vist a Damian ath dessús tòn e eth tòn vestit complètament quilhat sus eth tòn pièch.
WEB-CONDES-CANTERBURY	Plan, senhor, podetz pensar çò que volgatz.
WEB-CONDES-CANTERBURY	Mès un òme quan se desvelhe non se n’encuede ben des causes ne i ve perfèctament enquia qu’ei totaument desvelhat.
WEB-CONDES-CANTERBURY	Dera madeisha manèra, un òme qu’a estat cec pendent fòrça temps non i veirà de seguit madeish qu’un òme que hè un dia o dus qu’a recuperat era vista.
WEB-CONDES-CANTERBURY	Abans de qué era vòsta vista age auut temps d’assetar-se ei posible que vos enganhetz soent sus aquerò que credetz veir.
WEB-CONDES-CANTERBURY	Tietz compde, se vos platz.
WEB-CONDES-CANTERBURY	Donques, peth Senhor des Cèus, que mès d’un òme cre auer vist ua causa que non ère.
WEB-CONDES-CANTERBURY	Qu’es vòsti errors non vos amien a hèr judicis faussi.
WEB-CONDES-CANTERBURY	E, damb aquerò, era baishèc der arbe en un bot.
WEB-CONDES-CANTERBURY	Qui i auie mès erós que Gèr?
WEB-CONDES-CANTERBURY	La punèc e l’abracèc un e un aute còp e amorassèc doçament eth sòn vrente; dempús se la hec a vier en sòn palai.
WEB-CONDES-CANTERBURY	Ara, cavalièrs, vos desiri felicitat, pr’amor qu’aciu s’acabe eth mèn conde de Gèr.
WEB-CONDES-CANTERBURY	Que Diu e sa Mair Santa, mos benedisquen a toti!
WEB-CONDES-CANTERBURY	Plan!
WEB-CONDES-CANTERBURY	Laudat sigue Diu!
WEB-CONDES-CANTERBURY	Que Diu me sauve d’ua esposa atau!
WEB-CONDES-CANTERBURY	Guardatz es trucs e enganhes que tien es hemnes.
WEB-CONDES-CANTERBURY	Tostemp, coma abelhes, trabalhant entà panotejar- mos, praubi de nosati!
WEB-CONDES-CANTERBURY	E tostemp torçant era vertat, coma eth conde deth mercadèr mos a mostrat clarament.
WEB-CONDES-CANTERBURY	Qu’è ua esposa, ei vertat, e, encara que sigue prauba, qu’ei fidèu.
WEB-CONDES-CANTERBURY	Mès ei ua furia e ua tarabastèla damb era sua lengua.
WEB-CONDES-CANTERBURY	Mès, sabetz?
WEB-CONDES-CANTERBURY	Aciu, entre nosati, pro que non siguessa junhut ada era.
WEB-CONDES-CANTERBURY	Ça que la, seria un estupid se vos condèssa es sòns defèctes.
WEB-CONDES-CANTERBURY	Sabetz perqué?
WEB-CONDES-CANTERBURY	Donques perque arribarie ena sua audida; quauquarrés deth nòste grop se senterie possat a condà’c; qui?, que non m’ac cau díder.
WEB-CONDES-CANTERBURY	Es hemnes saben fòrça ben escampilhar aguesti ahèrs.
WEB-CONDES-CANTERBURY	Totun aquerò, que non è pro cervèth entà condà’c tot, per çò qu’eth mèn conde ja s’a acabat.
WEB-CONDES-CANTERBURY	Solide que vo’n sabetz autant d’eth coma quinsevolh aute.
WEB-CONDES-CANTERBURY	Non, señor, repliquèc eth, mès harè tot çò que posca damb tot eth mèn còr, pr’amor que non voi anar contra es vòsti desirs.
WEB-CONDES-CANTERBURY	Vos condarè un relat, mès s’ac condi mau, demori que me perdonaratz.
WEB-CONDES-CANTERBURY	Ac vau a hèr çò de milhor que posca.
WEB-CONDES-CANTERBURY	Escotatz..
WEB-CONDES-CANTERBURY	En Tsarev, enes tèrres de Tartana, viuie un rei que lutaue contra Russia; e en aguestes peleges fòrça òmes valents perderen era vida.
WEB-CONDES-CANTERBURY	Aguest nòble rei se cridaue Gengis-Kan. Enes sòns tempsi gaudie de fama, donques qu’en nunlòc, ne per tèrra ne per mar, i auie un senhor tant excellent coma eth en toti es aspèctes.
WEB-CONDES-CANTERBURY	Non ère mancat de cap des qualitats qu’un rei li cau tier.
WEB-CONDES-CANTERBURY	Sauvaue era sua jurada fidelitat ara fe qu’auie neishut.
WEB-CONDES-CANTERBURY	Ath delà, ère poderós, ric, sabent, clement e tostemp just; fidèu ara sua paraula, aunèst, benvolent e de temperament, constant e fèrm, coratjòs, joen e fòrt; enes armes, tant adreit coma quinsevolh aute cavalièr deth sòn palai.
WEB-CONDES-CANTERBURY	De bon pòrt e afortunat, viuie en tau esplendor reiau que non i auie qui se le podesse comparar.
WEB-CONDES-CANTERBURY	Aguest gran rei, Gengis-Kan, eth tartar, auec dus hilhs dera sua esposa Elfeta.
WEB-CONDES-CANTERBURY	Eth màger se cridaue Algarsif, e er aute, Cambalo.
WEB-CONDES-CANTERBURY	Tanben auie ua hilha, qu’eth sòn nòm ère Canace, era mès joena des tres.
WEB-CONDES-CANTERBURY	Mès me manquen paraules e eloqüéncia entà arténher descríuer era mitat dera sua beresa.
WEB-CONDES-CANTERBURY	Non vau a gausar hèr un trabalh tan difícil; aumens, era mia lengua non ei ara nautada.
WEB-CONDES-CANTERBURY	Entà descriuer-la ada era complètament, s’aurie d’èster un gran poèta, adreit en retorica, e coma que jo non ne sò, solet posqui parlar çò de milhor que poga.
WEB-CONDES-CANTERBURY	Se passèc que, quan Cambuscan auie amiat era diadèma pendent vint ans, manèc (coma me pensi qu’ère eth sòn costum annau) que se proclamèssen celebracions deth sòn aniversari per tota era ciutat de Tsarev, entath dia exacte que siguessen, sivans eth calendari, es darrèrs Idus de mars.
WEB-CONDES-CANTERBURY	Febo, eth Solei, ludie alègre e clar, pr’amor qu’ère apròp deth punt d’exaltacion ena cara de Mart e ena sua mansión deth caud e furiós signe d’Aries.
WEB-CONDES-CANTERBURY	Aguest Gengis-Kan que parli, vestit damb era sua ròba reiau e amiant era sua diadèma, ère seigut naut de tot d’ua estrada en sòn palai, celebrant eth hestau de forma grana, damb tau esplendor e magnificencia coma jamès s’auie vist en mon.
WEB-CONDES-CANTERBURY	Se tardarie un dia sancer d’ostiu entà descríuer tot espectacle.
WEB-CONDES-CANTERBURY	Ça que la, non mos cau díder peth menut er orde que mestrèren es plats, non parlarè des sopes exotiques ne des cignes e garces reiaus que se mestrèren fregidi, pr’amor que se passe, coma mos sòlen díder es cavalièrs ancians, que quauqui aliments son aquiu apreciadi coma parves esquistes e, en cambi, en aguest país non son avaloradi.
WEB-CONDES-CANTERBURY	Arrés poirie informar sus es causes.
WEB-CONDES-CANTERBURY	Eth maitin auance e non voi entretier-vos; en quinsevolh cas, non serie qu’ua inutila pèrta de temps.
WEB-CONDES-CANTERBURY	Per çò que tornarè a on comencé.
WEB-CONDES-CANTERBURY	Ara, dempús de qué auien portat eth tresau plat, en tot èster eth rei seigut entre es sòns nòbles e escotar as sòns joglars que tocauen ua deliciosa música dauant deth sòn sèti, de ressabuda, un cavalièr montat sus un ludent shivau entrèc damb fòrça pera pòrta deth salón.
WEB-CONDES-CANTERBURY	Ena sua man amiaue un miralh de veire e en sòn dit pòdo, un anèth que ludie coma er aur, tant qu’ua espada desgainada penjaue deth sòn costat.
WEB-CONDES-CANTERBURY	Tant gran ère er estonament dauant d’aguest cavalièr, que non s’entenec ua soleta paraula mentre s’apressaue, montat, ena taula presidenciau, joeni e vielhs lo contemplauen fixament.
WEB-CONDES-CANTERBURY	Aguest estranh cavalièr qu’auie efectuat aguesta sobta aparición anaue totaument caperat per ua rica armadura, mès non amiaue arren en cap.
WEB-CONDES-CANTERBURY	Prumèr de tot saludèc ath rei e ara reina; dempús a toti es nòbles per orde qu’èren seigudi en salón, damb tan prigond respècte e deferéncia, autant en paraules coma en gèst, que sir Gawain, damb era sua classica cortesía, dificilament lo poirie superar se podesse tornar deth país dera fantasia.
WEB-CONDES-CANTERBURY	Alavetz, damb votz energica expausèc eth sòn messatge dauant dera taula presidenciau (sense deishar-se arren en tintèr, cossent damb er estil elegant deth sòn lenguatge).
WEB-CONDES-CANTERBURY	Entà dar mès enfasi as sues paraules ajustèc eth gèst ath significat de çò que didie, segontes prescriu er art dera eloqüéncia ad aqueri que l’estúdien.
WEB-CONDES-CANTERBURY	E encara que non saberia imitar eth sòn estil (qu’ère de massa nautada entà que jo podessa arribar ada eth), diderè que çò que seguís ei, s’ac rebrembi ben, era idia generau de çò qu’eth sagèc de hèr a compréner.
WEB-CONDES-CANTERBURY	Vaquí eth sòn relat:
WEB-CONDES-CANTERBURY	Eth Senhor mèn feudau, eth rei d’Arabia e d’India vos mane es sues milhores salutacions en aguesta illustra escadença.
WEB-CONDES-CANTERBURY	En aunor deth vòste hestivau vos mane, a trauèrs mèn, que sò aciu entà tot çò que volgatz ordenar, aguest shivau de hèr blanc.
WEB-CONDES-CANTERBURY	Ploigue o hèsque solei vos amiarà aisida e comòdament entà on volgatz en tèrme d’un dia naturau, ei a díder, vint-e-quate ores, e vos transportarà eth vòste còs, sense que patigatz eth mendre mau, damb bon temps o damb temps òrre, enquia quinsevolh endret que volgatz visitar.
WEB-CONDES-CANTERBURY	E se desiratz volar per aire, tan naut coma ua agla pes nautades, aguest madeish shivau vos amiarà entà on volgatz anar encara que vos esclipsetz sus eth sòn lomb; e, en un virament de mans, tornaratz de nauèth.
WEB-CONDES-CANTERBURY	Eth que lo fabriquèc ère adreit en maquinaria e coneishie nombrosi conjurs e embelinaments magics e demorèc fòrça temps enquia que i auesse ua combinación des planetes abans d’acabar-lo.
WEB-CONDES-CANTERBURY	Revelarà qui ei eth vòste amic e qui eth vòste enemic.
WEB-CONDES-CANTERBURY	Mès ath delà de tot aquerò, tanben se quauqua beròia dauna a botat eth sòn còr en un òme, aguest miralh li mostrarà era fausetat der òme s’ei que siguesse faus o traïdor, atau coma ara sua naua enamorada e totes es sues estratagèmes, de manèra tan clara que non demorarà arren amagat.
WEB-CONDES-CANTERBURY	Per tant, dauant dera arribada dera agradiua sason d’sostiu, a enviat aguest miralh e aguest anèth que vedetz aciu tara vòsta excellenta hilha, era mia senhora Canace, aciu presenta.
WEB-CONDES-CANTERBURY	Tanben coneisherà era es proprietats de tota èrba que creish e a qui beneficie, per prigonda e ampla que sigue era sua henerecla.
WEB-CONDES-CANTERBURY	Aguesta ei era pura vertat, sense enganha; jamès mancarà mentre sigue en vòste poder.
WEB-CONDES-CANTERBURY	En auer explicat tot çò expausat, eth cavalièr gessec damb eth sòn shivau deth salón e desmontèc.
WEB-CONDES-CANTERBURY	Eth sòn shivau se quedèc quiet en pati, ludent coma eth solei.
WEB-CONDES-CANTERBURY	Dempús eth cavalièr siguec amiat tentara sua cramba, se treiguec es armes e cuelhec sèti ena taulejada.
WEB-CONDES-CANTERBURY	Es presents, ei a díder, era espada e eth miralh sigueren amiadi ara seguida, damb tota pompa, entara tor nauta pes oficiaus especiauments nomentadi entad aquerò, mentre qu’er anèth siguec autrejat ceremoniosament a Canace, qu’ère seiguda ena taula principau.
WEB-CONDES-CANTERBURY	Per çò que hè ath shivau de hèr blanc (e aquerò ei realitat, non fabulacion) non podec èster retirat d’a on ère, coma se siguesse aganchat en solèr damb pega.
WEB-CONDES-CANTERBURY	Arrés lo podec botjar deth lòc, ne enquia e tot mejançant un perpau, peth solet motiu de qué arrés se’n sabie de com foncionaue.
WEB-CONDES-CANTERBURY	Plan per aquerò lo deishèren aquiu enquia qu’eth cavalièr les ensenhèc com botjar-lo, causa que vatz a enténer de seguit.
WEB-CONDES-CANTERBURY	Ua grana multitud venguec d’aciu e delà entà contemplar ar immobil shivau.
WEB-CONDES-CANTERBURY	Ère tan naut, ample e long e tan ben proporcionat e fòrt coma un corsèr lombard; qu’auie, ath delà, ua guardada tan rápida e auie autant de corsèr qu’aurie pogut èster un shivau de sera dera Apulia.
WEB-CONDES-CANTERBURY	Toti sigueren d’acòrd qu’ère perfècte des d’eth cap enquiara coa e que non podie èster milhorat ne enquia e tot pera Natura.
WEB-CONDES-CANTERBURY	Mès çò que mès les meravilhaue ère que podie caminar, encara que siguesse de hèr blanc; qu’ei causa de magia, pensèren.
WEB-CONDES-CANTERBURY	Cada un auie ua opinión desparièra dera qüestion: qu’auie tantes idies coma caps.
WEB-CONDES-CANTERBURY	Mormolhauen coma se siguessen un eishame d’abelhes, endonviant teories d’acòrd damb es sues fantasies; mentèren as poètes ancians e dideren qu’ère coma Pegaso, eth shivau volador, o dilhèu eth shivau de Sinon, eth grèc, qu’amiec a Troia entara destrucción, segontes podem liéger enes vielhes croniques.
WEB-CONDES-CANTERBURY	Didie un:
WEB-CONDES-CANTERBURY	Eth temor non dèishe d’embargar eth mèn còr, pr’amor que ne sò solide fòrça de qué enes sues entralhes i a òmes armats qu’an era intencion d’ocupar era ciutat.
WEB-CONDES-CANTERBURY	Çò de milhor serie que guardèssem en sòn interior.
WEB-CONDES-CANTERBURY	Un aute gasulhaue en votz baisha a un amic sòn:
WEB-CONDES-CANTERBURY	Atau discutien, comentant es sues diuèrses opinions, tostemp prèsti a interpretar es causes dera pejor manera, coma ac sòlen hèr es persones de pòca instrucción quan exprimissen era sua pensada sus ahèrs massa subtils entà qu’era sua ignorància les posgue compréner.
WEB-CONDES-CANTERBURY	Quauqui uns se preguntauen se com ère que podien veder-se meravilhes en miralh qu’auie estat amiat ena tor principau.
WEB-CONDES-CANTERBURY	Un aute li balhaue era responsa en tot dider que poirie plan ben auer ua explicación naturau e que foncionaue mejançant ua disposición avienta d’angles e de reflèxi engenhosament combinadi.
WEB-CONDES-CANTERBURY	Sigueren mentadi Alhacen, Vitello e Aristoteles, pr’amor que, coma saben toti es qu’an liejut es sues òbres, pendent era sua vida escriueren sus miralhs curiosi e sus era sciéncia dera optica.
WEB-CONDES-CANTERBURY	Ça que la, d’auti se meravilhauen d’aquera espada qu’ac podie trauessar tot.
WEB-CONDES-CANTERBURY	Comencèren comentant era meravilhosa lança deth rei Telefo e d’Aquiles, que podie autant herir coma guarir, exactament madeish qu’era espada que d’era vietz d’entener parlar.
WEB-CONDES-CANTERBURY	Se discutiren es diuèrsi metòdes de templar er acèr e com e quan s’a de hèr eth templat, çò que, aumens entà jo, ei un mistèri.
WEB-CONDES-CANTERBURY	Dempús comentèren sus er anèth de Canace.
WEB-CONDES-CANTERBURY	Toti èren d’acòrd que jamès auien entenut a parlar de quauquarren tan meravilhós hèt per mans d’orfèbres, exceptat que Moisés e eth rei Salomon tanben auien fama d’èster adreits en art dera orfebraría.
WEB-CONDES-CANTERBURY	Atau parlaue era gent, formant petiti grops.
WEB-CONDES-CANTERBURY	Quauqui uns, totun, senhalèren qu’ère important qu’eth veire siguesse fabricat a compdar de cendres de hoguères e que a maugrat de tot non auesse cap retirada ath cendre d’aguesta planta; mès coma aquero ei ua causa que se coneish de hèr fòrça temps, era gent deishèc de parlar e de meravilhar-se per aquerò.
WEB-CONDES-CANTERBURY	Molti especulèren, damb era madeisha seriositat, sus era causa deth tron, dera pleamar e baishamar, dera broma baisha, dera composicion des hius de telaranha e de tota sòrta de causes, enquia que se’n saberen dera responsa.
WEB-CONDES-CANTERBURY	Atau parlèren e discutiren enquia qu’eth rei se lheuèc dera taula presidenciau.
WEB-CONDES-CANTERBURY	Febo auie deishat ja eth detzau ostau tath meddia; era bèstia reiau, eth nòble Leo, damb era estela entre es sues pautes, ère encara en tot pujar, e ja auie passat dues ores deth meddia, quan eth rei tartar Gengis-Kan se lheuèc dera taula a on auie estat minjant damb tota solemnitat.
WEB-CONDES-CANTERBURY	Uns sonors acòrds musicaus lo precediren enquia qu’arribèc en salón des audiéncies a on diuèrsi esturments musicaus sonauen en celestiau armonía.
WEB-CONDES-CANTERBURY	Alavetz es adoradors dera alègra Venus comencèren a dançar, donques qu’era sua senhora se trapaue ena sua exaltación de Piscis e les contemplaue compladuda.
WEB-CONDES-CANTERBURY	Quan eth nòble rei se seiguec en sòn tron, eth cavalièr forastèr siguec amiat ara prèssa ena sua presencia.
WEB-CONDES-CANTERBURY	Que siguec eth qui condusic a Canace entara dança.
WEB-CONDES-CANTERBURY	Aquiu tot qu’ère alegría e hèsta, coma arrés se pòt arribar a imaginar; qu’ei de besonh un òme que coneishe ben er amor e era sua servitud, ua persona tant eleganta coma Mai, entà poder- mos descríuer er espectacle.
WEB-CONDES-CANTERBURY	Qui poirie descriuer eth sòn exotic estil de dançar, es sòns polidi ròstres, es sues descarades guardades, es sues simulacions entà que non poguen encuedar-se’n es gelosi?
WEB-CONDES-CANTERBURY	Arrés podie, exceptat de Lancelote, e aguest ei ara mòrt.
WEB-CONDES-CANTERBURY	Per tant, vau a deishar de cornèr aguesta alegría e rambalh e non diderè arren mès.
WEB-CONDES-CANTERBURY	Mès deishem-les ena sua hèsta enquiara ora deth sopar.
WEB-CONDES-CANTERBURY	Era música sonaue.
WEB-CONDES-CANTERBURY	Eth majordòm manèc que se mestrèsse eth vin e es espècies, de seguit.
WEB-CONDES-CANTERBURY	Es mossos e escudèrs correren a cumplir era orde.
WEB-CONDES-CANTERBURY	Lèu tornèren damb aqueri qu’auien anat a cercar, e toti mingèren e beueren.
WEB-CONDES-CANTERBURY	E quan tot aquerò s’acabèc se filèren de cap ath temple coma calie e ère pròpri.
WEB-CONDES-CANTERBURY	Quin besonh n’auem de descríuer era parva?
WEB-CONDES-CANTERBURY	Toti sabem pro ben qu’en ua taulejada reiau i a abondor de tot e entà toti, siguen de naut linhatge o de baisha categoría.
WEB-CONDES-CANTERBURY	Ath delà sòlen abondar es plats esquisti, fòrça mès des que jo coneishi.
WEB-CONDES-CANTERBURY	Quan acabèc eth sopar, eth nòble rei, acompanhat per tota ua seguida de senhors e daunes, venguec a veir eth shivau de hèr blanc.
WEB-CONDES-CANTERBURY	S’admirèc mès aciu ad aguest reludent shivau qu’en cas deth de Troia, a on un corsèr siguec tanben objècte d’admiracion.
WEB-CONDES-CANTERBURY	Quan eth cavalièr botèc es mans enes retnes, eth shivau comencèc a sautar immediatament e a sautarelejar.
WEB-CONDES-CANTERBURY	Que non i a cap dificultat en aquerò, senhor, didec eth.
WEB-CONDES-CANTERBURY	Quan volgatz dirigir-vos damb eth entà quinsevolh lòc, non auetz que retòrcer un hiu de hèr qu’ei calat laguens dera sua aurelha.
WEB-CONDES-CANTERBURY	Ja vos diderè en quina aurelha quan sigam solets.
WEB-CONDES-CANTERBURY	Tanben vos cau dider-li eth nòm deth lòc o deth país que vogatz anar.
WEB-CONDES-CANTERBURY	Quan arribetz en punt que volgatz arturar-vos, li didetz que baishe e li torçatz un aute hiu de hèr, pr’amor qu’atau ei coma va tot eth sòn mecanisme; alavetz vos aubedirà e baisharà.
WEB-CONDES-CANTERBURY	E aquiu s’estarà quiet en aqueth lòc coma se l’auessen gessut arraïcs, sense qu’arrés ena tèrra se lo posque hèr a vier o botjar-lo deth lòc.
WEB-CONDES-CANTERBURY	Ara plan, se desiratz que se’n vage, torçatz aguest hiu de hèr e, de seguit, despareisherà dera guardada de toti; mès entornarà en moment que decidigatz cridar-lo entà que torne, sigue de dia o de nets.
WEB-CONDES-CANTERBURY	Dempús vos ac mostrarè quan sigam solets.
WEB-CONDES-CANTERBURY	Montatz en eth entà anar entà on volgatz; qu’ei aquerò tot çò que vos cau hèr.
WEB-CONDES-CANTERBURY	En auer-se’n sabut perfèctament deth principi de foncionament der engenh tau coma l’ac auie comunicat eth cavalièr, eth nòble e valent Gengis-Kan tornèc content ena sua hèsta.
WEB-CONDES-CANTERBURY	Era brida siguec amiada ena tor e sauvada ath cant des sòns mès estimades e valuoses jòies, ath còp qu’eth shivau despareishec dera vista (com, que non ac sai).
WEB-CONDES-CANTERBURY	E aquerò ei tot çò que artenheratz de jo.
WEB-CONDES-CANTERBURY	Ara deisharè a Gengis-Kan complimentant as sòns nòbles damb hèstes e tantarra enquia lèu era maitiada.
WEB-CONDES-CANTERBURY	Eth sòmi, que suenhe era digestion, les guinhèc eth uelh e les hec un avertiment.
WEB-CONDES-CANTERBURY	Béuer fòrça e hèr exercici requerís repaus.
WEB-CONDES-CANTERBURY	En tot badalhar les punèc, dident-les qu’ère ora d’ajaçar-se pr’amor qu’ère eth moment qu’er umor caud e humid dera sang a era supremacia:
WEB-CONDES-CANTERBURY	Susvelhatz era vòsta sang; qu’ei amiga dera natura, didec eth.
WEB-CONDES-CANTERBURY	Tanben badalhant e de dus en dus o de tres en tres li balhèren es gràcies e toti comencèren a partir entà repausar tau que les exigie eth dromilhon.
WEB-CONDES-CANTERBURY	Toti se’n sabien de qué ère entath sòn ben.
WEB-CONDES-CANTERBURY	Es sòns sòmis non les vau a condar, per çò que hè a jo, pr’amor qu’es sòns cervèths èren claufidi des bugassi dera beuenda e, per tant, non auien cap significación especiau.
WEB-CONDES-CANTERBURY	Fòrça d’eri dormiren enquia tard, exceptat de Canace; coma fòrça hemnes, ère plan autrejada ara templança e s’auie dit adiu de sa pair entà anar-se’n lèu entath lhet aquera net.
WEB-CONDES-CANTERBURY	Non volie que se la vedesse esblancossida e fatigada peth maitin, per çò qu’auec eth sòn prumèr sòn e se desvelhèc dempús.
WEB-CONDES-CANTERBURY	Autant eth miralh magic coma er anèth auien alegrat eth sòn còr de tau sòrta que, non mens de dus còps, li pugèren es colors e les perdec.
WEB-CONDES-CANTERBURY	Eth miralh l’auie impressionat tant, qu’era sonièc damb eth mentre dormie.
WEB-CONDES-CANTERBURY	Era dauna, preguntaira coma sòlen èster es hemnes vielhes, repliquèc de seguit:
WEB-CONDES-CANTERBURY	Entà on diables voletz anar tan d’ora, senhora, quan encara toti dormissen?
WEB-CONDES-CANTERBURY	Que voi lheuar-me e hèr un torn, pr’amor que ja non voi dormir mès, didec era.
WEB-CONDES-CANTERBURY	Era sua dauna de companhia convoquèc a un gran nombre de persones dera acompanhada, e ues dètz o dotze d’eres sautèren deth lhet.
WEB-CONDES-CANTERBURY	Alavetz tanben se lheuèc era pròpria Canace, tan leugèra e fresca coma ua ròsa o coma eth solei nauèth arribat que, ara ora qu’era ère ja prèsta, non se quilhaue mès de quate grads per dessús der orizon.
WEB-CONDES-CANTERBURY	Era caminèc damb pas brac, vestida leugèrament coma convenie entà auer libertat de movements e ara doça e agradiua sason der an.
WEB-CONDES-CANTERBURY	Sense mès acompanhada que cinc o sies daunes, anèc per un caminou trauessant eth parc per on auie arbes.
WEB-CONDES-CANTERBURY	Eth bugàs que se lheuaue deth solèr hège qu’eth solei campèsse enòrme e roienc; ça que la, era scèna ère tan beròia que deleitaue es sòns còrs, autant pera maitiada coma pera sason der an e eth cantar des audèths.
WEB-CONDES-CANTERBURY	Donques que, per çò des sues cançons, comprenec de seguit çò que volien díder e quini èren es sòns sentiments.
WEB-CONDES-CANTERBURY	S’un arrecule eth hèt d’arribar ar objècte finau deth sòn relat enquia qu’er interés de toti es qu’escoten s’a heredat, coma mès se tarde, milhor sabor aurà era su alongada.
WEB-CONDES-CANTERBURY	Plan per aquerò, me semble a jo que ja ei ora de qué aborda er objècte deth conde e hèr que s’acabe eth passeg de Canace.
WEB-CONDES-CANTERBURY	Tant qu’era caminaue placida e guiterosa, passèc peth costat d’un arbe sec, blanc coma se siguesse ges; ath sòn dessús, ena part mès nauta, se trapaue un falcon femèla plorant damb tant de sentiment que tot eth petit bòsc ressonaue damb eth sòn planh.
WEB-CONDES-CANTERBURY	Auie batut es sues ales tan sense pietat contra era madeisha, qu’era sua ròia sang regolejaue peth tronc entà baish der arbe que se trapaue.
WEB-CONDES-CANTERBURY	De contunh emetie agudents idòls e planhs, tant que se clauaue eth bèc sus eth còs, gemegant damb tanta fòrça que cap tigre ne bèstia crudèu qu’abiten en bòsc, aurie deishat d’esmover-se e plorar s’ac podessen hèr.
WEB-CONDES-CANTERBURY	A, se jo sabessa descríuer ben as falcons!
WEB-CONDES-CANTERBURY	Pr’amor que cap òme viu, jamès a entenut a parlar d’un deth mès beròi plomatge, noblesa de forma e d’auti atributs, digni de notar.
WEB-CONDES-CANTERBURY	Aguesta femèla semblaue èster un falcon peregrin procedent de bèth país estrangèr.
WEB-CONDES-CANTERBURY	De quan en quan defalhie per manca de sang, enquia qu’arribèc un moment que siguec a mand de quèir der arbe.
WEB-CONDES-CANTERBURY	Coma qu’era embelinaira princessa Canace amiaue botat en sòn dit er anèth magic que li permetie compréner perfèctament eth lenguatge des audèths e poder-les respóner ena sua pròpria lengua, podec compréner tot çò qu’eth falcon femèla didie; e tanta pietat la cuelhec, qu’era princessa siguec a punt de queir mòrta.
WEB-CONDES-CANTERBURY	Era pressèc es sòns passi entar arbe.
WEB-CONDES-CANTERBURY	Guardant pietosament ath falcon, estenèc era sua hauda, pr’amor qu’ère evident qu’eth falcon anaue a quèir de seguit, per manca de sang.
WEB-CONDES-CANTERBURY	Era princessa siguec fòrça temps de pès contemplant ath falcon, enquia que finaument li parlèc damb aguestes paraules:
WEB-CONDES-CANTERBURY	Quin ei eth motiu, s’ei que se pòt saber, de qué patisques aguest torment infernau?, didec era ath falcon, que se trapaue per dessús deth sòn cap.
WEB-CONDES-CANTERBURY	Ei de pena per ua mòrt o ei pera pèrta d’un amor?
WEB-CONDES-CANTERBURY	Pr’amor qu’aguestes dues causes son, sivans me pensi, era causa dera majoritat des penes qu’afligissen a un nòble còr.
WEB-CONDES-CANTERBURY	Un aute tipe de malastres que non mo´les cau mentar.
WEB-CONDES-CANTERBURY	En cap aute lòc deth mon è vist jo audèth o bèstia tormentar-se ada eth madeish tamb tant acarniment.
WEB-CONDES-CANTERBURY	Qu’è pietat de tu, e reaument era tua pena m’aucís a jo tanben.
WEB-CONDES-CANTERBURY	Per amor de Diu, baisha der arbe.
WEB-CONDES-CANTERBURY	Que sò era hilha d’un rei, e quan me’n sàpia dera vertadèra causa dera tua aflicción, l’apraiarè abans que s’acabe eth dia, s’ei qu’ei ena mia man, pr’amor que solide qu’eth gran Diu dera Natura me prestarà ajuda.
WEB-CONDES-CANTERBURY	Ath delà traparè fòrça èrbes que guarirán de seguit es tues herides.
WEB-CONDES-CANTERBURY	En enténer aquerò, eth falcon cridèc encara mès planhosament qu’abans e còp sec queiguec en solèr estavordit mortaument, donques que se demorèc immobil en solèr.
WEB-CONDES-CANTERBURY	Canace placèc ath falcon femèla ena sua hauda enquia que comencèc e remeter-se.
WEB-CONDES-CANTERBURY	Quan eth falcon femèla se remetec der estavaniment, didec quauquarren coma aquerò en lenguatge des falcons.
WEB-CONDES-CANTERBURY	Era pietat ges rapidaments des còrs nòbles que senten es ponchades agudentes que patissen d’auti coma ena sua pròpria carn; aquerò ei quauquarren que vedem cada dia, autant enes libres coma ena vida vidanta, donques qu’un còr nòble demostre era sua noblesa.
WEB-CONDES-CANTERBURY	Beròia Canace, veigui clarament que sentes compassion peth mèn malastre degut ara trendesa deth tòn còr femenin qu’era Natura a implantat en tòn carácter.
WEB-CONDES-CANTERBURY	Sense cap esperança de milhorar bric era mia situación, mès sonque entà aubedir ath tòn generós còr e entà que d’auti cuelhen nòta deth mèn cas (dera madeisha manèra qu’un león s’acobarde se ve com se pique a un gosset ena sua presencia), per aguest motiu e damb aguesta finalitat te condarè es mies penes abans d’anar-me’n, ara qu’è temps e n’è era escadença.
WEB-CONDES-CANTERBURY	E atau, mentre ua condaue es sues penes, era auta ploraue tan desconsoladament coma se volesse des.heir-se en lèrmes, enquia qu’eth falcon li supliquèc que parèsse de plorar e, damb ua alendada, comencèc eth sòn relat atau:
WEB-CONDES-CANTERBURY	Jo neishí, ò dia malerós!, en ua arròca de marme gris e siguí suenhada damb tau trendesa, qu’arren me costèc cap trebuc.
WEB-CONDES-CANTERBURY	E non sabia se qué significaue era adversitat enquia que me podí quilhar plan naut en firmament.
WEB-CONDES-CANTERBURY	Apròp de jo viuie un falcon peregrin mascle que semblaue era noblesa en persona; encara qu’ère plen de perfidia e traïcion, s’enrodaue de formes modèstes, deth color dera aunestetat, d’ua gran atención e desir de complàder, enquia tau punt qu’arrés ausse pogut pensar que tot ère simulacion: tant a hons auie tintat era tela damb aguesti faussi colors.
WEB-CONDES-CANTERBURY	Dera madeisha manèra qu’ua sèrp s’amague entre es flors demorant eth moment d’atacar, madeish hec aguest ipocrita, aguest non va mès des enamoradi, en tot èster exageradament galant e cortés, tient era aparença d’atencion que sòl acompanhar a un nòble amor.
WEB-CONDES-CANTERBURY	E dera madeisha manèra qu’un sepulcre ei beròi per dessús, encara que se sàpie que dejós i a un cadavre en tot descompausar-se, madeish ère aguest ipocrita: arderós per dehòra e glaciau peth laguens.
WEB-CONDES-CANTERBURY	E amièc era sua perfídia enquia tau extrèm que, s’ei que non siguesse eth diable en persona, arrés sabie çò que pretenie arténher.
WEB-CONDES-CANTERBURY	Mès que i a un vielh provèrbi que ditz era vertat: “Un òme aunèst e un panaire jamès pòden pensar madeish”.
WEB-CONDES-CANTERBURY	En aspècte e conducta tan pròpri d’un enamorat sincèr, tant encantat ère segontes semble, que jamès, ne Jason ne París, eth troian (didí abans Jason?
WEB-CONDES-CANTERBURY	E atau siguec coma l’estimè pera deferéncia e aunestetat que me pensé que nidaue en sòn còr, de tau forma, qu’era causa mès petita capabla de costar-li pena sabia que me harie sénter qu’era mòrt agarraue eth mèn còr.
WEB-CONDES-CANTERBURY	Entà abreujar, es causes arribèren tan luenh, qu’era mia volontat se convertic en esturment dera sua (voi díder qu’en tot çò que permetien es limits dera aunestetat e dera mia aunorabilitat aubedí era sua volontat: Diu se’n sap de qué ad arrés estimè tant ne ad arrés poirè estimar atau).
WEB-CONDES-CANTERBURY	Mès a tot darrèr, aquerò siguec çò que se passèc: era Fortuna volec qu’eth se n’anèsse deth lòc que jo demoraua.
WEB-CONDES-CANTERBURY	Non me cau díder eth dolor qu’aquerò me costèc; non posqui ne començar a descriuer-lo; mès ua causa òc que vau a díder: me demostrèc en qué s’està era condemna a mòrt, tau siguec eth torment que patí en veder-lo partir.
WEB-CONDES-CANTERBURY	Atau, donc, un dia se didec adiu de jo e damb taus mòstres de pena, que quan jo l’entení parlar e vedí se com auie cambiat eth sòn color, reaument supausè que sentie autant de dolor coma jo.
WEB-CONDES-CANTERBURY	Ça que la, credí qu’ère fidèu e que reament tornarie de nauèth dempús d’un temps; i aurie tanben rasons d’aunor, coma se passe soent, que lo forçauen a partir; per çò que hi vertut dera necessitat e m’ac cuelhí ben, en veir que non i auie mès remèdi.
WEB-CONDES-CANTERBURY	Amagant-li era mia pena çò de milhor que podí, li sarrè era man e jurè per Sant Joan: guardatz, que sò tota vòsta; sigatz entà jo coma jo è estat e seguirè estant etèrnament entà vos.
WEB-CONDES-CANTERBURY	Qui sabie parlar milhor qu’eth o comportar-se milhor?
WEB-CONDES-CANTERBURY	Eth podie parlar damb eloqüéncia e non hèr arren.
WEB-CONDES-CANTERBURY	Atau, donc, fin finau partic e se n’anèc entà on auie d’anar.
WEB-CONDES-CANTERBURY	Quan decidic arturar-se, supausi que deuie auer aguesta dita ena sua ment: “Tot gaudís quan arribe ena sua naturau inclinacion” (o, aumens, atau ei escrit).
WEB-CONDES-CANTERBURY	Es òmes senten ua naturau tendéncia entara nauetat, madeish qu’es audèths engabiadi qu’un alimente.
WEB-CONDES-CANTERBURY	De cunhèra nòbla, coratjós, alègre, beròi, modèst e generós coma ère, un dia vedec a un milan femèla e de pic s’encamardèc d’era perdudament, damb era quau causa eth sòn amor per jo s’acabèc en sec.
WEB-CONDES-CANTERBURY	Atau, d’aguesta sòrta, trinquèc era sua paraula, e atau eth mèn amor se convertic en adorador deth milan e m’a desbrembat entà tostemp sense remèdi.
WEB-CONDES-CANTERBURY	E en auer dit aguestes paraules, eth falcon femèla hec un sorriscle e s’estavanic de nauèth sus eth pièch de Canace.
WEB-CONDES-CANTERBURY	Que siguec grana era pena de Canace e de totes es hemnes dera sua acompanhada pes malastres deth falcon; non sabien se com padegar ar animau.
WEB-CONDES-CANTERBURY	Mès Canace se la hec a vier ena sua casa ena sua hauda e damb tot eth suenh la bendèc e engessècc aquiu a on s’auie hèt mau en bèc.
WEB-CONDES-CANTERBURY	Tot çò que Canace podec hèr ara siguec cavar en solèr entà trapar èrbes medicinaus e premanir naui enguents entà guarir eth falcon, mejançant èrbes estranhes e molticolors.
WEB-CONDES-CANTERBURY	Se tenguec en aquerò damb totes es fòrces dia e net.
WEB-CONDES-CANTERBURY	En cabeçau deth sòn pròpri lhet botèc un receptacle entath falcon en tot caperar-lo damb velot blau, pr’amor qu’eth blau represente era fidelitat pròpria des hemnes, mès lo pintèc de verd per dehòra, damb representacions de toti es audèths infidèus, taus coma es mesengues, falcons mascles e chots; mentre qu’ath sòn costat, entà hèr burla, se pintèren garces en tot repotegar-les.
WEB-CONDES-CANTERBURY	Ara deisharè a Canace suenhant ath sòn falcon, e de moment non diderè arren mès deth sòn anèth enquia qu’arribe eth moment de relatar com eth falcon femèla artenhèc depassar er amor deth sòn enamorat (empenaït segontes era istòria) pera mediación deth hilh deth rei, Cambalo, que d’eth ja vo n’è parlat.
WEB-CONDES-CANTERBURY	D’aguest moment ençà, en mèn conde vos parlarè d’aventures e batalhes e des meravilhes mès granes que jamès auetz entenut.
WEB-CONDES-CANTERBURY	Prumèr de tot vos parlarè de Gengis-Kan, que conquistèc tantes ciutats ena sua epòca de règne; dempús vos explicarè se com Algarsif guanhèc a Teodora coma esposa.
WEB-CONDES-CANTERBURY	Qu’aurie estat fòrça còps en perilh per era, se non auesse auut era ajuda deth sòn shivau de hèr blanc.
WEB-CONDES-CANTERBURY	E dempús d’aquerò vos parlarè de un aute Cabalo que lutèc en batalha contra es dus frairs entà artènher a Canace, çò qu’artenhèc a tot darrèr.
WEB-CONDES-CANTERBURY	Mès ara vau a tornar aquiu a on deishè era istòria.
WEB-CONDES-CANTERBURY	Apolo auie pujat tan naut damb eth sòn car, qu’entrèc ena casa de Mercuri, er astut diu…
WEB-CONDES-CANTERBURY	Vos feliciti peth vòste talent, didec eth proprietari.
WEB-CONDES-CANTERBURY	En tot considerar era vòsta joenessa, parlatz damb tant de sentiment e fervor, que non posqui deishar d’aplaudir-vos.
WEB-CONDES-CANTERBURY	Se seguitz atau, ena mia pensada, arrés artenherà depassar-vos en eloqüéncia.
WEB-CONDES-CANTERBURY	Que Diu vos balhe sòrt e vos aumente es vòsti coneishements!
WEB-CONDES-CANTERBURY	Que jo è un hilh, e pera Plan Santa Trinitat!, m’estimaria mès auer a un òme de critèri coma vos que possedir vint liures de valor en tèrres, encara me que les autregessen ara madeish aciu.
WEB-CONDES-CANTERBURY	De qué servís auer possessions s’un òme manque de coneishements?
WEB-CONDES-CANTERBURY	Fòrça còps è repotegat ath mèn hilh, e veigui que non a cap interés en aguestes causes: tot çò que hè ei jogar as dats, despéner es sòs per aquiu e perder aquerò qu’a.
WEB-CONDES-CANTERBURY	E abans preferís parlar damb un joen vailet que tier ua convèrsa damb bèth cavalièr que d’eth pòt apréner vertadères bones manères…
WEB-CONDES-CANTERBURY	Ua mèrda es vòstes bones manères!, exclamèc eth nòste anfitrion.
WEB-CONDES-CANTERBURY	Qué vò díder tot aquerò, senhor proprietari?
WEB-CONDES-CANTERBURY	Se vos platz, vo’n sabetz perfèctament de qué cada un des presents li cau, aumens, condar un conde, se non vò trincar era sua promesa.
WEB-CONDES-CANTERBURY	Ne ua soleta paraula mès, repliquèc er anfitrion.
WEB-CONDES-CANTERBURY	Començatz era vòsta istòria.
WEB-CONDES-CANTERBURY	Damb plaser, senhor anfitrión, responec eth.
WEB-CONDES-CANTERBURY	M’inclini dauant dera vòsta volontat, per çò qu’escotatz çò que vos vau a condar.
WEB-CONDES-CANTERBURY	Enquia a on arribe era mia intelligéncia, non m’opausarè a vos de cap des manères.
WEB-CONDES-CANTERBURY	Prègui a Diu que vos agrade, pr’amor que, s’eth mèn conde vos shaute, ja me senterè satisfèt.
WEB-CONDES-CANTERBURY	Prològ deth proprietari Ath sòn temps, eth nòble pòble des bretons solie compausar tròbes de tot tipe d’aventures, versificades ena sua prumitiua lengua bretona.
WEB-CONDES-CANTERBURY	E, o ben cantauen aguestes balades acopanhades d’esturments musicaus, o les liegien entath sòn pròpri plaser.
WEB-CONDES-CANTERBURY	Ara madeish m’en brembi d’ua qu’aurè fòrça gust de relatar-la-vos çò milhor que poga e sàpia.
WEB-CONDES-CANTERBURY	Mès, cavalièrs, me cau avertir-vos que sò un individú simple, per çò que vos demani, abans de començar, que me desencusetz peth mèn estil vulgar.
WEB-CONDES-CANTERBURY	Plan que òc non è estudiat jamès er art dera retorica, per çò que tot aquerò que diga será clar e simple.
WEB-CONDES-CANTERBURY	Jamès è dormit en monte Parnaso ne è estudiat a Marco Tulio Ciceron.
WEB-CONDES-CANTERBURY	Non vos enganhetz.
WEB-CONDES-CANTERBURY	Jo ignòri toti es trucs retorics entà dar color ath lenguatge (es solets colors que coneishi son es que se ven en camp, damb aqueri qu’era gent fabrique tintures e pintures).
WEB-CONDES-CANTERBURY	Es colors dera retorica me son massa de mau hèr; eth mèn còr non a cap predilección per aguest tipe de causes.
WEB-CONDES-CANTERBURY	Mès, s’ac desiratz, escotatz eth mèn conde.
WEB-CONDES-CANTERBURY	Abans d’artenher-la, hec ua sòrta de prètzhèts e entamenèc granes causes.
WEB-CONDES-CANTERBURY	Pr’amor que, senhors, era ère era mès beròia des hemnes jos eth solei.
WEB-CONDES-CANTERBURY	Ath delà, tanhie a ua familia de tau categoría, qu’eth cavalièr a penes gausaue revelar-li tota era sua pena, patiments e angónies.
WEB-CONDES-CANTERBURY	Mès, a tot darrèr, gràcies ath sòn valor e mès que mès as sues multiples e umiles atencions, era auec pietat deth sòn patiment e tacitament consentic cuelher-lo coma espós e senhor (ei a díder, damb aguesta sòrta de domèni qu’es òmes an sus es sues esposes).
WEB-CONDES-CANTERBURY	E entà víuer amassa mès erosament, eth, de bon voler jurèc pera sua fe de cavalièr que mentre viuesse, jamès exercerie era sua autoritat contra es desirs d’era, ne mostrarie gelosia, senon que l’aubedirie e complirie es sòns desirs en totes es causes coma ac harie quinsevolh enamorat damb era sua dauna.
WEB-CONDES-CANTERBURY	Ça que la, entà mantier er aunor dera su condición de marit, eth, en aparença, seguirie estant eth senhor.
WEB-CONDES-CANTERBURY	Era li balhèc es gràcies e li didec damb grana umilitat:
WEB-CONDES-CANTERBURY	Senhor, donques que damb era vòsta magnanimitat m’aufritz ues retnes tan hloishes, pro permete Diu que jamès i age peleja o desacòrd entre es dus per tòrt mèn.
WEB-CONDES-CANTERBURY	Aciu, donc, senhor, vos balhi era mia paraula d’aunor: que serè era vòsta esposa umila e fidèu enquiara mòrt.
WEB-CONDES-CANTERBURY	Per çò qu’ambdús viueren amassa en patz e tranquillitat.
WEB-CONDES-CANTERBURY	Pr’amor que, cavalièrs, i a ua causa que posqui afirmar damb tota seguretat: es enamoradi que desiren víuer amassa pendent quinsevolh periòde de temps, les cau someter-se er un ar aute.
WEB-CONDES-CANTERBURY	Er amor non s’a de limitar peth domèni.
WEB-CONDES-CANTERBURY	Quan campe eth domèni, eth diu der Amor desplegue es sues ales e, en un virament de uelhs, desapareish.
WEB-CONDES-CANTERBURY	Er amor ei ua causa tan liura coma er esperit.
WEB-CONDES-CANTERBURY	Es hemnes, pera sua pròpria natura, desiren e anhèlen era libertat; non se vòlen veir coma esclaues e, se non m’enganhi, es òmes pensen parièr.
WEB-CONDES-CANTERBURY	En amor qu’a mès auantatge aqueth qu’ei mès pacient.
WEB-CONDES-CANTERBURY	Era paciéncia ei, en vertat, ua vertut sobeirana, pr’amor que, d’acòrd damb es estudiosi, conquiste aquiu a on era severitat non artenh arren en absolut.
WEB-CONDES-CANTERBURY	Non s’a de repotegar ne idolar dauant de cada paraula aspra.
WEB-CONDES-CANTERBURY	Aprenetz a tolerar, o ac auratz d’apréner ara fòrça; ac juri, autant s’ac credetz coma se non, donques que non i a arrés en mon que non se compòrte mau en bèra ocasión.
WEB-CONDES-CANTERBURY	Era ira, es malauties, era influéncia des esteles, eth vin, era pena o un cambiament d’umor còsten soent qu’un hèsque o digue çò que non li calie.
WEB-CONDES-CANTERBURY	Non s’a de cuélher resvenja per cada causa mau hèta.
WEB-CONDES-CANTERBURY	Toti saben com s’a eth domèni sus un madeish, s’a de practicar e refrenar-se sivans es circonstàncies.
WEB-CONDES-CANTERBURY	E per tant, entà poder víuer en armonía, aguest senat e digne cavalièr prometec paciéncia mentre era li prometie damb tota sinceritat que jamès la traparie en fauta.
WEB-CONDES-CANTERBURY	Aciu se pòt veir un acòrd modèst e senat.
WEB-CONDES-CANTERBURY	Era lo cuelhie coma servidor e senhor (en amor, eth sòn servidor; mès eth sòn senhor, en matrimòni).
WEB-CONDES-CANTERBURY	D’aguesta sòrta eth ère ath còp senhor e sirvent.
WEB-CONDES-CANTERBURY	Non, non sirvent, senon damb domèni superior, pr’amor qu’eth auie autant ara sua dauna coma ath sòn amor.
WEB-CONDES-CANTERBURY	Plan que òc era qu’ère era sua dauna, mès tanben era sua esposa; e aquerò cossent damb era lei der amor.
WEB-CONDES-CANTERBURY	En auer artenhut aguesta felicitat, se n’anèc entà casa damb era sua esposa pr’amor de víuer ena sua pròpria tèrra non luenh dera punta o cap Pennmarch, a on auie era sua residéncia, e aquiu viuec damb plia felicítat e gòi.
WEB-CONDES-CANTERBURY	Qui, se non ei un marit, pòt relatar era alegría, era tranquillitat e era comoditat que compartissen un marit e era sua hemna?
WEB-CONDES-CANTERBURY	Aguest estat erós se tardèc mès d’un an, enquia qu’aguest cavalièr que parli (eth sòn nòm ère Arveragus de Caerrud) decidic anar-se’n a víuer un parelh d’ans en Anglatèrra, que tanben se cridaue Bretanha, ara cèrca d’aunors e renòms en hètes d’armes, donques que tot eth sòn còr ère botat en taus gèstes.
WEB-CONDES-CANTERBURY	Aquiu, ditz eth libre, s’i demorèc pendent dus ans.
WEB-CONDES-CANTERBURY	Ara deisharè de parlar-vos d’Arveragus e vos parlarè dera sua hemna Dorigena, qu’estimaue ath sòn espós damb tot eth sòn còr.
WEB-CONDES-CANTERBURY	Era ploraue e alendaue pendent era sua abséncia, coma ac sòlen hèr es daunes nòbles quan son enamorades.
WEB-CONDES-CANTERBURY	S’entristie, en tot considerar era separación, e se planhie, dejunaue e se lamentaue.
WEB-CONDES-CANTERBURY	Qu’ère tan tormentada desirant era sua presencia, qu’arren de çò que i a en mon l’importaue bric.
WEB-CONDES-CANTERBURY	En veir eth sòn umor trist, es sues amigues la consolauen coma podien; l’exortauen dia e net en tot dider-li que s’aucie sense cap motiu.
WEB-CONDES-CANTERBURY	Se tenguien a autrejar-li tot eth consolament que li podien balhar en aqueres circonstàncies pr’amor de qué abandonèsse era sua malenconia.
WEB-CONDES-CANTERBURY	Coma sabetz toti, se sajatz de sagerar quauquarren en ua arròca pendent eth temps sufisent, ath long deth temps artenherà imprimir-se ua imatge en era.
WEB-CONDES-CANTERBURY	Eres la consolèren pendent tant de temps que, damb era ajuda dera esperança e deth sen quedèc mercat en era eth senhau deth consolament, per çò qu’era sua enòrma pena comencèc a reméter.
WEB-CONDES-CANTERBURY	Non aurie pogut suportar etèrnament ua pena tan violenta.
WEB-CONDES-CANTERBURY	Ath delà, pendent aguest periòde de malastre, Arveragus manaue ath sòn larèr cartes en tot explicar-li que se trapaue ben e que tornarie lèut.
WEB-CONDES-CANTERBURY	De ua auta manera, era sua pena aurie trincat eth sòn còr a tròci.
WEB-CONDES-CANTERBURY	En veir qu’era sua pena amendrie, es sues amigues s’ajulhèren e li preguèren que, per amor de Diu, anèsse a passejar damb eres pr’amor d’esvagar-se des sòns pensaments lúgubres.
WEB-CONDES-CANTERBURY	Fin finau, en veir que tot ère entath sòn milhorament, accedit.
WEB-CONDES-CANTERBURY	Ara plan, se passe qu’eth sòn castèth se trapaue ara vòra madeish deth mar.
WEB-CONDES-CANTERBURY	Entà distrèir-se solie caminar fòrça còps damb es sues amigues per dessús deth malh, d’a on vedie fòrça vaishèths e barques qu’anauen entath sòn punt de destinación.
WEB-CONDES-CANTERBURY	Mès aquerò venguec a èster part dera sua aflicción, donques qu’un e un aute còp se didie: “Ai de jo, qu’ei que non i a vaishèth, d’aguesti que veigui, que me volgue hèr a vier en casa ath mèn marit?
WEB-CONDES-CANTERBURY	Pr’amor qu’atau eth mèn còr se guaririe des sues amares herides”.
WEB-CONDES-CANTERBURY	En d’autes ocasions se solie sèir aquiu a pensar, guardant entà baish peth bòrd deth precipici; mès tanlèu vedie es terribles arròques neres deth hons, eth sòn còr ère secodie per tau terror, que lèu non se podie tier de pès.
WEB-CONDES-CANTERBURY	Alavetz se seiguie sus era èrba, guardant tristament entath mar e, entre prigonds e tristi alends, exclamaue:
WEB-CONDES-CANTERBURY	Diu Etèrn, que damb era tua providéncia guides eth mon damb man fèrma; se ditz que Tu non hès arren en vades.
WEB-CONDES-CANTERBURY	Mès, Senhor, per qué auetz creat ua causa tant irracionala coma aguestes endiablades e orribles arròques neres que mès se retiren ara òbra d’un espaventós caòs qu’ara beròia creación d’un Diu tan perfècte, sabent e immudable?
WEB-CONDES-CANTERBURY	Ena mia pensada, non hèn cap ben, senon sonque mau.
WEB-CONDES-CANTERBURY	Non ves, Diu mèn, qu’era umanitat perís damb eres?
WEB-CONDES-CANTERBURY	E, ça que la, era espècia umana ei ua art tan beròia dera tua creación, que la heres sivans era tua pròpria imatge.
WEB-CONDES-CANTERBURY	Alavetz, semblaue que senties un gran amor entàs umans.
WEB-CONDES-CANTERBURY	Per tant, se com pòt èster qu’ages endonviat taus mejans entà aucir-les, causes que non còsten cap tipe de ben, senon solet maus?
WEB-CONDES-CANTERBURY	Es estudiosi que diguen çò que volguen, jo qu’ac sai ben; demostraràn damb era sua lógica que tot ei entath nòste ben encara que non posca compréner es rasons.
WEB-CONDES-CANTERBURY	Aguesta ei era mia conclusión.
WEB-CONDES-CANTERBURY	Jo dèishi es discusions entàs estudiosi.
WEB-CONDES-CANTERBURY	Mès jo voleria que Diu hesse qu’aguestes arròques s’en.honsèssen enquiath lunfèrn peth sòn ben.
WEB-CONDES-CANTERBURY	Aguestes arròques còsten terror en mèn còr.
WEB-CONDES-CANTERBURY	Atau parlèc era mentre ploraue tristament.
WEB-CONDES-CANTERBURY	Es sues amigues, en veir qu’eth vagar peth cant deth mar non li representaue cap plaser, senon que li produsie encara mès tristesa, decidiren trapar-li eth divertiment en bèth aute lòc.
WEB-CONDES-CANTERBURY	Se la heren a vier entàs arrius e hònts e entà d’auti lòcs deliciosi, a on dancèren e joguèren as escacs e ara rabalha.
WEB-CONDES-CANTERBURY	Atau, un polit maitin se filèren de cap a un jardín pròche, a on premaniren totes es causes enta divertir-se tot eth dia.
WEB-CONDES-CANTERBURY	Qu’ère eth siesau maitin de mai e eth mes auie pintat eth jardín damb es sòns leugèrs aiguats e l’auie aumplit de huelhes e flors.
WEB-CONDES-CANTERBURY	Mans adreites l’auien apraiat tant esquistament, que non i auie cap aute jardín d’ua semblabla beresa, exceptat dilhèu deth Paradís pròpriament dit.
WEB-CONDES-CANTERBURY	Tan claufit ère de beresa e delèit, qu’era flaira des flors e era vison deth sòn ludent color aurien alegrat a quinsevolh còr se non ei qu’aguest patisse era pesanta carga d’ua malautia o d’ua pena massa grana.
WEB-CONDES-CANTERBURY	Dempús deth repais comencèren a dançar e a cantar, damb era soleta excepción de Dorigena, que seguie alendant e planhent-se, pr’amor qu’entre es que dançauen non podie contemplar ad aqueth qu’ère eth sòn espós e enamorat ath còp.
WEB-CONDES-CANTERBURY	Totun, era li calec tier-se aquiu pendent ua estona e perméter qu’era esperança padeguèsse era sua pena.
WEB-CONDES-CANTERBURY	Entre aqueri que dançanuen i auie un escudèr que dançaue dauant de Dorigena.
WEB-CONDES-CANTERBURY	Ena mia pensada ère mès alègre e anaue vestit damb mès colors qu’eth pròpri mes de mai; dançaue e cantaue milhor que cap òme dès qu’eth mon ei mon.
WEB-CONDES-CANTERBURY	Entà her-vos ua idia de com ère, ath delà d’èster un des òmes mès dotadi dera sua epòca, donques qu’ère joen, fòrt, intelligent, ric, talentós e popular: qu’ère plan ben considerat.
WEB-CONDES-CANTERBURY	En resumit, se non m’enganhi, se passaue qu’aguest galhard escudèr, servidor de Venus, amiaue dus longui ans estimant a Dorigena mès qu’a cap auta creatura viuenta, sense qu’era n’auesse era mendre idia.
WEB-CONDES-CANTERBURY	Eth jamès auie gausat condar-li eth sòn torment.
WEB-CONDES-CANTERBURY	Patie ua tortura interiora dehòra de mida.
WEB-CONDES-CANTERBURY	Ère desesperat, cranhent díder bèra causa, encara que solie revelar quauquarren dera sua passion enes sues cançons.
WEB-CONDES-CANTERBURY	Didie, per exemple, qu’eth estimaue e non ère corresponut.
WEB-CONDES-CANTERBURY	Sus aguest tèma compausèc diuèrses cançons, letres, planhs, còbles, tròbes e virolais.
WEB-CONDES-CANTERBURY	Coma que non gausaue cohèssar eth sòn torment, patie atròces tortures coma se siguesse un condemnat en Avèrn.
WEB-CONDES-CANTERBURY	Qu’auie de morir, afirmaue, coma Eco per Narcís, que cranhie cohessar-li era sua pena.
WEB-CONDES-CANTERBURY	Aguesta ère era soleta manèra que gausaue revelar-li ada era era sua intima tortura; exceptat, dilhèu, de quauqui viatges enes balhs qu’en eri hestegen es joeni e qu’en eri, de quan en quan, guardaue eth sòn ròstre coma aqueth que sollicite ua gràcia, mès era ère totafèt dehòra de çò qu’eth li volie díder.
WEB-CONDES-CANTERBURY	Totun, abans de partir deth jardín, se passèc (donques qu’eth ère eth sòn vesin, un òme aunèst e de reputación, e era lo coneishie de hège fòrça temps) que comencèren ua convèrsa.
WEB-CONDES-CANTERBURY	Pòc a pòc, Aureli se la hec a vier entath sòn prepaus, e quan trapèc ua oportunitat li didec:
WEB-CONDES-CANTERBURY	Senhora, per aguest Diu que hec aguest mon, s’auessa estat segur de qué podia auer-vos hèt erosa, pro qu’eth dia qu’Arveragus crotzèc eth mar, jo, Aureli, me n’auessa anat entà on jamès se torne.
WEB-CONDES-CANTERBURY	Donques que me’n sai de qué era mia devoción ei en bades e qu’era mia recompensa non ei senon un còr trincat a tròci.
WEB-CONDES-CANTERBURY	Senhora, ajatz pietat des mèns crudèus patiments, pr’amor qu’ua soleta paraula vòsta me pòt aucir o sauvar-me.
WEB-CONDES-CANTERBURY	Pro que Diu auesse volut que siguessa aciu acogat as vòstes pes.
WEB-CONDES-CANTERBURY	Non i a temps ara de díder arren mès.
WEB-CONDES-CANTERBURY	Ajatz pietat, amor mèn, o haratz que morisca.
WEB-CONDES-CANTERBURY	Era se virèc, guardèc fixament a Aureli e li didec:
WEB-CONDES-CANTERBURY	Sentetz de vertat çò qu’ètz en tot díder?
WEB-CONDES-CANTERBURY	Abans d’aquerò jamès sospechè es vòsti pensaments, mès ara, Aureli, que me’n sai des vòstes intencions, juri per Diu que me balhèc era vida e era amna que, se depen de jo, jamès serè ua esposa infidèu ne de paraula ne d’òbra.
WEB-CONDES-CANTERBURY	Que voi pertànher ad aqueth que me maridè e sò maridada.
WEB-CONDES-CANTERBURY	Cuelhetz aquerò coma era mia responsa definitiua.
WEB-CONDES-CANTERBURY	Mès, dempús, didec de forma burlèsca:
WEB-CONDES-CANTERBURY	Per amor de Diu, Aureli, donques que vos planhetz de forma tant esmoventa, consentirè en èster eth vòste amor… eth dia que treigatz totes es arròques, pèira a pèira, d’un extrèm dera Bretanha enquiar aute, pr’amor de qué non empedisquen ja eth pas de quinsevolh vaishèth o barca.
WEB-CONDES-CANTERBURY	Vos digui aquerò: quan ajatz desliurat era còsta des arròques, de sòrta que non se veigue ua soleta pèira, alavetz vos estimare mès qu’a quinsevolh aute òme.
WEB-CONDES-CANTERBURY	Vos balhi era mia paraula, enquia aquiu a on jo posca prométer quauquarren.
WEB-CONDES-CANTERBURY	Donques que ja sai que non pòt arribar jamès.
WEB-CONDES-CANTERBURY	Deishatz qu’aguestes idies hòles dèishen en patz eth vòste còr.
WEB-CONDES-CANTERBURY	Quina satisfacción pòt trapar un òme ena hemna de un aute que la pot possedir tanti còps coma desire?
WEB-CONDES-CANTERBURY	Aureli alendèc prigondament.
WEB-CONDES-CANTERBURY	Aguesta ei tota era pietat que me podetz aufrir?, didec eth.
WEB-CONDES-CANTERBURY	Òc, peth Diu que me creèc, responec era.
WEB-CONDES-CANTERBURY	En enténer aquerò, Aureli, prigondament afligit e damb eth còr calat ena tristesa, didec:
WEB-CONDES-CANTERBURY	Senhora, aquerò non ei possible.
WEB-CONDES-CANTERBURY	E dempús d’auer dit aquerò, se virèc e partic.
WEB-CONDES-CANTERBURY	Lheuant es mans entath cèu, queiguec de jolhs en solèr e, ath miei d’ua sòrta de frenesia, comencèc ua pregària.
WEB-CONDES-CANTERBURY	Qu’auie perdut era rason de tant dolor e non sabie se qué didie.
WEB-CONDES-CANTERBURY	Mès quan eth còr trincat comencèc a planher-se as dius, dirigint-se especiaument ath Solei, exclamèc:
WEB-CONDES-CANTERBURY	Apolo, senhor e patrón de tota planta, èrba, arbe e flor; tu qu’autreges, d’acòrd damb era tua distancia der equador celestiau, eth sòn temps e era sua sason entà cada un, mentre era tua situación ena eclíptica càmbie de naut en baish; senhor Febo, tacha es tòns uelhs misericordiosi en praube Aureli, que se sent complètament perdut.
WEB-CONDES-CANTERBURY	Contempla, ò Senhor!, com, sense cap culpa, era mia dauna m’a condemnat a mòrt se non ei que tu, ena tua magnanimitat, ages pietat deth mèn moribund còr.
WEB-CONDES-CANTERBURY	Pr’amor que me’n sai, senhor Febo, que, se vòs, ès eth que màger ajuda me pòt autrejar, exceptat solet dera mia dauna.
WEB-CONDES-CANTERBURY	Permet-me que te diga com posqui èster ajudat e de quina manera:
WEB-CONDES-CANTERBURY	Senhor, sabes pro ben que dera madeisha manèra qu’era desire èster alugada peth tòn huec e que, plan per aquerò, te seguís damb fervor, dera madeisha manèra eth mar, pera sua pròpria natura, la seguís ada era; pr’amor que non ei solet devesa deth mar, senon tanben de toti es arrius, grani e petiti.
WEB-CONDES-CANTERBURY	Per tant, senhor Febo, aguesta qu’ei era mia demana:
WEB-CONDES-CANTERBURY	Alavetz poirè díder tranquillament ara mia dauna: es arròques se n’an anat; ara, complís tu era tua paraula.
WEB-CONDES-CANTERBURY	Demana ara Lua que se tengue en sòn lòc tant que sigues ena tua orbita; demana-li ara tua fraia que pendent dus ans non seguisque eth sòn cors mès rapid que tu.
WEB-CONDES-CANTERBURY	Alavetz era será de contunh en punt maximau e era marèa de primauèra contunharà dia e net.
WEB-CONDES-CANTERBURY	Mès s’era non vò autrejar-me ara mia estimada dauna e sobeirana d’aguesta manèra, alavetz ac poirie hèr en tot en.honsar totes e cada ua des arròques ena sua pròpria región abismau a on demore Pluton; se non, jamès conquistarè ara mia dauna.
WEB-CONDES-CANTERBURY	Que harè descauç eth mèn romieuatge entath tòn temple de Delfos.
WEB-CONDES-CANTERBURY	Senhor Febo, guarda es lèrmes que regolegen pes mies caròles e tie pietat deth mèn dolor.
WEB-CONDES-CANTERBURY	Acabada era sua parlòta, queiguec estavanit e s’estèc atau pendent ua longa estona en un transit ininterromput.
WEB-CONDES-CANTERBURY	Eth sòn frair, que se’n sabie dera sua tribulación, lo recuelhec e se lo hec a vier entath lhet.
WEB-CONDES-CANTERBURY	Per çò que hè a jo, que se pòt morir o víuer, coma volgue.
WEB-CONDES-CANTERBURY	Arveragus, era flor dera cavalaria, tornèc en sòn larèr amassa damb d’auti distinguidi cavalièrs, prospèrs e caperadi d’aunors.
WEB-CONDES-CANTERBURY	Ara Dorigena se trapaue en setau cèu: eth sòn valent espós entre es sòns braci, eth sòn valent cavalièr e digne guerrèr que l’estimaue mès qu’ara vida madeisha.
WEB-CONDES-CANTERBURY	Eth, ne peth mau de morir podie sospechar o imaginar que quauquarrés l’auesse pogut parlar d’amor pendent era sua abséncia.
WEB-CONDES-CANTERBURY	D’aquerò non n’auie cap temor.
WEB-CONDES-CANTERBURY	Per çò que dancèc, celebrèc justes e se divertic damb era.
WEB-CONDES-CANTERBURY	Ara les vau a deishar negadi en felicítat e gòi e tornarè a referir-me a Aureli.
WEB-CONDES-CANTERBURY	Eth malerós Aureli seguic malaut en lhet, en tot patir torments atròci pendent mès de dus ans, enquia que podec de nauèth méter es pès en solèr.
WEB-CONDES-CANTERBURY	Pendent tot aguest temps eth solet consolament siguec sa frair, un estudiós, que se’n sabie de toti es sòns problèmes e penes, mès que, ne podetz èster segurs, jamès gausèc deishar escapar ua soleta paraula sus er ahèr a cap amna viuenta.
WEB-CONDES-CANTERBURY	Eth ac amaguèc ath sòn laguens damb màger secret que Panfilo amaguèc eth sòn amor per Galatea.
WEB-CONDES-CANTERBURY	Per dehòra, eth sòn pièch campaue sense herides, mès ua flècha prigonda seguie en sòn còr.
WEB-CONDES-CANTERBURY	Coma sabetz, en cirurgia, era garison d’ua herida solet ena superfícia qu’ei perilhosa, se non ei que s’artenhe arrincar era flècha o arribar enquiada era.
WEB-CONDES-CANTERBURY	En secret, eth frair d’Aureli ploraue e se planhie, enquia que, un dia, se’n brembèc que quan se trapaue en Orleans de França, en tot anar darrèr des coneishements des sciéncies ocultes per toti es cornèrs (damb fòrça talents de liéger aguestes sciéncies, coma toti es estudiants joeni), auie vist un dia en sòn estudi d’Orleans un libre de magia blanca qu’un amic sòn (encara qu’erè aquiu entà apréner ua auta profession e en aquera epòca daue leçons de Dret) auie amagat ena sua taula de escritòri.
WEB-CONDES-CANTERBURY	Aguest libre auie fòrça informacions sus eth foncionament des vint-e-ueit ostaus dera Lua e d’autes pegaries semblables que, actuaument non valen un sò horadat, pr’amor qu’era fe dera Santa Glèisa e eth nòste credo non mos permeterà que patim maus per taus quimères.
WEB-CONDES-CANTERBURY	Quan se’n brembe`c deth libre, eth sòn còr sautèc d’alegria e se didec entada eth: “Eth mèn frair lèu se guarirà, pr’amor que ne sò segur de qué i a arts que per eres se pòt produir diuèrses illusions, coma es que creen experts magues.
WEB-CONDES-CANTERBURY	Pr’amor qu’è entenut soent qu’enes taulejades aguesti magues pòden hèr aparéisher aigua e ua barca solcant naut e baish deth salón; Quaqui viatges a campat un león; d’auti an hèt surgentar flors coma en un prat; d’auti viatges ues arradimères damb arradims blancs e ròis; a viatges, un castèth de ges e pèira.
WEB-CONDES-CANTERBURY	E les hègen desparéisher en aire quan volien.
WEB-CONDES-CANTERBURY	O atau les semblaue as uelhs des presents.
WEB-CONDES-CANTERBURY	Per tant, è arribat ena conclusión de qué se posqui trapar en Orleans a bèth vielh amic e aguesti ostaus dera Lua magasemadi ena ment o quinsevolh auta magia blanca poirà, plan ben, qu’eth mèn frair age eth sòn amor.
WEB-CONDES-CANTERBURY	Pr’amor que, mejançant bèra ilusión, un mague poirie hèr veir as uelhs umans que totes e cada ua des pèires de Bretanha auien despareishut, qu’es vaishèths poirien anar e vier ath long de tota era còsta, e poirie mantier aguesta illusión pendent tota ua setmana.
WEB-CONDES-CANTERBURY	Per qué alongar era istòria?
WEB-CONDES-CANTERBURY	S’apressèc en cabeç deth lhet deth malaut e l’ahisquèc damb tanta fòrça entà que venguesse en Orleans, que se lheuèc de seguit e lèu ère ja en camin, demorant veder-se liure deth sòn malastre.
WEB-CONDES-CANTERBURY	Quan ambdús lèu auien ja arribat ena ciutat e èren a dus o tres estadis d’era, trapèren a un joen estudiós caminant solet, que les saludèc educadament en latin e alavetz les deishèc estonadi en dider-les:
WEB-CONDES-CANTERBURY	Sai se per qué auetz vengut.
WEB-CONDES-CANTERBURY	Abans de qué auessen hèt un aute pas les condèc tot aquerò qu’eri auien era intención de hèr.
WEB-CONDES-CANTERBURY	Er estudiós breton les preguntèc pes amics qu’auie coneishut en d’auti tempsi, mès es auti repliquèren qu’èren ja mòrts, çò que li costèc granes lèrmes.
WEB-CONDES-CANTERBURY	Alavetz Aureli baishèc deth sòn shivau e se n’anèc damb eth mague ena sua casa, a on s’installèren comòdament.
WEB-CONDES-CANTERBURY	Eth bon minjar non mancaue.
WEB-CONDES-CANTERBURY	Aureli jamès auie vist ua casa tan ben avitalhada ena sua vida.
WEB-CONDES-CANTERBURY	Abans d’anar a sopar eth mague les mostrèc bòsqui e parcs plei d’animaus sauvatges.
WEB-CONDES-CANTERBURY	Aquiu vedec cèrvi damb enòrmes còrnes es màger que uelhs umans an pogut contemplar; vedec gossets de caça aucint a un centenat d’eri e fòrça d’auti herits per còps de flècha; e mentre se des.heiguien d’aguesti animaus sauvatges, aubirèc ena aurèra d’un arriu a uns falconaires, qu’es sòns falcons venguien d’aucir a ua garça Dempús vedec a uns cavalièrs celebrant ues justes en ua planhèra; ara seguida eth mague les mostrèc ara sua dauna en plen balh, qu’en eth semblaue qu’eth madeish i ère.
WEB-CONDES-CANTERBURY	Quan aqueth que les mostraue aguesta magia credec que ja ère sufisent, hec un còp de paumet e, ò!, tot aqueth espectacle depareishec.
WEB-CONDES-CANTERBURY	Totun, ne per un solet moment se n’auien anat dera casa tant qu’observauen totes aguestes meravilhes, senon que sigueren tranquillament seigudi a on eth sauvaue es sòns libres, sense qu’auesse arrés mès aquiu qu’eri tres.
WEB-CONDES-CANTERBURY	Er astrològ cridèc ath sòn escudèr e li didec:
WEB-CONDES-CANTERBURY	Ei prèst eth nòste repais?
WEB-CONDES-CANTERBURY	Alavetz, anem a sopar, didec eth.
WEB-CONDES-CANTERBURY	Me pensi que será çò de milhor.
WEB-CONDES-CANTERBURY	Dempús de sopar se botèren a discutir eth montant des onoraris qu’er astrològ aurie de percéber per çò d’eliminar totes es arròques de Bretanha, des dera Gironda enquiara desbocadura deth Sena.
WEB-CONDES-CANTERBURY	Ath princpi se remic, jurant que non acceptarie mens de mil liures peth trabalh, per Diu.
WEB-CONDES-CANTERBURY	Tanpòc se sentie guaire inclinat a hè’c per aguesta soma.
WEB-CONDES-CANTERBURY	Mès Aureli, qu’eth sòn còr ère rebosant de felicitat, lèu repliquèc:
WEB-CONDES-CANTERBURY	Que ja està ben per mil liures!
WEB-CONDES-CANTERBURY	Se siguessa eth patrón deth mon, que diden qu’ei redon, t’ac daría tot.
WEB-CONDES-CANTERBURY	Eth tracte qu’ei hèt e toti èm d’acòrd.
WEB-CONDES-CANTERBURY	Crubaratz enquiath darrèr centim; vos balhi era mia paraula d’aunor.
WEB-CONDES-CANTERBURY	Mès tietz compde que, per guitèra o negligéncia, non mos demorem aciu mès enlà de deman.
WEB-CONDES-CANTERBURY	Non, repliquèc er astrològ.
WEB-CONDES-CANTERBURY	Vos balhi era mia paraula.
WEB-CONDES-CANTERBURY	Aureli se n’anèc entath lhet e dormic lèu tota era net.
WEB-CONDES-CANTERBURY	Damb totes es fatigues deth dia e era esperança dera felicitat, eth sòn trist còr s’aleugeric en sòn patiment.
WEB-CONDES-CANTERBURY	A punta de dia, Aureli e eth mague cuelheren eth camin mès cuert entà Bretanha e en arribar en sòn destin decavauquèren.
WEB-CONDES-CANTERBURY	Aquerò ère (atau m’ac diden es libres) pendent era hereda e gelada sason de deseme.
WEB-CONDES-CANTERBURY	Febo auie envielhit e auie eth color deth cueire, eth madeish dia qu’abans, pendent eth caud solstici d’ostiu, auie ludit coma aur damb arrais reludents; mès ara, en auer baishat enquia Capricòrn, gausi a díder que ludie damb palitge amortesit.
WEB-CONDES-CANTERBURY	En toti es jardins, es fòrtes gelades auien aucit es plantes verdes dempús de nheuar e plòir.
WEB-CONDES-CANTERBURY	Aureli hec qu’eth sòn astrològ se sentesse coma un òste ben tractat e aunorat per toti es mieis ara sua posita, e dempús li preguèc que hesse tot çò que podesse entà desliurar-lo d’aqueth crudèu torment, pr’amor que, se non, se dauririe eth còr damb era espada.
WEB-CONDES-CANTERBURY	Aqueth expèrt mague auec tanta pietat d’aqueth òme, que s’esdeguèc tot çò que podec.
WEB-CONDES-CANTERBURY	Net e dia siguec susvelhant, demorant era ora avienta entà realizar eth sòn experiment astrologic, ei a díder, produsint mejançant bèth conjur (sabi pas era adequada terminologia astrológica) ua illusión que per era Dorigena e toti es auti pensèssen, e didessen, qu’es arròques de Bretanha auien despareishut o s’auien en.honsat jos era tèrra.
WEB-CONDES-CANTERBURY	A tot darrèr trapèc eth moment avient entara execucion deth sòn maudit e diabolic conjur.
WEB-CONDES-CANTERBURY	Treiguec es sues nauèths corregides taules toledanes d’astronomia e tot aquerò qu’auie de besonh: taules sus eth movement des planetes pendent periòdes redons, taules entàs subdivisions des periòdes e logituds entà cèrtes dates que balhèssen donades entath calcul; e tota era rèsta dera sua parafernala, taus coma centres e angles de calcul e es sues taules proporcionaus entà computar es movements des planetes, pr’amor de poder hèr atau totes es sues equacions.
WEB-CONDES-CANTERBURY	Per çò deth movement dera ueitau esfèra, se’n sabec exactament guaire s’auie botjat Alnath, des deth prumèr punt naut d’Aries, que se cre qu’ei ena nauau esfèra; tot aquerò, era quantitat exacta dera precessión, des equinòccis, ac auie calculat expèrtament.
WEB-CONDES-CANTERBURY	En auer trapat eth prumèr ostau dera Lua, podec hèr eth calcul dera rèsta de manèra proporcionau e díder se quan se lheuarie era Lua e en quina relación damb es planetes e es sòns lòcs en zodiac, e tot çò d’aute.
WEB-CONDES-CANTERBURY	Sabec exactament quin ostau dera Lua ère er avient entar experiment e tanben totes es autes ceremònies rituaus que son de besonh entà taus illusions, atau coma d’autes males practiques que tenguien es pagans pendent aqueri tempsi.
WEB-CONDES-CANTERBURY	Per tant, ja non s’arreculèc mès, e pendent ua setmana o dues semblèc que totes es arròques auien despareishut.
WEB-CONDES-CANTERBURY	Aureli, encara en dobte de se porie conquistar eth sòn amor o perder era sua oportunitat, demorèc aqueth miracle net e dia.
WEB-CONDES-CANTERBURY	Mès quan vedec que toti es obstacles se n’auien anat e totes es arròques auien despareishut, queiguec as pès der astrològ e li didec:
WEB-CONDES-CANTERBURY	Jo, eth trist e malerós Aureli, te balhi es gràcies, mèstre, atau coma ara devesa Venus, que m’a ajudat a gésser d’aguesti penibles torments mèns.
WEB-CONDES-CANTERBURY	E se filèc de cap ath temple a on sabie que veirie ara sua dauna.
WEB-CONDES-CANTERBURY	Dempús, en veir qu’ère era sua oportunitat, auancèc a saludar ara sua estimada e sobeirana dauna, e atau comencèc eth malerós:
WEB-CONDES-CANTERBURY	Senhora mia, reina mia (li didec damb actitud umila e eth còr tremolós), a qui damb tot eth mèn còr cranhi e estimi mès qu’ad arrés en tot eth mon, a qui mès me harie dò d’ofensar; se non siguesse que patisqui tant per vos que sò a punt de quèir mòrt aciu e ara enes vòsti pès, arren me harie revelar-vos guaire m’oprimís eth malastre; mès era vertat ei que se non parli me morisqui.
WEB-CONDES-CANTERBURY	Sense auer-ne jo cap tòrt ètz en tot aucir-me damb eth torment mès atròç.
WEB-CONDES-CANTERBURY	Mès autanplan se non auéssetz pietat e deishéssetz que morissa, reflexionatz un moment abans de trincar era paraula que m’autregéretz.
WEB-CONDES-CANTERBURY	Per aguest Diu que regne enes nautades, pensatz-ac ben, abans d’aucir-me, pr’amor que vos estimi.
WEB-CONDES-CANTERBURY	Diu qu’ei testimòni de çò que didéretz, encara que jo siga indigne deth vòste amor.
WEB-CONDES-CANTERBURY	Senhora, que parli mès per respècte ath vòste aunor qu’entà sauvar era vida deth mèn còr.
WEB-CONDES-CANTERBURY	Qu’è complit çò que me manéretz, coma ac poiratz verificar s’ac vatz a veir.
WEB-CONDES-CANTERBURY	Hètz çò que volgatz; rebrembatz era vòsta promesa, donques que, mòrt o viu, aciu me traparatz.
WEB-CONDES-CANTERBURY	Qu’ei totafèt enes vòstes mans que viua o morisca, mès ua causa òc que me la sai: es arròques ja non i son.
WEB-CONDES-CANTERBURY	Atau se didec adiu eth, tant qu’era se demorèc muda d’estonament, era sang dera cara perduda.
WEB-CONDES-CANTERBURY	Jamès se pensèc era quèir en un param atau.
WEB-CONDES-CANTERBURY	Qui podie pensar que passèsse ua causa semblabla!, exclamèc era.
WEB-CONDES-CANTERBURY	Pr’amor que jamès m’imaginè que podie arribar un prodigi o meravilha tan fenomenau.
WEB-CONDES-CANTERBURY	Que va contra eth cors dera Natura.
WEB-CONDES-CANTERBURY	E entornèc ena sua casa venguda ua malerosa hemna.
WEB-CONDES-CANTERBURY	E ère tan descoratjada qu’a penes podie caminar.
WEB-CONDES-CANTERBURY	Pendent tot eth dia a vier e er aute, plorèc e se planhèc, en tot cuélher soent ua malagana.
WEB-CONDES-CANTERBURY	Qu’ere quauquarren penible de veir.
WEB-CONDES-CANTERBURY	Mès era non li didec ad arrés eth motiu dera sua angónia, pr’amor qu’Averagus se n’auie anat dera ciutat.
WEB-CONDES-CANTERBURY	Damb eth ròstre caperat de mortau palitge e era cara descompausada, era parlèc damb era madeisha e exprimic eth sòn planh d’aguesta forma:
WEB-CONDES-CANTERBURY	Ai de jo!, exclamèc era.
WEB-CONDES-CANTERBURY	Qu’ei contra tu, Fortuna, qu’exprimisqui era mia quèisha.
WEB-CONDES-CANTERBURY	Tu m’as cuelhut de ressabuda e m’as entornejat damb es tues cadies, que d’eres arrés me pòt desliurar, se non ei era mòrt o eth desaunor.
WEB-CONDES-CANTERBURY	Que sò forçada a alistar entre ua des dues.
WEB-CONDES-CANTERBURY	Ça que la, abans perdería era mia vida que desaunorar eth mèn còs, saber-me infidèu o pèrder era mia bona fama.
WEB-CONDES-CANTERBURY	Solide que damb era mòrt me desliuri d’aguest dilèma.
WEB-CONDES-CANTERBURY	Qu’ei que non s’an suicidat fòrça esposes e vèrges aunèstes abans de pecar damb eth sòn còs?
WEB-CONDES-CANTERBURY	Qu’era malediccion de Diu quèigue sus eri!
WEB-CONDES-CANTERBURY	E atau, segontes conden es libres, aguestes praubes vèrges, plies de terror, s’escapèren e queigueren en interior d’un potz, a on s’estofèren.
WEB-CONDES-CANTERBURY	Tot abans que pèrder era sua virginitat.
WEB-CONDES-CANTERBURY	Totun, non n’auec ua de soleta que non s’aucisse, en tot estimar-se mès morir que consentir que les panèssen era sua virginitat.
WEB-CONDES-CANTERBURY	Qué, donc, jo me cau crànher era mòrt?.
WEB-CONDES-CANTERBURY	Quan auciren a sa pair ua net, era venguec ath mès córrer en temple de Diana e s’agarrèc ara sua imatge damb es dues mans.
WEB-CONDES-CANTERBURY	D’aquera estatua non volec soltar-se e, reaument, arrés la podec trèir d’aquiu enquia que l’auciren.
WEB-CONDES-CANTERBURY	Ara plan, s’es vèrges senten tau orror de veder-se tacades peth plaser d’un òme pervèrs, guaire mès, ena mia pensada, aurie ua esposa de preferir era mòrt abans que veder-se profanada.
WEB-CONDES-CANTERBURY	Pr’amor que, quan vedec qu’es romans auien conquistat era ciutat, era cuelhec a toti es sòns hilhs e se lancèc en huec, preferint morir abans que quinsevolh roman la podesse violar.
WEB-CONDES-CANTERBURY	E non s’aucic era prauba Lucrecia en Roma dempús d’auer estat forçada per Tarquint, donques que li semblèc vergonhós seguir viuent dempus d’auer perdut eth sòn aunor?
WEB-CONDES-CANTERBURY	Supausi que poiria relatar mès de mil istòries mès, restacades ath tèma.
WEB-CONDES-CANTERBURY	Per exemple, dempús de qué Abradates siguesse mòrt, era sua estimada esposa se clauèc un guinhauet e deishèc qu’era sua sang queiguesse enes henerecles des herides deth sòn espós, cridant: “Aumens cap òme tacarà eth mèn còs s’ac posqui empedir”.
WEB-CONDES-CANTERBURY	En tot considerar totes aguestes causes, qu’ei milhor que m’aucisca abans que veder-me assautada.
WEB-CONDES-CANTERBURY	Serè fidèu a Arveragus, o m’aucirè de bèra manèra, coma hec era estimada hilha de Democio, que non volie èster desflorada.
WEB-CONDES-CANTERBURY	Be n’ei d’esmovent liéger se com moriren es tues hilhes, que se suicidèren per ua rason semblabla!
WEB-CONDES-CANTERBURY	Que siguec tant esmovent, se non mès, se com era vèrge tebana, per tòrt de Nicanor, se suicidèc peth madeish motiu.
WEB-CONDES-CANTERBURY	Ua auta vèrge tebana hèc çò madeish pr’amor qu’un macedòni l’auie forçat e damb era sua mòrt botèc remèdi ara sua perduda virginitat.
WEB-CONDES-CANTERBURY	E qué diderè dera esposa de Nicerato, que se suicidèc en parières circonstàncies.
WEB-CONDES-CANTERBURY	Be ne siguec tanben de fidèu er amor de Alcibiades, que preferic morir abans que perméter qu’eth sòn còs demorèsse sense acogar!
WEB-CONDES-CANTERBURY	Pensatz quina sòrta d’espós siguec Alcestes, que demanèc èster sacrificat en lòc dera sua esposa, en tot balhar un beròi exemple de fidelitat conjugau!
WEB-CONDES-CANTERBURY	Tota Grècia se’n sap dera sua castetat.
WEB-CONDES-CANTERBURY	Tanben se conde de Laodamia que quan Protesilao siguec mòrt en Troia, non lo volec subrevíuer ne un solet dia.
WEB-CONDES-CANTERBURY	Quauquarren parièr poiria díder dera nòbla Porcia que non sabec víuer sense Bruto, que l’auie autrejat tot eth sòn còr.
WEB-CONDES-CANTERBURY	E dera perfècta fidelitat d’Artemisa que se venère per toti es païsi barbars, qué posqui díder?.
WEB-CONDES-CANTERBURY	Per çò que hè a tu, reina Tauta, era tua castetat d’esposa pòt servir de miralh e d’exemple entà totes es esposes.
WEB-CONDES-CANTERBURY	Tanben posqui díder madeish de Biliea, de Radaguna e de Valeria.
WEB-CONDES-CANTERBURY	Atau se planhèc Dorigena pendent un parelh de dies, e mentretant, ère decidida a morir.
WEB-CONDES-CANTERBURY	Ça que la, ena tresau net eth digne cavalièr Arveragus entornèc en sòn larèr e li preguntèc pera causa des sues lèrmes tan amares.
WEB-CONDES-CANTERBURY	Çò que hec qu’encara l’aumentèsse era sua plorada.
WEB-CONDES-CANTERBURY	Ai de jo!, exclamèc era.
WEB-CONDES-CANTERBURY	Pro que non auessa neishut!
WEB-CONDES-CANTERBURY	Qu’è dit… è prometut…
WEB-CONDES-CANTERBURY	E l’ac condèc tot tau coma ac auetz entenut.
WEB-CONDES-CANTERBURY	Que non m’ac cau repetir.
WEB-CONDES-CANTERBURY	Mès eth sòn espós, damb eth ròstre seren e votz amabla, li didec çò que vos vau a condar ara madeish:
WEB-CONDES-CANTERBURY	A despart de çò que m’as condat, i a bèra causa mès, Dorigena?
WEB-CONDES-CANTERBURY	Non, non, exclamèc era.
WEB-CONDES-CANTERBURY	Coma que Diu ei eth mèn auxili!
WEB-CONDES-CANTERBURY	A, hemna, didec eth.
WEB-CONDES-CANTERBURY	Dèisha qu’es causes seguisquen eth sòn camin.
WEB-CONDES-CANTERBURY	Dilhèu tot acabarà ben encara.
WEB-CONDES-CANTERBURY	Tu compliràs era tua paraula, t’ac juri.
WEB-CONDES-CANTERBURY	Pr’amor que, coma que demori meritar eth Cèu, ei tan gran er amor que t’è, qu’abans preferiría èster escotelat enquia morir que perméter que tu manques ara tua paraula.
WEB-CONDES-CANTERBURY	Que non i a arren mès sagrat que mantier era paraula autrejada.
WEB-CONDES-CANTERBURY	Mès encara non auie comentat aquerò s’estarnèc a plorar.
WEB-CONDES-CANTERBURY	Dempús higec:
WEB-CONDES-CANTERBURY	Mentre age alend en jo, t’enebisqui, jos pena de mòrt, que parles damb arrés sus aguest ahèr; jo tierè era mia aflicción çò de milhor que posca.
WEB-CONDES-CANTERBURY	E non te hèsques a veir trista, non sigue qu’era gent endónvie o sospèche que se passe quauquarren.
WEB-CONDES-CANTERBURY	Alavetz manèc vier ath sòn escudèr e a ua sirventa.
WEB-CONDES-CANTERBURY	Estatz-vos damb Dorigena, didec eth, e amiatz-la de seguit a on era desire anar.
WEB-CONDES-CANTERBURY	Eri se dideren adiu e partiren, mès sense saber era encausa o eth perqué era anaue aquiu.
WEB-CONDES-CANTERBURY	Eth non volec comunicar ad arrés era intención qu’amiaue.
WEB-CONDES-CANTERBURY	Fòrça de vosati pensaratz dilhèu que siguec estupid per botar ara sua hemna en ua situación tan perilhosa coma aguesta, mès escotatz era istòria abans de qué ploretz per era.
WEB-CONDES-CANTERBURY	Que pòt èster qu’age gessut mès ben acaptada de çò que vos pensatz; jutjatz vosati madeishi quan ajatz escotat eth relat.
WEB-CONDES-CANTERBURY	Aureli, er escudèr que tant encamardat ère de Dorigena, la trapèc per edart ath miei deth carrèr mès concorrut dera ciutat mentre era se premanie entà filar-se de dret entath jardín a on auie efectuat era sua promesa.
WEB-CONDES-CANTERBURY	Eth tanben se dirigic entath jardín, donques que la susvelhaue e sabie quan gessie de casa entà dirigir-se entà bèth lòc.
WEB-CONDES-CANTERBURY	Mès se passèc que, sigue per edart o per acción dera Providéncia, se trapèren.
WEB-CONDES-CANTERBURY	Eth la saludèc alègrament e li preguntèc entà on anaue.
WEB-CONDES-CANTERBURY	E era repliquèc, lèu coma se siguesse capvirada:
WEB-CONDES-CANTERBURY	Ai de jo!
WEB-CONDES-CANTERBURY	Prauba de jo!
WEB-CONDES-CANTERBURY	En enténer aquerò, Aureli comencèc a estonar-se e en sòn còr sentec ua grana pietat entada era per çò dera sua pena, atau coma pera pena d’Arveragus, eth nòble cavalièr que l’auie demanat qu’era complisse era sua promesa, donques que non podie tolerar ne suportar qu’era sua esposa trinquèsse era paraula autrejada.
WEB-CONDES-CANTERBURY	Per çò que didec aguestes paraules:
WEB-CONDES-CANTERBURY	Senhora, didetz-li ath vòste marit Arveragus qu’en auer vist era sua grana magnanimitat entà vos e tanben era vòsta desesperación e sabent qu’eth volerie mès pèrder eth sòn aunor (causa que serie de plànher fòrça mès encara) abans que contemplar que vos trinquèssetz era vòsta paraula, m’estimi mès patir etèrn torment que trincar er amor que vosati dus vos auetz.
WEB-CONDES-CANTERBURY	Senhora, vos entorni era vòsta paraula e vos desliuri de tot compromís entà jo que auèssetz prononciat dès que neishéretz.Vos balhi era mia paraula de qué jamès vos repotegarè non auer complit deguna promesa.
WEB-CONDES-CANTERBURY	Aciu me digui adiu dera milhor e mès fidèu hemna qu’è coneishut en tota era mia vida.
WEB-CONDES-CANTERBURY	Que totes es hemnes vagen damb suenh quan prometen bèra causa!
WEB-CONDES-CANTERBURY	Aumens que se’n bremben de Dorigena.
WEB-CONDES-CANTERBURY	Qu’ei evident qu’un escudèr pòt comportar-se damb tanta noblesa coma un cavalièr.
WEB-CONDES-CANTERBURY	Ajulhada, era li balhèc es gràcies e se n’anèc entà çò de sòn, a on, quan arribèc li condèc ath sòn espós tot çò que vos è relatat.
WEB-CONDES-CANTERBURY	Vos asseguri que se n’alegrèc de tau sòrta, que m’ei imposible de descríuer.
WEB-CONDES-CANTERBURY	Per qué me cau alongar eth conde?
WEB-CONDES-CANTERBURY	Arveragus e era sua esposa, Dorigena, viueren en perfècta felicitat enquiara fin des sòns dies.
WEB-CONDES-CANTERBURY	Bric mès i auec diferéncies entre eri, ne alavetz ne mès tard.
WEB-CONDES-CANTERBURY	Eth la suenhèc e la mimèc coma a ua reina e era li siguec fidèu tostemp.
WEB-CONDES-CANTERBURY	E aquerò ei tot çò que, sus aguesti dus, saberatz de jo.
WEB-CONDES-CANTERBURY	En auer perdut tot eth sòn capitau, Aureli comencèc a maudíder eth dia qu’auie neishut.
WEB-CONDES-CANTERBURY	Ai de jo!, didie.
WEB-CONDES-CANTERBURY	Pro que non l’auessa prometut ad aqueth astrològ mil liures de pes d’aur fin.
WEB-CONDES-CANTERBURY	Qué vau a hèr?
WEB-CONDES-CANTERBURY	Per çò que veigui, sò complètament arroïnat; aurè de véner eth mèn eretatge e meter-me a demanar caritat.
WEB-CONDES-CANTERBURY	Que non posqui víuer mes aciu e damnatjar a toti es mèns en aguesta ciutat, exceptat de qué lo posca convencer de que m’age un shinhau de pietat.
WEB-CONDES-CANTERBURY	Totun, vau a sajar de convencer-lo entà qu’accèpte un pagament annau a tèrme fix e l’arregraïrè era sua amabilitat.
WEB-CONDES-CANTERBURY	E non li mancarè: complirè era mia promesa.
WEB-CONDES-CANTERBURY	Damb eth còr sarrat venguec entara caisha a on sauvaue eth sòn tresaur e se hec a vier aur per valor apruprètz de cinc centes liures pregant-li ar astrològ qu’auesse era generositat de dar-li temps entà autrejar-li era rèsta.
WEB-CONDES-CANTERBURY	Mèstre, li didec, que posqui vantar-me de qué jamès è mancat ara mia paraula enquiath moment.
WEB-CONDES-CANTERBURY	Eth mèn deute damb vos será pagat, se passe çò que se passe, encara que me calgue anar a demanar caritat per aquiu, sense arren mès qu’era mia giqueta.
WEB-CONDES-CANTERBURY	Mès se m’autrejatz, damb garantida, plan, un alend de dus o tres ans, alavetz ac poirè hèr; de ua auta manèra me calerà véner eth mèn eretatge; qu’ei tot.
WEB-CONDES-CANTERBURY	Òc, plan.
WEB-CONDES-CANTERBURY	Ben e fidèument, higec er escudèr.
WEB-CONDES-CANTERBURY	E non auetz gaudit dera vòsta dauna coma desiràuetz?
WEB-CONDES-CANTERBURY	Non, responec eth.
WEB-CONDES-CANTERBURY	Non.
WEB-CONDES-CANTERBURY	E alendèc tristament.
WEB-CONDES-CANTERBURY	Per qué non?
WEB-CONDES-CANTERBURY	Didetz-me era rason se podetz.
WEB-CONDES-CANTERBURY	Alavetz Aureli comencèc eth sòn relat e l’ac condèc tot, coma ja m’auetz entenut condar, per çò que non ac vau a repetir.
WEB-CONDES-CANTERBURY	Parlèc atau:
WEB-CONDES-CANTERBURY	Arveragus, ena sua magnanimitat, abans s’aurie mòrt de pena e vergonha que perméter ara sua hemna que manquèsse ara sua paraula.
WEB-CONDES-CANTERBURY	Tanben li condèc com d’afligida ère Dorigena, guaire mau li hège èster ua hemna infidèu, autant que s’aurie estimat mès morir-se aquiu madeish; qu’era l’auie dat aquera paraula damb tota era innocéncia, en non auer-se’n sabut jamès d’illusions magiques.
WEB-CONDES-CANTERBURY	Aquerò hec qu’auessa tanta pietat d’era, seguic Aureli, que, damb era madeisha generositat qu’eth me la manèc, damb era madeisha generositat l’ac entornè jo.
WEB-CONDES-CANTERBURY	Qu’ei tot.
WEB-CONDES-CANTERBURY	Non è arren mès a díder.
WEB-CONDES-CANTERBURY	Amic mèn, repliquèc eth filosòf, cada un de vosati a actuat damb noblesa respècte ar aute.
WEB-CONDES-CANTERBURY	Vos qu’ètz un escudèr; eth, un cavalièr.
WEB-CONDES-CANTERBURY	Mès que Diu non permete qu’un estudiós (coma jo) dèishe de portar-se tan noblament coma cada un de vosati.
WEB-CONDES-CANTERBURY	Non cranhetz!
WEB-CONDES-CANTERBURY	Vos perdoni, senhor, es vòstes mil liures coma s’ara comencéssetz a existir e jamès auéssetz tachat es vòsti uelhs en jo.
WEB-CONDES-CANTERBURY	Senhor, non cuelherè ne un penny de vos ne pes mies arts ne peth mèn trabalh.
WEB-CONDES-CANTERBURY	Vos que ja auetz pagat generosament era mia estança aciu.
WEB-CONDES-CANTERBURY	Que ja ei pro.
WEB-CONDES-CANTERBURY	Adishatz.
WEB-CONDES-CANTERBURY	Que Diu vos age.
WEB-CONDES-CANTERBURY	E montèc en sòn shivau e partic.
WEB-CONDES-CANTERBURY	Ara, cavalièrs, voleria demanar-vos: quin d’eri vos semble eth mès generós de toti?
WEB-CONDES-CANTERBURY	Didetz-m’ac abans de seguir eth nòste viatge.
WEB-CONDES-CANTERBURY	Jo que ja non digui arren mès.
WEB-CONDES-CANTERBURY	Eth conde s’a acabat.
WEB-CONDES-CANTERBURY	Eth cavalièr auec dera sua esposa ua soleta hilha.
WEB-CONDES-CANTERBURY	Aguesta beròia gojata depassaue a totes es autes ena perfeccion dera sua beresa, donques qu’era Natura l’auie modelat damb un suenh especiau, coma entà vantar-se dident: “Guardatz.
WEB-CONDES-CANTERBURY	Atau ei com jo, era Natura, posqui dar forma e color a ua creatura viuenta quan m’ac prepausi.
WEB-CONDES-CANTERBURY	Qui me pòt imitar?
WEB-CONDES-CANTERBURY	Ne Pigmalion, encara qu’escultèsse, pintèsse, farguèsse e metesse còps de martèth etèrnament, e gausi a díder que s’Apeles e Zeuxis sagèssen de faussificar- me, trabalharien en bades, balhant còps de martèth, fargant, escultant o pintant.
WEB-CONDES-CANTERBURY	Pr’amor qu’arrés e arren senon eth Creador siguec qui me nomentèc eth sòn Vicari Generau entà dar forma e color as creatures terrenaus exactament coma jo volga.
WEB-CONDES-CANTERBURY	Totes es causes, autant era lua en darrèr quarton coma era lua en prumèr quarton, son estacades ath mèn suenh.
WEB-CONDES-CANTERBURY	Non demani arren peth mèn trabalh, donques qu’eth mèn Mèstre e jo èm totafèt d’acòrd.
WEB-CONDES-CANTERBURY	Qu’ei aquerò çò que me semblèc qu’era Natura me didie.
WEB-CONDES-CANTERBURY	Era gojata, que tant se compladec en era era Natura, auie catorze ans d’edat, e atau coma era pinte ath liri de color blanc e ara ròsa de color ròi, dera madeisha manèra pintèc es beròies extremitats d’aguesta creatura damb es colors enes lòcs avients, abans qu’era neishesse; e Febo tenhec es sues granes trenes deth color des sòns arrais.
WEB-CONDES-CANTERBURY	Mès s’era sua beresa ère perfècta, qu’ère encara mil viatges mès vertuosa e non li mancaue cap qualitat d’aqueres que laude era intelligécnia.
WEB-CONDES-CANTERBURY	Qu’ère casta de còs e amna, per çò qu’era sua virginitat florie pliament en umilitat, abstinéncia, paciéncia, templança e modestia en vestir e en sòn anament.
WEB-CONDES-CANTERBURY	Podie dider-se qu’ère tan sabenta coma Palas; ça que la, es sues responses èren tostemp mesurades e era sua convèrsa simpla e fenenima, donques que non tenguie expressions entà semblar culta.
WEB-CONDES-CANTERBURY	Quan parlaue, jamès se daue importancia; tot çò que didie proclamaue era sua vertut e bona educación.
WEB-CONDES-CANTERBURY	Qu’ère timida, damb timiditat de puncèla; eth sòn còr ère fèrm e tostemp ère ocupada, pr’amor de tier-se dehòra der òci e dera guitèra.
WEB-CONDES-CANTERBURY	Baco, eth diu des embriacs, non exercitaue cap domèni sus era sua boca, donques qu’eth vin e era joenessa aumenten era luxúria, coma er òli e eth greish lançadi sus eth huec.
WEB-CONDES-CANTERBURY	Botjada solet pera sua bontat naturau, soent simulaue èster malauta entà evitar trapar-se en lòcs a on se hègen pegaries, coma en hèstes e balhs, a on era escadença de hestejar ei grana.
WEB-CONDES-CANTERBURY	Taus causes, coma sabetz, daurissen massa es uelhs des mainatges e les hè vier precòci.
WEB-CONDES-CANTERBURY	Aguest qu’a estat tostemp eth màger perilh, donques qu’ua gojata lèu se hè expèrta en gausaries quan passe a convertir-se en hemna.
WEB-CONDES-CANTERBURY	Non vos ofensetz pes mies paraules vosates, daunes de mejana edat qu’auetz ath vòste cargue as hilhes de persones de qualitat; rebrembatz que vo-les an botat ath vòste cargue per ua d’aguestes dues causes: o perque vosates madeishes auetz sabut sauvar era vòsta pròpria castetat, o perque siguéretz fragiles e queiguéretz e, per tant, vo’n sabetz fòrça ben deth jòc e, plan per aquerò auetz abandonat entà tostemp eth camin dolent.
WEB-CONDES-CANTERBURY	Per tant, per Diu, sajatz d’instruir-les, sense pòsa, ena vertut.
WEB-CONDES-CANTERBURY	Un panaire de cèrvis qu’a jurat abandonar era sua vielha profession qu’ei milhor garda qu’arrés.
WEB-CONDES-CANTERBURY	Sauvatz, donc, fòrça ben as vòstes pupilles, pr’amor que se voletz, podetz, e sajatz de non autrejar-vos a cap sòrta de vici entà èster condemnades per çò dera vòsta marrida connivéncia.
WEB-CONDES-CANTERBURY	Tietz atención a çò que vos vau a díder: de totes es traïsons, era mès perniciosa e era mès condemnabla qu’ei era traïson ara innocéncia.
WEB-CONDES-CANTERBURY	Vosati, pairs e mairs, s’auetz un o mès hilhs, sabetz-vo’n de qué era responsabilitat dera sua susvelhança ei vòsta, mentre siguen jos eth vòste suenh.
WEB-CONDES-CANTERBURY	Tietz en compde, donc, que se peth vòste tòrt en non corregir-les perissen, gausi a díder qu’ac pagaratz fòrça car.
WEB-CONDES-CANTERBURY	Fòrça motons e oelhes an estat destroçadi peth lop, per çò d’èster eth sòn pastor negligent e guit.
WEB-CONDES-CANTERBURY	Mès un exemple que ja ei pro de moment, me cau tornar entath mèn relat.
WEB-CONDES-CANTERBURY	Era gojata qu’era sua istòria vos vau a condar qu’ère era sua pròpria susvelhanta e non auie cap besonh de hilhuquèra, donques qu’ena vida qu’amiaue, d’autes podien liéger coma en un libre es paraules e accions que mès convien a ua puncèla vertuosa.
WEB-CONDES-CANTERBURY	Tan brava e prudenta ère, qu’era fama dera sua beresa e dera sua extraordinària bontat s’espargeren pertot, enquiath punt de qué per tot eth país toti es aimants dera vertut cantauen es sòns elògis (damb era soleta excepción dera Enveja, que s’entristís damb era felicitat des auti e celèbre alègrament es sues penes e malastres).
WEB-CONDES-CANTERBURY	Aguest exemple qu’ei de Sant Agustin.
WEB-CONDES-CANTERBURY	Un dia era gojata venguie ena ciutat damb era sua estimada mair, coma sòlen hèr es gojates joenes, pr’amor de tier-li ua visita ath temple.
WEB-CONDES-CANTERBURY	Se passèc qu’en aquera ciutat demoraue alavetz un jutge, governador deth districte.
WEB-CONDES-CANTERBURY	Per edart era sua guardada se tachèc ena gojata, que passaue per dauant d’a on eth ère, e se fixèc en era.
WEB-CONDES-CANTERBURY	De seguit quedèc tant impressionat pera sua beresa, qu’eth sòn còr li hec un saut e es sòns pensaments cuelheren ua naua dirección.
WEB-CONDES-CANTERBURY	Didec entada eth:
WEB-CONDES-CANTERBURY	Aguesta goata a d’èster mia, dera manèra que sigue.
WEB-CONDES-CANTERBURY	Alavetz eth diable se calèc en sòn còr en un virament de uelhs e li mostrèc se com poirie conquistar ara gojata entada eth mejançant ua estratagèma.
WEB-CONDES-CANTERBURY	Se’n sabec, des d’eth principi, que ne era fòrça ne era subornacion li poirien èster d’ajuda, pr’amor qu’era auie amics poderosi; ath delà, s’era auie viscut ua vida sense taca pendent tant de temps, sabie perfèctament que ja mès la poirie auer en tot ahiscar-li eth pecat damb eth sòn còs.
WEB-CONDES-CANTERBURY	Per çò que dempús de deliberar damb eth madeish pendent fòrça temps, manèc a cercar a un des sòns parasits que viuie ena ciutat e sabie qu’ère un tipe fòrça gausat e astut.
WEB-CONDES-CANTERBURY	Dempús, en estricta confidéncia, aguest jutge li condèc ar òme era sua intención, en tot hèr-li jurar que non l’ac diderie ad arrés jos pena d’èster decapitat.
WEB-CONDES-CANTERBURY	Quan eth tipe autregèc eth sòn consentiment ath pervèrs plan, eth jutge, encantat, li balhèc gràcies, vantaries e l’autregèc rics e costosi presents.
WEB-CONDES-CANTERBURY	Un còp eth sòn engenhós ardit, que lèu vos explicarè, enta satisfèr era sua lascivitat, auie estat acordat enquiath mendre detalh, aguest tipe, que se cridaue Claudi, tornèc ena sua casa.
WEB-CONDES-CANTERBURY	E eth bric aunèst jutge, Apio (que tau ère eth sòn nòm, donques qu’aquerò non ei ua legenda, senon ua anecdòta istorica fòrça coneishuda: que non i a cap de dobte qu’aquerò ei cèrt en çò d’essenciau), rapidament se metec a trabalhar entà hèr tot çò de besonh pr’amor d’accelerar era consomación deth sòn desir.
WEB-CONDES-CANTERBURY	Plan per aquerò, sivans eth relat, pòqui dies dempús, mentre eth dissolvut jutge se trapaue jutjant diuèrsi casi, aqueth perfid tipe correc entada eth e li didec:
WEB-CONDES-CANTERBURY	Vos prègui, senhoria, que hescatz justícia en aguesta petita localitat que per era boti ua quèisha contra Virgini; s’eth ditz que non ei vertat, jo demostrarè e presentarè testimònis que confirmen era veracitat dera mia demanda.
WEB-CONDES-CANTERBURY	Non posqui dar un judici definitiu sus aquerò ena sua abséncia, li repliquèc eth jutge.
WEB-CONDES-CANTERBURY	Que lo hèsquen comparéisher dauant mèn e escotarè eth vòste cas damb plaser.
WEB-CONDES-CANTERBURY	Tu qu’auràs plia justícia e non se cometerà cap injustícia.
WEB-CONDES-CANTERBURY	Virgini se presentèc entà desnishar era decisión deth jutge, e era marrida demanda li siguec liejuda de seguit.
WEB-CONDES-CANTERBURY	En resumit, didie:
WEB-CONDES-CANTERBURY	Senhoria: Eth vòste umil vailet Claudio se presente entà afirmar qu’eth cavalièr cridat Virgini retie contra era lei, era equitat e eth mèn exprés desir, ara mia sirventa e legitima esclaua, que me siguec panada dera mia casa ua net, quan encara ère de trenda edat.
WEB-CONDES-CANTERBURY	Que posqui presentar pròves, Senhoria, entà demostrar aquerò a satisfaccion vòsta.
WEB-CONDES-CANTERBURY	Era que non ei era sua hilha, digue çò que digue.
WEB-CONDES-CANTERBURY	Aguesta qu’ère, en resumit, era sua sollicitud.
WEB-CONDES-CANTERBURY	Virgini se demorèc estonat guardant ar individú, mès abans que podesse dar era sua pròpria versión o demostrar, pera sua paraula de cavalièr o pera declaracion de fòrça testimònis, que tot çò que didie eth sòn adversari ère faus, er infame jutge refusèc de plen demorar mès o autanplan escotar ua soleta paraula de Virgini e autregèc eth veredicte seguent:
WEB-CONDES-CANTERBURY	Ordeni qu’ad aguest òme se l’entorne era esclaua de seguit.
WEB-CONDES-CANTERBURY	Non l’auetz d’auer ena vòsta casa ne ua menuta mès.
WEB-CONDES-CANTERBURY	Anatz a cercar-la e botatz-la jos era mia custòdia.
WEB-CONDES-CANTERBURY	Aguest òme li cau auer era sua esclaua.
WEB-CONDES-CANTERBURY	Aguest qu’ei eth mèn veredicte.
WEB-CONDES-CANTERBURY	Eth brave Virgini, forçat peth veredicte deth jutge a autrejar era sua estimada hilha a Apio entà que satisfèsse era sua lascivitat, se filèc de cap ara sua casa.
WEB-CONDES-CANTERBURY	En arribar se seiguec en salón e manèc que li hessen a vier ara sua hilha.
WEB-CONDES-CANTERBURY	Damb era cara esblancossida contemplèc eth sòn doç ròstre.
WEB-CONDES-CANTERBURY	Eth sòn còr de pair sentec ua pena infinita, mès non se desvièc dera sua resolución.
WEB-CONDES-CANTERBURY	Hilha mia!, didec eth, Virginia mia.
WEB-CONDES-CANTERBURY	Que i a dus alternatiues que te cau patir: o era mòrt o era vergonha e eth desaunor.
WEB-CONDES-CANTERBURY	Pro que non auessa neishut!
WEB-CONDES-CANTERBURY	Pr’amor que tu non as hèt arren entà meritar era mòrt per guinhauet o espada.
WEB-CONDES-CANTERBURY	Ò, hilha mia estimada, fin dera mia vida ara que autant m’a shautat elevar e educar; jamès te n’as anat deth mèn pensament!
WEB-CONDES-CANTERBURY	Ò, hilha mia, era darrèra pena e era darrèra alegría dera mia vida!
WEB-CONDES-CANTERBURY	Ò, jòia de castetat, accèpta era tua mòrt damb resignación, pr’amor qu’atau ac è decidit!
WEB-CONDES-CANTERBURY	Era tua mòrt qu’ei decidida per amor, non per òdi: será era mia pròpria man aimanta que bracarà eth tòn cap.
WEB-CONDES-CANTERBURY	Per qué botèc jamès Apio es sòns uelhs en tu?
WEB-CONDES-CANTERBURY	Aguest qu’ei er infame veredicte qu’a balhat sus tu eth dia d’aué.
WEB-CONDES-CANTERBURY	E aciu l’expliquèc tota era situación.
WEB-CONDES-CANTERBURY	Coma vosati ja l’auetz entenut, non me cau repetir-la.
WEB-CONDES-CANTERBURY	Ò, pair mèn, ajatz pietat de jo!, exclamèc era gojata; e damb aguestes paraules li botèc es braci en còth, coma ère eth sòn costum.
WEB-CONDES-CANTERBURY	Lèrmes amares surgentèren des sòns uelhs.
WEB-CONDES-CANTERBURY	Estimat pair, me cau morir de vertat?, didec era.
WEB-CONDES-CANTERBURY	Non i a perdón, non i a remèdi?
WEB-CONDES-CANTERBURY	Cap en absolut, plan estimada hilha, didec eth.
WEB-CONDES-CANTERBURY	En díder aquerò, queiguec estavanida en solèr.
WEB-CONDES-CANTERBURY	Quan se remetec dera malagana se lheuèc e li didec a sa pair:
WEB-CONDES-CANTERBURY	Laudat sigue Diu de qué morisca vèrge.
WEB-CONDES-CANTERBURY	Complís era tua volontat sus era tua hilha en nòm de Diu.
WEB-CONDES-CANTERBURY	Venguie de díder aquerò e li preguèc un aute còp que la pataquegèsse doçament damb era espada, e en didè’c, queiguec estavanida de nauèth.
WEB-CONDES-CANTERBURY	Damb eth còr plen de pena sa pair li braquèc eth cap e agarrant-la pera cabeladura l’amièc entath jutge, qu’encara ère en tot jutjar.
WEB-CONDES-CANTERBURY	Segontes ditz eth relat, quan eth jutge la vedec ordenèc que Virgini siguesse arrestat e penjat aquiu madeish.
WEB-CONDES-CANTERBURY	Mès, en aqueth moment, milèrs de persones, plies de pietat e compasión, entrèren ena sala entà sauvar ath cavalièr, pr’amor que ja s’auie difonut er orrible crim.
WEB-CONDES-CANTERBURY	Era gent sospechèc de seguit sus aguest ahèr; pera manèra qu’aqueth tipe auie forçat e presentat era sua acusación endonvièren qu’ac auie hèt damb eth consentiment e permís d’Apio, donques qu’era sua lascivitat ère pro coneishuda, per çò que se dirigiren a Apio e lo meteren ena preson, a on eth se suicidèc.
WEB-CONDES-CANTERBURY	Per çò deth vailet d’Apio, eth tau Claudio, siguec sentenciat a morir penjat d’un arbe, e se non auesse estat per Virgini, que demanèc que lo despatrièssen en sòrta d’aucir-lo, cèrtament aurie mòrt.
WEB-CONDES-CANTERBURY	Era rèsta des qu’intervengueren en aguest infame ahèr patiren era pena dera horca.
WEB-CONDES-CANTERBURY	Aciu podetz veir quina sòrta de recompensa recep eth pecat.
WEB-CONDES-CANTERBURY	Mès, compde!, arrés sap a qui vò castigar Diu, ne com eth vèrme dera consciéncia pòt esmover-se per un comportament pervèrs que sigue tan secret que solet Diu e eth pecador lo sàpien.
WEB-CONDES-CANTERBURY	Sigue pèc o sabent, arrés pòt endonviar quan arribarà eth castig, per çò que vos balhi aguest conselh: evitatz eth pecat abans qu’eth pecat vos abandone a vosati.
WEB-CONDES-CANTERBURY	Ai, didec, pes claus e era sang de Crist!
WEB-CONDES-CANTERBURY	Quin jutge tan pògavergonha!
WEB-CONDES-CANTERBURY	Vai, quin tipe mès mentidèr!
WEB-CONDES-CANTERBURY	Qu’era mòrt mès infama e inimaginabla les arribe ad aguesti jutges e supòsti!
WEB-CONDES-CANTERBURY	Per malastre, aguesta malerosa moric.
WEB-CONDES-CANTERBURY	Que paguèc un prètz plan naut pera sua beresa.
WEB-CONDES-CANTERBURY	Tostemp ac digui: qu’ei evident qu’es presents dera fortuna e dera natura son fataus entà molti.
WEB-CONDES-CANTERBURY	Des dus surgente soent mès mau que profit.
WEB-CONDES-CANTERBURY	Mès qu’ei parièr.
WEB-CONDES-CANTERBURY	Seguim.
WEB-CONDES-CANTERBURY	Li demani a Diu que vos sauve a vos, madeish qu’as vòsti salèrs, medicaments, siròps e caishes de remèdis; qu’eth Senhor e Santa Maria vos benedisquen.
WEB-CONDES-CANTERBURY	Que m’ac cau adméter: ètz un varon perfècte.
WEB-CONDES-CANTERBURY	Per Sant Ronon que poiríetz èster bisbe.
WEB-CONDES-CANTERBURY	Non ei vertat?
WEB-CONDES-CANTERBURY	Non podéretz tier paraules erudites mès m’auetz esmoigut tan prigondament que lèu me ven un atac de còr.
WEB-CONDES-CANTERBURY	Redena!
WEB-CONDES-CANTERBURY	Balhatz-me un calmant, o un gisclet de cerveza naua e fòrta, o pressatz-vos a condar ua istòria alègra non se passe qu’eth mèn còr s’arture per causa d’aguesta gojateta…
WEB-CONDES-CANTERBURY	Se hará coma didetz, repliquèc eth bullaire.
WEB-CONDES-CANTERBURY	Per Sant Ronon.
WEB-CONDES-CANTERBURY	Mès era acompanhada comencèc a comentar:
WEB-CONDES-CANTERBURY	D’acòrd, responec eth bullaire.
WEB-CONDES-CANTERBURY	Quan prediqui enes glèises m’esdegui en hèr a veir ua portadura majestuosa e adaptar era votz coma se siguesse ua campana.
WEB-CONDES-CANTERBURY	Que me sai es sermons de memòria.
WEB-CONDES-CANTERBURY	Eth mèn tèma preferit a estat, e ei, tostemp eth madeish: era avarícia ei era encausa de toti es vicis.
WEB-CONDES-CANTERBURY	Prumèr de tot les digui d’a on vengui e ara seguida les mòstri totes es mies credenciaus.
WEB-CONDES-CANTERBURY	Entà començar, les mòstri es licéncies deth bisbe entà que cap clèrgue gause arturar-me en mèn cristian trabalh.
WEB-CONDES-CANTERBURY	Es istòries vien dempús.
WEB-CONDES-CANTERBURY	Les mòstri bulles papaus, e bulles de cardenaus, patriarques e bisbes.
WEB-CONDES-CANTERBURY	Ara seguida digui ues paraules en latin entà rasonar eth mèn sermón e ahiscar era devoción.
WEB-CONDES-CANTERBURY	Dempús expausi es reliquiaris claufidi de uassi e tròci de tèla (son relíquies o aumens atau s’ac pensen).
WEB-CONDES-CANTERBURY	Tanben è ua paleta d’un patriarca judiu, montada en hèr blanc, e comenci:
WEB-CONDES-CANTERBURY	Brava gent, digui, escotatz atentiuament.
WEB-CONDES-CANTERBURY	Se submergitz aguest uas en un potz, totes es vaques, vedèths, oelhes o bòs malauts per çò d’auer-se avalat vèrmes o hissadi per sèrps que beuen des sues aigües, quedaràn guaridi de seguit.
WEB-CONDES-CANTERBURY	Encara mès: totes es oelhes que beuen d’eth quedaràn protegides dera veròla, ronha o de quinsevolh auta nafra.
WEB-CONDES-CANTERBURY	Pensatz tanben aquerò: tot patrón de bestiar qu’un còp per semana, abans de qué cante eth poth, beue un gisclet deth potz, en dejun, coma eth sant judiu ensenhèc as nòsti ancessors, veirà multiplicadi e aumentadi es sòns bens e bestiar.
WEB-CONDES-CANTERBURY	Se se passèsse que quauquarrés auesse gelosia dera sua hemna, que tengue aguesta aigua entath bolhon.
WEB-CONDES-CANTERBURY	Bric mès se maufidarà dera sua hemna, encara que se’n sàpie qu’es esguitlades son vertadères, autanplan s’auesse queigut damb dus o tres prèires.
WEB-CONDES-CANTERBURY	Guardatz-lo.
WEB-CONDES-CANTERBURY	Quinsevolh que se lo bote traparà qu’es sues cuelhetes de horment e de civada seràn fòrça abondiues.
WEB-CONDES-CANTERBURY	Damb ua soleta condición: qu’autrege ua aumòina de shilings o pennys.
WEB-CONDES-CANTERBURY	Mès, brava gent, me cau avertir-vos d’ua causa: quinsevolh persona aciu presenta en aguesta glèisa qu’age cometut bèth pecat inconfessable; se bèra hemna, joena o vielha, a calat còrnes ath sòn marit, alavetz non a ne era facultat ne eth favor de presentar ofrendes as mies reliquies.
WEB-CONDES-CANTERBURY	Mès toti aqueri que son liuri d’aguestes fautes pòden presentar-se e efectuar es ofrendes en nòm de Diu.
WEB-CONDES-CANTERBURY	Les absolerè segontes era autoritat que m’autregen es bulles papaus.
WEB-CONDES-CANTERBURY	Aguesta estratagèma m’a hèt guanhar cent marcs annaus dès que comencé en aguest mestièr de bullaire.
WEB-CONDES-CANTERBURY	Me quilhi ena cadièra coma un prèire.
WEB-CONDES-CANTERBURY	Es ignorants cuelhen sèti e alavetz les prediqui çò que venguetz d’escotar e d’autes cent petòfies.
WEB-CONDES-CANTERBURY	M’esdegui en estirar eth còth e hèr gèsti damb eth cap d’un costat en aute madeish qu’eth colom en granèr.
WEB-CONDES-CANTERBURY	Es mies mans e era mia lengua trabalhen damb tanta rapiditat que hè gòi veder- les.
WEB-CONDES-CANTERBURY	Tot eth mèn sermón s’està sus era avarícia e es sues males conseqüéncies, pr’amor de qué d’aguesta manera me balhen aumòines abondoses.
WEB-CONDES-CANTERBURY	Era mia soleta fin qu’ei eth benefici economic.
WEB-CONDES-CANTERBURY	Que m’ei parièr corregir eth pecat o que quan se morisquen se’n vagen tà lunfèrn.
WEB-CONDES-CANTERBURY	Que no i a cap de dobte, era majoritat des predicacions son fondades en males intencions.
WEB-CONDES-CANTERBURY	Uns còps entà agradar ara gent, vantar-la o obtier ua promoción ipocrita; d’auti, per çò dera vanitat o malícia.
WEB-CONDES-CANTERBURY	Se non gausi atacar a quauquarrés damb d’auti mejans, alavetz lo repotègui damb era mia lengua de sèrp en un sermón.
WEB-CONDES-CANTERBURY	Encara que non lo menta dirèctament, toti saben perfèctament se qui ei, per çò des mies indirèctes e detalhs.
WEB-CONDES-CANTERBURY	Atau pagui jo ara gent que mos shòrde e escopisqui podom damb era aparença de santetat, pietat e vertat.
WEB-CONDES-CANTERBURY	Vos condarè brèument era mia intención: sonque prediqui per sòs.
WEB-CONDES-CANTERBURY	Plan per aquerò eth mèn lèma ei e será: era arraïc de toti es maus s’està ena avarícia.
WEB-CONDES-CANTERBURY	Atau sai se com predicar contra era avarícia, eth vici que milhor practiqui.
WEB-CONDES-CANTERBURY	Encara que quèigui en aguest pecat, coneishi era manèra de convertir as auti e de hèr que se n’empenaïsquen d’eth.
WEB-CONDES-CANTERBURY	Encara que non sigue aguest eth mèn principau objectiu.
WEB-CONDES-CANTERBURY	Prediqui solet per sòs.
WEB-CONDES-CANTERBURY	Me pensi que damb aquerò ja n’auetz pro.
WEB-CONDES-CANTERBURY	Dempús vos condarè uns relats damb moralitat, vielhes e fòrça ancianes istòries.
WEB-CONDES-CANTERBURY	As pècs les shauten; atau ei era sòrta de condes que pòden rebrembar e repetir.
WEB-CONDES-CANTERBURY	Vos pensatz que se guanhi argent e aur damb es mèns sermons vau a víuer ena praubetat?
WEB-CONDES-CANTERBURY	Mil còps, non!
WEB-CONDES-CANTERBURY	Jamès m’a passat peth cervèth tau causa.
WEB-CONDES-CANTERBURY	Predicarè e demanarè caritat pes lòcs mès luenhants.
WEB-CONDES-CANTERBURY	Non me tierè ath trabalh normau o a fabricar tistèrs entà mantier-me.
WEB-CONDES-CANTERBURY	Eth hèt de demanar caritat da entà víuer ben.
WEB-CONDES-CANTERBURY	Non vau a imitar as apostòls.
WEB-CONDES-CANTERBURY	Aurè sòs, lan, hormatge e horment encara que me l’autrege eth gojatet o veuda mès indigenta deth lòc, o encara qu’es sòns hilhs siguen en tot morir-se de hame.
WEB-CONDES-CANTERBURY	Non; beuerè vin e aurè ua aimanta en totes es ciutats.
WEB-CONDES-CANTERBURY	Mès, senhores e cavalièrs, escotatz era conclusión: desiratz que vos conda un conde.
WEB-CONDES-CANTERBURY	Ara que m’è avalat un gisclet de cerveza fòrta, ja sò prèst.
WEB-CONDES-CANTERBURY	Demori condar-vos quauquarren que solide vos agradarà.
WEB-CONDES-CANTERBURY	Que posqui èster tot çò de viciós que volgatz.
WEB-CONDES-CANTERBURY	Ça que la, sò tanben fòrça capable de relatar-vos quauquarren morau e ar estil de çò que prediqui entà trèir sòs.
WEB-CONDES-CANTERBURY	Silenci!
WEB-CONDES-CANTERBURY	Vaquí eth mèn conde.
WEB-CONDES-CANTERBURY	D’aguesta sòrta, damb es excèssi mès abominables, li dediquèren ath diable es mès vils sacrificis en aqueth temple deth dimòni: era tauèrna.
WEB-CONDES-CANTERBURY	Se vos meterie era pèth de garia s’entenéssetz es terribles juraments e renecs que damb eri destroçauent eth còs de Nòste Senhor, coma s’es judius non l’auessen ja desfigurat pro.
WEB-CONDES-CANTERBURY	Se burlauen damb perversitat des auti, e alavetz entrauen es polides dançaires, es cantaires damb es sues arpes, e hemnes joenes venent fruita e caramèus, en tot èster aguestes es autentiques representantes deth diable entà atisar e ahiscar eth huec dera lascivitat, que seguís ara golardia: es Sagrades Escritures son tesstimòni de qué era lascivitat surgente deth vin e des petes.
WEB-CONDES-CANTERBURY	Guardatz se com, sense sabè’c, Lot, totafèt embriac, s’ajacèc damb es sues dues hilhes, contra era natura; tant embriac ère, que non sabie se qué hège.
WEB-CONDES-CANTERBURY	Quan Heròdes (coma podetz veir se consultatz era istòria) ère ar arràs de vin celebrant ua taulejada ena sua pròpria casa, ordenèc era mòrt der innocent Joan, eth Baptista.
WEB-CONDES-CANTERBURY	E Seneca a, plan que òc, tota era rason quan afirme que non sap distinguir entre un embriac e un lhòco (ara plan, era holia, quan ataque a un pecador se tarde fòrça mès qu’ua peta).
WEB-CONDES-CANTERBURY	A, infama golardia, causa prumèra dera nòsta perdición, origina dera nòsta condemna, enquia que Jesucrist mos redimic damb era sua sang!
WEB-CONDES-CANTERBURY	En resumit, be l’auem pagat car aguest maudit vici!
WEB-CONDES-CANTERBURY	Toti son corrompudi per çò dera golardia.
WEB-CONDES-CANTERBURY	Que non i a cap de dobte: per çò d’aguest vici eth nòste pair Adam e era sua esposa Eva, sigueren expulsadi deth Paradís entà patir trabalhs e penalitats.
WEB-CONDES-CANTERBURY	Ena mia pensada, tant qu’Adam dejunèc, s’estèc en Paradís, mès a compdar deth moment que mingèc eth fruit proïbit, siguec lançat tà dehòra a patir miseria e dolor.
WEB-CONDES-CANTERBURY	Qu’auem toti es motius entà planher-mos dera intemperància.
WEB-CONDES-CANTERBURY	A!, s’un òme sabesse qu’es sues malauties son conseqüéncia dera golardia e dera embriaguesa, guaire moderarie era sua dièta en sèir- se ena taula!
WEB-CONDES-CANTERBURY	Ò!, guaire hèn trabalhar as òmes eth brèu plaser d’avalar e eth delicat paladar (en Orient e en Occident, en Nòrd e en Sud, per tèrra, per mar e aire) entà que les hèsquen a vier es parves e es beuendes mès esquistes entàs golards.
WEB-CONDES-CANTERBURY	Damb quina capitada tracte er apostòl aguest ahèr.
WEB-CONDES-CANTERBURY	Atau ditz Sant Pau: “Er aliment entath vrente, e aguest entàs aliments: Diu les destruirà”.
WEB-CONDES-CANTERBURY	Pera salvación dera mia amna, be n’ei de desagradiu prononciar aguesta paraula; totun, er acte encara n’ei mès; degut ara sua manca de discerniment un òme beu vin blanc e vin nere enquia que convertís era sua gòrja en sòn diu, mejançant aguesta maudita feblesa.
WEB-CONDES-CANTERBURY	Tanben damb es lèrmes enes uelhs didec er apostòl: “molti d’aqueri que jo vos è mentat caminen (vos ac digui plorant e damb pietós planh) estant enemics dera crotz de Crist.
WEB-CONDES-CANTERBURY	Estomac!
WEB-CONDES-CANTERBURY	Vrente!
WEB-CONDES-CANTERBURY	Borsa pudesenca plia d’excrements e corrupción que còste sorrolhs immundi pes dus extrèms.
WEB-CONDES-CANTERBURY	Be n’ei de terrible eth trabalh e era despena entà tier-la satisfèta!
WEB-CONDES-CANTERBURY	Com s’esfòrcen aguesti codinèrs persutant, brigalhant e filtrant entà qu’un plat non age eth madeish gust que un aute, tot entà satisfèr eth libidinós apetís vòste!
WEB-CONDES-CANTERBURY	Totun, se pòt asegurar qu’eth que se negue en taus plasers ei mòrt mentre viu en aguesti vicis: eth vin excite era lascivitat e es petes compòrten peleges e malastres.
WEB-CONDES-CANTERBURY	Tu, pèc, qu’as eth ròstre plen de taques, eth tòn alend ei agre e es tòns braci non agraden; a trauèrs deth tòn nas d’embriac semblen vier uns sorrolhs coma se didésses un e un aute còp: “Samson, Samson”, encara que Diu sap que Samson jamès tastèc eth vin.
WEB-CONDES-CANTERBURY	E quès escagassat coma un porcèth.
WEB-CONDES-CANTERBURY	Era tua lengua t’a abandonat e tanben era tua pròpria estimación, donques qu’ua peta ei ua vertadèra hòssa entara intelligéncia e eth sen. Arrés que sigue jos era influéncia dera beuenda sap sauvar un secret: aquerò qu’ei vertat.
WEB-CONDES-CANTERBURY	Per tant, tietz-vos luenh deth vin, blanc o nere, qu’ei parièr, e mès que mès, tietz-vos luenh deth vin blanc de Lepe que se ven en Fish Street e en Cheapside.
WEB-CONDES-CANTERBURY	D’ua manèra misteriosa aguest vin espanhòu semble contaminar es vins que s’eleven près d’eth e d’aguesta barreja se despenen bugassi de tau fòrça que, dempús de beuer-ne tres veires, un òme que se cre ena sua casa de Cheapside, se trape en Espanha (non ena Rochela o en Bordèus, senon ena madeisha vila de Lepe) repetint: “Samson, Samson”.
WEB-CONDES-CANTERBURY	Mès escotatz, cavalièrs, sonque ua paraula mès, se vos platz.
WEB-CONDES-CANTERBURY	Deishatz-me senhalar que pera gràcia deth Diu vertadèr, qu’ei omnipotent, totes es victòries e hètes deth Vielh Testament se guanhèren e realizèren damb abstinéncia e oración.
WEB-CONDES-CANTERBURY	Consultatz era Biblia e ac veiratz.
WEB-CONDES-CANTERBURY	Guardatz a Atila, eth gran conquistador, que moric ena vergonha e eth desaunor, sagnant peth nas ena sua dormida d’embriac.
WEB-CONDES-CANTERBURY	Un capitán li cau tier-se sòbri.
WEB-CONDES-CANTERBURY	Mès que mès, auetz de prestar atención ara orde balhada a Lemel (non Samuel, senon Lemel, digui).
WEB-CONDES-CANTERBURY	Se voletz saber qui ei, sonque vos cau liéger era Biblia e veir en era eth lòc a on se senhale exprèssament sus aquerò de balhar vin ad aqueri que son seigudi jutjant.
WEB-CONDES-CANTERBURY	Mès deishem aquerò de cornèr, que ja è parlat pro.
WEB-CONDES-CANTERBURY	Ara, dempús d’auer pàrlat dera gorjaria, vos vau a previer contra eth jòc.
WEB-CONDES-CANTERBURY	Jogar qu’ei era vertadèra origina des mentides, enganhes, perjuris detestables, renecs contra Jesucrist, omicides, dilapidación de temps e de sòs.
WEB-CONDES-CANTERBURY	Ath delà, auer era fama de jogaire ei ua taca e un desaunor entath bon nòm d’ua persona.
WEB-CONDES-CANTERBURY	Coma mès nauta sigue era sua posición, mès se lo refuse.
WEB-CONDES-CANTERBURY	Pr’amor que s’un prince ei un jogaire empenitent, era sua reputación entà dirigir ahèrs e negòcis publics quedarà damnatjada dauant dera opinión generau.
WEB-CONDES-CANTERBURY	Quan Estilbon, eth sabent embaishador que se manèc damb gran pompa des d’Esparta pr’amor d’establir alliança damb Corinto, arribèc en aguesta ciutat, trapèc a toti es principaus òmes deth país en tot hèr as dats, per çò qu’entornèc entath sòn pròpri país çò de mès lèu que podec, dident:
WEB-CONDES-CANTERBURY	Non pensi pèrder era mia bona reputación aquiu ne hèr-me creditor deth repotec pr’amor d’auer-me alliat damb ua còla de jogaires.
WEB-CONDES-CANTERBURY	Manatz a un aute embaishador, pr’amor que jo, peth mèn aunor, m’estimi mès morir que her-vos alliats damb jogaires de dats.
WEB-CONDES-CANTERBURY	Non voi èster er agent d’un tractat entre jogaires e ua nación tan gloriosa en aunor coma era nòsta.
WEB-CONDES-CANTERBURY	Aquerò didec eth sabent filosòf.
WEB-CONDES-CANTERBURY	Vaquí tanben ath rei Demetri.
WEB-CONDES-CANTERBURY	Era istòria mos conde qu’eth rei de Partia li manèc un parelh de dats d’aur en senhau de mesprètz, donques qu’ère un jogaire impenitent, per çò que non daue cap valor a tota era glòria e ath renòm de Demetri.
WEB-CONDES-CANTERBURY	Era gent importanta aurie de trapar d’auti metòdes entà pasar eth temps.
WEB-CONDES-CANTERBURY	Ara comentarè era question de díder paraulòtes e comèter perjuri, segontes ac considèren es autoritats ancianes.
WEB-CONDES-CANTERBURY	Era blasfèmia qu’ei ua abominación, mès et perjuri encara n’ei mès.
WEB-CONDES-CANTERBURY	Diu non permet díder paraulòtes.
WEB-CONDES-CANTERBURY	Vaquí çò que Sant Mateu e, sustot, çò qu’eth sant profèta Jeremies didien sus er ahèr de jurar:
WEB-CONDES-CANTERBURY	Guardatz qu’Eth enebís aguest tipe de jurament en tot meter-lo dauant der assassinat e de d’auti pecats abominables.
WEB-CONDES-CANTERBURY	Vedetz a on ei er orde des manaments: tot aqueth que les coneish se’n sap de qué se tracte deth dusau Manament de Diu.
WEB-CONDES-CANTERBURY	E ath delà, vos vau a díder sense trebucs que s’es juraments d’un òme son massa otratjants, era resvenja non s’aluenharà dera sua casa.
WEB-CONDES-CANTERBURY	Pes Claus de Crist!
WEB-CONDES-CANTERBURY	Pera sang que Jesucrist vessèc en Calvari, es mèns dats guanhèren damb un sèt, es tòns sigueren un cinc e un tres!” Aguesta qu’ei era cuelheta des dats, aguesti maudits trocets de uas; perjuri, ira, enganha, crim…
WEB-CONDES-CANTERBURY	Ara, per amor de Crist que moric per nosati, evitem tota sòrta de juraments.
WEB-CONDES-CANTERBURY	Mès ara, senhors, me cau relatar eth mèn conde.
WEB-CONDES-CANTERBURY	Era mia istòria qu’ei sus tres rambalhaires que passauen era net sense clucar un uelh.
WEB-CONDES-CANTERBURY	Plan abans qu’era campana toquèsse entàs oracions des sies, ja hège estona qu’èren en tot béuer laguens dera tauèrna.
WEB-CONDES-CANTERBURY	Mentre se trapauen aquiu seigudi, enteneren ua campaneta que sonaue precedint a un cadavre qu’ère amiat entara hòssa.
WEB-CONDES-CANTERBURY	Un des tres cridèc ath mosso e li didec:
WEB-CONDES-CANTERBURY	Cor e desnisha de qui ei aguest cadavre qu’amien.
WEB-CONDES-CANTERBURY	Senhor, repliquèc eth gojat, que non cau, pr’amor que m’ac dideren dues ores abans de qué arribéssetz vosati aciu.
WEB-CONDES-CANTERBURY	Se tracte, plan, d’un vielh amic vòste.
WEB-CONDES-CANTERBURY	Se moric còp sec era net pasada, tant que se trapaue estirat en un banc, damb ua peta dehòra de mida.
WEB-CONDES-CANTERBURY	Se l’apressèc un panaire (que criden Mòrt), que va per aquiu aucint a toti es que pòt en parçan, e li trauessèc eth còr damb ua lança, partint dempús sense badar boca.
WEB-CONDES-CANTERBURY	Que n’a assassinat a milèrs ena present pèsta, e me semble, senhors, que vos cau cuélher precaucions abans d’acarar-vos damb un adversari atau.
WEB-CONDES-CANTERBURY	Auetz d’èster tostemp prèsti per s’un cas vos ges ar encontré (era mia mair atau m’ac didec).
WEB-CONDES-CANTERBURY	Non vos posqui díder arren mès.
WEB-CONDES-CANTERBURY	Per Santa Maria!, intervenguec er ostalèr.
WEB-CONDES-CANTERBURY	Çò que ditz eth gojat qu’ei cèrt.
WEB-CONDES-CANTERBURY	Enguan a aucit a quinsevolh òme, hemna, mainatge, trabalhador dera granja e vailet en un gran pòble que se trape a mès o mens ua mila d’aciu, qu’ei, per cèrt, eth lòc que, çampar, demore.
WEB-CONDES-CANTERBURY	Çò mès senat ei èster premanits entà que non vos herisque.
WEB-CONDES-CANTERBURY	Qué?, didec eth rambalhaire.
WEB-CONDES-CANTERBURY	Peth Sagrat Còr!
WEB-CONDES-CANTERBURY	Tan perilhós ei trapar-se damb eth?
WEB-CONDES-CANTERBURY	Pes uassi deth Senhor, juri que lo cercarè per carrèrs e camins!
WEB-CONDES-CANTERBURY	Per esplendor divin, aguest assassin li cau morir abans dera mieja net.
WEB-CONDES-CANTERBURY	Es tres amassa balhèren era sua paraula d’aunor de víuer o morir pes auti, coma se s’auesse tractat de frairs dera madeisha sang.
WEB-CONDES-CANTERBURY	Alavetz se lheuèren, embriacs d’ira, e se meteren en camin entath pòble que d’eth er ostalèr auie parlat.
WEB-CONDES-CANTERBURY	Pendent tot eth camin anèren desmembrant eth sant còs de Crist damb es sòns infames juraments.
WEB-CONDES-CANTERBURY	Balharien mòrt a Mòrt se podien meter-li era man ath dessús.
WEB-CONDES-CANTERBURY	Encara non auien caminat mieja mila quan un òme praube se trapèc damb eri en moment qu’anaue a pujar es petites escales deth trepadèr.
WEB-CONDES-CANTERBURY	Er ancian les saludèc umilament:
WEB-CONDES-CANTERBURY	Que Diu vos sauve e vos acompanhe, senhors!
WEB-CONDES-CANTERBURY	Mès eth mès capinaut des tres rambalhaires li repliquèc:
WEB-CONDES-CANTERBURY	Maudit sigues, rustic pòcvau.
WEB-CONDES-CANTERBURY	Per qué vas caperat enquias uelhs?
WEB-CONDES-CANTERBURY	Pr’amor que, encara que caminèssa d’aciu enquiara India, non poiria trapar ad arrés, en cap ciutat o vilatge, que siguesse prèst a escambiar era sua joenessa pera mia edat, li didec er ancian tant que lo guardaue de naut en baish.
WEB-CONDES-CANTERBURY	Per çò que me cau suportar era mia vielhesa enquia que Diu volgue.
WEB-CONDES-CANTERBURY	Ne enquia e tot Mòrt, ai, mon Diu!, vò cuélher era mia vida.
WEB-CONDES-CANTERBURY	Plan per aquerò, coma un presoèr incansable, vau picant damb eth mèn baston eth tèrra, era pòrta dera mia mair, de nets e de dia, en tot pregar: “Estimada mair, dèisha-me entrar!
WEB-CONDES-CANTERBURY	Guarda se com era mia carn, era mia sang e era mia pèth se passissen.
WEB-CONDES-CANTERBURY	Quan poiràn repausar es mèns uassi?
WEB-CONDES-CANTERBURY	Mair, jo t’escambiaria toti es vestits qu’è en armari dera mia cramba de hè temps, per un susari entà enrodar-me damb eth.” Ça que la, seguís sense voler autrejar-me aguest favor.
WEB-CONDES-CANTERBURY	Plan per aquerò ei eth mèn ròstre tant esblancossit e prim.
WEB-CONDES-CANTERBURY	Coma podetz liéger aisidament enes Escritures.
WEB-CONDES-CANTERBURY	Per tant, vos balhi un conselh: non hescatz mau a un ancian ara, dera madeisha manèra que non voleríetz que vos hessen mau a vosati quan siguéssetz ancians.
WEB-CONDES-CANTERBURY	S’ei que viuetz entà estar-ne.
WEB-CONDES-CANTERBURY	E que Diu vos acompanhe en vòste viatge entà a on sigue.
WEB-CONDES-CANTERBURY	Jo me cau seguir eth mèn camin.
WEB-CONDES-CANTERBURY	Non, per Diu.
WEB-CONDES-CANTERBURY	Non vos pressetz tant, ancian, repliquèc er aute jogaire.
WEB-CONDES-CANTERBURY	Per Sant Joan, non te vas a desliurar tan facilament.
WEB-CONDES-CANTERBURY	Ara madeish as parlat d’aguest traïdor cridat Mòrt qu’aucís a toti es nòsti amics deth parçan.
WEB-CONDES-CANTERBURY	Òc ma he, que deues èster espión sòn.
WEB-CONDES-CANTERBURY	Ditz-me a on ei o ac pagaràs fòrça car, per Diu e eth Plan Sant Sacrament.
WEB-CONDES-CANTERBURY	Tu e eth, qu’ètz confabuladi entà aucir-mos a nosati es joeni, aguesta qu’ei era vertat, tu, aquerò plan qu’ei vertat, maudit mentidèr.
WEB-CONDES-CANTERBURY	Plan ben, senhors, repliquèc, se tanti talents auetz de trapar a Mòrt, pujatz per aguesta carretèra serpejanta; vos juri que lo deishè seigut jos un arbe en aqueth petit bòsc, demorant, e vos asseguri qu’era vòsta fanfarronada non lo hará amagar.
WEB-CONDES-CANTERBURY	Vedetz aguest casse?
WEB-CONDES-CANTERBURY	Aquiu madeish lo traparatz.
WEB-CONDES-CANTERBURY	Qu’eth Salvador vos guide e vos protegisque!
WEB-CONDES-CANTERBURY	Atau parlèc er ancian.
WEB-CONDES-CANTERBURY	En veder-les deishèren de cercar a Mòrt e se seigueren ath cant d’aqueth preciós molon, excitadi e alègres ara vista d’aqueri beròis e reludents florins.
WEB-CONDES-CANTERBURY	Eth pejor des tres siguec eth prumèr de parlar:
WEB-CONDES-CANTERBURY	Frairs, didec.
WEB-CONDES-CANTERBURY	Guardatz se qué vos digui, pr’amor qu’encara que hèsca badinades e pegaries, sò mès escarrabilhat de çò que semble.
WEB-CONDES-CANTERBURY	Era Fortuna mos a autrejat aguest tresaur entà que pogam passar era rèsta dera nòsta vida contents e en plen tarabast.
WEB-CONDES-CANTERBURY	Aquerò qu’arribe damb facilitat se diluís rapidament.
WEB-CONDES-CANTERBURY	Laudat sigue Diu!
WEB-CONDES-CANTERBURY	Qui se podie imaginar qu’auríem tanta sòrt?
WEB-CONDES-CANTERBURY	Ara plan, s’aguest aur se podesse transportar e amiar ena mia casa (o ena vòsta, voi díder), que seríem en setau cèu.
WEB-CONDES-CANTERBURY	Pr’amor qu’ei evident qu’aguest aur ei nòste.
WEB-CONDES-CANTERBURY	Plan que òc, aquerò non ac podem hèr de dia.
WEB-CONDES-CANTERBURY	Era gent se pensarie qu’èm panaires de camins e mos penjarien per panar eth nòste pròpri tresaur.
WEB-CONDES-CANTERBURY	Non, ac auem de hèr de nets e damb totes es precaucions e prudéncia que sigue posible.
WEB-CONDES-CANTERBURY	Per tant, suggerisqui qu’ac botem a sòrts entà veir a qui li tòque.
WEB-CONDES-CANTERBURY	Aqueth que trèigue era palha mès longa aurà d’anar corrent ena ciutat çò de mès rapid que pogue e mos hará a vier pan e vin sense lheuar sospeches, mentre es auti dus tien ua constanta susvelhança sus eth tresaur.
WEB-CONDES-CANTERBURY	Se non s’entretie, aguesta madeisha net transportaram eth tresaur en lòc que considerem mès avient.
WEB-CONDES-CANTERBURY	Se botèc es tres palhes en punh e les didec as auti que ne treiguessen ua entà veir en qui queiguie era sòrt.
WEB-CONDES-CANTERBURY	La treiguec eth mès joen des tres, que rapidament se filèc de cap ara ciutat.
WEB-CONDES-CANTERBURY	Tanlèu coma s’auec absentat, un des que quedauen li didec ar aute:
WEB-CONDES-CANTERBURY	Coma ja sabes, tu ès eth mèn frair per jurament, e ara te vau a díder quauquarren que te beneficiarà.
WEB-CONDES-CANTERBURY	Coma ja as vist, eth nòste amic se n’a anat e aciu i a aur en abondor entà repartir-lo entre es tres.
WEB-CONDES-CANTERBURY	Mès supausa qu’ac podessa apraiar de sòrta que mo’ lo repartissem entre nosati dus.
WEB-CONDES-CANTERBURY	Non te beneficiarie aquerò?
WEB-CONDES-CANTERBURY	Sabi pas se com se pòt hèr, repliquèc er aute.
WEB-CONDES-CANTERBURY	Dilhèu ei un secret?, didec eth prumèr brigand.
WEB-CONDES-CANTERBURY	Qué podem hèr?
WEB-CONDES-CANTERBURY	Qué li dideram?
WEB-CONDES-CANTERBURY	D’acòrd, didec er aute.
WEB-CONDES-CANTERBURY	Plan, donc, repliquèc eth prumèr.
WEB-CONDES-CANTERBURY	Coma sabes, èm dus, e dus son mès fòrts qu’un.
WEB-CONDES-CANTERBURY	Demora que se seigue; alavetz te lhèues coma s’anèsses a pelejar damb eth de trufaría e jo sajarè de trauessar-lo; e, mentre tu hès veir que peleges damb eth, saja de hèr madeish damb era tua daga.
WEB-CONDES-CANTERBURY	Alavetz, amic mèn, mos poiram repartir tot aguest aur entre tu e jo e poiram hèr as dats a plaser e hèr çò que volgam.
WEB-CONDES-CANTERBURY	Atau siguec se com aguesti dus brigands se meteren d’acòrd entà aucir ath tresau sivans è condat.
WEB-CONDES-CANTERBURY	Ara plan, eth mès joen d’eri, aqueth que li toquèc anar ena ciutat, s’estèc tota era estona hènt torns e mès torns ar ahèr, en tot pensar ena beresa d’aqueri reludents florins d’aur.
WEB-CONDES-CANTERBURY	Coma vedetz, eth diable lo trapèc amiant tan mala vida, qu’auec eth permís entà costar- li era perdición, donques qu’eth joen sajaue d’aucir a ambdús sense cap racacòr; e, sense pèrder mès temps, se filèc entà cò deth potecari e li demanèc que li venesse podom entà aucir arrats, pr’amor que, didec, i auie ua mofeta que romaue peth sòn corrau e l’aucie es garies per çò qu’ère decidit a ajustar es compdes damb eth brigand que cada net l’embestiaue.
WEB-CONDES-CANTERBURY	Eth potecari li responec:
WEB-CONDES-CANTERBURY	Te vau a dar quauquarren.
WEB-CONDES-CANTERBURY	T’asseguri, coma demori guanhar eth Cèu, qu’aguest podom ei tan fòrt que non existís cap creatura viuenta en mon que non pèrde era vida immediatament; atau queirà mòrt en mens temps que cante un poth, autant se minge coma se beu aguesta poción, encara que solet sigue ua quantitat sufisenta entà negar un gran de horment.
WEB-CONDES-CANTERBURY	Eth marrit cuelhec era caisha deth podom damb era man e se filèc de cap ath carrèr pròche a on trapèc un òme qu’ada eth li demanèc en prèst tres botelhes granes.
WEB-CONDES-CANTERBURY	Vessèc eth podom en dues d’eres e se sauvèc era tresau, neta, entath sòn usatge personau, donques que demoraue passar tota era net trabalhant, en tot hèr-se a vier tot aqueth tresaur.
WEB-CONDES-CANTERBURY	E quan aqueth brigand, qu’eth diable se lo hèsque a vier, auec aumplit de vin es tres botelhes, entornèc damb es sòns amics.
WEB-CONDES-CANTERBURY	M’ac cau explicar peth menut?
WEB-CONDES-CANTERBURY	Lo guinhauetèren aquiu madeish coma auien planejat, e, quan acabèren, un d’eri didec:
WEB-CONDES-CANTERBURY	Ara seigam e beuam e metem-mos contents.
WEB-CONDES-CANTERBURY	Dempús acogaram eth còs.
WEB-CONDES-CANTERBURY	En díder aquerò cuelhec ua botelha qu’en era i auie podom e beuec, en tot passar-la dempús ath sòn amic, que tanben beuec, per çò qu’ambdús moriren aquiu madeish.
WEB-CONDES-CANTERBURY	Plan que òc, non me pensi qu’eth gran mètge Avicena age escrit en quinsevolh sección deth sòn Libre deth Canon de Medecina simptòmes d’empodoament mès terribles qu’es que senteren aqueri dus malerosi, abans de morir.
WEB-CONDES-CANTERBURY	Atau siguec com es dus assassins, madeish qu’er empodoador, trapèren eth sòn finau.
WEB-CONDES-CANTERBURY	Ò iniquitat d’iniquitats!
WEB-CONDES-CANTERBURY	Traïdors assassins!
WEB-CONDES-CANTERBURY	Ò, marridesa!
WEB-CONDES-CANTERBURY	Ò, cobesença, lascivitat e jòc!
WEB-CONDES-CANTERBURY	Tu, blasfèm contra Jesucrist damb es mès infames juraments gessudi dera supèrbia e deth costum!
WEB-CONDES-CANTERBURY	Ò, umanitat!
WEB-CONDES-CANTERBURY	Per qué ès faussa e agressiua contra eth tòn Creador, que te hec e te redimic damb era sang deth sòn preciós Còr?
WEB-CONDES-CANTERBURY	Ara, estimadi frairs, que Diu perdone es vòsti pecats e vos sauve deth pecat dera avarícia.
WEB-CONDES-CANTERBURY	Eth mèn sant perdón vos pòt guarir a toti vosati se hètz ofrenda de pennys d’argent e de bones monedes d’aur, agulhes d’argent, culhères o anèths.
WEB-CONDES-CANTERBURY	Baishatz eth vòste cap dauant d’aguest taure sagrat.
WEB-CONDES-CANTERBURY	Apressatz-vos, senhores, e hètz ofrenda dera vòsta lan.
WEB-CONDES-CANTERBURY	Jo anotarè es vòsti nòms ena mia lista, e atau anaratz entath cèu benedit.
WEB-CONDES-CANTERBURY	Peth mèn sant poder jo vos absòlvi e vos dèishi nets e purs coma eth dia que neishéretz, mès sonque ad aqueri que presenten ofrendes.
WEB-CONDES-CANTERBURY	Plan!
WEB-CONDES-CANTERBURY	Qu’ei atau, senhores, coma prediqui.
WEB-CONDES-CANTERBURY	Que Jesucrist, eth gran guaridor des amnes, vos autrege eth sòn perdón.
WEB-CONDES-CANTERBURY	Jo non vos enganharè.
WEB-CONDES-CANTERBURY	Mès, senhors, i a ua causa que me n’è desbrembat de mentar en mèn discors.
WEB-CONDES-CANTERBURY	Ena mia borsa amii es milhores reliquies e bulles que pogatz trapar en Gran Bretanha e qu’è recebut des madeishes mans deth Papa.
WEB-CONDES-CANTERBURY	Se bèth un de vosati vò hèr ua ofrenda devòta e recéber era mia absolución, que s’aprèsse a jo, s’ajulhe aciu e, damb umilitat, recebe eth mèn perdón.
WEB-CONDES-CANTERBURY	Tanben, se voletz, ac podetz hèr tant qu’anem de camin; l’auratz totafèt nau en cada lindau que passem, mentre tornetz a hèr es vòstes ofrendes en bona moneda, d’argent o aur.
WEB-CONDES-CANTERBURY	Quin gran aunor entà vosati auer aciu a un bullaire que vos perdone quinsevolh pecat que cometetz mentre cavauquetz peth país!
WEB-CONDES-CANTERBURY	Qui sap s’un o dus de vosati queirà deth shivau e se trincarà eth còth?
WEB-CONDES-CANTERBURY	Pensatz ena protección qu’auetz toti vosati peth hèt de qué jo, que posqui perdonar a nòbles e plebèus quan era amna abandone eth còs, me trapa ena vòsta companhia.
WEB-CONDES-CANTERBURY	Eth mèn conselh ei qu’eth nòste anfitrión sigue qui comence, donques qu’ei eth que mès en.honsat ei en pecat.
WEB-CONDES-CANTERBURY	Tot per sies penny.
WEB-CONDES-CANTERBURY	Tè, dauritz era vòsta cartèra!
WEB-CONDES-CANTERBURY	Non, non, exclamèc er anfitrión.
WEB-CONDES-CANTERBURY	Que Jesucrist me condemne.
WEB-CONDES-CANTERBURY	Balhar sòs?
WEB-CONDES-CANTERBURY	Macareu, s’ac hèsqui, vos me haratz punar es vòsti calçotets e juraríetz qu’èren era relíquia d’un sant, encara que les auéssetz enlordit damb eth vòste cu.
WEB-CONDES-CANTERBURY	Pera Vera Crotz que trapèc Santa Elena, abans agarraria es vòsti colhons damb era man qu’es vòstes relíquies e rebrembes de sants.
WEB-CONDES-CANTERBURY	Deishatz-les de cornèr e vos ajudarè a amiar-les e les botaram enes excrements des porcèths.
WEB-CONDES-CANTERBURY	Eth bullaire non badèc boca.
WEB-CONDES-CANTERBURY	Qu’ère massa enforismat entà parlar.
WEB-CONDES-CANTERBURY	Plan, non vau a hèr mès trufaría damb vosati o damb quinsevolh que pèrde eth sen, didec eth nòste anfitrión.
WEB-CONDES-CANTERBURY	Mès alavetz, en veir que toti es auti arrien, eth cavalièr intervenguec e didec:
WEB-CONDES-CANTERBURY	Pro de pegaries!
WEB-CONDES-CANTERBURY	Que ja ei pro.
WEB-CONDES-CANTERBURY	Encoratjatz-vos senhor bullaire, e ètz eth favor d’arrir; per çò que hè a vos, senhor anfitrión, amic mèn, vos demani que hescatz es patzes damb eth bullaire, se vos platz, e arrigam e divertigam-mos coma abans.
WEB-CONDES-CANTERBURY	Ara seguida heren es patzes e seguiren eth sòn camin.
WEB-CONDES-CANTERBURY	Era sua esposa ère d’ua grana beresa, fòrça sociabla e que li shautauen plan molt es reünions (causa que còste mès despenes que çò que valen totes es cortesies e vantaries que prodiguen es òmes en hèstes e balhs).
WEB-CONDES-CANTERBURY	Aguestes frases elegantes e aguestes salutacions passen coma ombres chineses e planhi ad aqueri que les cau pagar per aquerò.
WEB-CONDES-CANTERBURY	Tostemp ei eth praube marit que li cau rascar-se era pòcha.
WEB-CONDES-CANTERBURY	Entara sua pròpria credibilitat mos a d’ornar a nosates, es hemnes, damb es vestits e jòies que tiem enes balhs.
WEB-CONDES-CANTERBURY	E se se passe que non pòt o non vò cargar-se damb es despenes e pense qu’ei un degalhatge, alavetz li cau pagar es plats trincats a bèth un o prestar-mos es sòs, e ei aquiu a on s’està eth perilh.
WEB-CONDES-CANTERBURY	Aguest excellent comerciant auie ua casa damb força servici.
WEB-CONDES-CANTERBURY	Vos demoraríetz estonadi dera quantitat de persones que i acodien, gràcies ara ospitalitat dera sua esposa o dilhèu ara sua grana beresa.
WEB-CONDES-CANTERBURY	Mès deishatz-me que seguisca eth relat.
WEB-CONDES-CANTERBURY	Entre es sòns diuèrsi convidadi (que n’auie de totes es clases sociaus) i auie un monge, tipe gausat e beroiòt, d’uns trenta ans, çampar, que freqüentaue fòrça era casa.
WEB-CONDES-CANTERBURY	Aguest capinaut monge s’auie familiarizat enquia tau punt damb eth brave òme que, dès que se coneisheren, arribèc a gaudir ena casa der amic dera maximala intimitat.
WEB-CONDES-CANTERBURY	Coma qu’autant eth comerciant coma eth monge auien neishut en madeish pòble, eth monge reclamèc un parentiu, qu’eth comerciant, ath sòn torn, jamès li remic, donques que li hège gòi e lo hège tant erós coma a un audèth en primauèra.
WEB-CONDES-CANTERBURY	Atau siguec se com quedèren junhudi per ua etèrna amistat e se jurèren recipròcament considerar-se frairs entà tostemp.
WEB-CONDES-CANTERBURY	Aguest monge, eth frair Joan, qu’ère un degalhaire inveterat quan se lotjaue ena casa.
WEB-CONDES-CANTERBURY	Mostraue gran interés a èster generós e resultar agradiu, e jamès se’n desbrembaue de deishar estrea, encara que siguesse ath page de mens categoría en lòc.
WEB-CONDES-CANTERBURY	Tostemp que venguie l’autrejaue ath sòn anfitrión e a cada un des vailets un present avient damb era sua posición ena casa.
WEB-CONDES-CANTERBURY	Per çò qu’es vailets èren tan contents damb era sua arribada coma es audèths en hèr-se dia.
WEB-CONDES-CANTERBURY	E d’aquerò que n’auem pro, de moment.
WEB-CONDES-CANTERBURY	Se passèc qu’un dia eth comerciant premanic tot çò de besonh entà vier ena ciutat de Brujas tà crompar mèrces, per çò que manèc ath frair Joan un messatgèr en París en tot convidar-lo a passar uns dies en Sant Denís damb eth e era sua hemna, abans de partir entà Brujas, coma auie previst.
WEB-CONDES-CANTERBURY	Aguest excellent monge que parli, gaudie dera confiança des sòns superiors e auie influéncia, per çò qu’auie obtengut permís der Abad entà gésser a inspeccionar granèrs e granges aluenhades, tostemp que volie.
WEB-CONDES-CANTERBURY	Lèu, donc, arribèc en Sant Denís.
WEB-CONDES-CANTERBURY	Qui podie èster milhor recebut qu’eth nòste frair Joan, eth nòste plan estimat e fin cosin?
WEB-CONDES-CANTERBURY	Coma de costum, se hec a vier un barril de malvesia e un aute de vin doç italian, e, ath delà, ua pèça de caça.
WEB-CONDES-CANTERBURY	Vau a deishar ara ath comerciant e ath monge en tot dinar, béuer e divertir-se pendent un o dus dies.
WEB-CONDES-CANTERBURY	Tath tresau dia, eth comerciant se lheuèc e comencèc a prestar atención as sòns negòcis.
WEB-CONDES-CANTERBURY	Pugèc ena sua casa de comptabilitat, probablament entà veir se com l’anauen es causes ada eth pendent aqueth an, calcular es despenes e veir s’auie auut o non beneficis.
WEB-CONDES-CANTERBURY	Atau s’estèc embarrat enquia ben tocades es nau deth maitin.
WEB-CONDES-CANTERBURY	Eth frair Joan s’auie lheuat tanben a punta de dia e romaue de naut en baish peth jardín pregant devòtament eth sòn ofici.
WEB-CONDES-CANTERBURY	Mentre aguest passejaue d’un costat en aute, era brava hemna s’esguitlèc en jardín sense èster vista e lo saludèc coma auie hèt tanti còps anteriorament.
WEB-CONDES-CANTERBURY	L’acompanhaue ua mainada qu’era auie jos era sua susvelhança e qu’encara ère sometuda ara sua autoritat.
WEB-CONDES-CANTERBURY	Frair Joan, estimat cosin, didec era.
WEB-CONDES-CANTERBURY	Com ei que vos auetz lheuat tan d’ora?
WEB-CONDES-CANTERBURY	Se passe bèra causa?, neboda, responec eth.
WEB-CONDES-CANTERBURY	Cinc ores de saunei pera net deuerie èster pro, exceptat que se tracte de bèth ancian fatigat coma un d’aguesti òmes maridadi que dormissen arropidi coma ua lèbe dempùs d’èster acaçada ara valenta per ua canhada.
WEB-CONDES-CANTERBURY	Mès, com ei qu’ès tant esblancossida, estimada neboda?
WEB-CONDES-CANTERBURY	Ne sò solide fòrça de qué eth nòste amic a estat trabalhant dès qu’escuric.
WEB-CONDES-CANTERBURY	Non serie milhor que venguesse a cuélher un bon repaus?
WEB-CONDES-CANTERBURY	En díder aquerò deishèc anar un arridolet alègre e se rogic deth sòn pròpri pensament.
WEB-CONDES-CANTERBURY	Mès era beròia esposa remic damb era tèsta.
WEB-CONDES-CANTERBURY	Diu que se’n sap de tot, didec era.
WEB-CONDES-CANTERBURY	Non, cosin, que non ei aquerò en absolut, senon qu’en còs e ena amna que Diu me balhèc, non i a hemna en tot eth reiaume de França qu’obtengue mens plaser d’aguest trist jòc.
WEB-CONDES-CANTERBURY	Ò, plan, que posqui cantar:
WEB-CONDES-CANTERBURY	Ai!, be ne sò de trista!
WEB-CONDES-CANTERBURY	Jamès ne sò estat tant.
WEB-CONDES-CANTERBURY	Mès que non gausi condar ad arrés çò que me passe.
WEB-CONDES-CANTERBURY	Reaument sò tant espaurida e preocupada, qu’è arribat a pensar gésser deth país o acabar damb era mia vida.
WEB-CONDES-CANTERBURY	Eth monge la guardèc fixament.
WEB-CONDES-CANTERBURY	Ai, neboda!, li responec.
WEB-CONDES-CANTERBURY	Que Diu te trèigue era pòur e era pena que te posquen possar a suicidar-te.
WEB-CONDES-CANTERBURY	Mès, ditz-me, quin ei eth problema?
WEB-CONDES-CANTERBURY	Dilhèu posca conselhar-te o ajudar-te ena tua dificultat.
WEB-CONDES-CANTERBURY	Atau, donc, conda-me es tòns copacaps, que non gesserà d’aciu.
WEB-CONDES-CANTERBURY	Guarda, juri sus aguest libre de pregàries qu’arren me hará jamès tradir era tua confiança mentre visca, entà ben o entà mau.
WEB-CONDES-CANTERBURY	E jo te digui madeish, responec era.
WEB-CONDES-CANTERBURY	Juri per Diu e per aguest libre de pregàries, qu’encara que m’esbocinèssen jamès diderè ua soleta paraula de çò que tu me digues, autanplan se damb aquerò auessa d’anar tath lunfèrn, e non per èster cosins, senon solet per afeccion e confiança.
WEB-CONDES-CANTERBURY	Dempús d’auer hèt aguesti juraments se punèren e comencèren a daurir es sòns còrs er un damb era aute, damb tota libertat.
WEB-CONDES-CANTERBURY	Cosin, didec era, s’auessa auut temps, que non l’è auut, mès que mès en aguest lòc, t’auria condat era istòria d’un martiri: tot çò qu’è patit per tòrt deth mèn marit des de qué me convertí ena sua esposa, encara que tu ès eth sòn cosin…
WEB-CONDES-CANTERBURY	Non!, exclamèc eth monge.
WEB-CONDES-CANTERBURY	Per Diu e per Sant Martin, eth non ei mès cosin mèn qu’aguesta huelha que penge der arbe.
WEB-CONDES-CANTERBURY	Qu’ac juri ena mia condición de monge!
WEB-CONDES-CANTERBURY	Ditz-me çò que te passe; hè lèu, non sigue que baishe eth, qu’en aguest cas te n’auràs d’anar.
WEB-CONDES-CANTERBURY	Estimat amor mèn, comencèc era, ò!, plan estimat frair Joan!, m’estimaria mès carar-me aquerò, mès m’ac cau díder: que non posqui tier-me mès.
WEB-CONDES-CANTERBURY	Per çò que hè a jo, eth mèn marit ei eth pejor des òmes qu’age viscut jamès dès qu’eth mon ei mon.
WEB-CONDES-CANTERBURY	Coma esposa, que non està ben que l’explique ad arrés çò que tanh as nòsti ahèrs privadi, ja sigue en lhet o en quinsevolh aute lòc.
WEB-CONDES-CANTERBURY	Que Diu non volgue que diga arren d’eri!
WEB-CONDES-CANTERBURY	Ja sabi qu’ua esposa non aurie de díder jamès arren en descredit deth sòn marit, mès a tu solet li diderè aquerò, e que Diu me perdone; lo guardes coma lo guardes non vau çò que vau ua mosca.
WEB-CONDES-CANTERBURY	Mès çò que mès me capvire ei era sua avarícia.
WEB-CONDES-CANTERBURY	Tu sabes pro ben qu’es hemnes (jo era prumèra) desiram instintiuament sies causes: qu’es nòsti respectius esposi siguen valents, intelligents, rics e tanben generosi; que siguen amables damb es sues esposes e afogadi en lhet.
WEB-CONDES-CANTERBURY	Mès, per Nòste Senhor que vessèc era sua sang per nosati, se passe qu’abans deth pròplèu dimenge è de pagar eth vestit qu’aurè d’amiar, pr’amor de hèr-lo demorar ben; cent francs o quedar arroïnada.
WEB-CONDES-CANTERBURY	Abans preferiria non auer neishut que suportar er escandal o eth malastre (ath delà de qué s’eth mèn espós ac desnishe bèth còp, sò complètament perduda); plan per aquerò me cau demanar-te que me prèstes aguesta quantitat, o m’aurè de morir.
WEB-CONDES-CANTERBURY	Frair Joan, se te platz, prèsta-me aguesti cent francs, e s’ac hès, te juri que non te deceberè damb eth mèn arregraïment.
WEB-CONDES-CANTERBURY	T’ac tornarè puntuaument, e se vòs bèra causa, quinsevolh causa que te shaute, quinsevolh servici que posca hèr per tu, ac harè, e, se non lo hessa, que Diu me castigue mès qu’ath traïdor Ganelon de França.
WEB-CONDES-CANTERBURY	Eth brave monge repliquèc damb aguestes paraules:
WEB-CONDES-CANTERBURY	Estimada mia, sò vertadèrament apenat per tu.
WEB-CONDES-CANTERBURY	Te balhi era mia paraula d’aunor que, quan eth tòn espós age partit entà Flandes, t’ajudarè a gésser d’aguest petit embolh.
WEB-CONDES-CANTERBURY	Te harè a vier es cent francs.
WEB-CONDES-CANTERBURY	Alavetz, en tot cuelher-la pera cintura, la sarrèc fòrtament entre es sòns braci e la punèc un e un aute còp.
WEB-CONDES-CANTERBURY	Vè-te’n ara, didec eth, çò de mès silenciosament que pogues e mingem tanlèu sigue prèsta era parva, donques que en mèn relòtge de pòcha ja son es nau deth maitin.
WEB-CONDES-CANTERBURY	Vè-te’n e sigues-me tan fidèu coma jo ne sò damb tu.
WEB-CONDES-CANTERBURY	Que Diu non permete que te faute, didec era en tot anar-se’n alègra coma un audèth a díder-les as codinèrs que hessen lèu entà poder minjar sense mès demora.
WEB-CONDES-CANTERBURY	Alavetz pugèc a veir ath sòn espós e piquèc decididament ara pòrta dera casa de comptabilitat.
WEB-CONDES-CANTERBURY	Qui ei?, preguntèc eth.
WEB-CONDES-CANTERBURY	Per Sant Pèire, que sò jo, repliquèc era.
WEB-CONDES-CANTERBURY	Quan penses minjar?
WEB-CONDES-CANTERBURY	Guaire temps mès t’estaràs damb es tues somes e calculs e libres majors e d’autes pegaries?
WEB-CONDES-CANTERBURY	Qu’eth diable se hèsque a vier es compdes!
WEB-CONDES-CANTERBURY	Qu’ei que Diu non t’a autrejat ja pro?
WEB-CONDES-CANTERBURY	Cèus!, baisha e dèisha ja es tues borses de sòs soletes, pendent ua estona!
WEB-CONDES-CANTERBURY	Non te hè vergonha deishar ath frair Joan ajudant miserablament pendent tot eth maitin?
WEB-CONDES-CANTERBURY	Anem a missa e dempús anem a dinar.
WEB-CONDES-CANTERBURY	Estimada esposa, higec eth comerciant, Qué pòc comprenes es embolhs des negòcis.
WEB-CONDES-CANTERBURY	Per Diu e per Sant Ivo, lèu dus de cada dètz comerciants an beneficis constants pendent tota era sua vida de trabalh.
WEB-CONDES-CANTERBURY	Plan per aquerò me cau non trèir es uelhs d’aguest mon tant estranh, pr’amor qu’enes negòcis tostemp s’ei a posita dera sòrt e des circonstàncies.
WEB-CONDES-CANTERBURY	Per tant, estimada esposa, sigues amabla e complasenta damb toti.
WEB-CONDES-CANTERBURY	Susvelha ben es merces e saja qu’era casa marche ben, donques que dispauses de tot çò que te cau entad aquerò.
WEB-CONDES-CANTERBURY	Dempus de díder aquerò barrèc era pòrta dera casa de comptabilitat e baishèc es escales sense pòsa.
WEB-CONDES-CANTERBURY	Era missa se celebrèc de seguit, es taules botades damb diligéncia, e se filèren ara prèssa entà dinar, a on eth comerciant obsequièc esplendidament ath monge.
WEB-CONDES-CANTERBURY	Ara seguida deth dinar eth frair Joan botèc eth ròstre seriós e se hec a vier ath comerciant pr’amor d’auer ua convèrsa privada damb eth.
WEB-CONDES-CANTERBURY	Cosin, veigui que t’en vas entà Brujas.
WEB-CONDES-CANTERBURY	Que Diu te protegisque e Sant Agustin te guide.
WEB-CONDES-CANTERBURY	Tie compde quan cavauques, cosin, e sigues moderat ena taula, mès que mès per aguesta calor que hè.
WEB-CONDES-CANTERBURY	Que non mos cau hèr cap ceremònia, per çò que te desiri un bon viatge e que Diu te protegisque de quinsevolh mau.
WEB-CONDES-CANTERBURY	E se i auesse quauquarren que volesses que hessa per tu, e que jo posca hèr, non te’n hèsques de demanar-m’ac, qu’ac harè coma tu volgues.
WEB-CONDES-CANTERBURY	Me poiries prestar cent francs pendent ua setmana o dues?
WEB-CONDES-CANTERBURY	Qu’ei peth bestiar que me cau crompar entà ua des nostes granges que, Diu mos age!, pro que siguese tua.
WEB-CONDES-CANTERBURY	T’asseguri que t’ac tornarè puntuaument; encara que siguessen mil francs, non te haría demorar ne un quart d’ora.
WEB-CONDES-CANTERBURY	Sonque te demani que sauves eth secret, pr’amor qu’aguesta net encara me cau crompar bestiar.
WEB-CONDES-CANTERBURY	E ara, estimat cosin, adishatz e mil gràcies peth tòn lòtjament e amabilitat.
WEB-CONDES-CANTERBURY	Eth brave comerciant responec doçament:
WEB-CONDES-CANTERBURY	Frair Joan, estimat cosin, qu’ei quauquarren plan petit çò que me demanes.
WEB-CONDES-CANTERBURY	Es mèns sòs que son tòns tostemp que n’ages de besonh, e non solet es mèns sòs, senon tanben es mies merces.
WEB-CONDES-CANTERBURY	Cuelh tot çò que desires.
WEB-CONDES-CANTERBURY	Diu volgue que non sigues escàs!
WEB-CONDES-CANTERBURY	Mès que non ei de besonh que te diga ua causa sus nosati, es comerciants: es sòs son eth nòste arair.
WEB-CONDES-CANTERBURY	Podem arténher credit mentre eth nòste nòm sigue famós.
WEB-CONDES-CANTERBURY	Mès que non ei cap trufaria èster cuert de sòs en metallic.
WEB-CONDES-CANTERBURY	Entorna-me-lo quan te convengue.
WEB-CONDES-CANTERBURY	M’agrade poder-te ajudar enquia on poga.
WEB-CONDES-CANTERBURY	Alavetz anèc a cercar es cent francés d’amagat e les autregèc ath frair Joan.
WEB-CONDES-CANTERBURY	A despart d’eth e deth comerciant, arrés ne sabie arren deth prèst.
WEB-CONDES-CANTERBURY	Atau, donc, pendent ua estona beueren, blaguèren e s’esvaguèren enquia qu’eth frair Joan entorrnèc ena abadia móntat en sòn shivau.
WEB-CONDES-CANTERBURY	A londeman, eth comerciant se filèc de cap a Flandes.
WEB-CONDES-CANTERBURY	Eth sòn aprendís resultèc un guida excellent e arribèren sense cap trebuc ena ciutat.
WEB-CONDES-CANTERBURY	E aquiu s’esdeguèc a acabar totes es sues transaccions en tot efectuar es sues crompes a credit.
WEB-CONDES-CANTERBURY	Ne hec as dats ne barèc; en resumit, se portèc coma un comerciant.
WEB-CONDES-CANTERBURY	Plan per aquerò lo vau a deishar negociant.
WEB-CONDES-CANTERBURY	Eth dimenge dempús dera partida deth comerciant, eth frair Joan arribèc en Sant Denís damb ua naua tonsura acabada d’afaitar.
WEB-CONDES-CANTERBURY	Tota era casa, enquiath mès petit sirvent, se sentec erosa de qué “eth senhor frair Joan” auesse tornat.
WEB-CONDES-CANTERBURY	Mès anem ath gran.
WEB-CONDES-CANTERBURY	Era beròia esposa auie hèt aguest tracte damb eth frair Joan: qu’auie acceptat passar tota era net enes sòns braci a cambi des cent francs.
WEB-CONDES-CANTERBURY	Aguest convengut se complic escrupulosament; ambdús passèren era net alègrament ocupadi enquiara maitiada, moment qu’eth frair Joan partic de nauèth dempús de dider-se adiu deth servici.
WEB-CONDES-CANTERBURY	Degun membre d’era auie era mendre sospecha contra eth monge, ne tanpòc cap abitant dera ciutat.
WEB-CONDES-CANTERBURY	Eth se filèc de cap ath sòn domicili, ena abadia o en un aute lòc.
WEB-CONDES-CANTERBURY	Non diderè arren mès sus eth, per ara.
WEB-CONDES-CANTERBURY	Quan era transacción auec acabat, eth comerciant tornèc en Sant Denís, a on celebrèc ua hèsta e se divertic damb era sua hemna.
WEB-CONDES-CANTERBURY	Ara plan, li condèc qu’auie pagat un prètz tan naut pes sues merces qu’aurie de negociar un prèst, donques qu’auie acceptat pagar vint mil corones en un tèrme plan brèu.
WEB-CONDES-CANTERBURY	Per çò que cuelhec quauqui sòs e partic entà París pr’amor de qué es sòns amics li prestèssen era rèsta.
WEB-CONDES-CANTERBURY	Quan arribèc ena ciutat, era prumèra causa que hec siguec tier-li ua visita ath frair Joan, per çò dera sua grana afeccion per eth.
WEB-CONDES-CANTERBURY	Non entà demanar-li sòs prestadi, senon entà saber se com ère de salut e comentar damb eth es sòns tractes comerciaus, coma sòlen hèr dus bons amics quan se trapen.
WEB-CONDES-CANTERBURY	Eth frair Joan l’acuelhec plan coraument e l’autregèc un tracte distinguit.
WEB-CONDES-CANTERBURY	Dera sua part, eth comerciant li condèc peth menut es tractes beneficiosi que, gràcies a Diu, auie efectuat en tot crompar merces.
WEB-CONDES-CANTERBURY	Eth solet inconvenent ère que, de bèra manera, li calie arténher un prèst entà poder víuer tranquil.
WEB-CONDES-CANTERBURY	Eth frair Joan repliquec:
WEB-CONDES-CANTERBURY	Me hè gòi qu’ages tornat ena tua casa san e en bona santat.
WEB-CONDES-CANTERBURY	Ai, mon Diu!
WEB-CONDES-CANTERBURY	Se siguessa ric non te mancarien es mil corones, donques que tu pro me prestères sòs er aute dia.
WEB-CONDES-CANTERBURY	Sabi pas com arregrair-t’ac.
WEB-CONDES-CANTERBURY	Per Diu e per Santiago!
WEB-CONDES-CANTERBURY	Ça que la, jo l’entornè es sòs ara tua esposa e les botè ena sua mala.
WEB-CONDES-CANTERBURY	Era solide qu’ac saberà per çò de quauques causes d’arregraïment que l’ac hará rebrembar.
WEB-CONDES-CANTERBURY	E ara, se me desencuses, non posqui èster mès temps damb tu, pr’amor qu’eth nòste abad ei a mand de partir dera ciutat e me cau júnher ara sua acompanhada.
WEB-CONDES-CANTERBURY	Da-li rebrembes ara tua brava esposa, a lèu.
WEB-CONDES-CANTERBURY	Eth comerciant, un òme astut e senat, cuelhec prestat a credit e dempús hec eth pagament a trauèrs d’uns banquèrs lombards de París, que li remeteren era fisança.
WEB-CONDES-CANTERBURY	Plan content entornèc en sòn larèr, donques que se’n sabie de qué, a maugrat des despenes qu’auie auut, tornaue en casa damb un milenat de francs nets.
WEB-CONDES-CANTERBURY	Era sua esposa ère en lumedan demorant-lo coma solie hèr, e passèren era net celebrant- ac, pr’amor qu’auie tornat ric e sense deutes.
WEB-CONDES-CANTERBURY	Peth maitin, eth comerciant tornèc a abraçar ara sua esposa e a punar-li era cara e, puf!, un aute còp sentec eth borir dera sang.
WEB-CONDES-CANTERBURY	Qu’ei pro!, exclamèc era.
WEB-CONDES-CANTERBURY	Que ja n’as auut pro.
WEB-CONDES-CANTERBURY	Entà on anaram a parar?
WEB-CONDES-CANTERBURY	Mès se virèc entada eth, ahiscanta, enquia qu’eth, fin finau, li didec:
WEB-CONDES-CANTERBURY	Reaument sò un shinhau anujat damb tu, hemna, e me hè fòrça dò.
WEB-CONDES-CANTERBURY	Sabes se per qué?
WEB-CONDES-CANTERBURY	Donques t’ac vau a díder: per çò que sai tu as estat era encausa de cèrt heredament entre eth mèn cosin e jo.
WEB-CONDES-CANTERBURY	Mès qu’eth Cèu sigue testimòni, jamès pensé demanar-li arren.
WEB-CONDES-CANTERBURY	Per çò que, se te platz, non ac tornes a hèr, estimada; ditz-me tostemp, abans de partir jo, se bèth deveire a pagat eth deute ena mia abséncia, pr’amor que, se non, per çò deth tòn descuet, ei possible que li demana çò que ja a entornat.
WEB-CONDES-CANTERBURY	Era sua esposa, ne espaurida ne estonada, repliquèc seca e decididament:
WEB-CONDES-CANTERBURY	Non m’impòrte bric aguest monge mentidèr, eth frair Joan.
WEB-CONDES-CANTERBURY	Non m’impòrte bric era sua ròba.
WEB-CONDES-CANTERBURY	Eth me hec a vier ua quantitat de sòs, plan, mala sòrt entara sua bocassa de monge!
WEB-CONDES-CANTERBURY	Nòste Senhor sap que jo èra complètament segura de qué me l’auie autrejat dera sua pòcha, entà que me lo despenèssa vestint alègrament, perque ei eth tòn cosin e pera ospitalitat qu’a auut tostemp aciu.
WEB-CONDES-CANTERBURY	Mès ja veigui que sò enganhada, per çò que te vau a dar ua responsa plan braca.
WEB-CONDES-CANTERBURY	Tu qu’as pejors deutes que jo.
WEB-CONDES-CANTERBURY	Jo te pagarè lèu e anarè amendrint eth mèn deute cada dia, e se te decebi, plan… sò era tua hemna: ataca-me!
WEB-CONDES-CANTERBURY	Te pagarè tanlèu poga.
WEB-CONDES-CANTERBURY	Te balhi era mia paraula de qué non è degalhat es sòs, senon que l’è despenut tot en vestir, e donques que l’è sabut emplegar tan ben entà hèr-te demorar ben, per amor de Diu!, non t’anuges.
WEB-CONDES-CANTERBURY	Escota, en sòrta d’anujar-te, arrís e sigues erós.
WEB-CONDES-CANTERBURY	Vaquí eth mèn beròi còs coma present.
WEB-CONDES-CANTERBURY	Que non pensi pagar-te senon en lhet.
WEB-CONDES-CANTERBURY	Per çò que, estimat, perdona-me, vira-te d’esponera e torna a arrir!
WEB-CONDES-CANTERBURY	Eth comerciant vedec qu’aquerò non auie remèdi: qu’ère inútil pelejar-la per causes que non se podien apraiar.
WEB-CONDES-CANTERBURY	Te perdoni, estimada, didec eth, mès non gauses degalhar atau un aute còp.
WEB-CONDES-CANTERBURY	Qu’ei ua orde!
WEB-CONDES-CANTERBURY	Atau acabe eth mèn conde, e que Diu hèsque qu’es nòsti compdes siguen coma cau en finau des nòsti dies.
WEB-CONDES-CANTERBURY	Plan ben dit, ostia!, exclamèc er anfitrión.
WEB-CONDES-CANTERBURY	Qu’ages ua longa vida de marinèr traficant!
WEB-CONDES-CANTERBURY	Que Diu autrege mil carretades d’ans dolents!
WEB-CONDES-CANTERBURY	Companhs!
WEB-CONDES-CANTERBURY	Compde damb aguestes enganhes!
WEB-CONDES-CANTERBURY	Aguest monge placèc un monard ena capucha deth mercadèr!
WEB-CONDES-CANTERBURY	E tanben ena sala dera sua esposa!
WEB-CONDES-CANTERBURY	Per Sant Agustin!
WEB-CONDES-CANTERBURY	Non balhetz ostatge a monges ena vòsta casa!
WEB-CONDES-CANTERBURY	Mès, deishem aquerò e cerquem a un aute narrador en aguest grop.
WEB-CONDES-CANTERBURY	E damb aguestes paraules e damb manères de puncèla didec:
WEB-CONDES-CANTERBURY	Senhora prioressa, damb eth vòste permís, per çò de non anujar-mos, considèri qu’ara vos tòque condar-mos un conde, se voletz.
WEB-CONDES-CANTERBURY	Voletz cumplir era vòsta obligacion?
WEB-CONDES-CANTERBURY	Era prioressa responec:
WEB-CONDES-CANTERBURY	Damb plaser.
WEB-CONDES-CANTERBURY	Ac vau a sajar.
WEB-CONDES-CANTERBURY	Senhor, Senhor!
WEB-CONDES-CANTERBURY	Be n’ei de meravilhós eth tòn nòm en tot eth mon!, didec.
WEB-CONDES-CANTERBURY	Non sonque te lauden es òmes de nauta dignitat, senon que tanben ges era tua laudança des boques des mainatjons que, en cuélher era popa, tanben lauden eth tòn nòm.
WEB-CONDES-CANTERBURY	Per tant, ei en tòn aunor, e en deth blanc liri que t’amainadèc, sense èster tacada per varon, que relati aguest conde dera milhor manèra possibla.
WEB-CONDES-CANTERBURY	Non per aquerò vau a aumentar eth sòn aunor, donques qu’era ei, dempús deth sòn Hilh, era madeisha hònt de bontat e aunestetat e era madeisha sauvacion.
WEB-CONDES-CANTERBURY	Ò, Vèrge Mair!
WEB-CONDES-CANTERBURY	Mair Vèrge de bontat!
WEB-CONDES-CANTERBURY	Ò arrominguèra incombustibla, consumint-se dauant de Moisés!
WEB-CONDES-CANTERBURY	Tu que heres baishar era Divinitat, gràcies ara tua umilitat, menjançant er Esperit qu’illuminèc eth tòn còr!
WEB-CONDES-CANTERBURY	Tu que conceberes ath Pair dera Sabença!, ajuda-me a condar aquerò damb reveréncia.
WEB-CONDES-CANTERBURY	Senhora, non i a lengua de sabença que posque expressar era tua bontat, era tua magnificéncia, era tua vertut e prigonda umilitat.
WEB-CONDES-CANTERBURY	A viatges, tu, Senhora, abans qu’es mortaus acodigam a tu, ena tua bontat prevesenta e damb era tua intercession, obties lum entà cada un de nosati de sòrta qu’aguesta lum mos guide entath tòn benedit Hilh.
WEB-CONDES-CANTERBURY	Era mia abiletat descriptiua qu’ei escassa, Reina benedida.
WEB-CONDES-CANTERBURY	Com vau a proclamar era tua dignitat e mantier es arguments que voi demostrar?
WEB-CONDES-CANTERBURY	Dera madeisha manèra qu’un mainatge de 1 an lèu non pòt exprimir ua paraula, atau sò jo.
WEB-CONDES-CANTERBURY	Per tant, ages pietat de jo!
WEB-CONDES-CANTERBURY	Guida-me ath long deth relat que te dediqui!
WEB-CONDES-CANTERBURY	Qu’ère protegit peth governant deth país gràcies ath hastigós lucre qu’obtenguie pera usura des judius, aborrida per Jesucrist e per aqueri que lo seguissen; era gent podie circular liurament per eth, donques qu’eth carrèr non auie barralhes e ère dubèrt pes dus costats.
WEB-CONDES-CANTERBURY	Baish, en extrèm mès luenhant, se quilhaue ua petita escòla cristiana qu’en era ua grana multitud de mainatges recebien instrucción an darrèr d’an.
WEB-CONDES-CANTERBURY	Se les ensenhaue es causes acostumades as mainatges petits pendent era enfantesa, ei a díder, a liéger e a cantar.
WEB-CONDES-CANTERBURY	Entre eri se trapaue eth hilh d’ua veuda, un gojatet de sèt ans, un mainatge deth còr, qu’acostumaue a vier cada dia ena escòla; tanben solie ajulhar-se e pregar un Ave Maria coma se l’auie ensenhat, tostemp que vedesse era imatge dera Mair de Jesucrist peth carrèr.
WEB-CONDES-CANTERBURY	Pr’amor qu’era veuda auie educat ath sòn hilh a venerar tostemp a Nòsta Senhora d’aguesta manèra, e eth non se’n desbrembaue, pr’amor qu’un mainatge innocent tostemp apren damb rapiditat.
WEB-CONDES-CANTERBURY	Per cèrt, que cada còp que pensi en aquerò, me’n brembi de Sant Nicolàs, que tanben auie reverenciat a Jesucrist ena madeisha trenda edat.
WEB-CONDES-CANTERBURY	Quan aguest mainatge petit se seiguie ena escòla damb eth sòn quadèrn, estudiant eth sòn libret, entenie as auti mainatges que cantauen Alma Redemptoris, tant que practicauen damb es sòns libres d’imnes.
WEB-CONDES-CANTERBURY	Dissimuladament eth s’apressèc cada còp mès, tot çò que podec e gausèc.
WEB-CONDES-CANTERBURY	Escotèc atentiuament era letra e era música enquia que s’aprenec eth prumèr vèrs de memoria.
WEB-CONDES-CANTERBURY	Pr’amor des sòns pòqui ans, desconeishie çò que significaue en latin, enquia qu’un dia comencèc a demanar-li a un companh que l’expliquèsse era significacion ena sua lengua mairau e per qué se cantaue.
WEB-CONDES-CANTERBURY	Fòrça còps s’ajulhèc dauant deth sòn amic en tot pregar-li que li traduisse e l’expliquèsse era cançon, enquia que, finaument, eth sòn companh màger li balhèc aguesta reponsa:
WEB-CONDES-CANTERBURY	È entenut a díder qu’aguesta cançon siguec compausada entà saludar a Nòsta Senhora e demanar-li que sigue era nòsta ajuda e secors quan mos morigam.
WEB-CONDES-CANTERBURY	Qu’ei tot çò que te posqui díder sus aquerò.
WEB-CONDES-CANTERBURY	Sò en tot apréner a cantar, mès que non sai guaira gramatica.
WEB-CONDES-CANTERBURY	Atau, donc, aguesta cançon ei hèta en aunor dera Mair de Jesucrist?, preguntèc er innocent.
WEB-CONDES-CANTERBURY	Alavetz harè tot çò que poga entà aprener-la abans de Nadau, encara que me pelegen per non saber era leçon e me piquen tres còps cada ora.
WEB-CONDES-CANTERBURY	Que la vau a apréner entà aunorar a Nòsta Senhora.
WEB-CONDES-CANTERBURY	E atau, aguest amic l’ac ensenhaue secretament cada dia en tornar entà casa, enquia que se l’aprenec de memoria e la cantèc damb seguretat, paraula per paraula, entonada damb era música.
WEB-CONDES-CANTERBURY	Òc, cada dia aguesta cançon passaue dus còps pera sua gòrja: un, quan anaue ena escòla; e er aute quan tornaue entà casa.
WEB-CONDES-CANTERBURY	Mès tot eth sòn còr l’auie botat ena Mair de Nòste Senhor.
WEB-CONDES-CANTERBURY	Coma ja è dit, aguest mainatge anaue tostemp cantant alègrament Alma Redemptoris quan, anant o tornant, trauessaue eth ghetto, donques qu’era doçor dera Mair de Jesucirst auie trauessat autant eth sòn còr, que non podie tier-se de cantar laudances en sòn aunor tant qu’anaue de camin.
WEB-CONDES-CANTERBURY	Mès eth nòste prumèr enemic, era Sèrp de Satanàs, qu’a bastit eth sòn nin de vèspes en còr de cada judiu, s’encoleric e cridèc:
WEB-CONDES-CANTERBURY	Ò, pòble judiu!
WEB-CONDES-CANTERBURY	Vos semble ben qu’un gojat coma aguest age d’anar per on volgue, en tot mostrar-vos eth sòn mesprètz cantant cançons qu’insulten era vòsta fe?
WEB-CONDES-CANTERBURY	D’alavetz ençà, es judius comencèren a conspirar entà trèir ath mainatge dehòra d’aguest mon.
WEB-CONDES-CANTERBURY	Entad aquerò contractèren a un assassin, un òme qu’auie un amagader secret en un carreron.
WEB-CONDES-CANTERBURY	Quan passèc eth gojatet, aguest infame judiu l’agarrèc damb fòrça, li talhèc eth còth e lo lancèc en un potz sec.
WEB-CONDES-CANTERBURY	Òc, lo lancèc en un potz nere qu’en eth es judius uedauen eth sòn intestin.
WEB-CONDES-CANTERBURY	Mès, de qué vos pòt aprofitar era vòsta malícia, ò condemnada raça de naui Herodes?
WEB-CONDES-CANTERBURY	Eth crim se desnisharà, aquerò està clar, e precisament en lòc que servirá entà aumentar era glòria de Diu.
WEB-CONDES-CANTERBURY	Era sang clame contra eth vòste pervèrs crim.
WEB-CONDES-CANTERBURY	Ò, mártir, etèrnament vèrge!, exclamèc era prioressa, que sigues cantant etèrnament ath blanc Anhèth celestiau que d’eth escriuec en Patmos Sant Joan Evangelista dident qu’es que precedissen ar Anhèth cantant ua naua cançon, jamès an coneishut còs de hemna.
WEB-CONDES-CANTERBURY	Tota era net siguec era veuda demorant ath sòn hilh, mès en bades.
WEB-CONDES-CANTERBURY	Tanlèu hec dia, gessec a cercar-lo ena escòla e pertot, damb eth còr sarrat e eth ròstre livid de temor, enquia que, ara fin, se’n sabec de qué eth darrèr viatge qu’auie estat vist se trapaue en ghetto.
WEB-CONDES-CANTERBURY	Damb eth còr crebant de pietat mairau, miei capvirada, venguec en totí es lòcs qu’era sua imaginación frebriu pensaue probablament trapar ath sòn hilh, mentre invocaue ara doça Mair de Jesucrist.
WEB-CONDES-CANTERBURY	Fin finau se decidic a cercar-lo entre es judius.
WEB-CONDES-CANTERBURY	De forma planhosa demanèc e preguèc as que demorauen en ghetto que li didessen s’eth mainatge auie passat per aquiu, mès li responeren que non.
WEB-CONDES-CANTERBURY	Dempús, Jesús ena sua misericòrdia inspirèc ara mair tà que cridèsse ath sòn hilh en votz nauta quan se trapaue ath cant deth potz qu’auie estat lançat.
WEB-CONDES-CANTERBURY	Diu Totpoderós, qu’eth sòn elògi canten es votzes des innocents, contempla aciu eth tòn poder magnific!
WEB-CONDES-CANTERBURY	Damb eth còth talhat, aguesta gemma e jòia de castetat, aguest ludent robin d’entre es martirs, comencèc a cantar Alma Redemptoris damb votz tan fòrta, que ressonèc per tot eth lòc.
WEB-CONDES-CANTERBURY	Es cristians que passauen peth carrèr s’amolonèren tà guardar meravilhadi.
WEB-CONDES-CANTERBURY	Ath mès córrer anèren a cercar ath prebòst.
WEB-CONDES-CANTERBURY	Aguest venguec de seguit, e dempús d’auer laudat a Jesucrist, rei des cèus, e ara sua Mair, glòria dera espècia umana, ordenèc que s’estaquèsse as judius.
WEB-CONDES-CANTERBURY	Damb lamentacions qu’entristien, pugèren ath mainatge, que seguie cantant era sua cançon, e se lo heren a vier en solemna procession entà ua abadia proxima.
WEB-CONDES-CANTERBURY	Sa mair se trapaue queiguda ath costat deth taüt, sense fòrces, coma ua dusau Raquel, e era gent sajaue en bades de desseparar-la d’eth.
WEB-CONDES-CANTERBURY	Dempús, eth prebòst dispausèc que cada un des judius qu’auien intervengut en crim siguesse torturat e executat de forma vergonhosa, donques que non podie tolerar ua semblabla malesa ena sua jurisdicción.
WEB-CONDES-CANTERBURY	Plan per aquerò les hec esquarterar damb shivaus sauvatges e dempús les hec penjar d’acòrd damb era lei.
WEB-CONDES-CANTERBURY	Pendent tot aguest temps er innocent mainatge jadie en sòn taüt dauant der autar major mentre se cantaue era missa.
WEB-CONDES-CANTERBURY	Ara plan, er abad, qu’ère un sant varon, coma ne son o ne deuerien èster es monges, comencèc a preguntar ath mainatge e li didec:
WEB-CONDES-CANTERBURY	Eth mèn còth ei talhat enquiath uas deth darrèr, responec eth mainatge, e, segontes totes es leis dera Natura, auria d’èster mòrt hè ja fòrça temps, se non siguesse pr’amor que Jesucrist a volut, coma podetz liéger enes Sagrades Escritures, qu’era sua glòria sigue rebrembada e perdure.
WEB-CONDES-CANTERBURY	Plan per aquerò, en aunor dera sua Santa Mair, posqui encara cantar Alma damb votz clara e fòrta.
WEB-CONDES-CANTERBURY	Per çò que hè a jo, tostemp è estimat aguesta hònt de gràcia, era doça Mair de Jesucrist, per çò que, quan auí d’autrejar era mia vida, era venguec e me demanèc que cantèssa aguest imne, autanplan ena mia mòrt, coma vietz d’enténer.
WEB-CONDES-CANTERBURY	E mentre jo cantaua, me semblèc qu’Era plaçaue ua pèrla sus era mia lengua.
WEB-CONDES-CANTERBURY	Per tant, canti, coma tostemp me cau cantar, en aunor d’aguesta benedida Vèrge, enquia que me trèiguen era pèrla, donques qu’era me didec: “Mainatge mèn, vierè a cercar-te quan te trèiguen era pèrla dera lengua.
WEB-CONDES-CANTERBURY	Non te cau pòur, que non t’abandonarè”.
WEB-CONDES-CANTERBURY	Alavetz, aqueth sant varon, er abad, quan eth mainatge autregèc doçament eth sòn esperit, li treiguec suenhosament era lengua e cuelhec era pèrla.
WEB-CONDES-CANTERBURY	En veir aguest miracle, er abad vessèc abondoses lèrmes e se botèc en tèrra capenjós, en tot estar-se immobil e coma encadenat en solèr, tant qu’es auti monges se postrauen tanben sus eth pasiment, plorant e proclamant es laudances ara Mair de Jesucrist.
WEB-CONDES-CANTERBURY	Alavetz se lheuèren e treigueren ath mártir deth taüt e embarrèren en sòn trende petit còs en ua hòssa de marme clar.
WEB-CONDES-CANTERBURY	Que Diu mos autrege eth privilègi s’amassar-mos damb eth!
WEB-CONDES-CANTERBURY	Ò, joen Hugo de Lincoln, mòrt pes vils judius, coma ei ben sabut (pr’amor que hè pòc de temps que se passèc er eveniment) prèga per nosati, gent febla e pecadora!
WEB-CONDES-CANTERBURY	Que Diu ena sua misericòrdia multiplique es sues benediccions sus nosati, per causa dera sua Santa Mair Maria!
WEB-CONDES-CANTERBURY	Atau sigue.
WEB-CONDES-CANTERBURY	Que hège gòi de veder-lo.
WEB-CONDES-CANTERBURY	A tot darrèr, er anfitrión comencèc a hèr trufaria e se dirigic a jo e me didec:
WEB-CONDES-CANTERBURY	Quina sòrta d’òme ès?
WEB-CONDES-CANTERBURY	Semble coma se volésses caçar ua lèbe.
WEB-CONDES-CANTERBURY	Tostemp as era guardada tachada en solèr.
WEB-CONDES-CANTERBURY	Apressa-te e lhèua es uelhs damb alegría.
WEB-CONDES-CANTERBURY	Hètz lòc, senhors; deishatz-lo qu’ocupe eth sòn lòc.
WEB-CONDES-CANTERBURY	Qu’a ua cintura tan prima coma era mia.
WEB-CONDES-CANTERBURY	Serie coma un pipòt en mans d’ua beròia e petita hemna.
WEB-CONDES-CANTERBURY	Que i a quauquarren d’enigmatic ena sua portadura: jamès parle de trufaría.
WEB-CONDES-CANTERBURY	Ditz bèra causa, ara.
WEB-CONDES-CANTERBURY	D’auti que ja an parlat.
WEB-CONDES-CANTERBURY	Conda-mos ara madeish un conde alègre.
WEB-CONDES-CANTERBURY	Anfitrion, li didí, demori que non te shòrdes.
WEB-CONDES-CANTERBURY	Des auti que non ne sabi degun.
WEB-CONDES-CANTERBURY	Plan, donc, didec.
WEB-CONDES-CANTERBURY	Neishec en un país luenhant:
WEB-CONDES-CANTERBURY	En Flandes, mès enlà deth mar.
WEB-CONDES-CANTERBURY	Popering siguec eth lòc.
WEB-CONDES-CANTERBURY	E eth sòn color semblaue tenhut d’escarlata.
WEB-CONDES-CANTERBURY	Auie un beròi nas.
WEB-CONDES-CANTERBURY	E l’auie costat fòrça sòs.
WEB-CONDES-CANTERBURY	Damb un falcon botat en punh.
WEB-CONDES-CANTERBURY	Qu’apòrte un frut escarlata.
WEB-CONDES-CANTERBURY	Çò qu’arribèc aqueth dia.
WEB-CONDES-CANTERBURY	Damb ua grana espada ena cintura.
WEB-CONDES-CANTERBURY	Òc, e de cèrvis e lèbes.
WEB-CONDES-CANTERBURY	Queiguec en ua falaciosa enganha.
WEB-CONDES-CANTERBURY	E clavèls, e fòrça mès.
WEB-CONDES-CANTERBURY	Ac sauvatz entara pròcha escadença.
WEB-CONDES-CANTERBURY	E es audèths cantauen, non m’ac posqui carar!
WEB-CONDES-CANTERBURY	Hège gòi escotar-les.
WEB-CONDES-CANTERBURY	E era paloma blanca ac hec ena cascada.
WEB-CONDES-CANTERBURY	Eth sòn cant qu’ère fòrt e clar.
WEB-CONDES-CANTERBURY	Damb es dus costat banhadi en sang.
WEB-CONDES-CANTERBURY	De galaupar, cauishigant era trenda èrba.
WEB-CONDES-CANTERBURY	Que li dèc tanben ferratge.
WEB-CONDES-CANTERBURY	E m’estaque damb era sua còrda?
WEB-CONDES-CANTERBURY	E dormirie jos eth mèn mantèl.
WEB-CONDES-CANTERBURY	Jo sonque estimarè ara reina de Hades.
WEB-CONDES-CANTERBURY	Que siguesse avienta entà èster era mia parelha ena ciutat.
WEB-CONDES-CANTERBURY	Totes es autes hemnes non m’impòrten:
WEB-CONDES-CANTERBURY	Per vals e prats”.
WEB-CONDES-CANTERBURY	Entà trapar ara reina des Hades.
WEB-CONDES-CANTERBURY	Eth país des Hades.
WEB-CONDES-CANTERBURY	Que gausèsse acarar-se damb eth:
WEB-CONDES-CANTERBURY	Ne hemna ne infant.
WEB-CONDES-CANTERBURY	Que se cridaue Sir Elefant:
WEB-CONDES-CANTERBURY	Un òme perilhós, plan.
WEB-CONDES-CANTERBURY	Damb era maça.
WEB-CONDES-CANTERBURY	Hec d’aguest lòc, era sua casa e plaça”.
WEB-CONDES-CANTERBURY	Eth cavalièr didec: “Senhor, credetz-me:
WEB-CONDES-CANTERBURY	Quan amia botada era mia armadura.
WEB-CONDES-CANTERBURY	E cantaratz ua auta cançon.
WEB-CONDES-CANTERBURY	E harè eth trabalh aciu”.
WEB-CONDES-CANTERBURY	Ua ploja de de pèires que lançaue damb era sua honda.
WEB-CONDES-CANTERBURY	Mès s’escapèc, plan que s’escapèc sir Topaci!
WEB-CONDES-CANTERBURY	E ath sòn pròpri nòble comportament.
WEB-CONDES-CANTERBURY	Entornèc de nauèth ena ciutat.
WEB-CONDES-CANTERBURY	A un monstre gigant, qu’auie tres caps.
WEB-CONDES-CANTERBURY	D’ua que ludie damb tau esplendor.
WEB-CONDES-CANTERBURY	Tant que me boti era armadura ath dessús.
WEB-CONDES-CANTERBURY	E tanben d’un enamorat trist”.
WEB-CONDES-CANTERBURY	E sucre, que va tan ben.
WEB-CONDES-CANTERBURY	Miches deth lin mès pur.
WEB-CONDES-CANTERBURY	Pr’amor de protegir eth sòn còr.
WEB-CONDES-CANTERBURY	Hèt der acèr mès fòrt.
WEB-CONDES-CANTERBURY	Qu’en era auie de cuélher eth camp.
WEB-CONDES-CANTERBURY	E ua pèira de robin ath costat.
WEB-CONDES-CANTERBURY	Passèsse çò que passèsse!
WEB-CONDES-CANTERBURY	Es sues gambères èren de resistent cuer.
WEB-CONDES-CANTERBURY	E se hec a vier un casco de metau.
WEB-CONDES-CANTERBURY	O coma era lua e es esteles.
WEB-CONDES-CANTERBURY	Non de patz: tan ahilada ère era punta.
WEB-CONDES-CANTERBURY	Ben, cavalièrs: aguesta qu’ei era prumèra escometuda.
WEB-CONDES-CANTERBURY	Ja veirè se qué posqui hèr.
WEB-CONDES-CANTERBURY	Que sò a mand de condar.
WEB-CONDES-CANTERBURY	De Libelao e de sir Pleyndamour.
WEB-CONDES-CANTERBURY	Dera cavalaria reiau.
WEB-CONDES-CANTERBURY	A on i auie plantada ua flor de liri.
WEB-CONDES-CANTERBURY	Que Diu lo protegisque de quinsevolh desaunor!
WEB-CONDES-CANTERBURY	Senon que s’enrodaue ena sua capa.
WEB-CONDES-CANTERBURY	Minjant èrba bona e verda.
WEB-CONDES-CANTERBURY	Qu’era sua armadura ère tan beròia.
WEB-CONDES-CANTERBURY	Enquia qu’un dia…
WEB-CONDES-CANTERBURY	Me shòrdes damb tota aguesta parlòta.
WEB-CONDES-CANTERBURY	Cuelhi a Diu coma testimòni de qué me hè mau era audida d’escotar es pegaries que pronóncies.
WEB-CONDES-CANTERBURY	Qu’eth diable se hèsque a vier aguesti condes!
WEB-CONDES-CANTERBURY	Ad aquerò cridi jo allelluies o cançons de cèc.
WEB-CONDES-CANTERBURY	Per qué?, didí jo.
WEB-CONDES-CANTERBURY	Diu Totpoderós!, repliquèc.
WEB-CONDES-CANTERBURY	En resumit, s’ei qu’ac vòs saber, te diderè qu’aguesta rima ei ua mèrda e non vau arren.
WEB-CONDES-CANTERBURY	Non hès que pèrder eth temps.
WEB-CONDES-CANTERBURY	En ua paraula, senhor, pro de rimes.
WEB-CONDES-CANTERBURY	A veir se sabes condar un d’aguesti romanci ancians, o aumens, que sigue edificant e divertit.
WEB-CONDES-CANTERBURY	Damb plaser, li responí.
WEB-CONDES-CANTERBURY	Per Diu que vos vau a condar un relat brac en pròsa que probablament vos shautarà, me pensi; se non, qu’ei qu’ètz massa dificils de contentar.
WEB-CONDES-CANTERBURY	Qu’ei un conde fòrça edificant, damb moralitat (encara que me cau aclarir que moltes persones l’expliquen de manères desparières.
WEB-CONDES-CANTERBURY	Exemple, ja sabetz que quan es evangelistes descriuen era Passion de Jesucrist, non exprimissen cada un d’eri es desparières manères que se passèren es causes; ça que la, cada un d’eri ditz era vertat, e toti son d’acòrd damb eth relat centrau, encara qu’ena manèra de didè’c i pòt auer diferéncies.
WEB-CONDES-CANTERBURY	Bèri uns expliquen mès causes; d’auti mens.
WEB-CONDES-CANTERBURY	Mès quan eri (ei a díder, Matèu, Marc, Luc e Joan) escriuen era sua esmoventa Passion, non i a cap dobte qu’eri volien autrejar-li era madeisha significacion.
WEB-CONDES-CANTERBURY	Per tant, cavalièrs, vos prègui que non me culpetz s’è introdusit cambiaments en relat, se (entà didè’c atau) tengui mès provèrbis de çò qu’ei normau en aguest petit relat entà refortilhar er efècte, o se non tengui es madeishes paraules que auríetz pogut escotar anteriorament, pr’amor que non traparatz cap diferéncia entre era idia generau e eth petit tractat que d’eth è trèt aguest magnific conde.
WEB-CONDES-CANTERBURY	Per tant, escotatz çò que vos vau a díder, e, aguest còp, deishatz-me acabar.
WEB-CONDES-CANTERBURY	Se passèc un dia que Melibèu gessec en camp entà padegar-se e deishèc ena casa ara sua esposa e ara sua hilha dempús d’auer barrat fòrtament es pòrtes.
WEB-CONDES-CANTERBURY	Ça que la, tres ancians enemics sòns, èren ara demora, e damb era ajuda d’escales emparades en mur der edifici, entrèren en eth pes hiestraus e li costèren maus tractes ara esposa e heriren ara hilha en cinc parts, que son: enes pès, enes mans, enes aurelhes, ena boca e en nas.
WEB-CONDES-CANTERBURY	E hugeren, en tot deishar-la per mòrta.
WEB-CONDES-CANTERBURY	Quan, mès tard, Melibèu entornèc ena sua casa e campèc aqueth panorama s’estarnèc en somics e gemiments e s’esbocinèc era ròba.
WEB-CONDES-CANTERBURY	Prudéncia, era sua hemna, sagèc de padegar-lo en tot suplicar-li que deishèsse de plorar, mès eth encara aumentaue es sòns pantèishi.
WEB-CONDES-CANTERBURY	Totun, era nòbla Prudéncia s’en brembaue dera maxima d’Ovidio ena sua òbra Remèdi d’Amor: “Aqueth qu’interromp ara mair quan plore era mòrt deth sòn hilh qu’ei lhòco.
WEB-CONDES-CANTERBURY	Pr’amor que, pendent cèrt temps, li cau deishar-la que s’esvente damb es sòns plors; e passadi aguesti plors, sajarà de qué cessen es lèrmes damb paraules doces”.
WEB-CONDES-CANTERBURY	Plan per aquerò deishèc era digna Prudéncia qu’eth sòn marit somiquèsse ua estona.
WEB-CONDES-CANTERBURY	Dempús, après un temps prudenciau, li parlèc d’aguesta manèra:
WEB-CONDES-CANTERBURY	Per qué, senhor mèn, te compòrtes d’ua manèra tant insensata?
WEB-CONDES-CANTERBURY	Pr’amor que, plan que òc, eth tòn prigond dolor ei indiscrèt.
WEB-CONDES-CANTERBURY	Se Diu ac vò, era tua hilha se guarirà e gesserà deth perilh.
WEB-CONDES-CANTERBURY	E encara qu’ara siguesse mòrta, non auries de perméter que tau circonstància t’esbaucèsse.
WEB-CONDES-CANTERBURY	Era responsa de Melibèu siguec inmediata.
WEB-CONDES-CANTERBURY	Didec:
WEB-CONDES-CANTERBURY	Com pòt un deishar de plorar quan i a ua rason prigonda entà planher-se?
WEB-CONDES-CANTERBURY	Pro me’n sai, responec Prudéncia, qu’ar afligit non se li proïbís plorar damb moderación.
WEB-CONDES-CANTERBURY	Er apostòl Sant Pau, ena sua Epistòla as romans, escriu: “Un se n’a d’arrir damb es qu’arrissen e plorar damb es que ploren”.
WEB-CONDES-CANTERBURY	Pr’amor que s’un plor moderat ei permetut, non eth descontrotlat, pr’amor qu’era masca deth plor s’a de mesurar sivans era doctrina de Seneca: “Ara mòrt deth tòn amic non permetes qu’es tòns uelhs s’auplissen de lèrmes ne que siguen excessiuament secs, e encara qu’es lèrmes acodisquen as tòns uelhs, non les dèishes córrer liurament”.
WEB-CONDES-CANTERBURY	Atau, donc, quan ages perdut a un amic, te cau sajar de cercar-ne un uate.
WEB-CONDES-CANTERBURY	Aguesta conducta ei mès intelligenta que plorar ar amic perdut, donques qu’era pèrta non a remèdi.
WEB-CONDES-CANTERBURY	Per tant, se te dèishes amiar pera sabença, expulsaràs eth dolor deth tòn còr.
WEB-CONDES-CANTERBURY	Jesús de Sirach afirme: “aqueth qu’a eth còr alègre e content se sauve vigorós a trauèrs des ans, mès un còr entristit resèque es uassi”.
WEB-CONDES-CANTERBURY	E tanben ahig qu’era tristesa deth còr còste nombroses mòrts.
WEB-CONDES-CANTERBURY	E atau auem d’auer paciencia, autant se perdem ara nòsta progenitura coma ara nòsta isenda.
WEB-CONDES-CANTERBURY	Que se complisque era sua volontat.
WEB-CONDES-CANTERBURY	Laudat sigue eth nòm deth Senhor”.
WEB-CONDES-CANTERBURY	Melibèu repliquèc a tot aquerò:
WEB-CONDES-CANTERBURY	Ad aquerò Prudéncia didec:
WEB-CONDES-CANTERBURY	Mana cridar as tòns autentics amics e as tòns familhars prudents.
WEB-CONDES-CANTERBURY	Conda-les era situacion, escota es sòns conselhs e guida-te per eri.
WEB-CONDES-CANTERBURY	Salomon afirme: “Actua tostemps per conselhs, e jamès te n’empenaïràs”.
WEB-CONDES-CANTERBURY	Alavetz Melibèu, seguint era opinión dera sua esposa, Prudéncia, convoquèc a nombroses persones: cirurgians, mètges, gent joena e madura, e autanplan a diuèrsi enemics que s’auien reconciliat damb eth.
WEB-CONDES-CANTERBURY	Tanben acodiren quauqui vesins que, coma de costum, se guiden mès per temor que pera vertadèra amistat.
WEB-CONDES-CANTERBURY	Ath delà, tanben vengueren mesquins vantaires e sabents juristes, especialistes en Dret.
WEB-CONDES-CANTERBURY	Melibèu condèc eth sòn malastre a tota aguesta assemblada, e des sues paraules se dedusie qu’eth sòn còr albergaue un crudèu anuèg e ère prèst a resvenjar-se des sòns enemics e desiraue declarar-les era guèrra.
WEB-CONDES-CANTERBURY	Un cirurgian, en representación des prudents, se lheuèc e li didec a Melibèu aquerò que seguís:
WEB-CONDES-CANTERBURY	As cirurgians mos cau, senhor, comportar-mos damb toti dera milhor manèra possibla, aquiu a on mos reclamen, sense causar jamès prejudici as nòsti malauts.
WEB-CONDES-CANTERBURY	Per tant, qu’ei freqüent que quan dus contendents se herissen mutuaument, eth madeish cirurgian acodís a guarir as dus.
WEB-CONDES-CANTERBURY	Atau, aquerò d’encoratjar era guèrra e eth partidisme non ei convenent entara nòsta profession.
WEB-CONDES-CANTERBURY	Per çò que hè ara vòsta hilha, encara qu’a herides grèus, la suenharam net e dia damb autant de compde, que damb era ajuda deth Cèu se botarà ben en pòc de temps.
WEB-CONDES-CANTERBURY	Es mètges heren lèu es madeishi comentaris, encara qu’ahigessen que “atau coma es malauties se guarissen damb es umors opausadi, atau es òmes comencen era guèrra coma ua forma de resvenja”.
WEB-CONDES-CANTERBURY	Es sòns envejosi vesins, simuladi amics fausament reconciliadi, e es vantaires, botauen es ròstres entristidi e empejorauen e agreujauen era situacion; laudauen sense mesura era fòrça, eth poder e riquesa de Melibèu e des sòns amics, e mespredauen as sòns adversaris, en cohessar clarament qu’aurie de cuélher complida resvenja des sòns enemics e declarar-les era guèrra.
WEB-CONDES-CANTERBURY	Alavetz se lheuèc un dusau avocat, damb eth consens e conselh de un aute collèga, e li didec aquerò:
WEB-CONDES-CANTERBURY	Senhories, er ahèr que mos a amassat aciu qu’ei seriós e d’entitat: eth grèuge e malesa cometudi son d’extraordinària gravetat, en tot tier en compde es nombrosi maus que pòden derivar-se en futur e tanben eth poder e riquesa des parts implicades; plan per aquerò, Melibèu, aguesta ei era nòsta pensada:
WEB-CONDES-CANTERBURY	Suenha-te, sustot, a tu madeish, de tau sòrta que non ages besonh de cap garda ne centinèla que te susvelhe.
WEB-CONDES-CANTERBURY	Ath delà, bota en tòn larèr ua garnison sufisenta entara seguretat dera tua persona e dera tua casa.
WEB-CONDES-CANTERBURY	Plan que òc, non podem pensar qu’ei profitós decidir damb tan pòca reflexión declarar era guèrra o resvenjar-se: non se poirie hèr de sòrta que siguesse profitós.
WEB-CONDES-CANTERBURY	Entà apraiar aguest ahèr te cau temps e tranquillitat.
WEB-CONDES-CANTERBURY	Qu’ac ditz era dita: “Aqueth que cuelh decisións ara prèssa, lèu se n’empenaís”.
WEB-CONDES-CANTERBURY	Se considère tanben sabent ath jutge que compren un ahèr de seguit, mès lo resòlv damb cauma.
WEB-CONDES-CANTERBURY	Pr’amor que, encara que tota demora ei hastigosa, quan se tracte de dictar senténcia o projectar ua resvenja, (laguens de çò prudent e razonable), non ei digna de censura.
WEB-CONDES-CANTERBURY	Quan li presentèren ara hemna adultèra, non volec Eth, a maugrat de saber çò qu’anaue a respóner, balhar ua responsa precipitada; preferic deliberar e, per dus viatges, escriuec ena tèrra.
WEB-CONDES-CANTERBURY	Per tant, mos cau deliberar, e dempús, damb era ajuda divina, te conselharam dera manèra mès convenenta.
WEB-CONDES-CANTERBURY	Es joeni se rebellèren unanimament, e lèu toti cridèren rambalhosament, damb mesprètz as discrèts ancians, qu’eth hèr s’a de picar quan ei caud e qu’era resvenja s’a de cuélher quan es ofenses s’acaben de cométer.
WEB-CONDES-CANTERBURY	Se lheuèc alavetz un d’aguesti sabents ancians e, en tot hèr un senhau entà padegar e reclamar era atención dera assemblada, didec:
WEB-CONDES-CANTERBURY	Senhors, molti d’aguesti partidaris dera guèrra non saben çò qu’aguesta signifique.
WEB-CONDES-CANTERBURY	Ara prumeria, era guèrra a ues pòrtes tant amples e espacioses, que toti les pòden trapar e entrar quan vòlen, mès jamès ei aisit saber com acabarà.
WEB-CONDES-CANTERBURY	Un còp començada, molti joeni qu’encara non an neishut morirán ena luta o ena misèria o viueràn de manèra penibla.
WEB-CONDES-CANTERBURY	E plan per aquerò, abans de començar ua guèrra, tostemp s’a de hèr fòrça deliberacions e fòrça consultes prealables.
WEB-CONDES-CANTERBURY	Er ancian sagèc d’apuar es sues afirmacions damb mès arguments, mès era majoritat li responeren damb escridassades en tot demanar-li qu’acabèsse lèu.
WEB-CONDES-CANTERBURY	Qu’ei vertat qu’eth que predique ad aqueth que non lo vò escotar còste anuèg damb es sues paraules.
WEB-CONDES-CANTERBURY	Pr’amor que Jesús de Sirach afirme qu’era musica ath miei des plors non agrade, ei a díder, que madeish aprofite parlar ad aqueth que non li shauten es nòstes paraules, coma cantar dauant d’aqueth que plore.
WEB-CONDES-CANTERBURY	E aqueth òme senat, en veir que non l’escotauen, se sentec ofensat.
WEB-CONDES-CANTERBURY	Pr’amor que ja ac conselhaue Salomon: “Non t’esfòrces a parlar a on non te vòlen escotar”.
WEB-CONDES-CANTERBURY	Aguest òme prudent pensaue: “Era dita comuna ditz qu’eth bon conselh tostemp manque quan ei de besonh”.
WEB-CONDES-CANTERBURY	En aguesta assemblada de Melibèu s’i trapauen fòrça persones que li gasulhauen quauquarren en privat e dempús, en public, li conselhauen çò de contrari.
WEB-CONDES-CANTERBURY	Ça que la, quan vedec qu’era majoritat des presents cuelhie partida pera guèrra, acceptèc eth sòn critèri e apuèc pliament era sua decisión.
WEB-CONDES-CANTERBURY	Mès Prudéncia, en encuedar-se’n de qué eth sòn espós cuelhie era via dera resvenja des sòns enemics damb es armes, se l’apressèc en moment mès avient, e li didec en ton umil:
WEB-CONDES-CANTERBURY	Senhor, te prègui, dera manèra mès sincèra que prèstes atención e non òbres damb precipitación.
WEB-CONDES-CANTERBURY	Er arrepervèri conselhe; “Se precipite corrèctament qui demore damb prudéncia” e “Non se trè cap profit dera marrida precipitación”.
WEB-CONDES-CANTERBURY	Aguesta siguec era responsa de Melibèu a Prudéncia, era sua esposa:
WEB-CONDES-CANTERBURY	Que non vau a seguir era tua opinión, per fòrça motius e rasons.
WEB-CONDES-CANTERBURY	Pr’amor que, plan que òc, se volessa cambiar, damb eth tòn conselh, çò qu’a estat acordat e dispausat de tantes manères, me tornaria lhòco.
WEB-CONDES-CANTERBURY	Ath delà, afirmi que totes es hemnes son dolentes que non n’a ua soleta de brava entre totes eres.
WEB-CONDES-CANTERBURY	Tau qu’afirme Salomon, “entre mil òmes solet ne trapi a un de brave; mès, jamès ne trapè, entre totes es hemnes, a ua de brava”.
WEB-CONDES-CANTERBURY	Per tant, se seguissa eth tòn conselh semblarie que t‘autrejaua autoritat sus jo (Diu non volgue qu’aquerò se passe).
WEB-CONDES-CANTERBURY	Jesús de Sirach afirme que “s’era hemna mane, ei contrària ath marit”.
WEB-CONDES-CANTERBURY	E Salomon declare: “Jamès l’autreges poder sus tu ara tua hemna, o ath tòn hilh o ath tòn amic.
WEB-CONDES-CANTERBURY	Que vau mès qu’es tòns hilhs te demanen çò qu’agen de besonh que tu sigues enes sues mans”.
WEB-CONDES-CANTERBURY	S’actuèssa sivans era tua opinion, era mia decisión aurie d’èster secreta pendent bèth temps; aquerò non pòt èster, pr’amor qu’ei escrit qu’era charradissa dera hemna sonque pòt amagar çò que non sap.
WEB-CONDES-CANTERBURY	Ath delà, eth filosòf afirme: “es hemnes depassen as òmes enes maus conselhs”.
WEB-CONDES-CANTERBURY	Plan per aquerò non me cau seguir eth tòn conselh.
WEB-CONDES-CANTERBURY	Un còp Prudéncia escotèc damb grana paciéncia e mansuetud tot aquerò qu’eth sòn espós li volec díder, demanèc permís entà parlar-li e, dempús, s’exprimic d’aguesta sòrta:
WEB-CONDES-CANTERBURY	Qu’è arguments entà refusar era tua prumèra rason.
WEB-CONDES-CANTERBURY	Cambiar de pensada quan ua causa càmbie o se ve de desparièra manèra qu’ath principi, non ei ua holia.
WEB-CONDES-CANTERBURY	Se, per causa justificada, tu dèishes d’executar aquerò qu’auies jurat o prometut, non per aquerò se te considerarà perjur e faus.
WEB-CONDES-CANTERBURY	Eth Libre ja ditz qu’er òme sabent non mentís quan dirigís es sòns prepausi entà çò de milhor.
WEB-CONDES-CANTERBURY	E encara qu’es tòns agen estat acceptadi e rectificadi per molti, non les as d’aplicar se non t’agraden.
WEB-CONDES-CANTERBURY	Pr’amor que çò d’util e vertadèr des causes se trape mès ena pòca gent discrèta e prudenta qu’enes granes concurréncies qu’en eres toti gaudissen e parlen coma vòlen.
WEB-CONDES-CANTERBURY	Reaument semblabla multitud ei mancada de seriositat.
WEB-CONDES-CANTERBURY	E Seneca ahig: “Eth sabent non a de mespredar ad arrés, senon ensenhar aquerò que sap sense presumpcion ne orgulh.
WEB-CONDES-CANTERBURY	E es causes que desconeishe non s’a d’avergonhar d’aprener-les e cercar-les des sòns inferiors”.
WEB-CONDES-CANTERBURY	Qu’ei aisit de verificar que i a auut multitud de hemnes braves.
WEB-CONDES-CANTERBURY	Plan que òc, Jesucrist Nostre Senhor jamès aurie consentit néisher de hemna, se totes es hemnes auessen estat dolentes.
WEB-CONDES-CANTERBURY	E ath delà, quan Jesucrist Nòste Senhor resuscitèc dera mòrt ara vida, preferic (per çò dera grana bontat que se trape ena hemna) apareisher-se abans as hemnes qu’as apostòls.
WEB-CONDES-CANTERBURY	Damb tot eth respècte, senhor, aquerò non ei atau.
WEB-CONDES-CANTERBURY	Pr’amor que se ne siguesse (qu’er òme se conselhèsse solet damb es qu’exercissen autoritat sus eth), arrés demanarie conselh tan soent.
WEB-CONDES-CANTERBURY	Ça que la, er òme que demane conselh sus bèra causa a era opción de seguir-lo e refusar-lo.
WEB-CONDES-CANTERBURY	D’eres Salomon comente que “serie milhor víuer en desèrt que damb ua hemna cèrca-rasons”, e damb eth tòn permís, senhor, aquerò non va damb jo; qu’as verificat eth mèn exagerat silenci e grana prudéncia, dera madeisha manèra qu’as vist se com sai sauvar secret tot çò qu’a de quedar amagat.
WEB-CONDES-CANTERBURY	Compren-ac: demanes conselh entà obrar eth mau; e s’actues d’aguesta sòrta e era tua hemna frene eth tòn marrit prepaus e te convenc damb arguments e boni conselhs, qu’ei digna de laudança e non de repotecs.
WEB-CONDES-CANTERBURY	Atau te cau cuélher eth pensament deth filosòf quan afirme: “Era hemna depasse ar òme en marrit conselh”.
WEB-CONDES-CANTERBURY	Tanben quauqui òmes an afirmat qu’es conselhs des hemnes an estat excessiuament costosi o escassament digni de laudança.
WEB-CONDES-CANTERBURY	Tanben quauqui uns afirmen qu’eth conselh femenin ei de naut prètz o de pòc valor.
WEB-CONDES-CANTERBURY	Mès encara qu’existiquen hemnes dolentes e de perfid conselh, ça que la, es òmes an trapat nombroses hemnes que conselhen damb grana sabença e discreción.
WEB-CONDES-CANTERBURY	Es boni conselhs e era conducta de Judit desliurèren ara sua ciutat natau, Betulia, des mans de Holofernes, que l’auie assetjat damb era intención d’esbauçar-la.
WEB-CONDES-CANTERBURY	Abigail desliurèc ath sòn marit, Nabal, deth rei David, que pretenie era sua mòrt e, damb eth sòn bon conselh e comprensión, padeguèc era colèra deth rei.
WEB-CONDES-CANTERBURY	Eth pòble de Diu progressèc jos eth rei Asuero per çò deth bon conselh d’Ester.
WEB-CONDES-CANTERBURY	Ath delà, quan Diu creèc a Adam pensèc: “Non ei bon qu’er òme sigue solet; autregem-li quauquarrés semblable ada eth tà que l’ajude”.
WEB-CONDES-CANTERBURY	S’es hemnes non siguessen braves e es sòns conselhs utils e justi, eth Senhor, Diu des Cèus, non les aurie creat, ne les aurie denominat ajuda der òme, senon confusión d’eth.
WEB-CONDES-CANTERBURY	E aquerò qu’antigament didec un sabent, ven aciu a prepaus: “eth jaspe ei milhor qu’er aur; era sabença, milhor qu’eth jaspe; era hemna, preferibla ara sabença, e milhor qu’era hemna, arren”.
WEB-CONDES-CANTERBURY	Melibèu, dempús d’escotar eth discurs de Prudéncia, era sua esposa, didec:
WEB-CONDES-CANTERBURY	Eth afirme qu’es paraules prononciades damb discreción e orde son coma brinhons de mèu que balhen doçor ar esperit e salut corporau.
WEB-CONDES-CANTERBURY	Hemna, es tues doces paraules, e tanben pr’amor qu’è verificat era tua grana aunestetat e discreción, m’ahisquen a deishar-me guidar en totes es causes peth tòn conselh.
WEB-CONDES-CANTERBURY	Saja, donc, qu’es tues decisions agen coma punt d’enguarda a Diu.
WEB-CONDES-CANTERBURY	Santiago declare: “Se quinsevolh de vosati a besonh de sabença, que l’ac demane a Diu”.
WEB-CONDES-CANTERBURY	E dempús harás enlà deth tòn còr tres causes que s’opausen a un conselh corrècte, e que son: ira, cobesença e estabordiment.
WEB-CONDES-CANTERBURY	Pr’amor qu’eth qu’a ira tostemp se cre capable de hèr aquerò que non pòt.
WEB-CONDES-CANTERBURY	Dempús, sivans Seneca, “er airós e anujat non pòt parlar d’arren sense vituperar-lo”.
WEB-CONDES-CANTERBURY	E atau, damb es sues marrides paraules, ahisque as auti ara colèra.
WEB-CONDES-CANTERBURY	Plan que òc, pòs creir qu’eth cobejós non artenh jutjar ne pensar, senon solet satisfèr era sua cobesença, sense que jamès se posque trapar satisfèt, donques que coma mès causes age, mès ne cobejarà.
WEB-CONDES-CANTERBURY	Ath delà, senhor, te cau hèr enlà deth tòn còr er estabordiment, pr’amor que non seràs capable de jutjar ua idia sobta damb critèri dret; ath contrari, l’as d’examinar soent.
WEB-CONDES-CANTERBURY	Pr’amor que, tau coma escotères abans, era dita correnta ditz que “aqueth que decidís lèu, lèu se n’enpenaís”.
WEB-CONDES-CANTERBURY	Plan per aquerò, senhor, er òme non tostemp se trape ena madeisha disposición, pr’amor que, en escadences, causes que semblen bones de realizar, d’auti viatges se considèren de manèra contrària.
WEB-CONDES-CANTERBURY	Non li digues ad arrés era tua decisión, se non ei que ne siguesses segur de qué, s’ac hesses, milhorarie era tua situación.
WEB-CONDES-CANTERBURY	E en Libre se lieg: “tant que sauves eth tòn secret en tòn còr, lo sauves en ua preson; se lo desnishes a bèth un, te pararà un param”.
WEB-CONDES-CANTERBURY	E, per tant, vau mès amagar eth tòn conselh en interior deth tòn còr que pregar qu’age es pòts sageradi aqueth que l’ac revelères.
WEB-CONDES-CANTERBURY	Te cau saber que, generaument, es conselhèrs son aimants dera trufaría, e mès que mès, es des grani senhors, per tant, sagen de díder tostemps causes agradiues e gratificantes, encara que siguen fauses o inútiles.
WEB-CONDES-CANTERBURY	Eri afirmen qu’er òme ric receb boni conselhs en compdades escadences, se non ei que sigue eth sòn pròpri conselh.
WEB-CONDES-CANTERBURY	Cèrca entre es prumèrs, ath mès fidèu, prudent, ancian e expèrt en autrejar conselhs.
WEB-CONDES-CANTERBURY	Consulta-lo quan n’ages besonh.
WEB-CONDES-CANTERBURY	Salomon afirme qu’atau coma eth còr d’un òme se complatz en un sabor qu’ei doç, dera madeisha manèra eth conselh d’un amic leiau autrege doçor ena amna.
WEB-CONDES-CANTERBURY	Tanben ditz “que non existís arren comparable a un vertadèr amic”.
WEB-CONDES-CANTERBURY	Plan que òc, ne er aur ne era plata se pòden comparar damb era bona volontat d’un amic autentic.
WEB-CONDES-CANTERBURY	E tanben afirme que “un vertadèr amic ei un baloart inexpugnable, e trapar-ne un ei un tresaur inapreciable”.
WEB-CONDES-CANTERBURY	En Libre se lieg: “Cèrca eth conselh des prudents”.
WEB-CONDES-CANTERBURY	E plan per aquerò, demana- lo as tòns amics madurs qu’an viscut ua dilatada experiéncia e presenciat fòrça causes, e son de probada fidabilitat.
WEB-CONDES-CANTERBURY	Tanben en Libre e lieg: “era sabença s’està enes vielhs, e era prudéncia ena longevitat”.
WEB-CONDES-CANTERBURY	E Tulio assegure: “Es granes hètes non tostemp s’amien a tèrme damb era fòrça o damb era activitat corporau, senon damb eth bon conselh, damb era autoritat des gents e damb era sabença; aguestes tres causes non amendrissen damb es ans, senon que s’aumenten e s’assoliden cada dia”.
WEB-CONDES-CANTERBURY	Prumèr de tot recor ath conselh de pòqui amics, donques que Salomon assegure: “Encara qu’ages molti e intims amics, alista entre mil ad aqueth que t’a de conselhar”.
WEB-CONDES-CANTERBURY	Pr’amor qu’encara que dès eth començament sonque te fides a uns pòqui, tostemp ac pòs hèr damb mès en cas de besonh.
WEB-CONDES-CANTERBURY	Mès verifica tostemp qu’es tòns confidents agen es mentades tres condicions, ei a díder: autenticitat, prudéncia e vasta experiéncia.
WEB-CONDES-CANTERBURY	E jamès actúes damb es opinions d’un solet confident, pr’amor qu’a viatges ei convenent èster conselhat per molti.
WEB-CONDES-CANTERBURY	Que ja ac ditz Salomon: “eth sauvament des causes s’està en auer fòrça conselhèrs”.
WEB-CONDES-CANTERBURY	Prumèr, evita es conselhs pècs.
WEB-CONDES-CANTERBURY	Donques que Salomon afirme: “Non seguisques era opinión des pècs, pr’amor que solet conselhen segontes es precèptes des sues inclinacions e des sòns apetits”.
WEB-CONDES-CANTERBURY	Eth Libre declare: “eth pèc se distinguís per pensar mau de toti damb leugeresa, e damb era madeisha leugeresa se pense qu’ei en possession de totes es vertuts”.
WEB-CONDES-CANTERBURY	Que ja ac didec Tulio: “era vantaria ei era pejor des pestiléncies dera amistat”.
WEB-CONDES-CANTERBURY	Eth Libre declare: “Refusa e cranh mès es doces e flatoses paraules deth vantaire qu’es agres recriminacions d’un amic que te cante es vertats”.
WEB-CONDES-CANTERBURY	Tanben opine que qui proferís doces e agradiues paraules a un amic l’està premanint un hilat dejós des sòns pès entà agarrar-lo.
WEB-CONDES-CANTERBURY	Eth Libre proclame qu’arrés retorne salve e segur ath favor deth sòn ancian enemic.
WEB-CONDES-CANTERBURY	E Isopo declare: “Non confies en aqueth que heres era guèrra o aueres enemistat, e non li desnishes eth tòn secret”.
WEB-CONDES-CANTERBURY	E Seneca mos descriu eth perqué: “qu’ei imposible que non rèste brases a on i auec un gran huec pendent fòrça temps”.
WEB-CONDES-CANTERBURY	Encara qu’er enemic s’age reconciliat, autrege senhaus d’umilitat e baishe eth cap, jamès te n’as de fidar d’eth.
WEB-CONDES-CANTERBURY	Plan que òc, hará veir mansuetud entath sòn pròpri benefici e non per afeccion a tu, pensant que, donques que non li siguec posible artenher-lo pes armes, ac poirà hèr damb aguesta fausetat.
WEB-CONDES-CANTERBURY	Que ja ac didec damb fondament eth filosòf: “Arrés ei complètament sincèr damb aqueth que li còste temor”.
WEB-CONDES-CANTERBURY	Casiodoro senténcie qu’ei ua fausetat simular hèr o díder quauquarren en public e hèr tot eth contrari en privat.
WEB-CONDES-CANTERBURY	Tanben te cau sospechar des conselhs des marridi, donques qu’eth Libre senténcie: “eth conselh des marridi ei claufit de frauda”.
WEB-CONDES-CANTERBURY	Prumèr de tot, en estudi deth tòn conselhèr te cau tier en compde fòrça circonstàncies.
WEB-CONDES-CANTERBURY	En prumèr lòc, as de considerar qu’en aquerò que te prepauses e que sus aquerò demanes conselh, as de manifestar e sostier era vertat, ei a díder, ac as de hèr de forma clara.
WEB-CONDES-CANTERBURY	Pr’amor qu’aqueth que parle damb fausetat non pòt recéber un bon conselh sus un ahèr que sus eth mentís.
WEB-CONDES-CANTERBURY	D’entre aqueres seleccionaràs era mès profitosa e deisharàs es autes.
WEB-CONDES-CANTERBURY	Tanben consideraràs era origina de totes es causes que lo produissen.
WEB-CONDES-CANTERBURY	Qu’ei clar: non ei rasonable qu’un comence quauquarren que non age possibilitats d’amiar-lo a tèrme avientament; atau madeish arrés a de cargar sus era sua espatla un hardèu que non pòt amiar.
WEB-CONDES-CANTERBURY	Que ja ac ditz eth provèrbi: “Qui vò fòrça causes, ac pèrd tot”.
WEB-CONDES-CANTERBURY	E Caton hig: “Saja d’executar aquerò que n’ages era possibilitat, non sigue qu’era carga se te hèsque tant insuportabla que te veigues obligat a abandonar-la.
WEB-CONDES-CANTERBURY	Pedro Alonso comente: “Alista eth “non” abans qu’er “òc” quan posques hèr bèra causa que d’era dempús te n’empenaïràs”.
WEB-CONDES-CANTERBURY	Ei a díder que vau mès estar-se carat que parlar.
WEB-CONDES-CANTERBURY	Atau, donc, per poderosi motius veiràs que se pòs hèr bèra causa que dempús te n’empenaïràs ei preferible que patisques abans que começar-la.
WEB-CONDES-CANTERBURY	Qu’afirmen pro ben aqueri que defenen qu’arrés a d’executar ua causa se bote en dobte es sues possibilitats reaus.
WEB-CONDES-CANTERBURY	Tau coma era lei ac afirme: “A naui hèts li corresponen naui conselhs”.
WEB-CONDES-CANTERBURY	E Seneca torne a reafirmar: “Càmbia era tua decisión s’aguesta a arribat ena audida deth tòn enemic”.
WEB-CONDES-CANTERBURY	Tanben pòs variar era tua decisión se, per error o per ua auta causa, pòt ocasionar maus o damnatges.
WEB-CONDES-CANTERBURY	Càmbia era tua opinión s’eth tòn conselh ei pòc aunèst o ven d’ua causa que ne sigue.
WEB-CONDES-CANTERBURY	Pr’amor qu’es leis declaren que “toti es manaments que non son aunèsti non an cap de valor; e madeish ditz sus es manaments impossibles, o que non se pòden observar o amiar a tèrme bravament.
WEB-CONDES-CANTERBURY	Quan Melibèu auec escotat es ensenhaments de Prudéncia, era sua esposa, li repliquèc damb es següentes paraules:
WEB-CONDES-CANTERBURY	Senhora, enquia ara m’as ensenhat d’ua manera generau a alistar e sauvar as mèns conselhèrs educada e pròpriament.
WEB-CONDES-CANTERBURY	Mès voleria conéisher era tua opinión sus aqueri que, de hèt, enes presentes circonstàncies è alistat.
WEB-CONDES-CANTERBURY	Senhor, didec era, te supliqui umilament que non t’acares as mèns arguments d’ua manèra avuglada ne te’n hèsques se digui causes desagradiues.
WEB-CONDES-CANTERBURY	Pr’amor que Diu se’n sap de qué te digui es causes entath tòn ben, entath tòn profit e tanben entath tòn aunor.
WEB-CONDES-CANTERBURY	Confia en jo pliament, donques qu’es conselhs qu’as demanat entad aguest ahèr non son pròpriament taus, senon mèsalèu un impuls o atac de lhocaria, e ena decisión adoptada t’as enganhat de diuèrses manères.
WEB-CONDES-CANTERBURY	De hèt as convocat de ressabuda entà conselh a fòrça gent pesanta e de discors plombós.
WEB-CONDES-CANTERBURY	E tanpòc acertères en convocar ara ira, ara cobesença e ar estabordiment.
WEB-CONDES-CANTERBURY	Aguestes tres causes s’opausen a un conselh bon e profitós.
WEB-CONDES-CANTERBURY	Ne tu ne es tòns conselhèrs auetz contrabalançat aguesti tres sentiments des vòsti còrs.
WEB-CONDES-CANTERBURY	A trauèrs des tues paraules endonvièren quini èren es tòns mobils.
WEB-CONDES-CANTERBURY	E plan per aquerò te conselheren d’acòrd damb es tòns pensaments abans que damb era tua convenença.
WEB-CONDES-CANTERBURY	T‘enganhères, ath delà, en non discriminar as tòns conselhèrs, ei a díder, entre es tòns autentics amics e es confidents embelinaires, sense encuedar-te’n des prepausi des tòns vielhs e leiaus amics, senon qu’amassères totes es opinions en ua barreja e te decidires pera dera majoriatat.
WEB-CONDES-CANTERBURY	E pro que t’en sabes de qué es hòls son tostemp mès nombrosi qu’es senadi, d’a on se dedusís qu’enes assemblades multitudinàries se tie mès en compde eth nombre qu’era sabença des persones, e tostemp preval eth conselh insensat.
WEB-CONDES-CANTERBURY	Melibèu repliquèc de nauèth e didec:
WEB-CONDES-CANTERBURY	Que sò d’acòrd que m’è enganhat, mès coma m’as dit abans que non ei blaimable cambiar es conselhèrs en cèrti casi e per rason justes, sò prèst a cambiar-les dera manèra que tu dispauses.
WEB-CONDES-CANTERBURY	Era dita afirme qu’eth hèt de pecar ei uman, mès, plan que òc, entestar-se en pecat ei diabolic.
WEB-CONDES-CANTERBURY	Ad aquerò repliquèc Prudéncia, damb aguestes paraules:
WEB-CONDES-CANTERBURY	Examina es opinions e veigam qui te conselhèc milhor e parlèc dera manèra mès senada.
WEB-CONDES-CANTERBURY	E, donques que mos cau hèr aguesta tensión, comencem pes mètges e cirurgians que sigueren es prumèrs de parlar.
WEB-CONDES-CANTERBURY	E, doques qu’eri ac heren damb discreción e sabença, coma ei convenent ara sua condición, pr’amor que tracten a toti damb aunor e profit sense shordar ad arrés, e apliquen era sua competéncia professionau en guarir ad aqueri que son jos eth sòn suenh, opini que meriten ua nauta e sobeirana recompensa per çò des sues nòbles paraules.
WEB-CONDES-CANTERBURY	E encara que siguen amics tòns, non permetes que te cruben aunoraris; ath contrari, te cau recompensar-les damb indobtabla generositat.
WEB-CONDES-CANTERBURY	Melibèu repliquèc:
WEB-CONDES-CANTERBURY	Aguesta qu’ei era mia pensada: donques qu’es mèns adversaris actuèren en contra de jo, me cau respóner damb bèra causa contrària; pr’amor que, per çò de qué me resvengèren e ofensèren, atau jo les è de resvenjar e ofensar.
WEB-CONDES-CANTERBURY	D’aguesta manèra un contrari s’opause ar aute.
WEB-CONDES-CANTERBURY	Era senhora Prudéncia li responec:
WEB-CONDES-CANTERBURY	Vai, vai!
WEB-CONDES-CANTERBURY	Damb quina leugeresa vò er òme satisfèr es sues pròpries inclinacions e plasers!
WEB-CONDES-CANTERBURY	Plan que òc, era información des mètges non s’a d’interpretar d’aguesta manèra.
WEB-CONDES-CANTERBURY	Qu’ei vertat qu’era marridesa non s’opause ara marridesa, ne era resvenja ara resvenja, ne era injúria ara injúria; mèsalèu son semblables.
WEB-CONDES-CANTERBURY	Per tant, ua resvenja non se padegue damb ua auta e un error damb un aute error, senon que s’aumenten e s’acaren mutuaument.
WEB-CONDES-CANTERBURY	Es paraules des mètges les cau interpretar d’aguesta manèra.
WEB-CONDES-CANTERBURY	Çò de bon s’opause a çò de dolent, era patz ara guèrra, era resvenja ath perdon, era discòrdia ara concòrdia, e atau tot.
WEB-CONDES-CANTERBURY	En resumit, era marridesa se venç damb era bontat, era guerra damb era patz, e atau damb totes es autes causes.
WEB-CONDES-CANTERBURY	Afirme: “Non entornes mau per mau, ne paraules injurioses damb paraules injurioses; ath contrari, hè-li ben ad aqueth que te damnatge e benedís ad aqueth que te mauditz”.
WEB-CONDES-CANTERBURY	Recomane era patz e era armonía.
WEB-CONDES-CANTERBURY	Aguesti considèren que, mès que mès, auries de susvelhar era tua persona e era tua casa, e que, sivans es circonstàncies, auries d’actuar damb cautèla e damb reflexión.
WEB-CONDES-CANTERBURY	Qu’ei evident que, sense era ajuda de Jesucrist Nòste Senhor, arrés en aguest mon pòt recéber pro ajuda e conselh.
WEB-CONDES-CANTERBURY	Eth profeta David qu’ei dera madeisha pensada quan declare: “S’eth Senhor non la sauve, en bades trabalhen es que susvelhen era ciutat”.
WEB-CONDES-CANTERBURY	Caton afirme: “S’as besonh d’ajuda demana-la as tòns amics, pr’amor qu’eth milhor mètge tostemp será un vertadèr amic.
WEB-CONDES-CANTERBURY	Pedro Alfonso avise: “Non te hèsques acompanhar en tòn camin d’un òme estranh, se non ei que sigue un ancian coneishut tòn.
WEB-CONDES-CANTERBURY	E se se trape damb tu per edart e sense eth tòn consentiment, investiga d’ua manera subtila sus era sua vida anteriora, e non li digues entà on vas, da-li ua adreça fausa.
WEB-CONDES-CANTERBURY	Non hèsques a veir era tua fòrça de sòrta que subestimes era des tòns enemics; non t’empares ena tua jactància: eth prudent tostemp cranh as sòn enemics.
WEB-CONDES-CANTERBURY	Encara que te penses qu’ès en un lòc segur, saja de deféner era tua persona.
WEB-CONDES-CANTERBURY	Non descuedes era tua pròpria protección dauant des tòns enemics, autant siguen grani coma petits”.
WEB-CONDES-CANTERBURY	Seneca comente: “Aqueth qu’ei ben conselhat cranh enquia e tot ath mendre des sòns enemics”.
WEB-CONDES-CANTERBURY	E Ovidio comente que “era diminuta mostèla pòt aucir ath màger taure e cèrvi sauvatge.” “Tanben liegem en Libre: “Ua petita espia pòt costar ua ponchada fòrça dolorosa a un rei, e un gosset caçar a un sanglar”.
WEB-CONDES-CANTERBURY	Eth Libre comente que “quauqui uns senten desirs d’enganhar, mès cranhen èster enganhadi”.
WEB-CONDES-CANTERBURY	Sospecha tanben d’èster empodoat e aluenha-te dera companhia des insolents, donques que se lieg en Libre: “Non t’amasses damb es insolents e hug des sues paraules coma deth podom,”.
WEB-CONDES-CANTERBURY	Era responsa de Melibèu siguec aguesta:
WEB-CONDES-CANTERBURY	Aguesta qu’ei era mia sincèra responsa: que me cau protegir era mia casa damb tors, ara manèra des castèths e d’auti edificis, e damb armadures e artilharia.
WEB-CONDES-CANTERBURY	Damb tot aquerò poirè deféner era mia persona e era mia casa de sòrta qu’es mèns enemics cranhen apressarse ada era.
WEB-CONDES-CANTERBURY	Prudéncia responec:
WEB-CONDES-CANTERBURY	Qu’ei de naut còst voler protegir-se damb tors e grani edificis, que son, a viatges, fruit der orgulh.
WEB-CONDES-CANTERBURY	E un còp executades es òbres, aguestes non servissen entad arren se non se defenen damb amics leiaus, autentics, prudents e bravi.
WEB-CONDES-CANTERBURY	E te cau saber qu’era milhor e mès aguerrida garnison d’un òme ric (damb era fin dera protección personau e des sòns bens) s’està ena estimación des sòns subdits e vesins.
WEB-CONDES-CANTERBURY	Donques qu’atau ac comente Tulio: “I a ua sòrta de defensa inexpugnabla e indestructibla: er amor que li profèssen a un senhor es sòns ciutadans e eth sòn pòble”.
WEB-CONDES-CANTERBURY	Es tòns ancians e prudents conselhèrs afirmen que non as d’actuar damb precipitación, senon damb fòrça suenh e deliberación.
WEB-CONDES-CANTERBURY	Creigui, de vertat, que tau afirmación vèsse prudéncia e vertat.
WEB-CONDES-CANTERBURY	Tulio ditz: “Ua preparación peth menut abans dera batalha ocasione ua victoria rápida”.
WEB-CONDES-CANTERBURY	E Casiodoro: “Era resisténcia s’aumente coma mès long sigue eth preavís”.
WEB-CONDES-CANTERBURY	Rasons expausades damb anterioritat desqualifiquen a taus conselhèrs clarament.
WEB-CONDES-CANTERBURY	Totun, ac vam a veir peth menut.
WEB-CONDES-CANTERBURY	Era vertat d’aguest ahèr o d’aguest conselh, cèrtament, non a besonh de granes investigacions; que ja coneishem as autors d’aguesti afronts e injúries e era sua natura.
WEB-CONDES-CANTERBURY	Aguest place quauquarren que cride “consentiment”, ei a díder, qué, qui e guairi son es qu’apuen ben era decisión d’ua rápida resvenja o era d’èster d’acòrd damb es tòns enemics.
WEB-CONDES-CANTERBURY	Encara qu’ages poder e riqueses, qu’ès solet, donques que non as un hilh varon, senon ua hilha; ne tanpòc as frairs, cosins ne parents pròches qu’ahisquen as tòns enemics a non atacar-te o a destruir-te, per temor.
WEB-CONDES-CANTERBURY	Qu’ès conscient qu’es tues proprietats, damb eth temps, s’auràn de distribuir entre diuèrsi, e quan cada un age recebut aguesta petita recompensa, non auràn ja cap desir de resvenjar era tua mòrt.
WEB-CONDES-CANTERBURY	E encara qu’es tòns parents siguessen mès fidèus e fòrts qu’es deth tòn enemic, son, totun, luenhants, e tu as pòca relación damb eri; ath contrari des deth tòn enemic que sauven ua estreta relación damb eth.
WEB-CONDES-CANTERBURY	En çò que hè ad aguest tèma, era sua posición ei, donc, milhor qu’era tua.
WEB-CONDES-CANTERBURY	Pro que te’n sabes de qué era responsa ei “non”, pr’amor qu’eth dret e era rason proïbissen era resvenja, qu’ei causa solet deth jutge, eth solet qu’a jurisdicción sus era, segontes es requeriments legaus.
WEB-CONDES-CANTERBURY	Plan que òc, pòs respóner de forma negatiua, donques que, parlant damb proprietat, sonque se pòt hèr aquerò qu’ei executable licitament.
WEB-CONDES-CANTERBURY	Atau, deth punt d’enguarda legau, non te pòs resvenjar peth tòn compde.
WEB-CONDES-CANTERBURY	Per tant, non as facultat entà amiar a tèrme eth tòn prepaus.
WEB-CONDES-CANTERBURY	Aciu era conseqüéncia ei era resvenja que te prepauses; mès d’era se’n derivarie ua auta resvenja, perilhs e guèrres, e d’auti maus innombrables autrú ara guèra, que de moment non aubiram.
WEB-CONDES-CANTERBURY	Era tua resvenja engendrarie ua auta resvenja e, coma ja auem mentat, fòrça problèmes e dilapidacions de riquesa.
WEB-CONDES-CANTERBURY	Te cau compréner qu’er afront recebut ei degut a determinades causes qu’es sabents nomenten Onensy efficiens, Causa longinqua e Causa propinqua, ei a díder, era causa remòta e era causa proxima.
WEB-CONDES-CANTERBURY	Era causa remòta ei Diu Totpoderós, causa remòta de tot.
WEB-CONDES-CANTERBURY	Era causa proxima sigueren es tòns adversaris.
WEB-CONDES-CANTERBURY	Era causa accidentau siguec er òdi.
WEB-CONDES-CANTERBURY	Era causa materiau, es cinc herides dera tua hilha.
WEB-CONDES-CANTERBURY	Era causa formau, era actuación des tòns enemics, que, mejançant escales, trauessèren es hiestraus.
WEB-CONDES-CANTERBURY	Era causa finau la constituirie era mòrt dera tua hilha, que, senon arribèc a tèrme, non siguec per non auer-s’ac prepausat.
WEB-CONDES-CANTERBURY	Per çò que hè ara causa remòta (quin siguec eth motiu que les possèc ada eri a vier o qué les arribarà ada eri en tau cas), solet posqui hèr conjectures o supausicions, sense jutjar.
WEB-CONDES-CANTERBURY	Supausi qu’acabaràn mau, donques qu’eth Libre des Decrets afirme: “çò que comencèc mau, lèu damb fòrça dificultat acabarà ben”.
WEB-CONDES-CANTERBURY	Ara seguida, senhor, se me preguntessen se per qué Diu permet qu’es òmes cometen semblabla viletat, non saberia trapar era responsa avienta.
WEB-CONDES-CANTERBURY	Er apostòl afirme que “es judicis e era sabença de Diu son insondables e cap òme pòt comprener-les ne desnishar- les adequadament”.
WEB-CONDES-CANTERBURY	Ça que la, segontes cèrtes supausicions e conjectures, me pensi e tengui que Diu, qu’ei just e equitatiu, ac aurà permetut per ua causa dreta.
WEB-CONDES-CANTERBURY	Qu’as shurlat fòrça mèu de doces riqueses temporaus e mondanes delicies e aunors, que t’an embriagat, e as dembrembrat a Jesucrist eth tòn Creador.
WEB-CONDES-CANTERBURY	Non l’as prestat er auor e reveréncia que li cau, e non as observat es paraules d’Ovidio que ditz: “Jos era mèu des bens temporaus s’amague eth podom qu’aucís era amna”.
WEB-CONDES-CANTERBURY	E Salomon ahig: “Se trapes mèu, assadora-te; mès se te l’avales sense mesura, la vomegaràs e te veiràs necessitós e praube”.
WEB-CONDES-CANTERBURY	Qu’as pecat contra Jesucrist Nòste Senhor en perméter qu’es tres enemics dera Umanitat, ei a díder, eth mon, eth dimòni e era carn, s’apoderèssen dera tua volontat a trauèrs des tues hièstres corporaus, en non presentar ua energica resisténcia contra es sues escometudes e temptacions.
WEB-CONDES-CANTERBURY	Atau, t’an costat cinc herides en cinc lòcs; en d’autes paraules, es pecats mortaus s’an calat en tòn còr a trauèrs des tòns cinc sentits.
WEB-CONDES-CANTERBURY	E dera madeisha manèra Jesucrist Nòste Senhor a volut e permetut qu’es tòns tres enemics entren ena tua casa pes hièstres e herisquen ara tua hilha dera manèra que sabem.
WEB-CONDES-CANTERBURY	Melibèu repliquèc:
WEB-CONDES-CANTERBURY	Plan que òc, veigui que t’esdegues fòrça entà convencer-me tà que non cuelha resvenja des mèns enemics, en tot mostrar-me es perilhs e prejudicis que se poirien derivar de semblabla actitud.
WEB-CONDES-CANTERBURY	Mès aqueth que sospese es perilhs e prejudicis inherents a tota resvenja, jamès optarà per era, donques que li serie perniciosa, pr’amor qu’aguesta discrimine as dolents des bravi, e aqueri que se prepausen resvenjar-se retarden eth sòn prepaus quan considèren es penes e castigs que quèn sus es colpables.
WEB-CONDES-CANTERBURY	Prudéncia repliquèc:
WEB-CONDES-CANTERBURY	Sò d’acòrd que dera resvenja se deriven fòrça bens e maus.
WEB-CONDES-CANTERBURY	Mès era resvenja non tanh as particulars, senon solet as jutges e ad aqueri qu’an jurisdicción contra es maufactors.
WEB-CONDES-CANTERBURY	Encara mès: atau coma un individú particular pèque en resvenjar-se de un aute, atau tanben pèque eth jutge que non castigue ad aqueth que s’ac merite.
WEB-CONDES-CANTERBURY	Qu’ac confirme Seneca: “Aqueth que repotègue as dolents qu’ei un bon senhor”.
WEB-CONDES-CANTERBURY	E Casiodoro hig: “Er òme cranh cométer delictes quan ei conscient e se’n sap de qué aquerò desagrade as jutges e as sobeirans”.
WEB-CONDES-CANTERBURY	Un aute ditz: “Eth jutge que cranh administrar justícia engendre òmes marrits”.
WEB-CONDES-CANTERBURY	E Sant Pau, ena sua Epistòla as Romans, afirme que “es jutges non brandissen era lança sense motiu”, senon entà castigar as maufactors e deféner as que hèn eth ben.
WEB-CONDES-CANTERBURY	Melibèu responec:
WEB-CONDES-CANTERBURY	Aguesta sòrta de resvenja non me platz en absolut.
WEB-CONDES-CANTERBURY	Dempús de medità’c fòrça, trapi qu’era Fortuna m’a estat favorabla des de mainatge, e m’a ajudat a superar nombrosi e dificils ahèrs.
WEB-CONDES-CANTERBURY	Atau, donc, la botarè a pròva ara, damb era ajuda de Diu, que m’ajudarà a resvenjar era mia ofensa.
WEB-CONDES-CANTERBURY	Ad aquerò Prudéncia responec:
WEB-CONDES-CANTERBURY	Se volesses seguir eth mèn conselh, non t’empararies ena Fortuna ne sajaries sòrt, pr’amor que, coma afirme Seneca: “Aquerò que se hè damb precipitacion, e confiant ena Fortuna, jamès arribe en un bon finau”.
WEB-CONDES-CANTERBURY	E eth madeish Seneca hig: “Coma mès clara e brilhanta ei era Fortuna, mès fragila e copadissa”.
WEB-CONDES-CANTERBURY	Non te fides, donc, d’era, donques qu’ei inconstanta e inestabla.
WEB-CONDES-CANTERBURY	Quan mès segur ne sigues dera sua ajuda, alavetz te mancarà e t’enganharà.
WEB-CONDES-CANTERBURY	Quan afirmes qu’era Fortuna t’a mimat dès era tua mainadesa, te cau saber qu’ara as de maufidar-te d’era.
WEB-CONDES-CANTERBURY	Seneca afirme: “Er òme afavorit pera Fortuna vie a èster un pèc integrau”.
WEB-CONDES-CANTERBURY	Atau, donc, donques que vòs resvenjar-te e non te satisfè eth castig judiciau, e considères qu’eth que se base ena Fortuna ei riscat e incèrt, sonque te rèste un camin: apela ath jutge Suprèm, resvenjador de toti es escarnis e marrideses.
WEB-CONDES-CANTERBURY	Eth, coma personaument testifique, te resvenjarà: “Dèisha era resvenja enes mis mans, e l’amiarè a tèrme”.
WEB-CONDES-CANTERBURY	Melibèu responec:
WEB-CONDES-CANTERBURY	Se non me resvengi des afronts patidi a mans d’aguesti òmes, les sò en tot ahiscar e convidar entà que me’n hèsquen mès.
WEB-CONDES-CANTERBURY	Pr’amor qu’ei escrit: “Se non resvenges un ancian afront, ahisques as tòns enemics tà que te’n hèsquen d’auti de naui”.
WEB-CONDES-CANTERBURY	Tanben se cuelhi ua actitud toleranta me pòden afligir damb tanti greuges que siga incapable de suporta-les e resistir-les, e plan per aquerò èster tengut per feble o hloish.
WEB-CONDES-CANTERBURY	Qu’ei ua dita comuna: “Ua paciéncia excessiua te costarà nombrosi e insuportables patiments.”.
WEB-CONDES-CANTERBURY	Ad aquerò Prudéncia responec:
WEB-CONDES-CANTERBURY	Atau, donc, es dus arguments qu’as mentat s’apliquen solet as magistrats, donques que quan aguesti se mòstren tolerants e pòc sevèrs, ei coma se siguessen convidant e ahiscant a qu’un maufactor comete naui grèuges e dolentaries.
WEB-CONDES-CANTERBURY	Tanben un òme sabent didec que “eth jutge que non castigue a un brigand, li mane e ordene que comete naues fautes”.
WEB-CONDES-CANTERBURY	S’es magistradi e es sobeirans tolèren doçament as maufactors dera sua jurisdicción, se pòt passar qu’aguesti, en aumentar era sua fòrça e poder, acaben per hèr enlà deth sòn sèti ad aqueri que non arturèren es sòns desordes.
WEB-CONDES-CANTERBURY	Afirmi que, actuaument, non ès pro capacitat entà hè’c.
WEB-CONDES-CANTERBURY	Se te compares damb es tòns adversaris, veiràs, coma abans t’è hèt veir, que te depassen en fòrça terrens.
WEB-CONDES-CANTERBURY	Atau, declari que, de moment, ei convenent que te mòstres tolerant e pacient.
WEB-CONDES-CANTERBURY	Per tant, te cau refusar era peleja damb totes es tues fòrces.
WEB-CONDES-CANTERBURY	Salomon declare: “Grana causa ei abstier-se de peleges e lutes”.
WEB-CONDES-CANTERBURY	Pr’amor que Seneca afirme que “qui se pelege damb un aute mès poderós qu’eth, se bote en un gran perilh”.
WEB-CONDES-CANTERBURY	E Caton ditz: “Sigues tolerant quan t’ofense quauquarrés mès fòrt que tu o de mès nauta dignitat; donques que qui t’ofensèc un còp, te pòt desofensar e èster útil entà tu en ua auta circonstància”.
WEB-CONDES-CANTERBURY	Per eres eth pròpri Diu a permetut, coma t’è dit abans, que patisques tribulacions.
WEB-CONDES-CANTERBURY	Pr’amor qu’eth poèta senténcie que “mos cau suportar pacientament es tribulacions, en tot pensar e considerar que mo’les auem meritat”.
WEB-CONDES-CANTERBURY	Per tant, te cau umiliar-te e èster prèst a imitar era paciencia de Jesucrist Nòste Senhor, coma aconselhe Sant Pèire enes sues Epistòles: ‘Jesucrist a patit per nosati e mos a dat exemple entà que toti l’imitem e lo seguim, pr’amor qu’Eth jamès pequèc o deishèc anar cap paraula maligna.
WEB-CONDES-CANTERBURY	Non maudidie quan es òmes lo maudidien, ne les menaçaue quan lo tormentauen’.
WEB-CONDES-CANTERBURY	Pensa, ath delà, qu’es tribulacions d’aguest mon son de pòca durada e se passen lèu, e, peth contrari, era paciéncia ena aflicción còste etèrna alegría ar òme.
WEB-CONDES-CANTERBURY	Ac ditz er Apostòl ena sua Epistòla damb aguestes paraules: ‘Era alegría de Diu ei perdurabla’, ei a díder, etèrna.
WEB-CONDES-CANTERBURY	Tanben pensi e tengui damb fermetat qu’er impacient, o aqueth que non ne vò èster, ei un òme ignorant e mau educat.
WEB-CONDES-CANTERBURY	Salomon declare ad aquerò que ‘era paciéncia reflectís era instrucción e era sabença d’un òme’.
WEB-CONDES-CANTERBURY	E seguís eth madeish Salomon: ‘Eth coleric e irascible hè rambalh, eth pacient se refrene e se tranquillize’.
WEB-CONDES-CANTERBURY	E seguís: ‘era paciéncia qu’ei preferibla ara grana fortalesa; e er autodomèni deth pròpri còr ei mès laudable que conquistar importants ciutats pera fòrça e peth poder’.
WEB-CONDES-CANTERBURY	E, per tant, ditz Santiago enes sues Epistòles que ‘era vertut que corone era perfeccion ei era paciéncia’.
WEB-CONDES-CANTERBURY	Melibèu responec:
WEB-CONDES-CANTERBURY	Admeti, senhora Prudéncia, qu’era paciéncia ei era corona dera perfeccion, mès non toti pòden artenhe era paciéncia que defenes.
WEB-CONDES-CANTERBURY	Ne jo madeish sò un òme perfècte: eth mèn còr non traparà era patz enquia que jo me resvenja.
WEB-CONDES-CANTERBURY	Guarda se com es mèns enemics, a maugrat deth risque que corren en ofensar-me, non sauven aguesti pensaments, senon que cèrquen satisfèr es sòns marridi designis e prepausi.
WEB-CONDES-CANTERBURY	E, atau, considèri qu’era gent non m’a de repotegar que, entà resvenjar-me, me risca un shinhau, ne que cometa un grèu excès en tot resvenjar un otratge damb un aute.
WEB-CONDES-CANTERBURY	Prudéncia responec:
WEB-CONDES-CANTERBURY	Ai!, manifèstes es tòns prepausi e es tues inclinacions, mès per cap rason un a de cométer excèssi o injustícia damb finalitats de resvenja.
WEB-CONDES-CANTERBURY	Casiodoro afirme que “qui resvenje un otratge actue tan mau coma eth que lo comet”.
WEB-CONDES-CANTERBURY	E, per tant, era tua resvenja s’a d’ajustar a dret, ei a díder, ara lei, sense excèssi ne afronts.
WEB-CONDES-CANTERBURY	E tanben pèques se te vòs resvenjar des escarnis des tòns enemics d’ua manèra autrú ara legalitat.
WEB-CONDES-CANTERBURY	E, per tant, Seneca declare que “un non a de resvenjar ua marridesa damb ua auta”.
WEB-CONDES-CANTERBURY	E s’afirmes qu’eth dret demane qu’un òme defene era violéncia damb era violéncia e era agression damb era agression, auràs rason se semblabla defensa se hè sense demora o interrupcion, coma autodefensa, non coma resvenja.
WEB-CONDES-CANTERBURY	Que cau qu’un bote moderación ena sua defensa, de sòrta qu’arrés lo posque acusar de crudeutat o afogament excessiui, ambdues causes contràries ara rason.
WEB-CONDES-CANTERBURY	Pro que te’n sabes de qué ara non execuraries ua acción defensiua, senon reivindicativa; per tant, era tua actuación non serie moderada.
WEB-CONDES-CANTERBURY	D’aciu dedusisqui qu’era paciéncia ei bona, donques que Salomon declare que “er impacient receberà gran mau”.
WEB-CONDES-CANTERBURY	Melibèu repliquèc:
WEB-CONDES-CANTERBURY	Que i sò d’acòrd: non ei estranh que resulte damnatjat aqueth qu’ei impacient e irascible en tèrmes que non li tanhen o non son dera sua competéncia.
WEB-CONDES-CANTERBURY	Pr’amor qu’era lei declare que “aqueth que se bote o se cale en causes que non li tanhen, ei culpable”.
WEB-CONDES-CANTERBURY	E Salomon ditz que “aqueth que se cale en rambalh o peleja jamès ei semblable ad aqueth qu’agarre un gosset pes aurelhes”.
WEB-CONDES-CANTERBURY	Donques que, dera madeisha manèra qu’aqueth qu’agarre un gosset autrú des aurelhes probablament resultarà mossegat, tanben semble rasonable que resulte damnatjat qui, per impaciéncia, actue enun negòci que non li tanh.
WEB-CONDES-CANTERBURY	Per tant, non ei estranh que siga impacient e airós.
WEB-CONDES-CANTERBURY	Ath delà, en contra dera tua opinion, non acabi d’endonviar es grèus maus que se pòden derivar dera mia resvenja, donques que sò mès ric e poderós qu’es mèns enemics.
WEB-CONDES-CANTERBURY	Salomon ac confirme: ‘Tot qu’aubedís as sòs’.
WEB-CONDES-CANTERBURY	En veir Prudéncia guaire capinaut n’ère eth sòn espós des sòns sòs e riqueses e com mespredaue eth poder des sòns enemics, li parlèc en aguesti tèrmes:
WEB-CONDES-CANTERBURY	Accèpti, estimat senhor, era tua riquesa e poder, e qu’es sòs guanhadi legitimament, son boni.
WEB-CONDES-CANTERBURY	Pr’amor que dera madeisha manèra qu’eth còs uman non pòt víuer sense amna, tanpòc ac pòt hèr sense bens temporaus.
WEB-CONDES-CANTERBURY	Tanben se pòden guanhar nombrosi amics a trauèrs des riqueses.
WEB-CONDES-CANTERBURY	E plan per aquerò afirme Panfil: “Era hilha d’un boièr ric poirà alistar espós entre mil, pr’amor que degun d’eri la refusarà o la desdenharà”.
WEB-CONDES-CANTERBURY	Tanben eth madeish Panfil declare: “S’ès plan erós, ei a díder, s’ès molt ric, alavetz traparàs multitud de camarades e amics.
WEB-CONDES-CANTERBURY	S’era tua sòrt se tòrç e t’aprauvisses, ja pòs dider-te adiu d’uns e des auti: te traparàs, damb era excepcion des praubi, solet e isolat”.
WEB-CONDES-CANTERBURY	Eth madeish Panfil ahig antanplan “qu’eth sirvent o esclau per neishença se convertís en digne e respectable damb es sues riqueses”.
WEB-CONDES-CANTERBURY	E atau coma dera riquesa se despenen grani beneficis, atau tanben se’n derive multitud de maus e damnatges dera praubetat.
WEB-CONDES-CANTERBURY	Era praubetat extrèma posse ar òme entà nombrosi prejudicis.
WEB-CONDES-CANTERBURY	Plan per aquerò, Casiodoro denomine ara praubetat mair dera roïna, ei a díder, mair des vessaments e destruccions.
WEB-CONDES-CANTERBURY	Per tant, Pedro Alfonso confirme: “Aqueth que (sigue per auer neishut liure, sigue per çò deth sòn linhatge) se ve forçat a minjar des aumòines deth sòn enemic, per çò d’èster praube, patís ua des màgèr adversitats d’aguest mon”.
WEB-CONDES-CANTERBURY	E, per tant, afirme Salomon que ‘ei preferible morir que possedir semblabla praubetat’.
WEB-CONDES-CANTERBURY	Tanben eth madeish Salomon ditz: ‘Qu’ei preferible morir de mòrt amarganta que víuer d’aguesta manèra’.
WEB-CONDES-CANTERBURY	Per totes aguestes rasons e per fòrça d’autes, sò d’acòrd qu’es riqueses ben obtengudes e aplicades son profitoses.
WEB-CONDES-CANTERBURY	Atau, te voi ensenhar a actuar corrèctament ena aquisicion e disposición des bens.
WEB-CONDES-CANTERBURY	Pr’amor qu’aqueth que cobege riqueses s’autrege ath panatòri e a tota sòrta de marrideses.
WEB-CONDES-CANTERBURY	Cossent damb aquerò afirme Salomon: “Aqueth que s’esdègue entà enriquir-se non pòt mantier-se innocent”.
WEB-CONDES-CANTERBURY	E tanben: “Es riqueses guanhades damb rapiditat s’aluenhen d’eth, lèu e ara prèssa; mès aqueres que vien pòc a pòc, tostemp s’aumenten e multipliquen”.
WEB-CONDES-CANTERBURY	Ena lei se lieg que ‘eth hèt de costar maus a ua auta persona non enriquís ad arrés’.
WEB-CONDES-CANTERBURY	Ei a díder, que i a un empediment e proïbicion legau entà enriquir-se a còsta deth prejudici d’autrú.
WEB-CONDES-CANTERBURY	E Tulio comente que ‘cap afrònt, ne temor mortau, ne arren que podesse arribar-li, va tant contra era Natura coma eth hèt de fomentar eth pròpri profit a cargue deth mau de ua auta persona’.
WEB-CONDES-CANTERBURY	Salomon obsèrve que ‘era ociositat ei era mair de nombroses marrideses’.
WEB-CONDES-CANTERBURY	Eth guiterós e indolent jamès trape temps entà trabalhar.
WEB-CONDES-CANTERBURY	Que ja ac ditz eth poèta: ‘En iuèrn, eth guiterós se desencuse de trabalhar per çò deth hered, e en ostiu, per çò dera calor’.
WEB-CONDES-CANTERBURY	E Caton aconselhe: ‘Non t’acostumes a dormir massa, pr’amor qu’et repaus alongat engendre e alimente nombrosi vicis’.
WEB-CONDES-CANTERBURY	E, per tant, declare Sant Jerónim: ‘Hè bones òbres entà qu’eth diable, eth nòste enemic, non te trape guiterós’, pr’amor qu’eth diable non hè sucombir aisidament ad aqueth qu’ei entestadit en obrar.
WEB-CONDES-CANTERBURY	Caton afirme: ‘Tie es tòns bens guanhadi de sòrta que non te posquen cridar aganit o avar; er èster praube de còr e ric en bens qu’ei fòrça vergonhós entà un òme’.
WEB-CONDES-CANTERBURY	E ath dela, ditz: ‘despen damb mesura es tòns guanhs’, donques qu’es que degalhen e despenen pègament es sòns bens, sagen, en perder-les, agarrar es deth pròche.
WEB-CONDES-CANTERBURY	En aguesta vida presenta, era mòrt ei era fin de toti’.
WEB-CONDES-CANTERBURY	E per quin motiu s’agarre tant avidament as sues possessions de sòrta que toti es sòns sentits non se pòden aluenhar o separar d’eres, se pro que se’n sap de qué, quan se morisque, non se hará a vier arren d’aguest mon?
WEB-CONDES-CANTERBURY	Per tant, Sant Agustin afirme que ‘er aganit se retire ath lunfèrn, que coma mès avale, mès ahaimat se mòstre’.
WEB-CONDES-CANTERBURY	Tulio afirme sus aguest tèma: ‘non ages amagadi o josterradi es tòns bens patrimoniaus de sòrta que semblern autrú ara tua pietat e generositat (ei a díder, balha-ne ua part ad aqueri que patissen grana penuria); mès tanpòc les ages tant evidents que siguen comuns a toti’.
WEB-CONDES-CANTERBURY	Jos cap concèpte, donc, hèsques quauquarren que de bèra manèra desagrade ath tòn Creador.
WEB-CONDES-CANTERBURY	Pr’amor que sivans ditz Salomon, ‘qu’ei milhor possedir pòqui bens e er amor de Diu, qu’auer moltes riqueses e pèrder era estimación de Nòste Senhor’.
WEB-CONDES-CANTERBURY	E eth profeta declare: ‘Ei preferible èster un brave òme e auer pòques riqueses e possessions, qu’auer-ne moltes e èster tengut per dolent’.
WEB-CONDES-CANTERBURY	Toti es esfòrci en enriquir-te an de complir es condicions d’ua bona consciéncia.
WEB-CONDES-CANTERBURY	Er apostòl declare que ‘çò que mès mos a d’agradar aciu en aguest mon ei eth testimòni d’ua bona consciencia’.
WEB-CONDES-CANTERBURY	E er òme sabent senténcie: ‘Quan era tua consciencia non se trape en pecat era riquesa d’un òme qu’ei bona’.
WEB-CONDES-CANTERBURY	Salomon afirme que ‘l’ei mès útil e preferible a un sauvar era reputación que possedir fòrça bens’.
WEB-CONDES-CANTERBURY	E atau afirme en un aute lòc: ‘Bota grana diligéncia en sauvar es tòns amics e eth tòn bon nòm, pr’amor qu’aquerò ei mès durable, encara que non sigue de tant naut prètz’.
WEB-CONDES-CANTERBURY	E Casiodoro afirme que ‘er amor e eth desir d’ua bona fama ei senhau d’un còr nòble’.
WEB-CONDES-CANTERBURY	E Sant Agustin senténcie: ‘Dues son es causes de besonh: era bona consciéncia e era reputación; ei a díder, bona consciéncia en tòn interior, e bona reputación dauant deth tòn pròche.
WEB-CONDES-CANTERBURY	E aqueth que se fide dera sua bona consciéncia enquiar extrèm de qué se despreocupe e mesprède era sua bona reputación, qu’ei un cretin integrau’.
WEB-CONDES-CANTERBURY	Te conselhi que non comences es ostilitats fidant enes tues possessions, donques qu’aguestes non son pro entà finançar era guerra.
WEB-CONDES-CANTERBURY	Un filosòf afirme sus aquerò: ‘Aqueth que cèrque era guerra a quinsevolh prètz, jamès aurà çò sufisent entà finançar-la, pr’amor que coma mès possedisque, màger serán es despenes entà arténher era victoria o er aunor’.
WEB-CONDES-CANTERBURY	E Salomon declare que ‘guaire mès sigue era riquesa d’un òme, mès degalhadors des sòns bens aurà’.
WEB-CONDES-CANTERBURY	Es victòries d’aguest mon non depenen ne deth valor uman ne deth nombre o multitud de tropes, senon dera volontat de Diu Omnipotent, qu’èm enes sues mans.
WEB-CONDES-CANTERBURY	E, per tant, Judes Macabèu, eth cavalièr de Diu, en dispausar-se a lutar contra es sòns adversaris, en veir qu’aguesti èren plan nombrosi e mès fòrts qu’era sua armada, dirigic ara sua redusida armada era seguenta arenga: ‘Nòste Senhor e Totpoderós Diu madeish pòt autrejar era victoria as pòqui coma as mès nombrosi; era victòria ena luta que non se base en nombre de combatents, senon en Diu deth Cèu, Nòste Senhor’.
WEB-CONDES-CANTERBURY	Liegem en Reis II: ‘Es hèts bellics son per edart e incèrts’, pr’amor que madeish artenh un còp de lança autant a un coma ar aute.
WEB-CONDES-CANTERBURY	E donques qu’existís tau perilh ena guerra, er òme li cau hèr çò de posible entà evitar-la, coma declare Salomon: ‘Qui aime eth perilh perirà en eth’.
WEB-CONDES-CANTERBURY	Quan era senhora Prudéncia auec acabat era sua exposición, Melibèu responec:
WEB-CONDES-CANTERBURY	Veigui, senhora Prudéncia, per çò des tues beròies paraules e arguments qu’as aportat qu’era guèrra te desagrade; mès que non m’as aconselhat sus era mia situación entara presenta situación.
WEB-CONDES-CANTERBURY	Era responec:
WEB-CONDES-CANTERBURY	Te conselhi qu’arribes a un acòrd e signes era patz damb es tòns enemics.
WEB-CONDES-CANTERBURY	Enes sues Epistòles, Santiago afirme que ‘damb era patz e era concòrdia es petites riqueses s’aumenten, tant qu’es granes fortunes se pèrden pera guerra e era discòrdia’.
WEB-CONDES-CANTERBURY	E pro que sabes qu’era unitat e era patz son ua des màger e mès nautes causes d’aguest mon.
WEB-CONDES-CANTERBURY	Per aguest motiu Jesucrist Nòste Senhor les didec as apostòls ‘benauradi es pacifics, pr’amor qu’eri serán cridadi hilhs de Diu’.
WEB-CONDES-CANTERBURY	Melibèu repliquèc:
WEB-CONDES-CANTERBURY	Vai!, veigui clarament ara que non as cap estimación ne deth mèn aunor ne dera mia dignitat.
WEB-CONDES-CANTERBURY	Te’n sabes de qué es mèns enemics an començat aguest combat e brega mejançant un otratge, e te cònste tanben, que ne cèrquen ne demanen era patz.
WEB-CONDES-CANTERBURY	Dilhèu pretenes que siga jo eth que vage e m’umília e me someta ada eri e les suplique eth sòn favor?
WEB-CONDES-CANTERBURY	De vertat, aquerò non m’autrejarie cap tipe d’aunor, pr’amor que s’ei opinion comuna qu’er orgulh exagerat genère mesprètz, autant se passe damb era exagerada umilitat.
WEB-CONDES-CANTERBURY	En enténer aguestes paraules botèc ua cara d’anuèg e repliquèc:
WEB-CONDES-CANTERBURY	Plan que òc, senhor, se non t’a d’èster desagradiu, te diderè qu’estimi (tostemp a estat atau) eth tòn ben e era tua reputación coma se siguessen mèns; ne vos ne arrés a vist jamès qu’aja hèt çò de contrari.
WEB-CONDES-CANTERBURY	Totun aquerò, non me sò enganhada en conselhar-te era patz e era concòrdia.
WEB-CONDES-CANTERBURY	Er òme sabent conselhe que sigue un aute qui comence era luta e tu que comences era reconciliación.
WEB-CONDES-CANTERBURY	E eth profèta declare: ‘Hug deth mau e hè eth ben; e, tostemp que depene de tu, cèrca era patz e seguís-la’.
WEB-CONDES-CANTERBURY	Ça que la, non te digui qu’aclapes as tòns enemics damb es tues peticions de patz, en sòrta de demorar que venguen eri entà tu, donques que me’n sai qu’era tua duretat de còr t’empedirà hèr bèra causa pr’amor de complader-me a jo.
WEB-CONDES-CANTERBURY	Salomon senténcie: ‘Eth de còr incorregible traparà finaument era calamitat e eth malastre’.
WEB-CONDES-CANTERBURY	En veir Melibèu eth ròstre de desengust dera sua hemna Prudéncia, li responec damb aguestes paraules:
WEB-CONDES-CANTERBURY	Senhora, te prègui que non t’anuges pes mies opinions, donques que ja te’n sabes de qué sò emmaliciat e anujat, causa que non ei estranha: es irascibles non son guaire conscients de çò que diden o hèn.
WEB-CONDES-CANTERBURY	Plan per aquerò declare eth profèta qu’es uelhs plorosi non ven damb claretat.
WEB-CONDES-CANTERBURY	Conselha-me e ditz-me çò que volgues, pr’amor que sò prèst a complader-te; pr’amor que, encara que me repotègues per çò dera mia peguesa, non per aquerò deisharè d’estimar-te e d’admirar-te.
WEB-CONDES-CANTERBURY	Salomon afirme que ‘aqueth que repotègue ath pèc, traparà mès amor qu’eth que l’enganhe damb trendes paraules’.
WEB-CONDES-CANTERBURY	Alavetz, era senhora Prudéncia li responec:
WEB-CONDES-CANTERBURY	Sonque me hèsqui veir anujada e airosa entath tòn pròpri profit.
WEB-CONDES-CANTERBURY	Salomon ac confirme: “Mès digne de laudança ei repotegar ath pèc pes sues lhocaries que laudar-lo e arrir-se’n des sòn desvaris”.
WEB-CONDES-CANTERBURY	Eth madeish Salomon ahig que “eth ròstre aspre d’un òme (ei a díder, era sua seriositat e rigidesa) corregís e esmende ath pèc”.
WEB-CONDES-CANTERBURY	Melibèu responec:
WEB-CONDES-CANTERBURY	Non posqui refusar es tues nombroses opinions, pr’amor que me les presentes e argumentes damb soliditat.
WEB-CONDES-CANTERBURY	Ditz-me brèument eth tòn conselh e volontat, que sò prèst a executar-la e a amiar-la a tèrme.
WEB-CONDES-CANTERBURY	Alavetz, era senhora Prudéncia li desvelèc eth sòn prepaus damb aguestes paraules:
WEB-CONDES-CANTERBURY	Te conselhi, sustot, que hèsques es patzes damb Diu e te reconcílies damb Eth e damb era sua gràcia.
WEB-CONDES-CANTERBURY	Pr’amor que, coma t’è dit anteriorament, per çò des tues culpes, Diu a permetut que t’arribèssen aguestes penes e afliccions.
WEB-CONDES-CANTERBURY	Pr’amor que Salomon ditz: “Quan era condicion d’un òme ei agradiua e plasenta dauant es uelhs de Diu, Eth càmbie eth còr des sòns adversaris e les posse a demanar ad aguest òme era sua patz e favor.
WEB-CONDES-CANTERBURY	Te supliqui que m’autorizes a parlar damb es tòns enemics en privat, sense qu’eri se’n sàpien des tues intencions e prepausi.
WEB-CONDES-CANTERBURY	E dempús, en saber-me’n des sòns projèctes, te poirè conselhar damb màger seguretat.
WEB-CONDES-CANTERBURY	Quan era senhora Prudéncia vedec era bona disposición deth sòn espós, deliberèc e ponderèc reflexiuament era forma possibla d’acabar aguest ahèr damb ua erosa conclusión e acabament.
WEB-CONDES-CANTERBURY	E les manèc er encargue ad aguesti adversaris entà trapar-se solets damb eri en moment avient: les mostrèc damb prudéncia es grani beneficis derivadi dera patz e es grèus perilhs inerents ara guèrra; e les manifestèc damb delicadesa era sua obligación d’empenaïr-se pera injúria e afront inferidi a Melibèu, eth sòn senhor, ada era madeisha e ara sua hilha.
WEB-CONDES-CANTERBURY	Quan eri escotèren es bontoses paraules dera senhora Prudéncia, mostrèren tau estonament e encantament, que se vederen negadi de gòi indescriptible; e li responeren:
WEB-CONDES-CANTERBURY	Ai!, senhora, mos as mostrat es beneficis dera mansuetud, tau coma afirmèc eth profèta David.
WEB-CONDES-CANTERBURY	Damb era tua inusitada bontat, mos aufrisses un perdón non meritat qu’auríem de suplicar umila e contritament.
WEB-CONDES-CANTERBURY	Atau, donc, te pregam, estimada e brava senhora, damb tota era umilitat qu’èm capaci, que te dignes botar en practica es tues liberaus e generoses opinions vengudes dera tua grana bontat.
WEB-CONDES-CANTERBURY	Declaram auer inferit a Melibèu tau afront que depasse es limits de çò perdonable.
WEB-CONDES-CANTERBURY	Mos declaram en deute damb eth e mos comprometem a complir es sues ordenances e decisions.
WEB-CONDES-CANTERBURY	Te suplicam, senhora, que, en tau cas, era tua pietat femenina empedisque que sigam despossedidi des nòsti bens e condemnadi a mòrt per çò dera nòsta lhocaira.
WEB-CONDES-CANTERBURY	Qu’ei plan perilhós e grèu, cèrtament, responec Prudéncia, qu’un s’autrege complètament ara opinion e volontat deth sòn enemic, en tot plaçar-se jos eth sòn arbitri e poder.
WEB-CONDES-CANTERBURY	Salomon avertís: “Credetz era mia opinion, gents, pòbles e prèires dera santa Glèisa; jamès autregetz poder o domèni en vida sus vosati o sus es vòsti hilhs, ne ara vòsta esposa, ne ath vòste amic, ne ath vòste orfanèl,”.
WEB-CONDES-CANTERBURY	E se Salomon proïbís que s’autrege potestat sus eth còs a frair o amic, damb màger rason enebís qu’un s’autrege ath sòn adversari.
WEB-CONDES-CANTERBURY	Totun, aguest qu’ei eth men conselh: non maufidetz deth mèn patrón, donques que ne sò segura qu’ei un òme pacific e amable, pietós, prodig e sense cobesença d’isenda o de riqueses.
WEB-CONDES-CANTERBURY	Çò que mès desire en aguest mon ei era bona fama e era dignitat.
WEB-CONDES-CANTERBURY	Ath delà, ne sò solide fòrça de qué me consultarà en aguest ahèr, e jo, mejançant era gràcia de Diu Nòste Senhor, m’apraiarè entà arténher que vos reconcilietz damb nosati.
WEB-CONDES-CANTERBURY	Eri responeren ath còp:
WEB-CONDES-CANTERBURY	Digna señora, sometem ara tua volontat e aubire es nòstes vides e es nòsti bens.
WEB-CONDES-CANTERBURY	Ena data que tu decidisques acodiram a complir eth nòste déuer e promesa tau coma senhale era tua bontat: qu’èm prèsti a acceptar era tua volontat e era volontat deth nòste senhor Melibèu.
WEB-CONDES-CANTERBURY	Prudéncia, un còp escotades aguestes paraules, indiquèc ad aqueri òmes que gessessen sigillosament.
WEB-CONDES-CANTERBURY	Quan era entornèc ath cant deth sòn marit li condèc er empanaïment des sòns enemics e eth reconeishement umil des sues fautes e era sua disposición a patir bèth castig; solet suplicauen cleméncia e perdon d’aqueth qu’auien ofensat.
WEB-CONDES-CANTERBURY	Melibèu responec:
WEB-CONDES-CANTERBURY	Aqueth que cohèsse e s’empenaís dera sua fauta sense desencusar-se, ei digne deth perdón e dera indulgéncia que demane.
WEB-CONDES-CANTERBURY	Seneca opine: “Se i a confession, existís perdón e gràcia”.
WEB-CONDES-CANTERBURY	Plan que òc, era confession acompanhe ara innocéncia.
WEB-CONDES-CANTERBURY	E en un aute lòc afirme eth madeish pensaire: “Merite eth perdón qui cohèsse e s’avergonhe dera sua culpa”.
WEB-CONDES-CANTERBURY	Per tant, accèpti signar era patz, mès abans creigui convenent demanar era opinion e aprobación des nòsti amics.
WEB-CONDES-CANTERBURY	Prudéncia, claufida de gòi, repliquèc:
WEB-CONDES-CANTERBURY	Acabes de parlar d’ua manèra fòrça senada, donques qu’atau coma demanères entà lutar, era opinion, aprobación e ajuda des tòns amics, tanpòc as de hèr es patzes damb es tòns enemics sense es sòns conselhs.
WEB-CONDES-CANTERBURY	Liegem ena lei: “Ei fòrça normau e convenent que desligue es causes aqueth que les estaquèc”.
WEB-CONDES-CANTERBURY	Prudéncia manèc ara seguida, ara prèssa, er encargue as sòns parents e amics mès ancians, leiaus e prudents.
WEB-CONDES-CANTERBURY	Ena preséncia de Melibèu les expliquèc peth menut es eveniments, tau coma è referit abans, en tot demanar-les era sua opinion e pensament sus era decisión mès convenenta entà adoptar.
WEB-CONDES-CANTERBURY	Quan es amics de Melibèu aueren deliberat sus er ahèr de referéncia, se mostrèren fòrça partidaris de mantier era patz e era tranquillitat, e li suggeriren a Melibèu que, damb animositat conciliadora, autregèsse gràcia e perdón as sòns adversaris.
WEB-CONDES-CANTERBURY	Prudéncia, un còp entenut eth conselh des sòns amics e era conseqüenta aprobación de Melibèu, eth sòn espós, s’alegrèc intimament de veir que tot se desvolopaue segontes es sues intencions, e didec:
WEB-CONDES-CANTERBURY	Ditz un vielh provèrbi que non s’a de deishar entà deman aquerò que se pòt hèr aué.
WEB-CONDES-CANTERBURY	Per tant, senhor, te demani que manes, entàs tòns enemics, emissaris discrèts e intelligents entà que, en tòn nòm, declaren que, se vòlen pactar era patz e un convengut s’an de presentar aciu sense demora.
WEB-CONDES-CANTERBURY	Aguesta indicación se complimentèc de seguit.
WEB-CONDES-CANTERBURY	Es colpables enemics de Melibèu, en escotar es paraules des emissaris, s’alegrèren des naues; responeren a Melibèu e as sòns parents damb un ton umil, respectuós e agraït, e, en compliment des indicacions recebudes, se premaniren a vier damb es emissaris.
WEB-CONDES-CANTERBURY	Per tant, se filèren de cap ara cort de Melibèu acompanhadi d’uns pòcs e autentics amics coma testimònis e intercessors.
WEB-CONDES-CANTERBURY	En trapar-se ena preséncia de Melibèu, aguest les dirigic es següentes paraules:
WEB-CONDES-CANTERBURY	Qu’ei vertat que vosati, sense cap motiu, ne rason justificada, m’auetz otratjat e ofensat fòrça, madeish qu’a Prudéncia, era mia hemna, e ara mia hilha.
WEB-CONDES-CANTERBURY	Entréretz ena mia casa d’ua manèra violenta e m’otratgères de manera qu’ètz acusadi de mòrt.
WEB-CONDES-CANTERBURY	Que voi saber, donc, se deishatz eth castig e reparación d’aguest otratge enes mies mans e enes dera mia hemna.
WEB-CONDES-CANTERBURY	En nòm de toti, eth mès sabent des tres responec atau:
WEB-CONDES-CANTERBURY	Pro que mo’n sabem, senhor, de qué non èm digni de presentar-mos dauant dera tua nòbla, digna e senhoriau cort; es nòstes fautes e eth prigond escarni qu’auem costat a un senhor de tan nauta categoría coma tu, mos hèn creditors a morir.
WEB-CONDES-CANTERBURY	Ça que la, en pensar ena gran bontat e misericèrdia que toti t’atribuissen, auem decidit doblegar-mos dauant dera tua nauta e pietosa noblesa.
WEB-CONDES-CANTERBURY	Qu’èm prèsti a acceptar es tues determinacions.
WEB-CONDES-CANTERBURY	Te suplicam qu’era tua clementa misericòrdia age en consideración era nòsta umila somission e sincèr empenaïment e mos perdone eth criminau otratge cometut.
WEB-CONDES-CANTERBURY	Mo’n sabem qu’eth pes dera tua bontat, reflectida ena tua grana pietat e magnanimitat, depasse era malesa des nòsti crims e culpes.
WEB-CONDES-CANTERBURY	Te suplicam, donc, que mos perdones er òrre afront que cometérem contra era tua dignitat.
WEB-CONDES-CANTERBURY	Dauant d’aguestes paraules, Melibèu, les hèc incorporar e, damb grana afabilitat, acceptèc es sues promeses e aufriments, qu’apuèren damb garantides e juraments, e les citèc entà ua data determinada; alavetz les harie conéisher era sua senténcia.
WEB-CONDES-CANTERBURY	Dempús d’auer acordat aquerò tornèren entara sua casa, e Prudéncia credec convenent preguntar quina resvenja aplicarie Melibèu as sòns enemics.
WEB-CONDES-CANTERBURY	Melibèu responec:
WEB-CONDES-CANTERBURY	Prudéncia repliquèc:
WEB-CONDES-CANTERBURY	Les confiscarè totes es sues riqueses e les despatriarè entà tostemp.
WEB-CONDES-CANTERBURY	Aguesta serie ua decisión crudèu e indiscrèta, donques que tu ja as pro riqueses e non n’as besonh des d’autrú.
WEB-CONDES-CANTERBURY	S’obrèsses atau, te cridarien probablament de cobejós.
WEB-CONDES-CANTERBURY	D’aguest vici toti an de húger, pr’amor que, coma afirme er apostòl, “era arraïc de toti es maus ei era cobesença”.
WEB-CONDES-CANTERBURY	Qu’ei milhor pèrder bens damb aunor qu’enriquir-se damb desaunor e afronts: toti mos cau esforçar entà auer bona reputacion.
WEB-CONDES-CANTERBURY	Que non ei pro, ath respècte, auer un bon nòm: mos cau procurar tostemp obrar de sòrta que s’aumente.
WEB-CONDES-CANTERBURY	Que ja ei escrit: “Quan non se renauís e s’assolide, era anciana bona fama d’un s’esbugasse lèu”.
WEB-CONDES-CANTERBURY	Pr’amor qu’ei escrit que “aqueth qu’abuse deth poder e dera fòrça autrejadi se merite pèrder es sòns privilègis”.
WEB-CONDES-CANTERBURY	Mès encara que podesses condemnar-les ad aguesta pena segontes eth dret, me pensi qu’en aguest cas, non ac auries de hèr.
WEB-CONDES-CANTERBURY	Aquerò equivalerie probablament a repréner era guèrra.
WEB-CONDES-CANTERBURY	Te cau saber que ‘guaire mès considerat ei eth mandat, màger ei era aubediéncia’.
WEB-CONDES-CANTERBURY	Atau, donc, t’exòrti a que non sigues venjatiu.
WEB-CONDES-CANTERBURY	D’aguesta manèra sauvaràs eth tòn bon nòm, era tua pietat e misericòrdia serán dignes de laudança, e era tua actuación non será motiu de posterior empenaïment.
WEB-CONDES-CANTERBURY	En enténer Melibèu es laudables arguments e solides rasons dera sua esposa, reconeishec guaire discrètament lo conselhaue e l’ensenhaue, e se dobleguèc ara volontat de Prudéncia, e cuelhec era bona intención que la guidaue.
WEB-CONDES-CANTERBURY	Acceptèc dempús obrar en conseqüéncia en tot seguir es conselhs dera sua hemna, e balhèc gràcies a Diu, soleta hònt de bontat e de vertut, per auer-li autrejat ua esposa tan discrèta.
WEB-CONDES-CANTERBURY	Plan per aquerò, en arribar era data que sòns adversaris vengueren dauant d’eth, les parlèc en ton afectuós e les didec:
WEB-CONDES-CANTERBURY	Vosati obrèretz mau e m’otratgèretz, possadi peth vòste orgulh, presompcion e holia, actuant damb negligéncia e ignorancia.
WEB-CONDES-CANTERBURY	Totun, en veir e considerar era vòsta grana umilitat, e verificar eth vòste empenaïment e contrición dera vòsta colpa, jo me senti ahiscat a èster clement e a perdonar-vos.
WEB-CONDES-CANTERBURY	Plan que òc, s’acodim contrictes e empenaïts des nòstes fautes dauant dera presencia deth Diu Nòste Senhor, Eth, tan brave e pietós, mos perdonarà es nòstes fautes e mos acuelherà ena sua etèrna benaurança.
WEB-CONDES-CANTERBURY	Amen.
WEB-CONDES-CANTERBURY	Quan auí acabat eth relat de Melibèu e era senhora Prudéncia e era sua bontat, er ostatgèr comentèc:
WEB-CONDES-CANTERBURY	Donques que sò un òme aunèst, m’auria estimat mès qu’era mia hemna auesse escotat aguest conde que béuer un barril de cervesa.
WEB-CONDES-CANTERBURY	Jamès ei pacienta damb jo coma Prudéncia damb Melibèu.
WEB-CONDES-CANTERBURY	Pes uassi de Crist!
WEB-CONDES-CANTERBURY	Tostemp que me premanisqui a hèr-li ua repassada as mèns sirvents ges era, damb granes vergues, e sorriscle: “Aucís a toti aguesti gossets!
WEB-CONDES-CANTERBURY	Resvenja ara tua hemna!
WEB-CONDES-CANTERBURY	Peth còs de Crist, balha-me eth tòn guinhauet.
WEB-CONDES-CANTERBURY	Tu te demores damb era mia filosa e vè-te’n a hilar!”.
WEB-CONDES-CANTERBURY	Deth maitin enquiara net era cançoneta qu’ei tostemp era madeisha: “malerosa de jo que me maridè damb un leitèr o damb un monard covard, que se dèishi intimidar per quinsevolh tipe, e que non gause apuar es drets dera sua hemna”.
WEB-CONDES-CANTERBURY	Se non me boti ena peleja, me cau húger.
WEB-CONDES-CANTERBURY	Pr’amor que se non, sò perdut se mòstri eth mendre senhau de tardança o mens valentia qu’un león.
WEB-CONDES-CANTERBURY	Per tòrt sòn, bèth vesin m’aucirà.
WEB-CONDES-CANTERBURY	Que sò perilhós agarrant eth guinhauet, mès non gausi acarar-me damb era.
WEB-CONDES-CANTERBURY	Per cèrt, es sòns braci son fòrts.
WEB-CONDES-CANTERBURY	Vo’n saberíetz se l’ofenséssetz e la contradidéssetz.
WEB-CONDES-CANTERBURY	Mès deishem aguest tèma e seguim.
WEB-CONDES-CANTERBURY	Senhor monge, didec, non botetz era cara entristida.
WEB-CONDES-CANTERBURY	Ara que vos tòque a vos.
WEB-CONDES-CANTERBURY	Guardatz, lèu auem arribat en Rochester!
WEB-CONDES-CANTERBURY	Mès, òc ma hè, que non me’n sai deth vòste nòm.
WEB-CONDES-CANTERBURY	Dilhèu sir John?
WEB-CONDES-CANTERBURY	O sir Albon?
WEB-CONDES-CANTERBURY	O sir Tomàs?
WEB-CONDES-CANTERBURY	En quin monastèri demoratz?
WEB-CONDES-CANTERBURY	Valguem Diu qu’auetz era pèth suau.
WEB-CONDES-CANTERBURY	Que non se retire en arren a un esperit o penitent.
WEB-CONDES-CANTERBURY	Que i a boni peishèus aquiu a on demoratz.
WEB-CONDES-CANTERBURY	Deuetz, solide, èster un oficiau, un digne sacristan o un venedor.
WEB-CONDES-CANTERBURY	Solide que deuetz èster eth patrón quan ètz ena vòsta casa.
WEB-CONDES-CANTERBURY	Que non ètz un enclastrat ne un novici, senon un administrador astut e discrèt.
WEB-CONDES-CANTERBURY	E se qué díder dera vòsta corporéncia e ròstre?
WEB-CONDES-CANTERBURY	Un polit exemplar entad aguesta ocasión.
WEB-CONDES-CANTERBURY	Li demani a Diu que confone ad aqueth que vos hec entrar en religión.
WEB-CONDES-CANTERBURY	Solide que ja auíetz d’auer sarrat a mès d’ua hemna.
WEB-CONDES-CANTERBURY	S’auéssetz tanta licéncia coma poténcia entà autrejar-vos ath plaser de procrear auríetz engendrat fòrça creatures.
WEB-CONDES-CANTERBURY	Qui vos botèc en aguesta ampla cleda?
WEB-CONDES-CANTERBURY	Se jo siguessa Papa, que Diu me perdone, non solet a vos, senon a fòrça tèstes tonsurades que van per aquiu les balharia esposa.
WEB-CONDES-CANTERBURY	Eth mon qu’ei perdut!
WEB-CONDES-CANTERBURY	Era religión s’a hèt a vier era mihor part dera procreación.
WEB-CONDES-CANTERBURY	Nosati, es laïcs, qu’èm en aquerò nans.
WEB-CONDES-CANTERBURY	Des arbes vielhs surgenten descendents malautissi.
WEB-CONDES-CANTERBURY	Aquerò hè as nòsti eretèrs mès hloishi e fragils sense capacitat d’engendrar.
WEB-CONDES-CANTERBURY	Aquerò hè qu’es nòstes hemnes sagen de conquistar as fraires.
WEB-CONDES-CANTERBURY	Demoren milhors servicis d’eri que de nosati enes plasers der amor.
WEB-CONDES-CANTERBURY	Redena!
WEB-CONDES-CANTERBURY	Non les paguen damb luxemburgs.
WEB-CONDES-CANTERBURY	Non vos emmalicietz, senhor monge, encara que hèsca trufaría.
WEB-CONDES-CANTERBURY	Es vertats gessen entre trufaría e trufaría.
WEB-CONDES-CANTERBURY	Aguest nòble monge repliquèc sense alterar-se:
WEB-CONDES-CANTERBURY	M’esdegarè, tau que ei convenent entara mia aunestetat, tà condar-vos un, dus o tres condes.
WEB-CONDES-CANTERBURY	E s’escotatz, d’ara endauant vos relatarè era vida de Sant Eduard.
WEB-CONDES-CANTERBURY	O, se non, vos posqui relatar quauquarren tragic.
WEB-CONDES-CANTERBURY	Ena mia cèla qu’è aumens cent narracions.
WEB-CONDES-CANTERBURY	Aquerò les costèc era mòrt.
WEB-CONDES-CANTERBURY	Aguesti condes apareishen versificats en examètres o vèrsi de sies pès.
WEB-CONDES-CANTERBURY	Tanben se compausen en pròsa e en vèrsi de plan desparièra estructura.
WEB-CONDES-CANTERBURY	Me pensi que damb aguesta explicación ei pro.
WEB-CONDES-CANTERBURY	Desencusatz-me se non seguisqui un orde cronologic estricte, ja sigue sus es Papes, Emperaires o Reis.
WEB-CONDES-CANTERBURY	Me sautarè er orde d’aparicion segontes es dictadi des erudits.
WEB-CONDES-CANTERBURY	Quauqui uns les botarè abans que d’auti, tau coma me venguen ena memòria.
WEB-CONDES-CANTERBURY	Desencusatz era mia ignorància.
WEB-CONDES-CANTERBURY	Qu’arrés sónie cègament ena prosperitat, senon que cuelhe exemple d’aguesti casi ancians e vertadèrs.
WEB-CONDES-CANTERBURY	Començarè damb Lucifèr, encara que non ère òme, senon àngel.
WEB-CONDES-CANTERBURY	Pr’amor qu’a maugrat de qué era divessa Fortuna non pòt damnatjar as angels, per çò deth sòn pecat queiguec dera sua nauta posicion entath lunfèrn, a on encara i é. Lucifèr, eth mès brilhant des angels, ei ara Satanàs, e jamès s’escaparà deth malastre que queiguec.
WEB-CONDES-CANTERBURY	Cuelhetz coma exemple a Adam, non engendrat d’impur espèrma uman, senon emmoltlat peth madeish dit de Diu en camp a on ara se trape Damasc.
WEB-CONDES-CANTERBURY	Senhoregèc tot er Eden, exceptat d’un solet arbe.
WEB-CONDES-CANTERBURY	Cap òme ena tèrra a possedit jamès es riqueses d’Adam, enquia qu’era sua mala conducta l’amièc, dera grana prosperitat, enquiath trabalh, era misèria e eth lunfèrn.
WEB-CONDES-CANTERBURY	Vedetz, per exemple a Samson, qu’eth sòn neishement siguec anonciat per un àngel fòrça abans de qué arribèsse, e se consagrèc a Diu Totpoderós e recebec grani aunors enquia que perdec era vista.
WEB-CONDES-CANTERBURY	Jamès n’auec un aute dera sua fòrça e deth valor qu’auie; mès condèc eth sòn secret ara sua hemna, e aguesta l’amièc entath malastre.
WEB-CONDES-CANTERBURY	Samson, aguest gran e poderós guida, qu’aucic a un león tant qu’anaue per un camin entà ua nòça, en tot esbocinar-lo complètament damb es sues dues mans coma soleta arma.
WEB-CONDES-CANTERBURY	Mès era sua traïdora hemna persutèc un e un aute còp enquia que se’n sabec deth sòn secret.
WEB-CONDES-CANTERBURY	Alavetz era traïdora lo delatèc as sòns enemics e lo deishèc per un aute marit.
WEB-CONDES-CANTERBURY	Ena sua ràbia e furor, Samson agarrèc tres cents vops e, estacant-les pera coa, les amassèc e calec huec, que damb aquerò usclèren totes es cuelhetes deth país, quitament es vinhes e olivères.
WEB-CONDES-CANTERBURY	Tanben aucic, eth solet, a un milenat d’òmes damb ua maishèra de saumet coma arma.
WEB-CONDES-CANTERBURY	Dempús d’auer-les aucit, sentec tanta set que se pensèc que se morie e li predèc ath Senhor que s’apiadèsse deth sòn malastre e l’envièsse quauquarren entà béuer.
WEB-CONDES-CANTERBURY	Alevetz, d’un des caishaus d’aquera reseca maishèra de saumet gessec ua hònt qu’assadorèc era sua set.
WEB-CONDES-CANTERBURY	D’aguesta sòrta Diu acodic ena sua ajuda, coma ditz el Libre de Jutges.
WEB-CONDES-CANTERBURY	Ua net, en Gaza, a maugrat des filistèus que se trapauen ena ciutat, arrinquèc es pòrtes dera madeisha a fòrça viua, e, cargant-se-les ena esquia, les amièc naut de tot d’un tuca a on toti les poderen veir.
WEB-CONDES-CANTERBURY	S’eth gran e plan poderós Samson, tant estimat e aunorat pes auti, non auesse revelat eth sòn secret as hemnes, eth mon jamès n’aurie contemplat un aute de parièr.
WEB-CONDES-CANTERBURY	Per orde deth messatgèr angelic non tastaue eth vin ne beueie beuendes fòrtes, ne permetie que guinhauetes e estalhants s’apressèssen ath sòn cap, pr’amor que tota era fòrça s’estaue e era.
WEB-CONDES-CANTERBURY	Mès eth que governèc en Israel pendent vint-e-cinc iuèrns seguidi lèu auec de vessar abondoses lèrmes: es hemnes li harien a vier era roïna.
WEB-CONDES-CANTERBURY	Pr’amor qu’un dia, tant que dormie ena sua hauda, era manèc que li talhèssen eth peu e lo pelèssen e deishèc qu’es sòns enemics desnishèssen eth secret.
WEB-CONDES-CANTERBURY	Quan lo trapèren en aguest estat, l’estaquèren fòrtament e li treigueren es uelhs.
WEB-CONDES-CANTERBURY	Abans de talhar-li eth pèu e pelar-lo, arren aurie pogut mantier-lo estacat; ara, ère presoèr en ua tuta e l’obligauen a botjar ua petita mòla.
WEB-CONDES-CANTERBURY	Que ja pòt ara eth gran Samson, eth mès fòrt des òmes, qu’arribèc a èster jutge d’Israel e viuec en riquesa e esplendor, plorar sense uelhs, lançadi dera felicitat ath cimalh deth malastre!
WEB-CONDES-CANTERBURY	Aguest siguec eth finau deth praube captiu.
WEB-CONDES-CANTERBURY	Un dia es sòns enemics premaniren ua hèsta e l’obliguèren a èster entre eri mestrant vestit de blanc.
WEB-CONDES-CANTERBURY	Se passaue aquerò en un temple claufit de gent.
WEB-CONDES-CANTERBURY	Mès, a tot darrèr, eth costèc terror e grani estralhs, donques que secodic dues colomnes enquia que queigueren, e alavetz eth temple sancèr s’esbaucèc.
WEB-CONDES-CANTERBURY	Atau moric, ath cant des sòns enemics, ei a díder, toti es princes e ues tres mil persones periren aquiu en esbauçar-se eth gran temple de pèira.
WEB-CONDES-CANTERBURY	Non parlarè mès de Samson.
WEB-CONDES-CANTERBURY	Mès demoratz avertidi damb aguesta anciana e simpla frasa: que cap òme li digue arren ara sua esposa que volgue reaument mantier en secret, mès que mès s’afècte ara seguretat dera sua vida o ara integritat des sòns membres.
WEB-CONDES-CANTERBURY	Es sòns trabalhs canten era laudança e eth gran renòm de Hercules, eth mès gran des conquistadors, donques qu’en sòn dia siguec un prodigi de fòrça.
WEB-CONDES-CANTERBURY	Eth aucic ath león de Nemea e s’apoderèc dera sua pèth; umilièc er orgulh des centaures, acabèc damb es arpíes, aqueres herotges e crudèus aus; s’apoderèc des pomes d’aur deth dragon; hec gésser ath gosset Cerverol, eth gosset deth lunfèrn; aucic a Busiro, eth crudèu tiran, e obliguèc ath sòn shivau a avalar-se era carn e es uassi; aucic ara herotja e verinosa Hidra; trinquèc un des dus còrnes d’Aquello, aucic a Caco ena sua tuta de pèira e ad aqueth poderós gigant Anteo; esbocinèc ath temible os d’Erimantos e pendent bèth temps transportèc era vòuta celesta enes sues espatles.
WEB-CONDES-CANTERBURY	Cap òme auie eliminat tanti monstres coma eth, dès eth principi des temps.
WEB-CONDES-CANTERBURY	Eth sòn nòm anaue de boca en boca pertot coma sinonim de fòrça e magnanimitat; visitèc toti es reiaumes deth mon e, segontes Trofeo, lheuec un pilar en cada extrèm deth mon entà mercar es sòns limits.
WEB-CONDES-CANTERBURY	Aguest nòble eròi auie ua aimanta cridada Nejarina, frèsca coma ua ròsa de mai.
WEB-CONDES-CANTERBURY	Es erudits afirmen qu’era li manèc ua atrasenta camisa naua (ua camisa fatau) que, malerosament, auie estat empodoada damb tant engenh qu’abans de passar miei an dempús d’amiar-la botada, era carn comencèc a desprener-se des uassi.
WEB-CONDES-CANTERBURY	Totun, i a persones sabentes que non li balhen eth tòrt ada era e acusen a un tau Neso, encara que Hercules amièc aguesta camisa sus eth sòn còs nud enquia qu’eth podom enneric era sua carn.
WEB-CONDES-CANTERBURY	Quan vedec que ja non i auie remèdi e que se moririe empodoat, se caperèc de brases usclantes, donques que preferic morir peth huec abans que per tòrt d’un podom.
WEB-CONDES-CANTERBURY	Atau moric Hercules, famós e poderós.
WEB-CONDES-CANTERBURY	E ara pregunti: “Qui pòt, ne per un moment, confiar ena velleitosa Fortuna?” Es que seguissen es camins d’aguest mon turbulent quèn en malastre soent abans de saber qué ei çò que les arribe.
WEB-CONDES-CANTERBURY	Qu’ei sabent aqueth que se coneish ada eth madeish.
WEB-CONDES-CANTERBURY	Estatz-vos, donc, ara demora, pr’amor que quan era capriciosa Fortuna vò enganhar, demore e esbauce ad aqueth qu’ei naut de tot dera manèra mès inesperada.
WEB-CONDES-CANTERBURY	Quina lengua pòt descriuer avientament eth poderós tron, eth preciós tresaur, eth gloriós sceptre e era reiau majestat deth rei Nabucodonosor, que conquistèc dus còps era ciutat de Jerusalem e s ehec a vier es veires sagradi deth temple?
WEB-CONDES-CANTERBURY	Eth tron reiau se trapaue en Babilònia, era sua glòria e orgulh.
WEB-CONDES-CANTERBURY	Crestèc as mès beròis hilhs dera reiau casa d’Israel e les convertic a toti en eunucs.
WEB-CONDES-CANTERBURY	Entre es sòns esclaus se trapaue Daniel, qu’ère eth mès escarrabilhat de toti es hilhs d’Israel, donques qu’interpretèc es sauneis deth rei quan non i auec cap sabent en Caldea que sabesse endonviar eth sòn corrècte significat.
WEB-CONDES-CANTERBURY	Aguest rei vanitós e assadorat de glòria encarguèc que li hessen ua estatua d’aur de seishanta codes de nautada e sèt d’amplada, e ordenèc que joeni e vielhs saludèssen e reverencièssen aguesta imatge; es que se remissen a aubedir serien uscladi en un horn rosent.
WEB-CONDES-CANTERBURY	Mès ne Daniel ne es sòns dus joeni companhs voleren someter-se a semblabla orde.
WEB-CONDES-CANTERBURY	Capinaut e acimelat, aguest rei de reis credec qu’eth Diu seigut ena glòria jamès lo privarie dera sua nauta posición; ça que la, perdec còp sec eth sòn tron e se convertic en quauquarren semblable a ua bèstia e caminèc pendent bèth temps entre animaus sauvatges, minjant hen coma se siguesse un bò e dormint ar aire liure e jos era ploja.
WEB-CONDES-CANTERBURY	Es sòns peus creisheren coma plomes d’agla e es sues ungles coma es garres d’un audèth de presa, enquia que quauqui ans dempús Diu lo perdonèc e l’entornèc era facultat de rasonar.
WEB-CONDES-CANTERBURY	Alavetz balhèc gràcies a Diu, tant qu’es lèrmes s’escolauen peth ròstre.
WEB-CONDES-CANTERBURY	Pendent era rèsta dera sua vida viuec en temor de pecar o d’abusar; enquiath dia que lo botèren en taüt, sabec que Diu ère tot poder e misericòrdia.
WEB-CONDES-CANTERBURY	Eth sòn hilh Baltasar governèc eth reiaume dempús que sa pair passèsse a milhor vida; totun, non hec eth mendre cas des ensenhaments recebudi de sa pair, senon que siguec de còr orgulhós, viuec damb pompa e magnificéncia e, ath delà, siguec un impenitent idolatra.
WEB-CONDES-CANTERBURY	Era sua nauta posición l’assolidèc en sòn orgulh.
WEB-CONDES-CANTERBURY	Ça que la, era fortuna l’esbaucèc e dividic eth sòn reiaume.
WEB-CONDES-CANTERBURY	Un dia que hège ua hèsta entàs sòns nòbles, pr’amor de botar-les mès alègres, cridèc as sòns oficiaus e les didec:
WEB-CONDES-CANTERBURY	Anatz a cercar toti aqueri veires qu’eth mèn pair se hec a vier deth temple de Jerusalem enes diez deth sòn trionf e balhem gràcies as dius deth cèu per çò der aunor qu’es nòsti ancessors mos leguèren.
WEB-CONDES-CANTERBURY	Era sua esposa, es nòbles e es concubines beureren ar arràs diuèrsi vins en aguesti veires sagradi.
WEB-CONDES-CANTERBURY	Alavetz eth rei lheuèc era vista e guardèc ena paret, a on vedec ua man sense braç qu’escriuie ara prèssa sus era madeisha.
WEB-CONDES-CANTERBURY	En campar aguesta visión, tremolèc de pòur e alendèc prigondament, tant qu’era man qu’autant l’auie espaurit escriuie: “Mane, Tecel Fares”, e arren mès.
WEB-CONDES-CANTERBURY	Cap magic en tot eth país sabec interpretar eth significat de çò escrit, exceptat de Daniel, que lèu ac expliquèc dident:
WEB-CONDES-CANTERBURY	Ò Rei!
WEB-CONDES-CANTERBURY	Diu l’autregec ath vòste pair glòria, aunor, un reiaume, un tresaur e ingrèssi; mès eth ère orgulhós e non cranhie a Diu, per çò qu’Aguest cuelhec resvenja e li treiguec eth reiaume.
WEB-CONDES-CANTERBURY	Alavetz Diu cuelhec pietat d’eth e lo reposèc en sòn reiaume damb eth sòn aspècte normau.
WEB-CONDES-CANTERBURY	Ara tu, eth sòn hilh, sabent que tot aquerò ei vertat, ès orgulhós coma ne siguec ta pair, te rebelles contra Diu e ès eth sòn enemic; ath delà as auut era pògavergonha e era gausardaria de béuer enes sòns veires sagradi, e d’eri tanben an begut era tua hemna e es tues aimantes en tot profanar-les.
WEB-CONDES-CANTERBURY	Ar arràs de tot, rendes culte pervèrs a fausi dius.
WEB-CONDES-CANTERBURY	Plan per aquerò te demoren grani patiments.
WEB-CONDES-CANTERBURY	Cre-me, era man qu’escriu: “Mane, Tecel Fares” sus era paret a estat enviada per Diu.
WEB-CONDES-CANTERBURY	Eth tòn reiaume que s’a acabat: qu’as estat mesurat e as estat trapat en fauta.
WEB-CONDES-CANTERBURY	Eth tòn reiaume será dividit e autrejat as medi e pèrses.
WEB-CONDES-CANTERBURY	Aquera madeisha net eth rei siguec mòrt e eth sòn tron ocupat per Dario, encara que non auie cap tipe de dret sus eth.
WEB-CONDES-CANTERBURY	Senhors, era moralitat d’aguesta istòria ei: non i a seguretat en poder.
WEB-CONDES-CANTERBURY	Quan era velleitosa Fortuna vò pèrder a un òme, li trè eth sòn reiaume, es sues riqueses e es sòns amics, autant es de nauta coma es de baisha condición.
WEB-CONDES-CANTERBURY	Es amics qu’un òme hè ena prosperitat me pensi que lo convertirán en enemic ena adversitat, provèrbi que non sonque ei cèrt, senon que se pòt aplicar universaument.
WEB-CONDES-CANTERBURY	Sus era fama de Zenobia, era reina de Palmira, es pèrses escriueren qu’ère tan gausada e auie tau domèni des armes que cap òme la depassaue en fortalea, linhatge e d’auti nòbles atributs.
WEB-CONDES-CANTERBURY	Per sang, descenie de reis pèrses.
WEB-CONDES-CANTERBURY	Non diderè qu’ère era mès beròia des hemnes, mès era sua figura non auie cap defècte.
WEB-CONDES-CANTERBURY	Dès era sua mainadesa evitaue quinsevolh trabalh femenin e solie gésser enes bòsqui, a on, damb es sues granes flèches de caça, vessèc era sang de mès d’un cèrvi sauvatge.
WEB-CONDES-CANTERBURY	Corrie tan rapidament qu’enquia e tot les podie agarrar.
WEB-CONDES-CANTERBURY	En arribar ena edat adulta, solie aucir leons, leopards e ossi en tot esbocinar-les, e hège çò que volie damb eri sonque damb es sues mans.
WEB-CONDES-CANTERBURY	Solie cercar atrevidament es tutes des bèsties sauvatges e vagar pendent era net pes montanhes, dormint ar aire liure.
WEB-CONDES-CANTERBURY	Podie lutar damb quinsevolh joen, per mès agil que siguesse, e someter-lo pera fòrça; enes sòn braci arren se li podie resistir.
WEB-CONDES-CANTERBURY	Mantenguec era sua virginitat sauva e segura, mespredant eth hèt de veder-se sometuda a quinsevolh òme.
WEB-CONDES-CANTERBURY	Ça que la, a tot darrèr, a maugrat des sues longues dilacions e dobtes, es sòns amics artenheren maridar-la damb Ordenato.
WEB-CONDES-CANTERBURY	Vos cau saber qu’eth compartie es sòns gusti e es sues idies.
WEB-CONDES-CANTERBURY	Totun aquerò, un còp sigueren junhudi, viueren alègra e erosament, donques que s’estimauen reciprocament damb grana trendesa, exceptat d’ua causa: jos cap desencusa li permetie ajaçar-se damb era mès d’un còp en cada ocasión, pr’amor qu’eth solet objècte ère portar en mon a un hilh que podesse créisher e multiplicar era raça.
WEB-CONDES-CANTERBURY	Se dempús der acte era vedie que non auie quedat prenhs, alavetz consentie qu’eth hesse era sua volontat un còp mès, mès solet un còp; e se vedie qu’auie quedat prenhs, alavetz aguest plaser li demoraue vedat ada eth pendent quaranta longues setmanes, e dempús li permetie era repetir er acte.
WEB-CONDES-CANTERBURY	Que ja podie Odenato rabiar e pregar, que non artenhie arren mès dera sua esposa.
WEB-CONDES-CANTERBURY	Pr’amor qu’era afirmaue qu’ère vergonhós e lasciu per part d’ua hemna qu’eth sòn marit li hesse er amor per bèra auta rason.
WEB-CONDES-CANTERBURY	Odenato li balhèc dus hilhs varons, qu’era elevèc e eduquèc ena vertut e ena sabença.
WEB-CONDES-CANTERBURY	Mès entornem ena nòsta istòria.
WEB-CONDES-CANTERBURY	Qu’ei impossible descríuer era sua magnificéncia ena sua vaishèra e vestimenta.
WEB-CONDES-CANTERBURY	Anaue totafèt vestida d’aur e pèires precioses; eth hèt d’anar a caçar non la privaue de trapar eth temps sufisent entà arténher dominar prigondament diuèrses lengües: eth sòn màger gòi ère apréner mejançant es libres se com amiar ua vida vertuosa.
WEB-CONDES-CANTERBURY	Mès, entà abreujar aguesta istòria, diderè qu’era e eth sòn marit èren dus formidables guerrèrs, que conquistèren en retengueren damb man fèrma fòrça grani reiaumes d’Orient e diuèrses esplendides ciutats que pertanhien ara majestat imperiau de Roma.
WEB-CONDES-CANTERBURY	Es sòns enemics jamès artenheren hèr-la hùger tant qu’Odenato siguec viu.
WEB-CONDES-CANTERBURY	Ara plan, aqueri que volguen liéger sus es sues batalhes contra eth rei Shapur e d’auti, e com se desvolopèren aguesti eveniments, per qué era hec es sues conquistes e quin titol o dret auie sus eres, era sua pòsteriora desgràcia e pena e com siguec assetjada e capturada, les cau consultar ath mèn mèstre, eth Petrarca.
WEB-CONDES-CANTERBURY	Vos asseguri qu’escriuec pro sus aguest ahèr.
WEB-CONDES-CANTERBURY	Quan Odenato moric, era retenguec es sòns reiaumes e lutèc personaument contra es sòns enemics damb tau feresa, que non quedèc prince o emperador en aqueres tèrres que non sentesse alegría se non li declaraue era guèrra.
WEB-CONDES-CANTERBURY	Establiren alliances formaus damb era entà poder víuer en patz e la deishèren montar e caçar quan volesse.
WEB-CONDES-CANTERBURY	Ne Claudio, emperador de Roma, ne Galieno, que l’auie precedit, ne cap armeni, siri, egipci o arab amassèc jamès pro valentia entà acarar-se damb era, donques que cranhien que les aucisse damb es sues pròpries mans o les hesse húger damb tota era sua armada.
WEB-CONDES-CANTERBURY	Es sòns dus hilhs vestien règiament, coma correpon as eretèrs deth reiaume de sa pair.
WEB-CONDES-CANTERBURY	Se cridauen Herviano e Timalao, segontes es pèrses.
WEB-CONDES-CANTERBURY	Mès era velleitosa Fortuna tostemp barrege mèu damb hèu.
WEB-CONDES-CANTERBURY	Aguesta poderosa reina non podec durar massa, e aquera hec que queiguesse deth tron en mès abjecte malastre e roïna.
WEB-CONDES-CANTERBURY	Quan eth govèrn de Roma venguec en mans d’Aureliano, aguest planegèc resvenjar-se dera reina e partic contra Zenobia damb es sues legions.
WEB-CONDES-CANTERBURY	Artenhec hèr-la hùger e, a tot darrèr, l’agarrèc.
WEB-CONDES-CANTERBURY	Manèc encadiar a Zenobia e as sòns dus hilhs e entornèc entà Roma.
WEB-CONDES-CANTERBURY	Entre d’autes causes qu’aguest gran roman, Aureliano, cuelhec, se trapauen eth sòn car de combat, tot caperat d’aur e jòies, que se hec a vier damb eth entà qu’eth pòble ac podesse veir.
WEB-CONDES-CANTERBURY	Era caminèc dauant d’eth, ena sua capitada, damb corona de reina, damb cadies d’aur ar entorn deth sòn còth e vestits damb jòies incrustades.
WEB-CONDES-CANTERBURY	Ai, Fortuna!
WEB-CONDES-CANTERBURY	Era, qu’un còp siguec eth terror de reis e emperaires, ei ara contemplada pera massa.
WEB-CONDES-CANTERBURY	Era, qu’enes atacs foribunds vestie casco e assautaue es mès fòrtes ciutadèles, li cau amiar ara còfa de hemna; aquera que sostenguec enes sues mans un florit scèptre, li cau ara amiar ua filosa e guanhar-se eth menteniment.
WEB-CONDES-CANTERBURY	Nòble e aunorable Pèire, glòria d’Espanha, qu’era Fortuna quilhèc en tan gran esplendor, qu’auem toti es motius de lamentar era tua mòrt malerosa.
WEB-CONDES-CANTERBURY	Eth tòn frair te hec enlà dera tua pròpria patria; mès tard, pendent un assetjament, sigueres enganhat mejançant ua estratagèma e amiat entà ua tenda a on eth madeish t’assassinèc e te succedic en tòn reiaume e prebendes.
WEB-CONDES-CANTERBURY	Qui s’endonvièc aguesta viletat e aguest infame pecat?
WEB-CONDES-CANTERBURY	Ua agla nera sus un camp de nhèu, agarrada en ua arrama pintada de ròi coma ua brasa usclant.
WEB-CONDES-CANTERBURY	Qui ajudèc ar assassin en aquerò qu’auie de besonh?
WEB-CONDES-CANTERBURY	Un nin de marridesa.
WEB-CONDES-CANTERBURY	Non un Oliver de Carlomagno, tostemps escrupulós en leiautat e aunor, senon un Oliver-Ganelon corromput per subordinacions, siguec eth qu’amièc ath nòble rei en param.
WEB-CONDES-CANTERBURY	Tanben, ò nòble Pèire, Rei de Chipre!, per çò des tues abiletats guerrères guanhères era ciutat d’Alexandria.
WEB-CONDES-CANTERBURY	Molti pagans patiren pena per tòrt tòn, e plan per aquerò es tòns pròpris vasals t’aueren enveja e t’assassinèren un maitin ena tua pròpria jaça, per çò dera tua hèta cavalaresca coma solet motiu.
WEB-CONDES-CANTERBURY	D’aguesta sòrta, era Fortuna, que govèrne e guide era sua arròda, amie as òmes dera alegría enquiara pesantor.
WEB-CONDES-CANTERBURY	Per qué non è de condar era tua mala fortuna, gran Bernabé, vescomde de Milan, diu deth plaser e escarni de Lombardia, dès qu’escalères pic tan naut?
WEB-CONDES-CANTERBURY	Eth hilh deth tòn frair, que te deuie leiautat per partida dobla, per çò d’èster eth tòn nebot e eth tòn gendre, hec que morisses ena sua preson; eth perqué, o eth com, que non ac sai; sonque sai que t’auciren.
WEB-CONDES-CANTERBURY	Per pietat non existís cap lengua que posque descríuer se com eth comde Ugolino moric lentament de hame.
WEB-CONDES-CANTERBURY	A pòca distancia, enes entorns de Pisa, se lhèue era tor qu’en era siguec empresoat damb es sòns tres hilhs petits, eth màger des quaus a penes compdaue cinc ans d’edat.
WEB-CONDES-CANTERBURY	Ò, Fortuna, be n’ès de crudèu engabiant a taus auderets!
WEB-CONDES-CANTERBURY	E ena madeisha preson siguec condemnat a morir eth bisbe de Pisa, Rogelio, que l’auie acusat de faus e que per aguesta acusación era gent se revoutèc e l’empresoèc, coma è dit.
WEB-CONDES-CANTERBURY	Er escás aliment e beuenda que se li balhaue a penes ère pro, ath delà d’èster pòc nutritiu e de mala qualitat.
WEB-CONDES-CANTERBURY	Un dia, apruprètz tara ora que, de costum, se li hège a vier eth minjar, eth carcerèr barrèc es pòrtes dera tor.
WEB-CONDES-CANTERBURY	Eth presoèr l’entenec perfèctament, mès carèc; ça que la, quauquarren li didec ath sòn còr que pensaue deishar-lo morir de hame.
WEB-CONDES-CANTERBURY	Ai!, per qué neishí?, exclamèc, e es sòns uelhs se neguèren de lèrmes.
WEB-CONDES-CANTERBURY	Eth sòn hilh mendre, de tres ans d’edat, li didec:
WEB-CONDES-CANTERBURY	Pair, per qué plores?
WEB-CONDES-CANTERBURY	Quan mos hará a vier eth carcerèr eth minjar?
WEB-CONDES-CANTERBURY	Non te rèste ja pan?
WEB-CONDES-CANTERBURY	Qu’è tanta hame que non posqui dormir.
WEB-CONDES-CANTERBURY	Pro que volesse Diu que me dormissa entà tostemp!
WEB-CONDES-CANTERBURY	Atau non me n’encuedaria dera hame que me rome peth vrente.
WEB-CONDES-CANTERBURY	Non i a cap auta causa que desira tant coma un tròç de pan!
WEB-CONDES-CANTERBURY	Atau parlaue eth mainatge, un dia darrèr der aute, enquia que, emparant-se ena hauda de sa pair, li didec.
WEB-CONDES-CANTERBURY	Adishatz, pair mèn.
WEB-CONDES-CANTERBURY	Me morisqui.
WEB-CONDES-CANTERBURY	Li hec un punet a sa pair e moric.
WEB-CONDES-CANTERBURY	Quan sa pair, damb eth còr esbauçat, vedec que s’auie mòrt, en sòn dolor se nhacaue es braci e cridaue:
WEB-CONDES-CANTERBURY	Ò Fortuna!
WEB-CONDES-CANTERBURY	Es sòns tres hilhs, pensant que se mossegaue es braci de hame, en sòrta de mossegar-se- les de pena, li dideren:
WEB-CONDES-CANTERBURY	Ò, pair, non hesques aquerò!
WEB-CONDES-CANTERBURY	Aguestes sigueren exactament es sues paraules; un dia o dus dempús d’aquerò, s’ajacèren ena hauda de sa pair e moriren.
WEB-CONDES-CANTERBURY	Eth pròpri comde se desespèrèc e tanben peric de hame.
WEB-CONDES-CANTERBURY	Tau siguec era fin deth poderós comde Pisa, a qui era Fortuna lo privèc dera sua nauta situación.
WEB-CONDES-CANTERBURY	Mès que ja ei pro d’aguesta trágica istòria; aqueth que desire ua versión mès extensa deth relat li cau liéger ath gran poèta d’Italia, Dante, pr’amor qu’ac descriu deth començament enquiath finau sense ométer paraula.
WEB-CONDES-CANTERBURY	Encara que Neron ère tan pervèrs coma quinsevolh diable en potz mès hons deth lunfèrn, auie jos eth sòn domèni es quate parts deth mon, segontes mos conde Suetomo.
WEB-CONDES-CANTERBURY	L’encantauen es jòies e era sua vestimenta ère brodada, de cap a pès, damb robins, safirs e pèrles blanques.
WEB-CONDES-CANTERBURY	Cap emperaire vestic damb màger somptuositat qu’eth, o siguec mès vanitós e exigent.
WEB-CONDES-CANTERBURY	Un còp s’auie botat ua tunica, ja non la volie tornar a veir.
WEB-CONDES-CANTERBURY	Possedie un magasèm de hilats de hiu d’aur entà vier a pescar en Tiber quan se l’acodie divertir- se atau.
WEB-CONDES-CANTERBURY	Eth sòn mendre desir qu’ère era lei, e era Fortuna l’aubedie coma se siguesse era sua amiga.
WEB-CONDES-CANTERBURY	Manèc usclar Roma entara sua diversión e aucir as sòns senadors entà entener-les sorrisclar e plorar; aucic ath sòn frair e s’ajacèc damb era sua fraia.
WEB-CONDES-CANTERBURY	De sa mair ne hec un espectacle malerós: dauric eth sòn vrente entà contemplar eth lòc qu’auie estat concebut.
WEB-CONDES-CANTERBURY	Be n’auec de pòc sentiment dera sua mair!
WEB-CONDES-CANTERBURY	Ne ua soleta lèrma queiguec des sòns uelhs en veder-la.
WEB-CONDES-CANTERBURY	Simplament observèc:
WEB-CONDES-CANTERBURY	Qu’ère ua hemna de bon veir.
WEB-CONDES-CANTERBURY	Ja vos podetz preguntar com ei que podec eméter un judici dauant dera sua beresa mòrta.
WEB-CONDES-CANTERBURY	Manèc que li hessen a vier vin, que beuec de seguit, encara que sense mostrar cap senhau de pena.
WEB-CONDES-CANTERBURY	Quan eth poder ei aliat dera crudeutat, eth podom cor massa prigondament.
WEB-CONDES-CANTERBURY	De joen, aguest emperaire auec un tutor que, se non ei qu’es libres mestisquen, ère eth modèu dera sabença morau dera epòca.
WEB-CONDES-CANTERBURY	Aguest l’ensenhèc cultura e educación.
WEB-CONDES-CANTERBURY	Neron siguec intelligent e tractable mentre aguest tutor l’auec ath sòn cargue, e se passèc fòrça temps abans de qué eth despotisme o quinsevolh aute vici gausèsse entrar en sòn còr.
WEB-CONDES-CANTERBURY	Neron admiraue fòrça ad aguest tau Seneca, donques que parli d’eth, pr’amor que solie pelejar-lo damb fòrça circonspección per çò des sòns vicis, tient paraules en sòrta de còps, donques que li didie:
WEB-CONDES-CANTERBURY	Senhor, un emperaire li cau èster vertuós e detestar era opression.
WEB-CONDES-CANTERBURY	Plan per aquerò, Neron hec que se suicidèsse en tot daurir-se es venes deth braç mentre se banhaue, morint sanguinat.
WEB-CONDES-CANTERBURY	Ça que la, Seneca madeish, alistèc morir d’aguesta sòrta en banh, abans de patir d’autes tortures.
WEB-CONDES-CANTERBURY	D’aguesta forma Neron aucic ath sòn estimat tutor.
WEB-CONDES-CANTERBURY	Arribèc eth dia qu’era Fortuna se cansèc de protegir era enòrma arrogància de Neron, e, encara qu’ère fort, era n’ère mès.
WEB-CONDES-CANTERBURY	Plaçar a un òme tan negat enes sòns vicis en ua posición tan nauta e deishar que lo criden emperaire.
WEB-CONDES-CANTERBURY	Ua net, eth pòble se lheuèc contra eth per çò des sòns molti delictes.
WEB-CONDES-CANTERBURY	En veder-lo, Neron s’escapèc silenciosament pes pòrtes deth palai; anaue solet e piquèc en ua pòrta, qu’ath sòn darrèr confiaue trapar ajuda; mès coma mès cridaue e mès fòrt picaue era pòrta, autant mès de prèssa botauen barroulhs es deth laguens, pr’amor de qué no entrèsse.
WEB-CONDES-CANTERBURY	Arribèc un moment que se n’encuedèc de qué s’auie enganhat.
WEB-CONDES-CANTERBURY	Non gausant seguir picant, se n’anèc.
WEB-CONDES-CANTERBURY	Pertot, eth pòble cridaue e sorrisclaue en tot cercar-lo, enquia qu’eth, damb es sòns pròpries aurelhes, les entenec cridar:
WEB-CONDES-CANTERBURY	A on ei Neron, aguest maudit tiran?
WEB-CONDES-CANTERBURY	Lèu se tornèc lhòco de pòur e preguèc pietosament as dius que l’ajudèssen, mès era ajuda non arribèc jamès.
WEB-CONDES-CANTERBURY	Miei mòrt de pòur correc entà un jardín entà amagar-se, a on trapèc a dus campanhards seigudi ath cant d’un enòrme huec.
WEB-CONDES-CANTERBURY	Les demanèc as dus que li braquèssen eth cap entà que, dempús dera sua mòrt, non se cometesse cap ignomínia que lo desaunorèsse.
WEB-CONDES-CANTERBURY	En non saber se qué hèr entà escapar deth sòn destin, se suicidèc: era divessa Fortuna arric era sua pròpria trufaría.
WEB-CONDES-CANTERBURY	En sòn dia, cap capitan deth rei auie conquistat mès reiaumes, ère mès omnipotent en camp de batalha o possedie màger arrogància e magnificéncia que Holofernes, qu’era Fortuna abracèc amorosament e l’amièc per a on volec, enquia qu’un dia, abans de saber se qué passaue, se trapèc sense cap.
WEB-CONDES-CANTERBURY	Non sonque es òmes lo cranheren temerosi de pèrder era sua libertat o es sues riqueses, senon qu’eth les obliguèc tanben a renonciar ara sua fe.
WEB-CONDES-CANTERBURY	Nabucodonosor ei Diu, declarèc, e cap aute diu a d’èster adorat.
WEB-CONDES-CANTERBURY	Arrés gausèc contradíder eth sòn edicte, exceptat ena plaça fòrta de Betulia, a on Eliakim ère prèire.
WEB-CONDES-CANTERBURY	Ara observatz era mòrt de Holofernes: ua net jadie totafèt embriac ena sua tenda tant espaciosa coma un granèr e se trapaue ath miei des sues tropes, quan, a maugrat deth sòn poder e esplendor, ua hemna, Judit, li talhèc eth cap mentre dormie.
WEB-CONDES-CANTERBURY	Sense èster vista pes tropes, s’esguitlèc dehòra deth campament en tot hèr-se a vier eth cap entara ciutat.
WEB-CONDES-CANTERBURY	Que non mos cau relatar era ludenta majestat deth rei Antiòc, era sua grana arrogància e es sòns pervèrsi delictes.
WEB-CONDES-CANTERBURY	Jamès n’auec un aute coma eth.
WEB-CONDES-CANTERBURY	Liegetz en libre des Macabèus çò que siguec, es orgulhoses ostentacions que hec, com queiguec deth cim dera prosperitat e de quina forma tan miserabla moric ena pala d’un tucò.
WEB-CONDES-CANTERBURY	Mès, sustot, auie en òdi ath pòble de Diu.
WEB-CONDES-CANTERBURY	Pensant que jamès Diu poirie doblegar eth sòn orgulh, les condemnèc a mòrt en tot someter-les a torments e patiments espaventosi.
WEB-CONDES-CANTERBURY	Mès, coma qu’es judius auien costat ua terribla derròta a Nicanor e Timotèu, cuelhec tau òdi contra eri que manèc que, ath mès córrer, li premanissen eth sòn car de guèrra, jurant ath madeish temps damb ràbia que partie de seguit entà Jerusalem, e que sus aguesta ciutat harie sénter era sua fúria e colèra damb era màger crudeutat.
WEB-CONDES-CANTERBURY	Mès es sòns plans lèu sigueren esbauçadi.
WEB-CONDES-CANTERBURY	Diu lo castiguèc durament per çò d’aguestes menaces damb ua herida invisibla incurabla que li rosigaue es entralhes, enquia que non podec tier eth dolor.
WEB-CONDES-CANTERBURY	Un castig vertadèrament just, donques qu’auie torturat es entralhes de d’auti.
WEB-CONDES-CANTERBURY	A maugrat deth sòn torment, non cessèc enes sòns pervèrsi prepausi e ordenèc as sues tropes que se premanissen entà gésser de seguit; totun, abans de saber se qué passaue, Diu castiguèc totí es sues ostentacions e arrogàncies, donques que queiguec pesadament deth sòn car en tot herir-se de tau sòrta que non podie caminar ne cavaucar, senon qu’auie d’èster amiat en ua sèra per tòrt des sues macadures ena esquia e enes costats.
WEB-CONDES-CANTERBURY	Ôrres vèrmes s’arrossegauen peth sòn còs; d’aguesta forma tant ignominiosa queiguec sus eth era resvenja de Diu.
WEB-CONDES-CANTERBURY	Pudie tant orriblament, qu’arrés des que lo suenhauen dia e net podie suportar era flaira.
WEB-CONDES-CANTERBURY	Pendent aguest torment, plorèc e se planhèc e se’n sabec de qué Diu ei eth Senhor dera Creacion.
WEB-CONDES-CANTERBURY	Era pudesenca flaira dera sua carrònha costaue nausèes autant ada eth coma a totes es sues tropes; arrés lo podie transportar.
WEB-CONDES-CANTERBURY	Damb aguesta mala flaira e ath miei de terribles dolors moric miserablament en cim d’ua montanha.
WEB-CONDES-CANTERBURY	Atau siguec se com eth marrit assassin, que tantes lèrmes e planhs auie costat, recebec eth castig que merite era sua arrogància.
WEB-CONDES-CANTERBURY	Era istòria d’Alexandre eth Gran ei tan sabuda, que totes es persones damb usatge de rason se’n saben de totes o de quauques ues des sues hètes.
WEB-CONDES-CANTERBURY	Conquistèc tot eth mon pera fòrça, exceptat quan es sòns enemics li demanèren era patz, per çò dera sua formidabla reputación.
WEB-CONDES-CANTERBURY	En quinsevolh lòc que siguec, umilièc er orgulh d’òmes e bèsties d’un extrèm en aute dera Tèrra.
WEB-CONDES-CANTERBURY	Que non se pòt establir cap comparaçon entre eth e es auti conquistadors.
WEB-CONDES-CANTERBURY	Tot eth mon tremolèc de terror dauant d’eth.
WEB-CONDES-CANTERBURY	Siguec modèu de cavalerositat e magnanimitat, era divessa Fortuna lo nomentèc eretèr de toti es sòns aunors.
WEB-CONDES-CANTERBURY	Tan plen ère, eth, de valor leonin, qu’arren, exceptat deth vin e des hemnes, podie frenar era sua ambicion de grani trabalhs e grani hètes d’armes.
WEB-CONDES-CANTERBURY	De qué servirie vantar-lo nomentant a Dario e a d’auti cent mil reis, princes, ducs e comdes valents que vencec e sometec?
WEB-CONDES-CANTERBURY	Qué mès posqui díder senon que tot eth mon, de punta a punta, ère sòn?
WEB-CONDES-CANTERBURY	Encara que parlèssa etèrnament dera sua grana proesa cavaleresca, non serie pro.
WEB-CONDES-CANTERBURY	Segontes eth libre des Macabèus, regnèc pendent dotze ans.
WEB-CONDES-CANTERBURY	Ère hilh de Felip de Macedonia, eth prumèr rei de Grècia.
WEB-CONDES-CANTERBURY	Ò, nòble e excellent Alexandre!
WEB-CONDES-CANTERBURY	Qui podie saber que series empodoat pera tua pròpria gent?
WEB-CONDES-CANTERBURY	Hènt as dats damb era divessa Fortuna, transformèc eth tòn sies en un, sense vessar ua soleta lèrma.
WEB-CONDES-CANTERBURY	Qui botarà lèrmes enes mèns uelhs entà lamentar era mòrt d’aguest èsser nòble e generós que governèc eth mon sancer coma se siguesse un solet reiaume e encara non ac considerèc pro, tan plen ère d’esperit d’ambicion?
WEB-CONDES-CANTERBURY	Qui m’ajudarà a acusar ara traïdora Fortuna e a condemnar eth podom, colpables ambdús de tau infamia?
WEB-CONDES-CANTERBURY	A truca de sabença, valor e enòrmes esfòrci, eth conquistador Juli se quilhèc dera sua umila condicion ara de rei, en tot conquistar tot Occident, per tèrra e per mar, pera diplomàcia o pes armes, en tot hèr-lo tributari de Roma, que d’era mès tard se convertic en emperaire, enquia qu’era Fortuna li virèc era esquia.
WEB-CONDES-CANTERBURY	En Tesalia eth gran Cesar lutèc contra eth sòn soèr Pompèu, qu’auie jos eth sòn comandament a tota era cavalaria d’Orient.
WEB-CONDES-CANTERBURY	Ena sua proesa exterminèc o hec presoèrs a toti exceptat es pòqui que hugeren damb Pompèu.
WEB-CONDES-CANTERBURY	Aguesta hèta meravilhèc ar Orient sancer.
WEB-CONDES-CANTERBURY	E li calec balhar es gràcies ara divessa Fortuna, que tan ben s’auie portat damb eth.
WEB-CONDES-CANTERBURY	Deishatz-me que, de moment, me planha per Pompèu, eth nòble governant de Roma, que hugec dempús d’aguesta batalha.
WEB-CONDES-CANTERBURY	Un des sòns òmes, un vil traïdor, lo decapitèc e li hec a vier eth cap a Juli confiant guanhar-se eth sòn favor.
WEB-CONDES-CANTERBURY	A tau fin amièc era Fortuna ath malerós Pompèu, conquistador d’Orient.
WEB-CONDES-CANTERBURY	Juli entornèc de nauèth en Roma trionfant e coronat de laurèrs; mès, damb eth temps, Bruto Casio, que tostemp auie envejat era sua grana eminéncia, hilèc en secret ua subtila conspiración contra Juli (coma dempús relatarè) e alistèc eth lòc precís qu’auie d’èster guinhauetejat; Juli venguec en Capitòli un dia, coma acostumaue, e aquiu siguec assautat còp sec peth traïdor Bruto e d’auti des sòns enemics que l’escotelèren damb es sues dagues, en tot caperar-lo de herides.
WEB-CONDES-CANTERBURY	Totun, se non ei qu’era istòria s’enganhe, sonque se planhèc dera prumèra escoterada, o coma molt dera dusau.
WEB-CONDES-CANTERBURY	Tan nòble ère eth còr de Cesar e tant estimaue er aunor e era decéncia que, a maugrat deth dolor que li costauen es herides mortaus, se botèc eth mantèl sus es sues cueishes tà qu’arrés podesse veir es sues parts.
WEB-CONDES-CANTERBURY	Mentre dormie, miei inconscient e sabent qu’era mòrt se l’apressaue sense remèdi, s’en brembèc dera decéncia.
WEB-CONDES-CANTERBURY	Se voletz liéger era istòria complèta, consultatz a Lucano, a Suetonio e a Valerio, qu’an escrit era istòria deth principi enquiath finau, e veiratz se com era Fortuna siguec prumèr amiga e dempús enemiga d’aguesti grani conquistadors.
WEB-CONDES-CANTERBURY	Que cap òme confie en sòn favor, mèslaèu, que sigue tostemp ara demora.
WEB-CONDES-CANTERBURY	Se non, ja vedetz er exemple d’aguesti dus conquistadors.
WEB-CONDES-CANTERBURY	Er opulent Creso siguec pendent un temps rei de Lidia, qu’eth pròpri Ciro reverenciaue damb admiración, mès ath miei de tot eth sòn orgulh siguec hèt presoèr e amiat entath huec pr’amor de morir usclat.
WEB-CONDES-CANTERBURY	Ça que la, queiguec deth cèu tau deluvi qu’amortèc es ahlames, çò que li permetec escapar-se.
WEB-CONDES-CANTERBURY	Mès que non auec en compde er avís, e era divessa Fortuna acabèc en tot penjar-lo d’ua horca, pr’amor que, en escapar-se, non podec tier-se e entamenèc ua naua guèrra.
WEB-CONDES-CANTERBURY	Coma qu’era divessa Fortuna manèc era ploja entà poder-li perméter era hujuda, eth ère convençut de qué es sòns enemics non poirien aucir-lo.
WEB-CONDES-CANTERBURY	Ath delà, ua net auec un sòmi que l’agradèc tant e l’aumplic de tant orgulh qu’eth sòn còr s’inclinèc entara resvenja.
WEB-CONDES-CANTERBURY	Sonièc qu’ère filat en un arbe.
WEB-CONDES-CANTERBURY	Aquiu Jupiter lauaue era sua espatla e es sòns costats, tant que Febo li portaue ua tovalhòla entà secar-se.
WEB-CONDES-CANTERBURY	Quedèc tan holat d’orgulh, que li demanèc ara sua hilha, qu’ère ath sòn costat, que l’expliquèsse eth significat, donques que sabie qu’era auie ua grana sabença.
WEB-CONDES-CANTERBURY	Era hilha interpretèc eth sòmi d’aguesta manera:
WEB-CONDES-CANTERBURY	Er arbe represente ua horca.
WEB-CONDES-CANTERBURY	Jupiter te mane ploja e nhèu.
WEB-CONDES-CANTERBURY	Febo damb era sua tovalhòla neta represente as arrais deth solei.
WEB-CONDES-CANTERBURY	Pair, qu’ei segur que seràs penjat, te lauarà era ploja e te secarà eth solei.
WEB-CONDES-CANTERBURY	D’aguesta sòrta, era sua hilha, qu’eth sòn nòm ère Fania, li balhèc un clar avís.
WEB-CONDES-CANTERBURY	A maugrat de tot, Creso, er orgulhós rei, moric penjat; eth sòn tron reiau non li servic d’arren.
WEB-CONDES-CANTERBURY	Era moralitat de totes es tragèdies qu’ei era madeisha: qu’era Fortuna tostemp ataque as reiaumes prepotents quan mens s’ac demoren.
WEB-CONDES-CANTERBURY	Pr’amor que, quan es òmes fiden en era, s’esbugasse e amague darrèr d’ua broma era sua cara reludenta.
WEB-CONDES-CANTERBURY	Damb aquerò que mos as relatat que ja n’auem pro.
WEB-CONDES-CANTERBURY	Entara majoritat dera gent un shinhau de malastre qu’ei sufisent.
WEB-CONDES-CANTERBURY	A jo, sense cap de dobte, me desagraden es relats sus era queiguda des poderosi e çò de contrari m’alègre: veir se com un òme de condición umila se lhèue e prospère en tot assolidar-se ena prosperitat.
WEB-CONDES-CANTERBURY	Aguestes causes còsten gòi e son es que s’aurien de condar.
WEB-CONDES-CANTERBURY	Òc, comentèc er anfitrión.
WEB-CONDES-CANTERBURY	Pes campanes de Sant Pau!, que dides era vertat.
WEB-CONDES-CANTERBURY	Aguest monge fanfarrone massa.
WEB-CONDES-CANTERBURY	Mentèc ara Fortuna vestida damb un mantèl o causa semblabla.
WEB-CONDES-CANTERBURY	Tanben mentèc ara tragèdia, coma auetz escotat.
WEB-CONDES-CANTERBURY	Redena!.
WEB-CONDES-CANTERBURY	Plorar e planher-se sus aquerò que s’a passat non a remèdi.
WEB-CONDES-CANTERBURY	Tanben ei penible escotar causes tristes, tau coma auetz dit.
WEB-CONDES-CANTERBURY	Senhor monge, qu’ei pro!
WEB-CONDES-CANTERBURY	Que Diu vos age!
WEB-CONDES-CANTERBURY	Eth vòste relat shòrde ath grop.
WEB-CONDES-CANTERBURY	Que non vau un sò horadat: manque alegría e tantarra.
WEB-CONDES-CANTERBURY	Per tant, senhor monge, senhor Pèire, qu’atau se cridaue, vos prègui que mos condetz quauquarren desparièr.
WEB-CONDES-CANTERBURY	Se non auesse estat peth trinhonar des campanetes que pengen dera vòsta brida mos auríem adormit toti, a maugrat de qué era hanga ei aciu plan prigonda.
WEB-CONDES-CANTERBURY	Qu’auríetz condat en bades era vòsta istòria, pr’amor que, coma diden es sabents, eth hèt de non auer auditòri non ajude a condar un conde.
WEB-CONDES-CANTERBURY	Se bèth un relate quauquarren interessant, tostemp cuelhi eth messatge.
WEB-CONDES-CANTERBURY	Senhor, didetz-mos bèra causa sus era caça, se vos platz.
WEB-CONDES-CANTERBURY	Non, repliquèc eth monge.
WEB-CONDES-CANTERBURY	Non è talents de jogar.
WEB-CONDES-CANTERBURY	Alavetz er anfitrión, damb lenguatge rude e dret, se dirigic de seguit ath capelhan de monges:
WEB-CONDES-CANTERBURY	Apressatz-vos, senhor prèire, vietz, apressatz-vos, mossen Joan!
WEB-CONDES-CANTERBURY	Condatz-mos quauquarren qu’alègre eth nòste còr.
WEB-CONDES-CANTERBURY	Va, encara que cavauquetz sus un rossin.
WEB-CONDES-CANTERBURY	Qu’ei parièr qu’era vòsta montura sigue prauba e prima!
WEB-CONDES-CANTERBURY	Se vos servís, qu’ei parièr.
WEB-CONDES-CANTERBURY	Tietz eth còr alègre!
WEB-CONDES-CANTERBURY	Aquerò ei çò qu’impòrte.
WEB-CONDES-CANTERBURY	Òc, òc senhor.
WEB-CONDES-CANTERBURY	Atau parlèc a toti e a cada un de nosati aguest doç prèire, aguest òme de Diu, mossen Joan.
WEB-CONDES-CANTERBURY	Ara seguida comencèc eth relat.
WEB-CONDES-CANTERBURY	Qu’auie amiat ua vida plan dura e simpla, dès que deishèc d’èster esposa, pr’amor qu’auie pòques proprietats e ingrèssi.
WEB-CONDES-CANTERBURY	Se mantenguie era e es sòns dus hilhs, minjant aquerò que Diu les manaue: possedie tres granes truèges, non mès, tres vaques e ua oelha cridada Molí.
WEB-CONDES-CANTERBURY	Era sala e eth minjador a on era avalaue es sues frugales parves èren caperadi de soja.
WEB-CONDES-CANTERBURY	Non auie besonh de sauces picantes, pr’amor que cap aliment delicat arribaue enes sòns pòts.
WEB-CONDES-CANTERBURY	Era sua dièta alimentària qu’ère parièra ath sòn abitatge.
WEB-CONDES-CANTERBURY	E, atau, jamès queiguec malauta per minjar massa; ua dièta moderada, exercici e un còr satisfèt èren tota era sua medecina.
WEB-CONDES-CANTERBURY	Cap tipe de gota l’empedie barar, cap tipe d’apoplexia la preocupaue; non beuie vin, ne blanc ne nere.
WEB-CONDES-CANTERBURY	Era màger part des plats que se mestrauen ena sua taula èren blanqui e neri: lèit e morisco (aliments que jamès li mancauen), heda fregida e, bèth còp, un o dus uèus; pr’amor qu’era ère leitèra de pòca importància.
WEB-CONDES-CANTERBURY	Auie un pati tancat e entornejat d’ua hòssa seca pera part exteriora, qu’en eth sauvaue un poth cridat Chantecler.
WEB-CONDES-CANTERBURY	Cantant que non auie rivau en tot eth país.
WEB-CONDES-CANTERBURY	Era sua votz ère mès doça qu’era der òrgue que sonaue ena glèisa es dies de missa.
WEB-CONDES-CANTERBURY	Eth sòn cant ère mès exacte qu’un relòtge o qu’eth deth campanau dera abadia.
WEB-CONDES-CANTERBURY	Sabie per instint cada revolución dera linha equinocciau en aquera población, donques que cada quinze grads, ara ora precisa, solie cantar matematicament.
WEB-CONDES-CANTERBURY	Era sua cresta ère mès ròia qu’era milhor deth corrau, e eth sòn perfil, merletat coma eth mur d’un castèth.
WEB-CONDES-CANTERBURY	Eth sòn bèc, nere, ludie coma eth carbon; es sues pautes e dits, de color blu cèu, e es ungles, mès blanques qu’un liri; es sues plumes auien eth color d’aur brunit.
WEB-CONDES-CANTERBURY	Aguest nòble poth auie ath sòn cargue 7 garies entath sòn gòi; qu’èren es sues companhes e aimantes, e totes se li retirauen en colorum.
WEB-CONDES-CANTERBURY	Ara qu’auie es colors mès polidi en còth la cridauen era beròia Madame Pertelote.
WEB-CONDES-CANTERBURY	Qu’ère cortesa, auie fòrça tacte, elegància e sabie èster ua bona companha.
WEB-CONDES-CANTERBURY	Ère tan beròia, qu’eth còr de Chantecler li pertanhie e ère fèrmament estacat ath sòn dès qu’era auie solet ua setmana.
WEB-CONDES-CANTERBURY	Be n’ère d’erós eth, damb eth sòn amor!
WEB-CONDES-CANTERBURY	En trincar eth dia, quina delícia entener-les cantar en doç acòrd “eth mèn amor se n’a anat”!
WEB-CONDES-CANTERBURY	Pr’amor que, en aqueri tempsi, m’an condat qu’es animaus e es audèths sabien parlar e cantar.
WEB-CONDES-CANTERBURY	Plan, donc, se passèc qu’un maitin, plan d’ora, tant que Chantecler ère seigut damb es sues esposes ath cant dera beròia Pertelote sus era garièra der abitatge, comencèc a panteishar coma un òme qu’a ua terribla malajadilha quan dormís.
WEB-CONDES-CANTERBURY	En enténer Pertelote aqueth sarabat s’espauric e exclamèc:
WEB-CONDES-CANTERBURY	Còr mèn, estimat, qué t’a arribat?
WEB-CONDES-CANTERBURY	Per qué panteishes atau?
WEB-CONDES-CANTERBURY	T’auries d’avergonhar.
WEB-CONDES-CANTERBURY	Chantecler repliquèc:
WEB-CONDES-CANTERBURY	Se te platz, non te’n hèsques.
WEB-CONDES-CANTERBURY	Soniaua qu’èra ara madeish en ua angoisha tau, qu’eth mèn còr encara ei en tot tremolar de pòur.
WEB-CONDES-CANTERBURY	Pro que volgue Diu que sigue favorable eth mèn sòmi e desliure eth mèn còs d’entrar en crotón lord!
WEB-CONDES-CANTERBURY	Pr’amor que soniè que, tant que passejaua d’un costat en aute peth nòste pati, vedí a ua creatura, que se retiraue a un gosset, damb talents d’agarrar-me e hèr-me passar a milhor vida.
WEB-CONDES-CANTERBURY	Encara sò miei mòrt de pòur per çò deth sòn aspècte.
WEB-CONDES-CANTERBURY	Non ei estranh que panteishèssa.
WEB-CONDES-CANTERBURY	Au, au, repliquèc era.
WEB-CONDES-CANTERBURY	Non te hè vergonha, pauruc?
WEB-CONDES-CANTERBURY	Per Diu, qu’ei enes cèus, qu’acabes de pèrder eth mèn còr e eth mèn amor.
WEB-CONDES-CANTERBURY	Juri aciu madeish que non posqui estimar a un covard.
WEB-CONDES-CANTERBURY	Pr’amor que, diguen çò que volguen es hemnes, era vertat ei que totes desiram s’ei posible marits que siguen valents, sabents, generosi e meritants dera nòsta confiança; non volem aganidi, ne estupids, ne as que s’espaurissen quan ven ua arma; tanpòc as fanfarrons.
WEB-CONDES-CANTERBURY	Per amor de Diu!
WEB-CONDES-CANTERBURY	Com non te hè vergonha de dider-li ara tua estimada que i a quauquarren que te cau pòur?
WEB-CONDES-CANTERBURY	Qu’ei que non as còr d’òme damb aguesta barba qu’amies?
WEB-CONDES-CANTERBURY	Ai de jo!
WEB-CONDES-CANTERBURY	Qu’ei que t’espaurissen es sòmis?
WEB-CONDES-CANTERBURY	Diu sap qu’es sòmis non son qu’estupiditats.
WEB-CONDES-CANTERBURY	Es sòmis son eth resultat de minjar massa; a viatges les còsten es bugassi en estomac e ua barreja d’umors massa abondosi.
WEB-CONDES-CANTERBURY	Desencusa-me, mès sò segura de qué eth sòmi qu’aueres anet vie der excès de bila ròia ena sang, qu’ei çò que hè qu’era gent age terribles mausòns restacadi damb flèches, lengües ròies de huec, enòrmes bèsties enforismades de color ròi, lutes e gossets de totes es mides e formes.
WEB-CONDES-CANTERBURY	Exactament madeish qu’eth sentiment nere dera malenconia hè que fòrça gent criden enes sues malajadilhes quan dormissen, en sénter eth temor d’ossi o taures neri, o d’èster arrossegadi per diables neri tanben.
WEB-CONDES-CANTERBURY	Te poiria condar d’auti umors que còsten fòrça rarrabastatges ara gent mentre dormís, mès que voi acabar çò de mès lèu posible.
WEB-CONDES-CANTERBURY	Per cèrt, non siguec Caton, aqueth òme tan sabent, que didec un còp: “Non ne hèsques cabau des sòmis”?
WEB-CONDES-CANTERBURY	Per vida mia e pera mia amna, eth milhor conselh que te posqui balhar ei que te purgues d’aguesti dus umors.
WEB-CONDES-CANTERBURY	Aguesta qu’ei era vertat.
WEB-CONDES-CANTERBURY	Entà estauviar temps, coma que non i a potecari ena ciutat, te diderè jo madeisha es tipes d’èrbes que t’ajudaràn a recuperar era santat.
WEB-CONDES-CANTERBURY	En nòste pròpri pati traparè es èrbes qu’es sues proprietats naturaus te purgaràn de cap a pès.
WEB-CONDES-CANTERBURY	Mès, per amor de Diu, non te’n desbrembes!.
WEB-CONDES-CANTERBURY	Tu qu’as un temperament molt coleric, per çò que te cau sajar qu’eth solei de meddia non te trape plen d’umors caudi, pr’amor que s’aguest ei eth tòn estat, me jògui dus pennys que cuelheràs fèbres tercianes o ua calor que te costarà era mòrt.
WEB-CONDES-CANTERBURY	Pendent un parelh de dies te cau seguir ua dièta leugèra de vèrmes, abans de préner es laxatius: laurèr, èrba de Santa Margarida, misharnons, ellebòr (totes creishen aciu), eufòrbia, o era gèdra deth nòste polit jardin.
WEB-CONDES-CANTERBURY	Pica-les aciu madeish a on creishen e minja-te-les.
WEB-CONDES-CANTERBURY	Coratge, marit, per amor de Diu!
WEB-CONDES-CANTERBURY	Que non te cau pòur d’aguesta malajadilha!
WEB-CONDES-CANTERBURY	Aquerò qu’ei tot.
WEB-CONDES-CANTERBURY	Senhora, repliquèc eth poth, fòrça gràcies pera tua información.
WEB-CONDES-CANTERBURY	Totun, per çò que hè a Caton, que tanta fama auec pera sua sabença, a maugrat qu’escriuec que non mos auem de preocupar des sòmis, per Diu que traparàs fòrça opinions contràries en libres ancians escrits per òmes de màger autoritat que Caton; que me pòs creir.
WEB-CONDES-CANTERBURY	An demostrat perfèctament, per experiencia, qu’es sòmis son auguris des alegries e penes que patiram ena nòsta vida actuau.
WEB-CONDES-CANTERBURY	Que non mos ac cau discutir; era experiéncia mos balhe era pròva.
WEB-CONDES-CANTERBURY	Per çò que, de besonh, les calec desseparar-se aquera net, en tot anar cada un en ua aubèrja desparièra e acceptant era que se les aufrie.
WEB-CONDES-CANTERBURY	Plan, donc, molt abans de trincar eth dia, se passèc qu’aguest darrèr sonièc que, mentre ère en lhet, eth sòn amic lo cridaue:
WEB-CONDES-CANTERBURY	Ai de jo!
WEB-CONDES-CANTERBURY	Que serè assassinat aguesta net en aguest estable de bòs a on me lòtgi.
WEB-CONDES-CANTERBURY	Vene a ajudar-me, frair, o morirè.
WEB-CONDES-CANTERBURY	Vene de seguit!
WEB-CONDES-CANTERBURY	Mès qu’ac tornèc a soniar dus còps mès, e eth tresau còp li semblèc qu’eth sòn amic se l’apressaue e li didie:
WEB-CONDES-CANTERBURY	Guarda aguestes herides tacades de sang!
WEB-CONDES-CANTERBURY	Lhèua-te d’ora peth maitin e ena porta occidentau dera ciutat veiràs un car plen de hiems a on, secretament, an amagat eth mèn cadavre.
WEB-CONDES-CANTERBURY	Non ac dobtes: artura aguest car.
WEB-CONDES-CANTERBURY	Se vòs saber era vertat, siguí assassinat per çò deth mèn aur”.
WEB-CONDES-CANTERBURY	E damb aguest ròstre esblancossit e guardades pietoses me balhèc toti es detalhs deth sòn assassinat.
WEB-CONDES-CANTERBURY	Quan arribèc en estable de bòs, lo comencèc a cridar, mès er ostalèr li didec:
WEB-CONDES-CANTERBURY	Eth vòste amic se n’a anat, senhor.
WEB-CONDES-CANTERBURY	Gessec dera ciutat a trincar deth dia.
WEB-CONDES-CANTERBURY	Alavetz, en votz nauta demanèc resvenja e justíca per aguest crim cometut:
WEB-CONDES-CANTERBURY	Qu’ei laguens d’aguest car, tibat e regde, damb era sua boca totafèt dubèrta.
WEB-CONDES-CANTERBURY	Anatz a cercar as magistrats qu’era sua missión ei mantier er orde ena ciutat, Ajuda!
WEB-CONDES-CANTERBURY	Auxili!
WEB-CONDES-CANTERBURY	Eth mèn amic jatz aquiu mòrt, aquiu laguens!
WEB-CONDES-CANTERBURY	Era gent arribèc ath mès córrer e lancèc eth contengut deth car en solèr.
WEB-CONDES-CANTERBURY	Aquiu, ath miei des hiems, trapèren ar òme nauèth assassinat.
WEB-CONDES-CANTERBURY	Guardatz se com Nòste Senhor tostemp revèle es crims, donques qu’ei just e vertadèr.
WEB-CONDES-CANTERBURY	Aquerò ac vedem cada dia.
WEB-CONDES-CANTERBURY	Er assassinat ei tant abominable e odiós dauant dera justicia de Diu, que non pòt tier que rèste amagat pendent dus o tres ans.
WEB-CONDES-CANTERBURY	Aguesta qu’ei era mia pensada.
WEB-CONDES-CANTERBURY	Ath delà, en capitol següent deth madeish libre trapè, e non exageri, era istòria de dus òmes que, per bèra rason, aurien estat ja en tot crotzar eth mar entà un país luenhant, se non auessen patit eth vent en contra e s’aueren de demorar en ua ciutat proxima ath pòrt.
WEB-CONDES-CANTERBURY	Atau, donc, se n’anèren a dormir damb er in de sarpar londeman.
WEB-CONDES-CANTERBURY	Mès a un des dus òmes, quan dormie, l’arribèc ua causa meravilhosa.
WEB-CONDES-CANTERBURY	Se sarpes deman, t’estofaràs; qu’ei aquerò tot çò que me cau dider-te.
WEB-CONDES-CANTERBURY	Cap sòmi m’espaurirà ne empedirà que me tenga as mèns ahèrs, li repliquèc.
WEB-CONDES-CANTERBURY	Que non li balhi cap importància ath tòn sòmi.
WEB-CONDES-CANTERBURY	Non ei senon un param.
WEB-CONDES-CANTERBURY	Era gent tostemp sònie damb chots, monards e tota sòrta de causes que d’eres arrés ne compren eth sentit; causes que jamès sigueren ne jamès serán.
WEB-CONDES-CANTERBURY	Mès çò que jo veigui ei que tu te vòs quedar aciu perdent eth temps e non profitar era marèa.
WEB-CONDES-CANTERBURY	Plan, donc, Diu se’n sap de qué me hè dò, mès bon dia!.
WEB-CONDES-CANTERBURY	Mès abans qu’eth viatge per mar auesse arribat ena mitat dera singlada (non me demanes eth perqué o qué siguec çò que non anèc ben), era quilha deth vaishèth siguec arrincada per bèth accident e eth vaishèth se n’anèc ath hons damb era sua tripulación, dauant dera guardada de d’auti vaishèths pròches qu’auien sarpat ath madeish temps.
WEB-CONDES-CANTERBURY	Lo liegí ena vida de Sant Kenelmo, eth hilh de Kenulfo, eth gran rei de Mercia.
WEB-CONDES-CANTERBURY	Un dia abans d’èster assassinat, auec ua vision deth sòn sòmi.
WEB-CONDES-CANTERBURY	Era sua hilhuquèra l’ac interpretèc peth menut e l’avertic que se sauvèsse d’ua traïson; mès coma que sonque auie sèt ans, non ne hec cabau des sòmis; autant brave ère eth sòn esperit.
WEB-CONDES-CANTERBURY	Per Diu!
WEB-CONDES-CANTERBURY	Balharia era mia camisa tà qu’auéssetz liejut era istòria coma la liegí jo.
WEB-CONDES-CANTERBURY	Ath delà, te prègui que consultes er Ancian Testament.
WEB-CONDES-CANTERBURY	Qu’ei que Daniel pensaue qu’es sòmis èren ua pegaría?
WEB-CONDES-CANTERBURY	Lieg tanben sus Jusèp, e veiràs s’es sòmis, a viatges (que non digui tostemp), son o non son avisi d’eveniments deth futur.
WEB-CONDES-CANTERBURY	Pensa en Faraon eth rei d’Egipte, e en sòn Majordòm e eth sòn pastissèr.
WEB-CONDES-CANTERBURY	Dilhèu es sòns sòmis non aueren cap conseqüéncia?
WEB-CONDES-CANTERBURY	Per exemple, qué te semble aquerò de Creso, eth rei de Lidia?
WEB-CONDES-CANTERBURY	Non sonièc qu’ère seigut en un arbe, causa que significaue que serie penjat?
WEB-CONDES-CANTERBURY	E, dempús, qu’auem tanben a Andromaca, era esposa de Hector.
WEB-CONDES-CANTERBURY	Aquera madeisha net abans de qué Hector perdesse era vida, era sonièc que peririe s’anaue a combàter aqueth dia.
WEB-CONDES-CANTERBURY	Era l’avertic, mès que siguec inútil: partic a lutar sense hèr-ne cabau, e Aquiles l’aucic.
WEB-CONDES-CANTERBURY	Mès aguesta ei ua istòria massa longa entà condar-la ara: que ja lèu hará dia.
WEB-CONDES-CANTERBURY	Me cau partir.
WEB-CONDES-CANTERBURY	Ath diable damb eri!
WEB-CONDES-CANTERBURY	Non les posqui tier!
WEB-CONDES-CANTERBURY	Senhora Pertelote, t’asseguri que, en ua causa, Diu òc qu’a estat bontadós damb jo: tostemp que campi er encantament deth tòn ròstre e aguesti cercles ròis qu’enròden es tòns uelhs, toti es mèns temors despareishen.
WEB-CONDES-CANTERBURY	Qu’ei ua vertat der Evangèli que Mulier est hominis confusio; senhora, eth significat en latin ei: era hemna ei era complèta alegría e felicitat der òme.
WEB-CONDES-CANTERBURY	Donques, coma te didia, quan de net nòti eth tòn mòfle costat ath cant deth mèn (malastre qu’eth nòste barron deth garièr sigue tant estret que non posca montar-te!
WEB-CONDES-CANTERBURY	E, dident aquerò, baishèc, donques que ja hège dia, e ath sòn darrèr totes es garies.
WEB-CONDES-CANTERBURY	Cacaregèc entà cridar-les, pr’amor qu’auie trapat un gran de milhòc en pati.
WEB-CONDES-CANTERBURY	Qu’ère reiau e majestuós e ja non cranhie arren; agarrèc a Pertelote vint còps e la montèc tanben vint còps, abans d’acabar eth dia.
WEB-CONDES-CANTERBURY	Que semblaue un esquiu león; se hège veir caminant de naut en baish, coma se non volesse cauishigar eth solèr; quan trapaue un gran de milhòc cacarejaue e totes es hemnes acodien de seguit.
WEB-CONDES-CANTERBURY	Mès, vau a deishar a Chantecler en tot neurir-se coma un prince reiau en sòn palai e relatarè era aventura que l’arribèc.
WEB-CONDES-CANTERBURY	Eth mes de mars (qu’en eth comencèc eth mon e Diu creèc ar òme) s’auie passat complètament e auien passat trenta dus dies d’aguest prumèr de mars, quan Chantecler caminant capinaut damb es sues sèt hemnes ath costat, lheuèc era guardada entath solei (que se trapaue a vint-e-un grads e mès en signe de Taure) e se’n sabec per simple instint de qué èren es nau.
WEB-CONDES-CANTERBURY	Deishèc anar un alègre quiquiriquí e higec:
WEB-CONDES-CANTERBURY	Eth solei s’a lheuat mès de quaranta un grad en cèu.
WEB-CONDES-CANTERBURY	Senhora Pertelote, reina deth mèn còr, escota ad aguesti audèths erosi.
WEB-CONDES-CANTERBURY	Com canten!
WEB-CONDES-CANTERBURY	Guarda se com brotoen aguestes flors!
WEB-CONDES-CANTERBURY	Ça que la, un moment dempús se traparie en un grèu trebuc, donques que ja sabem qu’ara felicitat li seguís era aflicción.
WEB-CONDES-CANTERBURY	Diu sap plan ben qu’es gòis terrenaus passen lèu; e un retoric que sàpie escríuer poesía eleganta poirà confirmar qu’aquerò ei cèrt sense cap pòur de mancar ara vertat.
WEB-CONDES-CANTERBURY	Que m’escoten es òmes sabents!
WEB-CONDES-CANTERBURY	Balhi era mia paraula de qué aguest relat ei tan cèrt coma eth libre de sir Lancelot deth Lago, a qui es hemnes autant veneren.
WEB-CONDES-CANTERBURY	Mès entornem entath tèma.
WEB-CONDES-CANTERBURY	Avisat d’auança per un “sòmi” supraterrenau, se passèc qu’un vop, nere coma eth carbón, traïdor e sense principis, qu’auie viscut pendent tres ans en un petit bòsc pròche, auie penetrat, a trauèrs dera clòsa, en interior deth corrau qu’er orgulhós Chantecler solie frequentar damb es sues esposes.
WEB-CONDES-CANTERBURY	S’ajoquèc en un camp de caulets a on s’amaguèc enquia lèu meddia, demorant eth moment avient de lançar-se sus Chantecler, madeish que hèn es assassins que demoren eth moment d’aucir.
WEB-CONDES-CANTERBURY	Ò, traïdor criminau qu’ès ara demora en tòn amagader!
WEB-CONDES-CANTERBURY	Ò, tu, dusau Iscariòt, nau Ganelon!
WEB-CONDES-CANTERBURY	Faus ipocrita!
WEB-CONDES-CANTERBURY	Ò, tu, dusau Sinon, aguest grèc que li balhèc a Troia era aflicción totau!
WEB-CONDES-CANTERBURY	A, Chantecler, maudit sigue eth dia que baishères volant des barrons deth corrau!
WEB-CONDES-CANTERBURY	Eth tòn sòmi pro que t’avertic de qué aqueth podie èster un dia perilhós entà tu.
WEB-CONDES-CANTERBURY	Mès se passe que, coma opinen quauqui sabents, çò que Diu a previst a d’arribar indefectiblament.
WEB-CONDES-CANTERBURY	Totun, jo non posqui arribar ath hons dera qüestion coma aqueth sant teològ Sant Agustin, Boecio o eth bisbe Bradwardine e dider-vos s’era divina presciéncia de Diu ahisque necessariament a un tà que realize quinsevolh acte en particular (quan digui “necessariament” voi díder “sense mès” o s’un ei en situación de decidir liurament çò que hará o deisharà de hèr, autanplan quan Diu sap per auança qu’er acte en qüestion aurà lòc o s’eth hèt de què ac sàpie non obligue en absolut exceptat per “necessitat condicionau”).
WEB-CONDES-CANTERBURY	En taus problèmes non entri en absolut.
WEB-CONDES-CANTERBURY	Eth mèn conde, coma podetz enténer, solet tracte d’un poth que ne hec cabau deth conselh dera sua hemna (damb resultats desastrosi) e baishèc en corrau eth madeish maitin dempús deth sòmi que vos è condat.
WEB-CONDES-CANTERBURY	Es conselhs des hemnes sòlen èster fataus.
WEB-CONDES-CANTERBURY	Eth prumèr conselh de hemna mos hec a vier a toti dolor e hec qu’Adam siguesse expulsat deth Paradís qu’en eth ère tant erós e tan comòde.
WEB-CONDES-CANTERBURY	Mès deishem aquerò de cornèr, pr’amor que non pòt oféner ad arrés mespredar eth conselh femenin.
WEB-CONDES-CANTERBURY	Qu’ac digui de trufaría.
WEB-CONDES-CANTERBURY	Liegetz es autors que tracten eth tèma e vo’n saberatz de çò qu’an eri de condar sus es hemnes.
WEB-CONDES-CANTERBURY	Jo sonque me limiti a dider-vos es paraules deth poth, non es mies, segontes es quaus es hemnes son divinitats.
WEB-CONDES-CANTERBURY	Precisament jo non me posqui imaginar que pogue vier d’eres cap mau.
WEB-CONDES-CANTERBURY	Pertelote ère fòrça erosa cuelhent un banh de povàs en sable e totes es sues fraies se trapauen aquiu cuelhent eth solei, tant que Chantecler cantaue damb mès alegría qu’ua sirena en mar (Fisiològ afirme que canten ben e damb alegría), quan es sòns uelhs se tachèren en ua parpalhòla que volaue pes caulets e vedec ath vop aquiu amagat, ajocat e ara demora.
WEB-CONDES-CANTERBURY	Que se li gelèc un quiquiriquí ena gòrja e sentec temor coma un òme agarrat peth panic e sorrisclèc: “cocococ”; ja sabem qu’un animau sent desirs irrefrenables de húger quan ve ath sòn enemic naturau, encara que jamès age botat es sòns uelhs en eth.
WEB-CONDES-CANTERBURY	Atau, quan Chantecler lo vedec aurie hujut s’eth vop non auesse exclamat de seguit:
WEB-CONDES-CANTERBURY	Bon dia, senhor, a on vatz?
WEB-CONDES-CANTERBURY	Com ei que vos còsti temor, se sò eth vòste amic?
WEB-CONDES-CANTERBURY	Que seria un monstre se vos costèssa bèth mau o dammatge.
WEB-CONDES-CANTERBURY	Que non è vengut a espiar-vos; era vertadèra rason d’èster jo aciu ei entà entener-vos cantar.
WEB-CONDES-CANTERBURY	De vertat vos diqui qu’auetz ua votz tan polida coma era d’un àngel deth cèu, e ath delà botatz mès sentiment cantant que Boecio o quinsevolh aute cantaire.
WEB-CONDES-CANTERBURY	Eth vòste brave pair, que Diu l’age, e tanben era vòsta mair solien auer era amabilitat de visitar era mia casa damb grana satisfacción mia.
WEB-CONDES-CANTERBURY	Que me shautarie poder-vos acuélher ena mia casa tanben.
WEB-CONDES-CANTERBURY	Pr’amor qu’en aquerò de cantar, que me demora cèc se bèth còp è escotat a quauquarrés cantar peth maitin milhor qu’ac hège eth vòste pair, se non ètz vos madeish.
WEB-CONDES-CANTERBURY	Reaument tot aquerò que cantaue li gessie deth còr.
WEB-CONDES-CANTERBURY	Entà arténher es nòtes mès nautes, se botaue tan regde que semblaue qu’es uelhs siguessen tachadi; se quilhaue de puntetes e, estirant eth sòn estirat e long còth, deishaue anar eth sòn potent quiquiriquí.
WEB-CONDES-CANTERBURY	Ath delà ère un poth de grana perspicàcia e non i auie arrés en parçan que lo depassèsse en cant e sabença.
WEB-CONDES-CANTERBURY	Qu’è liejut ena òbra Burnel eth saumet, entre d’auti vèrsi, quauquarren sus aqueth famós poth qu’eth hilh d’un prèire, quan encara ère joen e alhocardit, li trinquèc ua pauta e aquerò li costèc ath prèire pèrder eth cargue; mès, plan que òc, non se pòt comparar era intelligéncia d’aqueth poth e era sabença e discreción deth vòste pair.
WEB-CONDES-CANTERBURY	Ara, senhor, per caritat, cantatz, e veigam s’ètz capable d’imitar ath vòste pair.
WEB-CONDES-CANTERBURY	Chantecler comencèc a botjar es ales, encantat per çò d’aguesta vantaria e sense sospechar cap traïson.
WEB-CONDES-CANTERBURY	Vosati, nòbles, vos cau saber que i a mès vantaires enes vòstes cors, que mentissen entà complader-vos, que aqueri que vos diden era vertat.
WEB-CONDES-CANTERBURY	Liegetz çò qu’afirme er Eclesiastés sus era adulación e tietz compde dera sua astúcia.
WEB-CONDES-CANTERBURY	Chantecler se quilhèc sus es puntes des pès damb eth còth estirat entà dehòra e es uelhs fixi e comencèc a cantar çò mès fòrt que podec.
WEB-CONDES-CANTERBURY	En un virament de uelhs, Maesse Russef, eth vop, sautèc sus eth, agarrèc a Chantecler peth còth, se lo botèc en lomb e se lo hec a vier entath bòsc, pr’amor que non i auie arrés que lo podesse acaçar.
WEB-CONDES-CANTERBURY	Ò destin inevitable!
WEB-CONDES-CANTERBURY	Quin malastre que Chantecler abandonèsse es barrons!
WEB-CONDES-CANTERBURY	Quin malastre tanben qu’era sua esposa non prestrèsse era atención deguda as sòmis premonitòris!
WEB-CONDES-CANTERBURY	Per cèrt, que tota aguesta mala sòrt arribèc en diuendres.
WEB-CONDES-CANTERBURY	Ò, Venus, divessa deth plaser!, Chantecler ère eth tòn adorador e te servie damb totes es sues fòrces, mès per gòi que per multiplicar era raça.
WEB-CONDES-CANTERBURY	Com s’explique que li permetes morir en dia que te pertanh?
WEB-CONDES-CANTERBURY	Ò, estimat e eminent mèstre Godofredo, que tant emotiuament heres era elegia dera mòrt deth nòble rei Ricard quan moric trauessat per ua flècha!
WEB-CONDES-CANTERBURY	Pro qu’auessa jo era tua adretia e era tua mestria en planher-te amarament deth diuendres, coma ac heres, donques que siguec diuendres quan aguest rei moric!
WEB-CONDES-CANTERBURY	Alavetz poiria demostrar-te com compausi ua elegia sus era agonia e eth terror de Chantecler!.
WEB-CONDES-CANTERBURY	Solide qu’es daunes troianes non deishèren anar tau crit de lamentación quan (segontes se mos conde ena Eneida) queiguec Ilion, e Pirro, damb era espada desgainada, agarrèc ath rei Priamo pera barba e l’aucic, coma eth que deishèren anar aqueres garies espaurides quan hugien dempús de veir com se hègen a vier a Chantecler.
WEB-CONDES-CANTERBURY	Ara plan, aquera que mès cridèc siguec Pertelote: fòrça mès qu’era esposa d’Asdrubal quan moric eth sòn espós.
WEB-CONDES-CANTERBURY	Es romans usclèren Cartago, e era, plia de frenetica angonia, se lancèc de bon voler enes ahlames entà trapar era mòrt.
WEB-CONDES-CANTERBURY	Atau, aqueres desconsolades garies, cridèren madeish qu’es esposes des senadors quan Neron manèc usclar era ciutat de Roma, e aucic as sòns innocents esposi.
WEB-CONDES-CANTERBURY	Ara permetetz-me que torna ena mia istòria.
WEB-CONDES-CANTERBURY	Era prauba veuda, en enténer cridar e planher-se as garies, gessec ath mès córrer dera casa damb es sues dues hilhes, just entà veir ath vop húger entath bòsc en tot hèr-se a vier ath poth cargat sus es sòns lombs:
WEB-CONDES-CANTERBURY	Ajuda, ajuda, detietz ath lairon!
WEB-CONDES-CANTERBURY	Un vop!
WEB-CONDES-CANTERBURY	Un vop!
WEB-CONDES-CANTERBURY	Cridèren e correren ath sòn darrèr, seguidi d’ua multitud d’òmes damb paus.
WEB-CONDES-CANTERBURY	Toti arribèren corrent: Cool, eth gosset; Talbot e Garlans, damb Malkin, era puncèla, qu’encara amiaue era filosa ena man; es vaques e es vedèths, e enquia e tot es porcèths, acodiren a mand de crebar, espauridi pes idòls des gossets e sorriscles d’òmes e de hemnes.
WEB-CONDES-CANTERBURY	Ganholauen diables en lunfèrn.
WEB-CONDES-CANTERBURY	Es lits coaquèren coma se siguessen a punt de esgorjar-les; es auques lheuèren eth sòn vòl entàs arbes, espaurides; autanplan es abelhes gesseren bronzinant deth brunhon.
WEB-CONDES-CANTERBURY	Vos digui que Jack Straw e era sua còla, quan gesseren a caçar flamencs, jamès deishèren anar crits tant òrres e ensordants coma aqueth dia acaçant ath vop.
WEB-CONDES-CANTERBURY	Amiauen trompetes de laton, husta, còrnes e uassi e bohauen, brunzinèren e sonèren enquia que semblèc qu’eth cèu s’esbauçaue.
WEB-CONDES-CANTERBURY	Ara, escotatz, senhors, e vedetz se com era Fortuna còp sec càmbie d’opinion e en.honse er orgulh deth sòn enemic.
WEB-CONDES-CANTERBURY	Eth poth, deth lomb deth vop estant, se les apraièc entà parlar-li, a maugrat deth terror que sentie, e didec:
WEB-CONDES-CANTERBURY	Senhor, jo se siguessa vostè cridaria as perseguidors: “corretz entà casa estupids!
WEB-CONDES-CANTERBURY	Qu’era pèsta vos agarre!
WEB-CONDES-CANTERBURY	Eth vop responec:
WEB-CONDES-CANTERBURY	De vertat qu’ac vau a hèr.
WEB-CONDES-CANTERBURY	E, en parlar, eth poth profitèc era ocasión: se desliurèc dera boca deth vop e pugèc naut de tot d’un arbe.
WEB-CONDES-CANTERBURY	Quan eth vop vedec qu’eth poth s’auie escapat, exclamèc:
WEB-CONDES-CANTERBURY	A, Chantecler!
WEB-CONDES-CANTERBURY	Me semble que m’è portat fòrça mau damb tu quan t’espaurí en tot arrincar-te deth corrau.
WEB-CONDES-CANTERBURY	Mès t’asseguri que non pensaua hèr-te cap mau.
WEB-CONDES-CANTERBURY	Baisha e te diderè se qué anaua a hèr.
WEB-CONDES-CANTERBURY	Per Diu que te diderè era vertat!
WEB-CONDES-CANTERBURY	Ò, non, repliquèc eth poth.
WEB-CONDES-CANTERBURY	Qu’era malediccion quèigue sus ambdús, e mès sus jo s’artenhes enganhar-me un aute còp.
WEB-CONDES-CANTERBURY	Que non me convenceràs damb es tues vantaries tà que barra es mèns uelhs un aute viatge.
WEB-CONDES-CANTERBURY	Quinsevolh que les mantie clucadi de bon voler quan les aurie d’auer dubèrts de lan en lan, merite que Diu lo castigue.
WEB-CONDES-CANTERBURY	Non, didec eth vop.
WEB-CONDES-CANTERBURY	Aquerò ei çò que se passe quan un ei negligit e trebolat e cre ena adulación.
WEB-CONDES-CANTERBURY	Amics mèns, se credetz qu’aguesta istòria non ei senon ua farsa que tanh a un poth e a ua garia, Sant Pau ditz que tot çò qu’ei escrit, ei escrit entara nòsta instruccion e educación.
WEB-CONDES-CANTERBURY	Per tant, cuelhetz eth gran e deishatz era palha.
WEB-CONDES-CANTERBURY	Ara, Pair nòste, que se hèsque era tua volontat, coma ditz Nòste Senhor, e que mos hèsque a toti bravi e mos amie entath Cèu.
WEB-CONDES-CANTERBURY	Senhor capelhan de monges, didec er anfitrión immediatament.
WEB-CONDES-CANTERBURY	Benedides siguen es tues anques e es tòns testicles.
WEB-CONDES-CANTERBURY	Quin conde mès divertit aguest de Chantecler!
WEB-CONDES-CANTERBURY	Pera mia vida que se siguesses laïc series un perfècte trolhaire de garies.
WEB-CONDES-CANTERBURY	Pr’amor que s’as tant desir coma poder sexuau, te calerie diuèrses garies, segurament mès de sèt viatges dètz- e-sèt.
WEB-CONDES-CANTERBURY	Guardatz quina musculatura a aguest graciós prèire.
WEB-CONDES-CANTERBURY	Quin pièch mès ample e quin còth!
WEB-CONDES-CANTERBURY	Qu’a era guardada d’un esparvèr.
WEB-CONDES-CANTERBURY	Non li cau maquilhar-se es uelhs ne de ròi brasilat ne de carmín.
WEB-CONDES-CANTERBURY	Benedit sigues per aguest conde!
WEB-CONDES-CANTERBURY	Dempús d’aguest comentari, damb un ròstre alègre, li didec a un aute çò que veiratz.
WEB-CONDES-CANTERBURY	Donques qu’un còp campe a un òme ociós, aguest qu’ei ara demora d’ua forma contunha enquia atrapar-lo damb es sòns mil subtiles enganhes; l’agarre damb eth sòn hilat, sense encuedar-se’n aguest òme de qué ei agarrat per enemic, enquia que ja lo tie peth cothèr.
WEB-CONDES-CANTERBURY	Qu’auríem de trabalhar seriosament entà aufrir resisténcia ara ociositat, pr’amor qu’encara que sonque mos preocupam d’aguesta vida, ei evident qu’era dita ociositat ei ua maudida maganha que d’era non vie arren de bon o beneficiós.
WEB-CONDES-CANTERBURY	Era guitèra qu’a ara ociositat en aute extrèm dera correja, servint solet entà dormir, minjar, béuer e avalar eth producte deth trabalh des auti.
WEB-CONDES-CANTERBURY	Damb era fin d’aluenhar de nosati eth tipe d’ociositat qu’ei era encausa de tantes calamitats, è sajat de traduir aciu fidèument dera Legenda Aurea era sua gloriosa vida e passion, ó, tu, qu’era tua garlanda ei teishuda de liris e ròses!
WEB-CONDES-CANTERBURY	Me referisqui a tu, Santa Cecilia, vèrge e mártir.
WEB-CONDES-CANTERBURY	Tu qu’ès era flor de totes es vèrges; tu, de qui Sant Bernard gaudie escriuent; a tu t’invoquèc era prumèra en aguest principi.
WEB-CONDES-CANTERBURY	Permet-me celebrar, ò tu, que consòles ath malerós pecador, era mòrt dera tua puncèla que, per merits pròpris, conquistèc era vida etèrna e obtenguec era sua victòria sus er enemic, coma poiratz liéger ena istòria que seguís.
WEB-CONDES-CANTERBURY	Tu, Puncèla e Mair, hilha deth tòn Hilh; tu, hònt de gràcia, baume des amnes pecadores, qu’en era era bontat de Diu decidic demorar: umila e, totun, exaltada per dessús de totes es creatures, tu ennoblires era nòsta pecadora natura enquia tau punt qu’eth Creador non mespredèc eth vestir e abrigar ath sòn Hilh en carn e uas e hèr d’Eth un èsser uman.
WEB-CONDES-CANTERBURY	Laguens deth benedit clastre des tues entralhes, er etèrn amor e era etèrna patz (deth mon trin, Senhor e Guida, a qui era tèrra, eth mar e eth cèu lauden etèrnament sense pòsa) cuelhec era forma umana.
WEB-CONDES-CANTERBURY	E tu, Vèrge Immaculada, amières enes tues entralhes ath Creador de totes es creatures e, ça que la, retengueres era tua puretat de puncèla.
WEB-CONDES-CANTERBURY	En tu era magnificéncia ei tan junhuda ara gràcia, ara bontat e ara pietat, que tu, solei d’excelléncies, non solet ajudes ad aqueri que te prèguen, senon qu’autanplan abans de qué es òmes solliciten era tua ajuda, soent, per çò dera tua grana bontat, depasses longament es sues pregàries e te convertisses en mètge des sues vides.
WEB-CONDES-CANTERBURY	Ò, beròia Vèrge, doça e benedida, ajuda ara a ua despatriada en aguest camp d’amarum!
WEB-CONDES-CANTERBURY	Rebremba ara hemna de Canaan que didec: “es gossets mingen es mores que quèn dera taula deth senhor”; e encara que jo siga ua indigna hilha d’Eva, e per tant, pecadora, accèpta, totun, era mia fe.
WEB-CONDES-CANTERBURY	E coma qu’era fe sense òbres ei estèrle, autreja-me er engenh e era oportunitat de trabalhar tant, que me posca escapar d’aguesta escura región.
WEB-CONDES-CANTERBURY	Ò, tu, qu’ès beròia e t’as vist tan ben agraciada, Mair de Crist, estimada hilha de Santa Anna, sigues era mia avocada en aguest plan naut lòc qu’en eth Hosanna se cante etèrnament!
WEB-CONDES-CANTERBURY	Illumina damb era tua lum era mia amna presoèra, trebolada pera contagiositat deth mèn còs e peth pes dera lascivitat terrenau es pes fauses afèccions.
WEB-CONDES-CANTERBURY	Ò, tu, eth mèn pòrt e refugi!
WEB-CONDES-CANTERBURY	Ò, sauvacion des que patissen penes e afliccions, ajuda-me ara, donques que sò a mand de començar eth mèn prètzhèt!
WEB-CONDES-CANTERBURY	Ça que la, li prègui ad aqueth que liege çò qu’escriui que me desencuse se non me preocupi d’ornar eth conde, pr’amor que sò en tot presentar es paraules e eth sentit d’aquerò qu’un escriuec en reveréncia pera santa.
WEB-CONDES-CANTERBURY	Jo simplament seguisqui eth curs dera sua vida e vos prègui que milhoretz eth mèn trabalh a on calgue.
WEB-CONDES-CANTERBURY	Prumèr de tot, voleria explicar era etimología deth nòm de Santa Cecilia jos era lum dera sua istòria.
WEB-CONDES-CANTERBURY	En anglés signifique “liri deth cèu” (coeli lilia), en representación dera pura castetat, dera virginitat; o dilhèu se cridèc “liri” per çò d’auer era blancor dera sua aunestetat, era frescor dera sua consciéncia e eth doç sabor dera bona fama.
WEB-CONDES-CANTERBURY	Alternatiuament, Cecilia equivau a díder “caminòu des cècs” (caecis via), degut ar exemple deth sòn ensenhament.
WEB-CONDES-CANTERBURY	O tanben, segontes è liejut, Cecilia ei compausat de Cèu (coelum) e Lea.
WEB-CONDES-CANTERBURY	Aciu, en sentit figurat, cèu signifique era sua santa contemplación, e Lea, era sua contunha activitat.
WEB-CONDES-CANTERBURY	Cecilia se pòt tanben interpretar d’aguesta manèra: “mancada de ceguetat” (caecitate carens), per çò dera grana lum dera sua sabença e des sues resplendentes vertuts.
WEB-CONDES-CANTERBURY	O tanben dilhèu eth nòm d’aguesta radianta vèrge vie de cèu (coelum) e leos, pr’amor qu’era pòt èster perfèctament cridada “un cèu entara gent” (un exemple de totes es òbres bones e senades).
WEB-CONDES-CANTERBURY	Pr’amor que leos signifique “gent” en anglés, e dera madeisha manèra que deth cèu se ve eth Solei, era Lua e es esteles, tanben en sentit espirituau un pòt veir en aguesta nòbla vèrge era magnanimitat dera fe, era perfècta claretat dera sua sabença e moltes òbres brilhantes e excellentes.
WEB-CONDES-CANTERBURY	Era gent culta an escrit qu’es esfères celèstes son velòces, redones e ardentes; Que tanben ère atau era blanca e beròia Cecilia, tostemp velòça e diligenta enes bones òbres, perfècta e sancera ena sua perseverança, tostemp arderosa damb era radianta ahlama dera caritat.
WEB-CONDES-CANTERBURY	Qu’acabi d’explicar eth sòn nòm.
WEB-CONDES-CANTERBURY	E è vist escrit que jamès cessèc d’estimar e témer a Diu o pregar-li entà que li conservèsse era sua virginitat.
WEB-CONDES-CANTERBURY	Ara plan, quan era anaue a maridar- se damb un joen cridat Valerian e arribèc eth dia dera nòça, ère tau era umilitat e pietat deth sòn esperit, qu’amiaue sus era pèth ua tela de saca, amagada jos ua tunica daurada que l’estaue fòrça ben.
WEB-CONDES-CANTERBURY	E quan er òrgue toquèc ua pèça musicau, era, ath laguens deth sòn còr, entonèc a Diu eth següent cant:
WEB-CONDES-CANTERBURY	Ò, Senhor, sauva era mia amna e eth mèn còs e mantie-les sense taca, entà que non perisca.
WEB-CONDES-CANTERBURY	Arribèc era net, e quan, segontes eth costum, se n’auie d’anar entath lhet damb eth sòn espós, li parlèc en privat ad aguest e li didec:
WEB-CONDES-CANTERBURY	Doç, volut e plan estimat espós.
WEB-CONDES-CANTERBURY	Te lo vau a condar se me prometes que non ac revelaràs ad arrés.
WEB-CONDES-CANTERBURY	Valerian se comprometèc jos jurament a que jamès la traïrie en cap circonstància, passèsse çò que passèsse.
WEB-CONDES-CANTERBURY	A tot darrèr li didec era:
WEB-CONDES-CANTERBURY	Qu’è un àngel que m’estime damb un amor tan gran, qu’autant se sò desvelhada coma dormida tostemp ei ara demora susvelhant eth mèn còs.
WEB-CONDES-CANTERBURY	S’eth ve que tu me tòques o me hès amor carnau, t’aucirà còp sec sense dobtà’c ne un solet moment, per çò que moriries ena flor dera joenessa.
WEB-CONDES-CANTERBURY	Mès se me protegisses damb un amor pur, per çò dera tua puretat t’estimarà coma a jo e te revelarà eth sòn resplendor e eth sòn gòi.
WEB-CONDES-CANTERBURY	Valerian, inspirat d’aguesta manèra damb era volontat de Diu, repliquèc:
WEB-CONDES-CANTERBURY	Se me cau fidar en tu, dèisha-me veir ad aguest àngel e dar-li un còp de uelh.
WEB-CONDES-CANTERBURY	S’ei un vertadèr àngel, actuarè coma m’as demanat; mès, s’estimes a un aute òme, alavetz, cre-me, vos aucirè a ambdús, aciu madeish damb aguesta espada.
WEB-CONDES-CANTERBURY	Ad aquerò Cecilia repliquèc de seguit:
WEB-CONDES-CANTERBURY	Que veiràs ar àngel s’atau ac vòs, mès qu’a d’èster damb era condicion de qué creigues en Jesucrist e recebes eth baptisme.
WEB-CONDES-CANTERBURY	Ges e fila-te entara Via Apia, qu’ei solet a tres miles dera ciutat, e parla damb era gent prauba que demore aquiu, segontes t’instruirè.
WEB-CONDES-CANTERBURY	Ditz-les que jo, Cecilia, te mani entada eri pr’amor de qué te hèsquen a vier enquiath brave ancian Urban per motius secrets e ua santa finalitat.
WEB-CONDES-CANTERBURY	Quan tu veigues a Sant Urban, ditz-li çò que t’è condat; e quan ages estat batiat e sigues net de pecat, alavetz, abans d’anar-te’n, veiràs ar àngel.
WEB-CONDES-CANTERBURY	Cossent damb aguestes instruccions, Valerian partic entath dit lòc e aquiu trapèc ad aguest sant varon Urban, tau coma se l’auie dit, amagat entre es catacombes des sants.
WEB-CONDES-CANTERBURY	Non perdec temps en dar-li eth messatge.
WEB-CONDES-CANTERBURY	Dempús de receber-lo, Urban lheuèc es mans d’alegria e deishèc qu’es lèrmes s’esguitlèssen pes sues caròles.
WEB-CONDES-CANTERBURY	Diu Totpoderós, ò Senhor Jesucrist!, didec eth.
WEB-CONDES-CANTERBURY	Tu, sembrador der ideau cast e Pastor de toti nosati, cuelh entà tu eth fruit d’aguest seme de castetat que Tu as semiat en Cecilia.
WEB-CONDES-CANTERBURY	Tau qu’ua abelha, laboriosa e innocenta, era tua puncèla Cecilia te servís contunhament.
WEB-CONDES-CANTERBURY	Er espós qu’a cuelhut, qu’ère coma un león rampant, l’a manat aciu entà tu, doç coma un anheret.
WEB-CONDES-CANTERBURY	E mentre er ancian anaue parlant, un aute ancian vestit damb ròbes d’ua blancor radianta, qu’amiaue ena sua man un libre escrit damb letres d’aur, s’apareishec de ressabuda e se quedèc quiet, de pès, dauant de Valerian.
WEB-CONDES-CANTERBURY	En veder-lo, Valerian queiguec en solèr espaurit e coma mòrt, e alavetz, er aute li comencèc a liéger eth libre:
WEB-CONDES-CANTERBURY	Totes aguestes paraules èren escrites en aur.
WEB-CONDES-CANTERBURY	Quan acabèc de lieger-les, er ancian exclamèc:
WEB-CONDES-CANTERBURY	Cres o non cres en aguestes paraules?
WEB-CONDES-CANTERBURY	Respon òc o non.
WEB-CONDES-CANTERBURY	Dempús d’aquerò, er ancian despareishec en aire, sense qu’eth sabesse a on auie anat, e eth Papa Urban hec d’eth un cristian aquiu madeish.
WEB-CONDES-CANTERBURY	Valerian entornèc en casa e trapèc a Cecilia de pès ena sua cramba damb un àngel.
WEB-CONDES-CANTERBURY	Er àngel amiaue ena sua man dues garlandes, ua de ròses e era auta de liris; me semble que li balhèc era prumèra a Cecilia e dempús era auta l’ac autregèc ath sòn marit Valerian.
WEB-CONDES-CANTERBURY	Sauva ben aguestes garlandes, damb puretat de còs e pensament sense taca, didec eth.
WEB-CONDES-CANTERBURY	Vo’les è hèt a vier entà vosati deth Paradís; vos asseguri que non se passiràn jamès, ne perderán era sua doça flaira, ne la veirà cap persona, se non ei que sigue casta e age en òdi ara marridesa.
WEB-CONDES-CANTERBURY	Per çò que hè a tu, Valerian, per auer reaccionat tan rapidament ath bon conselh, me pòs demanar çò que desires e te será autrejat.
WEB-CONDES-CANTERBURY	Ad aquerò Valerian repliquèc:
WEB-CONDES-CANTERBURY	Qu’è un frair qu’estimi mès qu’a cap òme.
WEB-CONDES-CANTERBURY	Tant que parlaue arribèc Tiburci, eth frair de Valerian.
WEB-CONDES-CANTERBURY	En percéber era flaira que se despenie des ròses e des liris, quedèc prigondament estonat ath sòn laguens.
WEB-CONDES-CANTERBURY	D’a on vie aguesta doça flaira a ròsa e liris que se nòte ena cramba en aguesta epòca der an?, didec.
WEB-CONDES-CANTERBURY	Dificilament era flaira serie tan penetranta se siguessa en tot cuelher-les damb era man.
WEB-CONDES-CANTERBURY	Era doça flaira que percebi en mèn còr a cambiat tot eth mèn anament.
WEB-CONDES-CANTERBURY	Qu’auem, li condèc Valerian, dues brilhantes e resplendentes garlandas: ua blanca coma era nhèu; era auta, rosada qu’es tòns uelhs non pòden veir.
WEB-CONDES-CANTERBURY	Mès coma qu’è pregat per tu entà que podesses aulorar-les, estimat frair, tanben les veiràs, se t’esdegues a creir e a conéisher era pura vertat.
WEB-CONDES-CANTERBURY	Tiburci responec:
WEB-CONDES-CANTERBURY	Ès en tot dider-me aquerò a jo o ac enteni en un sòmi?
WEB-CONDES-CANTERBURY	Com te’n sabes?, preguntèc Tiburci.
WEB-CONDES-CANTERBURY	T’ac vau a explicar, repliquèc Valerian.
WEB-CONDES-CANTERBURY	Era vertat me la mostrèc er àngel de Diu que tu tanben poiràs veir se renóncies as idòles e demores net; mès que non poiràs se seguisses atau.
WEB-CONDES-CANTERBURY	Sant Ambròsi decidic parlar sus eth miracle des dues garlandes en un des sòns prefacis.
WEB-CONDES-CANTERBURY	Er excellent e amorós Doctor, solemnament, ditz atau: “Entà recéber era palma deth martiri, Santa Cecilia, plia dera Gràcia de Diu, abandonèc eth mon e enquia e tot era sua jaça de matrimòni; siguec testimòni dera convèrsa entre Tiburci e Valerian a qui Diu ena sua bontat l’autregèc dues garlandes de flors leugèrament perfumades e se les manèc mejançant eth sòn àngel.
WEB-CONDES-CANTERBURY	Era puncèla amièc as dus òmes entara glòria etèrna.
WEB-CONDES-CANTERBURY	Eth mon a aprenut vertadèrament era recompensa dera casta devoción ar amor espirituau.
WEB-CONDES-CANTERBURY	Alavetz Cecilia li mostrèc clarament a Tiburci que totes es idòles èren complètament inútiles, donques que non solet son mudes, senon sordes; e l’ahisquèc a repudiar-les.
WEB-CONDES-CANTERBURY	Tiburci.
WEB-CONDES-CANTERBURY	En enténer aquerò, era lo punèc en pièch, plan contenta de qué podesse veir era vertat.
WEB-CONDES-CANTERBURY	A compdar d’aué, qu’ès eth mèn camarada, li didec aguesta benedida puncèla, beròia e estimada.
WEB-CONDES-CANTERBURY	Pr’amor que, seguic, dera madeisha manèra qu’er amor de Crist me hec esposa deth tòn frair, per aguest madeish motiu, donques qu’ès prèst a renonciar as tues idòles, te cuelhi per camarada aciu e ara.
WEB-CONDES-CANTERBURY	Vé-te’n ara damb eth tòn frair e que te batien; purifica-te, ath delà, entà poder contemplar eth ròstre der àngel que t’a parlat eth tòn friar.
WEB-CONDES-CANTERBURY	A qui?, exclamèc Valerian.
WEB-CONDES-CANTERBURY	Vòs díder ad aguest Urban qu’a estat condemnat a mòrt tanti viatges e demore en horats e cornèrs, aué aciu, deman aquiu, e non gause ne un solet còp a trèir eth cap dehòra?
WEB-CONDES-CANTERBURY	Se lo trapèssen e lo denoncièssen, l’usclarien en un fogairon e tanben a nosati entà hèr-li companhia.
WEB-CONDES-CANTERBURY	E mentre cercam ad aguesta Divinitat que s’amague aquiu en cèu, en aguest mon vam a acabar usclant en fogairon.
WEB-CONDES-CANTERBURY	Cecilia li responec damb decisión:
WEB-CONDES-CANTERBURY	Estimat frair, es òmes poirien plan ben crànher, e damb rason, pèrder es sues vides se non existisse ua auta vida qu’aguesta.
WEB-CONDES-CANTERBURY	Mès non te cau pòur: que i a ua auta vida que jamès poiràs pèrder.
WEB-CONDES-CANTERBURY	A trauèrs dera sua gràcia, eth Hilh de Diu mos ac a dat a conéisher.
WEB-CONDES-CANTERBURY	Eth Hilh d’aguest Pair que hec totes es causes; e, plan que òc, er esperit que ven deth Pair a dotat d’amna a totes es creatures damb intelligéncia e capacitat de rasonar.
WEB-CONDES-CANTERBURY	Enes sues parabòles e miracles, mentre ère en aguest mon, eth Hilh de Diu mos a mostrat que i a ua auta vida qu’en era es òmes pòden demorar.
WEB-CONDES-CANTERBURY	Estimada fraia, repliquèc Tiburci ad aquerò, non vies de dider-me ara madeish quauquarren parièr ad aquerò: que non i a qu’un Diu, un solet vertadèr Senhor?
WEB-CONDES-CANTERBURY	Com ei qu’ara me parles de tres?
WEB-CONDES-CANTERBURY	T’ac vau a explicar abans de qué aja acabat, didec era.
WEB-CONDES-CANTERBURY	Dera madeisha manèra qu’un òme possedís tres facultats, memòria, imaginación e intelligéncia, madeish pòt auer tres Persones en un solet Êsser Divin.
WEB-CONDES-CANTERBURY	Alavetz era comencèc a predicar-li seriosament sus era venguda de Crist en mon e li relatèc tot çò tanhent as sòns patiments e particularitats dera sua Passion: com, entà redimir ara Umanitat qu’ère negada en pecat mortau, eth Hilh de Diu se vedec obligat a víuer en aguest mon.
WEB-CONDES-CANTERBURY	Totes aguestes qüestions les expliquèc a Tiburci.
WEB-CONDES-CANTERBURY	Dempús d’aquerò, plen de santa aspiración, se n’anèc damb Valerian a veir ath Papa Urban, que balhèc gràcies a Diu e lo batièc damb eth còr claufit de gòi e d’alegria.
WEB-CONDES-CANTERBURY	Aquiu alavetz li completèc era sua instrucción e lo convertic en cavalièr de Diu.
WEB-CONDES-CANTERBURY	Dempús d’aguesta ceremònia, Tiburci artenhèc tau gràcia, que cada dia vedie ar àngel de Diu en aguest mon temporau, e totes es gràcies que li demanaue a Diu se l’autrejauen rapidament.
WEB-CONDES-CANTERBURY	Que serie de mau hèr relacionar es molti miracles que hec Jesús pera sua mediación; mès, a tot darrèr, es oficiaus dera ciutat de Roma les cerquèren e agarrèren, en tot amiar- les dauant deth prefècte Almaqui, que les examinèc e interroguèc enquia saber-se’n des sòns objectius e intencions.
WEB-CONDES-CANTERBURY	Alavetz les manèc entara estatua de Jupitèr dident:
WEB-CONDES-CANTERBURY	Ara seguida, un tau Maxim, un subordinat deth prefècte, arrestèc as martirs que me referisqui, mès qu’auec pietat d’eri e se metec a plorar tant que se hègen a vier as sants.
WEB-CONDES-CANTERBURY	E quan Maxim escotèc es sòns ensenhaments, obtenguec eth permis de sòns borrèus e se les hec a vier de seguit ena sua casa.
WEB-CONDES-CANTERBURY	Abans que hesse nets, aguesti ensenhaments non solet desliurèren a Maxim e a tota era sua familha des sues fauses credences, senon tanben a toti es sòns executors, e heren que toti eri credessen en un solet Diu.
WEB-CONDES-CANTERBURY	En escurir, Cecilia venguec damb prèires e les batièren a toti amassa.
WEB-CONDES-CANTERBURY	Mès endauant, quan hec dia, les parlèc damb grana gravetat:
WEB-CONDES-CANTERBURY	Ara, estimats soldats de Crist, lançatz de vosati totes aqueres òbres des tenèbres e armatz-vos toti damb era armadura dera lum.
WEB-CONDES-CANTERBURY	Qu’auetz lutat ua grana batalha entà arténher era vertat; era vòsta corsa a estat corruda e auetz mantengut era fe.
WEB-CONDES-CANTERBURY	Anatz e recebetz era corona imnarcescibla de lum qu’eth brave jutge, qu’auetz servit, vos autrejarà segontes es vòsti merits.
WEB-CONDES-CANTERBURY	Pòc dempús d’auer-les dirigit aguestes paraules sigueren amiadi a hèr eth sacrifici.
WEB-CONDES-CANTERBURY	Ça que la, quan arribèren en lòc, se remiren totafèt autant a aufrir sacrificis coma encens; En sòrta d’açò s’ajulhèren damb eth còr umil e ua plan fèrma devoción.
WEB-CONDES-CANTERBURY	Sigueren decapitadi aquiu madeish; es sues amnes pugèren dirèctament entath Rei dera gràcia.
WEB-CONDES-CANTERBURY	Maxim, qu’ac auie vist tot, siguec testimòni de tot, e plorant amarament anoncièc qu’auie vist as sues amnes lheuar-se entath cèu ajudades per angels de claretat e lum.
WEB-CONDES-CANTERBURY	Es sues paraules convertiren a molti, e, plan per aquerò, Almaqui hec que lo foetèssen damb tau severitat damb un foet de plomb, qu’era sua vida l’abandonèc.
WEB-CONDES-CANTERBURY	Alavetz Cecilia recuelhec eth sòn cadavre e, secretament, l’acoguèc, ath cant de Tiburci e Valerian, jos ua pèira deth sòn pròpri cementèri.
WEB-CONDES-CANTERBURY	En saber-se’n, Almaqui ordenèc immediatament as sòns oficiaus qu’anèssen a cercar a Cecilia entà que, publicament, podesse realizar sacrificis e aufrir encens a Jupitèr ena sua presencia.
WEB-CONDES-CANTERBURY	Mès aqueri, qu’auien estat convertidi pes sòns sabents ensenhaments, plorèren amarament e, credent ath pè dera letra aquerò qu’era afirmaue, cridèren un e un aute còp:
WEB-CONDES-CANTERBURY	Crist, eth Hilh de Diu e eth sòn Co-Egal, qu’ei servit per tan brave vailet, ei eth vertadèr Diu, aguesta qu’ei era nòsta credença e aquerò ac tiem ar ensems, encara que dempús perigam.
WEB-CONDES-CANTERBURY	En saber-se’n d’aguesti eveniments, Almaqui ordenèc que li hessen a vier a Cecilia entà poder-la veir.
WEB-CONDES-CANTERBURY	E aquerò siguec çò prumèr que li preguntèc:
WEB-CONDES-CANTERBURY	Quina sòrta de hemna ès?
WEB-CONDES-CANTERBURY	Que neishí nòbla, didec era.
WEB-CONDES-CANTERBURY	Te pregunti sus era tua fe e religión, encara qu’aquerò te pòt costar problèmes.
WEB-CONDES-CANTERBURY	As començat eth tòn interrogatòri d’ua manera estupida, repliquèc era.
WEB-CONDES-CANTERBURY	Que preguntères coma un pèc.
WEB-CONDES-CANTERBURY	Dauant d’aguesta insoléncia, Almaqui repliquèc:
WEB-CONDES-CANTERBURY	D’a on très aguestes responses tan mespredoses?
WEB-CONDES-CANTERBURY	D’a on?, repliquèc era.
WEB-CONDES-CANTERBURY	Dera consciéncia e d’ua fe franca e bona.
WEB-CONDES-CANTERBURY	Qu’ei que non as respècte ara mia autoritat?, higec Almaqui.
WEB-CONDES-CANTERBURY	Eth tòn poder non a arren entà costar temor; eth poder des òmes mortaus non son senon ua bambolha plia d’aire.
WEB-CONDES-CANTERBURY	Era punta d’ua agulha pòt des.holar eth sòn orgulh.
WEB-CONDES-CANTERBURY	Que comencères mau e persutes en aquerò, didec.
WEB-CONDES-CANTERBURY	Dilhèu non sabes qu’es nòsti nòbles e poderosi princes an ordenat que tot cristian sigue castigat se non ei que renóncie ara sua fe e demore liure abjurant d’era?
WEB-CONDES-CANTERBURY	Es tòns princes son enganhadi e tanben es tòns nòbles, higec Cecilia.
WEB-CONDES-CANTERBURY	Mos hès colpables per çò d’ua lei estupida, encara que de vertat non èm colpables d’arren.
WEB-CONDES-CANTERBURY	Qu’ès tu, que te n’encuedes perfèctament dera nòsta innocéncia, eth que mos impute un crim e vèsses òdi sus nosati pr’amor que reverenciam a Crist e amiam eth nòm de cristians.
WEB-CONDES-CANTERBURY	Mès nosati, que coneishem eth poder d’aguest nòm, non podem abjurar d’eth.
WEB-CONDES-CANTERBURY	En enténer aquerò, era benedida e santa vèrge se metec a arrir.
WEB-CONDES-CANTERBURY	Guarda qu’èster condemnada a enténer semblabla estupiditat!, li didec era ath jutge.
WEB-CONDES-CANTERBURY	Voleries que renoncièssa ara innocéncia e me convertissa en criminau?
WEB-CONDES-CANTERBURY	Guardar-lo: qu’ei en tot meter-se en ridicul dauant de tot eth tribunau; era sua ment delire, e a era guardada tachada coma un hòl.
WEB-CONDES-CANTERBURY	Malerosa!, exclamèc Almaqui.
WEB-CONDES-CANTERBURY	Non te n’encuedes dera posita deth mèn poder?
WEB-CONDES-CANTERBURY	Non m’an autrejat es nòsti poderosi princes poder e autoritat entara vida o entara mòrt?
WEB-CONDES-CANTERBURY	Com gauses dirigir-me era paraula damb tanta arrogància?
WEB-CONDES-CANTERBURY	Que non parli damb arrogància, senon damb fermetat, repliquèc era.
WEB-CONDES-CANTERBURY	Per çò que hè a jo, posqui díder que nosati, es cristians, auem un òdi mortau ath pecat d’orgulh.
WEB-CONDES-CANTERBURY	Tu dides qu’es tòns princes t’an autrejat poder de vida o mòrt sus era gent: tu solet pòs destrusir vides.
WEB-CONDES-CANTERBURY	Tu non as ua auta autoritat o poder.
WEB-CONDES-CANTERBURY	Aquerò que tu òc pòs díder ei qu’es tòns princes t’an hèt servidor dera mòrt.
WEB-CONDES-CANTERBURY	Se pretenes èster mès, mentisses, pr’amor qu’eth tòn poder ei escás.
WEB-CONDES-CANTERBURY	Que ja è tolerat pro insoléncia dera tua part!, exclamèc Almaqui.
WEB-CONDES-CANTERBURY	Abans d’anar- te’n, hè sacrificis as nòsti dius.
WEB-CONDES-CANTERBURY	Que non ne hèsqui cabau des insults que m’as lançat contra jo, donques que les posqui suportar coma un filosòf; mès aquerò que non suportarè seràn es insults que lances contra es nòsti dius.
WEB-CONDES-CANTERBURY	Tu, estupida creatura, responec Cecilia.
WEB-CONDES-CANTERBURY	Deth prumèr moment que badères boca, cada ua des tues paraules m’an proclamat era tua pegaría e m’as demostrat de totes es manères posssibles qu’ès un oficiau ignorant e un jutge impotent.
WEB-CONDES-CANTERBURY	Entà çò que te servissen es tòns uelhs corporaus, poiries èster complètmant cèc, pr’amor qu’aguesta cara que vedem toti ei ua pèira, causa totafèt evidenta, ua pèira que tu crides diu.
WEB-CONDES-CANTERBURY	Seguís eth mèn conselh, donques que non ne pòs hèr cabau des tòns uelhs.
WEB-CONDES-CANTERBURY	Bota era tua man sus era e paupa-la: veiràs qu’ei ua pèira.
WEB-CONDES-CANTERBURY	Non te hè vergonha qu’era gent se n’arrisque de tu e se burle dera tua estupiditat?
WEB-CONDES-CANTERBURY	Pr’amor que toti saben que Diu Totpoderós ei naut de tot deth Cèu, tant qu’aguestes idòles, coma pòs veir aisidament, non servissen d’arren ne entà tu ne entada eri madeishi; de hèt, non valen un sò horadat.
WEB-CONDES-CANTERBURY	Aguestes e d’autes paraules parières proferic Cecilia enquia qu’Almaqui s’enforismèc e manèc que se la hessen a vier ena sua casa.
WEB-CONDES-CANTERBURY	Usclatz-la, negada en un banh d’ahlames ena sua pròpria casa, higec eth.
WEB-CONDES-CANTERBURY	E tau qu’ac manèc, se hèc.
WEB-CONDES-CANTERBURY	La meteren en ua banhèra, que barrèren, e aluguèren un gran huec dejós, que tengueren alugat net e dia.
WEB-CONDES-CANTERBURY	Era passèc atau tota era santa net e londeman, mès a maugrat de tot eth huec e eth calor deth banhèra, seguie fresca e sense sénter cap dolor, ne tansevolh sudaue.
WEB-CONDES-CANTERBURY	Mès en aquera banhèra auie de pèrder era vida, donques que, ena iniquitat deth sòn còr, Almaqui envièc a un messatgèr damb era orde d’assassinar-la aquiu madeish.
WEB-CONDES-CANTERBURY	Eth madeish borrèu li fotèc tres còps en còth, mès que non l’ac poder talhar deth tot.
WEB-CONDES-CANTERBURY	E coma qu’en aquera epòca i auie ua lei que per era arrés podie patir eth castig de qué li fotèssen un quatau còp, ne leugèr ne fòrt, non gausèc hèr arren mès, e partic en tot deishar-la aquiu miei mòrta damb eth còth dubèrt per çò des talhs.
WEB-CONDES-CANTERBURY	Es cristians qu’èren ath sòn entorn recuelheren suenhosament era sang enes linçòs.
WEB-CONDES-CANTERBURY	Tres dies viuec era ath miei d’aguest torment, sense deishar d’ensenhar e predicar era fe ad aqueri qu’era auie convertit.
WEB-CONDES-CANTERBURY	Les encarguèc qu’autregèssen es sòns bens e objèctes ath Papa Urban dident:
WEB-CONDES-CANTERBURY	Li demanè ath Rei deth Cèu tres dies d’alend, non mès, entà poder encomanar aguestes amnes a vosati abans d’anar-me’n e encargar-vos qu’era mia casa sigue convertida en ua glèisa entà tostemp.
WEB-CONDES-CANTERBURY	Sant Urban e es sòns diacòns se heren a vier en secret eth sòn còs e l’acoguèren de nets, onorablament, ath costat des auti sants.
WEB-CONDES-CANTERBURY	Era sua casa se cride glèisa de Santa Cecilia; Sant Urban siguec qui la consagrèc coma ère de besonh, enquia aué, a on Jesucrist e era sua Santa an estat tostemps veneradi.
WEB-CONDES-CANTERBURY	Anaue vestit de nere e amiaue ua subrepelís blanca dejós.
WEB-CONDES-CANTERBURY	Semblaue coma s’auesse esperonat fòrt enes darrères tres miles, pr’amor qu’eth sòn shivau, de color gris plapat, ère complètament chaupat de sudor, mentre qu’eth shivau que montaue eth sòn vailet ère tan caperat d’esgluma qu’a penes podie seguir.
WEB-CONDES-CANTERBURY	Era esgluma sus er arnesc deth pièch ère tant espessa e ère esposcat de tau forma, que semblaue ua garsa.
WEB-CONDES-CANTERBURY	Sus era gropa amiaue ua borsa de cuèr plegada; semblaue que transportaue pòca causa e viatjaue damb un bagatge leugèr d’ostiu.
WEB-CONDES-CANTERBURY	Qu’èra en tot preguntar-me de qui se tractaue, quan vedí era forma qu’era sua capucha ère cosuda ena sua capa.
WEB-CONDES-CANTERBURY	Plan per aquerò, dempús de reflexionar un shinhau me pensé que se tractaue d’ua sòrta de canonge.
WEB-CONDES-CANTERBURY	Eth sòn chapèu penjaue dera sua espatla per un cordon, pr’amor qu’auie anat mès rapid qu’ath pas o ath tròt: qu’auie estat galaupant coma un hòl.
WEB-CONDES-CANTERBURY	Amiaue ua huelha de laparassa dejós dera capucha entà que non se li peguèsse era sudor e poder mantier era tèsta fresca.
WEB-CONDES-CANTERBURY	Qu’ère quauquarren digne d’èster vist era manèra coma sudaue: eth sòn frònt regolejaue coma un alambic plen de blet.
WEB-CONDES-CANTERBURY	En apressar-se mos didec:
WEB-CONDES-CANTERBURY	Que volia atrapar-vos e integrar-me ena aguesta erosa acompanhada.
WEB-CONDES-CANTERBURY	Eth sòn vailet, tanben de forma plan educada, comentèc:
WEB-CONDES-CANTERBURY	Senhors, vos vedí quan gesséretz aguest maitin dera aubèrja, montadi enes vòsti shivaus; per çò que l’ac comuniquè ath mèn senhor e patrón aciu present, donques qu’a fòrça talents de caminar ath vòste costat entà divertir-se, donques que li shaute fòrça blagar.
WEB-CONDES-CANTERBURY	Qu’auetz hèt fòrça ben de dider-l’ac, amic mèn, didec eth nòste anfitrion, pr’amor qu’eth vòste patrón semble èster ua persona de recorsi o atau m’ac pensi jo, e plen de molta animositat.
WEB-CONDES-CANTERBURY	L’arregraïrè que mos conde un o dus condes agradius entà divertir ara acompanhada.
WEB-CONDES-CANTERBURY	Qui, senhor?
WEB-CONDES-CANTERBURY	Eth mèn patrón?
WEB-CONDES-CANTERBURY	Ei vertat!
WEB-CONDES-CANTERBURY	Que se’n sap mès de çò de besonh sus divertiments e jòcs.
WEB-CONDES-CANTERBURY	Credetz-me, senhor, se lo coneishéssetz vos estonaríetz dera sua adretia e capacitat en tota sòrta d’ahèrs.
WEB-CONDES-CANTERBURY	Qu’a estat a cargue de molti grani projèctes que serien fòrça dificils d’amiar a tèrme entà quinsevolh des aciu presents, se non ei qu’eth vos ensenhèsse se com hè’c.
WEB-CONDES-CANTERBURY	Encara qu’age ua portadura normau, cavaucant atau damb vosati, desnisharatz que s’ac vau de coneisher-lo.
WEB-CONDES-CANTERBURY	Arribaria autanplan a apostar tot çò qu’è, a que pagaríetz ua bona soma per auer-lo coneishut.
WEB-CONDES-CANTERBURY	Vos vau a hèr un avertiment: se tracte d’un òme important, d’un òme vertadèrament notable.
WEB-CONDES-CANTERBURY	Plan ben, didec eth nòste anfitrión.
WEB-CONDES-CANTERBURY	Didetz-mos qui ei.
WEB-CONDES-CANTERBURY	Non, qu’ei plan mès qu’un clèrgue, plan que òc, responec eth vailet.
WEB-CONDES-CANTERBURY	Vos condarè quauquarren dera sua profession en un virament de uelhs.
WEB-CONDES-CANTERBURY	Permetetz-me que vos diga qu’eth mèn patrón se’n sap d’arts secrètes (encara que non toti apreneratz es sòns secrèts de jo).
WEB-CONDES-CANTERBURY	Jo l’ajudi un shinhau en sòn trabalh; que poirie botar de pautes ensús tot eth terren que cavaucam enquiara ciutat de Canterbury e pasimentar-lo damb aur e argent.
WEB-CONDES-CANTERBURY	Quan eth vailet didec aquerò, eth nòste anfitrión exclamèc:
WEB-CONDES-CANTERBURY	Que Diu mos benedisque!
WEB-CONDES-CANTERBURY	Me semble fòrça meravilhós qu’eth vòste patrón sigue tant engenhós e sàpie tantes causes e se preocupe tant pòc dera sua portadura.
WEB-CONDES-CANTERBURY	Amie ua capa que non vau un sò horadat.
WEB-CONDES-CANTERBURY	Macareu!
WEB-CONDES-CANTERBURY	Ei lorda e rosigada.
WEB-CONDES-CANTERBURY	Com ei qu’eth vòste patrón va tan maujargat s’a eth poder economic entà crompar era milhor tela?
WEB-CONDES-CANTERBURY	Supausant, plan, que sigue vertat aquerò que didetz.
WEB-CONDES-CANTERBURY	Explicatz- m’ac, se vos platz.
WEB-CONDES-CANTERBURY	Per qué me preguntatz a jo?, didec eth vailet.
WEB-CONDES-CANTERBURY	Que Diu me perdone!
WEB-CONDES-CANTERBURY	Jamès milhorarà (encara que jamès admeterè auer dit aquerò, per çò que, se vos platz, sauvatz-ac entà vos).
WEB-CONDES-CANTERBURY	Ena mia pensada, qu’ei massa intelligent e me demori cuert.
WEB-CONDES-CANTERBURY	Sufisent que ja ei madeish qu’ua taulejada, coma se sòl díder; massa qu’ei un error.
WEB-CONDES-CANTERBURY	Aguest ei eth motiu que lo creigui pèc e idiòta.
WEB-CONDES-CANTERBURY	Quan un òme a massa cervèth se passe que lo tie mau.
WEB-CONDES-CANTERBURY	Aquerò ei çò que li passe ath mèn patrón, Qu’ei entà jo ua malediccion, se Diu non i bote remèdi.
WEB-CONDES-CANTERBURY	Qu’ei aquerò çò que vos posqui díder.
WEB-CONDES-CANTERBURY	Non vo’n hescatz, brave vailet, higec eth nòste anfitrión; mès coma que vo’n sabetz des talents deth vòste patrón, permetetz-me que vos hèsca pression entà que me digatz se qué hè e en qué ei tant adreit e engenhós.
WEB-CONDES-CANTERBURY	A on demore, s’ei que se pòt preguntar?
WEB-CONDES-CANTERBURY	Enes entorns d’ua ciutat, responec eth, en tot amagar-se per cornèrs e carrerons qu’en eri s’amassen normaument panaires e bandolèrs, que viuen de contunh amagadi e temerosi, coma toti es que non gausen mostrar eth ròstre; atau ei com viuem, s’ei que me cau díder era vertat.
WEB-CONDES-CANTERBURY	Posqui preguntar-vos quauquarren mès?, seguic eth nòste anfitrion.
WEB-CONDES-CANTERBURY	Per Sant Pèire!, exclamèc eth vailet.
WEB-CONDES-CANTERBURY	Que sò estat malerós, vaquí.
WEB-CONDES-CANTERBURY	Sò tant acostumat a bohar eth huec que, supausi, aquerò m’a cambiat eth color.
WEB-CONDES-CANTERBURY	Non me passi eth temps en tot guardar-me en miralh, senon trabalhant enquia aucir-me e aprenent a transmutar metau en aur.
WEB-CONDES-CANTERBURY	Que mos marejam de tant guardar fixament eth huec; mès, a maugrat de tot, non artenhem çò que demoram e jamès artenhem eth nòste objectiu.
WEB-CONDES-CANTERBURY	Enganham a fòrça gent e les demanam sòs prestadi, digam ua liura o dues, o dètz, o dotze, o autanplan somes mès granes en aur, e les hèm a creir que, aumens, podem doblar es sòns sòs.
WEB-CONDES-CANTERBURY	Mès que tot ei mentida, encara qu’auem fondades esperances de qué se pòt hèr e sajam d’artenhè’c.
WEB-CONDES-CANTERBURY	Ça que la, era sciéncia dera alquimia ei tan luenh de nosati, que non mos podem méter ath pas, digam çò que digam.
WEB-CONDES-CANTERBURY	Se mos escape tant ara prèssa… que fin finau acabaram mendicant.
WEB-CONDES-CANTERBURY	Mentre eth vailet anaue dident tot aquerò damb era sua parlòta, eth canonge s’apressèc ada eth e entenec tot çò que didie.
WEB-CONDES-CANTERBURY	Aguest canonge tostemp sospechaue dera gent blagaira.
WEB-CONDES-CANTERBURY	Pr’amor que, coma ditz Caton, aquerì qu’an colpa de bèra causa se pensen que toti parlen d’eri.
WEB-CONDES-CANTERBURY	Aguest siguec eth motiu que s’apressèc mès ath vailet entà enténer es sòns comentaris.
WEB-CONDES-CANTERBURY	Alavetz cridèc ath vailet e li didec:
WEB-CONDES-CANTERBURY	Tie era tua lengua.
WEB-CONDES-CANTERBURY	Non digues ne ua soleta paraula mès.
WEB-CONDES-CANTERBURY	Se non cares, harè que te n’empenaïsques.
WEB-CONDES-CANTERBURY	Qu’ès en tot difamar-me dauant d’aguestes persones e, çò de pejor, les reveles çò qu’a de quedar amagat.
WEB-CONDES-CANTERBURY	Plan ben, didec er anfitrión.
WEB-CONDES-CANTERBURY	Seguitz condant.
WEB-CONDES-CANTERBURY	Que m’ei parièr çò que sigue.
WEB-CONDES-CANTERBURY	Plan que non ne vau a hèr cabau!, repliquèc eth vailet.
WEB-CONDES-CANTERBURY	E quan eth canonge vedec que non i auie arren a hèr e qu’eth sòn vailet ère prèst a condar toti es sòns secrèts, contrariat e emmaliciat, se virèc e gessec ath mès córrer.
WEB-CONDES-CANTERBURY	A!, exclamèc eth vailet.
WEB-CONDES-CANTERBURY	Donques mos vam a divertir damb aquerò.
WEB-CONDES-CANTERBURY	Ara, coma que se n’a anat, vos vau a condar tot çò que sai… qu’eth diable l’estofe!
WEB-CONDES-CANTERBURY	A compdar d’ara vos prometi que non aurè mès tractes damb eth, autant se m’aufrís liures coma pennys.
WEB-CONDES-CANTERBURY	Que quèiguen sus era sua tèsta penes e malastres!
WEB-CONDES-CANTERBURY	Que siguec eth prumèr en arrossegar-me en aguest jòc (que non a estat entà jo cap jòc, plan que òc).
WEB-CONDES-CANTERBURY	Pensatz çò que volgatz, aguesti son es mèns sentiments.
WEB-CONDES-CANTERBURY	Totun, a maugrat de tot eth malastre, afliccions, trabalhs e desgràcies qu’er ahèr m’a hèt a vier, non me decidia a desseparar-me d’eth.
WEB-CONDES-CANTERBURY	Pro que Diu volesse qu’auessa cervèth entà condar-vos aquerò restacat damb aguesta sciéncia!
WEB-CONDES-CANTERBURY	Ça que la, vos diderè quauquarren sus aquerò.
WEB-CONDES-CANTERBURY	Coma qu’eth mèn patrón se n’a anat, non me vau a carar arren.
WEB-CONDES-CANTERBURY	Vau a condar tot çò que sai.
WEB-CONDES-CANTERBURY	Per era, è perdut tot çò qu’auia, coma (Diu se’n sap) fòrça d’auti ath delà de jo.
WEB-CONDES-CANTERBURY	I auie un temps que solia èster alègre e animat e amiaua boni vestits e ornaments; ara, un vielh michon me servís de gòrro.
WEB-CONDES-CANTERBURY	Eth mèn ròstre ère fresc e galhard; ara, qu’ei plombós e passit.
WEB-CONDES-CANTERBURY	Calatz-vos ena alquimia e veiratz damb guaire amarum vos empenaïratz.
WEB-CONDES-CANTERBURY	Es mès uelhs encara ploren pera manèra que se n’an fotut de jo.
WEB-CONDES-CANTERBURY	Guardatz çò que s’artenh damb era alquimia!
WEB-CONDES-CANTERBURY	Aguesta sciéncia resquilhosa m’a deishat damb solet çò qu’amiaua botat.
WEB-CONDES-CANTERBURY	Que sò ja sense recorsi.
WEB-CONDES-CANTERBURY	E, ath delà, tath mèn malastre, sò tant endeutat per çò der aur qu’è prestat que, mentre viua, non artenherè a pagar-lo.
WEB-CONDES-CANTERBURY	Pro que siga jo un avertiment entà toti.
WEB-CONDES-CANTERBURY	Quinsevolh que se cale en era, que ja ei perdut.
WEB-CONDES-CANTERBURY	Aquerò ei çò que pensi.
WEB-CONDES-CANTERBURY	Pr’amor que tot aquerò qu’artenherà será un cervèth entestadit e era pòcha ueda.
WEB-CONDES-CANTERBURY	E quan toti es sòns bens s’agen riscat e perdut peth sòn necitge e holia, n’ahiscarà a d’auti, que tanben perderán es sues causes, coma ac perdec eth.
WEB-CONDES-CANTERBURY	Es pòcavergonhes trapen qu’ei un divertiment e ua consolacion auer companhs en malastre o, aumens, atau m’ac ensenhèc un estudiós.
WEB-CONDES-CANTERBURY	Mès qu’ei parièr; vos vau a condar çò que hém.
WEB-CONDES-CANTERBURY	Que semblam plan sabents en laboratòri (eth nòste argòt ei fòrça estranh e tecnic), a on practicam aguesta amagada sciéncia nòsta.
WEB-CONDES-CANTERBURY	Jo bohi eth huec enquia qu’eth còr non pòt mès.
WEB-CONDES-CANTERBURY	Per qué me cau balhar-vos totes es proporcions des ingredients?
WEB-CONDES-CANTERBURY	Per exemple, cinc o sies onzes de plata o bèra quantitat semblabla.
WEB-CONDES-CANTERBURY	O entretier-me en tot balhar-vos es sòns nòms: Pebre, aur, uassi uscladi, limadures de hèr moludes enquia convertir-les en povàs fin, e descríuer com se boten laguens d’ua caceròla d’argila (se bote sau e pebre abans de plaçar es povàssi que ja è mentat), caperant-la ermeticament damb ua placa de veire, amassa damb fòrça d’autes causes; de tau sòrta qu’eth veire e era caceròla se barren ermeticament damb argila entà que non posque gésser er aire; de com se regule eth huec, entre viu e moderat, des esfòrci e capviraments que passam vaporizant es nòsti ingredients, amalgamant e calcinant era plata viua, cridada tanben mercuri cru.
WEB-CONDES-CANTERBURY	A maugrat d’aplicar tot eth nòste engenh, jamès artenhem un resultat positiu.
WEB-CONDES-CANTERBURY	Arren servís d’arren, ne er aur pebrat ne eth mercuri sublimat ne eth protoxid de plomb molut en un mortèr de porfir, tantes onzes de cada un: toti es nòsti esfòrci son en bades.
WEB-CONDES-CANTERBURY	Ne es gasi que se despenen, ne es solids que queden apegadi ath hons dera caceròla an era mendre utilización entath trabalh que hèm.
WEB-CONDES-CANTERBURY	Eth nòste in e es sues corresponentes ores perdudes son inútiles.
WEB-CONDES-CANTERBURY	E tot eth nòste capitau rèste tanben volatilizat.
WEB-CONDES-CANTERBURY	Que se lo hèsque a vier eth diable!
WEB-CONDES-CANTERBURY	Que i a tantes causes restacades ad aguesta sciéncia nòsta, que per çò de non auer instrucciòn non les poirè repetir ordenadament.
WEB-CONDES-CANTERBURY	Ça que la, les anarè mentant tau que me venguen ena memòria, encara que non sàpia plaçar-les ena categoría avienta: argila armènia, verdet, boràs, diuèrsi recipients de veire e argila: orinaus, veires de gres, fiòles, crusòls, vaporizadors, alambics e materiaus diuèrsi que non valen bric.
WEB-CONDES-CANTERBURY	Que non me cau mentà’c tot: aigua rogida, hèu de taure, arsenic, sau, amoniac, sofre…
WEB-CONDES-CANTERBURY	E se voléssetz pèrder eth temps poiria recitar tota ua sòrta d’èrbes: agrimònia, valeriana, lunària, eca… e fòrça d’autes que non me cau mentar.
WEB-CONDES-CANTERBURY	E, tanben, era incorporación de d’autes substàncies absorbentes: era nòsta plata citronada e substàncies en fermentación o sagerades ermeticament; es nòsti motles, es nòstes provetes e tot çò d’aute.
WEB-CONDES-CANTERBURY	Vos ac repetirè tau que m’ac ensenheren: es quate esperits e es sèt còssi, peth sòn orde.
WEB-CONDES-CANTERBURY	Atau l’ac è entenut nomentar ath mèn patrón.
WEB-CONDES-CANTERBURY	Eth prumèr esperit se cride plata viua (o mercuri); eth dusau, aur empebrat; eth tresau, sau amoniac, e eth quatau, sofre.
WEB-CONDES-CANTERBURY	Vaquí ara es sèt còssi: er aur, que correspon ath Solei; era plata, ara Lua; eth hèr, a Mart; era plata viua, a Mercuri; eth plomb, a Saturn; er estanh, a Jupitèr, e eth coeire a Venus.
WEB-CONDES-CANTERBURY	Coma que sò hilh deth mèn pair!
WEB-CONDES-CANTERBURY	Arrés que se cale en aguesta condemnada sciéncia guanharà pro entà anar viuent: que perderà cada penny que se despene en era.
WEB-CONDES-CANTERBURY	D’aquerò ne sò solide fòrça.
WEB-CONDES-CANTERBURY	Bèth un se vò méter en ridicul?
WEB-CONDES-CANTERBURY	Donques qu’estúdie alquimia.
WEB-CONDES-CANTERBURY	S’auetz sòs, tanben podetz èster alquimistes.
WEB-CONDES-CANTERBURY	Vos pensatz, dilhèu, qu’ei massa aisit d’apréner?
WEB-CONDES-CANTERBURY	Non, non, cent viatges non!
WEB-CONDES-CANTERBURY	Autant s’ètz monges, fraires, prèires, canonges, qu’ei parièr çò que sigatz, e vos passatz seigudi dia e net damb es vòsti libres estudiant aguesta sciéncia tenebrosa e meravilhosa, Diu sap que será en bades, e, per Diu!, pejor qu’en bades.
WEB-CONDES-CANTERBURY	Per çò d’ensenhar-l’ac a un òme sense cultura…
WEB-CONDES-CANTERBURY	Bè!, non ne parletz: que non se pòt hèr.
WEB-CONDES-CANTERBURY	Mès, autant s’auetz estudiat libres coma se non, a tot darrèr, qu’ei parièr.
WEB-CONDES-CANTERBURY	Pera mia sauvacion, s’estudiatz alquimia, quan acabetz, seratz exactament en madeish lòc qu’èretz ath començament: ei a díder, non auratz arribat en nunlòc.
WEB-CONDES-CANTERBURY	Mès, ara me’n brembi, m’è desbrembat de relacionar es acids, es limadures de metau, es manères d’estovar e d’endurir es substàncies, es òlis, abluciones e metaus fusibles (era lista complèta depassarie a quinsevolh libre existent).
WEB-CONDES-CANTERBURY	Que serie convenent que repausèssa un instant e deishèssa de recitar toti aguesti nòms, donques que juri que n’è repetit pro entà hèr lheuar deth lunfèrn ath mès morrut des diables.
WEB-CONDES-CANTERBURY	A, non!
WEB-CONDES-CANTERBURY	Que se’n vagen ara mèrda!
WEB-CONDES-CANTERBURY	Toti nosati cercam era Pèira Filosofau o Elixir, coma tanben se la cride.
WEB-CONDES-CANTERBURY	S’aumens l’auéssem artenhut, seríem sauvadi.
WEB-CONDES-CANTERBURY	Mès declari, coma i a Diu, que, a maugrat de tota era nòsta adretia e tot eth nòste engenh, e d’auè’c hèt, non mos gessec.
WEB-CONDES-CANTERBURY	Mos hec degalhar tot çò qu’auíem, un pensament que lèu mos harie tornar lhòcos se non siguesse pera constanta esperança qu’alimentaue es nòsti còrs, autanplan enes moments mès amargants, de qué era Pèira Filosofau artenherie finaument sauvar-mos.
WEB-CONDES-CANTERBURY	Taus suposicions son dures e doloroses, vos ac avertisqui seriosament.
WEB-CONDES-CANTERBURY	Qu’ei ua investigación sense finau.
WEB-CONDES-CANTERBURY	Fidar en temps futur hè qu’es òmes se separen de tot aquerò qu’an.
WEB-CONDES-CANTERBURY	Totun, d’aguesta sciéncia jamès n’an pro.
WEB-CONDES-CANTERBURY	Semble que se hè a vier un fatau encantament.
WEB-CONDES-CANTERBURY	Pr’amor qu’encara que non auessen qu’un linçò entà tapar-se pendent es nets o ua vielha capa entà caperar es espatles pendent eth dia, se les venerien entà despéner es sòs ena alquimia.
WEB-CONDES-CANTERBURY	Que non se pòden arturar enquia que ja non rèste arren.
WEB-CONDES-CANTERBURY	Ath delà, entà on sigue que vagen se les pòt arreconéisher pera flaira a sofre que despenen.
WEB-CONDES-CANTERBURY	Que dèishen anar bugàs coma es crabes.
WEB-CONDES-CANTERBURY	Credetz-me, era sua pudor ei tan cauda e tan de lhet estret, que se les flaire a ua mila de distància.
WEB-CONDES-CANTERBURY	E se les cridatz a despart e les preguntatz se per qué van tan maujargadi, vos gasulharàn ena aurelha que se les descurbissen serien condemnadi a mòrt per çò dera alquimia.
WEB-CONDES-CANTERBURY	Atau ei coma desplombent ar innocent.
WEB-CONDES-CANTERBURY	Qu’ei pro d’açò.
WEB-CONDES-CANTERBURY	Vau a seguir eth mèn relat.
WEB-CONDES-CANTERBURY	Abans de qué era caceròla sigue botada en huec, eth mèn mèstre, e arrés senon eth, cahue ua cèrta quantitat de metaus, (ara que se n’a anat posqui parlar), pr’amor que ditz d’eth madeish qu’ei un expèrt; aumens sai que s’a guanhat aguesta reputación.
WEB-CONDES-CANTERBURY	Ça que la, tostemp se cale en embolhs.
WEB-CONDES-CANTERBURY	Me preguntatz que com ei?
WEB-CONDES-CANTERBURY	Generaument se sòl passar qu’era caceròla crèbe, e atau, bona net cargòlhs!
WEB-CONDES-CANTERBURY	Aguesti metaus son tan combustibles qu’es nòstes parets poirien resistir-les solet se siguessen bastides damb pèira e mortèr; pr’amor que se passe que trauèssen dirèctament es murs e part deth materiau se filtre peth solèr.
WEB-CONDES-CANTERBURY	D’aguesta manèra auem perdut quauques liures, donques qu’ua part quede escamplilahda peth solèr e era rèsta ges escampilhada entath tet de naut.
WEB-CONDES-CANTERBURY	Encara qu’eth diable jamès se mos apareish, me jògui quinsevolh causa qu’eth vielh embolhaire ei aquiu en tot hèr-mos companhia.
WEB-CONDES-CANTERBURY	Qu’ei difícil qu’en lunfèrn, a on ei patrón e senhor, i age mès colèra, ràbia e rancura.
WEB-CONDES-CANTERBURY	Pr’amor que quan era nòsta caceròla saute pes aires en tròci, coma è dit, alavetz toti comencen a pelejar-se e a senter-se shordadi.
WEB-CONDES-CANTERBURY	Aquerò ei pera manèra que se hec eth huec, ditz un.
WEB-CONDES-CANTERBURY	Er aute afirme:
WEB-CONDES-CANTERBURY	Non.
WEB-CONDES-CANTERBURY	Es materiaus, exclame un tresau, non auien era proporción avienta.
WEB-CONDES-CANTERBURY	Que me confona se mentisqui!
WEB-CONDES-CANTERBURY	Jo, personaument, non è ne era mendre idia de qué siguec çò que passèc; sonque sabia que me trapaua ath miei d’ua fòrta discusión.
WEB-CONDES-CANTERBURY	Plan, ditz eth mèn patrón, que ja non i a remèdi.
WEB-CONDES-CANTERBURY	Ja ac evitarè en futur.
WEB-CONDES-CANTERBURY	Ne sò segur de qué era caceròla ère henuda; mès sigue coma sigue, non t’estongues aquiu estonat, damb era boca dubèrta!
WEB-CONDES-CANTERBURY	Hè lèu, escampa eth solèr coma de costum e cuelh coratge.
WEB-CONDES-CANTERBURY	Non te descoratges!
WEB-CONDES-CANTERBURY	Alavetz escampaua es rèstes en tot apilerar-les, se botaue un linçò en solèr e tot aguest lorditge se lançaue sus un sedaç, se tamisaue e era operación se repetie un e un aute còp.
WEB-CONDES-CANTERBURY	Mon Diu, didie un, aciu encara i a quauquarren deth nòste metau, encara que non i sigue tot.
WEB-CONDES-CANTERBURY	Encara qu’es causes agen anat mau peth moment, un aute còp gesseràn dilhèu ben.
WEB-CONDES-CANTERBURY	Se non especules, non acumules.
WEB-CONDES-CANTERBURY	Que Diu mos perdone, mès a un comerciant non li van ben tostemp es causes, cre-me.
WEB-CONDES-CANTERBURY	Bèth còp es sues causes se pèrden; d’autes arriben en solèr sanes e sauves.
WEB-CONDES-CANTERBURY	Silenci!, respon eth mèn mèstre.
WEB-CONDES-CANTERBURY	Eth pròplèu viatge traparè era manèra de qué eth nòste vaishèth arribe en casa d’ua manèra desparièra.
WEB-CONDES-CANTERBURY	E se non la trapi, non me balhetz eth tòrt.
WEB-CONDES-CANTERBURY	Qu’anèc malament quauquarren en bèth lòc, ja me’n sai.
WEB-CONDES-CANTERBURY	Un aute comente qu’eth huec ère massa caud; sus aquerò de qué siguesse massa caud o hered sonque diderè aquerò: cada viatge ges mau.
WEB-CONDES-CANTERBURY	Fracassàuem en nòste objectiu, mès, totun, seguíem damb era nòsta desencalada lhocaria.
WEB-CONDES-CANTERBURY	Quan èm toti amassa, cada un de nosati semble tan sabent coma Salomon, mès ja vos è dit que non ei aur tot aquerò que lutz, ne digue çò que digue era gent, sanes totes es pomes qu’alègren era vista.
WEB-CONDES-CANTERBURY	E aquerò ei çò que mos arribe a nosati; eth que semble mès sabent, ei, quan arribe era demostracion, eth mès gran pèc; e eth que semble mès aunèst, resulte un lairon.
WEB-CONDES-CANTERBURY	Jesús!
WEB-CONDES-CANTERBURY	Aquerò ac veiratz clarament quan acaba eth mèn relat.
WEB-CONDES-CANTERBURY	Que i a entre nosati un canonge que poirie contaminar a ua ciutat dera mida de Ninive, Roma, Alexandria, Troia e d’autes tres, totes amassa.
WEB-CONDES-CANTERBURY	Encara que viuesse mil ans, cap òme poirie registrar toti es sòns trucs e desvergonhada enganha.
WEB-CONDES-CANTERBURY	Ath long de tot eth mon non i a arrés que l’arribe ena sòla dera sabata coma engusaire.
WEB-CONDES-CANTERBURY	Quan li parle a quauqu’un ac hè damb un argòt tan complicat e retorçut, e damb arguments tan subtils, qu’en dues menutes tie ath subjècte complètament embelinat, se non ei que, per edart, sigue un diable que ven deth lunfèrn coma eth.
WEB-CONDES-CANTERBURY	Enquia ara amie enganhadi a centenats de persones e ne seguirà enganhant a fòrça mès mentre age alend.
WEB-CONDES-CANTERBURY	E, totun aquerò, i a persones que, ignorant eth sòn vertadèr caractèr, viatgen fòrça miles entà veder-lo e coneisher-lo.
WEB-CONDES-CANTERBURY	Caractèr que, s’auetz paciéncia entà escotar-me, vos revelarè aciu e ara.
WEB-CONDES-CANTERBURY	Vosati, aunorables canonges seculars, non vos pensetz que sò en tot difamar era vòsta confraria, encara qu’eth conde se referisque a un dera vòsta confraria.
WEB-CONDES-CANTERBURY	Pro sap Diu que i a pòcavergonhes en totes es corporacions religioses.
WEB-CONDES-CANTERBURY	Diu non volgue que tota era confraria pague era estupiditat o lhocaria d’un solet individú.
WEB-CONDES-CANTERBURY	Que non è ne era mès petita intención de difamar-vos; jo sonque voi criticar aquerò que va mau.
WEB-CONDES-CANTERBURY	Aguest conde non va dirigit entà vosati en particular, senon que se pòt aplicar tanben a molti mès.
WEB-CONDES-CANTERBURY	Coma plan ben sabetz, cap des dotze apostòls de Crist, exceptat eth pròpri Judes, siguec traïdor.
WEB-CONDES-CANTERBURY	Per qué, donc, mercar as auti damb un estigmata, se son innocents?
WEB-CONDES-CANTERBURY	Vos diderè que se passe madeish en vòste cas, exceptat per ua causa, se m’escotatz: se i a un Judes entre vosati seguitz eth mèn conselh, desliuratz-vos d’eth de seguit, se cranhetz era roïna o quèir en bèth malastre per tòrt sòn.
WEB-CONDES-CANTERBURY	Se vos platz, non vos ofensetz.
WEB-CONDES-CANTERBURY	Escotatz abans çò que vau a díder sus aguest cas en particular.
WEB-CONDES-CANTERBURY	Que i auec un prèire prebendat qu’auie viscut pendent fòrça ans en Londres.
WEB-CONDES-CANTERBURY	Se hec tant agradiu e autregèc taus atencions ara patrona dera casa que se lotjaue, qu’aguesta non li deishaue pagar un solet penny ne pera pension ne pera ròba: tan simple e cortès se mostraue tostemp.
WEB-CONDES-CANTERBURY	Qu’auie fòrça sòs entà despéner, mès aquerò qu’ei parièr.
WEB-CONDES-CANTERBURY	Ara seguirè damb eth mèn relat deth canonge qu’arroïnèc ath prèire.
WEB-CONDES-CANTERBURY	Un dia aguest pòcavergonha de canonge visitèc ath prèire ena cramba que se lotjaue e li demanèc que li prestèsse ua cèrta quantitat d’aur, en tot prometer-li que l’ac entornarie ena sua integritat.
WEB-CONDES-CANTERBURY	Li didec:
WEB-CONDES-CANTERBURY	Se vos enganhi, tath tresau dia me manes penjar.
WEB-CONDES-CANTERBURY	Eth prèire li prestèc eth marc d’aur aquiu madeish.
WEB-CONDES-CANTERBURY	Eth canonge li balhèc es gràcies repetidament, se didec adiu e se n’anèc.
WEB-CONDES-CANTERBURY	Ath tresau dia se hec a vier es sòs e les entornèc ath prèire.
WEB-CONDES-CANTERBURY	Aguest quedèc tan satisfèt que didec:
WEB-CONDES-CANTERBURY	Plan que òc non me hè arren de prestar a quauquarrés un doblon o dus, o enquia e tot tres, o tot çò qu’amia ath dessús, s’aguest quauquarrés ei dera classa de persones aunèstes que tornen es sòs coma un clau, passe çò que passe.
WEB-CONDES-CANTERBURY	Jamès aurè un “non” entà un òme atau.
WEB-CONDES-CANTERBURY	Tè!, exclamèc eth canonge.
WEB-CONDES-CANTERBURY	Jo pòc aunèst?
WEB-CONDES-CANTERBURY	Aquerò plan que serie quauquarren nau.
WEB-CONDES-CANTERBURY	Que Diu me perdone, mès era mia paraula ei ua causa que tostemp mantierè enquiath dia que me trapa ena hòssa.
WEB-CONDES-CANTERBURY	Credetz aquerò coma credetz en Credo.
WEB-CONDES-CANTERBURY	Que Diu sigue laudat (me semble qu’ei un bon moment entà didè’c), cap òme a gessut perdent jamès per çò de prestar-me aur o plata, donques que jamès eth mèn còr a aubergat era mès petita enganha.
WEB-CONDES-CANTERBURY	Plan ben, senhor, seguic eth, donques qu’auetz estat tan generós e m’auetz mostrat tanta amabilitat, vos revelarè quauquarren que coneishi en secret, coma pagament parciau dera vòsta bontat.
WEB-CONDES-CANTERBURY	Per s’un cas voléssetz aprener-la, vos harè ua clara demostración dera mia adretia en alquimia.
WEB-CONDES-CANTERBURY	Ara guardatz ben: damb es vòsti pròpris uelhs me veiratz realizar un miracle abans de qué me’n vaja.
WEB-CONDES-CANTERBURY	De vertat?, didec eth prèire.
WEB-CONDES-CANTERBURY	De vertat qu’ac vatz a hèr?
WEB-CONDES-CANTERBURY	Per Santa Maria!
WEB-CONDES-CANTERBURY	Coma volgatz, donc, didec eth canonge.
WEB-CONDES-CANTERBURY	Vos ac prègui.
WEB-CONDES-CANTERBURY	Mès, qué ben sabie eth canonge patrifassièr presentar es sòns servicis!
WEB-CONDES-CANTERBURY	Be n’ei de vertat aquerò de ”eth servici aufrit flaire mau”!
WEB-CONDES-CANTERBURY	E lèu se veirà qu’aquerò ère cèrt en cas d’aguest canonge, pair de tota enganha, qu’era sua màger satisfacción e alegría ère amiar ara gent cristiana entara sua destrucción, donques qu’eth sòn endiablat còr ère claufit de plans pervèrsi.
WEB-CONDES-CANTERBURY	Que Diu mos sauve des sues enganhoses mentides!
WEB-CONDES-CANTERBURY	Eth prèire non sabie arren der òme que tractaue, ne auie era mendre sospecha de çò que li demoraue.
WEB-CONDES-CANTERBURY	Ò simple prèire!
WEB-CONDES-CANTERBURY	Praube innocent, a mand de quedar cegat pera sua pròpria cobesença!
WEB-CONDES-CANTERBURY	Malerós individú: era tua capacitat de comprensión ei totafèt obnubilada; non as era mendre idia dera enganha qu’aguest vop a planejat.
WEB-CONDES-CANTERBURY	Non poiràs escapar-te des sues astutes estratagèmes.
WEB-CONDES-CANTERBURY	Atau que, praube malerós, entà qu’arribe abans era consomación dera tua roïna, m’esdegarè a relatar enquia a on era mia adretia ac permete, era tua insensata holia e era ipocresia d’aqueth aute malerós.
WEB-CONDES-CANTERBURY	Vos pensatz, dilhèu, qu’aguest canonge ei eth mèn patrón?
WEB-CONDES-CANTERBURY	Senhor anfitrión, juri pera Reina des Cèus, que non se tracte d’eth, senon de un aute, cent viatges mès astut, qu’a enganhat ara gent un e un aute còp (eth mèn cervèth s’embromec contemplant era sua ipocresia).
WEB-CONDES-CANTERBURY	Quan parli dera sua pòca aunestetat es mies caròles se tenhessen de ròi per çò dera vergonha que patisqui per tòrt sòn, o aumens comence a usclar, donques que, coma sabetz, non è colors en ròstre degut a diuèrsi bugassi que se despenien des metaus qu’è consomit e degalhat.
WEB-CONDES-CANTERBURY	Ara campatz era viletat d’aguest canonge.
WEB-CONDES-CANTERBURY	Ara, senhor, li didec ath prèire, hètz qu’eth vòste vailet se hèsque a vier un shinhalet de mercuri entà poder-lo tier aciu de seguit.
WEB-CONDES-CANTERBURY	Que se’n hèsque a vier dues o tres onzes.
WEB-CONDES-CANTERBURY	Quan arribe damb eth mercuri, veiràtz ua causa meravilhosa que jamès s’a vist.
WEB-CONDES-CANTERBURY	Aguest aubedic de seguit; gessec e tornèc damb tres onzes de mercuri, non mens, qu’autregèc ath canonge, e qu’aguest placèc doçament; dempús li didec ath vailet que se hesse a vier un shinhau de carbón vegetau entà meter-se ara òbra immediatament.
WEB-CONDES-CANTERBURY	Eth carbón siguec amiat sense dilación.
WEB-CONDES-CANTERBURY	Eth canonge se treiguec deth pièch un crusòl, que mostrèc ath prèire.
WEB-CONDES-CANTERBURY	Vedetz aguest esturment?
WEB-CONDES-CANTERBURY	Cuelhetz-lo damb era vòsta man e vos madeish botatz- i ua onza d’aguest mercuri.
WEB-CONDES-CANTERBURY	Ara, en nòm de Crist, comence eth vòste cors d’alquimista.
WEB-CONDES-CANTERBURY	Que i a pòca gent que les aja revelat aquerò dera mia sciéncia.
WEB-CONDES-CANTERBURY	Pr’amor qu’ara contemplaratz un experiment, que per eth transformarè o redusirè aguest mercuri e lo harè malleable, sense enganha e dauant des vòsti uelhs, e lo convertirè en plata pura e fina coma era que i a ena borsa vòsta o ena mia.
WEB-CONDES-CANTERBURY	Se non, me podetz cridar engusaire e indigne de mostrar eth ròstre entre era gent aunèsta.
WEB-CONDES-CANTERBURY	Vaquí uns povassi que me costèren fòrça.
WEB-CONDES-CANTERBURY	Que serán eri es que harán eth truc, donques que son era basa deth mèn poder, que sò a mand de revelar-vos.
WEB-CONDES-CANTERBURY	Ordenatz ath vòste vailet que gesque dera cramba e se demore dehòra.
WEB-CONDES-CANTERBURY	Tietz era pòrta barrada tant que mos ocupam des ahèrs secrets, pr’amor de qu’arrés mos espie mentre èm en tot méter hiu ara agulha damb aguesta sciéncia.
WEB-CONDES-CANTERBURY	Tot se hec coma eth demanèc.
WEB-CONDES-CANTERBURY	Eth vailet gessec de seguit entà dehòra.
WEB-CONDES-CANTERBURY	Eth sòn patron barrèc alavetz era pòrta e es dus se meteren a trabalhar immediatament.
WEB-CONDES-CANTERBURY	A demanda d’aguest pòcavergonha de canonge, eth prèire placèc eth metau sus eth huec, qu’ahisquèc bohant damb grana diligéncia, tant qu’eth canonge esposcaue de povassi er interior deth crusòl (sabi pas se qué èren, ges o veire o quinsevolh auta causa que non vau ne ua malediccion) entà despistar ath prèire.
WEB-CONDES-CANTERBURY	Dempús li didec que se pressèsse a apilerar carbón vegetau ena part superiora deth crusòl.
WEB-CONDES-CANTERBURY	Pendent aguesta operacion, aguest condemnat brigand, aguest canonge pòcavergonha (que se lo hèsque a vier eth diable!
WEB-CONDES-CANTERBURY	Comprenetz aquerò: aguest artefacte fraudulós non lo hec aquiu madeish senon que ja l’auie premanit abans, madeish que d’autes causes qu’amiaue ath dessús e que sus eres vo’n parlarè dempús.
WEB-CONDES-CANTERBURY	Eth canonge auie planejat per auança hèr-li eth truc ath prèire, e, plan que òc, li hec eth truc abans de separar-se.
WEB-CONDES-CANTERBURY	Non podie abandonar enquia qu’auesse deishat ar aute sense un sò.
WEB-CONDES-CANTERBURY	Quan parli d’eth se m’entrebolís era ment; que li haría pagar per totes es sues mentides, se sabessa com.
WEB-CONDES-CANTERBURY	Mès aguest, aué ei aciu e deman ja a volat.
WEB-CONDES-CANTERBURY	Ei tant inquiet, que jamès s’està en madeish lòc.
WEB-CONDES-CANTERBURY	Ara, per amor de Diu, guardatz aquerò, cavalièrs.
WEB-CONDES-CANTERBURY	Cuelhent eth fragment de carbón vegetau qu’è parlat abans, eth canonge lo tenguec amagat ena man tant qu’eth prèire ère entretengut amolonant carbón coma vos è dit, e expliquèc en votz nauta:
WEB-CONDES-CANTERBURY	Amic, qu’ac hètz tot ath revés: que non a eth sèti ben hèt; mès, lèu ac apraiarè.
WEB-CONDES-CANTERBURY	Deishatz-me manipular un shilhau.
WEB-CONDES-CANTERBURY	Mès, per Sant Gil!
WEB-CONDES-CANTERBURY	Que me hè fòrça dò.
WEB-CONDES-CANTERBURY	Auetz tanta calor!
WEB-CONDES-CANTERBURY	Que posqui veir se com era sudor vos què a gotes; cuelhetz aguest liròt e secatz-vos.
WEB-CONDES-CANTERBURY	E mentre eth prèire se secaue era cara, eth canonge, que se lo hèsque a vier eth diable!, agarrèc eth sòn tròç de carbón e lo botèc sus eth centre deth crusòl e dempús bohèc damb fòrça enquia qu’es carbons comencèren a usclar viuament.
WEB-CONDES-CANTERBURY	Beuem ara quauquarren, didec eth canonge.
WEB-CONDES-CANTERBURY	Fidatz en jo.
WEB-CONDES-CANTERBURY	Seiguem-mos entà refrescar-mos.
WEB-CONDES-CANTERBURY	E quan eth carbón de husta de hai s’usclèc, totes es limaduras gesseren deth trauc e queigueren laguens deth crusòl coma ère normau que se passèsse, donques que totes èren plaçades dessús madeish dera sua dubertura.
WEB-CONDES-CANTERBURY	Mès, d’aquerò eth brave prèire non sabie arren.
WEB-CONDES-CANTERBURY	Non auie era mendre idia dera enganha que se formaue contra eth, pr’amor que se pensaue que totí es carbons èren parièrs e sense manipular.
WEB-CONDES-CANTERBURY	Quan credec qu’auie arribat eth moment, er alquimista didec:
WEB-CONDES-CANTERBURY	Lheuatz-vos ara, senhor prèire, e demoratz-vos de pès ath mèn costat.
WEB-CONDES-CANTERBURY	Coma que ne sò segur de qué non auetz cap motle, gessetz e artenhetz-me un tròç de ges; damb sòrt lo talharè en tot dar-li era forma de motle.
WEB-CONDES-CANTERBURY	Dempús me hètz a vier un padelon o un gibrelh d’aigua e veiratz guaire ben gesserà eth nòste trabalh.
WEB-CONDES-CANTERBURY	E entà que non maufidetz o sospechetz de jo mentre ètz dehòra, non me dessepararè deth vòste costat, e gesserè e tornarè damb vos.
WEB-CONDES-CANTERBURY	En resumit, dauriren era pòrta dera cramba, la barrèren damb clau, se la heren a vier damb eri, gesseren e tornèren.
WEB-CONDES-CANTERBURY	Mès, tè, per qué me cau èster en tot passar tot eth dia balhant detalhs?
WEB-CONDES-CANTERBURY	Eth canonge cuelhec eth ges e lo talhèc en forma de motle coma vau a descríuer.
WEB-CONDES-CANTERBURY	Escotatz.
WEB-CONDES-CANTERBURY	Dera sua manja treiguec ua petita barra de plata (era horca qu’ei massa pòc entada eth!
WEB-CONDES-CANTERBURY	E ara campatz era sua condemnada prestidigitación.
WEB-CONDES-CANTERBURY	Talhèc eth motle ara madeisha amplada e longitud dera dita barreta, mès damb tau adretia que podetz èster segurs de qué eth prèire james la vedec; dempús l’amaguèc un aute còp ena manja.
WEB-CONDES-CANTERBURY	Ara seguida treiguec eth crusòl deth huec e, damb expression satisfèta, vessèc eth sòn contengut en motle; dempús, quan siguec a punt, lo metec en ua gèrla plia d’aigua, ath còp que li didie ath prèire:
WEB-CONDES-CANTERBURY	Vam a veir se qué i a aciu.
WEB-CONDES-CANTERBURY	Metetz era man e cercatz damb era.
WEB-CONDES-CANTERBURY	Me pensi que traparatz plata.
WEB-CONDES-CANTERBURY	Quina auta causa poirie èster se non?
WEB-CONDES-CANTERBURY	Limaduras de plata.
WEB-CONDES-CANTERBURY	Redena!
WEB-CONDES-CANTERBURY	Eth prèire metec era man e pesquèc ua barreta de plata pura.
WEB-CONDES-CANTERBURY	Quan vedec çò qu’ère, era alegría li recorrec totes es sues venes e exclamèc:
WEB-CONDES-CANTERBURY	Benedit sigue Diu e era sua Santa Mair tanben!
WEB-CONDES-CANTERBURY	Qu’era benediccion de toti es sants quèigue sus vos, senhor canonge.
WEB-CONDES-CANTERBURY	Se no, qu’era sua malediccion quèigue sus jo.
WEB-CONDES-CANTERBURY	Responec eth canonge:
WEB-CONDES-CANTERBURY	E seguic:
WEB-CONDES-CANTERBURY	Qu’ei parièr.
WEB-CONDES-CANTERBURY	Ac vau a hèr un aute còp, entà que me pogatz seguir d’apròp e convertir-vos en un expèrt.
WEB-CONDES-CANTERBURY	Un aute còp, se siguesse de besonh, poiríetz sajar sense que jo i siga e practicar aguesta engenhosa sciéncia.
WEB-CONDES-CANTERBURY	Ara non discutigam.
WEB-CONDES-CANTERBURY	Eth prèire se metec dempús a trabalhar e hec çò de milhor que podec tot aquerò que l’ordenaue aguest pervèrs canonge, bohant furiosament as carbons damb era esperança d’arténher çò qu’eth sòn còr desiraue; mès, mentretant, eth canonge se premanic entà hèr-li eth truc ath prèire un viatge mès.
WEB-CONDES-CANTERBURY	Coma se siguesse cec, amiaue ena man un baston tohut (ara guardatz ben aquerò) qu’en sòn extrèm (coma en cas deth tròç de carbón vegetau) auie plaçat per auança ua onza de limaduras de plata; aguest extrèm qu’ère ben caperat damb cera entà conservar en sòn interior totes e cada ua des limaduras.
WEB-CONDES-CANTERBURY	Quan eth prèire ère mès ocupat, eth canonge s’apressèc entada eth damb eth sòn baston e esposquèc de povassi er interior deth crusòl coma abans (pro que, per çò des sues mentides, Diu permete qu’eth diable lo foetege enquia espelhar-lo!
WEB-CONDES-CANTERBURY	Cada un des sòns pensaments e des sues òbres èren fauses.
WEB-CONDES-CANTERBURY	E remenèc es carbons que se trapauen sus eth crusòl damb eth sòn pau traucat enquia qu’era cera comencèc a honer-se (coma toti saben, se non ei que siguen pècs), que damb aquerò tot eth sòn contengut queiguec dirèctament en interior deth crusòl.
WEB-CONDES-CANTERBURY	Senhor, que non se podie hèr milhor.
WEB-CONDES-CANTERBURY	Quan auec estat enganhat de nauèth, eth prèire, que non sospechaue arren, ère claufit d’alegria.
WEB-CONDES-CANTERBURY	Non posqui ne començar a descríuer era sua felicitat e satisfacción.
WEB-CONDES-CANTERBURY	Un còp mès s’aufric en còs e amna ath canonge.
WEB-CONDES-CANTERBURY	Plan, li responec eth, que poirè èster praube, mès ja auratz vist que sai ua causa o dues.
WEB-CONDES-CANTERBURY	Vos avertisque qu’encara i a mès causes.
WEB-CONDES-CANTERBURY	Auez quauquarren de coeire per aquiu?
WEB-CONDES-CANTERBURY	Se non l’auéssetz, crompatz-lo sense pèrder un instant.
WEB-CONDES-CANTERBURY	Pressatz-vos.
WEB-CONDES-CANTERBURY	Eth prèire gessec ath mès córrer e tornèc damb eth coeire.
WEB-CONDES-CANTERBURY	Eth canonge lo cuelhec damb es sues mans e ne separèc ua onza, en tot pesar-lo.
WEB-CONDES-CANTERBURY	Era mia lengua non me servís coma esturment entà exprimir çò que pensi dera tafurèla astúcia d’aguest canonge, pair dera viletat.
WEB-CONDES-CANTERBURY	Entàs que non lo coneishetz, diderè que se retiraue a un amic, mès ath hons deth sòn còr e dera sua amna ère un diable: que me cansi de tant parlar-vos de tota aguesta brigantaria.
WEB-CONDES-CANTERBURY	Totun, ac voi hèr entà que se le coneishe ben, encara que non sigue qu’entà avisar a d’auti.
WEB-CONDES-CANTERBURY	Tot qu’ère ua enganha: aguest prèire ère victima d’ua enganha totau.
WEB-CONDES-CANTERBURY	Dempús vessèc eth coeire honut en interior deth motle e, finaument, l’introdusic ena escudèla d’aigua.
WEB-CONDES-CANTERBURY	Dempús botèc era man (vos è dit abans qu’amiaue ua barreta de plata amagada ena manja), secodit dissimuladament (eth plan pòcavergonha!
WEB-CONDES-CANTERBURY	E eth prèire sense encuedar-se’n dera sua prestidigitación!
WEB-CONDES-CANTERBURY	Eth canonge remenèc era aigua e, damb grana adretia e leugeresa de dits, s’apoderèc dera barreta de coeire (eth prèire seguie ena lua) e l’escamotegèc.
WEB-CONDES-CANTERBURY	Ara seguida botèc era man sus era espatla deth prèire e burlonament li didec:
WEB-CONDES-CANTERBURY	Eth prèire lèu pesquèc era barreta de plata, e alavetz eth canonge didec:
WEB-CONDES-CANTERBURY	Amiatz aguestes tres barretes que viem de fabricar a un orfèbre, entà veir de qué son, juri qu’ei plata pura.
WEB-CONDES-CANTERBURY	Se non n’ei, me minjarè eth chapèu.
WEB-CONDES-CANTERBURY	Mès lèu mo’n saberam.
WEB-CONDES-CANTERBURY	Amièren es tres barretes de plata a un orfèbre que les provèc damb huec e martèth.
WEB-CONDES-CANTERBURY	Arrés podec remir qu’èren autentiques.
WEB-CONDES-CANTERBURY	Qui ère mès erós qu’aqueth empeguit prèìre?
WEB-CONDES-CANTERBURY	Que non i a audèth que sigue mès content en trincar eth dia, cap rossinhòl cante damb mès talents en ostiu, cap dauna ei mès inclinada a barar o, parlant de senhors e daunes, cap cavalièr damb mès in de conquistar eth favor dera sua dauna damb bèra hèta d’armes, qu’eth prèire en question, interessat en apréner aguest malerós art.
WEB-CONDES-CANTERBURY	Qu’ei aquerò que li diguec ath canonge:
WEB-CONDES-CANTERBURY	Se vos platz, didetz-m’ac.
WEB-CONDES-CANTERBURY	Pera Vèrge Nòsta Senhora, responec eth canonge, vos ac avertisqui.
WEB-CONDES-CANTERBURY	A despart d’un fraire e jo, arrés mès en Anglatèrra la coneish.
WEB-CONDES-CANTERBURY	Qu’ei parièr, exclamèc er aute.
WEB-CONDES-CANTERBURY	Au, senhor, didetz-me guaire vau.
WEB-CONDES-CANTERBURY	De vertat, didec eth canonge.
WEB-CONDES-CANTERBURY	Qu’ei de plan naut prètz.
WEB-CONDES-CANTERBURY	En resumit, senhor, se la voletz auer vos calerà pagar quaranta liures, e que Diu me perdone.
WEB-CONDES-CANTERBURY	E se non siguesse pera amistat que me mostrèretz abans, auríetz de pagar mès, plan que òc.
WEB-CONDES-CANTERBURY	Eth prèire anèc a cercar de seguit es quaranta liures en doblons e les autregèc totes ath canonge coma pagament dera dita formula.
WEB-CONDES-CANTERBURY	Tota era operación non siguec qu’ua fraudaria e ua enganha.
WEB-CONDES-CANTERBURY	Senhor prèire, didec eth, que non voi arténher laudences per çò dera mia abiletat, mès preferiría mantier-la amagada.
WEB-CONDES-CANTERBURY	Se m’estimatz de vertat, sauvatz-la-vos en secret.
WEB-CONDES-CANTERBURY	Donques que s’era gent arribèsse a conéisher es mèns poders, per Diu que sentirien tanta enveja dera mia alquimia que me poirie costar era vida.
WEB-CONDES-CANTERBURY	En aquerò non i a cap alternatiua.
WEB-CONDES-CANTERBURY	Que Diu non ac volgue!, exclamèc eth prèire.
WEB-CONDES-CANTERBURY	Gràcies pes vòsti boni desirs, senhor, didec eth canonge.
WEB-CONDES-CANTERBURY	E se n’anèc.
WEB-CONDES-CANTERBURY	Per çò que hè ath prèire jamès li podec tachar es uelhs ath dessús des d’aqueth dia.
WEB-CONDES-CANTERBURY	E quan en moment que credec avient, comencèc a provar era formula, ò, suspresa!, non foncionèc.
WEB-CONDES-CANTERBURY	E atau quedèc trist e enganhat.
WEB-CONDES-CANTERBURY	D’aguesta manèra se presentaue, donc, eth canonge ara gent e artenhie que s’arroïnessen.
WEB-CONDES-CANTERBURY	Vedetz, cavalièrs, se com en cada etapa dera vida es òmes luten per aur, que lèu ja non rèste bric d’aur.
WEB-CONDES-CANTERBURY	Que n’a autants que queden agarradi pera alquimia que, vertadèrament, aquerò explique era sua escassesa.
WEB-CONDES-CANTERBURY	Aqueri que practiquen er art dera transmutación parlen en ua terminología tan confusa qu’arrés la compren, s’ei que reaument an aué en dia era sciéncia.
WEB-CONDES-CANTERBURY	Deishatz-les parlar e charrar coma gralhes e dedicar eth sòn afogament e energía a perfeccionar eth sòn argòt, pr’amor que jamès artenheràn eth sòn objectiu.
WEB-CONDES-CANTERBURY	Que ja ei pro entà un òme apréner a transmutar es sòns bens e convertir-les en arren!
WEB-CONDES-CANTERBURY	Aguesta peguesa aufrís ues esques tant enlusernantes qu’era felicitat d’un òme se convertís ena sua desesperación, dèishe ueda era borsa mès plia e pesada, e artenh es malediccions d’aqueri que l’an sacrificat es sòns bens.
WEB-CONDES-CANTERBURY	Qu’aurien d’auer vergonha!
WEB-CONDES-CANTERBURY	Qu’ei qu’era gent que s’a usclat es dits non se sap hèr enlà deth huec?
WEB-CONDES-CANTERBURY	Se vos auetz calat ena alquimia, seguitz eth mèn conselh: deishatz-la córrer abans de perdè’c tot.
WEB-CONDES-CANTERBURY	Qu’ei milhor tard que jamès, donques que jamès poiratz trapar era Pèira Filosofau.
WEB-CONDES-CANTERBURY	Qu’ètz tan gausards coma eth cèc Baiardo, eth vielh shivau qu’estramunque e non se’n hè deth perilh.
WEB-CONDES-CANTERBURY	Se calarà en dificultats damb era madeisha decisión que se hè entà un costat.
WEB-CONDES-CANTERBURY	Vosati es alquimistes qu’ètz parièr.
WEB-CONDES-CANTERBURY	Vos ac digui jo!
WEB-CONDES-CANTERBURY	Se non podetz guardar entà dauant, aumens sajatz de qué es vòstes ments non queden enlusernades.
WEB-CONDES-CANTERBURY	Pr’amor qu’encara que tengatz es uelhs dubèrti e jamès sembletz tan desvelhats, jamès guanharatz un sò en aguesta empresa, senon que degalharatz tot aquerò que pogatz mendicar o demanar prestat.
WEB-CONDES-CANTERBURY	Padegatz eth vòste in, pr’amor qu’eth huec non uscle massa lèu.
WEB-CONDES-CANTERBURY	Damb aquerò voi díder: non vos tengatz mès ara alquimia, pr’amor que s’ac hètz s’aurà acabat era vòsta bona sòrt.
WEB-CONDES-CANTERBURY	E aciu e ara vos diderè çò qu’es vertadèrs alquimistes diden sus era question.
WEB-CONDES-CANTERBURY	Vaquí çò que Arnau de Vilanova afirme literaument en sòn Rosanum Philosophorum: “Era transformación o reducción deth mercuri non se pòt hèr sense era ajuda deth sòn frair”.
WEB-CONDES-CANTERBURY	Mès eth prumèr d’averti’c clarament siguec Hermes Trimegisto, eth pair dera alquimia, qu’afirme: “Eth dragon non morirà se non ei qu’eth sòn frair morisque damb eth”.
WEB-CONDES-CANTERBURY	Ei a díder, per dragon s’a d’enténer “mercuri”, e per frair deth dragon, “sofre”; pr’amor qu’aguest vie deth Solei (qu’ei er aur) e aqueth dera Lua (qu’ei era plata).
WEB-CONDES-CANTERBURY	Pr’amor que aguest art e sciéncia ei reaument eth mistèri des mistèris”.
WEB-CONDES-CANTERBURY	Que i auec tanben un disciple de Platon qu’un viatge formulèc ua pregunta ath sòn mèstre (coma eth sòn libre Senioris Zadith Tabula Chimica registre).
WEB-CONDES-CANTERBURY	Aguesta qu’ei era pregunta que formulèc: didetz-me eth nòm dera Pèira Filosofau.
WEB-CONDES-CANTERBURY	E Platon responec:
WEB-CONDES-CANTERBURY	Qu’ei era pèira qu’era gent cride Titani.
WEB-CONDES-CANTERBURY	E qué ei aquerò?, responec er aute.
WEB-CONDES-CANTERBURY	Madeish qu’era Magnesia, repliquèc Platon.
WEB-CONDES-CANTERBURY	Que ja està ben senhor!
WEB-CONDES-CANTERBURY	Aquerò ei ignotum per ignotius (ei a díder, “explicar çò desconeishut damb çò mès desconeishut encara”) Se vos platz, qué ei Magnesia, senhor?
WEB-CONDES-CANTERBURY	Digam qu’ei un liquid compausat de quate elements, repliquèc Platon.
WEB-CONDES-CANTERBURY	Estimat mèstre, didetz-me, se vos platz, eth principi essenciau d’aguest liquid.
WEB-CONDES-CANTERBURY	Plan que non, responec Platon.
WEB-CONDES-CANTERBURY	Toti es alquimistes son estacadi per jurament que jamès l’ac revelaràn ad arrés ne, enquia e tot, ac escriueràn en un libre.
WEB-CONDES-CANTERBURY	Pr’amor qu’ei quauquarren tant estimat e preciós entà Crist, qu’Eth non vò que se revèle, exceptat quan li plague ara sua Ment Divina inspirar as òmes; as auti les ac enebís, pr’amor qu’Eth atau ac vò.
WEB-CONDES-CANTERBURY	Qu’ei tot.
WEB-CONDES-CANTERBURY	Atau acabi; donques que Diu en cèu non vò qu’es alquimistes expliquen com se pòt desnishar aguesta pèira, ena mia pensada, çò de milhor que se pòt hèr ei deishà’c anar.
WEB-CONDES-CANTERBURY	Jamès prosperarà qui hèsque de Diu eth sòn adversari en tot trabalhar contra era sua volontat.
WEB-CONDES-CANTERBURY	Non ac artenherà, encara que s’estongue hènt alquimia enquiath finau des sòns dies.
WEB-CONDES-CANTERBURY	Aciu me demori.
WEB-CONDES-CANTERBURY	Eth mèn conde que s’a acabat.
WEB-CONDES-CANTERBURY	Que Diu les mane a toti es òmes bravi eth remèdi entàs sues penes.
WEB-CONDES-CANTERBURY	Aquiu siguec eth lòc a on eth nòste anfitrión comencèc a deishar anar es sues facècies:
WEB-CONDES-CANTERBURY	Macareu, cavalièr, Dun s’a quedat estagnat ena hanga.
WEB-CONDES-CANTERBURY	Qui lo va a trèir d’aquiu?
WEB-CONDES-CANTERBURY	Non vò arrés desvelhar ath nòste amic deth darrèr, per amor o per sòs?
WEB-CONDES-CANTERBURY	Bèth lairon pòirie aisidament panar-li e deishar-lo estacat.
WEB-CONDES-CANTERBURY	Aquiu que l’auem roncant a gust!
WEB-CONDES-CANTERBURY	Pes uassi deth poth!
WEB-CONDES-CANTERBURY	Qu’ei que va a quèir deth shivau en quinsevolh moment!
WEB-CONDES-CANTERBURY	Ei aguest eth brigand codinèr de Londres?
WEB-CONDES-CANTERBURY	Hètz-lo a gésser (que ja sap eth castig).
WEB-CONDES-CANTERBURY	Juri que mos condarà un conde, encara qu’aguest sigue ua mèrda.
WEB-CONDES-CANTERBURY	Desvelha-te, codinèr, se te platz!
WEB-CONDES-CANTERBURY	Qu’ei que t’a arribat, qu’ès en tot dormir a miei maitin?
WEB-CONDES-CANTERBURY	Qu’ei que t’an estat en tot picar es piudes pendent tota era net o ei qu’as cuelhut ua pèta?
WEB-CONDES-CANTERBURY	O ei dilhèu que t’as passat tota era net sus ua concubina enquia que non poderes lheuar eth cap?
WEB-CONDES-CANTERBURY	Complètament palle e descolorat, eth codinèr li responec ar anfitrión:
WEB-CONDES-CANTERBURY	Que Diu me protegisque, mès que m’a entrat un dromilhón tau (sabi pas perqué), qu’abans m’estimaria mès hèr ua becaina que beuer-me un galon deth milhor vin de Cheapside.
WEB-CONDES-CANTERBURY	Plan, didec er intendent, se vos va ben, mèstre codinèr, vos perdonam de seguit se mos condatz eth vòste relat.
WEB-CONDES-CANTERBURY	Ei a díder, s’arrés des que cavauquen en aguest grop a bèra causa en contra e eth nòste anfitrión vò autrejar eth sòn consentiment, pr’amor que, pera sauvacion dera mia amna, me semble qu’eth vòste ròstre ei massa palle, es vòsti uelhs se ven tanben coma treboladi, eth vòste alend flaire a agre, senhau evident de qué non estatz ben.
WEB-CONDES-CANTERBURY	Plan que òc, non vos vau a vantar.
WEB-CONDES-CANTERBURY	Guardatz se com badalhe aguest brigand embriac.
WEB-CONDES-CANTERBURY	Semble que mos vage a avalar a toti aciu madeish.
WEB-CONDES-CANTERBURY	Qu’eth diable des lunfèrns cale es sòns pès en era!
WEB-CONDES-CANTERBURY	Eth vòste òrre alend mos empodoarà a toti.
WEB-CONDES-CANTERBURY	Se vos platz, porcèth pudesenc, se vos platz, moritz-vos d’un còp!
WEB-CONDES-CANTERBURY	A, senhors, guardatz ben ad aguest polit gojat.
WEB-CONDES-CANTERBURY	Podetz demostrar era vòsta adretia damb era lança a shivau, doç senhor, e esquivar eth sac de sable?
WEB-CONDES-CANTERBURY	Jo dideria qu’ètz premanit entad aquerò.
WEB-CONDES-CANTERBURY	Qu’auetz estat beuent a prètzfait, supausi, e quan era gent beu atau, que va ben…
WEB-CONDES-CANTERBURY	En enténer aguesta parlòta eth codinèr s’anugèc e s’enforismèc.
WEB-CONDES-CANTERBURY	Incapable de parlar, hec violents gèsti damb eth cap contra er intendent e eth sòn shivau lo fotèc en solèr; e aquiu se demorèc enquia que lo recuelheren.
WEB-CONDES-CANTERBURY	Be n’ère de bon cavalièr aguest codinèr!
WEB-CONDES-CANTERBURY	Malastre que non preferisse eth padelon!
WEB-CONDES-CANTERBURY	Guaire trebucs e trabalhs, guaire possar e lheuar, abans non artenherren tornar-lo a botar sus era montura.
WEB-CONDES-CANTERBURY	Pr’amor qu’aguest palle e malerós hantauma ère difícil de manejar.
WEB-CONDES-CANTERBURY	Alavetz eth nòste anfitrion se virèc entar intendent e didec:
WEB-CONDES-CANTERBURY	Pera mia amna qu’aguest òme ei tan vençut pera beuenda, que solide eth sòn conde li gesserie embolhat.
WEB-CONDES-CANTERBURY	Sabi pas s’ei vin çò qu’a begut o s’ère cervesa naua o vielha, mès qu’a parlat peth nas bohant coma s’auesse un raumàs de cap.
WEB-CONDES-CANTERBURY	E ja a hèt mès de çò que podie mantient-se eth e eth sòn shivau dehòra dera hanga.
WEB-CONDES-CANTERBURY	Començatz era vòsta istòria.
WEB-CONDES-CANTERBURY	Que ja ne sò hart d’eth.
WEB-CONDES-CANTERBURY	Totun aquerò, intendent, me semble que vos auetz passat damb aguest pèc en tot burlar-vos des sues fautes en public, tau qu’ac auetz hèt.
WEB-CONDES-CANTERBURY	Un aute dia, dilhèu, eth vos pararà un param o vos demanarà compdes (voi díder que se calarà en ua o dues causes, cercant fautes enes vòsti compdes, çò que non vos favoririe bric s’ac podesse demostrar).
WEB-CONDES-CANTERBURY	Non, que serie fòrça shordant, afirmèc er intendent.
WEB-CONDES-CANTERBURY	Eth poirie facilament hèr-me estramuncar; abans preferiría era ègua tà montar que començar ua peleja damb eth; sajarè, se posqui, non tornar-lo anujar.
WEB-CONDES-CANTERBURY	Çò que didec abans solet siguec ua trufaría; mès, sabetz?, qu’è aciu ena carabassa un vin entà béuer (òc, d’ua bona cuelheta) e li vau a mostrar de seguit ua badinada estranha.
WEB-CONDES-CANTERBURY	Sajarè de qué eth codinèr ne beue un shinhau.
WEB-CONDES-CANTERBURY	Non diderà que non, ne sò segur.
WEB-CONDES-CANTERBURY	Me jogaria era vida en aquerò.
WEB-CONDES-CANTERBURY	Se passèc qu’eth codinèr hec un long glop de vin dera carabassa, mès de çò que calie, malastre!
WEB-CONDES-CANTERBURY	Per qué tant?
WEB-CONDES-CANTERBURY	Que ja auie begut pro.
WEB-CONDES-CANTERBURY	Eth codinèr, dempús de cantar ua cançoneta damb era carabassa, l’ac entornèc ar intendent e, evidentament compladut pera beuenda li balhèc es gràcies çò de milhor que podec.
WEB-CONDES-CANTERBURY	Alavetz, eth nòste anfitrión s’estarnèc d’arrir e didec:
WEB-CONDES-CANTERBURY	Veigui clarament que mos cau amiar bona beuenda entre nosati sigue a on sigue qu’anem, donques que convertís es escarnis e era rancura en amor e armonia e padegue fòrça anuègi.
WEB-CONDES-CANTERBURY	Ò, Baco, que pòs atau transformar era seriositat en burla, benedit sigue eth tòn nòm!
WEB-CONDES-CANTERBURY	Aunor e laudança ara tua divinitat!.
WEB-CONDES-CANTERBURY	Plan, ja non vau a díder arren mès sus aquerò.
WEB-CONDES-CANTERBURY	Ara, intendent, vos prègui que comencetz eth vòste conde.
WEB-CONDES-CANTERBURY	Plan ben, senhor, repliquèc eth.
WEB-CONDES-CANTERBURY	Ara, escotatz-me.
WEB-CONDES-CANTERBURY	Tanben poiratz liéger relats de fòrça autes extraordinàries hètes que realizèc damb eth sòn arc.
WEB-CONDES-CANTERBURY	Sabie tocar quinsevolh esturment musicau, e, quan se metie a cantar, es clars registres dera sua votz qu’èren ua autentica música.
WEB-CONDES-CANTERBURY	Qu’ei segur qu’Anfion, rei de Tebas, que bastic es muralhes d’aguesta ciutat ath miei de cantics, jamès cantèc ne era mitat de ben qu’eth.
WEB-CONDES-CANTERBURY	Ath delà, ère er òme de mès bon pòrt deraTèrra.
WEB-CONDES-CANTERBURY	Mès, entà qué decríuer es sòns traits?
WEB-CONDES-CANTERBURY	Simplament, que non i auie cap òme viuent damb milhor portadura e aspècte.
WEB-CONDES-CANTERBURY	E, ath delà, ère dotat de noblesa, aunor e excelléncia ar arràs.
WEB-CONDES-CANTERBURY	Febo, aguest joen sense parièr en generositat e capaticat cavaleresca, solie amiar un arc ena man, autant per espòrt coma per simbèu dera sua victoria sus Piton.
WEB-CONDES-CANTERBURY	O, aumens, atau ac conde era Istòria.
WEB-CONDES-CANTERBURY	Ara plan, Febo auie ena sua casa un corbàs engabiat que hège temps que l’elevaue e l’auie ensenhat a parlar, dera madeisha manèra que s’ensenhe as gagi.
WEB-CONDES-CANTERBURY	Aguest corbàs ère blanc coma un cigne aubin e sabie imitar era votz de quinsevolh persona que siguesse en tot condar un conde.
WEB-CONDES-CANTERBURY	Ath delà, non auie rossinhòl en tot eth mon que cantèsse ne era milionessima part de ben e damb aguesta alegría.
WEB-CONDES-CANTERBURY	Febo auie tanben ena casa a ua esposa qu’estimaue mès qu’ara sua pròpria vida.
WEB-CONDES-CANTERBURY	Sajaue de complader-la e aunorar-la net e dia, exceptat en ua causa.
WEB-CONDES-CANTERBURY	Entà didè’c de bèra manera, eth ère gelós e massa prèst a non deishar-la de uelh, donques que li shordaue fòrça que se’n burlèssen d’eth (coma les passe a toti en madeish cas), encara que, de qué servís aquerò?
WEB-CONDES-CANTERBURY	Que non se pòt hèr arren entà botar-i remèdi.
WEB-CONDES-CANTERBURY	Ua bona esposa (que sigue pura de paraula e d’òbra), non aurie d’èster jamès jos vigilància; madeish ei cèrt qu’ei trabalhar en bades montar garda entà susvelhar a ua prostituta; simplament, que non servís d’arren.
WEB-CONDES-CANTERBURY	Me pensi que pèrder eth temps deth trabalh entà susvelhar ara pròpria esposa ei ua complèta estupiditat.
WEB-CONDES-CANTERBURY	Es vielhs estudiosi qu’ac diden soent enes sòns libres.
WEB-CONDES-CANTERBURY	Mès tornem entath tèma.
WEB-CONDES-CANTERBURY	Aguest excellent Febo hège tot çò que podie entà hèr-la erosa, supausant qu’eth sòn agradiu anament, era sua virilitat e era sua conducta serien pro garantida entà qu’arrés lo hesse enlà ada eth des uelhs d’era.
WEB-CONDES-CANTERBURY	Mès Diu sap que i a ua causa qu’arrés pòt arténher: alterar un instint qu’age estat implantat pera Natura en ua creatura.
WEB-CONDES-CANTERBURY	Cuelhetz a quinsevolh audèth: botatz-lo ena gabiòla, tietz-lo çò de mès net possible e calatz tot eth vòste còr e cervèth entà suenhar-lo damb es mès delicioses e imaginables parves e beuendes.
WEB-CONDES-CANTERBURY	Totun aquerò, er audèth, encara que lo tengatz ena mès alègra des gabiòles daurades, s’estimarà fòrça còps mès volar entath hered e crudèu bòsc e minjar vèrmes e d’autes porcaries d’aguesta sòrta; jamès cessarà ena sua temptatiua d’abandonar era gabiòla, tostemp será en tot desirar era libertat.
WEB-CONDES-CANTERBURY	Cuelhetz un gat: alimentatz-lo ben damb lèit e carn trenda, e balhatz-li ua jaça de seda, mès tanlèu veigue un arrat que cor peth solèr ath cant dera paret, abandonarà era lèit, era carn e tot çò d’aute, toti es luxes d’aquera casa: tau ei er apetit que sent pes arrats.
WEB-CONDES-CANTERBURY	Coma vedetz, er instint tostemp venç e er apetit hè qu’era prudéncia despareishe.
WEB-CONDES-CANTERBURY	Ua loba qu’a tanben ua vila manèra d’èster: quan ei en zèl alistarà ath lop mès fèr e dera pejor fama que trape.
WEB-CONDES-CANTERBURY	Mès toti es exemples que vos è dat se referissen a òmes que son infidèus, de cap manera as hemnes, donques qu’es òmes jamès son mancadi d’un apetit lasciu entà gaudir damb creatures inferiores abans que damb es sues esposes; encara que siguen beròies, fidèus e doces.
WEB-CONDES-CANTERBURY	Tan cobejosa de nauetat ei aguesta maudita carn nòsta, que non gaudim pendent guaire temps de quinsevolh causa que represente vertut.
WEB-CONDES-CANTERBURY	A maugrat de toti es grani merits de Febo, aguest, que non sospechaue arren, siguec enganhat.
WEB-CONDES-CANTERBURY	Era qu’auie a un aute òme ath darrèr, un òme de pòca importància, que, en comparèr, non valie ua mèrda.
WEB-CONDES-CANTERBURY	Autant pejor!
WEB-CONDES-CANTERBURY	Aquerò se passe soent, e acabe damb un fòrt capvirament e aflicción.
WEB-CONDES-CANTERBURY	Atau, donc, succedie que, tanlèu Febo se n’anaue, era sua hemna manaue a cercar de seguit ara òme que n’ère encamardada.
WEB-CONDES-CANTERBURY	Òme de caprici?
WEB-CONDES-CANTERBURY	Qu’ei ua manèra plan ruda de didè’c, desencusatz-me.
WEB-CONDES-CANTERBURY	Didec eth sabent Platon, coma podetz liéger enes sues òbres, qu’ei de besonh qu’era paraula correspone ara accion.
WEB-CONDES-CANTERBURY	Ei a díder, s’un li cau exprimir quauquarren d’ua forma adequada, era paraula a d’acompanhar ara acción.
WEB-CONDES-CANTERBURY	Jo sò un òme sense peus ena lengua, e çò que digui, ei.
WEB-CONDES-CANTERBURY	Entre ua dauna de naut linhatge qu’ei infidèu damb eth sòn còs, e ua hemna vulgara (donques qu’es dues se pòrten mau) non i a mès diferéncia qu’aguesta: era dauna, en èster de categoría mès nauta, se diderà d’era qu’ei ua “amiga”, tant qu’era auta, en èster ua hemna prauba, la cridaràn “aimanta”.
WEB-CONDES-CANTERBURY	Que Diu sap, estimat amic, que tan baish ei era ua coma era auta.
WEB-CONDES-CANTERBURY	De manèra parièra afirmi que non i a diferéncia entre un tiran usurpador e un bandit panaire de camins.
WEB-CONDES-CANTERBURY	Aguesta definición s’apliquèc a Alexandre eth Gran, pr’amor qu’en èster un tiran e auer ua armada e, per tant, màger poder entà hèr mortalatges e manar usclar enquia es fondaments de cases e larèrs e deishà’c tot arrasat, se lo cride generau, mentre qu’a un bandit, coma que son pòqui es que lo seguissen e non pòt ocasionar massa mau e hèr-li vier era madeisha roïna a un país, se lo cride lairon de camins o bandolèr.
WEB-CONDES-CANTERBURY	Coma que non è cultura libresca, non posqui mentar a un ensem d’autoritats, mès seguirè condant eth conde que comencé.
WEB-CONDES-CANTERBURY	Era esposa de Febo manèc a cercar ath sòn aimant e ambdús satisfèren immediatament es sòns fugaci apetits carnaus.
WEB-CONDES-CANTERBURY	Eth corbàs blanc qu’ère aquiu penjat laguens dera sua gabiòla les vedec en plen trabalh, mès que non didec ua soleta paraula; mès quan eth patrón dera casa tornèc en sòn larèr, eth corbàs cantèc:
WEB-CONDES-CANTERBURY	Cor-nut!
WEB-CONDES-CANTERBURY	Cor-nut!
WEB-CONDES-CANTERBURY	Cor-nut!
WEB-CONDES-CANTERBURY	Qué cantes audèth?, exclamèc Febo.
WEB-CONDES-CANTERBURY	Quina sòrta de cançon ei aguesta?
WEB-CONDES-CANTERBURY	Solies cantar fòrça ben e damb sons tant alegres qu’eth mèn còr se compladie en escotar-te, mès, quina ei era significacion d’aguesta cançon?
WEB-CONDES-CANTERBURY	Va, ditz-me!
WEB-CONDES-CANTERBURY	Per Diu que resulte fòrça avienta, responec eth corbàs.
WEB-CONDES-CANTERBURY	Febo, a maugrat de tota era tua beresa, valor e linhatge, de tota era tua musica, e vigilància, te l’a fotut damb un quinsevolh, qu’ath tòn costat non vau ua mèrda, t’ac digui coma que viui e alendi.
WEB-CONDES-CANTERBURY	Pr’amor que l’è vist caucar en tòn lhet damb era tua esposa.
WEB-CONDES-CANTERBURY	Qué mès voletz?
WEB-CONDES-CANTERBURY	Febo se virèc; qu’auec era sensación de qué eth sòn malerós còr se l’anaue a trincar en dus.
WEB-CONDES-CANTERBURY	Dempús tensèc eth sòn arc, botèc ua flècha en eth e, furiós, aucic ara sua hemna.
WEB-CONDES-CANTERBURY	Atau ei coma acabèc.
WEB-CONDES-CANTERBURY	Qué mès posqui híger?
WEB-CONDES-CANTERBURY	Ath miei deth sòn racacòr trinquèc es sòns esturments musicaus: arpa.
WEB-CONDES-CANTERBURY	Traïdor!
WEB-CONDES-CANTERBURY	Era tua lengua d’escorpiu m’a portat ara roïna.
WEB-CONDES-CANTERBURY	Per qué neishí?
WEB-CONDES-CANTERBURY	Per qué non sò mòrt?
WEB-CONDES-CANTERBURY	Ò, estimada esposa!
WEB-CONDES-CANTERBURY	Ò, jòia de gòi, que m’ères tan constanta e fidèu!
WEB-CONDES-CANTERBURY	Ara jades mòrta e eth tòn ròstre ei esblancossit e palle, en èster, coma ès, totafèt innocenta.
WEB-CONDES-CANTERBURY	Òc, ac juri!
WEB-CONDES-CANTERBURY	Ua man temerària e imprudenta t’a costat un mau plan vil.
WEB-CONDES-CANTERBURY	Ò, ment enludernada!
WEB-CONDES-CANTERBURY	Ò, ràbia insensata que, sense pensar, sacrifiques ar innocent!
WEB-CONDES-CANTERBURY	Ò, maufidança, plia de sospeches infondades!
WEB-CONDES-CANTERBURY	A on ei era tua sabença?
WEB-CONDES-CANTERBURY	A on ei eth tòn engenh?
WEB-CONDES-CANTERBURY	Ò, hè qu’es òmes se maufiden dera precipitación!
WEB-CONDES-CANTERBURY	Non credatz arren sense espròves absoludes!
WEB-CONDES-CANTERBURY	Non lheuetz era man massa d’ora abans de saber se qué hètz!
WEB-CONDES-CANTERBURY	Analisatz es causes seriosament abans de desligar era vòsta ira pera soleta sospecha!
WEB-CONDES-CANTERBURY	Milèrs an perit e s’an convertit en povàs per tòrt dera insensata ira.
WEB-CONDES-CANTERBURY	Ai de jo!
WEB-CONDES-CANTERBURY	Me morirè de pena.
WEB-CONDES-CANTERBURY	Per çò que hè ath corbàs, li didec:
WEB-CONDES-CANTERBURY	Traïdor!
WEB-CONDES-CANTERBURY	Brigand!
WEB-CONDES-CANTERBURY	Lèu te harè pagar pera tua fausa istòria.
WEB-CONDES-CANTERBURY	Abans cantaues coma un rossinhòl ara, falaç lairon, te quedaràs sense aguestes plumes blanques, e jamès poiràs parlar mentre viues.
WEB-CONDES-CANTERBURY	Aguest qu’ei eth castig d’un traïdor: tu e es tòns hilhs seratz neri entà tostemp e jamès produiiratz sons doci, senon que coacaratz abans de qué arribe era tempèsta e era ploja, coma senhau de qué era mia esposa moric per tòrt vòste.
WEB-CONDES-CANTERBURY	E de ressabuda se precipitèc sus eth corbàs e l’arrinquèc totes es sues plumes blanques.
WEB-CONDES-CANTERBURY	Alavetz lo hec nere, li treiguec era sua facultat de cantar e parlar e lo botèc ena pòrta, en tot manar-lo ath diable, qu’ada eth lo recomanèc.
WEB-CONDES-CANTERBURY	Plan per aquerò, aué en dia, toti es corbassi son neri.
WEB-CONDES-CANTERBURY	Vos prègui, cavalièrs, que cuelhetz nòta dera parabòla e vos fixetz en çò que digui.
WEB-CONDES-CANTERBURY	Bric mès pendent era vòsta vida li digatz a un òme que un aute l’a dat plaser ara vòsta esposa, pr’amor que vos aurà en òdi a mòrt.
WEB-CONDES-CANTERBURY	Es estudiosi cultes diden que Salomon mos ensenhe a tier compde dera nòsta lengua.
WEB-CONDES-CANTERBURY	Mès, coma vos è dit, non è cultura libresca.
WEB-CONDES-CANTERBURY	Totun, vaquí çò qu’era mia mair m’ensenhèc:
WEB-CONDES-CANTERBURY	Susvelha era tua lengua e consèrva as tòns amics, hilh mèn.
WEB-CONDES-CANTERBURY	Ua lengua viperina qu’ei pejor qu’eth diable, pr’amor que, hilh mèn, contra eth diable mos podem protegir mejançan eth senhau dera crotz.
WEB-CONDES-CANTERBURY	Hilh mèn, Diu botèc muralhes ena lengua, en tot plaçar-la entre es pòts e es dents entà qu’un òme posque pensar abans de parlar.
WEB-CONDES-CANTERBURY	Es persones cultes mos an ensenhat, hilh mèn, damb quina freqüéncia fòrça d’eres an perit per parlar massa; pr’amor que, en resumit, arrés patís maus per parlar massa pòc o damb deliberación.
WEB-CONDES-CANTERBURY	Hilh mèn, tie era tua lengua en tot moment, exceptat quan sages de parlar damb Diu en culte e ena pregària.
WEB-CONDES-CANTERBURY	Era prumèra vertut, s’ei que vòs aprener-la, hilh mèn, ei era de dominar era tua lengua e tier ua grana vigilància sus era.
WEB-CONDES-CANTERBURY	Aquerò ei çò qu’aprenen es mainatges.
WEB-CONDES-CANTERBURY	Aquerò ei çò que me dideren e m’ensenheren.
WEB-CONDES-CANTERBURY	Sabes se com va ua lengua temerària?
WEB-CONDES-CANTERBURY	Dera madeisha manèra qu’ua espada dividís un braç pera mitat, atau ua lengua destruís ua amistat.
WEB-CONDES-CANTERBURY	Un charlatan qu’ei abominable dauant de Diu.
WEB-CONDES-CANTERBURY	Lieg ath sabent e aunorable Salomon, lieg es psalms de David, lieg a Seneca.
WEB-CONDES-CANTERBURY	Jamès parles, hilh mèn, quan posques passar assentint damb eth cap.
WEB-CONDES-CANTERBURY	Hè veir qu’ès sord s’entenes a un charlatan que parle d’un ahèr perilhós.
WEB-CONDES-CANTERBURY	Es flamencs diden (e te pòt èster útil) que “coma mens se parle mès fácil ei d’apraiar”.
WEB-CONDES-CANTERBURY	Hilh mèn, se non as parlat mau, non te cau crànher jamès ua traïson.
WEB-CONDES-CANTERBURY	E te digui aquerò: aqueth que parle mau non pòt jamès recuperar es sues paraules.
WEB-CONDES-CANTERBURY	Aquerò qu’ei dit, ei dit, e era paraula, l’agrade o non (encara que se n’empenaïsque d’aquerò) seguís rodant.
WEB-CONDES-CANTERBURY	Aqueth que ditz quauquarren que se’n posque empenaïr ei en poder der aute.
WEB-CONDES-CANTERBURY	Hilh mèn, tie compde.
WEB-CONDES-CANTERBURY	Non sigues jamès hònt de petòfia, sigue fausa o cèrta, senon que sigues a on sigues, autant entre poderosi coma entre umils, susvelha era tua lengua e bremba-te’n deth corbàs.
WEB-CONDES-CANTERBURY	Entà jo, que deuien èster es quate, donques qu’en aqueth moment era mia ombra ère, mès o mens, d’onze pès, tant qu’era mia estatura ei de sies.
WEB-CONDES-CANTERBURY	Ath delà, era exaltación dera lua (voi díder Libra) ère encara en ascensión tant que mos apressàuem enes entorns d’un pòble.
WEB-CONDES-CANTERBURY	Aquiu, coma de costum, eth nòste anfitrión se hec cargue d’eth nòste erós grop e se dirigic a nosati damb aguestes paraules:
WEB-CONDES-CANTERBURY	Senhors, qu’auem besonh ara solet d’un conde mès.
WEB-CONDES-CANTERBURY	Es mies nòrmes e instruccions s’an amiat a tèrme, e me semble que n’auem escotat un de cada reng e estat des que formen eth nòste grop; eth mèn plan lèu ei ja artenhut.
WEB-CONDES-CANTERBURY	Que Diu li balhe bona sòrt ad aqueth que conde eth darrèr e mès alègre conde de toti!
WEB-CONDES-CANTERBURY	Senhor prèire, seguic, ètz un vicari o dilhèu un rector?
WEB-CONDES-CANTERBURY	Au, deishatz-ac ara!
WEB-CONDES-CANTERBURY	Sigue çò que sigue non estropietz eth nòste jòc, pr’amor que toti, exceptat vos, an condat eth sòn conde.
WEB-CONDES-CANTERBURY	Destibatz-vos eth cinturón e deishatz-mos veir se qué amiatz ena borsa.
WEB-CONDES-CANTERBURY	Ara seriosament: per çò deth vòste anament semblatz capable d’en.hilar eth hiu damb un tèma d’importància.
WEB-CONDES-CANTERBURY	Pes uassi d’un poth!
WEB-CONDES-CANTERBURY	Condatz- mos ua fabulacion, macareu!
WEB-CONDES-CANTERBURY	Que non artenheratz fabulacions de jo, repliquèc eth prèire.
WEB-CONDES-CANTERBURY	Pr’amor que, ena sua Epistòla a Timotèu, Pau repotegue ad aqueri que se separen dera vertat e conden fabulacions e pegaries atau.
WEB-CONDES-CANTERBURY	Per qué era mia man li cau semiar era èrba quan çò que desiri poder semiar ei eth gran deth horment?
WEB-CONDES-CANTERBURY	Per tant, digui que, se voletz enténer bèth ahèr morau e edificant e ètz premanidi a prestar atención, alavetz, damb fòrça plaser e damb era benediccion de Crist, vos balharè eth plaser legitim que posca.
WEB-CONDES-CANTERBURY	Per tant, se vos ei parièr, non tierè aguesti artificis, senon que vos condarè un conde satisfactòri en pròsa entà acabar damb eth jòc e botar-li era fin.
WEB-CONDES-CANTERBURY	S’ètz d’acòrd, començarè eth mèn conde de seguit, per tant, didetz- me se qué pensatz.
WEB-CONDES-CANTERBURY	Non posqui èster mès just.
WEB-CONDES-CANTERBURY	Podetz estar-ne segurs de qué sonque sintetizi eth sòn significat generau.
WEB-CONDES-CANTERBURY	Per tant, declari que demori èster corregit.
WEB-CONDES-CANTERBURY	Ad aquerò assentírem toti.
WEB-CONDES-CANTERBURY	Ei a díder, a dar-li era oportunitat d’ua audiéncia e, per tant, acabar damb bèra causa vertuosa e edificanta, que semblaue qu’ère çò de mès corrècte.
WEB-CONDES-CANTERBURY	Per tant, li demanèrem ath nòste anfitrión que li didesse que toti li demanàuem que comencèsse eth sòn conde.
WEB-CONDES-CANTERBURY	Er anfitrión qu’ère eth nòste pòrtavotz.
WEB-CONDES-CANTERBURY	Senhor prèire, li didec.
WEB-CONDES-CANTERBURY	Vos desiri era milhor sòrt!
WEB-CONDES-CANTERBURY	Balhatz-mos era vòsta omilia, mès, hètz lèu, pr’amor qu’eth solei ei en tot cogar.
WEB-CONDES-CANTERBURY	Que Diu vos autrege era sua gràcia entà que vos gesque un bon trabalh!
WEB-CONDES-CANTERBURY	Condatz çò que volgatz, que vos escotaram satisfèts.
WEB-CONDES-CANTERBURY	E atau comencèc eth prèire eth sòn sermón.
WEB-CONDES-CANTERBURY	Eth nòste doç Senhor des Cèus, que non vò que cap òme perisque, senon que toti artenhen eth coneishement d’Eth e dera vida perdurabla, atau mos exòrte a trauèrs deth profèta Jeremies damb aguestes paraules:
WEB-CONDES-CANTERBURY	Es camins dera espiritualitat qu’amien as credents entà Jesucrist Nòste Senhor e entara glòria, que son nombrosi.
WEB-CONDES-CANTERBURY	Entre eri n’a un plen de noblesa e qu’ei fòrça convenent, imprescindible entà qu’er òme o era hemna que, per çò deth pecat, s’an desviat deth camin dret entath Jerusalem Celestiau.
WEB-CONDES-CANTERBURY	Aguesta via recep eth nòm de peniténcia.
WEB-CONDES-CANTERBURY	Toti aurien d’escotar damb alegría e escorcolhar damb totes es sues fòrces era natura dera peniténcia, eth perqué recep tau nòm e quines varietats presenten es sues diuèrses òbres, detalhs e manifestacions, e aquerò que pertanh e s’ajuste ada era.
WEB-CONDES-CANTERBURY	Sant Ambròsi afirme qu’era peniténcia ei eth dolor der òme peth mau realizat, e non i a arren que sus aquerò posque manifestar mès dolor.
WEB-CONDES-CANTERBURY	Un cèrt doctor manifèste: “era peniténcia ei era lamentación mostrada per òme dauant deth sòn pecat e eth torment que li còsten es sòns errors”.
WEB-CONDES-CANTERBURY	Era peniténcia, en determinades circonstàncies, ei eth vertadèr empenaïment de quauquarrés que sauve eth dolor e era pena pes sòns pecats.
WEB-CONDES-CANTERBURY	E entà qu’era peniténcia sigue vertadèra, aurà, prumèr, de lamentar es fautes cometudes, auer eth fèrm prepaus en sòn còr de cohessar-se oraument, cumplir era peniténcia, non tornar a realizar quauquarren que s’age de lamentar o sénter dolor, e auer eth prepaus de perseverar en ben.
WEB-CONDES-CANTERBURY	En cas contrari, era sua peniténcia qu’ei inutila.
WEB-CONDES-CANTERBURY	Pr’amor que, coma afirme Sant Isidòr: “Aqueth qu’ara seguida hè quauquarren que s’a d’empenaïr, non ei un vertadèr penitent, senon un embolhaire e un mentidèr”.
WEB-CONDES-CANTERBURY	Eth hèt de lamentar-se e perseverar en pecat que non ei profitós.
WEB-CONDES-CANTERBURY	Totun, s’a de demorar que, tostemp qu’un què, per grana que sigue era sua recidiva, se pòt lheuar mejançant era peniténcia se se l’autrege tau gràcia.
WEB-CONDES-CANTERBURY	Pr’amor que, coma ditz Sant Gregòri: “Lèu non se pòt lheuar deth pecat aqueth qu’ei aclapat peth pes des males òbres”.
WEB-CONDES-CANTERBURY	E, per tant, era Santa Mair Glèisa assegure era sauvacion des penitents qu’eviten e hèn enlà eth pecat abans de qué aguest les refuse ada eri.
WEB-CONDES-CANTERBURY	Era madeisha Santa Glèisa fide ena sauvacion d’aqueth que peque e se n’empenaís de còr en darrèr moment a causa dera grana misericòrdia de Jesucrist Nòste Senhor; mès alistatz eth camin mès segur.
WEB-CONDES-CANTERBURY	E ara, un còp descrita era sua natura, vos cau saber que son tres es actes dera peniténcia.
WEB-CONDES-CANTERBURY	Eth prumèr acte tanh ad aqueth que recep eth baptisme dempús d’auer pecat.
WEB-CONDES-CANTERBURY	Agustin afirme: “Se non ei que s’empenaïsque des pecats dera sua vida anteriora, non pòt començar ua vida naua”.
WEB-CONDES-CANTERBURY	Pr’amor que, plan que òc, se lo batien sense èster empenaït dera sua colpa anteriora, recep eth carácter baptismau, mès sense era gràcia ne era remission des sòns pecats, enquia que sigue vertadèrament empenaït.
WEB-CONDES-CANTERBURY	Un aute defècte qu’ei aguest: eth qu’es òmes quèiguen en pecat mortau dempús d’auer recebut es aigües baptismaus.
WEB-CONDES-CANTERBURY	D’aquerò afirme Sant Agustin que “era peniténcia dera gent umila e brava ei era peniténcia de cada dia”.
WEB-CONDES-CANTERBURY	Era peniténcia qu’ei de tres clases.
WEB-CONDES-CANTERBURY	Ua ei publica; ua auta, comuna e era tresau, privada.
WEB-CONDES-CANTERBURY	Era peniténcia publica ei de dues espècies: ua s’està en èster expulsat dera Santa Mair Glèisa pendent eth Quareme, per çò d’esgargamerar mainatges e d’auti pecats parièrs; era auta (aplicada ad aqueth qu’a pecat dubèrtament de sòrta qu’era fauta s’a escampilhat peth parçan) s’està en hèr peniténcia publica obligada dempús deth judici condemnatòri dera Santa Glèisa.
WEB-CONDES-CANTERBURY	Era peniténcia comuna ei era que se conselhe en generau as òmes en cèrts casi, coma, per exemple, anar pòc abrigadi e descauci pendent un romieuatge.
WEB-CONDES-CANTERBURY	Era peniténcia privada ei aquera qu’es òmes practiquen diadèrament pes pecats particulars: se cohèssen en privat e receben tanben peniténcia privada.
WEB-CONDES-CANTERBURY	Ara seguida te n’encuedaràs des requesits e condicions entà ua peniténcia vertadèra e perfècta.
WEB-CONDES-CANTERBURY	Aguesta se base en tres premisses; contrición de còr, confession orau, e compliment dera peniténcia.
WEB-CONDES-CANTERBURY	Plan per aquerò afirme Sant Joan Crisostòm: “Era peniténcia incline ar òme a acceptar damb resignacion quinsevolh castig que se l’aplique, damb empenaïment de còr e confession orau, damb satisfacción e tota sòrta d’òbres d’umilitat”.
WEB-CONDES-CANTERBURY	E en aquerò s’està era vertadèra peniténcia.
WEB-CONDES-CANTERBURY	De nauèth, anujam a Jesucrist Nòste Senhor de tres manères: per pecat de pensament, per negligéncia en parlar e per òbres dolentes e pecadisses.
WEB-CONDES-CANTERBURY	E contra aguestes pervèrses accions apareish era peniténcia, que se pòt comparar a un arbe.
WEB-CONDES-CANTERBURY	Era arraïc d’aguest arbe ei era contrición que, madeish qu’era arraïc d’un arbilhon, se cale en tèrra e s’amague en còr vertadèrament empenaït.
WEB-CONDES-CANTERBURY	Era cama que supòrte es arrames e es huelhes dera confession e es fruits dera satisfacción, brotoe dera arraïc dera contrición.
WEB-CONDES-CANTERBURY	Sus aquerò Jesucrist declare en sòn Evangèli: “Hètz digni fruits de peniténcia”.
WEB-CONDES-CANTERBURY	Pr’amor que per aguest fruit es òmes pòden conéisher ad aguest arbe (non pera arraïc amagada en còr uman, ne pes arrames, ne pes huelhes dera confession).
WEB-CONDES-CANTERBURY	E, per tant, Jesucrist Nòste Senhor afirme aquerò: “Que les coneisheratz pes sòns fruits”.
WEB-CONDES-CANTERBURY	Tanben d’aguesta arraïc sorgís un seme de gràcia, e aguest seme ei hònt de sauvacion: qu’ei un seme viu e ardent.
WEB-CONDES-CANTERBURY	Era gràcia d’aguest seme vie de Diu mejançant eth rebrembe deth dia deth judici e des penes infernaus.
WEB-CONDES-CANTERBURY	Sus aguest tèma, Salomon afirme qu’er òme refuse eth pecat peth temor de Diu.
WEB-CONDES-CANTERBURY	Era fòrça d’aguest seme s’està en amor a Diu e en desir de glòria sempiternala.
WEB-CONDES-CANTERBURY	Aguesta fòrça tire eth còr der òme entà Diu e li hè odiar eth pecat.
WEB-CONDES-CANTERBURY	Pr’amor que, de vertat, arren agrade tant a un mainatge coma era lèit dera sua hilhuquèra e arren l’ei mès repugnant qu’aguesta madeisha lèit barrejada en un aute aliment.
WEB-CONDES-CANTERBURY	Dera madeisha manèra, er òme pecador, aimant deth pecat, se pense qu’aguest ei entà eth mès doç que quinsevolh auta causa.
WEB-CONDES-CANTERBURY	Mès quan lo senhorege ada eth un comprometut amor a Jesucris Nòste Senhor e eth desir de vida perdurabla, non existís entada eth practica mès detestabla.
WEB-CONDES-CANTERBURY	Pr’amor que, cèrtament, era lei de Diu se recapitole en amor ada Eth; e plan per aquerò, eth profèta David afirme: “Qu’è estimat era tua lei e refusat era marridesa e er òdi”.
WEB-CONDES-CANTERBURY	Aqueth qu’estime a Diu, sauve era sua lei e era sua paraula.
WEB-CONDES-CANTERBURY	Aguest qu’ei er arbe qu’eth profèta Daniel contemplèc en esperit, quan auec era vision deth rei Nabucodonosor que li conselhèc que hesse peniténcia.
WEB-CONDES-CANTERBURY	En aguesta peniténcia o contrición, un li cau distinguir quate elements: en qué consistís era contrición, quines son es causes que possen a un a auer un còr contrit, com s’a d’artenhe e quina utilitat a entara amna.
WEB-CONDES-CANTERBURY	Era contrición qu’ei eth dolor sincèr des pròpris pecats, acompanhat deth fèrm prepaus de cohessar-se, hèr penitència e non recidivar jamès en eri.
WEB-CONDES-CANTERBURY	E aguest dolor, en paraules de Sant Bernard, aurà es següentes caracteristiques: “Serà grèu e prigond, e extrèmament viu e acèrb en còr”.
WEB-CONDES-CANTERBURY	En prumèr lòc, pr’amor qu’er òme a pecat contra eth sòn Senhor e Creador, e autant mès prigond e acèrb pr’amor qu’a pecat contra eth sòn Pair Celestiau; e aguestes qualitats s’aumenten en considerar qu’a anujat ad Aqueth que l’a redimit damb era sua preciosa sang e l’a rescatat des ligadures deth pecat, dera crudeutat deth dimòni e des penes deth lunfèrn.
WEB-CONDES-CANTERBURY	Que son sies es causes qu’an de possar ar òme ara contrición.
WEB-CONDES-CANTERBURY	Prumèra, eth rebrembe des pròpris pecats.
WEB-CONDES-CANTERBURY	Mès considèra qu’aguest rebrembe non ei entada eth agradiu de cap manèra, senon motiu de vergonha e dolor per çò des sues colpes.
WEB-CONDES-CANTERBURY	Pr’amor que Job afirme: “Es òmes pecadors executen actes digni de confusión”.
WEB-CONDES-CANTERBURY	E, per tant, comente Ezequies: “Les rebrembarè cada an dera mia vida damb amarum de còr”.
WEB-CONDES-CANTERBURY	Que ditz Diu en Apocalipsis: “Bremba-te’n d’a on as queigut”.
WEB-CONDES-CANTERBURY	Pr’amor qu’abans de pecar èretz hilhs de Diu e membres deth sòn reiaume, mès per tòrt des vòsti pecats auetz quedat tiranizadi e corrompudi, vos auetz convertit en membres deth maligne, odiadi pes angels, denonciadi pera Santa Glèisa, e en aliment dera fausa sèrp e en combustible perpetuau deth huec infernau.
WEB-CONDES-CANTERBURY	E encara mès corromput e reprovable, per çò des nòstes frequents transgresions, coma hè eth gosset qu’avale tot çò qu’a vomegat.
WEB-CONDES-CANTERBURY	E damb tot aquerò quede tacat per çò dera sua insistenta contumàcia en pecat e enes abits pecadissi, per çò que te corromperàs en tòn pecat coma bèstia enes sòns excrements.
WEB-CONDES-CANTERBURY	Semblabla manèra de pensar ahisque a qu’er òme s’avergonhe deth sòn pecat e non se solace en eth tau coma Diu declare a trauèrs deth profèta Ezequiel: “Bremba-te’n des tòns camins e te desagradaràn”.
WEB-CONDES-CANTERBURY	Vertadèrament es pecats son es corsères qu’amien entath lunfèrn.
WEB-CONDES-CANTERBURY	Eth dusau motiu que per eth s’a de mespredar eth pecat, qu’ei aguest.
WEB-CONDES-CANTERBURY	Coma afirme Sant Pèire: “aqueth que peque se convertís en esclau deth pecat”; ei a díder, eth pecat tiranize ar òme.
WEB-CONDES-CANTERBURY	E, per tant, eth profèta Ezequiel ditz: “Caminè en tot mespredar-me a jo madeish”.
WEB-CONDES-CANTERBURY	E, plan que òc, s’a de mespredar eth pecat e hèr-se enlà d’aguesta esclavitud e acción depravada.
WEB-CONDES-CANTERBURY	E guardatz: quina ei era pensada de Seneca en aguest ahèr?
WEB-CONDES-CANTERBURY	Afirme aquerò: “Encara que credessa que ne Diu ne er òme l’arribèssen jamès a conéisher, refusaria eth pecat”.
WEB-CONDES-CANTERBURY	E eth madeish Seneca tanben declare: “Qu’è neishut entà causes mès granes qu’entà tiranizar-me ath mèn còs o convertir ad aguest en esclau”.
WEB-CONDES-CANTERBURY	Non i a servitud mès corrompuda en òme o ena hemna qu’autrejar eth pròpri còs ath pecat.
WEB-CONDES-CANTERBURY	En tau cas, era sua esclavitud e corrupcion depassen ara mès depravada e tiranizada situacion de viuent, sigue òme o hemna, mès mespredable.
WEB-CONDES-CANTERBURY	Coma de mès naut què er òme, màger ei era sua esclavitud, e mès vil e refusable as uelhs de Diu e deth mon.
WEB-CONDES-CANTERBURY	Ò bon Diu!
WEB-CONDES-CANTERBURY	Com li cau ar òme mespredar eth pecat, donques que per tòrt sòn a perdut era sua anciana libertat e s’a transformat en sèrf!
WEB-CONDES-CANTERBURY	Per tant, afirme Sant Agustin: “Se mespredes ath tòn sèrv perque a obrat mau o a pecat, alavetz, se tu peques t’as de mespredar a tu madeish”.
WEB-CONDES-CANTERBURY	Considera era tua valor de sòrta que non t’enlordisques.
WEB-CONDES-CANTERBURY	Ai, guaire s’a de mespredar era servitud e esclavitud deth pecat, e quina amarganta vergonha pròpria s’a de sénter; pr’amor qu’eth Diu d’infinita bontat les a plaçat en naut estat, les a autrejat sabença, fortalesa corporau, salut, beresa, prosperitat e les a rescatat dera mòrt damb era sang deth sòn còr e, ça que la, corresponen ad aguesta bontat damb ua viletat antinaturau, assassinant as sues pròpries amnes.
WEB-CONDES-CANTERBURY	Ô bon Diu!
WEB-CONDES-CANTERBURY	Vosates, hemnes, de tan grana beresa, brembatz-vo’n d’aquera maxima de Salomon: “Era hemna beròia qu’enlordís eth sòn còs ei coma un anèth d’aur en morre d’un porcèth”.
WEB-CONDES-CANTERBURY	Pr’amor que madeish qu’un porcèth escorcolhe totes es lordères, atau submergís aquera era sua beresa enes pudesenques lordères deth pecat.
WEB-CONDES-CANTERBURY	Era tresau causa que l’a de possar a un ara contrición ei eth temor deth dia deth judici e es terribles penes deth lunfèrn.
WEB-CONDES-CANTERBURY	Pr’amor que, coma afirme Sant Jeronim: “Tremoli cada còp que me’n brembi deth dia deth judici; cada viatge que mingi o beui, o hèsqui quinsevolh auta causa, me semble que ressone enes mies aurelhes ua trompeta: resuscitatz vosati qu’èretz mòrts, e vietz entà èster jutjadi”.
WEB-CONDES-CANTERBURY	Ô Diu de bontat!
WEB-CONDES-CANTERBURY	Guaire s’a de crànher a semblable judici!
WEB-CONDES-CANTERBURY	Donques que, coma afirme Sant Pau: “Toti seram convocadi dauant deth tron de Jesucrist Nòste Senhor”; e arrés poirà absentar-se d’aguesta convocatòria generau.
WEB-CONDES-CANTERBURY	Pr’amor que, cèrtament, d’arren servirán es pretèxti e desencuses legaus.
WEB-CONDES-CANTERBURY	E non solet mos jutjaràn es nòstes fautes, senon que tanben se coneisheràn publicament totes es nòstes accions.
WEB-CONDES-CANTERBURY	En paraules de Sant Bernard: “D’arren serviràn es desencuses o es simulacions.
WEB-CONDES-CANTERBURY	Balharàn aquiu compde de totes es paraules ocioses”.
WEB-CONDES-CANTERBURY	Qu’auram aquiu a un jutge que non poiram enganhar o corrómper.
WEB-CONDES-CANTERBURY	E per qué?
WEB-CONDES-CANTERBURY	Cèrtament, toti es nòsti pensaments quedaràn patents dauant d’eth, que non se deisharà corrómper ne damb es supliques ne damb es subornacions.
WEB-CONDES-CANTERBURY	Per tant, declare Salomon: “Era ira de Diu non deisharà sauva e segura a cap persona per çò des supliques o des ofrendes”.
WEB-CONDES-CANTERBURY	E per tant, non i a cap escapatòria en dia deth Judici.
WEB-CONDES-CANTERBURY	Plan per aquerò Sant Anselm comente: “Es pecadors serán fòrça espauridi en tau escadença.
WEB-CONDES-CANTERBURY	Ena estrada se seirà er airós e sevèr jutge, e as sòns pès se daurirà era òrra hòssa infernau entà destruir ad aqueri que non reconeishen es sòns pecats (que se mostraràn publicament dauant de Diu e dauant de tota creatura).
WEB-CONDES-CANTERBURY	E, ara quèrra, entà emparar e arrossegar as amnes pecadores entàs penes deth lunfèrn, ua legion inimaginabla de dimònis.
WEB-CONDES-CANTERBURY	E en interior des sòns còrs es persones auràn racacòrs de consciéncia, e, ath còp, tota era tèrra començarà a usclar.
WEB-CONDES-CANTERBURY	A on se refugiarà alavetz eth pecador?
WEB-CONDES-CANTERBURY	Plan que òc, non se poirà amagar: aurà d’auançar e presentar-se”.
WEB-CONDES-CANTERBURY	Coma cèrtament afirme Sant Jeronim: “Era tèrra l’expulsarà des sues entralhes, madeish qu’eth mar e er aire, que será plen de pericles e relampits”.
WEB-CONDES-CANTERBURY	Ara, plan, m’imagini qu’entad aqueth qu’age ben present tot aquerò, eth pecat non será entada eth motiu de satisfacción, senon de gran dolor dauant deth temor des penes deth lufèrn.
WEB-CONDES-CANTERBURY	E atau ac ditz Job a Diu: “Permet-me, Senhor, que pendent un instant plora e me planha abans de començar eth viatge sense retorn entara ombriua tèrra caperada pera escurina dera mòrt, entara tèrra d’ombres e d’afliccions, a on règne aguesta escurina mortau, a on non i a cap orde, senon un òrre temor que se tardarà entà tostemp”.
WEB-CONDES-CANTERBURY	Guardatz: aciu que podetz veir er orgulh tenalhat de Job, lamentant e plorant es sues fautes, pr’amor que vertadèrament un dia de lamentación ei milhor que toti es tresaurs der Univèrs.
WEB-CONDES-CANTERBURY	Pr’amor qu’ei vertat que tota era pena qu’un òme pogue experimentar dès qu’eth mon ei mon se redusís en arren comparada damb era deth lunfèrn.
WEB-CONDES-CANTERBURY	Era rason que per era Job definis ath lunfèrn coma “era tèrra dera escurina” qu’ei dobla: prumèr, eth tèrme “tèrra” signifique estabilitat sense angoisha; dusau, “escurina” signifique qu’en lunfèrn i a ua manca de lum física.
WEB-CONDES-CANTERBURY	Pr’amor qu’era lum escura que surgente des entralhes deth huec sempiternau costarà torment pertot: li mostrarà ath condemnat es òrres dimònis que lo torturen.
WEB-CONDES-CANTERBURY	En sòrta d’aunor qu’an vergonha e confusión infernau.
WEB-CONDES-CANTERBURY	Pr’amor que pro vo’n sabetz de qué es òmes criden “aunor” ath respècte qu’ua persona li tie a ua auta.
WEB-CONDES-CANTERBURY	Mès en lunfèrn non existissen ne er aunor ne eth respècte.
WEB-CONDES-CANTERBURY	En realitat, non i aurà mes mòstres de respècte entà un rei qu’entà un vilan.
WEB-CONDES-CANTERBURY	Sus aquerò, Diu afirme mejançant eth profèta Jeremies: “Mespredarè ad aqueri que me mespreden”.
WEB-CONDES-CANTERBURY	Ar “aunor” tanben lo denominen grana autoritat; aquiu arrés servirá a un aute se non ei entà damnajar-lo o tormentar-lo.”Aunor” tanben equivau a nauta dignitat e noblesa, mès en lunfèrn toti serán cauishigadi pes dimònis.
WEB-CONDES-CANTERBURY	E Diu afirme: “Es òrres dimònis passaràn pes caps des condemnadi” Era sua umiliacion e degradación será autant mès nauta coma màger age estat era sua posición ena vida.
WEB-CONDES-CANTERBURY	Ath delà, en contrast damb es riqueses d’aguest mon, patiràn es escarnis dera escassetat.
WEB-CONDES-CANTERBURY	E aquesta praubetat s’estarà en quate causes: ena manca de tresaurs, que sus eri afirme eth profèta David: “Es rics qu’abracen e dèishen absorbir eth sòn còr pes riqueses d’aguest mon dormiràn eth sòn dera mòrt e es sues mans serán uedes, sense cap tresaur”.
WEB-CONDES-CANTERBURY	E ath delà, era incomoditat deth lunfèrn consistirà ena manca d’aliments e de beuenda.
WEB-CONDES-CANTERBURY	Encara mès, eth sòn torment tanben abastarà era manca de vestit, pr’amor que non n’auràn cap: qu’anaràn nudi exceptat deth huec usclant e d’autes immondícias.
WEB-CONDES-CANTERBURY	E era sua amna será nuda de tota sòrta de vertuts, donques qu’aguestes formen era sua vestimenta.
WEB-CONDES-CANTERBURY	A on queden, donc, es alègres vestimentes, es suaus linçòs e es fines camises?
WEB-CONDES-CANTERBURY	Consideratz çò que Diu opine d’eri a trauèrs deth profèta Isaies: “Era tua jaça será de larves e era tua hlaçada de vèrmes infernaus”.
WEB-CONDES-CANTERBURY	Encara mès: se tormentaràn pera manca d’amics, pr’amor qu’aqueth qu’a bones amistats non ei praube.
WEB-CONDES-CANTERBURY	Mès aquiu non n’auràn, pr’amor que ne Diu ne creatura deguna será eth sòn amic e toti s’auràn en òdi entre eri d’ua manèra exagerada.
WEB-CONDES-CANTERBURY	Pr’amor que, per qué s’aurien d’estimar ath miei des torments deth lunfèrn s’existie un òdi recipròc en prospèr transcors d’aguesta vida?
WEB-CONDES-CANTERBURY	Pr’amor que ne podetz èster segurs, eth sòn amor sensuau ère un òdi mortifèr, tau coma declare eth profèta David: “Aqueth qu’estime era marridesa, a en òdi ara sua amna”.
WEB-CONDES-CANTERBURY	E aqueth qu’a en òdi era sua pròpria amna ei incapable d’estimar a cap auta persona.
WEB-CONDES-CANTERBURY	E, per tant, non existís ne amistat ne consolament; coma mès pròche ath parentat carnau, mès se lançaràn injúries, malediccions, e se professaràn òdi mortifèr entre eri.
WEB-CONDES-CANTERBURY	Encara mès, serán mancadi de toti es plasers sensuaus.
WEB-CONDES-CANTERBURY	Pr’amor que cèrtament, eth plaser sensuau se derive des cinc sentits, vista, audida, flaira, gost e tacte.
WEB-CONDES-CANTERBURY	Mès en lunfèrn era sua vista será plia de hum e d’escurina e, per tant, cargada de lèrmes; e era sua audida, plia de “planhs e croishits de dents”, tau coma afirme Jesucrist; es sues hòsses nasaus serán claufides d’ua flaira pudesenca.
WEB-CONDES-CANTERBURY	E, coma afirme eth profèta Isaies: “eth sòn gust aurà eth sabor de hèu amara”.
WEB-CONDES-CANTERBURY	E eth sentit deth tacte en tot eth sòn còs será caperat d’un “huec inamortable e de vèrmes que non moriràn”, tau coma Diu ac afirme en boca deth profèta Isaies.
WEB-CONDES-CANTERBURY	E coma que non auràn era esperança de morir de dolor, e mejançant aguesta sòrt escapar d’eth, compreneràn es paraules de Job quan afirme: “Aquiu regnaràn es ombres dera mòrt”.
WEB-CONDES-CANTERBURY	Cèrtament era ombra se retire ara causa que la projècte, encara qu’ambdues son desparières entre eres.
WEB-CONDES-CANTERBURY	Dera madeisha manèra se passe damb es penes deth lunfèrn.
WEB-CONDES-CANTERBURY	Son coma mortaus per çò dera orribla angónia que còsten.
WEB-CONDES-CANTERBURY	Per quin motiu?
WEB-CONDES-CANTERBURY	Eth condemnat se torture coma s’anesse a morir de seguit, mès cèrtament non morirà.
WEB-CONDES-CANTERBURY	Pr’amor que, coma afirme Sant Gregòri: “Aguestes maleroses creatures morirán sense morir, e acabaràn sense acabar, e defalliràn sense defallir”.
WEB-CONDES-CANTERBURY	Pr’amor qu’era sua mòrt será tostemp ahiscada, e era sua fin començarà, e es sues fautes non mancaràn.
WEB-CONDES-CANTERBURY	Sus aquerò afirme Sant Joan Evangelista: “Seguiràn ara mòrt e non l’artenheràn, desiraràn morir e era mòrt se hará enlà d’eri”.
WEB-CONDES-CANTERBURY	Tanben Job afirme qu’en lunfèrn regne un complèt desorde.
WEB-CONDES-CANTERBURY	E encara que Diu ac a creat tot damb un orde, e non i a arren desordenat, pr’amor que totes es causes son classificades e organizades; ça que la, es condemnadi serán desordenadi, donques qu’era tèrra non produsirà fruits.
WEB-CONDES-CANTERBURY	Eth profèta David afirme: “Diu hará qu’era tèrra sigue (entada eri) infructuosa.
WEB-CONDES-CANTERBURY	Es aigües non despeneràn umiditat entad aguesti maudits, ne er aire frescor, ne eth huec lum”.
WEB-CONDES-CANTERBURY	Sant Basili, tanben, comente: “Diu balharà eth lardor deth huec d’aguest mon as condemnadi deth lunfèrn, mès era claretat e era lum se les sauve entàs sòn hilhs en cèu”, madeish qu’un òme just balhe era carn as sòns hilhs e es uassi as gossets.
WEB-CONDES-CANTERBURY	E entà que non agen cap esperança de húger, ditz eth sant Job que fin finau i aurà aquiu orror e orrible temor sense pòsa.
WEB-CONDES-CANTERBURY	Er orror ei tostemp eth temor deth mau qu’a de vier, e aguest temor s’estarà etèrnament en còr des condemnadi.
WEB-CONDES-CANTERBURY	E per tant, an perdut tota esperança degut a sèt causes:
WEB-CONDES-CANTERBURY	Era prumèra, perque Diu, qu’ei eth sòn jutge, non aurà misericòrdia d’eri; non poiràn arregraïr-li ada Eth o as sòns sants, ne poiràn parlar-li, ne escapar-se des torments, ne poiràn mostrar cap merit entà desliurar-se des sues penes.
WEB-CONDES-CANTERBURY	E, per tant, manifèste Salomon: “Er òme marrit perís, e quan sigue mòrt, non aurà cap esperança d’escapar-se deth sòn dolor”.
WEB-CONDES-CANTERBURY	Aqueth que comprene, donc, aguesti torments e pense que se les a meritat per tòrt des sòns pecats, cèrtament serà mès prèst a lamentar-se e plorar qu’a cantar e jogar.
WEB-CONDES-CANTERBURY	Eth quatau punt qu’ahisque ar òme ara contrición s’està en rebrembe dolorós deth ben qu’a deishat de hèr pendent era sua vida terrenau, e tanben en auer present eth ben perdut.
WEB-CONDES-CANTERBURY	Ei a díder, es bones òbres ometudes son, ath delà des accions meritòries amiades a tèrme abans de quèir en pecat mortau, es executades tant que s’estèc en pecat.
WEB-CONDES-CANTERBURY	En realitat, es bones òbres practicades abans de quèir en pecat an quedat desvalorizades, suprimides e anullades per çò dera fauta mentada.
WEB-CONDES-CANTERBURY	Era rèsta des bones accions exercides mentre s’estèc en pecat non li compden entad arren per çò que tanh ara vida perdurabla celestiau.
WEB-CONDES-CANTERBURY	Alavetz totes es accions meritòries que l’an estat anullades peth frequent pecat (ei a díder es accions exercides mentre siguec en gràcia de Diu) non poiràn renéisher sense vertadèra penitència.
WEB-CONDES-CANTERBURY	E sus aguest tèma Diu declare, per boca deth profèta Ezequiel, que se “eth just se desvièsse dera sua justicia e cometesse era marridesa sivans es abominacions que sòl exercir er impiu, totes es òbres bones qu’auesse hèt, entraràn en desbrembe: per çò dera infidelitat que s’a metut e peth pecat qu’a cometut, plan per aquerò morirà”.
WEB-CONDES-CANTERBURY	Sus aguest madeish verset Sant Gregòri comente çò que seguís.
WEB-CONDES-CANTERBURY	Que s’aurie de captar essenciaument aquerò: que quan auem cometut un pecat mortau, entad arren servís rebrembar es bones òbres executades anteriorament; en d’autes paraules, eres non mos harán a vier era vida perdurabla deth cèu.
WEB-CONDES-CANTERBURY	Mès, totun, aguestes madeishes bones accions resusciten e s’actualizen de nauèth, e ajuden e servissen entà arténher era vida perdurabla celestiau quan èm contriti.
WEB-CONDES-CANTERBURY	Encara que, vertadèrament, es bones òbres executades pes òmes en estat de pecat mortau pòt èster que jamès agen validitat.
WEB-CONDES-CANTERBURY	Plan que òc, quauquarren que jamès age estat dotat de vida pòt resuscitar; e, totun, a maugrat de qué resulten estèrles entà artènher era vida perdurabla, servissen, plan, entà abreujar es penes deth lunfèrn; tanben entà arténher bens temporaus, o entà que Diu volgue aclarir e illuminar eth còr der òme pecador pr’amor de qué se n’empenaïsque.
WEB-CONDES-CANTERBURY	Atau madeish servissen entà qu’un s’acostume a realizar bones òbres de sòrta qu’er enemic exercisque mens influéncia sus era amna.
WEB-CONDES-CANTERBURY	E atau Jesucrist misericordiós non vò que cap òbra bona se pèrde, senon que sigue d’utilitat.
WEB-CONDES-CANTERBURY	Mès dera madeisha manèra qu’es bones accions qu’executen es òmes en estat de gràcia perissen totes per tòrt deth següent pecat, e de qué totes aqueres executades per òme mentre s’està en pecat mortau son complètament mòrtes tara vida perdurabla, pro poirie cantar er òme que non hè eth ben aquera nauèra cançon francesa: “Qu’è perdut eth temps e es mèns esfòrci”.
WEB-CONDES-CANTERBURY	Pr’amor que, de vertat, eth pecat trè der òme era bontat dera natura e tanben era bontat dera gràcia.
WEB-CONDES-CANTERBURY	Pr’amor que, de hèt, era gràcia der Esperit Sant actue coma eth huec que jamès ei ociós; donques qu’eth huec dèishe d’èster efectiu tanlèu s’amorte, e dera madeisha manèra era gràcia cèsse d’obrar tanlèu dèishe d’èster presenta.
WEB-CONDES-CANTERBURY	Atau, er òme pecador pèrd era gràcia dera glòria, que solet ei prometuda as òmes bravi que trabalhen e s’esfòrcen.
WEB-CONDES-CANTERBURY	Er empenaïment qu’ei posible, donques qu’aqueth que, mentre visque, li deu tota era vida a Diu, non possedís cap bontat entà pagar eth sòn deute damb Diu, eth donaire de tota era vida.
WEB-CONDES-CANTERBURY	Era cincau causa qu’a d’ahiscar ar òme ara peniténcia ei eth rebrembe dera Passion que Jesucrist Nòste Senhor patic per tòrt des nòsti pecats.
WEB-CONDES-CANTERBURY	E compreneratz qu’eth pecat der òme altère fondamentaument tota sòrta d’orde e de jerarquía.
WEB-CONDES-CANTERBURY	Pr’amor qu’ei cèrt que Diu, era rason, era sensualitat e eth còs der òme son ordenadi de sòrta que cada un d’aguesti elements agen predomini sus es auti.
WEB-CONDES-CANTERBURY	E atau, Diu li calerie prevàler sus era rason, e era rason sus era sensualitat, e era sensualitat sus eth còs der òme.
WEB-CONDES-CANTERBURY	Mès en realitat er òme, en pecar, capvire tot aguest orde e jerarquía.
WEB-CONDES-CANTERBURY	E, per tant, donques qu’era rason non vò èster sometuda ne aubedir a Diu, qu’ei per dret, eth sòn Senhor, pèrd era predominança qu’aurie d’auer sus era sensualitat e tanben sus eth còs.
WEB-CONDES-CANTERBURY	Per qué?
WEB-CONDES-CANTERBURY	Era sensualitat se revòlte, donc, contra era rason, e d’aguesta manèra era rason pèrd eth domèni sus era sensualitat e sus eth còs.
WEB-CONDES-CANTERBURY	Pr’amor que dera madeisha manèra qu’era rason se revòlte contra Diu, atau tanben era sensualitat se revòlte contra era rason e contra eth còs.
WEB-CONDES-CANTERBURY	E, plan que òc, Jesucrist Nòste Senhor mos redimic, damb era sua preciosa sang, d’aguest desorde e rebellion; e guardatz de quina manèra.
WEB-CONDES-CANTERBURY	En rebellar-se era rason contra Diu, se passe qu’er òme se hè capable d’empenaïr-se e morir.
WEB-CONDES-CANTERBURY	Aquerò patic Jesucrist Nòste Senhor pera Umanitat dempús d’auer estat tradit peth sòn disciple, arrestat e estacat, de forma qu’era sang rajaue, coma afirme Sant Agustin, des sues mans clauades.
WEB-CONDES-CANTERBURY	E encara mès, donques qu’era rason der òme non a subjugat era sua sensualitat quan li calie, plan per aquerò s’a de sénter avergonhat.
WEB-CONDES-CANTERBURY	Per aguest motiu acceptèc Jesucrist Nòste Senhor que l’escopissen en ròstre.
WEB-CONDES-CANTERBURY	E mès encara: pr’amor qu’eth còs captiu der òme se rebèlle contra era rason e era sensualitat, plan per aquerò se merite era mòrt.
WEB-CONDES-CANTERBURY	Mòrt que Jesucrist Nòste Senhor patic ena crotz pera Umanitat.
WEB-CONDES-CANTERBURY	Que non i auec cap part deth sòn còs que se vedesse liura de dolor e d’amargant patiment.
WEB-CONDES-CANTERBURY	E tot aquerò patic Jesucrist Nòste Senhor que non pequèc jamès: “Sò sometut a grani torments per causes que jamès meritè, e excessiuament plapat pes malastres qu’a meritat era Umanitat”.
WEB-CONDES-CANTERBURY	E, per tant, poirie afirmar eth pecador, coma ditz Sant Bernard: “Maudit sigue er amarum des mies fautes, que peth sòn tòrt s’auec de patir tant intensament”.
WEB-CONDES-CANTERBURY	Pr’amor que, de vertat, dempús des diuèrsi desordes dera nòsta marridesa, era Passion de Jesucrist Nòste Senhor botèc orde as diuèrses causes tau coma ara seguida se relate.
WEB-CONDES-CANTERBURY	De hèt, era amna pecadora der òme ei tradida peth diable mejançant era cobesença dera prosperitat temporau, e mespredada pera enganha quan s’afògue pes plasers carnaus, e damb tot, lo torture era impaciéncia dera adversitat, e ei escopit pera servitud e subjeccion deth pecat, e a tot darrèr perís.
WEB-CONDES-CANTERBURY	Per çò d’aguesti desordes der òme pecador Nòste Senhor Jesucrist siguec tradit en prumèr lòc, e ara seguida, estacat de mans entà que nosati siguéssem desliuradi deth pecat e deth dolor.
WEB-CONDES-CANTERBURY	Siguec dempús mespredat.
WEB-CONDES-CANTERBURY	Eth, qu’auie d’auer estat objècte d’aunor, per dessús de tot.
WEB-CONDES-CANTERBURY	Eth, qu’auie d’èster eth desirat objècte de contemplación de tota era Umanitat e de tota era milicia angelicau.
WEB-CONDES-CANTERBURY	Dempús, aqueth qu’ère sense pecat, siguec foetejat.
WEB-CONDES-CANTERBURY	E, fin finau, moric crucificat.
WEB-CONDES-CANTERBURY	Ara seguida se complic era profecía deth profèta Isaies, quan afirme que siguec herit pes nòsti pecats e plapat pes nòstes marrideses.
WEB-CONDES-CANTERBURY	En resumit, donques que Crist carguèc sus es sues espatles eth dolor dera nòsta malesa, er òme pecador li cau plorar fòrça e planher-se, pr’amor que per çò des sòns pecats eth Hilh de Diu des Cèus aurie estat sometut a toti aguesti patiments.
WEB-CONDES-CANTERBURY	Era siesau causa qu’a d’ahiscar ar òme ara contrición ei era demora de tres aquesits, que son: eth perdón des pecats, era gràcia de Diu entà artenher-lo e era glòria deth cèu que damb era Diu recompensarà ar òme pes sues bones accions.
WEB-CONDES-CANTERBURY	E pr’amor que Jesucrist mos autrege aguestes gràcies degut ara sua magnanimitat e bontat sobeiranes, e per aquerò se lo cride: Iesus Nazarenus rex Judeorum.
WEB-CONDES-CANTERBURY	Iesus, ei a díder, “sauvador” o sauvacion, qu’en eth es òmes pensen arténher eth perdón des pecats, qu’ei pròpriament era sauvacion des madeishi.
WEB-CONDES-CANTERBURY	E, per tant, didec er àngel a Jusèp: “Li botaràs coma nòm Jesús pr’amor qu’Eth sauvarà ath sòn pòble deth pecat.
WEB-CONDES-CANTERBURY	Que non s’a balhat as òmes un aute nòm jos eth cèu que per eth ajam d’èster sauvadi”.
WEB-CONDES-CANTERBURY	Sus aguest tèma afirme Sant Pèire: “Non i a cap nòm jos eth cèu que se posque dar a un òme mejançant eth quau un posqui èster sauvat, exceptat Jesús.
WEB-CONDES-CANTERBURY	Nazarenus vò díder “florissent”; a trauèrs d’Eth era Umanitat demore era remission des pecats e era concession dera corresponenta gràcia entà artenher-lo.
WEB-CONDES-CANTERBURY	Pr’amor qu’era esperança deth fruit en moment avient s’està ena flor, e en perdón des pecats era esperança dera gràcia entà artenher-lo: “Vaquí que sò ena pòrta e piqui, afirme Jesús.
WEB-CONDES-CANTERBURY	Se bèth un escotèsse era mia votz e me daurisse era pòrta, qu’aurà eth perdón des sòns pecats, e entrarè damb eth e soparè damb eth”, per çò des bones òbres que realizarà; aguestes òbres son er aliment de Diu, “e soparà damb jo” per çò dera inmensa alegría que li costarè.
WEB-CONDES-CANTERBURY	Atau er òme demorarà que Diu l’autrege eth sòn regne, tau coma afirme en Evangèli, per çò des sues òbres de peniténcia.
WEB-CONDES-CANTERBURY	Ara te’n saberàs de quina manèra.
WEB-CONDES-CANTERBURY	Afirmi qu’er empenaïment a d’èster universau e totau, ei a díder, un li calerà auer sincèr empenaïment de toti es sòns pecats de pensament damb delectación sensuau, pr’amor que tau delèit ei fòrça perilhós.
WEB-CONDES-CANTERBURY	Que son dues es manères de consentir.
WEB-CONDES-CANTERBURY	Ua d’eres recep eth nòm de consentiment afectiu; en aguest cas ua persona s’ncline a pecar e se regaudís pensant en aguest pecat: que sap perfèctament qu’a trincat era lei de Diu, e, totun, era sua rason non hè enlà ad aguest maudit delèit o apetit, encara qu’un sigue conscient de qué s’aluenhe deth temor de Diu.
WEB-CONDES-CANTERBURY	Encara qu’era rason sigue pliament conscienta d’aguesta trincadura dera lei de Diu, non refuse aguest delèit o apetit pecadís.
WEB-CONDES-CANTERBURY	Encara qu’era rason non consentisque en cométer aguest pecat d’òbra, quauqui doctors afirmen que semblabla delectación prolongada, encara que sigue petita, se torne fòrça perilhosa.
WEB-CONDES-CANTERBURY	Atau madeish un s’aurie d’empenaïr, mès que mès per tot çò qu’a desirat en contra dera lei de Diu damb perfècte consentiment dera sua rason, pr’amor que non i a cap de dobte en aquerò: eth hèt de consentir ei pecat mortau.
WEB-CONDES-CANTERBURY	Plan que òc, non existís pecat mortau que non s’estongue prumèr en pensament e dempús ena delectación, e dempús en consentiment, entà acabar ena acción.
WEB-CONDES-CANTERBURY	Per tant, afirmi que fòrça òmes jamès se n’empenaïssen de taus pensaments e delectacions: solet se cohessen des pecats extèrns d’òbra.
WEB-CONDES-CANTERBURY	E plan per aquerò, afirmi que taus marridi pensaments e delectacions constituissen subtiles enganhes d’aqueri que se condemnaràn.
WEB-CONDES-CANTERBURY	Encara mès: er òme li cau empenaïr-se autant des sues males paraules coma des sues pervèrses accions, pr’amor que, cèrtament, er empenaïment d’un solet pecat sense eth des auti, o eth hèt de hè’c des auti e non d’un en particular, non servís d’arren.
WEB-CONDES-CANTERBURY	Siguetz-ne complètament convençudi: eth Diu Totpoderós ei plen de bontat, e, per tant, perdone toti es pecats, e se non ei atau non ei plen de bontat.
WEB-CONDES-CANTERBURY	Sus aquerò afirme Sant Agustin: “Ne sò solide fòrça de qué Diu ei enemic de tot pecador”.
WEB-CONDES-CANTERBURY	E com, donc, aqueth que se tiranize a un pecat obtierà eth perdon des restants?
WEB-CONDES-CANTERBURY	Non.
WEB-CONDES-CANTERBURY	De un aute costat era contrición aurie d’èster extrèmament penibla e plia d’angoisha.
WEB-CONDES-CANTERBURY	E, per tant, Diu l’autrege era plenitud dera sua misericòrdia.
WEB-CONDES-CANTERBURY	Atau, “quan era mia amna ère possedida pera angoisha, me’n brembè de Diu entà que l’arribèsse era mia suplica”.
WEB-CONDES-CANTERBURY	Encara mès: era contrición a d’èster perseveranta e un a d’auer eth fèrm prepaus de cohessar-se e corregir era sua conducta.
WEB-CONDES-CANTERBURY	Pr’amor que, plan que òc, mentre sage era contrición tostemp se pòt demorar eth perdón.
WEB-CONDES-CANTERBURY	E d’eth se derive era aversión ath pecat que destruís eth poder dera colpa autant en un madeish coma en d’auti.
WEB-CONDES-CANTERBURY	Per çò qu’afirme David: “Aqueri qu’estimatz a Diu, auetz en òdi era malesa”.
WEB-CONDES-CANTERBURY	Donques siguetz-ne segurs, estimar a Diu signifique estimar tot çò qu’Eth estime e odiar tot çò qu’Eth a en òdi.
WEB-CONDES-CANTERBURY	Era darrèra causa qu’er òme comprenerà coma peniténcia, qu’ei aguesta: entà qué servís era contrición?
WEB-CONDES-CANTERBURY	Afirmi qu’a viatges era contrición netege ar òme deth pecat.
WEB-CONDES-CANTERBURY	Sus aquerò senténcie David: “Me formulè eth prepaus de cohessar-me, e Tu, Diu, m’absolveres des mèns pecats”.
WEB-CONDES-CANTERBURY	E atau coma era contrición non servís entad arren sense eth fèrm prepaus de cohessar-se, s’un n’a era escadença, atau era confession o era absolución sense contrición non servís d’arren.
WEB-CONDES-CANTERBURY	Encara mès: era contrición destruís es presons deth lunfèrn e convertís en febla e fragila tota era fortalesa deth diable, e restablís es dons der Esperit Sant e totes es vertuts; tanben netege era amna deth pecat, la desliure des penes deth lunfèrn, dera companhia deth diable, dera esclavitud deth pecat, e establís toti es bens espirituaus e era unión e comunión damb era Santa Glèisa.
WEB-CONDES-CANTERBURY	Mès encara: transforme ath pecador de hilh dera ira en hilh de Diu.
WEB-CONDES-CANTERBURY	Totes aguestes afirmacions se demòstren pes Escritures.
WEB-CONDES-CANTERBURY	Per tant, aqueth que volgue compréner aguestes causes, qu’ei prudent, donques que vertadèrament li mancarà fòrça entà pecar pendent tota era sua vida: ath contrari, s’abandonarà en còs e amna ath servici de Jesucrist, e, quan ac hèsque, li renderà aumenatge.
WEB-CONDES-CANTERBURY	Pr’amor que, cèrtament, eth nòste doç Senhor Jesucrist mos a desliurat tan graciosament des nòstes holies, que s’Eth non auesse misericòrdia des nòstes amnes, entonaríem toti ua trista cançon.
WEB-CONDES-CANTERBURY	ERA PRUMÈRA PART DERA PENITÉNCIA E SEGUÍS ERA DUSAU Era dusau part dera peniténcia s’està ena confession, signe de contrición.
WEB-CONDES-CANTERBURY	Ara seguida auratz de captar en qué consistís, se s’a de hèr o non s’a de hèr, e quini son es requesits avients entà ua bona confession.
WEB-CONDES-CANTERBURY	Prumèr auratz de saber qu’era confession consistís ena sincèra manifestación des pecats a un prèire.
WEB-CONDES-CANTERBURY	Ei a díder, “sincèra” donques que se l’a de cohessar totes es circonstàncies inerentes ath sòn pecat tostemp que sigue possible.
WEB-CONDES-CANTERBURY	Que s’a de díder tot, sense desencuses, sense enganhes ne adociments; sense vantar-se des bones accions.
WEB-CONDES-CANTERBURY	Encara mès: cau compréner era origina des pecats, com se tornen a hèr e era sua natura.
WEB-CONDES-CANTERBURY	Sus era origina des pecats Sant Pau afirme çò que seguís: qu’atau coma eth pecat entrèc en mon a trauèrs d’un òme, e per eth era mòrt, atau, dera madeisha manèra, era mòrt entrèc en toti es òmes que pequèren.
WEB-CONDES-CANTERBURY	E aguest òme ère Adam, a trauèrs deth quau, quan trinquèc eth mandat divin, eth pecat entrèc en aguest mon.
WEB-CONDES-CANTERBURY	E per tant, aqueth que prumèr siguec tan poderós que non aurie d’auer mòrt se convertic en un qu’ei sometut ara mòrt necessàriament, independentament dera sua volontat, e damb eth tota era sua descendéncia d’aqueth mon qu’en eth er òme pequèc.
WEB-CONDES-CANTERBURY	Considèra er estat d’innocéncia quan Adam e Eva caminauen peth Paradís nudi, sense senter-se per arren avergonhadi, com era sèrp, eth mès astut des animaus que Diu a creat, li didec ara hemna:
WEB-CONDES-CANTERBURY	Paradís?
WEB-CONDES-CANTERBURY	Deth fruit des arbes que i a en Paradís, plan que ne minjam, repliquèc era hemna.
WEB-CONDES-CANTERBURY	Sonque deth fruit der arbe qu’ei ath miei deth Paradís mos manèc Diu que non ne mingéssem ne lo toquéssem, pr’amor de qué non mos morigam.
WEB-CONDES-CANTERBURY	Ò, plan que òc non moriratz, didec era sèrp.
WEB-CONDES-CANTERBURY	Pro sap Diu qu’eth dia que ne mingéssetz d’eth se dauriràn es vòsti uelhs: seratz coma dius, coneisheires deth ben e deth mau.
WEB-CONDES-CANTERBURY	Era hemna vedec, donc, qu’eth fruit der arbe ère bon entà minjar, beròi as uelhs, e de polit aspècte.
WEB-CONDES-CANTERBURY	Cuelhec eth fruit e se lo mingèc, e ne balhèc ath sòn marit, que tanben ne mingèc e de seguit se les dauriren es uelhs; e coma que vederen qu’èren nudi, agarrèren ues huelhes de higuèra e se heren uns devantaus entà amagar es sòns organs genitaus.
WEB-CONDES-CANTERBURY	De tot aquerò se pòt dedusir qu’eth pecat mortau comencéc damb ua suggestion deth diable, representat aciu pera sèrp; e dempús, era delectación carnau, simbolizada en aguest cas per Eva; e ara seguida, eth consentiment dera ment, figurada aciu per Adam.
WEB-CONDES-CANTERBURY	Pensa-t’ac ben.
WEB-CONDES-CANTERBURY	Encara qu’ei vertat qu’eth maligne temptèc a Eva, ei a díder, era carn, e era carn se deleitèsse ena beresa deth fruit proïbit, cèrtament, enquia qu’era ment, ei a dider, Adam, consentic a minjar eth fruit sauvèc eth sòn estat d’innocéncia originau.
WEB-CONDES-CANTERBURY	Deth madeish Adam demorèrem contagiadi deth pecat originau, donques qu’eth ei eth progenitor fisic de toti nosati: qu’èm engendradi d’ua substància vila e corrupta.
WEB-CONDES-CANTERBURY	E quan ath nòste còs se li bohe era amna, immediatament contreiguem eth pecat originau, e çò qu’ath principi siguec solet aflicción dera concupiscéncia se convertís en aflicción e pecat.
WEB-CONDES-CANTERBURY	E, per tant, toti auem neishut hilhs dera ira e d’etèrna condemnacion, se non siguesse peth baptisme que recebérem e mos redimic dera colpa.
WEB-CONDES-CANTERBURY	Mès, de vertat, eth torment que s’està en nosati recep eth nòm de concupiscéncia.
WEB-CONDES-CANTERBURY	E aguesta concupiscéncia quan s’està ena amna de manèra desordenada e mau dispausada, li hè desirar, a trauèrs der apetit carnau, es pecats dera carn per çò dera visión des objèctes terrenaus e er apetit d’aunors mejançant er orgulh deth còr.
WEB-CONDES-CANTERBURY	Per çò que tanh ath prumèr apetit, ei a díder, ara concupiscéncia derivada des exigéncies des nòsti organs genitaus, que sigueren legitimament creadi peth dret judici de Diu, afirmi que quan er òme non aubedís a Diu, eth sòn Senhor, alavetz era carn se rebèlle contra eth mejançant era concupiscéncia, qu’alimente e da pè ath pecat.
WEB-CONDES-CANTERBURY	Per tant, mentre un se sent atacat pera concupiscéncia resulte imposible que non sigue temptat e era sua carn non l’incline a pecar.
WEB-CONDES-CANTERBURY	E atau será mentre visque.
WEB-CONDES-CANTERBURY	Guarda çò que Sant Pau afirme sus aquerò:
WEB-CONDES-CANTERBURY	Eth madeish Sant Pau, dempús des sòns patiments ena mar e en tèrra fèrma (ena mar, un dia e ua net damb grani perilhs e patiments; ena tèrra fèrma, hame, set, hered, nudesa) e lapidacion lèu enquia morir, didec a maugrat tot: “Ò, be ne sò d’erós!
WEB-CONDES-CANTERBURY	Qui me desliurarà d’aguest còs tan miserable?”.
WEB-CONDES-CANTERBURY	E Sant Jeronim, dempús d’auer demorat pendent fòrça temps en desèrt a on non auie ua auta companhia qu’es animaus sauvatges, a on eth sòn solet aliment èren es èrbes e era sua soleta beuenda era aigua, era sua jaça era tèrra nuda, per çò qu’era sua pèth se tornèc nera coma era d’un etiòp e lèu estarnada peth tempèri, a maugrat de tot, afirmaue que sentie borir en sòn còs er fervor dera lascivia.
WEB-CONDES-CANTERBURY	Per tant, sai damb tota seguretat que s’enganhen aqueri qu’afirmen que non son temptadi en sòn còs.
WEB-CONDES-CANTERBURY	Verifica eth testimòni der apostòl Santiago quan afirme que “cada un ei temptat pera sua pròpria concupiscéncia”; ei a díder, que cada un a motius e ocasions entà èster temptat per aguera estimulación pecadissa que s’està en nòste còs.
WEB-CONDES-CANTERBURY	Plan per aquerò afirme Sant Joan Evangelista: “S’afirmam qu’èm sense pecat, mos enganham a nosati madeishi, e era vertat non ei en nosati”.
WEB-CONDES-CANTERBURY	Ara vo n’encuedaratz de quina manèra aguest pecat s’aumente o creish en òme.
WEB-CONDES-CANTERBURY	Era prumèra causa se referís ara incitación pecadissa qu’è mentat abans: era concupiscéncia carnau.
WEB-CONDES-CANTERBURY	Era sua sequèla ei era somission ath dimoni, ei a díder, as bohades diaboliques que damb eres eth insufle en òme eth huec dera concupiscéncia carnau.
WEB-CONDES-CANTERBURY	E dempús d’aquerò, er òme sospese se hará o non aquerò qu’a estat objècte de temptacion.
WEB-CONDES-CANTERBURY	Ara seguida, s’un se resistís e evite era prumèra escometuda dera sua carn e deth diable, alavetz non peque.
WEB-CONDES-CANTERBURY	En cas contrari, sent alavetz es ahlames deth plaser.
WEB-CONDES-CANTERBURY	Dempús, que li serie milhor èster prudent e suenhós, non siguesse qu’alavetz consentisse en pecar; e dempús ac harie s’auesse era escadença e eth moment avient.
WEB-CONDES-CANTERBURY	Moisés opine sus aquerò, a trauèrs deth diable: “Qu’eth diable ac ditz: assetjarè e perseguirè ar òme damb temptacions malignes, e l’apressarè en tot coitar-lo e ahiscar-lo a pecar.
WEB-CONDES-CANTERBURY	Alistarè era mia presa o era mia victima damb deliberación, e eth mèn desir s’artenherà damb eth plaser sexuau.
WEB-CONDES-CANTERBURY	Brandirè era mia espada en consentiment”.
WEB-CONDES-CANTERBURY	Pr’amor que, cèrtament, atau coma ua espada esmiege quauquarren en dus, atau eth consentiment aluenhe ar òme de Diu.
WEB-CONDES-CANTERBURY	Atau ac afirme eth diable.
WEB-CONDES-CANTERBURY	De hèt, en taus circonstàncies era mòrt se senhorege dera amna der òme.
WEB-CONDES-CANTERBURY	E d’aguesta manèra què en pecat mejançant era temptacion, era delectación e eth consentiment.
WEB-CONDES-CANTERBURY	En aguest cas eth pecat se cride actuau.
WEB-CONDES-CANTERBURY	Que i a dues classes de pecat: mortau e veniau.
WEB-CONDES-CANTERBURY	Quan un estime a ua creatura mès qu’a Jesucrist, eth nòste Creador, alavetz se comet pecat mortau.
WEB-CONDES-CANTERBURY	Se comet pecat veniau quan s’estime a Jesucrist mens de çò degut.
WEB-CONDES-CANTERBURY	Pr’amor que, de vertat, cométer un pecat veniau ei plan perilhós, pr’amor qu’amendrís eth creishent amor que tostemp er òme a de professar a Diu.
WEB-CONDES-CANTERBURY	E atau s’esguitle un deth pecat veniau entath pecat mortau.
WEB-CONDES-CANTERBURY	Ena practica, guaire mès cargue un era sua amna damb pecats veniaus, mès inclinat ei entà quèir en pecat mortau.
WEB-CONDES-CANTERBURY	Per tant, non sigam negligents en trèir-mos deth dessús es pecats veniaus.
WEB-CONDES-CANTERBURY	Pr’amor que, coma afirme eth provèrbi, “es accions lentes, se son persistentes, artenhen es sòns objectius”.
WEB-CONDES-CANTERBURY	E guardatz aguest exemple.
WEB-CONDES-CANTERBURY	A viatges ua poderosa ondada deth mar ataque damb tanta violéncia, que hè naufragar a un vaishèth.
WEB-CONDES-CANTERBURY	E eth madeish mau còste a viatges era acción de diminutes gotes d’aigua que se calen ena cala a trauèrs d’ua petita henerecla e en hons deth vaishèt, s’era tripulación ei tan negligenta que non trè era aigua oportunament.
WEB-CONDES-CANTERBURY	E, per tant, encara que i age ua diferéncia enes causes d’aguest naufragi, aguest se produsís enes dues escadences.
WEB-CONDES-CANTERBURY	Atau se passe tanben damb eth pecat veniau e damb aguestes embolhaires fautes veniaus quan se s’aumenten enquiath punt qu’es causes terrenaus qu’un ei apegat en eres, e l’amien a pecar veniaument, embelinen eth sòn còr autant coma er amor de Diu, e a viatges enquia e tot mès.
WEB-CONDES-CANTERBURY	E, per tant, er amor de quinsevolh causa que non se base en Diu ne sigue executada principaument per amor sòn, encara qu’un l’estime mens qu’a Diu, ei, totun, pecat veniau.
WEB-CONDES-CANTERBURY	I a pecat mortau quan er amor per bèra cause creish en còr autant o mès qu’er amor de Diu.
WEB-CONDES-CANTERBURY	Coma ditz Sant Agustin: “Eth pecat mortau se da quan un dessepare eth sòn còr de Diu, qu’ei era autentica e inalterabla bontat sobeirana, e l’autrege a un objècte que pòt cambiar e ei perible”.
WEB-CONDES-CANTERBURY	Atau se passe damb tot, exceptat damb Diu celestiau.
WEB-CONDES-CANTERBURY	Se passe que s’un autrege eth sòn amor (que de manèra indiscutibla l’a d’autrejar complètament a Diu), cèrtament quedarà autant o mès privat de Diu coma mès s’autrege ad aqueth; per tant, comet pecat.
WEB-CONDES-CANTERBURY	Aqueth que se dessepare de Diu non l’autrege tot aquerò que li cau, ei a díder, tot er amor deth sòn còr.
WEB-CONDES-CANTERBURY	Ara qu’auetz comprenut d’ua manèra generau era natura deth pecat veniau, será avient descríuer especiaument aqueri pecats que dilhèu un non les considère coma taus, e que, per tant, non se cohèsse d’eri e, a maugrat de tot, son vertadèrs pecats, tau coma es erudits escriuen.
WEB-CONDES-CANTERBURY	Ei a díder, en totes es ocasions que se minge e se beu mès de çò de besonh entara manutención corporau, de bèra manèra se comet pecat.
WEB-CONDES-CANTERBURY	E, atau madeish, quan se parle mès de çò de besonh tanben se peque.
WEB-CONDES-CANTERBURY	Madeish se passe quan un non atie damb benignitat es lamentacions des praubi.
WEB-CONDES-CANTERBURY	Tanben quan un gaudís de salut corporau e non dejune quan ac a de hèr, sense causa justificada.
WEB-CONDES-CANTERBURY	Tanben quan se dormís mès de sò que cau o quan per quinsevolh motiu s’arribe tard ena glèisa o en d’autes òbres de caritat.
WEB-CONDES-CANTERBURY	Madeish quan hè usatge dera sua hemna sense eth suprèm desir d’engendrar per aunor a Diu o damb eth prepaus de realizar damb era sua esposa eth debit conjugau.
WEB-CONDES-CANTERBURY	Madeish se passe se, en tot poder hè’c, non tie cap visita a malauts o presoèrs.
WEB-CONDES-CANTERBURY	Tanben s’estime ara sua esposa o as sòns hilhs mès enlà de çò rasonable.
WEB-CONDES-CANTERBURY	O se redusís o suprimís es aumòines as que n’an de besonh.
WEB-CONDES-CANTERBURY	S’apraie es aliments damb mès delicadesa dera que cau o se les avale damb aviditat, per goludaria; se manque ath silenci ena glèisa o pendent es servicis divins, o se parle paraules ocioses o vanes o malicioses, pr’amor que de totes eres li calerà rénder compdes eth dia deth judici.
WEB-CONDES-CANTERBURY	Tanben quan promet o assegure hèr causes que dempús non pòt complir.
WEB-CONDES-CANTERBURY	O quan per leugeretat o indiferéncia parle o se’n burle deth sòn pròche.
WEB-CONDES-CANTERBURY	O quan sospeche mau sense fondament de causes que non coneish pro ben.
WEB-CONDES-CANTERBURY	Aguestes e d’autes innombrables formes son, coma afirme Sant Agustin, matèria pecadissa.
WEB-CONDES-CANTERBURY	Ara seguida, compreneràs que, encara que non i a uman sus era tèrra que posque evitar toti es pecats veniaus, ça que la, se pòt refrenar per çò der ardent amor que se profèsse a Jesucrist Nòste Senhor, pes oracions, era confession o d’autes òbres bones, de sòrta que damnatgen dera forma mès minima.
WEB-CONDES-CANTERBURY	En senténcia de Sant Agustin: “S’un estime a Diu de tau manèra que totes es sues accions reflectissen er amor de Diu, e les execute reaument per amor ada Eth, donques que l’estime damb ardor, considera enquia quin punt ua gota d’aigua que què en un horn de crepitant huec l’afecte o lo damnatge; atau tanben un pecat veniau afècte a un qu’ei claufit d’amor de Jesucrist”.
WEB-CONDES-CANTERBURY	Es òmes pòden tanben desseparar-se deth pecat veniau en tot recéber dignament eth plan preciós Còs de Crist, santificant-se tanben damb aigua senhada, mejançant aumòines, recitant eth Confessor pendent era misa e pendent es Completes mejançant era benediccion des bisbes e prèires, e damb autes bones òbres.
WEB-CONDES-CANTERBURY	Ara mos cau enumerar es sèt pecats capitaus mortaus, ei a díder, es pecats capitaus.
WEB-CONDES-CANTERBURY	Toti corren ena madeisha gossalha, encara que de diuèrses manères, Se les cride capitaus, pr’amor que son era hònt e era origina de toti es auti pecats.
WEB-CONDES-CANTERBURY	Era supèrbia, o orgulh, ei era arraïc d’aguesti sèt pecats, pr’amor que d’eth s’originen toti es maus.
WEB-CONDES-CANTERBURY	D’aguesta arraïc surgenten diuèrses branques, coma era ira, era envenja, guitèra, avarícia o cobesença (entà qu’ac comprenen toti), goludesa e luxúria.
WEB-CONDES-CANTERBURY	E cada un d’aguesti pecats capitaus a branques e ramificacions, tau coma veiram enes apartats seguents.
WEB-CONDES-CANTERBURY	E encara qu’arrés pòt condar exaustiuament eth nombre de brots e prejudicis derivadi der orgulh, totun, ne vau a mentar quauqui uns d’eri, coma veiratz.
WEB-CONDES-CANTERBURY	Que son: eth desaubediment, vantaria, ipocresia, mesprètz, arrogància, cinisme, jactància de còr, insoléncia, supèrbia, impaciéncia, contumàcia, presompción, irreveréncia, pertinàcia, vanaglòria, e d’autes moltes ramificacions que non posqui mentar.
WEB-CONDES-CANTERBURY	Eth desaubedient ei aqueth que refuse e mesprède damb desdenh es manaments de Diu, deth sòn superior o deth sòn director espirituau.
WEB-CONDES-CANTERBURY	Aqueth que se vante des òbres bones o dolentes realizades qu’ei un vanitós.
WEB-CONDES-CANTERBURY	Ipocrita ei qui amague çò qu’ei e se hè veir desparièr de coma en realitat ei.
WEB-CONDES-CANTERBURY	Mespredós ei aqueth que mesprède ath sòn pròche, ei a díder, a un collèga, o aqueth qu’execute damb desdenh aquerò que li cau hèr.
WEB-CONDES-CANTERBURY	Arrogant ei aqueth que cre que possedís qualitats qu’en realitat non a, o cre qu’aurie de possedir per çò des sòns merits, o tanben se pense qu’ei en realitat aquerò que non ei.
WEB-CONDES-CANTERBURY	Descarat ei aqueth que non s’avergonhe des sues fautes.
WEB-CONDES-CANTERBURY	Era jactància de còr se da quan un s’alègre peth mau realizat.
WEB-CONDES-CANTERBURY	Era insoléncia reflectís un mesprètz mentau entath valor, coneishement, don dera paraula e comportament des auti.
WEB-CONDES-CANTERBURY	Èster supèrb equivau a non suportar ne ath superior ne ar egal.
WEB-CONDES-CANTERBURY	Er impacient ei aqueth que non supòrte que se l’avise o que lo repoteguen pes sòns defèctes, e se pelege de bon voler contra era vertat e s’agarre ara sua holia.
WEB-CONDES-CANTERBURY	Eth contumaç s’opause (a trauèrs dera sua indignación) a quinsevolh poder o autoritat que sigue enes sòns superiors.
WEB-CONDES-CANTERBURY	Era irreveréncia se trape quan un non rend tot çò que pòt, e, ath delà, demore que l’ac arregraïsquen.
WEB-CONDES-CANTERBURY	Quan un s’agarre as sòns delèris e s’apègue massa as sòns pròpris judicis, alavetz se ditz qu’ei obstinat.
WEB-CONDES-CANTERBURY	Era vanaglòria consistís en hèr ostentación e deleitar-se ena granor temporau en tot enorgulhír-se en status d’aguest mon terrenau.
WEB-CONDES-CANTERBURY	Era charlatanaría hè parlar a un en excès dauant des auti, e blagar sens interropcion, sense tier compde d’aquerò que se ditz.
WEB-CONDES-CANTERBURY	Que se da, totun, ua classa particulara de supèrbia: era d’aqueth que demore èster saludat abans de qué eth ac hèsque, encara qu’un sigue mens digne qu’er aute; e tanben preten sèir-se o anar dauant des auti enes cortègi, o èster eth prumèr en dar eth punet de patz ena missa, o èster encensat, o amiar era ofrenda abans qu’es auti, o causes atau qu’ada eres non n’a cap dret; en resumit, eth sòn còr e eth sòn prepaus son totaument negadi peth desir d’èster aunorat e glorificat dauant des auti.
WEB-CONDES-CANTERBURY	Que i a dues classes d’orgulh: un s’està en interior deth còr e er aute en exterior.
WEB-CONDES-CANTERBURY	Es vicis anteriorament mentadi, e fòrça d’auti, pertanhen ar orgulh interior; es autes classes d’orgulh son exteriores.
WEB-CONDES-CANTERBURY	Ça que la, cada ua d’aguestes classes d’orgulh ei eth començament de un aute, madeish qu’er alègre hèish de huelhes dera tauèrna simbolize eth vin deth cerèr.
WEB-CONDES-CANTERBURY	Atau se passe damb fòrça aspèctes relacionadi damb es paraules, damb eth comportament e damb er excessiu ornament ena vestimenta.
WEB-CONDES-CANTERBURY	Pr’amor que cèrtament, s’eth vestir non siguesse pecat, Crist non aurie observat e mentat eth vestit d’aqueth òme ric en Evangèli.
WEB-CONDES-CANTERBURY	Coma afirme Sant Gregòri, es despenes en vestir son blaimables, per çò deth nau prètz, pera sua delicadesa, era sua raresa, era sua elegància, era sua superficialitat e pera sua exagerada petitesa.
WEB-CONDES-CANTERBURY	Malerosament, per qué es òmes non pòden veir ena actualitat eth pecadís còst deth luxe en vestir, era sua superficialitat e tanben era sua exagerada petitesa?
WEB-CONDES-CANTERBURY	Per çò que tanh ath prumèr pecat, era exageración en vestir que tant l’encarís en prejudici dera gent s’està non solet en còst deth brodat, des ornaments polidi, es tèles listades, es tires onduladas, plecs verticaus, doblecs, marges, senon tanben en semblables degalhades de vanitat.
WEB-CONDES-CANTERBURY	Tanben se dan costosi ornaments de pèth enes vestits, e nombrosi traucs hèti damb es cisèls entà hèr ulhals, e diuèrsi retalhs de franges damb es estalhants; dera madeisha manèra, es mentadi vestits, en èster exageradament longui, les arrosseguen, autant es òmes coma es hemnes, pes inmondícies e pera hanga, ja sigue a shivau o a pè, donques que tot aquerò que s’arrossègue, en èster rosigat e consumit, se hè a perder e se consumís pera hanga en sòrta de balhar-lo as praubi, damb eth consequent mau entàs necessitadi.
WEB-CONDES-CANTERBURY	Tot aquerò arribe de diuèrses manères.
WEB-CONDES-CANTERBURY	Guaire mès tela se despen, autant mès afècte ara gent, degut ara sua escassetat.
WEB-CONDES-CANTERBURY	E encara mès: non ei convenent dar vestits brodats e damb franges ara gent umila, donques que non son avients entà padegar es sues necessitats, ei a díder, sauvar-les des incleméncies climatiques.
WEB-CONDES-CANTERBURY	Per çò que hè ath vici opausat, era desordenada e orribla petitesa en vestir se reflectís en aguesi amendridi vestits o gipons, qu’en èster tan cuerts, damb prepaus depravat, non caperen es parts vergonhoses der òme.
WEB-CONDES-CANTERBURY	Malerosament, quauqui uns d’eri mòstren era bonha des organs genitaus e es hastigosi membres holadi, de sòrta que se retiren a ua ernia, envolopadi enes sòns pantalons; e tanben hèn ostentación des sues anques coma se siguessen es anques d’un monard en plea lua plena.
WEB-CONDES-CANTERBURY	Encara mès.
WEB-CONDES-CANTERBURY	Es vils e holadi membres que s’endónvien gràcies ara mòda, en dividir es pantalons en ròi e blanc, semble coma se s’auessen escorjat era mitat des organs vergonhosi e secrets; e se placèssen es pantalons de ua auta manèra, coma blanc e nere, o blanc e blau, o nere e ròi, eca, se passe coma se, pera diferéncia de color, mieja part des sòns membres intims siguesse infectada pera erisipèla o eth cáncer o ua auta malautia semblabla.
WEB-CONDES-CANTERBURY	Er espectacle que que da damb es sues anques qu’ei òrre, pr’amor qu’aguest airau deth còs per a on s’evacuen es excrements pudesencs se mòstre as auti damb orgulh, en detriment dera modestia que Jesucrist e es sòns seguidors sauvèren en vida de manèra evidenta.
WEB-CONDES-CANTERBURY	Damb referéncia as exageradi ornaments femenins, Diu sap ara qu’es ròstres de quauques hemnes semblen pudics e bontadosi, totun, manifèsten eth sòn caractèr orgulhós e dissolut enes ornaments dera sua vestimenta.
WEB-CONDES-CANTERBURY	Non digui qu’era decéncia ena vestidura masculina o femenina sigue inconvenenta, senon que, cèrtament, era superfluitat e era petitesa exagerada son dignes de repotec.
WEB-CONDES-CANTERBURY	Eth pecat der ornament o vestidura se trape tanben en terren dera equitación, coma enes montures excessiuament regalades mantengudes per delèit, e qu’en èster tant excellentes e obèses, resulten fòrça costoses.
WEB-CONDES-CANTERBURY	Madeish vau entà es nombrosi e viciosi vailets mantengudi per causa des shivaus; e tanben entàs luxuosi arnesci, seres de montar, cropères, pitraus e brides, caperadi damb cèrtes teles e beròies barres e huelhes d’aur e argent.
WEB-CONDES-CANTERBURY	Sus aquerò afirme Diu per boca deth profèta Zacaries: “Confonerè as cavalièrs de semblables montures”.
WEB-CONDES-CANTERBURY	Aguesta gent non prèste atención ara manera qu’eth Hilh de Diu cavauquèc sus un saumet, qu’es sòns solets arnesci èren es umils vestits des sòns disciples.
WEB-CONDES-CANTERBURY	Tanpòc se lieg que jamès tenguec cap auta montura.
WEB-CONDES-CANTERBURY	Qu’ac menti entà referir-me ath pecat per excès, e non per aqueri que trèn pièch en casi rasonables.
WEB-CONDES-CANTERBURY	E encara mès: cèrtament, er orgulh campe quan arribe ua acompanhada nombrosa que resulte de pòca o de cap utilitat.
WEB-CONDES-CANTERBURY	Ei a díder, quan era acompanhada ei dolenta e prejudiciau entàs auti, per çò dera insoléncia d’ua posición nauta, o per ocupar un cargue.
WEB-CONDES-CANTERBURY	Pr’amor que, de vertat, taus senhors venen era sua autoritat as dius des lunfèrns quan mantien era marridesa dera sua tropa.
WEB-CONDES-CANTERBURY	O tanben quan aguesta gent de baisha condición, coma es que suenhen es aubèrges, amaguen es panatòris cometudi pes sons emplegats damb es desencuses mès diuèrses.
WEB-CONDES-CANTERBURY	Aguesta sòrta de persones son coma es mosques que van darrèr dera mèu, coma es gossets que seguissen ara presa.
WEB-CONDES-CANTERBURY	Es persones citades estofen espirituaument as sòns superiors.
WEB-CONDES-CANTERBURY	Atau, donc, afirme eth profèta David sus aquerò: “Ua mòrt indigna les arribarà a taus patrons, e Diu les hará baishar enes abismes infernaus, pr’amor qu’ena sua casa demore era malesa e era iniquitat”, e non eth Diu des Cèus.
WEB-CONDES-CANTERBURY	E vertadèrament se s’en empenaïssen, atau coma Diu autregèc era sua benediccion a Laban pes servicis de Jacob, e ath Faraon pes servicis de Jusep, atau Diu autrejarà era sua malediccion a semblables senhors que financen era iniquitat dera sua servitud, se non ei qu’esmenden es sòns errors.
WEB-CONDES-CANTERBURY	Era supèrbia ena taula se da tanben plan soent, pr’amor qu’ei cèrt qu’as rics se les convide a taulejades, mentre qu’as praubi se les tie desseparadi e se les aluenhe d’eres.
WEB-CONDES-CANTERBURY	Atau madeish se dan enes excèssi des diuèrsi minjars e, mès que mès, enes sofisticadi pastissi e plats de carn, plates ahlamejades e decorades damb papèrs merletadi, e d’autes despenes que hè vergonha enquia e tot imaginar-les-se.
WEB-CONDES-CANTERBURY	Madeish qu’era excessiua somptuositat de veires e complicat acompanhament musicau qu’exciten encara mès es plasers lascius.
WEB-CONDES-CANTERBURY	Se tot aquerò implique distrèir eth còr de Nòste Senhor Jesucrist, alavetz, cèrtament, ei pecat.
WEB-CONDES-CANTERBURY	E en vertat, en aguest camp, es delèris pòden èster de tau magnitud, qu’aisidament ahisquen ar òme a quèir en pecat mortau.
WEB-CONDES-CANTERBURY	Qu’ei evident qu’es ramificacions derivades der orgulh, sustot quan procedissen dera malicia premeditada, conscienta e voluda, o der abit, constituissen pecat mortau.
WEB-CONDES-CANTERBURY	Ara mos poiríem preguntar d’a on vie e neish er orgulh.
WEB-CONDES-CANTERBURY	Responi, qu’en escadences, derive des beneficis dera Natura e, a viatges, des dera Fortuna e, en ocasions, dera Gràcia.
WEB-CONDES-CANTERBURY	Qu’ei cèrt: es beneficis dera Natura consistissen enes bens corporaus e espirituaus.
WEB-CONDES-CANTERBURY	Cèrtament es beneficis corporaus son era salut, era fòrça, era activitat, era beresa, eth linhatge e era libertat.
WEB-CONDES-CANTERBURY	Es bens dera Natura referidi ar esperit son: eth sen, era intelligéncia, er engenh subtil, es facultats naturaus e ua memòria erosa.
WEB-CONDES-CANTERBURY	Es bens dera Fortuna se basen enes riqueses, es nauti cargues d’autoritat e es aunors dera gent.
WEB-CONDES-CANTERBURY	Es bens dera Gràcia son formadi pera sabença, era capacitat de suportar afliccions espirituaus, era bontat, era meditación, era resisténcia as temptacions e causes d’aguesta sòrta.
WEB-CONDES-CANTERBURY	Cèrtament serie ua holia centrar eth sòn orgulh en quinsevolh d’aguesti beneficis que s’an mentat damb anterioritat.
WEB-CONDES-CANTERBURY	Per çò que hè as favors dera Natura, Diu sap qu’a viatges les auem autant entath nòste prejudici coma entath nòste profit.
WEB-CONDES-CANTERBURY	Çò que tanh ara salut corporau, per cèrt, fòrça efimèra, tanben còste soent era malautia espirituau.
WEB-CONDES-CANTERBURY	Pr’amor que Diu sap qu’era carn ei enemiga herotja der esperit, e, per tant, guaire mès san sigue eth còs, mès èm en perilh de quèir.
WEB-CONDES-CANTERBURY	Atau madeish qu’ei ua lhocaria extrèma vantar-se dera fortalesa física, e guaire mès fòrta sigue aguesta, mès malauta pòt resultar aquera.
WEB-CONDES-CANTERBURY	E ath delà de tot aquerò, era fortalesa física e era valentía mondanes originen soent perilhs e malastres entà fòrça persones.
WEB-CONDES-CANTERBURY	Tanben èster orgulhòs dera noblesa de neishement ei ua grana holia, pr’amor que soent eth linhatge despossedís ara amna dera sua noblesa.
WEB-CONDES-CANTERBURY	Toti viem d’ua mair e d’un pair; toti, autant rics coma praubi, viem d’ua natura infècta e corrupta.
WEB-CONDES-CANTERBURY	Donques que, de hèt, era noblesa digna de laudança ei aquera qu’orne era disposición naturau der òme damb qualitats e vertuts.
WEB-CONDES-CANTERBURY	Pr’amor que credetz-ac, per mès poder qu’age, er òme pecador se convertís en esclau deth pecat.
WEB-CONDES-CANTERBURY	Es signes comuns de noblesa son: er aluenhament deth vici e dera baishesa e servitud deth pecat de paraula, òbra e aparença; tanben, er exercici dera vertut, dera delicadesa e dera puretat, e eth hèt d’èster liberau, ei a díder, generós damb moderación, pr’amor qu’aqueth que se depasse ena mesura ei un lhòco e un pecador.
WEB-CONDES-CANTERBURY	Un aute senhau s’està en rebrembar es beneficis recebudi des auti e en èster clement damb es subdits bravi.
WEB-CONDES-CANTERBURY	E, per tant, aguestes mosques qu’es òmes denominen abelhes, en nomentar ara sua reina, n’alisten a ua sense agulhon pr’amor de qué non posque picar”.
WEB-CONDES-CANTERBURY	Un aute se base en que un age un còr nòble e diligent entà arténher tòques vertuoses e nautes.
WEB-CONDES-CANTERBURY	Pr’amor qu’ei ua complèta holia qu’un age orgulh des dons dera gràcia, pr’amor qu’aguesti dons espirituaus, que l’auien d’auer inclinat entara bontat e entara sua garison, vien a èster entada eth, tau coma afirme Sant Gregòri, podom e confusión.
WEB-CONDES-CANTERBURY	Tanben aqueth que se vante des bens dera Fortuna ei totafèt lhòco.
WEB-CONDES-CANTERBURY	Pr’amor que, en escadences, un ei peth maitin un gran senhor, e abans d’escurir se convertís en un miserable e malerós.
WEB-CONDES-CANTERBURY	A viatges, tanben, era prosperitat materiau còste era mòrt.
WEB-CONDES-CANTERBURY	Cèrtament era aprobacion deth plebèu ei soent massa fausa e fragila entà fidar-se’n d’era: aué lauden, deman vitupèren.
WEB-CONDES-CANTERBURY	Diu ac sap: eth delèri dera aprobación deth plebèu a causat era mòrt a fòrça òmes prospèrs.
WEB-CONDES-CANTERBURY	Remèdis contra eth pecat de supèrbia.
WEB-CONDES-CANTERBURY	Atau es causes, un còp mo’n sabem de qué ei er orgulh, des sues classes e des sues causes e origines, compreneratz era natura deth remèdi contra eth pecat de supèrbia: era umilitat e era mansuetud.
WEB-CONDES-CANTERBURY	Aguesta ei ua vertut que per era un aquerís er autentic coneishement d’eth madeish, e non a cap estimación ne apreciación per çò que hè as sòns merits, e tostemp ei conscient dera sua fragilitat.
WEB-CONDES-CANTERBURY	Que i a tres classes d’umilitat: era umilitat deth còr, era umilitat de paraula e era d’òbres.
WEB-CONDES-CANTERBURY	Era umilitat deth còr se subdividís en quate.
WEB-CONDES-CANTERBURY	Era prumèra quan un se considère ada eth madeish indigne dauant deth Diu des Cèus; era dusau se da quan non se mesprède ad arrés; era tresau, quan un non se preocupe de qué es òmes l’agen en estimación; era quatau, quan non s’entristís quan l’umilien.
WEB-CONDES-CANTERBURY	Era umilitat de paraula ei de quate classes: era moderación e simplicitat en parlar, eth cohessar de paraula çò qu’eth ei reaument en sòn còr, e eth laudar era bontat autrú sense dissimular-la.
WEB-CONDES-CANTERBURY	Era umilitat en obrar se dividís tanben en quate classes.
WEB-CONDES-CANTERBURY	Era prumèra s’està en plaçar as auti abans qu’un madeish; era dusau, en alistar eth lòc mes baish de toti; era tresau, en acceptar un bon conselh damb plaser; era quatau, en acceptar damb plaser es decisions des sòns patrons o superiors.
WEB-CONDES-CANTERBURY	Plan que òc, aguesta qu’ei ua forma d’actuar eminentament umila.
WEB-CONDES-CANTERBURY	Seguís era enveja.
WEB-CONDES-CANTERBURY	Dempús dera supèrbia, me vau a referir ath desagradiu pecat dera enveja, que, segontes paraules des sabents, ei eth dolor pera prosperitat autrú, e sivans escriu Sant Agustin, ei eth dolor pera prosperitat e era alegría peth mau autrú.
WEB-CONDES-CANTERBURY	Aguest vil pecat s’opause francament ar Esperit Sant.
WEB-CONDES-CANTERBURY	Encara que quinsevolh pecat va contra er Esperit Sant, totun, per çò qu’era bontat correspon ath madeish Esperit, e era enveja se derive pròpriament dera malícia, ataque, per tant, frontaument, ara bontat deth mentat esperit.
WEB-CONDES-CANTERBURY	Era auta classa de malícia se da quan se lute contra era vertat sabent qu’ei era vertat, e tanben quan se combat era gràcia que Diu a autrejat ath sòn pròche.
WEB-CONDES-CANTERBURY	Tot aquerò per tòrt dera enveja.
WEB-CONDES-CANTERBURY	Cèrtament, era enveja ei eth pejor de toti es pecats.
WEB-CONDES-CANTERBURY	Plan que òc, era rèsta de pecats atempten, en escadences, contra ua soleta vertut en concret; mès era enveja s’opause a totes es vertuts e bontats, donques qu’ei eth dolor pera bontat des auti; e en aquerò se diferéncie dera rèsta de pecats.
WEB-CONDES-CANTERBURY	Dificilament i a un pecat, s’exceptuam ara enveja damb era sua inerenta carga d’angoisha e dolor, que non compòrte bèth delèit.
WEB-CONDES-CANTERBURY	Vau a enumerar ara seguida es diuèrses classes d’enveja.
WEB-CONDES-CANTERBURY	En prumèr lòc i a eth dolor pera bontat e prosperitat autrú.
WEB-CONDES-CANTERBURY	Pera sua natura, era prosperitat qu’ei motiu d’alegria; per tant era enveja ei un pecat contra era Natura.
WEB-CONDES-CANTERBURY	Era dusau classa d’enveja ei era alegría per çò deth mau autrú, çò que lo retire a un ath diable, que tostemp s’alègre deth mau costat as auti.
WEB-CONDES-CANTERBURY	Era calomnia vie d’aguestes dues clases, e aguest pecat de calomnia o detracción ei de diuèrses classes.
WEB-CONDES-CANTERBURY	Quauqui òmes lauden as sòns semblables damb depravada intención, pr’amor que tostemps vòlen costar intrigues.
WEB-CONDES-CANTERBURY	Tostemp amien un “totun” finau qu’a mès valor de vitupèri que tota era rèsta dera laudança.
WEB-CONDES-CANTERBURY	Era dusau varietat s’està en que s’un òme ei bontadós e hè o ditz quauquarren damb bona intención, eth calomniador cambiarà tot aquerò de bon entà satisfèr es sòns pervèrsi projèctes.
WEB-CONDES-CANTERBURY	Era tresau s’està en amendrir era bontat deth sòn pròche.
WEB-CONDES-CANTERBURY	Era quautau classa de calomnia qui’ei aguesta: s’un parle ben de un aute, alavetz, entà mespredar ad aqueth que recep era laudança des òmes, diderà eth calomniador: “òc ma hè, tau persona ei encara milhor qu’eth”.
WEB-CONDES-CANTERBURY	Era cincau classa s’està en assentir e escotar damb alegría era maldisença sus autes persones.
WEB-CONDES-CANTERBURY	Aguest pecat qu’ei fòrça grèu e tostemp s’aumente segontes eth marrit prepaus deth calomniador.
WEB-CONDES-CANTERBURY	Dempús dera calomnia vie era difamación o petòfia.
WEB-CONDES-CANTERBURY	A viatges a era sua origina ena impaciéncia entà Diu o entar òme.
WEB-CONDES-CANTERBURY	Qu’ei contra Diu, quan un se lamente des penes deth lunfèrn o dera praubetat o era pèrta de riqueses, o des pluges e tempèstes, o mauditz ad aqueri que gaudissen de prosperitat, o de qu’es òmes justi patisquen adversitats.
WEB-CONDES-CANTERBURY	E totes aguestes causes les an de patir es òmes damb paciéncia, donques que provien deth dret judici e disposición divins.
WEB-CONDES-CANTERBURY	Quauqui viatges es quèishes provien dera avarícia, coma quan Judes se lamentèc de qué era Magdalena unhesse eth cap de Nòste Senhor Jesucrist damb un enguent preciós.
WEB-CONDES-CANTERBURY	Aguesta sòrta de petòfia ei era que se passe quan un òme mauditz eth ben que hè o quan se lamente des sòns bens.
WEB-CONDES-CANTERBURY	A viatges era petòfia provie der orgulh, coma quan Simon eth Farisèu mauparlèc de qué era Magdalena s’apressèsse a Jesús e se lancèsse as sòns pès pr’amor de plorar es sòns pecats.
WEB-CONDES-CANTERBURY	En d’autes escadences eth hèt de mauparlar provie dera enveja, en desnishar-se ua fauta amagada de quauquarrés o acusar-lo de bèra causa qu’ei fausa.
WEB-CONDES-CANTERBURY	Era petòfia tanben se da entre es vailets que se planhen quan es sòns patrons les manen executar prètzhèts razonables; e a maugrat de qué non gausen resistir-se dubèrtament as mandats des sòns patrons, totun, parlen mau, se planhen e mormolhen damb vertadèr mesprètz.
WEB-CONDES-CANTERBURY	Semblables comentaris receben, per part dera gent ignoranta, er subernòm de Parenòste deth diable, encara qu’ei clar qu’eth diable jamès auec un Parenòste.
WEB-CONDES-CANTERBURY	Ara seguida tanben vie er amarum deth còr, que per eth quinsevolh bona òbra des auti les semble a quauqui uns amarganta e desagradiua.
WEB-CONDES-CANTERBURY	Vie dempús era discòrdia, que desligue tota sòrta d’amistat.
WEB-CONDES-CANTERBURY	Ara seguida, eth mesprètz entath pròche, encara qu’aguest actue tostemp ben.
WEB-CONDES-CANTERBURY	Seguís era acusación.
WEB-CONDES-CANTERBURY	Per era, un, tostemp cèrque era ocasión de shordar ath pròche.
WEB-CONDES-CANTERBURY	Qu’ei aguesta ocupación semblabla ara deth diable, tostemp, dia e net, ara demora entà acusar-mos.
WEB-CONDES-CANTERBURY	Seguís era malignitat.
WEB-CONDES-CANTERBURY	Mejançant era, se cèrque shordar as auti en privat se se pòt, e, en cas contrari, non se boten inconvenents enquia, autanplan, usclar era sua casa furtivament, o empodoar o sacrificar eth sòn bestiar e causes semblables.
WEB-CONDES-CANTERBURY	Ara mentarè es remèdis contra eth desagradiu pecat dera enveja.
WEB-CONDES-CANTERBURY	Eth prumèr e mès important s’està en estimar a Diu e ath pròche coma a un madeish, donques que, plan que òc, non se pòt dar un sense era aute.
WEB-CONDES-CANTERBURY	E guarda que per pròche te cau compréner eth nòm deth tòn frair.
WEB-CONDES-CANTERBURY	En vertat, toti possedim un pair e ua mair carnaus, ei a díder, Adam e Eva; e tanben un pair espirituau, ei a díder, eth Diu des Cèus.
WEB-CONDES-CANTERBURY	Toti èm obligadi a estimar-lo e desirar-li toti es bens.
WEB-CONDES-CANTERBURY	E, per tant, afirme Diu: “Estima as auti coma a tu madeish”, ei a díder, enquiara sauvacion dera sua vida e dera sua amna.
WEB-CONDES-CANTERBURY	Encara mès.
WEB-CONDES-CANTERBURY	Les estimaràs de paraula, e les corregiràs damb doçor, les padegaràs enes sues afliccions, e pregaràs per eri damb tot eth tòn còr.
WEB-CONDES-CANTERBURY	E les estimaràs d’òbra de tau sòrta que per amor les haràs ada eri çò que voleries que te hessen a tu.
WEB-CONDES-CANTERBURY	E, per tant, non les damnatjaràs corporaument, ne les damnatjaràs de paraula, ne as sòns bens, ne ara sua amna, en tot ahiscar-les damb exemples marridi.
WEB-CONDES-CANTERBURY	Non desiraràs ara sua hemna ne as sues possessions.
WEB-CONDES-CANTERBURY	Tanben te cau compréner que jos eth nòm de pròche te cau includir as enemics.
WEB-CONDES-CANTERBURY	Cèrtament, er òme a era obligación d’estimar ath sòn enemic per mandat divin.
WEB-CONDES-CANTERBURY	En efècte, te cau estimar ath tòn amic en Diu.
WEB-CONDES-CANTERBURY	T’ac digui, estimaràs ath tòn enemic per amor de Diu, per çò deth sòn mandat.
WEB-CONDES-CANTERBURY	Pr’amor que se siguesse rasonable qu’un òme auesse en òdi ath sòn enemic, Diu non mos receberie en sòn amor, donques que serien es sòns enemics.
WEB-CONDES-CANTERBURY	Entà compensar es tres grèuges qu’er enemic mos balhe, un li cau respóner de tres manères.
WEB-CONDES-CANTERBURY	Ei a díder, contra er òdi e eth racacòr de còr, li cau plaçar er amor de còr.
WEB-CONDES-CANTERBURY	Contra es reprensions e paraules dolentes, pregarà peth sòn enemic.
WEB-CONDES-CANTERBURY	E responerà damb bones òbres as òbres marrides deth sòn enemic.
WEB-CONDES-CANTERBURY	Pr’amor que Crist afirme: "Estimatz as vòsti enemics, pregatz per aqueri que vos maudiden, e tanben per aqueri que vos assetgen e vos perseguissen; e hètz eth ben ad aqueri que vos òdien”.
WEB-CONDES-CANTERBURY	Guarda, donc, se com mos mane Jesucrist que mos comportem damb es nòsti enemics.
WEB-CONDES-CANTERBURY	Pr’amor que, plan que òc, era natura mos ahisque a estimar as nòsti amics, e en realitat es nòsti enemics an mès besonh d’amor qu’es nòsti amics.
WEB-CONDES-CANTERBURY	E guaire mès de mau hèr sigue cumplir aguest amor, autant mès gran ei eth merit, e, per tant, er amor de Diu a contrabalançat eth podom diabolic.
WEB-CONDES-CANTERBURY	Pr’amor que, dera madeisha manera qu’eth diable ei vençut pera umilitat, madeish er amor as nòsti enemics lo herís mortaument.
WEB-CONDES-CANTERBURY	Cèrtament, donc, er amor ei eth medicament que lance eth podom dera enveja dehòra deth còr der òme.
WEB-CONDES-CANTERBURY	Es subdivisions d’aguesta seccion s’expliquen peth menut enes seguents apartats.
WEB-CONDES-CANTERBURY	Seguís era ira.
WEB-CONDES-CANTERBURY	Dempús dera enveja vau a descríuer eth pecat dera ira.
WEB-CONDES-CANTERBURY	Pr’amor que, plan que òc, aqueth qu’a enveja deth sòn pròche, traparà de seguit en eth un motiu d’ira, de paraula o d’òbra.
WEB-CONDES-CANTERBURY	Era ira vie autant dera supèrbia coma dera enveja, donques qu’aqueth qu’ei orgulhós o envejós se torne irascible aisidament.
WEB-CONDES-CANTERBURY	Aguest pecat d’ira, tau coma lo descriu Sant Agustin, s’està ena marrida volontat de resvenjar-se de paraula o d’òbra.
WEB-CONDES-CANTERBURY	Segontes es sabents, era ira ei era arderosa sang d’un còr alugat, que per era un vò causar mau ad aqueth qu’a en òdi.
WEB-CONDES-CANTERBURY	Pr’amor que, eth còr der òme, per çò der ahiscament pera incitaciont dera sua sang, vie a èster tan desordenat que pèrd eth contròtle deth sòn sen e dera sua rason.
WEB-CONDES-CANTERBURY	Compreneratz facilament qu’era ira ei de dues classes.
WEB-CONDES-CANTERBURY	Ua d’eres qu’ei bona; era auta, dolenta.
WEB-CONDES-CANTERBURY	Era prumèra s’està en afogament peth ben, a trauèrs deth quau un s’irrite contra era malesa; e, per tant, un òme prudent afirme qu’era ira ei milhor qu’era burla.
WEB-CONDES-CANTERBURY	Aguesta varietat d’ira neish dera benignitat e non a amarum; que non ei ira contra er òme, senon contra es sòns pecats.
WEB-CONDES-CANTERBURY	Ac afirme eth profèta David: “Estrementitz-vos, mès non pequetz”.
WEB-CONDES-CANTERBURY	Era ira dolenta qu’ei de dues classes, que son: sobta o enforiscada, sense avertiment ne consentiment dera rason.
WEB-CONDES-CANTERBURY	Era significacion o sentit d’aquerò ei qu’era rason umana non assentís ad aguesta ira enforiscada, e, per tant, ei pecat veniau.
WEB-CONDES-CANTERBURY	Era auta ira (fòrça pervèrsa per cèrt) ei era derivada dera crudeutat deth còr, damb premeditación e deliberación, damb maligna intención de resvenja.
WEB-CONDES-CANTERBURY	E s’era rason consentís, alavetz se comet pecat mortau.
WEB-CONDES-CANTERBURY	Aguesta ira non resulte guaire agradiua as uelhs de Diu: trebole era sua casa e hè enlà ar Esperit Sant deth còr der òme, e anequelís e destruís era retirada a Diu (ei a díder, era gràcia que s’està ena amna umana), e met en eth ua retirada ath diable, en tot aluenhar ar òme deth Creador, eth sòn legitim patron.
WEB-CONDES-CANTERBURY	Aguesta ira autrege ath diable vertadèr plaser: qu’ei eth horn demoniac que s’alugue damb eth huec deth lunfèrn.
WEB-CONDES-CANTERBURY	Pr’amor que, plan, atau coma eth huec resulte mès eficaç que quinsevolh aute mejan entà destruir es objèctes materiaus, atau era ira ei poderosa entà anequelir totes es causes espirituaus.
WEB-CONDES-CANTERBURY	Considèra se com aguest fogairon de petites brases lèu amortades jos eth cendre s’ahisque en contacte damb eth sofre.
WEB-CONDES-CANTERBURY	Atau, dera madeisha manèra, era ira s’alugarà de nauèth en contacte damb er orgulh que curbís eth còr uman.
WEB-CONDES-CANTERBURY	Pr’amor que, plan que òc, eth huec non ven deth non arren, senon que s’està ena madeisha causa de forma naturau: eth huec s’obtie de pèira de huec e deth hèr.
WEB-CONDES-CANTERBURY	Madeish se passe damb er orgulh: soent ei era encausa dera ira, coma eth racacòr l’alimente e la fomente.
WEB-CONDES-CANTERBURY	Que i a ua espècia d’arbe, afirme Sant Isidòr, que quan er òme hè huec damb eth, e capère es sòns carbons damb cendre, eth fogairon se tarde un an o mès.
WEB-CONDES-CANTERBURY	Atau se passe damb era rancura.
WEB-CONDES-CANTERBURY	Quan se cale en còr der òme, dure cèrtament dilhèu d’ua Pasca en auta o mès.
WEB-CONDES-CANTERBURY	Mès non i a cap dobte que semblable òme, pendent aguest periòde, ei fòrça aluenhat dera misericòrdia de Diu.
WEB-CONDES-CANTERBURY	Er anteriorament mentat fogairon diabolic ei neurit per tres brigands: er orgulh, que tostemp alugue e ahisque eth huec damb paraules torçudes e contencioses; seguís era enveja, que mantie un hèr rosent en còr uman damb un parelh de longues tenalhes de prigond racacòr; e, fin finau, eth pecat de rebellion o batossa e brega, que l’ahisque e fargue damb pervèrsi repotecs.
WEB-CONDES-CANTERBURY	Aguest maudit pecat damnatge autant ar òme madeish coma ath sòn pròche.
WEB-CONDES-CANTERBURY	Pr’amor que, plan, lèu tot eth mau qu’er òme còste ath sòn pròche provie dera ira.
WEB-CONDES-CANTERBURY	De vertat, era ira desligada hè executar tot aquerò qu’ordene eth diable, donques que non dèishe a despart ne a Crist ne ara sua doça Mair.
WEB-CONDES-CANTERBURY	E, malerosament, damb aguest anuèg e ira desligadi, fòrça gent sent eth sòn còr plen de ràbia contra Jesucrist e es sòns sants.
WEB-CONDES-CANTERBURY	Non ei aguest, dilhèu, un pecat pervèrs?
WEB-CONDES-CANTERBURY	Plan que n’ei.
WEB-CONDES-CANTERBURY	Malerosament prive ar òme deth sòn enteniment e rason, e de tota era bontat dera sua vida espirituau qu’aurien de protegir era sua amna.
WEB-CONDES-CANTERBURY	Plan que òc, tanben li trè eth degut senhoratge deth ben, que s’està ena amna der òme, e er amor as auti.
WEB-CONDES-CANTERBURY	Atau madeish lute tostemp de contunh contra era vertat, li pane era patz deth sòn còr e capvire era sua amna.
WEB-CONDES-CANTERBURY	Dera ira s’originen aguesti pudesencs monstres.
WEB-CONDES-CANTERBURY	Prumèr de tot, er òdi, qu’ei era anciana ira; dempús, era discòrdia, que per era un dèishe ath sòn ancian amic qu’a estimat pendent tant de temps.
WEB-CONDES-CANTERBURY	Ara seguida vien es guèrres, e toti es prejudicis (autant corporaus coma materiaus) qu’un cause ath pròche.
WEB-CONDES-CANTERBURY	D’aguest maudit pecat d’ira tanben vien es omicidis.
WEB-CONDES-CANTERBURY	Comprenetz qu’es omicidis, ei a díder, es assassinats, s’executen de diuèrses manères.
WEB-CONDES-CANTERBURY	Quauqui omicidis son espirituaus; d’auti, corporaus.
WEB-CONDES-CANTERBURY	Er omicidi espirituau ei de tres espècies.
WEB-CONDES-CANTERBURY	Era prumèra vie der òdi.
WEB-CONDES-CANTERBURY	Tau coma afirme Sant Joan: “Aqueth qu’a en òdi ath sòn frair qu’ei un omicida”.
WEB-CONDES-CANTERBURY	Era difamación ei tanben un omicidi.
WEB-CONDES-CANTERBURY	Des difamadors afirme Salomon qu’an es dues espades que damb eres exterminen as sòns semblables.
WEB-CONDES-CANTERBURY	Pr’amor que, plan que òc, autant pervèrs resulte panar eth sòn bon nòm coma era sua vida.
WEB-CONDES-CANTERBURY	Tanben ei omicidi balhar un conselh dolent e fraudulós e impausar impòsti e tributs damnajosi.
WEB-CONDES-CANTERBURY	Sus aquerò afirme Salomon: “Aguesti crudèus senhorets son coma es leons que rugissen ahaimadi”, pr’amor que retien e retalhen es pagaments, salaris o gatges des sòns sirvents, o tanben practiquen era usura o s’abstien d’autrejar aumòines as necessitosi.
WEB-CONDES-CANTERBURY	Plan per aquerò, er òme sabent afirme: “Alimentatz ad aqueth qu’ei a mand de perir de hame”; se non l’alimentes, lo sacrifiques.
WEB-CONDES-CANTERBURY	E toti aguesti son pecats mortaus.
WEB-CONDES-CANTERBURY	Er omicidi corporau se produís de quate manères: Un qu’ei legau: era justicia condemne a mòrt a un colpable.
WEB-CONDES-CANTERBURY	Ça que la, que tengue compde era justicia d’obrar corrèctament, e que non ac hèsque per plaser de vessar sang, senon entà mantier era lei.
WEB-CONDES-CANTERBURY	Eth dusau omicidi ei eth de besonh.
WEB-CONDES-CANTERBURY	Mès qu’ei evident que s’un se pòt escapar sense aucir ath sòn atacant e l’aucís, comet pecat, e aurà de hèr peniténcia per pecat mortau.
WEB-CONDES-CANTERBURY	Tanben s’un òme per edart o sense voler lance ua pèira que damb era aucís a un òme, ei un omicida.
WEB-CONDES-CANTERBURY	Madeish s’ua hemna s’ajace sus eth sòn hilh pendent era net per negligéncia, ei ua omicida e comet pecat mortau.
WEB-CONDES-CANTERBURY	Tanben s’un empedis era concepcion d’un èsser, e torne estèrla a ua hemna menjançant èrbes verinoses, (e per tòrt d’eres non pòt concéber) o aucís a un mainatge damb èrbes verinoses, o introdusís cèrti objèctes enes sues parts privades entà aucir eth fetus, o peque contra era Natura (er òme o era hemna trè er espèrma de sòrta qu’era concepción non se pogue amiar a terme) o s’ua hemna qu’a concebut assassine ath sòn hilh en tot her-se mau ada era madeisha, ei omicida.
WEB-CONDES-CANTERBURY	Qué podem díder tanben des hemnes prenhs qu’assassinen as sons hilhs peth temor deth què dideràn?
WEB-CONDES-CANTERBURY	Plan que òc, qu’ei un crim òrre.
WEB-CONDES-CANTERBURY	Tanben ei omicidi s’un òme s’aprèsse a ua hemna damb desirs luxuriosi, e plan per aquerò eth mainatge perís, o tanben se pataquege de bon voler a ua hemna, que còste era mòrt deth mainatge.
WEB-CONDES-CANTERBURY	Toti aguesti actes son omicicis e òrres pecats mortaus.
WEB-CONDES-CANTERBURY	Dera ira tanben se deriven fòrça d’auti pecats, autant de paraula coma de pensament e òbra.
WEB-CONDES-CANTERBURY	Per exemple, aqueth que vitupère a Diu o li balhe es colpes per quauquarren que sonque eth n’ei eth colpable, e mesprède a Diu e as sòns sants coma hèn aguesti maudidi jogaires en nombrosi parçans.
WEB-CONDES-CANTERBURY	Cometen aguest maligne pecat quan niden en sòn còr sentiments de complèta marridesa contra Diu e contra es sants.
WEB-CONDES-CANTERBURY	Tanben quan tracten de forma irreverenta eth sacrament eucaristic: aguest pecat ei de tau gravetat, qu’a penes pòt èster perdonat, se non siguesse qu’era misericòrdia de Diu depasse a totes es accions.
WEB-CONDES-CANTERBURY	Tan gran e benigne ei Eth.
WEB-CONDES-CANTERBURY	Dera ira tanben se derive era furia verinosa.
WEB-CONDES-CANTERBURY	Quan a un se l’amonèste ena confession tà qu’abandone eth pecat, alavetz se met airós e respon damb mesprètz e emmaliciat, e defen e desencuse eth sòn pecat per çò dera feblesa dera carn, o per auer pecat entà congraciar-se damb es sòns camarades, o tanben, ditz, pr’amor qu’eth malige lo sedusic; o qu’ac hec pera sua joenessa o perque ère de temperament tan afogat que non se podec tier, o que tau ei eth sòn destin a cèrta edat; o perque assegure que se derive dera raça des sòns ancessors e d’autes causes atau.
WEB-CONDES-CANTERBURY	Era gent de tau classa se curbís de tau forma damb es sòns pecats, que non vò desliurar- se d’eri.
WEB-CONDES-CANTERBURY	Pr’amor que, plan, deguna persona que se desencuse arterosament des sòns pecats poirà desliurar-se d’eri enquia que les arreconeishe umilament.
WEB-CONDES-CANTERBURY	Dempus d’aguest pecat vie eth de jurar, que va dirèctament contra eth manament de Diu: aquerò se passe soent per ira e per colèra.
WEB-CONDES-CANTERBURY	Diu declare: “Non tieràs eth nòm de Diu en bades”.
WEB-CONDES-CANTERBURY	Tanben eth Nòste Senhor Jesucrist afirme en paraules de Matèu: “Non juretz de cap manèra: ne peth Cèu, pr’amor qu’ei eth tron de Diu, ne pera Tèrra, qu’ei er escabèl des sòns pès, ne per Jesucrist, donques qu’ei era ciutat deth gran Rei.
WEB-CONDES-CANTERBURY	Ne tanpòc juretz peth vòste cap, pr’amor que non ei enes vòstes mans hèr blanc o nere un solet peu.
WEB-CONDES-CANTERBURY	Per amor de Crist non juretz tan pecadissament de sòrta que desbrembetz de manèra inocuament era amna, eth còr, es uassi e eth còs de Crist.
WEB-CONDES-CANTERBURY	S’arribèsse qu’era lei hesse prestar jurament, seguitz alavetz era lei de Diu, tau que ditz Jeremies en capitol quatau: “Observaràs tres condicions: juraràs damb vertat, damb justíca e damb rectitud”.
WEB-CONDES-CANTERBURY	Ei a díder, juraràs damb vertat, donques que tota mentida va contra Jesucrist pr’amor que Crist ei era madeisha vertat.
WEB-CONDES-CANTERBURY	E pensa ben aquerò: que tot aqueth que jure sense èster obligat pera lei sauvarà ena sua casa aguesta plaga mentre comete juraments illegitims.
WEB-CONDES-CANTERBURY	Juraràs tanben damb justicia quan sigues obligat peth tòn jutge a èster testimòni dera vertat.
WEB-CONDES-CANTERBURY	Tanpòc juraràs ne per enveja, ne per favor, ne per subòrn, senon per rectitud e entà declarar, entara glòria de Diu e ajuda des cristians.
WEB-CONDES-CANTERBURY	E, per tant, tot òme que tengue eth nòm de Diu en bades, jure de paraula en faus.
WEB-CONDES-CANTERBURY	Cuelh sus eth madeish eth nòm de Crist entà cridar-se cristian, e non viu cossent es exemples de Crist e des sòns ensenhaments, tie eth nòm de Diu en bades.
WEB-CONDES-CANTERBURY	Considèra tanben çò que Sant Pèire afirme enes Hèts (cap.
WEB-CONDES-CANTERBURY	IV): Non est aliud nomen sub coelo, eca.
WEB-CONDES-CANTERBURY	Ei a díder, peth nòm de Jesucrist.
WEB-CONDES-CANTERBURY	Consideratz tanben com, peth preciat nòm de Crist, coma afirme Sant Pau ena sua Epistòla as filipensi (cap II): E nomine Jesu, eca.
WEB-CONDES-CANTERBURY	Alavetz semble qu’es òmes juren tant orriblament peth sòn nòm, lo mespreden encara damb mès gausardaria qu’es marridi judius o enquia e tot qu’eth diable, qu’en enténer eth sòn nòm tremòle.
WEB-CONDES-CANTERBURY	Atau, donc, coma qu’eth hèt de jurar, se non ei que sigue en judici, ei tan complètament enebit, fòrça pejor será eth hèt de hè’c damb fausetat e sense besonh.
WEB-CONDES-CANTERBURY	Qué vam a díder d’aqueri que se deleiten en jurar e considèren aguest costum coma viril e nau e que non cèssen de formular grani juraments, encara que sigue per ua causa sense importancia?
WEB-CONDES-CANTERBURY	Plan que òc, qu’ei aguest un òrre pecat.
WEB-CONDES-CANTERBURY	Eth jurar repetidament sense premeditación ei tanben pecat.
WEB-CONDES-CANTERBURY	Mès considerem ara er òrre pecat der exorcisme e deth conjurament tau que hèn aguesti fausi exorcistes practicants dera necromància en gibrelhs d’aigua sus objèctes reludents, cercles, o sus eth fogairon o un omoplat de oelha.
WEB-CONDES-CANTERBURY	Sonque posqui afirmar qu’òbren damb marridesa e de manèra condemnabla en contra de Crist e dera fe dera Santa Glèìsa.
WEB-CONDES-CANTERBURY	Qué vam a díder d’aqueri que cren enes endominacions a trauèrs deth cant o deth vòl des audèths, o des bèsties, o en hèt de hè ara sòrt, o en carrinclar des pòrtes o en cruishir des cases, enes rosigades des arrats e d’autes viletats semblables?
WEB-CONDES-CANTERBURY	Cèrtament, tot aquerò ac enebís Diu e era Santa Glèisa.
WEB-CONDES-CANTERBURY	Toti aqueri que s’aderissen ad aguestes immundes credences serán refusadi enquia que se n’empenaïsquen.
WEB-CONDES-CANTERBURY	Es encantaments pes herides e malauties umanes o animaus, en cas que surgente bèth efècte, qu’ei per un edart tolerant de Diu, per çò qu’era gent aurie de dar mès credibilitat e reveréncia ath sòn nòm.
WEB-CONDES-CANTERBURY	Mentarè, ara seguida, ara mentida, que, normaument, resulte de tier ua paraula damb significación fausa damb er in d’enganhar as coreligionaris.
WEB-CONDES-CANTERBURY	D’auti còps se mentís entà sauvar era vida o es proprietats.
WEB-CONDES-CANTERBURY	D’auti se mentís peth plaser de mentir, e, entad aquerò, ordirán ua longa trama qu’ornaràn damb fòrça detalhs, a maugrat de qué tot ei faus.
WEB-CONDES-CANTERBURY	D’autes mentides se deriven de mantier era paraula; d’autes, dera leugeresa non premeditada, e causes atau.
WEB-CONDES-CANTERBURY	Anem ara entath vici dera adulación, que non rage de bon voler se non per temor o per cobesença.
WEB-CONDES-CANTERBURY	Era adulación consistís en ua fausa laudança.
WEB-CONDES-CANTERBURY	Es vantaires son es hilhuquères diaboliques que neurissen as sòns hilhs damb era lei dera vantaria.
WEB-CONDES-CANTERBURY	Pr’amor qu’ei vertat que s’afirme qu’era vantaria ei pejor qu’era detracción.
WEB-CONDES-CANTERBURY	A viatges era detraccion convertís en mès umil ar òme mès orgulhós de pensament e de portadura.
WEB-CONDES-CANTERBURY	Es vantaires son es fetilièrs diabolics, pr’amor que hèn pensar a un, d’eth madeish, que non i a arrés comparable damb eth.
WEB-CONDES-CANTERBURY	Son coma Judes: tradissen a un entà vener-lo as sòns enemics, ei a díder, ath diable.
WEB-CONDES-CANTERBURY	Es vantaires son es prèires diabolics que canten eth Placebo.
WEB-CONDES-CANTERBURY	Que veigui adulación enes pecats d’ira, donques que, soent, s’un òme ei encolerit damb un aute, alavetz vantarà a bèth un entà que l’ajude ena sua luta.
WEB-CONDES-CANTERBURY	Mentaram ara seguida es malediccions que brotoen d’un còr airós.
WEB-CONDES-CANTERBURY	En generau, era malediccion s’està en tot tipe de poténcia marrida.
WEB-CONDES-CANTERBURY	Eth hèt de maudíder d’aguesta sòrta, trè ar òme, tau coma afirme Sant Pau, deth regne de Diu.
WEB-CONDES-CANTERBURY	E plan soent, aguest requè sus eth madeish maudident, coma er audèth que torne de nauèth en sòn nin.
WEB-CONDES-CANTERBURY	Concrètament, es òmes les cau evitar maudíder as sòn hilhs e autrejar era sua pròpria descendéncia ath diable, tostemp que poguen: hè’c, qu’ei cèrtament perilhós e constituís un pecat grèu.
WEB-CONDES-CANTERBURY	Parlem ara dera denonciacion e des repotecs, que constituissen grèus herides en còr uman, pr’amor que des.hèn es ligams dera amistat en còr der òme.
WEB-CONDES-CANTERBURY	Pr’amor que, plan, a penes pòt un èster d’acòrd damb aqueth que, mejançant era calomnia, l’a escarnit o pelejat dubèrtament.
WEB-CONDES-CANTERBURY	Coma afirme Jesús en Evangèli, qu’ei un pecat fòrça grèu.
WEB-CONDES-CANTERBURY	E considerem tanben ath que censure as auti o li retrè a ua persona bèth defècte fisic corporau, coma “leprós”, “gibós”, “brigand” o quauque pecat qu’age cometut.
WEB-CONDES-CANTERBURY	Se li repotègue eth mau que patís, alavetz dirigis era sua remenada a Jesucrist Nòste Senhor, pr’amor qu’eth mau ei fruit d’un just e consentit messatge divin, sigue era lepra, lesion o malautia.
WEB-CONDES-CANTERBURY	Se se censure implacablament ar òme per çò deth sòn pecat, cridant-lo “lasciu”, “embriac” e d’auti qualificatius d’aguesta sòrta, en aguest cas què ena alègra esfèra deth dimòni, que tostemp s’alègre quan er òme peque.
WEB-CONDES-CANTERBURY	Plan que òc, era censura sonque pòt gésser d’un còr vil: soent, dera abondor deth còr parle era boca.
WEB-CONDES-CANTERBURY	E auetz de compréner aquerò: tostemp qu’un òme li calgue repotegar a un aute a d’evitar era censura e eth repròche.
WEB-CONDES-CANTERBURY	Pr’amor que, cèrtament, se non cuelh precaucions, pòt ahiscar aisidament eth huec dera ira e dera colèra, en sòrta d’amortar-lo, e dilhèu sacrifique ad aqueth que podec corregir damb benvolença.
WEB-CONDES-CANTERBURY	Tau coma afirme Salomon: “Ua lengua afabla ei er arbe dera vida”, ei a díder, era vida espirituau.
WEB-CONDES-CANTERBURY	Plan que òc, un mauparlat aucís era amna deth que censure e tanben deth censurat.
WEB-CONDES-CANTERBURY	Guardatz er avertiment de Sant Agustin: “Non i a arren tan parièr ath hilh deth diable coma aqueth que repotegue soent”.
WEB-CONDES-CANTERBURY	Sant Pau tanben ahig: “eth hèt de repotegar non ei avient entà un sirvent de Diu”.
WEB-CONDES-CANTERBURY	E plan per aquerò comente Salomon: “Casa descubèrta e damb goterèrs e hemna repotegaira que son semblables”.
WEB-CONDES-CANTERBURY	Er òme que demore en casa damb fòrça goterèrs, encara qu’evite es d’un lòc, d’autes queiràn sus eth en un aute lòc.
WEB-CONDES-CANTERBURY	Atau se passe damb era hemna repotegaira: se non repotegue damb eth en ua escadença, ac hará en ua auta.
WEB-CONDES-CANTERBURY	E atau, “qu’ei milhor un mòs de pan damb alegria qu’ua casa plia de suculéncies damb discòrdia”, manifèste Salomon.
WEB-CONDES-CANTERBURY	Tau coma ditz Sant Pau: “Ò, vosates, hemnes, estatz-vos subjèctes as vòsti marits de manèra convenenta.
WEB-CONDES-CANTERBURY	E vosati, esposi, estimatz as vòstes hemnes” (Colosensi, cap III).
WEB-CONDES-CANTERBURY	Passem ara a mentar eth mesprètz.
WEB-CONDES-CANTERBURY	Qu’ei aguest un depravat pecat, mès que mès quan se mesprède a un òme per çò deth ben obrar.
WEB-CONDES-CANTERBURY	Pr’amor que, cèrtament, aqueri que mesprèden se compòrten coma eth repugnant grapaud, qu’ei incapable de suportar era suau flaira d’ua vinha en flor.
WEB-CONDES-CANTERBURY	Aguesti mespredosi son participants deth dimòni, donques que senten grana alegría s’eth dimòni guanhe e ua gran pena se ges vençut.
WEB-CONDES-CANTERBURY	Que son enemics de Jesucrist, pr’amor qu’an en òdi aquerò qu’Eth estime, ei a díder, era sauvacion des amnes.
WEB-CONDES-CANTERBURY	Parlem ara deth mau conselh.
WEB-CONDES-CANTERBURY	Aqueth que balhe un mau conselh ei un traïdor, pr’amor qu’enganhe ath que fide en eth, coma Achitofel a Absalon.
WEB-CONDES-CANTERBURY	Mès, totun, un mau conselh actue, en prumèr lòc contra un madeish.
WEB-CONDES-CANTERBURY	Coma afirme eth sabent, tota fausa forma de vida a ua proprietat inerenta: qu’en preténer hèr mau a un aute òme se damnatge ada eth madeish en prumèr lòc.
WEB-CONDES-CANTERBURY	E mos cau saber qu’er òme non a de recéber conselh de persones mentidores, ne de gent airosa ne trista, ne d’aquera que notòriament estime eth sòn pròpri benefici de manèra desmesurada, ne dera excessiuauemt mondana, mès que mès, per çò que hè as conselhs espirituaus.
WEB-CONDES-CANTERBURY	Ara vie eth pecat des semiadors e instructors dera discòrdia entre eth sòn pròche, pecat aguest que Jesús aborrís complètament.
WEB-CONDES-CANTERBURY	Causa non susprenenta, pr’amor qu’Eth madeish moric entà pacificar.
WEB-CONDES-CANTERBURY	Còsten eri a Jesucrist màger escarni qu’aqueri que lo crucifiquèren, pr’amor que Diu vò qu’era armonía regne entre es òmes, donques que les estimèc mès qu’ath sòn pròpri còs, autrejat pera unitat.
WEB-CONDES-CANTERBURY	Per tant, aqueri que son prèsti a semiar era discòrdia son comparables ath diable.
WEB-CONDES-CANTERBURY	Ven dempús eth pecat de ipocresia qu’en eth se calen aqueri que parlen ben des auti quan son dauant e mau quan son ath darrèr; e tanben es que dissimulen damb bones intencions o damb trufaría e, totun, sauvent tòrtes intencions.
WEB-CONDES-CANTERBURY	Tanben auem aqueth que esparg confidéncies, e, per tant, un ei difamat.
WEB-CONDES-CANTERBURY	De hèt, ei fòrça difícil recuperar-se des maus.
WEB-CONDES-CANTERBURY	Era menaça, que vie ara seguida, ei ua terribla lhocaria, pr’amor qu’eth que menace soent, amague, en fòrça ocasions, mès d’aquerò que pòt amiar a tèrme.
WEB-CONDES-CANTERBURY	E qué díder des paraules ocioses?
WEB-CONDES-CANTERBURY	Aqueth que les ditz, madeish qu’eth que les enten, non obtie cap profit.
WEB-CONDES-CANTERBURY	Pr’amor que per paraules ocioses entenem aqueres que non son de besonh o que non an era intención d’obtier bèth profit naturau.
WEB-CONDES-CANTERBURY	Encara qu’aguestes paraules ocioses constituissen pecat veniau, totun, auríem de mesfidar-mos, pr’amor que d’eres balharam compdes dauant de Diu.
WEB-CONDES-CANTERBURY	Seguís dempús era petòfia, que tostemp ei pecat.
WEB-CONDES-CANTERBURY	Coma afirme Salomon: “Ei un pecat de complèta holia”.
WEB-CONDES-CANTERBURY	E, per tant, quan a un sabent li preguntèren se com pòden es òmes agradar as sòn congenères, eth les responec: “Hètz soent eth ben, e murmuratz pòc”.
WEB-CONDES-CANTERBURY	Ara seguida vie eth pecat des trufaires, que son es monards deth diable, pr’amor que hèn arrir ara gent damb es sues trufaries, coma aqueri animaus damb es sues monades.
WEB-CONDES-CANTERBURY	Sant Pau enebís aguesta manèra de hèr.
WEB-CONDES-CANTERBURY	Consideratz se com aguestes santes e vertuoses paraules confòrten ad aqueri que s’esdeguen en servici de Jesucrist.
WEB-CONDES-CANTERBURY	Atau es paraules marrides e lengassades des trufaires confòrmen ad aqueri que son ath servici deth diable.
WEB-CONDES-CANTERBURY	Toti es pecats dera lengua se deriven dera ira e de d’auti vicis.
WEB-CONDES-CANTERBURY	Seguissen es remèdis contra es pecats d’ira.
WEB-CONDES-CANTERBURY	Eth remèdi contra era ira ei era vertut qu’es òmes criden mansuetud.
WEB-CONDES-CANTERBURY	Aguesta s’està ena afabilitat e tanben en aquerò que se cride paciéncia o tolerància.
WEB-CONDES-CANTERBURY	Era afabilitat aluenhe e modère es apeténcies e apetits intims dera natura umana, de tau sòrta que non surgenten ne per colèra ne per ira.
WEB-CONDES-CANTERBURY	Era resignación accèpte coma mansuetud toti es anuègi e injustícies provientes der òme qu’afècten ar exterior dera persona.
WEB-CONDES-CANTERBURY	Sant Jeronim afirme, per tant, qu’era afabilitat non cause ne ditz mau a degun, ne per causa dolenta qu’es òmes hèsquen o diguen, non s’alugue contra era rason.
WEB-CONDES-CANTERBURY	Aguesta vertut ei, a viatges, naturau, pr’amor que, coma afirme eth filosòf, er òme ei fòrça sensible, de natura afabla e capable d’èster dirigit entara bontat; mès quan era afabilitat ei conformada pera gràcia, alavetz ei encara mès pacienta.
WEB-CONDES-CANTERBURY	Era paciéncia, er aute remèdi contra era ira, ei ua vertut que supòrte damb doçor totes es qualitats umanes e, ath còp, non s’irrite per cap mau que li còsten.
WEB-CONDES-CANTERBURY	Eth filosòf afirme que “era paciéncia ei aquera vertut que supòrte agradiuament toti es otratges dera adversitat e totes es paraules malignes”.
WEB-CONDES-CANTERBURY	Aguesta vertut hè ar òme semblable a Diu e lo transforme en un hilh predilècte sòn, tau coma afirme Jesucrist.
WEB-CONDES-CANTERBURY	Tau vertut desconcèrte ath tòn enemic, donques que, coma explique er òme sabent: “Apren a patir se vòs vencer ath tòn enemic”.
WEB-CONDES-CANTERBURY	E te cau saber qu’er òme supòrte quate sòrtes de grèuges exteriors.
WEB-CONDES-CANTERBURY	Contra eri li cau adoptar quate formes de paciéncia.
WEB-CONDES-CANTERBURY	Eth prumèr grèuge procedís des paraules malignes.
WEB-CONDES-CANTERBURY	Aguest qu’ei eth grèuge que Jesucrist patic sense queishar-se, damb tota paciéncia, quan es judies lo mespredèren e repoteguèren damb tanta freqüencia.
WEB-CONDES-CANTERBURY	Suporta, donc, pacientament, donques qu’er òme sabent afirme que “se lutes damb un pèc, per mès qu’aguest sigue airós o alègre, non auràs repaus”.
WEB-CONDES-CANTERBURY	Er aute grèuge exterior s’està en causar prejudici as tues proprietats.
WEB-CONDES-CANTERBURY	Aquerò ac patic Jesucrist damb molta paciéncia en èster despossedit de totes es possessions en vida, enquia e tot es sòns vestits.
WEB-CONDES-CANTERBURY	Eth tresau grèuge consistís en damnatjar eth còs de quauqu’un.
WEB-CONDES-CANTERBURY	Aquerò ac patic Jesucrist pendent tota era sua passion damb grana mansuetud.
WEB-CONDES-CANTERBURY	Eth quatau grèuge qu’ei er otratge d’òbra.
WEB-CONDES-CANTERBURY	Aquerò madeish tanben ac patic Jesucrist de manèra pacienta, e damb aquerò mos ensenhèc a auer resignación, quan amièc sus es sues benedides espatles era crotz qu’en era patic ua mòrt ignominiosa.
WEB-CONDES-CANTERBURY	D’aquerò era Umanitat pòt apréner a èster pacienta, pr’amor que cèrtament non solet es cristians son pacients per amor de Jesucrist e peth prèmi dera vida beatifica perdurabla; de hèth, es madeishi pagans que jamès sigueren cristians recomanèren e practiquèren aguesta vertut.
WEB-CONDES-CANTERBURY	En cèrta ocasión un sabent que volie foetar a un disciple sòn per çò d’un important error que l’auie emmaliciat fòrça agarrèc un baston entà foetar ath mainatge.
WEB-CONDES-CANTERBURY	Quan aguest vedec eth baston, li didec ath sòn mèstre:
WEB-CONDES-CANTERBURY	Qué penses hèr?
WEB-CONDES-CANTERBURY	Te vau a foetar entà que t’esmendes, li repliquèc eth sòn mèstre.
WEB-CONDES-CANTERBURY	Qu’ei ua grana vertat aguesta, comentèc eth mèstre damb grani somics.
WEB-CONDES-CANTERBURY	Dera paciéncia vie era aubediéncia que per era er òme ei somés a Crist e a toti aqueri qu’an d’èster aubedients en Crist.
WEB-CONDES-CANTERBURY	E accèpte perfèctament qu’era aubediéncia sancera implique executar de bon voler e damb promptitud, damb alegría de còr, totes es sues obligacions.
WEB-CONDES-CANTERBURY	Mejançant aguesta vertut amiam ena practica era doctrina de Diu e des superiors, qu’ada eri mos cau sométer damb tota justícia.
WEB-CONDES-CANTERBURY	Seguís era guitèra.
WEB-CONDES-CANTERBURY	Dempús deth pecat d’ira e d’enveja, mentarè eth dera guitèra.
WEB-CONDES-CANTERBURY	Pr’amor que s’era enveja avugle eth còr der òme, e era ira lo desestabilize, era guitèra lo torne pesant e de mala encòlia.
WEB-CONDES-CANTERBURY	Era enveja e era ira dèishen un solatge d’amarum en còr; aguest amarum ei mair dera guitèra e prive ar amor de tota bontat.
WEB-CONDES-CANTERBURY	De sòrta qu’era guitèra consistís ena angonia d’un còr trebolat.
WEB-CONDES-CANTERBURY	Sus era afirme Sant Agustin: “Ei eth dolor de çò de bon e era alegría de çò de dolent”.
WEB-CONDES-CANTERBURY	De hèt, aguest pecat ei digne de vitupèri, pr’amor que còste ua ofensa a Jesucrist tanlèu s’aluenhe er òme dera sua fidèu e diligenta dependéncia de Jesucrist, tau coma afirme Salomon.
WEB-CONDES-CANTERBURY	Mès era guitèra non practique aguesta diligéncia; ath contrari, ac hè tot a desengust e damb tristesa, deishadesa e fausa desencusa, damb canha e destalentat.
WEB-CONDES-CANTERBURY	Per tot aquerò, ditz era Escritura: “Maudit sigue qui complís eth servici de Diu damb negligéncia”.
WEB-CONDES-CANTERBURY	Per tant, era guitèra s’opause a quinsevolh estat der òme.
WEB-CONDES-CANTERBURY	Un qu’ei eth dera innocéncia, coma ne siguec eth d’Adam abans dera queiguda, un estat que lo possaue a adorar e laudar a Diu; un aute estat ei eth der òme pecador, qu’en eth es persones son obligades a adorar e a laudar a Diu entà que se le perdonen es sues fautes e entà qu’Eth les autrege eth veder-se liures d’eres; eth tresau estat ei eth dera gràcia, e en eth un qu’ei obligat a hèr peniténcia.
WEB-CONDES-CANTERBURY	Plan que òc, era guitèra ei contrària e opausada a totes aguestes causes, donques que non se delèite en cap diligéncia.
WEB-CONDES-CANTERBURY	Atau, donc, de hèt, aguest inofensiu pecat de guitèra ei ath còp enemic tenaç dera vida corporau, pr’amor que non cuelh cap diligéncia sus es besonhs deth còs, pr’amor que per çò dera sua negligéncia degalhe, arroïne e esbauce toti es bens temporaus.
WEB-CONDES-CANTERBURY	Era quatau característica ei era pigresa; per era un se retire as condemnadi deth lunfèrn per çò dera sua guiterosa ociositat, donques qu’aguesti son tan tiranizadi que son incapables d’actuar o pensar ben.
WEB-CONDES-CANTERBURY	Era guitèra ei era prumèra causa qu’empedís qu’er òme realice eth ben, e, per aquerò, tau coma ditz Sant Joan, Diu considère abominable aguest pecat.
WEB-CONDES-CANTERBURY	Ara seguida vie era indoléncia, que se resistís a acceptar quinsevolh molestia o patiment.
WEB-CONDES-CANTERBURY	Donques que de vertat era indoléncia ei tan delicada e sensibla que, coma afirme Salomon, damb era er òme se resistís a suportar incomoditats o molesties e, per tant, destruís tot aquerò que hè.
WEB-CONDES-CANTERBURY	Contra aguest corromput pecat de guitèra e d’indoléncia er òme aurie d’exercitar-se a obrar eth ben, e apilerar coratge vertuós e viril, pensant que Jesucrist Nòste Senhor recompense es bones accions per mendre que siguen.
WEB-CONDES-CANTERBURY	Er abit deth trabalh qu’ei quauquarren plan gran, donques que hè, coma afirme Sant Bernard, qu’eth trabalhador age braci fòrts e fòrta musculatura; era indoléncia, ath contrari, les torne febles e delicadi.
WEB-CONDES-CANTERBURY	Que vie dempús eth temor de començar a hèr eth ben, pr’amor que, cèrtament, aqueth qu’ei inclinat ath pecat se pense que hèr bones accions ei ua empresa notòria e s’imagine qu’es circonstàncies deth ben obrar son tant incomòdes e fatigoses de sostier que non gause entamenar eth camin deth ben, tau coma afirme Sant Gregòri.
WEB-CONDES-CANTERBURY	Ara seguida qu’auem era esperança vana, que s’està en desesperar dera divina misericòrdia que, a viatges, a era sua origina en ua pena exacerbada; e en d’autes, en un exagerat temor pensant qu’un a pecat tant, qu’era misericòrdia será inutila encara qu’un se n’empenaïsque e abandone eth camin deth pecat.
WEB-CONDES-CANTERBURY	Coma afirme Sant Agustin, aguesta sòrta de pòur desesperada autrege eth còr a tota classa de pecats.
WEB-CONDES-CANTERBURY	S’aguest vituperable pecat arribe ena sua culminación, se denomine pecat contra er Esperit Sant.
WEB-CONDES-CANTERBURY	Aguesta terribla fauta ei tan perilhosa, que s’un se trape negat en era, non a cap temor de cométer quinsevolh felonía o pecat.
WEB-CONDES-CANTERBURY	Per tant, aguest qu’ei, per dessús de toti es pecats, eth mès desagradiu e opausat a Jesucrist.
WEB-CONDES-CANTERBURY	De hèt, aqueth que desespère se retire a un campion covard e apoquit qu’admet era derrota sense besonh.
WEB-CONDES-CANTERBURY	Ai, ai!, era sua desesperación e era sua covardia son en bades.
WEB-CONDES-CANTERBURY	Plan que òc, era misericòrdia divina tostemp ei prèsta a perdonar a quinsevolh penitent e ei superior a totes es sues òbres.
WEB-CONDES-CANTERBURY	Malerosament, non pòt er òme meditar sus er Evangèli de Sant Luc (cap XV), a on, coma afirme Crist “I aurà en Cèu eth madeish gòi per un pecador empenaït que per nauanta nau justi que non an besonh de peniténcia”?
WEB-CONDES-CANTERBURY	Consideratz tanben, en aguest Evangèli, eth gòi e era alegría d’aqueth brave òme quan eth sòn hilh, prodig e empenaït, entornèc ena casa pairau.
WEB-CONDES-CANTERBURY	Non pòt era Umanitat rebrembar tanben, coma relate er Evangèli de Sant Luc (cap XXIII), quan eth lairon que siguec crucificat damb Jesucrist didec: “Senor, bremba-te’n de jo quan sigues en tòn reiaume”?
WEB-CONDES-CANTERBURY	Era respònsa de Jesucrist siguec aguesta:
WEB-CONDES-CANTERBURY	Efectiuament, non i a cap fautaumada que non pogue èster destruida en vida pera peniténcia, gràcies ara passion e mòrt de Jesucrist.
WEB-CONDES-CANTERBURY	Atau, donc, per qué desesperar-se s’era misericordia divina ei tan prèsta e ei tan magnánima?
WEB-CONDES-CANTERBURY	Demanatz e se vos autrejarà.
WEB-CONDES-CANTERBURY	Dempús vie eth dromilhon, ei a díder, eth sòn indolent que còste en òme canha e turpitud corporau e espirituau.
WEB-CONDES-CANTERBURY	Aguest pecat qu’a era sua origina ena guitèra.
WEB-CONDES-CANTERBURY	En vertat, cossent damb es postulats dera rason, non s’a de dormir peth maitin, se non ei per causa justificada.
WEB-CONDES-CANTERBURY	Sense cap de dotbe, es ores deth maitin son es mès avientes entà qu’er òme se cale ena oración, entà pensar en Diu e aunorar-lo e balhar aumòina ath prumèr praube qu’arribe en nòm de Jesucrist.
WEB-CONDES-CANTERBURY	Guardatz çò que ditz Salomon: “Aqueth que peth maitin ei desvelhat e me cèrque, me traparà”.
WEB-CONDES-CANTERBURY	Ara seguida ven era negligéncia o era deishadesa, que non se’n hè d’arren.
WEB-CONDES-CANTERBURY	E dera madeisha manèra qu’era ignorància ei era mair de toti es maus, era negligéncia, en vertat, ei era hilhuquèra deth madeish.
WEB-CONDES-CANTERBURY	Era negligéncia non se’n hè de se s’a d’obrar ben o mau quan s’execute ua acción.
WEB-CONDES-CANTERBURY	Per çò que tanh ath remèdi d’aguesti dus pecats, eth sabent declare çò que seguís: “Aqueth que cranhe a Diu non s’abstie d’executar çò que li cau”.
WEB-CONDES-CANTERBURY	E eth qu’estime a Diu se mostrarà diligent en agradar-lo e en dedicar-li damb totes es sues fòrces eth ben obrar.
WEB-CONDES-CANTERBURY	Seguís dempús era ociositat, qu’ei era pòrta de toti es maus.
WEB-CONDES-CANTERBURY	Er òme ociós se retire a un lòc sense tanques: eth diable pòt entrar per quinsevolh costat e tirar contra eth, indefens, en tot causar-li tota sòrta de temptacions.
WEB-CONDES-CANTERBURY	Aguesta ociositat qu’ei er escoladèr de toti es maus e marridi pensaments e de totes es petòfies, pegueses e de tota impuretat.
WEB-CONDES-CANTERBURY	Cèrtament eth Cèu l’artenhen aqueri que s’esfòrcen, non es ociosi.
WEB-CONDES-CANTERBURY	Ath delà, David declare que “es que son ena labor des òmes non serán foetejats damb es òmes”, ei a díder, en purgatòri.
WEB-CONDES-CANTERBURY	Semble, donc, que s’aguesti, per tant, non hèn peniténcia, serán tormentadi damb eth diable en lunfèrn.
WEB-CONDES-CANTERBURY	Dempús auem eth pecat qu’es òmes nomenten tarditas.
WEB-CONDES-CANTERBURY	Aguest consistís ena tardança o arreculament excessiu der òme en desir de tornar a Diu.
WEB-CONDES-CANTERBURY	Vertadèrament aguest pecat ei ua grana insensatesa.
WEB-CONDES-CANTERBURY	Qu’ei coma se quauquarrés queiguesse en ua hòssa e non volesse lheuar-se.
WEB-CONDES-CANTERBURY	E aguest pecat s’origine en ua fausa esperança: un se pense que gaudirà d’ua vida longa; mès aguesta esperança hè meuca fòrça soent.
WEB-CONDES-CANTERBURY	Seguís dempús era pigresa.
WEB-CONDES-CANTERBURY	Augesta s’està en començar ua bona acción e ara seguida deishar-la e abandonar-la de seguit, coma hèn aqueri que les cau supervisar a ua persona e non la suenhen quan ges quinsevolh trebuc o molestia.
WEB-CONDES-CANTERBURY	Aguesti son es prèires modèrns que, de bon voler, dèishen qu’es sues oelhes corren entath lop que se trape amagat entre es cressaus, o descueden eth sòn pròpri ministèri.
WEB-CONDES-CANTERBURY	De tot aquerò se derive era praubetat e era destrucción de tot, autant a nivèu espirituau coma temporau.
WEB-CONDES-CANTERBURY	Ara seguida ven ua classa de heredor que congèle totafèt eth còr der òme.
WEB-CONDES-CANTERBURY	Li seguís era pòca devoción qu’avugle ar òme de tau sòrta que, afirme Sant Bernard, era sua amna aquerís tau longanha, que l’ei imposible liéger o cantar enes lòcs sagradi, o seguir d’aurelha o meditar sus quauqua devoción, o tier-se a quinsevolh òbra bona manuau, e tot li semble insipid e pesant.
WEB-CONDES-CANTERBURY	Se trape, donc, lent e damb dromilhon, e prèst ara colèra e rapidament inclinat ara enveja e ar òdi.
WEB-CONDES-CANTERBURY	Remèdi contra eth pecat dera guitèra.
WEB-CONDES-CANTERBURY	Contra aguest terrible pecat dera guitèra e des sues corresponentes ramificacions existís ua vertut, era fortitudo o fortalesa, qu’ei ua inclinación a mespredar tot aquerò que shòrde.
WEB-CONDES-CANTERBURY	Aguesta vertut ei tan poderosa e fòrta, que gause resistir damb eficàcia e evitar discrètament es ocasions perilhoses, atau coma lutar contra es assetjaments deth maligne.
WEB-CONDES-CANTERBURY	Efectiuament, vitalize e refòrce era amna, dera madeisha manèra qu’era guitèra la rebaishe e aflaquís: era fortalesa sap patir damb perseveranta paciéncia es tribulacions que siguen de besonh.
WEB-CONDES-CANTERBURY	Aguesta vertut ei de diuèrses clases.
WEB-CONDES-CANTERBURY	Era prumèra se cride magnanimitat, ei a díder, granesa d’animositat.
WEB-CONDES-CANTERBURY	Pr’amor que, plan que òc, ei de besonh ua grana fortalesa contra era guitèra, pr’amor de qu’aguesta non s’avale era amna mejançant eth pecat dera malenconia o l’anequelisque pera desesperación.
WEB-CONDES-CANTERBURY	Aguesta vertut amie ara gent a entamenar faenes difíciles e costoses, per volontat pròpria, tostemp de forma prudenta e rasonabla.
WEB-CONDES-CANTERBURY	E coma qu’eth diable combat ar òme mès damb enganhes e astúcia que damb fòrça, es òmes s’an d’opausar ada eth damb intelligéncia, damb era rason e damb eth bon sentit.
WEB-CONDES-CANTERBURY	Vien dempús es vertuts dera fe e dera esperança en Diu e enes sòns sants.
WEB-CONDES-CANTERBURY	Damb era sua ajuda s’amien a tèrme e realizen es bones accions qu’en eres un se prepause perseverar damb fermetat.
WEB-CONDES-CANTERBURY	Ara seguida era seguretat o fermetat que per era un non trantalhe en afogar-se en futur damb es òbres bones entamenades.
WEB-CONDES-CANTERBURY	Seguís dempús era magnificéncia, ei a díder, qu’un amie a tèrme e realize nombroses òbres bones.
WEB-CONDES-CANTERBURY	Aguesta ei era finalitat que s’an d’amiar a tèrme es bones òbres, pr’amor que mejançant era sua realización s’obtie ua gran recompensa.
WEB-CONDES-CANTERBURY	E vie dempús, era constància, ei a díder, era fermetat dera volontat, que s’a de trapar en quinsevolh còr damb fe indestructibla, atau coma enes paraules, comportament, aspècte e òbres.
WEB-CONDES-CANTERBURY	Tanben existissen remèdis especiaus contra era guitèra en desparières òbres, e ena meditación sus es penes deth lunfèrn e es gòis deth cèu, e ena confiança ena gràcia que l’autrejarà er Esperit Sant entà executar es sòns boni prepausi.
WEB-CONDES-CANTERBURY	Seguís era avarícia.
WEB-CONDES-CANTERBURY	Dempús dera guitèra mentarè era avarícia e era cobesença.
WEB-CONDES-CANTERBURY	D’aguest pecat afirme Sant Pau que “ei era arraïc de toti es maus” (Timotèu, VI).
WEB-CONDES-CANTERBURY	Plan que òc, quan eth còr uman se trape capvirat e confonut en eth madeish e era amna non se solatge en Diu, alavetz cèrque inútil consolament enes causes mondanes.
WEB-CONDES-CANTERBURY	Segontes era definición de Sant Agustin, era avarícia consistís en apetit de possedir bens temporaus.
WEB-CONDES-CANTERBURY	D’auti afirmen qu’era avarícia s’està en crompar fòrça objèctes terrenaus e en non dar arren ad aqueri que n’an de besonh.
WEB-CONDES-CANTERBURY	Auetz de compréner qu’era avarícia non consistís sonque en possedir proprietats o bens, senon tanben, a viatges, ena sciéncia e enes aunors, donques qu’era avaricia abaste quinsevolh desir immoderat.
WEB-CONDES-CANTERBURY	Era diferéncia entre cobesença e avarícia s’està en qu’era prumèra ambicione es causes que non se possedissen e era dusau sauve e consèrve sense un besonh just aqueres que se tien.
WEB-CONDES-CANTERBURY	Cèrtament era avarícia ei un pecat totafèt vituperable, pr’amor qu’ena Sagrada Escritura se condemne e se mauditz aguest vici, pr’amor que cause ofensa a Nòste Senhor Jesucrist.
WEB-CONDES-CANTERBURY	Efectiuament, lo despolhe der amor que li deuen es òmes e ahisque entà qu’er òme avariciós bote mès esperança enes sues proprietats qu’en Jesucrist e que se tengue mès en sauvar es sues riqueses qu’en servici de Jesucrist.
WEB-CONDES-CANTERBURY	E, per tant, afirme Sant Pau ena Carta as efesis, V, que “un òme avariciós ei esclau dera idolatría”.
WEB-CONDES-CANTERBURY	Quina diferéncia i a entre un idolatra e un avariciós senon qu’eth prumèr solet possedís dilhèu ua o dues idòles, mentre qu’eth dusau n’a moltes?
WEB-CONDES-CANTERBURY	Pr’amor que, de hèt, entada eth, cada moneda dera sua borsa ei ua idòla.
WEB-CONDES-CANTERBURY	E, cèrtament, eth pecat d’idolatria ei çò prumèr que proïbís Diu enes Dètz Manaments, coma campe clar en capitol XX der Exode: “Non auràs fausi dius dauant de jo ne ordenaràs escultures entà tu”.
WEB-CONDES-CANTERBURY	D’aguesta manèra, er òme marrit, degut ath maudit pecat dera avarícia, en preferir es sues riqueses a Diu, se convertís en idolatra.
WEB-CONDES-CANTERBURY	Dera cobesença se deriven aguesti domènis lacerants que per eri es òmes supòrten impòsti, tributs e pagaments que depassen en molt es limits dera rason e deth déuer.
WEB-CONDES-CANTERBURY	E dera madeisha manèra perceben des sòns subdits exaccions, que mès exactament se poirien cridar extorsions.
WEB-CONDES-CANTERBURY	Sus aguestes exaccions e redempcions de sirvents, es administradors de quauqui senhors afirmen que son justes, donques qu’eth sirvent non possedís cap ben temporau que non sigue deth sòn senhor, tau coma eri afirmen.
WEB-CONDES-CANTERBURY	Mès, en realitat, eth comportament d’aguesti senhors ei injust, pr’amor que les trè as sòns sirvents es bens que jamès les an autrejat (Sant Agustin, De Civitate Dei, IX).
WEB-CONDES-CANTERBURY	Plan per aquerò, podetz compréner qu’eth pecat engendre esclavitud, encara que non per natura.
WEB-CONDES-CANTERBURY	Per tant, aguesti senhors non aurien de vantar-se des sues possessions, pr’amor que per condición naturau eri non son patrons d’esclaus: era esclavitud vie, en prumèr lòc, coma conseqüéncia deth pecat.
WEB-CONDES-CANTERBURY	E ath delà, aquiu a on era lei afirme qu’es possessions temporaus des plebèus pertanhen as sòns senhors, s’a d’enténer qu’aquerò tanh as bens der Emperaire, qu’eth sòn déuer s’està en deféner es drets de plebèus, mès non en panar-les o desplomar-les.
WEB-CONDES-CANTERBURY	Per aguesta rason declare Seneca: “Era tua prudéncia t’a d’inclinar a èster benigne damb es tòns sirvents”.
WEB-CONDES-CANTERBURY	Aguesti que cridam es tòns esclaus son creatures de Diu, pr’amor qu’es umils son amics de Jesucrist, ei a díder, son intims deth Senhor.
WEB-CONDES-CANTERBURY	Considera tanben qu’es plebèus e es senhors an un madeish e común seme: madeish qu’eth senhor, eth plebèu pòt arténher era sauvacion.
WEB-CONDES-CANTERBURY	Eth plebèu patís era madeisha sòrt qu’eth sòn senhor.
WEB-CONDES-CANTERBURY	Te conselhi, per tant, que te compòrtes damb eth tòn sirvent coma voleries qu’eth tòn senhor se comportèsse damb tu se siguesses en esclavitud.
WEB-CONDES-CANTERBURY	Tot pecador qu’ei esclau deth pecat.
WEB-CONDES-CANTERBURY	Te conselhi, donc, a tu, senhor, qu’actues de tau sòrta damb es tòns sirvents que t’agen mès amor que temor.
WEB-CONDES-CANTERBURY	Cèrtament me’n sai, qu’ei quauquarren rasonable, que i a classes e clases; e ei just qu’es òmes complisquen damb es sues obligacions a on sigue de besonh; mès certament es extorsions e es mesprètzi des nòsti subaltèrns resulten repotegables.
WEB-CONDES-CANTERBURY	De un aute costat, vos cau compréner ben qu’es conquistadors o tirans esclavizen soent ad aqueri qu’an neishut de sang tan reiau coma era des sòns coquistadors.
WEB-CONDES-CANTERBURY	Qué dideram, donc, des que panen e extorsionen ara Santa Mair Glèisa?
WEB-CONDES-CANTERBURY	Plan que òc, era espada que s’autrege a un cavalièr nauèth armat signifique qu’a de deféner ara Santa Mair Glèisa e non panar-la e arroïnar-la.
WEB-CONDES-CANTERBURY	Aqueth qu’òbre atau tradís a Jesucrist.
WEB-CONDES-CANTERBURY	E coma senhale Sant Agustin: “Aguesti son es lops demoniacs qu’estofen as oelhes de Jeucrist”; en realitat, son pejor qu’es lops, pr’amor que quan aguesti son asadoradi dèishen de sacrificar oelhes.
WEB-CONDES-CANTERBURY	Mès de hèt, es panaires e destructors de bens dera Santa Mair Glèisa non actúen atau, donques que la saquegen de contunh.
WEB-CONDES-CANTERBURY	Ara, sivans è dit, donques qu’eth pecat siguec era prumèra causa de servitud, se passe que quan eth mon sancer siguec en pecat, alavetz toti vengueren a èster esclaus e sirvents.
WEB-CONDES-CANTERBURY	Mès, plan que òc, quan arribèc eth moment dera gràcia, Diu ordenèc que quauques persones auessen mès categoría e condicion.
WEB-CONDES-CANTERBURY	E, per tant, en quauques regions a on se crompen esclaus, en convertir-se ara fe, se les desliure dera servitud.
WEB-CONDES-CANTERBURY	Per tant, eth senhor li deu ath sòn sirvent çò qu’aguest ad aqueth.
WEB-CONDES-CANTERBURY	Eth Papa se cride ada eth madeish sirvent des sirvents de Diu; mès, per çò que hè ar estat dera Santa Mair Glèisa non poirie subsistir ne poirie mantier-se eth profit común, ne era patz e tranquillitat sus era Tèrra, se Diu non auesse dispausat era existéncia de persones de classa mès nauta e d’autes d’inferiora categoría, se creec eth domèni entà deféner e protegir as sòns subdits o inferiors, cossent damb era rason, ena mesura qu’aquerò siguesse privatiu deth sobeiran e non entà arroïnar e tiranizar as subdits.
WEB-CONDES-CANTERBURY	Per aguest motiu afirmi qu’es senhors que se compòrten coma lops e s’avalen injustament es possessions o bens dera gent prauba, sense pietat e sense tassa, receberàn era misericòrdia de Jesucrist ena madeisha mesura qu’eri mesurèren as necessitosi se non se corregissen.
WEB-CONDES-CANTERBURY	Ara seguida vie era enganha entre mercadèrs.
WEB-CONDES-CANTERBURY	E cau saber qu’era transacción ei de dues classas: era prumèra ei licita e permetuda; era dusau, licita e desaunèsta.
WEB-CONDES-CANTERBURY	Sus eth trafic materiau qu’ei licit e aunèst me cau díder: qu’aquiu a on Diu a dispausat que bèth reiaume o región sigue autosufisent, alavetz resulte just e permetut que dera sua abondància s’ajude a ua auta región mès necessitada.
WEB-CONDES-CANTERBURY	E, per tant, i a d’auer traficants que transpòrten es mèrces d’ua region en auta.
WEB-CONDES-CANTERBURY	Es autes transaccions que practiquen damb frauda, enganha e perfidia, damb mentides e fausi juraments, son colpables e dignes de vitupèri.
WEB-CONDES-CANTERBURY	Era simonía consistís en trafic pròpriament espirituau.
WEB-CONDES-CANTERBURY	Se base en prepaus de crompar causes espirituaus, per exemple, çò que tanh ath divin santuari e ath suenh d’amnes.
WEB-CONDES-CANTERBURY	Semblabla temptatiua, s’un s’entestadís en amiar-la tèrme (encara qu’aguest desir non se complisque) constituís matèria de pecat mortau, e se se tracte d’ua ordenación, aguesta ei illegitima.
WEB-CONDES-CANTERBURY	Recep eth nòm de simonía per çò de Simon eth Mague, que volec crompar damb bens materiaus eth don que Diu auie autrejat a Sant Pèire e as apostòls mejançant er Esperit Sant.
WEB-CONDES-CANTERBURY	Per tant, sabetz-vo’n, qu’aqueri que venen e crompen causes espirituaus son cridadi simoniacs, sigue per mieis materiaus, persuasión, o per recomanacions des amics seculars o espirituaus.
WEB-CONDES-CANTERBURY	Es seculars son de dues classas: deth parentat o des amistats.
WEB-CONDES-CANTERBURY	Plan que òc, s’intercedissen en favor d’aqueth qu’ei indigne e incapable, existís simonía s’aguest accèpte eth benefici; s’ei digne e apte, non existís fauta.
WEB-CONDES-CANTERBURY	Mès, en vertat, s’enten qu’eth servici que per eth es òmes autregen causes espirituaus as inferíors a d’èster aunèst e non de ua auta forma; e tanben a d’èster sense contracte e qu’era persona sigue capabla.
WEB-CONDES-CANTERBURY	Pr’amor que, tau coma declare Sant Damaso, “toti es pecats deth mon, comparadi damb aguest, son arren”, pr’amor que, dempús de Lucifèr e der Anticrist ei aguest eth màger de toti es pecats possibles.
WEB-CONDES-CANTERBURY	Per tòrt d’aguest pecat Diu pèrd era Glèisa e era amna que rescatèc damb era sua preciosa sang; es colpables son aqueri qu’autregen es sèt glèìses as que non ne son digni.
WEB-CONDES-CANTERBURY	Pr’amor que placen en era a panaires que panen es amnes de Crist e arroïnen eth sòn patrimòni.
WEB-CONDES-CANTERBURY	Per tòrt de semblables e indignes prèires e rectors es òmes ignorants sauven mens respècte as sacraments dera Santa Mair Glèisa.
WEB-CONDES-CANTERBURY	E taus donaires de glèises hèn enlà d’eres as hilhs de Jesucrist e boten en sòn lòc as deth diable.
WEB-CONDES-CANTERBURY	Venen es amnes (es anhèths jos era sua custodia) ath lop entà que se les avale.
WEB-CONDES-CANTERBURY	E, per tant, jamès participaràn en neishement des anhèths, ei a díder, ena benaurança deth Cèu.
WEB-CONDES-CANTERBURY	Ara vien es jòcs d’edart damb es sues conseqüéncies, coma taulièrs e tòies, que d’aquerò se deriven es params, fausi juraments, discusions e bregues, blasfèmis e renecs de Diu, òdi ath pròche, dilapidación de bens, pèrta de temps, e en quauqui casi, assassinat.
WEB-CONDES-CANTERBURY	Plan que òc, es jogaires, quan practiquen eth sòn mestièr, non pòden deishar de cométer pècat grèu.
WEB-CONDES-CANTERBURY	Dera avarícia tanben vien es mentides, eth raubatòri, eth testimòni e jurament fausi.
WEB-CONDES-CANTERBURY	E vos cau saber que toti aguesti pecats grèus van de cara contra es Manaments de Diu, tau coma è dit.
WEB-CONDES-CANTERBURY	Eth faus testimòni pòt èster de paraula e d’òbra.
WEB-CONDES-CANTERBURY	En resumit, eth tòn faus testimòni li trè ath tòn pròche eth sòn bon nòm; o lo prives des sòns bens o deth sòn eretatge quan tu, per tòrt dera colèra o deth subòrn, o per enveja, lhèues faus testimòni contra eth, o l’acuses o t’excuses en eth, tanben se t’excuses a tu madeish damb fausetat.
WEB-CONDES-CANTERBURY	Compde vosati, notaris e juristes!
WEB-CONDES-CANTERBURY	Cèrtament, Susana, madeish que fòrça d’autes persones siguec en ua plan grana aflicción e pena per tòrt d’un faus testimòni.
WEB-CONDES-CANTERBURY	Taben eth pecat de panatòri va exprèssament contra eth mandat divin de dues manères: materiau e espirituament.
WEB-CONDES-CANTERBURY	Qu’ei materiau se li trè contra era sua volontat, es bens deth pròche, sigue mejançant era fòrça e era enganha, damb o sense mesura.
WEB-CONDES-CANTERBURY	Eth qu’execute damb fausetat, qu’ei panatòri; coma pèr exemple, cuélher un prèst des bens d’autrú damb era intención de non entornar-les jamès, e causes atau.
WEB-CONDES-CANTERBURY	Eth sacrilègi, ei a díder, eth raubatòri da causes santes o consagrades de Crist, qu’ei un panatòri espirituau.
WEB-CONDES-CANTERBURY	Ei de dues manères: ua per çò deth sant lòc, glèisa o cementèri: tot pecat ignominiós cometut en taus lòcs o quinsevolh violéncia que s’execute aquiu se pòt considerar sacrilègi.
WEB-CONDES-CANTERBURY	Tanben lo cometen es que panen damb astúcia es drets que pertanhen ara Santa Mair Glèisa.
WEB-CONDES-CANTERBURY	E d’ua manèra generau e clara: panar un objècte sagrat o ua causa profana d’un sant loc, o un objècte sagrat d’un lòc profan, qu’ei sacrilègi.
WEB-CONDES-CANTERBURY	Remèdi contra era avarícia.
WEB-CONDES-CANTERBURY	Vos cau saber ara seguida qu’eth remèdi contra era avarícia s’està ena pietat e compasión interpretades en sentit ample.
WEB-CONDES-CANTERBURY	Un se pòt preguntar: “Per qué era misericòrdia e era pietat son remèdi dera avarícia?” Cèrtament, er aganit non mòstre pietat ne compasión entàd aqueth qu’ei necessitós, pr’amor que se complatz damb era custòdia des sòns tresaurs en sòrta d’ajudar e socórrer ath sòn egal en Crist.
WEB-CONDES-CANTERBURY	Plan per aquerò, parlarè prumèr dera misericòrdia.
WEB-CONDES-CANTERBURY	Era misericòrdia, coma afirme eth filosòf, ei ua vertut que per era er esperit der òme s’ahisque damb eth dolor der afligit.
WEB-CONDES-CANTERBURY	Dempús d’aguesta misericòrdia vie era pietat ena execucion d’òbres caritatiues de misericòrdia.
WEB-CONDES-CANTERBURY	De hèt, aguestes causes amien ar òme entara misericòrdia de Jesucrist, que s’autregèc ada eth madeish pes nòstes colpes, e moric per apiadar-se de nosati e mos perdonèc es nòsti pecats originaus.
WEB-CONDES-CANTERBURY	Atau, mos desliurèc des penes deth lunfèrn e amendric pera peniténcia es deth purgatòri, en tot autrejar-mos gràcia entà obrar eth ben e obtie, fin finau, era glòria deth Cèu.
WEB-CONDES-CANTERBURY	Es òbres de misericòrdia son: prestar, autrejar, perdonar e desliurar, auer un còr pietós, auer pietat des malastres des nòsti semblables, e tanben castigar en cas de besonh.
WEB-CONDES-CANTERBURY	Era prudenta larguesa qu’ei un aute remèdi contra era avarícia.
WEB-CONDES-CANTERBURY	Mès reaument aciu mos cau considerar tanben era gràcia de Nòste Senhor Jesucrist e des sòns bens temporaus, atau tanben coma es bens perdurables qu’Eth mos autregèc.
WEB-CONDES-CANTERBURY	Madeish s’a d’auer present que mos cau morir sense saber quan, a on o com.
WEB-CONDES-CANTERBURY	E tanben qu’un a d’abandonar tot çò que possedís exceptat sonque aquerò qu’a tengut entà obrar eth ben.
WEB-CONDES-CANTERBURY	Coma que quauqui uns son exageradi, s’a d’evitar era hòla prodigalitat cridada degalhatge.
WEB-CONDES-CANTERBURY	Cèrtament, eth prodig insensat degalhe era sua fortuna en sòrta de regalar- la.
WEB-CONDES-CANTERBURY	De hèt, aqueth que da quauquarren per vantaria as trabalhadors e ara gent entà qu’escampilhen era sua fama pertot, comet pecat e non ei caritatiu.
WEB-CONDES-CANTERBURY	Se pòt comparar a un shivau que sage mèsalèu abeurar-se en aigües trebles o lordes mès qu’en ua transparenta hònt.
WEB-CONDES-CANTERBURY	E coma qu’aguesti tipes dan a on deuen, se les aplique era malediccion de Crist contra es condemnats en dia deth Judici.
WEB-CONDES-CANTERBURY	Seguís era gorjaria.
WEB-CONDES-CANTERBURY	Dempús dera avarícia seguís era gorjaria, que tanben va exprèssament contra es Manaments de Diu.
WEB-CONDES-CANTERBURY	Era gorjaria consistís en apetit immoderat de minjar e béuer, o ben en satistèr aguest madeish immoderat apetit.
WEB-CONDES-CANTERBURY	Coma ben ac hè veir, eth pecat d’Adam e Eva corrompec a tot er Univèrs.
WEB-CONDES-CANTERBURY	Consideratz tanben çò que Sant Pau afirme dera gorjaria:
WEB-CONDES-CANTERBURY	Eth qu’a addicion ad aguest pecat de gorjaria ei incapable de resistir cap pecat.
WEB-CONDES-CANTERBURY	Se traparà sometut ara servitud de toti es vicis: s’amague e repause entre es tresaurs deth diable.
WEB-CONDES-CANTERBURY	Aguest pecat qu’ei de diuèrses classes.
WEB-CONDES-CANTERBURY	Era prumèra ei era embriaguesa, vertadèra sepultura dera rason umana.
WEB-CONDES-CANTERBURY	Per tant, quan un òme s’embriague, pèrt era rason, e aquerò constituís pecat mortau.
WEB-CONDES-CANTERBURY	Mès, cèrtament, quan un non ei acostumat a beuendes fòrtes, e dilhèu ne desconeish era fòrça, o a viraments de cap, o a trabalhat, e tot aquerò l’a amiat e bèuer en excès, encara que de pic quede embriac, non comet pecat mortau, senon veniau.
WEB-CONDES-CANTERBURY	Era dusau classa de gorjaria s’està en qu’era ment vie a èster confonuda, pr’amor qu’era embriaguesa li trè era sua discreción intelectuau.
WEB-CONDES-CANTERBURY	Era tresau classa de gorjaria consistís en avalar eth minjar damb formes exagerades.
WEB-CONDES-CANTERBURY	Era quatau surgente quan se perturben es umors corporaus per çò d’auer avalat aliments en quantitat excessiua.
WEB-CONDES-CANTERBURY	Era cincau ei era indoléncia per excès de béuer, motiu que per eth, un, a viatges, desbrembe, abans deth maitin, çò que hec eth vrespe o autanplan era net anteriora.
WEB-CONDES-CANTERBURY	De un aute punt d’enguarda, segontes Sant Gregòri, i a d’autes sòrtes de gorjaria.
WEB-CONDES-CANTERBURY	Era prumèra consistís en ingerir aliments abans d’ora.
WEB-CONDES-CANTERBURY	Era dusau, procurar-se aliments o beuendes excessiuament rafinadi.
WEB-CONDES-CANTERBURY	Era tresau, prener-les sense moderación.
WEB-CONDES-CANTERBURY	Era quatau, botar tot er in en codinar e en premanir eth minjar.
WEB-CONDES-CANTERBURY	Era cincau, minjar damb excessiua aviditat.
WEB-CONDES-CANTERBURY	Damb aguesti cinc dits, era man deth diable arrossègue ara gent entath pecat.
WEB-CONDES-CANTERBURY	Remèdis contra eth pecat de gorjaria.
WEB-CONDES-CANTERBURY	Contra era gorjaria, coma afirme Galeno, existís eth remèdi dera abstinéncia, mès aquerò non ac considèri meritòri se se practique solet damb era guardada calada ena salut corporau.
WEB-CONDES-CANTERBURY	Sant Agustin vò que se practique era abstinéncia per vertut e damb paciéncia.
WEB-CONDES-CANTERBURY	Era abstinéncia, ditz, vau pòc s’un la practique damb ua dreta finalitat, mès non la refòrce damb era paciéncia e era caritat; e se non s’amie a tèrme per amor de Diu e damb era esperança d’arténher era benaurança celestiau.
WEB-CONDES-CANTERBURY	Es companhes dera abstinéncia son: era temperança, era vergonha, era moderación, era sobrietat e era frugalitat.
WEB-CONDES-CANTERBURY	Era temperança escuelh eth tèrme miei en tot; era vergonha, evite tota acción desaunèsta; era sufisença, non cèrque rafinadi aliments o beuendes ne se preocupe de premanir eth minjar en excès; era moderación, refrene eth desordenat desir de minjar; era sobrietat, hè madeish damb eth béuer; era frugalitat, modère eth plaser d’èster comòdament seigut pendent long temps dauant des aliments.
WEB-CONDES-CANTERBURY	Degut ara frugalitat, quauqui uns se placen, motu proprio, en darrèr lòc dera taula.
WEB-CONDES-CANTERBURY	Seguís era luxúria.
WEB-CONDES-CANTERBURY	Dempús dera gorjaria vie era luxúria, pr’amor qu’aguesti dus pecats sòn parents tan pròches que son practicament inseparables.
WEB-CONDES-CANTERBURY	Pro sap Diu que semblabla practica resulte plan desagradiua as sòns uelhs, donques qu’Eth afirme: “Non sigues lasciu”.
WEB-CONDES-CANTERBURY	E, per tant, en Ancian Testament aguest pecat ère castigat damb granes penes.
WEB-CONDES-CANTERBURY	S’ua esclaua ère susprenuda en aguest pecat, auie de morir a còps de pau.
WEB-CONDES-CANTERBURY	E se siguesse hemna nòbla, serie lapidada.
WEB-CONDES-CANTERBURY	E s’ère era hilha d’un bisbe, serie plaçada en fogairon per mandat divin.
WEB-CONDES-CANTERBURY	Ath delà, peth pecat de luxúria, Diu neguèc er Univèrs damb eth deluvi.
WEB-CONDES-CANTERBURY	E, dempús, es arrais usclèren cinc ciutats, en tot calar-les enes lunfèrns.
WEB-CONDES-CANTERBURY	Que parlaram ara d’aguest pudesenc pecat dera luxúria que se cride adultèri entre maridadi, ei a díder, s’un o ambdús, son maridadi.
WEB-CONDES-CANTERBURY	Sant Joan declare qu’es adultèrs s’estaràn en lunfèrn en un usclant estanh de huec e sofre; de huec, per çò dera luxúria; de sofre, pera pudor dera sua impuretat.
WEB-CONDES-CANTERBURY	Diu madeish l’instituic en Paradís e Jesucrist lo confirmèc, coma ac confirme Sant Matèu en sòn Evangèli: “Er òme abandonarà pair e mair e cuelherà esposa, e ambdús serán ua soleta carn”.
WEB-CONDES-CANTERBURY	Aguest sacrament simbolize era unión de Crist damb era sua Glèisa.
WEB-CONDES-CANTERBURY	E non solet Diu proïbic er adultèri, senon que tanben manèc que non se desirèsse ara hemna deth pròche.
WEB-CONDES-CANTERBURY	En aguest manament, obsèrve Sant Agustin, se proïbissen toti es desirs lascius de comèter accions luxurioses.
WEB-CONDES-CANTERBURY	Guardatz çò que ditz Sant Matèu en sòn Evangèli: “Qui que sigue que guarde a ua hemna damb desir luxuriós, a cometut adultèri en sòn còr”.
WEB-CONDES-CANTERBURY	D’aciu podetz dedusir que non solet se proïbís er acte pecadís, senon tanben eth desir de cometer-lo.
WEB-CONDES-CANTERBURY	Aguest maudit pecat li hè un mau grèu ad aqueri que lo cometen.
WEB-CONDES-CANTERBURY	Prumèr de tot, ara amna, que la posse a pecar e li còste era pena dera mòrt etèrna.
WEB-CONDES-CANTERBURY	Tanben cause un gran prejudici ath còs, donques que l’agote, consumís e arroïne, e sacrifique era sua sang ath dimòni infernau: degalhe era sua furtuna e eth sòn èsser.
WEB-CONDES-CANTERBURY	E s’ei cèrtament ignominiós qu’un òme degalhe era sua fortuna damb hemnes, totun, mès ignominiós resulte que per tau immondícia es hemnes degalhen era sua fortuna e eth sòn còs damb òmes.
WEB-CONDES-CANTERBURY	Tau qu’afirme eth profèta, aguest pecat prive deth sòn bon nòm e reputación ar òme e ara hemna, e resulte fòrça agradiu ath diable, pr’amor que per aguest pecat conquiste ara majoritat de persones d’aguest mon.
WEB-CONDES-CANTERBURY	E dera madeisha manèra qu’un mercadèr se dedique damb plaser as transaccions mès rendables, madeish eth dimòni se delèite en aguesta lordèra.
WEB-CONDES-CANTERBURY	Aguest pecat constituís era auta man deth diable que damb es sòns cinc dits se cale entad aguesta pudor.
WEB-CONDES-CANTERBURY	Eth prumèr dit lo constituissen es hòles e desvergonhades guardades d’un òme e ua hemna que, coma eth basilic, aucissen damb eth podom des sòns uelhs: ara cobesença des uelhs li seguís era deth còr.
WEB-CONDES-CANTERBURY	Eth dusau dit lo formen es tòcaments pecadisi; e plan per aquerò afirme Salomon que qui tòque e chaspe a ua hemna l’arribe coma ad aqueth que paupe un escorpiu verinós que pique e aucís rapidament damb eth sòn podom, o coma ad aqueth que tòque pega cauda damb es dits: li queden estralhadi.
WEB-CONDES-CANTERBURY	Es paraules impures son eth tresau dit qu’actuen coma eth huec: usclen eth còr en un virament de uelhs.
WEB-CONDES-CANTERBURY	Eth quatau dit ei eth punar.
WEB-CONDES-CANTERBURY	Cèrtament que serie totafèt hòl aqueth que punèsse era boca d’un horn o crusòl.
WEB-CONDES-CANTERBURY	Mès lhòcos son encara aqueri que balhen punets luxuriosi, pr’amor qu’aguesta boca ei era boca deth lunfèrn.
WEB-CONDES-CANTERBURY	E mès que mès aguesti vielhs libidinosi, entestadi en punar entà sajar, encara que non ac posquen hèr.
WEB-CONDES-CANTERBURY	Cèrtament se retiren as gossets que quan passen peth costat d’un rosèr o d’ua auta planta quilhen era pauta e, encara que non n’agen talents, simulen pishar.
WEB-CONDES-CANTERBURY	Fòrça òmes pensen qu’executar impudicitats damb era sua esposa non ei pecadís: plan que òc, aguesta opinion ei fausa.
WEB-CONDES-CANTERBURY	Diu sap qu’un non se pòt herir damb era sua pròpria daga e embriagar-se damb vin deth sòn pròpri tonèl.
WEB-CONDES-CANTERBURY	En vertat, eth qu’estime ara sua esposa o hilh, o a quinsevolh auta causa mondana mès qu’a Diu, convertís ad aqueri en idòles e vie a èster idolatra.
WEB-CONDES-CANTERBURY	Un aurie d’estimar ara sua esposa damb discreción, paciéncia e moderación, coma se siguesse era sua fraia.
WEB-CONDES-CANTERBURY	Eth cincau dit dera diabólica man ei era pudesenca acción dera luxúria.
WEB-CONDES-CANTERBURY	Plan que òc, eth diable placèc es cinc dits dera gorjaria en vrente der òme; damb es cinc dits dera luxúria lo quilhèc entà naut pr’amor de lançar-lo enes caudèrs infernaus.
WEB-CONDES-CANTERBURY	Aquiu er òme traparà vèrmes e ahlames inamortables, lèrmes e planhs, hame e set agudentes, e diables orribles que cauishigaràn as condemnadi sense pòsa, entà tostemp.
WEB-CONDES-CANTERBURY	Que i a diuèrses sòrtes de luxúria, coma era fornicacion que se da entre òme e hemna non maridadi, qu’ei matèria de pecat mortau e va contra era Natura: tot aquerò que s’opause e destruís ara Natura va contra era.
WEB-CONDES-CANTERBURY	Era rason umana tanben li ditz a un que qu’aquerò ei pecat mortau, pr’amor que Diu ac enebic.
WEB-CONDES-CANTERBURY	E Sant Pau adjudique as lascius ua recompensa privatiua de sonque aqueri que cometen un pecat mortau.
WEB-CONDES-CANTERBURY	Un aute pecat de luxúria s’està en trèir-li era virginitat a un puncèla.
WEB-CONDES-CANTERBURY	Hèr tau causa ei espoliar-la deth mès naut estat dera present vida, en tot privar-la deth fruit preciós qu’era Escritura nomente “eth centuple”.
WEB-CONDES-CANTERBURY	Non trapi ua auta forma de revirar era expression latina centesimus fructus.
WEB-CONDES-CANTERBURY	Aqueth qu’actue atau còste maus e prejudicis que depassen tot calcul; madeish se passe damb eth bestiar quan trinque ua tanca o produís irreparables maus enes semiats.
WEB-CONDES-CANTERBURY	Pr’amor qu’autant se pòt recuperar era virginitat coma tornar a créisher un braç arrincat deth còs.
WEB-CONDES-CANTERBURY	Pro me’n sai de qué, se hè peniténcia, era hemna poirà arténher eth perdón, mès jamès recuperar era virginitat.
WEB-CONDES-CANTERBURY	E encara qu’è mentat un shinhau er adultèri, será auantatjós mostrar d’auti perilhs inerents, pr’amor d’evitar aguest denigrant pecat.
WEB-CONDES-CANTERBURY	Era paraula “adultèri” signifique en latin apressar-se en lhet autrú, a on es qu’anteriorament formèren ua soleta carn autregen eth sòn còs a d’auti.
WEB-CONDES-CANTERBURY	Tau qu’afirme eth sabent, d’aguest pecat se deriven fòrça prejudicis.
WEB-CONDES-CANTERBURY	Prumèr de tot, trencament dera fe, a on residís era clau deth cristianisme.
WEB-CONDES-CANTERBURY	Un cristianisme damb ua fe trincada e perduda vie a èster uet e èrm.
WEB-CONDES-CANTERBURY	Aguest pecat constituís tanben un panatòri, pr’amor que consistís generaument en trèir- li quauquarren a bèth un, en contra dera sua volontat.
WEB-CONDES-CANTERBURY	Plan que òc, aguest ei eth panatòri mès vil que se pòt trapar: quan ua hemna pane eth sòn pròpri còs ath sòn marit e l’autrege a un luxuriós, lo profane, e pane era sua amna a Crist e l’ac autrege ath diable.
WEB-CONDES-CANTERBURY	Qu’ei aguest un panatòri mès infame qu’entrar en ua glèisa e panar eth copon, pr’amor qu’aguesti adultèrs trinquen espirituaument eth temple de Diu e panen eth veire dera Grada, ei a díder, eth còs e era amna, e, coma afirme Sant Pau, Diu les destruirà.
WEB-CONDES-CANTERBURY	Cèrtament, quan era hemna deth sòn senhor l’ahisquèc a pecar, Jusèp s’espauric extrèmament de tau panatòri, e li didec ada era: “Guardatz, senhora, se com eth mèn senhor a botat jos era mia susvelhança totes es sues possessions: cap d’eres s’escape deth mèn contròtle, exceptat era sua hemna.
WEB-CONDES-CANTERBURY	Dilhèu posqui jo cométer semblabla marridesa e pecar de manèra tan umana contra Diu e contra eth mèn senhor?
WEB-CONDES-CANTERBURY	Que Diu non ac volgue”.
WEB-CONDES-CANTERBURY	Malerosament, aguesta integritat ei plan estranha enes nòsti dies!
WEB-CONDES-CANTERBURY	Eth tresau prejudici ei era impuretat ocasionada per trincar eth mandat divin e plapejar ath fondador deth matrimòni, ei a díder, a Jesucrist.
WEB-CONDES-CANTERBURY	Mès, de hèt, en èster eth sacrament deth matrimòni tan digne e tan nòble, era sua trencadura aumente era gravetat deth pecat.
WEB-CONDES-CANTERBURY	Diu instituic eth matrimòni en Paradís, pendent er estat de gràcia originau, entà multiplicar eth genre uman ath servici de Diu.
WEB-CONDES-CANTERBURY	Per tant, es infraccions son mès grèus.
WEB-CONDES-CANTERBURY	Deth sòn trencament surgenten soent fausi eretèrs qu’agarren injustament es eretatges des auti.
WEB-CONDES-CANTERBURY	E, per tant, Crist les hè enlà deth regne deth cèu, qu’ei er eretatge d’aqueri qu’òbren ben.
WEB-CONDES-CANTERBURY	Tanben, soent, per tòrt d’aguesta violación, era gent se mariden o pequen damb es sòns pròpris parents, sense saber-se’n, e mès que mes aqueri libidinosi que frequenten es bordèls d’aguestes immondes hemnes que s’aurien de comparar damb comuns publics a on es òmes evacuen es sòns excrements.
WEB-CONDES-CANTERBURY	Qué diderè des proxenètes que viuen der òrre pecat dera prostitución, e obliguen as hemnes a autrejar-les un percentatge determinat dera sua relación carnau?
WEB-CONDES-CANTERBURY	Qué diderè des que prostituissen ara sua pròpria hemna e hilhs?
WEB-CONDES-CANTERBURY	Plan que òc, taus pecats son òrres.
WEB-CONDES-CANTERBURY	Comprenetz tanben qu’er adultèri se placèc avientament entre eth panatòri e er omicidi, pr’amor qu’ei eth màger panatòri que se pòt dar.
WEB-CONDES-CANTERBURY	Autant a nivèu corporau coma espirituau.
WEB-CONDES-CANTERBURY	Se retire ar omicidi, pr’amor que esmiege e trinque en dus, çò que siguec ua soleta carn; e, plan per aquerò, segontes era anciana lei divina, es sòns transgressors èren condemnadi a mòrt.
WEB-CONDES-CANTERBURY	Mès, totun, segontes era lei de Crist, qu’ei ua lei de pietat, Eth li didec ara hemna cuelhuda en adultèri, e qu’auie d’auer estat lapidada enquiara mòrt cossent era vigenta lei des judius: “Vè-te’n e non volgues pecar mès” o “non peques mès”.
WEB-CONDES-CANTERBURY	Plan que òc, eth castig der adultèri ei eth torment infernau, se non ei qu’un se regenère pera peniténcia.
WEB-CONDES-CANTERBURY	Ça que la, i a mès classes d’aguest maudit pecat.
WEB-CONDES-CANTERBURY	Per exemple, quan un des colpables, o es dus, ei religiós, o a recebut ordes, e ei sosdiague, diague, prèire o membre d’ua Òrdre Ospitalària.
WEB-CONDES-CANTERBURY	Coma mès nauta sigue era sua jerarquía, màger será eth sòn pecat.
WEB-CONDES-CANTERBURY	Çò que mès agrèuge era sua colpabilitat ei eth trencament deth sòn vòt de castetat dempús d’auer estat ordinat.
WEB-CONDES-CANTERBURY	Encara mès, eth hèt d’auer recebut es òrdres sagrades, qu’ei eth principau de toti es tresaurs divins, e d’auer signat er emblèma de castetat, an d’amiar era mès avalorada des vides, aqueri que profèssen era castetat.
WEB-CONDES-CANTERBURY	Es ordinadi son especiaument consagradi a Diu e formen partida dera sua acompanhada; plan per aquerò, quan cometen pecat mortau, tradissen a Diu, e ath sòn pòble especiaument, donques que viuen deth pòble e entath pòble.
WEB-CONDES-CANTERBURY	E mentre persistís era sua traïson es sues oracions non servissen d’arren entath pòble.
WEB-CONDES-CANTERBURY	Es prèires son angels pera dignitat deth sòn ministèri, mès, coma afirme Sant Pau, “Satanàs transforme a quauqui angels de lum”.
WEB-CONDES-CANTERBURY	En vertat, eth prèire endurit en pecat mortau se pòt comparar a un àngel des tenèbres transformat en un àngel dera lum: se retire a un àngel dera lum, encara qu’en realitat ne sigue des tenèbres.
WEB-CONDES-CANTERBURY	Taus prèires son hilhs d’Elí; sivans se lieg en Libre des Reis, aqueri èren hilhs de Belial, ei a díder, deth diable.
WEB-CONDES-CANTERBURY	Pr’amor que Belial signifique sense “joata”, e atau se compòrten aguestes persones.
WEB-CONDES-CANTERBURY	Se consideren que son liures e sense joata, coma un bò desjunhut qu’aliste era vaca que mès li shaute dera ciutat.
WEB-CONDES-CANTERBURY	Atau se passe damb eri e damb es hemnes.
WEB-CONDES-CANTERBURY	Pr’amor que, madeish qu’un taure liure ei pro entà damnatjar a tota ua ciutat, atau se passe damb un prèire marrit e corromput en tota ua parròquia o región.
WEB-CONDES-CANTERBURY	Coma afirme era Escritura, aguesti prèires non complissen damb eth sòn ministèri sacerdotau dauant dera sua vegada e non coneishen a Diu.
WEB-CONDES-CANTERBURY	Que non s’assadoren damb era carn borida, coma exprimís eth Libre que se les auie aufrit, e agarren pera fòrça carn rostida.
WEB-CONDES-CANTERBURY	Sabetz-vo’n, que semblables hemnes, en prostituir-se, còsten un gran mau a Crist e ara sua Santa Glèisa e a totes es amnes e sants, donques que les priven d’aqueri qu’aurien de celebrar eth culte de Crist e dera Santa Glèisa e pregar pes amnes des fidèus.
WEB-CONDES-CANTERBURY	E, per tant, aguesti prèires, madeish qu’es sues aimantes que capitulen dauant dera sua lascivia, quèn ena condemnacion dera judicatura eclesiástica mentre non se corregisquen.
WEB-CONDES-CANTERBURY	Era tresau sòrta de fornicación se da entre espós e esposa quan es esposi en unir-se sonque van a cercar eth plaser carnau, tau coma senhale Sant Jeronim, sense considerar ua auta causa qu’aguesta unión.
WEB-CONDES-CANTERBURY	S’imaginen qu’eth matrimòni ac legitime tot.
WEB-CONDES-CANTERBURY	Eth diable qu’a grana influéncia sus aguesta gent, tau coma er àngel Rafèl li comuniquèc a Tobies, pr’amor qu’en unir-se carnaument, hèn enlà a Jesucrist deth sòn còr e s’autregen a tota sòrta d’impuretats.
WEB-CONDES-CANTERBURY	Era quatau classa ei era unión carnau entre consanguins o parents per matrimòni, o ben entre aqueri qu’es sòns pairs o parents cometen pecat de luxúria.
WEB-CONDES-CANTERBURY	Aguest pecat les rebaishe ath nivèu des gossets, que non tien en compde eth parentat enes sues unions.
WEB-CONDES-CANTERBURY	Aguest parentat qu’ei de dues classes: espirituau e fisic.
WEB-CONDES-CANTERBURY	Damb es pairins de batièg o damb es sòns hilhs de batièg s’a un parentat espirituau; pr’amor que dera madeisha manèra qu’eth pair carnau ei aqueth qu’engendre ath hilh, atau eth pairin de batièg ei eth pair espirituau.
WEB-CONDES-CANTERBURY	Per çò que, ua hemna non pòt unir-se damb eth sòn pairin o es sòns hilhs espirituaus coma tanpòc ac pòt hèr damb es sòns frairs carnaus.
WEB-CONDES-CANTERBURY	Era cincau classa ei aguest abominable pecat que sus eth un lèu non aurie de parlar ne escriuer, a maugrat de qué era Escritura ac relate damb claretat.
WEB-CONDES-CANTERBURY	Es òmes e es hemnes quèn en aguest pecat damb intencions e manères desparières.
WEB-CONDES-CANTERBURY	Mès, encara que mente, cèrtament, aguest pecat orrible, era Sagrada Escritura quede tan immaculada coma eth solei qu’illumine es hiems.
WEB-CONDES-CANTERBURY	Quan se sónie tanben se comet un aute pecat de luxúria.
WEB-CONDES-CANTERBURY	Aguest pecat se da soent en aqueri que son celibataris e tanben enes persones corrompudes: qu’ei eth pecat cridat pollucion, qu’a quate procedéncies: per debilitat corporau, per çò der excès d’umors organics; per malautia, que coma explique era Medecina, còste ua retención hloisha; per excès en minjar e béuer, e pes imatges impures qu’era ment umana sauve en ajaçar-se e lo hèn pecar.
WEB-CONDES-CANTERBURY	Per tant, un li cau èster prevengut e discrèt entà non quèir en fauta grèu.
WEB-CONDES-CANTERBURY	Es remèdis contra era luxúria.
WEB-CONDES-CANTERBURY	Era castetat e era continéncia, que modèren es desordenadi apetits que se deriven des desirs carnaus, son es milhors remèdis contra era luxúria.
WEB-CONDES-CANTERBURY	E aqueth que refrene mès es marrides instigacions d’aguest arderós pecat, qu’aurà mès merit.
WEB-CONDES-CANTERBURY	Aquerò se pòt arténher de dues manères, que son: mejançant era castetat matrimoniau e era castetat ena veudetat.
WEB-CONDES-CANTERBURY	Pr’amor qu’eth matrimòni consistís ena legitima unión d’un òme e d’ua hemna que, per çò deth sacrament, receben un ligam indissoluble entà tota era vida, ei a díder, mentre es dus visquen.
WEB-CONDES-CANTERBURY	Coma ditz eth Libre, aguest qu’ei un plan gran sacrament.
WEB-CONDES-CANTERBURY	Diu, tau qu’ac è mentat, l’instituic en Paradís, e Eth volec néisher d’un matrimòni.
WEB-CONDES-CANTERBURY	Un des autentics efèctes deth matrimòni s’està en purificar dera fornicación e holar ara Santa Mair Glèisa dera legitima progenitura donques qu’aguesta ei era finalitat deth matrimòni, e aguesta cuelh en pecat veniau era unión entre maridadi e unifique es sues amnes, madeish qu’es sòns còssi.
WEB-CONDES-CANTERBURY	Aguest qu’ei eth vertadèr matrimòni instituit per Diu abans deth pecat originau, quan era lei prevalie en Paradís.
WEB-CONDES-CANTERBURY	E se manèc qu’un òme auesse ua soleta hemna e ua hemna un solet òme, tau coma afirme Sant Agustin, per fòrça motius.
WEB-CONDES-CANTERBURY	Prumèr de tot, eth matrimòni simbolize era unión de Jesucrist damb era sua Santa Glèisa.
WEB-CONDES-CANTERBURY	En dusau lòc, qu’er òme ei cap dera hemna (en quinsevolh cas atau aurie d’èster per dret divin).
WEB-CONDES-CANTERBURY	Pr’amor que s’ua hemna auesse mès d’un òme, alavetz aurie mès d’un cap e aquerò serie quauquarren òrre as uelhs de Diu; ath delà, tanpòc ua hemna poirie agradar a tanti òmes ath còp.
WEB-CONDES-CANTERBURY	Dera madeisha manèra, era patz e era tranquillitat non regnarien quan cada un reclamèsse era sua proprietat.
WEB-CONDES-CANTERBURY	Ath delà, arrés arreconeisherie as sòns hilhs, ne se’n saberie de a qui legar er eretatge; e era hemna, en èster junhuda a tanti òmes, receberie mens amor.
WEB-CONDES-CANTERBURY	Que vie ara eth comportament qu’un òme li cau auer damb era sua hemna, mès que mès en aquerò que tanh a dus extrèms, ei a díder: era tolerància e reveréncia, tau que Crist indiquèc quan creèc ara prumèra hemna.
WEB-CONDES-CANTERBURY	Non la formèc deth cap d’Adam, pr’amor de qué non exigisse massa autoritat.
WEB-CONDES-CANTERBURY	Qu’ei causa sabuda: aquiu a on es hemnnes mòstren molt de poderlèu s’origine gran confusión.
WEB-CONDES-CANTERBURY	Que non mos cau botar exemples: era experiencia diadèra qu’ei pro.
WEB-CONDES-CANTERBURY	Tanpòc, plan, creèc Diu ara hemna deth pè d’Adam, damb era fin de qué non siguesse considerada excessiuament baisha, causa qu’era non tolerarie damb paciéncia.
WEB-CONDES-CANTERBURY	La creèc d’ua costelha d’Adam entà qu’era siguesse era companha der òme.
WEB-CONDES-CANTERBURY	Aguest li cau sauvar entara sua hemna fidelitat, sinceritat e amor, pr’amor que Sant Pau ditz: “Un òme a d’estimar ara sua hemna coma Crist estimèc ara sua Santa Glèisa: l’estimèc tant, que moric per era”.
WEB-CONDES-CANTERBURY	Aquerò madeish li cau hèr ar òme pera sua hemna, en cas de besonh.
WEB-CONDES-CANTERBURY	Considerem, dempús, se com era hemna, tau coma declare Sant Pèire, li cau víuer sometuda ath sòn marit.
WEB-CONDES-CANTERBURY	Prumèr de tot l’a de servir damb aubediéncia.
WEB-CONDES-CANTERBURY	E tanben, coma mane era lei, ua hemna maridada, mentre s’estongue en tau estat, manque de facultat entà prestar jurament o testimòni sense eth permís deth sòn espós, eth sòn senhor; e atau, aumens, an d’èster es causes segontes era rason.
WEB-CONDES-CANTERBURY	Tanben l’a de servir damb aunor e vestir de manera decenta.
WEB-CONDES-CANTERBURY	Pro que me’n sai de qué era esposa a d’agradar ath sòn espós, mès non damb vestits recargadi.
WEB-CONDES-CANTERBURY	Sant Jeronim afirme qu’es esposes que s’apolidissen damb sedes e porpra luxuosa non pòden vestir aquerò en Crist.
WEB-CONDES-CANTERBURY	Quina ei tanben era opinion de Sant Joan en aguest ahèr?
WEB-CONDES-CANTERBURY	Sant Gregòri tanben comente qu’aqueth que vestís costoses vestimentes ac hè solet per vanitat, entà èster aunorat as uelhs des auti.
WEB-CONDES-CANTERBURY	Que demòstre ua grana insensatesa era hemna que lutz polidi vestits, mès en sòn interior ei indigna.
WEB-CONDES-CANTERBURY	Ua esposa li cau, ath contrari, exteriorizar pudor ena guardada, ròstre e arridolets, e discreción enes paraules e òbres.
WEB-CONDES-CANTERBURY	E sus totes es causes materiuaus aurie d’estimar ath sòn espós de tot còr e sauvar-li fidelitat corporau.
WEB-CONDES-CANTERBURY	Donques que tot eth sòn còs li correspon ath marit, atau a d’èster damb eth còr; en cas contrari, eth matrimòni non ei perfècte.
WEB-CONDES-CANTERBURY	Era union sexuau entre espós e esposa se produís per tres motius.
WEB-CONDES-CANTERBURY	Eth prumèr, entà procrear hilhs ath servici de Diu, donques qu’aguesta ei era finalitat primordiau deth matrimòni; eth dusau, entà render-se mutuaument eth debit conjugau, pr’amor que cap des dus a eth poder sus eth sòn pròpri còs; eth tresau, entà evitar era lascivia e es baisheses.
WEB-CONDES-CANTERBURY	Maridar-se de ua quatau manèra qu’ei pecat mortau.
WEB-CONDES-CANTERBURY	Era prumèra ei laudabla; atau madeish se passe damb era dusau, donques que, coma se declare ena lei, aquera que pague ath sòn espós eth debit conjugau, encara que i trape plaser e se dèishe amiar pes desirs lascius deth sòn còr, qu’a eth merit dera castetat.
WEB-CONDES-CANTERBURY	Era tresau classa ei pecat veniau e, cèrtament, a penes se pòt èster exemptat d’eth, per çò dera nòsta corrupción e delectación.
WEB-CONDES-CANTERBURY	Pera quatau manèra entenem era unión per passion amorosa e per cap des anteriores causes mentades, senon solet entà satisfèr eth plaser arderós; plan soent ei, sense dobte, pecat mortau.
WEB-CONDES-CANTERBURY	E, a maugrat d’aquerò, quauqui uns sagen de hè’c mès còps de çò qu’eth sòn apetit requerís.
WEB-CONDES-CANTERBURY	Era dusau forma de castetat la practiquen es veudes castes qu’eviten es abraçades des òmes e desiren es de Jesucrist.
WEB-CONDES-CANTERBURY	Que son aguestes es qu’abans auien estat esposes e ara an perdut ath sòn marit, e tanben es hemnes autrejades ara luxúria que s’an regenerat pera peniténcia.
WEB-CONDES-CANTERBURY	E, plan que òc, serie un gran merit entada era qu’ua hemna sauvèsse era sua castetat damb eth consentiment deth sòn marit.
WEB-CONDES-CANTERBURY	Aguestes hemnes que se mantien castes les cau èster netes de còr madeish que de còs e de pensament, e damb mesura ena portadura e en vestir, atau coma en minjar e béuer, en parlar e en obrar.
WEB-CONDES-CANTERBURY	Que son eth veire e eth còfre dera afortunada Magdalena, que difonec eth perhum per tota era Santa Glèisa.
WEB-CONDES-CANTERBURY	Era tresau manèra d’èster cast consistís ena virginitat e implique era santetat de còr e neteja corporau; en tau cas era hemna se convertís en esposa de Jesucrist e amie ua vida angelicau: qu’ei era glòria d’aguest mon e s’egale damb es martirs; possedís çò qu’era lengua non pòt exprimir o era imaginación concéber.
WEB-CONDES-CANTERBURY	Jesucrist siguec vèrge e neishec d’ua vèrge.
WEB-CONDES-CANTERBURY	Un aute remèdi contra era luxúria s’està en hèr-se enlà des causes que son ocasión de pecat, coma es comoditats e eth minjar o bèuer en excès; pr’amor que, de hèt, quan eth caudèr borís, eth milhor remèdi ei retirar-lo deth huec.
WEB-CONDES-CANTERBURY	Tanben eth dromilhon prolongat e prigond neurís era luxúria damb facilitat.
WEB-CONDES-CANTERBURY	Un aute remèdi consistís en evitar era companhia d’aqueri que, per eri, segurament un será temptat, pr’amor que, encara que se resistisque ara temptacion, non dèishe d’èster perilhós.
WEB-CONDES-CANTERBURY	Cèrtament, ua paret blanca, encara que non sigue lecada pes ahlames, non per aquerò deisharà d’ennerir-se.
WEB-CONDES-CANTERBURY	Pensi qu’arrés s’a de fidar dera sua pròpria perfeccion encara qu’age mès fòrça que Samson, sigue mès sant que David e mès sabent que Salomon.
WEB-CONDES-CANTERBURY	Dempús de tot aquerò vos è aclarit ena mida de çò possible, es sèt pecats capitaus e quauquarren mès sus es sues ramificacions e remèdis.
WEB-CONDES-CANTERBURY	Mès que dèishi aguest prètzhèt tan sublim as teològs.
WEB-CONDES-CANTERBURY	Totun, sauvi era esperança de qué è tocat en aguest tractat toti e cada un d’eri.
WEB-CONDES-CANTERBURY	Seguís era dusau part dera peniténcia.
WEB-CONDES-CANTERBURY	Ara, per çò que hè ara dusau part dera peniténcia (era confession orau, tau coma didí en prumèr capitol), afirmi damb Sant Agustin: “Cada paraula e òbra, e tot desir uman contrari ara lei de Jesucrist, ei pecat”.
WEB-CONDES-CANTERBURY	Çò que s’aplique ath pecat de desir, de paraula e d’òbra, a trauèrs des cinc sentits, ei a díder: vista, audida, olfacte, gust e tacte.
WEB-CONDES-CANTERBURY	Qu’ei bon saber aquerò qu’agrèuge en grana manèra toti aguesti pecats.
WEB-CONDES-CANTERBURY	E entà calibrar s’a de saber qui ei eth que peque, s’ei varon o hemna, joen o vielh, nòble o sirvent, liure o esclau, san o malaut, maridat o celibatari, ordenat o non, prudent o pèc, clèrgue o seglar, s’era hemna que damb era se pequèc ei parenta de sang o espirituau o non, se bèth un deth sòn parentat a pecat damb era o non, e fòrça d’autes causes.
WEB-CONDES-CANTERBURY	Tanben ei important considerar se se comet adultèri o fornicación, o non; damb o sense incèst; damb puncèla o non; cometent o non omicidi; s’es pecats sigueren grèus o lèugèrs, guaire temps s’a viscut en pecat.
WEB-CONDES-CANTERBURY	Ua auta circonstància qu’ei eth lòc dera comissión deth pecat: s’en casa autrú o ena pròpria, en camp o ena glèisa o en cementèri, en ua glèisa consagrada o non.
WEB-CONDES-CANTERBURY	Pr’amor que s’era glèisa ère consagrada e un òme o hemna vèssen eth sòn fluid en taus lòcs e pequen, o se produís ua maligna temptacion, era glèisa què en entredit enquia qu’eth lòc sigue reconciliat peth bisbe; e eth prèire que cometec semblabla viletat non poirà celebrar eth sacrifici eucaristic tara rèsta dera sua vida, e s’ac hesse, cada còp que lo celebrèsse cometerie pecat mortau.
WEB-CONDES-CANTERBURY	Era quatau circonstància se da quan es intermediaris o es instigadors ahisquen ath pecat o ne son complices; fòrça malerosi vieràn a acompanhar ath diable infernau per tòrt des males companhies.
WEB-CONDES-CANTERBURY	Per tant, es qu’ahisquen o consentissen en pecat son complices deth madeish e dera condemnacion deth pecador.
WEB-CONDES-CANTERBURY	Era cincau circonstància s’està en nombre de còps qu’un a pecat, autanplan s’a estat de pensament, e damb quina freqüéncia s’a queigut.
WEB-CONDES-CANTERBURY	Donques qu’eth que peque soent mesprède era misericòrdia de Diu, agrèuge era sua colpa e se mòstre esquiu damb Crist; era sua debilitat entà resistir eth pecat aumente, e, per tant, peque mès soent; e coma mès tard se lhèue autant mès li còste cohessar-se, mès que mès damb eth sòn confessor abituau.
WEB-CONDES-CANTERBURY	Per tant, soent taus persones, en recidivar enes sòns ancians excèssi abandonen complètament ath sòn confessor, o ben repartissen es sues confessions entre diuèrsi prèires.
WEB-CONDES-CANTERBURY	Mès, en vertat, aguesta confession repartida non les merite era misericòrdia divina pes sòs pecats.
WEB-CONDES-CANTERBURY	Era siesau circonstància a considerar ei er examen de motivacions e temptacions qu’arrosseguen entath pecat; s’ei d’origina pròpria o deguda a ahiscament de tresaus persones; o s’eth que peque damb ua hemna ac hè damb eth consentiment d’era o pera fòrça, o s’era hemna, a maugrat de tier compde, siguec violada o non.
WEB-CONDES-CANTERBURY	Li tanh ada era de didè’c, se siguec per cobesença o per praubetat, o d’autes motivacions restacades damb eres.
WEB-CONDES-CANTERBURY	Era setau circonstància consistís ena forma qu’er òme cometec eth pecat o era hemna consentic a qu’era gent pequèsse damb era.
WEB-CONDES-CANTERBURY	En cohessar-se li calerà, donc, ar òme explicar damb claretat e peth menut se pequèc damb prostitutes normaus o damb d’autes hemnes, se pequèc en dies festius o non, en epòca de dejuni o non; s’abans de cohessar- se, o dempús dera darrèra confession; se damb eth sòn pecat se sautèc ua peniténcia impausada.Tanben li cau precisar qui li balhèc conselh o ajuda e se i auec enganha o param.
WEB-CONDES-CANTERBURY	Totes aguestes circonstàncies, siguen granes o petites, graven era consciéncia umana.
WEB-CONDES-CANTERBURY	E tanben eth prèire, qu’ei eth tòn jutge, te pòt impausar ua peniténcia adequada, segontes eth tòn grad de contrición.
WEB-CONDES-CANTERBURY	Pr’amor que te cau saber que, dempús de qué un òme a profanat eth sòn baptisme mejançant eth pecat, sonque li rèste eth camin der empenaïment, dera confession e dera satisfacción.
WEB-CONDES-CANTERBURY	Mès que mès es dues prumères, se s’a un confessor a man entà que mos absolve, e era tresau se se dispause de pro vida entà amià’c a tèrme.
WEB-CONDES-CANTERBURY	Aqueth que desire, donc, hèr ua confession vertadèra e fructifèra li cau saber qu’an de coïncidir en era quate condicions.
WEB-CONDES-CANTERBURY	En prumèr lòc, un s’a de cohessar damb prigond amarum de còr.
WEB-CONDES-CANTERBURY	Tau que didec eth rei Ezequies a Diu: “rebrembarè toti es ans dera mia vida damb amarum de còr”.
WEB-CONDES-CANTERBURY	Aguesta condición de dolor de còr qu’a cinc manifestacions.
WEB-CONDES-CANTERBURY	Era prumèra implique vergonha per auer ofensat a Diu (non entà caperar o amagar eth pecat) e per auer plapejat era amna.
WEB-CONDES-CANTERBURY	Entad aquerò afirme Sant Agustin: “Eth còr s’aclape pera vergonha deth sòn pecat”.
WEB-CONDES-CANTERBURY	E aqueth que sent grana vergonha merite arténher era misericòrdia divina.
WEB-CONDES-CANTERBURY	Tau ère era confession deth publican que non gausaue lheuar es uelhs, donques qu’auie ofensat ath Diu des Cèus e per çò dera sua umiliacion obtenguèc de seguit eth perdon divin.
WEB-CONDES-CANTERBURY	Damb rason ditz Sant Agustin qu’aguestes persones umiles son es qu’estan mès apròp deth perdón e dera remission.
WEB-CONDES-CANTERBURY	Era umilitat qu’ei un aute des signes dera confession.
WEB-CONDES-CANTERBURY	D’era afirme Sant Pèire: “Umiliatz-vos dauant deth poder de Diu”.
WEB-CONDES-CANTERBURY	Era poderosa man de Diu se mòstre ena confession, pr’amor que, per era, Diu te perdone es tòns pecats, causa que solet ei enes sues mans.
WEB-CONDES-CANTERBURY	Aguesta umilitat s’a d’estar en còr e en anament exterior, donques qu’aqueth qu’ei umil de còr damb Diu, tanben atau s’a d’umiliar corporaument dauant deth prèire qu’ocupe eth lòc de Diu.
WEB-CONDES-CANTERBURY	Per tant, de cap manèra a d’ocupar eth pecador un lòc tan naut coma eth deth confessor, pr’amor que Crist ei eth sobeiran e eth prèire er intercessor entre Crist e eth pecador; e eth pecador (per rasons evidentes) li cau ajulhar-se dauant d’eth, as sòns pès, se non ei qu’ac empedisque ua malautia.
WEB-CONDES-CANTERBURY	E non a de pensar en quin tipe d’òme se sè dauant d’eth, senon en nòm de qui s’està seigut aguest òme.
WEB-CONDES-CANTERBURY	Donques que se bèth un ofense a un dignatari e vie dempús ara cèrca de perdón e cleméncia, non començarà en tot sèir-se ath sòn costat: ac considerarie ofensiu e indigne d’obtier gràcia o perdón.
WEB-CONDES-CANTERBURY	Eth tresau signe d’empenaïment s’estarà en que, se se pòt, se vèssen abondoses lèrmes pendent era confession.
WEB-CONDES-CANTERBURY	E se non siguesse possible plorar damb es uelhs corporaus, que plore eth còr damb lèrmes espirituaus.
WEB-CONDES-CANTERBURY	D’aguesta sòrta siguec era confession de Sant Pèire; pòc dempús d’auer remit a Jesucrist, gessec dehòra e plorèc amarament.
WEB-CONDES-CANTERBURY	Eth quatau signe consistís en qu’era vergonha non sigue un trebuc tara tua confession.
WEB-CONDES-CANTERBURY	Tau siguec era confession dera Magdalena, que s’apressèc a Jesucrist e li declarèc es sòns pecats, sense hèr-ne cabau des assistents ara hèsta.
WEB-CONDES-CANTERBURY	Eth cincau signe consistirà en qu’un òme o ua hemna accèpten somesi era peniténcia que se les fixe pes sòns pecats, pr’amor que, cèrtament, Jesucrist siguec aubedient enquiara mòrt per tòrt des pecats dera Umanitat.
WEB-CONDES-CANTERBURY	Era dusau condición entà ua vertadèra confession serà hèr-la damb promptitud.
WEB-CONDES-CANTERBURY	De hèt, coma mès se tarde era garison d’ua herida, autant mès se tardarà en guarir-se, e per tant mès aisidament se li pòt infectar e amiar-lo rapidament ara mòrt.
WEB-CONDES-CANTERBURY	Atau se passe damb eth pecat qu’un se tarde a cohessar.
WEB-CONDES-CANTERBURY	Li cau, donc, a un, cohessar-se damb promptitud.
WEB-CONDES-CANTERBURY	Fòrça motius avalizen aguesta actitud, sense que sigue eth mendre eth temor a morir que soent arribe còp sec per çò que hè ath temps e ath lòc.
WEB-CONDES-CANTERBURY	Per tant, retardar era confession d’ua fauta, mos hè inclinadi a cometer-ne d’autes: guaire mès se tarde un en cohessar-se mès s’aluenhe de Jesucrist.
WEB-CONDES-CANTERBURY	Se mos demoram enquiath moment dera mòrt dificilament poiram cohessar-mos, e, en cas afirmatiu, rebrembar-mo’n de toti es pecats; mos ac empedirà era mortau malautia.
WEB-CONDES-CANTERBURY	E coma que non a prestat atención as requiriments de Jesucrist en vida, en moment dera mòrt li suplicarà, mès Eth non li prestarà massa atención.
WEB-CONDES-CANTERBURY	Era confession a d’amassar quate circonstàncies.
WEB-CONDES-CANTERBURY	S’a de premanir de forma meditada: era precipitación jamès siguec profitosa.
WEB-CONDES-CANTERBURY	Un s’a de cohessar des pecats de supèrbia e d’enveja, atau doma de toti es auti, damb es sues classes e circonstàncies.
WEB-CONDES-CANTERBURY	Li cau repassar tanben mentaument eth nombre e gravetat de sòns pecats e eth temps qu’a viscut en eri.
WEB-CONDES-CANTERBURY	E tanben a d’auer contrición des sues fautes e prepaus fèrme de corregir-se e de non pecar bric mès, damb era ajuda dera gràcia de Diu, e atau madeish sauvar eth temor deth pecat e èster ara demora dauant des escadences de pecar, qu’ada eres èm inclinadi.
WEB-CONDES-CANTERBURY	Ath delà t’as de cohessar de toti es pecats a un solet confessor, e non uns pecats a un e uns auti a d’aute, ei a díder, damb er in de dividir era tua confession per vergonha o per temor: aquerò còste er estofament dera pròpria amna.
WEB-CONDES-CANTERBURY	Cèrtament, Jesucrist ei era bontat absoluda; en Eth non i a cap imperfeccion, de sòrta que, o ac perdone tot complètament, o non perdone arren.
WEB-CONDES-CANTERBURY	Non digui que se s’a assignat un penitenciari per çò de cèrts pecats s’age era obligación de manifestar-li es pecats qu’un ja a cohessat abans ath sòn prèire, se non ei qu’ac hèsque per umilitat.
WEB-CONDES-CANTERBURY	En obrar atau non dividim era confession.
WEB-CONDES-CANTERBURY	Tanpòc se què en aguesta división s’as eth permís deth tòn prèire entà cohessar-te damb un sacerdòt discrèt e aunèst, tostemp que volgues; en tau cas poiràs manifestar toti es tòns pecats sense ométer cap fauta que se rebrembe.
WEB-CONDES-CANTERBURY	Quan te cohesses damb eth prèire, manifesta-li tanben toti es pecats qu’as cometut dès era darrèra confession damb eth.
WEB-CONDES-CANTERBURY	Obrar atau non implique dividir era confession.
WEB-CONDES-CANTERBURY	Era confession vertadèra exigís d’autes circonstàncies addicionaus.
WEB-CONDES-CANTERBURY	Era prumèra ei cohessar-se motu proprio, non per obligación, o per vergonha, o per malautia o d’auti motius atau.
WEB-CONDES-CANTERBURY	Era dusau condición s’està en qu’era confession sigue legitima, ei a díder: que penitent e confessor siguen credents en sen dera Santa Mair Glèisa e que non maufiden, coma Cain e Judes, dera misericòrdia de Jesucrist.
WEB-CONDES-CANTERBURY	Ath delà, eth penitent s’a de cohessar des sues colpes e non des colpes des auti; tanben s’a d’acusar e avergonhar dera sua pròpria malicia e pecats, e non des d’auti.
WEB-CONDES-CANTERBURY	Ça que la, s’un tresau siguec er instigador o motivador deth pecat qu’ei en tot cohessar, o se, pera sua condición, era colpa s’agreugèsse, o entà qu’era colpa sigue cohessada complètament, s’a de manifestar era persona compliça deth pecat, alavetz la pòt nomentar de sòrta que sigue solet a efèctes dera confession e non per maldisença.
WEB-CONDES-CANTERBURY	Tanpòc, dilhèu per umilitat, dideràs mentides en cohessar-te, en tot manifestar pecats que non as cometut.
WEB-CONDES-CANTERBURY	Sant Agustin afirme que “se per umilitat un mentís sus eth madeish, encara qu’abans non siguesse en pecat, per çò dera mentida, se torne pecador.
WEB-CONDES-CANTERBURY	Eth pecat s’a de manifestar tanben oraument, exceptat en cas de muditge, e non per escrit; donques qu’as pecat, te cau amiar en tu era vergonha avienta.
WEB-CONDES-CANTERBURY	Pendent era confession non mascararàs eth pecat damb paraules subtiles, pr’amor qu’en tau cas t’enganhes a tu madeish, mès non ath prèire.
WEB-CONDES-CANTERBURY	S’an de manifestar damb simplicitat, per pèc o terrible que sigue eth pecat.
WEB-CONDES-CANTERBURY	Tanben te cohessaràs damb un prèire que sigue discrèt e que t’aconselhe; tanpòc te cohessaràs per vantaria ne per ipocresia, ne per cap auta causa que non sigue eth temor de Jesucrist e era sauvacion dera amna.
WEB-CONDES-CANTERBURY	Tanpòc acodiràs repetidament ath prèire entà cohessar-te alègrament deth tòn pecat, a manèra de burla o de conde, senon qu’ac as de hèr damb gravetat e devoción prigondes.
WEB-CONDES-CANTERBURY	Cohessa-te soent coma norma.
WEB-CONDES-CANTERBURY	Se quès soent, cohessa-te tanben soent.
WEB-CONDES-CANTERBURY	Cohessar repetidament un pecat ja cohessat implique un doble merit.
WEB-CONDES-CANTERBURY	Pr’amor que, coma afirme Sant Agustin, “abans artenheràs atau era remission dera colpa, dera pena, e era gràcia de Diu”.
WEB-CONDES-CANTERBURY	Qu’ei obligatòri cohessar-se aumens un còp ara an, pr’amor que, cèrtament, tot se renauís pendent aguest periòde.
WEB-CONDES-CANTERBURY	Ara que vos è dit en què consistis era confession sincèra, vau tara dusau part dera peniténcia.
WEB-CONDES-CANTERBURY	ERA DUSAU PART DERA CONFESSION E SEGUÍS ERA TRESAU PART, ERA PENITÉNCIA SACRAMENTAU O SATISFACCIÓN.
WEB-CONDES-CANTERBURY	Era tresau part ei era peniténcia sacramentau, que generaument s’està enes òbres de caritat e castigs corporaus.
WEB-CONDES-CANTERBURY	Es òbres de carittat se dividissen en tres: contrición de còr, que per era un s’aufrís ada eth madeish a Diu; pietat des fautes autrú; e era tresau, dar bon conselh e ajuda corporau e espirituau ad aqueri que n’an de besonh e mès que mès en aquerò que tanh ara manutención.
WEB-CONDES-CANTERBURY	Considera qu’es persones sòlen necesitar aliment, vestit, e casa, conselh amable, que se les visite en cas de malautia e preson, e sepultura quan se morissen.
WEB-CONDES-CANTERBURY	Se non e’ei posible tier-les ua visita personaument te cau hèr-les arribar es tòns messatges e presents.
WEB-CONDES-CANTERBURY	E aguestes òbres de misericòrdia les serán rebrembades ar òme en dia deth judici.
WEB-CONDES-CANTERBURY	Aguestes aumòines s’an de dar des bens pròpris, de manèra diligenta e damb discreción.
WEB-CONDES-CANTERBURY	Ça que la, se non pòs sauvar eth secret, a maugrat d’èster vist pes auti, non per aquerò as de deishar d’amiar-les a tèrme.
WEB-CONDES-CANTERBURY	Ta’c cau hèr de manèra que non demanes er agraïment deth mon, senon de Jesucrist.
WEB-CONDES-CANTERBURY	Donques que, tau que declare Sant Mateu en capitol V: “Non se pòt amagar ua ciutat bastida sus un monte.
WEB-CONDES-CANTERBURY	Ne s’alugue ua lampa entà amagar-la dejós dera taula, senon sus un candelèr entà que balhe lum as abitants dera casa.
WEB-CONDES-CANTERBURY	Atau s’a de passar damb era vòsta lum: qu’illumine as òmes, de sòrta que veiguen es vòstes bones òbres e glorifiquen ath vòste Pair qu’ei enes cèus”.
WEB-CONDES-CANTERBURY	Parlarè ara seguida des actes corporaus de peniténcia: oracions, velhes, dejunis, ensenhaments vertuosi.
WEB-CONDES-CANTERBURY	Vos cau saber qu’eth hèt de manifestar bèth pietós desir de còr dirigit a Diu mejançant paraules ei tanben objècte des pregàries.
WEB-CONDES-CANTERBURY	D’aguesta manèra s’aluenhen es maus e s’obtien bens espirituaus e durables e, autanplan, a viatges, bens temporaus.
WEB-CONDES-CANTERBURY	Plan que òc, d’entre totes es oracions, Jesucrist embarrèc en Parenòste era majoritat des sues demandes.
WEB-CONDES-CANTERBURY	Sense cap de dobte, en tres privilègis s’està era sua inegalabla dignitat.
WEB-CONDES-CANTERBURY	Qu’a coma autor ath madeish Jesucrist; qu’ei cuerta, pr’amor de qué se posque apréner e retier-se ena ment aisidament, recitar-la mès soent, e d’aguesta manèra er òme se canse pòc en dider-la, e non age cap desencusa entà aprener-la: qu’ei cuerta e aisida.
WEB-CONDES-CANTERBURY	Ath delà, eth Parenòste includís en eth totes es oracions.
WEB-CONDES-CANTERBURY	Entàs mèstres en Teologia dèishi era apología d’aguesta oración tan santa, digna e excellenta.
WEB-CONDES-CANTERBURY	Sonque diderè qu’en demanar a Diu que perdone es tues colpes atau coma tu perdones as tòns deuteires, saja fòrça de non èster aluenhat dera caritat.
WEB-CONDES-CANTERBURY	Aguesta santa oración redusís tanben eth pecat veniau e, per tant, què especificament laguens der encastre penitenciau.
WEB-CONDES-CANTERBURY	Eth Parenòste s’a de recitar damb fe autentica e vertadèra, en tot lheuar eth còr a Diu de manèra ordenada, devòta e discrèta, e tostemp sometent era nòsta volontat ara divina.
WEB-CONDES-CANTERBURY	Tanben s’a de recitar damb grana umilitat e puretat de còr, damb aunestetat, e sense auer present eth mau deth pròche, sigue hemna o varon.
WEB-CONDES-CANTERBURY	E s’a de prolongar damb es òbres de caritat.
WEB-CONDES-CANTERBURY	Qu’ei tanben util contra es vicis der esperit, donques que, declare Sant Jeronim: “Eth dejun evite es pecats dera carn e era pregària es pecats der esperit”.
WEB-CONDES-CANTERBURY	Ara seguida te cau saber qu’era velha se trape entre es actes dera peniténcia física.
WEB-CONDES-CANTERBURY	Jesucrist mos ensenhe: “Velhatz e pregatz entà non quèir ena temptacion”.
WEB-CONDES-CANTERBURY	Vos cau tanben saber qu’eth dejun s’està en tres causes: abstier-se des minjars e beuendes corporaus, des plasers mondans e deth pecat mortau, ei a díder, qu’un li cau previer-se contra eth pecat mortau damb totes es sues fòrces.
WEB-CONDES-CANTERBURY	S’a de compréner que siguec Diu qui manèc dejunar.
WEB-CONDES-CANTERBURY	E eth dejun qu’a quate requesits: generesositat entàs necessitosi, alegría espirituau de còr (sense èster shordat ne anujat per tòrt deth dejun) e era moderación en minjar enes ores acostumades; ei a díder, quan un dejune non a de minjar a malora ne èster mès temps ena taula.
WEB-CONDES-CANTERBURY	Era mortificacion, er ensenhament de paraula, per escrit o per exemple, formen partida tanben des castigs corporaus.
WEB-CONDES-CANTERBURY	Madeish s’includís er usatge, per amor de Jesucrist, de cilicis, estamines o pues a flor de peth.
WEB-CONDES-CANTERBURY	Que será milhor lançar un cilici qu’era seguretat en Crist Jesús.
WEB-CONDES-CANTERBURY	Aquerò afirme Sant Pau: “Vosati, es escuelhudi de Diu, caperatz-vos de misericòrdia de còr, bontat, paciéncia, e d’auti ornaments semblables.
WEB-CONDES-CANTERBURY	Aguestes penhores satisfèn mès a Jesucrist qu’es cilicis, estamines o pues.
WEB-CONDES-CANTERBURY	Es còps de pièch, es flagellacions, genuflexions, es tribulacións, eth patir damb paciéncia es injustícies, atau coma es patiments per malauties, o pèrta de bens temporaus o era mòrt dera hemna, d’un hilh, o d’amics, tanben formen partida des castigs corporaus.
WEB-CONDES-CANTERBURY	Que i a quate causes qu’empedissen hèr peniténcia: eth temor, era vergonha, era esperança e era desesperación.
WEB-CONDES-CANTERBURY	Menti en prumèr lòc eth temor, que per eth un se pense qu’ei capable de patir un castig corporau.
WEB-CONDES-CANTERBURY	Ad aguest temor se l’a d’opausar er ensenhament de qué es patiments corporaus son cuerts e sense importància en comparèr damb es penes de lunfèrn tan dures e longues que non an finau.
WEB-CONDES-CANTERBURY	Contra era vergonha que sent un òme en cohessar-se, e mès que mès per çò que hè ad aguesti ipocrites que se consideren tan perfèctes que non an besonh de confession contra era, un aurie de pensar se non ei rasonablament avergonhat d’obrar damb indignitat, cèrtament tanpòc n’a d’èster per çò de hèr bones òbres, qu’entre eres se trape era confession.
WEB-CONDES-CANTERBURY	Un aurie tanben de pensar que Diu ve e coneish toti es pensaments e accions.
WEB-CONDES-CANTERBURY	Que non i a arren que se li pogue amagar.
WEB-CONDES-CANTERBURY	Tanben es òmes se n’an de brembar dera vergonha deth Jucidi Finau que queirà en aqueri qu’en aguesta vida non agen hèt peniténcia ne s’agen cohessat.
WEB-CONDES-CANTERBURY	Tot aquerò que s’a sauvat amagat en aguest mon se veirà damb claretat meridiana per totes es creatures, es deth Cèu, es dera Tèrra e es deth Lunfèrn.
WEB-CONDES-CANTERBURY	Per çò que tanh ara esperança d’aqueri que son tardius e reticents a cohessar-se, digam qu’ei de dues clases.
WEB-CONDES-CANTERBURY	Un bote era sua esperança en víuer fòrça temps e aquerir fòrça bens entà delèit pròpri; dempús d’aquerò, se cohessarà, pr’amor que, coma eth madeish afirme, serà aguest eth moment avient entà hè’c.
WEB-CONDES-CANTERBURY	Era auta classa s’està ena confiança excessiua ena misericòrdia de Crist.
WEB-CONDES-CANTERBURY	Coma remèdi ath prumèr error li cau saber que non auem cap garantida de víuer e tanben que totes es riqueses d’aguest mon son efimères e s’esbugassen coma era ombra enes parets.
WEB-CONDES-CANTERBURY	Sant Gregòri aclare que li tanh ara inmensa justícia divina eth hèt de qué jamès se delisque era pena des que jamès se separèren volontariament deth pecat, senon que tostemp perseverèren en eth.
WEB-CONDES-CANTERBURY	A ua volontat perpetuau de pecar li correspon un castig madeish perpetuau.
WEB-CONDES-CANTERBURY	Era desesperación qu’ei de dues classes: ua s’està en maufidar dera misericòrdia de Jesucrist, e era auta, ena impossibilitat de perseverar fòrça temps en ben.
WEB-CONDES-CANTERBURY	Era prumèra neish de qué un se pense auer pecat damb tanta gravetat e recidiva que li semble impossible arténher era sauvacion.
WEB-CONDES-CANTERBURY	Cèrtament, contra aguesta maudida desesperación un aurie de meditar qu’era Passion de Crist possedís mès fòrça entà desligar qu’era qu’eth pecat possedís entà ligar.
WEB-CONDES-CANTERBURY	Eth remèdi contra era dusau classa de desesperación s’està en pensar que, mejançant era peniténcia, mos podem lheuar tanti còps coma queiguem.
WEB-CONDES-CANTERBURY	Contra era desesperación que pense que non s’aurie de perseverar en ben pendent fòrça temps, considerarà qu’era vertat diabólica arren pòt hèr sense eth consentiment uman; e tanben, s’atau ac volesse, aurà era fòrça e ajuda divines, dera Santa Mair Glèisa, madeish qu’era protección des angels.
WEB-CONDES-CANTERBURY	Dempús d’aquerò mos cau saber es fruits dera penitència.
WEB-CONDES-CANTERBURY	Segontes es paraules de Jesucrist, era etèrna benaurança deth Cèu, a on eth gòi non a eth contrapunt deth dolor e dera aflicción.
WEB-CONDES-CANTERBURY	Aquiu s’esbugassen toti es maus dera vida presenta e èm protegidi des penes deth lunfèrn.
WEB-CONDES-CANTERBURY	Aquiu gaudirà dera companhia beatifica d’aqueri que s’alègren entà tostemp dera felicitat des auti.
WEB-CONDES-CANTERBURY	En aguest lòc, er abans escur e mesquin còs uman luderà coma eth solei; aguest madeish còs, abans malautís, fragil, feble e mortau, vie a èster immortau, tan fòrt e plen de santat qu’arren lo pòt damnatjar; aquiu non i aurà ne hame, ne hered, ne set; ath contrari, era amna viuerà claufida dera vision deth perfècte coneishement divin.
WEB-CONDES-CANTERBURY	Eth reiaume dera benaurança se pòt artènher gràcies ara praubetat d’esperit; era glòria, damb umilitat; eth gòi complèt, damb hame e set; eth repaus, damb esfòrç; e era vida, damb era mòrt e mortificación deth pecat.
WEB-CONDES-CANTERBURY	Mès se trapen quauquarren que non les agrade, alavetz les prègui que m’ac atribuisquen ara mia incompeténcia e non ara mia manca de volontat, donques que damb fòrça plaser auria parlat milhor de çò que posqui.
WEB-CONDES-CANTERBURY	Tau que ditz era Biblia: “Tot çò que s’escriu, s’escriu entath nòste ensenhament”.
WEB-CONDES-CANTERBURY	Aguest qu’a estat eth mèn objectiu.
WEB-CONDES-CANTERBURY	Per tant, vos demani umilament, per amor de Crist, que preguetz per jo, entà que Crist age pietat de jo e me perdone es mies colpes, mès que mès, es mies traduccions, e escrits d’òbres de vanitat umana, que d’eres me descargui damb aguesta retracción: Trolo e Cresida, Era Casa dera Fama, Era legenda des braves hemnes, Eth libre dera Duquessa, Eth Parlament des audèths, aqueri des Condes de Canterbury que van entath pecat, Eth libre deth leon, e fòrça d’auti libres se podessa rebrembar-me’n d’eri; e tanben quauques cançons e tròbes lasciues.
WEB-CONDES-CANTERBURY	Que Crist, ena sua grana pietat, me perdone eth pecat.
WEB-CONDES-CANTERBURY	Ça que la, des traduccions dera Consolacion, de Boecio, e d’auti libres de legendes de sants e òbres de moralitat e devoción, de totes eres balhi es gràcies a Crist e ara sua benedida Mair e a toti es sants deth Cèu en tot pregar-les que me manen era gràcia que me permete lamentar es mèns pecats e estudiar era sauvacion dera mia amna, des d’aguest moment enquiath dia dera mia mòrt; e que m’autregen era gràcia dera vertadèra peniténcia, confession e castig en aguesta vida, a trauèrs dera gràcia misericordiosa d’aqueth qu’ei Rei de Reis e Sacerdòt de toti es Sacerdòts, eth quau mos redimic damb era preciosa sang deth sòn còr.
WEB-CONDES-CANTERBURY	Pro que posca èster un des que se sauven eth dia deth Judici Finau.
WEB-CONDES-CANTERBURY	Qui cum Patre et Spiritu Sanctu vivit et regnat Deus per omnia secula.
WEB-CONDES-CANTERBURY	Amen.